
Ezt ne próbáljátok ki otthon. 


A könyvben olvasható akciójelenetek, veszélyes bűnözőkkel 
való összecsapások azért végződhetnek szerencsésen, mert ez 
egy regény, ahol a főszereplők életére, testi épségére vigyáz 
valaki, aki erősebb a rossz embereknél — a szerző. 


Semmi szín alatt ne kezdjetek harcot bűnözőkkel, ne 
nyomozzatok utánuk és ne próbáljátok utánozni hőseinket. 
Ti nem vagytok regényben. Ne ezt tanuljátok meg ebből 
a könyvből, hanem azt, aminek hasznát látjátok. 
Olvasás közben ki fog derülni, mi az. 


Ha megtámadnak, védekezzetek. 


1. 


A CSAPAT 


Mohamed: Hahó, mizujs? 

Pi: Szia. 

Nimbostratus: Szia, Mohamed, hol voltál mostanáig? 

Kissy: Szia! 

Mohamed: Focizni, hol máshol? Én nem kotlok egész nap a 
gép előtt. 

Pi: Ki nyert? 

Süni: Szevasztok. :) 

Kissy: Szia! 

Mohamed: Mi nyertünk, hát persze! Helló, Süni! 

Pi: Szia. 

Nimbostratus: Szia, Süni. 

Csengettek. Kiment ajtót nyitni, a csomagküldő szolgálat 
volt. Átvette, aztán bement a mobilért. 

— Szia, anya! 

— Szia, drágám, mi baj? 

— Csomagod jött. 

— Ki küldte? 

— Donati és Társa — olvasta a céduláról —, Lyonból. 

— Á, a lyoni iratok. Legfőbb ideje volt már. Kérlek, tedd az 
asztalomra. Köszönöm, hogy szóltál. 

— Szívesen — felelte, közben a képernyőre sandítva. Mohamed 
és Nimbostratus a fociról beszélgetett, közben befutott Niala is, 
és egy filmről beszélt, amit nyilván ma látott. Niala állandóan 
filmekről beszélt. 

— Nem tudom, mikor érek haza — mondta anya —, még lesz 
egy tárgyalásom Versailles-ban, lehet, hogy elhúzódik. De be 
leszek kapcsolva. Most mennem kell, szia! 


— Szia — dünnyögte a vonalbontást jelző hangnak, átvitte a 
csomagot anyáék szobájába és visszaült a géphez. 

Niala: Kissy, itt vagy? 

Kissy: Bocs, telefonáltam. Szia, mi hír? 

Mohamed: Zidane egy szuperfej! :) 

Niala: A párbajról meséltem a srácoknak. Most láttam. Isme- 
red? 

Kissy: Nem. 

Süni: Aha, éppen ezt a szuperfejét hasznosította. 

Niala: Óriási film, ki ne hagyd! 

Elmosolyodott. Niala minden filmért lelkesedett, mindennap 
elmesélte, hogy milyen filmet vett ki a tékából, esetleg hogy 
milyet látott évekkel ezelőtt. 

Pi: Nézzétek, én nem nagyon vagyok otthon a sportban, de 
szerintem egy focistának ugyanúgy kellene viselkedni, mint 
mindenki másnak. Azaz értelmes ember módjára, nem mint 
egy dúvad. 

Süni: Miért, mások értelmes ember módjára viselkednek? 

Pi: Nem, hát éppen ez az. 

Niala: Pont erről szól a film, amit mondtam. 

Nimbostratus: Miről szól? 

Niala: Egy pasiról, aki megy az országúton és megelőz egy 
nagy böhöm fekete tankert. 

Süni: És? 

Niala: A tanker onnantól nem hagyja élni, végigüldözi a fél 
országon. 

Nimbostratus: Miért? 

Pi: Az soha nem derül ki. 

Niala: Nem lehet tudni. Folyton leszorítja az útról, párszor 
megpróbál belerohanni, de a sofőrt soha nem lehet látni. 

Pi: Úgy van. Ez a film a megfoghatatlan, nyomasztó félelem- 
ről szól, nagyon jól. Amúgy Spielberg első filmje. 

Nimbostratus: Akkor jó lehet. Megnézem majd a tékában. 

Süni: Spielberg nagyon király! :) 

Sóhajtott. Nem kedvelte az ilyen filmeket. A romantikus fil- 
meket szerette, főleg ahol nevetni is lehet, meg izgulni a fiúért 
és a lányért, mert félreértések akadályozzák, hogy egymásra ta- 
láljanak, de aztán végül minden jóra fordul, a fiú átöleli a lányt, 
és hosszan, igazán szerelmesen megcsókolja. . . 


Ez járt a fejében akkor is, amikor regisztrált ide a Kölyökklub- 
ba. Éppen egy régi filmet látott Meg Ryannel, aki a pasija miatt 
Párizsba utazik, és összeakad egy link fazonnal, aki csempé- 
szésbe akarja belevinni, aztán segít neki, hogy visszaszerezze a 
pasit, de közben ő is beleszeret a lányba, meg persze a lány is 
őbelé, csak nem vallja be saját magának se, és a végén ott ma- 
rad a fazonnal Franciaországban, és a film végén igazán hosz- 
szan és szerelmesen megcsókolják egymást. 

Az ilyen filmeket szerette. Ennek a filmnek még a címében is 
csók volt, Francia csók, az volt a címe, ezért választotta azt a 
nicket, hogy Kissy. Szégyellte volna franciául írni, angolul va- 
lahogy más, és a csók mögé tett ipszilontól tényleg olyan, mint 
egy név. Vannak is hasonló nevek, Kitty meg Sissy meg min- 
denféle, hát akkor igazán lehet Kissy is. Amint látta, vannak itt 
az övénél bolondabb nickek is. Például Nimbostratusé, aki neki 
is megmagyarázta, mint alighanem mindenkinek, hogy ez lati- 
nul esőfelhőt jelent. Ő nem is tudta, hogy a felhőknek is van la- 
tin nevük. Persze hogy van, felelte Nimbostratus, neki kiterjedt 
családja van, Cumulus, Stratus, Altostratus, Stratocumulus, 
ilyen nevekkel dobálózott, meg is mondta mindegyikről, hogy 
az öcsikéje vagy a nagynénje, de hogy melyik felhő milyen ro- 
kon, azt ő nem tudta megjegyezni. Lehet, hogy maga Nimby 
se. 

Nimby borzasztóan okos srác volt, talán az egész klubban a 
legokosabb. Bár azóta, hogy ezzel a társasággal megismerke- 
dett, ő nemigen járt a klub többi részén, csak ide jött mindig, az 
ő szobájukba. 

Pi is nagyon okos srác volt, éppenséggel a többiek se voltak 
éppen hülyék. Mondjuk Mohamed, aki folyton csak a labdát 
kergeti, talán nem egy észlény, de lehetne rosszabb is. Például 
mint Martin az ő osztályából, aki nem kergeti folyton a labdát, 
ehelyett a lányokat kergeti folyton. Ővele még nem nagyon 
próbálkozott, az igaz. Mohamed tényleg sokkal jobb fej, őt az 
egész hülye csajozás nem érdekli. Egyébként Nimbyt és Pit 
sem. Süni kicsit már udvarlósabb típus, néha szépeket mond 
neki, de ő se az a nyomulós. Itt csupa rendes fiú van, azért is 
jár ide. 


A lányokat rajta kívül egyelőre csak Niala képviselte, ő is jó 
fej, Nimbostratus egyből kiszaszerolta, hogy a neve visszafelé 
Alain, és így hívják-e, mire Niala azt felelte, nem őt, Delont. 
Merthogy ő a kedvenc színésze. Kicsit talán öreg hozzád, felel- 
te akkor Pi, amire Niala vigyorgott és azt mondta, ez a színé- 
szek nagy előnye, fiatal korukban el lehet tenni őket későbbre. 
És küldött nekik egy képet egy régi filmből, amin Delon még 
fiatal és állati csábosan néz ki. 


Nem voltak mindig magukban; mások is be-benéztek az ő szo- 
bájukba, ahogy a többibe is. Be lehetett állítani, hogy szabad 
legyen-e belépni meghívó nélkül, és ők úgy állították be, hogy 
igen. Hisz minél többen vannak, annál jobban szórakoznak. 
Volt olyan eset, hogy tízen voltak egyszerre, ők hatan és négy 
alkalmi látogató. De persze volt olyan is, hogy csak ketten-hár- 
man voltak bent, és az is gyakori volt, hogy egymagában kellett 
várakoznia, amíg jött valaki. Ilyenkor eleinte nyitott egy-két to- 
vábbi ablakot és benézett más szobákba is, később ez már eszé- 
be se jutott. 

Aztán egyik este jött még valaki. 

Sheila: Sziasztok! 

Nimbostratus: Szia. 

Kissy: Szia, Sheila! 

Mohamed: Helló, mizujs? 

Sheila: Csak nézegetek. 

Nimbostratus: Üdv körünkben. 

Kissy: Mondd tovább, Nimby. 

Nimbostratus: Ja. Szóval azt kérdezte, hogy mikor volt a 
százéves háború. Erre az a síkhülye ráfeleli: száz évvel ezelőtt! 

Mohamed: :))) 

Kissy: Jézusom. :) 

Sheila: :O 

Nimbostratus: De ez még semmi. Periklész fölkapja a fejét, 
hogy mit is hallott vagy jól hallotta-e, mire a hapek azt mondja: 
akarom mondani, száz év múlva! 

Kissy: :))) 

Mohamed: LOL 

Sheila: :))) 

Kissy: Tényleg nem normális! 


Mohamed: Hozzánk is jár pár nyomott ürge, de ez csúcs! 

Sheila: Bocs, mit jelent az, hogy LOL? 

Nimbostratus: Laughing Out Loud, vagyis hangos röhögés. 

Sheila: Kösz. :) 

Mohamed: Van ROTEL is, az azt jelenti, hogy Rolling On 
The Flour Laughing, a padlón fetrengek a röhögéstől. 

Sheila: :))) 

Nimbostratus: Floor. A flour lisztet jelent, nem padlót. 

Kissy: Miért, az még jobb lehet, ha valaki már a lisztben 
hempereg a röhögéstől! 

Nimbostratus: :))) 

Mohamed: LOL! 

Sheila: :))) Például egy pék! 

Nimbostratus: ROTFLour 


Ez a ROTFLovur járt az eszében akkor is, amikor Angéligue-et 
hallgatta, aki nyögve igyekezett valami értelmeset felidézni az 
előző óra anyagából. Remélhetőleg eltart a dolog az óra végéig, 
mert ha Dubois még egy áldozatot kíván, az jó eséllyel ő lesz. 
És ő se tud semmivel többre visszaemlékezni, mint Angéligue. 
Zűrzavar az egész. 

Chantal meglökte a kezét. 

— Hm? 

Chantal Martin felé intett a szemével. 

Kérdőn fölvonta a szemöldökét. 

Chantal kört rajzolt a mutatóujjával. 

Megvonta a vállát. Persze, ez Martinre vall, majd pont Chan- 
tal körül nem kezd legyeskedni. Amúgy inkább a szőkékre bu- 
kik. Persze nemcsak azokra, Jennifer körül is keringett egy ide- 
íg, és ő barna, viszont különlegesség, félig amerikai, félig né- 
met, és három nyelven beszél. Őt, Kissyt eddig még Martin 
nemigen vette észre, nem csoda, se nem szőke, se nem amerIi- 
kai, és nincs is jó alakja. Legalábbis ez következik abból, hogy 
Isabelle a múltkor kifakadt, hogy mennyit tornázik és mégis 
olyan az alakja, mint egy rozzant virslinek, hát akkor az övé 
milyen lehet, Isabelle mindig csinosabb volt nála. Állati kiszú- 
rás ez az egész dolog, igazán csinálhatott volna Isten három ne- 
met, akkor akinek nincs esélye az egyiknél, még próbálkozhat 
a másikkal. Persze Isabelle-nek is inkább a szája jár, amikor 


rozzant virslihez hasonlítja magát, a minap látta őket Romain- 
nel, a srác elég tisztességesen bele van pistulva. És nem azért, 
mert nem kap jobbat, egy hónapja még Jeanne-nal járt. Igazá- 
ból Isabelle-nek semmi oka nincs keseregni, az egész osztály- 
ban egyetlen lány van, aki tényleg szerencsétlen a fiúkkal. Ő, 
Kissy. 

Sokszor már maga is így, Kissyként gondolt magára. Ez a 
név a netet jelentette, ahol nem kell önmagának lenni, ahol Kis- 
sy lehet, akinek nem látják az arcát és nem nézik az alakját. Itt 
mindent tudnak az emberről, az osztályban az összes fiú látta 
már őt fürdőruhában, Nimbostratusék pedig még azt se tudják, 
hogy milyen magas vagy milyen színű a haja. Sose kérdezték. 
Olyannak képzelik el, amilyennek akarják. 

Ő se tudja, hogy a klubbeli srácok milyenek, csak tippjei van- 
nak. Pi és Nimbostratus idősebb lehet nála, tizenöt-tizenhat 
évesek; a neten kívül ilyen idős fiúkkal nem is állna szóba, 
azok már nem érnék be annyival, mint Martin meg a többi srác 
az osztályból. Legalábbis Colette és Isabelle szerint, akik jártak 
már ilyen fiúkkal, és mind a ketten azért dobták ki őket, mert 
többet akartak némi csókolózásnál. Pedig Colette amúgy nem 
sokat vacakol azzal, hogy hagyja magát megcsókolni. A neten 
azért ez más, ott nem így mennek a dolgok, legfeljebb beszélni 
lehet ilyesmiről, ámbár eddig még nem fordult elő, de az se 
lenne nagy baj. Személyesen azért más lenne. 

Süni meg Mohamed inkább az ő korosztálya lehet. Mohame- 
det olyannak képzelte el, mint Francois-t, ilyen kis ugribugri 
srácnak, aki állandóan focizik, fára mászik, rohangál, de mint 
fiú szóba se jöhet. Mohamed se, ő soha nem mond szépeket ne- 
ki vagy Nialának, nem úgy, mint Süni. Süni olyasféle lehet, 
mint Jean-Michel volt, egy rendes srác, akire számítani lehet, 
mert nem hagy cserben a bajban, de nem is próbál rád mászni. 
Kár, hogy Marseille-be költözött. Ámbár az is igaz, hogy ha 
Martin költözött volna Marseille-be, az sokkal rosszabb volna, 
mert igaz ugyan, hogy Martin sorra veszi az összes lányt az 
osztályban és azon kívül, és mindegyik csak pár hétig tart, de 
azért ő, Kissy, már nagyon várja azt a pár hetet, amikor Martin 
őrá néz majd úgy, mint most Chantalra. 


ROTFLour? Nem, a klubbeli srácok valószínűleg nem hempe- 
regnének lisztbe nevettükben, ha tudnák, mennyit és főleg ho- 
gyan gondol ő Martinre. Értelmesebbek a többinél. Vagy csak 
neki tűnik úgy? Mindenesetre nem az az első ötletük, ha talál- 
koznak egy lánnyal, hogy hogyan lehetne megcsókolni, egyéb 
dolgokról nem is beszélve. Jó, persze, a neten ez aligha sikerül- 
ne, de személyes találkozásnál meg lehet vele próbálkozni, és 
eddig egyikük se javasolt ilyesmit. Legalábbis közülük, a cso- 
portból nem. Egyszer azért volt egy ilyen eset, a srácot Sapká- 
nak hívták, Süni meg ő voltak bent éppen, amikor jött. Kábé 
három percen belül megkérdezte, hogy Süni és őközüle lány-e 
valamelyik, ő pedig akkor még naiv újonc volt és megmondta, 
hogy az. Hát a srác rögtön rászállt, randit kért tőle, jó darabig 
szekálta, pedig még azt se tudta, hány éves vagy hogy néz ki, 
amire Süni közölte, hogy hagyja békén. A srác hepciáskodni 
kezdett, hogy neki ugyanúgy joga van itt lenni és csajozni, mint 
Süninek, amire Süni kioktatta, hogy itt lenni nem jog, hanem 
lehetőség, amit meg lehet vonni, ő pedig nem csajozik. A pri- 
vát ablakban pedig megmondta neki, Kissynek, hogy Nimbost- 
ratusé a felügyeleti jog, szerencsére tudja az emailcímét, csak 
azt nem tudja persze, hogy a gépe előtt van-e. Hát ott volt, mert 
két percen belül megjelent, csak álnéven, Marie-nak hívták, 
először nem is tudták, hogy ő az. Sapka őrá is rámozdult, Nim- 
by egy darabig tűrte, aztán azt mondta: 

Marie: Figyelj, Sapek, van itt két pici baj. 

Sapka: Na mi? 

Marie: Az első az, hogy ebben a társaságban a lányokkal is 
úgy bánunk, ahogy szeretnénk, ha velünk bánnának, és a te te- 
nyérbemászásod ebbe nem fér bele. 

Sapka: Mi a frászról beszélsz? 

Marie: A második pedig az, hogy én nem randizhatok veled, 
mert fiú vagyok, és itt én vagyok a góré. Úgyhogy repülsz. Fas- 
ten your seatbelt, dude. /Csatold be a biztonsági övedet, öcs- 
kös.] 

Marie kirúgta Sapkát. 

Marie tiltólistára tette Sapkát. 

Marie neve mostantól Nimbostratus. 

Nimbostratus: S ím, az álarc lehull! 


Szóval ilyenek a srácok ebben a társaságban. A Kölyökklub 
más részein nem ilyenek, inkább hasonlítanak azokra, akikkel a 
suliban meg a strandon meg mindenfelé találkozik, azért is job- 
ban szeret ide járni, Nimbyékhez. A Sapka-eset után Nimby 
neki és Nialának is jogot adott, hogy kitiltsanak valakit, ha ő 
nem lenne kéznél. Később Sheila is megkapta. A fiúk nem kér- 
ték, őket nem zaklatják. 

Kissy: Lehet, hogy ha Sörhasú Vén Pasi lenne a nickem, bé- 
kén hagynának. 

Süni: :) Lehet. De az is megoldás, ha nem válaszolsz, ha új 
nickek azt akarják tudni, hogy lány vagy-e. 

Nimbostratus: Vagy a korodat, vagy rendszertani hovatarto- 
zásod bármelyik részletét. Általában IRL adatokkal vigyázni 
kell. 

Kissy: Az mi? 

Nimbostratus: In Real Life, vagyis a valódi életben létező 
adat. Legfőképpen a lakcímed. Ha azt tudják, minden egyebet 
meg tudnak szerezni. 

Kissy: Ugyan mit akarhatnának éntőlem? 

Süni: Kissy! Erőltesd meg egy kicsit a fantáziádat! 

Hát ebbe kicsit belepirult, még jó, hogy itt nem látni egymás 
arcát. De azért jó dolog, hogy ilyenek ezek a klubbeli srácok. A 
suliban senki sincs, aki így bánna vele... aki vigyázna rá. Per- 
sze nem csoda. Ide azért jönnek, mert barátok, a suliba meg 
azért, mert muszáj. 


Egy időben elgondolkodott, vajon mi lenne, ha megpróbálna 
járni az egyik sráccal innen a klubból. Nem, szó se lehet arról, 
hogy a suliból valakivel, először is mert a túlnyomó részük 
olyan, hogy akkor se járna velük, ha más fiú nem élne Európá- 
ban, másodszor pedig mert azt Martin is megtudná. Ő pedig 
nem akarja rontani az esélyeit Martinnél, de addig is, amíg ész- 
reveszi. .. meg úgy egyáltalán... 

De nem sikerült. Mohamedet választotta, igazából csak azért, 
mert egyik este éppen ővele volt kettesben. Aznap is nagyon 
meleg volt, mint akkor már régóta, éppen erről beszéltek. Ő pe- 
dig elhívta Mohamedet fagyizni másnap suli után. Jobbat nem 
tudott kitalálni. Végül is Bernard vagy egy hónapja ugyancsak 
fagyizni hívta Héléne-t, és azóta is együtt járnak, annyira nem 


lehet rossz a módszer, úgy gondolta. De ha a módszer jó volt, 
akkor ő nem értett a használatához, mert Mohamedet egyálta- 
lán nem érdekelte a dolog. Mintha vállat vont volna: neki 
mindegy, ha elmennek fagyizni, jó, ha nem mennek, úgy 1s Jó. 
El is ment a kedve a dologtól, el se mondta, mit talált ki, hol ta- 
lálkozzanak és miről ismerjék föl egymást. Akkor pár napig 
nem lépett be, annyira elkedvetlenítette, hogy még itt se boldo- 
gul a fiúkkal. 

Aztán rájött, hogy a hiba nem őbenne van, hanem Mohamed- 
ben, őt valószínűleg még egyáltalán nem érdeklik a lányok. 
Fiatal hozzá, van ilyen, őnáluk Francois semmivel sem érettebb 
egy kisiskolásnál, legföljebb arra jó, hogy mulasson az ember a 
bolondságain. 

Akkor visszatért a klubba. Tervezte, hogy megpróbálja a dol- 
got valamelyik másik fiúval, de sehogy nem adódott alkalom. 


Amikor Chantal oldalba bökte, reflexszerűen a katedra felé pil- 
lantott, de Desanges nem tartott igényt rá, Jean-Philippe-et 
nyösztette éppen. 

— El kéne menni valamelyik nap — súgta Chantal. Ez őnála 
mindig a mozit jelentette. 

— Igen? Mire? 

— Sophie Marceau. 

— Mi, A házibuli? — Ezer éve kívülről tudta mindkét részt, 
megvoltak DVD-n, esze ágában se volt mozira költeni miattuk. 

— Hülye. Marceau rendezte. Hol élsz te? 

Ezen a kérdésen elgondolkodott egy percre. Itt. Ez kétségte- 
len. Ugyanakkor viszont a neten is. Sőt ha jobban meggondol- 
ja, igazából a neten él, , idekint" csak létezik. Van. 

Végül péntekre beszélték meg a mozit, hétvégén mindkette- 
jükre igényt tart valamilyen szinten a család. Aztán sietett haza, 
a klubban már ott lehetnek a többiek. Tegnap Nimby és Pi is 
hiányzott, Niala két napja nem jött, Sheila se. 

Kicsit csalódott, amikor látta, hogy senki sincs bent, de sebaj, 
majd jönnek. Addig körülnézett a neten. Öt perc múlva megje- 
lent Sheila. 

Kissy: Szia, Sheila, jó, hogy látlak. 

Sheila: szia, figyelj, nagyon kevés az időm, el tudsz érni vala- 
kit a bois közelében? 


Kissy: Én a Bois közelében lakom, miért? 

Sheila: de jó, figyelj, kéne egy kis segítség. megpattantam 
otthonról és nincs egy vasam se. öt percet tudtam kifizetni egy 
netkávézóban és kész. 

Kissy: :0 

Sheila: istibizi megadom, egy ötös is elég volna! 

Kissy: Persze, de el is lehetsz nálunk, senkit nem fogsz 
zavarni. 

Sheila: nem mehetek el innen, a bátyám robogójával jöttem 
és kiürült a tank. nem merem itthagyni, agyonvág, ha baja esik. 
ide tudsz jönni? 

Kissy: Persze, de hol vagy? 

Sheila: charcot és barrés, pont a bois sarka. a tulaj integet, le- 
jár az időm, kint leszek a robogónál, szia! 

Kissy: Várj! 

Sheila kilépett. 

Mérgesen nézte a feliratot. Elég gyorsan gépelt, már leírt a 
következő sorból is annyit, hogy , Miről ismerlek", de nincs 
már értelme befejezni. Felugrott. 

Ismerte azt a helyet, elég nagy kereszteződés, Sheila valószí- 
nűleg a route de la Muette á Neuillyn van, az jön ki a Bois-ból. 
Az előszobában fölkapta a pénztárcáját és már kint is volt. Az 
udvarban tette le a biciklit, azzal megy, tíz perc alatt ott van. 
Az utcájuk az avenue du Madridba torkollik, aminek a folytatá- 
sa a boulevard Commandant Charcot. Mindig erre megy, ha a 
Bois környékére akar eljutni. Szerencse, hogy Sheilát éppen itt 
érte baj. 

Majd vesz neki benzint a robogóba, hazajönnek és elmondja, 
miért szökött meg otthonról. És miért ilyen kevés pénzzel. 


Tényleg ott volt tíz perc alatt. Ahogy elérte a kereszteződést, 
lassított és figyelni kezdett mindenfelé, hol lát egy lányt robo- 
góval. Itt sehol, de majd a túloldalon. Jobb felé tartott, aztán át- 
kanyarodott a Muette-re. Robogó sehol, egy-két teherautó par- 
kolt a zebra után, egy motorbicikli, egy kamion. 

A kamion mögül köpcös, bajuszos férfi lépett ki és intett ne- 
ki. Lefékezett és letette a jobb lábát. 

— Te jöttél a barátnődért? — kérdezte a bajuszos. Bólintott, ki- 
csit meglepve. 


— Bent van a kocsiban, sírdogál — mutatott a bajuszos a kami- 
on rakterének félig nyitott ajtajára. 

Kissy leugrott a bicikliről és a kamionhoz támasztotta. Egy 
létra is volt ott, Sheila azon ment föl. Három lépéssel a raktér- 
ben termett. Jókora ládák hevertek mindenfelé, kerülgette őket, 
aztán egyszer csak megtorpant. Közvetlenül előtte volt a raktér 
fala. Megfordult és visszahőkölt: ott állt a bajuszos és vigyor- 
gott. 

— Hol van?... 

— Éppen lisztbe hempereg nevettében — vigyorgott a bajuszos 
még visszataszítóbban. Ő pedig csak állt és nézett rá, még csak 
félig-meddig fogta fel a szavak értelmét. 

A bajuszos közelebb lépett. — Beszélgessünk egy kicsit — 
mondta vigyorogva. Miért vigyorog ez egyfolytában, és... már 
meg akarta kérdezni, hol van Sheila, mit művelt vele, amikor 
rájött mindenre. 

Későn. A bajuszos a vállára tette mindkét kezét és a fal felé 
tolta. - Nem érdemes zajt csinálni. Nagy a forgalom, senki nem 
fog hallani semmit. 

Lelökte a válláról a kezeket, a bajuszos nevetett és kirántotta 
alóla a lábát. Nagyot puffant a kamion padlóján, alaposan meg 
is ütötte magát, de mire ezt fölfogta volna, a pofa megragadta 
és a hátára fordította. És máris ott lihegett rajta. A nadrágját 
próbálta kinyitni, de ő elkeseredetten védekezett, a pofa meg 
zihált valamit arról, hogy kár a gőzért, és fölébe hajolt. 

Hirtelen belefejelt az arcába, minden erejét beleadva a moz- 
dulatba, neki is megfájdult a nyaka, de a pofa akkorát ordított, 
hogy zengett bele a kamion. Elengedte a nadrágját, mindkét ke- 
zével az arcát tapogatta. Kissy pontosan tudta, mit tesznek 
ilyenkor a filmekben — most azon múlik minden, hogy ő is meg 
tudja-e csinálni. A jobb térdével teljes erejével a pofa lába közé 
rúgott. Az üvöltés megszűnt, mintha hirtelen megsüketült vol- 
na. A pofa eldőlt és tompa puffanással elterült a padlón. 

Kissy talpra vergődött és rohanni kezdett kifelé, olyan gyor- 
san, hogy majdnem lezuhant a kamion végén az úttestre. Nem 
mert leugrani, inkább megfordult és lemászott. A bajuszosnak 
csak a lába látszott a ládák mögött, még fetrengett kínjában. 
Úgy kell a szemétnek! Leért a földre, előhúzta a biciklit és föl- 
ugrott rá. 


Úgy tekert hazáig, mint akit kergetnek. Kétszer is kis híján 
egy kocsi alatt kötött ki. 


Ahogy beesett a lakásba, ledobálta magáról a koszos ruhát és 
eresztett fürdővizet, közben keresett egy fájdalomcsillapítót, 
mert lüktetett a feje, fájt a nyaka, a lába, a dereka, mindene. 
Aztán berogyott a kádba. 

Sok mindenen járt az esze. Hogy nem megy többé a klubba, 
ahol így rászedhetik. Hogy megy eztán is, de fiúnak fogja kiad- 
ni magát. De akármit gondolt, minden hülyeségnek tünt. Sem- 
minek nem volt semmi értelme. 

Kimászott a kádból, és egyszerre rátört két érzés. Hogy far- 
kaséhes, és hogy beszélni akar Chantallal. Gyorsan megtöröl- 
között és belebújt a fürdőköpenyébe, aztán megtámadta a 
konyhát. Anyáék szokták így mondani, amikor hazaérnek vala- 
mi hosszúra nyúlt üzleti megbeszélés után: , Most aztán megtá- 
madom a konyhát". A faliórára nézett. Negyed négy, félórát 
ücsörgött a kádban. Ezer év, mire anya hazaér, ha egyáltalán 
hazajön ma és nem éjszakázik megint másik városban. Ez jó. 
Ha most itthon lenne, hallgathatná az örökös szemrehányásait, 
amik nem oldanak meg semmit, kivéve anya állandó lelkifur- 
dalását, amiért a karriert választotta és nem gondoskodik róla 
megfelelően. Azaz sehogy. Nem, nagyon jó, hogy anya most 
nincs itthon. 

Gondolkodás közben járt a keze is, jó nagy adag szalonnás 
rántottát sütött, egy tálcát megpakolt zöldfélével, paradicsom, 
paprika, hagyma, uborka, kinyitott egy rákpástétomot is, aztán 
egy olajos halat. Tea volt készen, és kivett egy üveg narancslét. 
Sajt is kell, kivett egy camembert-t és egy nagy szelet rokfort. 
Szeretett így enni, sokfélét egyszerre, hol ehhez nyúlni, hol ah- 
hoz. A többiek kinevették érte, mármint aki egyáltalán tudott 
erről, Chantal, Jean-Michel... amúgy a legtöbbnek az osztály- 
ban fogalma sincs, hogy ő planktont eszik vagy gazellát. 

Ezt a szöveget Sünitől szedte, valamikor elmesélte nekik, 
hogy ő mennyi mindenfélét eszik egyszerre. Azt mondta, hogy 
ő, Süni például imádja az indiai kaját, amit a szülei ki nem áll- 
hatnak, úgyhogy hetente vagy ahogy a zsebpénzéből futja, vesz 
magának valamit vagy beül valami indiai csehóba. Csehót 
mondott, erre tisztán emlékszik. És akkor mondta Süni, hogy 


neki fogalma sincs, hogy a barátai vagy az osztálytársai plank- 
tont esznek vagy gazellát, de nem is érdekli, ő azt eszik, amit 
szeret. 

Megállt az evésben, egy falat rántottával a szájában. 

Mit is felelt ő akkor erre? 

Azt felelte, hogy majd ő is kipróbálja, valamelyik nap hazafe- 
lé beugrik az Ashianába. És küldött egy vigyort, mert az Ashia- 
na nem olyan hely, ahova tizenhárom évesen az ember csak 
úgy beül egy akármire, de ez most mindegy. Ezt mondta. És az 
Ashiana itt van a Charles de Gaulle-on, ahogy a Madrid kiér 
oda, vagyis , a bois közelében". Ahogy Sheila írta. 

Sheila, vagyis ez a rohadék napok óta tudja, hogy ő Neuilly- 
nek ezen a részén lakik, és azért hívta a Bois sarkára, mert tud- 
ta, hogy oda tud menni. Direkt őrá utazott. 

Dühösen lecsapta a villát a tálcára, amitől egy fölvágatlan pa- 
radicsom átbillent a tálca szélén s útnak indult az asztal túlolda- 
la és a kétségtelen lezuhanás felé. Elkapta és visszatette, biz- 
tonságosabb helyet keresve neki. 

Ezt kellene csinálni azzal a disznóval is, jutott eszébe rögtön. 
Elkapni és olyan helyre tenni, ahonnan nem mehet sehová! 

Jó, hogy nem hívta föl Chantalt, evés után akarta, de mégse 
akar beszélni vele. Túl hosszú lenne elmagyarázni a Kölyök- 
klubot meg mindent. Chantal úgy használja a netet, mint egy 
praktikus segédeszközt, ami megmondja, hogy mit játszanak a 
moziban vagy mikor indul vonat az Északi-sarkra. Chantalnak 
fogalma sincs arról, hogy ő a neten éli az igazi életét, ezekkel a 
srácokkal, el se tudja képzelni, hogy a neten egyáltalán lehet 
barátságot kötni. Chantal egyébként is... nehezen tudta megfo- 
galmazni, milyen. Gyakorlatias, igen, ez a jó szó. Ő azt monda- 
ná, hogy beszéljen a szüleivel, azok pedig értesítsék a rendőr- 
séget, és nehéz lenne megértetni vele, hogy a szülei lennének 
az utolsók, akiket beavatna a dologba. Tőlük először is kapna 
egy csomó szemrehányást, amiket kétségkívül megérdemelt, de 
ezt magától is tudja, és semmi szüksége letolásokra. És apától 
még az is kitelik, hogy eltiltja a nettől, azt mondaná, hogy ve- 
szélyes a számára, mert nem tud vigyázni magára, és majd egy 
év múlva, két év múlva újratárgyaljuk a dolgot, addig nincs 
net. Apa ilyen, legalábbis efféle helyzetekben ilyen. Szörnyű 
dolog, hogy az ember szüleinek gyerekkorában még nem volt 


net, és fogalmuk sincs róla, hogy milyen úgy beszélgetni vala- 
kivel, hogy nem tudunk róla semmit. Mint Meg Ryan és Tom 
Hanks abban a filmben, amiben az életben utálták egymást, a 
neten pedig egymásba szerettek. Apáék sokkal régebben voltak 
gyerekek, nekik erről fogalmuk sincsen, és ez az, amit Chantal 
nem értene meg. 

Szóval Chantal kilőve, és mindenki más az osztályból. Neki a 
klubbeli srácokra van szüks. . . 

Azaz várjunk csak. Hogy meséli el ezt az ember egy fiúnak? 
Sőt többnek? Megállt a mozdulatban, éppen oda akarta húzni a 
zsúrkocsit az asztalhoz. Aztán elszántan odahúzta mégis, és rá- 
tette a tálcát meg mindent. Fölállt, elindult a kocsival a szoba 
felé. Igenis el fogja mondani nekik. Mindent el fog mondani, és 
ha csalódik bennük, akkor az életben be nem teszi a lábát a 
klubba. Levett a polcról egy doboz csokis kekszet és azt is a 
kocsira tette. 


A gép ugyanúgy volt, ahogy hagyta, amikor elrohant a Bois-ba, 
lent még ott volt az ő megkezdett , Miről ismerlek" mondata, 
fönt viszont élénk beszélgetés folyt. Végigfutott a nickeken, az 
most nem érdekelte, hogy miről beszélnek. David, Kissy, Mo- 
hamed, Niala, Nimbostratus, Pi, Süni, Szemüveges. Óriási, 
mindenki online, van két idegen is, majd privát ablakba hív va- 
lakit. .. Nialát! Neki könnyebben el tudja mondani. 

Levágott egy darabot a rokforból, kitörölte a félmondatot és 
rákattintott Nialára. Nyomban megjelent a privát ablak. 

Niala: Szia, hát előkerültél? Mizujs? 

Mizujs... jó kérdés. Nézte Niala avatarját, ezen a héten Bel- 
mondo arcképe volt, nem Deloné; mit nem adott volna érte, ha 
annak az arcát láthatná, akihez beszél. Tényleg... és ha Niala 
se az, akinek mondja magát? Ha senki nem az? Eszébe jutott 
egy rajz, amit valamikor látott a weben. Két kutya ült egy szá- 
mítógép előtt, és az egyik azt mondta a másiknak: , Az interne- 
ten senki se tudja, hogy kutya vagy." 

Milyen igaz. Sheiláról se tudták, hogy kutya, azaz frászt ku- 
tya, azok nagyszerű, csupa szív élőlények, nem ilyen szemétlá- 
dák. Bárcsak mindenki kutya lenne a neten, azokra az életét is 
rábízhatja az ember... 

Niala: No mi az, megkukultál? 


Válaszolni kell valamit, nem tudhatja, hogy ő miért ül itt 
ilyen tanácstalanul. Leírt egy szót és lenyomta az Entert. 

Kissy: Nem. 

Niala: Valami baj van? 

Kissy: Igen. 

Bárcsak lenne valami titkos jel, amit minden tizenéves lány 
ismer, de senki más, amiről így írásban is fölismerhetnék egy- 
mást. Á, hülyeség. 

Niala: Mi történt? Tudok segíteni? 

Bekapott egy csokis kekszet és írni kezdett. 

Kissy: Niala, te tényleg lány vagy? 

Niala: Igen. 

Kissy: Hány éves vagy? 

Niala: 13. Miért? 

Kissy: Esküszöl mindenre, ami szent, hogy nem vagy felnőtt 
pasi? 

Niala: :O Te jó ég, mi történt? 

Nem válaszolt a kérdésre, gondolta Kissy, de most nem tudott 
írni, mert éppen nagyot kortyolt a teájából. Ahogy letette a 
bögrét, megjelent két újabb sor, az elsőben egy smiley, aki föl- 
tartja a jobb kezét és a balt a szívére teszi. 

Niala: Igen, mindenre megesküszöm, hogy se felnőtt nem va- 
gyok, se pasi. De miért, mondd már?! 

A smileyra nézett és sóhajtott. A kis sárga figura őszinte, 
már-már biztató arccal nézett vissza rá a képernyőről. Fölpil- 
lantott Niala avatarjára. Lehet Belmondo arcképével hazudni? 
Hogy a fenébe ne lehetne... Aztán a saját avatarjára nézett, az 
Meg Ryan arcképe volt, tegnap cserélte ki; azelőtt vagy egy hé- 
tig egy bordó rózsa ábrázolta őt a klubban. Meg Ryan is bizta- 
tóan nézett rá, mintha azt mondta volna: ne aggódj, Belmondo 
klassz fej, én 15 szeretem a filmjeit, egyszer szívesen játszanék 
együtt vele, neki elmondhatod. 

Hát jó. 

Kissy: Valakinek el kell mondanom, de csak veletek vagyok 
elég jóban. 

Niala: Mondd csak. 

Kissy: Megtámadtak. 

Niala: Jézusom, hogyan vagy kicsoda? 


Kissy: Sheila. 

Niala: :O 

Kissy: Bejelentkezett, hogy bajban van, elszökött hazulról, 
nincs pénze, elhívott egy sarokra, én meg odarohantam, de ott 
csak egy bajuszos pasi volt, aki letepert egy kamionban, alig 
tudtam kiszabadulni, 

Már elküldte a mondatot, amikor észrevette, hogy pont he- 
lyett vessző van a végén, mintha még folytatni akarná. Annyi 
baj legyen. 

Niala: úristen 

Kissy: képzelheted, hogy ki vagyok borulva 

Niala: sikerült neki... érted? 

Kissy: NEM! 

Niala: hálistennek 

Kissy: belefejeltem a képébe aztán tökönrúgtam 

Kissy: aztán elrohantam és most itthon vagyok 

Niala: és biztos sheila volt? úgy értem biztos ő adta ki magát 
sheilának nem csak arra járt? 

Kissy: ja igen! tudta a lisztet! 

Kissy: tudod volt valamelyik nap hogy rotflour. lisztbe hem- 
pergünk nevettünkben. ezt idézte és ezt csak itt hallhatta 

Niala nem válaszolt azonnal. Kissy evett egy kis olajos halat 
kenyéren. Kellett volna szőlőt is behoznia. 

Niala: gondolkodom 

Niala: mit akarsz csinálni? 

Ez jó kérdés. Fogalma sincsen, hogy mit akar csinálni. 

Kissy: nem tudom 

Niala: idefigyelj 

Kissy: figyelek 

Niala: szólni kéne nimbynek. ő le tudja nyomozni ezt a fér- 
get, és egy életre el lehet venni a kedvét az ilyen dolgoktól 

Kissy: nem szívesen mondanám el neki 

Niala: mert krapek? 

Kissy: igen 

Niala: elmondjam én? 

Kicsit gondolkodott. Végül is Nimby elég normális, és idő- 
sebb is. És Pi meg Süni se elveszett gyerekek... 

Kissy: igen, és a többieknek is, csak idegeneknek ne 


Niala: világos. hamarosan jelentkezem, addig föl a fejjel! 
Ugyhogy ki is ment szőlőért. 


Öt perc múlva kapott egy ablakot: Nimbostratus meghívott a 
következő szobába: Titkos megbeszélés. Akarsz belépni? Akart. 
Kapott egy új ablakot, amiben csak ők hatan voltak. Gyorsan 
bekapott egy szelet paradicsomot. 

Kissy: Sziasztok. 

Pi: Szia, Kissy, jobban vagy? 

Kissy: Kösz, megvagyok. 

Süni: Szia! Együttérzek veled. 

Nimbostratus: Én is! Szia, Kissy! 

Mohamed: Szia! Már betáraztam a baseballütőmet! 

Ezen muszáj volt nevetni. Mohamednek mindig voltak ilyen 
szövegei, amikkel jobb kedvre tudta deríteni az embert. 

Pi: Mit akarsz csinálni? 

Kissy: Nem tudom. 

Pi: Javasolhatok én valamit? 

Kissy: Persze. 

Pi: El kellene kapni a pasast, mielőtt másvalakivel is megpró- 
bálja. 

Mohamed: De hogyan? Szerintem rég fölszívódott. 

Kissy: De hogyan? 

Pi: Kitaláljuk a módját, de az mindenképpen kell hozzá, hogy 
te beleegyezz. 

Niala: Persze, csak te ismered föl. 

Pi: És tanúvallomást is kell tenned a bíróságon, Kissy. 

Nimbostratus: Bíróságon??? 

Niala: bíróságon? :o 

Kissy: Tanúvallomást? 

Pi: Igen. Enélkül kizárt, hogy elítéljék. 

Mohamed: á, hülyeség, jól el kell verni, hogy elmenjen a ked- 
ve 

Pi: Ez nem Jó ötlet, Mohamed. Kérlek, ne beszéljétek le Kis- 
syt, így is eléggé meg van ijedve. 

Süni: van valami esélyünk, hogy megtaláljuk? Egyáltalán hol 
történt a dolog? 

Pi: várj! Kissy, NE VÁLASZOLJ! 


Már írni akarta, hogy a Bois sarkán, de megállt a keze a leve- 
gőben. 

Pi: Kérlek, semmi IRL adatot ne adj. Ne haragudjatok, gyere- 
kek, de nem tudhatjuk, hogy közülünk mindenki oké-e. 

Nimbostratus: De jó vagy! 

Süni: Igazad van, 3,14, de akkor hogyan akarod elkapni a po- 
fát? Ha nem bízhatunk egymásban, akkor lőttek minden akció- 
nak! 

Mohamed: Úgy van. 

Kissy: Ez az, nekem is ez a bajom. De Pinek is igaza van, 
nem lehetünk biztosak senkiben. 

Niala: de nem ám! 

Jó, hogy ezt Pi kimondta helyette. Niala, a drága, nem sértő- 
dött meg, amiért megeskette, hogy tényleg nem pasi. 

Pi: Figyeljetek ide. 

Szinte egyszerre válaszolt mindenki, pontosan ugyanazt: Fi- 
gyelünk! Ezen jót vigyorogtak. 

Pi: A következőt javaslom. Én vállalni fogom a kockázatot, 
hogy közületek esetleg valaki nem gyerek, és megadom az ösz- 
szes személyes adatomat, ami alapján le tudtok ellenőrizni. 

Süni: Miért pont te? 

Nimbostratus: Miért éppen te? 

Pi: Azért, mert ha valamelyikőtök rossz ember, akkor én 
könnyen meg tudom védeni magam, de valószínűleg nem is 
lesz rá szükség. Én ugyanis felnőtt vagyok. 

Hát ettől paff lett, a rántottás villa is megállt a kezében. Alig- 
hanem a többiek is, mert csend volt a szobában. Kisvártatva 
megjelent Pi következő üzenete. 

Pi: A nevem Pierre Jourdain. 22 éves vagyok, a Descartes-ra 
járok. Gyerekpszichológus szeretnék lenni, sok időt töltök gye- 
rekekkel, ezért járok közétek is. Ne haragudjatok, hogy nem 
mondtam el korábban, nem tudtam, hogyan fogadnátok. 

Pi: Courbevoie-ban lakom, a rue Jules Ferry 14 alatt, első 
emelet 8. A telefonkönyvben Marcel Jourdain név alatt találtok 
meg, ő a bátyám, övé a lakás. Hadd gondolkozzam, mit mond- 
jak még... 

Niala: Megmondom. Azt, hogy ez az egész hogyan bizonyít- 
ható. Mert mondani mindent lehet, Pi! 


Pi: Igazad van. Azt be tudom bizonyítani, hogy valóban itt la- 
kom, ha valamelyikőtök fölhív. Csak kérdés, hogy ez nem je- 
lent-e kockázatot az illető számára. 

Niala: Courbevoie az Párizs, ugye? 

Pi: Igen, Párizs mellett van. 

Niala: Oké, főnök. Én állati messze vagyok Párizstól, úgy- 
hogy engem akár le is nyomozhatsz. Én fölhívlak. De aztán ta- 
láld ki nekem, hogy hogyan tovább! 

Pi: Jó, Niala. Nem is kell beleszólnod, ha nem akarod kiadni 
a hangodat. Ja, és nem lenne rossz ötlet, ha föl tudnád venni és 
lejátszani a többieknek. 

Niala és Pi elhallgatott, a többiek pedig szinte egyszerre szó- 
laltak meg, mintha most térnének magukhoz a döbbenettől, 
hogy Pi egy felnőtt. Ő nem szólt, halat evett, aztán zöldféléket 
meg sajtot. Hát igen, tényleg idősebb nála, csak nem két-három 
évvel, hanem kilenccel. Te jó ég, és ő arra is gondolt valami- 
kor, hogy járhatnának együtt. 

Azért az kár, hogy Niala ilyen messze lakik. Ő az egyetlen 
igazi barátnője. Eddig Chantalt tartotta a legjobb barátnőjének, 
de ahogy átvállalta helyette a fiúk beavatását, meg ahogy most 
fölhívja Pit helyette, kockáztatva... az ördög tudja, hogy mit, 
szóval ilyen egy igazi barát. 

Percek teltek el, a fiúk beszélgettek, néha ő is hozzászólt két 
falat között, jórészt csacska ötletek röpködtek arról, hogy lehet- 
ne lenyomozni Pi kilétét meg elkapni Sheilát. Pi egyszer szólalt 
meg, annak se volt semmi értelme, egyszer csak beírta, hogy 
33632. Semmi mást, csak ezt a számot. Meg is kérdezték, hogy 
mi az, de nem jött válasz. Aztán megszólalt Niala: 

Niala: Oké, srácok, idekattintsatok! 

Az utolsó szó link volt, egy hangfile-ra mutatott. Kissy szív- 
dobogva kattintott rá. Gyors volt a net, a hangszóróból szinte 
azonnal megszólalt a telefon búgása. Egyet csengetett, aztán 
fölvették. 

Fiatal férfihang volt, egészen olyan, amilyennek elképzelte Pi 
hangját, amióta megtudta, hogy hány éves. 

— Szia, Niala — kezdte anélkül, hogy a hívó megszólalt volna. 
— Itt Pi beszél, azaz Pierre Jourdain Courbevoie-ból. Hogy min- 
den tiszta legyen, elmondom, mit látok a képernyőmön. . . 


Vagy fél percig közvetítette a többiek beszélgetését, Kissy 
felismerte a mondatokat. 

— Ezt a szöveget, ha Nimby érti a dolgát, csak mi hatan olvas- 
hatjuk az egész világon — mondta Pi. — És hogy félreérthetetlen 
legyen, hogy én melyik vagyok, beírok valamit, aminek semmi 
értelme, mondjuk egy számot találomra... legyen harminchá- 
romezer. .. hatszázharminckettő. — Hallani lehetett az öt billen- 
tyűlenyomást és utánuk az Enter kicsit hangosabb kattanását. — 
Így ni. Pillanatnyilag nem nagyon jut más eszembe, de beszélni 
fogok, amíg le nem teszed a telefont, hogy jókora minta legyen 
a hangomból... 

Ekkor félbeszakította Niala hangja: 

— Oké, nagyokos, elég lesz. Niala különleges ügynök már 
mindent tud rólad. Szia! 

Kattant a telefon, a felvétel véget ért. 

Kissy elmosolyodott. Értette az üzenetet. Nialának nem kel- 
lett megszólalnia, de mégis megtette, hogy választ adjon neki, 
Kissynek: , tényleg lány vagy?" 

Tényleg lány volt. Ez a csengő szoprán még fiatal nőé se le- 
hetett, világosan hallatszott, hogy gyerekhang. 

A képernyőn egy kis ideig semmi nem mozdult, nyilván mind 
a négyen a felvételt hallgatták. 

Süni: Ez nagy baj! 

Pi: Micsoda? 

Süni: Hogy Niala ezzel a csodaszép hanggal ilyen messze la- 
kik Párizstól. Én meglátogatnám. 

Niala: Nem hagynád abba a hormonpocsékolást? :))) 

Mohamed: Hé, ez Sandra Bullock szövege A pusztítóból! 

Niala: Úgy van, LOL! :))) 

Nimbostratus: ROTFLour 

Pi: Oké, srácok, találjuk ki, hogyan tovább. Mondjuk célszerű 
lesz, ha küldök nektek egy képet magamról, hogy a fizimiská- 
mat se tagadhassam le. Mindjárt csinálok egyet. 

Nimbostratus: Lassabban, öreg. Ha paranoia, hát legyen para- 
noia. Akárhonnan szedheted azt a fényképet, a net dugig van 
fényképekkel. Tessék filctollat ragadni és fölírni a homlokodra, 
hogy Nimbostratus. 

Süni: Miért pont Nimbostratus? 

Mohamed: miért? 


Niala: miért pont a homlokára? :o 

Nimbostratus: Azért, skacok, mert az egész netet végigtúrhat- 
ja, akkor se talál olyan képet, amin egy hapek homlokára rá 
van írva becses nevem. Olyat viszont bőven talál, amin egy ha- 
peknak papír van a kezében, arra írva van valami, kapja a foto- 
sopot és kicseréli a szöveget. Úgyhogy homlok. 

Kissy: Arra nem tudja ugyanúgy ráírni? 

Nimbostratus: Hihető minőségben nem. Nimby mester nagyí- 
tásban fogja ellenőrizni. Természetesen nagy felbontású kép 
kéretik. 

Pi: Minden világos, értettem. Csak egy baj van. Próbáltál te 
már valamit ráírni a saját homlokodra? 

Kissy jót nevetett, ahogy megpróbálta elképzelni Pit egy filc- 
tollal a kezében, amint próbálgatja az írást a homlokán. Hát 
igen, az tényleg bajos, az ember belezavarodik az irányokba. 

Nimbostratus: Nyert. Legyen tehát a karod, szép hosszirány- 
ban. 

Pi: Klasszul fogok kinézni... mindjárt megcsinálom. 

És tényleg megcsinálta. Pár perc múlva ott volt a fotó a kép- 
ernyőjükön. Jóképű volt... határozottan jóképű. Dús fekete ha- 
ja volt, napbarnított bőre, kicsit ovális arca; talán csak egy ba- 
jusz kellett volna még. 

Nimbostratus: Oké, hapsikám, tied a pont. 

Tényleg, ő nem is nézte a feliratot a karján. De csakugyan ott 
van. Most aztán súrolhatja, amíg lejön. 

Niala: Pi, van barátnőd? 

Ezen úgy nevetett, hogy majdnem leesett a székről. 

Pi: Sajnos már foglalt vagyok, Niala, és a hangodból ítélve 
van némi korkülönbség is köztünk. :) 

Niala: Nem baj, én tudok várni! :)))) 

Mohamed: akkor most Pi tiszta és megbízható? Hogyan to- 
vább? 

Nimbostratus: Az éppen túlzás, hogy tiszta és megbízható, 
mindenesetre van róla annyi adatunk, hogy ha kiderülne, hogy 
rosszban töri a fejét, rendőrkézre adhassuk. 

Pi: Valami ilyesmit szerettem volna elérni. A hangfelvétel, a 
kép, a beszélgetésünk logja önmagában nem mos engem tisztá- 
ra, de megtalálhatóvá tesz. Aki pedig megtalálható, az jobb, ha 
vigyáz. 


Pi: Hogy hogyan tovább? Meg kell keresnünk Sheilát és el- 
kapni. 

Nimbostratus: Közben már előszedtem Sheila adatait. Össze- 
sen három IP-címet használt, ezeket kell lenyomozni. 

Pi: Gyanítom, hogy az egyik címet csak ma délután használ- 
ta, amikor elhívta Kissyt. Azt kihagyhatod, nyilván egy netcafé 
Kissy közelében. 

Nimbostratus: Oké. Különben én már lenyomoztam mindhár- 
mat, és tényleg úgy van, ahogy mondod. A másik két cím 
ugyanoda mutat, csak nem mondom meg, hova. 

Erre persze mindenki azt kérdezte, miért nem. Ő nem szólt 
hozzá, a kajálással volt elfoglalva. 

Nimbostratus: Mert akkor kapjátok magatokat és odarohan- 
tok mind. Én állati messze lakom onnan, én érnék oda utolsó- 
nak, és teljesen kimaradnék a buliból. 

Süni: És ha mi még messzebb lakunk? 

Nimbostratus: No reszkír, no fejfájás. 

Mohamed: Esetleg mindenki megmondhatná, hogy nagyjából 
merre lakik. Abból nem lehet gáz. 

Pi: De lehet, Mohamed. 

Pi: Mondok valamit, figyeljetek. 

Pi: Gyüljünk össze a városban... várjunk csak. Nimby, annyit 
mondj meg, párizsi-e a pofa, mert ha mondjuk Bordeaux-ban 
él, más tervet kell csinálnunk. 

Nimbostratus: Párizs közelében. 

Pi: Kösz. Még azt kéne tudni, hogy ti mind Párizsban vagy a 
környéken vagytok-e. Nialáról már tudjuk, hogy messze van. 

Süni: Én párizsi vagyok. 

Nimbostratus: Én Párizsban. 

Mohamed: én mekkában születtem, de párizsban élek. 

Kissy: Én is. 

Niala: De jártál Medinában is, nem? 

Mohamed: aha! :) 

Pi: Jó, akkor figyeljetek. Megbeszélünk egy helyet és időpon- 
tot, amikor találkozunk a városban. Én előbb leszek ott és le- 
ülök egy messziről is jól látható helyen. Ti megnéztek engem, 
és ha bármi nem frankó, elpályáztok, anélkül hogy meglátnálak 
titeket. 


Nimbostratus: Nem jó, Pi. Te már valamennyire le vagy fe- 
dezve, de mi többiek nem vagyunk még tiszták. Ha leülsz a 
Concorde tér közepén és valamelyikünk odasétál hozzád, máris 
kiszolgáltatta magát a többieknek. 

Pi: Teljesen igazad van. 

Pi: Megvan. Egyenként fogunk találkozni más-más helyen, és 
rögtön el is válunk egymástól. Elsőnek Kissyvel, leellenőrizzük 
egymást, aztán ő eltűnik, én bemegyek egy netcaféba és meg- 
beszélem a következő találkát valahol máshol. Ha mindenki 
oké, akkor összegyűlünk. 

Mohamed: vagyis a taliról még haza kell jönni, hogy össze 
tudj minket trombitálni 

Pi: Akinek van mobilja és úgy gondolja, megadhatja a szá- 
mát, amikor találkozom vele. Én itt adom meg az enyémet, 
hogy elérjetek, ha kell. 

Kissy előkereste a mobilt és beleírta a számot. Közben vi- 
szont eszébe jutott valami, gyorsan írni kezdett. 

Kissy: Amikor a netcaféból jelentkezel, honnan tudjuk, hogy 
tényleg te vagy? 

Pi: 97? 

Pi: Ja, már értem. Onnan nem jutok be ebbe a szobába, igaz? 

Nimbostratus: De, ha én beengedlek. Csak ahhoz itthon kell 
lennem és tudnom kell, hogy te vagy. 

Pi: Akkor egyszerűbb, ha mindenkit megkeresek privát ab- 
lakban és megállapodunk egy jelszóban. Aki nem ezzel kopog- 
tat, az nem én vagyok. 

Nimbostratus: Helyes. És a jelszót válassza ki Kissy. 

Kissy: Miért? 

Nimbostratus: Csak. 

Kissy: Jó. Akkor a jelszó legyen 

Megállt a gépelésben. Tényleg, de mi legyen? Olyasmi kell, 
amit meg tudnak jegyezni, de amit más biztos nem talál ki. Az- 
tán eszébe jutott a délelőtti beszélgetése Chantallal. Elmosolyo- 
dott és beírta: A házibulit Sophie Marceau rendezte. 

Azonnal reagált mindenki, Süni, Pi és Mohamed szólt, hogy 
nem ő rendezte, Niala pedig egyből rávágta: 

Niala: Azt Claude Pinoteau rendezte. 

Nimbostratus: Pont ezért jó jelszó. Nagy vagy, Kissy! 

Kissy: Kösz. :) 


Közben arra gondolt, bárcsak akkor is ilyen jó véleménye 
lenne róla Nimbynek, amikor találkoznak... te jó ég, ő nemso- 
kára találkozni fog mind a négy fiúval, és még föl se öltözött. . . 
itt ül a gép előtt egy fehér fürdőköpenyben, egy halom kaja tár- 
saságában. 

Pi: Akkor először megbeszélem a találkozót Kissyvel privát 
ablakban. Várjatok pár percet, légyszi. 

Meg is jelent a privát ablak rögtön. 

Pi: Olyan helyen kellene találkoznunk, ahova könnyen el- 
jutsz, de nincs túl közel hozzád. 

Kissy: Várj egy kicsit, megnézem a térképet. 

Gyorsan belépett a Google Mapsbe. Jules Ferry? Az a boule- 
vard de Verdunről nyílik, ami átvezet a Szajnán, onnan Ő... 
merre is van? Á, itt a de Gaulle, akkor annyi, hogy végigjön a 
parton és kész. Csak egy ugrás. Hol is találkozzanak... metró- 
állomás? 

Kissy: Mivel közlekedsz tulajdonképpen? 

Pi: Kocsival... de jó, hogy mondod, megadom a rendszámot 
a többieknek is. 

A másik ablakban pár pillanat múlva megjelent, hogy egy fe- 
hér Citroén Xantiával fog mászkálni, megadta a rendszámot is, 
amit Kissy gyorsan fölírt egy cédulára. 

Niala: Biztos van barátnőd??? 

Pi: Biztos, miért? 

Niala: A hang és a fotó bejön, pláne még ha kocsid is van... 

Pi: Sajna az is a bátyámé, Niala. :) Egyébként nem valami 
nagy durranás, majdnem tízéves és előbb-utóbb szétesik. 

Kissy nevetett és visszakattintott a privátra. 

Kissy: Mit szólsz az avenue Charles de Gaulle és az avenue 
de Madrid kereszteződéséhez? 

Pi: Egy pillanat. 

Pi: Oké, már látom. Ha a körforgalomtól elindulsz a de 
Gaulle-on távolabb a folyótól, a parkos rész belső oldalán mint- 
ha padok lennének. Látod? 

Kissy: Igen. 

Pi: Most négy óra, ott fogok ülni félórán belül. Ja, még pár 
dolog, ami a többiekre is tartozik. 

A közös ablakban folytatta. 


Pi: Farmernadrágot, kék inget és piros sapkát fogok viselni, 
egy sötétzöld borítójú könyvet olvasok majd elmélyülten, és 
nem figyelek a járókelőkre. 

Pi: Közületek senki ne mondja meg, hogy mit fog viselni, 
merről érkezik, gyalog vagy biciklivel, semmit. Elmehettek 
előttem akárhányszor, megnézhettek, ahogy kedvetek tartja, de 
nekem nem lesz semmi támpontom rólatok. 

Pi: Ha nem tetszem, eltűntök, és én még azt se fogom tudni, 
hogy melyik voltatok a sok járókelő közül. Oké? 

Nimbostratus: Oké. 

Süni: Oké. 

Mohamed: naná 

Niala: Kár, hogy én nem lehetek ott. 

Kissy: Oké. 

Pi: Mindent megbeszéltünk, indulhatok? 


Kicsit lámpalázas volt, ahogy végigtekert az utcájukon az el- 
lenkező irányba, a Szajna felé; nem akart a rövidebb úton men- 
ni. Persze, szó sincsen arról, hogy... szóval szó sincsen, de 
azért mégiscsak egy férfi, méghozzá olyan, aki komolyan veszi 
őt és azért autózik ide a Szajna túloldaláról, hogy vele találkoz- 
zon. Meg hát egyáltalán, ő, Kissy, egy számára félig idegen 
gyerek került bajba, és Pi vállalja, hogy helyette találkozzon a 
többi hárommal és megtudja, hogy valóban gyerekek-e. 

Azért mégis nagy gonddal öltözködött, akármennyire nem 
randi ez. A barna kordbársony nadrágját vette föl, a fehérrel dí- 
szített világoskék blúzát, és jó darabig válogatott a hajcsatjai 
közül. Övtáskát vitt, benne telefont, pénztárcát és a cédulát Pi 
adataival. És csinált valamit, amire senki se gondolt. Ha Pi 
vagy akármelyikük rosszban sántikál és ő nem jönne vissza, 
akkor anya találni fog egy feljegyzést a cége szerverén, ahol 
idegen nem fér hozzá, de ő biztosan megtalálja. Minden fonto- 
sat leírt, beletette a fényképet és a hangfelvételt. . . 

Magabiztos volt hát, amikor a híd lábáról ráfordult a de 
Gaulle-ra. A körforgalom előtt átkelt a túloldalra, mintha arról 
jönne, hogy szépen továbbtekerjen a járdán. 

Ahogy befordult a sarkon, észrevette a fehér Citroént. A kör- 
forgalmon túl parkolt, és olyan ismerős volt, mintha már száz- 


szor látta volna. A rendszáma is egyezett. Minden egyezett. Pi- 
nek ott kell lennie valahol a padoknál. 

Továbbment, csak a túlsó zebrán jött át. Szépen végigkereke- 
zett a téren, vissza a körforgalom felé. 

Már messziről meglátta a piros sapkát, és a többi is mind 
egyezett. Pi nyugodtan ült a padon, a könyvét olvasta és mo- 
gyorót eszegetett. Ez utóbbi nem volt megbeszélve, de hát az 
se, hogy nem eszik mogyorót. Eltekert a körforgalomig és be- 
fordult a Bois felé. Kicsit szemrehányóan nézte túloldalt az 
Ashianát, de hát végül is az nem tehet semmiről. Visszafordult, 
hogy megkerülje a teret, szép lassan, mint akinek semmi dolga, 
vagy mint aki annak az ógörög akárkinek a szobrát akarja meg- 
nézni, aki követ görget fölfelé. Aztán megint visszakanyaro- 
dott, de egyszer csak eszébe jutott valami. Megállt, letette a lá- 
bát, keresett egy darab papírt és egy tollat, s fölírt pár szót. Az- 
tán kiválasztott egy kissrácot a téren szaladgálók közül. 

— Szia. Akarsz tíz centet? 

— Akarok — felelte az. Nyolcévesforma kissrác volt, elég ér- 
telmes arccal. 

— Látod azt a bácsit ott a piros sapkában? Add oda neki ezt a 
cédulát. 

A kisfiú átvette a papírt meg az érmét és elolvasta. 

— , Ki rendezte A házibulit?" Ez valami jelszó? 

— Ahogy mondod - nevetett Kissy. 

— Akkor húsz cent. 

— Jó, add vissza, akad itt elég gyerek, akik tízért is elviszik — 
vágta rá gondolkodás nélkül. 

A gyerek nem számított ilyen válaszra. Néhány másodpercig 
leesett állal bámult Kissyre, aztán megcsóválta a fejét és elbal- 
lagott. Amikor odaért Pihez, Kissy letérdelt a bringa mellé, 
mint aki a cipőjét fűzi, hogy ha a férfi körülnéz, nehezebben 
vegye észre. 

Nem nézett körül. Átvette a papírt, elolvasta, nevetett és ráírt 
valamit. Visszaadta és elmélyedt a könyvben. A fiú futva jött 
vissza. 

— Jó fej a krapekod — közölte, visszaadva a cédulát. — Mond- 
tam neki, hogy egy klassz csaj küldi. Azt felelte, meg ne pró- 
báljalak lecsapni a kezéről. 


Kissy nevetett és elolvasta a cédulát. A kérdés alatt ez állt: 
, Sophie Marceau, ki más?", és az aláírás: 3, 14. 

— Kösz. 

— Szívesen. Legközelebb már öt centért is elviszem. 

Egy perc múlva Kissy lefékezett a pad mellett és helyet fog- 
lalt. Kicsit szívdobogva, de nem is azért, mert itt ült Pi mellett. 
Nem mindennapi kaland, amibe most belekezdett. 

Pierre Jourdain fölnézett. Egy-két évezredig szótlanul nézték 
egymást. 

— Reméljük, a barátnőm nem jár most erre — szólalt meg vé- 
gül Pi azon a hangon, amit már hallott Niala felvételén. — Ne- 
héz lenne kimagyarázni. 

Érezte, hogy elpirul, de talált megfelelő választ. 

— Máskor is lát gyerekekkel, nem igaz? 

— De, ez igaz. — Kissy szerette volna azt hallani, hogy a barát- 
nő egy gyereket nem is bánna, de aligha lenne jó ötlet, ha Pi 
udvarolni kezdene neki, még máskor sem, hát még amilyen ok- 
ból és módon találkoztak. — Akkor hát... átmegyek a vizsgán? 

Kissy hátradőlt a padon. — Ha nem mentél volna át, el se in- 
dulok hazulról. És én a tiéden? 

— Teljesen — nevetett Pi. Szépen tudott nevetni. — Bevallom, 
eleinte voltak kételyeim, de már a chaten meglehetős biztos 
voltam benne, hogy az vagy, akinek kiadod magad. Jaj, de hü- 
lye vagyok... tessék. Ezzel akartam kezdeni, de elfelejtettem. 

A zsebébe nyúlt és átadta az igazolványait egy kis tokban. 
Kissy önkéntelenül elvette. 

— Miért. . . 

— Hogy még biztosabb lehess a dolgodban. Kérsz mogyorót? 

Kissy nemet intett és átnézte az adatokat. Minden egyezett. Pi 
1985. január 9-én született Toulonban, lakik rue Jules Ferry, jo- 
gosítvány, forgalmi... még a forgalmit is odaadta, pedig az 
nem az övé, a rendszám egyezett, szín, típus, évjárat, minden 
egyezett. 

Visszaadta a tokot. — Te még az igazi nevemet se tudod. 

— És nem is akarom — mondta Pi jelentőségteljesen. — Egyikő- 
tökét se. Legjobb, ha egymásnak se mondjátok el. 

Kissy megcsóválta a fejét, de nem szólt semmit. Pi mosoly- 
gott. 

— Hidd el nekem, ez így biztonságos. No, ideje mennem. 


— Hová? - riadt meg, aztán elszégyellte magát, hiszen nagyon 
jól tudja, hová. A legközelebbi netcaféba, hogy megbeszélje a 
második találkát. — Izé... én mit csináljak? 

— Tűnj el. Tudod mit? Én indulok először, látni fogod, ahogy 
besorolok, hogy átmenjek a hídon. Az nekem már egyirányú 
utca, legközelebb csak a túlparton fordulhatok meg, és te ad- 
digra messze jársz. Ha mindenkit leigazoltam, akkor megint ta- 
lálkozunk. Ha hazaérsz, látod, amit beszélünk. 

— Említetted a telefont. 

— Ja igen. Ha akarod, megadhatod a számodat. 

Kissy bólintott. Jobban szerette volna, ha Pi fölhívja. Akkor 
megint hallhatja a hangját... és igazából hazamenni se akar 
most. A férfi elővette a telefonját és beírta a számot, ahogy be- 
diktálta neki; névnek pedig azt írta mellé, hogy dr. Moreau. 

— Egy telefont el is lehet lopni — magyarázta a kérdő tekintet- 
re válaszul. — Szeretnék nyugodtan aludni afelől, hogy ha ez 
bekövetkeznék, ti biztonságban lesztek. 

Eltette a készüléket és fölállt. Kissy is. Egy-két pillanatig áll- 
tak, aztán ő kezet nyújtott. Más felnőttek előre nyújtanak neki 
kezet, de érezte, hogy Pi nem fogja megtenni, felnőttszámba 
veszi, akkor pedig ő a nő és ő nyújt kezet először. A férfi meg- 
fogta a kezét, megszorította, s azt mondta: 

— Szia. Hamarosan találkozunk. 

S már ott sem volt. Kissy követte a tekintetével a kocsiig, az- 
tán a Citroént, ahogy fölhajt a hídra. 


Nem hazafelé indult, pont az ellenkező irányba, csavargott a 
mellékutcákon, nem is nézte, merre megy. Túl sok minden járt 
a fejében. Egyszer csak csipogott a mobil, SMS-t kapott; meg- 
állt és megnézte. , S OK P." Világos. Sünit is letesztelte, és 
rendben van. Továbbment. 

Az egyik utcán szembejött vele egy nagydarab afrikai férfi és 
egy fehér kisfiú, egymás mellett, bár lehet, hogy semmi közük 
nem volt egymáshoz. Rátaposott a fékre, majdnem felborult, 
olyan hirtelen állt meg. Muszáj volt lehunynia a szemét, olyan 
gyorsan ugrott be egy csomó kép. 

— Jól van, kislány? — hallott egy hangot. Kinyitotta a szemét. 
Az afrikai férfi állt előtte és aggodalmasan nézte. 

— Persze, semmi bajom -— felelte gyorsan. 


— Akkor jó — bólintott az afrikai, és továbbment. 

Semmi baja, viszont szüksége van egy netcaféra. Hol az ör- 
dögben talál egyet? Kár, hogy nincs olyan telefonja, amivel 
bárhonnan kapcsolódni tud. Legjobb, ha kimegy valamelyik fő- 
útra, ott hamarabb találhat egyet. Rálépett a pedálra és elindult 
az orra után. 

Szerencséje volt: netcafét ugyan nem, de könyvtárat talált, 
egy kis fiókot, de neki nem is kell több. Páran lézengtek bent, 
az egyik sarokban volt két gép, nem ült előttük senki. A tárcá- 
jában ott volt a tagsági kártyája, a könyvtárosnő csak egy pil- 
lantást vetett rá és bólintott, netezzen nyugodtan. 

Belépett a klubba és megkereste Nialát. 

Kissy: A házibulit Sophie Marceau rendezte. 

Niala: Kissy, de jó, hogy látlak! Már aggódtam, hogy ilyen 
soká érsz haza. 

Kissy: Nem otthon vagyok, mászkálok a városban. Idefigyelj, 
eszembe jutott valami. Te rengeteg filmet láttál, hátha emlék- 
szel. 

Niala: Mondd. Végre nekem is hasznomat veszitek. 

Kissy: Valamikor láttam egy filmet, nem sok rémlik belőle, 
de egy nagydarab afrikai pasi mászkált egy kisfiúval, fehér kis- 
fiúval, vigyázott rá és 

Kissy: bokszolni tanította, igen! Emlékszel ilyenre? 

Niala: Szerintem ez az Elnökcsemete, amire gondolsz. A srác 
az amerikai elnök fia, a pasi meg a testőre. 

Kissy: Aha! Az lesz az! Meg tudod szerezni a szereposztást? 

Niala: Akárki meg tudja szerezni, azért van az IMDB, de mi- 
re kell az neked? 

Kissy: Volt a filmben egy ürge, aki rálőtt a gyerekre, és a 
testőrt találta el. Na, az kiköpött olyan, mint Sheila! 

Niala: A mindenit! 

Kissy: Tudtam, hogy láttam már valahol hasonló arcot, de 
nem jött be, hogy hol. Hát ebben a filmben. 

Niala: Timothy Busfield. 

Kissy: A neve nem érdekes, fénykép van róla? 

Niala: Keresek. Olyat még nem találtam, ami ebből a filmből 
való, más filmekben pedig egész más az arca. Esetleg ki lehet- 
ne venni tékából. 

Kissy: Hű, várj, ez egy könyvtár. Megnézem. 


Nem volt meg nekik. A könyvtárosnő ajánlotta helyette a 
Szerelem a Fehér Házbant, merthogy az is az amerikai elnök 
családjában játszódik, de ő csak a fejét rázta. 

— Milyen filmet szeretnél? — kérdezte a nő. Idősebb, egészen 
ősz hajú néni volt, barátságos tekintettel, de ezt Kissy észre se 
vette. Forrt benne a méreg, amiért nincs meg a film, a neten pe- 
dig csak olyan képek vannak a pasasról, amiken nem is hason- 
lít. Niala csak ilyeneket talált. Már elköszöntek egymástól, in- 
dulni készült, amikor a nő nekiszegezte ezt a kérdést. 

— Nekem ez a film kell. Sőt nem is kell a film, elég lenne egy 
képkocka. 

— Milyen képkocka? — kérdezte a könyvtárosnő. 

— Amin a rossz ember látható, premier plánban. 

A könyvtárosnő értetlenül nézett egy pillanatig, aztán hosszú 
másodpercekig tanulmányozta Kissy arcát. 

— Gyere csak velem — mondta, és elindult egy ajtó felé. Kissy 
követte. 

Az ajtó mögött kis iroda volt. A néni helyet mutatott neki egy 
széken, maga pedig leült egy másikra. 

— Rendes körülmények között azt felelem, hogy sajnálom, 
nem tudok segíteni — kezdte a könyvtárosnő. — De ahogy elnéz- 
lek, neked nagy gondod lehet. 

— Hát az van egy pár! — csattant föl, de rögtön el is szégyellte 
magát. — Izé... elnézést kérek. Azt hiszem, egy kicsit ideges 
vagyok. 

— Én is azt hiszem — bólintott a néni. — Azt mondják, sokat se- 
gít, ha az ember elmondja a gondjait egy idegennek. Én eléggé 
idegen vagyok, azt hiszem; még akkor is, ha megmondom, 
hogy madame Beaumont-nak hívnak. 

— Engem Kissynek — vágta rá automatikusan. — Mármint- 
hogy... 

— Semmi baj! Jó ez a név így is. Szóval, Kissy, mi nyomja a 
lelkedet, és mi szükséged van egy képkockára abból a filmből? 

Ekkor fölcsipogott a mobilja. Kihúzta, megnézte az üzenetet 
és elmosolyodott. ,M OK P." Egész könnyen jött a szájára a 
felelet. 

— Mert az a színész abban a filmben nagyon hasonlít arra a 
szemétládára, aki megpróbált megerőszakolni. 


Nem csodálta, hogy ez a válasz megdöbbentette madame Beau- 
mont-t, inkább azon, hogy milyen gyorsan rátért a gyakorlatias 
kérdésekre. Alighanem megérezte, hogy Kissy nem örülne, ha 
ő most sajnálgatni és babusgatni kezdené. 

— Te szent Isten... és a rendőrségre akarsz menni? 

— Eszemben sincs. Néhány barátommal elkapjuk. 

— De azok felnőttek, ugye? 

Ezen muszáj volt nevetnie. — Az egyik igen. Háromról már 
tudom, hogy gyerekek, a negyedikről még nem. 

Madame Beaumont pislogott. — Ezt hogy értsem? 

Végül is miért ne? Nekifogott és elmesélte elejétől végéig az 
egészet, a Kölyökklubot, a srácokat, Sheila délutáni hívását, a 
kamiont, a haditanácsot a srácokkal, Pit, a találkozásukat, a 
mostani SMS-t... egyszóval mindent. Madame Beaumont nem 
szakította félbe, csak egyszer-egyszer közbeszúrt egy kérdést. 

— Hát ennyi a történet — fejezte be Kissy. — Most már csak 
Nimbyt kell ellenőrizni, akkor összegyűlünk és elmegyünk a 
mukiért. 

Madame Beaumont csak a fejét csóválta. 

— Ez elképesztő — jelentette ki végül. — Találkozni egy isme- 
retlen emberrel, akit még soha nem láttál... 

— De hisz elmondtam, milyen aprólékosan leellenőriztük! 

— Persze, elmondtad. És az például nem jutott eszetekbe, 
hogy fölhívjátok a Descartes-ot, hogy tényleg ott tanul-e ez a ti 
Pierre-etek? 

— Nem. Az nem. 

— Várj csak, legalább ezt ne mulasszuk el. — A könyvtárosnő 
odahúzta az asztalon fekvő telefont és felhívott egy számot, fej- 
ből. 

A kihangosított készüléken a Descartes egyetem titkárságá- 
nak automatája jelentkezett. Madame Beaumont beütötte a 
mellék számát, azt is fejből. 

— Rainier, tessék — mondta egy férfihang. 

— Szervusz, Gustave, itt Marie-Angéle Beaumont beszél. 

—Á, jó napot, madame Beaumont, mit tehetek önért? 

— Szívességet szeretnék kérni. Csak azt ne kérdezd meg, hogy 
mire kell, mert borzasztóan hosszú és gubancos történet. Szere- 
pel a nyilvántartásotokban egy Pierre. . . mi? 

— Jourdain — súgta Kissy. 


— Pierre Jourdain nevű hallgató? 

— Olyannyira, hogy ismerem is látásból, madame Beaumont. 

— Nagyszetű. Mit tudsz róla? 

— Semmit. Csak látásból ismerem. 

— De a nyilvántartásban megvan a lakcíme, ilyesmik, ugye? 

— Persze, de... 

— Ne is folytasd. Hol lakik ez a te Pierre-ed? 

— Rue Jules Ferry 14, első emelet 8 — mondta Kissy a jegyze- 
tei nélkül. Valószínűleg soha életében nem fogja elfelejteni Pi 
bátyjának mostani lakcímét. 

— Úgy van — felelte Gustave Rainier. 

— Született 1985. január 9-én Toulonban — folytatta Kissy fel- 
szólítás nélkül —, anyja neve Catherine Rouget, és a bátyja fe- 
hér Citroén Xantiájának a rendszáma. . . 

Megakadt. A rendszámnak csak az elejét tudta fejből, koto- 
rászni kezdett a cédulája után. 

— Nos — mondta Rainier komolyságot erőltetve a hangjába —, 
azt mi nem tartjuk nyilván, hogy a hallgatóink kinek a kocsijá- 
val járnak, de a többi adat rendben van. De ha le akarják infor- 
málni a fiatalembert, azt javaslom, kérdezzék meg valamelyik 
tanárát, aki személyesen ismert. 

— Jó gondolat — vette vissza a szót madame Beaumont. — El- 
érhető most valaki? 

— Mindjárt utánanézek. 

— Köszönöm, Gustave. 

Kissy legnagyobb meglepetésére madame Beaumont ekkor 
tárcsázni kezdett egy másik számot, amit időközben kikeresett 
egy noteszből. 

— Nem várjuk meg, hogy... 

— Majd visszakapcsolunk. Jó napot kívánok, madame Santinit 
keresem. Köszönöm. 

Vártak egy percet. A telefonon két lámpa égett kitartóan. Kis- 
synek nagyon tetszett, még nem látott olyan telefont, amivel 
egyszerre két beszélgetést lehetett folytatni. Illetve a lámpák 
számáról ítélve négyet Is. 

— Santini — szólt egy idősebb nő a készülékbe. 

— Marie-Angéle vagyok, szia. 

— Szia, mi újság? 


— Figyelj, segítségre van szükségem. Bent van nálatok az El- 
nökcsemete című amerikai film digitálisan? 

— Egy pillanat. . . igen, itt van. 

— Megtennéd, hogy kivágsz belőle egy kockát és elküldöd? 

Kissy ámulattal nézett a könyvtárosnőre. Ez óriási ötlet! 

— Egy kockát?... 

— Igen, Sandra. Ne nézz úgy a telefonra, mint egy kuka. A gé- 
peitek meg tudják csinálni, nem? 

DE. 

— Nahát akkor. Rakd be és tekerd a végére. Minden ilyen 
amerikai film végén van egy jelenet, ahol a főhős összecsap a 
főgonosszal. Azt keresd meg. 

JÓ 

Madame Beaumont visszakapcsolt a másik vonalra. — Gus- 
tave? 

— Itt vagyok, madame Beaumont, hol volt mostanáig? 

Az asszony nevetett. — Azért ülsz abban az irodában, hogy 
kérdésekre válaszolj, nem azért, hogy kérdezz. Mi a helyzet? 

— Beszéltem Villiers proffal, annyit mondott, hogy nagyon 
rendes fiatalember, egy régi barátjának az unokája, és... ööö... 

— No mi baj? 

Kissy megdermedt. 

— Szóval... már van barátnője. 

Kissy és madame Beaumont egymásra meredt, aztán egyszer- 
re tört ki belőlük a kacagás. Az asszony megköszönte az infor- 
mációkat, letette és visszakapcsolt Sandra Santinihez, aki köz- 
ben megtalálta a jelenetet. Kicsit nehezen értette meg, hogy 
nem a főszereplőre van szükség, hanem a gonoszra, de végül is 
küldött egy képet emailben. 

Nem túl lelkesen nézegette. 

— Nem ő az? — kérdezte madame Beaumont. 

— De... csak nem hasonlít annyira, ahogy emlékeztem. 

— Hát erre volt esély. De legalább meg tudod mutatni a többi- 
eknek, hogy nagyjából milyen. 

— Ez igaz. 

Madame Beaumont kinyomtatta a képet. Kissy összehajtotta 
és eltette. 

— Köszönöm, asszonyom... mivel tartozom? 

A könyvtárosnő nem felelt azonnal. 


— Hogy mivel? Mondjuk azzal, hogy amikor telefonál ez a te 
Pierre Jourdained, nem mész el vele rossz embert fogni. 

— Nem bízik benne? — kérdezte elszontyolodva. 

— Az teljesen mindegy, hogy én mennyire bízom benne. Te 
kockáztatsz, nem én. 

— De mi mást tehetnék, madame Beaumont? 

A könyvtárosnő elgondolkodott. 

— Hogy mit?... Nekem volna egy ötletem. 


Fél hat elmúlt már, amikor Pi jelentkezett, hogy Nimby is rend- 
ben van. Ezt már nem SMS-ben tudatta, hanem fölhívta telefo- 
non, hogy megbeszéljék, hol találkoznak. Kissy megadta a 
könyvtár nevét. Pi magával hozza Nimbyt, Mohamedet telefo- 
non értesíti, Süninek viszont chaten kell szólni, már biztos ott- 
hon van. 

Otthon volt, rögtön megtalálta: 

Kissy: A házibulit Sophie Marceau rendezte. 

Süni: :) És Samantha Fontanet játssza Alexandra Gonin sze- 
repét. 

Kissy: :))) 

Kissy: Mennyi idő alatt érsz az amerikai kórházhoz? 

Süni: Miért, van egy beteg amerikaink is? 

Kissy: Jaj, menj már. A boulevard Victor Hugón van egy kis 
könyvtár, ott találkozunk. 

Süni: Repülök! 

Kissy: Ne repülj. Nem szeretném, ha autó alá kerülnél. 

Süni: Nem kerülök autó alá, megígérem. 

Tényleg nem került autó alá — legfeljebb az autó teteje alá. 
Negyedóra múlva taxi állt meg a könyvtár előtt, és kiszállt be- 
lőle valaki. Bentről csak annyi látszott, hogy alacsony, nem fel- 
nőtt. Belépett és megállt Kissy előtt. Rácsodálkoztak egymásra. 

— Hát te? ... 

— Hát te?... 

Martin volt az. Az osztálytársa. 

— Te vagy... Kissy? — kérdezte döbbenten. Ő csak bólintani 
tudott. 

Martin tétova mozdulattal fölemelte kissé a kezét, mintha át 
akarná ölelni. 

— Én vagyok Süni! 


Az irodából kilépő madame Beaumont meglepett tekintete 
előtt ugrott a fiú nyakába. 


Hat órakor a fehér Citroén is megállt a könyvtár előtt. Kissy és 
Martin, azazhogy Süni is megismerte Pit, ahogy kiszállt és az 
ajtóhoz jött. Megállapodtak, hogy a többiek jelenlétében csak 
egymás nickjét fogják használni, az igazi nevükre egy szóval 
sem utalnak. Nem kell tudniuk a többieknek. 

— Megjöttünk — mondta Pi, és karját kinyújtva betessékelte 
Nimbyt. 

Neki, Kissynek már megint volt min meglepődnie. Nimby, 
akit ő tizenöt-tizenhat évesnek gondolt, legfeljebb tizenkettő 
lehetett. Kövérkés kissrác, szemüveggel, kócos barna hajjal, jó- 
kora hátizsákkal a hátán és leplezetlen érdeklődéssel az arcán. 
Ez pedig szemlátomást neki szólt. 

— Nyertél, Pi — mondta. — Tényleg klassz csaj. 

Ettől kicsit elpirult, Süni pedig kezet nyújtott Nimbynek. 

— Süni vagyok. Hány éves vagy te tulajdonképpen? 

— Huszonkilenc. Mivelhogy a neten töltött évek négyszeresen 
számítanak, én pedig hatéves korom óta lógok rajta. 

Kissy volt olyan jó matekos, hogy kiszámolja: ha az első öt 
év egyszeresen ér, akkor huszonnégyet kapott a netes évekért, 
vagyis az hat év, tehát tizenegy éves. Ő is kezet fogott Nimby- 
vel, aztán bemutatta őket a könyvtárosnőnek. 

— Pierre Jourdain. 

— Marie-Angéle Beaumont — nyújtott kezet a néni. 

— Ő pedig Nimby, teljes nevén Nimbostratus. 

— A Stratocumulusok nemzetségéből — tette hozzá a fiú, és 
kezet rázott az asszonnyal. 

— Az interneten mindenkinek ilyen neve van? — kérdezte az, 
közben beterelve a társaságot az irodába. Kicsit szűkösen vol- 
tak, ülőhely is csak madame Beaumont-nak és Kissynek jutott, 
de ez senkit nem zavart. 

— Nem mindenkinek -— felelte Nimby. — Sokan a keresztnevü- 
ket használják, esetleg hozzáteszik az életkorukat, például 
Paull7. Vagy a családnevük kezdőbetűjét. De ez csak a chatre 
érvényes, az emailcímekben sokkal több a teljes név. 


— Értem. Megint tanultam valamit. Köszönöm. Nos hát, mon- 
sieur Jourdain, ez az ifjú hölgy elmesélte, hogyan akadtak önök 
össze és mi célból találkoznak most. 

— Mindent értek, asszonyom -— felelte Pi, és átadta az igazol- 
ványtartóját. — Örülnék, ha sikerülne meggyőznöm a megbíz- 
hatóságom felől. 

Madame Beaumont átvette a tokot, de nem nyitotta ki. 

— Nem sokat számít, hogy mi van az irataiban, monsieur 
Jourdain. Azt nem mondják el, hogy milyen ember. Utólagos 
engedelmével végeztem egy kis magánnyomozást, de ha már 
itt tartunk, megenged egypár kérdést? 

— Természetesen, asszonyom. 

— Kik az ön szülei? 

— A nevük Catherine Rouget és Auguste Jourdain. Anyám au- 
tóbalesetben meghalt négy évvel ezelőtt, apám ügyvéd Toulon- 
ban. A családunk odavalósi. Nemzedékek óta ügyvédek, ban- 
károk, orvosok voltak a családban, no meg egy-két rendhagyó 
eset, mint a bátyám, aki zenész. 

— A nagyapja mi volt? 

— Sebészorvos, asszonyom. Jelenleg világraszóló bélyeggyűj- 
teményének szenteli idejét. 

— Gondolom, mindketten benne vannak a telefonkönyvben. 

— Hogyne. Apámnak emailcíme is van, el tudja neki küldeni a 
fényképemet, hogy azonosítson. 

Madame Beaumont bólintott. — Számíthat rá, hogy megte- 
szem. Addig is: mi a tervük? 

— Először is megvárjuk Mohamedet — mondta Nimby. — Kí- 
váncsi vagyok a meglepetésre. 

— Milyen meglepetésre? — kérdezte Süni. 

— Pi azt mondta, meg leszünk lepve. 

— Rajta 1s? — tört ki Kissyből. — Előbb Süni, aztán a te... — le- 
pillantott Nimbyre — életkorod. . . 

— Kicsi a bors — jegyezte meg Nimby. 

— Sünin mi volt a meglepő? — kérdezte Pt. 

Egymásra néztek és elnevették magukat. De nem válaszolhat- 
tak, mert újabb taxi állt meg odakint. Madame Beaumont ösz- 
szeráncolta a homlokát. — Manapság minden gyerek taxival 
jár? 

— Ilyen rendkívüli alkalommal. . . — mondta Süni. 


Az irodából kilépve szembetalálták magukat a belépő Moha- 
meddel. Ő volt az, mert ismerősként vigyorgott Pire. 

Nemigen lehetett idősebb Nimbynél. Farmerben volt, zöld 
pólóban, a fejéről éppen levette a baseballsapkát, ami alól rövid 
szőke haj tűnt elő. Nem volt benne semmi különös — kivéve, 
hogy lány volt. 

— Nahát — mondta Nimby. — Te lány vagy! 

— Kösz az infót — vigyorgott Mohamed. 

— De akkor miért mondtad magad fiúnak?... — kérdezte Süni 
elképedve. 

— Én?! — nézett rá döbbenten a másik. — Mikor mondtam én 
olyat, hogy fiú vagyok? 

— Nem tudom... 

— Hát nem is! Én ilyet soha nem mondtam. Ti könyveltetek el 
fiúnak, én pedig nem ábrándítottalak ki, de hogy olyat mond- 
tam volna, hogy fiú vagyok... az ki van csukva. 

— Oké... ne haragudj . . . 

Mohamed rávigyorgott. — És te melyik vagy? 

— Süni vagyok... ő pedig Nimby. És itt van Kissy. 

— Ő pedig madame Beaumont. 

— Rokona Kissynek? — kérdezte tőle Mohamed, miután nagy 
komolyan kezet rázott mindegyikőjükkel. 

— Nem, egyáltalán nem. Ma ismertem meg, amikor bejött a 
könyvtárba internetezni. De nagyon örülök neki. 

— Oké — mondta Mohamed. — Akkor hogyan tovább? 


A fehér Citroén este nyolckor állt meg Coeuillyben, a Chemin 
des Lyonnes egyik házacskája előtt. Egyhangúlag szavazták 
meg, hogy még ma idejönnek, akármilyen későn érnek haza. 

Kissy közölte, hogy akármennyire IRL adat, az ő apja még 
egy hétig külföldön van, az anyja pedig üzleti tárgyaláson van, 
lehet, hogy holnap ér csak haza. És a macska, kérdezte Niala. 
A könyvtárban Skype is volt, Niala gyorsan fölrakta a progra- 
mot, és élőszóval tudtak beszélni. Nincs macskánk, felelte Kis- 
sy. Majd küldök egyet, nevetett Niala, nemsokára megszület- 
nek. 

Nimby azt mondta, neki csak haza kell telefonálnia, hogy ké- 
sőn ér haza, és senki nem reklamál. Süni közölte, hogy neki 
még haza se kell telefonálnia, a szülei bíznak benne. Mohamed 


egy vállvonással elintézte az egészet, de madame Beaumont 
nem érte be ennyivel; akkor Mohamed közölte, hogy ha egyál- 
talán nem megy haza éjszakára, azt se valószínű, hogy bárki 
észreveszi. 

Ezért lógtok ti állandóan az interneten, mondta a néni rosszal- 
lóan. Neten, madame Beaumont, javította ki Nimby, ma már 
csak a tévéhíradóban mondják, hogy internet. 

Mindenesetre elindultak. Madame Beaumont nem mehetett, 
egyedül vezette a könyvtárat, de legalább Nialának is lesz tár- 
sasága. Telefonálni fognak, amikor megérkeznek, és ha bármi 
fejlemény van. A könyvtár kilencig van nyitva, utána már csak 
mobilon érik el a nénit és Nialát, illetve Nialát a neten is, ha ta- 
lálnak helyet, ahol csatlakozhatnak. A néninek otthon nincsen 
gépe. 

— Hát itt volnánk — mondta Pi. Két házzal előremutatott. — Az 
lesz az. Innentől szerintem sétáljunk. 

— A házibulit Sophie Marceau rendezte — szólalt meg Kissy a 
hátsó ülésen. — Megérkeztünk, madame Beaumont. Két házzal 
odébb állunk. Persze hogy vigyázunk. Pár perc és újra hívom. 
Visszhall! 

Letette a telefont, de nem csatolta vissza az övére, hanem a 
tartószíjnál fogva a csuklójára akasztotta és kézbe fogta. 

Kiszálltak valamennyien. Nimby kivett a hátizsákjából két 
távcsövet és odanyújtotta őket Süninek, aki legközelebb állt 
hozzá. Egy kis palackot is előszedett, amit átadott Kissynek. 

— Hát ez mi? 

— Önvédelmi célból okozott, nyolc napon belül gyógyuló, sú- 
lyos kellemetlenség. Ha a pofa vetemedni próbál, fújj a képébe. 

— Honnan szerzel te ilyeneket? 

Nimby fölényesen vállat vont. — Ugyan már. Nimby papa 
mindent beszerez, amire csak szükség lehet. — Azzal elővett 
egy jókora rugós bicskát. 

— Hé! — szólalt meg a feje fölött Pi. — Mire készülsz te azzal? 

Nimby feléje fordult és szemrehányóan nézett rá. 

— Megvédeni téged — felelte. — Ugyanis te vagy itt az egyetlen 
nagykorú. Ha a muksi elkapja valamelyikünket és megsérti ve- 
le a büntető törvénykönyvet, azért te leszel a felelős, mert ve- 
szélyes helyre hoztál minket, ártatlan gyerekeket. — Hirtelen ki- 
ugrasztotta a bicska hatalmas pengéjét, ami baljóslatúvjnn meg- 


villant a kezében. — Ha viszont én lyukat ütök a hapek bőrén, 
azért nem te leszel a felelős, hanem én, a gyermek. Minden vi- 
lágos? 

Azzal becsukta a kést, eltette, kivett még egyet és odanyújtot- 
ta Süninek. 

— Határozottan ellenzem, hogy ilyesmit vigyünk magunkkal — 
mondta Pi. — Mi nem leteríteni akarjuk, hanem átadni a rendőr- 
ségnek. 

— Hát add át, ha tudod, miközben a falhoz csapkodja a fejedet 
— közölte Nimby. — Sajnos több krapekszeletelőm nincs — né- 
zett Mohamedre -—, de arra számítottam, hogy te tényleg hozol 
baseballütőt. 

Mohamed vigyorgott. — Hoztam én annál sokkal jobbat. — Rá- 
csapott bal combjára. — Ezzel rúgni tudok, ezzel pedig ütni — 
mutatta föl a jobb kezét. — Tavaly földre küldtem egy alakot, 
aki magasabb volt, mint Pi, és kétszer vastagabb nála. 

A többiek összenéztek. Pi elég magas volt, és ha nem is tag- 
baszakadt, azért egyszálbélűnek se lehetett mondani. Mohamed 
alig ért a derekáig. 

— S mivel szolgált rá? — kérdezte Kissy. 

— Megpróbált fizetés nélkül elillanni egy műszakicikk-üzlet- 
ből. A tulaj jó ismerősöm. .. nem hagyhattam. De nem lett sem- 
mi baj, a pofát nemsokára kiengedték a kórházból. 

A többiek nevettek. Kissynek eszébe jutott, hogy Mohamed a 
chaten is szeret nagyot mondani, és megállapította, hogy jó lesz 
vigyázni rá. Hirtelen elkapta Süni tekintetét. A fiú Mohamed 
felé intett a szemével, aztán az ég felé pillantott, és tamáskodva 
elhúzta a száját. Szóval ő is ugyanezt gondolja. 

— Nos hát — szólalt meg Pi. — Én olyasmire gondoltam, ami- 
hez semmilyen fegyverkezésre nincsen szükség. Becsöngetek 
hozzá és néhány mondat erejéig szóval tartom. Kissy ott áll ol- 
dalt, az ajtó mellett, hogy azonosítsa a pasast. Ha ő az, akkor 
kihívjuk a rendőrséget, de csak azután, hogy az emberünk visz- 
szabújt az odújába. 

Kis csend lett. 

— Végül is nem rossz — ismerte el Nimby. — Ettől még persze 
nem árt, ha önvédelmi fegyver is van nálunk. 

— Nem árt — ismerte el Pi. — De én állok majd a legveszélye- 
sebb helyen, és nálam nem lesz. 


— Nem nyert! — vágta rá Mohamed. — Ott ugyanis én fogok 
állni. És lesz nálam fegyver: a kezem meg a lábam! 

Kissy sóhajtott. Süni megvakarta a fejét. Nimby megigazítot- 
ta a szemüvegét. Pi hitetlenkedve nézett Mohamedre. 

— Hogy jut ilyesmi az eszedbe? 

— Úgy, hogy használom, apafej! — vágta rá a lány. — Jó, be- 
csöngetsz hozzá, és aztán? Beszélsz vele pár mondatot a sem- 
miről, mondjuk csomagot hoztál Sophie Marceau-nak, és az- 
tán? Kissy beazonosítja a furkót, és aztán? 

— Aztán kihívjuk a... 

— Tudom, a rendőrséget — bólintott Mohamed. — Letartóztat- 
ják, bíróság elé állítják és elítélik, egy szál bizonyíték nélkül. 
Ez már csak így szokás, igaz? 

— Mondtam, hogy Kissynek vallomást kell. . . 

— És az ő szava áll majd szemben a pofáéval — vágott közbe 
Mohamed megint. — Aki mellesleg alibiről i5s gondoskodhatott. 
Van Kissyn bármiféle sérülés, ami bizonyító erejű? Például a 
krapek pecsétgyűrűjének jellegzetes nyoma, mint az egyik Co- 
lumbóban? Vagy van a hapsin olyan nyom, ami csak Kissytől 
származhat? Esetleg a helyszínen? Nekem nem úgy tünt, hogy 
a pofa a saját kamionjába csalta be Kissyt. Az csak ott parkolt, 
de azóta bottal üthetjük a nyomát. — Néhány mondat óta már 
csípőre tett kézzel beszélt, egyre szenvedélyesebben. — Szóval 
mi is az a nagy terv, uraim? Elkapni, aztán nézni, amint kienge- 
dik? 
lamit? Mi a frászt tehetnénk mást? Nem mehetünk oda a pofá- 
hoz, hogy elnézést, a délutáni aljassága sajnos nem hagyott 
nyomokat, ugyan tegye már meg, hogy újra megtámadja. . . 

Kissy ugyanabban a pillanatban értett meg mindent, amikor 
Nimby rádöbbent, hogy mit beszél, és elharapta a mondatot. 
Nagy csend lett, Mohamed pedig csúfondárosan vigyorgott rá- 
juk. 


Először elsétáltak a ház előtt, hogy szemügyre vegyék, közben 
pedig Mohamedet győzködték. 

— Állati egyszerű az egész — jelentette ki. — Ha ez az a mókus, 
akkor telitalálat, ha egy szende leánygyermek csönget be hoz- 
zá. Kissyt már ismeri, madame Beaumont-t nem hoztuk ma- 


gunkkal, ti nem vagytok elég nőiesek, maradok én. — A többiek 
vigyorogtak. — Előadom a sztorit, hogy eltévedtem, hívna-e ne- 
kem egy taxit. Ha szerencsénk van, még be is rángat a házba. 

— És ez neked szerencse?! — méltatlankodott Pi. 

— Nekem igen — Mohamed kivillantotta apró gyöngyfogait. — 
Még meg is várom, hogy ledöntsön, csak aztán kezdem rongál- 
ni. 

Kissy együtt nevetett a többiekkel. Egyszerűen nem lehetett 
komolyan venni, amit ez a kislány fantáziált arról, hogy ő majd 
megver egy felnőtt férfit. 

— És lesz a zsebemben egy mobil, aminek diktafonja van — 
tette hozzá. — Fölveszünk mindent, és szép kövér bizonyíté- 
kunk lesz. 

— Az enyémnek van — mondta Nimby. Kissy rosszallóan né- 
zett rá. Csak egy fiúnak lehet ilyen fontos eldicsekedni a kütyü- 
ivel, hogy még lovat is ad a kölyök alá. 

— Na látjátok. Esetleg videózni lehet, ahogy beránt a házba. 
Úgy ráverünk száz évet, mint a pinty. Ja, és az orvos! 

— Milyen orvos? — kérdezte Kissy lehangoltan. Már látta, mi- 
lyen nehéz lesz Mohamedtet eltéríteni ettől az őrültségtől. 

— A mentőké. Madame Beaumont adott jelre ideküldi őket. 
Az orvos szépen följegyzi a pofa sérüléseit, én pedig a bírósá- 
gon elrebegem, hogy mennyire meg lehettem ijedve, ha így el- 
agyabugyáltam egy pasit. 

Pi sóhajtott. — Jól van, Mohamed. Elég lesz a fantáziálásból. 

S barátságosan a lány vállára tette a kezét. A következő pilla- 
natban valami elemi erő elkapta a karját és hátracsavarta. 

— Jól van, nagyokos, akkor most szabadulj ki — mondta egy 
hang valahonnan lentről. Önkéntelenül odanyúlt a bal karjával, 
de Mohamed azt is elkapta. — Most ki tudom rántani a lábadat, 
amitől akkorát szólsz az aszfalton, mint a nagyágyú. Nem aka- 
rod megváltoztatni a véleményedet? Ja, említettem már, hogy 
küzdősportokat tanulok? 

— Nyertél — nyögte Pi. Mintha satuba fogták volna mindkét 
kezét. 

Mohamed elengedte. A csúfondáros vigyor visszatért az arcá- 
ra. 

— Oké — mondta Pi, a kezét dörzsölgetve —, csak meg ne bán- 
jam, hogy beleegyeztem. 


Mindenki elfoglalta a helyét. Pi a ház sarka mögé húzódott egy 
féltéglával, amivel betörheti az ablakot és beugorhat rajta. Süni 
a másik oldalon állt lesben. Nimby és Kissy az utca túloldalán 
fák mögül videózott, két különböző helyről. Kissy Pi telefonját 
használta kamerának, a sajátjával pedig madame Beaumont- 
nak közvetített mindent. A néni egyáltalán nem tartotta jó ötlet- 
nek, amire készülnek. Az ő feladata az volt, hogy értesítse a 
rendőrséget és a mentőket, ha tényleg szükség lesz rá. 

Mohamed végignézett a leshelyeken. Mindenhonnan intettek, 
hogy készen állnak. A lány magabiztosan odasétált a kapuhoz 
és becsengetett. 

— Tessék — nézett ki egy férfi. 

Kissynek összerándult a gyomra. 

— Ő az — mondta a telefonba. 

— Jó estét, uram — mosolygott Mohamed bűbájosan. Kissy 
minden szavát hallotta. — Volna szíves segíteni nekem? Ha 
gyalog indulnék haza, nagyon elkésnék. Megtenné, hogy hív 
nekem egy taxit? A pénzem megvan rá, csak nincs telefonom. 

Sheila nem válaszolt azonnal. Kissy el tudott képzelni egypár 
kérdést, amiket föltehetett volna, de nem tett föl egyet se. 

— Persze — mondta kis szünet után. — Gyere be, máris hívom a 
taxit. 

— Ó, köszönöm — szabadkozott Mohamed —, nagyon kedves 
öntől, de nem szeretném zavarni önt és kedves családját. 

Kissy kezdte azt érezni, hogy két feje van. Az egyik undoro- 
dik ennek az alaknak még a látványától is, és rosszul van a 
gondolatra, hogy Mohamed be akar menni hozzá, a másik pe- 
dig kajánul vigyorog Mohamed hihetetlenül álságos udvarias- 
kodásán, és vad kárörömet érez, amikor a leleplezés pillanatára 
gondol. 

— Ugyan, nem zavarsz. A feleségem is szereti a vendégeket. 

Kissy második feje jelentősebb összegbe le merte volna fo- 
gadni, hogy nincs felesége. Azért mondta, mert akkor a kislány 
bátrabban mer bemenni hozzá. És megfigyelte, hogy körülnéz, 
vizslatja az utcát. 

— Nagyon kedves, uram, de igazán nem szeretnék terhükre 
lenni. 


Kissy második feje hirtelen rájött: ha a pasasnak tényleg 
nincs felesége, vagy akár csak nincsen otthon, akkor az életben 
ki nem magyarázza ezt a hazugságot. 

De a következő mozdulatát sem. Mert egyszerűen karon ra- 
gadta Mohamedet, berántotta az ajtón, s az már csapódott is. 

Kissy első feje rémülten figyelte barátnője elrablását, a máso- 
dik viszont ujjongott: ezért már garantáltan bevarrják jó néhány 
évre. És valahonnét hirtelen kinőtt egy harmadik feje, amelyik 
aránylag higgadtan mondta a telefonba: 

— Berántotta a házba, azonnal telefonáljon, madame Beau- 
mont! 

Ez a feje a következő pillanatokban már hallotta is, amint a 
könyvtárosnő tárcsáz, s a rendőrségnél fölveszik. A lábait az 
első feje irányította, egykettőre az ajtó előtt termett Sünivel és 
Nimbyvel együtt. Pi az ablak alá osont, kezében a féltéglával, 
és hangosan számlálta a másodperceket. Mohamed harminc 
másodpercet kért; ennyi idő alatt ki kell derülnie, mit akar a pa- 
sas. 

Ki is derült. A harminc másodperc elteltével Pi bezúzta az ab- 
lakot a téglával, amit átadott Süninek, aki szétverte vele a zárat. 
Pi bemászott az ablakon, teljesen fölöslegesen, ők pedig betó- 
dultak az előszobába. 

Azok ketten a hosszúkás előszoba hátsó részében voltak. 
Amikor Kissy megpillantotta, Mohamed éppen szabályos kara- 
terúgást helyezett el a már korábban térdre esett férfi arcán. 
Annak egyébként is vérzett már az orra. A következő rúgást a 
gyomrába kapta, amitől végképp elterült a padlón. Mohamed 
rájuk vigyorgott és karba tett kézzel megállt áldozata mellett. 
Különösebben meg se lepődtek már azon, hogy rajta egy karco- 
lás se volt. 

— Szia, Sheila — mondta Kissy harmadik feje jéghidegen, 
megállva a férfi fölött. — Már nem akarsz lisztbe hemperegni 
nevettedben? 


Aztán már úgy ment minden, mintha futószalagra tették volna 
őket. Megérkezett a rendőrség és a mentők. Ellátták Sheila sé- 
rüléseit és kórházba vitték, megbilincselve, egy rendőr kísére- 
tében. Egy fiatal őrmester folytonos fejcsóválás közben fölvette 
a vallomásukat, megnézte a mobilokkal rögzített eseményeket 


és meghallgatta a Mohamed zsebében rejtőző digitális magnót. 
Ezt már az őrszobán, ahol az egész anyagot átvitték egy asztali 
gépre. Aztán kocsiba rakták és hazavitték valamennyiüket. Őt 
egy idősebb rendőr vitte haza, akinek részletesen el kellett ma- 
gyarázni az ügy netes részét, mert abból egy szót sem értett. 

Sajnos pontosan egyszerre értek haza anyával, a rendőrautó 
akkor állt be a ház elé, amikor anya kiszállt a Peugeot-ból. Egy 
pillanatig elképedve bámulta, ahogy a rendőr kisegíti őt a ko- 
csiból. 

— Sejtettem, hogy egyszer a rendőrök hoznak haza — lépett 
oda rosszkedvűen. — Mit csináltál? 

— Ő az anyám — mondta Kissy a rendőrnek, aki tisztelgett. 

— Jó estét, asszonyom. Meunier tizedes vagyok. Gratulálok a 
lányához. Én nem nagyon értem, hogyan csinálták, de elég ron- 
da alakot csíptek el a barátaival. Azt hiszem, hosszabb időre 
vendégül látjuk, ha majd kikerül a kórházból, de az se holnap 
lesz, az a Mahomet kislány úgy eltángálta, hogy egyhamar nem 
kel föl. Majd még jelentkezünk maguknál mindenféle admi- 
nisztrációval, de az most ráér. Ja igen. Ha látják madame Beau- 
mont-t, megmondanák neki, hogy az osztrigás Meunier fia tisz- 
telteti? Ő már tudni fogja. No, én megyek is. Jó éjszakát, asszo- 
nyom, jó éjt, Kissy. 

Beszállt, indított, s otthagyta a döbbenten álló asszonyt vi- 
gyorgó lányával. 


Eltelt egy jó óra, mire mindent elmondott anyának. Hogy ki az 
a , Mahomet kislány", hogy ki madame Beaumont, és hogy mi- 
ért szólította őt a rendőr Kissynek. A rendőrségen persze meg 
kellett mondani az igazi nevüket, úgyhogy most már tudták 
egymás nevét, de továbbra is a nickeket használták a vallomá- 
sukban, nem csoda, hogy a rendőr is arra emlékezett. Anya tel- 
jesen el volt képedve a Sheila-dologtól. A legnagyobb esztelen- 
ségnek nevezte, hogy elindult hazulról egy vadidegenhez, aki- 
ről csak hitte, hogy lány. De azt is, ahogy Pivel találkozott. 

— A legelemibb dolog, hogy nem ülünk be egy ismeretlen au- 
tójába. 

— Amikor beültem, már nem volt ismeretlen — felelte Kissy. 

— Mert tudtál róla féltucat adatot? Ugyan már, kislányom! 
Ennyiből nem mondhatjuk, hogy ismerünk valakit. . . 


— Teljesen igazad van — vágta rá. — Nem mondhatjuk. De mi- 
kor mondhatjuk? Michelle két éve élt együtt a férjével, amikor 
kiderült, hogy a titkárnőjével síelni járnak, és azt mondta, hogy 
egyáltalán nem ismerte ezt az embert. Szóval két év nem elég. 
Akkor mennyi elég, anya? 

Anya meglepve nézett rá. — Honnan tudsz te erről? 

Vállat vont. — Nyitott fülekkel mászkálok a világban. Szerin- 
tetek a gyerekek süketek, vakok és hülyék, pedig nem vagyunk 
azok. Én alig járok a cégeiteknél, és mégis tudok mindent Mi- 
chelle-ékről. Sőt azt is tudom, hogy miért rúgták ki Jacgues-ot. 
De mindegy. Mit kellett volna tennem? Biciklivel még mindig 
nem értem volna oda Coeuillybe, és valamikor reggelre keve- 
rednék haza, mert ugye az osztrigás Meunier fia is csak egy 
idegen pasi, akinek nem ülhettem volna be a kocsijába. Metró- 
val szerinted biztonságosabb, mint egy alig ismert pasi kocsijá- 
ban? — Anya letörten megrázta a fejét. — Szerintem se. És mel- 
lesleg nem voltunk kettesben, volt ott még két fiú, no meg Mo- 
hamed. A történtek után az az érzésem, hogy aki megpróbál 
rám ugrani, miközben Mohameddel vagyok, az jobban teszi, ha 
előbb megírja a végrendeletét. 

Anya minden gondja ellenére elmosolyodott. 

— Csakugyan annyira megverte? 

— Nagyon. Amit tőlem kapott, az nem látszott rajta, de Moha- 
med az orvos szerint végleg deformálta az orrát. Azt mondta, 
négy ponton kell megütni: az arcát, a mellkasát, a gyomrát és a 
lába között. Hát ő mind a négyet végigcsinálta. Pár foggal is 
kevesebb maradt a pofa szájában, de a rendőrök szerint a nehéz 
fiúk nem bánják, ha valaki nem szívdöglesztő. 

— Ezt nem értem. 

Kissy rávigyorgott. — Nem tudod, mit csinálnak a sitten a 
gyerekmolesztálókkal? 

Anya elszörnyedt. — Ezt a rendőrök mondták?! 

— Nem nekünk. Kint a folyosón, de Süni hallotta. Egyébként 
teljesen igazuk van. Mármint a sitteseknek. Odabent egyhangú 
az élet, és valami szórakozás nekik is jár. 


Aznap még összegyűltek a gépek előtt. Ő nem tudott volna le- 
feküdni, túlságosan tele volt a feje ezzel a nappal. S láthatóan a 
többieké is. Ejfélig beszélgettek, fölelevenítették a történteket, 


meghallgatták a házban készült hangfelvételt... Pi tényleg jó 
fej, felnőtt létére egyszer se mondta, hogy aludniuk kellene, 
holnap iskola. Niala szóvá is tette. 

Pi: Semmi értelme nem volna. Lehet, hogy ásítoztok majd a 
suliban, de attól, hogy kikapcsoljátok a gépet, nem fogtok alud- 
ni is. Ez egy ilyen nap, ezt föl kell dolgozni. Mellesleg nekem 
IS. 

Úgyhogy beszélgettek éjfélig, aztán kezdtek álmosodni és 
egyenként elbúcsúzni. Végül Pi is kilépett, ketten maradtak Sü- 
nivel. 

Süni: Azt hiszem, jobb, ha mi is megyünk. 

Kissy: Szerintem is. 

Süni: Mit mondjunk holnap a suliban? 

Kissy: Semmit. Minek? 

Süni: Én is így gondoltam. 

Még beszéltek pár percet, nem volt benne semmi különös, 
csak... egyszerűen jó volt Martinnel beszélgetni. Eddig alig 
váltottak szót egymással, mármint a suliban meg azon kívül 
mint önmaguk, csak a chaten. Most már úgy is beszélhetnek, 
mint Kissy meg Süni, élőszóval, szemtől szembe, de eddig még 
nem tették, amióta összetalálkoztak a könyvtárban, egy percet 
se voltak kettesben. 

Ami igazából nem is baj, mert fogalma sincsen, mit monda- 
na. Akkor se tudná, ha fülig bele lenne zúgva Martinbe, meg 
akkor se, ha nem lenne fülig belezúgva. Egyelőre a harmadik 
eset van: lövése sincsen, hogy mi az ábra. Ami viszont baj, 
mert ha valamelyik nap Martin kirukkol valamivel, akár széna, 
akár szalma, akkor bizony el se tudja képzelni, mit fog vála- 
szolni. 

Eszébe jutott, amikor ott ült a padon Pi mellett. Hát mi taga- 
dás, szívdobogtató érzés volt, akkor is, ha neki Martin tetszik. 
Mert afelől nincs kétsége, hogy tetszik neki, csak a részletek 
homályosak. 

Amikor kivette a csatot a hajából, eszébe jutott az a bolond 
állapot, amikor ott állt az utcán két telefonnal a kezében, és 
egyre újabb fejei nőttek. Még szerencse, hogy nem maradtak 
meg, most mennyi rengeteget kellene fésülködnie. Ezen muszáj 
volt nevetnie, és közben az is eszébe jutott, hogy három hang- 
felvétel rögzítette, amikor Sheila azt mondja, hogy a felesége is 


nagyon fog örülni, pedig egy szál maga volt a házban. Az 
ügyész imádni fogja. Pláne ha a végén az derülne ki, hogy 
nincs is felesége. A rendőrök már biztos tudják, van-e. 

De az ágyban már nem Sheilán járt az esze, hanem azon, 
hogy van-e, és még inkább lesz-e Martin és őközötte valami. S 
hirtelen bekattant, hogy a téri kisfiú és Nimby is klassz csajnak 
találta őt. Miért nem járnak ezek az ő osztályába? 


Másnap nem egészen úgy zajlottak le a dolgok, ahogy elkép- 
zelték Martinnel, hogy ők semmit se fognak mondani a suliban. 
Ahogy kilépett a kapun, egy fiatalember állította meg. 

— Bocsáss meg egy percre, kérlek. Egy lányt keresek, aki eb- 
ben a házban lakik és tegnap lefülelt egy bűnözőt. Nem te vagy 
véletlenül? 

— De, én vagyok -— felelte meggondolatlanul. — Maga rendőr? 

A muki előrántott egy fényképezőgépet. — Bizet vagyok a 
Soirtól — mondta, és csattogtatni kezdett, vakuval, pedig sütött 
a nap. Kissy riadtan hőkölt hátra. — Kéthasábos monstre cikket 
szeretnénk az ügyről. Elmesélnéd, hogyan történt? Minden 
részlet érdekel. Hogyan történt például az. . . 

— Hé! — jött meg a hangja végre neki is. — Hagyjon engem bé- 
kén! 

— Kislány, benned sztori van — mondta a riporter olyan hang- 
súllyal, mintha ez más megvilágításba helyezné a világminden- 
séget. — Az olvasók falják az ilyet. Na, ne légy már ilyen mor- 
gó medve... 

Kissynek fölcsillant a szeme. Morgó medve? Remek ötlet. 

— Hát jó — vágta el egy mosollyal a szóáradatot. — Nyilatko- 
zom magának, Debussy úr, de... 

— Bizet — szúrta közbe a pasas, de ezt elengedte a füle mellett. 

— ...de nem Itt és nem most. Oda kell érnem az iskolába. Be- 
csengetés előtt beszélhetünk. Rendben? 

— Persze! De hát menet közben is beszélhetünk, nem? 

— Dehogynem -— felelte sugárzó mosollyal —, ha tudja tartani 
velem a tempót. Nem késhetek el a maga kedvéért. 

A pasas fölényes monológba kezdett arról, hogy bírja a gya- 
loglást, ő pedig közben kihozta a biciklit a tárolóból. Az újság- 
írónak leesett az álla. 


— Akkor hát jöjjön, Vangelis úr — szólt hátra kedvesen, és rá- 
lépett a pedálra. A pasas mint az őrült rohant a kocsijához. 

Úgy kell neki. A kocsi többször is lemaradt a reggeli forga- 
lomban, miközben ő gond nélkül szaladhatott a járdán. Isteni, 
hogy ilyen könnyű, gyors bringája van. Csak azért nem vesztet- 
te el őt a pasi szem elől, mert egyszer-egyszer nyílt útja lett, 
amikor taposhatta a gázt. 

Kissy egy perc előnnyel ért az iskolába, ez csak arra volt 
elég, hogy helyet találjon az udvaron a bringának és lezárja. 
Máris ott volt az újságíró, kicsit lihegve, hisz futnia kellett a 
kocsitól. De nevetett. 

— Jó trükk volt — ismerte el. 

Kissy rámosolygott, nagy ártatlan szemekkel. 

— Ugye? No jöjjön, majd odabent beszélünk. 

A pasi követte az épületbe. Kissy igyekezett minden irányba 
nézni egyszerre, és csakhamar fölfedezett egy széles hátat, ami 
kimagasodott a tömegből. Hurrá! Gyorsan arra vette az irányt, 
csak szeme sarkából ellenőrizve, hogy a riporter megvan-e 
még. 

Megvolt, majdnem nekirohant hátulról, amikor Kissy hirtelen 
lestoppolt a széles hát mögött, és teljes erejéből rácsapott. 

A széles hát megfordult, de addigra Kissy lépett egyet, és 
Mondiot igazgató, becenevén Morgómedve éppen a riporterrel 
találta magát szemközt. 

— Maga kicsoda?! — bődült el, és két kézzel galléron ragadta a 
rémülten hebegő idegent, aki egy fejjel alacsonyabb volt nála. 

Kissy segítőkészen közbelépett. 

— Ez Csajkovszkij úr a Nuit-től — magyarázta. — Fényképeket 
készített rólam, és... 

Ennyi elég is volt Morgómedvének. Egy nyilvánvalóan álne- 
vet használó egyén egy Éjszaka nevű akármitől, aki iskoláslá- 
nyokat fotóz, és még van képe hátba verni őt. Betuszkolta az 
irodájába, Kissyt egy mozdulattal beparancsolta maguk után, és 
lila fejjel megállt a riporter fölött, akit lenyomott egy székre. 

— Halljam, de gyorsan! — bömbölte. — Ki vagy?! 

— Én... én... 

Morgómedve türelmetlenül mordult egyet és beletúrt a pasi 
zsebeibe. Azonnal megtalálta a fényképezőgépét és a tárcáját. 
A gépet a zsebébe süllyesztette. 


— Hadd lám, ki vagy... újságíró?! — Hátrafordult. — Te, ez az 
esti lap riportere, és Bizet-nek hívják, nem Csajkovszkijnak. 

Kissy megszeppenve szabadkozott. 

— Bocsánat... eltévesztettem a zeneszerzőt és a napszakot, de 
annyira meg voltam kavarodva... ahogy elkezdett fotózni. . . 

A fotók említése fölélesztette Morgómedve gyanakvását. Elő- 
vette a fényképezőgépet és megkereste rajta a képnéző módot. 
— Miért fotózta le?! Halljam az igazat, de gyorsan! 

— Egy pedo... — kezdte Bizet zúgó fejjel, de az üvöltés ráéb- 
resztette, hogy a lehető legszerencsétlenebbül választotta meg a 
mondat elejét. Morgómedve föltépte az ajtót és kilökte Kissyt. 

— Tanítás van, tűnés az osztályodba! 

Az ajtó becsapódott. Kissy eliszkolt, és a folyosókanyaron túl 
végre istenigazában kinevette magát. 


Első órán nem történt semmi különös. Ebbe az is beletartozik, 
hogy összekacsintottak Martinnel, ez tegnap még rendkívüli- 
nek, sőt elképzelhetetlennek számított volna — ma természetes, 
magától értetődő dolog. Szünetben viszont odajött hozzá Mor- 
gómedve. 

— Szándékosan csináltad, ugye? — kérdezte nevetve. 

— Én, igazgató úr?! — nézett rá Kissy az igaztalanul megvádolt 
ártatlanság tekintetével. 

— Meg kell adni, jó trükk volt. De meg is érdemelte a tolako- 
dásáért. Nos, végül megállapodtunk. Ő szemet huny afölött, 
hogy majdnem széttéptem, én pedig szemet hunyok afölött, 
hogy engedély nélkül beszemtelenkedett az aulába. És meg- 
ígértem neki, hogy bátorítalak a nyilatkozattételre. 

— Miért, igazgató úr? — kérdezte most már a természetes mo- 
dorában. 

— Mert ez a dolog könnyebbik elrendezése. Jön talán féltucat 
riporter és meginterjúvol, te elmondasz mindent, három nap 
múlva a kutya se emlékszik az egész históriára. De ha titokza- 
toskodsz, hallgatásba burkolózol, akkor százával jöhetnek, 
mert nagy sztorit szimatolnak. Némelyik gátlástalan szenzáció- 
vadász esetleg maga talál ki érdekesnek szánt történeteket. 
Jobb az ilyennek elébe menni. Aztán feldöntesz, kitöröm a nya- 
kamat és vehetsz fekete ruhát a temetésemre! — bömbölt rá egy 
kisebb srácra, aki majdnem nekirohant. Kissynek a szeme se 


rebbent, megszokta már az évek alatt. — Szóval én ezt javas- 
lom. Megmondtam neki, hogy az iskolában színét se akarom 
látni, de eltettem a számát, hogy tanítás után fölhívhasd. Tes- 
sék. De persze ígéretet nem tettem a nevedben. 

— Azt hiszem, jobb lesz, ha megbeszélem a többiekkel — felel- 
te Kissy, eltéve a cédulát. 

— Szerintem is — mondta Morgómedve, és ment a dolgára. 

Kissy megkereste Sünit és gyorsan elmondott mindent. Küld- 
tek egy SMS-t a többieknek, hogy számítsanak a sajtóra. 

— Nocsak — súgta Chantal, amikor leültek. — Lemaradtam va- 
lamiről? 

Kissy reflexszerűen bólintott, anélkül hogy megértette volna 
a kérdést. Chantal tökéletesen lemaradt mindenről, ami fontos. 

— Hol tart a dolog? 

— Milyen dolog? — kapta oda a fejét. 

— Ne add a hülyét. Rám se nézett, pedig tegnap még voltak 
jelek, ha netán emlékszel. 

Meglepve fedezte föl Chantal hangjában a sértődöttséget. Hát 
persze, Martin egy ideje kerülgette Chantalt, de nem jutottak 
még semeddig. Most meg nyilván kiszúrta, hogy sustorognak, 
és azt hiszi, hogy... 

— Ugyan már, ne hülyéskedj — intette le. — Volt egy kis meg- 
beszélnivalónk, ennyi az egész. 

— Nektek. Megbeszélnivalótok. — Chantalnak szikrázott a sze- 
me. — Lehetne benned annyi becsü. .. 

— Mondd, Chantal — harsant fel Auriac hangja —, nagyon za- 
varlak a magyarázatommal? 

Chantal rosszkedvűen elhallgatott, de nem ment le Kissy nya- 
káról, csak óra idejére. Ahogy Auriac kihúzta a lábát, rátámadt. 

— Azt hittem, a barátnőm vagy. Erre fogod magad és lenyúlod 
a srácot. Hogy képzeled? 

Mielőtt válaszolhatott volna, Martin odalépett hozzájuk. 

— Chantal, ne haragudj, de meg kellene beszélnünk egy-két 
dolgot Kissyvel. 

Chantal egy pillanatig értetlenül bámult rájuk, de Martin nem 
törődött vele, félrevonta őt. Hát persze, Kissyt mondott, nyil- 
ván maga se vette észre, de Chantal ezt a nevet életében nem 
hallotta. 


— Pit 15 megtalálták — mondta Martin. — Azt írja, nyert egy kis 
időt, hogy szünetben beszélhessünk. 

— Akkor hívjuk föl — felelte Kissy, és nyúlt a mobiljáért, de 
Martinnek már a kezében volt a sajátja. Pi az első csengetésre 
fölvette. 

— 3,14 — szólt bele. 

— Tüskés Hát — válaszolta Süni gondolkodás nélkül. — Tiszta 
a levegő? 

— Nálam igen — nevetett Pi. — Nálatok? 

— Nagyjából. A suli folyosóján vagyunk, ötszáz ember halla- 
ná minden szavamat, ha nem lenne ricsaj, de van. Mi hír? 

— Sajtóveszély. Két lap is rám szállt, elkaptak a campuson, 
úgy kellett bemenekülnöm előlük. Kint ólálkodnak. Mit te- 
gyünk? 

Süni halkan tolmácsolt Kissynek, aki elkérte a telefont. Gyor- 
san kellene valami indián nevet találnia magának, snassz lenne, 
ha csak Kissyt mondana. . . 

— Én vagyok, Aki Nem Kért Mogyorót. Nagy Mackó Sulidiri 
azt mondja, nyilatkozni kell nekik, akkor békén hagynak, és 
három nap múlva mindenki elfelejti az egészet. 

— Világos. Mi lenne, ha sajtótájékoztatót szerveznénk nekik? 

— Miit?. . . 

— Sajtótájékoztatót! Suli után összegyűlünk, elmondunk nekik 
mindent, aztán menjenek megírni. 

— Akkor megint utazgatni kell — felelte Kissy. 

— Dehogyis. A chaten gyűlünk össze! 

— Jó ötlet — mondta Süni, amikor továbbította neki. — De ők 
hogy kerülnek oda? 

— Ez valóban gond — ismerte el Pi —, de majd segítünk nekik. 
Végül is a libatollat már ismerik. 


Nimby is hasonló bizalommal nyilatkozott a riporterek tudásá- 
ról, amikor a következő szünetben fölhívták. Nem látja semmi 
akadályát az online sajtótájékoztatónak, csak nem szabad olyan 
betűket használni, amiket azok még nem ismernek. Mohamed 
lelkesen fogadta az ötletet; ő amúgy is gyakran tart sajtótájé- 
koztatót mint Allah egyetlen prófétája. Niala ki volt kapcsolva, 
de az ő szerepéről a sajtó nem 1s tudhat. 


Madame Beaumont-ra már csak a harmadik szünetben jutott 
idő. Azt mondta, őt eddig még nem kereste senki, nem is gon- 
dolja, hogy megteszik. Nem volt ott Coeuillyben, még a neten 
se, nem is gyerek, nem fogja érdekelni az újságokat. 

Chantal a harmadik szünetig nem szólt semmit, csak egyre 
jobban ráncolta a homlokát. Aztán amikor Kissy letette a tele- 
font madame Beaumont-nal, előkerült valahonnan és megállt 
előtte. 

— Akkor most halljuk! 

— Mit?... 

— Ne húzd az időt — rázta fejét Chantal. — Mindjárt vége a 
szünetnek. Bár nem számít, a következő szünetben is kiszedem 
belőled. Szóval? Azt már látom, hogy nem szerelmi ügy. Mit 
telefonálgattok annyit? 


Tanítás után félórával már a gép előtt ültek. Most egy kicsit 
másképpen, mint eddig. Ő a saját gépe előtt ült, mellette Chan- 
tal, azon az öreg széken a hátsó szobából, amelyiknek apa már 
tavaly óta meg akarja csinálni a lábát, mielőtt kitörik. Az asztal 
másik oldalán pedig Süni, anya laptopjával, amit mostanában 
nem hord magával, mert nem olyan munkán dolgozik. Chantal 
már sokszor járt náluk, tudta, mit hol tartanak, mit hogyan 
szoktak, egyből ment a konyhába, hozott be innivalót, süte- 
ményt, gyümölcsöt, még sajtot is, mert imádja. Ők addig beiz- 
zították a gépeket. 

De Martin most jár náluk először. Ha tudta volna, hogy fel- 
jön, kitakarított volna, de szerencsére tiszta a szoba, csak egy- 
pár holmi maradt elöl, amiket egy fiúnak nem kell látnia, azo- 
kat gyorsan eltüntette, amíg Chantal az előszobában csevegett 
Martinnel. Hát igen, ez nagy előnye Chantalnak. Abban a pilla- 
natban, hogy megértette, itt valami más történik, nem az, hogy 
a barátnője elhappolja előle a fiút, aki tetszik neki, szóval ab- 
ban a szent pillanatban minden morcosság eltünt belőle, megint 
az a remek barátnő lett, aki volt. Nem kellett neki jelet adni, 
hogy tartóztassa föl Martint, amíg ő beszáguld a szobájába és 
elrak pár dolgot, egyszerűen tudott mindent magától. 

Csak sajnos előbb-utóbb vissza fog térni a morcos, sértődött 
Chantal, sőt akkor lesz csak sértődött igazán, hacsak ki nem áb- 
rándul Martinből, vagy esetleg komolyan bele nem zúg valaki 


másba. Mert Martin meg ő előbb-utóbb össze fognak jönni. Er- 
re semmilyen tudományos bizonyíték nincsen, ahogy Nimby 
mondaná, pusztán csak őneki szent meggyőződése. No Jó, in- 
kább vágyálma. Végül is nem semmi, amit az ő kis társaságuk 
végigcsinált tegnap, az ilyen kalandok nemegyszer összeková- 
csolják a résztvevőket érzelmileg is. És hát kivel kerülhetne ő 
össze, ha nem Sünivel? Nimby még kölyök hozzá, Pi pedig túl 
idős, akármennyire vonzó pasi, mégiscsak majdnem kétszer 
öregebb nála. És Süni se szerethet bele Mohamedbe, aki csak 
tizenegy éves, és úgy viselkedik, mint egy fiú. Nialát meg még 
nem is látták. 

Chantal zökkentette ki a gondolatmenetéből. 

— Nahát, tényleg beszélnek... vagyis hogy írnak. . . 

Úgy csodálkozott rá a chatre, mint aki még életében nem lá- 
tott képernyőn folyó, írásos beszélgetést. Vagyis hát nyilván 
még nem is látott. Majd megmutatja neki az ilyen dolgokat, 
hátha Chantal is rákap az ízére. 

Nimby és Pi egyszerre szólalt meg, üdvözölte a jelenlevőket 
a sajtótájékoztató számára létrehozott szobában. Ők öten voltak 
jelen, és nyolc újságíró különböző lapoktól. No meg Niala, de 
ő most láthatatlan üzemmódot használt, hogy a riporterek ne 
keverjék bele. 

Pi: Ha megengedik, tartanék egy kis bevezetőt. 

Pi: Azért hoztuk létre ezt a sajtótájékoztatót, mert jobbnak 
láttuk, ha kielégítjük az önök kíváncsiságát, s ezt követően sze- 
retnénk napirendre térni a történtek fölött. 

Pi: Annak pedig, hogy ilyen szokatlan formában szerveztük 
meg, két oka van. 

Pi: Egyfelől a praktikum: a város különböző részeiben élünk, 
nem szívesen utazgattunk volna ennyit, ha nem muszáj; annak 
pedig nem láttuk volna értelmét, hogy mindenkinek el kelljen 
mesélnie az egész sztorit. 

Pi: Másrészt pedig szeretnénk inkognitóban maradni. Ez fő- 
leg a többiekre vonatkozik, akik gyerekek, és nehezen védhet- 
nék meg magukat, ha a bűnöző családtagjai vagy barátai bosz- 
szút akarnának állni. De én is jobb szeretek nyugodtan aludni. 

Pi: Ezért az interjúnak feltétele, hogy önök szavukat adják: 
semmilyen részletet nem közölnek, amiből azonosítani lehetne 
minket. Még az is ilyennek számít, hogy melyik kerületben 


élünk. Természetesen portrék közzétételéről végképp szó sem 
lehet. 

Pi: Hát ennyi. Talán legjobb lesz, ha elmeséljük a történetet, 
önök pedig kérdeznek. 

Kissyt a fotók említése megnevettette; azt még nem is volt 
idejük elmondani a többieknek, hogy Morgómedve berakta Bi- 
zet memóriakártyáját a saját számítógépébe, lemásolta azokat a 
képeket, amik nem Kissyt ábrázolták, más riportokhoz készül- 
tek, újraformázta a kártyát és visszamásolta a képeket. És Bizet 
készséggel beleegyezett, mert az alternatíva az volt, hogy Mon- 
diot elteszi a kártyát is, a gépet is, és csak törvényes hercehurca 
után adja vissza, hetek vagy hónapok múlva, akkor se neki, ha- 
nem a lapjának, ahol nem fogják megköszönni a dolgot Bizet- 
nek. 

Elmesélték az egész történetet a riportereknek, egymásnak 
adva a stafétabotot. Azok sok mindent kérdeztek. Az tetszett 
nekik a legjobban, ahogy a találkozókat megszervezték, mint 
valami kémfilmben; ennek minden részletét tudni akarták. No 
meg az, hogy Mohamed hülyére verte a pasast, aki több súly- 
csoporttal fölötte volt; kifaggatták, milyen küzdősportokat ta- 
nul és mióta, hova jár sportolni — erre a kérdésre persze nem 
válaszolt —, hogy zajlott le a harcuk Sheilával, szóval mindent 
tudni akartak. Niala és madame Beaumont szerepéről nem esett 
szó. 

Majdnem két órát tartott a sajtótájékoztató, hiszen írni lassú 
dolog. Sok kérdés volt a nettel kapcsolatban is, hogy működik 
ez a chatoldal, ki üzemelteti, kik használják, hogy lehetett meg- 
találni Sheilát, mindenfélék. 

Aztán Pi megköszönte a részvételt mindenkinek, és bezárták 
a szobát. Előzőleg megállapodtak, hogy utána rögtön kilép 
mindenki, hogy a riporterek ne faggathassák őket tovább. Így is 
tettek, és megkönnyebbülten dőltek hátra. 

A következő órák úgy teltek, hogy nem volt kapcsolatuk a 
külvilággal, csak ők heten voltak. Ismét összegyűltek, ezúttal 
Skype-on, és óriásit beszélgettek. Összeismertették Chantalt a 
többiekkel, megtanították a Kölyökklub programjának haszná- 
latára és a Skype-ra. Ez utóbbit ők maguk is csak most kezdték 
használni. 


Amikor Niala hangja megszólalt a hangszóróból, neki eszébe 
jutott a tegnapi első telefonbeszélgetés, ami után Süni azt 
mondta, hogy Nialának nagyon szép a hangja. Ez megzavarta 
kicsit. Süni tegnap reggel még Chantalt kerülgette, aztán Nialá- 
nak udvarolt... van neki így esélye? 


A következő napok nyugisan teltek. Az újságok beszámoltak a 
netes szatír elfogásáról, jópofa cikkeket kanyarítottak belőle — 
és mind az ötüknek leírták a nickjét. Ez csak akkor kezdte za- 
varni őket, amikor ismeretlenek rájuk köszöntek a klubban, egy 
idő után már elég sokan. Akkor kiléptek és kis szünet után ál- 
néven jöttek vissza, Skype-on egyeztették, hogy ki ki. Nimby 
lerövidítette a nickjét a becézett alakra. Pi Ludolph lett, mert- 
hogy a 3.14 az a Ludolph-féle szám. Süni Kroki lett, az is egy 
állat. Niala fölvette a Noled nevet, Mohamed pedig a Buddhát. 
Ő nagyobbat változtatott, Nayrgem lett belőle, vagyis Meg 
Ryan, visszafelé. Nialától vette az ötletet. És volt velük egy he- 
tedik is, Hapci, vagyis Chantal. Majd a jövő héten visszaveszik 
a rendes nickjeiket, addigra nem lesz már szenzáció. 

Pénteken tanítás után sietett haza, át se öltözött, csak be- 
nyomta a gépet és lehuppant elé. A szék panaszosan reccsent 
egyet, persze, Chantal pakolt el a szerdai közös netezés után, és 
az ő székét vitte át a hátsó szobába, ez a rozzant meg itt ma- 
radt. Mindjárt visszacseréli. 

De máris befutottak a többiek, és hozzáláttak megszervezni a 
hétvégi nagy banzájt. Holnap reggel gyűlnek össze Nimbyék- 
nél, mert ők kertes házban laknak, méghozzá szép nagy kerttel, 
az idő jó, akár egész nap kint lehetnek. Vendégszoba is van, 
vagy lehet sátrat verni, ha valaki marad éjszakára, de haza is le- 
het menni és másnap vissza. Az igaz, hogy nagyon messze van, 
Franconville, rue Louis Sebillon, de nekik Chantallal meg Mar- 
tinnel például könnyű dolguk van, a sárga metró pont kivisz 
oda, csak elmennek a pirossal a Maillot-kapuig, átszállnak és 
kibumliznak. Pinek sincs messze, és ő amúgy is kocsival megy. 
Ha sikerül, magával viszi madame Beaumont-t is, őt már dél- 
előtt meghívta Nimby, de még nem lehet tudni, hogy ráér-e. A 
néni Levallois-Perret-ben lakik, neki sincs nagyon messze. 

Most tudták csak meg, hol lakik Mohamed. Orlyn túl, valami 
Paray- Vieille-Poste nevű kertvárosban, ő életében nem hallott 


még róla. Mohamed kedden betaxizott Párizsba, az Étoile-nál 
találkozott Pivel, aztán a városban kóborolt és várta a telefont, 
nem ment haza, túl nagy út lett volna. Ahogy Pi megtudta, hol 
lakik, rögtön azt mondta, hogy kimegy érte és elviszi Francon- 
ville-be. 

Niala útját viszont nem tudták megoldani. Közölte, hogy nem 
mondja meg, hol él, mert akkor Pi elmegy őérte is, és egy va- 
gyont költ benzinre, és neki sincs kedve egész nap úton lenni. 
Ezerhatszáz kilométer. Erre Süni közölte, hogy Franciaország 
egyetlen pontja sincs ezerhatszáz kilométerre Párizstól, csak 
Korzika, de oda nem visz autóút. De előbb idejön, aztán vissza- 
megyünk, felelte Niala. Nyolcszáz oda, nyolcszáz vissza! 

Szóval Niala Dél-Franciaországban él. Tényleg rettenetes 
messze van. Legföljebb nyáron találkozhatnak, amikor hosz- 
szabb utakra is van idő. 


Szombat reggel kilenckor már ott is voltak Franconville-ben. 
Nimby nem várta őket, így beszélték meg; Süni kinyomtatta a 
térképet, azt vitték magukkal. A házat rögtön megismerték: a 
kapura Sophie Marceau arcképe volt kiragasztva. 

Ők voltak az elsők. Nimby körbevezette őket a házon és be- 
mutatta a szüleinek. Neki, Kissynek már egészen szokatlan 
volt, hogy mindenki az igazi nevét használja. Nimbyhez amúgy 
is jobban illett a Nimby, mint az Antoine. A szülei barátságo- 
sak voltak, de szemlátomást nem nagyon tudtak mit kezdeni a 
fiuk vendégeivel, akik ráadásul az internetről érkeztek. Ma- 
dame Blanchard őszintén be is vallotta, hogy neki a számítógép 
rejtély, az égvilágon semmit nem ért hozzá. Áruházi eladó volt, 
soha nem kellett használnia. Monsieur Blanchard egy autósze- 
relő műhely tulajdonosa volt, ő konyított valamicskét a számí- 
tógéphez, de az internethez már semmit. 

— Egyszerű dolog — magyarázta Süni. — Ön is egy számítógép 
előtt ül, én is. Amit én leírok a billentyűzetemen, azt ön látja, 
és megfordítva. 

— Mindenki látja, aki számítógép előtt ül? — hüledezett ma- 
dame Blanchard. 

— Nem, asszonyom. Amit a telefonba mond, azt se hallja min- 
denki, akinek telefonja van — csak akihez beszélni kíván. 


Madame Blanchard azt mondta, ezt még soha senki nem 
mondta el neki ilyen érthetően, de a netes gyorstalpaló itt véget 
ért. Megérkezett Pi két utasával. Blanchard-ék nagyon örültek, 
hogy még egy felnőtt lesz jelen, aki segít Jourdain úrnak kordá- 
ban tartani a gyerekeket, intéztek néhány végső instrukciót 
Nimbyhez, és eltávoztak hétvégi programjuk irányában. 

Miközben elhelyezkedtek a kerti pavilonban, Kissy hangot 
adott meglepődésének, amiért Nimby szülei ennyivel időseb- 
bek nála. 

— Persze — felelte az. — Én vagyok a három pont nullás verzió. 

Kis csend lett, alighanem mindenki a többiektől várta a meg- 
fejtést. 

— Mit nem értetek? — nevetett Nimby. — Van két felnőtt test- 
vérem is. Egész pontosan féltestvérem, apa első házasságából 
valók. Anya a második felesége. A bátyám egy informatikai 
cégnél dolgozik, a nővérem pedig éttermet helyettesvezet 
Belleville-ben. 

— Melyiket? — kérdezte madame Beaumont. 

— A Le Baratint. 

— Nahát... hogy néz ki? 

Nimby személyleírás helyett kivette a telefonját, matatott raj- 
ta egy kicsit, és odaadta. Madame Beaumont föltette a szem- 
üvegét, úgy nézte. 

— Nem, nem ismerős. Én nyilván csak a felszolgálókkal talál- 
koztam. De kicsi a világ, mostanában többször voltunk ott az 
unokáimmal. 

— Mekkorák az unokái, madame Beaumont? — kérdezte Süni. 

A könyvtárosnő eltette a szemüveget. 

— Ide hallgassatok, hagyjátok ezt a madame-ozást. Szólítsatok 
Ange néninek, mindenki így hív. 

Erre ittak. Nimby már jó előre telerakta az asztalt mindenféle 
innivalóval, aprósüteménnyel. 

Ange néni is magával hordta a családi fényképeket, mint 
Nimby, csak nem a telefonjában, hanem a tárcájában. Négy 
gyereke és kilenc unokája volt, a legfiatalabbak velük egyidő- 
sek. Éppen azt mesélte, hogy melyik képen ki van és mivel 
foglalkozik, amikor megszólalt a kapucsengő. 

Nimby meglepve vállat vont és megnyomott valamit a zsebé- 
ben, amitől nyílni kezdett a kocsibejáró. Fölkelt és elindult. 


A kapun egy lány lépett be. Hosszú aranyszőke haja volt, raj- 
ta kis fehér sapka, a vállán hátizsák. Feléjük tartott. Nimby le- 
stoppolt, mint aki már sejt valamit, de nem hisz a szemének. 
Kissy nem figyelt rá, csak a közeledőt nézte döbbenten. 

— Sziasztok — mondta az, eltéveszthetetlenül ismerős hangon. 
— Kissyéket keresem... Sophie Marceau küldött, A házibuli 
rendezője. 

Kissy fölpattant a helyéről, átrohant a gyepen és Niala nyaká- 
ba ugrott. 


Percekbe telt, amíg megtapogatták és meggyőződtek róla, hogy 
nem képzelődnek, csakugyan ott van. De hát hogy került ide, 
kérdezték mindannyian. 

Niala letette a hátizsákot és gondterhelten megvakarta a fejét. 

— Ezt a feledékenységet... meg kell majd vizsgáltatnom ma- 
gamat. Hát nem elfelejtettem szólni, hogy az apám az Air 
France pilótája?! 

Vagy fél percig senki nem kapott levegőt. 

— És ő már haza is repült? — kérdezte végül Ange néni. 

— Nem éppen — mosolygott Niala. — Nagyjából most indul 
Bordeaux-ból, azt a járatot viszi. Úgyhogy két napja nem lát- 
tam, mert mi Nizza mellett élünk. 

— De akkor... 

Niala nevetett. — Engem mindenki ismer az Air France belföl- 
di járatain. Csak kimentem a reptérre, megkerestem az első pá- 
rizsi gépet, és útközben rólatok meséltem a pilótáknak, mert 
minden egyebet tudnak rólam. 

Kissyvel madarat lehetett volna fogatni. Ő már belenyugo- 
dott, hogy Nialával leghamarabb a nyári szünetben találkozhat, 
és tessék, itt van, kapta magát és átrepülte az országot, hogy 
vele meg a többiekkel találkozzon. Ha nem siettek volna annyi- 
ra, hogy elkapják Sheilát, kedden is velük lehetett volna. Vagy- 
is szerdán, hisz így is késő este volt már, akkor másnapra kel- 
lett volna halasztani. 

Amikor ebédhez ültek, kicsit már megcsappant a jókedve. 
Blanchard-ék házhoz szállíttatták az ebédet, Nimby elébük tár- 
ta az étterem honlapját az étlappal, és mindenki azt rendelt, 
amit akart. Az ebédlőben ettek, nem odakint, mert befelhősö- 
dött az ég. Meg az ő kedve is. Igazából nem is tudta volna okát 


adni, hogy miért. Elnézte a többieket, ahogy evés közben jókat 
nevetnek, néha ő is velük nevetett, de nem igazán szívből. Nem 
értette, miért zavarja, hogy Niala a társaság kedvence, vagyis 
hogy elsősorban a fiúké. Mohamed volt az, aki viccet viccre 
halmozott, aki a legkomolyabb mondatot is úgy tudta előadni, 
hogy az ember az oldalát fogta, és nemigen telt el két perc úgy, 
hogy Mohamed hallgatott volna — mégis valahogy Niala volt a 
középpontban. És nem is az volt a baj, hogy nem őrá, Kissyre 
figyel mindenki, ez inkább még jó is volt, egyedül maradhatott 
a gondolataival. 

Ebéd után Nimby elkezdte kihordani az edényeket. Niala rög- 
tön ugrott, hogy segítsen neki. 

— Maradj csak, ez az én dolgom. 

— Meg az enyém — vágta rá Niala. — Világéletemben tányér- 
mosogatónak készültem. Kissy, elhoznád a poharakat? 

Nimby csak a konyhában válaszolt: 

— Nálunk nemigen fogsz gyakorolni. Erre tartjuk a mosogató- 
gépet. 

— Imádok mosogatógépbe pakolni — vágta rá Niala olyan át- 
szellemülten, hogy még ő maga is elnevette magát. — Kissy 
majd segít nekem, te menj csak vissza a többiekhez. 

— Nem hagyhatom, hogy... 

A lány ránézett a srácra, valami különös arckifejezéssel, ami- 
nek nehéz lett volna nevet adni. Nimby egy másodpercig této- 
ván állt, aztán kiballagott. 

Niala becsukta mögötte az ajtót, aztán odalépett Kissyhez. 

— Akkor most halljam: mi a baj? 


Vagy fél percig csak álltak és nézték egymást. Ő nem tudott 
megszólalni. Ő maga se tudta igazán, mi a baj. 

Niala közelebb lépett és mindkét kezét a vállára tette. 

— Akkor én majd megmondom — mondta csendesen. — Az a 
baj, hogy nem működik a helyzetfelismerőkéd. Igen, én tet- 
szem a fiúknak, és ráadásul újdonság vagyok. Hát aztán! Te is 
tetszel nekik, csak nem veszed észre. 

— Hát nem — sóhajtotta. 

— De nem azért nem veszed észre, mert nem adják jelét, ha- 
nem mert nem figyelsz oda. Nimby például a figyelme kéthar- 
madát nekem szenteli, de az egyharmada a tied. Az se kevés. 


Kissy lebiggyesztette a száját. 

— Nimby egy kis kölyök. Hozzá inkább Mohamed való. 

— Persze, ha ő nem lenne még kölyökebb. Süni viszont eddig 
összesen talán negyedórát töltött azzal, hogy bennem gyönyör- 
ködjék. A többi időben téged néz. 

Kissynek elakadt a lélegzete. 

— Ez nem igaz. Süninek Chantal tetszik, és... 

— Chantal?! Kissy, nyisd már ki a szemed! Valahányszor el- 
megyek Süni és teközted, kerülnöm kell egyet, különben bele- 
akadok a feléd nyújtogatott szemetbe. 

Ezen jót nevettek, ő is, bár nehezen tudta elhinni. 

— De semmi jelét nem adta, hogy. . . 

— Majd fogja. Te komolyan azt hitted, hogy érdeklem? 

— Hát... 

Niala megcsóválta a fejét. — Te nem vagy komplett. Martin 
komoly srác, nem hozzák lázba olyan lányok, akiket ő nem ér- 
dekel. 

Kissy elmosolyodott. Martin, az iskola szoknyavadásza mint 
komoly srác? 

— Lehet, hogy a suliból nem ilyennek ismered, de a chaten 
mindig is komoly srác volt. És az az igazi. A suliban úgy visel- 
kedik, ahogy szerinte elvárják tőle. 

Kissy lassan bólintott. — Igazad lehet. És téged tényleg nem 
érdekel? 

— Dehogyis! 

— Hé, azért annyira. . . 

— Jaj, nem úgy értettem. Nagyon klassz srác, meg minden, de 
én már választottam. 

Volt valami Niala hangjában, ami arra késztette, hogy kérdőn 
nézzen rá. 

Niala habozott. Megvonta a vállát, aztán elfordult és nagyot 
sóhajtott. 

Kissy hirtelen megértette. 

— Pi?! 

— Ne üvölts, jó?! 

— Bocs... de hát hogyan? ... 

Niala megint ránézett. A tekintete fátyolos volt. 

— Amikor megláttam a fényképét, azonnal beleestem. 


Kissy csak a fejét csóválta. — Hát... tényleg klassz pasi... de 
hát ő egy kész férfi! 

— És? Azt hiszed, én sose növök föl? Sajnos még két-három 
évet mindenképpen várnom kell, de... 

Kissy értette a mosolyát. Pi valóban olyan pasi, aki miatt ér- 
demes várni. 

— Barátnője van... 

— Hát aztán? Én is járok valakivel. Méghozzá elég komolyan, 
már olyasmit is megengedtem neki, amit korábban egyetlen 
srácnak se. 

Kissy gyanakodva nézett rá. 

— Mit? ... 

Niala hátravetette a fejét, úgy nevetett. 

— Azt, hogy az egész iskolának eldicsekedjen, hogy Nicole 
D" Aubissonnal, az összes fiú álmával jár. Gyere, pakoljuk be a 
mosogatógépet, aztán menjünk, mielőtt keresni kezdenek. 


Madame Beaumont hatkor hazament, metróval, nem engedte, 
hogy Pi őrizetlenül hagyja miatta a társaságot. Ő másnap nem 
jön vissza, családi programja van. De mindenki más maradt éj- 
szakára. A fiúkat Nimby könnyen elhelyezte, leraktak két mat- 
racot az ő szobájában. Niala érkezése viszont kissé zsúfolttá 
tette a vendégszobát, ahol csak egy ágy volt, az is keskeny. Ki- 
sorsolták: Mohamed kapta. A három matracot viszont csak úgy 
tudták begyömöszölni, hogy a szoba fél bútorzatát kipakolták. 
Volt egy nagy íróasztal is, éppen ezzel bajlódtak, amikor a 
Blanchard házaspár hazaért. Monsieur Blanchard mindenkit el- 
hessegetett az útból, fölkapta az asztal egyik végét, és úgy 
megindult vele, hogy a másik végét cipelő Pi alig tudott lépést 
tartani. 

— Tudjátok, mi jutott eszembe? — kérdezte Mohamed vetkő- 
zés közben. — A dülledés. 

Mindhármuknak egyszerre állt meg a keze. — Mi?! 

— A dülledés! — Mohamed kivillantotta fogait, mint valami 
kis ragadozó. — Hogy micsoda nagyszerű látvány volt, amikor 
gyomron vágtam és kidülledtek a szemei! 

Lerántotta a trikóját és vérszomjas képpel küzdőállásba állt. 
Nem állhatták meg nevetés nélkül. Így még kölykösebb volt, 


meg fiúsabb is a lapos mellével, de olyan harcias volt, mint egy 
akciófilmhős. 

— Inkább Jackie Chan lehetne a nicked, nem Mohamed — 
mondta Niala. — Az túl békés név hozzád. 

Mohamed vállat vont és folytatta a vetközést. 

— Én békés természetű vagyok, amilyennek egy prófétának 
lennie kell. Amíg rá nem kényszerítenek, hogy elővegyem a... 
— Megmutatta a tenyere élét, aztán leült az ágyra és kibújt a 
nadrágjából. 

— Már tudom, kire emlékeztetsz — mondta Niala. — Michoura, 
kicsi korában. 

— Hát az ki? 

Niala nagyon élethűen nyávogott egyet. 

Mohamed vigyorgott. 

— Aha! Van köztünk némi hasonlóság. — Sóhajtott egyet. — 
Imádtam nézni azt a dülledést. 

— Mohamed és az ő nosztalgiája — dörmögte Chantal. — Attól 
tartok, nemigen vered meg többé azt az alakot. 

Mohamednek fölcsillant a szeme. 

— Szóval te is Jó ötletnek tartod? 

— Te jó ég, micsodát?! 

— Ha Sheilát nem verhetem többé, akkor keresni kell másik 
vernivalót — felelte Mohamed lelkesen. — Akad még épp elég 
szemétláda, nem igaz? 


Mohamed másnap is kitartott az ötlete mellett, többször vissza- 
tért rá, bár komolyabb megbeszélés nem lett belőle. Este min- 
denki hazament, hétfőn iskola. 

Ő kapott búcsúzáskor egy fényképet Nialától. 

— Előlegbe — mondta az. — Addig is, amíg meg nem kapod az 
igazit. 

A fényképet kitette az öltözőasztalára. Kis fehér cica volt raj- 
ta, egy fekete kispárnán aludt édesdeden. 

Mohamed még többször visszatért az ötletére a chaten is. Azt 
mondta, sokat gondolkodott rajta, és egyre jobban tetszik neki. 

Mohamed: sheilát is milyen jól elkaptuk. alapíthatnánk egy 
klubot, ami ilyen alakokra vadászik 

Kissy: Kis vérszomjas. :) 


Már elült a nagy érdeklődés, mindenki visszavette a rendes 
nickjét, csak Nimby tartotta meg a becézett alakot. 

Nimby: Szerintem jó ötlet lenne, csak kérdés, hogy csináljuk. 
Mohi nem tud mindenkit hülyére verni. 

Mohamed: már miért ne tudnék? 

Nimby: Például mert más is tud verekedni. 

Pi: Rendőrség is van a világon, gyerekek. Az ilyen sheilákat 
le kell nyomozni és rács mögé juttatni. 

Niala: Sheilákat, ez jó! 

De nem ez volt a fő beszédtémájuk. Inkább arról beszéltek, 
mit csináljanak a szünetben. Eddig csak Pinek és Nialának volt 
terve: Pi haza akart menni Toulonba a családjához, aztán a ba- 
rátnőjével külföldre utaznak, nyaranta ezt szokták tenni, min- 
den évben máshová. Niala a szüleivel Amerikába készült, roko- 
nokhoz és egy kicsit körülnézni odaát. 

A többiek szülei még nem nyilatkoztak, illetve Mohamed azt 
mondta, ők nem fognak nyaralni menni, az egész vakációja 
szabad. Nimbyék se, a szülei kiöregedtek már ebből, Nimby 
valamelyik testvérével megy nyaralni. Kissy és Süni szülei üz- 
letemberek, csak az utolsó pillanatban dől el, hogy mikor kez- 
dődik és meddig tart a vakációjuk. Chantal esetleg vidéki roko- 
noknál lesz, esetleg nem, kismillió dologtól függ. 

Mindenesetre valószínű, hogy a szünidő nagy részében nem 
látják egymást. Persze ez nem baj, telefonálni és emailezni le- 
het, Nimby létre is hozott egy levelezőlistát, amin bárhonnan 
elérik egymást. Csak Ange nénit nem, mert neki otthon nincsen 
gépe, a könyvtár pedig zárva lesz. 

De hát addig még hetek vannak. Majd kialakul. 

Szerdán aztán történt valami, ami arra késztette őket, hogy 
alaposabban átgondolják Mohamed ötletét. 


Korán volt még, alig két óra, csak négyen voltak online: Pi, 
Nimby, Süni meg ő. Szünidei terveikről beszéltek, amikor Süni 
megszólalt: 

Süni: Figyeljetek csak, nézzetek már át a nyilvános szobába. 
Van ott valaki, aki nekem gyanús. 

Belépett a szobába, láthatatlan üzemmódban. Amíg megje- 
lentek az első üzenetek, fölállt és benyúlt a monitor mögé a kó- 


láspoharáért. A szék panaszosan recsegett. Egyszer tényleg 
össze fog roskadni, muszáj kicserélni már... 

Nimby: Ki az? 

Süni: Cindy12. Azt mondja, hogy 12 éves kislány, de sze- 
rintem nem olyan a stílusa. 

Kissy: Állítsunk csapdát neki. 

Nimby: Jó, Kissy. Lépj be mint vele egyidős lány és dumálja- 
tok. Használd az én egyik tartalék accountomat. Név: Stratus, 
jelszó: felhőcske. De a nicket változtasd meg. 

Fél perc alatt megvolt vele, és belépett a nyilvános szobába. 

Annel2: sziasztok! 

Brox: szia 

David: szia, Anne 

Cindy12: szia! 

Annel2: Anne vagyok és 12 éves. 

Jó öt percbe beletelt, hogy eljussanak a közelebbi ismerkedé- 
sig. Filmekről beszéltek négyesben, Pierrot meg David volt a 
másik kettő. Pierrot az persze Pi, megbeszélték a titkos szobá- 
jukban, hogy besegít. David egy idegen volt, aki véletlenségből 
csatlakozott a beszélgetésükhöz. 

Cindy szóba hozta Bruce Willis új filmjét, a Die Hard 4.0-t, 
nagyon tetszett neki, a repülős jelenet a kedvence. Kissy hirte- 
len sugallatra azt felelte, ő még nem látta. 

Nimby: Tényleg nem láttad? 

Kissy: De, és szerintem a repülős jelenet el van túlozva. 

Cindyék ezt persze nem látták. Cindy pillanatokon belül fel is 
ajánlotta: 

Cindy12: nekem megvan dvd-n, szívesen kölcsönadom, aka- 
rod? 

Sorban jelentek meg a vigyorok a másik ablakban. Személyes 
találkozó? Csak rajta! 

Annel2: persze, örülnék neki, de hogyan? 

Cindy12: hol vagy? 

Annel2: a 12. kerületben. 

Könnyen kitalálta, mit hazudjon, a kettejük nickjétől a képer- 
nyő tele volt tizenkettesekkel. 

Cindy12: de jó! én is! 

Ezen jókat vigyorogtak. 


Pi: Ha eddig nem lett volna gyanús, most már föltétlenül az. 
Pont ott lakik ő is, mi? 

Nimby: Kissy, akarj vele rövid időn belül ott találkozni! Há- 
romkor! 

Két óra harmincöt volt. 

Annel2: mondjuk háromkor a reuilly-diderot metróállomá- 
son? az nekem nagyon közel van. 

Van a fenét, nem is ismeri Párizsnak azt a részét, a térképről 
nézte ki a helyet. 

Cindy12: sajna öt előtt nem szabadulok hazulról, de akkor 
már jó, az nekem is közel van 

Nimby: Frászkarikát, kispofa. Tudjátok, miért kell neki ennyi 
idő? Mert át kell másznia az egész városon! A Joffre marsallról 
elnevezett rakpart egyik netkávézójában tartózkodik! 

Pi: Nimby, ez biztos? 

Nimby: A felhők mindent látnak. Nimby bácsi szavára mér- 
get vehetsz. 

Pi: Akkor kapom magam és indulok. Az két sarokra van tő- 
lem! Tartsátok szóval, amíg odaérek. Kissy, a mobil a kezed 
ügyében? 

Villámgyorsan fölpattant, kirohant a telefonért, visszarohant, 
menet közben ellenőrizve, hogy be van kapcsolva. Lehuppant, 
nem törődve a szék jajgatásával, és máris felelt: 

Kissy: Igen! 

Süni: Pi, várj! 

Pi: Várok. 

Süni: Szólj valamit a nyilvánoson, hogy eltűnsz, ne kezdje- 
nek hiányolni. 

Pi: Oké. 

Pierrot: Bocs, vendégek jöttek, nemsokára visszajövök! 

Ólomlábon vánszorgott az idő, amíg Pi odaért a netcaféba. 
Közben válaszolgattak Cindynek, Süni is belépett mint 12 éves 
Marie, Nimby pedig Marcel álnéven szerepelt, hogy ne legyen 
mindenki lány, az túl feltűnő. 

Aztán zenélni kezdett a telefon. Azonnal fölvette, ki is hango- 
sította. 

— Én vagyok — mondta Pi halkan. — A kishúgod otthon van? 

— Igen, itt van — felelte vigyorogva. Jó ez a szöveg a kishúg- 
gal. 


A telefonban a viszonylagos csendet utcazaj váltotta föl. 

— Kijöttem, itt szabadabban beszélhetek — mondta Pi. — A net- 
caféban egyetlen gyerek sincsen, se fiú, se lány. Vagy hatan ül- 
nek odabent. Be kéne azonosítani az emberünket. Mindjárt kör- 
besétálok és rálesek a monitorjaikra. 

— Ha ólálkodik ott valaki, lehet, hogy átkapcsolnak másik ab- 
lakra — vélte Kissy. 

— Igaz. Van más ötleted? 

Kissy ujjai beszélgetés közben a billentyűzeten száguldottak, 
szinte szó szerint leírt mindent, ha rövidítve is. Süni közben 
tartotta a frontot a nyilvánoson, lefoglalta Cindyt. 

Nimby: Nekem van. 

Nimby: Emlékeztek a zászlólengető smileyra? Valamelyik 
nap találta Mohi. Adott jelre kidobok belőle hatot. Olyan lesz, 
mint egy tűzijáték, csak megvilágít valamit a monitor előtt. 

— Remek -— felelte Pi, amikor Kissy bemondta neki. — Fél per- 
cet kérek... 


Pierre Jourdain végignézett a netcaféban ülő vendégeken. Két 
fiatal lány, alighanem egyetemisták. Egy szakállas fiatalember, 
az is az lehet. Egy köpcös, szemüveges pasas. Egy idősebb, üz- 
letember külsejű. És egy nagydarab bajuszos. 

— Mehet — mondta halkan a telefonba, és figyelte a férfiakat. 

Öt másodperc telhetett el. 

Aztán meglátta. Sárga, kék, fehér, piros — egy kis sárga vi- 
gyorgó pofika lobogtatja a francia zászlót. A mozgás is látszott, 
sőt az animáció egy szakaszánál a zászló egy része is tisztán ki- 
rajzolódott a köpcös pasas szemüvegében. 

— Telitalálat — mondta csendesen, és elindult a köpcös felé. 


Mialatt Pi visszament a kávézóba, Süni felhívta Nimbyt, s a 
láncba kapcsolt négy telefonon át mindenki hallotta, amint Pi 
megszólal: 

— Szia, Cindy Tizenkettő. 

Csend. Aztán egy rekedt hang: 

— Ki maga? Ismerjük egymást? 

— Hogyne. Én vagyok Pierrot a Kölyökklubból. Az imént 
még Bruce Willisről beszélgettünk. Emlékszel? Én írtam, hogy 
küldeni kéne neki hajnövesztőszert. 


— Ez valami tévedés, én... 

— Ne olyan hangosan -— intette Pi. — Nem örülnél, ha idejönne 
a pincér, igaz? Á, Yahoot olvasol? Kapcsolj csak vissza a Kö- 
lyökklubra. Látod, a visszalépés gombja működik. . . 

Kissy szélsebesen közvetítette Pi minden szavát a nyilvános 
szobában, Brox, David és a többiek csodálkozó kérdéseivel mit 
sem törődve. Süni és Nimby válaszolgatott nekik, megmagya- 
rázták, hogy mi történik. Ő csak írt, nem is hitte, hogy ilyen 
gyorsan tud gépelni. 

— Lám csak, Anne Tizenkettő milyen szorgalmas — mondta Pi 
a telefonból. — Mindent közvetít a többieknek. 

— De hát... — hallatszott a rekedt hang. 

— Várj, Cindy, mindjárt elmagyarázom. Tudod, a neten nem 
mindenki az, akinek látszik. Vannak csúnya, hazudós emberek, 
akik másnak adják ki magukat, mint amik. Néhányunkban föl- 
ébredt a gyanú, hogy te vajon csakugyan egy tizenkét éves kis- 
lány vagy-e. Ezért idejöttem, hogy megkérdezzelek. Mondd 
csak, Cindy: te tényleg tizenkét éves kislány vagy?! 

A kérdés vége keményen csattant, lehet, hogy feltűnést is kel- 
tenek már. Válasz nem érkezett. Kis szünet után Pi szólalt meg 
ismét: 

— Örülök, hogy nem mondtál igent. Még meg kellett volna 
húzgálnom a bajuszodat. Egyébként letörölhetnéd róla a sörha- 
bot. Szóval, Cindy, a törvény nem bünteti, ha egy negyvenes 
hapsi azt állítja magáról, hogy iskoláslány. Legális — csak na- 
gyon csúnya dolog. Ha kiderül, akkor igencsak kellemetlen 
kérdések következnek. Ezért azt javaslom, hogy búcsúzz el kis 
játszótársaidtól, menj oda a pincérhez, fizesd ki a számládat, és 
villámsebesen húzz el innét. Ja igen... a kis beszélgetésünkről 
felvétel készült. Azt tanácsolom, ne adj rá okot, hogy valaha az 
életben elő kelljen vennünk. 

Csend. Aztán éles zaj, mint amikor valaki hátratolja a székét 
és feláll. A lépéseket nem hallották. 

— Minden oké, srácok — szólalt meg Pi. — Az emberünk szedi 
a sátorfáját. 

— Győzeleeeeem! — rikkantotta Nimby a telefonban. 


Ő leírta még Pi zárszavát, aztán boldog nevetéssel hátravetette 
magát a székében. 

A székláb nem bírta tovább. Hangos reccsenéssel kitört, ő 
pedig zuhanni kezdett. 

Csak centikre lehetett a feje a padlótól, amikor Martin fölug- 
rott a laptop elől és elkapta. S ekkor következett az a hosszú, 
szerelmes csók, ami minden romantikus filmnek ott van a 


VÉGÉN. 


Bár ők inkább kezdetnek érezték. 


2. 


NYARALÁS 


Milan: jópofa 

Vox: hehe :) 

Sandra: és ezt ismeritek? a rendőr megállít egy autóst, mert 
gyorsan hajtott. azt mondja: sajnálom, biztos úr, de nagyon sie- 
tek, megöltem az anyósomat és itt viszem a 

Sandra: csomagtartóban. a rendőr döbbenten néz rá, előkapja 

Sandra: kinyitják a csomagtartót, nincs benne semmi. erre az 
autós: na, biztos úr, ha most még azt is rám fogja, hogy gyor- 
san hajtottam... 

Csepi: LOL! :))) 


Csengettek. Kiment ajtót nyitni, a pizzafutár volt. Aláírta a pa- 
pírt és átvette a dobozokat. 

— Valaki jöjjön segíteni — szólt be a szobába, és a konyhába 
ment. Martin máris ott volt. 

— Melyik melyik? — kérdezte, de rögtön ki is nyitotta az egyi- 
ket. — Úgy látom, ez Chantalék hajóskapitány pizzája. 

— Tenger gyümölcse. 

— Mindegy. — Martin beleszimatolt a másik dobozba. — Aha! 
Tudtam, hogy téged kell választanom. Isteni illata van! 

Kissy döbbenten nézett rá. 

— Én csak átvettem ezt a pizzát, semmit nem csináltam vele. 

Martin drámai hangon felelte: 

— De te nagyszerűen tudsz pizzát átvenni. . . 

Kissy nevetett, és a zsúrkocsira rakta a tányérokat. 

— Tudom, ez a Vissza a jövőbe. Ahelyett, hogy. . . 


Nem folytathatta. Martin átölelte a derekát. Ezt rengetegszer 
megtette már, amióta együtt jártak, de neki ugyanúgy elállt tőle 
a lélegzete, mint legelőször. Vagyis hát legelőször még attól 
állt el a lélegzete, hogy kitört a széke lába és ő zuhanni kezdett. 
Amikor Martin fölugrott a gép elől és elkapta, neki már nem 
volt lélegzete, ami elállhatott volna. Pedig lett volna mitől. Ké- 
sőbb megkérdezte Nialát, hogy milyen volt, amikor először 
csókolózott életében. Ugyanazt felelte, amit Chantal hetekkel 
ezelőtt, amikor eszébe jutott megkérdezni. 

— Hát nem egy nagy durranás. Persze a srác se értett jobban a 
dologhoz. Némi gyakorlattal. . . 

Csak innentől volt különbség a két válasz között. Chantalé 
így folytatódott: 

— ...biztos klasszabb lehet, de nekem eddig nem sikerült 
megszerezni. 

Nialáé viszont így: 

— ...már biztos jobban csinálta, de azt a gyakorlatot nem ve- 
lem szerezte meg. Én se ővele szereztem a magamét. 

Nialának már sokkal több tapasztalata volt a fiúkkal, mint 
akár Chantalnak meg neki együttvéve. A fiúk előbb kezdtek 
sündörögni körülötte, mint iskolába járni. Ő maga mondta. Per- 
sze akkoriban még nem volt szó csókolózásról. 

Ami ezt illeti, ők mindketten előbb kezdték nála, Chantal fél 
évvel előbb, Niala két teljes évvel. Ezen ő teljesen elképedt, de 
Niala nevetett és megmagyarázta, hogy nincsen ebben semmi 
különleges, az osztályukbeli lányok közül még csak nem is ő 
volt az első. Egyszerűen vannak, akik korábban kezdik, és van- 
nak, akik később, ahogy kijön a lépés. No persze akkoriban 
még nemigen volt szó többről. És most már van, kérdezte ő. 
Hát persze, felelte Niala, de itt félbeszakadt a beszélgetés, mert 
hazaértek Niala szülei, velük kellett foglalkoznia. Ez tegnap es- 
te volt. Mostanában minden este beszélgetnek, Skype-on in- 
gyen van, és fülhallgatóval egészen olyan, mint a telefon. 

Aztán csak eleresztették egymást és bevitték a pizzákat. Nim- 
by nagy szemeket meresztett. 

— Szent merevlemez, melyik kajálda küldi így a pizzát? Én is 
ott fogok rendelni. 

Kissy nevetett. — A többit mi tettük hozzá. Nem szeretek egy- 
szerre csak egyfélét enni. 


Meglehetős zűrzavar támadt, ahogy megpróbáltak elhelyez- 
kedni. Az asztalon az ő gépe, anya laptopja és Nimby régi gé- 
pe, amit Pivel idefuvaroztak, mögéjük betolva az ő könyvei, 
ezzel meg is telt az asztal. A laptopot átköltöztethették volna az 
ágyra is, de semmit nem nyernek vele. Végül az ágy két szélén 
helyezkedtek el, és középre tették a tálcákat. Niala rögtön rájuk 
szólt, hogy óvatosan egyenek, különben jön és személyesen ve- 
zényli a takarítást és az ágyhúzást. Ezt, hogy személyesen, úgy 
mondta, mintha legalábbis ő lenne a köztársasági elnök. 

Ő is rendelt pizzát, meg is mutatta nekik a webkamerán át, és 
Nimby rögtön megmagyarázta, hogy Niala városa a pizza ősha- 
zája, mert az csak franciául Nice, olaszul Nizza, és ebből lett a 
nizzai tészta, olaszul pasta de Nizza, ami lerövidült pizzára. Ni- 
ala nevetett és közölte, hogy az helyesen pasta di Nizza, ő 
ugyanis tud olaszul, de kizártnak tartja, hogy ez lenne a név 
él, mert megnézték a Wikipédiában, Nápolyból ered, és erede- 
tileg nem is pizza volt, hanem pita, ami törökül kenyeret jelent. 
Nimby beleolvasott az angol szócikkbe is, ahol a név eredetéről 
egy kukkot se talált, úgyhogy azonnal kijelentette, hogy Ná- 
poly meg a török kenyér csak a francia szerkesztők képzelgése, 
el kell olvasni az olasz, és ha már itt tartunk, a török változatot 
is. Niala azonban nem volt hajlandó Wikipédiát olvasgatni, a 
pizzájával volt elfoglalva. Törökül meg egyikük se tud, hála az 
égnek. 

Aztán meghozták az ő pizzájukat is, és már Nimbyt se izgatta 
annyira, hogy honnan ered, az a fő — mondta —, hogy egy hoz- 
záértő pizzológus keze alól kerüljön ki. Hát ez hozzáértő lehe- 
tett, mert legalább az első szeletet Nimby úgy ette meg, hogy 
csöndben volt. 

És később se ő kezdte a hülyéskedést, hanem Pi, pedig őrá ez 
kevésbé volt jellemző. Komoly arccal elmesélte, hogy régen 
csak a legnagyobb urak engedhettek meg maguknak futárokat, 
pedig azok rabszolgák voltak, akik minden fizetség nélkül szál- 
lították az uraság parancsait és pizzáját. Például Julius Caesa- 
rét, amikor Britanniában háborúzott. De erre már ő se maradt 
adós, és közölte, hogy Pi félreolvasott valamit, egy olasz állam- 
fő nem vívhatott háborút egy másik uniós tagállammal. Pi úgy 


nevetett, hogy majdnem félrenyelt, aztán megsimogatta a fejét 
és azt mondta, igazad van. 

Ez a simogatás rögtön elindított benne egy sor gondolatot, 
nem is figyelt a többiekre, akik folytatták a lököttködést. Elő- 
ször az jutott eszébe, vajon mit szólt volna egy ilyen baráti si- 
mogatáshoz azon a bizonyos keddi napon, amikor egymás mel- 
lett ültek a padon, és őneki, mi tagadás, eléggé dobogott a szí- 
ve, és nem gondolt Martinre. Ha nyomban utána ki nem derül, 
hogy Süni az Martin, akkor lehet, hogy... de szerencsére kide- 
rült. De az is kellett hozzá, hogy Pi úgy viselkedjen ott a park- 
ban, mint egy titkosügynök vagy összeesküvő, és érzelmek 
egyáltalán ne kerülhessenek elő. Ami nagy szerencse, őneki 
egyáltalán nem hiányzik az a bonyodalom, amibe szegény Nia- 
la keveredett. 

Vagyis hát dehogyis szegény, rótta meg magát gondolatban 
azonnal. Pi remek pasi, óriási dolog lesz, ha majd összejönnek. 
Ha összejönnek, Nialának garantálva van az életre szóló bol- 
dogság... Ha összejönnek. Mert hát van egypár akadály az út- 
jukban. 

Két hét telt el Cindy12 óta, és mindennap beszélt mindannyi- 
ukkal, minden második-harmadik nap találkoztak is. Persze 
Chantallal és Martinnel mindennap, Nialával viszont egyszer 
ki Jó nagy szobája van, szemben például Martinnel, akié kicsi, 
és nem lakik olyan messze, mint Nimby vagy Mohamed. Nim- 
by javasolta, hogy egyszer-egyszer jöjjenek össze mindegyi- 
küknél, de Chantal azt mondta, Pinél nem lenne jó, a szomszé- 
dai gyanakodni kezdenének, ha gyerekek járnának hozzá, ma- 
napság az emberek nagyon gyanakvóak a sok sAhindy miatt. 

Ezt a szót Mohamed találta ki, a Sheilából és a Cindyből von- 
ta össze. Olyan pasit jelentett, aki a neten gyereknek adja ki 
magát, hogy így férkőzzön gyerekek közelébe, illetve egysze- 
rűen olyat, akinek gyanús céljai vannak gyerekekkel. Le akarja 
teperni őket, mondta erre Nimby, aki néha nagyon szókimondó 
tud lenni. 

A gyanakvásról meg az jutott eszébe, hogy utána kellene néz- 
ni, hány évesnek kell lennie a lánynak, hogy ne legyen rendőr- 
ségi ügy abból, ha együtt találják egy felnőtt férfival. Nem a 
shindyk miatt, egyáltalán nem. Niala és Pi miatt, mert Niala 


időnként Párizsba fog jönni, hogy találkozzon Pivel, no meg 
övelük, és amíg azt a korhatárt be nem tölti, addig nem szabad 
kettesben hagyni őket. 

Közben azért néha rásandítottak a monitorokra. Az ő gépén 
három ablak volt nyitva, a Kölyökklub három legfontosabb 
szobájára, a másik kettőn más gyerekeknek való beszélgetős 
oldalakat figyeltek. Ámbár igazából nem fogadták el Mohamed 
ötletét, igaz, vissza sem utasították. Ezt meg kell rágcsálnunk, 
mondta Niala még Nimbyéknél, vasárnap reggel. És azóta rág- 
csálják. 

Mohamed ötlete az volt, hogy vadászni kell a shindykre, per- 
sze akkor még sheiláknak hívták őket, méghozzá őnekik kell 
vadászniuk, mert ők gyerekek, tehát minden felnőttnél jobban 
tudják, hogy egy gyerek minek megy lépre. És látszólag lépre 
is tudunk menni, tette hozzá vérszomjas képpel, aztán amikor 
már célnál érzi magát, elkaphatjuk. 

Aztán amikor meglett Cindy, Mohamed ötlete kicsit más 
megvilágításba került. Már nem tűnt akkora hülyeségnek, mint 
addig. Őt, Kissyt leginkább Ange néni reakciója lepte meg. 
Mert az idős könyvtárosnő határozottan helyeselte a gondola- 
tot, feltéve, hogy nem sodorják veszélybe magukat. Rengeteg 
gyerek mászkál a neten őrizetlenül, és mindenféle alakok is kó- 
ricálnak szájkosár és póráz nélkül. Így mondta, ami nagyon tet- 
szett mindannyiuknak. 

Hát most úgy próbaképpen vadásznak shindykre. Három gép 
ül az asztalon és délutánonként néhány óráig figyeli egypár 
chatszoba forgalmát. Eddig még nem akadt újabb shindyjük. 


Egyetlen shindy sem akadt az iskolaév hátralevő részében, de 
Pi azt mondta, nem szabad, hogy ez kedvüket szegje. Nagy 
szerencse kell ahhoz, hogy pont összeakadjanak velük. Renge- 
teg hely van a neten, ahol a shindyk próbálkozhatnak, ők pedig 
csak néhányat tudnak figyelni, ott is csak a nyilvános szobák 
egy kis részét. Ha egy shindy privát ablakban tevékenykedik, 
ök semmit se látnak az egészből. Nimby rögtön tervezgetni 
kezdte, milyen módszerekkel lehetne több helyet megfigyelni, 
sőt kiterjeszteni a figyelést a privát ablakokra. De ebből nem 
lett semmi évzáróig, utána pedig nyaralni mennek, úgyhogy 
őszig már aligha kapnak el újabb shindyt. 


Annál is inkább, mert keveset fognak netezni egy ideig. Niala 
tíz nappal az évzáró előtt bombát robbantott szokásos délutáni 
csevegésükön. 

— Óriási hírem van — mondta. — Bizonyos Moretti úrnak né- 
hány hónapja elpusztult a kutyája. 

Csend. Mindenki várta a folytatást. Aztán Mohamed szólalt 
meg: 

— És ez miért óriási hír? 

Niala kuncogott. 

— Hát csak azért, mert ez a Moretti olyan búskomor lett, hogy 
nemrég egyik üzleti partnere megsajnálta és megajándékozta 
egy kutyakölyökkel. 

— Nagyszerű — mondta Nimby csúfolódva. — És azóta boldo- 
gan élnek, míg... 

— Maradj már! Míg a kölyök fölött álltak és nézték, hogy mi- 
lyen édesen csóválja a farkát, Moretti és az üzletfél mellesleg 
kigondolt egy tervet, hogy valamiféle gépalkatrészeket fognak 
gyártani. Vagy venni, vagy eladni, vagy mit tudom én. A blökit 
megjegyeztem, a többi nem érdekelt. 

— Milyen fajta? — kérdezte Martin. 

Niala hangján érződött, hogy bosszúsan megvonja a vállát. 

— Fogalmam sincs, de ha hagyjátok, hogy végigmondjam, ak- 
kor ígérem, hogy megkérdezem a kedvedért. Szóval ezek ket- 
ten pár hétig állatira el lesznek foglalva azzal, hogy beindítsák 
az üzletet, mert valamiért csak most lehet, semmikor máskor. 
Ezért az üzletfél megkérte a felesége unokatestvérét, hogy ne 
haragudjon, de jöjjenek egy kicsit később. Az unokatestvér pe- 
dig azt felelte, semmi gond, a lányom úgyis rágja a fülemet, 
mert van egy terve a nyárra, akkor előbb azt megvalósítjuk. És 
most jön a lényeg. — Niala kis hatásszünetet tartott. — A fülrá- 
gós lány én vagyok, a terv pedig az, hogy hívjunk meg titeket 
mihozzánk. 

Sose felejti el azt a döbbent csendet, mintha órákig tartott 
volna, mire bárki meg tudott szólalni. Ő a legnehezebben. A fe- 
je egyszeriben tele lett kérdésekkel, de csak este tette föl őket, 
amikor kettesben beszélgettek. Az egyik kérdésre már délután 
választ kapott: a meghívás Pi barátnőjére is vonatkozik. Éppen 
ez volt a baja. 


— Képes volnál elnézni, ahogy esetleg az orrod előtt csóko- 
lóznak?... 

Niala nevetett, neki pedig az jutott eszébe, hogy ha pár évvel 
idősebb lenne, Pinek föltétlenül bele kéne szeretnie a nevetésé- 
be. 

— Miért, ha Párizsban vannak, akkor nem csókolóznak? 

— De akkor is... 

— Ugyan már! Az a fő, hogy jól érezzék magukat. Ha a lányt 
nem hívom meg, akkor lehet, hogy Pi se jön, és nélküle nem 
teljes a csapat. Az meg, hogy mit csinálnak együtt, az ő dolguk. 
Elvégre felnőttek vagyunk. 

Kissy megütközve nézett a fekete párnán alvó cica fényképé- 
re. 

— Nem is vagyunk felnőttek. 

Niala kuncogott. 

— Nem, de jól hangzik! 

Imádta ezeket az esti beszélgetéseket. A Sheila-ügy óta töb- 
bet beszélgetett, mint addig talán életében összesen: délutánon- 
ként chaten vagy Skype-on a csapat kisebb-nagyobb részével, 
Martinnel személyesen, esténként pedig Nialával ugyancsak 
Skype-on. Chantal nagyszerű barátnő, de Nialával még jobba- 
kat tud beszélgetni. 

— És ha Piék nem tudnak jönni, akkor mi lesz? 

— Sajnálni fogom. Klassz lenne, ha mind együtt lehetnénk a 
nyáron. 

— Ennyi?... 

— Jaj, Kissy, te nem vagy normális! 

Ez egy elképesztő tulajdonsága Nialának. Már Nimbyéknél is 
egyből kitalálta, mi jár az ő fejében. 

— Komolyan azt hiszed — kérdezte Niala szemrehányóan —, 
hogy képes lennék ilyet tenni? Még ha akarnám se csábíthat- 
nám el, mert ha sikerül, akkor lecsukják. De nem akarom. Élj en 
két boldog éven át a lánnyal, aztán fedezze föl, hogy én meny- 
nyivel nagyszerűbb vagyok. De addig ne. 

— Ne haragudj. 

— Nem haragszom. 

És tényleg nem haragudott. Chantallal előfordult, hogy ko- 
molyan neheztelt valamiért, a kisebb morcolások pedig úgy- 


szólván az alaptermészetét jelentették. Niala soha nem morcolt 
semmiért. 

Hirtelen eszébe jutott egy másik, délutánról eltett kérdés. Az- 
azhogy ezt hetek óta akarta kérdezni, csak mindig elfelejtette. 
Délután jutott eszébe megint. 

— Niala, figyelj csak... pár hete valami olyasmit mondtál, 
hogy régebben csak csókolózásról volt szó a srácokkal... ez 
mit jelent? 

Niala fölnevetett. 

— Ez azt jelenti — mondta Nimby hanghordozásában -, hogy a 
fiú meg a lány átöleli egymást, azután összeérintik a szájukat. . . 

Percekig nem tudtak szólni nevettükben. Niala nagyon élet- 
hűen utánozta Nimbyt, akinek tényleg szokása volt ilyen vála- 
szokat adni. Bár ilyen témakörökbe nem vonták bele, fiatal 
még hozzá. A múltkor például azt mondta valamire, mindjárt, 
csak leveszem a télikabátomat. Erre Mohamed megkérdezte, 
hogy az minek. Mire Nimby halálos komolyan közölte: , Arra 
szolgál, hogy hideg időben melegítse a szabad ég alatt tartóz- 
kodó humán életformákat." Csak aztán mondta el, hogy a téli- 
kabátot nem magáról veszi le, hanem azon a dobozon, ami ép- 
pen kell a szekrényből, rajta van a nejlonba csomagolt télika- 
bátja. 

— Szóval — mondta Niala —, régebben a srácok beérték egypár 
csókkal, de ma már az ilyen srác ritka. 

— Mit akarnak? . . . 

— Gondolhatod. 

— És olyankor mit csinálsz? 

— Általában közlöm, hogy ne is álmodjanak róla. Vagy vala- 
mi hasonlót. De a legutóbbinak például azt mondtam, hogy 
majd ha már ledöfött egypár sárkányt a tiszteletemre. 

— És mit felelt? — nevetett Kissy. 

— Megvan a magához való esze. Végignézett rajtam, mintha 
egy eladó malac lennék, aztán azt mondta: , Nicole, te fantasz- 
tikus csaj vagy, de még a te kedvedért se vagyok hajlandó vé- 
dett állatokat öldösni." 


Ez a tíz nap arról szólt, hogy megpuhítsák a szüleiket és össze- 
csomagoljanak a kéthetes nyaralásra. Nagyon kevésnek tűnt, de 
különös módon elég volt rá. 


Nimbynek volt a legkönnyebb dolga. Az ő szülei már ismer- 
ték az egész csapatot, és amúgy se szokta velük tölteni a nya- 
rat. Könnyen beleegyeztek. 

Martin, Chantal és az ő családjának nyara még nagyon bi- 
zonytalan volt, úgyhogy a szülők nem emeltek kifogást, de sze- 
rettek volna előbb találkozni Jourdain úrral. Megbeszéltek tehát 
egy-egy időpontot; őnáluk ez egy vasárnap este volt, amikor 
apa és anya is otthon lesz. Pi hétre jött, és hozott egy csokor vi- 
rágot meg egy üveg narancslét. A bort Kissy megtiltotta, ők an- 
tialkoholisták. 

— Mi voltaképpen ismerjük egymást — jegyezte meg anya a 
bemutatkozás után. — Francoise rengeteget mesél önről meg a 
netes barátairól. Azazhogy persze Kissy. Foglaljunk helyet... a 
vacsorára még várni kell pár percet. 

— Remélem, szereti a halat — mondta apa barátságosan. 

Kissy fölsóhajtott. — Apa, Pivel régesrég megbeszéltem, hogy 
mit tervezünk vacsorára, és ha nem szeretné, akkor változtat- 
tunk volna. 

— Így van — mondta anya —, de most bocsássanak meg, magá- 
tól nem készül el. Gyere, kislányom, elkel ott még két kéz. 

Kicsit bosszúsan ment anya után a konyhába. 

— Szerettem volna bent maradni. . . 

— Lesztek még együtt eleget. Apádnak van némi megbeszél- 
nivalója ezzel a te Pierre-eddel, tudod, mint férfi a férfival. 

Kissy összeráncolta a homlokát. 

— Jézusom! Nem a kezemet akarja megkérni, csak... 

— Hála az égnek. Éppen ezért egyszerűbb a dolgunk, mert 
nem egy életre akarunk rábízni, csak pár hétre. De azért, ha 
nincs ellene kifogásod, szeretnénk biztosak lenni a dolgunkban. 

Később elmesélte Nialának, hogy egész este olyan érzése 
volt, mintha a szülei azt találgatnák, vajon nem akarja-e ez a 
pasas nyaralás alatt ágyba vinni zsenge leánygyermeküket. Ni- 
ala nevetett és azt mondta, a szülőknek néha tényleg vannak 
ilyen dilóik, de ha nem válik egyeduralkodóvá, akkor nem ve- 
szélyes. 

— Ezt hogy érted? 

— Hát hogy csak ez érdekli őket, és eszükbe se jut, hogy bal- 
eset is érhet, kirabolhatnak, eltévedhetsz és hasonlók. 


Erről szerencsére nem volt szó, az ő szülei föltettek egypár 
kérdést ilyen dolgokkal kapcsolatban is, például hogy Pi isme- 
ri-e a vidéket. Nem nagyon, felelte, ők Toulonba valósiak, csak 
néha fordultak meg Nizza környékén, de ő még nem vezetett 
arra. De nem szokott eltévedni sehol, azonfelül ott lesz Niala, 
akinek van helyismerete, meg nyilván a szülei is. 

Niala úgy tervezte, hogy ők azzal a járattal mennének, amivel 
az ő apja hazamegy és megkezdi a szabadságát, viszont ez azt 
jelenti, hogy anyjával eleinte csak reggel és este találkoznak, 
mert az ő szabadsága később kezdődik. 

— De ez is elég lesz arra, hogy egyetlen mosolyotokból meg- 
mondja, mostok-e fogat rendszeresen, és ha akartok, megláto- 
gathatjátok a munkahelyén, ahol az összes fogatokat újjávará- 
zsolja. 

Senki nem tartott igényt az újjávarázslásra, Nimby inkább 
visszaterelte a szót Niala apjára, aki ugye beengedi majd őket a 
fülkébe is? 

— Persze — nevetett a lány. — Mindent meg lehet majd nézni, 
de semmihez nem szabad hozzányúlni, és belépés csakis hívás- 
ra, egyenként. 


Mohamed családjáról még semmit nem tudtak. Egyik délután 
Pi megkérdezte, beszéljen-e az ő szüleivel is, de Mohamed 
csak megvonta a vállát. Pi szúrós szemekkel nézett rá. 

— Ugye nem akarsz itthon maradni? 

Mohamed megrázta a fejét. 

Pi várt egy kicsit, aztán fölkelt és az ajtó felé indult. — Gyere, 
beszélgessünk egy kicsit. A többieknek — hátranézett rájuk — 
most úgyis itt van dolguk. 

Átmentek a hátsó szobába és becsukták az ajtót. 

— Mi baja lehet? — dünnyögte Nimby. 

— Fogalmam sincs — mondta Chantal. 

— Úgy nézett ránk, mint egy hadvezér — mondta Martin. — , A 
többieknek most úgyis itt van dolguk." Ez nem is megállapítás 
volt, hanem parancs, hogy ki ne merjünk lépni a szobából. 

— Elvégre gyerekpszichológusnak készül — mondta Niala a 
hangszóróból. — Pontosan tudja, hogy bizalmas dolgokat csak 
négyszemközt lehet elmondani. Egyébként én sejtem, mi bántja 
Mohit. Megfigyeltétek az öltözködését? 


Egymásra néztek. Nimby megvonta a vállát. 

— Mi van vele? — kérdezte Kissy. 

— Ej, ti többször láttátok, mint én. Ahogy webkamerán át 
megfigyeltem, eddig talán két nadrág volt rajta, és három vagy 
négy póló. Azt pedig Nimbyéknél láttam, hogy elég viseltes 
darabok. Tehát? 

— Úgy érted — kérdezte Nimby —, hogy ők szegények? 

— Talált, Sherlock. 

— De hát mit számít ez? Hisz megmondtad, hogy te fizetsz 
mindent. . . 

Chantal oldalba lökte. — De zöld vagy! Akkor is baj, ha nincs 
egy rendes darabja, amit fölvegyen! 

— Ezek nem jók, amiket most hord? 

A lányok egymásra néztek. Niala sóhajtott. 

— Nimby — kezdte úgy, mint aki óvodásnak magyaráz —, én 
elhiszem, hogy te bárhova bármilyen öltözékben nyugodt szív- 
vel bemész. De egy lánynak mégse mindegy, hogy néz ki, fő- 
leg nem nyaraláskor, olyan helyen, mint a Cőte d" Azur. Érted? 

Nimby mérhetetlen döbbenettel nézett rájuk. 


Dőltek a nevetéstől. Olyan átéléssel kérdezte, mintha nem ő 
maga mondta volna ki a könyvtárban, az első találkozásukkor: 
, Te lány vagy!" De hát persze Nimby szemszögéből a lányok 
azok, akik csinosan öltözködnek, folyton összesúgnak, nevet- 
gélnek... Mohi tényleg nem ilyen. Amikor nem a gép előtt ül 
vagy velük van, akkor focizik, benne van minden marhásko- 
dásban, és egyáltalán nem érdekli a frizurája vagy a ruhája. 
Persze hogy Nimby nem látja lánynak, még ha tudja is, hogy 
az. 

A következő gondolat olyan izgalmas volt, hogy gyorsan há- 
tat fordított a többieknek, nehogy meglássák az arcán. Mert az 
jutott eszébe, hogy Mohamed és Nimby egyidősek, tizenegy 
évesek. Egy év, talán kettő, és Nimby nagyon is tisztában lesz 
vele, hogy Mohi lány, sőt... az is lehet, hogy ez lesz Nimby 
szemében a legfontosabb tulajdonsága. Mert akármennyire 
nem látszik rajta, Mohi csinos lány, és ha elkezd majd formá- 
sodni, kicsit máshogy öltözködik... akkor lehet, hogy Nimby 
nem kérdez ilyet, még hülyülésből se. 


Eszébe jutott az az este Coeuillyben, amikor kiszálltak a ko- 
csiból és szervezkedni kezdtek, Nimby egy csomó fölösleges 
cuccot szedett elő, távcsövet, rugós bicskát... Lehet, hogy egy- 
szer majd három házaspárként gondolnak vissza arra az estére? 
Azazhogy Niala nem volt ott, persze, de mindegy. Ő összejött 
Sünivel. Niala beleesett Pibe, ez még egyoldalú, de úgyis várni 
kell még. És ha egyszer Mohi Nimbyvel?... 

Jó húsz percbe telt, míg Pi előkerült. Bejött és nekitámaszko- 
dott a falnak, szemközt a webkamerával. Kérdőn néztek rá. 

— Mohi lement némi sütiért — közölte Pi. — Mindketten úgy 
láttuk jobbnak, ha én mondom el, de ő nem szeretne addig itt 
lenni. Rövid leszek. 

Érezte, hogy kiszárad a szája és remegni kezd a lába. Mi baja 
szegény kislánynak? ... 

— Tehát — folytatta Pi nyugodt, tárgyilagos hangon —: Vanes- 
sának nincsen családja. Otthagyták a kórházban, amikor meg- 
született. Ötéves koráig árvaházban élt, aztán nevelőszülőkhöz 
került, de jelenleg már a harmadik házaspárral él. Az előző ket- 
tő visszaadta, nem kellett nekik. A mostaniak két éve nevelik, 
de nem élnek jól egymással, úgyhogy vele se bánnak jól. Az 
idő nagy részében feléje se néznek. Kap enni, van hol laknia, 
részükről ez minden. 

Pi várt néhány pillanatot, emésszék egy kicsit, aztán folytatta. 

— Arra kérlek benneteket, semmiféle sajnálatot ne mutassa- 
tok, mert jó esély van rá, hogy faképnél hagy minket és az élet- 
ben nem látjuk többé. Márpedig mi vagyunk az összes barátja. 
A focicsapat, amiről annyit beszél, valójában mindig más gye- 
rekekből áll, összeverődnek, kétfelé oszlanak, úgy játszanak. 
Nincs köztük senki, aki odafigyelne rá, amúgy se idősebbek 
nála. A küzdősportokat se rendes klubban tanulja, hanem egy 
japántól, aki az utcájukban lakik. Persze megkérdeztem, hogy 
mit kért cserébe, de semmit, úgy látszik, értelmes pasas, aki 
tudja, hogy egy ilyen gyerek csak úgy boldogul, ha meg tudja 
védeni magát. Mi van még... ja igen, egy alapítványtól kapta a 
számítógépet meg a netelőfizetést. Zsebpénze nincs, úgyhogy 
bár nem mondta, de az a gyanúm, hogy első alkalommal úgy 
találkozott velünk, hogy a nevelőszüleitől csórt pénzt taxira. És 
nem is hibáztatom érte. Ha rendesen gondoskodnának róla, ak- 
kor vagy van elég pénze, vagy odamehet hozzájuk és kérhet. 


Úgy boldogul, ahogy tud, az ő helyzetében nem lehetnek skru- 
pulusai. 

Nagy csend támadt. Aztán, egy kisebb örökkévalóság után, 
Chantal szólalt meg, egészen halkan: 

— Mi az a skrupulus? 

— Aggály, lelkifurdalás, hogy szabad-e megtennie valamit. 

Chantal fölsóhajtott. 

— Nekem mindig volt annyi pénzem, amennyi kellett. Ha nem 
volt, odamentem anyuhoz vagy apuhoz és kértem. 

Martin bólintott és folytatta, mintha csak őróla beszélt volna 
Chantal. 

— Régebben mindig megkérdezték, mire kell, ma már csak ha 
sokat kérek vagy túl gyakran. 

Nimby is megszólalt, valami olyan komoly, felnőttes hangon, 
ami egészen idegenné tette. 

— Lehet, hogy a szüleim nem szenzációsak, de soha nem 
mondanak nemet, ha kérek valamit. Megkérnek, hogy magya- 
rázzam el, miért kérem, mi szól a dolog mellett és mi ellene. 
Nagyon ritkán van olyan érvük, ami nekem nem jut eszembe. 
Megbeszéljük a dolgot, aztán együtt döntünk. 

Pi fölemelte az ujját. 

— Bocs, de Vanessa bármikor visszaérhet, és ezt még szeret- 
ném elmondani. Viselkedjetek vele úgy, mint eddig. Tudja, 
hogy tudtok mindent, ezért nagyon fontos, hogy ne éreztessétek 
vele. Aztán ki kell találnunk, hogyan oldjuk meg, hogy legyen 
egypár rendes ruhája, meg ami a nyárra kell. 

— Csak van ennyi pénzünk! — mondta Nimby egy gróf hang- 
ján, aki nem érti, hol itt a probléma, hiszen csak pénzről van 
szó. 

— De hülye vagy! — szóltak rá hárman-négyen is egyszerre. 

— Az életben rá nem veszed, hogy elfogadja! — förmedt rá 
Martin. 

— Mohi öntudatos kis kölyök, megaláznád vele — magyarázta 
Niala. 

Hirtelen bevillant az ötlet. Fölpattant és rájuk szólt: 

— Csend legyen! Én rá tudom venni, hogy... 

A csengő hangja vágta el mindannyiuk szavát. 

Pi végignézett rajtuk, aztán kiment ajtót nyitni. Utánaszaladt, 
az ajtóban érte utol. 


Mohamed kerülte a tekintetét. Kezében a süteményes cso- 
maggal megindult a konyha felé. Mindketten utánamentek. 

— Oké - szólalt meg Kissy határozottan. Most ő fogja megol- 
dani a problémát, ahogy Niala tette kétszer is, először a chaten, 
aztán Nimbyéknél. Megállt a konyhaajtóban és nézte a kis Mo- 
hamedet, aki úgy adta át Pinek a tálcát, mint aki minden ször- 
nyűségre el van készülve. 

Nem, hasított bele hirtelen a gondolat, akármilyen jó gyerek - 
pszichológus Pi, még van mit tanulnia, nagyon rossz ötlet volt 
hagyni, hogy kimenjen a lakásból, amíg Pi elmeséli az életét a 
többieknek. Ez úgy jött vissza a süteménnyel, mint aki köteles- 
séget teljesít, a pénzt nyilván Pitől kapta, hát muszáj visszajön- 
nie, de lehet, hogy aztán elküldik, mert nem közéjük való. Igen, 
ezt leplezte Mohi nemtörődömsége, a nagy vidámkodás: hogy 
neki úgyis mindegy, egyszer rájönnek, hogy kakukkfióka és ki- 
dobják. 

Aztán egyszer csak kinőtt a második feje, amit már Sheila óta 
nem használt, és azt mondta: azért Pi nem olyan vacak pszicho- 
lógus mégse. Mohi egészen más lett az elbeszéléstől, de nem 
csak azért, mert már tudták a titkát. Azért is, mert Pi kétszer is 
Vanessának nevezte, és már érti, hogy szándékosan tette. 
Mindannyiuk nevét tudja, de csak Chantalt szólítja azon, mert 
Chantalnak mindmáig nincsen nickje, a chaten is a keresztne- 
vét használja. A többiek neve nagy ritkán hangzik el, de azt, 
hogy Vanessa, még senki nem mondta ki közülük. Ott voltak, 
amikor bediktálta a rendőrségen, de azóta is csak Mohamed 
volt. Ezzel a névvel Pi mintha valaki mássá tette volna, egy ré- 
mült kislánnyá, aki védelemre szorul, vagy... mindegy, nem ér 
most rá elmélkedni, hosszúra nyúlik a csend. Beszélni kell! Ő 
az, aki meg tudja oldani a problémát, tehát meg is kell tennie. 

— Hallgass ide, Mohamed. Tudod, hogy nekem Niala a leg- 
jobb barátnőm, és aki őt bántja, annak velem gyűlik meg a ba- 
ja. — Hirtelen olyan könnyen jöttek a szavak, mintha betanulta 
volna. Mohamed még jobban megrémült, nem baj, majd meg- 
nyugszik. — Már mindent eltervezett, nem dönthetjük össze az 
álmait. Úgyhogy el kell jönnöd és jól érezned magad. Ami kell 
hozzá, azt majd megvesszük. Nem érdekes, hogy kinek a pén- 
zéből. Most nem a pénz számít, hanem az, hogy sikerüljön a 
nyaralás. Világos? 


Vanessa nem válaszolt. Most egyáltalán nem az a Mohamed 
volt, akit eddig ismertek. Nem volt se focista, se karatézó, se 
mókamester. Csak egy kislány, nem több és nem kevesebb. 
Szerette volna átölelni, de tudta, hogy nem lehet, elrontana vele 
mindent. 

Aztán a kislány lassan bólintott. Szótlanul kicsomagolták a 
sütit, rátették a zsúrkocsira, aztán Vanessa betolta a többiekhez. 
Pivel követték. Ahogy beléptek az ajtón, szorítást érzett a vál- 
lán. Fölnézett. 

— Ügyes voltál — súgta neki Pi. A többiek egy-két pillanatig 
aggodalmasan nézték őket, hogy mit is mondjanak vagy tegye- 
nek, aztán a kelleténél nagyobb lelkesedéssel rávetették magu- 
kat a sütire. Pi mellett állva nézte, ahogy Vanessa visszaválto- 
zik Mohameddé, és fölnézett a férfira. Az rámosolygott, ő pe- 
dig arra gondolt, ilyet érezhet az ejtőernyős, amikor levizsgá- 
zik. Jó dolog a dicséret, de mégis az a fő, hogy életben maradt. 


Megbeszélték, hogy mindenki ad valamennyit Mohamed fölru- 
házására. Ha marad pénz, azt magukkal viszik Nialához, jól jö- 
het, ha beülnek valahova. Maradni fog, mert mintha összebe- 
széltek volna, mindenki két-két százast hozott. Ezer euró! Va- 
lóságos vagyon. 

— Ti nem vagytok normálisak — mondta Kissy, a tíz bankje- 
gyet nézve az asztalon. — Hogy gondoltátok? 

— Hát — mondta Pi -—, én arra gondoltam, jobb, ha kicsit többet 
hozok, mert ti biztos kevesebbet hoztok. 

— Én is ezt gondoltam — mondta Chantal. 

Martin és Nimby bólogatott, hogy ők is. Kissy sóhajtott — ő is 
ezt gondolta —, aztán fölvette az egész pénzt és átnyújtotta Pi- 
nek. 

— Légy szíves, szaladj le valahova és váltsd föl. Neked köny- 
nyebben megy. Nem húzogathatok elő százasokat, mert a város 
összes zsebtolvaja rám fog akaszkodni. 

Pi bólintott és ment. Egy köteg tízessel és húszassal jött visz- 
sza, s ahogy átadta, máris csengetett Mohi. Őt későbbre hívták, 
hogy addigra elrendezzék a pénzt, csak hát a váltással elment 
az idő. Kissy gyorsan leválasztott valamennyit a pénzkötegből 
és Chantal kezébe nyomta a nagyobb részt. — Hamar tedd el! 


Chantal villámsebesen a táskájába süllyesztette a pénzt, mert 
máris jött Mohamed, nem várakoztathatták, az furcsa lett vol- 
na. Kissy megmutatta neki a pénzt. 

— Ezt kétfelé osztjuk — mondta, és meg 1s tette. — Jól tedd el a 
részedet. 

Mohamed kérdő arccal nézett rá és nem nyúlt a pénzért. 

— Mohi, ez itt — gyorsan megszámolta — háromszáz euró. 
Nem jó, ha ennyi pénzt egy helyen tartunk, a tolvajok kifigye- 
lik. Nálad is lesz, nálam is. Meg persze Chantalnak is adtam. 

— Jól van — mondta Mohi, és eltette a pénzt. Kissy közvetle- 
nül előtte állt, belelátott a tárcájába. Papírpénz nem volt benne, 
csak némi apró, legföljebb öt euró. Viszont a tárca horgászda- 
millal a sortja zsebéhez volt horgonyozva. Ezt Nimby vette 
észre, aki éppen Mohi jobb keze felől ült. 

— Óriási ötlet — mondta, amikor már mind megcsodálták. — 
Így a tolvaj nemcsak a pénzedet viszi el, hanem a nacit is ki- 
lyukasztja. 

Mohamed rávigyorgott. — Ki van zárva, nagyokos. Nem a 
zsebben van a damil vége, hanem körbemegy a derekamon. 

— Vagy úgy — mondta Nimby lelkesen. — Akkor tényleg nem 
lyukasztja ki. Cafatokban letépi rólad, ahogy a pofa elrohan a 
tárcával. Fogadjunk? — folytatta, látva Mohi arcán a kételyt. — 
Pi a legerősebb, rántsa meg a tárcát, és ha leszakítja rólad, ak- 
kor jövök neked egy új sorttal. 

— És hogy szerzed meg a kórházban fekve, mi?! — Mohamed 
elindult Nimby felé, de Kissy gyorsan közéjük lépett, alig bírva 
a nevethetnékjével. 

— Hagyjátok abba!... 


Soha nem fogja elfelejteni ezt a bevásárlást. Sorra járták az üz- 
leteket, ahogy Chantallal szokták gyakran, mindenhol megnéz- 
nek mindent, aztán döntenek, és sokszor visszamennek még 
megvenni valamit. De most más volt. Chantal meg ő gyakran 
jár ilyen helyeken, de Mohinak minden új volt. Nemcsak a ren- 
geteg ruha: minden. A tükrökben nem önmagát nézte, hanem 
azt, hogy milyen nagyok és mennyi van belőlük. Megbámulta a 
biztonsági kamerákat, a próbafülkéket, a nagy aulákat, amik 
csak arra szolgáltak, hogy amíg a hölgy vásárol, az úr helyet 
foglalhasson és újságot olvashasson. Barátságosan üdvözölte a 


próbababákat, és morcosan nézett a biztonsági őrökre. Ez utób- 
bit akkortól, amikor az egyikkel incidens érte őket. 

Egy áruház földszintjén voltak, Mohi éppen elcsatangolt, ők 
Chantallal egy sor ruhát néztek. Egyszer csak meglátta, amint 
egy őr odalép Mohihoz és mond neki valamit, Mohi vállat von- 
va felel neki, az őr pedig karon ragadja. Azonnal oldalba bökte 
Chantalt és odarohantak, de mire odaértek, az őr már elterült a 
padlón és a gyomrát fogta. 

— Mi történt?! 

Mohamed rájuk vigyorgott. — Ez a Bud Spencer ki akart dob- 
ni. 

Lenéztek az őrre. Tényleg elég nagydarab volt, de persze nem 
számított rá, hogy egy ekkora gyerek megüti. És még jól is járt, 
gondolta Kissy, visszaemlékezve Sheilára. Az őr kezdett négy- 
kézlábra vánszorogni, de közben már ott volt a társa. 

— Mit műveltek itt?! Gaston, jól vagy?! 

Kissy odalépett hozzá és szigorú arccal fölnézett rá. 

— Azonnal hívja a főnökét! 

— Szó se lehet róla. Először is halljam, mi történt! 

Chantal is megállt az őr előtt. 

— Kap tíz másodpercet, aztán sikoltozni kezdek, hogy molesz- 
tált. Az egész üzlet idecsődül. Tehát? 

Egy eladó is közeledett már, hallotta az utolsó mondatokat. 

— Mit művelnek ezekkel a gyerekekkel, Lucas? Ti meg ne si- 
koltozzatok, nagyon kérlek. Meg fogjuk oldani a dolgot. Tehát 
mi történik itt? 

Lucas szemlátomást nem mert ellentmondani a nőnek, inkább 
segített fölállni Gastonnak. 

Kissy a nőhöz fordult. 

—A kisasszony azt állítja, hogy ez a nyögdécselő alak ki 
akarta dobni innen. Tudni akarom, hogy miért. 

— Utca... gyereknek. .. néztem — nyögte Gaston. 

— Hát úgy is néz ki — állapította meg a nő hidegen. 

Mohi méltatlankodva végignézett magán. — Ez a legjobb pó- 
lóm! És a sortot alig két hete mostam ki! 

Kissy az ajkába harapott. Agyonüti ezt a kölyköt, neki most 
szigorú, sértett vásárlónak kellene lennie, ez meg bohóckodik. 


— Azt hittem — szólalt meg egy királynő modorában, maga se 
tudta később, hogy bírta ki —, hogy ide ruhát venni járnak az 
emberek. Mert még nincs nekik. Tévedtem volna? 

A nő elvörösödött, szólni akart, de Chantal megelőzte. 

— Azt ajánlom önöknek — kezdte ugyanabban az előkelő stí- 
lusban —, hogy tekintsék meg a Micsoda nő című amerikai fil- 
met. Láthatnak benne egy méregdrága ruhaüzletet, ahova egy 
szakadt nő jön be. Kidobják. Másnap kiderül, hogy a nőnek 
iszonyatosan sok pénze van. Értjük egymást? 

Szinte látni lehetett, ahogy a nő agyában kattognak a fogaske- 
rekek. Az járhatott a fejében, hogy ezek valami gazdag embe- 
rek gyerekei lehetnek, különben nem lennének ilyen szemtele- 
nek. Ami azt illeti, ők ketten Chantallal csakugyan gazdag szü- 
lők gyerekei. Sőt Nimby és Süni is, és Nialáék se lehetnek kol- 
dusok. Mohamed viszont éppen azért olyan szemtelen, mert 
szegény, mint a templom egere, nem tiszteli senki, hát ő se tisz- 
tel senkit. 

A nő kis tétovázás után csendesebben szólalt meg. 

— Lehet, hogy az őr egy kicsit elhamarkodottan cselekedett. . . 
de hát tulajdonképpen ki támadta meg magát?! — fordult Gas- 
tonhoz, kicsit talán megkönnyebbülve, hogy másik problémá- 
val foglalkozhat. 

— Az a kicsi — mutatta Gaston. — Megfogtam a karját, ő pedig 
úgy gyomron vágott, hogy még mindig csillagokat látok. 

— Kérek egy darab papírt és egy tollat — szólalt meg Moha- 
med hirtelen. A nő kicsit zavarodottan előkotorta őket és oda- 
adta. Mohi fesztelenül leült a földre és leírt valamit; együtt fi- 
gyelték Chantallal. Japánul volt, de latin betűkkel. Aztán föl- 
kelt és odaadta Gastonnak. 

— Keressen egy keleti gyógyfüveket árusító boltot és adja oda 
a tulajnak. Egyszer már megütöttem így valakit, egy hét alatt 
rendbe jött tőle. De az gyerek volt, maga hamarabb fog. 

Zavart csend. Aztán az elárusítónő döntésre jutott. 

— Gaston, maga négyszer akkora, mint ez a kisgyerek. Hogy 
jutott eszébe nekiesni? Te pedig — nézett Mohamedre — hozzám 
is fordulhattál volna, mielőtt verekszel. Most pedig, kérem, 
mindenki menjen a dolgára. 

Hát mentek a dolgukra. Mohi morgott ugyan, hogy szépen 
fordulhatott volna ő az eladóhoz, ha az őr vonszolja kifelé; leg- 


feljebb ordíthatott volna, az meg csak örül, ha kívül látja. Per- 
sze, mondta Chantal, de az emberek nem gondolnak ilyeneket 
végig, a nőnek az volt a fontos, hogy megszabaduljon tőlük. 

Nem az incidens miatt fog emlékezni erre a bevásárlókörútra. 
Mohi miatt, aki legtöbbször se harcművészre, se focistára, se 
tréfacsinálóra nem emlékeztetett, de arra a riadt kislányra sem, 
akit tegnap látott a konyhában a süteményekkel. Most inkább 
olyan volt, mint egy kiskutya. Mindenhova elszaladgált, min- 
dent megszimatolt, mindenre kíváncsi volt. Életében először 
járt ilyen helyeken... és ahogy járkáltak, Kissybe egyszer csak 
belehasított a gondolat: lehet, hogy nemcsak először, hanem 
utoljára is. Mert gazdagabb nem lett attól, hogy ők összedobtak 
ezer eurót — amiről Mohi azt hiszi, hogy nem sokkal több há- 
romszáznál —; ha véget ér a nyaralás, visszatér a közömbös ne- 
velőszüleihez, akik nemigen adnak neki semmit, pénzt még 
úgy sem. Persze ők maguk se lehetnek gazdagok, ezt ugyan Pi 
nem mondta, de logikus. Azért tartják Mohit, mert valami 
pénzt kapnak miatta, de az nem lehet annyi, hogy gazdag em- 
bert érdekeljen; és ha azok lennének, akkor akármilyen közö- 
nyösek, legalább pénzt adnának neki. 

Igen, valószínű, hogy Mohi a lelke mélyén úgy érzi, sose lesz 
még egyszer alkalma, hogy ilyen áruházakban sétálgasson. És 
sajnos alighanem igaza van. No jó, talán majd ha felnő és dol- 
gozni fog, lesz pénze és eljöhet. Addig viszont... addig viszont 
legalább annyit tudnak tenni érte Chantallal, hogy ezen a dél- 
utánon jól érezze magát. 


Ha csak Mohin múlik, egyetlen rendes darab nélkül utazik el. 
Szerencsére ők is ott voltak, és némely dologban kérlelhetetle- 
nek voltak, bármennyire tisztelték is a bolondériáit. Azért egy 
alkalommal, amikor Mohi az orrát húzta egy blúztól, mert vi- 
rágdísz volt rajta, Chantal elkapta és a falhoz nyomta. 

— Hát ide hallgass, kiskoma. Ha másképpen nem tudom meg- 
értetni veled, akkor levetköztetlek és a kezedbe nyomok egy 
biológiakönyvet, hátha annak elhiszed. Lány vagy! Világos?! 
Az emberiség két nemre oszlik, és te nem amahhbhoz tartozol, 
hanem ehhez. Egyszer nő leszel és gyerekeket szülsz. Jó, elfo- 
gadom, hogy szoknyát meg ruhát ne vegyünk, én is többnyire 
nadrágban járok. De nem katonai terepszínűben, hanem lány- 


nak valóban, mert abban érzem jól magam, és másfélében kirö- 
högnek. Amit most veszünk, azt Nizzában fogod viselni, ahol a 
kutya sem ismer, és nem tudják, hogy te mekkorákat tudsz rúg- 
ni a labdába meg a shindykbe, csak azt látják, hogy egy fiúnak 
öltözött lány megy az utcán, és meg lesznek lepve. Én is ott le- 
szek veled, meg Kissy és Niala, és égni fog a fülünk, amiért mi 
lánynak nézünk ki, te meg nem. 

Mohi szótlanul hallgatta végig a kis szónoklatot. Amikor 
Chantal befejezte, gondolkodott pár pillanatig, aztán elvigyoro- 
dott. 

— Jól van. Próbáld meg! 

Chantal pislogott. 

— Mit? 

— Vetkőztess le és nyomd a kezembe a biológiakönyvet. 

— Szó se lehet róla — avatkozott közbe Kissy rettenetes ko- 
moly képpel, maga se tudja, honnan szedte. — Chantalt nem 
bánthatod. Majd verekszel, ha shindyre akadunk... vagy mit 
bánom én, időnként elfogyaszthatsz egy-egy biztonsági őrt is, 
de egymással nem verekszünk. 

— Rendben van — mondta Mohi nagylelkűen -—, akkor egyelőre 
elhiszem könyv nélkül is. 

— Szerencséd — felelte Chantal fölényes arccal, mint aki győ- 
zött —, így most nem kell könyvesboltot keresnünk. Ugyanis 
pont nincs nálam a könyv. — Aztán odahajolt Kissyhez és a fü- 
lébe súgta: — Ugye széttépett volna, ha megpróbálom levetkőz- 
tetni? 

— Cafatokra — felelte Kissy és Mohi kórusban, és erre már 
mindhármukból kirobbant a nevetés. 


De a kis fejmosás használt. Mohi már nem tiltakozott annyira a 
nőiesebb darabok ellen, sőt jóval később, a sokadik helyen, 
amikor Chantal csak úgy kíváncsiságból elébe tartott egy ruhát, 
még abba is beleegyezett, hogy fölpróbálja, ha csak ők ketten 
látják. 

A ruha világoskék karton volt, apró mintával. Nagy volt neki, 
de ez nem volt baj, hiszen a meglevő öltözékére vette rá. Any- 
nyit ebből is megtudhattak, hogy remekül néz ki ruhában, és 
meg is mondták neki. Mohi vállat vont és kezdte lehúzni a ru- 
hát. 


— Várj csak egy percet — kérte Chantal, elszaladt és hozott 
egy világoskék hajpántot. Mohi betette a hajába. Kissy lefény- 
képezte; legalább ötszáz képet csinált aznap, miután Mohi sza- 
vát vette, hogy senkinek nem mutatja meg őket. 

A ruhát visszaakasztották és nem kerestek helyette megfelelő 
méretűt. De a hajpántot megvették. 

Chantal vitt magával egy kis jegyzettömböt, azon könyvelte, 
hogy mit vettek, sajátos módszerrel; amikor magának csinál 
nagyobb bevásárlást, akkor is így szokta. Rajzolt egy pálcika- 
emberkét, és a különböző testrészei mellé betű- és számjeleket 
írt. A fejéhez például 25, SZÜ és HP került, mert vettek Mohi- 
nak két baseballsapkát, egy pirosat és egy fehéret, egy nap- 
szemüveget és a világoskék hajpántot. Mohi ugyan erősködött, 
hogy elég neki egy sapka is, de Kissy nem engedett. 

— Semmiből sem elég egy. Beleesel egy hordó zöld festékbe, 
és mindened zöld lesz. Ha nincs váltás, mihez kezdesz? 

— Semmihez — vigyorgott Mohi. — Én is zöld leszek, úgyhogy 
tovább sétálok a Copacabanán, amíg ki nem jön az összes tévé- 
híradó és meg nem interjúvolnak, hogy érzem magam ezen a 
bolygón. Én pedig híres és gazdag ufonauta leszek, amíg el 
nem ered az eső. 

— Mindjárt gondoltam — nevetett Chantal —, de ha nem bánod, 
esernyőt nem veszünk. Szerintem a Copacabanán sosem esik 
az eső, bár mi nem fogjuk megtudni, mert az Brazíliában van, 
nem Nizzában. 


Apa sajnos sose fogja megtudni, hogy tudományos címet szer- 
zett, mert nem lesz itthon a napokban, de amúgy is ritkán veszi 
át a postát. A biztonsági őrrel történt eset után még egy órát 
voltak abban az áruházban, s amikor a pénztárhoz értek, észre- 
vették azt az eladónőt, akivel akkor beszéltek. Alig leplezett 
gyanakvással figyelte őket. 

Mohi hirtelen odahúzta magához és megkérdezte, hogy hív- 
ják az apját. Kissy megmondta. Hadd fizessek én, kérte Mohi. 

Átadták az árut, a pénztárosnő bemondta a végösszeget: ki- 
lencvenöt hetven. Mohi hanyagul a zsebébe nyúlt és kivette 
ócska, kopott pénztárcáját. 

— Házhoz szállítással — mondta. — Rue de Bois de Boulogne 
kilenc. 


— Egy nevet is kérek — mondta a pénztárosnő, hangjában az- 
zal a visszafogottsággal, ami sejtette, mi lesz itt, ha a bolondját 
járatják vele. 

Mohi kinyitotta az erszényt, és az egész köteget a pultra dob- 
ta. 

— Professzor doktor Jean-Jacgues Chaton akadémikus, egye- 
temi tanár. Vigyázzanak, hogy végig kiírják a címeit, a múlt 
hónapban majdnem visszaküldött egy láda pezsgőt, mert le- 
hagyták a doktort. Alig tudtam lecsillapítani. Ja, és az áru hol- 
napra otthon legyen, mert földközi-tengeri nyaralónkba uta- 
zunk. 

A pénztárosnő sápadtan eltette a piros és kék bankjegyeket — 
Kissy ebben a pillanatban sajnálta, hogy nem váltották be az 
egész pénzt két ötszázasra, semmi nem lett volna annál hatáso- 
sabb —, visszaadott Mohinak százhúsz euróból, és biztosította, 
hogy a tanár úr mindennel meg lesz elégedve. 

És tényleg meg lett volna elégedve, ha tud róla, hogy ő egy 
professzor. A csomagra még hosszabban írták: , nyilvános ren- 
des egyetemi tanár", és az egész elébe, hogy , tisztelt". A futár, 
aki hozta, nézett is nagyot. 

— Nagykutya lehet a papád. 

— Hogyne — felelte Kissy sugárzó mosollyal. — Ő a legjobb 
trombikopneumohiperdentomológus az egész országban. 

— Hű, a mindenit! Én ezt meg se tudom jegyezni. 

Kissy adott neki egy eurót, becsukta az ajtót és halkan azt 
mondta: — Én se. 

Aznap nyolc futár csengetett nyolc különböző méretű cso- 
maggal. Mindent Kissyékhez szállíttattak, mert itt fognak ösz- 
szegyűlni mind, kivéve Mohit, akivel a reptéren találkoznak, 
hiszen az neki ott van a szomszédban. Indulásig pedig semmit 
sem akar fölvenni belőle, no meg nehéz lenne cipelni. De Kissy 
gyanította, hogy nem akarja, hogy a nevelőszülei lássák ezt a 
kelengyét. 

Mivel se szoknyát, se ruhát nem engedett venni, sortokat ka- 
pott helyettük, hűvösebb időre pedig hosszúnadrágot. Vettek 
néhány blúzt és pólót, alsóneműt, szandált és tornacipőt, no 
meg persze fürdőruhát. Abból vettek két rendeset és egy tízda- 
rabos csomagot leárazva, biztos nem tartós, de tartaléknak jó 
lesz. A két jó minőségű darab pedig kiszolgálja, amíg ki nem 


növi. Mindenből a jobbat keresték, ami hosszabban is kitart, 
nem baj, ha kicsit drcrágább — csak sokkal drágább ne legyen, 
mert akkor egy tartós helyett jobban megéri többet venni a va- 
cakabból. Chantal nagymamájától származik a bölcsesség, és 
eddig még mindig bevált. Természetesen maguknak is bevásá- 
roltak, nem lesz idejük még egyszer végigjárni az üzleteket. 
Amit magukra költöttek, azt kiszámolják és még indulásig el- 
kérik a szüleiktől. 

Ő például vett egy isteni barackszínű ruhát, ami nagyszerűen 
ki fogja hangsúlyozni az alakját. Érdekes, amióta Niala né- 
hányszor elmondta neki, azóta kezdi elhinni, hogy neki is jó az 
alakja. Meg amióta Martinnel jár. Ez egyébként ki fog derülni. 
Elhatározta, hogy tudományos vizsgálatot végez. Számolni 
fogja, hányszor fordulnak meg utána idegen srácok, vagy hány- 
szor néznek rá úgy, amiből világos, hogy tetszik nekik. Ha nem 
lehet eldönteni, hogy Nialát nézik, Chantalt vagy őt, az nem ér. 
Felnőtt pasi se ér, az lehet, hogy shindy és minden lányra 
ugyanúgy néz... 

Ahogy pakolta Mohi ruháit, eszébe jutott a látogatás a ne- 
velőszülőknél, az engedély miatt, hogy magukkal vihessék. 
Csak Ange néni kísérte el Pit, senki más, és nem beszéltek 
semmit az egészről. Az engedélyt megkaptuk — mondta Pi, és 
csak annyit lehetett leolvasni róla, hogy nem tetszett neki vala- 
mi. A szülők vagy ahogy viselkedtek, nem tudni. Nem faggat- 
ták se őt, se Ange nénit, akivel nem is találkoztak Franconville 
óta, csak telefonon tartják a kapcsolatot. Niala ötlete volt, hogy 
ő 15 menjen oda Pivel, mit lehessen tudni, hátha shindynek né- 
zik a srácot, aki kétes célokból akarja magával vinni. 

A hátsó szobában már halomban állnak a csomagok. Nimby 
kitalált egy módszert, hogy lehet számon tartani, melyik cso- 
magban kinek a holmija van: mindenki választott egy színt, és 
olyan színű fonalat kötöttek a csomagra. Nimbyt Blanchard- 
nak hívják, tehát övé a fehér. Mohi színe a kék. Erre a jókora 
sporttáskára kerül a kék fonal, de sárga is, mert még volt hely a 
táskában, úgyhogy a saját holmijából is rakott bele. Rákötötte a 
két fonalat a táska szíjára, és betolta egy teljesen ugyanolyan 
táska mellé. Jó ötlet volt a színkód, enélkül összekevernék, így 
pedig a piros fonal mutatja, hogy Chantalé. A fiúk kevesebb 
holmit visznek, Martin zöld jelzése egy hátizsákon van, a Pit 


jelző fekete egy másikon. Chantalnak meg neki viszont két-két 
táskája van, és az ő holmijából még Mohi táskájába is jutott. 
Pontosabban a táska nem Mohtié, azt nem vettek, mert anyának 
legalább féltucat fölösleges táskája van, egyet kölcsönkértek, 
most az Mohi táskája. 

Fölegyenesedett és végignézett a táskákon. Egy zöld, egy fe- 
kete, egy fehér, egy kék-sárga, két sárga, két piros és két lila. 
Összesen tíz. Ezt a számot mindenkinek eszébe kell majd vés- 
nie. Ők sokat utaznak, anya már kicsi korában megtanította ne- 
ki, hogy mindig jegyezze meg, hány csomagjuk van. 


Végre! Végre indulnak! 

Reggel sorban futottak be a többiek. Elsőként Martin, két perc- 
cel utána Chantal, félórával később Nimby, végül Angéligue és 
Pi. Bedobálták a csomagokat és indultak. Anyáéktól már este 
elbúcsúzott, ők már kora reggel elmentek. 

A kocsiban persze ugyancsak zsúfolva voltak, hátul négyen 
ültek, a lábuknál két táska, Angéligue lábánál is egy, amik már 
nem fértek a csomagtartóba, de ez senkit sem érdekelt, csak 
mehessenek végre. 

Kilenc előtt értek Orlyra. Pi letette a kocsit egy iszonyatos 
méretű parkolóban, ahol betükkel és számokkal voltak megje- 
lölve a helyek, de így is lehetetlenségnek tűnt, hogy eligazod- 
jon benne az ember. Pi lezárta a kocsit, a bátyjának SMS-ben 
megírta a betűjelet, a kulcsot pedig a táskájába süllyesztette, a 
bátyja majd a tartalék kulcsot használja. 

A táskákat kiskocsira tették és besétáltak az épületbe. Innen- 
től Niala kezében van a sorsuk. 

Hamar megtalálták a megfelelő pultot, minden tele volt irány- 
mutató táblákkal. A nyüzsi se volt akkora, amekkorára számí- 
tottak egy ilyen helyen; talán féltucatnyian álltak Pi előtt. Ők 
öten körülfogták, mint börtönőrök a shindyt. Mire sorra került, 
már hatan állták körül: befutott Mohi is, nagy vigyorral csatla- 
kozott hozzájuk, és várta, mi lesz. Ők is. 

— Jó napot, miben segíthetek? — kérdezte az egyenruhás lány 
barátságos mosollyal. 

Pi a szemébe nézett, és jelentőségteljesen azt mondta: 

— Kutya! Féklapokat húsz fokra! 

A lány most már ismerősként mosolygott rájuk. 


— Tehát önök azok. A gép kilenc harminckor száll le. Kérem, 
foglaljanak helyet, szólítani fogom önöket. 

Pi megköszönte, és letelepedtek a közelben, legalábbis a töb- 
biek. Ők Mohival megragadták a kétfonalas táskát és elvonul- 
tak a mosdóba, ahol Mohi átöltözött az új ruháiba. Közben 
megkérdezte, mit szóltak a nevelőszülei az utazásához. Mohi 
vállat vont, mint mindig, ha róluk esett szó. 

— Semmit. Majd jössz, ez volt minden. 

Kissy csak a fejét csóválta. 

— Ide hallgass... nem lehet lecserélni ezeket a nevelőszülő- 
ket? 

— Kérhetem, hogy vegyenek el tőlük, de sok időbe telhet, mi- 
re új helyet találnak nekem. Mielőtt hozzájuk kerültem, fél évet 
csücsültem egy otthonban. Ott se volt rossz, de ez mégis jobb. 
És mi a garancia, hogy az új nevelőszülők jobbak lesznek? 

— Semmi — dünnyögte ő lesújtva, és hallgattak, amíg Mohi el- 
készült az öltözködéssel. 

Nőiesebb nemigen lett, de sokkal csinosabban mutatott ezek- 
ben az új és ráadásul ízléses darabokban. Fehér blúzt és sortot 
vett, tornacipőt, a fehér baseballsapkáját, ami alatt — Kissy kü- 
lön kérte — ott volt a világoskék hajszalag is. A régi ruhákat 
zacskóba tették és be a táskába. 

A többiek nagy tetszéssel fogadták Mohi új külsejét. Pi kör- 
beadott egy zacskó mogyorót, és máris megérkezett a gépük. 
Ezt onnan tudták meg, hogy megállt fölöttük egy szerelőruhás 
férfi. 

— Ugye önök Nicole barátai? 

— Mi vagyunk — állt föl Pi, és kezet rázott a férfival. — Pierre 
Jourdain. 

— Robert vagyok. Jöjjenek velem, a kapitány már várja magu- 
kat. 

Egy percen belül tökéletesen eltévedt a folyosók labirintusá- 
ban, de nem bánta. Baktatott a többiekkel és várta, hogy mi 
lesz. Egyszer csak Robert kinyitott egy ajtót, és egy beszálló fo- 
lyosón találták magukat. Ő rögtön fölismerte. Végigmentek raj- 
ta, és beléptek a gépbe. 

— Jé — nézett körül Nimby. — Ez pont olyan, mint egy repülő- 
gép! 


— Ez egy repülőgép — felelte Robert, és bekopogott a pilóta- 
fülkébe. Az ajtó kinyílt, és kinézett rajta Niala. 


Nem sok idejük volt indulásig, de azalatt megismerkedtek 
majdnem mindennel, ami fontos. Elsősorban Niala apjával. Ő 
úgy képzelte, hogy egy pilótát magas, jóképű, bajuszos férfinak 
gondol az ember, mint mondjuk Tom Selleck, hát akkor Niala 
apja nyilván köpcös lesz és kopaszodó, mert egy dolog a kép- 
zelet és egy dolog a valóság. 

D"Aubisson kapitány magas, jóképű, bajuszos férfi volt, ki- 
csit hasonlított Tom Selleckre, és nagyon barátságos volt velük. 
Sorban kezet fogott valamennyiükkel, és bemutatta a másodpi- 
lótáját, Hausner kapitányt, aki kérte, hogy szólítsák Yves-nek. 
Ő is magas volt és jóképű, de nem volt bajusza. 

Georges, mert így hívták Niala apját, megmutatott nekik pá- 
rat a rengeteg kallantyúból, csavaró- és nyomógombból, mű- 
szerből és lámpából, amivel a gépet vezetik. Mindkét pilótának 
volt két képernyője, és kettő középen, amiken nyilván osztoz- 
nak. A két ülés között egy pult volt több száz kapcsolóval, a fe- 
jük fölött pedig egy másik. 

— Ezek a mai gépek már maguktól repülnek — mondta Yves —, 
mi csak azért ülünk itt, mert a szakszervezet kiharcolta, hogy 
megtartsanak minket. 

— Aha — kiáltotta túl Niala a felhangzó nevetést —, te csak vi- 
gyázz, mert ismerem a szakszervezet főtitkárát, egy szavamba 
kerül, és kiteszik a szűrödet. 

— Ne hidd — rázta fejét Yves. — A főtitkár lekötelezettem. Ha 
én repülök, mármint a cégtől, akkor neki kell eltartania engem, 
és ezt nem akarja. 

Csend lett, Kissyék nem értették, miért. Georges a társára bö- 
kött. 

— A főtitkár az ő felesége. . . 


Nialát és Angéligue-et még össze kellett ismertetni egymással, 
mert ők még távközléssel se találkoztak. Kissyék is csak egy- 
szer, a meghívás után két nappal, Pi összehozott egy találkozót 
egy belvárosi pizzériában. Angéligue-nek most nehezebb idő- 
szaka volt, mint Pinek, ő még tegnap is vizsgázott, vagy kol- 
lokvizált vagy mit az ördögöt csinálnak ezeken a magas iskolá- 


kon. Pi napokkal előbb szabadult, de igazából az a különbség, 
hogy ő fölényes nyugalommal megy minden vizsgára, mert tud 
mindent. Angéligue is ilyen magabiztos lehetne, ha végre belát- 
ná, hogy őneki nem kell tudni mindent, sőt, ő egyáltalán nem 
tudhat semmit. 

— Pierre-nek szent meggyőződése — felelte Angéligue —, hogy 
mi nem tudunk semmit, csak tippeljük a dolgokat. 

— Miért, nem? — nevetett Pi. — Vagy hallottál arról, hogy föl- 
boncoltak volna egy csillagot? 

Angéligue megbökte a homlokát a mutatóujjával. 

— Lökött vagy! Nem kell szétszedni ahhoz, hogy... á, én va- 
gyok a hülye, mindig hagyom magam belevinni ilyen vitákba. 
Te is tudsz egy csomó mindent a csillagászatról. 

Nevettek. Aztán Nimby azt mondta: 

— Én még láttam is fölboncolva csillagot. Konkrétan a mi Na- 
punkat. 

— Aha — bólintott Angéligue —, rajzon. Én már tavaly megmu- 
tattam ennek a természettudományok elleni merényletnek, de 
azt mondta, ő bármikor szívesen rajzol nekem olyat, amin a 
Nap belsejében kis lila elefántok vannak. 

— És mit feleltél? — nevetett Chantal. 

— Mit lehet erre felelni? 

— Azt, hogy nosza. Kiderült volna, hogy tud-e elefántot raj- 
zolni. 

Angéligue meglepve nézett Chantalra, aztán azt mondta: 

— Nekem ez nem jutott eszembe. . . 

— Ja igen — szólalt meg Nimby. — Niala, a jelszó titkát mikor 
árulod el? 

Niala nevetett. — Azt nem én találtam ki. Apa egyik kollégája 
nálunk járt tavaly, és nem tudta, hogy a kertben ott alszik egy 
másik kolléga leonbergije. Tudjátok, milyen a leonbergi? — 
Többen megrázták a fejüket. — Nagy kutya. Rettenetes nagy 
kutya. Egy magas férfinak hasig ér. Szóval ott aludt a kertben, 
de ahogy a kolléga besétált, fölkelt és elindult, hogy megismer- 
kedjen vele. Jean egy pillanatig nézte, ahogy a hatalmas kutya 
felé tart, és alighanem úgy találta, hogy túl gyorsan jön, mert 
kiabálni kezdett: , Hé! Kutya! Lassabban! Féklapokat húsz fok- 
ral..." 

— És aztán mi lett? — kérdezte Kissy, amikor csitult a nevetés. 


— Semmi. A kutya nem lassított, mert nem voltak rajta fékla- 
pok. Odaért Jeanhoz, megszaglászta, kezet nyalt neki, és kész. 


Kissy nézte, ahogy odalent hátrafelé halad a táj, és váratlanul 
eszébe jutott a Google Maps. Már vagy hatodszor ül repülőgé- 
pen, de most először jut eszébe, hogy innen szinte ugyanazt lát- 
ni, mint a Google Maps műholdas képén. Csak persze itt nincs 
olyan nézet, amiben még az autók és az útra festett jelek is lát- 
szanak, sőt egy-egy pöttyként a gyalogosok is. 

Érdekes dolog ez. Valamikor hónapokkal ezelőtt elszállt egy 
repülőgép Párizs fölött, és csinált egy sorozat fotót a hasára 
szerelt fényképezőgéppel. Nimby mesélte, hogy így csinálják, 
ezek igazából légifelvételek, nem műholdképek. A képeket be- 
rakták a Google irdatlan adatbázisába, és nem is gondolták, 
hogy milyen nagyot segítenek ezzel Pinek és őneki, hogy meg 
tudják nézni a de Gaulle és a Madrid kereszteződését és a pa- 
dokat, és megszervezni a találkájukat. 

Akik viszont a Kölyökklub programját írták évekkel ezelőtt, 
azok még többet tettek, pedig sokkal kisebb feladatra vállal- 
koztak, mint a Google ezzel a gigantikus világtérképpel. Ők 
csak annyit akartak, hogy legyen egy hely, ahol a srácok össze- 
gyűlhetnek beszélgetni, online játékokat játszani, meg persze 
megnézni a reklámokat. De az ő életét egészen más irányba te- 
relték vele. A klub nélkül soha nem ismeri meg ezeket a nagy- 
szerű srácokat, és nem utazna most Nialáékhoz a tengerpartra. 
Igaz, akkor Sheila is kimaradt volna az életéből, de pár nap 
múlva már csak úgy emlékezett rá, mint egy rossz álomra. Pi 
azt mondta, szerencséje van, mert olyan gyorsan zajlott le a do- 
log, hogy nem okozott maradandó lelki sérülést; no meg az is 
sokat segített, hogy pár órával később a pasas véres képpel, fél- 
holtra verve fetrengett a lába előtt. Chantal meghökkent, meg- 
kérdezte, ugyan mit segített ez, amikor normális embernek ép- 
pen hogy megrázkódtatás, ha egy ember hever így előtte. Ak- 
kor Pi valami nagyon érdekeset mondott. 

— Persze, Chantal, normális embernél igen. De csak az mond- 
ható normális embernek, akinek normális a lelkiállapota, és 
Kissyé aznap nem lehetett egészen az. Amikor ott állt a nyüszí- 
tő Sheila fölött, elégtételt érzett, ami fontosabb volt minden 
másnál. Azt érezte, hogy helyreállt a világ rendje, aki bántotta 


őt, az megfizetett érte, és még többet bünhődik, hiszen már jön 
a rendőrség és viszik a börtönbe. És csakugyan így is volt. Ez 
az, ami számít. 

Erre Martin homlokráncolva megkérdezte, úgy érti-e, hogy 
Kissy aznap nem volt normális. 

— Nincs olyan, hogy normális ember, Martin — felelte Pi. — 
Akit a mindennapi életben normálisnak hívunk, az nem más, 
mint olyan ember, aki normális körülmények között normálisan 
viselkedik. De abnormális körülmények között nem. 

— A normális ember — szólt közbe Nimby — nem rohan ina- 
szakadtából. De akinek oroszlán vágtat a háta mögött. . . 

— Ez is egy eset — nevetett Pi —, de én inkább lelki reakciókra 
gondoltam. Ilyenek például a fóbiák. Szinte mindenkiben van 
valamilyen abnormális rettegés valamitől, ami nem veszélyes, 
vagy nem olyan mértékben. Például a villámlástól. Kétségkívül 
veszélyes, de annak semmi értelmes indoka nincsen, ahogy 
egyesek reagálnak rá: ha vihar közeledik, otthagynak csapot- 
papot, eszük nélkül rohannak haza, és bezárkóznak. Ez nem 
normális viselkedés, pedig ezekkel az emberekkel amúgy, nor- 
mális körülmények között, nincsen semmi baj. De a viharos idő 
az ő számukra nem normális körülmény, ezért a hisztériás reak- 
cióikban nincsen semmi különös. Számukra szörnyűséges, kép- 
telen helyzetbe kerültek, az lenne a furcsa, ha hétköznapian vi- 
selkednének. 

Igen, a Kölyökklubnak köszönhetően rengeteget tanult is 
ezekben a hetekben. Pitől például lélektant. Nimbytől számítás - 
technikát. Fantasztikus, hogy milyen érthetően tudják elmagya- 
rázni a dolgokat. Ő sose tartotta magát nagy észnek a számító- 
gépben, de ahogy Nimby elmagyarázza, még ő is megérti. Sőt 
még Chantal is. 

Nialától is rengeteget tanul, bár ennek a tudásnak nehéz lenne 
nevet adni. Például a fiúkról meg saját magáról. Nialától tudja 
például, hogy ha egy fiú azt mondja neki, hogy szép, az nem 
biztos, hogy őszintén úgy is gondolja. Lehet, hogy csak be 
akarja hálózni, addig mondogat olyanokat, amik tetszenek a 
lánynak, amíg a lány bele nem habarodik, hogy bármire rá le- 
hessen venni. Ha viszont egy lány dicséri meg a külsejét, az 
komolyan is gondolja, mert a lányok ösztönösen vetélytársat 
látnak egymásban. Ami azt illeti, ez utóbbit Niala nélkül is tud- 


ja, a saját bőrén tapasztalja a suliban. De nagyon sok apróságot 
is tanult Nialától, amiket nehéz lenne felsorolni, és nem mind- 
nek van köze a fiúkhoz. Például valami hasonlatot mondott 
egyszer Niala, amit ő nem értett, és némi kölcsönös értetlenke- 
dés után kiderült, hogy az autóban három pedál van, amiről ne- 
ki fogalma se volt, de Niala természetesnek vette, hogy ezt 
mindenki tudja. Biztos úgy is van, de ő hátul szokott ülni, és 
nemigen nézegeti a pedálokat. 

És Martintől is rengeteget tanul. Ennek a tudásnak már kön- 
nyebb nevet adni, de ha anyáék egyszer megkérdeznék, hogy 
mit tanult Martintől, egy hangot se tudna kinyögni. Erre Niala 
azt mondta, úgy csinálsz, mintha a legbizarrabb dolgokat mű- 
veltétek volna már az ágyban. Erre ő nevetőgörcsöt kapott, és 
csak percek múlva tudott válaszolni: 

— Tényleg elég bizarr dolgokat csináltunk. Nemcsak hogy 
együtt voltunk az ágyban, de pizzát is ettünk, és még négyen 
voltak velünk. 

Hát erről például nyugodtan be tudna számolni anyáéknak. 
Amit viszont kettesben csinálnak, arról csak Niala tud részlete- 
ket. Ő nem titkolja a szülei előtt, ha csókolózik egy sráccal, 
még az is előfordult, hogy apja kereste, ő meg bekiabált az ab- 
lakon: , Itt vagyunk a kertben, csókolózunk egy kicsit és jö- 
vök." Niala könnyedén, természetesen veszi a dolgokat, ha 
egyszer ágyba bújik egy fiúval, magától értetődően el fogja 
mesélni a szüleinek. És most már biztos, hogy az apjának nem 
lesz kifogása ellene, rokonszenvesnek tartja Pit. Mert ő lesz az 
a srác, csak ezt még senki se tudja Nialán és őrajta, Kissyn kí- 
vül. 

Niala megkereste a neten a törvényt és kiderítette, hogy tizen- 
öt év a beleegyezési korhatár. Ez neki csak egy fura kifejezés 
volt, Niala magyarázta el, hogy ha egy felnőtt hozzányúl egy 
gyerekhez, aki még nem töltötte be a korhatárt, akkor lecsuk- 
ják, függetlenül attól, hogy a gyerek esetleg beleegyezett a do- 
logba. Tizenöt éven aluli gyerek nem egyezhet bele abba, hogy 
bizonyos dolgokat csináljon egy felnőttel, vagy hát inkább a 
felnőtt ővele, mert még túl éretlen ahhoz, hogy fölmérje a dol- 
got és komoly döntést hozzon. Lehet ő, Niala személy szerint 
bármilyen érett, ez a kutyát nem fogja érdekelni, ha egyszer Pi- 
vel gyanús körülmények között találnák kettesben. Szegény fe- 


je egykettőre shindyszerepben találná magát. De amint Niala 
betölti a tizenötöt, azt csinálnak együtt, amit akarnak, senkinek 
semmi köze hozzá. 

— De persze — tette hozzá Niala — amúgy se állt szándékom- 
ban tizenöt-tizenhat éves korom előtt, még akkor se, amikor Pit 
még nem ismertem. 

Ez megint olyan dolog volt, amiről Nialának sokkal határo- 
zottabb elképzelése volt, mint őneki. Ő úgy gondolja, hogy 
Martin majd időnként próbálkozik, ő pedig nemet mond... az- 
tán egyszer majd nem mond nemet. Egyelőre még egyikről se 
tudja, hogy kell csinálni, és ebben Niala se tud neki segíteni. 
Igent még ő se mondott, nemet nagyon sokszor, de csak olyan 
fiúknak, akik édeskeveset jelentettek neki. Azoknak nem nehéz 
nemet mondani. 

Pillanatnyilag szerencsére nem időszerű a dolog, Martin úgy 
még nem próbálkozott. Ez eleinte megijesztette kicsit, de aztán 
Niala megmagyarázta neki, hogy ez szamárság. 

— Ha egy fiú nem akarja lehúzni a bugyidat, az nem jelenti, 
hogy nem szeret. Éppen ellenkezőleg. Ha egy fiúnak az égvilá- 
gon semmit nem jelentesz, akkor számíthatsz rá, hogy nagyon 
hamar bepróbálkozik. Mint a shindyk. Martin komolyan vesz, 
és éppen ezért nem nyomul. És figyeld meg, hogy később se 
fog nyomulni, egyszerűen csak úgy érzi majd, hogy eljött az 
ideje továbblépni. Vagy nem is ő, hanem a hormonjai. 

— Honnan tudsz te ilyeneket? — kérdezte akkor. — Hiszen még 
nem volt olyan srácod, aki ennyire komolyan vett volna. 

Niala nevetett. 

— Persze, de mi a szüleimmel nemcsak arra használjuk a szán- 
kat, hogy az időjárásról csevegjünk. Komoly dolgokról is szok- 
tunk beszélni, mint például a fiúkról. Már ha a fiúk komoly 
dolgoknak nevezhetők. Némelyik éppenséggel távol áll ettől. 

— Márminthogy mindkettejükkel? 

— Még szép. Amióta az evolúció föltalálta az ivaros szaporo- 
dást, azóta az embernek két szülője van — felelte Niala Nimby 
hanghordozásában. 

Igen, kettő van neki. De ő még anyával se tudna komolyab- 
ban elbeszélgetni a fiúkról, hát még apával. Elvégre apa is egy 
pasi. Ezt megmondta Nialának, akinek — jól látszott a webka- 
merán — kerekre nyílt a szeme a csodálkozástól. 


— Nahát! Pasi? Az enyém is! Nem különös egybeesés? 

Ilyenkor az jutott eszébe, milyen sajátos lény Niala: ugyanab- 
ban a percben hihetetlenül komoly és elképesztően lökött is tud 
lenni. Persze ez most olyan lököttség volt, amivel arra figyel- 
meztette, hogy gondolja át még egyszer, elvégre mindenkinek 
pasi az apja, és mégis vannak, akik meg tudják beszélni velük 
az ilyen dolgokat. 

Egy másik alkalommal Niala közölte, hogy ideje szexuális 
felvilágosításban részesítenie őt, amire ő nevetett és tudatta, 
hogy az már megvolt. Azt csak hiszed, felelte Niala. De nem 
csoda, mert a felnőttek többsége is azt hiszi, hogy ha a gyere- 
kek megismerik az új generáció létrehozásához szükséges bio- 
lógiai eljárást, akkor már tudnak minden szükségeset, pedig de- 
hogyis. Ez nagyon tetszett neki, ez az új generáció létrehozásá- 
hoz szükséges biológiai eljárás, el is ismételtette Nialával, aki 
azt mondta, hogy éppen ez a lényeg. Az emberek azt hiszik, 
hogy elég létrehozni az új generációt, ha nem is annyira drasz- 
tikusan, mint Mohi szülei, akik tényleg csak létrehozták, aztán 
elhagyták. Más szülők csak arról gondoskodnak, hogy ne hal- 
jon éhen és ne fagyjon meg telente, amíg egyedül képes nem 
lesz gondoskodni magáról. A te szüleid, mondta neki Niala, en- 
nél szemlátomást fejlettebbek, valamiféle nevelést is igyekez- 
nek biztosítani, de álszeméremből kihagyják a legfontosabb 
dolgot: a párkapcsolatot. Niala szülei nem hagyták ki. 

És Niala tényleg fölvilágosította őt. Megkérdezte, szerinte mi 
kell ahhoz, hogy egy pár jól éljen együtt, és ne egy-két évig, 
hanem életük végéig. 

— Hogyhogy mi?... Hát először is kell az, hogy szeressék 
egymást... 

— Frászkarikát. Az ahhoz kell, hogy összejöjjenek. A szere- 
lem nem elég ahhoz, hogy összetartson egy kapcsolatot mond- 
juk hatvan évig. Több kell! 

— De hát mi lehet a szerelemnél több? 

— Látod, itt a bibi — vágta rá Niala. — Tudod, hogy imádom a 
jó filmeket, de nem szabad mondjuk a Barrymore-féle Hamupi- 
pőke-adaptációból meríteni életbölcsességünket. Olyan nincs, 
hogy boldogan éltek, amíg meg nem haltak! Érted, Kissy? 
Nincs! 

— Hát akkor milyen van? 


— Boldogan éltek, míg meg nem haltak, mert nemcsak szeret- 
ték, hanem tisztelték is egymást, és minden áldott nap megdol- 
goztak azért, hogy ez így is maradjon. Ilyen viszont van. Az én 
szüleim rá a példa, nekem is ezt tanítják. 

Ennek ő semmi értelmét nem látta, de nem akarta Nialát meg- 
bántani. Ha szeretünk valakit, akkor nyilvánvaló, hogy tisztel- 
jük is, nem? De ezt nem kérdezte meg. 

Amit Niala ezután mondott, annak több értelme volt. Nem 
véletlenül volt egyetlen gyerek, és a szülei meg is mondták, 
hogy miért nem vállaltak többet. A szeretet nem csökken, ha 
többfelé osztják, de az idő igen. Azért köt két ember házassá- 
got, mert ők a legfontosabbak egymásnak. Ha jön a gyerek, ő is 
ugyanilyen fontos lesz, és az első években a szülők rengeteg 
idejét elveszi. Ezt át kell vészelni, utána már megint több ide- 
jük lesz egymásra. De több gyerek több időt igényel, főleg 
amíg kicsik. 

— Úgyhogy csak egyet vállaltak, és szerencsémre én lettem 
az... Kissy, nem jössz a fülkébe? 

Fölkapta a fejét. Az utolsó szavakat nem a visszaemlékezés- 
beli Niala mondta, hanem a mostani, aki ott állt az ülése mellett 
és várakozóan nézett rá. 


Nialáék egy kisvárosban laktak, húszpercnyi autóútra a repülő- 
tértől. Niala előre ült és mutatta Pinek az irányt, meg néha egy- 
egy kapcsoló hollétét, hisz ezt a típust nem ismerte. 

Valaha sötétkék, mostanra már mindenféle színű, kivénhedt 
Volkswagen mikrobusz volt, Niala nagybátyja külön a kedvü- 
kért hozta ide és rakta le a hajózószemélyzetnek fenntartott 
parkolóban. Neki mennie kellett a dolgára, Georges D" Aubis- 
son pedig még jó ideig nem szabadul az adminisztrációtól. Így 
Pire maradt a sofőrködés. 

Csodaszép út volt. A repülőtér egy tengerbe nyúló félsziget 
csúcsán volt, szinte azt lehetett hinni, hogy a vízre fognak le- 
szállni. Leszállás közben az egész partvidéket belátták, egy 
szakaszra Niala azt mondta, hogy az már Olaszország. Csak öt- 
ven kilométer innen. 

Aztán elbúcsúztak Yves-től és átmenetileg Georges-tól is, és 
mindenféle szolgálati útvonalakon haladtak át a reptéren. A 


parkolóban beszálltak, még egyszer megszámolták a csomago- 
kat, és elindultak. 

Az ég ragyogott, a tenger olyan kék volt, mintha szándékosan 
akarna nekik tetszeni, és mindenfelé tele volt apró, fehér ha- 
jócskákkal. Volt idejük alaposan megnézni, amíg végighajtot- 
tak a parton, el az egész város előtt. Aztán balra fordultak és 
megkerültek egy nagy öblöt, ami tele volt kikötött hajókkal, 
valóságos árbocerdő borította. Az öböl végében továbbmentek, 
nagy házak között, amiket kicsik követtek, egy hosszú, kanyar- 
gós hegyi úton, ahonnan már a mélybe láttak le a tengerre, a 
hajócskák egészen kicsik lettek, csak a tenger nem lett kisebb 
semmivel. Megkerültek egy erdővel borított hegyfokot — Mont 
Boron, magyarázta Niala —, aztán megint kisváros következett: 
Villefranche-sur-Mer. Aztán megint tengerparton futottak, egy 
kis szakaszon nem is voltak házak, csak fönt a hegyoldalon, itt 
lent csak az út meg még lejjebb a vasúti sínek, és legalul a ten- 
gerpart. Aztán megint házak közé értek. Itthon vagyunk, mond- 
ta Niala, ez Beaulieu-sur-Mer. Gyönyörű neve van, mondta 
Angéligue. 

— Vigyázz, éles kanyar balra — intette Niala, bár táblák is mu- 
tatták. Pi bólintott, és nyugodt, óvatos vezetési stílusában meg- 
kerülte a hegy egyik nyúlványát, ami tele volt fákkal és házak- 
kal. Most hátat fordítottak a tengernek, de csak egy percre: Ni- 
ala lassítást vezényelt, aztán bekalauzolta őket egy kanyargós 
mellékutcába, ami csakhamar zsákutcának bizonyult. 

— Megérkeztünk — mondta Niala. — Ez itt a házunk. 

Pi behajtott a kapun, amit Niala távkapcsolóval nyitott ki, és 
megállt az udvarban. Kimásztak a kocsiból és körülnéztek. 

A ház igazán szép volt. Olyan igazi mediterrán tengerparti 
villa. Előtte, mögötte, mindenfelől hatalmas fák, a ház fele nem 
is látszott a lombkoronák között. Csak egyvalami zavarta őket: 
a ház kisebb volt, mint gondolták. Kétszintes, de nem nagy. 

— Hány szoba van itt? — kérdezte Martin. 

— Öt. Anyáék szobája, az enyém, két vendégszoba meg egy 
dolgozószoba. Te jó ég! — Niala rémülten összecsapta a kezét. 
— Hiszen én azt ígértem, hogy mindenkinek külön szobája lesz, 
igaz? 

Bólogattak; azt már sejtették, hogy itt valami átverés lesz, de 
még nem lehetett tudni, hogy mi az. 


Niala végigjárt a csapat előtt és megszámolta őket, mintha 
eddig nem tudta volna, hányan vannak, aztán a házra nézett, 
úgy tett, mint aki fejben hallatlanul bonyolult matematikai mű- 
veleteket végez, aztán szomorúan megcsóválta a fejét. Kissy 
minden erejével igyekezett megőrizni komolyságát, alighanem 
a többiek is. 

— No gyertek — mondta Niala, és megindult a ház mellett, át a 
kerten, ahol valamikor az a féklapok nélküli kutya feküdt. A 
kert végében kis ajtó nyílt a kerítésen. Niala benyomta a kódot 
a számzáron és átmentek a szomszédba. 

Ez is olyan kert volt, mint az övék, tele nagy fákkal, de ehhez 
nagyobb ház tartozott. Kétszintes volt ez is, de hosszan elnyú- 
ló. Niala benyitott egy ajtón, és rögtön szembetalálta magát egy 
kerekded asszonnyal. 

— Szia, Isabelle néni. Mondd, van itt esetleg valami zug, ahol 
ezeket a jóravaló vándorokat el lehet szállásolni? 

— Hát persze — mondta a néni valami furcsa, nehezen érthető 
tájszólással —, már előkészítettem a szobákat. Isten hozta magu- 
kat — nézett végig rajtuk. — Én Isabelle Girotti vagyok, ez pedig 
itt a Terence Hilton panzió. Merthogy az uramat Mario Girotti- 
nak hívják, akárcsak Terence Hillt, a színészt. Úgyhogy innen a 
neve. Jöjjenek, megmutatom a szobáikat. 

Kiléptek egy kis kerek aulába, ahonnan két folyosó nyílt; a 
néni befordult balra, ők pedig a nyomában. 

A folyosó mindkét oldalán hét-hét szoba nyílt; a néni végig- 
mutatott a bal oldalon. 

— Ez mind a maguké. 

Benyitott az első szobába. Két ágy, összetolva középre, szek- 
rény, asztalka, a sarokban mosdó. Egy vagy két csillagos, álla- 
pította meg Kissy szakértő szemmel — ő már luxusszállodákban 
is járt —, de minden ragyog a tisztaságtól, a berendezés mintha 
vadonatúj volna, és ez kint is így van, nemcsak a szobában. 

— Íme. Nicole majd elmond mindent, amit tudniuk kell. Hát 
érezzék jól magukat. 

A néni barátságos mosollyal eldöcögött, Niala pedig végig- 
pillantott az arcokon. 

— Megfelel? 

Bólogattak. Persze hogy megfelel, gondolta Kissy, micsoda 
kérdés. Nimbyéknél matracon aludtak összezsúfolva, és az is 


megfelelt. Hogyne felelne meg egy ilyen remek kis szoba, ami- 
nek valósággal kizöldülnek a fehér falai az ablakon benéző nö- 
vénytengertől. Mert az ablak a kertre nyílik, mind a hét szobáé. 

— Akkor szerintem hozzuk el a holmit. Jöhetünk a kerten át 
gyalog, vagy idehozhatjuk a kocsit a másik utcába. Csak aztán 
vissza is kell vinni. 

— Ugyan, elhozzuk mi a cuccot — mondta Martin. — Semmi 
az. De mondd, nálatok minden kertből ajtó nyílik a szomszéd- 
ba? 

— Szerintem nem, bár nem néztem végig őket. De nálunk 
szükség van rá, a családfa miatt. — Míg visszamentek, elmagya- 
rázta. — Isabelle néni bátyját Jacgues Claudelnek hívták. Az ő 
lánya Blanche Claudel, az anyám. A néni tehát a dédnagyné- 
ném, és minden szabadidejét velünk tölti, elméletben. A gya- 
korlatban persze nincs neki szabadideje, de azért állandóan 
együtt vagyunk. Ja igen. A kódszám 7214. Jegyezzétek meg, 
különben sétálhattok körbe, de nálunk az utcai kapu is zárva 
van. Annak a kódszáma ugyanaz visszafelé. Túl sok turista 
őgyeleg mindenütt, nem lehet nyitva tartani. A panzióban tíz- 
kor zárják a kaput, hétkor nyitják, de persze a szállóvendégeket 
mindig beengedik. Titeket pláne. Van egy ősz hajú bácsi, ő 
Mario Girotti, de most ügyeket intéz, egy szürke bajuszú, ma- 
gas ember és egy szőke lány, akikhez bármilyen kívánsággal 
fordulhattok. Ők Luigi, a mindenes és Jeanne, a szobalány. 
Rajtuk meg a vendégeken kívül itt mindenki rokon. Az egész 
utca, a mienk is meg a panzióé is. 


Nialáék háza és a panzió egy-egy zsákutca vége felé állt, egy- 
másnak háttal. A zsákutcák végén egy erdősáv volt, ahova 
többhelyütt ki lehetett menni a kertekből; a sáv után megint 
kertek következtek, amik egy kanyargós hegyi út mentén áll- 
tak. A hegy olyan volt, mint egy labirintus, még autóval is, hát 
még gyalog, főleg olyannak, mint Niala, aki mindenkinek ro- 
kona vagy barátja, és bárhol átmehet a kerteken. Kissyék ren- 
geteg helybelivel ismerkedtek meg, akik távolságtartóan, de 
barátságosan néztek rájuk, és akiknek ők félórán belül elfelej- 
tették a nevét. Minden napra esett egypár találkozás, egy bicik- 
lis asszonnyal vagy férfival, akik üdvözölték egymást Nialával, 
ő bemutatta párizsi barátait, nekik bemutatta Jean bácsit, aki 


Pierrot feleségének a nagybátyja, aztán továbbmentek. Niala 
nem várta el tőlük, hogy megjegyezzék, ki kicsoda, csak úgy 
udvarias, ha kölcsönösen bemutatja őket egymásnak. 

A panzió személyzetével kevés dolguk volt. Isabelle nénit 
alig látták, Marióval első este összeismerkedtek, aztán csak né- 
ha üdvözölték egymást a folyosón. Jeanne, a szőke lány min- 
dennap kitakarította a szobájukat, hozott friss virágot, ha kér- 
ték, harapnivalót is, de általában nem volt rá szükségük, csak 
aludni jártak a panzióba. Luigival is alig-alig futottak össze. A 
többi szállóvendéggel se nagyon. 

A panziónak nem volt sok fürdőszobája, és osztoztak rajtuk a 
többi vendéggel, úgyhogy Niala csinált egy beosztást, hogy mi- 
lyen rendszer szerint használják a panzió és a villa fürdőszo- 
báit; két nappal később átdolgozta három épületre, mert Marie 
nénikéje, aki a villa mellett lakott, átengedte az egyik fürdőszo- 
báját. Kissynek nagyon tetszett, hogy másik házban fürdik, 
mint ahol alszik; nagyszerű dolog volt a balzsamos nyáresti le- 
vegőben fürdőköpenyben átsétálni a kerteken. 

Amikor Marie néni fürdőszobáját is bevette a beosztásba, 
Kissynek föltűnt valami, és meg i5 mondta, amikor éppen ket- 
tesben voltak a kertben. 

— Érdekes dolog ez a te fürdőszoba-beosztásod. Egyik válto- 
zatban se fordul elő, hogy Pi és te ugyanazon este ugyanabban 
az épületben fürödnétek. 

Niala szótlanul sétált mellette tovább. Egy egész perc eltelhe- 
tett, mire megszólalt: 

— Jobb elkerülni a fölösleges komplikációkat. 

De csak tisztálkodáshoz kellett így szétszóródniuk, egyébként 
egész nap együtt voltak. Reggel átmentek a villába és a föld- 
szinti nappaliban reggeliztek; az ebéd és a vacsora mindig más- 
hogy volt. Reggeli után fölkerekedtek és elindultak fölfedezni a 
vidéket, vagy a strandra, mikor merre. 


Pi és Angéligue megfogta a legnehezebb táskát, a következőt 
pedig Martin a hátára vette, és Nimby meg Mohi támasztotta 
kétoldalt. Niala, Chantal meg ő körülálltak egy jókora zsákot, 
mindhárman megragadták a füleit, és útközben legalább hat- 
szor elbotlottak egymás lábában — de elhozták a zsákot. 


Menet közben Chantal fölvetette, hogy ki kellene találni, ki 
melyik szobát kapja, mert akkor egyből oda vihetnék, nem kel- 
lene kétszer cipelni. 

— Nyolcan vagyunk, és csak hét szoba van — jegyezte meg 
Mohi, aki pár lépéssel előttük ment a fiúkkal. 

— Én igénytelen vagyok — mondta Nimby —, nekem nem kell 
külön szoba. Megalszom én Chantal mellett is. 

— Lányok — kérte Chantal —, segítsetek hozzávágni ezt a tás- 
kát! 

— Szó se lehet róla — felelte Niala. — Ez a táska több tonna. 
Nimby már nem szenvedne többé, de nekem semmi kedvem 
hónapokig gyógyfürdőbe járni. 

Nimby tehát megmenekült, de ők is. A hátsó ajtóban összeta- 
lálkoztak Luigival, aki végignézett a meneten, levette Martin 
hátáról a csomagot, aztán odalépett hozzájuk, elvette a többton- 
nás táskát és a kettőt egyszerre bevitte a legelső szobába. Aztán 
visszajött és szó nélkül indult a kocsihoz a többiért. 

— Igaza van — fújtatott Niala —, egyből neki kellett volna szól- 
ni. De nem gondoltam, hogy ilyen nehezek. 

— Van egy elvem — mondta Pi, letéve terhüket a szobában. — 
Ahova megyünk, ott is lesz levegő. Tehát nem kell csomagban 
vinni magunkkal, minden köbcentit kitölthetünk. 

— Oké. Beszéljük meg, ki hol alszik, akkor Luigi egyből szét- 
szórhat mindent. 

— Szerintem ábécérendben — mondta Nimby. — Angéligue, 
Chantal, Kissy, Martin, Mohi, Niala, Nimby és Pi. 

— Hogy tudtad ezt fejben ilyen gyorsan összerakni? — nézett 
rá Chantal csodálkozva. Nimby fölényesen megvonta a vállát. 

— Közönséges bubblesort algoritmus. Majd odaadom a forrás- 
kódot. 

— Akkor hát — mondta gyakorlatias hangon Niala, mert köz- 
ben Luigi meghozta a következő két táskát —, középen Angé- 
ligue és Pi, és kétoldalt a fiúk meg a lányok. A hármas lesz a 
tiétek — nézett Pire. — Egyes-kettes: fiúk, négyestől: lányok. 
Azonosítsuk be a következő két csomagot, és Luigi vigye őket 
a helyükre. 

Két pillanat múlva belépett a magas, szófukar mindenes két 
táskával. 


— Várj, Luigi — állította meg Niala. — Ezek kihez tartoznak? — 
Az egyiken Martin zöld fonala volt, a másikon Pi feketéje. — Ez 
itt marad, ez a hármasba megy — rendelkezett Niala, miután a 
tulajdonosokat megnevezték neki. — Ez lesz a te szobád, Mar- 
tin, ha megfelel. Aztán gyere vissza és rakd szét ezeket, hogy 
addig is kezdhessenek kicsomagolni, a többiért elmész utána. 

Luigi percek alatt széthordta a csomagokat. Nimby kapta a 
kettes szobát, Kissy a négyest, Niala az ötöst, Mohi a hatost és 
Chantal a hetest. 

— Így — mondta Niala, amikor a mindenes kiment az utolsó 
táskával. — Étkezni nálunk fogunk, a férőhelyek miatt, viszont a 
panzió kosztját mindenképpen érdemes megkóstolni, Isabelle 
néni nagyszerűen főz. De van egy-két hely, ahol szintén érde- 
mes megkóstolni dolgokat, csak vigyázni kell az árakkal. Tu- 
ristaparadicsom vagyunk, szezon is van, ilyenkor az egekbe 
szöknek az árak. Persze én majdnem mindenütt rokoni árat ka- 
pok. Ja, autónk is van, Mathieu bácsi kölcsönadta a mikrobuszt 
egész időre. Net a panzióban nincs, de otthon minden szobában 
van gép, akármikor átsétáltok, leültök, senkitől nem kell enge- 
délyt kérni. És van házitelefon — mutatott az asztalra. — A re- 
cepció száma egy, a konyháé kettő, az ebédlőé három. A szo- 
bák számai kétjegyűek, 01-től 28-ig, mert ennyi szobánk van, 
és amit a vendégek nem tudnak: ezt a környéket végig bekötöt- 
tük a hálózatba. Így ingyen tudunk beszélni egymással, az inf- 
rastruktúra kijön a panzió költségvetéséből. 

A szóáradat félbeszakadt egy pillanatra: Niala fölkapta a 
kagylót és leütött egy négyjegyű számot. 

— Szia, anya. Régen itthon vagy? Oké. Máris átmegyünk. 

Letette és kiperdült az ajtón. 

— Jöttök? — kukkantott vissza. — Bemutatlak titeket anyának, 
aztán ideje ebédelni. 


Blanche Claudel nagyon hasonlított Nialára, vagyis hát igazá- 
ból fordítva. Ugyanaz az égszínkék szem, aranyszőke haj, csak 
az övé rövidebb volt; ugyanazok a vonások, ugyanaz a sportos 
alkat, még a fürge mozdulatai is ugyanazok voltak. És a hangja 
is ugyanolyan volt, csak egy árnyalattal mélyebb. Rögtön ösz- 
szetegeződött mindenkivel, akárcsak a férje, aki abban a pilla- 


natban hajtott be a kapun, amikor Blanche kijelentette, hogy 
ideje ebédelni. 

— Furcsa — mondta Angéligue, elnézve a fehér Renault-t, 
amint bekanyarodik az udvarba. — Meg mertem volna esküdni 
rá, hogy ezen a helyen hagytuk a mikrobuszt. 

— A mikrobuszt? — Niala is kipillantott az ablakon. — Különle- 
ges fajta. Használaton kívül anyagtalanná válik, hogy ne legyen 
útban. Majd megtanítalak a varázsigére, amivel ismét előhív- 
ható. 

Angéligue nevetett és nem szólt semmit. A Renault ugyanis 
továbbhajtott egy garázshoz, aminek nyíló ajtaja mögött ott állt 
a mikrobusz. Biztos Luigi vitte be. 

A nappaliban már össze volt tolva három asztal, körülöttük 
tíz székkel; szemlátomást nem ez volt a helyiség rendes állapo- 
ta. Arrébb volt egy ülőgarnitúra kisasztallal, az nyilván a ren- 
des helyén állt. 

Már meg volt terítve, és csakhamar megjelent a szobalány az 
előétellel — ugyanaz a Jeanne, akivel futólag találkoztak már a 
panzióban. 

— Nagyon egyszerű — magyarázta Georges, látva a meglepett 
tekinteteket. — Mi teljesen össze vagyunk nőve a panzióval. 
Jeanne és Luigi gyakran kisegít nálunk is. Bevásárolni nem já- 
runk, Isabelle néni nekünk is megvesz mindent, csak átme- 
gyünk és elhozzuk a raktárból. Ezt kapjuk cserébe azért, mert a 
panzió építésekor beszálltunk a költségek felével. 

— Vagyis ez az osztalékotok — mondta Martin. 

—lIgen. Persze, nektek üzletemberek a szüleitek, tudjátok, 
hogy megy ez. 

Kissy csak félig figyelt a beszélgetésre. Az járt az eszében, 
milyen különös helyen él Niala. Kalandfilmek tömegét lehetne 
elképzelni a villában és környékén, ezekben a félig erdővel bo- 
rított hegyi kertekben, ahol a beavatottak úgy mászkálnak ke- 
resztül, mint akik otthon vannak egymás portáján is, az idege- 
nek meg nem sejtenek semmit az egészből. 

Erről pedig az jutott eszébe, hogy ő hol él. Egy külvárosi ut- 
cácskában, ahol bérházak vannak, és az összes keresztutca tel- 
jesen hétköznapi. Igaz, van egy jó nagy udvaruk, abban is van 
park, kicsi korában jókat tudott kóborolni benne. Az egész 
tömb összes házát el lehet érni onnan, az is egy kisebb labirin- 


tus. De az egész olyan mesterséges. Itt a kerti utak a fák között 
kanyarognak, az utcák pedig a hegy formája miatt olyanok, 
mint a tekergő kígyó. 

Elgondolkodott a többiek lakóhelyén. Chantalnál már sokszor 
járt; Martinnél még nem, de tudta, hol lakik. Mindketten két lé- 
pésre tőle, ugyanolyan utcákban, ugyanolyan bérházakban. 
Nimby egy szép nagy házban él, amihez nagy kert tartozik, de 
közönséges kisvárosi utcában. Pinél se járt még, de annak ide- 
jén megnézte az utca légifotóját, ugyanolyan, mint az övék. 
Mohi se lakhat valami romantikus helyen... ez az, romantikus, 
ez a jó szó erre a helyre. Az emeletről látni a tengert, innen 
nem, takarják az épületek. A hegytetőről valószínűleg az egész 
partvidéket belátni, Nizzát biztosan, hisz csak tizenöt kilométer 
ide, és Monaco se lehet több a másik irányban. Érdekes lenne 
megnézni Monacót. 

A gondolatai visszatértek Mohira. Valamelyik nap megkeres- 
te a térképen azt a városkát, ahol lakik. Ugyanolyan, mint 
Neuilly vagy Franconville, utcák, házak. Aligha lehet valami 
izgalmas. Aztán eszébe jutott, hogy Mohi alig szólalt meg, 
amióta leszállt a gép. Akkor is csak a csomagok, szobák, gya- 
korlati dolgok miatt. Egyetlen szava se volt Beaulieu-sur-Mer- 
re, a villára, a panzióra, semmire. És egészen más, mint ami- 
lyennek megszokták. Úgy látszik, a többiek még nem vették 
észre, benne is csak most tudatosult, hogy Mohi milyen hallga- 
tag, komoly, mint akit kicseréltek. Most ott ül vele szemben, 
nyugodtan eszik, néha elmosolyodik egy-egy poénra, de való- 
jában máshol járnak a gondolatai. De hogy hol, azt sejteni se 
lehet. 

Csak sokkal később értette meg, mit rejtett Mohi csendessége 
ezen a napon. Csak amikor meglátta a tűzijátékot, akkor jött rá, 
hogy Mohi azonnal, első pillantásra végzetes szerelembe esett. 
Beleszeretett Beaulieu-sur-Merbe, a tengerbe, a hegybe, a fák- 
ba, a D"Aubisson-villába, a panzióba, Nialába és a szüleibe, 
Isabelle nénibe, Jeanne-ba, még a szófukar Luigiba is. S csak 
akkor kezdte sejteni, amit újabb hosszú idő után Vanessa el- 
mondott neki, hogy miután visszatért Párizsba, minden éjjel 
Beaulieu-ről álmodott. 


Blanche még Nialának se írt elő soha semmit, hát még nekik, 
de egy dologban kérlelhetetlen volt. Aki nem teszi le a nagyes- 
küt, hogy vigyáz a bőrére, az a szeme elé ne kerüljön. Ő nem 
fog fekete ruhában a szüleik elé járulni és könnyes szemmel 
beszámolót tartani. Nincs is fekete ruhád, mondta Georges. 
Pláne, felelte Blanche. Nimby vigyorgott, azt mondta, a bőrrák 
nem olyan, hogy ma megkapja az ember és másnapra holtan 
fekszik, de Blanche és Niala pontosan ugyanazzal a szemrehá- 
nyó arccal nézett rá, és egyszerre kérdezték ugyanazzal a hang- 
súllyal: 

— És ettől mivel jobb? 

Úgyhogy a legszigorúbban védekezni fognak. Tizenegytől 
egyig nem lesznek strandon, és amikor igen, akkor a legerő- 
sebb fényvédőkkel kenik magukat. A városban csak rendes ru- 
hában mászkálnak, sose fürdőruhában — különben se kell her- 
gelni a shindyket, mondta Martin —, és szalmakalapot fognak 
hordani. Nialáék már jó előre beszereztek egy csomót. 

Az első napok jórészt összemosódtak Kissy emlékeiben. 
Nagyjából ugyanazokat a dolgokat csinálták: reggel lementek a 
strandra, kocsival, mert akkor nem kellett cipekedni és mégis 
több holmit vihettek magukkal; ebéd után fölkerekedtek vala- 
merre, volt úgy, hogy csak csavarogtak a hegyen, fölfedezték 
az erdőt és a kerteket. De volt úgy is, hogy délelőtt mentek fel- 
fedező útra és délután fürödtek. Este otthon vagy valamelyik 
kis vendéglőben ettek, aztán néha megnéztek egy filmet Niala 
kimeríthetetlen gyűjteményéből, máskor leültek a kertben és 
beszélgettek. Nehéz lett volna megjegyezni, melyik nap mi tör- 
tént. Amúgy is ott volt a rengeteg fénykép, amiket csináltak; a 
társaság felének volt digitális gépe, a másik felének pedig Niala 
pillanatokon belül beszerezte. Azzal se vesződött, hogy megje- 
gyezze, melyiket kitől kapta kölcsön; majd megismerik a gé- 
peiket. Nimby vállalta, hogy esténként begyűjti a gépeket és át- 
teszi a fotókat a számítógépekre. 

Nialáék minden másnap szerveztek valami különleges prog- 
ramot. Általában kocsiba ültek, Georges-zsal együtt kilencen, 
Blanche-nak még nem kezdődött meg a szabadsága. Első alka- 
lommal körbeautózták a várost. Néhány helyen kiszálltak, né- 
zelődtek, fényképeztek, haraptak valamit. Két nappal később 


átmentek Nizzába, hogy azt is megnézzék, újabb két nap múlva 
pedig Monacóba. 

Útközben Mohi bevallotta, hogy még soha nem járt külföl- 
dön. 

— Hát most se nagyon leszel — mondta Georges, és maga elé 
engedett egy csillogó sportkocsit —, mert Monaco teljesen fran- 
cia területnek számít. Utánanéztünk ugyanis, hogy hova vihe- 
tünk titeket. Az derült ki, hogy szülői engedély nélkül nem vi- 
hetünk ki az országból, de ez Monacóra nem vonatkozik. 

— Viszont mégiscsak egy másik ország — kötötte az ebet Mo- 
hi. 

— Végeredményben igen, de reméljük, hogy erre a rendőrség 
nem jön rá. 

Monaco pontosan olyan volt, amilyennek Kissy elképzelte. 
Kicsi, zsúfolt és szörnyen előkelő, vagy legalábbis annak kép- 
zelte magát. Végighajtottak rajta, mindent megnéztek, aztán 
visszafelé bementek a kaszinóba. 

— A szerencsejáték olyan, mint a kábítószer — jelentette ki 
Georges —, de annyiban mégis különbözik tőle, hogy egyszer 
az életben nyugodtan ki lehet próbálni. Megnézhetitek, milyen 
a világ leghíresebb kaszinója, és elmesélhetitek, hogy mekkora 
vagyont játszottatok el. 

Így is lett. Beváltott száz eurót és szétosztotta. 

— Aki nyer valamit, megtartja — mondta. — Az utolsó tízest 
föltesszük a pirosra, és ha nyer, elköltjük együtt. 

Harmincas jött ki, így a piros nyert. Az összes többi tétjük ve- 
szített, egy kivételével. Kissy megbabonázva nézte a harminca- 
son fekvő zsetont, ami mellé a krupié közömbös arccal odatolt 
egy egész vagyont. Aztán az asztalról Mohira nézett, aki döb- 
benten emelte rá a tekintetét. 

Pi gyorsan fölmarkolta a zsetonokat. — Ha otthagyod, újra já- 
tékba megy — figyelmeztette Mohit. — Nézd! 

— Mindenki tett? Nincs tovább — mondta a krupié, és a golyó 
megint körbeszaladt a keréken. A huszonhetesen állt meg. 

— Látod? Elvesztetted volna az egészet... mi történt? 

A krupié megint odatolt egy csomó pénzt. Pi gyorsan besö- 
pörte, s csak némi fejtöréssel jöttek rá, hogy az előző körnél ott 
maradt a pénz egy része a szomszéd négyzeten, éppen a hu- 


szonhetesen. Mégpedig húsz euró, mert a krupié hétszázat fize- 
tett. 

Csak odakint jött meg a hangjuk, hogy gratuláljanak Mohi- 
nak, aki azonnal elrejtette az ezer euróját, de felfognia még 
nem sikerült a dolgot. 

Ahogy visszasétáltak a több utcával odébb álló kocsihoz, 
Georges-ot megállította egy asszony. 

— Várjon, szép fiatalember! Egy euróért megmondom a jövő- 
jét! Nyújtsa a tenyerét, megmondok én abból mindent! 

Georges hamarjában nem tudta, mit feleljen, de közte és az 
asszony között valósággal kinőtt a földből Chantal. 

— Maga nem tudja megmondani a jövőt — jelentette ki. 

— Már hogyne tudnám, szép kislány! A magáét is megmon- 
dom, ha akarja, egyetlen euró, és... 

— Nem tudja — ismételte Chantal határozottan. — Ha meg tud- 
ná mondani a jövőt, akkor besétálna oda — bökött hátra a kaszi- 
nóra — vagy lottószelvényt venne, és pillanatokon belül millio - 
mos lenne. Ha az utcán árulja a tudományát, nem lehet millio- 
mos. Gyertek. 

A nő még akkor is ott állt és tátott szájjal bámult utánuk, ami- 
kor befordultak a sarkon. 


A két nappal későbbi kirándulásuk még ennél is emlékezete- 
sebb volt. Vasárnap volt, nem volt rendelés, Blanche is velük 
tartott. Reggeli után rögtön indultak, és több mint egy órát au- 
tóztak a hegyek között. Georges azt mondta, hogy megnézik a 
környéket felülről is, de egyáltalán nem a reptér felé tartott. 
Niala indulás után elővett egy kis repülőgépmodellt és föltér- 
delt az ülésre. 

— Most pedig elmondom, mitől repül a repülőgép. Figyelje- 
tek, mert szükségetek lesz erre a tudásra, ha egy shindy repülőn 
menekül előletek. 

— Akkor a légijáratok menetrendjére lesz szükségünk — neve- 
tett Martin. 

— Az is kell — egyezett bele Niala. — De most nézzétek meg 
ezt — mutatott a modell szárnyára. — A repülőgép azért repül, 
mert ahogy száguld előre, a szárny a formája miatt lefelé 
nyomja a levegőt. Így felhajtóerő ébred, ami fölemeli a gépet. 
De csak ha elég nagy a sebesség. A gépre minden pillanatban 


négyféle erő hat. A súly lefelé húzza, a felhajtóerő fölfelé, a to- 
lóerő előre, a légellenállás pedig hátrafelé. — Kézzel mutatta is 
az irányokat a modellen. — Ezzel a négy erővel kell a pilótának 
kiegyensúlyoznia a gépet. Ehhez négy eszköze van. A botkor- 
mány balra-jobbra mozgatásával billent — jól megnyomta a 
szót, közben hossztengelye körül billegtetve a modellt. — Ilyen- 
kor a gép fordul, de egyúttal csökken a felhajtóerő, ezért süly- 
lyedni is kezd. Van egy rudder nevű kormány is, amivel azt éri 
el, hogy a gép söpörjön — vízszintesen tartott szárnyakkal for- 
gatta a repülőt. — Ilyenkor a felhajtóerő nem változik, az uta- 
soknak pedig nem borul ki a pezsgőjük. Ha pedig előre-hátra 
mozgatja a botkormányt, akkor a gép bólint — lefelé, majd föl- 
felé billentette a gép orrát. — Vagyis a tér mindhárom dimen- 
ziója mentén lehet kormányozni. A negyedik eszköz a tolóerő. 
Most jön a trükk. Ha a gép orra fölfelé mutat, akkor a súlya 
visszahúzza, tehát csökken a sebesség. Ha eléri azt a sebessé- 
get, amivel már nem elég a felhajtóerő, akkor azt mondjuk, 
hogy átesik a gép: az orra lefelé fordul, és nekilát bizonyítani 
azt az alapigazságot, hogy előbb-utóbb minden gép visszatér a 
földre. Ha az átesés elég magasan történik, akkor a pilóta hagy- 
ja lefelé fordulni a gép orrát, és megvárja, hogy eléggé felgyor- 
suljon, hiszen most a gravitáció is neki dolgozik. Ha nem elég 
magasan történik, akkor bekerülünk a tévéhírekbe. Mindent el- 
mondtam, D" Aubisson kapitány úr? 

— Hát úgy nagyjából — felelte Georges, aki szemlátomást re- 
mekül szórakozott a kiselőadáson. — Elsőre talán elég is lesz. 

Pi föltartotta két ujját. 

— Tessék, Jourdain hallgató — bólintott Niala. 

— Tanárnő kérem, azt meg lehet tudni, hogy miért tartotta 
meg ezt az órát? 

— Hogyhogy miért? — kérdezte Niala meglepve. — Azért, mert 
mindjárt odaérünk a reptérre, és repülőgépet fogtok vezetni. 


És tényleg odaértek, csak nem a nizzai nagy reptérre, hanem 
egy sokkal kisebbre a hegyek között. Néhány hangár, egy iro- 
daépület és egy kifutópálya, ez volt minden. Az irodaépület 
előtt egy kisteherautó állt, a platóján két fiatalember kártyázott. 


— Sziasztok — néztek D"Aubissonékra ismerősként, az idege- 
neket csak hellóval üdvözölték. A magasabbik lekászálódott a 
platóról és előkotort egy kulcsot meg egy füzetet. 

— Kifogástalan állapotban van — mondta az itteniek tájszólá- 
sában, amit Kissy még most is csak hézagosan értett. — Mára 
senki más nem kérte, úgyhogy a tied, ameddig jólesik. Szél- 
csend van — pillantott a pózna végén csüngő szélzsákra. — Ja, 
átugorhatnátok holnap este. Yvonne születésnapja lesz, Jacgue- 
line azt mondta, megcsinálja azt a levest, amit a múltkor is di- 
csértetek. 

— Mikor mondta? — kérdezte egy hang Blanche mellől. 

A fiatalember odapillantott Mohira és megvonta a vállát. — 
Szerdán vagy csütörtökön, miért? 

— Akkor beszélj vele újra — mondta Mohi magabiztosan. — 
Tegnap bosszankodva mesélte Claudette-nek, hogy nem tud le- 
vest főzni, mert valamit nem tudott megszerezni. 

A fiatalember legyintett. — Á, ne aggódj. Jacgueline állandóan 
ilyesmiken problémázik. Napokig siránkozik, hogy semmit 
nem lehet kapni, ami megfelelne az elvárásainak, aztán mégis 
remekel. Szóval gyertek át, Georges. Jó repülést. 

— Kösz, meglesz — felelte Georges, s a társaság továbbment, 
furcsálkodó tekinteteket vetve Mohira. 

Ő, Kissy egy árva szót sem értett. Állandóan együtt voltak, ő 
is mindenkivel találkozott, akivel Mohi, de neki fogalma sem 
volt, kicsoda Jacgueline, Yvonne és Claudette. És a mindenit, 
mikor tanulta meg Mohai az itteni tájszólást?! 

Másnak is szemet szúrt a dolog, mert Blanche megkérdezte: 

— Mohi, mikor tanultál te meg provanszálul? 

— Miül? — nézett ez föl az asszonyra. 

— Ahogy Bernard-ral beszéltél. 

— Tehát ő volt Bernard? — örült meg Mohi. — Nem tudtam, 
hogy melyik Bernard és melyik Jules. 

Kissynek leesett az álla. Biztos volt benne, hogy most látták a 
két pasit életükben először. D"fAubissonéknak persze ez nem 
tűnt föl, ők nyilván ezer éve ismerik őket, nem tartják számon, 
hogy vendégeik találkoztak-e már velük. 

— Mi az, hogy provanszál? — kérdezte Angéligue. 


— Ennek a vidéknek a nyelve — mondta Georges. — Az occitán 
egyik nyelvjárása, a francia közeli rokona... Vanessa, azaz 
Mohi úgy beszéli, mint aki itt született. 

— Nem tudtam, hogy ez egy idegen nyelv — mondta Mohi za- 
vartan. — Csak úgy próbáltam beszélni, ahogy ő. 

— Tökéletesen sikerült — mondta Blanche és Niala egyszerre. 

Ekkor azonban elértek a hangárhoz, s az ott álló kis piros-fe- 
hér gép látványa mindenkivel feledtette Mohi különcségét. 

Csak vele nem. Ő is körbejárta a többiekkel, hallgatta a ma- 
gyarázatokat csűrőlapról meg mindenféléről, de az esze még 
mindig Mohin járt. Első nap ő is rácsodálkozott az itteniek be- 
szédére, és ő se értette jobban, mint bármelyikük. Egy hét alatt 
megtanulta?! Hogy csinálta? Saját bevallása szerint soha nem 
járt Párizs közvetlen környékén túl. Ő, Kissy jól beszél angolul, 
és amikor három éve Svájcban töltötték az ünnepeket, két hét 
alatt megtanult vagy húsz mondatot németül. Többet nem. Mo- 
hi valamicskét tud angolul és japánul, arabul viszont valószínű- 
leg egy kukkot se, hiába ő Allah egyetlen prófétája. Honnan ez 
a nyelvtehetség? És honnan a jólértesültség, hogy ismer min- 
denkit, és egy-két információból rájön, hogy ki kicsoda? 

A nyaralás hátralevő részében igyekezett figyelni Mohit, 
ahogy begyűjti az ismereteket, és apránként megértette a dol- 
got. Mohi nem szándékosan gyűjtötte az értesüléseket, egysze- 
rűen csak megragadtak a fejében. Ahogy Kissy elkezdte megfi- 
gyelni Mohit, rájött, hogy alighanem ő is hallotta, amikor 
Jacgueline panaszkodott Claudette-nek — de a helybeliek nevét 
se tudta, így az ilyen fél füllel hallott apróságokat nem volt ho- 
va tennie, nem is tartoztak rá, hát hagyta kihullani a fejéből. 
Mohiéban megmaradtak, anélkül hogy akarta volna. 

Csak sokkal később jött rá, hogy Mohi öntudatlanul is magá- 
ba szívott mindent, ami Beaulieu-höz tartozik. Mint valami kis 
szivacs, magába itta a képeket, a hangokat, az illatokat. Kissy 
egész nyaralás alatt azt hitte, hogy Mohinak egyszerűen csak jó 
a memóriája. Így is volt — de mint mindenki, ő is azt jegyezte 
meg, ami érdekelte. Beaulieu pedig mindennél jobban érdekel- 
te. 


A piros-fehér Cessna tízszemélyes volt, éppen elfértek benne. 
Felszállásnál Blanche ült a férje mellé, aztán amikor már maga- 
san jártak, fölkelt és hátrajött. 

— Ki lesz az első? — kérdezte. 

Kissy összenézett Martinnel. Alighanem az egész gép össze- 
nézett valakivel, kivéve persze Nialát, aki leghátul ült Nimby- 
vel és érdeklődve várta, mi lesz. 

— Niala — mondta Chantal. 

Niala mosolygott és ülve maradt. — Én rengetegszer vezettem 
már gépet. Most rajtatok a sor. 

— Éppen azért — mondta Chantal. — Mutasd meg, hogy kell. 
Én nem tudom magamtól, tizenhárom éve nem volt botkor- 
mány a kezemben. 

Ezen jót nevettek. Igen, tizenhárom éve, vagyis soha. 

— Hát jó — mondta Niala, fölkelt és előrement; Blanche helyet 
foglalt az ülésén. Niala leült Georges mellé. — Jó napot, kapi- 
tány. 

— Jó napot, kapitány — felelte apja, és kényelmesen összefonta 
két kezét a tarkóján. Hátulról is mindenki látta, hogy nem nyúl 
semmihez. 

Niala biztos kézzel fogta meg a kormányt, s a gép lassan 
jobbra dőlt. 

— Egész pici mozdulatok elegendőek — magyarázta Niala. — 
Mintha a tollat mozgatnátok a papíron. És állandóan azt kell fi- 
gyelni, hogy emelkedik vagy süllyed a gép. Ezt kell mindig ki- 
igazítani, és ez okozza a finom liftező érzést. 

Öt percig repült Niala, és egyfolytában magyarázott. Aztán 
Georges-ra nézett. 

— Kapitány? 

Az apa átvette a kormányt. 

— Kapitány? 

Niala fölkelt, hátrajött és kiválasztotta — éppen őt! 

— Gyere, Kissy! 

Kissy érezte, hogy kinő a második feje, ami szeretett volna 
menni, de a látható feje megcsóválta magát. 

— Ugyan, ne kéresd magad. Nem azt kértem, hogy húzz ki 
egy fogat anya helyett. 

Ezen muszáj volt nevetni, amitől a tartalék fejének sikerült 
megszereznie az irányítást, és egy-két pillanat múlva ott találta 


magát a másodpilóta ülésében, kezében a botkormánnyal. Az 
mozgott, de nem ő mozgatta. Még Georges vezette a gépet, 
szemlátomást arra várva, hogy ő elszánja magát. Ránézett, 
nagy levegőt vett és bólintott. 

— Jó napot, kapitány. 

— Jó napot, kapitány — felelte Georges barátságosan, és elen- 
gedte a kormányt. 

Kissy nem ért rá megrémülni, amiért ő vezeti a repülőgépet. 
Az ablak mögött a magasba lendültek a hegyek, ő pedig előre- 
csúszott az ülésen. Ösztönösen maga felé húzta a botkormányt, 
és érezte, amint a hatalmas gép engedelmeskedik. Már nem 
akart előrecsúszni az ülésen, sőt pár pillanat múlva a támlába 
nyomódott a háta. A táj elsüllyedt odakint, a látóteret mindin- 
kább az ég töltötte be. A második feje vigyorgott, de annak 
könnyű, a nyilvános feje nem ért rá ilyesmire. Nem szabad 
hagyni, hogy a gép túl meredeken emelkedjen, mert elfogy a 
sebesség és átesik. Előrenyomta a kormányt. A gép azonnal 
süllyedni kezdett. Visszahúzta. Emelkedett. Mi van itt? 

— Jól csinálod — szólalt meg Georges éppen abban a pillanat- 
ban, amikor már meg akarta kérdezni, mit csinál rosszul. — S0- 
ha nem lehet elérni, hogy a gép vízszintesen repüljön, mindig 
egy kicsi szöget zár be, ami aztán növekszik. Ezért olyan, mint 
a hullámvasút. Nagy gépen persze más a helyzet. Csinálj egy 
kanyart. 

Csinált. Ennél nehezebbet talán még életében se, de megcsi- 
nálta. A gép mindenféle irányba akart menni egyszerre, csak 
azt az egyet nem értette, amit ő kívánt tőle. A végeredmény va- 
lami olyan manőver volt, amit úgy háromnegyed részben a gép 
óhaja alakított ki, de a maradék az ő műve volt. 

Az öt perc leteltével holtfáradtan, de diadalmasan vett búcsút 
Georges-tól és kelt föl az ülésből. 

— Milyen volt? — kérdezték a többiek nagy szemekkel. 

— Isteni — sóhajtotta, lerogyva az ülésre. — Csak meg ne kell- 
jen ismételni. 


Angéligue azt tartotta a legjobbnak a repülőútból, hogy senki 
nem zuhant le, amire Martin figyelmeztette, hogy csak egyva- 
laki zuhanhatott volna le. Kicsoda, kérdezte Angéligue, aztán 
megértette. Igen, tényleg csak egyvalaki zuhanhatott volna le. 


De Georges vigyázott rájuk, és mindig beavatkozott, amikor az 
újonc pilóták olyat tettek, ami veszélybe sodorhatta volna őket. 

Kissy kicsit aggódott Mohi és Nimby miatt. Kisebbek nála, és 
már neki se volt könnyű dolga, az ülést felnőttekre méretezték, 
a kormány mozgatásához is jobban meg kellett feszítenie az 
erejét, mint Georges-nak. De Mohi semmiben se maradt el a 
többiek mögött, Nimby pedig éppenséggel remekül csinálta. 
Sokat gyakoroltam, mondta nekik, amikor kérdőre vonták. Hát 
persze, Nimby gépe tele van játékokkal, nyilván repülőszimu- 
látor is akad köztük. 


A hátára fordult és az arcára terítette a törölközőt, mert a nap 
még csukott szemmel is vakított. Valami csattant, alighanem 
egy szörföt borított föl a part menti hullámzás vagy az ügyetlen 
gazdája. Úgy is volt, mert elmosódott káromkodás is hallat- 
szott. A villa úszómedencéjének is megvannak az előnyei, ott 
szinte teljes a csend. Csak annyi zaj van, amit ők csinálnak ma- 
guknak, meg néha valami zaj a szomszédból, akkor se sok. A 
medence, a kerti bútorok, a kis tűzrakóhely és Blanche ásvány- 
gyűjteménye a hátsó udvarban vannak, ahova az utcáról nem 
jut el a zaj, már amennyi ebben az utcában akad, a panzióból 
meg úgyszintén nem, mert köztük van a panzió egyik mellék- 
épülete. Az oldalsó szomszédból jönnek hangok leginkább, egy 
idős házaspár lakik ott a felnőtt lányukkal, valami rokonai Nia- 
láéknak, csendes emberek. A hátsó udvarban óraszámra nem 
hallani mást, mint madárdalt meg lombsusogást. Ez kellemes 
tulajdonsága. 

Viszont onnan nem hallani a tengert. A hullámverés valami 
borzasztó lehet, ha az embernek állandóan hallgatni kell, ő sze- 
mély szerint megőrülne azokban a házakban, amiket közvetle- 
nül a partra építettek, és örökké ott zúg a tenger alattuk. De né- 
ha, egy-két óra hosszára, tudva, hogy ha megunja, otthagyhatja, 
kifejezetten megnyugtató. Akkor is, ha jár vele egymillió stran- 
doló. 

Érdekes, milyen sokféle az ízlésük és mégis milyen jól elvan- 
nak együtt. Chantal, Angéligue meg ő imádnak elnyújtózni a 
napon, itt, a hátsó udvarban vagy éppen a teraszon. A fiúk és 
Mohi ilyenkor inkább úsznak, olvasnak, zenét hallgatnak fül- 
hallgatóval vagy társasjátékoznak. Nimby még Párizsban meg- 


tanította Mohit egy játékra, amiben színes korongokat forgat- 
nak ide-oda, és ha jól emlékszik, jelenleg Nimby vezet 87:80- 
ra vagy 97:90-re, ilyenformán. Ők jobban szeretik a csatango- 
lást, a környék fölfedezését. Ebben Mohi a nagymenő, az egy- 
szer bejárt útvonal minden részletére úgy emlékszik, mint ma- 
ga Niala, aki még soha nem hagyta el a várost pár hétnél hosz- 
szabb időre. Tájékozódási versenyt biztos nem fognak rendez- 
ni, mert velük szemben senki másnak nincs esélye. 

Nialának persze nincs kedvenc elfoglaltsága. Neki semmi 
nem újdonság, amit Beaulieu-ben csinálni lehet, csak az, hogy 
együtt lehet velük. 

Kicsit megmozdult, megigazította a szemén a törölközőt. Egy 
kicsit kilátott alóla, valamivel odébb Martin heverészett egy 
könyvvel. Soha nem fordul elő, hogy amikor ő a napon heveré- 
szik, akkor Martin neki háttal telepedjen le. Biztos olvas is, de 
a könyv fölött őt nézi. 

Ez egy különleges élmény volt, amihez már az első nap hozzá 
kellett szoknia: hogy Martin őt nézi fürdőruhában. Látni látta 
már, az egész osztály volt együtt uszodában, strandon is, hogy- 
ne látta volna — de az, hogy nézi, korábban nem fordult elő. Az- 
előtt mindig másokat nézegetett, ami logikus volt, hiszen pél- 
dául Jennifernek olyan alakja van, mint egy istennőnek. Ez 
holtbiztos, évzáró előtt pár nappal hallotta, hogy egy idegen 
srác azt kérdezi a haverjától: , Nem tudod, ki ez az istennő?", 
és Jennifer volt az. Martin is sokat nézte. Az, hogy őt nézi, tel- 
jesen újszerű dolog. Persze nem lehet azt mondani, hogy a töb- 
bi lányra rá se néz, ellenkezőleg, Nialát kifejezett érdeklődéssel 
tanulmányozta. Még Angéligue-et is megnézte, nem csoda, ne- 
ki is tetszene, ha fiú volna. De a legtöbbet őt nézi. Persze tit- 
kolja, vagy legalábbis megpróbálja titkolni, de le meri fogadni, 
hogy már egész részletesen föltérképezte őt, mint egy Kissy- 
Google Maps. És le meri fogadni, hogy már terveket szövöget 
arra, hogy kipótolja a térkép hiányait azokkal a részletekkel. . . 
szóval a még hiányzó részletekkel. Néha gondolt is már rá, 
hogy egyszer talán megengedi neki, hogy teljessé tegye a térké- 
pét. Jövőre, vagy inkább két év múlva. Vagy három. Persze 
csak ha még akkor is együtt lesznek. A már elkészült térképet 
Martin biztos nem fogja addig elfelejteni, legalább egymillió 


képet csináltak a strandon meg a hátsó udvarban, ezentúl bár- 
mikor láthatja őt fürdőruhában. 

Ami azt illeti, Martin Mohit is ugyancsak megnézte, amikor 
először látta így; mindannyian megnézték, újszerű látvány volt. 
Felöltözve, sapkával a fején akár fiúnak is lehetne nézni — für- 
dőruhában egyértelműen lány. Egyrészeseket vettek neki, kü- 
lönböző színekben. 

Megint kikandikált a törölköző alól. Martin most nem őt néz- 
te, fölfelé nézett és valakivel beszélgetett. Kicsit arrébb csúsz- 
tatta a törölközőt és megismerte Pi lábait. Jól van. 

Hát igen, Pi is egy újszerű dolog volt. Pi természetesen nem 
nézi őt fürdőruhában, de azért észreveszi, hogy az van rajta, és 
csinosnak tartja. Martin nem nagyon mondja ki más lányokról, 
hogy csinosnak tartja őket, Pi igen, Angéligue jelenlétében is. 
Egyébként Georges is. Talán a felnőtt pasik sajátossága, Martin 
még nem tartja olyan szilárdnak a kapcsolatukat, hogy más lá- 
nyokról is merjen pozitívan nyilatkozni. Egyszer meg kellene 
mondani neki, amit Niala mondott a szüleiről: csak hűséget fo- 
gadtak, vakságot nem. Ők Martinnel még hűséget se fogadtak, 
miért ne vehetné észre és mondhatná ki, hogy más lány is csi- 
nos? Egyébként Piék se fogadtak hűséget egymásnak, megkér- 
dezte Angéligue-et, még nem is terveznek eljegyzést. 

Igen, Pi határozottan más volt, amikor fürdőruhában találkoz- 
tak, és az igaz, hogy Pi nem nézte úgy meg őt, ő viszont annál 
jobban megnézte Pit. Több okból is. Először is mert érdekes. 
Ezerszer járt már strandon, uszodában, de ilyen klassz pasit rit- 
kán lát. Másodszor Niala miatt, aki hősiesen titkolja ugyan, de 
fülig szerelmes bele, és ha Nialának tetszhet, neki miért ne 
tetszhetne? Egyidősek, ő ugyanúgy kilenc évvel fiatalabb, mint 
Niala, aki már álmodott is Piről, és el is mesélte, hogy mit. Ő is 
sokszor álmodik Martinnel, de ilyesmi még nem volt közte, 
egészen piros lett, amíg hallgatta. Az jutott eszébe, hogy ha 
nincs itt Angéligue, lehet, hogy Niala elveszti a fejét és egy éj- 
jel bemegy Pihez, hogy megvalósítsa, amit álmodott. Niala 
nemcsak udvariasságból hívta meg Angéligue-et, hanem bizto- 
sítéknak. Nem csoda, hogy olyan jól elvannak, Niala egy csöp- 
pet se féltékeny rá. 

— Persze — mondta Niala, amikor mindezt elmondta neki. — 
Tudod, Pi is meg én is emberből vagyunk. 


— Ezt miért mondod? 

— Akármilyen higgadtan szemlélem a dolgokat, egy többhetes 
nyaralás alatt én is elveszthetem a fejemet. Még az is meges- 
hetne, hogy egy éjjel bemegyek hozzá, ha nincs ott Angéligue. 
De Pi is csak emberből van. Ha valami ilyesmit csinálnék, hiá- 
ba nem érdeklik a tizenhárom éves lányok, Angéligue nélkül 
talán ő is elvesztené az önuralmát. — Kicsit fölszegte a fejét. — 
Tartom annyira a vonzerőmet, hogy képes legyek ezt elérni. De 
nekem nem egy boldog éjszaka kell, érted? Majd megőrülök 
érte, de nem elég, főleg ha utána őt jó eséllyel lecsukják. Ne- 
kem az egész pasi kell, éjszaka is, nappal is, én úgy akarok vé- 
gigmenni vele az utcán, hogy mindenki tudja, mit csinálunk éj- 
szakánként, és ne lásson benne semmi különöset. Ha ehhez az 
kell, hogy várjak két évet, akkor várok. Ötöt is. 

Igen, teljesen megérti Nialát. Gyakran megesik, hogy eszébe 
jut az első találkozásuk, amikor határozottan megpendült kö- 
zöttük valami vonzalom. Ő úgy érzi, Pinek kifejezetten vissza 
kellett fognia magát, nehogy valami szépet mondjon neki, ab- 
ban a szituációban nem lett volna jó ötlet. És ha ez így volt, ak- 
kor Nialával is így lehet. Niala szebb nála, idősebb is, igaz, 
hogy csak három nappal. Bár az kétségtelen, hogy Angéligue 
inkább őhozzá áll közel, mint Nialához, aki szőke, ők meg bar- 
nák mindketten. Ha Pi a barnákat szereti, az gond. Már eszébe 
jutott, hogy ki kellene kérdezni Pit a korábbi barátnőiről, és 
mellékesen megtudakolni a hajszínüket, de elmondta Nialának, 
aki megtiltotta. Összesen két szőke lány van a társaságban, ő 
meg Mohi, aki még egészen gyerek, Pi azonnal átlátná, hogy 
miért kérdezi, és börtönbe kerülne. Te jó ég, kérdezte ő, miért? 

— Azért — felelte Niala szomorúan —, mert ha tudná, hogy mit 
érzek, és én tudnám, hogy tudja, akkor nem tudná megállni, 
hogy barátságból, sajnálatból, akármiért valami gyengédséget 
mutasson. Akkor pedig én holtbiztos a karjaiba vetem maga- 
mat, és kész a baj. 

Ebben a pillanatban megszólalt a füle mellett Martin hangja: 

— A házibulit Sophie Marceau rendezte. 


Először helyeslően bólintott, igen, ez a jelszó. Aztán gyűrődni 
kezdett a homloka. Ez a jelszó, igen, de miért mondja? 
— Mi az? 


— Shindy a láthatáron — súgta Martin. 

— Hol van? — kérdezte mozdulatlanul, mintha a shindy vala- 
milyen állatka volna, amit a legkisebb mozgás is elriaszthat. 

— Innen nem látszik. Pi figyelte meg távolabb. 

Levette a törölközőt, felült és körülnézett. Ketten voltak, Pi 
már elment. 

— Hol van? — pillantott körbe a parton. 

— Nem tudom. Azt mondta, valahol messzebb. Fiatal muki, és 
gyanúsan nézegeti a gyerekeket. 

— Ez nem sok. 

— Egyelőre ennyi van. 

A strand szokás szerint hemzsegett az emberektől. Beaulieu 
népessége csak négyezer fő, és a többségük nem jár ide, úgy- 
hogy ezek főleg turisták. Ha az ember egy átlagos napon végig- 
sétál a strandon, legalább tíz nyelvet hallhat. A panziót is jó- 
részt külföldiek lakják, Chantal egyik nap azt mondta, már meg 
tudja különböztetni a bolgár nyelvet a lengyeltől. A lengyel 
magas, szőke és jókat vigyorog, a bolgárnak bajusza van és fes- 
tőállványa. Nimby azt mondta, Chantal kész nyelvzseni. 

— Ott van Pi és Angéligue — szólalt meg Martin. 

Ő is meglátta őket a mutatott irányban, Angéligue-en piros 
szalmakalap van, könnyű észrevenni. Valamin tanakodtak. Ők 
fölkeltek és elindultak feléjük. Jó pár perc volt az út, s amikor 
odaértek, furcsa látvány fogadta őket. 

Piék a homokban ültek és csókolóztak. Jobban mondva úgy 
tettek, mintha csókolóznának, de abból az irányból, ahonnan ők 
érkeztek, világosan látszott, hogy nem teszik. Arcukat össze- 
dugva beszéltek valamit. 

— Mit csináltok? — huppantak le melléjük. 

— Ne minket bámuljatok — szólt rájuk Pi. — Nézzetek másfelé. 
Videózunk. 

Angéligue kezében ügyesen elrejtve lapult egy kamera, és 
egy fiatal, egyetemista küllemű srácot filmezett vele, aki jó öt- 
ven méterrel odébb egy nyugágyban ült és olvasott. De az öt- 
perces filmen egyszer se lapozott. Vele szemben két kisgyerek 
játszott a homokban, egy fiú és egy lány, két-három évesek, 
minden öltözetük a kislány hajában a gumi volt. De hogy csak- 
ugyan őket nézte-e, azt nem lehetett megállapítani. 


A filmezés azzal ért véget, hogy a muki becsukta a könyvet, a 
nyugágyra tette és elballagott. Feléjük nem nézett. 

— Szerintem kérjük el Isabelle néni legnagyobb húsdarálóját — 
mondta Mohi, amikor összeült a csapat. A muki már negyed- 
órája elment, de ha itt hagyta a holmiját, nyilván visszajön. 

— Szerintem ne — mondta Pi. — Egyáltalán nem biztos, hogy a 
kiskölyköket nézte. 

A többiek bólogattak vagy a fejüket csóválták, szemlátomást 
arra reagált mindenki, hogy a muki shindy-e. Lehet, hogy rajta 
kívül senkinek nem tűnt föl, amit Mohi akaratlanul közölt ve- 
lük? Járt a panzió konyhájában. Ők még a közelében se voltak, 
de Mohi igen, hiszen tudja, hogy Isabelle néninek több húsda- 
rálója van. 

— Fogadjunk — mondta Mohi. — Szerintem a krapek gyereke- 
ket bámulni jár ide, mert bulldogjelölt! 

— Miii?! 

Mohi előrelendítette az öklét, ami pontosan a vele szemben 
ülő Niala orra előtt egy milliméterrel állt meg. 

— Be fogom törni az orrát! 

Niala meg se rezzent, nagyon jók az idegei. 

— Csillapodj, kérlek — mondta Pi. — Biztosra kell mennünk. 
Akárhova nézhetett a pasi. Az is lehet, hogy csak elgondolko- 
dott a könyvön, vagy hogy ilyen lassan olvas. 

— Fogadjunk tízezer euróba — mondta Mohi csípőre tett kéz- 
zel. 

— Nincs is tízezer euród — szólt Nimby az ajtóból. A kocsiban 
gyűltek össze, mert odakint túl világos van, semmi nem látszik 
a fényképezőgép képernyőjén. 

— De nem is fogok veszíteni! 

Pi mosolygott. — Nos, nekem sincs tízezer euróm, úgyhogy 
nem fogadhatunk. Inkább gondoljuk ki, hogy szerezhetnénk bi- 
zonyosságot. 

— Abban az irányban csak ez a két gyerek volt? — kérdezte 
Nimby. 

— Azt hiszem -— felelte Angéligue. 

— Akkor én kételkedem. Ezek túl kicsik ahhoz, hogy érdekel- 
jék a hapsit. 

— Ne légy biztos ebben — csóválta fejét Pi. — A bűnügyi tudó- 
sításokból azt látom, hogy ezeknél nemigen van alsó korhatár. 


Néhány pillanatig csendben emésztették a hallottakat. Kissy 
érezte, hogy elönti valami jeges düh. 

— Kapjuk el — mondta. — Szerezzünk bizonyosságot és törjük 
ki a nyakát! 


Pár perc alatt eldöntötték, mit tegyenek. Fogták az egész cók- 
mókjukat és átköltöztek a pofa nyugágya fölé, úgy húsz méter- 
re, így is elvesznek a strandolók tömegében. 

— Ott jön — szólalt meg Niala, miközben leterítették a ponyvá- 
jukat. — Észak felől. 

Néhány perc múlva a pofa visszaért a nyugágyához. Hűtöőtás- 
ka volt a kezében, az övékhez hasonló, csak nem piros, hanem 
kék. Helyet foglalt, kivett egy üveget és iddogálni kezdett. 

A következő órában mindig máshol foglaltak el különböző 
megfigyelőállásokat, hogy kilessék, hova néz a könyve fölött. 
Kissy és Niala például elhelyezkedett valamivel lejjebb, s el- 
mélyült beszélgetésbe merültek, közben őt lesve. 

Egy óra múlva, tizenegy körül Sylvie csomagolni kezdett. 
Nimby javasolta, hogy adjanak neki nicket, éspedig Sheila és 
Cindy hagyományát folytatva női nevet. Az azért is jó, mert így 
biztos nem hívják, tehát akár a füle hallatára is beszélhetnek ró- 
la. Éppen azt gyakorolták, hogy kell beszélni egy pasiról a 
francia nyelv nőnemű névelőit, névmásait és jelzőit használva, 
amikor Sylvie induláshoz készülődött. Pi villámgyorsan indult 
a kocsihoz, megbeszélték, hogy ha Sylvie járművel van, akkor 
a többieket is itthagyva követi. Muszáj megtudniuk, hol lakik, a 
hatalmas tengerparton, millió ember között soha nem találják 
meg többé. 

Kissy, Martin és Nimby felöltözött a fürdőruhára, aztán elin- 
dultak abba az irányba, amerről Sylvie jött a hűtőtáskával, szép 
lassan, hogy majd megelőzze őket. A többiek vártak, hátha 
másfelé indul. 

Ugyanarra indult, észak felé. Kissy telefonált Pinek, aki már 
kiállt a kikötői parkolóból, s most megindult északnak az or- 
szágúton, a boulevard d" Alsace-Lorraine-en. Martin Nialát hív- 
ta, aki a többiekkel átvágott a parti fasoron és gyalog indult 
ugyanarra. Közel voltak egymáshoz, Kissy látta, amint Pi lefé- 
kez a lányok mellett, Niala fölrántja a tolóajtót, beugrik, a töb- 
biek föladogatják neki a holmit, aztán ők is beszállnak, és a ko- 


csi már indul is. Aztán elhaladtak mellettük és Sylvie mellett, 
aki vidáman gyalogolt a járdán. Pi valamivel távolabb leállt és 
csevegni kezdett valakivel mobilon, látták, amikor utolérték a 
kocsit. Nyilvánvaló, hogy nem beszél senkivel, csak újszerűb- 
ben álcázza magát, mint a régi filmekben, ahol a zsaruk mindig 
fölnyitották a motorháztetőt, aztán amikor a gengszter elhajtott 
mellettük, lecsapták, beugrottak és utána. 

Ez már a város vége volt, még egy szerpentinutca indul az or- 
szágútról, aztán az hamarosan kifut a városból; a hegy túloldala 
már Eze-Bord de Mer. 

Sylvie a vasúti kereszteződés után pár lépéssel benyitott egy 
kertkapun. Kissyék megszaporázták lépteiket, beültek a mikro- 
buszba, és Pi lassan elindult a szerpentinen. 

— Oké — mondta Niala. — Cartier-panzió. Jeanék megmondják, 
hogy hívják az ürgét, honnan jött és meddig foglalt szobát. Állj 
meg valahol, bemegyek és megkérdezem. 

— Nem fognak kérdezősködni? — vetette közbe Angéligue. 

— De. Majd leszerelem. Beletelik egypár percbe. 

Végül is tíz perc lett; ők addig terveket szövögettek Sylvie le- 
leplezésére, de szóba került a szombat este is. Reggel Blanche- 
ék azt mondták, szombat este mindenki öltözzön elegánsan, ün- 
nepelnek. Többet nem mondtak, Blanche bement a rendelőbe 
lezárni az ügyeket és átadni a helyettesének, Georges pedig 
Cap d" Ailbe egy barátjához, festenek vagy tapétáznak vagy va- 
lami ilyesmit. A hír még Nialát is váratlanul érte, csak Angé- 
ligue-nek jutott eszébe megkérdezni, hogy mennyire legyenek 
elegánsak. Kisestélyi nem kell, volt a felelet, és vegyék figye- 
lembe az időjárást. Megnézték a neten, egész héten nyári verő- 
fény, felhő legfeljebb mutatóba, eső semmiképpen, harminc- 
harmincöt fok. 

Általában úgy szokott lenni, hogy a fiúk egy legyintéssel el- 
intézik az elegáns öltözéket, nekik elég egy ing és egy rendes 
nadrág, a lányoknak viszont muszáj új ruhát venniük. Most for- 
dítva volt. Ők lányok mind csomagoltak alkalmibb ruhát is, a 
fiúknak ez eszébe se jutott. Ő majd fölveszi a barackszínű ru- 
háját, Chantal pedig a halványzöldet, amiket Mohival együtt 
vettek. Angéligue-nek van egy piros ruhája. Niala nem problé- 
ma, neki az egész ruhatára itt van. Mohi szokása szerint vállat 
vont, van hosszú nadrágja, szandálja, blúza, mindene van. Mi- 


lyen jó, gondolta Kissy, hogy ésszel vásároltak. Talán arra is rá 
lehet venni, hogy a hajpántot föltegye. Csak akkor volt rajta, 
amikor jöttek. 

A fiúk viszont kénytelenek lesznek inget venni, mert nem 
hoztak magukkal semmi ilyesmit. Nimbynek nadrágra is be 
kell ruháznia. Pi úgy döntött, megkérdezi Georges-ot, ő miben 
lesz, mert inge van, de nadrágja neki sincs, viszont egy komp- 
lett öltönyt nem szívesen venne meg, főleg ha a zakót nem is 
viseli szombaton. 

— A tartalék tőkénkből futja — mondta Martin. 

— Biztosan, de Párizsban is van egy öltönyöm meg Toulonban 
is — felelte Pi. — Kettő elég, meg haza is kell cipelni. 

— Niala biztos kapásból tud harminc helybelit — mondta An- 
géligue —, akinek hasonló a mérete és kölcsön tud adni egy öl- 
tönyt. 

— Például Roger-nak is hasonló a termete — szólalt meg Mohi 
—, meg Jean-Jacgues-nak, Ninette férjének. Sőt szerintem Joa- 
chim-nek is. Persze még egyiküket se láttam öltönyben, nem 
tudom, van-e nekik. 

— És ezek kicsodák? — kérdezte Nimby epésen. Szólni kellene 
neki, gondolta Kissy, hogy Mohi úgy tanulja Beaulieu-t, mint- 
ha vizsgáznia kellene belőle. De a többiek se vették még észre. 

— Roger az Ninette unokatestvére — felelte Mohi készségesen. 
— Joachim pedig Roger húgának a pasija. 

— De kicsoda Ninette?! — tört ki Nimby. 

— Ej, te is találkoztál vele. Csütörtök reggel az aulában. Ami- 
kor odaértünk, éppen azt mondta: , Megyek most már, Isabelle, 
szervusz." A néni pedig azt felelte: , Szervusz, Ninette." Ebből 
igazán tudhatnád a nevét. 

Kis csend lett, a társaság próbált visszaemlékezni. Kissy nem 
annyira, ő inkább Mohi módszerén tűnődött. Kezdte érteni. 
Mohi elraktároz minden apró információt, akkor is, ha az nem 
kapcsolódik sehova. Valahol, valamikor hallotta, hogy Roger 
unokatestvére Ninette-nek, más alkalommal azt, hogy ki Roger, 
ki Ninette, kik a többiek. Meg hogy milyen kapcsolatban állnak 
egymással, hol laknak, mivel foglalkoznak. Aztán előkerül a 
puzzle egyik fontos darabja, és összeáll valami. Amit most hal- 
lottak, az csak pár töredék, amiknek semmi jelentősége. De mi 


fog összeállni a végére? Beaulieu kicsinyített másolatával a fe- 
jében sétál majd Párizs utcáin? 

A töprengést a kocsiajtó nyílása szakította félbe. Niala behup- 
pant az ülésre. 

— A mi Sylvie-nk dán — újságolta. — A neve K. Hendriksen. 
Így van a vendégkönyvben, azt nem tudják, mit jelent a K. 
Egyedül lakik, hetente fizet, és nem mondta meg, hogy meddig 
marad. Jól beszél franciául. Hát ennyi. 

— Azt tudod, hogy mely napokon fizet? — kérdezte Pi, szinte 
lépésben hajtva a szerpentinen. 

— Hétfő reggel. Ma is fizetett. Úgyhogy jövő hétfőig biztos 
marad. 

— Kivéve ha megérzi, hogy szimatolunk utána és kereket old 
— mondta Nimby. 

— Így van — bólintott Niala. — De ha ügyesek leszünk, akkor 
jó pár évig nem látja viszont az Amalienborgot. 

— Hacsak nem a börtön ablakából — vágta rá Mohi lelkesen. 


Nimby, Martin és Chantal pillanatok alatt kidolgozta a tökéle- 
tes módszert. 

— Meg kell figyelni — mondta Chantal. 

— Meg — felelte Martin. — A panzióval szemben kell kialakíta- 
ni egy leshelyet. 

— Ott a pizzéria — javasolta Nimby. — Senki nem szól semmit, 
ha elüldögélsz félórácskát. Aztán jön és üldögél a következő. 

— Ha pedig elődugja az orrát — folytatta Chantal —, az őr köve- 
ti, és értesíti a többieket. 

— Oké — szólalt meg Niala. — Akkor, Pi, ugorjunk át a félszi- 
getre, légy szíves. 

— Minek? — kérdezte a három tervezgető egyszerre. 

— Hogy beszéljek Francoise-zal. 

— Itt vagyok — mondta Kissy csodálkozva, egy másodpercig 
csakugyan azt hitte, hogy róla van szó. Éppen azon merengett, 
vajon Mohi ismeri-e már Sylvie panziójának alaprajzát, az 
esetleges hátsó kijáratokkal. Holtbiztos. Még nem jártak itt, de 
ő már mindenre képesnek tartja Mohit. Ha most repülőre ülné- 
nek és elutaznának Moszkvába, Mohi egy hét alatt mindent 
megtanulna róla, és bekötött szemmel eltalálna a Vörös tértől 
a... nem jutott eszébe semmilyen más hely Moszkvában. De is- 


merné az összes taxisofőrt, rendőrt, virágárust és persze Putyin 
elnököt. 

Csak később, fokozatosan döbbent rá, hogy Mohi az egész vi- 
lágon egyedül Beaulieu-t térképezi föl ilyen öntudatlan szenve- 
déllyel, mert szerelmes ebbe a helybe, és mindent meg akar je- 
gyezni róla, mert lehet, hogy soha többé nem jöhet ide, vagy 
legjobb esetben nyaranta egy-két hétre. 

Ekkor hallotta meg az igazi nevét és kapta föl a fejét. 

— Nem téged — nevetett Niala. — Francoise Lavalt. Most min- 
den bizonnyal otthon van és ebédet főz. Ő a panzióban dolgo- 
zik, mindent tud a mi Sylvie-nkről, amit az ottaniak tudhatnak. 
Fölteszek neki egypár kérdést, és rögtön okosabbak leszünk. 


A félszigeten még nem jártak, csak annyit tudtak, hogy egy 
Saint-Jean-Cap-Ferrat nevű kisváros van rajta. Ugyanolyannak 
bizonyult, mint Beaulieu: zegzugos hegyi utcák, köztük valósá- 
gos erdőkkel, szebbnél szebb házak, egy nagy kikötő, tele ha- 
jócskákkal, minden sarkon panzió, étterem, vendéglő. Hát igen, 
itt mindenki az idegenforgalomból él. D"Aubissonék is, Nizzá- 
nak a turisták miatt van az országban a második legnagyobb lé- 
giforgalma, Blanche és a kollégái pedig tartanak a rendelőben 
egy csomó kis füzetet a fogászati ellátáshoz szükséges kifejezé- 
sekkel mindenféle nyelven. Nyáron van úgy, hogy hetekig 
egyetlen helybeli se jön, de tömve van a rendelő. 

Francoise Laval a kikötő fölött lakott egy utcácskában, húsz- 
évesforma volt és tényleg az ebédet készítette éppen. A kertben 
töméntelen kisebb-nagyobb gyerek játszadozott, Francoise kis- 
testvérei és azok barátai. 

— Mi lenne — kérdezte Niala pár perccel előbb —, ha körülnéz- 
nétek kicsit a félszigeten? Bocs, de kettesben könnyebben szót 
értünk Francoise-zal. 

Így hát Nialát kitették a háznál, s némi tanakodás után a ko- 
csit is otthagyták a kertben. Gyalog többet látni, még ha nem is 
jut olyan messzire az ember. 

Fölfelé indultak az utcákon, már kitapasztalták, hogy érdemes 
fölmászni a magaslatokra, fentről Beaulieu is valami álomszép, 
nem mintha közelről nem lenne gyönyörű. Talán félmagasságig 
kaptattak föl, onnan már be lehetett látni a kikötőt és mellette a 
Monaco felé kinyújtózó kisebb félszigetet — Saint-Hospice-fok- 


nak hívják, mondta később Niala —, aprócska házakkal, amik 
zöld lombsátorból kandikálnak elő. Körülöttük a tenger min- 
denfelől, arrébb meg a part, Beaulieu tisztán látszik, még Eze-t 
is jól ki lehet venni. Monacót takarja egy hegyfok. Niala már 
említette, hogy valamelyik nap ki akarja vinni őket a tengerre, 
csak le kell küzdeni Georges ösztönös idegenkedését minden 
olyan járműtől, amin nincsenek csűrőlapok. Ezt egyik este 
mondta, vacsora után, mikor a teraszon üldögéltek és nézték 
lent a tengert. A D" Aubisson házaspár is ott volt velük. 

— De hisz remekül vezet — szólalt meg Nimby jámboran -—, 
pedig az autón... 

— Csssss! — szakította félbe Niala. — Én hitettem el vele, hogy 
az autón is vannak csüűrőlapok, csak a szabályok előírják, hogy 
tartani kell a zéró-zéró-zéró magasságot. Azóta nem próbál bu- 
kófordulót csinálni a Renault-val. 

Ezen jót nevettek, Georges is, aki azt mondta, hogy valame- 
lyik nap csakugyan kimennek és megnézik a partot a tengerről. 

— Nektek hajótok is van? — kérdezte Angéligue elismerően. 

Georges legyintett. — Errefelé mindenkinek van hajója. 

Angéligue bólintott, hát igen, végül is nem egy nagy szám itt, 
ha valakinek hajója van. 

— Nekünk éppen ezért nincsen — folytatta Georges váratlanul. 
— Semeddig se tart kölcsönkérni egyet, ha éppen kell, úgyhogy 
fölösleges költeni a fenntartására. 


Úgy tűnt, Saint-Jean-Cap-Ferrat még Beaulieu-nél is drágább 
hely, itt mintha csak milliomosok laktak volna. Vagy itt az át- 
lagember is olyan házban lakott, mint a milliomosok? Nehéz 
lett volna megmondani. De a házak még pazarabbul néztek ki, 
mint Beaulieu-ben, és kizárólag turistákat láttak az utcákon. 
Igaz, nem sokat, s ahogy följebb értek, azok is elfogytak. 

Útközben Nimby megint előhozta régebbi tervét, hogy szer- 
vezetten kellene üldözniük a shindyket. 

— Szerintem ezt kéne tennünk. Alapítani valami szervezetet, 
ami kimondottan shindyvadászattal foglalkozik. Otthon már fi- 
gyeltük őket, ezt még tovább lehetne fejleszteni. 

— Sylvie-t se a neten találtuk — vetette közbe Angéligue. 

— Nem, persze, de a netes shindyket egész másképp kell föl- 
deríteni, és mi már tudunk egy-két trükköt. 


Közben megálltak megint, a panorámát nézték és persze fo- 
tóztak. 

— Nekem van is egypár ötletem — folytatta Nimby. — Lehetne 
írni egypár ravasz kis programot, amik figyelik a szobákban fo- 
lyó beszélgetést és lecsapnak bizonyos dolgokra. Avagy. . . 

Elhallgatott és döbbenten meredt valahová Kissy háta mögé. 
Ő gyorsan megfordult. 

Pi fájdalmas képpel állt fél karral Angéligue-re támaszkodva, 
egyik lábát fölemelve. 

— Azt hiszem, rosszul léptem — nyögte. 

Amíg leültették, Angéligue kifűzte a cipőjét és óvatosan ki- 
szabadította a lábát, Pi elmondta, hogy hátralépett valami kőre, 
és kibicsaklott a bokája. 

— Nem lehet nagy baja — állapította meg, miután megtapogat- 
ta a lábát és Angéligue-re nézett. — Ha rád támaszkodom, biztos 
visszajutunk Lavalékig, aztán majd lesz valahogy. Legföljebb 
te nyomkodod a pedálokat. 

Ebben a pillanatban megcsörrent Mohi telefonja. Az volt a 
szokás, hogy ha a társaság egy része együtt volt és valaki kü- 
lön, akkor ötletszerűen választotta ki, hogy kit hívjon. Niala 
most Mohit hívta, aki néhány rövid mondatban elmondta, mi 
történt, aztán azt, hogy hol vannak, és már le is tette. 

— Azt mondta, hoz segítséget, maradjunk itt. 

Ők is leültek és vártak. Öt perc se telhetett bele, s lentről 
megjelent a viharvert mikrobusz. Ahhoz képest, hogy segítsé- 
get hoz, elég lassan jön, állapította meg Kissy, s egy-két pilla- 
nat múlva meghökkenten látta Niala sárga ruháját a vezetőülé- 
sen. 

— Jézusom — mondta Pi. — Mondjátok, hogy nem Niala vezeti 
a kocsit! 

Senki nem mondta. Már az aranyszőke haj is látszott, aztán a 
gondterhelt kifejezés az arcán. S egyszer csak lefékezett 
mellettük. 

— Angéligue, ugorj be és húzd be a kéziféket — szólt ki az ab- 
lakon. — Én nem bírok vele. 

Mire a szólított fölkelt és megkerülte az autót, az el is kezdett 
gurulni lefelé. Niala megint beindította a motort, visszakecmer- 
gett hozzájuk, Angéligue fölrántotta az ajtót és beugrott a még 


mozgó kocsiba. Az egy hörrenéssel megállt, s Niala egy pilla- 
nat múlva már Pi mellett guggolt a fűben. 

— Eltörted?! — kérdezte olyan hangon, mintha a saját lábát ad- 
ta volna kölcsön a férfinak, aki aztán sérülten hozza vissza. Ő 
is így érezhette, mert mosolyogva felelt. 

— Nem, nem hiszem, hogy eltörtem volna. Nem olyan vészes. 
De te mit művelsz azzal a kocsival? 

— Ezt majd később megvitatjuk. Most megeszed ezt — rántott 
elő egy kis zacskót, amiben gyógyszer és egy vízzel töltött kó- 
lásüveg volt. Pi épp csak megpróbált tiltakozni, de hamar föl- 
hagyott vele. Lenyelt egy tablettát. 

— Oké — mondta Niala. — Ha be tudtok szállni, akkor Ameri- 
kába viszlek orvoshoz. Ti másszatok be hátra, Pi üljön az ajtó- 
hoz. Angéligue mellém, a kézifék miatt. . . 

Niala ellentmondást nem tűrő, gyors rendelkezéseivel egyket- 
tőre bent voltak az autóban. Angéligue habozott a kézifékkel, 
de Niala olyan szigorúan nézett rá — látták a tükörben —, hogy 
gyorsan kiengedte. 

— Úgy — mondta Niala, lassan továbbhajtva az úton. — Most 
már beszélhetünk. Igen, tudom, hogy nem szabad ilyet csinál- 
nom, de azt is, hogy szükség törvényt bont. Francoise nem tud 
vezetni. Te se tudsz, Angéligue. Lavalék közelében senkit se 
ismerek, aki tud vezetni és otthon van. Messzebbre meg hogy 
mentem volna gyalog? Én legalább valamennyire tudok vezet- 
ni... igaz, most először csinálom kint az utcán... de egyszer ezt 
s... el kell kezdeni. . . 

Beszéde szaggatottá vált, mert fölértek az emelkedő tetejére, 
s minden erejére szüksége volt, hogy visszafogja a kocsit. Há- 
tul mindannyian együtt drukkoltak neki. 

A mikrobusz végigdöcögött a hegyen, aztán egy ház előtt 
megállt. Dr. Lester rendelője, hirdette a tábla. Niala leállította a 
motort, Angéligue behúzta a kéziféket, aztán kisegítették Pit és 
ők is kimásztak. Mire elindultak, Niala már bentről jött kifelé 
egy szakállas, fehér köpenyes férfival. 

— Mi történt? — kérdezte az furcsa kiejtéssel. — Megsértetted 
lábat? Gyere, támaszkodjad rám. Bemegyünk és megnézek. 

Niala azt mondta, Amerikába viszi orvoshoz, és így is volt. A 
rendelő tele volt amerikai város- és tájképekkel, néhány helyet 
Kissy is fölismert: a Grand Canyont, a Szabadság-szobrot, a 


Golden Gate-et. Volt vagy egy tucat kép felhőkarcolók erdejé- 
vel, neki azok mind egyformák. Egy nagy, fekete keretbe fog- 
lalt fotó a World Trade Center ikertornyait ábrázolta, alatta kis 
asztalkán virágcsokor, mintha egy elhunyt rokon arcképe vol- 
na. 

— Jól van — mondta a doktor. — Ide üld le és mutasd nekem lá- 
bat. Rossz helyre lépted? 

— Igen — mondta Pi komoly arccal, s amíg a doktor elfordult 
egy pillanatra, rosszallóan nézett rájuk. Igaza van, nem illik vi- 
gyorogni a beszédén. — Azt hiszem, valami köre léptem. 

A doki hirtelen megfordult és szigorúan Pire meredt. 

— Elhoztad követ? 

Meghökkenve néztek rá mindannyian, kivéve Nialát, aki 
megcsóválta a fejét. 

— Ugyan már, Bill. Majd ha fehér lesz a szakállad, akkor el- 
játszhatod a vén dokit, aki hülyeségeket kérdez. 

Az orvos nevetett és szemügyre vette Pi lábát, aztán tapogatni 
kezdte. 

— Jó, jó. De te is tudsz, ha beteg mosolyogja, már nem is fájik 
annyira. Ezt játszottam öreg Giscard bácsinak télen. Bocsánat — 
mondta, mert Pi fölszisszent a nyomkodásra. — Nagy hullám 
meglökte csónakját, borulta neki korlátra és ütötte fejet. Mon- 
dok neki: elhoztad korlátot? Nézi rám ekkora szemeket — a do- 
ki legalább fél métert mutatott a két kezével —, én meg mondok 
neki: mert ha csak hullámot hoztad, az nekem nem elég! 

A csapat jót nevetett. 

— Lábnak semmi baja, szerintem — mondta aztán Bill. — De 
akarok hallani másik doki véleményét. Jó? Gyere át másik szo- 
bába, megkérdezünk. 

Pi átbicegett a másik szobába, közben alighanem benne is fel- 
ötlött, hogy miért nem jöhet oda az a doki. De a szobában nem 
volt senki, csak egy csomó nagy gép. 

— [Ide üld le — segített az orvos. — Lábat ide fémlapra. Másik 
dokit Röntgen dokinak hívnak. Mikor szólom, tartod lábat 
egész mozzantalanul. Helyes? Ti most kimentek. 

Gyorsan kisereglettek az előző szobába. 

— Miért kellett kijönnünk? — csodálkozott Mohi. 

— Hogy ne kapjunk sugárdózist — felelte Angéligue. — A rönt- 
gensugárzás veszélyes, csak akkor tesznek ki neki valakit, ha 


muszáj. A dokinak is van egy sugárvédő kalitkája, ahova ilyen- 
kor bebújik. 

— Te bent maradhattál volna — mondta Nimby. 

— Én? Miért? 

— Csillagász vagy, hozzászoktál. A csillagok erős röntgensu- 
gárzást bocsátanak ki, nem? 

— De... — mondta Angéligue, szemlátomást nem tudva eldön- 
teni, hogy a fiú komolyan beszél-e. 

Már nyílt is az ajtó. 

— Ez kész — szólt ki Bill. — Segítem neked visszajönni rende- 
lőbe, jó? Pár perc kell gépnek, előhívni képet. Ti lakjátok 
Beaulieu-ben? 

— Most igen — felelték. 

—Jó. Ha nem törted el semmit, akkor bekötök, kapod rá 
gyógyszert és három napig nem használsz lábat. Ha fájik vagy 
kiabál, szóljad Versini dokinak. 

— És ha eltörte, akkor megragasztod? — érdeklődött Mohi. 

— Meg, meg — mosolygott az orvos —, de úgyis nem törte se- 
hol. Ha nagyon jól van és nem fájik semmit, nem muszáj kivár- 
ni három napot. De erőltetést nem szabad. Semmi sziklamá- 
szás, nem ugrod ejtőernyővel, és nem is úszhatod. Vízbe menni 
szabad, csak lábtempóval vigyázzad. Megnézem képet. 

Kissy csendes vigyorral figyelte, ahogy Mohi úgy néz a távo- 
zó orvos után, mint aki sok év után viszontlát egy régi jó bará- 
tot. 

— Hogy került ide? — kérdezte közben Angéligue Nialától. 

— Egyetem után idejött nyaralni, aztán itt maradt egy lány 
miatt. Aki egyébként rokonom. 

— Ki az? — nézett rá Mohi. 

— Marie-nak hívják, nem ismeritek. 

Kissyn átfutott a gondolat: biztos, hogy Mohi sem ismeri? . . . 

— Igaz is, Marie merre van? — fordult Niala a visszatérő or- 
voshoz. 

— Gyógykezelje beteget házában. Jól van, nem törted lábat, 
meheted haza. Nem felejtesz utasítást? Kösz — vette át Pitől a 
társadalombiztosítási kártyáját, és gyorsan elintézte az admi- 
nisztrációt. 

— Ugye autót vezethet? — kérdezte Angéligue, egy oldalpillan- 
tást vetve Nialára. 


— Autót? Szó nincsen róla. Pihenje lábat! — mondta az orvos 
szigorúan, és kitámogatta Pit a kocsiig. Aztán homlokráncolva 
figyelte, hogy Niala a volán mögé telepszik. 

— Te már kaptad vezetői engedélyt? — érdeklődött. 

Niala dühösen bevágta a kocsiajtót. 

— Szórakozol velem, Bill?! Ha azt hiszed, olyan könnyű ne- 
kem elvezetni ezt a dögnehéz kocsit, hát nagyon tévedsz, de én 
vagyok az egyetlen, aki ért hozzá, és még három kilométer ha- 
záig. 

Az orvos lehajtotta fejét. 

— Értek. Kicsit várjad, Nicole. Én nem hagyhatok itt rendelőt, 
de szólom Jean-Paulnak. Hazavigye titeket, jó? 

Niala bólintott, remegve a felindulástól, szólni se tudott. Re- 
mélhetőleg nem sírja el magát, gondolta Kissy. Szegényen 
most jön ki az idegfeszültség Pi sérülése miatt. Meg a vezetés 
miatt is. Elég nehezen vette a kanyarokat idefelé, pedig majd- 
nem egyenes volt az út, otthon Beaulieu-ben igazi kanyarok is 
vannak, meg ott az országút forgalma. Biztos megbirkózna ve- 
le, egyesben persze, de pattanásig feszült idegekkel. 

Niala sóhajtott egy hatalmasat, aztán kinyújtotta bal kezét az 
ablakon. Az orvos egy pillanatra a markába fogta. 

— Thanks for all, Bill. 

— You re welcome, Nicole. 

Niala elfordította a kulcsot, beletaposott a pedálokba — ő, Kis- 
sy még mindig nem tudja, hogy melyik mire való —, és a kivén- 
hedt mikrobusz meglódult. 

Lassan csorogtak végig az úton, hallgatagon. Niala a vezetés- 
re összpontosított, ők pedig nem kérdezték meg, hogy miért 
hajtottak el, ha egyszer az orvos szól annak a Jean-Paulnak. 

Pár perc után gyalogos alak jött szembe velük a kocsiút köze- 
pén. Kissy riadtan ismerte föl a rendőregyenruhát. Ha ez most 
elkapja őket... 

Niala megállt a rendőr előtt, Angéligue behúzta a kéziféket, a 
rendőr pedig bedugta a fejét az ablakon. Végignézett rajtuk. 
Kissy csodálkozva látta, hogy a mellette ülő Mohi hogy húzza 
össze magát egyre kisebbre, igyekezve láthatatlanná válni. Va- 
lószínűleg nincsenek jó tapasztalatai a rendőrökkel, hát persze, 
honnan is lennének. Alighanem sok időt töltött már el azzal, 
hogy előlük bujkált. 


— No — mondta a rendőr, visszatekintve a kicsit még fújtató 
Nialára —, hát veletek meg mi történt? Lester doki hablatyolt 
valamit rólad, de a felét se értettem. 

Kissy megkönnyebbült, tehát a rendőr Jean-Paul. Akkor Nia- 
la azért hajtott tovább, mert tudta, hogy erről fog jönni. 

— Hadd ne tartsak mesedélelőttöt, Jean-Paul. Ugorj be és ve- 
zesd a csotrogányt, én meg hátramegyek. 

— Jól van, de aztán nekem vissza kell mennem az őrsre. 

— Hát majd visszamész — fortyant föl Niala. — Marad ott még 
egy csomó naplopó, aki útbaigazítja a turistákat. A fékezések- 
kel majd vigyázz, mert Pinek fáj a lába. 

Közben kimászott az ülésből és hátrajött. Martin és Nimby 
egyszerre ugrott föl, hogy átadja a helyét. Niala biccentett kö- 
szönetül és lerogyott Martin helyére, aki leült a földre. Jean- 
Paul beszállt és indított. Niala csak akkor szólalt meg, amikor 
már rendes sebességgel haladt a kocsi. 

— Ne haragudjatok. Azt hiszem, kiborultam kicsit. Eddig csak 
úgy vezettem, mint Mike az ET-ből, garázsból ki, garázsba 
be... és nem ezt a hatalmas szörnyeteget. Örülök, hogy nem 
kell fölmásznom vele a hegyre meg átevickélnem a főúton. 

— Nem haragszunk — mondta Angéligue őszintén. — Csodála- 
tosan csináltad. Én pedig ősszel beiratkozom egy autósiskolá- 
ba. 


Csak amikor hazaértek és a rendőr már el is ment, akkor tudták 
meg, hogy majdnem a nagybátyja Nialának. Mathieu bácsi, a 
mikrobusz tulajdonosa Blanche féltestvére, ugyanaz az apjuk. 
Jean-Paul pedig Mathieu féltestvére: ugyanaz az anyjuk. 
Blanche meg Jean-Paul ilyenformán semmiféle vérrokonság- 
ban nincs egymással, de mégis afféle testvérekként tartják szá- 
mon egymást. Jean-Paul édestestvére az a bizonyos Marie, Les- 
ter doktor felesége és egyben asszisztense. 

Mindezt Niala a nappaliban magyarázta el, miután kényelem- 
be helyezték Pit és a lábát. 

— Akkor már csak azt mondd meg -— szólalt meg Mohi —, hogy 
ki árulja a dinnyét a strand mellett. 

Mindenki értetlenül nézett rá, a kérdésnek az égvilágon sem- 
mi értelme nem volt. Niala is furcsálkodva nézte Mohit, de az ő 
arcán egész más látszott. 


— Hogy jutott ez most eszedbe? 

— Csak úgy. Mintha ennek köze lenne Jean-Paulhoz, de nem 
tudom, micsoda. 

— Igen... köze van hozzá. A dinnyét Pierre Dubarry árulja, 
Joséphine öccse. Joséphine pedig Jacguot felesége, aki. . . 

— Ó, így már tudom — derült föl Mohi arca, miközben nekik 
többieknek halvány fogalmuk se volt az egészről. — Csak az 
nem volt világos, hogy ez melyik Joséphine. 

Kissyt hihetetlenül szórakoztatta a dolog. Tisztára olyan volt, 
mintha Mohival együtt becsöppentek volna egy sokszereplős 
szappanoperába az ezredik résznél, és Mohi már az ezeregye- 
diknél világosan tudná, hogy ki kinek a kije, miközben ő még 
odáig se jutott el, hogy a főszereplők arcát össze tudja kapcsol- 
ni a nevükkel. S ahogy nézte Niala töprengő arcát, látta rajta, 
hogy most végre neki is kezd szemet szúrni a dolog, amit ő, 
Kissy már jó ideje megfigyelt Mohin. 

— Tulajdonképpen honnan tudsz te ilyen dolgokat? 

— Nem tudom — nézett rá az kicsit ijedten. — Valaki említette, 
de nem emlékszem. 

— Mi anyáékkal biztos nem. Minket nem érdekel, hogy ki ki- 
vel bújik ágyba. 

Kissy meglepődött, eddig valami rokonságra tippelt. Eszerint 
ez a Joséphine ágyba bújt Jean-Paullal? Nem kérdezi meg, mert 
letorkolják, hogy ugyan már, Catherine bújt ágyba Albert-rel 
vagy Maurice Alexandrával, és rejtély marad, hogy azok kicso- 
dák. Sokkal szórakoztatóbb így, hogy nem ért semmit. 

— De akkor se tudom - bizonygatta Mohi elszontyolodva. 

— Jaj, ne ess kétségbe — mondta Niala gyorsan, látva, hogy a 
kicsi azt hiszi, valami rossz fát tett a tűzre. — Csak meglepett a 
dolog, de nincs abban semmi rossz, ha ilyen dolgokról is tudsz. 
Csak az érintettek előtt ne szellőztesd, zavarba jönnének. 

— Én sejtem, honnan tudja ezt Mohi — szólt közbe Kissy. Úgy 
lószínű, hogy valamikor elmentek mellettünk valakik, akik er- 
ről beszéltek. Mi azonnal elfelejtettük, mert nem ismerjük a 
szereplőket, nekünk nem jelentett semmit. De Mohi mindent 
megjegyez, és összerakja. Bámulatra méltó emlékezőtehetsége 
van. 


Niala komoly arccal nézte a kislányt, aki zavartan fészkelő- 
dött a fotelban. 

— Tényleg? 

— Lehet — felelte az. — Nem tudom. Elég jól kiismerem ma- 
gam nálatok... de... azt hittem, a többiek is... 

Kissy az ajkába harapott. Ők?! Hisz lövésük sincsen azokról 
az emberekről, helyekről, eseményekről, amiket ők magától ér- 
tetődőnek tekintenek. 

— Ki Gérard Parmentier? — kérdezte Niala hirtelen, de nem 
amolyan vizsgáztató hangon, hanem szinte simogatva, mint 
amikor egy kiskutyát dicsér meg az ember. 

Mohi félszegen elmosolyodott. — Az az öreg bácsi, aki min- 
dig micisapkát hord és egy fekete biciklin jár. Marióék tőle vet- 
ték meg az egyik telket, amin a panzió áll, és a szőlője Bourri- 
donéké mellett van a hegyen. A felesége Augustin Claudel lá- 
nya volt, cseléd Rothschildéknál, de tíz éve nem él már. Ami- 
kor megszülettél, kaptál tőlük száz eurót, azazhogy frankot, 
amit betettek a nevedre nyitott bankszámlára. A télen a bácsi 
beteg volt és te mindennap jártál hozzá. Ő tanította meg 
Blanche-ot kosarat fonni, a felesége pedig többször becsem- 
pészte magával a Rothschild-villába, odaát a félszigeten. Am- 
úgy pék volt, de később gazdálkodásba fogott, és rengeteg pén- 
ze van, amit senki se tud, hogy ki fog örökölni, mert gyereke 
nincsen. 

Nialának egyre gyanúsabban csillogott a szeme, ahogy hall- 
gatta az egyre folyékonyabban, magabiztosabban csengő kis- 
előadást. Igen, erre az öregre Kissy is emlékezett, minden reg- 
gel találkoznak vele, amikor lemennek a partra, ő azt mondja, 
jó reggelt, Nicole, Niala meg azt, jó reggelt, Gérard bácsi. És 
az ií5 rémlett, hogy pék volt, mintha Blanche említette volna. 
De ennyi mindent ő képtelen lenne fölidézni róla. 

Csend volt. Aztán Niala megint kérdezett, egészen halkan. 

— Ki Annabelle néni? 

— Ó, az könnyű — felelte Mohi, de a hangjából is, az arcáról is 
hiányzott a vidámság. — Mathieu bácsi feleségének a testvére. 
Ott lakik fönt a hegyen, abban a házban, aminek világoskékek 
az ablakpárkányai. Elvált, van két fia, az egyik polgármester 
valahol nyugaton. A volt férjének gumigyára van. A néni szer- 


kesztő a nizzai tévénél, és nagyszerűen főz. De mi még nem ta- 
lálkoztunk vele, mert most Bordeaux-ban forgat. 

Niala csak hallgatta Mohi magabiztos elbeszélését, és most 
már csakugyan végigcsordult egy könnycsepp az arcán. Észre 
se vette, csak nézte, nézte Mohit, és Kissy érezte: nem azon ha- 
tódott meg, hogy Mohinak ilyen jó a memóriája. 

Nem, Niala először mélységesen elkeseredett, s csak azután, 
apránként kezdett benne testet ölteni mindaz, ami később a tű- 
zijátékhoz vezetett, s alapjaiban változtatta meg mindannyiuk 
világképét. 

Amikor Kissy megtudta mindezt, meg kellett állapítania, 
hogy Niala intelligenciája magasan az övé fölött szárnyal. Neki 
akkor csak az járt a fejében, milyen kár, hogy Mohi ezzel a ra- 
gyogó eszével csak kallódik, félig-meddig utcagyerek. Ha jobb 
körülmények közé csöppen, akármi lehetne belőle. 


Otthon ebédeltek ezen a napon, hiszen Pi nem mászkálhatott. A 
panzió konyhájáról hozattak, Jeanne szolgálta föl. Neki is sze- 
met szúrt Niala szokatlan csendessége, sőt ez már több volt, 
mint csendesség, Niala úgy kóválygott, mint akit fejbe vertek. 
Meg is kérdezte őt, Kissyt, persze nem szavakkal, csak egypár 
grimasszal és szemvillanással. Csak egy , fogalmam sincs" 
vállvonással tudott felelni. 

De aztán csak megélénkült valahogy, amikor faggatni kezd- 
ték, hogy mit beszélt Francoise Lavallal. Bár Kissynek olyan 
érzése volt, hogy úgy kényszeríti magát, hogy ne arra figyeljen, 
ami annyira foglalkoztatja. 

— Nos — kezdte —, először is kifaggattam az emberünkről, és 
elmondta, amit tud. A muki strandra jár meg kirándul, érdeklő- 
dött a helyi nevezetességek iránt, megnézte a Kérylos-villát, 
ami nálunk is tervbe van véve, és szeret csatangolni a hegyek- 
ben. Egyedül érkezett, most jár először a Cőte d" Azurön. Én 
pedig elmondtam neki, hogy mivel gyanúsítjuk a pasast. Elég- 
gé fölháborodott, de értelmes lány, tudja, mi a különbség gyanú 
és bizonyosság között, és azt is tudja, hogy ha bizonyíték nél- 
kül bármivel megvádolja a pofát, vagy akár csak sejteti a gya- 
núját, akkor szerencsésnek érezheti magát, ha csak kirúgják. 
Úgyhogy tartja a száját és figyeli a hapsit. 

— És mi addig mit csinálunk? — kérdezte Nimby. 


— Hát arra igazán nem volt időm — sóhajtott Niala —, hogy ezt 
kitaláljam. 

— Én megmondom -— szólalt meg Pi. — Semmit. Várunk. Most 
Francoise Laval van gólhelyzetben. 

— Meglátjátok — álmodozott Martin —, Francoise hamarosan 
belép majd a középső mezőre és azt mondja: Jumanji! 

— Vagy föltépi az ablakot — tette hozzá Chantal —, és kiüvölti 
a viharba: Mag-da-lé-na! 

Francoise Laval egyiket sem tette — nem is biztos, hogy látta 
ezt a két filmet —, de meglepően hamar jelentkezett, alig félórá- 
val azután, hogy megkezdte műszakját. Blanche alig öt perccel 
előbb ért haza, meghallgatta az aznap történtek elbeszélését és 
kifejezte együttérzését Pi lába miatt. 

— Én — vette föl a telefont Niala. Mindig így vette föl, mert ez 
bemutatkozásnak számít — elvégre ő csakugyan ő —, de ha vala- 
ki mellétárcsáz, azzal fölösleges közölni, hogy ki lakik itt. 

Ahogy meghallotta a hívó hangját, lenyomta a kihangosítót. 

— .. igazad volt, Nicole. El kell kapni ezt a disznót! 

— Francoise! Csillapodj le és mondd el összefüggően! 

Az elbeszélés jóval hosszabb és csapongóbb volt, mint a ben- 
ne levő tartalom, de végül összerakták, hogy mi történt. Az 
egyik szoba ajtajából Francoise azt látta, hogy Sylvie fölemeli 
az ott lakó japán házaspár kislányának szoknyáját, és beku- 
kucskál alá, vagy csak megpróbálja, ezt nem lehetett tudni. A 
kislány mond neki valamit, amit Francoise nem hallott, és el- 
szalad. Sylvie ezután vidáman elsétál a másik irányba. 

Francoise persze rendőrt szeretett volna hívni, de megmagya- 
rázták neki, hogy a bíróságon az ő szava állna szemben a pasa- 
séval. Bizonyítékok nélkül semmit sem tehetnek. 

Mikor letették, Blanche megjegyezte: 

— Óvatosnak kell lennetek Francoise-zal. Túl könnyen elra- 
gadja a képzelete. 

Ezzel Niala is egyetértett. Úgy döntöttek, egyelőre félreteszik 
a Sylvie-ügyet, túl kevés a konkrétum, úgyszólván a semmire 
alapozva gyanúsítják. Inkább megbeszélték a fiúk ruhavásárlá- 
sát. Nimby és Martin holnap elmegy és megveszi, ami kell; se- 
gítségre nincs szükségük, jó párszor elmentek már a ruhaüzlet 
előtt, odatalálnak. Pi pedig kölcsönöz egy öltönyt. Nem kellett 
megvárni Georges hazatértét, Blanche tudta, hogy a férje öl- 


tönyben lesz, a zakót is fölveszi, de nyakkendőt persze nem. 
Munka közben állandóan nyakkendőt kell hordania, a szabad- 
sága alatt csak akkor veszi föl, ha elengedhetetlen. Ez a viselet 
Pinek is megfelelt, úgyhogy Blanche fölhívott valakit és köl- 
csönkért egy öltönyt. 

Amikor letették a telefont, Niala odalépett a kanapén üldögé- 
lő Mohihoz, tűnődve nézte egy pillanatig, aztán leült mellé. 

— Kivel beszélt most anya? — kérdezte csöndesen. 

Mohi elmosolyodott. Egész más volt az arca, mint amikor vi- 
gyorog. Ez mosoly volt, barátságos, szelíd mosoly. 

— Jean-Francois Serrault-val. Borász, fönt lakik a hegyen, és 
sántít az egyik lábára. A felesége Gérard Parmentier unokahú- 
ga, van egy ötéves fiuk, akinek állítólag egy német, olasz vagy 
amerikai turista az apja, aszerint, hogy éppen ki köszörült raj- 
tuk a nyelvét. Pedig két éve Jean-Francois nyomatékosan meg- 
kérte Guillaume Duchamp-t, hogy hagyják őket békén, olyan 
nyomatékosan, hogy Guillaume kórházba került, Jean-Fran- 
c01s-nak pedig fizetnie kellett, hogy le ne csukják. 

Blanche csodálkozva hallgatta. 

— Honnan tudsz te ilyeneket? 

Hosszú idővel később Kissy kimondottan sajnálta, hogy nem 
volt bekapcsolva semmilyen hangrögzítő eszköz. Meg mert 
volna esküdni, hogy Blanche-nak ennél a kérdésnél elcsuklott a 
hangja a meghatottságtól. De Blanche maga azt állította, hogy 
nem hatódott meg, csak meglepődött. Persze végül is mindegy. 
Később adódott még éppen elég alkalma, hogy meghatódjon. 

— Csak úgy fölcsipegettem — mondta Mohi. — Ezt-azt beszél- 
nek az emberek, én pedig meghallom. Azt például éppen teg- 
nap éjjel hallottam, hogy Serrault-ékról mit pletykálnak. 

— És hol? 

— A panzió kapujában — bökte ki Mohi kis habozás után. — 
Ketten beszélgettek, de nem mondom meg, kik voltak. 

— Nem baj — mondta Blanche. — Maradjunk annál az egyszerű 
föltételezésnél, hogy Jeanne már megint a kapuban csacsogott 
Anne Perrinnel. De te nem lehettél a szobádban, ha onnan hal- 
lottad őket. 

Mohi megvonta a vállát és nem felelt. 

— Ugyan, Mohi — mosolygott Blanche. — Nem kell elszámol- 
nod vele, hogy merre jársz. 


— Jól van... szóval azon a nagy fán ültem a kapu fölött. 

— Tölgyfa — dünnyögte Niala. 

— Szeretek a fákon üldögélni, bár nappal nemigen jut rá időm. 
Éjjel, ha nem tudok aludni, kimegyek és fölmászom valamelyik 
fára. 

Kissy teljesen el volt képedve, erről sejtelme se volt. Még azt 
se tudta, hogy Mohi szeret vagy egyáltalán tud fára mászni. 

— Hát persze — szólalt meg Niala. — Valamelyik nap ebéd előtt 
éppen akkor találkoztunk, amikor lemásztál az almafáról. Azt 
mondtad, isteni onnan a kilátás. . . 

— Te pedig azt felelted, tudod, te is ültél már odafönn. 

— Még én is ültem kislánykoromban a fáinkon — nevetett 
Blanche. — Volt úgy, hogy Georges-zsal együtt, mert rokonai 
éltek itt, és hozzájuk járt nyaralni. 

Niala egyre csak Mohit nézte, nagyon gondolkodva valamin. 
Egyszer csak megkérdezte: 

— Mohi, te ugye nem a nevelőszüleid nevét viseled? 

— Nem hát — ütődött meg ez —, miért? 

— Honnan kaptad a Bohringer nevet? 

— Nem tudom. Azt hiszem, a nővérek adták a kórházban. De 
hogy jut ez most... 

Niala fölpattant és járkálni kezdett. 

— Csak elképzeltelek, ahogy ülsz a fán... és eszembe jutott 
egy kislány egy filmben, aki szintén ül a fán és figyeli a felnőt- 
teket. Egy fiú is ül mellette, aki nyaralni jött oda, akárcsak apa, 
amikor ti ültetek a fán — nézett anyjára. — És nevek jutottak 
eszembe. Ismeritek a filmet? 

Mindenki kutatott az emlékeiben. 

— Amerikai? — kérdezte Pi. 

— Francia. Bár készült egy amerikai feldolgozás is, abban az 
Alaszka-beli Thora Birch játssza a kislányt. A francia változat- 
ban Guedj. — Megállt Mohi előtt és jelentőségteljesen nézett rá. 
— Vanessa Guedj. A férfi főszereplő pedig... Richard Bohrin- 
ger. 

— Hát persze — bólintott Blanche. — Mi is a címe... a falu ne- 
ve, ahol játszódik, ha jól emlékszem. 

— Igen, csak tettek elé egy névelőt. A nagy út. Hubert rendez- 
te, aki A cigánylányt is. — Niala elnevette magát. — Ha annak a 


nővérnek, aki elnevezett téged, az lett volna a kedvenc filmje, 
akkor most Valérie Brasseurnek hívnának. 

Mohi pislogott. 

— Azt akarod mondani, hogy egy filmből kaptam a nevemet? 

— Szerintem onnan. Én a nickemet vettem a kedvenc színé- 
szemről, a nővérke egy újszülöttet nevezett el róla. A kereszt- 
név viszont nem lehetett Richard, nem állt volna jól neked, 
úgyhogy a színész kislány nevét kaptad. 

Niala elmélete negyedóra múlva megdőlt és egy másik elmé- 
letnek adta át a helyét. Megnézték a film és a két színész adata- 
it az IMDB-ben, és kiderült, hogy Vanessa Guedj azon a napon 
ünnepelte huszadik születésnapját, amelyiken Mohi született. 
Innentől vált bizonyossá az összefüggés, ami addig csak sejtés 
volt. De akkor, mondta Niala, másképp történhetett. 

— Akkor még biztos nem volt IMDB - tűnődött -—, de akkor is 
meg lehetett tudni, hogy milyen sztárok születtek az év adott 
napján. A nővérke kiválasztotta Guedjet és megajándékozott a 
keresztnevével. És a legismertebb filmjéből kaptál mellé csa- 
ládnevet. 

Mohi legalább egy centit nőtt ettől a felfedezéstől, mintha az 
derült volna ki, hogy a két filmsztár édesgyermeke. Hát még 
amikor este megnézték a filmet, mert persze hogy megvolt Nia- 
la gyűjteményében, és a társaság megállapította, hogy Mohi és 
Martine, akit Guedj játszik a filmben, sokban hasonlít egymás- 
ra. Külsőre nem, de mindketten energikusak, a saját fejük után 
mennek, nem tisztelnek semmit és nagy a szájuk. 

Csak sokkal később fedezte föl Kissy, hogy van még egy ka- 
pocs a film és a valóság között. A film egy nyaralásról szól, 
ami megváltoztatta több ember életét — s ők is egy olyan nyara- 
lás közben találtak rá a filmre, ami többük életét megváltoztat- 
ta. 

Az utolsó kapcsot, ami összekötötte őt a filmmel, maga Va- 
nessa találta meg sok-sok év múlva, akkoriban, amikor az es- 
küvőjére készült. 


Úgy döntöttek, másnap mennek ki a tengerre. Akkor Pi elüldö- 
gélhet a hajón, nem kell terhelnie a lábát. Amennyit pedig még- 
is mászkálnia kell, ahhoz mankót fog használni: Luigi egyket- 
tőre előkerített egyet a panzió padlásáról, ahol petróleumlám- 


pától a szovjet kitüntetésekig minden megtalálható volt. Pi 
ugyan azt dörmögte, hogy hamarabb rendbe fog jönni a lába, 
mint ahogy megtanul járni ezzel, meg hogy egy bot is elég lett 
volna, sőt az is túlzás, de Isabelle néni csak a fejét rázta. 

— Hallgasson rám, Jourdain úr, ötvenöt éve caplatok ezeken a 
hegyi utakon, láttam én már mindent, ami az embert itt érheti. 
Ha egyszer rosszul lépett, jó darabig vigyázni kell, amíg meg 
nem erősödik a lába. És a bot nem elég. Azzal ugyanúgy rálép, 
az meg nem lenne jó. 

Kissy örömmel vette észre, hogy már sokkal jobban érti a né- 
ni beszédét. Isabelle néni voltaképpen nem tiszta provanszál 
nyelven beszél, tudták meg Nialától, hanem a francia itteni táj- 
szólását keveri a provanszállal és az olasszal, pontosabban a li- 
gurival, mert Mario azt beszéli — vagyis hát közel negyven éve 
él Franciaországban, ma már ő is francia—provanszál—olasz ke- 
veréknyelven beszél. Sőt akad a beszédjükben némi monacói 
is, mert annak a pöttöm országnak van ám saját nyelve, csak 
persze mindenki franciául beszél ott is. De ezek a nyelvek am- 
úgy is annyira hasonlítanak egymásra, hogy nehéz őket szétvá- 
logatni. 

Igen, egész könnyű megérteni. Utánozni már annál nehezebb, 
az embernek fogalma sincsen, mit mondanak ugyanúgy, mint 
Párizsban, mit másképp, és hogyan. Ez csak Mohinak megy re- 
mekül, akinek provanszál beszédét Isabelle néni nagyon meg- 
csodálta, és megkérdezte, hogy sokszor járt-e már ezen a vidé- 
ken. 

— Most először — felelte Mohi. — Még a közelben se jártam 
soha. 

— Tán ösmertél akkor valakit, aki idevaló volt? 

Isabelle néni óvakodott bármit kérdezni Mohi szüleiről — 
D" Aubissonék idejekorán tájékoztatták. 

— Nem, senkit. Isabelle néni volt az első, akit így hallottam 
beszélni. 

— Akkor pedig — jelentette ki a néni megfellebbezhetetlenül — 
te innen származol. Hogy melyik ősöd élhetett itt, azt nem tud- 
hatom, de örököltél tőle valamit. 

Ezt persze senki nem hitte el, a nyelvtudás nem öröklődik, de 
még a nyelvtehetség se. Mohi is így gondolta. 


— Ugyan — mondta, míg lehajtottak a hegyről —, nem örököl- 
tem én semmit senkitől. Szimplán zseniális vagyok, csak úgy 
saját magamtól. 

— De ez nem az egyetlen jó tulajdonságod — nevetett rá Chan- 
tal. 

— Nem hát — vigyorgott vissza Mohi. — A legbüszkébb a sze- 
rénységemre vagyok! 

Így csevegve értek le pár perc alatt a kikötőbe; a kisebbikbe, 
amelyiket Fourminak hívtak, itt parkol a hajójuk. Horgonyoz, 
javította ki Niala Nimbyt. Nem, hanem kikötőzik, felelte a fiú, 
mert ha az autók a parkolóban parkolnak, akkor a hajók a kikö- 
tőben nyilván kikötőznek. 

A Ninette kikötőbakokra volt kikötve kötelekkel, de Niala ki- 
jelentette, hogy tengerésznyelven ezt horgonyzásnak hívják. 

— Tényleg? — kérdezte Chantal. 

— Nem -— derült Niala —, de miért legyen Nimbynek igaza? 

Blanche a parton maradt, hogy eloldja a köteleket, ők pedig 
fölmentek a fedélzetre. Pinek némi bajlódást jelentett a palló, 
de nem sokkal többet, mint a közönséges talajon járni a mankó - 
val. A lényeg az volt, hogy följutott és nem esett vízbe. 

A Ninette kicsi hajó volt, de csak tengeri fogalmak szerint. 
Kényelmesen elfértek a hátsó fedélzeten, és még ott volt a 
négy-öt személyre tervezett kabin. Árboca nem volt, motor haj- 
totta, amit Georges nyomban be is indított, és szép lassan kibal- 
lagott velük a kikötőből. 

Ahogy kihúztak a móló mellett, folyamatosan kattogtak a 
fényképezőgépek. Beaulieu a levegőből, a hegyről és a partról 
is szép volt, de a tengerről talán még szebb. Még jól látták a 
parti pálmafákat, de a hegyi házak már színes kavalkáddá vál- 
toztak. Aztán a kikötő is fehér játékvilággá zsugorodott, és elé- 
jük tárult az öböl. Északon Beaulieu, nyugaton és délen a fél- 
sziget. Valahol messzebb, dél felé a saint-jeani kikötő, de innen 
még nem látszott. 

— Soha nem tudnék itt élni — mondta Angéligue meggyőző- 
déssel. A többiek meghökkenve, már-már sértődötten néztek 
rá, csak D"Aubissonék nem, ők sejthették, mire gondol. — Jaj, 
ne nézzetek így rám. Egyszerűen annyira gyönyörű itt min- 
den... de ahol az ember lakik, az csak egy hely és kész. Ha az 


ember megszokja, a legszebb táj is hétköznapi. Ez pedig túl 
csodálatos ahhoz, hogy kárba vesszen. 

— Értem, mire gondolsz — bólintott Blanche. — Én itt nőttem 
fel, igazán megszoktam. .. de biztosíthatlak, ma is ugyanúgy lá- 
tom a szépségét. Persze nem nézem mindennap, ez igaz. De 
szeretek például kiülni a teraszra és onnan nézni a partot meg a 
tengert, és elmélázni rajta, hogy milyen szép. 

A folytatásra Kissy már nem nagyon figyelt. Az jutott eszébe, 
miközben egy másik hajót kísért a tekintetével, hogy ő is elmé- 
lázott már jó párszor a táj fölött, percekig csak bámult maga elé 
és nézte a partot, a tengert, mikor mit. Mások is megteszik. És 
ha Hendriksen is csak ezt tette, amikor megfigyelték a stran- 
don? Ha éppen azon meditált, hogy milyen szép itt a tenger, 
milyen más, mint otthon őnáluk, vagy esetleg azon, hogy ha itt 
hajóra szállna és a partok mentén megkerülné Nyugat-Európát, 
milyen sokfélének látná a partot meg a tengert, amíg hazaér? 
Ők csak annyit láttak, hogy könyv van a kezében, de nem la- 
poz, és abban az irányban, amerre a feje mutat, van két mezte- 
len kisgyerek. Semmi többet nem tudnak. Francoise rémtörté- 
nete vagy igaz, vagy nem, még azt se tudni, milyen messze állt 
pontosan. Akármit csinálhatott a pasi, amit Francoise fölzakla- 
tott képzelete úgy látott, hogy benéz a kislány szoknyája alá. 

A Ninette kihúzott az öbölből és elhaladt a város előtt, aztán 
tovább. Megnézték Eze-Bord de Mert, Eze-t és Cap d" Ailt is; 
ebben a városban kötöttek ki, alig egy lépésnyire Monacótól, és 
fölsétáltak a partra. 

— Itt is vagyunk — mutatott Georges egy kis pizzériára. — Ez 
Yves barátomé, akinek tegnap segítettem kifesteni a másik piz- 

— Óriási — örült meg Nimby. — Már érzem a gyomromat. 
Nagy pizzéria volt? 

— Dehogy, csak akkora, mint ez. 

— Kár. 

Georges nevetett és biztosította Nimbyt, hogy a pizzéria és az 
ebéd mérete között nem lesz összefüggés. 

Kissy jót mulatott Nimby éhségén, különösen mert amióta itt 
vannak, jobbnál jobb kajákat esznek, de nem híznak, mert jócs- 
kán le is mozogják a kalóriákat. Maga Nimby éppenséggel fo- 
gyott húsz dekát, tegnap este jelentette be, és megkérdezte Nia- 


lát, hogy a fürdőszobai mérlegük pontos-e. Blanche fölajánlot- 
ta, hogy ráteszi Nimbyt patikamérlegre, mintha valami apró ál- 
latka volna, de a fiú megelégedett a fürdőszobaival. 


Ezt az ebédet is le kell majd mozogni. Kisebb szelet pizzákat 
ettek, négy-ötfélét fejenként, meg gyümölcsöt, és óriási adag 
kólákkal meg narancslevekkel öblítették le. Yves, a tulaj nem 
volt jelen, nem volt megbeszélve, hogy melyik nap mennek, de 
fölhívták, átadták a pincérlánynak, és kiadta az utasítást, hogy 
ingyen kell őket kiszolgálni. Aztán visszamentek a hajójukra, 
hisz Pi még nem nagyon járhat, és elhúztak Monaco előtt. Mint 
valami mesevilág, ide jöhetnének forgatni a legújabb Óz-filme- 
ket, és semmin nem kellene változtatni. 

Roguebrune-Cap Martin volt a következő város, de odáig már 
nem mentek el, a monacói part előtt visszafordultak. Azután 
már csak Menton következett volna, és ott az olasz határ. 

Eze előtt Kissynek támadt egy gondolata, ahogy Angéligue-et 
nézte, amint odabújik Pihez és gyönyörködik a tájban. Ott a ha- 
jón nem kérdezhette meg Nialát, de amikor hazaértek, félre- 
vonta. 

— Ide hallgass, tulajdonképpen miért vagy te egyedül? 

— Egyedül? — nézett rá Niala értetlenül. 

— Igen. Pinek itt van Angéligue, nekem Martin, de mi még azt 
se tudjuk, hogy te kivel jársz. Miért nem hívod el? 

— Mert nem járok senkivel. 

— Szakítottatok? 

Niala bólintott, aztán kurtán megrázta a fejét. — Nem szakítot- 
tunk, én szakítottam. Meguntam a srácot. 

— Kár. 

— Miért? 

— Jólesett volna azt látni, hogy nem csak epekedsz Pi után, 
hanem valakivel jól érzed magad. 

Niala rámosolygott, de nem volt ez vidám mosoly, inkább 
szomorú. 

— Én veletek érzem jól magam. Rajtatok kívül most nincs 
szükségem senkire. 

Egy percig hallgattak mindketten. Kissy kinézett az ablakon a 
tengerre, aztán körbejártatta pillantását a szobán. Niala szobá- 
jában voltak, nem a panzióbeliben, hanem a rendes szobájában 


a villa emeletén. Halványkék falak apró virágmintával, hozzáil- 
lő színű bútorok, mindenfelé plüssállatkák, virág, apró dísztár- 
gyak. Az ő szobája is klasszul van berendezve, de Nialáé még 
sokkal ízlésesebb. 

— Mi a baj, Nicole? 

Niala nagyot sóhajtott. Fölállt és az ablakhoz ment. Kinézett 
rajta, de Kissy tudta, hogy nem is látja a hegyoldalt, a partot, a 
tengert. Valami egész mást lát, de mit? 

— Nehéz lenne megmondani -— felelte hosszas hallgatás után. — 
Egy ideje úgy érzem, hogy valami nincs rendben. Mintha. . . 

Csend. Kissy várt. Aztán megint megszólalt Niala: 

— Jártál már úgy, hogy beléptél valahová... és az volt az érzé- 
sed, hogy valami nincs a helyén? Körülnéztél... és valami 
megmagyarázhatatlan érzésed támadt, hogy nem stimmel vala- 
mi. — Megfordult és Kissyre nézett. — Történt már veled ilyen? 

— Nem tudom. Talán. 

Niala bólintott. — Hát nekem ilyen érzésem van. Tegnap 
óta... nem tudom... ne faggass, kérlek. Még magam sem látok 
tisztán. 


Később, sokkal később, akkor, amikor másodszor utazott haza 
Beaulieu-ből, Kissynek eszébe jutott ez a délutáni se füle, se 
farka beszélgetés, s elgondolkodott, mi lett volna, ha akkor ne- 
kiülnek és kielemzik Niala zaklatottságát. Biztos, hogy megta- 
lálták volna az okát, hiszen Niala végül egyedül is rájött. De 
mit tehettek volna? Semmit. A megoldás akkor még sem nyil- 
vánvaló nem volt, sem időszerű. Legkorábban akkor lehetett 
volna gondolni rá, amikor a kórházból várták a híreket, de még 
akkor se jutott el az agyukig, hogy mi a helyzet tulajdonkép- 
pen. De ezért senki nem tehet magának szemrehányást. A meg- 
oldás, amikor előkerült, kézenfekvőnek tűnt, de igazából a leg- 
nagyobb képtelenség volt, amit valaha átéltek, nagyobb képte- 
lenség, mint az, hogy egy tizenegy éves kislány padlóra küld 
egy nagydarab biztonsági őrt, vagy hogy ők repülőgépet vezet- 
nek. Azok megmagyarázható képtelenségek voltak. Az őr óvat- 
lan volt, Mohi pedig gyors és tudta, hova kell ütni. A gépet pe- 
dig Georges vitte föl és hozta le, fönt a magasban, tiszta, szél- 
csendes időben pár percig elvezetgetni nem nagy dolog. Köny- 


nyebb, mint az autót, főleg egy pilóta állandó felügyelete mel- 
lett. 

De a megoldás, sőt nagybetűvel: a Megoldás a legmegmagya- 
rázhatatlanabb képtelenség volt, ami addigi életükben történt 
velük. Egyszersmind a legtermészetesebb is. Mintha hirtelen 
kiderült volna, hogy a világ a feje tetején áll, és egy jótékony 
óriás egy mozdulattal visszabillentette volna. 

Akkor, a nyaralás alatt persze még nem tudta, mi fog történni. 
Rá is átragadt Niala szomorúsága és nyugtalansága, de nem él- 
hette át barátnője érzéseit. A többiek se voltak nagyon vidá- 
mak, és úgy hitték, tudják az okát. Eltelt a kedd is — már csak 
öt napjuk van. Hétfőn reggel indul a gépük Párizsba. 


És eltelt a szerda is. Mintha egyre gyorsabban száguldottak 
volna a napok, reggel kimentek a strandra, és egyszer csak este 
volt. Amikor hazamentek ebédelni, a fiúk beugrottak a divat- 
áruüzletbe a szombat este miatt. Ebéd után pedig tettek egy ka- 
nyart és átvették az öltönyt Serrault-tól. Mást igazából nem is 
csináltak. Pi már elég jól elbicegett, csak Isabelle néni és 
Blanche határozott utasítására mankózott még mindig. 

Csütörtök reggel azonban kijelentette, hogy a mankót már 
csak dísznek viszi magával. Úgyhogy legfőbb ideje megnézni 
azokat a házakat. 

Villákat, helyesbített Niala, és kisebb előadást rögtönzött a 
történetükről. Kissynek megint elkalandoztak a gondolatai, 
nem érdekelte különösebben a Rothschildok története, meg 
úgyis bármikor megkérdezheti Nialától. 

Akkor kalandoztak el a gondolatai, amikor észrevette, hogy 
Mohi milyen figyelemmel hallgatja a magyarázatot. Csak sok- 
kal később jött rá, hogy ha Niala a Loire menti kastélyokról tar- 
tana ugyanilyen érdekfeszítő előadást, az tizedennyire sem ér- 
dekelné. Ezen a vidám nyári napon, tökéletesen félreértelmez- 
ve Mohi érdeklődését, arra gondolt: lám, egyszer még történész 
is lehet belőle. 

Hiszen egy árva gyerekből is lehet tudós, ha megvan a feje 
hozzá — Mohi pedig egy kis számítógépet hord a nyakán, elég- 
szer bizonyította az elmúlt másfél hét során. Elvégzi a középis- 
kolát, aztán valamilyen ösztöndíjjal beiratkozik az egyetemre. 
És máris igazi tudós, hiába hagyták ott a szülei, hiába vándorolt 


egyik nevelőszülőtől a másikig. Még híres ember is lehet belő- 
le. Dr. Vanessa Bohringer, a történelemtudományok tudora. Te 
jó ég, és a verekedéshez is ért! Ő lehet az új Indiana Jones!... 

De amikor odaértek, Mohit semmivel se érdekelte jobban a 
dolog történelmi része, mint őket. Ő is csak azt nézte, hogy 
most milyen szép ez a hatalmas villa, amit úgy építettek egy 
tengerbe nyúló félszigetecskére, hogy a hullámok az oldalát 
mossák. 

Amikor Nimby megkérdezte, hogy hány éves a ház, Niala 
homlokráncolva mosolygott. 

— Útközben elmondtam, szerintem máshova bambultál. Ép- 
pen egy évszázados, az 1900-as években építette Théodore 
Reinach régész, aki Ephrussi báró unokatestvérét vette felesé- 
gül. A báró felesége viszont Rothschild lány volt, így került a 
ház az Ephrussi-villa közelébe, de oda majd utána megyünk. 

Senki se lepődött meg azon, hogy mindkét villába ingyen 
mentek be, pedig belépődíjat kell fizetni, nem is keveset, még a 
csoportos kedvezménnyel is vagy egy százasba került volna, 
úgy is, hogy mindkét villára befizetnek, együtt kevesebb. Sőt 
az se lepett meg senkit, hogy Mohi pontosan tudja, milyen ro- 
kona Blanche-nak az igazgató vagy elnök vagy kicsoda, Kissy 
nem jegyezte meg, hogy milyen intézmény gondozza a villákat. 
Őt az érdekelte, hogy milyen szépek. A Kérylos is tetszett neki, 
de az Ephrussi egyenesen álomszép volt, ahogy végigsétáltak a 
hosszú medence mellett, mindenfelől virágok vették körül őket, 
és a nagy, kecses vonalú rózsaszín épület lassan közeledett 
hozzájuk. Az Ephrussi-villa Saint-Jeanban volt, a hegytetőn, 
úgyhogy a Kérylosból kijövet kocsiba ültek és átmentek a fél- 
szigetre. 

— Szédület — mondta Martin, amikor végignéztek a kerten, az- 
azhogy az egyik kerten, amelyikben zenélő szökőkutak voltak. 

— Hát igen — mosolygott Niala. — Tudta az öreg báró, mibe 
fektesse a pénzét. De hát nálatok is vannak ilyen dolgok, még 
szebbek is. Emlékszem, amikor először láttam az Eiffel-tor- 
nyot, így ugrált a szívem a boldogságtól — mutatta kézzel —, 
hogy végre láthatom igaziból. Ti meg mindennap látjátok, egy 
idő után észre se veszitek. 


Másnap félórával korábban keltek, lerohantak a belvárosba, és 
amikor Niala kilépett a szobájából, egész virágerdő fogadta. 
Isabelle néni, Jeanne, Mario és Luigi is ott állt egy-egy csokor- 
ral, meg a szülei és ők mindannyian. A panzió ötös szobája du- 
gig lett virággal, még a folyosó is illatfelhőben úszott. 

A felköszöntés után Pi kihozta a szobájából a mankót és átad- 
ta Isabelle néninek, valami olyasféle gesztussal, mint amikor a 
középkori lovagok adták át a kardjukat vagy hogy, nem tudta 
volna megmondani, de mindenkinek nagyon tetszett. A néni 
megköszönte és odaadta Luiginek. Pi már nagyon jól tudott jár- 
ni, virágért is mankó nélkül szaladt le velük, és azt mondta, 
hogy ideje megint gyalogtúrát tenniük. 

Reggeli után el is indultak, de kocsival, D"Aubissonék föl 
akarták vinni őket a távolabbi hegyekre. Így is jutott bőven 
gyalogolnivaló, amikor kiszálltak és elindultak valahol a he- 
gyekben. Kissynek fogalma se volt, hol vannak, de ez nem za- 
varta. Elég, ha D"Aubissonék tudják, meg kétségkívül Mohi is, 
ő beérte azzal, hogy a tájban gyönyörködött. Innen az egész vá- 
rost belátták, túlnan a tengerbe nyúló félszigetet, távcsővel még 
az Ephrussi-villát is ki lehetett venni. A Kérylost szabad szem- 
mel is. A D"Aubisson-villa és környéke viszont innen takarás- 
ban volt. 

Aztán hátat fordítottak a tengernek, és mindenféle hegyi uta- 
kon sétáltak jó pár óra hosszat. Szinte mindenhol szőlőt ter- 
mesztettek, de erdős terület is akadt jócskán. Néhol szembejött 
vagy a szőlőben szorgoskodott valaki, többnyire öregek, akikre 
Blanche-ék ráköszöntek, azok pedig legtöbbször ismerősként 
köszöntek vissza. 

Aztán kiértek egy platóra, ahonnan úgy tárult elébük a táj, 
mint a másik oldalon a tenger. Lent a mélyben város, nagyobb, 
mint Beaulieu, de messzebb is volt. 

— Az már Nizza — mondta Blanche. — Az északi része, amit 
Cimiez-nek hívnak. De ideje ennünk, nem gondoljátok? 

De gondolták; jócskán elmúlt ebédidő. Itt is volt szőlő és egy 
házacska; Niala habozás nélkül benyitott a kertkapun. A többi- 
ek követték. Csak Mohi torpant meg a kapuban, Blanche majd- 
nem nekiment. 

— Mi baj? 

Mohi fölnézett rá; aggodalom ült az arcán. 


— És ha megjön a tulaj?... 

Blanche meglepve nézett rá, aztán elmosolyodott és barátsá- 
gosan megveregette Mohi vállát; Kissy úgy látta, eredetileg a 
fejét akarta megsimogatni, a mozdulat közben gondolhatta meg 
magát. 

— Már megjöttünk, Mohi. 

A kislány pislogott, aztán a ház felé nézett. 

— Ez a tiétek? 

— Igen. Úgy hívjuk, Jacgues bácsi szőlője, de a bácsi már nem 
él, és miránk hagyta. Ez az oldal itt végig a miénk — mutatta 
kézzel a két erdősáv közötti részt. 

— De mikor művelitek? 

— Semmikor, időnk se lenne rá. Van egy házaspár, ők járnak 
föl gondozni. Régebben is ők csinálták, amikor a bácsi már 
nem bírta. Leszedik a termést, eladják, a pénz fele az övék. 

Közben Niala és Georges kinyitotta a házat és kicipelt egy jó- 
kora ponyvát. Leterítették a fűben. Mindenki megszabadult há- 
tizsákjától és nekilátott kicsomagolni Isabelle néni szendvicseit 
meg a rengeteg gyümölcsöt, zöldfélét, miegymást. 

Evés közben Blanche és Georges fölváltva mesélt nekik 
Jacgues bácsiról, aki a háború alatt ellenálló volt, a németek 
mindenfelé körözték, de mindig eltűnt előlük, hogy aztán az or- 
szág egy másik pontján bukkanjon föl és marjon beléjük. Sose 
kapták el. A háború után sofőr lett, teherautót vezetett, aztán 
kamiont, még hetvenévesen is. Végül aztán letelepedett Nizzá- 
ban, művelgette a kis kertjét meg szőlőjét, és megírta az emlék- 
iratait. Könyvben nem jelent meg, de Georges föltette a netre. 

Kissy hallgatta az elbeszélést, eszegetett, a lenti tájban gyö- 
nyörködött, s arra gondolt, nagyon is megérti Jacgues bácsit. Ő 
igazán szereti a párizsi nyüzsgést, de... ha lenne valahol egy 
hegy, ahova bármikor fölmászhat és leülhet nézelődni, az na- 
gyon jó lenne. 

Igazából csak mostanában jött rá, hogy szereti a hegyeket. 
Olyan, mint a repülőgépen, csak sokkal nagyobb az ablak, és 
nem kell félni, hogy kifogy az üzemanyag vagy terroristák térí- 
tik el a hegyet. 

Ezt meg is mondta. Georges nevetett és azt mondta, Ő 15 SZÍ- 
vesebben vezetne hegyet. Azzal biztos nem lenne soha késése, 
meg a szerelőket se kellene nógatni, hogy ne totojázzanak a 


fákkal meg a kerítésekkel. És az se történhetne meg, hogy rosz- 
szul állítja be a nyulakat. 

— Nyulak is vannak? — kérdezte Angéligue. 

— Van róka a családodban? — érdeklődött Niala. 

— Nincs... 

— Akkor vannak. 


A hegy legtetején álltak Martinnel és csókolóztak, amikor Syl- 
vie arra jött és fogdosni akarta őt. Martin kivillantotta gyöngy- 
fogait és rettenetes erejű csapásokat mért Sylvie-re, de az hirte- 
len előrenyomta a botkormányt, amitől a hegy dugóhúzóban 
zuhanni kezdett. Egy rémült nyúl Kissy karjaiba vetette magát, 
aki a becsapódás előtt egy pillanattal fölébredt. 

Jó ideig eltartott, hogy magához térjen, párszor megsimogatta 
a magához ölelt nyulat is, mielőtt ráeszmélt volna, hogy az a 
kispárna. Letette, kikecmergett az ágyból és elindult a fürdő- 
szobába. A folyosójuk végén kettő volt, a bal oldali volt a nőt. 

— Szia — mosolygott rá Niala, aki meztelenül állt a mosdó 
előtt. 

— Szia — ásított vissza, és fülig pirult, mert Niala látványáról 
azonnal eszébe jutottak az előzmények, hogy mi történt, mi- 
előtt a hegyre keveredtek. Ezt meg is mondta, amint egy kicsit 
megmosta az arcát, mert Niala úgy elcsodálkozott, hogy meg- 
állt az öltözködésben. 

— És mi történt azelőtt? — kérdezte. 

Kissy habozott. 

— Ne csináld ezt velem! Én mindenről beszámolok neked, 
ami Pi és köztem történik. 

— De hisz semmi se. . . 

— Még nem is, majd két év múlva. Szóval? Ki vele! Csak ti- 
zennyolc éven felülieknek, igaz? 

— Hát... eléggé... 

Niala nevetett. — Meddig jutottatok? 

— Nem is tudom... azt hiszem, minden azért mégse történt 
meg. 

— Csak hiszed? 

— Hogy legyek benne biztos, amikor átaludtam az egészet? 


Amikor Mohi belépett, ők még javában fuldokoltak a neve- 
téstől. Csodálkozva nézett rájuk, de nem szólt semmit, megvár- 
ta, amíg lecsillapodnak. 

— No halljuk! — mondta. 

— Kissy azt álmodta. . . — kezdte Niala. 

— Hé! — kiáltott föl Kissy. 

— Mi baj? Ugyan már, Kissy, ugye nem akarod azt mondani, 
hogy kicsi hozzá? 

Kissy pontosan ezt akarta mondani, úgyhogy nem szólt sem- 
mit, inkább elzárta a csapot és belebújt a ruhájába. 

— Szamárság — pirított rá a másik. — Mohi sok tekintetben 
érettebb nálunk. 

— Jó — adta meg magát —, mondd el neki, csak a fiúk meg ne 
tudjanak semmit. 

Mohi meghallgatta a történetet, jót nevetett, aztán azt mond- 
ta: 

— Ez azért van, mert este tizenegyig csókolóztatok a kertben. 

Kissy kezében megállt a fésű, aztán bólintott és folytatta. No 
igen, egyáltalán nem próbáltak elbújni, minek tették volna, és 
ha valaki, hát Mohi persze hogy látta őket. 

— Miért titok a fiúk előtt? — kérdezte aztán Mohi, míg 
megtörölközött. 

— Ezt komolyan kérdezed? A föld is megnyílna alattam, ha 
Martin megtudná, miket álmodok róla. 

Mohi nyugodt mozdulatokkal fölhúzta a bugyiját és a nadrág- 
ját. 

— Nem te vagy az egyetlen a világon, aki ilyesmiket álmodik. 

Kissy és Niala ijedten összenézett. Kissy egy pillanatig se 
gondolt olyasmire, hogy Mohi saját magáról beszél, de Niala 
igen, meg is kérdezte. Nialának persze könnyen megy az ilyes - 
mi. 

— Nem -— felelte Mohi —, én még kicsi vagyok az ilyen álmok- 
hoz. De hallok néha foszlányokat beszélgetésekből. Nem aka- 
rok hallgatózni, csak jó a fülem és előbb hallok meg másokat, 
mint mások engem. 

Niala egy pillanatra Kissyre nézett, aztán vissza a kislányra. 

— De ha jól sejtem. . . nálad biztonságban vannak a titkaink. 

— Persze — vigyorgott Mohi -, a tieitek is meg másé is. 


Kissy most kezdte gyanítani, hogy Mohi talán nem is őket, 
Nialát meg őt hallotta meg, amikor Niala Pivel kapcsolatos ál- 
mairól beszélnek, hanem talán. . . 

Niala esze megint gyorsabban járt. 

— Vagyis ha például meghallottad volna, hogy Martin el- 
mondja valakinek, nyilván Pinek, hogy miket álmodott Kissy- 
ről, akkor. . . 

Elhallgatott, Mohi pedig bólintott. 

— Akkor természetesen egy szót se szólnék nektek róla. 

Kissynek lángba borult az arca. Mohi szavakban maga volt a 
megtestesült diszkréció, de a hangsúllyal elárult mindent. Mar- 
tin olyanokat álmodik róla, és elmondta Pinek! Ez szebb, mint 
maga az álom! 

— Nekik se mondtam semmit — folytatta Mohi, aztán megvon- 
ta a vállát. — Láttam egy-két srácot vérző orral, mert elmondtak 
dolgokat, amiket nem kellett volna. Akadt, akinek a vérét én 
mostam le az öklömről. De még senki nem volt, aki nekem 
akart volna behúzni azért, mert árulkodom. 

Kissy megértőn bólintott. Hát igen, Mohit sok tekintetben 
csakugyan érettebbé tette az élet. Úgy él, mint egy utcagyerek, 
ki kellett tanulnia az utcagyerekek illemkódexét. 

— Miről nem mondtál a fiúknak semmit? — kérdezte Niala. Te 
jó ég, neki megint másfelé kalandoznak a gondolatai, mint 
amerre kellene. 

— Hát rólad meg Piről — felelte Mohi magától értetődően, 
amire Niala összeráncolta a homlokát. 

— Nincs olyan, hogy , én meg Pi" — felelte gyorsan. 

— Tudod, hogy értettem. 

— Persze. De tudnod kell, hogy ez aztán tényleg hétpecsétes 
titok. Pi még börtönbe is kerülhet, ha rájönnek. 

— Miért? — lepődött meg Mohi. — Egy ujjal se nyúlt hozzád. 

— Senki nem hinné el. Azt mondanák, biztos szándékosan bo- 
londított magába. 

— Értem. Hát tőlem senki nem fogja megtudni. Kissynek se 
szóltam semmit, mert eddig nem tudtam, hogy neki is elmond- 
tad. 

Kissy döbbenten meredt Mohira. 

— De hiszen... eddig csak mi ketten tudtunk erről, akkor kiket 
hallottál? 


— Dehogyis — szólt közbe Niala. — A szüleim is tudnak róla. 

Kissy értetlenül nézett rá. 

— Mi a gond? — mosolygott Niala. — Természetesen elmond- 
tam nekik, már a kezdet kezdetén. Világosan megmondtam, 
hogy mindig mindent elmondok a szüleimnek, nem? 

Kissy lassan bólintott. De. Megmondta. De ő soha nem hitte, 
hogy ez a Pi iránti érzéseire is vonatkozik. Ő képtelen lenne 
ilyesmit elmondani a szüleinek. Martinről se tudnak. Mármint- 
hogy ismerik persze, de hogy mi van kettejük között, arról nem 
tudnak semmit. Ha majd egyszer megtudják, akkor sem úgy, 
hogy ő mondja meg nekik. Majd valamiből észreveszik. Mond- 
juk amikor iskolába kísérik az unokájukat. 

Nialáék jót nevettek, amikor elmondta, mi jutott eszébe. 

— Az a baj veled — mondta Niala —, hogy úgy fogsz föl termé- 
szetes dolgokat, mintha szörnyűségek lennének, amiket titkolni 
kell. 

— Úgy van — tette hozzá Mohi. — Pedig nincs abban semmi 
borzasztó, ha tetszel egy fiúnak. Én se fogok meglepődni, ha 
egy fiú majd udvarolni próbál nekem. 

— Nagyon helyes... — szólalt meg Niala, de Mohi folytatta. 

— Meglepődés nélkül fogom kiütni a fejét a két füle közül. 


Szombaton a nap talán még jobban ragyogott, mint az előző 
napokon, de ő, Kissy személy szerint már nagyon várta az es- 
tét. Niala se tudott semmit szülei tervéről, de hát ez nem csoda, 
hisz ő az egyik ünnepelt. Ami meglepőbb volt: Mohinak se volt 
semmi információja. 

— Ide hallgass — mondta végül a harmadszori faggatózásra. — 
Nem hallottam semmit. Ha hallottam volna, akkor se monda- 
nám el, mert nem akarom elrontani senki meglepetését, de ak- 
kor azt mondanám, hogy igen, tudom, de nem árulom el. 

— Világos — felelte Kissy, mert tényleg világos volt. Fantaszti- 
kus, hogy Mohi néha milyen határozott tud lenni. Valameny- 
nyire Nialától tanulja, ez kétségtelen, de magától is ilyen. 
Többször eszébe jutott már, hogy szeretne olyan lenni, mint 
Niala — hát olyan is szeretne lenni, mint Mohi. Csak tizenegy 
éves, és máris határozott fogalma van egy csomó mindenről, 
amit... föl se tudná sorolni, hány felnőtt nem ért igazán. Nagy- 


szerű dolog, hogy a net összehozta Mohit Nialával, akitől ren- 
geteget tanulhat, még nyolcszáz kilométer messzeségből is. 

Az 1s igaz persze, hogy Nialától nemcsak Mohi tanulhat ren- 
geteget. Itt van például az a zavarba ejtő nyíltság, amivel ezt az 
egész fiúkérdést kezeli. Klassz lenne, ha ő is utána tudná csi- 
nálni, ha anyáékkal vagy pláne Martinnel beszélni tudna bármi- 
ről, ami adódik, ha az ember jár valakivel. De erre egyelőre 
még nem érzi magát képesnek. 


Hamar elkészültek az öltözködéssel, akármilyen ünnepi az al- 
kalom, egy nyári ruhát minden körülmények között ugyanannyi 
ideig tart fölvenni. Nialánál, mármint a villabeli szobájában 
gyűltek össze négyen, felöltöztek, aztán nekiláttak megcsinálni 
a hajukat. Angéligue valami nagyon különleges hajfonatot tu- 
dott csinálni, Niala szerint hasonlított Leia hercegnőére a Csil- 
lagok háborújából, és elég sokféleképpen lehetett variálni. Nia- 
la vállalta, hogy kísérleti nyúl lesz, amíg a többiek is kitanul- 
ják. 

— Én így viselném az enyémet — mutatta Chantal Niala fején a 
fonatok irányát. Eredeti gondolat volt, az biztos. 

— Semmi akadálya — mondta Angéligue. — Az enyém egysze- 
rű kontyban lesz, kicsit megcsavarva. 

Kissy sóhajtott. — És én mit csináljak? 

— Hogyhogy mit? — kérdezte Angéligue. — Csak nem hiszed, 
hogy túl rövid a hajad hozzá? 

— Esetleg nézz rám... 

— Ugyan már. Egyetlen hajhosszúságot ismerek, amit seho- 
gyan nem lehet variálni. 

— Kojak? — nevetett Chantal. 

— Pontosan. 

Tényleg lehetett variálni. Angéligue néhány helyen megtűzte 
a haját a Niala hatalmas készletéből kiválasztott apró, szikrázó 
csatokkal, és rá se ismert a fejére. Életében nem volt még ilyen 
csodálatos frizurája. Ezt meg is mondta. 

— Kösz. Ha nem válok be csillagásznak, fodrásznak fogok 
menni. 

Niala eddig mindig szabadon hagyta a haját, leomlott a dere- 
káig és az egész hátát elborította. Most először csinált másmi- 
lyet. A két füle fölött beletett egy-egy kis csatot, amik nem is 


látszottak, s ettől egészen megváltozott az arca. Nagyon jó, ál- 
lapították meg mindannyian. 

Aztán Angéligue megcsinálta a saját fejét is, és kiderült, hogy 
az , egyszerű konty, kicsit megcsavarva" valami nagyon rafi- 
nált trükk, és mindenre emlékeztet, csak egyszerű kontyra nem. 
Remekül mutatott. 

Aztán még egyszer megnézték magukat Niala nagy tükrében. 
Rajta a barackszínű ruha, Chantalon halványsárga, Angéligue- 
en piros, Nialán halványzöld... Olyanok vagyunk, mint egy 
festmény, gondolta Kissy. 

Lementek a földszintre és bezsebelték az elragadtatott dicsé- 
reteket és a fényképezőgépek sűrű kattogását. Blanche bordó 
kosztümben, a férfiak öltönyben, a fiúk fehér ingben, sötét nad- 
rágban... 

Egyvalaki rítt csak ki közülük. Mohi, akinek már eleve ott 
lett volna a helye velük lányokkal, most pedig úgy támaszko- 
dott az ajtófélfának a reggel fölvett fehér pólójában és farmer- 
nadrágjában, mint aki egyáltalán nem tartozik hozzájuk. Még 
az övtáska is rajta volt, bár legalább nem a régi, amit évek óta 
nyűtt már, hanem amit Niala adott neki kölcsön még a nyaralás 
elején, mert ők teljesen elfelejtettek övtáskát venni neki. 

— Mohi. . . — szólalt meg Georges —, azt mondtad. . . 

— Jól van, tudom — emelte föl a kezét Mohi megadóan —, me- 
gyek már. 

Azzal fölvette a székről a sötét nadrágját és a legszebbik blú- 
zát — Niala választotta ki őket reggel — és beballagott a fürdő- 
szobába. 

— Szegénykém — mondta Blanche együttérzőn. — Legszíve- 
sebben elvinném így, ahogy van... gondoljanak, amit akarnak. 

— Ugyan — mosolygott Georges —, nincs semmi baj ezzel a 
blúzzal és nadrággal. Egyáltalán nem kényelmetlenek. Még így 
is némi feltűnést fog kelteni. Ha farmerban jönne, azért érezné 
rosszul magát, mert mindenki őt bámulja. 

— Miért bámulnák? — kérdezte Niala. — Ez itt a Cőte d Azur, 
mindenfelé tele extravagáns milliomosokkal. Ha valaki egy 
kétméteres répával a fején mászkál, a rendőr tiszteletteljesen 
szalutál neki. 

— Persze, Nicole, csak azok felnőttek. Az emberek is máskép- 
pen bámulják meg őket, és ők is másképpen reagálnak rá. 


— Én se vagyok felnőtt, és rá se hederítek, ha bámulnak. Majd 
Mohi is megtanulja. 

— Nem hiszem, hogy a ma este lenne a legjobb alkalom az el- 
kezdésére. 

Niala fürkészőn tanulmányozta szülei arcát. 

— Igazán elárulhatnátok már, hová megyünk. 

— Szó se lehet róla. A meglepetés az meglepetés. Már így is 
túl sokat tudtok. 

— Semmit se tudunk — vetette ellene Niala, de Kissy éppen 
ekkor jött rá mindenre. Elegánsnak kellett lenniük, és nem ta- 
nácsolták nekik délután, hogy édességet egyenek, legföljebb 
egy fagyit. Ha ismerné a környék vendéglátóhelyeit, ennyiből 
ki is találhatná, hova mennek. Bár persze az is igaz, hogy na- 
ahová így kell öltözni. Annyi biztos, hogy valami jobb helyen 
fognak vacsorázni. 


Amikor pár perc elteltével kinyílt az ajtó, az egész társaság el- 
némult. Talán az egész város. De Kissy az első néhány évszá- 
zadban nem is érzékelte a csendet, csak nézte döbbenten Mo- 
hit, nézte és le nem tudta venni róla a szemét. 

Mintha egészen másvalaki libbent volna elébük. Nem is ha- 
sonlított arra a kiskölyökre, akit ismertek. Egy kislány volt, egy 
csodaszép nőpalánta. 

Szó se volt blúzról és nadrágról, ezen a meglepetésekkel teli 
nyáron ez volt a legnagyobb meglepetés, ami érte őket. Mohi 
ruhában volt — méghozzá valami valószínűtlenül gyönyörű ru- 
hában. Világoskék volt, éppen olyan árnyalatú, mint a szeme, 
finom fehér tülldíszítéssel a dekoltázsban, az egyik vállán apró 
virággal a saját anyagából — muszlin, ismerte föl Kissy egy idő 
után, olyan könnyű anyag, mintha Mohi az égbolt egy darabká- 
ját szakította volna le egy nemtörődöm mozdulattal. A lábán 
könnyű vászoncipő, pontosan ugyanaz az árnyalat, a hajában 
szalag, kis masnival oldalt. Nem az az olcsó hajpántocska, amit 
Párizsban vettek, ez maga is egy kis műalkotás volt. 

És egy vagyonba kerülhetett, döbbent rá hosszabb idő után, 
amikor már lélegezni is tudott. De hát honnan... ó, persze. A 
kaszinó, a monacói rulettnyeremény! Nagy része rámehetett, 
talán az egész. 


Már évezredekre nyúlt a csend. Az első szót Blanche ejtette 
ki. 

— Elbűvölő — suttogta. — Elbűvölő. 

Igen, Mohi valóban elbűvölő volt ebben a költeményben, ki- 
pirult arcával, csillogó szemével, ahogy a hatást leste az arco- 
kon. De Kissy ösztönösen megérezte, hogy Blanche nemcsak, 
vagy talán nem is elsősorban az esztétikai élményre gondolt. 

Alighanem Blanche-ban is élt az a vágy, ami benne, Kissy- 
ben, bár egyikük se mondta ki: jó lenne, ha ezen az estén Mohi 
kevésbé fiúsan öltözne. Blanche-ban még erősebb lehetett, hi- 
szen ő tudja, hova mennek. De hát nem látták értelmét kimon- 
dani, Mohi úgyis a saját feje után megy, és az öltözködésben 
végképp nem lehet hatni rá. Ő pedig, lám, teljesítette ki nem 
mondott vágyukat, méghozzá nem is akárhogy, elköltött egy 
vagyont erre a ruhára, és vállalta, hogy egész este másvalaki- 
nek fog látszani. Kissy úgy érezte, jobban szereti Mohit, mint 
eddig bármikor, mint valamennyiüket együttvéve, legfeljebb 
Martin kivételével. 

Csak ekkor volt képes elszakítani a tekintetét Mohitól és rá- 
nézni a többiekre. Mindenki arcán ugyanazt a döbbent csodála- 
tot látta. Csak egy arc különbözött a többitől. Nialáé. Ugyan- 
úgy el volt ragadtatva, mint mindannyian, de könnyek csillog- 
tak a szemében. 

Igen, mindannyian meg voltak hatva, de Kissy hibázott, ami- 
kor a meghatottságnak tudta be Niala könnyeit. De ezt csak 
sokkal később tudta meg. 


Mohi szemlátomást többre értékelte a megjelenése kiváltotta 
csendet minden dicshimnusznál. Ünnepélyes csendben vonul- 
tak ki a kocsihoz és szálltak be. Georges indított, s ekkor meg- 
szólalt Nimby: 

— Szent merevlemez! 

Blanche elnevette magát, ő még nem hallotta ezt. — Mi tör- 
tént? 

— Georges, ne indulj még el, légy szíves. — Nimby a szavaival 
egyszerre nyitotta az ajtót. — Máris jövök. 

Egy percen belül visszatért, a fényképezőgépét lóbálva. 

— Szóval amíg Mohira vártunk — ült vissza a helyére —, én a 
videóüzemmóddal bíbelődtem, és letettem a kamerát a kisasz- 


talra, hogy fölvegye Mohit, amikor kilép. Aztán ott felejtet- 
tem... 

Georges már elfordította a kulcsot, de most hirtelen visszafor- 
dította, és Nimbyre meredt a tükörből. Blanche hátrafordult az 
ülésen. Az egész csapat Nimbyre bámult. 

Nialának remegett a hangja, amikor megszólalt: 

— És fölvette? 


Nimby rávigyorgott. 
— De föl ám! 
— Nimby, te... te... — Niala hirtelen fölrántotta az ajtót a ma- 


ga oldalán és kiugrott a fűre. — Gyere! Szállj ki! 

Nimby kimászott, Niala pedig átölelte és két hatalmas csókot 
cuppantott a képére. 

— Gyere velem. . . 

Karon ragadta a fiút, s eltűntek a házban. A társaságon derült- 
ség hullámzott végig. 

Csend lett. Kissy folytatta eddigi tevékenységét: gyönyörkö- 
dött Mohiban. A kislány úgy ült ott, mint aki nem törődik a vi- 
lággal, de láthatóan nagyon élvezte a helyzetet. 

Georges szólalt meg halkan: 

— Nagyszerű dolog ez a modern technika. . . 

Kissy érezte, hogy a nap lemosolyog rájuk az égről. 

Nialáék mintha hamarabb jöttek volna vissza, mint ahogy el- 
mentek. Beszálltak, Niala becsukta az ajtót és ragyogó szemek- 
kel újságolta: 

— Lejátszottuk, csodálatosan sikerült. Átvittük a házi hálózat- 
ra és mindannyiótoknak elküldtük levélben. Most már bizton- 
ságban van — nem lett volna nyugtom, ha csak egyetlen pél- 
dány van belőle. Tetőtől talpig látszol rajta, Mohi. 

Kissy fölfigyelt valamire, ahogy Niala Mohihoz szólt most. 
Mintha valami végtelen gyengédség csendült volna a hangjá- 
ban. Nem volt biztos benne, de úgy érezte. 


Végighajtottak a tengerparton, majdnem a reptérig, aztán beka- 
nyarodtak egy utcába, s egy hatalmas térre értek. 

— A Masséna tér — mondta Georges. — Nizza főtere és egyik 
legszebb helye. 

Tényleg nagyon szép volt, nagy szökőkutakkal, rengeteg vi- 
rággal mindenütt, de valahogy egész más, mint a párizsi terek. 


Georges elhaladt a tér egy része mellett és befordult egy széles 
főútra. Ahogy lassított, hogy leparkoljon, Niala kapkodni kezd- 
te a fejét. 

— Te jó ég... csak nem ide Plumailhez jövünk? 

— De — ismerte el Blanche, miközben a kocsi beállt a parkoló - 
ba. — Nem jó? 

— De! — nevetett Niala. Hátrafordult hozzájuk, úgy magyaráz- 
ta: — Christian Plumail világhírű séf, Nizza egyik büszkesége. 
Fantasztikus a konyhája. Anya, apa, ez óriási ötlet volt! 

Plumail étterme szemlátomást exkluzív hely volt, Kissy gya- 
korlott szeme már kívülről felmérte. Hát még amikor beléptek. 
Egy előzékeny fiatalember azonnal eléjük sietett, köszöntötte a 
doktornőt és a kapitány urat, külön D" Aubisson kisasszonyt, és 
az asztalukhoz kísérte őket. Nem mutatkozott be, tudták a ne- 
vét: Jean-Pierre-nek szólították. 

Az asztalnál Blanche nyomban átvette az irányítást. Ő ült az 
asztal egyik végére, Georges a másikra; az asztal mentén sorba 
ültette Pit, őt, Mohit és Nialát, a másik oldalon Angéligue-et, 
Martint, Nimbyt és Chantalt. Kissy elkapott egy szemvillanást 
anya és lánya között, egy hangtalan, gyors megbeszélést, ami- 
nek láthatóan Mohi volt a tárgya. Világos. Biccentett Blanche 
felé, aki elmosolyodott, tehát vette az üzenetet. Ő is segíteni 
fog. 

Georges végignézett a társaságon. 

— Plumail nagyszerű konyhát visz — mondta —, érdemes min- 
dent megkóstolni. De ha bárkinek bármi nem ízlik, nyugodtan 
hagyja ott. Az ételsort már összeállítottuk; ilyen alkalmakkor 
így szokás. Remélem, mindenkinek kedvére lesz. 

Az első fogás homársaláta volt. Kissy evett már homárt, 
Chantal és Martin is, meg persze D" Aubissonék, akik nem elő- 
ször jártak itt, de Niala egy kezén meg tudta volna számolni, 
hányszor evett Plumailnél. A többiek meglehetős óvatossággal 
ismerkedtek vele. Kissy vigyázott, el ne mosolyodjon. Nem 
szabad kinevetni őket, a legtöbb emberben van némi tartózko- 
dás, mielőtt nekiáll megenni egy olyan állat húsát, aminek 
négynél több lába van, hát még ha félméteres bogárra emlékez- 
tet. Ámbár Kissy nem is nagyon emlékezett, milyen is egy ho- 
már. Itt a tányéron semmivel se hasonlított jobban az eleven ál- 


latra, mint a bifsztek a marhára. Csinos rózsaszínű húsdarabok 
zöld salátaleveleken. 

— A burgonya igazi különlegesség — mondta Blanche. — Noir- 
moutiers-ről, egy atlanti szigetről származik, és csak ilyen he- 
lyeken lehet megtalálni, mint Plumail. 

Kissy a szeme sarkából Mohit figyelte, aki a körettel kezdte, 
az első falat után helyeslően bólintott, aztán kivett egy kis da- 
rab húst és óvatos szimatolgatás után bekapta. Amikor fölfe- 
dezte a burgonya között a szarvasgombát, Niala rögtön meg- 
mondta, mi az. 

— A mártásban is van — tette hozzá. — Ez adja az ízét, meg a 
rákpáncél. 

— Ruhát még úgyse ettem — mondta Mohi, és megkóstolta a 
mártást Is. 

Az első fogás mindenkinek megelégedésére szolgált, ahogy 
Georges kifejezte véleményüket Jean-Pierre-nek, amikor az 
feltálalta a levest. 

— Hideg paradicsomleves zellerrel és vörös márnával — jelen- 
tette be. 

— Túl sokat késtünk — állapította meg Nimby. — Már kihült a 
leves. 

— Ezt így eszik — nyugtatta meg Blanche. 

— De miért fehér? — kérdezte Mohi a tányérját szemlélve. 

— Mert fehér paradicsomból van. 

A leves alatt nem beszélgettek, szótlanul ettek. Kissy magá- 
ban megállapította, hogy az haute cuisine-t Nimby se ismeri 
még. Persze nem csoda, a szülei nem azok az emberek, akik 
ilyen helyekre járnak. Ami azt illeti, az övéi se nagyon, őket se- 
hol nem szólítja néven a pincér. Ahhoz képest jól tájékozódik, 
ő 15 egyből tudott mindent a homársalátáról, a levesben is rög- 
tön beazonosította a rozmaringillatot. Talán neki ehhez van va- 
lami tehetsége, ahogy Mohinak az idegen helyek megismerésé- 
hez vagy Nialának ahhoz, hogy az ember veséjébe lásson. 

Jean-Pierre feltálalta a halat: St. Pierre, kagylólevesben párol- 
va. Ennek kimondottan örült, szereti a halat, meg a kagylót is. 
Mohi nagyon gyanakodva nézte a tányérját, ő pedig rögtön el- 
magyarázta neki, mi micsoda, a hal, a kétféle kagyló, a kürtcsi- 
ga, az edénykében a levesből készült sárga mártás, a pohárban 
a majonézes saláta. Mohi bólintott, aztán megkóstolta a halat, 


kicsit megmerítve a mártásban. Amikor betette a szájába, Kissy 
elkapta a feje fölött Niala elismerő pillantását. 

— Azért kár — szólalt meg ekkor Angéligue —, hogy ez vala- 
mennyire búcsúvacsora IS. 

— Nem egészen — Georges fölemelte a kezét. — Egyrészt még 
van egy egész napunk, azonfelül pedig csak a nyaralástól bú- 
csúzunk, nem egymástól. 

— Persze hogy nem, de... vagy hogy érted ezt? — Angéligue 
hirtelen fölfigyelt valami hangsúlyra. 

— Sokat beszélgettünk Nimby ötleteiről, és egyre inkább úgy 
gondoljuk Blanche-sal, hogy érdemes lenne belefogni. Függet- 
lenül attól, hogy Francoise holnap már aligha figyel meg Sylvie 
körül bármi érdekeset. 

— Hogy érted azt, hogy belefogni? — kérdezte Mohi. 

Egyszer, sokkal később, eszébe jutott ez a pillanat és megkér- 
dezte róla Vanessát. Nem, Mohi igazából nem volt jó színész, 
csak jó pókerarca volt — zárkózott természet volt. Ez okozta, 
hogy még a közvetlenül mellette ülő Kissy se látott semmi kü- 
lönöset az arcán. Pedig Mohiban ekkor támadt föl a remény, 
hogy talán nem kell mindörökre búcsút vennie Beaulieu-tőól. 

— Nos — mosolygott Georges —, azt szokták mondani, hogy 
evés közben nem szabad üzletről beszélni... de ez talán lehet 
kivétel. Blanche-sal úgy gondoljuk, hogy valamilyen formában 
meg kellene valósítani Nimby ötleteit. Mármint eredetileg a te 
ötleted volt — Nicole elmondta —, de most a konkrét műszaki öt- 
letekre gondolok. — Végigpillantott az asztalon és megkereste 
tekintetével Jean-Pierre-t, aki bólintott, s máris jött leszedni a 
terítékeket. 

— Milyen formában? — kérdezte Mohi, mit sem törődve a pin- 
cér jelenlétével. 

— Nem tudom, Mohi. Úgy gondoltuk, hogy szerveznénk majd 
egy találkozót mindannyiótok szüleivel, és kialakítanánk egy 
épkézláb koncepciót. 

— No, az enyémekkel aligha — felelte Mohi vállat vonva. 

— Nem baj. Nélkülük is elegen leszünk. 

Jean-Pierre közben elment, s egy pillanat múlva vissza is tért. 

— Fényezett galamb fügével, rókagombával — jelentette be 
szertartásosan. 


— Hány fogás van tulajdonképpen? — kérdezte Nimby meg- 
lepve. 

— Még akad egypár — mosolygott Blanche. 

— Ez galamb? — nézte Mohi furcsálkodva a kis aranybarna va- 
lamit. 

— Igen — bólintott Niala. — A melle húsa. Mézzel sütötték, at- 
tól csillog ennyire. Ez itt füge — mutatta saját tányérján a gyü- 
mölcsöt — borban párolva. Ezek a kis sárgák rókagombák, vaj- 
ban átsütve. A díszítés pedig balzsamecet. 

Mohi összehúzott szemöldökkel nézte a tányérra húzott feke- 
te vonalakat; eddig alighanem azt hitte, hogy festve vannak. 
Legalábbis ugyanolyan képet vágott, mint Kissy, amikor elő- 
ször találkozott így díszített tányérral, és ő pontosan ezt hitte. 
Már kérdezni akart, de Niala folytatta. 

— Igazi különlegesség. Tulajdonképpen szőlőlé, pontosabban 
must, de nem erjesztik meg, hanem speciális módon kezelik. 
Csak Olaszországban készül néhány helyen. 

— Honnan tudsz te ilyeneket? — kérdezte Pi, miközben Kissy 
megállapította, hogy a rókagomba isteni. 

Niala rámosolygott; Kissy a szeme sarkából látta ezt a mo- 
solyt, és arra gondolt, hogy ez most nem a kérdésre adandó vá- 
lasz tartozéka, hanem külön Pinek szóló, ragyogó szép mosoly. 

— Nehéz lenne felsorolni, amit én még nem tudok a szakács- 
művészetről, legalábbis elméletben. 

— De Isabelle néni nem visz ilyen konyhát — jegyezte meg 
Chantal. 

— Nem, mert nincs rá igény, mi kimondottan kispénzű vendé- 
gekre szakosodtunk. De szezonon kívül, ha összejön a rokon- 
ság, egészen különleges ételek is asztalra kerülnek. Ne higgyé- 
tek például, hogy az ifjabbik Bourridon csak a kolbászsütéshez 
ért. 

Kissy máskor eltöprengett volna, ki is lehet az ifjabbik Bour- 
ridon, ő az öregebbiket se tudta hova tenni — de ez most nem 
érdekelte. A füge is nagyon jó volt, a hús is, de a gombával 
egyik se versenyezhetett. A sütés mit sem vett el a zamatából 
és a finom kajsziillatból, talán még erősítette is. Mindig szeret- 
te a rókagombát. Egyszer vesz egy ládával és addig kísérlete- 
zik, amíg meg nem tanulja így sütni. Ezt meg is mondta, ami- 
kor a harmadik gombát is megette. Kár, hogy csak ennyi volt. 


— Majd segítek — mosolygott Blanche —, vagy még jobb, ha 
megkéred Isabelle nénit. 

— Vagy Alexet — szúrta közbe Mohi. 

Kissy ma este semmin nem csodálkozott Mohival kapcsolat- 
ban. Még azon se, hogy ismeretei vannak Alex gombasütési tu- 
dományáról, holott semmiféle hasonló ételt nem ettek egész 
idő alatt — erre azért ő is emlékezne. 

Az meg már egészen természetes, hogy Mohi ismeri Alexet, 
neki meg fogalma sincs, hogy az kicsoda. 


A következő fogás marinált kecskesajt volt; Mohinak már az is 
újdonságot jelentett, hogy a szendvicset fapálcikára szúrják. 
Niala elmagyarázta, hogy a kenyéren fügebél van, egy kis mus- 
tárral keverve, a falatkák mellett fekvő halmocska pedig körte, 
némi balzsamecettel, amit már Mohi is ismerősként üdvözölt. 

Míg ezt megették — nem tartott soká, három kis kenyérkarika 
—, Pi hozta megint szóba a korábbi témát. 

— Hogy jutottatok erre a gondolatra? 

— Nem is tudnám már megmondani — tűnődött el Georges. — 
De alighanem Sylvie lehet az oka. Az most mindegy, hogy ki ő 
valójában... az a lényeg, hogy nagyon is hihető mindaz, amit 
gondolunk róla. Ha ő nem is követett el semmit, elkövetheti 
más. A jelenség az, ami számít. 

— Rebarbarafánk friss málnapürével — szólt Jean-Pierre. Ezt 
még Mohi 1s értette, a fánkok köré hintett porban azonnal felis- 
merte a csokoládét, és vidáman hozzálátott. 

— S mit akarnátok csinálni? — kérdezte Angéligue. 

— Mindenképpen valamiféle szervezetre van szükség — felelte 
Georges, megmerítve egy fánkot a málnás tányérkában. — Nim- 
by elgondolását máshogy nem lehet megvalósítani. Az üzemel- 
tetők jóváhagyására, sőt aktív közreműködésére van szükség, 
ök pedig nem fognak tárgyalni egy maroknyi lelkes magánem- 
berrel. Legjobb lenne egy alapítvány, ami egyúttal a költsége- 
ket is finanszírozni tudja. Mert azok lesznek bőven. 

— De D"Aubisson kapitány úr! — szólt rá Niala. 

— Jól van — nevetett Georges —, hagyom az üzletet. Akkor hát, 
kedves Jean-Pierre, hozhatja a meglepetést. 

— Hogyhogy — suttogta Mohi —, hát az eddigiek nem voltak 
mind meglepetések? 


A pincér ezúttal sötét színű tányérokat hozott, rajtuk egy-egy 
tortacikkel. 

— Sárgabarackos creme brulée torta. 

Nagyon jól nézett ki, a barack nem lekvárként volt rajta, ha- 
nem fél gyümölcsök formájában, vaníliakrémmel fedve. Mohi 
és Nimby teljesen el volt képedve a torta köré hintett porcukor- 
tól, amiben kis levélke alakú lyukakon tekintett rájuk a tányér 
barnája. — Nagy munka lehetett — dünnyögte Mohi -—, így kör- 
beszórni a lyukakat. 

Kissy elfojtotta mosolyát, de mielőtt elmagyarázhatta volna, 
Georges fölemelte poharát — senki nem fogyasztott alkoholt, 
különféle ásványvizeket ittak egész este — és azt mondta: 

— Igyunk az ünnepeltek egészségére! Francoise és Nicole, él- 
jetek sokáig, a torta után nagy mennyiségű felköszöntő puszit 
vehettek át. Az én ajándékom az, hogy egy hosszú, gyönyörű 
szóvirágokkal teli, magasröptű ünnepi beszédtől kíméllek meg 
benneteket! 

Megtapsolták. 


Vasárnap, gondolta Kissy, amikor fölébredt és az ablakra pil- 
lantott, a kinti zöld tengerben kergetőző napfényre. Vasárnap. . . 
a nyaralás utolsó teljes napja. Holnap reggel még láthatja eze- 
ket a gyönyörű zöld-arany fényeket, még teleszívhatja a tüdejét 
finom tengeri levegővel, aztán vége. Amikor otthon készülő- 
dött, csomagolt, még sejtelme se volt, hogy milyen otthonosan 
fogja érezni magát. Legszívesebben haza se menne. 

De a következő órákban már nem ért rá, hogy ezen töpreng- 
jen. Az események átvették az irányítást. 

Amikor kilépett a szobájából, virágeső fogadta... szent ég, 
hiszen születésnapja van, ma tizenhárom éves, teljesen megfe- 
ledkezett... vagyis hogy nem feledkezett meg róla, csak úgy 
érezte, mintha tegnap már meglett volna a születésnapja. A 
csodálatos vacsora után mindenkitől kapott gratuláló puszit, a 
végére olyan piros volt, mint a naplemente. Nialára inkább 
csak Pi gratuláló puszija hatott, nagyon csillogott tőle a szeme, 
de Blanche-nak sikerült elterelnie róla a közfigyelmet. 

Reggeli közben telefonált Francoise Laval, és az izgatottság- 
tól a szokásosnál is bőbeszédűbben adta elő, hogy Sylvie kibé- 
relt egy házikót a hegyekben, el is mondta, hogy hol, de Kissy- 


nek persze az nem mondott semmit; nem most bérelte, már jó 
néhány napja, de Francoise ma reggel találta meg takarítás köz- 
ben a kulcsot, fölismerte, mert egy malacfej van rajta, megkér- 
dezte a tulajdonost — mondta a nevét, de Kissy azonmód elfe- 
lejtette —, és kiderült, hogy bérbe adta a házát Hendriksennek. 
És tegnap látta egy kocsikölcsönző autójában, akkor nem tulaj- 
donított jelentőséget a dolognak, de most már világos, hogy a 
kettő összefügg, és mit tegyenek most, jajistenem?! 

Niala roppant komolyan elmagyarázta Francoise-nak, hogy a 
két dolog csakugyan összefügg, az a ház fél nap lenne gyalog, 
hisz végig hegynek fölfelé kell menni, világos, hogy ha kibé- 
relte, kocsit is bérel, hogy odajusson. Ha enni akar, vagy akár 
csak ágyban aludni, akkor mindennap le kell jönnie a városba, 
mert abban a vityillóban nincsen semmi, csak lomok. 

Ekkor tette föl Francoise Laval azt a kérdést, amivel emberek 
sorsát fordította meg és keresett ötszáz eurót. 

— Én is tudom, hogy csak lomok vannak ott. De akkor miért 
bérelte ki? A panorámában ingyen is gyönyörködhet. 

Niala kicsit hallgatott. 

— Nem tudom - felelte aztán. 

— Hát én se, de annyit mondok, az az ember nem jár egyenes 
úton. Ha nektek volnék, én körülnéznék abban a vityillóban. 
Magam is megtenném, csak biciklivel elég hosszú az út, s 
amennyit rohangálok, hát munka után nem szívesen kerekez- 
nék föl a hegyre. 

Hát igen, gondolta Kissy részvéttel, ilyenkor szezonban min- 
den panzió gőzerővel működik, Jeanne-nak és Luiginek sincsen 
pihenőnapja. Pihennek eleget télen, amikor alig van vendég, és 
az a kevés is kénytelen ellátni magát — igaz, kevesebbet is kell 
fizetniük. 

Niala valami olyasmit felelt Francoise-nak, hogy átgondolják 
a dolgot, és elbúcsúzott tőle. 

— Szerintem fölmehetnénk arra a hegyre — mondta Martin. — 
Még egyszer megnézzük a kilátást és megnyugtatjuk magunkat 
Sylvie felől. 

— Meg Francoise-t — tette hozzá Angéligue. 

— És az is lehet — gondolkodott el Nimby —, hogy találunk va- 
lami gyanúsat. 


— Úgyis vágytam már egy kis testmozgásra — mondta Mohi 
olyan hangon, amiből világos volt, hogy a testmozgás vereke- 
dést jelent. 

— Jól van hát — adta be Georges a derekát —, fölviszlek benne- 
teket. De ha bármi gyanúsat találtok, kénytelenek lesztek hol- 
nap reggelig kinyomozni az egész ügyet, mert én a shindytek 
miatt nem mondom vissza az amerikai utat. Holnap délben in- 
dul a gépünk New Yorkba — ez a végső határidő. 


A viharvert Volkswagennek igencsak meggyűlt a baja a szer- 
pentinnel, némelyik szakasz elég meredek volt. Georges kicsit 
morgott magára, jöhettek volna a hosszabb úton is, most aztán 
harcolhat a kocsi súlyával és a motor életkorával. 

— A végén kénytelen leszek új kocsit venni Mathieu-nek, any- 
nyira tönkrenyúzzuk szegényt. . . 

Blanche legyintett. — Ő is nyúzta éppen eleget. Hogy mást ne 
mondjak, oda-vissza átkelt vele a svájci Alpokon, pedig már 
akkor se volt fiatal a kocsi. 

— És ecettel porlasztotta közben a sziklákat? — kérdezte Chan- 
tal. 

— Nem — nevetett Blanche —, mindig azon az útvonalon ment, 
ahol Hannibál már megcsinálta. 

A következő percekben Chantal elmagyarázta Mohinak, aki 
még nem hallott erről, hogy Hannibál annak idején elefántok- 
kal kelt át az Alpokon, hogy megtámadja Rómát, és a legenda 
szerint ecettel porlasztotta útjában a sziklákat. Ami persze kép- 
telenség, ha az ecet képes lenne is feloldani a követ, akkor is 
hallatlanul nagy mennyiség kellene egy soktonnás sziklához, és 
rengeteg idő. De az ókorban hittek az ecet ilyen képességeiben. 

— Képes is rá — mondta Nimby. — De csak nagyon magas hő- 
mérsékleten. Ha például egy száztonnás szikla tetejére öntesz 
néhány liter ecetet, aztán jól fölhevíted őket egy tíz megatonnás 
atombombával, nem lesz meg a sziklád. 

— Az biztos — felelte Chantal nagyon komoly arccal. — Sőt ha 
ecet helyett például egy tízcentest raksz oda, pontosan ugyanaz 
fog történni. 

— Nem — vitatta Nimby —, akkor ott marad a szikla. Nem vár- 
hatod el tőle, hogy vacak tíz centért elsétáljon onnan. 


Így csevegve értek föl a hegytetőre, ami nem kis megköny- 
nyebbülést jelentett Georges-nak és a kocsinak is. A házacska 
egy erdősáv szélén állt, nem messze egy hegyi pataktól. Igazá- 
ból nem is ház volt, csak amolyan fészer, ahova be lehet hú- 
zódni rossz idő esetén, némi szerszámokat tartani benne meg 
ilyesmit. A gazdája csak akkor járt itt, amikor a kertjében dol- 
gozott, de nem lehetett nagy szüksége rá, ha kiadta. Ablaka is 
csak egy volt, az se nagy. 

Odabent nem tudtak körülnézni, lakat volt a bádoglemez aj- 
tón. Voltaképpen már a fészer körül is magánterületen tartóz- 
kodtak, de senki nem szólhatott érte, nem volt körülkerítve. 

Már azon tanakodtak, hogyan tovább, amikor Blanche köze- 
ledő kocsit vett észre. Még egészen aprónak látszott, de Kissy 
tudta, hogy itt a hegyekben villámgyorsan zsugorodni kezd 
minden, amint egy kis magasságkülönbség támad. 

— Akármi legyek, ha nem Sylvie az — mondta Nimby, akinél 
mindig volt távcső, s most is egy pillanat alatt elővarázsolta. — 
És valaki ül mellette. .. várjatok egy percet... 

— Dehogy várunk! — csattant föl Mohi. — Tűnjünk el innen! — 
Mindenki értetlenül bámult rá. — Nem értitek? Tetten kell érni, 
különben nem jutunk semmire. 

— Igazad van — szólalt meg Niala. — Gyerünk be az erdőbe! 
Apa, vidd a kocsit! 


A metálkék Fiat fölért az emelkedő tetejére és beállt a fészer 
elé. A túloldalon nyílt az ajtó először, az egyetemista külsejű 
fiatalember kiszállt, aztán megkerülte az ajtót. Kinyitotta a fé- 
szer felőli ajtót is, amin egy kislány szállt ki. Tényleg kicsi 
volt, kisiskolás. Egyikük se nézett körül, ahogy bementek a fé- 
szerbe. Sylvie-nek nyilván kulcsa volt a lakathoz, de az erdő 
felől nem látszott, ahogy kinyitja. 

— Fölfordul a gyomrom az ilyenektől — mondta Blanche. — 
Szabadítsuk ki gyorsan! 

— Szó se lehet róla — állt föl Mohi. A többiek is lassan föltá- 
pászkodtak a fűben lapultukból. — Tetten kell érni, különben az 
ügyvédje mindent kimagyaráz. Mint Sheilával. 

— Mi: az, hogy tetten érni?! — kiáltott föl Blanche fojtott han- 
gon. — Azt akarod, hogy. . . 


— Nyugodj meg — lépett oda Georges. — Itt hideg fejre van 
szükség. Mohinak igaza van. Adjunk a pasinak mondjuk két 
percet. Ennyi elég, hogy egy-két ruhadarabot levegyen a gye- 
rekről, de kárt még nem tehet benne. 

— Stop! — szólt közbe Nimby. — Én mértem az időt, már más- 
fél perce bent vannak. Izzítsátok be a videókat és gyerünk! 

— Én nem videózok — felelte Mohi már a fészer felé osontuk- 
ban -—, én fogom lecsapni. Fogd ezt meg, Pi! 

A férfi odanézett és átvette a feléje nyújtott követ. 

— Kösz. 

Georges kezében egy jókora villáskulcs volt a kocsiból. Kissy 
gyakorlott mozdulatokkal kapcsolta be és állította videóra a 
fényképezőgépét. Már a fal tövében guggoltak. 

— Georges és Mohi, gyertek velem az ajtóhoz — kérte Pi. — 
Kissy is egy videóval. Blanche, te magas vagy, próbálj az abla- 
kon át videózni. A többiek legyenek ott mindenütt. 

Beszéd közben már meg is kerülte a fészert, a többiek a nyo- 
mában. Mohi előresietett és megnézte, hogy az ajtó nyitva van- 
e — zárva volt, vagyis belülről lelakatolva. 

— Oké — suttogta Georges —, videózzátok, ahogy betörjük az 
ajtót! 

Kissy már Mohit is filmezte, s vigyázott, hogy a képmezőben 
legyen a villáskulcs, amint lesújt az ajtó felső zsanérjára. A fé- 
mes csattanás ágyúdörejként visszhangzott végig a hegyvidé- 
ken, talán még a parton is hallották. Aztán egy tompább robaj, 
amint Pi rávág a kővel ugyanoda, s a következő pillanatban 
megint lecsapott a villáskulcs. Bármit csinált eddig Sylvie, biz- 
tos, hogy abbahagyta, gondolta Kissy. Az is lehet, hogy kiabál 
valamit, de ebben a lármában úgyse hallani. 

A kulcs harmadik ütésére a zsanér megadta magát. Georges 
belerúgott az ajtóba, ami bezuhant a fészerbe és elterült a föl- 
dön. A már készen álló Mohi elsőként rontott be, a férfiak köz- 
vetlenül a nyomában. Kissynek csak arra volt ideje, hogy köze- 
lebb sietve videóra vegye a helyiség közelebbi végében álló 
fényképezőállványt és megkeresse a kamerával a kislányt, aki a 
másik végében állt, teljesen felöltözve, amikor úgy megtaszí- 
tották, hogy nekipenderült a falnak. 


Sylvie kirontott a fészerből és Kissyt, majd Chantalt félrelök- 
ve keresett kiutat a csapat tagjai közül. Martin megpróbálta el- 
gáncsolni, de ő résen volt és átugrotta az elébe nyújtott lábat. 

Kissy gyorsan visszanyerte egyensúlyát és futásnak eredt. 
Nem figyelte, ki mit csinál; csak utólag állították össze, hogy ki 
hol volt. 

A házban levők jó néhány másodpercet vesztettek azzal, hogy 
Sylvie egymásnak lökte a két férfit, akik ilyenformán elállták a 
beljebb levő Mohi útját is. Aztán kirohantak és követték Hend- 
riksent. Georges ledobta a villáskulcsot a fészer előtt, hogy ne 
akadályozza a futásban; Pi ugyanezt tette a kővel. Mohinak rö- 
videbb volt a lába, de több a gyakorlata, s már az első métere- 
ken megelőzte a többieket. 

Blanche és Angéligue némi tétovázás után besietett a házba, 
hogy gondjaikba vegyék a kislányt. 

Chantal az erdőszélen, Martin az úton eredt Sylvie nyomába. 

Niala a kocsijukhoz sietett, mert nem tudta, apja nem hagyta- 
e benne a kulcsot. Miután látta, hogy nincs ott, követte a többi- 
eket. 

Nimby nem próbálkozott az üldözéssel. Hátizsákjába tette a 
villáskulcsot, hogy később ne legyen gond rá, aztán megnézte a 
Fiatot. Benne volt a kulcs, ezért kivette, hogy ha Sylvie valami 
kerülővel visszatérne, ne tudja elvinni a kocsit. Aztán leült a 
motorháztetőre és hívta a rendőrséget. 


— Rendőrség, miben segíthetek? 
— Itt Antoine Blanchard. Egy gyerekmolesztálót üldözünk, sze- 
retném, ha feljönnének a hegyre. 

Az ügyeletes összeráncolta a homlokát. 

— Van ott a közelben valami felnőtt? 

— Öt is, de nem érnek rá. Kettő a kislányt ápolja, kettő üldöz, 
egy pedig menekül előlük. A rossz fiú egy dán turista, K. 
Hendriksen, a Cartier-panzióban lakik. A jók közül talán ismeri 
D7 Aubisson kapitányt és a feleségét, dr. Blanche Claudelt. 

Az ügyeletes még jobban ráncolta a homlokát, de már egé- 
szen más okból. Ismerte D" Aubissonékat, és nemigen gondolta, 
hogy egy tréfacsináló pont őrájuk hivatkozna. 

— Hol vagy? 


— Valamilyen Dubonnet fészere előtt, Beaulieu fölött a nagy 
hegyen. 

— Tudom, hol van — felelte az ügyeletes, akit Micheline Du- 
bonnet-nak hívtak. — Mindjárt ott lesz egy kocsink. 

Válasz nem érkezett, csak zörejek, zúgás a telefonból, mint 
amikor a bekapcsolt készüléket ledobják, fölemelik. Aztán foj- 
tott káromkodás, és hirtelen a fiúhang megint, rémülten. 

— A francba... szóljon a mentőknek is! Két kocsival jöjje 
nek!... 


Kissy nagyon örült, hogy két feje van megint. Az egyik a lábait 
irányította, hogy minél gyorsabban rohanjanak és föl ne bukja- 
nak valami göröngyben. A másik pedig egyenként regisztrálta 
a többiek hollétét, amikor észrevette némelyiküket, aggódott a 
kislányért, de még olyasmire is jutott ideje, hogy gondoljon a 
kamerára, ami továbbra is ott volt a kezében és nyilván kusza 
összevisszaságot vesz, de ez egyáltalán nem baj, majd kelleni 
fog, ha utolérik Sylvie-t. 

De Sylvie jó futó volt, messze maga mögött hagyta a férfia- 
kat, a többiek pedig még jobban le voltak maradva. Már a pa- 
taknál járt, legalább fél perc előnye volt. A patak túlpartja me- 
redeken emelkedett, s a tetején erdő. Ha eljut odáig — Kissy 
második feje világosan tudta —, akkor beveszi magát az erdőbe, 
ahol könnyen szem elől téveszthetik. 

De egyszer csak valahonnan oldalról felbukkant egy apró fi- 
gura, és valósággal nekivágódott Hendriksennek, aki majdnem 
elesett. Kissy már képtelen volt tovább rohanni. Inkább megállt 
és videózott, bár úgy fújtatott, hogy ugrált a kezében a kamera. 

Hendriksen visszafordult és meglendítette a karját, de Mohi 
kitért az ütés elől. Megint nekiugrott a férfinak, aki fölkapta és 
ellódította a levegőben. Kissynek úgy tűnt, mintha lassított fel- 
vételen látná, ahogy Mohi métereket repül a levegőben, aztán 
nagy csattanással földet ér a parton, félig a patakban. Kissy fel- 
sikoltott és újult erővel rohant feléjük. Hendriksen átlépett a 
patakon és kaptatni kezdett a meredeken. Már elérte az első fá- 
kat, amikor Mohi felkönyökölt fektében. Sylvie után nézett, és 
meglendítette a karját. A férfi megtántorodott, nekidőlt egy fá- 
nak, két lépést még állva jött lefelé, aztán belezuhant a patakba. 


Kissy nem ment el a patakig, csak Georges-ig, aki már vissza- 
felé jött onnan. A karjában hozta szegény kis Mohit, akinek 
csupa vér volt a feje, már a férfi ingét is átáztatta. A szeme 
csukva volt, hangot sem adott. 

A négy gyerek szótlanul kísérte vissza a pilótát. Nimby elé- 
bük jött és csak annyit mondott, hogy már hívta a mentőket. 
Chantal volt az első, akinek eszébe jutott, hogy Blanche-nak 
mégiscsak van valami köze az orvostudományhoz, odarohant a 
házhoz és szólt neki. Mohi csakhamar a füvön feküdt a fészer 
közelében, s az asszony szakavatott mozdulatokkal vizsgálta az 
életfunkciótt. 

— Valószínűleg agyrázkódás — mondta aztán. — Felszakadt a 
fejbőre, de az nem vészes... 

— De honnan ez a rengeteg vér? — szólt egy hang, Martiné. 

— A fejseb nagyon vérzik, de az nem baj. Megmondtátok a 
mentőknek, hogy találnak ide? 

— Igen — mondta Nimby, de nem is kellett részleteznie, mert 
már hallatszott lentről a szirénázás. 

Pár perc múlva ott voltak, elöl egy rendőrautó, utána két 
mentőkocsi. A mentők azonnal gondjaikba vették Mohit, 
Georges pedig megmutatta, hol találják a másik sérültet. Kissy- 
nek csak ekkor tűnt föl, hogy Pi nincs velük; a pataknál volt, 
őrizte Sylvie-t, hogy ha magához térne, el ne szökjön, amíg 
meg nem, addig meg ne fulladjon. De ahogy a mentőorvos a 
közelbe ért, otthagyta és futott hozzájuk. 

— Mi a helyzet? 

— Agyrázkódásnak nézem — mondta a mentőorvos. — A sebet 
majd össze kell varrni. Melyikük a hozzátartozója? 

— Egyikünk sem — felelte Pi. — Senkije sincsen. Jelenleg 
D" Aubissonékra és rám van bízva. 

— Akkor egyikük jöjjön velünk. Talán a hölgy. 

Blanche bólintott és máris indult a kocsihoz. Még be sem 
szálltak, amikor az egyik rendőr visszaért a pataktól. 

— Valaki el tudná mondani, mi történt itt? 

Georges néhány rövid mondatban elbeszélte. 

— Értem. Melyikük az, aki fejbedobta azt az embert? 

Georges a völgy felé mutatott. — Ott viszi a mentő. 

— Neve? 

— Nem sokat ér vele. Tizenegy éves, még nem büntethető. 


A rendőr azért fölírta az adatokat. 

— Hogy van egyébként a pasas? 

— Nem tudom. Nekem az számít, hogy életben van. 

— Letartóztatják? 

— Mi az hogy! — felelte a rendőr, biccentett és bekopogott a 
házba. Kijött Angéligue, nyomában Chantallal. 

— Jó napot kívánok. Úgy értesültem, hogy itt van a kislány, 
akit az az alak... 

— Ítt van. 

— Szeretnék föltenni neki egypár kérdést. 

— Beszél németül? 

— Hogyhogy?... 

— Úgy néz ki, a gyerek legfeljebb öt szót ért franciául. 


— Ich bin Kissy. 

— Ich bin Elke. 

Kezet ráztak. Már kijöttek a fészerből, jobb lesz a gyereknek a 
szabad ég alatt. 

— Du können der Mann? — kérdezte Kissy. A kislány elmoso- 
lyodott, nyilván pocsék a németsége, de hátha megérti. Valamit 
kérdezett, de abból Kissy egy szót se tudott kivenni. 

— Der Mann... mit der Auto — mutatott Kissy a Fiatra. — Du 
können der Name? 

Elke úgy nevetett, hogy majdnem a könnyei potyogtak. Kissy 
értetlenül nézett a többiekre. 

— Mindent hímnemben mondasz — szólalt meg Chantal. — 
Nyilván nem úgy kell mondani, ezen nevet. 

— Hanem milyenben? 

— Fogalmam sincs. 

— Attól még megérthetné — kezdte Kissy, de ekkor Elke mon- 
dott valamit, amiből Kissy csak a Name szót vette ki, és a vé- 
gén annyit, hogy Peter. 

— Der Mann mit der Auto ist Peter? — kérdezte Kissy, aztán 
megpróbálta angol szórenddel is. — Ist Peter der Mann mit der 
Auto? 

— Ja — bólintott Elke, és hadart valamit. 

— Szóval az emberünk a Peter művésznevet használja — 
mondta a rendőr. — Persze majd lefordíttatjuk a felvételt — pil- 


lantott a videózókra. — Egyelőre juttassuk vissza a családjához. 
Tudni kellene a nevüket. 

Kissy gondolkodott egy pillanatig. 

— Was ist du Familie Name? — kérdezte aztán, remélve, hogy 
nem lő bakot. Angolul family name, akkor nyilván németül is 
hasonló. 

— Schneider — vágta rá a kislány. 

— Elke Schneider? — kérdezte a rendőr, s mikor az bólintott, 
felírta a nevet egy papírra és elébe tartotta. Elke bólogatott. 

— Nagyszerű. Akkor lemegyünk a városba és megkeressük a 
szüleit. Velünk tudnál jönni? — nézett Kissyre. — Te értesz szót 
vele a legjobban. 

— Én is menni akarok — mondta Angéligue. — Én vigyáztam rá 
abban a sufniban. 

— Jó — mondta a rendőr. — Mehetünk? 


Indulás előtt a rendőr megbeszélte a társával, hogy ő majd a 
mentőben kíséri a gyanúsítottat. A másik rendőr azt kérdezte, 
tényleg egy gyerek dobta-e fejbe. 

— Egy tizenegy éves kislány — bólintott Pi. — Méghozzá súlyo- 
san sérülten. 

— Hát nem semmi. A doki azt mondja, autóbaleseteknél lát 
ilyen sebeket. De nincs szerencséje a pofának, megmarad. A 
fényképezőgépét beraktam a kocsiba — fordult a társához. — 
Add majd le mint bizonyítékot. Fogadok, hogy fotózott már az 
emberünk, és simán ráverjük a balhét. 

Pár perc múlva Kissy már az autóban ült hátul Elkével, és na- 
gyon örült, hogy a rendőr az enyhébb lejtőt választotta. 

— A kislány, aki megdobta a fickót... ja igen, Vanessa, hogy 
került a karmaiba? 

— A karmaiba? — kérdezte Kissy. 

— D" Aubisson úr azt mondta, előzőleg dulakodtak. 

— Vagy úgy. Üldöztük, és ő érte utol először. Nekirontott, 
Sylvie fölkapta és eldobta, mint egy labdát — Kissy beleborzon- 
gott a visszaemlékezésbe -, akkor esett le és sérült meg. 

— Sylvie?... 

— Jaj, bocs, szóval Hendriksen. 

— Sylvie volt a fedőneve — magyarázta Angéligue. — Jó pár 
napja gyanakodtunk rá. — Elmesélte az első találkozásukat a 


strandon. — Majd megkeressük a videót, jól jöhet a bizonyítási 
eljárásban. 

A rendőr egyetértőn dörmögött, nem felelt, mert éppen ka- 
nyarhoz közeledtek és egy előttük haladó biciklistára is vigyáz- 
nia kellett. Csak később szólalt meg: 

— Szóval maguk már nyomoztak utána? Micsodák maguk? 

— Csak nyaralók vagyunk -— felelte Angéligue. — De a barátom 
és a gyerekek már elkaptak egy ilyen alakot Párizsban, az most 
alighanem a börtönkórházban nyaral. S mit gondol, ki verte 
péppé? 

— A barátja? 

— Csodákat. Mohi, azaz Vanessa, aki kupán dobta Hendrik- 
sent. A kislány úgy verekszik, mint Muhammad Ali. 

— Hogy mik vannak — mondta a rendőr. — A szülei hol van- 
nak? 

— Sehol. Árvagyerek, nevelőszülőkkel él. 

A rendőr egy ideig hallgatott. 

— Azt mondja, árvagyerek. .. maguk laknak D" Aubissonéknál, 
nem? 

— A panzióban, de az ő vendégeik vagyunk. 

— Akkor ismerem. A feleségem Serge-nél dolgozik, ő mesél- 
te, hogy pénteken járt náluk ruhát venni. Azzal ment be, hogy a 
legszebb ruhát akarja, ami van a partvidéken, és egy óra hosz- 
szat próbált mindenfélét, s a végén csak olyat találtak, amin 
igazítani kellett. A feleségem elvállalta, mert nagyon sürgős 
volt neki, aztán késő este jött el hozzánk a kislány, és az övtás- 
kájába rejtve vitte el a ruhát. De fizetni még a szalonban fize- 
tett, és húsz eurót hagyott borravalónak, mint egy királynő. 

Kissynek ekkor már patakokban ömlöttek a könnyei. Egyszer 
csak érezte, hogy Elke simogatni kezdi a haját. Átölelte a kis- 
lányt és kitört belőle a zokogás. 


Amint leértek a városba, Elke magyarázni kezdett valamit, ta- 
lán hogy hol szálltak meg — csak hát ők nem értettek belőle 
semmit. A rendőr elhajtott a Cartier-panzió előtt, de a kislányt 
nem érdekelte az épület. 

— Hülye vagy, Alain — mondta magának a rendőr, azzal föl- 
kattintott egy kapcsolót és előhúzott egy mikrofont. 


— Hölgyeim és uraim — szállt a hangja az utcán —, elnézést ké- 
rek, amiért zavarom önöket, de sürgősen szükségem van egy 
német tolmácsra. Valaki, aki beszél németül, lenne szíves a 
rendőrautóhoz jönni? Köszönöm. 

Az utcán hemzsegtek az emberek, akik a felhívás hatására kí- 
váncsian nézegették a kocsit. Egy-két pillanat múlva Kissy ész- 
revett egy fiatal párt, akik céltudatosan feléjük tartottak. A 
rendőr is látta őket és közelebb hajtott. 

— Maguk tudnak németül? — nézett ki rájuk, amikor odaértek. 

— Elzásziak vagyunk — mondta a fiú, húszévesforma. 

— Remek — mondta a rendőr, leállította a motort és kiszállt. — 
Laurent tizedes vagyok. Ennek a szöszke kislánynak a szüleit 
keressük, de csak németül ért. Lennének szívesek megkérdezni, 
mit tud a szálláshelyükről? 

Elke arca fölragyogott, amikor meghallotta anyanyelvét, és 
megállás nélküli szövegelésbe kezdett. Elég jól le tudta írni a 
helyet, de az nem volt ismerős a rendőrnek. Végül beszólt a 
központba és továbbította az értesüléseket. 

— Egyelőre nincs ötletünk, Laurent, keresünk, vége. 

— Vettem, vége. Figyeljenek csak — fordult a tizedes az elzá- 
sziakhoz —, kérdezzék meg, hogy hívják a várost, ahol laknak. 

Elke nem tudta. Már kezdett félni, hogy nem találják meg a 
szüleit. A tizedes elsorolta neki az összes várost a partvidéken 
Mentontól Cannes-ig, de egyik se volt ismerős. 

— Hozhatta messzebbről is — mondta Angéligue —, esetleg 
nem is a parton laknak. 

— Szoktak fürödni a tengerben — mondta az elzászi fiú. 

A tizedes legyintett. — Tavat vagy folyót is hihet a gyerek ten- 
gernek. 

— Azt mondja, ők a tengernél laknak, ahol sokkal nagyobb 
hajók járnak, mint itt, úgyhogy neki ne tanítsa, hogy milyen a 
tenger. 

A tizedes Elkére nevetett, aki visszavigyorgott rá. 

— Okos kislány vagy. Csak a szálló vagy legalább a város ne- 
vét tudnád! 

— Azt mondja, ő se tudhat mindent. 

Végül aztán a rendőr hazavitte őket a panzióba. Isabelle néni 
majd gondját viseli Elkének, s ott jobb helye lesz, mint az őr- 


szobán. Az elzásziaknak megköszönték a segítséget és búcsút 
vettek tőlük; semmilyen részletbe nem avatták be őket. 

Isabelle néni lesújtva hallgatta, mi történt Mohival. Még a 
könnye is kicsordult. 

— De hát mit akart az a féreg ettől a szegény kis bogártól? — 
nézett felháborodottan Elkére, aki ijedten kapaszkodott Nialá- 
ba. A többiek előbb otthon voltak, mint ők, hiszen a hegyről 
egyenesen hazajöttek. 

— Azt inkább ne részletezzük, madame Girotti — mondta a ti- 
zedes. — Nagy szerencse, hogy D"Aubissonék és a barátaik ott 
voltak. De én most már megyek is. Viszontlátásra. 

Isabelle néni először is előkerítette Brigittét, a másik szárny- 
ban lakó osztrák diáklányt, aki jól beszélt franciául, és közölte 
vele, hogy ha vállalja a tolmácsolást és a gyerekfelügyeletet, 
ingyen lakik az idő alatt, és a gyerekkel együtt, azaz D7 Aubis- 
sonéknál kap enni. Persze hogy vállalta. Úgyhogy mindannyian 
átmentek a villába, ahol Jeanne már tálalta az ebédet. Aránylag 
jó étvággyal ettek, mert Georges két perccel azelőtt kapott 
SMS-t Blanche-tól: , közep agyráz seb varrva pár nap megfigy 
most alsz telef kikap bent maradok b". Kissynek eszébe jutot- 
tak azok az SMS-ek, amiket Pitől kapott azon a bizonyos dél- 
utánon. ,M OK P." Hát ez meg ,M OK B" volt, de mekkora 
különbség van a rövidítéshasználatban is, a tartalomban 1s. . . 


Elke Schneider nyolcéves volt és Kielben lakott. Az apja neve 
Johann, az anyjáé Anne. Hogy a szülei mivel foglalkoznak, azt 
nemigen tudta megmondani. Dolgoznak. 

— Az én apám a PR-osztály nyomtatottsajtó-csoportjának mé- 
diafelelőse — mondta Chantal. — Én se tudhattam ilyeneket 
nyolcévesen. 

— Mennyivel jobb volt régen — ábrándozott Nimby. — Volt 
asztalos, kovács meg szabó, és mindenki otthon dolgozott, a 
gyerekek látták, mit csinálnak a szüleik. 

Ekkor már végeztek az ebéddel, Jeanne az asztalt is leszedte, 
de még ott ültek körülötte, némi gyümölcs, sajt, sütemény tár- 
saságában. A rendőrség már megyeszerte kutatott Johann és 
Anne Schneider után. Georges beszélt a városi kapitánnyal, aki 
azt mondta, ha hat óráig nem találják meg őket, akkor országos 
keresést indít és valamennyi tévétársaságnak megküldi Elke 


fényképét és az adatokat. Olaszországba egyelőre nem, mert a 
gyerek határozottan állította, hogy Franciaországba jöttek, és 
csakugyan franciául tudott pár szót, nem olaszul. 

Azt is tisztázták már, hogyan került , Peter" kocsijába. A par- 
ton játszott, amikor a férfi arra jött és megkérte, hogy segítsen 
neki, mert nagy bajban van és csak ő tud rajta segíteni. Elke 
fölment vele az útra, ahol Peter beültette a kocsijába és meg 
sem álltak a hegyi fészerig. De azt végül is nem tudta meg, mi 
volt az a nagy baj. 

— Az — mondta Angéligue —, hogy senki nem járt arra egy jó 
éles késsel. Ezt ne fordítsd, Brigitte. 

— Jó — mondta a tolmács. Csendes lány volt, szemüveges, fe- 
kete hajú, igazi diáklánytípus. 

— Tudjátok, mi jutott eszembe? — szólalt meg Nimby. — Lehet, 
hogy Schneiderék nem is szállóban laknak. Mi se laknánk a 
panzióban, ha nem lennénk ilyen sokan. Lehet, hogy valaki 
meghívta és vendégül látja őket. 

Kis csend támadt, csak Brigitte halk hangja szólt, ahogy for- 
dította a fiú szavalt. 

— Akkor pedig — sóhajtott Niala — a rendőrség végigkérdezhe- 
ti az ország összes szállodáját. Ha a fehér ház a zöld kerítéssel 
magánház. . . 

— És magánháznál bejelentkezni se kell — mondta Martin. 

— Nincs valami különleges dolog a házban vagy a ház körül? 
— kérdezte Chantal. 

— Az apukám autója — felelte Elke Brigittén keresztül. 

— Miért, az milyen? 

— Gyönyörű. Ezüst színű Honda, barna üléskárpitokkal, és a 
motorháztetőn apu cégének a neve. 

— És az mi? — kérdezték hárman-négyen is. 

— Müller, Schneider und Mertens — mondta Elke. Kis csend 
támadt, aztán Brigittére nézett, hogy miért nem fordít, mintha 
egy cégnevet le lehetne vagy kellene fordítani. 

A nagylány megütközve ült mellette, nem nézett senkire. 

— Mi történt? — kérdezték. 

— Was ist los? — érdeklődött Elke. 

— Én... én láttam egy ilyen kocsit! 

— Hol?! 

— Hiszen ha tudnám. . . 


Niala fölugrott és a számítógéphez szaladt. — Elke, komm. . . 
komm hier, bitte. 

— Komm her — javította ki a kislány, de odament. 

— Így írják a nevet? — kérdezte Niala, beírva a Google-ba. Ki- 
zárólag németországi találatok jöttek. Pillanatok alatt megtud- 
ták, hogy a cég székhelye Kielben van, valamilyen mezőgazda- 
sági gépekkel foglalkoznak, de nem lehettek híresek, mert csak 
egy tucat találatuk volt, jórészt a saját honlapjukról. 

Georges fölkapott egy telefont és tárcsázott, odasétálva Bri- 
gittéhez. Amikor egy hang beszélni kezdett, odatartotta a lány 
füléhez. 

— Üzenetrögzítő — mondta az. 

Georges bosszúsan letette. 

— Vasárnap van — emlékeztette Martin. 

— Brigitte — jött vissza Niala az asztalhoz —, hol láttad azt a 
kocsit? 

— Hiszen ha tudnám. . . 

— Várj csak. Az úton haladt vagy parkolt? 

— Parkolt. Biztos, hogy parkolt, én a robogó kocsikat nem né- 
zegetem, ezen pedig el tudtam olvasni a címet és a telefonszá- 
mot Is. . . persze nem emlékszem rájuk. 

— Oké. — Niala leült az asztalra Brigittével szemben. — Mikor 
volt ez? 

— Nem tudom... 

— De itt voltál Franciaországban? 

— Persze! Otthon nem figyelnék föl rá, hogy német nevek 
vannak egy autón. 

— Jó. Próbáld behatárolni vagy azt, hogy hol láttad, vagy azt, 
hogy mikor. 

Brigitte csak a fejét csóválta. 

— Vagy azt — tette hozzá Niala —, hogy mit láttál még ugyan- 
akkor, az autó közelében, ami felkeltette a figyelmedet. 

— Azt hiszem, nem az utcán állt, hanem egy nyitott kapu mö- 
gött — mondta a lány tétován -—, de hát ez bárhol lehetett. . . 

— Nem baj. Már az is jó, ha eszedbe jut valami odafelé vagy 
visszafelé útról. Valami, amiből kiderül, hogy hol van az a kör- 
nyék. 

Brigitte fölemelte egy ujját. 


— Várj csak. Én nem jártam eddig túl sokfelé, csak három 
napja érkeztem. 

— Kitűnő! És merre jártál? Várj, ne is kezdj bele — Niala föl- 
ugrott. — Hamar a térképet! 


Az elmúlt három napban Brigitte csak Beaulieu déli és Saint- 
Jean keleti részét járta be. Ez percek alatt kiderült a Google 
Mapsről. Beaulieu déli részének jó pár utcájában megfordultak 
a rendőrrel, így ott biztos nem laknak Schneiderék. 

— Nem hát — jelentette ki Niala magabiztosan. — Saint-Jean- 
ban vannak. Gyerünk! 

A Volkswagen lemászott a hegyről és nekivágott a másik 
hegynek. Georges mellett most Brigitte ült, az ölében Elkével, 
és mindenfelé nézelődtek, látnak-e valami ismerőset. 

Kissyben jócskán voltak kételyek, de Niala annyira biztos 
volt az igazában, hogy nem szólt róluk. Hiszen ha egy házon 
látta volna Brigitte a feliratot, de hát az autók mozognak. Akár- 
hol megállhattak vele... persze ha csakugyan egy kertben áll- 
tak, az azért jelent valamit. Vagy ott laknak tényleg, vagy kö- 
zük van az ottaniakhoz. Kérdés persze, hogy Brigitte fölismeri- 
e a helyet, ha már nem áll ott a kocsi és a kapu is zárva van. 
Azt se szabad elfelejteni, hogy Elkének nem volt ismerős 
Saint-Jean neve sem... bár persze lehet, hogy egyáltalán nem 
törődött a város nevével, ahol nyaral. 

— Várjon csak — szólalt meg Brigitte hirtelen, amikor elhalad- 
tak a saint-jeani kikötő fölött. — Már tudom, egy kisebb öblöt 
néztem meg, valahol arra tovább, és akkor láttam. 

— Kisebb öblöt?! — Niala és Georges egyszerre kiáltott föl, 
ugyanazzal a hangsúllyal. Georges gyorsított. — Olyan nincsen 
sok. 

— Nincs hát — ugrott föl Niala, és rátámaszkodott Brigitte ülé- 
sének támlájára. — A nagyobbikhoz menj, fogadok, hogy vala- 
hol Augustinék felé lesznek! 

— Miért? 

— Mert a partról fölcsalta az útra. Igaz, Elke? A partról mentél 
föl az útra? Ezen a részen nem sok hely van, ahol az út kimegy 
a tengerpartig. 

Elke helyeslése hamarosan megérkezett az oda-vissza tolmá- 
csoláson át. Azon a helyen az út egész közel van a vízparthoz, 


volt úgy is, hogy a kocsijuk az úton állt és ő a vízben állva jól 
látta. 

Nemsokára már látták a tengert maguk előtt. Egy kisebbfajta 
öböl volt, a szokásos kis yachtokkal mindenfelé. 

— Ez az! Ez az a hely! — kiáltott föl Elke hirtelen. — Ott szok- 
tam játszani! 

Végighajtottak az úton, ami csakhamar visszakanyarodott, el 
a tengertől. Most már Kissynek se voltak kétségei. Itt laknak 
Schneiderék, egészen közel. Ha messzebb laknának, akkor nem 
ide jöttek volna a tengerhez, itt mindenütt közel van a tenger. 

— Azt a házat ismerem! — mutatta Elke boldogan. — Azt is! 
Azt is! 

A hatodik ház volt az. Elke már messzebbről fölismerte, és a 
csukott kertkapu mögött állt az ezüstszínű Honda. 


A csengetésre egy idősebb asszony ballagott elő, és csak úgy a 
ház ajtajából nézett ki a népes társaságra. 

— Kit keresnek? — kérdezte barátságtalanul, de ekkor Elke 
mindkét karjával integetni kezdett. — Szűzanyám! — kiáltotta az 
asszony, és leszáguldott a kapuhoz. Nem gondolták volna róla, 
hogy ilyen gyorsan tud futni. Fölrántotta a kaput, és német kér- 
déseket zúdított a kislányra, aki alig tudott közbeszúrni egy-két 
szót. Közben az idegeneket méregette. Egyszer csak fölismert 
két arcot. 

— D" Aubissonék Beaulieu-ből! Mit keresnek maguk itt? 

— Madame Rocard — lépett közelebb Georges —, beszélhet- 
nénk Schneiderékkel? 

— Persze. Persze hogy beszélhetnek, jöjjenek csak be. Aligha- 
nem nekik is lesz egypár kérdésük, órák óta keressük ezt a kis 
csavargót. Hol találták meg? 

— Ez hosszú történet — mondta Georges, mialatt a csapat be- 
masírozott a házba. Egy folyosón haladtak végig, befordultak 
egy szobába, s egy hang fölkiáltott: 

— Elke! 

A kislány repült anyja karjaiba. Egy pillanat múlva megjelent 
az apja is, valahonnan kintről, nyilván a lányát kereste éppen. 

— Hol voltál? — kérdezte olyan hangon, ami egyszerre volt 
megkönnyebbült, ijedt és szemrehányó. — Önök találták meg? — 
kérdezte Georges-tól franciául. A pilóta bólintott. — Sose szo- 


kott így elcsavarogni. Már azon voltunk, hogy hívjuk a rendőr- 
séget. 

— Ha megtették volna, Schneider úr — felelte Georges —, elég 
lett volna a nevüket mondani, és máris megtudták volna, hol a 
gyerek. Az egész megye rendőrsége önöket keresi. 

— Minket? De hát... 

— Egy pillanat türelmet — szólt közbe Niala, akinek telefon 
volt a fülén. — Szia, itt Nicole. Megvannak Schneiderék. Saint- 
Jeanban, Rocard-éknál. Igen, az az. — Egy ideig hallgatott. — Jó, 
megmondom nekik. Figyelj, Lucas, küldj el valakit a Cartier- 
panzióba és hozasd el Francoise Lavalt is. Jeannak? Amit 
akarsz. Jó, szia. 

Letette és egyenesen Johann Schneiderre nézett. 

— A beaulieu-i rendőrkapitánnyal beszéltem. Hamarosan itt 
lesz, személyesen akar beszélni önökkel. Addig mi elmesél- 
nénk a kis történetünket. 


Rocard-ék könyvtárszobájában telepedtek le, mahagóni búto- 
rok, rengeteg vaskos kötet között. A házigazda jogász lehet, ál- 
lapította meg Kissy a könyvcímekről. 

Georges arra kérte, kezdje ő. Elmondta hát, hogyan ismerked- 
tek meg és hogy kapták el Sheilát. Csak a nickjükkel mutatta 
be a csapat tagjait. Cindyt is megemlítette egy félmondatban. 

Míg beszélt, madame Rocard cselédlánya némi gyümölcsöt, 
süteményt, innivalót hozott be. 

Aztán Niala vette át a szót és elmondta, hogy meghívták őket 
magukhoz — ekkor mutatta be apját és Angéligue-et —, s hogy 
megfigyeltek egy gyanús alakot, akit Sylvie-nek neveztek el, s 
hogy beszerveztek valakit a panzióból, ahol lakott, hogy figyel- 
je — hamarosan itt lesz ő is, aki ma reggel telefonált és ezt meg 
ezt mondta. 

Georges fejezte be az elbeszélést a hegyen történtekkel, a ke- 
reséssel Schneiderék után és azzal, hogy hazavitték a gyereket 
— ekkor bemutatta Brigittét is, hozzátéve, hogy tulajdonképpen 
neki köszönhetik, hogy idetaláltak. 

A német házaspár elfehéredve hallgatta őket, a Sylvie-ről 
szóló résznél Frau Schneider úgy szorította magához a kislányt, 
hogy az felkiáltott: — Anyu, nem vagyok játékmaci! 


Schneiderék nem voltak már fiatalok, Kissy ötven körülinek 
nézte a férfit és talán egy ötössel fiatalabbnak az asszonyt. 
Mint kiderült, Elke a negyedik gyerekük, de az egyetlen lá- 
nyuk. 

Alig értek a történet végére, amikor befutott a rendőrkapi- 
tány, civil kocsiban, vele volt Francoise és a két járőr, akik a 
hegyen voltak, Laurent és Colli. Ők is elmondták, mit tapasz- 
taltak, hogy mennyire megdöbbentek, amiért a gyanúsítottat 
egy sérült gyerek terítette le; azóta Colli azt is megtudta a kór- 
házban, hogy súlyos fejsérülése van, napokba telhet, mire ma- 
gához tér, és hetekbe, hogy lábra álljon. Garantáltan emlékezet- 
kiesést fog színlelni, de az orvos kijelentette, hogy a sérülés 
természete tökéletesen kizárja az amnézia lehetőségét, ezt a 
kórház még ma írásba adja. A gyerek állapotáról Colli nem ka- 
pott felvilágosítást, hiszen ő nem gyanúsítottja semminek, ezért 
Georges ismertette velük a Blanche-tól kapott üzenetet. 

A rendőrkapitány először is rövid szónoklatban biztosította 
Schneideréket és a párizsi vendégeket, hogy Beaulieu és Saint- 
Jean hatóságai súlyt helyeznek a nyaralók biztonságára, és az 
ilyen incidenseket a legszigorúbban kezelik — de hát sajnos 
nem lehetnek ott mindenütt. Már értesítették dán kollégáikat, 
akik azóta valószínűleg megkapták a házkutatási parancsot, és 
biztosíthatja a jelenlevőket, hogy ha bizonyítékot találnak arra, 
hogy Hendriksen már otthon is elkövetett valami hasonlót — hát 
akkor ő mint régi rendőr teljes bizonyossággal állíthatja, hogy 
jó pár évig nem látja viszont az Amalienborgot. Hacsak, tette 
hozzá kaján mosollyal, hacsak nem a börtön ablakából. 

S csak nézett döbbenten, látva, hogy jó poénja könnyeket csal 
hallgatósága szemébe. 

— De hát mi történt? . . . 

— Mohi szóról szóra ezt mondta — felelte Niala letörten. 


A következő percek főszereplője Mohi volt, az ügy áldozata, 
aki kis híján az életével fizetett Hendriksen elfogásáért. A fény- 
képezőgépekben álló- és mozgóképen is meg volt örökítve, 
Schneiderék és a rendőrök számtalan példányban megnézhették 
Schneider úr notebookjának nagy képernyőjén. A rendőrfőnök 
azt mondta, utánanéz, hogy milyen jutalmat adhat Mohinak — 
eléggé meg van kötve a keze, de azért nem teljesen. S ha kide- 


rül, hogy Hendriksen Dániában — vagy akár egy harmadik or- 
szágban — is csinált már valamit, akkor mindenképpen fölhívja 
az ottaniak figyelmét Mohira. Mármint az egész csapatra per- 
sze, de legfőképpen őrá, hiszen ő állította meg a bűnözőt, még- 
hozzá saját testi épsége kockáztatásával. 

Schneider úr később kiment pár percre, és amikor visszatért, 
odalépett Francoise Lavalhoz és arra kérte, fogadja el ezt a kis 
apróságot, hálájuk jeléül, hiszen ha ő nem telefonál pont ma 
reggel, akkor a csapat nem megy föl a fészerhez, és akkor bele- 
gondolni is rossz, hogy mi lett volna. S ezzel átadott egy borí- 
tékot, amit Francoise megilletődve vett át, hisz nem csinált ő 
semmi különöset, és egyáltalán... Hazafelé menet kitették a 
panziónál, ahonnan a rendőrök úgy hozták el a munkaidő kel- 
lős közepén, és útközben kinyitotta a borítékot, Nimby mellette 
ült és látta. Később elmondta, hogy egy csekk volt benne öt- 
száz euróról. 

Brigitte is kapott egy borítékot, hiszen neki köszönhetik, 
hogy haza tudták hozni Elkét. Kissyék sose tudták meg, hogy 
mennyi volt benne, de valószínűleg abban is ugyanennyi, hisz 
végül is ha ők nem jönnek, Schneiderék hamarosan fölhívják a 
rendőrséget, és azonnal megoldódik a probléma — nem volt mi- 
ért többet adni. 

A harmadik boríték rövid megbeszélés tárgyát képezte, 
Schneider úr nem akarta terhelni ezzel D"Aubisson urat, aki 
biztosította, hogy egyáltalán nem terheli, másrészt viszont Mo- 
hi bizonyára örülne, ha személyesen adná át neki — kérdés per- 
sze, hogy itt lesznek-e még, amikor már fogadhat látogatókat. 
Schneiderék még jó ideig maradnak, de ha Mohi addig nem 
épülne föl, akkor visszatérnek a kérdésre. 

Azzal váltak el, hogy tartják a kapcsolatot. Schneider úr min- 
denkivel kezet fogott búcsúzáskor, Frau Schneider és Elke pe- 
dig végigpuszilta a csapatot. 

Otthon Georges mindenekelőtt fölhívta az unokanővérét 
Amerikában, és megmondta, hogy holnap ne várják őket, majd 
megtelefonálja, hogy mikor érkeznek. 

Aztán csak ténferegtek a házban. Kissy kiült a teraszra, a ten- 
gert nézte. Reggel még arra gondolt, hogy holnap látja utoljára 
a tengert, legalábbis itt Beaulieu-ben az idén — és most tessék, 

meghosszabbodott a nyaralás, de egy csöppet sem örül neki. ÓO 


mindenképpen itt marad, amíg Mohi ki nem jöhet, majd este 
beszél anyáékkal. A többiek is, van, aki most készül fölhívni az 
otthoniakat, van, aki este fogja. Csak Pi nem hív senkit, neki 
Párizsban senkije sincs, még a bátyja se, ő is nyaral most vala- 
hol. 

Igen, jó lenne ez a hosszabbítás, de mit ér Mohi nélkül? Az 
órájára nézett. Délután három. Hány óra lehetett, amikor Mohi 
megsérült, tíz, tizenegy? Négy-öt órája csak, hogy elváltak 
egymástól, és máris mennyire hiányzik. Máskor észre se vette, 
ha pár óráig nem látta, ő heverészett a parton vagy a hátsó ud- 
varban, Mohi pedig csatangolt, fölszippantotta azt a rengeteg 
információt, vagy egy fán ücsörgött, mikor mit. Most meg... 
Inkább unatkozna otthon, csak Mohinak ne esett volna baja. 

Nyílt a teraszajtó és kilépett Martin. 

— Hát itt vagy — állapította meg, és leült mellé. 

— Itt. 

— Beszéltem a szüleimmel. Még egy hétig biztos nem me- 
gyünk sehová, úgyhogy maradok, amíg te maradsz. 

— Kösz. 

— Szívesen. 

Aztán csak üldögéltek és nézték a partvidéket. 


Éppen két perce tanakodtak, hogy mit mondjanak Mohi neve- 
lőszüleinek, amikor megszólalt Georges telefonja. Fölkapta, rá- 
nézett és rögtön ki is hangosította. 

— Szia, mi a helyzet? 

Blanche hangja fáradt volt, de nyugodt. 

— Már jobban van. Aludt egy nagyot, nemrég ébredt, és min- 
denképpen tudni akarja, mi van a kislánnyal és a pasival. 

— Ott vagy a közelében? 

— Nem, az osztályról nem volt szabad telefonálni. 

— Oké. A kislány már otthon van, nem esett semmi baja. A 
pasi súlyosabban sérült, mint Mohi. De felépül és nem hivat- 
kozhat amnéziára sem. Letartóztatták. 

— Helyes, megmondom neki. Georges, a kórháziak azt mond- 
ják, nem számolhatják az én biztosításomra, úgyhogy találnunk 
kell valami megoldást a költségekre. Azt se tudom, a nevelő- 
szüleinek milyen biztosítása van. 


— Mi itthon éppen arról beszéltünk, mit mondjunk nekik. Föl 
kellene hívni őket, hogy holnap nem megy haza. 

— Igen, mi is beszéltünk erről. Azt mondta, neki mindegy, 
hogy mit mondunk nekik. 

— Jó. Szerintem viszont nem érdemes vacakolni a biztosítás- 
sal. 

— Egyetértek. Most már megyek, nem akarom sokáig magára 
hagyni. Éjszakára bent maradok vele. 

Niala hirtelen kézjeleket kezdett adni apjának, aki bólintott. 

— Melyik szobában vagytok? 

— 301-es. 

— Jó. Nicole bemegy majd és visz néhány dolgot. 

— Rendben. 

— Jobbulást kívánunk. Szia! 

Niala rögtön előkapott egy papírdarabot és jegyzetelni kez- 
dett, hogy mit vigyen magával. 

— Mit jelent az, hogy nem érdemes vacakolni a biztosítással? 
— kérdezte Nimby. 

— Hogy rengeteg bíbelődéssel járna megszerezni a kártyát, ha 
az Párizsban maradt, meg mindenféle adminisztráció is kellene, 
mert senki sincs köztünk, aki törvényesen képviselhetné. Nem 
éri meg. 

— Akkor mi lesz? 

— Egyszerűen kifizetjük a kórházi számlát. 

Niala közben elkészült a listájával. 

— Mit gondolsz, van esélyem? 

Georges elhúzta a száját. 

— Nála vagy nálam? Mert nekem se tetszik az ötleted. 

Kissy csak kapkodta a fejét egyikről a másikra. 

— Akkor se ülhet egész éjjel mellette. 

— Fölválthatom én is. 

Kissy végre megértette őket. 

— De te pasi vagy. Jobb, ha én megyek. 

Georges sóhajtott. — Jó. Beviszlek, aztán rátok bízom, hogy 
melyikőtöket hozom haza. 

Kissy odalépett Nialához. — Talán Blanche könnyebben bele- 
egyezik, ha nem maradsz egész éjszaka. Én fölváltalak. 

— Ápolószemélyzet nincs abban a kórházban? — kérdezte 
Chantal, de inkább csak úgy magamagának. 


— Éjszaka be akarsz utazni Nizzába? — néztek rá. Kissy meg- 
lepődött, nem gondolta, hogy a kórház Nizzában van, de hát 
végeredményben logikus. Beaulieu kicsike város. Aztán bólin- 
tott. 

— Persze, miért ne? 


De végül is nem utazott be. Georges-ék hárman tértek haza, 
mert Mohi nem akarta, hogy őrizzék éjszaka. Elég neki, hogy 
ha csönget, bejön valaki. 

Pi fölhívta a nevelőszülőket és elmondta, mi történt; a törté- 
net bűnügyi részét igyekezett kidomborítani, hogy lássák, nem 
valami gyerekcsíny miatt került kórházba. 

A nevelőanyát madame Millet-nek hívták; nem nagyon ag- 
gasztotta magát Mohi állapota miatt, hallhatóan csak udvarias- 
ságból érdeklődött a hogyléte után. Valójában csak az érdekel- 
te, hogy mennyivel maradnak tovább, és mi lesz a költségek- 
kel. Kissy magában megállapította, hogy nem egy szerető 
anyuka. 

Reggel Blanche először is betelefonált a kórházba, ahol per- 
sze voltak ismerősei. Valamelyik nővér is az lehetett, mert te- 
geződött vele. Mohi jól van, átaludta az éjszakát, még most is 
alszik. Nyolc óra volt. Kissy elgondolkodott: ő is volt már kór- 
házban, két éve, amikor kivették a vakbelét, akkor hajnalok 
hajnalán kellett kelni, szó se volt arról, hogy valaki nyolcig 
aludjon. Ezt meg is mondta. 

— No persze — mondta Blanche -, csak az rendes osztály volt, 
ez meg különszoba. 

S ment, Kissynek pedig földbe gyökerezett a lába. Georges 
azt mondta, egyszerűen kifizetik a számlát, s ő úgy gondolta, 
végül is a panzió hét lefoglalt szobájának forgalomkieséséhez 
képest nem lehet nagy összeg. De ha különszoba?! Később 
meg is kérdezte Georges-ot, tudta-e, hogy Mohi különszobában 
van, amikor azt mondta, hogy kifizetik a számlát. A pilóta ne- 
vetett és azt mondta, benne föl se merült, hogy Blanche egy 
rendes kórterembe rakatná Mohit. 

Egy óra múlva telefonált az asszony. Beszélt az orvossal, ab- 
ban állapodtak meg, hogy ha minden rendben lesz, akkor negy- 
vennyolc órával a baleset után hazaengedi. Most majd beszél 
Mohival a feltételekről. 


A következő hívásnál, két órával később elmondta, hogy Mo- 
hi mindenbe beleegyezett. Egész héten nem szabad fölkelnie, 
épp csak a fürdőszobába vonulhat ki szép lassú, méltóságteljes 
léptekkel, azt is felügyelet alatt, ha netán rosszul lenne, meg- 
szédülne vagy bármi ilyesmi. Teljes ágynyugalom, ágyba hoz- 
nak neki enni, olvasás, tévénézés, csöndes beszélgetés legfel- 
jebb két barátjával egyszerre, és jövő hétfőn visszamegy kont- 
rollra. Mindenbe beleegyezett, csak a kórházból szabaduljon. 

Amikor ezt Blanche elmondta, már javában dolgoztak Mohi 
új szobáján. Niala már reggeli előtt kiadta a jelszót: Mohi köl- 
tözni fog. Ők még ettek, amikor Luigi hozzálátott kitakarítani a 
szobát; ilyenkor délelőtt Jeanne-nak sokkal több a dolga, mint 
neki, ezért csinálja most ő. De Niala megnyugtatta őket: 

— Ne aggódjatok. Takarítás szempontjából Luigi voltaképpen 
nem is pasi. Akármelyik nővel fölveszi a versenyt. Nem csoda, 
a panzióban állandóan takarítunk, Isabelle néni patikai tisztasá- 
got követel meg. 

Ezt már ők is megfigyelték. Akármilyen korán — vagy épp ké- 
sőn — mentek a fürdőszobába, az mindig ragyogott a tisztaság- 
tól. Tíz esetből legalább háromszor ott találták Jeanne-t vagy 
valamelyik alkalmi takarítónőt, amint éppen sikál, fényesít 
vagy felmos, de az ő belépésükre azonnal, kérés nélkül távozik 
és udvariasan várakozik odakint. Ez háziszabály, a vendéget 
nem szabad zavarni. Egyetlenegyszer fordult elő, sok-sok évvel 
ezelőtt, hogy egy takarítónő morgott egy vendéggel, mert nem 
tudta befejezni miatta a takarítást. Mariót meglepte, hogy miért 
jön ki a vendég azonnal, ahogy bement. Megkérdezte, mi tör- 
tént, és abban a percben kirúgta a takarítónőt. 

Luigi meglepetést szerzett nekik. Mielőtt hozzákezdett a 
munkához, odajött az asztalukhoz és megkérdezte: 

— Hogy van a kislány? 

Kissy megdöbbent. Vigyázott, nehogy elmosolyodjék, pedig 
nevethetnékje támadt a gondolatra, hogy ez Luigitől valóságos 
szóáradat. Egy kezén meg tudja számolni, hányszor hallja őt 
megszólalni egy nap: köszön, a vendégeknek , igen, uram" 
vagy , máris, asszonyom" válaszokat ad, megkérdezi, hogy mi- 
ben lehet még segítségükre — mégpedig angolul, németül és 
spanyolul is, a francián és az olaszon kívül. Olyat, hogy Luigi 
valamire kíváncsi lett volna, Kissy még nem tapasztalt. 


Niala pár szóban összefoglalta a tegnap óta kapott híreket, 
amit a mindenes egy bólintással megköszönt és ment a szobá- 
ba. Mire megették a reggelit, már kiporszívózott, letörölte a 
port mindenütt, és éppen hozzálátott az ablakmosáshoz. Kissy 
meg mert volna esküdni, hogy az ablak eddig is tiszta volt, 
akárcsak a villa összes többi ablaka. 

— Oké — mondta Niala, körbetekintve a szobában. — Kérek je- 
lentkezőket, akik lehozzák az ágyneműt kiszellőztetni, amíg én 
hozok friss huzatokat. 

Mire végigmondta, Chantal már föl is kapta a kispárnát. 

Ez a villa kisebbik vendégszobája volt, közvetlenül Niala 
szobája mellett. Kissy nagyon jó választásnak tartotta. Kelle- 
mes szoba volt, szép kilátással a partvidékre, ízlésesen beren- 
dezve. Egy nem túl nagy, de kétszemélyes ágy volt benne, 
könyvespolc szekrénnyel és tévével, két kis éjjeliszekrény és 
egy fotel. 

Sokkal később, amikor a nyaralás után először tért vissza eb- 
be a szobába, már egészen más szemmel nézte és az akkori 
szempontból is jó választásnak tartotta. Akkor látta utoljára 
ezeket a bútorokat, hamarosan kicserélték az egész berende- 
zést. Akkoriban elgondolkodott rajta: milyen különös, hogy ép- 
pen Mohi volt az utolsó vendég, aki ebben a szobában aludt. 


Niala nem hiába él egy panzió mellett, gondolta Kissy, ahogy 
barátnője sürgölődését figyelte. Mindenre gondja volt. Bekap- 
csolta a tévét, hogy ellenőrizze, minden jól van-e beállítva és 
jók-e az elemek a távirányítóban. Megnézte, hogy ajtó-ablak 
nem nyikorog-e, számba vette, hogy milyen tárgyakat helyez- 
zen el az éjjeliszekrényen. Ezek egyike a házitelefon volt, ami 
itt fog állni Mohi keze ügyében, és a készlet egyik darabját 
mindig magánál tartja valaki. De a vendégszobában levő ké- 
szüléken Niala kikapcsolta a csengetést. Szigorúan meg lesz 
mondva Mohinak, hogy nem indulhat el a fürdőszobába segít- 
ség nélkül: előbb szólnia kell, az ügyeletes máris jön és segít. 
Ebből következik, hogy a fiúkat kihagyják a dologból, akár- 
hogy morognak miatta. 

— Ha csak beszélgetni akar valakivel — érvelt Martin —, arra 
mi is ugyanúgy megfelelünk. 


— De ha nem azt akar, akkor neki kell állnod megkeresni va- 
lamelyikünket — felelte Chantal. 

— Még fürdőszobába kísérésre is jók volnánk — mondta Nim- 
by —, elvégre nem kell bemenni vele. 

— De — vágta rá Pi —, pontosan azt kell. Rosszul lehet, elájul- 
hat, hányhat, és egy fiú jelenléte feszélyezné ilyenkor. 

Pohár is került a szekrénykére, mégpedig műanyag, mert a 
porcelán- vagy üvegpohár nehéz, ha az ember nem ura teljesen 
az ujjainak. De innivalót nem hoztak, majd holnap hűtőtáská- 
ban. 

Niala kijelentette, hogy holnaptól minden éjjel aludnia kell 
valakinek a házban a szülein kívül, azt nem lehet, hogy minden 
éjjel ők legyenek készültségben. Fölosztották a feladatot hár- 
man; Angéligue ebből kimaradt, nem akarták elválasztani Pitől. 
Kissy megkönnyebbült, de Niala alighanem még nála is job- 
ban, amiért nem ajánlották föl, hogy mindketten átjönnek egy- 
egy éjszakára. Azért az mégiscsak túlment volna minden hatá- 
ron, hogy Pi és Angéligue együtt töltsék az éjszakát a villa na- 
gyobbik vendégszobájában — vagy pláne Niala ágyában! 

Amíg áthozták és elrendezték Mohi cuccát, Niala azon gon- 
dolkodott, hogy mit csináljanak azok, akik éppen nem ügyel- 
nek Mohira. 

— Azt nem lehet, hogy az egész csapat reggeltől estig mászkál 
mindenfelé, Mohi és az ügyeletes meg itthon kókad — jelentette 
ki. — Szívtelenség lenne mindkettejükkel szemben. De azt se le- 
het, hogy az egész társaság itthon marad miatta. Nem viselné 
el. 

— Majd csak fürödni járunk — mondta Martin. — Azért Mohi 
nincs annyira oda, és egyikük se marad ki semmi izgalmasból. 
— Elkapta Nimby tamáskodó tekintetét és elvigyorodott. — Ter- 
mészetesen normális körülmények között a strandon nincsenek 
shindyk. Ez az egy volt, ezt elkaptuk, mármint Mohi elkapta, 
több nincs. Ha bármilyen gyanús alakot látnánk, akkor vagy el- 
fordítjuk a fejünket, vagy ott helyben átadjuk a rendőrségnek. 
De hazahozni nem szabad ilyen híreket, mert lerohan a partra 
és szitává veri a pofát. 

— Szitává csak lőni lehet valakit — jegyezte meg Georges. 

— De nem Mohinak! 


Blanche hatkor indult haza, de fél hétkor nem ő jött, csak a te- 
lefonja: a Renault nagyon köhög, szervizbe vitte és busszal jön. 

— Harminc fok van — nézett Niala a kinti hőmérőre —, hogy 
tud egy Renault ilyenkor megfázni?! 

— Biztosan sivatagi típus — mondta Nimby. 

— Szerinted úgy néz ki? — Niala kapkodni kezdte a fejét. — Hé, 
várjunk csak. Apa! Hol vagy? — Gyors léptekkel átvágott a há- 
zon és kinézett a hátsó udvarra. — Itt vagy, apa? 

— Itt — jött Georges hangja. — Mi baj? 

Niala sebesen pergő nyelvvel elmondta, mi történt. Kissy már 
ott állt mellette, amikor megkérdezte: 

— Szerinted melyik kocsival hozzuk haza? 

Georges homlokát ráncolva feküdt a kerti nyugágyban, 
könyvvel a kezében. 

— Gondolom, az Opellel. Miért? 

— Ültél te abban az utóbbi időben? 

— Azt hiszem, nem. 

— Ha ültél volna, emlékeznél. Légörvény-szimulációs elven 
működő agyrázkódás-generátor. 

Georges nevetett. — Ezt nagyon szépen mondtad. 

— Kösz, igyekeztem — vágta rá Niala. 

— Hát — mondta Georges —, a mikrobusz enyhén szólva sem 
alkalmas erre a célra, úgyhogy kerítenünk kell valami jármű- 
vet. 

És kerítettek. Niala öt, Georges másik öt telefonszámot hívott 
föl, de vagy kellett nekik a kocsijuk másnapra, vagy szervizben 
volt, vagy nem vették föl a telefont. Niala végül belekotort az 
övtáskájába, előkeresett egy cédulát és megint tárcsázott. 

—Jó napot — mondta. — Itt Nicole D-Aubisson, zavarha 
tom?... Köszönöm, egész jól. Éppen ezzel van gondunk. Hol- 
nap hazajöhet, de az egyetlen olyan kocsink, amelyik nem ráz, 
az imént földobta a kerekeit. — Niala most hosszabban hallga- 
tott. — Ez nagyon Jó hír, uram. Köszö... Hogyan? Nem tudom 
pontosan, valamikor reggel, nyolc-kilenc felé... Jó. Rendben, 
akkor így. Köszönöm, viszlát! 

Letette, s végignézett a csapaton. 

— Megoldva - jelentette ki. — Schneider úr sofőrje beviszi hol- 
nap anyát, és hazahozza őket. Azt mondja, a kocsijuk nagyon 
simán jár. 


Az ezüstszínű Honda előbb kilenckor kanyarodott a D"Aubis- 
son-villa elé, aztán valamivel tizenegy előtt. Valamennyien 
kint voltak az udvaron, és tartották magukat a megállapodás- 
hoz: semmi hangoskodás, hirtelenkedés, Mohinak teljes nyuga- 
lomra van szüksége. Milyen szerencse, gondolta Kissy, hogy a 
szíve kalimpálása nem hallatszik. 

A kocsi szelíd ívben befordult az udvarra. A sofőr kiszállt, 
barátságosan bólintott feléjük, és kitárta az ajtót. Blanche kilé- 
pett, megkerülte a kocsit és kisegítette Mohit. 

Kissy sóhajtott. Hát itt van, méghozzá egészben és a saját lá- 
bán. A feje be volt kötve, az arca sápadt volt, de mosolygott és 
csillogó szemekkel nézett rájuk. Ahogy lassan a ház felé indult, 
kinyújtotta a kezét Martin felé, aki a legközelebb állt hozzá. 
Egy pillanatra megszorították egymás kezét, aztán Mohi már 
tovább is haladt és kezet fogott Chantallal, Pivel, Angéligue- 
kel, majd vele, Kissyvel, s utána sorban a többiekkel. Georges 
volt az utolsó, már bent az előszobában, aki aztán fölkísérte őt 
és Blanche-t az emeletre. 

— Hát megjött — mondta Chantal megkönnyebbülten. — Beval- 
lom, nekem még az is hiányzott, hogy nem érezhetem magamat 
hülyének mellette. 

— Hülyének, miért? — kérdezte Angéligue. 

— Hát mert ő úgy eligazodik itt, mintha világéletében ezt a vá- 
roskát tanulta volna az iskolában, nekem meg fogalmam sincs, 
hogy mit pletykálnak Charlotte-ról és Julienről. 

— Mit pletykálnának? — kérdezte Niala, aki ekkor lépett be az 
udvarról, miután váltott néhány szót a sofőrrel. — Charlotte na- 
gyon jó anyja Juliennek. 

— Jaj, nem úgy értem — rázta a fejét nevetve Chantal. — Csak 
mondtam két nevet találomra. Mohi úgy ismer itt mindenkit, 
mintha... mintha lenne egy beépített modeme, amivel rá tud 
csatlakozni a Minden, Amit Beaulieu-ről Tudni Lehet adatbá- 
Zisra. 

— Az úgy nem megy! — tiltakozott Nimby. — Ahhoz kezelő- 
szoftver is kell, meg hozzáférési jogosultság! 


Amikor Blanche lejött, azt mondta, Mohi most aludni szeretne, 
már majd leragad a szeme. Eleinte valószínűleg sokat alszik 
majd, aztán kevesebbet; hétvégére biztos egész nap ébren lesz. 


— És rohangászni akar — jósolta Angéligue, akinek már a nya- 
kában lógott a házitelefon; ábécérendben ügyelnek, kétórás vál- 
tásban, ő kezdi. Utána Chantal, Kissy, Niala. 

— Nem akar — felelte Blanche. — Illetve akar, de nem fog. Idé- 
zem a szavalt. , Takada-szenszej megtanított türelmesnek lenni. 
Azt mondta, nem biztos, hogy a türelmes harcos győz, de a tü- 
relmetlen biztosan veszít." 

— Az ki? — kérdezte Georges. 

— Egy japán ember az utcájukból, Mohi tőle tanult verekedni. 

— Jó tanár volt — mondta Georges meggyőződéssel. 

— Szerintem is. Szóval Mohi azt mondta, hogy most majd 
gyakorolja a türelmet. És amikor körülnézett a szobában, azt 
mondta, itt nem lesz nehéz várni. 

— Eszerint tetszett neki — sóhajtott föl Niala. 

Hogy mennyire tetszett neki, azt Kissy csak sokkal később, 
magától Vanessától tudta meg, aki csak otthon árulta el, hogy 
majdnem elsírta magát boldogságában, amikor körülnézett a 
vendégszobában. A panzióbeli szoba csak egy szoba volt, 
aminek legjobb tulajdonsága az volt, hogy itt van, Beaulieu- 
ben, az egyetlen helyen, ahol Mohi valaha jól érezte magát. De 
voltaképpen — bár ezt Mohi önmagának is csak utólag tudta 
szavakba önteni — a panzióbeli szoba valamelyest mintha ki is 
rekesztette volna Beaulieu-t. Abban a szobában mindig egyedül 
volt, nem volt ott senki, aki Beaulieu-höz tartozott volna; még 
a takarítónő sem, hiszen az mindig csak akkor jött, amikor ő 
már nem volt bent. Mint egy fordított tévé, találta ki akkor a 
hasonlatot Vanessa, az ember kint ül és egy csodálatos világot 
lát bent a tévében — csak itt a csodálatos világ odakint volt. 
Alighanem ezért volt az, hogy ő olyan sokszor kijött éjszakán- 
ként és fölmászott egy fára. A fák mindenestül Beaulieu-höz 
tartoztak, mert a villa és a panzió körül csapatostul álltak — Mo- 
hi már a nyaralás első napjaiban fejből tudta, hány fa áll a két 
kertben és hol, melyikre hol a legjobb fölmászni és mit lehet 
látni róla. És mert a fák tetejéről még jobban látszott a partvi- 
dék és a város, mint lentről. 

Ezért volt olyan boldog, amikor körülnézett a vendégszobá- 
ban. Mert innen látta Beaulieu-t, csak az ablakhoz kellett sétál- 
nia és az egész várost átfogta a tekintete, s mert ebben a szobá- 
ban végre úgy érezte, hogy ő is benne van abban a bizonyos té- 


vében. S még inkább így érezte, amikor a következő napokban 
a csapat és a Dj Aubisson család minden tagjával, valamint 
Jeanne-nal, Luigivel és Isabelle nénivel is többször találkozott 
ebben a szobában. 

Boldogságára csak az borított árnyékot, hogy tudta, milyen 
rövid időre szól. 


Alig aludt el Mohi, amikor telefonált Schneider úr. Először a 
kislány hogylétét kérdezte, aztán arról érdeklődött, kaptak-e 
már értesítést a rendőrségről. A nemleges válaszra így folytat- 
ta: 

— Az orvosok este engedélyezték Hendriksen kihallgatását. 
Bevallotta, hogy miket akart művelni szegény kislányommal. 
Azt állította, hogy először próbálkozott ilyesmivel, de mutattak 
neki párat a lakásán talált fotókból. A rendőrfőnök csak annyit 
mondott nekem, hadd ne részletezze. A dánok most teszik tűvé 
az egész országot két lány után, akikről fotókat készített; a nyo- 
mozás vezetője telefonon beszélt Hendriksennel, aki nem tudta, 
hol laknak, hogy hívják őket, a nyomozó pedig azt mondta, 
imádkozzon, hogy megtalálják őket. 

— Miért? — csúszott ki Nimby száján a kérdés, amit a kihan- 
gosított készüléken át Schneider úr is hallott. 

— Azért, fiatal barátom, mert ha akár csak az egyiket nem ta- 
lálják meg elevenen, akkor gyilkossággal is meg fogják vádolni 
az emberünket. A magam részéről kételkedem benne, hogy ez 
a vád megállná a helyét, bár én nem sokat értek a büntetőjog- 
hoz. De ez mindegy, a nyomozónak az volt a célja, hogy Hend- 
riksennek álmatlanok legyenek az éjszakái. 

Tíz perccel Schneider úr után telefonált egy rendőrtiszt és el- 
mondta ugyanezeket, valamint hogy szükségük van a részletes 
tanúvallomásokra, mindenkiére, aki ott volt. Blanche azonnal 
közölte, hogy Vanessának ágynyugalmat rendeltek, a szobájá- 
ban tanúskodhat, de arról szó se lehet, hogy bemenjen a rendőr- 
ségre. Világos, mondta a tiszt, és egy óra múlva meg is érkezett 
két őrmester, eddig nem találkoztak velük, nem is beaulieu-iek 
voltak, hanem nizzaiak. 

Még a telefonbeli tiszttel megtárgyalták a kérdést, hogy mi 
legyen a szülői jelenléttel. DIAubissonék úgy gondolták — és a 
csapat egyetértett velük —, hogy ők nem reszkető kisgyerekek, 


akiknek anyjuk ölelő karjaira van szükségük, pusztán csak a 
törvény értelmében egy gyereket nem lehet úgy kihallgatni, 
hogy csak idegenek vannak jelen. De ha nyilatkoznak, hogy 
megfelel nekik erre a célra a jelenlevő felnőttek valamelyike, 
akkor minden rendben van. 

Először tehát a felnőtteket hallgatták ki, hogy ne befolyásolja 
a vallomásukat, amit majd a gyerekek elmondanak; az egyik 
rendőr bevonult a dolgozószobába Pivel, a másik pedig az eme- 
leti vendégszobába Georges-zsal. Aztán kihallgatták a nőket is, 
a párjuk jelenlétében, majd az emeleti rendőr átment a már föl- 
ébredt Mohihoz. Jelen volt Pi mint a gyermek ideiglenes gond- 
viselője és Blanche mint nő, mert a törvény azt sem engedi, 
hogy nőneműeket csupa férfi jelenlétében hallgassanak ki; csak 
élet- vagy házastárs lehet kivétel. 

— Elég hülyeség — vélte Nimby. — Senki nem gondolja, hogy a 
kihallgató rendőr ráugrik a tanúra, vagy igen? 

— Mindegy, hogy ki mit gondol — felelte Gaumont őrmester, 
akivel már bemutatkozáskor tisztázták, hogy nem ő a filmgyár 
tulajdonosa. — Ez a törvény. És én mondom neked, jó törvény. 
Egy férfi nagyobb, erősebb, könnyen megfélemlíthet egy nőt 
anélkül, hogy akarná. A parancsnokomnak főtt is a feje, amiért 
egyetlen rendőrnőt sem tud küldeni, de muszáj már megtartani 
a kihallgatásokat. Már az is elég baj, hogy mostanáig vártak ve- 
lük. 

Azért nem kerítettek nagy feneket a dolognak. Egy-egy ki- 
hallgatás negyedóráig tartott, csak Mohinál maradt a rendőr 
félórát, mert teljesen el volt bűvölve a kislánytól, aki férfiakat 
ver le a lábukról. El kellett mesélnie Sheilát és az áruházi biz- 
tonsági őrt is, Pi pedig elmondta azt az esetet, amikor Mohi 
Coeuillyben bebizonyította neki, hogy el tud bánni egy férfival. 
Dubois őrmester azt mondta, ha fölgyógyul, igazán eljöhetne 
Nizzába, harci bemutatót tartani a rendőröknek. Mohi vigyor- 
gott és azt mondta, ha talpra áll, akármelyik rendőrt megvert. 

Egyikük se gondolta komolyan, hogy megtartanának egy 
ilyen bemutatót. 

Kissy vallomástétele rövid volt. Elmondta, amit tud, kijelen- 
tette, hogy ő készítette a bizonyítékok között szereplő és a ne- 
vével megjelölt videófelvételt, aláírta a vallomását, utána a je- 
lenlevő Angéligue is, és már kész is volt. 


— Nem is árt, ha gyakorlatot szerzek ebben — mondta kifelé 
menet. — Ha nagyüzemi méretekben kezdünk vadászni rájuk, 
sok tanúvallomást kell tennem. 

Gaumont őrmester bólogatott — már alighanem az egész rend- 
őrség tud a terveikről —, s csak annyit felelt, hogy azért vigyáz- 
zanak magukra. 


Kissy számára gyorsan eltelt ez az öt és fél nap, amíg Mohit 
ápolták — de Mohi számára még gyorsabban. A hét közepén 
még vidám volt, Kissy imádta azokat a perceket, negyed-fél- 
órákat, amiket vele töltött. Mohi lelkesen ecsetelte azt a szomo- 
rú világot, ami a shindykre vár, ha ők nekilátnak az üldözésük- 
nek. Jókat nevetett társasjáték közben, és nem maradtak el az 
utóbbi időben megszokott értesülésmorzsák Beaulieu föld- és 
néprajzi, gazdasági s ki tudja, még hányféle viszonyairól. 

Szombat délutánra beborult a kedve, vasárnap pedig alig le- 
hetett már szavát venni. S ahogy mindig azóta, amióta hazajött 
a kórházból, Mohi hangulata határozta meg az egész csapatét. 
Persze nekik se volt sok okuk a vidámságra. Túlságosan jól 
érezték magukat itt ahhoz, hogy repessenek a boldogságtól a 
hazautazás miatt. 

Mohi állapotával egész idő alatt nem volt gond, a mindenkori 
ügyeletesnek nem volt más dolga, mint jelen lenni, amikor a 
beteg kijön a szobájából, meg fölvinni az ennivalót és hason- 
lók. A kislány fegyelmezetten viselkedett, nem próbált fölösle- 
gesen mászkálni, s ha a fürdőszobában volt dolga, mindig lelki- 
ismeretesen hívta az ügyeletest. Kissy ezt a Blanche-tól és az 
orvostól kapott szigorú figyelmeztetéseknek tudta be: ha nem 
tartja be az előírásokat, egykettőre visszazsuppolják a kórház- 
ba. Pedig szó sem volt erről; Mohit igazából az sem érdekelte 
különösebben, hogy még epilepsziát is kaphat, ha nem marad 
fekve. Egészen másért fogadott szót, de ezt Mohitól soha senki 
nem tudta meg — csak Vanessától. 


Hétfő, gondolta Kissy, amikor fölébredt és kinézett az ablakon 
a tengerre. Most a tengert látta, az utolsó éjszakán ő aludt Niala 
villabeli szobájában. Ezt lelkiismeretesen betartották, ámbár 
Mohi úgy aludt minden éjszaka, mint a bunda, s az ügyeletes 
az igazak álmát alhatta a szomszéd szobában. 


Hétfő — most már aligha van több haladék. Persze olyan áron, 
mint ez a hét, nem is kellene. Idén már nem látja a tengert, a 
Földközit legalábbis nem, a hét vége felé anyáékkal Londonba 
utazik. Csak anya meg ő nyaral, apa egy bonyolult tárgyalás so- 
rozatot folytat, csak az estéi lesznek szabadok, kivéve amikor 
üzleti vacsorán vesz részt. Azokon viszont ők is ott lesznek. 

Elmosolyodott. Eszébe jutott egy üzleti vacsora tavasszal, ak- 
kortájt, amikor belépett a Kölyökklubba, vagy talán pár héttel 
előbb. Az egyik üzletfél szintén magával hozta a kislányát, tíz 
év körüli gyerek volt, akit egy élemedett asszonyság vagy öt 
percig nyaggatott negédesen gügyögő kérdéseivel, hogy megy 
az iskola meg mi lesz, ha nagy lesz, effélék. Kissy — akkor még 
csak Francoise — már jó előre gondolkodni kezdett a válaszo- 
kon, ha a rémség őt is nyalogatni kezdi. 

, Ó, asszonyom — mondta volna bűbájos mosollyal —, én vi- 
lágéletemben heroinfüggő prostituáltnak készültem! Úgy ér- 
zem, ez a legszebb pálya, rengeteg érdekes embert ismerhetek 
meg, és határozottan élvezném a munkám. Már több utcasarkot 
kiválasztottam működésem színhelyéül, és fő törekvésem, hogy 
az újságok címlapjára kerüljek, amikor majd kihalásznak a 
Szajnából." Majdnem fölnevetett, amíg kigondolta a beszédet, 
és elképzelte, ahogy a vénasszony képén darabokra törik a vas- 
tag festék- és púderálarc, no meg a mézesmázos arckifejezés, 
és úgy menekül a terem legtávolabbi sarkába, hogy kitörnek a 
tűsarkai. 

De persze nem lett semmi a dologból, valaki megszólította a 
némbert, üzletről kezdett vele beszélni, ő meg azonnal elfelej- 
tette, hogy élnek gyerekek a világon. 

Alig pár hónapja ennek, de úgy érzi, azóta felnőtt lett. Ponto- 
san tudja, mit csinálna ebben a helyzetben Niala. Kiszabadítaná 
a szerencsétlen kiskölyköt, anélkül hogy a szörnyeteg megsér- 
tödhetne, ha pedig nála próbálkozik, egy udvariasan semmit- 
mondó válasszal lerázná és továbbállna. 

De ha a régi stílusát akarja elővenni, most már azt is máskép- 
pen tenné. Például egy olyanfajta pasival, aki ha gyereket lát, 
rögtön kötelességének érzi, hogy szórakoztassa — ilyenekkel is 
gyakran összehozza a sorsa, például amikor bemegy anyához 
vagy apához és várnia kell rájuk. 


, Hogy mivel töltöm a szabadidőmet? — felelné egy kérdésre. 
— Shindykre szoktunk vadászni a barátaimmal. Ó, a shindy? 
Nagyon érdekes állat. Külsőre úgy néz ki, mint egy pasi — pél- 
dául maga. Viszont megvan az a Sajátos tulajdonsága, hogy ha 
gyereket lát, azon kezd filózni, hogyan cipelhetné el egy rejtett 
zugba, ahol lehúzhatná róla a ruhát és... ó, hová siet ennyire, 
uram?!" 

Fölnevetett az elképzelésre, és kibújt a takaró alól. Ebben a 
pillanatban lassan nyílni kezdett az ajtó. Kissy gyorsan vissza- 
húzta a takarót. 

— Ki van ott? 

Martin kukucskált be az ajtórésen, aztán be is jött és halkan 
becsukta az ajtót. Pizsama és fürdőköpeny volt rajta. 

— Szia. 

— Szia — felelte Kissy. — Történt valami? 

Martin helyet foglalt az ágy szélén. 

— Eszembe jutott, hogy ez az utolsó reggelünk Beaulieu-ben. 

— Ha Mohi egészséges. 

— Mint a makk. 

Kissy bólintott. Igen, Mohi majd kicsattan az egészségtől, le- 
számítva, hogy fekszik és egyre szomorúbb. Martin közben fö- 
lébe hajolt és megcsókolta. Kissy visszacsókolta, de amikor a 
fiú keze a takaró alá került, eltolta. Kétszer is. 

— Van egy ötletem — mondta Martin kicsit később. 

— Sejtem, mi lehet — mosolygott Kissy. 

— És mit szólsz hozzá? 

— Hé, így nem ér. Előbb mondd el az ötletet, kritikát csak utá- 
na kapsz — felelte Kissy, és megint eltávolította Martin kezét a 
takaró alól. 

— Zavar, ha a takaró alatt van a kezem, igaz? 

— Igen. 

— Látod, itt az ötlet. Vegyük le a takarót! — mondta Martin, és 
azonnal hozzá is látott. Kissy visongott, de csak halkan, nehogy 
bejöjjön valaki. Jó darabig huzakodtak a takarón, mindig dön- 
tetlenre állt a küzdelem, aztán Kissy időt kért. 

— Nos? 

— Megadom magam — mondta Kissy. — Győztél, vedd le. 

S elengedte a takarót, amit Martin fölkapott és az ágy másik 
oldalára dobott. Kissy ugyanebben a pillanatban kiugrott az 


ágyból és máris az ablaknál termett, ahol a székről fölvette a 
köntösét és belebújt. Kicsit remegett a keze, mert Martin még 
soha nem látta hálóingben. És nagyon nézte, amíg megkötötte 
az övet. Aztán fölkelt és odajött. 

— Az ötlet folytatása akkor működött volna igazán — mondta, 
míg átölelte —, ha ott maradsz az ágyban. 

— Gondoltam. Ezért nem maradtam. 

— Pedig nagyon jó ötlet ám. . . 

Itt hosszabb csókszünet következett. 

— Egyszer majd megvalósítjuk az ötletedet — ígérte Kissy. 
Egész könnyen mondta ki. 

— Tényleg? 

— Tényleg. Egy-két év múlva, jó? 

— Alkudni lehet? 


Nem sokkal ezután már a fürdőszobában volt Mohival, aki alig 
figyelt oda a kis párjelenet elbeszélésére, pedig ő nagyon sze- 
rette volna elterelni a figyelmét. Végül aztán odalépett hozzá és 
a vállára tette a kezét. 

— Mohit... 

— Á, nem érdekes — mondta az. 

— Jövünk mi még ide, meglásd. 

A kislány nagy erőfeszítéssel bólintott, ő pedig ösztönösen 
magához vonta. Igen, gondolta, ők mindannyian az otthonukba 
térnek vissza, Mohi az egyetlen, akinek nincsen otthona. A jót 
pedig könnyű megszokni. A panzióban nagyon jól érezte ma- 
gát, itt a villában pedig még jobban. Kissy ekkor, ebben a für- 
dőszobai pillanatban sejtett meg először valamit Mohi valódi 
érzéseiből, bár amikor végül összeállt a kép, rá kellett jönnie, 
hogy ez csak néhány mellékes részlet volt, a mozaik legfonto- 
sabb kockái mind hiányoztak. Fogalma sem volt róla, hogy 
Mohi nem egyszerűen jól érzi magát Beaulieu-ben, hogy oltha- 
tatlan szerelmet érez a város iránt, s ha el kell mennie innen, 
mintha önmaga egyik felét hagyná itt. 

Ha Mohi bárkinek, akár Kissynek beszél ezekről az érzések- 
ről, minden másképpen alakulhatott volna. De ő maga sem volt 
tisztában vele, hogy mit érez. Csak jóval később, már Párizs- 
ban, apránként tudatosult benne, hogy mennyire rajong ezért a 
helyért. Mint amikor egy lány egy fiúba szeret bele vagy fordít- 


va: az érzelmek már régesrég működnek, mire az ész rádöbben, 
hogy mi is folyik itt. 

Egy perc múlva Mohi zavartan kibontakozott Kissy ölelésé- 
ből és a csaphoz ment megmosni az arcát. Ugyanúgy kerülte 
Kissy tekintetét, mint pénteken Schneiderékét. Vagy félórát be- 
szélgettek a történtekről, a csapat terveiről, effélékről. Mohi 
leginkább csak Elkét nézte, aki az ágya végén ült és a Niala 
szobájából hozott plüssállatkákkal játszott. Néha felelgetett 
Schneideréknek, bólintott, vállat vont, ilyesmik. 

Aztán Schneider úr átadta azt a bizonyos borítékot, ami Ro- 
card-éknál megbeszélés tárgya volt, de nem került elő; Kissy, 
aki mint ügyeletes jelen volt, hogy Mohinak ne kelljen egyedül 
beszélgetnie három idegennel, ekkor látta először ezt a boríté- 
kot. Vastag volt, egész biztosan nem csak egy csekket tartalma- 
zott, és Kissy csakhamar rájött, hogy miért. Brigitte és Fran- 
coise Laval felnőttek, nekik nem gond egy csekket beváltani. 
Egy gyereknek annál nehezebb, kérdéseket szegeznek neki a 
bankban, már ha egyáltalán kiszolgálják. Ebben a borítékban 
tehát készpénz van. Mohi még pirosabb lett, amikor Schneider 
úr könnyed mozdulattal az éjjeliszekrényre helyezte a boríté- 
kot, és azt mondta, ne köszönje meg, ez semmiség ahhoz ké- 
pest, amit ő tett Elkéért. 

Csütörtökön Brigittével kevésbé volt zavarban, végül is őérte 
nem tett semmit. Brigitte Hendriksen áldásos működésének tu- 
lajdonította a szerencsét, ami érte: amikor Isabelle néni meg- 
tudta, hogy az ő emlékezőtehetségének köszönhetően sikerült 
hazajuttatni a , szegény kis bogarat", kijelentette, hogy Brigitte 
nyár végéig ingyen lakik a panzióban. 

Igen, Mohi nehezen viseli, ha hálásak neki, ünnepelni akar- 
ják. Hozzá kell pedig szoknia, mert ha shindykre fognak va- 
dászni, akkor lehet még egy-két gyerek, akit kimentenek a kar- 
maikból. Ezt meg is mondta, miután Schneiderék elmentek. 

Mohi vállat vont. — Majd azt mondjuk, hogy te voltál a hős, 
esetleg Martin, mikor ki. 

— De te vagy a harcművész köztünk. 

— Egyelőre. De nektek is meg kell tanulnotok megvédeni ma- 
gatokat. Nem leszek mindig ott. Gondolj Sheilára. 

Kissy bólintott. Mohinak igaza van. 

— Nem nyitod ki?... — tétován biccentett a boríték felé. 


Mohi nemet intett. 

— ?... 

— Majd egyszer. Most nem. 

Ez volt pénteken — ma hétfő, és a boríték ugyanúgy áll az éj- 
jeliszekrényen. Csak annyi áll rajta Schneider úr határozott vo- 
násaival: Vanessa Bohringer. 


A D Aubisson házaspár együtt vitte be Mohit a kórházba; a Re- 
nault már rég rendben volt, Georges vezette. Tíz órakor jött a 
telefon: minden vizsgálat megvolt, Mohi makkegészséges, re- 
pülhet. Hazafelé még elintézik a helyfoglalásokat. 

Úgyhogy ők addig nekiláttak csomagolni. Niala áthívta 
Jeanne-t, hogy segítsen neki, hiszen ő három emberre csoma- 
golt: elkísérik őket Párizsba, és onnan repülnek tovább Ameri- 
kába. Blanche-ék már értesítették az ottaniakat, hogy jönnek. 
Mindenki hazatelefonált, hogy délután jön; Pi fölhívott egy ko- 
csikölcsönzőt és kibérelt egy mikrobuszt. Majd hazafuvaroz 
mindenkit a csomagjaival, a saját csomagjait is, aztán leadja a 
kocsit és hazamegy metróval. Mohi az egyetlen, akit nem visz 
haza. 

Tegnap volt, nem is, szombat este, hogy Mohi megkérdezte, 
nem maradhatna-e őnála, Kissynél egypár holmija. Dehogy- 
nem, mondta ő, van hely bőven, akármennyit hozhatsz. Akkor 
kiderült, hogy igazából Mohi azt szeretné, ha a nevelőszülei 
semmit nem látnának abból, amit nem otthonról vitt; a Párizs- 
ban vett ruhákat sem, hát még a muszlinruhát. Jól van, mondta 
Kissy, őnála elfér minden. Hamupipőke, gondolta akkor, úgy 
tér haza, ahogy elment, semmi sem látszik báli szépségéből. 


Ebéd előtt Blanche és Niala még összecsomagolta Mohi holmi- 
ját, azt mondták, ne hajlongjon, emelgessen, majd ők. Csoma- 
golás közben Mohi alighanem elmondta, hogy minden Kissy- 
hez kerül, mert utána Blanche félrevonta és elmondta, hol van a 
Mohi hazulról hozott ruháit tartalmazó zacskó. 

— Schneiderék borítékját még mindig nem nyitotta ki. A 
muszlinruha mellé tettük. 

Kissy bólintott, és arra gondolt, milyen furcsán ejti Blanche 
azt a szót, hogy muszlinruha. Mintha az esküvőjére gondolna 


vissza, vagy Niala születésére, vagy valami más boldog ese- 
ményre. 

Megették Isabelle néni nagyszerű ebédjét, aztán átmentek el- 
búcsúzni tőle. A néni mindannyiukat megölelte, még Pit is, de 
a legtovább Mohit szorongatta. Jeanne, Luigi és Mario beérte 
egy kézfogással. 

Még egyszer körbepillantottak az aulában, aztán visszamen- 
tek a villába, ahol Luigi berakodta a csomagokat. A mikrobusz 
kidöcögött a kapun, hogy többé ne is térjen vissza. Mathieu bá- 
csi majd elmegy érte a reptérre és hazaviszi magához. 

Nem beszélgettek az úton, a tájat nézte mindenki. Beaulieu 
csakhamar eltűnt a hegy mögött, aztán Villefranche is, és végül 
Nizza. A repülőtér szolgálati parkolója, mindenféle ajtók, ami- 
ken belépés csak a személyzet részére, de ők nyugodtan belép- 
nek rajtuk, s már ott is voltak a gépen. Pár perc múlva még 
egyszer megnézhették a partvidéket, a levegőből, Beaulieu és 
Saint-Jean egy egész percig látszott, aztán elmerültek a távol- 
ban. 


Kissy Martin mellett ült, egymás kezét fogták, és a napokat 
számolgatták, amíg távol lesznek egymástól. Martin később in- 
dul nyaralni és később is tér haza. A többiek is különböző idő- 
pontokban. Egy biztos: szeptemberre megint együtt lesznek. 
Ők Párizsban, Niala Beaulieu-ben, de együtt. 

Kissy végigpillantott a csapaton és sóhajtott. Hát ennek a 
nyaralásnak 


VÉGE. 


De a nyár még folytatódik. 


8. 


HAZATÉRÉS 


Artudetu: én például tegnap már beszedtem egy karót 
CCCP: Karót rögtön sulikezdés után? Ez gáz. 

Artudetu: aha, kémiából, nem tudtam a kovás kötéseket 
Mercy: Az kovalens, nem kovás. Amúgy nem bonyolult. 
Artudetu: lehet, hogy neked nem 

Mercy: Mindjárt keresek egy linket, ahol elmagyarázzák. 
CCCP: nekem is? 

Artudetu: gondolod, hogy egyszemélyes linket talál? 


Kissy mosolygott és visszaváltott a privát ablakra, ahol Martin 
éppen hallgatott, nyilván a linket keresi. Az ő nickje mosta- 
nában a Mercy, de több más nicket is használ, mint mindannyi- 
an. A privátban viszont mindenki a rendes nevén fut, mármint 
ahogy a csapatban szólítják, Martin, Kissy stb. Éppen Chantal 
vitte a szót, Nimbynek magyarázott egy filmről. 

Csengettek. Mohi jött meg, hozott egy kazal levelet meg szó- 
rólapot, a postásuk már neki is odaadja Chatonék postáját, úgy 
megszokta, hogy idejár. Ők hamarabb jöttek meg a nyaralás- 
ból, mint a többiek, két hétig ketten voltak egymásnak Mohi- 
val, suli se volt, Mohi itt ült reggeltől estig. Néha itt is aludt, 
otthon igazán nem hiányolják. Amióta suli van, azóta persze 
csak délután jöhet, és korábban is kell hazamennie, hogy idejé- 
ben ágyba kerüljön. 

Átnézte a postát, aztán átvette a telefont, amit Mohi olyan au- 
tomatikusan nyújtott oda neki, mint egy műtőasszisztens a SZi- 
két. 


— Szia, anya. Jött egy anyag Donatitól, egy levél a GCS nevű 
valamitől és egy... várj csak, valami ügyvédi irodától. Jó, 
mindjárt. 

Fölbontotta a levelet, Mohi kezébe nyomva a mobilt. 

— Jó napot, madame Chaton, itt Mohi! — szólalt meg a kislány 
vidám hangja, míg ő átfutotta a levelet. — Köszönöm, jól. És 
ön? Akkor jó. Nem tudom, csak most jöttem. Viszlát! — adta 
vissza, látva, hogy Kissy végzett az olvasással. 

— Szóval a Guibourg-ügy. Azt mondják, be fognak perelni ti- 
teket. 

— Ne aggódj — érkezett valahonnan Argenteuil környékéről 
anya hangja. — Ilyen pereket havonta kapunk. A felét megnyer- 
jük, abból telik a másik felére... Még valami? 

— Semmi, anya. Ne feledd a hétvégét. 

— Semmi szín alatt. Szia! 

— Szia — felelte Kissy, letette és megkereste Mohit, aki éppen 
a háta mögött guggolt és Macskát simogatta. Kissy sóhajtott. 
Macska az egész világon összesen két emberrel volt hajlandó 
szorosabb kapcsolatot kötni, Mohival és Pivel. Mohit még csak 
érti, ő a legkisebb, tehát ő látszik a legveszélytelenebbnek — 
Macskának nincsenek részletes információi —, de hogy miért 
pont Pi, az rejtély. Mindenki mástól csak nagy kegyesen eltűri, 
hogy foglalkozzon vele, tőle, Kissytől is. Az egész állatka csak 
negyven deka, de már kialakult világképe van arról, hogy ő a 
teremtés középpontja. 

— Jól van — mondta Mohi, és fölkelt. Macska sértődötten né- 
zett utánuk, ahogy bementek a szobába. Nem szerette, ha nem 
vele foglalkoznak. 

Augusztus végén érkezett egy kis dobozban, Niala külön 
ezért repülőre ült, hogy elhozza. Megígértem, mondta, és át- 
nyújtotta a lyukacsos tetejű dobozt. Kissy kinyitotta, s az első 
dolog, amit látott, egy kék szempár riadt tekintete volt. Aztán a 
szemekhez tartozó hófehér kiscicát is látta már, amint egy piros 
bársonypárnán fekszik és alighanem azt találgatja, merre mene- 
küljön. 

Azóta sokat nőtt az önbizalma. Megtanulta, hogy ezek a ma- 
gasra nőtt kétlábúak csak arra valók, hogy kiszolgálják őt. Eltü- 
ri a simogatásukat, kivéve Nimbyét, de csak Mohit és Pit tünte- 
ti ki barátságával. Nimbyt valószínűleg mindörökre elátkozta. 


Három nappal ezelőtt a fiú éppen programozott, amikor Macs- 
ka végigsétált az asztalon és habozás nélkül át akart baktatni a 
billentyűzeten. Nimby szó nélkül odanyúlt, megfogta Macska 
grabancát, a válla fölött áthajította az állatot és dolgozott to- 
vább. Macska éktelen sivalkodással landolt Kissy ágyán, aztán 
esze nélkül menekült ki a konyhába. 

Akkor kicsit összevesztek Nimbyvel. Chantallal versenyt szi- 
dalmazták, Nimby is visszakiabált mindenfélét. Aztán egyszer 
csak fülrepesztő dörej reszkettette meg a levegőt, s a beállott 
nagy csendben Mohi, két tenyere között egy szakadt papírzacs- 
kóval, alaposan lehordta mindhármukat. A híres nagy shindy- 
vadászok, mondta, az egyik elhajít egy védtelen kölyökmacs- 
kát, a másik képes nekimenni a barátjának egy szőrpamacs mi- 
att. Hát nem értitek, kérdezte, hogy ha éket tudnak verni kö- 
zénk, akkor félig már legyőztek minket?! 

Ezen kicsit meghökkentek. Nimby azt mondta: 

— Éket közénk? A macskák? Hát mik vagyunk mi, kisegerek? 

Erre elnevették magukat és kibékültek. Legalábbis ők hár- 
man. Macska azóta se bocsátott meg Nimbynek, pedig másnap 
elhozta neki DVD-n a Macskák musicalt, még rá is írta: Macs- 
kának szeretettel Nimbytől. De úgy látszik, Macska nem szereti 
a zenét, egyáltalán nem figyelt rá, pedig föltették neki. 

Tíz perccel később befutott Martin, akinek elmesélték a tör- 
ténteket, s ő kijelentette, hogy Mohinak igaza van, senkinek se 
szabad hagyni, hogy éket verjen közéjük, még egy macskának 
se, viszont nem 1s szabad dobálni a macskákat. S azt tanácsolta 
nekik, vegyenek példát Stuart Little-ről, kisegér létére milyen 
jól kijön a macskákkal. 

Ez három napja volt — azóta előfordult már egynéhányszor, 
hogy kisegereknek szólították egymást. S éppen ez adott egy 
ötletet Kissynek. 


Mindig máshogy alakult, hogy kik vannak éppen Kissynél, aki- 
nek a szobája afféle főhadiszállássá kezdett előlépni, és kik ma- 
radnak otthon. Ma például Nimby azért nem jött el, mert fizika 
volt az utolsó órájuk, és segített elpakolni a kísérleti fölszere- 
lést, így viszont már nem ért volna ide a haditanácsra. Chantal 
viszont vele jött haza, Mohival együtt hárman vannak. Niala, 


Martin, Nimby és Pi otthon van, Angéligue Pinél — még mindig 
nem élnek együtt, de sok időt tölt nála —, Blanche és Georges 
persze dolgozik. Őket a munkájuk miatt kültagnak választották, 
vagyis nem vesznek részt a felkészülésben, de tudnak minden- 
ről és számít a véleményük. Ange néni is kültag, elvégre részt 
vett az első bevetésükön, és amikor Kissy hazajött Angliából, 
fölkereste otthon és töviről hegyire elmesélte neki a beaulieu-i 
nyaralást, Hendriksent, Mohi sérülését, mindent. Ange néninek 
nagyon tetszett az elbeszélés, a hegyen történtekre pedig azt 
mondta, nagyon óvatosnak kell lenniük, ezek gátlástalan ala- 
kok. Kissy figyelmeztette, hogy ellentmondásba keveredett ön- 
magával: még a Nimbyéknél tartott összejövetelen elemezték a 
shindyk lélektanát, s akkor mondta Ange néni, hogy ezek az 
emberek túlságosan gátlásosak, nem mernek közeledni a nők- 
höz, nem tudnak rendes kapcsolatot felépíteni — úgyhogy erő- 
szakkal szerzik meg, amit akarnak, mégpedig gyerekektől, mert 
azokat könnyebb legyűrni. 

— Igazad van — mondta Ange néni, kortyolva egyet a teájából 
—, és mégsincsen igazad. Vegyük a ti Sylvie-teket. Nem csodál- 
koznék, ha a pszichiátriai elemzés azt mutatná ki, hogy soha 
nem tudott normálisan közeledni a saját korosztályába tartozó 
nőkhöz, már az iskolában is gátlásos volt, félénk, lelkileg bete- 
ges. De ez nem jelenti azt, hogy ha rajtakapják egy olyan bű- 
nön, amit a társadalom a legsúlyosabb megvetéssel büntet, 
hosszú börtönévek várnak rá satöbbi, akkor nem fog mindent 
megtenni a menekülés akármilyen halvány esélyéért. Akár 
gyilkol is, csak ezt megússza. 

Kissy elgondolkodva bólintott. Lenyelte a süteményt, aztán 
azt mondta: 

— Vagyis azt mondja, hogy az emberünk ebben a szituációban 
nem normális. 

— Hát persze hogy nem — felelte Ange néni határozottan. — 
Már eleve sem volt az, de csapdába ejtve végképp elveszíti az 
eszét. 

Ezeket az Ange nénivel folytatott , stratégiai megbeszélése- 
ket" mindig magnóra vették, mert később is tanulságosak lehet- 
nek. Amikor lejátszotta ezt a részt a csapatnak, Martin azt 
mondta: 


— Tanulmányoznunk kellene a shindyk lelkivilágát. Pi, te vé- 
gül is pszichológus leszel, biztos tanultatok ilyesmiről. 

Pi hallgatott, látszott rajta, hogy nincs ínyére a téma. Aztán 
némi unszolásra csak kibökte. 

— Hogy őszinte legyek, nem rajongok a gondolatért, hogy 
szörnyetegek lelkivilágát tanulmányozzátok. 

— De hülye vagy! — robbant ki Mohiból, megelőzve a többiek 
hasonló értelmű, csak talán finomabban megfogalmazott vála- 
szát. — Ha nem készülünk föl ellenük alaposan, akkor lehet, 
hogy sokkal közelebbről fogjuk megismerni a lelkivilágukat, 
mint ahogy szeretnénk, nem gondolod?! 


Kissy végignézett a chatszobákra nyitott ablakokon, aztán visz- 
szafordult a másik géphez, amin a négy webkamera képét látta. 
A bal felső sarokban Pi és Angéligue, mellettük Niala; Pi alatt 
Martin, a negyedik sarokban Nimby. Ma ő az elnök. 

— Hölgyeim és uraim — szólalt meg Nimby —, miután mind 
együtt vagyunk, talán elkezdhetnénk. Ha nem bánjátok, én ké- 
rek szót először. 

Nem bánták. Általában Nimby kapott szót először, most rajta 
múlik minden. Azt állította, hogy ki tud dolgozni egy algorit- 
must, ami képes kiszűrni a shindygyanús kommunikációt, szá- 
mos különféle, konfigurálható paraméter alapján. Ezt már 
Beaulieu-ben elkezdte tervezni. Most röviden elmondta, hogy 
tegnap óta milyen problémákat oldott meg. Ez a rész általában 
még neki, Kissynek is jócskán okozott megértési nehézségeket, 
pedig állandóan tanul, már rengeteget tud a programozásról. 

— Ne feledjétek — mondta Nimby —, hogy az alapelvünk az 
időben és térben független kiértékelés. Ma úgy döntöttem, 
hogy alapértelmezésnek fogjuk tekinteni egy ID-süti meglétét a 
kliensgépeken; ezt a host fogja leosztani. Minden más megol- 
dás megbízhatatlan. Egyszerűen a host nem fogja megengedni 
a belépést anélkül, hogy engedélyeznék a sütik fogadását. A 
Cumulus minden ID-hez egy akkumulációs file-t rendel, ahol a 
már tárgyaltak szerint naplóz. 

Kissy nagy örömmel állapította meg, hogy ezúttal Nimby 
minden szavát érti és tökéletesen tudja követni. Az algoritmust 
Nimby Cumulusnak nevezte el, mert ez a szó összegyűlést je- 


lent, ahogy a kliensekről gyűjtik majd az adatokat, és ez egy vi- 
harfelhőfajtának is a neve — vagyis rokona Nimbynek. 

— Bocs, de én nem voltam itt a múltkor — kért szót Angéligue. 
— Mit naplóz a program? 

— Különböző pontértékeket. Mondok egy példát. Ha azt mon- 
dod egy chatszobában, hogy találkozzunk a Louvre előtt, akkor 
a csalogatási faktorod megnövekszik. Mondjuk egy centishin- 
dyvel. Ha teszel valamilyen utalást a szexre, akkor már, teszem 
azt, öt decishindyvel megugrik a libidófaktorod. De nyilván- 
tartjuk azt is, hogy a nick mit mondott magáról, nagy vonalak- 
ban, persze. Ha megmondod, hogy milyen nemű vagy korú 
vagy, följegyezzük. Ha olyat mondasz, ami nem stimmel össze 
a korábban mondott koroddal vagy nemeddel, esetleg azzal, 
hogy hol laksz, akkor a hazugságfaktorodat növeljük, mondjuk 
egy decishindyvel. És így tovább. A különböző pontértékekből 
kiszámítunk egy főértéket, ami megmondja, hogy mennyire 
vagy gyanús. Ha ez az érték megközelíti az egy shindyt, akkor 
riasztunk. 

— Világos — nevetett Angéligue. 

— Akkor jó. Én egyelőre befejeztem — mondta Nimby. 

Martin kért szót. — Emlékeztek, valamelyik nap arról beszél- 
tünk, hogy jó lenne megtanulnunk a morzeábécét. — Bólogat- 
tak, mindenki emlékezett. — Azóta sokat gondolkodtam ezen, 
és az jutott eszembe, hogy talán mégse a rendes morze lenne 
jó, inkább egy saját, titkos rendszert látnék jónak. Azt a shin- 
dyk nem tudják kihallgatni. 

— És ha segítséget kell kérni valakitől? — kérdezte Chantal. 

— Pont morzéval? 

— Értem — mondta Nimby mint elnök. — És gondolom, te már 
ki is dolgoztál valami effélét. 

Martin mosolygott és bólintott. 

— Igen. Csináltam egy próbaverziót, mindjárt szétküldöm. 

Pár pillanat múlva ott volt a táblázat, szép ízlésesen, táblázat- 
kezelőben készíthette, aztán csinált róla egy képernyőfotót. 

— Ez persze csak vázlat — mondta. — Nagyjából fontossági 
sorrendben adtam jelentést a kódoknak. Amint látjátok, legfel- 
jebb négy jellel minden betűt le lehetett írni, és még maradt is 
négy kódom. Ebből egy a kérdőjel, mert nem mindegy, hogy 
kérdezünk valamit vagy állítunk, egy a felkiáltójel, ami figyel- 
meztetésre lehet jó, egy azt jelzi, hogy szám következik, egy 
pedig bármi egyéb célra használható. 

Megállapodtak benne, hogy tanulmányozni fogják; aztán Kis- 
sy kért szót. 

— Gyerekek... támadt nekem egy ötletem. Jó ideje próbálunk 
nevet találni a szervezetünknek, de nem sikerült. Azt hiszem, 
én most kigondoltam egyet. — Végigpillantott az arcokon, aztán 
határozottabban folytatta. — Az elmúlt három napban szoká- 
sunkká vált, hogy kisegereknek szólítsuk egymást. Azt találtam 
ki, hogy használjuk ezt megszólításnak. Ugyanis kicsik va- 
gyunk, gyerekek, akik nagyobbak ellen harcolnak. Az ellensé- 
geink fizikai veszélyt jelentenek ránk nézve, épp csak meg nem 
esznek minket, mint a macskák az egereket. De veszélyesek. 

Többen bólogattak. 

— És ebből lett a név is — folytatta. — Arról már beszéltünk, 
hogy jobb, ha van egy rövidebb név, amiből nem tudni, hogy 
mit csinálunk, és csak a teljes nevünk szóljon a tevékenysé- 


günkről. Ezért rövidebb névnek, ha már egyszer kisegerek va- 
gyunk, a leghíresebb egér nevét választottam: JERRY ALA- 
PÍTVÁNY. 

Csend lett, a csapat elgondolkodva ízlelgette a nevet. 

— Ebből tényleg nem lehet tudni, mivel foglalkozunk — mond- 
ta Pi. 

Csakugyan ez volt az egyik cél. Azt akarták, hogy az alapít- 
vány nevében bemutatkozhassanak anélkül, hogy föl kellene 
fedniük annak célját. Majd csak ott, ahol kell. 

— Azt javaslom — mondta Niala —, holnap tartsunk szavazást a 
névről. 

— Csak holnap? — kérdezte Mohi. 

— Igen. Nem kell elhamarkodottan kialakítani a véleményün- 
ket. 

— Rendben — mondta Nimby. — Ellenvetés van? — Nem volt. — 
Akkor hát holnap szavazunk róla. 


Másnap a csapat nyílt szavazással, egyhangúlag elfogadta Kis- 
sy ötletét. Harmadnapra már logójuk is volt, de annak is vártak 
egy napot a megszavazásával. Nimby írta föl nagy Arial betűk- 
kel a FONDATION JERRY feliratot, s a két O betűnek nagy 
kerek egérfüleket rajzolt. A másik változatban, ami nem min- 
denütt szerepel majd, a felirat alatt kisebb betükkel ez áll: Az 
internetező gyerekek biztonságáért. 

Amióta hazatértek a nyaralásból, minden kedden és pénteken 
kiutaztak Nimbyékhez és ott aludtak, hogy másnap reggel 
kezdhessék az edzést. Egész nap dolgoztak, estére alig álltak a 
lábukon, de muszáj mindent beleadni, amíg jó az idő. Mohi a 
tanára, Takada-szenszej segítségével állította össze az edzéster- 
vet, és irgalmatlanul meghajszolta őket. 

— Ez jó volt — mondta például Kissy egyik ütésére —, csak az a 
baj vele, hogy elég nagy a shindy fölhergelésére, de túl kicsi a 
kiiktatására. Rád ront és szétmorzsol! 

— Akkor morzsolt Kissy leszek — lihegte ő. 

— Úgy van! — vágta rá Mohi, azzal megpördült és gyomorszá- 
jon ütötte a mögötte álló Pit, az utolsó pillanatban fékezve le az 
erejét. A férfi így is fölnyögött. — Megérdemelted! — ripakodott 
rá a lány. — Hányszor mondjam még, hogy mindig legyetek ré- 
sen?! 


Lássuk, te betartod-e a saját követelményeidet, gondolta Kis- 
sy, és a lehető legnagyobb sebességgel lecsapott Mohi lapocká- 
jára. A fehér trikó az utolsó ezredmásodpercben eltűnt előle, ő 
pedig hatalmasat csattant a puha matracon. 

— Jól vagy? — hallott egy hangot a feje fölött. 

— A... azt hiszem. . . 

— Akkor jó. Klassz ütés volt, sokkal gyorsabb vagy, mint egy 
hete. De csigalassú vagy ahhoz képest, amilyen egy hónap 
múlva leszel. 

Kissy kóvályogva föltápászkodott, azon gondolkodva, hogy 
ez most szidalom volt-e vagy bók. 

Nem volt egyforma a teljesítményük. Angéligue és Nimby 
számítottak a leggyengébbeknek, őket Mohi sose szidta, min- 
dig csak bátorította, és minden héten elmondta, hogy az edzőte- 
rem nem minden, éles helyzetben az ember sokkal többre ké- 
pes. Niala, Pi és ő valamivel jobbak voltak, de pont egymás el- 
lentétei: ők ketten Pivel nagyokat ütöttek, de nem elég gyorsan, 
Niala viszont nagyon gyors volt, de nem elég erős. 

Martin kezdettől fogva vezette a rangsort, egyszerűen senki 
nem vehette föl vele a versenyt, kivéve persze Mohit. Gyorsak, 
pontosak és nagyon erősek voltak az ütései és rúgásai, valóság- 
gal fogyasztotta a házilag gyártott shindybabákat, úgyhogy né- 
hány edzésnap után vettek egy rendes bokszzsákot. 

A nagy meglepetés Chantal volt, aki a negyedik edzésnapon 
kirántotta mesterük alól a lábát. Mohi-szenszej, ahogy egy 
ideje becézték, éppen a behódoltatás nevű akciót gyakorolta 
Nialával; ezt a támadásfajtát néhány igencsak szabadszájú el- 
nevezés után keresztelték el behódoltatásnak, mert ha a rúgás 
talál és a kívánt hatást éri el, akkor a pasi térdre rogy, mint hó- 
doló alattvaló a király előtt. Ennek gyakorlásához eleinte An- 
géligue-et és Pit használták céltáblaként; melltől térdig egy ke- 
mény szivacstáblát szíjaztak magukra, úgy rugdalták őket. An- 
géligue-et hasba kellett rúgni, hiszen ő kisebb, mint egy férfi, a 
szükséges magasságban neki a hasa van. Később aztán a boksz- 
zsákon jelölték be a magassági szinteket. 

Amikor Chantal kirántotta Mohi lábát, még nem volt meg a 
bokszzsák, Angéligue volt a szivacs mögött. Niala gondosan 
kiszámított mozdulattal megrúgta combmagasságban. 

— Följebb — intette Mohi. — Nem tettél kárt a shindyben. 


Niala megint megpördült és olyan lendületes rúgást adott le 
tíz centivel Angéligue mellé, hogy Martin kapta el egy méterrel 
a lány mögött. Óriásit nevettek, de közben Mohi egyszer csak 
kiáltott egyet és elterült. A csapat megdöbbenve elhallgatott. 

Mohi bambán nézett a fölötte álló Chantalra, aztán megkér- 
dezte: 

— Meg tudod ismételni? 

— Amíg fekszel, nem — felelte a másik. 

A kislány föltápászkodott, Chantal pedig többször megpró- 
bálta kirántani a lábát, de így már nem sikerült, hisz résen volt. 

— No nem baj — vigasztalta Mohi —, nem kis eredmény, hogy 
egyszer sikerült. 

Chantal bólintott és gyomron ütötte. Mohinak csak félig sike- 
rült hárítani az ütést, visszaütött, de a keze félrecsúszott Chan- 
tal karján. 

Az ezután következő harcban Kissy és Niala Mohinak har- 
minchét, Chantalnak tizenöt találatát számolták össze; a küzde- 
lemnek, mint általában, az vetett véget, hogy a kezükre erősített 
szivacsok nem bírták a strapát. 

Senki nem tudott ennyi találatot bevinni Mohinak. Chantal- 
nak is csak egyszer sikerült, a , szenszej" kiismerte a taktikáját 
és legközelebb már máshogy védekezett, de ezentúl mindig ka- 
pott egypár ütést. Őket többieket Chantal ezentúl bármikor le- 
győzte, csak Martin tudott úgy-ahogy versenyre kelni vele. 
Mohi elmesélte a dolgot Takada-szenszejnek, aki azt mondta, 
megesik, hogy valaki egy ideig csak tanulgat, aztán hirtelen 
összeállnak neki a dolgok, és akkor derül ki, hogy mire képes. 

Valóságos ellenféllel is összeakadtak — ámbár nem shindy 
volt. 


Morgómedve már iskolaév elejétől érdeklődött a nagy terv 
iránt, amiben három tanulója is benne van. Elvégre volt némi 
szerepe a Sheila-ügyben, ha nem is közvetlenül. Ezen a szep- 
tember végi napon Kissy éppen a legújabb fejleményeket me- 
sélte neki, kifelé haladva az iskolaudvaron, amikor fölfigyeltek 
két gyerek hangos vitájára. Az egyik jóval nagyobb volt a má- 
siknál, ami mindig felbőszítette az igazgatót, de amikor a na- 
gyobbik fiú — Nimbyvel lehetett egyidős — lenyomta a kisebbet 


a földre, nem a nagydarab Mondiot ért oda elsőként, hanem 
Kissy. Megfogta a fiú vállát. 

— Ereszd el! 

A srác fölnézett rá és lerázta a kezét a válláról. Be akart pan- 
csolni egyet a földre tepert kicsinek, de Kissy elkapta a karját. 

— Au, ez fáj! 

— Azt meghiszem -— felelte Kissy, és hátracsavarta a kart. — 
Ereszd el a kissrácot, többször nem szólok! 

Csak akkor engedte el a karját, amikor a srác talpra vergő- 
dött, a kiskölyök pedig kimászott alóla és elszelelt. 

— Ezt megbánod! — sziszegte a fiú. 

— De te is, Joachim! — dörrent a feje fölött egy jól ismert 
hang. — Holnap beszélni akarok a szüleiddel, tanítás után legye- 
nek itt! És meg ne lássak ilyet még egyszer! 

Félórával később Kissy lement pár dolgot bevásárolni, de a 
házuk kapujában megállította egy nagyfiú. 

— Ugye te vagy Francoise Chaton? 

Bólintott, összeráncolt homlokkal méregetve a srácot. Tizen- 
hat-tizenhét éves lehetett, rókaképe volt és valami baljós az ar- 
cán. 

— Beszélnem kell veled. Az öcsém azt mondja, hogy megver- 
ted az iskolaudvaron. 

— Joachim?... 

— Vagyis beismered. Akkor most egy kicsit megtanítalak rá, 
hogy milyen az, amikor a nagyobbak bántanak téged. 

Kissy hamarjában nem tudta, mit feleljen erre a képtelenség- 
re. Hiszen éppen Joachim volt az, aki... De mire idáig jutott a 
gondolatban, egy tenyér jelent meg az arca mellett. Az utolsó 
pillanatban rántotta el a fejét. Azonnal megjelent a másik oldal- 
ról a másik tenyér is, Kissy pedig hátralépett, hogy elkerülje. A 
háta beleütközött a falba. 

A fiú harmadszor is pofon akarta ütni, de útját állta Kissy föl- 
emelt karja. A másik oldalról is. Hüledezve bámult rá, nyilván 
tanakodott, hogy mit tegyen. Hasba kellene ütnie, gondolta 
Kissy, de úgyse tud, és ha megpróbálja, puhára verem. De eze- 
ket nem mondta ki. 

— Beszélhetnénk? — kérdezte halkan. A srác megnyalta az aj- 
kát. 


— Majd azt is fogunk — felelte, és hasba vágta őt. Hát rájött, 
mi a teendője, gondolta Kissy, miközben könnyedén hárított. 

Ekkor nyílt a kapu, kirobbant rajta Chantal, azonnal ott ter- 
mett a kamasz mögött és néhány ütést mért a hátára, nem na- 
gyokat, de kellemetleneket, ahogy Mohi tanította. A fiú értetle- 
nül megfordult, s abban a pillanatban egy megsemmisítő erejű 
rúgást kapott a gyomrába. Összegörnyedt, amire Chantal térd- 
del orron rúgta, aztán kirántotta alóla a lábát. Joachim hatalma- 
sat puffant az aszfalton és fekve maradt. 

— Most pedig halljam, ki vagy és mit akarsz! Különben bánta- 
ni foglak! 

— Várj — állította meg Kissy. — Ez annak a Joachim nevű srác- 
nak a bátyja, akit említettem. 

— És mit akart? 

— Hiányos a világképe. Öcsike elmesélte neki, hogy megfe- 
nyítettem, csak azt felejtette ki, hogy miért. — Kissy leguggolt a 
nyögdécselő kamasz mellé. — Figyelj, kisöreg. Az igazgatónk is 
ott volt, amikor az öcséd egy kiskölyökkel szemétkedett, és azt 
mondta, hogy holnap tanítás után várja a szüleiteket. Holnap 
este fölhívom az igazgatót és megkérdezem, ott voltak-e. Ha 
nem... 

Elhallgatott. Az ismeretlen veszély sokkal félelmetesebb. 

— Akkor mehetünk is — mondta Chantal, és belekarolt. — Elkí- 
sérlek, nehogy átess ezen a rakás szerencsétlenségen egy tucat 
tojással a kezedben. 


Szeptember egyáltalán nem volt elég arra, hogy enyhüljön a vi- 
szony Macska és Nimby között. A fiú eleinte morgott a dolo- 
gért, elvégre ő Macskának tulajdonképpen a keresztapja, mint- 
ha a névadás feljogosítaná arra, hogy hajigálja keresztlányát. 
Egy idő után Nimby vállat vont és keresztülnézett Macskán, 
aki ettől még jobban megsértődött. 

Igen, Nimbynek jutott eszébe, hogy azt a technikát, amivel ők 
összeismerkedtek, angolul chatnek hívják, és ugyanúgy írják, 
mint franciául a macskát, csak máshogy ejtik. S ha nem ismer- 
kednek meg, akkor Niala nyilván sose hoz macskakölyköt Kis- 
synek. Így lett a neve Chat, amit eleinte angol módra csetnek 
ejtettek, később franciául sának, vagyis egyszerűen Macska lett 
a neve. Nimby kijelentette, hogy ennél logikusabb nevet aligha 


kaphatna, de nincs is köztük senki, aki több joggal tarthatna 
igényt erre a névre. 

Október elejére Nimby elkészült az algoritmussal, és átadta a 
csapatnak megtekintésre. Egy terjedelmes Word-file volt, rész- 
letes magyarázatokkal, táblázatokkal, pszeudokódban írt részle- 
tekkel — Kissy többhelyütt beleolvasott, és meg kellett állapíta- 
nia, hogy csak nagy vonalakban érti, a fejtegetések jó része ne- 
ki magas. 

— Nekem is — felelte Pi, amikor ezt elmondta a haditanácsban, 
a dokumentum átvételét követő napon. — De bízom Nimby hoz- 
záértésében. És most mi lesz? 

— Most keresnünk kell egy programozót — válaszolt Nimby, 
ezúttal Kissy szobájából. — Én egymagam kevés vagyok hozzá, 
hogy ezt leprogramozzam. De tudom, hol kell keresni. A kér- 
dés az, hogy mennyit tudunk rászánni a dologra. 

Az ilyen kérdésekre sose volt válasz azonnal: mindenki meg- 
kérdezte a szüleit, még Pi és Angéligue is, hisz nekik se volt 
saját keresetük, a családjuktól kapott pénzből fizették a tandíjat 
és a megélhetésüket. 

Augusztus utolsó napján tartották meg a nagy szülőpuhító ak- 
ciót. D"Aubissonék még előző nap iderepültek, Kissyék látták 
őket vendégül a hátsó szobában, másnap reggel kilenckor pedig 
összeült az egész csapat az összes érdekelttel a Star Étoile 
egyik különtermében. 


Kissy végigtekintett a hosszú tárgyalóasztalon. A nyolc csapat- 
tag közül hatnak jelen volt mindkét szülője; Mohi egyiket se 
hozta, megbeszélték, hogy a Millet házaspár nem alkalmas 
ilyen dolgokra. Pinek csak az apja él, Toulonban, de eljött. 
Nem kizárólag ezért, más ügyei is voltak Párizsban; az volt a 
szervezés egyik szempontja, hogy a vidékieknek ne kelljen kü- 
lön ezért a fővárosba jönniük. Angéligue szüleinek is voltak 
más elintéznivalói. 

Jelen volt természetesen Ange néni, jelen volt Mondiot, aki a 
tagok közül háromnak iskolaigazgatója, és meghívták, mivel 
kezdettől pártfogolta őket. És jelen volt, Georges szervezésé- 
nek hála, egy monitor a Schneider házaspár arcával, akik kieli 
otthonukból vettek részt a konferencián. 

Mint korelnök, Ange néni nyitotta meg a tanácskozást. 


— Kicsit szokatlan számomra, hogy ilyen rendezvényen elnö- 
köljek — kezdte, végigpillantva az arcokon és belenézve a web- 
kamerába is. — De gondolom, önök se gyakran vesznek részt 
ilyeneken. Arra gondoltam, megosztanám önökkel egy élmé- 
nyemet. A nevem Marie-Angéle Beaumont, és könyvtáros va- 
gyok. Egy tavaszi délutánon bejött hozzám egy zaklatott kis- 
lány. Internetezni akart. Pár percig ült a gép előtt, aztán indulni 
készült, láthatóan elégedetlenül. Föltettem neki egy-két kérdést 
— s mondhatom, igencsak meglepett a válasza. Egy filmszínész 
arcát kereste, mégpedig azért, mert hasonlít arra a szemétládá- 
ra, aki meg akarta erőszakolni. Nagyjából ezeket a szavakat 
használta. Elmesélte, hogy az interneten akadt össze a férfival, 
ő majd elmondja, milyen körülmények között. 

Ange néni kis szünetet tartott, ismét végigtekintve az arco- 
kon. 

— A képet meg tudtam szerezni neki, ámbár végül nem is volt 
rá szükség. Tulajdonképpen nem is csináltam igazából semmi 
fontosat aznap. Ők viszont igen. Kinyomozták, hol lakik a fér- 
fi, odamentek és rendőrkézre adták. Ami azt illeti, először kór- 
házba került... nem tudom, mindenki értesült-e róla, hogy 
szakavatott harcművész van a csapatban. Úgy látom, igen, ak- 
kor ezt nem is kell taglalnom. 

Egy pillanatig csendben ült, összeszedte a gondolatait. 

— Nem sokkal később — folytatta — kis barátnőm elmesélte, 
hogy elkaptak egy másik férfit is, aki ugyanazt a módszert 
használta, mint az első, de ez még nem követett el törvénybe 
ütközőt, így csak elijesztették. Nemrég pedig megtudtam, hogy 
nyári vakációjuk közben még ijesztőbb kalandjuk volt — igaz, 
ezúttal az internetnek nem volt szerepe a dologban, de barátaim 
ott szerzett tapasztalatainak igen. 

Ange néni hangja ércesebbé, határozottabbá vált. 

— Soha nem gondoltam, hogy az internet veszélyes hely lehet 
a gyerekek vagy bárki számára. Soha nem gondoltam, hogy 
vannak emberek, akik beteges céljaikat olyan eszközökkel 
akarják elérni, mint ezek az emberek. A gyerekek nyári kaland- 
ja pedig arra figyelmeztet, hogy a gonosztevők mindenhol fel- 
bukkanhatnak, még a legszebb helyeken is. 

Kissy csak sokkal később értette meg, mit jelentett ekkor Mo- 
hi szomorú sóhaja. Ő azt hitte, a Sylvie miatt elszenvedett kel- 


lemetlenségek emléke okozta. Pedig Mohi , a legszebb helyek" 
miatt sóhajtott. Neki Beaulieu volt a legszebb hely a világon, 
de ekkor már több hete búcsút kellett vennie tőle. Ekkorra már 
— amit Kissy csak sokkal később tudott meg — Mohiban elhal- 
ványultak a rossz emlékek, az agyrázkódás, a fájdalom, az egy- 
hetes fekvés. Már csak a töméntelen gyönyörűség számított, 
amit Beaulieu jelentett neki. 

— Így tehát — fejezte be beszédét Ange néni — meggyőződé- 
semmé vált, hogy az ilyen bűnözők ellen harcolni kell, éspedig 
olyanoknak, mint ezek a gyerekek, akik nem munkaköri köte- 
lességből teszik, hanem elhivatottságból. Köszönöm, hogy 
meghallgattak. 

Átadta a webkamerát Kissynek, ahogy megbeszélték. 

— Mint bizonyára tudják, én vagyok az a lány, akiről madame 
Beaumont, illetve Ange néni beszélt. Előkészítettünk az önök 
számára egy kis demonstrációt. Az a laptop — intett Nimby felé 
— rádiós kapcsolattal csatlakozik az internetre, s a képet arra a 
falra is kivetítjük. Schneider úrék közvetlenül látni fogják a 
képernyőjükön. Kezdődjék a demonstráció, amit Nimby, azaz 
Antoine Blanchard fog tartani. 

Továbbadta a kamerát. 

— Hölgyeim és uraim — kezdte a fiú —, az imént beléptem a 
Kölyökklubba. — Beszéd közben bekapcsolta a kivetítőt, a 
Skype-ot is átállította a böngészőablakra, így mindenki láthatta 
a Kölyökklub egyik nyilvános chatszobáját. — Ez egy népszerű 
hely a gyerekek körében, naponta több ezer gyerek lép be az 
ország minden tájáról, de külföldről is. Beszélgetnek, játsza- 
nak, még az is előfordul, hogy segítenek egymásnak a tanulás- 
ban. Mi itt ismerkedtünk össze egymással — mutatott körbe a 
csapaton. — Egymással és még valakivel, aki most nem lehet 
köztünk, mert letartóztatták, amint Ange néni már említette. 
Érdemes figyelni a beszélgetést. 

A kivetítőn kristálytisztán olvasható volt minden. 


Lexi: helló 

wbush: na én mentem sziasztok 
wbush kilépett. 

Angora: én Créteilben vagyok és te? 
Luke: Én Pontoise-ban. 

Angora: az jó messze van! 


— Mint látják — mondta Nimby —, mindenki csak egy maga 
választotta becenéven szerepel, amit angolul nicknek hívunk. 
Gyanítom, hogy wbush, aki az imént távozott, az amerikai el- 
nök tiszteletére vette föl a nickjét. De nem hiszem, hogy ő lett 
volna... nem nézem ki Bush elnökből, hogy tud franciául... — 
Derültség hullámzott át a termen. — Éppen egy olyan pillanat- 
ban sikerült idelátogatnunk, amikor ketten arról beszélnek, 
hogy hol laknak. Ez nagyon veszélyes dolog, Kissy már megta- 
pasztalta. Ha tudják rólunk, hol lakunk nagyjából, már könnyen 
kinyomozhatják, hol vagyunk pontosan. S ha ezt tudják, akkor 
el tudnak kapni minket és... a többit a fantáziájukra bízom. 

Beszéd közben leírta: , sziasztok", és lenyomta az Entert. 


Fran: sziasztok 
Angora: szia 
Lexi: szia, Fran 


— Engem jelen pillanatban Frannak hívnak — közölte Nimby. 
— Ez lehet Francois vagy Francoise, de persze az is lehet, hogy 
az igazi nevem egész más, mondjuk Antoine. — Derültség. — 
Nos, esetleg mondjunk valamit magunkról. 


Fran: én Chartres-ban vagyok, és ti? 


Amíg megjöttek a válaszok, Nimby összehúzott szemöldök- 
kel végignézett a hallgatóságon. 

— Nem tudom, feltűnt-e önöknek, de én nem vagyok Chartres- 
ban. Ez egyébként ellenőrizhető, és mi szúrópróbaszerűen el- 
lenőriztük is, hogy hol vannak egyes beszélgetőpartnereink. — 
Átváltott egy másik ablakra, ahol néhány számot láttak. — Ez a 
statisztika jórészt még a nyaralás előtt készült, kisebb részben 
utána. Mint látják, ötven felhasználót ellenőriztünk azok közül, 


akik megmondták, hol vannak. Harmincheten csakugyan ott 
voltak. Hatan egy kisebb településen, de ahelyett a közeli nagy- 
várost nevezték meg — ezt nem tekintjük hazugságnak, az is- 
mertebb hely nevét mondták. A maradék hét felhasználó egyér- 
telműen hazudott. — Egy Google-térképet hívott elő, amin Fran- 
ciaország északi része látszott. — Ők azok. Piros rajzszöggel je- 
löltük meg a helyeket, ahol állítólag voltak, és zölddel azokat, 
ahol valójában; az összetartozókat vonal köti össze. Amint lát- 
ható, némelyikük száz-kétszáz kilométert is , vándorolt". Foly- 
tasd, Kissy. 

— Köszönöm, Nimby — mondta ő, maga elé igazítva a kame- 
rát; Nimby most visszakapcsolta a Skype-ot arra. — Nem tud- 
juk, hogy ez a hét felhasználó miért hazudott. Lehet közöttük 
gyerek, aki azt játssza, hogy valahol máshol van. Lehet közte 
félreértés is: ha például most Jourdain úr ott beszélgetne a Kö- 
lyökklubon és megkérdeznék, hogy hol lakik, azt felelné, hogy 
Toulonban; mi pedig esetleg elkönyvelnénk, hogy hazudott, 
mert a netről kideríthető, hogy Párizsban van. Holott igazat 
mondana, tényleg Toulonban lakik, csak momentán nem ott 
van. 

Pi apja komoly arccal bólogatott. Egész más volt az arca, 
mint a fiáé; Pi inkább az anyjára hasonlít. 

— Nem a megfelelő kérdést tették föl — szólalt meg. — Ha azt 
kérdezték volna, hol tartózkodom, nem Toulont mondtam vol- 
na. 

— Így van, köszönöm, uram. Nos, itt érkeztünk el mihozzánk. 
Niala? 

Barátnője maga elé húzta a webkamerát és előbb Jourdain úr- 
ra, majd a Clément házaspárra, Angéligue szüleire nézve bele- 
kezdett. 

— Hazudni nem szép dolog, de nem törvényellenes. Az a szer- 
vezet, amit mi szeretnénk létrehozni, azzal foglalkozna, hogy a 
sok hazugság közül kikeresse azokat, amiket törvényellenes cél 
motivál: az a cél, hogy egy felnőtt a neten keresztül behálózzon 
egy gyereket, személyes találkozóra hívja valahová, aztán... 
amit akar. Nem könnyű kiszűrni az ilyeneket, de vannak elkép- 
zeléseink a feladat műszaki megoldására. Ezektől inkább meg- 
kímélnénk önöket. A mi várakozásunk szerinti forgatókönyv a 
következő. Egy kislány fagylaltozni hív egy másik kislányt a 


neten át, valahol egy sarkon találkoznak, s a kislány meglepve 
látja, hogy barátnőjének kétnapos borosta van az arcán. Ám 
amikor a kocsijába gyömöszöli őt, pont mint a kalandfilmek- 
ben, ott terem a felmentő sereg: egypár gyerek, akik megállít- 
ják ezt a borotválatlan leányzót, aki már csak a rabszállítóban 
kezd el gondolkodni arról, hogy hol rontotta el. A válasz, amire 
sosem fog rájönni: ott, hogy egyáltalán megpróbálta! 


Ezzel a tanácskozással kezdődött az akkor még névtelen alapít- 
vány igazi története. Kissy gyakran visszagondolt a Star Étoile- 
ban töltött két és fél órára. Mindenkinek jócskán voltak kérdé- 
sei, madame Vaillant — Chantal anyja — leginkább a biztonsá- 
gukért aggódott, Jourdain urat jogi kérdések foglalkoztatták, 
monsieur Rochefort, Martin apja pedig aziránt érdeklődött, 
hogy akarják elkülöníteni a shindyket a játékból hazudozó gye- 
rekektől. 

Mindenki kérdezett, de senki sem akadékoskodott, senki nem 
zárkózott el mereven a tervüktől. S egyetlen olyan kérdés sem 
volt, amire ne számítottak és föl ne készültek volna. 

Néhányan felajánlást is tettek. Jourdain úr vállalta, hogy elin- 
tézi az alapítvány létrehozásával kapcsolatos jogi műveleteket; 
később ezt a feladatot átadta egy kollégájának, hogy ő maga 
így az alapítványtevők között szerepelhessen. Blanchard-ék át- 
engedtek egy jókora részt a garázsukból, ahol ők két nap alatt 
kialakították az edzőtermüket. Schneiderék megígérték, hogy 
rendszeres pénzadományokkal segítik őket, amint megvan az 
alapítvány, hisz ez leírható az adóalapból. 

Lesz egy kuratórium, ami majd ellenőrzi és irányítja őket; 
hogy ez pontosan mit jelent, azt még senki nem tudja, majd 
Jourdain úr vizsgálódásaiból kiderül. Az biztos, hogy a tagokat 
az alapítványtevők nevezik ki, és persze nem fognak idegene- 
ket választani. 

Persze az alapítványtevők mind felnőttek lesznek, a csapatból 
csak Pinek, Angéligue-nek, a DrAubisson házaspárnak és Ange 
néninek van joga ebben a minőségben szerepelni; ez kicsit Zza- 
varta is őket, de hát akármennyire az övék a mű, mégiscsak 
kiskorúak. Niala azt mondta, örülniük kell, hogy ilyen sok fel- 
nőttet találtak, aki egyetért velük és támogatja őket. 


Szeptemberben még nem készültek el a papírok, Jourdain úr 
azt mondta, nem meri megígérni, hogy októberben meglesz az 
alapítványuk. Az alapítványtevők névsora is csak szeptember 
huszadikán állhatott össze; minden felnőtt aláírta, aki jelen volt 
a szállodában, még Schneiderék is. A lista családonként ké- 
szült, minden család egyetlen összeggel járult hozzá. 


Beaumont: 500 
Blanchard: 1000 

Chaton: 2000 

Clément: 1000 
D"Aubisson—Claudel: 3000 
Jourdain: 3000 

Mondiot: 500 

Rochefort: 2000 
Schneider: 3000 

Vaillant: 2000 


A Jerry Alapítvány kezdőtőkéje ilyenformán tizennyolcezer 
euró — nem sok, de mégis valami. De még legalább egy hónap, 
amíg elrendeződik az adminisztráció, addig nem nyúlhatnak 
hozzá. 

Valahányszor kézbe vette az alapítvány iratait tartalmazó 
dossziét, Kissy feszélyezetten átlapozta azt a lapot, amin ez a 
lista volt, a bevezető szöveggel, a családnevekkel és az össze- 
gekkel, s alul a tizenkilenc aláírással. Az nem zavarta különö- 
sebben, hogy Chantal, Niala, Martin, Nimby és az ő aláírása 
nincsen ott. Aláírták helyettük a szüleik. Még Mohi aláírásának 
hiánya sem zavarta különösebben, bár őhelyette nem írt alá 
senki. De ez a papír mindig eszébe juttatta azt a szomorú arcki- 
fejezést, amit Mohin látott, amikor kiderült, hogy hiába bonta- 
ná fel a Schneider úrtól kapott és jó ideig a Kissynél tartott ru- 
hái között heverő borítékot — egyszerűen nincs mód rá, hogy 
bekerüljön az alapítványtevők közé. A saját nevében nem sze- 
repelhet, mert kiskorú. Szülei, akik képviselhetnék, nincsenek. 
Még ha bevonnák a Millet házaspárt, amit Mohi a legkevésbé 
sem akart, az se segítene, mert nevelőszülőkként nincs joguk 


Mohit ilyen ügyben képviselni. Legfeljebb a saját nevükben já- 
rulhatnának hozzá. 

Mohi így nem bontotta fel a borítékot, amit apa végül bezárt 
az otthoni széfbe. Azt mondta Mohinak, nem kívánja tőle, hogy 
kinyissa, ha nem akarja, de értékes dolgok nem heverhetnek a 
szekrényben, ruhák között. Mohi válasszon: elviszi máshová, 
vagy berakják a páncélszekrénybe. Mohi gondolkodás nélkül 
ez utóbbit választotta, még meg is köszönte Chaton úrnak. 

Pár nappal később Nimby azt mondta, amikor Mohi éppen 
nem volt jelen, hogy ő az első órában kinyitotta volna a boríté- 
kot, és egyáltalán nem érti Mohit. Két hónapja őrzi! Nem is kí- 
váncsi rá, mennyi van benne? 

Niala válaszolt neki, valami nagyon különös hangon. Mintha 
nem is önmaga lett volna. 

— De — mondta —, hogyne lenne kíváncsi. De ha kinyitja, ak- 
kor az már csak pénz. Így, leragasztott borítékban. . . így valami 
egészen más. 

Azzal Niala fölkelt és kiment Nimby szobájából. Kissy nem 
ment utána, tudta, miért megy. Sírni fog. Nialát az utóbbi idő- 
ben gyakran rajtakapta, hogy sír, de hiába faggatta, nem volt 
hajlandó beszélni róla. Egyszer, egyetlenegyszer kitört és eny- 
nyit mondott: 

— Kissy! Hagyj már, kérlek! Nem tudom, hogy mi bajom, 11- 
letve... illetve még azt se tudom, hogy tudom-e. De mielőtt 
kombinálni kezdenél, mindenki egészséges, anyáék házassága 
kitűnően működik, az anyagi helyzetünk rendben van, és to- 
vábbra is jól bírom a várakozást. Azt tudom, hogy mivel nincs 
baj. De hogy mivel van, az... az még nem állt össze... nem tu- 
dok semmit. . . 

Kissy soha többé nem próbálta faggatni erről, mert ez után a 
kirohanás után Niala az ő ágyára borult és öt percig zokogott. 
Ez volt az első és egyetlen eset, hogy ennyire elveszítette az 
önuralmát. Máskor csak csendben ült, néha letörölt egy könny- 
cseppet és nem lehetett a szavát venni. 

Azt az egyet Kissy biztosan tudta, hogy Niala bánata valami- 
képpen összefügg Mohival, mert mindig ő váltotta ki belőle. 
De maga Mohi erről semmit sem tudhatott, Niala egyedül Kis- 
sy jelenlétében engedte el magát. Kissynek mindig eszébe ju- 
tott az az egyetlen eset, amikor az egész csapat tanúja lehetett a 


dolognak. Beaulieu-ben, Pi balesete után, amikor tudomást 
szerzett Mohi különleges emlékezőtehetségéről. 

De Kissy mindig innen, az emlékezőtehetség felől közelítette 
meg ezt az esetet, ezért nem jött rá a magyarázatra. Csak ké- 
sőbb, a repülőn ülve értette meg, mennyire elrontották mind- 
ketten. Le kellett volna ülniük és töviről hegyire kielemezni 
Niala vívódását és az azt okozó érzéseket. 

No meg Mohi érzéseit is. Kissy minden edzésnap előtt megfi- 
gyelte, mennyire örül Niala érkezésének, s hogy ezt minden 
erejével igyekszik titkolni. A Star Étoile-ban tartott tanácsko- 
zás előtt Mohi úgy segített Kissynek vendégfogadásra alkal- 
massá tenni a hátsó szobát, mint aki legalábbis az angol király- 
nőt várja. Amíg D" Aubissonék itt voltak, mintha ők jelentették 
volna azt a szilárd pontot, ami körül Mohi világa forgott. Leg- 
alábbis Kissynek ez volt az érzése. Valami megmagyarázhatat- 
lan hatodik érzék arra kényszerítette, hogy egész idő alatt fi- 
gyelje ezt a négy embert, és világosan érezte, hogy valami van 
a levegőben. A tanácskozáson Mohi látszólag nem szentelt 
több figyelmet D" Aubissonéknak, mint bárki másnak, de Kissy 
úgy érezte, mintha Mohi egész idő alatt minden idegszálával 
őrájuk koncentrálna. Néha olyan volt, mintha valami furcsa te- 
niszmérkőzést szemlélne. Valahányszor Blanche végigpillan- 
tott az egybegyűlteken, a tekintete egy pillanatra megállt Mo- 
hin. Valameddig nézte azt, aki éppen beszélt — ez sose Kissy 
volt, amikor ő beszélt, nem jutott ideje Blanche-t figyelni —, 
esetleg megállt a pillantása valakin, aki éppen csinált valamit, 
narancslét ivott vagy fészkelődött, aztán megpihent Mohin és 
tovább. Nemcsak Mohin, de őrajta többször, mint a többieken 
együttvéve. 

Mohi szinte oda se nézett Blanche-ra és Georges-ra, csak 
amikor megszólaltak. Akkor feléjük fordult, s mintha magába 
szívta volna a látványukat, hogy aztán udvariasan a következő 
beszélőre fordítsa figyelmét, és mintha kényszerítette volna 
magát, hogy ne nézzen Blanche-ékra. 

Igen, itt, a tanácskozáson Kissy, aki a kívülálló szemével töb- 
bet meglátott, mint ők maguk, hozzájutott annyi információ- 
hoz, hogy a szálak egy részét elkezdhette volna felgombolyíta- 
ni. Ám amint végül, utólag rájött, neki mindvégig hiányzott a 
szálak kezdete, a kiindulópont, ahonnan elindulhatott volna. 


Ezért legalább hárman kellettek volna, Mohi, Niala meg ő, 
hogy az egész kuszaságot kibogozhassák. 
De ezt egész idő alatt senki sem ismerte föl. 


Október elején őrült iramban kezdtek peregni az események. 
Csütörtökön meglett a programozójuk, alig fél nap keresgélés 
után. Nimby találta egy programozástechnikai fórumon, Shrek- 
nek hívták és semmilyen technikai probléma nem hozta zavar- 
ba. Ezt nem ő állította, a korábbi munkáiból derült ki. Nimby 
megbeszélt vele egy skype-os konferenciát szombaton két órá- 
ra. 

Félórával azután, hogy a csapat szétszéledt a csütörtök esti 
beszélgetésből, hazaért apa és bejelentette: elkészült a C9-es 
projekt. 

Kissyt általában nem érintette különösebben, ha apa befejezte 
egy munkáját. Azt se nagyon tudta, hogy melyik micsoda. 
Annyi volt a jelentőségük, hogy gratulálhatott apának, aki 
ilyenkor pár napig pihent, mielőtt belefogott volna a következő 
munkába. 

Egy kivétel volt: a C9-es. Másfél éve dolgoztak rajta, vagy 
legalábbis apa azóta volt benne. Egy angol céggel együtt csi- 
nálták, Kissy ennek köszönhette, hogy Beaulieu után Londonba 
utazhatott. A C9-es nagy munka volt, ami Kissy számára azt je- 
lentette, hogy nagy lesz a végén a jutalom. S még tavaly nyár 
elején megbeszélték, hogy ha elkészül a C9-es, akkor megve- 
szik a házat. 

Úgy három éve merült föl a gondolat, hogy igazából ház kel- 
lene, szép nagy ház, jó nagy kerttel. Eddig is volt már annyi a 
bankszámlán, hogy valami jó környéken megvehettek volna 
egy kis házat, vagy kevésbé jó környéken egy nagyobbat. De 
ők egyszerre akarták mindkettőt. 

Amikor apa vacsoránál — együtt ettek mindhárman, ami nem 
volt mindennapos — bejelentette, hogy elkészült a C9-es, Kissy- 
nek azonnal a ház jutott eszébe, a házról pedig az, hogy... hogy 
ott lesz az alapítvány főhadiszállása! 

Ezt meg is mondta. 

— Nem bánom — mosolygott apa. — Addig is, amíg föl nem 
épül a saját felhőkarcolótok a Défense-negyedben, tarthatjátok 
nálunk a kémműholdjaitokat. 


— Meg a karateedzéseket — tette hozzá anya. — De nem akarok 
megkötözött shindyt látni a szekrényben! 

Kissyből kirobbant a nevetés, elképzelte, amint anya kinyitja 
a hátsó szoba nagy szekrényét, és kiesik belőle egypár gúzsba 
kötött shindy. 

— Jól van — mondta. — Azokat majd bevisszük Ange nénihez, 
hogy föltegye őket a polcokra. Dumas, Voltaire, kötözött shin- 
dy, Sartre, Apollinaire, még egy kötözött shindy. . . 

Persze költözni még nem most fognak, az is némi időbe telik, 
hogy apa megkapja a pénzt, no meg a házat is ki kell választa- 
ni. Egyelőre keresgélni se nagyon tudnak, neki minden szabad- 
idejét leköti a felkészülés, anya dolgozik, sőt apa is, még egy 
sereg elintéznivalója van a C9-es miatt. 

Októberben már nemcsak verekedni fognak — ez nem karate, 
anya rosszul tudta, ez amolyan keveréke mindenféle küzdő- 
sportnak, az a lényeg, hogy győzzön az ember —; elég jó az idő 
még mindig, sajtozós napokat is tartanak. Az elsőt mindjárt 
szerdán rendezték, Kissyéknél kezdtek sajtozni és rengeteg 
kacskaringó után a Chaillot-palotánál lyukadtak ki, addigra ki- 
lógott a nyelvük. Mármint az ő csoportja, Martinnel, Chantallal 
és Angéligue-kel. Piék a Ouai Michelet-n fejezték be. 

Az elnevezés ezúttal Chantal leleményét dicséri, neki jutott 
eszébe, hogy éppen olyanok, mint a kisegerek a labirintusban, 
aminek a végén tudvalevőleg sajtot kapnak. Ez így is volt, ami- 
kor leintettek egy-egy taxit és hazatértek, Kissy föltálalta nekik 
az előre elkészített sajttálat, Nimby még cincogott is, amikor 
hozzálátott. 

A sajtozás voltaképpen utcai shindymegfigyelés, a Jerry-mor- 
Ze és az X-kód gyakorlásával egybekötve. Két csoportra oszlot- 
tak. A csoport egyik tagja kiválasztott egy járókelőt, ő lett a ci- 
ca. Hogy ki a cica, azt csak X-kódban volt szabad közölni egy- 
mással, és ahogy a cica továbbhaladt, átlag félpercenként jelez- 
ték egymásnak az utca egyik oldaláról a másikra, hogy a cica 
éppen hol van, mintha a többiek nem tudnák. Egy-két sarok 
után új cicát választottak, nehogy valaki gyanút fogjon. Menet 
közben mindenféle egyebet is morzéztak egymásnak. Föltartott 
kézzel integettek, rövidebb-hosszabb mozdulatokkal; villám- 
gyorsan belejöttek a dologba, percek után tökéletesen értették 
egymást. Persze előzőleg már mindenki alaposan megtanulta a 


Jerry-morzét, újságcikkeket írtak le benne, aztán kicserélték és 
el kellett olvasni. Kissy már álmából riasztva is bármit le tudott 
morzézni. -... . ..- ..- --, Kissy, ez az ő neve, de van jele X-kód- 
ban is, IK. Pi az IP, Angéligue IA, s így tovább, mindenkinek 
az I és a nickje vagy neve kezdőbetűje. Nimby az IY lett, mert 
az IN-et átengedte Nialának. Martin az IM, úgyhogy Mohi az 
II-t kérte, mert ő a legkisebb és az I betű csak egy pont. 

Az X-kódot Mohi és Nimby találta ki. A Jerry-morze rövi- 
debb, mint a hagyományos, de még ezen is lehet rövidíteni, 
úgyhogy kitalálták a kétbetűs rövidítéseket. O-val kezdődnek a 
fontosabb tereptárgyak, autó, bicikli, fa, kapualj, lámpaoszlop, 
amikkel az utcán találkozni lehet. E-vel az irányok, de nem ég- 
tájak szerint, mert ki tudja azt, hogy egy adott pillanatban mer- 
re van észak, hanem úgy, hogy , nekem balra", , neked jobbra", 
, a hátad mögött", ilyenek. A lehetséges kombinációknak még 
csak egy töredékét használták föl, de folyamatosan keresgélték 
az újabb lehetőségeket. Az X-kódnak az volt az előnye, hogy 
akár közönséges betűkkel is lehetett írni az üzenetet, kívülállók 
akkor sem érthették meg. 

Vagy el lehetett mondani szóban. Csütörtök esti megbeszélé- 
sükön Nimby fölvetette a betűzőábécét, amivel a pilóták mond- 
ják a betűket, hogy egyértelmű legyen. India Alpha Echo Bra- 
vo Oscar Ouebec India Whisky. Angéligue háta mögött, a ka- 
pualjban van a shindy. 

IW lett a shindy jele, mert az IS-et fönntartották arra az eset- 
re, ha később lenne ilyen betűvel kezdődő kisegerük, az IX pe- 
dig annyit jelent, hogy , valaki". 

Újabb félórával később az életük kisiklott az eltervezett pá- 
lyáról, olyan hirtelen, mint egy vasúti szerencsétlenség. 


Tíz óra előtt két perccel Kissy Macskának magyarázta éppen, 
hogy a fotelek nem használhatók karomélesítésre, amikor meg- 
szólalt a mobil. Beszaladt a szobájába és fölvette, előtte szokás 
szerint rápillantott és kicsit meglepődött. Egy órája tették le a 
telefont, mi jutott még eszébe Pinek? 

— Én — emelte a füléhez. 

— Kissy, most indulunk hozzád, gyere le a ház elé! — Pi hang- 
ja nagyon komoly volt. — Mohi bajban van, azonnal megyünk 
hozzá. 


— Világos — vágta rá, amire Pi azonnal letette. 

Kissy fölkapta az övtáskáját és átvágtatott apához, aki a késő 
esti híreket nézte éppen. Anya a fürdőszobában volt. Kissy föl- 
csatolta a táskát, belesüllyesztette a telefont, és két szóban el- 
mondta apának, mi történt. 

Apa összehúzta a homlokát. 

— Nem tartom jó ötletnek. . . mindegy, nem érdekes. Menj! 

Kissy kivágódott a szobaajtón, Macskának odadobott egy 
, Szia, cicus"7-t, s leszáguldott az utcára. Tíz percbe beletelik az 
út akkor is, ha jók a forgalmi viszonyok, de nem tudta, hogy Pi 
még otthonról hívta vagy menet közben... de nem, jutott eszé- 
be, amikor vezet, nem telefonál, kihangosító meg nincs a kocsi- 
ban. 

Nem Pi vezetett. Ahogy a közelbe ért a Citroén, már látta, 
hogy Pi jobboldalt ül, tőle távolabb; a Szajna felől jöttek. Egy 
másik férfi ült a volánnál, idegen, de Kissytől emberevő óriás 
is lehetett volna, ha Mohi bajban van. Amint a kocsi lefékezett, 
fölrántotta az ajtót és beugrott hátra. 

— Mehetünk — csapta be az ajtót. A kocsi megindult, tovább a 
Bois felé. — Mi történt Mohival? 

— Kissy — felelte Pi —, ez itt Marcel, a bátyám. Marcel, ő Kis- 
gy. 

— Ööö... jó estét. 

— Szia — mondta Marcel, és kitette az indexet a de Gaulle felé. 
— Tegeződjünk, jó? 

— Jó. 

— Szóval az előbb fölhívott Mohi — mondta Pi —, hogy a neve- 
lőapja leitta magát és rátámadt. Nem nagyon tudok részleteket, 
azt mondtam, hogy azonnal indulunk. 

Kissynek görcsbe rándult a gyomra. Egy pillanatig csak bá- 
multa Pit a tükörben, aztán előkapta a telefont. 

— Itt vagyok — hallott egy riadt kis hangot. 

— Mohi... úton vagyunk hozzád. Mi van veled?! 

— Hát... megvagyok... 

Kissy fölnézett. Marcel most fordult rá a Périphérigue-re. 

— Leütöttem — szólalt meg Mohi kis csend után. — Aztán be- 
zárkóztam a szobámba. Nem tudom... hogy milyen állapotban 
van, tud-e járni. . . 

— Mi van a feleségével? 


— Egy hete elment valami pasival. 

Kissy az ajkába harapott. Legszívesebben fölpofozta volna 
ezt a kölyköt. Mindennap beszélnek, három napot végig együtt 
töltöttek, miért nem volt képes szólni?! De nem most van itt az 
ideje, hogy letolja ezért. 

— Figyelj... ne gyere ki a szobádból, Jó? Majd betörjük az aj- 
tót. 

— Jó. 

Háromnegyed tizenegykor Marcel befordult egy utcába és 
megállt egy ház előtt, amit Pi mutatott. Kissy kiugrott a kocsi- 
ból és a ház felé rohant. 

— Nyugi — hallott egy hangot a háta mögül. — Ne veszítsd el a 
fejed. Lássuk, hogy tudjuk kinyitni a kaput. 

Marcel már ott állt mellette és a kertkapu zárját vizslatta. 

— Sajnos nem vagyok lakatos — állapította meg. — Megvan? — 
kiáltott hátra, az autóhoz. 

— Jövök már — felelte Pi. S jött is, jókora szerszámtáskával a 
kezében. — Mit kérsz? — tette le. 

— Kalapácsunk van? 

— Van itt minden. Tessék. 

Marcel átvette a nehéz kalapácsot, arrébb intette őt az útból, 
aztán meglendítette a karját és kegyetlen ütést mért a zárra. A 
robajra Kissy összerezzent. Nem volt olyan hangos, mint 
Georges villáskulcsának ütései Beaulieu fölött a hegyen, de ha 
a szomszédok rájuk uszítják a rendőrséget, mielőtt bejutná- 
nak... 

Ettől nem kellett tartani. Vagy a zár volt öreg, vagy az ütés 
nagyon nagy, de lehet, hogy mindkettő. A kapu kinyílt. Marcel 
belökte, Pi hozta a táskát, Kissy pedig a sarkukban. 

A ház bejárata egy üvegezett ajtó volt, rajta ráccsal. 

Kissy közben megint hívta Mohit, és az útmutatás szerint bal- 
ra indult, aztán befordult a ház sarkánál. 

— Itt vagyok! 

Fölnézett. Mohi egy emeleti ablakból integetett. Mondott va- 
lamit, de a szavait kettétörte egy döndülés, majd üvegcsöröm- 
pölés hallatszott, végül recsegő zajok. Kissy visszarohant a be- 
járathoz. 


Az ajtó romokban, az ütés ereje betörte az üveget, a Jourdain 
testvérek a cserepeken taposva nyomakodtak befelé. Kissy be- 
rontott, nem bánta, mire lép. 

— A pasas megvan -— szólalt meg Marcel valahonnét jobbról. — 
Úgy nézem, alaposan le lett csapva. A kislány merre van? 

Kissy közben már megtalálta a lépcsőt és egykettőre fönt ter- 
mett. Melyik ajtó lehet? 

— Mohi, én vagyok! A házibulit Sophie Marceau rendezte! 

Kulcszörgés, aztán kinyílt az ajtó, ami előtt éppen állt. 

— Gyere be. 


Kissy belépett. A szobában égett a villany. Mohi sértetlennek 
tűnt, farmernadrág és könnyű dzseki volt rajta, jó az idő, nem is 
kell több. Körbepillantott a szobában. Egy heverő, íróasztal, 
rajta a számítógép meg óriási rumli, egy közepes méretű szek- 
rény meg egy szék. Ez volt minden. 

— Hogy érzed magad? 

Mohi leült a heverőre. 

— Hát minden ezekkel az állatokkal van tele? 

Kissy odaült mellé és átkarolta a vállát. Mohi hálásan odabújt 
hozzá. 

— Egy hete állandóan iszik — mondta kis szünet után. — Ma is 
egész nap hortyogott. Este lementem enni, ott állt a szobaajtó- 
ban és motyogott valamit, hogy úgy látszik, az asszony már 
nem jön vissza, de én 1s jó leszek helyette... és meg akart fog- 
ni. 

Kissy összeborzadt. 

— Akkor bepöccentem és behúztam neki jó néhányat. El- 
esett... én meg fölrohantam ide, bezárkóztam és szóltam Pinek. 

— Szegénykém... akkor még nem is ettél? 

Mohi nemet intett. Kissy lázasan töprengett, mit tegyen, de 
semmi sem állt össze a fejében. A második feje se akart kinőni, 
hogy segítsen, ezzel az eggyel kellett boldogulnia. Mohit el 
kellene vinni innen. De mi lesz aztán? A pasit lecsukatják, ta- 
lán kórházba is kerül, ha Mohi üt, akkor nagyot üt. De ha... 

Valaki megütötte az ajtót. Még egyszer. Aztán egy kisebb 
koppantás, és megint egy nagy ütés. 

Mohi fölkuncogott. 

— Gyere be! 


Persze, értette meg Kissy, tá-tá-ti-tá, vagyis egy kérdőjel. 

Nyílt az ajtó, Pi megállt a küszöbön. 

— Minden oké? 

Mohi bólintott. — Most már igen. 

— Jól van. Mohi, az a helyzet, hogy cselekednünk kell. Elhoz- 
tam Marcelt, a bátyámat, ő vigyáz most a pasasra... azt mond- 
ja, muszáj lesz kihívnunk a mentőket. 

Mohi vállat vont. 

— Jó, csak valamit gondolj át. Ha a mentők jönnek, akkor ha- 
marosan jön a rendőrség is. S akkor alighanem eszükbe jut 
majd, hogy magukkal vigyenek téged. Merthogy ugye nincs, 
aki vigyázzon rád. Úgyhogy kigondoltuk Marcellel, hogy mit 
tegyünk. Elviszlek Kissyhez, Marcel itt marad és hívja a men- 
tőket. A rendőröknek pedig egyszerűen nem mondja meg, hogy 
hol vagy. 

Mohi Kissyre nézett. Ő bólintott. Hát persze hogy hazaviszi 
Mohit. Szegény kis bogár, ezt mondta Isabelle néni, amikor ha- 
zavitték Elkét, aki abban a percben egy szál maga volt a világ- 
ban. Mohi most még szegényebb kis bogár, ő tényleg egy szál 
maga maradt. Meddig tudják kihúzni, hogy ne vigyék intézet- 
be? Mindegy. Ameddig lehet, maga mellett tartja. 

Mohi kibújt Kissy öleléséből, az ágy alól kivette az övtáská- 
ját és fölcsatolta. 

— Mehetünk. 

Úgy lépett ki a szobából, ahol két évig élt, hogy vissza se né- 
zett. Pedig nem tért ide vissza soha többé. 


Lent Pi összeismertette Mohit Marcellel, aki rögtön a lényegre 
tért. 

— Nem vagyok orvos, de nem szívesen kockáztatnám, hogy 
halogassam a telefonálást. Úgyhogy menjetek, én meg kihívom 
őket. 

— Jó — mondta Pi, és elindultak kifelé. Csak amikor kiléptek a 
kertbe, akkor jegyezte meg: 

— Az ajtót rendesen szétvertük. Ha elmész, előbb-utóbb min- 
den mozdíthatót eltüntetnek innen. 

Mohi ijedten Kissyre nézett, aki tovább a két férfira. 

— Az biztos — mondta Marcel lassan. — Mondanám, hogy csi- 
náltassuk meg az ajtót, de ha híre megy, hogy senki se maradt a 


házban, akkor nem sokra megyünk vele. De menjetek már — 
elővette a telefont. — Hívni akarom őket. A ház dolga most ráér. 

Valamivel fél tizenkettő előtt értek haza. Anyáék elképedten 
hallgatták a történteket. Pi mondta el nekik, Kissy nem ért rá. 
Megsütött két tojást, addig Mohi előkészítette a zöldfélét, ke- 
nyeret, pontosan tudta, mi hol van a konyhájukban. Macska a 
dobozában aludt a konyha sarkában álló szék alatt, időnként ki- 
nézett rájuk és szemlátomást rosszallotta a kései nyüzsgést. De 
nem értek rá az ő lelkivilágával foglalkozni. 

Marcel először akkor telefonált, amikor ők még hazafelé tar- 
tottak. Pi hátraadta a telefont, ő vette föl és kihangosította. 
Marcel azt mondta, a mentők elvitték a pasit, nem mondtak 
semmit. A rendőrök nagyon gyanakodtak rá, de utánanézetett 
velük, hogy itt lakik az a gyerek, aki már két pasast kórházba 
juttatott, úgyhogy végül csak fölvették az adatait és elmentek. 

Másodjára akkor jelentkezett, amikor Mohi nekilátott az 
evésnek. Beszélt egy-két barátjával, már úton vannak Paray- 
Vieille-Poste felé, de ki kellene találni, hova vigyék a cuccot. 

— Mit akarsz elhozni? — kérdezte Pt. 

— Mindent! A gyerek holmiját azért, mert az övé. A pasasét 
meg azért, mert innen úgyis szétlopnák. Aztán majd kitalálja, 
hogy mihez kezd velük. Ha eladja vagy megtartja, azt is megér- 
tem, ha meg visszaadja, hát visszaadja. 

— Értelek — mondta Pi. — Milyen járművet szereztél? 

— Gaétan eljön a teherautójával, arra sok minden fölfér, meg 
Malraux egy furgonnal a maradéknak. Csak a puszta falakat 
hagyjuk itt. 

Pi fölhívta Nimbyéket és elmondta, mi történt. Blanchard úr 
teljesen föl volt háborodva Millet aljasságán, azonfelül közölte 
Pivel, hogy haragszik, amiért nem egyből neki szólt. Tudhatná, 
hogy ő pillanatok alatt előteremt egypár teherautót. Pi elma- 
gyarázta, hogy mire ő ez ügyben lépett volna, a bátyja már föl- 
hívta a saját ismerőseit, viszont helyet keresnek Mohi holmijá- 
nak. Blanchard úr válaszként csak annyit kérdezett, hogy mikor 
hozzák. 

Kissyék csak másnap tudták meg, hogy Marcel a társaival — 
Malraux-ék ketten voltak, tehát négy férfi — éjjel kettőig pakolt, 
aztán még elmentek Franconville-be, a furgont kiürítették, mert 
az másnap kell, a teherrel viszont csak beálltak az udvarra, 


majd a hétvégén elrendezik a dolgát. Mind ott aludtak, Blan- 
chard úr ragaszkodott hozzá, mert holnap a négy közül hárman 
dolgoznak, a negyediknek, Marcelnek órái vannak a Zeneaka- 
démián — valamit csak kell aludniuk, nem lehetnek fönt egész 
éjjel. Mire Kissyék odaértek, már mind a négyen elmentek; 
Malraux-ék a saját kocsijukkal, Gaétan és Marcel pedig Blan- 
chard úr cégének egyik kocsijával, majd Gaétan visszahozza, 
amikor eljön a teherért. 

Kissyék is sokáig voltak fönt. Mohi éjfélre megvacsorázott, 
aztán megágyaztak a hátsó szobában, ahol Mohi már aludt pár- 
szor. Még jó félórát beszélgettek, jórészt arról, hogy mi lesz 
most, meddig lehet Mohi náluk. Semmi kedve nem volt vissza- 
menni az intézetbe, pont most, amikor sínen van a Jerry ügye, 
akkor kimaradna mindenből, ami történik velük. Kissynek az 
jutott eszébe, talán a kisegerek együtt meg tudnák oldani Mohi 
eltartását, nem kerülhet az olyan sokba, meg esetleg beszél 
Schneiderékkel, akik nagyon kedvelik, hátha hajlandóak lenné- 
nek valamicskét emelni a megígért havi apanázson. De amikor 
erről beszélt, fölfedezte, hogy Mohi már az igazak álmát alusz- 
sza. 


Kissy a kandalló előtt heverő hatalmas medvebőrön feküdt és a 
tüzet nézte. Aztán visszafordult Martinhez, aki megcsókolta, 
aztán a hátára fordította őt és fölébe hajolt. Kigombolta Kissy 
blúzát, aztán megint megcsókolta, de olyan szenvedélyesen, 
hogy Kissy boldogságában belemarkolt a medvebőrbe. 

A medvebőr fájdalmasan fölsikoltott. 

Kissy fölriadt. Egy pillanatig nem értette, mi történik, aztán 
megérezte a kezében a medvebőr vergődését. Ő is fölsikoltott 
és felült. A következő pillanatban egyszerre szólaltak meg hár- 
man. 

— Macska! - kiáltotta ő. 

— Miau! — panaszolta Macska. 

— Mi történt? — nézett be az ajtón Mohi. 

Kissy a mellette fekvő állatkát nézte, aki felháborodottan me- 
redt rá, és alighanem arra készült, hogy elmondja Kissyt min- 
dennek, de ő megelőzte. 

— Macska! Teljesen hülye vagy?! Ha bemászol az ágyamba, 
ne csodálkozz, hogy medvebőrnek nézlek! Megérdemelted! 


Ez alighanem rosszul esett Macskának, mert fölkelt, leballa- 
gott az ágy végébe és nyalogatni kezdte a hátát. 

— Mit műveltek ti itt? — kérdezte Mohi, leülve az ágy szélére. 

— Azt hiszem, megszorongattam valamijét... medvebőrnek 
néztem... 

Mohi olyan értetlenül nézett rá, hogy muszáj volt elmesélnie, 
amire emlékezett az álomból. Kicsit belepirult. 

— Szerintem jó, hogy Macska fölébresztett — mondta Mohi. — 
Kész szerencse. Képzeld el, mi lett volna, ha végigálmodod. 

Kissy nevetett. — Nagyon kellemes volt. Még egy darabig szí- 
vesen álmodtam volna. 

Mohi hallgatott egy kicsit. Aztán megkérdezte: 

— Én is ilyeneket fogok álmodni? 

Kissy elgondolkodott, aztán lassan bólintott. 

— Valószínű. Főleg ha beleszeretsz valakibe. 

Mohi töprengett valamin, de ekkor megszólalt a mobil. Mohi 
az asztalhoz szaladt és odahozta. 

— Kösz. Szia, Pi, mi hír? 

— Szia — felelte Pi. — Bocs, hogy ilyen korán hívlak, de most 
mentek el a rendőrök. Mohit keresték. Mostanra állt össze ne- 
kik a kép, hogy itt egy kiskorú gondviselő nélkül maradt. 

— És mit mondtál nekik? 

— Azt, hogy nem vagyok hajlandó megmondani, hol van Mo- 
hi. 

— Mire ők? 

— Azt mondták, hogy ez büncselekmény. 

— Mire te? 

— Megkérdeztem, hogy milyen büncselekmény, ők pedig azt 
felelték, hogy még gyermekrablással is megvádolhatnak. Azt 
mondtam, hogy nyugodtan, de először is bemegyek a gyámha- 
tóságra tisztázni a dolgot. 

— Mire ők? 

— A szívósabbik azt mondta, hogy elkísérnek, én pedig meg- 
kérdeztem, hogy van-e rá parancsuk. Erre kicsit alább adta, és 
azt mondta, nem ajánlja, hogy elutazzam a fővárosból. Én kö- 
zöltem, hogy amíg nem vagyok letartóztatva, addig maximum 
kérhet vagy tanácsolhat. Erre elkotródtak. 

— Tényleg bemész a gyámhatóságra? — kérdezte Mohi. 


— Szia, Mohi. Igen, ez a szándékom. Ugye nem akartál ma is- 
kolába menni? 

Szinte egyszerre néztek az órára. Hét óra tizenkettő. 

— Eszemben se volt — felelte Mohi nyugodtan. 

— Helyes. Ott biztos megtalálnának. Hamarosan jelentkezem. 

Amikor letették, Mohi azt mondta: 

— Képzeld el, milyen lett volna fordítva. 

Kissy értetlenül nézett rá. Mohi elvigyorodott. 

— Ha Macskával álmodsz, és fölébredve Martint találod az 
ágyadban. 


Még iskolakezdés előtt végig akarta telefonálni a kisegereket. 
Azaz persze Nimbyt nem kell, Angéligue-et pedig meghagyja 
Pinek. Nialával kezdte, rögtön ahogy fölkelt. 

— Szia, mi hír? 

Idáig tartott Niala vidámsága. Amikor Kissy a lehető legrövi- 
debben elmondta, mi történt, szinte látta, amint barátnője falfe- 
hér lesz valahol a D" Aubisson-villában, nyolcszáz kilométerrel 
távolabb. 

— Hol van most? — vágta el hirtelen Kissy beszámolóját. 

— Itt vagyok! — szólalt meg a kislány Kissy mellett. 

— Mohi... kicsim, jól vagy?! 

— Hát persze — mondta az mosolyogva. — Kitűnően aludtam. 

Egy másodperc csend a vonalban. Aztán egy kurta , mindjárt 
visszahívlak" és Niala letette. 

Kissyék egymásra néztek, aztán Mohi vállat vont és indult a 
konyhába. 

— Jó lesz, ha mielőbb megreggelizel. 

— Ráérek — felelte Kissy. -— Nem megyek ma iskolába. 

Mohi visszafordult. — Nem? 

— Nem. Bármikor beállíthat egy szakasz kommandós, hogy 
magukkal vigyenek, és én itt akarok lenni. 

— Ugyan már, nem küldenének értem kommandósokat — felel- 
te Mohi. — Pontosan tudják, hogy páncélozott tüzérség nélkül 
nem mennek semmire. 

Ezzel kimentek reggelizni. Kissy megfigyelte, hogy Macska 
nem tart velük, az ágy végén duzzogott tovább. Öt perc múlva 
került elő, amikor ők már javában ettek. A tálkájához ment és 
szaglászni kezdett. 


A tálka természetesen üres volt. Kissyék az első naptól arra 
nevelték Macskát, hogy egyen meg mindent, mert amit meg- 
hagy, azt később hiába keresi. 

— Miau! — mondta, megállapítva, hogy a tálka csakugyan 
üres. Megfordult és rájuk nézett. — Miau! 

— Jó cica vagy — dicsérte meg Mohi, és föltálalta Macska reg- 
gelijét. — Hát még ha meg is köszönnéd. . . 

Macska nem köszönte meg. Szó nélkül hozzálátott. 

Kissy arra gondolt, milyen különös is Mohi. Vidámkodik 
Nialával, elbeszélget Macskával, ővele az álmáról, a világon 
mindenre van ideje és figyelme — miközben fogalma sincs, hol 
fog aludni ma este, holnap vagy holnapután. A rendőröket nem 
ejtették a fejük lágyára, ha nekilátnak nyomozni, egykettőre ki- 
derítik, kik Mohi barátai. Vagy olyan büntetéssel fenyegetik 
meg Pit és Marcelt, amit azok nem vállalnak, végül is nem ke- 
rülhetnek évekre börtönbe Mohi miatt. Ezt ő is tudja, de mintha 
nem is volnának idegeit. 

— Dehogynem — mondta Mohi nyugodtan. 

— Tessék? 

— Az járt a fejedben, hogy úgy viselkedem, mintha nem ag- 
gódnék, igaz? Dehogynem aggódom. 

— Szent merevlemez, te már gondolatolvasó is vagy?! 

Mohi nevetett. — Csodákat. De ha videóra vettem volna az 
előbb az arcodat, magad is meglepődnél, mennyire rá voltak ír- 
va a gondolataid. 

Kissy tett még egy kis uborkát a kenyerére. — Fantasztikus. 
Pont mint Niala, ő is mindig olvas az arcomról. 

Mohi bólintott, szemlátomást elgondolkodott valamin. Kissy 
nem tudott úgy olvasni az arcán, mint Mohi meg Niala az övén, 
leginkább azért, mert Mohinak pókerarca volt. 

Pár percig szótlanul ettek, aztán megszólalt a telefon. Niala 
volt. Kissy kihangosította, mint mindig. 

— Mondd! 

— Szia — szólalt meg Georges hangja. — Mohi is ott van? 

— Itt vagyok, szia! 

— Szia... Kissy, meddig lehet Mohi nálatok? 

— Gondolom, amíg rá nem jönnek, hogy itt van. Pi megpróbál 
valamit a gyámhatóságon, de nem tudom, mikor. 


— Értem. Majd beszélünk és kisütünk valamit. Ha bármilyen 
problémátok van, hívjatok minket, jó? 


Martin és Chantal reggeli előtt nem volt elérhető, utána meg 
már úgyis bent vannak az iskolában. Szünetig nem érdemes 
hívni őket, akkor meg egész biztosan ők fognak telefonálni, 
hogy Kissy miért nem ment be. 

Így is történt, Chantal hívta föl. Kissy röviden elmondta, mi 
történt. Chantal persze teljesen kiakadt. 

Nem sokkal őutána jelentkezett Nimby és elmondta, hogy az 
éjszakai ébrenlét miatt szülői engedéllyel itthon maradt, úgy- 
hogy a második szünetben visszahívták Chantalt és megmond- 
ták neki, hogy suli után jöjjenek majd ki Franconville-be, ők 
hamarosan indulnak. 

Útközben újabb telefon jött Nialától, arra volt kíváncsi, hogy 
pénzzel el vannak-e látva. 

Nimby együttérző arccal fogadta Mohit, és rögtön a teraszra 
vezette. A terasz voltaképpen egy jókora, fedett helyiség volt, 
ahol egy szobát akartak kiépíteni, de aztán annyiban maradt a 
dolog, és nyitottak rajta egy ajtót a kertbe. Itt rakták le a furgon 
tartalmát, jórészt a kényesebb dolgokat: Mohi számítógépét, 
egy csomó tányért és poharat, lámpákat, egy tévét. Persze min- 
dent csomagolatlanul, hisz se dobozokat szerezni, se becsoma- 
golni nem volt idő, de úgy tűnt, semminek sem esett baja. 

Mohi teljesen el volt képedve. Hát még amikor fölmászott a 
kert egyik fájára, ahonnan belátott a ház mellett parkoló teher- 
autóba. 

— Még a kerti öntözőkanna is ott van. Nem hiszem, hogy akár 
egy szög is maradt volna a házban. 

Tíz óra körül jelentkezett Pi, Mohi mobilján. 

— A gyámhatóságon vagyok — mondta. — Ki vagy hangosítva. 
Az itteniek szeretnének föltenni neked néhány kérdést. 

— Halljuk — felelte Mohit. 

Női hang: — Te vagy Vanessa Bohringer? 

— Igen, én. Ott ki beszél? 

— Madame Depuy vagyok, gyámügyi előadó. Vanessa, szeret- 
ném tudni, hol vagy. 

— Itt a telefonban — vágta rá Mohi. 

— Igen, ezt én is tudom, de hol? 


— Azt nem mondom meg, mert akkor eljönnek értem és be- 
visznek az árvaházba. 

— Vanessa, az a helyzet, hogy muszáj ezt tennünk. Jourdain úr 
azt állítja, hogy a nevelőapád, monsieur Millet olyan dolgokat 
akart veled... 

— Rám akart mászni — szakította félbe Mohi. — Úgyhogy in- 
kább nevezze volt nevelőapámnak. 

— Rendben van — egyezett bele a nő. — Intézkedni fogok, hogy 
a Millet házaspárt fosszák meg nevelői jogaiktól. Ez könnyen 
fog menni, az sem kell hozzá, hogy amit állítasz, az bizonyítást 
nyerjen. Tekintheted elintézettnek. 

— Kösz — felelte Mohi közömbös hangon. 

— Sajnos azonban a törvény nem engedi meg, hogy gondvise- 
lő nélkül maradj. Ezért kell ideiglenesen elhelyeznünk, amíg 
nem talá... 

— Nem fog menni — szakította félbe Mohi. — Ugyanis nem 
tudják, hogy hol vagyok. És mielőtt megpróbálják kiszedni Pi- 
ből, hogy hova vitt, elárulom, hogy már nem ott vagyok, ahol ő 
utoljára látott. 

— Vanessa, figyelj rám — mondta madame Depuy türelmesen. 
— Nem bujkálhatsz örökké. Enned kell, aludnod kell vala. . . 

— Nyugi — nevetett Mohi. — Van hol aludnom, van mit ennem, 
gondoskodnak rólam. Nem az utcán csövezek. 

— Tehát valakiknél vagy? Jourdain úr azt mondta, hogy egy 
barátodhoz vitt. 

— Igen, de most egy másiknál vagyok. 

— Ő felnőtt? — kérdezte madame Depuy hímnemű névmással. 

— Talán igen, talán nem. Lehet, hogy fiú, lehet, hogy lány. 

A nő sóhajtott. Ekkor megszólalt Pt: 

— Én fölajánlottam, hogy átmenetileg vállalom érted a felelős- 
séget, de madame Depuy nem ment bele. 

— S miért nem? — kérdezte Mohi számonkérő hangon. 

— Vanessa, ez nem ilyen egyszerű. Ennek a dolognak szabá- 
lyai vannak. Jourdain úr nem vállalhat felelősséget érted. Ne- 
künk meg kell téged védeni. . . 

— Megvédeni?! — csattant föl Mohi. — Hol voltak tegnap este 
maguk meg a szabályaik?! Nem maguk védtek meg, én védtem 
meg saját magamat, aztán jöttek a barátaim és ők védtek meg! 
Nekem maga ne jöjjön a szabályokkal, érti?! 


Egész testében remegett. Kissy közelebb húzódott, de Mohi 
intett, hogy semmi baj. 

— Vanessa... 

— Ne vanessázzon nekem! Eddig maga kérdezett, most rajtam 
a sor. Pi miért nem vállalhat értem felelősséget? 

— Mert egyedülálló, és saját keresete sincs, amiből. . . 

— Millet-ék nem voltak egyedülállók és volt keresetük. Mind 
a ketten dolgoztak. Ehhez képest az első pár hónap után kutyá- 
ba se vettek. Pi a legrendesebb fazon, akit száz kilométeres 
körzetben ismerek — Mohinak elcsuklott a hangja. — Ide hall- 
gasson... ha bemegyek az árvaházba, garantálja, hogy záros 
határidőn belül kerítenek új nevelőszülőket? És hogy azok ren- 
desek lesznek? Mert már háromszor nem jött össze. 

Nagy sóhaj hallatszott a telefonból. 

— Ha tudnád, hányan kérdeznek tőlem ilyeneket nap mint 
nap... 
— No látja — felelte Mohi epésen. — Akkor megérti, hogy én 
inkább maradok, ahol vagyok. 


Végül egy megállapodás azért megszületett. Madame Depuy 
hétfőn látni akar valakit, aki vállalja a felelősséget Mohiért, 
amíg találnak nevelőszülőket, és persze a törvény szerint alkal- 
mas. Akkor kinevezi ideiglenes gyámnak és Mohi a barátainál 
maradhat. De ha hétfőn délután négyig nem találnak senkit, ak- 
kor Mohi ellenkezés nélkül bemegy az árvaházba. A címet tud- 
ja, odatalál, közlekedésre van pénze, úgyhogy nem küldenek 
érte senkit sehová, nem is kerestetik — hétfő délutánig. Madame 
Depuy adni fog Pinek egy tájékoztató anyagot az ideiglenes 
gyámságról, hogy tudjanak jelöltet keresni. 

Mohi egy pillanatig sem aggódott amiatt, hogy nem találnak 
gyámot. 

— Nem olyan nagy dolog az — mondta. — Még eltartania se 
kell. Bár a többiben lennék olyan biztos. . . 

Azzal fölkelt és kiment a kertbe. 

— Milyen többiben? — kérdezte Nimby, de Mohi szó nélkül 
becsukta az ajtót. 

— Abban — sóhajtotta Kissy —, hogy lesz hol laknia, lesz mit 
ennie. Mohinak igaza van, egy formális gyámságot akármelyi- 
künk szülei elvállalnak. A legjobban a tieid meg az enyémek 


ismerik, először őket kell megkérdezni... De ez semmit sem ér, 
ha nem tudjuk eltartani Mohit. 

Elővette a telefont, kicsit gondolkodott, aztán tárcsázott. 

— Szia, anya, mikor tudunk beszélni? 

— Mindjárt visszahívlak — felelte anya, és letette. 

Pár perc múlva csörgött a telefon. 

— Most éppen van egy kis időm — mondta anya. — Mi baj? 

Kissy röviden összefoglalta a helyzetet. 

— Hát — mondta anya —, én nem tudom, mi az az ideiglenes 
gyámság, utána kell néznem. 

— Pi kap egy füzetet róla. 

— Remek. Akkor abból majd kiderül, tudjuk-e vállalni. Ami 
meg az eltartását illeti... mennyi időről van szó tulajdonkép- 
pen? 

— Amíg találunk nevelőszülőket. 

— Vagyis Isten tudja, meddig, igaz?... Jól van, Jocelyn, máris 
megyek. Francoise, most mennem kell. Beszélj apáddal is. 
Mondd meg neki, hogy én úgy gondolom, hogy nem vagyok 
madame Thénardier. Majd még beszélünk, szia! 

Kissy bólintott a telefonnak. Jó dolog, ha az ember hamar vá- 
laszt kap a kérdéseire. 

— Ki az a madame Thénardier? — kérdezte Nimby. 

— A fogadósnő a Nyomorultakból. Anya azt mondta, hogy a 
lakásunk nem vendégfogadó. 

— Vagyis tűnjek el — hallatszott egy hang az ajtóból. 

Kissy odakapta a fejét. Mohi sápadtan állt, kezében a kilincs - 
csel. 

— Micsoda... Jézusom, Mohi, dehogyis! — Fölugrott és oda- 
szaladt hozzá. — Egy fogadóban fizetni kell mindenért. Nálunk 
csak a barátaink szállhatnak meg, de nem is kérünk tőlük pénzt. 

Mohi pislogott. 

— Biztos?... 

— Hát persze — mondta Kissy szeretettel, és átölelte szegény 
riadt kislányt. 

A szegény riadt kislány nagyot sóhajtott, aztán átment a ga- 
rázsba, és hatalmasakat rúgott a bokszzsákba. 


A napjuk Blanchard úrral folytatódott, aki háromnegyed tizen- 
egykor hazaugrott valamiért, és meglátta őket az udvaron. 


— Hallottam, mi történt — mondta Mohinak. — Azért tudd, 
hogy nem minden férfi ilyen állat. Köztünk is vannak rendesek. 

— Kösz — mosolygott a kislány. 

— Van már valami terved? 

Röviden összefoglalták neki az eddigieket. Blanchard úr vé- 
gighallgatta, elgondolkodva bólogatott, aztán azt mondta: 

— Helyes. Akkor én vissza is megyek dolgozni. 

S ment, de a kapuból visszajött. 

— Várjatok csak. Még semmi nem biztos, igaz? Chaton úrral 
még nem is beszéltetek. 

Bólogattak. 

— No jó — mondta Blanchard úr. — Akkor ide hallgassatok. Én 
se beszéltem még Julie-vel, csak a magam nevében mondom, 
amit mondok. Én nem tudom, mi fán terem az az ideiglenes 
gyámság. De a ház nagy, mindketten jól keresünk, és a fiam 
barátainak mindig akad egy zug meg egy tányér leves. Majd 
megbeszéljük a részleteket, most mennem kell, csak ezt el 
akartam mondani. 

Már úton volt a kapu felé, amikor a kővé dermedt Mohi hirte- 
len kiengedett és utánaszaladt. 

— Monsieur Blanchard, én... 

— Ne — emelte föl az ujját a férfi. — Ne köszönj semmit. Mi 
azt szoktuk mondani, hogy amit még csak megígértek, azt nem 
szabad megköszönni, mert akkor hátha nem kapjuk meg. 

— Akkor nem köszönöm meg -— nevetett Mohi, és csillogó sze- 
mekkel figyelte a nagydarab, szerelőruhás alakot, amint kibal- 
lag a kapun és eltűnik a téglakerítés mögött. 

Aztán egy kicsit csak ültek csendben a kerti padon és gondol- 
kodtak. Tulajdonképpen meg van oldva a probléma, gondolta 
Kissy. Náluk vagy itt ellehet Mohi, amíg meg nem találják a 
nevelőszülőket. De valami azt súgta neki, hogy mégsincs meg- 
oldva a probléma. 

— Végeredményben -— szólalt meg — mennyi időről lehet szó? 

— Hát amíg nem találnak új nevelőszülőket — felelte Nimby. 

— Azt tudom, de az mennyi idő lehet? 

— Sok — mondta Mohi borúsan. — Legutóbb fél évbe telt... és 
egyre tovább tart. 

— Miért? 


— Mert minél nagyobb vagy, annál kevésbé kellesz — sóhajtott 
Mohi. — Egy kisbabát bárki szívesen hazavisz. Egy ötévesnél 
már gondolkodik. Az intézetben volt alkalmam látni, hogy a ki- 
sebbeket sokkal hamarabb elviszik. Akik annyi idősek voltak, 
mint én most, azok közül csak nagy ritkán vittek el egyet- 
egyet. 

— Ideiglenes gyámod volt már? — kérdezte Kissy kis csend 
után. 

— Még nem. De korábban nem is zavart, hogy intézetben kell 
lennem. Jó hely az... csak most itt van az alapítvány. Nem aka- 
rok mindenből kimaradni. 

— De ideiglenes gyámmal is ellehetsz, amíg örökbe fogad va- 
laki, nem? — kérdezte Nimby. 

Mohi megrázta a fejét. 

— Ez nem örökbefogadás, csak nevelőszülőség. Az örökbefo- 
gadás végleges és felbonthatatlan, megkapod a szülők család- 
nevét meg ilyenek. A nevelőszülő sokkal kevesebb, mint az 
örökbefogadó. Akármikor visszaadhat, mint az első kettő en- 
gem... meg én is akármikor kérhetem, hogy vegyenek el tőlük. 

— Az ideiglenes gyám meg nyilván ennél is kevesebb — 
mondta Nimby. 

— Igen. De ha nektek ilyen szuper szüleitek vannak, akkor 
nem aggódom... annyira. 


Negyed tizenkettőkor Kissy el tudta érni apát is, akinek nagyon 
kevés ideje volt, de tudni akarta, mi újság. Aztán azt mondta: 

— Francoise, én alig vagyok otthon, még a következő napok- 
ban csak-csak, de aztán megint nem. Ha ti vállaljátok, én nem 
gördítek akadályt semmi elé. De segíteni nem nagyon tudok. 

Fél tizenkettőkor betoppant Pi és Angéligue, tizenkettőkor 
pedig Gaétan és Marcel. Mohi kicsit zavartan próbálta megkö- 
szönni nekik, de Gaétan, aki egy köpcös emberke volt hajókö- 
tél vastagságú izmokkal és jó pár tetoválással a karján, azonnal 
elhárította. 

— Nekem te ne köszönj semmit. Én nem neked segítettem, ha- 
nem neki — bökött Marcel felé. — Még így í15 az adósa vagyok 
egypár dolog miatt. 

— Akkor kösz, hogy segítettél neki — felelte Mohi. 


Úgy nézték, hogy a teraszon elférhet minden, jókora zsúfolt- 
ságban persze. Ott ellehet a holmi egy ideig, Nimbyék nemigen 
használják a helyiséget. Csak kérdés, hogy mi legyen vele ké- 
sőbb. 

— El kéne adni — mondta Mohi. 

— El akarsz adni mindent? — lepődött meg Angéligue. 

— Dehogy mindent. A saját holmimat megtartom. De minek 
őrizgessék Nimbyék az ő cuccukat? Ha úgy döntök, hogy visz- 
szaadom, az árát sokkal könnyebben vissza tudom adni. 

Kis csönd támadt. 

— Jogunk van ilyet tenni? — kérdezte Angéligue tamáskodva. 

— Nincs — felelte Marcel. — Már elhozni se volt jogunk. Csak - 
hogy a Millet házaspár a legkevésbé sincsen abban a helyzet- 
ben, hogy számonkérhesse a jogait. A nevelőszülőséggel az 
ember kötelezettségeket vállal, amiket ők nem tartottak be. 

— Egyetértek — mondta Pi. 

— Én is, már ha osztottak itt nekem lapot — mondta Gaötan. — 
Marcel elmondott mindent, és én amondó vagyok, ha eladja 
azoknak a holmiját és az utolsó garasig megtartja a pénzt, még 
akkor is azok maradnak sárosak őnála. 

Csengettek a kertkapun. Nimby kiment, aztán visszajött — Ni- 
alával. Mohi döbbenten nézte, aztán odabújt a lány karjaiba. 

Kissy a következő órákban ugyanazt érezte, amit a szállodai 
tanácskozáson, amikor bármit csinált Mohi, pillanatnyi szünet 
nélkül D"Aubissonékon csüngött minden idegszálával. Most 
Nialán. Megállás nélkül dolgozott, de mintha képes lett volna 
minden másodperc egy bizonyos hányadát Nialának szentelni. 
Kissy egy idő után már meg tudta jósolni, hogy ha több útvonal 
vezet oda, ahova Mohi menni akar, akkor melyiket fogja vá- 
lasztani. Ha az egyiken láthatja Nialát, a másikon háttal van ne- 
ki, akkor az elsőt választja. Ha az egyik Niala közelében vezet, 
a másik nem, akkor a közelebbit. 

De mégis más volt ez, mint a szállodában. Mert most, most 
először, pontosan ugyanígy viselkedett Niala is. 

Kissyt éppen ez zavarta meg, egészen pontosan az, amit Niala 
arcán figyelt meg a rakodás elején. Egy kupac könyvet vitt be, 
a helyére tette, aztán kifelé menet könnyedén megsimogatta 
Mohi haját, aki egy doboz konyhaeszköz fölött guggolt. A kö- 
vetkező másodpercben Niala meglátta Pit, amint egy kisebbfaj- 


ta, de elég nehéznek tűnő szekrényt ad le Marcelnek a kocsiról, 
és ugyanúgy fölragyogott a szeme, mint korábban. 

Akkor mi ez az egész, kérdezte magától Kissy. Mert Niala to- 
vábbra is szerelmes Pibe, ez nyilvánvaló. Tehát a magyarázat, 
amit Kissy az elmúlt percekben kigondolt, nem lehet jó. 

Mert Kissy arra következtetett Mohi viselkedéséből, hogy 
szerelmes — hogy beleszeretett Nialába. Hisz mindig is fiús 
volt, alig lehet rávenni, hogy elfogadjon egy lányosabb ruhada- 
rabot, annak az egyetlen emlékezetes estének a kivételével. 
Vannak fiús lányok, és vannak, akik a lányokhoz vonzódnak. 
Az emberek nem szeretnek ilyesmikről beszélni, Kissy is elég- 
gé zavarba jött, amikor látott két nőt a metrón, akik láthatóan 
szerelmespár voltak — de hát ki tud az érzéseinek parancsolni? 
Ha Mohi ilyen lány, és belebolondult Nialába, akkor érthető 
minden furcsaság, amit körülötte tapasztalt. Igyekezett nem 
venni tudomást arról, hogy ez nem tenne minden furcsaságot 
érthetővé. 

De amikor látta, hogyan ragyog föl Niala arca, amint Pire 
néz, megértette, hogy tévedett. Niala még mindig ugyanúgy 
szerelmes Pibe, tehát nem lehet szerelmes Mohiba, még akkor 
sem, ha feltételezzük, hogy azok közé tartozik, akik fiúba és 
lányba egyaránt képesek beleszeretni. Akkor pedig Mohi se le- 
het őbelé, mert a napnál is világosabb, hogy ugyanazt érzik 
egymás iránt, bármi is legyen az az érzés. 

Kissy csak utólag jött rá, hogy a magyarázat mindvégig ott 
volt az orra előtt, csak ő nem vette észre. Amikor megtudta, 
milyen emésztő vágyat érez Mohi Beaulieu iránt, akkor már vi- 
lágos volt, miért koncentrált a szállodában minden sejtjével a 
D" Aubisson családra, most pedig Nialára. Ők voltak Beaulieu 
egyetlen látótávolságon belüli részecskéje, ha rájuk nézett, 
Beaulieu-t érezte, a hegyeket, a tengert, a csodaszép házakat, a 
kerti fákat. Most, amióta elvesztette azt a helyet, amit kényte- 
lenségből az otthonának nevezett, még forróbban sóvárgott arra 
az egyetlen helyre, ahol valaha otthon érezte magát. 

De Mohinak mindezek az érzései még mindig nem formálód- 
tak benne szavakká, még mindig öntudatlanok voltak. Niala ér- 
zései ezen a pénteki napon már egész más halmazállapotúak 
voltak, mint korábban. 

De Kissy minderről még semmit sem tudhatott. 


Niala ezen a reggelen, Kissy hívása után, először hosszú be- 
szélgetést folytatott a szüleivel. A beszélgetés egy pontján 
Blanche fölhívta Niala iskoláját és közölte, hogy lánya ma nem 
megy be. Amikor pedig mindent megbeszéltek, akkor Niala 
összecsomagolta a hétvégére szükséges dolgait és elrepült Pá- 
rizsba. 

Kissy csak később, utólag értette meg, milyen különös is le- 
hetett Nialának ez a pénteki nap. A változás, ami bekövetkezett 
a világképében, akkora volt, hogy a legkiegyensúlyozottabb 
embert is megbillegtette volna, Niala pedig nem volt igazán ki- 
egyensúlyozott, amióta Pit megismerte, a nyaralás óta pedig 
még kevésbé. Amint később elmondta Kissynek, ezen a dél- 
előttön valami olyasmit érzett, mintha hónapok óta a feje tete- 
jén kellett volna állnia, és most állna végre talpra. Jó dolog, 
hogy megint a feje van felül, de szokatlan is. 

Ez okozta Niala szótlanságát. Egy percig a karjaiban tartotta 
Mohit, aki boldog volt, hogy láthatja őt, s a ruhájáról beszív- 
hatja az ismerős beaulieu-i illatokat. Aztán Niala kicsit eltartot- 
ta magától Mohit, s megszemlélte, mint aki most látja először. 
Később, utólag Kissy világosan értette Niala különös arckifeje- 
zését, s ő maga is azt mondta, hogy ha Mohi jobban figyel, ta- 
lán mindent leolvashatott volna az arcáról. Vanessa is így gon- 
dolta, amikor egyszer megnézték ezt az arckifejezést, ismét 
megköszönve Nimbynek, hogy abban a pillanatban elkattintot- 
ta a fényképezőgépet. Beaulieu-ben vált szokásává, hogy állan- 
dóan fotóz, csak az edzőtermi foglalkozásokról több száz ké- 
pük volt már. 

Niala tehát kicsit eltartotta magától Mohit, megvizsgálta, 
mint aki leltárt készít, hogy a másiknak megvan valamennyi 
szeme és füle, aztán megkérdezte: 

— Hogy vagy, kicsim? 

— Kösz... megvagyok. Hogy kerülsz te ide? 

— Repülővel, hogyan másképp? Apa hozott, üdvözletét küldi. 
Yves Hausner is. 

Niala nagyon ritkán hazudott, de akkor folyékonyan. Yves 
Hausner valóban ott volt a gépen, ami Nialát Párizsba hozta, de 
Georges D" Aubisson aznap egyáltalán nem szállt föl. 


Mohi sóhajtott és megköszönte. Aztán elmondták Nialának 
az összes fejleményeket, s hogy éppen a holmik eladásáról be- 
széltek. 

— Még szép, hogy megtartod a pénzt — felelte Niala. — Azok 
után, ahogy bántak veled, ez a legkevesebb. Legjobb lesz min- 
dent lefényképezni és fölrakni a netre. 

— Mennyi eszed van — mondta Kissy. — Én erre nem is gon- 
doltam volna. 

— Ezért tartotok, nem? 

Hamar megszervezték a munkát. A terasz falaira, jó magasan, 
hogy a holmik el ne takarják, kiragasztottak egy csomó papírla- 
pot, amikre számokat írtak. Ezek segítségével találják majd 
meg a neten eladott holmit, hogy átadhassák a vevőnek. Elő- 
ször a már bent levő dolgokat válogatták szét, aztán kezdték ki- 
rakodni a teherautót. A férfiak a nehezebb dolgokat mozgatták, 
Kissy és Niala a fiókok és hasonlók tartalmát rendezte, Angé- 
ligue jegyzeteket csinált, Nimby pedig fényképezett. Mohinak 
pedig az volt a dolga, hogy eldöntse mindenről, megtartja-e 
vagy sem. Diktafonba mondták, hogy mi micsoda és melyik 
szektorba kerül, a képeket majd egyszerűen a sorrend alapján 
párosítják hozzájuk. Azt nem döntötték most el, hogy minek 
mennyi legyen a kikiáltási ára, majd amikor fölteszik az eBay- 
re. Angéligue azért a saját becslése alapján a holmik mintegy 
felénél fölírt egy árat, amit aztán legtöbbször el is fogadtak. 

Az első nagy bútor egy rozoga állapotú, de még használható 
fiókos szekrényke volt. Mohi nemet mondott rá, Gaétan pedig 
azt mondta: 

— Várj csak. Ismerek én valakit, aki használt bútorokkal fog- 
lalkozik. Elvihetnénk neki, ami nem kell. 

Kissy arra gondolt, hogy Mohinak aligha fog bármi is kelleni 
a bútorokból, hisz nincs hova tennie őket. Mohi azt mondta, jó. 
Úgyhogy a nagy bútoroknak csak egy részét vették le a kocsi- 
ról, hogy a mögöttük levő dolgokhoz hozzáférjenek. 

Délután ötig rakodtak, egy rövid ebédszünettel; egy közeli ét- 
teremben ettek, ki-ki alapon, kivéve Gaétant, akinek nem en- 
gedték meg, hogy fizessen. Nem itt ebédelne ma, ha nem őne- 
kik segít, az a legkevesebb, hogy meghívják. 

Közben befutott Chantal és Martin is, az iskolából egyenesen 
idejöttek. Együttérzésüket fejezték ki Mohinak. 


Ötkor Gaötan és Marcel elment a bútorokkal, amik nem kel- 
lettek Mohinak. A pénzt majd Marcel átadja Pinek. 

A holmikról készített jegyzéket nyolc részre osztották és lét- 
rehoztak nyolc regisztrációt az eBayen. KisBarátiTársaság, ez 
lett a nickjük, és mögé írtak egy-egy számot. Hétszáznyolcvan- 
kilenc tárgy van a jegyzékben, mindenki száz darabot kapott, 
Mohi a maradék nyolcvankilencet. Mindent ugyanazzal a beve- 
zető szöveggel fognak fölrakni: kis baráti társaságuknak nagy 
mennyiségű eladnivalója lett, ezért részekre osztották, de az 
egészből egy helyen lehet válogatni, minden azé, aki a neten a 
legtöbbet ígéri vagy a helyszínen elviszi. 

Nimby a regisztrációk után csinált egy próbát, hogy mindenki 
lássa, hogy is megy ez. A diktafonról lehallgatta egy tárgy ada- 
tait, kitöltötte az űrlapot, hozzátette a fotót, s máris kész volt. 
Három perc, és mindenki tudta, hogy van egy jó állapotú kávé- 
főzőjük. Ha ezzel az átlagsebességgel tudnak dolgozni, akkor 
mindenkire öt óra munka vár. 

A konyhában volt némi ennivaló, leginkább a hűtőszekrény- 
ben, azt is úgy hozták el, ahogy volt, Marcel csak egy liter tejet 
vett ki belőle, mert az nem bírta volna ki, amíg odaérnek a ra- 
kodásban. Hazavitte, betette a hűtőbe, el is feledkezett róla. 
Amikor előkerült a frizsider, akkor jutott eszébe a tej, elő is 
vett egy eurót és odaadta Mohinak. 

— Hát ez mi? 

Marcel elmondta, mi volt a tejjel. Mohi nézte a tenyerében a 
pénzdarabot, aztán Marcelt morcosan. 

— Még egy üveg tejre se hívhatlak meg? 

— De — nevetett Marcel, kivette Mohi tenyeréből a pénzt és el- 
tette. 

A hűtőt aztán bedugták a teraszon egy konnektorba, Mohi pe- 
dig bejelentette, hogy a tartalmát köztulajdonnak nyilvánítja. 
Nem volt nagy veszteség neki, némi sajtféle, egy kevés zöld- 
ség, valamicske felvágott, és ezt 15 mind óvatosan kellett kezel- 
ni, mert fél napig nem voltak hűtve. 

Kissy egész idő alatt azt érezte, hogy olyanok, mint egy rab- 
lóbanda, akik a sikeres fosztogatás után számba veszik a zsák- 
mányt. Ki is akarta mondani, de végül nem tette; nem akarta, 
hogy Mohi úgy érezze, mintha szerinte neki nem lenne joga 
ezekhez a holmikhoz. 


A hétvége úgy telt, mint máskor, Nimbyéknél voltak, a felké- 
szülésre koncentráltak. Ehhez tartozott a szombaton két órakor 
tartott konferencia Is. 

Shrek nem nagyon hasonlított a névadójára. Harmincasforma, 
kövérkés pasas volt rövid szakállal, szemüveggel, a bal fülében 
karika, az ujjain vagy féltucat gyűrű. Egy jókora bőrfotelben 
ült, ami mögött könyvespolcot láttak. Ő semmit se látott belő- 
lük, úgy állították a kamerát, hogy csak az ablakot lássa, amin 
Majd ha úgy döntenek, akkor maguk felé fordítják a kamerát. 

— Hellóka — mondta Shrek. — Na, mi a pálya? Bújócskázunk? 

— Egyelőre igen, ha nem haragszol — felelte Pi. Őt választot- 
ták szóvivőül, jobb, ha egy pasival tárgyal. — Ha megállapo- 
dunk, akkor mindannyiunkkal személyesen is meg fogsz ismer- 
kedni, de egyelőre ez fölösleges. 

— Klassz — vigyorgott Shrek. — Oké, Fantomas, lökd a sódert. 

— A feladat dióhéjban a következő. Van egy elég részletesen 
kidolgozott algoritmus, amit működő programmá kell tenni. 
PHP-re mindenképpen szükség lesz, azt majd eldöntöd, hogy 
más nyelv is kell-e majd. A feladat: különböző webhelyeken 
folyó kommunikációt figyelni, mindenféle szempontok szerint 
kiértékelni, adatbázisokba információkat gyűjteni, majd azok- 
ból következtetéseket levonni, statisztikát készíteni, értesítése- 
ket küldeni. 

— Aha — mondta Shrek. — És mi a buli? 

— Tessék? 

— Öreg, te frankón elmondtad itt a semmit, de mindig totál 
ugyanezeket kell csinálni. Jó, hogy azt nem mondtad, hogy szá- 
mokat is össze kell adni. Szóval mi a buli? Engem az érdekel, 
hogy autókat árultok, politikai kampányt szerveztek vagy mit. 
Hagyjál engem békén az adatbázisokkal, azt magamtól is tu- 
dom. 

Pi rájuk nézett. Chantal odanyúlt az egérhez és rákattintott a 
mikrofon kikapcsolójára. A képernyőn ezalatt Shrek kinyúlt ol- 
dalra, betett valamit a szájába és rágcsálni kezdte. 

— Szerintem mondjuk el neki — mondta Chantal. 

— Végül is miért ne — dörmögte Nimby. 

— Szavazzunk — mondta Niala. — Ki van mellette? Mancsokat 
föl! 


Majdnem mindenki fölemelte a kezét. 

— Ellene? 

Senki. 

— Angéligue és Martin tehát tartózkodik — állapította meg Ni- 
ala. — Mondd el, Pi. 

Chantal visszakapcsolta a mikrofont, Pi pedig néhány mon- 
datban összefoglalta az alapítvány céljait. 

— Aha — mondta Shrek. — Szóval ül szegény fószer a gép 
előtt, mindenféle klassz dologról mesél kicsi gyerekeknek, az- 
tán egyszer csak beront egy osztag harcimarci és földre teperi, 
mi? Tutkó buli. Csípem. Oké, főnököm, aztán lé mennyi van 
ebben? 

— Miért, mennyit akarsz? — nevetett Pi. 

— Ne nézz engem hóembernek, jó? 

— Oké — mondta Pt. — Mi mondjuk egy ezresre gondoltunk. 

— Ez már beszéd. Akkor gondoljatok rá még egyszer, értem? 


Niala vasárnap este hazautazott, mint rendesen; csak előtte for- 
rón megölelte Mohit, és a lelkére kötötte, hogy azonnal telefo- 
náljon, ha bármilyen fejlemény van. 

Hétfőn reggel kilenckor anya, Mohi, Pi és Kissy besétált a 
gyámhatóságra. A hétvégén úgy döntöttek, hogy Blanchard-ék 
ajánlatát meghagyják tartaléknak, Mohi eddig Kissyéknél la- 
kott, jobb lesz neki továbbra is ott. De ha madame Depuy bár- 
miért nem tartja jónak a Chaton családot, akkor délután négyig 
még rengeteg idő van Blanchard-ék letesztelésére. 

Madame Depyuy fiatalos volt, de már jócskán elmúlhatott öt- 
ven, vörös haja volt és barátságos tekintete. Hozatott még két 
széket, s amikor elhelyezkedtek, sorban szemügyre vette mind- 
nyájukat. 

— Nos hát — hallgatom önöket. 

— Térjünk a tárgyra — mondta anya. — A nevem Marie Chaton. 
A férjemmel és a lányommal vállaljuk az ideiglenes gyámságot 
Vanessa fölött, eltartjuk, otthont biztosítunk neki és így tovább. 
Ha ez megfelel, akkor mi megyünk is. 

S mozdult, mint aki indulna. Madame Depuy mosolygott. 

— Haladjunk sorjában. Feltételezem, hogy a gyermek egyetért 
a szándékukkal, különben nem jöttek volna ide. — Azért meg- 


várta Mohi bólintását, mielőtt folytatta. — Chaton úr később ér- 
kezik? 

Anya lélegzete elakadt. 

— Feltétlenül... szükséges a jelenléte? 

— Igen — jelentette ki madame Depuy magától értetődő hang- 
súllyal. — Egy gyermeket készülök rábízni. Az a legkevesebb, 
hogy eljön. 

Kissy ebben a pillanatban döbbent rá, hogy apa reggel Ang- 
liába repült. Vagy reggel még nem?... Honnan tudhatná, de 
mindegy is. Előkapta a telefonját, s olyan gyorsan kereste ki 
apa számát, mint még soha. 

— Apa, hol vagy most?! — Valósággal kiáltott a telefonba. 

— A reptéren — felelte apa. — Mi történt? 

— Itthon vagy Angliában?! 

— Itthon. Most indulok... 

— Ne! Apa, azonnal ide kell jönnöd a gyámhatóságra, nélkü- 
led nem lehet! 

Bosszús fújást hallott a telefonból, apa ilyen hangot szokott 
hallatni, ha feldühítik. 

— Francoise, tudod, mi lesz, ha nem megyek Londonba? 

— Nem, de szerintem madame Depuyt sem érdekli. 

Csend. Aztán egy lemondó , megyek", és apa letette. 

Kissy egy sóhajjal elrakta a telefont. 

— Idejön — mondta. — Nagyon mérges. 

— Akkor is nagyon mérges lesz, ha Vanessa netán megbeteg- 
szik és ápolni kell? — kérdezte madame Depuy szigorúan. — Ha 
Chaton úr nem tudja a gyermeket beszorítani zsúfolt időbeosz- 
tásába, akkor talán hagyjuk az egészet. Nem gondolják? 

Nagy-nagy csend lett az irodában. Kissy látta Mohi arcán a 
kezdődő kétségbeesést. Persze mindegy, hogy melyik család 
kapja meg őt formálisan, de ha ilyen sok a buktató, akkor lehet, 
hogy az összes kisegér szülei kudarcot vallanak... 

Ahogy ő is kezdett kétségbe esni, hirtelen megszólalt a másik 
feje, ami egy pillanattal azelőtt még nem is volt ott. 

— Madame Depuy, az én szüleim mindketten nagyon elfoglalt 
emberek, de mindig jutott rám annyi idejük, amennyi kellett. 
Mohira is fog. Mármint Vanessára. De tudnia kell, hogy itt van 
még Pi és a barátnője meg további négy gyerek a szüleikkel, 
akik azonnal ugranak, ha neki segítségre van szüksége. Ja, és 


van egy házaspár Németországban, akik csak azért nem ültek 
repülőre és rohantak ide, mert legalább őket meg akartuk kí- 
mélni a hírtől, hogy mit művelt az az alak. Van egy idős 
könyvtárosnő és egy panziótulajdonos házaspár két alkalmazot- 
tal. Ez már több mint húsz ember. Ha Mohi megbetegszik, ak- 
kor ezek közül bármelyik főz neki teát és borogatja a homlokát. 
Elhiszem, hogy apára szükség van egypár aláíráshoz, de biztos 
lehet benne: akármilyen elfoglalt apa vagy akár anya is, attól 
Mohinak mindig meglesz mindene. 

Madame Depuy kicsit hallgatott, Mohira nézett, akinek Kissy 
szónoklata alatt csöndben eleredtek a könnyei, aztán annyit 
mondott, hogy majd Chaton úr megérkezése után folytatják. 


Kissy elnézte Mohit, amint kinyitja az új zacskót, kiszórja a 
megfelelő mennyiséget, a másik tálkába kitölti a tejet, elpakol, 
aztán nézi Macskát, amint hozzálát. Közben időnként odapil- 
lant a levesre, hogy rendben van-e minden. 

Mohi elmondása szerint Millet-ék nem vonták be a házimun- 
kába, azt se várták el tőle, hogy önállóan végezzen házimunkát 
— egyszerűen azért csinálta, mert kellett. Ez elsősorban azt je- 
lentette, hogy amikor Millet-ék nem voltak otthon vagy ő ért 
haza olyan időpontban, amikor nem volt étel, akkor melegített 
magának konzervet, porból vagy kockából levest csinált, de to- 
jást főzni is tudott. A szobáját mindig maga takarította, a ház 
többi része nem nagyon érdekelte. Még leginkább a fürdőszo- 
bában takarított, mert azt ő is használta. 

Most, amióta itt volt Kissyéknél, olyan természetességgel lát- 
ta el Macskát, vette ki a részét a konyhai munkából, a takarítás- 
ból, hétvégén a mosás körüli teendőkből, mint aki világéleté- 
ben itt élt velük. Azazhogy nemcsak azóta, már nyár vége óta, 
a kettesben töltött két hét alatt jó párszor volt velük bevásárol- 
ni, ő vitte Macskát kis dobozban, amikor oltani kellett vinni, te- 
lefonüzeneteket vett át, mindenfélét. Szemlátomást imádja csi- 
nálni. Anya a gyámhatóságról hazajövet figyelmeztette, nem 
cselédnek kapták, amire Mohi vállat vont és azt mondta, szeret 
segíteni. 

Most pár napig lesz ideje házitündérkedni, időbe telik, amíg 
találnak neki helyet egy neuillyi iskolában és elintézik az admi- 
nisztrációt. A régi iskolája túl messze van, oda nem járhat. 


Apa régesrég lehiggadt, mire odaért a gyámhatóságra, és 
mindenekelőtt közölte anyával, hogy súlyosan megbetegedett, 
úgyhogy nagy ívben kerülje el apa cégét. Semmi mást nem 
mondhat nekik, csak azt, hogy nincs kire hagynia a lányát, 
amíg a felesége kórházban van. Ha tudnák a valódi okot, leha- 
rapnák a fejét. 

Madame Depuy se látta már olyan szögletesen a dolgokat. 
Elég simán beleegyezett a gyámságba, egyelőre egy hét próba- 
időre, jövő hétfőn pedig eljönnek megint, és megbeszélik, hogy 
működik a dolog. Akkor már elég Mohi és az egyik szülő, Kis- 
sy egyáltalán nem is mehet, így is a második napot mulasztja 
Mohi miatt. Időnként el fog jönni hozzájuk egy szociális mun- 
kás, hogy lássák, jó helye van-e, nincs-e panasza Chatonékra 
vagy nekik őrá. Mohi megjegyezte, hogy megvan a véleménye 
a szociális munkásokról, eleinte Millet-ékhez is járt egy, addig 
nem is volt semmi baj; csak akkor kezdtek megfeledkezni az ő 
létezéséről, amikor elmaradtak a látogatások. 

— Tudom, Vanessa — mondta madame Depuy komolyan. — 
Tudom, hogy bajok vannak a rendszerrel, rengeteg gyerekkel 
és szülővel beszélek, akik ezt a bőrükön érzik. De erről nem én 
tehetek, és nem is a szociális munkás. Mindannyiunknak szabá- 
lyok szerint kell dolgoznunk, máskülönben kirúgnak vagy még 
meg is büntetnek. A szabályok pedig nem mind jók, de minket 
nem kérdeztek meg, amikor megírták őket. 

Niala a bőréből ugrott ki örömében, amikor elmondták neki, 
hogy Mohi náluk lesz. Csak egy hét az, ami biztos, mondta 
Kissy, de Nialát ez nem zavarta, azt mondta, egy hét rengeteg 
idő. 


Akármennyire rengeteg volt, ezen a héten nem történt semmi 
különös. Szociális munkás nem jött. Shrek, aki azt mondta, 
hogy munkához lát és ha problémája lesz, jelentkezik, nem je- 
lentkezett. Egészen péntekig ugyanúgy csordogált az élet, mint 
máskor, csak Mohi nem iskola után jött, hanem egész nap ott 
volt náluk. Kissy mindig szeretett visszagondolni erre a nyolc 
napra, amíg menedéket nyújtottak Mohinak. 

Azazhogy egy különbség azért volt. Niala nem jött kedden 
Nimbyékhez, sőt szerdán sem. Azt mondta, muszáj meglátogat- 
niuk az egyik nagynénijét, és csak a szerda alkalmas. Kissy 


utólag elismeréssel adózott Niala képességeinek: ő minden sza- 
vát elhitte. 

Mohi egészen csütörtökig hasztalanul kísérletezett vele, hogy 
fölhívja Takada-szenszejt, senki nem vette fel. Pi hétvégén is, 
szerdán is fölajánlotta, hogy kiviszi hozzá, de Mohi csak a fejét 
rázta, ha nem veszik föl a telefont, akkor elutaztak. A szenszej 
sokat utazik, a világ minden csücskében vannak rokonai. 

Végre csütörtökön fölvették. Mohi konnicsivát köszönt vala- 
mi Mariko-szannak, és aziránt érdeklődött, mikor látogathatná 
meg a szenszejt. Megköszönte a választ és letette. 

— Nos? — kérdezte Kissy, látva barátnője arcán a tanakodást. 

— Azt hiszem — mondta Mohi —, most fogom meglátogatni. 
Vasárnap hosszabb időre elutazik. 

— Akkor tényleg jobb lesz, ha nem vársz a dologgal. Elkísér- 
hetlek? 

Mohi nem sok figyelmet szentelt a háznak, ahol két évig élt. 
Csak odapillantott rá, de nem ment el odáig, hanem három ház- 
zal előrébb megállt és becsöngetett. 

Fiatal japán nő nyitott ajtót, európai ruhában, de japán módra 
hajolt meg Mohi előtt. 

— Konbanva, Hana-szan. 

— Konbanva, Mariko-szan — hajolt meg hibátlanul Mohi. — 
Szeretném bemutatni tomodacsi-szan Kissy Chatont. Ő Takada 
Mariko-szan, a szenszej lánya. 

Kissy forrón remélte, hogy sikerül legalább hozzávetőleg 
elfogadható meghajlást produkálnia. De mi az ördög ez a Ha- 
na-szan? 

— Örülök, hogy megismerhetlek, Kissy-szan — egyenesedett 
föl Mariko. — Kérlek, fáradjatok be, a szenszej már vár. 

Tökéletesen beszél franciául, állapította meg Kissy, mialatt 
megszabadultak a cipőjüktől. Zokniban haladtak át az előszo- 
bán és végig egy folyosón. A szoba, ahova végül beléptek, 
nyugati stílusban volt berendezve, de középen alacsony asztal- 
ka állt, s mögötte japán módra, a sarkán ült a szenszej. 

Kissy úgy ötvenévesnek tippelte. Néhány ránc az arcán, né- 
hány ősz hajszál, egyikből se túl sok. Egy könyvet olvasott, 
amit érkezésükkor becsukott és az asztalra tett. Az öltözéke is 
nyugati volt, szürke öltöny nadrágja, fehér inggel. 


Mohi belépett és mélyen meghajolt. Kissynek tippje se volt, 
mikor hajoljon meg, most vagy amikor bemutatják, legjobb 
lesz mindkétszer. Igyekezett ő is olyan mélyen meghajolni, 
mint Mohi. Tudta, hogy ez nagyon fontos, a másik rangjától 
függ a meghajlás szöge, egy ilyen tekintélyes embernek na- 
gyon mély meghajlás jár. A szenszej csak könnyedén meghaj- 
totta a felsőtestét. 

— Konbanva, szenszej — mondta Mohi. — Bocsánatot kérek a 
zavarásért, de mindenképpen szerettem volna elbúcsúzni. 

— Igen, hallottam, mi történt — bólintott a szenszej. Ő is szé- 
pen beszélt franciául, bár nem olyan hibátlanul, mint a lánya. — 
Hogy vagy, Hana-szan? 

— O kageszama de genki desz — vigyorgott Mohi, szemláto- 
mást boldogan, amiért japánul tud felelni. — Kérem, engedje 
meg, hogy bemutassam a barátnőmet, Kissy-szant. Most náluk 
lakom. 

Kissy megint meghajolt. 

— Konbanva, Takada-szenszej. 

Csak remélni tudta, hogy jól mondja, de a szenszej udvarias 
válaszából arra következtetett, hogy igen. 

— Konbanva, jó estét, Kissy-szan. Kérlek, foglaljatok helyet. 
Akár a fotelben is, ha úgy tetszik. 

Kissy a legközelebbi fotel felé indult, de Mohi már le is tele- 
pedett a férfival szemközt, az asztal előtt, ugyanúgy a sarkán. 
Akkor ő is utánacsinálja, határozta el Kissy, és leült mellé. 
Nem volt könnyű, de senki se kritizálta az ügyetlenségéért. 

— Igen — mondta kis szünet után a szenszej —, a hírek gyorsan 
terjednek. Úgy tudom, Millet még mindig kórházban van. 

Kissy megfigyelte, hogy Millet nem volt se monsieur, se 
szan. 

— Én is így tudom — vigyorgott Mohi büszkén. 

A szenszej az asztalon fekvő könyvre tette a kezét. 

— A középkorban a szamurájok nagyon udvariasan köszöntöt- 
ték egymást és bemutatkoztak, mielőtt egymásnak rontottak 
volna. Legalábbis a könyvek szerint. A magam részéről ideali- 
zálásnak tartom ezt. Mostanra pedig... esztelenség lenne udva- 
riaskodni az ellenféllel. Nektek különösen. 

Kissy kezdte megbánni az előzékenységét, amiért japán mód- 
ra ült le. Vajon föl tud még valaha kelni? 


— Millet erős ember, egyetlen ütéssel harcképtelenné tett vol- 
na téged, Hana-szan. Ebből tudom, hogy nem hagytál neki időt 
rá, hogy megüssön. 

— Hát nem, szenszej — nevetett Mohi. — Mire eljutott az agyá- 
íg, hogy bántottam, már kapott egy egész sorozatot. 

A szenszej hirtelen Kissyre nézett. — Nem kell japánként vi- 
selkedned, Kissy-szan. Nyugodtan ülj úgy, ahogy kényelmes. 

Kissy döbbenten nézett rá. Gondosan ügyelt rá, hogy semmi 
se látszódjék az arcán. Miből találhatta ki?... Óvatosan elkezd- 
te kibogozni a lábait, mialatt a szenszej megint Mohihoz for- 
dult. 

— Helyesen tetted, Hana-szan. Soha ne feledd az első számú 
szabályt. 

— Ismerd meg önmagadat — idézte Mohi vidáman. — Én kicsi 
vagyok, és ezt tudom is magamról. Ha megütnek, végem. Te- 
hát mindig nekem kell ütnöm. 

Kissy megkönnyebbülten föllélegzett. Lehet, hogy nem japá- 
nos az, ahogy most ül, rendesen a fenekén, a lábait maga előtt 
kinyújtva, de sokkal kényelmesebb. 

Így már könnyen végigülte a félórás beszélgetést, hozzá is tu- 
dott szólni mint a tanítvány tanítványa. 

Takada-szenszej nem volt az a megszállott harcművészetta- 
nár, akinek az a fontos, hogy minél elegánsabbak legyenek az 
előkelő szakszavakkal megnevezett ütések és rúgások, és a mé- 
szárlás befejeztével a győztes előírásosan hálát adjon az iste- 
neknek, vagy mit az ördögöt szoktak a szamurájok. Éppen el- 
lenkezőleg. 

— Én harcművészettel foglalkoztam egész életemben — mond- 
ta —, és kijelenthetem: a harc rossz. Minden harc rossz. Az em- 
bereknek békében kellene élniük és nem bántani egymást. Ám 
az emberek nem élnek békében. Én nem bántok senkit, de ha 
bántani akarnak, megvédem magam. A harcművészet azért 
van, hogy ezt meg tudjuk tenni. 

Amikor elbúcsúztak, a szenszej azt mondta: 

— Még találkozunk, Hana-szan és Kissy-szan. Egy időre el- 
utazom, de aztán visszatérek. Örülnék, ha hallanék rólad, Ha- 
na-szan, és megtudhatnám, hová vet a sorsod. 

— Úgy lesz, szenszej — felelte Mohi, és meghajolt. — Szajóna- 
ra. 


— Szajónara, szenszej — hajolt meg Kissy hálásan, amiért Mo- 
hi eszébe juttatta, hogy mondják japánul, hogy viszontlátásra. 

— Szajónara — hajolt meg a szenszej. 

— Hana-szan? — kérdezte Kissy, amikor kiléptek az utcára. 

Mohi rávigyorgott. — Aha. Engem régebb óta hívnak így, 
mint Mohinak. 

— De miért? 

— Hát, eleinte Vanessa-szan voltam, de azt nem szerettem an- 
nyira, és akkor találtak nekem japán nevet. Mariko-szan neve- 
zett el Hanának, ami virágot jelent. Bár nemigen hasonlítok vi- 
rágra. .. 

De, egyszer igen, gondolta Kissy. Azon az estén, amikor Plu- 
mailnél voltak. Milyen érdekes... Mohi állítólag csak nyár ele- 
jén, a beaulieu-i készülődéskor volt hajlandó elfogadni, hogy ő 
lány, akkor is kellett hozzá egy nagy adag rábeszélés. De vala- 
mikor jóval korábban már hagyta, hogy virágnak nevezzék, 
még az se zavarta, hogy ezzel a francia szájnak kimondhatatlan 
H hanggal kezdődik. 


Pénteken, amikor hazaindult az iskolából, Niala hívta. Azt kér- 
dezte, mikor indulnak Nimbyékhez. Négy körül, felelte Kissy 
az órájára nézve; három óra tizenhét volt. Még haza kell érnie, 
átöltözik, bekapnak valamit, elrendezik Macskát, lesz az há- 
romnegyed óra. 

— Figyelj — mondta Niala. — Induljatok később. Nekem még 
van egy kis dolgom, úgy egy óra, míg hazaérek, akkor skype- 
olnék veletek. 

Ezt az órát Kissy ugyanazzal töltötte, amivel hétfő óta min- 
den szabad percét: az eBayjel. Már feltöltötte a neki jutott tár- 
gyakat, akárcsak a többiek, az egy Angéligue kivételével, aki- 
nek mostanában elég kevés a szabadideje, hisz vezetni tanul. 
Amikor Pi megsértette a lábát és Niala harcolt a saint-jeani uta- 
kon az öreg mikrobusszal, akkor Angéligue megígérte, hogy 
beiratkozik egy autósiskolába, és meg is tette. Szépen halad, 
olyanokat mesél, hogy már tudja, mire való az a nagy, kerek 
tárgy a sofőrülés előtt, de nem árulja el, majd pár év múlva, jó 
pénzért továbbtanítja nekik. Imádnivaló. 

Kissy tehát ebayezett ebben az órában, egyébként Mohi is, a 
hátsó szobában már ott volt a gépe. Feltöltés után is rengeteg 


munkát adott a dolog: néha kérdések jöttek egy-egy tárggyal 
kapcsolatban, azokat ki kellett keresni, megvizsgálni és megír- 
ni a választ. Ilyen válaszokat írt ebben az órában. Például hogy 
a tévének nincs S-Video csatlakozója; a konyhai robothoz azok 
a tartozékok vannak, amik a képen láthatók; meg hogy Tyne 
0" Connell könyvéért, a Lola és exeiért KisBarátiTársaság4 
nem ragaszkodik az öt euróhoz, de négy ötvennél olcsóbban 
nem adja. Ez volt a megállapodás, szükség esetén bármiből le- 
het engedni tíz százalékot. Ami sehogy se kel el, azzal majd 
később, egy második menetben foglalkoznak, esetleg jótékony 
célra adják vagy kidobják. 

Mohi ötlete volt, hogy a KisBaráti Társaság után mindenkinél 
azt a számot írják, ahányas számú szobában lakott a Terence 
Hiltonban. Pi és Angéligue ugyanazt a számot kapta volna, 
ezért a lánynak adták a nullát. Úgy tűnt, szerencsés szám: bár ő 
még csak a holmik egy részét tette föl, már jó párat eladott kö- 
zülük, egy csomó ruhát, konyhai eszközöket és egy régi kazet- 
tás magnót. Viszont Nimby eladta a hűtőszekrényt, ami a leg- 
terjedelmesebb volt a Gaétan által el nem vitt dolgok közül; 
csütörtök este eljött érte egy fiatalember, kifizette, kocsiba rak- 
ta és elvitte. 

A használt bútorokkal foglalkozó akárki mindent átvett Mar- 
celéktől, ámbár csak néhányat fizetett ki, a többit bizományba, 
százalékért. Még így is jobban járnak, mintha ott kellene őket 
kerülgetni. 

Úgyhogy Mohinak szépen gyarapodik a pénzecskéje. Már 
régóta nem esik szó arról, hogy adna belőle Millet-éknek, és ez 
így is van rendjén. 

Csengettek. Kissy az órára nézett, aztán a Skype-ra; négy óra 
húsz, Niala bármelyik pillanatban becsatlakozhat, nem fog ő 
most sokat diskurálni, akárki légyen is az. Niala nem kérte vol- 
na, hogy várják meg az indulással, ha nem lenne sürgős és fon- 
tos. 

Ahogy kiment, Mohi is kidugta a fejét a hátsó szobából, de 
intett neki, hogy majd ő. Mohi bólintott és visszavonult, ő pe- 
dig kiment ajtót nyitni. 

Az ajtóban ott állt Niala, Georges és Blanche. 


Kissy soha, százéves korában se fogja elfelejteni azokat az év- 
ezredeket, amíg ott álltak az ajtóban és némán nézték egymást. 
Azonnal leolvasott mindent az arcukról, mintha az egész oda 
lett volna nyomtatva, elejétől végéig. Az első évszázadban még 
csodálkozott, hogyhogy nem látott már át a szitán jóval koráb- 
ban — a másodikban már ráébredt, hogy Niala tett róla, mesteri- 
en keverte a kártyákat, szemrebbenés nélkül hazudott, kizáró- 
lag azért, hogy ő most úgy álljon itt az ajtóban, mint aki leesett 
a holdról. 

Csak álltak, nézték egymást, s Kissy arra a kislányra gondolt, 
aki pár méterrel arrébb nem is sejti, hogy ez az utolsó perce ré- 
gi életének, a következő percben egy új kezdődik, egy egész 
másik. Aztán Niala odalépett hozzá és átölelte, csak egy pilla- 
natra. Bementek a lakásba, Kissy elöl, és ő kopogott be Mohi 
ajtaján. 

Ahogy beléptek a szobába, Mohi éppen fölállt a gép elől. Egy 
másodpercig döbbenten nézte a D"Aubisson családot. Aztán 
megértette. 

Kissy lenyűgözve figyelte a boldogság, a döbbenet és a meg- 
hatottság villódzó keverékét Mohi arcán. Az érzelmek valósá- 
gos tűzíjátéka ragyogott föl rajta, pillanatonként változó szik- 
rákkal — aztán Blanche kitárta karját, a kislány pedig a nyakába 
ugrott. 

A következő percekben sorra ölelték Mohit, de egymást és őt, 
Kissyt is. Niala volt az első, aki meg tudott szólalni. 

— Addig nem akartunk szólni, amíg nem lesz biztos — mondta 
Mohinak csendesen. — Ma jutott odáig az ügyintézés, hogy már 
semmilyen hivatal nem vethet gáncsot. Persze hajszoltuk őket, 
amennyire csak lehet... de még hetekbe telik, mire az örökbe- 
fogadás hivatalosan is lezajlik. Addig még Bohringer maradsz, 
de azután már... 

Niala elhallgatott. Mohi mondta ki az új nevét, áhítatosan: 

— Vanessa D" Aubisson. .. 


Gyönyörű név, állapította meg Kissy a könnyeit törölgetve. S 
ahogy nézte a boldog tűzijátékot a kislány arcán, ráébredt, mi 
történt vele aznap, amikor megérkeztek Beaulieu-be. Ekkor ér- 
tette meg, hogy Mohi szerelmes abba a városba, hogy a szíve 
ott maradt, amikor haza kellett jönnie — nem is: amikor el kel- 


lett hagynia az otthonát. Beaulieu az otthona lett az első pilla- 
natban, végérvényesen és visszavonhatatlanul. S persze Beau- 
lieu-n belül is legfőképpen a D" Aubisson-villa és a panzió, ahol 
élete legszebb három hetét töltötte. A beaulieu-iek közül pedig 
legelsősorban a D"Aubisson család, akik megismertették a vá- 
rossal, akik lehetővé tették az egész csodálatos kalandot, akik 
ápolták... no igen, Nialáék magától értetődő természetességgel 
úgy ápolták a beteg Mohit, mintha a saját gyerekük lett volna. 
Beköltöztették a vendégszobába, még a kórházi számlát is kifi- 
zették, Kissy azóta se tudja, mennyi volt. A kórházban Blanche 
ott ült mellette, Niala meg, de Georges is, szíves örömest be- 
ment volna hozzá éjszakára, csak hogy ne legyen egyedül. 

Hát most már nem lesz. Ő lesz Vanessa D" Aubisson, a pilóta 
és a fogorvosnő kisebbik lánya. 


— Nimby, ne várj ránk, gyere ide azonnal! Szólj a többieknek 
is, mindenki jöjjön, itt vannak Blanche-ék! 

— Miért, mi történt? 

— Hát nem érted? Elviszik Mohit! Örökbe fogadják, ő lesz Ni- 
ala kistestvére! 

Csend. Nimby alighanem döbbenten mered a telefonra. Aztán 
egy félbeszakadó , rohanok", és letette. 

— Jön — mosolygott Kissy, és hívta Ange nénit. 

Fél hatra az egész csapat együtt volt Kissyéknél, anya és apa 
öt perccel az utolsóként érkező Angéligue után ért haza. Pi me- 
sélte el nekik, mi történt, teljesen meg voltak döbbenve. 

— Hát, Marie — mosolygott Georges anyára —, nem sokáig tar- 
tott a gyámságotok. 

— Nem baj — nevetett anya. — Az a fő, hogy jól érezze magát. 

Mohi kibontakozott Blanche karjaiból és anya nyakába ug- 
rott. 

— Marie néni... köszönöm, hogy a pótszüleim voltatok. Soha 
nem fogom elfelejteni. 

Aztán apát is megölelte, neki is köszönetet mondott, és visz- 
szatért a családjához. A családjához, ismételte Kissy a gondo- 
latot. Mohinak most már szülei vannak, és van egy nővére, aki 
ott ül kettejük apja mellett, a kishúga kezét fogja és majd szét- 
veti a boldogság. 


Igen, Niala volt az, aki ezt az egészet létrehozta. Amikor Kis- 
sy rávilágított, hogy Mohi pár nap alatt milyen jól kiismerte 
magát Beaulieu-ben, Nialának nem lett azonnal világos, hogy 
ez az egész világon egyedül ott történhetett meg. Nialát először 
valami megmagyarázhatatlan keserűség kerítette hatalmába, 
ami megmaradt a nyaralás egész hátralevő ideje alatt, s azután 
is csak csökkent valamennyire, de el nem enyészett, egészen 
addig, amíg a múlt pénteki hír helyre nem billentette a világké- 
pét. Addig nem is értette, hogy mi baja — valami megmagyaráz- 
hatatlan érzése volt, hogy a világ nincs rendben. 

— Csak amikor elmondtad, mit művelt Millet, és letettük a te- 
lefont, akkor értettem meg mindent — mesélte Niala már a gé- 
pen. — Olyan érzésem volt már nyár óta, mintha várost nézni 
lennél, végigmész a Mars-mezőn, megcsodálod az Eiffel-tor- 
nyot, a Sacré Cceurt, átmész a hídon, és már a Chaillot-palotát 
is elhagytad, amikor észbe kapsz: de hát mit keresett a Sacré 
Cceur az Eiffel-torony tövében? 

Ezen jót nevettek. Kissynek a Sacré Cceur első említésekor 
tényleg nem tűnt föl semmi, pedig tudja, milyen messze van a 
toronytól. 

— Hát így voltam vele én is. Csak jöttem, jöttem, és valami 
nem stimmelt. A múlt heti telefonod döbbentett rá, hogy mi. 
Mohi. Mit keres Mohi Párizsban, amikor neki otthon lenne a 
helye minálunk? 


Úgy döntöttek, elkísérik őket egy darabon. Hazáig... A csapat 
szerette volna viszontlátni Beaulieu-t és a D"Aubisson-villát, a 
többiek pedig szívesen megismerték volna azt a helyet, amiről 
annyit hallottak. 

Apának csak egy este és a délelőtt egy része jut, holnap üzleti 
ebédre hivatalos. Anyának az egész hétvégéje szabad. Ange 
néninek is van egypár találkozója a hétvégén, de le tudja őket 
mondani. 

Apa kölcsönkért egy buszt a cégétől, sofőrrel, az ilyet úgy ad- 
ják. Húszszemélyest küldtek, maradt hely Mohi holmijának is. 
Amíg a buszra vártak, Georges megszervezte az Air France 
egyik szolgálati különgépét, rendes járaton ilyen hirtelenséggel 
ennyi helyet képtelenség lenne biztosítani. A különgép úgyis 
Nizzába repül, most majd kicsit később indulnak. Blanche pe- 


dig fölhívta Mathieu bácsit és megkérte, hogy kerítsen nekik 
járművet estére, amivel kijutnak Beaulieu-be. 

Mathieu bácsi — Kissy megkérdezte — már tudott Mohi örök- 
befogadásáról. Tudott róla Isabelle néni és Mario, Jeanne és 
Luigi, tudott róla az összes nagynéni, nagybácsi, sógor, min- 
denféle rokon. Tudtak róla azok a rendőrök, akiket a nyáron 
annyira elképesztett Mohi teljesítménye. Tudtak róla az iskolá- 
ban, ahova Mohi hétfőtől járni fog — itt Neuillyben ezt egy hét 
alatt nem lehetett elintézni. Tudott róla Francoise Laval, a mu- 
latságos beszédű Lester doktor, a rendőr, aki hazavitte őket 
Saint-Jeanból, tudtak róla Rocard-ék. S tudtak róla rengetegen, 
akiket Kissy nem is tudott hova tenni, Bourridonék, Dubonnet- 
ék, Lefort-ék... tudott róla az egész város. Csak a nyaralók 
nem tudnak róla, gondolta Kissy. Aztán rájött, hogy már nin- 
csenek is nyaralók. Vége a szezonnak, mindenki hazament. 

Megpróbálta elképzelni az üres tengerpartot, de nem nagyon 
ment. Eközben éppen öltözködött, s ahogy a szekrénybe nyúlt, 
megakadt a szeme a barackszínű ruhán. Imádta ezt a ruhát. 
Most is imádja, de aligha fogja már hordani, változik a divat, 
meg hát ki is növi hamarosan. Erre az évszakra nem való, jövő 
nyárra meg már kicsi lesz rá. 

Erről meg az jutott eszébe, hogy amikor első alkalommal ké- 
szülődött Beaulieu-be, elhatározta, hogy számolni fogja, hány 
fiú fordul meg utána. Csakugyan. Tudományos vizsgálatot 
akart végezni, aztán amint megérkezett Beaulieu-be, az egész 
kiröppent a fejéből, mintha soha nem is jutott volna eszébe. 
Ahogy visszagondol, lehettek páran, akik megnézték, de észre 
se vette őket, tele volt a feje a kalandjaikkal meg a hely szépsé- 
gével. 

S most megint indul Beaulieu-be, másodszor, de nem utoljá- 
ra. Rengetegszer fogja látni még. Minden nyáron ott fognak 
tölteni pár hetet, a többi évszakban pedig néha meglátogatják a 
D"Aubisson családot. Ha nem lenne olyan drága... azaz vár- 
junk csak, nem biztos, hogy olyan drága dolog az, meg kell 
kérdezni Georges-ot. 

Meg is kérdezte, amint felöltözött és kiment a többiekhez. 

— Georges, figyelj csak... nagyon bonyolult lenne megoldani, 
hogy a jövőben egyszer-egyszer nálatok tartsuk a foglalkozása- 


inkat? Végül is most már két tag él ott, no meg ott vagy te és 
Blanche is... 

A pilóta elgondolkodott. 

— Elvben nem lehetetlen. A panzióban biztos lesz hely, csak 
az utazást kell megoldani. Nicole és Mohi ingyen utazik, de ti 
nem. Majd kitalálunk valamit, jó? 

A gép valami kisebbfajta volt, Kissyt nemigen érdekelte, 
hogy milyen típus. Néhány öltönyös pasas és kosztümös nő ült 
rajta, akik kíváncsian nézegették a népes társaságot, de nem 
tettek megjegyzést, amiért várniuk kellett miattuk. Kissy hama- 
rosan meg is tudta, miért nem. Jó húsz perce elhelyezkedtek 
már, amikor befutott két tekintélyes külsejű öreg, láthatóan ma- 
gas rangú főnökök. A stewardess megkülönböztetett figyelem- 
mel kísérte őket a helyükre, s csak ezután indult a gép. Nem 
őrájuk vártak hát. 

Rengeteget beszélgettek útközben. Hátul volt egy társalgófé- 
le, ott telepedtek le, egyik főnök se tartott igényt rá. 

A beaulieu-i két nap villámsebesen eltelt. Megmutatták anyá- 
nak és Ange néninek, amit ennyi idő alatt meg lehetett mutatni, 
kicsit morzéztak, egy-egy órácskát edzettek, megállapították, 
hogy azért most is akadnak turisták Beaulieu-ben — és már in- 
dulhattak is haza. Ez a hétvége nem a felkészülésről szólt, ez 
Mohié volt. Azazhogy — Mohi nincs többé. 

Volt két pillanat, ami éppoly élesen bevésődött Kissy emléke- 
zetébe, mint a délutáni tűzijáték Mohi arcán. Az egyik az volt, 
amikor belépett a szobájába. Már akkor is ragyogott, amikor a 
Mathieu bácsi szerezte buszból meglátta a várost; amikor pedig 
megálltak a D"Aubisson-villa előtt, mintha villanyt gyújtottak 
volna az arcán. Ezt már nem lehetett fokozni, nem is lett fénye- 
sebb az arca, amikor belépett a szobájába. Elsírta magát. 

Ugyanaz a vendégszoba volt, amiben az agyrázkódás után 
egy hétig lakott. Semmi nem változott, csak az éjjeliszekrényen 
most nem házitelefon volt, hanem virágcsokor, öt szál fehér ró- 
zsa. Mohi belépett, körülnézett, megfordult, megtörölte az arcát 
és Blanche nyakába borult. 

A másik pillanat nem sokkal később volt, a vacsoraasztalnál, 
amikor Georges rövid köszöntőt mondott újszülött kislányának 
tiszteletére. Ez nagyon tetszett mindenkinek, az újszülött kis- 
lány. 


Ő is szót kért és fölállt. 

— Csak annyit szeretnék mondani... — elakadt a hangja — na- 
gyon boldog vagyok, hogy újszülött lehetek... és... új névre is 
szükségem van, mint a többi újszülöttnek. — Kissy határozottsá- 
got látott az arcán, azt a határozottságot, amit már megszokott 
tőle az edzőteremben. — Úgyhogy ezennel leteszem a Mohi ne- 
vet. Mostantól Vanessa leszek! 


EA AF AK AP, gondolta Kissy szórakozottan, egy pillanatra 
elfordítva tekintetét a konzervekről. - .. .. .-.. .. -... .. ---, vagy 
pilótakódban Echo Alpha Alpha Főxtrot Alpha Kilo Alpha Pa- 
pa. Vagyis szemközt egy kövér, szemüveges nő. Milyen jó, 
hogy a beaulieu-i hétvégén kiegészítették az X-kód tábláját az 
emberekkel és gyakoribb tulajdonságaikkal, egy pillanat alatt le 
lehet írni bármely szembejövőt. 

A kocsiba tett egy májkonzervet és továbbment, aztán meg- 
állt, eszébe jutott, hogy paradicsomos halat is akar venni. Meg- 
pördült, lekapta a polcról a halat és megdermedt. 

A kövér, szemüveges nő a túlsó polcsornál éppen a zsebébe 
csúsztatott egy dobozt. 

Kissy lassan a kocsiba tette a halat és gondolkodott. Ő vég- 
eredményben nem rendőr és nem biztonsági őr. Ő a Jerry Ala- 
pítvány kisegere, aki shindykre vadászik, nem bolti szarkákra. 
De a mindenit, ezt akkor se nézheti tétlenül! 

Levett még egy halat, és a nő után indult, aki a sarkon befor- 
dult az állateledelek felé. Egy macskakonzervet tanulmányo- 
zott, amikor Kissy elhaladt mellette. Jó gondolat, Macskának is 
kell utánpótlás, Pi egyik nap azt mondta, Macska összes testré- 
sze kicsi, az étvágya kivételével. Levett egy zacskót és olvas- 
gatni kezdte a szöveget, hogy ne kelljen a nőre néznie. 

— Szerintem nem fog sikerülni, asszonyom — közölte a zacs- 
kóval. 

Madame Afakap körülnézett. — Hozzám beszélsz? 

— Ha én megláttam, ahogy elcsórja azt a dobozt — magyarázta 
Kissy továbbra is a zacskónak -—, biztos lehet benne, hogy a ka- 
mera is meglátta. De nekem semmi közöm hozzá, ha lecsukatja 
magát, a maga dolga. 


Ezzel a kocsiba tette az alaposan kiokított macskaeledelt, és 
továbbhaladt. Csak a sarokról nézett vissza. Madame Afakap 
még mindig kővé dermedve állt ugyanott. 

Kissy vigyorgott és továbbment, hogy tíz lépéssel később ő 
dermedjen kővé. Kizárt dolog, gondolta először, aztán a másik 
feléje fordult, és Kissy már biztosan tudta. Odasétált és megállt 
a férfi mellett. 

— Szia, Shrek! 

Az lenézett rá és összeráncolt homlokkal tanulmányozta az 
arcát. 

— Ismerjük egymást? 

Kissy mosolyogva bólintott. 

— Igen. Én vagyok az egyik munkaadód. — Kezet nyújtott a 
férfinak. — Kissy vagyok a Jerry Alapítványtól. 

— Vagy úgy — felelte Shrek, és megszorította a kezét. — Akkor 
már értem, hogy lehet, hogy te fölismersz, de én téged nem. 
Frankó... na végre! Itt vagyok! 

Az utolsó szavakat magasra emelt karral kiáltotta, valamerre 
Kissy háta mögé nézve. Fiatal nő közeledett arról, kocsival, 
mellette egy kisfiú ballagott, a kocsiban pedig egy rózsaszín ru- 
hás kislány üldögélt és nagy szemekkel nézett mindenfelé. 

— Hát te hova lettél? — kérdezte a nő. 

— Én végig megvoltam, ti nem voltatok meg — felelte Shrek. — 
Né csak, ez itt az új főnököm. Mit is mondtál, hogy hívnak? 

— Kissynek — nevetett ő. — A Jerry Alapítványtól. Biztosan te 
vagy Fiona hercegnő. Örülök, hogy megismertelek. 

S kezet nyújtott a nőnek, aki meglepve viszonozta. 

— Mi van? — derült Shrek. — A kiscsajnak igaza van. Ha én 
Shrek vagyok, akkor neked Fiona hercegnőnek kell lenned. 
Maszat meg a Csacsi, muhahaha! 

Az emberek megálltak és nézték őket, de Kissy nem zavartat- 
ta magát. Hadd nézzenek, azért van a szemük. 

Együtt folytatták útjukat a hipermarketben, ezalatt kiderült, 
hogy Shrek felesége nem használja a Fiona hercegnő nevet, 
Yvette-nek hívják. Akárcsak a kislányt, aki kétéves. A fiú hat- 
éves és Jacgues a neve, Shreké pedig Jean. Yvette mindig így 
szólította, sose Shreknek. 

— És ki az a Maszat? — kérdezte Kissy. 


— A csóka, akivel nyomulok. Menő fej. Ő csámolta meg a 
doksit, amit a haverod írt, tett bele ötezer fútnótot, és a progi 
felét is ő írta. Majd bemutogatom nektek. Pár nap és done a 
stuff, akkor összeröfögünk, installjuk és jöhet a jatt. 

Mire befejezték a bevásárlást, Kissynek zúgott a feje. 


Elköszöntek monsieur Ahamattól és beültek a kocsiba. Ahogy 
végighajtottak a kisváros utcáin, apa megjegyezte: 

— Kedves város. 

— Az — mondta anya színtelenül. 

Apa oldalra sandított. 

— Mintha nem nyerte volna meg a tetszésedet. 

— A várossal semmi bajom sincs — rázta a fejét anya. 

— Úgy. S mivel van? 

— Nem mondhatnám, hogy rajongok a házért. 

— Értem. — Apa megállt a piros lámpánál, és anyára nézett. — 
Hát akkor nem vesszük meg, ennyi az egész. Megjegyzem, ne- 
kem sem tetszik. Túl kicsi. 

— Egyetértek — szólalt meg hátul Kissy. — A kisegereknek már 
végképp nem maradna hely. Nekünk jóval több hely kell, mint 
monsieur Ahamatnak. 

— Kinek?... 

— Ahamat. A pasi ott a házban. 

— Kizárt dolog, hogy ilyen nevet mondott volna. 

— Nem is ő mondta — vigyorgott Kissy. — Ez a személyleírása. 
AH: férfi, AM: bajuszos, AT: magas. 

A szülők meglepve néztek egymásra, aztán elnevették magu- 
kat. Apa elindította a kocsit. 

— Így mondják Jerry-nyelven? 

— Így. Titi titátitá titi tátáti titi titáti. Alpha Hotel Alpha Mike 
Alpha Tango. 

— Hát ez nagyon titkos — mosolygott anya. — És azt hogy 
mondják például, hogy Kissy? 

— Tátititi ti tititá tititá tátá — vágta rá gondolkodás nélkül, vil- 
lámsebesen —, de a csapat tagjainak személyes X-kódjelük is 
van. Az enyém IK, ti tátititi. 

— És azt, hogy Chátillon, rue Laségue? 

Kissy vállat vont és pöröZÉGÉK az ablaküvegen a . ve És 
-- -— -. -... -- -- .. ..- - -.. .- - jelsorozatot, követhetetlet se- 


bességgel. — De teljesen mindegy — tette hozzá. — Úgyse vesz- 
szük meg ezt a házat. Nekem se tetszik. 

— Annak idején — mondta apa, amikor kiértek a városból — mi 
is morzéztunk az iskolában. Persze mi a rendes morzét használ- 
tuk, ami benne van a könyvekben. És hogy a tanáraink ne ért- 
sék, betükkel kódoltuk a morzejeleket, úgy írtunk levelet egy- 
másnak. 

— Betűkkel? — pislogott Kissy. 

— Úgy ám! A pontokat magánhangzók jelölték, a vonásokat 
meg mássalhangzók. Sose jött rá egyetlen tanár se, hogy a tit- 
kosírásos levelek mögött morze rejlik. 

Kissy döbbenten nézte apját a tükörben. Hogyhogy ez nekik 
eddig nem jutott eszükbe?! 

Beau a ain eux fl. 

A kisegerek vagy fél percig homlokráncolva olvasták az üze- 
netet a képernyőkön. Niala a fejét csóválta, Chantal az állát va- 
kargatta, éppen úgy, mint Topol a Hegedűs a háztetőnben, csak 
neki szakálla volt. 

— Mi akar ez lenni? — kérdezte Pt. 

— Megmondom én -— szólalt meg Martin, aki most is Kissy 
szobájából vett részt a tanácskozáson, akárcsak Chantal. — Ez 
morze! A B vonást jelent, a magánhangzók pontokat, vagyis az 
első szó egy K betű... 

— Kissy! — olvasta ki a csapat kórusban, még mielőtt Martin 
befejezte volna a mondatot. 

— Nagyon ötletes — állapította meg Niala. 

— Klassz — tartotta föl a hüvelykujját Nimby. 

— Kösz. Nem az én érdemem, apa mesélte hazafelé jövet. 

— Az ám - kapta föl a fejét Vanessa. — Milyen a ház? 

Kissy megcsóválta a fejét. 

— Ez nem lesz a mi házunk. Kicsi. Legalább öt hálószobát 
szeretnénk, ennek meg csak négy van. 

— Belőlem ne csináljatok gondot — mondta Nimby -, elalszom 
én Niala mellett is. 

— Jól van — egyezett bele Niala. — Az ágyam végébe kucorod- 
hatsz és melegítheted a lábamat. 


— Szóval dobva lettem -— állapította meg Chantal. 
— ?7? 


— Amikor beköltöztünk a panzióba, még azt mondtad, Nimby, 
hogy elalszol mellettem is. Azóta lecseréltél, és most tudom 
meg?! 

— Szó sincs róla — vigyorgott a fiú. — Továbbra is fönt vagy a 
listán, sőt Vanessa is. Csak Kissy mellett nem alhatok, mert 
szűken lennénk hárman. 

Kissy fölpattant, szikrát szórt a szeme. — Nimby! Vigyázz a 
szádra, amíg én ütök jobban! 

— Oké, oké — Nimby megadóan emelte föl a kezét —, vissza- 
vonom az egészet. 

— Ajánlom is! 

— Hogy bebizonyítsam, nem gondoltam komolyan, amit 
mondtam -— folytatta Nimby komoly arccal —, már holnap mel- 
letted alszom. 


Nimbyt valószínűleg pár napon belül széttépi és megeteti 
Macskával. Egész este vele ugratták. Amikor Chantalék haza- 
indultak, Martin még az előszobában is rákezdte. 

— Tudom már, mit teszünk. 

— No mit? — kérdezte ő gyanútlanul. 

— Átjövök holnap este és kidobom Nimbyt. Könnyű dolog, 
jobb vagyok nála. Legfeljebb varázsigékkel próbálkozhat, a há- 
tultesztelő ciklus ternáris operátorának include direktívája. . . 

Ezen muszáj volt nevetni. Igen, Nimby szakmai zsargonja né- 
ha tényleg olyan, mint valami ráolvasás, és Martin még egy 
képzeletbeli varázspálcát is meglengetett, ahogy mondta. 

— Szóval kidobom, és nehogy visszajöjjön, én maradok veled 
éjszakára. 

— A fenébe! — tört ki belőle. — Miért nem mondtad ezt bent a 
szobában?! 

— Akkor mi lett volna?... — nézett Martin értetlenül. 

— Ott akadt volna kispárna, amit hozzád vághatok! 

Martin egy pillanatig tanácstalanul nézett rá, majd Chantalra, 
aztán indult a szoba felé, kispárnáért. 

— Állj meg — szólt rá Kissy. — Majd hozzád vágom holnap... 
vagy holnapután... 

Martin megállt előtte és nézte. Imádja ezt a nézést, egyszerű- 
en el kell olvadni tőle. 


— Rendicsek — mondta. — Ha akarod, mindennap vagdoshatsz 
hozzám párnákat. Egész párnacsatákat rendezünk, jó? 

Erre már nem is válaszolt. Akkor se tette volna, ha Martin 
nem öleli át és nem csókolja meg. De megtette. 

Mikor kiléptek az ajtón, Chantal halk sóhajjal megjegyezte: 

— Muszáj lesz növeszteni magamnak egy ilyen srácot. 

Martin már a lépcsőn felelte: 

— Á, ilyen klassz, mint én, úgysincs több. Majd elfeleztek 
Kissyvel, jó? 

Kissy vigyázott, hogy a hangja szigorú legyen, amikor utánuk 
szól. 

— Hallom ám! És nemcsak kispárnám van, hanem vasalóm is! 


— Hát igen — mondta később Niala. — Ahogy nőnek, egyre ne- 
hezebb velük. Martin azóta se próbálkozott? 

Ezt azt jelentette, hogy azóta, hogy legutóbb beszéltek ilyes- 
miről, vagyis egy hete. 

— Komolyabban nem. De csak azért nem, mert nincs rá iga- 
zán alkalma, túl keveset vagyunk kettesben. De ha Chantal ma 
este csak Skype-on át jött volna. . . 

— Többet kellene kettesben lennetek — mondta Niala. 

— Hé, éppen azt mondom, hogy ha ma Chantal nincs itt, lehet, 
hogy megint próbálkozik. . . 

— Éppen azért kellene, hogy megtehesse. 

— De miért? 

— Ez is része a dolognak. Bele kell tanulnotok mindenbe. 

— Márminthogy. . . 

— Márminthogy neki meg kell tanulnia próbálkozni, neked 
meg nemet mondani — felelte Niala. 

— Ja, értem. Hát... egyszer már előfordult, tudod, nálatok. 

Niala bólintott. Most képpel skype-oltak, már ágyban voltak 
mindketten, úgy beszélgettek. 

— Mondd... nem hiányoznak? 

— A fiúk? — Niala mosolyogva megrázta a fejét. — Egy csöp- 
pet sem. Nem azt mondom, hogy egyet sem engedek többé a 
közelembe, de pillanatnyilag egyáltalán nem érdekelnek. 

— Még több mint másfél év — jegyezte meg Kissy. 

— Igen. De pillanatnyilag nem érzem úgy, hogy járni akarnék 
valakivel. 


Az események megint fölgyorsultak. Majdnem mindennap 
megnéztek egy eladó házat, a másodiktól kezdve egy speciális 
értékelési módszert használva, amit Nimby dolgozott ki nekik. 
Pi egyik nap megkötötte a szerződést a mobilcéggel, húsz 
okostelefont vett, amik ingyen hívhatták egymást, SMS-t és 
MMS-t is ingyen küldtek egymásnak. A net nincs rajtuk in- 
gyen, de nem lesz drága, Pi elég jó feltételeket ért el. Persze 
mindezt a saját nevében, hiszen az alapítvány még nem volt be- 
jegyezve, de nem is akarták, hogy a Jerry neve kerüljön a nyil- 
vántartásba. 

Nyolc készüléket szétosztottak a beltagok között, a többit apa 
eltette a páncélszekrénybe. Jól jönnek majd, ha újabb tagokat 
avatnak, és nagyobb tételben amúgy is olcsóbbak voltak. 

Kocsira is szükségük lesz, de egyelőre nincs rá pénzük. Be 
kellett érniük annyival, hogy megbeszélték, milyen kocsi le- 
gyen: legalább tizenkét személyes kisbusz, jellegtelen külsejű, 
de nem leromlott állapotú, és persze semmilyen jelzés nem lesz 
rajta, ami az alapítványra utal. Viszont az egyik ülés alatt elhe- 
lyeznek egy notebookot, ami állandóan ott lesz és hálózati szer- 
verként szolgál majd, így a kocsiban és annak vételkörzetében 
egy tarifáért az összes telefonjukon lesz net, méghozzá kíván- 
ságuk szerint előkészített tartalommal. 

Mindez remélhetőleg még az idén megvalósul; ha bejegyzik 
őket és hozzájutnak a pénzükhöz, akkor azért már könnyebb 
lesz. 

Venniük kell gépeket is, Nimbynél már készült a lista a be- 
szerzendő hardverekről és szoftverekről. 

— A rendszer lelke a Cumulus — magyarázta egyik nap. — Ez 
figyeli a kölyöknetet és pontozza a felhasználókat. Az lenne a 
jó, ha két vagy három gépen futna, jó messze egymástól, hogy 
a hálózati üzemzavarok ne okozzanak gondot. 

— Ugyan már — mondta Vanessa. — Ha üzemzavar van a háló- 
zaton, akkor a shindyk se tudnak csacsogni. 

— Kivéve ha az üzemzavar csak lokális jellegű, és őket nem 
érinti. De ez most mindegy, nincs jelentősége. Szóval a Cumu- 
lus begyűjti az adatokat, amikkel mi aztán mindenféléket csi- 
nálhatunk. Lesz egy statisztikai rendszer, ami megmondja, 
hogy a különböző szempontoknak megfelelő shindológiai ese- 
mények milyen gyakran következtek be, mely szolgáltatások- 


nál, és így tovább, rengeteg mindenfélét. Ennek a Cumulus lel- 
két adó pontozási rendszer belövésénél lesz nagyon nagy jelen- 
tősége, később pedig itt tudjuk megnézni, hogy minden jól mű- 
ködik-e. És lesz egy riasztó, ami értesítéseket küld emailben, 
SMS-ben vagy amiben akarjuk. 

— Miről? — kérdezte Angéligue. 

— Arról, hogy a 6273-as felhasználó, aki gyereknek mondja 
magát, de a program értékelése szerint valószínűleg felnőtt, ép- 
pen találkára hívta a 4958-as felhasználót, aki gyerek. 


Eljött Nimby nagy napja is: Shrekék elkészültek a programmal, 
és reggel kilencre jönnek Franconville-be installálni. Ők persze 
szokás szerint már előző este összegyültek mind, verekedtek 
egy kicsit, aztán megvacsoráztak és lefeküdtek. Már nem olyan 
nomád körülmények között, mint első franconville-i hétvégéjü- 
kön, évmilliókkal ezelőtt. Átrendezték azt a szobát, ahol ők lá- 
nyok voltak elszállásolva, most már sokkal kényelmesebben el- 
fértek. 

Ez volt a második hétvége, a szerdákkal együtt pedig a ne- 
gyedik alkalom, amikor Beaulieu-ből két lány érkezett, de Kis- 
sy még mindig nem tudta megszokni. Azt sem, hogy a többiek- 
kel lépten-nyomon kijavítják egymást, mert folyton Mohit 
mondanak. Azt sem, hogy azok ketten most már testvérek, pe- 
dig ők se ismerik egymást régebben, mint a többiek, mármint 
nem számítva a három osztálytársat meg Piéket. Azt sem, hogy 
Mohi, azazhogy Vanessa nem metróval jön akkor, amikor jön, 
hanem repülővel, Niala társaságában. Vagyis hát ő már igazá- 
ból ahhoz is eléggé hozzászokott, hogy amikor elindul Nimby- 
hez, akkor Mohi ott baktat mellette. 

De a legnehezebben Vanessához szokott hozzá. 

Vanessa egészen más volt, mint Mohi. Attól lehetett, amit 
meséltek, sőt az első két napon ők is láttak még Beaulieu-ben: 
a fogadtatástól. Vanessa azt mondta egyik nap, hogy nem érez- 
te, hogy csobban. 

— Tudjátok, amikor beledobtok egy követ a vízbe, az csobban 
egy nagyot. Mert eredetileg nem odavaló. Én nem csobbantam 
Itt... mert én idevaló vagyok. Mintha mindig is itt éltem volna. 

Niala mondta el, hogy hétfőn reggel az osztályfőnöke bemu- 
tatta Vanessát az új osztálytársainak, ő helyet foglalt a negye- 


dik padban, és azonnal úgy viselkedett mindenki, mintha világ- 
életében velük járt volna. Persze a szünetekben föltettek neki 
egymillió kérdést, napokig csak vele foglalkozott az osztály, de 
ez ís olyan volt, mint amikor egy régi ismerőst hosszabb idő 
után látnak viszont. 

Hiszen mindenki ismerte. 

A padtársa Niala másodunokahúga. Előtte ül Francoise Laval 
unokahúga, mellette Jeanne, a szobalány húga. Vanessa mögött 
a Cartier-panzió tulajdonosának fia, őmellette egy rendőr fia. 
Egy olyan rendőré, aki családostul külföldön nyaralt a Hend- 
riksen-incidens idején, de a kollégák mindent elmeséltek neki, 
ő meg a családjának. De ott van még az osztályban a hegyi fé- 
szer tulajdonosának két rokona, Luigi bátyjának az unokája és 
annak a nővérnek a lánya, aki asszisztált a Mohi fejsebét ellátó 
orvosnak. Aki pedig a nyári történet egyetlen mellékszereplőjé- 
nek sem rokona sehogyan, az is értesült mindenről. 

Az üzletekben, a tömérdek vendéglátóhelyen is tudott a tör- 
téntekről mindenki. A városháza némi adminisztrációt végzett 
a Hendriksen-ügyben, később pedig az örökbefogadás miatt, ez 
utóbbi azóta is tart. A rendőrök, a mentők, a nizzai kórház, 
Lester doki rendelője — mind forrásai a hírverésnek a tizenegy 
éves kislányról, aki elkapott egy gonosztevőt, itt az ő városuk- 
ban. 

De még ennél is többet számított, hogy Vanessa mindenkit is- 
mert Beaulieu-ben. Első iskolai napjának első öt percét az igaz- 
gatóval töltötte, aki feltétlenül látni és üdvözölni akarta új tanít- 
ványát, de a tanítvány az ő nagy tetteinek megbeszélése helyett 
azonnal azt tudakolta, hogy van Albert bácsi, az igazgató apja. 
Örömmel hallotta, hogy jobban, és megígérte, hogy megláto- 
gatja, a nyáron jót beszélgettek egyszer. Az igazgatónak leesett 
az álla. 

Mindenki, aki találkozott Vanessával az első napokban, úgy 
érezte, hogy ez a gyerek mindig is itt élt, csak az utóbbi pár hó- 
napot töltötte távol. 

Kissy gyorsan meg tudta állapítani, hogy Vanessa ettől olyan 
más, attól, hogy otthona van — a D"Aubisson-villát és Beaulieu 
városát egyaránt értve ezen —, hogy maga mögött érezhet egy 
olyan hátteret, ami akkor is magabiztossá tenné, ha egyébként 


nem lenne az. Sokkal nehezebb volt szavakba önteni, hogy mi- 
ben más. Mert önbizalma azelőtt is éppen elég volt. 

Jobb megfogalmazás híján Kissy azt mondta magának: Mohi- 
hoz képest Vanessa akkora változás, mint amikor egy fekete- 
fehér képet színesre cserélnek. Vagy egy kétdimenziós képet 
térbelire. 

A változáshoz sok apró dolog is hozzájárult. Például hogy az 
eBayen meghirdetett dolgok fele már elkelt, összesen több mint 
ötezer euróért; ezt Blanche betette egy külön bankszámlára, 
ezer euró kivételével, ami bekerült az alapítvány tőkéjébe. Pár 
héttel ezelőtt háromezret jegyzett a D"Aubisson-Claudel csa- 
lád, s éppen hárman is voltak — most már négyen vannak, átme- 
netileg D"Aubisson-Claudel-Bohringer családnak is nevezhe- 
tők, illő hát, hogy négyezerre növeljék a hozzájárulásukat. S az 
is, hogy ez az ezres abból a pénzből kerüljön ki, amiért Vanes- 
sa dolgozott meg, ha nem is egyedül. Amióta tudja, hogy ha- 
marosan rávezetik a változást a szükséges aláírásokkal, azóta 
Kissy is könnyebb szívvel veszi elő azt a papírt a családok hoz- 
zájárulásaival. 

Meg az olyan apró dolgok, ha már a pénznél tartunk, hogy 
Vanessának mindig van néhány bankjegy a tárcájában, úgy 
száz euró körül. Mohinak jó, ha egy ötöse volt, mielőtt azt a ki- 
sebb vagyont megnyerte Monte-Carlóban, de az el is ment a 
muszlinruhára. Schneiderék borítékját Mohi sose nyitotta ki; 
Vanessa pedig már nincs is abban a helyzetben, hogy muszáj 
legyen neki. A boríték egy hétig még náluk volt a széfben, az- 
tán anya kivette és odaadta Vanessának, aki hazavitte és berak- 
ta az otthoni széfbe. 

Igen, az ilyen apró dolgok is, hogy pár nappal hazaköltözése 
után Vanessa már tudta a dolgozószobai páncélszekrény kom- 
binációját. Georges mondta meg neki egyik este, mondván, 
hogy ők hárman mind ismerik, sőt Isabelle néni is, vészhelyzet 
esetére, hát úgy illik, hogy a másik lányuk is tudja. Kissy telje- 
sen megdöbbent, amikor ezt elmesélték neki, ő sose gondolta, 
hogy Niala tudja az otthoni széf kombinációját. Ő, Kissy nem 
ismeri a sajátjukét, és ez mindig természetesnek tűnt a számára. 
Majd amikor felnőtt lesz. 


De hát D"Aubissonék időtlen idők óta úgy bánnak Nialával, 
mint egy felnőttel — hát most, hogy kishúga született, vele is 
úgy bánnak. 

Igen, ez lehet a változás magyarázata. Vanessa egyszeriben 
úgy vagy majdnem úgy él, mint egy felnőtt. 

Vagyis nem egészen, gondolta rögtön ezután. Régen, Mohi 
korában is olyasformán élt, mint egy felnőtt, akkor jött-ment, 
amikor akart, szinte mindenben maga gondoskodott magáról, 
épp csak a pénzt nem neki kellett megkeresnie. Új családjában 
viszont gondoskodnak róla, ahogy egy gyerekről kell. A kezdet 
kezdetén elmondták, mi a teendője, ha problémája van és ők 
nincsenek kéznél, a szülők dolgoznak, Niala iskolában vagy 
akárhol: Isabelle néniékhez kell fordulnia, ideértve Jeanne-t és 
Luigit is. Ha pénzre van szüksége, azt is kérhet tőlük, lesz mi- 
ből visszaadnia. Ugyanakkor nem mászkálhat bármikor bárho- 
vá, azaz mászkálni mászkálhat éppen, de elérhetőnek kell len- 
nie. És sötétedés után nem szabad kilépni az egymásba nyíló 
kertekből az idegenek számára is elérhető területre. Nem mint- 
ha attól tartanának, hogy nem tudja megvédeni magát — inkább 
attól, hogy nagyon is meg tudja. Ezt kerek perec megmondták. 

Nem ezekben a dolgokban lett Vanessa olyan, mint egy fel- 
nőtt. Úgy beszélnek vele. Mostanáig kétszer kellett eldönteniük 
valamit, és mindkettőbe bevonták Vanessát, akinek ugyanany- 
nyit számított a szava, mint a többieké. Az egyik döntés róla 
szólt: elhatározták, hogy átrendezik a szobáját az ő ízlése sze- 
rint, pontosabban hogy ezt most teszik meg és nem várnak vele 
a karácsonyi szünetig. A másik az volt, hogy elvállalják-e Ma- 
rie néni házának gondját, mert ő fél évre Kanadába utazik. Port 
kell törölni, virágot locsolni, füvet nyírni, ügyeket rendben tar- 
tani, ilyesmik. Elvállalták, sőt őrá bízták a munka egy részét. 
Még azt is ő fogja ellenőrizni, hogy minden hónapban megér- 
kezik-e minden közüzemi számla, ő archiválja őket, hogy a né- 
ni szükség esetén bizonyíthassa, hogy kifizette, és ő értesíti a 
nénit, ha nincs elég pénz a számláján. 

Ő, a kis Mohi, aki pár hónapja még szemrebbenés nélkül 1o- 
pott a nevelőszüleitől, ha nem volt elég pénze. Pár hónapja? 
Pár hete! A legeslegutolsó alkalom már nem is számított lopás- 
nak, és látta az egész csapat. Szerdán volt, két nappal azelőtt, 
hogy D Aubissonék eljöttek érte. Néhány könyvet válogattak 


ki éppen, mert várták a vevőiket, és Chantal mindnek átpörget- 
te a lapjait, ha esetleg valami cédula lenne bennük. Az egyik 
könyvben talált három százast. Odanyújtotta Mohinak: 

— Nézd, ez alighanem Millet-ék dugipénze. 

Mohi jól megnézte a bankjegyeket, aztán elvette őket, betette 
a tárcájába, és csak annyit mondott: 

— Hát most már nem az övék. 

Niala nem volt itt, de tud róla és nem látott a dologban semmi 
különöset. 

Ennyi lenne az egész? Egy utcán nevelkedett vadócból, aki- 
nek nagyvonalú a felfogása a tulajdonjogról, korrekt kis ügyin- 
tézőt lehetne varázsolni — pusztán azzal, hogy megbízunk ben- 
ne? 

Alkalomadtán megkérdezi erről Nialát. 


Mire Shrek és Maszat megérkezett, a terasz egyik sarkában már 
elő volt készítve az ideiglenes szerverterem: egy íróasztal két 
géppel, amiket routerrel kötöttek a netre, valamint Nimby ren- 
des gépe mint kliens. Az egyik szerver Nimby, a másik Martin 
egy régi gépe volt, özönvíz előtti példányok, de erre jónak kell 
lenniük. Martinén Windows 98 futott, Nimbyén valami ősöreg 
Linux. 

A két programozó alaposan átnézte a szervereket, bólogattak, 
és elővettek egy pendrive-ot. Hosszas installálási procedúra kö- 
vetkezett. 

Kissy elnézte őket Nimbyvel, aki tökéletesen értett a nyelvü- 
kön, és folyamatosan dumált velük. Néha ő is hozzászólt per- 
sze, föltett egy-egy kérdést, örült is, hogy képben tud maradni 
és nem csak bámulja a készülődést értetlenül. De közben már 
Charlotte-on járt az esze, aki most valahol üldögél a gépe előtt, 
vidáman tervezgeti, hogyan hálóz be egy gyereket, és nem is 
sejti, hogy közeledik a vész. Angéligue ötlete volt, hogy már 
előre nevezzék el a következő shindyt, így nagyon könnyű 
jelezni, ha fölfedezik. A negyedik shindyjüknek Charlotte lesz 
a neve, követve a hagyományt, hogy női nevet kapnak, és azt 
is, hogy felváltva S-sel és C-vel kezdődik a nevük. Sheila, Cin- 
dy, Sylvie, Charlotte. 

Nimby gépét Shrek nyösztette, Martinét Maszat. Ő még elva- 
rázsoltabb fej volt, mint Shrek, gyakorlatilag semmi nem érde- 


kelte a számítógépeken meg a hobbijain kívül, amikből Shrek 
szerint volt egy pár. Tömzsi emberke, ritkás szakállal, megvi- 
selt állapotú szemüveggel, szakadt farmerban és Che Guevara 
arcképével ellátott, ócska pólóban. Egy átlagos kinézetű Peu- 
geot-val jöttek, nem volt se lerobbant, se csillogó. Kissy gyaní- 
totta, hogy Shreké lehet. 

— Oké — mondta Maszat, amikor a program többedszerre ma- 
kacsolta meg magát. — Szóval ez nem megy. Miért nem megy? 
Mert spenót az egész — válaszolt önmagának. — Ennek mennie 
kéne. Ha se nálad, se nálam nem él, akkor elejétől végéig el- 
csesztük az egészet és ki leszünk rúgva. 

— Olyan nincs, öreg — mondta Shrek. — Ez otthon még hasí- 
tott. Gondoljuk át, mi a difi a konfigban. 

— Öcsi, pében nyomsz! — vágta rá Maszat. — Kit érdekel itt a 
konfig? 

Kissy remekül szórakozott. , Pében nyomsz" nyilván azt je- 
lenti, hogy PHP-ben programozol. 

— Ez az — mondta Shrek. — Nyaljuk csak le hazulról az init és 
belezzük ki. 

Hát lenyalták, vagyis beléptek az otthoni gépükre és letöltöt- 
ték a PHP inicializáló file-ját — így mondta volna Kissy, aki 
könyvekből tanulta a számítástechnika egy részét, a többi ré- 
szét pedig Nimbytől és Martintől, akik könyvekből tanulták. 
De hát Maszaték aligha olvasnak szakkönyveket. Valószínűleg 
inkább írják őket. 

— Aha — mondták rövid tanulmányozás után. — Nimby, megy 
valami PHP-ben ezeken a vasakon? 

— Semmi — felelte rendszergazdájuk. — Az egészet azért vet- 
tük ki a sufniból, hogy nektek legyen mire setupolni. Azt csi- 
náltok, amit akartok. 

— Sirály — mondta Maszat. — Akkor reinstall PHP, a mi set- 
tingjeinkkel, és ha akkor se megy, akkor megyünk és kezet csó- 
kolunk Bill Gatesnek. Na, csillagom! 

Ez a gépnek szólt, amit Maszat időnként olyanformán nóga- 
tott, mint egy kocsis a lovát. 

Nem csókoltak kezet Bill Gatesnek: a program ment. 

— Oké — örült Maszat —, ez már gőgicsél. Most jön a neheze. 

Rákapcsolták a programot egy chatszobára, user üzemmód- 
ban, vagyis egyszerűen beléptek a két géppel a Kölyökklubba 


mint egy-egy felhasználó, és az ott olvasható szövegeket adták 
a Cumulusnak. 

Mindenki figyelte, ahogy a Kölyökklub nyilvános szobájának 
forgalma lassan megtölti a képernyőt. Most először Kissyt egy- 
általán nem érdekelte, hogy miről beszélnek, még az sem, hogy 
elhangzik-e valami, ami shindyre utal. Csak azt figyelte, hogy 
akadnak-e olyan kifejezések, amik szerepelnek a Cumulus 
adatbázisában. 

Akadtak. Pár perc múlva egy felhasználó megkérdezte a má- 
sikat, hogy hol lakik, és Nimby rögtön megnézte a kliensgépen, 
hogy nőtt-e az illető csalogatási faktora. Nőtt bizony, ott volt az 
összes adat, s a társaság megtapsolta a programozókat. 

De tényleg most jött a neheze. Maszat azt mondta, a Cumulus 
olyan, mint egy sakk-készlet, nem sokat ér a hozzá tartozó sza- 
bályok nélkül. A szabályok pedig itt csak menet közben állnak 
össze. Nimby már a kezdet kezdetén elmondta. Csak a tapasz- 
talat segít meghatározni, hogy mit hogyan értékeljenek, mi mi- 
nek számít. Valószínűleg hónapokba is beletelik, hogy kiala- 
kuljon a megbízható értékelési rendszer. 

Most, ezen a délelőttön odáig jutottak, hogy elkezdték belőni 
a programot, Nimby úgy mondta, hogy most kísérletezik ki 
azokat a számokat, amik segítségével majd kikísérletezhetik a 
Cumulus működtetésére szolgáló számokat. 


Ő csak délig maradt a többiekkel, apáék most értek rá. Kijöttek 
érte és elmentek Saint-Germain-en-Laye-be. A ház igazán szép 
volt, jó nagy is, nem volt semmilyen kizáró ok, így a Nimby- 
féle módszerrel pontozták, külön-külön. Ő nyolcvan pontot 
adott, apa hatvanat, anya hetvenötöt. Megegyeztek abban, hogy 
két fő negatívuma van: ez a rue de Lorraine elég forgalmas ut- 
ca, és a ház egy kicsit talán nagyobb a kelleténél. 

Tovább a következőhöz: Marly-le-Roi, rue Guillaume Cous- 
tou. Ez már egy nyugalmas utcácska volt, viszont a ház épp 
csak akkorka volt, hogy a mérete miatt ki ne essen a rostán, és 
Kissy a kertet is túl kicsinek találta. Úgyhogy csak negyven 
pontot adott neki. Anyáék se tartották sokkal többre, ötvenet 
adtak mindketten. 

Még egy címük volt, Rocguencourt-ban, rue Auguste Brunot. 
De ide be se csöngettek. Ahogy megtalálták az utcát, kiderült, 


hogy az autópálya-csomópont nagy nyolcasában van, igaz, 
hogy a középponttól legtávolabbi részen, de ez legfeljebb pár 
száz métert jelenthetett. Apa szó nélkül elhaladt a ház előtt. 

— Hát ez baj — mondta anya, elhelyezve az újságot a szelektív 
hulladékgyűjtőben. — Még rengeteg időnk volna, de hétfőnél 
előbb nem folytathatjuk. 

— Miért nem? — kérdezte Kissy, áttekintve a választékot. 

— Mert addig nem jelenik meg új lapszám. 

Kissy fölnézett a szüleire. 

— És a net mire való? 

A cukrászdában nem tudták, hol van netkávézó, Kissynek ki- 
csit úgy tűnt, mintha a kiszolgálónő nem is tudná, mi az. 

— Ej, ostobaság — mondta Kissy hirtelen, és előkapta az ala- 
pítványi mobilt. A gyorshívószámok megegyeztek az ebayes és 
a panzióbeli számaikkal. Benyomta a kettest. 

— Központi nimbológia, vanessászati részleg — mondta egy 
vidám hang. 

Kissy vigyorgott. 

— Itt a kihelyezett kissykülönítmény. Koordináták: észak Roc- 
guencourt fok, kelet rue VÉtang fok. Utána tudnál nézni, hol a 
legközelebbi netkávézó? 

— Versailles-ban — jött a válasz fél percen belül. — Pont a kas- 
tély mellett. 

— Az nincs messze — mondta apa. — Pár perc alatt ott va- 
gyunk. 

— Remek — mondta Kissy. — Köszi. 

— Szívesen, de mire kell a net? Csak mert nekem itt van az or- 
rom előtt. 

Kissy sóhajtott. — Hát persze. Hülyék vagyunk. Minek men- 
jünk Versailles-ba? Apa, Vanessa pontosan tudja, milyen házat 
keresünk és melyik oldalakon. Az eddigi hirdetéseket is látta. 

— Hát akkor nézze meg ő, ha gondolja — mondta apa, és intett 
a kiszolgálónőnek. 

Vanessa villámgyorsan talált két hirdetést is, elküldte őket 
SMS-ben, Kissyék pedig elindultak La Celle-Saint-Cloud-ba. 

Kissynek igazán tetszett a hely. Egy hosszú útról nyíltak kis, 
kanyargós zsákutcák, mindegyik egy fürtnyi házzal. Csakhogy 
a ház kicsi volt, és nem volt úszómedencéje. Márpedig ők 
mindhárman szeretnek úszni, és ha utólag kell medencét építe- 


ni, azzal együtt már túl drága. Úgyhogy továbbmentek Vauc- 
ressonba. 


Vaucresson, Hauts-de-Seine megye, Íle-de-France nyugati szé- 
le. A boulogne-billancourt-i kerület chaville-i kantonjában. 
Nyolcezer-hatszáz lakos. Tizenkilencedik századi plébánia- 
templom, kastély, Le Corbusier tervezte villák. A Normandiába 
tartó autópálya mellett, a Transilien L vonalán a Défense utáni 
hatodik állomás, húszperces út. Igaz, Franconville-be másfél 
órát utazik az ember, ez elég sok. Mi van még? A polgármester 
nő, ez tökmindegy, Suger abbé alapította 1145-ben, ez is lé- 
nyegtelen. Két hatalmas erdő között van, dimbes-dombos vidé- 
ken, ez a térképen is látszik, és ottjártukkor is ugyancsak ész- 
lelték. Egy jókora golfpálya. Még egy, bár lehet, hogy ez már a 
szomszéd városhoz tartozik, amúgy meg tökmindegy. Ők nem 
is golfoznak. Á, igen, útvonaltervezőt kell megnézni. Huszon- 
három perc az út a rue Bixióba, anya cégéhez. A mostani laká- 
suktól húsz perc, úgyhogy ez is remek. Mi szól ellene? 

Kissy napokon át gondolkodott, keresett valamit, bármit, ami 
a vaucressoni ház ellen szól. Ezt Niala tanácsolta, azt mondta, 
ha ennyire tetszik neki, akkor innentől azon agyaljon, hogy mik 
a hely negatívumai. Mert ha csak utólag jön rá valami rossz tu- 
lajdonságára, akkor — így mondta Niala — megette a fene az 
egészet. 

De egyszerűen képtelenség volt bármit fölfedezni, ami a ház 
ellen szólna. Egy csendes kis utcában van, fönt a , hegyen" — 
úgy érezheti magát az ember, mintha hegyet mászna, a ház 
előtt állva az utca távolabbi részei eltűnnek a mélyben. Pedig a 
Wikipédia szerint Vaucresson legmagasabb és legmélyebb 
pontja között csak huszonöt méter a magasságkülönbség, és 
nyilván nem pont ez a ház van a legmagasabban. Az utcának 
alig van forgalma, de a magas téglakerítés miatt odabent az a 
kicsi se hallható. Amellett a ház jóval beljebb is van. Két kapu, 
egy kicsi a gyalogosnak, egy széles az autónak. Kövezett út a 
házig. A ház valaha törtfehér lehetett, mára eléggé megszür- 
kült, de úgyis újrafestenék, más rendbehozni való is lesz. Lép- 
cső a magasföldszintre, ami alól kikandikál az alagsor. Kis elő- 
szoba, ami egy tágas, de nem túlságosan nagy nappaliba vezet. 
A nappalitól jobbra a konyha és az ebédlő, egyben. Az ebédlő- 


ből vezet a kertbe a hátsó ajtó. A konyha végéből kis folyosó 
vezet a garázsba, ami csak kicsit van magasabban a talajszint- 
nél, hogy ne folyjon be az esővíz, a többit bent lépcső hidalja 
át. Dupla garázs, úgyhogy az ő kocsijaik mellé az alapítvány 
mikrobusza nem fog már beférni, de ez legyen a legnagyobb 
gond. A folyosóról nyílik az éléskamra, szép nagy, elfér egypár 
hűtőszekrény, mosogatógép, polcok. A folyosó mellett lépcső 
fel és le, a túloldalán, a nappali mellett egy szoba, monsieur 
Boulanger elmondta, hogy mire használták régebben, de ő már 
nem emlékszik. Most régi bútorok vannak benne. 

Az előszobától balra kis folyosó, rajta egymással szemben két 
hálószoba. Mindkettőből levágtak egy darabot, de másképpen. 
A bal oldali, amelyik az utca felé néz, kisebb, ebből lett levág- 
va a folyosóról nyíló vécé és öltözőszoba, bent a hálószoba aj- 
taja mögött rövidke folyosó, aztán a hálószoba, jobb felől kis 
gardróbbal. Úgyhogy ez vendégszoba lesz. 

A másik lesz az övé, amelyik a kertre néz. Az ajtó mögött rö- 
vid belépő, balra kis fürdőszoba, mosdóval, vécével, fürdőkád- 
dal, zuhanyfülkével. A hálószobai részből pedig szintén nyílik 
egy öltözőszoba. 

Életében nem volt még saját fürdőszobája, de mindig szere- 
tett volna. Most lesz! 

A folyosó végén a nagy hálószoba. Jobbra a háló, aminek ve- 
randája is van, balra egy kis folyosó, kétoldalt egy-egy gard- 
róbszobával a hölgy és az úr számára, a végén fürdőszobával. 
Ahogy illik: a ház ura és úrnője hibátlan társasági öltözékben 
léphet elő. 

No igen, egy hiányossága csakugyan van a háznak. Még nem 
az övék. 


Apáék is benéztek egy percre Nimbyékhez, mielőtt hazaindul- 
tak volna. A programozók már hazamentek, holnap telefont 
várnak, hogy hol tart az élesítés, jöjjenek-e debugolni vagy 
még ne. A pénzüket csak akkor kérik, amikor a program már 
stabilan fut és a kívánalmaknak megfelelően szolgáltatja az 
adatokat. Persze ez még csak a Cumulus. A feldolgozórendszer 
még sehol sincs, az külön tétel lesz. 

Anya gratulált nekik és remélte, hogy nem bántja meg őket, 
de ő még mindig nem érti, mire való a Cumulus. 


— Shindyt fogni, Marie néni — mondta Vanessa. 

— Igen, idáig én is eljutottam. De honnan tudja, ki a shindy? 

— Sehonnan. Éppen erről van szó. Csak annyit tud, hogy fi- 
gyeli, ki viselkedik gyanúsan. De sokkal több helyet tud figyel- 
ni, mint mi valamennyien együtt, és megszakítás nélkül. 

— Charlotte — mondta Chantal, aki valamivel odébb ült egy 
negyedik gép előtt. 

— Igen — kapta föl a szót Vanessa —, Charlotte lesz a követke- 
ző shindynk neve, akit remélhetőleg már a Cumulus kap el. 
Persze most a tesztidőszakban erre nincs még sok remény, fő- 
leg hogy nincs még kész a feldolgozóprogram. De biztos va- 
gyok benne, hogy hamarosan tucatjával fogdossuk a... 

— Charlotte — ismételte Chantal. 

— Hát ha nem is Charlotte-okat, de shindyket. Amikor. . . 

— Húzzátok már ki azt a lányt a konnektorból! — csattant föl 
Chantal. — Itt van Charlotte! A házibulit Sophie Marceau. . . 

A kisegerek rohantak a géphez. Egy privát ablak volt rajta. 
Kissy teljes tíz másodpercig pásztázta shindyre utaló jel után, 
mire ráébredt, hogy az egész ablak tartalma shindységből van. 

— Úristen — lehelte Angéligue. 

— Jesszusom — mondta anya. 

Apa keze hirtelen odanyúlt és kikapcsolta a monitort. 

— Hé! — kiáltott föl Chantal. — Az az én shindym! 

— Ezt a tömény... — apa hangja elakadt, a szavakat kereste. — 
Ti gyerekek vagytok, a fenébe is! Ne olvassatok ilyeneket! 

Kis csend támadt. Aztán Niala odalépett apához és közvetlen 
közelből felnézett rá. 

— Hallgasson ide, Jean-Jacgues bácsi. Én imádom magát és a 
feleségét. Soha nem lehetek elég hálás maguknak, amiért vál- 
lalták Mohit a kritikus időszakban. De mondja... most maga 
nem gondolkodik, vagy rólunk hiszi ezt? 

Kissy döbbenten hallgatta, hogy tud Niala még sértést is úgy 
mondani, mintha a legszebb bók lenne. 

— Ezeket az alakokat el kell kapni. Mi már megedződtünk va- 
lamelyest, most majd tovább edződünk. Ha mi nem kapjuk el 
öket, akkor ugyanezeket a szövegeket olyan gyerekeknek 
mondják, akik egyáltalán nincsenek megedződve, sőt nemcsak 
mondják, hanem a gyakorlatban is megvalósítják. — Bekapcsol- 
ta a monitort. — Úgyhogy most lecsapunk erre a shindyre. Jean- 


Jacgues bácsi, lenne kedve elsütni a shindymegsemmisítő 
ágyút? 

— Hát az meg mi? — kérdezte apa bizonytalanul. Niala kis szó- 
noklata teljesen kibillentette korábbi lelkiállapotából, újat meg 
még nem talált helyette. 

— Egy pillanat. Emberek — harsant föl Niala hangja —, min- 
denki a helyére! Ez nem gyakorlat! Nimby, a célkövetőhöz! 
Nicknév Lax, Lima Alpha X-ray! Chantal, írj be valamit, hogy 
el ne unja magát a pasas. Vanessa, ágyút előkészíteni! 

Kissy vigyorogva figyelte a készülődést. Most céltudatos ro- 
hangálásnak kellene következnie, mindenfelé fegyveres csapa- 
tok, akik a kijelölt helyükre igyekeznek, sőt szirénavijjogás kö- 
zepette póznán kellene lecsúszniuk, mint a Szellemirtókban. 

A teraszon egy percig csend volt. Chantal egyszer beírta, 
hogy , itt vagyok, figyelek", ami igencsak bosszantotta anyáé- 
kat. A képernyőn továbbra is gyors ütemben érkeztek a shindy 
újabb és újabb sorai. Vanessa mindössze annyit tett, hogy le- 
akasztotta az övéről a telefonját és kikapcsolta a billentyűzárat. 

— Megvan! - rikkantotta Nimby. — Tessék a cím! 

Kinagyította a képernyőjén, hogy jól lássák. Szóval Lille-ben 
van az emberünk, gondolta Kissy. Szép város, már járt egyszer 
ott. Még szebb lesz, ha ez az alak nem járkál többé az utcáin. 

— Célpont bemérve — jelentette Niala saját magának. — Vanes- 
sa, ágyút kibiztosítani! 

Vanessa beütötte a tizenhetest, kihangosította, és átnyújtotta a 
készüléket apának. 

— Vedd csak el, Jean-Jacgues bácsi — mondta. — Mondj el ne- 
kik mindent, amit tudunk a pofáról. 

Apa elszántan megragadta a telefont, végigcsörtetett a menü- 
rendszeren, s amikor megszólalt egy eleven nő hangja, csak 
annyit mondhatott: , Rendőrség, miben", apa máris közbevá- 
gott: 

— Jó napot, Jean-Jacgues Chaton vagyok. Gyermekmolesztá- 
lást kell bejelentenem. 

— Mikor és hol történt? 

— Most is folyamatban van. Az interneten. Egy pasas cseveg 
egy kislánnyal, és percek óta ecseteli, hogy miket szeretne vele 
művelni. 

— Ön ezt honnan látja? 


— Egy szobában vagyok a kislánnyal. 

— Értem — mondta a nő. — Nem könnyű helyzet. Egy interne- 
tes támadó beazonosítása. .. 

— Már a házszámát is tudjuk — vágott közbe apa. 

Kis csend. Aztán: — Honnan? 

Apa sóhajtott. — Fogalmam sincs, hölgyem. Van itt egy kis- 
srác, aki az ilyesmit ki tudja deríteni. 

A nő gondolkodott egy pillanatig. 

— Nos, monsieur Chaton, mi lenne, ha odaküldenék egy jár- 
ört? Megmutatnák nekik, hogy mi történt... a szövegre amúgy 
is szükség lesz, az bizonyíték. Hol vannak önök? 


Percek alatt ott volt a járőr, két középkorú férfi, akik tipikus 
rendőrarccal vizslatták a monitoron látható disznóságokat, és 
az volt az első kérdésük, hogy ki írta ezeket és kinek. 

— Ő írta — mutatott Chantal a lille-i címre — nekem. 

— Lille-ből? 

— Lille-ből. 

A két rendőr összenézett. Kissy egyhavi zsebpénzébe le mer- 
te volna fogadni, hogy az jár a fejükben: Chantal alighanem 
meghibbant. Még hogy Lille-ből! Mindjárt kérik a felbélyeg- 
zett levélborítékot, amiben a szöveg jött. És ha nem tudják, mit 
tegyenek, akkor lóra pattannak, benyargalnak a királyi palotába 
és utasítást kérnek Richelieu bíborostól. 

De nem; legalább a huszadik századig már eljutottak. Az 
egyik elővett egy rádiót és elmondta, mit találtak. A lille-i cí- 
met is bediktálta. 

— Értettem — felelte, kikapcsolta és a társára nézett. — Nos hát, 
a bizonyítékot le kell foglalni — intett bizonytalanul a monitor 
felé. 

— Az én gépemet? — hördült föl Nimby. — Már miért kellene? 
Kapnak egy másolatot! 

— Nem, kisfiam. Az eredetire van szükség... 

— Hülyeség — vakkantotta Nimby. — A másolat semmiben 
nem különbözik az eredetitől. 

A zsaru bosszúsan fújt egyet, de ekkor közbelépett Niala. 

— Biztos urak, mi lenne, ha szakértőt hívnának? Önök rend- 
őrök, nem számítástechnikusok. De akad éppen elég kollégá- 
juk, aki ez is, az is. 


Az indítványt vita nélkül elfogadták; később Niala azt mond- 
ta, a legtöbb ember kapva kap az alkalmon, hogy másra hárít- 
hassa a felelősséget. A szakértő érkezéséig biztosítaniuk kellett 
a helyszínt, ami abból állt, hogy az egyik zsaru helyet foglalt az 
ominózus gép előtt, a másik arrébb, és vigyáztak, hogy senki 
ne nyúlhasson a bizonyítékhoz. 

— Lille-be ugye kimegy valaki? — kérdezte apa számonkérően. 

— Lille-be? — nézett rá az egyik. — Minek mennének... ott is 
van kapitányság. 

— Tudja, hogy értem. 

— Az emberünkhöz? Nyugodt lehet. Azóta talán őrizetbe is 
vették. Szerencse, hogy voltak itt felnőttek is, amikor ez a disz- 
nóság történt. 

Csodálkozva nézett a nevető kisegerekre. 

— Bármelyikünk elintézte volna ezt az alakot egyedül is — vi- 
lágosította föl Martin. — Azért hívtuk egyből magukat, mert 
Lille túl messze van. 

— Miért, mit tettetek volna, ha közelebb lakik? 

— Odamentünk volna, hogy lássuk, kicsoda, és hogy bizonyí- 
tékot szerezzünk ellene. 

— Azt nem szabad — intette a rendőr. — Ezek bűnözők, veszé- 
lyes alakok. Nem szabad a közelükbe menni. 

Szegény feje nem értette, min nevetnek olyan jót még a fel- 
nőttek is. 


A bois-colombes-i ház nem volt rossz — csak nem volt különö- 
sebben jó sem. Átlagos. Kiosztották neki a pontjaikat és átmen- 
tek Asniéres-sur-Seine-be. Az ottani ház nem kapott pontokat, 
túl kicsi volt és nagyon drágán akarták adni. Úgyhogy elfuri- 
káztak Sceaux-ba is, az ottani ház elég jó helyen volt, belülről 
is jól nézett ki — Kissynek csak egy baja volt vele, és ezt meg is 
mondta, amikor kimentek és készültek beszállni a kocsiba. 

— Csakhogy ez nem a vaucressoni ház. 

Kis ideig nem értették, aztán anya rájött, mit akar mondani. 

— Szóval te már választottál. 

Kissy bólintott. Igazából eddig a pillanatig nem is ébredt rá a 
helyzetre, de igen: ő már választott. A vaucressoni házat akarja. 
Felőle megnézhetik a következőt is, elmehetnek Cachanba, el- 


mehetnek [L"Hay-les-Roses-ba, éppenséggel elmehetnek a 
Holdra is. Neki a vaucressoni ház kell. 

Alighanem értették szavak nélkül is, mert apa hümmögött, 
aztán azt mondta: 

— Hát jó. Nekem is tetszett az a ház. 

— Nekem is — mondta anya. — Megvegyük? 

Kissy bólintott. Aztán egyszer csak apa is bólintott. 

Kissy elővette a telefonját, kikereste Boulanger-ék számát és 
átadta apának. 

— Azonnal foglaljam le? 

— Tüstént — vágta rá. — Még mielőtt valaki megelőz. Te jó ég, 
hisz már egy hete, hogy ott jártunk! 


Az alagsorban lakik majd a Jerry, határozta el Kissy rögtön a 
második látogatáskor. A lépcsővel szemben egy jókora benyí- 
ló, társalgó és könyvtár, innen nyílik a lépcső melletti pihenő- 
szoba. Ez lesz az alapítvány székhelye. Az ablak éppen a bejá- 
ratra néz, innen azonnal látni, ha jön valaki. 

A lépcsőtől balra folyosó, jobb oldalán egy hálószoba, balra 
fürdőszoba, majd egy nagy, L alakú hobbiszoba, aminek ajtajá- 
nál a folyosó jobbra kanyarodik. Ezután jön a mosókonyha, vé- 
gül pedig egy nagy műhely, ami alig kap természetes fényt, az 
ablaka pont egy fa tövében van. Ez lesz a szerverterem. Egye- 
lőre úgysincs többjük két gépnél, azok se lesznek olyan nagyon 
leterhelve, semmi szükség légkondicionált helyiségre. 

A tartalék hálószobákban pedig meghagyják a jelenlegi bú- 
torzatot, Boulanger-ék alig visznek magukkal bútorokat. A lá- 
nyukhoz költöznek Martinigue-re, nem cipelnek annyi bútort. 
A földszinten is van egy gazdátlan hálószoba, az alagsorban is, 
az emeleten pedig kettő. A lépcső egy kis hallba vezet, ahon- 
nan egymással szemben nyílik a két háló, köztük egy kis fürdő- 
szobával, vele szemben pedig a padlástér, aminek oldalt még 
kiágazása is van, akár ott is ki lehet alakítani egy hálófülkét. 
Csak persze ahhoz ki kellene termelni a rengeteg limlomot a 
padlásról. 

Az egész házat újra végigjárta, amíg a felnőttek megtárgyal- 
ták az adásvételt. Meg a kertet is. Kilenc nagy és tizenöt kisebb 
fa áll benne, számolta meg, a falak mentén pedig végig bokrok, 
jórészt azok is embermagasak. Minden irányból kétméteres fal 


szegélyezi, az itteniek szeretik, ha nem zavarják őket. A nagy 
hálószoba verandája fölött is lombkorona van, egy másik fa 
lombjai pedig az ő szobáját borítják zöld fénybe, pont úgy, 
mint a panzióban. Majd megkérdezi Nialát, hogy melyik mi- 
lyen fa. 

Van egy nagyobb terület, ahol nincsenek fák, itt van a me- 
dence, nyilván azért, hogy a levelek ne essenek a vízbe. Vala- 
hol mellette lesz a tűzrakóhely, talán amott, a medence és a fal 
között. Mindenképpen akar tűzrakóhelyet, amilyen Nialáéknak 
is van. Egyébként ha jól megnézi, voltaképpen három külön 
kertjük van. Egy az utcai oldalon, egypár fával, és kettő hátul, 
amiket egy sor fa választ el egymástól. A házból nézve bal ol- 
dali részen van a medence, ez valamivel kisebb és ez van a há- 
lószobák felől, úgyhogy ez lesz majd a családi programok hely- 
színe. A másik, nagyobb részen kerti partikat is lehet rendezni, 
apa is, anya is átlag havonta részt vesz egyen, néha ő is kényte- 
len elmenni. Most majd viszonozhatják. Ja igen, a garázs mel- 
lett pedig lehet építeni egy pótgarázst az alapítványi kocsi szá- 
mára. Van hely rá bőségesen. 

Persze szükségük lesz edzőteremre is. A garázs nem jó, éjsza- 
ka mindkét kocsi bent áll, nem tehetik le a szivacsokat. Besza- 
ladt a házba és lement az alagsorba. Lehetne ez a könyvtárnak 
nevezett benyíló, elég nagy, és jó nagy ablakai is vannak, ha 
nincs túl hideg, lehet friss levegőt beengedni. 

Megcsörrent a telefonja. Elővette, ránézett és fölment a nap- 
paliba. A felnőttek már álltak. 

— Hát — mondta apa — mindent megbeszéltünk. Jövő héten 
költözhetünk. 


Boulanger-ék kedden vettek búcsút régi otthonuktól és indultak 
a Karib-tengerre, pálmafák és öt unoka közé. Úgyhogy ők szer- 
dán munkához láttak. A kevésbé fontos dolgokkal kezdték, és a 
legvégén jönnek majd a mindennap szükséges holmik, mert a 
régi lakásban maradnak még, amíg valamelyest be nem rendez- 
kednek a házban. 

Kissy azt se tudta ezekben a napokban, fiú-e vagy lány. 
Anyáéknak nem lett volna célszerű most szabadságot kivenni, 
anya végezte a rendes munkáját, apának pedig indult a követ- 
kező projektje, a napnak mind a harminchat órája is kevés, 


ahogy mondani szokta. Ő viszont szülői engedéllyel kimarad- 
hatott pár napra az iskolából, és elvezényelhette a rakodást. 

Viszont csupa ismerős vette körül, a markos legényeket le- 
számítva. Ugyanis Blanchard úr kijelentette, hogy ha Mohi — 
Mohit mondott — költöztetéséből kihagyták, akkor ezt már nem 
engedi át másnak, ő hozza a kocsit és két embert a műhelyből. 
Niala megfőzte a szüleit, hogy adjanak igazolást az iskolának; 
ez mindig könnyen ment, mert Blanche-éknak az volt az elvük, 
hogy ha nagyon szeretne valahol máshol lenni, akkor úgyse fog 
igazán figyelni az órákon. Niala jegyei miatt sose kellett ag- 
gódni, az osztály legjobbjai között volt; ha kihagy egypár órát, 
könnyűszerrel bepótolja. 

Vanessára viszont a legjobb indulattal se lehetett azt monda- 
ni, hogy jó tanuló. Millet-éknél elég sok igazolatlan hiányzást 
szedett össze, mert inkább focizni ment vagy kószált a környé- 
ken; csak arra vigyázott, nehogy botrány legyen, mert akkor 
Millet-ék bemondhatják az unalmast és visszaküldhetik az ár- 
vaházba. Amíg velük, Kissyékkel lakott, egyáltalán nem járt is- 
kolába, nem sikerült elintézni. Vanessa napok óta Beaulieu-ben 
járt már iskolába, amikor a régi sulija végre kegyeskedett meg- 
küldeni azokat az iratokat, amiket a neuillyi iskola kért. Kissy 
csak ekkor jött rá, hogy egyenesen Morgómedvéhez kellett vol- 
na fordulni, hisz jóban vannak, de neki eszébe se jutott más, 
mint bemenni a titkárságra, kitölteni az űrlapokat, átadni az ok- 
mányokat és hasonlók. Blanche egészen máshogy csinálta, 
Beaulieu-ben egyáltalán nem volt szükség iratokra a régi isko- 
lából. Ami azt illeti — bár ez is csak utólag állt össze neki —, 
Blanche úgy íratta be Vanessát, hogy gyakorlatilag semmilyen 
irat nem volt a kezében arról, hogy van egy ilyen lánya. Csak 
arról, hogy lesz. A Beaulieu-be költözés utáni hétfőn, amikor 
Vanessa először ment iskolába, aznap írta alá az illetékes hiva- 
talnok azt a határozatot vagy mit, amivel ideiglenesen az ő gye- 
rekük lett. De még azóta sincs kész a végleges papír, ami a ne- 
vét is megváltoztatja. 

Nocsak, nem ez az?... Nem, továbbhajt, elmegy a ház előtt. 
Blanchard úr késik. 

Szóval Vanessa a legkevésbé sem jó tanuló. Valamelyik nap 
volt egy családi beszélgetésük az igazgatóval, aki azt mondta, 
hogy rendezetlen körülmények között élő gyerekek ritkán ta- 


nulnak jól, ha pedig egy hányatott sorsú gyerek végre jó körül- 
mények közé kerül, hosszabb időbe telik, míg fel tud zárkózni. 
Úgyhogy idén nem szabad túl nagy jelentőséget tulajdonítani 
az év végi jegyeinek. 

D"Aubissonék megállapodtak, hogy Niala minden este tanul- 
ni fog a húgával, kivéve a jerrys estéket. De nem az éppen ak- 
tuális anyagot veszik át, hanem átismételnek mindent, amit 
még Mohi korában kellett volna megtanulnia, aztán haladnak 
tovább. Úgyhogy Vanessa igazából iskola után tanul. Ezért en- 
gedték el őt is... 

— Kissy! A füleden ülsz?! 

— Mi? ... 

— Puhára verhettelek volna — mondta Vanessa szigorúan. — 
Hányszor kell elmondani, hogy mindig légy készenlétben? Mi- 
nek ülsz az ablakban, ha nem nézel le az utcára? Itt a kocsi. 


Szerdán tíz órakor érkezett meg először Blanchard úr teherau- 
tója a neuillyi ház elé, és szombat este kilenckor állt meg utol- 
jára Vaucressonban. Senki nem számolta, hány fordulót tettek 
négy nap alatt. A lakás tele volt bútorral. Volt egy jókora pin- 
cerészük, az is. És ott volt a töméntelen apróbb-nagyobb holmi. 

Kissy minden második fordulóval kiment Vaucressonba, 
ilyenkor ő ült Blanchard úr mellett, és mindkét fiú hátrament a 
platóra. Ilyenkor tovább maradtak a házban, a helyükre vitték 
az előző fordulóban kivitt bútorokat, aztán az újabbakat is, és 
úgy mentek haza. A D"Aubisson lányok ezalatt folytatták a do- 
bozolást, a bútorok mellett fordulónként féltucat dobozt is ki- 
vittek. Azokat nem nyitották ki, csak levitték a könyvtárba, ott 
jó sok hely volt. 

Csütörtök délután kezdett úgy kinézni, hogy zátonyra fut az 
egész költözködés, végérvényesen kisiklik a Chaton család éle- 
te, a fele holmijuk itt, a másik fele ott, órákat kell autózniuk, ha 
ebédelni akarnak, mert minden második konyhaeszköz másik 
lakásban van, jaj-jaj! 

Ezt Nimby adta így elő, a fejét fogta és úgy rohangált föl-alá, 
Kissyt egy rajzfilmfigurára emlékeztette, de nem tudta fölidéz- 
ni, hogy melyikre. 

— De hát mi a baj voltaképpen? — kérdezte Niala, megállítva 
kóválygásában ezt a drámai hőst. 


— Hát nem tudod? — nézett rá Nimby olyan kétségbeeséssel, 
ami ha valódi lett volna, legkevesebb azt kellett volna jelente- 
nie, hogy ellenséges hadsereg szállta meg az országot vagy ha- 
lálos járvány pusztít. — Hát te nem tudsz semmiről? Ó, boldog 
tudatlanság! Már csak két doboz van a konyhában! 

Niala Vanessára nézett, aki pár könyvvel a kezében állt egy 
félig pakolt doboz fölött, és valami módon sikerült a Nimbyé- 
hez hasonló gyászos képet vágnia. Aztán őrá, aki egy másik 
dobozba rakodott a másik könyvespolcról; ő leplezetlenül vi- 
gyorgott. Niala visszafordult Nimbyhez és karon fogta. 

— Gyere velem, Hamlet. Szerzünk még dobozokat. 

Amikor visszatértek egy-egy halom összehajtogatott doboz- 
zal, őket Vanessával nyugodt rakodás közben találták. Semmi 
sem mutatta, hogy előzőleg negyedóra hosszat visítva hempe- 
regtek a röhögéstől. 


Szombaton persze elmaradt az edzés, még rengeteg holmi várt 
sorára. Még volt kettő a nagy szekrényekből, és elvitték az 
ágyakat is, amikben aznap éjjel még aludtak. Apa nem, ő szer- 
da óta a projekt miatt rohangál, péntekig Dijonban volt, aztán 
elment Bordeaux-ba, onnan ki tudja, hová. Úgyhogy azóta 
anya alszik az ő ágyában, ők meg hárman anyáéknál. 

A fiúk nagyszerűek, meg kell adni, úgy dobálóznak a szekré- 
nyekkel, mintha papírból volnának. Pedig autószerelők, nem 
bútorszállítók vagy rakodómunkások, nekik nincs szükségük 
olyan nagy erőre. Mégis van nekik, hegyet szoktak mászni, 
Bertrand súlyt is emel, Ali pedig autóversenyző akar lenni. A 
küzdősportokat még nem próbálták, de erről nem esett több 
szó, mert belépett Blanchard úr és megkérdezte Alit, kényelme- 
sen ül-e. Ali egyáltalán nem ült, de tény, hogy abban a harminc 
másodpercben nem emelt semmit, úgyhogy ugrott a bútorokért. 
Blanchard úr szigorúan fogja az embereit, viszont jól meg is 
fizeti őket, és ők is hivatalosak a házszentelőre. A többiek nem, 
csak Bertrand meg Ali. 

Angéligue Pivel üzent, hogy sajnos lehetetlen volt áttenni a 
vizsgát, de amint megbukott, jön és segít ő is. Jópofa. Úgyse 
fog megbukni, Pi még plusz leckéket is adott neki, kimentek 
valami eldugott helyre, és Angéligue órák hosszat szlalomozott 
mindenféle utakon. Többször is megcsinálták, egyik alkalom- 


mal olyan jól sikerült, hogy hazafelé imádkozniuk kellett, hogy 
elérjék a benzinkutat. Viszont ez most csak az elméleti vizsga, 
autóba ma nem fog ülni. 

Az előző napokon se volt rossz, de így, hogy ennyien voltak, 
nagyszerűen telt az idő. Kissy sose gondolta volna, hogy köl- 
tözködés közben ennyit lehet játszani. Martin például rászokott 
arra, hogy Kissy mozgásához igazítsa a magáét, és amikor Kis- 
sy egy újabb adag holmival belépett a szobába, akkor Martin - 
nek mindig pont az ajtó előtt vitt el az útja, úgyhogy Kissy be- 
lépéskor mindig kapott az arcára egy puszit. Erre Niala kitalált 
valamit. Amikor egyik alkalommal visszafelé tartottak a kony- 
hából, ő ment előre, hogy ha Martin pontosan időzít, ő kapja a 
puszit. Niala belépett a szobába és megtorpant, csak állt csodál- 
kozva. Kissy utána, hogy lássa, mit néz — abban a pillanatban 
kinyílt a háta mögött a fürdőszobaajtó, s ahogy Kissy megfor- 
dult, ott volt Martin és megcsókolta. De most a száján. 

Este, amikor kiértek Vaucressonba, már csak Blanchard úr 
rakodott a fiúkkal, anya irányítása mellett. Ők két különítményt 
alakítottak, Niala, Chantal meg ő nekilátott vacsorát csinálni, 
Vanessa, Nimby és Martin elkészítette a matracokat, Angéligue 
és Pi pedig a pirossal megjelölt dobozokat nyitotta ki és rakta 
ki belőlük a holmikat. Azokra lesz leghamarabb szükség. 

Angéligue persze semmit se tud arról, hogy sikerült a vizsgá- 
ja, majd értesítik. Pi megkérdezte tőle, mit kérdeztek és mit fe- 
lelt, Angéligue pedig azt mondta: 

— Megkérdezték, milyen gyorsan szabad hajtani az autópá- 
lyán, én pedig azt mondtam: amilyen gyorsan az őrangyalom 
repülni tud. 


Vanessa jórészt hat lábon közlekedett ezen az estén; ebből ket- 
tő volt a sajátja, négy pedig mindenhova baktatott a nyomában. 
Az első percekben Macskának nemigen akaródzott otthagyni 
az utazódobozát, aztán tett a konyhában egy rövid felderítő 
utat. Vanessa éppen arra jött, Macska csatlakozott hozzá, és on- 
nantól együtt voltak. 

Természetesen Blanchard úr és a fiúk is velük vacsoráztak, 
csak utána indultak haza. Nimby persze marad, most két hétig 
nem is megy haza. Sajnos nem mindenki maradhat végig. Vail- 
lant-ék meg akarják látogatni a nagyszülőket, mármint Chantal 


nagyszüleit, még nem beszélték meg, hogy mikor, de Chantal 
is menni akar velük. Piék tanulnak, alig lesz idejük jerryzni. De 
ők öten az egész őszi szünetet együtt tölthetik. Az más kérdés, 
hogy a Jerryre csak onnantól jut majd idejük, hogy berendezték 
a házat, és valószínű, hogy az idő nagy része rámegy erre. A 
Nimbyéknél hagyott szerver most is megy; a másikat majd hol- 
nap üzembe helyezik. 

Piék megkapták az egyik emeleti hálószobát; a lányok nála 
alszanak, a fiúk szemközt. Már az ágyneműt rendezgették, ami- 
kor odakint megszólalt a telefon. 

Kissy kirohant a nappaliba, a villanykapcsolót kereste, aztán 
a telefont a Boulanger-ék és a saját bútoraik alkotta csatatér- 
ben. Bármilyen más tárggyal esélye se lett volna, de a telefon 
csak csörgött kitartóan. 

Végre rátalált. — Tessék? 

— Szia, ugye nem aludtatok még? 

— Szia, apa, dehogyis! Mi újság? 

— Anya? 

— Ő már tényleg alszik. 

— Kérlek, szólj neki, hogy Giselle David holnap keresni fogja. 
Déltájban. Anyának haza kellene mennie, mármint Neuillybe, 
és megmutatni neki a lakást. 

— Rendben van. Te mikor jössz? 

— Ha minden jól megy, holnap már otthon vacsorázom. Min- 
den rendben ment a költözéssel? 

— Persze. Még a zongorát se zúztuk össze. 

— De hisz nincs is zongoránk. .. 

— Talán éppen ezért. 

Apa nevetett. — Értem. Jó éjt! 

— Jó éjt, apa! 

Letette, megfordult és majdnem fölsikoltott. 

— Martin, a frászt hozod rám! 

— Bocs — mondta a fiú, és elindult felé. — Hallottam a csörgést 
és jöttem, de megelőztél. Ámbár egyáltalán nem bánom... 

Kissy ekkor ébredt rá, milyen vékony a hálóinge, de mire 
egészen paradicsompiros lett volna, a fiú már oda is ért és át- 
ölelte. 

Egyáltalán nem túl vékony ez a hálóing, gondolta Kissy hirte- 
len kinőtt második feje. Még a legideálisabb világításban is 


csak nyolcvan százalékig átlátszó, és bokáig ér! Olyan kell, 
aminek a széléig Martin le tudja csúsztatni a kezét, aztán alatta 
fölfelé... legfeljebb combközépig érhet. 

Szó se lehet róla, jutott végre szóhoz Kissy első számú, erköl- 
csös feje. Frottírpizsama, fölötte fürdőköpennyel, semmi mást 
nem szabad fölvenni, ha Martin is itt alszik. 

Ennek a hálóingnek rendes kivágása sincsen, állapította meg 
Kissy züllött feje. Olyan kell, amin normálisan befér a fiú keze. 

Nyakig zárt pizsama hosszú nadrággal, mondta Kissy első fe- 
je kétségbeesetten, mert az ekkor következő csókok sokkal 
szenvedélyesebbek voltak, mint az előző sorozat. Hálósapka és 
mamusz, a nadrág alatt bundabugyi. Úszódressz, nyaktól boká- 
íg egy darabban! 

De ez a fej egész biztosan alulmarad, ha Kissy mindkét feje 
nagyot nem koppan valami keményen. 

— Au! 

Először az tudatosult benne, hogy Martin ugyanúgy tapogatja 
a fejét, mint ő a sajátjait, aztán az, hogy egy szekrénybe verték 
be mind a ketten. És csak legvégül az, hogy akkor, amikor már 
majdnem vízszintes helyzetbe kerültek a földön. 


— Ágyban kényelmesebb lett volna — mondta Niala. 
Kissy döbbenten nézett rá. — Magadnál vagy? 
— Igen — mondta Niala, kritikus szemmel vizsgálgatva a fogke- 
féjét. Aztán beletette a pohárba, úgy látszik, egyelőre megke- 
gyelmezett neki. — Én magamnál vagyok, de hogy ti az éjszaka 
szintén magatoknál voltatok-e, azt már nem merném állítani. 
És azt hiszem, az ilyen dolgok egyre gyakoribbak lesznek köz- 
tetek. 

— Hát az meglehet — mondta Kissy csöndesen. 

— No, hát ezért mondom, hogy kényelmesebb lett volna ágy- 
ban. Vagy legalább egy matracon. 

— De hát akkor... 

Niala ránézett. — Szeretitek egymást, nem? 

Kissy bólintott. 

— Akkor előbb-utóbb így is, úgy is az ágy lesz a vége. Leg- 
alábbis remélem, hogy nem egy mosogató. 


Kissy nevetett. Niala közben befejezte a szépítkezést, sose 
kellett sok időt fordítania rá. Ahogy elfordult a tükörtől, megje- 
gyezte: — Valamelyik nap új fogkefét veszek. 

Kissy bólintott — sejtette —, magában pedig arra gondolt, mi- 
lyen különös lány Niala. Akármikor megvehetne egy elektro- 
mos fogkefét a zsebpénzéből, de ha kéri, vesznek neki a szülei 
is, és mégis közönséges kefével mossa a fogát. De nem szólt 
semmit. Ismerte már a barátnőjét, pontosan tudta, hogy az 
elektromos fogkefe szerinte nem ér annyit, mint a rendes, csak 
fölösleges flanc. 

Amióta szervezték a Jerry ügyeit, no meg néha Vanessával is 
szó esett dolgokról, Kissyben kezdett világosabb kép kialakulni 
D"Aubissonék anyagi helyzetéről. Ott Beaulieu-ben azt látta, 
nagyjából azon a szinten élhetnek, mint ők. De már tudja, hogy 
nem így van: sokkal gazdagabbak náluk. Csak nem látszik any- 
nyira, mert utálják a kérkedést. Apának például drága órája és 
öltönye van, nem is egy persze. Georges-nak talán nincs is, 
vagy ha van, a legvégső esetben veszi föl. Persze neki nem is 
kell a jól menő üzletembert mutatnia. Pedig egy-két elejtett 
megjegyzésből tudja, hogy ő is köt üzleteket, ha sokkal kiseb- 
beket is, viszont a saját zsebére. 

Jólesett ezt így végiggondolni, addig se azon járt az esze, 
amiről beszélgettek. De Niala visszaterelte a gondolatait, he- 
lyére téve a hajkefét. 

— Az az első stádium, amikor a fiú ellen kell küzdened. Te 
már a második stádiumban vagy: amikor önmagad ellen küz- 
desz. Lehet, hogy csak tegnap este óta, de ez a helyzet. 


Kissy még reggeli közben is töprengett barátnője szavain, és 
úgy döntött, hogy nincs igaza. Nem lehet igaza. Ő nem küzd 
önmagával, mert szilárdan elhatározza, hogy nem enged se 
Martin próbálkozásainak, se a kísértésnek. Mondjuk a tizen- 
negyedik születésnapja legyen a határidő. Addig nem történhet 
köztük semmi, Martinnek is meg fogja mondani, hogy semmi 
nem történhet, ami eddig nem történt. Ha betölti a tizennégyet, 
akkor alaposan átgondolja a helyzetet, hogy elég érettek-e már 
mind a ketten, és eléggé szeretik-e egymást. Ha bármelyik kér- 
désre az a válasz, hogy nem vagy nem biztos, akkor vár még 
egy évet. Nem, mondjuk fél évet. Félévenként elvégzi ezt a 


vizsgálatot, amíg határozottan és egyértelműen úgy nem látja, 
hogy eljött az idő. 

Megnyugtatta a tudat, hogy rálelt a megoldásra. Most már a 
többiekre is jutott ideje. Tulajdonképpen egész idő alatt azzal 
kellett volna foglalkoznia, hogy mindennel el vannak-e látva és 
minden ízlik-e nekik, de hát nincsenek ebben a formális ven- 
dég-háziasszony viszonyban, ráadásul itt van háziasszonynak 
anya is, azonfelül ha valami nem jó, legfeljebb széttárhatják a 
kezüket. Evőeszköz annyi van, amennyit kiszedtek a piros do- 
bozból, a többi lent becsomagolva. Ennivaló az van, amit An- 
géligue és Chantal bevásárolt reggel, plusz némi hátrahagyott 
Boulanger-élelmiszer, de az túlnyomórészt konzerv, levespor 
meg ilyesmi. Még asztaluk sincs, amihez mind leülhetnének, 
két asztalon és egy szekrényke tetején esznek. Majd szól anyá- 
éknak, hogy tegyék ki a konyhából azt a tálalópultot és vegye- 
nek egy hosszú asztalt, aminél enni lehet. A pult olyan magas, 
hogy bármikor hegymászók tűnhetnek föl az oldalán. 

No igen, gondolta, amikor Vanessa fölkapta a paradicsomos 
tányért és átvitte Piéknek. Van őnáluk tartalék háziasszony is. 
Igazából mindenki mindenkit egyformán kiszolgál, ha kell, de 
Vanessa pár hete még úgy vezette a háztartásukat, mint. .. mint 
mi is? Mint egy nagymama, ez az. Mindenkinek van egy vagy 
két olyan nagymamája, aki időnként eljön falusi házacskájából, 
és vendégeskedés címén saját kezébe veszi a háztartás irányítá- 
sát. Mohi pont ilyen volt, csak kisebb kiadásban. Ha azt látta, 
hogy Macska kilöttyintette a tejet, ment és feltörölte. Ebéd után 
automatikusan vitt mindent a mosogatógépbe, amikor elké- 
szült, minden darabot a helyére rakott, közben megnézve, hogy 
szép tiszta-e. 

— Hát te min töprengsz? — érdeklődött Chantal. 

— A ma délelőttön — füllentette. — Hogy mivel kezdjük. 

— Nyilvánvalóan a bútorokkal — mondta Pt. 


Két óra alatt helyre rakták azokat a bútorokat, amik tegnap már 
nem fértek bele az időbe. Kicsik vagyunk, de jó sokan, állapí- 
totta meg Nimby, amikor rájöttek, hogy a nappali nagy szekré- 
nye nincs jó helyen, és percek alatt elfuvarozták oda, ahova 
kellett. 


Macskának Pi javasolta még az elején, hogy jótanácsokkal 
erősíthetné a csapatot, de senki nem gondolta, hogy az állatka 
valóban csatlakozik. Fölugrott az egyik asztalra és utazott rajta, 
míg elszállították. Amikor az asztal megérkezett és ott hagyták, 
leugrott, csalhatatlan biztonsággal kiválasztotta, hogy melyik 
bútort fogják vinni, és már rajta ült, amikor ők odaértek. 

Csak akkor jött zavarba, amikor a nagy szekrény került sorra. 
Majdnem két méter magas, minden oldala sima függőleges... 
Leült és csak nézett a magasba. 

— Miau... 

— Úgy van — felelte Vanessa, gyakorlott mozdulattal fölkapta 
a nyakbőrénél fogva és odanyújtotta Pinek. A férfi átvette és 
fölrakta Macskát a szekrény tetejére. 

— Engem kilelne a hideg, ha ilyen magasra fölraknának — 
mondta Chantal. — Neki ez egy felhőkarcoló! 

Macskát nem lelte ki a hideg, még akkor sem, amikor a felhő- 
karcoló mozogni kezdett alatta. Vidáman ült a szekrényen, 
amíg a helyére tolták, és nem vette észre, ahogy Pi rákacsint 
anyára és Angéligue-re. 

Szépen helyre tették a szekrényt, megfordultak és elsétáltak. 

Macska arcáról lehervadt a mosoly. A macskák nem moso- 
lyognak, de Kissynek mégis ez volt az érzése. Döbbent képet 
vágni viszont ő is remekül tudott. 

— Miau! 

— Azonnal vegyetek le! — fordította Vanessa. 

— Mi a gond, cica? — nevetett rá Pi. — Le tudsz te jönni onnan 
egyedül is. 

Vanessa a szekrény felé fordult és nyávogott, nyilván lefordí- 
totta neki. Macska lenézett, bizalmatlanul méregetve az alatta 
tátongó mélységet, aztán megint Pire fordította a tekintetét. 
Kissy nyomát se látta benne könyörgésnek. Inkább szigorú 
volt. 

— Miau — mondta, de mielőtt Vanessa fordíthatott volna, 
Macska ugrott. De nem a földre. Pi vállát célozta meg, és pon- 
tosan landolt rajta. Aztán csak ült ott, szemlátomást nagyon 
büszke volt magára, az ügyes ugrásért is, meg hogy így túljárt a 
nagyok eszén. Amikor Pi letette, emelt fővel és magasra tartott 
farokkal elsétált a hálószobák irányába. 


Anya nem ebédelt velük, Giselle-lel is kell találkoznia meg van 
egy csomó elintéznivalója is. A konzervekből nemigen lehetett 
komplett ebédet összeállítani olyanok számára, akik megmoz- 
gattak egy csomó szekrényt, aztán kirakodták és helyére szállí- 
tották hat nagy doboz tartalmát, úgyhogy lesétáltak a belváros- 
ba és egy kis étteremben jól besültkrumpliztak. Kissy most sem 
tagadta meg magát, az Obelix-kaja és a sült krumpli mellé rizst 
és tükörtojást kért. A pincérnő furcsálkodva nézett rá. 

— Mit akarsz csinálni ezekkel? 

Kissy tűnődve biggyesztette ajkát. 

— Nos, ha a rizst rátesszük a tojásra és körberakjuk három 
szál sült krumplival, akkor egy másodosztályú varázslat segít- 
ségével átváltoztatható három kisegérré, akik Edith Piaf-sanzo- 
nokat énekelnek. De én mégis inkább arra gondoltam, hogy 
megeszem. 

A pincérnő nevetett és fölírta a rendelést. 

Az Obelix-kaja persze Nimby találmánya, ő nemcsak Depar- 
dieu alakításában ismeri Asterix haverját, a képregényeket is 
olvasta, pedig egymillió éve jelentek meg, a hatvanas-hetvenes 
években. Obelix kedvence a vaddisznósült, úgyhogy Nimby 
Obelix-kajának hív mindent, ami sült disznóból van. 

Délután folytatták a munkát. Az alagsorban egyre zsugoro- 
dott a dobozhalom, s a szekrények, polcok megteltek holmival. 
Most nem foglalkoztak azzal, hogy minden a helyére kerüljön, 
Kissy nem is tudta mindennek a helyét még otthon sem, hát 
még egy új házban, no meg nem is lehetett ott mindenütt. Beér- 
te azzal, hogy megadta az iránymutatást, melyik szekrénybe 
mit tegyenek, aztán ment a következő helyszínre. Majd később 
sorba rakják a könyveket meg ilyesmit. 

Fél ötkor közös megegyezéssel befejezték a munkát. Leültek 
a nappaliban, ami már egészen úgy nézett ki, mint egy valódi 
nappali, és fújtattak. Sokkal többet végeztek ma, mint gondol- 
ták, de el is fáradtak bele. 

Nimby elővette az okostelefont és ahogy mondani szokta, rá- 
kukucsolt a szerverekre. Egyelőre persze feldolgozóprogram 
nélkül, hisz az még nincs kész, csak közvetlen eléréssel meg- 
nézte a logokat, hogy minden rendben van-e. Rendben volt, a 
szerverek szépen dolgoznak, a szerverstatisztika szerint már 
több mint hatvan felhasználóról volt információjuk. 


Amikor kilépett, Niala elkérte a telefont és hazaszólt, hogy 
tudják, itt minden rendben van. Aztán homlokráncolva hallga- 
tott egy sort. 

— Fogalmam sincs — mondta aztán. — Várj csak... Vanessa — 
nézett húgára -—, láttál te valahol otthon fúrógépet, csiszológé- 
pet meg ilyesmit? 

— Láttam — felelte a kislány. — A panzió padlásán, a nagy 
szerszámos polcon. 

Niala továbbította az információt, váltott még pár mondatot 
anyjával és letette. 

— Szóval Hubert szíve rabul esik — állapította meg Vanessa. 

Niala meghökkenten nézett rá. 

— Miféle Hubert? 

Vanessa vigyorgott. Pontosan ugyanúgy, mint azelőtt Mohi. 
Az egész élete megváltozott, a vigyora nem. 

— A szerszámok Alex Bourridonnak kellenek, igaz? — Niala 
bólintott. — Nos hát, még a hét elején mondta Jéröme-nak, hogy 
ne számítson rá a hétvégén, mert vagy átmegy Gensacékhoz 
egy monstre kártyapartira, vagy rendbe teszi a Marianne vitor- 
larúdját. Azt mondta, mind a kettő nagyon esedékes már. V1- 
szont Marie Gensackal ugyanaznap arról beszéltünk, hogy ha a 
hétvégén az apja nem kártyázik, akkor elmennek Antibes-ba, és 
akkor bedobhatja magát Hubert-nél. Azt mondta, ezen a hétvé- 
gén az ujja köré fogja csavarni. 

Vanessa diadalmasan rávigyorgott a nővérére és előkelő moz- 
dulattal ajkaihoz emelte a kóláspoharát. 

— Jézusom — motyogta Nimby. — Sherlock hozzád képest 
amatőr volt! 

— Hát persze — mosolygott rá Vanessa elnézően, amiért a má- 
sik csak ilyen sokára jött rá erre a magától értetődő dologra. 

Niala nevetett. — Én már meg se lepődöm. Állandóan ilyene- 
ket csinál, én pedig mindig arra gondolok, hogy ha nem lenne 
ilyen, talán soha nem jut eszembe, hogy a családunkban lenne a 
helye. 

— Szerencse, hogy eszedbe jutott — vágta rá Vanessa jókedvű- 
en. De Kissy elkapta azt a pillantást, ahogyan egymásra néztek. 
Tele volt szeretettel. Órákig el tudta volna nézni, de azok egy- 
másra mosolyogtak és már mással foglalkoztak. Vanessa beka- 


pott egy aprósüteményt — még reggel hozták a lányok —, Niala 
pedig nyújtózott egyet. 

— Tényleg elképesztő, hogy így megjegyzel mindent — mond- 
ta Angéligue. — Ha utoléred a tananyagot, kitűnő tanuló leszel. 

Vanessa megvonta a vállát. — Ha az leszek, hát az leszek. Ha 
nem, akkor nem. Nem mindegy? 

Ebben a közönyben a vanessai nemtörődömség mellett Kissy 
már Niala hatását is fölfedezte. Niala nem tulajdonított nagy je- 
lentőséget az iskolai osztályzatoknak — bárkiének —, úgy tartot- 
ta, az életben dől el, ki hogy állja meg a helyét. Hát ő jól meg- 
állja a helyét, az biztos. 

— Hm — mondta Martin. — Nálatok a padláson a világon min- 
den megtalálható. 

— Meg — vigyorgott Vanessa. — Ócska tollseprűtől a tízkilós 
gyémántig mindent megtalálsz. Egyébként a melléképület pad- 
lását ti nem is láttátok, az majdnem ugyanakkora, és csak 
egyetlen dolgot tartalmaz. 

— Mit? — kérdezte Angéligue. 

— Rumlit. 

Nevettek. Aztán Martin folytatta. 

— Csak az jutott eszembe, hogy érdemes lenne megnézni az 
itteni padlást i5. Amikor bekukkantottunk, azt láttam, hogy egy 
csomó minden van ott. 

Többen bólogattak. — Lehet, hogy érdemes lesz odalátogatni 
— mondta Niala —, de jobb, ha holnapra hagyjuk. Minden tago- 
mat külön érzem. 

Egyetértettek. Senkinek se volt kedve olyasmihez, ami tár- 
gyak mozgatásával jár. Inkább leültek a tévé elé, anyáék szobá- 
jában — egyelőre csak ott volt működő készülék. Nimby bele- 
dugta a DVD-lejátszót, Niala pedig előkereste a pontosan ilyen 
esetekre számítva becsomagolt lemezeket. Egy jópofa filmet 
néztek meg, a Doc Hollywoodot Michael J. Foxszal. Piék nél- 
kül, ők fölmentek a szobájukba és belebújtak a könyveikbe. 


Három nap alatt nagyszerű rendet csináltak a házban. A leg- 
több holminak nem volt még meg a helye, a polcokon össze- 
vissza voltak a könyvek és voltak helyiségek, ahova tanácsos 
volt nem bemenni, ha az ember meg akart maradni abban a hit- 
ben, hogy a házban rend van — de ezek majd fokozatosan kiala- 


kulnak, ahogy élnek benne. Van egy csomó Boulanger-bútor, 
amikre nekik nincsen szükségük, azokat majd fölteszik az 
eBayre, és pár új bútort is kell majd venni. De erről majd anyá- 
ék döntenek. 

Ők a negyedik naptól, vagyis keddtől már a felkészüléssel 
foglalkoznak megint. Azazhogy némi vitát váltott ki, hogy be- 
vegyék-e a felkészülési programba azokat az eszközöket, ami- 
ket a padláson találtak. 

Pi bukkant rájuk egy ládában, fóliákba és textíliákba csavar- 
va. Három csomag: az egyikben két íj, a másikban egy bonyo- 
lult készülék, a harmadikban egy köteg nyílvessző. 

— Nahát — nézte Vanessa —, nyílpuska! 

— Mi? — kérdezte Pi. 

— Nyílpuska, más néven számszeríj. Középkori fegyver, de 
ma is használják sportolók és állatorvosok. 

— Állatorvosok?! — hökkent meg Chantal. — Mire? 

Vanessa elnéző mosollyal pillantott rá. — Egyszer próbálj meg 
egy fogfájás miatt dühöngő tigrist közönséges injekcióval elká- 
bítani. Rögtön értékelni fogsz bármit, ami messziről célba jut- 
tatja. 

— Értem... 

Vanessa közben a nyílpuska szerkezetét tanulmányozta, apró- 
ra végignézve egyes részleteket. 

— Aha — mondta -, értem már. Pi, megtennéd, hogy kinyitsz 
egy ablakot? 

A férfi ráncolta kicsit a homlokát, de kinyitotta. Vanessa el- 
helyezkedett az ablakban, a párkányra támasztotta a számszer- 
íjat és beleillesztett egy nyílvesszőt. Meghúzott egy kart, amitől 
a szerkezet elülső, íj formájú része kifeszült, a nyíl hátracsú- 
szott; Kissynek rémlett, hogy látott már hasonlót középkori fil- 
mekben. Vanessa fölemelte a puskát, kinézett az ablakon, aztán 
meghúzott valamit. Csattanás, és a nyílvessző eltűnt a szemük 
elől. 

— Működik! — örült meg Vanessa. — Majd megkeressük a nyi- 
lat. Hé, ne csináld! 

Ez Martinnek szólt, aki az egyik íjat próbálta megfeszíteni 
éppen. 

— Miért ne? Nem tettem rá nyilat. . . 


— Mert eltörheted — jelentette ki a kislány. — Ha a rossz irány- 
ba feszíted meg, kettétörhet. 

— Miért feszíteném rossz irányba? — Martin kézzel mutatta. — 
Így kell. 

Vanessa fölvette a másik íjat — egyformák voltak —, s alapo- 
san végigvizsgálta. 

— Nem — mondta végül. — Ez egy visszacsapó íj. — Úgy kell 
tartani, hogy a fa közelebb legyen hozzád, mint az ideg, és ami- 
kor megfeszíted, az ideget elhúzod a hátrahajló fa mellett. — 
Beszéd közben meg is tette. — Aztán... huss! — Elengedte a zsi- 
nórt, ami pengve vágódott előre. 

— Miau! 

Macska rémülten leugrott a ládáról, amin eddig ült. 

— Jaj, Macska, ne haragudj. — Vanessa letette az íjat és oda- 
ment a kis állathoz. Leült, fölkapta és az ölébe ültette. — Nem 
akartalak megijeszteni. 

A kismacska összegömbölyödött és átadta magát a simogató 
kezeknek. Kissy irigyen nézte. Macska elméletileg az övé, de 
neki soha nem engedi így simogatni magát. A fülét szabad bi- 
rizgálni, egy-egy simítást is eltűr a kis kobakjára, de az ölébe 
kizárólag Vanessa veheti. 

Sóhajtott. Macskák... öntörvényű mindahány, nem lehet ko- 
molyan venni őket. 


Ezekben a napokban fedezte föl a természetet. Kissyék reme- 
kül mulattak a fűben osonó kis fehér cica látványán. Boulan- 
ger-ék jó ideje nem nyírták a füvet, Vanessának térdig ért, 
Macskának messze a feje fölé. Nagyszerűeket tudott bújócs- 
kázni benne, és elbűvölve figyelte a rovarokat és madarakat. 
Egyelőre csak lentről, legalábbis ők nem tudtak róla, hogy a fá- 
ra mászással megpróbálkozott volna. De Kissy biztosra vette, 
hogy Macska előbb-utóbb fentről néz le rájuk. 

Amikor kimentek az íjakkal, nem tartott velük: randevúja volt 
a tányérkájával, amit Vanessa rakott meg neki gondosan. Kerí- 
tettek egy deszkadarabot, krétával keresztet rajzoltak rá, és 
Martinnél volt egy mérőszalag. 

Jó darabig nem akadt dolga, a kereszt és a becsapódási pont 
távolsága nagyobb volt a kereszttől a becsapódás irányában a 
deszka széléig mért távolságnál. Ezt persze Nimby határozta 


meg ilyen tudományosan, de enélkül is mindenki látta, hogy 
mellélőnek. 

Mindenki háromszor próbálkozott, a nyílpuskával, mert azzal 
könnyebb. Olyan helyet választottak, ahol a nyilak alacsonyabb 
fűbe esnek, de az első sorozat huszonnégy nyila közül így is el- 
veszett hét. Martinnek egy, Nialának két találata volt, de azok 
is a deszka szélébe. 

Vanessa mindenkinek megmutatta, hogy kell tartani, hogy 
kell célozni és elsütni a fegyvert. Közben elmondta, honnan 
van a tudománya: olvasott egy könyvet a középkori fegyverek- 
ről. Igazi íjat ő is most lát először. 

Végül utolsóként ő is kézbe vette a számszeríjat. Felhúzta, 
célzott, elsütötte. 

Megtapsolták. A nyílvessző már ránézésre is közelebb volt a 
kereszthez, mint az eddigi három találat. Martin odament és le- 
mérte. 

— Száztíz — kiáltotta, kihúzta a nyilat és jött vissza. 

Nem rossz, gondolta Kissy. Niala jobbik találata százötvenhét 
milliméterre volt, Martiné százhetvenre. 

Vanessa töltött és célzott. Kissy figyelte a kezét. A puska rez- 
zenéstelenül állt benne. 

Csatt! 

Martin rohant mérni. A nyílvessző harminckilenc milliméter- 
re volt a kereszttől. Alig négy centire! 

Vanessa oda sem figyelt a tapsra. Gondosan felhúzta az íjat, 
célzott és lassan elhúzta a ravaszt. 

Martin most már el sem indult. Nem volt mit mérni. Telitalá- 
lat. A kisegerek döbbenten nézték a céltáblát. 

Vanessa leeresztette a fegyvert és megilletődve, de némi elé- 
gedettséggel szemlélte művét. 

Eltelt egy egész perc is, mire megszólalt egy hang: Pié. 

— Hiszen láttátok, amikor megdobta Sylvie-t a nyáron. Gya- 
koroltál már ilyesmit korábban is, Vanessa? 

A kislány némán ingatta a fejét. 

— Alighanem tehetséged van hozzá. 

— Lássunk még egy sorozatot — mondta Nimby. Vanessa el- 
mosolyodott, fogta a puskát, és nyugodt ütemben hat nyilat rö- 
pített a célkeresztbe. Egy se ment távolabb két centinél. 

A lőgyakorlatnak Chantal hangja vetett véget. 


— Vigyázzatok, macskaveszély! 

Macska már kint rohangászott a kert oldalsó részében. Vanes- 
sa elrakta a fegyvert, s elmentek begyűjteni a nyilakat. 

A vita később jött, amikor leültek a verandán. Vanessa kezd- 
te: 

— Célba lőni nagyon könnyű dolog. Majd ti is megtanuljátok. 
A céllövészet remekül illeszkedik a felkészülési programunk- 
ba. 

— No várjunk csak — húzta össze Pi a szemöldökét. — Én ezt 
nem tartom olyan jó ötletnek. 

— Miért nem? 

— Ezek veszélyes eszközök, Vanessa. Gyanítom, hogy meg 
lehet velük ölni egy embert. 

— Igen, szerintem is — bólintott a kislány. 

— Ilyesmiket mégse kellene használnunk. Mi nem lelőni akar- 
juk a shindyket, hanem rendőrkézre adni. 

Vanessa bosszúsan sóhajtott. 

— Miért állítja mindenki, hogy a felnőttek jobban átlátják a 
dolgokat? ... 

— Hozzád vágjak valamit? — nevetett Pt. 

— Nem találnál el — vágott vissza a gyerek. — Pont ezért kell 
céllövészetet tanulnod. Egyszer már az én célzótudományom 
mentett meg egy shindyt attól, hogy hetekig kelljen bolyonga- 
nia a hegyekben, minden fa mögött rendőrt sejtve. — Kissynek 
nagyon tetszett ez a megfogalmazás. Ahogy Vanessa tálalta a 
dolgot, úgy festett, Hendriksen egyenesen hálás lehet neki, 
amiért fejbe dobta. — Máskor is megeshet, hogy egy jól irány- 
zott dobás vagy lövés menti meg a szitut. És nem biztos, hogy 
pont ott leszek. 

— A célbadobás és a céllövés nem ugyanaz — érvelt Pi. — Én 
elég jól dobok kosárra, de ezzel a Robin Hood-szerkezettel 
képtelen vagyok célba találni. Ha tehát ezt megtanuljuk, azzal 
nem leszünk jobb célbadobók. 

— Pontosan. Ezért kell a lövést és a dobást is tanulni. 

Pi a fejét csóválta. 

— Egy pillanat — avatkozott bele Niala. — Pi, szerinted milyen 
hátrányunk származhat abból, ha jó céllövők leszünk? 


— Semmilyen — ismerte el a férfi. — De abból se származik 
hátrányunk, ha jó sakkozók leszünk, mégse vesszük föl a prog- 
ramba a sakkot is. 

— Én pedig határozottan állítom, hogy kifejezetten szüksé- 
günk van a céllövészetre — mondta Vanessa. — Képzeld csak el, 
mi lett volna, ha Sylvie nem egy fészerben lapul Elkével, ha- 
nem egy szakadék túloldalán, és nincs időd megkerülni a sza- 
kadékot. Egyet tehetsz: távolból gyakorolsz hatást a mukira. 

— Vagyis lelövöm — mondta Pi. 

— Talán nem éppen lelövöd, de nem biztos, hogy rámászik a 
gyerekre, amikor a hátsó feléből ömlik a vér — felelte Vanessa 
angyali szelídséggel. 

— Már értem Macskát — szólalt meg Angéligue. — Ezért von- 
zódik hozzád ennyire. Mindkettőtök ártatlan külseje vérszom- 
jas ragadozót takar. 

— Macska még nem tudja magáról, hogy ő egy vérszomjas ra- 
gadozó — igazította ki Niala, amikor elült a nevetés. — Egyéb- 
ként Vanessa semmi olyat nem mondott, amit ne tudtunk volna 
róla régóta. Ha emlékeztek, Sylvie-nek rögtön a nyomozás kez- 
detén megígérte, hogy be fogja törni az orrát. 

— Később döntöttem úgy, hogy az nem lenne elég drasztikus 
— magyarázta Vanessa, hogy világossá tegye, miért nem tartotta 
meg adott szavát. — Az nem állította volna meg menekültében, 
ezért inkább arra törekedtem, hogy a hipotalamusz környékére 
mért erőteljes ütéssel zavart okozzak a limbikus rendszerben, 
ÉS... 

— Igen, igen — vágta el Angéligue sietve az aprólékosnak ígér- 
kező orvosi fejtegetést, ami Kissy gyanúja szerint színtiszta ha- 
landzsa lett volna, de annál véresebb. — Mindannyian régóta 
tudjuk, hogy egy vérszomjas kis ragadozó vagy, Vanessa. Ez 
egyike azoknak a tulajdonságaidnak, amikért szeretünk és be- 
csülünk. — Vanessa vidáman lóbálta a lábát. — De egy dolog 
kényszerűségből fejbedobni valakit, és egészen más dolog egy 
ilyen életveszélyes fegyverrel meglőni. 

— Mindkét esetben a test légintegritásának erőszakos megsér- 
téséről van szó — avatkozott bele Nimby. 

Angéligue mérgesen nézett rá. 

— Igen. Erről van szó, csak lehet, hogy a második az életébe 
kerül. 


— Nem kellett volna gyerekekre támadni — felelte Nimby. — 
Sajnálom, tisztelt bíróság, de ha nem állítom meg, akkor rám 
ront és szétmorzsol, aztán pedig végrehajtja förtelmes terveit a 
zsenge leánygyermeken, akit szüleitől elmartalékolt. 

— Elmartalékolt? — ízlelgette Chantal a szót. — Nem rossz. 

Angéligue lemondóan sóhajtott. 

— Egy pillanat — szólalt meg most Martin. — Van egy javasla- 
tom mint a haditanács elnökének. 

— Nem tudtam, hogy haditanácsot tartunk — mondta Pt. 

— Eddig én se — felelte Martin. — De most már tartunk, és én 
vagyok az elnök. Most választottam meg magamat. Azt javas- 
lom, szavazzunk a céllövészet felkészülési programba iktatásá- 
ról — természetesen holnap. 

— Egyhangúlag elfogadom -— szólt Nimby. 


— Lazíts — hallotta a háta mögül Vanessa hangját. — Válj eggyé 
a fegyverrel. Ügyelj a légzésedre. Lazíts! 

— Igenis, Yoda mester — motyogta Kissy, és elhúzta a billen- 
tyűt. Aztán a monitorra nézett, bár anélkül is látta. Tizenkilenc 
centi. 

— Mert dumáltál — rótta meg Vanessa. 

— És különben se ő Yoda mester — vigyorgott mellettük Nim- 
by. — Ott ül ni. 

Odanéztek. Macska egy alacsony ágon ült, őket nézte, és pont 
úgy tartotta a füleit, mint Yoda. 

— Az Erő legyen veled — bólintott a kis állatnak Vanessa, és 
visszafordult őhozzá. — Mi van, még mindig nem töltöttél? 

Kissy sóhajtott és kivett egy újabb nyilat. 

Persze hogy megszavazták a céllövészetet. Vanessa megkér- 
dezte a haditanácsban: 

— Áruljátok el nekem, Pi és Angéligue, mi olyan rémisztő 
ezekben? -— s az asztalon heverő íjakra mutatott. — Mert a harc- 
művészet kezdettől fogva műsoron van, és pontosan tudjátok, 
hogy a kezem meg a lábam sokkal veszélyesebb ezeknél. De 
ma már a tietek is. Akkor mit vagytok úgy oda miattuk? 

Úgyhogy kedden rögtön fogták magukat és csináltak rendes 
céltáblát egy ócska asztallapból, ami a műhelyben feküdt. Be- 
ütöttek egy szöget a közepébe, arra zsinórt kötöttek, a másik 
végére filctollat, úgy húztak kört. Pi végezte a munka nagy ré- 


szét. Onnantól, hogy belátta, hogy az íjak semmivel se veszé- 
lyesebbek, mint Vanessa, aki két embert már kórházba juttatott 
— és ma már a csapat nagy része alighanem szintén képes 
ugyanerre, Martin és Chantal egész biztosan —, szóval innentől 
Pi is fenntartás nélkül vett részt a céllövészeten. Egyelőre csak 
a számszeríjjal dolgoztak, a rendes íjak nagyobb hozzáértést 
igényelnek, és Vanessa úgyis csak egy tanítvánnyal tud foglal- 
kozni egyszerre. Addig a többiek verekszenek. 

A céltábla színkódját Nimby dolgozta ki. A tíz, húsz és har- 
minc centit pirossal húzták meg, az ötösöket feketével, a mara- 
dékból pedig a párosakat zölddel, a páratlanokat kékkel. A kert 
hátsó falánál támasztották le, és a verandáról lőttek, a medence 
fölött, ez jó messze van, de így se volt nehéz célozni és leolvas- 
ni a találatot. Kivéve Nimbynek, aki rövidlátó volt, örült, ha 
egyáltalán eltalálta a céltáblát, de hogy hol találta el, azt nem 
látta. Azért lőtt ő is, mert — mint Vanessa megjegyezte — a leg- 
félresikerültebb találat is többet ér, mint ellőni a shindy mellett, 
és mellélőni is többet ér, mint nem lőni egyáltalán. 

Egy ideig megmondták Nimbynek, ki melyik körbe lőtt, az- 
tán ő segített magán. Kért egy kis tűzszünetet és hátravitte anya 
laptopját meg két üres fiókot. Aztán kihozta a verandára az 
egyik asztali gépet, párat kattintott rajta, és már meg is jelent a 
monitoron a céltábla, alig egy méterről. 

A tábla elé tette az egyik fiókot, arra a laptopot, a háta mögé 
pedig fölállította a másik fiókot, páncél gyanánt, a túl alacsony 
lövések ellen. A laptopnak persze beépített webkamerája van, 
aminek a képét a rádiós hálózattal vitte át a másik gépre. 

A megoldás nagy sikert aratott, csakhamar ők is rászoktak, 
hogy lövés után megnézzék a találatot közelről is. Csak azt fur- 
csállták, hogy miért kellett egy laptopot odacipelni, amikor van 
külön webkamerájuk is. 

— Azért — közölte Nimby —, mert nem valószínű, hogy ilyen 
távolságon még átmegy az infó anélkül, hogy bezajosodna. De 
ezt nehéz kideríteni, mert nincs ennyi USB-kábelünk. De ha 
lenne ennyi kábelünk és netán átmenne az adat, akkor elmon- 
dom, hogy a webkamera pillanatnyilag az asztalomon áll, az 
asztal a szobámban van, a szobát pedig benne hagytuk a fÍran- 
conville-i házban. 


— Világos — nevettek ők, és céllövészet előtt mindennap kivit- 
te valaki a laptopot a két fiókkal. 

— Mindjárt jobb — nézte Vanessa a találatot. Tíz centi volt. — 
Csak nagyon lefelé hord. Amíg nem űrpárbajt vívsz, addig nem 
szabad figyelmen kívül hagynod a gravitációt. Amíg a nyíl re- 
pül, esik is. 

Kissy magasabbra célzott. Most fölé lőtt tizenkét centivel. 

— Fog ez menni — biztatta mestere. — Megvolt a húsz lövésed. 
Ki következik? Nimby, te úgyis éppen lazsálsz, gyere! 

A fiú megcsóválta a fejét. 

— Bánom is én, hogy milyen irányba mozgatod — nevetett Va- 
nessa. — Kapd magad és gyere lőni. 

— Minek — sóhajtotta Nimby egy megtört öregember hangján 
—, úgyse találok célba. 

Vanessa még jobban nevetett, aztán lehajolt, fölemelt egy da- 
rabot a levegőből, a feje fölé emelte és forgatni kezdte, mint 
egy lasszót. Néhány kör után rádobta Nimbyre, aki a torkához 
kapott és tántorogva megindult Vanessa felé, aki váltott kézzel 
húzta be a kötelet. A fiú odaért, a lány leakasztotta a hurkot a 
nyakából, átvette a nyílpuskát Kissytől és mosolyogva oda- 
nyújtotta neki. 

Kissynek elakadt a lélegzete. Gyorsan odaadta a puskát és be- 
ment a hálószobába, aztán tovább, nehogy valaki kintről utána- 
nézzen. Nem akarta, hogy meglássák az arcát és kérdéseket te- 
gyenek föl. 

Lehetséges volna, hogy azt látta, amit látni vélt? 


Mikor is volt?... Ősrégen, még a nyaralás előtt kellett lennie. Ő 
arra gondolt, hogy egyszer talán Vanessa, azazhogy akkor még 
Mohi volt, szóval egyszer talán Mohi legfontosabb tulajdonsá- 
ga Nimby szemében az lesz, hogy lány. Ja igen, ez arról jutott 
eszébe, hogy Nimby azt kérdezte: , hát Mohi lány?" Persze, 
amikor Beaulieu-be készültek és arról beszéltek, hogy vala- 
hogy föl kell ruházni, egy lánynak nem mindegy, hogy néz ki. 

És akkor jutott eszébe először, hogy egyszer talán ők ket- 
ten... De azóta ez nem sokszor jutott eszébe, mert Mohi túlsá- 
gosan el volt foglalva a Beaulieu és a D"fAubisson család kel- 
tette érzelmi megrázkódtatásokkal, semhogy. . . 

De most... 


Hol is van az a szemvillanás, ami megváltoztatja a világtörté- 
nelmet? Egy regényben, már nem emlékszik, hol, csak arra, 
hogy egy lány volt a főhős. Hát ez is egy ilyen szemvillanás 
volt, amit most látott Vanessa arcán. 

Csak ez nem megváltoztatta, hanem feltárta a világtörténel- 
met, az eddig is, ezután is ugyanúgy zajlott, de most ő, Kissy is 
kapott némi betekintést az eseményekbe. 

Eszébe jutott az a pillanat, amikor fölfedezte, hogy Mohi 
mindent megjegyez Beaulieu-ről — persze akkor még nem tudta 
az okát, és azt sem, hogy ez a kitűnő memória csak erre az egy 
városra vonatkozik. A kis hegyi repülőtéren, amikor Mohi fo- 
lyékony provanszál nyelven szólalt meg, anélkül hogy tudta 
volna, hogy létezik ilyen nyelv, és tudott mindent a helybeliek- 
ről és mindennapos apró-cseprő dolgaikról. 

De nem, nem is az a pillanat volt ehhez fogható. Inkább az a 
másik, az egész idei év legszebb pillanata, amikor kinyílt az aj- 
tó és kilibbent a kis költemény-Mohi. Meg amikor kinyitotta az 
ajtót és ott állt a D"Aubisson család, meg persze Mohi arcán a 
tűzijáték. Hát most itt van a negyedik pillanat: egy szemvilla- 
nás. 

Szörnyű, hogy Nimby pont ott állt mellette, semmit nem lá- 
tott az arcából és nem tudja, észrevette-e azt a szemvillanást és 
reagált-e rá. Csak annyit tud, amit Vanessa arcán látott. 

Ahogy most visszagondol, az a villanás nem lehetett tudatos, 
Vanessa nincsen tudatában a saját érzéseinek. Igen, ráragyogta- 
tott Nimbyre egy csodaszép mosolyt, és a szemében ott volt va- 
lami olyasmi: , Te kedves, te drága" — ott volt, igen, de nem 
azért, mert közölni akarta Nimbyvel. Ha tudatos lett volna, az 
arcán is ott lett volna, de azon csak a mosoly volt. Ez pedig azt 
jelenti... 

Ó, igen, mert Nimby sem tud még semmit az egészről. Ha 
tudna, akkor úgy reagált volna, és annak visszfénye lett volna 
Vanessa arcán. Akkor is, ha Nimby most, ugyanebből a szem- 
villanásból értette volna meg. 

Mindez tehát azt jelenti, hogy Nimby nem tud még semmit, 
és Vanessa sem ébredt még tudatára. Ő, Kissy az egyetlen, aki 
tudja, hogy Vanessa szerelmes Nimbybe. 


A történet másik felét szombaton tudta meg, két részletben. Az 
elsőt Shrekék közreműködésével, akik kilenc körül jöttek és 
hozták a feldolgozóprogramot. A nevét Nimbytől, a tulajdon- 
képpeni szerzőtől kapta még hetekkel ezelőtt: Cirrus. Amint el- 
magyarázta, a feldolgozóprogram névadója, a cumulus go- 
molyfelhőt jelent, ami a legalacsonyabban képződő felhő — a 
cirrus a legmagasabb, tizenkét kilométerre is fölnőhet. A cumu- 
lus ezenfelül szép időben látható, a cirrus növekedése viszont 
időromlást jelent. Vagyis amíg a Cumulus program dolgozik, 
addig szép az idő, azaz nincsenek shindyk, de ha működésbe 
lép a Cirrus, akkor elromlott az idő: shindy van! 

A szép hasonlatot kicsit gyengítette, hogy a Cirrus nemcsak 
akkor indul el, amikor shindyt észlelnek. Ő adja a részletes sta- 
tisztikát is — először ezeket a funkciókat próbálták ki. Tetszetős 
képernyője volt, a sarokban a Jerry logójával, kék-fehér színe- 
zésű táblázatokkal, világoskék nyomógombokkal, ahogy egy 
felhőről elnevezett programhoz illik. Két üzemmódban futott, 
PC-s és telefonos módban, utóbbit ügyesen hozzáigazították a 
kisebb képernyőhöz. Maszatnak volt valami biztonsági trükkje, 
amit már korábban is használtak, most is ezt vetették be; így 
csak bizonyos gépek léphettek be a Cirrusra, azok, amiknek a 
rendszergazda engedélyezte. Még ha ellopják az ilyen enge- 
déllyel rendelkező okostelefont és apróra kimásolnak belőle 
mindent, akkor se tudnak egy másik géppel belépni. Maszat ka- 
tegorikusan kijelentette, hogy a módszer nem sütikkel műkö- 
dik, azok nem érnek semmit. 

A statisztikai részben volt egy pillanatnyi helyzetjelző, ahol 
meg lehetett tudni, hogy legutóbb milyen adatokat rögzített a 
Cumulus. Volt egy felhasználókereső, ahol különböző szem- 
pontok szerint lehetett keresni a felhasználók adatbázisában, és 
bármelyiknek kilistázni az összes adatát, avagy egy csoportról 
kérni átfogó statisztikát, például hogy átlagosan hány pontjuk 
van a különböző számítások szerint, vagy hogy mekkora terü- 
leten vannak szétszóródva, mekkorát hazudnak a hollétüket il- 
letően meg mindenfélét. A PC-s változat öt képernyőnyit tudott 
kilistázni egyetlen felhasználóról a Titkárnő nélkül. Aztán volt 
egy hely szerinti statisztika, ahol azt lehetett megtudni, hogy az 
egyes chatszolgáltatásokon, illetve azokon belül a különböző 
szobákban mi a helyzet; ezt majd kétségkívül látni akarják a 


szolgáltatók. És volt egy terjedelmes beállítási rész, ahol szabá- 
lyozni lehetett a Cumulus működését irányító rengeteg paramé- 
tert, a riasztásokat, a hozzáférési jogosultságokat, törölni lehe- 
tett a bármilyen okból elavuló adatokat, meg még sok minden- 
félét. 

A Titkárnő eredetileg nem volt része a program tervének, 
Shrekék győzték meg Nimbyt, hogy bele kell venni. A Titkár- 
nő pontosan azt csinálja, amiről ők majd körmük szakadtáig ál- 
lítják a szolgáltatóknál, hogy ilyet nem tesz a programjuk. Min- 
den szót följegyez, amit a chatelők leírnak, vagyis megsérti a 
személyiségi jogokat — igaz, nem nagyon, hiszen csak ott tud 
rögzíteni, ahol olvasni is tud, vagyis nyilvános csatornákon. 
Viszont ha a szolgáltatók kaphatóak lesznek az együttműkö- 
désre, akkor a Cumulus bejut a privát ablakokba, s vele a Tit- 
kárnő is, ezért a beszélgetések szövegét titkosítva tárolja, csak 
a programozók férhetnek hozzá, és a tíz napnál régebbi szöve- 
gek automatikusan törlődnek. A Titkárnő azért kell, hogy lás- 
sák a konkrét szövegeket, amik alapján a felhasználók megkap- 
ják a pontjaikat, enélkül nem tudnák ellenőrizni a program mű- 
ködését. Ha majd egyszer, talán hónapok múlva, tökéletesen 
beszabályozzák a Cumulust, akkor a Titkárnőt kikapcsolják, 
mégpedig úgy, hogy a konkrét szövegrögzítést végző részt tör- 
lik is a programból. 

Majdnem egy órába telt, amíg Shrekék végigmutogatták a 
program szolgáltatásait, s utána még egy jó óra hosszat próbál- 
gatták a riasztórendszert. Rengetegféle szempont alapján tudott 
riasztani. Ha valakinek a pontjai bizonyos értéket elérnek. Ha 
nem érik el, de rövid időn belül feltűnő pontszámnövekedés 
történik. Ha bizonyos listákban felsorolt szavakat ír le valaki. 
Ez utóbbit használhatják arra is, hogy lecsapjanak bárkire, aki 
csak felnőtteknek való weboldalak linkjeit másolja be, meg ar- 
ra is, hogy ők maguk riasszák a rendszert azzal, hogy egy el- 
lenőrzött chatszobában leírnak egy ilyen szót. De be lehetett ál- 
lítani egyes felhasználókra vagy csoportjaikra érvényes riasz- 
tást — az egyik legfontosabb funkció alighanem az lesz, hogy 
ha egy felhasználót gyanúsnak talál a program, de az illető ki- 
lép, mielőtt beavatkozhatnának, akkor legközelebb már arra is 
riaszt a Cirrus, ha a felhasználó megjelenik a neten. 


Ami a riasztást illeti, Nimby mindent bevetett, ami műszaki- 
lag lehetséges volt. A legenyhébb fokú riasztás az, hogy ami- 
kor legközelebb belép valaki a Cirrusba, akkor piros betűs üze- 
net fogadja. Ezt követi az email; a címet és a szöveget is meg 
lehet adni, adott esetben akár egyből a rendőrségre is írhat. 
Küldhet SMS-t és tud Skype-on át telefonálni. Illetve most még 
csak hívni tud, beszélni nem, amíg nincsenek hangfelvételek, 
amiket lejátszhatna. 


De tettek egy próbát. Chantal diktafonba mondott egy üzenetet, 
a másik szobában, hogy ők ne hallják. Az MP3-at föltették a 
szerverre, beállítottak a Cirrusban egy riasztást, aztán kipróbál- 
ták. Martin belépett a Kölyökklub nyilvános csatornájára, ahol 
a Cumulus jelen van mint Robert14 nevű felhasználó, legalább- 
is ma így hívják. Martin az Yvonne nicket választotta; a riasz- 
tást úgy állították be, hogy akkor induljon be, ha ez a nick leír- 
ja, hogy sziasztok. Úgyhogy Martin leírta, aztán vártak. Nézték 
a telefont. 

Tíz másodperc telhetett bele, és megcsörrent. Angéligue le- 
nyomta a kihangosítót, és megszólalt Chantal vidám hangja: 

— Halló! Rendőrfőnök úr? Chantal Cirrus vagyok, a Jerry 
Alapítvány központi szervere. Shindyt fogtunk, rendőrfőnök 
úr! Több száz gyermeket molesztált, kilencévestől kilencvenki- 
lenc évesig. Az ön íróasztalfiókjában helyeztük el, kicsontozva, 
vinaigrette mártással. Viszonthallásra! 

Jót nevettek a szövegen. De Kissy most is csak fél szemmel 
figyelt oda, ahogy egész nap, ahogy mindig azóta, hogy meg- 
látta azt a szemvillanást. Magában úgy mondta: csak az egyik 
szemét tartja az eseményeken, a másikkal Vanessát figyeli, a 
harmadikkal pedig Nimbyt. 

Ezen a tömény számítástechnikával töltött szombat délelőttön 
többször is harmadik szemet szúrt neki valami furcsa Nimby 
arcán, ahogy Vanessára nézett. Kissy eleinte így öntötte magá- 
nak szavakba: , Nézd, ezt az egészet azért csináltam, hogy el- 
nyerjem a tetszésedet" — de aztán rájött, hogy nem erről van 
szó. Vagyis erről van szó, de nem úgy, ahogy ő gondolja és 
szeretné. Annyira örülne neki, ha Vanessa vonzalma viszonzás- 
ra találna, hogy belevetítette ezt a vágyát a Nimby arcán látott 
jelzésekbe. Később már így fordította: , Nézd, milyen klassz 


dolgot csináltam. Neked is tetszik?" Ez már közelebb állt ah- 
hoz, amit Nimby arca kifejezett. Ezzel az arccal bárkire nézhe- 
tett volna, hiszen mindenkinek számít a véleménye; de ahogy 
figyelte, egyre inkább azt látta, hogy másokra nem néz így. 
Mások véleményét inkább megkérdezi élőszóban, többször 
meg is tette. Vanessát inkább csak nézte. Soha nem hosszan, 
csak röpke pillanatokra, de Kissy rajta tartotta a harmadik sze- 
mét és látta. 

Igen. Nimbynek tetszik Vanessa. Érdekes, valamikor már 
gondolt rá, hogy mi lesz, ha Mohi elkezd formásodni, kicsit lá- 
nyosabban öltözködik és fésülködik — akkor lehet, hogy Nimby 
fölfigyel rá. És tessék, Vanessa még nem kezd formásodni, 
ugyanúgy öltözködik és viseli a haját, az égvilágon semmi nem 
változott, és Nimby... Nimby, aki számítástechnika mellett se 
lát, se hall, lépten-nyomon odapillantgat rá. 

Ez nem lehet véletlen. És délután meg is bizonyosodhatott ró- 
la, hogy tényleg nem az. 


Tizenegy elmúlt, mire Shrekék végeztek, öt perccel azelőtt, 
hogy apa hazaért. Végre lesz egy normális hétvégéje, csak dél- 
előtt volt egy megbeszélése, és kész. Anya tízkor lejött az alag- 
sorba és megkérdezte, hány személyre készítse az ebédet. Kis- 
sy azonnal rávágta, hogy tizennégy. Anya bólintott és ment. 
Angéligue is vele tartott, csak később jött vissza, amikor már 
sínen volt az ebéd ügye. 

Anya még egyszer lejött, valamivel tizenegy előtt, és elkérte 
Shrek kocsikulcsát, mert pont a kapu mögött állt meg. Shrek 
automatikusan elővette a kulcsot, aztán megrázta a fejét. 

— Úgyis megyünk már, madame Chaton. 

— Dehogy mennek! — vágta rá anya. — Bele vannak kalkulálva 
az ebédbe. 

— Szó se lehet róla, hogy... 

— De bizony szó van róla, monsieur Shrek. 

Hosszabb vita keletkezett, és egyikük se figyelt oda Nialára, 
aki odasétált, leakasztotta Shrek kisujjáról a kocsikulcsot és ki- 
ballagott. Kissy vigyorgott. Niala, aki mindig mindent elintéz. 
Mire apa hazaért, Shrek kocsija a garázs mellett állt a füvön. 

Tálaláskor végre szólt anyának, hogy ki kellene cserélni ezt a 
lehetetlen pultot és egy asztalsort beállítani — már költözés óta 


akarta, de mindig elfelejtette. Anya egyetértett vele. Az ebédlőt 
így tele kellett rakni asztalokkal, amiket csak összevissza lehe- 
tett elhelyezni és persze nem is illettek össze. De hát majd ki- 
alakul. 

Kissy az utolsó pillanatban fölugrasztotta Nialát, hogy jöjjön 
már segíteni, és hátravitte a konyhába. 

— Mit segítsek? 

— Ülj át Chantal mellé — súgta neki Kissy. 

Niala egy másodpercig értetlenül nézett rá, aztán biccentett, 
visszament, helyet foglalt és élénk eszmecserébe kezdett Chan- 
tallal, hogy úgy tűnjön, ezért ült oda. A kézmosásból visszatérő 
Nimby már csak egyetlen helyre ülhetett, hiszen a konyhához 
legközelebb természetesen a két háziasszony helye van. Kissy 
nagyon figyelte, ahogy letelepszik a girbegurba asztalsor vé- 
gén, Vanessa mellett. 

Elmosolyodott. Igen, Vanessának határozottan fölcsillant a 
szeme, amikor a nővére iménti helyére most Nimby ült le. A 
fiú arcán nem látott semmi különöset, de lehet, hogy csak pó- 
kerarcot vág. 

Délután kettőkor csengettek. Boulanger-éktól kamerás kapu- 
telefont örököltek, az előszobában volt a monitorja. Kissy csak 
belépett az előszobába, a monitorra nézett, mosolygott és meg- 
nyomta a kiskapu nyitógombját. 

— Sziasztok — nyitott ajtót. — Hát ti hogy kerültök ide? 

Azok mosolyogtak és nem válaszoltak. Mindkettejüktől ka- 
pott egy puszit, s míg bement velük a nappaliba, ahol a csapat 
éppen ebéd utáni pihenőjét tartotta, már gyanította, hogy miért 
jöttek. 

— Nahát, anya, apa! — szólalt meg Niala. — Hogy kerültetek 
ide? 

Blanche megcsókolta nagyobbik lányát, miközben Georges a 
kisebbiket; aztán cseréltek. Georges kinyitotta a száját, hogy 
mondjon valamit, de ekkor belépett anya. 

— Blanche! — nézett nagyot. — Georges... hát ti hogy kerültök 
ide? 

— Oké — mondta Georges. — Minden külön értesítés helyett 
ezennel kihirdetem, hogy repülővel és taxival kerültünk ide. 
Rendben? Tegnap jöttünk volna, de szolgálatban voltam. 


— Vagyis — nézte a férfit Vanessa nagy szemekkel — ez azt je- 
lenti, hogy. . . 

Georges mosolygott és kivett egy összehajtogatott papírlapot 
a belső zsebéből. A kislány átvette, kihajtogatta és olvasni 
kezdte. Niala átkarolta a vállát, úgy olvasott vele, Kissy pedig 
átkukucskált a válluk fölött. 

Örökbefogadási határozat... dr. Blanche Claudel és Georges 
D"Aubisson... a gyermek neve Vanessa Bohringer... neve az 
örökbefogadás után... Vanessa D Aubisson... 

Akkor történt, az ünnepi zűrzavarban, amikor mindenki át- 
ölelte és megcsókolta Vanessát, de családjának is jutott bőven a 
szerencsekívánatokból, szóval akkor figyelte meg Kissy köz- 
vetlen közelről, milyen türelmetlenül várja Nimby, hogy ő is 
megölelhesse, és hogy örül mind a kettő annak a néhány pilla- 
natnak, amikor feltűnés nélkül ölelkezhetnek. Kizárt dolog, 
hogy Vanessa bármit leolvashatott volna Nimby arcáról, hisz 
csupa könny volt a szeme, és amúgy is ott volt már Martin, a 
következő gratuláló. De Kissy pontosan látott mindent. 

Igen. Nimby is szerelmes Vanessába. 


A D"Aubisson házaspár egy késő esti géppel ment csak haza, 
holnapra már van egy csomó programjuk. Körbevezették őket a 
házon, tartottak egy kis céllövészeti bemutatót, és megmutatták 
a Cirrust is, ezt csak egészen röviden, hiszen Beaulieu-ből is 
ugyanúgy megnézhetik. Georges azt mondta, van egy asztalos 
ismerőse Versailles-ban, nagyon szépen dolgozik, és ide igazán 
jelentéktelen a fuvarköltség. Jól jön, mert szükségük lesz egy 
csomó bútorra. Anya jóval többet selejtezett ki Boulanger-ék 
holmijából, mint ő, és apa is ki akarja tenni néhánynak a szűrét. 
Majd eladják őket, de nem az eBayen. Beszélni fognak a búto- 
rossal, akihez Gaétan vitte Vanessa bútorait. Vagyis még Mo- 
hiéit. Jó párat eladott azóta, a költözés napjaiban is érkezett egy 
számla, Niala említette. Amikor Vanessa hazaköltözött, üzen- 
tek a pasasnak, hogy a papírokat a beaulieu-i címre küldje, a 
pénzt pedig Georges bankszámlájára. Meg is teszi hűségesen. 
A céllövészet ellen D"Aubissonéknak nem volt semmi kifo- 
gásuk, Blanche szerint kimondottan jó sport, koncentrációra, 
fegyelemre tanít. Teljesen el voltak képedve, amikor Vanessa 
tíz lövéssel három centis átlagot ért el, és Niala se lépte túl a 


hatot. Viszont megkérdezték, hogyan akarják ezt a gyakorlat- 
ban alkalmazni, elvégre a felkészülési programba csak olyasmit 
érdemes bevenni, ami felhasználható a shindyk ellen. De nekik 
nem az volt a problémájuk, hogy ezekkel embert is lehet ölni, 
hanem hogy egy ilyen íj nagy és nehéz — márpedig az ember 
csak olyasmivel tudja megvédeni magát, amit magával tud vin- 
ni. 

— Szerintem — mondta Nimby a tudományos arcával — érde- 
mes lenne a Hevea brasiliensisből nyerhető kolloid szuszpen- 
zióban található hidrokarbon-polimer elaszticitását felhasználni 
lövedékek ballisztikus pályára juttatására. 

Csend. Mindenki próbált valami értelmezhetőt kinyerni a tö- 
mény latin szóáradatból. Aztán Blanche elnevette magát. Hát 
persze hogy ő értette meg, elvégre orvosi egyetemet végzett. 

— Dr. Nimby azt mondja, hogy csúzlit kellene használnotok. 

— És melyik volt ebből a csúzli? — érdeklődött Vanessa. De 
Kissy azért látta a Nimby felé küldött meleg pillantást. 

— Egyik se — mulatott Blanche. — A Hevea brasiliensis a gu- 
mifa latin neve. Abból nyerik a kolloid szuszpenziót, vagyis a 
nyersgumit. Én legalábbis nem ismerek más fegyvert a csúzlin 
kívül, ami a gumi rugalmasságát használja föl. 

— Igen, én is csúzlira gondoltam — ismerte be dr. Nimby. — El- 
fér az ember zsebében, és mesterlövész kezében tökéletes pon- 
tossággal talál. 

Kissy most elkönyvelhetett egy újabb sokatmondó pillantást, 
amivel Nimby nézett Vanessára a mesterlövész szónál. 

— Lehet — szólalt meg apa. — De a nyílpuska csak a célpontra 
veszélyes, a csúzli meg a használójára is. 

— Miért? — kérdezte a fiú. 

— Mert a kavics pontosan a hüvelykujjad fölött repül ki. Sú- 
lyos sérülést szenvedhetsz, ha eltalálod az ujjadat. 

— Kivéve a Nimby mérnök tervei szerint készült csúzlit — 
vágta rá Nimby mérnök. — Magam lövök vele elsőként. Lehet, 
hogy mellé, de biztonságosan! 


Már másnap megszemlélhették a Nimby mérnök-féle csúzlit, 
de lőni nem lehetett vele: háromdimenziós rajz volt a számító - 
gépen. Egy Y alakú fa, két ágának végére kötve gumiszál, a kö- 
zepén pedig fordított U alakú tok, amibe a hüvelykujjat lehetett 


bedugni. Alkotója nevet is adott neki, Nimbusz-1-nek hívta, 
Harry Potter szupermodern seprűje, no meg saját maga után. 

Aztán persze csatát kellett vívniuk Pivel és Angéligue-kel, 
akik nem rajongtak az ötletért, hogy a Jerry kisegerei csúzlit 
hordjanak. Pi még a Wikipédiában is megkereste a csúzliról 
szóló cikket és megmutatta, hogy a csúzlit a közfelfogás a vá- 
sott kölykökkel azonosítja, akik oldalba csúzlizzák a kóbor 
macskákat és kilövik az utcalámpákat. Erre Chantal azt mond- 
ta, hogy ő a maga részéről a pisztolyt a bankrablókkal azonosít- 
ja, a rendőrök ennek ellenére hordanak pisztolyt. Niala pedig 
hozzátette, hogy ők nem szándékoznak a csúzlit látható helyen 
hordani, amire persze Nimby elmerengett, hogy milyen klassz 
lenne a Jerry-egyenruha, a sapkán áthúzott shindyt ábrázoló 
jelvénnyel és a derékon, jobb oldalt tokban elhelyezett csúzli- 
val. 

A vitát Niala oldotta meg a szokásos érvvel: meg kell tudniuk 
védeni magukat és az esetleges későbbi Elkéket, és a csúzli az, 
ami alkalmas lehet rá. A pisztolyt ő sem támogatja, nem azért, 
mert lelőhetnek valakit, hanem mert elvehetik tőlük és őket lő- 
hetik le — de teljesen mindegy, hiszen a törvény úgyse engedi 
meg, hogy pisztolyuk legyen. Az viszont kizárt, hogy valaki ki- 
csavarja a kezükből a csúzlit és lelője vele őket, ahhoz gyakor- 
lat kell. 

Úgyhogy megállapodtak, hogy keresnek kivitelezőt és legyár- 
tatnak egy garnitúra Nimbusz-1-est, aztán megtanulnak velük 
lőni. Addig meg gyakorolnak az íjakkal. 


A csapat észre se vette, hogy Kissy félrevonja Nialát és bemen- 
nek a házba — elmerültek a verekedésben, akárhogy hűvösödött 
már az idő. 

Kissy a konyhába vitte Nialát és hozzáláttak az uzsonnakészí- 
téshez. Az utóbbi napokban vált szokásukká, hogy öt óra körül 
bekapnak pár szendvicset. 

— Hallgatlak — mondta Niala, gyors mozdulatokkal szeletelve 
a kenyeret. 

Kissy elmosolyodott. Hát persze hogy leolvasta az arcáról, 
hogy mondani akar valamit. 

— Mondd csak. . . nem vettél észre valamit a kishúgodon? 


Niala kipillantott a kert felé, aztán Kissyre nézett. Apró fejrá- 
zás, kérdő tekintettel. 

— És Nimbyn? 

Niala letette a kést és elképedve nézett rá. 

— Miről van szó? 

Kissy is letette a kezében tartott kistányérokat. Szép sorban 
elmondott mindent, amit látott, a lasszós játéktól kezdve, egé- 
szen addig a pár perccel ezelőtti ragyogó mosolyig, amikor 
Nimbynek sikerült leterítenie Martint. 

Míg ő beszélt, Niala arcán fokozatosan ragyogott föl valami 
fény. Aztán elmosolyodott. 

— Vanessa szerelmes — mondta, vagy inkább csak lehelte. 
Odalépett Kissyhez és átölelte. — Ez óriási. Nagy vagy, hogy 
észrevetted, nekem semmi se tűnt még föl... — Elengedte őt, 
visszalépett az asztalhoz és lendületesen folytatta a szeletelést. 
— Nimby nagyszerű srác, Vanessa remekül választott. 

— Mit fogunk most csinálni? — kérdezte ő. 

— Semmit — mondta Niala. — Amíg ők maguk rá nem jönnek, 
hogy mit éreznek, addig csak figyeljük az eseményeket és 
drukkolunk. 

De az őszi szünet alatt egyikük se adta jelét, hogy rájött volna 
a saját érzéseire. A többiek közül se vett észre senki semmit. 
Csak annyi változott, hogy néha, amikor elkaptak egy-egy mo- 
solyt vagy szemvillanást, összenéztek Nialával, és mindenki 
más számára érthetetlenül megbeszélték. 

, Láttad?" — mondta Niala szeme. 

, Láttam" — felelte az ő szeme. , Ez bizony mosoly volt, még- 
hozzá nagyon szép mosoly. Ilyet más nem kap Vanessától, 
csak Nimby." 

, Lemaradtál?" — mondta más alkalommal Niala szeme. És el- 
mondta neki apró jelekkel, hogy mit látott, mosolyt vagy pil- 
lantást. Egyelőre ezek voltak csak, de Niala biztosra vette, 
hogy hamarosan eljutnak az érintésekig. Persze csakis prakti- 
kus okokból, például átadnak egymásnak valamit, és véletlenül 
összeér a kezük, vagy — még inkább — Vanessa talál valami iga- 
zítanivalót Nimby kezén, amikor beáll egy ütéshez vagy céloz 
a puskával. 


A szünet utolsó teljes napját kikapcsolódással töltötték. Dél- 
előtt sétáltak egy nagyot, ki egészen Vaucresson szélére, ott 
körbe és úgy vissza. Limnél megebédeltek, aztán hazaballag- 
tak. Délután pedig biliárdoztak, a sok célbalövés után ebben 
már mindenki elég jó volt, csak persze itt visszapattanás is van 
meg ilyesmik. Az asztalt a padláson találták szétszedve, úgy- 
hogy összerakták az emeleti belső hálószobában, és vettek 
hozzá golyókat meg két dákót. A biliárdban megint Nimby volt 
jó, sokat gyakorolta számítógépen, akárcsak a repülést. 

Vasárnap összecsomagoltak és készülődtek haza. Chantalt és 
Martint Pi viszi haza, Neuilly nem nagy kitérő, Nimby vonattal 
megy, Nialáék pedig taxival, Georges-zsal percre pontosan kell 
találkozniuk a fülkében. 

Nemigen búcsúzkodtak. Minek, hiszen úgyis találkoznak 
szünnapokon. Nimby volt a kivétel, ő búcsúzkodott. Vele kezd- 
te, hirtelen odalépett hozzá és forrón átölelte. 

— Drága Kissy, vigyázz magadra — rebegte. — Te maradsz az 
egyetlen előretolt bástyánk itt a nyugati végeken. De itt ha- 
gyom neked Macskát, hogy ne nyomasszon az egyedüllét. Ha 
rád tör a magány, ha hiányozni kezd a te rég nem látott Nim- 
byd, csak húzd meg Macska bajuszát. — Kicsit eltartotta magá- 
tól, és biztatóan nézett föl rá. 

— M-miért — lepődött meg Kissy —, akkor itt teremsz? 

— Nem — mondta Nimby határozottan. — Akkor megharap. 

Ezzel elengedte, sarkon fordult és Nialát támadta le túláradó 
érzelmeivel. 

Míg Nimby sorra járta a csapattagokat és szentimentális hü- 
lyeségeket mondott nekik az előttük álló sokéves távollétről, 
Macska összevissza kóricált a nappaliban állók lábai körül. 
Apa és anya 1s ott volt, ez tehát húsz lábat jelentett, amik körül 
nagyszerűeket lehetett szlalomozni. 

Kissy csakhamar rájött, hogy Nimby nem pusztán lököttség- 
ből rendez drámai búcsút. Így kicsit megszorongathatja a lá- 
nyokat... különösen az egyiket. S nem is csodálkozott, amikor 
azt látta, hogy legeslegutolsónak hagyja azt az egyet, akit jóval 
tovább ölelget, és közben egyáltalán nem mond semmit. De lát- 
hatóan Vanessa se várta el. Több mint fél percig álltak ott, 
szótlanul átölelve egymást, a csapat oda sem figyelve átbeszél- 


getett a fejük fölött, s amikor végül elengedték egymást, igen- 
csak piros volt mind a kettő. 


A kocsiajtók becsapódtak, s a fehér Citroén és a taxi elindult az 
utcán. Nimby a taxiban ült, majd az állomáson kiteszik. Kissy 
integetett nekik, aztán belépett a kapun. 

Ahogy fölnézett a házra, eszébe jutott valami. Most mindenki 
hazaindul, még ő is, innen a kapuból. S ketten vannak köztük, 
akiknek ez egy különleges hazatérés. Ő az egyik. Tulajdonkép- 
pen most ért véget a költözés, hiszen csak most mentek el azok, 
akik segítettek benne. Kikísérte őket és most hazatér új ottho- 
nába, a családjához. 

A másik Vanessa. Már része volt egy boldog, megható haza- 
térésben, hat héttel ezelőtt. Most csak eljött otthonról két hétre 
vakációzni, s mégis nagy nap a mai: most először tér haza úgy, 
hogy már hivatalosan is oda tartozik. Vanessa D" Aubisson. 

Macska szembejött vele az előszobában. 

— Hát elmentek, cicus. 

Macska ásított egyet. 

— De holnapután visszajönnek. 

Macska megbillegette a fülét. 

— Mindenesetre, Macska, ennek a szünetnek most 


VÉGE 


Macska egyetértőn megvakarta a füle tövét és visszabaktatott 
a nappaliba. 


4. 


A HÁLÓZAT 


Gyerekszoba. Az íróasztalon számítógép. Fölötte a falon tábla, 
rajta felirat: AZ ÖN GYERMEKE. A gép előtt szőke kislány 
ül. Ír. Közelről látjuk a monitort. 


AzÖnGyermeke: Jó ötlet. Hol találkozzunk? 
EgyMásikGyermek: Ismered a pizzériát. . . 


Távolabbról látjuk a monitort, de ez már nem ugyanaz. Másik 
típusú monitor, a fal mintája is más. A monitor fölött tábla, raj- 
ta felirat: VALAHOL A VILÁGHÁLÓN. Míg a monitor távo- 
lodik, olvashatók a betük: 


EgyMásikGyermek: Ismered a pizzériát a sarkon, ahol pál- 
mafák vannak? 
AzÖnGyermeke: Persze! Tíz perc múlva jó? 


Már a kezeket is látjuk, amint leírják a választ: Igen! Nagy 
férfikezek. A gép előtt magas, középkorú férfi ül. Feláll és ki- 
felé indul. 

A kamera megint ráközelít a monitorra, aztán ismét távolo- 
dik, de ez megint AZ ÖN GYERMEKE felirat alatti monitor. A 
szőke kislány feláll és kifelé indul. 

A kamera ismét ráközelít és újra távolodni kezd. Ez már egy 
harmadik monitor egy harmadik szobában. A falon tábla: A 
JERRY ALAPÍTVÁNY FŐHADISZÁLLÁSA. A gép előtt 
egy fiú ül. Figyelmesen olvassa a beszélgetést, aztán feláll és 
kimegy. 


Snitt. Utcasarok, pálmafák, kis pizzéria. A férfi álldogál, vá- 
rakozik. 

Balról bejön a szőke kislány. Mindenfelé nézelődik, keres va- 
lakit. Továbbhalad. A férfi odalép mögé és megfogja a fenekét. 
A kislány rémülten megfordul, sikoltani akar, de a férfi a szájá- 
ra teszi a kezét. 

A férfi háta mögött megjelenik a fiú. Megveregeti a férfi vál- 
lát. 

A férfi elengedi a kislányt és megfordul. A fiú megpördül és 
magasra emelt lábbal hasba rúgja a férfit. Amikor a fiú lába a 
férfi hasához ér, hirtelen snitt. A fiú ugyanúgy áll, vízszintesen 
kinyújtott lábbal, a kislány is mozdulatlanul, rémülten, de a fér- 
fi a földön fekszik. 

A fiú odalép hozzá és fölé hajol, de közben hirtelen snitt, és a 
hajoló mozdulatot a fiú helyén termő rendőr fejezi be. Megbi- 
lincseli a férfit, és talpra segíti. Elvezeti. 

A kamera ráközelít a pizzéria egyik asztalára, amin egy mo- 
nitor áll. Egy chatablakban jelennek meg sorban a feliratok: 

ÖNÖK A JERRY ALAPÍTVÁNY PROPAGANDAFILM- 
JÉT LÁTTÁK. 

SZEREPLŐK: 

KISLÁNY -— VANESSA D"AUBISSON 

FÉRFI — LUIGI LENTINI 

FIÚ — MARTIN ROCHEFORT 

RENDŐR - ALAIN LAURENT 

KAMERA: PIERRE JOURDAIN 

ÍRTA, SZERKESZTETTE ÉS RENDEZTE A JERRY ALA- 
PÍTVÁNY CSAPATA. 

BEAULIEU-SUR-MER VÁROS RENDŐRSÉGÉNEK ÉR- 
TÉKES SEGÍTSÉGÉVEL. 

Az egérmutató rászalad a jobb felső sarokban levő piros 
gombra, és a kép elsötétül. 


Kissy nem nézte a filmet, látta elégszer. Az arcokat figyelte. 
Közülük is leginkább a két legfontosabbat, a főnököt és a főgu- 
rut. 

A főnök — monsieur Dorléac — talán harmincéves, jókedvű, 
sportos fazon. Nem is öltöny van rajta, hanem vászonnadrág és 
póló. De Kissy biztosan tudta, hogy a könnyedség mögött rá- 


menős üzletember rejtőzik, aki mindent egy szempont szerint 
vizsgál: hogy mennyi hasznot hoz. 

A főguru nem néz ki gurunak. Kissy úgy képzelt el egy gurut, 
amilyen Shrek és Maszat, vérprofi számítástechnikusnak, aki 
folyékonyan olvas hexakódban, de örökké szakadt, pecsétes ru- 
hákban jár és nemigen tudja megkülönböztetni a színházat a 
villamostól, mert nem szerepelnek a Unicode táblában. Amikor 
a költözés után Shrekék náluk ettek, Maszat úgy nézett a kö- 
zönséges, hétköznapi húslevesre, mint Mohi, amikor Plumail- 
nél vacsoráztak. Ez a guru egész másmilyen volt. Szürke öl- 
töny, kék ing, nyitott nyakkal, kifogástalan hajviselet, ápolt 
megjelenés. Kissy mindennek nézte volna, csak főgurunak 
nem, de hát így mutatták be, vagyis hogy fejlesztési vezetőt 
mondtak vagy mit. Messier-nek hívják, Angéligue rögtön rá- 
mondta, hogy úgy, mint egy híres csillagászt. 

Jelen volt még valami marketingfőnök, még két emberke, 
akiknek a bemutatkozásnál nem értette sem a nevét, sem a 
tisztségét, meg a titkárnő. 

— Talán csodálkoznak — mondta monsieur Dorléac még az 
elején —, hogy ennyien összejöttünk, de nálunk az a szokás, 
hogy együtt hozzuk a döntéseket. Demokratikus cég vagyunk. 

Kissy egészen biztosra vette, hogy a cég nagy-nagy demokra- 
tikussága addig terjed, hogy mindenki elmondhatja a vélemé- 
nyét, mielőtt a főnök dönt. Valahogy ezt olvasta ki az arcokból. 
De majd meglátjuk, gondolta. 

Az előadás háromnegyed óra hosszat tartott. Pi kezdte az ala- 
pítvány céljaival, bemutatta a hivatalos papírokat meg mindent, 
amit kellett. Aztán jött ő, beszámolt a korábbi eseteikről, a lap- 
topon megmutatta az újságcikkeket és az ítéleteket. Sheila már 
ül, jó darabig ülve is marad. Tíz évet kapott, amiért megtámad- 
ta Mohit, és a bíró világosan értésükre adta, hogy a maga részé- 
ről az utolsó betűig elhiszi a Kissy megtámadásáról szóló törté- 
netet is, de nem adhat érte még tíz évet, mert nincs bebizonyít- 
va. Odáig jutottak, hogy Sheila nem tudott alibit igazolni arra 
az időre, amikor megtámadta őt. Kissy ezért kártérítést sem ka- 
pott, de Vanessa igen, tízezer eurót, de nem abból a pénzből, 
amit Sheilának kell kifizetnie. Ezt Kissy furcsának találta, de a 
törvény szerint a tettes az államnak fizet, az állam pedig egé- 
szen más forrásokból kárpótolja az áldozatot. Sheila büntetése 


százötvenezer euró, már rég szabad lesz, amikor még mindig 
törleszti. És ráadásul meg kellett tudnia, hogy ha nem távközlés 
útján hálózza be Mohit, akkor megússza hét évvel és százezer 
euróval. 

Charlotte, avagy Lax ügyében jóval gyorsabban megvolt az 
ítélet. A lille-i pasas elismerte bűnösségét és megbánást tanúsí- 
tott, úgyhogy megúszta három év felfüggesztettel, de rengeteg 
mindent megtiltottak neki. Tilos gyerekekkel érintkeznie, külö- 
nösen Chantallal, tilos olyan helyekre mennie, ahol sok gyerek 
van, tilos interneteznie... ördög tudja, mi mindent nem szabad 
neki. 

Sylvie ügye nemzetközi bonyodalom lett, még az első tárgya- 
lás időpontját sem tudják. Jelenleg Nizzában ül és hetente ír 
egy beadványt a francia bíróságnak, a dánnak, a németnek. . . 
aztán azok persze nekiállnak lelevelezni egymással az egészet. 
Vanessa már fölvetette, hogy bemegy a börtönbe és megveri, 
de Georges azt mondta, sokkal jobb ez így. Amíg Hendriksen 
lehetetlenné teszi a tárgyalás megindítását, addig csak ül, ül, 
ül... ítélet nélkül. Élvezze. Schneider úr csillagászati összegre 
perelte be, de ezt az ügyet felfüggesztették a büntetőper lezárá- 
sáig. Novemberben aztán Georges is beadott egy kártérítési ke- 
resetet mint Vanessa törvényes képviselője, pusztán azért, mint 
mondta, hogy elszórakoztassa vele Hendriksent. Hát nagyon 
szórakoztató lesz neki, ha még Mohi sérülése miatt is fizethet. 

Mindezeket Kissy mesélte el a Kölyökklub egybegyűlt veze- 
tőségének, néhány beaulieu-i fényképet is mutatva a laptopon. 
Schneiderék rendszeresen küldik a fejleményeket, és megen- 
gedték nekik, hogy a személyes adatok eltávolítása után fel- 
használják a papírokat. 

De a klubosoknak nem a shindytörténetek tetszettek a legjob- 
ban. Az árva kislány története érdekelte őket leginkább, aki az 
ő Kölyökklubjuk segítségével találta meg új, szerető szüleit. 
Messier részletekre is rákérdezett, annyira kíváncsi volt, és azt 
kérte, hadd nézze meg a filmet még egyszer, most, hogy ilyen 
sokat megtudtak a főszereplőről. Azt is megkérdezték, kik a 
többiek és milyen segítséget adott a beaulieu-i rendőrség — Kis- 
sy pedig elmesélte, hogy a shindyt a DfAubisson család pan- 
ziójának mindenese játssza, az alapítványi harcost az osztály- 
társa, aki persze csakugyan alapítványi harcos, a rendőrség pe- 


dig megengedte, hogy a rendőrt egy valódi rendőr alakítsa, va- 
lódi egyenruhában. Az a rendőr volt, aki a nyáron körbeautó- 
zott velük a városon, Schneideréket keresve. 

Aztán csak átadták a szót Nimbynek, aki bemutatta a Cumu- 
lus működését, demonstrálta is a Kölyökklub éppen folyó éle- 
tével. 

— Kérem, figyeljék meg Martinelli felhasználót — mondta. — 
Hatodik érzékem azt súgja, hogy van valami a füle mögött. 
Magánbeszélgetésre invitálom, és a Cumulus is jelen lesz lát- 
hatatlan üzemmódban. 

A beszélgetés gyorsan eljutott a végkifejletig. Nimby, aki Fe- 
hér Felhő álnéven szerepelt, privát ablakba hívta Martinellit, 
aki a kérdésre azt felelte, hogy tizenegy éves. Nimby ekkor 
megmutatta Martinelli adatlapját a Cirrusban: egy millishindyt 
emelkedett a hazugságfaktora, mert a nyilvánoson tizenkettő- 
nek mondta magát. 

— Ezt nem tekintjük súlyos hazugságnak — magyarázta Nim- 
by. — Aki például tizenegy és fél éves, az hol tizenegynek 
mondja magát, hol tizenkettőnek. De ha nagyobb az eltérés. . . 


Fehér Felhő: biztos, hogy nem tizennégy vagy? 
Martinelli: de, ha neked úgy szimpatikusabb, akkor tizennégy 
vagyok. 


— Íme — mutatta Nimby az adatlapot —, most már egy centi- 
shindyt ugrott a mutató. Ez már nem lehet kerekítési pontatlan- 
ság. Mint látják, a program kilistázza a felhasználó által meg- 
adott életkorokat, születési évre átszámítva, hogy az idő múlá- 
sával értékelhetőek maradjanak. Egy egyszerű keresés megmu- 
tatja, hogy... íme... BenjaMini tartja a rekordot, aki 1992-től 
2000-ig hatféle különböző időpontban született. De sose feled- 
jük: hazudni nem bűn, a hazugság senkit se tesz shindyvé. Tér- 
jünk vissza Martinellihez. 


Fehér Felhő: én lány vagyok, és te? 

Martinelli: én fiú. 

— Nézzék csak — lapozott vissza Nimby a másik böngiablakba 
—: ez bizony első osztályú hazugság. Vagy ez, vagy az, amikor 
három nappal ezelőtt lánynak mondta magát. Ha akkor éppen 


online lettünk volna, mi is emlékezhetnénk, hogy mit mondott, 
már ha meg tudunk jegyezni ennyi felhasználót... pontosan er- 
re van a Cumulus. 

— Elnézést — szólt közbe a marketinges. — Te is hazudtál az 
imént, lánynak mondtad magad. Ezt nem jegyzi föl a program? 

— Ó, dehogynem. De ez az account, amit használok, rajta van 
a program fehér listáján, úgyhogy soha nem riaszt miatta. Ezzel 
a nickkel én annyit hazudtam és annyi malacságot írtam már le 
a program tesztelése miatt, hogy ha nem lennék a fehér listán, a 
Cumulus már tízszer lecsukatott volna. 

Derültség. 

— De Martinelli nincs a fehér listán — folytatta Nimby. — És ez 
lesz a veszte. 


Fehér Felhő: mihez lenne kedved? 
Martinelli: arra gondoltam, hogy letepernélek 


— No nézd csak — örült meg Nimby -—, hát nem ászt húztunk 
első osztásra?... 

Nem folytathatta, megszólalt a mobilja. 

— Elnézést... biztos valami sürgős... — mentegetőzött Nimby, 
de rögtön kihangosítva vette föl és egyáltalán nem szólt bele. 

— Itt a Cirrus beszél — mondta férfihangon a telefon. — Shin- 
dyt észleltünk. A nickje Martinelli. Földrajzi helyzete: Martin 
szobájában, a számítógép előtt ül és mogyorót eszik. Üzenet 
vége. 

A klubosok jót mulattak, de Messier megkérdezte: 

— Az világos, hogy egy előre fölvett üzenetet le tud játszani, 
de beszédszintetizátor is van benne? Éles helyzetben nincsenek 
meg az adatok előre. 

— Nem, Messier úr, egyelőre nincs benne — mondta Nimby. — 
Viszont SMS-t is tud küldeni, vagy le is tudja morzézni az üze- 
netet. 


Azt nem mondták el a klubosoknak, hogy saját morzéjuk van. 
Ahhoz senkinek semmi köze. Egyébként a rendes morzét már 
alig használják, mármint azt, amikor a szavakat végig ki kell 
betűzni. Mindent X-kódban mondanak. UV EU IC UM YG 
YP, gyere Chantalhoz vasárnap ebédre. A Cirrus is tud így 


üzenni, Shrekék tettek bele morzefordítót, aztán Nimby kicse- 
rélte a táblázatot a nemzetköziről a Jerryre és az X-re. Kitűnő- 
en telefonál morzéban, úgy csinálták meg, hogy nemcsak a 
hang hossza, hanem a magassága is más, a vonal mélyebb, a 
pont magasabb. Már az is benne van, hogy riasztás nélkül, 
azonnal vagy időzítve küldjön SMS-t vagy telefonáljon. Az 
ember belép a Cirrusba, magnóra mond vagy leír egy üzenetet, 
és amikor akarja, a Cirrus továbbítja oda, ahova kell. Üzenet- 
rögzítőnek is használják néha, Niala majdnem mindennap. 
Amikor az ember reggel bekapcsolja a telefont, megszólal be- 
lőle Niala hangja, és mond valami vidámat aznapra, például 
egy viccet. Mert a telefon automatikusan bejelentkezik a Cir- 
rusra, az üzenet pedig bejelentkezéskor kézbesítendőre lett be- 
állítva. Pi inkább aznapi teendőket szokott belemondani, legin- 
kább az egyetemmel kapcsolatosakat saját magának, de így ők 
is hallják és tudják, hogy alakul Pi programja. 

Vanessa és Nimby sose hagy üzenetet a saját hangján. Ők ta- 
lálták ki az X-kódot, ők azt használják. Egyre bonyolultabb 
dolgokat csipog reggelenként a Cirrus, a többiek üzenetei után. 
Néha ravasz vicceket is csinálnak, egyik nap például ezt mor- 
zézta a Cirrus: II AL ON AF AN. Ebből az II a feladót jelenti, 
vagyis Vanessát, de a többinek semmi értelme. Angéligue mél- 
tatlankodott is délután, hogy mi az a , vörös hajú virágágyás nő 
kislány", mert ő még a táblázatot is elővette, hátha ő emlékszik 
rosszul, amire Vanessa ártatlan képpel visszakérdezett: ki 
mondta, hogy X-kódban kell olvasni? Közönséges morze volt, 
úgy kellett érteni, ALON AFAN, vagyis allons enfants, , gye- 
rünk, gyerekek", a himnusz első két szava. 


A bemutató kétségkívül tetszett a klubosoknak, mindenki mo- 
solygott, barátságos volt. Csak hát ezek üzletemberek, ezeket a 
haszon érdekli. Persze nem mulasztották el kidomborítani a do- 
log üzleti oldalát. A Jerryvel való együttműködés nem hoz 
hasznot — viszont megóv esetleges károktól. A Sheila-ügyben a 
Kölyökklub némi presztízsveszteséget szenvedett el, nem so- 
kat, mert nem volt igazán jelentősége, hogy melyik az a chat- 
szolgáltató, amelyiknél a dolog lezajlott — de hát itt mindkét 
sértett a Jerry tagja, akik nagyon sokat köszönhetnek a Kölyök- 


klubnak, nem akarták belekeverni. A Lax-üggyel ugyanez volt 
a helyzet. De egy Jerryn kívüli szülő esetleg bepereli őket. 

Erre válaszolt az egyik kisfőnök, amikor véget ért a bemutató 
és eljött a döntés ideje. Terjengősen beszélt és sima szavakkal, 
az első pillanattól világos volt, hogy a Jerry nagyon tetszik ne- 
ki, személy szerint igazán szimpatizál velük, csakhogy. Az volt 
a lényeg, hogy a cég policyjában le van írva, hogy nem vállal- 
nak felelősséget a felhasználóikért. Ők nem perelhetők és kész. 

Pi szót kért és megkérdezte, hogy ez előfordult-e már. Micso- 
da, kérdezte a kisfőnök. Hogy beperelték önöket, és a policyra 
hivatkozva megnyerték az ügyet. A kisfőnök nem válaszolt, de 
fancsali arcán látszott, hogy nincs megtörtént eset, amire ala- 
pozva biztos lehetne az igazában. 

Ekkor szót kért a marketingfőnök és látszólag az ő oldalukon 
állva fejtegetni kezdte, hogy természetesen a felhasználókat el- 
riaszthatja tőlük, ha valakit ilyenféle támadás ér és ezt megtud- 
ják. De ahogy beszélt, abban ott volt, hogy se abban nem hisz, 
hogy az ilyen támadások számottevő gyakorisággal fordulná- 
nak elő, se abban, hogy a felhasználók tudomást szereznének 
róla. Kissy kiolvasta a szavak mögül a valódi közlendőt. , Ezer 
évben egyszer történnek ilyen disznóságok, és a többi látoga- 
tónk úgyse fogja soha megtudni." 

Hallgatta a szót egymásnak adogató főnököket, és már értet- 
te, miért jöttek össze ennyien. Mert így megmutathatják, hogy 
ők testületileg megvizsgálták a problémát, igazán alaposan tá- 
jékozódtak és körültekintően hozták meg azt a döntést, hogy 
szó se lehet róla! 

De megfigyelt még valamit. Madame Robin, a titkárnő nem 
szólt hozzá. Nyilván nem volt szabad neki. Csak ült oldalt, sen- 
ki nem figyelt rá, nem volt semmi dolga — Kissy nem is értette, 
minek rángatták ide —, és az arcáról világosan le lehetett olvas- 
ni, hogy nem ért egyet a főnökeivel. Nyilván azért nem ügyelt 
az arcára, mert úgyse figyelt rá oda senki. Meg mert ebben a 
nagy demokráciában az ő véleménye úgyse érdekel senkit, akár 
ellenvéleménye is lehet. 

Kissy döntésre jutott. Illedelmesen föltartotta kezét, jelezve, 
hogy szólni kíván, és megvárta, hogy a soron levő főnök bevé- 
gezze mondókáját. 


— Csak annyit szeretnék — mondta, mikor az arcok feléje for- 
dultak —, hogy ideje lenne megkérdezni madame Robint is. Az 
ő álláspontját még nem hallottuk, de én kíváncsi vagyok rá. 

Csend. A főnökök láthatóan meghökkentek. Fejlett demokrá- 
ciájuk nem jutott el odáig, hogy a titkárnőnek is lehet vélemé- 
nye, de nem volt ötletük, hogy mondják ezt meg udvariasan. 
Kissy remekül szórakozott. 

— Nos — találta meg a főnök a hangját —, végül is... igazad 
van. Madame Robin, hallgatjuk önt. 

Madame Robin kicsit elfogódottan kezdett bele, szemláto- 
mást nem volt hozzászokva, hogy a véleményét kérdezik, de 
belekezdett. 

— Én... nem tudok hozzászólni a dolog jogi részéhez. Nem az 
én dolgom. Én csak azt tudom mondani, amit én gondolok. Vé- 
gül is ez a cég a gyerekekről szól. Belőlük élünk. Miért ne ten- 
nénk azért, hogy megvédjük őket? Ha az ügyvéd úr azt mondja, 
hogy nem vagyunk perelhetők... biztos úgy van. De nem azért 
kellene ezt megcsinálni, mert ha baj lesz, akkor perelhetők va- 
gyunk. Hanem hogy megvédjük a gyerekeket. Nekem is van 
két gyerekem. Maholnap interneteznek. Persze kipróbálnák a 
klubot is, elsőnek azt... de ha nálunk ilyen szörnyűségek tör- 
ténnek, akkor én bizony ide nem engedem őket. De máshova 
sem. Hát... ezt tudom én mondani. 

Persze madame Robin szavai önmagukban még nem fordítot- 
ták volna meg a vezetőség véleményét. De utána a marketing- 
főnök hümmögve és az orrát dörzsölgetve azt mondta: 

— Hát lehet, hogy nem leszek ezzel népszerű, de én hajlamos 
vagyok úgy tekinteni Robin asszony szavait, mint egyfajta szü- 
lők körében végzett közvélemény-kutatást. Szóval. . . 

A vezetők igent mondtak. A Kölyökklub és a Jerry Alapít- 
vány képviselői megállapodást írtak alá a bűnüldözés érdeké- 
ben való együttműködésről. 


Elnézte a két lányt, amint a számítógép előtt ülnek és nézik a 
monitort. Az egyik a széken ült, a másik a billentyűzet mellett 
az asztalon. 

— Látod? — beszélt neki Chantal. — Ez a Gyermekvilág, ez pe- 
dig a Kölyökklub. Itt user módban fut a Cumulus, de emitt már 
szerver módban. Úgyhogy itt már a magánbeszélgetéseket is fi- 


gyelhetjük majd... hé, hova mész? Most tanulhattál volna vala- 
mit. 

Macska végigsétált az asztalon és bekukucskált a könyves- 
polcra. Elegendőnek találhatta a helyet, mert átlépett a polcra 
és nyugodtan továbbment a könyvek előtti pár centis sávon, 
ügyet se vetve a mellette tátongó mélységre. 

Idelent csak egy polcnyi könyvet tartottak: egypár programo- 
zástechnikai művet, egy szakácskönyvet, amiből kajaötleteket 
szoktak meríteni, egy-két kallódó regényt, ami valakinek a ke- 
zében volt, aztán itt rakta le, meg az alapítvány iratait tartalma- 
zó jókora dossziét. Ez jobban kilógott, és nem volt hely előtte. 
Macska odaért, nézelődött, megszagolta a dossziét. Zsákutca. 

— Várj — lépett oda Kissy, és fölemelte a dossziét. — Mehetsz. 

Macska peckesen továbblépdelt. 

Ebben a pillanatban kivágódott az ajtó és berobbant rajta 
Martin. Macska megrettent, majdnem leesett a polcról, aztán 
sikerült visszanyernie az egyensúlyát. Felháborodottan meredt 
a fiúra, aki nem is vette észre, mit okozott. 

— Sziasztok — rakott le egy jókora szatyrot. — Hoztam némi 
kaját meg egy hírt. Á, Chaton kisasszony, ön olyan ismerős ne- 
kem. Nem találkoztunk már valahol? 

— Jaj de lökött vagy — nevetett Kissy. — Ilyet nem kérdezhetsz, 
amikor már néven szólítottál! 

— Muszáj volt, hogy tudni lehessen, rád gondolok és nem 
Vaillant kisasszonyra vagy D7 Aubisson kisasszonyra. 

Mindenki Macskára nézett, aki dühösen meredt rájuk a polc 
széléről. 

— Ő is D"Aubisson? — kérdezte Chantal. 

— Nyilván. Náluk született. 

Chantal elgondolkodva nézett Macskára. 

— És ha Kissy gyereke netán Beaulieu-ben születik, akkor őt 
is D" Aubissonnak fogják hívni? — érdeklődött. 

— Ha Niala kis dobozban hozza el, akkor igen — felelte Mar- 
tin. — Egyébként Rochefort-nak. 

— Hé! — kapta föl a fejét Kissy. — Ki mondta, hogy tíz év múl - 
va mi még együtt leszünk? 

Martin ránézett, ő pedig érezte, hogy olvadni kezd. Ezt érez- 
heti egy tábla csoki a napon. 

— Öt év múlva — mondta Martin valami imádnivaló hangon. 


Kissy beharapta az ajkát, próbált keménynek látszani. 

— Hát jó. Hat év múlva. 

— Ez a beszéd — felelte Martin. — Akkor tehát gyerekről még 
hat évig ne essék szó. Milyen szerencse, hogy a korszerű fo- 
gamzásgátlási módszerek mellett. . . 

Hirtelen elkapta őt és megcsókolta, ő pedig viszonozta, bár 
alig bírt a nevethetnékjével. Aztán megérezte a díványt a hátá- 
nak nyomódni, de nem is bánta. Kényelmesebb így, hogy nem 
kell tartania a testsúlyát, az ember jobban tud figyelni a csóko- 
lózásra, és könnyebb megszabadulni a fölösleges ruhadarabok- 
tól, mint... hé, mi van? 

Martin egyszer csak eltávolodott tőle, és fölfedezte a helyén 
Chantalt. 

— Mit... mit művelsz?! 

— Amire megkértél — felelte a másik szigorúan. — Döntsétek el 
végre, ágyba bújtok-e vagy sem, mert már harmadszor válasz- 
talak szét titeket. 

Kissy zavartan felült és ellenőrizte, hogy minden gombja ren- 
desen be van-e gombolva. Hát még ha Chantal tudná, hogy Ni- 
ala milyen helyzetben választotta szét őket. . . 

Másodikára virradó éjszaka történt. A csapat már lefeküdt, 
csak ők beszélgettek még Martinnel hármasban, azazhogy 
Macska nem beszélgetett, az ő ölében aludt. Sok mindenről be- 
szélgettek... egy csomó minden akadt közte, amiről ő soha az 
életben nem gondolta volna, hogy képes egy fiúval beszélni. 
De hát Martin nem egy fiú, Martin a fiú, az ő fiúja már fél éve. 
És Niala határozottan megmondta, hogy ezeket a dolgokat mu- 
száj megbeszélni két embernek, előbb vagy utóbb, ha komo- 
lyan gondolják. Persze nem azért kerültek szóba, mert Niala ezt 
mondta, csak úgy egyszerűen szóba kerültek. Még Nialának is 
igencsak csillogott a szeme, amikor másnap elmondta neki. 

Aztán fölkeltek — a nappaliban ültek — és kivitték Macskát a 
konyhába. Kissy sose fogja elfelejteni, ahogy letette a kis ko- 
sárkájába. Nem ébredt föl, csak a fülecskéjét billentette meg ál- 
mában. Kissynek olyan érzése támadt, hogy be kellene takarni, 
de hát nincs takarója, nincs is rá szüksége. 

Mintha megbeszélték volna, a kosártól nem visszafelé indul- 
tak, hanem a lépcsőhöz. Kissy nem emlékezett rá, hogyan men- 
tek le a lépcsőn, át az edzőtermen és be a hálószobába. Az 


egyik pillanatban még Macska fölé hajolt, a másikban pedig 
Niala hajolt kettejük fölé, és elég bosszúsnak látszott. A két pil- 
lanat között merő zűrzavar. 

Nialát persze nem az hozta ki a sodrából, ahogyan találta 
őket, Nialát valószínűleg az se döbbentené meg, ha anyaszült 
meztelenek lettek volna — amiről szó sincs, ámbár tagadhatat- 
lan, hogy egypár ruhadarabjuk már hiányzott. Nem. Niala azért 
haragudott, mert szét kellett rebbentenie őket. Hát nem is volt 
hálás feladat, Martin majdnem megütötte, de szerencsére az 
utolsó pillanatban észbe kapott. Fölugrott, az ablakhoz ment és 
felrántotta. A csípős éjszakai levegő egykettőre észre térítette 
őket. 

— Szent ég — mondta később Martin —, sose bocsátottam volna 
meg magamnak. 

— Remélem is — mondta Niala szárazon. 

Megállapodtak, hogy nem szólnak a dologról senkinek, és 
ezentúl jobban vigyáznak. A megállapodás első részét sikerült 
is betartani. . . 


— Halljuk a hírt — mondta Chantal morcosan. 
— Ja igen. Szóval odajött hozzám és megkérdezte: , Ugye te jó- 
ban vagy Chantal Vaillant-nal??" Mondtam, igen. , Jár valaki- 
vel?" Mondtam, nem. , Szerinted járna velem?" Mondtam, hon- 
nét tudjam? , Megkérdeznéd?" Mondtam, meg. Hát ez történt. 

Chantal nem értékelte a művészi előadásmódot, ami a lényeg 
elhagyásával állt elő. Kitört: 

— De hát kiről van szó?! 

— Mit kapok, ha elárulom? — sandított Martin. 

— Életben hagylak! 

— Kihagyhatatlan ajánlat. Nos, az illetőnek ugyanaz a család- 
neve, mint jó Angéligue-ünknek, bár aligha rokonok. 

Chantal kicsit meglepve vonta össze a szemöldökét. Kissy 15. 

Végül is, gondolta, Paul Clément helyes srác. Az ember fülig 
szerelmesen is járhat nyitott szemmel, ezt Niala szokta mon- 
dani, és Kissy nyitott szemmel járt. Paulnak szőke haja van, gi- 
tározik és tud oroszul, mert a nagymamája orosz. Kissy bármi- 
kor szívesen járt volna vele, mielőtt összejöttek Martinnel. 


— Well, Watson — mondta Chantal olyan hangon, mint Sher- 
lock abban a filmben, amit valamikor láttak —, hát mondd meg 
neki, hogy lehet szó a dologról. 


Ez volt az új év eddigi legfontosabb eseménye. Chantal járni 
kezdett Paullal. Vaucressonba és Franconville-be nem hozta ki, 
Beaulieu-be pláne nem, egyelőre megmaradtak a suliba és ha- 
zakísérésnél. 

Georges még decemberben elintézte, hogy a csapat fölkerül- 
jön egy-egy szolgálati járatra. Ritkán sikerült megszervezni, 
mert csak akkor működött a dolog, ha pénteken suli után volt 
még idő elérni a gépet, és vasárnap volt egy másik visszafelé. 
Nemegyszer előfordult, hogy mehettek volna, de visszajárat 
csak hétfőn volt, jegyet kellett volna venniük a rendes gépre. 
Erre pedig nem költhetik az alapítvány pénzét. 

A Jerry Alapítványt november végén jegyezték be. Az alapít- 
ványtevők megválasztották a kuratóriumot, ami egészen egy- 
szerűen azt jelentette, hogy megbeszélték, kinek van közülük 
érkezése részt venni az üléseken, persze távközléssel. Ange né- 
ni, Blanche, madame Blanchard, monsieur Rochefort és mon- 
sieur Vaillant lett a kuratórium. Ange nénit választották elnök- 
nek. Évente kétszer tartanak rendes ülést, rendkívülit pedig 
amikor kell. Egyet rögtön kellett tartani, amin összeállt a kura- 
tórium és létrehozta az ügyvezető bizottságot. Így hívják hiva- 
talosan a kisegerek csapatát, ügyvezető bizottságnak, az alaku- 
ló ülés óta papíron is léteznek. És van költségvetésük. 

Az alakuló üléssel végre hozzáférhetővé vált az alapítványte- 
vők tizenkilencezer eurója. Először is kifizették az adósságai- 
kat, Pinek az okostelefonokat, Nimbyéknek és Nialáéknak a 
bokszzsákokat és egyéb sportfelszerelést, apáéknak pedig Shre- 
kék tiszteletdíját. Az alapítvány bankszámlája az alakuló ülés 
végére hatezer euróval lett könnyebb. 

A Nimbusz-1-eseket nem fizették ki, Niala elintézte egy váll- 
vonással. Végül is nem nagy összeg, darabjáért egy eurót fize- 
tett a vállalkozónak, vagyis Francoise Laval tizennégy éves 
öccsének, aki értett a famunkákhoz, és a tervrajz félperces ta- 
nulmányozása után könnyűszerrel gyártotta őket. Az első soro- 
zat egy tucatból állt, ha netán eltörnének, legyen tartalék, de 
nem törtek el. Kitűnően működtek, Vanessa személyesen pró- 


bált ki minden darabot még a műhelyben, hulladék fadarabok- 
kal lődözött a szemétkosárra, és csak akkor fogadta el a fegy- 
vert, amikor a fadarab a kiszemelt helyen találta el a szemetest. 

Hamarosan meglett az első vadászeredménye is. Egy kóbor 
macska jó ideje hadban állt Mouchiékkal, próbálta megszerezni 
a kajájukat, abajgatta a kicsiket. Irigyelte tőlük a kényelmes 
szállást és a jó kosztot. Egy délután Vanessa a teraszra kilépve 
azt látta, hogy Macska Három — Kissy Macskájának testvére — 
az almafa egyik ágának végén hasal, öt méter magasban, a kó- 
bor pedig fenyegetően kúszik feléje az ágon. 

Vanessa nem sokat teketóriázott. Előkapta Nimbusz-1-esét, 
betöltött egyet a zsebében hordott apró kavicsokból és belelőtt 
az ágba, pontosan a kóbor alatt. Az meghökkent, lenézett, aztán 
Vanessára, amikor az rákiáltott. 

— Ez volt a figyelmeztető lövés! Hagyd békén a gyereket és 
tűnj el innen! 

Amikor mindezt elmesélte, Vanessa megesküdött Martin sült 
krumplijára, hogy a kóbor kandúr megvonta a vállát. Továbbin- 
dult a riadt Macska Három felé, úgyhogy Vanessa betárazta a 
következő kavicsot és megcélozta. A combját, mert ott nem te- 
het kárt benne, ámbár biztos volt benne, hogy a kóbornak nem 
lesz mersze följelenteni őt az állatvédőknél. Túl sok volt a ro- 
vásán. 

A kavics persze talált. A kóbor felüvöltött és lezuhant, Va- 
nessa tisztán látta, hogy még a levegőben elkezd rohanni. Egy- 
kettőre a külső falnál termett és fölvágtatott rajta, mint egy 
légy, csak akkor esett majdnem le, amikor közvetlenül mellette 
a falnak csapódott a harmadik lövedék. 

Többé nem jelentkezett, Vanessa arra tippelt, hogy meg sem 
állt a vasútállomásig. 


Csináltak tagsági igazolványt is. Nimby tervezte, két lapból 
állt, az egyikre az alapítvány logója került, a másikra a tulajdo- 
nos neve, fényképe és az igazolvány sorszáma. Egy papírlapra 
kinyomtatott hármat, kivágta őket és minden lapot ráragasztott 
két réteg kartonra. Ezután betette apja kis laminálógépébe, és 
kapott két csinosan műanyagba burkolt kártyát minden igazol- 
ványhoz. Egy piros műbőr lapból kivágott egy kicsivel na- 
gyobb darabot, mint a két kártya, és ráragasztotta őket a belső 


oldalára. Így kis piros fedelű igazolványok keletkeztek, amiket 
ki lehetett nyitni, és belül ott volt a két lap. Ez hatásosabb, mint 
egy kártyát fölmutatni. 

Kissy jót vigyorgott az ötleten, amikor Nimby elmondta. 
Nemigen hitte, hogy ők ezeket az igazolványokat föl fogják 
mutatni bárhol is. A shindykre nem ezzel hatnak, másnak meg 
mindegy, hogy ők kicsodák. 

Az igazolványok sorszámai tipikusan Nimby-féle módszerrel 
készültek. Chantal javasolta, hogy a már megszokott számokat 
használják, a panzióbeli szobáik számát — azóta is mindig 
ugyanazokban a szobákban laktak, amikor egy-egy hétvégét 
Beaulieu-ben töltöttek —, de Nimby azt mondta, nem jó ötlet, az 
egyjegyű számokból az ellenség megsejti, hogy hányan van- 
nak. Ez olyan képtelen válasz volt, hogy vita nélkül elfogadták. 
Hiszen éppen az ellenség sose fogja látni az igazolványokat, 
nem kell tudnia a nevüket, és neki úgyis az számít, hogy há- 
nyan vannak ott körülötte, ütésre emelt kézzel. 

Úgyhogy a Nimby-sorszámok kerültek az igazolványokra. 
Ezek úgy keletkeztek, hogy beírta a nicket egy szövegdobozba, 
és a saját gyártású programocska egyből adta a sorszámot. A 
program — Nimby magyarázata szerint — átírta a nicket Jerry- 
morzéba, de pontok helyett nullákat tett, vonalak helyett egye- 
seket, és minden betű elé egy kettest. Aztán az egészet áttette 
hármas számrendszerből — az első változatban — tizenhatosba. 
Azért abba, mert nem akart nagyon hosszú számokat se. 

Így az ő nickjének öt betűjéből egy tizennyolc jegyű számsor 
lett: 210002020012001211. Ezt átszámítva tizenhatosba kijött 
1207F669, ez került volna az igazolványára, ha ekkor elkészí- 
tik. Nimbyére 10C04EOF. Pi nickje csak három jegyre jött ki, 
ezt Nimby kevesellte, ezért inkább Pierre-t írt helyette, ezzel 
már jó nagy lett a sorszám, ADDC6CIF, hiszen a szám mérete 
a morzekód hosszától függ, és a két R betű négy-négy jegyet 
számít, a P is hármat. Angéligue huszonkilenc jegyű számát vi- 
szont a program nem tudta már áttenni tizenhatosba, mert Nim- 
by a PHP beépített függvényét használta, és az nem tud ekko- 
rát, az eredmény nem lehet nyolc jegynél hosszabb. Úgyhogy 
az Angie-t választotta, bár sose használja ezt a becenevet. Ez 
már jócskán kifért, 97D998. 


Vanessa kipróbálta a programot a Mohival és a Mohameddel, 
sőt a teljes nevével is, de hát az már ötvennyolc számjegyet 
adott, persze hogy nem fért ki. Aztán kiderült, hogy a sima Va- 
nessa se fér ki, erre Nimby nekiült és átalakította a programot, 
beletett valami BC aritmetikát, hogy akármilyen hosszú szá- 
mokkal boldoguljon, és a Vanessa név tízjegyűnek bizonyult. 
Erre Nimby azt mondta, jó, akkor használjunk nagyobb alapot: 
harminchatos számrendszert. Így Vanessa nyolc jegyre jött ki, 
7A7E9X80. Angéligue kilencre, jó sok betűvel, GYEFOOWY7. 

— Igazán nem akartam okvetetlenkedni — kérdezte Angéligue, 
amikor megkapta a sorszámát —, de mire jó ez az egész? 

— Nagyon egyszerű — felelte Nimby. — Az algoritmus ismere- 
te nélkül lehetetlen ilyen kódokat előállítani. Egy hamis igazol- 
ványt tehát könnyedén felismerünk a számáról. 

— Miért, mi van abban könnyen felismerhető, hogy ABC999- 
XYZ? 

Nimby nem válaszolt, beírt egy programsort, amiben ott állt 
ez a kód is. Aztán elindította, és megjelent egy számsor. 

— Tessék a kódod hármas számrendszerben — mutatta. — 
Egyessel kezdődik, holott kettessel kellene. Nézd a ketteseket: 
egy csomó helyen van belőlük kettő egymás után, holott min- 
den kettes után egy morzebetűnek kell állnia, egyesekből és 
nullákból. Nézd meg itt és itt, két kettes között öt másmilyen 
jegy áll, pedig a morzekódok legfeljebb négy jelből állnak. 
Szóval ebből semmilyen értelmes szöveg nem fog kijönni. 

Angéligue elképedve hallgatta a magyarázatot. 

— Fantasztikus. Sose gondoltam volna. 

Kissy a maga részéről egy másik kérdést is föl tudott volna 
tenni, de nem szólt. Azt a kérdést, hogy ugyan minek ez az 
egész, amikor egytől egyig személyesen ismerik egymást. 

De ez mellékes volt. Az a lényeg, hogy Jót játszottak vele, és 
még inkább az áttérés a harminchatos számrendszerre. Angé- 
ligue nevéről előbb derült ki, hogy nem fér ki, mint Vanessáé- 
ról, de Nimby csak a kislány nevénél döntött úgy, hogy alapot 
változtat. Angéligue-ét inkább lerövidítette. És az arc, amivel 
Nimby beírta a szövegdobozba, hogy Vanessa... 

Hát igen, az emberek sokszor nem oda néznek, ahova kelle- 
ne. Most az egész csapat a képernyőt figyelte — könnyű volt, 
Nimby jó nagy betüket használt, hogy messzebbről is olvasható 


legyen —, pedig nem az volt a fontos, hogy miből milyen kód 
jön ki. Az, hogy Nimby milyen arccal írta be Vanessa nevét, 
meg hogy Vanessának hogy csillogott a szeme, amikor Nimby 
megmutatta, hogy az Angéligue által kiötlött kód nem rejthet 
valódi szöveget. Az volt az arcán: , Zseniális! ", de nem az ötlet, 
hanem Nimby. Egyszer majd azt fogja jelenteni ez az arc: , Az 
én Nimbym zseniális!" 
Most még nem az ő Nimbyje. De csak idő kérdése. 


A télen nem akadt se shindy, se egyéb kaland. December végén 
a kisebbik Joachim megint verekedésbe keveredett, úgyhogy 
Mondiot megint beszélt a szüleivel, mint amikor Chantallal 
megverték a bátyját — de ez a verekedés a kicsik emeletén tör- 
tént, ők csak utólag hallottak róla. Így a nagyobbik se jelentke- 
zett. Január elején betörtek Nimbyék egyik szomszédjához, de 
hétköznap délelőtt, amikor ők mind iskolában voltak. A betörő- 
ket elfogták, de a rendőrség és nem a kisegerek. Beaulieu-ben 
zátonyra futott és az oldalára fordult egy motorcsónak, de nem 
a D"Aubisson lányok szaladtak menteni. Ott se voltak, és nem 
is kellett menteni. A gazdája kiúszott száz métert a partra, ha- 
zament, átöltözött, beevezett a motorosért, amit addigra az 
emelkedő vízállás szépen leemelt a zátonyról, átült bele, hozzá- 
kötötte az evezős csónakot és hazapöfögött. Martin azt mondta, 
a világ tele van izgalmas dolgokkal, de mindegyik valaki más- 
sal történik. 

— Hála az égnek — mondta erre Vanessa. 

Chantal megértőn rámosolygott. — Neked aztán már kijutott 
az izgalmakból, igaz-e, kicsim? 

Vanessa bólintott, és egy csapásra megeredt a nyelve. Addig 
alig beszélt a régi életéről, most meg egy óra hosszat mesélt. 
Vaucressonban voltak, a nappaliban, január közepén. 

Kissy csak ült, hallgatta a történeteket, és hálát adott a vak- 
szerencsének, amiért kivezette a kislányt abból az őrült világ- 
ból. Tulajdonképpen Millet-ék voltak az első megmentői, mert 
akármilyenek is voltak, legalább egy nyugalmas kisvárosban 
éltek. Akiknél azelőtt volt, azok a Montmartre-on laktak, de an- 
nak a züllött részében, ahol tíz járókelő közül négy bűnöző 
volt, három drogos, esetleg mind a kettő. Vanessa azért maradt 
ki mindenből, mert még kicsi volt, hét-nyolc-kilenc éves. 


Azazhogy — mindenből azért ő se maradt ki. Volt egy ka- 
maszbanda, ami azzal az ősrégi technikával csinált betöréseket, 
hogy egy gyerek bemászik az ablakon és kinyitja az ajtót. Há- 
romszor Vanessa volt ez a gyerek, akkor nem így hívták, csúf- 
neve volt, de olyan utálattal mondta, hogy nem kérdezték meg, 
mi volt a csúfnév. A harmadik betörésnél pontosan lejátszódott 
a Twist Olivér-beli eset: bent a házban elkapták. Egy nagydarab 
pasas volt, a szájára tette a kezét, hogy ne sikoltson, és megkér- 
dezte, hogy betörni jött-e. Bólintott. Kint vannak-e a társai, aki- 
ket be akar engedni. Bólintott. Akkor a pasas azt mondta, ha 
beengedi őket és nem szól nekik semmit, akkor hagyja elpáro- 
logni és később nem emlékszik rá, hogy ő is ott volt. Boldogan 
beleegyezett. Beengedte a srácokat és elszelelt, de persze így is 
megtudta, mi történt. A pasas péppé verte a négy srácot, nem 
ám olyan szelíden, mint ő Sheilát, azokból nem lett ember töb- 
bé, már csak koldusnak voltak jók. De megúszta, mert elfogad- 
ták, hogy önvédelem volt. Vanessa egy hétig reszketett, hogy 
mi lesz, ha kiderül, hogy ő is ott volt, aztán nem bírta tovább, 
bevallotta a nevelőanyjának. Ezzel az erővel ott is maradhattál 
volna, felelte az asszony, annyi történt volna, hogy a rendőrök 
jól megpofoznak, összeszidnak, aztán hazahoznak, mert még 
nem vagy büntethető. 

Többé nem lehetett bevenni ilyen bulikba. Hónapokkal ké- 
sőbb egy másik banda zsebeléshez akarta használni, forgalmas 
helyen egy gyerek hirtelen elájul, az emberek odaszaladnak se- 
gíteni, és a tolongásban nem figyelnek a táskájukra. Visszauta- 
sította őket, erre megfenyegették, hogy megverik. Akkor bele- 
ment, sétálni kezdett az utcán, és a rendőrőrszoba előtt össze- 
esett. Két rendőr fölemelte, bevitték, inni adtak neki. Tíz perc 
múlva kijött megkérdezni a fiúkat, hogy miért nem zsebelnek 
már, de a színüket se látta. 

Ezen jót nevettek, de azért ott volt bennük, hogy ezt Vanessa 
csak most, évek múlva fogja föl ilyen vidáman. Akkor aligha- 
nem úgy járt-kelt az utcán, hogy bármikor bosszút állhatnak 
rajta. 

Takada-szenszej Millet-ék utcájában lakott, így őt már akkor 
ismerte meg, amikor Paray-be került. A Montmartre-on csak a 
nyelve és a lába védte meg, de azzal se rúgott, hanem futott. 
Futott rendőrök elől, akik okkal vagy ok nélkül üldözték, futott 


bűnözők elől, akiknek arra a pár centre fájt a foga, amit csak 
sejtettek az ő zsebében — ámbár a mai eszével Vanessa gyaní- 
totta, hogy némelyik mást is akarhatott, de akkor erre nem is 
gondolt. És futott olyanok elől, akik semmit sem akartak tőle, 
talán észre se vették, de ijesztőek voltak és ő félt tőlük. 

Amikor Vanessa kifogyott a történetekből, csend ereszkedett 
a kisegerekre. Senki se tudott mit mondani. 

— Azt hiszem — szólalt meg végül Pi, jó pár perc után —, na- 
gyon szerencsés volt az a pillanat, amikor beadtad a pályázatot. 

— Milyen pályá... ja, a számítógépre? — Vanessa megrázta a 
fejét. — Nem én voltam. A suli pályázott, én akkor tudtam meg 
az egészet, amikor kihirdették, hogy tíz hátrányos helyzetű 
gyerek gépet és netelőfizetést nyert otthonra. És fölolvasták a 
neveket. Csak hápogni tudtam. 

— Hogy csináltad? — érdeklődött Nimby. 

Vanessa lelkesen hápogott. Nevettek — Kissynek pedig össze- 
villant a szeme Nialával. Mindketten látták, ahogy azok egy- 
másra néznek, aztán elkapják a tekintetüket. 

Kissy később elgondolkodott Vanessa életének nagy változá- 
sán. Biztos, hogy a montmartre-i években ő is olyan volt, mint 
más utcagyerekek, durva és erőszakos. Millet-ék jelentették az 
ugródeszkát a civilizált életbe, de még mellettük is főleg az ök- 
lével kellett boldogulnia, nem válhatott belőle szelíd kislány, 
aki jól fésülten megy az iskolába. A legnagyobb különbséget 
alighanem az jelentette, hogy ott valamivel többet járt iskolába. 
S végül az iskola lökte tovább ezzel a pályázattal, egy olyan 
különös, véletlen eseménysor felé, amire senki se számíthatott. 

Az első és legfontosabb véletlen az volt, hogy rátalált a Kö- 
lyökklubra, mégpedig abban az időszakban, amikor ők is. A 
második véletlen volt Sheila. Megeshetett volna, hogy akár 
Mohi, akár Kissy, akár Sheila egy másik chatoldalt választ, és 
máris elmarad a nagy kaland. Vagy az is megtörténhetett volna, 
hogy Mohi éppen azon a bizonyos napon nem lép be a klubba, 
hanem például focizni megy, és kimarad az egészből. Rengete- 
get veszítettek volna, nélküle a Jerry nem lenne az, ami. Azaz- 
hogy egyáltalán létre se jött volna, hiszen éppen Mohinak tá- 
madt az az ötlete még a legeslegelső franconville-i találkozón, 
hogy üldözni kell a shindyket. De ennél is fontosabb, hogy ha 


nincs online azon a délutánon, akkor nem ismerik meg, nem 
lesz tagja a csapatuknak és nem indul el a nagy változás felé. 

A következő szerencsés véletlen alighanem az a kutyaeset az 
amerikai rokonnál, vagy a rokon üzletfelénél, már nem emlék- 
szik. Annak köszönhetik a beaulieu-i nyaralást. Biztos lett vol- 
na enélkül is, de máskor, tehát másképpen. Az is lehet, hogy ta- 
valy el se jutnak Nialáékhoz, csak idén nyáron, és akkor telje- 
sen más lett volna minden. 

Mert ott volt a következő szerencsés véletlen: hogy éppen 
D"Aubissonék hívták meg a csapatot. Mert lehettek volna 
mondjuk Lavalék is, akik bizonyára nagyon barátságosak lettek 
volna velük, de eszükbe se jutott volna örökbe fogadni. Márpe- 
dig ha Niala nem kavarodik meg a nyáron és nem kezd motosz- 
kálni benne tudat alatt, hogy Mohinak náluk lenne a helye, ak- 
kor Millet aljassága után a kisegerek egy ideig kézről kézre ad- 
ják, aztán mehet az intézetbe vagy csövezni. 

Aztán ott volt még Monte-Carlo. Első véletlen: hogy D"Au- 
bissonék pont a Cöte-d" Azurön élnek. Lakhatnának mondjuk 
Deauville-ban is, az is klassz hely, de onnan az ember nem ug- 
rik el Monacóba. Második véletlen: a döbbenetes rulettnyere- 
mény, kétszer egymás után magányos számra, miközben má- 
sodjára nem is akart tenni, csak Pi figyelmetlenül szedte föl a 
zsetonokat. Harmincas és huszonhetes. És ebből lett az a mese- 
szép ruha, amivel Mohi — Kissy biztos volt benne — végképp 
rabul ejtette a D"fAubisson család szívét, főleg Blanche-ét. Az- 
óta százszor 15 megnézte a felvételt. Tisztán hallható Blanche 
hangja, amint azt mondja: , Elbűvölő." Biztos, hogy a ruha nél- 
kül is örökbe fogadták volna, akkor is, ha a Niala választotta 
blúzban és nadrágban megy velük. De száz dolgot mutatott 
meg nekik Mohi azon az estén. 

Megmutatta, hogy tud gyönyörű lenni. Aznap este ő volt a 
legszebb lány az egész csillogó partvidéken. Megmutatta, hogy 
van ízlése; elvégre ő választotta a ruhát. Megmutatta, hogy tud 
egy ilyen ruhát viselni is — mert nem könnyű, ezt ő jól tudja, de 
Mohinak mintha vele született érzéke lenne hozzá. Megmutat- 
ta, hogy ért a drámai hatáskeltéshez és fantasztikusan jól kons- 
pirál. Még azt is megcsinálta, hogy kelletlen arccal bevitte a 
blúzt és a nadrágot a fürdőszobába, miközben a muszlinruha 
szépen összecsavarva ott rejtőzött az övtáskájában, övvel, haj- 


pánttal, cipőkkel, fehérneművel együtt. Az előrelátásáról is ta- 
núbizonyságot tett, amikor olyan anyagot választott, ami nem 
gyűrődik, elhozhatta az övtáskában. Kissynek egy Mel Gibson- 
film jutott eszébe, amikor egy vagyont érő pókerparti végén 
felhúzza azt az egyetlen lapot, ami eldönti a játszma sorsát, és 
amikor megnézi, egy pillanatra lesújtott arcot vág, hogy a kö- 
zönség felhörrenjen: veszített. Aztán az asztalra dobja a lapot, 
és az a nyerő kártya. Ilyet csinált Mohi, amikor fölvette a szék- 
ről a Niala választotta ruhákat; a közönség már azt hitte, hogy 
veszített, aztán az asztalra dobta a muszlinruhát. Mindez nem 
maradt hatástalan, belopta vele magát Blanche-ék szívébe, és 
megmutatta, hogy nagyon is odaillik közéjük, bármennyire más 
a közeg, ahonnan jött. 

A következő véletlen eseménysorozat: Sylvie. Hogy pont 
meglátták a strandon, annyi ember között, és gyanút fogtak. 
Hogy Francoise pont megtalálta a fészer kulcsát, sőt hogy pont 
azt bérelte ki, amelyiknek a lány ismeri a kulcsát. Hogy pont 
aznap mentek föl a hegyre. S végül hogy Sylvie-nek sikerült 
kitörni a fészerből, hogy nem botlott meg a küszöbnél, hogy 
Mohi volt az, aki utolérte, és hogy pont úgy esett, hogy beverje 
a fejét. 

Ez a tömérdek véletlen vezetett Mohi agyrázkódásához, ami 
úgyszintén fontos szerepet játszott sorsának alakulásában. 
Anya mondta már évekkel ezelőtt, hogy az ember akkor szeret 
meg igazán egy gyereket, amikor aggódik érte. Neki először 
csak egy kisbabája volt, értékes, újszerű holmi, de nem több — 
amíg pár hónapos korában meg nem betegedett. Súlyosan, élet- 
halál között lebegett, anya így élte meg, pedig csak egy kis hő- 
emelkedés volt. 

Blanche egy történelmi korszakon át ült a beteg Mohi mellett 
a kórházban. Ráadásul orvos, ha nem is ez a szakterülete, pon- 
tosan tudja, milyen veszélyei vannak az efféle sérülésnek. Hát 
hogyne aggódott volna. És az aggódásból születik a szeretet. 

Tulajdonképpen két szemétládának köszönhető, hogy Mohi 
hányatott kis élete lezárult, s megszülethetett Vanessa. De alig- 
ha fog nekik bárki is köszönetet mondani. 

Azért igazából nem is bánták, hogy a télen nem akadt új shin- 
dyjük. Jobb az ilyesmi nyáron, amikor nem fagy az ember kari- 
kába leselkedés közben, és vékony nadrágban meg könnyű ci- 


pőben sokkal könnyebb a shindyt úgy fültövön rúgni, hogy há- 
romszor körbepörögjön a feje. 

Ez a gyengéd megfogalmazás persze Vanessától származott, 
aki január vége felé már igencsak szomjazta a shindyvért. A 
bokszzsákoknak volt mit kiállniuk, főleg a beaulieu-inek, amit 
a panzió egyik melléképületében állítottak föl, de a vaucresso- 
ninak és a franconville-inek is. 

Azért verekedhetett rajtuk kívül másokkal is, január második 
hétvégéjén, amikor összetűzésük volt a rendőrséggel. 

Maga Vanessa jelentette be. Megállt a terem közepén — hatal- 
mas edzőterem volt, nem olyan kicsike, mint az övék -—, és ki- 
hirdette: — Most pedig összetűzésem lesz a rendőrséggel. 
Rengeteg mindent követtem el, de csak az ügyvédem jelenlété- 
ben vagyok hajlandó nyilatkozni. Ahhoz viszont előbb le kell 
tartóztatniuk. Rajta! 

A rendőrök nevettek és szép sorban megverekedtek vele. 
Nyolcat padlóra küldött, négyen viszont legyőzték. Fantaszti- 
kus eredmény az erőviszonyokhoz képest. És persze ezek nem 
átlagrendőrök voltak, hanem Nizza, Villefranche, Beaulieu és 
környékük legjobb harcművészei. 

Mostanra sikerült megszervezni azt a bemutatót, amit Mohi 
még a nyáron ígért meg Dubois őrmesternek félig komolyan. 
Az őrmester is ott volt, csak a nézők között persze, de nagyon 
sokat tanult, mint mondta. Mert Vanessa tudományos előadást 
is tartott. A rendőrcsapat legjobbját használva szemléltető esz- 
köznek, részletes magyarázatokkal bemutatta, hogyan verek- 
szik egy felnőttel. Az embernek tudnia kell, mik az előnyei s 
mik a hátrányai. Az ő előnyei: a kisebb testmagassága és a 
gyorsabb mozgása. A hátrányai: a kisebb testmagassága és ere- 
je. 

A magasságkülönbség akkor hátrány, amikor támad: magasra 
kell ütni és rúgni, ami nem könnyű. Viszont előny, amikor vé- 
dekezik: az ellenfél csak a fejét tudja könnyen elérni, minden 
máshoz mélyre kell hajolnia, a fejét meg az ember könnyen 
megvédi. 

Bemutatta azt a trükköt is, amit a kisegerek együtt fejlesztet- 
tek ki, és a favágás nevet adták neki. Főleg magas férfiaknál le- 
het hasznos. A gyerek nagyon magasra rúg egyet, az egyenesen 
álló férfi mellére vagy akár arcára, ha eléri, de ehhez olyan ma- 


gasra kell emelnie a lábát, hogy hanyatt esik. A férfi közelebb 
lép, ekkor a gyerek megfordul, fejjel a férfi felé, és kirántja aló- 
la a lábát. Ez nagyon nehéz, hiszen a férfi talpát annak teljes 
súlya tapasztja a földhöz, ráadásul nagyon gyorsan kell csinál- 
ni, mert ha rájön, hogy a gyerek mit akar, akkor belerúg vagy 
rálép. De meg lehet csinálni, és ha sikerül, akkor a gyerek 
nyert. De nagyon nyert, mert ennek gerinc- vagy koponyaalapi 
törés is lehet a vége. Egy Vanessa méretű gyereknek hanyattes- 
ni nem nagy dolog, főleg ha számít rá. Egy magas férfinak élet- 
veszélyes. 

Erről is beszélgettek, nem is egyszer. Persze borzasztó lenne 
megölni valakit, nemhogy saját kezűleg, még úgy is, ha magá- 
tól esik el. De a kisegerek sose támadnak, csak védekeznek 
vagy más gyerekeket védenek meg. Aki összeakad velük, maga 
kereste a bajt. És igazán nem babra megy a játék. Elolvastak 
mindent, amit az ismert esetekről tudni lehetett, Dutroux áldo- 
zatairól, Natascha Kampusch szenvedéseiről — és eldöntötték, 
hogy ők nem fognak így járni, de más gyerek se, akinek a sor- 
sába beleszólásuk van. 

Igen, Vanessát egy véletlensorozat sodorta oda, ahol most 
van. De ő is megtett mindent, hogy segítsen a véletlennek. 

Amióta néhány hetenként megfordulnak Beaulieu-ben, sokat 
hallanak Vanessáról az ottaniaktól. És csak jót. Kissy legin- 
kább az öregek véleményéből szűrte le, hogy Vanessa közsze- 
retetnek örvend, mert az ő tetszésüket egy gyerek nem egy- 
könnyen nyeri meg. Egyik alkalommal például Parmentier úr- 
ral futott össze, aki annak idején Vanessa vizsgaanyaga volt 
Nialánál. Egyfelé vitt az útjuk, elbeszélgettek. Gyakorlatilag 
végig Vanessáról, hiszen ő volt az újdonság, a különlegesség. 
Az öregúr — Kissy nem emlékezett a keresztnevére — kerek pe- 
rec azt mondta: 

— Rendes gyerek ez a ti Vanessátok. Amikor hallottam, mi- 
lyen élete volt, gyanakodtam kicsit, megmondom őszintén. Az 
ilyen gyerekek romlottak már, nem tisztelnek semmit, csak a 
baj van velük. Hát ez nem ilyen gyerek. Kedves, udvarias. Rá 
szoktam nézni a házra most, hogy Marie odavan, de nincs mit 
beleszólnom. A kislány mindent elintéz. Nem tudom, hol szok- 
ta a munkát, Blanche mondta, hogy nem olyan helyen élt, ahol 
hozzászoktatták volna, de úgy még nem ment el a kapum előtt, 


ha kint voltam éppen és csináltam valamit, hogy meg ne kér- 
dezte volna, ne segítsen. — Kissy ezt úgy értelmezte, hogy isko- 
lából jövet, mert odafelé nyilván nem ért rá. De lehet, hogy 
reggel az öregúr mást szokott csinálni, nem a kertben dolgozik. 
— Úgyhogy én azt mondom, jó, hogy idekerült. 

Mindezt persze nem így mondta az öreg, ez Kissy hevenyé- 
szett fordítása. Mert Parmentier úr valami olyan kiejtéssel be- 
szélt, amit még az átlagos provanszálnál is nehezebb volt meg- 
érteni, neki legalábbis. Vanessának nem, jó párszor előfordult, 
hogy összeakadtak az öreggel, és vidáman elbeszélgetett vele, 
úgy pergett a nyelve, mintha világéletében így beszélt volna. 
Kissy csak a fejét kapkodta, ilyenkor Vanessa beszédéből se ér- 
tett többet, mint az öregúréból. 

Egy másik, akinek Kissy odafigyelt a véleményére, Vanessa 
osztályfőnöke volt. Madame Darcynak hívták. Igazán közelről 
szemlélhette Vanessát, mert nemcsak vezette az osztályt és ma- 
tematikát meg fizikát tanított, hanem a panzió mellett lakott és 
persze rokona volt Blanche-nak. Vanessa el is magyarázta, 
hogy milyen rokona, de túl bonyolult volt. Nyáron nem talál- 
koztak vele, külföldön volt, de azóta összeismerkedtek, és csu- 
pa jót mondott Vanessáról. 

A tanulmányi eredményeiről persze nem. De egyetért az igaz- 
gatóval, az idei jegyein nem érdemes sokat töprengeni, olyanok 
lesznek, amilyenek. A félévi értékelése mindenesetre csapniva- 
ló lett, olyannyira, hogy az igazgató fölvetette, hogy kihagyhat- 
na egy évet. Azalatt utolérné magát és már könnyebben boldo- 
gulna. De amikor ezt javasolta, akkor pár napig nem ért rá, az- 
tán Blanche konferenciára jött Párizsba, végül abban maradtak, 
hogy a januárt még kivárják, aztán összeülnek és megbeszélik. 

D"Aubissonék, az igazgató és az osztályfőnök január har- 
mincegyedikén, csütörtökön ültek össze, hogy megbeszéljék 
Vanessa továbbhaladását. Ezért Niala, aki éppen akkor ügyele- 
tes volt a Cirruson, átkapcsolta a riasztásokat Kissyhez. 

Kissy éppen bevásárolt, a csapat náluk lesz a hétvégén, két 
napra szokta elosztani a bevásárlást, hogy ne kelljen annyit ci- 
pelni. 

A pénztárnál volt éppen, amikor megszólalt a telefon. Bel- 
mondo egyik filmjének, A profinak a zenéje. Ez a Cirrus. Gon- 


dolkodás nélkül kihangosítóval vette föl, úgyse ért belőle senki 
semmit. 

A pénztárosnő és a többi vevő értetlenül bámult a lányra, aki- 
nek eszeveszetten csipog a telefonja, ő pedig a vásárolt holmik 
rakosgatása közben egyszer csak falfehér lesz, és szélsebesen 
kezd járni a keze. 


Alig várta, hogy kikerüljön a pénztárból. Mindent bedobált a 
táskájába és kivágtatott, a kocsit is odabent hagyta, pedig min- 
dig rendesen visszaviszi a helyére. Majd valaki kiveszi belőle 
az érmét, őt nem érdekelte. Nem állhatott le az üzletnél vaca- 
kolni a telefonnal, csupa fagyasztott holmit vett. Hazarohant, a 
garázson át ment be a házba, a táska tartalmát két markolással 
benyomta a mélyhűtőbe, azzal le a Jerry-terembe. A gép egy 
gombnyomásra feléledt, s ő rohant a szerverre. 

— Francoise? — jött egy hang az ajtóból. 

Odakapta a fejét, de csak egy pillanatra. — Nahát, anya, te már 
itthon vagy? 

— Hamarabb szabadultam. Mi történt? Úgy vágtázol, mint egy 
megvadult paripa. 

— Shindynk van, anya! A pénztárnál hívott a Cirrus... rettene- 
tes dolgokat mondott. Három kiloshindy pár perc alatt! 

— Lehet, hogy csak programhiba. 

— Kizárt dolog, Maszaték tudják, hogy ekkora hibát nem csi- 
nálhatnak, az életükkel fizetnének érte. 

Anya nevetett. 

— Akkor értékelési hiba. Hiszen tudod, hogy még tesztelés 
alatt van a rendszer. 

— Nem, anya. Nézd, itt az adatlap. Egy csomó faktor az egek- 
be ugrott. Hol van a tele... 

De már a kezében is volt, ott lógott az övén. Benyomta a ket- 
test és várt. 

— Nimby, három kiloshindynk van! — szólt bele köszönés nél- 
kül, amint meghallotta a fiú hangját. 

— Nocsak! 

Nimby hangja némi utcazaj közül jött, hallhatóan éppen 
mászkál valahol. 

— Be tudsz lépni? 

— Nyilván. Mi a száma? 


— Charlie India Echo November. 

— Vettem, Charlie India Echo November. Pillanat. 

— Ez mi volt? — kérdezte anya. 

— A felhasználó sorszáma — mutatta a képernyőn a 3950-es 
számot. — Nemrég kitaláltuk, hogy a számokat is lehet betűkkel 
kódolni, így egyértelműbb, mint a rövid számnevek, főleg tele- 
fonban. Egytől kilencig az ábécé első kilenc betűje, N pedig a 
nulla. 

— Ötletes. . . 

— Szent merevlemez! — csattant föl Nimby a telefonban. — Ez 
borzalmas. Kissy, szupershindynk van! Azonnal riassz minden- 
kit! Te hol vagy? 

— Vilmánál. És te? 

— Sajnos messze Fréditől. Titátá, tá, titá, titátiti. Azt hiszem, 
fölhívom Három-tizennégyet, értem tud-e jönni. Szerintem Itt 
jár a közelben. Apával jöttem, de neki még dolga van. Házibu- 
li, vége. 

— Sophie Marceau, vége — felelte Kissy, és letette. Kattintott 
párat a Cirrus képernyőjén, és a riasztás azonnal kiment min- 
den kisegérnek. 


A Jerry Alapítvány és a Százas harca január harmincegyedikén, 
tizenhét óra huszonöt perckor kezdődött. Ekkor csörrent meg 
Kissy telefonja. Alig húsz perccel később hívta Nimbyt, és még 
nem volt tizenhét ötven, amikor a többiek is megkapták a riasz- 
tást. 

Nimby a Pont Neuf tövében sétálgatott. 

Niala és Vanessa az iskolában ült, az igazgatói irodában. 
Egyszerre szólalt meg a telefonjukból 4 profi zenéje, egyszerre 
nyúltak oda, hogy elhallgattassák, aztán összenéztek. Egy 
szemvillanással megbeszélték. Niala a piros gombot nyomta 
meg, Vanessa viszont a kihangosítót. Döbbenten hallgatták a 
csipogást. Az igazgató és az osztályfőnök nemkülönben, csak 
egész más okból. A D"Aubisson házaspár türelmesen várako- 
zott. Ők nem értették olyan jól a Jerry-morzét, ez túl gyors volt 
nekik. 

Amikor véget ért az üzenet, a lányok néhány kézmozdulattal 
megbeszélték, hogy ott a csapat többi része, ők amúgy is mesz- 
sze vannak, szépen befejezik a megbeszélést. Vanessa tehát be- 


nyomta a telefonon a négyest, és amikor Kissy fölvette, el- 
mondta neki ugyanezt. Élőszóval, de X-kódban, csupa Indiával 
meg Alphával. Aztán letette és rámosolygott a két döbbent pe- 
dagógusra: 

— Folytathatjuk. 

Pi éppen hazaindult a Descartes-ról, amikor befutott a Cirrus 
hívása. Mielőtt eldönthette volna, mit tegyen, megint csörgött a 
telefon, Nimby kérdezte, hol van. 

— Az Odéonnál - felelte. 

— El tudsz jönni értem? A Pont Neufnél vagyok a túlparton. 

— Megoldom -— dünnyögte Pi, és kacskaringózni kezdett a bel- 
város egyirányú utcáinak szövevényében. 

Angéligue nem értesült semmiről. Gyakorlaton volt a csillag- 
vizsgálóban, ahol ki kellett kapcsolnia a telefonját. 

Martin az anyját kísérte el bevásárolni. Amikor meghallgatta 
az üzenetet, fölhívta Kissyt, de foglalt volt, éppen akkor beszélt 
Vanessával. Kicsit várt, hogy újra próbálkozhasson. 

Chantalnak Paullal volt találkája a házuk közelében. Éppen 
odaért a fiúhoz, még köszönésre se jutott idejük, amikor meg- 
szólalt a telefon. Akárcsak a beaulieu-iek, ők 15 más-más okból 
hallgatták döbbenten a csipogást. Aztán Chantal is hívta Kissyt, 
de foglalt volt. Pi is. Chantal dühösen meredt a telefonra, aztán 
leült egy padra, helyet mutatott Paulnak maga mellett, és belé- 
pett a Cirrusra. 


Negyedórán belül együtt volt a csapat öt tagja, ha csak virtuáli- 
san is. Pi hazavitte Nimbyt magához, Martin és Chantal Neuil- 
ly két pontjáról csatlakozott. A Vilma HO-n Kissy próbált mi- 
nél többfelé figyelni egyszerre. Anya próbált neki segíteni, de 
nem értett a rendszerükhöz, menet közben tanulta. 

A 3950-es felhasználó a Nero nicket használta. Húsz percig 
folytatott magánbeszélgetést a 3066-ossal, aki Trixie néven lé- 
pett be. Trixie csak pár hete járt a klubba, tizenkét éves lánynak 
mondta magát, és még nem kapott rossz pontokat a Cumulus- 
tól. Nero tizennégy éves fiú volt, de ezt egy pillanatig se hitték 
el. 

A beszélgetés negyedik percében kezdtek gyűlni Nero pont- 
jai. Nimby kiemelte a beszélgetést a programozók titkosított 
logjából. Nero elég rámenősen szóba hozta a szexet, faggatta 


Trixie-t mindenféléről. Amikor megtudta, hogy Trixie jár vala- 
kivel, rögtön nekiállt rádumálni, hogy bújjon ágyba a fiúval, és 
csináljanak képeket. Meg is mutatta, hogy milyeneket, küldött 
neki nyolc képet. Azt nem lehetett tudni, hogy mi van a képe- 
ken, mert a Cumulus a felhasználók egymásnak küldött file-jait 
nem kapja meg, csak a nevüket látja. A nevek csupa számjegy- 
ből álltak, így ez nem adott támpontot. De Nimby kijelentette, 
hogy a képekkel kapcsolatban csak egy kérdés van nyitva, az, 
hogy felnőtteket vagy gyerekeket ábrázolnak. Előbbi esetben 
csak megrontás történt, az is csak akkor, ha Trixie tényleg gye- 
rek; utóbbiban sokkal súlyosabb a helyzet. Mert a képek sze- 
replői holtbiztos nem sakkoznak. 

A következő lépés Nero lenyomozása volt. Nimby nagy meg- 
lepetésére egy görögországi szerverről érkezett. 

Már azon tanakodtak, hogyan lépjenek kapcsolatba a görög 
rendőrséggel, amikor megint riasztott a Cirrus, alig egy órával 
az első után. Ismét a 3950-es felhasználó, de most Porto néven, 
egészen más IP-címről. Nimby lenyomozta — Olaszországban 
volt! 

— Hamis IP-címet használ — állapította meg Nimby. — Akár- 
hol lehet. Így soha nem kapjuk el. 

Ezúttal egy Benji nevű tizenhárom éves fiút próbált rávenni, 
hogy feküdjön le a barátnőjével és csináljanak képeket. Pénzt is 
ígért értük; nyilván Trixie-nek is ígért volna, de az kilépett. 
Benji nem reagált az ajánlatra, Nimby ellenőrizte — ő is kilé- 
pett. Pár perc után a 3950-es is rájöhetett erre, mert távozott. 

Ekkor jelentkezett be a Béni HO, teljes létszámban, Blanche- 
ék is ott voltak, tudni akarták, mi történt. Chantal foglalta nekik 
össze. Ő időközben hazament, de Pault se hagyta faképnél, a 
fiú is ment vele. 

— 3950? — kérdezte Niala. 

— Igen, Charlie India Echo November. 

— Vagyis cien, mint spanyolul a száz — mondta Niala. — Igen, 
már én is látom. Ejha! Százas barátunk szép pontszámot hozott 
össze! 

Így kapta meg a Százas a fedőnevét. Jó pár fedőnév keletke- 
zett az utóbbi időben, például a három bázis is kapott, a kezdő- 
betűjük alapján. Franconville, Beaulieu, Vaucresson — Frédi, 
Béni, Vilma. A csapat tagjainak is lett fedőneve. Pi és Nimby 


lett Asterix és Obelix, egy magas pasi meg egy alacsony. Az ő 
fedőneve Jerry, mert ő adta ezt a nevet az alapítványnak, és 
Martin ennek megfelelően Tom. Vanessa és Niala: Pif és Her- 
cules. Chantal Tintin, Angéligue pedig Maci Laci. Ange néni- 
nek két fedőneve van. Az egyik Joss, ez mint magánembert je- 
löli, A profi után, ahol Belmondónak Joss Beaumont volt a ne- 
ve — Ange néni is Beaumont, így kapta. A másik fedőnév 
George Busb, illetve a mindenkori amerikai elnök neve, ez je- 
löli a mindenkori kuratóriumi elnököt. 

Azt még nem nagyon lehetett tudni, hogy a fedőneveket mi- 
kor és mire fogják használni, de jó, ha vannak. Egyelőre a há- 
rom bázisét használták leginkább. 


Blanchard úr hamarosan végzett üzleti ügyeivel és hazafelé 
menet fölvette Nimbyt. Addigra döntésre jutottak: Pi felhívta 
Messier urat. A Kölyökklub guruja teljesen ledöbbent a Százas 
miatt, de amiatt is, hogy a Jerry archiválja a beszélgetéseket, 
holott megmondták, hogy nem teszik. 

— Csak hibakeresési célból archiváltunk, Messier úr — mondta 
Pi —, de örüljön neki, hogy megtettük. A Százas feltehetően két 
gyereket zaklatott ma önöknél. Ha csak egy szülő odanézett a 
képernyőre a megfelelő pillanatban, akkor ön még ma este szá- 
míthat rendőri megkeresésre, pár héten belül polgári perre vagy 
mindkettőre. És mivel önök nem archiválnak, csak a mi logunk 
segítségével bizonyíthatja, hogy a cég nem tehetett a dologról. 
Együttműködünk, Messier úr? 

Csend, aztán egy sóhaj a telefonban. Kissy vigyorgott. 

— Mit akarnak, mit tegyek? — kérdezte végül a guru. 

— Először is — vágta rá Niala — tudnunk kell, hogy mi volt a 
képeken. Archiválják önök a felhasználók egymásnak küldött 
képeit? 

— Nem — mondta Messier. — Pontosabban van egy puffertár a 
szerveren, ahonnan egy ideig még visszanyerhető. Hogy med- 
dig, az attól függ, hogy mennyi adatot küldenek. Most minden- 
esetre kikapcsoltam a file-küldési szolgáltatást, innentől nem 
íródik a puffer. De szükségem van a küldés pontos időpontjára. 

Pi átküldte neki az adatokat. Jó pár perc múlva szólalt meg 
Messier hangja. Alig talált szavakat dühében. 

— Ez... ez a legfelháborítóbb. . . 


— Valami konkrétabb? — kérdezte Niala. 

— Nem vagyok hajlandó megmondani. 

A következő megszólaló hangján érződött, hogy a jól ismert 
vanessai vigyor ül az arcán. 

— Azért valami infót mégis, ha lenne szíves, Messier úr! Por- 
nográf tartalmúak? 

— Igen! 

— Gyerekek vannak rajtuk? 

— Igen! 

— És felnőttek is? 

— Igen! 

— No, idáig már legalább eljutottunk — nyugtázta Vanessa. 

— A következő kérdés — szólalt meg Nimby, aki ekkor az au- 
tóban ült —, hogy mi legyen a képekkel. 

— Át kell adnom őket a rendőrségnek — mondta Messier letör- 
ten. 

— Egyetértek — felelte Pi. — És feljelentést kell tennie ismeret- 
len tettes ellen, gyermekpornográfia terjesztése miatt. 

Így kezdődött harcuk a Százas ellen. De a shindy három na- 
pig nem jelentkezett. 


Shreknek és Maszatnak semmilyen ötlete nem volt, hogy mi- 
képpen juthatnának hozzá a Százas valódi IP-címéhez. 

— Valamit pedig ki kell találnunk — mondta Jean-Pierre. — 
Gondolkodjatok! 

— Nem egyszetű ez, főnököm -— rázta a fejét Maszat, ki tudja, 
hol levő otthonában. — Az anonim IP-proxynak dunsztja sin- 
csen, hogy ki honnan jön. Azért anonim. Szólhatsz a kínaiak - 
nak, hogy keressék meg a proxy gizdáját, de ha azok esetleg 
meg is teszik, akkor sincs belőle vajas kenyered. A gizda szét- 
tárja a mancsát, nem tudom, mondja, persze azt is kínaiul, és 
ezzel lejátszottál. 

— Akkor is ki kell találnunk valamit — vetette hátra magát 
Jean-Pierre dühösen a székében. 

— Öreg — mondta Shrek —, ha csak krumplid van otthon, ne 
akarj hambucit csinálni. Azt nézd inkább, hogy a krumplival 
mihez tudsz kezdeni. 

— Megsüthetem — csúszott ki Kissy száján. 


— Ez az — bólintott Shrek. — A kislány kész konyhatündér. 
Szóval a krumpliból kell kiindulni. Mármost ugye jelen esetben 
a krumplit mi szállítottuk Maszattal. 

— Fenét — mondta Jacgues. — Nem a ti szoftveretek a krumpli, 
hanem a Százast tartalmazó infóközeg. Az a nyersanyag. 

— Jó — vágta rá Jean-Pierre türelmetlenül —, hát legyen az a 
krumpli, bánom is én. De mire megyünk ezzel? 

— Csigavér, tábornokom — mondta Maszat. 

— Már kértelek, hogy ne szólíts tábornoknak. 

— Szóval, tábornokom — folytatta Maszat, ügyet sem vetve a 
közbeszólásra —, adott a szitu. Fószer belép szerverre, van róla 
egy értéktelen sütink, egy éppoly értéktelen IP-címünk és ami 
még lejön a protin. Első körben nézzük meg, mit tudunk ebből 
kihozni. Például jó lenne kicsippenteni fószert, mielőtt letá- 
madja új gyereket. Értem? Nézzétek meg a proti doksiját. 

Kissynek elkalandoztak a gondolatai, ő nem nyitotta ki a 
on. 

Jean-Pierre Leblanc volt a számítástechnikus rendőr hadnagy, 
aki a lille-i esetnél kijött Franconville-be és intézkedett. Alig öt 
percet töltött ott, megnézte a bizonyítékot, kitette pendrive-ra, 
szólt a járőröknek, hogy leléphetnek, és már csak az ajtóból in- 
tett vissza. 

Most, a Százas-ügyben már nem sietett ennyire. Vasárnap 
délelőtt volt, de Jacgues telefonjára azonnal berohant az irodá- 
jába és összehívta ezt a meddőnek tűnő tanácskozást. 

Jacgues a Kölyökklub főguruja, eddig Messier úrnak szólítot- 
ták, csak ezen a tanácskozáson tegeződtek össze. Ő is a saját 
irodájában volt. 

Maszatnak és Shreknek nem volt irodája, ők mindketten a la- 
kásukból skype-oltak. Egy szóval sem kifogásolták a dolgot, 
pedig mondhatták volna, hogy ők egy szoftvercég, akik kaptak 
egy megrendelést, az árut leszállították, az ellenértéket meg- 
kapták, az adóbevallásukban majd feltüntetik, ennél többet nem 
tehetnek. Nem. Itt ülnek és agyalnak velük, már egy órája. 

A kisegerek Vaucressonban töltötték a hétvégét, a szokásos 
felkészülési programmal. Aztán befutott a Százas, megint új 
nickről, sőt új regisztrációval, nem is a 3950-es felhasználó 
volt, hanem a 3987-es. Charlie India Hotel Golf. Semmilyen 


azonosító nem volt, amiről tudni lehetett volna, hogy ő az, csak 
a tevékenységéről. Egy tizenegy éves lányt akart rádumálni, 
hogy a szomszéd fiúval csináljanak magukról képeket, és kül- 
dött neki hatot. Jean-Pierre semmit se volt hajlandó mondani a 
képek tartalmáról, csak annyit jegyzett meg, hogy egy csoport 
utánajár, kik lehetnek rajtuk, hátha ezen a vonalon eljutnak va- 
lamerre. Úgyse fognak, gondolta Kissy. A Százas nem hülye, 
hogy a szomszédja gyerekeit ábrázoló képeket küldözgessen. 


Kissy hallatlanul büszke volt magukra. A Százas elfogására in- 
dított hadjárat kiindulópontja az ő Cirrusuk. Vasárnap délután 
Maszat belépett egy rendőrségi szerverre és installált még egy 
példányt. Jean-Pierre semmit sem akart a véletlenre bízni, hiá- 
ba van a Jerrynek három különböző városban szervere, ezek 
mégiscsak közönséges otthoni számítógépek, még szünetmen- 
tes áramforrásra sincsenek kötve. Nimby közölte, hogy ez csak 
holnapig van így, holnap megveszi a tápokat. Jean-Pierre azt 
mondta, jó, de ő akkor is akar egy Cirrust a rendőrség egyik jól 
bebiztosított gépére. Persze Maszat a Cumulust is fölrakta, a 
két program csak együtt működőképes. Arra számítanak, hogy 
a Százas legközelebb is teljesen új, nulla pontos felhasználó- 
ként lép be, ezért betettek egy külön figyelőmodult az ilyenek- 
re. Aki egészen új felhasználóként csatlakozik, azt ez a modul 
figyeli majd. Ha az első session, vagyis kölyökklubi tartózko- 
dás alatt privát ablakba hív valakit, a modul fölteszi a gyanúsak 
listájára. Ha bárki, aki ezen a listán van, utalást tesz a szexre, a 
modul azonnal riaszt, holott a Cumulus rendes értékelésében az 
illető még csak egy-két centishindys libidófaktorra tett szert. 
Ha képet is küld egy ilyen gyanús, a modul szintén riaszt. 

A riasztás módja is speciális. Nemcsak a rendes Jerry-telefon 
megy ki, hanem a Kölyökklub szervere és Jean-Pierre mobilja 
is kap értesítést. A rendőr persze nem morzét, csak egy néma 
hívást, de betette a számot a telefonba, és ha onnan hívják, tud- 
ja, mi az ábra. 

A Kölyökklub szerverére Jacgues írt egy külön programot. A 
Cirrusnak le kell töltenie egy külön erre a célra bevezetett web- 
címet, amiben szerepel a gyanús felhasználó nickje és IP-címe. 
Ha ezt a címet kérik tőle, akkor a klub gépe letiltja az illetőnél 
a képküldést. A képeket elfogadja, de nem továbbítja a címzett- 


nek. A Százas majd bosszankodik a szerver működésképtelen- 
sége miatt és valószínűleg kilép. A képeket persze a szerver ki- 
menti és emailben elküldi a gyermekvédelmi osztály egyik szá- 
zadosának, aki megnézi őket, és ha tényleg szexképek, akkor 
beteszi a Százas dossziéjába. 

De ez még csak az első lépés. A Cirrusnak egy további riasz- 
tást is kell küldenie, de ehhez Jean-Pierre előbb elbúcsúzott tő- 
lük és kocsiba ült. 


Este kilenckor csengett a mobil, ők éppen vacsoráztak. Négyes- 
ben, anya egyik kolléganője jött át, megbeszélni a parti részle- 
teit, és ott maradt vacsorára. A kisegerek már egy órája haza- 
mentek. 

Kicsit megkésve rendezik a házszentelőt, de csak mostanra 
adódott olyan hétvége, hogy apa is, anya is meg a meghívan- 
dók legfontosabbjai is ráérnek. Jövő szombaton, ha minden jól 
megy. 

Automatikusan kihangosítva vette föl, már ráállt a keze. 

— Szia, itt Jean-Pierre. 

— Szia, mondd! 

— Van egy helyszínem, ahova ki kell mennem. Be tudnál ten- 
ni pár adatot a Cirrusba? 

— Persze, magnóra beszélsz, mondd csak! 

— A címet majd átküldöm SMS-ben. Az a lényeg, hogy ha a 
Százas-modul beriaszt, akkor meg kell hívni a hamis IP-vel pa- 
raméterként. Beszéltem az Orange-zsal, összedobtak egy kis 
programot. Ha elindítod, leköveti neked az ipsét, valami spéci 
eljárással. Állítólag a localhostig visszamegy. 

— Teszteltétek? — kérdezte Kissy. 

— Hogy teszteltük volna a Százas nélkül? 

— Hülye vagy, tábornokom -— fortyant föl Kissy. Tényleg mér- 
ges volt, hiszen ez a világ legegyszerűbb dolga. — Regeljetek be 
ugyanahhoz az IP-álcázóhoz és követtessétek le magatokat. Ál- 
lítólag ti vagytok a profik, én mondjam meg? 

Csend a telefonban. Aztán kényszeredetten: 

— Szemtelen vagy, de van mire szemtelennek lenned. Jó, oda- 
csörgök a fejnek, de nem tudom, mikor csinálja meg. Egyelőre 
bízzunk benne, hogy érti a dolgát, úgyhogy etesd meg a Cirrus- 
szal, jó? 


— Jó, csak előbb magamat is megetetem. Ma már úgyse fog 
betoppanni. 

— Világos. Szia! 

— Szia — tette le Kissy a telefont. Ahogy vissza akarta tenni az 
övére, akkor figyelt föl Yvette arcára. A nő olyan döbbenettel 
ült vele szemben, hogy majdnem elnevette magát. 

— Semmi gond, Yvette — mondta anya. — A lányom még va- 
csora közben is dolgozik; azt hiszem, tőlünk örökölte. 

— Dolgozik. . . — suttogta Yvette. — Mit? 

— Shindyre vadászik — felelte apa a legtermészetesebb han- 
gon. 

Erre már tényleg elnevették magukat. Apa úgy mondta, mint- 
ha a shindyvadászat a tizenévesek legközismertebb elfoglaltsá- 
ga volna, olyan, aminek okvetlenül mindenki hallotta hírét. 


Márpedig Kissy shindyre vadászik — mondta magában vacsora 
után, amikor lement a Jerry-terembe, hogy beprogramozza az 
Orange riasztását. Közben eszébe jutott pár dolog; az egyik mi- 
att rögtön föl is hívta Jean-Pierre-t. Azt akarta tudni, vajon a 
cég akkor is le tudja-e követni a pasast, ha egy másik szolgálta- 
tón keresztül csatlakozik. Nyilvánvalóan nem, felelte a rendőr 
— most már jobban ráért, hazafelé tartott —, de kezdetnek ez is 
megteszi, már holnap nekilát beszélni a többi szolgáltatóval. A 
módszer ugyanis az, hogy amikor megjön a hír, hogy online 
van a Százas, akkor a szerver kiküld egy csomagot a kapott IP- 
címre, amit ugye a titkosítószerver átirányít a Százas valódi IP- 
jére, hogy megkaphassa. Ha a Százas az ő előfizetőjük, akkor a 
csomag meg fog jelenni bejövőként, valamelyik előfizetőnek 
címezve — és az a Százas. Ha egy másik szolgáltatónál van, ak- 
kor megkapja a csomagot, amivel a gépe nem tud majd mit 
kezdeni, hiszen nem része semmilyen adatfolyamnak, és egy- 
szerűen eldobja. A Százas nem vesz észre semmit az egészből. 

Kissy igazán jónak találta az ötletet, de volt egy olyan érzése, 
hogy nem fog működni. Nemigen tudta volna megmondani, 
hogy miért, nem is szólt róla a hadnagynak, épp csak úgy érez- 
te, hogy nem működik majd. 

A másik gondolat, ami eszébe jutott, az volt, hogy végered- 
ményben ő maga is letesztelheti az Orange-féle trükköt. Letit- 
kosíttatja az IP-címét, odaadja a programnak és kész. 


Némi időbe telt titkosítót találnia, fogalma se volt, hogyan 
keresse, de talált egyet. Már a használati utasítást olvasgatta, 
amikor rájött: dehogyis tesztelheti le ő ezt a programot. Jean- 
Pierre egy szót se szólt arról, hogy mi történik, ha valaki meg- 
hívja ezt a címet. Valószínű, hogy az Orange szervere riasztja a 
cég biztonsági szolgálatát és a rendőrséget. Ezt nem kockáztat- 
hatja meg. Úgyhogy nem regisztrált a címtitkosítóra, csak eltet- 
te a linkjét, ha később kellene. 

Kicsit ült még a gép előtt. Persze, érti már, miért érzi ilyen 
furcsán magát. Ez a terem mindig tele volt kisegerekkel, ami- 
óta csak berendezték. Nemigen szokott egyedül lejárni, ott van 
a szobájában a rendes gépe, ha a többiek nincsenek itt, azt 
használja. Nem is tudja, miért jött le most. 

Körbepillantott. A szoba sokat változott a beköltözés óta. Az 
ajtó mellett hosszú asztal három géppel, Nimby egyelőre ennyit 
hozott, de legalább hatot akar. A gépeket ő maga rakja össze 
használt alkatrészekből, amiket az ócskapiacon vesz a zsebpén- 
zéből, az alapítványtól nem kér egy centet se. Megengedheti 
magának, legutóbb azzal dicsekedett, hogy a Frédi bázis új gé- 
pe száz euróból megvolt. Persze özönvíz előtti konstrukciók, de 
a net megy rajtuk. 

Az asztal mellett jobbról egy fotel, egy asztalka, még egy fo- 
tel, és a sarokban a könyvespolc. Az alsó polcán kosár van, ha 
Macska esetleg itt akar időzni. Az ajtóval szemközti fal mentén 
egy öreg dívány, a sarokban egy üres virágállvány, ami azért 
áll ott, mert máshol nem volt neki hely. Mellette még egy öreg 
dívány, aztán egy kanapé. Ülőbútorokra van a legnagyobb 
szükség, ha az egész csapat lejön ide, gép csak egy részüknek 
jut, de munka sincs sokkal több, a maradék ül és beszélget. 
Esetleg játszanak, az asztalon most is ott a kis doboz táblákkal 
és figurákkal többféle játékhoz. Elmosolyodott. Vanessa és 
Nimby nem ezt használja, ők programmal játszanak reversit, 
nyár óta több száz partit játszottak, most Vanessa vezet egy ki- 
csivel, de tulajdonképpen fej fej mellett haladnak. Annyira ösz- 
szeillenek.. . 

Lehunyta a szemét, és azonnal megjelent Vanessa, amint oda- 
lép Nimbyhez és átölelik egymást. Annyiszor elképzelte, a leg- 
különbözőbb helyeken, időpontokban és szituációkban, hogy 
olyan könnyen felidézi, mint egy valóban látott képet. Pedig 


még nem volt mit látnia, Nialával úgy olvasnak Vanessában, de 
Nimbyben is, mint a nyitott könyvben, és pontosan tudják, 
hogy még mindig nem történt közöttük semmi. Talán egyetlen 
változás van: gyakoribbak az összemosolygások, a gyengéd 
pillantások. A múlt héten fölvetette, hogy amíg a medence nem 
használható, eljárhatnának uszodába, az erőnlét miatt, az edzés- 
ben tart egy csomó izmot. Ez így is van — de volt mögötte egy 
hátsó gondolat. Ha sikerülne megszervezni, hogy az íle-de- 
france-i és a beaulieu-i kisegerek együtt járjanak uszodába, ak- 
kor azok ketten gyakran látnák egymást fürdőruhában. A nyá- 
ron állandóan úgy voltak, de akkor még nem számított annyira. 
Most már, amikor fülig szerelmesek egymásba, egészen más a 
helyzet. 

Elpirult. Eszébe jutott a januári uszodalátogatás az osztállyal, 
annak is az a pillanata, amikor megérezte magán Bernard tekin- 
tetét. Martin is észrevette és odament a sráchoz. Mondott neki 
valamit, amire Bernard elsomfordált. 

— Mit mondtál neki? — kérdezte, amikor Martin visszament 
hozzá. 

— Azt, hogy tökéletesen érthető, hogy lekívánja rólad ezt a 
fürdőruhát, de amikor leveszed, én leszek ott és nem ő. 

Kissy majdnem beleesett a vízbe. 

— Komolyan ezt mondtad neki? 

— A legkomolyabban, nem jól tettem? 

Kissy először meg akarta pofozni, de kár a fáradságért, Mar- 
tin előző nap úgy ütötte meg tízszer egymás után, hogy Kissy- 
nek hárítani se volt ideje, pedig nagyon jó verekedő. Nem po- 
fozta meg. Inkább azt kérdezte: 

— Elment az eszed? Hogy lehetnél ott a lányöltözőben? 

— Gondoltam, kifelé menet a válladra dobsz és letakarsz a tö- 
rülköződdel. Észre se vennének. 

Ezen muszáj volt nevetni, akkora képtelenség volt. De meg- 
állta komoly arccal. 

— Lehetetlen. Amikor leteszlek, leesik a törülköző és kiderül 
minden. 

— Ez baj — mondta Martin. — Tudod mit? Egyáltalán be se 
menjünk az öltözőbe. Odabent nem fogunk hiányozni, nem tar- 
tanak névsorolvasást. Idekint meg akkor nem lesz senki. 


Úszás után persze bementek mindketten a saját öltözőjükbe, 
ahogy kell. De az kétségtelen, hogy Martin nagyon szeretné őt 
rávenni, hogy előtte öltözzön át. Nem is lenne probléma, hiszen 
szereti Martint, ez természetes dolog egy kapcsolatban. Csak- 
hogy ha ezt megtenné, pontosan tudja, hogy csak a vetkőzésig 
jutna el, felöltözni már nem tudna. Martin se hagyná, meg... ő 
maga se lenne rá képes. És tény, hogy vannak dolgok, amik ter- 
mészetesek egy kapcsolatban, de tizenhárom és fél évesen még 
nem. 

De azért jó, hogy még mindig a régi iskolájába jár. Mit szá- 
mít a vonatozás, ha egész nap együtt lehet Martinnel? Ez az 
uszodai élmény is kimaradt volna. Mind a két uszodai élmény. 
Mert az se volt mindennapi, ahogy Bernard bámulta őt. Majd 
kiesett a szeme. 

Ez azért klassz dolog. 


A Gyermekvilág igazgatójához Chantal kísérte el Pit és Nim- 
byt. Kissy nem tartott velük, beteget ápolt. 

Sajátos betegápolás volt. Semmit se kellett csinálni, ami a be- 
teg gyógyulását szolgálta, és a kényelme érdekében se sokat. 
Kétszer főzött kávét és egyszer csinált pár szendvicset, amit 
együtt ettek meg. A délután többi részében könyvekért és dosz- 
sziékért szaladgált a ház különböző pontjai között, jó párszor 
betelefonált a céghez mindenféle anyagokért, sőt táblázatokat 
is szerkesztett. Apa keze nem sérült meg, de csak kettő volt be- 
lőlük, és ha itthon akart dolgozni, titkárnő nélkül kellett boldo- 
gulnia. Ha eljön a titkárnője, akkor bent háromszorosára hal- 
mozódik a munka. 

De Kissy szívesen segített, azzal a feltétellel, hogy apa az 
idén már nem esik le sehonnan. EI! is törhette volna valamijét, 
örülhet, hogy megúszta egy bokaficammal. Ez nem olyan kis 
rándulás, mint Pié volt a nyáron, egy hétig biztos nem mozdul- 
hat. 

Anya persze pont ezen a napon utazott el Dijonba. Mire az 
igazgatóhelyettes hazahozta apát, anya rég tárgyalt már, nem 
zavarták meg, ráér utána. 

Apa nem csinált nagy ügyet a sérüléséből. Előfordul az ilyes- 
mi egy építkezésen, az ember nem néz minden lépésnél a lába 
elé. Hisz munkája van, amit el kell végezni. Még mindig job- 


ban járt, mint a korábbi cégénél az egyik kisfőnök, aki egy 
beruházásnál legurult egy lépcsőn, és olyasmijét törte el, ami 
jobban fájt neki, mintha keze-lába lett volna. 

— A gerincét? — kérdezte Kissy részvéttel. 

— Nem — hunyorított apa. — A Rolex óráját, amire hallatlanul 
büszke volt. Úgy járkált utána, mint a megtestesült szerencsét- 
lenség. Mint aki elvesztette az igaz szívszerelmét. 

Kissy jót nevetett, de az utolsó mondatra fölébredt benne egy 
gondolat. 

— Apa?... — szólalt meg hirtelen. 

— Tessék. 

— Én... szóval... úgy gondolom, előbb-utóbb el kellene láto- 
gatnunk egy bútorboltba. 

— Miért, mit szeretnél venni? — tette le apa az egyik papírt és 
emelt föl egy másikat. 

— Egy új ágyat magamnak. 

— Értem. Részemről nincs akadálya, most a lábam miatt nem 
kísérhetlek el, máskor időm nincs rá, de gondolom, elsősorban 
az anyagi támogatásomra van szükséged. 

Kissy habozott, de csak egy pillanatig. 

— Nemcsak arra. 

— Hanem? 

Felugrott és járkálni kezdett, hogy levezesse a zavarát. Egy- 
szer muszáj már beszélniük ilyen dolgokról! 

— Az ágyat — durálta neki magát — azért kell kicserélni, mert 
kicsi. Nem elég széles. Egy embernek elég, de kettőnek... 

Apa ekkor tette le a papírjait. Fölemelte a tekintetét és ráné- 
zett. 

— Ne nézz így rám, apa — mondta Kissy morcosan. — Nézd... 
mi Martinnel nagyon szeretjük egymást, de... még semmi 
olyasmi... nem történt. — Nagy levegőt vett és elszántan foly- 
tatta. — Még egy jó darabig nem is fog, de előbb-utóbb eljön az 
ideje. Nem akarok akkor kapkodni. Azt akarom, hogy minden 
adott legyen. Értesz? 

Apa lassan bólintott. 

— Értelek — mondta. — Hogyne értenélek. De megengedsz 
egy-két kérdést? 

Kissynek csak bólintani volt ereje. 

— Mit jelent az, hogy előbb-utóbb eljön az ideje? 


Kifújta a levegőt; észre se vette, hogy idáig bent tartotta. 

— Nem tudom — felelte. — A tizennegyedik születésnapom 
előtt semmiképpen. Lehet, hogy még a tizenötödik előtt sem. 
Majd... amikor úgy érzem, hogy itt az idő. Előbb nem. 

De később sem, gondolta hozzá, ám ezt nem mondta ki. Ha 
egyszer majd úgy érzi, hogy itt az idő, akkor aznap, nem a kö- 
vetkező nap. Őszintén reméli, hogy amikor megérzi, akkor 
Martin éppen itt lesz mellette. Mert akkor már nem akar várni 
egy percet sem! 

— Világos — felelte apa. — Hanem... az ágyon kívül is lesz 
még ilyen — halványan elmosolyodott — technikai jellegű gon- 
dotok. 

Kissy egyszerre megnyugodott. Ismerte ezt a félmosolyt. Ha 
ezt látja és apa így beszél, akkor nagy baj már nem lehet. 

Szt 

— Nos, én nem nagyon figyelhettem ezt meg, de úgy tudom, 
hogy amikor Martin itt alszik, akkor a többiek is. Vagyis a te 
szobádban még négy lány. 

— Csak három — nevetett Kissy. — Angéligue Pivel alszik a ga- 
rázs fölött, eszünkben sincs szétválasztani őket. Macska meg a 
konyhai kosarában. De a többiek nem jelentenek problémát, ott 
a másik emeleti hálószoba. Épp azért választottuk ezt a házat, 
mert jó nagy. 

— Rendben, három — egyezett bele apa. 

— Ők nem lesznek gond — mosolygott Kissy. — Egyszerűen 
szólok nekik, hogy aznap aludjanak máshol. 

— De milyen ürüggyel? 

Kissy meglepve nézett apára, aztán kicsit kihúzta magát. 

— Semmilyen ürügyre nincsen szükségem. Az igazat fogom 
nekik mondani. 

— Hát persze — mondta Kissy, elnézve a fák fölött. — Ez a leg- 
egyszerűbb: megmondani mindent úgy, ahogy van. Csak azért 
veletek még mindig könnyebb, mint apáékkal. 

— Idővel belejössz — nyugtatta meg Niala. — Máris óriási lé- 
pést tettél, sokkal nagyobbat, mint elsőre gondoltam volna. Fő- 
leg az lep meg, hogy éppen apáddal beszéltél. Pedig ő egy pasi. 

Kissy nevetett. Tudta, mire gondol a barátnője. Arra a beszél- 
getésre még nyár elején, amikor ráébresztette, hogy mindenki- 


nek pasi az apja, de attól még meg lehet vele tárgyalni dolgo- 
kat. 

— Igen... kicsit azért engem is meglep. De valahogy adta ma- 
gát a dolog. És könnyebb volt, mint gondoltam... leszámítva 
azt az egy pillanatot, amikor megmondtam, hogy hány sze- 
mélyre van az ágy méretezve. 

— Milyen képet vágott? 

— Hát... afféle , nahát, miből lesz a cserebogár" kifejezés volt 
az arcán. De én összeszedtem minden önérzetemet és úgy be- 
széltem vele, mint te a szüleiddel. Vagy legalábbis megpró bál- 
tam. 

Kopogtak, aztán Vanessa dugta be a fejét az ajtón. 

— Verni fogom — közölte tömören. 

Kissy sóhajtott. — Már megint összekülönböztetek? Gyere, 
Niala, békítsük ki őket. 

Vanessa ekkor kezdte meg ápolónői szolgálatának negyven- 
ötödik vagy ötvenedik percét, de már megszámlálhatatlanul 
sokszor veszett össze páciensével. Először természetesen azon, 
hogy ő lesz az ápolónője. Amint megérkeztek és megtudta, mi 
történt, kijelentette, hogy itt marad, amíg apa fel nem gyógyul. 
Ő fogja ápolni. 

— Szó se lehet róla — háborodott föl apa. 

— De bizony hogy szó van róla. Sőt már történik is. Ettől a 
perctől én ápollak és kész. 

— Ugyan miért? — kérdezte anya. — Miért éppen te? 

Vanessa számolni kezdett az ujjain. 

— Egy: mert mindenki más tanul vagy dolgozik, én meg úgyis 
halasztok egy évet. Majd Niala hétvégén elhozza a tankönyvei- 
met, némi ruhát, ami kell. Kettő: mert mindenről tudom, hol 
van a házban, így ezerszer többet érek, mint bármilyen fizetett 
segítség. Három... 

Itt elakadt. A jelenlevők vagy öt másodpercig vártak a folyta- 
tásra, aztán anyának leesett a tantusz. Neki a leggyorsabban. 
Odalépett a kislányhoz és leguggolt elé, ahogy a kicsi gyere- 
kekkel szokták. Még a vállára is rátette a kezét. 

— Vanessa... hallgass ide... százszor megmondtuk, nem tar- 
tozol nekünk semmivel azért az egy hétért. Bajban voltál, mi 
segítettünk, mert ez a felnőttek dolga, ha egy gyerek bajba ke- 
rül. Nem azért, hogy megháláld. 


Vanessa melegen csillogó szemekkel, barátságos mosollyal 
nézte anyát vagy tíz másodpercnyi szeretetteljes csenden át. 

— Hülyeség, Marie néni — közölte aztán anélkül, hogy bármit 
változott volna az arca. — Nem azért segítettetek, mert , egy 
gyerek" került bajba. A világon töméntelen gyerek van bajban, 
de ti nekem segítettetek és nem másnak. És nem is azért segítet- 
tetek, mert ez a felnőtt dolga. Rengeteg felnőtt él a világon, de 
én csak rátok számíthattam, arra a bizonyos húsz emberre. 
Mert fölismertétek, hogy milyen nagyszerű, okos, kedves, sze- 
retnivaló kis emberpéldány vagyok. 

— És szerény — súgott neki Nimby. 

— Meg szerény is, kösz — Vanessa nem pillantott a fiúra, anyát 
nézte kitartóan, és nem törődött a társaságon végighullámzó 
derültséggel. — Egy hétig ti voltatok a szüleim. Azt nem is em- 
lítem, hogy fedelet adtatok a fejem fölé, ennem adtatok, bár ez 
is fontos. Csak azt, hogy megvédtetek az árvaháztól. Komolyan 
úgy gondolod, hogy túlzás ezt azzal viszonozni, hogy egyikőtö- 
ket ápolom néhány napig? És különben is — folytatta, mielőtt 
anya válaszolhatott volna —, Jean-Jacgues bácsi otthagyta értem 
a londoni gépet, aminek nagyon nem örültek a cégénél. Az a 
legkevesebb, hogy meghálálom neki. Mert értem még soha 
senki nem kockáztatta az állását. Ami azt illeti, énértem még 
soha senki nem kockáztatott semmit. Jean-Jacgues bácsi volt az 
első. Úgyhogy én fogom ápolni; vita lezárva. 

Anya szólni se tudott, csak átölelte. Ahogy nézte őket, Kissy 
ráébredt, hogy igazából ők a második családja. Neki is van már 
kistestvére: Vanessa az. 


De az ápolás nem ment zökkenőmentesen. Vanessának az volt 
az elképzelése, hogy a betegnek az az első, hogy meggyógyul- 
jon, és nem akarta belátni, hogy némi papírmunka elvégzése 
nem akadályozza ezt. Csak Kissynek sikerült meggyőznie. Az- 
tán jöttek az újabb nézeteltérések, mindenféle apróságokon — 
ilyen volt az is, amikor Vanessa bekopogott hozzájuk azzal, 
hogy verni fogja. De apa szemlátomást képtelen volt meghara- 
gudni Vanessára, úgy nézett rá, mint Macskára, amikor fölmá- 
szott valahova, ahova nem kellett volna, vagy hozzányúlt vala- 
mihez, ami nem kiscicáknak való. Ki tudna haragudni egy 
ilyen édes kis plüssjátékra? 


Vanessa kis szónoklata apát is meghatotta. Egyik alkalom- 
mal, amikor a kislány nem volt a közelben, azt mondta: 

— Azt hiszem, lett még egy lányom. Ez a szegény kis jószág 
élete végéig hálás lesz azért a kis semmiségért, amit az ősszel 
tettünk. 

Kissy rámosolygott. — Bogár. 

— Tessék? 

— Szegény kis bogár, így mondják. Egyébként én is ugyanezt 
gondoltam. Kistestvérem született. 

Este a csapat hazautazott, de a kis bogár maradt. Kissy elnéz- 
te, ahogy békésen alszik a sarokba tett matracon, s arra gon- 
dolt, vajon hány családra fog szert tenni végül is. Mert három 
biztos van, hiszen Blanchard-ék is vállalták volna, és egy na- 
pon, ha minden jól megy, éppúgy a lányuknak érezhetik majd, 
mint Blanche-ék. Sőt négy. Mert ha, Isten ne adja, úgy hozná a 
sors, Isabelle néniék is fölnevelik. Vagy öt is? Egyik hétvégén 
jártak Luigiéknél, a felesége tíz szóból kilencet olaszul mond, 
de Vanessa úgy megérti, mintha nem Párizsban gyerekeskedett 
volna, hanem Rómában. S persze mindent megtalál a konyhá- 
jukban. 

Mindenhol azonnal otthon van. Kissy csak csodálni tudta. 


Pénteken megjött a Gyermekvilág igazgatójának válasza: 
örömmel működnek együtt a Jerry Alapítvánnyal. Chantalék 
elmondták, hogy eléggé húzta a száját, úgyhogy az ő rábeszélé- 
süket még Jean-Pierre is megtámogatta, csütörtökre bejelentke- 
zett hozzá és megvilágított pár dolgot. Alighanem figyelmez- 
tette, mennyi kellemetlensége lehet, ha egy gyereket molesztál- 
nak náluk, és kiderül, hogy elutasították a felkínált ellenszert. 

Hétfő előtt már nem lehetett installálni náluk a Cumulust, a 
rendszergazdájuk furcsa élőlény volt, pénteken kora délután le- 
tette a billentyűzetet és hétfő reggelig elérhetetlen volt. Kissy 
gyanította, hogy ha ez idő alatt leállna a szerverük, akkor hétfő 
reggelig úgy is maradna, nem számít. Persze ők nagy cég, a 
Gyermekvilág csak egyike a kevésbé fontos szolgáltatásaiknak, 
ezért nem zavartatja magát a guru. A fontosak miatt alighanem 
hamarabb ugrik. 

Pénteken megint összegyűltek a kisegerek, Vaucressonban 
természetesen, hisz Vanessa most nem mozdulhat innen. De 


hétfőn vagy kedden apa talán már járni fog. Niala mindenesetre 
úgy hozott ruhát a húgának, hogy tovább is maradhasson, ha 
kell vagy ha akar. Elvégre nincs hozzájuk láncolva. Tudják, 
hogy itt jó helyen van, és bármikor fölugorhat egy gépre. 

Tankönyvet Niala nem hozott. Azt mondta, hogy Georges 
nem enged föl a gépére megrakott öszvéreket, és szó se lehet 
arról, hogy Vanessa bármelyik városban kibújjon a tanulás alól 
azzal, hogy a másikban vannak a könyvei. Úgyhogy szétosztot- 
ta a könyveket a szükséges hardverrel fölszerelt barátai között, 
és két nap alatt beszkennelték az összeset. A képeket kirakta 
egy DVD-re, amit átadott — Nimbynek, mert ő rögtön lecsapott 
rá és fölmásolta a Vilma szerverre. Így már a lemezt se kell 
magánál tartania, a Jerry-hálózat bármelyik gépénél tud tanul- 
ni. 

S lehet, hogy a hálózat bővülni fog. Angéligue beszélgetett a 
szüleivel mindenfélékről, és eszükbe jutott, hogy végül is náluk 
is van gyors netkapcsolat, van egy szobájuk, ahol senkit nem 
zavar a gépzúgás, akár náluk is el lehetne helyezni egy szer- 
vert. Ez lenne az ötödik, hiszen van egy virtuális szerverük a 
rendőrségnél, ami talán akkor is megmaradhat, ha majd elfog- 
ják a Százast. Jean-Pierre azt mondta, megpróbálja meggyőzni 
a főnökét. Időközben a rendőrségi szervernek is lett fedőneve: 
a flic (zsaru) szóból a Flipper nevet kapta. A tervezett amiens-i 
szervernek még nem volt neve, de gép se, amit odavigyenek. 
Nimby azt mondta, kerít majd egyet. 

Később majd persze tartalék szervereket is beállítanak, igazá- 
ból mindhárom bázisra legalább kettő kellene, de ez ráér. A ter- 
jeszkedés fontosabb. 


A Százas nem jelentkezett, pedig Jean-Pierre beizzította a Neu- 
föt és a Freet is, gyakorlatilag semmi esélye nem volt a pasas- 
nak. Talán megsejtette. Viszont lenyomozták a gyerekeket, 
akiknek képeket küldött, és szakszerű segítséget fognak kapni. 
A rendőr nem mondott többet, és értették, hogy nem is mond- 
hat. 

Aznap, amikor apa először ment megint dolgozni, Macska 
újabb nagy lépést tett a felnőtté válás útján. Niala mondta, hogy 
az első sikeres vadászat olyan a ragadozóknál, mint az embe- 
reknél az első igazi vizsga vagy jól sikerült randi. 


Macska ragadozói érdemeit — legalábbis Vanessa szerint — 
nem csökkentette, hogy a zsákmány egyáltalán nem élt már. 
Anya halat vett vacsorára, nem egészet persze, hanem előhűtött 
szeleteket, de hazafelé valamivel megnyomta a dobozt, ezért 
kibontotta, hogy megnézze, nem sérült-e meg. Fölemelte a leg- 
felső szeletet, de jeges volt, kicsúszott a kezéből és leesett a 
padlóra. Abban a pillanatban ott termett Macska, szabályos tig- 
risugrással rávetette magát, aztán rémülten fölkiáltott — nyilván 
nem számított rá, hogy a zsákmány lefagyasztja az orrocskáját. 
Ezt védekezésnek fogta föl, ezért megmutatta apró, de tűhegyes 
fogait, fölpúposította a hátát, és Vanessa szerint egy ócica nyel- 
vű csatakiáltást hallatott. Ezután egy erőteljes csapással elkábí- 
totta az ellenséget, de az is lehet, hogy ez már a kivégzés volt. 
Végül odatelepedett mellé, egyik mancsával leszorította és ki- 
harapott egy darabot. 

— Jó étvágyat — mondta anya kicsit morcosan a hal miatt, de a 
mutatvány láthatóan neki is tetszett. — Legalább nem vész kár- 
ba. Viszont ma kevesebbet adjatok neki. 

— Jó — mondta Vanessa. — De ügyes volt, nem? 

— De — mondta apa, aki éppen kávézott indulás előtt. — Igazán 
ügyes, a halnak esélye se volt. 

— Ne cikizd, Jean-Jacgues bácsi. Neki ez olyan volt, mint egy 
igazi zsákmányállat. Nem kezdhette rögtön bivallyal. 

— Rendben van — mondta apa, és elmosta a csészét meg a ka- 
nalat. — Nem cikizem. De örülnék, ha bivalyra később se va- 
dászna; nehezen magyaráznám meg a szomszédoknak. 

Közben Macska is elfogyasztotta zsákmányát, és ő 15 szépen 
elmosogatott: tisztára nyalta a konyhakövet a hal helyén. Végül 
elégedett képpel távozott. 

Apát kikísérték az előszobáig, ahol Kissy kapott egy puszit, 
aztán apa magához vonta Vanessát és megcsókolta a feje búb- 
ját. 

— Köszönöm a szakszerű ápolást, kislányom. 

Vanessa válaszolni akart, de egy szót se tudott szólni. Mire 
apa elengedte, csupa könny volt a szeme. 

Kissy átkarolta a vállát, s visszaballagtak a konyhába. 


Az idő telt, és a Százas továbbra sem hallatott magáról. Jean- 
Pierre azt mondta, nem szabad türelmetlennek lenniük. A bűn- 


üldözés hosszadalmas munka, csak a filmekben van úgy, hogy 
füstölgő gumikkal száguldanak a bűnözők nyomában. Igazából 
az idő legnagyobb részében csak ülnek és várnak. Egy bűncse- 
lekményt nem elég akkor, az elkövetésekor megúszni. Ez az, 
amit sok bűnöző nem vesz figyelembe. Bármikor le lehet buk- 
ni, akár évek múlva is. Itt van Natascha Kampusch elrablójá- 
nak esete, aki eredetileg se lehetett kiegyensúlyozott, de nyolc 
évig rettegnie kellett, hogy kiderül minden. Nem csoda, hogy a 
vonat elé ugrott, amikor a lány megszökött. 

Nem biztos, mondta Jean-Pierre, hogy a Százas abba a csap- 
dába esik majd bele, amit a Jerryvel állítottak. Bizonyára nem- 
csak a kölyökchaten osztogatott az illegális képekből, hanem 
hasonszőrűekkel is kapcsolatban áll — hiszen valahonnan be 
kellett szereznie a képeket. Bármikor lebukhat valaki, akitől el 
lehet jutni a Százashoz. 

De azért a kisegerek remélték, hogy az ő programjuk fogja el 
a gazembert. Ez minden kétkedőt egyszer s mindenkorra meg- 
győzne a program és az alapítvány értékeiről. A Százas lenne 
az első, akit a Cumulus-Cirrus páros fog el, s méghozzá egy 
igen veszélyes shindy. Két gyereket már molesztált, a képek 
megszerzésével is bűnözött, és amikor rátalálnak, megint egy 
gyereket fog majd molesztálni. 

Meg is tette, de hetek teltek bele. Ők éppen a Beaulieu fölötti 
hegyekben túráztak, amikor riasztott a Cirrus. Leültek, be- 
nyomták a telefonokat és figyelték a beszélgetést. A Cirrus azt 
is jelentette, hogy Jean-Pierre és a szolgáltatók is vették a riasz- 
tást. 

Minden úgy zajlott le, mint korábban. A Százas most a Clau- 
dius nevet használta, úgy látszik, kedveli a római császárokat. 
Képeket küldött beszélgetőtársának, és rá akarta bírni, hogy fe- 
küdjön le valakivel — de a beszélgetés nagyon rövid volt, a kis- 
lány kilépett. Igazából Jacgues szakította meg a kapcsolatot, 
hogy a gyerek minél kevesebbet kapjon ebből. A Százas elége- 
detlen lehetett, mert online maradt és újabb áldozatra vadászott. 

— Én leszek a következő! — mondta Vanessa. — Innen is be tu- 
dunk jelentkezni. 

— Oké — bólintott Nimby. — Én hívom Jacgues-ot. — Beszéd 
közben előkapta a rendes telefonját. — Szia, Nimby vagyok. 


Láttuk, mi történt. Figyelj, Vanessa belép és megpróbálja csőbe 
húzni. Mi?... várj csak! Vanessa, mi lesz a nicked? 

— Jo13! 

— Hallom — jött a guru hangja, Nimby közelebb tartotta és ki 
is hangosította. — Akkor téged nem lőlek le. Megpróbálhatnál 
randit kérni tőle, az hátha tovább tart. Minél több időt kellene 
adni a bemérésére. 

— Majd csak lassan fogok tudni gépelni — felelte Vanessa, aki 
közben regisztrálta a nicket a Cirrus gyors regisztrálójával, és 
már bent is volt a klubban. 

De nem jött össze. A Százas megszólított egy nicket, aki nem 
válaszolt, erre kilépett. 

Csak ültek és mérgelődtek, de még nem túlságosan, mert 
azért volt némi esély, hogy mostanra sikerült bemérni. Pi föl- 
hívta Jean-Pierre-t, de foglalt volt. Így hát eltették a telefonokat 
és folytatták az utat. 

Kissy imádta ezeket a hegyi túrákat. Kedvére mozoghatott, és 
minden mozdulatnak megvolt az értelme, a vidék újabb és 
újabb részletei tárultak elé. Ilyenkor még jobb is, mint nyáron, 
amikor — hogy is mondta Nimby?... , A test kisebb, a testhőnek 
jobban kitett belső szervek viszont nagyobb hőtáguláson men- 
nek át, így a test burka kicsinek bizonyul a szervek tárolására, 
ezért ideiglenesen külső elhelyezést nyer az a szerv, ami erre 
egyedül alkalmas: a nyelv." 

Imádta Nimbynek ezeket a tudományos magyarázatait, de 
szembetűnő volt, hogy Vanessa még jobban imádja. Persze 
csak annak, aki tudott olvasni a sorok között. Vanessa semmit 
sem mutatott ki az érzéseiből, éppen ez árulkodott. A nyelvki- 
lógás magyarázatára szinte oda se figyelt, csak üldögélt és a 
nadrágzsebe szegélyét babrálta. Kissy már észrevette, hogy ha 
valamit babrál a kezével, miközben látszólag oda se hederít a 
világra, akkor minden idegszálával figyel, de nem akarja, hogy 
meglássék rajta. 

Amikor leültek Jacgues bácsi szőlőjében, Kissy elnézte Va- 
nessát, amint kinyitja a házat és bemegy. S eszébe jutott Mohi 
aggodalmas arca, amikor Niala ugyanezzel a magától értetődő 
mozdulattal benyitott a kapun: , És ha megjön a tulaj?" 

Alig több mint fél éve ennek. Jól tette, hogy megvált a nickjé- 
től és a valódi keresztnevét kezdte használni. Mert akkorát vál- 


tozott az élete, hogy azt ennél kevesebbel nem is lehet kifejez- 
ni. Mint az indiánok. Amikor az indián megszületik, kap egy 
nevet, mondjuk... mondjuk Síró Darabka, ördög tudja, mit. AZz- 
tán amikor szaladgálni kezd, elnevezik mondjuk Rohangáló 
Egérnek. Amikor elejti az első bölényt vagy amit a törzsben el 
kell ejteni, akkor megkapja a rendes nevét, például Bátor To- 
mahawk. 

Vanessa kihozta a ponyvát és odanyújtotta neki az egyik vé- 
gét, hogy segítsen leteríteni. 

— Kösz, törzsfőnököm — vette át Kissy. 

Vanessa egy pillanatig meglepve nézett rá, aztán elmosolyo- 
dott és elindult a másik véggel. Kissy tudta, hogy barátnője eb- 
ből a megszólításból pontosan összerakta, mi járt az ő fejében. 


Nem sok időt akart tölteni a boltban. Apa kérte meg, hogy 
ugorjon be memóriakártyáért, és itt vehette meg a leggyorsab- 
ban. Nimby csak másnap este tudott volna hozni, és apának ha- 
marabb kell. Ahogy a pénztár felé tartott, egy ősz hajú, öltö- 
nyös úr mellett haladt el, aki egy nőnek mutatott valamit. 

— Nézd — mondta -, ezzel a kedvezménnyel igazán nem drá- 
ga. 
Kissy elhaladtában odapillantott a táblácskára, nem is olvasta 
el, ment tovább. 

Öt lépést is megtett már, amikor valami csengő szólalt meg a 
fejében. Lefékezett és visszament az idős úrhoz és a nőhöz. 
Egy digitális fényképezőgépet tanulmányoztak. Kissy szem- 
ügyre vette a táblát, amire az előbb csak odapillantott. 

— Érdekes — dörmögte. 

A fényképezőgép négyszázötven euróba került volna, de 
most akciósan harminc százalék engedménnyel hirdették. Kis- 
synek megvillant a szeme. Elővette a telefonját és gondosan le- 
fényképezte a táblát. 

Az ősz úr és a fiatal nő homlokráncolva nézett rá. 

— Valami gond van, kislány? — kérdezte a nő. — Segíthetünk 
valamiben? 

— Köszönöm, nem -— felelte Kissy. — Inkább én önöknek. Meg 
akarják venni ezt a gépet? 

— Fontolgatjuk — mondta a férfi. 

— És mennyit szándékoznak érte fizetni? 


Azok ketten összenéztek, aztán a táblára. Háromszázhatvan 
euró. A férfi értette meg először, miről lehet szó, Kissy látta 
rajta, hogy fejben számol. Hamar elkészült vele. 

— Elnézést — mondta. Visszatette a gépet a polcra és tett pár 
lépést, hogy odalásson a pénztárhoz. — Asszonyom, a főnök 
bent van? 

— A főnök? — kérdezte a pénztárosnő. 

— A főnök, asszonyom. Szeretnék beszélni vele. 

— Máris jelzek neki. 

— Köszönöm — mondta az ősz úr, és visszajött hozzájuk. Ba- 
rátságosan nézett Kissyre. — Jó szeme van, kisasszony — mond- 
ta. 

— Kösz — mosolygott Kissy. 

A főnök pillanatok alatt megjelent. 

— Nahát, ügyvéd úr, ön itt? Megtisztel vele! Parancsoljon ve- 
lem, miben segíthetek? Jó napot kívánok — pillantott a másik 
két jelenlevőre is. 

— Jó napot, uram — felelte az ügyvéd. — Akadna egy zsebszá- 
mológépe? 

— Rengetegfélét tartunk, mi a kívánsága? 

— Egy olyan, ami nincs becsomagolva. 

A főnök meglepve húzott elő egyet a zsebéből, és nyújtotta 
volna, de követte az ügyvéd tekintetét. Megszemlélte a táblát, 
aztán kicsit értetlenül nyomogatni kezdte a gépet. Kissy fur- 
csállotta, hogy a számok alapos megnézése nem elég, még a 
gépre is szüksége van, amikor ő már egy gyors pillantással is 
átlátott mindent. 

— Hoppá — mondta a főnök. 

— Hoppá — bólintott az ügyvéd. 

— Bocsánatot kérek — tette el a főnök a számológépet. — Rög- 
tön kicseréltetem a táblát és felelősségre vonom a készítőjét. A 
fényképezőgép ára természetesen háromszáztizenöt euró. Csak 
számolási hibáról lehetett szó, ügyvéd úr, biztosíthatom... 

Az ügyvéd elunhatta a szóáradatot. 

— Mit fizetett azért a gépért, uram? — mutatott a zseb felé, 
ahova a főnök a számológépet tette. 

— Ezért, uram? — a főnök ismét előkapta a készüléket. — Sem- 
mit, szóróajándék a beszállítóktól. . . 


— Akkor adjon egyet a táblás emberének — vágta rá az ügy- 
véd, és kosarába tette a fényképezőgépet. — Viszontlátásra. 


Kint az ügyvéd puszival búcsúzott a nőtől, aki egy parkoló au- 
tóhoz indult. Az idős férfi elismerően nézett Kissyre. 

— Magának jó szeme van, és keresett nekem negyvenöt eurót 
— mondta. 

— Semmiség — felelte Kissy. 

— Lehet — bólintott az ügyvéd. — De én nem szeretek adósa 
maradni senkinek. Lássuk csak. Készpénzt nyilván nem fogad 
el. — Nem kérdezte, állította, Kissynek sejtelme sem volt, hogy 
miért. — Mit szólna egy ebédmeghíváshoz a hét végén? Becses 
szüleivel együtt, ez magától értetődik. — Belső zsebéből tárcát 
vett elő, abból névjegyet, s ezt átnyújtotta Kissynek, aki zavar- 
tan elvette. — Feltétlenül elvárom önöket. Örülök, hogy megis- 
mertem. 

Udvariasan bólintott és otthagyta. 


— Csak azt nem értem — mondta Kissy, amikor otthon elmesélte 
az esetet —, hogy , készpénzt nyilván nem fogad el". Hogy ezt 
hogy érthette. . . 

Anya meghökkenten nézett rá a szendvicse fölött. 

— Bolond vagy, kislányom? Képzeld el, hogy a nyílt utcán át- 
veszel egy csomó pénzt egy férfi kezéből! Pont te nem érted, 
aki cukrosbácsikra vadászol?! 

Kissy letette a kést. 

— Ó, de hülye vagyok. 

— Nem szállok vitába az önértékeléseddel — nevetett anya. — 
Mutasd azt a névjegyet. 

Kissy kihalászta a kártyát a zsebéből és odaadta. 

— Dr. Said Masoudi — olvasta anya. — Arab név. 

— Az arcáról meg nem mondtam volna — mondta Kissy. — 
Sem a beszédéről. 

— Nekem ismerős valahonnan a neve — töprengett anya a név- 
jegyet forgatva. — De nem tudom, honnan. 

— Elmegyünk hozzá? 

— Szó sincs róla. Azért hívott meg, mert udvarias volt, és nem 
azért, mert pont velünk akar ebédelni. Egyébként is te a hétvé- 
geket, ha nem csal az emlékezetem, egértársaiddal szoktad töl- 


teni. Á, igen, az egerekről jut eszembe. Kérlek, beszélj valami- 
kor Vanessával. A hálóingem szegélye félig le van tépve. 

Kissy értetlenül nézett anyára. 

— És gondolod, hogy ő tépte le? 

Anya sóhajtott. 

— Tényleg megárthatott neked a tavasz, kislányom. Pontosan 
tudom, hogy ki tépte le, mert csak egyvalaki van, akiről feltéte- 
lezek ilyesmit. És Vanessa ért vele szót a legjobban. 

— Aha — mondta Kissy. — Értem. 

Macska nem tagadta, hogy ő tépte le a hálóing szegélyét, de 
nem is ismerte el. Csak ült bambán, hallgatta Kissy szemrehá- 
nyó szavait, a hálóingre oda se nézett, csak amikor odatartotta 
az orra elé. Akkor megszagolta, aztán ásított egyet és elballa- 
gott. 

— Hát jó — szólt utána Kissy. — Majd Vanessának bevallod. 
Addig szabadlábon védekezhetsz. 


A gép előtt ült és a matekleckéjéhez keresett infókat, amikor 
megjelent a Százas. Azonnal ráismert a fölényes vigyoráról és 
a kezében tartott illegális pornóképekről. Ráadásul egy százeu- 
róst viselt a ruhája zsebén, mint valami névtáblát. Az asztal 
szélén ült és a lábát lóbálta. 

— Ideje, hogy ágyba bújj Martinnel, nem gondolod? 

— Nem! — csattant föl Kissy. — Majd én eldöntöm, hogy mikor 
van itt az ideje. Neked pedig börtönben a helyed! 

— Ugyan, sose kaptok el. Az IP-címem titkosítása bombabiz- 
tos. 

Kissy óvatosan a farzsebébe nyúlt. A Százas levette a ruhájá- 
ról a bankjegyet, odaadta a pénztárosnak, aki betette a gépbe és 
odanyújtotta a terminált. A Százas beütötte a PIN-kódját, két 
eladó pedig odatolt egy ágyat. 

— Tessék — mondta a Százas. — Már kezdhetitek is. Hol van 
Martin? 

— Itt van! — kiáltott föl Kissy, és kirántotta Nimbusz-1-esét a 
zsebéből. A másik kezében már ott volt Martin, egy szempil- 
lantás alatt betöltötte és kilőtte. Martin mellberúgta a Százast, 
aki elterült a földön. Martin fölé hajolt, de közben átváltozott 
Jean-Pierre-é. Azonnal megbilincselte. 


— Minden, amit mond, felhasználható ön ellen — mondta Luigi 
hangján, aztán bocsánatkérően föltartotta jobb kezét. — Csak 
még egy kérdés, uram! — mondta furcsán hunyorogva üvegsze- 
mével. Összeszedte a képeket és gyűrött ballonkabátja zsebébe 
gyömöszölte, előzőleg Delete-et nyomva mindegyikre. 

A Százas ezt használta ki. Amíg Columbo az OK gombra kat- 
tintgatott, ő felült és előhúzott egy billentyűzetet. Pár gomb- 
nyomással megváltoztatta az IP-címét, aztán győzedelmes mo- 
sollyal fölkelt és kifelé indult. 

A szobaajtóban találkozott össze Vanessával. A kislány szi- 
gorú arccal állt, szétvetett lábbal, két keze lazán lógott a csípője 
mellett. Hirtelen mindkét pisztolytáskájából előrántotta Macs- 
kát, aki ócica nyelvű csatakiáltást hallatott és ráugrott a Százas- 
ra, de a shindynek volt még ideje elkapni Kissyt és maga elé 
rántani. Kissy érezte, ahogy a borzalmas macskafogak a vállá- 
ba mélyednek, már az egész fedélzet víz alatt volt, Roy Schei- 
der még egyszer támadott az oxigénpalackkal, de Macska újra 
belemart Kissy vállába, sőt már kiáltott is. 

— Kissy! Kissy! Ébredj már! 

Kissy erőlködve Macska felé fordította a fejét. De Vanessa 
volt ott, az ő vállát markolta és rázta. 


— Kedvelem azt a krapekot — dörmögte Vanessa. 

— Scheidert? — Kissy visszaigazította a lecsúszni akaró omlet- 
tet a kenyerére, és bekapta. 

— Aha. Nem volt semmi, ahogy elintézte azt a cápát. 

— Az nem Richard Dreyfuss volt? 

— Nem. Dreyfusst még előtte megette a cápa. 

— Világos. Ez a tojás valami isteni, ilyet még soha nem csi- 
náltál. 

— Kösz — mondta Vanessa. — Nemrég tanultam. 

— Blanche-tól? 

A kislány megrázta fejét. — Geneviéve nénitől... te nem isme- 
red. Isabelle néni barátnője. 

Kissy bólintott, tényleg nem ismeri. Elvette a tányérról a kö- 
vetkező szendvicset. Ezen nem volt az omlettből, Vanessa 
zöldféléket tett rá, finoman megcitromozta és meghintette re- 
szelt sajttal. Míg ő evett, magának is csinált egyet. Kissy lenyű- 


gözve figyelte, ahogy jár a keze. Szinte oda se nézett arra, amit 
csinált. 

— Tulajdonképpen miért ráztál föl? Még meg se kérdeztem. 

— Nyivákoltál. 

— Mit csináltam? . . . 

— Nyivákoltál — felelte Vanessa, és csukott szájjal apró, vé- 
kony hangocskákat hallatott. — Mint egy kiskutya, amikor ál- 
mában csahol. De az egy ragadozó, annál nem lehet tudni, 
hogy ő kerget vagy őt kergetik. Te nem vagy ragadozó, így biz- 
tos voltam benne, hogy téged kergetnek. 

Kissy sóhajtott és megcsóválta a fejét. Kortyolt egyet a na- 
rancsléből. 

— De hogy pont Macska. . . 

— És ráadásul én uszítottam rád. 

— Á, te a Százast akartad elintézni, ő rántott maga elé. 

Vanessa letette elé a következő tojásos szendvicset. — Még ál- 
modban is ott vagyok és védelmezlek — mondta mosolyogva. — 
Te pedig engem. 

—? 

— Én azt álmodtam, hogy befordulok egy utcába, és minden- 
féle alakok támadnak rám. Kettőt le is terítettem, de a harmadik 
rám ugrott hátulról és ledöntött a földre. Moccanni se tudtam, 
egy böhöm állat feküdt a hátamon. De aztán egyszer csak be- 
nyúlt egy kéz, kihúzott a kocsi alól, mert akkor már teherautó 
alatt lapultam, és te voltál az. Továbbmentünk és kiértünk egy 
virágos rétre. A többiek is ott voltak, sétáltunk, szagolgattuk a 
virágokat... szóval engem nem akartak széttépni. 

Kissy mosolygott és fél kézzel magához ölelte, de csak egy 
pillanatra, hogy ne akadályozza a szakácskodásban. 

— Hiszen te azt álmodtad meg, ami tavaly történt veled, csak 
rövidített formában. 

Vanessa eltűnődött ezen, amíg megcsinálta a következő 
szendvicset, felvágottal, sajttal és vagy ötféle zöld növénnyel. 

— Martinnel nem szoktál mostanában álmodni? Tudod, mire 
gondolok. 

Kissy elmosolyodott. 

— Ó, dehogynem. Valamelyik nap az ágyból ugrottunk ki va- 
lami shindy miatt, és hát... előtte történt egy és más. 


— Védekeztetek? — kérdezte Vanessa olyan komolyan, hogy 
Kissy biztosan félrenyelt volna, ha nem nyeli le a falatot az elő- 
ző pillanatban. 

— Jaj, ne csináld. Odáig azért nem jutottunk. Szerintem nem is 
fogunk, amíg igazából meg nem történik a dolog. 

— Nialával megtörtént. 

— Tessék? 

Vanessa komoly arccal bólintott és töltött még a kólából. A 
narancsleves pohár félig volt. 

— Niala tegnapra virradóra odaadta magát Pinek. Álmában, 
természetesen. Azt mondta, a telefonjaink még kicsik a részle- 
tekhez, úgyhogy azokat majd élőszóban. 

— Nahát — méltatlankodott Kissy. — És én erről miért nem tu- 
dok? 

— Mert azóta még nem voltunk kettesben. Azalatt hívott, amíg 
itt volt a doki. 

Kissy kortyolt a teájából. Unta a teát, de parancsba kapta, 
hogy sok teát igyon, hát itta. Viszont az is igaz, hogy Vanessa 
olyan teát főz, hogy már holnap nyithatna egy teázót. Ezerszer 
inkább az ő teája, mint bárki másé. Kivéve nyilván Isabelle né- 
nit, mert ezt tőle tanulta. 

Ez volt a nagyszerű ebben a betegségben. Vanessa. Miután 
apát megápolta, másfél hetet tölthetett velük — ebből egyetlen 
hétvége jutott Beaulieu-nek és az új családjának —, aztán foly- 
tathatta az ápolónősködést ővele. Csodálatosan csinálta. Kissy 
soha, egyetlenegyszer sem ébredt úgy a két hét alatt, hogy Va- 
nessa ne ült volna ott mellette és ne hozta volna azonnal, amire 
szüksége van, akármelyik órája volt a napnak. A kezdeti idők- 
ben, amikor még magas láza volt, anya és apa felváltva vett ki 
egy-egy napot, hogy kéznél legyenek, ha valami baj van. Ak- 
koriban gyakran ült anya vagy apa is az ágya szélén, de Vanes- 
sa akkor is mindig itt volt a közelben. 

Amióta jobban van, anyáék megint rendesen dolgoznak, csak 
annyi a különbség, hogy mindkettejüknél van egy Jerry-telefon 
is, amit kizárólag akkor szabad hívni, ha neki rosszabbra fordul 
az állapota. Azt semmilyen tárgyalás kedvéért nem kapcsolják 
ki. De nem lesz rá szükség. Már jól van, csak gyenge még, 
folyton lecsukódik a szeme. 


Most már csak Vanessa ugrál körülötte, mint egy kiskutya. 
Chantal mindennap eljön suli után, segít pár órát, szüneti napo- 
kon pedig itt gyűlik össze a csapat, a lányok együtt helyettesí- 
tik Vanessát, aki ilyenkor alszik egy nagyot, aztán társadalmi 
életet él a többiekkel. Egyébként ketten vannak egymásnak, 
mint öreg grófnő a komornájával. 

A doki nem mondta meg, milyen vírust szedett össze. Azt 
mondta, ne foglalkozzanak vele, a neve lényegtelen, az számít, 
hogy milyen antibiotikumra rezisztens és milyenre nem. Ezt 
meghatározta, aztán fölírt egy bogyót, amitől úgy alszik, mint 
akit fejbevertek, meg egy csomó vitamint. Eleinte még naponta 
jött, most már ritkábban. 

Ő nem vitatkozott Vanessával, hogy miért ápolná, amikor 
vannak szülei, meg hogy nem tartozik neki semmivel. Mire ki- 
derült, hogy van valami baja, már beszélni se tudott a láztól, és 
csak ketten voltak itthon, anya és Vanessa. Hogy ők vitatkoz- 
tak-e, nem tudja, de nem is valószínű, ilyen betegségnél hu- 
szonnégy órás felügyeletre van szükség, anyának munkája is 
van, minden kéz jól jött. 

Így Vanessával töltötte ezeket a napokat. Vanessa ágyba hoz- 
ta neki a reggelit, meg az ebédet és a vacsorát is persze, de hoz- 
ta vele a sajátját is, és együtt ettek. Ebédet anya főzött, meg 
párszor Angéligue, Vanessa még nem érezte magát képesnek 
egy komplett ebédre, meg nem 1s ért rá a konyhában szöszmö- 
tölni. Sőt tegnapelőtt Pi főzött levest, azt mondta, Franciaor- 
szág a konyhaművészet hazája, egy igazi francia tud főzni, neki 
is valósággal a vérében van a szakácskodás. Azért kezdett An- 
géligue-től főzni tanulni három héttel ezelőtt, hogy ezt állíthas- 
sa. 

Míg ő betegeskedett, Angéligue rádumálta a szüleit, hogy ve- 
gyenek neki egy kocsit. Clément-ék autóba ültek, idejöttek a 
lányukhoz, beültették a volán mögé: lássuk, mit tudsz. Angé- 
ligue hazavitte őket Amiens-ba, ahol egy szomszédnak volt el- 
adó kocsija. Elvitték egy próbaútra, a kocsi tíz kilométer után 
lerohadt. A szomszédnak lila volt a feje, de Angéligue ráadásul 
még barátságosan meg is kérte, hogy vigye haza, mert neki 
másnap órái vannak, és az ő csotrogánya miatt jött ide. A 
szomszéd mit tehetett, hazavitte a rendes kocsijával. 


Angéligue-nek tehát egyelőre csak biciklije van, de azt mond- 
ja, ez se rossz, feleannyi kerékre kell ügyelni, és nincs se kup- 
lung, se index. 

Nimby összehaverkodott egy PC-bontó tulajával Francon- 
ville-ben, időnként bejár hozzá gépeket szétcincálni, nagyon él- 
vezi. És ha talál valamit, akkor jutányos áron az övé, vagyis az 
alapítványé. Már kicserélt egy-egy alaplapot a Frédi és a Vilma 
bázison, és hozott egy doboz öt és fél hüvelykes floppylemezt. 
Ő még nem is látott ilyet, Nimby mondta, hogy akkor voltak 
használatban, amikor ők születtek, vagy valamivel előbb. 

A Százas is feltünt egyszer, a szolgáltatók a nyomába ered- 
tek, de nem tudták elkapni. Az előző alkalommal, amikor ők 
Beaulieu-ben voltak, a Free le tudta nyomozni előfizetőinek 
hatvan százalékát, és azok között nem volt a Százas; most a 
maradékot is átrostálták, és ott se volt. Úgyhogy azt már biztos- 
ra vehették, hogy nem a Free-nél csatlakozik. A Neuf és az 
Orange más eljárással dolgozott, ők nem tudtak százalékadato- 
kat mondani. 


Amikor belépett az aulába, azonnal mellette termett Jennifer és 
Paulette, egy másodperc múlva Angéligue és Isabelle is. Sor- 
ban átölelték és gratuláltak neki. 

— Végre! — mondták. Angéligue-től kapott egy piros virágot 
is, persze papírból hajtogatva, Angéligue folyton ilyeneket csi- 
nál. 

— Romaaaaaain! — rikkantotta Paulette. — Ide gyertek, megjött 
Francoise! 

Mire elért az osztályukhoz vezető folyosóra, már a fél osztály 
körülötte tolongott, pedig általában csak az utolsó métereken 
válnak külön a tömeg többi részétől. Próbálta csillapítani őket, 
végül is még egy hónapot se hiányzott, és nem agytumora volt, 
csak egy közönséges vírusfertőzése. De az osztállyal nem lehe- 
tett bírni. Amikor az ajtóhoz értek, Martin megállította őt, el- 
vette tőle Angéligue papírvirágját, és roppant gonddal a hajába 
tűzte. Csodálatosan festhet. Bár még mindig jobb, mintha át- 
emelte volna a küszöbön, ahogy Romain csinálta egyszer Jen- 
niferrel. 

Nagyjából odáig jutottak, hogy elmondhatta, jól van és kö- 
szöni a rengeteg képeslapot, csokit meg mindent, amikor belé- 


pett Dubois. Az osztály iszkolt a helyére. Ő nem sietett, vala- 
hogy eszébe se jutott, hogy sietnie kellene. 

— Jó reggelt — mondta Dubois. — Neked is, Chaton, bár látom, 
hogy még nem ébredtél föl. Ha volnál szíves igyekezni. 

— De, fölébredtem — vetette oda Kissy csak úgy félvállról, mi- 
közben elfordult, hogy a helyére menjen. 

— Hm! — hallotta a háta mögül. Ismerős hang volt, ha ezt hal- 
lották Dubois-tól, akkor minden rosszra el lehetett készülni. De 
Kissyt ez nem érdekelte. 

A hétvégén végre-valahára rendesen edzhetett, Vanessa hatá- 
rozottan állította, hogy hallotta a bokszzsákot kegyelemért kö- 
nyörögni. Szombat este a D" Aubisson család három nőtagja va- 
lami mesebeli vacsorát alkotott, töltött halat ráksalátával, pedig 
ilyen kajákat általában csak Beaulieu-ben esznek, de most 
Blanche is el tudott jönni egész hétvégére. Vasárnap délután 
Martin hosszasan sorolgatta, hogy fogják hívni a gyerekeiket, 
bolondabbnál bolondabb neveket talált ki, és közben fokozato- 
san értésére adta, hogy igazából nem a gyerekek érdeklik, ha- 
nem a létrehozásukhoz szükséges eljárás. Szerencsére ott volt 
Niala, aki szétválasztotta őket, és figyelmeztette Martint, hogy 
otthon a macskákhoz hideg vízzel telt vödröt szokott használni, 
ha nem bírnak magukkal. Erre ők Martinnel egyszerre néztek 
apa kedvenc kanapéjára maguk alatt, és egymás félmondatait 
folytatva képzelték el, ahogy apa birokra kel Nialával a leöntött 
kanapé miatt, apa vaskos dossziékkal támad, Niala csőre töltött 
halat vet be, és addig nevettek, amíg már levegőt se kaptak. 

Búcsúzkodáskor Kissy kapott egy olyan ölelést Vanessától, 
hogy könnybe lábadt a szeme, és magában megfogadta, hogy 
aki erre a kis gyöngyszemre görbén néz, azon ő bemutatja a 
Halálos fegyver sorozat legbrutálisabb jeleneteit. Két perccel 
később pedig Nimbyvel kapcsolatban fogadta meg ugyanezt, 
amikor elkapta egy pillantását, amivel Vanessára nézett. Gyö- 
nyörű pillantás volt, ha egyszer végre Vanessa szemtől szembe 
kap egy ilyet, akkor tanúi lehetnek a legromantikusabb jelenet- 
nek Vaucresson történetében. 

Legvégül pedig este tizenegykor, amikor apa hazaért, hozott 
neki egy csodaszép vegyes virágcsokrot, gratulált a felgyógyu- 
lásához és azt mondta, anyával nekilátnak a szervezésnek, hogy 
idén mindhárman együtt nyaralhassanak a kisegerekkel. 


Az élet tehát csodaszép. Mit bánja ő, ha egy kis hülye Dubois 
jelentőségteljes hümmögést hallat? 


Dubois hümmögéseit veszedelmes feleltetések szokták követni. 
De Kissy nem izgatta magát miatta. Ha felelteti, hát felelteti. 
Ha olyat kérdez, amit nem tud, hát legfeljebb bezúg. És akkor 
mi van? 

Persze hogy feleltette. 

— Nos hát, Chaton, volnál kedves kijönni a táblához? Szeret- 
nék hallani valamit a százalékszámításról. 

Kissy kisétált a táblához, s közben eszébe jutott az a sátáni 
vigyor, amit Macska arcán látott a héten, amikor lesből, figyel- 
meztetés nélkül megtámadta és leterítette apa egyik papucsát. 
De ő vigyázott, nehogy a vigyor kiüljön az arcára. Csak belül 
volt. 

Megállt a katedra mellett és nagy levegőt vett. 

— Kedves tanár úr! Hol volt, hol nem volt, az üveghegyen és 
az Óperenciás-tengeren innen, egy vállalat bérszámfejtő osztá- 
lyának számológépében éldegélt a százalékszámítás. 

Az osztályból ekkor robbant ki a röhögés. Még Dubois is el- 
mosolyodott, aztán fölemelte a kezét. 

— Igen, és nyilván volt neki három fia. Ez itt azonban egy ma- 
tematikaóra, és nem értettem ennyire nagy általánosságban, 
hogy , valamit" szeretnék hallani a százalékszámításról. 

Kissy csettintett az ujjával. 

— Ej, milyen kár, pedig az én változatomat meg is lehetett 
volna filmesíteni. — Dubois szigorúan nézett az osztályra, de 
nem sok haszna volt. — Hát lássuk csak, minek örülne vajon a 
tanár úr. Szereti a csokit? 

A tanárt váratlanul érte a kérdés, egy pillanatig csak nézett rá, 
aztán vörösödni kezdett a feje. 

— Chaton! 

— De tanár úr, én százalékot akarok számítani, csak tudnom 
kell hozzá, hogy szereti-e a csokit. Nagyon egyszerű kérdés. 
Szereti vagy nem szereti? 

— És ha szeretem? — kérdezte a tanár vészjóslóan. 

Kissy kézbe vette a krétát. 

— Nos tehát, míg beteg voltam, rengeteg csokit kaptam, de 
szerencsére le tudom mozogni. Volt közte egy, ami egy húszba 


került. — Fölírta a táblára: 1,20. — De tegyük fel, hogy a tanár 
úrnak szerencséje van és tíz százalék kedvezménnyel meg tudja 
venni. Mennyit fizet a csokiért? 

Fölírta a szám után, hogy xX 1099, és a tanárra sandított, aki 
már sokkal kevésbé volt vörös. 

— Persze tíz százaléknál nem számolgat senki — folytatta Kis- 
sy —, ránézésre is tudjuk, hogy egy húsznak a tíz százaléka ti- 
zenkét cent, tehát ennyi a kedvezmény. Egy húszból tizenkettő 
az egy euró és nyolc cent, ennyit fizet a tanár úr. 

Közben felírt mindent, aztán húzott egy elválasztóvonalat. 

— De mi van, ha a kedvezmény például... mondjon egy szá- 
mot, tanár úr! 

— Tizenhét — mondta Dubois. 

— Köszönöm, tehát tizenhét százalék. Most már nem ússzuk 
meg számolgatás nélkül. Kétféleképpen csinálhatjuk. Megte- 
hetjük, hogy a tizenhét százalékot számítjuk ki, de akkor a ked- 
vezmény összegét kapjuk meg, amit még ki kell vonni az ere- 
deti árból. Vagy kiszámolhatjuk a nyolcvanhárom százalékot, 
hiszen ha száz százalékból tizenhetet nem kell kifizetni, akkor 
nyolcvanhármat igen; így egyből a kedvezményes árat kapjuk 
meg, de nem derül ki, hogy mennyi volt a megtakarítás. 

Dubois szigorú arcot vágott, de Kissy látta rajta, hogy nagyon 
meg van elégedve. Tehát folytatta. 

— Maga a százalékszámítás egyszerű dolog. Egy százalék egy 
századrészt jelent, tehát tizenhét százalék ennek a tizenhétsze- 
resét. Ez még fejben is könnyebb, mint 0,17-dal szorozni. — Le- 
tette a krétát és az osztály felé fordult. Szédítő sebességgel ha- 
darta: — Százhúsz cent századrésze egy egész két tized cent. Ti- 
zenhétszer egy az tizenhét, tizenhétszer két tized az tizenhét 
egyötöde, tizenhétben az öt megvan háromszor és marad kettő, 
kettőbenazötmegvan nullaegésznégyszer, akinemhiszi, számol- 
jonutána! — Lassított. — Tizenhét meg három egész négy az 
húsz egész négy tized cent, ennyi a kedvezmény. Százhúsz 
centből húsz egész négy az százból négy tized, vagyis kilenc- 
venkilenc egész hat tized cent, a gyakorlatban nyilván egy ke- 
rek euró. De mire ezt végigszámoltuk, a szemközti boltban már 
húsz százalék a kedvezmény! 

Meghajolt, az osztály boldogan hahotázva megtapsolta, és 
Dubois leplezetlen jóindulattal mosolygott. 


Az iskolában könnyebb volt hétfőn és kedden, mint otthon. 
Nem is gondolta, hogy ennyire hiányozni fog Vanessa. 

Apa balesete óta alig váltak el egymástól, az utóbbi két hét- 
ben pedig nemigen töltött félóránál hosszabb időt Vanessa nél- 
kül ébren. Valósággal hozzánőtt már, az ápolója volt, a jobb és 
a bal keze, a barátnője, a kistestvére, minden. Ezen a héten pe- 
dig egyáltalán nem fognak találkozni, D7 Aubissonék is akarnak 
belőle valamennyit, és csak hétvégén lehetnek együtt igazán. 
Szerdán se jöhetnek, sztrájkolnak a repülésirányítók, de 
Georges nem bánja, egyet is ért a követeléseikkel meg legalább 
egy kicsit pihen is. Úgyhogy szerdán teniszezni mennek hár- 
masban, Georges ezer éve nem teniszezett, Vanessa meg azt se 
tudja, mi fán terem. 

Vigyázott, hogy megőrizze a pókerarcát és ne vegye észre 
Nimby reakcióját, amikor megtudta, hogy egy hétig nem látják 
egymást. Valósággal lekonyult a füle, mint Tomnak vagy Jer- 
rynek, amikor pórul járnak. Martin viszont úgy csinált, mint aki 
nagyon örül, mondta, hogy minél kevesebben vannak, annál 
több idejük lesz egymásra. Majd éppen elhiszi neki, hogy örül 
a D Aubisson testvérek távollétének, amikor Martin is minden 
alkalommal a bőréből ugrik ki, mikor látja, hogy az egykori kis 
árva vadóc milyen gyorsasággal válik ügyes, okos, talpraesett 
kislánnyá. És Nialát is nagyon szereti, Kissy akár féltékeny is 
lehetne, ha nem tudná, hogy Martin fülig bele van esve, és a 
többi egérlányban csak a barátot látja. 

Jövő héten Vanessa megint tovább marad, kedden jön Nialá- 
val és csak vasárnap megy haza, hogy csütörtök-pénteken se- 
gíthessen a házszentelőt előkészíteni. Anyával megígértették, 
hogy ő már nem betegszik meg, tehát mindenképpen meglesz a 
parti. 


Ahogy a vonat beért Vaucressonba, az jutott eszébe: ha a 
Google nemcsak térképet csinálna, hanem élőben figyelné a vi- 
lágot, akkor a vonatot most látni lehetne a neten. De amint ő le- 
száll, eltűnne az utcákon, hiszen az embereket nem lehet kiven- 
ni. Pedig milyen jól jönne a bűnüldözésben. 

Leszállt és átment a téren. A túloldalon, valamivel a kereszte- 
ződés előtt ismerős arcot pillantott meg. Az ügyvéd, Masoudi 


doktor. Jó névmemóriája volt, meg egy ilyen ritka nevet nem is 
felejt el az ember. Kicsit zavarban volt, ahogy közeledtek egy- 
máshoz, az ügyvéd bizonyára megkérdezi, miért nem jöttek el 
ebédre. 

Az ügyvéd azonban nem ismerte föl. 

Furcsa volt a viselkedése. Csak állt, nézte a közeledő Kissyt 
olyan arccal, mint aki nem is látja, és alighanem a mögötte álló 
pasast hallgatta. A pasas egészen közel állt mögötte, és valamit 
mondott, mert mozgott a szája. Kissynek furcsán ismerős volt, 
pedig még csak egyszer találkozott az ügyvéddel, és akkor 
semmilyen pasas nem volt vele. Mégis mintha már látta volna 
őket... 

Úgy elmerült a töprengésben, hogy köszönni is elfelejtett, két 
méterrel túlment már rajtuk, amikor rájött. Félig megfordult, 
hogy visszamenjen, s akkor döbbent rá, mi volt neki ismerős. 

Nem a szereplők. A szitu! Valaki áll, mint egy bálvány, és 
közvetlenül, szorosan mögötte egy másik, aki beszél. Hogyne 
látta volna ezt a helyzetet, százezer akciófilmben látta már. A 
fiatal pasas fegyvert nyom az ügyvéd hátába! 

Kissy csak utólag állapította meg elégedetten, mennyire véré- 
vé vált már a Jerry. Másvalaki elszaladt volna és hívja a rend- 
őrséget, vagy nem is hívja, csak elszalad. Neki eszébe se jutott 
egyik sem. 

Belépett egy kapualjba és letette a táskáját. Aztán kisandított. 
Azok ketten még ugyanúgy álltak, a hapsi szövegelt. Jól teszi, 
hosszú ideig most beszélhet utoljára szabadlábon. 

Lássuk csak. A bal keze a teste mellett lóg, tehát a jobban van 
a fegyver. Lehet pisztoly is, de ilyen közelről a késsel is lehet 
nagyon gyorsan szúrni, tehát a jobb karját kell megbénítani. 

Kissy kilépett a kapualjból. 

A környéken mindenki megállt útjában, amikor az ordítás 
megreszkettette az ablakokat. A hang irányában egy fiatalem- 
bert pillantottak meg, aki egy idősebb férfi előtt fetrengett a 
járdán és üvöltött. 

Kissy elszánt arccal állt ott, újratöltött Nimbuszát a mukira 
irányítva, de belül igencsak föl volt zaklatva. 

Még soha nem lőttek emberre, sem ő, sem a többiek. A kísér- 
letek valamennyire megmutatták a Nimbuszok erejét, de hogy 
emberre milyen hatással van, nem lehetett tudni. Vízzel töltött 


műanyag palackokat ötven méterről is ki tudtak vele lyukaszta- 
ni, ez pedig csak három méter volt, és jól ki is húzta a gumit. 
Hát ilyen hatással van az emberre. 

A másik dolog, ami fölzaklatta, a fegyver volt, ami azonnal 
előkerült, amint a pasi elvágódott. Egy valódi pisztoly. Kissy 
milliónyi pisztolyt látott már a tévében, sose gondolta volna, 
hogy egy igazitól így megijed. De nem mutatta. Ő a Jerry Ala- 
pítvány kisegere, és nem fél semmitől. 

Az ügyvéd tért magához elsőként. Lehajolt a fegyverért, de 
csak a cső legvégét fogta meg, máshol hozzá sem ért. Nagyon 
okos. 

— Mit ordít? — szólalt meg Masoudi doktor kicsit rekedten, de 
a hangja nem remegett. — Az előbb nagyobb legény volt! — Kö- 
zelebb lépett és a lábával megfordította a pasast. Csurom vér 
volt az inge háta. Kissy kezdte úgy érezni, hogy talán nem kel- 
lett volna annyira kihúzni a gumit. 

Az ügyvéd megkerülte a támadót és odajött hozzá. 

— Ezzel lőtte lapockán? — nézett a csúzlira. 

— Ezzel — engedte Kissy vissza a gumit. — Lehet, hogy túl erő - 
set kapott. 

— Sose sajnálja ezt az alakot. Ismerem. Majd felhív és elmon- 
dom, kicsoda, de most menjen! 

— Hová? — nézett föl rá csodálkozva. 

— Jobb, ha nem keveredik bele. Majd azt mondom a rendőr- 
ségnek, hogy egy erre járó gyerek lőtte meg, a nevét nem tu- 
dom, nyomozzák ki, ha tudják. 

Kissy elmosolyodott. Hát hiszen belekeveredett ő már egy 
csomó ügybe. Sheila sokért nem adná, ha bosszút állhatna rajta. 
De hirtelen eszébe jutott Az ügyfél, amiben egy gyerek csak be- 
száll egy ügyvéd kocsijába, és onnantól a maffia vadászik rá. 

Bólintott az ügyvédnek, fölkapta a táskáját és elpárolgott. 


A Százas következő látogatása akkor történt, amikor a Jerry hi- 
ányos csapata a vacsoraasztalnál ült Franconville-ben. Nem- 
csak a D" Aubisson lányokat kellett nélkülözniük, hanem Pit is, 
akinek egész nap egyetemi ügyeket kellett intéznie, estére meg 
már nem jött ki hozzájuk. 

Amikor a riasztás befutott, ők megnézték a telefonokat, aztán 
ettek tovább. Semmi értelme nem lett volna belépni és a nyo- 


mába eredni, ezt már korábban megbeszélték. A Százas ellen 
egyetlen eszköznek van értelme, a szolgáltatók nyomozóprog- 
ramjának. Illetve most megtudták, hogy van még egy eszköz, 
de az sem az övék. Félóra múlva telefonált a guru. 

— Kitaláltam valamit — újságolta. — Amikor a Cirrus riasztott, 
a gyereket kidobtam a szerverről, ahogy szoktam — de most be- 
léptem helyette én. A Százas észre se vette a cserét. , Jól" elcse- 
verésztünk. 

— Ez jó — örült Nimby. — Eredmény? 

—Öt percig volt online a riasztás után. Őszintén remélem, 
hogy most végre elkapják, mert nem nagyon hiszem, hogy en- 
nél hosszabb időre bent lehet tartani. 

— Pedig muszáj — mondta Chantal. — Rengeteg az előfizető. 

— Igen, de ez csak a Free-nél volt fontos. A Neuf és az 
Orange algoritmusánál nagyjából mindegy, hogy tízmillió vagy 
ötvenmillió között kell megtalálni. 

Chantal hirtelen fölkapta a fejét. 

— Várj csak!... 

— No mi az? 

Chantal gondolkodott egy kicsit. 

— Jacgues, figyelj ide... én nem sokat értek a számítástechni- 
kához, lehet, hogy hülyeséget mondok, de hadd mondjam el. 

— Persze, mondd csak. Egyébként te melyik vagy? 

— Jaj, bocs. Chantal vagyok. Velem még nem nagyon beszél- 
tél. 

— Jobb későn, mint soha. Szia, Chantal, szóval mit találtál ki? 

Kissy meglepve hallotta, hogy barátnőjének számítástechni- 
kai ötlete van, ez tényleg nem az ő asztala. Annál klasszabb 
lenne, ha mégis valami használhatót gondolna ki. 

— Oké — kezdte. — Tehát nagyjából mindegy, hogy hány mil- 
lió között kell keresni, ugyanannyi időbe telik. És ha csak pár 
tízezer lenne? 

— Hát... számottevően gyorsabb lenne. 

— Remek. Akkor így kell csinálni. Fel kell osztani a területet. 

— Hogyan? 

Chantal jó negyedóráig magyarázott, mire Jacgues teljes 
mélységében megértette az ötletet. Még aznap éjjel írt belőle 
egy ajánlást, amit rögtön elküldött a két szolgáltató illetékes 
szoftvereseinek. Reggel, amikor kézbe vették, már ott volt 


Jean-Pierre levele is, amiben arra kéri őket, hogy a nyomozás 
érdekében a lehető leggyorsabban valósítsák meg az ötletet. 

Az ötlet a Vaillant-Messier-fa, röviden VM-fa nevet kapta. 
Alapvetően Chantal munkája volt, de Jacgues rengeteg ügyes 
apróságot tett hozzá. 

Amikor befut a riasztás, mindkét cégnél egy-egy gép kapja 
meg, ami azután kapacitásának jókora részét arra fordítja, hogy 
figyeli az online levő felhasználók hatalmas tömegét, melyik- 
nél jön vissza a Százasnak kiküldött jelzőcsomag. Ha nem len- 
ne sok millió felhasználó, sokkal könnyebb lenne. Tehát föl 
kell osztani a felhasználókat. A Százast kereső programot sok- 
sok szerverre föl kell tenni, és a szolgáltató IP-címtartományát 
megfelelően föl kell osztani közöttük, hogy mindegyiknek csak 
egy-egy területet kelljen vizsgálnia. 

A Jerry-hálózat gépeinek nagyon kevés dolguk van, és semmi 
sincs közte, ami jelentőségében a Százashoz mérhető. Amikor 
meglátják a Százast, a négy Jerry-bázis mindegyike riaszt egy- 
egy garnitúra szervert mindkét szolgáltatónál. Ezek továbbad- 
ják a riasztást azoknak a belső szervereknek, amiket a Jerry kí- 
vülről nem tud elérni. Így a lehető legrövidebb időn belül szét- 
küldték a jelet, és minden címtartomány felelős gépe hozzálát- 
hat a vadászathoz. 

Az Orange-nak két napra, a Neufnek másfélre volt szüksége a 
hálózat kialakításához, ekkor küldték meg a terjedelmes listát a 
riasztandó szerverekről. Jean-Pierre ötven darabot kapott, mert 
a Flipper csak , albérlő" egy nagyon elfoglalt rendőrségi szer- 
veren; a maradék háromszázat Nimby elosztotta Frédi, Béni és 
Vilma között. 

Pénteken megtartották az első próbát. Jean-Pierre bement egy 
találomra kiválasztott netcaféba valahol a belvárosban, és meg- 
kérte a tulajt, hogy egy gépen oldja föl neki azt a rengeteg kor- 
látozást, amit az ilyen helyeken alkalmaznak. Rendőrigazol- 
vánnyal a kezében könnyen meg tudta győzni. Akkor csinált 
magának egy titkos IP-címet, aztán belépett a Kölyökklubba, és 
Jerry nicknek privát üzenetben elküldte a 100-as számot. 

A napló szerint a Cumulus tizenhárom óra negyven perc húsz 
másodperckor látta meg a jelszót. A szolgáltatók naplója sze- 
rint huszonkét másodperckor futott be az első riasztás a Béni 
szervertől az Orange nizzai szerverére, és negyvenötkor az 


utolsó, Vilmától Rouenba, szintén az Orange-hoz. Vagyis a 
Jerry gépei huszonhárom másodperc alatt végeztek a feladatuk- 
kal. 

A Neuf ötvenhétkor, az Orange negyvenegy perc nyolc má- 
sodperckor izzította be a riadólánc utolsó szerverét. Vagyis 
mindössze negyvenhat másodperc alatt egész Franciaországban 
folyt a kutatás. Az igaz, hogy csak az európai részén, a tenge- 
rentúli területeken egyelőre nem keresték a Százast. Akkor már 
valószínűbb, hogy Európa egy másik országában van. 

A jóval kisebb munkával csakugyan hamar végeztek a szer- 
verek: a leggyorsabbak húsz másodperc alatt visszaadták a nul- 
lát, ami azt jelentette, hogy összes kliensüket megnézték és 
tisztának találták. A leglassúbbaknak egy perc is kellett, de ez 
még mindig jó időnek számított, hiszen két percig nem nehéz 
online tartani a Százast. A próba szempontjából ezért az utolsó 
szerver visszatérési ideje, negyvenegy perc ötven másodperc 
volt a fontos, nem pedig az, hogy Jean-Pierre-t már negyven- 
egy háromkor lefülelték. 

A második próbát este fél nyolckor tartották, csúcsterhelés 
mellett. A jelet most egyszerűen Nimby adta meg a saját gépé- 
ről. Eredmény: az utolsó szerver három perc és tíz másodperc 
alatt végzett. 


Másnap, szombaton Maszat felhívta Skype-on a Jerryt, és beje- 
lentette: 

— Írtam egy elizát. 

A kisegerek egymásra néztek. Kissy arra gondolt, hogy Ma- 
szat végeredményben eddig se volt teljesen normális. De sze- 
rencsére nem szólt semmit, mert a következő pillanatban Nim- 
bynek fölcsillant a szeme. 

— Elizát a Százas ellen? 

Maszat bólintott. — Naná. Csoffadt, az igaz, de pöpecül a fó- 
szerre van kihegyezve. Vesszek meg, ha nincs legalább öt perc, 
míg rávakul a tutkóra. Főleg hogy fakezű. 

Kissyt ezúttal cserbenhagyta a korábbiakban kialakult masza- 
ti nyelvtudása. De kivételesen Nimby se értett mindent. 

— Hogyhogy fakezű? 

— Öreg, a csóka kölykökkel vartyol a csatin. A kölykök nem 
gépelnek úgy, mint a veszett fene, logice az eliza se teheti. Két 


tapi között egytizedtől fél másodperc random szünet, fószer ad- 
dig látja, hogy a gyerek tájpingol és szépen várakozik. Értem? 

Föl is installálták az elizát, ehhez külön érintkezésbe léptek 
Jacgues-kal is. Míg a két guru dolgozott, Nimby elmagyarázta 
nekik, mi az az eliza. Több mint negyven éve írták az elsőt, és 
azóta rengeteg született. Általában pszichiátert utánoznak, kér- 
dezgetik a felhasználót, és a válaszaikat használják föl a követ- 
kező kérdéshez. Ha az ember tudja, hogy egy elizával beszél, 
akkor pillanatok alatt értelmetlenségbe kergetheti, erre Nimby 
rögtön talált példát a Wikipédiában. Egy képernyőfotót mutat- 
tak, angolul volt, de könnyű volt lefordítani: 

— Én vagyok a pszichoterapeuta. Kérlek, mondd el a problé- 
máidat. 

— Borzasztóan fáj a fejem. 

— Talán orvosdoktorhoz kellene fordulnod, én pszichiáter va- 
gyok. 

— Oké, ezt fogom tenni. 

— Fel tudod ezt dolgozni? 

— Miről beszélsz? Nem, nem tudom feldolgozni. Viszlát. 

— Miért mondod ezt? 

— Mert csak képtelenségeket beszélsz! 

— Miért hiszed azt, hogy csak képtelenségeket beszélek? 

— Mert nincs semmi értelme. 

— Esetleg vannak terveid, hogy mitévő légy ezzel. 

És ez így folyhatott a végtelenségig; de aki nem tudja, hogy 
egy elizával beszél, az jó néhány üzenetváltásig tévedésben 
maradhat. S ha ráadásul még lassan is ír a program, ahogy Ma- 
szat mondta, akkor elégnek kell lennie az időnek. 

Ez az eliza persze kimondottan a Százashoz készült. Akkor 
kell elindulnia, amikor megjön a riasztás: ahogy Jean-Pierre 
csinálta, az igazi gyereket kidobják a képből, és az eliza lép a 
helyére, teljesen automatikusan. Az eliza már tudni fogja, hogy 
a Százas küldött-e képeket vagy még nem; ha már igen, akkor 
arról fog vele beszélni, hogy nem tudja megnyitni, nem jelen- 
nek meg, ilyesmik. És húzza az időt. 

Minden együtt volt hát — ebből a kitűnő, testre szabott csap- 
dából nem menekülhetett. 

Kissy soha nem bocsátotta meg a Százasnak, hogy éppen 
most, amikor ezt a nagyszerű hálózatot kiépítették, a Jerry, a 


klub, a rendőrség, a szolgáltatók, de még Maszat is rengeteget 
dolgozott azon, hogy a csapda tökéletes legyen — éppen most 
döntött úgy, hogy nem jön a Kölyökklubba soha többé. 


Mint oly sok minden, az is némi vitát kavart, hogy a kisegerek 
milyen minőségben szerepeljenek a házszentelőn. Niala egyik 
skype-os beszélgetésükön magától értetődő dologként jegyezte 
meg, hogy ők fognak segíteni; csakhogy ezt anya is hallotta, 
aki nyomban elkérte a mikrofont és közölte Nialával, hogy szó 
se lehet róla. A lánya barátai csak vendégként lehetnek jelen, 
nem személyzetként. Majd fölvesznek két pincért, bőven elég 
lesz. 

Niala persze nem hagyta magát, rámutatott családjának ven- 
déglátós tapasztalataira, megemlítette, hogy a hétvégén egy tu- 
ristacsoport rendezvényt tartott a panzióban, és Vanessa tervez- 
te meg a tálalást és a dekorációt. A fizikai megvalósításra per- 
sze fölvettek három embert, de az észbeli részét ő csinálta 
egyedül. Mario csak akkor nézte meg, amikor már kész volt, de 
addigra már úgyse számított, nem lett volna idő másikat csinál- 
ni, ha nem Jó. De jó volt. 

A vita többször újrakezdődött, váltott szereplőkkel. Az ege- 
rek közül Vanessa és Angéligue is érvelt, az ellenzéket pedig 
apa is képviselte. 

Végül köztes megállapodás született. Az előkészítést anyáék 
szívesen rájuk bízták, nekik úgyis rengeteg dolguk van, de a 
partin már csak vendégként lehetnek jelen. Anya ki is nyilat- 
koztatta: 

— A partin egyetlen konyhában vagy vendégek körül sürgölő- 
dő egeret sem akarok látni. Aki nem fogad szót, odaadom 
Macskának! 

Niala rögtön kijelentette, hogy mukkanás nélkül engedelmes- 
kedik, mert nagyon meg lett félemlítve. Retteg Macska fogai- 
tól, amik még a főtt tésztát is átharapják. Helyes, mondta anya, 
örül, hogy egerek veszik körül és nem például tigrisek. Azokra 
nehezebb lenne hatni. 

Szerdán tehát edzés előtt bevásárolni mentek, aztán vereked- 
tek egy kicsit. Morzézni már csak ritkán szoktak, olyan gyakor- 
latuk volt benne, hogy nem szorult frissítésre. Csütörtökön és 
pénteken pedig, míg ő iskolában volt, Vanessa szendvicseket és 


hidegtálakat gyártott. Meleg étel nem is lesz, ez nem vacsora, 
hanem svédasztalos parti. Ami csak frissen jó, azt szombat dél- 
után csinálták meg, aztán ünnepi díszt öltöttek és várták a ven- 
dégeket. 

Apa cége régóta kapcsolatban állt egy étteremmel, amely 
háznál is vállalt pincérszolgálatot, ők küldtek egy fiút és egy 
lányt, akik jóval a parti előtt ott voltak, megismerkedtek a ház 
beosztásával és a készletek hollétével, egyenruhát öltöttek és 
már sürögtek, amikor megjöttek az első vendégek: anya legkö- 
zelebbi munkatársai, Jean és Claire. Aztán sorban befutottak 
mind. Vagyis biztos nem mind, egy ilyen partira ritkán jönnek 
el a meghívottak mind egy szálig, de akiket Kissy ismert és 
számon tartott, azok ott voltak. Ali és Bertrand is, Blanchard úr 
két embere, akik segítettek a költözésben. 

De jöttek olyanok is, akikre sose gondolt volna. Már javában 
tartott a parti, amikor a nappali közepén fölfedezett egy 15me- 
rős fejet. Egy pillanatig meglepve állt, aztán odaóvakodott. 

— Ügyvéd úr?... 

Masoudi doktor lenézett. 

— Nocsak, maga az? Nem gondoltam, hogy itt futunk össze. A 
műszaki bolt miatt még tartozom magának egy ebéddel, ne fe- 
ledje. A másik dolog miatt. . . amiatt sokkal többel tartozom. 

— De hát hogy kerül maga ide? 

Az idős úr homlokráncolva nézett rá. 

— Furcsa kérdés. Szabályos meghívással. Maga talán nem? 
Csak úgy erre járt ebben a gyönyörű ruhában és beugrott? 

Kissy elpirult a dicsérettől, aztán megrázta a fejét. 

— Nem. Engem ide nem hívott meg senki. 

Masoudi doktornak magasra emelkedett a szemöldöke. 

— Tehát maga Chaton úr lánya? De hát ez nagyszetű! 

Kissy pislogott. 

— Honnan ismeri apát? 


A konyhán át kisétáltak a kertbe. Sok vendég volt itt is, de a 
fák között szinte maguk lehettek. 

— Én gazdasági ügyekkel foglalkozom — mondta az ügyvéd. — 
Az édesapja cége régi ügyfelem, nagyon sok szerződéskötésük- 
nél, peres ügyüknél működtem közre. Sokszor tárgyaltam az 
édesapjával is... legalább öt éve ismerem. 


— Akkor ezért volt a neve ismerős anyának — állapította meg 
Kissy. 

— Minden bizonnyal. Ennyi idő alatt hallhatta már, és elég jel- 
legzetes név. Az ősszel tisztelt édesapja egy tárgyalásunk alkal- 
mával futólag megjegyezte, hogy családjával költöznek. Meg- 
kérdeztem, hol laktak és hová költöznek, és meglepetéssel érte- 
sültem, hogy Vaucressonba, ahol magam is élek. Tájékoztattam 
erről; ő persze ugyanúgy nem tudta, hogy én hol lakom. Kide- 
rült, hogy szomszédok leszünk. 

Kissy meglepve pislogott. Már ismerte a szomszédokat, ha 
találkoztak, üdvözölték egymást, váltottak néhány szót. Meg is 
hívták őket, az egyiket mintha látta is volna az imént. 

— Hol lakik ön? 

— Ott — mutatott a férfi a kert vége felé. — A Suger utcában, 
pontosan a maguk kertjét lezáró fal túlsó oldalán. 

Kissynek leesett az álla. 

— Meg is állapodtunk, hogy meglátogatjuk majd egymást, de 
azóta erre nem került sor. Elfoglalt emberek vagyunk. Meghí- 
vást azonban kaptam édesapjától, úgy is, mint régi ügyfelemtől 
és úgy is, mint szomszédomtól. De az élet újabb meglepetést 
tartogatott. Titokzatos megmentőm, aki kétszer is segített raj- 
tam, nem más, mint monsieur Chaton leánya. 

Kissy nevetett. — Semmiség. De azt ígérte, elmondja, ki volt a 
pisztolyos alak. 

— Ó, igen. Szegény fejét kirúgták a munkahelyéről. Minden 
sajnálatomat bírja, de tény, hogy ő volt a hibás. Beperelte a 
munkaadót, akinek én voltam az ügyvédje. Vesztett. Nem látta 
be, hogy mindenről ő tehet, megfenyegetett, de hát az ilyesmi 
nem szokott komoly lenni. Most se volt az igazán, csak szöve- 
gelt mindenfélét a hátamba nyomott fegyverrel, de hogy végül 
is mit akart elérni, az nem derült ki — hála a maga közbelépésé- 
nek. De erős bennem a vélekedés, hogy maga végeredményben 
az életemet mentette meg. 

— Ugyan, ügyvéd úr. Más is megtette volna. 

— Talán igen. De maga tette meg, én pedig a lekötelezettje va- 


gyok. 


— De hát hogyhogy nem meséltél erről semmit? 


— Véletlenül, anya. Akkor nem találkoztunk, aztán folyton volt 
valami. A parti, a Százas... elfelejtettem. 

Anya megcsóválta fejét és eltette az elmosott macskatányért. 

— Hát nem vagy mindennapi szerzet, kislányom. Hátba csúz- 
lizol egy fegyveres ámokfutót, aztán egyszerűen megfeledkezel 
róla. Az egereidnek elmondtad? 

— Nekik igen. Bocs. 

Kissy körbepillantott a konyhában, van-e még valami elren- 
dezni való, de nem volt. A pincérek mindent rendbe tettek Va- 
nessa irányításával. Nekik csak annyi dolguk volt, hogy meg- 
etették Macskát, aki a vendégek távozásakor bejelentette, hogy 
borzasztóan éhes. Be is falt egy jókora adag macskakaját, ivott 
rá egy hatalmas korsó — körülbelül két deci — tejet, aztán ki- 
gömbölyödött hassal bemászott a kosarába és elaludt. 

A következő hetekre Kissy sose tudott részletesen visszaem- 
lékezni. Csöndesek, eseménytelenek voltak. Shindyjük nem 
akadt; a Százas is felszívódott. Martinnel megvoltak remekül, a 
szokásos nehézséggel: mindketten ugyanazt akarták, csak Mar- 
tin minél hamarabb, ő meg csak majd egyszer. De Martin cso- 
dálatos volt, nem sürgette, nem türelmetlenkedett, és nem is ke- 
resett más lányt. Angéligue már nem keresett eladó kocsit, 
Blanchard úr közölte, hogy bízza rá, ő elintézi. Chantal rövid 
együtt járás után szakított Paullal — nem illettek össze, Pault 
nem érdekelte a Jerry, őt meg a motorozás. Nimby egy hétvé- 
gén kiment Piékkel Angéligue szüleihez és beüzemelte a Jerry- 
hálózat következő szerverét; természetesen Clémentine lett a 
neve, hiszen ez beleillett a rajzfilmes névsorba, Foxi Maxi 
szokta dúdolni ezt a countrynótát. Clémentine egy öreg Pen- 
tium volt, egy félreeső kamrácskában kapott helyet, és úgy volt 
megcsinálva, hogy áramkimaradás után magától elinduljon és 
működjön. Kipróbálták, monsieur Clément kihúzta a szünet- 
mentesből, visszadugta, és Clémentine három percen belül be- 
jelentkezett a hálózatra. 

A házszentelő után, mikor lefekvéshez készülődtek, apa te- 
kintete megpihent Vanessán, és megkérdezte, hogy ha ez a kis- 
lány az idő egyharmadát vagy talán a felét is itt tölti, akkor mi- 
ért alszik egy matracon Kissynél. Erre senki nem tudott mást 
felelni, mint , csak", ezért másnaptól saját szobája lett náluk. 


Kissy kérdezte meg, melyiket szeretné, és előre tudta, mi lesz a 
válasz. 

— A kert felőlit — mondta a kislány, és ragyogott a szeme. — 
Persze az utca felől is vannak fák, de... 

Ettől kezdve az emeleti belső hálószoba Vanessa szobája 
volt. Onnan sokkal több fát láthatott és sokkal közelebbről, 
mint bármelyik másik szobából. Persze Beaulieu-vel ez sem 
versenyezhetett, ők mindössze huszonnégy fát mondhatnak 
magukénak, ott meg a villa telkén van kilenc, a panzióén húsz, 
és ott a rengeteg egymásba nyíló kert, amikbe Vanessának sza- 
bad bejárása van. Anélkül hogy kilépne az utcára, kétszázhar- 
mincnyolc fát látogathat meg. Megszámolta. 

De azért ebben a szobában is jól érezte magát. Kissy kinyom- 
tatott egy-egy portrét Blanche-ról, Georges-ról, Nialáról, Isa- 
belle néniről, Marióról, Jeanne-ról és Luigiről, és körberakta a 
falakon. Vanessa nem szólt semmit, de amikor a csapat két hét 
múlva Beaulieu-ben járt, az ottani szobájában Kissy a saját ar- 
cát meg apáét és anyáét találta a falon. Válaszul kinyomtatta az 
összes kisegeret és kirakta őket a vaucressoni szobában — vala- 
miképpen úgy esett, hogy az ággyal szembe pont Nimby került. 
Természetesen legközelebb már Beaulieu-ben is teljes portrétár 
díszítette a szobát; itt Nimby nem volt szemben az ággyal, mert 
azon a falon polcok voltak. Az ágy fölött kapott helyet. 

Kissynek minden erejére szüksége volt, hogy ki ne üljön az 
arcára a gondolat: ezek ketten még nemhogy egy ujjal, de egy 
pillantással se nyúltak egymáshoz, de Vanessa máris Nimby 
alatt fekszik... 


— És ha átvérzik? — kérdezte Martin. 
— Jó kérdés — bólintott Pamacs. — Ha átvérzik, és még mindig 
nincsenek itt a mentők vagy nem tudjuk orvoshoz vinni, akkor 
újabb kötést rakunk rá. Nyomókötést lebontani soha nem sza- 
bad, mert azalatt újabb vérveszteség léphet föl. Jó kötést csinál- 
tál, Kissy, egyáltalán nem vérzik már. 

— Fáj — panaszolta Nimby. 

— Persze hogy fáj — értett egyet Pamacs. — Súlyosan megsérült 
a karod, a megrongálódott képletek fájnak. Most már, hogy a 
vérzést elállítottuk, a fájdalommal is foglalkozhatunk. Mindjárt 
kapsz gyógyszert. 


Nimby felfortyant. 

— Majd inkább te kapsz egy ortofaciális rúgást, Pamacs! Sza- 
badíts ki, lefonnyad a karom! 

Az orvos nevetett és két vágással leszedte a nyomókötést. 

— Ilyet soha ne csináljatok éles helyzetben. Ha egyszer rajta 
van és használ, örüljetek neki, és eszetekbe ne jusson megnéz- 
ni, hogy a kötés alatt vérzik-e még. Biztos, hogy vérzik, és 
lehet, hogy másodszorra nem sikerül bekötözni. Azt hiszem, 
ma már mindenki kötözött, ideje továbblépnünk. Mai anyagnak 
az áramütést szántam. 

Az egerek biggyesztették a szájukat. 

— Verekedés közben nemigen fordul elő ilyesmi — mondta 
Chantal. 

— Kivéve, ha nekirúgod a shindyt egy szigeteletlen vezeték- 
nek — felelte Nimby. 

— Akkor örülök, hogy ott van és nem bolygatom — vágta rá 
Chantal. 

— Csendet kérek — emelte föl a kezét Pamacs. — Úgy emlék- 
szem, megegyeztünk, hogy még a legaljasabb gonosztevőnek is 
jár az elsősegély. Azonkívül pedig vagy elsősegélyt tanultok, 
vagy semmit. Fél anyagot nincs értelme. Tehát lesztek szívesek 
rám figyelni? 

Az egerek odaadóan figyeltek. 

— Köszönöm. Az áramütésnek két fajtája van, de mi csak az 
egyikkel foglalkozunk: a háztartási váltóárammal. 

— Mi a másik? — kérdezte Vanessa. 

Pamacs a mennyezetre mutatott. 

—A villámcsapás és a magas feszültségű távvezeték. Ezek 
olyan súlyos sérüléssel járnak, hogy ha egyáltalán lehet még 
segíteni, akkor is csak jól felszerelt, magasan képzett szakem- 
bereknek van esélyük rá. Tehát a háztartási váltóáram. .. 

— Konnektorba nem nyúlok! — rémült meg Nimby. A csapat 
jót nevetett. 

Az elsősegélynyújtó tanfolyam többük ötlete volt. Shrek adta 
az első lökést, amikor az eliza kapcsán beszélgettek, továbbfej- 
lesztési lehetőségeket tervezgettek; Nimbynek volt egy olyan 
gondolata, hogy jó lenne csinálni egy általános elizát, ami bár- 
milyen shindyvel el tud beszélgetni, nemcsak a Százassal, és 
átveheti a gyerek helyét, megkímélve azt a sokktól. Akkor em- 


lítette Shrek valami félmondattal, hogy Maszat bátyja orvos, el- 
sősegélynyújtó tanfolyamokat tart. Akkor ez nem érdekelt sen- 
kit, csak jó félórával később, amikor Chantal orrbavágást ígért 
Nimbynek — már megint az ágyába akart mászni —, akkor 
mondta Martin, hogy megkérdezi Maszat bátyját, hogy kell el- 
sősegélyezni az orrbavágást, aztán ütheti nyugodtan. Nimby til- 
takozott, neki ez a módszer egyáltalán nem tetszik, és inkább 
lemond arról, hogy bebújjon Chantal ágyába — jó lesz kettejük- 
nek az övében is. Chantal csak fölkelt nagy komótosan, olyan 
mozdulatokkal, mint Bud Spencer, és Nimbyt nézve kitartóan 
azt javasolta Martinnek, érdeklődjön Maszat bátyjánál a behó- 
doltatás gyógykezeléséről is. Vanessa figyelmeztette, hogy az 
orvosin nem tanítják a Jerry-szaknyelvet, Niala pedig azt java- 
solta Chantalnak, oldja meg a Nimbyvel való problémáját úgy, 
mint Alexék az anyakocáét. Hogy oldották meg, kérdezte Nim- 
by. Elég fűszeresen, felelte Niala, de nagyon jó kolbász lett, és 
a sonka is kimondottan jól sikerült. Erre Martin elvigyorodott 
és megkérdezte, vajon ezek után Maszat bátyja tudott volna-e 
elsősegélyt adni a kocának? 

Aztán megint nem esett szó a dologról vagy egy órán át, csak 
amikor Angéligue a verekedés végeztével leroskadt az edzőte- 
rem falainál sorba állított pamlagokra és azt nyögte, most aztán 
jól jönne Maszat bátyja az elsősegéllyel. S ekkor, mintha kar- 
mester vezényelte volna őket, mindenkinek egyszerre jutott 
eszébe: nekik tulajdonképpen nagyon jól jönne egy elsősegély- 
nyújtó tanfolyam. 

Megszervezték, egy órába sem telt. Maszat bátyja, Pamacs 
szívesen elvállalta őket, méghozzá nem is drágán, mert a szám- 
lát az alapítvány nevére állíthatta ki, így a pénz egy részét adó- 
jóváírássá változtathatta. 

Nimby rögtön az elején terveket kezdett szövögetni a tan- 
anyag egyik részét illetően. Feltétlenül meg akarja tanulni na- 
gyon alaposan, hogy ha szükség lenne rá, megmenthesse Chan- 
talt. Esetleg Nialát. 

A két lány összenézett. 

— Ha arról van szó, amire gondolok... — kezdte Chantal, és a 
derekára csúszott a keze, ahol kis tokban hordta Nimbusz-1- 
esét. 

Nimby követte a mozdulatot, és nagyot nyelt. 


— Persze — mondta sietve. — Persze hogy arról, amire gon- 
dolsz. A bokaficam helyes rögzítése, hát persze! 

— Mindjárt gondoltam — mondta Chantal nyomatékkal, ami- 
ből érteni lehetett: , szerencséd". A fegyver a tokban maradt, és 
Nimby föllélegzett. 

Tíz perc sem telt bele, és újra rákezdte, de csak azután, hogy 
Chantal kiment zuhanyozni. 

— Alaposan el kell sajátítanunk a tananyagot, mert életet 
menthet. Ha például Chantal nem tudna úszni, most szörnyű 
veszedelemben forogna. 

A zuhany alatt, akarta kérdezni Kissy, de aztán nem tette, és a 
többiek sem. 

— Vagy akár Kissy — folytatta a fiú. — Folyton járunk Beau- 
lieu-be, bármikor beleeshet abba a hatalmas nagy vízbe, és ak- 
kor mi lesz? Valakinek ki kell mentenie, de az nem elég, szük- 
ség lehet mesterséges lélegeztetésre is. Muszáj alaposan kita- 
nulnunk. 

Akkor kerestek Nialával egy nyugalmas zugot, ahol végre ki- 
nevethették magukat. Nimby, aki minden lányt szíves örömest 
újraélesztene, az egy szem Vanessa kivételével. Őérte nem ag- 
gódik. Niala már Tomhoz és Jerryhez imádkozott, történjen 
végre valami, amitől kibukik Nimbyből, hogy őt voltaképpen 
kizárólag Vanessa miatt érdekli a szájból szájba lélegeztetés! 


Kissy elgondolkodva ült a Vilma kettes előtt, de nem a képer- 
nyőt nézte. Már mindent kiolvasott, amit tudni lehet a Százas- 
ról: a gyerekekkel folytatott beszélgetéseket, a Cumulus értéke- 
léseit, a három netszolgáltató jelentéseit, a gyermekvédelmis 
százados feljegyzését a küldött képekről — mindent. Érezte, 
hogy hiába teszi, mert a Százas nem fog visszatérni. Május ötö- 
dike volt, két hete színét se látták. A Százas nem hülye. Bete- 
ges, perverz állat, de nem hülye. Akármennyi energiát fektetett 
abba, hogy utolérhetetlen legyen, nem fog a végtelenségig visz- 
szajárni, amikor ennyire képtelen elérni a célját. A gyerekek 
nagyon hamar eltűnnek a netről, amikor beszélni kezd velük — 
még ha nem is fog gyanút, hogy a rendőrség keze lehet a do- 
logban, akkor is elunja a dolgot és máshol keres sikerélményt. 
Kissy csak remélte, hogy ez nem az lesz, hogy megtámad vala- 
mi IRL gyereket. 


Megfordult a székével és a trófeagyűjteményre nézett. Ott 
lenne a Százas helye, azon a papírlapon, a többi shindy neve 
alatt. A hátbalőtt pasast nem írták föl, az nem ér, hiába volt na- 
gyon veszélyes. Masoudi doktor szerint, de apa szerint is, az 
ilyenek kerülnek be az esti híradókba. Van egy ember, akit a 
balsorsáért hibáztat, azt lelövi, aztán bekattan és válogatás nél- 
kül lődözi az embereket, míg végül végez magával, Kissy pe- 
dig megnézi a híradót és azt mondja: ezzel kellett volna kezde- 
ni. Vagy éppen fordítva, lepuffant egy csomó vétlen embert, 
hogy eljusson ahhoz, akit meg akar ölni, azt is lelövi és akkor 
végez magával. Most az első eset lett volna, az ügyvéd nyitja 
meg a sort, ha ő rögvest az elején hátba nem csúzlizza a fickót. 

De hát ez más szakterület, a trófeák közé ugyanúgy nem ke- 
rülhet föl, mint az idősebb Joachim. A Százasnak kellene ott 
lennie. Nickkel, valódi névvel, az elkövetett rémtettekkel, az 
elfogás dátumával és az ítélettel. Még Cindy is szebben van do- 
kumentálva, pedig nem tudják a valódi nevét és nincs ítélet se, 
de ott van a dátum, amikor elriasztották a klub látogatásától. 

Fölnézett a Jerry-tablóra. Az persze hiánytalan, és gyönyörű. 
Vanessa és Nimby három napig dolgozott rajta. Hatalmas kar- 
tonlap aranyozott kerettel, közepén a kisegerek arcképei ábécé- 
rendben, mellettük elég hely, hogy később újak is fölkerülhes- 
senek; lejjebb Ange néni mint kuratóriumi elnök, alatta a többi 
alapítványtevő — még Elke is —, legalul pedig a jelszó. Sophie 
Marceau tizennégy évesen, vidám mosollyal 4 házibuli egyik 
képkockájáról. A legtetején pedig az alapítvány neve aranybe- 
tűkkel, a kerek fülű O betük helyén egy-egy vigyori Jerry-port- 
réval. 

Az jutott eszébe most, ahogy a tablót nézegette, hogy föl kel- 
lene tenni alkalmi és rendszeres segítőiket is, esetleg egy másik 
tablóra, partnereink vagy hasonló címmel. Jean-Pierre-t, 
Jacgues-ot, Luigit és Alaint a propagandafilmért, a két chatklub 
meg a három netszolgáltató logóját. . . 

Nagyszerű apparátust hoztak létre. Töméntelen shindyt fog- 
nak még, ebben Kissy biztos volt. Csak ezt az egyet nem tudják 
elkapni sehogy se. Ő pedig a Százast akarta. A Százas kikészí- 
tett bundájára akart lépni reggel, amikor fölkel az ágyából. 

A kikészített bundát persze Nimby találta ki. Többen próbál- 
ták ellene vetni, hogy a shindy nem medve, és a Százasnak ta- 


lán nincs is bundája, de a kifejezés megmaradt, és csakhamar 
mindenki úgy gondolta, hogy akár az ágya előtt, akár a falon 
szívesen látná. 


Később, amikor a bundát leterítették a Frédi bázis nagytermé- 
ben — dicsőségük emlékéül Niala szőnyegre másoltatott egy 
százeuróst —, Kissy arra gondolt, milyen sokszor sietett segítsé- 
gükre a vakvéletlen. A csapat egymásra találását, Mohi Vanes- 
sává alakulását s még sok mindent köszönhetnek a puszta sze- 
rencsének — hát ilyen volt a cergyi látogatás is. Mert megeshe- 
tett volna, hogy apának egy másik napon van ott dolga, vagy 
hogy neki éppen halaszthatatlan elintéznivalói vannak Frédinél 
és ott marad. Soha nem derült volna ki, milyen lehetőséget sza- 
lasztanak el. 

Szerda délután volt, hat óra körül, amikor apa hívta: úton van 
Cergybe, meg kell néznie egy beruházást, és ha van kedvük, 
vele tarthatnak — tíz perc múlva ér Franconville-be, fölveheti, 
és aztán Ő viszi őket haza. 

Ők akkor már szedelőzködtek. Piék el is mentek, mostanában 
kevés idejük volt a Jerryre, gőzerővel tanultak. Niala is indulni 
készült. Vanessa ezen a héten vele van, majd vasárnap megy 
haza. Úgyhogy már nem csináltak semmi különöset, eszerint 
válaszolt apának: szívesen elkísérik. 

Apa nem jött be a mellékutcákra, ők mentek ki elé a Flunch 
étteremhez. Sietniük kellett, apa így is előbb ért oda, de nem 
volt sürgős, azt beszélte meg az ottaniakkal, hogy hét előtt ér- 
kezik. Háromnegyed előtt álltak be a parkolóba. 

A beruházás valami gyártelep volt, mindenfelé kisebb-na- 
gyobb munkagépek rohangásztak, de arra a részre nekik nem 
volt szabad belépni. Apának az irodaépületben volt megbeszél- 
nivalója. Tíz perc, legfeljebb tizenöt, aztán mehetnek. Ők addig 
az irodaépület teraszán sétáltak, nézték a mindenfelé szaladgáló 
embereket és gépeket. 

Sietős ez az átépítés, mindennap este kilencig dolgoznak. 
Kissy elnézte a lenti nyüzsit, s arra gondolt... de a következő 
pillanatban mindenestül ki is röppent a fejéből, hogy mire 
gondolt. 


— Aztán igyekezz vele, mert én a héten már nem jövök!... Jó. 
Csak ne feledd, hogy Brutus is bűbájos mosollyal nézte Cae- 
sart, zsebében a bicskájával. 

Kissy megdermedt. Áthajolt a korláton, a lentieket figyelte, 
aztán megpördült és Vanessa nevét kiáltotta. A kislány odasza- 
ladt; Kissy csak két szót mondott neki, és rohantak le a lép- 
csőn. 


Az építkezés egész vezérkara szívinfarktust kaphatott, amikor 
kivágódott az ajtó és berobbant Kissy. De nem törődött velük. 

— Apa! — toppant elé. — Itt van a Százas! 

— Mi?... kislá... 

— Erre most nem érünk rá — akasztotta meg a szavait. — Va- 
nessa most hívja Jean-Pierre-t. Szükség lesz egy csomó adatra 
az itt dolgozókról. Hol vannak a nyilvántartások?! 

Apa nem jutott szóhoz. Az igazgató igen. Legalábbis Kissy 
gyanította, hogy az élemedett pasas a tekintélyes megjelenésé- 
vel és a lila nyakával az igazgató lehet. 

— Ki innen! — dörögte. 

Kissy odalépett hozzá és az orra elé dugta az igazolványát, 
pontosan úgy ütve föl a két lapot, ahogy annak idején Nimby 
mutatta. 

— Francoise Chaton vagyok a Jerry Alapítványtól. Egy vesze- 
delmes bűnözőt üldözünk. — Eltette az igazolványt és sarkon 
fordult, nem hagyva időt az igazgatónak, hogy reagáljon. — Az 
imént hallottam telefonálni — lépett vissza apához. — Meg kell 
találnunk! 


Némi kavarodás támadt. Nagyon gyors mondatfoszlányok kö- 
vették egymást, egy se volt befejezve. Az igazgató és apa kezd- 
te. 

— Semmi keresnivalója. . . 

— Hallgasson ide... 

— Nekünk nincs időnk. .. 

— Hónapok óta üldözik... 

— Ez nem játszótér. . . 

— Három szolgáltató. . . 

Itt az igazgató kifulladt. Egy másik, fiatalabb vette át a stafé- 
tabotot. 


— Chaton úr, mondja, hogy gondolja... 

— Meghallgatna végre? . . . 

— A gyerekek játékai igazán nem... 

— Monsieur Guyon, ez nem... 

— Csend legyen! — harsant föl hirtelen Jean-Pierre hangja 
olyan erővel, hogy nem a felszólítás hatására hallgattak el, ha- 
nem ijedtükben. — Itt a rendőrség beszél — bömbölte a teljes 
hangerőre állított telefon Vanessa kezében, aki lassan besétált, 
magasra tartva a készüléket. — Most mindenki rám fog figyelni. 
Rendben?! 


— Rendőrök fognak érkezni perceken belül — harsogta a telefon. 
— Habozás nélkül letartóztatnak bárkit, aki akadályozza a mun- 
kánkat. A hangzavar is akadályoz, ezért mostantól csak az be- 
szél, akit én kérdezek. Kérem a készülékhez a legmagasabb be- 
osztásút a jelenlevők közül. 

Az igazgató összeharapta az ajkát, odalépett Vanessához és a 
telefonért nyúlt. A kislány megrázta a fejét. 

— Beszéljen csak — mondta. 

— Itt vagyok — fújt az igazgató. — A nevem Oscar Laforet, és a 
beruházási osztály vezetője vagyok. Ott ki beszél? 

— Jean-Pierre Leblanc rendőr hadnagy az informatikai ügy- 
osztálytól. Jó napot. Úton vagyok magukhoz, hamarosan meg- 
érkezem, de már előbb ott lesznek a helyiek. Hálás lennék, ha 
valaki odakalauzolná őket, ahol maguk most vannak. 

Az egyik pasas előlépett. — Én. . . lemegyek eléjük, Oscar. 

— Köszönöm — felelte egyszerre Jean-Pierre és Laforet. — 
Most pedig — folytatta a hadnagy — beszélnem kell Chaton kis- 
asszonnyal, négyszemközt. 

Kissy csak belül vigyorgott, amint átvette a telefont és besé- 
tált egy belső irodába, aminek az ajtaját valaki becsukta mögöt- 
te. 

— Magunk vagyunk, Jean-Pierre — mondta. 

— Oké. Akkor most tudni szeretném, mi történt. Vanessának 
fogalma se volt, miért fújunk riadót, annyit mondott, hogy te 
tudod az okát, ő nem, de én azonnal mozgósítsak mindent. Te- 
hát? 

Kissy most már kívül is vigyorgott, de csak a másik fejével, 
ami épp jókor került elő, így volt mivel vigyorognia. A beszélő 


feje komoly maradt. A másik feje közben elismerően meg is 
csóválta magát, amiért Vanessa az ő egyetlen szavára megfújja 
a csatakürtöket, bár fogalma sincsen semmiről. Neki még le se 
esett, hogy itt a rendőrségre lesz szükség, amikor a hadnagy 
már feléjük robogott. 

— Röviden: hallottam a Százast beszélni. Telefonálni. Azt 
mondta: , Csak ne feledd, hogy Brutus is bűbájos mosollyal 
nézte Caesart, zsebében a bicskájával." 

— Ez a szöveg ismerős — mondta Jean-Pierre. 

— Persze. Benne van a Százas legelső rögzített beszélgetésé- 
ben. 

— De ugye — a rendőr hangjában érződött az aggodalom — 
nem erre alapozod, hogy őt hallottad? 

— Dehogynem. Ez bőven elég. 

— Jézusom... 

— Várj, tábornokom! Gondold végig. Ez egy nagyon eredeti, 
különleges duma. Biztos, hogy ő találta ki. Olvasd újra a logot, 
látni fogod, hogy ott, abban a szituban pattant ki a fejéből. 
Érezni lehet. Ha azóta el is mondta egy-két embernek, azok 
nemigen terjesztik, mert nem olyan, mint egy vicc vagy akár 
egy tagline, amit terjeszteni szoktak. Ez helyzetérzékeny köpés, 
ezt csak a szerzője használja. 

— Adja az ég, hogy igazad legyen... 

— Igazam van. Biztos lehetsz benne. Az első shindymet is egy 
ilyen benyögéssel azonosítottam. 


Amikor kilépett az irodából, a helyi rendőrök már ott voltak. 
Ketten, két civil ruhás. 

— Ő az — mutatott rá Vanessa. 

— Szervusz — lépett közelebb az egyik, idősebb, köpcös. — 
Tatreaux törzsőrmester a cergyi kapitányságról. Ő Chirac őr- 
mester — mutatott a fiatalabbra. 

— Chaton a Jerry Alapítványtól — rázott kezet Kissy mindket- 
tővel. 

— Mi történt tulajdonképpen? — kérdezte Tatreaux. 

— Hónapok óta üldözünk egy pedofil bűnözőt. A bűnlajstroma 
most nem érdekes. Az a lényeg, hogy itt van az építkezésen. 

— A személyleírása? 

— Sose láttuk. 


— Hát akkor mit tudunk róla? — vonta föl a szemöldökét Tat- 
reaux. 

— Én hallottam a hangját. 

— Mikor? 

— Úgy tíz perce. 

— Telefonon? 

— Nem. A teraszról néztem le, odalent ment el és telefonon 
beszélt valakivel. Őbelőle nem láttam semmit. 

— És biztos, hogy ő volt? 

— Biztos, de ez most ráér. Leblanc hadnagy hitt nekem, ennyi 
elég? 

— Hát jó. Az öltözéke? 

— Sárga kezeslábas, amilyet itt mindenki hord, és sárga mű- 
anyagsisak. 

— Hányan hordanak ttt ilyet, uram? — nézett Tatreaux Laforet- 
ra. 

— Úgy kétszázan lehetnek, akik most itt vannak — felelte az 
osztályvezető fancsali képpel. 

— Szükségünk lesz a névsorukra — mondta Chirac. — Név, lak- 
cím, születési év... a korát nem tudtad megállapítani? — nézett 
Kissyre. 

— Fiatal — élénkült meg ő. — Húsz és harminc között. 

— Akkor egyelőre ezekre koncentrálunk — mondta Chirac. — 
Kitől kapom meg a listát? — nézett körül. 

— A személyzetis már nincs bent — mondta Laforet —, de hoz- 
záférünk a számítógépéhez. Jöjjön velem. 

Chiracék elmentek. 

— Fölismernéd a hangot? — kérdezte Tatreaux. 

— Igen — mondta Kissy. — Feltétlenül. 


A fiatalember bambán nézett a papírlapra. 
— Olvassa már — morogta Tatreaux. 
— , A milady vad tekintettel meredt rá. Utolsó gazember — szi- 
szegte —, megtudtad a titkomat, ezért meghalsz! D" Artagnan 
alig tudott..." 
Kissy a srác háta mögött megcsóválta a fejét. 
— Jó, elég, köszönjük — mondta Jean-Pierre. — A következőt 
kérem! 
— Nem felelek meg? — kérdezte a fiú, visszaadva a papírlapot. 
— Sajnálom, nem ilyen típust keresünk. Viszlát! 
És jött a következő. 


Kissy sose tudta meg, föltették-e magukban a kérdést, vajon 
miért jöttek éppen ide és éppen most a filmesek, hogy szink- 
ronhangot találjanak egy fiatal színésznek, aki a forgatás köze- 
pén elvesztette a hangját. Szerencsére senki nem kérdezte meg, 
ki a színész és hogyan vesztette el a hangját, neki fogalma se 
volt, mit felelhettek volna. Jean-Pierre később azt mondta, ő 
felkészült rá, a saját nevét mondta volna, és azt, hogy baleset 
érte a forgatáson. Akkor ilyen apróságokkal nem foglalkoztak, 
éppen elég kínlódás volt kitalálni a fedősztorit, kihirdetni a sze- 
replőválogatást és megszervezni mindent. Egy üres raktárhelyi- 
séget kaptak, ott gyűltek össze, Jean-Pierre volt a rendező, a 
cergyi rendőrök meg a kisegerek filmesek lettek, gyerekszíné- 
szek, akik együtt dolgoznak a fiatal színésszel, számít a véle- 
ményük. Ezt viszont meg is kellett mondaniuk az egyiknek, 
mert rákérdezett. 

— Nem ismer meg? — kérdezte Niala egy világsztár mosolyá- 
val. — Sandrine Bourridon vagyok, nem látta a filmjeimet? 

Kissy magában vigyorogva visszagondolt az igazi Sandrine 
Bourridonra, akinek valamelyik hétvégén ő adta vissza a csör- 
gőjét, mert kiesett a babakocsiból. 

A cégtől egy Édouard nevű fiatalember volt jelen, ő tartotta a 
kapcsolatot a művezetőkkel, akiknek a szitkozódása időnként 
kihallatszott az adó-vevőből. Őket persze nem avatták be, ők is 
a filmes sztorit kapták. 

Apa gépelt le villámgyorsan egy regényrészletet, nem is ha- 
sonlít az eredetire, de Dumas szelleme bizonyára megbocsátja. 
Amikor végre összeállt minden, akkor toppant be Niala és 


Nimby. Együtt jöttek, Niala elbeszélgette az időt madame 
Blanchard-ral, így ott volt még, amikor Nimby megkapta a dró- 
tot Vanessától. A többieket is hívta, de azok tényleg messze 
jártak már. 

Este kilencig dolgoznak, este kilencig dolgoznak, ez kattogott 
folyton Kissy fülében. Fél nyolc volt már, mire nekiláttak a vá- 
logatásnak, és ha kilencig nem találják meg, nemigen lehet itt 
tartani az embereket. Száznegyvenen vannak a huszonéves kor- 
csoportban. Másfél óra alatt jó, ha ötvenet-hatvanat át tudnak 
rostálni. 


Nyolc óra ötvennégy perc volt. 

— Neve? — kérdezte Édouard. 

— Joseph Lucas. 

Mindenki látta, ahogy a pasas háta mögött Kissy fölkapja a 
fejét. 

— Olvassa fel, legyen szíves — nyomta a kezébe Jean-Pierre a 
már erősen megviselt szöveget. 

— Kérem. , A milady vad tekintettel meredt rá. Utolsó gaz- 
ember — sziszegte —, megtudtad a titkomat, ezért meghalsz! c 
D Artagnan alig tudott kitérni a tőr elől, megpróbált bűbájos 
mosollyal nézni a miladyre, mialatt a zsebében keresgélte a 
bicskáját. yTe áruló Brutus!x, kiabálta a milady. yCsak ne fe- 
ledd Aramistk..." Mondják, mi ez a marhaság? 

— Nem tetszik? — állt föl Kissy. Lucas megfordult és ránézett. 
Ő odasétált és átnyújtott egy másik papírlapot. — Akkor olvasd 
inkább ezt. 

A Százas kinyomtatott beszélgetése volt az egyik gyerekkel. 
Az arc, amivel a férfi a papírra meredt, mindenki számára vilá- 
gos helyzetet teremtett. 

Jean-Pierre elindult feléjük. 

— Leblanc hadnagy vagyok a rendőrségtől. Letartóztatom. 

A kisegerek diadalmasan nézték, ahogy a Százas kezén kattan 
a bilincs. 


— Igazán lehetett volna nála egy túlélőkés vagy vadásztőr — 
mondta Vanessa már az autóban, és sóhajtott. 
— Miért? — kérdezte apa. 


— Egy ugrással elérhette volna Kissyt — csillant föl a kislány 
szeme —, maga elé ránthatta volna és a torkához nyomhatta vol- 
na a kést. 

— Jézusom — mondta apa. 

— Hát igen — bólintott Kissy álmodozva -—, élmény lett volna a 
lába közé vágni a könyökömet, ugyanabban a pillanatban, ami- 
kor a mellébe csapódik három nimbuszlövedék. 

— Úgy esett volna össze, mint kártyavár a majomketrecben — 
nevetett Niala. — És zuhantában alighanem beveri az egyik ve- 
séjét Kissy cipőjébe. 

— Én szemüveges vagyok — mondta Nimby. — Igazán nem ró- 
ható fel bűnömül, ha odaszaladtomban véletlenül rálépek a ke- 
zére. Aztán véletlenül a másikra is. 

— Persze hogy nem — mondta Vanessa. — Abban a tolongás- 
ban még az is megeshet, hogy hiába látok én kitűnően, valaki 
meglök és kirúgom a helyéről a pasas orrát. 

— Kibírhatatlanok vagytok! — tört ki apa, s a kocsi nevetéssel 
telve érkezett meg Franconville-be. 

Mielőtt kiszállt, Nimby átnyúlt Vanessa fölött és megsimo- 
gatta Kissy mindkét fülét. Már mozgott a kocsi, amikor ő még 
mindig csak nézett megrökönyödve. 

— Hát ezt miért csinálta? .. . 

— Miért — kacagott Vanessa —, hát nem a füleddel fogtad el a 
Százast? 


Május hetedikén, több mint negyedéves nyomozás után a Jerry 
Alapítvány elfogta a Százast. Másnap a lapoknak tele kellett 
volna lenniük a hírrel — de nem voltak. Rövid cikkekben beszá- 
moltak róla, hogy a cergyi rendőrség letartóztatott egy huszon- 
hat éves építőmunkást, akit internetes gyermekmolesztálással 
és tiltott pornográf felvételek birtoklásával vádolnak. A sajtó 
csak Tatreaux-ék felettesét, Duval kapitányt nevezte nevén, aki 
ott se volt. 

De az újságolvasók ezt nem tudták. Ahogy azt sem, hogy Du- 
val kapitány csütörtökön jutalomra javasolta két emberét, 
szombat délelőtt pedig mindhárman ott ültek Jean-Pierre főnö- 
kének párizsi irodájában. Jean-Pierre is ott volt. Ott volt 
Jacgues Messier, ott volt Ange néni mint kuratóriumi elnök, ott 
volt a Jerry teljes csapata, és ott volt a Százas. Niala tett le egy 


zöld bankjegyet az asztalra, mondván, hogy a főszereplőnek il- 
lik legalább jelképesen ott lennie, de utána visszakéri. Erre per- 
sze Duvalnak és a házigazda Beauregard kapitánynak el kellett 
magyarázni, hogyan kapta fedőnevét a Százas. 

Ange néni nagyon örült, amikor megtudta, mi mindent talál- 
tak a Százas lakásán a házkutatáskor. Nem aludt volna nyugod- 
tan a gyerekek miatt, ha ők is ott vannak a cikkekben. A Százas 
törheti majd a fejét — rengeteg szabadideje lesz —, hogy kik vol- 
tak azok a gyerekek a raktárban. Már az első kihallgatáson is 
megkérdezte Duvaltól, de az kihasználta, hogy nem volt ott, hát 
csak visszakérdezett: miféle gyerekek? De ugyanezt fogja hal- 
lani mindenkitől. A tárgyaláson a kisegerek nem lesznek jelen, 
a Százas ellen az informatikai ügyosztály gyűjtött bizonyítéko- 
kat, a Kölyökklub segített, és kész. 

Beauregard mindazonáltal roppant elégedett volt a Jerryvel. 
Nélkülük semmire se jutottak volna, mondta. Szeretné prolon- 
gálni az együttműködésüket. Pontosan még nem tudja, hogyan, 
ez a felettesein is múlik, ezért a közeljövőben megszervezne 
egy találkozót a Jerry és egy vagy több magas rangú rendőrtiszt 
között, de még nem tudja, hogy kik lesznek azok. 

A Jerry is elégedett volt a rendőrséggel. Ezt a szóvivőjük 
mondta. 

— Sokat segített, hogy Jean-Pierre azonnal vette a lapot és rá- 
juk dörgött a telefonban. Enélkül perceken belül kidobtak vol- 
na minket. 

— Utána eléggé fájlalták volna az orrocskájukat — jegyezte 
meg Vanessa. 

— Ez igaz. Nagyon jó, hogy a rendőrség teljes mellszélesség- 
gel kiállt mellettünk és úgy ugráltatták az ottaniakat, mint egy 
igazi nyomozásnál. 

— Mert igazi nyomozás volt — mondta Duval határozottan. — 
Nem kellett ehhez csoda. A rendőrség mindig is a civilek segít- 
ségével dolgozott. Nélkülük alig boldogulnánk. 


Hétfőn este Kissy SMS-t kapott. Martine pozitív. Minden OK. 
Niala. Elvigyorodott és kitörölte. Niala két hete szervezte ezt a 
találkozót — most hát végre sikerült, Martine igent mondott. De 
nem szólt róla senkinek. 


Ahogy arról sem, hol járt, amikor az SMS-t kapta. A Luxem- 
bourg-palota közelében, egy kis étteremben volt találkozója 
Takada-szenszejjel. Sült csirkét ettek rizzsel és tojásrántottával, 
ez hasonlított egy japán ételre, és a végén a szenszej nem en- 
gedte őt fizetni. Kissy elfogadta, elvégre a szenszej is teljesítet- 
te az ő kívánságát. 

Hazafelé a metrón kapta az SMS-t. Mosolygott: lám csak, 
mindkettőjüknek ugyanakkor sikerült megvalósítani a tervüket. 

Vanessa ezen a héten is náluk volt, ezért otthon azt mondta, 
hazafelé jövet összefutott madame Dimitrivel, anya régi barát- 
nőjével és a két iskoláskorú fiával. Elbeszélgették az időt, be is 
ültek egy étterembe, ezért jött ilyen későn. 

Nagyszerű dolog, ha az embernek ilyen szülei vannak. Apa 
is, anya is ott volt, amikor ezt elmondta, és egyikük se szólt 
semmit. Csak amikor Vanessa fürödni ment, akkor kérdezték 
meg, hogy mire akarta őket figyelmeztetni madame Dimitrivel, 
aki átváltozott anya barátnőjévé, holott egy régebbi főnöke volt 
és nem kedvelték egymást, meg a két fiával, akik vadonatújon- 
nan jöhettek létre csoda folytán, hisz madame Dimitri most hat- 
vanéves és gyermektelen. 

Akkor elmondta nekik a lényeget. De csak Takada-szenszejt. 
Martine még előttük is titok. 


Pénteken a csapat gépre ült és Nizzába repült, majd kivételesen 
taxikkal hajtott Beaulieu-be, mert Mathieu bácsi mikrobusza 
szervizben volt. Georges már többször mondta, hogy ha ilyen 
gyakran járnak náluk, akkor venni fog egy saját mikrobuszt. 
Most is elmondta, megtoldva azzal, hogy a jövő héten lesz ide- 
je utánanézni. 

Anyáék hosszan búcsúzkodtak Vanessától, aki a következő 
hetet otthon tölti, még szerdán se fognak találkozni, mert ők 
mindketten üzleti úton lesznek, egy hétig nem látják egymást. 
Kapott egy csomó jókívánságot és puszit, az ajándékot majd 
Kissy adja oda vasárnap. 

Szombat reggel bevonatoztak a villefranche-i halpiacra. Az 
egész csapat elkísérte Pit, látni akarták, ahogy megveszi első 
komoly kajájának hozzávalóit. Pi nagy gonddal tanulmányozta 
az árusok kínálatát, meghallgatta a tanácsokat, mint például 
hogy az öreg Jeantól ne vegyen, mert tíz éve egyszer romlott 


halat adott. Ez a tanács az öreg Jean füle hallatára hangzott el, 
aki majdnem fölrobbant tőle, és fennhangon kezdte szidalmaz- 
ni Nialát, mondván, hogy az nem ő volt, hanem a semmirekellő 
bátyja, és vele is csak egyszer fordult elő. Kissy percekig bá- 
mult, amíg rájött, hogy ezek játszanak. Niala később elmondta, 
hogy Jeannak sose volt bátyja, s ezt a játékot eredetileg Isabelle 
néni kezdte vele. A murénát végül tőle vették. 

De voltak tényleg hasznos tanácsok is, amiket csak olyantól 
lehet kapni, aki tenger mellett nőtt fel. Kissy szerette a halat és 
pontosan tudta, mire kell figyelni, amikor megveszi — de ennek 
a tudásának itt semmi hasznát nem vette. Nem lehetett elolvas- 
ni a szavatossági időt a dobozon, és nem lehetett kiszámolni, 
hogy akkorra várhatóan elfogy-e. Nem lehetett ellenőrizni, 
hogy a mirelit csomagolás sértetlen-e, és nincs-e túlfagyasztva. 
Itt nem volt szavatossági idő, sőt nem volt doboz se. Itt csak 
halak voltak, meg másféle tengeri élőlények, többféle, mint 
amennyit Kissy meg tudott nevezni. Számolgatni kezdte, hány- 
félét ismer föl közülük, de lassan nőttek a számok: a legtöbb 
nem is emlékeztetett a dobozok szép színes képeire. Azok 
többnyire már feldolgozott halakat mutattak. 

Niala nevetett a problémáján és azt mondta, ők is gyakran 
esznek készételt, mert a panzió többek között attól olcsó, hogy 
a konyháján nem használnak drága élelmiszereket, otthon meg 
többnyire nincs idő főzőcskézni. De azért a friss halnak nincs 
párja, ő mindig is jobban szerette. Szegény mongolok. 

Ezt Niala csak úgy odavetette a mondat végére, és ment lan- 
gusztát nézni. Kissy fél percig töprengett, hogy miféle mongo- 
lok, mire rájött, hogy Mongólia nagyon távol fekszik minden- 
féle tengertől, ott aligha esznek ilyesmit. 

Logikus volt a gondolat, hogy amikor Pi először főz közön- 
ség előtt, ráadásul ünnepi alkalommal — közös megegyezéssel 
úgy döntöttek, hogy Vanessa születésnapja két napig tart —, ak- 
kor egy igazi délfrancia ételt készítsen. A bouillabaisse szülő- 
városa Marseille, ami nincs messze Toulontól, Pi szülővárosá- 
tól — de persze itt keleten is jól ismerik, Provence minden ré- 
szén elterjedt. Eredetileg a neve is provanszálul van, bolhabais- 
sa, de ugyanazt jelenti, amit franciául: forralni-hűteni, mert 
először nagyon föl kell hevíteni, aztán egyenként, alacsonyabb 
hőmérsékleten tenni bele a hozzávalókat. 


A főzés igazi látványosság volt, de meg is érdemelték az után 
a látványosság után, amit ők nyújtottak a vonaton a rengeteg 
hűtőtáskával. Pi harci díszt öltött, szakácssapkát és kötényt, de 
itt ez nem a szakácskodó férfiak szokásos hűhója volt, hanem 
előírás, a panzió konyháján Isabelle néni is beöltözik. Sőt sem- 
milyen élelemhez nem nyúl puszta kézzel. 

Kissy magában hálát adott a nyílt neveltetéséért, hogy a szü- 
lei már kicsi korában ahhoz szoktatták: bármilyen csúf alap- 
anyagból készülhet finom kaja. A skorpióhal és a szerzeteshal 
például hihetetlenül ronda volt. Kissy örült, hogy már nem él- 
nek, mert feltehetően a modoruk se lenne szebb. A szerzeteshal 
valószínűleg ocsmányságokat mondana a nagy fekete szájával, 
a skorpióhal pedig. . . 

— Bocsánat — motyogta, és félreállt az ajtóból. Luigi csak né- 
mi kenyérért jött, nyilván a vendégeknek. Kissy elnézte, ahogy 
kiveszi a zárt tartóból, tányérra rakja, a tányért tálcára teszi, az 
egészet letakarja tiszta ruhával, és elsiet. Tökéletes kiszolgálás. 
Luigi is az első perctől kezdve Mohi tanítója volt, akárcsak 
D"Aubissonék vagy Isabelle néni, anélkül hogy tudtak volna 
róla. Mohi már a neuillyi lakásban is úgy terített, mint egy étte- 
remben — azóta, Vanessaként pedig csak fejlődött. Egy sajtos 
szendvicset is úgy készít el, úgy díszít és úgy tálal föl, mintha 
delikát különlegesség volna, és... jé, tényleg. Luigi és Vanessa 
pontosan ugyanolyan automatikus mozdulatokkal csinálja, 
nemtörődöm természetességgel. Mint amikor valaki belép egy 
félhomályos szobába és gondolkodás nélkül felkattintja a vil- 
lanyt. 

Azért Pi mégiscsak úgy főzött, mint egy férfi. Látványosan. 
Körberakta magát a fűszerekkel és zöldségekkel: fokhagyma, 
édeskömény, sáfrány, cayenne-i bors, póréhagyma, zeller, bur- 
gonya, miegyéb, és úgy játszott rajtuk, mint valami zongorán. 
Mindent maga csinált, mondván, hogy a jó szakácsnak nem 
rangján aluli a krumplipucolás; egészen addig, amíg Niala tud- 
tára nem adta, mikor fognak enni, ha csak két kéz dolgozik. 
Akkor elfogadta a segítséget. 

A halleves remekül sikerült — mindenki dicsérte. Pi úgy mé- 
retezte, hogy bőven elég legyen, és ez be is jött: rengeteget et- 
tek, és így is maradt a panzió vendégeinek. Kissynek főleg a 
languszta ízlett, Pi igazán ügyesen választott, és gondosan fű- 


szerezett, igazi művészi érzékkel. Egyhangúlag úgy döntöttek, 
hogy ha pszichológusnak nem válik be, szakácsnak bármikor 
elmehet. 


Vasárnap, gondolta Kissy, amikor kibújt az ágyból és kipillan- 
tott a panzió kertjébe. Május tizennyolcadika. Hét óra van, ki- 
lencre minden a feje tetején fog állni. Alighanem ma is szalad- 
gál majd annyit, mint más vasárnapokon, pedig ma nincs edzés. 

Vanessával a fürdőszobában találkozott. Felköszöntötte és azt 
kívánta neki, teljesüljön minden kívánsága. 

— Már teljesült — felelte a kislány komolyan. 

Bár teljesült volna, gondolta Kissy, a Nimbyről szóló kíván- 
ságaidat még meg se fogalmaztad. De hangosan nem mondta 
ki. Rámosolygott. 

— Hét hónappal ezelőtt? 

Vanessa csillogó szemekkel bólintott. 

— Hét hónappal és hat nappal ezelőtt. Voltaképpen az is szüle- 
tésnapom. 

— Hát tarts ezentúl kettőt. 

A kislány elgondolkodott, aztán megint bólintott és azt mond- 
ta, Jó. 

Aztán jöttek sorban a többiek puszikkal és jókívánságokkal, 
Niala, Chantal, Martin, Nimby, persze ez utóbbiak már nem a 
fürdőszobában. Kissy nagyon figyelt, amikor Vanessa átvette 
Nimbytől a puszikat, és meg volt elégedve azzal, amit látott. 
Nimby nem ölelte át Vanessát, csak könnyed mozdulattal, alig 
érintve átkarolta, és mindkét oldalról arcon csókolta. Mintha 
hirtelen kinyitottak volna egy tetőablakot, hogy szabadon be- 
áradjon a délfrancia májusi napfény — ez jutott Kissy eszébe, 
amikor látta a ragyogást Vanessa arcán. Maga is meglepődött 
rajta. Niala, amikor pár perccel később elmondta neki, azt 
mondta, sose tudta, hogy költő. 

— Nem is vagyok — mosolygott a kert felé, ahol a többiek el- 
tüntek. — Csak annyira csodálatosak. . . 


Kilenc órakor Niala elrendelte a másodfokú születésnapi ké- 
szültséget. Erről Vanessának is szabad, sőt muszáj volt tudnia, 
mert ez egy különleges rendszabályt jelentett. Senki nem léphet 
a panzió konyhájába, mert ott készülnek a születésnapi megle- 


petések, és nem szabad, hogy Vanessa leolvassa a menüt az ar- 
cukról vagy megszimatolja a ruhájukról. Vanessa kételkedett 
benne, hogy ő ilyesmire képes, de a szabály maradt. Megkér- 
dezték, mikor volt az első fok, amire csodálkozó arcot kaptak, s 
azt a választ, hogy tegnap egész nap. 

Fél tizenegyig társasjátékoztak a kertben, Vanessa persze vé- 
letlenül mindig Nimby mellett ült. Tíz harminckor csipogott a 
telefon, és Niala kihirdette a harmadfokú születésnapi készült- 
séget. Mindenki öltse fel ünnepi díszét, mert tizenegykor kez- 
dődik a fogadás. 

Vanessa a saját szobájában öltözött, Niala utasítására, mond- 
ván, hogy szörnyű nagy titkokat akarnak megbeszélni. A kis- 
lány nevetett és ment, alighanem azt gyanítva, hogy ez csak át- 
verés, semmilyen titkok nincsenek. 

Voltak. 

— Törpilla jelentett — újságolta Niala, amikor bementek a szo- 
bájába. — Flintstone-ék és Pebblesék az M szektorban. 

— Hófehérke? — kérdezte Chantal. 

— Velük van, természetesen. A sógun és az Eiffel-torony az 
imént érkezett. Arséne Lupin gondoskodik a kényelmükről. 

— Ki az az Arséne Lupin? — kérdezte Chantal, aki a konspirá- 
ció egy részéről lemaradt, mert azt ketten beszélték meg. 

Niala elmutogatta neki morzéval, hogy Francoise Laval. 

— Ja igen, és Mozart az utolsó pillanatban elhozta... — Niala 
megakadt és elnevette magát. — Hát igen, neki nem adtunk fe- 
dőnevet, nem gondoltuk, hogy itt lesz. De Titititá örülni fog ne- 
ki. 

— És mi van... Martine-nal? — kérdezte Kissy, de még a fedő- 
nevet is csak suttogva mondta ki. 

— Az ki? — kérdezte Chantal. 

— Cousteau már beszélt vele. A kék zónán át közelít. Plutó 
kutya fogja kalauzolni. 

— Pontosan érkezik? — kérdezte Kissy. — Nem lenne jó, ha 
csak állnánk ott megfürödve. 

— Légy nyugodt. Már az első megbeszélésen megállapodtunk 
az időzítésben. Tudja, hogy őhozzá igazítottuk az egészet. 

— De hát kiről beszéltek? — tört ki Chantal. 

Ránéztek, aztán egymásra, és elnevették magukat. 

— Azt még neked se mondjuk meg! 


Tíz óra ötvenkor az egércsapat kivonult a D" Aubisson-villából 
és átsétált a panzió ebédlőjébe, ahol már együtt volt a vendég- 
sereg. Vanessa kívánsága egy igazi nagy, családi ebéd volt, az 
egész rokonsággal, vagyis hát aki közülük elérhető. De aligha 
sejtette, hogy csak elvétve lesz, aki nem tud eljönni. Ott volt az 
összes nagynéni, nagybácsi, sógor, másod- és harmadunoka- 
testvér... vagy legalábbis Kissynek úgy tünt. Érkezésükkor, 
öket magukat nem számítva, huszonheten voltak jelen, és Kis- 
synek nem jutott eszébe senki, akinek ott lett volna a helye és 
nem volt ott. A jelenlevők feléről fogalma se volt, hogy milyen 
rokona lett Vanessának, s jó néhányan akadtak, akiket még so- 
ha nem is látott. 

Niala egyenesen egy idős párhoz ment, átölelte és megpuszil- 
ta őket. Mintha Georges ült volna ott hatvanévesen. Akkor ők a 
nagyszülők valahonnan messziről, találta ki Kissy, akiket ő 
még nem is ismer, Vanessa is csak egyszer találkozott velük, 
novemberben odautaztak bemutatni őt. 

A meglepetésvendégek közül senki se volt jelen, az M szek- 
torban, vagyis Marie néni házában voltak. Maga Marie néni itt 
volt, nehogy Vanessa gyanút fogjon, a vendégekről Francoise 
Laval gondoskodott. Kissy Marie néniről se nagyon tudta, hogy 
kije Blanche-nak, csak azt, hogy Vanessa az ő házának viselte 
gondját fél évig, illetve amennyit itthon töltött belőle; a többi 
időben valamelyik rokon lány helyettesítette. A néniből Kissy 
legjobban a fürdőszobáját ismerte. 

Elhelyezkedtek a négy asztalsor egyikénél. A fiúkon sötét 
nadrág, ing, nyakkendő, őrajtuk ruha. Ő egy nagyszerű barack- 
színű ruhát talált Villefranche-ban, színre olyat, mint a tavalyi, 
de egész más fazonban. Jól áll neki ez a szín. Ez egész biztos, 
Martin és Niala is mondta, akik mindketten szakértők a maguk 
módján. 

Niala hirtelen hangosan megszólalt: 

— Jönnek! 

Rejtély, honnan tudta, amikor mindenki, aki élt és mozgott, 
vagy Itt volt, vagy az M szektorban, vagy Vanessával. 

— Honnan tudod? — kérdezte az egyik néni. Vagy unokatest- 
vér, ördög tudja, ki. 

Niala mosolygott. 


— A két kertben mindenfelé macskák ülnek a fákon, terepszí- 
nű öltözékben, kis zászlókkal fölszerelve. 

A vendégek nevettek, Kissy pedig azon kapta magát, hogy 
majdnem elhiszi. Mouchi és a cicái nagyon okosak, Niala pe- 
dig mindent elér, amit akar. 

Tíz óra ötvenöt. Nialának fölcsipogott a telefonja. Csak rápil- 
lantott és kinyomta. 

— Megjött Martine — sóhajtott boldogan. 

— Jaj de jó — lélegzett föl ő is. Igen, Niala tényleg mindent el- 
ér, amit akar. 

— Az ki? — kérdezte Nimby. 

— Majd megtudod! 

Aztán nyílt az ajtó, s belépett az ünnepelt a szüleivel. 


Blanche-nak gyengéden meg kellett tolnia, mert csak állt ott, 
nézte a tiszteletére összegyűlt vendégsereget, akik tapsoltak és 
éljeneztek. Valahogy bebotorkált középre, s csak állt könnyes 
szemmel, nézte az arcokat és ragyogott. 

Kissy nem tudta levenni róla a szemét, de nem baj, Niala elő- 
relátóan helyezte el a kamerákat, majd megnézik Nimby reak- 
cióját később. Érdemes lesz. Vanessa gyönyörű volt az alma- 
zöld ruhájában, amit eddig csak Blanche és Niala látott rajta. 
Ez már nem bolti ruha, úgy varrták neki valami isteni zsorzsett- 
ből, virágdíszes övvel a saját anyagából. Persze nem is lehet 
egy lapon említeni az emlékezetes muszlinruhával, de más a 
cél is, ebben csak gyönyörű akart lenni, abban viszont lélegzet- 
elállító. 

S ahogy a helyes kis csatot fölfedezte barátnője hajában, Kis- 
sy hirtelen rájött, hogy Vanessának már rég nem az a rövid 
Mohamed-haja van, amivel megismerte; csak hát állandóan lát- 
ja, nem tünt fel neki. Vállig érő, csodaszép aranyszőke haja 
van. 

Georges fölemelte a kezét, hogy csendet kér. 

— Az a helyzet — szólalt meg hangosan —, hogy van még két 
vendégünk. 

Azzal kinyílt az ajtó Vanessával szemközt, és belépett anya 
és apa. A kislány döbbenten nézte pótszüleit, akiktől úgy vált el 
Vaucressonban alig másfél napja, hogy egy hétig nem találkoz- 
nak. Aztán a nyakukba ugrott és összevissza csókolta őket. 


— Bocsánat, rosszul számoltam — mondta Georges, amikor 
apáék elindultak a Kissy mellett fenntartott helyükre. — Most 
van még kettő. 

Vanessa könnyes szemmel nevetett és boldogan ölelte át má- 
sodik számú pótszüleit. Ők lesznek az apósod és anyósod, gon- 
dolta Kissy, ha el nem szúrjátok, de akkor laposra verlek mind- 
kettőtöket. 

— Elnézést — sütötte le Georges a szemét, mint egy lány —, 
szóval... még van kettő. 

Vanessa kacagott, aztán elfehéredve bámult a közeledőkre, s 
amíg odaértek, villámgyorsan megtörölte a szemét és egészen 
megváltoztatta a testtartását. 

Takada-szenszej és a lánya megállt Vanessával szemben — 
előírásos távolságra, gyanította Kissy —, s mindhárman megha- 
joltak. A szenszej azzal a hagyományos japán kőarccal mon- 
dott valamit, Kissyhez nem sok jutott el a zajban, a rokonok 
alighanem találgatták, kik ezek és kik voltak az előzők. De Va- 
nessa válasza tisztán hallatszott, Niala pont akkor emelte föl a 
kezét, hogy csendet kér. 

— Dómo arigato gozaimasita, szenszej-szama — felelte Mohi. 
Azaz Vanessa. De Kissy egy pillanatra mégis mintha a régi kis 
Mohit látta volna viszont. Mélyen meghajolt, és csak akkor 
egyenesedett föl, amikor a két japán is meghajolt és kiegyene- 
sedett. 

Aztán besétált Ange néni, kis kosárban hozva Macskát, hogy 
ők is ketten legyenek. Az állatka rémülten kapkodta a fejét 
minden irányba, még sose látott ennyi embert egyszerre. Va- 
nessa megcsókolta Ange nénit, aztán kivette Macskát a kosár- 
ból és átölelte. 

— Hát te is eljöttél, cicus? 

Macska nem szólt semmit, csak rendkívül morcosan nézett. 

Aztán — Georges ígérete szerint utolsónak — megjött Marcel 
és Gaétan. Utóbbi volt az, akire nem számítottak, hát nem volt 
fedőneve se, de Vanessa csakugyan nagyon örült neki is. 

Aztán elfogytak a meglepetésvendégek. Az ajtó most már 
csukva maradt. De Vanessa nem hitte el ilyen könnyen. 

— Ugye — nézett szüleire — nincs több... leülhetek? 

Azok nevettek és bólogattak, de állva maradtak a helyükön. 
Kissy elkapta a mozdulatot, ahogy Niala megnyom egy gombot 


a már fél perce előkészítve tartott telefonon, az asztal rejteké- 
ben. 

Kopogtak, és nyílt az ajtó. Csinos, barna hajú fiatal nő ku- 
kucskált be, sötétkék ruhában. 

— Jó helyen járok... itt van a parti? 

Kissy kíváncsian figyelte Vanessát. Vajon felismeri? . . . 


A teremben vágni lehetett a csendet. Azok ketten álltak egy- 
mással szemben és nézték egymást. Martine arcán komolykodó 
, ho, tudod-e, ki vagyok?" mosoly. A kis Vanessáén az értetlen- 
séget lassan, fokozatosan váltotta fel a felismerés és a hitetlen- 
ség valami keveréke. 

— De... én... te... maga... az nem lehet. . . 

Valahonnan előkerült egy csodálatos rózsacsokor, amit 
Blanche könnyed mozdulattal kisebbik lánya karjára fektetett. 
Az megnézte, fölkuncogott és átnyújtotta. 

— Isten éltesse... boldog születésnapot! 

Míg a döbbent vendég átvette a virágot és megölelték egy- 
mást, Blanche szólt két szót a hallgatósághoz. 

— A hölgy voltaképpen az ünnepelt keresztanyja, bár csak két 
hete tudja, hogy létezik. Aznap, amikor megszületett, valaki a 
kórházban keresett egy filmsztárt névadónak, akinek ugyanaz- 
nap van a születésnapja. Ő Vanessa Guedj, aki Martine-t alakí- 
totta A nagy út című filmben. A családnevét pedig Richard 
Bohringer- ről kapta, aki sajnos nem tudott eljönni, de elküldte 

A két SZÜLTÉSHÁGOS Vanessa helyet foglalt a díszhelyen — és 
most már igazán kezdődhetett a családi ebéd! 


Hát, gondolta Kissy, ez igazán nem volt átlagos születésnap. 
Átlagos első születésnap. Ő a sajátjára nem is emlékszik. 

Öt óra volt, a vendégek nagy része már hazament. Vanessa 
Guedj már az ebédről távozott, hisz neki programja van a saját 
születésnapja miatt, de úgy tűnt, jól összebarátkoztak. Takada- 
szenszejnek is hamar mennie kellett. A legtovább a helybeliek 
némelyike maradt, meg azok, akik majd az egerekkel együtt, a 
szolgálati járaton utaznak haza. Az útjuk el van intézve. 

Kissy az egyik kerti asztalnál ült, néha kortyolt egyet a na- 
rancsléből, és szórakozottan vakargatta Macska füle tövét. Sze- 


gény akkora rémületbe esett, amikor egy idegen helyen találta 
magát, hogy még ezt is megengedte. Pedig hát itt született, 
csak nem emlékszik rá. 

Vanessa nem ült le, ide-oda járkált és beszélgetett a vendé- 
gekkel; most éppen a nagyszüleivel, azok nem is mennek ma 
haza, több napra jöttek. 

— Azt hiszem, jól sikerült — szólalt meg apa. 

Kissy bólintott. 

— Szerintem is — mondta anya. 

— Úgy ragyog, mint egy ezerwattos villanykörte — állapította 
meg Martin elégedetten. 

Kissy bólintott. Neki az volt az érzése, hogy valami még ese- 
dékes ezen a születésnapon. Mintha történt volna valami, ami- 
kor a vendégek sorban gratuláltak neki. Nem minden vendég- 
nél, csak az egyiknél. Mintha az a puszi másmilyen lett volna, 
mint szokott. 


Hét órakor már csak azok voltak, akik velük együtt utaznak 
vagy itt maradnak. Az asztalok is átrendeződtek, a felnőttek két 
összetolt asztalnál ültek és beszélgettek, a gyerekek meg két 
másiknál és ők is beszélgettek. A zene még szólt, bár Marcel 
már ott ült a többiekkel és a süteménnyel foglalkozott — de 
amíg játszott, diktafon volt csatlakoztatva a szintire és fölvette 
az egész műsort. Most az játszotta vissza. 

Kissy a géppel együtt dúdolta a Popcornt és a táncoló Vanes- 
sát nézte. Mindenkivel táncolt, a felnőttekkel is, de egy ideje 
már csak Nimbyvel. A Popcorn Marcel ötlete volt, igazán illik 
kisegerekhez a rövid, vékony hangjaival, meg azok is szeretik a 
pattogatott kukoricát — de az eredetire alighanem csak valódi 
kisegerek tudnának táncolni, kétlábúaknak túl gyors. Marcel is 
csak egyszer játszotta le úgy, aztán változtatott, a háttérben ma- 
radó lassú szólamra tette a nagyobb hangsúlyt, a gyors pedig 
mögötte szólt kíséretként. Így igazi lassú szám lett belőle, Mar- 
tinnel összesimulva táncoltak rá, s Kissy ekkor értette meg, 
hogy a Popcorn igazából szerelmes dal, mindig is az volt. És ha 
kisegerekről szól, akkor is szerelmes kisegerekről. 

De ők most már nem táncoltak, csak Vanessáék. Sokadszor. 
Marcelnek rengetegszer meg kellett ismételnie a Popcornt, 
minden második szám az volt, és a diktafon hűségesen vissza- 


játszotta. Ahogy nézte azokat ketten, Kissy eldöntötte, hogy a 
felvételt elteszik a csapat emlékei közé, ahol a nyaralási fény- 
képek és hasonlók vannak. 


Nyolc óra. Nemsokára indulniuk kell, a gép kilenckor fölszáll, 
de senki sem sietett. Vanessa és Nimby talán ezer éve forog 
már a Popcorn dallamára, senki se foglalkozik velük — csak Ni- 
ala meg ő figyeli minden mozdulatukat. 

Aztán végre meglátták, ahogy Vanessa kicsit fölemeli a fejét, 
Nimby is mozdul egyet, és lassan egymásra talál az ajkuk. 

Nialával egyszerre sóhajtottak föl. 

Akkor hát, gondolta Kissy, ez is megtörtént végre. Rettegett, 
hogy ez a két mulya nagy boldogságában elmulaszt odafigyelni 
arra, hogy mitől is olyan boldogok tulajdonképpen; de hát nem 
mulasztották el. Jó, hogy a gép későn indul, nem kell megma- 
gyarázni senkinek, hogy mindenképpen itt kell maradniuk, még 
akkor is, ha holnap nem tudnak iskolába menni; maradniuk 
kell, amíg ezek ketten végre-valahára megcsókolják egymást. 

A csók hosszú volt, Vanessáék rég elfelejtették, hogy nincse- 
nek is kettesben, Kissy pedig arra gondolt: ez nemcsak a szüle- 
tésnapi ünnepség betetőzése, ez egy korszak 


VÉGE. 


Innentől valami egészen új kezdődik. 


UBORKASZEZON 


Valamikor, 

mikor álmaink valóra válnak, 
valahogyan 

túl tudjuk élni, 

mikor karjaidban tartasz, 
együtt repülünk, 

te meg én 

együtt megérintjük az eget... 


C, aisz, c, g, disz, g, c, dúdolta Vanessa a lejátszóval együtt. 
Kissy mosolyogva figyelte. 

Nemrég még sejtelme sem volt róla, hogy a Popcornnak eny- 
nyiféle feldolgozása létezik. Pedig rengeteg van neki, Nimby 
az emlékezetes születésnap utáni szombaton elővette a netről 
összegyűjtött változatokat. Azóta kiválogatták Vanessával a 
legszebbeket, és mostanában folyton ezek szóltak. Ebben a 
percben éppen a DJ Bell-féle, aminek szövege is van. 

C, aisz, c, g, disz, g, c, dudorászott Vanessa, miközben gépie- 
sen járt a keze. Szünet. C, d, disz, d, disz, c, d, c, d, aisz, c, aisz, 
c, aisz, c. Nimby utánaolvasott a neten, a dallam lényegi részét 
Gershon Kingsley harminc másodperc alatt írta. Egy shindy 
alatt, mondta Martin. Mi az, hogy egy shindy alatt, kérdezték. 
Harminc másodperc az az időtartam, felelte Martin, ami alatt a 
nyugodtan álldogáló shindyt a földön nyöszörögve vonagló 
shindyvé lehet változtatni. 

Ezen akkor jót vitatkoztak. Vanessa szerint tíz másodperc is 
bőven elég, az ember leadja azt a bizonyos négy ütést, mire a 
shindy összeroskad és fetrengeni kezd. Egy ütésre lehet másfél 


másodpercet számítani, akkor hat másodperc a verés, és még 
van négy másodperce a shindynek, hogy elterüljön. Martin sze- 
rint nem mindegy, hogy a shindy a kezelés után vonaglik vagy 
fetreng, ő vonaglást mondott, Vanessa viszont fetrengést. Ak- 
kor persze fölmerült, hogy mi a különbség a kettő között. 
Mindketten elterültek a földön vagy egy tucatszor, és bemutat- 
ták, hogy mi a különbség szerintük, de sehogy nem értettek 
egyet. Aztán visszatértek a fő kérdésre, hogy mennyi idő kell a 
shindy leterítéséhez, egy csomószor megverték egymást, és va- 
laki mérte az időt. De vita lett belőle, hogy mi van, ha a shindy 
védekezik, mi van, ha azok az ütések nem elegendőek, és így 
tovább. 

Végül Angéligue oldotta meg a problémájukat. Azt mondta, 
létre kell hozni egy kutatási osztályt, ahol ilyen kérdéseket ta- 
nulmányoznak. Nimby rögtön elkezdte tervezni a shindyketre- 
cek biztonsági rendszerét. 


Vanessa a Popcorn utolsó hangjaival egyszerre készült el. Föl- 
kelt és a csaphoz vitte a krumplit, közben intett Macskának, és 
a héjakra mutatott. De Macska nem vette a lapot, pedig igazán 
össze tudta volna szedni és kidobni. Kissy nem ért rá, a húst 
felügyelte a tűzön. Vanessa megmosta a krumplit, visszatért az 
asztalhoz, rosszallóan megcsóválta a fejét és hozzálátott a dara- 
boláshoz. 

— Kicsi még — törte meg a csendet Kissy. 

Vanessa a szeme sarkából végigmérte a kis állatot. 

— Kicsi — bólintott. — De nem is azt kértem, hogy öljön meg 
egy sárkányt. 

Macska ásított egyet, megmutatva tűhegyes fogait. 

— Hát lehet, hogy azt hamarabb vállalta volna, mint a konyhai 
munkát. 

Vanessa megint Macskára sandított, aztán kétkedő arccal el- 
metszette a következő burgonyát. 

Nimby kukucskált be a konyhába. 

— Hahó, lányok. Már farkaséhes vagyok, mikor eszünk? 

— Hát ha olyan éhes vagy, gyere és segíts — nyelvelt vissza 
Vanessa. — Ott egy halom zöldség, amit még meg kell tisztíta- 
ni. 


— Jó — felelte Nimby, tett egy lépést az asztal felé, aztán meg- 
állt, sarkon fordult és kiment. 

Ők csodálkozva összenéztek. 

Nimby pár pillanat múlva visszajött Chantallal és Martinnel. 
Helyet mutatott nekik az asztalnál, és mindhárman nekiláttak a 
zöldségeknek. 

Vanessa elégedetten rámosolygott a krumplira. 


Minden megváltozott akkor este, tíz nappal ezelőtt — és mégse 
változott meg minden. Kissy abban reménykedett, hogy ha 
megtörik a jég, ha végre ráébrednek az érzéseikre, akkor on- 
nantól egy pár lesznek, mint ők Martinnel vagy Piék. De nem 
lettek. Vagy legalábbis nem viselkedtek úgy, mint akik egy 
párnak tekintik magukat. Kissy számtalanszor látott gyengéd 
összemosolygásokat, s a többiek is beszámoltak ilyenekről. Ta- 
lálkozáskor és búcsúzáskor mindenki láthatott puszit. És Niala 
kétszer úgy találkozott Vanessával, hogy előzőleg alighanem 
kettesben lehettek, és húgának igencsak csillogott a szeme. 

Ez volt minden. Vanessa nem beszélt se Kissynek, se másnak 
a dologról, de nem is tett úgy, mintha nem lenne kettejük kö- 
zött semmi. 

Kissynek eszébe jutott az az időszak, éppen egy évvel ezelőtt, 
amikor Mohi állandóan náluk lógott, de senki nem tudott róla 
semmit. Azt még csak gyanították, hogy kerüli az iskolát — de 
hát mit tehettek volna ellene —, mert olyan korán érkezett, hogy 
nem jutott volna ideje suli után utazni. Megvárta, hogy Kissy 
hazaérjen és akkor jött. De arról sejtelmük se volt, hogyan él, 
amíg Pi rá nem kérdezett. A világon mindenről lehetett vele be- 
szélgetni, kivéve önmagát. 

Vanessa zárkózottsága érdekes ellentétet jelenthetett a DfAu- 
bissonok nyílt őszinteségével, de amikor rákérdezett erre Nialá- 
nál, az csak a fejét csóválta. Soha semmi problémát nem oko- 
zott, hogy Vanessa nem szeret önmagáról beszélni. Persze min- 
dig akad olyan ember, aki ha gyereket lát, múlhatatlan szüksé- 
gét érzi megkérdezni: , és mi leszel, ha nagy leszel", de ezek 
tőle, Nialától se kapnak mást egy vállrándításnál vagy — ha 
olyan kedve van — egy hülye válasznál, hogy felnőtt, vagy hogy 
bukott panamai diktátor, esetleg utcaseprő-helyettes. Sose tünt 
neki különösnek, hogy Vanessa ugyanígy reagál, hisz mi mást 


is tehetne, tízezer gyerekből egy ha akad, aki ennyi idős korára 
szilárdan eltökélte, mi akar lenni, és az se tudhatja, sikerülni 
fog-e. 

Amióta megfigyelték, hogy Vanessa és Nimby szerelmesek 
egymásba, azóta már jobban látszana, hogy Vanessa mennyire 
zárkózott — ha nem az lenne a helyzet, hogy egy bimbózó sze- 
relemről a főszereplők sose beszélnek, hiszen nincsenek is tu- 
datában, hogy mi folyik. 

Csak most, ebben a tíz napban, amikor már ők maguk is vilá- 
gosan tudták, mi történik, s azt is, hogy az egész csapat tudja — 
csak most lett szembeszökő, hogy Vanessa mennyire hallgat. 
Meg persze Nimby is. 

Kissy csak napokkal a születésnap után, egy Skype-beszélge- 
tésben tudta meg, kinek sikerült rávennie Vanessát, hogy ruhát 
vegyen. Jeanne volt az. Vagy egy hónappal korábban, amikor 
Vanessa előállt a családi ebédre vonatkozó kívánságával, 
Jeanne megkérdezte, hogy mit vesz föl. Amit máskor, felelte 
Vanessa csodálkozva, hogy ez egyáltalán kérdés. Jeanne a fejét 
csóválta és azt mondta, egy ilyen szép lányhoz ruha illik, főleg 
ilyen jeles napon, a családjával töltött első születésnapján. Va- 
nessa nem lett volna önmaga, ha azonnal beleegyezik. De 
Jeanne másodszor is elmondta, aztán harmadszor... és Vanessa 
egyszer csak azt mondta: jól van, akkor legyen ruha. 

Blanche-sal és Nialával hármasban mentek ruhát venni, de 
nem találtak semmit, ami igazán tetszett volna. Akkor Blanche 
bevitte őket Nizzába és végignéztek még két üzletet. Végül 
megvették az almazöld zsorzsettet, ami nagyon tetszett Vanes- 
sának, és megvarrták a ruhát. 

— Ha láttad volna, hogy csillogott az arca, amikor először be- 
lebújt — mesélte Niala. — Később, kettesben anya azt mondta, 
akármennyire próbál fiú lenni, kislány ez mégiscsak. 


A csapat egyesült ereje hamar legyőzte a zöldségeket, kiterítve 
feküdt mind, ahogy Nimby mondta. Fölkelt, kiszórta a szeme- 
tet — ha már Macska nem csinálta meg —, aztán megkérdezte, 
mit segítsenek még. 

A választ Nialától kapta, aki ebben a pillanatban érkezett meg 
a bevásárlásból. 


— Vedd át a tűzhelyet, hogy Kissy mehessen. A postás vár a 
kapuban. 

Kissy kiment és átvette a postát. Egy kazal apának, egy kazal 
anyának és egy az alapítványnak. 

A levél felolvasásával Chantalt bízták meg. Nimby javasolta, 
mert neki szépen csengő hangja van, gyönyörűség hallgatni. 

Kissy Vanessára sandított. A kislány vidáman mosolyogva 
ült a helyén, egy cseppet sem zavarta, hogy a fiúja egy másik 
lánynak udvarol. (A fiúja? Nagy kérdés, hogy az-e már, gon- 
dolta Kissy.) 

— Ez nagyon hasznos lesz — mondta Chantal, végigfutva a le- 
vélen. — Alapítványoknak extra árengedményt adnak. A cso- 
portos kedvezményt is igénybe vehetjük. 

— Mihez? — kérdezte a csapat kórusban. 

Chantal elnevette magát és az asztalra dobta a levelet. 

— Külföldieket tanítanak franciára. 

A csapat nevetett. 

— Ó, dé jo — mondta Nimby valami képtelen akcentussal —, én 
mindig vágyni mégtánul fránciá és ném ésni áldozátul gonosz 
fránciá mácskáknák! 

A csapat még jobban nevetett, Vanessa pedig hirtelen fölug- 
rott, a hűtőhöz szaladt, a sajttartóból kivett egy darabka Grand 
Cru ementálit és odavitte Nimbynek. Az megszimatolta, mint 
egy kisegér, és Vanessára nézett. 

— Cin-cin? 

— Biztonságos — felelte Vanessa komolyan. 

Nimby bekapta a sajtot, némi rágcsálással megette, aztán rá- 
mosolygott Vanessára. 

— Cin-cin! — mondta lelkesen. 

A csapat még jobban nevetett, azok ketten pedig, az általános 
vidámságra oda sem figyelve, csak álltak és nézték egymást. 


Ezen a szerdai napon is nélkülözték Piéket, mint nemegyszer 
az utóbbi időben; néhány hétvégét is kihagytak a tanulás miatt. 
Vanessa ebéd közben azt mondta, ő sose fog egyetemre menni, 
ha a vizsgaidőszak ennyire meghülyíti az embert. Sőt, egyálta- 
lán nem szándékozik a minimálisnál több időt vesztegetni tanu- 
lásra. Élvezni akarja az életet, jókat enni, játszani, elgyönyör- 


ködni a fák lombjában és a lábánál fetrengő shindy nyöszörgé- 
sében... 

Csak idáig mondhatta, mert a csapat felét éppen falattal a szá- 
jában találta az utolsó tétel, és félrenyeltek nevettükben. Vanes- 
sa olyan ábrándos arccal mondta a shindynyöszörgést, mintha a 
természet valamelyik csodálatos, a költőktől ezerszer megéne- 
kelt szépsége lenne. 

Így aztán a felsorolás nem folytatódott, pedig Kissy rettentő- 
en szerette volna tudni, hogy a csókolózás benne lett volna-e. 
Nem valószínű. Odagondolta volna, de csak kimondatlanul. 

Ebben a pillanatban megszólalt A profi zenéje. A kisegerek 
megdermedtek, aztán egyszerre kaptak a telefonjuk után. 

— Én vagyok ügyeletben — mondta Martin, és benyomta a te- 
lefont. 

— A Gyermekvilág nyílt csatornáján a 4566-os felhasználó 
gyanús — morzézta a Cirrus. — Tizenkét éves lány, tizenöt éves 
lány és negyvenéves férfi is volt már. Most randira hívta a 
2281-es felhasználót, kora és neme ismeretlen. 

— Kérdezd meg, esett-e szó szexről — javasolta Niala. 

Martin bólintott és SMS-írásra kapcsolt. 

— UZ UP CX AU DEEF - írta, és elküldte a szervernek. 

— Mi se vagyunk egészen normálisak — jegyezte meg Chantal. 
— Távközléssel érintkezünk a húsz lépésre levő szerverrel. 

— Ingyen van — vont vállat Nimby. — És így sokkal coolabb. 

Megint csörgött a telefon. 

— Igen — morzézta. — A 4566-os felhasználó szexről is beszélt, 
május 26-án a 4759-essel, akinek neme és kora ismeretlen. 

— Mit beszéltek róla? — érdeklődött Nimby. 

— CO AU DEFF UP CX - írta Martin. Amióta az X-kódot ki- 
bővítették a C-táblával, vagyis a szervernek szóló utasításokkal 
és az azokhoz tartozó fontosabb szavakkal, remekül el lehetett 
társalogni a Cirrusszal. Nemcsak SMS-ben persze. Shrekék pil- 
lanatok alatt betették az utasításértelmezőt, amihez Nimby írt 
egy konvertálási táblázatot, és innentől a gép előtt ülve se kel- 
lett a menüket bökdösni. Az ember beírta, hogy CU, aztán egy 
AU-val bevezetett felhasználói sorszámot, és a Cirrus azonnal 
közölte a felhasználó összes adatát. CM és egy felhasználói 
sorszám, és máris megkapták az IP-cím alapján kinyomozott 


postai címet. Nagyon gyors, SMS-ben pedig hihetetlenül ké- 
nyelmes. 

Harmadszor is csörgött a Cirrus. 

— 4566: Nekem kettő. 4759: Milyen neműek? 4566: Két lány. 

Martin fújt egyet és bontotta a vonalat. 

— Hülye Cumulus. Ez egy családi account. Ez a papa, máskor 
meg a két lánya chatelt. Szexről, mi? Beszélhetnél vele, Nim- 
by. 

Persze, értette meg Kissy is. De guel sexe sont ils, kérdezte a 
chatpartner, , milyen neműek" — a Cumulus viszont csak a sex 
három betűjét fogta föl, és rögtön gyanakodni kezdett. 

— Könnyű azt mondani — felelte Nimby. — Ha túl engedékeny 
a szűrő, igazi shindységek is átcsúszhatnak rajta. Ha túl szigo- 
rú, sok lesz a vakriasztás. Sajnos nincs elég shindynk, akiken 
tesztelhetnénk. Fogjatok el vagy féltucatot, rakjatok laptopokat 
a ketreceikbe, akkor majd jobbak lesznek a szűrőink. 


Egy csomó őrre lesz szükség, az épület méreteitől függ, hogy 
mennyire. Kellenek biztonsági berendezések, meg persze a lap- 
topok a ketrecekbe. Úgyhogy nem lesz olcsó mulatság. És kell 
egy PR-menedzser. 

— Az minek? — kérdezték. 

— Well — mondta Nimby -, valakinek fogadnia kell a shindy- 
védő szervezetek küldöttségeit és végigkalauzolni őket az inté- 
zeten, hogy lássák, nem kínozzuk a shindyket. 

Vanessa fölkapta a fejét és meglepve nézett a fiúra. 

— Shindyvédő szervezetek is vannak? — kérdezte Chantal. 

— Előbb-utóbb lesznek. Állatvédő szervezetek se voltak min- 
dig. Csak akkor jöttek létre, amikor az emberek fölfedezték, 
hogy némelyek bántják az állatokat, még meg is ölik őket, az- 
tán megsütik — Nimby nagyot nyelt — olajban, gombával, egy 
kis petrezselyemmel, hozzá burgonya és... 

— Most ebédeltél — szakította félbe Niala nevetve. 

Ekkor megszólalt Vanessa: 

— De Nimby... miért kellene nekünk bemutatni, hogy nem kí- 
nozzuk a shindyket? 

— Hogy jó sajtónk legyen — vágta rá Nimby. — Két garnitúra 
shindyt fogunk tartani. Az egyiket láthatják az újságírók. Azo- 
kat nem bántjuk. 


Vanessa megkönnyebbülten fölsóhajtott. 

— Már majdnem megijedtem. 

— Ne aggódj — nyugtatta meg a fiú. — Shindyt verni nagyszerű 
dolog, egyikünk se mondana le róla. 

— Ó, igen — sóhajtott Martin. — Az a finom, omlós shindyorr, 
amint kilapul az ember ökle alatt. . . 

Kissy együtt nevetett a csapattal. Mintha ugyan Martin valaha 
is orron ütött volna egy shindyt. Vagy bárkit igaziból. 

Ami azt illeti, a csapatból csak Vanessa, azazhogy Mohi vert 
shindyt eddig, Sheilát. Persze ő ís orrba vágta a kamionban. 
Sylvie-t még Vanessa se üthette meg, csak dobni tudott. Ja, és 
volt még a verekedés a nagyobbik Joachim fiúval, ott ő csak 
hárítgatott, aztán Chantal verte puhára. A fiúk eddig még hozzá 
se nyúltak teremtett lélekhez. 

Ezt meg is mondta. 

— Hát igen — mondta Nimby -, nincs mindenkinek olyan sze- 
rencséje, hogy atomrobbanást előzhessen meg. 

— 77? 

— Nos — vette föl Nimby a tudományos arckifejezését —, köz- 
tudott, hogy ha két test atomjai egyazon időpontban a térnek 
egyugyanazon pontjában tartózkodnak, akkor fantasztikus erejű 
atomrobbanás következik be. Ezt nem szeretnénk, ezért az 
egyik testet arrébb helyezzük a térben, például fizikai behatás- 
sal. Akár olyan erős fizikai behatással, amitől a test formája is 
megváltozik. 

— És piros folyadék távozik belőle, valamint hanghatás hall- 
ható? — csillant föl Vanessa szeme. 

— Pontosan! 

Kissy imádta ezeket az ebéd utáni lustálkodásokat. A kisege- 
rek összegyültek a nappaliban, elnyújtóztak a kanapékon és fo- 
telekben, néha ittak egy kortyot az asztalon álló üdítőkből, és 
beszélgettek. Nagyrészt hülyeségeket. 

— Ütünk még orrokat mi is, ne félj — mondta Niala, mikor csi- 
tult a vidámság. — Csak meg kell várni, hogy a megfelelő orr 
pont a mi öklünk előtt legyen, aztán durr bele! 

— Tényleg — mondta Chantal —, azt a hátbalőtt pasit nem is 
számoltad, Kissy. 

— Nem is volt shindy — felelte ő. 

— Joachim se. 


— Ja, tényleg. 

— Hát az se lenne rossz — ábrándozott Vanessa megint. — Per- 
sze messzebbről, hogy célozni is kelljen, de elég közel ahhoz, 
hogy lapos legyen a nózija. 

— Jézusom — szisszent föl Chantal —, orrba akarod lőni?! 

— Szó sincs róla. Azt a harmadik bolygó felszínébe veri bele 
zuhantában. 

— Ezt pont úgy mondtad, mintha Nimby lennél — nevetett rá 
Niala. 

— Tehetséges tanítvány vagyok — vigyorgott Vanessa. 

— Tökéletes pár vagytok — mondta Martin. 

Kis csend lett. 

Martin fölkapta a fejét. 

— Úristen. . . nem létezik, hogy ezt én mondtam. . . 

— Ugyan — nevetett Vanessa. — Nincsen semmi baj. 

— Én nem akartam tapinta. . . 

— Maradj már! — torkolta le a kislány, és egyenesen Nimbyre 
nézett. — Úgy van, ahogy mondod: tökéletes pár vagyunk... 


Tá tátáti titi ti tátitá, csipogott föl a telefon. Vanessa csinálta 
nemrég ezt a csengőhangot midiszerkesztővel, azt morzézza, 
hogy email, de olyan hangon, mint a xilofon. A Cirrus felügye- 
li az alapítványi postafiókot, és ha a csapat valamelyik tagja ír, 
esetleg valamelyik partnercég vagy a rendőrség, akkor továb- 
bítja az ügyeletes telefonjára. 

Martin fölvette az asztalról a készüléket és rányomott a levél- 
re. 

— Nocsak — mondta. — Chantal, olvasd már föl! 

— Mert nekem szépen csengő hangom van? — vette át Chantal 
a telefont. 

— Igen, és a délelőtti levélnél nem élvezhettük. 

— , Kedves kisegerek! Remélem, nem késtünk el és még nincs 
betáblázva a nyaratok. A miénk mostanra alakult ki. Sajnos az 
idén nem tudunk Franciaországba utazni, de Elkével nagyon 
szeretnénk viszontlátni titeket. Ezért arra gondoltunk, hogy az 
egész csapatot meghívnánk magunkhoz augusztus első két he- 
tére. A szükséges formaságokat majd elintézzük, a költségekre 
pedig ne legyen gondotok. Üdvözlettel: Anne Schneider." 

— Nahát — mondta Vanessa. 


— Nahát — mondta Nimby is. 
— Nahát — bólintott Kissy. 


Két nappal később, pénteken bebizonyosodott, hogy Vanessa 
és Nimby csakugyan tökéletes pár. 

Franconville-ben készültek tölteni a hétvégét, s mivel Kissy 
iskolájában aznap korábban ért véget a tanítás, Vanessával ket- 
ten már előbb odamentek. Martinnek családi kötelezettségei 
voltak, Chantal pedig lelkesen tárgyalt valamit egy sráccal a 
párhuzamos osztályból. Kissy tudta, hogy Vanessa kint vár a 
kapu előtt, úgy beszélték meg, hogy ő már haza se megy Vauc- 
ressonba, egyenesen Nevillyből indulnak Nimbyékhez. És tud- 
ta azt is, hogy Vanessa egyetlen okból vár odakint. Hiába men- 
ne most Franconville-be, Nimby még jó ideig nem szabadul a 
suliból. Úgyhogy Kissy nem várt Chantalra, intett neki és ment. 

Vanessa csakugyan odakint várt, de nem az utcán, hanem az 
udvaron. És láthatóan nem unatkozott. 

— Jól jegyezd meg, amit mondtam — hallotta Kissy a szavait 
közeledtében. — Én a helyedben föl is írnám a szobám falára. 
No szia. 

Ezzel otthagyta a fiút, akihez szavait intézte, és vidám mo- 
sollyal csatlakozott Kissyhez, aki homlokráncolva pillantott 
vissza. Egy nagydarab srác volt, szenvedő arckifejezéssel; az 
áruházi biztonsági őrnek volt ilyen a képe, emlékezett vissza 
Kissy. Az a pasas ki is esett a fejéből, amikor két nappal koráb- 
ban összeszámolta Vanessa áldozatait. 

— Bántottad? — kérdezte. 

— Ó, csak egy kicsikét — nevetett Vanessa, és vissza se pillan- 
tott a nála két fejjel magasabb fickóra. — Rossz, neveletlen fi- 
úcska, ezért egy csöppet megfenyítettem. 

Útközben elmesélte. Páciense — nem, nem áldozata, javította 
ki Kissy szakkifejezését, ő csak segíteni akar, amikor üt — egy 
másik fiúval együtt egy barna bőrű diákot zaklatott. Talán arab 
lehetett, vagy indiai, Vanessa nemigen tanulmányozta. Lökdös- 
ték, a haját cibálták és röhögtek. Ő csak odament, megveregette 
a vállukat, s amikor megfordultak, kicsit megütötte őket. Éppen 
csak hogy. Aztán mondott nekik pár keresetlen szót a rassziz- 
mus ártalmairól, például hogy a faji megkülönböztetés gyomor- 
bántalmakat okoz, mint éppen most. 


Kissy nevetett és fél kézzel magához ölelte ezt a kis... minek 
is nevezze? Kis lovagot, például, de ez hülyén hangzik, Kissy 
nem emlékezett rá, hogy a lovag szónak lenne nőnemű változa- 
ta. Lánylovag? 

— Á — vont vállat a kislány, mikor elmondta neki, mire gon- 
dolt —, nem vagyok én lovag. Beérem a szerény Az Emberiség 
Megmentője címmel, té-em. 

— Mi az, hogy té-em? — törölgette Kissy a szemét. 

— Trade mark, bejegyzett védjegy. 


Vanessa tehát aznapra már kiverekedhette magát — nem rajta 
múlt, hogy megint ütnie kellett. 

Blanchard úr nem sokkal korábban kibérelt egy kis műhelyt 
Franconville szélén, ott épített át egy csomó teherautót egy 
cégnek. Kijöttek ide, amíg a csapat többi része befut, körülnéz- 
ni. Még a vezetőfülkékbe is fölmásztak, Blanchard úr meg- 
mondta, hogy csak azokon a kocsikon dolgoznak, amik bent 
állnak a műhelyben, a kint parkolók majd később jönnek. 

Kissy egy ideig elnézte a kutyát. Sose gondolta, hogy ilyesmi 
teherautóban is van. Talán az előző sofőr itt felejtette, vagy ta- 
lán baleset érte és nem jött vissza érte? Helyes kis kutya volt, 
világosbarna, fehér tappancsokkal és sötétbarna fülekkel. Kissy 
közelebb mászott és leoperálta a tükörről, amin függeszkedett a 
karikájánál fogva. Majd megkérdezi, megtarthatja-e. 

Ahogy zsebre tette, észrevette a banditákat. 

Ez a szó jutott eszébe, talán azért, mert itt fönt a teher vezető- 
fülkéjében olyan magasan érezte magát, mint egy repülőgépen. 
A vadászpilóták hívják banditának az ellenséges gépeket, úgy 
mondják, két bandita hat óránál. 

Most négy banditát látott tizenegy óránál, úgy ötven méterre. 
Lakli kamaszok voltak, közelebb a húszhoz, mint a tizenöthöz, 
és egyáltalán nem bizalomgerjesztőek. Kettőnek tarajos volt a 
frizurája, egy mostani divat szerint, amire Kissy csak megve- 
téssel nézett. A másik kettő majdnem kopasz. És mind a négy- 
nek fekete bőrszerkója volt. Úgy látszik, ez nem megy ki a di- 
vatból, Kissy nemrég látott egy nyolcvanas évekbeli filmet, ott 
is ilyen cuccokban jártak a vagány pofák. 

Persze őtőle járhattak volna akárhogy, ha békén hagyják a 
társait. A négy bandita azonban éppen ővelük foglalkozott. Va- 


nessa és Nimby körül járkáltak körbe-körbe, és bizonyára meg- 
jegyzéseket tettek. Közben gúnyosan röhögtek. 

Kissy felsóhajtott. Ezek ma este fájó tagjaik borogatásával 
lesznek elfoglalva, csak mert egy kis szórakozásra támadt ked- 
vük. De négyen vannak és elég nagyok, Vanessának meggyűl- 
het velük a baja. Nimby meg még sose verekedett igaziból. 
Jobb lesz, ha segít nekik. 

Már indult volna, amikor észrevette, hogy Nimbynek mozog 
a szája. 

Furcsán mozgott, föl-le, mintha rágna valamit. Kissy hirtelen 
ráébredt, hogy Nimby szájmozgással morzézik. Álltak egymás- 
sal szemben, ügyet se vetve a négy ürgére, és a szájukat moz- 
gatva megbeszélték a stratégiát. 

— . . magasra — olvasta le Kissy. — Csak simán gyomorba meg 
tökön. 

Nyilván azt mondta, hogy nem kell magasra támadni, az 
egyik tarajos elég langaléta volt. 

Vanessa bólintott, és alighanem válaszolt is, de az ő arcát 
Kissy nem láthatta. 

Átmászott a másik ülésre, jobb, ha azon az oldalon száll ki. 
Halkan kinyitotta az ajtót, lábával megkereste a fölhágót és le- 
ugrott. Az ugrás nem sikerült tökéletesen, elesett, ezért inkább 
áthengeredett a fején, hogy tompítsa az ütést. Aztán föltápász- 
kodott és a teher elejéhez ment kukucskálni. Nem szalad oda, 
már eldöntötte. Ha odamegy, nem ketten lesznek négy ellen, 
hanem hárman, de ha a verekedés közben jelenik meg váratla- 
nul, hattal is felér majd. 

Innen már a felcsattanó röhögést is hallotta, de a szavakat 
nem értette. Több szó nem is volt. Az egyik kopasz megmar- 
kolta Nimby vállát, aki odanyúlt és lelökte volna, de nem tudta, 
túl erős volt a szorítás. Ekkor megfogta a kezet, aminek tulaj - 
donosa feljajdult. 

Vanessa abban a pillanatban oldalra lendült és gyomron vágta 
a másik kopaszt, aki hátratántorodott, az első kopasszal egyidő- 
ben, akit Nimby hátrarúgva bokán talált, aztán megpördült és 
tökön rúgott. Kissy még soha nem látta Nimbyt ilyen gyorsan 
és pontosan támadni, döbbenten nézte, ahogy Nimby tornaci- 
pőjének talpa becsapódik a legfájdalmasabb ponton, s a kopasz 
felhördülve hátratántorodik. 


A következő pillanatban Kissy hálát adott a lélekjelenlétéért, 
amiért előkapta a telefonját és videózni kezdett. Már Nimby tá- 
madásáért is kár lett volna, ha nem sikerül megörökíteni, de 
ami ekkor következett, az igazi kincs lesz az archívumukban. A 
hosszú tarajos Vanessa felé ütött, de a kislány könnyedén ar- 
rébb lépett, fölemelte a kezét, ami telibe találta a fickó állát; az- 
tán olyan hihetetlen gyorsasággal pördült meg, amit Kissy el 
sem tudott képzelni. Az egyik pillanatban még a tarajos állába 
ütköző kezet látta, a másik pillanatban pedig már Vanessa lába 
vágódott a srác hasába. A kettő között teljes fordulat, de követ- 
hetetlen sebességgel. 

A hosszú úgy repült hátrafelé, mint akit eldobtak. A feje bele- 
ütközött az egyik teher motorházába — a kondulásról Kissy 
megállapította, hogy vagy a motorház, vagy a hosszú feje üres 
belül —, azzal elterült a kocsi előtt a földön. 

Nimby megcsodálta a lány mutatványát, aztán a negyedik fic- 
kóhoz fordult. Kissy riadtan látta, hogy Nimbynek hiányzik a 
szemüvege. A kisebbik tarajosnak azonban esze ágában se volt 
verekedni, ahogy a két kopasznak se. Hárman háromfelé isz- 
koltak. 

— Állj csak meg, öcsi — mondta Kissy, és kilépett a tarajos elé. 
Az megtorpant, és rémülten bámult rá. Azaz persze nem őrá, 
hanem a kibiztosított Nimbusz-1-es feketén ásító csövébe. A 
Nimbuszoknak nem volt ugyan csöve, de a tarajos arckifejezé- 
sén ez nem sokat változtatott. 

Kissy mosolygott. — Hát milyen barát az ilyen? Menj vissza 
és harcolj! 

A tarajos bizonytalanul megrázta a fejét és körülnézett. 

— Pont te sértetlenül úsznád meg? Ezt igazán nem hagyhatom. 

A tarajos megfordult és rohanni kezdett. Kissy elengedte a 
Nimbusz gumiját és eltette a fegyvert. A tarajos ordítása már 
csak messziről hallatszott. Pár napig nem lesz kedve leülni, ne- 
vetett Kissy, és odaballagott a társaihoz. 


Nimby morcosan nézegette a szemüvegét. Akkor eshetett le, 
amikor megrúgta az emberét. Az egyik szára letört és mindkét 
lencse meg volt karcolódva. 

— Mennyire látsz nélküle? — nézett rá Kissy ijedten. 


— Tűrhetően. Pár méterrel távolabb már nem éles a kép, de 
azért nem tévedek el. 

— Van tartalék szemed? — kérdezte Vanessa. 

— Persze, otthon van. 

A hosszú tarajos prüszkölve tért magához, amikor a képébe 
csapódott egy vödör víz. A szája vérzett, de még nem vette ész- 
re. Rémülten bámulta a fölötte állókat. Az előbb még csak két 
gyerek volt, most viszont már három, és három overallos férfi, 
egyik óriásibb, mint a másik. Az egyik lenyúlt és megragadta a 
tarajos mellén a fekete bőrszerkót. A karja olyan vastag volt, 
mint a tarajos combja. 

— Nem vagy szimpatikus — sziszegte a tarajos arcába, miután 
fölemelte magához, mint egy pelyhet. — Beszemtelenkedtél a 
parkolómba és zaklattad az én védtelen kis csemetéimet. Csú- 
nya dolog. Most lecsavarom az orrodat. 

Meg is ragadta az orrát, mint aki le akarja szedni, de nem tett 
benne akkora kárt, amekkorát a tarajos üvöltött. 

Nimby közben benyúlt a tarajos farzsebébe és kivette a tárcá- 
ját. — Elkérhetem, apa? 

— Tessék. — Blanchard úr elengedte a srácot, aki nagyot puf- 
fant a földön, és megint beverte a fejét a teherkocsiba. 

— Kösz. Szóval némi kár esett a szemüvegemben — mutatta 
föl Nimby a halott műszert —, úgyhogy kárpótoltam magamat, 
ha nincs ellene kifogásod. — Fölmutatta a tárcát is, aztán zsebre 
tette mindkettőt. — Most pedig szeretnék neked elmagyarázni 
valamit. — Leguggolt a nyöszörgő tarajos elé, és bal kézzel az 
arcára mutatott. — Légy szíves, üsd meg az arcomat. 

A tarajos rámeredt és gondolkodás nélkül odavágott. A keze 
csak Nimby karját érte, de ezt észre se vette, mert ugyanabban 
a pillanatban rázuhant egy iszonyatos pofon. Kissy boldogan 
sóhajtott. Gyönyörű pofon volt, aranyló szikrákkal, ahogy a 
nagykönyvben meg van írva. 

— Nem tudom, ennyiből érthető-e — mondta Nimby. — Esetleg 
próbáld újra. 

A srác rémülten rázta a fejét. 

— Jól van — mosolygott Nimby. — Tehát a tanulság a követke- 
ző. Ha megpróbálsz hozzányúlni ilyenekhez, mint mi, az fáj. 
Sose lehet tudni, hogy a fejed fájdul meg tőle — ezzel homlokon 
ütötte, amitől a feje megint hozzákondult a teherhez — vagy a 


gyomrod — és behúzott neki. És azt se feledd — állt föl Nimby 
nyugodtan —, hogy senkin se látszik, mekkorát üt vagy rúg. 
Nem volna kedved elhagyni a helyszínt? 

Nem kellett kétszer mondani. Támolyogva bár, de elpárolgott 
a fickó. 


Kissy sose kérdezte meg, mivel szórakozott a négy figura, mi- 
előtt szétütöttek közöttük. Az volt az érzése, hogy Vanessáék 
örülnek neki, hogy nem volt fültanú. Talán valami gyengéd pil- 
lanatot vettek észre kettejük között, és ezen kezdtek poénkodni. 

Blanchard úr ráparancsolt Victorra, az egyik munkására, 
hogy vigye haza a gyerekeket, mert nem akar több meglepetést. 
Vanessa megmagyarázta neki, hogy mindössze egyetlen ember 
volt a történelemben, aki őrajta megpróbált bosszút állni, és az 
is nagyon megbánta; de Blanchard úr csak bólintott és azt 
mondta, nem is akar többet. 

— Mi lett azzal az eggyel? — kérdezte Victor, amikor beszáll- 
tak a kocsiba. 

Vanessa mosolygott. 

— Mostanra biztos tud már járni. Lassan másfél éve volt. Né- 
ha kártyáztunk a srácokkal a téren, és egy krapek nagyon nyett. 
Kifigyeltem, hogyan csal és lelepleztem. Akkor csak pár pofon 
volt, de a krapek berágott és meglesett egyik este. Meg akart 
verni... de valahogy úgy adódott, hogy kiesett a kocsiútra. 

— És elütötték? — vigyorodott el Victor hatalmas szájával. 

— El. Méghozzá egy teherautó. A sofőr hívta a mentőket. . . 
azok szimatról megmondták, hogy a pofa részeg, úgyhogy en- 
gem senki se gondolt másnak, mint arra járó gyereknek, aki 
ilyen szörnyűséget látott, szegény. 

Victor mennydörgő hahotában tört ki, ami majdnem kivitte a 
kiskocsi tetejét. S már otthon is voltak. Victor nem szállt ki, 
alighanem örült, hogy egyszer sikerült bepréselnie magát a jár- 
műbe. 

Kissy nemigen látott még ekkora darab embert. Százkilenc- 
venhét centi magas volt, és a súlya is megvolt hozzá. Volt rajta 
zsír is bőven, de az izmaira se panaszkodhatott. Kissy még né- 
hány hete a rendes műhelyben látta, hogy fölkap és arrébb tesz 
egy szerszámokkal teli acélszekrényt, olyan magasat, mint 


Nimby. Később odament és kíváncsiságból megpróbálta meg- 
mozdítani a szekrényt. Mintha oda lett volna betonozva. 

— Hát ti? — nyílt az egyik utcai ablak és Angéligue nézett ki 
rajta. — Már éppen hívni akartunk, hogy merre vagytok. 

— Csak tornásztunk egy kicsit — nevetett Vanessa. — De már 
jövünk is. Szia, Victor, kösz a fuvart! 


— Fantasztikusak voltatok — állapította meg Pi, amikor a csapat 
végignézte Kissy videóját. — Sose gondoltam volna, hogy ilyen 
gyorsak vagytok. 

— Egy kis adrenalin és jó légzéstechnika — mondta Vanessa. — 
Ti 15 meg tudjátok csinálni, csak még nem próbáltátok. 

A hétvége hátralevő része már eseménytelenül telt. A kisege- 
rek elkezdtek németül tanulni, hogy ne csak a Schneider házas- 
pár társaságában boldoguljanak Németországban, no meg hogy 
Elkével is szót értsenek. Ezen a hétvégén főleg a netről vadász- 
ták össze, amit a német nyelvről meg lehetett tudni; leginkább 
elemi udvariassági kifejezéseket és a nyaralásnál hasznosítható 
szavakat. A nyelvtannal nem sokat akartak vacakolni. Mint 
Nimby kifejtette, a kérem, pohár és víz szavak egymás után 
minden nyelvtan nélkül a világ minden nyelvén egy pohár vizet 
jövedelmeznek, kivéve a sivatagi nyelvjárásokat. Ott is lehetsé- 
ges, vitatta Chantal, csak a válaszban föl kell ismerni a várni, 
megérkezni és oázis szavakat. 

— Ó, az ördögbe — mondta Kissy este, amikor ki akart bújni a 
nadrágjából. 

— Mondd inkább: , a shindy vigye el" — tanította Vanessa. — 
Mi a baj? 

— Elfelejtettem a kutyát — vette ki zsebéből a kulcstartót. 

— Hát ez? 

— A teherautóban találtam. Meg akartam kérdezni, megtartha- 
tom-e. 

— Majd megkérdezed — mondta Chantal. 

— Meg — bólintott, és az ajtó melletti asztalkára tette a kutyát. 

— Mit akarsz vele? — kérdezte Niala. 

— Például őrizheti a kulcsaimat. Azért kutya. 

— Macska nem fog örülni — mondta Vanessa homlokráncolva, 
míg belebújt a pizsamájába. 


Niala nevetett. — Nem hiszem, hogy baja lenne kulcstartók- 
kal. 

— Különben is — mondta Kissy —, Macska egyedül van, mi 
meg nyolcan egerek. A többség szava dönt. Márpedig a kutyák 
jóban vannak az egerekkel. 

Niala megállt az öltözésben. — Ezt honnan veszed? 

— Természetesen a Tom és Jerryből — felelte Kissy magától 
értetődően. 

— Aha — mondta Niala. — Nos, én voltam már szemtanúja egér 
és kutya találkozásának, és meg kell mondanom, onnantól az 
egér családja feketében járt. De elismerem, hogy a mi szem- 
pontunkból Tom és Jerry hitelesebb forrás. 

Reggel Kissy megmutatta a kulcstartót Blanchard úrnak, aki 
csak rápillantott és annyit mondott, se a régi tulajt nem fogja 
érdekelni, se az újat, nem is tudnak róla, tartsa csak meg. Kissy 
tehát rátette a kapu és a ház kulcsát meg a kabalakulcsot; 
D"Aubissonék mindig tartottak egy kis kulcsot a kulcstartói- 
kon, hogy az vigyázzon az egész kulcstartóra, és ő is eltanulta. 
Vanessa hozott neki egy régi lakatkulcsot. A kulcstartót Nimby 
első látásra elnevezte Cöveknek, a nagydarab bulldog után, aki 
Jerry védelmében a legkülönbözőbb alakúra szokta püfölni To- 
mot. 

— Így lesz célszerű — mondta. — Te duplán Jerry vagy, mert az 
alapítványt is így hívják meg a fedőneved is ez. Úgyhogy akár- 
milyen Tommal találkozol, csak rá kell uszítanod a kulcstartó- 
dat. 

Martin emlékeztette, hogy az ő fedőneve Tom, és nem szeret- 
ne Kissy kulcstartójával viaskodni ahelyett, hogy. 

Csend. 

— Ahelyett, hogy?... — kérdezte Jerry gyanakodva. 

— Ha elteszed a kulcstartódat, megmondom -— nevetett Tom. 

Jerry ránézett Cövekre, megcsörgette a kulcsokat, és orrát fel- 
húzva kisétált, pontosan úgy, ahogy Macska szokta. Magában 
pedig elhatározta, hogy egy bizonyos éjszakán majd kiteszi Cö- 
veket a szobából, nehogy elpüfölje Martint, amiért hozzányúl. 
Mert akkor ők nem Tom és Jerry lesznek, hanem két szerelmes. 


— Hamarosan betöltöd a tizennégyet — mondta Niala. 

Kissy szórakozottan bólintott és a lombsátrat nézte a fejük fö- 
lött. A teraszon heverésztek, a diófa árnyékában. Vanessa a te- 
raszról szokott átmászni a fára és vissza, de most ott ült mellet- 
tük. 

Ő is imádta ezt a helyet, nemcsak Vanessa. A D" Aubisson- 
villa és a panzió körül minden zöld és aranyszínű, de vannak 
helyek, ahol még zöldebb és aranyszínűbb. Ez a hely is... 

— Nem gondolkodtál még a dolgon? Ilyen döntést nem hoz az 
ember percek alatt. 

Kissy ekkor értette meg, miről beszél a barátnője. Elkapta te- 
kintetét a levelekről és ránézett. 

— Jaj, ne csináld már — nevetett Niala. — Macska néz folyton 
ilyen morcosan. Ugye nem azt a hülyeséget akarod mondani, 
amire gondolok? 

Kissy sóhajtott. De igen, pontosan azt a hülyeséget szerette 
volna mondani, de így inkább nem mondja. Niala úgyis csak 
azt felelné, hogy Vanessa már éppen elég érett a témához. 

Sóhajtott. Aztán harmadszor is. 

— Aha — mondta Vanessa. — Mikor? 

Kissynek elkerekedtek a szemei, de Niala megrázta a fejét. 

— Nem, ezek nem , minél hamarabb" sóhajok voltak, hanem 
, fogalmam sincs, mit feleljek" sóhajok. 

— Vagy úgy — mondta Vanessa komolyan, amire mindhárman 
elnevették magukat. 

— Nem, tényleg nem tudom — csóválta Kissy a fejét. — Martin 
nagyszerű srác, és bolondulok érte. De ágyba bújni... talán 
még nem. 

Hirtelen eszébe jutott valami. 

— Niala. .. figyelj csak... 

— Figyelek. 

— Ha nem kellene a törvénytől tartanod... ha Pi nem lenne 
felnőtt, vagy alacsonyabban lenne a korhatár... akkor mit ten- 
nél? 

— Most, nem egész tizennégy évesen? 

— Igen. 

— Ha emlékszel, valamikor azt mondtam, hogy tizenöt-tizen- 
hat éves korom előtt amúgy se akartam volna. 

— Igen, emlékszem... de be is tartanád? 


Niala határozatlan arccal nézte az egyik faágat. 

— Nem tudom. Azt hiszem, igen, de... Nézzétek, én imádom 
Angéligue-et, nagyszerű lány, de ha büntetlenül megtehetném, 
akkor már lecsaptam volna a srácot a kezéről. Mert őt meg még 
jobban imádom. 

Kis csend ült a teraszon. A diófa egyik ágán megjelent Macs- 
ka Négy, és komoly, óvatos képpel mászott fölfelé. 

— Egyszer majd — szólalt meg Niala vontatottan —, ha még ak- 
kor is együtt lesznek, lesz egy kellemetlen beszélgetésem An- 
géligue-kel. Lehet, hogy ez a barátságunkba fog kerülni... az is 
lehet, hogy itthagy minket, kilép az egerek közül. Mindkettőt 
nagyon sajnálnám. De nemigen lesz más választásom. Egy év 
múlva le kell ülnöm vele és megmondanom neki. 

Hallgattak. Macska Négy kitartóan mászott fölfelé. 

— Meddig akarjátok még ezt csinálni? — kérdezte Vanessa. 

— Mit? — hökkentek meg. 

— Hogy kínosan ügyeltek rá, nehogy kérdezzetek tőlem vala- 
mit. 

Kissy és Niala egymásra nézett, és elnevették magukat. 

— Igazad van — mondta Niala. — Ami azt illeti, éppen te jártál 
a fejemben. 

— Tudom -— bólintott Vanessa. — Másodosztályú gondolatolva- 
só varázslat. 

Niala nevetett. — És mit gondoltam rólad? 

Vanessa megrázta a fejét. 

— Csak másodosztályú! 

Nevettek. Macska Négynek ezalatt lecsúszott a lába az ágról 
és csüngve maradt ég és föld között. Egy pillanatig rémülten 
kapaszkodott, aztán odakiáltott nekik: 

— Miau! 

— És akkor mi van? — kérdezte Vanessa szigorúan. — Én kér- 
tem, hogy mássz oda föl? Oldd meg! 

Macska Négy némi kalimpálással elérte az ágat és biztonsá- 
gos helyzetbe tornázta magát. 

— Miau — sóhajtotta megkönnyebbülten. 

— No látod — mondta Vanessa. 

Jót nevettek megint. Igen, gondolta, ha mástól hallja, akkor is 
tudná, hogy csak Vanessa lehet, aki így beszél a macskákkal. 
Mintha az alkalmazottai lennének, akiktől nem fogad el pa- 


naszt olyasmivel kapcsolatban, amiért nem ő a felelős — ha nem 
tetszik valami, forduljanak a szakszervezethez vagy mondjanak 
föl. Talán ez összefügg azzal, hogy Macska szívében egyed- 
uralkodó? Már Pivel sincs annyira jóban, mint kicsi korában, 
Vanessa viszont még ölbe is veheti. Tőle, Kissytől legfeljebb 
simogatást fogad el nagy kegyesen, ha éppen úgy tartja kedve. 
Lehet, hogy többre tartaná, ha úgy beszélne vele, mint a cseléd- 
lányával? Már késő változtatni, ha holnap otthon azt mondaná: 
,hem érdekel a nyávogásod, oldd meg a problémáidat, tőlem 
egerészést is vállalhatsz bérmunkában", akkor Macska csak 
nézne rá nagy szemekkel, sértődötten, aztán magasra tartott fa- 
rokkal kivonulna. 

— Dehogyis — mondta Vanessa, amikor elmesélte nekik az 
egész gondolatmenetet. — Megmagyarázná, hogy nem teheti, ő 
a Jerry Alapítvány macskája, nem nyúlhat egerekhez. 

— Gondolod? 

— Biztos. Okos kislány, csak nem látszik rajta, mert a bájos 
pofika láttán mindenki azt hiszi, hogy kettőig se tud számolni. 

Kissy elnézte egy kicsit Vanessa bájos pofikáját. Milyen so- 
kat változott október óta... akkor egy riadt kis vadóc volt, aki- 
nek az a fontos, hogy ne kerüljön senkinek az útjába — most 
meg, ahogy itt hever a nyugágyon, édes magabiztossággal nézi 
a világot, és nem fél többé semmitől. 

— Még mindig Macskáról beszélsz... vagy inkább saját ma- 
gadról? — kérdezte végül. — Hiszen te is éppen elég bájos vagy, 
hogy azt hihessék, nem tudsz semmit. 

— Á — legyintett Vanessa —, sehol se vagyok Macskához ké- 
pest. A kandúrok buknak a selymes fehér bundára és a kecse- 
sen forgatható fülecskékre. . . 

— Hát ha nekem hosszú bajszom lenne — nevetett föl Kissy —, 
Martin kiszaladna a világból! 

Macska Négy megfordult és visszaindult a fa törzséhez. 

— Egyébként igazad van — mondta Niala. — Tényleg kínosan 
ügyelünk rá, nehogy kérdezzünk tőled valamit. 

— S miért? — érdeklődött húga. 

— Mert gyávák vagyunk. Nem merünk egyenes kérdéseket ne- 
ked szegezni, nehogy futnunk kelljen az életünkért. 

Vanessa mosolyogva megnézte tenyere élét, ezt a veszedel- 
mes fegyvert, aztán váratlanul kirukkolt a válasszal. 


— Igazából nincsen semmi különös. 

— Mi az, hogy... 

— Úgy értem — folytatta Vanessa sietve —, hogy nagyon jól el- 
vagyunk, meg minden... de semmi több. Vagyis hát szoktunk 
néha... csókolózni... 

— Ez nagyszerű — mondta Niala, gyengéden rámosolyogva 
testvérére. — Nimby remek srác. Régóta reménykedtem benne, 
hogy egyszer ti ketten. . . 

— Úristen, de hülye vagy! — csattant föl Vanessa olyan hirte- 
len, hogy mindketten összerezzentek. A kislány felpattant és 
már lépett is föl a terasz korlátjára. — Ha víziló lennél, érteném, 
de ti állítólag fára mászásra termett faj vagytok! 

Kissyben ekkor tudatosult a fa irányából érkező kétségbeesett 
nyávogás, de Macska Négyet nem látta sehol. Niala már fölállt, 
úgy kereste, Kissy követte a példáját, így fedezte föl. Macska 
Négy egyetlen manccsal csimpaszkodva lógott egy ágon, és se- 
gítségért kiabált. Vanessa egy majom ügyességével végigkú- 
szott az ágon, aztán megállt az állatka fölött és lenézett. 

Macska Négy fölnézett rá. 

— Miau — mondta panaszosan. 

— Ilyen hülye macskát még életemben nem láttam — ripako- 
dott rá Vanessa. — Hát még fára mászni se tudsz? — Lenyúlt, 
fölemelte, magasra tartotta, úgy mosta meg a fejét. — Levetít- 
sem neked a Cliffhangert, hogy végre tanulj valamit? Vagy 
hozzam el a nagynénédet Vaucressonból? Macskának hívják, 
és ő is macska, mint te. — Kissy majdnem fölnevetett, mert hát 
mi más lehetne egy macska nagynénje, mint macska, de egy 
hangot sem akart elszalasztani a szónoklatból. — De ő büszke a 
macskaságára és sose rimánkodna segítségért; nem is kell neki, 
mert ő tud fára mászni, és nem fél a magasságtól, mint te, né- 
pednek szégyene. Úgyhogy először is kikezelem a tériszonyo- 
dat. Emlékszel még, hogyan kell talpra esni, vagy aludtál azon 
az órán? — Kitartotta az állatkát a négyméteres mélység fölé. — 
Felkészültél? Rajta! 

Míg a cicus előírásosan talpára esett a fűbe és elrohant, Kissy 
arra gondolt: egy igazi Jerry-cica most kinyitott volna egy ejtő- 
ernyőt, méltóságteljesen aláereszkedik, aztán visszamászik a 
fára és lelöki Vanessát bosszúból. 


— Képes voltál ledobni das Katz a fáról? — csodálkozott Martin. 
— Natürlich — felelte Vanessa. — Szigorúan kell fogni őket, kü- 
lönben az ember fejére nőnek. Hogy van németül a szigorú? 

Nimby előkapta a telefonját, amiben már lapult egy elektroni- 
kus szótár. 

— Rigorös, majdnem úgy, mint franciául. 

— Danke. És a fa? 

— Der Baum - kereste ki Nimby. 

Vanessa azonnal lefordította Jerry-németre. — Kösz. Szóval 
das Katzokat rigorös kell fogni, akár das Baumról is ledobom 
őket, ha ezzel móresre taníthatom. Már ekkora koruktól — mu- 
tatott vagy öt centit két keze között — szent meggyőződésük, 
hogy a világ őértük van, és minket azért teremtett das Gott, 
hogy őket kiszolgáljuk. Le kell törni a szarvukat. 

Egy pillanatra elhallgatott. 

— Másrészt viszont nekik is hasznukra válik, ha nem kell a 
fán kapaszkodva segítségért sivalkodniuk. Én csak tudom. En- 
gem is ledobtak das Baumról, amikor kleine voltam, nem hagy- 
ták, hogy csak sivalkodjak. 

Kissynek könny szökött a szemébe, amikor látta, hogy Nim- 
by fél karral magához öleli Vanessát, aki a fiú vállára hajtja a 
fejét. 

A kertben ültek, éppen németórához készültek, amikor Va- 
nessa elmondta esetüket Macska Néggyel. 

— Mi legyen? — kérdezte Pi, a mai óra anyagára gondolva. 

— Die Familie — vágta rá Kissy gondolkodás nélkül, nem is 
ügyelt rá, hogy semlegesnemben mondja, Jerry-németül. Meg- 
szavazták, hogy nem kínlódnak a nemek memorizálásával, 
mindent semlegesnemben fognak mondani. Nevessenek csak 
rajtuk a németek, nem baj az. 

Ahogy nézte Vanessát és Nimbyt, ahogy mindenki szeme lát- 
tára összesimulnak, az jutott eszébe: ők voltaképpen egy csa- 
lád. Mindenkit összeköt a többiekkel valamilyen családi-rokoni 
szál, még ha nem is hivatalos. Őt Vanessa a nővérének tekinti, 
annak a nyolc röpke napnak az emlékére, amikor a szülei 
gyámságot vállaltak fölötte. Niala viszont a törvény előtt is a 
testvére. Nimby pedig a szerelmese, ahogy Nialának Pi, még ha 
nem is tud róla. Angéligue-et pedig Pihez kapcsolja szerelmi 
szál. Martint őhozzá. Chantal az egyetlen kakukktojás, de majd 


esetleg testvérévé fogadja, és akkor egyetlen családot alkotnak 
valamennyien. De ez ráér, mert Pi és Angéligue még nem tud- 
hat róla. 


Így telt az iskolaév legvége és így kezdődött a vakáció. Szinte 
észrevétlenül ért véget a tanítás, mert az életük csak annyit vál- 
tozott, hogy attól fogva állandóan együtt lehettek. Eleinte 
Vaucressonban, aztán lementek Beaulieu-be. De ugyanúgy 
folyt az életük. Verekedtek, gyakorolták a különféle Jerry-tech- 
nikákat, németül tanultak. 

Még Vaucressonban történt, hogy reggeli közben eszükbe ju- 
tott az előző nyár, előkerült néhány tavalyi fotó, köztük egy, 
amin a mikrobusz fölkaptat a saint-jeani hegyoldalon, s volánja 
mögül Niala ruhája sárgállik. 

Niala elgondolkodott, és reggeli után kihívta a csapatot a ga- 
rázsba. Sem apa, sem anya nem volt otthon, ilyenkor a Citroént 
be szokták tenni. 

A kulcs benne volt, Pi egyszer letette valahol a házban és fél- 
órát keresték, azóta mindig benne hagyja, ha a kapun belül áll 
itt vagy Nimbyéknél. 

Niala beült jobbra, aztán kinyitotta a túlsó ajtót és intett neki. 

— Gyere, Kissy, szállj be! 

Ő megfogta az ajtót és megállt. 

— Mit akarsz? 

— Hogy beleülj az autóba. Gyere már! 

— Csak nem vezetni akarod tanítani? — kérdezte Angéligue. 

— De, pontosan azt. 

— Miért te... és miért Kissyt? 

— Mert nekem jutott eszembe, és mert valakivel el kell kezde- 
ni. A többiekre is sor kerül. 

Kissy hátralépett. 

— Kezdje Martin! 

— Nem jó — jelentette ki Niala —, az elsőnek lánynak kell len- 
nie. 

Olyan magától értetődően mondta, hogy senkinek nem jutott 
eszébe megkérdezni, miért; ellentmondani meg végképp nem. 

— Rendben van — sóhajtotta, és beült a kocsiba. Az ajtókat 
nyitva hagyták. Ahogy Niala bólintására rátette a kezét a kor- 
mányra, rögtön kinőtt a második feje. Már rég nem használta. 


Most a második fejének le volt hunyva a szeme, és a fehér Cit- 
rotnt látta maga előtt a konyhabútorba fúródni, alóla kisegerek 
lábai meredtek elő. Föl se tűnt neki, hogy köztük és a konyha 
között az éléskamra van. 

— Három pedál van a lábadnál — mondta Niala. — Kuplung, 
fék, gáz. Balra van a kuplung. Tedd rá a lábad és nyomd le. 

Rátette, lenyomta. Nem volt könnyű. 

— Oké. Elengedheted. Csak hogy érezd a mozgását. Most a 
féket. Az a középső. Jól van, és most a gázt. Jobboldalt. 

Kissy riadtan megrázta mindkét fejét. 

— Gyáva egér vagy! — feddte meg Niala. — Gyújtás nélkül 
nem indul el! 

Kissy lenyomta hát a gázpedált is, remélve, hogy ha Niala 
rosszul tudná, Pi vagy Angéligue idejekorán figyelmezteti. De 
a kocsi meg se moccant. 

— Jól van. Most próbáld ki a sebváltót. Ez itt. Most üresben 
van. Taposs a kuplungra és told balra előre. Ez az egyes. Hátra, 
kettesbe. Most előre és jobbra, az a hármas. Ne feledd közben a 
kuplungot. 

— Az mire kell? — kérdezte fújtatva. Nem volt könnyű a kup- 
lungot nyomni és közben rángatni a váltót. 

—A sebességváltóban különböző méretű fogaskerekekre vi- 
szed át a forgást, így változtatod a sebességet. De amikor másik 
fogaskereket raksz oda, előzőleg szét kell választani a két kere- 
ket, különben összezúzod a fogaikat. Álló helyzetben igazából 
nem kell, de muszáj megszoknod, hogy kuplungolj. Ha sokat 
váltasz kuplung nélkül, utána kicseréltetheted az egész hóbele- 
vancot. 

— Értem — dörmögte Kissy, és betette hátramenetbe is. 

— Oké. Tedd vissza üresbe és engedd föl a kuplungot. 

Kissy megkönnyebbülten hátradőlt. 

— Most pihenhet kicsit a lábad. Itt a bal kezednél van az index 
— mutatta Niala. — Húzd fölfelé: ez az index jobbra. Most lefe- 
lé, ez az index balra. Mikor kell indexelni? 

— Hát kanyarodáskor - felelte Kissy. 

— Csodákat. Azt nem kell jelezni, hogy kanyarodsz, azt min- 
denki látja, mert nem vagy átlátszó. Azt kell jelezni, hogy ka- 
nyarodni fogsz. Mégpedig jó előre, hogy a többieknek legyen 


idejük észlelni a jelet és aszerint irányítani a saját járműveiket. 
Most pedig lássunk egy kis kormánytekergetést. 

Kissy szófogadóan tekergetett. Már nem is volt olyan félel- 
metes az egész. 

— Helyes. Végül pedig... váltó üresben, pedálokhoz ne 
nyúlj... add rá a gyújtást. 

Tévedett, mégiscsak félelmetes. 

Niala sóhajtott és kivette a kulcsot. A végét az egyik ujjának 
nyomta és ide-oda forgatta. 

— Bent a kormányoszlopban egy palack van. Amikor elfordí- 
tod a kulcsot, a vége megdörzsöli a palack oldalát. Ez föléb- 
reszti a palackban lakó apró dzsinneket, és forgatni kezdik a 
motort. De az autó ettől még nem mozdul, mert üresben van, a 
motor szabadon forog. Tessék, próbáld ki — nyomta a kezébe a 
kulcsot. 

Kissy mosolyogva átvette, bedugta a zárba és elszántan elfor- 
dította volna, de nem mozdult. 

— A másik irányba — mondta Niala. 

Kissy elfordította a kulcsot. Az autó csendesen duruzsolni 
kezdett. Hirtelen olyan érzése támadt, mintha életet lehelt volna 
bele. Amikor visszafordította a kulcsot, s a kocsi elhallgatott, 
mintha aludni küldte volna. 

— Hát ez volt az első lecke — mondta Niala. — Ismerkedés az 
autó kezelőszerveivel. 


Délelőtt mindannyian átestek ezen az ismerkedésen, ebéd után 
pedig következhetett az autó elindítása című lecke. Míg Angé- 
ligue megfordította a kocsit, Kissy megkérdezte, hogy volta- 
képpen miért kellett az első tanulónak lánynak lennie. 

— Hogy bátorságot öntsön a fiúkba — felelte Niala. 

A csapat nevetett, csak Martin és Nimby nézett morcosan. 

Angéligue betolatott a garázsba; innen a kapuig szaladgálhat- 
nak majd. 

— Oké — mondta Niala. — Most már te leszel az oktató, Pt. 

— Én?! — nézett az meglepve. 

— Te. A mozgó autóval már nem lehet viccelni, azt villám- 
gyorsan meg kell állítani. A kezdők még lassan reagálnak. Te 
magasabb is vagy, erősebb is, könnyebben elkapod a kormányt 
vagy akár rálépsz a fékre. 


A férfi kétkedve nézett rá, de ez Nialát nem zavarta. 

— Tudod, hogy én ellenzem ezt az egész vezetési oktatást. 

Ez így is volt, a délelőtti részét még nem bánta, de amikor 
Niala kijelentette, hogy délután elindítják a kocsit, az egyálta- 
lán nem tetszett neki. Persze leszavazták, mint már annyiszor. 

— Annál inkább te légy az oktató — vágta rá Niala magától ér- 
tetődően, és bemászott hátulra. — Én a tanácsadó leszek. 

— Jól van hát — mondta Pi megadóan, amikor elfoglalta a he- 
lyét Kissy mellett. — Akkor először elméletben. Ráadod a gyúj- 
tást... ezt most még ne... lenyomod a kuplungot és berakod 
egyesbe. Aztán lassan fölengeded a kuplungot és ugyanakkor 
lassan benyomod a gázt. — Pi a két kezével mutatta, ahogy a két 
pedál egyszerre mozog ellentétes irányban. — Próbáld meg. 

Kissy megpróbálta, és sikerült. Pi már valamivel nyugodtab- 
ban folytatta, alighanem tehetségesnek találta és már kevésbé 
tartott tőle, hogy áttörik a kaput és ledöntik a szemközti házat. 

— Párszor próbálgasd. De most már jelezd is, hogy el fogsz 
indulni, tedd ki az indexet balra, mintha utcán lennénk. 

— Mikor? 

— Még a legelején, hogy később ne legyen rá gondod. Gyújtás 
után. 

— Gyújtás, index balra, kuplung be, egyesbe, kuplung föl és 
gáz be — sorolta ő, és közben csinálta is mindet, a gyújtás kivé- 
telével. 

— Oké — mondta Niala néhány ismétlés után —, akkor lássuk a 
gyakorlatban. Mit kell még csinálni, mielőtt valóban elindul- 
nánk? 

— Becsatolni magunkat és nagy összegű életbiztosítást kötni — 
vágta rá Kissy. 

— Elég lesz, ha becsukjuk az ajtókat — nevetett Pt. 

Ezt megtették. Kissy még egyszer végignézett a műszereken. 
Pedálok, sebváltó, a szélvédő mögött Vanessa, Nimby és An- 
géligue, gyújtáskapcsoló, kormány, index... A tekintete vissza- 
vándorolt a szélvédőre. 

— És el kell takarítani ezt a töméntelen egeret az útból! — kia- 
bálta ki az ablakon. 

Azok nevettek és fedezékbe vonultak. 

Kissy Pire nézett, aztán a tükörben Nialára, majd megint Pire. 

— Rajta hát — biztatta ez. 


Kissy nagy levegőt vett, elfordította a kulcsot, de amint meg- 
hallotta a motor berregését, visszafordította. A motor meglepet- 
ten elhallgatott. 

— Nem jó — rázta meg a fejét Kissy. — Mielőtt megmozdulunk, 
azt is meg kell tanítanotok, hogyan kell megállítani. A kapuig 
már nem lesz idő rá. 

Pi megvakarta a fejét. Niala ugyanezt tette. 

— Igazad van — állapították meg egyszerre. 

A következő öt percben a kocsi leállítását gyakorolták. Váltó 
üresbe — kuplung! —, gáz föl, fék be, aztán gyújtás ki, amikor 
megállt az autó. 

— Akkor lássuk — mondta Kissy elszántan. — Becsatolom ma- 
gam, ez már megvan. Becsukom az ajtót, ez is megvan. — Föl- 
emelte a hangját. — Eltakarítom az egereket az útból! — Nimby- 
ék eszük nélkül iszkoltak. — Helyes. Gyújtás... index... kup- 
lung. .. egyesbe... kuplung föl és gáz! 

A kocsi hirtelen meglódult, de mielőtt ideje lett volna halálra 
rémülni, ugrott egyet és megállt. Kissy döbbenten nézett a vo- 
lánra; hogy miért pont arra, nemigen tudta volna megmondani. 

— Megfojtottad — szólalt meg Pi. — Túl gyorsan engedted föl a 
kuplungot. Ne aggódj, velem is megesik. Próbáld újra. 

Másodszor is ugyanez történt, de harmadjára a Citroén neki- 
lódult, és a kapu rohanni kezdett feléjük. Kissy rémülten me- 
redt rá, remélve, hogy a becsapódás előtt valaki lefékezi a ka- 
put, aztán rájött, hogy az a valaki csak ő lehet. Ösztönösen föl- 
kapta lábát a gázról és teljes erejéből belelépett a fékbe. A ko- 
csi hatalmasat zökkent és megállt. 

— Nem tetted üresbe, de az nem tragédia — hallotta Pi hangját. 
— Majd legközelebb finomabban fékezel. De miért nem hajtot- 
tál ki a garázsból? 

Kissy fölemelte a fejét és körülnézett. Első sikeres autóútja 
nem lehetett hosszabb négy méternél. Éppen félig értek ki a ga- 
rázsból. 


— Milyen érdekes — mondta Vanessa, s egy ügyes nyalintással 
megakadályozta, hogy a kezére csöppenjen a vanília. Aztán a 
csokit is megrendszabályozta a másik oldalon. — Annyi bűnö- 
zőt láttam már, orrba is vertem néhányat... és még soha nem 
láttam autótolvajt munka közben. 


Az egerek nevettek. 

— Hát — mondta Martin —, valahogy majd csak elviseled. 

— Már nem kell elviselni tovább — rázta fejét Vanessa. 

Csak bambultak rá évtizedeken át, aztán Niala fölfogta. 

— Hol van az autótolvaj?! 

— Amoda át — intett a kislány a fejével —, Pierre Serrault ko- 
csiját próbálja rövidre zárni. 

Niala elnevette magát. 

— Pont azt? Szerencsétlen. Mi legyen, megvered? 

Vanessa nyalt egyet és megrázta a fejét. 

— Én nem érek rá. Te már megetted a fagyidat, verd meg te. 

Niala nevetett és összeborzolta húga haját. 

— Igazán önzetlen testvér vagy — mondta már indulóban. — 
Nekem adod az első autótolvajodat. . . 

Következő szavai már a Jerry-telefonból hallatszottak, ami 
persze föl is vett mindent. 

— Nem indul? — állt meg a kocsi mellett. Kissy kicsit nyugta- 
lanul látta, hogy egy nyurga suhanc ül az álomszép, nyitott pi- 
ros Merciben. Ez tudhat verekedni, és ha odacsap, Nialát csak 
akkor látják megint, amikor kiengedik a kórházból. — Szívesen 
segítek, ha akarja. 

— Ööö... — a srác csak habogott valamit. 

— Ugyan már — nevetett Niala —, az apám autószerelő, min- 
dent tudok a kocsikról. Nyissa föl a motorházat, egy perc alatt 
megmondom, mi a baj. 

A srác tétován kikászálódott a kocsiból, persze az ajtón má- 
szott át, hisz kulcsa nem volt. De nem akarózott a motorház fe- 
lé indulnia. Nyilván ahhoz is kulcs kell, gondolta Kissy, de az 
is lehet, hogy fogalma sincs, kell-e hozzá, és nem mer találgat- 
ni. 

— Ó, nézze csak — kiáltott föl Niala hirtelen, és a visszapillan- 
tóra mutatott. A muki követte a tekintetét, s egy szempillantás 
múlva arccal belevágódott az ajtóba. — Szent ég, rosszul van?! 
— esett kétségbe Niala, amint a srác ordítva és az orrát fogva 
tántorgott a kocsi mellett. — Vigyázzon, el ne veszítse az egyen- 
súlyát! — Azzal kirántotta alóla a lábát, amitől a lakli fenékre 
ült. — Üljön le egy kicsit, pihenjen! — Niala segített kényelme- 
sen nekitámaszkodni a kocsi oldalának, ami épp hogy be nem 
horpadt, amikor nekidöndült a srác feje. Ezt biztos a múltkori 


franconville-i kaland ihlette nála, gondolta Kissy; hiszen elme- 
sélték az egereknek az egészet. 

Niala helyet foglalt a muki mellett. 

— Amíg pihen, elmondom, mi a kocsi baja, én ugyanis olyan 
szuperül értek az autókhoz, hogy csukott motorházzal is meg 
tudom mondani. Motorhiba. Abszolút totális motorhiba, Pierre 
tréleren vitte be Jean-Marie-hoz, fölboncolták, aztán telefonál- 
tak a cégnek alkatrészért. Az alkatrész késik, a szervizben kel- 
lett a hely, kitolták ide a parkolóba. Három napja itt áll. Ha el 
tudja indítani, nagyon jól jár, Pierre biztos kifizeti azt a pénzt, 
amit Jean-Marie kapott volna, Jean-Marie pedig alkalmazta 
volna varázslójának. Én ezt nem tenném a maga helyében. 

A srác éppen föl akart kelni, de erre a mondatra megdermedt. 

— M-m-mi. . . 

— Tudja, Pierre kicsit rigolyás. Rendes pasi, csak van pár bo- 
gara, például szereti ismerni azokat, akik beülnek az autójába. 
És nekem is vannak fura szokásaim, például szeretem a régi és 
az új barátaimat összeismertetni. Nem bánja? Most, hogy ilyen 
jól elbeszélgettünk, arra gondoltam, hogy bemutatnám pár jó 
barátomnak innen az őrsről. Igazán nem szeretném rabolni az 
idejét, legfeljebb két év. 


Niala udvarias lány volt. 
— Csak ön után, uram — mutatta az irányt. — Én idevalósi va- 
gyok, maga pedig nem. Az elsőbbség a vendégé. 

Az autótolvaj fájó testrészeit tapogatva feltápászkodott és bi- 
zonytalanul tett pár lépést. 

— Ne aggódjon — nyugtatta meg Niala. — Jó kondiban vagyok, 
lépést tudok tartani magával akkor is, ha siet. De ha lemarad- 
nék, az se gond — Niala keze villant egyet, és megjelent benne 
egy töltött Nimbusz. — Ezzel rá tudok paskolni a vállára, hogy 
megvárjon. — Hirtelen negyvenöt fokos fordulatot tett, mint egy 
akcióhős, és elsütötte a fegyvert. A szerviz bejáratánál álló 
öreg Opel egyik ablaka szilánkokra robbant, a dörrenés felért 
egy puskalövéssel. A szerviz ajtajában azonnal megjelent egy 
nagydarab ember, de mielőtt fölfedezte volna a kárt, Vanessa 
már oda is lépett hozzá. 

— Szia, Jean-Marie. Beszélgessünk. 

S gyengéden visszatolta a szerelőt a műhelybe. 


Az autótolvaj ezalatt Niala világoskék sortját bámulta, ami- 
nek zsebében pihent a Nimbusz. A lány vidáman az útra muta- 
tott, bohókás mozdulattal, mintha legalábbis táncba hívná a 
másikat. A lakli lehorgasztott fejjel megindult. Az egerek kicsit 
lemaradva követték őket. 

Kissynek nagyon tetszett Niala tolvajfogó stílusa. Éppen 
olyan, mint maga Niala, üde, szellemes és választékos. Már az 
is, hogy magázza, holott ilyen korú srácokat sose szoktak. A 
humora pedig szédületes. Az egész lány az. Kissy magában 
megfogadta, hogy ő is így fog beszélni a következő rossz fiú- 
val, akit elkap. Aztán pedig azt, hogy egy év múlva, ha Niala 
bevallja érzelmeit Pinek és a srác nem értékeli, hát ő személye- 
sen durrantja le. 

Már látták az őrszobát, amikor Vanessa futva utolérte őket. 

— Mi lett? — kérdezte Nimby. 

— Minden oké — fújt egyet a kislány, azzal már ki is pihente 
magát —, elmondtam neki, hogy mi történt, és hogy mi fizetjük 
az ablakot. 

— Az ala... — kezdte Angéligue, de nem folytatta. 

— Fenét. Niala DjfAubisson megengedheti magának, hogy a 
saját pénzéből lőjön szét egy autóablakot. Jean-Marie majd 
hozza a számlát, nincs erről mit beszélni. 

Azok ketten ekkor léptek be az őrszobára, úgyhogy hegyezni 
kezdték a fülüket. A Jerry-telefon továbbra is közvetített. 

— Szia, Solange — hallatszott Niala hangja. — A kis Manitu 
bent van? 

— Persze — felelte egy női hang elmosódottabban, aztán kérde- 
zett valamit, de azt már nem hallották. 

Benyitottak az őrszobára. Portaszerűen elhelyezett íróasztal- 
nál ült egy lány, s a folyosón még látták Nialát bandukolni a 
tolvaj mögött. 

— Sziasztok — mondta a lány. 

— Szia, Solange — felelték ők kórusban. 

Solange nevetett. — Nicole-lal jöttetek? Ott megy. Mi folyik 
itt, mondjátok? 

Mintegy válaszképpen megszólalt a telefonból Niala hangja: 

— Üdv a dolgozó tömegeknek. Bocs, hogy föltartalak, de el 
kellett kísérnem ezt az urat. Pierre Serrault-t keresi. 

Meglepett férfihang: — Itt az őrszobán?! 


— Jaj, dehogyis. A kocsijában kereste, de hát Pierre nem volt 
ott, úgyhogy arra gondolt, a kocsi biztos tudja, hol a gazdája, 
csak el kell indítani és odaviszi. Szegény feje nem tudhatta, 
hogy a kocsi három napja betegen fekszik és mit se tud Pierre- 
ről. Úgyhogy megkönyörültem rajta és idekalauzoltam, egy- 
részt hogy bemutassam nektek, másrészt mert a hely arra is al- 
kalmas, hogy Pierre-t idekéressük s a kívánt találkozást megejt- 
sük. 

A férfihang nevetett, csakúgy, mint Solange meg ők. 

— Értem. Nos, esetleg foglaljatok helyet. Üdvözlöm nálunk, 
fiatalember. Én Lejeune hadnagy vagyok. Kihez van szeren- 
csém? 

— Én... én... — dadogta a lakli. Kissynek eszébe jutott, hogy 
még egyetlen szót se hallott tőle, az is lehet, hogy beszédhibás. 

— Igen? 

— Én... Santi... Domenico Santi vagyok... én nem értem... 
miért hoztak ide... én nem csináltam semmit. . . 

— Hozták?! — méltatlankodott Niala. — Mintha bizony megra- 
gadtam és idecipeltem volna. Furcsán fogalmaz, Santi úr. 

— Kérem... ez a lány... orrba vágott... nekilökött egy autó- 
nak... 

Éles zaj, Niala alighanem hátralökte a székét és felugrott. 

— Santi úr! Ez a legarcátlanabb. .. én nem is találok szavakat a 
viselkedésére! Hát tehetek én arról, hogy megszédült és neki- 
esett az autónak? Én csak segíteni akartam magának, de maga 
megint megszédült és az autóba ütötte a fejét, így ni! 

Éles csattanás, tompa robaj és egy ordítás. Solange elképedve 
meredt a telefonra. A legközelebbi szobából kidugta a fejét egy 
rendőr. 

— Jó, hogy mindjárt azt nem állítja, hogy így megrúgtam! 

Az üvöltés visszhangzott a folyosón. Egyre több rendőr és ci- 
vil ruhás jelent meg az ajtókban. Solange magyarázni kezdett 
az egyiknek. 

— Felháborító a viselkedése — jelentette ki Niala. — Nem is 
maradok itt tovább. 

— Én se — hallottak egy elfúló nyögést. Aztán a tolvaj kiabálni 
kezdett. — Nem tarthatnak itt! Nincs ellenem bizonyítékuk! 
Nem csináltam. . . 


A mondat félbeszakadt, s hirtelen dermesztő csend lett. Má- 
sodpercek múlva szólalt meg Niala hangja: 

— Maga visszaélt a jóindulatommal és a hadnagy vendégsze- 
retetével. Ha még fél percig csendben lenne, én távoznék, aztán 
azt csinál, amit akar. Oké? 

Csend. Santi alighanem csak bólintással mert válaszolni. 

— Úgy hát. Szóval, Philippe, délután otthon vagyunk, ha gon- 
dolod, esetleg beugorhatnál. Rég nem dumáltunk. Ja igen, ugye 
tudod, hogy tavaly óta hobbink a fényképezés? Rengeteg képet 
csinálunk, szívesen megmutatnánk egypár tucatot mondjuk a 
maiakból. Persze emailben is elküldjük szívesen. Most viszont 
mennem kell. Szia, Philippe. A viszontlátásra, Santi úr. 

Csend, csak az ajtónyitás hangja. Alighanem egyik hímnemű 
se tudott megszólalni. A folyosó vége felé meglátták Nialát, 
amint visszadugja a fejét az ajtón. 

— Ja igen. Santi úr, ha van egy kis ideje... azaz mit beszélek, 
most rengeteg ideje lesz... gondolkodjon el azokon a szavai- 
mon, amiket a magántulajdon tiszteletéről mondottam. Viszlát 
— az Úr vigyázzon önre, meg a foglárok. 

Az ajtó becsukódott, s Niala szép nyugodtan odasétált hozzá- 
juk a rendőrök tekinteteinek kereszttüzében. Megállt Solange 
íróasztala előtt, végignézett a rendőrökön, aztán a húgára sze- 
gezte a tekintetét. 

— Tudod, kicsi Vanessa, azért van ennyi bűnözés, mert a rend 
őrei folyosókon álldogálnak és ingyencirkuszt bámulnak. És 
nem lehet mit tenni. Ha én most elkiáltom magamat: , rend- 
őrök, mars vissza dolgozni", akkor se kapom meg a főnökük fi- 
zetését, csak a hangszálaimat koptattam. Úgyhogy minek fá- 
rasszam magam? A világ züllött marad. 

S ezzel indulni akart, egy öregember lemondásával, de egy 
hang megakasztotta. 

— Nicole! 

Az egyik ajtóból jött; tulaadonosában Kissy fölismerte Beau- 
lieu rendőrkapitányát. 

Niala meg se fordult. 

— Mi van, Lucas? 

— Mondták már neked, mennyire egészségtelen dolog szemte- 
lenkedni a rendőrökkel? 

Niala fölnevetett. 


— Persze hogy mondták — felelte, és lassan megfordult. Far- 
kasszemet nézett a férfival. — Emlékszem, Isabelle néni csak a 
minap mondta: , Vigyázz, kislányom, Lucas-val, veszedelmes 
ember az. Két perc alatt fölhabzsol egy hatalmas tortát, aztán 
veled kiabál a vendég." Hát ezért nem szemtelenkedem én a 
rendőrökkel... 

A rendőrkapitány elvörösödött, amire az egész őrszoba neve- 
tésben tört ki. Niala kétoldalt megcsippentette sortja szélét és 
kecses pukedlit mutatott be. A rendőrök tapsa mellett léptek ki 
az utcára. 


Lejeune nem jött el délután, de eleget tett a baráti meghívásnak 
álcázott kívánságnak, hogy otthon hallgassa ki őket: elküldte 
két rendőrét. Ezúttal nő volt az egyik, de nem Solange, hanem 
egy Marie Boulet nevű közrendőr. A fényképeket is magukkal 
vitték, amiket az egerek csináltak a kocsiban ülő Santiról. 

Addigra már telefonált Pierre Serrault és megköszönte, ámbár 
a lopás persze sehogy se sikerült volna, de Niala nélkül a tolvaj 
szabadon elsétál. Niala azt felelte, igazán szívesen megveri 
Pierre bármelyik autótolvaját, és meghívta másnap ebédre. 

Öt perccel Pierre előtt telefonált Jean-Marie, és kifejezte re- 
ményét, hogy a következő csirkefogónál nem a felesége kínai 
vázáját használják szemléltetőeszköznek. A számla borsosabb 
lesz a vártnál, mert a nimbuszlövedék az ablakot átütve becsa- 
pódott a túloldalon az ajtóba, leszedte a festéket, az egész ajtót 
újra kell dukkózni. A szilánkok kitakarítása se lesz olcsó. Niala 
azt mondta, örül, hogy a Laval gyerek jó munkát végzett, és 
meghívta Jean-Marie-t másnap ebédre. 

Félórával korábban ugyanis telefonált a rendőrkapitány, 
Blanche-sal beszélt, és közölte, hogy Niala súlyosan megsértet- 
te őt. Az egész őrszoba előtt említette föl azt a régi esetet a tor- 
tával. Ő ezért elégtételt vár. Pisztoly vagy kard, érdeklődött 
Blanche. Malac, felelte Lucas, Isabelle néni receptje szerint. 
Meglátom, mit tehetek, mondta Blanche, senki nem röfög az 
óljainkban. Nem baj, mondta Lucas, küldök én malacot, csak 
készítsétek el. 

Így aztán, amikor háromnegyed órával később megérkezett a 
két rendőr, már négyen is be voltak szervezve másnap ebédre: 


Lucas, Pierre, Jean-Marie és a malac. Ötödiknek meghívták 
Lejeune hadnagyot. 

A malac estefelé érkezett, Anne Perrin hozta kosárban. A vá- 
roslakó egerek átmentek a panzióba megnézni, akadt köztük, 
aki még sose látott eleven malacot, de csalódniuk kellett: az ál- 
lat rég nem élt már, Anne szerint Bourridonék már előző nap 
levágták. Az egerek így beérték azzal, hogy meghúzták a farkát 
és sok sikert kívántak neki másnapra. 


Kissy Isabelle nénit figyelte, míg ők elvonultak a kisasztal 
előtt, amin a malac feküdt egy tálcán, sorban meghúzták a far- 
kát és elmondták jókívánságaikat. A néni Anne Perrinnel be- 
szélgetett, amikor ők megérkeztek malacnézőbe. Többször oda- 
nézett az egerekre, míg azok farkat huzigáltak. 

Kissy úgy látta, Isabelle néni inkább mosolyog az ilyen bo- 
londériáikon, de kétségtelen, hogy nagyon szereti őket. Isabelle 
néninek Niala volt a kedvenc pótunokája, mert Mathieu bácsi- 
ék lent laknak a városban, hetente egyszer-kétszer találkoznak, 
Niala meg naponta tízszer átlép a panzióba mindenféle aprósá- 
gok miatt. Niala sose volt magányos, a kiterjedt rokonság leg- 
közelebb lakó részében is tucatszám voltak gyerekek, köztük 
vele egykorú lányok is — de senkivel nem volt azelőtt ilyen ba- 
rátságban, mint velük, hogy sülve-főve együtt vannak, iskola- 
időben Niala hetente kétszer elrepült miattuk Párizsba; és hát 
ök hozták Vanessát. Niala elmesélte, hogy amikor fölmerült az 
örökbefogadás gondolata, azonnal megkérdezték Isabelle nénit 
15. Senki mást, csak őt, mindenki mással a tényt közölték. 

— Mohit?! — csapta össze a kezét a néni; a Vanessa név ezen a 
beszélgetésen el se hangzott. — De hát ez nagyszerű gondolat, 
kislányom! Az a szegény kis bogár olyan egyedül van a vilá- 
gon, mint az ujjam. S hogy ideillett első perctől miközénk; még 
provanszálul is úgy csivitel, mint az itteni gyerekek. Mikor 
hozzátok?! 

Ez Niala fordítása, mert a néni a partvidék nyelvén beszélt; 
ámbár mostanra Kissy is megért mindent, ha beszélni nem is 
tud tökéletesen. 

Isabelle néninek ma már két kedvenc pótunokája van. Hamar 
megszokta a névváltoztatást — végül is a nickek számára idegen 
világ, a Vanessa sokkal ismerősebb név -—, és éppúgy kényezte- 


ti a kislányt, mint a nagyobbikat. Még jobban, hisz gyakran el- 
hangzott, hogy , mikor evett szegény kis árva egy igazi jó..." 
vagy , vegyétek csak meg neki, legyen szegény kis bogárnak 
egy rendes..."; csak a mondatok vége változott. Kissy biztos 
volt benne, hogy Vanessa mindenki mástól visszautasította vol- 
na az ilyen szeretetet, őt ne sajnálja senki. Isabelle nénitől elfo- 
gadta. A néni ilyen és kész. 

Isabelle néni Vanessára sugárzó szeretetéből nekik is jutott, a 
néni egy percig sem feledkezett meg róla, hogy nélkülük a kis- 
lány soha nem került volna el Beaulieu-be. Kissy sose gondolta 
volna, hogy egy panziótulajdonos szeretetének mennyi gyakor- 
lati haszna van. A néni még a télen kijelentette, hogy a szobák 
az övéik, nem adja ki őket senki másnak. Ezt azt jelentette, 
hogy jóval kevesebb holmit kellett hurcolászniuk: bármit ott- 
hagyhattak a panzióban, legközelebb is ott találták. A néni 
főztjét pedig nagyon dicsérték a közönséges szállóvendégek is, 
akik mit se tudtak róla, hogy a család mennyivel jobbat kap. 
Nem mintha a néni sajnált volna a vendégektől bármit, de ha 
nekik is azt főzi, amit a családnak, sokkal többe került volna. A 
panzió konyhája jó volt, de olcsó. 

Ekkor belépett Mario, az egyik szekrényből kivett egy dobozt 
és távozott, ezzel magára terelve Kissy gondolatait. 

Marióval alig volt kapcsolatuk. Napjainak jókora részét az 
tette ki, hogy a panzió ügyeit intézte, főleg bevásárlásokat és 
vendégszerzést. A Cőte d" Azur dugig van kisebb-nagyobb szál- 
láshelyekkel, amik egymás elől kapkodják el a vendéget, csak 
az él meg, aki vagy nagyon híres, vagy nagyon ügyes. Mario 
nagyon ügyes kellett hogy legyen, mert híres nem volt sem ő, 
sem a Terence Hilton. 

Néhányszor azért megesett, hogy Mario is leült egy kicsit, fő- 
leg a télen. Ilyenkor tudtak vele beszélgetni, és sok érdekes do- 
log derült ki. 

Mario egy ravasz üzletember, egy öreg halász és egy idegen- 
vezető tulajdonságait egyesítette. Mindent tudott a környék ne- 
vezetességeiről, a monacói kaszinótól a legkisebb pizzériáig. 
Mindent tudott a tengerről is; egy uszonydarabkából meg- 
mondta, milyen halhoz tartozik, az hol él, hogyan lehet megfi- 
gyelni, halászni, elkészíteni, avagy hol lehet megvenni a parti 
üzletekben, piacokon. Meg tudott különféle varázsszavakat, 


amiket egy-egy vendéglátóhelyen a pincér vagy pultos fülébe 
kellett súgni, és engedményt kapott az ember. Ezeket nyakra- 
főre osztogatta a panzió vendégeinek, akik nagyon örültek a 
megtakarításnak; azt már nem tudták, hogy ezek a partvidék 
legnagyobb haszonkulccsal menő helyei, ahol az engedmény 
mellé még százalékot is tudtak adni Mariónak a közvetítésért, 
és nyereségesek maradtak. 

De segített Mario úgy is, hogy nem származott belőle haszna, 
ha csak az nem, hogy a vendég jól érezte magát és máskor is 
visszatért vagy barátainak is ajánlotta a panziót. Mario mindig 
tudta, hány órakor kel a nap, honnan lehet megnézni és mennyi 
idő alatt lehet odaérni. Tudta, mi a teendő, ha valaki elveszíti 
az útlevelét vagy a mobilját. Tudta, hogyan lehet a leggyorsab- 
ban elintézni a jegyvásárlást, akár repülni kívánt a vendég, akár 
hajóra ülni, de leginkább vonatra vagy távolsági buszra. Tudta, 
hogyan lehet abszurd időpontokban bébitápszert vagy Sszív- 
gyógyszert beszerezni. 

A panzió ügyeinek intézése tekintélyes részben a vendégek 
ügyeinek intézését is jelentette. Az egerek megtudták Mariótól, 
hogy a Terence Hilton legjobb vendégei között sokan vannak 
olyanok, akiket a partvidék nagy, előkelő szállodái nem látnak 
szívesen: a kelet-európaiak, közel-keletiek, észak-afrikaiak, ab- 
ból is a szegényebb réteg, akik többnyire soha nem jönnek 
vissza, mert csak életükben egyszer engedhetik meg maguk- 
nak, hogy eljöjjenek a Cőte d" Azurre. Nem jönnek vissza, de 
otthon mindenkinek elmesélnek mindent, ami történt velük, s 
ha barátaik közt bárki akad, aki el tud jönni, az biztosan a pan- 
zZiót választja. Ugyanakkor ezek az emberek kis igényűek, örül- 
nek, hogy eljutottak ide és megfizethető szállást találtak; ezen 
felül a legkisebb apróságért is hálásak. Mario, akinek feladata 
érintkezni a vendégekkel, Európa és környékének minden nyel- 
vén beszél valamicskét, s hihetetlen örömet szerez a vendég- 
nek, amikor anyanyelvén köszönti. 

Egy ilyen esetnek Kissy is szemtanúja volt, éppen aznap, 
amikor ideköltöztek. Két középkorú nő jelentkezett be, fekete 
hajúak, barna bőrűek, Kissy spanyoloknak nézte őket. De Ma- 
rio egész más nyelven üdvözölte őket, amire a nők nagyot néz- 
tek, visszakérdeztek, alighanem valami olyasmit, hogy hát ma- 
ga beszéli-e a nyelvünket, és váltottak még egypár mondatot, 


mire Mario kifogyott a nyelvtudásából és sűrű bocsánatkérések 
mellett átváltott franciára. Mint kiderült, a nők románok voltak, 
és csakugyan nagyon meg voltak döbbenve. Az egyik azt 
mondta, már franciául, hogy náluk a franciát tanítják az iskolá- 
ban, de hogy itt meg a románt tanítanák, azt sose gondolta. Az- 
tán... 

— Kissy, ébredj — mondta mellette egy hang. 

Fölkapta a fejét. Chantal állt előtte és kutatóan nézett rá. 

— De elábrándoztál! Én Martin helyében gyanakodni kezde- 
nék. Nem akarod elbúcsúztatni a malacot? Már mindenki huzi- 
gált neki. 

Kissy bólintott, kétszer is, és odalépett az asztalhoz. 

— Hát szia, kismalac — nézett le az állatkára. — Remélem, ízle- 
ni fogsz, kérlek, igyekezz jól átsülni és beinni a fűszereket meg 
a töltelék ízét. Isabelle nénitől nem kell félni, nagyszerű sza- 
kácsnő, csak ne ellenkezz vele és egykettőre el leszel készítve. 
És ne feledd a disznók ősi jelszavát: röf! 

Ezzel ünnepélyesen meghúzta a malac farkát, hátralépett és 
fejet hajtott előtte, ahogy a politikusok szokták koszorúzáso- 
kon. 

Az egereknek nagyon tetszett a beszéd, de még Isabelle néni- 
nek és Anne Perrinnek is. A malacot kivéve mindenki megtap- 
solta. 


Martin kijelentette, hogy a malac azért sikerült olyan jól, mert 
Kissy a lelkére beszélt. A többieknek eszébe se jutott kérni, 
hogy jól igya be a fűszereket. 

Az ebéd is jól sikerült. Pierre megint elmondta, mennyire 
örül, hogy ők ott voltak; hiszen jöhetett volna a tolvaj akkor is, 
amikor működőképes a kocsi. Az is lehet, hogy ha rájön, mi a 
helyzet, akkor elmegy és visszajön pár nap múlva, szervizelés 
után. Jean-Marie gondolkodóba esett, nem kellene-e őriztetni a 
parkolót. A két rendőrnek egyszerre jutott eszébe egy kilépett 
kollégájuk, aki biztonsági céget alapított, megadták a telefon- 
számát. 

És mind a négyen megállapították, hogy a Jerry félelmetes 
társaság. Valamennyire már tudták mindannyian, Lucas és a 
hadnagy látta Vanessát verekedni a rendőrökkel, s mind a né- 
gyen tudtak a tavalyi kalandjukról. 


Lucas egyébként hírt hozott Hendriksenről: szeptemberben 
végre bíróság elé áll, az ügyészség minden vádat fenntart, ő pe- 
dig egyedül Elke elrablását ismeri be. Azt is tagadja, hogy föld- 
höz vágta Vanessát, pedig két kamera is szépen fölvette, hogy 
mi történt. Georges azt mondta, beszélni fog az ügyészséggel a 
testi sértés vádjáról, és persze a kártérítési perét is szakavatott 
ügyvédnek adja. 

Martinnek erről eszébe jutott, hogy talán az alapítványnak is 
jól jönne egy ügyvéd, mert némelyik páciens esetleg bepereli 
őket. De Niala azt felelte, az alapítványt biztosan nem, hiszen 
nem is tudnak a létezéséről. Santi is csak őt perelheti, vagyis a 
szüleit. 

Később Nialának eszébe jutott, hogy ugye Jean-Marie fivére 
itthon van ezekben a hetekben? Igen, felelte a szerelő, miért? 

— Szeretném kölcsönkérni a gyárát — felelte Niala. 

Ez a közlés mindenkit meglepett. Kissy lelki szemei előtt 
rögtön fölrémlett egy hatalmas szerelőcsarnok bonyolult ipari 
robotokkal, a futószalag mellett overallos emberekkel, akik a 
fehér köpenyben, műanyag sisakban sétálgató kisegerek útmu- 
tatása alapján gyártják a... mit 15? Hát az biztos, hogy valami 
rémületes dolgot, aminek láttán a shindyk hanyatt-homlok me- 
nekülnek, az is lehet, hogy soha be sem kell vetni, már a híre is 
elég, hogy valamennyien emigráljanak Ausztráliába. . . 

— Miért, mit akarsz gyártani? — csodálkozott Jean-Marie. 

Niala mosolyogva megrázta a fejét. 

— Csak a hátsó udvarra van szükségem. Jó nagy, sík terület, 
és el van zárva a forgalomtól. 

Kissy azonnal megértette. Szóval csodafegyver nem lesz, vi- 
szont nem jönnek ki a gyakorlatból. Ez jó gondolat Nialától, 
Vaucressonban az utcájuk végén, az erdőszélen van egy építke- 
zés, előtte jókora üres területtel, ott gyakoroltak pár napig, de a 
munkások állandóan bámulták őket meg nevettek rajtuk, egé- 
szen addig, amíg Vanessa oda nem ment hozzájuk, amikor ebé- 
deltek. 

— Nem szeretem, ha nevetnek rajtam — közölte zordonan, 
minden bevezetés nélkül. 

A munkások még jobban nevettek, erre Vanessa kivett egy 
tízeuróst a tárcájából, leült a padjukra, az asztalra könyökölt, 


alkarját föltartva, a bal kezével meg az asztalra vágta a bankje- 
gyet. 

A munkások összenéztek. Jó erőben levő fiatalemberek vol- 
tak, húszan, a csapat fele afrikai, egyharmada talán arab; Kissy- 
nek nem voltak faji előítéletei, de egy évvel ezelőtt a közelükbe 
se mert volna menni, és most is ügyelt, hogy egyikük se kerül- 
hessen a hátába. Ők nyilván nem féltek saját maguktól, de tud- 
ták, hogy veszedelmes kinézetük van, s akkor idejön egy kis- 
lány Tom és Jerry képével díszített pólóban. . . 

Végül aztán a Vanessával szemben ülő munkás elhatározta 
magát. A csapatában a kisebbek közé számított, amúgy közép- 
termetű volt, harmincon túl. Arab lehetett, párnapos szakálla és 
átizzadt trikója sok fizikai munkáról tanúskodott, attól pedig 
megerősödik az ember. Csak úgy próbaképpen odanyúlt és két 
ujjal megnyomta a lány tenyerét. Vanessa nem állt ellen, hagy- 
ta. 

— Csináld rendesen vagy add föl — mordult a férfira. 

Az arab nevetett és megfogta a kezét, letámasztva a saját kö- 
nyökét is. 

— Van valakinek egy tízese? — kérdezte. — Nehogy panaszra 
legyen oka a kisasszonynak. 

Valahonnét odarepült két öteurós, az arab pedig elfordította 
Vanessa karját, úgy negyvenöt fokig. Ott megállt a mozdulat. 
Az arab teljes három percig kísérletezett, de csak néhányszor 
nyert pár fokot, amit a kislány lassan visszavett. 

Az asztalnál síri csönd volt. Ők nem biztatták Vanessát, 
eszükbe se jutott ilyesmi, a munkások meg még nem tértek ma- 
gukhoz a döbbenettől, hogy a gyerek egyáltalán ellen tud állni. 

— Jesszusom — szólalt meg végül valaki. 

Kissy látta, hogy az arab nem ad bele mindent, és tudta, hogy 
Vanessának az első pillanattól kezdve teljes erőből kell harcol- 
nia — de azt is tudta, hogy nagyon jól gazdálkodik az erejével, 
és nem lehet leolvasni róla, vannak-e még tartalékai. Őt már 
rég legyőzte volna az arab, nemcsak azért, mert nem olyan 
erős, hanem mert nem tudta volna eltitkolni, mennyit használt 
föl az erejéből. 

Végül az arab megelégelte a kudarcot és mozgósította min- 
den tartalékát. Vanessa keze elindult lefelé, előbb lassan, aztán 
túlment az ellenállás határán és nagyot csattant az asztalon. A 


kislány majdnem ráesett a padra. De mosolyogva állt föl, oda- 
tolta a tízeuróst az arab elé, és kezet nyújtott neki. 

— Gratulálok. Erős férfi vagy. Én nem vagyok igazán jó 
szkanderben — mondta, mialatt az arab gyanakodva kezet fogott 
vele —, viszont annál jobban tudok verekedni. — Már vészjósló 
volt a mosolya. — S mint mondtam, nem szeretem, ha nevetnek 
rajtam. 

Visszamentek a kocsihoz és egy kicsit megmozgatták a tag- 
jaikat. A munkások az ebédidő végéig nézték a hihetetlenül 
gyors ütéseket és rúgásokat, és azontúl messzire elkerülték az 
egereket. 


Vendégeik lenyűgözve hallgatták az elbeszélést. 
— Hát nem vagy semmi -— állapította meg Jean-Marie. — Kimon- 
dottan örülök, hogy most elhagyott az erőd és a gyorsaságod. 

Értetlenül néztek rá. Az autószerelő az asztalra mutatott, 
amin már nem volt a malacból, sütemény, gyümölcs és sajt s0- 
rakozott rajta, meg palackok és poharak. 

— Tele gyomorral te se... 

Vanessának összeszűkült a szeme, amire a szerelő a mondat 
közepén, nagyon gyorsan témát váltott. 

— ... szóval nem hiszem, hogy jó ötlet autót vezetnetek. 

— Miért ne lenne? — kérdezte Nimby. — Én hatszáznál tartok 
és nem volt balesetem. 

Jean-Marie meghökkent. — Hatszáz kilo... ja, értem, hatszáz 
méternél, igaz? 

Nimby lezseren vállat vont. 

— Ez is hatszáz, az is hatszáz. 

Nevettek. Kissy közben Jean-Marie-t figyelte, akinek pillan- 
tása visszatért Vanessához. Farkasszemet néztek. 

, Ha akarom, széttéplek" — mondta a kislány tekintete. 

, Tudom — felelte a férfi tekintete. — Édes kis kölyök vagy, 
egyszer valaki nagyon Jól jár veled." 


A gyilkos most Nimby felé fordította a fegyvert. A fiú fedezé- 
ket keresett, de a nyílt réten nem volt hova rejtőzni. A fegyver 
eldördült, s Nimby elterült Chantal mellett. 

A gyilkos megcsóválta a fejét és keresztbe tette a lábát. 


— Teljesen rossz — jelentette ki. — Egyedül Nialának hittem el 
valamelyest, a többiek rosszabb színészek, mint... nem is tu- 
dom... 

— Mint Ruf Hawk - segített Nimby. 

— Az ki? 

— Harrisonnál van, 4 technicolor időgépben. A pocsék szí- 
nész mintapéldánya. 

— Hát akkor ő — bólintott Angéligue. 

Pierre Serrault említette a malacsült fölött, hogy hamarosan 
forgatnak néhány jelenetet egy akciófilmhez; ő filmes volt, a 
gyártásnál dolgozott. Azt mondta, kellene pár statiszta, akiket a 
rossz fiúk lelőnek, gyerekek is, ők sokat sportolnak, biztos ösz- 
sze tudnának úgy esni. 

Két nappal később kiderült, hogy a forgatás akkor lesz, ami- 
kor ők Németországban vannak, de a lövöldözést még párszor 
megismételték. Martin ötlete volt, hogy kerülhetnek ők még 
fegyveres konfliktusba is, megeshet, hogy halottnak kell tettet- 
niük magukat, hogy aztán amikor a shindy föléjük hajol, föl- 
ugorjanak és egyetlen mozdulattal shindytörmelékké alakítsák. 

Senki nem gondolta, hogy ennek lenne gyakorlati haszna, de 
jól eljátszottak vele, és ez volt a fontos. 

Jól eltöltötték az időt a gyárudvaron is. Hatalmas terület volt, 
jórészt kitaposott fűvel borítva, s csak néha jelent meg rajta egy 
teherautó, hogy letegyen vagy fölvegyen egy konténert. Őrájuk 
senki nem is hederített, a gyárkapuban megmutatták az engedé- 
lyüket, harmadszorra már csak intett a portás, hogy mehetnek. 
Két kocsival jártak ki, egy Renault-val és egy Toyotával; Niala 
kérte őket kölcsön, mondta, hogy kiktől, de Kissynek semmit 
se mondtak a nevek. A kocsikat egész nyárra kapták, a gazdáik 
elutaztak, a panzió garázsában áll majd mindkettő, míg ők Né- 
metországban lesznek. Georges ígéretéhez híven utánanézett 
mikrobusznak, de nem jött még össze, gyenge volt a fölhozatal. 
De nem is bánták, ezeket a kisebb kocsikat könnyen elvezették, 
a mikrobusszal nehezebb lett volna; jól emlékeztek, milyen ne- 
héz volt Nialának a hegyi utakon azzal a dög nagy kocsival. 
Ekkoriban megint szervizben volt, bár nem folyamatosan, 
időnként elkérhették volna, de jól elvoltak így. 

Angéligue-nek nagyon meggyűlt a baja a Cőöte d Azur hul- 
lámvasútszerű útjaival, nem volt még elég tapasztalt sofőr, 


úgyhogy a legtöbb szakaszon csak negyvennel ment, volt, ahol 
még kevesebbel, és hatvan fölé soha nem volt hajlandó menni. 
Többször megesett, hogy a csigalassan haladó autó mellé oda- 
lépett egy rendőr, tisztelgett és megkérdezte, szolgálhat-e útba- 
igazítással. De az is megesett, hogy egy-egy jól öltözött úr 
ajánlotta föl segítségét a mademoiselle-nek, aztán savanyú kép- 
pel nézett utánuk, meghallva a visszautasítást és meglátva a 
gyerekeket a kocsiban. 

Az első alkalommal, amikor elindultak a gyárba — Nizza átel- 
lenes szélén volt —, ahogy leértek a hegyről, Niala kitalálta, mit 
kell tenniük, és rögtön hívta is a másik kocsit. Adó-vevő mód- 
ba kapcsoltak egy-egy telefont, és a sofőrök közelébe tették 
őket. Pi félpercnyire haladt Angéligue előtt, és mondta, hogy 
milyen kanyarok, táblák, forgalmi akadályok következnek. A 
módszer bevált, ettől fogva így közlekedtek. 

Minden harmadik-negyedik délelőtt kimentek a gyárba és 
gyakoroltak. Nem mintha bármilyen praktikus célt szolgált vol- 
na a dolog, hiszen amikor majd igaziból vezetni tanulnak, elöl- 
ről kell kezdeniük az egészet — egyszerűen élvezték, hogy a ke- 
zük alatt megy az autó, engedelmeskedik az akaratuknak, azt 
csinálja, amit kívánnak tőle. 

Persze szigorú biztonsági rendszabályok voltak. Egyszerre 
csak egy kocsi mozoghatott, ha a gyerekek — Nimby egyik nap 
kitalált szavával a miniegerek — egyike vezette. A másik a 
gyárépület mellett várakozott. A pályán tilos volt mászkálni, az 
álló kocsitól legfeljebb egy méterre volt szabad eltávolodni. Ha 
valaki be akart szállni az éppen mozgó kocsiba, akkor rádión 
odaszólt, a kocsi odajött a közelbe, de csak akkor volt szabad 
elindulni felé, amikor a vezető leállította a motort és engedélyt 
adott. Vezetni pedig csak úgy volt szabad, hogy egy maxiegér, 
azaz Pi vagy Angéligue ott ült a sofőr mellett, és ha mondott 
valamit, szót kellett fogadni. Párszor Georges is eljött velük 
maxiegérnek, egyszer pedig Blanche-nak is sikerült időt szakí- 
tania, többször nem, mindig délelőtt dolgozott, a gyárba pedig 
akkor mehettek. 

Aztán végre megjöttek a szüleik. Nem egyszerre, először a 
Blanchard házaspár, aztán anyáék, majd Rochefort-ék és Vail- 
lant-ék együtt, és senki nem maradhatott pár napnál tovább. Pi 
apja nem akart jönni, Angéligue szülei se ugráltak a dologért. 


Ange néni csak tizenkilencedikén érkezett, ő volt a születés- 
napi meglepetés. Kétszeresen is: amiért eljött, és mert kiderült, 
hogy velük utazik Németországba. Az egerek eltátották a szá- 
jukat, amikor megmutatta nekik Schneiderék meghívását. Ami 
azt illeti, nemcsak miattuk megy, barátai élnek Észak-Németor- 
szágban, akiket meg kíván látogatni. 

Az egerek nagyon örültek, de a legjobban Angéligue. 

— Kicsit tartottam ettől az úttól — vallotta be. — Schneiderék 
nem lehetnek ott mindenütt, és idegenben mégis más. De Ange 
nénivel az oldalamon... 

— Lehetséges lenne — kérdezte Niala —, hogy valami olyasmi 
jár a fejedben, ami összefügg a tagság életkorával, és vízszinte- 
sen tíz betű, az eleje , felel", a vége pedig , ség"? 

— Igen — nevetett a másik —, és a hiányzó betűket a keresztező 
sorok nélkül is megmondom neked. 

Niala megcsóválta a fejét. 

— Felejtsd el. Értünk nem kell, nem lehet és nem is érdemes 
felelősséget vállalni. Ha Vanessa betör egy autóablakot, kifizeti 
a saját pénzéből. Ha leesik a fáról, senkit nem fog érdekelni, 
hogy ki vigyázott vagy nem vigyázott rá, mert úgysincs földi 
hatalom, ami megakadályozhatná abban, hogy fölmásszon. 

— De van — mondta Nimby, aki valamivel odébb éppen leült 
Vanessa mellé. — Ha így csinálok. 

Azzal átkarolta a kislány derekát. Kissy lenyűgözve nézte, 
ahogy Vanessa ráhajtja fejét a fiú vállára és lehunyja a szemét. 
Ilyen nyíltan nagyon ritkán mutatták ki az érzéseiket. 

Egy egész percig csend volt, mindenki a szerelmesekben gyö- 
nyörködött. Aztán Vanessa nagyon halkan megszólalt, anélkül 
hogy megmozdult vagy a szemét kinyitotta volna. 

— Bámuljatok csak, ingyen van. 

Erre mindenkinek hirtelen máshol támadt néznivalója. 

— Szóval — folytatta Niala —, nem vagyunk már kiskölykök. 
Elvégre tizenöt éves leszek. 

— Háromszázhatvanöt nap múlva — bólintott Pt. 

— Ugyan, dehogy — nézett a lány az órára. — Este hét van, már 
csak háromszázhatvannégy nap és tizenkét óra. 


Reggel nyolckor, amikor átadták virágaikat, Niala elmondta 
nekik, hogy késtek egy órát, ő már megszületett. Reggel hét- 
kor, kérdezték az egerek; úgy bizony, felelte Blanche, fél éjsza- 
ka nem hagyta őt aludni. Kissy rögtön megmondta, hogy ő bi- 
zony hagyta a sajátját, este tízkor született. Chantal délután ket- 
tőkor, de a lista nem folytatódott, mert Niala észrevette Vanes- 
sa arcán az igyekezetet, hogy el ne szomorodjon, és átölelte. 

— Csacsikám — mondta szeretettel —, hiszen mindannyian tud- 
juk, hogy te mikor születtél. 

A kislány értetlenül nézett rá. 

— Tizenhat óra huszonegy perckor. 

Beletelt egypár pillanatba, míg Vanessa megértette; akkor el- 
mosolyodott, egészen fölragyogott az arca. Kissy mélyet sóhaj- 
tott. A D"Aubisson család négy tagján kívül egyedül ő volt ott 
abban a megrázó és gyönyörűséges pillanatban, amikor Vanes- 
sa megszületett, s mindig szeretett visszagondolni rá. Megesett, 
hogy egy-egy fárasztó iskolai nap végén visszagondolt arra az 
októberi délutánra, és máris felvidult kicsit. Nemcsak a tűzijá- 
ték emléke hatott rá így, de ez volt a kedvence. 


Másnap, vasárnap tartották a szülinapi ünnepséget. Niala fi- 
gyelmeztette Vanessát, hogy idén nem kell muszlinruha, sem- 
mi felhajtás nem kell, elég egypár puszi. Azonnal kapott egyet 
balról és egyet jobbról, nevetett és ment volna a dolgára, de ak- 
kor Nimby megkérdezte, hogy ő se vegyen-e szmokingot, elég- 
e egypár puszi tőle is. Hát jó, felelte Niala, és odatartotta az ar- 
cát. Aztán jött oda őhozzá is, Kissy mit tehetett, hagyta magát 
megpuszilni, Nimby pedig lelkendezve szaladt Chantalhoz is, 
hogy felhajtás helyett megpuszilja, körbekergette a nappaliban, 
mert Chantal megmakacsolta magát, neki most nincsen szüle- 
tésnapja, Nimby meg azt felelte, hogy Nialának és Kissynek se 
ma van, csak ma tartják, amire Chantal azt felelte, ő nem ma 
tartja, és ha hagyja magát csókolgatni, akkor Nimby minden- 
nap születésnapot fog ünnepelni. Az egerek óriásiakat nevettek, 
Nimby pedig megállt, azt mondta, remek ötlet, és ment felkö- 
szönteni Nialát. Kissy gyorsan átment a panzióba az újabb pu- 
sziáradat elől. 

Félóra múlva Blanche mindenkit összetrombitált a villa nap- 
palijába. A szoba egyik végét kiürítették, és mindenki arra for- 


dulva ült a padlón, a felnőttek székeken. Ott volt Ange néni, a 
szüleik, ott volt Isabelle néni is. Kissy gyorsan helyet foglalt, 
gyanítva, hogy hiába kérdezne bármit. Ez lehetett a jel, mert 
föltárult a dolgozószoba ajtaja, és beszaladt két egér. 

Teljesen egérszerűek voltak. Az egyiken fehér póló és fehér 
nadrág, a másikon rövid fehér ruhácska. Fehér zokni, fehér ci- 
pő, a fejükön pedig kis fehér sapka, rajta kerek, fehér egérfü- 
lekkel. Az arcukon nem változtattak semmit. Kissy sose látott 
még ilyen kedves egereket. 

Az egerek kiperdültek a közönség elé, és megszólaltak. A 
csapatnak leesett az álla. Nem a saját hangjukon beszéltek. 

— A mezei. . . — kezdte Vanessa. 

— .. .a házi... — folytatta Nimby. 

— ...és a laboratóriumi. . . 

— ...egerek... 

— . . köszöntik. . . 

— ...a Jerry... 

— . . Alapítvány... 

— .. .egereit! 

Fantasztikus volt. Kissy még soha nem hallott ilyen hangot, 
nem is tudta, mihez hasonlítsa. Egész vékony volt mindkettejük 
hangja, mint valami kicsi állatkáké egy rajzfilmből. És kétség- 
kívül a szájukból jött. A csapat eltátotta a száját és hahotázott. 

Aztán valahonnan megszólalt a zene, és a két egér táncra per- 
dült. A Popcorn dallamára, akárcsak az előző születésnapon, de 
most a gyors szólamra. Villámgyorsasággal. Nem ölelték át 
egymást, hanem kézen fogva táncoltak, valami akrobatikus 
rockra emlékeztető dolgot, fantasztikus ügyesen. 

A közönség csak ámult. 

Mikor a szám véget ért, az egérpár megint kilépett középre. 

— Éljenek. . . — kezdte Vanessa ugyanazon a cincogó hangon. 

— .. .az egerek. . . — folytatta Nimby. 

— ...és a shindyk. .. 

— . . reszkessenek! — fejezték be kórusban, azzal Nimby fél 
térdre ereszkedett, Vanessa ráült a térdére, és föltartott kézzel 
fogadták a tapsot. 

Kissy szívből éljenzett a többiekkel. 

Elsőként Ange néni jutott szóhoz, amikor csitult a zsivaj. 

— De hát hogyan csináltátok? 


— Sokat gyakoroltunk — nevetett Vanessa. Még mindig ugyan- 
azon a cincogó hangon. 

Chantal és Niala közelebb óvakodott, szemügyre vették, hol 
van elrejtve a hangtorzító szerkezet. 

— Hogy csinálod ezt a hangot? — kérdezte Niala. 

— Miért, mi van a hangjával? — cincogta Nimby. A közönség 
dőlt a nevetéstől. 

Valahonnét előbukkant egy piros lufi. Blanche tartotta Niala 
elé. 

— Tessék. Oldozd ki a száját és szívj egyet belőle. 

— Minek? 

— Csak csináld! 

Niala kioldotta a lufit, és nagyot lélegzett a kiáramló levegő- 
ből. 

— Jó, megcsináltam, és most. . . 

A mondat félbemaradt. Niala döbbenten hallotta, hogy ő is 
cincog. 


Nimby ezen a cincogó hangon tartott kiselőadást nekik a héli- 
um hangszálakra gyakorolt hatásáról. A lelkükre kötötte, hogy 
csakis lufiból szívjanak, sose a lufitöltő palackjából, mert a túl- 
nyomás alatt belélegzett hélium agyembóliát okoz. Ellenállha- 
tatlanul mulatságos volt a tudományos szavakat ilyen kisegér- 
hangon hallgatni. 

Niala is, ő is ragaszkodott hozzá, hogy hagyják magukon az 
egérjelmezt, végül is nem annyira jelmezszerű, csak egy fura 
sapka, meg hogy minden fehér rajtuk. Farkuk se volt, akadá- 
lyozta volna őket a táncban. És különben is, mondta Niala, két- 
méteres répával a fejünkön is sétálhatnánk — ez itt a Cöőte 
d" Azur. 

Vanessa persze átlátott rajtuk, mint mindig. Nem mondta, de 
látszott rajta, pontosan tudja, hogy nem Nimby jelmezviselete a 
fontos, hanem az övé, és az se lenne az, ha nadrág volna rajta. 
De hát, gondolta Kissy, csak ő maga tehet a dologról. Ha több 
mint egy év alatt nem ez lenne a harmadik alkalom, hogy ruhá- 
ban látják, nem menne csodaszámba. 

Gyalog ballagtak le a hegyről, most nem Nizzába mentek, 
csak ide a La Réserve-be; ez is különleges hely, érdemes volt 


kipróbálni. Az egerek még nem ismerték, csak Niala, meg Va- 
nessa is járt itt párszor, de a főztjükből még nem evett. 

A nagyobb társaságra való tekintettel most nem volt egységes 
menü, mindenki maga rendelt. Kissy rögtön lecsapott a róka- 
gombára, a Plumail-vacsora óta nem ehetett belőle, pedig ter- 
vezte, hogy megtanulja, de hát még nem jött össze. 

Az étterem után kimentek a partra, kicsit nézni a tengert. A 
szülők egy része este hazautazik, aztán már nem is találkoznak 
egy hónapig. 

Kissy elnézte a hullámokat, s arra gondolt: hát igen, így töké- 
letes az élet. Itt van mellette mindenki, akit szeret — Macska ki- 
vételével, ő otthon maradt, madame Faubourg naponta megete- 
ti; de ugyan minek hiányozna, amikor egész nap csak morcol —, 
a nap szépen süt, a tengernek tengerillata van, remek kaját et- 
tek... mi kell még a boldogsághoz? 

Rögtön meg is felelt magának. Egyetlen dolog hiányzik a tö- 
kéletes boldogsághoz, de abban most egy ideig nem lehet ré- 
sze. Pedig olyan finom dolog, amikor fölnéz az emberre a véres 
orrú, könyörgő tekintetű shindy. 


— Boldog születésnapot — mondta Niala. 
Kissy sóhajtott. Ez nem felköszöntés volt, azok már reggel 
megvoltak. Most pedig esteledett már. 

— Kösz. 

— Boldog születésnapot — mondta Vanessa. 

— Kösz — felelte savanyúan. 

— Boldog születésnapot — ismételték azok ketten egyszerre. 

— Hagyjátok már abba! 

— Szóval? — kérdezte Vanessa. 

Kissy megint sóhajtott. A korláthoz lépett és rátámaszkodott 
az ágra, ami benyúlt a teraszra. 

Odalent Blanche éppen kilépett az ajtón és a panzió felé in- 
dult, Mouchi társaságában, aki pár lépés után elszakadt tőle, az 
egyik fa tövében lelapult és mozdulatlanul figyelni kezdett va- 
lamit, amit Kissy nem láthatott. Talán egér, néha akad, de rit- 
kán, Isabelle néni makulátlan panziójának még a közelébe se 
jöhet rágcsáló; csak ők nyolcan kaptak fölmentést. Patkány ős- 
idők óta nincs. A kertben sok a levelibéka, de azok Mouchit 


nem érdeklik, legfeljebb a kölyköket, amíg meg nem nyalnak 
egyet. A sündisznó se a szívük csücske. 

Jó lenne igazi egérként élni. Nem itt, a panzió túl veszélyes, 
inkább fönt a nagy hegytetőkön, az erdőben, ahol nincsenek 
macskák. Egy kis meleg lyukban élni egy fa tövében, magvakat 
meg gyümölcsöket enni, éjszakánként hatalmas sajtokról ál- 
modni... és nem hozni döntéseket. 

Persze elmondta a lányoknak is. Vanessának tetszett az ötlet, 
főleg ha biztos, hogy nincsenek macskák az erdőben. Niala is 
mosolygott, de azt mondta: 

— Sajnos nincs mit tenni, csak alapítványi tagságunk szem- 
pontjából lettünk egerek. A döntéseket bizony meg kell hozni. 

Martin nem várta úgy ezt a napot, mint ő, mert nem tud róla, 
hogy Kissy ma döntést fog hozni... legalábbis döntést hozott 
róla, hogy döntést fog hozni. Martin nem fogja körömrágva 
várni, hogy ő mit dönt. Ez jó. Ha tudna róla, hogy ma van a 
Döntés Napja, már reggeltől izgulna, no meg drukkolna, hogy 
az a döntés szülessen, amit ő szeretne... és nem kérdés, hogy 
az mi. De mivel nem tud róla, estig lehetett halogatni... azaz- 
hogy... 

Kissy hirtelen rálelt a megoldásra. Ha estig lehetett halogatni, 
akkor várhat az a döntés még egy kicsit. Amíg tanácsot kér 
olyantól, akinek már van némi tapasztalata. 


Két vizuális kapcsolat tíz óránál, egy tizenkét óránál és egy két 
óránál, összegezte Kissy, és nagyon figyelt. A Gamma és Delta 
kapcsolatok lassan haladnak zéró-nyolc-zéró irányban, Alfa és 
Béta nem végez helyváltoztatást. Már negyedórája figyelte az 
Alfa objektumot, de nem sikerült megközelítési manővert vé- 
geznie. Most a Bétával folytat akusztikus információcserét. 

Hoppá! A Béta objektum semlegesítődött, remote connection 
jelzést kapott. 

— D" Aubisson, tessék — mondta. — Szia, Michelle, mondjad! 

Elnézést kérőn Alfára nézett és tett egy lépést zéró-kilenc-zé- 
ró irányba, távolodva tőle. Kissy habozás nélkül elvégezte a 
megközelítési manővert és karon fogta Alfát. 

— Gyere csak... 


Bementek a dolgozószobába. Kissy egy pillanatig várt, időbe 
telt, hogy összeszedje a gondolatait. Az Alfa objektum félreért- 
hetett valamit, mert aggodalmasan kérdezte: 

— Te jó ég, mi történt? 

— Nos... izé... 

— Úgy nézel rám, mint aki azt hiszi, hogy elárultam a titkain- 
kat a shindyknek. 

Kissy elnevette magát. — Vagy a macskáknak! 

Ez jó volt, ettől kicsit megnyugodott. 

— Nem, nem erről van szó. Segítségre van szükségem. 

— Gyere, üljünk le — mondta Angéligue, és helyet mutatott ne- 
ki maga mellett a pamlagon. — Halljuk. 

— Szóval... én elhatároztam, hogy a tizennegyedik születés- 
napomon eldöntök valamit. 

— És? 

— És még mindig tart a születésnapom — mosolyodott el Kis- 
Sy. 

Angéligue egy pillanatig várt, aztán megkérdezte: 

— Mit akartál eldönteni? 

Kissy habozott. Hirtelen kinőtt a második feje, aminek ezúttal 
csukva volt a szeme, és Nialát látta maga előtt, amint habozás 
nélkül megmond bárkinek bármit. Aztán Vanessát, amint ki- 
nyitja a kezét, és a kiscica alázuhan, egy pillanatra még lentről 
is látta, ahogy a valóságban nem, a macsek a farkával kor- 
mányzott és szélbe fordította a füleit. 

Az első feje fölnézett Angéligue-re és kirukkolt vele. 

— Hogy mikor legyünk egymáséi Martinnel. 

Angéligue-nek egy picit nyitva maradt a szája. Aztán azt 
mondta: — Ó. 

Kissy bólintott. 

Csend volt egy pillanatig, aztán Angéligue megkérdezte: 

— Tulajdonképpen... hol tartotok most? 

Kissy pislogott. 

— Hogy érted azt, hogy hol tartunk? 

— Hát... én csak azt tudom, amit látok. Csókolózni néha lát- 
lak benneteket, de... ágyban voltatok már? 

Kissy meghökkent. 

— De hát éppen azt mondom, hogy most kellene eldöntenem, 
mikor... 


Angéligue várt egy kicsit a mondat végére, aztán, hogy az 
nem jött, befejezte ő. 

— Hogy mikor add oda magadat Martinnek. De én azt kérdez- 
tem, hogy ágyban voltatok-e már. 

Kissy második feje most jött rá hirtelen, hogy barátnője ide- 
gen nyelven beszél. 

Angéligue elmagyarázta neki, hogy az ágyban többféle dol- 
got is lehet csinálni, nemcsak azt az egy bizonyosat. Halványan 
rémlett neki, hogy Niala említést tett ilyesmiről, valamelyik es- 
ti skype-os beszélgetésükön, de nem mentek bele részletekbe, 
aztán kiesett a fejéből az egész. Niala se hozta szóba, aligha- 
nem azt hitte, hogy ezt Kissy is rég tudja. 

Hát nem tudta. Ahogy hallgatta Angéligue-et hamar tűzpiros- 
sá váló fülekkel, belátta, hogy ő még kislány. Gyerek. Az ilyen 
dolgokat biztosan minden felnőtt tudja, s amikor megkérdezte, 
a válasz az volt, igen, mindegyik, kivéve talán a katolikus pa- 
pokat. Azoknak hivatalból nem szabad tudni. 

Kissy sose gondolkodott azon, hogy a fiúk hogyan juthatnak 
el a testi gyönyörhöz, mármint azon az egy módon kívül, amit 
ismert és amiről már tegnap döntést akart hozni. Azt tudta, 
hogy egy lánynak nem okvetlenül kell hozzá fiú is, éspedig 
nem Nialától — önállóan fedezte föl még jóval kisebb korában. 
Most, hogy megtudta, magától értetődőnek tűnt, hogy a fiúkról 
se feledkezett meg az evolúció, de negyedórával ezelőttig eszé- 
be se jutott föltenni magának a kérdést. Most a kérdéssel együtt 
megkapta a választ is, és hozzá újabb kérdést újabb válasszal: 
nem, egy fiú és egy lány nemcsak egyféle dolgot csinálhat egy- 
mással, és ha egyszer vízszintes helyzetbe kerülnek valahol, az 
nem azt jelenti, hogy vagy védekeznek, vagy hamarosan hár- 
man lesznek. Mert egy csomó mindenfélét lehet csinálni, amik 
nem járnak a teherbe esés veszélyével, ugyanakkor — Angé- 
ligue szerint — nagyon kellemesek és vétek lenne kihagyni őket. 

Egyik nap hallották, hogy egy vendég dicséri Isabelle néni 
spenótját, s akkor Niala azt mondta, őt a spenót a legkevésbé 
sem vonzza, de aki evett belőle, annak elhiszi, hogy jó. Kissy 
most ezt a gondolatmenetet próbálta követni. Amit Angéligue 
elmondott, annak egy része inkább taszítóan hangzott, de Kissy 
arra gondolt: ha Angéligue, aki már kipróbálta ezeket, azt 
mondja, hogy kellemesek, akkor biztos úgy is van. Ettől még 


nem muszáj mindet ki is próbálni; Niala se kóstolta meg a spe- 
nótot. 

Ekkor már fölengedett kissé, és vissza is kérdezett, elmagya- 
ráztatott bizonyos részleteket. Többször is rákérdezett, biztosan 
úgy van-e, ahogy értette, nem mintha kételkedett volna lassan 
sötétrózsaszínűre fakuló füleiben, csak nehéz volt felfogni. Ő 
mindig egyféleképpen képzelte el, úgy, ahogy akkor voltak, 
amikor csókolózás közben elkapta őket a szenvedély: ő ha- 
nyatt, Martin pedig fölötte. Most viszont végtelen lehetőségek 
tárultak elé, amiknek egy része taszította ugyan, más része vi- 
szont kimondottan ingerelte. 

Az eredeti dilemmája könnyen megoldódott: nem, szó se le- 
het arról, hogy a kapcsolatukat a legkomolyabb szintig elmé- 
lyítsék, amíg ki nem próbálták ezeket az egyéb dolgokat is, 
hisz némelyiket mintha kimondottan a hozzá hasonlóan tapasz- 
talatlan, gyáva fiatal lányok kedvéért találták volna ki. Csak- 
hogy lett helyette új dilemma, nem is egy. Az, hogy ezeket a 
dolgokat mikor kezdjék; hogy mit tegyen, ha Martin azokat is 
szeretné, amik neki nem tetszenek; és hogy miképpen fogja 
megoldani azt az alapfeltételt, ami mindegyikhez kell. Mert a 
széles repertoárban semmi, egyáltalán semmi nem akadt, amit 
felöltözve lehetett volna csinálni. Ha pedig arra gondol, hogy 
meglátják egymást ruha nélkül, akkor pipacspirosra gyullad 
mind a négy füle. 


Délután elkapta Nialát, kicipelte az utcára, ahol nem jártak ege- 
rek, és még ott is körülnézett. 

— Hallgatlak, Ricardo — mondta Niala. 

— Mi az, hogy... 

— Álnév, a konspiráció kedvéért — mondta Niala rettenetes 
komolyan. — Ha ismerős jön erre, nem figyel ránk, mert két 
olasz turista vagyunk. 

Kissy rögtön látta, milyen tökéletes álcázást választott a ba- 
rátnője. Csak apró részletkérdéseket hagyott nyitva, például 
hogy miből látszik, hogy ők álcázva vannak, de ezek ráérnek. 

Lesétáltak a hegyről, s közben Kissy elmondta Giuseppének, 
amit Sergiótól megtudott. Giuseppe csillogó szemekkel, de 
részvétteli arccal hallgatta. 


— Szegénykém — mondta végül. — Sose gondoltam, hogy te 
ezekről nem tudsz semmit. Különben rég elmondtam volna. 

— És te honnan tudod mindezt? 

Kissy pontosan tudta, hogy Nialát még egyetlen fiú se láthat- 
ta meztelenül, csókolózni is jobban szeretett a kertben vagy a 
teraszon, mint a szobájában, ahol a fiú nagyobb erejével esetleg 
fölébe kerekedhet. Ma, a Jerry-kiképzés birtokában persze ez 
már nem probléma, de Niala egy éve nem csókolózott senkivel, 
túlságosan szerelmes volt Pibe. 

— Csacsikám, a könyvespolcon ott vannak a szexológiai tan- 
könyvek, már tízéves koromra valamennyit kiolvastam. Anyá- 
ék soha nem féltettek semmilyen tudástól, a kérdéseimre is 
mindig válaszoltak. Az egyetlen, amit kértek, az volt, hogy 
anya fogászati könyveit tőlük kérjem el, mert a legfelső polcon 
tartotta, és nem akarták, hogy fölmásszak. 

Kissy elgondolkodott ezeken az óriási különbségeken. Az ő 
szülei kétségbe is esnének, ha ilyen könyveket olvasna, de nem 
kell tisztes távolságot tartania a polcoktól, mert ilyen könyvük 
nincsen otthon. Ki fogja olvasni D"Aubissonék teljes készletét. 

Erről eszébe jutott valami. 

— Szerinted Vanessa olvasta már azokat a könyveket? 

Niala lebiggyesztett szájjal gondolkodott egy pillanatig. 

— Nem hiszem. Ritkán látni könyvet a kezében. Jó ötlet am- 
úgy, szólni fogok neki róluk. 

Kissy bólintott. Niala fürkészőn nézett rá. Kérdezni akart va- 
lamit, de megállította őket egy férfi. Olaszul beszélt, Kissy elég 
sokat megértett belőle; egy pizzériát keresett. Niala pergő 
nyelvvel igazította útba, Kissy a bonyolult magyarázatból föl- 
fogta, hogy a turista nem általában egy pizzériát keres — egy- 
más hegyén-hátán sorakoztak —, hanem egy bizonyos pizzériát. 
De az útbaigazítást már nem tudta követni, túl gyors volt és túl 
keveset értett. Végül egy grazie-pregóval elköszöntek, Niala 
gondolkodás nélkül Kissyhez fordult és beszélt tovább ugyan- 
úgy. 

— Nem lehetne franciául? — kérte Kissy. 

Niala lestoppolt, meghökkent és átváltott franciára. 

— Bocs, nem vettem észre. Szóval azt mondtam, hogy tökéle- 
tes az álcánk, ez a hapsi is olaszoknak nézett minket. 


Kissy együtt nevetett vele, és nem mondta, hogy az olaszok 
máskor is anyanyelvükön szólítják meg őket, ahogy más hely- 
belieket is, hiszen szinte mindenki tud olaszul. Ezt Niala is 
ugyanolyan jól tudta. 

— Szóval mit fogsz csinálni? 

Kissy lehajtotta fejét és gondolkodott. 

— Nem tudom — mondta végül. 


— De tudom — mondta negyedórával később. Közben továbbsé- 
táltak, benéztek egy-két üzletbe, vettek pár holmit. Már hazafe- 
lé tartottak, amikor összeakadtak Anne Perrinnel. Váltottak pár 
szót, s Anne megkérdezte: 

— Nicole, nem tudod, Blanche dolgozik még a jövő héten? 

Ekkor mondta Kissy: , De tudom", csendesen, csak úgy 
magának. Niala nem vett róla tudomást, válaszolt a kérdésre, 
nem, anyja a jövő héten már nem dolgozik, elsején elutaznak 
Georges szüleihez. Csak később, amikor elbúcsúztak, nézett rá 
és húzta föl kérdőn a szemöldökét. 

— Hogy döntöttél? 

Kissy bólintott. A másik feje is. Már jó ideje vitáztak egy- 
mással, és mostanra jutottak végre egyezségre. 

Volt egy csomó napirendi pont. A legfontosabb az MML. 
Mindkét feje egyetértett abban, hogy az ellenszenves művelete- 
ket nem szabad engedélyezni, de a maradékot tekintve két párt- 
ra oszlottak. Az egyik feje határozottan kirekesztett a Megen- 
gedhető Műveletek Listájából egy nem ellenszenveset, olyat, 
ami határozottan vonzó volt, csak el tudott képzelni romantiku- 
sabbat is annál, hogy első szerelmes éjszakájuk betetőzéséül 
esemény utáni tablettáért rohangáljanak. A másik feje viszont 
úgy érvelt, hogy ha elkapja őket a szenvedély, akkor nem biz- 
tos, hogy megálljt tudnak parancsolni maguknak, tehát célsze- 
rűbb, ha már vacsorára megeszi azt a tablettát. Ha viszont így 
tesz, ugyan mi akadálya lenne, hogy... 

Itt azonban Kissy erkölcsös feje kijelentette, hogy erről szó se 
lehet, éspedig egyáltalán nem azért, mert a tabletta nem életbiz- 
tosítás. Ez márpedig még nem időszetű és kész! 

De a züllött feje csak nevetett. Talán bizony azért szeretett 
bele Martinbe, mert időszerű volt? Ugyan. A szerelem nem 
számításra épül, nem alkalmazkodik előre kijelölt szabályok- 


hoz, csak megy a maga feje — vagy fejei — után, és mindig min- 
dent azonnal akar. 

A lista végül úgy állt össze, ahogy az erkölcsös feje akarta. 
Kissy megkötötte magát: márpedig a határt nem lépik át. 

A napirenden az is szerepelt — muszáj volt neki —, hogy mi 
történik, ha minden elhatározás csődöt mond, és reggel arra éb- 
red, hogy mégiscsak átlépték a határt. Az erkölcsös feje csak 
annyit tudott mondani, hogy akkor már nincs mit tenni, a zül- 
lött viszont vigyorgott és azt mondta: legfeljebb a többiek nél- 
külük reggeliznek. Esetleg nélkülük is ebédelnek! 

Kissy tehát bólintott, és azt mondta: 

— Kipróbáljuk. 

Nialának fölcsillant a szeme. 

— Mikor? 

— Éjszaka! 

— Ma éjszaka? 

— Hát... azt még nem tudom. 

Niala elnevette magát. 

— Nagyon határozott vagy. Végül is van valami, amit már 
egyértelműen eldöntöttél? 

Kissy bólintott. 

— Van. Ki fogjuk próbálni... amint megtudtam, hogy Martin 
mit tud. 

Niala nem kérdezte, hogy miről. 

— Oké. Hazamegyünk, megkérdezed, és már csak az estét kell 
megvárni. 

— Eszeden vagy?! Hogy kérdezhetném én ezt meg Martintől?! 

Niala megállt és csípőre tette a kezét. 

— Te nem vagy magadnál. Csinálni hajlandó lennél, de be- 
szélni róla nem? 

Kissy zavartan megvonta a vállát. 

— Hát... ez is más, meg az is más. 

Niala sóhajtott. 

— Akkor mi lesz? 

— Fogalmam sincs. 

Hát persze hogy Niala oldotta meg a problémát. Minden 
problémájukat a D"Aubisson nővérek szokták megoldani — a 
kisebbik azokat, amikhez verekedni kell, a nagyobbik az összes 
többit. 


Niala kijelentette, hogy ha Kissy, aki végeredményben ágyba 
akar bújni vele, nem vállalja, hogy beszéljen Martinnel, hát ő 
igazán nem vállalkozik rá. Egyetlen sráccal se tárgyalna szíve- 
sen ilyen dolgokról, azazhogy egy van éppen, de majd csak egy 
év múlva. Chantal se vállalta, és Vanessa is elzárkózott. Úgy- 
hogy megkezdődött a Láncreakció hadművelet. Niala dolgozta 
ki. Kissy beszélt Angéligue-kel, Angéligue beszélt Pivel és Pi 
beszélt Martinnel. Az eredményt Pi elmondta Angéligue-nek, 
Angéligue pedig Kissynek. 

Az derült ki, hogy Martin legalább annyira tájékozott, mint 
Kissy lett most, Angéligue magyarázata után. 

— Akkor hogyan tovább? -— kérdezte Chantal. 

— Akkor hogyan tovább? — kérdezte Niala is. 

Kissy Vanessára meredt, aki alighanem ugyanezt akarta kér- 
dezni, de gyorsan lenyelte. 

— Hát jó... beszélek vele. 


Martint a panzióban találta meg; Nimbyvel a hátsó ajtóban áll- 
tak és aggodalmasan néztek kifelé, mint akik az esőt kémlelik. 

— Hát ti? — lépett oda. 

Martin kézen fogta és behúzta a házba. — Jobb, ha vigyázol. 
Láttunk egy furcsa madarat. 

— Mifélét? 

— Hasonlított egy egerészölyvre. 

Kissy kinyitotta a száját, aztán megint becsukta. Aztán újra 
kinyitotta mégis. 

— Szamarak vagytok. A kertben hemzsegnek a macskák, 
azoktól nem féltek? 

— Tudod — mondta Nimby -, azok a mi macskáink. 

— Világos — nevetett Kissy. — Mondd, Nimby, megtennéd, 
hogy valami ölyvmentes útvonalon... 

— Elpárolgok? — fejezte be a fiú a mondatot. — Persze. 

Azzal kilépett a kertbe, és nyugodt léptekkel a villa felé vette 
az irányt, föl se nézve az égre. Kissy elismerően bólintott. Bá- 
tor egér. 

Aztán egymásra néztek. 

— Szóval — kezdte Kissy — beszéltél Pivel. 


Martin bólintott. — Számtalanszor, amióta ismerjük egymást. 
Márminthogy — folytatta nagyon gyorsan, látva Kissy szeme 
villanását —, most egy órája is beszéltem vele. 

— Miről? — kérdezte Kissy halkan. 

— Nagyon érdekes dolgokról. 

— Konkré... 

— Konkrétan szívesen megmutatom. Gyere. 

Azzal karon fogta Kissyt, aki nevetett és nem ment. 

— Nem megyek, de ezek szerint érted, miről beszélek. 

— Én értem, de ha nem jössz... 

— De, jövök... csak nem most. Éjszaka... ha te is akarod. 


Később már sosem tudott tisztán visszaemlékezni július utolsó 
hetére. A nappalok jórészt ásítozással teltek, s többször meg- 
esett, hogy délig aludtak, aztán délután is ledőltek pár órára. 
Később rájöttek, hogy éjszaka kellett volna aludniuk és nappal 
csinálni azt, amit éjjel csináltak — ha alvás közben senki nem 
zavarta őket, aközben se zavarta volna. De így alakult ki, s ne- 
kik kisebb gondjuk is nagyobb volt, mint az alvásrendjüket 
visszaállítani. Végül aztán indulás előtti éjjel aludtak egy na- 
gyot, és egész kipihenten indultak. 

Nagyon könnyű volt Martinnel megbeszélni, hogy mi az, 
amire vállalkozik és mi az, amire nem. Sokkal könnyebb volt, 
mint gondolta. Martin azonnal értett mindent, és megnyugtatta, 
hogy minden rendben lesz. Ráfért, mert azért egy kicsit be volt 
gyulladva. De hamar elmúltak a félelmei. Valamivel azután, 
hogy először átölelték egymást ruha nélkül a két összetolt 
ágyon. 

Soha nem lépték át a határokat, amiket az első megbeszélésen 
Kissy megszabott. Ha Martin vissza akart volna élni a helyzet- 
tel, nem lett volna nehéz dolga, őneki még arra se lett volna 
ereje, hogy nemet mondjon. De Martinnek ilyesmi eszébe se 
jutott. S nagy könnyebbség volt, hogy nem kell aggódniuk. 
Persze bármikor szólhattak volna Nialának, vagy akár egyene- 
sen Blanche-nak, aki szerzett volna tablettát vagy bármit, ami 
ifjabb Martin Rochefort ellen kell. (Ifjabb Kissy Chaton ellen, 
vitatta Kissy.) De így nem kellett ilyesmi. 

Azon kívül, ami éjszakánként történt, egy csomó újdonságot 
kellett megszoknia. Például reggelenként felöltözni. Kicsi kora 


óta minden reggel felöltözött, volt hát benne gyakorlata, de 
még sose csinálta úgy, hogy egy fiú nézte közben. Vagyis hogy 
egymást nézték közben, mert hát ő se csukta be a szemét. I[Z- 
galmas dolog volt. 

Első nap Niala kihívta a teraszra és apróra beszámoltatta, mit 
csináltak, hogy csinálták, milyen volt. De ott volt Chantal és 
Vanessa is, Kissy pedig tiltakozott, ehhez azért talán Vanessa 
mégiscsak túl kicsi. Niala leszamarazta, Vanessa évek óta kö- 
zeli kapcsolatban áll felnőtt pasik szóban forgó testtájaival. Ő 
maga nem, vitatta Kissy, csak a cipőtalpa. 

De aztán persze beadta a derekát és elmondott mindent rész- 
letesen. A lányoknak nagyon csillogott a szemük, Vanessának 
is, Chantal pedig sóhajtott és sokadszor is elmondta, muszáj 
lesz növeszteni magának egy ilyen srácot. 

Niala is sóhajtott és azt mondta, jó lenne már egy évvel öre- 
gebbnek lenni. 


A kieli repülőtér ismeretlen dzsungelében eltévedt egércsapat 
rossz kapun át lép ki az utcára és nem találkozik Schneiderék- 
kel. Buszra szállnak és kiutaznak hozzájuk, de a nyelvi nehéz- 
ségek miatt rossz helyen lyukadnak ki. Egy barátságos német 
fölajánlja segítségét, de kiderül róla, hogy shindy, sajnos csak 
akkor, amikor bezárja őket egy pincébe. Szerencsére a pincé- 
ben egerek is élnek, akik részint nemzeti szolidaritásból, részint 
tizenhat kiló sajt ígéretére kapcsolatba lépnek a kieli rendőrség 
pincéjében élő egerekkel... 

Ilyen történeteket költöttek a repülőgépen, főleg Nimby és 
Vanessa vezetésével, akik külön élvezték a mese képtelensége- 
it. Ha marslakókat vagy antigravitációs járműveket írtak volna 
bele, az se lett volna nagyobb lehetetlenség, mint az a feltétele- 
zés, hogy őket be lehet zárni holmi pincébe. 

A tizenhat kiló sajt egy amerikai filmből, a Kutyák és macs- 
kákból származott, amit egyik este nézett meg a csapat, nem kis 
kárörömmel. Jó volt látni, hogy a macskák pórul járnak, hizlal- 
ta kisegér önérzetüket. Ebben a filmben ígér alkut a főgonosz 
macska az egereknek, nekik adva Ausztráliát és ráadásul tizen- 
hat kiló sajtot. A film után a csapat megbeszélte, hogy ha a 
macskák megszerzik a világuralmat, az nekik nem lett volna jó; 
a tizenhat kiló sajton sok millió egér osztozott volna, a panzió 


hűtőjében pedig mindig van ennyi — Ausztráliával meg mit tud- 
tak volna kezdeni? Ők francia egerek, nem valók a sivatagba, 
ráadásul az ausztrál őslakos egerek két méter magasak, és a far- 
kukra támaszkodva akkorákat rúgnak, mint húsz Vanessa. 
Megállapodtak, hogy alkalomadtán elmennek egy állatkertbe 
és megnézik a kétméteres egereket, addig viszont kikeresték 
Tom és Jerry terjedelmes életművéből azt a részt, ahol Jerryt 
meglátogatja egy kenguru, aki pont olyan, mint Jerry, csak sok- 
kal nagyobb, és a frászt hozza Tomra. Később, útközben még 
jó pár filmet megnéztek, és megállapították, hogy jól választot- 
tak maguknak névadót, Jerry éppolyan életveszélyes, mint ők, 
Tom minden alkalommal a rövidebbet húzza. 

A notebookot közvetlenül indulás előtt vették Nizzában, az 
alapítványi kasszából. Már régóta szó volt róla, hogy kellene 
egy nagy teljesítményű hordozható gép. Ez pontosan megfelelt 
a céljaiknak, rádión át szerverként szolgálhatott a telefonjaik- 
hoz, gyors vezeték nélküli neten át tarthatta a kapcsolatot a Jer- 
ryvel, szép volt a képe és kicsi volt. Ráadásul nem is drága. 

Hordtáskát is vettek hozzá, de hamar eldöntötték, hogy nem 
abban fogják tartani. A repülőtér előtt álltak, a csomagjaikat 
leltározták, amikor egy motoros lefékezett a járdánál, alig tíz 
méterre tőlük kikapta egy pasas kezéből a notebook hordtáská- 
ját, és már indult is. 

A motor felbőgése elnyomta az áldozat felháborodott kiáltá- 
sát, de nem tette észrevétlenné, ami történt. Ők is látták, más 
járókelők is, és legfőképpen két rendőr, akik rohantak a kocsi- 
jukhoz. Aztán irányt váltottak, mert a tolvaj egyszer csak felbu- 
kott a motorral, óriásit bukfencezett az aszfalton és kis híján 
egy szembejövő Porsche alá került, ami áttért az ő oldalára, 
hogy kikerülje az úton átszánkázó motort. Aztán lefékezett és 
két ember ugrott ki belőle, a tolvajhoz futottak segíteni. 

— Szent ég! — kiáltott föl Ange néni. — Ekkorát esni éppen a 
rendőrök előtt... 

— Az hagyján — mondta Blanche epésen. — Rablásból élni ve- 
szélyes. De itt tömegszerencsétlenség is lehetett volna! 

— Szerencsére nem lett — csillapította férje, és fölemelte hang- 
ját. — Biztosan egy felverődő kavics lyukasztotta ki a kerekét 
vagy ütötte meg valahol. 


A tekintete közben Vanessát kereste, aki igyekezett felszí- 
vódni az egerek sűrűjében. 


Félórával később, amikor a szolgálati járat befutott, már senki 
nem vesztegette az időt felverődő kavicsokra. 

— Te is vigyázz magadra, kicsim — guggolt le Blanche Vanes- 
sához úgy, mint egy kisgyerekhez, miután Nialának már szavát 
vette, hogy vigyáz magára. — Fogadj szót a nővérednek és Piék- 
nek, meg persze Ange néninek. 

— Ennyi mindenkinek? — nevetett a kislány. — Ange néninek 
miért? 

— Mert ő a kuratóriumi elnök. 

Vanessa kinyitotta a száját, aztán megint becsukta. Hát igen, 
ilyen tekintéllyel nem lehet vitatkozni. 

— Ne verj meg németeket, amíg esély van rá, hogy a probléma 
tolmáccsal is megoldható — intette Blanche —, és ne lövöldözz 
mozgó járművekre. 

Vanessa bűntudatosan lehajtotta fejét, de anyja átölelte. 

— Én tudom, hogy jó kislány leszel — mondta —, ezért nem is 
intelek azzal, hogy odaadlak a német macskáknak. 

Vanessából kipukkant a nevetés. 

— Adj csak oda nekik, ha akarsz, másnap könyörögni fognak, 
hogy vegyél vissza. 

Ez valószínű volt, s a gépen, ahogy a notebookon nézték Tom 
és Jerry egyik DVD-jét, Kissy már biztosan tudta, hogy Vanes- 
sa olyan zsákmány, akiben semmiféle macska nem lelné örö- 
mét — de shindy sem. Mert amit Jerry tud, azt ő is tudja. És 
nemcsak Vanessa tudja, hanem ők mindannyian. 


Nem tévedtek el a kieli reptéren. Nem is lett volna idejük rá. 
Amint kiléptek a beszállófolyosóról, Elke a nyakukba borult, 
sorra ölelte őket, és megállás nélkül csacsogott. 

— Sziasztok, sziasztok! Végre itt vagytok! Jól utaztatok? 
Megvertetek valakit? .. . 

Az egerek bambán álltak, átvették és viszonozták a rengeteg 
puszit, de a szöveggel nem tudtak mit kezdeni. Niala tért első- 
nek magához. Mikor Elke éppen az ő nyakába ugrott, elkapta, 
kicsit eltartotta magától és jól megnézte. 

— Hát te megtanultál franciául? 


— Hát meg! — vigyorgott Elke. — Ez nektek meglepetés. 
Louise kisasszony rengeteget dolgozt velem. Csak azért, hogy 
veletek csevt... csive... 

Gondterhelten elhallgatott. 

— Cseverészni — segítette ki Vanessa. 

— Ez az! Kösz! Cseverészni tudjak. Gyertek, ott várnak anyu- 
ék. 

A Schneider házaspár kicsit távolabb várta meg, hogy kislá- 
nyuk kiörömködje magát. Nem voltak egyedül: bemutatták két 
fiukat, a huszonkét éves Alexandert és a tizenkilenc éves Hein- 
richet, valamint egy nagybajuszú, őszes férfit, Schultze urat, 
aki rögtön gondjaiba vette a csomagokat. 

Kissy titokban alaposan megnézte a fiúkat. Egyáltalán nem 
voltak olyanok, mint a filmekben a németek, magasak, szőkék 
és kék szeműek. Persze mitől is lennének szőkék, a szüleik se 
azok, Schneider úr barna, idén már láthatóan őszülni kezd, 
Schneider asszony pedig vörösesbarna hajú. Még Elkének van 
köztük a legvilágosabb haja, kicsit szőkésbarnába hajlik. A fiúk 
is barnák. A legidősebb nem jött el, ő már nem él a szüleivel, 
messze 1s lakik, Berlinben praktizál, sebészorvos. 

— Karácsonykor megférjesedik és én jövőre nagybácsi leszek, 
klassz, mi? — kérdezte Elke már a kocsiban. 

— Nagynéni — nevettek az egerek. 

— Na hiszen, ti beszéltek? Emlékszem az első találkozásun- 
kat, ahogy Kissy beszélt németül. Nektek szabad volt minden- 
ből fiút csinálni, csak nekem nem?! 

Erre nemigen volt mit felelni. Az egerek egyszerűsített né- 
metóráikra gondoltak és inkább a mellettük elsuhanó utcákat 
nézték. 


A kocsinál meglepetés érte őket. Egy fehér Ford minibusz volt, 
éppen őrájuk szabott kapacitással: a kilenc francia és az öt né- 
met tizennégyet tett ki, és a kocsiban tizennégy hely volt. Öt 
német, mert Alexander nem tartott velük, neki vissza kellett 
mennie dolgozni. Grafikus egy könyvkiadóban. 

De a meglepetés csak útközben jött. 

— Mi a véleményük a kocsiról? — kérdezte Schneider úr, ami- 
kor Schultze úr fölhajtott a sztrádára. 


Az egerek bólogattak, a vállukat vonogatták — mi lehet a vé- 
leményük a kocsiról? Kereke van, gurul, nem kell nekik ennél 
több. 

— Csak azért kérdezem — folytatta házigazdájuk —, mert az 
alapítványnak szánom, amikor hazautaznak. 

Csend. Az egerek egymásra néztek, aztán a padlóra, majd 
Schneider úrra, aki mosolygott. 

— Tudják, mostanában elég jól megy az üzlet. De a magasabb 
bevétel több adót is jelent, én meg akkor már inkább maguknak 
adom, nem a kormánynak. Némi átcsoportosításokkal megol- 
dottuk, hogy ez az autó mint adomány lejöjjön az adóalapból, 
innentől már egyszerű. Schultze úr már készül a párizsi útra, jól 
mondom? 

— Dehogy, Schneider úr — mondta a sofőr elég rossz francia 
kiejtéssel. — Csak ezer kilométer... nem kell arra készülni. 

— Ez igaz. Schultze úr korábban kamiont vezetett minálunk, 
neki ez nem távolság. Á, nézzék csak, helyi nevezetességeink- 
hez értünk! 

Az autópálya hídra szaladt föl, ami széles folyót ívelt át. 

— Ez a Prinz-Heinrich-Brücke, vagyis Heinrich herceg híd — 
magyarázta Heinrich apja tolmácsolásában. — Már iskolába jár- 
tam, amikor még mindig azt hittem, hogy apa összeköttetései 
révén rólam neveztette el. 

A társaság jót nevetett. 

— És Alexanderről mi van elnevezve? — kérdezte Ange néni. 

— Ein gross Platz in Berlin — mondta Nimby, mielőtt bárki 
szólhatott volna. 

— Aha — derült Schneider úr —, ein groBer Platz, Alexander- 
platz. De azt bizony nem tudom, hogy Gerdről mi van elnevez- 
ve. 

— Gerd Müller — vágta rá Schultze úr, amin mindenki jót ne- 
vetett, azok is, akik csak magyarázat után tudták meg, hogy az 
egy világhírű focista volt a hetvenes években. 

— A másik nevezetesség — folytatta Schneider úr — a víz volt, 
amin a híd átvezet. Kieli-csatornának hívják, és Kielt az Elbá- 
val, vagyis az Északi-tengert a Keletivel köti össze, száz kilo- 
méter hosszan. Nagyon forgalmas, minden évben sok ezer hajó 
halad végig rajta. Gyorsabb és biztonságosabb, mint megkerül- 
ni Dániát. Keresel valamit, Vanessa? 


— Hegyeket — dörmögte a kislány, kutatóan figyelve a távol- 
ba. 

— Hát sajnos hegyekkel nem szolgálhatunk — sóhajtott 
Schneider úr. — Ez a vidék olyan lapos, mint egy asztal. V1i- 
szont van egy fjordunk, ha érdekel. 

— Fjord, hegyek nélkül? 

— Igen, a Kieli-fjord, a város ennek a partján épült. Azt hi- 
szem, ez Európa legdélibb fjordja. 


Nagy fjord volt, Henri egyik nap lemérte nekik a Google-ban: a 
fjord kapujától, a bülki világítótoronytól a Hörnig tizenhét kilo- 
méter légvonalban. És sehol egyetlen hegy. Nimby elmondta 
nekik, hogy keletkeztek a fjordok, a jégkorszak idején a jég 
megtöltötte a völgyeket, aztán beszakította a völgyet a tenger- 
től elválasztó földsávot — hát ezt itt aligha tudta megcsinálni. 

Vanessának mégse volt oka panaszra, mert a hegyeknél sok- 
kal jobban szerette a fákat, azokból pedig volt bőven. Schnei- 
derék egy Kronshagen nevű helyen laktak, Kiel nyugati szélén. 
A kocsi kiszaladt velük a városból, s egyre vidékiesebb házak 
között futott, aztán már jórészt rétek és erdősávok váltakoztak, 
míg végül lekanyarodtak egy mellékútra és befordultak egy ház 
elé, ami hirtelen bukkant ki egy erdős folt mögül. 

Hát itt nem lesz kérdés, hogy hol férnek el, gondolta Kissy, 
ahogy végignézett a házon. Óriási volt, kastélynak is beillett 
volna. Földszint és emelet, mindkettőn vagy húsz ablak, és ar- 
rébb még melléképületek. Utóbbiakból később többet is talál- 
tak a ház mögött. 

Az első öt percben megismerkedtek mindenkivel, aki fontos 
volt a Schneider-háznál; a ház előtt gyűltek össze az ő fogadá- 
sukra. A legkönnyebben Louise kisasszonnyal, Elke nevelőnő- 
jével értettek szót, aki egy éve volt mellette, azóta, amióta ha- 
zatértek a veszedelmes nyaralásból és Elke kijelentette, hogy 
meg akar tanulni franciául. A kisasszony huszonöt éves volt, és 
ki sem mozdult Franciaországból, amíg ki nem közvetítették 
Schneiderékhez. A nevében az e-t nem volt szabad kiejteni. Ezt 
Elke mondta, s az egerek nem értették, úgyhogy megmagyaráz- 
ta. 

— A kisasszony francia, ezért e nélkül kell mondani. Ha né- 
met volna, kellene kimondani az e-t is, Fráulein Louis-e. Ez a 


különbözőség. Én német vagyok, Elk-e, de ha lennék francia, 
akkor csak Eik. 

Az egerek vigyorogtak és nem szóltak semmit. 

Aztán ott volt Ilse és Grete, a két szobalány, Frau Schultze, a 
szakácsnő — a sofőr felesége —, valamint Wolf, Rolf és Pygi, a 
biztonsági személyzet. Egyikük se tudott franciául, de a három 
nővel nem lehet gond, amikor ennyi tolmácsjelölt akad, a biz- 
tonságiakhoz pedig akármilyen nyelven lehetett szólni, ugyan- 
úgy reagáltak. Vigyorogtak és csóválták a farkukat. Wolf és 
Rolf testvérek voltak, két jól fejlett rottweiler, Pygi pedig né- 
met juhász. Az egerek némelyike — Angéligue, Chantal... és 
hát Kissy is — tartózkodóan nézett rájuk, de a D"Aubisson lá- 
nyok azonnal úgy mentek oda, mint akik nem is tudják elkép- 
zelni, hogy egy kutya veszélyes lehet. Letérdeltek eléjük, kör- 
beszaglásztatták magukat, és a következő pillanatban már egy- 
más nyakába borultak a három hatalmas ragadozóval. Ez Kis- 
syt meglehetősen zavarta, mert tudta, hogy két percen belül kö- 
vetnie kell a példájukat. Onnan, ahol állt, tisztelettudó távol- 
ságból, jól látta Pygi barátságos mosolyát, és azt is, hogy mek- 
kora fogai vannak. Két falásra megeszi a patkányt, tippelte meg 
Kissy, egy egér tehát a fél fogára sem elegendő. 

Két dologban tévedett. Nem kellett két percen belül összeba- 
rátkoznia a testőrökkel, mert a lányok után Pi és Ange néni 
ment oda, aztán Nimby és Martin. Jó ideig eltartott, míg ki- 
örömködték magukat — a három kutya mindenkit úgy fogadott, 
mintha régi bajtársak lennének, akik minimálisan együtt fociz- 
tak a bajnokságban, együtt harcoltak Vietnamban, mindkét vi- 
lágháborúban, Napóleon seregében és persze együtt is vikin- 
geskedtek a sarkvidéki szigeteken. Vanessa és Niala ebben tö- 
kéletes partner volt, világosan érzékelni lehetett, mennyire 
örülnek, hogy annyi év után viszontlátják a három kutyát, akik- 
kel amúgy mindennap együtt voltak az elmúlt években. A töb- 
biek egyszerűen csak örültek a találkozásnak, részükről a sze- 
rencse. 

Aztán, jó pár perc múlva, őrá is sor került. Niala egy pillan- 
tással fölmérte a helyzetet, mint mindig, és csak őt hívta, egye- 
dül. 

— Gyere, Kissy. Már ebédeltek, és nagyon barátságosak. 


Kissy tehát ment. Azonnal megjelent a feje fölött egy repülő 
csészealj, s az űrlények miniatürizáló sugarat bocsátottak rá. 
Mire odaért Pygihez, úgy két centi magas lehetett. De a kutyát 
ez nem zavarta. Barátságosan megszaglászta a kezét, meg is 
nyalta, átvett egypár simogatást és nyakveregetést, s ezzel a ba- 
rátság megköttetett. A testvérekkel hasonlóképpen. Rolfot nem 
zavarta, hogy Kissy csak öt centi magas, és Wolfot sem, hogy 
csak tíz. Amikor mindhárom kutyával megismerkedett, az űrlé- 
nyek tovaröppentek, s ő visszanőhetett a rendes méretére. 

Míg megmosta a kezét a ház előtti terecskén álló medencé- 
ben, azon tűnődött, ugyan mi volt olyan riasztó ebben a három 
szőrös jószágban. Persze hogy nagyok a fogaik, öröklődik a 
családban. És különben is, a kutya az egér legjobb barátja, Tom 
és Jerry-filmek serege bizonyítja. 

A másik dolog, amiben tévedett: Pygi nem ette meg a pat- 
kányt, se két, se több falásra. Ez pár nappal később derült ki, 
amikor elkapott egyet az istállóban, alig egy méterre Kissytől. 
Elég nagy, ronda képű bestia volt, Kissy örült, hogy nem roko- 
nok. Pygi fölkapta, kettőt rázott rajta, aztán céltudatosan kisie- 
tett az ajtón. A patkány már élettelenül lógott a szájában. 

— Viszi a lóház mögöttbe — magyarázta Elke. — Arra vannak 
tanítva, hogy a Rattékat oda kell vinni, Herr Schultze utána be- 
ledobja szemétre. Hogy mondják franciául? 

— Patkánynak. 

— Nem azt. A szemetet, ami gazdaságban születik. Megölöd a 
disznót és nem eszel meg minden részét, levágsz növényeket, 
ilyesmik. 

— Veszélyes hulladék? 

— Lehet. 

Schneiderék persze nem tartottak disznót. A kutyákon kívül 
csak a lovak képviselték az állatvilágot. Amikor Kissy először 
meglátta őket, rögtön tudta, hogy ezekre ők márpedig föl fog- 
nak ülni. 


Németországi napjaik csendesen teltek, nagyjából hasonlóan a 
beaulieu-iekhez, csak itt nem volt tengerpart és hegymászás. 
Azaz tengerpart persze volt, de itt északon azért másmilyen. A 
kieli kikötő egyébként se strandolásra volt kitalálva, a hajók bi- 
rodalma volt. Amikor először mentek be a városba, hogy meg- 


nézzék a kikötőt, Kissynek eszébe jutott Elke egyik mondata, 
még otthon, mármint Beaulieu-ben, még Brigitte fordította: 
, Azt mondja, ő a tengernél lakik, ahol sokkal nagyobb hajók 
járnak, úgyhogy neki ne magyarázzon a tengerről." Jaj, de- 
hogy, ezt még az utcán mondta Alainnek, akkor az elzásziak 
tolmácsoltak. 

Hát tényleg nagyobbak a hajók. Az utasszállítók némelyike is 
óriási, de azok persze a Cőte d" Azurön járva se kisebbek — a te- 
herhajók pedig még hatalmasabbak. Körbeautózták a nagy öb- 
löt, amiből egy csomó kisebb nyílt, egészen szögletesek, és né- 
melyikben éppen rakodtak is. 

— No, hadd halljam, mi a baj? — kérdezte Schneider úr a kikö- 
tőben, elkapva egy arckifejezést Vanessán, amit Kissy nem lá- 
tott, másfelé nézett. 

— Semmi... — vont vállat a kislány, aztán mégis folytatta. — 
Csak ez az egész... annyira mesterséges. . . 

Niala rosszallóan elhúzta a száját, de Schneider úr bólintott. 

— Az. Itt a fjord belsejében egy talpalatnyi érintetlen tenger- 
part sincsen. De tudod, én úgy vagyok vele, hogy Kiel csak egy 
pont a térképen. Valahol ki kell kötni ennek a rengeteg hajó- 
nak, és vannak azért természetes állapotban megmaradt vidé- 
kek Németországban, elég sokfelé. 

Vanessa ettől kicsit földerült. 

Megnézték a csatornát is, először fentről, a Heinrichről elne- 
vezett hídról, de akkor a fiút már Henrinak szólították. 

— Figyeljétek magatokat ide — mondta első este Elke tolmá- 
csolásán keresztül, amikor már a negyedik vagy ötödik egér 
küzdött meg a nevével —, hogy mondják a nevemet franciául? 

Az egerek nem tudták beazonosítani, Louise kisasszony 
mondta meg. 

— Akkor mondjatok Henrit. Ti se mind használjátok saját ne- 
veteket, én is meg fogom érteni. 

Aztán megnézték hajóról is. Vendéglátóik kibéreltek egy kis 
jachtot, kapitánnyal együtt, mert a csatornában csak szakértő 
tudott navigálni. Egyik reggel elindultak, s késő délutánra vé- 
gighaladtak a csatornán. Kellemes út volt. A táj lassan vonult 
kétoldalt hátrafelé, rendszertelen időközökben szembejött egy- 
egy irdatlan hajó, a parton autók szaladgáltak, máshol gépek 


dolgoztak a földeken. Ők pedig a fedélzeten heverésztek, hűtött 
italokat ittak, és élvezték a semmittevést. 

Meg azt is, amint Nimby megjegyezte, hogy itt nincsen se 
shindy, se macska. 


Megnézték Brunsbüttelt a vízről, az Elbát — folyó létére hatal- 
mas volt —, aztán kiszaladtak a tengerre és onnan is megszem- 
lélték a partokat. Schultze úr Brunsbüttelben várta őket a mik- 
robusszal, búcsút vettek a kapitánytól és hazarobogtak. 

Három tengert is láttak pár napon belül, gondolta Kissy már 
útközben. Vanessa elégedett lehetne, már megfigyelte rajta, 
hogy rajong a tengerért — de valószínűbb, hogy az Északi- és a 
Keleti-tenger neki csak egy-egy víz, sőt mondjuk Mentonnál 
már a Földközi se több. Csakis Beaulieu-nél, vagy talán Nizzá- 
tól Éze-ig létezik Vanessa számára tenger, és a hegyek meg a 
fák is csak ott hegyek meg fák. Bár a fákat mindennél jobban 
szereti, lehet, hogy azoknál nem baj, ha máshol vannak, csak 
legyenek. 

Másnap megerősítést nyert ez az érzése, amikor kisétált a ház 
melletti erdősáv felé, és egyszer csak zenét hallott. A Popcorn 
szólt valahonnan, úgyhogy rögtön Vanessát vagy Nimbyt kezd- 
te keresni, de leginkább mind a kettőt. Egy percbe is beletelt, 
mire fölfedezte őket, mert lent keresgélt, pedig fönt voltak, egy 
nagy fán ültek összesimulva. Vanessa Nimby mellére hajtotta a 
fejét, s valahonnét, alighanem a zsebükből szólt a dal. 

Kissy megfordult és visszalopakodott a házhoz, reményked- 
ve, hogy amíg biztos távolba ér, addig nem jön arra egerész- 
ölyv. Az életét nem féltette, egy pillanat alatt lepuffantja, de a 
csatazaj fölriasztaná azt a kettőt a fán. 


Hamar eltelt a két hét. Gyorsan és eseménytelenül; az egerek 
ízléséhez mérten túlságosan is eseménytelenül, de Schneider úr 
— azazhogy Johann, mert időközben összetegeződtek — azt 
mondta, ne legyenek telhetetlenek, máskor folyamatosan zu- 
hognak rájuk az események, egyáltalán nem árt ez a kis ubor- 
kaszezon, ami alatt fel tudnak töltődni. 

Összecsapásuk csak egy volt, de igazából csak nézők lehettek 
benne. Kronshagen központjában sétáltak, velük volt Louise 
kisasszony és Pygi is, amikor szembejött egy fiatalember. Ba- 


rátságtalanul nézett Louise kisasszonyra és magyarázni kezdett 
neki valamit. 

— Azt mondja, nem működ jól a gép, amit apától megvett — 
fordította Elke. — Kisasszony mondja, hívja telefonra, neki 
semmi köze hozzá. Karl mondja, beszélt már a céggel sokszor, 
de elkergetőzik, és... 

Itt a fordítás félbemaradt, mert a fiatalember Elkéhez fordult, 
és rövid szóváltásba keveredtek. Két mondat után Karl egyet 
lépett a kislány felé, és fölemelte a hangját. 

— Harrrrr! 

A közbeszólást mindenki világosan értette, pedig egy harma- 
dik nyelven hangzott el. Pygi szilárdan megvetette a lábát köz- 
vetlenül Elke mellett, és egészen fölgyűrődött az orra, ahogy 
megmutatta ragyogó tépőfogalt. 

— Sie fressen dich an — mondta Elke mosolyogva, természetes 
hangon, mint aki azt jelenti be, hogy este lemegy a nap. Az 
egerek is sejtették a jelentését: , Megesz téged." 

Pygi előrelépett és azt mondta: 

— Most azonnal hordd el innen az irhád, különben a véreddel 
mosom föl az utcát. És ne merj még egyszer a gazdáim közelé- 
be jönni. MOZGÁS! 

Ez a tömör kutyanyelven csak egy hosszan elnyújtott morgás 
és egy bömbölő , vau!" volt, de németek és franciák ugyanúgy 
fordították le magukban. Elke rögtön meg is dicsérte Pygit, 
összevissza simogatta, a mellét és nyakát veregette, mintha leg- 
alábbis az életét mentette volna meg. A kislánynál ülve nem 
sokkal alacsonyabb kutya boldogan fogadta a dicséretet, és elé- 
gedetten nézett a sietve távolodó ellenség után, egyúttal ellen- 
őrizve, hogy nem próbál-e visszatérni. 

Hát igen, gondolta Kissy. Egy kutya egyetlen vakkantással 
elriaszt egy efféle mukit. Nekik meg kellett volna verniük, mert 
csak akkor tudja meg, hogy velük nem szabad kikezdeni. Pygin 
azonnal látja mindenki, egy vadidegen is, mert mindenki tudja, 
hogy egy ekkora kutyának egy fegyvertelen ember nem ellen- 
ség. Nekik egereknek se, de rajtuk ez nem látszik és róluk nem 
tudják. Ezért kell annyit verekedniük. 

Pygi, Rolf és Wolf egyébként a kisujját se mozdította Elke 
védelmében, amikor a ház mögötti gyepen tanítgatták vereked- 
ni, és jó pár tucatszor meg is ütötték. A három kutya ott ugrált 


körülöttük, labdáztak az éppen nem harcoló egerekkel, rohan- 
tak egy-egy eldobott bot után, és föl se tűnt nekik, hogy imá- 
dott gazdijukat éppen verik. Kissy gyanította, hogy a kutyák 
csak kinevetnék, ha értenének emberül, és elmagyarázhatná ne- 
kik, amit gondol. Fölvilágosítanák, hogy egy kutya sokkal job- 
ban ismeri egy ember szándékait, mint egy másik ember, és vi- 
lágosan látja rajta, hogy nem akar valóságosan ütni. Kissy sej- 
tette, hogy ha a kutyák is járnának moziba, egyetlen akciófilm 
se számíthatna bevételre tőlük, mert pontosan látnák, hogy a 
végsőkig menő élet-halál harc csak pontosan megkoreografált 
színészi játék, és amikor Steven Seagal végre kitöri a főgonosz 
nyakát, azt azzal a tudattal teszi, hogy utána együtt söröznek 
majd a filmgyár büféjében. Senki nem lehet olyan jó színész, 
hogy egy kutyát átejtsen. Ami nagy szerencse, mert ha akár 
csak egyikük bedől és hozzálát megvédeni Elkét, akkor nekik 
befellegzett, kutyakaja lesz belőlük, nyers egércomb rottweiler 
módra. 


Egyébként Johann még aznap este íratott Karlnak egy levelet, 
közölve, hogy a cége minden kötelezettségének eleget tett vele 
szemben, ha ez sem elég, perelje be, viszont ha még egyszer a 
családja bármelyik tagjához, a vendégeihez, az alkalmazottai- 
hoz vagy akár a kerítésén ülő verébhez agresszívan közeledik, 
akkor ő fogja beperelni, de úgy, hogy megnézheti magát. 
Mindezt telefonon mondta el a titkárának, aki fontos ember 
volt a cégnél, de Kissyék sose találkoztak vele — nem szokott 
idejönni, főleg ilyenkor nem, amikor a főnöke szabadságon 
van. 

Karl jól vette az akadályt. Másnap jött egy bocsánatkérő le- 
vél. Azt írta, elragadtatta magát, nagyon sajnálja, és természe- 
tesen ezentúl csak a céggel fog tárgyalni, hivatalos úton. A le- 
vél Elkének volt címezve és őt szólította meg, kérve, hogy 
mondja el mindezt az apjának. 

— Persze — vigyorgott Vanessa. — Mert tudja, hogy máskor is 
fogtok még találkozni az utcán, és ha te ellenséges hullámokat 
sugárzol felé, akkor Pygi a bőrével együtt szedi le a nadrágját. 

— De a fiúk is — tette hozzá Chantal. — Pygi azóta elmondott 
nekik mindent, még személyleírást is adott a fickóról. 


Ez valószínűen hangzott. Kissy arra gondolt, ha Pygi ott lett 
volna tavaly Beaulieu-ben, Sylvie az életben be nem ülteti El- 
két a kocsijába. Eszébe se jutott volna megpróbálkozni vele, de 
ha mégis, Pygi ízekre tépi, anélkül hogy különösebben meg- 
erőltetné magát. 

De hát Pygi nem volt ott, itthon volt tavaly nyáron. A fiúk is, 
de ők akkor még kicsik voltak, pár hetesek, és kizárólag a kaja 
meg az alvás érdekelte őket. Egyébként ugyanonnan kapták a 
nevüket, ahonnan Pygi, Konrad Lorenz egyik könyvéből. 

— Osztrák tudós volt — világosította föl Nimby az egereket, 
akiknek bizonytalanság ült az arcán. — Nobel-díjat kapott a ku- 
tyák származásának felkutatásáért, aztán egy tanítványa kimu- 
tatta, hogy tévedett. Lorenz azt mondta, jé, tényleg tévedtem. 

— És visszaadta a Nobel-díjat? — kérdezte Niala. 

— Nobel-díjat nem adunk vissza — felelte Nimby olyan han- 
gon, mint akit már többször felszólítottak, hogy adja vissza a 
Nobel-díját. 

— Igen — mosolygott Johann -, én is ismerem ezt a legendát. 
Csak hát Lorenz nem a kutyák származásáért kapta a Nobel-dí- 
jat, hanem viselkedéstudományi kutatásaiért. A kutya szárma- 
zásában tényleg tévedett, de nem volt miért visszaadnia a No- 
bel-díjat. 


Persze hogy fölültek a lovakra. Elkének saját lova volt, rendes 
nagy ló, nem póni, Stellának hívták és sötétbarna volt. És vol- 
tak még ketten, Linda és Sonja. 

— Volt lóbácsi is — mesélte Elke —, de már megpusztult régen, 
én nem is visszaemlékszem rá. 

— Csődör — mosolygott Pt. 

— Micsináltál? — nézett rá Elke riadtan. 

— Semmit. Így hívják a fiú lovakat franciául. 

Mint kiderült, az egerek közül csak ketten ültek eddig lovon, 
Niala és Kissy, de gyakorlott lovasnak csak Niala számított. 
Kissy egy kezén meg tudta számolni, hányszor ült lóháton, Ni- 
ala viszont régebben gyakori vendég volt egy villefranche-i lo- 
vardában, amit az egyik rokona vezetett — aztán a kedvenc lova 
kiöregedett, eladták, Niala azóta nemigen lovagolt. De most 
úgy ugrott föl Lindára a szükséges ismerkedés után, mint aki 
mindennap ezt csinálja. 


Ange néni korára való tekintettel fölmentést kapott, de a töb- 
biek mind kipróbálták. Ezúttal Chantal volt a legügyesebb, már 
a második nap úgy ülte meg a lovat, mint Kissy. 

— Ügyes lós vagy — dicsérte meg Elke. — Kissy is. De Niala 
mintha nőtte volna magát bele az ülőbe. 

— Nyereg — tanította Martin. 

Többször is lovagoltak — illetve lóztak, ahogy Elke mondta — 
a két hét alatt. De morzéztak is, Elkével gyakorolták a Jerry- 
morzét, és sütöttek kukoricát nyárson, tábortűz mellett. Nagyon 
finom volt. 

És csináltak más dolgokat is, de azokat nem csapatosan. Ami- 
kor beköltöztek, Martin fölvetette, hogy nekik igazából egyet- 
len szoba is elég volna, és egy pillanatra, ami azt illeti, Kissy- 
ben is fölmerült a gondolat, hogy miért ne. Beaulieu-ben az 
utolsó napokban igazán csak egy szobát használtak, bár nem 
mindig ugyanazt. De úgy érezte, hogy ezt inkább nem mondja 
el Schneideréknek. Valószínűleg nem örülnének neki, már csak 
Elke miatt sem. Jobb az úgy, hogy hivatalosan külön szobában 
alszanak... aztán úgyse ellenőrzi őket senki. Úgyhogy nem 
kértek közös szobát. 

Később rájött, hogy lesz a két hétben egy időszak, amikor 
nem szeretne Martin mellett aludni. Majd egyszer, ha már egé- 
szen egymáséi lesznek, akkor már biztos nem zavarja, de most 
még nem. 

Azért elég piros volt a füle, amikor egyik nap megmondta 
Martinnek, hogy aznap nem alhatnak együtt, és a következő 
pár nap sem. És eléggé tartott tőle, hogy Martin meg fogja kér- 
dezni, miért nem. Meg is kérdezte. Kissynek még pirosabb lett 
a füle, mind a négy, mert közben előkerült valahonnan a máso- 
dik feje, aki csak ennyit mondott: 

— Most még nem szeretném. Később már nem fog zavarni, 
de... akkor is lesz néhány nap minden hónapban, amikor csak 
alszunk. 

Martin azt mondta, érti, és kis tűnődés után hozzátette: 

— Ha én lennék Nimby, most biztosan azt mondanám, semmi 
gond, elalszom én Chantal mellett is. 

Kissy elnevette magát, ahogy megjelent előtte Chantal képe, 
amikor Nimbynek ezt a szövegét hallgatja. 


— Persze. Emlékszel, mennyire fontos volt neki megmenteni 
Chantal életét, az enyémet, Nialáét, mindegy, csak lány legyen 
és ne Vanessa? 

— A szájból szájba lélegeztetés? 

— Hát az is ilyen volt. Vanessa mellett soha nem akart aludni, 
de énmellém is bemászott volna, Niala mellé is... és hogy le- 
konyult a füle, amikor Pamacstól megtudta, hogy szájba nem is 
lélegeztetnek, csak orrba. . . 

— De Vanessa miért maradt ki mindig? 

— Hát mert már akkor is szerelmes volt bele — felelte Kissy. 

Martin elgondolkodva bólintott. 

— Van ízlése. Vanessa nagyszerű lány. Mi mind jól választot- 
tunk itt a csapatban. Csak Chantalnak meg Nialának kellene 
valaki. 

Kissy nem javította ki, hogy Chantalnak meg Angéligue-nek, 
mert Niala holtbiztos megszerzi Pit. Ráér megtudni. 


Angéligue-nek támadt az az ötlete, hogy tulajdonképpen miért 
repüljenek ők haza, aztán Schultze úr vigye el a mikrobuszt, 
utána meg repüljön vissza. Minek ennyit röpködni, amikor a 
csapatból három embernek van jogosítványa, szárnya meg sen- 
kinek? 

A miniegereknek tetszett az ötlet, de Niala azt mondta, csak a 
sofőrjelöltek véleménye számít, aki nem vezet, az persze hogy 
könnyedén végigüli. Pi azt mondta, részéről rendben van. Ange 
néni húzta a száját, nem nagyon szeretett ismeretlen útvonalon 
vezetni, de azt mondta, ha akarják, vállalja. Végül abban ma- 
radtak, hogy ő lesz a tartalék, ha a másik kettő kifárad, ő veszi 
át. 

Schneiderék összeszedtek egy csomó szíjat és kötözőanyagot, 
ezekkel rögzítve föltornyozták a poggyászt a jobb oldali három 
meg a leghátsó dupla ülésen. Maradt három dupla ülés a minik- 
nek és elöl három a maxiknak. A tolóajtónál még letettek egy 
jókora hűtőládát enni-innivalóval megrakva; eddig Schneide- 
réknél szolgált, de nekik adták. Anne azt mondta, egyszerűbb 
egy másikat venni, mint bajlódni a visszajuttatásával, és külön- 
ben is, ennél sokkal többel tartoznak ők a csapatnak. 

A láda eléggé útban volt, de Nimby azt mondta, később eset- 
leg kivehetik a C3-as ülést és a helyére kerülhet. Pi azt felelte, 


nem lehet, a kábel onnan nem ér el a szivargyújtóig, meg bele 
is botlanának, amire Nimby csak a fejét csóválta és azt mondta, 
összesen egyvalaki van, akiről nem feltételezi, hogy meg tud 
hosszabbítani egy kábelt. Pi két háromszögletű fület mutatott a 
feje fölött, amire Nimby bólintott. Ekkor azonban Chantal kije- 
lentette, hogy ő a maga részéről egyáltalán nem ért a forrasz- 
táshoz. Nimby csodálkozva ránézett. 

— Ki beszélt itt... ó, már értem. Te még a régi technikát isme- 
red, amikor forrasztással hosszabbították a kábeleket? 

— Miért, most hogy csinálják? 

— Várj, megtanítalak. — Nimby előkerített egy vezetéket. — 
Tessék egy kábeldarab, amit forrasztás nélkül meghosszabbí- 
tunk. Így fogd meg, a két végénél. 

Chantal átvette, megfogta. Eléggé gyanakvó kifejezés ült az 
arcán. 

— Jól van, csak vigyázz, hogy semmibe ne akadjon bele — iga- 
zította meg Nimby egy helyen. — Jól nézd meg mindkét végét. 
Oké, most ereszd el. — A kábel a földre hullott. — És máris in- 
dulhatsz a műszaki boltba. 

Chantal a kábelre nézett, aztán Nimbyre, aki gyorsan mene- 
külőre fogta. Chantal végigkergette a fél udvaron, aztán legyin- 
tett és visszaballagott. 

Tíz másodperc múlva előkerült Nimby, és ugyanonnan foly- 
tatta. 

— A kábelt elég könnyen elrejtjük a padló vagy a mennyezeti 
kárpit alá. Az ülésrögzítőkhöz pedig a ládát is lehet rögzíteni. 
Vagy akár a ketrechez. 

— Mihez? — kapták föl a fejüket. 

— Ja igen. Azt gondoltam, hogy a D3-as ülést is ki lehetne 
venni, és rakni a helyére egy shindyketrecet. Előfordulhat, 
hogy egy shindyt úgy ejtünk el, hogy nincs mód rendőrkézre 
adni. 

— Persze — mondta Vanessa —, ha netán az Antarktisz kellős 
közepén akadnánk össze vele. 

— Hát a közepén pont nem gond — vigyorgott rá Nimby -—, 
mert ott van az Amundsen—Scott bázis, azon rendőr is akad. 

Vanessa visszavigyorgott rá, s egy pillanat múlva Kissy már 
érezte, hogy zsugorodik. Ez nem zavarta a rakodásban, hiszen 
az autó, a csomagok, az egész udvar és minden rajta levő 


együtt zsugorodott vele, csak azok ketten maradtak ugyanakko- 
rák, mint voltak. Kissy elnézte őket, ahogy belevesznek egy- 
más tekintetébe, és sóhajtott. Ha soha egyetlen shindyt se kap- 
tak volna el, akkor se lett volna hiába a sok szervezkedésük. Ez 
hozta össze ezt a két nagyszerű kölyköt. A gyerekeik a Jerry és 
az Alapítvány neveket kaphatják majd. 

— Fülükig vannak belezúgva — susogta egy hang a bal könyö- 
kénél. 

— Igen — felelte Kissy halkan. 

— Tik is vagytok belezúgva fülükötökig — folytatta Elke. Ő rá- 
nézett, a kislány pedig cinkosan kacsintott. — Én tudom ám, 
hogy alusztátok magatokat egy szobában éjszaka — közölte bi- 
zalmasan. — De nem szóljam ám senkinek! 

— Biztos? — mosolygott Kissy. 

— Persze, szamár. Mindenki tudta rögtön, csak azt hiszik, én 
nem tudom. 


Az ülések számozása is Nimby találmánya volt. A sofőrülés 
volt az Al-es, innen jobbra nőttek a számok, hátrafelé pedig a 
betűk, egészen E3-ig. Az A sorban a kettes-hármas, a többiben 
az egyes-kettes volt dupla ülés. B3-as ülés nem volt, annak a 
helyén volt a tolóajtó előtti kis tér, és most a hűtőláda. 

Nimbynek az tetszett nagyon, hogy az utastér minden pontjá- 
ra el lehet jutni kiszállás nélkül. 

— Ez nagyon fontos a mi szakmánkban -— jelentette ki olyan 
arccal, mint egy öreg szakember, aki világéletében shindyvadá- 
szattal kereste kenyerét. — Üldözés közben nem lehet kiszállni, 
hogy átülhess máshová. 

— És miért kellene átülni? — érdeklődött Johann. 

— Például mert a célpont balról van, viszont a csapat mester- 
lövésze a jobb oldali fegyvereknél ül. Ajánlott irodalom: Csil- 
lagok háborúja, Memphis Belle. 

Schneiderék már régóta tudták, hogy ők jól ismernek ilyen 
régi filmeket, hát nem lepődtek meg. Johann is csak annyit 
mondott, hogy így már teljesen világos. 

Azért Kissynek az is megfordult a fejében — de nem mondta 
ki, túlságosan fantasztikusnak érezte a gondolatot —, hogy az 
átjárható belső tér azért is jó, mert könnyen átadhatnak egy- 
másnak dolgokat vagy leülhetnek valakivel beszélgetni, anél- 


kül hogy ajtót kellene nyitni, amitől bejön a kinti forró levegő. 
Vagy épp télen a hideg. 

— Az jó dolog, mesterlövészet ültetni shindy autója felől — ne- 
vetett Elke. — Vanessa tudja széjjelnimbuszolni kerekegumia- 
kat. Shindy áshatja gödröt magának, mellé kövöt, belefeküd, 
virággal a kezében. 

Az egerek nevettek. Igen, Tom csinált így egyszer, amikor 
azt hitte, hogy Cövek pillanatokon belül ott lesz, hogy megru- 
házza. Erről Kissynek rögtön eszébe jutott az ő Cövekje, a kis 
kulcstartós kutya. Otthon van, madame Faubourg-nál, azzal jár 
be megetetni Macskát. Jó, hogy nem hozta el a kulcsait, nem 
kellett aggódni, hogy éjszaka rátámad Martinre az ő védelmé- 
ben. A kutyák is félreértenek néha dolgokat, és Martin csak egy 
apró, védtelen kisegér. 

Elkének részletes információi voltak Vanessa célzótudomá- 
nyáról, mert lövészetet is tartottak, négyszer is ebben a két hét- 
ben, nem szabad kijönni a gyakorlatból. Vanessa átlaga már 
huszonnyolc milliméter, száz lövésből. Nimby köztük a leg- 
gyengébb lövő, de az övé is csak száztíz. Vanessa azt mondta, 
ha egy embert a törzse közepén céloz meg, akkor akár mellé is 
lőhet ennyit, úgy is elfekteti. De végtagra célozni Nimbynek 
nem szabad. 

Persze Elke is kipróbálta, és hamar elérte a százhetvenes átla- 
got. Vanessa azt mondta, ha sokat gyakorol, remek céllövő vál- 
hat belőle. 

— Jó — mondta Elke —, majd külditek a rajzot és Schultze úr 
építi nekem Nimbuszot. Sokat gyakorolom magamat, aztán jö- 
vőre én lövöm le a Vanessára megtámadó shindyt. 

— Hülyeség — mondta Nimby. — Hagyunk itt neked egyet. 

— Shindyt? 

— Nem! Egy Nimbuszt. Otthon van még bőven. 

De csak most, csomagoláskor kapta meg. Rövid tanácskozás 
után Vanessa húzta elő az oldalfegyverét. Neki van rá szüksége 
a legkevésbé, hisz puszta kézzel is könnyűszerrel megvédi ma- 
gát. 

— Tessék, kisöreg — nyújtotta át. A csövénél fogva kellett vol- 
na, de hát csövük nincsen a Nimbuszoknak. — Vigyázz rá, és a 
körülötted levőkre. Sose feledd, hogy mi mindig csak céltáblá- 


ra lövünk vele. És ha bajba kerülsz, akkor se ezt használd, ha- 
nem az igazi fegyveredet. 

— Az mi az? — nézett föl Elke a Nimbusz csodálatából. 

Vanessa összehúzott szemmel nézett rá, aztán kicsit fölhúzta 
az orrát, kimutatta a fogait és morogni kezdett. 

Elke megcsodálta, és vigyorogva bólogatott. 

— Értem. Igazad van. A srácok szétszedik akárkit, aki csúnyán 
nézdegél. De lőni azért meggyakoroljam, ugye? És verekszeni 
is meg a morzét? 

— Feltétlenül — mondta Vanessa szeretettel. — Most már tiszte- 
letbeli kisegér vagy. 


A Google útvonalkeresője szerint Kronshagenből Vaucresson- 
ba kereken ezer kilométer. Az első szakaszt Pi vezeti, neki na- 
gyobb a rutinja, mint Angéligue-nek, és könnyebben alkalmaz- 
kodik, mint Ange néni, jobb lesz, ha ő tapasztalja ki a kocsi ri- 
golyáit. Az útvonalért viszont végig Nimby felelős, úgyhogy 
kigyűjtött a netről minden tudnivalót, rátette a notebookra is 
meg a telefonjára is, de a legfontosabb adatokat ki is nyomtatta. 

Schultze úr csak közvetlenül indulás előtt vitte ki a hűtőládát, 
amibe Ilse és Grete az éléskamra hűvösében rakodott bele. A 
csapat ezalatt búcsúzkodott. 

— Ne búsulj — vigasztalta Angéligue Elkét, aki eléggé le volt 
konyulva -, találkozunk mi még sokszor. 

— Persze — felelte a kislány —, csak mikor. . . 

Tőle búcsúztak el utoljára. A személyzettel elég volt egy-egy 
kézfogás és auf Wiedersehen, a kutyákkal egy-egy ölelés, a há- 
zaspártól és a két fiútól pedig együtt köszöntek el, Louise kis- 
asszony tolmácsolt, de nem is beszéltek sokat. Elkével többet, 
ő mindegyiküknek egyenként a nyakába borult. 

Aztán beszálltak, becsukták az ajtókat, elhelyezkedtek, és Pi 
elfordította a kulcsot. Reggel kilenc óra volt. 

Elhaladtak az istálló — Elke franciaságával a lóház — előtt, bú- 
csúpillantást vetve rá, aztán megkerülték a lakóházat. Maguktól 
a lovaktól már előző este búcsút vettek. Pygi, Rolf, Wolf és El- 
ke díszkíséretet adott a birtok kapujáig, ahol még kikiabáltak 
pár szót az ablakon. Elke egészen addig integetett, amíg még 
látta a kocsit. A kutyák nem integettek, de azért ők úgy tekin- 
tették. 


Először bementek Kielbe, vagyis csak a körgyűrűig, onnan for- 
dultak rá a 215-ös autópályára. Ha minden jól megy, Hambur- 
gig meg sem állnak. 

Minden jól ment, egy óra alatt megtették a száz kilométert. Pi 
nem akarta jobban meghajtani a kocsit, amíg össze nem szok- 
nak. 

Hamburgban Nimby jelezte, hol lehet még utoljára lehajtani a 
sztrádáról, mielőtt bebújik a föld alá. Pi kivitte őket a csomó- 
ponton át, aztán keresett egy helyet, ahol kiszálltak és meg- 
mozgatták a tagjaikat. 

Nimby gondoskodott róla, hogy útközben is tudjanak beszél- 
getni. Négy mobilt kapcsolt adó-vevőre, mind a négy üléssor- 
ban volt egy. Ha lemerülnek, ott a többi, és volt egy csomó tar- 
talék akkuja. Jól jött, mert a robogó autóban azért elég nagy 
volt a zaj, az előttük vagy mögöttük ülővel még csak-csak ér- 
tették egymást, de több soron át már semmiképpen. Nimby azt 
mondta, mobilokat csak most használnak, később már lesz az 
autónak saját kommunikációs rendszere. Elvégre mikrofont is, 
hangszórót is, drótot is árulnak a szaküzletben. 

Pár perc után megint beszálltak — most Angéligue vette át. Pi 
helyet cserélt vele, egyébként mindenki maradt a helyén: az 
A3-ason Ange néni, a B sorban Chantal és Niala, a C-ben Va- 
nessa és Nimby, a D-ben ők Martinnel. 

Angéligue visszakanyarodott a sztrádára, aztán be az alagút- 
ba. Sokáig voltak odalent, Nimby azt mondta, fél Hamburg 
alatt átmennek, s csak a folyó egyik szigetén jönnek föl ismét. 
Az Elbát már ismerősként üdvözölték a hajókirándulásról: az út 
jó darabig a part közelében futott, aztán átmentek egy hídon; 
Nimby megmondta, hogy balról a Rugenberger Hafen van, 
jobbról meg a Waltershofer Hafen. A Hafen persze kikötő, és 
csakugyan azok voltak, ugyanolyanok, mint a Kieli-fjord meg 
Brunsbüttel, óriási hajókkal, darukkal, szorgos munkával min- 
denütt. 

Kissy egy csöppet sem bánta, hogy hamarosan nem látja már 
ezeket a kikötőket. Kétségkívül nagyon fontosak, ő maga is bi- 
zonyára rengeteg árut megevett meg használ abból, ami ezeken 
a hajókon utazik, de ha nem muszáj, akkor ő nem jönne ide. 
Túl zajosak, koszosak, gépiesek. 


Aztán autópálya-csomópont, utána erdősáv, ami mögött néha 
vasúti kocsikat láttak, de csak Nimby légifotójából tudták meg, 
hogy egy hatalmas pályaudvar van ott. 

Átvágtak egy erdős dombvidéken, aztán végeláthatatlan sík- 
ság következett, apró városkákkal, falvakkal, körülöttük min- 
denfelé szántóföldekkel. Itt már szívesebben nézelődött. Ez a 
vidék sokkal tetszetősebb volt, mint Kiel vagy Hamburg, itt 
akár el is tudna lenni hosszabban. 

Brémába persze nem mentek be, a sztráda messze a városon 
kívül vitt. Nem is a város felé tértek le, hanem az ellenkező 
irányba, jobbra, itt hamarosan valami ipartelepekhez értek. Be- 
fordultak egy mellékutcába és megálltak. Negyed tizenkettő 
volt. 

Mindenekelőtt megszavazták, hogy Angéligue nagyon jól ve- 
zet, semmivel se rosszabbul, mint bármelyik régi pilóta. 

Ange néni magától ajánlotta föl, hogy vezet a következő sza- 
kaszon. Azt mondta, végül is a sztrádán igazán nem sokat szá- 
mít, hogy ismeri-e a vidéket. 

Háromnegyed egy előtt pár perccel elérték az osnabrücki le- 
ágazást, egy Wallenhorst nevű városkánál. Itt a néni lehajtott 
jobbra, és pillanatokon belül letette őket egy étterem előtt. 


Rendelni bonyolultabb volt, mint eljutni idáig. A pincérnő sem- 
milyen nyelven nem értett a sajátján kívül, az étlap is csak né- 
metül volt meg, munkába vették a két hétig szinte nem is hasz- 
nált szótárprogramot. De amikor kijött az ebédjük, megállapí- 
tották, hogy a szakács teljesen egy nyelvet beszél a műszerei- 
vel, mert az ételben minden a helyén volt. 

Ebéd után sétáltak egyet a városban, hogy lemozogják a kaló- 
riákat. Kettőkor Pi lenyomta a pedálokat és visszavitte őket a 
sztrádára. Most dupla szakaszt vállalt, hogy hamarabb túljussa- 
nak a Ruhr-vidéken. Meg is nyomta a gázt, még nem volt fél 
négy, amikor megálltak Köln egyik külvárosában, miután elro- 
bogtak Münster, Dortmund, Wuppertal mellett. 

Elég meleg volt odakinn, az emberek a homlokukat törölget- 
ték, úgyhogy nem nyitottak ajtót; egész idő alatt ment a lég- 
kondi, amit Schultze úr külön a kedvükért kitisztíttatott, na- 
gyon kellemes idő volt a kocsiban. Pi tehát kimászott hátra, 
Angéligue átült a helyére, Pi pedig bekecmergett az ülésére. 


Ange néni a mutatvány láttán meg is jegyezte, hogy ő a maga 
részéről erre nem vállalkozik. 

Most Angéligue is hosszabb szakaszt csinált, ő vitte át őket 
Belgiumba, és csak Daussoulx-nál, Namur mellett állt meg ne- 
gyed hatkor. Azt mondta, még vígan elvezetne a maradék úton, 
de miért fossza meg Ange nénit a szórakozástól. A néni neve- 
tett, lemászott, a túloldalon fölmászott, s már indultak is to- 
vább. 

Így Ange néninek jutott a dicsőség, hogy hazai földre vigye 
őket. Ennek örömére elénekelték a himnuszt — nem a nemzetit, 
hanem a Tom és Jerry főcímzenéjét, de legalább olyan ünnepé- 
lyesen. 

Fél nyolc előtt megálltak Roye-ban, hogy Pi visszavegye a 
kormányt. 

— Utolsó váltás — jelentette be. — Most már csak otthon állunk 
meg, ha semmi nem jön közbe. Kilenc körül, ahogy terveztük. 

— Nem igazság — mondta Angéligue. — Neked eggyel több 
szakasz jut. 

— Visszafelé bepótolhatod — vigasztalta Pt. 

Angéligue rémülten nézett rá. 

— Micsoda, te visszafelé is akarsz jönni?! 

Az egerek nevettek, s a mikrobusz nekivágott az útnak. 

Százhúsz kilométerrel később, amikor beértek az ismerős há- 
zak közé, Kissy arra gondolt: hát eddig tartott a németországi 
nyaralás. Még van két hetük Vaucressonban, aztán kezdődik az 
iskola. Talán ősszel már shindyt is fognak megint, talán most 
már az uborkaszezonnak is 


VÉGE. 


Odafészkelte magát Martin mellére, és eljövendő shindyveré- 
sekre gondolt. 


6. 


AZ EGÉRTANONC 


C, aisz, c, g, disz, g, c. C, aisz, c, g, disz, g, c. C, d, disz, d, disz, 
c, d, c, d, aisz, c, disz, C, disz, C. 


Kissy mosolyogva hallgatta a kertből beszűrődő zenét. Krons- 
hagenben - tudtával — csak egyszer másztak fára, itthon viszont 
ha egy percig nem látja őket, már rögtön a fákat kezdi nézni, és 
fülel, hogy melyikről szól a Popcorn. Kisandított az ablakon. 
Vanessáék a kedvenc fájukon ültek összebújva, innen nem le- 
hetett látni, csókolóznak-e. Persze nem sokat számít, ha most 
éppen nem, hát tették két perccel ezelőtt vagy öt perc múlva. 
Sóhajtott. 

— Látod, Macska — mondta az ablak előtt fölmeredő fülecs- 
kéknek -—, ők boldogok. Mi meg itt ülünk, mint két vénlány. Te 
még nem találtál magadnak macskasrácot, engem Martin elha- 
gyott... 

— Méghozzá milyen régen! — szólalt meg a háta mögött egy 
hang, amitől Kissy villámsebesen megpördült és kibiztosította 
mindkét kezét. 

— Szent merevlemez — sóhajtott föl, és leengedte a kezét. — A 
frászt hozod az emberre! 

— Így jár, aki a rossz irányba nézdegél — mondta Martin, és le- 
tette a csomagot. — A kapu felé kellett volna figyelned, nem kö- 
zeledik-e macska. 

— Minek, ha már itt van egy bent?! 

Mindketten Macskára néztek, aki bambán nézett vissza rájuk, 
aztán leugrott a polcról és kisétált a kertbe. 

— Hol voltál ilyen sokáig? — kérdezte Kissy már a csók után. 


— A fahéj kifogyott, máshova kellett mennem érte. Hogy ha- 
ladsz? 

— Nemsokára ehetünk. 

— Remek. A többiek? 

— Egy most ment ki — Kissy barátságtalan képet vágott, ezzel 
utánozva Macskát -—, kettő zenét hallgat a fán, a többieket nem 
tudom. 

Martin elgondolkodva nézett rá, amitől Kissynek cseppfolyó- 
sodni kezdett a gerince. 

— Van egy ötletem. 

— Sejtem, hogy az mi lehet — nevetett Kissy, de közben érez- 
te, hogy már a lábai is gyengülnek -—, de az életünkbe kerülne. 

— Van egy maffiavezér, aki szemet vetett rád?.. . 

— Nem. Csak leégne az egész ház, a hálószobával és velünk 
együtt. 

— Ó, a szerelem heve... 

— Nem! Az ebéd heve! Ha itt hagyjuk a tűzhelyet őrizetle- 
nül... 

Martin aggodalmasan pillantott a tűzhely felé. 

— Odaveszne? 

— Totálisan. 

Martin olyan gyorsan engedte el Kissyt, mintha égetne. 

— Az más. Beláthatod, hogy az ennivalót nem kockáztathat- 
juk. 

Kissy felháborodottan csípőre tette a kezét, bár eléggé nehe- 
zére esett. 

— Pasik! Csak a hasatokra tudtok gondolni! A szerelem 
csak... 

De nem tudta folytatni, kitört belőle a nevetés. Martin együtt 
nevetett vele, aztán megcsókolták egymást és együtt vették is- 
mét gondjaikba az ebédet. 


Új időbeosztást vezettek be ezekre a napokra. Délelőtt minden- 
ki azt csinált, amit akart, csak ebédnél gyűltek össze, utána pe- 
dig együtt ültek le egy félórára beszélgetni. Aztán verekedtek, 
morzéztak, autót vezettek, mikor mit. 

Nimby csak a délelőttök egy részét töltötte Vanessával össze- 
bújva. A többi részében a mikrobuszt babusgatta — igaz, azt is 
kettesben csinálták, és ha Kissy éppen olyan helyen járt, ahon- 


nan belátott az ablakokon, tíz esetből kilencszer azt látta, hogy 
egymással foglalkoznak, nem a kocsival. 

Kissynek sokszor eszébe jutott, hogy Vanessa valamikor azt 
mondta, aki udvarolni próbál neki, annak kiüti a fejét a két füle 
közül. Vagy ezt talán még Mohi mondta? Mindegy. Hát azóta 
sokat változott a véleménye, legalábbis Nimbyt illetően. Nim- 
by aligha tehetne bármit, amiért Vanessa kiütné a fejét a két fü- 
le közül. Kissy gyanította, hogy Nimby még semmivel nem 
próbálkozott a csókolózáson túl, de sejtette, hogy ha megteszi, 
kétféle választ kaphat, igent vagy nemet, de szelíden, verekedés 
nélkül. Biztosat nem tudhatott, hogy történt-e már ilyesmi, 
mert Vanessa megőrizte Mohi zárkózottságát, és ilyen dolgok- 
ról még Nialával sem beszélt. 

Délelőtt általában hiányos volt a társaság. Mindenkinek jutot- 
tak családi elintéznivalók, Piéknek egyetemi előkészületek is — 
és egyvalaki folyton távol volt. Két nappal azután, hogy haza- 
jöttek Németországból, madame Faubourg benézett megkér- 
dezni, hogy telt a vakációjuk, és vele volt a fia is. Lucnek hív- 
ták, jóképű volt, és Kissy majdnem megpörkölődött attól az 
áramütéstől, ami Chantalon átment, amikor először meglátta. Ő 
tehetett róla, túl közel állt. Még szerencse, hogy gumitalpú ci- 
pőt hord. 

Chantal olyan gyorsan jött össze Luckel, ahogyan a hasba rú- 
gott shindy zuhan el. A hasonlat Nimbytől származott, és na- 
gyon találó volt. Chantal és Luc első találkozása azzal végző- 
dött, hogy visszajöttek a kertből — hogy mikor kerültek oda, 
nem tudni -, és épp csak hogy nem puszival búcsúztak el. 

Kissy és Vanessa drukkolt, hogy Lucben Chantal megtalálja 
az igazit, de Niala szkeptikus volt. Ő nem nézett ki eleget a 
srácból, de Chantal ezt nem tudhatta meg, Niala nem akarta, 
hogy azért ne sikerüljön, mert ő vészmadárkodik. 


Kissy megkóstolta a levest és helyeslően bólintott. Minden tö- 
kéletesen megfelelő, az alkotóelemek aránya és állaga optimá- 
lis, az íz- és illatmolekulák eloszlása tökéletes, a nátrium-klorid 
koncentrációja kicsit alacsonyabb a kívánatosnál, hogy utólag 
még ki-ki korrigálhassa a sótartóból. 

Nimby valahogy így mondaná, abszolúte tudományosan, ha 
itt lenne, és észrevenne mást is Vanessán kívül. De hát meg le- 


het érteni. Ez az utolsó délelőttjük így együtt, a lányok ebéd 
után indulnak, aztán pedig hosszú ideig nem találkoznak. Ne- 
héz lett a szíve, ha erre gondolt. Mert ő se fog hamarabb talál- 
kozni velük. Vanessa úgy hozzánőtt év eleje óta, mint egy kis- 
testvér, lépni se tudott úgy a házban, hogy elébe ne kerültek 
volna ezek ketten, Vanessa és Macska. De Macskától egész 
életében nem remélhet annyi szeretetet, mint Vanessától egy 
átlagos héten, pedig ő is legalább olyan zárkózott, mint Macs- 
ka, nem szereti kimutatni az érzelmeit. 

Megint kipillantott a fára. Azok ketten ugyanúgy ültek, talán 
a zene is szólt, ezt nem hallotta, az ablak csukva volt és idebent 
duruzsolt a fövő étel meg a páraelszívó. Martin éppen vissza- 
jött a kamrából és követte a tekintetét. 

— Tudod, mi az érdekes? — kérdezte. — Hogy éppen itt üldö- 
gélnek, ahol mindenki látja őket. Pedig Vanessának saját szo- 
bája van az emeleten. 

— Hát persze — sóhajtotta Kissy. — Mert ez a kedvenc fájuk. 
És akármennyire kellemes hely az a szoba, mégse fa. 

Martin bekukucskált a sütőbe. 

— Szereti a fákat — bólintott, mintha olyasvalakiről lenne szó, 
akit odabent látott. 

— Bolondul a fákért — mondta Kissy. — Talán az okozta, hogy 
beleszeretett Beaulieu-be, mert a villa és a panzió körül renge- 
teg fa áll. De valószínűbb, hogy veleszületett tulajdonság. Ta- 
lán erdész lesz belőle. 

— Inkább vesz magának egy saját erdőt — tűnődött Martin. 

— Igen, az is lehet. Nimby pedig Vanessáért bolondul. Őt nem 
különösebben érdeklik a fák, ő a számítógépeket szereti, de 
Vanessa kedvéért lelkesen fölmászik. Még szerencse, hogy 
most Zúgott bele, nem egy évvel ezelőtt. 

— Miért? — kérdezte Martin, odanyújtva a késtartót. 

Kissy kiválasztott egy kést és szeletelni kezdte a sajtot. 

— Mert az akkori kondijával nem lett volna könnyű fára mász- 
nia. Nem emlékszel, milyen pufók volt, amikor megismerked- 
tünk? 

Martin összehúzott szemöldökkel gondolkodott. Még a sajtot 
is elfelejtette megdézsmálni, pedig azt ritkán mulasztotta el, 
amióta egereknek nevezték magukat. 


— Jé... tényleg, rémlik valami. De nagyon nehéz visszaemlé- 
kezni. Mintha egész másmilyen lett volna. 

— Másmilyen volt — bólintott Kissy, és letakarta a sajttálat. — 
Olyan volt, amilyennek az életmódja alapján lennie kellett: kö- 
vérkés, mert rendszertelenül táplálkozott és keveset mozgott. 
Naphosszat a gép előtt ült. Eleinte ő volt a legügyetlenebb az 
óráinkon, meg Angéligue, ők sose kaptak letolást Vanes... Mo- 
hitól, mindig csak biztatta őket, hogy önbizalmat öntsön belé- 
jük. Ma pedig te és Pi nem is emlékeztek rá, hogy milyen volt. 

— Miért, Pi mit mondott? 

Kissy megrázta a fejét. 

— Semmit, de a fiúk azok, akik nem veszik észre az ilyesmit. 
Még a lányokon csak-csak, de a másik fiún végképp nem. Em- 
lékszel az egértáncra a hidrogénes lufival? Egy éve még nem 
tudta volna megcsinálni, mert nem volt olyan kondiban. A 
franconville-i verekedést se. Hogy csak egyet említsek, akkora 
pofont adott a mukinak, hogy a város másik végén a biciklisták 
megvizsgálták a kerekeiket. Mert egy gramm fölösleges háj 
sincsen rajta, csupa izom az egész egér. Ha kell, kettőnket egy- 
szerre fölkap és kiment a macska szájából. 

Martin vigyorgott. 

— Én is fölkaplak kettőtöket. 

— Aha, csak ő két évvel kisebb, és te sose voltál kis pufók net- 
güzü, ő meg igen. 

— Világos. És csak Vanessának tulajdonítod a változást? 

— Igen — mármint a felkészülési programnak, nem a szerelem- 
nek. Egyébként ő is rengeteget fejlődött. 

— Miben? 

— Fizikailag erősebb lett, hiszen többet és jobbat eszik, alkal- 
mi verekedések helyett rendszeresen sportol. Ha most verne 
meg valakit úgy, mint Sheilát annak idején, az orvosok puzzle- 
bajnokokat hívnának, hogy segítsenek összerakni. 

Nevettek. 

— De még többet változott lelkileg — folytatta Kissy. — Egy 
nagyhangú vagány volt, mert csak így tudta leplezni, hogy be- 
lül egy riadt kiskölyök. Ma pedig egy magabiztos kis ember, 
aki már nagyon örül annak, hogy lány. Tavaly még igyekezett 
minél fiúsabb lenni, később már nem bánta, hogy lánynak szü- 


letett, most meg már örül neki. Ha fiú lenne, nem szerettek vol- 
na egymásba Nimbyvel. 

— Kakukk — szólt közbe a telefonja. A kakukkosóra hangját 
persze Nimby szerezte be. A jelzésnek ezúttal konyhai jelentő- 
sége volt. 

Kissy kikapcsolta a sütőt és kinyitotta az ajtaját. A konyha 
megtelt sütiüllattal. 

— A mindenit! — mondta Martin. — Ha Nialának csak két ilyen 
receptje van, pocakot növesztek. 

— Van neki száz is, pocakot viszont nem növeszthetsz — neve- 
tett Kissy. — Akadályozna a mozgásban. 

Martinnek fölcsillant a szeme, és Kissyre nézett. 

— Pocakosan nagyon nehéz hasba rúgni a shindyket — jelentet- 
te ki ő könyörtelenül. — Miért, te mire gondoltál? 

Martin sóhajtott és tovább nézte Kissyt, aki úgy érezte, leg- 
szívesebben a karjaiba vetné magát, most azonnal. 

— Annak is eljön az ideje — mondta. — Különben egy szavad 
nem lehet, három lánynak kerestünk másik hálószobát azért, 
hogy te... meg egy kulcstartónak. Viszont légy szíves, ha le 
akarsz zuhanyozni, most tedd meg, mert én akarok ebéd előtt, 
és szeretném, ha őriznéd addig a kaját. 

— Oké — mondta a fiú. — Megyek. Egyébként mindháromnak 
lett volna helye Nimby mellett. 

Kissy nevetett és megrázta a fejét. 

— Dehogyis. Nimby sose hív lányokat az ágyába. Mindig azt 
ajánlja föl, hogy ő mászik be a lányok ágyába. Mindenkiébe, 
kivéve Vanessát. 


Martin pár perc múlva visszajött, furcsa kifejezéssel az arcán. 

— No, mi történt? — nézett rá Kissy csodálkozva. 

— Ööö... 

— Igen? 

— Foglalt... a fürdőszoba. 

Kissy majdnem megkérdezte, ki van benne, de hirtelen rájött, 
hogy mindenkiről tudja vagy sejti, hol van éppen, kivéve 
Macskát, aki utálja a vizet, és még valakit. Nialát. 

— És mit csinál? 

— A haját szárítja — felelte Martin olyan hangon, amiből vilá- 
gos volt, hogy nem ez a fontos. 


— És mi van rajta? — kérdezte Kissy, előre sejtve a választ. 

Jól sejtette. A válasz egy fejcsóválás volt. A kéjenc disznó 
persze alaposan meggyőződött róla, mielőtt visszacsukta az aj- 
tót! 

— Látta, hogy benyitottál? 

Martin bólintott. 

— És mit szólt hozzá? 

Martin megint megcsóválta a fejét. Kissy legszívesebben be- 
lökte volna a sütőbe. Világos, hogy nem sietett becsukni az aj- 
tót, és Niala egy cseppet sem zavartatta magát. 

Igyekezett úrrá lenni az indulatain. Senkinek nem használ, ha 
palacsintasütővel esik Martinnek, bármekkora kedve is lenne 
hozzá. Először is megint elküldte zuhanyozni, mert lassan 
ebédidő, és így tud egy kicsit gondolkodni. 

De nem ment vele sokra. Csak kavarogtak a gondolatai ösz- 
szevissza, amikor pár perc múlva belépett Niala, és rendet tett 
közöttük. 

— Hogy te mekkora szamár vagy — mondta, még mielőtt ő 
egyetlen hangot kiejtett volna a száján. — Hát mi a baj voltakép- 
pen? 

Kissy hápogott valamit. 

— Hülyeség — felelte Niala. — Rossz fürdőszobába nyitott be, 
van ilyen. Nem sietett becsukni az ajtót, hát nem sietett. Van 
esztétikai érzéke. 

— De te... 

— Mit kellett volna tennem? Kezdjek talán sikítozni? Ugyan 
már, hülyeség. Ha véletlenül megsértik az intim szférádat, az 
csak akkor baj, ha hagyod, hogy azzá tegyék. Nyugodtan szárí- 
tottam tovább a hajamat. Te is ezt tennéd, ha Pi vagy Nimby 
véletlenül rád nyitna. 

Kissy megrázta a fejét. 

— Dehogynem, hacsak nem vagy tényleg szamár. Sőt: ha te 
nyitnál rá valamelyikükre, te se rohannál becsukni azt az ajtót. 
Ahogy én se, ha én nyitnék rá Martinre vagy Nimbyre — Pi per- 
sze más kategória. 

Kissy hallgatott. Érezte, hogy van valami abban, amit a barát- 
nője mond, de nehezére esett elfogadni. 

Niala átölelte a vállát. 


— Ha attól rettegsz, hogy Martin most énutánam kezd el sóvá- 
rogni, akkor kár a fáradságért. Egymilliószor szemet vethetett 
volna rám, ha akart volna. Nem ezen múlik. Most pedig menj 
zuhanyozni, én elintézem a kaja dolgát. 

— Mondd csak - kérdezte Kissy az ajtó felé indulva —, meny- 
nyire nem sietett becsukni azt az ajtót? 

Niala elnevette magát. 

— Nem viszek stopperórát a fürdőszobába. De az biztos, hogy 
ha idekint nem lenne hőség, megfáztam volna. Ja igen, keresd 
meg, hogy melyik fürdőszobába ment, és menj utána. 

Kissy kinyitotta a száját, aztán megint becsukta. 

— És nem kell sietnetek — kacsintott rá Niala. 


Vanessáék csak az utolsó pillanatban kerültek elő, eléggé leko- 
nyulva. Még az ünnepi ebéd se villanyozta fel őket. 

Niala végigpillantott rajtuk, és beszélni kezdett. 

— Úgy egyetek, hogy mindennek jusson hely, és el is készül- 
jünk időben. A vonat nem vár meg. Ja, és még be is kell cso- 
magolnunk. Persze nem kell sok holmi erre a pár napra, de az 
is idő. Kissyvel majd körül akarok nézni egypár szekrényben, 
keresek valamit, az se két perc. No, igyekezzetek! 

Kissy csak nézett a többiekre, érti-e valaki, amit ez a lány be- 
szél. Hiszen már előző este becsomagoltak. Szemlátomást nem 
értette senki. Nialának nagyon csillogott a szeme, és csak Va- 
nessát nézte kitartóan. 

— Kell meleg ruha is, mert most már bármikor hűvösödni 
kezdhet az idő. Majd Kissytől kölcsönkérjük valamelyik puló- 
verét, az úgyis uniszex, de ha nem, kit érdekel, senki nem fogja 
egy rózsaszín pulcsi miatt csúfolni, ha meg mégis, puhára ver- 
jük. Más fontos szerintem. . . 

— Te... miről... beszélsz? — préselte ki Vanessa a szavakat. 
Már neki is kezdett csillogni a szeme. 

— Hogyhogy miről? Ismered te az atlanti szeleket? Hülyeség, 
honnan ismernéd, egyszer töltöttél ott két órát. Ha megindulnak 
az ősz eleji szelek, kelleni fog a pulcsi. De kabátot nem cipe- 
lünk, ha nagyon rossz lesz az idő, majd a szobában csókolóz- 
tok. 

Vanessa fölpattant és Niala nyakába ugrott. Egy pillanat múl- 
va ott volt Nimby is, aki lelkes csókot cuppantott Niala arcára, 


aztán megcsókolta Vanessát is, Nialát, Vanessát, Nialát, Va- 
nessát, Vanessát, Vanessát. . . 

— De hiszen ott nincs hely — tért magához a kislány hirtelen. 

— Ezt ki mondta?! — nézett rá a nővére vádlóan. 

— Hát Blanche. . . 

— Blanche! — csattant föl Niala, mintha egy közismert hazu- 
dósról lett volna szó. — Blanche-nak fogalma se volt róla, hogy 
ez nektek milyen fontos. Ha méltóztattatok volna szólni neki, 
nem ezt mondta volna. Persze hely tényleg nincs, de ezért ke- 
resünk majd Kissyvel hálózsákot. Elalszol a padlón pár napig, 
nem? — pillantott Nimbyre, aki bólintott, de erre Niala oda se 
figyelt. — Persze hogy elalszol, ez nem is kérdés. Mi lesz már, 
sosem eszünk? Nektek, lusta egérnépség, fogalmatok sincs, 
mennyit melóztunk ezen az ebéden! Aki hagyja kihűlni, egyhe- 
ti sajtmegvonással büntetem! 


Kissy ekkor gondolt először arra, hogy Niala tündér. Varázsha- 
talma van. Búskomor, lekonyult kisegereket boldog, föllelke- 
sült egérkékké tud változtatni, akik vidáman kanalazzák a 
levest és lopva egymásra pillantgatnak. Niala hagyta, hogy 
meghitt búcsút vegyenek egymástól, már tegnap se csináltak 
jóformán semmi mást, aztán egyszer csak bejelentette... de mi- 
lyen finoman adagolva... Hát persze hogy elalszik a padlón is, 
hiszen... Kissy visszaemlékezett a leírásokra, amiket kapott. A 
nagyszülők szobáján kívül még egy kicsi szoba van, ott alsza- 
nak most Blanche-ék, és a lányoknak jut a nappali. Máshol 
nincs hely. Vagyis Nimby egy szobában alhat Vanessával. Az 
igaz, hogy ott lesz Niala is, de hát úgyse csináltak volna semmi 
olyasmit. 

— Hülyeség — mondta Niala ebben a pillanatban, mintha vala- 
kinek válaszolna, de mindenki látta, hogy a többiek gondolatai- 
ra válaszol, amiket persze most is ismer. — Eddig se azért alud- 
tak külön a fiúk és a lányok, mert egy szál hajgumiban tesszük, 
hanem mert ez az illendőség. Hát most majd kicsit felfüggeszt- 
jük az illendőséget. Nimby! 

— Parancs! — kapta magát a fiú ültében vigyázzba. 

Niala mosolygott. — Hányszor láttál engem eddig hálóingben? 

Nimby fölemelte bal kezét, hogy számoljon az ujjain, de 
megállt. — Az is számít, amikor pizsamában láttalak? 


— Igen. 

— Kilencezer-nyolcszázhuszonnégyszer — felelte Nimby, csak 
egy pillantást vetve az ujjaira, mintha azokról ezt le tudta volna 
olvasni. 

— És én téged? 

— Nyolcezer-hétszázkilencvenháromszor! De hálóingben egy- 
szer Se. 

Az egerek nevettek. 

— No, hát akkor most is ki fogjuk bírni — mondta Niala. — Be- 
széltem, uff. 


Niala másodszor is megnézte az óráját, s ezzel egyidejűleg cse- 
lekvésre szánta el magát. Fölkapta a telefont és benyomta a 
hármast. 

— Én — mondta bele. — Hol vagytok? 

— Bocs, most nem tudok beszélni — jött Pi hangja. — Később 
visszahívlak, ciao! 

Az egerek egymásra néztek. Ez nem vallott Pire. És ciao?! 
Soha nem köszönnek így. Niala szemügyre vette a telefont. 

— Nem tette le — mondta halkan, és kihangosította. Mindenfé- 
le zörejeket hallottak, elmosódott beszéd, járművek zaja. Aztán 
Pi egyszer csak lassan, de jól kivehetően kopogni kezdett a te- 
lefonon, alighanem a körmével. 

Belénk jöttek CDG RBD. Senki nem sérült meg. Másik kocsi 
volt hibás. Rendőrök faggatnak, nem szabad telefonálni. Oldjá- 
tok meg utat. SMS-t írhattok. 

Aztán letette. 

Az egerek egymásra néztek. 

— Mit mondott, hol mentek beléjük? — kérdezte Niala kis 
csend után. 

— CDG RBD - nézett Nimby egy darab sütire, amibe villa- 
heggyel belekarcolta a morzebetűket. 

— Charles de Gaulle — mondta Martin. 

— És rue Berteaux-Dumas — tette hozzá Chantal. — Ismerem 
azt a sarkot. 

—No jó — mondta Niala kis habozás után. — Őrajtuk most 
úgyse segíthetünk. Induljunk, itt kell fölszállnunk a vonatra, 
hosszabb lesz az út. 


— Várjatok — mondta Kissy. — Kihozom a biciklit, az azért va- 
lamit segít. 

A bicikli kint állt, a garázs falának támasztva, Martin hasz- 
nálta a bevásárlásnál. A garázs mellett állt az alapítvány mikro - 
busza. Az egerek ránéztek és sóhajtottak. 

— Végül is tudunk vezetni — mondta Nimby. 

— Igen — felelte Niala rosszkedvűen, és Martin segítségével a 
csomagtartóra emelte a legnagyobb hátizsákot. — Tudunk. 

— Az állomás csak ötszáz méter — folytatta Nimby. 

Niala oda se figyelve megindult a biciklivel, amin Chantal és 
Martin tartotta a zsákot. Kissy és Vanessa hozta a másikat, 
Nimby pedig a hátára csatolta a harmadikat és jött utánuk. 

— Tudjátok mit? — állt meg Niala a kapu előtt. — Rakjátok a 
másikat az ülésre. 

— És ha nem bírja a súlyt? — kérdezte Chantal. 

— Akkor Kissy kap tőlem egy másik bringát, rakjátok már föl! 

Kissyék látták, hogy Nialával most nem lehet vitatkozni. 
Gyorsan földobták a zsákot, s a menet megindult. A bicikli jól 
bírta. 

A sarkon, amikor befordultak, Niala fújt egyet, és odaintette 
magához Nimbyt. 

— Igen, én is tudom, hogy tudunk vezetni. És biztos lehetsz 
benne, hogy ha ezen múlna, hogy kórházba kerülsz-e idejében, 
akkor már százzal robognánk valahol, és nem érdekelne, hogy 
hány rendőr vágtat a nyomunkban. De azért nem kockáztatok, 
hogy le ne késsük a vonatot. Akkor inkább utazom holnap. 

— Nincs is rendőr a környéken — suttogta Nimby. 

— Hülye — mondta Niala szeretettel. — Kit érdekel a rendőr? 
Az életünk az, amit nem kockáztatok. 


Éppen bent állt a vonat, amikor kiértek az állomásra. Némi baj- 
lódás következett a hátizsákokkal, nem volt könnyű olyan ma- 
gasra emelni őket, de ahogy kísérletezni kezdtek az elsővel, a 
csomag önálló életre kelt és megindult fölfelé. Persze, Nimby 
zsebantigravitátort rakott bele, gondolta Kissy, aztán fölfede- 
zett egy férfit a kocsi mellett. Szakállas fiatalember volt, egy- 
kettőre föladogatta a csomagokat, aztán föllépett a kocsiba és 
eltünt. 
— Jó utat — mondták a lenti egerek. 


— Kösz — mondták a fönti egerek. 

A vonat indulni készült. Nialáék átvonultak egy ablakhoz. 

— Pinek szólok, hogy kiértünk — mondta Niala -—, az átszállást 
meg megoldjuk. És kiderítem, mi van velük. Ti meg legyetek 
jó kisegerek. 

— Ti is, ti is! — kiabálták Kissyék, s a vonat ezzel útnak indult. 
Integettek utána, amíg csak látták az ablakban a kezeket. 

— Maradtunk hárman — mondta Chantal, s tolni kezdte a bi- 
ciklit. 

— Azért Piék biztos befutnak — lépkedett mellette Kissy. 

— Addig meg majd összebújunk, hogy ne féljünk — mondta 
Martin. — Milyen jó, hogy széles az ágy. 

— Kissy — kérte Chantal —, megfognád a bringát, amíg laposra 
verem? 

Igen, a széles ágy határozottan kényelmes volt, egyedül is 
meg kettesben is. No meg csapatostul, mert az azért mostaná- 
ban is előfordult, hogy a csapat vagy valamekkora hányada 
reggel Kissy szobájában gyűlt össze, leültek az ágyra és ott be- 
szélgettek. 

Persze még anyának is el kellett mondani, hogy semmi olyan- 
ról nincsen szó, egyelőre, de hát mindenképpen kell nekik egy 
széles ágy, akkorra, amikor majd szó lesz olyanról is. Anya ar- 
cán ellenkezés látszott, de ő kijelentette, hogy egyszer fel fog 
nőni, semmilyen kicsinyítő eljárás nem használ, és szeretik 
egymást, előbb-utóbb az ágy lesz a vége. 

Anya vele tartott a bútoráruházba, meg Niala is, aki minden- 
hez értett és nagyon hasznos tanácsokat adott, aztán egy várat- 
lan fordulattal, amikor már kiválasztották az ágyat, lealkudott 
tíz százalékot. Bocs, mondta, de így szokta meg a nizzai pila- 
con. 

Aztán úgy alakult, hogy először Beaulieu-ben töltötték együtt 
az éjszakákat, utána Kronshagenben, és csak harmadikként 
próbálták ki együtt az új ágyat. De nagyon jól érezték magukat 
benne. 

Chantal persze nem verte meg Martint, nehéz is lett volna. 
Minimum Steven Seagal kellene hozzá. Ehelyett szépen haza- 
tolták a biciklit és beszéltek Angéligue-kel. Akkor hívta őket, 
amikor befordultak az utcájukba. 

— Bocs, de eddig tartott. Nialáék? 


— Már a vonaton ülnek, minden rendben — mondta Chantal. — 
Mi a helyzet? 

— A Charles de Gaulle-on jöttünk kifelé, amikor belénk jött 
egy teherautós pofa a mellékutcából. Elég csúnyán meggyűrte 
a kocsi orrát, még az a szerencse, hogy mindketten lassan ha- 
ladtunk. Azzal védekezett, hogy nem fogott a fék, úgyhogy 
nem is volt hajlandó továbbmenni, de a rendőrök se engedték 
volna. Majd szakértővel megvizsgáltatják a féket, de ez már 
nem a mi dolgunk. Ma már nem lesz kocsink, felmérik a káro- 
kat, aztán, gondolom, kivisszük Blanchard úrhoz, biztosan el- 
vállalja. 

— Kérdezni se kell — mondta Martin. 

— Úgyhogy ma Pinél alszunk. Szegény feje folyton azon ag- 
gódott, hogy jutnak el a lányok a vonathoz. 

— Természetesen az itteni vonattal — mondta Kissy. — Odáig 
levittük biciklin, nem tört le a kezünk tőle. Vitték Nimbyt is. 

— Bretagne-ba?! 

— Oda. Látnod kellett volna szegény kisegereket, hogy oda- 
voltak. Úgyhogy Niala kijelentette, hogy viszik őt is. Zsebre 
tették és vitték. 

— Milyen igaza van — mondta Angéligue. — Csak nem ugrik 
székre D7 Aubisson nagymama, ha meglátja. 

— Két egér unokája van — felelte Chantal. 


A vakáció utolsó napjait jórészt hármasban töltötték. Napköz- 
ben Chantal szinte állandóan Luckel volt, így ketten maradtak 
egymásnak. Kissy kicsit restelkedve bevallotta magának, hogy 
bármennyire szereti a többieket, egyáltalán nem bánja, hogy 
pár napig nem cincognak körülöttük. 

Éjszaka Chantal Vanessa szobájában aludt, mint mindig az- 
óta, hogy hazajöttek, csak most nem osztozott a szobán a 
D" Aubisson lányokkal. Egyedül maradt az emeleten, ahol ed- 
dig öten aludtak. De a földszinten nem csökkent a létszám, 
Nimby elment ugyan, de jött helyette valaki. 


— Kissy, telefon! — kiabálta a telefon Niala hangján, egy órával 
azután, hogy a hang tulajdonosa vonatra szállt. — Kissy, tele- 
fon! 


Kronshagenben csinálták egyik este ezeket a csengőhangokat. 
Mindenki bemondta a többiek nevét: Niala, telefon! — Nimby, 
telefon! és így tovább, s azok a hang tulajdonosának számához 
rendelték a hangfelvételt. Ebből rögtön lehetett tudni, hogy ki a 
hívó és ki a hívott, s ha többen voltak együtt, csak annak kellett 
elővennie a készülékét, akit kerestek. 

Kissy lenyomta a gombot. 

— Mondjad! 

— Megnéztétek ti azt a pasit, aki föladta a hátizsákjainkat a 
vonatra? 

— Nem... 

— Mi se. Sőt ő se nézett meg minket. Csak később ismertük 
meg egymást. Ő volt Vanessa szkanderpartnere. 

— Az arab az építkezésen? 

— Ő. Jól elbeszélgettünk, de nem ezért hívlak. Van egy barát- 
ja, aki kapott valamit, ami neki nem kell, de nektek igen. Ki- 
zárt, hogy tévednék. Ha mégis, akkor pár napig nálad lesz, az- 
tán ideadod és hazavisszük mi. Oké? 

— Oké, de mi az? 

— Föl fogod ismerni a rendeltetését. Akkor megmondom neki, 
hogy szólhat a barátjának, vigye el hozzátok. Szia! 

Niala letette. Kissy fejvakarva nézte a telefont, aztán belátta, 
hogy az nem fog neki többet mondani. Ő is csak annyit tud, 
amennyit Niala telefonja közölt vele. 

Már vacsoráztak — ötösben, anyáék is hazaértek és Chantal is 
elszakadt Luctől —, amikor csengettek. Kissy kiment az előszo- 
bába és a monitorra nézett. Szakállas férfi állt a lámpafényben, 
valami csomaggal a lába mellett. Motorral érkezett, az ott állt 
az úttesten. 

— Kit keres? — szólt a mikrofonba. 

— Én — barát — Ibrahim — jött a válasz pocsék franciasággal. — 
Ibrahim — nekem - telefon — elhozni. 

Kissy gondolkodott egy pillanatot. Nialában megbízhat. Ha 
Nialát becsapták, neki akkor sincs félnivalója, egy szál pasassal 
akkor is elbánik, ha... mindegy. Kiment, kinyitotta a kaput, de 
nem lépett ki. 

Az arab vigyorgott. 

— Jó — este — neked. Ezt — én — hozta. 


S odatolta elébe a csomagot, ami egy fonott kosárnak bizo- 
nyult, kendővel letakarva. 

— Jó estét. Ez micsoda? 

— Én nem — tudja — mondani. Kevés francia. Enyém — lakás — 
nem enyém - lakás. Nem lehet. 

Kissy tudta, hogy a csomag érintésre robban, a tartalma 
egyébként is mérgező és feketeöves karatés. Nem nyúlt hozzá. 
Ráér. Előbb legyenek úrrá a kommunikációs nehézségeken. 

— Do you speak English? — kérdezte. 

Mintha villanyt kapcsoltak volna föl az arab arcán. 

— Yes! I do! Much better than French. 

— Hála az égnek — sóhajtott Kissy, és angolul folytatta: — Mi- 
ért hozza ezt... 

A vége a torkán akadt, mert a csomagra tévedt a tekintete, és 
a kendő jól láthatóan mozgott. Kígyók?! 

— Az albérletembe nem vihetem — mondta az arab, közben le- 
térdelve és bontogatni kezdve egy lekötött sarkot. — Egy jó ba- 
rátomtól kaptam, ő se tarthatta meg... 

Talán beszélt tovább is, de Kissy már nem hallotta. A kendő 
fölhajlott, és egy fej bújt ki a kosárból. Egy szempár kapcsoló- 
dott Kissy tekintetébe, aki majdnem fölsikoltott ijedtében. 


Lány volt, három hónapos, és fajtatiszta, törzskönyvezett. Meg- 
kaptak mindent, törzskönyvet, oltási bizonyítványt, de Kissy 
csak letette az előszobában, nem azzal volt elfoglalva. Az arab 
— a nevét 1s elfelejtette megkérdezni — azt mondta, indulás előtt 
nem merte megetetni, nehogy rosszul legyen a rázkódástól. 
Reggel evett utoljára. Kissy tehát rögtön a konyhába vitte, a 
többiek is velük tartottak; le se vették a szemüket Suzyről, aki 
úgy szimatolt körbe-körbe, mintha a ház teljes légterét be akar- 
ta volna szippantani, és közben megállás nélkül járt a farka. 

Anya segített vacsorának valót keresni, ámbár ő se nagyon 
tudta, mit eszik egy ekkora kiskutya. Végül is föláldoztak egy 
darab disznóhúst, amit Suzy rajongva üdvözölt már akkor, ami- 
kor a hűtőből kivették, de várnia kellett, hogy fölmelegítsék. 
Anya úgy gondolta, egy kutya ne legyen válogatós, és amikor a 
húst kivették és letették a padlóra, Suzy azonnal igazat adott 
neki. Egyet szimatolt a húson, aztán hozzálátott. Hamar végzett 
vele, aztán leült és fölnézett rájuk. 


— Több nincs? 

Suzy berni pásztorkutya volt, hosszú szőrű. A háta fekete, a 
hasa fehér, az orra körül és a két szeme között is fehér. A lábai 
barnák voltak, akárcsak a szája mellett és két kis folt a szeme 
fölött. Apa ismerte ezt a fajtát, azt mondta, hogy a barna részek 
aranyszínűek lesznek, mire felnő. Egyszóval mutatós kiskutya 
volt, csak Kissy hamarjában nemigen tudta, mihez kezdjen ve- 
le. 

Akárcsak Macska. Amikor bementek a konyhába megvacso- 
ráztatni Suzyt, ő kint volt a kertben, esti sétán, felderítésen 
vagy vadászaton, ki tudja, min. Pár perccel később lépett be a 
macskaajtón, és meglepve bámult a semmiből ott termett élő- 
lényre. 

— Gyere, Macska — hívta Chantal. — Ő Suzy. Kutya. Most ér- 
kezett. Suzy, ő Macska. Macska. Mármint az első a neve, a má- 
sik a rendszertani... mindegy, ne törődj vele. Szaglásszátok 
meg egymást. 

A két háziállat némi távolságtartással, meglehetős bizalmatla- 
nul megszaglászta egymást. Suzy billegetett ugyan a farkával, 
de elég bátortalanul. Macska nem viszonozta. Jelentőségteljes 
állásba igazította füleit — sajnos a fültartás jelentését egyedül ő 
értette —, aztán előkelő léptekkel odasétált, ahol enni szokott. 

— Hozom — mondta Kissy, és föltálalta Macska vacsoráját. 
Suzyben azonnal föltámadt az érdeklődés, odasietett volna, de 
Martin megállította. 

— Jobb, ha nem nyúlsz a kajájához. Kár lenne elrontani a ba- 
rátságot. Te is kapsz egy kicsit, jó? 

Kissy neki is adott belőle, s a kiskutyának szemlátomást íz- 
lett, mert egykettőre eltüntette, és kért még. De nem kapott. 

— Mára legyen elég ennyi — intette Kissy. — Tudni kell a mér- 
téket. 

Apa már ekkor, az első estén megjósolta, hogy Suzy soha 
nem fogja tudni a mértéket, ha ennivalóról van szó. 


A Nialával másnap folytatott beszélgetése olyan volt, mintha a 
Tom és Jerry forgatókönyvírói tárgyaltak volna: kizárólag ku- 
tyákról, macskákról és egerekről szólt. 

— Rendes kiskutya — mondta Kissy. — Szobatiszta, és kifér a 
macskaajtón, úgyhogy csak etetni kell, amúgy éppen olyan ön- 


álló, mint Macska. Már mindent végigszimatolt az alagsortól a 
padlásig, és mindenkit farkcsóválással üdvözöl. Macskát is, de 
ő mostanra eldöntötte, hogy nem ereszkedik le hozzá, elvégre ő 
a ház úrnője. 

— Egy macskától igazán nem várhatsz mást — felelte Niala. — 
Fennhéjázó népség. 

Amikor az egerekről beszéltek, Niala szinte meghatódott. 

— Annyira drágák — mesélte. — Nimby közvetlenül az ágyunk 
mellett ágyazott meg, és bizalmasan megkért, hogy én aludjak 
belül, nehogy éjszaka véletlenül az én takaróm alá nyúljon 
vagy engem kezdjen simogatni. De amikor Vanessa kijött a 
fürdőszobából, már az ajtónyitásra hátat fordított, és úgy ma- 
radt, amíg engedélyt nem kapott, hogy visszaforduljon. Meg 
amikor én jöttem ki, akkor is. Csak a szája jár, dehogyis nyúl- 
kált ő Vanessa takarója alá. 

— Szerintem ha te aludtál volna kívül, a te takaród alá már be- 
nyúlkált volna — jegyezte meg ő. 

— Lehet. De valószínűbb, hogy nem. Csak Vanessa érdekli. 
Fél éjszaka susmorogtak és fogták egymás kezét. Most aztán 
ásítoznak. 

— És te? 

— Én az igazak álmát aludtam, természetesen. 

— Akkor honnan tudod, hogy meddig susmorogtak? — nevetett 
Kissy. 

— A kishúgomtól. Megmondta kerek perec. Azt mondta, ami- 
kor már aludni akartak, Nimby rájött, hogy még sose adtak 
egymásnak Jjóéjtpuszit, úgyhogy nekiálltak bepótolni. Eltartott 
egy darabig. 

Kissy sóhajtott, és Martinre nézett, aki mosolyogva nézett 
vissza rá. 

— Úgyhogy nálunk dúl a kisegér-romantika — összegezte Nia- 
la. — De hát nagyiék is ott voltak, amikor először összegaba- 
lyodtak, nem kell titkolni semmit. De most már megyek, mert 
rengeteg pakolnivaló van még. 

A nagyszülők házát az ő németországi nyaralásuk alatt akar- 
ták kifesteni, de kicsit elhúzódott a dolog, ezért mehettek a lá- 
nyok csak pár nap elteltével. Niala később elmondta, hogy bre- 
tagne-i napjaik reggeltől délutánig rendcsinálással teltek, csak 


akkor mentek ki egy kicsit a tengerhez vagy be a faluba, de ez 
egy pillanatig sem zavarta őket. 

— Kicsit emlékeztetett egy másik rakodásra — mondta egy 
szeptemberi hétvégén, amikor a csapat összegyűlt Kissyék nap- 
palijában. — Amikor Mohi holmiját válogattuk Franconville- 
ben. Akkor is minden idegszálával koncentrált valakire: rám. 
Én voltam a messzi, elérhetetlen család és otthon. Most pedig 
Nimbyre. 

Vanessa mosolygott, megölelte nővérét, aztán visszatért a 
kedveséhez. 


A szünidő utolsó napjai kettőzött sebességgel pörögtek. Piék 
már csak egyszer tudtak kijönni, mielőtt a miniegereknek meg- 
kezdődött az iskola. A Citroöén akkor már Blanchard úrnál volt, 
ők csak képeket láttak róla. A teherautó igencsak megnyomorí- 
totta az elejét jobbról, a lámpa is összetört, a sárhányó, a mo- 
torháztető összevissza görbülve. Bent a motorházban is volt 
annyi sérülés, hogy ne lehessen elindulni vele, először a rend- 
őrök vették vontatókötélre, aztán Blanchard úr a rendőrségi te- 
lepről Franconville-ig. És persze egy centet se fogadott el, azt 
mondta, majd a biztosító fizet. Pi figyelmeztette, hogy az a 
költségek töredéke lesz csupán, amire Blanchard úr vállat vont 
és azt mondta, a többire se legyen gondja. 

Pedig hát ez nem az alapítvány kocsija, sőt nem is Pié. Ez 
Marcel kocsija. Igaz, ő az utóbbi időben kevesebbet ül a saját 
kocsijában, mint az egerek, de akkor is az övé, nem Pié. 


Utolsó este szenzációs hírrel jelentkeztek Nialáék: shindyt fog- 
tak! Egymásnak adogatták az elbeszélés fonalát. Piék is hallot- 
ták, ők persze Courbevoie-ban voltak ezalatt. 

D"Aubissonék egy barátjukkal beszélgettek, és szóba került 
az alapítvány, a gyerekek harca. A barát egy kicsit gondolko- 
dott, aztán azt mondta, van valaki, aki egy ideje már gyanús ne- 
ki. Az egyik szomszéd faluban működő baptista lelkipásztor. Ő 
is tagja volt a gyülekezetnek, de valahogy mindig olyan érzése 
volt, mintha a lelkész furcsán nézegetné a fiatal fiúkat. 

— Ó, de jó, hogy magatokkal hoztatok — mondta Nimby. 

Gyorsan kidolgoztak egy haditervet, és egy óra múlva D"Au- 
bissonék barátja bekopogott a lelkészlakba, hogy bemutassa 


barátainak fiát, Pierre-t, aki érdeklődik a hit iránt, és szívesen 
beszélgetne vele. 

A lelkésznek felesége volt, fia és két lánya, de előrelátóan a 
kora délutáni órákat választották, amikor ezek nincsenek ott- 
hon, a lelkész viszont egy teológiai munkán dolgozik, tehát 
nem megy el hazulról. 

Barátságosan fogadta az ifjú Pierre-t, és jó háromnegyed órát 
elbeszélgetett vele, persze kettesben, a gyülekezeti tag elfog- 
laltságára hivatkozva távozott. Nimby szépen felelgetett a lel- 
késznek, nemegyszer föltett neki olyan kérdéseket, amikre nem 
volt könnyű válaszolni — nem volt nehéz ilyen kérdéseket talál- 
nia, hiszen világéletében hitetlen volt —, és közben félig-med- 
dig már feladta a reményt, hogy ő itt ma shindyt foghat. Vagy 
tévedés az egész, vagy az első találkozáskor nem mer próbál- 
kozni a pasas. Második alkalom viszont már nem fog összejön- 
ni. 

Nimby végül kikéredzkedett a fürdőszobába. Pár percig várt, 
rányit-e a pofa, de nem jött, úgyhogy lehúzta a vécét, kinyitotta 
a csapot, elzárta és kilépett. 

Azonnal ott volt a pasas, átölelte, fogdosni próbálta, Nimby a 
rengeteg testgyakorlásnak tulajdonította, hogy sikerült kicsúsz- 
nia anélkül, hogy megüsse. Bár az is segíthetett, hogy ő ala- 
csony volt, a pofa meg magas, testes, de nem erős, inkább pu- 
hány alkat. Megkérdezte, mit akar tőle. A lelkész megmondta. 
Nimby elképzelte, ahogy az ügyész meghallgatja a felvételt és 
ugrál boldogságában, aztán azt mondta, hát jó, ha ezt akarja, 
akkor vetkőzzön. A pasas boldogan hozzálátott, aztán amikor 
már csak az alsója volt rajta, Nimby szétlőtte a szobában álló 
hatalmas, gyönyörű akváriumot. 

A lelkész jobban ordított, mintha őt magát lőtte volna hasba. 
A tartály oldala kettétört, a víz kizúdult és elöntött mindent, ha- 
lastul-növényestül. Nimby nem hagyott időt gondolkodni, bele- 
lőtt a pasas mögött álló vázába, aztán kitörte az összes ablakot, 
a számítógép monitorját, még egy vázát, megint még egyet, és 
közben figyelmeztette a lelkészt, hogy ha már semmi törékeny 
nem marad a szobában, akkor ő következik. Sorban leszedte a 
könyvespolc tetejét díszítő üvegeket, és közben azon meditált, 
milyen jól lő, háromból kettő talál, a gyakorlatokon nem megy 
ilyen jól. A falon családi képek voltak, azokat nem vette külön, 


hanem a többi között, úgy mellékesen durrantott bele hol 
egyikbe, hol másikba. Hálás célpontok voltak, valósággal zápo- 
rozott belőlük az üveg. A zsebe tömve volt apró kaviccsal, de 
azért a földről is fölvett egy-egy lövedéket, újrahasznosította 
őket. 

A lelkész akkor kapott egyet a kezébe, amikor a nadrágja 
után nyúlt, Nimby nem akarta, hogy felöltözzön. Ettől kezdve 
még jobban ordított, a keze erősen vérzett is. Persze a lába is, 
ahogy belelépett a szilánkokba, meg itt-ott el is találták az 
üvegcserepek. Nimbyre nemigen jutott belőlük, elhajolt az út- 
jukból. 

Egyetlen tárgy maradt épen a pusztításban, az íróasztalon álló 
gyönyörű teáskészlet. Kis kancsó, csészék, tányérkák. Nimby 
látta, hogy ez nagyon kedves a pofának. Amikor már fogytán 
voltak a célpontok, az ablak felé mutatott, és megcélozta a lel- 
készt. Nem mondta meg, melyik részén, de az egerek sejtették. 
Aztán, ahogy az nem mozdult, porrá lőtte az utolsó célpontot, 
egy értékesnek tűnő cseréptálat a falon. Megint a lelkészre cél- 
zott, aki most már hanyatt-homlok igyekezett az ablak felé, 
Nimby pedig legyilkolta a teáskészletet. Egyetlen csésze ma- 
radt meg belőle, azt magához vette, mielőtt elhagyta a szobát. 
Az ajtón át, aminek a pasast egész idő alatt nem engedte a kö- 
zelébe. De előtte csinált egy sorozat fotót a romhalmazról, még 
videóval is körülnézett. Ráért, tudta, hogy a D"fAubisson nővé- 
rek gondjaikba veszik a lelkészt. 

Amikor a pasas kiugrott az ablakon, talán úgy érezte, hogy 
megszabadult, de pillanatokon belül ott termett két lány, akik 
nyilván halálra rémültek az alsónadrágos, vér csíkozta férfi lát- 
ványától, mert sikítozni kezdtek, aztán viszont mindketten ad- 
tak neki egy-egy akkora pofont, hogy szikrát hányt a szeme, és 
végigkergették a falu főutcáján. Az egész falu kitódult az utcá- 
ra. Valaki megpróbálta megvédeni, de Vanessa a falu közepén, 
teljes hangerővel lejátszotta a hangfelvétel legterhelőbb részét. 

Akkor megszólalt egy gyerekhang: — Nekem is ezt mondta —, 
és majdhogynem nekik kellett megvédeniük a lelkészt a feldü- 
hödött emberektől. De szerencsére előkerült egy rendőr, aki 
egy pillanat alatt intézkedett, egyik kezével bilincset kattintott 
a pasasra, a másikkal kört rajzolt a levegőbe, mutatván, hogy 
mindenki táguljon onnét, és már vitte is. 


Az elbeszélést elképedt csend követte. Kissy pontosan tudta, 
mennyire szeret Vanessa és Nimby képzelegni, történeteket 
költeni, de még sosem fordult elő, hogy be akarták volna csap- 
ni őket. Minden szót elhitt nekik. De akkor is... egy ekkora 
balhé... 

Másnap a D"Aubisson család hazatért Bretagne-ból. A két 
szolgálati járat között volt egy órájuk — ahhoz nem elég, hogy 
kimenjenek Vaucressonba, de ahhoz igen, hogy a reptéren ta- 
lálkozzanak. A csapatot Pi vitte ki a mikrobusszal, Georges pe- 
dig elintézte, hogy egy személyzeti társalgóban várhassák meg 
őket. 

A gép már leszálláshoz készülődött, amikor megérkeztek, 
úgyhogy csak két gyors szimatolókörre jutott idő — mármint 
Suzynek -—, és már be is robogott Vanessa, hogy az ő karjaiba 
vesse magát. Kissy meghatottan szorította magához. Most már 
nem sokat ölelgetheti ezt a kis bogarat. Kezdődik az iskola, vé- 
ge Vanessa kihagyott évének, innen nyolcszáz kilométerre fog 
suliba járni — amikor pedig találkoznak, akkor más fogja ölel- 
getni. 

Jött már ő is, lelkes vigyorral a képén, átölelte és körbepuszil- 
ta Kissyt, aztán jött egy-egy puszival Georges és Blanche, és 
végül, több puszival, Niala. Legvégül pedig Nimby, még lelke- 
sebb vigyorral, még több puszival, mint egy perccel korábban, 
és alighanem többször is körbejárta volna a lányokat, ha nem 
ez az utolsó óra, amit együtt tölthet Vanessával. Így viszont le- 
ültek egymás mellé, és egy óra hosszat így is szándékoztak ma- 
radni. 

Niala hozott egy helyi lapot, ami rövid cikkben tudósított a 
gyermekmolesztáló lelkipásztor leleplezéséről, elmondta, hogy 
a lelkészt a feldühödött szülők és gyerekek végigkergették a fa- 
lun, aztán valaki betört a dolgozószobájába és szétverte a be- 
rendezést. Az egerek jót nevettek, ismerték már ezeket a félre- 
informáló újsághíreket. Nimby megígérte, hogy szétküldi a ké- 
peket, amint hazaér. Sok van, mert amíg ők beszélgettek, Va- 
nessa kint ült egy fán, és az ablakon át fotózott, aztán a faluban 
is készült egy csomó, amikor letartóztatták a pasast. 

A lelkész még aznap fölkerült a trófeák tablójára. S a főhadi- 
szállás egy üres falfelületén Kissy elhelyezett még egy lapot, 


Nimby arcképével és egy felirattal: A HÓNAP EGERE 2008. 
AUGUSZTUS. Megszavazták, hogy ezentúl lesz egy ilyen 
cím, amit csak hőstettekkel lehet kiérdemelni. A teáscsészét pe- 
dig Nimby otthon kitette a polcra, és este megbeszélték, hogy 
gyűjteményt alapítanak a hadizsákmányokból. Ha alkalom adó- 
dik rá, elvesznek a shindyktől valami apró tárgyat, amit egy 
virtuális polcon helyeznek el. Azért virtuális, mert nem lesznek 
egy helyen, mindegyik annál az egérnél lesz, aki megszerezte. 

Aztán egyszer, amikor megírják a shindyk elleni sok évtize- 
des küzdelmük történetét, lefényképezik ezeket a tárgyakat és 
bemutatják: íme, ennyi shindy volt, akiket elkaptunk és elvet- 
tünk tőlük valamit. S még hány volt, akinél nem volt semmi — 
és pláne mennyi, aki nem került a kezünkre. 


Senki sem integetett a gép után. Amikor a D"Aubisson család 
eltűnt a folyosón, ők megfordultak és kiballagtak az épületből. 

— Ne törjetek le — vigasztalta őket Angéligue —, hisz együtt le- 
szünk megint nemsokára. 

Az egerek bólintottak, automatikusan, meggyőződés nélkül. 
Igen, gondolta Kissy, együtt leszünk, de csak egy-egy hétvégén 
meg szerdán, aztán a rövidebb szünetekben. Az igazi mégis- 
csak a nyári szünet. Amikor heteken át mást se lát, de nem is 
akar látni, mint egereket, napsütést, fákat, egereket, egereket, 
egereket. . . 

Hihetetlenül távol volt már az az idő, amikor még egyedül ült 
a gép előtt, chatelt a többiekkel, és tippelgetett, hogy melyikük 
milyen lehet. Már alig jut eszébe, hogy Vanessát valaha Mohi- 
nak hívták, Martint meg Süninek, és a Nimby is csak rövidítés 
a Nimbostratusból. 

Míg a Périphérigue-en haladtak, hirtelen eszébe jutott egy 
mondás. Martin mondta valamikor régen, hogy az osztálytársai 
nem tudják róla, hogy ő planktont eszik vagy gazellát. Hát 
most már van két osztálytársa, akik pontosan tudják, meg az 
egész csapat persze. Már egy évvel ezelőtt is, amikor még csak 
a szünidő egy részét töltötték együtt, ősszel, az első találkozá- 
sukkor Mohi automatikusan elővette a curryport, a chilit, a 
szinte csak Martin kedvéért tartott indiai fűszereket. És Martin 
is, amikor húspogácsát csinál, mindig tesz bele szerecsendiót, 
mert Niala úgy szereti, és a többiek is megkedvelték. Valame- 


lyik héten pedig ő maga vett le automatikusan a bevásárlóköz- 
pont polcáról egy flakon after shave-et, mert amikor odaért, 
eszébe jutott a mozdulat, amivel Pi kidobja az üres flakont. 

Mindent tudnak egymásról. Valósággal összenőttek, mintha 
egy nagy család lennének mindannyian. Persze ezen a családon 
belül is vannak szorosabb kötelékek, három szerelmespár, két 
nővér; s változik is néha a kapcsolat jellege, mint Martin és 
őközötte ezen a nyáron. De egy dolog nem változik: hogy egy 
csapatot alkotnak. 

Nehéz lesz nélkülük. 


De amikor belépett az osztályba, már nem nyomasztotta az el- 
válás az egerektől, és nem azért, mert kettő közülük ott volt ve- 
le. Az iskola éppen olyan otthonos volt, mint Nimbyék kertje 
vagy a kedvenc pizzériája Beaulieu-ben. Ismerős volt a gyere- 
kek zsivaja is, csak akkor lepődött meg, amikor a zsivaj először 
elhalkult, aztán zúgó tapsorkánnak adta át a helyét. Azazhogy 
akkor döbbent meg igazán, amikor fölfedezte, hogy mindenki 
őt nézi, neki tapsol. Meg a másik két egérnek. 

A hangzavarból kiharsogott egy hang. Romainé. 

— Tizenvalahányadik Benedek bocsánatot kért a pedofil pa- 
pok áldozataitól — kiáltotta. — De egy papot se kergetett ki mez- 
telenül az utcára. Ez jár az ilyeneknek! 

A taps fölerősödött. 

— Hé — lepődött meg Chantal —, honnan tudjátok?! 

Valaki fölmutatott egy már erősen megviselt újságot. Ugyan- 
azt, amit Nialáék hoztak Bretagne-ból. Kissy értetlenül bámul- 
ta. Hogy került ez hozzájuk, és honnan tudják, hogy ők vannak 
az ügy mögött?! 

— .. voltunk azok — emelkedett ki a hangzavarból Martin 
hangja. — Halljátok? Nem mi voltunk! 

— Persze hogy nem — nevetett valaki, és kilépett a tömegből. 
Jennifer. — A közelben se voltatok. Se te, se a két társad. De 
milyen érdekes — Jennifer fölemelte a kezét, amitől alábbha- 
gyott a ricsaj —, a pap mögött két szőke lány szaladt. Úgy ha- 
sonlítottak, mint két tojás. És az egyik pont úgy nézett ki, mint 
Francoise pöttöm barátnője, aki júniusban az udvaron — Jenni- 
fer az osztályhoz fordult és tanáros hangon kérdezte: — miért 
nem verte hülyére a Daniel testvéreket?! 


— Mert már azelőtt is hülyék voltak! — ordította az osztály 
boldogan. 


Kissy hosszú másodpercekig bámult értetlenül, amíg rájött, 
hogy egyetlen magyarázat lehetséges. Jennifer ott volt. Mert az 
újság nem közölt semmiféle fényképet. De mire bármit kérdez- 
hetett volna, egy hang szólalt meg az ajtóból. 

— Úgy látom, ennek az osztálynak még nem ért véget a szü- 
net. Én is megtudhatom, minek örültök ennyire? 

Dubois. Hát persze. A többiek elindultak a helyükre, de Kissy 
úgy döntött, ott marad középen. Inkább érezte, mint tudta, hogy 
két egértársa ott áll mögötte. 

— Magának is jó reggelt, tanár úr — felelte. — Annak örülnek 
ennyire, hogy a barátaink Bretagne-ban elkaptak egy pedofil 
papot. 

Romain odanyújtotta az újságot Dubois-nak, aki átfutotta a 
rövidke tudósítást, és morcosan visszaadta a gyűrött hírlapot. 

— Néha nem tudom eldönteni, van-e még értelme tanítani 
benneteket. Tizennégy évesek vagytok, és még nem hallottatok 
a rendőrségről?! Kikergetni az utcára meztelenül... önbírásko- 
dás! És ti még büszkék vagytok rá?! 

— Igen, tanár úr — felelte Chantal higgadtan, vagy legalábbis 
higgadtnak tűnő hangon. — Büszkék vagyunk rá. És tudja, mi- 
ért? Mert megvédtük magunkat és megvédtük a többi gyereket. 
A felnőttek dolga lenne, hogy megvédjenek minket. Nekünk, 
gyerekeknek azt se lenne szabad tudnunk, hogy ilyen emberek 
léteznek. — Már ott állt a tanár előtt, közvetlen közelből nézett 
föl rá. — De maguk, felnőttek nem védenek meg tőlük. A rend- 
őrség, a bíróság felnőttekből áll, és nem elég, amit tesznek. Hát 
akkor jövünk mi. Gyerekek. Földerítjük az ilyen alakokat és el- 
vesszük a kedvüket attól, hogy még egyszer gyerekekhez nyúl- 
janak. Mert az lehet, hogy lecsukják őket, de egyszer kiszaba- 
dulnak. Majd ha maguk, felnőttek jobban végzik a dolgukat, a 
mi alapítványunkra se lesz szükség. 

— Hm — mondta Dubois. — Alapítványotok is van? 

— Van, tanár úr — felelte Martin. — Azzal foglalkozik, hogy az 
ilyen alakokat fölkutassa és hűvösre tegye. 

— És hányat tettetek hűvösre? 


Kissy gyorsan átszámolta. Sheila, Sylvie, Charlotte és most a 
lelkész. Cindy nem került hűvösre... 
— Négyet — felelte. — Plusz egy autótolvajt. 


Az osztály már a tavalyi anyagot ismételte, amikor Kissynek 
eszébe jutott, hogy a tolltartójában ki kell cserélni a papírszala- 
got. Még a tavasszal csinált egy papírcsíkot, amire rányomtatta 
anya és apa, az egércsapat és Macska fényképét; könyvjelző- 
nek szánta, de aztán a tolltartójában kötött ki. Mostanra elron- 
gyolódott, de újat is kell tervezni, hogy Suzy is ráférjen. Suzy - 
ről meg az jutott eszébe, milyen jellemző, hogy a reptéren 
azonnal a nyakába borult minden D" Aubissonnak és Nimbynek 
is, pedig akkor látta őket életében először. Tipikus kutyavisel- 
kedés, imád mindenkit. Ahogy az is tipikus, hogy Macska vi- 
szont csak önmagát imádja, nála az lenne a különös, ha szere- 
tetrohamokban törne ki. 

Niala persze nem vitte el Suzyt, ahogy ígérte, ha nem kell ne- 
kik. Persze hogy kellett. Már mindenkivel megtalálta a közös 
hangot. Apa reggelenként , jó reggelt, kiskutyá"-val köszönti, 
és néha megdögönyözi a hasát. Anya rendszeresen megsimo- 
gatja, beszélget vele, gyakran megkérdezi, nem fáradt-e még el 
a farka, nem kell ám állandóan csóválni. De Suzy azért csak 
csóválja. 

A D" Aubisson lányokkal is jól ellesz. Pygiék is jól elvoltak 
velük. Niala közelében mindig élt kutya, most is vagy egy tucat 
akad a Beaulieu-ben élő rokonságban, meg hát a panziónak is 
van egy házőrző kutyája. Vanessa meg még Mohi korában ba- 
rátkozott össze velük, sokfelé akadt belőlük, és jó társaság vol- 
tak. 

Kissy hirtelen összeráncolta a szemöldökét. Mit mondott Jen- 
nifer az imént? Két szőke lány, akik úgy hasonlítottak, mint két 
tojás? 

Szünetben megkérdezte tőle. 

— De, azt mondtam — felelte Jennifer. — Testvérek, nem? 

Kissy nem felelt. Ilyenkor mindig eszébe jutott a tűzijáték. 
Élete legszebb napja. Jövő hónapban ünneplik az évfordulóját. 

— De — mondta lassan. — Testvérek. 

— Nem voltam egészen biztos benne, hogy a ti barátaitok — 
folytatta Jennifer. — De volt az a történet a pofáról, akit rács 


mögé juttattatok, és túl sok volt az egyezés. Meg a hangját is 
meghallottam, mármint a kisebbiknek, és ráismertem. Ezt hal- 
lottam az udvaron. 

— Hogy kerültél te oda? — érdeklődött Kissy. 

Jennifer mosolygott. Milyen irigy is volt erre a mosolyra va- 
lamikor, földtani korszakokkal ezelőtt. . . 

— Véletlenül. Tudod, mi minden évben más országba me- 
gyünk, lakókocsival. Folyton vándorolunk. Egy héttel koráb- 
ban még Picardiában voltunk. 

Kissy csodálkozva hallgatta. Elképesztő, mi mindent nem tud 
az osztálytársairól. 

Jenniferről az egész osztály, sőt az egész iskola tudta, honnan 
származik. Egy amerikai diplomata sofőrje és egy német diák- 
lány ismerkedett össze húsz éve Párizsban. Összeházasodtak, 
hazamentek New Yorkba, aztán hazamentek Münchenbe, végül 
hazajöttek Párizsba. De azóta is gyakran visszatérnek mindket- 
tejük szülővárosába, úgyhogy Jennifer a Central Parkban és a 
Hofgartenben ugyanúgy kiismeri magát, mint a Bois-ban. Za- 
varba jön, ha megkérdezik, melyik az anyanyelve. A neve an- 
gol: Jennifer G. H. Ford, de a teljes neve már kétnyelvű: Jenni- 
fer Grete Hofsteiner Ford. Néha mondogatta már, hogy francia 
nevet is föl kellene venni melléjük. 

Ez volt az, amit mindenki tudott Jenniferről. Meg hogy hosz- 
szú barna haja van, isteni alakja, és veszélyes a fiúkra. Ebből 
következően a lányokra is. Kissy egy időben kimondottan utál- 
ta, amiért a fél osztály a lába előtt hever, mármint a fiúk fele, és 
senki nem jut már az ő lába elé. Aztán összejöttek Martinnel, 
és az egésznek nem volt többé jelentősége. Martin azóta úgy 
beszél a többi lánnyal, mintha fiúk volnának, nem próbálkozik 
náluk semmivel, nem érezteti velük, hogy tetszenek neki vagy 
nem tetszenek — s ebből mindenkinek világos, hogy ő Kissyhez 
tartozik és kész. 

Mindez egy-két pillanat alatt futott végig a fejében, ahogy 
Jennifer kimondta Picardiát. Igen, azt tudják, honnan szárma- 
zik, de semmi mást. Ezt a lakókocsidolgot se. 

A rövid beszélgetésnek akkor nem lett folytatása, Kissyhez 
odajött Chantal, mert nem értette a fizikát, Jennifert meg Jé- 
röme vonta félre. De a következő szünetben Jennifer elkapta őt 
a folyosón. 


— Ide figyelj, beszélnem kell veled. 

Kicsit félrevonultak a rohangálók útjából. — Szeretnék taná- 
csot kérni. 

Kissy csodálkozva fölhúzta a szemöldökét. 

— Nemrég költözött a házunkba egy öreg szivar. Egész nap a 
kapuban lebzsel, a férfiakkal beszélget, engem meg szekíroz. — 
Jennifer körülpillantott és lehalkította a hangját. — Fogdos. 

— Hol? — Kissy hirtelenjében csak ennyit tudott kérdezni. 

— Hát a kapuban! 

— Jaj, nem úgy értem. Melyik részedet? 

Jennifer a fenekére mutatott. 

Kissy bólintott. — Nagyon egyszerű. Még nem vagy tizenöt 
éves. Ha följelented, nem zaklatásért csukják le, hanem kiskorú 
zaklatásáért, sokkal többet kap. 

Jennifer megrázta a fejét. 

— Nem akarom, hogy az apám megtudja. Az lenne az első 
dolga, hogy agyonveri a pasast, aztán őt csukják le. 

— Akkor verd meg te. Neked nincs rá rizikód. 

— Hogy verhetnék meg egy felnőtt férfit?! 


Jenniferék a rue de Longchamps sarkán laktak, egy nagy bér- 
házban, olyasfélében, mint Kissyék, amíg Neuillyben éltek. 
Kissy befordult a Longchamps-ra, az épület sarka mögé húzód- 
va várt. Jennifer csak két perccel később jött, ahogy megbe- 
szélték. Amint eltűnt a sarkon, Kissy számolni kezdte a másod- 
perceket. Húsznál elindult. 

Minden úgy ment, mintha óraműre járnának. Pontosan a kapu 
előtt találkozott szembe Chantallal és Martinnel, ugyanabban a 
pillanatban, amikor a kapuban monsieur Roger megfogta Jenni- 
fer fenekét. Egy másodperccel később egy ellenállhatatlan erő 
megragadta hátulról, megpördítette, és egy iszonyú rúgást ka- 
pott a hasába. A falnak vágódott és tompa nyögéssel a földre 
ült. 

— Akkor hát beszélgessünk, Roger úr! — szólalt meg fölötte 
Kissy. 

Roger úr erőlködve fölnézett. Alighanem csak négy elmosó- 
dott alakot látott. 

— Szeretnénk fölhívni a figyelmét bizonyos veszélyekre — 
kezdte Chantal. — Bizonyára mindig körülnéz, ha lelép a járdá- 


ról, de azt talán nem tudja, hogy fiatal lányokat zaklatni milyen 
fájdalmas lehet. Nos, ilyen fájdalmas — ezzel Chantal pofon 
ütötte Roger urat. Kissy mosolygott. Ezt a pofont látta Fran- 
conville-ben is, amikor Nimby tenyeréből szállt a tarajos képé- 
re. Ugyanazt a tanárt dicséri mind a kettő. 

— Szeretnénk megóvni az ilyen veszélyektől — vette át a szót. 
— Ezért azt javasoljuk, hogy mostantól óvakodjék a kapuban 
sétálgatni. Rendszeresen ellenőrizni fogjuk majd, és ha nem fo- 
gadja meg a tanácsunkat, akkor visszajövünk és hozunk még 
ilyeneket önnek. 

Ezzel Kissy is pofon vágta. Tökéletesen sikerült, pontosan a 
tananyag szerint, úgy, hogy neki ne fájduljon meg a keze tőle, 
de a páciensnek apró Kissyk körözzenek a feje körül. 


A kora délutáni forgalomban három elégedett kisegér baktatott 
a rue de Bois de Boulogne felé. 

— Szerintem vége az uborkaszezonnak — mondta Kissy. 

— Szerintem is — nevetett Martin. 

— Azért el ne kiabáljátok — csóválta a fejét Chantal. — Meges- 
het, hogy megint hetekre shindy nélkül maradunk. Azonfelül, 
ha szigorúan vesszük, ezek nem is shindyk voltak, hiszen a net- 
nek a közelében se jártak. 

Martin vállat vont. — Az a lényeg, hogy kivonjuk őket a for- 
galomból. A lelkész a fogdában nem nyúlkálhat, Roger-nak 
meg elég volt egy kis elrettentés. Net nélkül is megszabadítot- 
tuk a világot két shai huludtól. 

— Micsodától?! — kérdezte a két lány egyszerre. 

— Shai hulud. Egy állat a Dűnében. Egy gigantikus, elég rus- 
nya kukac. 

Kissy később sokszor gondolt arra, hogy ez a személyleírás 
hogy ráillik Roger-ra — Martin maga se tudta, mennyire. Csak 
egy héttel később derült ki, amikor Jennifer megállította őket a 
kapuban. 

— Beszélnem kell veletek — mondta. — Keressünk valahol egy 
nyugodt helyet. 

— Mindjárt becsengetnek — mondta Martin. 

— Nem érdekel — felelte Jennifer, és kiválasztott egy ajtót, de 
zárva volt. A következő is. 


— Hagyd, a szertárakat úgyse találod nyitva — mondta Chan- 
tal. — Gyere. 

Chantal nyomában átvágtak a földszinti főfolyosón és belép- 
tek arra a folyosószakaszra, ahol a tanárok szoktak elindulni a 
tanáriból. Itt már nem járt senki, az órák most kezdődnek. 

— Szóval? Az az érzésem, hogy megint Roger-ról lesz szó. 
Mit művelt? 

Jennifer csak egy pillanatig habozott, aztán kibökte. 

— Feljelentett minket testi sértésért. 


Kissy második feje csodálkozva nézte az elsőt, aki nyugodtan 
hallgatta Jennifert, még bólintott is egyszer. Semmi logika nem 
volt a dologban. Az lett volna ésszerű, ha a legrövidebb irányt 
követve keresztülmegy az épület falain, nyílegyenesen elszá- 
guld Jenniferék házához és belepasszírozza Roger-t a talajba. 
De nem tette. Szépen végighallgatta Jennifer elbeszélését. 

Amikor előző nap hazaért az iskolából, a postaládában egy 
levél volt a rendőrségtől, az apjának címezve. Fölbontotta. Pén- 
teken délelőtt tízkor várják a kapitányságon vallomástétel vé- 
gett, mert Roger úr feljelentést tett, amiért a lánya és annak is- 
meretlen barátai megverték őt. Jennifer megpróbálta elérni há- 
rom alapítványbeli osztálytársát, de nem tudta, hol laknak, a te- 
lefonkönyvben egyikük szüleit se találta, kénytelen volt mosta- 
náig várni. 

— Elmondtad a szüleidnek? — kérdezte Martin. 

— Még nem. Előbb veletek akartam beszélni. 

— Jól tetted. Hallgass ide. Holnap szerda, összegyűlünk mind- 
annyian, és kitalálunk valamit. 


— Hát ezt tanultátok? 

A három egér bűntudatosan lehajtotta fejét. Vanessa úgy állt a 
nappali közepén, csípőre tett kézzel, mint az utolsó ítélet szá- 
monkérő angyala. Nem, gondolta Kissy mély sóhajjal, nem ezt 
tanulták. 

— Annyiszor megbeszéltük, hogy mindent rögzíteni kell — 
folytatta az angyal. — Még Hendriksenről is vannak videóink, 
pedig ott rohanni kellett. Az osztálytársatok bejelent egy tape- 
rolós fazont, erre ti odarohantok és megveritek. Legalább azt 
megnéztétek előtte, hogy tényleg taperolta? 


Ők bólintottak. Azt meg, hála az égnek. Legalább az az egy 
nem fog kiderülni, hogy Jennifert elragadta a képzelete és ár- 
nyékra vetődtek. 

— Sose fogjuk tudni bebizonyítani — mondta Angéligue só- 
hajtva. 

— De — felelte Niala. — Ha megint megteszi, és akkor fölvesz- 
szük. 

— Egyhamar nem fogja megismételni — mondta Pi. — Ahogy 
ismerlek benneteket, akkorát kapott, hogy jó időre elmegy a 
kedve. 

— Nem olyan biztos az — tűnődött el Niala. — Szerintem. . . 

Elhallgatott. Néhány másodpercig csend volt a nappaliban, 
csak Suzy farka dobolt a fotel lábán. 

— Beszélni kellene ezzel a Jenniferrel — szólalt meg Niala hir- 
telen. — Ide tudjátok hívni? 

— Most? 

— Holnap reggel. Alakítsuk ki a stratégiát, aztán lássunk hoz- 
zá a végrehajtáshoz, mert csak ez az egy szünnapunk van pén- 
tekig. 

Szerdán fél tízkor Jennifer belépett a nappaliba, körülnézett 
és elismerően megcsóválta a fejét. Kissy összeismertette Angé- 
ligue-kel, Pivel, Nimbyvel, a D"Aubisson lányokkal és anyá- 
val, aki aznap délelőtt otthon volt. Macskával csak később ta- 
lálkozott, a kis állat , visszavonult külső termeibe", ahogy Va- 
nessa mondta — kint bóklászott a kertben. Suzyt nem kellett be- 
mutatni Jennifernek, bemutatkozott ő maga; valahányszor meg- 
szólalt a kapucsengő, a kiskutya ért oda elsőnek, bárhol volt is 
éppen. Épp csak a kaput nem nyitotta ki, hanem izgatottan vár- 
ta, hogy valaki beengedje a jövevényt, aki természetesen kizá- 
rólag azért jön, hogy ő megszagolhassa. 

Jennifer tehát összeismerkedett mindenkivel, aztán elmondott 
mindent Roger-ról. Niala egymaga többet kérdezett, mint a töb- 
biek együttvéve. Épp csak fantomképet nem csináltatott, de 
amúgy mindent tudni akart. Mikor költözött oda Roger, mit 
csinál, miről szokott beszélgetni a férfiakkal, mikor van kint a 
kapuban, ül, áll vagy mozog, hogyan fogja meg Jennifer fene- 
két. Ezt meg kellett mutatni, Jennifernek Niala fenekét kellett 
megfognia éppen úgy. Pontosan vissza kellett emlékeznie, 
hogy mikor szokott fogdosni, minden találkozáskor-e vagy 


csak bizonyos esetekben, függ-e napszaktól, attól, hogy Jenni- 
fer kifelé megy-e vagy befelé, attól, hogy nadrág van-e rajta 
vagy ruha. Le kellett írnia a kapu környékét kívül és belül, 
minden tereptárggyal, a ház udvarát, Roger és a saját lakásuk 
elhelyezkedését. Niala tudni akarta, lakik-e más gyerek a ház- 
ban, fiú vagy lány, milyen korú, azt fogdossa-e, melyik lakás- 
ban lakik, milyen viszonyban van Jenniferrel. Milyen emberek 
Jennifer szülei, a másik lány szülei, a többi szomszéd. Kikér- 
dezte a kapuval szemközti épületről, mi van ott, be lehet-e jut- 
ni, el lehet-e rejtőzni. Vagy egy órát faggatta Jennifert, aztán 
azt mondta: 

— Oké, akkor halljuk, van-e valakinek épkézláb javaslata, 
mert ha nincs, akkor az enyémet fogjuk használni. 

Mindenki lázasan gondolkodni kezdett, de Niala egy fejcsó- 
válással leállította őket. 

— Nem, arra nincs idő, hogy most álljatok neki az agyatokat 
csavarni. Még meg is kell valósítani, és csak ez az egy napunk 
van. Szóval senki? Akkor... de jó, hogy itthon van... 

A mondat vége már csak a levegőben úszott utána, ahogy át- 
rohant anyáék hálószobájába, ami napközben, ha itthon volt va- 
lamelyikük, dolgozószobaként is szolgált. Anya most ott ült a 
laptop előtt. 

— Gyere be — felelt a kopogásra. Niala belépett. Az utánasom- 
fordáló Kissy megállt az ajtóban. 

— Bocs, hogy zavarlak, Marie néni — állt meg mellette Niala. 
— Szükségem van a segítségedre. 

— Mondd csak bátran. 

— Kölcsön kellene. Pontosabban az, hogy légy a bankautoma- 
tám. Akár ebben a percben átutaltatom hazulról, csak idő, míg 
megkapod. 

Anya csak mosolygott. 

— Persze, semmi gond. Mennyire van szükséged? 

— Mondjuk tízezerre — felelte Niala. 


Nimbyék még nem készültek el, de így is látszott, hogy a mik- 
robusz jócskán át lesz alakítva. Az E3-as ülést kivették, a he- 
lyére került Schneiderék hűtőládája, amihez egyelőre a meny- 
nyezeten vitték el a kábelt, néhány helyen megerősítve ragasz- 
tószalaggal. Ugyanígy jött a beépített kommunikációs rendszer 


vezetéke, minden üléssornál egy mikrofonnal, egy kis hangszó- 
róval és egy kapcsolóval a mikrofon elnémítására. A hátsó dup- 
la ülés előtti területet feltöltötték egy kis faácsolattal, aminek 
oldalt ajtaja volt, egyelőre zár nélkül; később kulcsra lehet zár- 
ni, és itt lakik majd a Jerry notebookja, a mozgó szerver. A 
szekrényke tetejére kárpitozást ígértek, így kis fekhely jön lét- 
re, ha valaki rosszul érezné magát vagy elálmosodna. És egy 
csomó minden van a tervekben, állította Nimby és Vanessa, 
aminek egyelőre nyomát sem látják itt az autóban. 

Elhitték nekik. Nimby már célzott rá, hogy valamikor, aligha- 
nem az őszi szünetben, elkérné a kocsit pár napra, mert a terve- 
zett átalakítások egy részéhez mégiscsak szerviz kell. Blan- 
chard úr most teljesen be van táblázva, a Citroén is már soron 
kívül került hozzá, úgyhogy egy ideig még nem nyúl a mikro- 
buszhoz, de tud a dologról és pillanatok alatt meg fog csinálni 
mindent. 

Kissy mégsem a kocsin gondolkodott, amíg lementek az állo- 
másra, aztán hazavitték anyát és elindultak Neuilly felé. Anya 
fenntartás nélkül megbízik valamennyiükben, de ő, Kissy a ma- 
ga részéről úgy érzi, hogy egyedül Niala engedheti meg magá- 
nak, hogy egyetlen szó magyarázat nélkül elkérjen tőle tízezer 
eurót, s amikor anya kiveszi az állomás automatájából és oda- 
adja neki, akkor annyit feleljen, hogy kösz. És ezt szemláto- 
mást nemcsak ők ketten érzik tökéletesen rendjénvalónak, ha- 
nem a többiek is, őt magát, Kissyt is beleértve. S érezte, hogy 
ha apa itthon lenne, ő se látna benne semmi különöset. Ugyan- 
akkor nem biztos, hogy ő kérhetne tőlük tízezer eurót minden 
magyarázat nélkül. Nem, ez ki van zárva. Pedig a saját szülei. 

Mi lehet Niala titka? Ahogy kimondta magában a kérdést, 
máris érezte, hogy hibás, mert éppen hogy titka nincsen neki, 
minden a fényes napvilágnál zajlik, bárki láthatja. Niala egy- 
szerűen és nyíltan olyasvalaki, akire szó nélkül rá lehet bízni 
egy köteg bankjegyet. De valamennyien azok. Mindegyikük 
meg tudná őrizni. Sőt, ami azt illeti, mindegyiküknek olyan a 
családi háttere, hogy ha elveszne a pénz, a szüleik kifizetnék 
helyettük, mert mindegyik család megengedheti magának ezt a 
veszteséget, és mindenkinek a szülei úgy gondolnák, hogy a 
gyerekük becsülete többet ér. Mégis Niala az egyetlen, aki így 
odamehetett anyához, abban a biztos tudatban, hogy meg fogja 


kapni a pénzt. És alighanem, gondolta Kissy, amikor már vala- 
hol Suresnes-nél jártak, alighanem Niala az egyetlen, akitől 
még mindig nem kérdezik meg ők sem, hogy mire kell. Min- 
denki másnak rég meg kellett volna mondania. 


A mikrobusz elhaladt Jenniferék háza előtt, aztán befordult a 
sarkon és beállt egy kisteherautó mögé. 

— Oké — fordult meg Pi. — Hogyan tovább? 

— Megvesszük a pasast — felelte Niala. 

Csodálkozó tekintetek. Pi összeráncolta a homlokát. — Biztos, 
hogy ez jó ötlet? 

— Semmi nem biztos, de ti se tudtatok jobbat. No, lássunk 
munkához. 

Roger most is kint volt a kapuban, egy öreg, rozzant széken 
ült és újságot olvasott. Csak akkor nézett föl, amikor Niala 
megállt előtte. Kissy jól látta, ahogy megnézi a lányt, éppen 
csak nem csettint a nyelvével. Disznó. Kéne, mi? 

A távcső Boulanger-éktől származott, a padláson találták, 
akárcsak az íjakat és a biliárdasztalt, ami leköltözött az utcai 
szobába, amikor az emeleti belső szobát Vanessának adták. 
Kissy nekitámasztotta az objektívet az ablaknak, ő pedig az 
ülés és a hűtőláda között térdelt. Így kintről alig látszott, főleg 
nem olyan messziről. Ellenőrizték. 

A kocsit betöltötte Niala hangja. 

— Jó napot, Roger úr. Beszélnem kell magával. 

— Ismerlek én téged? — A pasas most már alaposabban meg- 
nézte a lányt. 

— Nem, de a nevemet már biztosan hallotta. 

Az egerek csodálkozva hallgatták. 

— No mi a neved? 

— Líra Frank Euró D"Ollár. 

Az egerek a szájukra szorították a kezüket, hogy ne nevesse- 
nek. Ez a szöveg sehogy sem illett ahhoz a komor hanghoz, 
amin Niala beszélt. 

Az öreg vigyorgott. — Igazán szép név. Bár lenne belőled mi- 
nél több a tárcámban! 

— Most beletehet a tárcájába, ha akar. 

— Úgy? No hogyan? 

— Ugye tudja, mi lesz az eredménye annak a feljelentésnek? 


Roger gyanakodva nézett rá. — Te is itt voltál, amikor. . . 

— Nem mindegy? Kérdeztem valamit. 

— Megvettetek egy beteg öregembert! 

— Ha nem válaszol a kérdésemre, elmegyek és lapos marad a 
tárcája. Amúgy maga tényleg beteg, csak másképpen. Tehát? 
Tudja, mi lesz abból a feljelentésből? 

— Nyomozni fognak, és te meg a kis barátaid a bíróságon fog- 
tok kikötni. 

— Úgy van. Mégpedig a fiatalkorúak bíróságán, ahol legrosz- 
szabb esetben két hónapot kapunk, azt is felfüggesztve. Viszont 
magának 15 ott kell majd lennie, és végig kell hallgatnia, ahogy 
mi elmondjuk, hogyan tapogatott és fogdosott minket. Többün- 
ket is. Bizonyíték nem lesz, úgyhogy alighanem megússza vád- 
emelés nélkül, de az lesz a rosszabb. Ott lesznek a szüleink is. 
Úgy tudom, hogy Ford úr, a szomszédja igen indulatos ember. 
Sőt a másik házbeli kislány apja is az, ráadásul hentes. Én a 
maga helyében egy ilyen tárgyalás után örülnék, ha sikerül el- 
jutnom a reptérre és szerezni egy Jegyet Alaszkába. Még nem 
fejeztem be — emelte föl az ujját, mert Roger közbe akart szól- 
ni. — Ha pedig azt hiszi, hogy kártérítést fog kapni, rosszul hi- 
szi. Ahhoz kell egy külön polgári per. Az apám ügyvéd, tudom, 
mit beszélek. Ő fog minket képviselni, és biztosíthatom, hogy 
évekig el tudja húzni, aztán esetleg megdobják magát néhány 
százassal. Nos, emlékszik még a nevemre? 

Roger bólintott. 

— Helyes. Az ajánlatom nagyon egyszerű. Magát egy kicsikét 
megrugdostuk és fölpofoztuk. Rosszul tettük, és készek va- 
gyunk magát kártalanítani némi pénzzel. Így magának már nem 
áll érdekében pereskedni. Minden világos? 

Roger bólintott. — Aha. De nem kellene ezt a felnőttekkel 
megbeszélni? 

— Nem -— felelte Niala, meg se mozdítva a fejét. — A szüleink 
nem tudhatnak semmiről. Ha maga elmondja nekik, hogy meg- 
vertük, akkor mi is elmondjuk, hogy miért. Még az újságokba 
is bekerülhet mint a neuillyi rém. De sokat beszélünk. Ha pénzt 
akar, akkor levelet kell írnia a rendőrségre, hogy visszavonja a 
feljelentést. Adok gondolkodási időt. 

Egy másodpercig, kettőig csend volt. 

— Tehát hogy döntött? 


— Mennyit kapok, ha... 

— Mennyit akar? 

— Ötezret — rukkolt ki vele a pasas. 

— Ne nevettesse ki magát! Miért nem mindjárt egymilliót?! 

— Háromezret — mondta Roger. 

— Rendben — bólintott Niala. — Kap kétezret. Most háromne- 
gyed tizenkettő, adok negyedórát, hogy megírja a levelet. Ha ti- 
zenkét óra után egy másodperccel nincs a kezemben, elme- 
gyek, aztán pereskedjen, ahogy akar. Ne feledje a megcímzett, 
fölbélyegzett borítékot. De ne ragassza le, el akarom olvasni. 
Azt hiszem, mindent megbeszéltünk. 

Ezzel Niala kisétált az utcára, az öreg pedig föltápászkodott. 

— Bejöhetsz és megnézheted, ahogy megírom. 

Niala megvetően végigmérte. 

— Ne is álmodjon róla, Roger úr! 


Míg Roger-t várta, Niala nem ment oda a kocsihoz, nehogy ott 
legyen, amikor az visszaér és fölhívja a figyelmet a kocsijukra. 
Kényelmesen nekidőlt a kapu előtti lámpaoszlopnak és várako- 
zott. 

A férfi tíz perc alatt visszaért. Felmutatott egy borítékot, de 
nem adta oda. 

— Hol a pénz? 

Niala szó nélkül elővette a tárcáját, és bizonyára kivette a 
pénzt, de ez felőlük nem látszott. 

— Most pedig hadd lássam a levelet. 

Roger odaadta, Niala átfutotta, a pasas felé nyújtotta a pénzt, 
s amikor az kivette a kezéből, szó nélkül megfordult és ott- 
hagyta. Roger csodálkozva nézett utána. 

Niala csak egy perc múlva szólalt meg. 

— Jön utánam? 

— Nem, visszament a házba — felelte Vanessa. 

— Akkor a sarkon befordulok és fölvesztek. 

Két perccel később helyet foglalt a C3-ason, Pi pedig tovább- 
hajtott a Szajna felé. 

— Jól van, a levelet postára adjuk, de előbb be akarom szken- 
nelni — mondta Niala. — Csakhogy egyikteknek sincsen szken- 
nere. Pi, el tudnánk menni Ange nénihez? 


Nem sokkal múlt negyed egy, amikor beléptek a könyvtárba. 
Kissy körülnézett és fölsóhajtott. 

— Hát te? — fordult Martinhez hirtelen. A fiú meglepődött, az- 
tán elmosolyodott. 

— Hát te?... te vagy Kissy? 

Ő bólintott. 

— Én vagyok Süni! — felelte Martin pont ugyanazon a hangon, 
mint közel másfél évvel ezelőtt, Kissy pedig a nyakába ugrott. 
Ugyanúgy, mint akkor. Csak akkor nem csókolták meg egy- 
mást. 

Hát ő is emlékszik. Pedig mennyi minden történt velük azóta. 

Ahogy elengedték egymást, Martin válla fölött meglátta Nim- 
byéket. Őket nézték, aztán Nimby Vanessára vigyorgott. 

— Nahát! Te lány vagy! 

Mohamed visszavigyorgott rá. 

— Kösz az infót. 

Ők se csókolták meg egymást annak idején. Csak most. 

— Szóval ez az a hely — nézett körül Niala. 

— Itt gyűlt össze először a Jerry csapata — magyarázta Jenni- 
fernek Chantal. — Angéligue meg én csak később jöttünk, és 
Niala nem volt itt, de a többiek itt találkoztak egymással elő- 
ször, kivéve Pit. 

— Nahát, ez nem lehet igaz — szólalt meg a hátuk mögött 
Ange néni. — Éppen ma gondoltam rátok, és itt vagytok. Mi új- 
ság? 

A Jerry csapata igencsak szűken volt a kis irodában, de ez 
nem zavart senkit. Kissy lelkesen nézett körül. Semmi nem vál- 
tozott másfél év alatt. Az életükben minden, itt semmi. Legfel- 
jebb a zsúfoltság nőtt, annak idején se volt sok hely, most pe- 
dig néggyel többen vannak, és Ange néni sincs egyedül, itt a 
kolléganője. Igaz, ő kiment, amíg beszélgetnek. 

Ange néninek persze mindent elmondtak a Roger-ügyről, ezt 
már csak mint elnöknek is tudnia kell. Nem szólt semmit hár- 
muk elhamarkodott akciójához, csak megcsóválta a fejét, Kissy 
mégis úgy érezte magát, mint akit megszidtak. Suzy volt így, 
amikor megrágott egy papucsot pár napja, apa fölemelte a gra- 
bancánál fogva és megrázta; azt mondta, a kutyaanyák így bün- 
tetik a kölyköket, ezt minden kiskutya súlyos büntetésnek ve- 
szi. Így is volt, Suzy lehajtott fejjel ült és láthatóan mélyen ma- 


gába szállt. Meglepően sokáig volt búskomor az eset után, sen- 
ki nem mérte, de közel öt perc lehetett, Suzy léptékével nagyon 
hosszú időtartam. 

Ő is úgy érezte magát, mintha fölemelték és megrázták volna. 
Pedig hát ő nem kutya. Viszont fogalma se volt róla, hogy az 
egéranyák hogyan büntetik a kölykeiket. A sajtadagjukat biztos 
nem vonják meg, helytelen volna, növésben levő kisegereknek 
sokat kell enniük. 

Hirtelen elfogta a vágyódás egy darab sajt után. 

Niala lemásolta a levelet. A néni nem helytelenítette az ügy 
megoldására alkalmazott módszert, azt mondta, valamit csak- 
ugyan ki kellett találni — ha ez beválik, hát jó. Ő nem papol Ni- 
alának jó erkölcsről. 

— Szóval mégsem ért egyet velem? — kérdezte Niala. 

— Nézd, az világos, hogy csak időt akarsz nyerni. Csak hát ez 
akkor is korrupció. Megvesztegetted azt az embert, megvásá- 
roltad a véleményét. De én ezeket nem mondom hangosan, 
csak úgy magamban gondolom. Mert tudom, mit mondana rá 
Vanessa. 

— Akkor jó — mosolygott a nevezett. 

— Én nem tudom, mit mondana — szólalt meg Jennifer. 

— Azt mondanám, hogy mi kicsik vagyunk. 

— És?... 

— Nézd — vette elő Vanessa azt a hanghordozását, amit a Jer- 
ry-kiképzés óráin is használt. — Egy felnőtt mindig erősebb, 
szélesebbek a lehetőségei, még a sarki rendőrt i5 hamarabb 
meggyőzi, hogy mi rossz gyerekek vagyunk. Ha a felnőtt beül 
egy kocsiba, te nem tudod követni, mert se kocsid, se jogsid. 
Úgyhogy amire képesek vagyunk, azt maximálisan ki kell 
használni. Nem számoltam, hányszor hazudott Niala ennek az 
alaknak, csak a legfontosabbra hívom föl a figyelmedet: nem 
igaz, hogy kártérítést csak polgári perrel kaphat, én is kaptam 
Sheila miatt, pedig nem volt per. De ha nem tudja, magára ves- 
sen. Maga kereste magának a bajt, mi viszont nem szándékosan 
születtünk olyannak, hogy vonzódjanak hozzánk ezek a disznó 
alakok. 

A kiselőadás már az étteremben folytatódott. Nem volt értelme 
hazamenni ebédelni, senki nem főzött, és éhesek voltak már, 
úgyhogy inkább beültek a Lilybe. 


— Soha nem szabad megfeledkezni róla — mondta Vanessa, 
miután leadták a rendelést —, hogy nem lehet tudni, mi lakozik 
egy idegen emberben. Vedd például az amstetteni rémet. A 
boltban barátságos embernek ismerték, közben meg a lányát és 
a lányától született gyerekeket a pincében tartotta fogva. Vagy 
vedd Natascha Kampusch esetét. A pasi ugyanúgy eljárt dol- 
gozni, mint akárki más, valami telefoncégnél dolgozott. És egy 
elrabolt kislányt rejtegetett a pincéjében, hát istenem, minden- 
kinek megvan a hobbija. — Vanessa olyan morcosan nézett a 
sótartóra, mintha az lenne a felelős mindenért. — És ezek a gye- 
rekek még aránylag szerencsések is voltak, mert megmenekül- 
tek. Ha egy ilyen alak hatalmába kerülsz, nem tudhatod, mi 
lesz a vége és mikor... és mi történik addig. — Komolyan nézett 
Jennifer szemébe. — Úgyhogy minden eszköz megengedett ve- 
lük szemben. Ők sem ismernek kíméletet — hát mi sem ismer- 
hetünk kíméletet. 

Kis csend lett az asztalnál. Kissy arra gondolt, hogy ezt Va- 
nessa a lehető legkomolyabban mondja. Ő aztán mindenkép- 
pen. Ha máshogyan nem tud megszabadulni vagy megszabadí- 
tani akármelyiküket, Vanessa talán meg is ölné a shindyt. 

Azazhogy — tűnődött aztán tovább, amíg fölszeletelte a rán- 
tott sajtot és hozzálátott — valószínű, hogy ha nincs más kiút, 
bármelyikük megölné a shindyt. Ő is. Mert ha muszáj, akkor 
muszáj. De ő rettegve gondol arra, hogy ez esetleg egyszer be- 
következhet, és ha csakugyan meg kellene tennie, hát nem tud- 
ja, hogyan élné túl. De Vanessát úgy képzeli el, hogy megvető 
tekintettel áll a shindy véres teteme fölött, aztán belefúj a Nim- 
busz csövébe, és azt mondja: , Add át üdvözletemet Belzebub- 
nak." 

Elmosolyodott a gondolatra, lelki szemeivel már úgy látta 
Vanessát, hogy bőrnadrág van rajta és sombrero, s miután tok- 
jába süllyesztette a Nimbuszt, biciklire pattan és ellovagol a 
napégette sivatagban, szájharmonika és hegedük hangja mel- 
lett. Morricone, természetesen, senki más. 

Babot kellett volna rendelnie, az illik ehhez a vadnyugati 
hangulatához, de amikor rendelt, még nem volt ez a hangulata. 
Viszont a sült krumpli rizzsel kimondottan jó. A sajt is. Nem is 
baj, hogy nem rendelt húst. 

Niala fölemelte karját és csettintett két ujjával. 


— Tessék — lépett oda a pincérlány. 

— A saláta kevés lesz — mutatott Niala Ange néni tányérjára, 
aztán Chantaléra és végül a sajátjára. Ők hárman ugyanolyan 
salátát ettek. 

— Máris hozok még. 

Niala megcsóválta a fejét. 

— Mario már kioktatta volna ezt a lányt, ha nálunk dolgozna. 

— Miért? — kérdezte a néni. 

— Most éppen azért, mert nem ismételte el a rendelést, , há- 
rom paradicsomsaláta lyoni módra". Ha a vendég nem mondja 
meg egyértelműen, hogy mit rendel, akkor meg kell mondani 
helyette, hogy alkalma legyen szólni, ha félreértették. Mi az, 
hogy , hozok még?" Ilyen mennyiség nem létezik. Persze ha 
nálunk dolgozna, nem kellene kioktatni, Mario már a felvétel- 
kor letesztelte volna. 

Az egerek mosolyogtak. 

— El is felejtettem: hogy van a lába? — kérdezte Ange néni. 

— A lába? — ütődött meg Niala. 

— Mielőtt eljöttünk tőletek, előző este fájlalta. 

— Ó, Mariónak sosincsen tartósan baja. Ha fájt a lába, akkor 
lehet, hogy éppen elkísért pár vendéget Genfbe és vissza, gya- 
log. Acélból van. 

— Kiről beszéltek? — érdeklődött Jennifer. A pincérlány köz- 
ben letett eléjük három salátát. 

— Marióról, a nagyapámról. Igazából nem a nagyapám, de 
nem számít. 

— És miben vannak a vendégek? 

— Van egy kis panziónk. 

— Gyönyörű panziójuk van -— tette hozzá Ange néni. 

— Majd jövőre tessék megnézni — mondta Vanessa. — Nemso- 
kára kezdődik a felújítás. 

Az egerek meghökkenve néztek a D" Aubisson lányokra. 

— Ezt nem mondtátok! 

— Csak tegnap szólt Isabelle néni. Már a nyáron is fontolgat- 
ták, de eddig nem határozták el magukat. 

— Akkor — nyelte le Kissy a falatot — addig nem is mehetünk? 

Vanessa és Niala pontosan ugyanazzal a szemrehányó arccal 
nézett rá. Elképesztőek. Blanche szokott ennyire egyformán re- 


agálni a lányával, de hát Vanessának mégsincsenek vele közös 
génjei. 

— Ugye nem hiszed — kérdezte Vanessa —, hogy nem tudunk 
elhelyezni titeket könnyedén? A panzió a felújítás alatt is üze- 
mel, de ha éppen a ti szobáitoknál tartunk, van hely a villában, 
Marie néninél, Jacguot bácsinál, Fontaine-éknél, Bourridonék- 
nál, Gensacéknál, akárhol! Beaulieu abból él, hogy vendégeket 
fogad, mindenhol van szoba! 

Kissy rámosolygott. Vajon meg fogja szokni valaha, hogy 
Vanessa úgy ontja magából a beaulieu-i adatokat, mintha ő len- 
ne a város krónikása? Nem is, mintha ő lenne Beaulieu. És 
hogy még véletlenül se hagyja el a száját olyan névsor, amiben 
nincsenek ismeretlen nevek. Bourridonékról például legalább 
százszor hallott, de fogalma sincs, kik azok. Persze ettől még 
akár találkozhatott is velük. 

— Beaulieu, Villefranche mellett? — kérdezte Jennifer. 

Niala bólintott. 

— Jártam már ott. 

— Sokszor? 

— Csak egyszer. Vannak rokonaim Saint-Jeanban. 

Kissy döbbenten nézett rá. 

— Már hogy lenne ott rokonod? Neked minden rokonod német 
vagy amerikai, nem? 

— De, egy amerikai rokonom él ott a feleségével. De alig is- 
merem. 

— Mivel foglalkozik? — kérdezte Vanessa. Olyan könnyedén, 
nemtörődöm hangon szólt, hogy Kissy odakapta a fejét. Vanes- 
sát hihetetlenül izgathatta a válasz. Görcsösen szorította a villá- 
ját. 

— Orvos. Miért? 


Hát persze, értette meg a következő pillanatban. Hiszen Vanes- 
sa tudja, hány amerikai él Saint-Jeanban. Nem lehetnek sokan, 
és valamennyit személyesen ismeri. 

— Neked Bill Lester rokonod?! 

Hogy ezt hányan kérdezték egyszerre, nem lehetett tudni. A 
fél csapat. És mindenki döbbenten nézett Jenniferre, aki csak 
bólintani tudott, és máris megszólalt Angéligue: 

— De hiszen akkor ti is rokonok vagytok! 


Döbbent csend. Hát persze, ébredt föl Kissy hirtelen. Hiszen 
a doki felesége rokona Blanche-nak! Hogy milyen, arra már 
nem tudott visszaemlékezni. Túl bonyolult. 

— Apám húgának — mondta Jennifer — a férje Bill testvére, T1- 
mothy. 

— Ez észvesztő — mondta Niala. — Nekem meg Bill felesége a 
nagynéném. Pontosabban egyáltalán nem vagyunk vérrokonok, 
de nem számít. 

— Hát most melyik a kettő közül? — meredt rá Jennifer. 

Niala nevetett. 

— Bill feleségének van egy féltestvére, aki anyának is a fél- 
testvére, de ők amúgy nem rokonok. De gyerekkorukban se tu- 
lajdonítottak neki jelentőséget, úgyhogy most se érdekel senkit 
a dolog. 

— Akkor ti most milyen rokonságban álltok? — nevetett Angé- 
ligue. 

Nimby szólalt meg drámai hangon: 

— Semmilyenben, és ezért meglakolsz! 

Ange néninek el kellett magyarázni, hogy ez az Űrgolyhókból 
van, de együtt nevetett velük. 


A délután nagy részét Martinnél töltötték. Nem volt értelme 
visszamenni Vaucressonba. A kocsit bevitték az udvari parko- 
lóba, ők pedig letelepedtek Rochefort-ék nappalijában. 

Szépen laknak, állapította meg Kissy. A lakás beosztása ha- 
sonlított az ő neuillyi lakásukéhoz, a falak tele képekkel, min- 
denhol könyvek és apró dísztárgyak. A nappaliban kényelmes 
ülőgarnitúra, házimozi, beszélgetősarok. 

Martin két percen belül előteremtett egy tál sajtot, meg némi 
gyümölcsöt és aprósüteményt. Az egerek megköszönték és rág- 
csálni kezdtek. 

— Autó — mondta Nimby. Mindenki körülnézett, hogy hol az 
autó és mi van vele. — Apának biztos van egy kocsija, amit pár 
napra nélkülözni tud. Leparkoljuk a kapuval szemben és onnan 
figyelünk. 

— Hogy lesz nekünk arra időnk? — kérdezte Angéligue. 

— Sehogy, ezért kérünk meg egy ráérős webkamerát, hogy ő 
figyeljen. 

— És ha feltörik a kocsit? — tört ketté Vanessa egy dióbelet. 


— Akkor szomorkodunk — vont vállat Nimby. — De miért tör- 
nék föl? 

— Ez akkor se jó — szólalt meg Chantal. — A kritikus pillanat- 
ban éppen elmegy a kamera előtt a villamos. 

— Nem is jár villamos az utcában — döbbent meg Jennifer. 

— És ha pont akkor arra téved egy?! 

Az egerek nevettek. 

— A ház felőli oldalon kell letenni — mondta Nimby. — Akkor 
akár repülőgép-anyahajó is jöhet. 

— Akkor se jó — mondta Niala. — Nem rakhatunk le egy komp- 
lett gépet egy utcán parkoló autóban. Amúgy se bírná sokáig 
tápellátással. És járókelők is eltakarhatják a kaput. Ez nem jó. 

— Jennifer, az ablakotokból nem lehet a kapura látni? — kér- 
dezte Martin. 

— Nem, azok az udvarra néznek. 

— Akkor a kapuboltban kellene valahol fölszerelni. 

— Ugyan hova? A falak simák, mint az üveg. De ha lenne is 
valami mélyedés, Roger állandóan ott van, előbb-utóbb kiszúr- 
ná. Fölszerelni se lenne könnyű, csak bevásárolni jár. 

Kis csend lett. Az egerek eddegéltek és törték a fejüket. 

— Csalétek — mondta Vanessa pár perc után. — Egy kislány, 
akinek feneke van. 

— Szerintem mindegyiknek van — nevetett Pt. 

— Ez jó hír. Akkor az egyikünk odamegy, a fenekével együtt, 
Roger megfogja, és lefilmezzük. 

— De honnan? — kérdezte Jennifer. — Ha van valaki a közel- 
ben, akkor nem fogdos. 

Vanessa dühösen nézett egy sajtos rudacskára, aztán belátta, 
hogy az nem tud neki segíteni, és megette. 

— Valamit pedig ki kell találnunk — mondta Niala. — Mindenki 
gondolkozzon! 

Kis csend után szólalt meg Jennifer. 

— Kérdezhetek valamit? 

— Persze — felelték többen is. 

— Tulajdonképpen ki köztetek a vezető? 

Az egerek összenéztek. Jó fél percig mindenki csak nézett 
mindenkire. Végül Niala megvonta a vállát. 

— Sose gondoltuk, hogy vezetőre is szükségünk lenne. Az ala- 
pítványnak van kuratóriuma, az elnökét most már te is ismered, 


Ange néni, akivel ebédeltünk. Minket hivatalosan ügyvezető 
bizottságnak hívnak, de nincs vezetőnk. Sose volt rá szükség. 

— És a kuratórium? 

— A szüleinkből választottunk néhányat. 

— Pontosabban - tette hozzá Chantal — ők választottak maguk 
közül. Hivatalosan csak nagykorúak lehettek az alapítványte- 
vők, tehát ők választották meg a kuratóriumot Is. 

— Hűha — kapta föl a fejét Vanessa. — Idén még nem volt ku- 
ratóriumi ülés! 

— Tényleg nem — bólintott nővére. — Majd szólunk nekik, 
hogy tartsák meg. 

— Évente kettőt kell tartani. 

— Nem csak egyet? 

— Nem — mondta Vanessa magabiztosan. — Az alapszabályban 
évente két ülés van. 

Kissy elmosolyodott. Vanessa ilyen jellegű állításait mindig 
habozás nélkül el lehet fogadni, ami érdekli, azt úgy megjegy- 
zi, mintha számítógépet hordana a fejében. De érdekes, hogy az 
alapszabályt megjegyezte, az ilyen jogi dolgok nemigen foglal- 
koztatják. 

Aztán az jutott eszébe, hogy Mohi öntudatlanul is olyasfor- 
mán tekinthette a készülő alapítványt, mint annak biztosítékát, 
hogy továbbra is együtt maradnak. Akkor pedig ugyanúgy 
megjegyzett mindent az alapítvánnyal kapcsolatban, mint 
Beaulieu-ről. 

Eszébe jutott a tavaly szeptember. Mohi folyton náluk volt, és 
állandóan csinált valamit, hasznossá tette magát. Kissynek ak- 
koriban — ma már tisztábban látja — egyszerre kétféle érzése 
volt: hogy Mohi a házimunkával fizetni szeretne azért, hogy ott 
lehet, nélkülözhetetlenné akarja tenni magát, hogy minél többet 
lehessen náluk — és hogy ez automatikus nála, egyszerűen gon- 
dolkodás nélkül elvégzi a házimunkát. 

Már régóta nem kell megszolgálnia semmit, Vanessa mégis 
ugyanúgy elvégez minden feladatot. Amikor a nyáron Vaucres- 
sonban volt a csapat, általában ő takarította a fürdőszobák egy 
részét, a konyhát, mikor mit. Beaulieu-ben nem szokott takarí- 
tani, mert Isabelle néninek alapelve volt, hogy a kétkezi munka 
a személyzet dolga, elég jól megfizeti őket. A villát is ők ta- 


karították. De ami maradt, azt Vanessa otthon is automatikusan 
csinálta. 

Hirtelen az jutott eszébe, hogy Vanessából nagyszerű feleség 
lesz. Már most is remekül főz, Isabelle nénitől rengeteget ta- 
nult. Legutóbb például halat sütöttek valami sajátos provence-i 
módra, nem mesélte el részletesen, majd egyszer csinál nekik. 
Mire férjhez megy, tökéletes háziasszony lesz belőle. Ugyan- 
akkor szellemileg is jó társ lesz, hiszen a világon minden ér- 
dekli — ha még rendesen tanulna is, igazi művelt nő lehetne be- 
lőle. Persze a férjét aligha fogja zavarni, ha összekeveri Aga- 
memnónt Lear királlyal, sokkal fontosabb, hogy remekül elbol- 
dogul a számítógéppel. 

Mert Nimby lesz a férje. Ez holtbiztos. A saját Nimbuszukkal 
lövi le mindkettőt, ha valaha szakítanak. 


Ezt a délutánt ugyanúgy töltötték, ahogy eredetileg tették vol- 
na, csak máshol. Fölösleges lett volna visszafurikázni Vaucres- 
sonba. Viszont öt óra körül Pi mégiscsak szóba hozta. 

— Figyeljetek csak — mondta —, előbb-utóbb sajnos el kell in- 
dulnunk. Még ki kell vinnem Kissyt, és tanulni is kellene vala- 
mikor. 

Martin Pire nézett, aztán Kissyre. 

— Várjatok csak. Eszembe jutott valami. 

Kissy azonnal tudta, mi jutott ennek a kéjenc disznónak az 
eszébe. Onnan tudta, hogy már neki is eszébe jutott. 

— Szó se lehet róla — jelentette ki, de riadtan vette észre, hogy 
a második feje beszél, amelyikről a többiek nem tudnak. Az el- 
ső, amelyik nekik is látható, hallgatott. 

— Ha nem viszed ki Kissyt, akkor tovább maradhattok. 

— És az autó hogy kerül haza? 

— Sehogy, itt marad. Az udvarunkon még soha nem törtek fel 
kocsit. 

— És Kissy vonatozzon este? — kérdezte Jennifer, a kis naiv. 
Már ő se Francoise-t mond. 

— Hát persze — mondta Niala, elrejtve mosolyát. — Miért, mi 
se teszünk mást, aztán még repülünk hazáig. 

— Repültök? 


— Holnap iskola. És a reptérről is haza kell még érni, Nizzá- 
ban újra vonatra ülünk. Otthon meg még gyalog föl a hegyre. 
Nincs abban semmi különös. 

— Magasan laktok? 

— Nem, egyáltalán nem. Alig magasabban, mint Kissyék, 
csak meredekebben emelkedik. Két hegyi zsákutca között. 

Vanessa sóhajtott. Kissy látta rajta, hogy megjelent előtte 
Beaulieu. Alig huszonnégy órája jött el onnan, és máris vissza- 
vágyik. 

— És rengeteg fa van — mondta, hogy örömet szerezzen a kis- 
lánynak. Sikerült, rögtön felragyogott az arca. 

Egy órával később a D"Aubisson lányok elindultak. A ma- 
gukkal hozott holmi persze Kissyéknél marad, de csak pár ru- 
hadarab, semmi nélkülözhetetlen. 

Vanessa búcsúzáskor megint úgy ölelte át Kissyt, mintha ezer 
évre válnának el egymástól. Drága kis bogár. A legtöbb társá- 
nak egy család se jut, ő meg hármat is kapott, de mindegyiknek 
úgy örül külön-külön, mintha a másik kettő nem létezne. 

A lányok útnak indultak; Niala az ajtóból még visszajött és 
odaadta Kissynek a maradék nyolcezer eurót. 

— Mondd meg Marie néninek, hogy amikor kéri, megkapja, 
de ha addig nélkülözi, akkor visszaszerezzük Roger-tól. 

— Megkapja? — kérdezte Martin. — Te akarod kifizetni helyet- 
tünk? 

— Nem helyettetek — rázta fejét Niala. — Ezt a pénzt a Jerry 
költötte el, és a Jerry mindig jótáll a Jerry tartozásáért. Te nem 
így gondolod? 

Válaszra nem is várva búcsút intett és becsukta az ajtót. 

A társaság maradéka csendben volt egy percig. Igen, gondol- 
ta Kissy, és alighanem a többiek is, a csapatnak nincs vezetője, 
de néha valaki úgy határoz meg egy alapelvet, mint egy vezér. 
Most éppen Niala. 

— Érdekes — törte meg a hallgatást Jennifer. — Mikor jönnek 
legközelebb? 

— Hétvégén — mondta Pi. — Péntek délután összegyűlünk me- 
gint. 

— Én is erre tippeltem. Csak mert Vanessa úgy búcsúzott Kis- 
sytől, mintha. .. nem is tudom, mennyi időre szólna, Niala meg 
nem. 


Pi mosolygott. 

— Ez csak egy ideje van így, valamikor a nyáron kezdődött. 
Azt hiszem, mostanra lett elég kiegyensúlyozott ahhoz, hogy 
szabadon kimutassa az érzelmeit. Ez nem kis részben Nimby- 
nek köszönhető. 

Nimby büszkén mosolygott. 

— Milyen érzelmeit? — kérdezte Jennifer. 

— Kissynek nagy szerepe volt Vanessa életének megváltozá- 
sában — mondta Chantal. — Sokat köszönhet neki. 

— Miért, hogy változott meg az élete? 

Az egerek ekkor döbbentek rá, hogy Jennifer nem tud semmit 
az ő életük legfontosabb eseményéről. 


Egy órába is beletelt, míg elmeséltek mindent. Mohamedet, 
akiről mindenki azt hitte, hogy fiú. Az első találkozást, amikor 
kiderült, hogy — nem az. A zárkózott kislányt, akiről nem tud- 
tak semmit egészen addig, amíg Pi a nyaralás miatt le nem ült 
vele beszélgetni. 

— Azt hiszem, azzal nem sértem meg a titoktartást — mondta 
Pi —, ha elmondom, hogy én kérdeztem rá a nevelőszülőkre. 
Megkérdeztem, hogy két szülője van-e. Nemet intett. Egy? Ar- 
ra is. Akkor három lehetőség volt, az árvaház, a nevelőszülők 
vagy egy másmilyen rokon, testvér, nagyszülő, akárki. Sorra 
kérdeztem, és a nevelőszülőknél bólintott. 

Sok mindent nem mondtak el Jennifernek. Hiszen a csapatból 
se tudta mindenki. Például azt a riadt kislányt a konyhában, 
amikor visszatért a süteményekkel. Meg a nyaralás előtti bevá- 
sárlás néhány részletét. A biztonsági őr megverését persze igen, 
az érdekes sztori. De azt nem, hogy Mohi mint egy kiskutya 
szaladgált a drcrága áruházakban, mindent megnézett és minden- 
re kíváncsi volt, ő pedig azon szomorkodott, hogy szegényke 
sose jut el ilyen helyekre megint, amíg föl nem nő és keresete 
nem lesz. 

Erről persze rögtön eszébe jutott, hogy mennyire másképpen 
alakult minden. Vanessa ma nyugodtan besétálhat olyan áruhá- 
zakba, ahova ők annak idején egyáltalán nem mentek, mert 
nem luxusholmikat akartak. Azóta párszor már megtette, nem 
egyedül persze, a családjával. A télen Mariót is elkísérte egy 
bevásárló körútra, és Nialával hárman elköltöttek egy vagyont 


anélkül, hogy egy centet is a kezükbe vettek vagy egy gramm 
árut hazavittek volna: csak szerződéseket kötöttek, szállítás 
rendszeres időközökben, fizetés havonta vagy szállításkor. Va- 
nessa gazdag gyerek lett, amit soha nem gondolt volna — és ez 
a legkevésbé sem érdekli. Boldog, amiért családja és otthona 
van, az anyagi jólétet pedig olyan természetesnek veszi, mintha 
beleszületett volna. 

Elmesélték Jennifernek a tavalyi sorsdöntő nyaralást. Mohi 
végzetszerű találkozását az álomszép kisvárossal, D"Aubisso- 
nék romantikus lakhelyével, a villával és a panzióval, amik ma 
együtt alkotják Vanessa tökéletes otthonát, egyik se lenne teljes 
a másik nélkül. Kissy mondta el, hogyan figyelte meg aprán- 
ként, hogy Mohi szivacs módjára issza magába a Beaulieu-vel 
kapcsolatos adatokat, de mindvégig nem jött rá, milyen szere- 
lemre lobbant azonnal, az első pillanatban, ahogy meglátta a 
várost, s ez csak fokozódott, amikor megérkeztek a villába. Ép- 
pen ő szeretett bele a helybe, akinek esélye sem volt, hogy Nia- 
la meghívása nélkül még egyszer eljusson oda. 

Kissynek mesélés közben az jutott eszébe, hogy Nimbynek 
egyszer oda kell majd költöznie Beaulieu-be. Mert ha együtt 
akarnak élni, azt csak ott lehet, Vanessa bármikor szívesen el- 
utazik bárhová, de csak rövid időre. Ha valaha is úgy tanul 
majd, hogy egyetemre mehessen, azt csakis Nizzában, Párizsról 
szó sem lehet. Hiába repülhet ingyen, nem lesz neki elég, hogy 
csak hétvégeken legyen otthon. 

A mese közepén eszükbe jutott, hogy illusztrálni is tudják. 
Mindenki tartott fényképeket a telefonjában. Így Jennifer látha- 
tott valamit Beaulieu-ből, megnézhette Blanche-ékat, és legfő- 
képpen Mohit a muszlinruhában. Érdekes módon erről minden- 
kinek volt kép a telefonjában. Georges-ról külön senkinek, csak 
családi fotók, a szülők a két lánnyal és Marióékkal vagy nélkü- 
lük; egyéni portré alighanem csak a lányainál akadt volna. 

De a muszlinruhás kis Mohi mindenkinek benne volt a tele- 
fonjában. Valamikor, hónapokkal ezelőtt, a Jerry-hálózat privát 
részén megjelent a muszlinruhás videófelvétel képkockákra 
bontott változata. Hogy ki szedte szét és töltötte föl, nem lehe- 
tett tudni. Senki nem szólt semmit, csak letöltötték és eltették. 
Mint most kiderült, a telefonjaikra is jutott belőle. 


Aztán jött a Sylvie-ügy, Mohi sérülése, az egyhetes beteges- 
kedés. A hazatérés, a szomorú kisegér — bár akkor még nem 
voltak egerek -, aki az otthonát hagyta ott akkor, alig valamics- 
ke halvány reménnyel, hogy talán néha viszontláthatja. 

A következő heteket átugrották, Kissy csak magában emléke- 
zett Mohi forró ragaszkodására. Millet támadásával folytatták, 
Mohi elmenekítésével, a ház kipakolásával. Az ideiglenes 
gyámság, amikor úgy élt velük, mint egy befogadott kóbor ku- 
tya, és senki nem tudott semmit a jövőjéről, se Kissyék, se ő 
maga. 

S végül az a csodálatos október tizenkettedike, a tűzijáték 
napja, Mohi hazatérése és átalakulása Vanessává. 

Jennifer megkönnyezte a történetet. Azt mondta, hogy ilyen 
szépet még romantikus regényekben sem olvasott. 


— Nem mondhatnám, hogy tetszik az ötlet, Francoise. 

— Nem engeded meg? 

Apa hallgatott egy pillanatig. 

— Ezt nem mondom. Nem szólok bele. Ha ez lenne az első 
eset, talán megtenném, de azt már bebizonyítottátok, hogy óva- 
tosak vagytok. De számolnod kell olyan következményekkel, 
amikkel a nyáron nem kellett. Hogy mész reggel iskolába? 

— Azért aludni is akarunk — lehelte Kissy a telefonba. 

— Megnyugtat — mondta apa epésen. — De gondolom, minden 
iskolai holmid otthon maradt. 

— Hát... 

— Nos, kivételesen szerencséd van. Fél kilenckor van egy 
megbeszélésem Neuillyben. Ha negyed kilenckor ott állsz az 
iskola előtt és átveszed a táskádat, akkor hozzájuthatsz. De vár- 
ni vagy pláne bevinni nincs időm. Persze ezt is csak akkor, ha 
megmondod, hol van most a táska. 

— A szobámban, az ágy mellett. Jó, apa, ott leszek. 

— Rendben. Ez egyszeri megbeszélés lesz, ne számíts hasonló 
alkalmakra. Viszont anyáddal még beszélned kell. Én nem vál- 
lalom. 

— Nem is kell. Én beszélek vele. És... apa? 

— Tessék. 

— Köszönöm, hogy nem tiltottad meg. 

Kis csend megint. 


— Tudod, úgy vagyok vele, hogy ha most nem tanulsz meg fe- 
lelős döntéseket hozni, öt év múlva már késő. Jó éjszakát. 

— Jó éjszakát, apa. 

Kissy letette a telefont és sóhajtott. Az egerek csendesen ül- 
tek és nézték őt. Már eggyel kevesebben, Nimby nemrég elin- 
dult haza. Előtte eljátszotta a szokásos műsorát: kezet fogott 
Martinnel és Pivel, váltott egy puszit Angéligue-kel, aztán ki- 
tárt karokkal rohant Chantalhoz, jól megölelgette, és folytatta 
Kissyvel. Jennifer se maradhatott ki, kicsit meghökkenve fo- 
gadta a fiú érzelmességét, aztán még meghökkentebben azt, 
hogy Nimby váratlanul elengedte, az ajtóból visszaintett a tár- 
saságnak, és elszáguldott. 

— Ez valami jerrys üdvözlés? — kérdezte Jennifer megilletőd- 
ve. 

— Aha — mondta Chantal dühösen —, ha Nimbyről és a lányok - 
ról van szó, egerek vagy nem egerek, mindegy. Csak lányok le- 
gyenek és szorongathassa őket. Mindaddig, amíg egy nap meg 
nem elégeljük Vanessával és egérburgert nem csinálunk belőle! 

Jót nevettek az egérburgeren, és pontosan tudták, hogy Chan- 
tal egy ujjal se bántaná Nimbyt, történjék bármi. 

Jennifer törte meg a csendet. 

— Jó fej apád van. 

Kissy mosolygott és hívta anyát is. 

Anya sem örült az ötletnek, őt még külön meg kellett nyug- 
tatni, hogy most se fog történni semmi, ami a nyáron nem tör- 
tént. 

Jennifer komoly arccal kortyolgatta a narancslevét, és nem 
szólt semmit a beszélgetés után. Kissy sejtette, hogy lenne kér- 
deznivalója, de ekkora társaságban nem áll elő vele. 

Aztán már nem történt semmi különös. Piék elmentek metró- 
val, Chantal pedig hazakísérte Jennifert, jobb a békesség. Ami 
azt illeti, békességből bőven jutott nekik: Roger nem volt már a 
kapuban, és egy vacak zsebtolvajjal sem akadtak össze. 

Apa pontosan negyed kilenckor állt meg az iskola előtt. Kissy 
kivette a táskát az ülésről. 

— Kösz, apa. 

— Szívesen. Délután hazajössz? 


— Hát persze. Ne aggódj. Még jó ideig nem szándékozom 
rendszeresen együtt aludni Martinnel... legfeljebb nyaranta, 
amikor úgyis együtt vagyunk. 

Apa elmosolyodott, azzal a jellegzetes, halvány mosolyával. 

— Jól van. Egyébként valakinek majd magyarázatot kell ad- 
nod. Egész este keresett. 

Kissy lelkesen csillogó szemekkel nézett apára, és beleszima- 
tolt a levegőbe. Apa nevetett, bólogatott, aztán fölemelte a ke- 
zét és rálépett a gázra. A kocsi elhúzott. 

Hát igen, gondolta Kissy az osztálya felé igyekezve; vécére 
kéredzkedett ki földrajzóráról, hogy átvegye a táskát. Suzy 
kétségkívül kicsi még, és sok változáson ment át, mielőtt révbe 
ért náluk. Nehezen viseli, ha eltűnik valaki a számára legfonto- 
sabbak közül. De nem volt alkalom szólni neki. Ha Suzy föl 
tudná venni a telefont, akkor persze hazaszólt volna és elma- 
gyarázza, de mire anyáék hazaértek, ők már ágyban voltak 
Martinnel. 

Majd megszokja. A Jerry kutyájának stramm gyereknek kell 
lennie. Suzynek még sejtelme sincs, mi mindent tartogat az élet 
gazdáival. Lehet, hogy egy év múlva már ejtőernyővel fogják 
ledobni valami shindyfészek fölött. 


Ahogy hazaindultak suli után, mindhármuk telefonja egyszerre 
jelzett. Hálózati üzenet volt, Nimby küldte, morzéban. Megold- 
va! Szombaton elkapjuk! IYv. 

Kissy másodpercekig bámulta a Nimbyt jelentő . -- jeleket, de 
be kellett látnia, hogy ez az egyetlen, amit ért a dologból. 

— Nimby borzasztóan okos — mondta Chantal. — Ennyi idő ne- 
ki bőven elég, hogy kitalálja, hova lehet elrejteni azt a kamerát. 

De mint kiderült, ezúttal nem ő jött rá a megoldásra. A legvá- 
ratlanabb helyről érkezett: az anyjától. Madame Blanchard va- 
csoránál megkérdezte, min töpreng annyira a fia, ő pedig el- 
mondta. Ma pedig tanítás közben kapott egy SMS-t a megol- 
dással. A tökéletes, bombabiztos megoldással. 

Kissynek elég volt egyszer meghallgatnia, és rögtön látta, 
hogy ez a trükk verhetetlen, Roger jobban teszi, ha a hátralevő 
alig két napban összecsomagolja a bőröndjét és siet a börtönbe, 
amíg el nem fogynak a tengerre néző cellák. Ezt meg is mond- 
ta. Nimby megköszönte és továbbította madame Blanchard- 


nak, aki örült a dicséretnek és azt mondta, egyszer neki is lehet 
jó ötlete. 

Az előkészítés alig húsz percig tartott. Tíz perc volt, amíg Pi 
pénteken beugrott egy áruházba, tíz pedig a tesztelésre kellett. 
Aztán Angéligue és a fiúk besétáltak az udvarra, pár perc idő- 
különbséggel, hogy ne látsszon, hogy összetartoznak. Nekik 
nem kellett tartani Roger-tól, csak Angéligue volt lány, de Pi- 
vel volt, és talán már túl nagy is a pasas ízléséhez. 

Ők öten a kocsiban voltak, a keresztutcában. Niala megvárta 
a többiek jelzését, csak aztán látott munkához. Gondosan és ap- 
rólékosan dolgozott, akárcsak a konyhában, amikor apróra vág 
valamit. Kissy tartotta a lámpát. 

— Kész — mondta Niala. Kissy lekattintotta a lámpát. Egy pil- 
lanatig szemlélték a művet, aztán megint megszólalt Niala. — 
Oké. Mézescsupor kész! 

— Vettem — hallatszott a telefonból Angéligue hangja. — Cápa 
a célkeresztben. 

Ezt Nimbytől tudta, aki a cipőjével babrált az udvarnak azon 
a részén, ahonnan oda lehetett látni a kapuba, és Martin kézje- 
lére fölegyenesedett és elindult, ezzel jelezve, hogy Roger a he- 
lyén van. 

Chantal fölrántotta a tolóajtót. 

— Mézescsupor startol — szólt Niala ugyanabban a pillanatban, 
amikor Vanessa kiugrott a kocsiból és sietős léptekkel megin- 
dult a ház felé. 

Niala, Jennifer és Kissy követte, csak a kapu előtt álltak meg. 
Mindhármuk telefonján ment a videó. Vanessa közvetlenül a 
kapu előtt lelassított, és ráérősen besétált. Addigra utolérte őket 
Chantal is, akinek az volt a dolga, hogy bezárja a kocsit. Az ut- 
cai osztagban ő volt az üres kéz, nála nem volt semmi, hogy 
verekedhessen, ha kell. Az udvariaknál Pi. Meg persze Mézes- 
csupornak is üres volt a keze. 

Kissy számlálta a másodperceket, onnantól, hogy Mézescsu- 
por belépett a kapun. 

Öt. Most kell elmennie Roger mellett, még valószínűleg csak 
megnézi. Csinos szőke kislány, a feszes nadrág jól kirajzolja 
formás fenekét. Niala egyik osztálytársának kinőtt nadrágja, azt 
mondta, megtarthatják. Aligha lehet már használni ezek után. 


Tíz másodperc. Vanessa a lakók névsorát böngészi, megnézi 
az óráját, ráér. Roger-nak már meg kellett volna szólítania, nem 
természetes, hogy még csak nem is köszön neki. Alighanem a 
nyálát csorgatja a disznó és elfelejt köszönni. 

Tizenkét másodpercnél velőtrázó sikoly a kapualjból, aztán 
csattanás. Kissyt rugóként lökték a lábai, s egy pillanat múlva 
ott állt egy méterre Roger-tól. A shindy a falnak dőlve állt, a 
képére szorított kézzel, előtte Vanessa, még mindig sikoltozva. 

— Mi történt, kicsikém? — lépett oda Angéligue. 

— Megtámadott — hüppögte Vanessa. — A lábam közé nyúlt! 

Angéligue védelmezőn átölelte. 

Később, amikor megnézték azt a felvételt is, amit Jennifer ké- 
szített egy Jerry-telefonnal az utcáról, megállapították, hogy ha 
előre gyakorolják, talán akkor se sikerült volna tökéletesebben. 
Roger a falnál, kővé dermedve. Előtte a síró áldozat és az őt vi- 
gasztaló fiatal nő. Jobbjukon két lány, Kissy és Niala, vádlón a 
tettes felé tartott telefonnal, mögöttük Chantal fenyegető test- 
tartásban. A másik oldalon Nimby és Martin ugyanolyan vád- 
lón a pasasra emelt telefonnal, és a sor végén közeledett Pi, 
roppant határozott arckifejezéssel. 

— Mi folyik itt? — kérdezte szigorú hangon. — Miért zokog ez 
a kislány? 

— Ez az alak zaklatta — felelte Nimby. 

— A lába közé nyúlt — pontosította Niala. 

— Igaz ez?! — lépett közelebb Pi fenyegetően. 

Végre Roger is meg tudott szólalni. 

— Én... én nem... nem értem... 

— Mit nem ért? — kérdezte Pi. — Zaklatta vagy sem?! 

— Nem! A gyerek hisztériás rohamot kapott! — Végre elvette a 
kezét az arcáról; igencsak vörös volt. — Pofon vágott, aztán si- 
koltozni kezdett! 

— Ok nélkül? — Pi kétkedően megcsóválta a fejét. — Ezt senki 
se hiszi el magának. 

— Így volt! Sajnos nem tudom bebizonyítani... 

— Nem is kell — szólalt meg Niala. — Az ártatlanságot nem 
kell bebizonyítani, csak a bűnösséget. Megismer, Roger úr? 

Roger ekkor nézte meg őt figyelmesebben. Arcán a félelem 
rettegésbe ment át. 

— Nem! 


— Dehogynem, látom a képén. Most jött rá, hogy csapdába 
esett. Emlékszik a nevemre? Líra Frank Euró DOllár vagyok. 
Szerdán kétezer eurót kapott tőlem. 

— Nem igaz... 

— Ne fárassza magát. Videóra vettük, és megvan a rendőrség- 
re írt levele is. 

Roger valahogy összeszedte magát. 

— Talán azt is videóra vettétek, hogy én ezt a kislányt. . . 

— Nem volt rá szükség — felelte Mézescsupor. 

Roger-nak összekoccant a foga, ahogy a lassan közelítő Va- 
nessa szemébe nézett. Kissy oldalazni kezdett, hogy szemből 
vehesse. A kislány két égszínkék szeme jéghideg ragadozópil- 
lantással fúrta keresztül a shindy arcát. Semmilyen nyoma nem 
volt, hogy sírt volna — mint ahogy nem 1s sírt. 

Később, amikor az összes felvételt látta már, Kissy még job- 
ban érezte, mint az események sodrában a helyszínen, mennyi- 
re természetellenes ez a helyzet. Egy felnőtt férfi nem retteghet 
ennyire egy kölyöklánytól. De talán ha valaki sokáig shindys- 
kedik, előbb-utóbb eluralkodhat rajta a félelem, hogy az egyik 
gyerek lesz a veszte. Bármennyire biztos lehetett — ha ugyan az 
volt — Roger abban, hogy se az utca, se az udvar felől nem 
filmezhették le, Vanessa tekintetében olyan fenyegetést látott, 
ami romba döntötte maradék önbizalmát. 

— Vesztettél, Roger — mondta Vanessa csendesen. — Vesztet- 
tél. Sok éven át megúsztad, de most besétáltál egy egyszerű 
csapdába. Most viszlek a rendőrségre. 

Már egészen közel állt a férfihoz. Kissy mintegy lassított fel- 
vételen látta, ahogy annak megindul a tenyere a kislány arca fe- 
lé. Vanessának bőven jutott ideje a ragadozópillantást kiegészí- 
teni egy baljós vigyorral, csak aztán állította meg a pasas kezét, 
egy centire az arcától. 

— Ezt nem lett volna szabad — mondta. Aztán megvillant a ke- 
ze, és a kapualjon végigvisszhangzott a csattanás. 

A pillanat hamarosan bekerült a Jerry legemlékezetesebb 
fényképeinek gyűjteményébe. Azt jól tudták, milyen sokat ta- 
nultak a kiképzésen, de ezen a pofonon látszott igazán, hogy 
mennyit fejlődött ezalatt mesterük. Gyönyörű pofon volt. 
Gyors, mint a villám és olyan erős, akár a lórúgás. 


Roger még szédelgett, amikor Vanessa hátranyúlt, Kissy pe- 
dig a kezébe tette a lámpát. 

— Miért világít a kezed? — kérdezte Vanessa nyersen. 

Roger csak bámult a kezére. A mutató- és hüvelykujja világíi- 
tott a legélénkebben, de a többi része is. A kamerák tekinteté- 
nek kereszttüzében Vanessa többször megjáratta a fényt a kéz 
minden részén. 

— Akkor ezt megbeszéltük — kapcsolta le a lámpát. — Hol tar- 
tod a pénzedet? 

Csend, Roger a kezét bámulta. 

Vanessa karon fogta és megindult vele az udvar felé. 

— Először szépen visszaadod a kétezer eurót. Beláthatod, 
hogy nem illet meg. Csak aztán megyünk a rendőrségre. 


Az őrszoba nem volt messze, gyalog mentek. Roger hagyta 
magát odaterelni. Csak akkor élénkült meg, amikor a folyosón 
egy őrmester aziránt érdeklődött, mit óhajtanak. 

— Kérem, engem... idehoztak, ez a csapat gyerek... idecipelt, 
pedig. . . 

— Á, Roger úr, csak most ismerem meg — mondta az őrmester, 
és kezet nyújtott. — Rég nem láttam. MI ez a história? 

— Kiskorú elleni szexuális zaklatás — felelte Chantal, aki leg- 
közelebb állt hozzá. 

— Mi, hogy Roger úr? — A köpcös őrmester nagyot nézett. — 
Ugyan már. Menjetek szépen haza, és játsszatok valami mást. 

Kissy csendesen fortyogni kezdett. Ekkor azonban előlépett 
Pi. 

— Jó napot. Beszélni óhajtok a fölöttesével. 

— Maga ki?... 

— Pierre Jourdain vagyok a Jerry Alapítványtól. Ők a munka- 
társaim. Magát hogy hívják? 

— Bergeron őrmester vagyok. Figyeljen ide, itt valami tévedés 
lesz. Ez az öregúr a légynek sem árt. Ezer éve ismerem. 

— Helyes, akkor a parancsnoka is nyilván azt fogja mondani, 
hogy az ártatlanság vizsgálatának legkorszerűbb módja: a gya- 
núsítottat bemutatják Bergeron őrmesternek. Akkor egy perc 
alatt végzünk: bekopogunk hozzá, elmondja és már itt sem va- 


gyunk. 
Bergeron dühösen végignézett a társaságon. 


— Hadd halljam a történetüket. 

— Ahogy óhajtja. Ez az egyén hosszabb ideje zaklatta ezt a 
kislányt, akivel egy házban lakik — mutatott Pi Jenniferre. — A 
kapuban szokott őgyelegni, és ha a gyerek arra jár, hátulról a 
lába közé nyúl. Elmondta nekünk, mi pedig csapdát állítottunk 
neki. 

— Mit mondott, mik maguk? 

— A Jerry Alapítvány. — Pi átnyújtotta az igazolványát. — Gye- 
rekmolesztálók elfogására szakosodtunk. 

Az őrmester nem felelt, a beállott csendben tisztán hallatszott 
Roger káromkodása. 

— Hogy beszélsz?! — csattant föl Niala, és szájon vágta. — Itt 
gyerekek vannak... hé! 

Bergeron meglepő fürgeséggel kapta el a lány karját, és egy 
pillanat alatt megbilincselte. Nagyon gyorsan csinálta, de csak 
azért sikerülhetett, mert Niala nem védekezett. Egy rendőrt 
megütni... Kissy nem tudta, mi jár ezért, de nem is akarta meg- 
tudni. Vanessának nem voltak ilyen aggályai. Pi, Angéligue és 
Martin együtt is alig tudta lefogni. Az üvöltése visszhangzott a 
folyosón, és sokkal csúnyábban káromkodott, mint az imént a 
shindy. 

Bergeron belökte Nialát egy szobába, és rázárta az ajtót. — 
Majd visszajövök, ha lehiggadtál — mondta még neki. A kul- 
csot zsebre tette és megfordult. — Te pedig... 

— Eresszetek már el! — förmedt Vanessa az egerekre, akik szót 
fogadtak, ő pedig megiramodott, és egy pillanat alatt eltűnt a 
folyosón. 

A ricsaj senkinek nem tünt föl. Hozzá lehettek szokva. 

— Úgy látom, a helyzet világos — mondta Bergeron. Kicsit fúj- 
tatott. Egy rendes verekedésben semeddig se tartana ki. — Jöjje- 
nek az irodámba. És nem szeretnék még egyszer erőszakot al- 
kalmazni. 

Egyetlen szót se szólhattak az ügyről, amíg mindannyiuk ada- 
tait föl nem vette. Csak Roger maradt ki. A két felnőttel kezdte, 
aztán Martin, Jennifer és Chantal következett. Idáig jutott, ami- 
kor nyílt az ajtó és belépett Vanessa. Bergeron odapillantott. 

— Á, jó, hogy jössz. Látom, csak ordítani tudsz, kopogni nem. 
Gyere csak, téged is bezárlak a barátnőd mellé. 


Ezzel fölállt, de a mozdulat vége sokkal gyorsabb volt, mint 
az eleje, és váratlanul vigyázzállásban fejeződött be. 

— Nem szoktam kopogni, jól tudja — lépett be egy ősz bajuszú 
tiszt. — Ezek szerint igaz a hír, hogy bezárt egy gyereket valami 
irodába. 

— Igen, uram, igaz! — felelte Bergeron peckesen, de sértetten. 
— A lány a folyosón felpofozta ezt az idős urat — biccentett Ro- 
ger felé. — Ez a másik is minősíthetetlenül viselkedett, aki önt 
informálta, de elfutott. 

A tiszt követte a tekintetét. Vanessa az ajtó mellett állt, a 
rendőrökre vigyorgott és nem szólt semmit. 

— Bergeron — mondta a tiszt már liluló arccal —, engem nem 
ez a gyerek tájékoztatott. Most látom először. Lemire ezredes 
hívott föl telefonon, a gyereket az ő kis Nicole-jának nevezte, 
és azonnali magyarázatot követelt. Megmondaná, ki az, akit 
maga bezárt abba az irodába?! 

Bergeron teljes öt másodpercig csak bámult a tisztre, és egy 
szót se tudott kinyögni. 

— Válaszoljon! 

— Én... nem tudom... 

— Amíg maguk szenvednek -— lépett oda Vanessa —, megkap- 
hatnám a kulcsokat? A bilincsekét is, ha kérhetem. 

— Teremtőm — zihálta a tiszt —, meg is bilincselte? 

Bergeron előkotorta a kulcsokat. Vanessa átvette, és már ott 
sem volt. Fél perc múlva ketten tértek vissza. A tisztnek ez arra 
volt elég, hogy valamelyest lehiggadjon. 

— Állítólag érdeklődtek utánam — nézett körül Niala. 

— Önt hívják Nicole-nak, kisasszony? — érdeklődött a tiszt. 

— Engem — nyújtott kezet Niala. 

— Poitou felügyelő — parolázott a tiszt; láthatóan egy vezeték- 
névre is várt, de a lány nem vette a lapot. — Még nem tudom, 
mi történt Itt, de... 

Niala fölemelte a kezét. 

— Egy pillanat. Mit szólna, ha először 15 megnyugtatnánk a 
derék öreg Lemire ezredest? 

Poitou bólintott és a telefonhoz lépett. Valami központot tár- 
csázott, ahonnan egy másik központot kapcsoltak. Aztán egy 
férfihang: 

— Lemire! 


— Poitou felügyelő, Neuilly-sur. . . 

— Ott van a lány? Adja át neki — szakította félbe az ezredes. 

Niala fölvette a telefont és kinyomta a kihangosítót. 

— Szia, Raymond bácsi, én vagyok! 

A választ nem lehetett hallani. 

— Á, zűrös história. Neuilly remek város, de a rendőrök... ne 
haragudj, hogy ilyet mondok, de tisztára mint Louis de Funés 
csendőrei. Ez a Bergeron egy kicsit még hasonlít is Jacgues 
Villeret-re... ő tudott ilyen hülyén nézni, csak őt jobban lehe- 
tett szeretni. Sajnos meghalt fiatalon, az alkohol miatt. Lehet, 
hogy ez a Bergeron is iszik, tiszta lila a képe. 

Hallatszott, hogy az ezredes jót nevet, aztán hosszabban be- 
szél. Niala közben kényelmesen helyet foglalt Bergeron író asz- 
talán. Később a lábát is föltette. [dőnként hümmögött, egy igent 
vagy perszét felelt, és nem foglalkozott a körülötte levőkkel. 

Az egerek belül hahotáztak, de kívül komoly arccal figyeltek. 
Roger aggodalmasan. A két rendőr pedig hol paradicsomvörös 
volt, hol halványsárga. Mindkettő összerezzent, amikor Niala 
váratlanul elnevette magát. 

— Drága vagy, Raymond bácsi. De ennyivel nem úszod meg, 
Isabelle néni behajtja rajtad... No, hát éppen azért. Te mentet- 
ted ki az ő szeme fényét If várából, most az a legkevesebb, 
hogy malacot süt neked. — Hosszabb csend. — Ezt neki magya- 
rázd. Tudod, hogy milyen... Aha! Jó, jó ötlet. Rendben, máris. 
Szia! 

Niala hirtelen visszakapcsolta a kihangosítót, és máris meg- 
szólalt az ezredes hangja: 

— Felügyelő, ott van? 

Poitou azonnal az asztalnál termett. 

— Jelentkezem! 

— Jó. Szóval szeretnék holnapra egy részletes jelentést arról, 
hogy Nicole mit akart önöknél, aztán mi történt, miért és ho- 
gyan. Lesz olyan szíves? 

— Parancsára! — harsogta Poitou. 

— Örültem — mondta Lemire, és letette. 


Poitou személyesen hallgatta ki őket, de Bergeronnak is jelen 
kellett lennie. Törleszt neki, gondolta Kissy. Miatta került ebbe 
a helyzetbe, hát most fizet érte. 


Niala néhány rövid mondatban összefoglalta az alapítvány 
munkáját, és hogy éppen egy gyermekmolesztálót hoztak be, 
amikor a rendőrség váratlanul a jogvédőket kezdte letartóztatni. 
Poitou dühösen meredt Bergeronra, aki megint elvörösödött és 
felállt. 

— Azt hiszem, bocsánatkéréssel tartozom — mondta. — Sajná- 
lom, kisasszony. 

Niala kezet nyújtott neki. 

— Felejtsük el! 

Amikor Roger tettére került a sor, a pasas mindent letagadott. 

— Akkor magyarázza meg ezt — vette elő a lámpát Vanessa, s 
a shindy keze megint kékesen ragyogott fel. 

— Ez mi? — kérdezte a felügyelő. 

— UV-zseblámpa. A kezén pedig ultraibolya festék van. 

— És honnan származik? 

Vanessa kikapcsolta a lámpát, kipenderült az iroda közepére, 
és a Nimby telefonjából felhangzó Popcorn hangjaira táncolni 
kezdett. A rendőrök és Roger megbűvölve nézték. Vanessa las- 
san kigombolta a nadrágját. 

Alighanem az egyetlen sztriptíz a világtörténelemben, gon- 
dolta Kissy, aminél csak a nadrág kerül le, és az alatt is van egy 
másik. Vanessa remek időzítéssel éppen a szám végére szaba- 
dult meg a nadrágjától, és az utolsó hanggal egyidőben az asz- 
talra dobta. 

Niala szépen kiterítette, és a két lába közé világított az UV- 
lámpával. Ahol a két szár találkozik, ragyogó folt szikrázott. 

— Ez nagyon érdekes — mondta Poitou. — Volna szíves magya- 
rázatot adni, monsieur Roger? 

Ez már igazi rendőrstílus volt. 

— Nem tudom... valahol hozzáérhettem. . . 

— Valahol?! Ezt a nadrágot én festettem be ezzel a festékkel — 
Niala letette a flakont az asztalra. — Egy perccel azelőtt, hogy 
Vanessa pofon vágta magát. Videóra vettük. Idenyújtaná a ke- 
zét, őrmester úr? — Rávilágított Bergeron kezére, aki megbű- 
völve nézte ujjain a fénylő foltokat. — Ön kezet fogott Roger 
úrral, amikor megjöttünk, és festékes lett a keze; de mint látja, 
sokkal kevésbé. Gyorsan szárad. Az én kezemen pedig — vilá- 
gított rá — alig van festék. Mert én csak az imént fogtam kezet 
önnel. 


Súlyos csend lett az irodában. 

— Várjuk a magyarázatot, uram — szólalt meg Poitou. — Hol, 
mikor és hogyan került az ön kezére ultraibolya festék, ha nem 
erről a nadrágról? 

Roger hallgatott. 

— Bocsánat — szólalt meg Nimby. — Az ultraibolya festékek 
összetétele se egyforma. 

— Helyes — bólintott Poitou. — Őrmester, szóljon át a laborba! 


A Bois de Boulogne fái érdeklődve szemlélték a köztük sétál- 
gató elégedett kisegereket. Az egyikük szinte kommunikált a 
fákkal, ahogy Kissy megfigyelte. E. T. lehetett ilyen, hogy be- 
szélgetett a fákkal. Mindig szerette E. T.-t, de Vanessa helye- 
sebb. 

A többiek nem kommunikáltak a fákkal. Csak nézték őket és 
vigyorogtak. 

— Szóval így vadásztok ti — állapította meg Jennifer. 

— Így — mondta Nimby —, avagy ilyenformán. Mikor hogy. 
Igazából a neten található shindykre kellene vadásznunk, de ha 
azokból nem akad, akkor megfogjuk az offline példányokat. 
Vagy akár az autótolvajt — nézett Nialára. 

— És most mi következik? 

— Felejthetetlen napok a fogdában — nevetett Vanessa. — In- 
gyenes vendéglátás, kellemes hálótársak, szabadidős tevékeny- 
ségek: ügyvédi konzultáció, vádirat tanulmányozása! 

— Túl régóta foglalkozol idegenforgalommal — állapította meg 
Pi rosszallást mímelve. 

A fák levelei beleremegtek az egércsapat nevetésébe. 

Tíz perccel később már sokkal csendesebbek voltak. Tölcsér- 
rel a kézben nem lehet zajongani. Letelepedtek egy kis tisztás 
néhány padjára és a fagyinak szentelték figyelmüket. 

— Most az következik — szólalt meg Nimby, miután eltüntette 
a fagyiját, elsőként —, hogy Roger védekezik, ha tud, az 
ügyészség pedig támad. Aki ügyesebben képviseli az álláspont- 
ját, akkor Roger-t lecsukják. 

Jennifer döbbenten meredt Nimbyre, majdnem le is csöppen- 
tette magát. 

— Hé, várjunk csak! Hogy van ez?! 


— Ne törődj vele — legyintett Kissy. — Nimby nem szokta 
magát zavartatni ilyen apróságoktól. 

Jennifer gyorsan lenyalta a másik oldalt is. — Értem. A mon- 
dat két fele nem mindig egyeztetés. 

— Ez az! — rikkantotta Nimby, és csókot nyomott Vanessa ké- 
pére. — Majd kapunk mindenféle értesítéseket, meg esetleg még 
szükség lesz vallomáskiegészítésekre, de innentől már minden 
simán megy. 

Nem Nimby hibája volt, hogy tévedett. 


Aznap este éppen vacsoránál ültek, amikor apa hazaért. Ő is le- 
ült és körülnézett az asztalon. 

— Csinálni kell valamit ezzel a mikrobusszal — mondta, elis- 
merő arckifejezéssel tanulmányozva egy Vanessa-féle szendvi- 
cset. 

— Némi átalakításokat tervezünk rajta — felelte Nimby —, való- 
színűleg már a jövő héten elvisszük. 

— Ez rendben van, viszont garázsra van szüksége. Hol akarjá- 
tok tartani voltaképpen? 

— Hát... elsősorban itt — mondta Kissy. — Ez az alapítvány 
székhelye. 

Apa eltüntette a szendvicset. — Ez nagyon jó. Mi van benne? 

Vanessa letette a kést és tanácstalan arckifejezéssel nézett a 
tányérjára. 

— Mi baj? — kérdezte anya. 

Kissy elmosolyodott. — Nem szereti kiadni a receptjeit, vi- 
szont nem tud tőled megtagadni semmit. 

Apa kicsit zavartan nyúlt a következő szendvics után. — Nem 
kell elmondanod, és... párszor már megbeszéltük, hogy nem 
tartozol nekem semmivel. 

Vanessa olyan képet vágott, amilyet Suzy szokott, amikor el- 
hangzanak a rettegett , nincs több" szavak. 

— Szardíniás sajtkrém. Reszelt sajtot, vajat, szardíniát, apróra 
vágott hagymát és egy kis mustárt keverek össze, sóval, borssal 
és egy kis citromlével ízesítem. A keverési arányon múlik az 
íze, de azt nem tudom elmondani, csak érzem, hogy miből 
mennyi kell. Meg persze nem mindegy, hogy milyen sajtot és 
milyen halat használok. És kérlek, Jean-Jacgues bácsi, bízd 
rám, hogy eldöntsem, kinek vagyok az adósa és mivel. A re- 


ceptet akkor is elmondtam volna, ha nem te kérdezed, ez nem 
függ össze a tartozásommal. 

Apa hallgatott egy pillanatig, elgondolkodva forgatva kezé- 
ben egy másik szendvicset. 

— Ugye hallottál már olyanról, hogy valakinek elengedték az 
adósságát? — kérdezte aztán. 

Vanessa bólintott. 

— Ha pénzt adtál volna, akkor mondhatnád is, hogy nem ké- 
red vissza, és ezzel el lenne intézve. De én sokkal többet kap- 
tam. Az állásodat kockáztattad értem, és ezzel együtt például 
ezt a házat Is. 

— Én, az állásomat? — lepődött meg apa. 

— Amikor visszajöttél a reptérről — szólt közbe Kissy. 

— Ja... — apa megcsóválta a fejét. — Régen volt. Már nem is 
emlékszem, mit lódítottam akkor a cégnek. 

— Hogy én beteg vagyok — szólalt meg anya. 

— Igen, csakugyan. Ma már nem hiszem, hogy szükség volt 
rá. Úgyse rúgtak volna ki. De... 

Nem folytatta. Csend ült az asztalokra, természetellenes 
csend olyan helyiségben, ahol tíz ember eszik éppen. A kislány 
és a férfi szótlanul nézte egymást. Aztán Vanessa lassan, egész 
kicsit megcsóválta a fejét. 

Kissy úgy érezte, mintha víz alá nyomnák. Normális ez?! 
Persze hogy hálás azért a nyolc napért, de egy életen át?!... 

— Hát persze — mondta Niala másnap délelőtt, amikor kint sé- 
táltak a kertben. — Vanessa tizenegy évig utcagyerek volt, vagy 
majdnem az. Hihetetlenül makacs. Ha valamit elhatároz, azt 
mindenképpen végigviszi. Amikor a szüleid elvállalták, a leg- 
szebb dolgot tették vele, amit el tudott képzelni... mert azt per- 
sze elképzelni se tudta, ami egy héttel később történt. Persze 
hogy úgy érezte, hálával tartozik. De a csökönyössége miatt ez 
az állapot véglegessé vált. Annál is inkább, mert meg is tudja 
ideologizálni. A szüleid nélkül csak kóborolt volna, hisz bár- 
melyikünknél megtalálják. Talán el is veszti velünk a kapcsola- 
tot, és elkallódik... — Niala megborzongott. — El se lehet kép- 
zelni, mi történhetett volna. Csoda, hogy hálás érte? És akkora 
nagy dolog, hogy ez a hála élete végéig el fogja kísérni? Bármi 
lehet belőle ezután — és bármi lesz belőle, ahhoz a szüleid adták 
az első segítséget. 


— Akkor mit érez a ti szüleitek iránt? És teirántad? — dőlt neki 
Kissy egy fának. 

Niala is nekidőlt mellette. — Nehéz rá szavakat találni. Valami 
olyan szeretetet érzek benne, amire eddig csak kutyákat tartot- 
tam képesnek. Biztos, hogy az életét adná bármelyikünkért. Ha 
holnap gyógyíthatatlan betegségbe esnék, tudom, hogy zokszó 
nélkül ápolna nyolcvan évig. De nem áll ilyesmi szándékom- 
ban — inkább végignézem, mit ér el az életben. 

Este, a vacsoraasztal mellett nem esett több szó Vanessa tar- 
tozásáról. Apa hümmögött, láthatóan nem nagyon tudva mit 
kezdeni azzal, amit ő is nagyon jól megértett a kurta fejrázás- 
ból, és visszaterelte a szót a mikrobuszra. 

— Hát ha itt akarjátok tartani, akkor szeretném, ha garázsban 
lenne. Mármint állandóan. Nem örülnék, ha a kerekek letapos- 
nák a füvet, és az se lenne jó, ha baja esne a kocsinak. 

— Baja?... — nézett föl Nimby, aki éppen tojásos szendvicset 
evett. 

— Baja — bólintott apa. — Jégeső is van a világon. Egyáltalán 
van most biztosítás ezen a kocsin? 

— Valószínűleg van — vakarta a fejét Pi. — Ha jól emlékszem, 
a Schneider-cég október vagy november végéig kifizette. De 
lehet, hogy csak szeptember végéig. 

— Nos, erősen kérdéses, hogy az a biztosítás itt érvényes-e. 
De önrészt se szándékozom fizetni — csóválta meg a fejét apa, 
és töltött magának a narancsléből. — Elsősorban viszont azért 
akarom garázsba tenni, mert egy kocsinak ott a helye. 

— Ki akarod bővíteni a garázst? — kérdezte Kissy. 

a konyhára, semmiképp se lenne jó. Egy külön garázsra gon- 
doltam a kerítés mellett. 

Az új garázst már másnap megnézhették, reggeli után. Egyik 
oldalon a telek téglafala határolta, ehhez illesztett Nimby há- 
rom téglafalat és egy kis tetőt. 

— Jó — mondta apa —, csak a tető egyik feléről a szomszédba 
folyik az esővíz. 

Nimby kattintott néhányat, és a tető féloldalassá változott, 
csak befelé lejtett már. 

— Ablak is kell rá — mondta anya, Nimby pedig vágott egy ab- 
lakot. 


— Nem kell ilyen nagy — mondta Niala. — Télen megfagysz 
odabent. 

— Ki lehetne vinni egy hősugárzót — mondta Vanessa, miköz- 
ben Nimby lekicsinyítette az ablakot. — Ha valami munka van a 
kocsin, csak bekapcsoljuk és meleg van. 

— Persze, csak a kocsi leárnyékolja a meleget — felelte apa. — 
Ha az orrához teszed, a hátuljánál ugyanúgy csak nagykabát- 
ban dolgozhatsz. 

Vanessa fölnézett, mintha ott lennének a garázsban, nem pe- 
dig Kissy szobájában. 

— Akkor tegyük a tető alá, jó magasra. Ott a meleg szétterül 
és egyenletesen aláereszkedik az egész garázsban. 

— Nem rossz — nevetett apa —, csak annyi szól ellene, hogy a 
meleg levegő fölfelé száll. 

Vanessa döbbent képet vágott, mintha eddig nem tudta volna, 
aztán csípőre tette a kezét. 

— És nem lehetne megoldani, hogy lefelé szálljon? 

Apa megsimogatta a fejét, egészen úgy, mintha a saját gyere- 
ke volna. 

— Hát oldd meg. Akkor nemcsak meleg garázsunk lesz, ha- 
nem Nobel-díjad is. 

Vanessa nem szólt semmit, csak nézett apára melegen csillo- 
gó szemmel. Aligha a Nobel-díj ígéretének örül ennyire, gon- 
dolta Kissy, inkább a simogatásnak. Olyan, mint egy kiskutya. 
Hűséges, minden simogatásért hálás, de ha felbosszantják, ha- 
rap. 


Délután valamennyien beültek a mikrobuszba és kimentek az 
építkezésre: apáék még nem látták őket vezetni, és kíváncsiak 
voltak a tudományukra. Ez úgy adódott, hogy lemérték a mik- 
robuszt a garázs számára, és Martin fölfedezte, hogy egyesben 
van a váltója. Betette üresbe, és ezt meg is mondta. 

— Miért? — kérdezte apa. 

— Azt tanultuk, hogy az álló kocsit üresbe kell tenni, nehogy 
indításkor elnézzük. 

— Igen? Hol tanultátok? 

— A házi tanfolyamunkon. 

Apa meglepve nézett, úgyhogy elmondtak mindent apróra. 
Hogy itthon is gyakoroltak meg Nizzában is, egy gyárudvaron, 


és már egész jól megy. Apa is, anya is látni akarta, így fogták 
magukat és kimentek egy építkezésre. Suzy i5 menni akart, hát 
elvitték őt is. Vanessa Macskát is hívta, de neki esze ágában se 
volt félbehagyni fontos teendőit. Éppen a hátát mosta. 

Kissy tette az első kört, elvégre az ő szülei vannak itt. Apáék 
helyet foglaltak elöl és figyeltek. 

— Tehát becsukom az ajtót — kezdte Kissy — és becsatolom 
magam. Nagy összegű életbiztosítást kötök. Eltakarítom az 
egereket az útból. 

— Miért vannak útban? — nézett apa a belső tükörbe. Az ege- 
rek szépen becsatolva üldögéltek hátul. 

— Most nincsenek, de amikor indítani tanultunk, akkor a kocsi 
előtt zsinatoltak. Tehát a váltó üresben. Ráadom a gyújtást és 
kiteszem az indexet balra. Kuplung be, váltó egyesbe... aztán 
kuplung föl és gáz be. 

A mikrobusz lassan megindult a sima aszfalton. Most a Péri- 
phérigue építkezéséhez jöttek ki, itt óriási területek voltak le- 
aszfaltozva, ahol csak nagy ritkán haladt el valaki. Most éppen 
egy teherautó közeledett. Kissy már messziről figyelte. A teher 
kitette az indexet balra, és befordult jóval őelőttük. Nem fog- 
nak találkozni. Kissy kanyarodni kezdett, igyekezett minél 
szebb ívben csinálni. 

— Nem rossz — mondta apa. — Hányszor vezettél már? 

— Ó, sokszor — felelte. — Már túl vagyok az öt kilométeren. 


Félóra múlva Vanessa mondta a sofőrök checklistjét: — Becsu- 
kom az ajtót, becsatolom magam, nagy összegű életbiztosítást 
kötök, eltakarítom az egereket az útból. Váltó üresben, gyújtás, 
index balra, kuplung be, váltó egyesbe, jé, ott van Ibrahim, 
kuplung föl és gáz be... 

A kocsi méltóságteljes tempóban elindult, Niala pedig fölpat- 
tant az F2-es ülésről és előrejött. 

— Ibrahim?! Hol van? 

— Ott — mutatta húga az építkezés felé haladó kis csoportot. 

— Adj egy kis gázt, érjük utol őket. 

— Jó. 

A kocsi meglódult, apa pedig megkérdezte, ki az az Ibrahim. 


— Építőmunkás. Vanessa egyszer szkanderezett vele, aztán 
együtt utaztunk a vonaton, az akkori beszélgetésünknek kö- 
szönhetjük Suzyt. Beszélni kellene vele, ha utolérjük. 

— Én mindent megteszek, de nem merek száguldozni — mond- 
ta Vanessa. 

— Be fognak menni a kapun, mire odaérünk — állapította meg 
anya. — Miért akartál beszélni vele? 

— Ő pillanatok alatt fölhúzza nektek azt a garázst — felelte Ni- 
ala. 

— Várj csak — mondta apa. — Ahhoz még tervrajz is kell, épí- 
tési engedély, anyag. Neki meg van munkája. 

— Éppen ezért akarok beszélni vele — bólintott Niala. — Mire 
te mindezeket megszerzed, ő esetleg szabaddá tudja tenni ma- 
gát. 

De nem tudott beszélni vele. Mire a kocsi elért a kerítésig, a 
munkások már eltüntek odabent, a sorompó pedig zárva volt. 
Nimby fölajánlotta, hogy japán turista lesz, aki nem érti a tiltó 
feliratot és csak úgy besétál, de apa azt mondta, túl sok munka- 
gép dübörög odabent. Chantalnak eszébe jutott, hogy üzenetet 
is hagyhatnának, itt kint fölírják az aszfaltra, hogy Ibrahim, 
hívd föl ezt és ezt a számot, de Angéligue rámutatott, hogy az 
építkezés tele van arab munkásokkal, biztos, hogy tucatjával 
vannak köztük Ibrahimok. 

Így aztán a mikrobusz megfordult és anya vezetésével haza- 
ballagott. 


Délután telefonált Ali, hogy jönnek a kocsiért. Hamarosan ott 
is voltak egy Volvóval, amit Bertrand továbbvitt a tulajhoz, Ali 
pedig átvette a Fordot. 

— Fogalmam sincs, mikor kapjátok vissza — biztatta őket. — 
Most épp lett lyukas időnk, két ügyfél lemondta, egy kocsi meg 
jóval hamarabb elkészült a tervezettnél. De Nimby rengeteg 
változtatást akar, és az átíratást is megcsináljuk, úgyhogy he- 
tekbe telhet. 

— Nem baj — mondta Pi. — Nem rohanunk sehova. 

— Nekem viszont ideje indulnom — nézett Ali az órájára. — 
Bertrand hamar leadja a kocsit. Fölkapom és megyünk. Viszlát, 
sziasztok. Szia, kiskutya. . . 


A mikrobusz kigördült a kapun és , szaporán szedve kerekeit 
elsietett", ahogy Nimby megállapította. Érdekes, hogy már Ali 
is Nimbynek hívja. 

— Azért valamit mondhatnál azokról a változtatásokról — 
mondta Angéligue. 

— Hát... — húzta a szót Nimby — végül is... miért ne? 

Az egerek feszülten figyeltek. 

— Francia rendszáma lesz. 

Az egerek sóhajtottak. 

Aznap már nem mentek sehova. Levonultak az edzőterembe 
és jót verekedtek. Mostanában kicsit elhanyagolták az edzést, 
hiszen úgyis tudnak már mindent, az állatkertben a tigrisma- 
mák velük ijesztgetik a rossz gyerekeket — legalábbis Nimby 
szerint —; de Vanessa kijelentette, hogy nem szabad kijönniük a 
gyakorlatból és főleg nem a kondícióból, hogy aztán ne csak a 
shindykkel kelljen harcolniuk, hanem a macskák is az ő kövér 
combjaikat bámulják. Erre mindenki Macskára nézett, aki 
édesdeden aludt a 2006-os közgazdasági évkönyv és az Üzleti 
menedzsment között, és senkinek a combjai nem érdekelték. 

Macska mostanában szívesen időzött magaslati helyeken, 
mint most is a könyvespolc negyedik polcán, közvetlenül a 
többemeletnyi mélység szélén. Ezt alighanem azért tette, mert 
odalent bárhol, bármikor fölbukkanhatott az a szőrös rémség, 
aki beleszuszogott az ő kényes füleibe, és többször megpróbál- 
ta képen nyalni őt, ami ellen ő a leghatározottabban tiltakozott. 
De hiába szedte össze minden macskai méltóságát és mondta el 
ezt az alacsony származású, neveletlen kölyköt mindennek, 
semmi nem segített. Suzy csak vigyorgott, a farkát csóválta és 
elrohant valami új játékot keresni, amikor ő a mondat közepén 
tartott. 

Végül meghátrált. Az lett volna az egyedül helyes, macská- 
hoz méltó elintézési mód, ha úgy megneveli a kölyköt, hogy 
udvariasan kitérjen az útjából, ne zavarja az elmélyült meditá- 
cióban, és főleg ne az evésben. De mivel ez nem ment, inkább 
fölmászott a polcokra, szekrénytetőkre, s ki tudja, még hová. 

Mindezt Vanessa fejtette ki részletesen, aztán elvonultak 
Nimbyvel búcsúzkodni. Szegények, gondolta Kissy, most me- 
gint nem látják egymást időtlen időkig. Szerdán D" Aubissonék- 
nak családi programjuk van, aznap ugyanis Piék se tudnak 


egérkedni, ezért ők is akkorra szerveztek. Csak pénteken talál- 
kozhatnak megint. Nimby se jön szerdán, a mikrobuszon dol- 
gozik majd. Chantal is elígérkezett a szüleinek. Nem Lucnek — 
már nem is hallani róla, úgy látszik, rövidke kapcsolat volt. 

Nimby búcsúzáskor kétfelől arcon csókolta, és olyan elragad- 
tatással nézte, mintha ő faragta volna ki ementáli sajtból. 

— Te vagy a kedvenc egerem — jelentette ki. 

— K... kösz — nyögte ki Kissy, nem tudva mire vélni ezt a 
nagy szeretetet. 

Nimby még egyszer megcsókolta mindkét oldalon, és tovább- 
ment. 

Két perc múlva odajött Niala. 

— Hát szia — ölelte meg —, pénteken jövünk. Ja, nem tudod, mi 
ütött Nimbybe? Úgy nézett rám, mint a milói Vénuszra, és azt 
mondta, én vagyok a kedvenc egere. 

— De, sejtem — sziszegte Kissy dühösen. 


Csend volt a nappaliban. Sehol semmi mozgás. Kissy még egy- 
szer körülnézett. Semmi. Hol lehet Martin? Már percekkel ez- 
előtt kijött a sajtért. 

Kissy elszánta magát és kirohant. Átvágott a lyuk és a fotel 
közti nyílt sávon, átszaladt a fotel alatt, aztán egyenesen a 
konyhaajtóhoz. Az ajtó mellett a falhoz lapult és óvatosan be- 
lesett. 

Ott volt. Hatalmas, rémületes kék hát, kék fej, két nagy, há- 
romszögletű füllel. A hűtőszekrény előtt állt és valamit kotorá- 
szott a tetején. Hol lehet Martin? Hol?! 

Beszaladt az egyik szék alá, onnan a másik alá, és megint ki- 
kukucskált. Végre meglátta Martint. A hűtőszekrény fölötti 
polcon volt, a mustáros flakon mögé bújva, és vadul harcolt. 
Valahányszor Tom megpróbált benyúlni, rácsapott az ujjára. 

Kissy döntésre jutott. Odaszaladt Tom mögé, két kézzel föl- 
emelte az óriási farkat, kitátotta száját és beleharapott. 

Tom rettenetes üvöltéssel ugrott a mennyezetig, vakolatdara- 
bok hullottak rájuk, ahogy Martin előugrott a mustárosüveg 
mögül és kötélen leereszkedett. 

— Futás! 

Mire Tom leesett, már a nappaliban rohantak. 


— És a sajt? — kérdezte Kissy, amikor beértek a dívány alá. A 
távolban látszott a lyuk és fölötte a tábla HOME SWEET 
HOME. 

— Nem jutottam be a hűtőszekrénybe — fújt Martin. — Majd- 
nem elkapott. 

Kissynek elszorult a szíve, ahogy a lyukban hagyott éhes 
egérkékre gondolt. Vanessa még olyan kicst. . . 

Odakint ekkor dübörgött el Tom, aztán megállt közvetlenül a 
dívány előtt. 

— Hol vagytok?! 

Martin az ujjával morzézni kezdett Kissy feje búbján, a két 
füle között. 

— Köztünk és a lyuk között van — dobolta —, így haza se ju- 
tunk. 

Kissy visszamorzézott. 

— Akkor előveszem a flakont. 

— Nálad van? — morzézta Martin. 

Kissy bólintott és elővette az ultraibolya festéket. Ha ez se 
válik be, végük. Martin átvette a flakont és lopakodni kezdett 
Tom felé. Kissy távolabb óvakodott. Ha Martin beveti a festé- 
ket, ő visszaindul a konyhába sajtért. 

Már majdnem kiért a dívány alól, amikor valami nagy, szög- 
letes tárgyhoz ért. Sajtillat csapta meg az orrát, s a következő 
pillanatban jókora sajtdarabot pillantott meg a tetején. Gondol- 
kodás nélkül fölmászott és megragadta. Ez az egész családnak 
elég lesz... 

Hirtelen rettenetes ütést érzett a hátán, és felsikoltott. 

— Kissy! Kissy, ébredj! Nincs semmi baj . . . 

Pislogott és körülnézett. Az ágyában feküdt hason, és egy kéz 
volt a hátán. Martiné. Kissy megkönnyebbülten odabújt hozzá. 

— De Jó, hogy itt vagy. . . 

— Kiabáltál álmodban — ölelte át a fiú. — Mit álmodtál? 

Kissy gondolkodott. Mit is? ... Aztán eszébe jutott minden. 

— Azt hiszem, ott vesztem az egérfogóban. 


Martin végighallgatta az álmot, és közösen megállapították: 
örök rejtély marad, hogyan segíthetett az ultraibolya festék 
Tom ellen. 

— Hogy tudsz ennyi hülyeséget összeálmodni? 


— Fogalmam sincs — sóhajtotta Kissy. — Jó, hogy fölébresztet- 
tél. Ha téged elkap Tom, a kicsik éhen vesznek a lyukban. 
Martin válasz helyett megcsókolta. 
— Inkább arról álmodj, amit este csináltunk meg amit most fo- 
gunk. 
— Most?! Bolond vagy, iskolába kell... viszed onnan a kezed! 
Martin egyáltalán nem vitte onnan a kezét, sőt. 
— Még csak hat óra van... 


Amikor reggel kikecmergett a konyhába és megetette Macskát, 
már semmi se volt az álom hatásából. Persze így, hogy lefelé 
nézhet rá, igazán nem olyan ijesztő. Ráadásul ott volt apa és 
anya, és legfőképpen ott volt Suzy, aki egyelőre még nem ak- 
kora, hogy Macska féljen tőle, viszont halálra idegesíti. Soha, 
még véletlenül sem hajlandó a kiskutya felé nézni, amíg eszik, 
föl sem emeli a fejét a tányérból. Ha Macska bármit forralna 
Martin vagy őellene, elég, ha Suzy odasétál és rögtön letesz a 
szándékáról. 

Anya alaposan megnézte mindkettőjüket, ahogy előjöttek, de 
nem szólt semmi különöset. Egy perc múlva belépett apa és ő 
is alaposan megnézte mindkettőjüket. De ő se szólt semmi kü- 
lönöset. 

Kissy a kezében tartott zsömlére nézett. A zsömle visszabá- 
mult rá, de az se szólt semmit. 

Kissy lecsapta a zsömlét és kifakadt: 

— Megmondanátok, hogy mi bajotok van?! 

Apa összevonta a szemöldökét. 

— Bajunk? Szóltunk mi egy szót is? 

— Nem, hát éppen ez az! Csak néztek. Nééééztek! Érzem ke- 
resztülfúródni magamon a röntgensugarakat. Mi rosszat tet- 
tünk? Együtt töltöttük az éjszakát, mint már jó néhányszor. 
Mégis mi baj van? 

Anya és apa egymásra nézett. Anya vágott egy fintort; apa 
megvonta a vállát. 

— Nos — mondta apa —, igazad van, tényleg eléggé nééééz- 
tünk. De tudod, nekünk te nemrég még kiskölyök voltál. Nehéz 
megszokni ezeket a változásokat. 

Kissy sóhajtva kézbe vette az ártatlanul bántalmazott zsöm- 
lét, és kettévágta. 


Változások... Az ő élete csupa változás, amióta összeakadt 
Sheilával. A csapat, az alapítvány, a felkészülési program, a 
verekedés, a költözés, Beaulieu, Franconville, Vanessa új élete, 
Macska, Suzy, az autóvezetés, és mindennek tetejébe a szere- 
lem... Semmi nem olyan, mint másfél évvel ezelőtt. Még a suli 
se, hiába jár ugyanabba az osztályba. Másfél éve még unalma- 
san csordogált az élete, iskola, net, mozi Chantallal, álmodozás 
Martinről... Ma ebből csak a suli van meg, Martinről nem kell 
álmodoznia, és moziba egyáltalán nem járnak. Sokkal érdeke- 
sebb, amikor az egész csapat leül és együtt megnéznek egy fil- 
met. Net? Persze, ma is szokott netezni, de valaha a csevegé- 
sért járt a netre, ma meg a Kölyökklub eszébe se jut, hacsak 
nincs valami tennivaló a Cirrusszal, shindyriasztás, ilyesmi. 

— Meddig akarsz itt állni? — szólalt meg egy hang. Apáé. Ri- 
adtan kapta föl a fejét és nézett körül. Martin már útra készen, 
apa megitta a kávéját, ő meg itt áll két fél zsömlével. .. 

Lenézett. A zsömle takarosan össze volt illesztve, kikandikált 
közüle a felvágott és az uborka. Úgy látszik, míg ő töprengett, 
a keze önállóan dolgozott... vagy talán a másik feje irányította. 
Klassz. Gyorsan hozzálátott a másik zsömléhez. 

— Az élet tele van változásokkal — felelte. — Meg kell szokni 
őket. Látjátok, Roger pár napja még otthon aludt a puha ágyi- 
kójában, most meg rács van az ablakán. 

Villámgyorsan becsomagolta a kaját, és fölkapott egy crois- 
sant-t. 

— Tempora mutantur, et mus mutamus in illis, ahogy a római- 
ak mondták. Változnak az idők, és velük változunk mi egerek 
is. Cin-cin, sziasztok! 


Aztán sokáig nem történt semmi rendkívüli. Órák hosszat. Jen- 
nifer már a kapuban várta őket, elmesélte, hogy mindent el- 
mondott a szüleinek. Az apja kis híján fölrobbant, azt mondta, 
jól tették, hogy nem szóltak, mert puhára verte volna a pasast. 
Jennifer megkérdezte, elmondhatja-e az osztálynak is, mert ezt 
nem beszélték meg. Inkább ne, felelte Kissy. Berzenkedett a 
gondolattól, hogy ünnepeljék és gratuláljanak neki. Inkább ne 
tudjanak semmiről. Végül is mi történt? Egy szemétládával ke- 
vesebb mászkál szabadon, ugyan nagy eredmény, van belőlük 
éppen elég így is. 


Rendkívüli dolog akkor történt, amikor hazaértek. Ketten, 
Chantal nem jött velük. A postaláda szokás szerint tömve volt; 
Kissy többedszer is elhatározta, szól apának, hogy nagyobb lá- 
da kellene, ezek a vaskos iratkötegek alig férnek. Most viszont 
kimondta hangosan Is. 

— Szólni kell apának, hogy nagyobb postaláda kell. Juttasd 
majd eszembe, hogy beszéljek vele. 

— Minek? — kérdezte Martin. — Nincs postaláda-növesztő ha- 
talma. Csinálunk nagyobb ládát és fölszereljük. 

— Miből? — kérdezte Kissy a postát szortírozva, de a választ 
már nem hallotta, mert megakadt a szeme egy levélen. Az ala- 
pítványnak címezték, expressz, feladó a neuillyi kapitányság. — 
Nézd csak! 

Föltépték. Poitou felügyelő írta, kérte, hogy Roger ügyében 
sürgősen hívják föl. Semmi több. 

Összenéztek. 

Martin elővette a telefonját és beütötte a számot, egyúttal a 
hangrögzítőt is bekapcsolva. Női hang jelentkezett, Martin kér- 
te a felügyelőt. 

— Ki keresi? 

— Jerry Alapítvány. 

— Egy kis türelmet. 

Beletelt pár percbe, hogy előkerüljön a felügyelő. 

— Poitou. 

— Martin Rochefort, Jerry Alapítvány. 

— Á, maguk azok. Jó napot. Hát történt egy és más. Az embe- 
rünk nem adja föl. Kérelmet adott be, hogy szabadlábon véde- 
kezhessen. Még nem tudom a tárgyalás időpontját, de jó lenne, 
ha ott lenne valaki maguktól. 

— Jó. Írjon, ha megtudja az időpontot. 

— Nem fogok én ráérni irkálni, uram, a tárgyalás holnap lesz. 
Csak az órát nem tudom. Adják le az irodán a telefonszámukat 
és valaki odaszól. Más. Van egy ügyvédje, aki nem ismer hét- 
végét. Tegnap felszólított, hogy adjam ki a maguk adatait, mert 
megsértették az ügyfele jogait, és be akarja perelni magukat. 

— Es? 

— Nem adtam ki, de kénytelen leszek. 

Kissy közelebb húzódott a telefonhoz. 


— Jó napot, felügyelő úr, itt Francoise Chaton. Erre semmi 
szükség. 

— Jó napot, mire? 

— Hogy kiadja az adatokat, meg hogy az ügyvéd egyáltalán 
kérje. Hivatalosan bejegyzett alapítvány vagyunk, csak bemegy 
a megfelelő hivatalba és megmondanak mindent. 

— Vagy úgy. Alighanem, kisasszony. Jó, megvárjuk, hogy az 
ügyvéd úr 1s rájöjjön erre. Nos, ennyi mostanra. 

— De... voltaképpen miért akar az ügyvéd perelni? — kérdezte 
Martin. 

— Hogy miért? Mert ez a dolga. Piszok egy alak. Gondolom, 
testi sértés lesz benne, emberi méltóság és szabad mozgás. A 
szokásos duma. Mondja, maguk ketten megütötték? 

— Meg... 

— Látja, ez hiba volt. A gyerekeknek kellett volna, azok még 
nem büntethetők. Persze a szüleiktől követelhet kártérítést, de 
úgyse ítélik meg. Bocsánat, mennem kell. Visszhall! 

Kattant a telefon, aztán csak búgás. 

— Ez azt hitte — mondta Martin kis csend után —, hogy én va- 
gyok Pi, te meg Angéligue. 

— De hisz bemutatkoztunk. . . 

— No és, gondolod, hogy péntektől mostanáig megjegyezte 
mindannyiunk nevét? 


Aznap már csak telekommunikáltak. Martin fölhívta a neuillyi 
kapitányságot és adott három mobilszámot, Piét, Angéligue-ét 
és a sajátját, aztán a Cirrus segítségével szétküldött a csapatnak 
egy értesítést arról, amit Poitou mondott. 

Közben Kissy fölhívta anyát és elmondta Poitou híreit, meg 
persze a sürgős postát, ahogy szokta. Anya csak annyit felelt, 
hogy szerinte nem kell aggódni, majd beszélnek ügyvéddel. 
Aztán apával is beszélt, neki is volt sürgős postája, de Poitouról 
nem szólhatott, apa értekezleten volt. 

Ahogy letették, csörgött Pt. 

— Megpróbálok elmenni arra a tárgyalásra — mondta -—, de leg- 
rosszabb esetben szabadlábra helyezik. Beszéljetek Jenniferrel, 
az apjával menjenek el, ők hatni tudnak majd a bíróra. A felje- 
lentés érdekes dolog... Jobb is lenne talán, ha kiengednék, bent 
túl sok a ráérő ideje. Jó. Ha feljelent, hát feljelent. Majd beszé- 


lek apámmal, de amíg nincs papír a kezünkben, addig nem ér- 
demes. 

Egy óra múlva jött a telefon a rendőrségről: holnap tizenegy 
órakor a neuillyi bíróságon. Megírták Pinek, aki visszaírt, hogy 
megkapta. Aztán újra fölhívták Jennifert, akivel korábban már 
beszéltek, hogy ő is tudja az időpontot. Az apja estig dolgozik, 
de beszélni fog vele. 

Beaulieu-ből csak egy SMS jött, hogy most nem érnek rá, de 
hamarosan otthon lesznek. Nimby és Chantal viszont majdnem 
egyszerre lépett be a Jerry csevegőfelületére, amit Nimby ala- 
kított ki apránként, még a nyáron. Nimby és Vanessa. Mert 
nemcsak Nimby mászik fára, Vanessa is beleássa magát a szá- 
mítástechnikába. A felületen van írásos és webkamerás-mikro- 
fonos kapcsolat, és be lehet állítani, hogy melyik gépekkel be- 
széljen éppen az ember. Titkosítás nincs, de Nimby azt mondta, 
nem is kell, bőven elég, hogy nincsen domainnevük, vagyis 
kintről képtelenség megtalálni őket, és csak a regisztrált gépek- 
ről lehet belépni. Az otthoniakról, a Jerry-telefonokról és a 
notebookról. 

A felület külalakját Vanessa tervezte. A webkamerák képei 
kis ablakokban jelennek meg, négy a képernyő jobb oldalán, öt 
pedig felül. A maradék hely a szöveges rész, ez fekete, világos- 
zöld betűkkel, mert a fehér háttér nagyon elhomályosítaná a ka- 
merák képeit. A kép- és hangminőség fantasztikusan jó, mert 
közvetlen kapcsolatban vannak, nincs közéjük iktatva egy ha- 
lom szerver. 

Vanessa csak hat óra után telefonált, aztán belépett a cseve- 
gőbe is. 

— Sziasztok. Bocs, hogy előbb nem jöhettem, de gyilkosság 
történt. 

— Szent merevlemez, kit öltek meg?! 

— Giselle-nek hívták, ti nem ismertétek. Én se, ami azt illeti. 
Amikor először láttam, már nem élt, sőt ki volt belezve. 

— Életében mi volt? — nevetett Kissy. 

— Nem hiszem, hogy lett volna foglalkozása. 

— De rendszertanilag? 

Vanessa hirtelen kinyúlt oldalra és a kamera elé tartott egy 
apró tárgyat. A Niala asztalán álló kis műanyag perselymalac 


volt. Számíthatott erre a kérdésre, hiszen a saját szobájában 
volt, a malackát tehát előre odavitte. 

— Szegény malac — mondta Chantal, de Vanessa a fejét rázta. 

— Szegény Disznó néni. Számos gyermeke, sőt unokája sirat- 
ja. Röf. 

— Röf — bólintott Martin. — Hol lakott a megboldogult? 

— Villefranche-ban, Delacroix-éknál, hátsó udvar, Disznó lak 
egy. Delacroix-ékat ti is ismeritek, vagyis majdnem. Alain 
Laurent felesége unokatestvére Delacroix úrnak. 

Kissy igyekezett nem vigyorogni. Majdnem ismerik őket... 
Alaint, a rendőrt persze hogy ismerik, ő játszotta a rendőrt az 
alapítvány propagandafilmjében. De a feleségét, ráadásul an- 
nak az unokatestvérét?! Ez csak Vanessának ismeretség, aki az 
első találkozás előtt is már egész biztosan kötetnyi dolgot tu- 
dott róluk. 


Pitől egy SMS jött valamivel tizenkét óra előtt. R szabadon, 
fellebbezés nincs. Kissy morcosan nézte a telefont, de belátta, 
hogy az nem tehet róla. 

Jennifer kémiaóra előtt elpályázott, hogy ott legyen a tárgya- 
láson. Csak angolóra előtt ért vissza, fél egy után, s nyomban 
az egereket kereste. 

— Teljes vereség — közölte. — Nem szabad elhagynia Neuilly 
városát és ha bármiért letartóztatják, ugrik a szabadláb. Egyéb- 
ként azt csinál, amit akar. A bírót csak az érdekelte, hogy a tör- 
vény mit mond. Teljesen fölösleges volt odamennünk. 

Az egerek csak a vállukat tudták vonogatni. 

— Ne búsuljatok — mondta Niala, amikor fölhívták. — Nekünk 
teljesen mindegy, hogy szabadon van-e vagy sem. Úgyse mer 
visszatelepedni a kapuba. 

Niala tévedett. Az egerek hazakísérték Jennifert, hogy meg- 
nézzék a kapualjat. Ott ült Roger, újságot olvasott és csak ak- 
kor nézett föl, amikor megálltak előtte. Összerezzent. 

— Nem szólhattok semmit — mondta, és becsukta az újságot. — 
Jogom van szabadlábon védekezni, és jogom van itt ülni is. 

— Joga van — lépett közelebb Chantal, amitől Roger hátrahó- 
költ, pedig még vagy egy méterre volt tőle. — De nem szeret- 
nénk megint konfrontálódni magával. Gondolom, maga se ve- 
lünk. 


— Egy ujjal se nyúlhattok hozzám! — kiabált a férfi. Fél, gon- 
dolta Kissy. Jól teszi. 

— Miért nyúlnánk magához? — kérdezte Chantal gyengéden, 
és lépett egyet előre. — Hisz maga a légynek sem ártott, nem 
igaz? Semmi okunk rá, hogy bántsuk magát, ugye? 

Kis szünet, a pasas nem tudta, mit feleljen, kérdés-e ez egyál- 
talán. 

— Akkor nem is fogjuk bántani — jelentette ki Chantal határo- 
zottan. — Ezt sose feledje. Amíg jól viselkedik, nem kell tőlünk 
félnie. Ha megszegi a megállapodásunkat, előtte szerezzen be 
nagyobb tétel kötszert és fájdalomcsillapítót. Viszlát. 

És besétáltak a házba. 


A tornacipős láb a shindy testébe csapódott, de az még annyi 
fáradságot se vett, hogy elhúzódjon. A rúgás erőtlen volt és 
rosszul célzott. 

— Ez még nem jó — mondta Kissy. — Szépen fordulsz, de nem 
adsz bele erőt és nem célzol. Ezzel csak fölhergeled a shindyt — 
idézte Vanessa mondását. Azaz még Mohiét. — Amikor ki- 
rúgsz, add bele az erődet is. 

— Már benne van — panaszolta Jennifer lihegve. — Nincs több. 

— Dehogy nincs. Mi is ekkorákat rúgtunk eleinte, Nimby még 
kisebbeket, mert fiatalabb. Ma pedig olyat rúg, hogy a shindy 
körberepüli a háztömböt. 

Azért Jennifer egész jól haladt az első héten, pedig csak es- 
ténként gyakorolhatott, meg szerdán és hétvégén, akkor sem 
egész nap. Tom egyelőre nem akarta, hogy Jennifer náluk alud- 
jon, reggel kivitte, este hazavitte. Egy hét alatt Jennifer megta- 
nult csípőfordítással rúgni, ütni, ütést hárítani, csak még az erő 
és a pontosság hiányzott. 

Tom már akkor, azon a hétfő délutánon belátta a hibáját, ami- 
kor Roger szabadlábra helyezése után összeültek és megbeszél- 
ték, mit tehetnek. Tom tudott verekedni, a munkájához hozzá- 
tartozott, hogy meg tudja védeni magát, de sose gondolta, hogy 
ezt Jennifernek is meg kellene tanulnia. 

— Mindig úgy gondoltam — mondta -—, hogy a nőket a férfiak- 
nak kell megvédeniük. Ma is így gondolom... csak hát nem le- 
hetek mindig ott, és tény, hogy egy nőre több veszély leselke- 
dik. Hát akkor tanulja meg megvédeni magát. 


Emlékezetes délután volt. Kissyt egyfolytában a szédülés ke- 
rülgette, zúgott a feje, és úgy érezte, mintha a szoba tele lenne 
különböző csatornákra állított tévékészülékekkel. Fordéknak az 
volt a szokásuk, hogy mindent megbeszéltek egymással, min- 
denről elmondták egymásnak a véleményüket, ami azt okozta, 
hogy szinte állandóan beszéltek, ha halkan is. Tom angolul, In- 
ge németül, Jennifer pedig más-más nyelven aszerint, hogy ki- 
hez beszélt. Nekik persze ez automatikus volt, Tom mondott 
valamit angolul, Inge gondolkodás nélkül válaszolt neki néme- 
tül, Tom pedig ugyanúgy gondolkodás nélkül folytatta angolul. 

Amikor összekerültek, csak angolul beszélhettek. Tom egy 
szót se tudott németül, franciául is csak annyit, amennyi rára- 
gadt az itt töltött néhány hónap alatt. Inge viszont még az isko- 
lában megtanult angolul, jobban beszélte, mint a franciát. Egé- 
szen addig angolul beszéltek, amíg Andreas meg nem született. 
Inge persze az anyanyelvén beszélt vele, Tom is a sajátján, de 
Inge volt vele többet, tehát a gyerek inkább németül kezdett be- 
szélni. Akkor Tom is nekilátott rendesen megtanulni németül. 
Mire Jennifer megszületett, már ilyenek voltak, otthon két 
nyelvet használtak, hazulról kilépve egy harmadikat. Persze ál- 
landóan keverték őket, folyton előfordult, hogy egy kifejezés 
másik nyelven jutott eszükbe, és az is megesett, hogy ez átkap- 
csolta az agyukat a másik nyelvre, és azon beszéltek, amíg va- 
lamitől vissza nem kapcsoltak. Ez Ingénél volt a leggyakoribb 
és Jennifernél a legritkább. 

Nem volt szabad madame-ozni és monsieur-zni őket. Bemu- 
tatkozáskor is csak a becenevüket mondták, még azt se, hogy 
Thomas és Ingeborg. Ez az amerikai tempóból jöhet, gondolta 
Kissy, mert megfigyelte, hogy Tom többnyire csak Jennyt vagy 
Jent mond, Inge inkább Jennifert. Nekik Inge rögtön mondta, 
hogy tegezzék, Tom pedig azt, hogy szólítsák Tomnak; persze, 
mert a németben ugyanúgy megvan a tegezés-magázás, mint a 
franciában, az angolban viszont csak Istennel tegeződnek, vele 
is csak ősrégi bibliai szövegekben. 

Tom egyetlen okból nem rohant le és verte laposra Roger-t. 
Nem lenne, aki megvédje a családját és keressen rájuk, amíg ő 
börtönben ül. Persze Inge is keres, sőt Andreas is vállal nyári 
munkát, de ők komolyan megéreznék, ha egy kereset kiesne. 
Nem mondták, de Kissy felmérte. A lakás kicsi volt, épp hogy 


elég négy embernek; egy nem túl nagy szoba és két kisebb, egy 
apró fürdőszoba és egy valamivel nagyobb konyha. A bútorzat 
is inkább olcsó áru volt, egy részét Tom csinálta, szeret barká- 
csolni. 

Érdekes, gondolta Kissy, hogy Jennifer külsején, iskolai hol- 
miján soha nem látszott, hogy az apja taxisofőr, az anyja meg 
szakácsnő, és minden centet meg kell fogniuk. Jennifer ugyan- 
úgy öltözött, mint a többiek, nem ritkán drágább holmikat is 
láttak rajta. Fordéknak alighanem fontos, hogy a lányuk ne 
érezze kevesebbnek magát. 

Jennifer sose sportolt rendszeresen, de rendszertelenül min- 
dig. Általában futott és úszni járt, ezek hasznos dolgok, nem- 
csak az erőnlét szempontjából, hanem az alakját is formálják. 
Biciklizni persze mindig biciklizik, iskolába is azzal jár, az 
egész suli ismeri Jennifer ötsebességes amerikai biciklijét, ami- 
nek a vázába bele van gravírozva, hogy Jennifer Ford. Hát 
most majd sportolhat rendszeresen, a Jerry-kiképzés nem tűr 
lazsálást. Ezt Vanessa kerek perec megmondta, amikor fölhív- 
ták onnan Fordéktól és kitették az asztal közepére. 

— Annak semmi értelme, hogy megtanuljon néhány ütést meg 
rúgást — jelentette ki. — Ha egyszer csakugyan meg kell védenie 
magát, a pofa nem fogja nézni, hogy ő milyen ütéseket ismer, 
és udvariasan odatartani az orrát. Mindent tudni kell, a szimpla 
orrbavágástól a tíz éven túl gyógyulókig. 

— Nem túlzás ez egy kicsit? — kérdezte Inge. 

— Nem -— jelentette ki Vanessa. — A világ azért terített asztal 
az összes erőszakos szemétládának, mert az emberek nem tud- 
ják megvédeni magukat. A múlt héten megvertek Nizzában egy 
turistát; én sajnos nem voltam ott, a rendőrök mesélték. Két 
srác volt, éppen ütötték, amikor a rendőrök beavatkoztak. Az 
egyik túl nagyot kapott a fejére és mentőt kellett hívni hozzá, 
de öt járókelő tanúsította, hogy a rendőr nem tehetett róla, a ve- 
rekedés hevében nem lehet minden ütést kiszámítani. Amikor 
elmesélték nekem, megkérdeztem tőlük, tudják-e, mi ebből a 
tanulság. Nem tudták, illetve szerintük az volt a tanulság, hogy 
a törvényt megsérteni veszélyes dolog. Ami teljesen igaz, csak 
most mellékes. A tanulság az, hogy senki nem tudja megvédeni 
magát. A turista nem volt képes egyedül elbánni két fegyverte- 
len tizenévessel. A két srác nem volt képes elbánni két rendőr- 


rel, akik csak gumibotot használhatnak és nem szabad túl na- 
gyot ütniük. De ami a legrosszabb: ott volt legalább öt járókelő, 
felnőtt emberek, akik nem mertek megfékezni két kis hülyét, 
ha nem jönnek a rendőrök, bármit megtehettek volna. Hát én 
meg tudtam volna fékezni őket, és a társaim közül is bárme- 
lyik. Mi nem várunk rendőrökre. Nem engedhetjük meg ma- 
gunknak, hogy várjunk rájuk, míg esetleg túl későn érkeznek. 

Itt Kissy fölállt és kiment a fürdőszobába, amíg Vanessa el- 
mondja a folytatást. Semmi kedve nem volt még egyszer halla- 
ni Julie Lejeune és Mélissa Russo borzalmas történetét, éppen 
elég volt a neten kiolvasni a Dutroux-ügyről fellelhető irodal- 
mat és beszélni a dologról. Vanessa mindig jól titkolta az érzé- 
seit, de Kissy nagyon jól ismerte és tudta, mi játszódik le ben- 
ne. Dutroux áldozatainak szenvedéseit, Natascha Kampusch 
gondolatban egyetlen szóba sűrítette: pince. Egy elrejtett pince, 
ahová valaki bezárja az embert, aztán azt csinál vele, amit akar, 
talán évtizedeken át. S még ennél is van rosszabb. Kissy gon- 
dolni se szeretett arra, mit élhetett át a két belga kislány, ami- 
kor kínzójuk egyszer csak eltűnt, s ők étlen-szomjan ott marad- 
tak bezárva. Ebben nem hasonlítottak egymásra Vanessával, 
aki ezekkel a történetekkel is csak tovább hergelte magát a 
shindyk ellen. 

Fordék nem szorultak különösebb felvilágosításra a shindyk- 
től elképzelhető rémtetteket illetően. Ők is olvastak újságot. A 
net volt az, amiről nem sokat tudtak. Egyáltalán nem volt szá- 
mítógépük, se otthon, se a munkahelyükön. Tomnak nem is 
volt munkahelye, illetve a kocsija volt az. Az étteremben, ahol 
Inge dolgozott, volt egy számítógép a könyvelés számára, de 
neki nem volt vele dolga, és aligha volt a netre kötve. Azért ne- 
teztek valamennyit ők is, általában Inge, néha Tom bement egy 
netcaféba és írt mindkettőjük szüleinek, havonta kétszer. Vala- 
melyik online levelezőrendszer használatát tehát ismerték, volt 
ott fiókjuk — ez volt minden. 

A három egér vagy egy órát töltött azzal, hogy elmagyarázza 
a Kölyökklub és a hozzá hasonló helyek működését, s legfő- 
képpen a veszélyeit. A névtelenség, magyarázta Martin, kétélű 
fegyver. Védi azt, aki rosszaságot akar elkövetni, de védi azt is, 


aki ártatlanul besétál oda. S mégiscsak az utóbbiak vannak töb- 
ben. 

A beszélgetés, aminek jókora mennyiségű sütemény és gyü- 
mölcs látta kárát, azzal a megállapodással végződött, hogy az 
egerek megtanítják Jennifert, hogyan védheti meg magát. 

Még aznap este meglett a gyakorlóshindyje. Tom egy barátjá- 
tól kérte kölcsön. Öreg bokszzsák volt, de jól használható, még 
így rögzítetlenül is. Nem volt hol fölakasztani, Jennifer szobája 
túl kicsi volt. Az ágya mellé fektette, és amikor gyakorolt, föl- 
rakta az ágyra. Rögtön jól el is páholta. 


Jennifer könnyen beilleszkedett az egércsapatba. Megtanulta, 
hova üljön a konyhai kisasztaloknál és mikor, melyik gépen 
akarjon netezni. Megtanulta a sajt szót kellő áhítattal ejteni és 
szakszerűen dögönyözni Suzy hasát. Egyszóval mindent meg- 
tanult, amit kell annak, aki sokat tartózkodik a vaucressoni ház- 
ban. 

Az, hogy ennél többet is tudhatna, szeptember utolsó szom- 
batján merült föl. Jennifer és Vanessa lent volt a tornaterem- 
ben, ami valaha könyvtárként szolgált. Vanessa éppen azt az 
ütést magyarázta tanítványának, amit a shindy hátára lehet 
mérni, ha valamiért az a hozzáférhető. Kissy a lépcső alján 
megállt és nézte őket. Martin volt a shindy, egy felfordított fió- 
kon állt, hogy olyan magas legyen, mint egy felnőtt. Ekkor 
megszólalt Nimby a gépteremből: 

— Ej, hol az egerem? 

— Itt vagyok! — rikkantotta Vanessa gondolkodás nélkül, és 
szaladt a kedveséhez. Az egerek dőltek a nevetéstől. Persze 
hogy a számítógépegér kellett Nimbynek, csak valamivel be- 
lökte a monitor mögé. De a csókot a másik egere kapta, aki 
visszaadta, de aztán megrázta a fejét. — Most nem érek rád, ta- 
nítanom kell a másik ege... 

Elharapta a szót és hátranézett, ki a tornateremben kuncogó 
Jenniferre. Jól megnézte, mintha akkor látná először. 

— Hm. Voltaképpen miért nem csináltunk belőled még mindig 
egeret? 

A lány visszanézett rá és tanácstalanul megvonta a vállát. 

A csapattagok összegyültek a főhadiszálláson. Vanessa kéré- 
sére Piék is lejöttek, egyébként ugyanis az egész hétvégét a ga- 


rázs fölötti szobában szándékozták tölteni, rengeteg tanulniva- 
lójukkal. Csak azért jöttek ki Vaucressonba, mert Niala meg- 
győzte őket, hogy így kényelmesebb lesz, ők úgyis főznek, Pi- 
éknek ezáltal az ujjukat se kell mozdítaniuk és lesz kaja. Úgy- 
hogy csak a könyveket rakták be a kocsiba és jöttek — ruhafélét, 
fogkefét eddig is tartottak Kissyéknél. 

De most lejöttek mégis, mert Vanessa azzal szaladt föl, hogy 
nagyon fontos megbeszélnivalójuk van. 

— Térjünk egyből a tárgyra — mondta. — Az imént föltettem 
egy kérdést. Miért nem csináltunk Jenniferből még mindig ege- 
ret? 

Kis csend támadt, a csapattagok a kérdés tárgyát szemlélték. 
Alighanem mindenki megvizsgálta, hogy nőtt-e valamit a füle, 
s megpróbált visszaemlékezni, mekkora vonzódást mutat a sajt 
iránt és fél-e Macskától. 

Ami ez utóbbi kérdést illeti, Jennifer a leghatározottabban 
nem félt Macskától. Jó néhányszor megpróbált barátkozni vele, 
de mindig sértődött visszautasítást kapott. Macska láthatóan 
egyszer s mindenkorra eldöntötte, hogy Vanessán kívül senkit 
sem fogad kegyeibe. De úgy tünt, a kislányban is megrendült a 
bizalma, amióta azt kellett tapasztalnia, hogy kedvence benső- 
séges kapcsolatokat ápol éppen azzal a két lénnyel, akiket ő a 
legkevésbé szenvedhetett: Suzyvel, akiben Macska némi kez- 
deti bizonytalanság után fölismerte az ősi ellenséget — egyolda- 
lúan, mert a kutyakölyök változatlanul rajongott érte —, és Nim- 
byvel, akinek Macska soha nem fogja elfelejteni azt az inzul- 
tust, ami kiscica korában érte. 

De bármilyen volt is Macska viszonya Vanessával, azt az 
egyet szemlátomást eltökélte, hogy máshoz semmiképp sem 
ereszkedik le. Így Jennifer is hiába próbálta megsimogatni. 

Minderről most nem esett szó, a társaság nem akarta sokáig 
föltartani a két egyetemistát, csak Kissynek suhant át gyorsan 
az agyán. 

— Nem tudom — mondta Pi. — Biztos mert nem jutott eszünk- 
be. Miért, te szeretnél egér lenni, Jennifer? 

— Hát... — a kérdezett megilletődve nézett rájuk —, az mivel 
jár? 


— EI kell sajátítanod a teljes Jerry-kiképzést — mondta Nimby. 
— A verekedés csak egy része. Kapsz Jerry-telefont és oldal- 
fegyvert. Nimbusz-1-es sorozatú, hidrokarbon-polimer alapú. . . 

— Drága Nimby, szűnj meg — kérte Angéligue. — Éppen elég 
nekem az a vastag kémiakönyv odafönn. 

— Egy pillanat — mondta Martin. — Nem szeretnék ünneprontó 
lenni, de ki dönt arról, hogy fölvehetünk-e valakit? 

Mindenki csak a vállát vonogatta. Kissy végül elővette az 
alapszabályt. Nem sokat kellett lapozgatnia benne, jól ismerte a 
szerkezetét. 

— Az ügyvezető bizottság személyi kérdéseiről saját hatáskö- 
rében dönt. Ennyi. 

— Vagyis mi döntjük el — állapította meg Niala. — Rajtad a 
sor, Jennifer. 

— Hát... én... nagyon szeretnék... — kezdte az habozva — 
de... szóval... 

— Ki vele — biztatta Vanessa. 

— Mondd bátran — mondta Pi. 

— ...van valami tagdíj?... 

Az egerek összenéztek. 

— Nincsen — mondta Niala. — Alapítvány vagyunk, nem sport- 
egyesület. Az alapítvány adományokból él, amit bárki adhat, 
akár tag, akár nem. Tehát a válaszod igen. Javaslatom: szavaz- 
zunk Jennifer felvételéről, a szokásos módon, azaz holnap. 
Nyílt szavazással. Ha mindenki egyetért, akkor ti mehettek is 
vissza tanulni. 


Az este ugyanúgy indult, mint bármelyik másik üzleti vacsora. 
Egy holding elnöke szervezte, amivel apa cége hosszú távú 
szerződést készült kötni. Az elnök Saint-Cyrben lakott egy ha- 
talmas villában, apa csak annyit tudott róla, hogy valamivel ki- 
sebb, mint a szomszéd ház. Ez a szomszéd ház persze túlzás 
volt, Versailles kertjei Jó pár utcával távolabb értek véget. De a 
megkívánt öltözet felért azzal, amit amott kértek volna. 

Régebben általában fehéret vagy halványrózsaszínt vett föl az 
ilyen vacsorákhoz, most viszont valami felnőttesebbet szeretett 
volna. Tanácsadóinak megoszlott a véleményük. 

— Világoskék — javasolta anya. 


— Zöld — mondta Vanessa, aki nagyon megjegyezte a szüle- 
tésnapját. 

— Őszibarack — mondta Angéligue —, a tavalyi barackszínű ru- 
hád is nagyon Jól állt. 

— A szabás a lényeg — jelentette ki Niala. — Akármilyen színű 
lehet, ha a szabás kölykössé teszi. 

— De túl felnőttesnek se szabad lennie — jegyezte meg Chan- 
tal. — Akkor olyan benyomást kelt, hogy idősebbnek akarsz lát- 
szani a korodnál, vagyis még kis buta vagy. 

Végül Niala találta meg az igazit. Egyenesen átment Monacó- 
ba, végigjárta a legjobb szalonokat, és meg sem állt, amíg a tö- 
kéleteset meg nem találta. Csinált róla egy tucat fotót, elküldte 
őket, aztán megbeszélték. Másnap csöngetett a futárcég embe- 
re, apa pedig átutalt egy iszonyatos összeget Monacóba. 

De a ruha csakugyan gyönyörű volt. Valamilyen leírhatatlan 
árnyalat a világoskék és a középlila között, aszerint, hogy ép- 
pen hogyan esett rá a fény. Bonyolult minta volt benne a saját 
anyagából. Selyem, természetesen. Háromnegyedes hosszúsá- 
gú, félúton a kislányos bő szoknya és a felnőttes szűkebb kö- 
zött. A szükséges kiegészítőkkel, mindennel. Kissy azonnal be- 
leszeretett. 

Amikor átvette, a csapat fele online volt: a D"Aubisson lá- 
nyok, Nimby és Martin. Niala nagyon elégedett volt, azt mond- 
ta, hasznos kis ország. Mármint Monaco, persze. Nimby meg- 
kérdezte, hogy milyen színű a ruha, mert a webkamerán azért 
mégse tökéletesek a színek, és amikor Kissy nem tudta meg- 
mondani, azt mondta: 

— Ha rákattintasz a pipetta ikonra, aztán a ruhára, akkor meg- 
kapod az RGB és HSL összetevőket. 

Kissy igazán szívesen megtette volna, de semmilyen ikon 
nem lebegett a szobájában, amire rákattinthatott volna, ezért in- 
kább azt mondta, hogy fölpróbálja. 

— Jó — mondta Martin. — Ki se kell menned, hisz nem va- 
gyunk ott. Nimbyvel majd kikapcsoljuk addig a kameránkat, 
jó? 

A mai világban nélkülözhetetlen a számítástechnika a lányok- 
nak, állapította meg Kissy, miközben kikapcsolta a saját kame- 
ráját és vetkőzni kezdett. Egy butuska lány szó nélkül hagyta 
volna, hogy azok kapcsolják ki az övéket, mert azt hiszi, ha ő 


nem lát, akkor őt se látják — és csak annyit ért volna el, hogy 
nem látja a kidülledő szemeket. 

Nem mintha Martin előtt lenne még titka. Most nem is vesz 
le mindent, és Martin akkor is nézheti, amikor igen. De most 
nincsenek kettesben, és itt van Nimby is. Nimby ne nézegesse 
őt. Nézegesse Vanessát. 

A ruha úgy simult rá, mint... nem 1s talált rá szavakat hirte- 
lenjében. 

— Mintha rám öntötték volna — mondta, és bekapcsolta a ka- 
merát. 

— Klassz — mondta Nimby. — Jól simul az alakodra? 

— Tökéletesen. 

— Macskának is ilyen van — jelentette ki Nimby váratlanul. 

Kissy megdermedt egy pillanatra. Macskának? Macska mo- 
nacói szalonokból öltözik? Aztán megértette, hogy ez a ruha si- 
mulására vonatkozott. Igen, Macska ruhája is tökéletesen test- 
hezálló, sportos életmódra van tervezve. Fehér macskaprém ke- 
zeslábas, füles kapucnival és külön farkincavédővel, varrás nél- 
kül. 

Hirtelen megjelent a lelki szemei előtt egy macskadivatlap, 
tele szebbnél szebb cicabundákkal. Alighanem túl sok sajtot 
eszik, azért foglalkoztatják ennyire a macskák. 

Közben fölvette a cipőt is, aztán elrendezte az övet, a vállakat 
és az ujjakat. A haja persze még nincs kész, de az most nem ér- 
dekes. 

— Vau — mondta Vanessa. 

— Remekül áll — mondta Niala. 

— Egérvadító — jelentette ki Martin. 

— Cin-cin — értett egyet Nimby. 

A vacsora előtt még elmentek fodrászhoz, anyának is rendbe 
kellett hozatnia a haját. Kissy a sajátját feltűzette és beletette 
azt a gyémántos csatot, amit még a nagyanyjától kapott. A nya- 
kában apró szemű gyöngysor volt, kezében a ruhához való tás- 
ka — csak egyvalami hiányzott, Nimby szerint. 

— Hiányolom az övedbe tűzött fegyvert. 

Kissy nevetett. 

— Vacsorázni megyek, nem harcolni. Szépen ki lennék deko- 
rálva egy csúzlival az oldalamon. 


— Igen, ez gond — ismerte el Nimby lehajtva fejét. — Kapcso- 
latba kell lépnünk neves tervezőkkel, hogy alkalmi Nimbusz 
modellekkel láthassuk el egereinket. El kell tudnunk vegyülni 
bármilyen társaságban. 

Kissy még jobban nevetett és az órára nézett. 

— Nos, én ma este fegyvertelenül vegyülök. Ha mégis macska 
jönne... 

— Vagy egerészölyv — szúrta közbe Nimby. 

— ...vagy egerészölyv, igen, akkor fölhívlak téged. Te pedig 
ott teremsz és megmentesz, jó? 

Nimby fölragyogott. 

— És aztán te a karjaimba omlasz? 

— Szó sincs róla. Martin karjaiba omlok, neked pedig azt 
mondom, hogy kösz. Ha omlásra vágysz, Vanessát mentsd. Jó 
legyél. Szia! 

Azzal kikapcsolta a kamerát és a mikrofont. 

— Te is légy jó — felelte a hangszóró, mielőtt azt is kikapcsolta 
volna. 


Tényleg szép nagy ház volt, de Kissy nem nagyon nézegette. 
Beálltak a parkolóba és egyenesen bementek. La Fontaine úr, a 
házigazda a hallban fogadta a vendégeket a feleségével. Apa 
bemutatta őket, váltottak pár udvarias szót és besétáltak. 

Igazán szépen laktak. Mindenhol antik bútorok, a falakon 
márkás festmények, a padlón süppedős szőnyeg. Kissy magá- 
ban hálát adott, amiért neki nem kell múzeumban élnie. Apa és 
anya szereti a szép holmikat, és igazán úgy rendezkedtek be 
Neuillyben is, Vaucressonban is, hogy a vendégek érezzék: jól 
menő üzletembereknél járnak — de az első számú szempont 
mégiscsak az volt, hogy ők maguk otthonosan érezzék magu- 
kat. 

De nem érdekes. La Fontaine-ék éljenek, ahogy akarnak, őt 
egyetlen dolog érdekelte. Rókagomba! 

Pontosan ugyanaz volt a tányérján, mint Plumailnél. Fénye- 
zett galamb fügével, rókagombával. Az íze is ugyanolyan volt. 
Lassan megevett egy rókagombát, és ösztönösen balra akart 
fordulni, hogy elmagyarázza Mohinak, miből van a díszítés. 
Mert a balzsamecet is ott volt a tányéron. 


Nem értette, miért szökik könny a szemébe. Mohi, azazhogy 
Vanessa ma akkor eszik rókagombát vagy homársalátát, ami- 
kor akar, szól a szüleinek, hogy szeretne elmenni Plumailhez 
vagy bárhova, és elmennek. Ma este ugyan pizzát eszik, de 
azért, mert azt akart enni, és ingyen kapja. Giovanni tartozik 
nekik némi pénzzel, és természetben törleszti. Nem sokáig esz- 
nek ingyen pizzát, mert Giovanni még szezonon kívül is elég 
drága, de azért egy darabig eltart. Ha a nyáron már meglett vol- 
na Giovanni tartozása, a csapat pár nap alatt leette volna, de így 
tovább futja. 

Lopva megtörölte a szemét. A rókagomba nagyszerűen sike- 
rült. Pont úgy, mint Plumailnél. Semmi értelme elérzékenyülni. 
Pusztán annyi történt, hogy La Fontaine-ék fölvették az ételsor- 
ba az haute cuisine-nek egyik olyan darabját, ami az ő vacsorá- 
jukon is szerepelt. És kitűnő a séfjük. 

A muszlinruha most Vanessa szekrényében lóg, jutott eszébe 
minden átmenet nélkül. És Niala egyik nap azt mondta, szerin- 
te jövőre már rá lehet venni, hogy igazi lány módjára öltözzön 
a nyáron. Kétrészes fürdőruha... ruha vagy blúz és szoknya 
köznapi alkalmakkor is... Nimbynek a nyála csoroghat majd 
utána. Bár Vanessa nem hagyja csorogni, már többször is bele- 
ült Nimby ölébe, és úgy bújt hozzá, hogy Macskát a gutaütés 
kerülgethette. 


A vendégek vacsora után kis csoportokra oszlottak, úgy beszél- 
gettek. Lehettek vagy ötvenen. A házigazdáék ide-oda sétáltak 
közöttük, mindenkivel váltottak néhány szót. 

— Á, Chaton kisasszony — jött oda La Fontaine úr, mialatt apa 
a holding egy másik vezetőjével beszélgetett. — Nem ízlett a ró- 
kagomba? 

Kissy döbbenten meredt rá. Ez az ember mostanáig értelmes - 
nek és józannak tűnt. Hogy neki a rókagomba?... 

— Csak mert olyan fájdalmas képet vágott, míg ette. 

Kissy elmosolyodott. 

— Isteni volt. Imádom a rókagombát. Csak... emlékeket idé- 
zett föl. 

— Értem. Kellemetlen találkozása volt rókagombákkal. Tud- 
ja... 


— Jaj, nem! — nevetett ő. — Nagyon kellemes találkozás volt. 
Életem legszebb vacsorája. 

— Ó — mondta La Fontaine úr, és csodálkozva nézett rá. Nagy- 
jából egyidős lehetett apával, de egészen ezüst volt már a haja, 
némi pocakot eresztett, és olyan kockafeje volt, mint egy ame- 
rikai politikusnak. 

Kissy érezte, hogy elpirul. 

— Nem tudom, mire gondol, uram, de bármire gondoljon, 
rosszul teszi. Annak a vacsorának jelentős szerepe volt abban, 
hogy egy árva kislány szerető családra talált. 

— S kije magának ez a kislány? — érdeklődött La Fontaine úr. 

— Barátom és harcostársam — vágta rá Kissy gondolkodás nél- 
kül. 

La Fontaine úr nevetett. — Ez valami szólásmondás? 

— Nem, tényleg barátok vagyunk és együtt harcolunk. 

— Valamely politikai mozgalomban? 

— Szó sincs róla. A neten kószáló pedofil bűnözők ellen. 

La Fontaine úr olyan hirtelen komorult el, hogy Kissy megri- 
adt. Mi rosszat mondott? 

A házigazda mindmostanáig állt, hisz csak egy pillanatra 
akart beszélgetésbe elegyedni vele; most azonban odahúzott 
egy széket és figyelmesen nézett rá. 

— Lenne szíves ezt részletezni? 

Kissy akadozva kezdett bele. Elmondta, hogy egy pasas lány- 
nak adva ki magát odacsalta a Bois-ba, rá akart ugrani, aztán 
este odamentek hozzá és... 

— De hogy tudták meg, hol lakik? — szakította félbe La Fon- 
taine úr. 

— Semmiség, uram. A neten mindenkinek van egy IP-címnek 
nevezett azonosítója, aminek segítségével. . . 

A házigazda olyan szúrós szemekkel nézett rá, hogy Kissy 
ösztönös késztetést érzett, hogy behúzza nagy kerek füleit és 
kis farkincáját. Ha a pasas egeret eszik. . . 

— Mindenkinek? 

— P-persze... 

— És ebből mit lehet megtudni? 

— Hogy hol van a számítógép, amit használ. 

La Fontaine úr csak egy pillanatig gondolkodott. 


— Szeretném megkérni, hogy tartson velem a dolgozószobám- 
ba — mondta. — Az édesapja... — Körülnézett. — Úgy látszik, ar- 
rébb sétált, de mindjárt megkeressük. 

A férfi föltápászkodott, de fölkelt Kissy is. 

— Apa is kell? 

— Nos, mivel arra kérem, hogy jöjjön velem a dolgozószo- 
bámba, nyilván. 

Kissy elmosolyodott. A pasas magas volt, úgy tornyosult fö- 
lé, mint egy óriás. Legalább százhúsz kilót nyomott. Ha csak 
ráteszi a kezét, egérkrémmé változtathatja őt, viszont soha nem 
lesz képes rátenni a kezét. Mire megmozdulna, már csak egy 
jól öltözött törmelékkupac a padlón. 

— Eszemben sincs félni magától, La Fontaine úr — felelte ma- 
gabiztosan. — Mehetünk. 


A dolgozószoba éppoly pazarul volt berendezve, mint a ház 
többi része. Mindenütt mahagóni bútorok, vaskos lexikonok a 
polcokon, perzsaszőnyeg. 

La Fontaine úr az íróasztalhoz ment és bekapcsolta a számító- 
gépet. Aztán komoly arccal Kissyhez fordult. 

— Van egy lányom — mondta. — Most nincs itthon, a barátainál 
van. Egy ideje elektronikus leveleket kap... ööö... zaklató tar- 
talmúakat. Mit gondol, ki lehet deríteni, hogy kitől? 

— Valószínűleg — mondta Kissy. — Hacsak nem netcaféból 
írogat az emberünk, vagy ha nem titkosítja az IP-címét. Hány 
éves a lánya, uram? 

— Tizenegy. Amikor az első ilyen elektronikus levelet meg- 
mutatta, saját kezemhez vontam az elektronikus levelezését: 
először minden küldeményt megvizsgálok, csak aztán adom át 
neki. Eddig összesen hat érkezett. 

Kissy odalépett a géphez, és szemügyre vette a leveleket. Kü- 
lön voltak téve és pirossal megjelölve. Mindegyiknek ugyanaz 
volt a tárgya: Kedves Yvette! 

— A lányát Yvette-nek hívják? 

— Igen. 

Kissy a táskájába nyúlt, s oda se nézve kapcsolta ki a mobi- 
lon a billentyűzárat és nyomta be a kettest meg a kihangosítót. 
Közben a másik kezével átpörgette a leveleket, egyiket a másik 


után, olyan sebességgel, hogy épp csak futólag tudott ezt-azt 
elolvasni. 

— Egerészölyv? — szólalt meg a telefon. 

— A házibulit Sophie Marceau rendezte — mondta Kissy fülig 
érő vigyorral. Milyen régen nem mondta ki és nem is hallotta 
senkitől a jelszót! — Nimby, mailspammer shindynk van! 

— Vau — jött az elragadtatott válasz. — Ki az áldozat? 

— A házigazdánk tizenegy éves lánya. A pofa személyesen is- 
meri — állt meg hirtelen egy szövegrésznél. — Tudja, hogy feke- 
te haja van. Mert az van neki, ugye, uram? 

— Igen — vörösödött el La Fontaine, ahogy beleolvasott a ma- 
lacságokba. — Tudja, én nem olvastam ezeket... nem volt 
gyomrom hozzá. 

— Megértem, de az ellenséget ismerni kell. Nimby, mondha- 
tom az IP-ket? 

— Persze. Melyik domainről ír? 

— Hotmailes. Hat levelünk van. 

— A legfrissebb mikor jött? 

— Két napja. 

Kissy bediktálta az IP-címet, de alig mondta ki az utolsó szá- 
mot, Nimby úgy kezdte csóválni a fejét, hogy a hangján is hal- 
latszott. 

— Ez az Orange postaszervere, ami kikézbesítette. Keresd 
meg a legrégebbit, ahonnan elindult. 

Kissy végigböngészte a levél útvonalát, és megtalálta a leg- 
utolsó IP-címet a legrégebbi dátummal. 

— Oké, ezt letrace-elem — mondta Nimby. — Addig nézd meg, 
hogy a többit is ugyanez a cím küldte-e. 

— Mind ugyanonnan jött — mondta Kissy fél perc múlva. — 
Megvan a hely? 

— Éppenséggel meg, de két puszinál olcsóbban hogy adhat- 
nám? 

Kissy dühösen nézett a telefonra, aztán vad vigyor jelent meg 
az arcán. 

— Rendben — mondta. — La Fontaine úrnak kell a cím, tőle 
kérd a puszijaidat. 

Csend a vonalban. 

— Matt egy lépésben — ismerte be Nimby. — A cím Guyan- 
court, rue Louis Pasteur 13. 


— Hogyan?! — hördült fel a házigazda. 

Nimby megismételte. 

La Fontaine úr elnézést motyogva félretolta Kissyt és pár kat- 
tintással elővarázsolt egy címjegyzéket. Hamar megtalálta ben- 
ne a címet, pontosan azt, amit Nimby mondott. 

— Hubert Delacroix — mondta Kissy hangosan. — Elnökhelyet- 
tes, Delacroix és Társa. 

— Odaküldjem a rendőrséget? — kérdezte Nimby. 

— Nem szükséges! — fújtatott La Fontaine úr, és hosszú léptei- 
vel elhagyta a szobát. Kissy fölkapta a táskáját és utánarohant. 
Jó, hogy nem hord magas sarkú cipőt. 


La Fontaine úr végigszáguldott a vendégek között, egy-két em- 
bertől kérdezett is valamit. Nyilván azt, hogy nem látták-e De- 
lacroix-t. 

— Úgy látszik, az emberünk is itt van — emelte föl Kissy a te- 
lefont. 

— Ó, a fenébe — mondta Nimby. — Megint neked jut az élve- 
zet. 

— Még nem találtuk meg a pasast — figyelmeztette Kissy. — 
Azazhogy alighanem már megvan. 

La Fontaine úr egy jól öltözött, huszonéves fiatalemberrel ér- 
kezett karonfogva. 

— De, roppantul sürgős, kedves Delacroix úr, feltétlenül meg 
kell beszélnünk. Erre parancsoljon. 

A dolgozószoba ajtajában találkoztak össze Kissyvel. 

— Á, igen — mondta La Fontaine. — Ismerjék meg egymást. Az 
úr Hubert Delacroix, elnökhelyettes a családi cégüknél. . . 

Kissy közbevágott. 

— Sheila de la Roger vagyok — és széles mozdulattal kezet 
nyújtott —, a Montgolfier és Eiffel Bank elnökének lánya. — 
Megrázta a shindy kezét, úgy, hogy majdnem kilöttyent a má- 
sik kezében tartott koktélja. Közben figyelmeztetően a házigaz- 
dára nézett, aki zavartan elhallgatott, s csak egy karmozdulattal 
jelezte, hogy menjenek be. 

— Van egy javaslatom — mondta Kissy, amint La Fontaine be- 
csukta az ajtót. — Delacroix úr, lenne szíves kényelembe he- 
lyezni magát az íróasztal mögött? Azonnal meg fogja érteni, 
hogy miért. 


A shindy furcsálkodó képpel az asztalhoz sétált, megkerülte 
és helyet foglalt a vagyont érő fotelban. 

— Kérem, ahogy óhajtják, ha ezzel örömet szerezhe. . . 

A mondat vége elhalt a semmiben. Delacroix döbbenten me- 
redt a képernyőre. Kissy kezében már videóra állítva figyelt a 
Jerry-telefon. 

— Akkor beszélgessünk, Delacroix úr! — dörrent La Fontaine 
hangja, mint az ágyúlövés. — Beszélgessünk! 

Megkerülte az asztalt és rávetette magát a shindyre, aki az 
utolsó pillanatban orrba vágta. La Fontaine hátratántorodott és 
nagyokat nyögött. 

— Majd beszélgetünk máskor — mondta Delacroix, s miközben 
fölkelt, a koktélospoharat az asztal széléhez csapta. Csak a 
hosszú talp maradt a kezében, a végén tűéles pengévé változva. 
— Nekem most el kell mennem. Oké? Szépen kisétálok, beülök 
az autómba és elmegyek. 

Kissy nem nagyon figyelt a szavaira. A kezét nézte megbabo- 
názva. Delacroix úgy forgott, hogy mindkettejüket egyszerre 
lássa, és fenyegetően tartotta kezében az életveszélyes fegyvert. 
Kissy keze ösztönösen megindult a csípője felé, de ott nem volt 
semmi. Még egy Nimbusza se volt. Ezzel a fegyverrel pedig 
puszta kézzel nem szállhat szembe. 

Hirtelen megszólalt a kezében a telefon. 

— Alpha Charlie Uniform Foxtrot Oscar Tango. 

Kissy döbbenten állt, még nem fogta föl a szavak jelentését. 
Delacroix is megtorpant, nem számított rá, hogy valaki telefon- 
ból fog beszélni, és az érthetetlen szöveg mögött alighanem 
csapdát szimatolt. 

AC UF OT, AC UF OT, ismételte Kissy magában, aztán hir- 
telen a helyére kattant minden. Arc — dobni — telefon! 

Villámgyorsan megpördült, teljes fordulatot tett, és az így 
nyert lendülethez minden erejét hozzáadva Delacroix képébe 
vágta a telefont. A shindy ordítását még a ház túlsó végében is 
hallhatták. Az ajtónak tántorodott és az arcát fogta. Kissy láb- 
bal félresöpörte a padlóra hullott üvegdarabot, aztán megint 
megpördült és rúgott. Ezúttal nem ordítást kapott a telitalála- 
tért, hanem csendet. A shindy elhallgatott, és éppen abban a 
pillanatban zuhant a padlóra, amikor föltépték az ajtót. 


Delacroix úr valamiért egy percig sem vette föl a , maguk bán- 
tották az én ártatlan kisunokámat" hozzáállást. Alighanem le- 
hetett már egy s más a pofa rovásán. Megnézte az emaileket és 
meghallgatta Kissyt és Nimbyt, akik kijelentették, hogy a Jerry 
Alapítvány teljes felelősséggel állítja: a zaklató leveleket az ál- 
taluk kiderített lakáscímről küldték. Ezalatt a shindy ájultan fe- 
küdt a padlón. A vendégek a kezdeti sikongatás és riadozás 
után magukra hagyták őket, csak apa és anya maradt, meg per- 
sze madame La Fontaine. 

— Mi az a Jerry Alapítvány? — kérdezte Delacroix úr. Kister- 
metű, idős úriember volt, roppant tekintélyes és halk szavú. Kí- 
nálás nélkül helyet foglalt, és a többiek is követték példáját. 

Kissy átadta az igazolványát és elmondta, mivel foglalkoz- 
nak. 

— Én kértem fel a kisasszonyt, hogy segítsen megtalálni a le- 
velek feladóját — mondta La Fontaine. — Azt hiszem, az ilyes- 
miért börtön jár. 

— Feltéve, hogy a sértett feljelentést tesz — mondta Delacroix 
úr, és nagyon komolyan nézett üzletfelére. 

— Igen — mondta La Fontaine úr. — Feltéve. 

Néhány másodpercig farkasszemet néztek, aztán Delacroix 
fölállt. La Fontaine szintén, és apa is követte példájukat. A höl- 
gyek ülve maradtak. 

Delacroix elővett egy névjegyet és átadta apának. 

— Chaton úr, örülök, hogy megismertem önt és kedves család- 
ját. Legyen szíves megküldetni alapítványuk számlaszámát. 
Asszonyom? ... kisasszony?... 

Kissy kábán kezet adott neki, és már kint is voltak az ajtón. 
Ahogy kisétáltak a házból, szinte föl se tünt neki, hogy már 
csak a pincéreket látja, vendég egy sincs. 

— Mi... mi történt tulajdonképpen? — kérdezte, amikor kilép- 
tek a parkolóba. Kisegérlelke háborogva tiltakozott a kétségte- 
len tény ellen: ott hagyták a shindyt anélkül, hogy értesítették 
volna a rendőrséget. 

Apa csak a kocsiban válaszolt, mialatt kigördültek a parkoló- 
ból. 

— Gentlemen "s agreement. La Fontaine úr el fog tekinteni a 
feljelentéstől, sokkal több pénzért, mint amit egy polgári per- 
ben kaphatna. A shindyd meg majd megkapja a magáét a nagy- 


apjától. És az alapítvány is adományt kap... ami egyúttal a 
hallgatásunk megvásárlása is. 

— A Jerry mindig bizalmasan kezelte az ügyeket — mondta 
Kissy morcosan. 

— Annál inkább elfogadhatjátok. Egyébként is úgy gondolom, 
hogy adósaink, többek között a tönkretett vacsoráért is. 

— Igen — mondta Kissy sóhajtva, és még egyszer megnézte a 
telefonját. Így, elő- és hátlap nélkül úgy festett, mint egy mire- 
lit csirke. Majd rátesz egyet a tartalék telefonokról, aztán ké- 
sőbb vesz új burkolatot. A frizurája is szétesett, és apa meg 
anya lecsúszott egy csomó értékes megbeszélésről. 

— Viszont a rókagomba isteni volt — állapította meg. 


A következő napokban számtalanszor meg kellett állapítania, 
hogy ez volt eddigi legsikeresebb shindyvadászata. Az, hogy az 
egerek kirobbanó örömmel fogadják, már előre nyilvánvaló 
volt, s valóban, mire hazaért, az egész csapatot ott találta a kép- 
ernyők előtt, még Ange nénit és Jennifert is fölhívták és becsat- 
lakoztatták hangban. El kellett mesélnie mindent részletesen, 
különösen azt, amikor orrba telefonálta a shindyt. Az új szak- 
kifejezés Vanessa alkotása volt, és lehetőséget adott Jennifer- 
nek, hogy ő is hozzájáruljon a Jerry tökéletesítéséhez. 

Az egértanonc — Nimby nevezte el így — megkapta a Jerry- 
morze és az X-kód táblázatát, és éjjel-nappal tanulta, akárcsak 
ők annak idején. Most előállt egy gondolattal. 

— Szerintem a különféle ütések és rúgások is kaphatnának sa- 
ját kódot. Akkor egy kóddal meg lehetne mondani, mit tegyen 
a másik vagy mit teszünk mi. 

Jennifer már össze is szedett néhány kódot, amiket a P betű- 
höz sorolt be, mert ez három vonásból áll, és a kétjegyű betűk 
meg a három pont, a C már foglalt. Az egerek szokás szerint 
másnap szavaztak róluk, és elfogadták valamennyit. PD, Papa 
Delta lett az orrba telefonálás kódja; persze nemcsak telefont 
jelent, hanem bármilyen jól dobható, kemény tárgyat. A D be- 
tűt Delacroix tiszteletére választották. 

De nemcsak az egereknek tetszett az eset. Apa másnap el- 
küldte Delacroix úrnak a számlaszámot, amit alighanem La 
Fontaine úr is elkért tőle, mert két nappal később tízezer eurót 
küldött a Jerrynek. De már a verekedés utáni napon, vasárnap 


délután futár érkezett a vaucressoni főhadiszállásra, s egy cso- 
kor fehér rózsát hozott Chaton kisasszonynak címezve. A kár- 
tyán ez állt: , Köszönetem és nagyrabecsülésem jeléül — Jean- 
Marie La Fontaine." 

S magától értetődően ő lett a hónap egere. 

Október első hetében rendszeresen jelzett a Cirrus, amely az 
alapítvány bankszámlájáról érkező SMS-eket is fogadta és a 
hálózaton belül ingyen küldte szét. Láthatóan La Fontaine is, 
Delacroix is osztogatta a számlaszámot, mert az adományozók 
között apa mindkettő üzletfeleit fölfedezte. Tizenöt adomány 
érkezett, száztól ötszáz euróig, összesen négyezer-hatszáz. 

Delacroix úr hálájának jele csütörtökön érkezett meg. Kissy 
nem hitt a szemének, úgyhogy megkérte Ange nénit, hívja föl a 
bankot. Meg 15 tette — a pénz ott volt a számlán. 

Százezer euró. 


Kissy még egyszer végignézett az arzenálon. Minden készen 
állt. Külön, zárt rekeszekbe tettek mindent, típus szerint, bár 
nem választották külön a botanikumokat és a zoologikumokat, 
ahogy Nimby javasolta: a paradicsom melletti rekeszben volt a 
tojás, a következő rekeszben az uborka. Mindent gondosan föl- 
szeleteltek, amit kellett, meghámoztak; előkészítették a szüksé- 
ges mennyiségű kést és egyéb szerszámot is. Ha az ember ki- 
csit messzebbről nézte, úgy festett az egész, mint valami hang- 
szer, aminek a rekeszek a billentyűi — különösen mert tudta, 
hogy Vanessa úgy tud rajta játszani, mint egy hangszeren, igazi 
művész módjára, csak az ujjai alól nem dallamok hömpölyög- 
nek elő, hanem szendvicsek. 

A Vaillant házaspár természetesen nem segíthetett a szend- 
vicsorgona összeállításában, hiába jöttek órákkal a többiek 
előtt, Chantallal együtt — ahogy Blanche sem, aki előző este ér- 
kezett a lányaival. A vendégeknek szigorúan tilos volt dolgoz- 
ni. Vaillant-ék ezért beállították a kocsijukat az utcai falhoz, a 
kaputól távolabbi sarokba, aztán Blanche társaságában szép rá- 
érősen körbesétáltak a házban és a kertben. Útikalauzuk időn- 
ként cserélődött, hogy meg ne unják, és hogy minden egér ki- 
vehesse részét az előkészületekből. 

Utánuk Ange néni következett, aki taxival jött. Ő nem sétált, 
azt mondta, hozott magával némi papírmunkát a könyvtárból, 


éppen belefér az idejébe, mire mindenki befut. Félórával ké- 
sőbb egy kapunyitással érkezett monsieur Rochefort és a Blan- 
chard házaspár; így már három kocsi állt az utcai falnál, a ne- 
gyedik, Piék Citroénje a másiknál. 

Blanchard úr rögtön mentegetőzni kezdett, amiért a Ford még 
nincs kész, és alig figyelt Jennifer válaszára: , dehogyisnem va- 
gyok kész", a tekintete ugyanis ekkor megakadt Vanessán, aki 
éppen lágy futamokat adott elő pástétomokra és sajtokra. Már 
eddig is lejátszott néhány etüdöt, de most, hogy mindenki 
együtt volt, hozzákezdett magához a szimfóniához. 

— Azok mire valók? — tudakolta Blanchard úr, roppant érdek- 
lődéssel szemlélve a már megtelt tálcát. 

Vanessa odapillantott. 

— Nagyon hasznos dolgok, Yves bácsi. Ha beteszel egyet a 
szádba és rágó mozdulatokat végzel, nagyszerű élményben lesz 
részed. 

Blanchard úr fölkapott egyet és kipróbálta. 

— Ez tényleg jó! 


A nappaliban gyűltek össze, itt toltak össze négy asztalt. Hú- 
szan voltak: nyolc egér, egy egértanonc, nyolc szülő és Ange 
néni — valamint Suzy és Macska, akik megfigyelőkként voltak 
jelen, bár Suzy leginkább a tányérok megfigyelésével foglalko- 
zott, Macska pedig fölmászott a könyvespolcra és a Larousse- 
enciklopédia első és harmadik kötete között kényelmesen ösz- 
szegömbölyödött. A második kötetet valaki levitte a gépterem- 
be, és még nem hozta vissza. 

Ülőhely mindenesetre csak tizennyolc kellett. Az egész ház- 
ból összegyűjtötték a székeket. 

— Akkor hát kezdjünk hozzá — javasolta apa. — Madame 
Beaumont? 

— Igen — bólintott Ange néni. — A kuratóriumi ülést megnyi- 
tom. Lássuk a napirendet. Az ügyvezető bizottság tájékoztat 
minket, hogy felvették soraikba Jennifer Fordot, jelenleg tanu- 
lói minőségben, itt ül ni. 

Jennifer fölemelkedett és meghajolt. Szórványos taps. 

— Angol? -— kérdezte monsieur Vaillant. 

— Amerikat—német — felelte Chantal. — Rengetegszer mesél- 
tem róla, csak nem figyeltél. 


— Hát az lehet — mondta apja bizonytalanul. 

— Második pont — folytatta Ange néni. — A nemrég érkezett 
adományok. Az alapítvány készpénzvagyona pillanatnyilag... 
közel százharmincezer euró. 

— Szent ég! — hökkent meg Blanchard úr. — Az megvan vagy 
nyolcszáz... nem is, nyolcszázötvenezer frank! 

Kissy mosolygott. Halványan még emlékezett a frankra, de se 
a bankjegyek, se az érmék képét nemigen tudta felidézni. Hét- 
éves volt, amikor bevezették az eurót, neki akkoriban még rit- 
kán járt pénz a kezében. De persze Blanchard úr évtizedeken át 
azzal fizetett. 

— A gyerekek — folytatta Ange néni —, akarom mondani, az 
ügyvezető bizottság tagjai összeállítottak egy listát azokról a 
dolgokról, amikre az alapítványnak költenie kellene. Te jössz, 
Nimby. 

— Azzal kezdem — mondta a fiú —, hogy a kapott pénznek csak 
töredékét szeretnénk felhasználni. A legfontosabb: rendes gé- 
pek. A jelenlegi szervereink épp hogy szét nem esnek. Úgy 
gondoltuk, hogy bázisonként egy modern gépet vennénk, ez 
elég a Cumulus-Cirrus biztonságos működtetéséhez. A jelenle- 
gi gépparkot nagy részben megtartanánk. Néhány dolgot cél- 
szerű lesz kicserélni, de akad közte, amit el lehet adni, ha nem 
is sokért. A következő hetekben megtervezem, hogy mi hova 
kerüljön, és apránként megcsinálom. 

— Eszerint gyakran látlak majd nálunk — mondta Blanche, 
amitől Vanessa fölragyogott. 

— Sajnos nem olyan gyakran, mint szeretném. Azt hiszem, 
elég lesz két vagy három hétvégét ott töltenem. 

— És Amiens-ban? — kérdezte Angéligue. 

Nimby megcsóválta a fejét. 

— Clémentine megfelel az elvárásoknak, nem kell hozzányúl- 
ni. 

— Én nem értek hozzá — szólalt meg monsieur Vaillant —, de 
az új szerverekhez nem kell a programokat is újra megvenni? 

Nimby még jobban csóválta a fejét. 

— Az egész hálózaton nincsen egy fia program se, amit pén- 
zért vettünk volna. Én nem szeretek szoftverre költeni. Mindent 
ingyenes programok csinálnak. 

— 0! 


— Egyébként ha fizetős programok lennének, akkor a válasz 
az lenne, hogy de igen, ha az új gépeket a régiek mellé állítjuk 
be, nem pedig valamelyikük helyett, de azt is csak akkor, ha 
darabonként vesszük a licencet. Mert ha például húszdarabos 
licencet veszünk, akkor ugye még bőven tart belőle. A költsé- 
gen kívül a rengeteg adminisztráció is oka, hogy ingyenes 
programokkal raktam meg a gépeinket. Nem lenne türelmem 
nyilvántartani, hogy miből hány licencünk van és hányat hasz- 
nálunk. 

— Értem — mondta Vaillant úr. 

— A következő dolog az, hogy szeretnék egy kicsit bűvész- 
kedni. Néhány fölösleges cucc kikerül a gépeinkből. Ezek mel- 
lé vennék egyet s mást, és összeraknék belőlük egy középkate- 
góriás gépet, amiből alapítanék egy új terminált. 

— Egy micsodát? — kérdezték többen is. 

— Terminált. Olyan gépet, ami része a Jerry-hálózatnak, de 
nem lát el szerverfeladatokat, mert nincs állandóan bekapcsol- 
va. Ez nem lesz drága. És szeretném az alapítvány költségén a 
netet is belevezettetni. 

— Miért, hova akarod tenni? — kérdezte Ange néni. 

— Jenniferhez — felelte Nimby. 


Meghökkent csend ült rájuk. Kissy teljesen le volt sújtva, ami- 
ért nem neki jutott eszébe. Ez a hónap ötlete. 

— Jennifernek nincsen számítógépe — törte meg Niala a csen- 
det. — Senkinek sincsen a családjában. Következésképpen nem 
tud velünk kapcsolatot tartani. Persze ott vannak a telefonok, 
de azok nem mindenhatók. Éles helyzetben, amikor gyorsan 
kell cselekedni, jobb a rendes gép. Azonfelül. . . 

Húgára nézett, aki visszanézett rá. A csend szinte már tapint- 
ható lett. Mindenki a két lányt nézte, akik teljesen elmerültek 
egymás tekintetében. Vajon másnak is van olyan érzése — töp- 
rengett Kissy —, hogy ezek ketten telepatikus kapcsolatban áll- 
nak egymással? 

— Holnap lesz az évfordulónk — szólalt meg Vanessa anélkül, 
hogy a szemét megmozdította volna. — Holnap lesz egy éve, 
hogy megszülettem és Vanessa lettem. Mindezt az indította el, 
hogy egy alapítványtól kaptam egy számítógépet. 


A kuratórium vita nélkül elfogadta Nimby összes javaslatát. 
Kissy alig figyelt rájuk. Vanessát nézte, aki már megszakította 
nővérével a szemkontaktust, de úgy ült mellette, lehunyt szem- 
mel, mint aki éppen jeleket vesz valamilyen antennával. A má- 
sik oldalán Blanche ült, vele szemben Nimby, Nimby mellett 
Kissy. Minden tervezés nélkül úgy ültek le, hogy Vanessa köz- 
vetlen közelében volt az a négy ember, aki a jelenlevők között 
a legfontosabb neki. 

Holnap, gondolta Kissy. Blanche elsősorban ezért jött Vauc- 
ressonba erre a hétvégére, a gyűlés másodlagos volt. Holnap 
jön Georges is, és itt ünneplik meg az évfordulót. 

Ekkor mocorgást pillantott meg a magasban. A Larousse-en- 
ciklopédia második kötete felült, ásított egyet és megvakarta a 
füle tövét. Aztán könnyedén leugrott a több emeletnyi mély- 
ségbe, puhán talpra esett és besétált az asztal alá, Vanessa és 
Niala között. Vanessa lenyúlt, anélkül hogy lenézett volna, föl- 
kapta és az ölébe ültette. 

Kissy csak nézte, ahogy a kis puha szőrgombóc elhelyezke- 
dik Vanessa ölében, és arra gondolt: öt. Odajött az ötödik is 
azok közül, akik itt a legjobban szeretik Vanessát. 

Csak később jött rá, hogy Jennifer reakciójára egyáltalán nem 
is figyelt. Ezen a hétvégén Vanessa a főszereplő. Jennifer alig- 
hanem meg volt hatódva, hisz miért ne lett volna, amikor bará- 
tai és harcostársai egyszer csak számítógépet akarnak tenni a 
szobájába — voltaképpen megajándékozzák eggyel. 

— Még tiltakozni is megpróbált — felelte Niala, amikor estefe- 
lé megkérdezte. — De neked hol járt az eszed? 


Vaillant-éknak és Ange néninek korán el kellett menni; nem 
sokkal később Rochefort úr is elköszönt. A Blanchard házaspár 
nyolc óra felé kezdte nézegetni az óráját. 

— Szó se lehet róla — jelentette ki anya, mintha bármi is el- 
hangzott volna előzőleg. — Itt maradtok éjszakára, Julie. Képte- 
lenség, hogy most hazamenjetek, reggel pedig visszagyertek. 

Azok ketten egymásra néztek. 

— Mármint miért jönnénk vissza? 

— Mert holnap lesz Vanessa első évfordulója, és itt a helyetek. 


— Ugyan miért. . . -— kezdte Blanchard úr, de ekkor megakadt a 
tekintete a kislány arcán. — Ó, a miatt a régi dolog miatt? 
Ugyan már. Nincs semmi jelentősége. 

Vanessa rendkívül morcosan nézett rá. 

— De van, Yves bácsi. 

Kissy nem mert volna megesküdni, hogy Blanchard úrnak, 
vagy akár a feleségének van érzéke az olyan dolgokhoz, amik 
Vanessa lelkivilágát mozgatják. De ekkor szerencsére csenget- 
tek, és félbeszakadt a beszélgetés. 

— Csengetnek — mondta anya teljesen fölöslegesen. — Vanes- 
sa, megtennéd, hogy kinézel a monitoron? 

— Én? — nézett az csodálkozva. Nem volt logikus éppen őt 
kérni, aki a konyha felől ült az asztalnál, mert a délután folya- 
mán sokszor fölugrott és előadott valami finomat a hangszerén. 

— Igen, te. Légy szíves. 

Anya hangja olyan volt, mint máskor, amikor kért valamelyi- 
küktől valamit; nem a hang okozta, hogy Vanessa gyanút fo- 
gott. Az arcáról sem olvashatott le semmit; anya üzletasszony, 
megszokta, hogy pókerarcot öltsön. A szituáció volt az oka, 
hogy a kislány arcán hirtelen kigyulladt valami fény, de mellet- 
te ott volt a hitetlenkedés is. Fölpattant, s ahelyett, hogy meg- 
kerülte volna az asztalt, bebújt alá, Martin és Kissy között ki- 
bújt, és már szaladt is. Egy pillanat múlva meghallották boldog 
sikkantását. 

— Georges! 

A társaságon végighullámzott valami elégedett öröm. Kissy 
hirtelen hátratolta a székét. Pár lépéssel Blanchard úrnál ter- 
mett, és odahajolt hozzá. 

— Beszélnem kell magával. 

— Most? 

Kissy bólintott, és elindult az utcai szoba felé, vissza sem 
nézve. Csak akkor fordult meg, amikor Blanchard úr is belépett 
a szobába. A férfi becsukta az ajtót, ő pedig felkattintotta a kis 
állólámpát a sarokban. Odalépett az autószerelőhöz és fölnézett 
rá. 

— Maguk sokkal fontosabbak neki, mint gondolja. Azért is, 
amit az imént régi dolognak nevezett. De Vanessának nem az 
számít, hogy mikor történt, hanem hogy mi történt. 

— De... — kezdte a másik, de Kissy fölemelte a kezét. 


— Hallgasson végig. Ő nem olyan, mint maga vagy én. Mi há- 
lásak vagyunk azért, ha valaki jót tesz nekünk, megköszönjük, 
aztán továbblépünk. Vanessa nem. Ha valaki jót tesz vele... 
vagy akár csak hajlandónak mutatkozik, hogy jót tegyen vele, 
azt ő egy életre megjegyzi. Legalábbis annak idején, Mohi ko- 
rában így volt. Mert akkoriban mindenki csak bántotta. 

A férfi lehajtott fejjel hallgatta. Most megszólalt: 

— Értem én, amit mondasz, de hát... kérdem én, olyan nagy 
dolog ez? 

— Igen — felelte Kissy nagyon komolyan. — Óriási dolog. Ab- 
ban a helyzetben senki más nem segíthetett rajta, mint egy há- 
zaspár, akik hajlandóak bizonytalan időre befogadni egy alig 
vagy egyáltalán nem ismert kis vadócot, aki felelősséget, mun- 
kát, költségeket jelent... ő pontosan tudja, mekkora esélyei vol- 
tak. És akkor egyszer csak két házaspár vállalta. Persze hogy a 
szívébe zárta mindkettőt. 

Blanchard úr lassan bólogatott. 

— Apa is megpróbálta már feloldozni a kötelesség alól, amit 
magára vállalt. Nem sikerült, soha nem is fog sikerülni. Vanes- 
sa úgy tekinti, hogy adósa a szüleimnek, és ha alkalom nyílik 
rá, újra és újra vissza fogja fizetni, egész életében. Magukkal is 
ugyanezt fogja tenni, csak másképpen, és valószínűleg csak ad- 
dig, amíg föl nem nő. 

— Miért csak addig? — kérdezte a másik meglepve. 

Kissy sóhajtott. 

— Mi itt mind elnézzük őket, hogy milyen édesek együtt, mi- 
lyen szép gyerekszerelem. És közben elfelejtjük, hogy Vanessa 
látott és tapasztalt már annyit, hogy ha nem is felnőttnek, de 
nagy kamasznak számítható. S ami még fontosabb: hogy soha 
nem szegi meg adott szavát. Nem hiszem, hogy bármilyen ki- 
mondott ígéretet tett már Nimbynek, de lélekben elkötelezte 
magát... ami egyébként minden adott szónál többet számít. Ő 
már egyszer s mindenkorra Nimbyhez tartozik. Jobb, ha hozzá- 
szokik, Blanchard úr, hogy ott kint a jövendőbeli menye éppen 
a fia jövendőbeli apósát üdvözli. 

A férfi kényszeredetten nevetett. 

— Nem túlzás ez? 

— Micsoda? 


— Még tizenhárom évesek sincsenek. Annyi minden történhet 
még, mire felnőnek. 

— Már felnőttünk — mondta Kissy komoly arccal. — Csak a 
törvény még nem enged házasságot kötni... nem is tudom, 
mennyi a korhatár. Persze nem csak ezen múlik, de... bárme- 
lyik percben rájöhetnek ők is, hogy a választásuk végleges és 
visszavonhatatlan. 

Blanchard úr megdöbbent. 

— Hát nem tudják?! 

— Honnan tudnák? Az ember a saját szívébe lát bele a legke- 
vésbé. Csak mi tudjuk... a szülei, Niala, én, meg most már ma- 
ga is. 

Blanchard úr nagyot sóhajtott. 

— Tudod... — kezdte, aztán elhallgatott. 

— Mondja csak... 

— Tudod... én nagyon megszerettem ezt a kislányt. Őszintén 
mondom, szívesen elvállaltam volna arra az időre, egy évvel 
ezelőtt. Meg persze ma is ugyanúgy elvállalnám. De egy dolog 
az és egészen más dolog, amiről te beszélsz. Nem vagyok biz- 
tos benne... 

— Tökéletes pár lesznek — szakította félbe Kissy. 

— Honnét veszed? 

— Onnét, hogy már most is tökéletes pár. 

— Ej — Blanchard úr bosszús mozdulatot tett. — Egy házasság- 
hoz több is kell. Most még könnyen lehetnek tökéletesek, de az 
együttélés egészen más. 

— Ne kívánjon túl sokat. Most abban tökéletesek, amiben le- 
het. A többit majd megtanulják. Nem lehet két ember között 
összhang az ágyban, amikor még nem is látták egymást ruha 
nélkül. Mi Martinnel nyáron kezdtük tanulni, és egyszer majd 
bizonyára meglesz az összhang is. 

— Hm — mondta Blanchard úr. — Nem kezditek egy kicsit ko- 
rán? 

— Nem — mondta Kissy határozottan. — De ideje visszamen- 
nünk. Akkor számíthatok magára? 

— Hogyan?... — Blanchard úr fölkapta a fejét. — Mármint hogy 
nem próbálom lebeszélni róla, hogy fontosak vagyunk Julie- 
vel? Persze, eszemben sincs. 


— És abban is, hogy nem próbál beavatkozni kettejük kapcso- 
latába. 

Az autószerelő borzadva nézett rá. 

— No nem. Isten őrizz. Elég arra az esetre gondolnom a négy 
suhanccal, és elmegy a kedvem tőle, hogy feldühítsem őket. 

Nevettek. Aztán Kissy a kilincs felé nyúlt, de a férfi megérin- 
tette a vállát. 

— Igazán szólíthatnál te is Yves bácsinak, mint a tiszteletbeli 
kishúgod. 

Kissy mosolygott. 

— Köszönöm. Akkor -— szervusz, Yves bácsi. 


Georges már hetekkel ezelőtt elcserélte ezt a járatot egy társá- 
val. Szólt is róla a családjának. Hogy pont Vanessának elfelej- 
tett szólni? Igazán sajnálja, azt hitte, tud róla. 

Vanessa nevetett és azt mondta, összeesküvők. 

Georges felszólította, hogy reggelre találja ki, hova szeretne 
menni, mit szeretne csinálni a másnapi ünnepen. Vanessa csak 
pár pillanatig gondolkodott és azt mondta, már most is tudja. 
Két kezét térdmagasságban eltartotta egymástól, aztán emelni 
kezdte őket, s közben közelíteni. Mire a nyakához ért, össze- 
érintette őket, s együtt emelte még tovább a feje fölé, amilyen 
magasra csak tudta. 

Georges azt mondta, teljesen világos, viszont neki még el kell 
intéznie egy-két telefont. S ezzel elvonult. 

Addig ők elrendezték a vendégsereget. Ezen az éjszakán me- 
gint fiúk-lányok összeállításban lesznek, Kissy szobájában 
öten. Blanche-ék mentek az emeletre, Vanessa szobájába, Yves 
bácsiék pedig a fiúkéba, Kissyékkel szemközt. Piék maradtak a 
régi szobájukban. Nimbynek és Martinnek választást kínáltak a 
lenti háló és az utcai szoba között. Az utcait választották. 

A matracokat egyenként akarták lehozni az emeletről, de 
Yves bácsi megcsóválta a fejét és egymásra rakta mindhármat. 
Megemelte az egyik végét, Pi a másikat, és lesétáltak. 

— Igazából még lehetne rajta egy — mondta az autószerelő, 
mikor leértek a lépcsőn. 

— Legközelebbre szerzek — ígérte Kissy —, de most csak ennyi 
kell. 


A matracok elhelyezésében Nimby segített, neki nagy tapasz- 
talata van olyan logikai játékokban, ahol dolgokat ide-oda kell 
rakosgatni. Végül is a fotelt átvitték a másik szobába, így jutott 
hely mindegyik matracnak. 

— Ó, így már tökéletes — állapította meg Nimby. — Eddig nem 
mertem fölajánlani, nehogy zsúfoltság legyen, de így már szí- 
vesen jövök én is. Itt bőven van hely — mutatta a fürdőszoba fe- 
lőli dupla matracot —, remekül elférek Chantal és Jennifer kö- 
zött. Hé! — kiáltotta, amikor megragadták. — Valaki kell, aki 
megvéd titeket az egerészölyvek. .. 

Az ajtó becsukódott, Chantal pedig megkönnyebbülten felsó- 
hajtott. 

— Remek egér — mondta -, de az idegeimre tud menni. 

— Szerinted mi lenne — kérdezte Jennifer —, ha egyszer vala- 
melyikünk azt felelné, jól van, gyere ide mellém? 

Chantal elgondolkodott. 

— Jönne. 

— És?... 

— Azzal tölthetnél félórát, hogy kituszkold az ágyadból — 
mondta Niala —, és arra hivatkozna, hogy hiszen te hívtad. 
Hosszú birkózás lenne belőle. 

Kissy fölsóhajtott. 

— Annak is eljön az ideje — nevetett Niala —, de te, gondolom, 
nem Nimbyvel akarnál birkózni. De osszuk el a helyeket. 

Beszéd közben mindenki Vanessát figyelte a szeme sarkából, 
de a kislány nyugodtan ült az ágy szélén, félig háttal nekik, és a 
tévéműsort olvasta. 

— Sorsoljunk — javasolta Chantal. 

— Jó — mondta Kissy, és elővett egy csomag kártyát. Kikere- 
sett öt lapot ásztól ötösig, és keverni kezdte. 

— Akkor az ágy az egyes-kettes — mutatta Niala —, ez a matrac 
a hármas, az pedig a négyes és az ötös. Vanessa, te húzz elő- 
SZÖT. 

Kissy átnyújtotta a kártyákat az odaforduló kislánynak, aki a 
kettest húzta. Chantal a négyest, Jennifer az ötöst, Niala pedig 
a hármast. Így Kissynek jutott az ágy másik fele. 

Chantal Jenniferre nézett, aki visszanézett rá, aztán mindket- 
ten a matracokra. Hát igen. Pont úgy lesznek, ahogy Nimby 
mutatta. 


Chantal morcosan fújt egyet, és megkérdezte, hogy legyen a 
fürdőszobával. 

— Számozás szerint — javasolta Jennifer. — Kettőnél többnek 
nem sok értelme van egyszerre, úgyhogy én esetleg lemegyek 
az alagsorba. Az ottanit senki nem használja. 

— De, a fiúk — mondta Niala. — Ha nem tűnt föl, az utcai szo- 
bához nem tartozik fürdőszoba, de valahova ők is mennek. Ez 
persze csak információ, tőlem mehetsz nyugodtan. . . 

Jennifer rémülten tiltakozott, ők pedig nevettek. Vanessa ki- 
tárta a fürdőszobaajtót, és udvarias meghajlással kínálta fel az 
elsőbbséget. Kissy gyorsan meghajolt és ő is befelé mutatott, 
de Vanessa megrázta a fejét. Kissy újra meghajolt, mint egy 
udvaronc, amire Vanessa kőmerev arccal meghajolt japán mód- 
ra, és alighanem még folytatták volna, ha Niala be nem tusz- 
kolja őket egy , lökött egerek" megjegyzéssel. 


Vanessa kilépett a zuhanyfülkéből, törölközőt tekert a hajára és 
szárítkozni kezdett. Kissy kiöblítette a fogmosó poharat és hoz- 
zálátott a vetközéshez. Közben elnézte a kislányt, aki elgondol- 
kodó arccal törölközött. Kissynek eszébe jutott az Yves bácsi- 
val folytatott beszélgetése. 

— Kérdezhetek valamit? — szólalt meg. 

— Persze — pillantott rá Vanessa. 

— Nimby... látott már téged így? 

Vanessa kezében egy pillanatra megállt a Tom és Jerry képé- 
vel díszített frottír. De csak egy pillanatra. 

— Úgy érted, meztelenül? 

— Ugy. , 

— Nem -— felelte Vanessa határozottan. — Es nem is fog. 

Kissy értetlenül nézett rá. 

— Hogy érted ezt? 

Vanessa egy másodpercre mintha zavarba jött volna. 

— Nem szeretek fiúk előtt így mutatkozni. — Kis csend. — Nem 
is igen fordult elő. Néha beszemtelenkedtek hozzánk... Millet- 
éknél is, meg néha az előző helyemen is. Próbálkoztak a disz- 
nók. 

— És Nimby? 


— Nimby? — nézett rá Vanessa csodálkozva. — Nimby nem 
próbálkozott semmivel. Nem láttad rajta? Az összes foga meg- 
van. 

Kissy nevetett. 

— Azt értem, de mi az, hogy , nem is fog"? 

— Nimby rendes srác, nem próbálkozik ilyesmikkel. 

— És egy év múlva? Vagy kettő? 

— Gondolod, hogy akkor már fog? 

— Hát remélem — vágta rá Kissy. 

Vanessa megcsóválta a fejét. 

— Kár lenne. Mármint a fogaiért. 

Kissy szólni se tudott, csak a fejét vakarta. Aztán bement zu- 
hanyozni, hogy a többiek is jöhessenek. Mire kijött, Vanessa 
éppen fogmosáshoz készülődött, de különös átváltozáson ment 
át. Kissy odalépett hozzá és alaposan megnézte. 

Niala nevetett. 

— Klassz, mi? Vanessa előbb lett kész, hát kijött, én meg be- 
ugrottam helyette. Előbb végzünk. No, mi a baj? 

Kissy megcsóválta a fejét, ami kisebb záport okozott, úgy- 
hogy gyorsan törölközőbe csavarta a haját. Aztán elmondott 
mindent Nialának. 

— Igen, nekem is mondott hasonlókat. Gyerek még, nincs je- 
lentősége. 

— Éppen ma este mondtam Yves bácsinak, hogy Vanessa már 
nagykamasznak számít, ha nem is felnőttnek. 

Elmondta, miről beszéltek félrevonulva. Niala végighallgatta 
és bólogatott. 

— Ez mind rendben van. Csak nagyon szégyenlős, és azt hiszi, 
hogy ez mindig így lesz. A szex meg még nem érdekli. — Kis 
szünetet tartott. — Nem, ez nem igaz. Érdekli, de csak elmélet- 
ben. Amikor a Martinnel töltött éjszakákról beszélsz, azt kíván- 
csian hallgatja, de meg se fordul a fejében, hogy ő is csinálhat- 
na ilyesmiket, akár évek múlva. Legalábbis... legalábbis 
amennyire én bele tudok látni. Mert mondani persze nem mond 
semmit. 


Kissy sokszor gondolt arra, hogy a csapat fogaskerekei között 
Niala az olaj. Kezdettől fogva ő simította el köztük a nézetelté- 
réseket, ő igazította el dolgaikat a felnőttekkel is. S most Jenni- 


fer is azért lehet itt, mert Niala rábeszélte Fordékat, hogy en- 
gedjék el éjszakára is. Elvégre Beaulieu-ben is lesznek még 
sokszor, s onnan igazán nem repülhet haza esténként. Niala 
nélkül nem biztos, hogy Jennifer most itt ülhetne az ágy sarkán 
a mikiegeres pizsamájában és komoly arccal azt kérdezhetné: 

— Kissy, hallgass ide... ezt már régóta meg akarom kérdezni 
tőled. Nem baj, hogy itt vagyok? Úgy értem, a csapatban... 
márminthogy Martin miatt. 

Kissy pislogott, először nem értette. De mire felfogta, addigra 
Vanessa is, és rögtön megkérdezte: 

— Ti együtt jártatok? 

Jennifer bólintott. 

— Igen, jó pár hétig. 

— Mikor? 

— Hát... elég régen. 

— Ágyba is bújtatok? 

— Elment az eszed?! — csattant föl Jennifer. — Apa széttépett 
volna mindkettőnket! 

— Akkor -— állapította meg Vanessa tárgyilagosan — Kissynek 
nemigen van oka féltékenykedni. 

Kissy mosolygott. — Szerintem sincs, de kösz, egyedül is el 
tudom dönteni. Martin Chantallal is majdnem járt. Éppen ke- 
rülgette, amikor kiderült, hogy én vagyok Kissy, és eltereltem a 
figyelmét. 

— Éppen készült orbitális pályára állni körülötte — segített Va- 
nessa. 

— Igen, kösz. Nialát meg nyár végén hosszasan csodálta, ami- 
kor véletlenül rányitott a fürdőszobában. 

— Á, alig egy perc lehetett — sóhajtott Niala szomorúan. Ne- 
vettek. Mind, Kissy is. Rég megnyugodott e miatt a dolog mi- 
att. 

— Engem is nagyon megnézett — mondta Vanessa. 

— Mikor? — kérdezték mindannyian. 

— Tavaly, amikor először kimentünk a strandra. 

Niala nevetett. 

— Akkor mind nagyon megnéztünk. Gyakorlatilag először lát- 
tunk úgy öltözve, mint egy lány. 


Volt rengeteg virág és rengeteg puszi. A legtöbb Nimbytől 
eredt, és nem mindet kapta az ünnepelt. Az összes lánynak ju- 
tott belőle, de Kissy megfigyelte, hogy Nimby puszijainak két- 
harmadát ő kapja. 

— Biztos, hogy Nimby is egér? — jött oda Jennifer Kissyhez 
egyszer, az arcát törölgetve. 

— Mi más lenne? — nevetett. 

— Kutya! Odarohan hozzád, a nyakadba borul, összenyal, az- 
tán elrohan, és két perc múlva jön megint, olyan boldogan, 
mintha ezer éve nem látott volna. 

Kissynek el kellett ismernie, hogy a hasonlat elgondolkodta- 
tó. Elvégre volt köztük valaki, aki minden kétséget kizáróan 
kutya volt, és pontosan ugyanígy viselkedett. Egyetlen fontos 
különbséggel: ő nem korlátozta rajongását a tizenéves nőnemű- 
ekre. Ezt érdemes kipróbálni, gondolta Kissy, és súgott valamit 
Martinnek, aki bólintott, és fél perc múlva, amikor Nimby ép- 
pen arra rohant, kilépett elé és ölelésre tárta karjait. Nimby las- 
sítás nélkül, a Jerry-kiképzésen csiszolt reflexekkel kikerülte és 
két lépéssel odébb mint becsapódó meteor vágódott Vanessá- 
nak, aki boldogan fogadta. 

Ez nagy különbség volt. Ők négyen erélyesen tiltakoztak 
Nimby kirobbanó szeretete ellen, de mindig vigyáztak, hogy a 
fiú útjába essenek, és valahányszor továbbrohant, titokban min- 
dig attól féltek, hogy mire legközelebb sorra kerülnek, már 
megnyugszik. Vanessa nem tiltakozott, ő éppoly lelkesen fo- 
gadta Nimby csókjait, ahogyan a fiú adta őket. És volt még egy 
különbség. Velük ritkán fordult elő, hogy a szájukra kaptak pu- 
szit, s akkor is csak azért, mert mindketten egyszerre mozdítot- 
ták a fejüket, s a máshova szánt puszi az ajkukra érkezett meg. 
Ritkán történt ilyen, köszönhetően Nimby villámgyors reflexei- 
nek, és akkor se csinált ügyet belőle senki. 

Vanessa egyenesen a szájára célzott puszikat is kapott. Ren- 
geteget. Ezen az ünnepi reggelen különösen sokat. De Kissy 
azt gyanította, hogy az elsőnek örült a legjobban. 

Arra ébredt, hogy megmozdul az ágy. Kinyitotta a szemét, és 
meglátta Nimbyt, ahogy az alvó Vanessa fölé hajol. Később 
visszagondolva nyilvánvaló volt, hogy még csak a szeme volt 
ébren. Ha a tudata is fölébredt volna már, akkor felkiált, talán 
közéjük is veti magát, hogy testével védelmezze bajtársát. Ál- 


mából ébresztve Vanessa életveszélyes, előbb darabokra tépi, s 
csak aztán nézi meg, hogy kit. 

Nem tépte darabokra. Ahogy Nimby megcsókolta, megmoz- 
dult, magához ölelte és visszacsókolta. Kissynek lecsukódott a 
szeme. 

Amikor megint kinyitotta, már éberebb volt. Nem tudta, men- 
nyi idő telhetett el. Valamiért az volt az érzése, hogy sok, de 
mégse lehetett, mert azok ketten még mindig ugyanott feküdtek 
és csókolóztak. Arra a mocorgásra ébredhetett, ahogy Nimby 
fölegyenesedik, eközben rátámaszkodva az ágyra. 

Vanessa nyújtózott egyet és felült. Nimby lehajolt hozzá, és 
sokáig úgy maradtak. Kissy kezdte sejteni, hogy alhatott ő még 
jócskán, mialatt a két egér ott csókolózott mellette. 

— Megyek zuhanyozni — mondta végül Vanessa, olyan hal- 
kan, hogy Kissy csak azért hallotta, mert ősidők óta létkérdés 
volt a családjában, hogy idejében meghallják a macska puha 
lépteit. 

— Jó — súgta vissza Nimby -—, jövök, segítek. 

Olyan természetesen mondta, mintha Vanessa reggelit készí- 
teni indult volna. Kissynek eszébe jutott a fürdőszobai beszél- 
getésük. Szegény fiú. Jó barát volt. Kár érte, ilyen fiatalon. . . 

De Vanessa csak fölkuncogott és félretolta, ahogy felállt. 

— Szó sincs róla. Te kint maradsz. 

S ezzel besétált a fürdőszobába. Nimby Kissyre nézett, aki to- 
vábbra is ugyanúgy feküdt, s észrevette, hogy nyitva van a sze- 
me. Rávigyorgott. Kissy visszavigyorgott rá. 

Nimby bebújt az ágyba Vanessa helyére — tehette, hisz még 
pizsamában volt —, közelebb csúszott Kissyhez és komoly arc- 
cal odasúgta neki: 

— Cin-cin. 

Kissy bólintott. Maga se mondhatta volna bölcsebben. 

— Cin-cin — felelte. 

— Még mindenki alszik — mondta Nimby lehelethalkan. — Ki- 
véve Suzyt és Macskát. Egyikük farkcsóválását küldi, a másik 
csak morcosan nézett rám. 

Kissy nem kérdezte, melyik melyik. 

— Hogy aludtál? — kérdezte Nimby, de ekkor egy kéz neheze- 
dett a vállára. Megfordult; Kissy is fölnézett. 


Niala szánakozó mosollyal pillantott Nimbyre, és gyengéden 
simogatni kezdte. 

— Ó, szegénykém. Hát annyira hiányzott Nimby, hogy átvál- 
toztál?... 

A következő percekben a párnába fúrták az arcukat mindhár- 
man, nehogy fölébresszék a másik kettőt. Niala olyan átéléssel 
sajnálta szegény kislányt. . . 

Így kezdődött Vanessa napja: Nimby ébresztő csókjával. Az- 
tán jött a rengeteg virág és puszi. Utána pedig a hangszeréhez 
állhatott és jó félórán át játszhatott szebbnél szebb szendvicse- 
ket, a legkülönbözőbb szólamokra, a paradicsomtól a szardella- 
pasztáig, amíg mindenki megkapta a reggelijét. Boldogabb ta- 
lán csak akkor lehetett volna, ha közben egy fa tetején ülhet. 

Kissyt lenyűgözte az a könnyedség, amivel Vanessa dobáló- 
zott az élelmiszerekkel, akárcsak egy zsonglőr a golyókkal. 
Nem az volt az elbűvölő, hogy tíz másodperc alatt meghámo- 
zott egy kemény tojást anélkül, hogy egy darabkát is kitört vol- 
na a fehérjéből. Ezt Kissy is meg tudta csinálni. A gyorsaság 
csak annyiból volt lényeges, hogy emiatt nem maradhatott idő 
gondolkodni. Vanessa mégis gondolkodott. Fölkapott egy sze- 
let kenyeret, rátett mindenfélét, és már rakta is a tálcára, pilla- 
natok alatt; azzal már kapta is a következő szeletet, esetleg fél 
zsömlét, és legyártotta a következő szendvicset. Nem volt ideje 
gondolkodni rajta, hogy milyen legyen a szendvics, de kétség- 
kívül mégis megtette. S még díszíteni is jutott ideje. 

Kissy először egy fél zsömlét evett azzal a szardíniás sajt- 
krémmel megkenve, amit már ismert. Volt rajta két szelet para- 
dicsom és két szelet tojás, csinosan elrendezve, s a közepén egy 
petrezselyemlevél. A második szendvicse még ennél is egysze- 
rűbb volt. Vanessa bedobott egy kenyeret a pirítóba, amikor 
kész lett, azonnal tányérra dobta, végigöntötte valami mártás- 
sal, ami olvasztott vajat, citromlét és fűszereket tartalmazott, s 
ott állt készenlétben a főzőlapon; aztán meghintette a kenyeret 
reszelt sajttal, és kész is volt. 

Vanessa előtt nagy jövő áll a vendéglátóiparban, gondolta 
Kissy, míg a pirítóst ette; isteni illata volt, és az íze még jobb. 
Amikor megismerte, csak a legelemibb dolgokra vállalkozott a 
konyhában. Nem egészen másfél éve. Náluk kezdett tanulgatni, 
de a képességei csak jóval később kezdtek kibontakozni, ami- 


kor Isabelle néni maga mellé vette a konyhába. Még a nyáron 
történt, hogy Kissy is segített ott egyszer, s akkor mondta a né- 
ni, hogy a jó szakácsnő nem attól jó, hogy sok receptet ismer, 
hanem hogy tudja, mit mivel kombináljon és mi lesz az ered- 
mény. Fantázia kell, mondta Kissy. Ez az, fantázia, mondta a 
néni. A Terence Hilton olcsó panzió, tehát keveset költhet a 
konyhára is. Abból a kevésből viszont rengetegfélét lehet csi- 
nálni, ha az ember gondolkodik és kísérletezik. Kissy például 
kevéssel azelőtt egy ötvenért vett egy tucat tojást a hipermar- 
ketben, akciósan. A néni bólintott és közölte, hogy egy ötven- 
ből, ha csak a nyersanyagárat számítja, ki tud hozni egy reg- 
gelit úgy, hogy a vendég el van ragadtatva, és nem sokallja érte 
a tíz eurót a számláján. Az is igaz persze, hogy Mario nagy Ív- 
ben elkerül minden hipermarketet, a panzió csak szerződött 
szállítóktól vásárol, olyan árakon, amik még Párizsban se szá- 
mítanának magasnak, hát még a partvidéken. Mario még így is 
hatalmas összegeket költ arra, hogy. . . 

Hirtelen bökést érzett az oldalában és fölriadt. — Mi történt?! 

— Üdv közöttünk — vigyorgott rá Martin. — Vanessa harmad- 
szor kérdezi, hogy ennél-e még. 

Kissy rémülten nézett a tányérjára. A tányér üres tekintettel 
bámult vissza rá. 

— Hol van a... 

— A gasztrointesztinális rendszeredben — vigyorgott Nimby. — 
Szépen elábrándoztál, s közben Jó étvággyal befalatoztad. 

Kissy nevetett. — Egészségemre. Nem, Vanessa, köszönöm, 
teljesen jóllaktam. 


Kilenc óra tájban Georges javasolta, hogy kezdjenek készülőd- 
ni, mert beviszi őket a városba. Mivel, kérdezte Niala, jogosan, 
hiszen aligha fértek volna bele bármelyik kocsiba. Az ő két au- 
tójuk, Blanchard-éké és a Citroén együtt elég lett volna, de 
Georges aligha vezethet egyszerre négy kocsit. De ez nem iz- 
gatta; vállat vont és azt mondta, vonattal, busszal, felőle akár 
hajóval is. Úgy öltözzenek, hogy sétát tervez, és jobb helyre is 
mennek. 

Míg bementek a szobájába, Kissy arra gondolt, hogy hajóval 
igazán remek lenne Párizsba menni, csak kicsit soká tart, amíg 


tízezer ásóval fölszerelt rabszolga idetereli a Szajnát. Ezt meg 
is mondta. 

— Apa mindenre képes, ha örömet akar szerezni nekünk — fe- 
lelte Niala. — Nem értem, miért tartod lassúnak a módszert. Az 
ásás sebessége a dobolás sebességétől függ. 

Kissy fülelt, de nem dobolt senki. 

— A római gályákon a dobos, a hortator volt a sebességváltó 
— folytatta Niala, kicsomagolva egy kék ruhát a táskájából. — 
Ha gyorsan dobolt, a hajó gyorsan ment; ha lassan, lassan. 
Ilyen egyszerű. 

Ezzel kibújt a ruhájából. 

— S milyen eljárással oldották meg az erőátvitelt? — érdeklő- 
dött Chantal. 

— Korbácsmechanikával — nevetett Niala. 

Nyílt az ajtó és belépett Vanessa, akinek persze az emeleten 
volt a holmija, de még nem öltözött át. 

— Hé, óvatosan nyitogass — lesett ki Chantal, aki szintén csak 
bugyiban volt. — A fiúk hol vannak? 

Vanessa rávigyorgott. — Nocsak. Ebben az öltözékben a fiú- 
kat akarod látni? Szívesen idehívom őket, de... 

— Nem! — prüszkölt Chantal. — Épp hogy nem akarom őket 
látni. — S hozzálátott fölvenni a másik nadrágját, de egy pillanat 
múlva ő is megdermedt, mint mindenki. 

Vanessa kibontotta a magával hozott fehér valamit, s az egy 
ruhának bizonyult. Az ágyra fektette, s vetkőzni kezdett, nekik 
háttal. 

Kissy odalépett az ágyhoz. Egyszerű szabású, kis fehér ru- 
hácska volt, nem túl hosszú szoknyarésszel, kerek kivágással. 
Minden dísz nélkül. De ruha volt. 

Nialára pillantott, aki ott állt mellette és csillogó szemmel 
nézte a kishúgát. Vanessa hátranézett rájuk, egy pillanatra ösz- 
szeakadt a tekintete Nialáéval, elvigyorodott és az ablakra né- 
zett. 

— Alig van rajtunk valami — mondta. — Igazán leselkedhetne 
valamelyik szomszéd. Távcsőre kötött videókamerával. 

— Attól tartok, hogy nem teszik — simogatta meg Kissy a fejét. 
— Tudom, hogy egy kis verekedés tenné tökéletessé a napodat, 
de félek, hogy a szomszédaink tisztességes emberek. 


Vanessa szemrehányóan nézett rá és rosszallóan megcsóválta 
a fejét Kissy tenyere alatt. Kissy mosolygott és arra gondolt, 
hogy ha ezen múlna ennek a kis bogárnak az öröme, ő kiköl- 
tözne egy tengeri kikötőbe, hogy kedvére kiverekedhesse ma- 
gát. 


Ezek után már Chantal se jött nadrágban. Jenniferrel kaptak 
egy-egy ruhát Kissy készleteiből. Vanessa a sajátjához elővará- 
zsolt egy piros övet és egy fehér hajszalagot. 

Mindenki el volt bűvölve. Vanessa a ruhájáért külön kapott 
egy-egy puszit a szüleitől és egyet, bár egészen másfélét, Nim- 
bytől. Aztán kisétáltak a kertbe és kinyitották a kaput. 

Ott állt a busz. Az Air France rendes városi busza, hatalmas 
fehér testén a cég logójával, nyitott ajtókkal, az orránál a sofőr- 
rel, aki jöttükre levette a sapkáját és meghajolt. Az egerek és a 
szülők csak néztek. 

— Akkor hát szálljunk be — javasolta Georges, a miniegerek 
pedig megrohamozták a buszt. A két maxiegér és a szülők va- 
lamivel lassabban követték őket. 

Vincent, a sofőr kihajtott a sztrádára, és egykettőre Saint- 
Cloud-ban voltak. Átmentek a hídon, át Boulogne-Billancourt- 
on, s megint ki a partra. A torony valami gyönyörű volt, ahogy 
az őszi napsütésben közeledtek hozzá. Aztán a Iéna hídnál Vin- 
cent befordult balra, s a torony távolodni kezdett. 

— De hát hová megyünk? — csúszott ki Vanessa száján, hiszen 
ő tegnap a tornyot rajzolta a levegőbe. 

— Ide — felelte Georges. — Az Eiffel-torony nem akármi, azt ki 
kell élvezni, és előbb a környékét megnézni. Vagy láttad már 
közelről a Chaillot-palotát? 

— Nem. 

— Itt az ideje. De úgy gondoltam, hogy nem megyünk be. Ar- 
ra külön rámenne egy nap. Mostanra elég lesz ez a kis csodavi- 
lág. 

Vincent közben szép lassan végighajtott a téren, ahol most is 
sokan heverésztek a fűben, a szökőkutak mellett, bár nem any- 
nyian, mint nyaranta. Kissy eltűnődött, mi lehet itt télen. Nem 
emlékezett rá, hogy valaha járt volna télen a Chaillot-palotánál. 

—És ki volt az a Chaillot? — kérdezte Vanessa, miután 
Georges elmesélte a palota történetét. A Chaillot fiatal épület. 


Napóleon kastélyt akart építeni ide, de nem volt rá ideje. Aztán 
lett egy rövid életű Trocadéro-palota, s csak a második világhá- 
ború után építették föl ezt a félkör alakú műremeket. 

— Nem tudom -— ismerte be Georges. — Talán az építész. De én 
nem vagyok idevalósi, nem tudhatok mindent. 

Ekkor már a Szabadság és emberi jogok sétányán ballagtak, 
vagyis a félkör alakú palota két fele között. Vincent a Trocadé- 
ro túlsó szélén tette le őket; megkerülték a teret, aztán tovább- 
mentek a Szajna felé. Állandóan kattogtak a fényképezőgépek 
és a mobilok, fotózták a palotát, a teret, a tornyot, egymást, a 
sétálókat, mindent. S eközben áttekintették, hogy van-e közü- 
lük, aki idevalósi. 

Nem volt. A négy osztálytárs Neuillyben nevelkedett, 
Blanche és Niala Beaulieu-ben, Georges Bretagne-ban, Pi Tou- 
lonban, Angéligue Amiens-ban. Yves bácsi — ezt most tudták 
meg — Créteilben született, de a környék több városában élt, 
akárcsak a felesége, aki eredetileg Argenteuilbe való. Amikor 
Nimby született, Párizsban, a Marais negyedben laktak, de csak 
pár évig, úgyhogy Nimby már csak franconville-inek érzi ma- 
gát. Apa a tizedik kerületben született, anya pedig a nyolcadik- 
ban — így ők négyen mondhatták magukat fővárosinak Vanes- 
sával együtt, akinek irataiban D" Aubissonék találták meg a La- 
éönnec kórház nevét; rue de Sévres, aránylag nincs is messze. 

Az iratoknak ezt a részét az örökbefogadási eljárásnál szerez- 
ték meg, pár héttel az után, aminek ma ünneplik az évforduló- 
ját. Kis híján egy éve tehát. Kissy eltűnődött: vajon nem merült 
föl az az ötlet, hogy meg kellene keresni a kórházat és kifaggat- 
ni a nyilvántartásukat? Talán még Vanessa anyját is meg lehet- 
ne találni. De ahogy továbbmentek, le a palota előtti térre, úgy 
érezte, tudja a választ. Vanessának esze ágában sincs megke- 
resni a vér szerinti rokonait. Neki már D"Aubissonék a család- 
ja, akiket imád, és imádja az otthonát is. Ezzel semmiféle vér- 
ségi kapcsolat nem ér föl, és nyilván nem lenne jó ötlet az any- 
ját vagy az apját fölbátorítani, hogy magának követelje. 

A szökőkutak mellett sokan heverésztek plédeken, könyvbe 
temetkezve; egyetemisták, akik itt találtak alkalmas helyet a ta- 
nulásra. Igen, azzal sem ér föl semmiféle vérségi kapcsolat, 
hogy Pi és Angéligue mára félretette a rengeteg tanulnivalóját, 
pusztán azért, hogy Vanessa öröme teljes legyen. Ami azt illeti, 


nekik miniegereknek is egyre több a tanulnivalójuk, egyre gya- 
koribb, hogy valamelyikük hétvégére is hoz magával könyvet 
és belebújik egy-egy félórára. Ma ők se teszik, mert a kislány- 
nak ünnepnapja. . . 

Hirtelen észrevett egy tárgyat, ami a levegőben közeledett fe- 
léjük borzasztó sebességgel. Csak annyi ideje volt, hogy meg- 
állapítsa, nem lehet egerészölyv, és a tárgy már landolt is a hir- 
telen fölugró Martin kezében. Focilabda, azonosította be Kissy. 
Ez biztos nem eszik egeret. 

— Rúgd vissza! — kérte egy srác a medence túloldaláról. Mar- 
tin meg is tette volna, de Vanessa elkérte tőle, földhöz csapta, 
nézte, ahogy felpattan, aztán megismételte. 

Harmadszor is földhöz vágta a labdát, aztán hirtelen megpör- 
dült, és szabályos harci rúgással átröpítette a labdát a világ leg- 
szebb tere fölött. A Chaillot-palota csak bámult, akárcsak az 
egerek és szüleik. Tökéletes rúgás volt, tanítani kellene. Ponto- 
san a közepén találta el a labdát, a cipőtalp elülső részével, így 
oda irányíthatta, ahová akarta. 

A csapat egy roppantul elégedett Vanessával ment tovább. Ha 
shindy nincs, testmozgásnak ez is megteszi, főleg mert minden- 
ki gratulált neki, még a labda tulajdonosa is, ahelyett hogy út- 
nak indult volna valahová a messzeségbe, fölkutatni a labdáját. 
Odakiáltott: 

— Úgy rúgsz, mint a veszedelem. Hol tanultad? 

Vanessa mosolygott és nem mondta meg. 

— Mavasi geri — mondta Nimby kicsit később, amikor elérték 
a rózsaszínű díszburkolat végét. 

— Tessék? — kérdezte apja. 

— Mavasi geri. Így hívják a karatéban ezt a mi kedvenc rúgá- 
sunkat. A tékvandóban pedig dolljó csaginak. 

— És miért ez a kedvencetek? 

— Mert kicsik vagyunk — felelte Nimby. — Ezzel a rúgással 
nagy erőt lehet kifejteni, és magasra is lehet rúgni. Mindkettő 
fontos, ha az ellenfél magasabb és erősebb nálunk. 

Kissy megfigyelte a meleg pillantást, amit Vanessa küldött 
tanítványának. 


Ahogy fölsétáltak a hídra, a torony, ami addig csak magas volt, 
elkezdett iszonyúan magas lenni. Már nem is a torony volt ma- 
gas, már a négy láb önmagában is. 

— Fantasztikus — suttogta Vanessa, ahogy közeledtek. 

— Még nem láttad ilyen közelről? — kérdezte anya. A kislány 
megcsóválta a fejét, s közben a szédítő magasságban levő csú- 
csot bámulta. 

Georges liftes jegyet vett mindannyiuknak, miután tisztázták, 
hogy senki nem akar lent maradni és mindenkinek van elég 
bátorsága fölmenni. 

Azzal kezdték, hogy végigjárták a tornyot. Vanessa volt az 
egyetlen, aki először járt itt, de Nimby és Niala is csak halvány 
emlékeket őrzött róla, kicsi korukban hozták fel őket valami- 
kor. Egy jó órát sétáltak az első emeleten, mindent megnéztek 
odabent, közben kimentek az erkélyekre és kigyönyörködték 
magukat a városban is. Aztán folytatták a másodikon, és végül 
fölmentek a harmadikra. 

Kissy még soha nem járt a harmadikon. Az elsőn sokszor, a 
másodikon is jó néhányszor, utoljára alig pár héttel Sheila tá- 
madása előtt volt ott egy üzleti vacsorán. De a harmadikon még 
soha. 

Úgy érezte magát, mint egy madár. Nem is csak a szédületes 
magasság miatt, hanem mert drótketrecbe zárták. Végül is ért- 
hető, ebben a magasságban már nagyon kell vigyázni. A har- 
madik emelet háromszáztíz méter magasan van a föld fölött. 
Az egészet rács borítja, azon át lehet kilátni. De még innen is 
tizennégy méter a torony legcsúcsa, a tévéantenna hegye. Föl- 
felé nem lehetett látni, a szerkezet takarta. 

Rengeteg képet csináltak a városról, bár igazából innen se lát- 
szott belőle több, mint az elsőről, a távolabbi részek elmerültek 
a homályban. Azért fényképezték, mert az ember nem minden- 
nap csinálhat képeket az Eiffel-torony legfelső emeletéről. 
Ezért egymásról még több képet csináltak. 

S persze meglátogatták Eiffel mérnököt is. Mindmáig itt van 
az irodája, háromszáztíz méter magasan a város fölött, s a be- 
rendezése nem változott semmit a tizenkilencedik század óta. 
Épp csak elhelyezték benne Gustave Eiffel és barátja, Thomas 
Alva Edison viaszmását. Úgy ülnek itt, mint egy űrhajóban, 
gondolta Kissy. Háromszáztíz méterrel a város fölött. 


Kissynek egész idő alatt volt egy olyan gyanúja, hogy itt fog- 
nak ebédelni. Már megfigyelte, hogy D"Aubissonék szeretnek 
különleges dolgokat enni — ha nem egy haute cuisine étterem- 
ben, akkor kis házacskáknál fönt a hegyen, ahol inkább provan- 
szálul beszélnek, mint franciául, és titokzatos receptek alapján 
állítanak elő nagyon finom dolgokat. Ő még nem járt velük 
ilyen helyen, de Vanessa már igen, és szépeket mesélt. 

Így aztán egy cseppet sem lepődött meg, amikor Georges egy 
kis figyelmet kért a társaságtól, és meghívott mindenkit a Jules 
Verne-be. Támadt egy gondolata: ha már úgyis itt vannak, leg- 
jobb lesz ott enni. 

— Képtelenség — mondta Yves bácsi. — Foglalás nélkül még 
két embernek se jut hely, hát még ennyinek. 

— No igen — mondta Georges —, csak nekem ez a gondolatom 
még tegnap este támadt, és rögtön foglaltam is. 

Kétségtelen, gondolta Kissy, míg besétáltak az étterembe, 
hogy minden hely közül a Plumail a legemlékezetesebb, azon- 
nal a muszlinruha jut róla eszébe, meg Mohi reménykedő te- 
kintete, hogy egyszer még talán visszajöhet oda. De ami a 
konyhát illeti, a Jules Verne is kitűnő. Legutóbb, másfél évvel 
ezelőtt marinált keszeget evett. Most is kérni fog, ha van. 

Volt. Ugyanaz a fogás, francia kaviárral, mimózakörettel és 
citrommal. Kissy azonnal kiszúrta az étlapon. Lehet, hogy hi- 
vatalból a sajtért rajong, de a kedvenc halételeit akkor is min- 
denhol azonnal beazonosítja. 

— Ez nagyon drága hely — jegyezte meg madame Blanchard, 
végigpillantva a társaságon. A Trocadéro-teremben foglaltak 
helyet, lent, a százhuszonöt méteres mélységben a Chaillot-pa- 
lotát látták. 

— Nem baj — mondta Georges. — Természetesen mindenki a 
mi vendégünk. Nem mindennap egyéves a lányunk, az ilyesmit 
meg kell ünnepelni. 

Vanessa vidáman lóbálta a lábát, és éppen úgy csillogott a 
szeme, mint azon a felvételen a muszlinruhában. S nagyon 
megcsodálta a vajat, ami az Eiffel-torony lábát formázta, és az 
étterem emblémája domborodott a tetején. Hát igen, itt van stí- 
lus. 

Kissy képtelen volt ellenállni a St. Pierre-nek. Nem bánta, 
hogy az előétel is hal volt, utána is azt kért. Cukkinivel és pad- 


lizsánnal nem volt olyan szenzációs, mint a Plumail-féle kagy- 
lóleves, de határozottan jó volt. 

— Nocsak, Chatonék — szólalt meg a feje fölött egy ismerős 
hang. — Jó napot. 

— Nocsak, La Fontaine úr — mondta apa ugyanazzal a hang- 
súllyal. — Jó napot. 

A nagydarab férfi nevetett. — Bocsánat — szólt valahova hátra 
—, két perc és jövök. Köszönöm... Jó, hogy látom magukat — 
fordult vissza. — Bocsánatot kérek — pillantott a társaság többi 
részére. — Üzleti ügyben is szeretnék beszélni magával, Chaton 
úr, de most csak annyit: megtudtam, mi lett az ifjú Delacroix- 
val. 

Kissy rámosolygott a halra. Pontosan tudta, mi. Az öreg De- 
lacroix feddő szózatot intézett hozzá, aztán két gorilla kicipelte 
hátra, ott végeztek vele, és elásták a Delacroix-palota kertjé- 
ben, a zenélő szökőkút tövébe. A kisebbik szökőkúthoz, mert a 
nagyobbiknál a droglabor bejárata van. 

— Némi kórházi kezelésre szorult — folytatta La Fontaine —, 
Chaton kisasszony ugyanis úgy dob telefonnal, mint. . . mint. . . 

— Mint Vanessa D" Aubisson — segítette ki Vanessa D" Aubis- 
son. 

— Köszönöm, tehát... mint ki? 

— La Fontaine úr — szólalt meg Kissy —, emlékszik, amikor a 
rókagombákról beszélgettünk? 

— Hogyne. 

— Akkor mondtam, hogy a rókagomba egy vacsorára emlé- 
keztet, ami által egy kislány családra talált. Hát ő az a kislány: 
Vanessa D" Aubisson. Alapítványunk kigondolója. 

La Fontaine úr nagy tisztelettel bólintott. 

— Mellette pedig — folytatta Kissy —, Antoine Blanchard ül, 
aki utánanyomozott az IP-címnek és kiderítette Delacroix sze- 
mélyazonosságát. S a többiek is mind az alapítványhoz tartoz- 
nak. 

La Fontaine úr csodálkozva fölhúzta a szemöldökét. Georges 
közbeszólt. 

— Ugyanis ma egy éve, hogy magunkhoz vettük Vanessát. Ezt 
ünnepeljük. De természetesen nem az önök adományaiból. 

— Meg se fordult a fejemben ilyen gondolat — felelte La Fon- 
taine. — Nos, ha már így együtt vannak, még jobb, hogy hírek- 


kel szolgálhatok. Tehát néhány napot kórházban töltött... el- 
vesztette egypár fogát, és... hogy 15 mondjam. . . 

— Nem érdekli többé a női nem? — ragyogott föl Chantal arcán 
pontosan az a kifejezés, ami Jerryén, amikor kitátja a száját és 
iszonyút harap Tom farkába. 

— Ennyire nem súlyos — kuncogott La Fontaine —, de hosz- 
szabb ideig nem tud gondolni rájuk. Amikor kijött a kórházból, 
az öreg Delacroix egyenesen a reptérre vitette és fölrakatta egy 
gépre Ausztráliába. Csak egy cédulát küldött neki, hogy az ösz- 
szes bizonyítékot letétbe helyezte, és nehogy valaha még hírt 
adjon magáról. Mindig is kemény ember volt az öreg. További 
szép napot. 

Kis csend ereszkedett a társaságra, mikor La Fontaine elment. 

— Egyszer úgyis meghal az öreg — mondta Yves bácsit. 

— Biztos lehetsz benne, hogy gondolt rá — felelte apa. — Sem- 
mi nem változik, csak másvalaki kezében lesznek a bizonyíté- 
kok. Az se számít, hogy elévül a dolog. Hisz most se került bí- 
róságra. Francoise, ugye disznó tartalmúakat írt? 

Kissy elvigyorodott. Látta magát La Fontaine úr gépe előtt, 
amint belenéz a levelekbe, szakértő tekintettel, mint a Jerry 
Alapítvány Helyszíni Különítményének Tapasztalt Kisegere, és 
bólintott. 

— Nagyon disznóakat. 

— Hát ez az. Ha ez napvilágot lát, a pasas eláshatja magát. Te- 
remtett lélek nem áll vele szóba. 


Georges is ugyanazt a levest ette, mint Kissy, húslevest párolt 
fejes salátával, fehérrépával és Albuféra mártással, s megállapí- 
totta, hogy Féraud igazán jól komponál. Pascal Féraud a Jules 
Verne séfje volt, akiről Georges elmondta, hogy már az Élysée- 
palotában is dolgozott. 

— Hogy van neked ennyi időd? — kérdezte Yves bácsi. Már 
mindenki összetegeződött a felnőttek közül. Legfőbb ideje volt, 
gondolta Kissy, Georges-nak és Yves bácsinak egyszer közös 
unokáik lesznek. 

— Mennyi időm? — kérdezte Georges. 

— Hogy eligazodsz az haute cuisine-ben, ismered a séfeket, 
még az élettörténetüket is tudod. 


— Ez igazán egyszerű. A mi munkánk sok várakozással jár. A 
gépet minden út előtt ellenőrizni kell, de ami ebből a pilótákra 
hárul, az sokkal kevesebb ideig tart, mint a ki- és berakodás, az 
utasok mozgása. Így jut időm olvasni. Több társasági magazint 
járatok. Aztán Beaulieu-ben előbb-utóbb mindenki megfordul, 
ha nem ott, akkor Saint-Jeanban. Akivel nem találkozom én, 
azzal találkozik Blanche, Nicole, most már Vanessa is, vagy ha 
ök nem, akkor valamelyik rokon vagy ismerős. Aztán mennek 
az infók tovább. Én kicsipegetem belőlük, ami fontos, és fel- 
használom a munkámban. Az úgynevezett első osztályú utasok 
nagyra értékelik, ha a kapitány egy-két szóval értésükre adja, 
hogy tudja, mi újság körülöttük. Növeli fontosságérzetüket. Én 
többnyire a párizs—nizzai járaton vagyok, ott nagyon sok akad 
belőlük. 

Kissy hirtelen elkapott egy arckifejezést Yves bácsi arcán, és 
az volt az érzése, tudja, mit jelent. Végül is ő , csak" egy kisvá- 
rosi autószerelő, aki jól keres ugyan, de nem forog ilyen körök- 
ben, és itt az asztalnál is csak úgy boldogul, hogy utánozza a 
többieket. Aztán elkapta Niala szemvillanását, amivel figyel- 
meztette apját. Igen, Niala is látta azt az arcot. 

Georges zavartalanul beszélt tovább, mint aki semmilyen jel- 
zést nem kapott, eddig is így akart beszélni. 

— Azt hiszem, minden helynek megvannak a maga jó és rossz 
tulajdonságai. Nálunk a partvidéken csodaszép a táj és egész 
évben jó az idő — cserében viszont el kell viselnünk a rengeteg 
idegent, s meg kell mondjam, inkább száz angol focidrukker, 
mint egy jólnevelt híresség, aki teljesen el van telve magával, 
és azt hiszi, mindenki csak azért létezik, hogy őt csodálja. Mert 
azért ilyen is akad. 

Mire a sajttálhoz értek — négyféle érett francia sajtot tartalma- 
zott, és persze az egerek látogatásától függetlenül az étlap ré- 
szét képezte —, Yves bácsi láthatóan megnyugodott, már nem 
érezte annyira kisebbrendűnek magát. 

A sajttál nagy sikert aratott, még a Tom és Jerry főcímét is el- 
énekelték a tiszteletére — de az ebéd fénypontja a desszert volt: 
a toronycsavar. Nimby részletesen ismertette a technológiát, 
amivel a csavarokat kitermelik a toronyból, kémiai eljárással 
csokivá alakítják és mogyorófagyival tálalják. 

— § mi tartja össze akkor a tornyot? — érdeklődött Jennifer. 


— Olcsóbb édességek — felelte Nimby —, Mars szelet, Milka 
csoki, ilyesmik. Mindent fölhasználnak, az MM "s cukorka ki- 
vételével. Azt nagy tételben exportálják ET bolygójára. 


Minden tökéletesen sikerült, gondolta Kissy Vanessát figyelve, 
aki megállt egy pillanatra két fiatalember fölött, akik föl se 
néztek a kártyacsatájukból. Még az idő is kellemes. Talán vala- 
meddig még kitart az indián nyár, talán nem — mindenesetre 
ezen az ünnepnapon még kitartott. Itt volt mindenki, aki Va- 
nessának fontos, kivéve a beaulieu-ieket, de este még Isabelle 
néniék is föl fogják köszönteni. Ő még nem tudja, de Niala 
megsúgta. És láthatta belülről az Eiffel-tornyot. Követte Va- 
nessa tekintetét, aki éppen visszapillantott a toronyra, sokad- 
szor, hiszen távolodóban is érdemes megnézni. Szép emlékei 
lesznek erről a napról. Megérdemli, hogy végre szert tehessen 
egypár szép emlékre is. 

Végigsétáltak a Mars-mezőn, nézelődtek, beszélgettek. A ka- 
tonaiskola előtt megint fényképezkedtek egy sort, most cso- 
portképeket is csináltak, olyanokat is, amiken mindenki rajta 
van; ezeket Vincent fotózta, aki időközben átjött ide a busszal 
és már útra készen várta őket. Aztán hosszasan búcsúzkodtak, 
főleg mert Nimbynek és Vanessának időre volt szüksége, hogy 
még hosszabban búcsúzkodjanak. A D"Aubisson család nem 
megy már ki Vincent-nal és a többiekkel Vaucressonba, elmúlt 
három óra és ötkor indul a gépük. Így még jut idő az otthoni 
ünneplésre. 

— Isten veled — borult hirtelen a nyakába Nimby, és összevisz- 
sza csókolta. 

— Hülye — tolta el Kissy nagy nehezen -—, ne tőlem búcsúz- 
kodj, én jövök veled. Őt ölelgesd. 

A fiú a mondott irányba nézett és rohant Vanessához. Kissy 
sóhajtott. Reménytelen eset. A következő pillanatban azonban 
előkerült Martin, és pontosan ugyanúgy borult a nyakába. Őt 
már nem tolta el. 


— Három hét?! — Apa morcosan pillantott a naptárra. — De Cha- 
mi úr, az már átnyúlik novemberre! 

— Így van — felelte Ibrahim —, de sajnos akkor sem tudunk mit 
tenni. Az alapozásnak, a betonozásnak, a falnak három-három 


napot állni kell, az összesen máris kilenc nap. Nyáron beérném 
két nappal, de most már nehezebben szárad az anyag. 

— Hát jó — mondta apa. — Elfogadom az ön szaktudását. Na- 
gyobb kérdés, hogy mikor tudnak hozzákezdeni, s persze hogy 
vannak-e elegen. 

— Most könnyen tudok hozni akárhány embert, az építkezése- 
inken alig halad a munka. Ha bejön az igazán hideg idő, le is 
állunk teljesen, csak persze akkor az emberek hazamennek. 
Nos, ha úgy gondolja, összeszedem néhány barátomat és hol- 
nap reggel már jöhetünk is. 

Kissy áldotta a szerencséjét, amiért hazafelé jövet meglátta 
Ibrahimot az utcán és rögtön hazacipelte. Apa másnap már in- 
dult volna vállalkozót keresni: előző nap megjöttek a papírok, 
minden készen állt, nem akarta halogatni. 

Másnap reggel hétkor tehát betrappolt egy kis földmunkagép, 
hogy kiássa az alapot. Egy afrikai fiatalember vezette, aki a 
hajnali félhomályban megszemlélte Ibrahim jelöléseit, bólin- 
tott, és gépével beleharapott a földbe. 

— Helyes — mondta Nimby -—, a gép már reggelizik. Rajtunk a 
SOT. 

Kissy később sokszor gondolta, milyen jó, hogy éppen szer- 
dán kezdték a munkát. Így itt volt Niala is, aki valahonnan 
mindig előkerült, ha valakinek a kezében egy pillanatra lelas- 
sult a lapát, és az illető rögtön kettőzött sebességre kapcsolt. 
Ezzel az egész munka alaphangját megadta, és az emberek 
gyorsabban dolgoztak a többi napon is. 

Hárman lapátoltak délután, hogy a gép által kivájt gödröt for- 
mára alakítsák. Találtak hat pénzérmét még a frank idejéből, és 
egy formátlan fémdarabot, ami Nimby hasztalanul próbált bár- 
milyen gépalkatrésszel azonosítani. 

— Kár, hogy kiástátok — mondta. — Ha a földben marad, akkor 
a kőzetek természetes körforgásának részévé válik. Valószínű- 
leg lesüllyed a kéreg mélyebb rétegeibe, ahol a nyomás alatt 
felbomlik és vegyületeket alkot más anyagokkal. Mire megint 
napvilágot lát, volt-nincs. Így meg szemét lesz belőle. 

— Add ide — mondta Said, aki kiásta —, visszatemetem. Meny- 
nyi időbe telik, amit mondtál? 

— Nem tudom pontosan, néhány százmillió év lehet. 


— Alig több, mint amennyi idő alatt kiássátok — harsant föl 
mögöttük Niala vészjósló hangja —, ha folyton leálltok trécsel- 
ni! Nimby, értesítelek, hogy pár százmillió éven belül az a vas- 
darab akkor is megsemmisül, ha a szelektív hulladékgyűjtőbe 
teszed, ugyanis beolvasztják. Még ebben az évmillióban. Kér- 
lek, menj föl az emeletre, Vanessának szüksége van a segítsé- 
gedre. 

A szónoklat vége Saidot buzgó lapátolás közben találta, Nim- 
by pedig a végszó hallatán rohant a ház felé. 

Kissy mindezt az emeletről, Vanessa szobájából látta, éppen 
ott takarítottak ketten; a szoba ablakából pont látszott a gödör 
hátsó vége. 

— Mihez van nekem szükségem Nimby segítségére? — szólalt 
meg mellette Vanessa. 

Kissy elgondolkodott. 

— Át tudod ölelni magadat egyedül? 

— Nemigen... — felelte a kislány, s egy pillanat múlva a belé- 
pő fiú nyakába ugrott. 

Ezen a napon nem volt gond, tele volt a ház egerekkel — csak 
a két maxi hiányzott, egyetemi teendők miatt —, de a három hét 
nagy részében anyának vagy apának itthon kellett maradnia a 
munkások miatt. Csütörtökön elkészítették az öntőformát az 
alap számára, pénteken pedig kiöntötték egy nagy betonkeverő 
kocsiból. Aztán hagytak három napot, hogy megkössön a be- 
ton; ebben megint volt egy Jerry-hétvége is, amikor felváltva 
locsolták a betont. Hétfőn anya maradt otthon és csinálta. 

Kedden jöttek a munkások és kiszedték a formát — amiről 
Kissy megtudta, hogy zsalunak hívják —, erre is ráment egy 
egész napjuk. Szerdán pedig jöttek padlót betonozni. 

Alig voltak egerek ezen a szerdai napon. A két maxit lefog- 
lalta az egyetem. A D"Aubisson lányok nem tudtak jönni, ki- 
maradt a szolgálati járat. Maradt hát Chantal, a két fiú és Jen- 
nifer, aki bejelentette, hogy már álmából riadva is morzézik, 
bármikor le tud vizsgázni belőle. Hétvégére megígérték neki. 

Jennifer és Nimby együtt távozott, Tom taxiján. Hazavitték 
Nimbyt és átvették a számítógépet, amit összerakott Jennifer- 
nek. Este telefonált is, hogy üzembe helyezték és remekül mű- 
ködik. Pénteken kimentek a szolgáltató emberei és bekötötték a 


netet is. Jennifer rögtön belépett a Jerry-hálózatra és kipróbált 
mindent. 

Három napig megint kötött a beton, szombaton tehát munká- 
soktól háborítatlanul vizsgáztathatták le Jennifert, aki úgy ko- 
pogott velük az asztalon, mint egy távírász. Mindent értett 
azonnal, mindent gondolkodás nélkül le tudott kopogni és írni 
is, kapásból tudta az X-kódot. Vanessa jutalmul készített neki 
egy sajtos szendvicset. 

Másnap jött három ember, köztük Ibrahim, akit nem láttak 
azóta, hogy megállapodtak, és nekiláttak a falazásnak. Jókora 
téglablokkokból épült a garázs, de ők csak fölkapták, a helyük- 
re tették őket, és már nyúltak is a következőért. Kissy elisme- 
réssel gondolt Vanessára, aki egy ideig állta Ibrahim karjának 
erejét. 

Ibrahim kacsintással üdvözölte a kislányt, és azt mondta neki, 
hogy ma nem szkandereznek, szüksége van az erejére. Vanessa 
nevetett és azt mondta, nem vette észre, hogy az összecsapásuk 
különösebben kifárasztotta volna Ibrahimot; nem azt a techni- 
kát használta. Miért, kérdezte Abdullah, hogy lehet másképp 
szkanderezni? Vanessa csak tovább nevetett és azt mondta, 
nem erre gondolt, de most nem mutatja meg, hogy mire, mert 
akkor Abdullah nem fog tudni dolgozni. 

Ezt Abdullah meglehetős fejcsóválással fogadta, de nem szólt 
semmit. Kétszer akkora volt, mint Ibrahim, két ujjal szétmor- 
zsolhatta volna bármelyiküket. 

De ők tudták, hogy pont fordítva állnak az erőviszonyok. 


Nimby ebédszünetben közölte Ibrahimmal, hogy jó lesz igye- 
kezni, mert pár nap múlva itt a kocsi, ami a garázsba való. Ib- 
rahim széttárta a karját és azt mondta, nem rajta múlik, a falnak 
is majd száradni kell. Aztán mentek ebédelni. Az étkezésüket a 
vállalatuk fizette, s ez olyan napokon is járt nekik, amikor nem 
dolgoztak — nem a cég jóindulatából, hanem mert mind messze 
laktak innen, csak így vállalhatták a munkát. Ibrahim például 
Marokkóban élt, Casablancában, de Nimby nagy meglepetésére 
még nem látta a filmet. Nem is hallott róla. 

A megjegyzés nyomán mindenfelől kíváncsi egerek bukkan- 
tak föl, akik körülvették Nimbyt és a pontos dátumot tudakol- 
ták. Mikor, mikor? 


Nimby nem tudott még biztosat mondani, csak annyit, hogy 
esély van a jövő hétvégére. De legfeljebb hetvenöt százalék. 

Lassan telt az idő odáig. Hétfőn befejezték a falazást. Kedden 
és szerdán két ács dolgozott a tetőszerkezet elemein, persze 
lent a földön, hiszen még száradt a habarcs, egy munkás pedig 
kikövezte a garázshoz vezető utat. Apa rácsos díszkövet vett, 
amin rések voltak és köztük kinőhetett a fű. Csütörtökön meg- 
csinálták a födémet, az ácsok is elkészültek a lenti munkával. S 
pénteken nekiláttak a tetőszerkezet fölhúzásának. Egész hétvé- 
gén csinálni fogják. 

A munkások már hazamentek, amikor az egerek megérkez- 
tek. Először Piék, akik ezúttal Neuillyn át jöttek és hozták ma- 
gukkal Jennifert meg Chantalt. Martint nem kellett, ő már az is- 
kolából Vaucressonba jött haza Kissyvel. Aztán a D"Aubisson 
lányok és Nimby, együtt, mert összetalálkoztak a vonaton. 
Nimbyt mindenki nagyon megnézte, a táskáját tanulmányozták, 
Chantal a zsebeit próbálta kikutatni, amire a fiú megadta ma- 
gát. 

— Jó, Jó — emelte föl a kezét —, bevallom, hogy nem hoztam el 
a mikrobuszt. Van még egy kis teendő, amit apa megpróbál 
holnap vagy holnapután elvégezni, de aztán már tényleg hozza. 
Megígérte. 

És másnap délben tényleg elhozta. 


Ahogy a mikrobusz begördült a kapun és megállt a saját útján, 
a saját garázsa előtt, nem látszott rajta semmi különös. Ugyan- 
olyan volt, mint korábban, kivéve a rendszámát, az csakugyan 
francia volt már, ahogy Nimby megígérte. 

Terített asztal vagyunk az egerészölyveknek, futott át Kissy 
agyán a gondolat, ahogy elözönlötték az udvart; de inkább csak 
megszokásból, nem is jutott eszébe, hogy fölnézzen az égre. 
Sejtette már, hogy Vaucressonban nem is él egerészölyv, kü- 
lönben már biztos fölfedezte volna őket. 

— Hát itt vagyok — nyitotta az ajtót Yves bácsi, és kikászáló- 
dott az ülésről. — Mielőtt elfelejtem, az iratok a kesztyűtartóban 
vannak, régiek is, újak is. A biztosítási papírokat Julie és ma- 
dame Beaumont írta alá, de fizetni már nektek kell, egyelőre 
számlát küldettünk erre a címre, aztán majd elrendezitek. No, 
gyertek. 


A csapat megkerülte a kocsit, Yves bácsi pedig a tolóajtó ki- 
lincsére mutatott. Ott volt az első változás: egy négyszögletes 
rés a kilincs alatt. Nimby megnyomta, a lemez egy darabkája 
félresiklott, s mögüle apró billentyűzet tűnt elő. 

— Arra gondoltunk — kezdte Nimby -, hogy a kocsinak csak 
két kulcsa van, mi meg sokan vagyunk. Ezzel bármelyikünk be 
tud jönni, ha valamire szüksége van. Össze van kapcsolva a 
központi zárral: ha azt lezárják, ez is bezár. De ha beütitek a 
születésnapomat: 6130, akkor kinyitja a tolóajtót, de az első aj- 
tók akkor is zárva maradnak. 

Ezzel beütötte a számot és kinyitotta az ajtót. 

Nyomban meglátták a következő változást: a B üléspárt vala- 
mi hatalmas tömeg foglalta el, amiről csak egy-két pillanatnyi 
tanulmányozás után derült ki, hogy egy felfordított ülés. Azaz 
kettő. És a C-n is volt egy. 

— Három ülést kivettünk, de azért elhoztuk azokat is — mondta 
Nimby, miközben apja föllépett a kocsiba és bontogatni kezdte 
a szíjakat. — Így is tizenegy ülésünk marad, mi meg csak kilen- 
cen vagyunk, bőven van hely. 

Yves bácsi egyenként kiadogatta az üléseket Pinek, aki letette 
őket az ösvényre. Aztán Yves bácsi kiszállt, ők pedig beözön- 
löttek a kocsiba. 

A három jobb oldali ülés helyét egy hosszú fémláda foglalta 
el. A hátsó faltól majdnem a tolóajtóig ért, közte és az ülések 
között éppen el lehetett menni, és valamivel magasabb volt, 
mint az ülések ülőrésze. Az oldalán fölfedeztek még egy szám- 
zárat, amin Nimby benyomkodta a 6518-as számot. Vanessa 
születésnapja, állapította meg Kissy magában. A láda teteje fel- 
tárult, s az egerek belekukucskáltak. 

Kissy titokban egy megkötözött shindyben reménykedett, de 
amit látott, sokkal hasznosabb volt. A láda üres volt, és reke- 
szekre osztották. Nimby kiemelte az egyik lapot két rekesz kö- 
zül, és megmutatta a láda falain tízcentinként elhelyezett síne- 
ket, amikbe a lapokat be lehetett csúsztatni. Egy köteg lap fe- 
küdt még a láda fenekén. 

— Ebben elfér minden — magyarázta -—, a shindyfogó felszere- 
lésünktől a kirándulásra való tartalék ruháig. Úgy méreteztük, 
hogy a hűtőláda is beleférjen. 


A láda tetején belülről szegecsek voltak, egyenletes távolság- 
ban egymástól. Nimby elmondta, hogy ezek között szíjakat 
vagy zsinórokat lehet kifeszíteni, amikre holmikat lehet akasz- 
tani. A láda elejében, a külső falon pedig volt egy elektromos 
csatlakozó, rendes hálózati, a kocsi akkumulátorára kötve. A 
vezeték a padló alatt ment. 

Konnektor kívül is volt, amit a láda felnyitása nélkül lehetett 
használni; a mobiltöltőknek nagyon jól fog jönni. A hátsó ülés- 
pár mögötti kis rakodótér fölött helyezték el. Ide ugyanis kis 
szekrényt építettek, négy fiókkal, amiket csak félig lehetett ki- 
húzni a láda miatt, de fölfelé is kiemelhetők voltak, egyenként. 

Az egerek teljesen el voltak bűvölve. De még ennél is jobban 
tetszett nekik a hangrendszer. Ígéretéhez híven Nimby megcsi- 
nálta, hogy mindenki mindenkit hallhasson menet közben, még 
akkor is, amikor százzal robog a kocsi és elég hangos. Az ülés- 
támlákba mikrofon és hangszóró volt építve, egészen kicsi, de 
jól hallható. Üléspáronként hármat helyeztek el, a két szélén és 
középen. Mindegyiknek külön gombja volt, ami a mikrofont és 
a hangszórót együtt kapcsolta. A kábeleket itt is teljesen elrej- 
tették. 

Volt még egy kapcsoló, az ülések hátában: a mennyezeti vilá- 
gítás számára. Négy energiatakarékos izzót építettek be, elég jó 
fényt adtak. A sofőr feje fölött pedig volt egy főkapcsoló, ami- 
vel az egész kocsiban be tudott sötétíteni, ha ezt kívánták a lá- 
tási viszonyok. 

Más is volt a mennyezeten. Az egész hátsó részen körbefutott 
egy vékony fémrúd, egy centivel a mennyezet alatt; csak a sar- 
kokon tartották. Ugyanilyen rúd keresztezte a kocsit az A és a 
C üléssor mögött. 

— Attól óvakodtunk, hogy függönyt is tegyünk rá — mondta 
Nimby. — Mi pasik vagyunk. De a rudak megvannak, és ki le- 
het rekeszteni a külvilágot, továbbá két fülkére lehet osztani a 
hátsó részt. 

— De a fülkék így egyforma nagyok lesznek — mondta Jenni- 
fer. 

— Persze. 

— De hát hat lány van és csak három fiú! 

— Ez mindegy. Az a lényeg, hogy ha valaki öltözködni akar, 
akkor hátul el lehet zárni két sort. Nagyon praktikus, ha bevetés 


közben derül ki, hogy valakinek álruhát kell öltenie. Pi, kinyit- 
nád a kesztyűtartót? 

Pi, aki a jobb ajtónál állt, kinyitotta a kesztyűtartót és egy do- 
bozt talált benne a kocsi papírjain. 

— GPS — mondta Nimby fölöslegesen, hiszen a dobozon ez vi- 
lágosan látszott. — Nem autóba való, hanem a notebookhoz. A 
notebookot amúgy is a kocsiba vettük. Ez adja majd ki a jelet a 
telefonjainkra, amik innentől a notebookon át neteznek és átve- 
szik a GPS-infót is. Csak szoftver kérdése, hogy bármelyik te- 
lefon ugyanazt tudja, mint az autós GPS-ek. Az egyik a szélvé- 
dő mögött lakik majd; csináltunk hozzá tartót, benne van a do- 
bozban. 

Korábban azt tervezték, mesélte később, hogy fekvőhelyet is 
csinálnak: a hátsó ülést akarták átalakítani. De sehogyan se 
lehetett megoldani, hogy egy miniegér kényelmesen elférjen 
ott, ráadásul a hátsó ajtó használatát is akadályozta volna. Vé- 
gül úgy döntöttek, hogy inkább majd gumimatracokat tartanak 
az autóban. A láda tetején ki lehet egyet teríteni, meg akkor 
van fekvőhelyük odakint, a szabadban is. 

Az egerek sokáig tanulmányozták az átalakított mikrobuszt, 
és mindenki egyetértett abban, hogy az ötletek zseniálisak. De 
nekik is voltak gondolataik. Martin azt mondta, célszerű lenne 
a notebook, a telefonok, a plusz világítás és egyéb dolgok szá- 
mára egy pótakkut beépíteni, mert ha a kocsié lemerül, nem 
tudnak elindulni. Chantal javasolta, hogy készítsenek listát 
azokról a dolgokról, amiknek hasznát vehetik a kocsiban. Jen- 
nifer kijelentette, hogy minden kocsi kétszer akkora lesz, ha rá- 
tesznek egy vonóhorgot. Pi úgy látta, érdemes lenne tetőcso- 
magtartót venni. Kissy ehhez hozzátette, hogy vannak autók, 
amiknek létra vezet a tetejére — a tetőcsomagtartónak így lenne 
értelme igazán. Este pedig apa megkérdezte, hogy nem lehetne- 
e az ósdi riasztót valami korszerű biztonságtechnikával helyet- 
tesíteni. Ettől Angéligue-et szállta meg az ihlet, aki azt mondta, 
Nimbyék biztosan össze tudnák kötni a notebookot a motorral 
oly módon, hogy a gép telefonon riasszon, ha illetéktelenek el- 
indítják a kocsit, és telefonos parancsra leállhatna a motor. 
Ilyen módszerek már vannak, és számítógép van bennük — hát 
ök már tartanak egy számítógépet a kocsiban, azt nem kellene 
újra megvenni. 


Hétfőn és kedden a munkások befejezték a garázst. Szigetelték, 
fölrakták a tetőcserepeket, betették az ablakokat és az ajtót, s az 
utolsó páros, Ibrahim és egy dél-amerikai fiú kitakarította a 
környéket maguk után. A mikrobuszból kiszerelt üléseket a fal- 
ba épített létrán fölvitték a kicsiny padlásra, és úgy rendezték 
el, mint egy ülőgarnitúrát. Aztán Ibrahim kitolatott az utcára, 
megfordult, betolatott a garázsba, s ünnepélyesen becsukták az 
ajtót. Kezet ráztak vele meg Martinnel, megsimogatták Suzy 
fejét, s már ott se voltak. Az anyagi meg törvényes formaságo- 
kat majd apa elintézi a cégükkel emailben meg faxon. 

Ez is megvan, gondolta Kissy, míg bementek a házba. A ga- 
rázs kész, a kocsit hamarosan berendezik minden szükségessel, 
és bármikor házhoz tudnak majd menni shindyt elhárítani, mint 
a szellemirtók. Most egy darabig ugyan csak félgőzzel tudnak 
berendezkedni a kocsiban. A következő két hétvégén Nimby a 
Béni bázis teljes hardver- és szoftverfelújítását végzi, tehát aki 
tud, Beaulieu-be megy vele. A maxiegerek nem vállalják, ki se 
látszanak a könyveik mögül. Jennifer szülei még haboznak, 
idegenkednek a dologtól, no meg a repülőjegy árától. Chantal 
hétfőn, fizikaóra alatt összejött Andréval, lehet, hogy nemigen 
lehet majd elszakítani tőle. Martinnel már megbeszélték, hogy 
ök mennek, ki fogják bírni, Beaulieu többet is megér. 

A nappaliban Martin átölelte és súgott valamit a fülébe. Kissy 
elgondolkodott. Persze este hétkor ez nem egészen időszerű, de 
hát kettesben vannak a házban, nem számítva a két háziállatot. 
Anyáék még jó ideig nem érnek haza. Úgyhogy bólintott és 
követte a fiút a hálószoba felé. 

Jó, hogy elmentek a munkások és nem is jönnek vissza többé. 
Jól elvoltak velük, de jobb, hogy az építkezésnek 


VÉGE. 


Átölelték egymást az ágy előtt, s ahogy összeért az ajkuk, 
megszólalt az övükön a shindyriasztás. 


rő 


A VÍZTORONY 


Benny: egyszer próbáltam járni egy lánnyal kettővel fölöt- 
tem, de elhajtott 

Teophil: az nem jó, kisebbet kell választani. a nagyobb lá- 
nyok szemében te túl kicsi vagy még. én tizenhárom éves ko- 
romban a szomszéd tízévessel jártam 

Benny: :) 

Teophil: jó bőr volt, csak kicsit nehéz volt lefektetni, de meg- 
érte 


A Vilma HO vezérlőterme megtelt sürgölődő, feszült egerek- 
kel. Négyen voltak: kettő a gépek előtt ült, kettő a billentyűze- 
tek mellett loholt az egérpadon. 

— Svájci az ipse — mondta Kissy —, de szerintem átver. Davos- 
ban milyen nyelven beszélnek? 

— Németül — vetette oda Martin, aki közben a szerverekkel ví- 
vott csatát. — Azt hiszem. 

Kissy beütötte a CZ parancsot és újra tárcsázta Jean-Pierre-t, 
de még mindig foglalt volt. Kinyomta és hívta a Gyermekvilá- 
got. Nem vették föl. Odapillantott Martin monitorjára, s látta, 
hogy nincs változás. Nem jut be. Hívta Jean-Pierre-t, ötödször. 
Foglalt. 

— Ilyen nincs — tört ki dühösen. — A világ legkorszerűbb shin- 
dyelhárító rendszerét építettük ki, és nem mű... 

Nimby hangja szakította félbe. 

— Kissy, telefon! Kissy, tele. . . 

— Itt vagyok! — csapott a gombra. 

— Mi a helyzet? — jött a fiú hangja némi utcazaj közül. 


— Nimby, semmi nem működik! A Gyermekvilág szervere 
nem enged be, és senki nem veszi föl a telefont! 

— Van egy másik loginjuk. Írjátok át az URL-ben a script ne- 
vét altloginra. Alpha Lima Tango. 

— Átírtam, de így se jó — felelte Martin. 

— Mi az üzenet? 

— Hibás felhasználónév vagy jelszó. 

— Ez baj. Csak a cég tud segíteni, hívjátok a hadnagyot, hogy 
dörögjön rájuk. A shindy milyen? 

— Szexre tanít egy fiút — mondta Kissy. 

— Már kép is jön — szólt közbe Martin. 

— Mi is megkapjuk? — kérdezte Kissy, de addigra már meg is 
jött a kép. — Pornó — mondta Kissy a telefonba -—, de ez legális. 
Senki nem gyerek rajta. 

— Mit csinálnak? — érdeklődött Nimby, de Kissy nem volt haj- 
landó meghallani. Fölkapta Martin telefonját és hívta Jean- 
Pierre-t. 

A rendőr végre fölvette. Kissy pár gyors mondatban össze- 
foglalta a helyzetet. 

— Ja, lefuttattam a keresést — nézett vissza a saját monitorjára, 
ahol a CZ parancs eredményablaka látszott. — Megvan a valódi 
pozíciója. La Défense, place de la Coupole és avenue de la Di- 
vision Leclerc sarok. 

— Az az Areva-torony — mondta Jean-Pierre. — Nekem most 
máshol van dolgom, de szólok valakinek. Nem is. Átküldök 
egy számot, hívjátok föl, segíteni fog. Szia! 

Letette. Fél perc múlva jött egy szám SMS-ben, amire Kissy 
habozás nélkül rányomott. 

— Tessék — felelte egy férfihang azonnal. 

— Jó napot. Francoise Chaton vagyok a Jerry Alapítványtól. 
Leblanc hadnagytól kaptam ezt a számot. 

— Mit mondott, hogy hívnak engem? 

— Csak annyit írt, hogy... Microbitumen — olvasta Kissy. 

— Helyes, hallgatom. 

Hideg, szenvtelen hang volt. Kissy röviden összefoglalta, mi 
történik. A shindy ekkor már vagy féltucat pornóképet küldött 
a gyereknek. Mint képek teljesen jogszerűek voltak, csak... 

— Hol lehet belépni a szerverre? — kérdezte a férfi. 

Kissy bediktálta az URL-t. 


— Azonosító, jelszó? 

Kissy kénytelen-kelletlen azokat 15 megmondta. Lehet, hogy 
ezért majd kap a fejére, de nem volt más választása. 

— Várjon. 

Fél perc néma csend, csak a billentyűzet kattogása. 

— A kliens IP-címe? 

Kissy azt is bediktálta. 

Teljes két perc telt el, mire Microbitumen megint megszólalt, 
alig néhány pillanattal azután, hogy Martin észlelte Teophil ki- 
lépését a chatrőól. 

— A kliens offline ment. Diktálok egy címet. 

Bemondott egy IP-címet egy portszámmal, amit Martin beírt 
a böngészőbe, és lejött egy jókora zip. 

— Ezt tudtam szerezni — mondta Microbitumen. — Visszhall! 

És letette. 

Kissy és Martin egymásra nézett. 

— Ki volt ez... vagy mi volt ez?! — kérdezte Kissy. 

— Fogalmam sincs — vont vállat Martin. 

— Én tudom — vigyorgott Nimby a másik telefonban. — Egy 
hacker! 


— Nem volt jobb ötletem — mondta Jean-Pierre néhány órával 
később, mikor végre előkerült. — Ez a pasas nagyon ügyes, ha 
be lehet törni az ügyfeletekhez, akkor ő meg tudja csinálni. Ta- 
láltatok valami használhatót? 

Egyelőre nem lehetett tudni, hogy találtak-e. A tízmegás zip- 
ben mindenféle összevissza dolgok voltak Teophil gépéről, a 
netről letöltött anyagok — Microbitumen alighanem a böngé- 
szőjébe tudott betörni. A Gyermekvilág oldalain kívül csak hír- 
lapok voltak, moziműsor, ilyesmik. Nimby kereste az esemény- 
naplót is, amit a böngésző vezet a meglátogatott oldalakról, de 
az nem volt meg. A sütik se, amit nagyon sajnált, mert ha a pa- 
sas bárhol a weben regisztrált, akkor a sütikből beazonosítható 
lett volna. 

Egyetlen dolog volt csupán, ami gondolkodóba ejtette őket. 
Egy kép, amiről nem lehetett tudni, honnan származik. Úgy 
tűnt, nem áll kapcsolatban semmivel a többi letöltés közül. 

Egy kislány volt rajta, tíz év körüli. Meztelenül állt egy fehér 
fal előtt, egyenesen a kamerába nézett, és nem volt semmi kü- 


lönös az arcán, amiből az látszana, hogy kényszerítették vagy 
megalázták volna. Nyugodt, közömbös arckifejezés. Vöröses 
haja vizesen tapadt, a szeme zöld volt, a bőre világos. Az állán 
apró anyajegy. Combközépig látszott a képen. 

— Furcsa — mondta Vanessa, amikor átküldték nekik a fotót. 
Úgy döntöttek, hogy ez nem törvényellenes, hiszen a kép nem 
pornográf, még ha egy meztelen gyereket ábrázol is. Különben 
is nekik az ilyesmi munkaeszköz. Egyelőre, jobbat nem tehet- 
vén, a küldött képeket is megtartották, a két utolsót is, amik 
már kimondottan törvényellenesek voltak. Gyerekpornó. Kis- 
synek viszketni kezdett az ujja a Nimbusz gumiján, ha csak rá- 
gondolt. 

— Mi benne a furcsa? — kérdezte Chantal. 

— Nem tudom. 

Ezt tehát megbeszélték: a kép furcsa és kész. A zipet Jean- 
Pierre odaadta a szakértőknek, hogy szedjenek ki belőle min- 
den használható információt. De persze a Jerry is megindította 
a maga nyomozását. 


Másnap csak virtuálisan gyűlhettek össze a csevegőfelületen, 
de azért összegyűltek. Most is csak a minik. 

— Már tudom, mi a furcsa a képen — vigyorgott Vanessa a kis- 
ablakban. — Nézzétek meg a száját! 

Megnézték. Ugyanolyan szája volt, mint mindenki másnak. 

— Mi van a száján? — kérdezte Chantal, aki szintén nem jött ki 
Vaucressonba, otthon maradt. 

— Nem, nem — csóválta a fejét Vanessa. — Mi nincs a száján? 
Mit szoktunk csinálni, amikor fényképeznek minket? 

— Mosolygunk — vágta rá Jennifer, és egyszerre világos lett 
minden. A kislány a képen nem mosolyog. 

Kissynek az volt az első gondolata, hogy ő se mosolyogna, ha 
valami perverz disznó meztelenül fotózná, de mire kimondta 
volna, rájött, hogy ez szamárság. Akkor mosoly helyett egé- 
szen más kifejezés lenne az arcán. De ennek a gyereknek olyan 
sincs. Tökéletes közönnyel néz a kamerába. 

— Oké — mondta Niala. — Dolgozzunk módszeresen. Szedjük 
listába a kérdéseinket. 

A lista pillanatok alatt elkészült, Nimby alig győzte írni, pe- 
dig neki szaladt az ujja leggyorsabban a billentyűzeten. 


1. Vajon Cynthia csinálta a képet, vagy mástól kapta? 

2. Ha ő csinálta, mikor és hol? 

3. Ki Fiona? 

4. Hogyan lehet kideríteni, ki csinálta a képet? 

5. Hogyan lehet megtalálni Fionát? 

Jennifer persze nem értette, minek a shindyt elnevezni Cyn- 
thiának, amikor már van nickje, a Teophil. Megmagyarázták 
neki, hogy egyrészt hagyománytiszteletből, a shindyk általában 
S-sel vagy C-vel kezdődő női nevet kapnak — csak ekkor tünt 
föl nekik, hogy Roger-nak elfelejtettek adni —, másrészt pedig 
praktikus okból, a fedőnevek arra valók, hogy bárhol beszél- 
hessenek a shindyről, ne kelljen attól tartani, hogy arra jár és 
fölfigyel a nickjére. 

A képen levő kislánynak Nimby adott nevet, a vörös hajával, 
ragyogó zöld szemével és világos bőrével emlékeztetett Fiona 
hercegnőre, még mielőtt Shrek megcsókolta volna. Kelta típus, 
mondta Nimby, rengeteg van belőle. Akkor egy életen át nyo- 
mozhatunk, mondta Jennifer, Amerika, Anglia, Ausztrália egy- 
aránt szóba jöhet. Vagy éppen a szomszéd ház, mondta Nimby, 
itt is megvan a kelta örökség, Asterix is kelta volt, nem francia. 

Nimby persze átnézte a fotó EXIF címkéjét, amibe a fényké- 
pezőgépek mindenféle adatokat írnak, de nem lett okosabb 
semmivel. A képet október hetedikén, pár perccel éjfél előtt 
csinálták, helyesebben ez a dátum állt a címkén. Ettől még a 
gépet bármikor elsüthették, akár évekkel ezelőtt is. 


A hétvégén hárman repültek Beaulieu-be, Chantalt és Jennifert 
a család, a két maxit az egyetem tartotta vissza. A szombat jó 
részét Nialával töltötték; Vanessa és Nimby jelen volt ugyan, 
de általában csak két farkinca látszott belőlük, a többi bent volt 
a szerverekben. Néha kidobáltak egy-egy áramkört, csavart, 
egyéb cafatot. De estére a Béni bázis két gyenge gépe két na- 
gyobb teljesítményű és egy gyengébb géppé változott. Akkor 
átvitték őket a melléképület padlására, csatlakoztatták, és aznap 
már nem foglalkoztak velük. 

Beaulieu novemberben is gyönyörű, állapította meg Kissy, 
akárcsak tavaly. Persze egyelőre otthon is jó volt az idő, de ha- 
marosan itt a tél. A partvidéken most is ragyogott a nap, és a 
tenger nem változott semmit a nyár legforróbb napjai óta. De 


most nem mentek le a partra. Délután kicsit elnyúltak a tera- 
szon, élvezték a jó meleget, a macskamentes biztonságot. Per- 
sze fürdőruhában. Jerry is barna, és jól áll neki. 

Azok ketten odabent maradtak, nagy egyetértésben belezték a 
gépeket, és időnként csókolóztak. Niala becslése szerint az idő 
ötven százalékában. 

— Csodálom Blanche-t a türelméért — mondta Martin. — A 
nagynéném úgy retteg minden fiútól, hogy három percnél to- 
vább még nem lehettem kettesben az unokahúgommal. 

— Nem is tudtam, hogy van unokahúgod — mondta Niala. 

— Van, csak Nantes-ban élnek, ritkán találkozunk. Idén még 
nem is láttam. 

Niala benézett a szobába; Kissy követte a tekintetét. Vanessá- 
ék feje nem látszott, a fotel takarta, de semmi nem változott az 
elmúlt pár percben. A széttépett számítógépek között feküdtek 
összesimulva, és csókolóztak. 

— Anya nem szívbajos — mondta Niala. — Én is feküdtem már 
ott, legfeljebb a szétmarcangolt hardverek hiányoztak. A ház 
más részein is csókolóztam már, jó néhány fiúval. Mármint 
nem egyszerre. Anya egyszer azt mondta, ettől még nem esett 
teherbe senki. Vanessa se fog. 

— És ha... 

Kissy csak ennyit mondott, nem folytatta. Hülyeség. Nimby 
nem nyúlhat Vanessához. Egyetlen ruhadarabot tudna elmozdí- 
tani körülbelül húsz százalékban, és hívhatnák a mentőket. 

— Persze — válaszolt Niala, holott ő ki se mondta a kérdést. — 
Majd igen. De nincs abban semmi rossz. 

— Ezt megmondhatnád Kissynek is — vigyorodott el Martin. 

— Miért, ez itt szerinted ki, George Bush? — bökött Niala Kis- 
syre. 

— Nem, sokkal intelligensebbnek látszik. Viszont. . . 

— Ne aggódj — szakította félbe Niala. — Ez rátok is vonatko- 
zik. De az időzítés nagyon fontos dolog, és az a lányokon mú- 
lik, nem a fiúkon. Ha Vanessa úgy érzi, hogy eljött az ideje, ak- 
kor nem lesz benne semmi rossz. 

Martin sóhajtott. Ettől Kissy is. Hát igen, a fiúknak se lehet 
könnyű. Ők csak annyit értenek az egészből, hogy várni kell, 
várni, várni. 


A nyári döntés óta valamilyen szinten állandóan foglalkoztat- 
ta a kérdés. Hiszen együtt töltöttek már negyvenhét éjszakát. 
Bármelyiken eltörölhetett volna minden határt. Egy szót se kel- 
lett volna szólnia, Martin szavak nélkül is értette volna. 

Megint bepillantott a szobába. Odabent változott a kép, az 
egyik számítógépházból meredt ki négy nagy, kerek fül. Igen, 
nekik még könnyű. Beérik annyival, hogy reggeltől estig csó- 
kolózzanak. 

De egy vagy két év múlva? ... 


Jean-Pierre hétfőn este jelentkezett. A szakértői vizsgálat nem 
tudott többet megállapítani, mint hogy a pasas milyen böngé- 
szót használ, és készítettek egy listát azokról az időpontokról, 
amikor letöltött valamit, tehát a gépe előtt ült. Ezekkel fölsze- 
relkezve elment az irodaházba tudakozódni. Megtudta, hány 
cég bérel irodát és hány gépet használnak, mikor van munkaidő 
és mi a helyzet az IP-címekkel. Az eredmény nem volt valami 
szívderítő. A letöltések időpontjában mindenütt dolgoztak, és 
senki nem tudja, hogyan voltak leosztva az IP-címek kedden 
este. Azt se tudják, hogy öt perccel azelőtt hogy voltak leoszt- 
va. 

Az egerek éppen a csevegőn voltak, amikor a hadnagy telefo- 
nált; Kissy engedélyt kért és kapott tőle, hogy kitegye a hangját 
a felületre. 

— Fionának is utána kellene nézni — mondta Vanessa. 

— Kinek? 

— A kislánynak a fotón. 

— Az reménytelen, semmi támpontunk nincsen. Ti adtatok ne- 
vet neki? 

— Igen. Van valami, ami furcsa nekem azon a fotón. 

— Nem kellene nézegetnetek. 

— Miért nem? Nekem is olyan van, ha nem tudnád. 

— Elhiszem, de azt a kislányt akarata ellenére fotózták le, és 
ez visszaélés azzal, hogy... 

Vanessa felrobbant. 

— Idióta! — dörrent a rendőrre. — Az a gyerek talán valahol be- 
zárva sínylődik, borzalmas dolgokat művelnek vele, és te ezzel 
rágod a fülemet?! Mit érdekli őt, hányan látják azt a fotót, ha 
ettől esély támad rá, hogy kiszabadul! 


Kis csend a telefonban, hümmögés. 

— Nos hát — mondta végül Jean-Pierre —, végeredményben 
igazad van. Nem zárhatjuk ki ezt az eshetőséget. Ahogy persze 
azt sem, hogy a fotó mondjuk tíz éve készült. 

— Volt már tíz évvel ezelőtt digitális fényképezőgép? 

— Miért — szólt közbe Nimby —, egy hagyományos fényképet 
nem lehet beszkennelni? 

— Ja, de... 

— Szóval — kérdezte a rendőr — mi az, ami furcsa neked a ké- 
pen? 

— Nemigen tudnám megmondani. Az az érzésem, hogy többet 
tudnánk, ha rájönnénk, milyen körülmények között készült. 

Azzal búcsúztak el a hadnagytól, hogy mindenki túráztatni 
fogja az agyát, és várják, hogy újra jelentkezzen a hapsi. 


A következő hétvégén Nimby nem repülhetett, de Vanessáék 
sem: a szolgálati járat i5 elmaradt. Georges egy telefonbeszél- 
getésben elmondta a véleményét a sztrájkról. 

— Tudjátok, én alapjában véve nem értek egyet azzal, hogy 
valaki rákényszerítse az akaratát másvalakire. A sztrájk is ilyen 
dolog. De az is ilyen, hogy föl akarják emelni a nyugdíjkorha- 
tárt. Ez rossz ötlet. Hatvan év körül az embernek már lassulnak 
a reflexei, esetleg a tudása is cserben hagyja. Arról nem is be- 
szélve, hogyan tanul meg ilyen idős ember egy új repülőgépet, 
hisz mire egy gép kikerül a gyárból, már el is avult. Azt is 
mondhatnám, hogy engem az egész vita nem érint, mert én egy 
perccel se repülök tovább, mint ameddig biztosnak érzem a ke- 
zemet és a fejemet. Ha nem mehetek nyugdíjba, akkor kilépek 
és csinálok valami mást. De amíg pilóta vagyok, addig válasz- 
tanom kell, hogy kivel értek egyet, és én a többi pilótával tar- 
tok. Tehát sztrájkolok, bármennyire elveim ellen való. 

Az egerek elfogadták ezt a véleményt, csak azt viselték nehe- 
zen, hogy így nem találkozhatnak. Kissyt kimondottan zavarta, 
hogy Vanessa már két hete nem szaladgál körülötte. Igaz, Suzy 
szaladgált három helyett is, de Kissy mégiscsak úgy érezte tel- 
jesnek a világot, hogy a kislány ott cincog valahol a közelben. 

Jean-Pierre kérésére Microbitumen írt egy programot, ami be 
tud törni egy gépre és elhelyezni rajta egy speciális sütit. Le- 
tesztelték, aztán Microbitumen megváltoztatta a sütit generáló 


algoritmust. A programot weben át lehetett meghívni, a célgép 
IP-jének megadásával. A Cirrust kiokították, hogy ha felismeri 
Cynthiát, hívja meg a programot a riasztással egyidejűleg. A 
rendőrségnek már csak annyi dolga lesz, hogy végignézi az iro- 
daház gépeit, melyiken van ott a süti. 

Tökéletes, automata shindycsapda. Akkor is működik, ha se a 
Jerry, se Microbitumen nem nyúl a gépekhez. Cynthiának újra 
kell regisztrálnia a Gyermekvilágon, kitörölni minden nyomot 
a gépéből és teljesen megváltoztatni a magatartását, ha ki akar- 
ja kerülni. Minden más esetben a Cumulus felismeri, és már 
csattan is a csapda. 

De Cynthia nem jelentkezett. 

A Gyermekvilág igen, ámbár nem siették el a dolgot. Egy rö- 
vidke levél közölte, hogy a hibát kijavították. Bocsánatot nem 
kértek. 


Kedden se repültek az egerek, ámbár aznap véget ért a pilóta- 
sztrájk — a nyugdíjkorhatárt bizony fölemelték —, de mivel nem 
lehetett biztosat tudni, nem úgy szerveztek. Így megint a felüle- 
ten ünnepelték Mickey Mouse nyolcvanadik születésnapját. Az 
ünnepelt is jelen volt, számtalan kép formájában, amiket Nim- 
by gyűjtött össze és nyújtott át a társaságnak. Ezzel avatták föl 
a csevegőfelület továbbfejlesztett változatát. A képek egyszer 
csak elkezdtek megjelenni a képernyőjükön, nekik nem kellett 
tenni hozzá semmit. A sarokban fölfedeztek egy kis Miki egér- 
ikont, amire rá lehetett kattintani, és megjelent egy kis képkere- 
ső. Az ember kiválasztott bármilyen képet a gépéről vagy a 
netről, letette a felületre, és újabb kattintással megjelent a töb- 
biek képernyőjén is. Ha megint rákattintottak, eltünt, de azért a 
gép elmentette, méghozzá naponként és óránként szétválogat- 
va, mert ezt az alkotók komoly célokra is szánták. A felületen 
folytatott beszélgetések írásos részét már eddig is rögzítették; 
most már a videós részét is, óránkénti bontásban. Ehhez teszi 
hozzá a program a képeket, komplett információkkal, hogy ki 
és mikor tette a képernyőre és meddig volt ott. Utólag minden 
visszajátszható. 

Nagyon tetszett mindenkinek, s rögtön ontani kezdték a ja- 
vaslatokat. Hogy lehessen a képeket ide-oda mozgatni, kicsi- 
nyíteni és nagyítani is, mert megeshet, hogy takarnak valami 


fontosat. Az alkotók azt mondták, hogy már szerepel a terveik- 
ben. Hogy legyen egy külön képtár a legfontosabb képeknek, 
ne kelljen keresgélni őket. Ezt Nimby azon nyomban, pár perc 
alatt megcsinálta. Beletette Íle-de-France metróhálózatának tér- 
képét és Franciaország időjárási térképét, ami persze változik, 
mindig újat tölt le a gép. Ezt a kettőt gyakran használják. Va- 
nessa pedig nyitott benne egy Cynthia nevű dossziét és beletet- 
te Fiona fényképét. Kell a nyomozáshoz, mondta. 

Ők ketten csinálták az egészet. Vanessa már nemcsak adta az 
ötleteket és tesztelte a programot, de a forráskódba is belenyúl- 
kált. Közel sem értett még mindent, de végül is elég logikus az 
egész, mondta. 

Pi javasolta, hogy legyen benne whiteboard is. Ó, hogy ez ne- 
kik nem jutott eszükbe, mondta Nimby, ő szemlátomást értette 
ezt a szót. Aztán Pi elmagyarázta nekik is, elterjedt szolgáltatás 
az ilyen programokban, fehér táblát jelent, amire mindenki tud 
rajzolni. De náluk az egész képernyő lesz a tábla, mondta Nim- 
by rögtön, mindenhova rajzolhatnak majd. 

A következő napokban minden ötletet megvalósított. Csinált 
egy dobozt is, amibe bele lehetett dobálni képeket, így nem 
voltak útban, de a dobozban kéznél voltak. De már nemcsak 
képek lehettek, hanem bármi, a szöveges dokumentumtól a 
Youtube-videóig. Később csinált egy címkerendszert, minden- 
ki saját címkéket rakhatott mindenre. Ez nagyon hasznos volt, 
hiszen ami egyiküknek tetszett, az a másiknak nem annyira, a 
harmadik meg esetleg még nem is látta. 

Nimby eddig is gyakran hozott nekik mindenfélét a netről, 
akadt közte morcos képű kiscicától hangversenyfelvételig min- 
denféle. Mostantól ezeket a dobozba tette, ahol szét lehetett vá- 
logatni dátum szerint, típus szerint, a tulajdonos neve szerint, a 
saját címkék vagy éppen a többiek címkéi szerint, bárhogyan. 

Tényleg megcsinálta a rajzolást is, bár némi időbe telt, csak 
hétvégén lett kész. A sarokban levő egérke — most már Jerry, 
nem Mickey, őt jobban szerették — kis menüt adott kattintásra, 
ahol be lehetett kapcsolni a rajzeszközöket, aztán akár az egész 
képernyőt telefirkálni színpompás értelmetlenségekkel. Rajzol- 
tak bajuszt a videón levő arcukra, pálcikaemberkéket, kis tájké- 
peket. Aztán Niala egyik nap húzott két függőleges vonalat, ke- 
resztben két vízszinteset, és beszélgetés közben kitöltötték a rá- 


csot karikákkal és X-ekkel. Erre Nimby fogta magát és csinált 
egy új gombot a rajzeszközökhöz, amitől négyzetrács jelent 
meg a képen, akkora, amekkorát kértek, és játszhattak rajta 
amőbát. Később már nemcsak azt, Nimby kis figuraképeket 
szerzett be, amiket tologatni lehetett, és tudtak dámázni vagy 
akár sakkozni is. Hamarosan már reversizni is, hiszen ők Va- 
nessával ősidők óta azt játszanak, már több száz partin túl van- 
nak, ezért Nimby a korongok forgatását is megcsinálta. 

Persze így kicsit zsúfolt lett volna a képernyő, hisz ha ketten 
játszanak, azzal a fele-negyede már megtelik, ezért Nimby 
megoldotta, hogy több képernyőnyi legyen a játszóterük, csak 
lapozni kellett és volt üres hely. 

De komolyabb célokra is használták. Mindig is szoktak segí- 
teni egymásnak a tanulásban, a legtöbbet Vanessának, de min- 
denki rászorult néha. A felület régebbi változatát is használták 
ilyesmire, de az újjal még könnyebb volt, hisz rajzolni is tudtak 
már. Nimby rengeteg segédanyagot tudott beszerezni a netről, 
amiket így pillanatok alatt átadhatott nekik. 

A Jerry tagjai tehát vidám klubéletet éltek novemberben. 
Mindenki örült neki, bár hiányzott nekik a testmozgás — az a 
fajta testmozgás, amikor az erőteljes kar- és lábmozdulatok az 
ellenfél testének csapódva érnek véget. Minden hétköznap azt 
remélték, hogy Cynthia végre belép a chatre, és a rendőrség 
végigtúrhatja az irodaház összes gépét. De nem lépett be. Kissy 
sokszor gondolt a Százas aljasságára, hogy pont akkor hagyta 
abba a chatelést, amikor megcsinálták a tökéletesen rá szabott 
csapdát. Ha Cynthia is ugyanezt teszi, soha nem bocsátja meg 
neki. 


November utolsó péntekjén végre megint összegyűlhettek 
Vaucressonban. Teljes létszámban együtt voltak, amire egér- 
emlékezet óta nem volt példa. Kissy úgy érezte, mintha a fel- 
fordult világ most billent volna helyre. Egymillió éve is lehet 
már annak, hogy délutánonként egyedül volt otthon és nem ta- 
lált benne semmi különöset; rég nem érte már be Suzy és 
Macska társaságával. Ráadásul anya korán hazaért, és apa is 
nemsokára itthon lesz. Vanessa, a drága kis bogár úgy ugrott a 
nyakába, mint aki ezer éve nélkülözte őt; ő kapta az első öle- 


lést, Nimbyt legutoljára hagyta — de aztán egész este nemigen 
távolodtak el egymástól két centinél messzebb. 

Apa negyedórával az utolsóként érkező D"Aubisson lányok 
után jött meg, és nagyon különös volt az arca. Egyenesen a 
nappaliba sietett hozzájuk, még a kabátját sem vette le. Odalé- 
pett Nialához és a vállára tette a kezét. 

— Hallgattam a rádiót. . . 

— Jézusmária, teljesen elfelejtettem! — szakította félbe Niala. 
— Igen, tudunk róla, ne aggódj, Jean-Jacgues bácsi. — Hozzájuk 
fordult. — Ma lezuhant egy háromszáznyolcvanas. 

Kissy majdnem fölsikoltott. Angéligue azt mondta a feje fö- 
lött, úristen. 

— Nyugi! Apa jól van. Mire az ilyesmi eljut a sajtóba, apa rég 
tud róla és szól nekünk. Így tesz, amióta repül. A mai gép Air 
New Zealand volt. Annyit tudunk, hogy a tengerbe zuhant, de 
utasok nem voltak, próbarepülés volt. Még keresik őket. 

A hétvégén jókat verekedtek. Szükségük volt már egy rendes 
edzésre, de az csak ellenféllel volt az igazi. Ha mindenki otthon 
volt, akkor csak a D"Aubisson lányoknak volt kivel gyakorol- 
niuk; ez meg is látszott Niala szépen javuló teljesítményén. 

Vasárnap este hatkor az egerek a szokásos búcsúzkodás vége 
felé tartottak. Nimby és Vanessa még egyszer megállt egymás - 
sal szemközt az előszobában, nézték egymást és nem szóltak 
semmit. Kissy elnézte őket, inkább csak a szeme sarkából, ne- 
hogy észrevegyék. Vanessa gyönyörű volt a héten kapott fehér 
pulcsijában. Már semmi nem volt meg Mohi ruhái közül, min- 
dent elajándékoztak, de ki is nőtte őket. Ami nem volt ruhaféle, 
az nagyrészt a panzió padlásán kötött ki ládákba csomagolva, 
alig valamit tartott magánál. 

Mindez pár pillanat alatt cikázott át Kissy agyán. Chantal a 
cipőfűzőjével bajlódott mellette, de nem jól látott a félhomály- 
ban, ezért villanyt gyújtott. Az előszobát elöntötte a mennyeze- 
ti lámpa éles, fehér fénye. 

Két másodpercig senki nem szólt semmit. Kissy később úgy 
gondolt erre a két másodpercre, mint a második ilyen hosszúsá- 
gú időtartamra, ami megváltoztatta a történelmet. Az első az 
volt, amikor Newton szeme előtt leesett az a bizonyos alma. 

Ez a két másodperc egy furcsa hanggal ért véget, ami egy- 
szerre volt horkantás, sikkantás és vakkantás. Aztán Vanessa 


mindenkit félrelöködve beszáguldott a nappaliba, s egy pillanat 
alatt eltűnt. 

Az egerek döbbenten néztek egymásra egy pillanatig, aztán 
utánaeredtek. A gépteremben találták meg, az egyik monitor 
előtt, amin Fiona arca volt, s Vanessa éppen ránagyított. Mire a 
többiek is megérkeztek, már csak a jobb szeme látszott. Aztán 
annak is kiment a képből a széle, s az egész monitort a kislány 
jobb szembogara töltötte ki. 

Az egerek döbbenten álltak. 

— Nem is zöld a szeme — suttogta Angéligue. 

Nem, Fionának szürke szeme volt. A zöld színt a benne visz- 
szatükröződő tárgytól kapta. 

— Mi a fene ez? — nézte Pi. 

— Egy öltözőszekrény — felelte Niala. — A kép egy öltözőben 
készült. 

— Iskola — gondolkodott Angéligue. 

— Dehogyis. Hiszen vizes a haja! Ez egy uszoda. 

— De ott úszósapkát használnak. . . 

— Ugyan, az mindig ereszt — vágott közbe Vanessa türelmet- 
lenül, és lélegzetvételnyi szünet nélkül folytatta. — Hát még 
mindig nem látjátok?! 

— Mit, mit?! — kérdezték az egerek. 

— Fionát akarata ellenére fotózták le, de nem kényszerítették. 
Egyáltalán nem tudott róla, hogy fényképezik! Nézzétek a ka- 
merát! 

Az egerek nézték. Nézték volna, de nem látták. 

— Ugye?! — csattant föl Vanessa diadalmasan. — Ha mi nem 
látjuk, ő se látta. Amikor fölgyulladt a villany, én Vanessákat 
láttam Nimby szemében. Vakító fehér pulcsis Vanessákat, pont 
ilyeneket, ni! — s a mellére ütött. Az egerek nevettek. A tükör- 
képei persze hogy pont olyanok, mint ő maga. — A saját kame- 
rám én vagyok, tehát magamat látom tükröződni. Itt — bökött a 
monitorra — csak egy szekrény van. Tehát a szekrény volt a ka- 
mera. A szekrényben volt a kamera! 


A Cynthiológiai Konferencia másnap este ült össze a Jerry-fe- 
lületen. Fizikailag mindenki a saját otthonában volt, kivéve 
Martint, aki Kissynél, és Angéligue-et meg Jean-Pierre-t, akik 
Pinél voltak. A hadnagy másképp nem tudott volna csatlakozni 


hozzájuk, hiszen nem volt Jerry-képes számítógépe, Nimby pe- 
dig nem szándékozott a hadnagy otthoni vagy pláne az irodai 
gépének belépési engedélyt adni. 

Az összejövetel Vanessa bevezetőjével kezdődött. Ez még 
nem volt hosszú. 

— Felfedeztem, hogy Fiona szemében egy öltözőszekrény ké- 
pe tükröződik. Mivel a haja is vizes, ez kétségkívül egy uszoda 
öltözője. Nimby csinált olyan képet, amin a két szemben tükrö- 
ződő kép egyesítve látszik, és kicsit elhomályosította a szeme- 
ket. Ezt látjátok most. A feladatunk tehát most az, hogy megta- 
láljuk ezt az öltözőszekrényt. 

A képről nem derült ki sokkal több részlet, mint Nimby mun- 
kája előtt. A szám kicsit jobban látszott a szekrényen. Kétje- 
gyű, az első jegy egyes vagy hetes, a második pedig hatos, 
nyolcas vagy kilences. Esetleg hármas. És volt egy kopott folt a 
számtól jobbra és lefelé. Jellegzetes alakú folt, kicsit macska- 
fejre emlékeztetett, de a két füle majdnem átellenben volt egy- 
mással. 

— De hol, Vanessa? — kérdezte a rendőr. 

— Nem tudom. Ha tudnám, akkor már meg lenne találva. 

— Ez logikus. De a kép a világ bármely pontján készülhetett, 
akár évekkel ezelőtt. Nem kutathatjuk át a világ összes uszodá- 
ját. 

— Nem is kell. Csak La Défense-ban kell keresni, illetve az 
irodaháztól számított bizonyos távolságon belül. 

— Hogyhogy? Mit tudsz, amit még nem mondtál el? 

Vanessa megrázta a fejét. 

— Semmit. Csak egy logikus feltevésből indulok ki. Abból, 
hogy Cynthia reggel, munka előtt elrejtett egy videókamerát az 
öltözőszekrényben, és munka után érte ment. Akkor pedig... 

— No, várj csak — állította meg Jean-Pierre. — Mire alapozod 
ezt a feltevést? 

— Lássuk csak — mondta a kislány. — Azt mondtad, hogy a Fi- 
onát ábrázoló fotóval eddig még nem találkoztatok a piacon, 
igaz? 

— Igen, átnézettem a nyilvántartást, és nem szerepel. 

— Mégse vontál le olyan következtetést, hogy eszerint a fotó 
nemrég készülhetett. 


— Persze hogy nem. Egy-egy fogásnál olyan régi képeket is 
találunk, hogy meg se próbálkozunk a szereplőik beazonosítá- 
sával. Hova akarsz kilyukadni? 

— Van egy tippem — felelte Vanessa —, hogy honnan kerülhe- 
tett a kép a kezünkbe. A böngésző mindent eltesz, amit meg- 
néznek vele. Cynthia nem sokkal korábban rányomott a képre a 
böngijében, ami bekerült a cache-be — de amúgy a kép rajta 
volt a gépén. Ezért nem találtunk semmilyen kapcsolatot a töb- 
bi letöltéssel. Mert nem is töltötte le; ő maga fotózta. 

Jean-Pierre megvonta a vállát. 

— Persze, ez elképzelhető. De miből gondolod, hogy mostaná- 
ban? 

— Abból, hogy csak ez az egy jött. Gondolkodjunk csak. A 
szekrénybe rejtett kamera nem tudja magától, mikor exponál- 
jon. Egyet lehet tenni: állandóan exponálni vele. Tehát igazából 
videófelvétel készült, aminek egy kivágott kockáját szereztük 
meg. A leskelődő kivágta a számára értékes kockákat, a többit 
pedig eldobta. Ha valaki más lett volna az, vagy ha Cynthia 
már régebben is foglalkozott volna ilyesmivel, akkor felszapo- 
rodtak volna a képek. De csak egy volt. 

A rendőr csak a fejét csóválta. 

— Ne haragudj, Vanessa, de ez az egész a levegőben lóg. Se- 
regnyi egyéb magyarázat is lehetséges. 

— Mondj egyet. 

— Kérlek. A felvétel a világ túlsó végén készült évtizedekkel 
ezelőtt, és hatalmas gyűjtemény van belőlük, de mi nem tudunk 
róla, mert a készítőjük nem publikálta őket. Viszont a ti Cyn- 
thiátok ismeretségben van vele, megnézte a gyűjteményét, és 
ezt az egyet elkérte, mert ez tetszett neki a legjobban. Ez is van 
olyan jó, mint a te történeted. 

Vanessának fölcsillant a szeme. 

— Oké, és ha a tiedből indulunk ki, akkor mi a teendő? 

— Mi lenne? Semmi. Nincs kiindulópontunk. 

— No látod! — csapott le a kislány. — Ha az enyémből indulunk 
ki, akkor már mehetünk is az uszodába. 

De nem tudta meggyőzni. Se ő, se a csapat, mert a sokáig 
csak kettejük között folyó vitában végül ők is szót kértek. Min- 
denki Vanessa pártját fogta, de a hadnagynak ez kevés volt. 
Azt mondta, ilyen bizonytalan feltevésre alapozva nem vonhat 


el embereket a hasznos munkától. Igazán sajnálja, de akkor se 
tudná az ötletet egykönnyen elfogadtatni a fölötteseivel, ha ő 
maga hinne benne. 


Ha őszinte akart lenni, Kissynek el kellett ismernie, hogy ő is 
nehezen hisz Vanessa történetében, és amennyire igen, azt jó- 
részt magára Vanessára alapozza. 

Persze, lehetséges, hogy csakugyan Cynthia csinálta a képet. 
De nem biztos. Az is lehetséges, hogy egy uszodában, a mun- 
kahelye közelében. De ez se biztos. Akár a szabadsága alatt is 
készülhetett, ezer kilométerre innét. Vagy a korábbi munkahe- 
lye közelében. Lehet, hogy még csak egy hete költözött a kör- 
nyékre, amikor elkapták. 

A hadnagy jelenlétében nem adott hangot ezeknek a kétségei- 
nek, csak amikor már magukban voltak. Vanessa azt mondta, ő 
is tudja, hogy az elmélete nem áll szilárd alapokon, de nem tud 
jobbat. 

Aztán ott volt a következő kérdés, amit Jean-Pierre is föltett. 
Ha meg is találnák az uszodát, mire mennek vele? Gondolja, 
hogy Cynthia mindmáig visszajár leselkedni? 

Vanessa természetesen pontosan ezt gondolta, és ki i5 mond- 
ta. 

Kissy egy teljes napig vívódott, hogy mit tegyen. Mert nem 
elég hinni Vanessa igazában: ha hisz neki, akkor neki kell állni 
a kutatásnak. 

Végül döntött. Igazából akkor, amikor másnap kilépett az is- 
kola kapuján. 

Martin vele volt, a másik két lány nem, ilyenkor nem szoktak 
együtt jönni. Holnap megint egértelen szerda lesz. Kissy ezúttal 
nem a buszhoz indult, hanem kilépett a járdaszélre és föltartotta 
a karját. Pár pillanat múlva melléje kanyarodott egy taxi. 

— Gyere, ugorj be — mondta Martinnek. — Jó napot. A boule- 
vard d Inkermannra legyen szíves. 

— Érdekes gondolat — mondta Martin, ő pedig bólintott. Töb- 
bet nem 1s beszéltek az úton. A sofőr kivitte őket a Szajna-part- 
ra, ott kerülte meg Neuillyt. Kissy nemigen figyelte a környé- 
ket, úgy ismerte, mint a tenyerét. Azon törte a fejét, véghez le- 
het-e vinni, amit kigondolt. Arra is csak fél füllel figyelt, ami- 


kor a sofőr megkérdezte a végcélt, s Martin felelt neki, Pauline 
Borghése-sarok. 

Tíz percig se tartott az út. Martin átadott három kéteuróst, át- 
vette a visszajárót és a számlát, és fölébresztette őt. 

— Én is bemenjek veled? 

— Mi?... ki?... hogy? ... 

Martin türelmesen megkérdezte: 

— Úszni is akarsz, vagy csak megnézed az öltözőt? Mert ak- 
kor én nem megyek be veled, fölösleges lenne fizetni. 

— Persze — tért vissza most már a földre —, nem, az csak pénz- 
kidobás lenne. Körülnézek és jövök. 

Úgy is volt. Körülnézett és jött. A fénykép nem itt készült: a 
neuillyi fürdőközpont öltözője egyáltalán nem hasonlított Fiona 
uszodájára. 

— Van egy ötletem — mondta, amikor hazaindultak. — Megke- 
ressük az uszodát. 

— Szóval hiszel Vanessa elméletében? 

Kissy megrázta a fejét, és rámosolygott egy apró kiskutyára, 
akit egy szembejövő gyerek hozott a karjában. 

— Nem, nem az elméletben. Én Vanessában hiszek. Eszembe 
jutott a Százas-ügy. Meghallottam a pasas hangját, és odavak- 
kantottam két szót, hogy hívja Jean-Pierre-t. Azonnal fölhívta, 
csatába szólította az egész rendőrséget, és ráuszította azokra a 
hapsikra az irodában. Miközben még fogalma se volt, hogy én 
mit hallottam és mennyire vagyok biztos a dolgomban. Ő sem 
abban bízott, hogy jól hallottam, amit hallottam, hanem ben- 
nem, érted? 

Martin bólintott és azt mondta, ő is bízik Vanessában. 

Kissy elmondta az ötletét. Martin az ötletben se bízott jobban, 
mint az elméletben, de Kissyben igenis bízott. 


Az osztály szokott zsivaja szokatlan zsivajjá változott, amikor 
az első óra után a négy egér kisétált a katedrához. Dubois még 
bent volt, kérdőn nézett rájuk, de ők megcsóválták a fejüket és 
a hátuk mögé, az osztályra mutattak. Tökéletesen egyforma 
mozdulattal, mintha megbeszélték volna — minthogy csakugyan 
megbeszélték. 

— Úgy — mondta Dubois, a papírjait rendezgetve. — Velük van 
beszélnivalótok. Én nem hallhatom? 


— Dehogynem - felelték. Azzal sarkon fordultak, és Kissy be- 
lekezdett. 

— Srácok... szükségünk van a segítségetekre. 

A zsivaj felerősödött, és sűrűn kihallatszott belőle a , halljuk" 
szó. Kissy fölemelte a hangját. 

— A Jerry Alapítványnak szüksége van a segítségetekre! 

Az osztály tomboló ricsajban tört ki. Kissy mosolyogva nézte 
őket vagy fél percig, aztán fölemelte a kezét. A zajt mintha el- 
vágták volna. 

— Oké — mondta, azon igyekezve, hogy komoly legyen. — Te- 
hát egy szekrényt keresünk. Egy öltözőszekrényt, egy uszoda 
női öltözőjében. Így sajnos a fiúk most nem tudnak segíteni. 

— Miért ne tudnánk? — szólalt meg egy mély hang hátulról, 
torzítva, de mindenki tudta, hogy Romain az. — Mi is beme- 
gyünk szívesen. 

Natalie hozzávágott egy radírt, és kitört a balhé, de Jennifer 
elkurjantotta magát, és lecsillapodtak. Dubois csak figyelt, nem 
avatkozott bele. 

— Szeretném, ha egy kicsit rám figyelnétek — mondta Kissy. — 
Ígérem, hogy utána mi is segítünk forgatni Romaint a nyárson 
— az osztály boldogan vigyorgott a kárvallottra —, de előbb ezt 
beszéljük meg. — Martin föltartotta a telefonját a képpel. — Itt 
látjátok az öltözőszekrényt. A következő szünetben bemegyünk 
a titkárságra és csináltatunk annyi nyomtatott példányt, ameny- 
nyi csak kell. Úgy gondoljuk, hogy La Défense-ban vagy a 
környékén van az uszoda. Hogy a környék meddig terjed, nem 
tudjuk. Egy helyet kizárhatunk, a fürdőközpontot az Inkerman- 
non, mert ott jártam. A szekrényt a számáról valamennyire be 
lehet azonosítani, bár sajnos nem jól olvasható, és van rajta egy 
jellegzetes alakú kopás. Aki rátalál a szekrényre — itt fölvitte a 
hangsúlyt és jelentőségteljesen elhallgatott. Az osztály csillogó 
szemmel figyelt, lélegzet-visszafojtva, ő pedig befejezte: — Ak- 
kor mi nagyon örülni fogunk! 


Amikor az egerek eldöntötték, hogy segítséget kérnek az osz- 
tálytól, legjobb esetben is egy-két vállalkozóra számítottak. 
Mivel csak a lányok alkalmasak, s közülük három Jerry-tag, 
nyolc jelölt maradt. Ez nem sok, ezért tovább akartak menni a 
többi osztályba toborozni, de ezt levették a vállukról. Méghoz- 


zá a fiúk, akik Desanges órája alatt körbelevelezték a dolgot, és 
megállapodtak, hogy ők beszélnek a többi osztállyal. 

Kissy a következő szünetben bement Morgómedvéhez enge- 
délyt kérni a fénykép sokszorosítására. Persze el kellett monda- 
nia, miről van szó. Neki elmondott mindent — az osztálynak 
nem, minden faggatásra csak azt felelték mind a négyen, hogy 
egy bűnügyben nyomoznak és a nyomozás érdekében nem 
mondhatnak semmit. De hát Morgómedve alapítványtevő is, 
neki szabad volt tudnia. Azt mondta, reméli, hogy sikerrel jár- 
nak. 

Így vette kezdetét a Lockerbie-hadművelet. Hogy a név kinek 
jutott eszébe, azt nem lehetett tudni, az ismeretlen névadó el- 
merült a tömegben. Neki jutott eszébe, hogy az öltözőszekrény 
angolul locker, s így kezdődik a húsz éve történt légikatasztrófa 
helyszínének neve is. Kissynek nem nagyon tetszett a névadás, 
D"Aubissonék miatt, akik az átlagosnál érzékenyebbek a légi- 
katasztrófákra, de az kétségtelen, hogy illeszkedik abba a tö- 
rekvésükbe, hogy ne lehessen tudni, mi mit jelent. Ezt a 
kifejezést is nyugodtan használhatják akár a shindy orra előtt 
is. Azazhogy a shindame előtt, hiszen mint rá kellett döbbenni- 
ük, Cynthia kétségkívül nő — másként aligha jutott volna be a 
női öltözőbe -—, s ekkor Jennifer megalkotta a szó nőnemű vál- 
tozatát. 

A hadművelet koordinálását Charles és Maurice vállalta ma- 
gára. Csináltak egy honlapot egy ingyenes tárhelyen, ami a már 
ellenőrzött uszodák listáját tartalmazta; aki átvizsgált egy für- 
dőt, az nekik telefonált, és föltették a listára. Semmilyen egyéb 
adat nem volt rajta, se magyarázat, hogy mire való. És ha meg- 
találják a szekrényt, akkor az egészet letörlik. 

A logikus persze az lett volna, hogy La Défense-ban kezdik, 
aztán sorban jön Nanterre, Courbevoie, Puteaux és a többi 
szomszéd város, majd egyre táguló körökben haladnak. De ami 
logikus volt a nyomozás szempontjából, az nem volt célszerű 
az önkénteseknek, akik hamarosan már a legkülönbözőbb he- 
lyeken lakó emberek közül kerültek ki. Aki körül tudott nézni 
egy adott környéken, az megtette, még akkor is, ha az például a 
tizedik kerület volt, ahova Cynthia aligha furikázott el munká- 
ba menet vagy az ebédszünetben. Persze éppenséggel a szabad- 


napján is videózgathatott, ezért semmilyen helyet nem zártak ki 
teljesen. 

Soha senki nem számolta össze, hány önkéntes segített a Jer- 
rynek a nyomozásban. Az osztálybeli fiúk a szünetekben be- 
széltek más osztályokkal. Azok tagjai megint más osztályok- 
kal, más iskolába járó barátaikkal, alighanem akadtak, akik a 
szüleikkel is. Talán a neten is szervezkedtek. Kissy első nap át- 
adott néhány digitális példányt a fényképből, aztán már nem 
kellett, egymás között másolták. 

És mindenki csak ennyit tudott: egy pedofil után nyomoznak. 
Ez nyilvánvaló volt az alapítvány miatt. Ennél többet nem 
mondtak senkinek. 


Volt néhány óra, alig pár nappal a Lockerbie-hadművelet meg- 
kezdése után, amikor azt remélhették, hogy enélkül is célhoz 
érnek. Kissy legnagyobb örömére Cynthia nem követte el azt 
az aljasságot, hogy nem jön többé a Gyermekvilágra. Eljött. 
Csak az időpontot választotta meg szerencsétlenül. Nyolcadi- 
kán délelőtt fél tizenegykor, az iskolaidő kellős közepén. Mer- 
cier vulkáni kőzeteket mutatott nekik, és arra készült, hogy el- 
mondja, hogyan működnek a tűzhányók, amikor harangzúgás 
fojtotta bele a szót. Egyszerre három irányból jött, az egymás 
mellett ülő Kissy és Chantal padjából, Martintől és Jennifertől. 

Az egerek egy tizedmásodpercre megdermedtek, aztán egy- 
szerre csaptak le az övükön pihenő Jerry-telefonra. Két másod- 
perc alatt elnémították a hangot, s azonnal beléptek a szerverre, 
de már az ebédlőben, ott ültek le. Hogy oda hogyan és főleg 
mikor kerültek, Kissy képtelen lett volna megmondani, ámbár 
az ebédlő két folyosónyi távolságra volt az osztályuktól. Való - 
színűleg a hipertéren át. 

Felosztották a munkát: Martin és Chantal belépett a szerverre, 
Kissy hívta a hadnagyot, Jennifer pedig készenlétben tartotta a 
telefonját, hogy elérjék őket. 

Jean-Pierre foglalt volt, valószínűleg már intézkedik. Addig 
hívta Nimbyt, de ő is foglalt volt. Nyilván belépett a Jerryre, de 
innen a mobilokról túl bonyolult egymással kommunikálni és a 
Gyermekvilágot is figyelni egyszerre. 

Jennifernek megcsörrent a telefonja: a Cirrus volt, átirányított 
hívással. 


— Leblanc — mondta a telefon. 

— Ford — vágta rá Jennifer. — Mit tudsz? 

— Innen semmit, ahol most vagyok. Mit láttok a szerveren? 

— Cynthia egy kislánnyal beszélget — mondta Martin, akinek 
Jennifer odatartotta a telefont. — Az azonosítás pozitív, kétség- 
kívül ő az, de... 

— De? 

— De ez egy férfi. 

— Biztos? 

— Totálisan. Már megmondta a lánynak, mit szeretne vele csi- 
nálni, és teljesen egyetértek vele, én is szívesen... 

Jennifer mérgesen elrántotta előle a telefont. 

— Cynthia nem lehet férfi! — mordult bele. 

— Dehogynem - felelte a hadnagy. 

— De hát nem érted, hogy a női öltözőbe. . . 

— Én értek mindent. Vanessa egy nagyon aranyos kislány, de 
ezúttal melléfogott. Azt a képet nem az ügyfelünk csinálta. De 
elég a szövegből, mi legyen, kilőjük a rakétákat? 

— Várj még — kérte Martin. — Az ügyésznek is kell muníció. 

Kissy elkérte a hadnagyot. 

— Jean-Pierre, figyelj, mi is szeretnénk ott lenni! 

Egy pillanat csend a vonalban. 

— Nem túl jó ötlet, Kissy. Ugye Kissy vagy? 

— Igen, én. Miért nem? 

— Egyrészt iskola van, másrészt az izolálás miatt. 

— Hé, zsarukám! — csattant föl Jennifer igazi amerikai stílus- 
ban. — Ez a Jerry bulija! Ezt a vadat mi sebeztük meg, te csak 
becserkészed, világos?! 

— Erről vitatkozhatnánk, de nem alkalmas az idő. Jó, legyen. 
Megoldom. Addig ne érjetek a helyszínre és főleg ne próbálja- 
tok meg bemenni, amíg meg nem mondom, hogy milyen jel- 
szóval juthattok át. Egy parancsot teljesítő rendőrrel nem érde- 
mes vitatkozni. Mi legyen, indulhat a tűzijáték? 

— Igen — felelte Martin, aki mostanáig Cynthia beszélgetését 
olvasta. — A válasz pozitív! 

Soha nem kapták el azt az aljas, kártékony férget, aki háromne- 
gyed tizenegykor fölhívta a rendőrséget és bejelentette, hogy 
bombát helyezett el az Areva-toronyban. Nem is nyomoztak 
utána. Az egerek sejtették, hogy a hadnagy — vagy inkább a fe- 


lettesei — valamilyen magas rangú rendőrtiszt, talán minisztéri- 
umi tisztviselő jóváhagyását szerezték meg az akcióhoz, más- 
képp nem is lehetett volna. Persze nem most, már akkor, ami- 
kor Microbitumen elkészítette a csapdaprogramot. 

Amikor a torony portáján — vagy ki tudja, melyik részén — 
egy alkalmazott elsápadva hallgatta a rendőrség értesítését a 
bombariadóról, a négy egér a toronytól pár száz méterre volt 
egy élelmiszerüzletben. Chantalnak jutott eszébe, hogy az ak- 
ció egész nap eltarthat, és a toronyból nem lehet csak úgy ki- 
szaladgálni a rendőrkordonon át. Jennifer azt mondta, a rendőr- 
ség nem hagyja éhen veszni az embereit, de a mondat végére 
már rájött, hogy ők nem azok. Hivatalosan semmiképpen. Úgy- 
hogy egy reklámszatyrot megrakodtak mindenfélével, amit ott 
helyben el lehet fogyasztani, főleg péksüteménnyel és csokival, 
mert az hűtés nélkül is jól bírja, egy másikba pedig palackokat 
tettek, meg egy köteg eldobható poharat. 

Tíz perc alatt ott voltak taxival. A Charles de Gaulle-on álltak 
egy percig, éppen ott, ahonnan láthatták azt a padot, amin Kis- 
sy először találkozott Pivel, valamikor a dinoszauruszok idejé- 
ben; most megmutatta nekik. Aztán kerestek egy üzletet, fel- 
tankoltak, s mire kijöttek, már minden tele volt rendőrökkel és 
tévésekkel. 

Útközben érte őket Vanessa és Nimby hívása, majdnem egy- 
szerre; velük csak virágnyelven beszélhettek a sofőr miatt. 
Nimby is ellógott az iskolából, mint ők, egy szót se szólva sen- 
kinek. Piék viszont szabályszerűen kimentették magukat az 
egyetemen, halaszthatatlan családi ügy miatt. De még egyikük 
sem ért oda. 

Jennifer Vanessáék, no meg az utókor kedvéért videózni kez- 
dett, élvezte, hogy annyit filmez, amennyit akar, hiszen nem a 
telefon szűkös memóriája tárolja, hanem a Jerry szerverei. 
Chantal fotózott, néha Kissy és Martin is. A toronyból már te- 
relték az embereket kifelé, a La Coupole tér egyszerre megtelt 
öltönyös urakkal és kosztümös hölgyekkel, akik tanácstalanul 
tébláboltak egy ideig, aztán a legtöbben elindultak valamerre. 
Kissy vigyorogva figyelt egy szőke szépséget, aki szemláto- 
mást fázott rövid szoknyájában, és sietve a Total-torony felé 
vette útját. Hát igen, ők egérlányok mindhárman az időjárásnak 
megfelelően voltak öltözve, farmernadrág, blúz és kiskabát. Kit 


érdekel a szépség, ha közben tüdőgyulladást kapunk, szokta 
mondani anya, aki nagy hidegek idején a legelőkelőbb helye- 
ken tartott összejövetelekre is képes volt vastag kabátban, több 
réteg ruhát viselve megérkezni. Blanche a másik, aki nagyon 
ügyel ebből a szempontból az öltözékére, de neki kell is, a me- 
leg délvidéken nevelkedett, könnyen megfázhat, ha. . . 

— Ott van Jean-Pierre — szólalt meg Chantal hirtelen, amire 
Kissy fölriadt. Csakugyan ott volt, néhány civil és kétszer any- 
nyi egyenruhás társaságában, és mindenki mindenkivel beszélt. 
Kissy oda akart menni, de megállították. 

— Hagyjátok őket — mondta Jennifer telefonja Niala hangján. 
— Nem tudni, ki mibe van beavatva az ott levők közül, és a kö- 
zönség figyelmét se hívjátok föl magatokra. 

Martin már ki is választotta a számot a névjegyzékből, de 
még várt, mert a hadnagynak éppen telefon volt a fülén. Aztán 
bólintott és letette, Martin pedig benyomta a gombot. 

— Leblanc. 

— Jerry. Tőled kétszáz méterre vagyunk, tíz óránál. 

— Jó, maradjatok ott, majd kiszólok értetek. 

— Vettük. 

Jean-Pierre letette, és a csoport el is indult a torony felé. Az 
egerek kényelmesen elhelyezkedtek egy padon és nézték a fel- 
fordulást. 

Nimby és a két maxi szinte egyszerre futott be, és alig jutott 
idejük kiüríteni egy kólásüveget, jött a hívás is. 

— Itt Leblanc. Gyertek a keleti bejárathoz. Az őrségnek mond- 
játok a következőt: , Athos, Porthos és Aramis keresi D7 Arta- 
gnan urat." De minél kisebb feltűnéssel, az ég szerelmére! 

— Értettük! 

A hét elszánt egér átvágott a téren és odasétált a kordonhoz. 
Marcona rendőrök mindenütt. A bejáratot lehetetlenség volt 
megközelíteni, hacsak nem teherautóval a tömeg közé rontva. 

— Csak egy menjen — tanácsolta Vanessa. — Mondja meg a 
jelszót, aztán a rendőrök majd behoznak mindenkit. 

Kissy tehát odasétált a legközelebbi rendőrhöz, aki csípőre 
tett kézzel figyelte a tömeget, aztán őrá nézett, fölemelte a ke- 
zét és mutatta, hogy táguljon onnét. 

— Athos, Porthos és Aramis keresi D"Artagnan urat — cincog- 
ta Kissy. 


— Mit?! . . . — nézett a rendőr vasvillaszemekkel. 


— Értettem elsőre is — mondta a rendőr. — Hányan vagytok? 

— Heten. 

A rendőr intett egy társának, hogy álljon a helyére, aztán át- 
sétált a kordonon, nyomában Kissyvel és az övéivel. Egykettő- 
re valami előcsarnokfélében találták magukat, ami tele volt 
rendőrökkel. Kalauzuk eltünt egy pillanat alatt, alighanem ki- 
ment megint. A zűrzavarban egyelőre képtelenek voltak tájéko- 
zódni. 

— Kiürítjük az épületet, legyenek szívesek távozni — toppant 
eléjük egy rendőr. 

— Leblanc hadnagy segítői vagyunk — lépett elő Pi, de a rend- 
őr csak a fejét rázta és beszélt tovább. Egy pillanat múlva meg- 
jelent előtte egy mobiltelefon, ami Chantal karjában folytató- 
dott. 

— Itt Leblanc, hall engem? 

— Igen, uram... 

— Engedje hozzám a kisdedeket. 

A rendőr becsukta a száját, kinyitotta és megint becsukta. Mi- 
re szólt volna, Angéligue megelőzte. 

— Legyen szíves a hadnagy úrhoz kísérni bennünket, nem is- 
merjük itt a járást. 

— Már elnézést — kérdezte a rendőr —, de kicsodák maguk? 

— Sajnálom — felelte Pi —, erre nem válaszolhatunk. Hajtsa 
végre a parancsot, legyen szíves. 

— Aligha tehetek mást — dünnyögte a rendőr, és utat vágott 
nekik a tömegben egy ajtó felé, amiről rövid folyosó nyílt, rajta 
néhány ajtóval. A rendőr benyitott. — Leblanc hadnagy segítői 
— jelentette be. 

— Köszönöm — hallatszott a válasz. — Jöjjenek be, maga lelép- 
het. És felejtse el, hogy látta őket. 


A kis irodában egy asztal volt, rajta rengeteg tervrajzzal, né- 
hány szék a falakhoz félretolva, és hat férfi. Öt civil, egy 
egyenruhás. 

— Hogy állnak? — kérdezte egyikük éppen egy mobiltelefon- 
tól. 

— Jelentem, tíz percen belül befejezzük a kiürítést. 


— Köszönöm. Jó, ezzel nagyjából megvagyunk -— intett az asz- 
tal felé —, addig szeretnék megismerkedni ezzel a társasággal. 

A beszélő egy köpcös, kicsit kockafejű ember volt szürke za- 
kóban. 

— Szóval maguknak köszönhetjük ezt a ramazurit? Hát jó. Én 
Artois főfelügyelő vagyok. Azt most ne játsszuk el, hogy min- 
denki mindenkinek bemutatkozik, tehát mindenki mondja el 
egyszer hangosan a nevét. 

Ezt meg 1s tették, s az egerek megjegyezték a vezérkar többi 
tagjának nevét. Az egyenruhás Thomas őrnagy volt, a másik 
három Darcy, Hervé és Frankeur, mindhárman számítástechni- 
kusok. Az egerek is csak vezetékneveket mondtak. 

— Később még csatlakozik hozzánk Briand százados, a tűz- 
szerészek parancsnoka — mondta Artois. — Ők is be vannak 
avatva; minden kézre szükségünk lesz. Eddig már átnéztük az 
épület térképeit és fölosztottuk a területet. A tűzszerészekkel 
együtt harmincöt emberre számíthatunk. De akkor most már 
héttel több. Negyvennégy emelet, és rengeteg számítógép van 
benne, elhihetik. Az evakuált emberek laptopjai is itt maradtak, 
azokra is figyelni kell. A tesztelési eljárást ismerik? Nem, jó, a 
hadnagy majd megmutatja. . . Elnézést. . . 

Megcsörrent a telefonja, fölvette és arrébb sétált vele. 

— Gyertek — hívta őket Jean-Pierre egy notebookhoz, ami az 
asztal sarkán állt bekapcsolva, és fölmutatott egy pendrive-ot. — 
Nagyon egyszerű az egész. A pendrive-okon automatikusan in- 
dul a spéci tesztporogram. — Bedugta a gépbe, amire a képernyő 
hirtelen elzöldült, egyetlen mélyzöld felület lett az egész. Jean- 
Pierre kihúzta a pendrive-ot, és visszatért a rendes kép. — Ha 
zöld, akkor a gép tiszta. A piros pedig a megjelölt gép. — Rá- 
kattintott egy ikonra, és megjelent egy felirat: MEGJELÖLVE. 
Megint bedugta a pendrive-ot, és a képernyő elvörösödött. — 
Ennyi az egész. Két baj van: hogy töméntelen gépet kell átvizs- 
gálnunk, és hogy némelyik esetleg nem indítja el a programot, 
vagy az nem áll le szabályszerűen, ilyenkor intézkedni kell. Az 
embereink nem értenek a számítógépekhez, örülnünk kell, 
hogy egyáltalán kaptunk embereket; ezért van itt a három szak- 
ember, hogy segítsenek nekik. Tulajdonképpen jó, hogy itt 
vagytok, ti is tudtok nekik segíteni. 


Pár perccel később jelentették, hogy a kiürítés befejeződött, 
az első emeleti aulában gyűljenek össze eligazításra. 

Az egerek itt találkoztak a tűzszerészekkel, akik az aulából 
nyíló egyik helyiségben tették le bombakereső és -hatástalanító 
felszerelésüket, amit a megtévesztés miatt magukkal kellett 
hozniuk. Jean-Pierre pedig megtartotta az eligazítást. Az aula 
egyik oldalát sötétkék egyenruhatömeg töltötte ki, s velük 
szemben csoportosult a vezérkar az egerekkel. 

— Nos, emberek — kezdte. — Vannak köztünk, akik nem ér- 
tesültek róla, tehát elmondom: nem bombát keresünk, a riadó 
csak ürügy volt, hogy zavartalanul kutathassunk. Egy számító- 
gépet keresünk, ami szemmel nem látható módon van megje- 
lölve. A feladat a következő. Végigjárjuk az épületet, és min- 
den számítógépet megvizsgálunk. Mindegyiken lesz egy kis 
téglalap alakú csatlakozó. — Darcy magasra tartott egy hatalmas 
papírlapot, amin egy USB-csatlakozó kinagyított képe látszott. 
— Mindenki kap egy ilyet — mutatta föl Jean-Pierre a pendrive- 
ját. — Ez beleillik a csatlakozóba. Csak egyféleképpen, ha nem 
sikerül bedugni, fordítsák meg. Amikor bedugják, a képernyő 
színt vált. — Megmutatta a pirosat is, a zöldet is, megmondta, 
melyik mit jelent. — Ha a színt megnézték és zöld, kihúzzák és 
ellenőrzik, hogy visszatért-e a rendes kép. Ha nem találják a 
csatlakozót, rádión segítséget kérnek. Ha nem jelenik meg vagy 
nem tűnik el a szín, segítséget kérnek. Ha kikapcsolt számító- 
gépre akadnak, és tudják, hogyan kell bekapcsolni, akkor is se- 
gítséget kérnek, mert egy számítógépet nem szabad egyszerűen 
a főkapcsoló megnyomásával kikapcsolni. Akkor a következő 
bekapcsolásnál a gép olyan műveleteket végez, amiről a gazdá- 
ja látja, hogy valaki a távollétében bekapcsolta a gépét. Ez kel- 
lemetlen kérdéseket eredményezne. Akinek segítségre van 
szüksége, közli a helyzetét, és odamegy valamelyik szakértőnk. 
A hölgy, ez a négy úr és a gyerekek értenek a számítógépek- 
hez. Utolsó pont: mindenki kap egy emeletet, hozzá térképet, 
jelöljék be, hogy hol jártak. Ennyi, van kérdés? 

Többen föltartották a kezüket, a hadnagy egyenként mutatott 
rájuk. 

— Mi a teendő, ha megtaláljuk a piros gépet? — kérdezte az el- 
ső. 


— Ott marad és közli a helyzetét. Egy szakértő odamegy, el- 
lenőrzi, hogy nem téves riasztás-e; amíg ez tart, addig minden- 
ki folytatja a munkáját. Ha tényleg megtalálta, akkor kap száz 
euró jutalmat. Maga? 

— Én tudom, hogy kell kikapcsolni egy számítógépet — mond- 
ta a második. 

— Akkor csak csinálja bátran. Maga? 

— Én is ugyanezt akartam — mondta a harmadik. 

— Jó, akkor még valaki? Tessék. 

— Uram — kérdezte a negyedik —, mit keresünk voltaképpen? 

A hadnagy a főfelügyelőre nézett, aki bólintott és lépett egyet 
előre. 

— Amikor azt a gépet ezek a gyerekek megjelölték — kezdte 
emelt hangon -—, a gazdája éppen egy gyereket zaklatott interne- 
ten keresztül, és ez már nem az első volt. Gyerekpornót is kül- 
dött neki, tehát birtokol. A technika csak azt tette lehetővé, 
hogy az épületet lokalizáljuk, de a gépet már így kell megke- 
resnünk. 

Aztán kiosztották a pendrive-okat és a tervrajzokat. Jean- 
Pierre minden negyedik szintre egy szakértőt osztott be, aki az 
alatta levő három emeleten segít a többieknek. 


Jean-Pierre-nek mindenre van gondja, gondolta Kissy, amikor 
beszállt a liftbe Frankeurrel, Chantallal és Briand századossal 
meg egy csomó rendőrrel és tűzszerésszel. A lifteket is úgy 
indította, hogy minden harmadik emelet gazdája utazzon 
együtt, így gyorsabban célba érnek. Ő kapta a tizenkettedik 
emeletet, Chantal a huszonnegyediket, Frankeur a harmincha- 
todikat. 

Soha nem fogja elfelejteni ezt a három órát a hatalmas fekete 
toronyházban. Sorra járta az irodákat és tárgyalókat, mindent 
végignézett számítógépek után, aztán benyomta a pendrive-ját, 
megnézte a zöld színt, kihúzta és ment tovább, áthúzva a térké- 
pen azokat a helyiségeket, amiket átkutatott. Időnként kapott 
egy hívást, ilyenkor megjelölte a térképen a helyiséget, a kö- 
vetkező megvizsgálandó gép elé pedig letette jelzésnek a kólás- 
üvegét, és indult a lifthez. Eleinte kikapcsolt gépek miatt hív- 
ták, ezeket bekapcsolta, ellenőrizte, aztán megmutatta a rendőr- 
nek, hogyan kell szabályosan kikapcsolni a gépet. A legtöbb- 


ször azért keresték, mert nem jelent meg szín, a pendrive auto- 
matikus indítása ki volt kapcsolva. Ilyenkor kézzel kellett elin- 
dítani a programot. Igyekezett erre is megtanítani a rendőröket, 
beíratta velük a parancsot kézzel, ez biztosabb volt, mint elin- 
díttatni az Explorert, abban keresgélni, aztán még nyitva felej- 
tik a végén. Néhány gép egyáltalán nem látta a pendrive-ot, sőt 
különös módon olyan is akadt, aminek nem volt USB-csatlako- 
zója — ezeket feltüntették a tervrajzon és továbbmentek. A ne- 
gyedik óra ezekkel a gépekkel ment el, amikor már minden 
más gépet megvizsgáltak és nem került elő a piros. Lefényké- 
pezték a képernyőt, hogy mindent ugyanúgy tudjanak visszaál- 
lítani, és nekiláttak megkeresni a sütit kézzel. Néha nem volt 
könnyű, elemi dolgok máshol voltak a gépeken, s ez sok időt 
elvett. 

Délután negyed ötkor a csapat megint összegyűlt az aulában. 
Fáradtak és rosszkedvűek voltak. Az egerek üdvözölték órák 
óta nem látott társaikat és kibontottak két csomag aprósüte- 
ményt. Chantal és Angéligue körbejárt velük. 

— Akkor most mi legyen? — kérdezte Darcy. 

— Nem tudom — mondta Thomas őrnagy. — Ha minden gépet 
megnéztek és egyiken se volt rajta. . . 

Jean-Pierre a tervrajzokat nézte. Az egész épület be volt jelöl- 
ve. 

— Ugye az nem lehet — nézett az emberekre —, hogy valaki a 
dolog könnyebbik végét fogta meg és nem nyúlt minden gép- 
hez? 

Az emberek a fejüket rázták. Egy tűzszerész előlépett és azt 
mondta: 

— Hadnagy úr, ha azt nem számítom, hogy nekem is van gye- 
rekem, mert nincs mindegyikünknek, akkor se mondanék le 
száz euróról. Az azért pénz. De az nem lehet, hogy valahol 
vannak gépek, amik elkerülték a figyelmünket? 

— De lehet — mondta az őrnagy. — Minden lehet. Mi lenne, ha 
mindenki újra bejárná a területét? 

— Egy pillanat — szólalt meg Nimby. — Egy notebookot egy 
fiókban is el lehet rejteni. Bele kellene nézni a fiókokba is. 

— Az egy évszázad — jajdult föl Artois. — És a nagy részük 
úgyis zárva lesz. 

— Van más választásunk? — nézett rá Thomas. 


— Nincs — sóhajtott a főfelügyelő. — Jól van, járják végig újra, 
és nézzék meg a fiókokat. De ne mozdítsanak el semmit. Es 
igyekezzenek! 


Öt óra után kezdtek visszaszállingózni a rendőrök. Kissy szél- 
vészként rohant végig a tizenkettediken, ő háromnegyed óra 
alatt végzett. Több száz fiókot húzott ki és szekrényajtót tépett 
föl, de legalább ötször annyi zárva volt. Egyetlen notebookot 
talált az egész emeleten, de az is zöld volt. 

Még nem ért vissza mindenki, amikor Artois már döntött. 

— Mindenki térjen vissza az aulába — hirdette ki rádión. — Le- 
vonulunk a helyszínről és feloldjuk a zárlatot. 

Aztán odajött a hét csüggedt egérhez meg a kettőhöz a tele- 
fonban. 

— Nem szeretek veszíteni — közölte velük —, de nem tehetek 
mást. Egy ekkora felhőkarcolót nem lehet akármeddig lezárni. 
Most maguk jönnek. Ha meg tudták jelölni azt a gépet a távol- 
ból, akkor beazonosítani is képesek. Találják meg a módját. 
Gondolkozzanak! 


Vanessa szokásos villámgyors mozdulataival díszítette föl a tá- 
lakat. A burgonya mellé petrezselyemlevelet rakott, a hal mellé 
citromkarikát, de úgy, hogy akármelyik étteremben megállnák 
a helyüket. Pedig csak sült krumpli és sült hal majonézzel meg 
salátával. 

— Állati — bámult Maszat a tányérjára. — És ez a falatka kis- 
csaj kódolta az egészet? 

— Vigyázz — szűrte a foga között Shrek —, a gyerek úgy verek- 
szik, mint az öreg isten. 

Maszat vállat vont és a szájába tömött egy kiló krumplit egy 
nagy szelet hallal. 

— Baró — mondta, amikor lenyelte az egészet. — Essetek még 
sokszor ilyen bajba. 

Az egerek nevettek és ők is hozzáláttak. 

Rég nem voltak ilyen sokan a konyhában. A csapat teljes lét- 
számban itt töltötte a szerdát, bár Piék csak délelőtt értek ide, 
de itt voltak. Anyának fontos tárgyalása lett volna, de a partne- 
re lemondta, így itthon maradt. Csak apa hiányzott, viszont itt 
volt a két szofítverguru, akiket a hétfői kudarc után azért hívtak 


meg, hogy erősítsék a soraikat. Muszáj volt kitalálni valamit, 
hogy kiköszörüljék a csorbát. 

— Oké — mondta Shrek hihetetlen mennyiségű sült krumpli 
után, már lent a gépteremben, ahol előrelátóan nagy készlet sü- 
teményt, sajtot, gyümölcsöt és üdítőitalt helyeztek el. — Oké, 
szóval tekintsük át a szitut — ezzel eltüntetett egy sajtos süte- 
ményt. — Egymillió gép van abban a World Trade Centerben, 
és az egyiken ott figyel a sütitek, de hiába néztétek végig, nem 
volt meg. A zsernyákok szerint — újabb sütemény — senki nem 
vitt ki notit, tenyérgépen pedig nem fut a script, jól értem? — 
Bólogattak. — És a fej lecsekkolta, hogy a gép be is szopta a 
sütit, nem csak kidobta? 

— Pöpecül — felelte Nimby. 

Maszat elnyelt egy fél narancsot. 

— Szóval a gép tutkesz ott hasít a toronyban? 

— Nem éppen — mondta Nimby, amikor Kissy még csak a 
szótárazásnál tartott. — Hétfő óta százszor elvihették. 

— Ja. És IP-címek kilőve, mi? 

— Senki nem jegyzi, hogy mikor hova osztják le őket. Sőt 
mondok rosszabbat. A routereikhez se lehet hozzáférni. 

— Me"? 

— Artois megtiltotta, hogy bármi olyat csináljunk, amitől a to- 
ronybeliek közül bárki gyanút foghat. Beleértve a gizdát is. 

A guruk hümmögtek. 

— Na várjunk csak — mondta Shrek. — Ez a főzsaru azért kér- 
dés. Mert csinálni állati sok mindent lehet. Mondjuk fölnyo- 
mom a cég szerverét. Csak ha utána behúznak engemet, akkor 
én azért egy kicsit morcos leszek. Nekem kisshrekjeim vannak 
odahaza. 

Az egerek vigyorogtak. 

— Egyeztetni kell velük — mondta Nimby. 

— Jó, akkor a másik — ragadott föl Shrek egy darab sajtot. — Ki 
fog csengetni? Mert ez azért vastag buli, és a ti alapítványotok, 
már bocsesz... 

— Ne aggódj — mondta Vanessa. 

A két férfi a kislányra meredt, aki a szőnyegen ült Nimby és 
Niala között, és nem nézett föl rájuk. Elmélyülten babrálta 
Macska fülecskétt. 

Kis csend, aztán a guruk egymásra néztek. 


— Baró — mondta Maszat. — Úgy főz, mint a jó nagyikám, és 
pénze is van. Ráérsz holnap? Elveszlek feleségül. 

Vanessa mosolygott és a fejét csóválta, föl se pillantva a fe- 
hér szőrméről. 

— Nem menne a dolog — mondta Shrek. — Pont azért, mert 
ilyen a főztje. Egykettőre kiennéd a vagyonából. 

— Hülye vagy? — nézett rá Maszat. — A pénzéből nyitnánk egy 
éttermet, amit menő hellyé tehet a tudományával, és dőlne a lé. 

Vanessa fölnézett, egyenesen Maszat szemébe. 

— Idáig rendben van, de mi szükség ehhez rád? 

A gurunak elakadt a szava. Gondterhelten vakarászni kezdte 
az orrát, és aggodalmasan pislogott a rezzenéstelenül rámeredő 
jégkék szemekbe. Aztán majdnem a bőréből ugrott ki ijedté- 
ben, mert Shrek barátságosan rávert a hátára. 

— Hagyd abba az udvarlást, öreg, mert nem élünk meg. Itt 
agymunkára van szükség. 

— És azt honnan vegyem — csuklott Maszat méltatlankodva —, 
ha rám hozod a szívinfarktust?! 

— Bocs, öreg — sajnálta Shrek őszintén —, nem akartam. Évek 
óta nyomulunk együtt, de sose gondoltam, hogy van szíved. 
Szóval induljunk ki abból, hogy ott figyel a gépen a süti. . . 


Shrekék fölfaltak egy tonna süteményt és gyümölcsöt, rengeteg 
sajtot, és hatalmas mennyiségű üres palackot termeltek. Persze 
az egerek is pusztítottak jócskán. Anya kora délután észrevétle- 
nül elszaladt bevásárolni, hogy ki ne fogyjanak. 

Az ötletek kitalálása és a program megírása sokkal könnyebb 
volt, mint a tesztelés. Először létrehoztak egy szimulált torony- 
házat a másik három Jerry-bázis gépeiből, aztán az igazival 
kezdtek kísérletezni. Egyszerűen betörtek az Areva-torony gé- 
peibe, és mindenféle dolgokat műveltek velük. Maszaték ott 
helyben írtak egy programot, ami folyamatosan figyeli a torony 
hálózatát, és monitorozza, hogy milyen gépeket kapcsolnak be 
az ottaniak. A program minden ottani gépen elhelyez egy szá- 
mot, amit ID-nek hívtak, és minden gépen más lesz. Ellenőrzi a 
gépen levő sütiket, és ha megtalálja Microbitumen jelzését, a 
, piros sütit", akkor felírja, hogy annak a gépnek mi az ID-je. 
Naplózza, hogy az egyes gépek mikor léptek be a hálózatra és 
mikor léptek ki onnan. Sőt azt is, hogy a piros sütis gép milyen 


webcímekre küld ki kéréseket és milyen emaileket vált. Ez már 
súlyos kémkedés, de bíztak benne, hogy a rendőrség jóváhagy- 
ja. 
Többféleképpen is remélhették, hogy mindez Cynthia fizikai 
azonosításához vezet majd. Ha szerencséjük van, a levélforga- 
lomból megtudják az emailcímét. Ha nem, mert arról a gépről 
esetleg nem vált leveleket, akkor a böngészési szokásait tanul- 
mányozhatják, például hogy milyen online klubok tagja és mi- 
lyen azonosítókkal. A program ugyanis letölti ugyanazokat a 
weboldalakat, amiket Cynthia, és ha azokon ott áll, hogy , üd- 
vözöljük, kedves Cynthia", akkor abból már ki lehet indulni, 
esetleg felszólítani az üzemeltetőket, hogy adják ki a felhaszná- 
ló adatait. 

Ha pedig ez sem vezet nyomra, akkor ott vannak a belépési 
időpontok, amiket össze lehet hasonlítani az ott dolgozók mun- 
karendjével. Legvégső esetben valamilyen ürüggyel ki lehet 
üríttetni az épület egyes részeit, amikor Cynthia online van, és 
figyelni, hogy kilép-e. 

A program a Nakatomi nevet kapta, kézenfekvő okokból. Hi- 
szen arra szánják, hogy besétáljon egy felhőkarcolóba, és az ott 
levő gyanútlan emberekkel mindenféle csúnya dolgot művel- 
jen. Niala azért megjegyezte, reméli, hogy Cynthiának nincs 
kéznél egy Bruce Willis programja. 


Kissy olvasta el az emailt, mialatt a többiek a programon dol- 
goztak. Mosolygott és félretette; csak a guruk távozása után 
mutatta meg a csapatnak. Ok is jót derültek rajta. 


Kedves Eggerek, 


utolsónak Pilanatban derülte ki micsinálunk Szilveszterrkor 
Zürichbele megyünk magunkat Apu Anyu kérdezi mi a Terwe- 
tek chátha jönétek Tik isch Zürichbele mijen Ötlet csókoll Elke 
tiszteletbeli 


— Sokkal szebben beszél, mint ahogy ír — állapította meg 
Nimby. 

— Szerintem írni nemigen tanult franciául — mondta Pi. — Ki- 
nek írna? Velünk is mindig videótelefonál. 

Az ötlet egyelőre csak a fontolóra vételig juthatott el. Az elő- 
ző szilveszteren a csapat külön-külön ünnepelt, mindenki a csa- 
ládjával, illetve Pi és Angéligue együtt. Egy közös szilveszter 
már önmagában is olyasmi, amihez nagyszámú szülői bele- 
egyezés kell — hát még idegen helyen, ráadásul külföldön. 

Vanessa azt mondta, szerinte a szüleik szívesen eljönnek ve- 
lük — ő szemlátomást elképzelni se tudta, hogy távol legyen tő - 
lük az ünnepen. Niala bólintott, persze hogy szívesen, Blanche 
kedveli Zürichet, többször járt ott konferenciákon, Georges 
pedig mindenhol jól érzi magát, ha vele van a családja. 

Martin biztos volt benne, hogy a szülei elengedik, az egerek- 
kel bárhová. Ugyanígy nyilatkozott Nimby is, aki szilveszter- 
kor éppenséggel otthon szokott lenni, de nyaranta már a Jerry 
előtti korokban is elutazott, általában a testvéreivel. 

Chantal a fejét vakarta és azt mondta, a szülei őt is bárhová 
elengedik az egerekkel, de nem szilveszterkor és nem külföld- 
re. A kettőből egy még csak-csak, de nem mindkettő egyszerre. 
Hosszas munka lesz megpuhítani őket. 

Kissy egyszerűbb helyzetben volt, mint a többiek, hiszen az 
egyik szülője ott volt kéznél, meg se kellett kérdezni, mert hal- 
lotta, amikor Chantal a szép csengő hangján felolvasta a leve- 
let. Anya kicsit gondolkodott és azt mondta, megkérdezi apát, 
nincs-e kedve újévkor svájci sajtot eszegető egérkéket nézni. A 
svájci sajt kifejezetten föllelkesítette őket, főleg Nimbyt és Va- 
nessát, akik rögtön elhatározták, hogy addigra mindent elolvas- 
nak a svájci sajtokról, és Zürichben megkóstolják valamennyit. 

Csak egy ült ott köztük szótlanul, s a többiek is elcsendesed- 
tek, amikor észrevették. 


— Mennyi esély van? — kérdezte Niala halkan. 

Jennifer megcsóválta a fejét. 

— Reménytelen. Még ha el is engednének, ami kizárt, akkor 
15... ez rengeteg pénzbe kerül. 

Niala bólintott. Hát igen, gondolta Kissy, ami nekik komoly 
kiadás, az D"Aubissonéknak nem nagy ügy, Fordéknak viszont 
megfizethetetlen. 

— Értem — mondta Niala. — Nos, erről majd még beszélünk. 
Nimby, jó lenne, ha elkezdenél rohangászni és a lányokat ölel- 
getni, mert hamarosan indulnunk kell. Jennifer, hívnál nekünk 
taxit? 

Jennifer kicsit meglepve bólintott és elővette a telefonját. — 
Melyik cégtől? 

Niala megütközve nézett rá. 

— Ha engem otthon megállít egy turista azzal, hogy nem tu- 
dok-e egy panziót, akkor szerinted hova küldöm? Talán Jean 
Cartier-hez? 

Jennifer pislogott. 

— Apát hívjam? De hát... 

— Mi az, hogy de hát? Nekünk taxi kell, ő pedig taxis, hol itt a 
difi? 

— Te beszélni akarsz vele Zürichről — jelentette ki Jennifer. 

— Persze. 

— Szerintem. .. jobb lenne, ha előbb én beszélnék vele. 

Niala megrázta a fejét. 

— Nem, nem lenne jobb. Te az ő kis házi egere vagy, aki sok 
mindent kért már, és ő mint jó apa mindig eldöntötte, hogy 
megkapja vagy sem. Én más vagyok, én nem akartam pici ko- 
romban levenni a szemüvegét, én... 

— Nincs is szemüvege — dünnyögte Jennifer, de Niala nem 
foglalkozott vele. 

— ...én egy idegen vagyok, akire illik odafigyelni. És én nem 
kérni fogok, hanem javasolni. 

Jennifer megint megcsóválta a fejét. 

— Nem ismered. Megesz téged. 

Niala fölnevetett. 

— Azt elhiszem, hogy megpróbálja. Kezdettől fogva feni ránk 
a fogát, egy szem Tom a kilenc Jerry között, de nincs esélye... 
Nimby! Hol van már ez az egér a csókokkal?! 


A nevezett a nappali túlsó sarkában ült egy fotelban, ahogy az 
elmúlt negyedórában folyamatosan, és jórészt csókolózott. Per- 
sze nem egyedül. Most fölnézett és nemet intett. 

— Majd jövök. Új technikát találtam ki; előbb ezzel bújok ösz- 
sze — bökött a vigyorgó Vanessára —, aztán mindenki kap sor- 
ban tíz percet. Így kevesebbet kell szaladgálni és elmélyülteb- 
ben csókolászhatom Chantalt. 

Chantal fölkapta a fejét és kisebbfajta atomrobbanáson esett 
át. 


Másnap Kissy először is fogadta néhány Lockerbie-önkéntes 
lelkes szavait, az egyik közölte, hogy a hétvégén Saint-Denis- 
ben lesz és okvetlenül megnézi az uszodákat is — aztán összefu- 
tott egy igencsak megrökönyödött Jenniferrel. 

— Apa reggel közölte, hogy mehetek Zürichbe. — Olyan arccal 
mondta, mintha arról számolt volna be, hogy Tom a kezén jár. 

— Ez nagyszerű — felelte Kissy. — Már látom az egereket, 
amint elözönlik Svájcot. 

— De hát hogy lehet ez?! 

Kissy vigyorgott. 

— Ezt hívják a fizikában D"Aubisson-hatásnak. Ha némi időt 
együtt töltesz eggyel, bármire rá tud beszélni. A szükséges idő- 
tartam a jelenlevő D"Aubissonok számával négyzetesen csök- 
ken. Biztos lehetsz benne, hogy Niala egymagában is rádumál- 
ta volna, hát még Vanessával együtt. 

Pedig éppen fordítva történt a dolog: Vanessa volt az, aki a 
végső lökést megadta. Niala kiselőadást tartott arról, hogy sem- 
miféle veszélyforrást nem engednek a közelükbe férkőzni, nem 
mennek korcsolyázni a tó jege alá, nem vesznek részt a bika- 
futtatáson — már ha kivételesen Zürichben tartanák Pamplona 
helyett, és pont szilveszterkor —, kétszer is körülnéznek, mielőtt 
lelépnek a száguldó járművek elé, és egyáltalán mindennel vi- 
gyázni fognak. Tom jókat mosolygott a poénokon, de láthatóan 
nem állt szándékában beleegyezni. Végül Niala fölszólította, 
hogy indokolja meg. Tom kis hallgatás után azt mondta, hogy 
ha nincs pénze Zürichbe küldeni a lányát szilveszterre, akkor 
ez nem a rábeszélésen múlik. Tőlük pedig nem fogadhatja el. 

Akkor szólalt meg Vanessa. 


— Ide hallgass, yankee boy — mondta. — Én tudom, hogy Ame- 
rikában egy önérzetes pasi nem fogadhat el ilyesmit másoktól. 

— Szerintem Itt is így vannak vele — szúrta közbe Tom. 

— Úgy érted, itt Franciaországban? Igen, szerintem is ez a 
helyzet. De most nem Amerikában vagyunk és nem is Francia- 
országban — jelentette ki Vanessa megfellebbezhetetlenül. — És 
nálunk Kisegérföldön egészen más a szokás. Ezt a szokást Kis- 
sy alakította ki másfél évvel ezelőtt a neuillyi konyhájukban. 
Mert Nialáék meghívtak Beaulieu-be, de nekem nem volt egy 
vasam se. Én se akartam menni, ha nem tudok a saját pénzem- 
ből. Erre Kissy azt mondta: , Hallgass ide, Mohamed. Tudod, 
hogy nekem Niala a legjobb barátnőm, és aki őt bántja, annak 
velem gyűlik meg a baja. Már mindent eltervezett, nem dönt- 
hetjük össze az álmait. Úgyhogy el kell jönnöd és jól érezned 
magad. Ami kell hozzá, azt majd megvesszük. Nem érdekes, 
hogy kinek a pénzéből. Most nem a pénz számít, hanem az, 
hogy sikerüljön a nyaralás. Világos?" 

Kissy meghatottan hallgatta az elbeszélést. Niala mesélte el, 
hogy mi történt, de az idézetet Vanessa adta elő. Kissynek az 
volt az érzése, hogy szóról szóra, hangsúlyról hangsúlyra hallja 
vissza másfél évvel korábbi szavait. Nem gondolta, hogy a kis- 
lány ennyire pontosan megjegyezte őket — hiszen amikor el- 
hangzottak, még nem sejthette, hogy a sorsa fordul meg rajtuk. 


Kissy gondterhelten tanulmányozta át a könyvet még egyszer, 
nagyon gyorsan, mielőtt becsöngetnek. A kémia nem volt az 
erőssége, és a redoxireakciókat nem volt alkalom megbeszélni 
a többiekkel — elsősorban Angéligue-kel, aki már régen elosz- 
latta azt a hiedelmüket, hogy a csillagászok azt tanulják, hogy 
melyik csillag hol van és hogy hívják. Fizikát és kémiát tanul- 
nak rengeteget. Úgyhogy Angéligue ezekből tudott segíteni ne- 
kik, ahogy például Niala történelemből és földrajzból, ő meg 
matekból. De erre most nem jutott idő, Angéligue lendületesen 
tanul, Nimby már megjósolta, hogy a záróvizsgára ő építi majd 
a legszebb csillagot. 

— Hahó! — mondta a könyvlapról a redoxireakció. Kissy viSz- 
szahahózott, végül is mi sem természetesebb, mint hogy ezek 
beszélnek is, aztán fölkapta a fejét. Egy lány állt előtte, valami- 
vel idősebb nála, nem ismerte. 


— Te vagy Francoise az alapítványtól? 

Kissy bólintott. 

— Ezt kerestétek? 

S elébe tartott egy mobiltelefont, rajta egy képpel. Az Öltöző- 
szekrény! 

A lány lapozott, s újabb képek jelentek meg, különböző szö- 
gekből. Kétségtelenül az volt az. Ott volt a jellegzetes kopott 
folt, és más részletek is látszottak, ezt nem lehetett az ő képük- 
ből előállítani. 

Kissy rávigyorgott a telefon körül röpködő apró angyalkákra, 
akik meglengették nagy, kerek füleiket és haraptak egyet a sajt- 
jukból. A következő tizedmásodpercben pedig már a folyosó 
túlsó végén volt, mert arra látta Chantalt. Elébe tartotta a tele- 
fonját, rajta a képekkel. 

— Nahát... cin-cin! — mondta a társa. — Honnan szerezted? 

— Egy Anne Perrier nevű lány találta. Az uszodánk Auteuil- 
ben van, alig pár kilométerre innen. 

A haditanács iskola után gyűlt össze, telefonon, Kissyék nem 
akartak addig hazaindulni, amíg meg nem beszélték a többiek- 
kel, hogy odamenjenek-e az uszodába. Piék most is hiányoztak, 
helyettük viszont ott volt Blanche, aki az utcán találkozott ha- 
zainduló lányaival és kíváncsi volt a fejleményekre. Ő adott öt- 
letet, hogy mit tegyenek; Kissynek el kellett ismernie, hogy ne- 
ki nem jutott eszébe. 

A négy egér tehát egy turbános indiai vezette taxival áthajtott 
a Bois-n, el a tó és a lóversenypálya mellett, s már ott is voltak. 
Kissy magában hálát adott, amiért nem például krokodil lett be- 
lőlük. Nagy pelyhekben hullott a hó, még a magukfajta szőrös 
állatkáknak is elkelt a télikabát. 

Chantal megvette a jegyeket, és besétáltak. Az öltözőbe csak 
hárman mehettek be, de Martinnek nem kellett sokáig várakoz- 
nia. A tizennyolcas szekrény pontosan megfelelt a fényképnek. 

Kissy elővette a fényképezőgépét, Chantal és Jennifer pedig 
megállt kétoldalt és kitárt karral távol tartották a vendégeket, 
amíg fotózott. Vakuval persze, ami döbbent hangokat váltott ki 
a nőkből — gyereket nem láttak az öltözőben —, és azt okozta, 
hogy mikor kifelé indultak, egy fehér köpenyes nővel találkoz- 
tak. 

— Mi történik itt? . .. ki hozott be fényképezőgépet? 


— Mi — lépett oda Chantal, és gyakorlott mozdulattal fölmu- 
tatta az igazolványát. — Chantal Vaillant vagyok a Jerry Alapít- 
ványtól. Merre találjuk a biztonsági főnököt? 

A nő egy egész másodpercre elnémult, aztán csípőre tette a 
kezét. 

— Hát ide figyeljetek... 

Chantal legyintett és kimasíroztak. Négyen mentek vissza a 
recepcióhoz, ahol a változatosság kedvéért Martin mutatta föl 
az igazolványát. A recepciós nem kérdezett és nem ellenkezett, 
szó nélkül bólintott és telefonált. Érdekes, gondolta Kissy, 
hogy ugyanannál a cégnél mennyire másképpen vannak ido- 
mítva. Az öltözőbeli nő ekkor érte utol őket és bele akart kez- 
deni valami lamentálásba, de a recepciós intett, hogy bízza rá. 
A nő visszavonult. 

A biztonsági főnökhöz egy bajuszos fiatalember kísérte el 
őket. A főnök is fiatal volt, apró szakállat viselt, kék inget és 
nyakkendőt. Érdeklődéssel tanulmányozta az asztalára tett iga- 
zolványokat. 

— Még sose hallottam Jerry Alapítványról. 

— Igyekszünk távol maradni a reflektorfénytől, Vineuil úr — 
közölte Chantal. — Ámbár most éppen némi vakuvillogást csi- 
náltunk a női öltözőben. 

— Mi a csudának? 

— Ezt a szekrényt fotóztuk — mutatta föl Kissy a fényképező- 
gépet. 

Vineuil megnézte és kérdőn felhúzta a szemöldökét. 

— Dokumentálni akartuk, hogy csakugyan az önök uszodájá- 
ban található ez az öltözőszekrény — szólalt meg Martin, és át- 
adta a Fiona szeméről készült nagyítást papíron. A főnök szét- 
hajtogatta és megnézte. 

— És ez miért fontos? 

— Mert ebből az öltözőszekrényből készítették ezt a fotót — 
mutatta föl Jennifer a telefonját, rajta Fiona képével. 

Vineuil roppant izgalomba jött. Pár pillanatig idegesen dobolt 
ujjával az asztalon, aztán fölpattant és nagy léptekkel róni 
kezdte a szobát. 

— Ez biztos? — kérdezte. 

— Teljesen — felelte Martin. — A szekrényen látható kopás 
egyértelmű azonosítójel. 


— De a fotón a szekrény nem is látszik. . . 

— De — mosolygott Chantal, és fölvette az asztalra dobott pa- 
pírt. — Ez a kép a kislány szemében látható tükörkép nagyítása. 

Vagy fél percig csend volt, amíg vizuálisan is demonstrálták, 
amit állítanak. 

— S most mi a teendőm? — kérdezte végül Vineuil. 

— Együttműködni az elkövető kézre kerítésében — vágta rá 
Martin. — Egyelőre velünk, később a rendőrséggel is. 

— A... — Vineuil a fotó felé intett — a gyermek családja mit 
szándékozik tenni? 

Kissy magában hálát adott Blanche-nak, aki ezt előre látta. 

— Sajnálom, de nem hatalmaztak fel minket, hogy ezt közöl- 
jük — felelte. Tökéletesen igazat mondott, állapította meg ma- 
gában elégedetten. Tényleg nem hatalmazták fel őket Fiona 
szülei, akiket nem ismernek. 

— Világos — mondta Vineuil borúsan. — Azt hiszem, beszél- 
nem kell erről az ügyről a főnökeimmel. Esetleg megállapod- 
hatunk egy időpontban? ... 

— Természetesen — mondta Chantal. — De szeretnénk ennek az 
ügynek a végére mielőbb pontot tenni, a közelgő ünnepek miatt 
1s... mit szól tehát a holnap délutánhoz? 

— Délelőtthöz — vágta rá Vineuil. 

— Sajnos mi akkor iskolában leszünk — felelte Martin. 

A biztonsági főnöknek mosoly suhant át az arcán, de csak 
egy pillanatra. 

— Nos, én igazából úgy gondoltam, hogy az alapítvány felnőtt 
képviselői jönnének. Mert ugye vannak azok is?... 

— Persze hogy vannak — mondta Chantal. — De az ő nevükben 
nem tudunk most megállapodni. Azért jöttünk mi, mert mi ér- 
tünk rá. 

— Világos — mondta Vineuil. — Majd egyeztetünk. Még egy 
kérdés... az alapítványotok látja el a gyermek szüleinek képvi- 
seletét? 

Egy egérként rázták meg a fejüket. 

— Ilyesmivel mi nem foglalkozunk — mondta Jennifer. 

— A mi dolgunk a nyomozás - tette hozzá Martin. 

Kissy még ütött egyet a vason, ahogy Blanche tanácsolta. 

— A szülők majd maguk döntik el, milyen lépéseket tesznek. 
Nekünk erre csak korlátozottan van ráhatásunk. 


Ezt igazán szépen mondta. És most se hazudott. Nem mond- 
ta, hogy van ráhatásuk. Azt mondta, korlátozottan. És ez igaz 
is. Jelen pillanatban pontosan lehet tudni, mennyire korlátozot- 
tan. Nullára! 


Piék csak a fejüket vakarták a telefonban, képtelenségnek tűnt, 
hogy másnap elszabaduljon egyikük. De este, amikor vacsorá- 
nál Kissy elmesélte, mi történt, apa azt mondta, van egy üres 
órája délelőtt. Ő nem képviselheti az alapítványt? 

Az alapszabály nem adott egyértelmű választ, ezért apa fel- 
hívta egy jogász barátját. Az a vállát vonogatta. Kissyék se 
képviselhetik az alapítványt, mondta, mégse kifogásolta senki, 
amikor megtették. 

Kissy részletes instrukciókat adott, apa pedig azt mondta, en- 
gedélyt kér a beszélgetés rögzítésére, mondván, hogy be kell 
számolnia az alapítványának, de jelentést írni nem lesz ideje. 
Így is tett, és este hozta a hangfelvételt. 


Madame Chambord, az uszoda igazgatója: Mindenekelőtt, 
monsieur Chaton, megkérdezhetem, milyen tisztséget tölt be ön 
az alapítványnál? 

Jerry Alapítvány: Az alapítványtevők egyike vagyok, asszo- 
nyom. 

Ch: Fel tud mutatni valamilyen megbízólevelet? 

J: Nem, nem éreztem szükségét, hogy ilyet kérjek. Természe- 
tesen megértem, ha úgy érzi, hogy enélkül nem tárgyalhatunk. 
Csakhogy... 

Ch: Igen? 

J: Gyorsan átgondoltam, mikor tudnék legközelebb eljönni. 
Attól tartok, az idén már nem sikerülne. Önöknek pedig ennél 
sokkal sürgősebb a dolog. 

Ch: Nekünk? ... 

J: Hogyne, madame Chambord. Nagyszámú önkéntes dolgo- 
zott azon, hogy megtalálja önöket. Ezek nem tagjai az alapít- 
ványnak, így hallgatásra sem kötelezhetők. Őszintén szólva 
meglep, hogy befelé jövet nem kellett riporterek gyűrűjén át- 
vágnom magam. 


Apa itt megállította a lejátszást és elmondta, hogy a megjegy- 
zés talált, az uszodaiak zavart pillantásokat váltottak. Nem is az 
igazgatónő folytatta. 

Madame Pirelli, jogtanácsos: Uram, mi nem vállalhatunk fe- 
lelősséget minden vendégünk cselekedeteiért. 

J: Madame, ha a marketingmenedzser ülne itt az ön helyén, 
akkor nem kellene elmondanom, hogy az embereket a jogi fele- 
lősség egyáltalán nem érdekli. Ha arról értesülnek a híradások- 
ból, hogy önöknél kukkoló fotózza a kislányokat, akkor nem 
fognak idejönni. Amit pedig most elmondott, az, ne haragud- 
jon, nem ide tartozik. Ha a lefényképezett kislány szülei bepe- 
relik magukat, lesz alkalma elmondani a bíróság előtt. De a Jer- 
ry Alapítványt nem ez érdekli. 

Ch: Hanem mi érdekli, Chaton úr? 

J: El akarjuk kapni a tettest. Ez önöknek is érdeke, hiszen így 
már, stílusosan fogalmazva, ő viszi el a balhét. 

P: Meg kell mondanom, Chaton úr, hogy mi semmilyen kö- 
rülmények között sem fogjuk, ahogy mondta, elvinni a balhét. 
A közönségnek be kell látnia, hogy nincsenek eszközeink az 
ilyen visszaélések ellen. 

J: Bizonyára be fogja látni, madame Pirelli, de ha a cég az ön 
álláspontját teszi magáévá, akkor készüljön fel rá, hogy sok 
munkája lesz. Lehet, hogy több, mint az úszómesternek. 

Vineuil, biztonsági főnök: Elnézést, hogy közbeszólok, de 
madame Pirelli talán nincsen egészen tudatában, hol tart napja- 
inkban az úgynevezett fogyasztói öntudat. Ha egyszer kiderül, 
hogy mi történt nálunk, huszonnégy óra sem kell, hogy elter- 
jedjen a hír az interneten. Még a honlapokat is meg tudom ne- 
vezni, hogy hol fognak eszmecseréket folytatni rólunk. 

P: Honnan tudja, hogy hol? 

V: Onnan, hogy amikor véget ér a munkaidőm, akkor én is 
fogyasztó vagyok, aki nem szeretné, hogy becsapják. Amikor 
pedig tart a munkaidőm, akkor szeretek értesülni mindenről, 
ami az üzembiztonságunkat érintheti, akár közvetve is. Mind- 
kettő azt okozza, hogy megkerestem az ilyen fórumokat, és 
évek óta olvasójuk, hozzászólójuk vagyok. 

Ch: Mit tanácsol tehát? 

V: Azt, hogy vegyük komolyan a fenyegetést. Mert ez fenye- 
getés, hölgyeim. Ha elterjed a hír, komolyan visszaeshet a for- 


galmunk, sőt különféle eljárásokat is indíthatnak ellenünk. 
Márpedig Chaton úr semmit sem tud tenni a hírverés megaka- 
dályozására — s az az érzésem, hogy nem is akar. 

J: Jól látja, Vineuil úr. Eszemben sincs. Azt 15 megmondom 
nyíltan: ha önök nem lépnek és a hír nem terjed el idejében, 
akkor elterjesztem én magam. 

P: Akkor hitelrontási pert indítanánk maga. . . 

V: Amit aztán elvesztenénk, madame Pirelli, de ha nem, az se 
sokat segítene. Sajnálom, madame Chambord, de Pirelli asz- 
szony jogászi látásmódja komoly veszteséget okozhat nekünk. 
Persze ez nem az én bajom lenne, amíg megkapom a fizetése- 
met... 

Ch: Egy pillanatra kérem! Már kialakítottam az állásponto- 
mat. Segíteni fogunk az alapítványnak, már ha képesek va- 
gyunk rá. Mert nekem egyelőre elképzelésem sincs, mit tehet- 
nénk. 

J: Nekünk van. Meg kell keresni a kamerát. Nem tudjuk, 
hogy mikor hozzák be megint, melyik szekrénybe teszik és 
mennyi időre — semmit sem tudunk. Tehát rendszeresen át kell 
vizsgálni valamennyi szekrényt. Mindennap, lehetőleg több- 
SZÖT IS. 

Ch: Ez nagyon nagy munka, Chaton úr. 

J: Így van, asszonyom. De nekem sajnos most már mennem 
kell. Megbíztak, hogy hagyjam itt az alapítvány telefonszámát. 
A továbbiakat már velük tudják megbeszélni. 


Kissy jól ismerte ezt a tárgyalási módszert. Egy kicsit félvállról 
veszi az egészet, úgy tesz, mintha a dolog nem lenne annyira 
fontos neki, mint amilyen valójában. Ezzel teret hagy magának 
az előrenyomulásra. Most nem volt rá szükség, de máskor apa 
már eredményesen használta. 

A hangfelvételt a minik együtt hallgatták meg, hiszen kedd 
este volt, másnap az utolsó szerda karácsony előtt. A maxik is 
megígérték, hogy reggel kijönnek. 

Kissynek később is emlékezetes maradt ez az este és a követ- 
kező nap. Nimby ekkor tárta eléjük azt a roppant érdekes mate- 
matikai elméletet, ami azóta motoszkált a fejében, amikor Va- 
nessa fölfedezte Fiona szemében a tükröződést. Így adta elő: 


— Vegyünk két egyént, akik egymással szemben ülnek, jó 
megvilágításban, nyitott szemmel. Jelöljük őket V-vel és N-nel. 
Most mindketten a saját tükörképüket látják a másik mindkét 
szemében. Jelöljük V tükörképeit VB-vel és VJ-vel, a bal és 
jobb szemnek megfelelően. De ha V látja VB-t és VJ-t, akkor 
azok szemét is látja, ámbár kétségkívül nagyon pici szemük 
van, de van. Erős nagyításban megfigyelhető, hogy mi tükröző- 
dik bennük. Mivel V szemében N tükörképe, NB és NJ látható, 
V tükörképeinek szemében is láthatónak kell lenniük. VBB és 
VBJ, valamint VJB és VJJ tehát N-et ábrázolja. De N szemé- 
ben ott tükröződik V képe, tehát további nagyítással megfigyel- 
hető VBBB, VBBJ, VBJB, VBJJ, VJBB, VJBJ, VJJB és VJJJ, 
amik mind V-t ábrázolják. — Mindezt egy grafikonnal is illuszt- 
rálta a monitoron, fa módjára szerteágazó vonalak rengetegé- 
vel. — A folyamatnak soha nincs vége, csak a nagyítás mértékét 
kell növelni, és végtelen számú tükörképet láthatunk. Ezt a je- 
lenséget Blanchard-fának neveztem el, a nagyszerű matemati- 
kusról, aki fölfedezte. A tükröződés jelenségét leszámítva ha- 
sonlít például a Sierpinski-háromszögre. — Megnyomott egy 
gombot, s a képernyőn megjelent egy nagy háromszög. — A 
Sierpinski-háromszög definíciója a következő. Rajzolj egyenlő 
oldalú háromszöget, aztán kösd össze az oldalak felezőpontjait. 
Így négy háromszöget kapsz: középen egy üreset és a sarkok- 
ban három Sierpinski-háromszöget. Vagyis a definíció saját 
magát is tartalmazza, így a végtelenségig rajzolhatjuk az egyre 
kisebb és kisebb háromszögeket. 

Míg mindezt elmondta, a gép fáradhatatlanul rajzolta a há- 
romszög belsejében az egyre kisebb másolatokat. Igazán érde- 
kes minta alakult ki. 

Nimby meghajolt, s az egerek tapsoltak. 

— Azért — szólalt meg Pi a felületen — a te Blanchard-fád nem- 
csak a tükröződésben különbözik a háromszögtől. 

— Hát miben? 

— Ha a háromszögre ránagyítasz, újabb és újabb háromszöge- 
ket látsz, igaz? 

— Persze. 

— De ha ránagyítasz V egyik szemére, akkor nem újabb és 
újabb V-ket meg N-eket fogsz ám látni. Csak egy óriási nagyí- 
tólencsét. 


Az egerek nevettek, Nimby pedig azt mondta, hogy ezt kísér- 
letileg is ellenőriznie kell, úgyhogy most megy és belenéz V 
szemébe. Meg is tette, de csak rövid időre — aztán már behunyt 
szemmel csókolóztak. 

Kissy sokszor gondolt már arra, hogy vajon mivel foglalkoz- 
nak majd felnőtt korukban. Nimby volt az egyetlen, akiről biz- 
tosat vélt tudni: számítástechnikus lesz, talán programozó. De 
most elbizonytalanodott. Nimby annyi mindennel foglalkozott, 
annyi minden érdekelte. Például a matematika, olyan kifejezé- 
sekkel dobálózott, mint integrál meg mátrix, amikről Kissy leg- 
feljebb sejtette, hogy mit jelentenek, vagy még azt se. Ő egy- 
szerűen csak jó fejszámoló volt. Vagy a csillagászat. Nimby 
tudta, hogy működik a Nap, hogyan alakult ki, mi volt az ős- 
robbanás meg egy csomó ilyesmit. Érdekes, hogy Angéligue- 
kel nem tudott ilyesmikről beszélni, hamar kiderült, hogy amit 
a lány tanul, az Nimbynek sok-sok emelettel van a tudása fö- 
lött. Évekig kellene tanulnia, hogy csak egy oldalt is megértsen 
Angéligue könyveiből, de ilyen szinten Nimbyt már nem ér- 
dekli a csillagászat. Jól eligazodik a csillagtérképen és tudja je- 
lenségek magyarázatát — neki ez elég. 

Kissy pár perccel a többiek előtt tudta meg, hogy Jennifer mi- 
lyen jól rajzol. Mert mögötte ült a díványon és figyelte, ahogy 
lerajzolta Nimbyt mint tudós professzort, amint a Blanchard-fá- 
ról mesél nekik. Lám, Jenniferről is kiderült, hogy ért valami- 
hez az iskolai anyagon meg az egértudományokon kívül. A rajz 
nagy sikert aratott, Nimby le is fotózta, de igazából be kellene 
szkennelni; Niala majd megcsinálja. 

Nialának viszont rengeteg tudományát ismeri, mégse tudja 
megtippelni, milyen pályára megy. Az biztos, hogy felsőfokú 
végzettséget fog szerezni, van hozzá esze is, pénze is. Ez a ket- 
tő Vanessának is megvan, csak kérdés, hogy kitartása lesz-e 
hozzá. Mindketten nagyon sokat tudnak a vendéglátásról, az 
idegenforgalomról, a konyhaművészetről, de kizárt dolog, hogy 
erre a pályára menjenek. Kissy legalábbis nem tudta elképzelni. 
Azt lehet tudni, mi lesz, ha Isabelle néniék visszavonulnak, 
mert ez már el van döntve: egy ügyvivő fogja vezetni a panziót, 
akit a tulajdonosok fizetnek és utasítanak. Blanche azt mondta, 
sok minden változhat a panzióban, de két dolog nem: a mérete 
és a vendégköre. Egy ki tudja, mekkora szállodát nem tűrne 


meg az otthonától pár méterre, pöffeszkedő milliárdosokat még 
kevésbé. Már tart a felújítás, a festők minden szobát hősugár- 
zóval járnak végig, hogy rendesen kiszáradjanak a fogcsikorga- 
tó hidegben. Niala így nevezte a plusz öt fokot. Drága mulat- 
ság, de sokkal kevesebbe kerül, mint nyáron csinálni és elvesz- 
teni többheti bevételt. 

Martinnek valamelyik nap eszébe jutott, hogy nyáron, ha 
nagy a forgalom, vissza lehetne adni egypár szobát. Nialáék 
visszamehetnének a villába, közülük pedig néhányan összeköl- 
tözhetnének. Például Chantal Jenniferrel. Kissy le merte fogad- 
ni, hogy Martin nem Nimbyvel akar összeköltözni, és igaza 
lett. Persze végül is logikus. Ő se a lányokkal akar, csakis Mar- 
tinnel — legalábbis a hónap nagy részében. S ki tudja, talán jövő 
nyárra Nimby már Vanessa mellett alszik. Megpróbálta elkép- 
zelni, de mindig az jött ki, hogy a párnán a kislány szőke feje, 
és a lábánál összegömbölyödve a fiú. Így nem az igazi. 

Néhányszor megpróbálta találgatni, mikor fognak ezek ketten 
úgy összebújni. Egyrészt ugye két évvel kisebbek náluk, vi- 
szont ezen a téren sokkal éretlenebbnek tűnnek, így lehet az a 
két év több is. Ugyanakkor ott van a D" Aubisson család nyílt és 
toleráns légköre, azonfelül Vanessának több az élettapasztalata, 
mint sok tizenhét évesnek. Egyúttal nagyon zárkózott és nem 
tudja elképzelni, hogy levetközzön egy fiú előtt. Az ő felfogá- 
sában a szex három részből áll: szex, verés, letartóztatás. 

Mindent egybevetve lehetetlenség volt megmondani, mikor 
kerülnek ezek ágyba: fél vagy öt év múlva. De alighanem az 
utóbbihoz közelebb. 


Jennifer volt a találkozó nagy meglepetése. Nimby kicsit kari- 
katúraszerű, de nagyon kedves ábrázolása után lerajzolta Angé- 
ligue-et mint csillagászt, csúcsos varázslósüvegben, kezében a 
Szaturnusszal, aztán pedig Vanessát. Ő két helyes kis egérfület 
kapott a feje búbjára, az arca viszont olyan megejtően szépre 
sikerült, hogy mindenki csodálta. 

— Régóta rajzolsz? — kérdezte Pt. 

— Kicsi korom óta. Versenyt is nyertem vele. 

Ó, hát persze, jutott Kissy eszébe, hiszen az osztály hetekig 
büszkélkedett vele. De évekkel ezelőtt volt, ő már nem emléke- 
Zett rá. 


Az uszoda némi vívódás után belement a dologba, a Jerry nagy 
örömére anélkül, hogy a rendőrséggel konzultálni akartak vol- 
na. Így nem tudták meg, hogy Jean-Pierre nem hisz az uszodai 
kutatás esélyeiben — márpedig ha ő nem hisz, akkor a rendőr- 
ség sem. Pi ment el hozzájuk megbeszélni a részleteket. Vállal- 
ták, hogy naponta kétszer végignézik a női öltöző szekrényeit 
és bevilágítanak a szellőzőnyíláson. Ha csillogást látnak, tele- 
fonálnak. A szekrényt nem nyitják ki, ellenkezik a szabályza- 
tukkal, és jobb, ha Cynthia maga nyitja ki és veszi ki a kame- 
ráját. Ha szerencséjük van, le tudják videózni közben. 

De már nem számítottak rá, hogy az idén elkapják. A munka- 
helyén talán már most is szabadságon van, mindenesetre az 
Areva-toronyban azóta se kapcsolták be a piros gépet, bár a 
megfigyelés több mint egy hete tartott. Artois nem zavartatta 
magát attól, hogy ez kémkedés, csak annyit mondott, hogy ezt 
várta tőlük, és már vitte is a programot. Az egerek sose tudták 
meg, hol helyezték el a toronyban, már ott levő gépre tették 
vagy bevittek-e egyet, az ottani tesztelést is a rendőrség szak- 
emberei végezték el. A Jerry még értesítést se kap, ha találnak 
valamit. 


Uri, Schwyz és Unterwalden, gondolta Kissy, ahogy odalent 
vonultak a hófödte hegyláncok egymás után. Mindig ez a há- 
rom név jutott eszébe Svájcról. Uri, Schwyz és Unterwalden, a 
három őskanton, amik nyolcszáz éve megkötötték az Örök 
Szövetséget. 

Vajon mi lehetett a titkuk? A középkori, feudális Európa kel- 
lős közepén, ráadásul éppen a millió darabkára szabdalt német 
birodalomban három terület arra szövetkezik, hogy mindörök- 
ké együtt maradnak, és tényleg együtt maradnak minden vihar 
közepette. Niala karácsony után elmesélte nekik Svájc történel- 
mét, de Kissy amúgy is ismerte már nagy vonalakban. Nyolc- 
száz éve együtt vannak és mindenki mást csak udvarias távol- 
ságtartással kezelnek. Eredetileg németek csinálták az országot, 
de a franciák, olaszok és rétorománok ugyanolyan természetes 
részét képezik, és soha nem vesznek össze. Franciaország is 
soknyelvű, soknemzetiségű ország, és ők állandóan veszeked- 
nek. A svájciak miért nem? 


Egyik nap a gyújtogatókról beszéltek, akik autókat borítanak 
lángba. Ez némi nézeteltérést okozott Vanessa és Nimby kö- 
zött, de szerencsére nem áthidalhatatlant. Az autószerelő fiának 
persze a szíve vérzett a kocsikért, az egykori utcagyerek vi- 
szont az afrikaiak és a többi kisebbség pártjára állt, akiknek 
nem sok lehetőségük van tiltakozni, hát megragadják azt, amit 
tudnak: a követ meg a benzines palackot. 

Végül Niala és Pi békítette össze őket. Kijelentették, hogy a 
tiltakozóknak igazuk van abban, ami bántja őket, Franciaország 
ugyanúgy nem mentes a rasszizmusból fakadó problémáktól, 
mint más országok, de nincs igazuk abban, ahogyan tiltakoz- 
nak. Az ilyesmi csak újabb ellentéteket szül. Akinek egy vad- 
idegen afrikai felgyújtja a kocsiját, az alighanem igencsak 
megharagszik az afrikaiakra, és máris eggyel több a rasszista. 
Mire jó ez? 

Kissynek nagyon tetszett, hogy a két kisegér úgy veszett ösz- 
sze a kocsigyújtogatókon, hogy közben Vanessa végig Nimby 
ölében ült és időnként adtak egymásnak egy-egy puszit. Nem 
hagyták, hogy éket verjen közéjük a dolog. 

Megint lepillantott a hegyekre. Igen, ők is olyanok, mint a 
svájciak, tűzön-vízen át kitartanak egymás mellett. Uri, 
Schwyz és Unterwalden, Aargau, Zürich, Vaud és Valais meg a 
többiek — Vanessa, Nimby és Niala, Kissy, Martin, Pi és Angé- 
ligue meg a többiek. 

És a svájciak is nagy fontosságot tulajdonítanak a sajtnak! 


Elke nem sokat vacakolt, anyának, apának, Yves bácsinak és 
Julie néninek ugyanúgy a nyakába ugrott, mint a többieknek, 
akiket már ismert. Jennifert legalább Skype-on látta már, be- 
szélgettek is, de a szülők közül csak Blanche-ékkal találkozott. 

— Gyertek — ragadta meg Chantal kezét, és már vinni akarta —, 
megmutatom Zürichot. Én már tövestül vagyok svájci, ősrégen 
jöttük magunkat ide. 

— Mikor? — nevetett Vanessa. 

— Tegnap estekor. És már ettem svájci sajtot. Nagyobb a fü- 
leimek? 

Mindenki jól megnézte Elke füleit, és biztosították, hogy 
gyönyörű szép nagyok. 


— Tiednek is — viszonozta Elke, amit alighanem többes szám- 
ban kellett érteni. — De nem veszélyik, hoztam gumifegyver 
svájci macskák ellen. Cynthiát megfogtátok? 

Az egerek mély sóhajjal legyintettek. Nem, Cynthia se a to- 
ronyban, se az uszodában nem adott hírt magáról. Jean-Pierre- 
től kicsikartak egy ígéretet, hogy azonnal telefonál, ha a kém- 
program leleplezi a pasast — vagy a nőt, ez még mindig vita tár- 
gya —, és ők is ott lehetnek, már ha idejében odaérnek persze. 
Remélhetőleg nem szilveszterkor jut eszébe gyerekeket csábí- 
tani a neten vagy fotózni az uszodában. 

Karácsony úgy telt, mint máskor. Mindenki a családjával 
volt, sőt ezúttal Angéligue is hazament a szüleihez, Pi pedig az 
apjához. Kissy már tudta, hogy az elmúlt két karácsonyt együtt 
töltötték, és elgondolkodott, hogy ez mit jelenthet. Niala egy- 
szer-kétszer már észlelni vélt olyan jeleket, amik arra utaltak, 
hogy már nem szerelemből vannak együtt, csak azért, mert a 
megfeszített tanulás mellett nem jönne jól egy szakítás — de azt 
is mondta, hogy ebben az egy dologban nem bízik az ítélőké- 
pességében, nem mer hinni annak, amit látni vél. Túlságosan 
szép lenne, hogy Piék már a születésnapja előtt szakítsanak. 

Kissy mindenesetre nyitva tartotta a szemét és a fülét. Ez am- 
úgy is fontos a macskák miatt. 

Nyitva volt a szeme azalatt is, amíg a reptérről behajtottak 
Zürichbe egy bérelt buszon, de sok látnivaló nem volt, itt is 
csakolyan autópályán mentek, mint bárhol máshol. Elke elol- 
vasgatta a helységneveket, Kloten, Optikon, Oberhusen, 
Schwamendingen, Oerlikon, Unterstrass, és jókat vigyorgott 
rajtuk, miközben szakadatlanul csivitelt Jennifernek. Később 
Jennifer mondta, hogy Elkének nagyon tetszenek az itteni ne- 
vek, németül vannak és mégis olyan furcsák. 

A szálloda megosztotta az egereket, bár ez csak fokozatosan 
derült ki, nem mindenki nyilvánított rögtön véleményt. Vanes- 
sának és Nimbynek tetszett, Kissynek és Nialának nem. Martin 
és Pi úgy érezte, helyenként csakugyan túl modern, viszont 
egészében véve kellemes. Jennifer és Chantal éppen fordítva, 
úgy találta, hogy helyenként kellemes, de egészében véve túl 
modern. Angéligue pedig azt mondta, hogy kevesebb design és 
több otthonosság javítana rajta. 


A szülők közül csak Julie néninek tetszett igazán, Georges- 
nak és Yves bácsinak egyáltalán nem, a többiek elfogadható- 
nak találták. A szállodát természetesen Schneiderék választot- 
ták, éspedig nagyon egyszerű szempont alapján: a Widder volt 
Zürich legdrágább szállodája. Jennifer azt mondta, meg se meri 
otthon mondani, hogy hatszáz frankba kerül egy szoba, a szülei 
egy hétig csuklanának. Négyszáz euró! 

A csillogó-villogó, csupa üveg és fém előcsarnokon csak át- 
sétáltak, bejelentkezni egyáltalán nem kellett, már el volt intéz- 
ve. A szobáik nem voltak egymás közelében, az épület legkü- 
lönbözőbb részeiben helyezték el őket, de Nimby kijelentette, 
hogy csak egy darab sajtot kell a szobákban hagyni, és bármi- 
lyen bonyolult labirintusban odatalálnak. Ami szentigaz. De 
mondott Nimby mást is. 

— Nagyon egyszerű. Két szoba kell, az egyikbe mennek a 
fiúk, a másikba a lányok meg én. 

Kissy összenézett Chantallal, aki dühös képet vágott és éppen 
készült visszavágni, de Elke megelőzte: 

— Akarod velem aludni magadat? 

Nimbynek elakadt a szava. Ő persze tökéletesen megfeledke- 
zett arról, hogy eggyel több lány van. 

—Á — legyintett Elke egy pillanat csend után —, hiábele re- 
ménykeded. Én nem aludom veled magamat. Klassz egér 
vagysz, de nem. Kösz. 

Vanessa rávigyorgott. 

— Egészen biztos? 

— Egészen — nevetett a kislány. — Aludja csak ő teveled. Ne- 
kem más fiú tetszje. 


Gyorsan eltelt a négy zürichi nap — azaz csak három, hiszen 
harmincadikán déltájban érkeztek és másodikán déltájban in- 
dultak haza. Sokat sétáltak Zürich dimbes-dombos, hangulatos 
utcáin, a Limmat partján, a tó mellett; benéztek üzletekbe és itt- 
ott vettek egypár emléktárgyat; néha beültek valahová és ha- 
raptak valamit. 

Szilveszter délelőttjén még hógolyóztak is. Azzal kezdődött, 
hogy Nimby átnyújtott Angéligue-nek egy apró hóembert. Ta- 
lán tíz centi magas lehetett, és nem volt se répaorra, se szeme, 
de hóember volt. 


— Hát ez mi? 

— Csillagászati tárgyú ajándék: egy fehér törpe. 

Angéligue percekig fuldoklott a nevetéstől, elképzelte, amint 
gőgös képpel elmondja az évfolyamtársainak, hogy neki saját 
fehér törpéje van, és mutat róla fényképet is. 

— Nekem is van csillagászati tárgyú ajándékom — szólalt meg 
Vanessa pár méterrel távolabbról. — Meteorbecsapódás! 

És már repült is egy hógolyó, súrolva Nimby fülét és vállon 
találva Angéligue-et, aki gondolkodás nélkül Vanessához vágta 
a fehér törpét. A következő félórában , ballisztikai tanulmányo- 
kat végeztek", mint Nimby mondta, persze a Jerry-képzésen 
csiszolt célzótudományukkal, ami alaposan meglepte azt a né- 
hány helybeli gyereket, akik csatlakoztak hozzájuk. 

Este aztán a szálló egyik termében elfoglaltak egy csomó asz- 
talt, ettek-ittak, táncoltak és a többi vendéggel együtt számoltak 
vissza éjfélkor. 


Három óra elmúlt, amikor a fáradt egerek hazatértek szobáikba, 
amiket még az óévben hagytak el. Kissy kibújt a ruhájából — 
egyszerű, de nagyon elegáns fehér ruha volt —, Chantalra pil- 
lantott, aztán Vanessára, de Vanessa nem volt ott, ahol gondol- 
ta. Kissy a másik irányba nézett, de ott csak Nialát és Jennifert 
látta, akik ugyanebben a pillanatban vették észre. 

— Hol van Vanessa? ... 

Niala résnyire kinyitotta az ajtót, kinézett, aztán becsukta az 
ajtót. 

— A folyosón nincs. 

Jennifer az asztalra rakott telefonokra nézett, de Niala meg- 
csóválta a fejét. 

— Nem, hagyd őket. Újév van. Ráérnek. 

Ezzel le is feküdtek. Kissy perceken belül már aludt, de vala- 
mikor hajnalban fölébredt és megnézte Vanessa ágyát a félho- 
mályban. Üres volt. 


Tíz órára járt, amikor kimásztak az ágyból és valami ruhát kap- 
tak magukra, hogy Vanessa keresésére induljanak, mert a kis- 
lány még mindig nem volt meg. A folyosón találkoztak Anné- 
val, aki döbbenten hallgatta őket. 

— Szent isten, ha valami baja esett. . . 


— Hogy eshetett volna baja?! — fortyant föl Chantal, aki álmos 
és éhes volt, ezért ingerlékeny egy kicsit. — Valamerre elsétál- 
tak egy kis romantikára. 

— Tak?... 

— Nyilván Nimbyvel van — mondta Kissy, de Anne nem vála- 
szolhatott, mert feltűnt mellette Niala. 

— Úgy is van. Megtaláltam őket. 

Nem messze tőlük volt egy üres szoba, Nialának az jutott 
eszébe elsőként — és ott is voltak. Édesdeden aludtak az ágyon, 
átölelve egymást, takaró nélkül — teljesen felöltözve, csak a ci- 
pőjüket dobták le. Kissy mosolyogva szemlélte a két alvó kis- 
egeret, aztán gondosan betakargatták őket. 


Már jó ideje nem esett, de a fák alatt hó takart mindent, s az 
ágakon is akadt a szélvédett részeken. 

Kissy elgondolkodva ült az ablakban és nézte a fákat meg a 
hóembert a nagy fenyő alatt; nem sok látszott már belőlük a sö- 
tétben. Ez rendes, igazi hóember volt, répaorral, kavicsszemek- 
kel, fazékkalappal és seprűvel. A csapat nem kevés munkával 
építette, még Suzy is segített, legalábbis ott rohangált körülöt- 
tük és igyekezett mindenben részt venni. Most Kissy tenyere 
alatt feküdt és mélyen aludt. Fönt a polcon Macska ült és éppen 
úgy nézett ki az ablakon, mint Kissy. De ő alighanem még sok- 
kal jobban utálja a kinti világot, Kissy már megfigyelte, hogy 
fázékony, ilyen időben csak a legszükségesebb teendői miatt 
megy ki. Suzy nem, ő vígan hempereg a hóban, rohangászik 
mindenfelé, de ha úgy tartja kedve, akkor a havon vagy a fa- 
gyos földön is leül vagy elhever, és föl se tűnik neki, hogy az 
hideg. Jó a szigetelése. Macskának is vastag bundája van, elvi- 
leg nem lenne szabad fáznia. Valószínűleg inkább csak kényes- 
kedik. 

Suzy hirtelen fölpattant és egy szempillantás alatt elvágtázott. 
Akkor megjött Martin, családi programjuk volt, de megbeszél- 
ték, hogy kijön éjszakára. Míg ő belép a kapun és bezárja maga 
után, azalatt Suzy kirohan a konyhába, kibújik a kisajtón, meg- 
kerüli a házat és már körbe is rajongja. Aztán együtt jönnek be. 

Suzy boldog faroklengetéssel rohant be az előszobából, elhí- 
resztelt mindent, amit megtudott a Martinről vett szagmintából, 


aztán visszarohant. Kissy arra gondolt, vajon ismeri-e Suzy azt 
a fogalmat, hogy elfáradni. 

— Cin-cin — lépett be Martin, télszagot hozva magával. — Bor- 
zasztó, ami kint van. Hát te mit ülsz itt a sötétben? 

— Gondolkodtam - felelte Kissy. 

— No min? 

— Megtaláltam Fionát. 


Ezen a napon Kissy egyedül indult haza, mindhárom egértársá- 
nak más dolga akadt. Már készült hazafelé venni az irányt, de 
gondolt egyet és inkább kiment Auteuilbe. 

Az uszodában bement az öltözőbe és ráérősen vetkőzni kez- 
dett, közben figyelve a nőket maga körül. Aztán átsétált az öl- 
töző másik részére, ott is járhat Cynthia, és nem akart feltűnést 
kelteni azzal, hogy nem vetkőzik le egészen és nem megy úsz- 
ni. 

Több kört csinált, egy jó órát eltöltött az öltözőben, és elhatá- 
rozta, hogy beszél Vineuiljel az ellenőrzésről, mert senkit nem 
látott végignézni a szekrényeket — jó lenne, ha komolyabban 
vennék a dolgot. Aztán egyszer csak megdöbbent. Fél percig 
úgy meredt az egyik padra, ahogy Macska szokott a madarakra 
néha. 

Azonnal fölismerte Fionát. Látta már elégszer. Vörös haj, 
szürke szem, vékony alkat, az állán apró anyajegy. 

Csak két pillanatig gondolkodott, aztán odalépett a kislány 
mellett álló nőhöz, aki szemlátomást az anyja volt. Akkor ér- 
kezhettek, még teljesen föl voltak öltözve. 

— Jó napot, asszonyom. Feltétlenül beszélnem kell önnel. 

— Velem? — nézett rá a nő csodálkozva. Nagyon hasonlított a 
lányára, vagyis hát a lánya őrá. — Ugyan miről? 

— Kijönne velem egy percre? Feltétlenül mutatnom kell ön- 
nek valamit. 

A nő vállat vont. — Jó, ha nem tart soká. Kicsim, mindjárt jö- 
vök, addig vetkőzz le. 

Az előcsarnokban Kissy körülnézett, aztán szó nélkül benyi- 
tott egy ajtón, ahol a felirat szerint tilos volt belépni. A nő döb- 
bent arccal követte. Kis szolgálati folyosóra jutottak. Kissy be- 
csukta az ajtót. 


— Itt magunkban lehetünk egy percre — mondta, elővéve a te- 
lefonját. — Arra kérem, őrizze meg a nyugalmát és gondolkoz- 
zék, mielőtt bármit cselekszik. Jó? 

— Egy szót sem értek az egészből... 

— Nem csodálom — mondta Kissy, gyors mozdulatokkal 
nyomkodva a telefont. — Itt is van. Felismeri ezt az arcot? 

A nő csak egy pillantást vetett a képernyőre. 

— Lefényképezted a lányomat? De hát... 

— Nem én fényképeztem le — rázta meg a fejét Kissy. — Ez a 
kép csak egy kivágott részlete... ennek a képnek — mutatta fel 
megint a telefont. 

— Hogy kerül hozzád a lányom meztelen fotója?!... 

Kissy gyakorlott mozdulattal előkapta és fölcsapta az igazol- 
ványát. 

— Nagyon jó kérdés, asszonyom. Én Francoise Chaton va- 
gyok a Jerry Alapítványtól. Ezt a fényképet egy pedofil bűnöző 
számítógépén találtuk. Azt már tudjuk, hol készítették és ho- 
gyan, de azt még nem, hogy mikor, miért és főleg hogy ki. 

A nő csak nézett rá döbbenten, Kissy tehát folytatta. 

— A fotót ennek az uszodának az öltözőjében csinálták. Az 
egyik szekrényben volt elrejtve egy videókamera, ami feltehe- 
tően órák hosszat leskelődött a szellőzőnyíláson. Hogy mit vett 
föl még, azt nem tudjuk. Csak ezt az egy kockát találtuk. 

— Maguk mit keresnek itt? — szólalt meg egy hang. Az egyik 
úszómester volt, legalábbis Kissy annak gyanította. Hiszen ő 
még egy centiméter vizet se látott ebben az uszodában. — Ez a 
hely csak a személyzetnek van fenntartva. . . 

— Jerry Alapítvány — dugta az orra alá az igazolványát. — 
Hagyjon minket magunkra! 

A pasas megszeppenve hátrahőkölt és távozott. Kissy elvi- 
gyorodott, de csak a második, nem látható fejével. Egy kellően 
hivatalos külsejű igazolvány és határozott fellépés, és máris 
meghunyászkodnak az emberek. Talán csak percek múlva fog 
gyanút, de lehet, hogy akkor sem. 

— Ki látta még... ezt a képet? — kérdezte a nő. 

— Csak mi az alapítványnál, néhány rendőrtiszt és az uszoda 
vezetői. De nekik nincs róla másolatuk, csak így megmutattuk 
nekik. 

— Meg aki készítette — mondta a nő. 


— Persze, az is. Illetve szerintünk legalább ketten vannak. A 
számítógép tulajdonosa férfi, az öltözőbe viszont csak nő jutha- 
tott be. 

— És a férfi... nem vallott be semmit? 

— Előbb el kell fogni. Csak azt tudjuk, hol dolgozik, de sok 
ezren dolgoznak ott, és nem tudjuk, hogy ő melyik. 

— És most mesélj el mindent részletesen — kérte Sylvaine ne- 
gyedórával később, amikor leültek Bonneau-nál. Madeleine-t 
nem zavarta, hogy elmaradt az úszás, választott magának sütit 
és vidáman hozzálátott. 

Kissy tehát elmesélt mindent részletesen. Hogyan figyel az 
alapítvány gyerekeknek szóló chatoldalakat és hogy akadtak 
össze az egyiken Cynthiával, akinek a gépén rábukkantak 
Madeleine fényképére. Elmondta, hogy ők Fionának nevezték 
a vörös hajáról és zöld szeméről, és hogy egyszer csak kiderült, 
nem is zöld a szeme, hanem egy öltözőszekrény tükröződik 
benne. Elmesélte a keresést, hogy az iskolájuk és más iskolák 
rengeteg gyereke vadászott a szekrényre, anélkül hogy tudták 
volna, mire kell — ők még Fiona arcát se látták, csak a tükörké- 
pet a szemében. Madeleine-nek nagyon tetszett a kép, azt 
mondta, sose gondolta, hogy ilyen sok látszik a szemében. 

Sylvaine-t jobban fölzaklatta a történet, mint a lányát, ami 
érthető, a tízéves Madeleine még úgy fogja föl, ha meglesték, 
hát meglesték, ronda dolog, nem több. Anyjának már több volt 
a tapasztalata. 

— Azt megtudtam — mesélte Kissy Martinnek —, hogy a fotó 
egy hétfő délután készült, mert ők olyankor járnak úszni, és 
alighanem szeptemberben, Madeleine hajának hosszúsága alap- 
ján. 

— Madeleine — ízlelgette Martin a nevet. — Ennyit a szép el- 
méletről, hogy kelta típus és az egész angolszász világot bejár- 
hatnánk érte. Erre itt laknak Auteuilben. 

— Hozzá kellene szoknunk, hogy Vanessának mindig igaza 
van — bólintott Kissy. — Azaz leginkább Jean-Pierre-nek kelle- 
ne hozzászoknia. 

— Megállapodtatok valamiben? 

— Csak annyiban, hogy kapcsolatban maradunk és egyelőre 
senki se szól az uszodaiaknak. 

— És a hadnagynak? 


— Neki se. Neki végképp nem. Ő az egész uszodai vonalat 
mellékvágánynak minősítette — mondta Kissy határozottan —, 
hát akkor viselje a következményeit. Mi kapjuk el a nőt. 


Az utolsó lövés Nathalie torkába fúródott. Nimby elkönyvelte a 
találatot, ők pedig megnézték a grafikont. 

— Szépen fejlődsz — állapította meg Vanessa, aki persze min- 
dent látott a felületen. — Hamarosan úgy lősz, mint a többiek. 

, A többiek" közé persze nem számította saját magát, hiszen ő 
mesterlövész volt, sokkal nagyobb távolságról is kilőtte Natha- 
lie szemét vagy a fogát. Jennifer fogakat is rajzolt neki, és több 
különböző céltáblát a törzsére. 

Chantal fölvette a mágnesbotot és hozzálátott a lövedékek be- 
gyűjtéséhez; meglátni könnyű volt őket a szőnyegre terített 
ócska lepedőn, s a botra erősített erős mágnessel pillanatok 
alatt besöpörte őket. Amióta Nimby beszerezte ezt a nagy tö- 
meg csapágygolyót, csak ezekkel gyakoroltak, egy lavórban 
tartották őket a lőtér hátsó részén. Chantal műanyag tányérba 
szedte őket, aztán visszaöntötte a lavórba. 

Nathalie egy ócska szőnyeg volt a padlásról, valaha fehér le- 
hetett, mostanra sárgás-szürkés volt a színe. Jennifer rajzolta 
föl rá az alakot, és ő is adott nevet neki. A szőnyegről és a ker- 
tet borító hóról eszébe jutott Gilbert Bécaud, az a két sor, hogy 
, a Vörös tér fehér volt, a hó szőnyeget alkotott", s a Nathalie 
dallamát fütyörészve festette meg a figurát. 

A téli lőteret az alagsor legtávolabbi részében, az egykori 
műhelyben rendezték be. Annak idején szerverteremnek szán- 
ták, de a szerverek változatlanul a gépteremben voltak, a mű- 
helyben csak néhány régi bútor volt. A hátsó fal előtt függesz- 
tették föl Nathalie-t, csak a felső szélénél fogva, mert akkor a 
becsapódások hatására kileng egy kicsit és nem lyukad ki. 
Alatta leterítettek egy másik rossz szőnyeget, hogy a lepotyogó 
lövedékek ne guruljanak messzire, s arra lepedőt, hogy jól 
látsszanak. A lőtér fontos kelléke volt egy kampó a folyosó ka- 
nyarulatában a mennyezetbe verve — ki tudja, régen milyen célt 
szolgálhatott —, amire egy piros rongyot akasztottak, amikor 
gyakorlat folyt a lőtéren, minden arra járót figyelmeztetve. Aki 
pedig négykézláb jött arra és nem érdekelték a jelképek, annak 
a műhely csukott ajtaja állta útját. 


— Remekül lősz — dicsérte Nimby Jennifert. — Majd ha talál- 
kozunk, megkapod a jutalomcsókokat. 

Jennifer a notebookra sandított. 

— Igen, amint mondtad, remekül lövök. Hát úgy vigyázz. 

Nimby helyén hirtelen megjelent Jerry, amint lesunyt fülek- 
kel, kétségbeesetten reszketve lapul. Jennifer nevetett, és nem 
törődött Vanessa fenyegetően föltartott mutatóujjával. 

— Hahó, egerek — lépett be Martin, az egyetlen fiú a háznál, 
aki éppen konyhai ügyeletet vállalt. — Kész a vacsi, hol tarto- 
tok? 

— Már lelőttünk mindenkit — mondta Chantal. — Összeszedem 
a töltényeket és ehetünk. 

— Helyes. 

— Jennifer ma remekelt — újságolta a notebook. — Martin, 
megcsókolnád helyettem is? 

— Persze, boldogan... 

— Ne merészeld! — sikkantotta Jennifer, és fedezéket keresett 
a fotel mögött. — Te meg ne hergeld ezt az egeret, mert kive- 
szem az aksidat! 


Ez volt az első eset, hogy Chantal és Jennifer Vaucressonban 
aludt úgy, hogy másnap iskola volt. Véletlenül alakult így, de 
senkit nem zavart, még Fordék se aggodalmaskodtak. Elvégre 
együtt mennek be reggel, négyen végképp nincs mitől vagy ki- 
től félniük. 

Este Jennifer lerajzolta Macskát. A szokott pózában feküdt és 
roppant morcosan nézett. A feje fölött felhő volt, mint a képre- 
gényeken, benne két fél zsömlével, amik közül Jennifer kandi- 
kált ki, riadtan lesunyva kis egérfüleit. Imádnivaló volt. 

— Rajzolnod kellene — mondta Niala, amikor megmutatták ne- 
ki a képet, csak úgy kamerán át, de azért megcsodálhatta. 

— Hisz most rajzoltam — csodálkozott Jennifer. 

— Nem úgy értem. Általában. Sokat kellene rajzolnod és mi- 
nél többfélét. Ha valakinek tehetsége van, fejlessze. Holnap 
például Vanessa tehetségét fogjuk fejleszteni. 

— Nocsak — néztek rá kérdően. 

— Zöldségleves — felelte Vanessa nővére helyett. — Isabelle 
néninek van egy nagyon Jó receptje. 


— Jennifer tehetsége nagyon klassz dolog — mondta Nimby. — 
De Vanessáé... — boldogan csemcsegett és a hasát simogatta. 

S rögtön a hét végén kiderült, hogy Vanessának egyáltalán 
nem csak a zöldségekhez van tehetsége. 


Szombat reggel az egerek beültek a mikrobuszba és befurikáz- 
tak a Pigalle-ra. Marcel és néhány társa estére fellépést vállalt 
egy étteremben, de az utolsó pillanatban kiderült, hogy nincse- 
nek emberek a kétkezi munkára. Őket kérte meg, hogy segítse- 
nek; persze a benzinjüket kifizeti, de többet nem tud adni. 
Megköszönték, de a benzin árát majd levonják abból, hogy 
mindmáig az ő kocsiját használják. Marcel el volt ragadtatva. 

A kétkezi munka azt jelentette, hogy a különteremben el kel- 
lett rendezni az asztalokat, helyükre tenni a hangszereket, mik- 
rofonok, erősítők, hangfalak és rengeteg kábel között rendet te- 
remteni, méghozzá úgy, hogy ez működjön is. Marcel és a tár- 
sa, a gitáros André a kapcsolásokat intézte, szakértő segítség- 
ként Nimbyt vették maguk mellé, és kaptak négy segédegeret a 
kábelek tekergetésére: Kissyt, Jennifert, Chantalt és Martint. A 
többiek az asztalokat és székeket mozgatták; s Vanessát mint 
legkisebbet bízták meg annak a jegyzéknek a kezelésével, amin 
az szerepelt, hogy hányan ülnek majd egy asztalnál és ki meny- 
nyire fontos. Középen kap helyet az ifjú pár külön asztalnál, 
mellettük az örömszülők és egy-egy testvér, s fontossági sor- 
rendben egyre távolabb. Mivelhogy esküvői ebéd lesz, kétszáz 
vendég, nagy lakoma, élő zene. 

A csapat most se vallott szégyent, minden úgy ment, mintha 
ezer éve ilyesmit csinálnának. Vanessa és Niala, a két régi ven- 
déglátós pillanatok alatt csinált egy vázlatot az asztalok elhe- 
lyezéséről, figyelembe véve a szükséges távolságokat és a te- 
rem formáját, aztán csak végre kellett hajtani. Ekkor viszont ki- 
derült, hogy az asztalok nehezebbek, mint gondolták, úgyhogy 
a két zenész félretette a csatlakozókat és ment asztalt hordani. 

— Ez elromlott — szólalt meg egy hang Kissy háta mögött. 
Megfordult; Vanessa állt a szintetizátor előtt, óvatosan nyomo- 
gatta a billentyűket, és közben olyan arcot vágott, mint Suzy, 
amikor először látott havat. Kissy mindkettejüket szerette volna 
megsimogatni — azazhogy Suzynél ezt meg 15 tette, Vanessának 
viszont inkább elmagyarázta, hogy a szinti tápja még valame- 


lyik dobozban hever. Inkább sejtette, mint tudta, hogy a szinti- 
nek is tápja van, ahogy Nimby hívja a hálózati kábeleket és tra- 
fókat. 

— Értem — mondta Vanessa, és ment intézkedni. 

Félórával később, amikor az utolsó székek is a helyükre ke- 
rültek, a zenészek már a hangosításnál tartottak. Közben befu- 
tott a zenekar két másik tagja, Yvette és Étienne a dobkészlet- 
tel, amit az utolsó pillanatban kértek kölcsön. 

— Ez jó — mondta Étienne valami szörnyűséges zörejre, ami 
előtört a hangszórókból. — Csak féloldalas. — Megint rávert a 
dobokra, és bólintott. — És be is van rekedve. 

André lerohant hátra és állítgatott valamit egy ismeretlen ren- 
deltetésű dobozon, amibe korábban Kissy dugta bele a csatla- 
kozókat, bár fogalma se volt róla, hogy mit csinál. 

— Ez itt alma — mondta. — Gyerekek, mi van itt?! Kinek adtá- 
tok oda már megint?! 

Kissy hirtelen észrevett egy elosztót valamivel távolabb, ami- 
nek a kapcsolója le volt kattintva, és mindegyik konnektorjá- 
ban volt egy dugó. Óvatosan, mintha macska elől bújna, olda- 
lazni kezdett felé. 

— Holtan fekszik? — pillantott Nimby a dobozra csak messzi- 
ről. — Nagy ügy, addig még tízszer megjavítjuk. Vagy énekel- 
hettek della bella. 

— Mi?! — a négy zenész egyszerre kapta oda a fejét. 

— Nem így mondják, amikor hangszeres kíséret nélkül. . . 

— A cappella az, te — legyintett André, és megint a doboz fölé 
hajolt. 

— Úgy is lehet mondani — bólintott Nimby, és odasétált a ké- 
szülékhez. Egy pillanatra összeakadt a tekintete Kissyével. 

— Oké, hát lássuk. — Szakértő képet vágott és végigtapogatta a 
dobozt. — Aha, látom már. Ennek a keverőpultnak bizony ama- 
ranthus retroflexusa van. 

— Mi a nyavalyája?! — tört ki André. 

— Cssst! Nyugalomra van szüksége. Nyugalomra és szeretetre 
— emelte föl Nimby az ujját figyelmeztetően. — Simogasd meg. 

André valahol félúton lehetett a hahota és az idegroham kö- 
zött, és nem tudni, mit válaszolt volna, ha meg nem szólal Mar- 
cel, aki nagyon jól látta, mire készül Kissy a társa háta mögött. 


— Nyugi, öreg! Tedd, amit a srác mond. Ért a gépekhez, ne- 
kem elhiheted. 

André egyikükről a másikukra nézett, és végül fogcsikorgat- 
va megsimogatta a pultot. Kissy megvárta, amíg a tenyere vé- 
gighalad rajta, s akkor a cipője orrával lenyomta az elosztó 
kapcsolóját. André döbbenten elkapta a tenyerét, ahogy kigyul- 
ladt néhány LED, s a hangszórókból hallható búgás megválto- 
zott. 

— Mi az isten... 

— Ez az, látod — szónokolt Nimby. — A gazda szeretete keltet- 
te életre, ez az, amitől minden gép... 

De a gitáros már nem figyelt rá, szemével követte a vezeté- 
ket, és észrevette Kissyt, ahogy távolabb iszkol az elosztótól. 


— Csigavér — intette Marcel megint. — Máskor először majd 
megnézed, hogy be van-e dugva. És most keverj föl, mert még 
mindig féloldalas az egész. 

— Persze hogy az, itt minden el van állítva — dohogott André, 
de már szelídebben. — Várj egy percet. 

Kissy közben megkerülte a színpadot és megállt Vanessánál, 
aki érdeklődve figyelte Marcel ujjait, amint csak úgy, a maga 
szórakozására lepötyögtet egy dallamot. Ismerős volt, valami 
menüett, Bach, ha nem téved. Aztán mindenfélét kapcsolgatott. 

— Játssz megint — kérte André, Marcel pedig újra lejátszotta. 
Most szebben szólt. 

Étienne és Yvette közben valami papírokat tanulmányozott, 
alighanem a műsort. Yvette most Marcelre nézett. 

— Figyelj csak, ha ennyi hangszeres szám van, akkor én mi- 
nek vagyok itt? 

A zenekar vezetője széttárta a karját. — Bocs, de azt játszunk, 
amit rendelnek. — Közben automatikusan lejátszotta a menüet- 
tet harmadszor is, mert André megint kérte. — Szolgáltatóipar, 
tudod. 

— Hallgass ide — mondta Yvette, és a zsebéből egy összehaj- 
tott papírköteget vett ki. — Nézd meg ezeket. 

Marcel kilépett a szinti mögül és belenézett a papírokba. Pár 
másodperc múlva megszólalt a gitáros, aki persze nem nézett 
föl a pultról. 

— Most lesz Jó, játszd újra, Sam! 


Nem mondta hangosan, Étienne is zörgött a dobokkal, Marcel 
tehát nem hallotta. Kissy már szólni akart neki, amikor mintegy 
lassított felvételben meglátta, hogy Vanessa odalép a szintihez, 
ráteszi jobb kezét, és lejátssza a Bach-menüettet, alig akadoz- 
va, épp csak kicsit monoton tempóban, egy ujjal pötyögtetve. 
Kissy csak nézte döbbenten. Ha nem ott áll közvetlenül mellet- 
te, el se hitte volna. 

A zenészek semmit se vettek észre, nekik természetes volt, 
hogy állandóan valami dallam szól. Még Macrcelnek se tünt föl, 
hogy ő nem Játszik és mégis zenél a szinti. Mind a négyen el- 
merültek a munkájukban. 

Az egerek, akiknek már nem volt dolguk, annál nagyobb el- 
képedéssel indultak Vanessa felé, aki nem nézett fel a billen- 
tyűzetről, csak nyomogatta a dallamot. Kissynek fogalma se 
volt róla, hibázott-e. Nem tudott igazán a zenére figyelni, túlsá- 
gosan föl volt dúlva. 

Mindent tudott Vanessáról. Tudta, hány receptet és hány ja- 
pán szót ismer, mikor és kinek ütötte ki először a fogát, mit ál- 
modott éjszaka és kitől tanult gombot varrni. Pontosan tudta, 
milyen jegyeket kap az iskolában és miért. És most egyszerre, 
másfél év után kiderül, hogy tud zongorázni?! Miért titkolta 
mostanáig? 


Vanessa csak nézte a köré sereglő egereket, és nem értette, 
hogy mit nem értenek. Ő csak lejátszotta a dallamot, hiszen 
Marcel háromszor is megmutatta, hogy kell. Annyira egyszerű 
volt! 

A zenészek összenéztek, aztán Marcel a szintihez lépett és le- 
játszott egy másik darabot, később megkérdezték a címét, Bach 
Musette-je volt. Vanessa szépen utánajátszott két vagy három 
sort, aztán megállt. 

— Elfelejtettem, hogy van tovább. 

Marcel mosolygott és megmutatta. Vanessa elkezdte játszani, 
de egy ponton kisiklott, minden átmenet nélkül átkapcsolt a 
Popcornra. Az első szakaszt elrontotta, de folytatta, és a máso- 
dik már jobb volt. A gyors szólamot játszotta, kicsit lassan és 
ritmustalanul, de felismerhetően. 

Kissy nem értett semmit. A Popcornt igazán nem mutatta ne- 
ki senki. 


— Érdekes — mondta Marcel, mikor a kislány befejezte. — Ját- 
szottál már hangszeren? 

— Nem én. Eddig hozzá se nyúltam ilyesmihez. 

— Hadd próbáljak ki valamit. Csukd be a szemed. 

Vanessa behunyta a szemét, Marcel pedig leütött egy hangot. 

— Oké, ez mi volt? 

Vanessa kinyitotta a szemét és habozás nélkül leütötte ugyan- 
azt a hangot. 

— Ügyes. A nevét is tudod? 

Vanessa döbbenten nézett föl a férfira. 

— Miért, nevük is van?... 

Aznap már nem kísérleteztek tovább, a zenészeknek készül- 
niük kellett, az étterembeliek is hozzáláttak megteríteni az asz- 
talokat. Az egerek jó játékot kívántak és elköszöntek, de Pi az 
ajtóból még visszament a bátyjához. Kissy csak azt látta, hogy 
Marcel élénken bólogat. 


— Egy kicsit megállunk Courbevoie-ban — mondta Pi, amikor 
elindította a mikrobuszt. — Kölcsönkértem Marcel régi szintijét. 
Egyszerűbb darab, de kísérletezni megteszi. 

— Nahát — mondta Vanessa meghatottan —, nekem? 

— Hát nem is Suzynek! 

Pi úgy képzelte, hogy fölugrik a szintiért és mennek, de a mi- 
niegerek közül még senki se látta, hol él Pi és félig-meddig An- 
géligue is. Úgyhogy mind felözönlöttek a lakásba. 

Kicsi volt, de nekik elegendő; egy kis nappali, egy kis háló- 
szoba Piéknek, s egy még kisebb Marcelnek, akinek szintén 
volt barátnője, de nem hozta ide, a lánynál jobban elfértek. Már 
tervezte, hogy odaköltözik, de még nem volt ideje elcuccolni. 

A lakás legszembetűnőbb jellegzetessége a rengeteg papír 
volt. Kis kötegek mindenfelé, a nappali díványán, az egy szem 
fotelban, az asztalon, sőt az asztal alatt is, s persze könyvek is 
hasonlóképpen. Látszott, hogy három egyetemista él itt; Kissy 
megfigyelt szociológiai, atomfizikai és zenei témájúakat is. 

— Itt is van — mondta Pi, előhalászva egy dobozt a szekrény- 
ből. — De nem fog ártani, ha kipróbáljuk. 

A kis szinti remekül szólt, Vanessa lejátszotta rajta a menüett 
elejét. 

— Jól van. Most már lesz min gyakorolnod. 


Vanessa csak nézte a hangszert ragyogó szemekkel, szólni 
nem tudott. Pi egyszer csak odanyúlt és megsimogatta. Vanessa 
fölnézett rá boldogan és azt mondta: 

— Köszönöm. 

— Szívesen. Mehetünk?... azaz várj csak. Van itt még valami, 
már ha megtalálom. 

Böngészni kezdte a könyvespolcot, és csakhamar levett egy 
kötetet. 

— Ez Jól fog jönni — adta át. — Marcelnek ilyenek úgyse kelle- 
nek már. 

Vanessa megfogta és kinyitotta a könyvet, s csak nézte bam- 
bán, mint aki idegen írást lát. Hiszen az is volt. 

— Persze, még nem tudsz kottát olvasni — állapította meg Pi. — 
Ne aggódj, ezt is meg lehet tanulni. Azt még nem tudom 
ugyan, hogy ki tanít meg rá, de. . 

— Én — lépett oda Niala. — Én tudok kottát olvasni. De te 
hogyhogy nem, egy zenész mellett? 

— Csillagot építeni se tudok — vigyorgott Pi Angéligue-re, aki 
csak legyintett és nem mondta, hogy a csillagászok olyat nem 
csinálnak. 


Hamar kiderült, hogy Vanessa nagyon élvezi a zenélést. Fönt a 
szobájában helyezték el a szintit, ott napközben nem zavar sen- 
kit, kedvére kísérletezhet. Nimby többnyire vele volt, de min- 
denki benézett hozzá időnként. 

Hétfőtől már otthon is volt hangszere. Mikor hazamentek, el- 
meséltek mindent a szüleiknek, s mire másnap hazaértek az is- 
kolából, Vanessát egy szintetizátor várta a szobájában. Ez is 
kölcsönzött példány volt, Blanche-ék addig nem akartak sajátot 
venni, amíg nem tudják, hogy milyen lenne jó neki. 

Niala tehát időnként leült a húgával kottát tanulni. Vanessa 
gyorsan haladt, ami tanárából nem váltott ki osztatlan lelkese- 
dést. 

— Ha az iskolai anyagot fele ekkora lelkesedéssel tanulnád, 
máris jobbak lennének a jegyeid. 

—Így meg a hangjegyeim jobbak — nyelvelt Vanessa. — Mit 
csináljak, ha egyszer ez érdekel, a kémia meg nem? 

— Hát érdeklődj a kémia iránt is — felelte Angéligue, hiszen ez 
a szóváltás is a felületen, a többiek jelenlétében folyt le. 


— De ha egyszer a kémia nem érdekel — mondta Vanessa mor- 
cosan. — Van egy piros löttyöm, beleöntök egy kék löttyöt, és 
kapok egy zöld löttyöt. Nagy dolog. Vagy a másik változat, 
hogy összeöntök két löttyöt, és az újjáépítés után emléktáblát 
kapok az épület falán. Unalmas. 

Az egerek nevettek, de Angéligue azt mondta, a kémia is tud 
izgalmas lenni, keríteni fog valami jó könyvet róla. 


Kissy sok mindent meg tudott bocsátani egy shindynek, csak 
azt nem, ha iskolaidőben riasztja. Márpedig Cynthia ezt tette. 
Csütörtök volt, fényes délelőtt, amikor minden gyerek iskolá- 
ban van. Ugyan mi ütött Cynthiába, hogy pont ilyenkor kap- 
csolja be azt a bizonyos gépet? Kivel akar beszélgetni? 

A Cirrus riasztása tizenegy óra kilenc perckor jött, SMS-ben, 
és a csapat ekkor még nem tett semmit. Minden attól függ, 
hogy az Areva-toronyban elhelyezett kémprogram lecsap-e a 
pasasra. Azazhogy a nőre. Mert az öltözőbe csak nő juthatott 
be. Az egerek szilárdan kitartottak emellett. 

Egy hosszú negyedórába telt, hogy ez kiderüljön. Kissyéknél 
éppen történelem volt, de csak fél füllel tudott odafigyelni. 
Minden idegszálával azt a pillanatot várta, amikor megszólal a 
telefon és ő rohanhat a toronyba. Remélhetőleg jó magasan 
dolgozik a spiné. Mert hogy kihajítja az ablakon, az biztos! 

Végre kicsengettek. Desanges elbocsátotta népét, ígérve ne- 
kik valamit a következő órára. Kissy fütyült rá, hogy mit. Shin- 
dyvérre szomjazott. 

A négy egér szótlanul állt a folyosón, várva, mikor szólal 
meg a telefon. Beaulieu-ben és Franconville-ben most ugyan- 
így várnak a társaik, s alighanem a két maxi is, ha nem kellett 
kikapcsolniuk a telefont. 

Csigalassan múlt az idő, ugyanakkor — csodálatos — vészesen 
közeledett a szünet vége. Szünet alatt simábban ki lehet lógni, 
mint. . . 

Végre! Jennifernek megcsörrent a telefonja. A Cirrus segítsé- 
gével átirányított hívásoknak most a Macskákból az Éjfél volt a 
csengőhangja, éppen Cynthia miatt. Mert a Cirruson átirányítva 
várták azt a hívást, ami ennek a macskának a sötét éjszakát fog- 
ja jelenteni. Vagyis ezt a hívást. Mert a hadnagyé volt a szám. 

— Ford — kapta föl Jennifer. 


— Leblanc — felelte a rendőr. — Hát úgy néz ki, most meglesz 
az ügyfeletek. 

— A toronyban van? 

— Reméljük. Most indulok oda. 

— Jövünk mi is! — vágta rá Jennifer, és futásnak eredtek a fo- 
lyosón. 


Martin fogott egy taxit, s addig Chantal kiküldte az értesítést a 
csapatnak Sophie Marceau aláírással. Nimby rögtön visszaírt, 
hogy ő is jön. A D"Aubisson lányok üzenetei pillanatokkal ké- 
sőbb jöttek meg, videót kértek mindenről. A maxik nem jelent- 
keztek, akkor ki vannak kapcsolva. Kár, erről is lemaradnak 
szegények. 

Most nem vártak odakint, a fagyos szélben eszükbe se jutott 
ilyet tenni. Bementek melegedni az aulába. Alig pár perccel 
előzték meg Jean-Pierre-t, aki a telefonját nyomogatva érke- 
zett. 

— Hát itt vagytok — nézett végig rajtuk. — Megint megléptetek 
a suliból, mi? 

Az egerek bólintottak. Nem volt mit tagadni. Még egy rend- 
őrnek is nyilvánvaló, hogy ha itt vannak, akkor nem lehetnek 
egyúttal amott is. 

— No mindegy. Megyek, megkeresem az emberünket. — Jean- 
Pierre fölemelte a kezét. — Tudom, hogy velem akartok jönni, 
de én még holnap is szeretnék rendőr maradni, tehát szögez- 
zünk le egy-két dolgot. Én megyek oda és én beszélek a pasas- 
sal, aki egyébként se bűnöző, csak potenciális gyanúsított. 
Majd ha úgy látom jónak, akkor gyanúsítottat csinálok belőle — 
addig nem. Ti nem lehettek jelen, de ott lehettek a közelben. 
Mondjuk hallótávolságon belül. Beleszólni nem szabad, kér- 
dezni nem szabad, semmit nem szabad. A rendőrség így műkö - 
dik és kész. Minden világos? 

— Csak kíváncsiságból — pillantott rá Jennifer —: mit csinálnál, 
ha nem lenne világos? 

A hadnagy fölemelte a telefonját. 

— Hívnék egy osztag rendőrt, hogy rakjanak titeket kocsiba és 
vigyenek vissza az iskolába, őrizet alatt. Meg kell értened vala- 
mit, Jennifer. Vannak szabályok, amiknek engedelmeskednünk 
kell, akár tetszik, akár nem. Pontosan azért vagyunk itt, mert az 


emberünk megsértette ezeket a szabályokat. Szóval megálla- 
podtunk? 

— Persze — mondta Jennifer. — Ezek szerint férfi? 

— Igen. 

Az egerek összenéztek. 

— Valami gond van? — kérdezte Jean-Pierre. 

— Semmi — felelték kórusban. 


Éppen kiléptek a liftből a huszonharmadikon, amikor Nimby 
rácsörgött Martinre: itt van a toronyban, hol vannak? Megkér- 
ték a hadnagyot, várjon még két percet, s így már hatan sétáltak 
végig a folyosókon. 

Jean-Pierre bekopogott egy ajtón. 

— Jó napot — mondta. — Alais urat keresem. 

— Pillanatnyilag nincs itt — felelte egy férfi. — Esetleg segíthe- 
tek? 

— Nem, köszönöm, magánügyben keresem. Az épületben 
van? 

— Igen, csak pár percre szaladt ki. 

— Köszönöm. 

— Kérem. 

Jean-Pierre becsukta az ajtót, és vártak. 

— Titkára van? — kérdezte Nimby. 

— Nem, többen vannak egy irodában — mondta a rendőr. 

Vártak. 

— Végül is mi történt? — kérdezte Kissy halkan. — Mivel bu- 
kott le? 

— A programotok beszerzett egy csomó infót. A lementett 
honlapok vezettek nyomra. Beregisztrált pár helyre a saját ne- 
vével, és az rajta van az oldalakon. Várjatok, jön valaki. 

A shindy közeledett a folyosón. Kissy biztosra vette, hogy ő 
az. Alacsony, kopaszodó ember volt, zakóban. Jóképű volt, az 
ember nem gondolta volna róla, hogy shindy. Tehát az! 


Jean-Pierre megvárta, hogy a pasas megálljon az iroda ajtaja 
előtt. 

— Elnézést — lépett oda. — Ön Alais úr? 

— Igen, én vagyok... 

— Jó napot. Jean-Pierre Leblanc vagyok. Beszélhetnék önnel? 


— Természetesen — nyitotta az ajtót a shindy. — Parancsoljon! 

— Jobb szeretném, ha valahol máshol beszélgetnénk. 

— Semmi akadálya. Kérem, kövessen. 

Kis konferenciateremhez vezette a hadnagyot; az egerek pár 
lépésről követték őket. A shindy egy-két furcsálkodó pillantást 
vetett rájuk, de ők csak ballagtak fapofával. 

A két férfi leült bent; az egerek megálltak az ajtóban. 

— Értem — mondta a shindy, amikor Jean-Pierre megmutatta 
az igazolványát. — Tehát nem üzleti ügyben jött. 

— Nem, nem üzleti ügyben jöttem. Szeretnék föltenni önnek 
néhány kérdést. 

— Hogyne, csak tessék. 

— Járt ön az interneten egy bizonyos Rose Horgászüzletben? 

— Többször vásároltam ott. 

— És az eBayen? 

— Ott is... de mi a baj ezzel? 

— Kis türelmet. Hány számítógépet használ ön ebben az épü- 
letben? 

— Hát... ezt nehéz lenne megmondani. Ahogy éppen szükség 
van rá, hol itt ülök le, hol ott. . . 

— Van olyan számítógépe, ami nincs kint egy asztalon? 

— Van egy laptopom, ha erre gondol. 

— Hol tartja? 

— Egy fiókban. 

— Bezárva? 

— Persze. De nem értem. . . 

Jean-Pierre fölemelte a kezét. 

— Még egy kis türelmet. Ismeri ezt? 

Egy fényképet dobott az asztalra. 

— Nem — nézte a shindy. — Nem ismerem. 

— Biztos benne? 

— Teljesen. Nézze, nekem nincsen gyerekem. A munkám ré- 
vén sincs dolgom velük. A szomszédaimnak sincsen gyerekük. 
Annyit találkozom gyerekekkel, hogy elmennek mellettem az 
utcán. 

— Értem — felelte a hadnagy. — A laptopjához csak maga fér 
hozzá? 

— Igen. 

— Láthatnám? 


— Hát... — a shindy megvonta a vállát. — Miért ne? 

A rendőr fölkelt és eltette a képet. — Akkor menjünk. 

Az egerek félrehúzódva kiengedték a shindyt, aki csodálkoz- 
va nézett végig rajtuk és az irodája felé indult. Jean-Pierre a fo- 
lyosóra lépve súgott valamit Martinnek, aki a legközelebb volt 
hozzá, aztán a shindy után eredt. 

— Azt mondta, őszintének tűnik — adta tovább a fiú. 

— Ez baj — mondta Kissy. 


Az irodában egy másik pasas is volt, akit Jean-Pierre udvaria- 
san megkért, hogy hagyja magukra őket. A pasas kiment, az 
egerek pedig besétáltak. 

— Tessék — mondta a shindy, kihúzva egy fiókot. Kivette a 
laptopot és az asztalra tette. 

— Mikor használta utoljára? 

— Hétfőn. Néha hazaviszek rajta némi munkát, aztán amikor 
bejövök, átmásolom a nagy gépre. A hétvégén is ezt tettem. 

— Tehát ma még nem volt bekapcsolva? 

— Nem. 

— Ön hol volt tizenegy óra körül? 

— Én?... egy ügyféllel tárgyaltam a cégvezetőnk irodájában. 
Amikor véget ért a tárgyalás, akkor jöttem vissza és találkoz- 
tam önnel. — Idegesen felnevetett. — Most alibit kell igazol- 
nom? Ott volt a cégvezetőnk, még ketten a cégtől, meg az ügy- 
féltől is hárman. 

— Világos — mondta Jean-Pierre, s elgondolkodva szemlélte a 
notebookot. — Ha szükséges, megkérdezzük őket, de addig is... 
megengedi? — intett a gép felé. 

— Parancsoljon. 

Jean-Pierre csak a körmét illesztette a gép fedele alá, úgy nyi- 
totta ki. A szokásos Windows-kép fogadta. Kissy elmosolyo- 
dott. Amióta létrejött a Jerry-hálózat, nekik minden gépükön 
Linux futott, egy különleges változat, amit Nimby állított össze 
magának még a Jerry előtti időkben. Nemrég említette, hogy 
ideje lesz felújítani, hamarosan hozzákezd. De azért Kissy em- 
lékezett még a Windowsra. 

A hadnagy elővett egy pendrive-ot és bedugta az USB-be. A 
képernyő egyetlen lángvörös felületté változott. Nagyon piros 
volt. Tűzpiros. A kiömlő shindyvér vöröse. A pokol lángjainak 


RGB(255, 0, 0) vöröse, amik byte-onként égetik meg a shin- 
dyt! 

— Hát megvagy, kisöreg — dünnyögte a hadnagy a notebook- 
nak. — Alais úr, lenne szíves kihúzni a pendrive-ot és eltenni? 
Majd később visszaadja, de most szeretném, ha senki sem állít- 
hatná, hogy a pendrive-on volt bármi abból, amit a gépen talá- 
lunk. 

A shindy hüledezve vállat vont, és elzárta a pendrive-ot a 
notebook fiókjába. — Rendben van? 

— Köszönöm. És most keresgéljünk egy kicsit. — Jean-Pierre 
elvett az asztalról egy golyóstollat, kikapcsolta és ütögetni 
kezdte vele a billentyűket. 

— Elnézést... miért nem kézzel csinálja? 

— Hogy el ne maszatoljam az ujjlenyomatokat, Alais úr. Ha 
azok nem az önéi, akkor ez elsősorban az ön érdeke. 

— Értem — mondta a shindy. — Azaz nem értek semmit, de 
nem vitatkozom. 

— Itt is van — mondta Jean-Pierre néhány pillanat múlva. Jen- 
nifer, aki kezdettől fogva videózott, megmutatta Fiona képét a 
notebookon. — A szakértői vizsgálat ki fogja mutatni, hogy ez 
volt az a számítógép, amellyel több ízben szexuálisan zaklattak 
gyerekeket az interneten és tiltott pornográf képeket is terjesz- 
tettek. A notebookot lefoglalom a vizsgálat céljára. Hallgatom, 
Alais úr. 

A shindy értetlenül pislogott a fotóra, a rendőrre, az egerekre. 
Végül kitört: 

— De hát én ilyet nem tettem! 

— Az imént azt mondta, hogy a géphez csak maga fér hozzá. 
Így volt? 

— Így... de hát... 

Alais tehetetlenül széttárta a karját. 

— Lehet másnak is kulcsa a fiókhoz? 

— Elvileg nem. 

— És gyakorlatilag? 

— Hát... nézze... a kulcsot nem őrzöm széfben. Nem olyan 
értékes ez a laptop, meg ha már lopni akar valaki, akad itt elég 
érték... szóval éppenséggel lemásolhatta valaki. 

— Ki tudta, hogy ez a gép itt van a fiókban? 


— Mindenki — vont vállat Alais. — Ügyfelek szeme láttára is 
kivettem a fiókból nemegyszer. 

— Ki lophatta el a kulcsot, hogy lemásolja? 

— Nem tudom... leginkább a közvetlen munkatársaim vala- 
melyike. 

— Körülbelül hány ember? 

— Öt-hat. . . talán tíz is... nem tudom! 

Alais leroskadt egy székre. Patakokban folyt róla a víz. 

Jean-Pierre gondolkodott egy pillanatig. 

— Hány emberrel osztja meg ezt az irodát, Alais úr? 

— Eggyel... a kollégámmal, akit kiküldött. . . 

— Ő hol volt az iménti tárgyalás idején? 

— Itt... vagyis hát honnan tudjam? Velünk nem volt. 

— Hogy hívják? 

— Michaud-nak. 

Jean-Pierre bólintott. — Rendben, akkor kipróbálunk valamit. 
Szeretném, ha megnyugodna és rendbe hozná a külsejét. Be 
akarom hívni Michaud urat, de nem akarom, hogy ebben az ál- 
lapotban lássa önt. 

Alais megtörölte az arcát, megfésülte ritkuló haját és bólin- 
tott. 

— Én rendben vagyok. De kérdezhetek most már valamit? 

— Igen, de nem biztos, hogy válaszolok — felelte a hadnagy. 

— Kik ezek a gyerekek? 

— Látja, ez olyan kérdés, amire nem válaszolhatok. Ők se 
mondhatják meg magának. Akkor megkeresem a kollégáját. 

Jean-Pierre kilépett a folyosóra és körülnézett. Visszafordult. 

— Ne nyúljanak a notebookhoz és ne hagyják el a szobát. 

Azzal becsukta az ajtót. 


A kis irodában csend volt abban a több mint három percben, 
amíg a hadnagy visszaért. A férfi, akit Kissy már nem érzett 
shindynek, csak ült, nézte őket és nem szólt semmit. Ők se 
szóltak semmit. 

Martin az ajtóval szemközti falnál állt, a falnak támaszkodva. 
Kissy az ajtótól balra levő falnak támaszkodott, Chantal a jobb- 
ra levőnek. Jennifer a leghátsó sarokból videózott. Nimby pe- 
dig az ajtó mellett ácsorgott. Kissynek át is villant az agyán, 


hogy ugyan miért nem ülnek le, amikor több szék is van a szo- 
bában. 

Az ajtó feltárult. 

— Bízom benne, Michaud úr, hogy az ön segítségével megold- 
juk a problémát — lépett be Jean-Pierre, nyomában a másik fér- 
fival. A shindyvel, döbbent rá Kissy. Ez a shindy! 

Valamivel magasabb volt Alais-nél, szintén jóképü, de nem 
kopaszodott. Farmernadrág és pulóver volt rajta, akárcsak a 
rendőrön. 

— Tehát azt kérdezte, mi a probléma — mondta Jean-Pierre, 
gyors pillantással ellenőrizve, hogy a notebook háttal van ne- 
kik. — Nos, vetne egy pillantást erre a gépre? Érdekelne, hogy 
lát-e a képernyőn valami ismerőset. 

Michaud fürge léptekkel megkerülte az íróasztalt és a képer- 
nyőre nézett. Kissy meg mert volna esküdni rá, hogy rándult 
egyet az arca. 

— Ezen egy fotó van — mondta. — Mi a gond vele? 

— Ismeri? 

— Nem, nem ismerem. De miért akarja tudni? 

Jean-Pierre felmutatta az igazolványát. — Leblanc hadnagy 
vagyok. Szeretném megkérni, hogy segítsen nekem. Ez Alais 
úr notebookja. Ön használta már ezt a gépet? 

— Nem, soha. Megvan a sajátom. 

— Tud valakiről Alais úron kívül, aki használta? 

— Nem, de... — Michaud vállat vont — attól még bárki megte- 
hette. 

— Nyilván. Hol volt ön tizenegy és negyed tizenkettő között? 

Michaud hátralépett. 

— Ez kihallgatás, hadnagy úr? Figyelmeztetem, hogy tisztában 
vagyok a jogaimmal. 

— Nem, uram, ez nem kihallgatás. De ha nem válaszol a kér- 
désemre, könnyen azzá válhat. Tehát hol volt? 

— A mosdóban -— felelte Michaud. — Azt hiszem, éppen oda 
tartottam, amikor az órám jelezte a tizenegy órát. Kimentem a 
mosdóba, aztán visszajöttem. Talán tíz percig lehettem ott. 

— Találkozott valakivel? 

— Fogalmam sincs. Folyton elmennek mások az ember mel- 
lett, akikről tudomást se vesz. 


— Értem. Nos, mivel önnek így nincsen alibije, szeretném, ha 
bejönne velem a rendőrségre, hogy levegyük az ujjlenyomatait. 

— De hát miért?! 

— Mert akkor egyértelmű lesz, hogy ezen a gépen rajta van- 
nak-e az ujjlenyomatai vagy sem. 

Michaud egyre idegesebb lett. Megint lépett egyet hátra. 

— Nézze, azt nem mondtam, hogy soha nem értem hozzá. Elő- 
fordulhatott, hogy mondjuk arrébb tettem az asztalon. 

— Helyes, éppen ezért nem a külsejéről veszünk mintát, ha- 
nem a billentyűkről és a touchpad környékéről. Rendben, Mi- 
chaud úr? 

— De hát mivel vádol? 

— Lássuk csak — mondta Jean-Pierre. — Megrontás, kiskorú 
szexuális zaklatása, tiltott pornográf felvételek birtoklása és 
terjesztése. Mi a véleménye? 

Michaud már remegett az idegességtől. — A véleményem?! — 
csattant föl. Kissy látta, hogy benyúl a hátsó zsebébe, és ösztö- 
nösen előkapta Nimbuszát. — A véleményem?! — Michaud elő- 
rántott egy jókora kést és kipattintotta a pengéjét. — Ez a véle- 
ményem, ha tudni akarod, zsarukám! — ordította. 

— Tegye azt le — mondta Jean-Pierre hűvösen. — Le van tar- 
tóztatva. Dobja el a kést és forduljon a fal felé! 

Már minden egérnek fegyver volt a kezében, de Niala felkiál- 
tott: — Ne lőjetek, eltalálhatjátok egymást! Már megy az erősí- 
tés! 

Négy egér és a rendőr állta körül Michaud-t, kartávolságnál 
valamivel messzebb. Jennifer távolabbról videózott. 

— Dobd el a kést, Michaud — mondta Nimby, és neki is meg- 
villant a kezében egy penge. — Többen vagyunk és gyorsabbak. 
Csak kilyukasztatnád a bőrödet. 

Kissy szembefordult a shindyvel, így Martin mellett állt. 
Chantal két lépéssel hátrébb célzott rá. 

—Így — mondta Martin. — Így nem találhatjuk el egymást, 
csak téged. Acélgolyó van bennük, ilyen közelről akkorát se- 
bez, mint egy ágyú. És három van belőlük, meg a barátom ké- 
se. Mi legyen, Michaud? 

Két másodperc néma csend, mindenki állt, kezében fegyver- 
rel. 

— Azt kérdeztem, mi legyen! — csattant föl Martin. 


Michaud lassan leengedte a kezét. A kés a padlóra hullott. 
— Forduljon meg és mindkét kezét tegye a feje fölé — vezé- 
nyelt a hadnagy. — Gyerünk, mozogjon! 


Jean-Pierre maga vitte vissza az egereket Neuillybe. Nimbyt is; 
őt utána kiviszi Franconville-be. Michaud-t beültették egy 
rendőrkocsiba, a notebookról pedig még a helyszínen ujjlenyo- 
matot vesznek, aztán viszik szakértőhöz. Alais-től a hadnagy 
hivatalosan bocsánatot kért a gyanúsításért. Az azt felelte, sem- 
mi baj, jó, hogy ilyen gyorsan tisztázódott minden, viszont a 
gépét minél előbb szeretné visszakapni. 

— Köszönettel tartozom — mondta Jean-Pierre, amikor beszáll- 
tak a kocsiba. Savanyú volt az arca. — Azt hiszem, meggyűlt 
volna a bajom a pasassal, ha nem vagytok ott. 

— Nincs neked fegyvered? — kérdezte Nimby, aki elöl ült. 

— De van. A kapitányságon a fegyverszekrényben. 

— Klassz hely — mondta Chantal epésen. 

Csend lett. Kissy arra gondolt, vajon Michaud leszúrta volna- 
e a hadnagyot, ha ők nincsenek ott. Valószínűleg igen; teljesen 
pánikba volt esve. Az ilyenekből lesznek az ámokfutók. Alig- 
hanem Alais-t is megöli, aztán rohanni kezd. 

— Szóval mégiscsak hasznosak vagyunk a háznál — szögezte 
le Nimby, amikor átértek a hídon. — Mi lenne, ha ki is aknáznál 
minket? 

— Ezt hogy érted? 

— Az uszodában nő járt. Michaud viszont kétséget kizáróan 
egy hapsi. Akkor tehát ketten vannak. Keresd a nőt! 

Jean-Pierre nevetett és lekanyarodott a de Gaulle-ról. 

— Erről már sokat beszéltünk. Képtelenség ilyen alapon nyo- 
mozni. 

Kissy elérkezettnek látta az időt, hogy megszólaljon. 

— És ha én beszéltem vele? 

— A nővel?! — Jean-Pierre alighanem most felugrott volna, ha 
nem autót vezet éppen. 

— Nem. A kislánnyal a fényképen. Abban az uszodában, ame- 
lyikben a kép készült. 

Kis csend volt, amíg a kocsi befordult a sarkon. Jenniferék 
háza előtt bútorszállító kocsi állt, két ember éppen egy szek- 
rényt emelt rá. 


— Ugye csak ugratsz? — kérdezte a rendőr. 

— Eszemben sincs. Mit gondolsz, mi mit csináltunk, amíg ti 
ültetek és vártatok, hogy Michaud bekapcsolja azt a gépet? 
Nyomoztunk, tábornokom! És egy csomó mindent megtudtunk. 
Próbáltuk elmondani neked, de mindent leszereltél azzal, hogy 
nincs értelme, nincs értelme. Hát igenis van! 

Jean-Pierre beállt az iskola elé és kiszállt a kocsiból. 

— Gyertek, igyekezzünk. 

Az egerek kisorjáztak és a rendőr mellett átvágtak az udva- 
ron. 

— Jól van — mondta közben a férfi —, beszélek Artois-val. Ő a 
nyomozás vezetője, neki kell eldöntenie, hogy milyen irányok- 
ban indulunk el. De ha Michaud énekelni kezd, akkor úgyis 
meglesz a nő is. Azt hiszem, a titkárságra kell mennünk. 

Belépett, nyomában az egerekkel. 

— Jó napot — mutatta föl az igazolványát, amit madame Da- 
nielis meglepve szemlélt. — Leblanc hadnagy vagyok. Igazolni 
szeretném ezeknek a gyerekeknek a hiányzását. 

— A hiányzását? — szökött magasba az iskolatitkárnő szemöl- 
döke. — De hisz bejöttek, kettővel is beszéltem közülük — bö- 
kött Martin és Jennifer felé. 

— Igen — mondta Martin —, de másfél órája megléptünk. 

— Úgy? — kérdezte jelentőségteljesen madame Danielis. — 
Szépen vagyunk! Honnan hozta vissza őket, biztos úr? 

— Hadnagy — mondta Jean-Pierre. — A kérdésére nem vála- 
szolhatok, a gyerekek viszont csak dicséretet érdemelnek. Érté- 
kes segítséget nyújtottak a nyomozó hatóságnak. Úgyhogy sze- 
retném, ha most írna egy igazolást, amit aláírhatok, aztán ne- 
kem mennem kell. 

Madame Danielis úgy eltátotta a száját, hogy Kissynek kedve 
lett volna odanyúlni és becsukni neki. Nehogy kiessen rajta 
szegény. 


Az egerek vegyes érzelmekkel ballagtak az osztályuk felé. 
Nagyszerű dolog, hogy elkapták a shindyt, viszont Jean-Pierre 
még mindig nem hisz nekik. És nem volt verekedés. Pedig Kis- 
sy már kinézett magának egy csomó remek célpontot Michaud 
felszínén. 


— Szerintem Artois nem fog rohanni, hogy beszéljen velünk — 
mondta ki Martin, amit Kissy is gondolt. — És lehet, hogy nem 
is lesz rá szüksége. Két rendőr kimegy a pasi lakására, begyűj- 
tik a nőt és kész. 

— A pasinak nincs felesége — mondta Jennifer. 

— Ezt honnan veszed? — kérdezte Chantal. 

— A kislányokhoz vonzódik, nem? Sőt valószínűleg a kisfiúk- 
hoz is. Akkor miért lenne? 

Chantal megcsóválta a fejét. 

— Több sajtot kellene enned, jó vitamindús fajtákat. Sylvie- 
nek menyasszonya volt Dániában... mármint még mindig ott 
van, csak már aligha a menyasszonya. A lelkésznek felesége és 
gyerekei voltak. Ez kapásból két páciensünk, akinek a felnőtt 
nők is bejönnek. 

— Világos — mondta Jennifer. — Akkor tényleg lehet, hogy ott 
találják a nőt a lakásán. De ha mégse, akkor van még egy kis 
időnk, hogy mi találjuk meg. 

— És ha addig se megy az uszodába? — kérdezte Kissy. 

— Megpróbálhatunk más adatok alapján nyomozni. 

— Például? 

— Például hogy kiket hívott föl telefonon. 

Kissy meg akarta kérdezni, hogy azt honnan tudják meg, de 
Jennifer hirtelen kipenderült a néptelen folyosó közepére és 
föltartotta mindkét kezét, megmutatta, hogy nincs bennük sem- 
mi, mint egy bűvész. Aztán különféle varázsmozdulatokat tett, 
és hirtelen előhúzott a farzsebéből egy telefont. 

Az egerek döbbenten néztek rá. Ezt a telefont még soha nem 
látták. Egészen kicsi, összecsukható telefon volt. Jennifer ki- 
nyitotta és eléjük tartotta. 

— Íme! 

— Mi... Michaud telefonja? 

— Honnan van ez? 

— Hogy került ez hozzád? 

— Hát az úgy volt — kezdte Jennifer mesélősen —, hogy az én 
ükanyám nagyanyja egy Dorothy nevű lány volt, aki elég szín- 
telen körülmények között nevelkedett Kansasben. — Igazi ame- 
rikai kiejtéssel mondta a neveket. — Egyszer tett egy kirándulást 
és új barátokra tett szert. Az egyik bádogból volt. És kilenc hó- 
nap múlva megszületett az ükanyám anyja, aki félig bádogból 


volt. Az ükanyám már csak negyedrészben volt bádog, és így 
tovább. Én már csak hatvannegyed részben vagyok bádogból, 
de még így is — széttárta a kezét — mit csináljak... vonzom a 
fémtárgyakat. . . 

— Hülye!!! 

Kissy képes lett volna elfenekelni. Ellopja a pasas telefonját, 
aztán mesedélutánt tart nekik az iskola folyosóján. 

Chantal tajtékzott. — Az embernek megáll az esze! Képes vol- 
tál lopni egy bűncselekmény helyszínén? 

— Szó sincs róla — szegte föl a fejét Jennifer. — Egyszerűen 
fölvettem az asztalról és eltettem. Michaud is láthatta volna, ha 
odanéz. 

— A fal felé kellett fordulnia! 

— Az ő baja. Amúgy Alais látta, hogy elvettem. 

— Alais — legyintett Martin. — Ő valami rendőrpótlékoknak 
hitt minket. 

— Az meg az ő baja. Jean-Pierre képes lett volna ott hagyni a 
telefont, de én elhoztam. Majd odaadom neki, de előbb kikeres- 
sük belőle a nőt. 


Iskola után egyenesen Jenniferhez mentek — ő lakott a legköze- 
lebb. A bútorszállítók már elmentek. Az egerek föltrappoltak a 
lakásba és letelepedtek a nappaliban. Senki nem volt otthon, 
Inge és Tom dolgozott ilyenkor, Andreas meg messzebb járt is- 
kolába. 

Közben fölhívták a többieket is. Ezúttal már Angéligue is el- 
érhető volt; szomorúan hallgatta a híreket. 

— Kár, hogy nem lehettem ott. 

Vanessa és Nimby lelkesen fogadta a hírt, hogy Jennifer el- 
emelte Michaud mobilját; Niala és Angéligue már kevésbé ra- 
jongott a dologért. De abban egyetértett mindenki, hogy ha már 
így esett, akkor a telefont ki kell faggatni, mégpedig hamar, 
mert ha lemerül, nem tudják újra bekapcsolni PIN-kód nélkül. 

A telefont letették az asztalra és fölé tették a webkamerát, 
hogy mindent lásson. Aztán végignyomogattak mindent. A 
fényképekkel kezdték, nem sok volt, közömbös tartalmúak, a 
shindy munkájával függhettek össze. Videó nem is volt a tele- 
fonon. Aztán jött a terjedelmes telefonkönyv, egymást váltva 


felolvastak minden tételt, Nimby pedig leírta. Aztán az SMS-ek 
következtek, majd a híváslista, a notesz és a naptár. 

Az SMS-eknél gondolkodóba estek. Rengeteg volt belőlük, a 
többség szemlátomást munkaügyi és családi. Volt felesége 
vagy barátnője, az SMS-ek szerint mindenképpen: egy Dora 
nevű nővel váltott sok üzenetet arról, hogy melyikük mikor ér 
haza, apró bevásárlásokról, ilyesmikről. És voltak jókívánsá- 
gok, kapottak és küldöttek, karácsony, újév, mindenféle miatt. 
Ezek szokványos dolgok. De akadtak, amik csak egy számot 
tartalmaztak. Semmi mást. A másodiknál kezdtek gondolkodni, 
de Niala azt mondta, először nézzék végig az adatokat, aztán 
értékeljenek. Morcosan mondta, Nialának kimondottan ízlése 
ellen volt, hogy így kotorásszanak egy idegen ember magánéle- 
tében, még ha az egy gonosztevő is. Kissyre is átragadt ez az 
érzés, ő 15 inkább kényszernek érezte, de csinálta, amikor őrá 
került a sor. 

Amikor az egész telefont átkutatták, Angéligue megkönnyeb- 
bülten felsóhajtott. 

— Végre. Nagyon utálatos dolog volt. 

Vanessa felfortyant. 

— Gondolod, hogy nekünk nem? Az a dolgunk, hogy elkapjuk 
ezeket az embereket. Sajnálom, ha rossz hírt kell mondanom, 
de egy nyomozás körülményei nincsenek tekintettel a nyomo- 
zók erkölcsi aggályaira. 

— Jól van, ne edd meg — csitította nővére. — Valójában mind 
egyformán látjuk a dolgot, csak vannak apró különbségek a lá- 
tásmódban. Mi úgy érezzük, hogy a disznóság akkor is disznó- 
ság, ha azért követjük el, hogy nagyobb disznóságokat előz- 
zünk meg. 

— Hát én meg nem — vágta rá Vanessa —, és mondhatom, kitű- 
nően érzem magamat. Megspórolok egy csomó aggodalmasko- 
dást. Well, ladies and gentlemen, akkor most már gondolkod- 
junk, jó? 

Hát gondolkodtak. A számos SMS-ek voltak egyedül gyanú- 
sak. Nimby csinált egy listát, hogy milyen számot küldött Mi- 
chaud és mikor. A címzettet nem kellett a listára írnia, mert 
mindig ugyanaz volt, AnnemaRie, így írva, nagy R-rel, veze- 
téknév nélkül. 


Feltűnő volt, hogy soha nem jött válasz, AnnemaRie egyetlen 
SMS-t sem küldött, vagy azokat Michaud kitörölte. A számos 
üzenetek mindig délután egy és fél kettő között íródtak. Öt volt 
belőlük. 

12 — augusztus 8-án. 

15 — szeptember 12-én. 

12 — október 9-én. 

27 — október 23-án. 

16 — november 13-án. 

— Érdekes — jegyezte meg Vanessa —, a szám mindig három- 
mal vagy néggyel több, mint amilyen napon küldte az üzenetet. 

— Aha — vigyorgott Nimby -—, jó megfigyelés. Ha találkozunk, 
ezért külön kapsz egy puszit. 

Vanessa lelkesen bólogatott. 

Chantal a telefonjáért nyúlt és megnyomta a naptárprogra- 
mot. 

— Nicsak, mindegyik pénteken íródott. 

— Remek — derült Nimby -, ez is jó megfigyelés. Ezért majd 
te kapsz puszit. 

— Oda is doblak Macskának! 

Nimby arcán üdvözült boldogság jelent meg. 

— Lám, milyen jó egér vagy. Súlyt helyezel arra, hogy a csa- 
pat házi macskája rendesen táplálkozzék. Ezért öt puszit is 
megérdemelsz. 

Chantal sóhajtva legyintett. Kissy egyetértett vele, Nimby 
tényleg reménytelen eset. 

— Szóval — terelte vissza Niala a figyelmüket — mindegyik 
üzenet pénteki napon kelt és a nap számánál hárommal vagy 
néggyel nagyobb számot tartalmaz. Föltehetjük, hogy a követ- 
kező hétfőre vagy keddre utal? 

— Hát persze! — vakkantotta Nimby lelkesen. — Ez nagyon jó, 
te i5 kapsz érte puszit! 

— Szerintem — mondta Martin, amikor a nevetés elült —, 
akármilyen következtetés hangzik el, annak Nimby örülni fog, 
hogy puszikat osztogathasson. 

— Ez gyenge következtetés — legyintett Nimby —, nem kapsz 
érte puszit. 

Az egerek percekig a hasukat fogták. Hát persze hogy nem 
kap, de ha ugyanezt egy lány mondta volna. . . 


— Idáig oké — terelte vissza a szót most Angéligue —, de mi 
van azokkal a napokkal? Miért küldte el Michaud a dátumokat, 
és miért ilyen módon? 

— Hát ha tényleg ez a nő az a nő — mondta Jennifer —, akkor 
ez lehet a fényképezés napja. 

— Várjatok egy kicsit — kapta föl Kissy a telefonját. A név- 
jegyzékhez lapozott. — Mi a dátum, tizenötödike?... kösz... 
meg is van. Sylvaine? Üdvözlöm. Francoise Chaton a Jerry 
Alapítványtól. Csak egy gyors kérdés. Meg tudja mondani, 
hogy szeptemberben melyik hétfőn készülhetett az a fénykép? 
Elmondom, mi esett hétfőre: elseje, nyolcadika, tizenötödike, 
huszonkettedike és huszonkilencedike. 

— Várj csak — kérte Sylvaine —, hadd gondolkozzam. Elsején 
és nyolcadikán nem voltunk uszodában. Tizenötödike... az le- 
hetett. De a másik kettő is. Mindhárom napon ott voltunk. 

— Délelőtt vagy délután? 

— Délelőtt. Csak az idén kezdtünk délután járni, úgy változott 
a munkám. 

— Értem. Köszönöm, Sylvaine. 

— Szívesen. Segít ez valamit? 

— Talán. Hamarosan jelentkezem, viszontlátásra. 

Letette és az egerekre nézett. 

— Tehát ami Fionát illeti, vagyis Madeleine-t, lehetett tizen- 
ötödike is. 

— Muti csak azt a listát — kérte Martin. — Hol az uszoda tele- 
fonszáma? 


Vineuil kicsit meglepődött a kérdéstől, hogy öt bizonyos na- 
pon, hónapokkal ezelőtt volt-e sok gyerek az uszodában, és 
először fogalma se volt, hogyan szerezhetné meg a választ. De 
egy óra múlva jelentkezett: igen, azokon a napokon iskolai cso- 
portokat fogadtak. De nemcsak azokon persze. 

— Véletlenül nem tudja — kérdezte Niala —, hogy ezeken a na- 
pokon ugyanabból az iskolából jött-e csoport? 

— De tudom. Ugyanabból. 

— Ebből az iskolából más napokon is jött csoport? 

Vineuil utánanézett. Igen, egyszer, decemberben. Meg au- 
gusztus előtt is sokszor. 

— És melyik az az iskola? 


Vineuil megmondta. Auteuilben volt, nem messze tőlük. 

— Világos — mondta Pi, aki időközben már hazaért és minden- 
ről tájékozódott. — Az augusztus előtti üzenetek már nincsenek 
meg, decemberben pedig közbejött valami és nem írt vagy kitö- 
rölte. Ha a következtetésetek helytálló, akkor abban az iskolá- 
ban van valami hírforrása. 

Most ő telefonált, de az iskolában már nem vették föl. Csak 
annyit kellett volna mondania, hogy madame Michaudt-t kéri, 
és megtudta volna, van-e ott olyan. De akkor majd hívja hol- 
nap; ha pont ő veszi föl, akkor elkezd beszélni az eladó házról 
vagy teherautóról, aztán meg lesz lepve, hogy rossz helyen jár, 
és elnézést kér. 

De ezt se kellett. Kilenc után telefonált a hadnagy, hogy el- 
mondja, kimentek a pasas lakására és lefoglalták a számítógé- 
pét meg minden gyanúsat, így meg tudták kérdezni, van-e fele- 
sége Michaud-nak. Csak barátnője volt. Megkérdezték, mivel 
foglalkozik. 

— Titkárnő egy iskolában — felelte a hadnagy —, miért? 


Kissy persze ezen az estén se ment haza, késő volt már utazgat- 
ni. Anya nem örült, de jobbnak látta, ha most már ott marad éj- 
szakára, nem mászkál ilyenkor az utcán. 

— De meg tudom védeni magamat — mondta Kissy, hogy fél- 
reértés ne legyen. 

— Tudom -— felelte anya. — Éppen ezért. Semmi kedvem kárté- 
rítést fizetni zokogó özvegyeknek. 

Másnap péntek volt, január tizenhatodika. Negyed kettőkor 
ezért az egerek elküldték AnnemaRie-nak a tizenkilences szá- 
mot. De előtte még érdekes hírekre tettek szert. Amikor reggel 
bekapcsolták a telefonjaikat, Niala üzenete fogadta őket: egy 
amerikai Airbus kényszerleszállást hajtott végre a Hudson fo- 
lyó vizén, és senki nem sérült meg. Georges megállás nélkül 
erről beszél. 

— Emlékeztek a bútorszállító kocsira a házunk előtt? — újsá- 
golta Jennifer, amikor beértek a suliba. — Képzeljétek: Roger 
elköltözött! 

— Nahát — mondta Chantal. 

— Amióta szabadlábon van, alig jött ki a lakásából. Most meg 
fogja magát és odébb áll. 


— Ne aggódj — vigasztalta Martin —, lesz még alkalmad orrba 
verni. A bíróságon úgyis találkoztok, és ha rövid büntetést kap, 
akkor nemsokára kidíszítheted kék foltokkal. 


— Az a baj — töprengett Niala —, hogy nem tudjuk, mikor viszi 
el a kamerát. Mert akkor kellene megfogni, nem akkor, amikor 
hozza. 

— Valószínűleg munka után megy érte — mondta Pi. — Csak 
hát nem tudjuk, meddig dolgozik. 

Vanessa hirtelen letette a kanalat és fölkapta a fejét. 

— Jaj, dehogynem. Hiszen tudjuk a telefonszámát! Nimby! 

— Parancs! — ugrott föl kedvese. 

Vanessa rávigyorgott. — Légy szíves, nézd meg a telefon- 
könyvben. 

Nimby szaladt a webes telefonkönyvhöz. Benne volt. Anne- 
marie Grevin, a Montparnasse-negyedben lakik. 

— Jól van — mondta Vanessa. — Akkor oda kell menni és nyo - 
mozni. 

— Mikor? — kérdezte anya, és fordított egyet a húson. 

— Ebéd előtt semmiképp — szimatolt Nimby. 

— Persze hogy nem -— értett egyet Niala. — Délután majd oda- 
megyünk. 

— És mit csinálunk? — kérdezte Jennifer. 

— Majd kitaláljuk — felelte Vanessa. — Egyelőre ezt a mártást 
szeretném tető alá hozni, aztán még saláta is kell. 

Anya nevetett. 

— Látod, ezt sose gondoltam volna. 

— Mit? 

— Hogy ilyen házias leszel. Amikor megismertelek, egészen 
más voltál. 

Vanessa bólintott. 

— Akkor még mezei egér voltam. De mostanra házi egér va- 
gyok. 

— Ezt szépen mondtad — felelte anya, és letette a villát, ami 
nekiütődött egy pohárnak. 

— Cisz — vágta rá Vanessa habozás nélkül. 

Anya ránézett, aztán a villára. Fölvette és megkondított vele 
egy edényt. 

— Ef — vigyorgott rá Vanessa. 


— Állandóan ezt csinálja, amióta megtanítottam neki a hangok 
neveit — felelte Niala. — Amint hall egy hangot, rámondja a ne- 
vét. Ezért tanulja olyan könnyen a zenét. Abszolút hallása van. 

— De hisz csak egy hete kezdtél tanulni. 

— Már egy egész hete — javította ki a kislány. — Tudok kottát 
olvasni is, csak még sok mindent nem értek belőle. 

— Azokat nem is fogja, amíg én tanítom — tette hozzá Niala. — 
Az én tudományom idágg tartott. 

— De így is értem a lényeget — folytatta Vanessa, és dalolni 
kezdett. — Dégéáhácédé gégé, écédééfiszgé gégé, cédécéhááhá 
céháágé fisz, géáhágé háá. 

— Hogy tudod ezt megjegyezni? — nézett rá Martin elképedve. 

Vanessa szemrehányóan nézett rá. 

— Miért, te nem emlékszel dallamokra? 

— Dehogynem, csak a szöveg... 

— Ej, figyelj. Ez — és kiénekelt egy hangot — egy c. Nem éne- 
kelheted d-nek, ha egyszer c. 

— Aha — mosolygott Martin —, neked. Nekem csak egy hang. 

Vanessa vigyorgott és megkóstolta a mártást. Bólintott. — Ez 
az, most már jó lesz. 


Ebéd közben megvitatták a Grevin utáni nyomozást. Különle- 
ges ebéd volt, Kissy nem is emlékezett hasonlóra a nyári szü- 
neten kívüli időből: az összes egérrel, valamint anyával és apá- 
val együtt ehetett. Apa félórával ebéd előtt ért haza, így volt 
idő mindenbe beavatni. Az ő ötlete volt az, amit végül elfogad- 
tak. Anya, Kissy nagy meglepetésére, könnyen belement a do- 
logba. Azt mondta, szívesen kipróbálja a munkájuk titkosügy- 
nöki részét. De a Jackie Chan-részét nem vállalja. 

Délután tehát a mikrobusz megállt a rue de Cotentin egyik 
bérháza előtt, fél saroknyira attól, ahol Grevin lakott. Anya itt 
szállt ki, s határozott léptekkel tartott célja felé. A kapu előtt el- 
ment egy fiú mellett, aki egy lámpaoszlopnak támaszkodva el- 
mélyülten olvasott valamit egy telefonon. Nem néztek egymás- 
ra, pedig egy asztalnál ebédeltek. Anya belépett a kapun és le- 
hívta a liftet. Közömbösen nézett a liftajtó mellett ácsorgó szó- 
ke kislányra, aki éppolyan közömbösen nézett vissza rá, pedig 
vele is egy asztalnál ebédelt. Anya kinyitotta a liftet és udvaria- 


san előretessékelte a kislányt, aki megrázta a fejét és nem ment. 
Anya belépett a liftbe és jót vigyorgott fölfelé menet. 

Az egerek és apa a kocsiban meg az épületben élénk figye- 
lemmel hallgatták, amint anya becsönget, aztán kisvártatva ki- 
nyitják. 

— Tessék. 

— Jó napot. Madame Clairvaux vagyok az Air France-tól. 
Annemarie Grevint keresem. 

— Én vagyok. 

Mély alt volt, nem fiatal, ötven is lehetett már. Anya később 
azt mondta, körülbelül annyinak nézte. 

— Üdvözlöm, asszonyom. Örömmel tájékoztatom, hogy ön 
nyerteseink között van. 

Csend, aztán: — Mi?! 

— Ön nyert tőlünk egy repülőjegyet. Gratulálok. 

— Repülőjegyet? Hová?! 

— Ahová kívánja. A világ bármely tájára. Oda-vissza, termé- 
szetesen. 

Megint csend. Anya azt mondta, Grevin olyan bambán nézett, 
ahogy ő soha nem fog, tekintve, hogy antialkoholista. Grevin is 
valami hasonló lehet, csak az anti hiányzik az elejéről. 

— Aha — mondta végül. — Klassz. És most mit kell csinálnom? 

— Csupán annyit, hogy válaszol néhány gyors kérdésre. Aztán 
egy-két hét múlva postán megkapja a jegyeket. 

— Klassz — mondta megint Grevin. 

— Akkor kezdhetjük? Először is az utazási szokásai. Gyakran 
utazik? 

— Nem. 

— Ült már repülőgépen? 

— Ööö... egyszer. 

— Mivel szeret jobban utazni, vonaton, hajón vagy repülőgé- 
pen? 

— Hát... nem tudom. Mindegy. 

— Mi a foglalkozása? 

— Takarítok. 

— Hol dolgozik? 

— A Le Templier-ban. 

— Családja van? 

— Van egy férjem. 


— Köszönöm, ezzel meg is volnánk — mondta anya. — Akkor 
még egyszer gratulálok, és hamarosan küldjük a jegyet. Vi- 
szontlátásra. 

— Viszlát. . . 


— A kérdések felét kihagytad — fogadta Kissy anyát, amikor be- 
szállt a kocsiba. 

— Elég volt így is. Nem válaszolt volna annyi kérdésre. Amit 
tudni akartunk, megtudtuk. Hogyan tovább? 

— Esetleg vegyétek föl az egereiteket — jött egy hang a tele- 
fonból, Vanessáé. 

— Nem erre gondoltam. . . 

A sarkon túl megálltak és fölvették Nimbyt, aztán Vanessát 
is. Angéligue indított, s elindultak a boulevard Pasteurön. 

— Oda kell mennünk — mondta Niala. 

— Nem lenne jó ajtóstul rontani a házba — mondta Pi. — Nem 
kérdezhetünk rá nyíltan, hogy mikor dolgozik a nő, mert visz- 
szajuthat hozzá. 

— Bízd csak rám -— felelte Niala. 

Szépen megkerülték a tömböt és visszajöttek, de most is tá- 
volabb álltak meg. Niala és Vanessa kiszállt és elindult az épü- 
let felé. Még jól látták őket, amikor Niala szövegelni kezdett. 
Lendületes mesélésbe fogott, élénken gesztikulálva, valami tör- 
ténetet mondott el Cinziékről. Kissynek fogalma se volt, kik 
azok, egyáltalán léteznek-e. A történetből édeskeveset értett, 
mert Nialának hihetetlen sebességgel pergett a nyelve, és ola- 
szul beszélt. Vanessa nevetett és válaszolt neki valamit, szintén 
olaszul, aztán beléptek az étterembe. 

— Che cosa tu voglia di mangiare? — ez volt az első mondat, 
amit Kissy megértett, vagy legalábbis úgy tűnt neki, hogy érti. 
, Mit eszel?" 

— ...salsicce e senape... — hallott Vanessa válaszából egy tö- 
redéket, ahogy elhúzták a székeket és leültek. Miért akar Va- 
nessa kolbászt enni mustárral, két órával ebéd után? 

— Prego — kurjantotta Niala. Kissy remekül szórakozott. 

— Mit hozhatok? — kérdezte egy női hang. 

— Ennénk meg forró kutyát — mondta Niala valami döbbene- 
tes akcentussal. — Hogy mondják... senape come si chiama in 
francese? 


— Mustár — felelte Vanessa. 

— Bene, grazie, szóval mustárval és kenyérrel meg kóla, é 
possibile? 

— Persze, máris hozom. 

Niala megköszönte és követhetetlen sebességgel szövegelt to- 
vább. Pár perc múlva megjött a kajájuk. Niala evés közben is 
beszélt szakadatlanul, aztán egyszer csak az egész mikrobusz 
fölrezzent egy éles csattanásra, csörömpölésre és sikításra. 

Niala kétségbeesetten kért bocsánatot, olaszul, tört francia- 
sággal, provanszálul, még némi angolt is vitt bele, nagyon saj- 
nálta, igazán. Aztán: 

— De adjad ide nekem csinálni, én tettem törve, enyém munka 
15. Prego! Kérek! 

— Nem, az nem úgy megy — felelte a pincérnő. — A vendég 
nem takarít. Én takarítok. Nem tehetsz róla, baleset volt. 

— Si, é un balesetto terribile, nagyon sajnálok... de nem nin- 
csen neked takarító benne ristorantében? 

— Csak reggel van, ilyenkor már nincs. 

— Értek. Legközelebb jövök mangiare finom salsicce és töröm 
delli tányéri reggel, bene? 

— Bene — nevetett a pincérnő —, csak gyere nyugodtan. De a 
tányért sajnos ki kell fizetni. 

— Naturalmente! Hány órakorig jövjek törömni delli tányéri? 


Hát ilyen is csak Nialának juthat eszébe, gondolta Kissy, ami- 
kor a csapat a lány vállát veregetve hazaindult. Képes megven- 
ni két virslit mustárral és kólával csak azért, hogy alkalmat ad- 
jon takarításra. Képes olasznak kiadni magát csak azért, hogy 
szenvedélyesen gesztikulálhasson és egy hirtelen mozdulattal 
lelökhesse a tányérját, amiért aztán ugyancsak fizethet. Kissy 
biztosan tudta, hogy Niala az egyetlen közülük, aki ezt megcsi- 
nálhatta. Nemcsak azért, mert csak ő tud olaszul. Kissy azt is 
biztosan tudta, hogy ha ő tudna olaszul és megcsinálta volna 
pontosan ugyanezt, kitört volna a botrány. De Nialának egysze- 
rűen van valami személyes varázsa, amivel meg tudja szelídíte- 
ni az embereket. 

Szóval tízig van takarítónő. Ha egy iskolai csoport uszodába 
megy, azok javában úszkálnak, amikor Grevin legkorábban 
odamehet a kameráért. Mindenképpen nyitáskor kell beraknia a 


szekrénybe, másképp semmi értelme — de addig ott kell hagy- 
nia, amíg a gyerekek úsznak. Ha valamirevaló felvételeket 
akar, akkor a kamerának ott kell lennie akkor is, amikor levet- 
köznek és akkor is, amikor felöltöznek. Grevin tehát nem fog a 
munkából egyenesen a kameráért menni. 

Ami nagy baj. Mert azt jelenti, hogy bármikor mehet érte, ak- 
kortól kezdve, hogy a csoport elmegy, egészen zárásig. Vagyis 
lehet, hogy fél napig lesben kell állni. 


Kissy mérgesen tette le a poharat: lecsöppentette magát kólá- 
val. Letörölte, de folt maradt a helyén, úgyhogy elment másik 
blúzért. Ahogy benyitott a szobájába, megállt. 

Két egér csókolózott odabent. Az ágy és a kisszekrény között 
álltak összesimulva, és felőlük akár egy macska is jöhetett vol- 
na. Kissy lábujjhegyen a ruhásszekrényhez óvakodott, szerzett 
magának egy blúzt és nesztelenül kiosont. De közben észrevett 
valamit, ami arra késztette, hogy haladéktalanul megkeresse 
Nialát. A nappaliban volt, Angéligue-kel és anyával beszélge- 
tett. Kissy elhívta az utcai szobába. 

— Mondd csak — kérdezte, miközben kibújt a blúzából —, hol 
szokott lenni Nimby keze, amikor csókolóznak? 

Barátnője meglepve nézett rá. 

— Miért, most hol van? 

Kissy a saját fenekére tette a kezét kétoldalt. Niala megkön- 
nyebbülten elmosolyodott. 

— A frászt hozod az emberre. Már azt hittem, hogy benyúlt 
Vanessa nadrágjába vagy ilyesmi. 

— Miért, mit tennél, ha azt csinálta volna? 

— Ugyanazt, amit most teszek. Semmit. 

— Akkor meg nem mindegy? 

Nevettek. 

— Azért nem egészen — mondta Niala. — A fenekét megfogni 
biztosan hagyja, de ha a nadrágjába akarna nyúlni... nos, ne- 
kem jó páran megpróbálkoztak ilyesmivel, csókolózás közben 
meg anélkül is. Ennek mindig szájonvágás lett a vége. Az utol- 
só akkorát kapott, hogy kiesett két foga, pedig két évvel na- 
gyobb volt nálam. 

— De hisz te csak Vanessától tanultál meg nagyot ütni. 


— Az igaz. De azt a srácot nem én vertem meg, hanem apa. 
Méghozzá alaposan. 

Kissy nevetett és belebújt a másik blúzba. Niala sóhajtott. 

— De elhatároztam, hogy a következő, akivel csókolózni fo- 
gok, már szabadon nyúlkálhat. 

— Bárhova? — kérdezte Kissy meglepve. 

— Bárhova. És ha valami ruhadarab az útjában lenne, csak ve- 
gye le nyugodtan. 

— Hm. Azt hiszem, sejtem, kivel akarsz legközelebb csóko- 
lózni. 

Vanessa és Nimby csak egy órával később került elő; Kissy 
úgy számolta, legalább másfél órát töltöttek kettesben, ha nem 
kettőt. Ha nem lenne Niala, ő már megőrült volna az idegesség- 
től, hisz Vanessa egészen olyan, mintha a kishúga lenne. De 
Niala sztoikus nyugalommal nézi őket, és egyáltalán nem ag- 
gódik amiatt, hogy mit csinálnak. 

— Hülyeség — mondta rengetegszer. — Egyszer úgyis megtör- 
ténik, és úgyis Nimbyvel, senki mással. Ha túljutnak rajta, el 
fogja mondani, én pedig gratulálni fogok és megkérdezem, mi- 
lyen volt. Ahogy titeket is, meg én is elmesélem majd. Nem az 
az érdekes, hány éves az ember, ha biológiailag elég érett már, 
és kölcsönösen szeretik egymást. 

— Mit csináltál volna — kérdezte egyik nap Jennifer —, ha nem 
lenne törvényi korhatár, és Pi is szabad lett volna? 

— A megismerkedésünk után hozzáláttam volna, hogy elcsa- 
varjam a fejét — felelte Niala habozás nélkül. — Azt hiszem, egy 
héten belül fülig belém szeretett volna. Akkor aztán... 

Jennifer nagyot nézett. 

— De hát még tizenhárom se voltál. 

— Az volt a kiindulás, hogy nincsen korhatár, igaz? Akkor mi- 
re vártunk volna? 

Igen, Niala így fogja föl. És Kissyt rendszeresen kifaggatja a 
Martinnel töltött éjszakákról a többiek jelenlétében — elsősor- 
ban Vanessa jelenlétében. A kislányt kezdettől fogva érdekelte 
a dolog, ő meg szívesen mesél róla. De újabban kérdez is, már 
nem olyan szégyenlős, mint korábban. Nimby hatása lehet. 
Legutóbb azt kérdezte, nem nehéz-e féken tartani a fiút, hogy 
ne akarjon többet, mint amit most lehet. Igazából nem is kell 


féken tartani, ő maga tartja magát a megállapodáshoz és nem 
próbálkozik. 

— És ha egyszer igen? — kérdezte Vanessa. 

— Akkor... nem tudom. Nem nagyon tudom elképzelni, hogy 
verekedjünk az ágyban. 

— Szerintem engedni fogsz neki — mondta Niala. — Mégpedig 
boldogan. 

Kissy elismerte, hogy ez bizony lehetséges. 

Mindez pár pillanat alatt futott végig az agyán, ahogy meglát- 
ta a két csillogó szemű kisegeret, amint bejönnek a nappaliba. 
Másfél-két óra édes kettesben, gondolta. Nem lehet okuk pa- 
naszra. 

Nimby Martinnel kezdett beszélgetni, Vanessa pedig kiballa- 
gott a konyhába. Kissy utánament, és ittak egy-egy pohár na- 
rancslét. 

— Valakinek nagyon csillog a szeme — mondta Kissy. 

Vanessa komoly arccal bólintott. 

— Szerelmes. 

— Látod, és hogy fogadkoztál, hogy ha valaki udvarolni pró- 
bál neked, annak kiütöd a fejét a két füle közül. 

— De nem Nimbynek! 

Kissy nevetett. — Igen? Emlékszel, amikor először próbálko- 
zott? Majdnem széttépted. 

Vanessa döbbenten nézett rá. 

— Amikor fölfedezte, hogy a pénztárcádat a sortodhoz erősí- 
tetted. Javasolta, hogy Pi rántsa meg a zsinórt, és ha leszakítja 
rólad, kapsz tőle egy másikat. Mit gondolsz, ha fiú lettél volna, 
akkor is le akarja tépni rólad a sortot? 

Vanessa meghökkenve nézte Suzyt, aki a konyha túlsó sarká- 
ban szimatolt. 

— Nekem ez eszembe se jutott. . . 

— Hát pedig így történt. 

A kislány fölkapta a fejét. 

— Gondolod, hogy már akkor tetszettem neki? 

— Hát — mondta Kissy lassan — nem lehetetlen. . . 

Nem akarta azt mondani, hogy szerinte Nimby akkoriban 
minden lánnyal ugyanígy viselkedett volna. Akkoriban?! Most 
is! 


De Vanessa úgy kiolvasta a fejéből, mintha LCD-kijelzőt 
hordana a homlokán. 

— Ugyan már, az nem érdekes. Persze hogy tetszenek neki 
más lányok is. Te is egy csinos lány vagy, Niala is... ettől én 
még tudom, hogy engem szeret. 

Borzasztó, gondolta Kissy. Eddig csak Niala olvasott benne, 
most már a kicsi is kezdi? Ha kiderül, hogy Nimby orvul ins- 
tallált egy nyilvános szervert az ő gondolatai közé. . . 


Nathalie a szívéhez kapott és elterült a telitalálattól, aznap már 
sokadszor. 

— Megnyugtat, hogy nem jöttem ki a gyakorlatból — mondta 
Angéligue a grafikonra pillantva. — Egy csillagásznak fontos a 
verekedés és a céllövés. 

— Nem tudtam, hogy máris harcban állunk idegen bolygóról 
jött betolakodókkal — lepődött meg Martin. 

— Azokkal nem is. De éjszakai megfigyelésre késő este indul 
az ember, amikor azért nem a legjobb a közbiztonság. 

— Azt hittem — szólalt meg Nimby -, a csillagászok ma már 
nappal nézik a csillagokat. 

Jennifer csodálkozva nézett a fiúra. 

— Már hogy néznék nappal, ha egyszer nem látszanak? 

— Nos — felelte ez —, az a helyzet, hogy látszanak. Ugyanis 
van egy ravasz eljárás, amivel láthatóvá tehetők. Az éjszaka 
beérkező fényt rávetítik egy speciális anyaggal bevont lemezre, 
amit különböző vegyszerekkel kezelnek, és a fény maradandó 
lenyomatot hagy rajta. — Nimby hirtelen felragyogott. — Egy 
ilyen képet egész könnyen át lehet vinni a másik szobába anél- 
kül, hogy lepotyognának róla a csillagok! Gondoltad volna? 

Jennifer sóhajtott, aztán elővette Nimbuszát és hasbalőtte Na- 
thalie-t. Nimby a szőnyegre, majd a fegyverre pislogott, és han- 
gosan nyelt egyet. 

— Szóval csak azt akartam mondani, hogy a rádiócsillagásza- 
tot nappal is lehet csinálni. . . 


Azért hasznos munkát is végeztek a lőgyakorlat és a verekedés 
mellett. Kidolgozták a módszert Grevin megfigyelésére. 

Az uszodában fognak lesben állni, nem a nő házánál, mert 
megeshet, hogy akár hajnalok hajnalán már elmegy hazulról. 


Anya és Angéligue nyitásra az uszodánál lesz, bemegy és az 
előcsarnokban őgyeleg. Ha feltűnik Grevin, anya azonosítja, és 
ha lehet, le i5 fényképezik. Megtudják, hogy melyik szekrényt 
vette ki, és értesítik a többieket. 

Angéligue-nek órái lesznek, ezért őt anya beviszi az egyetem- 
re, amint meggyőződtek róla, hogy Grevin bement dolgozni. 
Anyának viszont tízkor tárgyalása van, ezért mire a nő végez a 
munkahelyén, ott lesz a négy osztálytárs egér, akik taxival fog- 
nak közlekedni, minthogy más megoldás nincs. Mindenhová 
követik. Ha bemegy az uszodába, a három lány követi az öltö- 
zőbe, Martin pedig fellármázza Vineuilt. Az öltözőben akarták 
elkapni. A szekrény előtt, a kezében a kamerával. Kissy a maga 
részéről őszintén remélte, hogy azért mégiscsak megfordul 
egy-két gyerek az uszodában, ha iskolai csoport nem is. Esetleg 
valami kisebb, aki még nem jár iskolába. Mert az is remek, ha 
Grevin videóra vesz egypár meztelen nőt, de ha ráadásul kislá- 
nyokat is, az maga a megtestesült gyönyörűség lenne. Igazi 
egérálom. 

Martin egyetértett vele, de mintha neki mások lettek volna a 
szempontjal. 

— A kamerát természetesen el kell venni tőle — jelentette ki —, 
nehogy megsemmisítse a felvételeket. 

Kissy álmosan bólintott. 

— És mielőtt átadjuk a rendőrségnek, csinálni kell róluk egy 
másolatot az alapítvány számára. Kell a szakmai kutatásunk- 
hoz. 

Kissy automatikusan bólintott megint, aztán fölnézett. — Mi- 
ért, milyen kutatnivaló van azon, hogy vetkőznek? 

Martin széttárta a kezét. — Részletesen át kell tanulmányoz- 
nunk mindent, ami a pácienseinkkel kapcsolatos. Ha a házkuta- 
tásnál előkerül a többi kocka Madeleine-ről, ami. . . 

— Disznó — háborodott föl Kissy, és majdnem ellökte a fiút, 
de szerencsére idejében rájött, hogy akkor annak a keze is el- 
mozdulna az ő combjáról. Ezt pedig semmiképp nem akarta. — 
Nincs azokon a képeken semmi tanulmányozni való, csak az 
ilyen kéjenc alakoknak, mint te. 

— Pontosan úgy gondoltam, hogy én vállalnám a tanulmányo- 
zást. 


— Madeleine pedig gyerek még — folytatta Kissy dühösen, de 
figyelmének nagy részét az kötötte le, amit a fiú csinált. 

— Hát aztán, mi is azok vagyunk. 

— Amit most művelünk... az nem éppen gyereknek való — 
suttogta Kissy. 

Martin csak jó félórával később válaszolt, amikor megint ma- 
gukra húzták a takarót. 

— Korán érő gyerekek vagyunk. 

Kissy bólintott és odafészkelte magát Martinhez. 

— Eszembe se jutott olyasmi — mondta Martin roppant őszin- 
tén —, hogy a felvételeken látható hölgyeket tanulmányozzam. 

— Á, kicsit se — dünnyögte Kissy bágyadtan. 

— Persze most, hogy mondod, nem rossz ötlet. Madeleine pél- 
dául alig pár évvel fiatalabb nálam, és igazán vonzó kislány. 
Összeismertethetnél vele... 

Kissy dühösen ellökte magától a fiút, aki egy pillanat alatt két 
vállra fektette. 

— Hülye — mondta Kissy a második csók után. — Hányszor 
akarsz még rászedni ezzel a trükkel? Így egy percet se fogunk 
aludni egész éjszaka. 

— Miért, eredetileg azt akartál? 

Nem, gondolta Kissy jóval később, amikor megint elnyúltak 
egymás mellett. Tulajdonképpen egyáltalán nem akart aludni 
ma éjszaka. Még tizenegy sincs, és még csak négyszer lett 
Martiné. Magában így nevezte, mert hát valahogy nevezni kel- 
lett, ámbár úgy igazából még nem volt az övé, és jó ideig nem 
is lesz még. Talán a születésnapja után már igen. Egyelőre 
Martin legcsodálatosabb tulajdonságai között tartja számon, 
hogy a legforróbb pillanatokban is megőrzi az önkontrollját, és 
meg sem próbálja túllépni a határt. Sikerülne neki. Ezt Kissy 
eddig még soha nem mondta ki, csak most, ezen az éjszakán. 
Martin azt mondta, ezt mindig is tudta. Kissy már az első 
együtt töltött éjszakájukon úgy elvesztette a fejét — mind a ket- 
tőt, gondolta Kissy —, hogy kizárólag rajta, Martinen múlt, 
hogy mi történik és mi nem történik. Azóta is szinte mindig, 
legfeljebb akkor nem, ha túl álmosak és megállnak a csókoló- 
zásnál. 

— De ha ezt így elmondtad — tette hozzá a fiú —, elmondhatnál 
még valamit. Eldöntöttél már valamiféle időpontot? 


Kissy megcsóválta a fejét. 

— Nem igazán. A születésnapomon akartam dönteni, mármint 
tavaly. De akkor kiderült, hogy a dolog nem olyan egyszerű, 
ahogy gondoltam... én semmit se tudtam azokról a dolgokról, 
amiket most is csinálunk, meg a többiről, amiket nem csiná- 
lunk. Amíg nem próbáltuk ki ezeket. . . 

— De most már kipróbáltuk — mondta Martin. 

Ki, bólintott Kissy. Alaposan. Rögtön az első éjszakákon 
úgy, hogy aztán egész nap aludtak. 

— Most azt fontolgatom, hogy a következő születésnapomon 
döntöm el. 

— Szerintem van célszerűbb időpont is. 

— No mi? 

— Az én születésnapom. 

Kissy elnevette magát. 

— Gondolhattam volna. Mert márciusban születtél, mi? És ha 
augusztusban születtél volna? 

— Akkor Nimby születésnapját javasoltam volna. 

— Mi köze ehhez... — Kissy nem fejezte be a mondatot. Meg 
kell végre szoknia a gondolatot, hogy a fiúja egy disznó. Nim- 
by születésnapja lesz a leghamarabb! 

— Disznó — mondta kis szünet után. 

— Én egérnek hittem magamat — felelte Martin. — De tudod 
mit, akkor igyekszem rászolgálni a disznó névre. 

És hozzá is látott. 


— Jézusom — mondta Jennifer, végignézve Kissyn, aki hármat 
ásított az alatt az idő alatt, amíg a konyhaajtótól eljutott az asz- 
talig. — Úgy nézel ki, mint akit kicentrifugáztak. Aludtál egyál- 
talán valamit? 

— Néha részletekben — Kissy hatalmasat ásított — egy kicsit. 

— Mit műveltetek?! 

— Majd ha tizennyolc éves leszel, elmondom. — Kissy megint 
ásított, és célkeresztbe fogott egy nagy pohár kólát az asztalon. 

— Jézusmária — szólalt meg Chantal a háta mögött. — Csak 
nem... 

Kissy nem figyelt. Belevetette magát a pohárba és néhány 
karcsapással átúszta. Kicsit lubickolt a közepén, aztán ahogy 
elfogyott alóla az ital, kisétált a szárazra és letette a poharat. 


— Ez az. Jó hideg volt. Mit kérdeztél? 

— Azt, hogy ugye az éjszaka nem. .. 

— De kíváncsi valaki — szólalt meg egy hang Chantal háta mö- 
gött, és Martin odalépett a barátnőjéhez. — Mindent tudni sze- 
retnél, igaz? Rendben van. Ma este kilenckor találkozunk a len- 
ti hálószobában. Percnyi pontossággal rekonstruáljuk a Kissy- 
vel töltött mai éjszakámat. Én saját magamat alakítom majd, te 
pedig Kissyt. De ő is ott lesz és segít visszaemlékezni. 

— Súlyos felelőtlenség, hogy nem tartunk itt baseballütőt — 
sziszegte Chantal pipacspirosan. — Ha még megpróbálsz össze 
is nyalni, agyoncsaplak. Vanessa olyan kedves kislány, miért 
nem belőle van kettő?! 

Nevettek, de Chantal idegesen meredt Martinre, aki kitartóan 
nézte őt, mosolygott és most közelebb is lépett. 

— Mit akarsz? .. . 

— Gyönyörű — mondta a fiú —, pontosan ilyenre vágytam. — 
Azzal kinyúlt Chantal felé, de mielőtt az eldönthette volna, 
hogy üssön, meneküljön vagy sikítson, Martin keze elhaladt a 
füle mellett, és elvett egy szendvicset az asztalról. — Paradi- 
csomszósz is van rajta, óriási! 

Chantal dühösen fújt egyet, de nem tudott elfojtani egy mo- 
solyt. Azért még a vonaton is dohogott. 

— Borzasztó, hogy ti valamiféle zsákmányállatoknak tekinte- 
tek minket — mondta Martinnek. — Az idén már legalább hat- 
szor néztek rám úgy az utcán, mint aki le akar vetkőztetni. 

— Nocsak, nem is mondtad, hogy verekedtél. 

— Nem verekedtem. Továbbmentem. Nem követtek és nem 
próbálkoztak semmivel, úgyhogy nem volt verekedés. 

— Kár — felelte a fiú meggyőződéssel. — Így kijössz a gyakor- 
latból. Esetleg fölbérelhetünk pár vagány srácot, mit szólsz 
hozzá? 

— Grevin — szűrte a foga között Chantal. 

— Parancsolsz, kérlek? 

— Grevin. Majd megverem Grevint és megint edzésben le- 
szek. 

Mintegy végszóra megcsendült Kissy telefonja. Anya számá- 
hoz a Crockett-dalt állította be a Miami Vice-ból. 

— Egerek — kapta föl. 


— Cin-cin — nevetett anya. — Minden a terv szerint megy. Gre- 
vin elment az uszodába, lefényképeztük. Követtük a munkahe- 
lyére, aztán Angéligue-et bevittem a kémcsöveihez. 

— Csillagaihoz — jegyezte meg Jennifer. 

— Kémiaórája lesz — közölte anya. — Mindjárt küldöm a fotó- 
kat. Mondiot-val még nem tudtam beszélni, de próbálkozom. 
Sziasztok! 


Grevinnek lenyalt fekete haja volt, kicsit vöröses képe és 
krumpliorra. Nem volt egy intellektuális jelenség. A palackok 
miatt, mondta Kissy, azoknak köszönheti a megjelenését. An- 
géligue nem volt szívbajos, lefotózta az öltözőben is, még az is 
látszott, ahogy beteszi a táskát a szekrénybe. Azt nem lehetett 
látni, hogy a táskából kikandikál-e egy kamera, de úgyis tetten- 
érik, amikor kiveszi. A szekrény száma nem látszott, csak a 
szomszéd szekrényé: huszonkilenc. Akkor ez nyilván a harmin- 
cas. Pont a sor végén. Ezért tudott Angéligue ennyit fotózni, 
megállt két sorral távolabb és a sor végén kikukucskálva kat- 
togtatott. 

Fél tízkor, franciaóra után a négy egér kivágtatott az iskolá- 
ból és leintett egy taxit. 

— Cotentin-André Gide sarok — vágódott be Martin a sofőr 
mellé. 

— De sebesen - tette hozzá Chantal hátulról. 

— Hé, várjunk csak — mondta a sofőr. — Nem kellene nektek 
most iskolában lennetek? 

— Nem! — dörrentek rá mind a négyen egyszerre. — Indítson! 

— Odaszólok a hadnagynak — szólalt meg egy hang Chantal 
tenyerében. — Őrizetbe vetetem a hapsit, mert akadályozza a 
rendőrség munkáját. 

— Sokkal jobb lesz — mondta Martin -—, ha... 

De közben már nyomkodta is a telefont. 

— Mondiot — mondta az apró készülék mély hangon. 

— Martin Rochefort. Igazgató úr, már a taxiban ülünk, de a 
sofőr akadékoskodik... 

— Add át neki. 

— Hallja magát. 

— Jó. Mondiot vagyok, iskolaigazgató. Ezt a négy gyereket 
fontos közérdekből elengedtem. Lesz szíves elfuvarozni őket? 


A sofőr meglepve igent rebegett és indított. 

— De most aztán húzzon bele — nézett az órájára Jennifer. — 
Harmincnégy! Tízre ott kell lennünk a Le Templar előtt! 

— Le Templier — felelte a sofőr. 

— Tőlem hívhatják George Washingtonnak is, csak legyünk 
ott! 

— Ott leszünk — ígérte a sofőr, mialatt a kocsi átvágott az eső- 
ben vigasztalan képet nyújtó Bois de Boulogne-on. — Mi az a 
fontos közérdek? 

— Akarja tudni? — kérdezte Martin. 

— Persze! 

— Hát nem fogja. 


A Dauphine-kapunál kanyarodtak a Périphérigue-re, aztán be- 
bújtak a föld alá és vissza, La Muette-kapu, de mire magában 
beazonosította, már a Passy-kapunál jártak. S tovább, alagútba 
be, felszínre ki. Át a Szajna fölött, az ablaktörlő egyhangú tik- 
takolása mellett, ami egyfolytában emlékeztette őket a hideg 
esőre. Szegényke, gondolta egyszer Kissy, ahogy a távolban 
magasodó Eiffel-toronyra nézett. Százhúsz éve áll kint esőben, 
hóban, tűző napsütésben. Nem lehet könnyű neki. 

Aztán az jutott eszébe, hogy a torony úgy áll ott, mint valami 
tengely, ami körül forognak a dolgok. Például most ők. Jókora 
félkört tesznek meg a Périphérigue-en, a középpontban a to- 
ronnyal; mekkorát is? Ha jól emlékszik a térképre, a Dauphine- 
kapu éppen a Mars-mező meghosszabbításában van; igen, így 
kell lennie, mert előtte a Maillot-kapu van, azt meg nagyon jól 
ismeri neuillyi lakos korából. Az a Charles de Gaulle, vagyis a 
Champs-Élysées folytatása. Vagyis valahol tíz óránál hajtottak 
az óraszámlapra, és valahol délen fognak bemenni a városba. 
Mire idáig jutott a gondolatmenetben, meg is tették, a sofőr ki- 
sorolt a Vanves-kapuhoz. Kissy kíváncsian elővette a telefonjá- 
ban tárolt térképet, nem ismerte elég jól a városnak ezt a részét. 

Tehát öt óránál, állapította meg. Tíz óránál indultak és most 
öt óránál járnak. Öt órát utaztak vissza az időben! Grevin még 
nem lesz bent a munkahelyén, talán még el se indult hazulról. 


Amikor az időtaxi megállt az étteremnél, Kissy elégedetlenül 
állapította meg, hogy a nap állása, a forgalom, minden inkább 
délelőtti, mint hajnali. És az étterem kétségkívül nyitva volt. 

Úgy döntöttek, hogy Martin megy be egyedül, így kevésbé 
feltűnő, és Grevin minél kevesebb egérarcot lásson, főleg a lá- 
nyok közül, akik majd ott lesznek az öltözőben is. Martin meg- 
figyeli, hogy Grevin odabent van, aztán ők továbbvitetik magu- 
kat valahová, ahol fedél alatt várhatják ki a tíz órát. 

De nem így lett. Martin két percen belül visszajött, feltépte a 
kocsiajtót és beugrott. 

— Auteuilbe, de gyorsan! A pincérnő éppen takarít, Grevin ma 
korábban elment — ezt már nekik mondta. — Siessen, uram! 

— Nyugalom - felelte a sofőr. — A kocsin sajnos nincs magas- 
sági kormány. Meg kell várnunk, hogy az előttünk állók elin- 
duljanak. 

— Csigavér — mondta Chantal, bár ő is majd felrobbant a tü- 
relmetlenségtől. — Kizárt, hogy egyből odamenjen. Hisz amíg a 
csoport úszkál... — Aztán önmagának is ellentmondva előkapta 
a telefonját és nyomkodott rajta párat. — Chantal Vaillant a Jer- 
rytől. Úton vagyunk magukhoz, de elakadtunk. Utána tudna 
nézni, hogy a harmincas szám mióta van kiadva? Igen, benne 
van. Ha azóta vissza nem ment érte. . . Jó. 

Kinyomta a telefont és Kissyre nézett. — Utánanéz a kulcsnak. 
Mit csináljunk? 

— Ha Grevin már ott járt, akkor mi semmit — mondta Martin. 
— Akkor már csak Jean-Pierre tud lépni. 

Kissy elhúzta a száját. 

— Szeretném, ha mi kapnánk el. 

— Mindannyian ezt szeretnénk — felelte a fiú. — De a fő az, 
hogy meglegyen. 

Végre kiértek a Vanves-kapuhoz, a sofőr visszafordult a Bois 
felé. Kissy látta a tükörben, hogy töpreng, próbálja kitalálni, mi 
folyhat itt, de nem izgatta magát ezen. 

Vineuil nem jelentkezett, amíg úton voltak, alighanem komp- 
likált dolog kideríteni, mi a helyzet a kulccsal. Az egerek gyor- 
san felosztották a teendőket. Martin kifizeti a taxit, addig a lá- 
nyok bemennek a szolgálati bejáraton. Jennifer egyenesen az 
öltözőbe megy és utánanéz a szekrénynek, Chantal az előcsar- 
nokban őrködik, Kissy pedig az öltöző ajtajánál. 


Könnyű dolga volt vele. Az öltöző ajtajára nagyszerű rálátás 
nyílt, még egy miniatürizált Grevin se surranhatott be észrevét- 
len. 

— Jerry a helyén — suttogta az adó-vevőre kapcsolt telefonba. 

— Tintin a helyén — jött Chantal válasza. 

— Törpilla hívja Jerryt — szólalt meg Jennifer hangja. Kissy el- 
vigyorodott. Jennifernek eddig a pillanatig nem volt fedőneve, 
de nagyon Jót talált magának. 

— Jerry Törpillának, vétel! 

— Mackó pozitív. Ismétlem, mackó pozitív. Célobjektum vilá- 
gosan észlelhető. Optikai rögzítést végzek. Vétel. 

No igen, gondolta Kissy. Amerikai lány, a génjeiben hordoz- 
Za ezt a szöveget. Mi is a címe annak a filmnek, amiben egy re- 
pülőgép-anyahajó visszakerül Pearl Harbor idejébe? Ott beszél- 
nek folyton így. 

— Tom hívja Jerryt — szólalt meg Martin. — Vercingetorixnál 
vagyok, vétel! 

— Jerry Tomnak, vettem. 

— Törpilla Jerrynek, optikai rögzítés kész. Visszavonulok 
megfigyelési pozícióba. 

Ja igen, Végső visszaszámlálás. 

— Tom Jerrynek, Vercingetorix még nem tudta kideríteni, mi 
a helyzet a kulccsal. 

— Nem baj, Tom -— felelte Kissy —, tudjuk, hogy a célobjektum 
a helyén van. Törpilla le is fényk... optikailag rögzítette. A 
Vercingetorix név honnan lett? 

— Kezdőbetű alapján, Jerry. 

Azonnal megszólalt Jennifer: 

— Akkor a célszemély fedőneve Garfield! 


Így telt el egy óra. Az egerek vártak és beszélgettek. Tintin né- 
hányszor mintha Garfieldet látta volna bejönni, de mindannyi- 
szor kiderült, hogy tévedett. Tom később eljött Vercingetorix 
irodájából, mert annak tárgyalása volt, inkább saját őrhelyet 
foglalt el az előcsarnokban. 

Tizenegy óra kilenc perckor Törpilla éppen viccet mesélt, 
amikor Tintin félbeszakította: 

—A házibulit Sophie Marceau rendezte! Mindenki készült- 
ségbe, Garfield a bejáratnál! Ez nem gyakorlat. .. akarom mon- 


dani, nem tévedés. Fölismerem az arcát. A nyomában jövök 
majd. 

— Törpilla, fedezékbe! — mondta Jerry. — Ne légy a célobjek- 
tum közelében! 

— Vettem, Jerry! 

— Szólok Vercingetorixnak — mondta Tom. 

Fél perccel később Jerry is meglátta Garfieldet. Fekete kabát 
volt rajta, és pontosan úgy festett, mint Angéligue fotóin. Azaz 
Maci Laci fotóin. Jerry behúzódott egy oszlop mögé és elmé- 
lyülten tanulmányozott valamit, ami nem létezett. Nagy, kerek 
füleit már korábban elrejtette, és vigyázott, hogy ne lássanak 
nála sajtot, amivel elárulná magát. Ez könnyű volt, mert nem 
volt nála egy gramm se. 

Garfield elcsörtetett mellette és bement az öltözőbe. 

— Garfield a páncélteremben! — sziszegte Jerry a rádióba, és a 
célszemély nyomában érkező Tintinnel együtt surrantak utána. 


Garfield egyenesen a mackóhoz ment. A zsebébe nyúlt a kul- 
csért, de nem találta, akkor a másik zsebében kezdett kotorász- 
ni. A három egér ezalatt figyelőállást vett föl és feltűnés nélkül 
videózott. 

Jerry elégedetten állapította meg, hogy több gyerek is van az 
öltözőben. Egy nő éppen Garfield mögött haladt el egy ötéves- 
forma kislányt vezetve; a gyerek meztelen volt, de csak Jerry 
és Tintin felvételén lesz rajta, Garfield eltakarta őket a saját ka- 
merája elől. Nem baj, több kiskorú is van itt, akik esetleg elme- 
hettek a szekrény előtt. Persze arról szó se lehet, hogy az ala- 
pítvány másolatot csináljon róla kutatási célokra. Elképzelni is 
nehéz olyan disznó egeret, mint Tom. Csak ne nézegesse az It- 
teni lányokat. Őt nézegesse, Jerryt. 

Volt ideje mindezt végiggondolni, amíg Garfield csigalassú- 
sággal előszedte a kulcsot és kinyitotta a mackót. Aztán ki- 
emelte a táskát. 

— Állj! — csattant föl egy hang a háta mögött. — Annemarie 
Grevin, ne mozduljon! 

Jennifer közelebb ment hozzá, hogy a kamera mindent lás- 
son. Az ő oldalukról Chantal indult meg egy kamerával, Kissy 
pedig a blúza kivágásába csíptette a sajátját, hogy mindkét keze 


szabad legyen. Nimbuszt itt veszélyes lenne használni, Grevin 
mögött pár méterre nők vannak. 

A shindy döbbenten állt, kezében a táskával, aztán lassan Jen- 
nifer felé fordult. Shindy? — gondolta Kissy. Shindesse. Nő- 
nemben. 

— Tegye le a táskát — vezényelte Jennifer. — Szép lassan tegye 
a padlóra. Gyerünk, mozgás! 

Grevin egy pillanatig tétován állt, aztán megszólalt: 

— Mit akarsz tőlem? 

Remegett a hangja, nagyon be lehetett gazolva. Igaz is, Jen- 
nifer shindame-nak mondta a nőnemű shindyt, az is jó. 

— Ki akarom cakkozni a füledet — közölte Jennifer most már 
tegezve. — Anyukád tudja, hogy kislányokra leselkedsz az öltö- 
zőben? 

Grevin a dühtől remegve Jennifer felé lódította a táskát, de a 
lány könnyedén kitért az útjából. A háta beleütközött egy öltöz- 
ködő nőbe, amitől elvesztette az egyensúlyát és ösztönösen 
meg is fordult. Kissy megindult feléjük, de mire odaért, Grevin 
nekilökte Jennifert a szekrényeknek, a torkát szorongatta és 
szitokáradatot zúdított rá. Kissy elkapta a kabátját és rántott 
rajta egyet, de a nő föl se vette. Chantal hátba rúgta, amitől 
Grevin egy pillanatra nekiesett Jennifernek, aztán viszont még 
jobban szorította a nyakát. 

— Tűnjetek el innen, vagy megölöm! — rikácsolta. 

Kissy előrántotta fegyverét és tüzelt, de az acélgolyó csak le- 
hullott a vastag télikabátról. Chantalé is. 

— Engedd el vagy fejbelőlek! — üvöltött rá Chantal. 

Jennifer közben egyfolytában próbálkozott kiszabadulni, de 
hasztalanul. Már csak azon erőlködött, hogy lefejtse a nő ujjait 
a nyakáról. 

Egyszer csak valami erő félrelökte őket, és ott termett V1- 
neuil, aki megragadta Grevin kabátját hátul a nyakánál, és va- 
lósággal leszakította Jenniferről. Grevin további sorsa Kissyt 
egyelőre nem érdekelte. Chantallal a társukhoz ugrottak és el- 
kapták, mielőtt összeesik. 

Jennifer nem esett össze. Kiköhögte magát, és intett, hogy 
már jól van. Csak ezután nézték meg, hogy mi van Grevinnel. 
A nő a szemközti szekrénysornak préselve állt, Vineuil még 
mindig ugyanúgy fogta. Mellettük ott volt Martin, aki éppen 


azzal foglalkozott, hogy hátul összekötözze Grevin kezét vala- 
mi madzaggal. 

— Jól vagy? — kérdezte Vineuil Jennifertől, aki köhögött és 
bólintott. — Akkor gyerünk innét kifelé! 


Vineuil átvonszolta Grevint az előcsarnokon, kétoldalt az árgus 
szemekkel figyelő egerekkel. Chantal hozta a táskát. Martin ki- 
csit még támogatta Jennifert, aki nem beszélt, csak a szemével 
intett köszönömöt. Az előcsarnok közepén nagy meglepetésük- 
re szembejött velük Nimby. 

— Hát te? — nézett rá Kissy. 

— Jöttem. Hogy vagy? 

Jennifer csak bólintott, hogy jól. 

Az irodában Vineuil lezuttyantotta a foglyot egy fotelba, az- 
tán bezárta az ajtót és eltette a kulcsot. 

— Nehogy kísérletezni kezdjen. Tessék, ülj le és idd ezt meg. 

Jennifer biccentéssel megköszönte a pohár vizet és kortyol- 
gatni kezdte. A többi négy egér megállt Grevin előtt, aki gyű- 
lölködő tekintettel nézett rájuk. 

Nimby közelebb lépett és lekevert Grevinnek egy pofont. Egy 
igazi Vanessa-féle, szikrázó pofont, aminek hangját kétszer 
visszadobták az iroda falai, de addigra már Chantal is leadta a 
sajátját, amitől megbillent a fotel. Kissy késedelem nélkül oda- 
lépett és ütött. Úgy érezte, rég nem ütött ilyen szépen és ponto- 
san, Grevin feje kétszer megfordult a nyaka körül. Egy pilla- 
nattal később Martin is rátette a saját pofonját, ami nagyobbat 
szólt, mint a másik három, és az egész szobában szétrepültek a 
szikrát. 

Vineuil megkövülten állt Jennifer mellett. Talán beavatkozott 
volna, de nem volt rá érkezése, a négy csattanás pillanatonként 
követte egymást. Grevin zúgó fejjel, bambán ült. 

— Muszáj volt ezt? — kérdezte Vineuil kis csend után. 

— Persze — felelte Nimby. — Ezt mindenképpen. Viszont pél- 
dául ezt — azzal bokán rúgta Grevint, aki felordított — egyálta- 
lán nem volt muszáj. Ez már fakultatív. 


— Szia — mondta Kissy a telefonba, ami nem volt kihangosítva. 
— Ide tudnál jönni Auteuilbe? A tóparti uszodába. 
— Kizárt dolog — felelte Jean-Pierre —, rengeteg munkám van. 


— Hát éppen ezért. 

— Miért, mi van? 

— Újdonság. . . — felelte Kissy titokzatosan. 

— Furcsán beszélsz... van valaki a közelben? 

— Ahogy mondod. 

— Veszélyben vagytok? 

— Egyáltalán nem. 

— Egyedül menjek? 

— Ne, ne. 

— Csak nem pedofilt fogtatok megint? 

— Dehogynem -— felelte Kissy méltatlankodva. Mintha ugyan 
szokásuk lenne mindenféle apróság miatt odaráncigálni a had- 
nagyot. 

— Világos. Negyedóra múlva ott vagyok néhány emberrel. 

— Oké, szia! 


A negyedóra alatt megnézték a kamera tartalmát a saját képer- 
nyőjén. Meztelen nők, felnőttek és gyerekek. Kissy úgy érezte, 
csak egy kiadós sajtos szendvics hiányzik a boldogságához. V1- 
neuil nagyon dühös volt, s közölte Grevinnel, hogy részükről 
kártérítési perre számíthat. A nő sértődött hallgatásba burkoló- 
zott. 

Az egerek kameráin világosan látszott minden fontos: ahogy 
kiveszi a táskát, ahogy rátámad Jenniferre és ahogy fojtogatja. 
Vineuil azt mondta, ez gyilkossági kísérlet, ő tanúskodni fog. 

Aztán kopogtak az ajtón. Vineuil már korábban leszólt a re- 
cepcióra, hogy ha rendőrök jönnek, kísérjék őket az irodájához. 

A szoba egyszerre megtelt rendőrökkel. A vezetőjük már is- 
merősként üdvözölte Kissyéket. 

— Artois főfelügyelő — lépett Vineuilhöz. 

— Vineuil, biztonsági főnök — nyújtott kezet a házigazda, az- 
tán a hadnagynak is. — Ez pedig madame Annemarie Grevin. 

— Jó napot, asszonyom — állt meg Artois a fotelbe süppedt 
alak fölött. — Rosszkedvűnek látszik. 

Grevin nem felelt. 

— Maga is rosszkedvű lenne a helyében — mondta Jennifer. — 
Már tudja, hogy nem ér haza ebédre... úgy tíz éven belül. 

— Tíz év? — Artois nagyot nézett. — Hát mit tetszettünk elkö- 
vetni? 


Kissy majdnem elnevette magát. Pont úgy kérdezte, mint egy 
jóságos öreg doktor bácsi: , Hát mi a panaszunk?" 

— Kamerával leselkedett a női öltözőben — mondta Martin. — 
Ő csinálta azt a képet is, amiről sokat beszéltünk Jean-Pierre- 
rel. 

A hadnagy fölkapta a fejét. 

— Melyiket? 

Megmutatták neki telefonon. 

— Ó, szóval kislányokat fotózunk? — érdeklődött Artois atyai 
jóindulattal. — Igen illetlen dolog. 

— Más is van — mondta Vineuil. — Amikor a gyerekek megál- 
lították, fojtogatni kezdte ezt a lányt. Ha nem állítom le, nem 
tudom, mi történt volna. 

— Minden videón van — szúrta közbe Nimby. 

— Én pedig tanúskodni fogok — tette hozzá Vineuil. 

Artois morcosan nézett Grevinre. 

— Ez csúnya dolog volt, asszonyom. Nos, nekem mennem 
kell, de még találkozunk. Önnel, asszonyom, többet is, mint 
szeretné. Viszontlátásra. 

Artois távozott, s a hadnagy kiadta az utasítást két rendőrnek, 
hogy bilincseljék meg az őrizetest. A rendőrök bogozgatni 
kezdték a köteléket a csuklóján. 

— Még meg sem köszöntem - lépett oda Jennifer Vineuilhöz. 

— Ugyan, fölösleges. Jó, hogy mobilon láttuk, mi történik és 
idejében érkezhettem. 

— Akkor is köszönöm. 

Jennifer Grevinre nézett, akit közben megbilincseltek és egy 
rendőr fogta a könyökét. 

— Jean-Pierre, mondhatnék még neki valamit? 

A hadnagy bólintott, Jennifer pedig odalépett a nőhöz, aki 
utálkozva nézett rá. Pár pillanatig nézték egymást, aztán Jenni- 
fer megpördült és rúgott. Az orrába. Grevin átrepült a helyisé- 
gen és az ajtó mellett a falnak vágódott, aztán egy rendőr karjá- 
ba zuhant. 

Nagy csend lett. Kissy csak bámult, milyen ügyesen rúg az 
újonc egerük, de sejtette, hogy Vineuilt és a rendőröket nem ez 
foglalkoztatja. 

Az a rendőr törte meg a csendet, aki a rúgás előtt a nő könyö - 
két fogta. 


— Az én hibám, hadnagy úr. A gyanúsított nincs jó állapotban, 
ha jobban vigyázok rá, nem esett volna neki az asztal szélének. 

Jean-Pierre bólintott, közben egyre Jennifert nézve szúrós 
szemekkel. 

— Egyetértek. A megfenyítését későbbre halasztom. Most le- 
léphetnek. A gyanúsítottat azonnal vigyék orvoshoz. 

— Értettem. 

A rendőrök elmentek, vitték a véres képű Grevint is. Kissy le 
merte fogadni, hogy Jennifer betörte az orrát, és talán egypár 
fogától is megszabadította. Úgy kell az ilyennek! 

A hadnagy becsukta az ajtót. 

— Talán jobb, ha Vineuil úr jelenlétében beszéljük ezt meg. 
Rövid leszek. Ha ilyeneket csináltok, nem sokáig fog tartani az 
együttműködésünk. 

Az egerek döbbenten néztek a hadnagyra. Ugyan mi baja, 
gondolta Kissy, a rúgás gyönyörű volt, senki meg nem mondta 
volna róla, hogy Jennifer még kezdő. 

— Milyen együttműködésünk? — lépett középre Nimby. — Ne- 
kem nem tűnt föl, hogy miközöttünk együttműködés lenne. Az 
egész víztoronyügyet mi oldottuk meg, te csak a végén jöttél a 
bilinccsel. 

— VÍztorony?... 

— Aha! A víztorony egy magas épület, amiben víz van. Itt a 
víz — Nimby a háta mögé bökött, nyilván a medencékre utalva 
—, ahol meg a pasit elkaptuk, az volt a torony. Szóval semmi- 
lyen együttműködést nem lehetett észlelni. Te sose hitted el, 
hogy ez a nő létezik. Pénteken azt ígérted, hogy beszélsz Ar- 
tois-val a nőről. Gyanítom, hogy nem beszéltél. Milyen együtt- 
működést akarsz felbontani? 

A rendőr néhány pillanatig csak hápogott. Ekkor Chantal szó- 
lalt meg. 

— Neked, Jean-Pierre Leblanc, ebben az ügyben egyetlen te- 
endőd van és lehet. Szépen megköszönni, hogy leszállítottuk 
neked az ügyet meg a két csirkefogót is. Michaud-t a mi szoft- 
verünk buktatta le, Grevint szalaggal átkötve kaptad. És ha Jen- 
nifer orrba rúgta, akkor mi van? Nem hal bele. De Grevin igen- 
is meg akarta őt ölni. Én ott voltam, tíz centire tőlük, láttam, 
ahogy fojtogatja. Téged nem láttalak ott, pedig úgy tudtam, 
hogy te vagy a jó rendőr bácsi, aki megvédi a gyerekeket. 


Chantal elhallgatott, Kissy pedig lélegzetnyi szünetet se 
hagyva folytatta. 

— Azt már láttuk, hogyan ügyelsz a gyanúsítottak jogaira. És 
mi van a védtelen gyerekek és szülők jogaival? Elsősorban 
azokat kellene védelmezned, nem? Tessék, szakítsd meg az 
együttműködést. De bizonyítékunk csak nekünk van Grevin el- 
len. Szakítsd meg az együttműködést, és még ma szabadlábra 
kell helyezned Grevint, mert nincs bizonyítékod. Artois nagyon 
meg fogja köszönni neked. Grevin esetleg még be is perel jog- 
talan letartóztatásért, sőt rendőri brutalitásért is, mert arra sincs 
bizonyítékod, hogy Jennifer rúgta képen. 

— Azonfelül — folytatta Martin — nekünk van tanúnk is. Vagy 
nem tudom, hogy a kislány, akit levideózott, az micsoda. Tanú- 
síthatja, hogy sose állt modellt meztelenül. Vagy bármit. De te 
nem tudod, hogy hívják és hol találod, mert nem voltál hajlan- 
dó elhinni, hogy itt él a közelben és meg lehet keresni. 

Csend megint. A hadnagy fújt egyet. 

— Nos, ha mindenki... illetve te még nem szóltál — nézett Jen- 
niferre. 

— Én már megmondtam a magamét Grevinnek. 

— Úgy. Szóval ha mindenki elmondta rólam a véleményét, ak- 
kor én csak annyit fűznék hozzá, hogy természetesen tökélete- 
sen igazatok van, ostoba voltam meg minden. Csak egyetlen 
apróságot szeretnék hozzátenni: azt, hogy ez senkit nem jogosít 
föl, hogy orrba rúgja a gyanúsítottat. Most pedig, ha mindent 
megbeszéltünk, nekem rohannom kell vissza. Sajnos ezúttal azt 
se tudom vállalni, hogy elviszlek titeket, mert az ellenkező 
irányba kell mennem. A bizonyítékokért még ma jelentkezünk, 
ha nem én, akkor egy kollégám. A vallomásokat is rögzítjük. 
És ha megint elkaptok valakit, természetesen szóljatok. Csak 
félholtra ne verjétek. Vineuil úr, örülök, hogy megismertem. 
Viszontlátásra, sziasztok. 


A rendőr távozása megint csendet hagyott a kis irodában. 
— Menjünk — nézett Chantal az órájára —, Vineuil úrnak sok 
dolga van, és nekünk is jó lenne egyszer még visszaérni. 

— Eléggé kihoztátok a sodrából — szólalt meg Vineuil, nem is 
figyelve a lány szavaira. 


Az egerek bólintottak. Igen, kihozták, ez van, majd megnyug- 
szik. 

— Én is rossz néven veszem az értelmetlen erőszakot — foly- 
tatta a biztonsági főnök. — Bár persze megértem az indulataito- 
kat. 

— Valóban, Vineuil úr? — kérdezte Chantal epésen. — Szerin- 
tem legfeljebb sejti. Közöttünk vannak, akiket már megpróbál- 
tak leteperni olyan alakok, amilyennek ez a féreg kémkedett. 

— Nekem is van egy kislányom -— felelte Vineuil. — Még nincs 
egyéves. Én se szeretnék neki olyan világot, amiben nem me- 
het ki nyugodtan az utcára. Csak erre nem az a megoldás, hogy 
orrba rúgunk valakit. 

Kissy fölnevetett. 

— Van nekünk egy amolyan házi ideológusunk, aki tudna 
most válaszolni magának. Alighanem valami olyasmit, hogy 
Grevin is kiszabadul egyszer, és nem mindegy, hogy lesz-e 
még kedve szemétkedni gyerekekkel. 

— Nos, én csak azt tudnám felelni neki — mondta Vineuil hím- 
nemű névmással -—, hogy a törvény az önbíráskodást is bünteti. 

— Hölgy az illető — mondta Kissy. — És erre válaszul közölné 
önnel, hogy ő élete első tizenkét évében nem ért rá azt mérle- 
gelni, hogy mit mond a törvény az önbíráskodásról. Vagy ütött, 
vagy őt ütötték, nem volt több választása. 


Aztán jórészt egyszerre történt mindenféle. Taxit akartak hívni, 
hogy visszamenjenek az iskolába, de abban a pillanatban tele- 
fonált Artois valamelyik embere, mert a főfelügyelő még ma 
tanúvallomást szeretne tőlük mindkét ügyben. Michaud és Gre- 
vin egyelőre két ügynek számít. Még ma, azaz haladéktalanul. 
A Cirrus Jenniferhez továbbította a hívást, s ezalatt Vineuil 
megrendelte a taxit. Kikísérte őket a kijáratig, de az előcsarnok 
közepén megszólalt a mobilja. Artois embere volt, aki tőle is 
azonnal vallomást akart. Úgyhogy Jennifer fölhívta Tomot, aki 
a közelben járt, s egyszerre futott be a másik taxival. A másik 
taxi az volt, amivel jöttek. A sofőr ismerősként üdvözölte őket, 
de meglepve nézte a szaporulatot, és csodálkozva figyelte, 
ahogy Jennifer odalép a kollégájához és az átöleli. 

— Hát ez kid neked, Tom? 

— Nem ismered meg Jennifert? 


Útközben Tom elmondta, hogy a kolléga, aki most Kissyt, 
Chantalt és Martint vitte, régi barátja, és Jenniferrel is találko- 
zott már egy párszor. Utoljára alig két-három éve. Úgyhogy 
egy ilyen régi barátnak — Jean volt a neve — elmesélték, hogy 
miért jöttek ide és mi történt. Csak nagyon röviden, mert per- 
cek alatt ott voltak a rendőrségen. 

Itt mindenekelőtt elkalauzolták őket egy kis szobába, ahol 
egy hajszolt ügyintéző patáliát csapott, amiért odaküldenek ne- 
ki féltucat gyereket szülői kíséret nélkül. Az egerek unottan kö- 
zölték, hogy nem tartanak igényt szülői kíséretre, viszont vallo- 
mást tenni most óhajtanak, ha már iskolaidőben iderángatták 
őket. Az ügyintéző — civil ruhás pasas volt — gyorsan szétszórta 
őket különböző helyiségekbe, ők pedig elmondtak mindent a 
két ügyről. Eltartott egy darabig. Mire végre kikerültek az épü- 
letből, már nem volt értelme visszamenni az iskolába, úgyhogy 
fogtak egy taxit és elmentek Fordékhoz. Vineuil nem volt ve- 
lük, az ő vallomása rövidebb volt, már rég visszament a mun- 
kahelyére. 


— Huh — mondta Chantal, amikor beléptek a meleg lakásba és 
kibújt a kabátjából. — Huh! 

Kissy teljesen egyetértett vele. Egyfolytában esett az eső, 
méghozzá elég hideg fajta, és a szél is jócskán fújt. Tényleg 
huh, nem is kicsit. 

Most se volt otthon senki, mint ebben a napszakban általában. 
Közel fél év alatt az egerek csak kétszer találkoztak Andreas- 
szal, akkor is csak futólag, arra volt jó, hogy fölismerjék, ha ta- 
lálkoznak az utcán. Ingét is elég rég nem látták. Jennifer ki- 
szaladt a konyhába, Kissy egy pillanat múlva már csak egy 
szekrényből kikandikáló farkincát látott belőle. 

— Fölmelegítselek? — kérdezte Nimby Chantalt barátságosan. 

A lány csak rápillantott. 

— Ne bosszants, egérke. Épp elég dühítő napom volt. 

— Ugyan már — felelte Jennifer, egy tálca aprósüteménnyel 
beszaladva. — Te nem tehettél róla. 

Azzal kisietett megint. 

— Dehogynem. Ott álltunk melletted, és nem tudtuk leszedni 
rólad azt az állatot. Nimby, új fegyvereket kell csinálnod, amik 
átvisznek egy vastag bőrkabátot. 


— Lábon kellett volna rúgni. 

— Szerintem föl se veszi. 

— De ha hátulról térdhajlaton rúgod, biztosan elveszti az 
egyensúlyát és elengedi az egeret. Képzelj el két erős rúgást 
mindkét térdhajlatába egyszerre. Biztos lejjebb jött volna egy 
kicsit... 

Chantal ettől csak még rosszkedvűbb lett. Kissy se örült neki. 
Ez tényleg működhetett volna, de nekik eszükbe se jutott kipró- 
bálni. 

A rosszkedvüket Jennifer söpörte el, megállva egy tányérral 
az asztalnál. 

— Most mit lógatjátok az orrotokat? Nem lett semmi bajom. 
Elkaptuk a shindyt. Fölszámoltuk az első bünszövetkezetünket. 
Engem egy kicsit megszorongatott, no és, nagy dolog. Egyetek 
sajtot. Mindig is tudtuk, hogy van ebben a munkában rizikó is. 
Vanessa sokkal rosszabbul járt, és ma ő a legboldogabb egér, 
akit ismerek. 

Nimby fölragyogott. — Úgy látod? 

— Úgy, úgy, nagy fülű Casanova. Ha az a lány belép valaho- 
va, le lehet oltani a villanyt, úgy ragyog. 


Vanessa és Niala az események egy részének szemtanúja volt, 
de Vanessa pont a lényegről maradt le. Míg az egerek a shindy- 
re vártak, neki lemerült a telefonja. Mindketten az iskolában 
voltak, de Niala osztálya most egy másik szárnyban tartózko- 
dott, és a húga nem találta meg. Másik telefonon se érte volna 
el, bárkitől kér kölcsön egyet, mert a közvetlen szám foglaltat 
jelzett volna, a Cirrus központi száma meg úgyse enged idegen 
telefont fölcsatlakozni. Vanessa nem is próbálkozott. Amikor 
rájött, hogy nem találja meg Nialát, kisebb gombafelhővé vál- 
tozott, aztán visszament az övéihez fizikaórára. 

Mire mindkét beaulieu-i egérlány meglett, az északiak már 
hazafelé készülődtek Jennifertől. Nimby rajongó pillantásokat 
vetett Vanessára, és kijelentette, hogy mesterséges lélegeztetés- 
re van szükség. 

— Á — mondta a kislány —, föl kell tenni tölteni. Csak nem ér- 
tem, hogy merülhetett le ilyen hamar. 

— A mesterséges lélegeztetést neked szántam — felelte Nimby. 

Vanessa mosolygott. 


— Holnap este jövök és lélegeztethetsz, jó? Addig gyakorolj 
Chantalon. 

Chantalt ez váratlanul érte, éppen az egyik cipőjébe készült 
belebújni, és majdnem felborult. 

— Már te is kezded?! 

Nimby sugárzó arccal közelíteni kezdett hozzá, Chantal pedig 
kétségbeesetten keresgélt valamit, amivel kupán vághatja. 

— Hozzám ne nyúlj! Valaki hozzon már egy egérfogót! 

Egyszer csak két erős kar ölelte körül. 

— Majd én megvédelek — mondta Martin olyan kedvesen, 
amitől Chantal borzadva takarta el az arcát. 

— Úristen! Hát mind egyforma? Eressz el, mert megmondalak 
Macskának! 


Már hazafelé tartottak, amikor Kissy rájött, mi motoszkált a fe- 
jében egész nap. 

— Szóval azért értetek oda idejében, mert láttatok mindent — 
mondta, amikor leszálltak a vonatról. 

— Persze — felelte Martin. 

— A mi kameráinkon át. 

— Úgy van. 

— Mondtam már, hogy disznó vagy?! 

Martin nevetett. — Rémlik valami. De ha én nem vagyok disz- 
nó, akkor most egy súlyos sérült feküdne kórházban. 

— Mindenhogyan kiszabadítottuk volna. 

— Tudom, azért mondom. Grevin lett volna a súlyos sérült. 
Chantal azt mondta, fejbelövi, ha nem engedi el Jennifert. 

— Biztos vagyok benne, hogy meg 1s tette volna. 

— Nagyon helyesen. — Martin könnyedén átugrott egy tócsát. 
— Ezt érdemli az ilyen alak. 

— Ne tereld el a figyelmet a leskelődésedről. 

Martin bólintott. — Jó. Figyeljünk a leskelődésre. Hazame- 
gyünk és megint egy jót leskelődök, oké? 

Kissy felsóhajtott. Reménytelen eset. Martin intenzív érdek- 
lődést tanúsít a lányok teste iránt, főleg ha azt minél kevesebb 
ruha takarja. Viszont kétségkívül a javára szól, hogy elsősorban 
az ő teste érdekli. Amikor a nyáron meglátta Nialát meztelenül, 
biztos, hogy legalább fél méterre kidüllesztette a szemeit és ap- 
róra memorizált minden részletet. És ha Chantalt vagy Jenni- 


fert láthatná, akkor is így tenne. De beéri azzal, hogy nézi őket. 
Az tény, hogy szoknyapecér fiúja van, viszont miután apróra 
végigbámult minden végigbámulható lányt, őhozzá tér vissza. 
Vele csókolózik és vele bújik össze. Lehetne rosszabb is. 

Aztán az jutott eszébe, hogy Martin nem guvasztja a szemét 
minden lányra. Persze a kicsikre se, de a korukbeliek között is 
van egy kivétel. Vanessa. Ő csak egérpajtás, harcostárs, kistest- 
vér, minden a világon, de nem zsákmányállat, ahogy Chantal 
nevezi a lányokat a fiúk szemszögéből. Ha őrá vagy Angé- 
ligue-re nyitna rá a fürdőszobában, nagyon ráérősen csukná be 
az ajtót. Ha Vanessára, akkor azt mondaná, bocs, és becsukná. 
Kissy ezt világosan érezte. 

Talán azért, mert Vanessa még annyira nem nőies? Majdnem 
teljesen lapos, épp csak némi jelzés van rajta, hogy azért egy- 
szer lesznek mellei is. A csípője nem sokkal gömbölyűbb, mint 
Nimbyé. 

De nem ettől van a dolog. Kissy ezt is érezte. Vanessa más. 
Ahogy Niala abban más, hogy ő kérhet minden magyarázat 
nélkül tízezer eurót bármelyikük szüleitől — Vanessa ebben 
más. Ő nem lány Martinnek, hanem kistestvér, játszópajtás. 

Ami persze nem jelenti azt, hogy ez így marad akkor is, ha 
majd Vanessa 1s formás nagylány lesz. 


Jean-Pierre csak szerdán került elő, amikor a csapat teljes lét- 
számban együtt volt; Piék csak délután tudtak kijönni, de ott 
voltak. Angéligue, Vanessa és Niala éppen kivonult a konyhá- 
ba vacsorát készíteni, amikor Nimby telefonja a hadnagyot je- 
lezte. 

— Hát megvannak a vallomások — mondta. — Most már a rész- 
leteket is tudjuk. Michaud felfogadta a nőt, hogy helyezzen el 
kamerát az uszodában és szállítson filmeket. Alkalmanként egy 
ötvenest fizetett neki. A kamera bolti dobozát, jótállási papír- 
jait, mindent megtaláltunk a pasas lakásán. Michaud a barátnő- 
jétől szerezte az értesüléseit, aki titkárnő egy iskolában, és 
megvan az a szokása, hogy folyvást locsog. Mindent elmond, 
ami az iskolában történik, úgyhogy értesítettem az igazgatóját 
és páros lábbal rúgta ki. Michaud a szövegből kicsippentette, 
hogy mikor mennek úszni a gyerekek, és akkor üzent Grevin- 
nek. Hát ennyi a történet. 


— Sylvaine-nel beszéltél? — kérdezte Kissy. 

— Csak telefonon, vallomást még nem tett. Jó, hogy mondod, 
övéket is. Valaki majd jelentkezik náluk levélben. Apropó Jen- 
nifer, Grevin ügyvédje már elkezdett szívózni a testi sértésen, 
lehet, hogy per lesz belőle. Számítsatok rá. Hát ennyi. Sziasz- 
tok! 

Jennifer nem lett nagyon boldog a hírtől. 

— A szüleim meg fognak enni. 

— Inge nem — vágta rá Nimby. — Tom meg fogja próbálni, de 
mindenhogyan ezt tenné, és úgyse kap el. Láttad a filmet, egy 
egérrel se bír el, nemhogy kilenccel. 

Jennifer válasz helyett fölnézett a mennyezetre, megcsóválta 
a fejét és sóhajtott. Niala már megnyugtatóbbat tudott neki 
mondani. 

— Legrosszabb esetben kártérítést fizetünk. Bőven telik rá a 
Delacroix-ügy adományaiból. 

— De nem ti rúgtátok orrba, hanem én. 

— Mi rúgtuk orrba — jelentette ki Niala olyan határozottan, 
hogy Kissy lelki szemei előtt rögtön megjelent a kép, amint 
előbb Niala, aztán Vanessa rúgja orrba Grevint. — A Jerry min- 
dig jótáll a Jerryért. Különben is, te ott se voltál. 

— Én nem voltam ott? — nézett Jennifer elképedve Nialára, aki 
beszéd közben szakszerű mozdulatokkal darabolta a húst. 

— Te hát. Ugyan miért rúgna orrba egy takarítónőt Jennifer 
Grete Hofsteiner Ford iskolás lány? Ezt csakis a Jerry Alapít- 
vány kisegere, a gyerekek védelmezője tehette. 

— Vagy úgy. És Grevin akkor kit ragadott torkon? — kérdezte 
Jennifer, alighanem arra gondolva, hogy a korábbi kártérítése- 
ket azok kapták, akiket bántottak a shindyk. 

— Jennifer Grete Hofsteiner Fordot — vágta rá Niala. — Amikor 
minket bántanak, magánemberek vagyunk. Amikor mi bán- 
tunk, a Jerry tagjai vagyunk. Ez így működik. 


Shrek és Maszat fülig vigyor volt, amikor elmesélték nekik, 
hogy a programjuk megfogta a shindyt, aki lakat alatt van a 
bűntársával együtt. Azt mondták, csak szóljanak bármikor, ha 
segítség kell, ilyen célra kimondottan szeretnek szoftvert fej- 
leszteni. 


Tom már nem volt ilyen boldog, Grevin orra miatt. Amikor 
megtudták, hogy a nőnek tényleg betört az orra és kiesett egy 
foga, Tom azt mondta, egyrészt örül, amiért nem kell féltenie a 
lányát rosszakaratú emberektől, másrészt viszont nem szeretné 
javítóintézetben látni őt. Az egerek kijelentették, hogy nem 
fogja, az alapítvány mindent magára vállal, és ügyvéddel is 
konzultálnak. 

Ez Pi feladata volt, hisz az ő apja az ügyvéd. De Jourdain 
doktor csütörtökön elérhetetlen volt, csak a titkárnőjével tudott 
beszélni, aki azt mondta, váratlan komplikációk akadtak. Ez 
úgy hangzott, mintha Pi apja műtőasztal mellett dolgozott vol- 
na, de igazából azt jelentette, hogy az ellenfél olyan érveket 
vagy bizonyítékokat talált, amikre az ő oldaluk nem volt felké- 
szülve. Ilyenkor Jourdain doktor beásta magát az ügy irataiba 
és a jogi könyvtárba asszisztenseivel együtt, és addig kutattak, 
amíg össze nem szedtek minden használhatót. Ilyenkor csak az 
üggyel kapcsolatban volt szabad zavarni. 

Este hatkor, miután Pi jelentette, hogy apja még mindig dol- 
gozik, Kissy elővette a telefonkönyvet. A neteset persze. Kike- 
reste a számot és egy gombnyomással felhívta. 

— Tessék. 

Megismerte a hangot. 

— Jó estét, doktor úr. Francoise Chaton vagyok. Zavarhatom? 

— Ó! Jó estét, Chaton kisasszony. Sosem zavar! Mit tehetek 
önért? 

— Jogi tanácsra lenne szükségem. 

— A legnagyobb örömmel! 


Masoudi doktor háza még inkább a fák közé rejtőzött, mint az 
övék: a kaputól a házig vezető ösvény is fák tövében haladt. 
Vanessa imádná, gondolta Kissy. Beaulieu-ben az egyik ked- 
venc helye az egyik rokon néni hátsó kertje, ahol valóságos 
dzsungelen át lehet megközelíteni egy hatalmas tölgyet, ami- 
nek a tetejéről egészen Nizzáig ellátni. 

Az ügyvéd a ház bejáratánál várta; magából az épületből nem 
sokat lehetett látni az esti homályban. 

— Jöjjön csak, jöjjön. Nem fagyott meg? Mi éppen teáztunk, 
nem fog ártani. 

Kissy megköszönte és kihámozódott ruháiból. 


— Csak így egyedül? Azt gondoltam, aki elhozta, bejön magá- 
val. 

Kissy a lábára mutatott. 

— Itt vannak mind a ketten. 

— Gyalog jött? Sötét van már, meg hideg is. 

Kissy mosolygott. — Jól felöltöztem. Orra se bukok, az utca 
világos... 

Nem folytatta, csak apró grimasszal jelezte, hogy félnie aztán 
igazán nincs kitől. Az ügyvéd mosolygott és beljebb invitálta. 

A nappali olyanformán nézett ki, ahogy egy jól menő ügyvéd 
nappalijától várható. Hatalmas könyvespolcok vaskos kötetek- 
kel, láthatóan több nyelven. Sok könyvön fedezett föl arab 
írást. Többhelyütt szobrocskák, festmények. Középen kényel- 
mes ülőgarnitúra; itt foglaltak helyet. Egy másik ajtón ekkor 
belépett egy asszony, jókora tálcával. 

— Jó estét — ugrott föl Kissy. 

— Jó estét. Maradjon csak, kedves. Bizonyára jól fog esni egy 
csésze tea meg némi sütemény. 

Az ügyvéd bemutatta Kissyt mint életmentőjét a hátbalőtt pa- 
sas esetében, ő pedig madame Masoudi kérésére megmutatta a 
Nimbuszt, amivel a lövést leadta. Egy acélgolyót ií5 mutatott, 
már egy ideje nem hordtak maguknál kavicsot. 

Aztán az ügyvéd felesége magukra hagyta őket, Kissy pedig 
belekortyolt a teába és elmesélte a Grevin-ügy problémás ré- 
szét. Aztán az ügy többi részét is, mert az ügyvéd hallatlan ér- 
deklődést tanúsított. Észre se vette, hogy már egy órája beszél. 

— Önök csodálatra méltóak — jelentette ki végül a doktor. — 
Rendkívül esztelenek, de csodálatra méltóak is. Azazhogy aki 
csodálatra méltó akar lenni, az nem nélkülözhet bizonyos esz- 
telenséget. 

— Miért mondja ezt, ügyvéd úr? 

— Hogy esztelenek? Mert veszélyes bűnözőkkel szállnak 
szembe úgy, hogy csak csúzlival vannak fölfegyverezve. 

— Ügyvéd úr tapasztalhatta, hogy ezek mennyire veszélyes 
csúzlik — mosolygott Kissy. 

— Hogyne, ha az ellenfélnek nincs jobb fegyvere vagy ha 
meglepetésszerűen támadnak. S amiért csodálatra méltóak, az 
ugyanez: hogy szembe mernek szállni ezekkel a bűnözőkkel. 


Sokáig maradt, jó két óra hosszat. Kellemesen elbeszélgettek, 
s az ügyvéd megígérte, hogy utánanéz a dolognak. Ő maga 
nem tudott válaszolni, hiszen a gazdasági ügyek szakembere 
volt, de sok barátja van, akik ilyesmikhez értenek. 

Kissy elgondolkodva ballagott haza az utcalámpák fényében. 
Masoudi doktor javaslatán töprengett, hogy talán nem ártana az 
alapítványnak egy saját ügyvéd. Eszébe jutott Vanessa dühös 
kifakadása, amikor apa kifejezte rosszallását Grevin orrba rú- 
gása miatt. 

— Még hogy muszáj volt-e, Jean-Jacgues bácsi?! De mennyire 
hogy muszáj volt! Minden megvett shindyvel letörlesztünk egy 
kicsit. És mondhatom, még nagyon keveset törlesztettünk. Ha 
az összes eddigi shindynket agyonvertük volna, akkor se fizet- 
tünk volna meg Dutroux vagy Fritzl áldozataiért. És hol van 
még a többi sok ezer gyerek?! 

Hát, gondolta Kissy, ha Vanessa így látja, akkor igencsak 
szükségük lesz egy állandó ügyvédre. Ő pedig nem fogja Va- 
nessát leállítani. Addig biztos nem, amíg harcképtelenné nem 
teszi a shindyt; azután pedig magától is le fog állni. Úgyhogy 
beszél az egerekkel, és Masoudi doktor segítségével kerítenek 
egy ügyvédet. 

Kinyitotta a kaput és bement a házba, oldalán a lelkesen ugrá- 
ló Suzyvel. Mindenesetre, gondolta, a víztoronyügynek min- 
denképpen 


VÉGE. 


— Jöhet a következő — dörmögte, és játékosan belebokszolt 
apa kabátjába. 


NEMEZIS 


C, aisz, c, g, disz, g, c. C, aisz, c, g, disz, g, c. C, d, disz, d, disz, 
c, d, c, d, disz, c, disz, C, diSZz, C... 


Kissy önkéntelenül dúdolta a dallamot a szintivel együtt, de ez 
csöppet sem zavarta az olvasásban. Voltaképpen mindent értett 
már, csak nem állt össze egységes egésszé. De tudta, mi a teen- 
dője: Nimby megmondta, hogy ilyenkor kísérletezni kell. Tehát 
kísérletezni kezdett. A tömb kétdimenziós, tehát két egymásba 
ágyazott ciklussal kell feldolgozni. A külső ciklust meg is írta, 
csak a belsővel volt gondja. Nem akart működni. Egy darabig 
bajlódott vele, aztán segítséget kért Nimbytől, hangtalanul, 
hogy ne zavarja Vanessa játékát. Igazán szépen játszott. Már a 
ritmust is tudja, kétségtelenül veleszületett érzéke van hozzá. 
Persze az is sokat számít, hogy ezt a dallamot többet hallgatta 
május óta, mint minden mást együttvéve. 

— Így nem lesz jó — írta Nimby. — A tömbelemek ugyancsak 
tömbök, tehát azokon is úgy kell végigmenni. Használj for- 
eachet ehhez is. 

— Vagy úgy — dörmögte Kissy, és átírta. Most már lefutott a 
program, és az eredmény hasonlított ahhoz, amit kapni szeretett 
volna. A formátum kialakításával folytatta. Vanessa közben át- 
tért a Für Elisére, ez egyelőre gyengébben ment, Kissy csöppet 
halkabbra is vette ezt a csatornát, de épp csak egy kissé. Sze- 
rette hallgatni a kislány játékát, még ha tapasztalatlan is. Bánta 
is ő, mennyit üt mellé a barátnője, az a fontos, hogy zenél. Cso- 
dálatos dolog. Ha nem mennek el segíteni abba az étterembe, ki 
tudja, mikor derült volna ki, hogy ösztönösen ért a zenéhez, 
nagyszerű ritmusérzéke van, remek zenei memóriája, no meg 


abszolút hallása. Villámgyorsan megtanult kottát olvasni, és 
már minden kottát kiolvasott Marcel gyűjteményéből, vissza is 
adta Pinek, a digitalizált változattal együtt. Nimby szerzett kot- 
taszerkesztő programot, amiben ugyanúgy meg lehetett írni egy 
zeneművet, mint szövegszerkesztőben a levelet, és a gép leját- 
szotta. Kissy sose hallott ilyenekről, és el volt bűvölve — de 
még jobban akkor, amikor Nimby bedugta a szintit a számító- 
gépbe, és a szinti billentyűzetén leütött hangok megjelentek a 
kottán. Vanessa ezzel másolta le Marcel kottáit. Aztán persze 
Nimby fölvette a szintit a Jerry-felületre mint külön felhaszná- 
lót, , akinek" a többiek ugyanúgy állíthatták a hangerejét, mint 
az igaziaknak. 

Kissy remekül érezte magát a felületen. Nimby száz oldalra 
osztotta a virtuális játszóteret. A nullás volt az összes többi tar- 
talomjegyzéke, ahol mindegyiket bélyegkép ábrázolta, amit a 
program bekeretezett aszerint, hogy mikor volt rajta változás. 
Ha fekete volt, vagyis nem volt keret, akkor nem változott az- 
óta, hogy utoljára látták. Ha változtattak egy oldalon és nem 
nézték meg, akkor élénkpiros keretet kapott, ami lassan sötéte- 
dett nyolc óra hosszat, s akkor átváltott zöldre. Így maradt hu- 
szonnégy óráig, akkor kékre váltott, végül egy hét elteltével 
barnára, és úgy maradt. Persze mindenkinek külön aszerint, 
hogy ő mennyi ideje nem látta azt az oldalt. 

Kissy a huszonötödik oldalon programozgatott. Az első ki- 
lenc oldalt a kötetlen csevegésnek tartották fönn, a következő 
tízet a játékra. Húsztól negyvenkilencig minden oldalon szö- 
vegszerkesztő volt, amiben mindenki egyidejűleg dolgozhatott 
és mindenki ugyanazt látta. A többi oldalt egyelőre nem hasz- 
nálták, a nulláson is csak egy gomb megnyomására jelentek 
meg. 

Kissy megszemlélte művét és hátradőlt. A program lefutott és 
a kívánt alakban listázta ki az adatbázist. Nimby majd leteszteli 
és berakja a Cirrus függvénykönyvtárába. Kissy rákattintott a 
sarokban töprengő Jerry-fejecskére, amitől az egérfigura elvi- 
gyorodott és megjelent a menü. Rákattintott a borítékra, aztán 
Nimby arcképére. Ez zseniális dolog volt az új üzenetküldő 
szolgáltatásukban: cím helyett mindenkit a fényképe azonosít. 
Nimby képernyőjén azonnal megjelenik egy kis boríték Kissy 
apró fényképével, s ha rákattint, az kinyílik egy üres oldalon a 


szerkesztőben. Belejavíthat, lefuttathatja a PHP-vel, és feltölt- 
heti a Cirrus könyvtárába is. Vagy bedobhatja az elintéznivalók 
fiókjába, ha most nem ér rá. 

Kissy megnyomta a menü oldalválasztó gombját és a husza- 
dik oldalra lépett. Chantal szemlátomást elmélyülten dolgozott. 
Kissy pár pillanatig figyelte, ahogy a szavak gyors egymás- 
utánban megjelennek a képernyőn, aztán rákattintott a kis Kis- 
sy-fejre a könyvjelzők között. Chantal sokat haladt azóta, hogy 
ő nem járt itt, a szövegszerkesztő négy oldallal ugrott vissza. 
Éppen hozzálátott az olvasáshoz, amikor kopogtak. A hangszó- 
róból jött, ami közben Martin és Nimby számítástechnikai tár- 
gyú beszélgetését közvetítette, a szintiből jövő zenével aláfest- 
ve — Vanessa most a Musette-et gyakorolta. S a sarokban Jerry 
hirtelen előkapott egy táblát, rajta egy arcképpel. Kissy elmo- 
solyodott és rákattintott. A felület rögtön nyitott nekik egy üres 
oldalt, a hatost. Most csak a kettejük webkamerájának képe 
volt rajta. 

— Szia, kicsi! 

— Szia! — vigyorgott a másik. — Régen nem láttalak. 

— Tegnap óta. 

— Tegnap óta az régen óta. Sok idő az. Apa mondta, hogy a 
gyerekek gyorsabban élik magukat, ezért nekünk egy nap sok 
idő, a felnőtteknek meg sokabb nem. 

— Kevesebb. 

— Az. Mi volt iskolában? 

Kissy nevetett. — Ezt én szoktam kérdezni tőled. 

— Hát most én szoktamom. Nálunk semmi történik. Unalmas. 
Helga und Ilse meghívott sütiboltba, de az is már utána volt. 

— Szóval... még mindig beteg — bólintott Kissy. 

— Aha. Beteg. Egész osztályban egyetlen fiú beteg, és az Ge- 
org. Hát nem tragődia? 

Csengettek. Ezúttal nem a hangszóróból. 

— Várj egy kicsit, jött valaki. 

— Jó, várjok egy kicsit — felelte Elke. — Addig bedörömbölöm 
ajtót Vanessának. 

Kissy kiszólt a kaputelefonon és beengedte a postást. Átvette 
a leveleket, szokás szerint reménykedve kissé, hogy hátha vala- 
melyik az alapítványé, a segítségüket kérik egy veszedelmes 
gonosztevő elfogásához — de a Jerry ma se kapott semmit. Nem 


jött egy se azok közül, amiket egyik nap felsoroltak, amikor ér- 
dekes, izgalmas leveleket képzeltek el: nem jött levél a svájci 
követségről, hogy berni pásztorok keresik idegenbe szakadt ro- 
konukat, Suzyt; nem jött éles hangú jegyzék a Verebek Világ- 
szövetségétől, hogy követelje Macska kiadatását; és nem kül- 
dött termékkatalógust egyetlen sajtgyár sem. Csupa munkával 
kapcsolatos levél, hat anyának, három apának. Kissy mindket- 
tejüket felhívta és elmondott mindent, amit el kellett mondania. 
Közben a képernyőn látta, hogy Elke és Vanessa javában be- 
szélget. Mire visszaült, már Chantal képe is megjelent. 

Így sokkal kellemesebben teltek az ilyen délutánok és esték, 
amikor egyedül volt vagy legfeljebb egy-két egér volt mellette. 
Ma már se Kissy, se a többiek nem érték volna be a Kölyök- 
klub ósdi szolgáltatásaival. A Jerry-felület milliószor többet tu- 
dott — igaz, hogy csak az ő kicsiny társaságuk számára. 


Nimby mostanában folyamatosan fejlesztgette, bővítgette a fe- 
lületet. Vanessa sokat segített neki, s egy ideje Kissy és Martin 
is. Martin vállalta a netes búvárkodást: ha fölmerült egy problé- 
ma, aminek Nimby nem tudta kapásból a megoldását, akkor 
Martin hozzálátott keresgélni, írt-e már valaki hasonló progra- 
mot. Néha segítséget is kért a programozói fórumokon. 

Kissy vállalta bővítések megírását a Cirrus függvénykönyvtá- 
ra számára; ezekkel az adatokat más-más módokon lehetett ki- 
listázni, különféle statisztikákat lehetett gyártani, így részlete- 
sebb képet kaphattak a Cumulus adatairól. Mostanra óriásira 
növekedett az adatbázis, bár a felhasználók számának növeke- 
dése lassult; volt idő, amikor naponta több száz új felhasználót 
regisztráltak, ma már csak pár tucatot. Nimby először azzal 
magyarázta a dolgot, hogy aki nem váltogatja az identitását, az 
már mind benne van az adatbázisban, de hamarosan kiderült, 
hogy tévedett. A Kölyökklub és a Gyermekvilág azért kapott 
kevesebb új felhasználót, mert új szolgáltatók jelentek meg a 
piacon. Az elsőt Nimby fedezte föl teljesen véletlenül, aztán 
keresgélni kezdett és talált még kettőt. Gyereksarok, Interchat, 
Srácok. Így hívták őket. Negyedikként pedig ott volt az IRC, az 
ősrégi, nem webes chatrendszer, amire Shrek hívta föl a figyel- 
müket. Ő valamikor sokat használta, aztán már nem volt ideje 
rá, de attól még az IRC létezik, és gyerekek is akadnak rajta. 


A három webes szolgáltatót egyelőre megfigyeltették a Cu- 
mulusszal felhasználói üzemmódban, az IRC-re viszont vállal- 
kozót kellett keresni. Ott is vannak botprogramok, de egészen 
más nyelven írják őket, a környezet is egész más. Maszat meg- 
ígérte, hogy keres valakit, aki elvállalja a bot megírását. Meg 
persze kell majd egy illesztőprogram, hogy az IRC-ről gyűjtött 
adatok eljussanak a Cumulus webes felületére, meg egy csomó 
segédprogram, sok minden. 

Tele voltak hát munkával, s egyáltalán nem bánták, hogy 
egyelőre nincsen több shindy a láthatáron. Kissy a maga részé- 
ről nagyon megértette Macskát, amiért csak akkor megy ki a 
házból, ha nagyon muszáj. Ő se szívesen dugta ki az orrát. Hol 
fogcsikorgató hideg volt, hol meg szakadt a hó. A kerti hóem- 
berük már teljesen eltűnt a hó alatt, de ez persze nem gond, egy 
hóembert az ilyesmi nem zavar. Egy egeret annál inkább; ami- 
kor Jennifer egy hóeséses napon boltba indult, Nimby javasol- 
ta, hogy legyenek állandó telefonkapcsolatban. 

— Ha megszakad a kapcsolat — magyarázta lelkesen —, akkor 
rögtön tudom, hogy betemetett a hó. Nyomban a nyakamba 
akasztom a kis vöröskeresztes hordócskámat és utánad roha- 
nok. Kiáslak, aztán rád fekszem és életre nyalogatlak. 

Jennifer egy árva hangot sem felelt. De aznap délután leraj- 
zolta Nimbyt mint hős bernáthegyit, egérfülekkel. 


Kissy néha elgondolkodott, vajon él-e még egy fiú a világon, 
akinek megengednék mindazt, amit Nimbynek megengednek. 
Aligha. Ez a , rád fekszem és életre nyalogatlak" sokkal pima- 
szabb volt, mint amikor Jérőme felajánlotta Jennifernek, hogy 
elkíséri a mosdóba, és mégis ez utóbbi volt az, akiről Jennifer 
igazi amerikai tempóban, de francia nyíltsággal úgy szedte le a 
keresztvizet, hogy a fiú egy hétig nagy ívben elkerülte. Mind- 
annyian tartják magukat az íratlan szabályhoz: ha nem akarod, 
hogy a fiúk elszemtelenedjenek, ne engedj meg nekik soha 
semmit — kivéve persze a saját fiúdat —, és minden próbálkozást 
keményen torolj meg. Ez a szabály annyira természetes, hogy 
Kissy sose gondolt rá, hogy létezik, mégis betartotta. De náluk 
négyüknél mégis van egy különleges eset: Nimbyre ez a sza- 
bály nem vonatkozik. Csak négyüknél, mert Angéligue-et nem 
akarja csókolgatni, Vanessára pedig nagyon vigyáz, nehogy 


olyat tegyen, amivel zavarba hozza. Pedig tudja, hogy a kislány 
sose bántaná, nem maga miatt vigyáz. 

Kissy elnézte a két kisegeret a monitoron; éppen Chantal be- 
szélgetett Elkével, s ezalatt Vanessa gyengéd pillantásokat vál- 
tott Nimbyvel. Ha most együtt lennének, már félrevonultak 
volna csókolózni. Igen, Nimbynek Vanessa sose volt zsák- 
mányállat, mert ahogy kifejlődött benne ez a lelkes érdeklődés 
a lányok iránt, rögtön beleszeretett legkisebb társába. Csak ők 
négyen célpontok, és mind a négyen, minden egyes alkalom- 
mal kifejezik rosszallásukat, de soha nem tesznek semmit. Kis- 
synek mindennap hiányzott Vanessa közelsége, ahogy a nyaká- 
ba ugrik, ahogy tesz-vesz a ház körül vagy Macska füleit biriz- 
gálja — de be kellett vallania, hogy az is hiányzik neki, ha Nim- 
by hosszabb ideig nem jön és nem borul a nyakába, mint Ró- 
meó Júliának. Mindössze két hímnemű él a földön, akinek 
megengedi, hogy csókolgassák. Az egyikbe szerelmes, a másik 
Nimby. És Niala is csak kettőnek engedi meg, csak sajnos aki- 
be ő szerelmes, az egyelőre nem csókolgathatja. Chantal és 
Jennifer is csak kettőnek engedi meg, Nimbynek és az éppen 
aktuális fiújuknak. Jennifernek egy ideje nincsen, Chantal nem- 
rég összejött egy Pierre nevű sráccal a másik osztályból. Nem 
tudni, mi lesz a dologból, de Chantal azóta is ugyanúgy fogadja 
Nimby rajongását. Szikrázik a szeme és látszik, hogy legszíve- 
sebben ízekre tépné a kissrácot, de a világ minden kincséért se 
tolná el magától. Ahogy egyikük sem, még ha néha szorosabb 
is kicsit az ölelés vagy véletlenül a szájukon köt ki a puszit. 

Kissy elnevette magát a monitort nézve; eszébe jutott a pár 
nappal korábbi eset, amikor szenvedélyesen csókolózott Nim- 
byvel. Legalábbis a fiú azóta váltig ezt állítja. Grevinről és Mi- 
chaud-ról beszélgettek, és Kissynek hirtelen eszébe jutott, mi- 
lyen érdekes lenne, ha a börtönben összeakadnának egypár ke- 
mény maffiózóval, akik tele vannak tetkóval és egy köteg do- 
hányért hidegre tesznek bárkit, de amikor megtudják, mit csi- 
nált ez a kettő, akkor eszükbe jut az ő ártatlan kislányuk és kis- 
húguk, aki szintén jár uszodába, és roppantul zabosak lesznek. 
Érzékletesen adhatta elő, mert Martin, aki akkor mellette ült, 
adott neki egy puszit. Erre megszólalt Nimby: 

— Adj neki egyet az én nevemben Is. 


Martin szót fogadott, de ebből a pusziból csók lett, nem is 
akármilyen, percekig tartott és Kissy már kezdte érezni, hogy 
túl vastagon öltözött, le kellene venni egypár fölösleges ruha- 
darabot, esetleg a hajában a gumi maradhat. De azért valahogy 
mégis vége lett, Nimby pedig ünnepelni kezdett, hogy végre 
csókolózhatott Kissyvel, kár, hogy nem tudja, milyen volt. 

— Te? — bámult Kissy a monitorra. — Velem? 

— Én! Martin az én nevemben adta. Mondd, Martin, jólesett 
nekem? 

Kissy széke nagy zajjal hanyatt esett, ahogy fölpattant és a 
kamerához ugrott. 

— Nimby! Te... te... — Hirtelen cserben hagyta a szókincse. — 
Egyszer elkaplak egy ilyenért és darabokra téplek, megértet- 
ted?! 

De nem használt semmi. Nimby meghunyászkodva visszavo- 
nult, aztán öt perc múlva már tervezgetni kezdte, hogy csókoló- 
zik legközelebb Kissyvel. És mindenki úgy reagált, ahogy soha 
senki nem tenné, ha Nimby nem Nimby lenne. Martin nevetett. 
Ő maga dühöngött, de ott maradt a többiekkel és nem lépett ki 
a felületről, még magánbeszélgetésbe se vonult senkivel, hogy 
megszabaduljon Nimbytől. Akinek pedig a legtöbb oka lett 
volna haragudni, sőt akár szakíthatott is volna, amiért a fiúja 
más lány után liheg, az csak mosolygott és gyengéden azt 
mondta: 

— Szegénykém. Végre megcsókoltad, és pont most nem lehet- 
tél ott. Tudod mit? Egyik nap kerítünk egy lányt, akit úgy csó- 
kolhatsz meg, hogy nagyon is tudni fogod, milyen. Jó? 

Nimby elgondolkodott. 

— De nekem csak a nagy, kerek fülű lányok tetszenek. 

— Ennek is olyan lesz — ígérte Vanessa határozottan. 

Pár nap múlva, amikor megint együtt voltak, Kissy megkér- 
dezte Vanessát, hogy beváltotta-e az ígéretét a csókról. A kis- 
lány bólintott. A konyhában voltak, vacsorát készültek csinálni, 
de Kissy érezte, hogy Vanessa lelke nincsen ott. 

— És tudja már, hogy milyen? — mosolygott rá. 

A kislány megint bólintott. 

— De azért — tette hozzá — vacsora után még egyszer elmagya- 
rázom neki. 


Alaposan elmagyarázta, mert amikor a lányok késő este le- 
fekvéshez készülődtek, ott találták őket az ágyban, olyanfor- 
mán, mint Zürichben, csak most ébren voltak és csókolóztak. 
Niala másnap azt mondta, legszívesebben nesztelenül kiosont 
volna és alszik a lenti hálószobában, de hát hármuknak nem 
volt ott hely, úgyhogy kénytelen volt fölrebbenteni őket. Nim- 
by persze azt mondta, tőle jöhetnek nyugodtan, elférnek, de Ni- 
ala csendesen csak annyit felelt, hogy jobb, ha Vanessa hazakí- 
séri őt. Ez meg is történt, olyannyira, hogy reggelig nem látták 
őket. 

Jennifer éjszaka többször is fölébredt és látta, hogy Vanessa 
hiányzik; egyik alkalommal fölébresztette Nialát, aki csak any- 
nyit mondott, hogy hagyja békén a hülyeségeivel. Kissy persze 
az egészről nem tudott semmit, hiszen ő Martinnel a föld- 
szinten aludt, azazhogy nem egész éjjel aludt. 

Reggel aztán, ahogy elnézte a két kicsit, amint tökéletes nyu- 
galommal fölbaktatnak a lépcsőn és jó reggelt kívánnak, aztán 
elindulnak hátrafelé és bemennek két külön fürdőszobába, alig 
öt perccel azután, hogy Jennifer elmondta, mennyire aggódik, 
és Angéligue is rábólintott — szóval reggel Kissy arra gondolt, 
hogy ha a fiúk csak fele annyira lennének türelmesek, sokkal 
könnyebb lenne a lányok élete. Nagy összegben mert volna fo- 
gadni, hogy nem történt köztük semmi, ami addig nem. Később 
Niala meg is kérdezte a húgát és el is mondta, mi volt a válasz. 
Vanessa csak ránézett és rosszallóan megcsóválta a fejét. 


A két kisegér szerelme volt az, ami Chantalt megihlette. Ami- 
kor rájött, hogy ő voltaképpen író akar lenni, először szerelmes 
regényt akart. Martin mondta, hogy bővíteni kellene a tárgyat, 
aztán mindenki jött ötletekkel, és fokozatosan kialakult a tör- 
ténet váza. Egy fiatal pár volt benne, Francois és Francoise — a 
neveket persze A házibuliból vette —, akik az első ötletben még 
nagyjából egyidősek voltak velük, de mire elkezdte az írást, 
már öregedtek pár évet, és nyitottak egy magánnyomozó-iro- 
dát. Mindenféle ügyekkel foglalkoztak, amik a legkülönfélébb 
kalandokba sodorják őket, és Chantal szándékai szerint szokat- 
lan módon fognak végződni. Az első megbízójuk egy férj, aki 
válik a feleségétől, és megfigyelteti, hogy bizonyítéka legyen a 
házasságtörésre. Az FF-iroda meg is szerzi a bizonyítékot, de 


nemcsak arra, hogy a nő csalja a férjét: arra is, hogy a férj is 
csalja a feleségét. Aztán egy hirtelen csavarral kibékítik őket, 
és elmarad a válóper. 

Kissynek nagyon tetszett a könyv. Chantal telerakta érdekes 
figurákkal, akik némelyike az egerek vonásait viselte. Legin- 
kább Jacgues, a nyomozóiroda minden lében kanál alkalma- 
zottja, aki mindig kitalált valamit, a kisujjában volt minden 
modern csúcstechnika, és mindenre tudott valami nevettetőt 
mondani. Mintha Chantal fülön fogta volna Nimbyt és betette 
volna a könyvbe. 


A magas, nagydarab férfi nyugodt tekintettel nézett le Vanessá- 
ra. Nem félt. 

— Hát jó — mondta Vanessa. — Ha olyan nagy legény vagy, ak- 
kor állj ki velem. Mivel te sokkal nagyobb vagy, úgy tisztessé- 
ges, hogy az én szabályaim szerint harcoljunk. Rendben? 

— Persze — nevetett a másik. 

— Oké. A szabály nagyon egyszerű. Tisztességes, lovagias 
küzdelem. Felváltva ütünk egyet. Aki talpon marad, az nyert. 
És hogy ki kezdi, azt kisorsoljuk kő-papír-ollóval. Ez is rend- 
ben? 

— Rendben. 

— Jó, akkor készüljünk föl. Niala, te számolj háromig, és há- 
romra mutatunk. Mehet. 

A küzdőfelek lazán előrenyújtották jobbjukat, hogy majd kö- 
vet, papírt vagy ollót mutassanak. 

— Egy — mondta Niala. — Kettő. . . 

Ebben a pillanatban Vanessa föllendítette a karját és állon 
vágta a férfit, majd követhetetlen gyorsasággal tenyéréllel a 
mellére csapott, az ütés lendületét felhasználva megpördült és 
iszonyú erővel hasba rúgta, úgy, hogy az hátratántorodott. A 
következő rúgás a lába közé csapódott, aztán a kislány odalé- 
pett hozzá és az arca elé tartotta a kezét. 

— Most már a földön fetrengsz — közölte vele. — Mindkét ke- 
zed a reprodukciós berendezéseden van, tehát ha akarom, kila- 
píthatom az orrodat, eltávolíthatom a fogaidat, szemeidet vagy 
füleidet. Akár féltucatnyit is rúghatok az ábrázatodba anélkül, 
hogy védekezhetnél. Vagy persze gégén is rúghatlak, ami halá- 
los. Matt. 


— Én is azt hiszem — mondta a férfi, olyan bizalmatlanul mé- 
regetve az orra előtt levő kezet, hogy Kissy elnevette magát. 
Ugyan mi baja van vele, Vanessának mindig szép keze volt, de 
amióta rendesen ápolja, azóta olyan a keze, mint egy lányé. 
Persze körömlakkot nem használ, igaz, ők se, egyedül Angé- 
ligue néha. 

— Helyes — mondta Vanessa, és segített levenni a vastag, bőr- 
borítású szivacsot. — Így legalább biztosan tudom, hogy legkö- 
zelebb én kapom a legszebb hússzeletet. 

Stéphane Bourridon nevetett és a páncélra tette a védősisakot. 
— Eddig se lehetett okod panaszra. Hanem ezt a számolást ma- 
gyarázd meg. 

— Egyszerű — felelte Vanessa, és átvette Nialától a poharát. — 
Kösz. Amíg Niala számolt, te arra számítottál, hogy kő-papír- 
ollót kell mutatnod, és én is azt mutatok. Amíg Niala számol, 
nem történhet semmi, tehát nem kell résen lenned. Ezért kellett 
a számolás. 

Kiitta a narancslevet. 

— De hát mi ebben a tisztességes, lovagias küzdelem? Hiszen 
csaltál! 

Vanessa nagy szemet meresztett rá. Éppen szemben állt a ka- 
merával, jól látszott a férfi tekintetébe fúródó jéghideg pillantá- 
sa. 

— Ki beszélt neked tisztességes küzdelemről? 

— Hát te. 

Vanessa lassan megcsóválta fejét. 

— Hazudtam. Ahogy te is hazudtál, hiszen kettőnk között nem 
létezhet tisztességes küzdelem. Te négyszer annyit nyomsz, 
mint én. Ha megütsz, én összeesem. Ha én megütlek a harci tu- 
dományom nélkül, te föl se veszed. És ne feledd, hogy te egy 
pedofil gyilkos vagy, akinek én nem engedhetem meg, hogy le- 
győzzön, mert onnantól vége mindennek. Nekem minden fegy- 
verre szükségem van ellened — a csalásra és hazugságra is. 

Közben helyet foglaltak a nappaliban. Niala arrébb tette a ka- 
merákat, hogy lássák őket. 

— Értem — mondta a hentesmester, belenézve a hidegkék sze- 
mek borzongató csillogásába. Kissy jól ismerte ezeket a jéghi- 
deg pillantású szemeket. — Most már kimondottan vigyázni fo- 
gok, hogy mindig gyönyörű szeletet kapj. 


Nevettek. 

A kis bemutatónak az volt az előzménye, hogy Vanessa rab- 
lót fogott. Marchand úr boltjába ment be egy fiatalember a sze- 
mébe húzott sapkában, magasra gyűrt kabátgallérral, és egy Jó- 
kora kést mutogatva a kasszára bökött. Marchand úrnak — aki- 
ről Kissynek fogalma se volt, ki lehet és melyik bolt az övé — 
nem jutott ideje eldönteni, mit tegyen, mert a fiatalember egy- 
szer csak elvágódott a padlón. Ő ugyanis kívülről ellenőrizte, 
hogy nincs bent vevő — csak nem vette észre a polcok között 
nézelődő Vanessát. 

Stéphane akkor lépett be, amikor a kislány szenvtelen hangon 
utasításokat osztogatott a rablónak. Hogy hova üljön, hogyan 
tartsa a kezét, vegye le a sapkáját, nyissa szét a kabátját. Nyo- 
matékul pedig a kezében ott volt a Nimbusz. 

— Fölajánlottam, hogy erőfitogtatásként szétlövök egy kon- 
Zervet, persze az ő költségére, de nem kért belőle — mesélte Va- 
nessa, aki egy doboz bonbont kapott a mentőakcióért, még azt 
se akarta elfogadni. 

Stéphane ott maradt, amíg az őrszobáról kijött két ember, vál- 
tottak néhány szót a tulajdonossal, a kislánnyal meg ővele, 
mindhármukat ismerősként üdvözölve, aztán a félresikerült 
rablót beültették a kocsijukba és elhajtottak. A hentes hazáig 
beszélgetett Vanessával, aztán ez a bemutató lett belőle. A Pá- 
rizs környéki egerek webkamerán át láthatták. 

— Ha valaki kicsi és gyenge — folytatta Vanessa —, akkor csak 
alattomos, tisztességtelen eszközökkel harcolhat. De nemcsak 
akkor. Te például nagy vagy és erős, de ez egyúttal a gyengesé- 
ged is. Mert te az erőddel és a testsúlyoddal fogsz harcolni, és 
erre számít az ellenfél. Még ha nincs is harci gyakorlata, sejti, 
hogy megpróbálod majd lehengerelni, és ösztönösen kitalálja, 
hogy mit tegyen. Ha sokkal kisebb nálad, akkor sokkal gyor- 
sabb is, és akkor könnyen legyőzhet. Egy dolgot tehetsz: 
csalsz. 

— Hát — mondta a hentes — ezt megjegyzem. Még szerencse, 
hogy általában disznókkal és marhákkal akadok össze, amik 
nagyobbak nálam. No meg már föl vannak darabolva. 


Ilyesmikkel töltötték január végét és februárt. A nagy havazá- 
sok alatt nemigen volt kedvük mászkálni, hát inkább a klub- 


életnek szentelték magukat, és jól elszórakoztak együtt anélkül, 
hogy találkoztak volna. Nimby többnyire ki se mozdult Fran- 
conville-ből, csak azokon a hétvégeken, amikor kedvese is re- 
pülőre ült. Chantal és Jennifer se mindig kísérte haza Kissyt, de 
amikor igen, akkor már ott is aludtak. Martin persze legtöbb- 
ször vele tartott. De februárban mégse a beaulieu-i és francon- 
ville-i egerek hiányoztak Kissynek igazán, hanem a két maxi, 
akiket általában csak két-három naponként láthatott a felületen, 
sőt olyan is volt, hogy egy teljes hétig kimaradtak — személye- 
sen pedig alig találkoztak. De a minik megfogadták, hogy tü- 
relmesek lesznek. Amíg tart az egyetem, muszáj minden ener- 
giájukat a tanulásba ölniük. 

Aztán február utolsó előtti napján, pénteken végre megint 
mehettek Beaulieu-be. Kissy már az iskolában tűkön ült. Aznap 
nem mentek haza suli után, csak hazakísérték Jennifert, akinél 
letették az iskolai holmit és fölkapták a Beaulieu-be való háti- 
zsákokat. Azokat már apránként odaszállították az elmúlt napo- 
kon. 

Andreas, aki kivételesen otthon volt, az ajtónak dőlve állt és 
vigyorogva nézett végig rajtuk. 

— Egérkék hátizsákkal — mondta. — Megnéztétek, hogy nincs 
bennük macska? 

— Nincs — felelte Kissy, nagybetűvel értve a szót. — Otthon 
bosszankodik Suzy miatt. 

— De más macska? 

— Más macska se. Ha meg mégis, az az ő baja. Meg tudjuk 
védeni magunkat. 

— No jó — mondta Andreas, azzal megfordult és eltünt. 

Jennifer egy pillanatig csodálkozva nézett utána, aztán meg- 
igazította a zsákja szíjait. A következő pillanatban a bátyja me- 
gint megjelent az ajtóban, a kezében jókora szatyorral. 

— Tessék — lépett Kissyhez. — Elemózsia, anya küldi. 

— Ó — mondták az egerek. Jennifer belekukucskált a szatyorba 
és meghökkenten emelt ki egy nagy csomag sajtos falatkát. Ez 
nem vallott Ingére. 

— Ja, az tőlem van — mondta Andreas. — Hogy el ne tévedjetek 
a labirintusban. 


Az egerek nevettek, és a csomag többi részét már a gépen 
nézték át. Házi sütemény volt, háromféle, Inge maga csinálta. 
Útközben jócskán pusztítottak belőle. 

A négy osztálytárs csak a reptéren találkozott a két maxival 
és az egyedül érkező Nimbyvel, aki mindenekelőtt a lányok 
nyakába borult, s csak aztán bújt bele Inge csomagjába, hogy 
csak egy farkinca látszott belőle. Kissy sokkal nagyobb öröm- 
mel vette át Nimby csókjait, mint bármikor. Mert végre jön a 
tavasz, végre együtt lehetnek megint, végre a helyére kerül a 
világ. 

De igazán csak a nizzai reptéren állt helyre a világ, ahol a 
nyakukba ugrott az utolsó két kisegér, és Kissy végre az arcán 
érezhette Vanessa szöszke fürtjeit. Ez az, gondolta. Most már 
csakugyan itt a tavasz. 


Tényleg itt a tavasz, állapította meg másnap délelőtt, ahogy le- 
ballagtak a tengerpartra. Az idő is kellemes volt, tizennégy fok, 
bár igencsak felhős volt az ég, de annyi baj legyen. Ahogy vé- 
gigsétáltak a város utcáin, Kissy nem is elsősorban az időjárás- 
ból vette észre, hogy itt a tavasz. Előtte két egér ment, akik 
fogták egymás kezét. Nem lehetett kétséges, hogy miért, mert 
egy harmadik meg az ő kezét fogta. És párszor szembejöttek 
más kézfogósok, nem egerek ugyan, de kétségkívül ugyanazért. 
Az igazi, virágillatú tavasz is itt lesz hamarosan, de addig is 
mindenki szerelmes. 

Amikor másnap sétáltak le a partra, valamicskét mintha visz- 
szavonulót fújt volna az a tavasz. Már kora hajnaltól szemer- 
kélt az eső, tíz-tizenegy fokot mutatott a hőmérő. De Mario azt 
mondta, hajnalban langyosabb volt egy kicsit, és egyébként ez 
a normális az évnek ebben a szakában. Bár tavaly sokkal mele- 
gebb volt március elsején. 

Mario az év összes napjáról tudta az átlagos és a rekordhő- 
mérsékleteket Beaulieu környékén. Szüksége volt rá, mert a tu- 
risták gyakran megdöbbentek, ha nem volt ragyogóan kék az 
ég és nem sütött vakítóan a nap. Ilyenkor Mario némi informá- 
cióval szolgált a vidék időjárásáról, aztán többnyire elmagya- 
rázta, hogy ahol a kedves vendég által kívánt időjárás uralko- 
dik, az Hawaii. Ilyen körülményeket ő nem tud nyújtani, de na- 
gyon szívesen mondja, hogy aloha. 


Senkit nem zavart a szemerkélő eső, egy kis csoportot kivéve, 
aminek tagjait Kissy itt-ott megfigyelte: mind ugyanúgy húzó- 
dott be valami fedél alá, s mind ugyanazzal a morcos arccal bá- 
mult ki a szemerkélő esőbe, úgy lelapítva háromszögletű füleit, 
mintha legalábbis az Amazonas áradata hömpölyögne odakint. 
Ő jót vigyorgott rajtuk. Valószínűleg közeli rokonságban áll- 
nak Macskával, hiszen itt született, itt van mindenkije, nem 
csoda, hogy hasonlít rájuk. Ugyanilyen morcosan néz ő is, ami- 
kor esik. Kissy nem bánta. Jobb szerette, ha fölényben érezheti 
magát a macskanépséggel szemben. 


Később, amikor már tudta, mi történt ezen a hétvégén, kicsit 
csodálkozott magán, hogy miért nem vett észre semmit. De hát 
nem olyan különös. Benne nincs meg az a tehetség, hogy ol- 
vasson az apró jelekből mások arcán, ez Nialában van meg, és 
valamennyire Vanessában is. Őbenne nincsen. 

De ezen a hétvégén Niala se vett észre semmit. Amikor már 
tudták, hogy lett volna mit észrevenni, Niala elmondta, hogy 
nem tűnt föl neki a dolog. Később pedig, amikor talán már gya- 
nakodni kezdett volna, megkapta a teljes magyarázatot. 


Amikor hazautaztak, minden ment tovább a régiben. Esténként 
összegyűltek a felületen, amikor lehetett, személyesen is. Mar- 
tin szinte állandóan nála volt, bár akadt pár eset, amikor ő töl- 
tötte ott az éjszakát. Egyszer egy egész szerdai napot is, mert 
Nialáék nem tudtak jönni, Nimby pedig meglátogatta a testvé- 
reit — akiket ők még mindig nem ismertek —, a maradék négy 
egérnek meg bőven elég volt a hely Martinnél is. Így kedden 
suli után odament, és csak csütörtök délután tért haza. 

A két maxi szerdánként egyáltalán nem tudott jönni ekkori- 
ban, és a hétvégek is bizonytalanok voltak — az első kettő pél- 
dául nem jött össze. A felületre se jöttek, mert olyankor a más- 
napi órákra készültek. Teljes két hét telt el a beaulieu-i hétvége 
óta, amikor a minik fölfedezték, hogy egyáltalán nem is látták 
Piéket azóta, hogy elsején este elváltak egymástól a reptéren. A 
kertben jöttek rá; kint üldögéltek, bár hűvösek voltak még a 
délutánok, de Vanessa kijelentette, hogy képtelennek érzi ma- 
gát szobában fára mászni, és mindenki igazat adott neki. Mind- 
azonáltal Vanessa mégis a fa tövében ült velük együtt. 


— Azt hiszem, indulnunk kell — nézett az órájára Niala. 

Vanessa sóhajtott, és szorosabban bújt Nimbyhez. A fiú oda- 
hajolt és megcsókolta, talán ezredszer ezen a délutánon. 

— Azt hiszem, Piék már nem jönnek — állapította meg Jenni- 
fer. 

Niala szomorúan bólintott. 

— Múlt hétvégén se jöttek — mondta Chantal. 

— És már mióta nem voltak a felületen se — tette hozzá Mar- 
tin. 

— Te jó ég, nagyon régóta — kapta föl a fejét Niala. — Várjatok 
csak... se ezen a héten, se a múlt héten nem jöttek. 

Ekkor mindenki egyszerre döbbent rá, hogy ezek szerint pon- 
tosan két hete színüket se látták a maxiknak. Vanessa, aki ép- 
pen fölmerült a csókolózásból, hangosan is kimondta. 

— Nem kellene most már fölhívni őket? — kérdezte Kissy. 

— Hát... — Niala gondolkodott egy pillanatig, aztán kivette 
Vanessa zsebéből a telefonját; a sajátját letette bent a házban. 
Nyomkodott rajta egy kicsit, aztán meglepve nézett a készülék 
gazdájára. — Hé, ez lemerült. 

— Aha — bólintott a kislány —, gyakran megteszi. 

— Miért nem szóltál? — kérdezte Nimby. — Adtunk volna új 
aksit. 

— Sose jutott eszembe. 

— Hozok egyet, jó? 

— Szó se lehet róla — felelte Vanessa, és magához húzta a fiú 
fejét. 

Ők innentől nem voltak jelen, amíg Jennifer fölhívta Angé- 
ligue-et, aki ki volt kapcsolva, aztán Pit is, aki kinyomta. 
Egyikben se volt semmi rendkívüli. Angéligue mindig kikap- 
csolja a telefonját, ha rádiócsillagászati műszerek közelében 
van, s ez a hét bármely napján megeshet. Megesik az is, hogy 
kinyomják egymást, ha rosszkor jön a hívás, aztán visszahívják 
a másikat. 

Így az egerek szépen összeszedelőzködtek, aztán elbúcsúztak 
és hazamentek. Kissy odaadta a telefonja aksiját Vanessának, a 
többi itt van a páncélban, majd ha apa vagy anya hazaér, ki- 
vesznek neki egyet. 

Búcsúzáskor Nimby hálás köszönetet rebegett. 

— Ugyan miért? 


— Mert gondosan megetetted Macskát, mielőtt jöttünk. Szív- 
melengető gondoskodás. 

— Nem tesz semmit. Bár meglep, hogy ennyire szíveden vise- 
led a sorsát. 

Nimby azt a választ adta, amire számított. 

— Nem az övét. A sajátomat meg a kisegeremét — húzta oda 
fél kézzel Vanessát. — Nem lettünk volna nyugodtak, ha a cica 
nincs jóllakva. 

Kissy komoly arccal biztosította, hogy mindig ügyel a bizton- 
ságukra. 


Két órával később jött válasz Pitől, Jennifer már otthon olvasta 
el, nekik másnap szólt róla. Bocs, egész nap tanultam, holtfá- 
radt vagyok, remélem, nincs semmi sürgős. Szegény feje, gon- 
dolta Kissy, borzasztó, amit az egyetemen követelnek. Ennyi 
vesződség és persze költség után az a legkevesebb, hogy Piből 
országos, ha nem éppen világhírű gyermekpszichológus lesz, a 
következő évtizedek ronggyá olvasandó szakkönyveinek szer- 
zője, professzor doktor Pi, az elsők egyike, akit bárki megkér- 
dez, ha hibásan működő gyermeklelket talál. 

És persze az is a legkevesebb, hogy Angéligue is hírneves 
csillagász lesz, aki beírja nevét a tudománytörténetbe, komoly 
rejtélyeket old meg, például a... a... Kissynek nem jutott eszé- 
be egyetlen csillagászati rejtély sem. De a lényeg, hogy Angé- 
ligue megoldja őket. És ha megjön az üzenet a Vegáról, aztán 
megépítik a hatalmas gépet, amin Angéligue egy pillanat alatt 
esik keresztül, hát ők egerek fönntartás nélkül elhiszik majd ne- 
ki, hogy megjárta a Galaxis távoli tájait. Mert a világmindensé- 
get igenis vétek lenne ilyen kevés emberre elpazarolni. 

Kissyt mostanában már nemcsak a két maxi hiánya zavarta. 
Két hónapja lesz már, hogy véget ért legutóbbi nyomozásuk, s 
azóta alig élhettek a küldetésüknek. A három új chatszolgálta- 
tót persze megkeresték. A Gyereksarok emailben válaszolt, 
részleteket akartak tudni, amire ők megírtak mindent, amit tud- 
ni kellett a munkájukról. Alighanem alaposan átolvasták, mert 
csak egy hét múlva jött válasz: szívesen működnek együtt ve- 
lük, mondják, mi kell a szoftver installálásához. A Gyereksa- 
roknál úgy helyezték üzembe a Cumulust, hogy soha nem be- 


széltek senkivel a cégtől, még az ottaniak nevét se tudják, mert 
mindig csak annyit írtak alá, hogy Gyereksarok. 

Az Interchat az első megkeresésre nem válaszolt, a másodikra 
annyi jött, hogy ebben az ügyben csak az ügyvezető igazgató 
dönthet, de ő most szabadságon van — majd jelentkeznek. A 
Srácoktól egyáltalán nem jött válasz. És Maszat se szólt, hogy 
talált-e vállalkozót a botírásra vagy sem. 

Mindenesetre most már három szolgáltatónál vadászhatták a 
shindyket, de nem akadt újabb páciensük. Kissy úgy érezte ma- 
gát, mint egy szenvedélyes gyűjtő, aki olyasmit gyűjt, amire 
csak nagyon ritkán lehet ráakadni. Ezt megmondta a többiek- 
nek is, amire Nimby bólintott és azt mondta, olvasott egy em- 
berről, akinek az volt a célja, hogy összegyűjtsön egy csomag 
kártyát, de úgy, hogy minden lapot az utcán talál meg. Volt 
úgy, hogy évekig hiába bámulta az aszfaltot, egyet sem talált. 
És végül mi lett, kérdezte Kissy. Sikerült neki, felelte Nimby, a 
káró kettes volt az utolsó lap, amit meg kellett találnia, és már 
öreg volt, de megtalálta. 

Hát azért ilyen hobbit nem akar magának, döntötte el az elbe- 
szélés hallatán. A shindyk mégis jobbak. Lehet, hogy egyszer- 
egyszer sokáig kell várni a következőre, de azzal legalább egy- 
magában is lehet játszani, nem kell hozzá a többi shindy, mint 
a kártyalapoknál. 


Az esti híradóból értesültek róla. Senki nem volt boldog tőle, 
de Vanessa valósággal felrobbant. Dühösen járkált fel s alá, 
aztán átment Niala szobájába és ott folytatta. Közben fortyo- 
gott. 

— Tizenöt év?! Tizenöt év?! Van két felnőtt gyereke, akik en- 
nél hosszabb ideig nem látták a napvilágot. 

—-És még van képük életfogytiglannak nevezni — morgott 
Martin. 

— Ez az — bólintott Vanessa. — Hét gyerek plusz az anyjuk 
meg a nagymama az kilenc. Tönkretette kilenc ember életét, az 
hány év is egy életért?! 

— Egy egész hat tized — felelte Kissy —, vagyis húsz hónap. 

Vanessa vadul horkantott és belebokszolt a levegőbe. Niala 
sóhajtott, megcsóválta a fejét és fölkelt a gép elől. 

— Gyere, verekedjünk. 


Vanessa csípőre tette a kezét. 

— Csak nem képzeled, hogy téged verlek meg azért, mert 
Fritzl ennyivel megúszta?! 

— Persze hogy nem. Legfeljebb megpróbálod. 

Vanessa elnevette magát. 

— Nézzenek oda. Tudod, mi történik azzal, aki túlságosan el- 
bízza magát? 

— Semmi, amíg a húgával verekszik és nem idegen macskák- 
kal. 

Vanessa harci pózba állt. 

— No gyere, egérke. Csinálunk egy Niala alakú lyukat a pad- 
lón, jó? 

— Jó — felelte Niala, és támadott. Vanessa könnyedén ellépett 
az útjából, így Niala a bal vállának vágódott és átfordult mel- 
lette. Ez az a rész, amikor Vanessa hátracsavarja Niala mindkét 
karját és megadásra kényszeríti. Ehelyett hirtelen mindketten 
eltűntek a kamera elől. Puffanás, dübörgés, aztán vihogás két 
szólamban. Mielőtt bárki bármit kérdezhetett volna, Niala meg- 
jelent a gép előtt és kikapcsolta a kamerát. 

— Hé! — jajdult föl Nimby. — Mit művelsz? 

— Csigavér — jött a válasz már csak hanggal. — Várjatok. 

Csend. Néha valami kuncogás. Aztán Niala megjelent a má- 
sik képen, Vanessa szobájában, de csak a kép szélén. Hallat- 
szott, ahogy kihúz egy fiókot, aztán visszatolja. Elment. Kis- 
vártatva pedig bekapcsolta a kameráját és mosolyogva nézett 
rájuk. 

— Hol van? — kérdezte Nimby egy meglopott egértulajdonos 
hangján. 

— Itt vagyok — felelte Vanessa, de csak utána lépett vissza a 
kamera elé. Vigyorgott, és másik póló volt rajta. 

— Mi történt? — kérdezték a többiek. 

Vanessa sóhajtott. — Kirántotta a lábamat, és mindketten a 
földre kerültünk. 

— Észleltük — felelte Jennifer. — És? 

— És a pólóm fönnakadt az ágy lábán... 

Az egerek boldogan hahotáztak. 

Vanessa most már lehiggadva ballagott vissza a saját gépé- 
hez, és aznap már nem beszéltek az amstetteni rém ítéletéről. 


A pólóügyről is csak később, miután elbúcsúztak a többiektől 
és lefekvéshez készülődtek. Kissy már levetkőzött, Martin ép- 
pen az ingét vetette le, megakadt a szeme Kissyn és elnevette 
magát. Meglepve nézett rá, ez nem volt Martinnek szokásos re- 
akciója az ő teste láttán, aztán megértette, mit nevet. 

— Hisz ekkorka még — mutatott Martin két ujja között legfel- 
jebb két centit, egérben is csecsemőméret. — Mellei sincsenek. 
Ugyan mire szemérmeskedik? 

— Kislány ez mégiscsak — idézte Kissy Blanche régi mondá- 
sát. Aztán összehúzta a szemöldökét. — De számon tartod a 
melleit! 

Martin rávigyorgott. — Féltékeny vagy, mi? 

Ezzel odabújt mellé és átölelte, lehetetlenné téve, hogy vála- 
szoljon. Kissy nem is akart. Egészen más érdekelte. 

Csak később folytatták a beszélgetést, amikor Martin maguk- 
ra húzta a takarót, ő pedig melléje simult és boldogan sóhajtott. 

— Szegény Nimby — mondta a fiú. — Egyszer szakad le Vanes- 
sáról a ruha, és ő pont nincsen ott. 

Kissy kuncogott. 

— Persze egyszer biztos leveszi majd az összeset, amikor 
Nimby is ott lesz — folytatta Martin tűnődve —, csak akkor meg 
én nem leszek ott... 

Kissy még jobban kuncogott. Mintha ugyan Martin komolyan 
kíváncsi lenne Vanessára, mintha csakugyan a lányt látná ben- 
ne. Ugyan már. Neki is kistesó. 


Niala jó munkát kívánt a mosogatógépnek, azzal átvonultak a 
nappaliba a csapathoz. Suzy velük tartott, még egyszer ellen- 
őrizve, hogy a konyhában biztosan nem marad-e senki. Ha bár- 
ki volt ott, akkor Suzy jobb szeretett a közelben lenni — hátha 
az illető valami ennivalóval foglalkozik majd, és abból lehet 
kérni egy kis kóstolót. Esetleg több kis kóstolót. De mivel most 
senki nem maradt a konyhában, Suzy inkább velük tartott a 
nappaliba. 

A többiek már ebéd utáni pihenőjüket tartották. Vanessa ösz- 
szebújt Nimbyvel, Jennifer rajzolgatott, Chantal a notebookon 
írt. Martin azt a logikai játékot tanulmányozta, amit Nimby 
szerzett. Rubik-kockának hívták, az oldalai háromszor három 
kis kockából álltak, amik más-más színűek voltak, és az egé- 


szet összevissza lehetett forgatni. Az volt a feladat, hogy min- 
den oldalt tegyenek teljesen egyszínűvé, és Nimby azt állította, 
hogy ez lehetséges, bár azt ő se tudja, hogy kell csinálni. A ne- 
ten vannak leírások, vetett rájuk egy pillantást, de nem próbálta 
követni őket. Ebéd előtt mindenki kísérletezett a kockákkal — 
Nimby ötöt talált az üzletben, hát elhozta mindet —, és egybe- 
hangzóan megállapították, hogy a dolog bonyolult. 

Niala helyet foglalt a húga mellett és rámosolygott. 

— Egyre ügyesebb vagy. 

Vanessa Nimbyre sandított. — Egyre ügyesebben bújok az 
egeremhez? 

— A húsra gondoltam. Isabelle néni meg lesz elégedve a tudá- 
soddal. De ez a recept szerintem nem tőle van. 

— Nem hát - felelte a kislány büszkén. — Mindenkitől tanulok. 
Ez éppenséggel Arnaud receptje. 

Kissy bólintott, ezt már megszokta. Megint egy név, amit éle- 
tében nem hallott. 

— Nocsak, mikor sütöttél te húst Arnaud-val? 

— Effektíve soha. Szóbelileg viszont igen, egyébként te is ott 
voltál, amikor elmondta. Kissyvel beszélgettél, nyilván azért 
nem figyeltél oda. 

Kissy összeráncolta a homlokát. — Akkor én is találkoztam 
azzal az Arnaud-val? 

— Persze, még azt is tudom, hol. A Les Mevettes bejáratában 
akadtunk össze. Arnaud szerelőruhában volt és megkérdezte, 
akarom-e, hogy megfogja az orromat az olajos kezével. 

Kissy hirtelen világosan emlékezett mindenre. A legutóbbi 
beaulieu-i látogatásukon volt, három hete. Egy vidám fiatalem- 
berrel találkoztak az utcán, mintha még rémlene is, hogy Niala 
vagy Vanessa Arnaud-nak szólította. Az orrmegfogásra tisztán 
emlékszik. Vanessa megköszönte, mintha valami finomsággal 
kínálták volna, és azt mondta, Isabelle néninek úgyis kell egy 
ilyesféle hapsi a húspogácsába. Ő, mármint Vanessa, rögtön 
meg is fogja és viszi. Arnaud a kocsija motorházában turkált 
éppen, de erre letette a szerszámot és lesújtóan nézett Vanessá- 
ra, kifejezve a véleményét a húspogácsáról. Társalgásuk innen- 
től gasztronómiai síkra terelődött, arra már nem figyelt annyira, 
tényleg beszélgettek valamiről Nialával. 


Vanessa még mindig olyan, mint a szivacs, állapította meg. 
Az egész világ tankönyv neki. Ezt ki is mondta. 

— Hát még ha a tankönyv is tankönyv lenne — sóhajtott Niala. 
— De nem, nem kezdem újra. 

— Azt jól teszed — felelte a kislány. — Ezt a sült malacrészletet 
sokkal jobban tudom hasznosítani, mint a kalcium-hidroxidot. 

— Azért annak is veheted némi hasznát — jegyezte meg Mar- 
tin, föl se nézve a kockáról. — Gondolom, a panzió felújításakor 
is használtatok. 

— Kalcium-hidroxidot? 

— Igen, az ugyanis a mész. 

Vanessa tűnődve lebiggyesztette a száját. — Mindegy, úgyse 
volt még tananyag, csak mondtam valamit. Képtelen vagyok 
megjegyezni ezeket, hogy kalcium-hidroxid meg hidrogén-klo- 
rid. 

— Azért van némi különbség — jegyezte meg Martin. — Bár 
tény, hogy az oltatlan mész elég veszélyes, de a hidrogén-klo- 
rid veszélyesebb. Az ugyanis a sósav. 

— No tessék — húzta el a száját Vanessa. — Találomra mond- 
tam két anyagot, és mindkettő robban. 

— Nem robban — nevetett Martin. — Mar, mint a veszedelem. 
A sósavnak én a közelébe se mennék, gyilkolni tud anélkül, 
hogy hozzányúlnál. 

— Miért, lőni tud? — Vanessának harciasan fölcsillant a szeme. 

— Nem. Párolog. A párája a sósavgőz, és ha belélegzed, ki- 
marja a tüdődet. Az eredmény halálos végű tüdőgyulladás. 

Vanessa Nialára nézett, aki bólintott. Kissy is, bár fogalma se 
volt, hogy mindez igaz-e. 

— Tessék — mondta Vanessa. — És nekem ezekkel kellene ma- 
dame Leroy szerint kísérleteznem. A malacot választom. Meg a 
csirkét meg a paradicsommártást. 

— Meg a sajtot — jegyezte meg Nimby. 

— Meg persze a sajtot is — vágta rá Vanessa. 

Kissy rájuk mosolygott. 

— Azért nehezen tudlak szakácsnőnek elképzelni. 

— Nem is leszek az. Csak akkor főzök, ha kedvem van hozzá. 
Más is csinál így, például Alex, Martin Duchamp vagy éppen 
Arnaud. Arnaud csendestárs egy étteremben, de ott sose főz, 


csak otthon, a maga kedvtelésére. Jut eszembe, említette, hogy 
az étteremben, ahol csendestárs, oreganót is tesznek bele. 

— Hol van ez a Les Mevettes? — kérdezte Nimby. — Én igyek- 
szem számon tartani minden helyet, ahol enni lehet, de... 

— Csak vigyázz, mert aztán lemozogtatom veled, amit föl- 
szedsz — vigyorgott Vanessa, Kissybe pedig hirtelen belehasí- 
tott a gondolat, hogy ez úgy hangzott, mintha Vanessa nem ve- 
rekedésre és futásra gondolt volna, hanem egészen másféle test- 
mozgásra. Rejtély, miért, mert ha van köztük valaki, akinek 
biztosan nem fordul meg a fejében ilyen gondolat, az Vanessa. 
— Mindazonáltal a Les Mevettes nem étterem. Azt a kis benyí- 
lót hívják így, Serge-ék és Marie-ék mellett. 

— S azok kik? 

— Mindegy. Szóval a Maiffret utcán van egy kis L alakú be- 
ugró, tulajdonképpen egy parkoló, ami benyúlik a Vignal utca 
sarkán álló nagy ház mögé. Azt hívják Les Mevettes-nek. 
Chantalék oda járnak csókolózni. Mármint nem te — tette hoz- 
zá, amikor barátnője döbbenten fölkapta a fejét. — Chantal 
D" Alembert. Egyébként Philippe-pel szokott csókolózni, aki az 
apja lehetne, de sajnos Chantal már nagykorú, úgyhogy ebből 
nem lesz shindyvadászat. 

— Philippe legfeljebb tizenöt évvel idősebb Chantalnál — 
mondta Niala, aki persze mindkét szereplőt ismerte. 

— Igen, én is azt mondtam, hogy az apja lehetne. De hát őná- 
luk nem a korkülönbség a probléma. 

Kissy rögtön sejteni kezdte, hogy a pasi nős. 

— Miért, a krapek nős? — kérdezte Nimby. 

— Főállásban Henriette férje. Chantal a kiegészítés. De azt is 
tudom, hogy Henriette kinek bújik az ágyába, úgyhogy ha 
csődbe megy a panzió, kitűnően megélek zsarolásból. 

A kirobbanó nevetésben csak Vanessa és Nimby nem oszto- 
zott; ők fölhasználták az időt egy kis csókolózásra. 


— Érdekes — mondta Chantal kisvártatva. 

— No mi? — kérdezte Niala. 

— Gondoltam, megnézem ezt a benyílót a térképen. . . 

— És nincs rajta? 

— Nem tudom, de... a térkép tele van fényképezőgépekkel. 


— Hát tele éppen nincsen — mondta Vanessa. — Akad egy pár, 
de aránylag nem sok, ahhoz képest, hogy mennyi mindent le- 
hetne fotózni. — A hangjából Beaulieu rendíthetetlen csodálata 
csendült ki. — Már gondoltam rá... 

— Jaj, maradj már — intette le Chantal. — A Panoramio-képek 
már rég nem fényképezőgéppel jelennek meg. Ez az utcanézet. 

Néhány pillanat múlva hét szempár figyelte a Google Earth 
Beaulieu-t ábrázoló légifotóját. Tényleg tele volt narancssárga 
fényképezőgépekkel. A Google végigfotózta Beaulieu utcáit! 

Azonnal megkeresték a D" Aubisson-villát, aztán a panziót is. 
Megvolt mindkettő. A villából persze nem sok látszott a kőfal 
miatt, de a panzió egész frontja látható volt, kitűnően el lehetett 
olvasni a Terence Hilton cégtábláját, még a téglákat is meg 
tudták számolni a falban. 

— Ez óriási — mondta Vanessa és Niala kórusban. — Meddig 
van meg? 

Chantal kicsinyíteni kezdett, aztán elindult kelet felé. 

— Úgy látom, Cap d" Ailnél ér véget. 

— Nahát, és Monaco már pont lemaradt? — csóválta a fejét Ni- 
ala. — És a másik irányban? 

Chantal visszafordult nyugatnak. 

— Várjatok csak — mondta Nimby. — Vedd elő a Mapset, az 
kékkel festi be az ilyen utcákat. Jobban látszik. 

Fél perc sem telt bele, s egy hatalmas kék folt terpeszkedett 
előttük. A másik vége messze túl volt Nizzán, Antibes-on, min- 
denen, aminek Kissy számára ismerős volt a neve. 

— Az egész Cőte d" Azur itt van — ujjongott Vanessa. 

— Hát nem éppen az egész — karolta át a vállát Niala —, de az 
igazán fontos része tényleg itt van. 

Chantal tovább kicsinyített, s kiderült, hogy Franciaország 
térképe tele van ilyen kék foltokkal. Azonnal ránagyítottak 
Vaucressonra. Az is benne volt Íle-de-France hatalmas kék 
foltjában. Lelkesen megszemlélték a házukat, aztán Chantal 
villámgyors mozdulatokkal elvitte a kamerát Franconville-be, 
és megnézték Nimbyék házát is. Neuillyt már korábban is lát- 
ták lefényképezve, oda nem mentek el. 

Megállapították, hogy fantasztikus, és visszatértek a helyük- 
re. Elsőként Vanessáék, akik megint belemerültek a csókoló- 
zásba. 


— Elképesztő, hogy mennyit tudtok csókolózni — mondta Kis- 
sy már este, a fürdőszobában. 

Vanessa mosolygott. 

— Szeretem. 

— Igen, ezt észrevettük. De egész nap csókolózni. . . 

— Mi legjobb esetben is csak hetente három nap csinálhatjuk. 
Ti mindennap... éjszaka meg még egyéb dolgokat is. 

Kissy nevetett és belebújt a pizsamájába. Ezt viseli, amíg ide- 
fönt van a lányokkal. Majd leveszi, amikor lemegy Martinhez a 
földszintre. 

— Ti is csinálhatnátok azokat az egyéb dolgokat. Senki se tilt- 
ja meg. 

— De. Én. 

Vanessa nyomatékul bólintott és szintén öltözni kezdett. Kis- 
sy elnézte, ahogy felöltözik, s arra gondolt, Nimby mit adna 
ezért a látványért. Vanessa még így, kislányos alkattal is gyö- 
nyörü. Egy-két év és lélegzetelállító lesz. A fiúk a küszöböt 
fogják rágni. 

Ezt ki is mondta. 

— Tőlem rághatják — vont vállat a kislány. — De a kiharapott 
részeket vissza kell tenni a helyükre. És nekem úgyse kell más 
fiú. 

— Csak Nimby — mondta Kissy. 

— Csak Nimby — bólintott Vanessa. 

— De ő sem azokra az egyéb dolgokra. 

Vanessa egy pillanatig eltűnődve tanulmányozta a polcon 
fekvő szappant. A szappan mozdulatlanul feküdt és semmivel 
se volt érdekesebb, mint bármikor. 

— Nem — mondta végül Vanessa. — Azokra a dolgokra ő sem. 


Ezek után Kissy másnap meglepve hallotta, hogy Vanessa és 
Nimby megint együtt töltötte az éjszakát; ezúttal az utcai háló- 
szobában az emeleten, hisz Piék nem voltak ott. Apa kávézás 
közben hallotta, és csodálkozva nézett a kislányra, aki nagy át- 
éléssel komponált egy paradicsomos szendvicset. 

— Meg vagyok döbbenve. Nem korai ez még? 

Vanessa kezében megállt a kés. Fölpillantott apára, azzal a 
dermesztő tekintetével, amitől Kissynek hirtelen az antarktiszi 


tenger jutott eszébe. Nagyon hideg és nagyon kék. A konyhán 
sarkvidéki fuvallat söpört végig. 

— Micsoda? 

Apa kibillent a lelki egyensúlyából. 

— Én... úgy értem... voltaképpen mi történt köztetek? 

, Semmi közöd hozzá, Jean-Jacgues bácsi", várta Kissy a lo- 
gikus választ. Vanessa zárkózott, mint egy karthauzi szerzetes. 
Ha Niala egyszer végre ágyba bújik egy fiúval — aki természe- 
tesen Pi lesz —, akár blogot is képes lesz írni róla, fényképek- 
kel. De Vanessa pontosan az ellentéte. 

— Jót aludtunk és egy kicsit csókolóztunk — felelte Vanessa, 
és nyugodt mozdulattal kettészelte a paradicsomot. — Erre vol- 
tál kíváncsi? 

Apa letette a csészét és odalépett a kislányhoz. 

— Ne haragudj. Természetesen semmi közöm hozzá. Csak né- 
ha... túl komolyan veszem ezt a tiszteletbeli apaságot. 

De Vanessa alig figyelt a szavaira, mert apa beszéd közben a 
fejére tette a kezét, s ebbe tetőtől talpig beleremegett, még a 
szemét is lehunyta. Kissynek könny szökött a szemébe. Másfél 
éve százfelől sugárzik rá a szeretet, de a szegény kis bogár még 
mindig a bőréből bújik ki egy simogatástól. . . 


A maxik nem jelentkeztek ezen a hétvégén és a következő hé- 
ten sem. Csütörtökön Niala se volt a felületen, Vanessa azt 
mondta, hosszú telefonbeszélgetést folytat. De utána se jött. 
Húga látta, amint kimegy a házból, és amíg ők a felületen 
voltak, nem is jött vissza. 

Kissy nem tudta mire vélni a dolgot. Ha valaki beteg lenne 
vagy meghalt volna a távolabb élő rokonságból, akkor Niala 
bemegy Vanessához és elmondja. Ha az állását vesztette el va- 
laki, azt is. Ugyan kivel beszélhetett és miről? Még azt se lehe- 
tett eldönteni, jó hírt kapott-e vagy rosszat. Jó hírnél bemegy és 
elújságolja... és rossznál is. 

Nem kellett sokáig töprengenie. Másnap este a hét miniegér 
ismét összegyűlt Vaucressonban. Kissy egy szórakozott, elgon- 
dolkodó Nialától vette át a puszit, s ahogy bementek a nappali- 
ba az elmaradhatatlan Suzy kíséretében, Niala lehuppant a dí- 
vány sarkára és azt mondta: 

— Üljetek le. Beszélnem kell veletek. 


Egy pillanat múlva mindenki ült és őt nézte, még Suzy is. Ni- 
ala nem vesztegette a szót. 

— Tegnap fölhívott Angéligue. 

Az egerek meglepődtek. Kissy bárkire inkább gondolt, mint 
egy maxira. 

— Azért nem látjuk őket hetek óta, mert nem akarnak együtt 
idejönni, külön-külön meg furcsa volna. Úgy tervezték, hogy a 
szünetre majd hazamennek, ő Amiens-ba, Pi Toulonba... aztán 
szünet után eljönnek és elmondják nekünk, hogy szakítottak. 

Döbbent csend ült rájuk. Kissy úgy érezte, a nappali körbe- 
fordul és ő elveszíti az egyensúlyát. De Niala csak pár másod- 
percig tartott szünetet. 

— Azt mondta, igazából már régen kihűlt a kapcsolatuk. Egyi- 
kük se talált mást, nem is keresett... egyszerűen csak elvesztet- 
te a dolog a tartalmát. Amikor nálunk voltatok hó elején, akkor 
szakítottak végleg; Angéligue azt mondta, előbb kellett volna, 
de nagyon lekötötte őket a tanulás, nem jött volna jól az érzel- 
mi megrázkódtatás. Így se jött jókor, persze, az ilyesmi sose 
jön jókor... szóval megállapodtak, hogy barátok maradnak, de 
kell egy kis idő, hogy túljussanak a dolgon. Utána eljönnek és 
elmondják nekünk is. Amikor megteszik, legyetek szívesek na- 
gyon megdöbbenni. 

Kis csend megint. 

— Azért mondom el, mert nem tudnék még hetekig vagy hó- 
napokig úgy tenni, mintha nem tudnék semmiről — folytatta Ni- 
ala. — Tavalyelőtt ősszel is teljesen kibillentem az egyensú- 
lyomból Mohi miatt... most sincs másképpen. Hát tudjatok ró- 
la, de őelőttük ne. Világos? 

Bólogattak. Aztán Nimby megszólalt. 

— De ha csak később akarják megmondani, akkor Angéligue 
miért szólt neked... és miért éppen neked? 

Niala ránézett, és nyugodtan, csöndesen annyit mondott: 

— Mert tudja, hogy szerelmes vagyok Pibe. 

Nagy-nagy csend lett. Kissy riadtan nézett a fiúkra, akiknek 
elkerekedett a szemük. 

— Mióta? — kérdezte Martin egypár évszázaddal később. 

— Amióta láttam a fényképét, amin ráírta a karjára, hogy 
Nimbostratus. Meg meghallottam a hangját... azonnal belesze- 
rettem. 


— És nekünk miért nem szóltatok? — kérdezte Nimby, felmér- 
ve, hogy csak ők ketten nem tudtak róla. 

Niala halványan elmosolyodott. — Nem kell mindent az orro- 
tokra kötni. 

— És Angéligue. .. honnan tudja? — kérdezte Jennifer. 

— Leolvasta rólam — felelte Niala magától értetődően. Igen, 
gondolta Kissy, a fiúknak az ilyesmi nem megy, de egy nő per- 
sze olvas az apró jelekből, arckifejezésekből, hangsúlyokból. 
Ennek Niala a nagymestere, de ilyen jelentőségű dolgot, mint a 
szerelem, ő, Kissy is leolvasott volna róla, ha el nem mondja 
magától. A fiúk persze még ezt se. 

Vanessa szólalt meg kis szünet után. 

— És. . . miért szólt neked? 

— Mert segíteni akar. — Niala nagy levegőt vett. — Azt mondta, 
hogy amióta rájött, azóta gondolkodik, hogy milyen párja len- 
nék Pinek. Régóta érzi, hogy ez nem lesz köztük tartós, de nem 
is úgy vágtak neki, hogy életre szóló kapcsolatot akarnak. Sze- 
ret mind a kettőnket, és azt akarja, hogy boldogok legyünk. 
Szerinte összeillenénk, csak a korkülönbségből lehetnek prob- 
lémák. 

Megint nagy csend ült rájuk. Chantal hirtelen megtörölte a 
szemét. Angéligue, a drága, igazi Jerry-egérhez illő hősiesség- 
ről tett tanúbizonyságot. Alig hogy szakított a fiúval, akivel 
évekig járt, máris azon munkálkodik, hogyan segíthetne neki 
megtalálni a boldogságot valaki mással. Kissy úgy érezte, job- 
ban szereti Angéligue-et, mint valaha. Ő is megtörölte a sze- 
mét. 

Hirtelen megszólalt Nimby. 

— Apropó korkülönbség. Két óvodás beszélget. Hány éves a 
barátnőd? Hét, de a teste akár egy ötévesé. 

Az egerekből kirobbant a nevetés. Kissy hálásan nézett Nim- 
byre, amiért feloldotta a feszültséget és megakadályozta, hogy 
túlságosan elérzékenyüljenek. Mert most nem Angéligue ne- 
meslelküségén kell meditálni, hanem továbblépni. 

Mindjárt itt az április. Niala a születésnapján Pi karjaiba akar 
omolni. Valamit ki kell találni, hogy azok a karok addigra öle- 
lésre táruljanak. 


Az osztály néma csendben ült és nézte a három komoly férfiar- 
cot. Reggel még semmi gyanúsat nem tapasztaltak. Igen, hár- 
man is hiányoztak ma, de hát az ilyesmi előfordul. Most hirte- 
len megtudták, hogy a háromból csak kettő hiányzik normális 
okokból. 

— Gyerekek — kezdte az idegen. Civil ruhában volt, de rendőr- 
felügyelőként mutatkozott be. — Szeretném, ha segítenétek ne- 
künk. Mindent tudnunk kell az osztálytársatokról, Angéligue 
Lafont-ról. 

E szavaknál fölmutatta Angéligue fényképét. Az osztály 
bambán nézte. Ugyan minek nekik fénykép Angéligue-ről, akit 
naponta látnak? 

— Angéligue-et tegnap reggel óta nem látták — emelte föl a 
hangját a felügyelő. — E pillanatban nem tudjuk, hogy elszö- 
kött-e hazulról, és ha igen, miért... vagy pedig valami egyéb 
történt vele. 

Kissy elnézte a többieket, akiket mintha jeges vízzel öntöttek 
volna le. Isabelle falfehéren nézte a fényképet és remegett a ke- 
Ze. Szegény. Alighanem elképzelt néhány dolgot abból a vala- 
mi egyébből. 

Most előlépett az igazgató és beszélni kezdett, de Kissy nem 
nagyon figyelt rá. Angéligue szülei jártak a fejében. Párszor ta- 
lálkozott velük futólag, néhány mondatot váltottak, ennyi. Azt 
tudta, hogy az apja ügyvéd, az anyja nem dolgozik, a négy gye- 
reket neveli. Angéligue a legidősebb. Vallásos emberek, a vas- 
kalapos fajtából, elég nehéz lehet kijönni velük. De hát ez An- 
géligue-nek nyilván könnyebb, hiszen ő is vallásos, olyannak 
nevelték, mint ők maguk. Azazhogy annyira persze neki se 
könnyű, máskülönben most itt ülne a helyén, ők pedig nem 
Morgómedve szavait hallgatnák az osztálytársi összefogásról. 

De Mondiot közben már be is fejezte. Dubois mondott egy 
mondatot, hogy csak bátran, nyilván hogy ő is mondjon vala- 
mit, aztán csend ereszkedett rájuk. Az osztály még nem tudott 
magához térni a meglepetéstől. Angéligue? Éppen ő szökik el 
hazulról? Vagy ha valami szörnyűség történt. . . 

Kissy a fejeket nézte, egyiket a másik után, és — most először, 
amióta ismeri őket — úgy érezte, pontosan tudja, mi jár a fejük- 
ben. Mi történhetett? Elszökött? De miért? Vagy elrabolták? 
Talán... meggyilkolták? Az borzalmas lenne. Vagy váltságdíjat 


követelnének? A szüleinek van éppen pénzük, de hát nem mil- 
liomosok, van az osztályban egy-két gazdagabb gyerek, mint 
Angéligue. 

Három fej volt csupán, amikben egészen másféle gondolato- 
kat látott. Három egértársának feje. Ők ugyanarra gondoltak, 
amire ő maga. 

Hogy el ne árulják valamiképpen: ők nagyon is jól tudják, hol 
van Angéligue Lafont. 


Az osztály őszintén elmondott mindent a nyomozónak. Hogy 
hova szeret járni Angéligue és kikkel, másképpen: kivel. Ez na- 
gyon érdekelte a rendőrt, sokat kérdezett erről, és sorban jelent- 
keztek a fiúk, akikkel járt — öten is, köztük Martin, aki három 
hétig járt vele valamikor ősrégen —; elmondták, hogy Angé- 
ligue-kel soha semmi komoly dolog nem volt, szó se lehetett 
róla, a puszinál többet nem engedett meg. A lányok beszámol- 
tak mindenről, amit tudtak Angéligue titkairól; ezt úgy tették, 
hogy egyenként kimentek a nyomozóval az üres folyosóra és 
ott beszéltek, négyszemközt. Chantal és Jennifer is. Kissy, 
akárcsak Isabelle, azt mondta, nem jut eszébe semmi, amire a 
felügyelő azt felelte, nem baj, úgyis megkapják a telefonszá- 
mát. Mielőtt elment, ott is hagyott féltucat névjegyet. Martin 
vette el az egyiket — szükségük lehet még rá. 

Az alapítvány is szóba került, Romain említette, hogy négy 
társuknak van egy alapítványa, ami pedofil bűnözők után nyo- 
moz, amire Chantal kijelentette, hogy a Jerry nem folytat nyo- 
mozást Angéligue-kel kapcsolatban senki után, sőt ez idő sze- 
rint egyáltalán nem nyomoznak semmilyen ügyben. Közben 
egyenesen a felügyelő szemébe nézett, olyan nyugalommal, 
ami nem eshetett nehezére, ha egyszer végeredményben csak 
az igazat mondta. 

Az osztály rosszkedvűen üldögélt, amíg Dubois és Morgó- 
medve váltott pár szót a rendőrrel búcsúzóul. Az egerek is 
rosszkedvűen üldögéltek. Az osztály azért volt rosszkedvű, 
mert aggódtak a barátjuk miatt, aki talán most bezárva retteg 
valahol — az egerek pedig azért, mert tudták az igazságot, és 
nem volt szabad szólniuk. 

Amikor suli után hazaindultak, már valamivel jobb volt a 
kedvük. Végül is ha a szülők a rendőrséghez fordultak, akkor 


alighanem igencsak aggódnak már. Ha pedig aggódnak, akkor 
talán ideje már, hogy Angéligue előkerüljön. Ezért menet köz- 
ben Jennifer írt egy SMS-t morzekódban, és elküldte a Tatuin- 
ra. Leia hercegnő csak negyedóra múlva válaszolt, amikor már 
Jenniferéknél voltak. Persze, hiszen le kell fordítania az üzene- 
tet Angéligue-nek, aki nem ismeri a Jerry-morzét, aztán ő el- 
dönti, hogy mit válaszoljanak... 

Az üzenet rövid volt. , Még puhuljanak egy napig. Leia." 

Az egerek morcosan néztek az asztalon fekvő telefonra. AZz- 
tán Martin fölvette és írni kezdett. , Mi lenne, ha kiderítenénk, 
mennyire aggódnak? Csubakka." 

Pillanatokon belül megjött a válasz. , Hogyan? Leia." 

— Beszélni kellene velük — vélte Chantal, Martin pedig leírta, 
Luke aláírással. 

, Lehetetlen. Gyanút fognának. Leia." 

Kissy elkérte a telefont. , Dehogyis", írta sebesen a morzeje- 
leket. , Egyikünk odamegy és kifejezi együttérzését, sápítozik 
egy sort, hogy hát mi történhetett, és figyel. Han." 

Percekig vártak, mire megszólalt a csipogás. 

, Az Erő legyen veletek. De ha elszúrjátok, azt fogjuk kíván- 
ni, hogy inkább Darth Vader kapott volna el bennünket. A re- 
gényíró egér menjen, neki remek pókerarca van. Leia." 


Chantal szó nélkül indult Lafont-ékhoz, Kissy pedig arra gon- 
dolt, milyen érdekes is ez: közöttük nincsen semmiféle főnök 
vagy vezéregér, de mégis sokszor úgy tűnik, mintha Niala va- 
lamiféle parancsnok lenne. Tegnap is, amikor megtudták, mi 
történt. Angéligue Chantalnak telefonált, aki persze Vaucres- 
sonban volt a többi minivel. Angéligue csak annyit mondott, 
hogy feltétlenül beszélnie kell velük, most azonnal. Így hát 
megmondták neki a címet és vártak. 

Tizenegy után ért oda. A szeme vörös volt, az arca riadt. Su- 
zy kirobbanó szeretete volt az egyetlen, ami egy percre el tudta 
terelni a figyelmét, csak addig, amíg megismerkedtek és a kis- 
kutya körülrajongta. Aztán bekísérték a nappaliba és helyet 
foglaltak. Angéligue azonnal a zsebében kezdett kotorászni, 
amire Vanessa elővarázsolt egy csomag papírzsebkendőt és 
odanyújtotta neki. A kis szállodás, gondolta Kissy mosolyogva. 
Találd ki, mi a vendég kívánsága és teljesítsd is azonnal. 


— Nem merek hazamenni — szipogta Angéligue; ezek voltak 
az első érthető szavai, amióta megérkezett. — Faggatóznának. . . 
nem tudnék úgy tenni, mintha... amikor. . . 

— Akkor először is szedd össze magad — szólalt meg Niala, s 
ezzel át is vette az irányítást. — És lássuk, hogy mit tudunk. 
Csináltál tesztet? 

Kissy csak nézett értetlenül a barátnőjére, hogy az miről be- 
szél. De Angéligue se vágott értelmesebb képet. Niala odaült 
mellé és mint aki egy ötéves kisgyerekhez beszél, azt mondta: 

— Nem mindegy, hogy csak rémüldözöl vagy biztosan tudod, 
hogy baj van. Gondolom, észleltél egypár tünetet. 

— Tünetet?.. . 

— Émelygés, rosszullét — sorolta Niala, Angéligue pedig gépi- 
esen bólogatni kezdett —, esetleg érzékeny lettél szagokra, és 
persze kiderült, hogy semmi hasznát nem veszed a naptárad- 
nak? — Angéligue csak bólogatott, Kissy pedig hirtelen rájött, 
hogy Niala miről beszél. Olyan érzés volt, mintha gyanútlanul 
kinyitott volna egy doboz sajtot, és abból hirtelen egy vérszom- 
jas macska ugrott volna elő, de sehol semmi búvóhely vagy 
menekülési útvonal. — Jól van, akkor ezt tisztáztuk — folytatta 
Niala —, akkor tehát még egyszer: csináltál tesztet? 

— Miféle... 

Niala furcsálkodva nézett rá. 

— Nem tudod, mi az a terhességi teszt? 

Angéligue nagy szemeket meresztett és megcsóválta a fejét. 

Hát igen, gondolta Kissy, amilyen nevelést kap szegény, cso- 
da lenne, ha ilyen dolgokról hallott volna. 

Niala Vanessára nézett, aki bólintott és fölállt. Nimby keze 
eddig a derekán volt, most elvette onnan. 

— Kétfélét hozzatok — mondta Niala —, két teszt mindig bizto- 
sabb, mint egy. 

— Cin-cin — felelte Vanessa, és a két kisegér már ott se volt. 
Kissy egy pillanatra ösztönös késztetést érzett, hogy megállítsa 
őket. Két kiskölyök, akik szemlátomást fülig szerelmesek egy- 
másba, és terhességi tesztet vesznek — ebből baj lehet. Ha vala- 
ki megpróbálja kicikizni őket, még vér is folyhat. Aztán rájött, 
hogy Vanessa ilyenkor nem üt és nem is lő. Szamárság ettől 
tartani. Csak ránéz a gúnyolódóra azokkal a jéghidegkék sze- 
meivel, és annak rögtön valahol másutt lesz dolga. És Nimby 


se forrófejű, meg férfiassági túltengésben se szenved, nem hi- 
szi, hogy minden problémát neki kellene megoldania. 

A La Folie utcai gyógyszertár biciklivel pár perc, de negyed- 
órába is beletelt, amíg megjöttek három hosszúkás dobozzal, 
akkorák voltak, mint a fogkrémes tubusok dobozai. Senki se 
próbált szórakozni velük. Az eladónő nem feltételezte, hogy a 
teszt Vanessának kell, egyáltalán nem foglalkozott vele, hogy 
kinek. A használatukról csak pár szót szólt, hiszen úgyis oda 
van írva, de az egerek alaposan kifaggatták a tesztek megbízha- 
tóságáról. Végül kiválasztották a három legmegbízhatóbbat és 
elhozták őket. Angéligue a pénztárcája után kapkodott, de Nia- 
la leintette. Kissynek fogalma se volt, mibe kerül egy ilyen 
teszt, még nem is látott ilyet soha közelről, de tudta, hogy Va- 
nessa régóta nem jön el úgy hazulról, hogy ne lenne nála pénz 
bőven, és Nialánál is van. Blanche-nak az az elve, hogy ha csak 
egyetlenegyszer van hirtelen szükség pénzre, akkor már megéri 
maguknál tartani. 

Míg ők odavoltak, Niala föltett pár kérdést a fiúról — főleg az 
érdekelte, hogy nem volt-e erőszak. Szerencsére nem, Angé- 
ligue azt mondta, ő is akarta, bár nem szerelmes bele, csak 
hát... 

Itt vége volt, a , csak hát" után nem folytatódott, és Niala sem 
erőltette. Kissy nem nagyon értette a dolgot, de nem szólt sem- 
mit. Ő képtelen lenne a közelébe engedni egy olyan fiút, akibe 
nem szerelmes. Úgy még Martint sem, egyelőre, pedig szereti 
Martint és egészen biztos, hogy egyszer az övé lesz. Talán a 
születésnapja után, de lehet, hogy azután is még várni fognak. 

De hát mindenki másmilyen. Angéligue egy osztályba jár ve- 
le, és egészen másképpen látja a dolgot, ő képes volt szerelem 
nélkül ágyba bújni egy fiúval. Persze még Jennifer és Chantal 
is különbözik őtőle, pedig nemcsak osztálytársak, hanem egér- 
társak is, és ők képtelenek tartósan kikötni egy fiú mellett. Bár 
ez inkább a fiúk hibája. 

Angéligue nem mondta meg, hogy ki az a fiú, és Niala ezt 
sem erőltette. Amikor az egerek meghozták a teszteket, csak 
annyit kérdezett, hogy akar-e valakit maga mellé a fürdőszobá- 
ba. Chantalt kérte meg, inkább csak lelki támasznak, azt mond- 
ta. 


Sokáig voltak bent, és a végén Chantal egyedül jött ki. Meg- 
állt a folyosó kezdeténél és a vállával nekidőlt a falnak. Az 
egerek sóhajtottak. 

— Mit csinál? — kérdezte Niala. 

— Sír. És azt motyogja, hogy az apja agyon fogja verni. 

Niala töprengve nézett maga elé néhány pillanatig, aztán föl- 
pillantott. 

— Kérdezd meg, bemehetek-e hozzá. 

Chantal megfordult, de ekkor föltűnt mellette Angéligue vö- 
rös arca. Niala odasietett hozzá, karon fogta és leültette. 

— Ide figyelj — fogta meg mindkét vállát. — A sírás most nem 
segít. Ki kell találnunk valamit, de sürgősen. 


Jobbat nem tudtak kitalálni. Képtelenségnek tűnt, hogy Angé- 
ligue egyszerűen hazaállítson azzal a hírrel, hogy terhes. Hatá- 
rozottan állította, hogy a szülei már azért is leharapnák a fejét, 
hogy lefeküdt valakivel. Ha ráadásul még terhes is. . . 

Egyetlen dolgot lehetett tenni, tehát azt tették. Hogy nem ren- 
des dolog? Ezzel nem tudtak foglalkozni, ezt Angéligue-nek 
magának kell elrendeznie a saját lelkiismeretével. Persze az se 
valami rendes dolog, hogy szülők ilyen félelemben tartsák a 
gyereküket. Kissynek ebben a saját szülei, és még inkább a 
D"Aubisson szülők voltak a mérce. Ha ő egy nap közölné 
anyáékkal, hogy terhes, biztos nem örülnének, de tudomásul 
vennék. Kapna egy csomó szemrehányást, amiért elmulasztott 
rendesen védekezni, de ezzel napirendre térnének a dolog fö- 
lött. Niala vagy Vanessa még ezeket a szemrehányásokat se 
kapná meg, mert Blanche-éknak az az elvük, hogy az ember 
meggondolatlan cselekedetei magukban hordják büntetésüket. 
Angéligue éppen eléggé megbűnhődött a meggondolatlanságá- 
ért máris. Mi értelme még bántani? 

— Szia, én vagyok — mondta Niala. — Figyelj csak, ki kellene 
menni valakinek a vonathoz. Nem, majd megmondom, melyik- 
hez, még nem tudom. Küldök valakit, el kellene szállásolni pár 
napra. Hadd lám csak. Farmernadrág lesz rajta, sötétpiros póló, 
és az én régi sapkám, a sárga. Ja igen, nőnemű, és akkora, mint 
jómagam. Ugyan, hagyj már az ilyen kérdésekkel! Csodákat. A 
könyveléssel csak akkor nem fog egyezni, ha beírod. De minek 


írnád be? No, majd megmondom, melyik vonat, legyetek ott, 
szia! 

Kinyomta a telefont és megpörgette az ujja hegyén. 

— Rendben van. Eltölthetsz pár napot a világ legszebb helyén. 
— Kissy fülelt, hallja-e Vanessa sóhajtását. Hallotta. — Ha a szü- 
leid kellőképpen megpuhultak, akkor beszélünk velük. Ha az 
elveszésed és megkerülésed se tudja feledtetni, hogy van egy- 
két apró változás, akkor igazán nem tudom, mit tehetnénk még. 

Angéligue az esti vonattal megérkezett Beaulieu-be és elfog- 
lalta az egereknek fenntartott egyik szobát. Jeanne, akit Niala 
felhívott, külön megkereste Isabelle nénit, Mariót és Blanche-t 
is, hogy mitévő legyen, de mindhármuktól ugyanazt a választ 
kapta: Nicole tudja, mit csinál. Úgyhogy kiment a vonathoz. 


Chantal jó darabig odavolt Lafont-éknál, az egerek addig be- 
szélgettek. Kissy nemigen vett részt benne, leginkább gondol- 
kodott. 

A tegnapi gyógyszertári bevásárlás jutott eszébe, és jó néhány 
film, amikből egészen másféléknek ismerte meg a pasikat. Ál- 
talában mereven elzárkóztak mindentől, amitől — úgy látszik — 
Nimby nem zárkózik el. Egy átlagos pasi a nőre bízza a teszt 
megvételét, és ha esetleg neki kell odavinnie, mert a nő nem 
tud vezetni, akkor az átlagos pasi kint marad a kocsiban, és 
egyetlen kérdést sem tesz föl azon kívül, hogy kapott-e. Nimby 
bement Vanessával és ő is föltett kérdéseket az eladónak. Va- 
jon az ő srácaik miért nem átlagosak? Mert azt biztosan tudta, 
hogy Martin ugyanezt tette volna, ha ő van ott és nem Nimby, 
akármelyik lánnyal megy, akár Vanessával, Nialával, bármelyi- 
kükkel. Ismerte annyira Martint, hogy tudja, ő is bement volna 
és nem fintorítja el az orrát, mondván, , női dolog", mint a pa- 
sik a filmekben. Ugyan miért? 

No persze kíváncsiak, ez nyilvánvaló. Egy fiúnak sosincsen 
dolga terhességi teszttel, addig legalábbis, amíg ki nem találják 
a fiúknak való terhességi tesztet. Monsieur Rochefort hazavi- 
szi, rendeltetésszerűen használja és megtudja, hogy madame 
Rochefort áldott állapotban van-e. Esetleg azt is, hogy kitől. . . 

Igen, kíváncsiak, hiszen sose láttak ilyet és nem is igen fog- 
nak. De más pasi se, ahogy más női segédeszközökkel sincsen 
dolguk, tehát lehetnének kíváncsiak, de elsősorban inkább el- 


utasítóak. Női dolog, mondják, s föltartott orral eltrappolnak 
sörözni és kocsikról beszélgetni. 

Az övéik miért nem? 

Hirtelen eszébe jutott egy eset, amikor Pi intézte a bevásár- 
lást, és vett egy csomag tampont Angéligue-nek. Kissy hallotta, 
amint a lány kérte, és Pi nem kérdezte meg, hogy milyet. Tudta 
magától. Ahogy ő, Kissy is vett Pinek nemegyszer borotválko- 
zószereket meg hajmosót, náluk egyedül Pi használt olyan 
sampont, mert az illata huszonéves pasiknak való volt, és ő a 
környéken az egyetlen huszonéves pasi. De abban senki nem 
lát semmi különöset, ha egy nő borotválkozószereket vesz egy 
férfinak, akkor se, ha nem járnak együtt. Az viszont rendkívüli, 
ha egy pasi intim betétet vesz egy nőnek. Neki se járna most 
mindez a fejében, ha Nimby gyógyszertári útja rá nem ébreszti, 
hogy a három fiúegér mennyire más, mint azok a krapekok, 
akik a filmekben vannak. 

Az egérség különleges hatással lehet a srácokra. Nimby jó 
párszor megfogta már a munka végét a konyhában, porszívózni 
pedig hetente szokott, és nem kell unszolni egyikre se. Martin 
időnként bonyolultabb munkákat is végez a tűzhely mellett, 
nemcsak hámoz és tisztít, mint Nimby. Egyik se csak a lábát 
lógatja. Kocsikról alig beszélnek. Fociról se. Közülük csak 
Mohit érdekelte a foci, még mielőtt csapat lett belőlük, de az- 
óta, főleg Vanessává változása óta annyi minden köti le a fi- 
gyelmét, hogy a foci teljesen hidegen hagyja. 

Egyvalami van, amit nem tud az egérfiúkról, pedig fontos 
lenne, hogy kiderüljön, van-e bennük valami macsó vonás. De 
egyelőre nem lehet utánajárni, mert otthon Vaucressonban kü- 
lön fürdőszoba van a fiúknak és külön nekik lányoknak, a pan- 
zióban szintén, a többi helyen — Nimbynél, Martinnél, itt Jenni- 
fernél vagy éppen Chantalnál — pedig nincsenek elég sokat ah- 
hoz, hogy megtudhassa, vajon az ő srácaik is fölhajtva hagy- 
ják-e a vécéülőkét. 


— Hát mit mondjak — kezdte Chantal —, nem ülnek ugyan Z0- 
kogva az asztal körül, de eléggé meg vannak ijedve. Ott van a 
nagymamád is, aki folyton imádkozik és sóhajtozik. De ő se 
SÍT. 

— Nem is szokott — mondta Angéligue. — Erős asszony. 


— Én is sápítoztam egy sort, ahogy kértétek, mi történhetett, 
ilyenek. Anyád attól tart, hogy elraboltak, apád szerint viszont 
csavarogsz. Ő inkább dühös. 

— Akkor még nem mehetek haza — sóhajtott Angéligue. — Ha 
megtudja, miért jöttem el, még sokkal dühösebb lesz. 

— Itt a kutya rád nem talál — közölte Niala. — Még ha végig- 
razziázzák utánad az országot, akkor se. Csak mi tudjuk a tit- 
kot, de mi ugye esküt tettünk a Nagy Ementáli Sajtra. 

Kissy fölkapta a fejét. 

— Nem is tettünk semmiféle esküt. 

— De Jól hangzik! 

Angéligue velük nevetett. Ők hárman most Vanessa szobájá- 
ban ültek két kamera előtt. A többiek Jennifer ágyán ültek két 
sorban, hogy beférjenek a kamera látószögébe. 

— Már akartam kérdezni... — ráncolta a homlokát Angéligue 
—, mi ez az egérdolog nálatok? 

— Egyszerű — felelte Vanessa, és levett a polcról egy plüss- 
egeret. — Mi kicsik vagyunk, az ellenségeink viszont nagyok. 
És a tét szó szerint az életünk. Sok gyerek belehalt már ezek- 
nek az állatoknak a kéjelgésébe. Úgy harcolunk ellenük, mint 
kisegerek a macskák ellen. 

— Akkor miért kockáztattok? 

— Nem kockáztatunk. Pont hogy csökkentjük a kockázatot. 
Egyrészt azzal, hogy igyekszünk minél sokoldalúbban felké- 
szülni a támadásokra, másrészt azzal, hogy aki megtámad vala- 
kit, azt rács mögé küldjük — onnan már nem tud ártani... 

— Értem. Bernard-nak szerencséje, hogy én is akartam, más- 
ként belőle is egykettőre. .. macskát csinálnátok. 

A fiút Vanessa nevezte el Bernard-nak. Angéligue nem volt 
hajlandó megmondani a nevét, ezért kapott egy fedőnevet. Va- 
nessa aznap látott egy bernáthegyi kutyát, arról adott nevet ne- 
ki. 

— Igen, szerencséje — Niala kutató tekintettel nézett a lány ar- 
cába. — Mert, ugye, te is akartad? 

— Ezt már kérdezted. 

— Aggkori szenilitásban szenvedek — jelentette ki Niala olyan 
hangon, mint egy rendőr, amikor azt mondja: , Akkor most me- 
sélje el százegyedszer is!" 


— No várj csak. Tudjátok mit? Elmondok mindent, jó? Már 
régóta járunk együtt... vagyis hát ez nem igazi együtt járás, 
mert sose megyünk együtt sehová. Csak találkozni szoktunk, 
beszélgetünk, csókolózunk... ennyi. Neki van más lány is az 
életében. 

— Hogyhogy más lány is? — döbbent meg Vanessa, mintha 
nem az ő fiújának lett volna szokása az összes egérlányt végig- 
csókolgatni. 

— Azt mondta, szívesen van velem, de neki azért már több 
kell, én meg ahhoz még kicsi vagyok. 

— Aztán lefektetett, mi? — Jennifernek szikrázott a szeme. 

— Nem, csak egy évvel később. 

Kis csend lett. Akkor tényleg régóta járnak együtt, gondolta 
Kissy. Angéligue még nincs tizenöt éves, tehát még nem volt 
tizennégy, amikor már csókolózott Bernard-ral, akiről mindmá- 
ig nem tudják, hány éves voltaképpen. Hirtelen olyan izgalmat 
érzett, mintha egy tapogatózó macskabajuszt látott volna meg a 
lyuk bejáratánál. Azt tudják, hogy Angéligue mikor esett teher- 
be, de azt nem, hogy mikor feküdt le a fiúval először. És ha jó - 
val régebben? Mondjuk tizenkét évesen? Angéligue nem sze- 
reti Bernard-t, nem fog neki hiányozni, ha hosszabb ideig nem 
látja. Évekig... Persze már így is megvan az alap a vádemelés- 
hez, hiszen a beleegyezési korhatár tizenöt év, és azt Angéligue 
mindmáig nem töltötte be. De mégis szebb lenne, ha kiderülne, 
hogy már jóval kisebb korában... az csinos éveket jelenthet. . . 

— ...de semmi más nem történt, igazán — riadt föl hirtelen An- 
géligue szavaira. Te jó ég, megint elbambult, most nem tudja, 
mi történt. — Akkor már úgy éreztem, hogy nekem ő igazából 
ezért kell. Nem voltam szerelmes, csak ez kellett. 

— De te akkoriban Romainnel jártál — jegyezte meg Chantal. 

— Hát... igen. Tudjátok, mindenki azt mondja, hogy egy ko- 
rombeli lánynak járni kell valakivel. Még a szüleim is azt 
mondják, hogy egy ekkora lányt már kísérgessen egy fiú, úgy 
természetes. Persze ők csakis puszit tudnak elképzelni, semmi 
többet nem fogadnak el. Hát mindig volt egy ilyen fiúm, hogy 
senki ne gyanakodjon másra. 

— Ha ilyen puszis lovagra van szükséged — szólalt meg Nim- 
by —, bármikor szívesen beugrom kisegíteni. 


Az egerek gurultak a nevetéstől. Nimby és az ő puszijai. Kis- 
sy pontosan tudta, hogy ez a nemes szívű, önzetlen egér bárkit 
bármikor összevissza puszil kizárólag segítőkészségből — ha az 
illető csinos tizenéves lány. 

Angéligue megköszönte az ajánlatot. 

— Közben persze egyre többet mondogatta, hogy ez neki már 
nem elég, és azt mondta, szerinte nem rendes dolog, hogy ve- 
lem ezeket csinálja, aztán elmegy a másik barátnőjéhez. Akkor 
már elég komolyan csináltuk. 

— Mit? — csúszott ki Kissy száján. 

— Hát ezeket a fogdosásokat. 

— Mennyire komolyan? — kérdezte Vanessa. Ez kimondottan 
nem az Angéligue-eset részletes tanulmányozásához szükséges 
kérdés volt: a kíváncsi kislány kérdése volt, aki mindent tudni 
akar a szexről, nyilván hogy legyen mit visszautasítania. 

— Hát... — kezdte Angéligue. 

— Kimenjünk? — kérdezte Martin. — Majd utána elmesélik a 
lányok... akarom mondani, ez bizonyára nem tartozik ránk. 

Angéligue nevetett. — Hülye... nem, ne menjetek ki. Szóval a 
lehető legkomolyabb tapizások, amiket csak csinálni lehet. 

Kissy bólintott, azokat jól ismerte tavaly nyár óta. 

— De várj csak — mondta Vanessa -—, ti ott nem vetközhettetek 
le! 

— Persze hogy nem, de ruhán keresztül... meg ruha alatt... 
azért egy ilyen hátsó udvar elég nyugis hely. Aztán úgy érez- 
tem, itt az ideje, és fölmentem hozzá. Teljesen szabad akara- 
tomból, mielőtt megkérdezitek. Még a ruháimat is én magam 
vettem le. 

Kissy úgy döntött, nem kérdezi meg, milyen volt. Illetlenség 
lenne. 

— Milyen volt? — kérdezte abban a pillanatban. 

— Hát — mondta Angéligue szinte zavar nélkül —, annyira nem 
szenzációs, amire számítottam, de azért nem volt rossz. 

— Többször is fölmentél? — kérdezte Niala. 

— Kétszer. Aztán rájöttem, hogy mi lesz, ha... ha az lesz, ami 
lett. 

— És mi van most Bernard-ral? 


— Most elutazott. Gyakran elmegy pár hétre, de nemsokára 
hazatér. 
— Szóval ő még nem tudja, igaz? 


A hét hátralevő része rendőrök és hírek nélkül telt el. Az ege- 
rek a hétvégére megint összegyültek Vaucressonban; Angé- 
ligue ezzel egértársaság nélkül maradt, de a Jerry-felületen el- 
éri őket, és Beaulieu-ben úgyse lehet unatkozni. Chantal szom- 
bat délután vonatra ült és hazament, vagyis Lafont-ékhoz, hogy 
megtudja, van-e valami hír a lányukról. 

— Még nem kerültél elő — újságolta, amikor eljött tőlük. — Tel- 
jesen kétségbe vannak esve. Négy nap, apád folyton ezt han- 
goztatja, még sose fordult elő, hogy négy napig nem látott. 
Megkérdeztem, mi van, ha csak elkövettél valamit és nem 
mersz hazajönni. Rám nézett, mint egy ütődöttre, aztán legyin- 
tett és azt motyogta, hogy olyat nem lehet elkövetni, amitől va- 
laki négy napig nem mer hazajönni. 

— Vajon arra is gondolt, ami történt, mikor ezt mondta? — me- 
ditált Angéligue. 

— Nagy kisfiú már, gondolnia kellett — jelentette ki Niala. — 
Holnap jöhet a Rejtélyes Idegen Hadművelet. 

És jött. Kissy már nem tudott visszaemlékezni, mikor állapí- 
totta meg először, hogy Niala tündér, de ettől a naptól úgy 
érezte: valójában professzor a Tündérképzőben. 


Csengetés, kis szünet, nyíló ajtó hangja. Aztán férfihang: — 
Tessék. 

— Jó napot. Angéligue küldött. Bejöhetek? 

Kis csend. Aztán gyanakvóan: 

— A lányom? Mit tudsz róla? 

— Ezt odabent mondanám el, hatszemközt. 

Női hang messzebbről: — Jött valaki? ... Szia, ha Angéligue-et 
keresed... 

— Nem, ő küldött. 

— Angé... — Izgatottan: — Hol van?! Mi van vele?! Mit tudsz 
róla?! Charles, engedd már be! 

Zörejek, lépések. Hat pár egérfül és két pár rendes fül figyelt 
minden neszre. 


— Itt jó is lesz — érkezett Niala hangja. — Üljünk le. Ön is, 
uram. 

— Jó nekem állva is. Mi van a lányommal? 

— De nekem nem jó. Semmi kedvem fölbámészkodni önre. 
Inkább megvárnám, amíg... 

A vége elveszett egy szék elhúzásának zörejében, Lafont úr 
nyilván leült. 

— Akkor először is hogy mi van a lányukkal — kezdte Niala 
könnyed társalgási modorban —: ez idő szerint, ha minden igaz, 
diótortát eszik. Ebédnél nagyon dicsérte. Eddig majdnem min- 
den ízlett neki, de a diótorta viszi a pálmát. 

— Tehát nálatok van? — kérdezte Lafont úr. — Erről jut eszem- 
be, még a nevedet se tudom. 

— Tényleg nem tudja, uram, és igen, nálunk van. Amikor a 
barátaihoz menekült, azt láttam legjobbnak, ha. . . 

— Menekült? — szakította félbe madame Lafont. — Mi elől me- 
nekült? 

— Az elől a türelmetlenség elől, amivel most a szavamba vá- 
gott, asszonyom. Megkérem önöket, hogy ez ne forduljon töb- 
bet elő. Angéligue azért küldött engem, mert őt nem hallgatták 
volna végig. Engem kénytelenek lesznek. Ha nem, akkor elme- 
gyek, és ülhetnek itthon a lányuk nélkül. Meg kell mondanom, 
hogy Angéligue olyan helyen van, ahol a rendőrség nem találja 
meg egyhamar, még ha kisétál az utcára, akkor sem. 

Kissy imádta Niala szemérmetlen blöffjeit. Dehogynem. Ha 
kisétál az utcára, elég találkoznia egy rendőrrel, aki kapott a 
fényképéből. 

— Úgy látom, megértettek. Akkor hát térjünk a tárgyra. Angé- 
ligue azért menekült el itthonról, mert olyan gondja van, amit 
önökkel nem lehet megbeszélni. Önök a hitük előírásait köve- 
tik, de ez neki most nem segít, ellenkezőleg. 

— A... a hit mindig segít — suttogta madame Lafont. 

— Bár úgy volna, asszonyom. Azazhogy: igen, a hit tényleg 
segítene, de a hívek sokszor félelmetesebbek, mint a hit nélküli 
világ. Angéligue most ilyen helyzetben van. 

— De hát miért? 

— Mert terhes. 

Csend. Elhangzott hát a szó, gondolta Kissy. A szó, ami meg- 
változtatta Lafont-ék életét, világképét, mindent. ,, Terhes." 


— Megértem a döbbenetüket — mondta Niala együttérzően. — 
De szülőnek lenni többek között azt is jelenti, hogy kalandokba 
keveredik az ember; olyanokba, amiket nem keresett magának. 
Bizonyára volt már részük néhányban. Ez egy újabb. 

— Azt 1s tudod, kitől? — szólalt meg Lafont úr tompán, ügyet 
sem vetve Niala duruzsolására. 

— Nem, uram, azt nem tudom. De azt tudom, hogy ő is akarta. 
Nem volt semmiféle erőszak vagy kényszer. Ezt elég világosan 
kifejtette. Nos, Angéligue-nek jelenleg égető szüksége van va- 
lamire, amit csak önöktől kaphat meg. Szülői szeretetre és tá- 
mogatásra. A magam részéről hihetetlenül rossz néven ven- 
ném, ha nem kapná meg. Mi a véleményük? 

Lafont úr hangja most ércesebb volt, mint az előbb. 

— Nem tudom, mit tartasz felőlünk, de nekem a gyerekeim a 
gyerekeim, akármit követnek is el. Ezt Angéligue-nek is tudnia 
kell, bármit mesélt is rólunk. 

— Ami azt illeti, eléggé tart attól, hogy ennél a dolognál nem 
számíthat a támogatásukra. De akkor megmondhatom neki, 
hogy nyugodt lehet, ugye? 

— Természetesen. 

— Amit Isten keze ránk mért, elfogadjuk — tette hozzá az as- 
szony. 

— Ennek nagyon örülök — felelte Niala. — Ugyanis Angéligue 
nagyon szeretné, ha ön kísérné el a terhességmegszakításra, 
madame. 


Az Úr villámai, az angyalok haragvó kórusa, Szent Péter 
mennydörgése elmaradt ugyan, de ez legfeljebb hangerő tekin- 
tetében volt nyereség. Lafont úr — mint Niala később elmondta 
— csak megcsóválta nagy fejét és elutasító mozdulatot tett. 

— Nem, kisasszony. Erről szó sem lehet. Ha így esett, akkor 
így esett. Nem öljük meg az unokánkat. Fölneveljük becsület- 
tel. 

— Félek, uram, hogy olyan vitába kíván belekezdeni, amit 
nem nyerhet meg. Angéligue nem akarja megszülni ezt a gye- 
reket. Így döntött. Kénytelen lesz tiszteletben tartani a döntését. 
Ne feledje, hogy Isten is ezt parancsolja. 

— Isten? — A hang hitetlenkedő volt, az volt benne: , Ugyan 
mit tudsz te Istenről?" 


— Történetesen engem is megkereszteltek, katolikus templom- 
ban, annak rendje és módja szerint. Nem vagyok hívő, de ol- 
vastam a Bibliát. Önre is ráférne, uram, ne haragudjon. Isten 
szabad akaratot adott Angéligue-nek. Ki ön, hogy ezzel vitába 
száll? 

— Igen, ilyen vitákat már folytattam — sóhajtott Lafont úr. — 
Ne haragudj, de nem fogjuk ezt a kérdést elvont metafizikai sí- 
kon megvitatni. Én... 

— Akkor megvitatjuk földrajzi síkon — vágott a szavába Niala. 

— Milyen? ... 

— Földrajzi! Önök nem tudják, hol van Angéligue, és garantá- 
lom, hogy nem is fogják megtudni, amíg túl nem esik az abor- 
tuszon. No meg jogi síkon. Ön ügyvéd, monsieur, azazhogy 
doktor Lafont. Tudja, hogy mi jár kényszerítésért ilyen dolgok- 
ban. Van öt év szabadideje? Nem gond, majd csinálnak magá- 
nak. Sajnálom, de az abortusz tényébe nincs beleszólásuk. En- 
gem az érdekel, hogy mi lesz azután. Lássuk csak. Angéligue 
hazajön, túlesve mindenen, és az életük visszatér a rendes ke- 
rékvágásba. Nem túl vonzó perspektíva. 

— Ezt hogy érted? 

— Úgy, hogy Angéligue a világ túlsó végére is képes elmene- 
külni ez elől a rendes kerékvágás elől! — csattant föl Niala. — 
Szabályok és előírások! A bősz atya haragvó szigora, ha valami 
nem stimmel! Van fényképezőgépük? Csináljanak sok képet a 
gyerekeikről, mert ha nem változtatnak ezen, faképnél hagyja 
önöket valamennyi. Angéligue két év múlva nagykorú. Ugyan- 
azt fogja csinálni, amit az ilyen bősz atyák gyerekei szoktak. 
Összepakol és megy, amerre lát. Az utcának nevelték?! 

Lafont úr hangján hallatszott, hogy még épp csak fékezi ma- 
gát. 

— Nézd, te természetesen vendég vagy a lakásomban. Ennek 
ellenére nem tűröm, hogy beleszólj, hogyan nevelem a gyere- 
keimet. A... 

— Süket duma, uram — közölte Niala hűvösen. — Én csak a té- 
vémeteorológus vagyok, aki megmondja, mire számíthat. Vi- 
harra, egyre többre. A jövője két évre előre tele lesz felhőkkel, 
aztán jön egy villámcsapás, amikor elveszíti a lányát. Utána 
csend egy ideig, aztán jön a következő gyerek. Felőlem kiabál- 
hat, hogy nem tűri. 


A házaspár hallgatott. 

— Lehet, hogy most örülnének egy kis gondolkodási időnek. 
Én most elmegyek, önök pedig alaposan átgondolhatnak min- 
dent. — Hallották, hogy Niala fölkel. — A kisebbik lányuknak 
van egy macija, Paulette. Nagyon szereti. Ha úgy döntenek, 
hogy teljes mellszélességgel, szívvel-lélekkel támogatják a lá- 
nyukat mindenben, akkor ültessék ki Paulette-et a nappali abla- 
kába. Az üvegen belül, a függönyön kívül. Lentről jól látszik. 
Valaki látni fogja. Nem én leszek az. Engem elnyel a föld, 
ahogy innen kilépek. Ugye megértik? 


Nialát valóban elnyelte a föld, ahogy kilépett az utcára. Nem 
szállt be a mikrobuszba, hanem leintett egy taxit. 

— A Mars-mezőhöz legyen szíves. 

Egy szót se szólt, amíg a sofőr ki nem tette valahol. 

— Kösz, viszlát! Akkor most eltüntetjük Nialát a színről. Ké- 
sőbb közlöm, hol találkozunk. Cin-cin, adás vége! 

És kikapcsolt. Az egerek, akik alig pár sarokra voltak a to- 
ronytól, csodálkozva néztek össze. Anya befordult egy mellék- 
utcába és megállt. 

— Hát ez meg mit jelentsen? 

— Alighanem attól tart, hogy követik — mondta Nimby. — Ha 
beszáll a kocsiba és leolvassák a rendszámot, vége a dalnak. 
Nem tudjuk megvédeni Angéligue-et. 

— És most mit csinálunk? 

— Várunk. 

— Jobb lenne mozogva várni — jegyezte meg Vanessa. 

Így hát elindultak az orruk után. A rakparton a Musée d"Or- 
say-ig, át a Szajnán, el a Louvre előtt, át a rue de Rivolira. 
Anya éppen a boulevard de Sébastopolra fordult rá, amikor a 
Cirrustól megjött az üzenet. Persze Jerry-morzéban. Egy ifjú 
gascogne-i készül összemérni kardját őfelsége testőreivel. Eny- 
nyi volt. Egy betűvel se több, még aláírás sem. 

— De hol?! — vakkantotta Vanessa, amikor Chantal fölolvasta 
az üzenetet. 

Anya közben már megkezdte az átsorolást, hogy befordulhas- 
son a sarkon és visszatérhessen a túlpartra. 

— A Luxembourg-palota kertjében — felelte, és keményen ösz- 
szeszorította a száját. — Megsétáltat minket ez a ti egeretek. Te 


meg jobban tennéd, ha többet olvasnál, mert neked így lehetet- 
len találkát adni Párizsban. 


Este az egerek repülőre ültek, s anogy Nimby mondta, elmene- 
kültek a mindent elborító csokinyuszi-invázió elől. Persze 
hasztalanul, hiszen Beaulieu-ben is volt belőlük bőven, főleg a 
panzióban, ahol Isabelle néni mindig súlyt helyezett az ünne- 
pekhez illő díszítésre. Karácsonykor a legkevésbé, hiszen 
olyankor alig van vendég, de a húsvét már igazi turistaszezon. 
Nem is a nyuszik voltak a lényeg, hanem a szünet. 

Nem voltak maradéktalanul boldogok. Persze jó dolog Beau- 
lieu-be menni, hogyne lenne jó dolog, de hát — ők kilencen 
vannak. Hét kisegér, két nagy. Az egerek pontos száma négy- 
zetgyök nyolcvanegy, ahogy Nimby szokta mondani. Nimby 
bonyolult tudományos számológépet tartott a telefonjában, 
többfélét is, és az ilyesmit kapásból ki tudta számolni. Bár ami- 
kor ezt Martin megjegyezte, akkor Nimby cincogni kezdett ve- 
le, hogy egy egyjegyű szám négyzetre emeléséhez semmilyen 
számológépre nincsen szüksége. Erre Martin azt mondta, ő tud 
olyan egyjegyű számot, amit Nimby nem tud fejben négyzetre 
emelni, és fölmutatta a telefonján Pi fényképét. Nimby vigyor- 
gott, azt mondta, ez tényleg egyjegyű, csak nem számjegyben, 
hanem görög betűben, mindazonáltal kilenc egész nyolc, hat, 
kilenc, hat, nulla, négy, négy, nulla, egy, nulla, nyolc, kilenc... 
Nimby csak sorolta a számjegyeket, Martinnek meg leesett az 
álla, nem gondolta volna, hogy Nimby fejből tudja x négyzetét. 
Később Nimby megmagyarázta, hogy ha az ember gyakran ta- 
lálkozik dolgokkal, előbb-utóbb jobbnak látja megjegyezni 
őket, és van néhány szám, amikkel programozás közben gyak- 
ran összefut. Az e-t is tudja, a természetes logaritmus alapszá- 
mát. El is sorolt egypár számjegyet, Kissy pedig megint megál- 
lapította, hogy Nimby félelmetesen okos. Ő jól számol, de ez 
minden — a természetes logaritmus alapszámát nem tudja, és ha 
tudná is, akkor se venné hasznát, mert fogalma sincs róla, mi az 
ördög az a természetes logaritmus. Ami azt illeti, a természetel- 
lenes logaritmusról sincsen fogalma. 

De most a matematikának olyan ágára volt szükség, amit ő is 
jól tudott. Kilenc egér van, és itt vannak heten — tehát kettő hi- 
ányzik. Magasabb matematika nélkül is kijön, hogy Pi és An- 


géligue továbbra sincs velük. S ezért nem lehet igazi a szüne- 
tük, főleg Nialáé, aki tűkön ül, hogy végre betöltse már a tizen- 
ötöt, és addig sikerüljön elcsavarnia Pi fejét. 

Angéligue nem jött ki eléjük a buszhoz. Leginkább csak a 
szobájában vagy a panzió kertjében ült és olvasott, Niala még 
érkezése után átvitte magához és leszedtek a polcról egy halom 
könyvet. Nialának mindenféle könyve volt, E. T. kalandjaitól 
francia és olasz klasszikusokig. Nála több és többféle könyve 
csak Nimbynek volt, aki olaszul nem olvasott, de angolul igen, 
és csak a telefonjában több száz könyvet tartott, akadt olyan is, 
amit két nyelven, például Shakespeare szonettjeit. 

Kissynek éppen a szonettek jártak az eszében, amikor elnézte 
a két kisegeret, amint fölfelé kaptattak az utcákon. Vanessa 
kétségkívül az Nimbynek, mint testnek a kenyér, mint tavaszi 
zápor fűszere a földnek, mint... nem emlékezett tovább a szo- 
nettre. Csak a vége jutott eszébe: koldusszegény királyi gazda- 
gon, részeg vagyok és mindig szomjazom. Vajon ettől lehet? 
Öt perce figyelt, és mindig azt látta, hogy Nimby kicsit lemarad 
Vanessa mögött. Aminek persze van logikus magyarázata, 
Nimby hátizsákot cipel, Vanessa viszont nem, hiszen ő hazafe- 
lé tart. Csak ettől még tehetne két lépést hátrafelé, hogy egy- 
más mellett menjenek. Vajon Vanessa azért megy egy kicsit 
Nimby előtt, mert rájött, hogy rajta nincs hátizsák, tehát nem 
takarja el a fenekét? Fehér sort van rajta, olyan feszes, hogy 
minden domborulatát kirajzolja. Vanessának szép, formás fene- 
ke van, még mindig elég kislányos, de Nimbynek ez nem lehet 
probléma, ha egyszer Vanessába szerelmes. És lehet, hogy nem 
bámulja egyfolytában, de az elmúlt percekben nem fordult elő, 
hogy láthatóan másfelé nézett volna. 

Ahogy idáig ért a gondolataiban, felháborító dolog történt. 
Az egerek lassítottak, hogy elengedjenek egy biciklist, az élen 
haladó Vanessa jobban lassított, és innentől fél lépéssel Nimby 
mögött ment. 

Sokkal jobb volt az előző változat, gondolta Kissy morcosan. 
Vanessa egészen a panzióig Nimby előtt mehetett volna, és 
amikor megérkeznek, Nimby megkérdezi, nem láthatná-e azt a 
feneket most már ruha nélkül is. Dehogynem, feleli Vanessa 
magától értetődően, levesz magáról mindent, és együtt töltenek 


egy szenvedélyes éjszakát. Vagy kettőt. Esetleg hazautazásig 
nem is látják őket. 
Hogy lehet egy ilyen lehetőséget elpuskázni?! 


Azért hét egér is elég volt, hogy vidám cincogással töltsék meg 
a panziót. Besereglettek a szobáikba, lerakodták a csomagokat, 
és egyfolytában lelkendeztek, amiért végre itt lehetnek. Isabelle 
néni a folyosón állt és mosolyogva figyelte őket; Angéligue ott 
állt mellette és ő is mosolyogva figyelte őket. 

Kissy villámgyorsan csomagolt ki. Éhes is volt már, meg sze- 
retett volna még lemenni a tengerhez. Nem úszni, ahhoz késő 
volt már, csak érezni, hogy ott van, beszívni az illatát, és oda- 
vissza még egyszer végigmenni Beaulieu utcáin. Ő nem érez 
olyan olthatatlan szerelmet a város iránt, mint Vanessa, aki va- 
lósággal világítani kezdett, amikor leszálltak a buszról és végre 
hazai levegőt szívhatott. Ő nem kezd világítani, de tagadhatat- 
lan, hogy nagyon szeret itt lenni. Több oka is van ennek, a nap- 
sütés, a tenger, a hegyek, az ismerős arcok és helyek, de leg- 
alább ennyit számít, hogy láthatja Vanessa arcán a boldog ra- 
gyogást. 

Befejezte a rakodást és kiszaladt a folyosóra Isabelle nénihez, 
Angéligue-hez és a D"Aubisson lányokhoz, valamint Martin- 
hez, aki már elkészült. 

— Én kész vagyok... és éhes is. 

— Én is — toppant mellé Chantal. — És én is éhes vagyok. 

— Én is — érkezett Jennifer. 

— Én is! — rikkantotta Nimby, és mint a szélvész robogott ki a 
szobájából. — Eszünk valamit? 

Ahogy lelkesen nézegetett körbe-körbe, tökéletesen olyan 
volt, mint Suzy, amikor rádöbben, hogy a jelenlevő kétlábúak 
mindegyike egy-egy Mikulás, ennivalóval megrakott zsákok- 
kal. Túlnyomórészt húsfélével persze, de nem volt olyan ehető 
dolog, amit Suzy visszautasított volna — egyetlen kivétellel. A 
narancsot utálta, a feléje nyújtott gerezdet messziről megsza- 
golta és undorral az arcán elballagott. 

— No, akkor gyertek — nevetett rájuk Vanessa, fölnézve Isa- 
belle nénire. Összevillant a tekintetük. Kissy látta, ahogy a kis- 
lány engedélyt kér valamire, nyilván hogy a saját elképzelése 
szerint készíthessen az egereknek valamit, a néni pedig megen- 


gedi — egyetlen szemvillanással. Nagyon összetanultak már, 
gondolta Kissy elégedetten. Mintha sose létezett volna az a kis 
Mohi, aki úgy sétált be ide, mint aki attól fél, hogy hirtelen föl- 
ébred és sivár szobácskájában találja magát. 


Az egerek és Angéligue is követték a konyhába Vanessát, aki 
mindenekelőtt kötényt kötött és kesztyüt húzott, olyan termé- 
szetes mozdulatokkal, mint aki ezt rendszeresen csinálja — mint 
ahogy csakugyan így is volt. Aztán telerakta a tojásfőzőt és be- 
kapcsolta. Szokott villámgyors mozdulataival előszedett egy 
csomó alkotóelemet; még kaviár is volt közte. Szeletelőgéppel 
kettévágott egy sereg zsömlét, megvajazta őket, egy részükre 
paradicsomot szeletelt, aztán kivette és meghámozta a tojáso- 
kat. Sorban berakta őket a tojásszeletelőbe, és a karikákkal csi- 
nosan megrakta a zsömlék másik felét. A tojásosakra fél kanál 
piros kaviárt rakott, aztán az összeset meghintette valami zöld 
fűszerrel. 

— Tessék az előétel — tette le a tálcát a konyhaasztalra, az ege- 
rek pedig lelkes falatozásba kezdtek. 

— Ez Jó — mondta Angéligue. 

— Tudom — vigyorgott Vanessa —, azért csináltam. 

Ezzel a tűzhelyhez lépett. Hagymákat tisztított és darabolt ap- 
róra, aztán megpárolta üvegesre. Feltört egy csomó tojást, ás- 
ványvizet öntött bele, fűszereket, még metélőhagymát is, aztán 
vékony csíkokra szelt zöldpaprikát és kis kockákra vágott saj- 
tot. S már sütötte is, serpenyőben, jól megkeverve sokszor. 
Ahogy kész lett a hatalmas adag, kitette négy tányérra, az asz- 
talra tette és már gyártotta is a második csoportnak. 

Kissy lenyűgözve figyelte. Vanessa minden mozdulatán lát- 
szott, hogy pontosan tudja, mik lesznek a következő mozdula- 
tai, hogy mihez hova kell nyúlnia, mivel mit kell csinálnia. 
Szerszámok és élelmiszerek mukkanás nélkül engedelmesked- 
tek neki. Kissynek eszébe jutott az a régen látott jelenet, ami- 
kor egy poharat egérré kellett változtatni, de Harry Potter — 
vagy valamelyik osztálytársa, már nem emlékezett — elhibázott 
valamit, és egy szőrös poharat kapott, farkincával. Hát Vanes- 
sával ilyesmi nem fordulhat elő, nála minden pontosan úgy tör- 
ténik, ahogy eltervezte. 


Azalatt is ezen morfondírozott, amíg lesétáltak a partra. Va- 
nessa nyugodt magabiztosságán, ami egyformán megfigyelhető 
a konyhában, az edzőteremben, a szinti mellett és a számítógép 
előtt, no meg mindenféle ügyintézés közben is. Mindig, min- 
denben pontosan tudja, mit csinál. 

Igazi nyári este volt máris, éppoly balzsamos volt a levegő, 
mint két évvel ezelőtt, amikor először sétáltak le a beaulieu-i 
tengerpartra. Persze mindenhol hemzsegtek a turisták, de az 
egerek keresztülnéztek rajtuk, még azon a köpcös szemüvege- 
sen is, aki olaszul kérdezett valamit, amire Niala mutatott neki 
valamilyen irányt, mondott pár szót hozzá, grazie, prego. Nem 
számított többet, mint egy-egy elhúzó bogár. 

Itthon voltak. 


Ez a szünet persze nem lehetett zavartalan, nem is számítottak 
rá, hogy az lesz. Ebben a zónában még tartott az iskola, reggel 
ezért általában elkísérték Nialáékat, aztán sétáltak a városban, a 
parton, néha beültek valahová egy falatra. Már mindenhol is- 
merték őket, néha az is megesett, hogy engedményt kaptak. 
Aztán megint elballagtak az iskolához, és kettővel többen sétál- 
tak tovább. 

Angéligue hétfőn velük tartott, kedden nem akart. Reggel a 
kertben találtak rá, a hátsó tölgyfa tövében ült és nagyon szót- 
lan volt. Jennifer megmagyarázta neki, hogy ilyen korán még 
nem jöhet hír Paulette-ről, de Angéligue-nek nem az aznap reg- 
gel volt a bánata, hanem az előző délután. Azt remélte, hogy 
hétfőn a maci kint fog ülni az ablakban, s miután ez nem követ- 
kezett be, kezdett letörni. Niala, Vanessa és Kissy percekig 
győzködte, hogy tartson velük, hiába; aztán Vanessa a fejéhez 
kapott és elrohant Blanche-ért, aki szapora léptekkel jött és 
nem vesztegette a szót. 

— Nekem öt perc múlva indulnom kell, nem érek rá magya- 
rázni neked. Kapd magad és megj a többiekkel. Ez orvosi utasí- 
tás. 

Sarkon fordult, s már néhány lépéssel távolabb érte utol An- 
géligue hangja: 

— De hát te fogorvos vagy! 

Blanche vissza se nézett. 


— No és? Orvos vagyok, a többi részletkérdés. Egyébként ha 
már a városban jársz, gyere be, megnézem a fogaidat. 

Angéligue tehát velük ment kedden is, de a fogait nem mutat- 
ta meg Blanche-nak. Inkább fölmentek a hegyre, végignézni a 
partvidéken. Angéligue el volt bűvölve. Egész Beaulieu ott te- 
rült el a lábuk előtt, errébb Saint-Jean, amarra Villefranche. 

— Csodaszép — mondta. — Ha meggondolom, hogy talán sose 
jutok el ide, ha nem esem teherbe... Ez a legszebb hely a vilá- 
gon. 

— Szegény Vanessa, pont most nincs itt — dünnyögte Chantal. 

— Úgyis tudja — nyugtatta meg Kissy. — Ő tudja a legjobban. 

Bourridonék teraszán ültek, onnan figyelték a mélyben elte- 
rülő három várost. Beaulieu-nek van egy fogyatékossága a tu- 
risták számára: szépségének jókora része láthatatlan. Az utcá- 
kon sétálva alig látszik valami, mindent takarnak az épületek. 
Itt fent, a VII. Édouard bulvárról csak néhány helyen látszik a 
tenger és a város. Az igazi kilátás a teraszokról és ablakokról 
nyílik, ahova turistának nincs bejárása. Csak ők, akik nem 
helybeliek ugyan, de turistának se számítanak, kapnak többhe- 
lyütt bebocsáttatást. 

Kissy később sokszor visszagondolt erre a békés félórára 
Bourridonék teraszán, szédítő magasságban a város fölött. Mert 
a félóra azzal végződött, hogy megszólalt a Cirrus. 


— User ID Echo-Foxtrot-Foxtrot-India — jelentette Nimby. — 
Trace-elem. 

— User ID Echo-Golf-Bravo-Delta — mondta Chantal. — 
Trace-elem. 

— Én figyelem a csatit — mondta Martin. 

— Én a privátot — tette hozzá Jennifer. 

Kissy nem szólt semmit, csak újra próbálkozott. Már harmad- 
szor. Megint foglalt volt. Negyedszer is tárcsázott. Végre ki- 
csöng! 

— Szia, mondd! 

— Szia, Kissy vagyok. Figyelj, dupla fogásunk van! 

— Nocsak, két muki? Legalább egy-két foguk megvan még? 

— A neten vannak. Gyerekpornót cserélnek és... várj csak... 
igen, arról beszélnek, hogy kell rávenni gyerekeket a pornózás- 
ra. 


— Nagyszerű. Mentsetek le mindent és kérem az anyagot. De 
ha lehet, ne rohanjatok oda megverni őket. 

— Aligha sikerülne — hajolt oda Nimby. — Az én ügyfelem 
Reimsben van. 

— Az enyém meg Soissons-ban — mondta Chantal. 

— Egyik sincs messze — vélte a telefon. 

— De Jean-Pierre — szólt Kissy —, mi most a Cőte d" Azurön 
vagyunk, borzasztó messze onnan! 

— Vagy úgy. Hát igen, aki teheti... mi szegény zsaruk csak 
gürcölünk a füstös városban. Jó, küldjetek el mindent email- 
ben, aztán meglátogatjuk őket. Most mennem kell, sziasztok! 

— Ez volt a rendőrség? — érdeklődött Angéligue. 

— Ez — bólintott Kissy. — Nagyon elfoglalt pasi. 

— De elkapja őket — tette hozzá Martin. 

— Még mindig beszélnek — mondta Jennifer. — Szerintem vár- 
juk ki, amíg befejezik, és a teljes logot küldjük el. 

— Szerintem is — felelte Martin —, de tartsuk rajtuk a szemün- 
ket, nehogy kikezdjenek valami gyerekkel is. 

— Ha megteszik, mi csak rögzíteni tudjuk — mondta Nimby. — 
A Gyereksarokban nincs befolyásunk az eseményekre. 

— Akkor rögzítsük — vont vállat Chantal. — Effiék meg majd 
magyarázkodhatnak a rendőrségen. 

— Effi? — ízlelgette Nimby. — Nem rossz. Mi a másik azonosí- 
tója? 

— 5724, Echo-Golf-Bravo-Delta. 

— Akkor... Ego Brad. 

Effi és Ego Brad nem próbált gyerekkel is beszélgetni. Jól el- 
csevegtek a gyerekekről, mint akiknek valami egészen normá- 
lis hobbijuk van, aztán elbúcsúztak és kiléptek. Nimby utasítot- 
ta a Cirrust, hogy a két felhasználó adatait küldje el Jean- 
Pierre-nek, aztán ők is bontották a netkapcsolatot. 

Pár perc múlva megint jelzett a telefon, ezúttal Jenniferé, de 
nem a Cirrus volt. SMS. Mosolyogva olvasta. 

— Mézet eszik, ablakban ül, négy betű. 

— Maci! — harsogták kórusban az egerek, Jennifer pedig tár- 
csázott és kihangosította. Közben Angéligue felragyogó arcát 
nézte. 

— Szia! 


— Szia — felelte Andreas. — A medve ott ül az ablakban. Erre 
voltatok kíváncsiak? 

— Aha! Le tudod fotózni? 

— Hát megpróbálhatom a gépet a távcső mögé tenni, de fogal- 
mam sincs, mi lesz. 

Öt perc múlva használható fotó érkezett tőle, Angéligue fölis- 
merte rajta Paulette-et. 

— Végre — sóhajtott. — El se merem hinni, hogy a szüleim be- 
adták a derekukat. 

— Nem nagyon volt más választásuk — vélte Chantal. 

— Hát nem. És most? 

Eközben már lefelé tartottak a hegyről. Kissy ismerős alakot 
pillantott meg velük szemben a távolban: bicikli, fekete sapka. 
Ez Parmentier úr, D" Aubissonék régi ismerőse. Talán rokona 
is, Kissy nem tudta biztosan. 

— Niala majd megmondja, mit tegyünk. Remekül tud konspi- 
rálni. 

— Hazamész? — kérdezte Nimby. 

— Dehogy megy haza — mondta Martin. — Majd utána... ha 
megvolt a beavatkozás. 

Parmentier úr közben gyorsan növekedett. Pedig szép lassan 
ballagtak, és az öregúr se sietett, de itt a hegyen nagyon kis 
távolságokon már sokat zsugorodik minden. Egy perc múlva 
meg is állt mellettük és üdvözölték egymást. 

Kissynek sose volt könnyű megérteni az öreg beszédét, bár 
fokozatosan javult a helyzet. Valahányszor provanszálul kellett 
társalognia, újra meg újra megcsodálta Mohi nyelvtehetségét, 
aki napok alatt megtanulta, pusztán azért, mert rajongott a he- 
lyért és itt így beszélnek. Ma meg már olaszul is felelget a tu- 
ristáknak. Az angol tudása is tűrhető, bár nem ér fel Nimbyé- 
vel. Kicsi egérke még, de lassan négy nyelven beszél. 


Igenis létezik valamiféle felsőbb hatalom, gondolta Kissy egy 
órával később, amikor hazaindultak a hegyre. Valamilyen 
gondviselő, egy nagyhatalmú lény, aki a felhőkön üldögél, saj- 
tot eszik és vidáman lengeti nagy, kerek füleit. Ő gondoskodik 
róla, hogy sose unatkozzanak, mindig el legyenek látva a szük- 
séges mennyiségű testmozgással, és mindig megússzák sértet- 


lenül. Persze egyszer hibázott, amikor Mohi megsérült — de hát 
akkor ők még nem is voltak egerek. 

Amikor az iskolához értek, a DfAubisson lányok már az ut- 
cán voltak, de nem egyedül. Kissyék meggyorsították a léptei- 
ket. Négy srác volt ott, jóval nagyobbak náluk, Nialáék körül 
sündörögtek és a fülükbe duruzsoltak valamit. Mindketten nyu- 
godt léptekkel haladtak, azzal a testtartással, amit a felkészülés 
során mind alaposan elsajátítottak: lazán, lezseren, de hiányta- 
lan összpontosítással. Mindig tudni kell, hol van a többi ellen- 
fél és a többi társad. Mindig készen kell állni a támadás kivédé- 
sére, de arra is, hogy támadjon az ember. Egyszóval mindkét 
D" Aubisson lány időzített bombaként ballagott, de a fiúk ezt 
nem tudták. Nyilván nem helybeliek, gondolta Kissy, azoknak 
nem jutna ilyen őrültség az eszébe. 

Nem voltak helybeliek. Ahogy közelebb értek, már hallat- 
szott, hogy angolul beszélnek. Jennifer ismerte föl elsőként a 
nyelvet, meggyorsította lépteit és pár méter távolságból angol 
szóáradatot zúdított rájuk. Azok rábámultak, aztán röhögésben 
törtek ki. 

Valaki meghúzogatta Kissy ruhaujját. Odapillantott. 

— Túl sokan vagyunk — dörmögte Nimby. — Majdnem kétsze- 
res túlerőben. Így nem élvezetes. 

— Most nem tudok a kedvedért több huligánt beszerezni — saj- 
nálkozott Kissy. 

— Viszont jóval nagyobbak — mondta Chantal -, és elég spor- 
tos fazonok. Hátha nem esnek egyből össze. 

Angéligue csak a fejét kapkodta. 

— Nem szabad őket a nemegér közelébe engedni — jegyezte 
meg Martin. 

— Az én vagyok? — kérdezte Angéligue. 

— Persze hogy te. Nem tudod megvédeni magad. Ketten vi- 
gyázzunk rá, jó, Jerry? 

— Jó, Tom — felelte Kissy. — A fedőneve legyen Kanga. 

Kanga döbbenten nézett rá. 

— Miért. . . 

— Mert egy Zsebibaba van az erszényedben — nevetett Kissy. 

— De... minek nekem fedőnév? 

Kissy nem magyarázhatta el, hogy az ellenség előtt nem 
használnak valódi neveket, mert a Jennifer és a fiúk közötti 


szóváltás hangosabbra fordult, már veszekedésnek számított. 
Nimby közbe akart lépni, hogy lecsitítsa őket, de az egyik srác 
elébe tartotta a karját, elutasító mozdulattal. A szöveget Kissy 
nem értette, túl gyorsan beszélt, de valami olyasmi lehetett, 
hogy ne avatkozzon bele. Nimby nem zavartatta magát, megint 
nekiindult. A srác tenyérrel meglökte a vállát, azzal a szokásos 
huzakodó mozdulattal, amire ugyanilyen mozdulat a válasz, az- 
tán egymásnak ugranak. Nimby azonban nem a várt módon 
reagált. Sarkon fordult és visszaindult a többiekhez. A srác, 
akit Kissy közben magában Szőkének nevezett el, döbbenten 
nézett utána. 

Nimby megállt Kanga mellett, és nyugodt mozdulattal levette 
a szemüvegét. 

— Vigyáznál rá? 

— Persze... 

— Kösz. 

Nimby visszasétált a vigyorgó Szőkéhez. 

— Tolmácsolnál? — nézett Jenniferre, aki bólintott. A másik 
három külföldi srác a D"Aubisson lányok mellett állva figyelte 
az eseményeket. 

— Ugye külföldi vagy? — kérdezte Nimby Szőkétől. 

— You re from abroad, are you? — fordította Jennifer. 

— Yea — bólintott Szőke. — I"m American. 

— Van itt érvényes betegbiztosításod vagy pénzed a kórházra? 

Jennifer vigyorogva tolmácsolt. Szőke felröhögött. 

— Kis hülye — fordította Jennifer. — Azt hiszed, megijedek tő- 
led? 

— Ismered a francia pofonpárbajt? — kérdezte Nimby válasz 
helyett. 

— Nem, de a neve tetszik — röhögött Szőke. 

— Nagyon egyszerű. Felváltva adunk egymásnak egy pofont. 
Aki tovább bírja, az nyert. 

— Oké, tökmag, akár kezdhetjük is! 

— Jó. Sorsoljuk ki, hogy ki üt először. A kő-papír-olló jó lesz? 

— Nagyon jó — vigyorgott Szőke, és feltartotta a kezét. — 
One... two... 

Ebben a pillanatban Nimby előrelépett és lekevert neki egy 
iszonyatos erejű Jerry-pofont. Szőke hátratántorodott, Nimby 
pedig utánament és megint adott neki egy pofont. A harmadik 


pofon már nem ért célba, Szőke fölemelt karjába ütközött, de 
Nimby válaszul a másik kezével gyomorszájon vágta, aztán 
feldöntötte az előregörnyedő srácot és szó nélkül figyelte, 
ahogy elterül az aszfalton. 

A másik három kicsit lassan reagált, de indultak volna segíte- 
ni a barátjuknak. Az egyiket Niala hátulról megragadta a póló- 
jánál és visszarántotta, aztán ahogy az megfordult, állon vágta, 
tenyéréllel mellbe ütötte és kirántotta alóla a lábát, mindezt két 
másodperc alatt. A másik szembetalálta magát Chantallal, aki 
bokszolóállásba helyezkedett és föl-le kezdett ugrálni, aztán 
amikor a srác követni akarta a példáját, akkor kapott egy rette- 
netes rúgást a gyomrába, amit csak félig tudott hárítani a kö- 
nyökével. Míg a hasát fogva nyögött, hátulról valósággal rázu- 
hant a negyedik, aki szintén csak egyetlen rúgást kapott Vanes- 
sától, de mintha lórúgás lett volna. 

Másodpercek alatt mind a négy a földön feküdt. Vanessa ek- 
kor kényelmesen helyet foglalt a páciense hátán, és szózatot in- 
tézett hozzájuk. 

— Azt hiszem, gyermekeim, további demonstrációra nincs 
szükség. A tanulság, ha belefér csökött agyatokba, a követke- 
ző: a lányokkal kikezdeni rossz ötlet. Lehet, hogy ti humoros- 
nak találtátok, de most már talán értitek, hogy mi nem. Van va- 
lakinek kérdése? 


Az egerek nem jártak győzelmi táncot a Popcorn hangjaira. Túl 
könnyű győzelem volt. Amint Vanessa megállapította, egysze- 
rűen túl gyorsak ahhoz, hogy bárki szembeszállhasson velük, 
ha a meglepetés erejével támadnak. 

— És most mi lesz — kérdezte Kanga, azaz most már megint 
Angéligue -—, lelassítotok? 

— Miért lassítanánk? — nézett rá Vanessa. 

— Hogy ne legyen olyan könnyű győzni. 

Vanessa furcsálkodva megcsóválta a fejét. 

— Te nem értesz semmit. Ez nem valamiféle sport, ahol 
egyenlő esélyek kellenek, különben nem izgalmas. Az életün- 
ket mentjük. 

— Ezektől? — pillantott vissza Angéligue a négy fiúra, akik 
egymást támogatva lassan eltűntek a távolban. 


— Talán ezektől éppen nem. De szerinted mi történt volna, ha 
nem tudjuk magunkat megvédeni, és nem jön erre senki, aki 
közbelép? 

Angéligue tanácstalanul lebiggyesztette a száját. 

— Hát... talán semmi. . . 

— Jól mondod. Talán. 

Közben Jennifer elmondta Nialának, hogy Andreas látta Pau- 
lette-et az ablakban. 

— Legfőbb ideje volt — mondta Niala. — Telefonáljunk. 

— A Maci-vonalon megjelenő felfutó él triggerelte a Niala IC- 
t — magyarázta Nimby Kissynek, aki mostanáig mindent értett, 
csak a magyarázattól kezdtek neki homályosak lenni a dolgok. 

Niala közben már telefonált is, de nem Angéligue szüleinek. 

— Szia, Nicole vagyok. Mondd, elkérhetném a telefonodat pár 
percre?... Csak úgy. Még mindig le van rajta tiltva a számkijel- 
zés, ugye?... Persze hogy nem akarom. Tudod, elraboltam va- 
lakit, és a váltságdíj miatt. .. Oké, akkor máris ott vagyok. 

Átvágtak két utcán, s Vanessa benyitott egy kertkapun. Baju- 
szos fiatalember dolgozgatott a kertben, Kissy nem emlékezett, 
hogy valaha látta volna, de Vanessáék ismerősként üdvözölték. 

Niala minden kérdezősködés nélkül megkapta a telefont. A 
srác a kapájára támaszkodva hallgatta a beszélgetést. Niala be- 
ütötte a számot Jennifer telefonja alapján, és csak azután han- 
gosította ki, hogy az ügyvéd fölvette és alighanem bemondta a 
nevét. 

— Mennyi idő alatt érnek Nizzába? — kérdezte köszönés he- 
lyett. 

— Nizzába?... Te vagy az? 

— Én. Tehát mikor? 

— Mit keresnénk mi ott? 

— Mindig ilyen sok értelmetlen kérdést tesz föl? 

Csend. Kissy úgy érezte, illetlenség lenne most vigyorogni 
szegény pasas kiszolgáltatott helyzetén. Elvigyorodott. 

— Gondolom, van valami esti gép, amit elérhetünk. 

— Helyes. Nizzában majd megkeresem. 

Niala szó nélkül bontotta a vonalat. 


— Van valami gondod? — érdeklődött Niala, amikor visszaadta a 
mobilt, aminek tulajdonosa tanácstalan arcot vágott. 

— Nem tudom. Fura volt ez a beszélgetés, de hát csináltál te 
fura dolgokat máskor is. 

— No látod. Kösz a telefont. Marcel bácsi hogy van? 

— Jobban, hála az égnek. Nemsokára talán hazaengedik. 

— Remek. Okvetlenül meglátogatom, mondd meg neki. 

— Meglátogatjuk — cincogta közbe Vanessa. 

— Megmondom neki — mondta a bajuszos fiatalember —, de 
azért mégis... Nicole, mi volt ez a telefon? 

Niala rávigyorgott. 

— Szimpla ügy. Ez a pasas most eljön Nizzába, ott lekapcsol- 
juk és bezárjuk Dubonnet bácsi borospincéjébe. Szerinted egy- 
millió elég lesz váltságdíjnak? 

A srác vigyorgott. 

— Mivel foglalkozik a pasi? 

— Ügyvéd. 

— Hülye vagy, Nicole, egy hét múlva te fogsz fizetni, csak 
szabadítsanak meg tőle! 

Az egerek boldogan hahotáztak, a legjobban Angéligue. 


Ahogy kiléptek a kertkapun, Niala már tárcsázott is a rendes te- 
lefonján. 

— Szia, Nicole vagyok. Marie, figyelj, kérnék tőletek egy szí- 
vességet. Jön az esti párizsi járattal egy házaspár. A nevük La- 
font, Lima Alpha Fox Oscar November Tango. Igen. Doktor és 
madame Lafont. Légy szíves, csippentsétek ki őket és adjatok 
át nekik egy üzenetet. Csak annyit mondjatok, hogy üljenek 
vonatra és jöjjenek Beaulieu-be. De ne mondjátok meg, kitől 
jött az üzenet. Igen. Jó kérdés, természetesen idecsalogatjuk 
őket, aztán eladjuk monacói emberkereskedőknek. Nem, de jól 
hangzik! Jó, köszi. Ja, és ideszólnátok, hogy fent voltak-e a gé- 
pen és megkapták-e az üzenetet? Mille grazie. Jövök neked 
eggyel, Marie. 

Letette és elégedetten nézett Angéligue-re. 

— Eddig megvagyunk. Sajnos másik panzióba nem küldhetem 
őket, úgyhogy kénytelen leszel álnevet viselni. Mondjuk Gio- 
vanni jó lesz? 


— És akkor nem ismernek föl? — kérdezte Angéligue komo- 
lyan. 

— Ha Giovanninak hívnak, semmi esetre. Kissyvel már kipró - 
báltuk a módszert és átvertünk egy olasz turistát. — Kissy meg- 
próbálta megállni nevetés nélkül, de nem sok sikerrel. — Majd 
bemutatlak a szüleidnek olaszul, és ha ügyes vagy, nem ismer- 
nek föl. 

— Beszéljek olaszul? 

— Vagy legalább vágj minél olaszabb képet. 


De mire a házaspár megérkezett, már szó se volt álcázásról. 
Vanessa biciklire ült és lement a vonathoz, visszafelé meg La- 
font úr tolta a biciklit, csomagtartóján egy bőrönddel. Angé- 
ligue a panzió halljában várta őket; az egerek a közelben el- 
szórva figyeltek. Mindenképpen el kellett dönteni a fogadást. 
Kissy, Chantal és Jennifer arra tippelt, hogy lesz pofon — Niala 
és a fiúk arra, hogy nem. Vanessa nem szavazott, már útnak in- 
dult, amikor szóba került a dolog. Angéligue sem szavazott, ő a 
hallban izgult, míg az egerek valamivel távolabb eszmét cserél- 
tek. 

A pofon persze csak kísérlet lehetett volna, hiszen ott voltak 
mindannyian, megakadályozták volna. De érdekes kérdés volt, 
hogy az elveiben sértett atyának elindul-e a keze. 

Nem indult el; Kissy egy csöppet se bánta, hogy meg kell 
hívnia három egértársát egy-egy fagyira. A találkozás azzal 
kezdődött, hogy madame Lafont a karjaiba zárta lányát, az apa 
pedig egy pillanatig morcosan téblábolt mellettük, aztán a re- 
cepció felé indult. 

— Hagyja csak, uram — szólalt meg Niala. — Ráér később elin- 
tézni. A szobájuk készen áll. 

Az ügyvéd egy pillanatig farkasszemet nézett a lánnyal, aki 
nyugodtan állta a tekintetét. Ez főleg Vanessa hatása, gondolta 
Kissy, ő az, akit soha nem lehet kihozni a sodrából. 

— Szóval te is itt vagy. Sejtettem. 

— Itt, uram. 

— Ki vagy te tulajdonképpen? 

— A nevem Nicole D" Aubisson. Majd részletesebben is össze- 
ismerkedünk. Most inkább üdvözölje a lányát. 


Angéligue éppen kibontakozott anyja karjaiból és félénken 
apjára nézett. Lafont tépelődött néhány pillanatig, aztán oda- 
ment hozzá és átölelte. Kissy pontosan tudta, hogy nem Niala 
felszólítása késztette rá. Ez nem olyan ember, akire csak úgy rá 
lehet parancsolni. 


— Elmondanék egypár tudnivalót — mondta Niala, s a gondos 
szállodás mozdulatával megigazította a virágvázát a hall sarká- 
ban álló asztalkán. — Angéligue szobája ezen a szárnyon van — 
mutatta —, az önöké pedig amazon. Ez azért van, mert így volt 
hely. Önök a rendes árat fizetik, de Angéligue továbbra is in- 
gyen lakik a panzióban. 

— Hogyhogy ingyen? — hökkent meg Lafont úr. — Szó sincs 
róla. Nem szorulunk rá senki segítségére, ki fogjuk fizetni a 
szobáját az egész időre, amit itt töltött. 

Vanessa megállt előtte és fölnézett rá. Kissy gyorsan került 
egyet, hogy láthassa azokat a jéghideg szemeket, amint keresz- 
tülfúrják az ügyvédet. Ha Vanessa egyszer orvosnak menne, ju- 
tott eszébe hirtelen, sose lenne szüksége szikére. A pillantásá- 
val fölmetszi a beteg hasát. 

— Nem szeretem — közölte a kislány kimérten —, ha beleszól- 
nak abba, ahogyan a panziómat vezetem. Ha úgy tartja ked- 
vem, hogy valakit vendégül lássak, akkor azt fogom tenni, és 
nem tűröm, hogy megakadályozzanak benne. Világos? 

Az ügyvéd nem ijedt meg Vanessa tekintetétől; mintha in- 
kább halványan elmosolyodott volna. A felesége viszont meg- 
kérdezte: 

— Ez a te panziód? 

Vanessa megajándékozta egy ragyogó mosollyal. 

— Nem, de jól hangzik! 

Az egerek nevettek, Niala pedig odalépett a húgához és a vál- 
lára tette a kezét. 

— Egészen addig maradniuk kell, amíg le nem zajlik a beavat- 
kozás és az orvos mindent teljesen rendben nem talál. Nem 
fogjuk figyelni önöket, de biztosíthatom, hogy ha megpróbál- 
ják bármire kényszeríteni a lányukat, arról tudomást szerzünk 
és azonnal magukra szabadítjuk a rendőrséget. Ha kell, a sajtót 
is. Amíg jól viselkednek, maximális diszkréciónkat bírják. 
Megállapodtunk, asszonyom, uram? 


Az ügyvéd hangján érződött, hogy visszafogja az indulatait. 

— Nem szorulunk fegyelmezésre, D"Aubisson kisasszony. Ha 
nehezen is, de elfogadtuk a lányunk döntését, és amikor jelet 
adtunk azzal a játékmackóval, egyúttal a szavunkat adtuk, hogy 
ahhoz fogjuk tartani magunkat. A lányom ismeri a feleségemet 
és engem, és tudja, hogy adott szavunkat nem másítjuk meg. 

Angéligue bólintását mindenki látta. 

— Megnyugtatott, uram — felelte Niala egészen más hangon. — 
Ha óhajtják, megmutatjuk a szobájukat. 


Az ügyvédet meglepte Isabelle néni kérdése, amikor visszatért 
a recepcióhoz; a nénivel itt találkozott először. Kissy éppen a 
hallban elhelyezett lapokat nézte át; nem volt akkora készlet, 
mint egy nagy szállodában, de meg lehetett belőlük tudni, hogy 
mi történik a világban, és az egyik angol nyelvű volt. Általában 
esténként szokott beléjük pillantani, ilyenkor a vendégek már 
nem tartottak igényt rájuk. 

— Óhajtanak esetleg álnéven bejelentkezni, ügyvéd úr? — kér- 
dezte a néni. 

— Már miért akarnánk, asszonyom? 

— Az ügy természete miatt. A gyerekek megkértek, hogy ezt 
kérdezzem meg. 

— Úgy? Jó, hogy említi őket. Az egyik kislány úgy beszélt a 
helyről, mintha az övé volna. 

— Résztulajdona van benne. De a véleményét nem ezért hall- 
gatom meg és veszem figyelembe. 

Az ügyvéd hümmögött és nem kérdezte meg, hogy akkor mi- 
ért. 

— S mondja, a lányom milyen néven van bejelentkezve? 

— Semmilyen néven, uram. Egyáltalán nem írtuk be a könyv- 
be. 

Az ügyvéd megint hümmögött és kitöltötte az űrlapot. Kissy 
később megkérdezte; a rendes nevüket írta be. 


Másnap reggel látta viszont az ügyvédet, kint a kertben. Kissy 
Chantallal volt, a villába tartottak reggelizni; az ügyvéd egye- 
dül. Összehúzott szemmel nézte a két lányt, akik magabiztos 
léptekkel haladtak útjukon — ez hazai pálya volt, itt nem kellett 
tartaniuk semmitől. Ismerik a környéken az összes egérlyukat. 


— Én ismerlek benneteket — jelentette ki, amikor Kissyék pár 
lépésre értek tőle. — Te Chantal vagy a lányom osztályából. 
Várjunk csak... nem Vaugirard. Vincent? 

— Vaillant — mosolygott Chantal. 

Lafont bólintott. 

— Úgy. És téged is láttalak már vele, de a nevedet nem tudom. 

— Kissy — felelte Kissy automatikusan. — Mármint... amúgy 
Francoise, de itt csak Kissynek ismernek. 

— Értem. S hogy kerültök ti ide? 

— Hosszú sora van annak, monsieur Lafont. Esetleg egyszer 
leülünk és elmeséljük. 

Míg Vanessa, Niala és Martin előkészítette a reggelit, Nimby 
fölhívta a hadnagyot, aki meglepő dolgot mondott. Effit és Ego 
Bradet lenyomozták és megállapították a kilétüket, de nem 
bántották őket, azoknak fogalmuk sincs, hogy a nyomukban 
vannak. Figyelik őket, és várják, hogy elvezessék őket más pe- 
dofilokhoz. 

— Marhaság, tábornokom — közölte Nimby. — Ezek az ember- 
kék nem ismernek hasonszőrűeket, magányos farkasok. 

— Szerencsére nem te vezeted ezt a nyomozást — felelte Jean- 
Pierre. — A felettesem nem így döntött. És ne szólíts tábornok- 
nak. 


A Lafont házaspárt is meghívták reggelire. Ebből következett a 
beszélgetés témája. De az egereket nem zavarta. 

— Úgy tudom, szükség van egy orvosi konzultációra — mondta 
az ügyvéd, figyelmének java részét az előtte fekvő Vanessa- 
szendvicsköltemény tanulmányozására fordítva. 

— Háromra — felelte Blanche. — Egy már megvolt, a másodi- 
kat ma tartjuk. Az elsőre én kísértem el. 

— A másodikra... mehetnék én? — kérdezte madame Lafont. 

— Majd ő eldönti — mondta Niala. — És persze csak ha nem 
próbál befolyást gyakorolni rá. 

Az ügyvéd fölemelte kezét, jelezve, hogy szólni kíván, de 
előbb jólnevelten lenyelte a falatot. 

— Szeretném, ha tisztáznánk ezt a kérdést, mert nem szeretnék 
a következő napokban valamiféle büntetőtáborban élni a kezed 
alatt. — Milyen különös, gondolta Kissy: az ügyvéd kisasszo- 
nyozza Nialát, viszont tegezi. — Nekünk mint keresztényeknek 


valóban az az elvünk, hogy a terhességmegszakítás bűn. Csak- 
hogy az is elvünk, hogy nem foghatjuk egy életen át a gyereke- 
ink kezét. Meg kell hozniuk a saját döntéseiket, el kell követni- 
ük a saját hibáikat. 

— Tévednék — érdeklődött Vanessa —, ha úgy látnám, hogy ez 
utóbbi elv az abortusszal kapcsolatban nem érvényesülne, ha a 
nővérem nem látogatja meg magukat olyan misztikus körülmé- 
nyek között? 

Az ügyvéd a kislányra meredt, aki egy ártatlan kisegér arcki- 
fejezésével nézett vissza rá. 

— Szóval ő a nővéred? Sejtettem. Nagyon hasonlítotok. 

Kissy az általános vidámság közepette is megállapította, hogy 
az ügyvéd megkerülte a kérdést. 

— Valami mulatságosat mondtam? 

— Nem is sejti, hogy mennyire — felelte Blanche. 


Kissyt teljesen meglepte a hír, hogy létezik gyógyszeres meg- 
oldás is. Persze tény, hogy sose tanulmányozta kimerítően ezt a 
kérdéskört. Angéligue se, de mire az egerek megérkeztek 
Beaulieu-be, ő már szakértő volt: Blanche rögtön adott neki 
egy brosúrát a terhességmegszakításról, a minisztérium adta ki 
és minden benne volt, amit tudni kellett. Azt mondta, ezt a bro- 
súrát igazából minden lányos szülőnek el kellene olvasnia; ő is 
csak azért nem tart belőle példányt otthon, mert tudja, mi van 
benne, a lányai pedig mindenképpen őhozzá fognak fordulni, 
ha egyszer ilyen helyzetbe kerülnének. Nem fognak, gondolta 
Kissy. Mindkettő fülig szerelmes egy fiúba, ha egyszer teherbe 
esnek, az csakis attól a fiútól lehet, és csak akkor, amikor már 
eldöntötték, hogy jöhet a gyerek. 

Erről pedig rögtön eszébe jutott, hogy ennek az egész gyerek- 
dolognak két oldala van. Megszakítani a létrejött terhességet — 
és megakadályozni, hogy egyáltalán létrejöjjön. Angéligue, 
szegény, már csak az első módszert választhatja, pedig a máso- 
dik egyértelműen jobb. Ő, Kissy, csakis azt szeretné alkalmaz- 
ni... csak ehhez, úgy látszik, hiányzik belőle a kurázsi. 

Nem is azzal van a baj, hogy el kell menni orvoshoz és föl 
kell íratni tablettát. El mer menni orvoshoz, már volt nála több- 
ször is. Tablettát is mer kérni. Kizárt dolog, hogy a doktornő 
szemtelenkedni próbálna vele, hogy nem kezdi-e túl korán 


vagy ilyesmi. Elvált, egyedül neveli a fiát, szegény gyerek ott 
maradna árván a világban. Amióta kisegér lett, Kissy nemigen 
tudott elképzelni bármit, amitől félne. Kivéve természetesen az 
egerészölyveket. 

Csak... 

— Cin-cin — szólalt meg egy hang. Kissy fölpillantott. Nimby 
haladt át a villa kertjén a panzió felé. Visszacincogott neki, és 
ismét a gondolataiba merült. 

Csak ez az egész... túlságosan hasonlít egy döntéshez. Amíg 
nem megy orvoshoz és nem írat fel tablettát, addig világos a 
helyzet: nem történhet semmi Martin és őközötte, ami eddig 
nem történt. Mert ő nem akarja, a fiú pedig szót fogad. De ha 
felíratja a tablettát. . . 

Ha felíratja a tablettát, az olyan, mintha eldöntötte volna, 
hogy az övé lesz. A gyógyszerek évekig elállnak, de egyszer 
azoknak is lejár a szavatossága. Ha csak, mondjuk, tizennyolc 
évesen akarná odaadni magát Martinnek, semmi értelme nem 
lenne most megvenni az első doboz tablettát. 

Amíg viszont nem kezdi szedni a tablettát, semmiképp se tör- 
ténhet meg a dolog. És amikor elkezdi szedni, még azután se, 
egy jó darabig. Idő kell, amíg a védettség kialakul. Ezt a dön- 
tést tehát jó előre meg kell hozni. 

Csak az meg nem megy. Már látja világosan. Még messze 
van a születésnapja, amikor majd felül akarja vizsgálni a tava- 
lyi döntését, de kétségen felül áll, hogy akkor majd ugyanúgy 
nem fog tudni dönteni. 

Az a baj, hogy senki sincs, aki hasonló cipőben járna. Jenni- 
fernek és Chantalnak nincs állandó fiúja, csak úgy járnak hol 
ezzel, hol azzal. Chantal időnként fülig szerelmes, két hét múl- 
va meg már nem az. Jennifer még szerelmes se szokott lenni. 
Niala és Vanessa annál inkább szerelmes — de Niala számára 
világos, hogy amint lehet, odaadja magát Pinek, éppen tegnap 
is említette. Pi egy felnőtt férfi, neki természetes, hogy ha van 
egy kapcsolata, azzal ágyba is bújik. Vanessáék viszont még 
nagyon is gyerekek, őnáluk még egyáltalán nem esik szó szex- 
ről. 

A csapatban csak a két Angéligue és Blanche volt már férfi- 
val... azazhogy Angéligue Lafont nem tagja a csapatnak, de ez 
most mindegy. De ő nem adhat tanácsot, éppen ő az, aki ta- 


nácsra szorult volna, de nem kapta meg. Ha megkapta volna, 
talán nem fekszik le felelőtlenül egy sráccal, akibe nem is sze- 
relmes, vagy legalább védekeznek. Angéligue Clément viszont 
már felnőtt nő, Blanche pedig még inkább, ők régesrég túl van- 
nak ezen a problémán. Már nem is emlékeznek rá, hogy ez mi- 
lyen nagy gond, mennyi fejtöréssel jár. 

Halk zajt hallott a háta mögül, megfordult. Macska Öt éppen 
a karmait élesítette az egyik fa törzsén. De lehet, hogy Hét volt, 
Kissy nem tudta biztosan. 

Nos, ami azt illeti, lehet, hogy a macskanemzetségben akad 
olyan fiatal lány, aki hozzá hasonló helyzetben van. Elég sokan 
vannak, nem tudni, hogy hányan, mert Blanche-ék minden 
nemzedéknél elölről kezdik a számozást, pontosabban a nem- 
zedék sorszáma után jön a nemzedéken belüli sorszám, aztán 
csak ez utóbbit használják. De ezekkel a lányokkal se tudja 
megbeszélni a problémáját. Nem értik egymás nyelvét, és kü- 
lönben se kockáztathatja meg, hogy felhívja magára a figyel- 
müket. Mégiscsak macskák. 


Szóval létezik gyógyszeres mód is, ezt eddig nem is sejtette. 
Angéligue világosította föl, ő pedig Blanche brosúrájából tudja; 
de azóta mindegyikük elolvasta. Az orvos szerint Angéligue- 
nél semmi akadálya a gyógyszeres megszakításnak, föltéve 
persze, hogy nem futnak ki az időből. Ez a hét az utolsó, jövő 
héttől már nem lehetne gyógyszerrel csinálni. Ha Paulette nem 
jelent volna meg idejében az ablakban, akkor a beavatkozás 
alatt Blanche lett volna mellette, így beszélték meg. De így az 
anyja lesz. Azért mégiscsak így jobb. Ő el se tudná képzelni, 
hogy ne anya vagy apa legyen vele, ha orvosi kezelésre van 
szüksége. 

Erről persze rögtön eszébe jutott Mohi agyrázkódása. Sze- 
génykének akkor nem jutott anyai vagy apai gondoskodás, leg- 
alábbis azok nem voltak mellette, akiket szüleiként számon tar- 
tott, de kétségkívül egy csöppet se szeretett. Azóta se tart kap- 
csolatot velük. Millet felépült a sérüléseiből és bíróság elé állt, 
de egyedül volt a teremben, Vanessa, Kissy, Pi és Marcel írás- 
ban tett vallomást. A vád szerint a gondjaira bízott és neki ki- 
szolgáltatott gyermeket zaklatta, ami sokkal súlyosabb dolog, 
mint például Hendriksen bűne Elke ellen. A fél életét börtön- 


ben kellene töltenie — de nem tölti. Bizonyíték hiányában föl- 
mentették. Vanessa csak vállat vont, amikor megjött a papír, őt 
nem érdekelte, hogy mi van Millet-vel. Nemrég beszélt telefo- 
non Takada-szenszej lányával, ő mondta, hogy a pasas eladta a 
házat és elköltözött a környékről. Vanessa csak annyit felelt, jó, 
és más közös ismerősökről kérdezősködött. 

És mégis... Mohinak nem jutott semmi szülői gondoskodás, 
amikor olyan nagy szüksége lett volna rá, de Blanche-ék úgy 
gondoskodtak róla, mintha a saját gyerekük lett volna. Pedig 
csak két hete ismerték, és nem is sejtették, hogy három hónap 
múlva mint a gyereküket viszik ismét haza. 

Eszébe jutott az egyik este, amikor Mohi betegágya mellett 
ült és Blanche behozta a vacsorát. Mohi csillogó szemekkel 
nézte a tálcát, ő pedig mosolygott és a hülye bamba fejével azt 
hitte, hogy Mohinak a sok-sok finomság tetszik, amit gondosan 
összeválogattak neki. Persze tetszett neki a kaja is, nem véletle- 
nül lett belőle ilyen tehetséges szakácsnő. De azok a csillogó 
szemek, ma már világosan látja, a DfAubisson család gondos- 
kodó szeretetének szóltak, amivel így elhalmozzák őt, a sehon- 
nai kis árvát. 


Macska Öt vagy Hét befejezte az élesítést és elballagott; talán 
azért, hogy kipróbálja valakin a frissen élezett karmokat. Kissy 
elgondolkodva tanulmányozott egy apró zöld békát, aki a bo- 
kor tövében ült egy levélen és fölvigyorgott rá. Legalábbis Kis- 
synek úgy tűnt, hogy a béka vigyorog. Visszavigyorgott rá. 

Amíg Mohi élettörténetén mereng, átgondolja a terhesség- 
megszakítás módozatait és a kert állatvilágát tanulmányozza, 
addig se kell azzal foglalkoznia, ami miatt voltaképpen leült itt 
a kerti asztalnál. Orvos, tabletta, szex. Az egész dolog egyetlen 
egyszavas kérdésbe sűríthető: mikor? 

Szeretik egymást, ez vitán felül áll. Tizenöt évesen talán már 
elég érettek is rá. Talán nem. Tizennégy évesen még nem érez- 
te elég érettnek magát, tizenöt évesen talán... de egyelőre fo- 
galma sincs. Egyelőre csak annyit sejt, hogy célszerű lesz a 
születésnapjáig hátralevő hónapokban sokat gondolkodni azon, 
hogy elég érett-e már hozzá. Hátha akkor rájön. És minél ha- 
marabb rájön, annál hamarabb kezdhet azon töprengeni, hogy 
vajon Martin elég érett-e már hozzá. 


Megint lenézett a bokor alá. 
— Brekeke — mondta a béka. 
Kissy helyeslően bólintott. 
— Cin-cin — felelte. 


— Hívok taxit — mondta Jeanne, de az ügyvéd megrázta a fe- 
jét. 

— Köszönöm, nem szükséges. Már béreltem kocsit. 

— Bocsánat, uram, nem tudtam. Ritkán járok a garázsban. 

— Nem is áll még ott. Telefonon rendeltem, majd hazajövet 
állok be vele. Indulhatunk?... Te meg ne nézz így rám, jó? 

Kissy pillantása követte az ügyvéd tekintetét és megállapo- 
dott Vanessa arcán. A kislány megint azokkal a jégkék szemek- 
kel nézte a férfit. 

— Egyikünk szívesen elkíséri magukat — szólalt meg Niala, 
aki akkor lépett ki a recepció pultja mögül. Még a hangsúly is 
ugyanazt az udvarias ajánlatot hordozta, amit a szavak, de az 
ügyvéd pontosan érezte rejtett értelmüket. 

— Csak nem gondolod, hogy... 

— Nem gondolok semmit — felelte Niala szárazon. — Azt 
mondtam, egyikünk szívesen elkíséri magukat. 

— Nos, ez nagyon kedves tőled, de nem szükséges. Egyedül is 
odatalálunk. 

Vanessa megfordult és a nővérére nézett, aki visszapillantott 
rá. Kissynek már sokadszor támadt olyan érzése, mintha ezek 
ketten egymás gondolataiban olvasnának. Tíz másodperc néma 
csend, aztán Vanessa bólintott — de hogy mire? — és visszafor- 
dult az ügyvédhez. 

— Mehetünk. 

Lafont úr csak a fejét csóválta, nem is bosszankodott. Inkább 
úgy hajolt le Vanessához, mint egy kisgyerekhez. 

— Csak mi megyünk. A feleségem, a lányom meg én. Érted? 
No szia. 

A család útnak indult. Vanessa ellenőrizte, hogy a telefonja 
rendesen föl van töltve, beszaladt a konyhába egy kis üveg na- 
rancsléért, s utánuk eredt. 

Kissy jobbnak látta, ha követi őket. Ha az ügyvéd ellenkezni 
próbál, Vanessának kellhet valaki, aki megfogja a narancslevet, 
amíg megveri a pasast. 


De nem verte meg. Éppen kiléptek a kapun, s az ügyvéd azt 
mondta: 

— Nyugodtan elkísérhetsz minket a kocsiig. 

— Köszönöm -— felelte Vanessa —, én a mi garázsunkig fogom 
kísérni önöket. 

— Oda miért mennénk? — kérdezte madame Lafont. 

— Amikor hazajönnek, beállnak a kocsival, nem? 

Az ügyvéd megfordult, hogy a kislányra nézzen, és észrevette 
Kissyt a kapuban. 

— A barátnőd mindig ilyen makacs? 

Kissy bólintott. 

— Még ennél is makacsabb. Nem is értem, miért ellenkezik 
vele, monsieur Lafont. 

— Mert egyedül szeretnénk menni, ő pedig ránk akarja erőltet- 
ni magát. 

— Tévedés — állt meg Chantal Kissy mellett. — Maga szeretne 
egyedül menni. Angéligue egy szót se szólt Vanessa jövetele 
ellen. Talán többet számítana, hogy ő mit akar, nem? 

— És még többet számít — tette hozzá Vanessa —, hogy mit 
mond a józan ész. Mivel szolgáltak maguk rá a bizalmunkra? 

Az ügyvéd megcsóválta a fejét, aztán a lányára nézett. Angé- 
ligue tanácstalanul lebiggyesztette ajkát. 

— Nem hiszem, apa, hogy értelme lenne ellenkezni velük. 

Az ügyvéd sóhajtott, aztán elindult az utcán. Felesége és lá- 
nya követte, Vanessa pedig nyugodt léptekkel melléjük szegő- 
dött. Lafont lepillantott rá. 

— Szóval a lányomnak testőrre van szüksége. Hát, reméljük, 
nem kerülsz annál nagyobb bajba, mint amekkora testőr jutott 
neked. 

— Jézusom, apa! — csattant föl Angéligue. — Eszedbe ne jus- 
son a méretén viccelődni! Láttam őket verekedni. Vanessa élet- 
veszélyes. 

A választ már nem hallották, mert éppen kilépett a kapun egy 
négytagú bolgár turistacsoport, s vidám csevegésük elnyomta a 
távolodók beszélgetését. 

— Kérem — fordult egyikük Nialához —, te megmondja néni- 
nek, húsmalac volt rettenetes finom? 

— Természetesen, Sztojanov úr — felelte Niala. — Örülök, hogy 
ízlett. Érezzék jól magukat a parton. 


— Köszönje. Este jönnünk haza. 

— Viszontlátásra, Sztojanov úr — asszonyom, uraim. 

— Nem fárasztó? — kérdezte Jennifer, amikor visszaindultak a 
házba. — Örökké bájologni kell a vendégekkel. 

— Nem, nem fárasztó — felelte Niala —, de ha nem akarom, 
nem kell tennem. Ha csak a villában lennék, vagy a vendégek 
elől elzárt részen, nem találkoznék velük. De nekem jólesik se- 
gíteni nekik, udvariaskodni velük. Ezt csinálom, amióta az 
eszemet tudom. 

Igen, gondolta Kissy, Niala beleszületett ebbe, de érdekes, 
hogy Vanessát sem zavarja. Nemegyszer hozott már repetát va- 
lamelyik vendégnek, felvilágosítással szolgál, segít telefonálni, 
ilyesmiket. Amikor nem itt lakik a panzióban ővelük, akkor 
azért megesik néha, hogy nem lép be a vendégek területére. A 
villába vezető kertkapu a kert privát részén van, amit kerítés és 
sövény választ el a tulajdonképpeni panziókerttől. Innen el le- 
het jutni a személyzeti helyiségekbe és Isabelle néniék emeleti 
lakásába. Megesik Vanessával is, a család többi tagjával is, 
hogy csak itt fordul meg és nem találkozik a vendégekkel. Kis- 
synek nagyon tetszett, hogy a család teljesen külön van választ- 
va a panzió vendégeitől. A kertnek azt a részét, ahol a vendé- 
gek járnak, magas sövény választja el a D"Aubisson-villa és a 
két szomszéd villa kertjétől, a vendégek nem láthatnak be hoz- 
zájuk. Legfeljebb ha fölmásznak egy fára; de arra az esetre 
meg ott van a villa hátsó udvara, amit maga a villa takar a pan- 
zió felől, meg a melléképület, de az meg úgyis csak a személy- 
zeti részről érhető el. Egyszerű és praktikus. A D"Aubisson 
család teljesen összenőve él a panzióval — de nem a vendégei- 
vel. Azokat kirekesztik az életükből, Blanche hónapszámra 
nem is látja őket, Georges még ritkábban, ő alig jár a panzió 
nyilvános részén. A vendégek pedig nem is sejtik, hogy a pan- 
ziójukból közvetlen átjárás nyílik egy csodaszép villába, ahon- 
nan még a tengert is látni, igaz, csak az emeletről. A panzióban 
sehol sincs olyan hely, ahonnan látni lehetne, ez bele van írva a 
szobákban elhelyezett kis tájékoztató füzetbe. Ha a tengert is 
látni lehetne, drágábbak lennének a szobák. 

Sose fogja elfelejteni Mohi arcát, amikor az agyrázkódás után 
pár nappal a szobája ablakánál ült és a városban meg a tenger- 


ben gyönyörködött. Azóta Vanessát is láthatta ugyanott ülni, 
ugyanazzal az elragadtatott arccal. 


Vanessa alighanem sose fogja megbocsátani az ügyvédnek, 
ahogy a kórházba menet viselkedett. Kissy sejtette, hogy a kis- 
lány arra számít, egyszer csak kivágódik a kocsi ajtaja, őt kilö - 
kik rajta, aztán az autó visító gumikkal elszáguld egy ismeret- 
len rejtekhelyre, ahol Angéligue-et fogva tartják a gyerek meg- 
születéséig. 

De nem ez történt; az ügyvéd példátlan gaztettet eszelt ki. El- 
vitte őket a kórházba, megvette a parkolójegyet, bement velük, 
elkísérte őket a vizsgálószobáig, aztán helyet foglalt a folyosón 
és elővette az újságját. A nők pedig besétáltak az orvossal, aki 
persze meg akarta állítani Vanessát. 

— Hagyja csak — nevetett Angéligue kényszeredetten —, ő a 
testőröm, mindenhová velem kell jönnie. 

A történet itt kettéágazott. Vanessa szerint az orvos — férfi 
volt, negyvenes, kopaszodó — úgy nézett rá, mintha a hallottak 
ellenére meg akarná tiltani, hogy bemenjen, de akkor ő, Vanes- 
sa megsemmisítő pillantást vetett rá, amitől a doki rémülten 
meghunyászkodott. Angéligue elbeszélésében csupán annyi 
történt, hogy a doki vállat vont és beengedte. Kissynek eszébe 
jutottak Nimby színes előadásai, és megállapította, hogy Va- 
nessa stílust is tanul a kedvesétől, nemcsak lexikális dolgokat. 

Odabent nem sok minden történt. Angéligue-et leültették a 
vizsgálóasztalra és kapott egy pohár vizet meg egy tablettát. 
Közben a doki még egyszer elmondta, hogy ez a mifepriszton, 
ami leállítja a terhesség fenntartásához szükséges hormon ter- 
melését, s egyúttal a kilöködést elősegítő görcsöket okoz. De — 
a doki ezt is elmondta még egyszer — önmagában nem elég a 
terhesség megszakításához. 

A doki figyelmeztette Angéligue-et, hogy neki látnia kell, 
amint beveszi a tablettát; nem mintha ez újdonság lett volna, 
elhangzott már, de a brosúrába is bele van írva. Az egerek 
megegyeztek abban, hogy a dolognak nem sok értelme van. 
Aki nem akar gyereket, az örül, hogy végre megkapja a gyógy- 
szert — aki meg akar, az eleve oda se megy. Mindenesetre a do- 
ki figyelte, ahogy beveszi. Anyja mellette ült és átkarolta a vál- 


lát, Vanessa pedig a falnak támaszkodott és ő is figyelte a 
gyógyszerbevételt. Más látnivaló nem volt a szobában. 

Aztán hazajöttek, előre megmondták, hogy nem kell ott meg- 
várni, amíg hat a szer. Még nem is hatott. 

Mindezt Angéligue a villában mesélte el, Niala szobájában; 
átmenetileg itt helyezték el, mert itt külön fürdőszoba van, a 
panzióban meg idegenekkel osztozik a helyiségen. A D" Aubis- 
son házaspár egy ideig a földszinti fürdőszobát fogja használni. 

Idáig hát megvagyunk, gondolta Kissy. Angéligue dolga sí- 
nen van. Most már csak egy vágya van: szeretné egy kicsit 
megmozgatni a tagjait. 

Nem gondolta volna, hogy ez a vágya már másnap teljesülni 
fog. 


Másnap szombat volt. Georges, akinek szabadnapja volt, elkí- 
sérte az egerek beszerző különítményét, hogy hazaszállítsanak 
néhány pizzát — a csapat olthatatlan vágyat érzett, hogy pizzát 
egyen ebédre, de a panzió étlapján ez nem szerepelt. Kissy, 
Chantal, Martin és Georges tehát elindult Frankeurék pizzériá- 
jába. 

Kissynek összefutott a nyál a szájában, amikor beléptek az 
udvarba. Föltartotta apró, gombszerű orrocskáját és lelkesen 
szimatolt. 

— Pizza — szólalt meg mellette Martin áhítatosan. Kissy egyet- 
értett. Ezt a szót csak így szabad kimondani. 

Aztán meghallotta a hangokat. Arrébb, a kerthelyiség egyik 
asztalától jöttek. Az egyik lányhang volt, éles, tiltakozó, és 
franciául beszélt; a másik fiúé, halkabb, duruzsoló, és angol 
szavakat lehetett fölismerni benne. 

Kissy a hang irányába nézett, és egy fiút látott kedélyesen rá- 
támaszkodni egy asztalra és az asztalnál ülő lány fölé hajolni. 
A lányt ismerte, Jeanne unokahúga volt, Niala osztálytársa. A 
fiút is ismerte. A négy amerikai egyike volt, az, akit Nimby 
vert meg olyan látványosan. 

A lány föl akart állni, de a fiú visszanyomta a székre. Kissy 
megnyalta a szája szélét és elindult. 

A fiú csak nyomta a szöveget a lánynak, de egyszer csak va- 
laki megveregette a vállát. Hátranézett, s abban a pillanatban 
kapott egy iszonyú pofont. 


— I dont like your way of girling — közölte vele Kissy. — Fo- 
galma se volt róla, hogy mondják angolul: , csajozás", de nem 
baj, ha a srác érti, érti, ha nem, az se baj. — Do you remember 
us? 

Igen, a fiú emlékezett rájuk. Rémülten bámult Kissyre, majd 
a többiekre. 

— Unom a képedet — lépett oda Martin. — IDve bored... bo- 
red... 

Ekkor megszólalt Georges. 

— He says he got bored with your face. What-s the matter? 
Miről van szó, gyerekek? 

Ó, hát persze. Georges pilóta, tud angolul! 

Chantal elmesélte neki, mi történt pár napja. Azt meg, hogy a 
srác ráerőltette a társaságát a lányra, maga is látta. 

— Nem hiszem, hogy a verekedés lenne a megoldás — mondta 
Georges. — Egyszerűen ki lehet tiltatni őket a városból. Hívom 
a rendőrséget, azok elintézik. — Elmondta ugyanezt angolul is, 
és nyúlt a telefonjáért. 

— Just a moment — kérte Kissy. — Gaston, légy szíves, fordítsd 
le, hogy a kitiltás szerintem is jó ötlet, de szeretnék biztos lenni 
benne, hogy más városokban nem zaklatja a lányokat. — Meg- 
várta, amíg a hirtelen Gastonná változtatott férfi lefordítja a 
szavait, aztán folytatta. — El akarom venni tőle a kedvét. 

A fordítás után kis csend támadt. 

— Hey, lány — mondta a fiú rosszul ejtett francia szóval —, 
what do you want... 

— Ezt — felelte Kissy, azzal villámgyorsan előrelendült és 
gyomron vágta. A fiú összegörnyedt, Kissy pedig feldöntötte. — 
És most figyelj rám — állt meg fölötte. — Utálom a hozzád ha- 
sonló beképzelt hólyagokat, akik azt hiszik, hogy minden lány- 
nak el kell ájulni a gyönyörűségtől, ha kegyeskedtek szóba áll- 
ni velük. Örülök, ha kitiltanak titeket a városból, és figyelmez- 
tetlek, hogy más városokban is élnek gyerekek, akik akkorákat 
ütnek, mint mi. Úgyhogy jó lesz, ha meghúzzátok magatokat. 

Georges még beszélt, amikor a fiú kinyúlt és elkapta Kissy 
bal bokáját. Ő nem csinált semmit. A srác szerette volna kirán- 
tani a lábát, de sehogy se sikerült neki. Rossz irányba próbálko- 
zott. 


— Légy óvatos — tanácsolta, amikor a pilóta befejezte a fordí- 
tást. — Ha elmozdítod a lábamat, rettenetesen meg fog fájdulni 
az orrod. 

Georges nevetve tolmácsolt, s a kéz hirtelen elengedte Kissy 
bokáját. Nagyon gyorsan. 

Aztán már ott is voltak a rendőrök. 


A tárgyalás alapos volt, de rövid. A rendőrfőnök végighallgat- 
ta, mi történt; az egerek két találkozását az amerikai srácokkal, 
két helybeli lány és egy harmadik bátyjának vallomását — eny- 
nyien gyűltek össze azalatt, amíg elmentek a fiú barátaiért, az- 
tán onnan a rendőrségre. Meghallgatta a srácok mentegetőzé- 
sét, hogy ők igazán semmi rosszat nem akartak, csak fölcsípni 
egypár csinos francia kiscsajt. Aztán választást kínált nekik. 
Rendőrségi fogda, vádemelés és bírósági tárgyalás, vagy pedig 
most azonnal kifizetik a szállodájukat és távoznak Beaulieu- 
ből. Ha bárhol másutt letartóztatják őket, arról ő, a rendőrfőnök 
tudomást szerez és közli az ottaniakkal az itteni eseteket. Ak- 
kor pedig jó eséllyel börtönbe kerülnek. 

A srácok vita nélkül elfogadták az alkut. Még meg is köszön- 
ték. Két rendőr elkísérte őket a szállodába, a főnök pedig elbe- 
szélgetett Georges-zsal. Az egerek nem várták meg őket, elbú- 
csúztak és szaladtak a pizzájukért. 

— Ügyesek voltatok — dicsérte meg őket Vanessa, amikor el- 
mesélték a történetet. — Gyorsan és nagyot ütni, fölényes han- 
gon beszélni és jó pizzát hozni: ez az egérség titka. 


— Nem érdekel a hisztid — jelentette ki Kissy szigorúan. — Föl 
kell porszívózni! Csupa por már minden. 

Macska azonban már eltűnt a kert irányában. Rettegett a por- 
szívótól, és azt se bánta, hogy Suzy kineveti, csak menekülhes- 
sen. Suzy ugyanis sokkal bátrabb volt: ő nem a kertbe mene- 
kült ki, csak a szomszéd szobába, onnan figyelte aggodalmasan 
a harsogó rémséget. 

Kissy mindenesetre fölporszívózta a nappalit, akármit szólja- 
nak a háziállatok. Illetve csak a felét, mert közben bejött Suzy. 

— Vau — kiabálta, tisztes távolságot tartva a porszívótól. — 
Vau-vau! 


— Mi van, kiskutya? Nem kell neked itt lenni, amíg ezt csiná- 
lom. 

— Vau-vau! 

Kissy látta, hogy Suzy ragaszkodik az álláspontjához, így ki- 
kapcsolta a porszívót és odalépett hozzá, de abban a pillanatban 
meghallotta a kapucsengőt. 

— Ó, hát ezért szóltál? Nagyon okos kutya vagy. Gyere, néz- 
zük meg, ki az. 

Suzy bezsebelte a dicséretet, megszaglászta a porszívót — így, 
kikapcsolva már nem félt tőle —, aztán Kissy után eredt és 
messze megelőzve őt, vidáman üdvözölte a jövevényt. Ő bizto- 
san már a csukott kapun keresztül is tudta, ki az. Kissy csak ak- 
kor, amikor odaért és kaput nyitott. 

— Ó, bocsánat, madame Faubourg. Nem hallottam a csengőt a 
porszívótól. 

— Semmi baj. — Madame Faubourg besétált, biciklit tolva ma- 
ga mellett. — Csak éppen erre jártam, hát benéztem. 

Madame Faubourg a szomszédban lakó öreg orvos bejárónője 
volt, s már régóta járt hozzájuk segíteni. Ő etette Macskát, ké- 
sőbb már Suzyt is, amikor a Chaton család nem volt otthon. 
Ezzel Suzy feltétlen szeretetét vívta ki. Macska csak nagy ke- 
gyesen megengedte neki, hogy megetesse. Nimby egyik nap ta- 
lálóan fejtette ki, mi a különbség a kutyák és a macskák gon- 
dolkodása között. A kutya így gondolkodik: , Itt ez az ember. 
Ha éhes vagyok, ennem ad. Ha beteg vagyok, orvoshoz visz. 
Biztosan ő az isten." A macska meg így: , Itt ez az ember. Ha 
éhes vagyok, ennem ad. Ha beteg vagyok, orvoshoz visz. Biz- 
tosan én vagyok az isten." 

Madame Faubourg sose jött üres kézzel, ha nem dolgozni 
jött. Most is csomag volt a bicikli kosarában. 

— Hoztam egy kis süteményt. A főorvos úr mégse veszi ki jö- 
vő héten a szabadságát, úgyhogy megyek nagytakarítást csinál- 
ni nála. Ha gondoljátok, nálatok a következő hé... 

Hangos kiáltás fojtotta torkára a szót. 

— Itt a Cirrus! 

Vanessa hangja volt és Kissy derekáról jött. Utána pedig len- 
dületes csipogás hallatszott. 

Madame Faubourg ijedten bámult Kissyre, aki hirtelen elsá- 
padt, sarkon fordult és futásnak eredt a garázs felé. Fölrántotta 


a gyalogos kisajtót, átszáguldott a garázson és kettesével vette 
a fokokat az alagsorba. A Cirrus még javában mondta a magá- 
ét, amikor ő már a gép előtt ült, el is némította a telefont. 

Effi volt az megint, minapi ügyfelük — Kissy meglepve is- 
merte föl. Rendben van, hogy Jean-Pierre-ék nem bántották 
őket, de elemi dolog lenne IP-címet és felhasználónevet cserél- 
ni, nem? Effi nem tette. Egy másik felhasználóval csevegett, 
akinek nem volt korábbi adata a Cirruson, új regisztráció volt. 
6061-es, Fox November Fox Alpha. Effi az Albert, Fonfa pedig 
a Robocop nicket használta. 

Kissy villámgyors mozdulatokkal munkához látott. Különö- 
sebben nem lepte meg, hogy az új felhasználó kanadai IP-cím- 
ről érkezett; minden épeszű shindy titkosítja a címét. A meg- 
lepő az, hogy se Effi, se Ego Brad nem tette. 

Nagy szerencséjére Nimby éppen akkor csörgött rá, amikor a 
titkosítás visszakövetése másodszor is kudarcot vallott, és Kis- 
sy már kezdett megijedni, hogy valamit rosszul csinál. 

— Mindig ugyanoda lyukadok ki. Akárhogy követem, Saskat- 
chewan állam jön ki a végén. 

— Tartomány — felelte Nimby nyugodtan. — Kanadában tarto- 
mányok vannak, nem államok. 

Kissy úgy érezte magát, mint egy egér formájú dinamitrúd. 

— Nem mindegy ez most?! Azt mondd meg, mit csináljak, 
hogy le tudjam követni! 

— Semmit. Lehet, hogy már rég lekövetted. 

— De Kanada jön ki! 

— És? Talán Kanadában nem élnek shindyk? 

Kissy döbbenten meredt a monitorra. De. Dehogynem. Nyil- 
ván ott is élnek. Ez neki eszébe se jutott. 

— Persze lehet, hogy olyan agyafúrt titkosítást használ, mint a 
Százas, de akkor a mi eszközeinkkel úgyse éred utol. Egyelőre 
vedd úgy, hogy Kanadában ül, és mondd, hogy mit csinál. 

—A kalandjairól mesél, hogy miket művelt gyerekekkel. 
Most éppen egy hatéves kislánynál tart. 

— Szűzanyám! 

Ez nem Nimby volt; a hang az ajtóban szólalt meg. Kissy ma- 
gában vállat vont, mi sem természetesebb, mint hogy a shindy- 
szagot megérezve tökéletesen megfeledkezett madame Fau- 
bourg-ról. 


— Ez madame Faubourg — konferálta a telefonba. — Éppen itt 
van. Nicsak, képet küld neki. 

— Le tudod tölteni? 

— Nem, a Gyermekvilág nem ad linket a Cirrusnak. De van 
hozzá kommentár, a hatéves kislányt ábrázolja. Effinek nagyon 
tetszik... egész biztos meztelen a gyerek a képen. 

— Jézusom! 

— Megjöttem — szólalt meg Jennifer hangja, s ugyanakkor az 
arca is megjelent a monitoron. Kicsit fújtatott. — Jaj, nagyon ro- 
hantam. Mi a helyzet? Jó napot, madame Faubourg. Csak ket- 
ten vagyunk? 

— Nimby itt van telefonon. Effi egy másik shindyvel cseveg, 
Fox November Fox Alphával. 

— Mindjárt nézem. Valami öröm a szívnek? 

— De mennyire. Beszámoló hőstettekről, illusztrálva. A képet 
nem láttuk, de Effinek nagyon tetszett, úgyhogy meztelen a 
gyerek. 

— Ebből hogyan tudod, hogy meztelen? — kérdezte Nimby. 

— Véleményt mondott az egyik testrészéről. 

— Melyikről? 

Kissy elengedte füle mellett a kérdést. 

— Részleteket is mond, hogy miket művelt vele. Szent merev- 
lemez, ha sikerül beazonosítani a gyereket, Fonfának már val- 
lomást se kell tennie. Minden itt van leírva. 

— Teremtőm... — hallotta a háta mögül. Ő nem foglalkozott 
vele, de Jennifer fölpillantott. 

— Valami baj van, madame Faubourg? 


Az egerek nagy része online volt már, mire sikerült madame 
Faubourg-ral megértetni, hogy ez őnekik természetes. Az a dol- 
guk, hogy ezeket az alakokat összefogdossák. A hölgy ezt per- 
sze már rég tudta, hiszen hallott az alapítványról, mint minden- 
ki, aki közelebbi ismeretségben állt az egerekkel, de eddig va- 
lahogy másképpen képzelte. Nem is álmodott arról, hogy ezek 
az , ártatlan gyerekek" — ahogy ő mondta — elolvassák azokat a 
disznóságokat, amiket amazok írogatnak, sőt néha még az 
olyan képeket is látják, amiket küldözgetnek egymásnak. 

Az egerek ugyancsak meglepődtek a dolgon. Régesrég hoz- 
záedződtek a gyerekekről szóló történetekhez, a gyerekeknek 


írt malacságokhoz, sőt a pornóképekhez is. Egyszerű munka- 
eszközök voltak. Nimby írt egy programot az illegális pornóké- 
pek kezelésére: a program elküldte a képeket a rendőrségnek, 
aztán titkosítva tárolta a Jerry-hálózat egyik zugában, amíg 
meg nem jött a visszaigazolás, hogy átvették és biztonságba he- 
lyezték; akkor megsemmisítette őket valami olyan eljárással, 
ami lehetetlenné tette, hogy valaha helyreállítsák őket. Így a 
Jerryt nem érhette vád, hogy illegális képeket birtokol. 

Madame Faubourg nemigen nyugodott meg. Azt mondta, ezt 
a rendőrségnek kellene csinálnia. 

Igen, gondolta Kissy este, zuhanyozás közben. A shindyket a 
rendőrségnek kellene megfognia, és némelyiket csakugyan 
meg is fogja, de sokat elszalaszt. Ezért kell a Jerry. Ők olyan 
módszereket használhatnak, amiket a rendőrség nem vehet 
igénybe, például igazi gyereket kínálhatnak csalétkül, mint a 
bretagne-i lelkésznek Nimbyt meg Roger-nak Vanessa fenekét. 
Ha a rendőrségnek szabad lenne gyerekcsalikat bevetni, ők is 
jobban boldogulnának. Persze olyan gyerekeket, mint ők, akik- 
ben a shindyk nem tudnak kárt tenni. 

Éppen itt tartott a gondolataiban, amikor kilépett a zuhany 
alól, megcsúszott és alaposan beverte a könyökét a kád szélébe. 
A fenébe, gondolta sziszegve, miért nincs itt egy shindy kád 
helyett?! 

Még akkor is morcos volt, amikor bemászott az ágyba. Az 
ágy ugyanis üres volt, Martin ezen az éjszakán otthon aludt. Ez 
így egyáltalán nem jó, gondolta Kissy sóhajtva. Martinnek csak 
akkor lenne szabad otthon aludnia, ha ő is vele van. Alapjában 
véve nekik semmi keresnivalójuk két külön ágyban. 

Sóhajtott. Vannak lányok, akik akkor se kényszerülnek egye- 
dül aludni, ha nincs ott a kedvesük: az ágy végébe odagömbö- 
lyödik a cica. De hát neki nincsen cicája — csak Vanessának 
van, de az ő ágya végébe se gömbölyödik. Vanessa ágya végé- 
ben előbb lehet megtalálni Nimbyt, mint Macskát, pedig Nim- 
bynek nem az ágy végében lenne a helye, hanem Vanessa mel- 
lett. 

A szünet alatt legalább féltucatszor kapta rajta őket, hogy 
nem csókolóznak. Éppen nem történt semmi különös, nem kel- 
lett megverni senkit, nem kellett Angéligue-et kísérgetni vagy 
lelki vigaszban részesíteni, semmit a világon nem kellett csi- 


nálni, és azok ketten mégse csókolóztak. Jó lesz figyelni rájuk, 
mielőtt el találnak hidegülni egymástól vagy valami hasonló. 

Igaz viszont, hogy voltak délutánok, amikor egyáltalán a szí- 
nüket se látták, bebújtak egy szobába és órák hosszat elő se ke- 
rültek. És két éjszakát is együtt töltöttek. Szóval nem lehet 
olyan rossz a helyzet. 

Egy nappal később, amikor kilépett a zuhany alól, már tudta, 
hogy nem fogja beütni a könyökét, ha meg is csúszik: ott volt 
Martin, elkapta volna. És nem hiányolta az ágya végéből a ci- 
cát. Ha ott lett volna, csak zavarta volna őket. 

Így azért sokkal jobb. Ha Martinnel tölti az éjszakát, minden 
tökéletes. Majdnem. Mert még mindig ott van a kényszer, hogy 
előbb-utóbb el kell döntenie azt az időpontot. 


— Szerintem minden megvan — mondta Jennifer, utoljára pil- 
lantva végig a listán. 

— Akkor gyerünk — mondta Martin, és megtaszította a kocsit. 
— Otthon már minden tele lehet egérrel. 

— Ne olyan hangosan — figyelmeztette Chantal. — Bármikor 
erre járhat egy rágcsálóirtó. 

Kissy az órájára nézett, sokadszor. Nem, Vaucressonban ez 
idő szerint még egyetlen egér se lehet. Még bőven hazaérnek. 

De azért siettek; szemkápráztató gyorsasággal haladtak át a 
pénztáron. Chantal és Jennifer a kocsi előtt ment, Martin és az 
apja mögötte. A lányok villámgyorsan a szalagra rakodtak min- 
dent, aztán előkapták a szatyrokat, és nyomban rakták beléjük, 
amit a pénztáros kitolt a pult végén. Ha egy szatyor megtelt, 
betették a kocsiba és vették a következőt. 

— Mintha három kezük lenne fejenként — állapította meg 
Rochefort úr elismerően. 

— A Jerry-kiképzés — mondta Jennifer már később, amikor ki- 
felé indultak a hipermarketből. — Megtanítja az embert a na- 
gyon gyors, mégis jól koordinált mozdulatokra. 

A csomagokat azért már Rochefort úr emelte be a csomagtar- 
tóba, a maga hagyományos sebességű mozdulataival. Így is 
egykettőre kiürült a bevásárlókocsi. Martin megpördítette és el- 
indult vele, de két lépés után megállt és ellódította. Kissy egy 
hajléktalant vett észre, aki ügyesen elkapta a kocsit és nagy 
tisztelettel megköszönte. 


Pár perc múlva már a hídon voltak. Kissy most se mulasztotta 
el megnézni azt a padot, amin valaha, ősidőkkel ezelőtt először 
találkozott Pivel. Akkor ért véget régi, unalmas élete, s akkor 
kezdődött ez a nagyszerű mostani. Cin-cin. 

Vaucressonba érve rögtön fölfedezték az ötödik egeret a főtér 
sarkán, éppen az Aubriet utcán baktatott feléjük. Megálltak, be- 
préselték maguk mellé, s mentek tovább. 

— Én vagyok az első? — kérdezte Nimby. 

— Remélem — mondta Kissy. — Nem örülnék, ha négy éhes 
egér ülne a kapuban. 

Egy sem ült ott. Elbúcsúztak Rochefort úrtól, kirakodták a 
holmit, s még eltelt tíz perc, mire a taxi megállt a ház előtt és 
Vanessa Kissy nyakába ugorhatott. Ő volt az első, Nimby pe- 
dig az utolsó, de onnantól alig mozdultak egymás mellől. Kissy 
boldogan figyelte őket. 

Újabb negyedóra múlva pedig begördült a kapun a fehér Cit- 
rotn. Végre, annyi sok idő után, ismét együtt voltak mind a ki- 
lencen. 


A miniknek sikerült a kellő mértékű megdöbbenést tanúsítani, 
amikor Piék bejelentették a szakításukat. Niala nem nézett föl, 
szórakozottan babrálta az egyik Rubik-kockát, és a legkevésbé 
se nézett Pire. Ő közölte a hírt; egyáltalán nem cifrázta. 

— Valamit szeretnénk elmondani nektek. Rövid leszek. Angé- 
ligue-kel már jó ideje nem úgy működött a kapcsolatunk, 
ahogy kellene, ezért nemrég úgy döntöttünk, hogy szakítunk. 
Azért nem jöttünk hosszabb ideig, mert szükségünk volt némi 
távollétre egymástól. De mostanra túljutottunk rajta, és ezentúl 
megint egerek lehetünk. 

A minik szórványosan kifejezték együttérzésüket, a két maxi 
pedig biztosította őket, hogy minden rendben, ez így volt jó, és 
barátokként váltak el egymástól. Aztán lementek az alagsorba 
edzeni; a maxik alig gyakoroltak az utóbbi hónapokban. De 
Vanessa nem korholta őket a lassúságukért. 

Angéligue később segített a vacsorakészítésben, és megálla- 
pította, amit később, az asztalnál Pi is: hogy Vanessa rengete- 
get fejlődött, már kész szakácsnő. Pedig most is csak szendvi- 
cseket alkotott. Bonyolultabb ételt másnap ebédre csinált, ha- 
talmas tömeg számára. Apa és anya is otthon volt, ami nem 


volt gyakori szombaton, még vasárnap se. Tizenegykor pedig 
befutott Angéligue Lafont a szüleivel, hogy köszönetet mond- 
jon. A D" Aubisson lányoknak már megköszönhette, amikor vé- 
get ért a kaland, de a többiek akkor már hazatértek Íle-de- 
France-ba. 

Még Beaulieu-ben voltak, amikor Angéligue megkapta a má- 
sodik gyógyszert, két nappal később. Nehéz két nap állt mögöt- 
te, leginkább csak feküdt, olvasott vagy tévét nézett és nyögött. 
De a fájdalomcsillapítók azért segítettek. A második kórházi 
látogatásnál Niala is elkísérte a családot és Vanessát — most 
órákig lesznek bent, ne kelljen Vanessának egyedül üldögélnie, 
amíg a szülők a lányukkal foglalkoznak. 

Minden rendben ment; Vanessa reményei ezúttal se váltak 
valóra, a szülők nem próbáltak ismeretlen helyre száguldani, 
testőri képességeire egyáltalán nem volt szükség. Angéligue 
megkapta a prosztaglandint, amit már nem szájon át kellett be- 
venni, és kapott egy ágyat, ahol hat órát feküdt és nyögött. Va- 
lamennyit aludt is. Időnként megmérték a hőmérsékletét meg a 
vérnyomását, talán más dolgokat is, a D"fAubisson lányok a 
vizsgálatok alatt kint ültek a folyosón. 

Angéligue még egy hétig lakott Niala szobájában, amíg el- 
múltak a fájdalmai. Tíz nappal a prosztaglandin után pedig 
visszamentek a kórházba az utolsó vizsgálatra. Vanessa egye- 
dül kísérte el őket. A vizsgálat azt mutatta, hogy Angéligue 
már nem terhes. 

A szülők aránylag türelmesen viselték ezt a két hetet. Az első 
gyógyszer után ugyan volt egy vitájuk: az ügyvéd haza akarta 
vinni a lányát, azt mondta, a kocka most már el van vetve, a 
megindult folyamatot úgyse tudják leállítani, és otthon is van 
kórház meg orvos. Niala csendesen közölte vele, hogy a keze- 
lést itt fogják végigcsinálni, ha dolga van otthon, felőle haza- 
mehet, de csak ha Angéligue is beleegyezik. Madame Lafont 
viszont semmiképp se mehet, Angéligue-nek az volt a kívánsá- 
ga, hogy ő legyen mellette, tehát mellette is lesz, ha a hegyek 
belesétálnak a tengerbe, akkor is. 

Az ügyvéd végül nem ment haza, csak reggelenként egy cso- 
mót telefonált. Niala szikrányit sem aggódott az ártatlanokért 
és védtelenekért, akiknek nélkülözniük kell az ügyvédjüket, de 
úgy tűnt, Lafont sem teszi. Szó nélkül végigülte Beaulieu-ben a 


két hetet, a kórházi látogatásokat leszámítva ki se mozdult a 
városból. 

Az utolsó vizsgálat után a család visszament a panzióba ösz- 
szecsomagolni és elbúcsúzni, s hazautaztak. Angéligue csütör- 
tökön már volt iskolában, és igazolást is vitt a kihagyott időről: 
a nizzai kórházban állította ki Blanche egyik orvos barátja, aki 
a belgyógyászaton dolgozott. A beteg a tavaszi szünet alatt 
emésztési problémákra panaszkodott, ezért ott kezelték, eddig 
tartott, pecsét, aláírás. 

Az osztály persze nem felejtette el, hogy a szünet előtt rend- 
őrök jártak náluk Angéligue-et keresve. Meg is kapták a ma- 
gyarázatot. 

— Kicsit összevesztünk a szüleimmel, és elmentem egy barát- 
nőmhöz. Ennyi az egész. Aztán kibékültünk és elutaztunk 
Chantalék barátaihoz a tengerpartra. Ha nem betegszem meg, 
igazán jól éreztük volna magunkat. 

A családon és az egereken kívül senki nem tudta meg, mi tör- 
tént. Angéligue köszönő szavai részben ennek is szóltak, de el- 
sősorban annak, hogy a szüleit megbékítették a történtekkel. 

— Mielőtt elfelejtem, Martin, ugye te jó vagy kémiából? Nem 
nagyon értem a dolgot, valamikor elmagyaráznád, amit kihagy- 
tam? 

Az egerek nem mutatták, mekkora kő esett le a szívükről. Ez 
jelszó volt, és valójában azt jelentette, hogy a szülei továbbra is 
toleránsan viselkednek, nem bántják a történtek miatt. Ha Kis- 
sytől kért volna segítséget a matekhoz, az azt jelentette volna, 
hogy a D Aubisson lányok ellenőrzése alól kikerülve a Lafont 
házaspár visszavedlett vakbuzgó katolikussá, akik bűnösnek te- 
kintik őt és vezekeltetik — vagy éppen megverik. De nem. Mar- 
tin megígérte Angéligue-nek, hogy segít a kémiában, ő pedig 
ezt felelte: 

— Kösz. A könyvből is biztos megérteném, de jobb, ha van ki- 
től kérdezni. 

Ha ezt nem tette volna hozzá, az azt jelenti, hogy aggódik a 
szülei miatt a későbbiekben. De akkor nem aggódik. 

— Természetesen itt maradtok ebédre — jelentette ki Vanessa. 

Madame Lafont a fejét rázta, az ügyvéd pedig szóban is til- 
takozott. — Nem, dehogy, csak beugrottunk és máris megyünk. 

Niala fejcsóválva nézett rá. 


— Az elmúlt hetekben azt tapasztalta, hogy ellenkezhet a hú- 
gommal? 

— Nem, nem azt — nevetett Lafont —, de egy ebéd dolgában. . . 

— Nagyobb tisztelettel beszéljen ilyen dolgokról — intette Va- 
nessa. — Az ősi mezeiegér-kultúrában az ebéd szertartás volt, 
ünnepélyes keretek között vágtak le minden szelet sajtot. 

Pontosan úgy mondta, mintha ő lenne Nimby. 

— Csakugyan? . .. — hökkent meg az ügyvéd. 

— Nem — nevetett a kislány —, de jól hangzik! 


Az ebédet már délelőtt elkészítették, Vanessa egész kis hadse- 
reget mozgósított, hogy segítsenek. A padláson tartották, gon- 
dosan becsomagolva, a Boulanger-ék által hátrahagyott kony- 
haeszközöket; a két legnagyobb fazék már nemegyszer kapott 
munkát az egérhad ellátásában. Vanessa most fejenként három 
nagy burgonyát főzött meg, azaz negyvenkét darabot, mert La- 
font úr éppen akkor jelentette be érkezésüket, amikor főzéshez 
készülődtek. Míg a krumpli főtt — héjában —, Vanessa kettévá- 
gott egy kilós sajtot, az egyik felét átnyújtotta Martinnek és a 
sajtdarálóra mutatott. A fiú szalutált, sarkon fordult és a készü- 
lékhez masírozott a sajttal. 

Az összes egér ott volt a konyhában, a maxik is, sőt anya is 
bekukucskált időnként. Vanessa nem mondta meg, mit készíte- 
nek, csak annyit, hogy Isabelle néni sok évvel ezelőtt egy kül- 
földi vendég hölgytől hallotta a receptet; már nem emlékszik, 
honnan jött, mikor jött, csak a tőle tanult receptekre. 

A fazék méretei miatt Vanessa hússütő csipesszel emelgette 
ki a legfelső krumplikat, aztán amikor valamit csökkent a súly, 
Pi kiöntötte a vizet és kiborította a krumplit. 

— Most megalakítjuk a hámozóbrigádot — jelentette be Vanes- 
sa. — Óvatosan hámozzátok, el ne törjön. Ha kész, hosszában 
vágjátok ketté és fektessétek ide a tálcára, vágott lappal fölfelé. 

Az egerek buzgó hámozásba kezdtek. Mindenkinek öt 
krumpli jutott, Angéligue és Niala eggyel többet csinált. 

Vanessa nem hámozott. Kanalat ragadott és üreget vájt a fél 
krumplikba; később, mikor elkészültek a hámozással, ők is ezt 
csinálták. Vanessa ekkor abba is hagyta a vájkálást és keverget- 
ni kezdett. Kissynek folyamatosan járt a keze, de nagyon fi- 


gyelt. 


A kislány tejfölt öntött egy jókora edénybe, és hozzátette az 
üregekből kitermelt burgonyát meg a reszelt sajtot, apránként 
egyre többet, ahogy kis edénykékben érkezett a krumplianyag. 
Összekeverte, aztán fűszereket kevert bele: petrezselyemzöldet, 
sót, borsot. Végül nagy merőkanállal áttette a felét egy másik 
edénybe, a két edényt odanyújtotta Pinek és Nimbynek, akik a 
legközelebb álltak hozzá, ő pedig fölkapott egy tojástartót. Sor- 
ban ütötte föl a tojásokat, amiket a fiúk belekevertek a masszá- 
ba. Amikor összeállt, kivett belőle egy kanállal, és gondosan 
beletöltötte az egyik fél burgonya üregébe. 

— Így csináljátok. Jól töltsétek meg mindegyiket. Szépen meg 
lehet púpozni, de jusson mindegyikbe. 

Hamar kialakult a munka menete. Az edényekhez csak két- 
két egér fért oda, így az asztal egyik felén Nimby és Niala, a 
másikon P!i és Jennifer töltögetett. A csapat másik fele hordta 
nekik a krumplis tálcákat. Vanessa ezalatt megint kikevert va- 
lamit: tejfölt, tojást és reszelt sajtot, kicsit megsózta, aztán vé- 
konyan bezsírozta a nagyobbik sütőlapot, és telerakta a töltött 
krumplikkal. Amikor megvolt, az új masszával megkente a te- 
tejüket, és megszemlélte művét. 

Kissy imádta ezt a nézést. Nem volt gyakori, a közönséges 
szendvicsek nem kaptak belőle, csak ha valami bonyolultabb 
ételt alkotott: sütés előtt vagy után seregszemlét tartott véden- 
cei fölött, olyasféle arccal, mint amikor egy anya megszemléli 
iskolába induló csemetéit. , Szépen vagytok öltözve? Senki 
nem kócos? Tiszta a körmötök? Nem maszatos az arcotok? 
Minden holmi nálatok van? Akkor puszi, és mehettek, de néz- 
zetek körül, mielőtt leléptek a járdáról!" 

Vanessa gyermekei persze nem kaptak puszit. Betolta a sütő- 
lapot, és főszakácsi pillantással nézett végig kuktáin, akik még 
töltögették a többit. 

— Addig sütjük, amíg szép piros nem lesz a tetejük — hirdette 
ki. — Ez úgy félóra. Úgy nézem, három sütet lesz... éppen elké- 
szül, mire Angéligue-ék befutnak. A neve sajtos töltött burgo- 
nya. 

El is készült, s míg sült, Vanessa salátát is csinált mellé. Ez 
külön tányéron készült mindenkinek, hogy szét ne essen a 
kompozíció, ezért mindenki maga elé vett két-három egyforma 


tányért, és vezényszóra dolgozott. Chantal, Pi és Kissy nem ka- 
pott tányért, ők készítették elő a nyersanyagokat. 

— Chantal, te vágod a paradicsomot — utasította főnökük. — 
Vékony karikákra. Ha kész, a többiek a nagy karikákat elhelye- 
zik a tányér egyik felén, egy tányéron egy fél paradicsomot. A 
végéről a kis karikákat nem használjuk föl. Pi, te készítsd elő a 
rákot. Gyönyörű szép legyen. Kissy, tied a gomba meg a tojás- 
guillotine. Egerek, a rákot és a gombát a tányér másik felére 
halmozzátok, egymás mellé, de szép legyen! 

Ezzel szokott gyors mozdulataival hozzálátott narancsot há- 
mozni. Kissy fölvette az első fej csiperkét, beletette a tojássze- 
letelőbe, és egy csapással végzett vele. Tárgyalás nélkül, gon- 
dolta, a gombának segítségért könyörögni se volt ideje. 

Ő készült el a leggyorsabban, Pi néhány pillanattal utána tette 
az asztalra a tányért a megmosott, lecsöpögtetett garnélával. 
Vanessa csak rájuk nézett, aztán a narancsokra. Kissy sóhajtott, 
tiszta kést vett elő és vetköztetni kezdte az egyiket. Sok munka 
volt velük, a belső héjukat is le kellett szedni, kimagozni. Az 
egerek a paradicsom mellé tették a gerezdeket. Még egy csokor 
vízitormalevél került a tányérokra, aztán jöhetett a mártás, amit 
Vanessa egyetlen edényben készített, így kézről kézre adva 
szedtek belőle. Joghurtot kevert össze egy kis száraz sherryvel, 
cayenne-i borsot, sót és egy kis cukrot tett bele. 

Végül kritikusan megvizsgálta az összes tányért, nincs-e va- 
lamiből túl sok vagy kevés. Fedőt tettek rájuk és az asztalon 
hagyták őket. 

Sokkal könnyebb volt így dolgozni, normális magasságú 
konyhaasztalnál, mint azon az égbe meredő pulton, amibe 
előbb-utóbb liftet kellett volna szereltetni. A pult egyelőre a ga- 
rázs egyik sarkában várta, hogy mi lesz a sorsa; elég jó állapot- 
ban volt, nem akarták kidobni, de lépcsőn cipelészni se, amíg 
nem tudják, hogy végül hova kerül. A garázsba tudták a leg- 
könnyebben elvinni. 

Kissy rámosolygott a sherrys üvegre. Ezt a D"Aubisson lá- 
nyok hazulról hozták és holnap haza is viszik; még jócskán van 
az üvegben. Vanessa előzőleg kifaggatta apáékat, szabad-e 
olyan salátát csinálnia, amibe szeszes italt is előír a recept. Az 
engedélyt megkapta, de figyelmeztették, hogy a háznál egy 
cseppet sem talál, és őnekik fogalmuk sincsen, hogy kapható-e 


a környéken az, ami neki kell. Szerencsére Isabelle néninek 
volt egy épp hogy megkezdett üveggel, ezt elhozni gazdaságo- 
sabb volt, mint újat venni. 

Ezen a kuktálkodással töltött délelőttön Kissy új oldaláról is- 
merte meg egértársa szakácsnői képességeit. Most nem járt úgy 
a keze, nem zongorázott a különféle hozzávalókon — most őket 
ugráltatta, vezényszavak röpködtek a levegőben, ide-oda suha- 
nó egerek töltötték meg a konyhát. Tökéletes csapatmunka, 
élén a csapat legkisebbjével, akinek mukkanás nélkül engedel- 
meskedik mindenki. 

Érdemes volt, gondolta később, amikor megkóstolta a sajtos 
töltött burgonyát, amit Vanessa és Jennifer tálalás előtt a sütő- 
ben gyorsan előmelegített. Remek kaja volt, bár az ő ízlésük- 
nek kicsit szokatlan. Jól illett hozzá a sokszínű ráksaláta — Va- 
nessa így nevezte — a maga változatos, könnyed ízeivel. 

Alkalomadtán, gondolta Kissy, bekapva egy gombaszeletet, 
csakugyan utánanéz annak a vajban sült rókagombának. De le- 
het, hogy mostanra már Vanessa az a szaktekintély, akit meg 
kell kérdeznie. 


Régóta nem volt ilyen kellemes hétvégéjük. Beaulieu-ben per- 
sze csodálatos, de ott már hosszú ideje nélkülözniük kellett a 
maxikat. Most végre együtt lehettek velük. Piék ugyanolyanok 
voltak, mint régen, csak persze nem aludtak egy szobában. An- 
géligue átköltözött Vanessa szobájába Jenniferhez, Chantalhoz 
és Nialához. Elvileg Vanessához is, de a kislány mindkét éjsza- 
kát a földszinti hálószobában töltötte, a fiúk szobájában, ahol 
persze kettesben voltak, hisz Martin Kissyvel aludt. 

Péntek este, amikor Vanessa jó éjszakát kívánt és lebaktatott 
a lépcsőn, Pi megkérdezte: 

— Gyakran alszanak együtt mostanában? 

— Jó párszor — felelte Niala. 

— És... semmi olyasmi... 

— Á — legyintett Niala. — Még mindig nagyon kiskölykök. Be- 
szélgetnek és csókolóznak. 

— Érdekes. Szerintem Nimby szemszögéből Vanessa állati 
SZEXI. 

Chantal fölkuncogott. 


— A mi szemszögünkből pedig Nimby egy eszméletlenül von- 
zó pasi, lenne csak pár évvel öregebb. De aki ezt visszamondja 
neki, azt fölaprítva vetem oda Macskának. 

— Ezért hagyjátok mindig, hogy összecsókoljon benneteket? 

— Hát... ezért is. Meg mert összeköt minket a... nem is tu- 
dom, mi. 

— Az egérségi kötelék — segített Martin. 

— Nocsak — nevetett Pi. — Akkor akár én is megpróbálhatnálak 
végigcsókolni titeket? 

Kissynek elakadt a lélegzete. Nialával összevillant a tekinte- 
tük. Ha Pi ilyet tenne, amit persze nem fog, akkor Niala is sorra 
kerülne, és akkor. . . 

Már rég nem azok az idők vannak, amikor Niala paradicsom- 
piros lett Pi születésnapi puszijától, és Blanche-nak kellett elte- 
relnie róla a figyelmet. Mostani beaulieu-i estéik egyikén Niala 
megállapította, hogy a születésnapjáig nagyon kell vigyáznia Pi 
közelségével. Érzi, hogy elég egy ölelés és egy-két puszi, és 
kirobban belőle a szenvedély. Vanessa meg 15 kérdezte: 

— Ezek szerint én nem szeretem Nimbyt? Belőlem semmilyen 
szenvedély nem robban ki, még ha szájon csókolom, akkor se. 
Már kipróbáltam. 

Niala nevetett. 

— Mert te egy kis egérkölyök vagy még. 

De Niala nem kölyök, gondolta most Kissy, ahogy egymásra 
néztek a barátnőjével. Megőrül ezért a pasiért, akinek igazából 
vigyáznia kellene, nehogy véletlenül megpuszilja, mert lehet, 
hogy az ágyban kötnek ki már ennyitől is. De ebből Pi persze 
nem sejt semmit. 


Pi teljesen lekötötte Niala figyelmét ezen a hétvégén. Követke- 
zésképpen az összes lány figyelmét, már ami megmaradt a saját 
kedvesüknek szentelt idő mellett. Az összes lány Angéligue-et 
is magában foglalta, aki már péntek este talált alkalmat, hogy 
félrevonja Nialát Kissy szobájában. Négyen voltak, Kissy és 
Vanessa is ott volt. 

— Sokat gondolkodtam a telefonbeszélgetésünkön — telepedett 
Angéligue a fotelba. — Előtte azon, hogy felhívjalak-e és mit 
mondjak... azóta pedig azon, hogy mit tegyünk. Tudod... tud- 
játok, én szeretem Pit. Már jó ideje nem szerelemmel, de szere- 


tem. És téged is szeretlek. Nekem ti olyanok vagytok, mint egy 
második család... illetve veletek többet vagyok, mint az igazi- 
val. Régóta gondolkodom azon, hogy milyen pár lennétek ti 
ketten. 

— És? — kérdezte Niala. 

— Szerintem remek pár, ha mindkét oldalról megvan az érze- 
lem. Csak hát Pit rá kellene ébreszteni az értékeidre. 

— Hogyan? — szólalt meg Vanessa. — Reklámfilmet aligha for- 
gathatunk. 

— Nem is kell — sóhajtotta Niala. — Ugyanis Pi tökéletesen 
tisztában van az értékeimmel. Két éve sülve-főve együtt va- 
gyunk, ugyan mi van, amit nem tudunk egymásról? 

— Már volt mumpszod -— szólalt meg Vanessa hirtelen. — Ezt 
Pi nem tudja rólad. 

— És te honnan tudod? Alig emlékszem rá, kicsi voltam. 

— Blanche kérdezte valamikor régen, hogy tudom-e, milyen 
betegségeken estem át, és akkor említette. 

— Értem — mosolygott Niala. — Angéligue, neked volt mump- 
szod? 

— Volt — felelte a kérdezett. 

— Akkor ez kilőve. Tudom, hogy te szívesen vállaltad volna, 
hogy a fülébe súgod: , én tudom ám, hogy te olyan lányt kere- 
sel, akinek volt mumpsza — hát a nővéremnek volt", de látod, 
csak annyit felelne rá, hogy az előző barátnőjének is. 

Nevettek. 

— No és aztán — mondta Angéligue. — Rengeteg hasonlóság 
van köztünk, a mumpszon kívül is. És ne feledd, hogy mi soká- 
ig nagyon jól megvoltunk. Veszekedés nélkül mentünk szét és 
barátok maradtunk. Szóval egyáltalán nem baj, hogy sok a kö- 
zös vonásunk. 

Niala bólintott. 

— Ha csinálnánk rólam reklámfilmet, bele lehetne tenni, hogy 
számos tulajdonságban hasonlítok rád. Én is okos vagyok, 
ügyes, társ jóban-rosszban, házias vagyok, melegszívű és jó az 
alakom. De a legbüszkébb a szerénységemre vagyok. 

Imádnivaló volt, ahogy előadta ezt a szöveget. Voltaképpen 
tényleg szerényen beszélt, hiszen egy csomó előnyét kihagyta. 
Nemcsak az alakja jó, Niala igazi szépség, derékig érő arany 
haja van, ragyogó kék szeme, ha ő fiú lenne, a nyála csorogna 


utána. Nem is csupán okos, hanem művelt is, olvasta az összes 
klasszikusokat és moderneket, járatos a zenében és más művé- 
szetekben, s persze az haute cuisine-ben is, amiről olyan szép 
emlékeket őriz a csapat. Száz évvel ezelőtt azt mondták volna 
rá, hogy jó családból való úrilány, és csinos hozománya lett 
volna; ma ehelyett az van, hogy Niala felnőtt korában is mindig 
számíthat majd a szüleire, ahogy az is magától értetődő lesz, 
hogy Pinek mint Niala férjének is minden segítséget meg fog- 
nak adni. Persze neki nemigen lesz szüksége anyagi segítségre, 
Jourdainék is jómódú család, de ez most mindegy. 

Nimbynek nagyobb szüksége lehet majd a segítségükre. 
Blanchard úr ugyan jól keres, de mégsem annyira fényesen... 
de még inkább azért, mert ők nem ismernek olyan befolyásos 
embereket, mint D" Aubissonék. 

— Kissy! 

Hirtelen fölkapta a fejét, olyan gyorsan, hogy a légellenállás- 
tól egy pillanatra a homlokára hajlott a füle. 

— Tessék!... 

— Ha esetleg visszatérsz közénk — mosolygott rá Vanessa ba- 
rátságosan —, arról beszélgetünk, hogy mit tegyünk Pi meghó- 
dítása érdekében. 

Kissy egy pillanatig bambán nézte Macskát az asztalon. Itt 
egészen picike volt még, de máris úgy nézett a kamerába, mint 
egy igazi, felnőtt macska. 

— Hát... szerintem nem sokat tehetünk — kezdte. — Mit mond- 
hatnánk neki, amit nem tud rólad régesrég? 

Niala megcsóválta a fejét. 

— Semmit, de már megbeszéltük, hogy nem dicsérni kell en- 
gem. 

— Meg lehetne szervezni — gondolkodott Kissy —, hogy vélet- 
lenül rád nyisson a fürdőszobában. 

— És az mire lenne jó? 

— Hát... hátha történne valami. 

Niala sóhajtott. — Ezt nem gondoltad át. Ugyanaz történne, 
ami Martinnel. Jól megnézne, aztán becsukná az ajtót. Leg- 
alábbis reménykedem benne. Valószínűleg nem nézne olyan 
sokáig, mint Martin, ő azért már több meztelen lányt látott. De 
ha meg is kíván, akkor mi van? Nem vágyat akarok benne éb- 
reszteni, hanem szerelmet. 


Kissy lassan bólintott. Ezt tényleg nem gondolta át. Niala vál- 
la mellett az asztalról Macska fényképe szemrehányóan nézett 
rá. 

— Ha lenne valami közös érdeklődési területetek — tűnődött 
tovább —, az összehozhatna titeket. De olyan, ami csak a ti ket- 
tőtöké, más egér nem osztozik benne. 

Niala tanácstalanul nézett maga elé. 

— Nemigen hiszem, hogy lenne ilyen. Mostanra már kiderült 
volna. 

— Akkor csak annyit tehetünk — jelentette ki Vanessa —, hogy 
szépen mosolyogsz. Esetleg én is szépen mosolygok, és ha 
visszamosolyog, akkor felvilágosítom, hogy te még szebben 
tudsz mosolyogni. 

Kissy hirtelen egyszerre döbbent rá két nagyon fontos dolog- 
ra. Az egyik, hogy Macska ezen a fényképen azért hasonlít 
annyira felnőttkori önmagára, mert itt se mosolyog. Macska so- 
ha nem mosolyog. Egyszer meg kellene csiklandozni. 

De ezt most nem mondta ki. A másikat mondta ki, a Nagy 
Ötletet, ami megoldja Niala problémáját. 


— Sajtolízis — mondta Nimby. — Elektrokémiai eljárás. Két dró- 
tot szúrunk a sajtba, áramot eresztünk bele, az pedig felbontja 
alkotóelemeire: sajtra és lyukakra. 

Az egerek cincogtak. 

— Dobósajt — mondta Angéligue. — Kocka alakú sajtdarab, ol- 
dalain különböző számú lyukkal. 

— Cin-cin — csatlakozott Kissy a vidám kórushoz, de máris ő 
következett. — Sajtfehérke. Kisegér mesehősnő, aki végül dia- 
dalmaskodik a gonosz Macskoha fölött. 

Megcincogták. 

— Optikai egér — mondta Martin. — Fénytani laboratóriumban 
dolgozik, feladata sajtminták azonosítása fénytörésük alapján. 

Kissy nevetve cincogott és bekapott egy falat almát. Közben 
persze gondolkodott a következő szón is. 

Az Egérlexikon Jennifer találmánya volt, aznap reggel gon- 
dolta ki, s ebéd után meg is valósították. Ez a legjobb alkalom 
az ilyesmire, amikor tele hassal ülnek a nappaliban és szuszog- 
nak. Nimby kijelentette, hogy az ötleteket muszáj megőrizni az 
utókornak, ezért fölvesznek mindent, ő vállalta, hogy később 


leírja és ábécébe teszi, minden szócikknél a szerző nevével. 
Jennifer első szava, amivel a találmányt bemutatta nekik, maga 
az egér volt. , Kistermetű, kerek fülű rágcsáló, az evolúció csú- 
csa. Réten, kamrában és rajzfilmen egyaránt honos. Hihetetlen 
ereje van: megtermett szakácsnőket egy pillantással az asztal 
tetejére tud ugrasztani. Két kedvenc étele van: a sajt és még 
több sajt. A macskától fél, de mindig legyőzi. Félelmetes har- 
cos, még csúzli nélkül is." 

Vidám tavaszi vasárnap volt. A csapat kényelmesen elhelyez- 
kedett az asztal körül, néha bekaptak egy falat gyümölcsöt 
vagy édességet, esetleg leöblítették egy korttyal, és beszélget- 
tek. No meg némelyiküknek csók is jutott alkalmanként. És 
persze bőven volt sajt is az asztalon: Kissynek már vérévé vált, 
hogy mindig többfélét vegyen, időnként variálva a fajtákat. 

— Így szép az élet — sóhajtotta, kicsit fészkelődve Martin kar- 
jában. — Végre együtt mindannyian. 

Őszintén mondta. Tényleg nagyszerű volt. Őszinteségén mit 
sem csorbított, hogy ezt beszélték meg a lányokkal a fonal elin- 
dítására. 

Angéligue rögtön föl is vette a fonalat. 

— Igen. Csakugyan hiányoztatok már. Év eleje óta alig vol- 
tunk együtt... most meg persze jön majd a vizsgaidőszak... — 
Legyintett. — Megint alig látok majd egeret. 

— Itt is tanulhattok — mondta Vanessa; elvégre neki itt volt 
egy szobája, tehát mint a háziak egyike osztogathatott meghí- 
vásokat. Meg hát őközöttük ez amúgy se számított. — Én majd 
két fejezet között bekukkantok, meglengetem a füleimet és cin- 
cogok egyet, a kezemben egy darab sajttal. 

Édes kicsi Vanessa. Ez az egeresdi nem volt a megbeszélt 
szövegben, ő költötte hozzá. 

— És a sajttal mi lesz? — tudakolta Angéligue. 

— Hát... a sajt jót tesz a gondolkodásnak. Nektek adom. 

— Rendben, megállapodtunk — vágta rá Angéligue. 

Nevettek. Aztán Kissy vette föl megint a fonalat. 

— Csakhogy. . . 

— No mi az? — kérdezte Angéligue pontosan ugyanúgy, ahogy 
elpróbálták. 

— Ti még mindig együtt fogtok tanulni? 


Angéligue egy pillanatig meglepve nézett Kissyre, aztán Pire. 
Nagyon jól csinálta. 

— Hát... 

— Végül is nincs abban semmi — , segített" Niala. 

Angéligue lehajtott fejjel gondolkodott egy percig. Már ké- 
szült megszólalni, amikor Pi megelőzte. 

— Megértelek, ha nem akarod. Én se tartom a legjobb ötlet- 
nek. Majd külön tanulunk. 

Kissynek nagy kő esett le a szívéről. Csodálatos, hogy a fiú 
kimondta Angéligue helyett. Ez valamit enyhíthet a rossz érzé- 
sükön, amiért alakoskodnak a barátjuk előtt. Még ha jó cél ér- 
dekében is. 

— Miért — kérdezte Vanessa, a kis tudatlan —, együtt jobb? 

— Igen — felelte Angéligue gyorsan, nehogy Pi megelőzze. — 
Hatékonyabb. Ha van, aki kikérdezzen meg akivel átbeszélhe- 
ted, jobban fog a fejed. Egyszer kipróbálhatnád Nimbyvel vagy 
Nialával. Jótékony hatással lenne a jegyeidre. 

Vanessa olyan pillantást vetett rá, mintha a sajtját akarta vol- 
na elrabolni. Ez a szöveg megint nem volt benne a forgató- 
könyvben. De úgy tűnt, Angéligue nem ebben a percben találta 
ki, hogy egy kicsit emlékezteti a kislányt a tanulásra. 

Most jött Niala nagy mondata. Kissy drukkolt neki, hogy ne 
remegjen a hangja, ne felejtse el a szöveget, ne hibázzon szik- 
rányit sem, mert ezen a mondaton áll vagy bukik a boldogsága. 

Nem hibázta el. 

— Én szívesen tanulok együtt bármelyikőtökkel. 


— Egy börtönben ülő apa mindig problémaforrás egy kamasz- 
gyerek számára. Főleg ha még kicsi volt, amikor lecsukták az 
apját... mikor is volt? 

— Ötéves korában — felelte Niala. 

— Vagyis tíz éve — mondta Pi. — Tehát alig emlékszik az apjá- 
ra, csak azt tudja, hogy lecsukták a disznóságaiért. Valószínű- 
leg tart tőle, hogy örökölte az apja bűnöző hajlamait. Egyfoly- 
tában azt hallgatja, hogy a mostohaapja milyen jó ember, és ezt 
azzal is kidomborítják, hogy a vér szerinti milyen rossz. Elég 
idős ahhoz, hogy megkülönböztesse az igazat a hamistól, és a 
mostohaapja tényleg rendes ember. Ha a sok dicséret hazug 
lenne, hihetné, hogy az igazi apja se olyan rossz, amilyennek 


feltüntetik. Ezért fél attól, hogy őrajta is kitör a , bűnöző vér", 
és végső soron ezért kísérelt meg öngyilkosságot. 

— Helyes — felelte Niala. — Beszéljünk a terápiáról. 

A folytatást Kissy nem hallotta, azok ketten továbbsétáltak a 
kertben. Niala ötlete volt, hogy kint tanuljanak a szabadban, 
mint az ógörögök, akik ugyanígy tettek, és az erre használt he- 
lyet gümnasziónnak hívták. Ebből lett a világ minden táján 
használatos gimnázium szó. 

Szerda volt, az első egérnap azóta, hogy tanulótársakat talál- 
tak a maxiknak. Angéligue-et Jennifer vállalta, nemcsak szín- 
leg, hogy Pit megtévesszék, tényleg együtt tanultak. Ők az 
emeleten voltak, illetve ebben a percben éppen szünetet tartot- 
tak és lejöttek. 

Csengettek. Kissy kibaktatott a kapuhoz és üdvözölte a pos- 
tást, persze csak másodikként, hiszen először Suzy rajongta kö- 
rül. De a leveleket Kissy kapta. Rögtön hívta is anyát és beszá- 
molt neki; aztán apát hívta, aki fölbontatott vele egy levelet. El- 
mondta, mi áll benne; mire a levél végére ért, az elejére már 
nem is emlékezett. Tömény üzleti szöveg. Bement a házba és a 
leveleket elhelyezte az előszobai postaszekrényben. Aztán be- 
lépett a nappaliba és megtorpant. 

Az egerek nagyon furcsán viselkedtek. Egyszerre mind meg- 
indultak felé, csak Niala és Pi hiányzott. Elragadtatott kifejezés 
volt az arcukon. 

Nimby ért oda elsőnek, feléje nyújtotta a kezét és barátságo- 
san parolázott vele. 

— Isten hozott! — zengte. — Már régen szerettünk volna talál- 
kozni egyikőtökkel. 

Kissy pislogott. Kikkel? Miért? Ez a fiú nemrég még normá- 
lis volt... már amennyire persze. 

— Kerülj beljebb — invitálta Vanessa szívélyesen. — Bármikor 
kimehetünk az úszómedencéhez, ha ott jobb. 

Kissy nyögni próbált valamit, de máris ott volt Martin. 

— Addig is pár percenként lelocsolunk majd, nehogy kiszá- 
radj. 

— Kellemes utad volt? — termett ott Jennifer. — Nem volt gond 
a cápákkal? 

— A cá... — kezdte Kissy elképedve, aztán becsukta a száját. 


— Szeretnénk — lépett oda Chantal —, ha tartanál egy előadást 
az ultrahangos tájékozódásról. 

Hirtelen összeállt a kép, de megvárta, míg Angéligue megkö- 
szöni, hogy annyi embert kimentettek a vízből. Aztán komoly 
arccal végignézett a csapaton és így szólt: 

— Nagyon örülök, hogy szárazföldi rokonaim között lehetek. 
Ha lehet, ennék egy kis halat, aztán kifényesíteném a palackor- 
romat. 

Megtapsolták. 


Később is játszottak kitalálóst, de nem ilyet. Ebéd előtt Nimby 
behozott három papírdobozt és letette őket az asztalra. Mind- 
egyiken felirat volt. Az egyiken ALMÁK, a másikon NARAN- 
CSOK, a harmadikon ALMÁK ÉS NARANCSOK. 

— Hoztam egy kis gyümölcsöt — jelentette be. — Csak közben 
történt egy kis adminisztrációs hiba. A dobozokban tényleg az 
van, ami rájuk van írva, csak mindegyiken hibás a felirat. Kija- 
vítanátok? Én szívesen segítek: csak válasszatok ki egy dobozt, 
máris kiveszek belőle egyet és fölmutatom. 

Kis csend lett. Az egerek nem nagyon tudták mire vélni a 
dolgot. Aztán Kissy hirtelen rájött. Ez egy logikai rejtvény. 

— Nyisd ki az almás-narancsosat — mondta. 

Nimby kinyitotta a dobozt, belenyúlt és fölmutatott egy szép 
narancsot. Vissza se tette, odaadta Vanessának, aki megkö- 
szönte és kisbicskával hámozni kezdte. 

— Akkor abban csak narancs van — mondta Kissy. — Alma 
nem lehet benne, mert akkor jó lenne a felirat. Akkor a NA - 
RANCSOK feliratú dobozban vagy almák vannak, vagy vegye- 
sen. 

— Nem lehetnek vegyesen — mondta Chantal. — Akkor az al- 
más doboz már csak a harmadik lehetne, de akkor azon lenne 
jó a felirat. Tehát a narancsos dobozban vannak az almák, az 
almásban pedig vegyesen. 

Nimby közben már ki is nyitogatta a dobozokat, és szétosz- 
totta a gyümölcsöt. Úgy volt, ahogy kikövetkeztették. De a 
gyümölcsöket félretették ebéd utánra. 

Közben már a sütőben volt az ebéd, bordaszelet provence-i 
módra, természetesen Vanessa műve, és Isabelle néni tanította. 
Amióta a kislány ilyen lelkesen tanulja a szakácsművészetet, 


egyre jobbakat esznek. Előző este, vacsoránál Nimby föl is ve- 
tette, hogy többet kellene edzeniük, mert rengeteget esznek. 
Egy kisportolt shindy könnyen elbánik néhány nagy, kövér pat- 
kánnyal. 

Vanessa ezen nagyon elcsodálkozott, ő nem is tudta, hogy a 
patkányok egerekből keletkeznek elhízás által. Hát nem is, ne- 
vetett Angéligue, és megjegyezte, hogy Vanessának jobban el 
kellene mélyednie a biológiában. Kissy akkor sóhajtott és arra 
gondolt, hogy ennek bizony legfőbb ideje lenne, de nem a rág- 
csálók rendszertanát kellene tanulmányoznia. Egyáltalán nem. 
Nimbyvel kellene korrepetálniuk egymást biológiából, éjsza- 
kánként, az ágyban. Vanessa maholnap nagy kisegér lesz, és 
még mindig nem jutottak túl a csókolózáson. Amikor ő annyi 
idős volt, mint most Vanessa, akkor ő meg Martin már... hol is 
tartottak? ... 

Hát igen. Ugyanitt. Ő a tizennegyedik születésnapja után en- 
gedte Martint először az ágyába, Vanessa pedig még a tizen- 
harmadiknál se tart. De akkor is, gondolta morcosan. Nimby 
valószínűleg elég érett már a dologhoz, az pedig, hogy Vanessa 
az, vitán felül áll. Lelkileg, gondolkodásában Vanessa nagy- 
lány már. Egyéb tekintetben még egyáltalán nem. De mi köze 
ennek ahhoz, amit ők csinálnak Martinnel? Vanessáék is nyu- 
godtan csinálhatnák, és nekik a hónap egyetlen éjszakáját se 
kellene kihagyniuk. De ezzel a kiskölyökkel egyszerűen lehe- 
tetlen értelmesen beszélni. Úgy viselkedik, mint Suzy, amikor 
oltani vitték. Az állatorvos ajtajában megvetette a kis lábait, 
valósággal belenőtt a padlóba, úgy kellett bevonszolni. Vanes- 
sa is ilyen ellenállást fejt ki még a puszta gondolat ellen is, 
hogy levehetné a ruháját Nimby előtt. Kijelenti, hogy szó se le- 
het róla, és ezzel le is zárta a témát. 

Értené, ha lenne valami a testén, amit szégyellni lehet. De 
Vanessa gyönyörű kislány. Az persze lehetne szégyellnivaló, 
hogy kislány, alig van valami melle, a csípője is alig szélese- 
dik. Niala sokkal formásabb volt az ő korában. De Vanessa 
nem szégyelli a kislányosságát. Egyszer, már nem is emlék- 
szik, mikor, egy beaulieu-i üzletben Chantal mutatott neki egy 
melltartót, kis töméssel. Vanessa csak nézett rá, hisz tudja, 
hogy nem hord melltartót. De ebben nagyobbnak látszik az em- 
ber melle, magyarázta Chantal. Vanessa könnyedén nekitá- 


maszkodott a polcnak és csak nézett a barátnőjére azzal az el- 
képesztő nyugalmával. Ugyan minek akarná ő nagyobbnak mu- 
tatni a mellét, kérdezte csendesen. Azt nem is említi, hogy min- 
denki tudni fogja, hogy nem nőhetett meg egyik percről a má- 
sikra — de mi értelme lenne mást mutatni, mint ami van? Nincs 
neki semmi baja a mellével. Kicsi, hát kicsi. Jó az úgy, ahogy 
van. Ha nagy lenne, az is jó lenne úgy, ahogy van. 

Nem, Vanessa nem szégyelli a kölykös alakját. Nem szégyell 
semmit, és nem hiszi, hogy csúnya lenne. Pontosan tudja, hogy 
szép. Azt is tudja, hogy Nimby bolondul érte. Egyszerűen csak 
nemet mond mindenre, amihez le kellene vetkőznie a fiú előtt. 

Erről eszébe jutott valami, és este úgy intézte, hogy egyszerre 
legyenek a fürdőszobában. Akkor megkérdezte, hogy ha nem 
hajlandó levetkőzni Nimby előtt, voltaképpen mennyi ruhát 
akar mindenképpen viselni, ha a fiú is ott van? 

Látta Vanessán, hogy nehezet kérdezett. Nimby látta már őt 
fürdőruhában, hálóingben és pizsamában, de például csupasz 
felsőtesttel még soha, két évvel ezelőtt sem, amikor még telje- 
sen lapos volt és akár a Champs-Élysées közepén is sétálgatha- 
tott volna félmeztelenül. Annál azért már mégiscsak érzékelhe- 
tőbb a melle. Viszont mivel melltartót tényleg nem hord, ez 
eléggé behatárolja a lehetőségeket. Egyetlen szót sem szólt, 
csak miután befejezte a törölközést, belebújt a bugyijába és a 
hálóingébe. 

— Ennyit — mondta, s azzal a polchoz lépett a hajkeféjéért. 

Kissy sóhajtott. A hálóing gyerekhálóing volt, nem volt ben- 
ne semmi SZEXI. 

— Ebben a hálóingben — jegyezte meg — az egész éjszakát vé- 
gigcsókolózhatod, és nem történik semmi más. 

— Remélem is. Ugyanis pont arra készülök, hogy végigcsóko- 
lózzam az éjszakát. A felét legalábbis. Holnap báránybordát 
akarok csinálni, és ahhoz észnél kell lenni. 

Az utolsó mondatot Kissy elengedte a füle mellett. Vanessa 
egy sajtos szendvicshez is úgy áll hozzá, mint egy műalkotás- 
hoz, és olyan összpontosítással keni a vajas kenyeret, mintha 
atomerőművet építene. 

— Kéne egy olló — mondta. 

Vanessa rápillantott. — Ott van a fiókban. 


— Á — sóhajtott Kissy —, úgyse hagynád, hogy megrövidítsem 
a hálóingedet. 

Vanessa lenézett magára, mintha nem látta volna már száz- 
szor a hálóinget. Lábszárközépig ért. Dekoltázs helyett pedig 
nyakkivágása volt, az is nyilván csak azért, mert az ember feje 
kisebb lyukon nem fér keresztül. 

— Minek? 

— Tudod te, milyen klassz dolog, amikor a fiú keze besiklik a 
hálóing alá és elindul fölfelé a combodon? 

— Hogyne tudnám — vigyorgott Vanessa. 

Kissy dühösen összegyűtrte a törölközőt. 

— Persze, az én elbeszélésemből, mi?! Soha nem gondoltál rá, 
hogy ki is kellene próbálni? 

— De — felelte a kislány tömören. 

Kissy egy pillanatra lehiggadt, aztán megint elfutotta a mé- 
reg. Pontosan látta a kék szemekben a folytatást. Igen, gondolt 
rá, minden elképzelhetőre gondolt, ami fiú és lány között az 
ágyban történhetik, és mindenről el is döntötte, hogy nem, nem 
és nem. Végighallgatja az ő történeteit a Martinnel töltött éjsza- 
kákról, akárcsak a többiek, de Niala közben Pire gondol, Chan- 
tal és Jennifer azon kesereg, hogy nincs egy fiú, akit annyira 
szeretnének, hogy ezeket csinálhassák velük, ez a csökönyös 
kis szamár pedig magában gondosan listába szedi, mi minden 
van, amit nem fog csinálni Nimbyvel. 

Vanessa csakugyan végigcsókolózta a fél éjszakát — reggel 
rákérdezett, s a kislány azt felelte, három körül aludtak végül 
el. Tizenegykor mentek be a szobájukba és nyolc óra után búj- 
tak elő. 

— Szóval négy órát csókolóztatok? — kérdezte, vigyázva, hogy 
ne mutassa ki az elégedettségét. 

— Igen... tudod, akkorra már nagyon álmosak voltunk, nem 
ment tovább. Majdnem elaludtam Nimby alatt. 

Igen, ez Vanessa. Mentegetőzik, amiért mindössze négyórá- 
nyi csókolózásra voltak képesek az éjjel, tudja ő, hogy igazi 
sportembereknek ötven-hatvan óra is összejön egy átlagos éj- 
szakán, tizenegytől reggel nyolcig — ugyanakkor viszont telje- 
sen rendjénvalónak érzi, hogy Nimby őrajta fekszik, és mégse 
történik semmi más. 


Be kellene szerezni valami késleltetett hatású textiloldószert. 
Este bekenni vele ennek a két kölyöknek a hálóruháját, hogy 
aztán amíg csókolóznak, lassan leolvadjon róluk. 


Ezeket szerette a legjobban, ezeket a szerda, szombat és vasár- 
nap délutánokat, amikor kedvükre lustálkodnak a nappaliban és 
jókat beszélgetnek. Ő és Martin az egyik pamlagon ült, mellet- 
tük Nialával. Arrébb, a fotelban Angéligue, most nem volt még 
annyi tanulnivalója, ráért maradni. A szemközti pamlagon Va- 
nessa és Nimby, egészen összebújva, mellettük Jennifer. Az 
ablak alatti díványon pedig Pi és Chantal, a lábuknál össze- 
gömbölyödve Suzy, aki csendesen reménykedett, hogy az asz- 
tal anyaga egyszer csak szétfoszlik, és a rajta levő jó falatok a 
karjaiba hullanak. Macska nem volt látható, alighanem a kert- 
ben kóborolt vagy a ház valamelyik eldugott zugában édesde- 
den aludt. 

— Ide süssetek — szólalt meg Jennifer. — A szüleim kérdést 
szegeztek nekem, hogy mi legyen a nyáron. 

— S mit feleltél? — kérdezte Chantal. 

— Hogy szeretnék veletek lenni, de velük is. 

— Logikus — bólintott Niala. 

— Apa azt mondta, ő szívesen tölti a nyarat Nizza környékén, 
de csak a mobile home-ban. 

Nimby fölkapta a fejét. — Mi történt? 

— Te foglalkozz a csókolózással — utasította rendre Niala. — 
Amúgy azt mondta, hogy mobile home. 

— Oh — mondta Nimby angolosan. — I see. 

— A panzióban rengeteg hely van — mondta Niala. — De meg- 
értem, ha ragaszkodtok a saját ágyatokhoz. 

— És lejönnétek a kocsival? — kérdezte Chantal. 

— Ezen töprengünk. Persze az is kérdés, hogy hol találunk he- 
lyet neki Beaulieu-ben, minél közelebb hozzátok. 

— Akár a villa udvarán, akár a panzióban — felelte Niala. — 
Mindkettő ingyen van. 

— Hát... aligha férne el ott. 

— Nagy kocsi? 

— Elég nagy. 


— Nem gond, megoldjuk. 

— Legfeljebb — merült föl Nimby újra — kibérelünk egy utas- 
szálító óceánjárót, lehorgonyozzuk a strand előtt, ráemeljük a 
kocsit és hidat verünk onnan a hegyre. 

— Klassz — nevetett Jennifer. — A tengerről közvetlenül a 
hegyre? 

— Miért ne? Dubaiban olyan felhőkarcolót építenek, aminek 
minden emelete külön forog. Ez se bonyolultabb. 

— És mondd, drága Nimby — érdeklődött Angéligue —, meny- 
nyiért építik azt a felhőkarcolót? 

— Nimby nem tart előadást, Nimby csókolózik — mondta Nia- 
la szigorúan, Nimby pedig visszahajolt Vanessához, de ez 
utóbbi cincogni kezdett. 

— A villa előtt elég sok hely van. Ha beállsz egészen a gará- 
zsig... sőt az orrát be is lehet vinni a garázsba, legfeljebb addig 
nyitva hagyjuk és kihozzuk onnan a kocsikat. Akármilyen 
hosszú kocsi elfér ott. 

— Igen, de nem tudsz befordulni vele — magyarázta Niala. — 
Ha Marie néni háza nem lenne ott, akkor tényleg nem lenne 
gond, abból az irányból behajtasz és beviszed a garázsig. Az se 
lenne baj, ha a vége belóg a kapu elé, legfeljebb addig máshol 
járunk ki. De csak a kapun át lehet behajtani, és odabent már 
nincs hely elfordítani a kocsit. 

— Cin-cin — felelte húga. 

— De mondom, megoldjuk. Pár háznyi körzeten belül több 
hely is akadhat, ahol elfér. Majd megmondod a méreteket és 
tárgyalok a rokonokkal. 

— És hol van most a kocsi? — kérdezte Chantal. 

— Otthon — felelte Jennifer. — A szomszéd háznak van egy 
elég nagy garázsa, és apa fizet a használatáért. A méreteket am- 
úgy most is tudom. Két és fél méter széles és tíz egész négy ti- 
zed méter hosszú. 

Nagy csend támadt. Az egerek próbálták elképzelni. Nem na- 
gyon ment. 

— Ennyi lehet a konyha túlsó falától eddig a falig — biccentett 
Pi a Kissy háta mögötti fal felé. 

Nimby hátrakukucskált a konyha irányába. 

— Nagy kocsi — dörmögte. 


— Persze — nevetett Jennifer. — Egy négyszemélyes lakás van 
benne. 

— Milyen típus? — kérdezte Martin. 

— Furcsa kérdés... mi lenne? Ford, mint mi. 


Egy jó órával később, már lent az alagsorban, Kissynek jutott 
eszébe a nagy ötlet. Egyik pillanatról a másikra. Gondolkodás 
nélkül ki is mondta. 

— És ha mi is mennénk velük? 

— Kikkel, hova? — pillantott rá Martin. Éppen mindketten pi- 
henőt tartottak, Angéligue vívott párharcot Pivel, Niala pedig 
Chantallal. 

— Jenniferékkel. Beaulieu-be. 

— Én kezdettől azt hittem, hogy mi is megyünk. 

Kissy energikusan megcsóválta a fejét. 

— Nem érted, amit mondok, egérke. Az jutott eszembe, hogy 
mi is mehetnénk kocsival. Velük együtt. 

— A mikrobusszal Beaulieu-ig? — pillantott rájuk Vanessa. — 
Nem rossz ötlet. 

Amikor Piék leálltak, elmondták nekik is. 

— Részemről nincs akadálya — mondta Pi. — Fél nap alatt meg- 
tesszük. 

— De mi nem — szólt közbe Jennifer. — Mi nem így utazunk. 
Sokszor megállunk, letáborozunk, megalszunk valahol. Napo- 
kig fog tartani, hogy odaérjünk. Bocs, de apa nem hajlandó 
órákon át nyomni a pedált, ha szabadságon van. 

— Hát — mondta Vanessa — ezt éppen mi 15 megtehetjük. Mi se 
rohanunk. Nimby, nem öltöznél be? Még ma szeretnélek elpü- 
fölni. 

Nimby átvette Angéligue-től a szivacsokat és hozzálátott. 

— És hol alszol? — kérdezte Pi. 

— Egérlyukban! — vágta rá a kislány. 

A férfi nevetett. — Abba én aligha férnék bele. 

— Mire vágsz föl, te se vagy kenguru — mondta Nimby. — Az 
egeremnek igaza van. Viszünk magunkkal hordozható egérlyu- 
kakat, esténként fölállítjuk őket, bebújunk, kibújunk, lebontjuk, 
mehetünk tovább. 

— Kell rájuk Home Sweet Home tábla is — mondta Kissy, aki 
mostanra betéve tudta Tom és Jerry egész életművét. 


A nyaralás messze volt még, de az egerek már elkezdték össze- 
állítani a szükséges holmik listáját. Sátrak, azazhogy egérlyu- 
kak, hálózsákok, ruhaneműk. Ez utóbbi személyenként lebont- 
va több oldalnyit kitett a Jerry-felület szövegszerkesztőjében. 
Konyhai felszerelés nem nagyon kell, mert minden van a lakó- 
kocsiban, csak tányérból és evőeszközből nincs elég, azt vinni 
kell. Térkép, útikönyv. Zseblámpák. Mindennap eszükbe jutott 
egy csomó dolog, s hamarosan hozzá is láttak a beszerzések - 
hez. 

Kissy a maga részéről már másnap utánanézett a neten az 
egérlyukaknak. Rögtön talált egypár hatalmas csodát, verandá- 
val és fürdőszobával, amiből megállapította, hogy a legfonto- 
sabb szempont a felállítás időigénye lesz. Nem tölthetik ezzel 
az egész estéiket. 

Ki is nézett kettőt, egy négyszemélyest és egy hatszemélyest. 
Meg is mutatta őket az esti online találkozójukon. 

— De ez csak kettő — mondta Martin, aki mellette ült. — A mi- 
enk hol van? 

— Disznó — sóhajtotta Kissy. Még csak nyolc óra volt, még jó 
időbe beletelik, hogy Martin igazán disznó lehessen. Már alig 
várta. — Útközben nem alszunk együtt. Majd fönt bepótoljuk. 

— Hol fönt? 

— Hát Beaulieu-ben. 

— Azt hittem, Beaulieu lent van. Hiszen délen van. 

— De hegyen! 

Martinnek el kellett ismernie, hogy erre a szempontra nem 
gondolt. 

Az egérlyukakat hamarosan megvették, és a hétvégén föl is 
állították őket a kertben. Be kellett gyakorolni. A fiúkéban két- 
oldalt két-két, a lányokéban három-három hely volt, felnőttekre 
méretezve, így remekül el fognak férni. Az alagsori hálószoba 
szekrényében volt egy csomó vastag pokróc, amiket Boulan- 
ger-ék hagytak örökül. Egyet felhoztak, leterítették az egér- 
lyukban és rátettek egy hálózsákot. Vanessa belebújt, behúzta a 
cipzárat, megigazította a kispárnát és már horkolt is. Színpadia- 
san. Kissy nevetett és kibújt a napvilágra. 

Persze nem volt elég hálózsákjuk, de azokat nem vesznek, 
D" Aubissonéknak jó néhány van, apránként elhozzák őket. 
Nimby hoz kettőt, Pinek van sajátja, jutni fog mindenkinek. 


Azaz egyvalaki hálózsák nélkül alszik. Martinnek jutott eszé- 
be, hogy magukkal vihetnék. Éjjel őrizhetné a tábort, fölriaszt- 
hatná őket a hold megugatásával, és egyáltalán, nagyon hasz- 
nos volna. 

— Meg kell kötni éjszakára — mondta apa. — Fiatal még, köny- 
nyen elcsatangol. 

— Én is fiatal vagyok — nevetett Kissy. — Engem is meg kell 
kötni éjszakára? 

Apa legyintett. 

— Ugyan. Elég, ha figyelmeztetlek, hogy egérfogókat raktam 
ki. 


Apa nagyon aranyos volt, amikor egérfogóról meg sajtról be- 
szélt neki. Egyik este például négyesben ettek, mert Martin 
persze náluk volt, és anya tálalt. Bolognai spagettit ettek, és 
apa figyelmeztette anyát, hogy a gyerekeknek sok sajtot adjon, 
hadd legyen jó nagy a fülük. 

Korábban apának nemigen járt rá a szája az egeresdire, de 
egy ideje már megesik. Nimbyt, Pit és Nialát kezdettől a nick- 
jükön szólítja, hiszen így ismerte meg őket — Mohit is azon 
szólította, amíg át nem alakult Vanessává —, de újabban gyak- 
ran előfordul, hogy Kissyt mond Francoise helyett. 

Igen, apa is elfogadta, hogy neki két családja van, az egyik 
apa és anya, a másik az egerek. Azaz hát ez se pontos, mert Va- 
nessa tiszteletbeli szüleinek tekinti őket, az a bizonyos adósság 
is változatlanul fennáll. Apa szóba is hozta egyik este. A kony- 
hában futottak össze, anya és Martin a ház más részein, a töb- 
biek már útnak indultak hazafelé. 

— Elgondolkodtam ezen a gyereken — kezdte apa, nekitámasz- 
kodva az ajtófélfának. 

Kissy bólintott. Azonnal tudta, hogy kit jelent a gyerek, bár 
rajta kívül csak Martin képviselte generációjukat a házban. Va- 
nessa volt az egyetlen, akit apa az , ez a gyerek" kitétellel illet- 
hetett. Igaz, volt még két gyerek a konyhában; mindketten a 
szokott helyükön, egészen belemerülve az evésbe, tüntetőleg 
háttal egymásnak. 

— Ugyanazt látom rajta — folytatta apa. — Még a tányért is úgy 
teszi elém, mint akinek éppen megmentettem az életét. Nem le- 
hetne csinálni valamit? 


— Ugyan mit csinálhatnál? — Kissy helyet foglalt az asztalnál. 
— Hiszen tényleg megmentetted az életét. Ő így érzi. 

— De hát már másfél éve! 

— Tíz év múlva is így fogja érezni. Hogy is írta Saint-Exupé- 
ry: egyszer s mindenkorra magadhoz kötötted, amikor megsze- 
lídítetted. 

— Nem így írta. , Egyszer s mindenkorra felelős lettél értem, 
amikor megszelídítettél." De Vanessát egyáltalán nem én szelí- 
dítettem meg. 

Kissy egyetértően csóválta a fejét. 

— Nem, persze hogy nem. Egyikünk se csinálta konkrétan, 
egyedül. De mindenkinek volt benne szerepe, és mindannyi- 
unknak hálás egy csomó mindenért. 

Apa sóhajtott. 

— Néha szinte örülnék, ha átlagos gyerek lenne, akivel az em- 
ber jót tesz, az megköszöni, aztán megy tovább. De azért... — 
apa elhallgatott egy pillanatra. — Azért többnyire inkább annak 
örülök, hogy különleges. 

Kissy elmosolyodott. — Különleges? 

— Az. Egyikőtök se hétköznapi, bár én keveset találkozom az 
egereiddel, nehezen tudom megítélni. De Vanessa egészen kü- 
lönleges ember. Néha úgy érzem, ő az egyetlen felnőtt a ház- 
nál, én is csak gyerek vagyok mellette. Máskor ő a leggyere- 
kebb köztetek. S ami az érdekes: a kettőt fél perc szokta elvá- 
lasztani egymástól. 

— Rapszodikus. 

— Igen, nagyon rapszodikus. Azonfelül nagyon furcsán bánik 
az eszével. Egyszer szívesen megnéznék vele egy intelligencia- 
tesztet. Gyanítom, hogy az egekben van az IO-ja. Úgy tanul, 
hogy szinte oda se figyel, például zongorázni meg főzni. De az 
iskolában persze csak bukdácsol. 

— , Persze?" 

— Persze. Az ennyire okos gyerekeknek többnyire nehéz rá- 
szorítani magukat, hogy olyasmit tanuljanak, ami nem érdekli 
őket. Ebben ő se különleges, legfeljebb abban, hogy ami érdek- 
li, azt pillanatok alatt megtanulja, egyáltalán nem kerül erőfe- 
szítésébe. Meg abban is, hogy az bármi lehet. Napok alatt meg- 
tanult provanszálul. Erre azt mondanánk, hogy nyelvtehetség. 
De zongorázni is, ami már egészen másféle dolog. A főzés me- 


gint másmilyen. Tudsz arról valamit, hogy annak idején ő mi- 
lyen gyorsan tanult meg verekedni? 

Kissy megcsóválta a fejét. 

— Semmit. 

— Nem lepne meg, ha az is villámgyorsan ment volna. 

— Beaulieu-t is azonnal megtanulta — emlékezett vissza Kissy. 
— Akkor tűnt föl, hogy mennyi esze van. 

— Látod. De nem az esze miatt különleges, az csak egy apró- 
ság. Tartása van. Egy komoly egyéniség. 

Kissy bólintott. 

— Talán Takada-szenszej hatása, a japán... — kezdte, de egy 
felharsanó hang félbeszakította. [Iedtében a nyelvébe harapott. 

— Itt a Cirrus! — ordította a telefon. A rikoltást morzejelek zá- 
pora követte. 


A később elvégzett vizsgálat magyarázattal szolgált a történ- 
tekre. Kissy valamikor hangosabbra állította a csengetési hang- 
erőt, amitől az ,itt a Cirrus?" csengőhang úgy szólt, mint a 
mennydörgés. Először is visszaállította a hangerőt, és elhatá- 
rozta, hogy keres valami szelídebbet. 

A riasztás utáni percekben ez persze eszébe se jutott. Egy pil- 
lanat alatt keresztülment a padlón és a falakon, lehuppant a gép 
elé és a shindy felől tudakozódott. Különösebben már meg se 
lepte, amikor kiderült, hogy két shindy beszélget egymással. 
Este tíz órakor nem sok értelme lenne gyerekekre vadászni. 

Az se lepte meg különösebben, hogy Effi az egyikük. A pasi- 
nak kiterjedt ismeretségi köre van. Most a 7695-ös felhasználó- 
val beszélgetett. Golf, Foxtrot, India, Echo. Goffie. 

Mire Martin előkerült — a zuhany alatt volt, csak apától érte- 
sült a riasztásról —, a két shindy tízperces beszélgetése már 
véget ért. Martin egy gondolataiba merült Kissyre lelt a gép 
előtt. 

— Hahó... mi lett a shindykkel? 

— Már elmentek — riadt föl Kissy. — De nagyon érdekeseket 
mondtak. 


A csapat másnap iskola után gyűlt össze a felületen. Már min- 
denki olvasta Effi és Goffie beszélgetését, benne az érdekes 
részletekkel. Effi több gyerekpornót szeretett volna, Goffie pe- 


dig adott neki egy címet. Hétfőtől péntekig bármikor lehet 
menni, a pasasnál hegyekben állnak a kazetták, CD-k, DVD-k, 
megkéri az árát, de nagyon ütős az áru. Ezt mondta Goffie. 

Effi Reimsben volt, Goffie Nancyban. A kazettaárus pedig 
egy Houilles nevű városkában, nem messze tőlük. Nimby utá- 
nanézett, Kissyéktől háromnegyed óra alatt oda lehet érni. 

— És oda akarsz menni? — kérdezte Angéligue. 

— Valahogy nem vagyok elragadtatva attól, ahogy a rendőrség 
dolgozik — felelte Nimby. — Effi már rég nem mászkálhatna 
szabadon. 

— És mit kellene tennünk szerinted? — kérdezte Pi. 

— A dimenziócsökkentéses eljárásra gondoltam — vette elő 
Nimby a tudományos modorát. — Jelenleg van egy háromdi- 
menziós pasasunk, de elég könnyen kétdimenzióssá alakíthat- 
juk. Ez hasznos, mert például be lehet kereteztetni és kitenni a 
falra. 

— Azt mondja, verjük laposra — fordította Vanessa, mintha 
maguktól nem tudnák. 

— Egyetértek — mondta Pt. — Feltéve, hogy megtámad valakit. 
Ha nem, akkor jobb szeretném bilincsben látni. 

— Én is gondoltam bilincsre — élénkült meg Nimby. — Vannak 
kétdimenziós bilincsek is. 

Nevettek. Kissy a maga részéről teljesen egyetértett Nimby- 
vel. A pasi úgy árulja a gyerekpornót, mint a cukorkát. El kel- 
lene venni a kedvét. Laposra verni, aztán börtönbe vele! 

Ezt ki is mondta. 

— Nekem is tetszik az ötlet — támogatta Martin. 

— Mit szólnátok egy gyors szavazáshoz? — kérdezte Jennifer. 

— Oké — mondta Nimby. — Aki shindyt akar verni, rajzoljon 
zöld kört a feje köré. Aki nem, az pirosat. 

Kissy rákattintott Jerry arcképére, kiválasztotta a rajzeszkö- 
zöket, s az őt mutató webkamerát bekarikázta zölddel. A többi- 
ek is ezt tették: Nimby, Vanessa, Martin és Chantal is vereked- 
ni akart, Niala, Angéligue, Pi és Jennifer volt az ellenzék. 

— Öt-négyre nyertünk — állapította meg Nimby elégedetten. — 
Mikor indulunk? 

Pi rosszallóan megcsóválta a fejét. 

— Nagyon vérszomjas lettél. Szerintem gondolkozzunk egy 
kicsit. Mit tudunk erről a pasiról? 


— A nevét és a címét — pillantott a másik monitorjára Nimby 
—, azt, hogy mikor, mit és mennyiért lehet venni tőle. . . ityesmi- 
ket. 

— Nem egészen — szólalt meg Niala. — Azt tudjuk, hogy Gof- 
fie ezt mondta. De mióta tekintesz szavahihetőnek egy vadide- 
gent, aki ráadásul még shindy is? 

— Ez az — bólintott Pi. — Niala jól látja. — A lány megajándé- 
kozta egy ragyogó mosollyal. — Semmit sem tudunk. És ha 
Goffie csak szövegelt? 

— Vagy mi van, ha beugratás? — kérdezte Angéligue. — Ha 
például Goffie rendőr, és így akarja tőrbe csalni Effit? Mi meg 
odasétálunk és megverünk egy rendőrt. 

— Én már vertem rendőrt — cincogott közbe Vanessa. — Na- 
gyon finom dolog, még meg is tapsoltak érte. 

— Hát én biztosítalak róla, hogy ha Goffie esetleg rendőr, ak- 
kor sok mindenre számíthatsz, ha megvered, de tapsra aligha. 


Végül tehát nem mentek Houilles-ba shindyt verni; inkább ér- 
tesítették Jean-Pierre-t és elküldték neki a beszélgetést. A had- 
nagy megköszönte, de nem fűzött hozzá semmilyen megjegy- 
zést. Új abban ez volt a szokása, aminek az egerek nem örültek, 
de nem volt mit tenni. 

Hétvégén megint összegyűltek Vaucressonban. Vanessa szép 
dallamokat játszott nekik, olyanokat, amiket eddig még nem. 
Az egyiket a szintin, ez Vladimir Cosma filmzenéje volt, a Ma- 
gas szőke férfi felemás cipőben. A másikat a konyhában, pirí- 
tóst kent meg vajjal kevert szardellapasztával, arra hirtelen ki- 
sütött hátszínszeletet rakott, szardellafilét, olajbogyót. Alex 
Bourridon receptje, most próbálta ki először. 

Már megvolt az idei születésnapi kívánsága. Hétfőre esik, te- 
hát egy nappal korábban tartják, a villa kertjében, de csak a 
család lesz jelen. Mármint mindkettő, hiszen Vanessának is két 
családja van. Neki a régebbi család az egerek, az újabbat pedig 
a szülein és a nővérén kívül Isabelle néni és Mario fogja képvi- 
selni. 

Apa péntek este szomorúan közölte Vanessával, hogy tizen- 
hetedikén sajnos képtelen lesz őt felköszönteni. Üzleti vacsorá- 
ra hivatalos, méghozzá ahhoz a Delacroix úrhoz, akinek unoká- 
ját Kissy szeptemberben orrba telefonálta. Pontosabban az 


egyik üzlettársához. Apa cége természetesen ugyanúgy tartja a 
kapcsolatot Delacroix-ékkal, és apa is találkozott azóta az öreg- 
úrral. Az akkor történtekről nem beszéltek és nem is fognak. 
Magától értetődik, hogy a vacsorára anyát is elvárják, de Kissy 
távolléte nem fog feltűnni senkinek. 

Vanessa végighallgatta és megnyugtatta, hogy nem fog két- 
ségbe esni. Neki bőven elég, ha előtte vagy utána, amikor itt 
van, megvakargatják a füle tövét és mondanak valamit. 

Kissy hátat fordított nekik, ahogy hallgatta. Félt, hogy Vanes- 
sa leolvas valamit az arcáról. Apáék szobájában már ott volt 
Vanessa ajándéka, anyával ketten választották, ő viszi majd 
magával Beaulieu-be és adja át mindhármuk nevében. Sokat 
gondolkodtak rajta, még Blanche-sal is konzultáltak. Szívesen 
vettek volna neki valami konyhai eszközt, hiszen ez a hobbija, 
de hát mindhárom helyen, ahol főzni szokott, megvan minden 
elképzelhető. Kissyék és Blanche-ék konyhája is jól fel van 
szerelve, a panzió pedig még annál is jobban. 

De mostanában nemegyszer úszott már otthon a medencében, 
párszor itt is. Van fürdőruhája, ők vették neki két éve, az akko- 
riakból még kettő használható. Sajnos túl rugalmas az anyaguk. 
Kissy titokban reménykedett, hogy az egyik nem bírja tovább, 
és egyszer csak végighasad, de úgy, hogy leesik Vanessáról, 
méghozzá akkor, amikor Nimby is ott van. De hát nem lehet 
megbízni ezekben. 

Mindenesetre tőlük fürdőruhát kap. Nem ilyen egyrészes 
kölyköset, hanem nagylánynak való, rendes fürdőruhát, fehéret, 
kétrészeset. Persze arra vigyáztak, hogy ne legyen túlságosan 
nagylányos, mert ha alig takar valamit, akkor lehetetlen lesz rá- 
venni, hogy fölvegye. Így se lesz könnyű, de Nialával és a lá- 
nyokkal együtt majd csak megoldják valahogy. 

Ámbár éppen ezen a hétvégén tűnt úgy, hogy inkább télika- 
bátot kellett volna venni. 


Szombat este volt. Vanessáék fél tizenegykor elköszöntek és 
bementek a szobájukba. Negyed tizenkettőkor a szemközti szo- 
bában még három egér volt: Kissy és Martin, akik majd itt al- 
szanak, valamint Niala, aki az emeleten. Piről beszéltek, az 
együtt tanulásról, és hogy Niala nagyon reménykedik a siker- 
ben. 


— Még hetvenkét nap — sóhajtotta. — Iszonyú sok, ha arra gon- 
dolok, hogy addig ki kell bírnom... de vajon elég arra, hogy 
belém szeressen? 

Martin tanácstalanul széttárta a karját. 

— Hátha egyszer csak berepül az ablakon Ámor, és lenyilazza 
— remélte Kissy. 

— Akkor még nehezebb lesz -— legyintett Niala. — Mert ha rá- 
adásul még szeret is, akkor végképp nem tudom, hogy bírom 
ki. 

— Sehogy — felelte Martin. — Akkor már nem kell kibírni sem- 
mit. 

— Nem érted? A tizenötödik születésnapom előtt nem nyúlhat 
hozzám, mert lecsukják. 

— Dátumozott videót akartok készíteni? Mert én elfogadok 
dátum nélkülit is. 

Disznó, állapította meg Kissy felháborodottan. 

— Semmilyet se kapsz — közölte Niala megfellebbezhetetle- 
nül. — Tudod, én nem azt akarom, hogy titokban maradjon, 
hogy Pi megsértette a törvényt. Azt akarom, hogy ne sértse 
meg a törvényt... 

Ebben a pillanatban hallható robajjal kivágódott a szemközti 
hálószoba ajtaja, és valaki dörömbölni kezdett az övéken. Niala 
megpördült és feltépte az ajtót, s egy feldúlt Vanessa rontott be 
közéjük. 

Kissyben meghűlt a vér. Ki merte bántani? . . . 

A kislány tekintete egy-két pillanatig cikázott ide-oda, aztán 
megállapodott Martinen, aki nem szólt semmit, csak két gyors 
lépéssel elhagyta a szobát. Mielőtt becsukta az ajtót, még hal- 
latszott, ahogy odakint Nimby Vanessa nevét mondja. Martin 
válaszolt neki valamit, de azt már nem értették. 

Niala odalépett a húgához, talán át akarta ölelni, de a kislány 
szemlátomást nem tartott igényt rá. Lezökkent az ágy végére és 
dühösen meredt az ajtóra. 

— Széttépem — vakkantotta. 

Niala leült mellé, nem túl közel, de mégis a lehető legköze- 
lebb. Kissy is odaült a másik oldalon. 

— Mi történt? — kérdezte Niala csendesen. 

Kis időbe telt, hogy Vanessa megtalálja a szavakat. 

— Megfogta. . . 


— Mit? 

— Megfogta... a mellemet. 

Niala pislogott. 

— Tessék? 

Vanessa dühös horkantást hallatott. 

— Megfogta! Ez a pimasz disznó megfogta a mellemet, és 
még meg is simogatta! Megyek és fölképelem. 

Vanessa villámgyors mozdulattal talpra szökkent és az ajtó 
felé indult. Mindketten utánaugrottak, de csak fél másodperc 
késéssel, nem érték el. Vanessa az ajtóhoz lépett és fölrántotta, 
de Niala ekkor már utolérte és belökte az ajtót. 

— Normális vagy?! 

Húga elképedve nézett rá. 

— Azt hittem, valami égbekiáltó szörnyűség történt, s erre ki- 
derül, hogy csak megsimogatta a melledet? Szent merevlemez! 
Az a fiú szeret téged, te féleszű! Régesrég megsimogathatta 
volna, ha nem csinálsz mindenből ekkora ügyet. Azonnal tes- 
sék lehiggadni! 

Ha a következő másodperceket elbeszélésben hallja, Kissy 
nem hitte volna el. Vanessa dühtől kivörösödött arccal meredt a 
nővérére, Kissy már készült kettejük közé vetni magát, hogy 
testével védelmezze Nialát — amikor a kislány arca hirtelen ki- 
simult, s apránként visszatért a rendes színe. 

— Az én mellem — mondta morcosan. — Én mondom meg, 
hogy mikor nyúlhat hozzá. 

— Te hát, meg a józan ész. Fülig egymásba vagytok zúgva. 
Nimby a csillagokat is lehozná neked az égről, te meg rémül- 
dözöl attól, hogy hozzád ér. Nekem eszembe se jutott volna azt 
gondolni, hogy még soha nem ért a melledhez. Mit akarsz? 
Egész életedben csak csókolózni? 

Vanessa nem felelt, de olyan arcot vágott, amiről sejthető 
volt, hogy igen. 

— Azt mondod, ne képeljem föl? 

— Azt. Sőt azt is mondom, hogy ezentúl engedd meg neki, 
hogy a melledhez nyúljon. Legalább ennyit. 

Vanessa néhány pillanatig tűnődve tanulmányozta a kilincset, 
aztán határozott mozdulattal kinyitotta az ajtót. Követték a 
folyosóra, ahol éppen Martin magyarázott valamit Nimbynek, 
de most elhallgatott. Mindketten úgy nézték Vanessát, mintha 


macska volna. Végül is, gondolta Kissy, legalább annyira ve- 
szélyes. 

A kislány odasimult Nimbyhez, aki óvatosan átölelte. Egy kis 
ideig így maradtak, aztán bementek a szobájukba. A hátrama- 
radt három egér majdnem egy ütemre csóválta a fejét. 

Elképesztő, gondolta Kissy. Pillanatok alatt felrobban, aztán 
ugyanolyan gyorsan megnyugszik. Mintha kémiai kísérlet len- 
ne, nem gyerek. 


Reggel mindketten olyanok voltak, mint általában. Vanessa 
nyugodtan viselkedett, Nimby vidám volt és eleven. Semmi kü- 
lönös nem látszott rajtuk. 

Martin este azt tanácsolta Nimbynek, kérjen bocsánatot és 
ígérje meg, hogy ezentúl vigyázni fog. Reggeli előtt sikerült 
félrevonnia egy kicsit és megkérdeznie, megtette-e és hogy s1- 
került. Kissy és Niala pedig elkapta Vanessát a fürdőszobában. 

— Úgy látom, életben hagytad — mondta Niala. — Mi történt? 

— Csókolóztunk — felelte a kislány tömören. 

— Tehát kibékültetek? 

Vanessa bólintott. — Bocsánatot kért. Azt mondta, ezentúl 
jobban fog vigyázni. 

— Mire te? 

— Én is bocsánatot kértem az indulataimért. 

— § aztán? 

— Mondtam: csókolóztunk. 

— Hozzányúlt megint a melledhez? 

— Dehogyis. Nimby rendes egér, nem tesz semmi rosszat. 

Niala összenézett Kissyvel. Egymásra mosolyogtak. Kissy 
pontosan tudta, hogy ugyanarra gondolnak. Nimbynek nem 
szabad sokáig ilyen rendes egérnek maradnia, el kell kezdenie 
komolyabban nyúlkálni, és nemcsak Vanessa melléhez. Sőt 
elsősorban nem a melléhez, hiszen gyakorlatilag nincs is melle. 
De nem sürgős, azazhogy nem olyan nagyon sürgős. Most fon- 
tosabb, hogy kibékültek. Aztán valószínűleg jobb lesz, ha Va- 
nessa kezdi. Vagy azzal, hogy kibújik a ruhájából, vagy azzal, 
hogy ő kezd el nyúlkálni. Ezt Niala mondta már délelőtt, ami- 
kor kimentek kicsit a kertbe. 

— Oda is húzhatja Nimby kezét — mondta Kissy. — Ruhán át is 
nagyon jókat lehet simogatni. 


— Nehogy megpróbáld részletezni — intette Niala —, mert be- 
rohanok és ledöntöm a maxiegeret. 

— Szegénykém. Akkor nem mesélem el az éjszakánkat se. 

— Ne is. Különben is sejtem, mi volt. 

Kissy elégedetten bólintott. 

— Hát nem sokat aludtunk, az biztos. 

Ez nem volt egészen igaz. Alig aludtak valamit. Már rájöttek, 
hogy a tanítási napok előtt jobb többet aludni, és inkább szün- 
napok előtt csinálni más dolgokat. Hát most alaposan csinálták 
a más dolgokat, de minek hergelje szegényt a részletekkel? 

— Nem kellene lassan gondoskodnod a tablettáról? — kérdezte 
Niala. 

Ő már néhány hete szedte. Nagyon reménykedett benne, 
hogy mire betölti a korhatárt, Pi beleszeret, és fel akart készülni 
az első éjszakájukra, bármikor legyen is. 

Kissy megcsóválta a fejét. Ő nem akart felkészülni az első éj- 
szakájukra, mármint amikor minden megtörténik majd. Ha fel- 
íratná a tablettát, az olyan lenne, mintha beleegyezne a dolog- 
ba. Még nem. 

— Jó — mondta Niala —, csak akkor jobb lenne venni egy zon- 
gorát. 

— Mi a csudának? 

Niala nevetett. 

— Ha lesz egy tucat kisegeretek, zongorában fogtok lakni. 
Egércsaládok ott szoktak. 

Nimby is ugyanazt mondta Martinnek, amit Vanessa nekik. 
Azt mondta, vigyázni fog, nehogy megint fölzaklassa. Neki az 
a dolga, hogy vigyázzon Vanessára. 

A születésnapig már nem aludtak együtt, de a vasárnap egy 
részét csókolózással töltötték, és nem volt semmi baj. 

Szerdán D"Aubissonék Bretagne-ba repültek, hogy a nagy- 
szülők felköszönthessék az ünnepeltet — később nem lehet, 
pénteken a nagypapa kórházba vonul körülbelül egy hétre, nin- 
csen semmi komoly, de már nem halasztható. A maxik se jö- 
hettek, most már kezdődik az az időszak, amikor csak hétvégén 
fognak ráérni. Így a D" Aubisson lányok szerelmi élete egy hé- 
tig szünetelt. 

Nem úgy Chantalé, aki bejelentette, hogy összejött egy fiú- 
val, de nem mondja meg, hogy ki az. Azt mondta, az eddigie- 


ket mind tudták, és nem tartottak soká — hátha a titkolózás be- 
válik. Nem erőltették, majd elmondja. 


A születésnap úgy indult, ahogy egy D" Aubisson lány születés- 
napjától elvárható. Reggel egy halom virág fogadta az ünnepel- 
tet, aki ezúttal másodmagával lépett ki a szobájából. Aztán ün- 
nepi reggeli, amit nem ő csinált, ezen a napon nem engedték a 
konyhába. A villa nappalijában ettek, jelen volt az összes egér, 
a szülők és Luigi, aki a felszolgálást végezte. Amikor elkészül- 
tek, leszedte az asztalt, Vanessa pedig egy órát töltött puszik és 
ajándékok átvételével és kicsomagolásával. 

Kissy legalább annyira megdöbbent és meghatódott a szülők 
ajándékától, mint maga Vanessa, aki még a száját is nyitva fe- 
lejtette, úgy bámulta meg a hatalmas dobozt. A Yamaha Tyros 
összerakás után úgy nézett ki, mint egy űrhajó vezérlőpultja, 
legalább annyi gomb is volt rajta, és persze vadonatúj volt. 
Amikor Vanessa rátette a kezét és lejátszotta az első dallamot — 
a Popcorn lassú szólamát, amit másfél nap híján egy esztendeje 
fedeztek föl maguknak Nimbyvel —, Kissy önkéntelenül fölpil- 
lantott a magasba, hogy lássa, a karzat is elcsendesedett-e már, 
a közönség osztatlan figyelemmel követi-e a színpadot. De per- 
sze karzat nem volt, csak a mennyezetet látta. 

Vanessa mindenkitől kapott valamit, Isabelle néniék kivételé- 
vel, akik majd csak az ebédnél lesznek jelen — és Nimby kivé- 
telével. Nimby lelkesen gratulált neki, magához ölelte és forrón 
megcsókolta, aztán átengedte Angéligue-nek, a következő gra- 
tulálónak — ő pedig hirtelen fölfedezte Nialát, odarohant hozzá 
és boldogan gratulált neki, féltucat puszi kíséretében. Vanessa 
nem szólt semmit az elmaradt ajándékhoz. Tudta előre, hogy 
nem fog kapni semmit, ezt Kissy világosan megállapította. 
Vagy megbeszélték, hogy Nimby ajándékát később kapja meg, 
vagy már meg is kapta. Négyszemközt akarja odaadni... de az 
is lehet, hogy időponthoz van kötve. 

Ez hamar kiderült. A szinti volt az utolsó ajándék, s utána egy 
kis figyelmet kért az ünnepelt. 

— Észrevettétek, hogy Nimbytől nem kaptam semmit. — Nem 
kérdezte, állította. — Ő már az este ideadta az ajándékát... azt 
mondta, nem kell megmutatnom senkinek, ha nem akarom, és 


tarthatom dobozban is. Valószínűleg tényleg dobozban marad, 
de titokban nem tartom. Tessék. 

Az asztalra tett egy hosszúkás dobozkát, s a csapat egy egér- 
ként hajolt fölé. Ezüst, állapította meg Kissy szakértő szeme. A 
láncocska igazán csinos fazonú volt, de a medál valóságos re- 
mekmű. Két összeölelkező figura, egy fiú meg egy lány, nagy 
kerek fülekkel és helyes farkincával. 

Nimby tapsot és vállveregetéseket kapott érte, de elhárította a 
dicsőséget. Ő csak kitalálta a dolgot, és ismer valakit, aki ismer 
valakit, aki ismer egy ügyes ötvöst. 

Egy óra múlva megérkezett a nagy meglepetés. Igazán az 
volt, nem tudott róla egyetlen egér sem, a család egyetlen tagja 
sem, senki, akit ismertek. A társaság a villa kertjében üldögélt 
kis asztaloknál, beszélgettek és Vanessa játékát hallgatták a 
Tyroson. De azért hallották a csengetést, és Blanche kiment ka- 
put nyitni. Többen jöttek, messziről is mintha ismerősek lettek 
volna, s egy pillanat múlva egy apró fehér alak száguldott vé- 
gig a sétányon. 

— Szia! — toppant Vanessa elé, aki felugrott és átölelte. V1l- 
lámgyorsan játszódott le minden, Kissynek alig volt ideje felis- 
merni Elkét. A kislány fehér ruhában volt, fehér sapkában, rajta 
egérfülekkel. Hátrébb már közeledtek a szülők és Louise kis- 
asszony IS. 

— Nahát, Johann... Anne... — Vanessa boldogan pillantott föl 
Elke válla fölött. — Hogy kerültetek ide? 

— Mi vagyunk a meglepetés — felelte Johann Schneider, és le- 
hajolt, hogy megcsókolja az ünnepeltet. — Isten éltessen. 

Vanessa teljesen el volt bűvölve az ajándéktól, meg attól, 
hogy Kielből idáig könnyedén el tudták hozni. Az online be- 
szélgetésekből Elke kihámozta, hogy Vanessának nincs bicikli- 
je, a városban többnyire gyalog jár, vagy egy-egy rokon, isme- 
rős járművére ugrik föl. Hát most már lesz neki, egy pehely- 
könnyű kis japán csoda, fehér vázzal, hozzá könnyű sisak. 
Blanche mindig inti, hogy nagyon vigyázzon a fejére, nem sza- 
bad kockáztatnia. És nem is kockáztat, akármilyen szeleburdi, 
mindig odafigyel az esetleges veszélyekre. Ezt Kissy már rég- 
óta megfigyelte. Külön felszólítás nélkül is hordani fogja a si- 
sakot, ez egész biztos. 


Elke rengeteget nőtt, amióta nem látták; ezt a kamera nem 
mutatja. Neki a válláig ér, pedig ő is nőtt valamennyit. Mind- 
annyian nőttek, mármint a minik, ezt Anne állapította meg. 

— És úgy lövöm, mint Wilhelm Tell — jelentette ki Elke. — 
Megmutassalak? Megmutatlak. Hol van a Ziel-tábla? 

A tábla a hátsó udvarban volt, a kőfalra erősítve, a vaucresso- 
ni pontos mása, amin a kislány bemutatta, hogy lövésztudomá- 
nya bizony felér a csapattagokéval. Már egy ideje nem centiben 
mérték a találatokat, hanem pontban, amibe belekalkulálták a 
céltáblától mért távolságot is; Kissyéknél is, itt is tízméteren- 
ként egy-egy földbe szúrt ágacska segített benne. A céltáblán 
centiben mért találatot elosztották a lövés távolságával, amit 
tízméternyi pontossággal határoztak meg, aztán a számot meg- 
szorozták százzal. Ez idő szerint a csapat átlagos lövészet ti- 
zenkét-tizenöt pontnál jártak. A gyengébbek, Nimby és Angé- 
ligue megközelítették a harminc pontot. Vanessa alig két és fél 
pontot lőtt, és föltett szándéka volt, hogy egy nap eléri a zérót, 
a tiszta telitalálatot. Kezdettől fogva voltak nulla pontos lövé- 
sei, de az egész lőgyakorlatok átlagát számolták, ami száz-két- 
száz lövést is jelenthetett. Ennyiből nem volt könnyű. 

Elke húsz lövéssel tizenöt pontos átlagot ért el, a legjobb lö- 
vése tizenegy pontos volt. Szép eredmény volt, különösen mert 
neki nem volt tanára, aki beállítja a testtartását, megmutatja a 
helyes légzést, a hibás lövés után a korrigálás módját. 

— Sokat gyakoroltam. Csináltunk Ziel-táblát Louise kisasz- 
szonnyal és felakasztottuk fára. Iskola utánkor megyek és 
agyonlövöldözöm. Előszörkor mindig melléagyonlövöldöztem, 
a Ziel meg csak röhögte magát rólam, Fráulein Schneider biz- 
tonságos ellenség, nem kell flüchten... hogy mondjákjam 
flüchten? 

— Menekülni — felelte Jennifer mosolyogva. 

— Kösz, menekülni nem kell, Elke úgysenem eltalálja minket, 
hahaha. Akkor mondtam neki, majd meglátjuk. Az neveti ma- 
gát, aki utolsókor neveti. Én nevettem utolsókor, Zielet kinyuf- 
fantam, kettőtörte magát olyan sok lövéssel. Herr Schultze csi- 
nálta másikat, vastag fa, jobban bíri. Muszáj, mert mindennap 
kapja rengeteg lövéseket. 

— És mi lett a régivel? — vigyorgott Vanessa. 


— Kidobtuk szemétnek. Tudom, kellett volna kitölteni és fel- 
rakni fejét falra, de nálunk nincsen állat feje se, erdőmalac 
vagy hegyes fejű ló. 

Az egerek fölkapták a fejüket. 

— Ja, szarvas? 

— Ha így mondjad a Hirschet, akkor az. Szóval táblát is csak 
kidobtuk. Jövőre fogom tökéletesen lőni magamat, eljövök és 
együtt legyőzzük összes francia macskákat, jó? 


Nagyszerű volt újra látni Elkét, még ha csak fél napra is. 
Együtt szálltak föl a nizzai vonatra, aztán a reptéren búcsúztak 
el, a németországi gép előbb indult. És jó volt látni azt is, hogy 
nem hagyott rajta nyomot a két év előtti incidens. Anne vala- 
mikor tavaly elmondta, hogy beszéltek erről, Elkének tavaly- 
előtt csak homályos fogalmai voltak arról, hogy Hendriksen 
mit is akarhatott tőle, de egy év múlva már az egész történetet 
összerakta. Régóta tudja, mitől menekült meg az egerek jóvol- 
tából, és mindannyiuknak hálás, de leginkább Vanessához ra- 
gaszkodik, aki az életét kockáztatta érte. Persze tulajdonképpen 
nem őérte, hanem Sylvie kézre kerítéséért, de ennek már nincs 
jelentősége. 

Ilyesmik jártak Kissy fejében másnap este, amikor a vissza- 
hívást várták. A hadnagy először kinyomta őket, és az volt a 
szokása, hogy ilyenkor tíz percen belül ő jelentkezik; ha nem 
jelentkezik, akkor vagy még mindig el van foglalva, vagy már 
elfelejtette — mindkettő elő szokott fordulni —, és újra kell pró- 
bálkozni. 

Ezúttal jelentkezett. 

— Sziasztok, mondjátok! 

— Szia, itt Martin. Jean-Pierre, mondd csak, mi lett azzal a 
mukival, akit legutóbb küldtünk? 

— Az houilles-i pasas? Mi a kérdés? 

— Lefüleltétek? 

— Tudod, hogy ilyen kérdésekre nem válaszolhatok. 

— Dehogynem - felelte Martin. — Mi nem kívülállók vagyunk. 
Mi kaptuk el nektek a pasast, és kell a munkánkhoz, hogy tud- 
juk, mi a helyzet. A korábbi páciensekről nem is beszélve. 

Kis csend a vonalban. Aztán: 


— Nézd, ez itt a rendőrség, nálunk felettesek és parancsok 
vannak. Annyit tehetek, hogy engedélyt kérek a tájékoztatáso- 
tokra. Ha nem kapom meg, nincs mit tenni. 

— Világos. Mikor kérsz engedélyt? 

— Holnap délelőtt, ha tudok beszélni a főnökömmel. 


Az egerek sejtették, hogy vagy Jean-Pierre nem fog ráérni, 
vagy a főnöke, azonfelül el is felejti megkérdezni és nem is 
kapja meg az engedélyt. Ehhez képest igazi meglepetés volt, 
hogy öt órakor felhívta az alapítványt és elmondta, mi történt. 

— Őrizetbe vettük az houilles-i pasast, és házkutatást is tartot- 
tunk nála. Az egész házat átvizsgáltuk a pincétől a padlásig, de 
semmi terhelő nem került elő. Vannak videókazettái meg 
DVD-i, amiket lefoglaltunk vizsgálatra, de nincs rajtuk semmi 
tiltott. Úgyhogy kiengedtük, mindent visszaadtunk neki, és bo- 
csánatot kértünk. 

— És ezzel megúszta? — kérdezte Chantal, aki már Vaucres- 
sonban volt, hiszen kedd volt, hamarosan megint összegyűlik a 
csapat. 

— Most igen. Nem tehettünk mást. De megfigyelés alatt tart- 
juk. Elutazott a tengerhez, egy kis napsütéssel gyógyítja a lel- 
két. 

— Melyik tengerhez? — kérdezte Kissy. 

— Deauville-ba, miért? 

— Csak kíváncsi voltam, mi a menő hely gyerekpornósoknál. 

Jean-Pierre nevetett. 

— Egyáltalán nem vagyok meggyőződve róla, hogy az ürge 
tényleg pornót árul. Ha igen, akkor nem otthon tartja. Tény, 
hogy van egypár gyanús ismerőse, de ez kevés. 

— Szerintem pedig sáros a pofa — jelentette ki Chantal. — Fo- 
gadunk egy fagyiba, tábornokom? 

— Ne szólíts tábornoknak. Egyébként semmi akadálya, szere- 
tem a fagyit. 

— Tudod mit? — szólalt meg Martin. — Fogadást ajánlok az 
egész alapítvány nevében. Ha a muki pornót árul, mindenki 
kap tőled egy fagyit. Kilencen vagyunk, jól vigyázz. De ha 
nem kerül kézre... mondjuk három hónapig, akkor teleeheted 
magad fagyival. 


Ha Jean-Pierre csak sejtette volna, mit fognak ők tenni más- 
nap, biztosan nem megy bele a dologba. De hát akkor még ők 
maguk sem sejtették. Csak vacsora előtt született meg a nagy 
ötlet. Akkor már együtt voltak mind, mármint a minik; a maxik 
csak hétvégére jöhetnek majd. 

— A pofa gyerekpornót árul — jelentette ki Vanessa. — Goffie 
már vásárolt tőle, és Goffie nem rendőr. A pofa igenis pornó- 
árus, ez olyan biztos, mint ementáliban a lyuk. 

Az egerek komoly arccal ültek. Ez súlyos érv volt. Mindany- 
nyian tudták, hogy az ementáliban mindig, minden körülmé- 
nyek között van lyuk, nem is kevés. Közeli érintkezésben álltak 
ementálikkal. 

— De ha nem otthon tartja, akkor hol? — tette föl a kérdést 
Martin. 

— Álnéven bérel egy helyiséget — mondta Jennifer. 

— Á, az túl kockázatos — mondta Vanessa. — Ez az ürge profi, 
nem követne el ilyen hibát. 

— Honnan tudod, hogy profi? — kérdezte Jennifer. 

Niala válaszolt a testvére helyett. 

— Onnan, hogy a házkutatás nem talált semmit. Ügyesen el- 
rejtette a holmit. Mert igenis otthon tartja. Sehol máshol nem 
érezhetné biztonságban. 

— És a rendőrök vakok? — kérdezte Kissy. 

— Nem, nem hiszem -— felelte Vanessa. — A pasinak van vala- 
mi jó rejtekhelye. 

— Akkor menjünk oda és keressük meg — mondta Nimby. 

Erre nagy csend lett. Az egerek meglepve néztek egymásra. 


Délelőtt tízkor két taxi állt meg a ház előtt. Az egerek kisorjáz- 
tak a kapun, beugráltak a kocsikba és útnak indultak észak felé. 

A gondolat, hogy törjenek be Joseph Lamargot, a pornóárus 
házába és kutassák föl a bizonyítékokat, annyira abszurd őrült- 
ség volt, hogy egész este nem tudtak szabadulni tőle. Ilyet nem 
lehet csinálni, hajtogatták mindannyian, még maga Nimby is, 
akinek az eszébe jutott, de képtelenek voltak elhessegetni a 
gondolatot. Végül aztán Niala kijelentette, hogy ha Lamargot 
tisztának bizonyul és bepereli őket, az alapítványnak van elég 
pénze kártérítésre, de ő, Niala, meg fogja téríteni a Jerrynek a 
pénz egyhetedét, ha majd keresni kezd; persze kamatostul. Va- 


nessa pedig a másik hetedét, tette hozzá a húga nevében. Erre 
Nimby és Martin egyszerre bólintottak, hogy ők is vállalják a 
rájuk jutó részt. Csak Jennifer arca bizonytalanodott el, de mi- 
előtt egy hangot mondott volna, Niala hozzátette, hogy ha bár- 
kinek hetük közül nem lenne majd elég a jövedelme, a tartozás 
rá eső részét felosztják a többi hat között, vagy ha ez többekkel 
15 megesne, akkor a maradék között. Akkor is, jelentette ki Ni- 
ala, ha a végén mi ketten kártalanítjuk az alapítványt. A mi ket- 
ten már megint Vanessát jelentette, aki nemigen törődött a 
pénzügyekkel, és közömbös arccal vette tudomásul, hogy Niala 
szerint ő mindenképpen jól fog keresni. 

Később úgy döntöttek, hogy a Jerryt az erkölcsi felelősségtől 
is meg kell óvni. Hét tizenéves betör valahová, semmi több. A 
tagsági igazolványaikat se viszik magukkal. 

A taxik egy utcával odébb tették le őket, gyalog mentek a cé- 
lig. Lamargot kertjét fémrácsos, nem túl magas kerítés védte. 
Bent fák, bokrok, semmi különös. A ház a telek hátsó részén 
volt. Chantal elsétált a kapuhoz és becsöngetett. Bébiszitternek 
jött volna Robert-ékhez, ha valaki kijön. Nem itt laknak? Ak- 
kor rosszul adták meg a címet. 

Öt perccel később két egér jelent meg a kapuban: Martin és 
Nimby. A kapu mellett néztek ki egy pontot, ahol a kerítés kis- 
sé megdőlt. Martin fölmászott rá, s a mögötte jövő Nimby vál- 
lára támaszkodva átlépett a kerítésen. Megállt belül a fémet tar- 
tó betontalapzaton, a cipője összeért Nimbyével, aki kívülről 
állt a betonon. S már jött is Vanessa. Föllépett a betonra, onnan 
Nimby vastag kesztyűjébe — konyhai edényfogó kesztyű volt, 
majd jól kimossák -, aztán a kerítés fölött Martin kesztyűjébe, 
és már ugrott is. A füvön áthengeredett a fején, fölpattant és ki- 
biztosított fegyverrel a kezében szaladt a ház felé. 

Kissy mindezt az utca túloldaláról, egy házzal arrébbról fi- 
gyelte, és remélte, hogy ő is meg tudja csinálni. Egyelőre 
Chantal kelt át a kerítésen, utána pedig Niala. Mikor ő föllépett 
a betonra, Kissy gyorsan körülnézett és átszaladt az úttesten. 
Niala után tizenöt másodperccel lépett a betonra, Nimby kesz- 
tyűjébe, Martinébe, aztán ugrott. Rokfor, jutott eszébe az utolsó 
pillanatban. Az amerikai katonák Geronimót kiáltanak, amikor 
ugranak. Az valami indián törzsfőnök volt. Hát nekik meg a 
sajtok királyát kellene használniuk csatakiáltásul. 


Mire ez átcikázott az agyán, már lent volt a fűben. Áthenge- 
redett a fején és fölugrott. Futásnak eredt a ház felé, útközben 
rántva elő Nimbuszát. Jennifer már jött is a nyomában, Martin- 
nel együtt. Nimby nem ugrott át a kerítésen: ő az őrszem, aki 
az utca túloldaláról figyel majd. 

Elöl megszólalt egy hang. 

— Minden tiszta, macskamentes övezet. — Vanessa volt. 

— Macskamentes - felelte rá ő is. 

— Macskamentes övezet — jött Chantal hangja telefonon a ház 
másik oldaláról. 


Hoztak némi szerszámot, de nem volt rá szükség, hátul találtak 
egy félig nyitott ablakot. Összegyüűltek, Martin bakot tartott 
Vanessának, aki először bekukucskált, aztán bemászott. Egy 
pillanatig csak egy farkincát láttak belőle, aztán az eltűnt és a 
feje jelent meg helyette. 

— Cin-cin — suttogta. — Egy jöjjön be. 

Kissy föllépett Martin két összefogott markába, s bemászott 
az ablakon. Hálószoba volt, ahova kerültek. Vanessa már az aj- 
tónál volt, csőre töltött fegyverrel. 

— Lassan nyomd le a kilincset — súgta —, aztán hirtelen rántsd 
föl az ajtót. 

Kissy szót fogadott, Vanessa pedig kipördült az ajtón. Pont 
mint egy apró kommandós, nagy kerek fülekkel. De a gondo- 
lattal egyidőben már ki is ugrott az ajtón, előreszegezve a Nim- 
buszt. 

A kis folyosón nem volt senki. Kissy elindult, gyors hátrapil- 
lantással meggyőződve róla, hogy Vanessa is megindul a másik 
irányban. A folyosó a konyhába vezetett, ahonnan a hátsó ajtó 
nyílt. Kissy ellenőrizte, hogy a konyha macskamentes, és gu- 
mikesztyűs kezével kinyitotta az ajtót. Belülről volt bezárva, a 
zárban a kulcs. 

— Hátsó ajtó nyitva — mondta halkan a telefonba. — Cin-cin — 
tette hozzá a megállapodás szerint, mert ez jelezte, hogy nem 
került az ellenség kezére, a saját akaratából beszél. 

— Cin-cin, vettük — jött Jennifer hangja, s egy pillanat múlva 
meg is jelentek a többiek. Az ajtót bezárták maguk mögött, az- 
tán szerterajzottak a házban. Pont úgy, mint amikor az egerek 
elárasztanak egy házat, csak ők nem rágcsáltak meg semmit. 


Percek alatt kiderült, hogy a földszint macskamentes. A pince 
és a padlás is annak bizonyult. 

— Hála az égnek — sóhajtotta Niala. — Nimby, nálunk minden 
rendben, cin-cin. Az övezet macskamentes. 

— Cin-cin, vettem — jött a fiú hangja. — Idekint is minden tisz- 
ta. Sok sikert, és ne hagyjatok fognyomokat a sajtokon. 

Kissy vigyorgott. Megjegyezték a Columbónak azt a részét, 
amiben a gyilkos azon bukott le, hogy beleharapott egy darab 
sajtba a tetthelyen, s a maradékon otthagyta a foga nyomát. 
Ilyet ő sose tenne. A sajtból mindig akkora darabot vág le, 
amekkorát éppen megeszik. De amikor betörni jár, még azt se. 


Nem kerestek dupla fenekű szekrényt vagy rejtett fiókot. A pa- 
sinak rengeteg kazettája van, ezt Goffie világosan megmondta. 
A kazetták terjedelmesek, és a pasi nyilván csak másolatokkal 
kereskedik. A másoláshoz videó is kell meg tévé. A DVD-k 
másolásához is kell masina. Mindez annyi helyet foglal, hogy 
lehetetlenség valami titkos zugban elrejteni. Mivel melléképü- 
let nincs, csak egy helyen lehet a holmi: a pincében. Pontosab- 
ban a pince titkos részében, amit a rendőrök nem találtak meg. 

A pincelejáró az előszoba sarkából nyílt. Lementek, őrt nem 
állítottak, mert Nimby úgyis őrködik. Az elsőként leereszkedő 
Martin ellenőrizte, hogy odalent is van térerő. 

Maga a szó, hogy pince, már előző este is felidézett kellemet- 
len emlékeket, hát még most, amikor megindultak lefelé az 
öreg kőlépcsőn. Pedig hát butaság. Ebben a pincében semmi- 
lyen gyerekek nem sínylődhetnek, hisz alig pár napja jártak itt 
a rendőrök. 

Nem volt lent semmi különös. Egy nagyobbacska szoba volt 
az egész, némi összedobált bútorral meg más limlommal. Ap- 
róra végignézték a falakat és a padlót, de se oldalirányban, se 
lefelé nem találtak rejtekajtót. Akkor nekiláttak elmozdítani a 
bútorokat. Öt gumikesztyű szakadt ki az emelgetésben, de szá- 
zas csomagot vettek reggel, és az egészet magukkal hozták 
szétosztva. Azonnal újat húztak, a régit gondosan eltették és le- 
törölték a megérintett felületet. 

Rejtekajtó a bútorok alatt sem volt. 

— Oké — mondta Niala. — Akkor második pincét kell keres- 
nünk. Először is határoljuk be, hogy ez meddig tart. 


Kissy, Jennifer és Vanessa fölment mérőszalaggal, a többiek 
lent maradtak egy másikkal. Csakhamar kiderült, hogy a pince 
az előszoba, a nappali és a hálószoba alatti részen van. Csak 
egy hálószoba volt a házban. Maradt a konyha, a kamra és a 
fürdőszoba. 

Hat szempár mustrálta gyanakodva a kamra padlóját. Ez tűnt 
a legígéretesebbnek. Kicsi és zsúfolt, akármit el lehet rejteni 
benne. Akármit, csak nem egy rejtekajtót. A polcok között alig 
volt valami hely, azon is két sörösrekesz állt egymásra téve. 

A csapat fele átment a konyhába, a másik fele a fürdőszobát 
nézte át. Egyszerű fürdőszoba volt. Az egyik falnál öregecske, 
csempeborítású kád, a sarokban modern zuhanyfülke, aligha- 
nem újabb szerzemény. A másik sarokban a vécé. Mosdó, tö- 
rülközőtartó — ennyi. Nem volt sok néznivaló. Az egerek meg- 
rugdosták a padlócsempéket, nem mozdul-e meg valamelyik. A 
csempék szilárdan álltak. 

— Márpedig csak itt lehet — dörmögte Vanessa inkább csak 
úgy magának. 

— A konyhát most nézik át — felelte Chantal. 

— A konyhában nem lehet - pillantott föl a kislány. — Ott jöt- 
tünk be, láttam a bútorokat. Ósdi gáztűzhely, ósdi mosogató, 
konyhaszekrény, hűtő. Semmi több. Ha ebből bármi csak arra 
való... ó, hát persze! 

— Mi az? — kérdezte Kissy nyugtalanul. 

— Figyeljetek. Ha a tűzhely vagy a hűtő csak arra van, hogy 
eltakarja a csapóajtót, akkor nem használható rendeltetésszerű- 
en, vagyis a pofának nincs tűzhelye vagy hűtője. Mi az, amiből 
viszont kettő van és ugyanarra valók? A kád és a zuhanyozó! A 
kettő közül az egyik is elég, tehát a másik lehet álca. Nézzétek 
meg a kádat, én meg a zuhanyozót. 

Megnézték. Nem láttak rajta semmi különöset. Csakolyan 
kád volt, mint akármelyik másik. Körülbelül húsz másodpercig. 

A huszonegyedik másodpercben ért Kissy tekintete oda, ahol 
a kád és a padló találkozik. A kád oldalát fehér csempék borí- 
tották. A padlót szürke kőlapok. A kettő találkozásánál egy-két 
milliméter vékony fekete vonal. Kissy pillantása követte a fe- 
kete vonalat a kád mentén, aztán a sarkon befordult és követte 
tovább. Fölnézett, s összeakadt a tekintete Chantaléval. Lát- 
szott rajta, hogy ő is fölfedezte a vonalat. 


A vékony fekete vonal mindhárom oldalon követte a kád és a 
padló találkozását. A negyedik oldalon a vonal fölmászott a 
falra, és most a kád és a fal találkozását követte. 

És a sarkoktól eltekintve mindenhol nyílegyenes volt. 


— Hát ez igazán szép — állapította meg Niala. — Ugyan miféle 
kontár csinálta ezt? Hiszen így a kicsapódó víz befolyik a kád 
alá. 

Jennifer a mosdóhoz lépett, vizet engedett a pofa fogmosó 
poharába, és ráöntötte a kád lefolyójára. 

A víz nem folyt le. 

— Visszavonom — nevetett Niala. — A kicsapódó víz mennyi- 
sége jelentéktelen, mert fürdés után várni kell pár évet, amíg el- 
párolog a víz. 

— Szellemes ötlet — mondta Vanessa komoran. — A rendőrök 
bejöttek, körülnéztek és kimentek. Kazettákat nem láttak, tehát 
a hely tiszta. 

— Óriási — jött Nimby hangja a telefonból. — Mindig tudtam, 
hogy zsenik vagyunk. 

— Szerintem csak erre lehet húzni — mutatott Martin a káddal 
szemközti fal felé. — Erre útban van a mosdó, arra meg a szoba 
sarka. Vajon csak ragadjuk meg és húzzuk? 

— Egy picit finoman — mondta Niala. — Csak hogy lássuk, 
mozdul-e. 

Martin, Chantal és Vanessa megragadta a kád peremét. Óva- 
tosan meghúzták, és a kád elmozdult. 

— Szent merevlemez — suttogta Kissy. Ugyanebben a pillanat- 
ban Vanessa is kifejezésre juttatta indulatait, de egész más sza- 
vakkal. Még soha nem hallották így káromkodni. 

— Mire vártok?! — förmedt rájuk. — Húzzuk! Ez már olyan 
pince, és lehet, hogy odalent. . . 

Nem folytatta. Dühödten nekiveselkedett, s a többiek segítet- 
tek. Már öten rángatták a nehéz kádat. Jennifer videózott. 
Ahogy a kád elmozdult a faltól, mögüle ásító üreg tűnt elő. 
Kissy azonnal előkapta fegyverét, Niala pedig elővette az egyik 
zseblámpát. Egy pillanat múlva három fénysugár kutatta az 
üreg mélyét. Falépcső vezetett le, a tövében asztalt láttak, rajta 
tévével. Arrébb polc, a tartalma innen nem látszott. 


Annak nem volt jele, hogy gyerek lenne bezárva ebbe a vak- 
sötét üregbe, pedig a torkukban ugrált a szívük. 

— Megvan — suttogta Jennifer. — A hadnagy kiadhatja a letar- 
tóztatási parancsot. 

— Még ne — mondta Vanessa és Martin egyszerre. A fiú foly- 
tatta: — Meg kell tudnunk, hogy tényleg illegális cucc van oda- 
lent. Egy titkos odú még nem bűn. Lemegyek. 

Kezében a feszített gumijú Nimbusszal belépett a kád mögé 
és lelépett az első lépcsőfokra. Vanessa odaállt mögé és a karja 
alatt levilágított. 

— Itt nincs senki — állapította meg Martin. Lelépett a követke- 
ző fokra. Deszka reccsent, s a fiú egy kiáltással és óriási robaj - 
jal eltűnt a szemük elől. 


Kissy utólag képtelen lett volna megmondani, hogy került le az 
üregbe. Alighanem Vanessa se. Mindenesetre a Martin zuhaná- 
sát követő tizedmásodpercben már ott térdelt mellette, szólon- 
gatta, s azt kutatta, hol sérült meg. 

— A lábam — nyögte. — Fáj a lábam... 

Hirtelen fénybe borult minden; Kissy fölpillantott. Vanessa 
megtalálta a villanykapcsolót, s most ő is leguggolt Martinhez. 

— Fel tudsz ülni? 

— Igen, azt hiszem. 

Segítettek neki felülni, közben találtak egy zúzódást a tarkó- 
ján. Aztán megállapodtak, hogy a cipőjét mindenképpen le kell 
venni, mielőtt beledagad a lába. 

— Csak bicskánk van, az nem jó. — Vanessa fölnézett a három 
riadt lányra. — Keressetek egy ollót, de vigyázzatok az ujjnyo- 
mokra! 

— Nálam van — mondta Chantal, és óvatosan lelépdelt a roz- 
zant lépcsőn. Apró manikűrkészletet vett elő, s átadta belőle a 
körömollót. 

— Remek — mondta Vanessa. Gondosan elvagdosta a cipőfű- 
zőt, aztán Martinnel ketten meglazították a cipőt. Végtelenül 
óvatos mozdulatokkal húzták le. Martin alig sziszegett. A bal 
lába ugyanúgy nézett ki, mint bármikor, nem látszott rajta sem- 
mi különös. 

— Mozgasd a lábujjaidat — szólt le Niala. Martin szót fogadott. 

— Mozognak — mondták hárman egyszerre. 


— Akkor nem tört el. Hívom a mentőket... csak nem tudom, 
hogy jutnak át a kerítésen. 

— Feltörjük a kapuzárat — szólalt meg Nimby aggodalmas 
hangja a telefonból. — Most már úgyis mindegy. De a pasi se 
reklamálhat a betörésért, lebukott. 

Vanessa fölkapta a fejét. — Mi?! Dehogy bukott le! Fogal- 
munk sincs, mit rejteget itt. Várjatok egy percet. . . 

A polchoz lépett és végignézett rajta. Videókazetták és leme- 
zek, tokban, gyári dobozban, mindenfélében. A kazettákon 
filmcímek helyett betűk és számok. Vanessa fölkapott egy ka- 
Zettát, belökte a videóba és bekapcsolta a tévét. 

— Vau — mondta Martin, aki ültében odalátott. A képernyőn 
két meztelen lány lejtett csábtáncot, egyértelműen kiskorúak. — 
Ez klassz, hagyd még! 

Vanessa dühösen kikapcsolta. 

— Nekem is meséljétek el — kérte Nimby, aki Jennifer kamerá- 
ján át látta ugyan, mi történik, de a képernyőt nem láthatta. 

— Majd este otthon megnézzük — vigyorgott Martin Vanessá- 
ra, aki jéghideg pillantással meredt rá. — Ne nézz így rám, egér- 
ke, így is fázom ezen a hideg betonon. 

Vanessa abban a pillanatban elfeledkezett a kazettáról. 

— Legjobb lesz, ha felviszünk innen. 

— Nem — mondta Niala. — Amíg orvos nem látta, ne mozgas- 
suk. Chantal, keress valami takarót, ültessétek arra. Hívom a 
mentőket, aztán kerítünk szerszámot a zárhoz. 

— Hívd előbb a hadnagyot — szólt föl Martin. — Nekik semmi- 
ség. 

Jean-Pierre kivételesen azonnal fölvette. 

— Szia. Gyertek azonnal Houilles-ba, Lamargot-hoz. Megta- 
láltuk a titkos pincét a gyerekpornóval, de Martinnek megsérült 
a lába. Mentőt kell hívnunk, de a kaput még föl kell törnünk, 
befelé átmásztunk a kerítésen. Igyekezzetek! 

Pár pillanatig hallgatta a hadnagyot. 

— Rendben. Szia! 

Letette és pont úgy vigyorgott, ahogy Vanessa szokott. 

— Azt mondta, a letolást majd a dicséret mellé megkapjuk. 


Martint ráültették egy takaróra, Niala pedig hívta a mentőket. 
Ahogy letette, Nimby szólalt meg, a sok telefonból egyszerre 
érkező hang betöltötte az üreget: 

— Hazajött a pasi! Hallotok engem?! Hazajött! 

Az üregben Kissy dermedten nézett össze Chantallal. Vanes- 
sa volt az, aki elsőként reagált. Villámgyorsan megindult fölfe- 
lé. 

— Nimby, te ne nyúlj hozzá, egyedül vagy. Közvetítsd, hol 
van. Chantal, te gyere föl, Kissy, te maradj Martinnel. Én elbú- 
jok a padlásfeljáróban és hátba támadom. Számítsatok rá, hogy 
ide vezet az első útja. 

Mire végigmondta, el is tűnt a szemük elől. 

— Benyitott a kapun — mondta Nimby. — Bemenjek? 

— Ne! — jött Vanessa hangja. — Mások is jöhetnek, és tudnunk 
kell róla. Ez a pasi se Lamargot. Őt követik, a hadnagy a tele- 
fonunk után feltétlenül szólt az embereinek, hogy ne engedjék 
hazajönni. 

— A házhoz ért — jelentette Nimby. 

— Akkor maradjunk csendben! 

Kissy magában elképzelte a pasi útját a fürdőszobáig, lépés- 
ről lépésre. Kibiztosította fegyverét és följebb jött a lépcsőn, 
hogy ő is támadhasson, ha kell. Martin is készenlétbe helyezte 
a sajátját. 

Vanessa behajtotta az ajtót, amikor kiment, hogy a pasi ne 
lássa meg őket már kintről. Az ajtó egyszer csak feltárult, s 
megjelent egy alak. 

Zakó, borosta, döbbent arckifejezés. Az ember nem minden- 
nap talál egeret a fürdőszobájában, és főleg nem olyat, aki 
fegyvert szegez rá. Niala, Chantal és Jennifer a helyiség végé- 
ben volt, gondosan kerülve egymás lővonalát. A pasas első pil- 
lantása nekik szólt, a második az üregnek, ahonnan újabb Nim- 
busz irányult rá. Az elboruló tekintet pedig kétségkívül azért 
volt, mert a titok nem titok többé. 

— Mi az isten. . . mit kerestek ti itt? 

— Tegye föl a kezét és álljon a falhoz — felelte Niala. 

— Dehogy állok! És tegyétek le azokat a játékszereket. Csúz- 
lim nekem is van, de ha előveszem... 

Ezzel a pasi a zakója alá nyúlt, és láthatóvá tett egy pisztolyt. 


— Ne nyúljon hozzá! — csattantak föl az egerek, de a pasi ki- 
rántotta az övébe tűzött pisztolyt, s ezzel a rövid párbeszéd vé- 
get is ért. Kissy elsütötte a Nimbuszt, s villámgyorsasággal új- 
ratöltötte, de a pasas akkor már ordítva zuhant ki a folyosóra. 
Niala és Chantal utánaindult, s Kissy egy pillanat múlva meg- 
hallotta Vanessa hangját. 

— Úgy látom, nem kellett hátba támadnom. A puskát elkérhe- 
tem? Kösz... 


A mentők egy perc múlva ott voltak, de beteg helyett Nimby 
tudósítását kapták a benti helyzetről. Már két sérült van, az új 
páciens remélhetőleg súlyosabb, de nem tudnak bemenni, 
amíg... Itt a mentőknek szóló elbeszélés váratlan rikoltással 
félbeszakadt. 

— Hülyék! A hapsi mivel jött át a kapun?! 

Az egerek összenéztek, aztán Vanessa megcsóválta a fejét. 

— Tényleg. 

Odalépett a folyosón fetrengő áldozathoz, és megkereste a 
zsebében a kapukulcsot. 

A mentők rögtön ott voltak. Míg az orvos a fenti sérültet 
vizsgálta, egy ápoló lejött az üregbe. 

— A második fokra nehogy rálépjen — intette Kissy. 

— Mi az ördög ez? — nézett körül a pasas. 

— Aminek látszik — felelte Kissy. — Bűnbarlang. Odakint pe- 
dig a tulajdonos... vagy a haverja. 

Az ápoló közben lekecmergett és megszemlélte Martin boká- 
ját. 

— Ez ficam lesz — mondta rövid vizsgálat után. — Küldetünk 
érted egy másik kocsit, mert nekünk a fenti fickót kell vinnünk. 
Ki lőtte így szét a karját? 

— Mi — sóhajtotta Kissy. — Pisztolyt rántott... négy golyót ka- 
pott. 

Akkorra már tisztázták, hogy mind a négyen tüzeltek, amikor 
a pasi a fegyverért nyúlt, és persze mind a négy lövés a karját 
találta. Könnyű célpont volt, ők pedig Vanessa tanítványai. 

— Mi az isten... — mondta az ápoló csaknem ugyanúgy, mint 
pár perccel korábban a shindy. — Ti i5 fegyverrel mászkáltok? 

Kissy megmutatta neki a Nimbuszát. 


— Ilyenekkel. A Jerry Alapítványtól jöttünk, hogy felkutassuk 
az idelent rejtegetett gyerekpornót. 

Az ápolónak talán még akkor is tátva volt a szája, amikor 
munka után hazament. 


Egy pillanat múlva mindent elleptek a rendőrök. Jean-Pierre 
nem volt köztük, ezek a helyi erők lehettek, de egyetlen kérdést 
se tettek föl arról, hogy az egerek milyen módon és főleg jogon 
kerültek ide. Egy nagydarab rendőr fölkapta Martint, mintha 
kis fehér egér lenne, és fölvitte a nappaliba, ahol leültette a dí- 
ványra. A mentőorvos nem jött oda, Durocg karjáért harcolt. A 
shindy nem volt kihallgatható állapotban, a nevét az igazolvá- 
nyából tudták meg. 

Az egerek némi lelkifurdalással nézték a hatalmas vértócsát. 
De hát mit tehettek volna, gondolta Kissy. Önvédelem volt. 

— Igen, alezredes úr — hallotta a háta mögött. — Ezzel teljes a 
kép. Lamargot központi szerepet vitt a terjesztésben, és Durocg 
volt az egyik futár. Lamargot-t is lekapcsoljuk, és... 

A hang elhalkult, a beszélő eltávolodott. Idősebb tiszt volt, 
telefonba beszélt. Egy perc múlva visszatért és intézkedni kez- 
dett. 

— Hublau, maga az őrizetessel megy a kórházba és kihallgat- 
ja, amint lehet. Breillard, hívja föl Oscart és vetesse őrizetbe 
Lamargot-t. A gyerekek vallomását később rögzítjük. Hogy 
jöttetek ide? — állt meg Jennifer előtt. 

— Taxival. 

— Breillard, vigye őket haza, amint a sérült fiút elszállították. 
Louin, maga vezesse le a helyszínelést és szállíttassa el a bizo- 
nyítékokat. A házat pecsételtesse le. Végeztem. — Megint Jen- 
niferre nézett. — Megnézhetném azokat a csúzlikat? 

Jennifer mosolygott és odanyújtotta neki a Nimbuszát. A tiszt 
megszemlélte, kicsit meghúzogatta a gumiját és fejcsóválva ad- 
ta vissza. 

— Hány ilyennel lőttetek rá? 

— Néggyel — hajtotta le a fejét Jennifer. — Pedig egy is harc- 
képtelenné tette volna, csak nem volt időnk egyeztetni, hogy ki 
lőjön. 

— Megértem. Vigasztaljon, hogy az emberünk igazi nehézfiú. 
Már ült megrontásért és más dolgokért is. 


— Százados úr! — jött egy hang a bejárat felől. 

— Mennem kell. Szervusztok. Viszontlátásra, uraim. 

A tiszt elment, az egerek pedig Breillard-ral megvárták a 
mentőket. Perceken belül ott voltak. A mentőorvos is ficamnak 
látta, sínbe tette, és az ápolók a karjukra ültetve kivitték Mar- 
tint. Az egerek utána. 


Martin még onnan, Lamargot házából fölhívta a szüleit, akik 
bementek a kórházba és hazavitték. Hamar hazamehetett, meg- 
röntgenezték, ellátták a lábát. Egy darabig nem szabad ráállnia, 
de kapott mankót, azzal közlekedhet. A nap hátralevő részét 
velük töltötte a hálózaton. 

Az egereket Breillard fölrakatta egy rendőrségi csapatszállí- 
tóra, és meghagyta a sofőrnek, hogy a házuk kapujában tegye 
le őket. Egyedül utaztak, csak a sofőr volt még a kocsiban. 

Alig értek haza és néztek utána az ebédnek, jelentkezett Jean- 
Pierre és kérte, hogy legyenek otthon öt óra körül, beszélni 
akar velük. Persze hogy otthon lesznek, felelték. 

A hadnagy már fél ötkor ott volt. 

— Némi tűnődés után arra jutottunk — kezdte —, hogy mégse 
rögzítjük a vallomásotokat. Fogalmatok sincs, milyen veszé- 
lyes alaknak lőttétek szét a karját. Persze most hosszú időre be- 
varrjuk, de akkor is jobb, ha nem marad nyoma, hogy ott volta- 
tok. A beosztott rendőrök nem tudják, kik vagytok és mi volt a 
szerepetek, különben is eltűnnek a sokaságban, nem lesz kit ki- 
faggatniuk. — Kiknek, akarta kérdezni Kissy, de érezte, hogy 
nem lenne kedvére a válasz. — Úgyhogy nincs jutalom, semmi 
nincs. Nem hagyhattok nyomot magatok után. 

— Eddig se a jutalomért csináltuk — felelte Vanessa közönyö- 
sen. — De ha nincs jutalom, nincsen letolás sem. 

— De, az van — mondta a hadnagy fáradtan. — Arra már nem is 
szólok semmit, hogy betörtetek Lamargot-hoz, bár elmondhat- 
nám éppen, hogy a törvényt nem lehet úgy megvédeni, hogy mi 
magunk is megszegjük. De ez falra hányt borsó lenne, nincs 
kedvem hozzá. Csak azért tollak le titeket, mert ostobán össze- 
akaszkodtatok egy bűnszövetkezettel. Tudom, hogy könnyedén 
elbántok egy magányos perverzzel, láttam az ügyfeleitek orvosi 
látleleteit, és gyanítom, hogy az idő múltával csak veszélyeseb- 
bek lettetek. De itt nem azoktól kell félni, akik ott vannak a 


tetthelyen és szemlátomást gazemberek, hanem olyanoktól, 
akik hétköznapi képpel szembejönnek az utcán. Jó darabig töp- 
rengtünk a vezérkarral, hogy mihez kezdjünk veletek, és arra 
jutottunk, hogy az elhallgatás az egyetlen megoldás. Durocg 
még nem tért magához az altatásból, Lamargot nem tudja, hogy 
mi történt a házában, most még veszélytelenül idejöhettem. 
Most hosszabb ideig szüneteltetünk minden kapcsolatot. Én 
nem kereslek titeket, ti se hívjatok. És állítsátok le a programot. 

Az egerek döbbenten néztek rá. A hadnagy előrehajolva ült a 
fotelban, két térde között összekulcsolt kézzel, és nagyon ko- 
moly volt az arca. 

— Jól hallottátok. Álljatok le a vadászattal, mondjuk fél évre. 
Ha két hét múlva megint megfogtok egy pedofilt, a maffia gya- 
nút fog, hogy ti állhattatok Lamargot-ék lebukása mögött. Így 
is van kockázat az eddig jegyzőkönyvbe került dolgaitok miatt, 
de pár ember el fogja tüntetni ezeket a nyilvántartásokból. Szá- 
mítógépes hiba. 

Elmosolyodott, most először, amióta megjött. 

— Persze nem azt akarom mondani, hogy mostantól rettegés- 
ben kell élnetek. Úgy tűnik, sikerül most egy teljes hálózatot 
felszámolni. Nem mi csináltuk, a csendőrségnél fut az ügy már 
évek óta, de néhány ponton mi is közreműködtünk. Lamargot 
kulcsfigura volt a pornóterjesztésben, de nem tudtuk rábizonyí- 
tani, amíg a rendőrség véletlenül rá nem bukkant a fürdőszoba 
alatti rejtekhelyre. Rendőrök — emelte föl az ujját —, nem ege- 
rek! Durocg ellen is most emelhetünk vádat, hogy a rejtekhely 
mellett sikerült elfogni. S az ő lebukásukkal az egész dominó- 
lánc felborul. Azt hiszem, a csendőrség néhány napon belül be- 
jelenti a dolgot. Ha azt olvassátok a lapokban, hogy lezárult a 
Nemezis akció, akkor tudjatok róla, hogy komoly szerepetek 
volt benne — de erről nem tudhat senki. Szeretném, ha a bará- 
taitoknak se beszélnétek róla. Az ördög nem alszik. 

Búcsúzáskor még hozzátett valamit. 

— Valószínű, hogy utoljára láttok rendőrként. Komolyan sze- 
retném, ha néhány hónapig nem hallatnátok magatokról a rend- 
őrségen, én pedig már nem sokáig leszek rendőr. Szép volt, jó 
volt, de elég volt. Azért bízom benne, hogy még összefutunk. 


Az egerek hallgatagon ültek a nappaliban. Bűünszövetkezet, 
gondolta Kissy. Egy egész csoport, akik mostanáig abból éltek, 
hogy gyerekekről készült pornófilmeket árultak — nyilván ké- 
szítettek is. Bizonyára nagyon jól éltek belőle. S most jött a 
csendőrség meg a rendőrség, és beleköpött a levesükbe. Aligha 
köszönik meg nekik. Ahogy annak a kis csapatnak sem, akik 
föltárták a csinos kis kincstárukat, kórházba és rendőrkézre jut- 
tatták egy emberüket, és ennek nyomán a vád tömérdek muní- 
cióhoz jut majd. Súlyos évek múlnak majd ezen, amikor nem 
lesz jó élet, nem lesz hancúrozás gyerekekkel, csak szürke fa- 
lak és rácsos ablakok. 

Persze hogy haragszanak. Persze hogy legszívesebben a nya- 
kát is kitekernék mindenkinek, aki hozzájárult balvégzetükhöz 
— hiszen az ilyenek sose a bűnt látják a lebukás okának. 

De azért, ha jól meggondolja, ő, Kissy Jerry-egérke Chaton, 
az alapítvány tagja nem érzi úgy, hogy most rettenetesen meg 
lenne rémülve. Hagyni hagytak ugyan nyomot maguk után, 
például a mentőápolónak ő maga nevezte nevén az alapítványt, 
de annyi baj legyen. A maffiának sose fog eszébe jutni, hogy 
pont az ápoló tudhat valamit. Durocg emlékezhet az arcukra, 
de azzal nem megy semmire. Még félrevezető is lehet, kör- 
nyékbeli gyerekekre tippelhetnek egy alapítvány helyett. 

Ekkor megszólalt Vanessa. 

— Hát én a magam részéről nem rohanok sajtlyukba bújni ré- 
miületemben. Úgyse találnak ránk. De ha mégis, állok elébe. 

Nimby elvigyorodott és megsimogatta kedvese haját. 

— Egyetértek. Engem se rémisztett meg a hadnagy. Kikap- 
csolhatjuk a programot, miért is ne, de nem azért, mert félünk. 
Azért, mert óvatosak vagyunk, és nem huzigáljuk fölöslegesen 
a cica bajszát. 

Kissy lepillantott a fotel mellett heverésző Suzyre, aki cica 
nem volt ugyan, de a jelenlevők közül egyedül neki volt bajsza. 
Mint az utóbbi időben általában, Macska most se volt jelen, va- 
lahol a kertben barangolt, vagy aludt egy faágon, esetleg pol- 
con. 

Fölhívták a maxikat, akik mindketten otthon voltak már, per- 
sze más-más helyen. Elmondták nekik, hogy mi a helyzet, az 
egész houilles-i történetet. Mindketten megállapították, hogy a 
minik nem normálisak, de egyik se tudott egyértelmű igennel 


felelni arra a kérdésre, hogy lebeszélték volna-e őket, ha tud- 
nak a tervükről. 

Végül megállapodtak, hogy a Jerry a szokásos módon szavaz 
a program leállításáról: holnap. De előbb értesítik a kuratóriu- 
mot. 


A kuratórium sajátosan reagált. Mindenki őrültségnek tartotta, 
hogy kikezdtek a maffiával — mintha bizony előre tudták volna, 
hogy ez lesz -—, de senki se követelte reszketve, hogy oszlassák 
föl az alapítványt és valamennyien meneküljenek Kanadába, 
plasztikai műtét, hamis papírok, álöltözet. Egyetértettek a had- 
naggyal, célszerű lesz egy időre beszüntetni a munkájukat. 

Az ügyvezető bizottság azért megtartotta szavazását, s az 
eredmény egyhangú volt. Május huszonegyedikén, csütörtökön 
Nimby leállási parancsot küldött a Cumulus valamennyi példá- 
nyának, amik a Jerry-hálózat öt bázisán futottak. A Flipper bá- 
Zist ezzel sajnos elveszítették, a rendőrségi szerveren nincs jo- 
gosultságuk a program újraindítására — de majd megkérik a 
rendőröket, hogy indítsák el megint, s ha nem teszik, az se baj. 
Elég a négy saját bázis. Angéligue elmondott mindent a szülei- 
nek és megkérte őket, húzzák ki Clémentine-t a konnektorból, 
ne növelje fölöslegesen a villanyszámlát. 

A három megmaradt bázison most már csak a Cirrus és a Jer- 
ry-felület futott, egy-egy gépen. A többi gépet készenlétbe állí- 
tották, megfelelő parancsra bármikor fölébrednek. 

A Jerry Alapítvány megkezdte féléves álmát. 


A6, AT, A8. A Google Maps ezt az útvonalat ajánlja. Az A6- 
oson Lyonig, onnan az A7-esen Aix-en-Provence előttig, s on- 
nan az A8-ason. De Tom megmondta, hogy kizárólag alsóbb- 
rendű utakon akar menni, ahol láthatja a tájat és akkor áll meg, 
amikor kedve tartja. Nem bánja, hogy Orléans-on, Bourges-on 
és Clermont-Ferrand-on keresztül elérni Lyont kilométerben is 
több, mint a sztrádán a teljes út Beaulieu-ig. 

— Nem kényszerítek senkire semmit — jelentette ki. — Ti úgy 
mentek, ahogy jólesik. Ha Jennifernek ahhoz van kedve, mehet 
veletek is; a célnál úgyis találkozunk. De amíg én vezetem a 
kocsimat, addig alsóbbrendű utakon fog menni. 


— Én se akarok sztrádán menni — mondta Pi. — Az autópálya 
arra való, hogy gyorsan odaérjünk, de akkor már mehetünk 
akár repülővel is. Teljesen egyetértek veled, Tom. És például 
szívesen megnézném a Saint-Étienne-katedrálist. 

— Az hol van? — kérdezte Vanessa. 

— Bourges-ban. Szép gótikus katedrális, a repülő támpillérei- 
ről ismert. 

A kislány értetlenül nézett rá. 

— Micsodáiról? 

— Ha ott leszünk, meglátod — nevetett Pi. 

— Én szívesen megnézném a Bastille-t — mondta Inge. 

— Azt lerombolták — felelte Nimby olyan képpel, mintha ő 
csinálta volna. 

— De Grenoble-ban is van egy, és az megmaradt — mosolygott 
az asszony. 

— Hol van Grenoble? — kérdezte Vanessa. 

— Lyontól száz kilométerre — felelte Tom. — Lyon után ez a 
netes útvonal délnek fordul és megkerüli a hegyeket. Szerintem 
mi vágjunk át rajtuk. Akkor megnézhetjük Grenoble-t is meg a 
Serre-Poncon-tavat is. Nagyon szép víztároló a hegyek között. 

— Magas hegyek? — csillant föl a kislány szeme. 

— Nem annyira — nevetett Tom -—, de ez nem fog látszani raj- 
tuk. 

Kissy elrejtette mosolyát, ahogy Vanessát figyelte. A kislány 
szemlátomást rajongott a hegyekért, és ő pontosan tudta, hogy 
miért. Vanessa Párizs utcáinak rengetegében cseperedett, ahol 
nem voltak hegyek és ő soha nem volt boldog. Kissyék neuillyi 
lakásában jól érezte magát, de az igazi boldogságot Beaulieu- 
ben találta meg. Hegyek és fák között, a tenger partján. Vanes- 
sának a hegyek, a fák és a tenger mindig Beaulieu-t fogják je- 
lenteni, ha Norvégiába vetődik, akkor is. 

Érdekes, hogy Beaulieu-t ugyanazzal a forró szerelemmel 
szerette, mint a kezdet kezdetén, közel két évvel ezelőtt. A kü- 
lönbség csak annyi, hogy már nem csinált titkot belőle. Hiszen 
oda tartozott. 

A kis megbeszélésen kialakítottak egy hozzávetőleges útvo- 
nalat: Orléans, Bourges, Clermont-Ferrand, Lyon, Grenoble, 
Gap. Összeírtak néhány helyet, amiket érdemes megnézni. 
Rengeteg holmival bővítették a beszerzési listát. 


Inge, Tom és Andreas megtekintette az egérlyukakat, amik 
mostanáig a mikrobusz garázsában pihentek, de most Pi és 
Nimby fölállította őket. Martin persze nem segíthetett, neki 
Kissy kivitt egy széket a kertbe, azon ült, amíg kint voltak. 

— Jó egérlyukak — nevetett Andreas az elnevezésen. — Arra 
nem gondoltatok, hogy kölcsönözzetek egy lakókocsit? 

Az egerek egymásra néztek. Kissy nyolc meglepett arcot szá- 
molt össze; a sajátja volt a kilencedik. 

— Nem — mondta Chantal. — Erre nem gondoltunk. De nem is 
hiszem, hogy értelme lenne. Akkor is nyolcan vagyunk, ha Jen- 
nifer veletek alszik. Abból is három fiú. Milyen kocsiban fér- 
nénk el? 

— Bármilyenben — vágta rá Nimby habozás nélkül. — Csak jól 
össze kell bújni, rögtön megmutatom, hogyan. 

És elindult Chantal felé, akinek arcizma sem rezdült, csak az 
övébe tűzött Nimbuszra csúsztatta a kezét, amire Nimby hirte- 
len elkanyarodott és inkább Vanessával mutatta meg a szoros 
összebújást. 

Mintha ugyan Chantal egy ujjal is hozzáért volna a fegyveré- 
hez előző este, amikor Nimby a nyakába borult és összecsó- 
kolta. Egyikük se tiltakozik a mindig megismétlődő pusziáradat 
ellen. Persze ha Nimby szájon akarná csókolni valamelyiküket, 
egyikük se hagyná, darált egeret csinálnának belőle, de Nimby- 
nek eszébe se jut ilyesmi. 

Nem, inkább nem kölcsönöznek lakókocsit. Túl bonyolult 
lenne olyat találni, amiben elférnek. Ami azt illeti, ő például 
nagyon szeret Martinnel aludni, és szívesen alszik a lányokkal 
is, de vagy ez, vagy az, a kettő egyszerre nem megy. Nemcsak 
azért, mert a lányok nem akarnak Martinnel egy szobában alud- 
ni, hanem mert ha ők együtt alszanak, akkor nem akarják, hogy 
más is jelen legyen. Nem illene az éjszakai terveikbe. 

Márpedig olyan lakókocsi aligha akad, amit pont úgy osztot- 
tak kétfelé, hogy az egyik részen három hely legyen, a másikon 
hat. Fölösleges bajlódás lenne. Remekül ellesznek az egérlyu- 
kakban. A felállításuk csak pár perc, a lebontásuk se több. 

A Fordékkal töltött időt leszámítva Pi egész hétvégén tanult. 
Nialával kettesben. 

— Hát mit mondjak — tűnődött a lány vasárnap este, amikor 
indulás előtt sikerült egy kicsit félrehúzódniuk —, azt kapásból 


meg tudom már mondani neked, hogy kell családterápiát foly- 
tatni tizenévesek drogproblémáiról, de hogy a kapcsolatunk fej- 
lődött-e valamit... — Széttárta a karját. — Tudod, az a baj, hogy 
annyira jól ismerjük egymást. Mármint ez nagyon jó dolog, 
csak most nem vonhatok le következtetést abból, hogy remekül 
megértjük egymást tanulás közben, mert máskor is remekül 
megértjük egymást. 

— Nem néz rád másképpen? 

— Nem, nem hiszem. De mit számít ez? Angéligue-re se né- 
zett másképpen, amíg együtt voltak, mint most. 

— De már jó ideje nem volt bele szerelmes. 

— Igaz. Akkor se hiszem, hogy a nézésében lesz valami fur- 
csa, ha egyszer megtörik a jég. Inkább arra számítok, hogy át- 
ölel. 

— És meg is csókol? — mosolygott Kissy. 

— Valószínűleg. 

— Mire te? 

— Visszacsókolom, és lehet, hogy már közben gombolkozni 
kezdek. De lehet, hogy ő kezd vetköztetni. 

Niala sóhajtott. 

Kissy is sóhajtott vele, és arra gondolt, milyen igazságtalan 
az élet. Ő ma éjszaka is együtt lesz Martinnel, és csak két dolog 
akadályozza őket: a fiú sínbe tett lába és Kissy kívánsága, hogy 
még nem történhet meg minden. Nialáékat egyik sem akadá- 
lyozná, szabadjára engedhetnék elemi ösztöneiket, mint Mi- 
chael Douglas és Sharon Stone, és akkor egy nevetséges, jelen- 
téktelen mellékkörülmény áll az útjukba: hogy Pinek még nem 
jutott eszébe beleszeretni Nialába. 


Hétfőn este a felületen Angéligue lemondta a következő hétvé- 
gét. Nagyon sajnálta, de nem jöhet, másik albérletet kell keres- 
nie. A házinénijének hazaköltözik a lánya Kanadából, egy hetet 
kapott, hogy másik helyet találjon, de hétköznap egyfolytában 
órái lesznek. 

— Harmincmilliárd csillag van a Galaxisban — emlékeztette 
Nimby. — Senki se veszi észre, ha kihagysz egypárat. 

— Sajnos ezen a héten pont a fontosakat tanuljuk. 

— Csacsiság — mondta Niala. — Elmondod, milyen albérlet 
kell, és mi átnézzük a hirdetéseket. Párat fel is hívhatunk, ki- 


szűrhetjük, amit ki lehet, és neked már csak a maradékot kell 
megnézni. 

Kissy bólogatott. Persze, ez jó ötlet. Elvégre nagy egerek 
már, bonyolultabb ügyeket is elintéztek ennél. 

Ezt ki is mondta. 

— Hát jó, nagy egerek — felelte Angéligue. — Csak az a baj, 
hogy nekem gyakorlatilag bármi megfelel. Egy szoba egy ágy- 
gyal, hozzáférés fürdőszobához, az első vagy a második díjzó- 
nában. 

— Azok meddig vannak? — kérdezte Niala, aki nem nagyon is- 
merte a párizsi közlekedést. 

— A második zónában van például a Gentilly meg az Ivry ál- 
lomás — felelte Vanessa, aki valaha az Orly felől járt be Párizs- 
ba. 

— A Maillot-kapu meg az egyesben — tette hozzá Kissy, aki 
valaha ott szállt föl-le. — Vaucresson már a négyes. 

— Jó, azért ne mondjátok föl az egészet. Nagyok a díjkülönb- 
ségek? 

— Nem annyira. Ha az albérleti díjból bejön a különbözet, ak- 
kor nem vészes. 

— Oké, illetve cin-cin — mondta Niala. — Akkor ti nézzétek 
meg a hirdetéseket, én pedig mozgósítom a kapcsolati tőkémet. 
— Ismersz házinéniket Párizsban? — csodálkozott Angéligue. 

Niala szemrehányó arccal nézett a kamerába, amiért ilyet kér- 
deznek tőle. 

— Tudod, hogy ismerek rendőrezredest is, pedig abból sokkal 
kevesebb van, mint házinéniből. 


Másnap a lapok világgá röpítették a hírt: lecsapott a Nemezis. 
A lapok elmesélték, hogy a nyomozó hatóság még 2005-ben 
indult egy diáktól, akit netes pornóterjesztésen értek. A munka 
gyümölcse ma ért be, amikor háromszáz csendőr bevetésével 
tartóztatták le a pornóhálózat tagjait az ország minden részén, 
még Réunion szigetén is — összesen kilencvenegy embert, ti- 
zennyolctól hatvanévesig. James Juan beauvais-i ügyész szigo- 
rú arccal nyilatkozott az esti híradókban. Robert Bouche alez- 
redes további akciókat ígért. 


A nyomozáshoz a neten tevékenykedő emberek is segítséget 
nyújtottak, a lapok megemlítettek egy Syntax-Error nevű ön- 
kéntes csoportot is. 

Az egerek mosolyogva nézték a híradót és olvasták a híreket. 
Nem lesz itt pornómaffia, amitől reszketni kell. Lakat alatt csü- 
csülnek. Őket pedig teljesen kihagyták mindenből. Ha a ripor- 
terek szagot fogtak volna, biztos, hogy még Macskától is kö- 
zölnek idézetet — hát Jean-Pierre-ék gondoskodtak róla, hogy 
ne fogjanak szagot. 

A riport után Vanessa fölkelt, kikapcsolta a tévét és kiment a 
konyhába. 

— Ünnepi vacsora — állt meg az ajtóban. — Egyetlen akcióval 
egész shindyhadsereget fogtunk. Mert sose felejtettük el, hogy 
ki rendezte A házibulit. 

— Sophie Marceau! — zúgták kórusban az egerek. 

Kissy nevetve indult Vanessa után, hogy segítsen neki. Igen, 
ezeket megfogták, s ezzel az alapítvány tavaszi munkájának 


VÉGE. 


De unatkozni a féléves pihenő alatt se fognak. 


A TÚRA 


— Köszönöm, Jean. Igen, a kutatás még mindig folyik, egyelőre 
eredménytelenül. Továbbra is csak találgatni tudunk, hogy mi 
történhetett és hol. Azoknak, akik most kapcsolódnak be adá- 
sunkba, ismét elmondom, hogy az Air France 447-es járata, 
amely a brazíliai Rio de Janeiróból a Charles de Gaulle reptérre 
tartott, párizsi idő szerint hajnali fél háromkor eltűnt a radarok- 
ról. Úgy tudjuk, hogy még az óceán fölött repültek. A brazil lé- 
gierő... 


Kissy energikus mozdulattal a távirányítóhoz nyúlt és kikap- 
csolta a tévét. Semmi újat nem tudtak mondani, a régieket pe- 
dig hallotta. Negyedszer néz ma híreket. És rettenetesen harag- 
szik arra az emberre, műszaki hibára, bármire, ami ezt okozta. 
Georges reggel hétkor fölkelt, hogy dolgozni induljon, bekap- 
csolta a rádiót a borotválkozáshoz, de hozzá se kezdett, azonnal 
rohant telefonálni. Rengeteget telefonált, aztán bement dolgoz- 
ni. Elvitte a párizsi járatot, visszahozta, azután átment a nem- 
zetköziekhez és elvitt egy gépet Londonba egy kollégája he- 
lyett, aki nem volt képes felszállni, mert rokona Dubois-éknak, 
csak ül valahol és várja a híreket. A hírt. Hogy életben maradt- 
e Marc Dubois kapitány vagy sem. 

Kissy mindezt Nialáéktól tudta, akik ma telefonálással töltöt- 
ték az óraközi szüneteket, és mire véget ért a tanítás, már tud- 
tak mindent a 447-es járatról, amit az Air France jelenleg tud. 
Airbus 330-200-as, a pilótája Marc Dubois kapitány, ötven- 
nyolc éves, Jean-Paul Dubois kapitány fia, aki szintén pilóta 
volt, tavaly halt meg nyolcvankilenc évesen. Nialáék ismerték, 


csak Vanessa nem. A fiával sose találkoztak személyesen. Sze- 
rencse, gondolta Kissy. Legalább nem kell meggyászolniuk. 

Ő biztos volt benne, hogy a 447-es lezuhant, mégpedig azért, 
mert Niala is biztos volt benne. Nem mondta, de érződött a 
hangján. Kétszáztizenhat utas és tizenkét főnyi személyzet. Da- 
vid Robert és Pierre-Cedric Bonin a két másodpilóta, még 
negyvenévesek sincsenek... vagy voltak. Bonin felesége is a 
gépen utazott. Senki nem tudja ezeket a dolgokat, az újságírók 
nem férkőzhetnek az utaslista közelébe, de az Air France-nál 
tudják, és Niala ismeri a megfelelő embereket. Ha megtalálják 
a gépet... vagy a maradványait, Niala előbb fogja tudni, mint 
bármilyen riporter. Hacsak nem a riporter találja meg. 

Ennek ellenére Kissy időnként bekapcsolta a tévét is. Ráért. 
Ő volt egyedül ébren a házban. Martin elaludt a hálószobában, 
kimerítette a sántikálás, bár már rá tudott állni a lábára, de fá- 
rasztó volt használnia. Suzy békésen szuszogott a nappali sar- 
kában. Macska a szekrény tetején aludt, egy régi bőrönd és 
Kissy kisegérkori alvóbabája társaságában. Ha fölébred, a man- 
csába fog nyomni egy rongyot, hogy szépen törölgesse le oda- 
fönt a port. Elég nagy cica már, végezhet némi házimunkát. 

De a cica végül megúszta a portörölgetést. Csengettek, s amíg 
Kissy — természetesen messze lemaradva Suzy mögött — ki- 
ment kaput nyitni, addig Macska föltápászkodott, leugrott és 
kiment a kertbe. Vagy ő tudja, hová. Amikor Kissyék visszatér- 
tek, Macska nem volt már a nappaliban. 

A lányok egyike összegömbölyödött a fotel mellett, a másik 
pedig fölvette a telefont. 

— Szia, apa. Csomagod Jött a Primeau cégtől. 

— Nagyszerű. Letennéd az asztalomra? 

— Persze. 

— Kösz. Este korábban várjatok. 

— Remek. Szia! 

Bement a hálószobába és letette a csomagot apa íróasztalára. 
Az asztalon talált egy levelet borítékba téve, megcímezve ma- 
dame Gélis számára. Az volt a szabály a családban, hogy ha 
valaki talál egy feladatlan levelet, azt nem adja fel az írója he- 
lyett, mert hátha már nem aktuális, hátha hozzá kell tenni vala- 
mit, hasonlók. Kissy ezért kivitte a levelet a konyhába, zacskó- 


ba tette és a hűtőszekrényre mágnesezte. Aztán kiballagott a 
kertbe. 

Mostanában csendesen telnek a délutánjai, iskola után, ami- 
kor nem várja az egereket. Martin nem nagyon szaladgálhat, 
ezért egyelőre csak itt jönnek össze, de már megbeszélték, 
hogy ha meggyógyul, kimennek párszor Nimbyhez is. Régóta 
nem voltak ott, Yves bácsiék már meg is kérdezték, hogy miért 
kerülik a házukat. Pedig nem kerülik, csak úgy jött ki a lépés, 
hogy ha északon gyűltek össze, akkor Kissyéknél. Tegnap Nia- 
la azt üzente Nimby által a szüleinek, hogy amint Martin rend- 
bejön, jönnek Franconville-be és az összes sajtjukat megrág- 
csálják. De ma már aligha az Niala fő gondja, hogy hova men- 
jen sajtot enni. 

Nagyon ideges lett ettől a szerencsétlenségtől. Pedig ez se 
érinti őket igazán közelről, Georges a belföldieknél van, a nem- 
zetközieket nem ismeri olyan jól. De hát ráadásul Airbus, 
majdnem ugyanaz a típus, mint amin ő repül, és műszaki hiba 
okozta a szerencsétlenséget. Niala beszélt valamelyik pilóta ba- 
rátjukkal, az mondta, hogy érzi a zsigereiben. Nem emberi mu- 
lasztás: műszaki hiba. 

Nialára részben Georges, részben a többiek idegessége ragadt 
át. Amikor ilyesmi történik, mindenki jobban félti a többi gépet 
és hajózószemélyzetet. Főleg akinek van odafönt valakije. Nia- 
lának persze határozott meggyőződése, hogy Kissy szüleinek 
veszélyesebb a munkájuk, mint Georges-é, mert autóval járnak 
dolgozni. A repülőgép sokkal biztonságosabb. Csak amikor 
egyet baj ér, akkor ebben nehezebb hinni. 

Észrevette Macskát az egyik fa tövében, és gyorsan egy má- 
sik fához lapult. Nem, szó sincs róla, hogy ő félne Macskától, 
hiszen ő ad neki enni, és ez az ínyenc haspók nem fogja a va- 
csoráját kockáztatni egy kis egérpecsenyéért, amit különben is 
veszedelmes lenne megszerezni. Macska rengetegszer látta őt 
verekedni. Nem, Kissy azért lapult meg, hogy ne zavarja Macs- 
ka vadászatát. Szolidaritásból, elvégre mindketten emlősök, a 
zsákmányállat pedig nem az. Macska verébre vadászott. 

Anyáék, madame Faubourg és főleg az egerek sokszor látták 
már Macskát madárvadászaton, de senkinek nem volt arról tu- 
domása, hogy akár egyet is megfogott volna. Nem láttak se el- 
szórt tollakat, se elégedett macskavigyort. Azt viszont jó pár- 


szor megfigyelték, ahogy a célpont felröppen, a cica pedig csa- 
lódottan néz utána. 

Ez azonban Macskát ugyanúgy nem zavarta, ahogy a meg- 
rögzött szerencsejátékos se kedvetlenedik el a kudarcoktól, ha- 
nem újra és újra megpróbálja. Hiszen ha csak egyetlenegyszer 
bejönne a nagy nyeremény — mondja —, akkor visszakapna min- 
dent, amit addig elvesztett, még többet is. Kissy azonban nem- 
igen hitte, hogy egy verébben lehet annyi kalória, hogy egy 
egyébként jól táplált macska számára ekkora legyen a csábere- 
je. Egyszerűen arról lehet szó, hogy Macska igazi sportcica, aki 
akkor is megpróbálná megfogni a verebet, ha ehetetlen lenne a 
húsa, vagy ha törvény lenne rá, hogy el kell engedni. 

Mialatt Kissy ezeket végiggondolta, Macska végtelen óvatos- 
sággal araszolt előre a fűben. Nem voltak jók az esélyei. Szom- 
baton az egerek lerágcsálták a füvet fűnyíróval, az ő fehér bun- 
dája pedig még a magas fűben is olyan volt, mint egy világító- 
torony. Terepszínűt kellene fölvennie, ha vadászni indul. 

Macska hirtelen előrelendült és villámgyorsasággal vágódott 
a célpontba. Kissy elismeréssel adózott a tehetségének. Tökéle- 
tesen kimunkált, fantasztikusan gyors mozdulatok. A verébnek 
egy ezredmásodperce se maradt, hogy elmeneküljön. De úgy 
látszik, ez az idő is elég volt neki, mert a vadászat megint azzal 
végződött, hogy a villámgyors madárgyilkoló gépezet csalódot- 
tan bámul a magasba. 


— Ez van, cicus — lépett oda hozzá, mint egyik emlős a másik- 
hoz. — Amíg meg nem tanulsz repülni, nincs esélyed. De a le- 
vegőben is ők a jobbak. Emlékszel arra a részre, amikor Jerry a 
galambdúcban bújt el, Tom pedig szárnyakat eszkábált magá- 
nak? 

Macska szó nélkül faképnél hagyta. Hát igen, neki Tom és 
Jerry nem olyan élmény. Mindig a kisegér nyer benne. 

Eszébe jutott, amit Nimby olvasott nemrég a neten. Átdol- 
goznak régi rajzfilmeket, a Tom és Jerryt is. Kivágják belőlük 
az olyanokat, amikor a képükbe robban a bomba, ettől fekete 
lesz az arcuk és eljátsszák a bozótlakó négert. Kissy nem értet- 
te, hogy ez miért baj. Rasszista? Persze hogy az, de hát ezek a 
filmek ötven-hatvan évvel ezelőtt készültek, akkor senki nem 
látott bennük semmi különöset. A mai gyerekeknek se ebből 


alakul ki az afrikaiakról alkotott képük, és nem kellene a szü- 
lők helyett Hollywoodnak nevelni a gyereket. Niala azt mondta 
erre, hogy ha a néző eldönti, hogy mit fogad el és mit nem, az 
jó ízlés — ha egy cég dönti el helyette, az cenzúra. Barbarizmus. 
Szerencsére az egerek idejekorán beszerezték az eredeti válto- 
zatokat. 


Kissy leült az egyik fa tövében és a medence felé pillantott. Er- 
ről rögtön eszébe jutott a nagy esemény. Vanessa fölvette a 
kétrészes fürdőruhát, amit a születésnapjára adtak neki. Otthon 
történt, úszni akart egyet és ezt vette föl. Csak Niala volt ott- 
hon, senki más nem látta. Amikor a hétvégén elmesélte, Kissy 
rögtön megkérdezte a kislányt, hogy elhozta-e a fürdőruhát. 
Nem, eszébe se jutott. És fölveszi máskor is? Vanessa vállat 
vont, persze, miért ne? Akkor is, kérdezte Chantal, ha ők is ott 
lesznek meg a fiúk is? 

Vanessa hallgatott. Az ablaknál állt, az ő szobájában voltak 
fönt az emeleten, a fákat nézte és gondolkodott. Aztán megszó- 
lalt, de nem fordult meg, mintha éppen a fáknak beszélt volna. 
Az ablak nyitva volt, csak a szúnyogháló választotta el tőlük. 

— Ti azt hiszitek — kezdte csöndesen —, hogy én valamiféle 
csodabogár vagyok, aki nem hiszi vagy nem fogadja el, hogy 
lánynak született és nem fiúnak. Nem tagadom, valaha tényleg 
voltak ilyen érzéseim. A fiúknak minden egyszerűbb volt. Volt 
egy társaság a téren, azokkal lógtam, csupa fiú volt meg egy- 
kettőnek a barátnője. Én voltam az egyetlen, aki nem volt se 
fiú, se senkinek a barátnője. Mert olyan voltam, mint egy fiú, 
és ők elfogadtak fiúnak. Fiúnevem is volt... ők nem is tudták 
az igazi nevemet. Sose kérdezték. Valaki elnevezett Vad Bill- 
nek, és úgy hívtak. Hé, Bill... Volt nekem sok nevem, tudjátok. 
Egyszer jött egy srác, a Hurka valami ismerőse, és kérdezte, 
hogy hát melyik az a Vad Bill, mert már hallott rólam. Volt hír- 
nevem. Amikor megmutattak neki, röhögött, azt mondta, szóra- 
koznak vele, ez egy kiscsaj. Hamar elvettem a kedvét a röhö- 
géstől, és amíg nagy nehezen talpra kecmergett, közöltem vele, 
hogy ha még egyszer kiscsajnak nevez, egyetlen fogát se ha- 
gyom a szájában. Akkor már hosszabb ideje tanultam a szen- 
szejtől. Azt mondta, az a legjobb harcos, aki harc nélkül tud 
győzni. Hogyan, kérdeztem. Bárhogyan, felelte. Például úgy, 


hogy olyan a hírneve, hogy az ellenfél ki se mer állni. Hát én 
igyekeztem magamnak ilyen hírnevet szerezni. 

Elhallgatott, s tovább nézte odakint a fákat. Ők döbbenten 
nézték a hátát. Vanessa ritkán tárulkozott így ki, csak nagyon 
ritkán és nagyon keveset beszélt az előző életéről. Mintha ak- 
kor született volna meg Mohiként, amikor velük összeakadt, és 
amíg Vanessává nem válhatott, addig kényszerűségből elvolt 
Mohi bőrében, mint a rút kiskacsa. Mintha semmi, egyáltalán 
semmi nem lett volna az előtt a nap előtt, amikor elkapták 
Sheilát. 

De még nem volt vége; Vanessa hosszabb szünet után folytat- 
ta. 

— De ez nagyon régen volt. Ma már semmi jelentősége. Ami- 
óta köztetek vagyok, nem kell fiúsnak lennem. Ti pont azt sze- 
retnétek, ha lányosabb lennék, de közben elfogadtok olyannak, 
amilyen vagyok. Úgyhogy lehetek olyan, amilyen lenni szere- 
tek, kicsit fiús, kicsit lányos. Ma már talán kevésbé fiús, mint 
két éve. A hajamat is hagytam megnőni. Ma már szeretek lány 
lenni. Ha fiú lennék, nem kellenék Nimbynek, az pedig nagy 
veszteség lenne. Megőrülök érte. Ti persze azt lesitek lélegzet- 
visszafojtva, hogy mikor veszem le előtte a ruhámat, de még 
sokáig nem fogom megtenni. 

Megint elhallgatott, ők pedig csakugyan alig mertek levegőt 
venni. Ez volt az első eset a történelemben, hogy Vanessa nem 
azt mondta, hogy soha nem vetkőzik le Nimby előtt, hanem el- 
képzelhetőnek tartotta, hogy egyszer megteszi. 

És a vallomásnak még mindig nem volt vége. Csak egy újabb 
hosszú szünet. 

— Amikor Nimby megfogta a mellemet, majdnem letéptem a 
fejét, de nem jól tettem. Véletlen volt. Néha eszembe jut, mit 
tennék, ha megkérne, hogy vetkőzzek le. Mindig arra jutottam, 
hogy higgadt maradok és kedvesen mondok nemet. Hiszen 
nem akar bántani. Szeret... De néha már nem vagyok biztos 
benne, hogy csakugyan nemet akarok-e mondani. Egyszer ki- 
mondottan az Járt a fejemben, hogy miért ne láthatna meztele- 
nül, hiszen szeret, és én is szeretem. Kissy mondott valami 
ilyesmit, attól támadt ilyen gondolatom. De aztán mindig arra 
lyukadok ki, hogy nem. Kedvesen és kivert fogak nélkül, de 
nem. Majd talán egyszer. Így se unatkozunk éjszakánként. 


Kissy nagyon figyelt, hogy egy szót se szalasszon el. Vanessa 
mindig csak minimális információt adott Nimbyvel töltött éj- 
szakáiról, ellentétben ővele, aki mindenről beszámolt részlete- 
sen, sokszor meg is mutatta, hogy egy-egy mozdulat hogy volt. 
Igaz, egy ideje nem nagyon mesél, szegény Niala miatt. 

— Igazából azért jó együtt aludni, mert kettesben lehetünk — 
folytatta Vanessa, továbbra is a fákat nézve odakint. — Nem 
mintha zavarna, hogy máskor ti is ott vagytok, de azért kettes- 
ben mégis más. 

S ezzel elcsendesedett. A lányok percekig várták a folytatást, 
de nem jött. Vanessa csak állt az ablakban és a fákat nézte. Vé- 
gül összenéztek és csendben kiosontak. 


Szomorú, hogy éppen egy tömegszerencsétlenség adott alkal- 
mat, hogy az első jelet megfigyeljék. Ha ugyan jel volt. Szer- 
dán összegyűltek, ahogy szoktak, s ugyanúgy töltötték a napot, 
mint máskor, de Niala többször is megnézte a híreket a neten. 
A tévében ökumenikus istentiszteletet közvetítettek az áldoza- 
tok emlékére. Niala fél percig hallgatta a kommentárt, aztán ki- 
kapcsolta a tévét és sóhajtott. 

Pi egy lépésre állt tőle. Kissy nézte, ahogy a lány vállára teszi 
a kezét, és gondolkodott. Vajon előfordult valaha, hogy bárme- 
lyiküknek a vállára tette a kezét? Biztosan — de nem sokszor. 
Mindig kerülte a bizalmas és félreérthető gesztusokat. De most 
még magához is vonta Nialát, aki egy pillanatra odasimult hoz- 
zá. Csak egyetlen pillanatra, aztán az ablakhoz ment és kinézett 
a kertre, amíg megtörölte a szemét. 

Kissy körbepillantott, vajon látta-e más is, és a háta mögött 
egy csillogó szemű Vanessát fedezett föl. Apró fejmozdulattal 
Pi felé intett és kérdőn felhúzta a szemöldökét. 

Vanessa jelentőségteljesen bólintott. 

Kissy a szájához tette a kezét és gondos mozdulattal behúzta 
rajta a cipzárat. 

Vanessa is a szájához nyúlt és lassan, megfontoltan kulcsra 
zárta. 

Ezt tehát megbeszélték. 

A dolognak mintha nem lett volna folytatása. Pi és Niala ha- 
marosan kiment a kertbe egy tankönyvvel, sétáltak, s közben 


Niala kérdéseket tett föl a tananyagból. Csoportterápia. Kissy 
néha hallotta a hangjukat, amikor kifülelt a kertbe. 

Este, búcsúzásnál semmiféle gyengédséget nem lehetett meg- 
figyelni kettejük között. Ugyanúgy búcsúztak el, mint bármikor 
máskor. Akkor már hárman is figyelték a semmit, mert Angé- 
ligue-et mégiscsak beavatták. 

Ez félórával az emlékezetes ölelés után volt. Kissy rálelt Va- 
nessára, aki elgondolkodva könyökölt a konyhaablakban. Lo- 
pakodni kezdett, hogy befogja a kislány szemét, de ahogy a fe- 
jéhez közelítette a kezét, Vanessa hirtelen leguggolt, és Kissy 
keze a levegőben zárult össze. A kislány vigyorogva egyenese- 
dett föl, és az ablaküvegre mutatott. Hát persze, de jó szeme 
van, hogy világosban észrevette a tükörképet. 

Vanessa elgondolkodva vakarászni kezdte az állát, még a sza- 
kállát is megpödörgette, mint Tevje, a tejesember, csak neki 
tényleg volt szakálla. A hétvégén együtt látták a filmet. 

Kissy kérdőn nézett rá. 

Vanessa két nagy fület rajzolt magának a levegőbe, aztán két 
öklét a melle elé tette. 

Kissy elgondolkodott. Angéligue? Végül is miért ne? Angé- 
ligue igazán akarja, hogy azok ketten összejöjjenek. 

Így aztán megkeresték és elmondták neki, de már nem muto- 
gatva. 

Angéligue egy kicsit szkeptikus volt. Ilyen helyzetben egy vi- 
gasztaló ölelés igazán természetes, és nem kell benne semmi 
személyes érzelmet keresni. Más lenne persze, ha mondjuk 
megismétlődne a dolog. 

De aznap már nem ismétlődött meg. Pedig ők úgy figyeltek 
minden jelre, hogy a szokásos óvatosságról is megfeledkeztek. 
Szerencsére aznap nem járt arra egerészölyv. 


Aranyos volt Angéligue-ék új szokása. Távozáskor kezet nyúj- 
tott főbérlőjének, és úgy mentek el, egy nagy meg egy kicsi, 
kézenfogva, mint Róbert Gida és Micimackó. 

Igen, Niala megmondta, hogy ismer házinéniket Párizsban, és 
tényleg. Ő csinálja őket. Mivel csak Kissyéknél és Nimbyéknél 
volt elég hely, egyszerűen föltette a kérdést, hogy melyik csa- 
lád tart igényt a megtiszteltetésre, hogy otthont adhat Angé- 
ligue-nek. A szülők még haboztak, amikor Nimby közbeavat- 


kozott. Azt mondta, Kissy mindennap hazavihet egy-két egeret, 
meg az iskolában is együtt van velük, de ő tanítási napokon 
csak a szobájában látja őket a falon. Meg a felületen, mondta 
Martin, de mindenesetre így Nimbyék lettek az első számú je- 
löltek. 

Yves bácsiék csak félórát töprengtek a dolgon. A ház nagy, 
az idősebb gyerekek már kirepültek hazulról, és Angéligue 
nem is idegen, akivel esetleg nem jönnek ki jól. Mindkettejük- 
kel megtalálta a közös hangot. Hadd jöjjön, mondták. Az anya- 
giakban is megegyeztek. Inkább jelképes lesz az összeg, a ví- 
zért és villanyért, amit elhasznál, de azt se fogja fedezni telje- 
sen. Ennivalót eddig is vett magának. 

Angéligue így még a kitűzött határidő előtt összecsomagolta 
holmiját és búcsút vett házinénijétől. Ettől kezdve Francon- 
ville-ből is két egér érkezett a csapat közös programjaira. 


Már neve is volt a nagy kirándulásnak. Inge, Suzy, Andreas, 
Tom és Jerry. Ezzel minden résztvevőt felsoroltak. Magától ér- 
tetődő volt, hogy Tom és Jerrynek egymás után kell állnia, a 
többieket pedig udvariassági sorrendbe tették, a hölgyeket elő- 
re. 

A névsor második hölgye egyelőre nem izgatta magát külö- 
nösebben az út miatt. Vidáman megszaglászta a zászlókat, 
megbillegette a farkát és nem szólt semmit. 

Nimby ötlete volt, hogy zászló is legyen. Elvégre ismeretlen 
területen haladnak át, ahol macskák is élhetnek. 

— Bátorságot önt majd pici szívünkbe, ha saját lobogónk alatt 
hajózunk — mondta. — Azazhogy autózunk. 

A zászlót a csapat közösen tervezte, és Niala készíttette el 
egy mintanyomóban, ahol pólók nyomásával foglalkoztak. Né- 
gyet téglalap alakú textilre nyomatott, két tucatot pedig fehér 
pólókra, kicsi, közepes és nagy méretben. Így van váltás, és ár- 
engedményt kapott. A zászló semmit sem árult el az alapít- 
ványról, egyáltalán semmi köze nem volt hozzá: ez az ő ma- 
gánhasználatú zászlajuk volt. Jerry rajza, amint vigyorogva föl- 
emel egy darab sajtot. 

Pi azt mondta, ő nem nagyon tudja, hogyan helyezhetnének el 
ekkora zászlót az autón úgy, hogy ne zavarja a vezetést; elég 
nagyok voltak. 


— Nem akarom az autón elhelyezni — mondta Vanessa, szoká- 
suk szerint hirtelen főnökké lépve elő. — Jó helyen lesznek azok 
bent a kocsiban. Semmi szükség rá, hogy hergeljük a macská- 
kat. 

Kissy Macskára sandított, aki egy fiókos szekrénykén üldö- 
gélt és éppen rálátott az asztalon kiterített Jerry-díszes holmik- 
ra. Egyáltalán nem hergelődött. De hát különböző vidékeken 
különböző macskák élnek, mások a szokásaik és máshol van az 
ingerküszöbük. Úgyhogy inkább nem szólt semmit — Vanessa 
különben is látta, hogy Macskára pillant, és kétségkívül kitalál- 
ta, mi jár a fejében. 

Folyamatosan gyűltek az útra való holmik. A mikrobusz tető- 
csomagtartóján három kötegben helyezték el az egérlyukakba 
való matracokat. Egész sereg apró tárgyat rakodtak be, mint 
például gyufa, bicska, zsineg, varrókészlet, toalettpapír és ha- 
sonlók. Jegyzéket is készítettek róluk, feltüntetve, hogy mi hol 
van, ne kelljen keresni. 

És persze tervezték az útvonalat, de csak nagyjából, mert 
Tom szeretett az orra után menni. Meglátott valahol egy mel- 
lékutat és rákanyarodott, aztán kilyukadt, ahol kilyukadt. Kitelt 
az idejükből. Idén azért igyekszik majd a nagyjából délkeletre 
vezető mellékutakat kiválasztani. 


Angéligue még csak-csak eljött Vaucressonba a hétvégeken; Pi 
már azoknak is csak egy részét töltötte velük. A szakdolgozatá- 
ra készült. 

— A télen már teljesen bele kell vetnem magam a dologba — 
mondta egyik este a felületen. — Ősszel még az anyaggyűjtéssel 
kell foglalkoznom, de már most hozzá kell látnom, mert akik- 
kel beszélni akarok, azok most állnak velem szóba. 

Niala a bőréből ugrott ki örömében, amikor megtudta, hogy 
Pi már a szakdolgozatát tervezi. Hiszen ez remek alkalom, 
hogy segíthessen neki. Valamicskét segíthetett is, de ez nagyon 
kevés időbe telt. A témát Pi hamar kiválasztotta, a szakdolgo- 
zat anyaga pedig egyelőre csak egy jegyzettömb volt, amiben 
egyre szaporodtak a gyorsírásos sorok. Egyikük se tudta elol- 
vasni, és nem is volt szabad, mert az interjúalanyok nevét is 
tartalmazta, hogy később visszatérhessen dolgokra. 


Ezzel foglalkozott mostanában: interjúkat készített. Hogy hol, 
azt nem mondta meg, de valami olyan helyen, ahol pedofilok 
áldozataival találkozhatott. Nekik tett föl kérdéseket, és aligha- 
nem a lelki gyógykezelésükben is részt vett. De az egerek 
mindezt csak találgathatták, mert semmilyen részletbe nem 
avatta be őket. 

— Majd később — mondta. — Most még túl sok az ismertetőjel, 
és nekem szigorú titoktartást kellett fogadnom. Majd amikor 
legépelem a szöveget, akkor kihúzok belőle mindent, ami bi- 
zalmas. Akkor már elolvashatjátok. 

Nialának igencsak lekonyult a két szép, formás füle, amikor 
kiderült, hogy a szakdolgozathoz ő még hónapokig nem nyúl- 
hat. Neki nem az ősszel kellene minél több közös elfoglaltság 
Pivel, hanem most. De hát... 

— Nincs mit tenni — mondta egyik este Kissyéknél, a lányok 
szobájában. — Marad a készülődés az idei vizsgára. 

— Az is elég — vigasztalta húga. — Gondold csak el. Pár hét 
múlva majd fölteszel egy kérdést mondjuk családterápiából, és 
Pi nem válaszol, csak rád néz. — Vanessa lehuppant az öltöző- 
asztal melletti székre, és olyan arccal meredt az ágyon ülő Nia- 
lára, amiben mintha csakugyan lett volna valami Piből. — Csak 
néz, és te nem tudod mire vélni. Aztán megszólal: , Nahát, Nia- 
la... eddig nem is tünt fel, milyen szépen ejted azt a szót, hogy 
pszichoterapeuta!" 

A többiek nevettek. Az idézetnél Vanessa elmélyítette a 
hangját, és a hanghordozása is emlékeztetett Piére. 

— Aztán fölkel és odajön hozzád — folytatta a kislány, és úgy 
tett, ahogy mondta. — Föléd hajol és azt mondja: , Csókolj meg, 
szerelmem!" 

Ezzel Vanessa hanyatt döntötte Nialát az ágyon, és óriásit 
cuppanó puszik szenvedélyes zuhatagával árasztotta el. Niala 
sivalkodott, valahonnan a puszik közül egy elhaló , hagyd abba, 
egérke" is kihallatszott, aztán Vanessa váratlanul fölegyenese- 
dett és drámai hangon azt mondta: 

— , Légy a feleségem", fogja mondani, és az ujjadra húz egy 
gyönyörű, szikrázó karika ementálit. 


Yves bácsi örömmel üdvözölte házában az egereket. Külön 
ezért hazaszaladt a műhelyből, amikor megérkeztek. Biztosítot- 


ta őket, hogy a hűtőben van elég sajt, a ház és a kert pedig 
macska- és egérfogómentes. Aztán nevetve megsimogatta Va- 
nessa fejét, és búcsút intve kisétált a kocsijához. 

Aranyos. Már ő is részt vesz az egeresdiben, és pont Vanessa 
fejét simogatja meg. Aligha csak azért, mert ő állt hozzá a leg- 
közelebb. Tudja, milyen sokat jelentenek neki, ő meg a felesé- 
ge. Így is volt, a kislány melegen nézett utána, amíg csak be 
nem fordult a sarkon. 

A házban és körülötte nem változott semmi. Néhány bútor 
máshová került, a lányok szobájába valaki bekészített egy cso- 
kor mezei virágot, és tényleg bőségesen volt sajt a hűtőben. A 
konyhából érkező Chantal mesélte. 

Kissy közben elővette a fürdőruháját és kibújt a blúzából. Az 
ablakon át már ellenőrizte, hogy a medence föl van töltve, úgy- 
hogy ő most beleveti magát. 

A háta mögött kinyílt az ajtó, Chantal pedig méltatlankodva 
megszólalt: 

— Hé! És kopogni ki fog? 

— Ugyan már — felelte Martin —, én sokkal kevesebb ruhában 
is láttam már Kissyt. 

Disznó, gondolta Kissy. 

— És az nem jutott eszedbe, hogy esetleg én is átöltözöm? 

— Már hogyne jutott volna eszembe. Hisz te is észrevetted, 
hogy nem kopogtam. 

Disznó, gondolta Kissy másodszor is, nyomatékkal. Chantal- 
ra pillantott, aki szemlátomást vívódott, hogy kidobja-e a fiút 
az ablakon, vagy csak simán lője keresztül. 

— Á, fürdőruhát veszel? — örült meg Martin. — Remek ötlet. 
Segítek belebújni, jó? 

— Disznó — mondta ki Kissy most már hangosan Is. 

— Az — sziszegte Chantal. — Én is itt vagyok, ha nem tűnt vol- 
na föl! 

— Dehogynem - vigyorgott a fiú. — Remek ötlet! 

— Micso... — Chantal elharapta a szót, aztán kórusban för- 
medtek rá: 

— Disznó! 

Kissy segített kituszkolni a srácot és rácsukni az ajtót, ámbár 
egy pillanatra fölmerült benne a gondolat, hogy inkább Chan- 


talt kellene. Az leolvashatott valamit az arcáról, mert elmoso- 
lyodott. 

— Hívjuk vissza és kimenjek én? 

— Nem, nem — nevetett Kissy. — Annak is eljön az ideje. Most 
úszni akarok, és beverni egy-két cápa orrát. 

— Én is jövök — felelte Chantal, és kigombolta a nadrágját, de 
ekkor megint nyílt az ajtó. Egy egérként lendültek abba az 
irányba, és Vanessa életét csak az mentette meg, hogy idejében 
fölismerték. 

— Azt hittük, Martin — eresztette le a kezét Chantal. 

— Nem, Martin ott megy — mondta Vanessa. — Mi van vele? 

Elmesélték az iméntieket. Niala és Jennifer közben érkezett. 

— Majd segíthet akkor, amikor leveszed a fürdőruhát — mond- 
ta Vanessa, és kicipzárazta a sporttáskájukat. 

— De nem akkor, ha én is itt vagyok — morogta Chantal. 

Vanessa rámosolygott. 

— És neked mikor segít majd Bernard? 

— Kicsoda?! 

— Bernard. Angéligue fiúját is így neveztük el. Minden isme- 
retlen, titokzatos srác lehet Bernard. 

— Értem. Nos, Bernard egyelőre semmiben se segíthet, ami az 
öltözködésemmel kapcsolatos. 

— Hanem? — kérdezte Jennifer. 

— Beszélgetni szoktunk... meg csókolózni. 

— Ennyi? — kérdezte Vanessa. 

— Mi az, hogy , ennyi"? — nézett rá Chantal csípőre tett kéz- 
zel. — A világ nagyobb hírlapjai naponta találgatják, hogy köz- 
ted és Nimby között mikor történik már valami, és akkor te 
kérdezed tőlem, hogy , ennyi"? 

Vanessa elgondolkodva turkált a táskában, és kiemelt egy pi- 
ros fürdőruhát. 

— Talált — ismerte el. — De én a fiúkerülő, morcos Vanessa va- 
gyok, nem hétköznapi eset. 

— Ez meg micsoda? — meredt Chantal a fürdőruhára. 

Vanessa úgy forgatta a kezében, mintha akkor látná először. 

— Ez? Amerikai erszényes pitypang. Apróbb dinoszauruszok- 
kal és bibliográfiákkal táplálkozik, újholdkor közepesen mér- 
gező, és már hetven fokon tökéletesen fehérít. Kevésbé tudo- 
mányosan: ha úgyis tudod, miért kérded? 


Chantal nevetett, de igyekezett szigorú képet vágni. 

— Azt kérdeztem, te félbemaradt Nimby-epigon, hogy miért 
ezt a fürdőruhát hoztad? 

A kislány gyanakodva pislogott. 

— Mi az az epigon? 

— Utánzó, követő, aki egy jelentős alkotó munkásságát foly- 
tatja. 

— Vagy úgy. Nos, azért ezt hoztam, mert kéznél volt. 

— Van egy gyönyörű kétrészes fürdőruhád. 

— És a gyönyörű egyrészeset fogom fölvenni. 

A lányok egymásra néztek. Niala tehetetlenül megvonta a 
vállát. Jennifer sóhajtott. Kissy megcsóválta a fejét. Chantal 
végigpillantott hármukon, aztán legyintett. 

— Szamarak vagytok — közölte Vanessa olyan szuggesztív 
erővel, hogy Kissy rögtön érezni kezdte, amint megnyúlnak a 
fülei. — Tényleg azt hiszitek, hogy egyrészesben nem tetszem 
Nimbynek? De. Tetszem neki. Úgyhogy én ezt most fölve- 
szem, ti pedig eszegessetek egy kis bogáncsot. 


Niala később, már a medence mellett heverészve közölte a hírt. 
Kissy elégedetten nyúlt el a pokrócon. Cápa nem akadt ugyan a 
medencében, de jót úszkált benne harc nélkül is, akárcsak a 
többiek. És Vanessa kétségtelenül nagyon tetszett Nimbynek a 
régi, egyrészes fürdőruhájában is. Más kérdés, hogy a kétré- 
szesben még jobban tetszhetett volna. 

— Ja igen — könyökölt föl mellette Niala. — Apa azt mondja, 
valószínűleg abbahagyja a repülést. 

— Nocsak - lepődtek meg a többiek. — Hogyhogy? 

Niala sóhajtott. 

— Nagyon fölzaklatta a 447-es járat elvesztése. Azt mondja, 
túl sok volt mostanában a légikatasztrófa... valahogy megren- 
dült a bizalma. Azt fontolgatja, hogy inkább földi munkát ke- 
res. 

— Megértem — mondta Kissy. 

— És mivel akar foglalkozni? — kérdezte Martin. 

— Még nem döntötte el. Talán a számítástechnikához lesz kö- 
ze, de lehet, hogy a repüléshez. 

— És nem is száll fel többé? — pillantott föl Jennifer. 


— De, kis géppel igen. Nagyon szeret repülni, de már csak 
sportból akarja csinálni. 

— Nekünk viszont — szólalt meg Martin kis csend után — on- 
nantól nem jut majd hely a szolgálati járatokon. 

Niala bólintott. 

— Nem, tényleg nem. Illetve a pilóták biztos szívesen fölven- 
nének, de nem illik ilyesmit elfogadni. Sebaj, majd veszünk je- 
gyet. 

Kissy egyik nap utánanézett a neten. Nem csoda, hogy 
Georges ennyire megrendült. Ez volt a történelem huszonegye- 
dik legsúlyosabb légiszerencsétlensége, és messze a legször- 
nyűbb az Air France történetében. Kétszázhuszonnyolc áldo- 
zat! 

De akkor is kár, hogy D" Aubisson kapitány visszatér a földre. 
Olyan jól festett a szárnyacskákkal díszített sötét egyenruhájá- 
ban. 


Mousehenge. Ősi emlékmű Angliában, a kőkori egerek emelték 
a macskák bosszantására. Wolfgang Maus Mozart. Híres zene- 
szerző kisegér, egyik ismert műve a Figaro cincogása. Souris. 
Egér-Franciaország fővárosa, ahol az Eicin-torony áll... 

Kissy vigyorogva olvasta az Egérlexikon legújabb bővítését. 
A legtöbb címszót már ismerte, ezt az utolsót is. Chantal vette 
észre, hogy a főváros neve mennyire hasonlít az egeret jelentő 
francia szóra. De mindig voltak újak. Amikor Nimby leírta a 
heti termést, többnyire ihletet kapott egy csomó újabbra, meg 
hát akadtak, amiket akkor találtak ki a többiek, amikor ő épp 
nem volt jelen. Nem ismerte például a popcin szócikket sem. 
, Pattogatott ementáli, nagyszerűeket lehet rá táncolni és csóko- 
lózni." A szerző névjele természetesen II, vagyis Vanessa. 

De ezekben a hetekben az Egérlexikon csak harmadik lehetett 
a két sokkal fontosabb dolog mögött: fel kellett készülni a Tom 
és Jerry-túrára, és el kellett csábítani Pit. Mármint Nialának, 
persze. Ő ugyan mindig a fejét rázta ettől a szótól, ő nem elcsá- 
bítani akarja. Az annyit jelent, hogy az ágyába viszi a srácot, és 
jó esetben akár hetekig járnak. Neki ennél több kell. Ő egy 
életre választott, neki nem szerelmes éjszaka kell. Mármint az 
is kell, persze, de nem elég. 


— Honnan tudod, hogy egy életre választottál? — kérdezte Va- 
nessa, amikor egyik nap bevásárolni indultak hármasban. 

— Csacsikám, ezt nem tudni kell, hanem eldönteni. 

— Nem értem. 

— Figyelj. Nem fölfedeztem, hogy Pi nekem egy életre kell, 
hanem elhatároztam. Ezt a srácot márpedig végleg megtartom, 
cin-cin. 

Vanessa tűnődve nézett Kissyre, de persze nem lehetett tudni, 
mi jár a fejében. Remélhetőleg az, gondolta Kissy, hogy ő is 
véglegesíthetné Nimbyt. 

De amint kiderült, Vanessa még nem a maga személyével 
foglalkozott. 

— És honnan tudod, hogy megérdemli, illetve téged megérde- 
mel? 

— Beleszerettem — felelte Niala magától értetődően. 

Vanessa határozatlanul bólintott és mormogott valamit. 

— Mit dünnyögsz, egérke? — érdeklődött Niala, amire kishúga 
csak a fejét rázta. Ám Niala nem lett volna Niala, ha nem talál- 
ja ki a gondolatát. — Á, az nem számít, hogy Angéligue is bele- 
szeretett. Ő maga szeretett ki belőle. Én nem fogok kiszeretni 
Piből, és ezzel elejét veszem, hogy ő kiszeressen belőlem. 

Vanessa olyan hirtelen torpant meg, hogy vagy tíz lépéssel 
elhagyták, mire meg tudtak állni. Visszanéztek; a kislány elké- 
pedve állt mögöttük, aztán csípőre tette a kezét és elvigyoro- 
dott. 

— Át akarsz verni — közölte. — Azzal, hogy te továbbra is sze- 
reted az egeredet, még nincs rá garancia, hogy ő is szeret. 

Niala nevetett. 

— De Jól hangzik! 

Kissy még a hipermarketben is azon töprengett, miképpen 
működhet az, hogy valaki eldönti egy kapcsolatról, hogy az 
egy életre szól. Persze ehhez nyilván mindkettejüknek így kell 
gondolnia, tehát Niala bármit akar, azt igazából csak akkortól 
akarhatja komolyan, ha már Pi is szereti őt. 

Ez a mamlasz kölyök viszont, pillantott a babkonzerveket ta- 
nulmányozó Vanessára, elmulasztotta levonni a következtetést 
a saját kapcsolatára vonatkozólag. Pedig Nimby. . . 

Hirtelen megakadt. Ugyanezt a következtetést neki is le lehet- 
ne vonnia. Martint és őt kétségkívül egymásnak teremtették, 


de... vajon egy életen át is kitartanának egymás mellett? Mert 
az azért nem csekélység. Jóban-rosszban, míg a cica el nem vá- 
laszt, akár mondjuk ötven évig? El se tudja képzelni, mennyi 
az. De persze... az elmúlt két évet úgy töltötték együtt, hogy 
egyszer se veszekedtek, és mindig kiálltak egymás mellett. 

És megosztják egymással a betevő sajtjukat. 


A hipermarketben ezúttal különös élményben volt részük. Az 
egyik biztonsági őrnek megakadt a tekintete Vanessán, amint a 
kocsijukba tesz egypár doboz tejfölt, és onnantól állandóan őt 
figyelte. Először még eltűnt a szemük elől, de a hűtőpolc végén 
újra előkerült. Néhány méterrel odébb sétálgatott és Vanessát 
figyelte. 

Innen már csak a mirelitekhez mentek tovább, berakodtak né- 
mi halat, csirkét, miegyebet, és indultak a pénztárhoz. Az őr két 
méterről követte őket. 

Vanessa hátranézett, aztán Nialára pillantott. 

— Ugye jól elrejtetted a konyakosüvegeket? 

— Persze — felelte nővére halálos komolyan. — A videókamera 
se látszik ki a narancslé alól. Légy nyugodt. 

Kissyben enyhe kétségek ébredtek, nem kellene-e két társá- 
nak drogtesztet csináltatni. Most azonnal. Ez a két eszement 
perceken belül börtönbe juttatja őket a hülye szövegével. 

— Akkor nem értem, mit néz az őr ennyire — felelte Vanessa. 
— A gyémántokat nem is innen fújtuk meg. 

— Hagyd már abba — förmedt rá Kissy súgva. 

— Mi bajod? — bámult rá a kislány nagy, ártatlan kék szemek- 
kel. — Hát loptam én tőled valamit? 

Kissy sóhajtott. Nem, nem lopott, mint ahogy itt a hipermar- 
ketben és máshol se, de ennek az égvilágon semmi jelentősége. 
Nem lopásért kapnak húsz évet, megközelítőleg öt percen be- 
lül. Mostantól számítva egy perc elég, hogy elhangozzék a 
szörnyű vád, s két perc múlva az épület összes biztonsági őre 
lemészárolva hever körülöttük. Akkor kábítólövedéket kapnak 
az oldalukba, mint Leia hercegnő, és a negyedik percben már a 
bíróság előtt állnak. Semmi jelentősége nem lesz, hogy loptak- 
e. Szegény otthon maradt egértársaik nem tudják majd mire 
vélni távolmaradásukat, amíg rá nem találnak a hírre a lapok- 
ban... 


— Elnézést, egy pillanatra! — szólalt meg a feje fölött egy fér- 
fihang. Kissy ijedten odanézett, s rögtön behúzta farkincáját. A 
nagydarab őr volt. 

Vanessa visszanézett a pénztártól. 

— Valami gond van? 

— Nem, semmi gond, csak... nem ismersz meg? 

Vanessa néhány másodpercig tanulmányozta az őr arcát. Hir- 
telen összehúzta a szemöldökét. 

— Maga... én magát láttam már valahol... 

— Hiszen ha csak láttál volna! — nevetett az őr. 

Kissy valamelyest megkönnyebbült. Ha az őr nevet, nem le- 
het olyan nagy baj. Talán tíz évvel megússzák. 

Vanessa hirtelen elvigyorodott. 

— Aha. Emlékszem már. Hogy van a gyomra? 

— Köszönöm, jól. Örülök a viszontlátásnak. De ne tartsuk föl 
a pénztárat. Segíthetek? 

Az őr jókora mancsaival egykettőre kirámolta a kocsijukat, 
aztán a szalag végén visszapakolta. Niala közben fizetett, aztán 
összegyűltek a pénztár mögött. 

— Két éve maga Párizsban dolgozott egy ruhaüzletben — álla- 
pította meg Vanessa. — Hogy kerül most ide? 

— Sok helyen dolgoztam én már. Itt se leszek évekig. Most 
majd különösen iszkolok innen, nehogy megint összeakadjunk 
— nevetett az őr kedélyesen. 

— Tőlem ne tartson — mondta Vanessa fölényes nyugalommal. 
— Amíg nem próbál kirángatni az üzletből, minek bántanám? 

Azzal hirtelen gyomron vágta a férfit, követhetetlen gyorsa- 
sággal. Kissy csettintett a nyelvével. Ha nem fékezi le az ütést, 
az őr úgy omlott volna össze, mint a World Trade Center. Így 
is belerezdült. 

— A mindenit! Sajnos nekünk nem adnak golyóálló mellényt. 
Pedig ellened csak az segít... 

— Főleg ha az orrát is védi — nyelvelt vissza a kislány, és játé- 
kosan megfenyegette az öklével. 

— Hűha. De most már nem is próbálnálak kidobni. Okom se 
lenne rá — mérte végig Vanessát. — Most nem néznélek utca- 
gyereknek. 

— Hát nem is vagyok már az. 

— , Már?" 


— Már. Én akkor tényleg utcagyerek voltam, de teljes joggal 
vágtam magát gyomron. Mi az? — pillantott Nialára, aki a vállá- 
ra tette a kezét. 

Niala a hűtőtáskára mutatott, aztán lihegni kezdett és a hom- 
lokát törölgette. 

— Szóval ha beszélgetni akartok — tette hozzá —, akkor gyere 
vissza ebéd után, vagy amikor az úr végez. 

— Igazad van — bólintott az őr. — Nos, én négykor végzek. Ha 
csakugyan van kedved beszélgetni. . . 

— Miért ne? 


Kissy mindig tudta, hogy Niala tündér. Most megtanulhatta, 
hogy Vanessa is. Jól emlékezett arra a két év előtti esetre, ami- 
kor egyetlen ütéssel leterítette a nagydarab biztonsági őrt, és ha 
akkor valaki azt mondja, hogy az őr egyszer barátságosan elbe- 
szélget kínzójával, biztosan mentőt hívott volna az illetőhöz. 

Pedig pontosan ez történt. Négy órakor Vanessa visszasétált a 
hipermarkethez és találkozott az őrrel, aztán együtt hazasétál- 
tak, közben beszélgettek, és Vanessa behívta egy szendvicsre. 
Az őr nem fogadta el a meghívást, kint beszélgettek még pár 
percet, aztán kezet ráztak és elbúcsúztak. 

Mindezt maga Vanessa mesélte el, és csodálkozva nézett rá- 
juk. 

— Mi ebben a különös? Semmi okom haragudni erre az em- 
berre. Hülyeséget csinált, de megbüntettem érte, és ennek már 
különben is két éve. Ő se haragszik énrám. Hamar kiheverte azt 
az ütést, amit kapott, és beiratkozott kung fut tanulni. Most 
ügyesebb, erősebb és leadott pár fölösleges kilót. Minek ellen- 
ségeskednénk? 

Chantal levonta a következtetést: Vanessa bárkit meg tud sze- 
lídíteni, ha elég nagyot üt rá. Ő ott volt az áruházban és emlé- 
kezett az őrre. Nem gondolta, hogy az az ember valaha rá tud 
nézni Vanessára anélkül, hogy lila legyen a feje. 


Ezekben a napokban nem ez volt az egyetlen találkozás régi is- 
merősökkel: másnap iskolából jövet Kissy és Martin összefu- 
tott Masoudi doktorral az állomáson. 

— Nocsak, Chaton kisasszony — mondta az ügyvéd. — Milyen 
rég nem láttam. Fiatalember? 


— Jó napot, ügyvéd úr — mosolyogtak az egerek. — Utazik? 

— Ó, nem, csak egy barátomat kísértem ki. Hogy van az ala- 
pítványuk? 

— Köszönjük, jól. Pillanatnyilag szünetet tart. 

— Akkor bizonyára nem halmozzák el munkával az én baráto- 
mat. 

Hát nem, gondolta Kissy. Az alapítványnak már a télen meg- 
lett a saját ügyvédje, de ők még nem is találkoztak vele soha. 
Néhány emailt váltottak, azt írta, hogy neki a kuratóriummal 
kell beszélnie, lehetőleg az elnökkel; így hát összehozták Ange 
nénivel, akivel tartott egy vagy két megbeszélést, és innentől 
van ügyvédjük. Hogy mire jó, azt nemigen tudni. Ő, Kissy, 
még a nevére is csak nehezen emlékszik vissza. Fizetni még 
nem kellett neki, nem volt olyan ügyük, amiben dolga akadt 
volna — most egy darabig nem is lesz. 

Hazafelé elbeszélgettek Masoudi doktorral, főleg Martin vitte 
a szót; elmesélte a Nemezis-ügyet, miután az ügyvéd szavát ad- 
ta, hogy hallgat róla. 

— Maguk nem mindennapi fiatalok — mondta az elbeszélés 
után. — Az én munkám is von maga után némi veszélyt, de nem 
sokat, minthogy a veszedelmes dolgoktól mindig távol tartot- 
tam magam. Néha persze akad egy-egy szegény bolond... erről 
a kisasszonynak már van tapasztalata. De az, amit maguk vál- 
laltak... csodálom a küldetéstudatukat. 

Igen, gondolta Kissy, az van nekik. Mindenkiben kialakul a 
küldetéstudat, ha néhány órán át hallgatja Vanessa dühös szó- 
noklatait Fritzlről, Natascha Kampuschról meg a Dutroux-ügy- 
ről. 

Ezt meg is mondta. 

— Rendkívüli hölgy lehet. Örömet szereznének, ha tolmácsol- 
nák neki jókívánságaimat. 

Ezzel az ügyvéd megemelte kalapját, kissé meghajolt és be- 
fordult az utcájába, Kissy és Martin pedig ott maradt egy olyan 
főnévvel, amit még soha nem jutott eszükbe Vanessára alkal- 
mazni. Hölgy? Nos, rendszertanilag kétségkívül az, de egyéb- 
ként ez lenne az utolsó, amit mondanának rá. Martinnek a tor- 
nádó jutott eszébe, Kissynek a dinamit. Ezek a szavak nagysze- 
rűen jellemzik Vanessát, amikor odacsap vagy amikor felhúzza 
magát például egy shindyről szóló híren. De ha azt hallják, 


hogy hölgy, akkor az egerek közül Angéligue vagy Niala. Ők 
tényleg hölgyek. Niala talán még Angéligue-nél is hölgyebb, 
ahogy felszegi a fejét, elmosolyodik és mond valami bölcset. 
Ezt Martin mondta, Kissy pedig rögtön összehúzta a szemöldö- 
két. De jól megfigyelte! Martin csak nevetett rajta, elvégre ne- 
héz nem megfigyelni valakit, ha hetente két-három napot tölte- 
nek együtt két éven át, nem beszélve a nyári szünetekről. 

Ez rögtön átterelte a szót a vakációra. Mindjárt vége a suli- 
nak. Már a fülükön is vizsgakérdések jönnek ki, pedig négy fü- 
lük van, kettő oldalt, amit mindenki lát, kettő pedig a fejük 
búbján, de azokat nem mutatják meg akárkinek. A vakáció kö- 
zelsége, a nagy autós túra ígérete némileg feledtette, hogy ezzel 
búcsút vesznek az iskolájuktól is, jövőre máshová járnak már 
mind a négyen — mind máshová. Kissy itt Vaucressonban a Su- 
ger-be, éppen Masoudi doktor házával szemközt — amilyen 
messze volt az iskolája, amióta ideköltöztek, olyan közel lesz 
most. Martin és Chantal marad Neuillyben, de nem együtt, Jen- 
nifer pedig Courbevoie-ba jár majd. Niala is másik iskolába 
megy, Villefranche-ba fog vonatozni mindennap. 

Csak a két kisegér és a két maxi marad ott, ahol eddig volt — 
nekik, középméretűeknek egészen megváltozik az életük. 


Június huszonnyolcadikán este hatkor hét egér utoljára búcsú- 
zott el egymástól ebben a tanévben. 

— Már csak három nap, kiskutya — simogatta meg Vanessa 
Suzyt, akit ebből csak a simogatás érdekelt. 

— Már csak két nap, cicus — mondta Kissy másnap este Macs- 
kának fáradtan, de reményteljesen. 

— Már csak a holnapot kell kibírnotok — vigasztalta apa hu- 
szonnégy órával később, amikor a zsömlét próbálta rákenni a 
vajra, olyan türelmetlen volt. 

A szerda iskolai nap volt, teljesen értelmetlenül. Az utolsó 
vizsga után Kissy már úgy érezte, inkább vállalna tűhegyes 
macskafogakat a hátába, mint évzáró ünnepséget, ballagást, jó, 
hogy nem vonulnak végig rendőrmotorosok kíséretében a 
Champs-Élysées-n. De végigcsinált mindent hősiesen. Abból 
merített erőt, hogy Nimbynek egyetlen egér sincsen a közelé- 
ben, mégis kibírja. Vele ott voltak hárman is. Sőt négyen. A te- 
lefonjáról aznap egy vigyorgó Jerry-pofika nézett rá. 


Aztán valami csoda folytán eljött az utolsó pillanat. Amikor 
utoljára volt együtt az osztály. Ők négyen nem búcsúztak el 
egymástól, minek tették volna, a többiekkel viszont váltottak 
egy-egy sziasztokot, kézfogást vagy puszit. Angéligue volt az 
egyetlen, aki a nyakukba borult, még Martinnek is, és odasúg- 
ta, hogy mindent köszön. Pedig már megköszönte régesrég, 
Beaulieu-ben is, itthon is, és nem örökre válnak el egymástól, 
találkoznak még, legfeljebb ritkábban. Chantallal éppenséggel 
egy iskolába kerülnek, talán osztálytársak is maradnak, ami jó 
dolog, ők ketten mindig jó barátnők voltak. 

Senkit nem lepett meg, hogy a vizsgaeredmények szerint 
nyolc okos, jól felkészült egér hagyta el a tantermeket. Ahogy 
az se lepett meg senkit, hogy a kilencediknek gyengébbek vol- 
tak a jegyei. De arra már senki nem számított, hogy két tárgy- 
ból megbukik. Pedig pontosan ez történt. 

Vanessa nem is értette a kérdést, amikor pár nappal később 
megkérdezték tőle, hogy reagáltak a szülei. Hát hogy reagáltak 
volna? Sose bánd, felelték, és megsimogatták a fejét. Majd le- 
teszed a pótvizsgát. Ez csak annyit jelent, hogy kénytelen le- 
szel esténként tanulni a sátorban. 

Chantal azt mondta, ha ő megbukott volna, az apja valószínű- 
leg szívrohamot kap, és egy nappal elhalasztódik az indulásuk, 
mert egy napig győzködni kell, hogy Chantal nélkül az egész 
csapat nyaralása el lenne rontva. 

D"Aubissonéknak eszébe se jutott szívrohamot kapni vagy 
megtorpedózni Vanessa nyaralását. Blanche egyenesen azt 
mondta: 

— Természetesen nagyon fontos, hogy idén letedd a pótvizs- 
gát, és majd annak rendje és módja szerint leérettségizz. De azt 
hiszem, a te igazi iskolád mégis az egereid között van. 

Július másodikán kora reggel a D"Aubisson lányok utoljára 
ültek fel a szolgálati járatra. Mire legközelebb repülnek, 
Georges már nem áll szerződésben az Air France-szal. 


— Egér! — sikkantotta Vanessa boldogan, és két méterről ugrott 
Kissy nyakába; majdnem feldöntötte. Kissy beszívta a szőke 
fürtök illatát, és nagyot sóhajtott. Ez már tényleg a vakáció. 

— Még egy egér! — rikkantotta Vanessa öt centire az ő fülétől, 
azzal elengedte — ezzel megint kis híján feldöntötte — és Martin 


karjaiba vetette magát. Kissy boldogan sóhajtott. A kislány 
máskor nem volt ilyen szenvedélyes, de ez most a vakációnak 
szólt. Egy pillanatig elidőzött a tekintete a ritka látványon, 
hogy Martin magához öleli Vanessát, aztán észrevett egy köze- 
ledő taxit és rájuk szólt. 

— Engedjétek el egymást, ott jön Nimby. Még félreérti. 

Vanessa valóban elengedte Martint és kiugrott a járdára, hogy 
megnézze a kocsit. 

— Abban a taxiban egy szemüveges nő ül — jelentette ki. — 
Nem tartalmazhatja Nimbvyt. 

Ezzel lelkesen ölelgetni kezdte a harmadik egeret — Nialát, 
akivel mostanáig együtt volt, de hát Nimbynél se szempont az 
ilyesmi. Kissy pedig értetlenül nézte az apró taxit a messze tá- 
volban, lent az avenue de Villepreux mélységeiben. Mindig 
tudta, hogy Vanessának sasszeme van, de... 

Aztán öt perc múlva tényleg megjött Nimby és Angéligue ta- 
xXija, és ők tanúi lehettek a legforróbb ölelésnek, amit el lehet 
képzelni. Hát igen, ha Nimby ilyet kap, akkor Martint igazán 
hűvösen, épp csak barátilag ölelte meg. Inkább csak lelkesedés- 
ből. 

— Eddig megvolnánk — mondta Angéligue vidáman. — Indul- 
hatunk? 

— Persze — mondta Kissy. — Anyáéktól a nevetekben is elbú- 
csúztam. Macskára nem érdemes érzelmeket pazarolni. 

Vanessa ránézett, aztán eltökélten elindult a ház felé. Kissy 
mosolyogva nézett utána. No persze, neki érdemes. Ő bármikor 
megsimogathatja Macskát, sőt meg is dögönyözheti, és Macska 
nem rajzolja tele a karját piros csíkokkal. 

Aztán észbe kapott, a kislány után szaladt és a kezébe nyomta 
a kulcscsomóját, hogy be tudjon jutni kedvencéhez. Egér létére 
mégse közlekedhet a macskaajtón. 

Amíg Macskáék kibúcsúzkodták magukat, Angéligue még 
egyszer ellenőrizte a mikrobuszt, ők pedig a rakománylistát. A 
kocsit Martin már korábban kihozta a garázsból — ő papírt mu- 
tatott, Kissy követ, a fiú hozhatta ki. 

Mire végeztek, Vanessa már zárta a házat, aztán a kaput is a 
kigördülő mikrobusz mögött. Fölrántották a tolóajtót és lelkes 
cincogással beugráltak. Végre itt a vakáció! 


— Rágcsáló Hat hívja Rágcsáló Hármat — szólt Niala titkosügy- 
nöki hangon a telefonba. — Vétel. 

— Jelentkezem — nevetett Pt. 

— Elhagytuk a bázist. Északnak tartunk. Vétel. 

— Északnak?! 

— Ez hamis irány, az ellenség megtévesztésére — mondta Nia- 
la faarccal. — Nyugat helyett mondtam északot. 

— Világos. Mi ebben az esetben kelet felé megyünk. Öt perc 
múlva Vaucressonban leszünk. De ha még jobban meg akarod 
téveszteni az ellenséget, akkor Orlyban. 

— Vettem, egyelőre vége. 

Angéligue befordult a Fonds Huguenots utcára, ami bevisz a 
vasútállomáshoz. Pár perc múlva ott voltak. Alig ugráltak ki a 
kocsiból, már be is gördült melléjük egy végeláthatatlanul 
hosszú, óriási busz. Az egerek lenyűgözve nézték. 

Jennifer már régesrég megmondta a lakókocsi méreteit, tud- 
ták, hogy mekkora. De mégse tudták. Egészen más, amikor az 
ember a saját szemével látja. 

Magas volt, mint egy busz, és ugyanúgy függőleges volt az 
eleje. Aztán csak folytatódott és folytatódott hátrafelé, a végte- 
lenségig. A törzse sárga volt, erről tudták, hogy nem az eredeti 
színe, Tom újrafestette, amikor megvették. 

Szótlanul csodálták, amíg Chantal, Pi és a Ford család kiszállt 
a másik oldalon és odajött hozzájuk. 

— Sziasztok — mondta Tom. — Megnézitek belülről is? 

Vanessa és Nimby fölkapta a fejét; éppen halkan tárgyaltak 
valamit. 

— Halasszuk el — javasolta Nimby kedvesének, aki lassan bó- 
lintott. 

— Halasszuk. 

— No mit? — érdeklődött Angéligue. 

— Azt fontolgattuk, hogy körbejárjuk — felelte Nimby. — Már 
készültünk elemózsiát elővenni. De ha belülről megnézzük, ak- 
kor kívülről nem járhatjuk körbe. Nincs idő mindkettőre 
ugyanaznap. 

Fordék nevettek és elkalauzolták őket a jobb oldalra, ahol két 
ajtó nyílt. Az első a sofőrülés mellé, mint minden autóban, a 
másik kicsit hátrébb a guruló lakásba, ami most megtelt kerek 
fülekkel és hosszú farkincákkal. 


Hosszú helyiségbe léptek, ahol minden barna volt, fautánzatú 
műanyag. A sofőrülés mögött egy ágy, amögött két egymással 
szembe forduló ülés, köztük asztallal, mindezek fölött szekré- 
nyek a mennyezet alatt; Jennifer később mondta, hogy ez a 
slideout, a kitolható rész, és a két ülés meg az asztal este átala- 
kul ággyá. A másik oldalon egy pótülés a rendes ülés mögött, 
aztán az ajtó, majd egy hosszú szekrénysor. Az eleje volt a 
konyha, mosogató, tűzhely, fölöttük éppen olyan szekrények, 
mint bármelyik konyhában. Hátrébb szekrények a padlótól a 
mennyezetig. A slideout mögött elkeskenyedett a folyosó: a 
baloldalon nyílt a fürdőszoba, rendes fallal elzárva, ajtóval. Vé- 
cé, mosdó, zuhanyfülke. Szemközt még mindig szekrények, to- 
lóajtóval, másmilyet itt kinyitni se lenne hely. A folyosó végén 
ajtó nyílt a hálószobába. Középen nagy, kétszemélyes ágy, két- 
oldalt szekrények, hátul nagy ablak. Végig minden ablakon 
függöny, a vezetőfülkét is le lehetett választani egy nehéz füg- 
gönnyel. És minden centiméternyi helyet ügyesen kihasználtak, 
látszott, hogy régóta lakják ezt a kocsit. Első pillantásra megle- 
pő volt, hogy polcot nem láttak sehol — de hát érthető. Ez a ház 
mozog. 


A lakókocsi befordult a boulevard de Jardyra, a mikrobusz pe- 
dig hétfős legénységgel követte. Most Vanessa és Nimby uta- 
zott a lakókocsiban; majd időnként cserélnek. Kényelmes tem- 
póban is egykettőre megérkeztek Versailles-ba. Egészen távol, 
az avenue de I Europe-on parkolták le a kocsikat, élesítették 
Tom agyafúrt biztonsági berendezését, aztán elsétáltak a palo- 
tához. 

Érdekes, hogy itt még nem járt egyikük se. Kissy közel két 
éve lakik a szomszéd városban, járt is Versailles-ban, de a pa- 
lotát nem látta. Ámbár Delacroix-t orrba telefonálni olyan él- 
mény volt, ami fölért ezzel. 

— Hányat nézzünk meg a műkincsekből? — kérdezte Nimby 
valahol a közepén annak az irdatlan parkolónak, amit place des 
Armes-nak hívnak, és valaha hintók parkoltak rajta. 

— Hány van? — érdeklődött Inge. 

— Úgy harmincezer. 

— Legfeljebb tizenhétezer-hatszázat — felelte Niala rettenetes 
komolyan. — Addigra fáradtak és éhesek leszünk. És még to- 


vább is akarunk menni. Szerintem töltsünk el egy órát a palotá- 
ban és egyet a parkban. Ennyiből valamelyest már fogalmat al- 
kothatunk róla. 

— Akkor az négy óra — mondta Andreas. — Egy órába beletelik 
átmenni ezen a téren. 

— És a negyedik? — kérdezte Pi. 

— Hát visszafelé! 

Azért nem tartott olyan soká. Persze a tér után még jött a ki- 
rályi udvar, aztán a Márvány-udvar, amikor már egészen körül- 
vette őket az U alakú, monumentális épület. 

— Le Nőtre nem fukarkodott a téglával — jegyezte meg Mar- 
tin. 

— Le Brun pedig a díszekkel — bólintott Pt. 

Csakugyan, jutott Kissy eszébe, így hívták a két mestert. Ér- 
dekes, még sose jártak itt, de mindenki tud a palotáról mindent. 

Jó néhány termet megnéztek, de a legtovább a Tükörterem- 
ben időztek. Kissy itt érezte leginkább az egykori királyok hi- 
valkodó hatalmát. Ez az egyik leghíresebb szoba a világon; és 
az egyik legpazarabb is. Rengeteg csillár, bronzszobor, képek 
az ablakmélyedésekben. Elnézte az egyik hatalmas csillárt és 
arra gondolt: vajon mennyi ideig tartott itt villanyt gyújtani, 
amikor XIV. Lajos estélyt adott? Hiszen akkor még gyertyával 
világítottak. Persze lehet, hogy percek alatt megvolt: ahány 
csillár, annyi szolga mászott létrára és gyújtogatott. Elvégre telt 
rá, olcsó volt a munkaerő. Akárhányan ingyen is vállalták vol- 
na, csak a király közelében lehessenek. Hülye rangkórság. 

Aztán kimentek a parkba és bejárták egy részét. Nagy volt, 
igazán nagy, és nagyon szép is. De Kissynek valahogy az volt 
az érzése, hogy itt nem élhettek boldog emberek. Biztosan ha- 
talmasnak érezték magukat meg félistennek meg minden, csak 
jól nemigen érezhették magukat. Persze ő nem tud középkori 
királyok fejével gondolkodni. Ő csak annyit tud, hogy el nem 
cserélné a szobáját erre a pompás palotára, se az otthonit, se a 
panzióbelit. De látványnak tényleg nagyon szép. 


Aztán visszasétáltak és kiengedték Suzyt a mikrobuszból. Nem 
fog sűrűn előfordulni, hogy bezárják ide, s most is tettek óvin- 
tézkedéseket. Két fa között, árnyékban álltak meg a kocsival, 
és kétoldalt leengedtek pár centire egy-egy ablakot, hogy járjon 


a levegő. Tolvaj úgyse jut be rajtuk, Suzy amilyen fiatal, olyan 
szenvedélyes házőrző. Azonkívül Jennifer alapítványi mobilját 
letették az ülések közé, miután fölhívták róla Nialáét. Egyszerű 
kutyaőrző mikrofon, de tolvaj ellen is jó. 

Tolvaj nem jött, Suzy nem számolt be semmi rendkívüli ese- 
ményről. Lelkesen szaladt velük egy kis étteremig, ahol helyet 
foglalt egy kerti asztal alatt és épp csak az étlapot nem kérte. 
Ők rendeltek neki is. 

Ebéd után felkerekedtek megint, most már Tom ment elöl. 
Elindult az avenue de Paris-n, aztán befordult valahol. Csakha- 
mar erdőszélen találták magukat, aztán áthajtottak egy Buc ne- 
vű városkán. Ennek a szélén mentek egy darabig, aztán jött 
Toussus-le-Noble, ahol Tom egy körforgalomnál otthagyta az 
utat és rátért egy másikra, ami egykettőre kivitte őket a mezők- 
re. Egy kis darabig nem láttak házat a közelben, aztán az út 
visszacsatlakozott egy másik főúthoz. Villiers-le-Bácle mellett 
voltak. 

— Nem baj az — mondta Tom a telefonban. — Az is szép, ha 
sok zöldet látunk, meg az is, ha azt látjuk, milyen szépen épít- 
keznek mások. 

De ebbe a városba nem mentek be. Tom befordult balra, és 
elindultak a főúton. Elhaladtak Saclay mellett, aztán megint át 
a réteken. Palaiseau határában egy kis lakóparknál álltak meg, 
hogy megmozgassák a tagjaikat. 

— Kicsit visszakanyarodtunk Párizs felé — nézte Angéligue a 
térképet. 

— Valamelyest — biccentett Tom —, de innen még bármerre 
fordulhatunk. Ha meg akarjátok nézni azt a katedrálist 
Bourges-ban, semmi akadálya. Itt vezet az EO5-ös út, az visz 
Orléans-ba. 

— De te nem akarsz azon menni — nézett rá Vanessa. 

— Nem én. Inkább az N20-ast követném, azt is csak nagyjá- 
ból. 

Ezeket Tom jó két méterrel arrébbról mondta, anélkül hogy a 
térképre nézett volna. Jól ismerheti az utakat. 

Félórát sétáltak a lakóparkkal szemközti erdőcskében, aztán 
megint útnak indultak. Tom elhagyta a megyei utat, inkább ka- 
nyarogni kezdett Palaiseau utcáin, ami hajmeresztő látvány 
volt, de nagyon ügyesen kézben tartotta a hatalmas kocsit. Egy- 


szer áthaladtak egy felüljáró alatt, amiről közölte velük, hogy 
az az autópálya Orléans felé. Ők ennél közelebb nem is mentek 
hozzá. Áthaladtak Saulx-les-Chartreux-n, aztán befutottak 
Longjumeau-ba. 

Öt órára járt az idő. Tom kihirdette, hogy itt letáboroznak. 


Az N20-as úttól alig pár saroknyira találtak egy kis erdős park- 
félét, annak a szélén állították le a kocsikat. Egymás mellé áll- 
tak a két autóval, köztük hagyva helyet a sátraknak meg a kis 
fabódénak, amiben éjszaka az őrszem posztol. Ez utóbbit Nim- 
by ötlötte ki. 

— És honnan lesz fabódénk? — érdeklődött Chantal. 

— Ugyan — legyintett Nimby. — Egy vérbeli őrszem csak meg- 
áll a tábor szélén a szuronyos puskájával, és éppen olyan szak- 
szerűen őrködik, mintha lenne fabódé is. 

— És szuronyos puskánk honnan lesz? 

— Az lehet, hogy sehonnan — állapította meg Nimby gondter- 
helten. — Alighanem be kell érnünk a régebbi divattal és lán- 
dzsás őrt állítani. Ez az — derült föl. — Mi leszünk a nomád kis- 
egértörzs, a mus musculus jerrycus, akiket lándzsás őr silbakol 
a falu szélén. 

— No de lándzsánk sincs — mondta Chantal józanul. 

— De bizony van — vigyorgott a fiú. — Suzy negyvenkettőt 
hord a szájában. 

De egyelőre nem volt szükség őrre. A környékbeli macskák, 
shindyk és egerészölyvek nem számítottak az érkezésükre, és 
még órákba telhet, hogy elterjedjen a hír. Majd estére kell az 
ör, Suzy előveheti mind a negyvenkét lándzsáját, bár Kissy 
nem hitte, hogy akár egyre is szükség lesz közülük. 

Úgyhogy a kis park megtelt ide-oda surranó egérkékkel. Kis- 
sy, amint Martinnel az oldalán átsétált rajta, innen is, onnan is 
kerek füleket látott kivillanni a bokrok mögül. 

— Képzeld csak el — mondta álmodozva -—, lehet, hogy száz 
éve nem járt egér ebben a parkban. 

— Akkor bontották le az utolsó gazdaságokat a környéken — 
tette hozzá Martin. — Az istállókban, pincékben és kamrákban 
élő egerek talicskára tették a motyójukat és elindultak, mesz- 
szebb a várostól. 


— És most itt vagyunk mi — folytatta Kissy. — Száz év óta az 
első egerek itt. 

Pár méterrel előttük éppen elhaladt két egér, Niala és Angé- 
ligue, élénk társalgásba merülve. 

— Mintha most érkeztünk volna meg Amerikába — mondta 
Martin. — Üres pusztaság mindenütt, életnek semmi nyoma, 
csak mi vagyunk, a Szent Sajt utasai. 

— Úgy emlékszem, a sajt gueso spanyolul — szólalt meg a há- 
tuk mögött egy hang. — San Oueso. Nagyon jó gondolat, be- 
vesszük a lexikonba. 

— Hagyd őket békén — szakította félbe egy másik hang. — Ket- 
tesben akarnak sétálgatni és egy kicsit csókolózni. Mint mi is. 
Gyere. 

A hangok elhallgattak, ők pedig füleltek, hallanak-e távolodó 
lépteket. Nem hallottak — a másik kettő nesztelenül távozott, 
hisz mindig is létszükséglet volt, hogy csendben tudjanak be- 
surranni az éléskamrába. 


Két órát sétáltak, nézelődtek a parkban és a környéken, aztán 
összesereglettek megint. Idejében hozzá kellett látni a vacsora 
előkészületeihez, ha enni akartak. A túra tervezésénél nagyban 
számítottak a lakóautó konyhai felszerelésére, de megállapod- 
tak, hogy Ingének nem lesz feladata, hogy főzzön rájuk. Elvég- 
re neki az a munkája, hogy főz, a szabadsága alatt kerüljön le a 
válláról ez a teher. Vanessa egypár segéddel megtámogatva re- 
mekül elboldogul, főleg ha az egyiket Fordnak hívják, tehát 
tudja, mi hol van a konyhájukban. És persze nem kilencre fog 
főzni, hanem tizenkettőre. Suzy már nem olyan kicsi kutya, na- 
pi egyszeri étkezés elég neki, meg amúgy is kirimánkodik vala- 
mit mindig, amikor ők esznek. 

Így aztán Inge a csapat nagyobb részével helyet foglalt a ko- 
csiktól kissé távolabb felállított kempingasztalnál, és velük be- 
szélgetett, amíg Vanessa, Jennifer, Nimby és Niala munkához 
látott a konyhában. Húst sütöttek burgonyával, hozzá valamifé- 
le bonyolult saláta, utána Inge készítette süti, gyümölcs, sajt. 
Hűtőládából bőségesen narancslé, kóla, jeges tea. És minden- 
felől egérfülek meredeztek a három összetolt kempingasztal 
körül. 

Igen, ez már igazi nyaralás. 


Niala osztotta ki a munkát a sátorverő különítménynek, aligha- 
nem azért, hogy Pit a fiúk sátrához küldhesse. Kissynek nem 
csekély fáradságába került fegyelmezni az arcizmait, amikor 
arra gondolt, hogy Pi segíthetett volna elkészíteni Niala háló- 
szobáját. De ehelyett együtt dolgozhatott Nialával, aki persze 
saját magát is a fiúsátorhoz tette. A harmadik Chantal volt. A 
lányok sátrát Kissy, Martin és Angéligue állította föl. Már kita- 
pasztalták, hogy legjobb hármasával dolgozni egy sátoron, ket- 
tő kétoldalt feszíti a tartóköteleket, egy pedig fölállítja az osz- 
lopokat. 

Aztán ünnepélyes keretek között kiakasztották a táblácskákat 
a sátrak ajtaja fölé: Home Sweet Home — s ezzel a sátrak el- 
nyerték egérlyuk rangjukat. A táblákat Vanessa és Nimby ké- 
szítette, szépen kidíszítve, pontosan olyanra, amilyen Jerry la- 
kása fölött van az egyik filmben. A sátrak előtt felvonták a lo- 
bogót és elénekelték hozzá a Tom és Jerry főcímzenéjét. 


— Hogy osszuk el a helyeket? — kérdezte Jennifer. 

— Vanessának és nekem kell az ajtónál feküdni — mondta 
Chantal. 

— Miért? 

— Mert mi vagyunk a legjobb harcosok, és mi védünk meg ti- 
teket, ha éjjel megtámadnának. 

Vanessa összehúzta a szemöldökét. 

— Akkor Suzyt minek hoztuk? 

— Természesen — helyesbített Chantal — mi csak akkor kel- 
lünk, ha Suzyt leterítené a túlerő. 

— No várjunk csak — mondta Niala. — Hogy is van az, hogy ti 
vagytok a legjobb harcosok? 

— Talán nem? 

Niala harci pózba állt, noha tudta, hogy Chantal tényleg jobb 
nála. 

— Mutasd meg, mire vagy olyan nagyra, egérke! 

Chantal nevetett és előretartotta a kezét. 

— Oké, egerentyű, rángasd csak azt a sajtot, amíg rád nem 
csapódik a vas. Gyere, üss meg, ha tudsz! 

— Nem, nem üt meg — lépett közbe Pi. — Laposra vernéd, 
pumpát pedig nem hoztunk. 

Niala csodálkozva nézett rá. 


— Már hogyne hoztunk volna, hiszen... 

Pi nevetett és őt utánozva felelte: 

— Tudom, de jól hangzik! 

Kissy remélte, hogy most máshová fog figyelni és nem veszi 
észre a lány szerelmes tekintetét. Tényleg máshová figyelt: 
Chantalra. 

— Nagyon fenyegetően tartod a kezedet. Idegen helyen va- 
gyunk, ne feledd. Ha a bennszülöttek figyelnek minket, például 
távcsővel az ablakaikból, azt hihetik, hogy széthúzás van köz- 
tünk és megtámadhatnak. Nagyobb erőkkel pedig nem bírunk 
el. 

Vanessa egy kicsit felrobbant a férfi háta mögött. 

— Micsoda?! Hát minek nézed te a Jerry-kiképzést, tortadíszí- 
tő szakkörnek? Igenis elbírunk a túlerővel. Be is bizonyítom. 
Nem Beaulieu-be megyünk, hanem Monacóba. Az ottani fran- 
ciák még mindig a feudálikusság igájában sínylődnek, és a 
zászlójuk is csak piros-fehér. Mi elvisszük nekik a szabadságot, 
az egyenlőséget meg a rokonságot, és fölajánlom egy kék póló- 
mat a zászlóhoz. Vállalom, hogy egymagam leterítem a mona- 
cói király száz katonáját. Ki vállal még győzelmeket, francia 
egerek, hős harcostársaim? 

— Én is vállalok százat — felelte Niala, mintha nem is egy ide- 
gen hatalom megtámadásáról lenne szó. 

— Én Vanessával vállvetek és ketten együtt megölünk ezret is 
— jelentette ki Chantal. 

— Mi is végzünk ezerrel, Kissy meg én — közölte Martin. — 
Hacsak el nem menekülnek országuk távoli tájaira. 

Erre mindenkiből kirobbant a nevetés. Pi is nevetett, de igye- 
kezett szigorúan nézni Vanessára. Közben látszott rajta, hogy a 
legszívesebben megsimogatná. 

— Először is az nem feudálikusság, hanem feudalizmus. Má- 
sodszor Monacóban nem az van, hanem monarchia. Harmad- 
szor pedig az nem rokonság, hanem testvériség. 

— Az ugyanaz — nyelvelt Vanessa. — A testvér is rokon! 

A lakóautó mellől megszólalt Andreas. 

— És Monacóban nagyherceg uralkodik, nem király. 

— Azt Vanessa is pontosan tudja — nevetett Pi. — Sőt szerintem 
személyesen ismerik egymást. 


Végül csakugyan Chantal és Vanessa kapta az ajtónál levő fek- 
helyeket; nekik persze sejtelmük se volt róla, hogy ennek jelen- 
tősége van, akár támadnak a helybeliek, akár nem. És noha Va- 
nessa nem ismerte személyesen a nagyherceget, valahogy sose 
született határozat arról, hogy mégse támadják meg Monacót. 
Voltaképpen egész útjukat úgy tették meg, hogy Vanessa had- 
vezéri felszólításának engedve Monacóba kellett volna érkezni- 
ük, hogy hősi harcok után véget vessenek a zsarnokságnak és a 
felszabadított monacói népnek átadhassák Vanessa kék pólóját. 

Az este jelentékeny része telt azzal, hogy megtisztálkodtak. A 
lakókocsi apró fürdőszobájában még belőlük is csak egy fért el 
egyszerre, annak ellenére, hogy példaképük szardíniásdoboz- 
ban alszik. Ezért kisorsolták a sorrendet, a Ford család kivéte- 
lével, elvégre ez mégiscsak az ő autójuk és fürdőszobájuk, ők 
menjenek csak elsőként. Jennifer viszont lemondott az elsőbb- 
ségről, ő itt egéri minőségében van jelen, elvegyül a tömegben. 

Mindenki kapott öt percet; ez elég volt egy gyors mosakodás- 
ra és fogmosásra. Levetközni már a sátorban is tudnak. Csak- 
hamar kiderült, hogy jobb, ha egyszerre legfeljebb ketten vet- 
köznek a sátorban, mert máskülönben a légtér megtelik csapko- 
dó karokkal és lábakkal, az ő testfelületük pedig lila foltokkal. 
Ezt Nimby határozta meg ilyen tudományosan, s egyúttal fel- 
ajánlotta segítségét is. Állítása szerint neki nagy tehetsége van 
abban, hogy távol tartsa egymástól a csapkodó karokat és lába- 
kat; ketten értenek ehhez igazán, Steven Seagal meg ő. Ő tehát 
szívesen elhelyezkedik a sátor közepén, amíg levetköznek, és 
segít, hogy ne akadjanak össze. 

— És ha beledoblak az Essonne-ba, akkor mi lesz? — tudakolta 
Niala, aki később, már a sátorban bevallotta Kissynek, mennyi - 
re örül, hogy nem Pi találta ki ezt a nemeslelkű segítséget. 
Aligha lett volna ereje visszautasítani. 

— Akkor vizes egér lesz, mus musculus humidus. De ez csak 
elvi lehetőség, mert úgyse tudsz beledobni. 

Niala olyan barátságosan mosolygott Nimbyre, hogy Kissy- 
nek végigfutott volna a hátán a hideg, ha Macska közelsége 
nem szoktatta volna hozzá a rémisztő dolgokhoz. 

— Hát persze hogy nem, egérke. Élve biztosan nem tudlak. 

Azzal villámként előrelendült és Nimby orra felé vágott. A 
tenyere fél centivel a fiú orra hegye előtt zúgott el, de Nimby 


meg se moccant, nem próbált védekezni se. Valaha régen Mohi 
megtanította őket, hogy bízzanak egymásban, persze ne vakon, 
mert a legpontosabb ütést is el lehet hibázni. Niala nem hibázta 
el. Egy ilyen ütés akkor is fájdalmas lehet, ha csak súrolja az 
ember orrát — hát az övé nem súrolta. 

— Ne ingerelj, cincogi — mondta Nimby csöndesen —, mert 
odaballagok Andreashoz. 

Niala meglepve nézett a nagyfiúra, aki pár méterrel távolabb 
üldögélt és remekül szórakozott rajtuk. Nem volt rajta semmi 
különös. 

— És akkor mi lesz? 

— Megkérem, hogy tartsa egy kicsit a szemüvegemet. 

Nagy csend. Aztán Niala nagyot nyelt, pont úgy, ahogyan 
Jerry szokott, mikor rábizonyítanak valami csalafintaságot és 
érzi már a vesztét. Aztán óvatosan tett egy lépést hátra, majd 
még egyet, és villámsebesen eltűnt az egérlyukban. 


Persze még sokáig hallatszott halk cincogás a sátrakban. Sok 
mindenről beszélgettek, az utazásról, Versailles-ról, még az is- 
koláról is — de főleg Niala születésnapjáról és ami utána követ- 
kezik. Ha két évet kibírt, ezt a pár hetet már igazán kibírja. . . 
csak nagyon lassan telik. 

— Neked is ugyanakkor lesz a születésnapod — jegyezte meg. 
Már csak ők ketten voltak ébren. 

— Tudom — dünnyögte Kissy. 

— A Döntés Napja idén is. 

— Tudom — morogta Kissy. 

— Van már valamilyen elképzelésed? 

Kissy hallgatott. Tavaly még nagyon egyszerű volt. Egyetlen 
dologról tudott, azt akarta eldönteni, de kiderült, hogy még 
sokféle létezik, amiket ki lehet próbálni — azóta némelyiket ki 
is próbálták, igazán sikeresen. De most már nincs ilyen egérút. 
Azt az egy dolgot kell eldönteni. 

— Szóval nincs — állapította meg Niala. 

— De van — mondta Kissy hirtelen. 

— Nocsak, mondd! 

— Odaadom magam a srácnak. 

— Komolyan?! Mikor? 

— Hát pontosan... milyen nap van ma? 


— Másodika, csütörtök! 

— Hát akkor. . . harmadika péntek, negyedike szombat, ötödike 
vasárnap... azt hiszem, pár éven belül. 

Jót kuncogott barátnője szitkozódásán. 


Niala szemléletét az utóbbi időben eléggé befolyásolta, hogy ő 
maga majd megveszett Piért, és egyre nehezebben látta be, 
hogy Kissy miért nem ugrik rögtön Martin karjaiba, mármint 
úgy. Ami hagyján, de szerinte Vanessáéknak se kellene várni- 
uk. Kissy teljesen egyetértett vele abban, hogy Vanessa sze- 
mérmessége vérlázító és nála csak Macska elviselhetetlenebb, 
de szerinte éppen elég lett volna, ha odáig jutnak Nimbyvel, 
ameddig ők. A többi még ráér. 

Mindeközben Vanessa édesdeden aludt Niala másik oldalán, 
és ha álmodott is Nimbyvel, semmiképp sem olyasmiket. Kis- 
kölykök ezek még, gondolta Kissy, egyáltalán nem nekik való 
a dolog. Ő is vár vele, tehát Martinnek is várnia kell. Niala 
más. Niala egy felnőtt nő, ha az ember egy kicsit megerőlteti a 
képzeletét és megfeledkezik a lököttségéről. Ráadásul egy vi- 
tán felül felnőtt pasiba szerelmes, és ez talán még érettebbé te- 
szi valamivel. Erre nem volt összehasonlítási alap, mert nem is- 
mert senki mást, aki korukbeli lett volna és felnőtt pasiba sze- 
relmes. 


Az éjszaka folyamán semmilyen rendkívüli esemény nem tör- 
tént — jelentette reggel az őrszem lelkes farkcsóválással. Neki 
remek helye volt, a póráza elég hosszú volt, hogy bebújhasson 
a mikrobusz alá is, ha a lakóautó alatt nem lenne kényelmes, 
vagy a sátrak mellett is lefekhetett. Tom javaslatára a lakókocsi 
jobb első ajtajának kilincséhez kötötték, az sokkal erősebb, 
mint egy földbe szúrt pózna lenne, és ha nagyon rángatja, az aj- 
tó kissé zörög és Andreas fölébred rá. De nem rángatta. Szem- 
látomást nem járt senki a közelben az éjszaka. 

Felöltöztek, aztán Nimby és Martin lebontotta az egérlyuka- 
kat és visszacsomagolta a mikrobuszba. Megint előkerültek a 
székek és asztalok, amiket éjszakára persze bezártak a kocsiba. 
Jó étvággyal megreggeliztek; Vanessa megmutathatta, hogy 
nomád körülmények között is tud szimfóniákat előadni zsöm- 
lékre és paradicsomszeletekre hangszerelve. A friss péksüte- 


ményt és tejet Angéligue és Inge hozta egy előző nap fölfede- 
zett boltból. 

Ráérősen ettek, majdnem tíz volt már, amikor elindultak. Ma 
Niala és Angéligue utazott Fordékkal; szerették volna, ha Pi 
tart Nialával, de nem lehetett megoldani, túl feltűnő lett volna. 

Tom délnek indult a város utcáin, s csakhamar kiértek Long- 
jumeau-ból; a következő város Ballainvilliers volt, amin percek 
alatt áthajtottak, és hamarosan Villiers-sur-Orge-ba értek. Dél- 
kelet felé haladtak át rajta — ezt mindig tudni lehetett, mert 
Nimbynél persze volt iránytű, és kérésre bármikor megmondta, 
merre mennek. Tom nemegyszer megkérdezte, nehogy valami- 
képpen visszakanyarodjanak. Később délnek fordultak, keresz- 
tezték az N104-es utat, és kiértek a városból, amiről Tom 
mondta meg, hogy igazából nem egy város, hanem sok, össze- 
nőve, akárcsak Párizs és külvárosat. 

Le Plessis-Páté volt a következő város, ahol Vanessa keresett 
a neten egy éttermet, és óriási adag sült krumplikat rendeltek. 

— Ez az egérség előnye — mondta Angéligue Ingének, aki el- 
hülve nézte, mekkora adagot kért, hozzá sült húst meg salátát 
is, és azt mondta, hogy a fagylaltot majd később. — Ha az em- 
ber egér, rengeteget ehet, mégse hízik. 

— Ugyan miért nem? — kérdezte Inge, akin szakácsnő létére 
nem sok fölösleg volt, de az egerek tudták Jennifertől, hogy el- 
szánt harcot folytat a kalóriákkal. 

— Mert rengeteget mozog is. Amíg begyakorolod, hogy lehet 
egy shindyt hülyére verni, sokkal több kalória lemegy, mint ha 
az egész utat biciklin tennénk meg. A Jerry-kiképzés a legjobb 
fogyókúra. 

—Én egy pufók kissrác voltam, amikor összekerültünk — 
mondta Nimby. — És nézzetek meg most. Nincs rajtam súlyfö- 
lösleg. A mozgásom villámgyors, az izmom acélos, tekintetem 
metsző, az eszem lehengerlő, de a legbüszkébb a szerénysé- 
gemre vagyok! 

Nevettek. Az utolsó szavakat kórusban mondta Vanessával és 
Nialával. 

— Akkor neked igazán jót tett a kiképzés — állapította meg In- 
ge, és a pillantása megállt a Nimby mellett ülő szöszke kislá- 
nyon. A fiűé is. 


— Úgy van. Nemcsak önvédelmi bajnok lettem, hanem kap- 
tam egy csodálatos kisegeret Is. 

Vanessa büszkén fölszegte fejét, aztán Nialára nézett, aki 
Nimbyvel szemközt ült. A testvérek hosszan nézték egymást 
szótlanul. Mindenki tudta, mire gondolnak. Vanessa sokkal 
többet köszönhet a Jerry-kiképzésnek, mint ők mind együtt- 
véve. S bár mostanában ritkábban esik róla szó, ő azért nagyon 
is számon tartja, mit tettek érte D" Aubissonék és az egerek. 


Délután áthaladtak Brétigny-sur-Orge-on és La Norville-on, 
délnyugat felé. Aztán rákanyarodtak a délnek vezető D449-es 
útra, és Tom azt mondta, kicsit megnyomhatják a pedált. Át- 
szeltek egy Cheptainville nevű kis falut, áthaladtak Lardy Co- 
chet-n és a vele egybeépült városkákon, s egykettőre befutottak 
Itteville-be, ahol megálltak egy kis pihenőre. 

— Úgy félúton lehetünk Orléans felé — mondta Nimby a tele- 
fonját tanulmányozva —, bár nehéz megmondani ekkora lépték- 
ben. 

— Hát kérj útvonaltervet — javasolta Pi —, Vaucressonból ide 
meg innen Orléans-ba. 

Nimby döbbenten nézett rá. 

— Hogy ez nekem nem jutott eszembe... 

S máris nyomogatni kezdte a telefont. 

Közben sétáltak egy kicsit a közelben, kis utcákon, házakat 
nézegettek és megmozgatták a tagjaikat. 

— Nahát, jókorát tévedtem — szólalt meg Nimby két perc múl- 
va. — Alig hatvan kilométerre vagyunk hazulról, Orléans pedig 
még kilencven kilométer. Ha két autó hatvan kilométert másfél 
nap alatt tesz meg, akkor tizenhárom egér és egyéb emlősállat 
kilencven kilométert hány nap alatt tesz meg? 

— Ahány alatt kedve tartja — vágta rá Vanessa. 

Itteville határában Tom megint letért a főútról és kiszaladt ve- 
lük a szántóföldek közé. Sokáig kanyarogtak erdők és rétek kö- 
zött, néhol gyengébb minőségű utakon, míg végül befutottak 
Montmirault-ba. Nyugatnak fordultak a D191-esen, ami Bois- 
sy-le-Cuttéig vitte őket — azaz vitte volna tovább is, de Tom ke- 
resett egy mezőt a falu szélén és kigördítette a kocsit. Túl rég- 
óta haladtak szüntelen életveszélyben, a csapat ugyanis vicce- 
ket mesélt, és hol Tom, hol Pi rángatta ide-oda a kormányt. 


Amikor megérkeztek, Martin éppen egy kamionsofőrről me- 
sélt, aki egy út menti étteremben eszik, de betér három motoros 
vagány. Az egyik elveszi előle a tányért és átviszi a saját aszta- 
lukhoz. A kamionos nem szól semmit, fizet és megy. 

— Gyáva alak — röhög a motoros -—, nem tud verekedni. 

— És vezetni se — szólal meg a pincér —, éppen palacsintává 
lapított három motorbiciklit. 

Az egerek nevettek és kisereglettek a mezőre. 

Második úti estéjük éppúgy telt, mint az előző, annyi különb- 
séggel, hogy Angéligue és Nimby leült Vanessával kémiát ta- 
nulni. Az volt a megállapodás, hogy minden második este ta- 
nulnak, odafelé kémiát, a hazaúton fizikát. 

Nimby rengeteg munkát áldozott arra, hogy kettesben kidol- 
gozzanak valamiféle mnemonikrendszert, ami segít az egeré- 
nek megjegyezni a képleteket. Először persze meg kellett ma- 
gyaráznia, mi az ördög az, hogy mnemonikrendszer. A minik 
életükben nem hallották még ezt a szót. 

— Hol volt, hol nem volt — kezdte még egyik franconville-i 
szerdájukon —, voltak valaha olyan számítógépek, amik kizáró- 
lag a számokat értették, betükről, szavakról fogalmuk se volt. 

— Mikor? — kérdezte Chantal. 

— A múlt század közepétől kezdve mostanáig. 

— Mostanáig? — kérdezte Jennifer. — Hol? 

— Például itt — mutatta föl Nimby a telefonját, és egy bűvész- 
mutatványnak beillő mozdulattal elővarázsolt egy tollat is. Az- 
zal mutogatott a telefonon, mintha ők még nem látták volna. — 
Ez a telefon, nagyfülű hölgyeim és uraim, egy olyan számító- 
gép, ami kizárólag számokat ismer. A világon elterjedt számí- 
tógépek nagy többsége ilyen; hogy pontos számot mondjak, 
száz százaléka. Olyan számítógépet még nem gondolt ki a tech- 
nika, ami számokon kívül másról is hallott már. 

Hirtelen megszólalt a Popcorn Vanessa kezében. 

— Hangokat is ismer, hallod? 

— Aha — mondta Nimby -, hallom. A telefonod most egy me- 
móriacellákban tárolt számsorozatot átmásol a hangkártya me- 
alakul. Még valami kérdés ezzel kapcsolatban? 

Vanessa sóhajtott, kikapcsolta a zenét és bekapott egy emen- 
tálikockát. 


— Tehát mint mondtam... kösz — Nimby átvette a felé nyújtott 
másik kockát és megette — a számítógépek mindössze számokat 
ismernek, ezért hívják őket angolul computernek, ami számolót 
jelent. A francia ordinateur ií5 a számok ide-oda rendezgetésére 
utal. Az embereknek viszont nehezükre esett megjegyezni, 
hogy melyik szám mit jelent. Például ha a program egy pontján 
az állt, hogy 115, akkor a processzor egy számot átrakott egyik 
helyről a másikra. Ha az jött, hogy 216, akkor összeadott két 
számot. Mert az utasítások is számok voltak, a feldolgozandó 
adatok is számok voltak, minden szám volt. Eddig világos? 

— Mint a nap — felelte Vanessa —, de honnan tudta, hogy me- 
lyik szám adat és melyik utasítás? 

— Ez nagyon egyszerű. Mondjuk, hogy a 115 után áll még egy 
szám, az adat, amit máshová kell tenni, a 216 után pedig két 
szám, amiket össze kell adni. Ezt a szabályt a gép is ismeri meg 
te is, és tudjátok, hogy a 115 után egy, a 216 után két byte-ot 
kell adatnak tekinteni, és az azután következő már utasítás. 
Nos, mivel a végeérhetetlen számsor teljesen összefolyt és ol- 
vashatatlan volt, kitalálták a mmnemonikokat, amik angol szavak 
vagy rövidítések voltak. Ha a 115 adatok mozgatását jelentette, 
akkor azt írták helyette, hogy MOVE, a 216 helyett pedig azt, 
hogy ADD. Így már olvasható volt a program az ember számá- 
ra, a gép számára pedig visszafordították számokra. Eddig vilá- 
gos? 

Világos volt, csak azt nem lehetett még mindig tudni, hogy 
mindennek mi köze Vanessa képleteihez. De az egerek tudták, 
hogy Nimby végeláthatatlan magyarázatainak végén el szokott 
következni a tanulság Is. 

— Well, mice, ez tehát egy olyan technika, ami valami nehe- 
zen megjegyezhetőt egy könnyebben megjegyezhetővel helyet- 
tesít. Lássunk egy másik példát. Ki tudja megmondani, milyen 
elem áll a periódusos rendszer 44. helyén? 

Senki se tudta. Ugyan honnan tudna az ember fejből ilyesmi - 
ket? 

— Én se tudnám, ha beszélgetés közben ki nem néztem volna 
— vallotta be Nimby. — Ru, ruténium. Mármost ha nekem valaki 
megparancsolná, hogy tanuljam meg a periódusos rendszert, és 
túlélné, akkor a következőképpen fognék hozzá. , Negyven- 
négyben nagy harcok folytak a Ruhr-vidéken." Ez megad két 


elemet, Ru és Rh, csak a vidék nevét kicsit alternatívan kell ír- 
ni, de az direkt jó, mert amíg kitalálod, foglalkoztatni kell az 
agyadat, és így biztosabban megjegyzed. Egy másik: , Ozirisz 
egyiptomi neve Ptau." Ami biztos nem igaz, de megadja négy 
elem sorrendjét, Os, Ir, Pt, Au. Ilyen morzsákból raknám össze 
az egészet, mert csak kis morzsákat lehet könnyen megtanulni. 
Aztán azokból majd összeáll magától. 

Ezt rögtön tapasztalhatták is, mert a terjengős előadás mor- 
zsáiból rögtön összeállt, hogy Nimby miről beszél. Vanessa 
mindazonáltal nem szánta rá magát, hogy megtanulja fejből a 
periódusos rendszert, és ezt a kémiatanára se várta el tőle. De a 
képleteket tudnia kellett volna, és Nimbyvel elszántan dolgoz- 
tak a képleteket megjegyezhetővé tevő varázsigéken. Kissynek 
csak egy jutott eszébe, E. MacKettő, a híres skót fizikus, aki- 
nek neve leírva E — mc. De ez a képlet nem szerepelt a tan- 
anyagban, így Vanessa nem vette hasznát. 


Az volt a megállapodás, hogy azokon az estéken, amikor Va- 
nessa tanul, nem kell, azazhogy nem szabad főznie, mert akkor 
a vacsorakészítés ürügyén egy percet se tanulna. Boissy-le-Cut- 
tében töltött estéjükön Kissy csinált serpenyős tojást, az na- 
gyon egyszerű kaja. Az ember kivajazott serpenyőben szalon- 
naszeleteket pirít, aztán mindre rátesz egy sajtszeletet és ráüt 
egy tojást. Ha félig megsült, meglocsolja tejszínnel, aztán fű- 
szerezi és kész, jobban mondva akkor kiteheti a serpenyőből és 
sütheti a következő adagot. 

Niala közben salátát alkotott valami iszonyú bonyolult recept 
alapján, amit Isabelle nénitől tanult. Kissy csak néha pillantha- 
tott oda a serpenyője fölött, de Niala elmondott mindent. Ke- 
mény tojást meg egy csomó zöldséget vágott karikára, volt 
aközött paradicsom, zöldpaprika, retek, kígyóuborka. Ezeket 
beleszórta néhány nagy tálba, amiket előzőleg kibélelt salátale- 
velekkel. Ecetet és olajat kevert össze, megsózta, megborsozta 
és rájuk öntötte. Pinek közben föl kellett nyitni egy csomó ton- 
hal- és szardellakonzervet. A halat Niala földarabolva rátette a 
zöldségre, megszórta olajbogyóval, tárkonnyal, turbolyával 
meg petrezselyemmel. Ennél komplikáltabb csak az a bouilla- 
baisse volt, amit Pi főzött valamelyik évben Beaulieu-ben, ab- 


ban tényleg minden benne volt, ami a Földközi-tengerben lakik 
ÉS... 

Kissy hirtelen elnevette magát. 

—No mi az? — néztek rá azok ketten a salátástálak mellől, 
ahol nagy egyetértésben tevékenykedtek. 

— Csak erről a salátáról eszembe jutott az a bouillabaisse, 
amit valamikor csináltál, Pi, emlékszel? 

— Persze. 

— Hát abban is rengeteg mindenféle volt, amit csak ki lehetett 
halászni a tengerből: aminek uszonya, lába, csápja vagy héja 
van... csak olyasmi nem volt közte, aminek horgonya van. 

Nevettek. 

— Megettük volna mi azt is, ne félj — mondta Niala derűsen. — 
Mi nem vagyunk olyan finnyásak, mint Zazie. Emlékeztek? 
Kagylót eszik, aztán egyszer csak kivesz egy hatalmas, gyö- 
nyörű igazgyöngyöt, megnézi és eldobja, mint aki valami oda 
nem valót talált az ételben. Hát mi megettük volna a gyöngyöt 
Is. 


Kissy sose fogja elfelejteni azt a két egész négy tized másod- 
percet ez után a megjegyzés után. Niala pontosan ekkor elfor- 
dult és kevert valamit, Pi pedig nem nézett Kissy felé és nem 
tudta, hogy figyeli, hát engedte, hogy a gondolatai kiüljenek az 
arcára. Kissy villámgyorsan odaugrott lelki szemeivel és olvas- 
gatni kezdett. 

, Fantasztikus, hogy ez a lány milyen művelt — gondolta Pi —, 
nekem aligha jutott volna eszembe Zazie és az igazgyöngy, pe- 
dig én is láttam a filmet. Vág az esze. Ráadásul még szép is..." 

Kissy gondterhelten nézett a serpenyő nyelére, aztán kijelölte 
az utolsó mondatot a gondolataiban és megnyomta a Delete-et. 
Nem, ezt Pi nem gondolta. Vagy ha igen, nem volt az arcán. 
Nem szabad olyasmit kiolvasni, ami nincsen ott, ez csak túlzott 
reményekhez vezethet. 

Kitálalta az adagot és tovább gondolkodott. Mi van, ha Pi 
tényleg ezt gondolta? Ha esetleg tényleg tetszik neki Niala? 

Ő még nem nagyon gondolt ebbe bele, de ha Pi viszonozza 
Niala érzelmeit, akkor egészen megváltozik az életük. Akkor 
egy pár lesznek, ágyba fognak bújni, és Nialát előbb-utóbb NI- 


ala Jourdainnek, azazhogy Nicole Jourdainnek fogják hívni. 
És... te jó ég, egy nap kisegereik is lehetnek! .. 

Megpróbálta elképzelni magát, amint bébiételt melegít, amíg 
Niala kisegeret pelenkáz, de nem nagyon sikerült. Se a bébi- 
étel, se a pelenkázás. 

Kénytelen lesz fejleszteni a képzelőtehetségét. 


A harmadik nap reggelén már nem voltak városok, csak néhány 
kisebb falu akadt az útjukba. Szántóföldek és mezők szegélyez- 
ték az utat, itt-ott erdőn haladtak át. Hamarosan elhagyták Íle- 
de-France területét, amit emberemlékezet óta nem tettek lent a 
földön, és a tábla tiszteletére megint elfújták a Tom és Jerry- 
dalt. 

A Centre régió apró, elszórt falvakkal fogadta őket, amik 
mellett csak elszáguldottak Tom kényelmes, óránként negyven- 
ötven kilométeres tempójában. Pithiviers-ben álltak meg elő- 
ször, mert megláttak egy reklámtáblát és széna között érlelt pi- 
thiviers-i sajtot akartak venni. Kis korongokban árulták, egyből 
vettek belőle két tucatot. Azt nem árulták el, hogy tesztelési 
célra kell, mert Franciaország a sajtok hazája és egy francia 
egérnek ismerni kell minden francia sajtot; vagy legalább töre- 
kedni a megismerésükre. Elvégre az ember idegen helyen nem 
mutogatja rögtön a füleit. 

— Miért nem? — kérdezte Tom, miután kijöttek a boltból és ő 
megkérdezte, hogy megmondták-e, hogy egereknek lesz. 

— Látsz rajtam egérfüleket? — kérdezte Vanessa, amire Tom 
mosolyogva bólintott, és azt felelte, ő bizony lát. 

— Idegenek ne lássák, az a lényeg. Nem tudhatjuk, ki hord 
macskát a zsebében vagy kinek foglalkozik a sógora... — Va- 
nessa körülnézett és csak suttogva fejezte be: — rágcsálóirtással. 

Tom nevetett, Andreas pedig azt kérdezte: — De hát hogy- 
hogy féltek a macskáktól? Hisz Kissynek is van egy odahaza. 

Vanessának összeszűkült a szeme. 

— Ki mondott olyat, hogy mi félünk a macskáktól? Hadd tép- 
jem szét! 

— Nem — szólt közbe Niala csillapítóan —, eszünkben sincs 
félni tőlük. De nem akarjuk értelmetlenül szórni a pénzt, már- 
pedig néhány macskatulajdonos biztos kártérítést követelne. 


Andreas meglepődött, már a nyelve hegyén volt a kérdés, 
hogy miért, aztán megértette, hogy a leterített kedvencek fejé- 
ben. Az biztos, gondolta Kissy elégedetten, és arra a jelenetre 
gondolt, amikor Jerry dobozból készült repülőgépből villany- 
körtékkel bombázza Tomot. Ez a legszelídebb dolog, amire 
bármilyen cica számíthat, ha szemet vet rájuk. 


Bourgneuf, Ascoux és néhány további falu maradt el a kocsik 
mögött, aztán egy végeláthatatlan erdőn át vezetett az út. Ez az 
orléans-i nagy erdő, mondta Tom, ezután már Orléans előváro- 
sai következnek. 

Egy keresztező erdei útnál lekanyarodtak és megállították a 
kocsikat. Még nem volt dél, éhesek még egyáltalán nem voltak, 
és kedvük támadt sétálni egyet az erdőben. A séta azzal kezdő- 
dött, hogy megcsodálták Vanessát, amint kiválaszt egy fát, kör- 
bejárja és szakszerűen hozzálát, hogy fölmásszon rá. 

— Nocsak — mondta Inge. 

— Imád fára mászni — magyarázta Jennifer. 

A kislányt követte Nimby is, ők pedig tettek egy rövid sétát a 
fák között. Aztán még egy rövid sétát, mert amikor visszatér- 
tek, azok ketten éppen elmélyülten csókolóztak, ezért inkább 
megnézték, milyen fák vannak az út másik oldalán. Ugyanolya- 
nok voltak. 

De aztán a két egérke is lejött a fáról, ők pedig útnak indultak 
megint, nyugatnak tartva az erdei úton. Csakhamar tavacska 
mellett haladtak el. Kissy időnként Vanessáékra pillantott, akik 
mögötte ültek — Tomékkal ezen a napon Chantal és Pi volt —; a 
kislány a fiú vállára hajtotta a fejét, és szemlátomást nagyon 
elégedett volt a világgal. Végre fára mászhatott. 

Végeláthatatlan zöld lombrengetegen haladtak át, Kissy nem 
is gondolta, hogy ennyi fa van a világon, pedig hát ez csak egy 
kis erdőcske, Brazíliában sokkal nagyobbak vannak. Azokról 
beszélgettek, meg arról, hogy irtják őket, pedig óriási kincset 
jelentenek, még akkor is, ha nincs meg bennük a rák ellenszere, 
mint a Medicine Manben. Kissyt valamelyest megnyugtatta, 
hogy azért Franciaországban is vannak még szép nagy erdők, 
és azon kezdett gondolkodni, vajon nem lehetne-e még egy-két 
fát ültetni otthon. Hátha felnövekednének. Meg fogja kérdezni 
szakembertől. 


Végül kiértek egy országúthoz és hamarosan befutottak La 
Motte-ba. 


Az étterem nem volt se túl nagy, se túl kicsi, barátságos volt és 
jól főztek. Ezt Vanessa állapította meg abban a pillanatban, 
ahogy belépett, a csapat egy része még befelé sorjázott az aj- 
tón. 

— Honnan veszed? — kérdezte Chantal. 

— Ez egyszerű. Nézd ott hátrébb azt az idős párt, milyen béké- 
sen esznek. Az előbb a hölgy el is mosolyodott. Tehát ízlik ne- 
kik. 

— És ha valami másnak örültek? 

— Nem lehetetlen. De nézd amott azt a magas úriembert, ő is 
nyugodtan eszik. 

— Az a fiatal pár is amott — szólt közbe Jennifer. 

— Igen, de lehet, hogy ők nászutasok, és fogalmuk sincs, mit 
esznek — jelentette ki Vanessa megfellebbezhetetlenül. — Az 
idős pár tetszése sokkal megbízhatóbb, ők jobban odafigyelnek 
az ételre. És a magas úré is, mert sovány. 

— No és? 

— A soványak kritikusabb természetűek. Amellett egy kövér 
ember lehet, hogy azért kövér, mert bármit megeszik. 

Tom egyre gyanakvóbban nézett, de most már kitört: 

— Ugye csak hülyéskedsz? 

— Hát persze — nézett rá a kislány nagy ártatlan szemekkel, 
amire a férfi fújt egyet és legyintett. 

— Elképesztő. Olyan komolyan adtad elő ezt a sok sületlensé- 
get... 

— Az ellenkezőjét is ugyanilyen komolyan adta volna elő — 
nyugtatta meg Nimby. — Tőlem tanulta. 

— Még hogy én tőled?! 

— Csak a sületlenségeket. A fapofát én tanultam tetőled. 

Közben azért helyet foglaltak három asztalnál, üdvözölték a 
pincért és átvettek egy köteg étlapot. 

— Turisták? — érdeklődött a pincér. 

— Turisták — bólintottak az egerek. 

— Orléans-ba tartanak? 

— Csak átutazunk rajta. 

— Szép nagy kocsik. 


— Azok. 

— Nos hát, érezzék jól magukat. Visszajövök, ha választottak. 

Vissza is jött pár perc múlva, felvette a rendelést, de hosz- 
szabb idő múlva hozta ki, mint bárki gondolta volna. 

Ahogy a pincér visszaindult a konyha felé, éktelen csörömpö- 
lést hallottak az utcáról. Mindenki odakapta a fejét, a pincér is, 
a vendégek is. Két alak állt odakint, egy parkoló autó mellett, 
és valamit beledobtak a táskájukba; Kissy háttal ült az ablak- 
nak, mire megfordult, csak ezt a mozdulatot látta, és hogy fu- 
tásnak erednek. De addigra kivágódott az ajtó, őt pedig talpra 
lökték a lábai, és mint az őrült száguldott Vanessa után. 

Persze kilenc egér ugrott föl és rohant ki. Vagy száz métert 
vágtattak utánuk, aztán Vanessa megtorpant, fújt egyet és cél- 
zott. Kissy éppen mellette állt meg. Hogy a kislány mikor vette 
elő a fegyverét, nem lehetett tudni. Azt se tudta volna megmon- 
dani, hogy ő mikor rántotta ki a sajátját. 

A két rabló majdnem egyszerre bukott föl, ahogy a lövedékek 
lábon találták őket. Az egyik nem esett el azonnal, tántorogni 
kezdett és jókora puffanással nekiment egy furgonnak, aztán 
elterült a kövezeten. 

Néhány perc múlva kilenc egér és két megtépázott rabló sé- 
tált vissza az étteremhez. Kamasz srácok voltak, talán Andreas- 
szal egykorúak; a vállukon nagy táska, abba dobálták a zsák- 
mányt. Pi hozzálátott értesíteni a rendőrséget, ők pedig odakí- 
sérték a rablókat a betört ablakú kocsihoz, ami mellett már ott 
sápítozott a tulajdonosa. 

— Szerencsétek, hogy nem a mi kocsink volt — mondta Vanes- 
sa útközben. — Már ordítani se lenne erőtök. 

Az egyik felelt neki valamit, amire kapott egy borzalmas po- 
font, s mellé a kioktatást, hogy egyetlen fog se marad a szájá- 
ban, ha még egyszer ilyen szavakat használ. De aligha hallotta, 
mert nekitántorodott egy parkoló autónak, Martin rángatta visz- 
sza a helyes irányba. 

— Meghoztuk, uram — mondta Jennifer. 

A tulajdonos szakállas férfi volt, aki felváltva nézegette az 
autót és a rablókat, és egy cseppet se használt szebb szavakat, 
mint a rabló, de őt nem ütötték pofon. 

Aztán rendőrség, jegyzőkönyv, letartóztatás, a sok unalmas 
formaság. Szerencsére a két kiérkező járőr sem akart nagy fe- 


neket keríteni a dolognak, egykettőre fölírtak mindent és elpor- 
zottak a két peches alakkal. A tulajdonos mindenáron valami 
pénzzel akarta kifejezni háláját — a visszaszerzett táskában vol- 
tak az iratai, a pénze, a munkájához szükséges dolgok, minden- 
féle —, de az egerek csak legyintettek és visszamasíroztak az ét- 
terembe. 


— Ugyan, nem tesz semmit — mondta Vanessa elégedetten, és 
kicsit ide-oda lapátolgatta a rizst, hogy jobban hűljön. — Az em- 
ber céloz, lő és talál. 

— Nem erre gondoltam — csóválta fejét Inge. — Súlyos sérülést 
is okozhattatok volna annak a két fiúnak. 

— Á — legyintett a kislány sajnálkozva —, nem jött össze. Egy- 
pár lila folt biztos lesz a lábukon, de komolyabbat nem lehetett. 
Be kellett érnünk azzal, hogy megállítottuk őket. 

Inge sóhajtott. Kissy együttérzőn mosolygott rá. Igen, ő is 
tudta, hogy Vanessa reménytelen eset. Egy vérszomjas kis ra- 
gadozó, aki külön élvezi, ha bánthatja a rossz fiúkat. Viszont 
kétségtelenül megvan hozzá a filozófiája. Nem kell rossz fiú- 
nak lenni, és máris biztonságban van az ember. 

— Én elég csúnyán elintéztem Grevint a télen — törte meg Jen- 
nifer a csendet. — Kissy meg hátba durrantott egy pasast, aki 
fegyvert szegezett egy ismerőse hátának. No meg a legutóbbi 
ügyfelünk is jócskán kapott. Örülnék, ha egy életre megbénul- 
na a karja, és egy cseppet sem sajnálom, ahogy a másik kettőt 
sem. Mind a három ölni akart vagy valami hasonlót. Egyáltalán 
nem mondhatod, hogy kedvtelésből csinálunk munkát a kórhá- 
zaknak. 

— Persze — sóhajtott Inge megint —, csak... az én ízlésemnek 
akkor is túl... hogy 15 mondjam. . . brutális, amit műveltek. 

— Sajnálom — mondta Vanessa, hangjában a sajnálat legcseké- 
lyebb jele nélkül. — De nincs más választásunk. A shindyt harc- 
képtelenné kell tenni, különben ő tesz harcképtelenné téged. 
Amikor ütni lehet, ütni kell, és egyből akkorát, hogy ne üthes- 
sen vissza. Mert ha megteszi, akkor lehet, hogy nem ütsz már 
többet. 

Megint csend volt egy percig. Egerek és Fordok ettek és gon- 
dolkodtak. Aztán Pi vette föl a beszéd fonalát. 


—A mi kis társaságunkból valahogy úgy lett csapat, hogy 
Mohi megosztotta velünk a nézeteit a rossz emberekről és az 
önvédelemről. Jól emlékszem Mohira. Alig hasonlított Vanes- 
sára. 

A nevezett komolyan nézett rá. 

— Miért, milyen voltam? 

— Milyen?... Hadd gondolkozzam. Valamivel kisebb voltál, 
és sokkal vadabb. Olyan voltál, mint Macska, senkinek nem 
engedted meg, hogy megsimogasson. Szerintem a legjobb do- 
log, amit a csapatunk valaha tett, az, hogy megszelídítettünk té- 
ged. 

Vanessa csak ült lehajtott fejjel és a tányérját nézte. Nagyon 
büszke magára, olvasta le róla Kissy, de igyekszik nem mutat- 
ni. 

— És bölcs voltál. Te voltál a mi kis tanítómesterünk, pedig te 
voltál köztünk a legkisebb és a legfiatalabb. Azazhogy ez ma is 
így van: ma is te vagy a legkisebb és te vagy a mesterünk 
továbbra Is. 

— Szükségetek is van rá — robbant ki a kislány. — Senki nem 
érte utol azt a két nyikhajt, pedig igazán nem voltak futóbajno- 
kok. Ha nem utánuk szaladtok, hanem előlük, akkor is ilyen rá- 
érősen csináljátok?! 

Dühösen meredt Pire, aki csak nézett rá nagy-nagy szeretet- 
tel, de Vanessa keményen fegyelmezte magát és megállta vi- 
gyorgás nélkül. 

— Te sem érted utol őket — jegyezte meg Chantal. 

— Viszont lőttem! Csak mi ketten Kissyvel, miközben kilenc 
fegyveres ácsorgott mellettünk, akiknek inukba szállt a puská- 
juk. — A szokatlan szóképtől páran majdnem félrenyeltek. — 
Mégis mi tartott vissza, hogy elővegyétek?! 

— Az, hogy nem akartunk rablópürét csinálni — nevetett Angé- 
ligue. — Kilenc nimbuszgolyó még egy elefántnak is elég volna. 
Láttuk, hogy céloztok, és tudtuk, hogy el fogjátok találni őket. 
Nem őrültünk meg, hogy mi is lőjünk. 


Ebéd után a csapat rövid autózással elérte Orléans városát. Meg 
sem álltak a folyópartig, amit egy kis parkolónál értek el. Itt le- 
tették a kocsikat és fölsétáltak egy hídra, ami nem a folyón ve- 


zetett át, csak egy kis csatornán vagy öblön, ki tudja, mire szol- 
gálhatott. Rakpartféle sétányra jutottak, innen néztek szét. 

A Loire meglepően nézett ki, nem is hasonlított a Szajnára. 
Velük szemben hosszú sziget volt fákkal, egészen keskenynek 
tünt; később, amikor a Google Maps felvételét is megnézték, 
kiderült, hogy valóban csak pár méter széles, helyenként szét is 
szakította a víz. 

— Ez a szigetcsík biztosan a gát — mondta Nimby, aki persze 
utánaolvasott az útbaeső városoknak. — Azt olvastam, hogy van 
itt egy elmerült gát, ami kettőbe vágja a folyót. 

— Igen, annak a része — bólintott Tom. — De a szemközti part 
is az. Az ugyanis egyáltalán nem a part, csak egy másik sziget. 
Amarra — mutatott jobbra — az a sok homokpad meg szigetke is 
mind a gátból való. Errefelé csak térképpel lehet csónakázni. 


Estig autóztak erre-arra a városban, igyekeztek minél többet 
látni belőle. Megnézték a katedrálist és megegyeztek, hogy a 
munkások biztosan nem voltak szédülősek. Ámbár Nimby azt 
állította, hogy a katedrális alacsonyabb az ő házuknál, mert an- 
nak emelete is van, ez pedig földszintes. Az egerek igazat adtak 
neki. Aztán kiautóztak Olivet-be és egy városszéli erdőcske 
mellett tábort ütöttek. 

Kissy éppen az egérlyuk tartóköteleit húzta feszesre, amikor a 
háta mögött megszólalt egy hang. 

— Jó estét... beszélnek franciául? 

— Jó estét — pillantottak oda az egerek, s egy kalapos férfit lát- 
tak egy kisfiúval az oldalán. 

— Igen — mondta Tom -, beszélünk franciául. 

— Mondják csak, van erre engedélyük? 

Tom sóhajtott és megcsóválta a fejét. — Nem, uram, nincs en- 
gedélyünk. Baj, hogy itt vagyunk? 

A férfi nem látszott nagyon határozottnak. 

— Nézzék... mi itt nem szeretjük a bajkeverőket. Ez nem 
kemping, és nem is lesz az. Jobban tennék, ha továbbállnának. 

— Nem vagyunk bajkeverők, uram — mondta Tom. — Egyszerű 
baráti társaság vagyunk, akik átutaznak az országon, és mivel 
este van, szeretnénk itt sátrat verni. Mondok valamit. Írja föl a 
rendszámainkat. Ha akarja, az iratainkat is megnézheti. Reggel 


továbbállunk, de ha bármi gond van velünk, a rendőrség úgyis 
megtalál minket. Mit szól hozzá? 

Az egereket nem lepte meg különösebben, hogy a kalapos be- 
leegyezett a dologba. Elvégre Fordék évek óta minden nyaru- 
kat így töltik, Tom már megtanulta, hogyan szerelje le az ilyen 
akadékoskodókat. Később elmondta, hogy néha olyanokkal is 
összeakadnak, akikre semmi se hat — ilyenkor beadják a dere- 
kukat és továbbmennek tíz kilométerrel. Remélhetőleg erre az 
idén nem lesz szükség, vagy csak sátorverés előtt jönnek. 

— Figyelj csak — guggolt le Kissy, amikor az ember elment, 
zsebében a rendszámokat és a felnőttek személyi adatait tartal- 
mazó cédulával. — Lehet, hogy ez az ember jó szándékú, de le- 
het, hogy nem. Szeretném, ha éjszaka nyitva tartanád a szemed. 
Ha rosszban sántikál, nyugodtan megharaphatod, de előbb lár- 
mázz föl minket. Oké? 

Suzy tökéletes egyetértéséről biztosította. 


De ezen az éjszakán nem történt semmi rendkívüli, ami össze- 
függésben lett volna a helybeliekkel. Olyan igen, ami nem volt 
velük összefüggésben. Kissy valami mocorgásra ébredt az éj- 
szaka, és félálomban megkérdezte: — Kiazmiaz? 

— Cssss! — volt a válasz. — Ne üvölts. Én vagyok, Chantal. 
Csak odakint voltam. Aludj nyugodtan. 

Kissy olyan gyorsan visszaaludt, hogy reggel nem is emléke- 
zett az egészre. Niala emlékeztette rá. 

— Éjjel akkorát rikkantottál, amikor Chantal bejött a sátorba, 
hogy azt hittem, az egész tábort fölvered. 

— Jé... rémlik valami. Te ébren voltál? 

— Félig-meddig. A hálózsákjába gabalyodott bele, azzal éb- 
resztett föl előbb engem, aztán téged. 

— Még szerencse, hogy nem mészároltuk le félálomban. 


Niala jött rá végül, miért ébresztette fel őket Chantal ezen az 
éjszakán. Mert elővigyázatlanul kettejük között ágyaztak meg 
neki. Chantal alighanem Longjumeau-ban és Boissy-le-Cutté- 
ben is kiosont az éjszaka, de akkor az ajtónál feküdt — azért 
volt fontos neki, hogy az ajtónál feküdjön, mert már első éjsza- 
ka tudta, hogy ki fog surranni. 


De Niala felfedezése csak később született. Ezen a reggelen 
még mit sem sejtve csomagolta össze a hálózsákokat, mialatt 
Kissy, ugyancsak gyanútlanul, a reggelikészítésben segített Va- 
nessának. 

Reggeli után rögtön indultak. Most Kissy és Martin utazott a 
lakókocsiban, ami olyasféle élmény volt, mint buszon ülni, leg- 
alábbis ami a jármű mozgását illeti. Egy nagy mikrobusz egé- 
szen másképpen mozog az ember alatt, mint egy kisautó, egy 
busz pedig megint másképpen. A lakóautó egy jól megtermett 
busz volt. 

Másrészt viszont a busz sokkal kényelmetlenebb. Ott az em- 
ber idegenekkel van együtt, itt jó barátokkal, és olyan, mintha 
egy szobában ülne, miközben utazik. 

Dél felé hagyták el a várost, s egy újabb erdő után keresztez- 
ték a bourges-i autópályát, ezért Tom úgy döntött, hogy vissza- 
kanyarodik kelet felé. Hamarosan találtak egy utat, ami megint 
keresztezte a sztrádát és visszament az erdőbe. Jó darabig me- 
gint fák között vitt az útjuk. Kissy többször előrement Tom 
mellé, hogy onnan is megcsodálja a kilátást, és egyik alkalom- 
mal a visszapillantó tükörben észrevett egy fejet, ami kikandi- 
kált a mikrobusz ablakán. Nagy kerek fülek, vállig érő szőke 
haj. Persze hogy kikandikál, mert bolondul a fákért. 

Érdekes dolog ezekkel a fákkal. Reggel, amikor a csapat egy 
része a kempingholmit csomagolta el, Vanessa kiballagott a tá- 
bor melletti fákhoz és kommunikált velük. Kissy pár méterről 
figyelte, és szinte hallotta, amint beszélget a fákkal, glip! dupl 
T. kalandjait, nem először életében, de először azóta, hogy ki- 
növesztette füleit és olyan barátnőre tett szert, aki éppen úgy 
kommunikál a fákkal, mint a tízmillió éves botanikus. A filmet 
többször is látta, már az egerekkel is, és megfigyelte, mennyire 
rokon lelket lát Vanessa E. T.-ben, már ami a fák iránti rajon- 
gást illeti. Az MKM-s cukorkát megkóstolta, evett belőle vala- 
mennyit, kész, csakolyan édesség, mint akármelyik másik. Ez 
nem közös vonzódásuk. 

Szóval Vanessa reggel éppen úgy kommunikált a fákkal, ép- 
pen úgy magába szívta a Föld ősi gyógyító lelkét — többé ne 
kukucskálj be az ablakokon -—, éppen csak a szívfénye nem pa- 


rázslott föl. Bár lehet, hogy az is, csak nem látszott, mert háttal 
állt neki. 

Aztán megfordult és visszajött a táborba, Kissy pedig rámo- 
solygott. 

— Beszélgettetek? 

A kislány fölragyogott, Kissynek pedig kedve lett volna el- 
lenőrizni, nem ég-e mégis valami piros fény a blúza alatt. 

— Persze. Imádom a fákat. 

— Vanessa telefonál haza? 

Egyszerre robbant ki belőlük a nevetés. Hát persze hogy Va- 
nessa azonnal tudta, miről van szó. 

— Nem — mondta aztán. — Vanessa hazamegy. Nem kukucskál 
be többé az ablakokon, és hazamegy az ő Nagy Karácsonyfadíi- 
szébe... Beaulieu-be. 

Ezzel otthagyta Kissyt és a többiekhez indult. Igen, gondolta 
Kissy, nem akarta kimutatni, mennyire meghatódott a gondo- 
lattól, hogy Beaulieu az ő Nagy Karácsonyfadísze, mert éppen 
olyan szép és éppen olyan otthonos, mint E. T.-nek az űrhajója. 

Megint belenézett a tükörbe. A második kis botanikus, aki 
csak tizenhárom éves volt és nem tízmillió, továbbra is ott ku- 
kucskált ki az ablakon és figyelte a fákat. Hát igen, mert kifelé 
szabad kukucskálni. 


Szóval érdekes ezekkel a fákkal, gondolta Kissy, miközben ő is 
a fákat figyelte, ahogy zöld falat alkotnak az út két oldalán. A 
fákról, a tengerről, Beaulieu-ről, a szintijátékról és a konyha- 
művészetről mindent tudnak. A legapróbb gondolatát is meg- 
osztja velük. Viszont van két dolog, amiről csak nagyon ritkán 
ejt el egy-két morzsát, aztán mindig újra begubózik. A szere- 
lem Nimbyvel és a korábbi élete, mielőtt velük találkozott. 
Ezekről alig tudnak valamit. 

Ez különleges perc, hogy így kinéz az ablakon, nyilván csak 
azért, mert erdőben járnak. Egyébként útközben teljesen össze- 
nőnek Nimbyvel, képesek órák hosszat sugdolózni, nézni egy- 
mást és persze csókolózni. Ez az, ami látszik. Hogy mit csinál- 
nak, amikor kettesben vannak, az rejtély. Főleg mert az indulás 
előtti hetekben már egyáltalán nem fordult elő, hogy ugyanab- 
ban a házban, de másik szobában aludtak volna. Ha együtt volt 
a csapat, akkor ők egy szobában, egy ágyban. Reggel pedig 


szépen előjöttek és bementek két külön fürdőszobába. Kissy- 
nek ez mutatta legjobban, hogy még semmi komoly nem tör- 
tént. Ők Martinnel már régóta szívesebben járnak közös fürdő- 
szobába, csak a többiek kedvéért nem teszik, amikor ők is ott 
vannak. 

Az este Niala vállat vont, amikor félrevonultak egy kicsit és 
Kissy elmondta, mennyire kifúrja az oldalát a kíváncsiság. 

— Á, ne törődj vele — felelte. — Kiskölykök ezek még. Annál 
nagyobb kérdés, hogy mi lesz mivelünk. 

Mi lenne, akarta mondani Kissy, semmi különös, beszélge- 
tünk egy kicsit és visszamegyünk a többiekhez. De rájött, hogy 
nem róluk kettejükről van szó. 

— Egyik nap — mondta Niala — a kishúgom olyan magától ér- 
tetődően ült bele Nimby ölébe, hogy muszáj volt elgondolkod- 
nom: vajon én mikor ülhetek az ő ölébe. És mindjárt itt a szüle- 
tésnapom. 

— Nem szabad... — kezdte Kissy — hogy is mondjam... nem 
szabad mindent egy lapra föltenned. Ugyanolyan csodálatos 
lesz, ha egy hónap vagy egy év múlva sikerül. 

— Könnyű ezt mondani. 

— Persze, ne haragudj. Én tényleg könnyen beszélek, amikor 
két éve együtt vagyunk. 

— Nem haragszom. Csak tűkön ülök. Két hét múlva szabadon 
szerethetnénk egymást, és még mindig nem tudom, hogy egyál- 
talán valaha szeretni fog-e. 

— Fog — ígérte Kissy. — De még nem teheti. Hiszen... ő is 15- 
meri a törvényt. Tudja, mikor van a születésnapod. Addig nem 
ad még egy apró jelet se, nehogy elragadjanak benneteket az 
érzelmek. 

Niala úgy nézett rá, ahogy az a király nézhetett Arkhimédész- 
re, amikor az megmondta neki, hogy az ékszerész becsapta, és 
minden vízbe mártott test a súlyából annyit veszt, heuréka. 

— Ezt eddig miért nem mondtad?! 

— Csak most jutott eszembe. 

Niala egészen megvigasztalódott a reménytől, hogy Pi esetleg 
csak titkolózik, éppen úgy, ahogy ő maga. 

— Hát... ha két hét múlva tényleg az ölében ülhetek. . . 

— Ülhetsz — ígérte Kissy, és nagyon remélte, hogy az őran- 
gyalaik hallják, amit mond. Ha a kis csibészek találtak valahol 


egy nagy darab sajtot és most egy felhőn ülve lakmároznak, ak- 
kor vége a világnak. — Két hét múlva egymás mellett ülhettek, 
Nimby ölében Vanessa, Piében meg te. 

Niala furcsán mosolygott. 

— Te mire gondoltál, amikor azt mondtam, hogy az ölébe ül- 
hetek? 

Kissy pislogott, aztán mivel ez nem segített, újra pislogott. 
De ez se használt. 

— Nem értem — ismerte be. 

Niala bizalmasan átkarolta a vállát. 

— Tudod, egérke, teniszezni csak két lábon szaladgálva lehet, 
de... vannak dolgok, amiket többféle testhelyzetben is. 

Kissy harmadszor is pislogott, és közben megértette. 

— Disznó — mondta rosszallóan. 

Niala nevetett. 

— Kisegér. Látod, most kölcsönösen kikerestük egymást az ál- 
lathatározóból. Mit gondolsz, mit fogunk mi ketten csinálni, ha 
majd végre betöltöm azt az átkozott korhatárt és a nagyfülüm 
belém szeret? 

— De... de azonnal? 

— Miért, mire kellene még várnunk? 


Vanessa közben eltűnt az ablakból, talán a többiek mondtak ne- 
ki valamit. Persze hallgathatná a másik kocsiban folyó beszél- 
getést, de a telefonját otthagyta Martinnél. 

Igen, ez jó kérdés volt, hogy mire kellene még Nialáéknak 
várniuk, ha majd végre egy párnak számítanak, és elmúlik a 
születésnap is. Csak hát ők se rohannak Martinnel, pedig rájuk 
nem vonatkozik a korhatár, mert az csak felnőtt és gyerek kap- 
csolatát tiltja, és egyikük se felnőtt. 

— A ti esetetek más — felelte Niala anélkül, hogy ő egy szót is 
szólt volna. Már megint olvas a gondolataiban. — Martin egy- 
idős veled. Tudom, hogy igazán érett már, de akkor is tizenöt 
éves. Pi viszont huszonnégy és fél. Felnőtt férfi. Angéligue rá a 
tanú. 

Kissy bólintott. Ez tagadhatatlan. 

— Volt vele egypár komoly beszélgetésem. Rögtön az elején 
figyelmeztetett, hogy az ő korukban egy kapcsolat már nem ar- 
ról szól, mint a ti koro... hülye vagyok, a mi korunkban, ott en- 


nél már sokkal komolyabbak a dolgok. Nekik természetes volt, 
hogy amikor odáig jutott a kapcsolatuk, akkor lefeküdtek egy- 
mással, és nem azt csinálták, amit ti Martinnel, illetve azt is 
persze. Meg igaziból szeretkeztek. Angéligue egyből meg- 
mondta, hogy ha én várni akarok, Pi tiszteletben fogja tartani, 
elvégre nagyon türelmes pasi, de ez neki nem lesz természetes. 

Kissy bólintott. Világos. Hirtelen eszébe jutott az első talál- 
kozása Pivel, mennyire jóképüűnek találta, és... de az eszébe se 
jutott akkor, hogy egy felnőtt férfi nem éri be azzal, hogy csó- 
kolózzanak. Legalábbis úgy emlékszik, hogy ilyesmi nem for- 
dult meg a fejében. 

— Azt hiszem — tűnődött el Niala —, amennyire megkönnyítet- 
tétek a dolgomat a beszámolókkal, mert tényleg rengeteget ta- 
nultam belőlük, annyira meg is nehezítettétek, mert éppen a be- 
számolók miatt megőrülök a türelmetlenségtől, hogy kipróbál- 
hassak a sráccal mindent, amit meséltetek. Ja igen. Merthogy 
Angéligue is tartott beszámolókat. 

Kissynek kinyílt a szája, és úgy maradt. 

— Elmondott mindent, amit érdemes tudni. Hogy mit szeret, 
hogyan szeret... Részletes használati utasítást kaptam a fiúhoz. 
Ugyanis Angéligue nevéhez híven egy angyal, aki szereti Pit is 
meg engem is, és a csekkhamisítást leszámítva bármit megten- 
ne, hogy mi végre összejöjjünk, illetve miután összejöttünk, 
együtt is maradjunk. És mivel nekem még nem volt... szóval 
Pi lesz az első, azt akarta, hogy ne legyenek nehézségeim. A 
szádat nem csukod be többé? 

Kissy becsukta, aztán megint kinyitotta. 

— És... részletesen elmondott mindent? 

— El. Részben azt, hogy általában a pasik mit szeretnek, rész- 
ben azt, hogy konkrétan Pi mit. Neki van összehasonlítási alap- 
ja, nekem meg nincs, illetve nem lesz. 

Kissy úgy határozott, nem kérdezi meg, mit szeret Pi. Illet- 
lenség volna. 

— És Pi mit szeret? — kérdezte abban a pillanatban. 

Niala nevetett, és nem mondta meg. 


Különös, gondolta Kissy, amikor a szöszke fürtök megint ott 
lobogtak a mikrobusz ablakában. A két testvér egyike tudato- 
san készül az első, második és az összes többi éjszakájára a 


kedvesével, a másik meg konokul visszautasít minden bizalmas 
közeledést. A nagyobbik magától értetődően szedi már a tablet- 
tát, hogy védve legyenek, a kisebbik meg azt se engedi meg a 
párjának, hogy a nemlétező melleit megfogja. Annyira külön- 
bözőek, mintha... azazhogy hát persze nem is vér szerinti test- 
vérek, nem ugyanazokat a géneket örökölték. 

Ő pedig a közbeeső fokozat. Ő ágyba bújik a kedvesével, de 
határozott nemet mond mindarra, amire Niala olyan magától 
értetődően készül. 

Hirtelen eszébe jutott Angéligue döbbenetes tette. Tényleg 
egy angyal. Kizárt dolog, hogy ha ők valaha szakítanának Mar- 
tinnel, akkor ő az utódjának képes lenne elmagyarázni, hogy 
Martin mit hogyan szeret. Mármint. . . 

Mármint Nialának, Chantalnak és Jennifernek rengeteg be- 
számolót tartott, sőt még ennek a kis szégyenlősnek is, miután 
leszamarazták, mondván, hogy éppen elég érett hozzá. De nem 
azzal a céllal magyarázott, hogy a lányok bármelyike jól boldo- 
guljon az ágyban Martinnel. Azért magyarázott, mert a lányok 
még senkivel sem jutottak odáig, és borzasztóan kíváncsiak 
voltak a gyakorlati részére, mert az elméletet persze tudták. Ki- 
véve persze Vanessát, akiről lehetetlen megállapítani, hogy kí- 
váncsi volt-e csakugyan. Néha lelkesen kérdezett, máskor csak 
ült pókerarccal és nem szólt semmit. 

Angéligue nem szégyenlős, és nem is vezetik ilyen régimódi 
akármik, hogy erről nem beszélünk vagy csak általánosságban, 
vagy bárkivel, de nem a pasink új párjával. Vagy... 

Kissy elgondolkodva szemlélte az autórádió állomáskereső- 
jét. 

Vagy lehet, hogy Angéligue ugyanúgy látja a szexet, mint az 
autóvezetést vagy a Jerry-morzét. Egy tevékenység, amit meg 
kell tanulni, hogy az ember jól tudja csinálni. Van gyakorlat és 
van elmélet, amiben bárki tud segíteni, akinek van szakirányú 
ismerete. Neki van, tehát segít. 

Így is lehet nézni a dolgot. 


Balról már egy ideje eltünt az erdő, rétek mellett haladtak; 
most már jobbról se voltak fák. A tükörből eltűnt a két fül és a 
szőke fej, Vanessa fölkelt a ládáról és visszaült a helyére. Tom 
lassított, beértek Ardon városkába. 


No sebaj, gondolta Kissy, biztosan lesz még erdő az úton. És 
nem is csalatkozott, mert a kisváros után megint erdőben veze- 
tett az út, jó hosszan, bár balról időnként láttak házakat. Aztán 
az út egyszer csak belefutott az N20-asba. Ennek Tom nem 
örült, nem szerette a főutakat, remélte, hogy ki tudnak térni 
előtte vagy csak keresztezhetik és mehetnek tovább. De nem 
volt mit tenni. Tom sóhajtott és ráfordult az országútra. 

— Nemsokára letérhetünk a D921-esre — érkezett Nimby 
hangja a szélvédő mögé rakott telefonból —, de az délnyugat— 
északkeleti irányú. 

— Nem baj — mondta Tom. — Az megint erdőben vezet, nem? 

— De. 

— No látod, legalább Vanessa megint fölmászhat egy fára. Ott 
majd meg is állunk egy kicsit. 

Így is lett; amikor megálltak és kirajzottak a kocsikból, a kis- 
lány szépen kiválasztott egy fát és mászni kezdett. Nimby segí- 
tett neki, aztán követte. Ők pedig sétálni indultak az erdőben. 

— Ti sose másztok fára? — kérdezte valamivel távolabb Andre- 
as. 

— Nemigen — felelte Martin. — Nekik jóval kisebb testsúlyt 
kell fölcipelni, mint nekünk. És mi nem vagyunk szerelmesek a 
fákba, mint a kislány. Jó nekünk a tövükben üldögélni is. 

— Míg aztán jól el nem hízunk a nagy üldögélésben — szólalt 
meg Chantal csípősen -—, és ki nem kötünk az első álmatag cir- 
moscica szendvicsében. Gyerünk a fákra! 

Kissy meglepve nézett barátnőjére, és a csapatból többen 
ugyanezt tették. 

— Most mit bámultok? Kondiban kell maradnunk, nem? Shin- 
dymartalék akartok lenni? 

— Neeem — dünnyögte Jennifer. 

— Nahát akkor! Mindenki választ magának egy fát és... nem 
is, Kissyék nyilván együtt akarnak mászni, akkor mind mász- 
szunk kettesével. Pi, te menj mondjuk Nialával, Jennifer Angé- 
ligue-kel... — elakadt. — Ej, a csuda vigye el, elfogytatok. A pá- 
ratlan szám átka. No sebaj, Andreas, jössz velem fára mászni? 

A fiú kicsit tamáskodva nézte a legközelebbi fát. 

— Hát... jöhetek éppen, csak... én nem is vagyok egér. 

— Hát aztán! — csattant föl Kissy ettől a rettenetes lustaságtól. 
— Neked se fog megártani egy kis testmozgás! 


Magában pedig csodálattal adózott Chantal leleményességé- 
nek. Eleinte nem is sejtette, mit akar tulajdonképpen, mármint 
azon kívül, hogy fára mászni — érezte, hogy valami ravasz terv 
lehet a dolog mögött. Hát persze hogy Nialának akart segíteni. 
Kettesben fára mászni Pivel, ez álmai netovábbja lehet. Segíte- 
nek egymásnak, egy-egy nehezebb szakaszon a fiú megemeli a 
lány fenekét... ennél jobb csak a sziklamászás lehet, mert az 
tovább tart. Aztán odafönt békésen elüldögélnek édes kettes- 
ben. 

Sejtelme sem volt róla, hogy Chantal két legyet üt egy csa- 
pásra. 


Tényleg fölmásztak a fákra, mindenki, csak Inge, Tom és Suzy 
nem; ők az erdőben sétáltak azalatt. Kissynek és Martinnek 
igazán könnyen ment a mászás. A fa könnyű volt, vastag ágak- 
kal, göcsörtökkel, amiken jó kapaszkodó esik. Vajon az evolú- 
ció gondolt erre a szempontra, amikor kitalálta a fákat? 

— Gyakrabban kellene fára másznunk — mondta Martin, ami- 
kor helyet foglaltak a lombozatban. — Kicsit kifáradtam. 

— Ó, te szegény — csúfolta Kissy. — Szerencsére mostanában 
kialhatod magad éjszakánként. 

— Igen — ismerte el a fiú gondterhelten —, ez bizony baj. 

Nevettek. 

— Fantasztikus, hogy Chantalnak mennyi esze van. Én nem 
tudtam volna kitalálni ezt a fára mászást. 

— Miért, mi ebben a... — Martin elhallgatott, látszott, hogy ek- 
kor jön rá a titokra. — Jé... Nekem eszembe se jutott, hogy Nia- 
láék miatt csinálta. 

— Persze, mert te csak egy férfi vagy, és nem látod át az ösz- 
szefüggéseket. 

A fiú szorosabban húzta magához. 

— Ezt a férfidolgot megbeszélhetnénk részletesebben is. 

— Azt mondtam, csak egy férfi vagy. Egyébként igen, de nem 
fa tetején. Semmi kedvem a cica szájába pottyanni. 

— Hátha nincs is cica odalent. 

— Az még rosszabb — nevetett Kissy. — A cicát megvertük 
volna, de így összetörjük magunkat. 


Úgy háromnegyed óra múlva a kilenc fáradt egér összegyűlt az 
autóknál. Vanessa elégedetten hallotta, hogy ők is fölmásztak, 
és meglepetéssel, hogy Andreast 1s sikerült fölcsalni. Eddig s0- 
se vett részt a testedzéseikben. 

— Most se akartam, de hát ha egyszer páratlan számban cin- 
cogtok, mit tehettem volna mást? 

Ezt tudomásul is vették, és beszálltak a kocsikba. Kissy az aj- 
tóból még kinézett az erdőre. 

— Glipl dupl zwak-zwak — dünnyögte. 

Ő is megpróbált kommunikálni a fával, amin ültek, sőt Mar- 
tint is bevonta. Mindketten pontosan emlékeztek a filmre. De a 
fák talán egy tízmillió éves botanikusra vártak, mert nem vála- 
szoltak. Az ő fájuk is egykedvűen ácsorgott és tartotta őket, és 
nem szólt semmit. Végül föladták és lemásztak. Ehhez csak- 
ugyan kell egy tízmillió éves botanikus — vagy olyasvalaki, aki 
tud a nyelvükön, aki naponta mászik fára és minden szavukat 
érti. 


Jó ideig erdők, rétek között haladtak, néha másik útra kanya- 
rodtak, míg végül egy délnek haladó úton befutottak Ménest- 
reau-en-Villette-be. 

— Huszonhat kilométerre vagyunk Olivet-től — jelentette be 
Nimby, miután keresett egy éttermet a Google Mapsen. 

— Jó sokáig kanyarogtunk — állapította meg Tom. — Így jó or- 
szágot járni, nem végigrobogva a sztrádákon. 

Úgyhogy ebéd után ezt folytatták. Nimby kinézte, hogy ha 
délnek indulnak, Vouzon felé, végig erdőn át haladhatnak — 
csak a távolságot felejtette el megnézni, és egykettőre odaértek. 
Alig pár kilométer volt, de csakugyan erdőn át. 

— Van erdő tovább is? — kérdezte Tom, mialatt áthajtottak 
Vouzonon. 

— Van — mondta Nimby kis keresgélés után. — Keletnek men- 
jünk, a D101-esen. 

Erdők, rétek és szántóföldek között mehettek Souvigny-en- 
Sologne-ig. Ott délnek fordultak és újabb erdőn át érték el 
Chaont. 

Igazán sok erdő van errefelé, állapította meg Kissy elégedet- 
ten. De Vanessának biztos nem lesz itt saját erdeje, túlságosan 


kötődik Beaulieu-höz. Inkább ott vesz majd egyet, fönt a he- 
gyen, esetleg Nizza felé. 

Eldugott kis utakon, apró falvakon át érték el Aubigny-sur- 
Nére-t, ahol megtankolták a kocsikat. 


A lakóautó kétszáznyolcvan literes tankja elborzasztó méretű- 
nek tűnt, amikor Tom kimondta a számot, de valójában nem is 
volt olyan óriási. Menet közben a motor falja az üzemanyagot, 
hogy az óriási testet megmozgassa, állóhelyzetben pedig a ge- 
nerátor, hogy árammal lássa el a benne levő kis lakást. Két lég- 
kondi van benne, egy a vezetőfülkének, egy a nappalinak. Tévé 
elöl, a vezetőfülke mögött; tévé hátul, a hálószobában. Hűtő- 
szekrény, vízmelegítő, konyhai robot... rengeteg mindenre kell 
az áram. A tűzhelynek nem, az propángázzal működik. Viszont 
villanymotor mozgatja a nappali ki-be tolható részét, a slideou- 
tot, villanymotorral megy a vízszivattyú, és hát persze ott a vi- 
lágítás. Egyetlen hagyományos izzó sincs benne, csupa ener- 
giatakarékos, de akkor is fogyasztják az áramot, ami itt üzem- 
anyagot jelent. 

Egyébként négy tank van benne, ezt mesélte Tom egyik nap. 
Egy az üzemanyagnak, amit Tom néha, amikor nem figyelt 
oda, amerikaiul gáznak hívott, pedig hát benzin az. Három pe- 
dig a víznek, Tom úgy hívta őket, hogy fehér, szürke és fekete. 
A fehér a tiszta ivóvíz, ez egy háromszáz literes tartályban van, 
és a konyhai meg a fürdőszobai csapokból jön ki, aztán a lefo- 
lyóból a szürke tartályba kerül, ami kétszázhúsz liter, és vécé- 
öblítésre még mindig jó. Onnan megy a fekete tartályba, ami 
százhatvan literes, és valami speciális eljárással lehet kiüríteni 
és tisztítani. Kissy sose gondolta volna, hogy egy lakóautóban 
ennyi hely kell víztárolásra. Ha hozzávesszük az üzemanyagot, 
az összesen majdnem ezer liter. Kissy otthoni fürdőkádja há- 
romszáz literes volt, három nem lenne elég ennyi vízhez. De 
súlyban számolni még jobb: ha mind a négy tartály tele van, az 
körülbelül egy tonna, egy kisebb kocsi súlya. 

Mindezek az adatok csak gyorsan futottak át az agyán, amíg 
Tom beállt a kúthoz és a kutas elismerő tekintetétől kísérve ki- 
nyitotta a tanksapkát. A mikrobusz kint várakozott, a lakóautó 
az egész helyet elfoglalta. Az egerek közben szétszéledtek a 


benzinkúton, benéztek a boltba, meglátogatták a mellékhelyisé- 
get — azzal is kímélik az ominózus tartályokat. 

Kissy a bolt ajtajából fordult meg a nagy motorzúgásra. Há- 
rom motoros vagány érkezett, a szokásos típusból, bőrszerelés, 
nagy haj és szakáll, napszemüveg, jó nagy motorok. Beálltak a 
lakóautó mellé és alaposan végigmustrálták. 

— Öreg, zárd el a csapot — mondta az egyik, és le is állította a 
motort —, mire ez benyakalja a nedűt, porzik a tankod. 

— Jobb, ha továbbmegyünk, amíg van pia — röhögött a másik 
—, ez kiissza az egész kutat. 

Kissy sóhajtott és a zsebébe nyúlt, hogy ellenőrizze lőszer- 
készletét. Ezek nem nyugszanak addig, amíg beléjük nem köt- 
nek. Máskor igyekszik kitérni az útjukból, de ez most nem 
megy. A lakókocsi ide van kötve, a mikrobuszt pedig még meg 
se tankolták. 

— Nektek is jut, ne aggódj — intette a benzinkutas a második 
motorost. 

— És ha aggódom? Állampolgári jogom, hogy aggódjak. Te 
csak törődj a magad dolgával! 

— Ne csináljatok balhét, fiúk. 

— Ki csinál itt balhét? Mi csak megnéztük, hogy milyen 
klassz nagy kocsi. 

— Hé, srácok — szólalt meg a harmadik, akinek a leghosszabb 
szakálla volt, és szögekkel kivert bőrdzsekije —, ebben még há- 
lószoba is van. 

— Azt kipróbálnám — vigyorgott az első. — De egyedül nem az 
igazi. Kár, hogy itt csak méreten aluliak vannak — és végigné- 
zett az egérlányokon. 

Kissy felmérte a helyzetet. Jennifer, Niala és ő voltak a kö- 
zelben, meg Tom és a kutas, de ők nem alkalmasak a Jerry-stí- 
lusú, összehangolt verekedésre. Egyelőre a lakóautó mellett áll- 
tak és figyeltek. Három tagbaszakadt motoros ellen, akik alig- 
hanem tudnak verekedni, valahogy szívesebben menne na- 
gyobb erőkkel. Mert az kétségtelen, hogy mire ezek a behemó- 
tok megmozdulnak, addigra az egerek tízszer megütik őket, de 
az 1s biztos, hogy szemrebbenés nélkül állják az ütéseiket. Eze- 
ket kemény fából faragták, egy-két ütést meg rúgást föl se 
vesznek. 


— Azért ezeket se kell visszadobni, még ha kicsik is — röhö- 
gött a harmadik, és elkezdett lekászálódni a motorjáról. Ugyan- 
csak nagyra nőtt. — Nekem ez a kis szőke kimondottan tetszik. 
Na, kislány, mit szólnál egy kis szórakozáshoz? 

— Én benne vagyok — vágta rá Niala —, de ki vigyáz a moto- 
rokra, amíg ti kórházban vagytok? 

A vagány megtorpant, rémülten a fejéhez kapta mindkét ke- 
zét, és óbégatni kezdett. 

— Ó, jaj, kegyelem szegény fejemnek! Kíméld meg ifjú élete- 
met, ne bánts! 

Aztán mindhárman röhögésben törtek ki, a vagány pedig még 
egy lépést tett Niala felé, amitől mindhárman előreszegezték a 
fegyvereiket. A vagány most csakugyan meghökkent, de mi- 
előtt eldönthette volna, mit tegyen, egy hang csattant föl Kissy 
háta mögött. 

— Mit műveltek itt?! 

A számonkérés csak a motorosoknak szólhatott, így aztán a 
három egérlányt meglepte a folytatás. 

— Tegyétek el a Nimbuszokat! 

Kissy a csapatjátékos beidegződésével egy szempillantás alatt 
kiürítette a tárat és elrakta a fegyvert, sokkal gyorsabban, mint 
ahogy elkezdett gondolkodni. Ugyan miért kellett eltenni a 
fegyvereket? 

A hang tulajdonosa besétált a két felet elválasztó ötméteres 
térségre és megállt a meglepett vagány előtt. 

— No, mit bámulsz? — kérdezte tőle. — Mindig bamba voltál, 
de most nagyon jó formádat hozod. 

A másik kettő felröhögött. 

— Te, ez ismer téged! 

— De mennyire — bólintott Vanessa, és még egyet lépett a fe- 
kete bőrdzsekis hústorony felé, aki lepislogott rá termete maga- 
sából, és bizonytalanul fölemelte a kezét. Egyelőre nem derült 
ki, hogy ütni akart, kezet nyújtani vagy a fejét megvakarni, 
mert a mozdulat félbemaradt, mintha elfelejtette volna, mit is 
akart a kezével. 

— Kussoljatok már — szólt hátra. — Te meg mit akarsz, tök- 
mag? 

Vanessa elvigyorodott. 

— Hülye vagy, Melák, nem ismersz meg? 


Kissynek leesett az álla, és úgy maradt. 

— Nem én — hangzott a válasz. — Életemben nem láttalak. 

— De a nevedet tudja — vigyorgott az első motoros. 

— Szívódj föl, jó? Nagy show kitalálni. Te minek szólítanál, 
ha most látnál először? 

Hát ez igaz, gondolta Kissy. 

— És a Bungaló nevét is olyan könnyű kitalálni? — érdeklődött 
Vanessa. 

— Te ismered a Bungalót? — képedt el Melák. 

— Ugyanolyan bárgyú vagy, mint régen. Hát hogyne ismer- 
ném? Ő hol van? 

Melák felvillanyozódott a kérdéstől. 

— Aha! Na, tökmag, ide vigyázz. A Bungaló mögöttünk tép az 
úton, és bármikor itt lehet. És vele van a Keményfejű is! És ő 
nem bárgyú, őneki hiába hadoválsz, hogy ismered! Ha ő nem 
ismer téged, akkor csak vetítesz! Ő több iskolát járt, mint én! 

— Tudom -— felelte Vanessa jéghidegen —, gépészmérnöki dip- 
lomája van. 

Ettől akkora csend lett, hogy tisztán hallatszott a közeledő 
motorzúgás. 

— Na, tökmag, ezt kikaptad — vihogott a második motoros. — 
Ha a Keményfejűnek diplomája van, neked adom a... 

— Fogd be, te baromarcú — sziszegte Melák. — Tényleg van 
neki. 


A második csoport vagy húsz motorból állt. Némelyiken egy- 
egy lány is ült a pasija mögött, máshol csak lány ült egyedül. 
Csak a szakáll hiányában különböztek a férfiaktól. Bőrszerkó, 
szögek, láncok, marcona külső. 

Rögtön kiderült, melyik a Keményfejü. Melák odacaplatott az 
egyikhez, és a motorzúgást túlkiabálva magyarázni kezdett ne- 
ki. A Keményfejű egy ideig figyelt is rá, de aztán fölfedezte 
Vanessát, aki nemtörődöm arccal támaszkodott Melák motorjá- 
nak és összefonta a karját. 

A Keményfejű leszállt a motorról és odament hozzá. Addigra 
leálltak a motorok, s a hirtelen csendben tisztán hallatszott a 
hangja: 

— Nézd csak, a Rémbigyó! Hogy kerülsz te ide? 


Vanessa elvigyorodott a motorosok és a döbbent egerek te- 
kintetének kereszttüzében. 

— Semmit se változtál, Keményfejű. 

Föltartotta a tenyerét, a motoros pedig belecsapott nagy lapát- 
kezével. Ránézésre a legkevésbé se tűnt diplomás gépészmér- 
nöknek. Legalább akkora szakálla volt, mint Meláknak, ugyan- 
olyan szerelése, épp csak ő nem nagydarab volt, hanem átlagos 
termetű. 

— Hé, ki a franc ez? — tudakolta Melák. 

— Hülye vagy, Melák, nem ismered meg a Rémbigyót? 

— Nem én, és életemben nem hallottam ezt a nevet. 

— Persze hogy nem — vigyorgott Vanessa. — Ti akkor még kü- 
lön voltatok, és a te brancsodban másképp hívtatok. Erőltesd 
meg a... no mindegy, hát amid van, és képzeld el, milyen le- 
hettem négy évvel ezelőtt. 

Melák csak bámult rá, a felismerés legkisebb jele nélkül. Las- 
san ingatni kezdte a fejét. 

— Sose voltál egy észkombájn — nevetett Vanessa. — Pedig hát 
te magad neveztél el Mikrosütőnek! 


A konvoj lassan kigördült a benzinkút parkolójából és megin- 
dult az úton. Elöl húsz-harminc motor, utánuk a lakóautó, az 
alapítvány mikrobusza, hátul pedig egy kisebb lakókocsi, amit 
Paco vezetett és benne ült a felesége meg a kis pacója. Mikro- 
sütő-Rémbigyó nagyon megcsodálta a lakókocsit és gratulált 
Pacónak és Vacaknak a családalapításhoz. Mindkettőjüket jól 
ismerte, de akkor még ők is mocival jártak. 

Most a Keményfejű mögött ült a motoron, éppen úgy, ahogy 
négy évvel ezelőtt, és vigyorogva hallgatta az egyik motoron 
levő hangszóróból a Peckinpah-film zenéjét. , Come on and 
join our convoy, ain"t nothin?" gonna get in our way. We gonna 
roll this truckin" convoy cross the USA. Convoy!" 

Négy éve is hallgatta már velük, a Keményfejű, Paco, Zsíros- 
kenyér vagy Wolfram mögött ülve a mocin, néha esténként a 
táborban, Szőröslábú pizzáját eszegetve és roppant büszkén, 
amiért bevették maguk közé. Majdnem egy egész nyarat töltött 
két különböző motoros bandával, és egy cseppet sem zavarta, 
hogy keresi a rendőrség. 


Most csak Asnieéres határáig utazott velük, éppen olyan büsz- 
kén, és egy cseppet sem zavarta, hogy nem keresi a rendőrség. 
Aztán egy körforgalomnál, ahol a D940-es a D151-essel talál- 
kozik, a motorok kihúztak egy nagyobb üres térségre. Tom ki- 
állt melléjük, Angéligue pedig begördült az oldalához. Paco el- 
húzott mellettük és kiszállt Vacakkal meg Kispacóval. 

Vanessa leugrott a mociról és kezet rázott az összes motoros - 
sal. Melák a levegőbe emelte és megveregette a hátát, ő pedig 
boldogan nevetett. Aztán a konvoj kettévált, s Vanessa a mik- 
robusz ablakából integetett régi barátainak. 


Tom persze a városi utcákon hajtott be Bourges-ba, nem az or- 
szágúton. Megnézték a katedrálist a repülő támpillérekkel, és 
megállapították, hogy komoly munka lehetett megírni a statikai 
számításokat elvégző programot. 

— Nem hiszem, hogy programot használtak volna — mosoly- 
gott Inge, amitől Nimby összeráncolta a homlokát. 

— Jó munkát csak számítógéppel lehet végezni. Ekkora beru- 
házásnál biztos, hogy használtak számítógépet. 

— És milyen típust? — érdeklődött Inge. 

— Nyilván PVHEF típusút. Ha akarod, egyik nap mutatok 
egyet. 

Ebben meg 15 egyeztek. 

A katedrális belülről is óriási volt. Végignézték a tizenöt ha- 
talmas ablakfestményt, végigsétáltak a roppant csarnokon, és 
azzal az érzéssel távoztak, hogy ezek a tizenharmadik századi- 
ak vagy több emelet magasak voltak, vagy nagyon szerettek 
állványokon mászkálni. 


A Lazenay nevű külváros szélén ütöttek tanyát, s Kissy egy kü- 
lönítménnyel rögtön neki is látott az egérlyüukverésnek. A mo- 
toroskaland hőse pedig szépen leült tanulni. 

Az egereket teljesen elbűvölte a történet. Amikor a benzin- 
kútnál megjelent Melák és két társa, biztosra vették, hogy vere- 
kedés lesz. Amikor Vanessa sértegetni kezdte Melákot, már in- 
kább azt gyanították, hogy őket fogják megverni. Erre megje- 
lent a Keményfejű és vele még vagy tízen, akik ismerték Rém- 
bigyót, és ő váratlanul bennfentes lett a motorosok között. Me- 
lák beismerte, hogy alig emlékezett arra a Mikrosütő nevű kis- 


lányra, aki velük lógott pár hétig, és különben is, az sokkal ki- 
sebb volt. Erre pár motoros jóindulatúlag lehülyézte, és meg- 
kérdezték, hogy ugyan mire számított: hogy egy kilencéves 
gyerek még tizenhárom évesen is ugyanakkora marad? 

A motorosok között a kislány egyáltalán nem volt Vanessa- 
szerű, de Mohira sem emlékeztetett. Egészen más volt: egy va- 
gány motoros, bőrcuccban, egypár tetkóval, nagy hajjal és sza- 
kállal. Persze ha az ember megdörzsölte a szemét és egy párat 
pislogott, akkor mégiscsak szőke kislány volt fehér blúzban és 
rövid farmerban, de aztán megint kezdődött az optikai csaló- 
dás. Ez valami olyasmi volt, mint amit a füleik szoktak mű vel- 
ni. Például amikor Beaulieu-ben összefutnak egy-egy jól öltö- 
zött úrral, akkor Niala egy társasági hölgy mosolyát ragyogtatja 
rájuk, és egyáltalán nincsen egérfüle. Fél perccel később vi- 
szont, amikor mond valami lököttséget, már megint van neki. 

Megdöbbentő volt, ahogy Vanessa beszélt a motorosokkal. 
Melákot például alaposan lehordta azért az obszcén szórakozá- 
sért, amit Nialával művelt, és föltette neki a kérdést: mit gon- 
dol, mit érez ettől egy olyan nő, aki egyedül van és nem tudja 
megvédeni magát? Ha ő, Vanessa még egyszer rajtakapja ilyes- 
min, Melák mérget vehet rá, hogy lecsukatja, de előbb saját ke- 
züleg töri el valamijét. Elképesztő látvány volt, ahogy a tagba- 
szakadt pasas behúzza a nyakát és bűntudatosan pislog, pedig 
akkor még semmit se tudhatott arról, hogy a számonkérő arccal 
előtte álló kiskölyök tapasztalt harcművész. Az egerek csak ez- 
után tartottak nekik rögtönzött bemutatót, négy éve pedig, ami- 
kor Mikrosütő együtt lógott a bandával, még sehol se volt Ha- 
na-szan, a szenszej tehetséges tanítványa. 

Éppen ők voltak azok, akik erősnek és félelmetesnek látszot- 
tak, de elnyerték a bizalmát, mert nem bántották. Valami ka- 
masz brancsnak gyűlt meg vele a baja, és az üldözés azzal ért 
véget, hogy a kislány menedéket talált a motorosok gyűrűjé- 
ben. Üldözői jobbnak látták elpárologni. Melák, Vörös Erik és 
Bungaló vette védelmébe és pártfogásába, s velük kalandozott 
egy hétig, míg aztán előkerült a Spanyol, aki megkérdezte, hol 
lakik voltaképpen. Mikrosütő hamarjában csak hazudni tudott: 
Saint-Denis jutott eszébe, aminek az lett az eredménye, hogy 
még aznap ott találta magát Saint-Denis-ben, és a motorosok 
csak azért nem próbálták hazavinni, mert azt mondta, hogy a 


szülei agyoncsapnák, ha meglátnák velük. Melákék így búcsút 
vettek tőle, s azóta nem is látta őket. Most megtudta, hogy a 
Spanyol meghalt autóbalesetben, Vörös Erik abbahagyta a mo- 
torozást, Bungaló pedig kamionsofőr lett, csak időnként moto- 
rozik velük. 

Akkor, négy éve egy idegen városban kószált pár napig, míg 
aztán összeakadt egy másik bandával; most már egyenesen ke- 
reste őket. Ebben a csapatban volt a Keményfejű, Paco, Zsíros- 
kenyér, Szőröslábú és két lány: Rowena és Vacak, akik úgy 
gondoskodtak róla, mintha a testvérei volnának. Vacak most 
húszéves lehetett, akkoriban tehát tizenhat; őt is kerestették a 
szülei, és őt is hazavitték a rendőrök, amikor végül az egész 
társaságot lefülelték. Vanessa most megtudta, hogy Pacót Va- 
cak szülei följelentették, de nem lett per, mert Vacak mellette 
vallott. Azóta együtt vannak, és Kispaco mellé most terveznek 
Kisvacakot. 

A Rémbigyó nevet ő adta saját magának. Nem akart megint 
Mikrosütő lenni, nem tudhatta, nincs-e valami kapcsolat a két 
banda között, és ha Pacóék közül valaki a régi nevén említi 
Melákéknak, akkor rájönnek, hogy nem ment haza. De ők ak- 
koriban nem találkoztak, csak azután kerültek össze, hogy a 
rendőrök hazavitték Rémbigyót. Nekik megmondta a valódi 
nevét, muszáj volt, mert inkább a nevelőszüleihez akart vissza- 
menni, nem intézetbe. Sokat persze nem ért vele, másfél év 
múlva a szülők visszaadták. Hamarosan Millet-ékhez került, 
ahonnan az egércsapat volt a következő állomás. 

Sátorverés közben Kissy elgondolta, mennyi rengeteg neve 
volt már ennek a gyereknek. Eredetileg Vanessa Bohringer, de 
ezt nem használta soha, csak hivatalos helyeken — mindenhol 
máshol becenevei voltak, Mikrosütő, Rémbigyó, Vad Bill, Ha- 
na-szan, Mohamed-Mohi, és lehet tudni, hogy volt több is. Az- 
tán végre megkapta az igazi nevét, amit igazán szeret: Vanessa 
D" Aubisson. Vajon hány évig fogja viselni? Lehet persze, hogy 
élete végéig kitart mellette, de az is lehet, hogy fölveszi a férje 
nevét. Vanessa Blanchard. Esetleg Vanessa D"Aubisson Blan- 
chard? Mindkettő remekül hangzik. 


A délelőtt folyamán elszórt, apró falvakon haladtak át, szántó- 
földeket, erdőket és réteket láttak leginkább. 


Fél egykor megszavazták, hogy nem várják meg a következő 
várost, hanem megállnak és a tartalékaikból ebédelnek meg. 

Egy kis réten hajtottak le az útról, Nimby helymeghatározása 
szerint az E ponton. 

— Miért, hol volt az A, B, C és D? — kérdezte Andreas. 

— Sehol. Az E ebédet jelent — felelte Vanessa, akinek persze 
egy hullámhosszon működött az agya Nimbyével. 

Andreas vigyorgott. Gyakran vigyorgott, és volt valami a vi- 
gyorában, ami hasonlított Vanessáéra. 

— Akkor az anyahajónak küldendő jelentésbe beleírhatjuk, 
hogy K perckor kikötöttünk az E ponton? 

— Semmiképpen — vágta rá Vanessa. — A K perc csak akkor 
jön el, amikor elkészül a kaja! 

Persze nem csaptak hosszas főzőcskét. Inge, Niala és Angé- 
ligue megfőzött egy tonna virslit, megsütött egy láda tojást és 
pirítóst, és kardot ragadva fölszeleteltek minden elképzelhető 
és el nem képzelhető kelléket. Vanessa pedig játszani kezdett a 
szendvicses hangszerén, és egykettőre olyan mennyiségű fi- 
nomságot gyártott, hogy a legközelebbi falu teljes lakosságát 
meghívhatták volna. 

Közben egy másik különítmény — Chantal, Tom és Andreas — 
felállította a kempingasztalokat, egy harmadik pedig földerítet- 
te a környéket. Nem ehetnek nyugodtan, ha attól kell tartani, 
hogy rajtuk ütnek a macskák. Kissy lelkiismeretesen bejárta a 
rábízott darabot, ámbár a réten egy kilométernyire is el lehetett 
látni és egy galambot is észre lehetett venni, nemhogy egy 
macskát. De bárhol lehet föld alatti macskafészek, rejtett bun- 
ker, ahonnan egy óvatlan pillanatban százával masíroznak elő 
az állig fölfegyverzett, soklábú rémalakok. 

Ezt megint Nimby mondta, és Kissynek az volt az érzése, 
hogy az utazás hónapjai alatt — hiszen csütörtökön indultak, és 
már vasárnap van — barátja elfelejtette, milyen is voltaképpen 
egy macska. El kellett volna hozniuk őt is. Mármint Macskát. 

De éppen ebéd közben derült ki, hogy nem lett volna célsze- 
rű. 
A felderítés végeztével az öt egér és az egy kutya — Suzyt ide 
volt célszerű beosztani — visszatért az asztalokhoz és lelkes szi- 
matolásba fogott. 

— A környék macskamentes? — nevetett rájuk Tom. 


— Macskamentes — felelte Nimby rettenetes komolyan. — Te 
vagy az egyetlen, aki némi aggodalomra ad okot. 

— Ugyan miért? ... ja igen, mert Tom vagyok. Ne aggódj, lát- 
tam a filmet, nem fogok hozzátok nyúlni. 

— Jobb is — felelte Jennifer elszántan, érzékeltetve, hogy nem 
adná olcsón a farkincáját. 

Aztán leültek enni. Kissy rántottás pirítóssal kezdte, hozzá 
virslit, paradicsomot, tormát és persze sajtot evett. Két falat kö- 
zött pedig egy ügyes mozdulattal elővarázsolta a telefonját, ami 
lendületes éneklésbe kezdett. A Szabadság-kórust játszotta a 
Nabuccóból. 

— Szia, anya! 

— Szia, kicsim. Hogy vagytok? 

— Jól. Éppen ham-ham rendezvényt tartunk. 

— Merre jártok? 

— Fogalmam sincs. Valahol Bourges után. Mi történt, anya? 

Érezte anya hangján, hogy el akar mondani valamit. Most vá- 
ratlanul vidámság csendült benne. 

— Csak arra gondoltam. .. mondd, hazajössz a nyaralás után? 

— Már miért ne mennék haza? 

— Lehet, hogy nem éreznéd jól magad itthon... négy-öt macs- 
ka társaságában. . . 

Kissy értetlenül bámult egy narancslés palackra. Négy-öt 
macska? ... 

Chantal kiáltása törte meg a kis csendet. 

— Macska terhes?! 


A hír letaglózott, fejbe kólintott mindenkit. Kissy úgy érezte, 
mintha valaki benyúlt volna a szájába és kifordította volna, 
mint egy pulóvert. A vaucressoni ház, a biztonságos, meleg 
családi fészek hirtelen horrorfilmek színhelyeként jelent meg 
lelki szemei előtt, ahol bárhová nyit be, éhes macskasereg bá- 
mul rá és tűhegyes fogakat villogtatnak felé. Rémes! 

Ezt meg is mondta, amikor Inge elővigyázatlanul megkérdez- 
te, mire hát ez a gyászhangulat. 

— Nem hiszem, hogy ennyire szörnyű lenne a helyzet — neve- 
tett Tom. — Azok is a ti macskáitok lesznek, meg tudjátok ne- 
velni őket. 


— Csak előtte nagy összegű életbiztosítást kell kötnünk — vág- 
ta rá Nimby. — Próbáltál te már olyan állatot idomítani, akinek 
te vagy a kedvenc étele, és csak idő kérdése, hogy ő mikor jön 
rá erre? 

Tom nevetett. Inge is, de a fejét is csóválta hozzá. 

— Nagyon beleéltétek magatokat ebbe az egeresdibe. 

Niala öntudatosan fölszegte a fejét. 

— Mi vagyunk az első egerek a világon, akik nem úgy lettek 
egerek, hogy a szüleik is azok voltak. Mi önként vállaltuk. Hát 
kitartunk mellette. Cin-cin. Az egérség a kicsiségünk jelképe, 
és azé, hogy a shindyk mennyivel nagyobbak nálunk. Márpedig 
a jelképek csak akkor érnek valamit, ha következetesen alkal- 
mazzák őket. Mi következetesek vagyunk, tehát cin-cin, egye- 
tek még sajtot. 

— Eszünk — nyugtatta meg Vanessa. — De már tudom, mit kell 
tennünk. Mi mindig megvédtük magunkat mindenkitől, ezért is 
lettünk egy csapat — s Nialára ragyogtatott egy gyönyörű mo- 
solyt, mert rengeteget köszönhetett annak, hogy Nialával egy 
csapatba került. — Most is megvédjük magunkat. A macskahad 
hamar meg fogja tanulni, hogy rettenetesek vagyunk és resz- 
ketni kell haragunktól. Mármint úgy értem, a macskahad mara- 
déka. — S vészjóslóan kivillantotta gyöngyfogait. 

— Azért — szólalt meg Niala komoly arccal — arra készüljetek 
föl, hogy az a macskahad csak jövőre fog fenyegetni. 

Az egerek értetlenül néztek rá. 

— Macskának még nem voltak gyerekei. A tapasztalatlan 
macskaanyák kölykei nem szoktak életben maradni. Ne számít- 
satok rá, hogy ezek ott rohangásznak majd a lábatok körül. 

Döbbent csendben ültek néhány pillanatig. Hirtelen eltűntek a 
tűhegyes fogak meg az éles karmok, és kerek fejű, édes aprósá- 
gok jelentek meg, akik fölbámulnak az emberre egy kosárká- 
ból, és kedvesen azt mondják: miau! 

Chantal szólalt meg. 

— Majd segítünk neki. Etetjük a kicsiket meg minden. 

— Gondoztál te már újszülött kismacskát? 

— Még nem. 

— Nem is fogsz, hacsak nem leszel macska a következő éle- 
tedben — akkor viszont kitagadlak. Újszülött kismacskát kizáró - 
lag az anyja képes gondozni. Ez van. — Niala vállat vont. — Az 


evolúció így rendezte el, és ebbe nekünk nincs beleszólásunk. 
A macskakölykök életben maradása az anya tapasztalatain áll 
vagy bukik, kész, passz. 


Ebéd után hamarosan átértek Auvergne-be, a harmadik régióba 
az út során. Ainay-le-Cháteau-ban Tom keletnek vette az 
irányt, s nemsokára megint falucskák és szántóföldek között 
jártak. 

Les Tardes után rákanyarodtak az erdei utakra, előbb egy szé- 
lesebbre, aztán egy keskenyebbre, és egyszer csak megszólalt 
Tom hangja a rádióból: 

— Állj! Taposs a fékre, Pi, hallod? 

A mikrobusz éleset fékezett és nagy zökkenéssel megállt a la- 
kóautó mögött, ami ugyanezt tette. Az egerek összenéztek, ki- 
csatolták az öveket, és Martin kinyitotta az ajtót. 

— Előremenjünk? 

— Nem hoztunk elég biciklit mindannyiunknak — mondta 
Nimby gondterhelten. — Se három napi élelmet. 

Ez így éppenséggel nem volt igaz, a két kocsi rakományából 
talán egy hétig is elélhetett volna az egérsereg, de jól hangzott. 
Mindenesetre nekivágtak gyalog. Végigkutyagoltak a lakóautó 
mellett és kibukkantak az orránál, ahol Tom, Inge, Andreas, 
Angéligue és Suzy nézegette gondterhelten az úton keresztbe 
dőlt fát. Még jó tíz méterre volt a lakóautótól. 

— Hát ennek vége van — állapította meg Vanessa. 

— Vége — bólintott Martin. — És teljesen elzárja az utat, for- 
dulhatunk vissza. 

Tom elnéző bosszúsággal pillantott rá. 

— Hol látsz te itt helyet, ahol ezzel megfordulhatok? 

Martin végigpillantott az utat szegélyező fákon és megcsóvál- 
ta a fejét. Kissy egyetértett vele. Még a mikrobusszal se, nem- 
hogy ezzel a tengeri kígyóval. 

— És visszatolatni sincs kedvem — tette hozzá a taxis. — Utálok 
tolatni ezzel a szörnyeteggel. Azon töröm a fejem, nem tud- 
nánk-e kifordítani az útról a fát. 

— Kicsit nehéznek tűnik — jegyezte meg Nimby. 

— Azért a kocsikban is van némi erő — pillantott rá Tom. 


Alaposan megvizsgálták a kidőlt fát. Az út bal szélén nőtt, s a 
jobb szélen a koronája összeakadt az ottani fákkal. Ha megtol- 
ják vagy meghúzzák, az ágak biztos visszatartják. 

— Baltánk van éppen — dünnyögte Tom -—, és ha lecsapdos- 
nánk az ágakat, talán el se kellene fordítani, el tudnánk menni 
mellette. De óriási munka. Marad a tolatás. 

— Láncfűrésszel hamar meglenne — mondta Nimby. 

— Alighanem. Ha összefutunk a láncfűrészes gyilkossal, ok- 
vetlenül elkérjük a munkaeszközét. Ha egy órája jöttünk volna 
ezen az úton, biztosan nekiállok baltával darabolni. No, gye- 
rünk vissza. 

— Várjunk csak — mondta Nimby. — Ha itt elvágjuk — mutatott 
a vastag ágak szétválására —, akkor ezeket már csak félre kell 
húzni a törzs mellé. 

— Aha, csak több mázsát nyomnak darabonként. 

— Mi meg tizenhárman vagyunk — vágta rá Niala. — Kötelünk 
is van, és nem ijedünk meg a munkától. Hol az a csatabárd? 


Vagy negyedórába telt, míg Tom és Pi baltával és fűrésszel át- 
vágta az első vastag ágat; ezalatt két egér kötelet erősített rá, 
egy kisebb különítmény pedig egy másik baltával lecsapdosta 
azokat a vékony ágakat, amiken látszott, hogy be fognak akad- 
ni. Aztán felsorakoztak a kötél mellett. Vanessa a fánál maradt, 
ágakat vagdosni. 

Elhúzták. Nem volt könnyű, de apránként csak arrébb csú- 
szott. Vanessa időnként dühödten nekiesett egy-egy ágnak, egy 
idő után már olyanoknak is, amik nem akadtak be sehová, de 
azzal is csökken a súly. Később Nimby váltotta föl. A hatalmas 
ág csakhamar az út bal oldalán terpeszkedett. 

— Eddig megvagyunk — fújtatott Pi. — Már csak három ilyen 
van hátra. Nialának volt igaza, megbirkózunk mi ezzel. De az 
élelmiszerkészleteink megsínylik a dolgot, az biztos. 


A második és a harmadik ággal könnyű dolguk volt, a kocsik 
felé estek, csak rögzítési pontot kellett találni a kötélnek. Átte- 
kerték egy fa törzsén, s a lakóautó egykettőre félrehúzta az ága- 
kat. Így már a negyediket is könnyebben meg tudták közelíteni, 
csak nem volt hova félrehúzni, mert az előző két ág terpeszke- 


dett az útban. Angéligue végül hátrébb vitte a mikrobuszt, és 
Tom jó húsz métert vonszolta az ágat. 

— Csak hogy végre — fújt nagyot, amikor kiszállt. — Szeren- 
csére van seprűnk is. Ha nincs nálunk ennyi holmi, itt ugyan át 
nem jutottunk volna. 

A rengeteg törmeléket elsöpörni se volt kis munka. Végül az- 
tán Tom beült a volán mögé, és balról Vanessa, jobbról Niala 
kalauzolásával átaraszolt a maradék roncsok között. Pi követte 
a mikrobusszal. 

— Ügyes srácok vagytok — szólalt meg Tom a telefonban, 
amikor a fa már eltűnt a hátuk mögött. — Én már feladtam, pe- 
dig nem ijedek meg a munkától és nem gyakran fújok vissza- 
vonulót. Ti meg kijelentettétek, hogy ez márpedig menni fog, 
és ment. 

— Hát persze — mondta Vanessa magától értetődően. — A ne- 
hézségek azért vannak, hogy legyőzzük őket. 

— Azt tudod, hogy ez idézet volt? — kérdezte Inge. 

— Nem én, kitől? 

— Sztálintól, ha nem tévedek. 

— Sebaj — vágta rá Vanessa. — Attól még lehet igaz. És külön- 
ben is, ezt én találtam ki, Sztálin csak tőlem hallotta. 


Esteledett már, amikor nagy meglepetésükre elértek egy Ville- 
franche nevű helyre. Ez persze nem a Beaulieu melletti Ville- 
franche volt, hanem a Bourbon-L " Archambault melletti, a ren- 
des úton nyolcvanöt kilométerre Bourges-tól. Egy városszéli 
erdőcske melletti rétet választottak tanyául. A csapat egy része 
szorgos egérlyukverésbe kezdett, másik része vacsoragyártás- 
ba, egy harmadikat pedig elküldtek bevásárolni. A vacsorához 
jó lett volna friss tej, kenyér, a konyhába mosogatószer és ha- 
sonlók. 

— Niala megy és viszi Kissyt is — jelentette ki Niala, és máris 
ott termett Kissy mellett. — Chantal, te nem jössz, ha már úgy- 
sincs dolgod? 

— Dehogynem - indult el barátnőjük, de pár lépés után vissza- 
nézett. — Andreas! 

A fiú egy kempingszéken ült és nézelődött. Most odafordult. 

— Úgy látom, neked sincsen semmi dolgod. Nem akarsz mo- 
zogni egy kicsit? 


— Hát... 

Kissy megállapította, hogy ilyen tunya alakot még életében 
nem látott. Kivéve persze Garfieldot. 

— No kapd magad és gyere — mondta Chantal elég nyersen, de 
Kissyt nem zavarta. Andreas igazán éppen eleget lustálkodhat, 
minden munkára jut egy seregnyi kisegér. 

Niala arcán viszont különös árnyék suhant át, ahogy Chantal- 
ra nézett. Aztán elfordult és megindult az úton. Pár lépés után 
csatlakozott hozzájuk Andreas és a valahonnét a sürgő-forgó 
egerek közül előkerülő Suzy. 

— Így jobb lesz — mondta Chantal helyeslőleg. — A helybeliek 
látják, hogy van velünk fiú is, kutya is, és nem mernek belénk 
kötni. Nem tudhatják, hogy pont ők a legkevésbé veszélyesek. 

De nem volt szükség se a fiú és a kutya látszattestőrködésére, 
se a lányok harci tapasztalataira. A helybeliek pillantásra se 
méltatták az utcáikon átvonuló csapatot, az üzlet pénztárosa is 
beérte a szokásos udvariasságokkal. 

Hamar megjárták az utat. Megvettek mindent, nem is volt 
drága, s láttak egy kicsit a környékből. 

Kissy nem értette, hogy Niala miért morcos. 


Niala morcossága másnap is érezhető volt, mialatt a társaság 
továbbhaladt Auvergne rengeteg szántóföldje és rétje között, 
először kelet, majd Souvigny után dél felé. De nem mindenki- 
vel volt morcos; Kissy fokozatosan érezni kezdte, hogy Chan- 
tallal van valami baja. Egy Meillard nevű falucskában, ahol ki- 
szálltak járni egyet, félre is vonta és megkérdezte tőle. 

— Mi bajod van neked Chantallal? 

— Chantallal, nekem? 

— Ne add az értetlent. Tegnap óta úgy nézel rá, mintha ellopta 
volna a sajtodat. 

Niala elgondolkodott, aztán megjelent az arcán az ismerős, 
kedves mosoly. 

— Igazad van. Majd megbeszélem vele. 

Többet nem mondott, egy hangot se lehetett kihúzni belőle. 

Ambon után rákanyarodtak a D6-os útra, azon mentek egé- 
szen Vichyig, pontosabban Bellerive-sur-Allier-ig, ahol megél- 
jenezték Nimbyt és a Google Mapset, amiért egészen közel ta- 
láltak éttermet. Éhesek voltak már. 


Ebédnél Niala teljesen normálisan viselkedett Chantallal is, 
de ez nem oszlatta el Kissy gyanúját, hogy forral valamit. 
Ugyan mi lehet a gondja Chantallal? A világ legártalmatlanabb 
teremtménye, öreg nénikék persze székre ugrálnak a láttán, de 
amúgy nem bánt senkit. Nem bántotta Vanessát, nem tett rosz- 
szalló megjegyzést a pilótákra vagy a fogorvosokra. Isabelle 
néni főztjére sem. Nem csábította el se Pit, se Nimbyt. Nem 
paktált le macskákkal. Mi baja lehet vele Nialának? 


Nem mentek át Vichybe, csak az Allier partján néztek körül és 
szemlélték meg a túlparton az egykori fővárost. Dél felé indul- 
tak, áthajtottak néhány kis falun, majd Saint- Yorre-nál átkerül- 
tek a túlpartra. 

A következő pihenőt Le Mayet-de-Montagne-ban tartották, 
miután egy Jó órát kanyarogtak a dombvidéken. 

Kissy továbbra is megfigyelés alatt tartotta Nialát, de most 
már Chantalt is. Rájött, hogy ő a titok nyitja. Ha Niala morcol 
Chantalra, akkor annak oka van. Niala soha nem téved. Ha 
Chantal elkövetett valamit, akkor annak nyoma van a lelkiis- 
meretén. Figyelni kell, hátha elárulja magát. 

De nem történt semmi a tízperces pihenő alatt, amiből követ- 
keztetni lehetett volna a galádságra, amit Chantal véghez vitt. 

A D7-es úton mentek La Maison Neuve-ig, s ott nekivágtak a 
hegyeknek. Kissy legnagyobbrészt megfeledkezett a Chantal— 
Niala-rejtélyről, és inkább a tájat csodálta. Mindenki ezt tette, 
de a legboldogabb persze Vanessa volt. Két üléssel Kissy előtt 
mindig ott lobogtak a szélben a fülecskéi, csodálta az erdőket 
és a hegyeket — most már főleg a hegyeket. Kissy jól emléke- 
zett, mennyire hiányolta őket, amikor Kielben nyaraltak, és 
Vaucressont is azért szerette, mert Kissyék utcája valamelyest 
hasonlított egy hegyoldalra. Lapos legalábbis nem volt. 

— Egyszer el kellene menni a Mont Blanc-hoz — ábrándozott 
Niala, aki persze úgyszintén szerette a hegyeket, világéletében 
hegylakó volt. — Az az igazi nagy hegy. 

— Elmegyünk — cincogta Vanessa. — Valamelyik nyáron elme- 
gyünk és megmásszuk. 


Egy kereszteződésnél átértek a Rhőne-Alpes régióba, és rögtön 
megálltak egy hegyi tavacskánál. Nem volt nagy, gyönyörű kék 


volt, és egy lélek se volt a közelben. Fürödni persze nem lehe- 
tett benne, ahhoz túl hideg volt a vize. Vagy ezer méter maga- 
san lehettek, Nimby szerint. 

Ahogy az útról leereszkedtek a tóhoz, Kissy megfigyelte, 
ahogy Niala a kezét nyújtja Chantalnak, hogy segítsen neki. 
Akkor se csapsz be, gondolta. Neked valami bajod van Chan- 
tallal, azt álcázod ezzel a nagy kedvességgel. 

Nem maradtak sokáig, Tom valami falut szeretett volna, ahol 
éjszakára tábort verhetnek. Hamarosan el is érték Moulin Ché- 
rier-t, egy kis hegyi falut, és letáboroztak a szélén. 

Amilyen közömbösen fogadták őket a legtöbb helyen, olyan 
érdeklődést tanúsítottak itt. Nagyjából ötpercenként jött valaki 
a faluból, aki vérmérséklete szerint csendben tanulmányozta 
őket vagy kérdéseket is föltett. Kissy egy idő után úgy érezte, 
mintha fehér köpenyes tudósok hajolnának a ketrece fölé és ér- 
deklődve figyelnék, hogy mivel foglalkozik. 


Azért egy idő után csak magukra maradtak, bebújtak az egér- 
lyukakba és már az igazak álmát alhatták volna, ha Niala meg 
nem szólal: 

— Jó megint hegyek között lenni. S még jobb, hogy együtt le- 
hetünk azzal, akit szeretünk. 

Vanessa és Kissy gyanútlanul helyeselt. 

— Chantal, te nem így gondolod? 

Kissy veszélyt szimatolt. Volt valami Niala hangjában, ami a 
sajtkocka alá rejtett rugóra emlékeztette. 

Chantal álmosan dünnyögött valamit válaszul. 

— Mindjárt gondoltam — felelte Niala csípősen. Kissy már 
tudta, hogy most ki fog derülni, mi baja volt hát vele. — És a te 
Bernard-od hogy van? 

Chantal újabb álmos dünnyögéssel felelt. 

— Igazán örülök. Akkor hát jó éjszakát. Lányok, igyekezzünk 
gyorsan elaludni, mert szegényke már majdnem alszik, és még 
meg kell várnia, hogy mi elaludjunk, csak akkor osonhat ki 
szegény Bernard-hoz. 

Csend. Döbbent arcok a sötétben. Kissy a többiekét nem lát- 
ta, de az övé döbbent volt. Ezt tudta. Hogy Chantal... Ber- 
nard-hoz? ... 

Chantal hirtelen felült. 


— Honnan tudsz te erről?! 

— Csacsi egérke — korholta Niala. — Hát nem tanultad még 
meg, hogy én mindig mindent észreveszek? Jól titkolóztatok, 
meg kell hagyni. Amikor úgy odavágtad neki, hogy mit lustál- 
kodik folyton, szinte még azt is elhittem volna, hogy ki nem 
állhatod. Kicsit haragudtam is, amiért vaknak nézel, de Kissy 
helyretett. 

— Andreas?! — csattant föl Kissy és vele együtt több száz 
megrökönyödött kisegér. 

— Ne ordítsatok, jó? 

— Bocsánat... 

— De hát mikor jöttél rá? — kérdezte Chantal jóval halkabban. 

— Mikor 1s?... Azt hiszem, tegnapelőtt, a fára mászáskor. 
Ugye tegnapelőtt rendezted azt az össznépi fára mászást? Mi- 
lyen ügyesen megoldottad, hogy vele kerüljek egy fára, először 
még el is hittem, hogy a mi kedvünkért csináltad. Csak utána 
aztán túlságosan csillogott a szemed ahhoz képest, hogy te csak 
kényszerűségből másztál egy olyan sráccal, akit nem kedvelsz. 
Azt még ügyesebben csináltad. Tényleg szerencse, hogy párat- 
lan számú egér van, így neked be kellett érned egy muglival, 
szegénykémnek. 

— Egy mivel? — kérdezte Angéligue. 

— Muglival. Harry Potter-tudományi szakkifejezés, olyasvala- 
kit jelent, aki nem tudja a Jerry-morzét, nem üti agyon Melákot 
egy mozdulattal, nem rajong a sajtért, szóval ilyen szürke, köz- 
napi alak. 

Angéligue kuncogott, Niala pedig határozott hangon folytat- 
ta. 

— Most pedig haladéktalanul elmondsz mindent, részletesen, 
salátabüntetés terhe alatt. 

— Ha nem mondom el, nem kapok salátát? 

— Az a kisebbik baj. Belőled lesz a saláta. Tehát? 


Chantalnak esze ágában se volt hagyni, hogy Vanessa belete- 
gye a reggeli salátába. Bevallott mindent, őszintén, töredelme- 
sen. 

— Már készültünk erre az útra. Egyik délután átvittem pár hol- 
mit Jenniferhez, hogy majd együtt vigyük ki Kissyékhez, de 
csak Andreas volt otthon. Beengedett, elraktam a holmikat és 


beszélgettünk. Aztán egyszer csak azt mondta, hogy klassz út 
lesz, már előre örül, hogy ilyen szép lányokkal utazhat együtt. 
Én meg cincogtam valamit, hogy igen, akad egypár köztünk, ő 
meg azt mondta, hogy a legszebb éppen ott van előtte. Akkor 
egy kicsit elolvadtam, és valahogy a karjaiban kötöttem ki. 

— És mi történt ott? — kérdezte Jennifer. 

— Hol? 

— Hát a karjaiban. 

— Egy kicsit csókolóztunk. 

— Egy kicsit? — kérdezte Vanessa olyan hangon, amiből vilá- 
gos volt, hogy , egy kicsit" nem érdemes csókolózni. Ő csak 
tudja, Nimbyvel egy átlagos csókjuk két hét. 

— Nem olyan kicsit. Vagy félórát. Aztán beszélgettünk... me- 
gint csókolóztunk. . . aztán hazamentem. Így kezdődött. 

— Be se mentél a szobájába? — kérdezte Jennifer kételkedve. 

— De, ott csókolóztunk, miért? 

— Meglepett volna. Minden lánynak megmutatja a szobáját. 

— Én még nem láttam — szúrta közbe Vanessa. 

— Nem így értettem, és ne is akard látni. Kicsi vagy még hoz- 
zá. 

— Miért, mi van ott? — élénkült meg a kislány. 

— Ő van ott — felelte Jennifer. 

— Ha arra célzol, hogy Andreas mással is... — kezdte Chantal, 
de Jennifer közbevágott. 

— Nem, nem erre célzok. Andreas nem híres a mintahűségé- 
ről, de nem hazudik. Ha összejön valakivel, azt kerek perec 
meg fogja neked mondani. 

— Jó, mert ő is ezt mondta. Nem ígérte meg, hogy nem kezd 
más lánnyal, de azt mondta, hogy ha ez előfordul, akkor el- 
mondja, és eldönthetem, mit szólok hozzá. Én pedig közöltem 
vele, hogy ha én kezdek másik fiúval, én is elmondom neki. 

— Azóta tart? — kérdezte Kissy. 

— Igen. Főleg suli után találkoztunk, és többnyire feljött hoz- 
zám. Olyankor a szüleim még nincsenek otthon. 

— És? — kérdezte Niala jelentőségteljesen. 

— És így kettesben lehettünk — vágta rá Chantal. 

— Tudod, mit kérdeztem! 

Chantal nevetett. 

— Hát... egy ideje már többet is megengedek neki. 


— Mit? — cincogta néhány halk hang, Kissy nem tudta bizto- 
san, a sajátja köztük van-e. 

— Szeret a blúzom alá nyúlkálni — bökte ki Chantal. 

Kis csend után Vanessa szólalt meg elképedve. 

— Megfogta a melledet? 

— Hajaj, de mennyire! 

— Én ezért megöltem Nimbyt — merengett a kislány. 

— Nem ölted meg — mondta Angéligue. — A szomszéd sátor- 
ban alszik és nagy darab sajtokról álmodik. . . 

— Tudod, hogy értettem. 

— ...meg rólad. 

Vanessa nem válaszolt, csak egy boldog sóhajt hallatott. 
Alighanem teljesen elbűvölte, hogy Nimby őróla álmodik, még 
ha sajtokkal vegyesen is. 

— És a melleden kívül? — kérdezte Niala. 

— Hát... próbálkozik — mosolygott Chantal. 

— Ki vele! 

— Nézzétek, Andreas már nem kissrác. Megmondta, hogy ha 
komolyan járunk együtt, akkor nem éri be a csókolózással. De 
egyelőre semmit nem engedtem levenni. Majd később. Várhat 
még egy darabig. 

— És aztán mit akarsz csinálni? — kérdezte Angéligue. 

— Elkezdhet levenni dolgokat — nevetett Chantal. 

— Hamar el fognak fogyni, meleg van — jegyezte meg Vanes- 
sa. 

— Annál jobb. 

— Szóval le akarsz feküdni vele? — kérdezte Angéligue. 

— Persze. Azt hiszem, Beaulieu eszményi hely lesz rá. A leg- 
romantikusabb hely a világon. 

— Szentigaz — mondta Niala komolyan -, de én ezt mégse tar- 
tom jó ötletnek. 

— Miért nem? 

— Mert elhamarkodnád. 

— Ki, én? Te már a tablettát is szeded, pedig még meg se csó- 
koltad. Mi ezen már legalább túlvagyunk. 

— Csakhogy én szerelmes vagyok bele, és ha ő is belém sze- 
ret, akkor egész életünkben együtt leszünk. Ezt te is tudod. 
Lesz egy csomó kisegerünk, amint elvégeztem az egyetemet. 
De ti szerelmesek vagytok egymásba? 


— Nem, dehogyis. Csak jó együtt, és tart, ameddig tart. 

— Akkor miért akarnál ágyba bújni vele? — kérdezte Angé- 
ligue. 

— Mert ez is hozzátartozik. 

— Szerintem nem tartozik hozzá. 

— De nem érted? Andreas már tizennyolc éves. 

— Az egyik szomszédunk otthon Amiens-ban huszonöt volt, 
amikor egy tizenhat éves lánnyal járt, és képzeld, felfogta, 
hogy egy tizenhat évestől még nem kaphat meg mindent 
ugyanúgy, mint egy felnőttől. Képes volt várni egy évig. Te 
meg még csak tizenöt vagy. 

— Tizenkilenc. Az egérévek háromszorosan számítanak. 

Nevettek. 

— Szerintem hibát követnél el — mondta Niala. — Az elsőt 
megfontoltan kell kiválasztani. 

Chantal sóhajtott. 

— Most mondhatnám, hogy te könnyen beszélsz, amikor már 
két éve kiválasztottad a fiút, de tudom, hogy milyen sok lemon- 
dással járt. Én meg még mindig nem találtam meg. 

— Én se — jegyezte meg Angéligue —, pedig már kétszer azt 
hittem, és jóval idősebb vagyok nálad. 

— És megbántad, hogy nem vártál? 

— Hát... nem. 

— No látod! 


Nem, gondolta Kissy, amint kibámult a hátrafelé bandukoló he- 
gyekre. Nem, ő sose lenne képes ágyba bújni olyan fiúval, aki- 
be nem fülig szerelmes. És ez csak a második legfontosabb 
szempont. A legfontosabb az, hogy a fiú is fülig szerelmes le- 
gyen őbelé. Szörnyű lenne, ha az első fiú, akit kiválaszt, el- 
hagyná, amikor már túl vannak mindenen. 

Szegény Chantal pontosan így fog járni, ha nem gondolja 
meg magát. Elsőként a csapatból, mert Angéligue-et nem hagy- 
ta el az első fiúja: ő hagyta el a fiút. Elmesélte. Aztán volt még 
egy, az nem volt komoly, és utána jött Pi. Mármint persze nem 
számítva a gyerekkori srácokat, akikkel még nem volt olyasmi, 
olyan több is volt. 

És Vanessát meg őt se fogja elhagyni a fiújuk sosem. Martin 
felől tökéletesen biztos lehet, Nimby felől pedig még bizto- 


sabb. Az pedig, hogy Pi valaha az életben képes legyen elhagy- 
ni Nialát, teljes lehetetlenség. Nialát nem lehet elhagyni, Niala 
után legfeljebb sóvárogni lehet. Beaulieu-ben van néhány fiú, 
akik pontosan ezt teszik, de úgy tudják, hogy Vaucressonban 
van valakije — ami tulajdonképpen igaz is, amikor Pi éppen ott 
van. 

Egyébként lehet, hogy itt az úton is akad egypár fiú, akik az- 
óta, hogy ők arra jártak, éjszakánként a két kocsi rendszámát 
suttogják a párnájuknak. Nemegyszer megnézték őket az étter- 
mekben, parkolókban, és ez nem mindig a feltűnő kocsiknak 
szólt. Az az elismerő vau se, ma reggel Moulin Chérier-ben, 
amikor beszálláshoz készülődtek és két fiú elment Kissy háta 
mögött. Nem ő tetszett nekik, mert rögtön hátranézett és látta, 
hogy Nialát bámulják elhaladtukban. De ő is kapott már ilyet, 
az összes egérlány kapott. 

Saint-Polgues-nál értek le a dombvidékre, innentől megint 
szántóföldek és rétek vették át a hegyek helyét. Nem baj, Tom 
azt mondta, nemsokára megint jönnek a hegyek. Feurs-nél át- 
mentek a Loire hídján, kerestek egy ebédet és megéttermeltek. 
Ezt persze Nimby mondta, kivételesen nem előre elhatározva, 
csak megbotlott a nyelve. Azt mondta: 

— Máris keresek egy ebédet... — és nyomogatni kezdte a tele- 
fonját. — Akarom mondani... de nem is, jó az úgy. Szóval kere- 
sek egy ebédet, ahol megéttermelhetünk. 

Miután leadták a rendelést, Chantal megszólalt, Andreasra 
nézve, alighanem megbeszélték már a dolgot. 

— Az a helyzet, hogy Niala rájött és beavatta a lányokat is... 
én meg nem tagadhattam le... szóval legegyszerűbb, ha elmon- 
dom, hogy... hogy hát van valami, már egy ideje, és hát... szó- 
val ez a helyzet. 

Csodálatos látvány volt, ahogy ott ült, és egyre pirosabbak 
lettek a fülei. Érdekes, Kissy úgy tudta, hogy egy Jerry-egér s0- 
se jön zavarba. Ő például nem szokott, kivéve amikor... kivéve 
elég gyakran. 

— Azt akarja mondani, hogy ő meg Andreas — segített Vanes- 
sa. 

A fiúk és a szülők meglepve néztek a pár egyik tagjára, aztán 
a másikra. 


— Nocsak — dörmögte Tom. — Végül is tartani lehetett effélé- 
től egy ilyen hosszú úton... 

— Hát — szólalt meg Andreas — igazából már korábban kezdő- 
dött. 

— Úgy? — kérdezte Inge. Mintha se ő, se Tom nem lelkesedett 
volna a dologért. — És mondjátok csak... 

— Dehogyis, anya! 

Inge megkönnyebbülten bólintott. Ugyan mi kifogása lehet 
Chantal ellen, gondolta Kissy. Chantal szüleinek sokkal több 
okuk lenne rögtön az első percben aziránt tudakozódni, hogy 
lefeküdtek-e. 

— Dont worry, be happy — mondta Niala. — Ez klassz dolog. 
A fiatok talált egy remek lányt, aki olthatatlan lelkesedést táp- 
lál majd bele a sajtfélék iránt. Amik nagyon egészséges ételek. 

Tom kicsit savanyúan mosolygott. 

— Eddig is szerette a sajtot. Nekem nem is lenne bajom a do- 
loggal, csak jobban örülnék, ha Chantal egy kicsit idősebb len- 
ne. 

— Már most is idősebb vagyok, mint mikor elkezdődött a do- 
log — mondta Chantal őszintén. — Jó pár héttel. És betöltöttem a 
tizenötöt, úgyhogy Andreas nem fog bíróság elé kerülni gyer- 
mekkorú, csakugyan, ezek nagyon szép hegyek voltak, és ez a 
Fleurs is igazán szép kisváros. 

Kissy fölpillantott. Igen, a pincérnő érkezett megrakodva, 
Chantal ezért váltott témát. 

— Tetszik? — kérdezte a nő, amikor letette a tálakat. 

— Hogyne. Még sosem jártam itt. 

— Érezd jól magad. Egyébként Feurs a neve, nem Fleurs. 

—Ó — pillantott föl Chantal meglepve. — Sajtóhibával mond- 
tam? 


Ebéd után sétáltak egyet a sajtóhibás városban. 
— Persze — tért vissza Tom a félbehagyott tárgyra — azt nem 
mondom, hogy kimondottan helytelenítem a dolgot, de tény, 
hogy nem vagyok lelkes. Mindazonáltal Andreas betöltötte a ti- 
zennyolcat, úgyhogy nincs jogom beleszólni, nagy örömömre. 
Fájjon a te szüleid feje. 

Chantal elgondolkodva tanulmányozta egy parkoló autó 
egyik hátsó lámpáját. 


— Nem tudom, miért kellene aggódniuk — mondta végül. 

— Úgy értem, majd ha tudomást szereznek a dologról. 

— Akkor se. Soha nem szorultam gyámolításra, azóta pedig 
végképp nem, amióta kinövesztettem a füleimet. Andreas nem 
fog... 
— A füleidet? 

— Amióta kisegér vagyok. 

— Ja, értem. 

— Andreas nem fog olyasmit tenni, amit én nem akarok. 
Hiszen életben akar maradni. Ha pedig én is akarom, akkor 
csak rajta, és a szüleimnek legfeljebb annyi teendőjük marad, 
hogy gratuláljanak. 

— Azért ez nem ilyen egyszerű — mondta Tom. 

— Persze hogy nem. Elvárok tőlük egy darab sajtot is. 

Kissy ránevetett a tölcsér maradékára és gyorsan bekapta. 
Vaníliafagyi volt, igazán jó, bár lehetett volna nagyobb is. 

— Hát nem tudom. Én csak annak örülök, hogy nem Jennifer 
szeretett bele egy felnőtt férfiba. 

— Igen, ez tényleg gond — szólalt meg Niala a hátuk mögött. — 
Neked is kellene találni már valami krapekot. 

— Á, nem érdekes — mondta Jennifer. — Nimby bármikor kéz- 
nél van... — hirtelen ránézett Vanessa kezére, ami megindult a 
dereka felé — úgy értem, Nimbynek van egy csomó jóképű osz- 
tálytársa, akiknek bemutathat, hát persze! — Vanessa keze las- 
san visszatért eredeti helyére. — Hűűű... ezt megúsztam. 

Nevettek. 

— Egyébként — szólalt meg Chantal — én nem vagyok szerel- 
mes Andreasba, csak hogy tudjátok. 

— Hanem? -— pillantott rá Tom. 

— Csak jó vele... jól megvagyunk együtt. Ennyi az egész. 
Persze lehet ebből még több is, esetleg. Majd kialakul. 

A nagy bejelentés nem változtatott meg semmit közvetlenül. 
Chantal nem ment át a lakóautóba a következő szakaszra, és 
Andreas se jött át hozzájuk. Nem csókolóztak az utcán. Talán 
az volt az egyetlen változás, hogy Chantal most már nem tett 
úgy, mint aki nem szenvedheti a fiút. 

Feurs után a D89-esen indultak el keletnek, Tom azt mondta, 
szívesen sétálna egyet Lyon óvárosában, s ezért nem sajnál egy 


kis sietséget. Igazán nem száguldott most se, vagy két órába 
telt még az út. 


Lyon óvárosát Félszigetnek hívták, és tényleg olyan volt. Egy 
egészen keskeny sáv a Rhőne és a Saőne összefolyásánál, köz- 
tük alig pár háztömb. 

Estig sétálgattak a keskeny utcácskákban és a főutakon. Meg- 
nézték a hatalmas Bellecour teret és a város fölé magasodó he- 
gyet, amiről Tomék megmondták, hogy Fourviére-nek hívják. 
Volt rajta egy másolat az Eiffel-toronyról, tévétoronyként üze- 
mel, de nem szabad fölmenni rá. De Tom megígérte, hogy 
másnap fölmennek a hegyre, van ott éppen elég jó kilátó. 

Megcsodálták a városházát, ami egy óriási palota volt egy 
nagy téren, és úgy döntöttek, lassan ideje indulni a kocsikhoz. 
Még ki is kell menni a városból, hogy valahol egérlyukképes 
helyet találjanak. Tom kicsit gondterhelt volt emiatt — ők több- 
ször jártak már Lyonban, de nekik persze nem jelentett problé- 
mát az éjszakai szállás. Elég volt egy nagyméretű parkolóhely 
valami nyugis környéken, ott megálltak, bezárták az ajtókat és 
megvolt az éjjeli táboruk. De sátrat verni egy nagyváros köze- 
pén mégse lehet. 

— Talán átmegyünk a Fourviére-re még ma — mondta. — Ott 
könnyebben akadunk valami parkra vagy erdőcskére. 

Kissy magában arra gondolt: találni fognak megfelelőt, éspe- 
dig percek alatt, mert az őrangyalaik dörzsölt, belevaló srácok. 

Öt perc múlva kiderült, hogy még annál is ügyesebbek. 


A kocsikat a Bellecour téren hagyták, arrafelé indultak. Közben 
Nimby rácsatlakozott a Google Mapsre és a feje fölé hajoló 
Tom irányításával hozzálátott megfelelő helyet keresni. 

Egyszer csak megszólalt egy hang valahonnan távolabbról, 
azt mondta: 

— Nicole! Nicole D" Aubisson! 

Niala fölkapta a fejét, a hang forrását kereste. Akkor értek a 
tér szélére, mindenfelől emberek, autók, esti forgalom. Végül 
az segített megtalálni, hogy közeledett. Fiatal nő volt, farmer- 
ban, pólóban. Barna haj, kis táska. És Nialára nézett, aki visz- 
szamosolygott rá. 


— Nahát ilyet! Először nem is voltam biztos, hogy te vagy. 
Hogy kerülsz ide? 

— Yvette? ... Hát ez nem igaz! 

Összepuszilkodtak. 

— Átutazóban vagyunk — mondta aztán Niala, és körbemuta- 
tott a társaságon. — Ő Yvette Laboux, valamikori villefranche-i 
lakos. Ők pedig barátaim, a Ford család... Inge, Tom, Andreas 
és Jennifer. Ők pedig Chantal, Martin, Kissy, Nimby — a követ- 
kezőt kihagyta —, Pi és Angéligue, ő pedig Suzy. És ez a kicsi 
itt. . . 

— Vanessa D" Aubisson — cincogta a kicsi. 

Yvette meglepve nézett rá. 

— A kishúgom — mondta Niala büszkén. 

— A kish... De hisz neked nincs is... 

— Ej, hát itt áll, nem látod? — nevetett Niala, Vanessa pedig 
még integetett is, mutatva, hogy ő bizony ott van. 

— De — mosolygott Yvette —, látom. De hát honnan... 

— Nos hát, Yvette — kezdett bele Niala kedélyesen —, láttad-e 
már a méhecskéket tavasszal? 

— Te! Ne szórakozz velem! Miért mondod, hogy a kishúgod? 

— Mert az — felelte Niala komolyan. — Anyáék örökbe fogad- 
ták. 

— Örökbe?! 

Yvette olyan döbbenten nézett, mintha ez lenne az első ilyen 
eset a történelemben. Vanessa lelkesen vigyorgott rá. 

— Ezt muszáj elmesélnetek — mondta Yvette határozottan. — 
Meddig maradtok? 

— Holnap indulnánk tovább. 

— Remek. Hol szálltatok meg? 

— Sehol. Sátorozunk. Éppen sátorverésre alkalmas helyet ke- 
restünk. 

— Gyertek hozzánk — vágta rá Yvette. — Van egy jó nagy ud- 
varunk. Mondanám, hogy elszállásollak benneteket, de a lakás 
méretei sajnos. . . 

— De van két kocsink is. . . 

— Hát hozzátok azokat is. 

— Elég terjedelmesek. 

— El fognak férni, hozzátok csak el. 


Így aztán Tom és Pi fogott egy taxit és elment a kocsikért, ők 
pedig kerestek néhány padot és elmesélték Yvette-nek a hosszú 
történetet a chatről, a shindykről, az alapítványról és az árva 
kislányról, aki egy nyaraláson találta meg igazi otthonát. 
Yvette könnyekig meghatódott, és feltétlenül marasztalni akar- 
ta őket, legalább néhány napig. 

— Ez nemcsak rajtam múlik — mondta Niala. — Tulajdonkép- 
pen Tom a főnök az útvonalat illetően. Nekem csak az számít, 
hogy a születésnapomra szeretnék otthon lenni. 

— Nem tizennyolcadikán van a születésnapod, vagy rosszul 
emlékszem? 

— De, akkor. 

— De hát az még tíz nap! Rengeteg időtök van. 

Niala nevetett. 

— Tudod, mióta jövünk Párizs mellől? Egy kerek hete, múlt 
csütörtökön indultunk. 

Éppen ekkor fordult be a mikrobusz a sarkon. Suzy farkcsó- 
válással üdvözölte. 

— Hát ez a kisebbik kocsink — mondta Vanessa. — És ott jön a 
nagyobb. Tényleg elférnek az udvarotokon? 

— Ejha — nézett végig Yvette a lakóautó terjedelmén. — Szép 
nagy kocsi, ekkora még biztos nem parkolt az udvaron. De ne 
aggódj, még a lakók kocsijai is elférnek mellettük. 

Így is volt, tényleg elfértek. Az udvar egy háztömb belseje 
volt valahol a Rhőne túloldalán, a rue de Séze-en. Téglalap ala- 
kú, fákkal és parkolóhelyekkel, amiken négy utca házaihoz tar- 
tozó kocsik álltak. Az egerek nyomban kiválasztották a tábor- 
helyet és leparkolták a kocsikat. 


Kissy táborverés közben értesült a megdöbbentő tényről, hogy 
Yvette Laboux, legjobb tudomása szerint, nem rokona Nialá- 
nak. Amióta kiderült, hogy Jennifer és Niala rokonok a mulat- 
ságos beszédű Lester dokin keresztül, természetesnek érezte, 
hogy a világot Niala rokonai népesítik be. 

Yvette nem tartozott közéjük. Az anyja fodrász volt Ville- 
franche-ban, egyike azoknak, akikhez Blanche és Niala rend- 
szeresen járt egy időben. Akkoriban Yvette nemegyszer szóra- 
koztatta a kis Nicole-t, amíg anyja Blanche hajával foglalko- 
zott. Aztán a fodrászüzlet elköltözött Nizzába, gyérebb lett a 


kapcsolat. Később Yvette férjhez ment Lyonba, két éve, nagy- 
jából akkor, amikor a csapat hat tagja összeismerkedett a cha- 
ten. 

Itt volt a férje is, érdeklődve figyelte az egerek nyüzsgését és 
elbeszélgetett a férfiakkal, de a többiekkel is. Gyári munkás 
volt, továbbá egy amatőr színjátszó kör tagja, és egy fesztiválra 
érkezett Nizzába három évvel ezelőtt, ott ismerkedtek meg. Ni- 
ala annak idején hallott róla, még a fényképét is látta, de most 
találkoztak először. 

— Az élet rejtélyes véletlenek sorozata — mondta a férj, akit 
Antoine-nak hívtak, pont mint Nimbyt. — Ha nem éhezem meg 
és nem ugrom el valami kajáért, sose botlunk egymásba. A kis- 
fiunk ennek a véletlennek köszönheti az életét. 

— Kislányunk — javította ki Yvette, szemlátomást nem elő- 
SZÖT. 

— Ötven-ötven százalék — mondta Vanessa. 

— Nem, nem annyi — felelte Nimby. — Lányból valamicskével 
több születik, ami egyébként remek ötlet. 

Vanessa villámló szemekkel nézett rá. 

— Szóval én már nem is vagyok elég neked?! 

— Ó, dehogynem — Nimby barátságosan hátba veregette ked- 
vesét, mint egy öreg cimborát —, teljesen elegendő vagy, így 
megtoldva Kissyvel meg Nialával meg... 

Ugrott egyet, ahogy Vanessa megpördült, s egykettőre eltűn- 
tek a fák mögött. Csakhamar az udvar túloldalán tűnt föl a két 
kergetőző alak a nagy füleikkel. 

Kissy elégedetten nézett utánuk. Ha nem egy idegen háztömb 
udvarán lennének, és nem ez a két élhetetlen lenne, akkor a 
hajsza nem azzal érne véget, amivel kétségkívül fog, hogy 
Nimby hagyja magát utolérni, és csókolóznak. Talán egyszer 
végre olyan helyen is kergetőznek majd, ahonnan ajtó nyílik 
egy meghitt, kellemes kis szobába, amiben van egy ágy. 

Legyintett. Ez a két mikroegér már a túra előtt is egy ágyban 
aludt, de olyan ártatlanok, mint Ádám meg Éva, mielőtt össze- 
akadtak a kígyóval. Sőt még ártatlanabbak, mert azok legalább 
csupaszon jártak. Össze kellene zárni őket egy lakatlan szige- 
ten, amin van egy kék lagúna. A kék amúgy is jól megy Vanes- 
sa hajához. 


A kergetőzésről valószínűleg azért jutott eszébe a kis szoba 
az ággyal, mert neki lennének vele elképzelései, amikben se 
Nimby nem szerepelne, se Vanessa. Martin annál inkább. Egy 
teljes hete nem látták egymást ruha nélkül. Valahogy termé- 
szetellenesnek tűnik ez az állapot. Kissy elgondolkodott, igaz 
lehet-e, ami a történelemkönyvekben áll, hogy neki valaha fo- 
galma se volt róla, hogy nézhet ki Martin meztelenül, és resz- 
ketett ijedtében, amikor a fiú először látta őt hálóingben, kön- 
tös nélkül. 

Valami megérintette a vállát, s ő fölkapta a fejét. 

— Elaludtál? — kérdezte Chantal. 

— Én... mit... nem... ja, nem aludtam el, csak elgondolkoz- 
tam. Mi az? 

— Tagja vagy a vacsorakészítő brigádnak, jelenésed van a la- 
kóautóban. 

Kissy ijedten nézett a lakóautóra, aztán szaladt segíteni a töb- 
bieknek. 


Később, már a sátorban kérdőre vonta Vanessát, csókolóznak-e 
mostanában eleget. A kislány tűnődve csóválta a fejét. 

— Útközben túl sok a látnivaló, a csókolózáshoz pedig teljes 
figyelem kell. Inkább csak a megállókban. 

— Többször megfigyeltem, hogy amikor megállunk, akkor is 
inkább a tájat csodáljátok. 

Vanessa nevetett. 

— Úgy beszélsz, mintha a csókolózás valami házifeladat len- 
ne, amit el kell végezni. 

Kissy is elnevette magát. 

— Igen, lehet. De ez csak azért van, mert aggódom miattatok, 
nehogy kihüűljön a szerelem vagy ilyesmi. 

Vanessa nagyon komolyan nézett rá. 

— Nem fog. Ne aggódj. Szeretem az egeremet. 

— Nyugodtabb lennék, ha nem lennél ilyen Alain. 

Vanessa kinyitotta a száját, aztán megint becsukta. 

— A Niala az Alain fordítottja — magyarázta Kissy. — Niala 
nem szégyenlős és nem csinál tragédiát abból, hogy mit csinál 
a fiújával — ha majd lesz fiúja. Te viszont pont az ellenkezője 
vagy. Egy éve jártok az egereddel, és annyit se engedsz meg 
neki, hogy benyúljon a ruhád alá. 


— Nem is akar. 

— Dehogynem akar, minden srác akar. Csak ez a nagyfülű 
szeret téged, és nem csinál semmit, ami neked nem tetszik. Ko- 
molyan azt hiszed, hogy nem szeretné tudni, milyen vagy ruha 
nélkül? 

Vanessa hallgatott. Közben Chantal is megjött a fürdőszobá- 
ból, s érdeklődéssel hallgatta a beszélgetést. 

— Az is jó kérdés — szólalt most meg —, hogy komolyan állí- 
tod-e, hogy te nem vagy kíváncsi őrá ruha nélkül. 

Vanessa határozottan fölszegte a fejét. Mohi volt mindig 
ilyen makacs, jutott Kissy eszébe. 

— Igen, komolyan állítom — jelentette ki. 

— No, szép dolog — mondta Chantal. — Csak azért nem verlek 
meg, amiért most először hazudsz nekem, mert önmagadnak is 
hazudsz. 

— Meg mert úgyse tudnál megverni — vágta rá Vanessa fölé- 
nyes vigyorral. Ez igaz volt, Chantal már jócskán tudott neki 
bevinni találatokat, körülbelül ugyanannyit, mint Martin, de 
megverni még mindig nem tudta. 

— Miért kellene téged megverni? — bújt be a cipzáron Angé- 
ligue. 

— Vanessa képes volt hazudni nekem — felelte Chantal. — Azt 
kérdeztem tőle, komolyan állítja-e, hogy nem kíváncsi az ege- 
rére ruha nélkül, és volt képe igent mondani. De azt mondtam, 
nem verem meg, mert önmagának is hazudik. 

— Nem is tudnád megverni — mondta Angéligue. 

— De Jól hangzik! 

Nevettek. 

— Te láttad már őt meztelenül? — kérdezte Vanessa. 

— Én, Andreast? Dehogyis! 

— Akkor meg mit cincogsz itt nekem? 

— Hát ide figyelj, egérke. Mi csak pár hete jöttünk össze, és 
nem is vagyunk szerelmesek egymásba. Ti több mint egy éve 
együtt vagytok és imádjátok egymást. Amellett én alaposan 
meg fogom nézni a srácot meztelenül... meg ő is engem. Ha- 
marosan. 

— Nem olyan jó ötlet — mondta Angéligue. 

— Nem leszel keresztmama, ne félj. Eleinte valószínűleg mi se 
csinálunk majd többet, mint Kissyék. 


— Aha, csak az előbbi összehasonlítás most is működik, ti 
még csak pár hete jártok és nem is vagytok szerelmesek egy- 
másba, ők meg igen és csak egy év után jutottak idáig. Ráadá- 
sul Andreas már nem tizenöt éves. 

— Hát éppen azért. 

— Ő nem fogja beérni annyival, mint Martin. 

Chantal mosolygott. 

— Az sem olyan nagy baj. 


Chantallal egyszerűen nem lehetett értelmesen beszélni. A fejé- 
be vette, hogy lefekszik Andreasszal, amikor a fiú akarja. Még 
szerencse, gondolta Kissy, hogy nem ő maga akarja kezdemé- 
nyezni — de lehet, hogy előbb-utóbb eljut odáig is. 

Mit lehetne tenni? Andreasszal nem lehet beszélni, ezeknek a 
disznóknak Chantal ínyencfalat. Jobb nem fölhívni rá a figyel- 
mét, hogy ő lehet neki az első. Tomékkal lehetne beszélni, de 
nincs értelme, ők is pontosan tudják, hogy nem lenne szabad, 
de nem tudnak hatni a fiukra. Ahogy Chantal szülei se tudná- 
nak a lányukra, de nekik meg se szabad orrontani a dolgot, 
mert egy botrány igazán nem hiányzik se Chantalnak, se And- 
reasnak. 

Egyvalaki van, aki kitalálhat valamit. Niala. Ő ért az embe- 
rekhez és hatni is tud rájuk. Most fönt beszélget Yvette-ékkel a 
lakásban, de holnap szerét fogja ejteni, hogy beszéljen vele. 
Nem lesz egyszerű, mert először vele is meg kell értetni, hogy 
amire Chantal készül, az meggondolatlanság. Ő maga pontosan 
ugyanerre készül Pivel, amint végre sikerül a pasit meghódíta- 
nia. Annyira ekörül forognak a gondolatat. . . 

Kissy eltűnődött, látott-e valami jelet Pin az utóbbi időben. 
Nem. Elég határozottan állíthatja, hogy nem. Pi alig beszél Ni- 
alával, még ránézni se néz rá gyakrabban, mint mondjuk Mar- 
tinre, aki igazán nem az esete. Szegény kisegér, hogy várja azt 
a születésnapot, és alighanem csalódni fog. Pi akkor már törvé- 
nyesen hozzányúlhatna, csak nem fogja akarni megtenni. 


Antoine-nak még nem kezdődött meg a szabadsága, de Yvette 
már vakációzott, el tudta kísérni őket. Nialával és Vanessával 
utazott a lakóautóban. 


A Fourvieére-re kábelvasút is vitt föl, de ők inkább fölmentek 
kocsival. A bazilikától nem messze parkoltak le. 

Yvette, Inge, Tom és Andreas egyszerre magyarázta a látni- 
valókat a város fölé magasodó bazilika melletti kilátóról. 

Szép város, állapította meg Kissy. Persze nem olyan szép, 
mint Beaulieu, ami nem is városnak készült, hanem ékszerdo- 
boznak. Hangosan nem mondta ki, hogy ne rontsa a többiek 
örömét, de szeretett volna már ott lenni. 

A hegyen ebédeltek egy étteremben, aztán végigmentek a 
rakparton, ami Saöne-partból egyszer csak Rhőne-parttá válto- 
zott. Yvette kalauzolásával fölhajtottak az autópályára, mert az 
vitt át az utolsó hídon, de le is jöttek róla nyomban. Yvette-et 
kitették egy buszmegállónál, megvárták a buszt és egy sor pu- 
szi meg ölelés után elindultak kifelé a városból. 


Megállapodtak, hogy most kicsit fölgyorsítanak, hisz majdnem 
huszonnégy órát töltöttek Lyonban, nem fog ártani, ha egy 
cseppet megnyomják a pedált. Egy napig úgy mennek, mint 
Dorothy: mindig a sárga úton. Mármint olyan utakon, amiket a 
térkép sárgával jelöl. A D307-esen mentek Vienne-ig, ott ráka- 
nyarodtak a D502-esre, a D518-asra, majd a D71-esre. Egy 
pöttöm falucskában, La Rivalban tartottak pihenőt, és Kissy 
megfigyelhette, hogy Vanessáék igenis csókolóznak. Persze 
nem is volt sok látnivaló, amiről lemaradtak volna. 

Chantal lépett oda hozzá, míg a két szerelmes kisegeret fi- 
gyelte. 

— Niala megint megrágcsálta a fülemet, hogy ne bújjak ágyba 
Andreasszal. 

— Jól tette. 

— Niala roppant bölcs egér, a csapat esze, Columbo és Yoda 
mester törvénytelen gyereke. 

— Úgy van — vigyorgott Kissy. 

— Arra gondoltam, mi lenne, ha én meg a csapat Anakin Sky- 
walkere lennék, aki minden józan ész ellenére tökéletes őrült- 
séget művel, és híresebb lesz, mint mesterei közül bármelyik. 

Kissy arcáról lehervadt a vigyor. Aztán megszállta az ihlet, és 
a vigyor ismét megjelent, de most kárörvendő volt. 

— Akkor megmutatnám, hogy én is bölcs vagyok, én vagyok a 
csapat Obi-vanja, és úgy bánnék veled, ahogy ő bánt Anakinnal 


a Musztafaron. Készülj föl hosszas tartózkodásra egy szardíni- 
ásdobozban, egy olvasófejjel az orrodon. 

Ez egyike volt a rengeteg ismeretnek, amiket mindenki óha- 
tatlanul beszerez, ha Nimby társaságában tölti napjait. Amikor 
megnézték a Csillagok háborúja harmadik részét, persze közö- 
sen az egész csapat, Nimby a film után elmondta, hogy amikor 
Darth Vader arcára teszik a maszkot, egy pillanatra látszik egy 
hosszúkás, háromszögletű dolog a két szeme között. Nos, az 
egy aktuátor, a merevlemezek olvasófejének része. Nimby sze- 
dett már szét merevlemezt, persze nem azért, hogy megjavítsa, 
hiszen azokat csak különlegesen pormentesített helyen szabad 
szétszedni. Tönkrement egy, még valamikor régen, és ő szét- 
szedte. Teteme most Franconville-ben, a vendégszoba vitrinjé- 
ben díszeleg. Van ott más csecsebecse is, például egy szétsze- 
dett ébresztőóra, ami még akár működhetne is, de így sokkal 
érdekesebb, meg néhány ősrégi elektronikus mütyür, még a 
hetvenes-nyolcvanas évekből. Valamikor gyűjtötte az ilyesmi- 
ket, még mielőtt kinövesztette a füleit. 

— Á — nevetett Chantal. — Anakin gyengébb harcos volt, mint 
Obi-van. De te nem győznél le engem. 

Hát ez igaz, gondolta Kissy. 

— A fénykardban nincs gyakorlatod — mondta. 

— De neked se. Egyébként miért is kellene nekünk összecsap- 
nunk? Tudtommal téged nem érdekel Andreas. 

— Nem hát. Engem a te józan eszed érdekel. 

— Szerinted van nekem olyanom? 

Kissy megakadt. Ha Chantalnak nincsen józan esze, akkor 
nincs neki és kész. Nem várható el tőle, hogy használja, amije 
nincsen, márpedig ész nélkül nem tudja felfogni, hogy rossz öt- 
let lenne lefeküdni a sráccal. Ha viszont van esze, akkor el tud- 
ja dönteni, mit akar. Azazhogy. . . 

— Lenne, ha használnád — jelentette ki. — De te azt hiszed, 
hogy már mekkora nagy felnőtt vagy, te már ágyba bújhatsz 
egy pasival. Amit... 

— Miért, Niala mit hisz? 

— ...ami éppenséggel igaz is — emelte föl a hangját Kissy. — 
Ágyba bújhatsz vele, elég nagy vagy hozzá. Csak nem lenne 
okos dolog, mert nem vagy bele szerelmes. Én se csinálom, pe- 
dig én még szeretem is az egeremet. 


Chantal morcosan nézett rá. Kissy keményen szembenézett 
vele. Ő a Jerry Alapítvány kisegere, és nem fél senkitől. Legke- 
vésbé a saját barátnőjétől, akivel éjszakánként együtt lopják a 
cica hűtőszekrényéből a sajtot. 

— Nagyon odavagytok ezzel a szerelemmel — mondta Chantal 
végül, csendesen. — Hát tehetek én arról, hogy nem zúgtam be- 
le a srácba? 

— Nem. De arról már igen, hogy mihez kezdesz ebben a szitu- 
ban. 


Saint- Vérand-ban, egy domboldal tövében táboroztak le éjsza- 
kára. Alig öt perc kellett, hogy kiderüljön: rossz helyen vannak. 
Legalábbis ha még el akarnak menni Grenoble-ba is. 

— Túlságosan délre tértünk — mutatta Nimby a térképet. — In- 
nen a főutak csak jócskán északra kanyarodva visznek oda. 

Tom pár pillanatig tanulmányozta a térképet, aztán visszaadta 
a telefont. 

— Azt megmondja ez a masina, hogy hány kilométer ide Gre- 
noble? 

— A főúton? 

— Ott. 

— Ötvennégy és fél — vágta rá Nimby, hiszen ő az imént már 
látta ezt az adatot. 

— Az nem olyan sok. Délelőtt odasétálunk, megnézzük a he- 
gyeket. Jó lesz? Nem hiszem, hogy lesz ellenvetés, mert aki 
nem jön, az megnézheti addig a macskakiállítást. 

Kissy elképedten meredt a taxisra. Még hogy macskakiállí- 
tás?! Hát azt hiszi, hogy őket meg lehet ijeszteni holmi macs- 
kakiállítással? 

Nem, felelt magának rögtön, ezt Tom nem hiszi. Szórakozik 
velük. Tetszik neki a csapat egeresdije, és a maga módján részt 
vesz benne. 

— Feltétlenül — szólalt meg a háta mögött Nimby hangja. — Ha 
bárhol látsz macskakiállítást, Tom, mindenképpen szólj, hogy 
menjünk el. Tudod, néhány száz macska nekünk afféle ujjgya- 
korlat, amire időnként szükségünk van, hogy el ne puhuljanak 
az izmaink. Mostanában nem edzettünk sokat, kell az a kis test- 
mozgás. 


— Ezen ne múljon — mondta Vanessa. — Gyakorolhatunk, 
amennyit csak akarsz. 

— De nem ma este — emelte föl az ujját Angéligue. — Neked 
ma kémiás napod van. 

— Ördög vigye, elfelejtettem. Jó, akkor ma redoxireakció, hol- 
nap pedig ketten együtt megverjük ezt a pár tucat elpuhult, 
nyámnyila egeret. Jó? 

— Tudod, ki a nyámnyila — szűrte a foga között Chantal. 

Vanessa harci pózba vágta magát. 

— Ne szövegelj, bizonyíts, egérke! Hadd lássam, meg tudom-e 
számolni, hányszor ütsz meg öt másodperc alatt! 

Chantal szó nélkül odalépett és adott neki egy sorozatot. Per- 
sze a kislány minden ütést kivédett, de Chantal most nem is 
akart bevinni találatot, a gyorsaságát akarta megmutatni. 

— Ügyes vagy — dicsérte meg Vanessa. — Tizenhét ütés pár 
pillanat alatt. 

— Húsz. 

— Tizenhét! 

— Ó, szegénykém — Chantal sajnálkozva megsimogatta barát- 
nője fejét. — Elfelejtettem, hogy csak verekedni tudsz, de hiá- 
nyoztál, amikor a tizenhétnél nagyobb számokat tanultáááá. . . 

Vanessa egy szempillantás alatt kirántotta alóla a lábát és a 
hasára térdelt. 

— Már megint nem voltál résen! — dörrent rá. — A shindy mos- 
tanra vagdalt egeret csinált belőled. Mit akartál mondani a szá- 
mokról? 

— Se... semmit. . . 

— Mindjárt gondoltam. 

Leszállt róla és talpra segítette. Chantal megköszönte és meg- 
kérte, porolja le hátulról. Vanessa szolgálatkészen hozzálátott. 
Amikor a derekához ért, Chantal villámként megpördült és 
földhöz vágta. 

— Most meg te nem voltál résen, egérke! 


Kissy némileg bizalmatlanul szemlélte a buborékokat. Persze, 
biztonságos, tudja ő azt. Csak hát mégis több ezer kilométer 
magasan egy szál dróton lebegni órák hosszat. . . 


— Alig pár száz méter — nyugtatta meg Pi, amikor hangosan is 
kimondta, amire gondolt. — És nem egy drót, hanem több. És öt 
perc alatt megteszi az utat. 

Kissy nem nyugodott meg. A buborékok már valahol a folyó 
fölött jártak, talán a túlsó part fölött, innen nézve nehéz volt 
megmondani. Jean azt mondta, 1976 óta használják ezeket a 
buborékokat. Vagyis harminchárom éve használódnak. 

—A szerkezet kitűnő állapotban van — nyugtatta meg Jean; 
aligha rendelkezett Niala gondolatolvasói képességével, inkább 
az ő arca lehetett túlságosan kifejező. — Én a héten már három- 
szor megtettem az utat oda-vissza. 

Aha, gondolta Kissy, csak te kevesebbet kockáztatsz. Jean 
rengeteg van, Kissy pedig csak egy. 

De ezt nem mondta ki. 

Amikor a buborékok visszaértek, Kissy azzal az elszánással 
szállt be, amivel egy shindynek ugrik neki az ember. Harcolni 
fog mindenáron, amíg csak egy ujját is mozdítani tudja. Lehet, 
hogy alulmarad, de a shindy drágán fizet az egérburgerért. 

Egy perc múlva minden rémületét feledve csodálta a panorá- 
mát a lassan emelkedő buborékból. 


Grenoble még szebb város volt, mint Lyon, mert mindenfelől 
hegyek vették körül. Nem is kicsik. Az Isére völgyében tették 
meg az utat Saint-Vérand-ból idáig; a folyó innenső oldalán ki- 
sebb hegyek valamivel távolabb, a túloldalon nagyobbak egé- 
szen közel. Vanessát ki se lehetett robbantani az ablakból. 

A Dauphinéi-Alpok méltóságteljesen néztek le rájuk a ma- 
gasból. Amikor Voreppe előtt kanyarodott az út, az ő oldalu- 
kon is megjelentek a hegyek. Grenoble-ba már hatalmas he- 
gyek tövében futottak be. 

Tom áthaladt egy hídon, innen jobban kitárult a panoráma. 
Az ódon hangulatú városka mögött hatalmas hegyvonulat 
emelkedett. Kissy nem is gondolta, hogy nyár közepén még ha- 
vat fog látni, márpedig ezeket a csúcsokat most is hó koronáz- 
ta. 

Ekkor fedezték föl a buborékokat valahol messze balra. Kissy 
először azt hitte, valami lámpák függenek a folyó fölötti kábe- 
len, öt lámpa közvetlenül egymás után. Az nem tünt még föl, 
hogy ezek a lámpák mozognak, a méretüket pedig nem tudta 


megítélni. Különösebben nem is izgatta a dolog, a hegyek sok- 
kal érdekesebbek voltak. Nem is sejtette, hogy egy óra múlva 
az egyik ilyen lámpában fog ülni. 


A Bastille szemközt emelkedett a hegyen. A rakpartról gyö- 
nyörűen meg lehetett csodálni, le is fényképezték a város fölé 
emelkedő erődöt, Kissy külön megörökítette Vanessa ragyogó 
tekintetét, ahogy a hegyet csodálta. Zöld volt az egész, amit a 
lombsátorból kikandikáló házak tarkítottak. 

— Fölmegyünk? — kérdezte Niala. 

— Föl — nézte Tom a hegyet -—, csak jó lenne tudni, mennyire 
meredek. Nem szívesen terhelném túl a motort. Ne haragudjon 
— lépett oda egy járókelőhöz —, ön idevalósi? 

— Az vagyok — felelte a megszólított, kopaszodó, ötvenes fér- 
fi. — Jean a nevem. Mit tehetek magukért? 

— Tom vagyok. Tudja, átutazóban vagyunk és megnéznénk a 
Bastille-t, de lakóautóval jöttünk, és az kicsit nehezen mászik 
föl a meredeken. Hogy juthatnánk föl úgy, hogy... 

— Mindenképpen kocsival akarnak menni? — kérdezte Jean. 

— Mert mivel lehet még? 

— Buborékkal — mutatott a férfi az Isére tükre fölé. — Éppen 
erre találták ki. Fejenként hat ötven, a gyerekeknek négy euró. 
Külföldiek? 

— Csak mi ketten a feleségemmel, a többiek franciák, de nem 
erről a vidékről. 

— Úgy. Hát menjenek buborékkal. Tizenhét euróért még meg 
is ebédelhetnek a hegyen, és a viteldíj is benne van. 

Az egerek szemükkel követték a folyó fölött átívelő kábele- 
ket, de onnan, ahol álltak, nem látszott, hol érnek véget az in- 
nenső oldalon. Fönt a hegyen egy kinyúló, daruszerű szerkeze- 
tet láttak. Az öt gömbből álló lánc éppen felfelé tartott, valahol 
az Isére fölött lehetett. Kissyben ekkor mozdult meg az ellen- 
kezés, hogy ő bizony ebbe bele nem ül. Ő egy nagyon bátor 
kisegér, de mindennek van határa. Egy szál dróton függeni a 
mélység fölött, amikor annyi katasztrófafilmben látott már 
ilyet? Szó se lehet róla. 

De nem mondta ki. Aggályainak hangot adott ugyan, de azt 
elmulasztotta, hogy nyíltan és egyértelműen nemet mondjon. S 


mivel nem tette, senkinek eszébe se jutott, hogy ő ettől fél. Mi- 
re beszálltak, már neki magának se. 

A csapat legkisebbjének reakciója sokat segített. Vanessa már 
az első pillanatban lelkesen fogadta az ötletet, és szemlátomást 
meg se fordult a fejében, hogy félhetne valamitől. Kétszáz mé- 
ter magasan lebegni a város fölött? Az is valami? Ő egy má- 
sodpercig sem aggódott, s ez látszott is rajta. Persze aki úgy ra- 
jong a hegyekért, mint ő, az nem is félhet a magasságtól. Kis- 
syben fölrémlett a Cliffhanger néhány képsora, amikor Stallone 
függőleges falon kapaszkodik, és még inkább amikor a plüss- 
maci lezuhan a mélységbe. A maciban önmagát látta, Stalloné- 
ban viszont Vanessát, aki magától értetődően sétál föl a függő- 
leges falon, csak a lábát használva, mert az egyik kezével szin- 
tetizátorozik, a másikkal szendvicset gyárt. 

Pedig Vanessa még soha nem mászott sziklára, tudomása sze- 
rint. Másztak ők hegyre Beaulieu-ben, hogyne másztak volna, 
de rendes úton, még egy botra se volt szükségük. D"Aubisso- 
nék szőlőjében még Mohival jártak az első közös nyáron, oda 
kitaposott, ledöngölt földút vezet, autóval is meg lehet közelíte- 
ni. Négykézláb, egy szál karabineren függve mászni eszük ágá- 
ban se volt. Vanessa mégis úgy jelenik meg lelki szemei előtt, 
mint akinek ez egy pillanatig sem okoz gondot. 


Jean elkísérte őket a buborékok indítóállomásáig, pár perc séta 
volt; egy folyóparti épületből indultak, ami úgy nézett ki, mint 
egy hatalmas kalitka. Közben elmesélte, hogy a kötélpálya a 
harmincas évek óta üzemel, azóta kétszer építették át. Másodjá- 
ra 1976-ban, akkor lettek ezek a gömbölyű kocsik, amiket a vá- 
ros azonnal elnevezett buboréknak. 

A buborékban hat hely volt, ők tehát éppen kettőt töltöttek 
meg; Suzy az övékben utazott középen, a padlóra fekve. Kissy 
előrelátóan azt választotta, amelyikben Vanessa helyezkedett 
el. A kislány rögtön beszálláskor odafordult Pihez: 

— Gyere velünk, légy szíves. Nem árt, ha mindkettőben van 
egy férfi. 

Ravasz, ismerte el Kissy, amikor már nem azon töprengett, 
hogy mi lesz, ha elszakad a drótkötél. Pi tehát velük jött, Nialá- 
nak pedig természetesen a húga mellett volt a helye. Így ültek 


körben, Pi, Niala, Vanessa, Nimby, Martin és Kissy. És senki 
se félt, még Suzy sem. 


Persze nem ettek az erőd falatozójában, bár Jean ajánlotta. Volt 
ott rendes étterem is, hatalmas, gyönyörű terasszal, ahonnan az 
egész várost át lehetett látni. Lyonban egy magas torony volt a 
belváros fő jellegzetessége, itt három, úgy is hívták őket, Há- 
rom Torony, és előttük egy hosszú S alakú szalagház. Az ege- 
rek tehát helyet foglaltak a teraszon és fél szemüket körbe-kör- 
be járatták a panorámán, mialatt a másikkal áttanulmányozták 
az étlapot. 

Addigra már bejárták a fél erődöt. Tele volt múzeumokkal és 
kiállítótermekkel, egy óriási látványosság volt az egész. A má- 
sik felét ebéd utánra halasztották. 

Késő délután volt már, mire visszatértek a túlparton hagyott 
kocsikhoz, amiket egyébként láttak a hegyről, hiszen a folyó- 
parton parkoltak. Kihajtottak a Saint-Martin-d"Héres nevű kül- 
városba és egy hegyoldali réten tábort ütöttek. 

Innen jól meg lehetett figyelni a Bastille-tól jobbra, távolabb 
magasodó Saint-Eynard-hegyet, ami szinte függőlegesen tor- 
nyosult az Isére völgye fölé. Sziklamászók álma lehet, állapí- 
tották meg az egerek, kézről kézre adva a távcsöveket. Az ezer- 
kétszáz méteres hegy falként magasodott a völgy fölé. Innen 
nem lehetett kivenni a tetején emelkedő erődöt, ami nem volt 
akkora látványosság, mint a Bastille, és sokkal nehezebben le- 
hetett megközelíteni. 

— Szép lehet onnan a kilátás — dörmögte Tom -, de a lakóko- 
csi oda föl nem mászik, az biztos. 

Kissy futó pillantást vetett a motorháztetőre. A lakókocsinak 
akkora motorja lehetett, mint egy személyautó az elejétől a vé- 
géig. 

— Azt mondtad, eléggé fölspécizted — kockáztatta meg. 

Tom ránézett, aztán megint a Saint-Eynard-ra. 

— Hát éppen azért mondom, mert fölspéciztem. Tudom, mire 
képes és mire nem. Így utólag azt mondom, a Bastille-t meg- 
próbálhattuk volna vele, fentről megnéztem a szerpentint. De 
oda nem mászom föl vele. Azért ne aggódjatok, leszünk mi 
még éppen elég magasan, mire átkelünk a hegyeken. 


— Milyen magasan? — kérdezte egy vékony hang. Hát persze 
hogy Vanessa. 

— Nem tudom — mosolygott a férfi. — Az útvonaltól függ. Sze- 
rintem nem lesz panaszra okod, biztos lesz jó pár száz méter. 

A kislány lelkesen vigyorgott. 


Különös, gondolta Kissy. Nem először látta már azt az arckife- 
jezést, amit most Tomon látott. Látta már Tom arcán és látta 
másokén: apán, Yves bácsin, némelyik beaulieu-i ismerősön, és 
főleg anyán. Így tudta volna szavakba önteni: , Aranyos jószág 
vagy, igazán elfogadnálak." Vanessának megvan a képessége, 
hogy megszerettesse magát az emberekkel. Még nincs két éve, 
hogy révbe ért Beaulieu-ben, s rövidesen meg lehetett figyelni, 
hogy mindenfelé vannak családok, ahol oda tartozónak tekin- 
tik, még Saint-Jeanban is némelyütt. Elképesztő, hogy egy eny- 
nyire népszerű emberke tizenegy évig csak hányódott, kallódott 
a világban, nem kellett senkinek, s inkább az utcán élt alkalmi 
haverokkal, akiknek csak a gúnynevét tudta. De ez alighanem 
attól lehet, hogy csak azóta mutatja ezt a szeretnivaló arcát, 
amióta ővelük összekerült. Mert addig egy olyan életet élt, amit 
nem ő választott, s ami egyáltalán nem 1s tetszett neki. D"Au- 
bissonékat és Beaulieu-t az első pillanatban a szívébe zárta, s 
most már úgy él, ahogy alighanem mindig is szeretett volna. 
Így már könnyen megszeretteti magát, ahogy most Tomékkal 
IS. 


— Már csak egy hét — sóhajtotta Niala, amikor másnap reggel 
kimásztak az egérlyukból. 

— Annyi — dünnyögte Chantal. — Én is figyelem ám azt az 
egeret. 

— És láttál valamit? 

— Nem -— vallotta be Chantal. — Még mindig nem. 

Kissy rosszallóan nézett rá. 

— Miért rontod el a kedvét? 

— Mert a rossz hír is jobb, mint a bizonytalanság — intette le 
Niala. — Chantalnak igaza van. Semmi értelme illúziókba rin- 
gatnom magam, hogy aztán csalódjak. De egy hét múlva úgyis 
kiderül minden. 

— Hogyan? 


— Úgy, hogy odaállok és megmondom neki. 

— Egyenest a szemébe? 

— Igen. 

— Szent merevlemez — mondta Chantal. — Én ilyet sose mer- 
nék csinálni. 

— Szeretem — jelentette ki Niala, és fölszegte a fejét. — Tiszta 
vizet akarok önteni a pohárba. 


Tom javaslatára Vanessa a lakóautóban tette meg a következő 
szakaszt, mégpedig leginkább őmellette ülve, ahonnan a leg- 
többet láthat a tájból. Jó ötlet volt, Basse-Jarrie-nál egészen 
szűk völgyön haladtak át, mindkét oldalon száz-kétszáz méte- 
res hegyoldalakkal, Tom becslése szerint. Vizille-nél pedig az 
út elkezdett fölmászni az emelkedőn, ahonnan gyönyörű kilátás 
nyílt a völgyre, ami csakhamar már lent volt a mélyben. Aztán 
a völgyet eltakarta egy hegygerinc és magukra maradtak a he- 
gyekkel meg a fákkal. S nemsokára befutottak Laffrey-be, az 
azonos nevű tó partján, több mint kilencszáz méter magasan. 

Kissy úgy érezte magát a tóparton, mintha a számítógépe 
előtt ülne. Főleg Nimbytől kapott háttérképeket használt, és 
volt egy sorozat, ami pont ilyen tájakat ábrázolt. Tópart fölött 
erdővel borított hegyoldal, a távolban hatalmas, hófödte he- 
gyek. A hasonlóságot fokozta, hogy egér itt is volt, csak nem 
egy, hanem nyolc, saját magát nem számítva. 

Itt a magasban még ilyenkor, július derekán is hűvös volt, ta- 
lán húsz fok, de ők nem fáztak. Nagyobb hidegeket is elvisel- 
nek, jegyezte meg Nimby, amire Inge megkérdezte, hogy mi- 
kor. Hát éjszakánként a cica hűtőszekrényében, amikor be- 
másznak sajtot lopni. 

Három tó is akadt az út mellett, és ők mindhármat megnéz- 
ték. Aztán a hegyek között, nyolc-kilencszáz méteres magas- 
ságban utaztak tovább. La Mure után átkeltek egy csodaszép 
folyóvölgyön, amihez szerpentinen kellett leereszkedni, úgy ju- 
tottak el a hídhoz, amiről lenézve házacskákat láttak odalent. 
Ez a Ponsonnas völgye volt, amit az út egy darabon követett, 
aztán elváltak tőle egy olyan hajtűkanyarral, amit Tom csak lé- 
pésben volt hajlandó bevenni a hatalmas kocsival. 

Aztán fölértek egy gerincre. Tom és Pi félreállt a kocsikkal, 
és mind kirajzottak a tájat csodálni. 


Szemközt hatalmas hegy, a tetején erdővel, alatta rétek és 
megművelt földek, még lejjebb megint erdő, alatta pedig tür- 
kizkék színű tó. A hegy mellett városka, mögötte erdő borította 
hegy, amögött égbe törő, hatalmas csúcsok. 

— Óriási — mondta Nimby lenyűgözve. — Ide rakassuk a szob- 
rot. 

— Milyen szobrot? — susogta Vanessa áhítatosan, le nem véve 
szemét a panorámáról. 

— A mienket. Azért láttunk Napóleon-szobrokat az úton, mert 
Napóleon erre járt, amikor visszatért Elbáról arra a száz napra. 
Ez a szokás ezen a vidéken, az erre járóknak szobrot emelnek. 
Ráadásul mi tovább maradunk, mint száz nap, nekünk nagyobb 
szobor jár. 

— Majd intézkedem — mondta a kislány komolyan. 


A tó — voltaképpen víztároló, fölfedezték a végében a duzzasz- 
tógátat — után megint hegyeken-völgyeken haladtak át, szebb- 
nél szebb tájakban gyönyörködhettek. A következő tavat, a lac 
de Sautet-t Corps-nál érték el, ahol meg is ebédeltek a Poste 
szálló éttermében. Ideje volt, már kopogott a szemük. A hegyi 
levegőtől, mondta Tom, amire Nimby meghökkenten mutogat- 
ta az óráját. Délután két óra volt, pedig nem voltak messze 
Grenoble-tól, de a hegyi utakon Tom többnyire csak cammo- 
gott. Azt mondta, ha ezeken az utakon meglódul a szörnyeteg, 
hát ember legyen, aki megfékezi. 

Kétezer méteres csúcsokat tanulmányozva ették meg az ebéd- 
jüket, és nagyon jól érezték magukat. Kissy teljesen elfeledte, 
hogy ő igazából minél előbb szeretne otthon lenni Beaulieu- 
ben. Ezek a tájak megérték a késedelmet. 


Ebéd után sétáltak egyet a városban, muszáj volt mozogniuk 
egy kicsit. Kissy fölhasználta az alkalmat, hogy felhívja anyát 
és elmesélje, merre járnak. 

— Gyönyörű vidék — mondta anya. — Ugye csináltok fényké- 
peket? 

— Rengeteget. 

— Én is jártam Grenoble-ban, nem sokkal voltam nagyobb, 
mint te. De én fölmentem a Saint-Eynard-ra is. Mintha repülő- 
ről látnád a várost. 


— A Bastille is nagyon szép. Ja igen. És képzeld, egészen bát- 
ran bele mertem ülni a buborékba. 

— Miért mondod ezt így? Sose féltél a magasságtól. 

— Nem hát, amíg meg nem láttam a buborékokat. Abban a pil- 
lanatban inkább hajlandó lettem volna ásni egy alagutat a folyó 
alatt föl a hegyre, mint beleülni. De egy pillanat alatt elmúlt. 
Vanessának köszönhetem. 

— Miért, mit csinált? 

— Semmit, éppen ez az. Úgy viselkedett, mint aki világéleté- 
ben kötélpályákon közlekedett. 

— Hiszen pilóta gyereke. 

Kissy nevetett. Anya igazán nagyon jól tudja, mióta gyereke 
Vanessa annak a pilótának. 

— És a többiek? — kérdezte anya. 

— Mi van velük? 

— Ők nem féltek? 

Kissy elgondolkodott, aztán beismerte, hogy nem tudja. 
Amint észrevette, milyen könnyedén fogja föl a dolgot Vanes- 
sa, őrá koncentrálta a figyelmét. Lelkileg Vanessába kapasz- 
kodva került föl a hegyre. 

Még váltottak néhány szót Macskáról, aki pontosan ugyan- 
olyan maradt, mint volt, a közelgő anyaság nem tette kedveseb- 
bé. Kissy figyelmeztette anyát, hogy azoknak a kiscicáknak ap- 
juk is van, aki bármikor beállíthat egy csokor virággal, vagy 
ami valószínűbb, egy frissen leterített verébbel. Ő legalábbis 
remélte, hogy Macska gyermekeinek apja ugyancsak macska — 
szörnyű lenne, ha kiderülne, hogy rangon alul választott. 

— Bízzunk az ízlésében — nevetett anya. — De mit tegyek, ha a 
lovag nem verebet hoz, hanem... tudod... valami másféle álla- 
tot... emlőst. . . 

— Patkányt! — csattant föl Kissy rémülten és felháborodottan. 
Olyan hangosan, hogy a többiek meg is kérdezték, mi volt a 
patkánnyal, amikor letették a telefont. Elmesélte. 

— Hát igen — pillantott rá Tom mosolyogva, és Kissy érezte, 
hogy a tekintete megsimogatja a fejét, mint egy kisgyerekét. — 
Nehéz lehet ilyen apró állatkának lenni. 

— Viszont tele van előnyökkel — szólalt meg Nimby. — Renge- 
teg sajtot ehetünk, és isteni érzés betörni nagy melák shindyk 
orrát. 


— Mintha ez a része nem szerepelt volna, amikor az egerekről 
tanultunk — jegyezte meg Andreas. 

— Mert nem minden egér törheti be. Ez csak Jerry-egerekre 
vonatkozik. Említették azon az órán bármelyikünk nevét? 

— Ne emlegess shindyket — mondta Vanessa rosszkedvűen. — 
Lassan el is felejtem, milyen érzés villahegyre tűzni őket. 

— Aztán fölszeletelni és gondosan megforgatni a mustárban — 
tette hozzá Chantal ábrándosan. 

— Telhetetlenek vagytok — nevetett Andreas. — Mikor fogtátok 
meg a pedo... 

Elhallgatott, mert a húga a Jerry-kiképzés gyorsaságával pör- 
dült oda hozzá és befogta a száját. 

— Volnál szíves nem kikürtölni ország-világnak? — sziszegte. 
— A környék tele lehet macskákkal. 

Elvette a kezét. 

— Bocs — mondta a fiú kicsit zavartan. — Szóval a legutóbbi 
tudjátok, micsoda mikor volt, két hete vagy három? 

— Száz éve — legyintett Vanessa, és dühösen belerúgott egy 
földön heverő kavicsba. A kődarab nekivágódott egy fának, el- 
pattant róla és belecsapódott egy kirakatba. A sóbálvánnyá vált 
egerek és Fordok döbbenten bámulták az üvegen szétfutó törés- 
vonalakat. Mindenki azt várta, hogy a tábla millió darabra rob- 
banva összeomlik, de ez elmaradt. Az üveg a helyén maradt. 

Kissy együttérző tekintettel nézte, ahogy barátnője felrobban, 
gombafelhőként szétterül a kisváros fölött, aztán elszántan 
megindul a kirakat felé. 

Pár lépésre volt a bejárattól, amikor kilépett egy vörös képű 
pasas. Éppen szembetalálkoztak. 

— Nem láttad, ki volt? — kérdezte a pasas mérgesen. 

— Dehogynem -— felelte Vanessa éppoly mérgesen. — Én vol- 
tam... 

A vörös képű előrelépett és le akart keverni neki egy pofont, 
amit persze a kislány gondolkodás nélkül elhárított. 

— Ide figyeljen... 

A boltos megint ütött. Vanessa elkapta a kezét és valósággal 
gyengéden tartotta. Nem okozott fájdalmat, de a pasi hiába rán- 
gatta a kezét, nem tudta kitépni. 

— Lesz szíves végre rám... — egy pillanatra megakadt a hang- 
ja, mert a pasas most a másik kezével próbálkozott, így hát el- 


kapta azt is — figyelni? Minek verekszik? Baleset volt. Belerúg- 
tam egy kőbe, ami gellert kapott egy fán. Elengedhetem a ke- 
zét, vagy folytatja még ezt az ostoba hadakozást? Tessék? 

A pasas motyogott valamit. 

— Lehiggadt végre? Elengedem a kezét, de ha újra megpróbál 
megütni, akkor visszaütök. . . 

Ekkor még egy pasas jelent meg az üzlet ajtajában, nagyobb 
az előzőnél. Döbbenten meredt a másik kettőre, és tett egy lé- 
pést azzal a nyilvánvaló szándékkal, hogy leválassza társáról a 
kislányt, de egy ellenállhatatlan erő megpördítette tengelye kö- 
rül. Nimby volt az, aki úgy forgatta meg a jókora darab embert, 
mint tangótáncos a partnernőjét. 

— Szóljon a kollégájának, hogy higgadjon le — mondta Vanes- 
sa jéghidegen. — Semmi kedvem egész nap magukkal vereked- 
ni. 

Kissy elmosolyodott. Dehogynem. Vanessa boldogan megve- 
rekszik bárkivel, bár persze ezek ketten csak egy-két ütést bír- 
nának ki. 

— Befejezték, uraim?! — csattant föl a kislány, amikor a két 
férfi részéről nem volt reakció. Az első végre bólintott. 

— Eressz végre el! — morogta. 

Vanessa elengedte. 

— Akkor hát beszélgessünk — mondta jeges nyugalommal. — 
Sajnálom a kirakatot, de baleset volt, ha viszont megütöttek 
volna, akkor rendőrrel vitetem el magukat. A kárt természete- 
sen megtérítem. Van még valami kérdés? 


Kissy mindig imádta Vanessa problémakezelési módszereit, de 
ez minden képzeletét felülmúlta. Két éve még úgy oldott volna 
meg egy ilyen helyzetet, hogy fölveszi a nyúlcipőt, ma pedig 
csak odasétál és egy sértett királynő büszkeségével, felülről be- 
szél két idegen férfival, s valósággal a képükbe vágja, hogy te- 
lik a zsebpénzéből a kirakatüvegükre. 

Persze nem fizette ki az ablakot, az üzletnek volt biztosítása. 
De otthagyta a telefonszámát arra az esetre, ha a biztosító aka- 
dékoskodna, és jellemző, hogy a két tulajdonos ezek után már 
egy pillanatig sem firtatta, hogy a cédulára lefirkantott mobil- 
szám csakugyan az övé-e, és ha felhívják, nem fog-e letagadni 
mindent. 


Amikor továbbindultak, Kissy odalépett barátnőjéhez. 

— Két éve ismerlek, de még mindig el tudsz képeszteni. 

— Az húsz év múlva is menni fog — vágta rá a kislány. — Mi- 
vel képesztettelek el? 

— Ezzel az egésszel... más a helyedben elszaladt volna, te 
meg odasétálsz, és még le is fogod őket. 

— Te 15 meg tudod csinálni, pontosan ugyanígy. 

— Persze... csak lehet, hogy előbb inamba száll a bátorságom. 

— Ugyan már. Ezek nem is hasonlítottak egerészölyvekre. És 
tudod, mi kell ahhoz, hogy ne kelljen félned senkitől. 

Kissy válasz helyett hirtelen odavágott a mellette sétáló kis- 
lánynak, aki könnyedén hárította az ütést és el akarta kapni 
Kissy kezét, de ő villámgyorsan továbblendült és hátba ütötte 
Vanessát, illetve csak a hűlt helyét. A kislány megpördült, és 
pontosan hasbarúgta volna Kissyt, ha hátra nem lép előle. 

— Jézusom — mondta —, hagyjuk abba, most ebédeltünk. 

Vanessa nevetett, odaszaladt egy fához, elkapta egy ágát, föl- 
húzta magát és már készült fölkapaszkodni rá, amikor odalépett 
Tom és levette, mint egy érett gyümölcsöt. 

— Tényleg rosszul leszel, ha sokáig ugrálsz — mondta neki, és 
letette. 

— Ugyan — vigyorgott Vanessa. — Világéletemben így csinál- 
tam, evés után rögtön szaladni kellett. 

— A cica elől, mi? 


A tó fölött haladva lépték át az utolsó régióhatárt: beértek Pro- 
vence-Alpes-Cőte d" Azurbe. S még a délután folyamán megér- 
keztek Gapba. 

Niala és Vanessa ismerősként üdvözölte a kétnyelvű utcatáb- 
lákat, és Niala automatikusan provanszálul kérdezte meg egy 
járókelőtől, hogy merre jutnak a katedrálishoz. 

— Nicába valósiak? — kérdezte az. 

— Igen. 

— Érződik a beszédén. De szépen ejti az öcot. Szóval a kated- 
rálishoz. .. 

Elmagyarázta az útvonalat, ők pedig megköszönték. Fordék a 
kocsijuk ablakából hallgatták a beszélgetést, Vanessa tolmá- 
csolásában. 

— Mire mondta, hogy oké? — kérdezte Inge. 


— Nem oké — mosolygott Niala. — Oc. Így mondják az igent a 
Dél nyelvén. Ez volt a megkülönböztetés, úgy hívták a két 
nyelvet: langue d7oil és lenga d" öc. 

— Languedoc, olyan van, az egy régi tartomány. 

— Az nem Languedoc. Lengadoóc. — Egészen másképpen ejtet- 
te, mint franciául. — A nyelvéről kapta a nevét. Ott is occitánul 
beszélnek, meg talán katalánul is. 

— Én ezeket nem nagyon tudom megkülönböztetni — mondta 
Inge. — És te ilyen jól megtanultad két év alatt? — nézett Vanes- 
sára, aki elvigyorodott. Niala is, és fél karral átölelte húgát. 

— Még hogy két év alatt? Egy hét múlva úgy csacsogott pro- 
vanszálul, mintha világéletében itt élt volna. 

Vanessa csak állt és vigyorgott, roppant büszke volt magára. 

Lám csak, gondolta Kissy. Még több száz kilométerre lehet- 
nek Beaulieu-től, de Niala már az itt szóval utal rá. Hazaérke- 
zett, ez már Occitánia, a provence-i régió, ő itt már otthon van. 

Akkor pedig ő is otthon fogja érezni magát, határozta el Kis- 
Sy. 


A katedrális szép volt, de nem olyan monumentális, mint a 
bourges-i. Amikor ezt megállapították, Ingének eszébe jutott 
Nimby beváltatlan ígérete. 

— Bourges-ban azt ígérted, megmutatod, milyen számítógépet 
használhattak a katedrális építői. Azóta se tudom, hol lehet lát- 
ni olyan számítógépet. 

Nimby megcsóválta a fejét. 

— Itt visszük magunkkal egész idő alatt. De nekem túl sok 
dolgom volt az útvonallal, teljesen megfeledkeztem róla. Hol- 
napra megszervezem. 

Ez elég talányos volt, ugyan mit kell szervezni, ha náluk van 
a számítógép, de már megszokták, hogy Nimby időnként rébu- 
szokban beszél. 


Egy erdősávokkal környezett kis tisztáson ütöttek tanyát az al- 
lée Raoul Vanderbecgen, ahol Suzy rögtön lelkes vadászatba 
kezdett. 

— Csak rajta — biztatta Martin —, ne aggódj, nem tudja az ott- 
honi telefonszámotokat. 


Ez a zsákmányjelöltre vonatkozott, aki ez idő szerint Suzy fe- 
je fölött ült egy fán és dühösen bámult lefelé. 

— Sajnálom — nézett föl Martin —, ő nem az én kutyám, nem 
tudok hatni rá. Mellesleg nem is akarok. Látod, mekkora foga 
van? Nálad jóval nagyobb cicákat is megevett már. 

Suzy ezt egy farkcsóválással toldotta meg, aminek láttán a 
cirmos sürgősen följebb mászott még egy ággal. 

Kissy a lakókocsi ajtajából figyelte őket. Nagyon helyes, 
hogy Suzy a kedvükért macskamentesíti a környéket, csak 
ugatni ne kezdjen, mert akkor odacsődülhet a kétlábú szom- 
szédság, akiket már nem lesz olyan könnyű fölkergetni a fára. 

Suzy nem kezdett el ugatni. Pár perccel később Kissy és Nia- 
la elkezdett tányérokat kihordani az asztalra, aminek láttán sür- 
gősen felhagyott a macskavadászattal és hozzálátott, hogy min- 
den részletet kiderítsen a vacsoráról. A legapróbb információt 
is be kellett gyűjtenie, úgyhogy a cirmos hamarosan elég bátor- 
ságot érzett, hogy leereszkedjen egy alacsonyabb ágra, leugor- 
jon és villámgyorsan eltűnjön a fák között. Kissy figyelte, 
ahogy olajra lép, és látta, hogy kamasz macska. Most aztán lesz 
otthon fejmosás, amiért későn megy haza. 

Nimby vacsora előtt lendületesen nyomkodni kezdte a tele- 
fonját, és abba se hagyta, amíg Vanessa oda nem jött hozzá, 
hogy vacsorázni hívja. Akkor egy mozdulattal az övtartóba 
lökte a telefont, s a másik kezével már nyúlt is Vanessáért, 
hogy magához ölelje és megcsókolja. A kislány visszacsókolta. 

Kissy nézte őket és sóhajtott. Igen, Beaulieu otthonos meleg- 
sége csak az egyik ok, amiért örülne, ha már vége lenne az út- 
nak. A másik ok az, hogy útközben nem alhat együtt Martinnel. 
És arról se szabad megfeledkezni, hogy útközben Nimby se al- 
hat együtt Vanessával. 

Nézte, ahogy azok ketten magukhoz szorítják a másikat, és 
gondolatban jól elfenekelte Vanessát, amiért ennyire kölykösen 
viselkedik a szerelmével. Igazán elkezdhetnék levenni a fölös- 
leges ruhadarabokat, elvégre már tizenhárom évesek, nem kis- 
gyerekek. Ha megérkeznek, beszél vele erről. 


De már aznap este beszélt. Nem bírta ki, hogy ne tegye. Vanes- 
sa komolyan végighallgatta, aztán azt mondta: 
— En is gondoltam már rá. 


—És arra jutottál, hogy szó se lehet róla — bólintott Kissy 
morcosan, de a kislány megcsóválta a fejét. 

— Nem, nem így mondanám. Inkább úgy, hogy egyelőre nincs 
még itt az ideje. 

— Meddig? — kérdezte Niala. A sátorban voltak, egyelőre csak 
hárman. 

— Még egy darabig. 

Niala hümmögött. 

— Már ez is nagy változás. 


Reggeli után Nimby föltartotta a telefonját és megnyomott rajta 
egy gombot. Fanfárok hangja harsant föl. 

— Hölgyeim és uraim, a Jerry csapata bemutatja a PVHEF 
számítógépet, amelyet minden bizonnyal eleink is használtak a 
katedrálisok vagy akár Stonehenge építésénél. 

A Jerry csapata összenézett. Ők mutatják be? 

— Kérek néhány önként jelentkezőt — ugrott föl Nimby, és 
már húzta is maga után Vanessát és Jennifert. — Chantal, gyere, 
te is önként jelentkezel. Álljatok ide — sorakoztatta föl őket az 
asztalok előtt. — Így ni. Kell még néhány. Ti is... te is. Álljatok 
itt föl ábécérendben. Angéligue, te erre a szélére, ti pedig mellé 
sorban. Ez az, remek. 

Kissy végigpillantott magukon. Ő állt Angéligue balján, mel- 
lette Martin, aztán Niala és Pi. Nimby mint valami rendező sé- 
tálgatott előttük. Kicsit odébb állt Vanessa, Chantal és Jennifer. 
Nimby papírlapokat osztott szét közöttük. Kissy megnézte a 
magáét és indult volna a lányokhoz, de egy parancsoló hang 
megállította. 

— Hé, te ott, a nagy füleiddel! Hova mész? 

— Hát ide van írva, hogy. . . 

— Hát aztán! Nem az a dolgod, hogy végrehajtsd. Állj vissza a 
sorba és lengesd a füleidet. 

Kissy tehát visszament és lengette. 

Nimby végignézett alárendeltjein és a Ford családhoz fordult, 
akik az asztalnál ültek és nem tudták mire vélni az egészet. 

— A Programvezérelt Humánerőforrás Számítógép bemutató- 
ját látják, hölgyeim és uraim. Ez az öt pár nagy, kerek fül a 
programmemória, ez a három farkinca pedig a változók. Én va- 
gyok a processzor. Kezdjük. 


Tollat és jegyzettömböt ragadott, odament Angéligue-hez és 
felolvastatta vele a céduláját. 

— Nyomtasd ki Jennifer cédulájának tartalmát — mondta An- 
géligue. 

Nimby odasétált Jenniferhez. 

— Egy — mondta az egérlány. 

Nimby odament az asztalhoz és fölmutatott egy ott fekvő pa- 
pírlapot. 

— Egy — mondta hangosan és ráírta a számot. Aztán odament 
Kissyhez. 

— Add oda Chantalnak Vanessa és Jennifer összegét — olvasta 
Kissy hangosan. 

Nimby odakacsázott Vanessához. 

— Mennyi? 

— Egy — vigyorgott a kislány. 

Nimby adott neki egy puszit és továbblépett Jenniferhez. — 
Mennyi? 

— Még mindig egy. 

— Egy meg egy az kettő — mondta Nimby, ráírta egy papírlap - 
ra és odaadta Chantalnak, akinek eddig nem volt cédulája. Az- 
tán odament Martinhez és kérdőn nézett rá. 

— Add oda Vanessának Jennifer számát — olvasta Martin. 

Nimby visszabaktatott Jenniferhez, elkérte a számot, leírta 
egy másik cédulára, odaadta Vanessának, akinek adott egy pu- 
szit, a régi céduláját pedig elvette és beledobta a szemétgyűjtő 
zsákjukba. Aztán odament Nialához. 

— Add oda Jennifernek Chantal céduláját — mondta Niala. 

Nimby odament Chantalhoz, lemásolta a számát, Jennifer ke- 
zébe nyomta és odament Pihez. 

— Ha Jennifernél ötszáznál kevesebb van — olvasta a férfi —, 
akkor menj Angéligue-hez. Különben vége. 

Nimby elindult Jennifer felé, de az máris mondta, hogy kettő. 
Nimby jobbraátot csinált és odasétált Angéligue-hez, aki me- 
gint felolvasta a céduláját. Nimby odabaktatott Jenniferhez, aki 
szemrehányóan nézett rá. 

— Mit akarsz már megint, egérke? Most mondtam, hogy kettő. 

Nimby szó nélkül az asztalhoz ment és leírta. 

— Kettő! 


És ment Kissyhez, aki megint fölolvasta hűségesen, hogy ad- 
ja Vanessa és Jennifer összegét Chantalnak. Nimby elkérte a 
számokat: egy és kettő. Chantal kapott egy cédulát egy hármas- 
sal, az előző ment a szemétbe. Martin és Niala következett, 
akik ide-oda adogattatták vele a lányok céduláit, aztán Pi visz- 
szaküldte Angéligue-hez, aki leíratta vele a hármast is. Kissy 
összeadatta, Chantal kapott egy ötöst, amit a következő körben 
Nimby leírt az asztalon. Kissy ekkor kezdte remélni, hogy nem 
fognak egyesével elszámolni ötszázig, mert akkor ma nem 
utaznak. 

A következő körben Nimby már nyolcat írt a papírra, aztán ti- 
zenhármat, huszonegyet, harmincnégyet — itt megállt egy ki- 
csit, lihegett és megtörölte a homlokát, de vitézül folytatta —, 
ötvenötöt, nyolcvankilencet — ekkor már körönként kétszer állt 
meg lihegni -—, száznegyvennégyet, kétszázharminchármat, 
majd háromszázhetvenhetet. Az utolsó szám hatszáztíz volt; ezt 
leírta, aztán lógó nyelvvel továbbvánszorgott a sor előtt, ide- 
oda adogatta a cédulákat, és utoljára elért Pihez, aki ismét fel- 
olvasta a papírját, mintha nem tudnák már mindet kívülről. 

— Ha Jennifernél ötszáznál kevesebb van, akkor menj Angé- 
ligue-hez. Különben vége. 

Nimby elcaplatott Jenniferhez, aki szépen megvárta, hogy 
odaérjen, s csak akkor jelentette be diadalmasan: 

— Hatszáztíz! 

Nimby holtfáradtan, a jegyzettömbbel legyezve magát elván- 
szorgott az asztalhoz, lerogyott egy székbe, a hűtőládából ki- 
vett egy kólásüveget, töltött egy pohárral, felhajtotta és elgyö- 
tört hangon bejelentette: 

— A programfutás véget ért. 

Aztán teljesen normális, friss hangon folytatta: 

— A bemutatónak vége, hölgyeim és uraim. Az asztalon fekvő 
lapon — fölmutatta — olvasható a Fibonacci-számsor eleje. E 
számsor arról ismeretes, hogy első két száma egy és kettő, ez- 
után pedig minden szám az előző kettő összege. A Programve- 
zérelt Humánerőforrás Számítógép, amely ezt a számítást elvé- 
gezte, hasonló módon képes bármilyen összetett számítássoro- 
zat elvégzésére. És egyúttal demonstráltuk azt is... — Szünetet 
tartott, amíg töltött még egy kis kólát, kiitta és legyezett magán 


még egy kicsit. — Azt is, hogy miért kell a számítógépekbe ven- 
tillátor! 


Elképesztő, állapította meg a memória, amikor a processzor kö- 
zölte velük, hogy szét vannak szerelve, mehetnek. A nyomtatá- 
si utasítás mondta ki először, a ciklusutasítás helyeselt, és 
mindegyik memóriacím egyetértett velük, még az is, amelyik 
minden alkalommal kapott a processzortól egy puszit. Igen, 
Nimby tényleg elképesztő. 

Elképesztősége teljes tudatában mondta el, hogy neki egyéb- 
ként fogalma sincs, hogy kell Fibonacci-számsort készítő prog- 
ramot írni, eddig még nem volt rá szüksége és nem nézett utá- 
na, hogy csinálják mások. Az este leült a mobiljával és egy pri- 
mitív BASIC-értelmező segítségével megírta a programot, az- 
tán reggel kimásolta cédulákra. Lehet, hogy nem trendi az al- 
goritmusa, de működik, és ez a lényeg. 

— Hol tanultad te az ilyesmit? — kérdezte Inge. 

— Milyesmit? 

— Hát hogy a semmiből elővarázsolsz egy programot. Nekem 
ötletem se lenne, hogyan kezdjek hozzá. 

— Pedig egyszerű dolog. Gyerekkorom óta csinálom — mondta 
Nimby olyan hangon, mintha öreg bácsi lenne. — Az ember egy 
idő után tudja, merre induljon. 

— Akárcsak az én szakmámban — mosolygott Tom. — Én is tu- 
dom, merre induljunk a Serre-Poncon felé. Mármost ha nem 
kell téged töltőre tenni vagy efféle. . . 

— Processzor vagyok, nem akkumulátor — húzta ki magát 
Nimby. — Ha van tápfesz, dolgozom, ha nincs, állok. Vagy 
ülök, az ülésemen a kocsiban. 


— Érdekes — mondta Vanessa, amikor a kocsik már néhány per- 
ce haladtak Gap utcáin. — Errefelé mintha nem dolgoznának az 
emberek. Már tegnap is megfigyeltem. Mindenkinek szünideje 
van? 

Kissy kibámult az ablakon. Az emberek tényleg ráérősen 
mászkáltak, és sokkal többen voltak, mint általában ebben az 
órában. 

— Igen — szólalt meg Chantal a hátuk mögött. — Ez egy érde- 
kes szokásuk az ittenieknek. Vasárnap nem dolgoznak. 


Vanessa fölkapta a fejét. 

— Vasárnap van? 

Nevettek. 

— Igen — világosította föl Nimby —, ma vasárnap van. Ez átla- 
gosan hétnaponként be szokott következni. Tegnap pedig való- 
színűleg azért nem dolgoztak, mert szombat volt. A két dolog 
összefügg, a szombatot gyakran követi vasárnap. 

— Nahát! — Vanessa összecsapta a kezét, mint egy falusi néni- 
ke, aki most először lát valami technikai csodát. — Ezt sose hit- 
tem volna! 

— Ami azt illeti — nevetett Chantal —, én se tudom már egy 
ideje, hogy milyen nap van. Minden napunk egyforma, uta- 
zunk, nézelődünk... 

— Ez az igazi — örült Nimby. — Én utáltam számon tartani, 
hogy mikor van hétfő, mikor kedd, mikor csütörtök vagy pén- 
tek. 

Aha, vigyorgott Kissy. A szünnapokat nem említette, azokat 
nem utálta számon tartani. . . 

— Akkor kellett volna élnünk — tette hozzá Nimby —, amikor 
még nem voltak hétköznapok meg hétvégék. Minden nap egy- 
forma volt. 

— Az mikor volt? — kérdezte Vanessa. 

— Hat napig tartott. A hetediken az Úr megpihent, megszem- 
lélte művét, és látá, hogy jó. És megszentelé a hetedik napot. 
És a nyolcadik napon az Úr fölkele és mondá: Murphy, te 
jössz! 

— No Jó — szólalt meg a kislány percekkel később, amikor csi- 
tult a kocsik mennyezetét emelgető hahota —, de ki szentelte 
meg a hatodik napot? 

— Senki — nézett rá Nimby csodálkozva. — A hatodik nap nem 
szent, közönséges mindennapi nap, nap nap után, tizenkettő 
egy tucat. 

— De az emberek mégse dolgoznak szombaton. 

— Mert a kilencedik napon az Úr fölkele és mondá: Adom 
néktek a víkend adományát, mikoron magatokhoz vehetitek 
hotdogjaitokat és kecsapjaitokat és kimehettek nyaralóitokba, 
ahol... 

— Ez hol van megírva? — vigyorgott Vanessa. 


— Nimbostratus könyvében, első rész, második fejezet. Vala- 
mivel azt követően, amikor az Úr megteremti az állatokat, és 
melléjük teremtett vala salátát, paradicsommártást és burgo- 
nyapürét. . . 

— Most reggeliztél — nevetett Kissy, jól tudva, mit jelent, ami- 
kor Nimby ennivalókat sorol ilyen átéléssel. 

— Egy kis műélvezet sosem árt. Ezért választottam a kisegere- 
met. 

— Miért? — cincogta Vanessa. 

Nimby lelkesen szavalni kezdett. 

— Mert miként a napsütés a közönséges esőcseppekből szivár- 
ványt ragyogtat elő, úgy teremnek körülötted a szebbnél szebb 
szendvicsek. 


Ezen derülve érkeztek meg egy hipermarket elé, ahol Ingének 
eszébe jutott, hogy egypár dolog kiegészítésre szorul a háztar- 
tásukból. Leparkoltak tehát, és Inge beszaladt az üzletbe. Egye- 
dül hamarabb végez. Ők is kiszálltak, a parkolóban por volt 
ugyan és piszok, de a hegyek felől friss levegőt hozott a szél. 

— Egyébként — szólalt meg Nimby, aki szemlátomást abban a 
hangulatban volt, amikor ömlik belőle a szó és félpercenként 
másról beszél — ha már kérdezted, hogy az emberek miért nem 
dolgoznak szombaton, megmondhatom. Mert az a hetedik nap, 
amikor a Biblia szerint pihenni kell. 

— Nem a vasárnap? 

— Nem. A szombat. Az Ószövetségben a hét többi napjának 
még neve sincsen, csak számozzák őket. 

— És akkor miért nem dolgoznak vasárnap? 

— Mert az a hetedik nap, amikor a Biblia szerint pihenni kell. 

Az egerek sokatmondó pillantásokat váltottak. 

— Igaza van — nevetett Tom. — A zsidóknál a szombat a pihe- 
nőnap, a keresztényeknél a vasárnap. A mohamedánoknál meg 
éppenséggel a péntek. 

— Így van, de azt is tudod, hogy miért? 

— Látod, azt bizony nem. 

— Akkor elmondom. Kezdetben vala a szombat mint pihenő- 
nap, az Úr ezt hagyta örökül az Ószövetségben. De mint az Új- 
szövetségből kiderül, az első keresztények zsidók voltak, mint 
körülöttük mindenki más, és szükségük volt valamilyen meg- 


különböztető jelre, hogy látsszon a különbség. Ezért kerestek 
valamit hittételeikben, ami a többiekétől különbözött, és ez az 
volt, hogy Jézust pénteken feszítették keresztre, és harmadnap, 
vagyis vasárnap támadt fel. Ezt a napot kezdték ünnepelni, és 
feltámadás napjának hívták. Amikor létrejött az iszlám, ők is 
kerestek valami hasonló megkülönböztetést, és ez az volt, hogy 
Mohamed pénteken született. 1996. május 18-án — tette hozzá, 
azzal magához vonta Mohamedet és megcsókolta. 

Kissy csodálkozva hallgatta az elbeszélést. Döbbenetes, hogy 
Nimby mennyi mindenhez ért. Persze rengeteget olvas, ez két- 
ségtelen. 

— Hát ezt tényleg nem tudtam -— állapította meg Tom. 


Alig félóra alatt elérték a Serre-Poncont, főúton, mert az veze- 
tett arra. Egy lejtőn kezdtek lefelé ereszkedni, amikor megje- 
lent előttük, és egyre nagyobb lett. Hatalmas türkizkék víztü- 
kör, a túlparton óriási hegyekkel. Az egyik az egész vidék fölé 
magasodott. Az a Pic de Morgon, mondta Nimby, aki mostanra 
már mindent kiderített a tóról és környékéről, amit lehetett. 

A tópart fölött vitt az út, nagyszerű kilátást nyújtva. A part 
rengeteg félszigetből állt, az egyikből kishajókikötő nyúlt a 
vízbe, de nem olyan nagy és bonyolult, mint Beaulieu-ben, ez 
csak egyetlen mólóból állt. Egy másik félszigeten kemping 
volt. Érdekes, hogy ilyen vízi élet lehet itt a hegyek tövében, 
nyolcszáz méter magasan, gondolta Kissy, szórakozottan szem- 
lélve egy apró szigetecskét, amin ház állt. Kápolna, mondta 
Nimby pár perccel korábban. 

— Vajon milyen itt a víz? — tűnődött mellette Martin, pont 
ugyanakkor, amikor neki is eszébe jutott ugyanez a kérdés. 

— Nagyon hideg nem lehet — mondta Pi —, különben nem sok 
értelme lenne ide kempinget építeni. 

— Nézzük meg, ha akarjátok — mondta Tom a rádióban. — Biz- 
tosan lejutunk a partra máshol is, itt nem tudok megfordulni. 

Lejutottak: egy perc múlva elérték a következő kempinget. 
Vagy ugyanannak a folytatását, ezt nem tudták. Tom lassan be- 
kanyarodott a félszigetre és megkereste a legelső helyet, ahol 
félreállhatott a kocsival. 

A víz kellemes volt. Ezt rögtön megtudták a korábban érke- 
zettektől, le se kellett menni odáig. Gyors haditanács után a 


csapat nőnemű része bevonult a lakóautóba átöltözni, a hímne- 
műek pedig előszedtek néhány holmit a mikrobuszból. 

Ezúttal senki se kifogásolta, hogy Vanessa egyrészes fürdőru- 
hát vesz föl. Idegen helyen vannak, idegen szemek között, jobb 
lesz neki a megszokott viseletében. Ez a csinos szabású fehér 
amúgy is nagyon jól áll neki, állapította meg Kissy. Ő pirosat 
vett, Niala kéket; érdemes lenne sorba állniuk és lefényképez- 
kedniük nemzeti zászlónak. Csak hát rontja a hatást, hogy az ő 
fürdőruhájuk kétrészes. 

A víz tényleg kellemes volt. Vagy két órát töltöttek a parton 
és a vízben, és föltalálták az egérúszást. Ugyanúgy megy, mint 
a közönséges mellúszás, mert nem szabad, hogy az ellenség a 
stílusukról fölismerje őket. Így úsztak mind, kivéve persze 
Andreast és a szüleit, akik megmaradtak a hagyományos mell- 
nél és más módozatoknál, no meg Suzyt, aki a kutyaúszást ked- 
velte a legjobban. Mindig figyelték, merről közeledik a vízből 
alig kilátszó feje, mert nem volt célszerű túl közel engedni. A 
kutyák szeretnek az ember mögött ballagni, és ezt esetleg a víz- 
ben is megteszik. Márpedig ők ugyanabban a testhelyzetben 
vannak a vízben is, mint a szárazon: lábak lefelé, gerinc víz- 
szintesen — és nem értik, hogy az ember, akit ők függőlegesnek 
szoktak meg, a vízben vízszintes lesz, ezért aztán közel jönnek 
és remekül összekarmolják az ember hátát. Ezt Nimby magya- 
rázta el még valamikor régen, amikor Suzyt megtanították úsz- 
ni. 


Kissy kiballagott a szárazra és a leterített pokrócaik felé vette 
az irányt. Elfáradt már, ideje volt kijönni egy kicsit. Azonkívül 
ásító űrt érzett a gyomrában. Nimby azt mondaná erre, hogy 
lecsökkent a vérében az ementáliszint. 

A vízre sandított. Mindenfelé egereket látott, és pár pillanat 
múlva fölfedezte azt a fejecskét is, amelyikre kíváncsi volt. Jó 
messze bent volt a vízben, egyhamar nem jön ki, úgyhogy Kis- 
sy megtörölközött, ezúttal figyelmen kívül hagyva Nimby 
hasznos tanácsát: , Sose törölközz, míg a kutya a vízben van." 

Helyet foglalt a pokrócon és éppen elnyújtózni készült, hogy 
a ragyogó napsütéssel barna egérré alakíttassa magát, amikor 
iszonyatos reccsenést hallott a háta mögül. Megfordult és vil- 
lámgyorsan oldalra vetette magát, még mielőtt sejtelme lett 


volna, hogy mi történik. Följebb a parton, éppen fölötte egy la- 
kókocsinak valami rettenetes erő felszakította az oldalát, s a 
nyílásból fatörmelékek és tárgyak kezdtek záporozni. Egy se 
jutott el Kissyig, de ő azért félrehúzódott. Gázpalack? Vagy a 
benzin? 

De a kocsiban az a szörnyűséges erő tovább tombolt. Egyszer 
csak még nagyobbra szakadt a lyuk a deszkafalon, és egy or- 
dító ember zuhant ki rajta. Néhány métert gurult a parton, aztán 
elterült Kissy fölött egy méterrel. 

Kissy szemügyre vette. Ötvenesforma pasas volt fekete für- 
dőnadrágban, rengeteg szúrt-hasított sebbel mindenfelé. Az or- 
rán hatalmas ütések nyoma látszott, mintha legalábbis egy ele- 
fánttal bokszolt volna. Vanessa! 

Kissy gyors léptekkel megindult a parton, de mire fölért a la- 
kókocsiig, barátnője is előkerült. Persze sértetlenül. Elégedet- 
ten szemlélte művét, még csettintett is a nyelvével. 

— Mi történt? — ért oda Kissy. 

— Csodálatos dolog, hogy ilyen fejletlen az alakom. A pasi 
tíz-tizenegy évesnek nézett. Ha tehetném, sose növeszteném 
meg a mellemet. 

— Szerencsére nem teheted — felelte Kissy, és Nimbyre gon- 
dolt. — Mit akart a pasas? 

Vanessa meglepve nézett rá. 

— Sakkozni. Hogy kérdezhetsz ilyet?! 

— Hogy csinálta? 

— Kijöttem egy kicsit pihenni, ő meg leült mellém és nyomni 
kezdte a sódert, hogy mennyire szereti a gyerekeket meg mi- 
lyen helyes kislány vagyok. Tudni akarta, hány éves vagyok, 
én meg hagytam, hogy találgasson. Aztán azt is hagytam, hogy 
becsaljon a kocsijába. Ígért ez fűt-fát, játékot, édességet, de 
persze semmi sincs a kocsiban, csak a fürdőruhát akarta lehúz- 
ni rólam. Látod, milyen jó, hogy egyrészest vettem? Kölykö- 
sebb is, meg azt itt kell megfogni a vállánál. 

Kissy nevetett és nem kérdezte meg, hogy az miért jó. Ponto- 
san tudta, mi a teendő, ha megfogják az ember ruháját a vállá- 
nál. Több változatban is, aszerint, hogy mennyi időre akarja 
kórházba küldeni a delikvenst. 


Vanessa hirtelen otthagyta és szaladni kezdett. Kissy követte. 
A pasas fölött álltak meg, aki felkönyökölt a fűben és bizonyta- 
lanul bámult rájuk. 

— Szia — mondta neki Kissy. — Akarsz engem is bevinni a ko- 
csidba? Kilyukasztom a másik oldalát is. 

A pasi dühösen meredt rájuk, és elkezdett feltápászkodni. 

— Hát ide figyelj — nézett Vanessára, és letörölte a képéről a 
vért; legalábbis elmaszatolta. — Nem tudom, hogy csináltad, de 
ezért kitaposom a beledet. Te meg tűnj innen, vagy te is kapsz. 

Megindult feléjük. 

— Papa Kilo! — csattant fel Vanessa. — Három, kettő, egy, 
most! 

Tökéletes összhangban pördültek meg egyszerre ketten, és 
ugyanabban a pillanatban találták el a pedofil hasát. Kissy bal 
oldalon, Vanessa középtájt. A pasas úgy repült el, mint kamion 
a Twisterben, gondolta Kissy, ahogy gyönyörűséggel figyelte a 
röppályáját. A homokos partra zuhant és úgy maradt. 

— Nocsak, nocsak — állt meg fölötte Nimby, aki pár méterrel 
távolabb jött ki a vízből. — Alacsonyan szállnak a véres pofájú 
pasik. Eső lesz? 

A pasas nem figyelt a szavaira. Oldalra fordult és köpködni 
kezdett, alighanem homokot némi vérrel. A foga nem lehetett 
közte, hacsak Vanessa még a kocsiban ki nem lazította néme- 
lyiket. Aztán Nimby felé nyújtotta a karját. 

— Segíts... 

Nimby szolgálatkészen megfogta a karját és talpra segítette. 
Aztán tovább húzta, aminek az lett az eredménye, hogy a pasas 
karja hátracsavarodott, Nimby pedig taszigálni kezdte fölfelé. 

— Most fölmegyünk a társaimhoz. Ez egy szabad ország, el- 
döntheted, hogy akarsz-e jönni. Maradhatunk idelenn és tartha- 
tunk ordítási gyakorlatot. 

A pasas megpróbálta kitépni magát, aztán felüvöltött. 

— Csak nem akartál kézszorítás nélkül elmenni? — korholta a 
fiú, amire Kissyék elnevették magukat. — Mi legyen, fölme- 
gyünk a lányokhoz, akiknek az imént a társaságára vágytál, 
vagy szorítsalak meg máshol is? 

Fél perc múlva a pasas ott dülöngélt előttük. 

Négy szakadást számoltak meg Vanessa fürdőruháján, de 
egyiket sem olyan helyen, amitől el akart volna szaladni átöl- 


tözni. Amíg Nimby fölhozta a parton a pasast, Vanessa bele- 
akasztotta két ujját az egyikbe, a jobb combjánál elszakadt var- 
rásnál, s egy erőteljes mozdulattal fölrántotta. A varrás úgy 
szakadt szét, mint a papír, a kétcentis sérülés vagy tizenöt centi 
lett. 

— Ejnye — nézte Vanessa. — Kisebbel is beértem volna. 

Dehogyis, gondolta Kissy, még mindig nem elég nagy az a 
szakadás. Nimby egyáltalán nem láthat be rajta. Kedvet érzett, 
hogy tovább tépjen rajta, mondjuk úgy vállmagasságig. Akkor 
a ruha két darabra esik szét. 

Aztán Nimby egy rúgással földre küldte a pasast, miközben 
Vanessa a kemping felé fordult, teleszívta a tüdejét és dobhár- 
tyaszaggató sikolyban tört ki. Amikor elhallgatott, Nimby oda- 
lépett hozzá és súgott neki valamit. Vanessa hirtelen Kissy vál- 
lára borult és hangtalanul röhögni kezdett. Kissy gyengéden 
magához ölelte és megpróbálta leplezni a vigyorát, mert a kem- 
pingezők már megindultak feléjük. 


Az egész kemping felbolydult, amikor megtalálták a szétvert 
lakókocsit, a véres képpel tántorgó pedofilt és áldozatát, a bá- 
jos szőke kislányt, akinek nem is láthatták az arcát, mert csak 
kapaszkodott a barátnőjébe és egész testében rázkódott. Két 
férfi őrizte a bűnöst, amíg az áldozat barátja — talán a testvére 
—, egy fürdőnadrágos fiú leszaladt a partra és fütyülve, kurjon- 
gatva kihívta a partra a hozzátartozóikat. Néhány tizenéves 
lány gondjaiba vette a síró gyermeket és fölmentek vele a ko- 
csijukhoz. 

— Mit mondott neked Nimby? — kérdezte Kissy, amikor elen- 
gedte a kislányt. 

Vanessa könnyes szemét törölgette, amit mindenki részvéttel 
figyelt volna, de ide már nem láttak. 

— Még egy ilyen hülye egeret... azt mondja nekem: ,,Vi- 
gyázz, hogy hangtalanul nevess. Az állatorvos befejezi az ele- 
fánt műtétjét és megkérdezi: Ugye nem hagytunk semmilyen 
műszert a betegben? — Nem, doktor úr, de hova lett Dupont kis- 
asszony?" 

Csak bent az autóban merték kinevetni magukat, aztán szem- 
ügyre vették Vanessát. Volt néhány karcolás a lábán és a kar- 


ján, meg a fürdőruha némelyik szakadásánál is. Egyébként 
semmi. 

— Te szakítottad ki? — nézett Niala a ruha oldalvarrására. 

Vanessa letelepedett az ágyra. 

— Valami kiálló dolog megkezdte, én csak folytattam. Fokoz- 
ta a drámai hatást. 

Kissy megfogta a szakadt varrást és megemelte a ruha elejét, 
ameddig engedett. 

— Még szakítani kellett volna rajta, az fokozta volna igazán a 
hatást. Ezen így alig lehet belátni. 

— Még szép. 

— Te szamár, ott volt Nimby is! 

Vanessa csak rosszallóan nézett rá és megcsóválta a fejét. 
Aztán kibújt a fürdőruha roncsatból és öltözni kezdett. 

— Én már nem megyek vissza a vízbe. Aljas támadás ért, úgy- 
hogy visszavonulok és a sebeimet nyalogatom. Meg valószínű- 
leg valami jóféle levest, sok zöldséggel, utána sült. . . 

— Jaj, ne is mondd — kapta föl a fejét Kissy —, én is mindjárt 
éhen halok. 

— Én is — mondta Niala. — Ha nem csaptok lármát, csöndben 
elhozhattuk volna a pasast és szép nyugodtan megehettük vol- 
na. 

Vanessa fintorgott. 

— Megfeküdte volna a gyomromat. Szívesebben ennék valami 
hegyi kecskét, az biztos akad erre. 

— Igen — mondta Chantal —, csak műanyag tányérra kell tenni. 
A porcelánt összetöri, ahogy rugdalózik. 

Vanessa nevetett, belebújt a nadrágjába és a blúzába. Kissy- 
nek eszébe jutottak azok az idők, amikor még egy ilyen blúzt 
se lehetett ráerőszakolni. Halványrózsaszín, a kivágásában apró 
virággal, a rövid ujjak szélén fodorral. Nagyon csinos. Ehhez 
képest igazi fejlődés, hogy Nimby jelenlétében elszakítja a für- 
dőruháját. 

Ők csak ekkor kezdtek öltözni. Egy perc múlva kopogtak az 
ajtón. 

— Ki háborgat? — lépett Chantal az ajtóhoz. 

— Pi vagyok. 


Kissy elkapta Niala tekintetét; barátnője némán dühöngött. 
Hát persze, mert kénytelenek azt mondani, hogy Pi nem jöhet 
be, pont most, amikor őrajta nincsen semmi. 

— Most nem jöhetsz be — mondta Chantal. 

— Nem is akarok. Viszont itt van a rendőrség és beszélni akar- 
nak veletek. 

Vanessa keze megállt; éppen a blúzát igazgatta. 

— Ó, de hülye vagyok... 

És már vette is le. 


A kihallgatás gyorsan lezajlott; a rendőrtiszt maga is apa volt, 
nem akarta még jobban felzaklatni szegény kislányt, aki úgy ült 
a kemping irodaépületében a rövidnadrágjában és a sajtot evő 
egérkével díszített, fehér pólójában, mint az ártatlan gyermek - 
ség szobra. Egy könnyáztatta zsebkendőt gyűrögetett, amiről a 
hadnagy sose tudta meg, hogy a lakókocsi fürdőszobájában 
spriccelte le. De bármilyen zaklatott volt a gyermek, szépen és 
összefüggően el tudta mondani, mi történt. Amikor a pasas le 
akarta húzni róla a fürdőruháját, ő ütni és rúgni kezdett; sikol- 
tozni is próbált, de befogta a száját. Nem tudná megmondani, 
hogy sikerült kiszabadulnia, de nekilökte a pasast a kocsi olda- 
lának, az kiszakadt és a férfi kizuhant. Aztán még visszajött és 
megint erőszakoskodni akart, de addigra odaért a barátja, aki 
dzsúdózik, és az fékezte meg. 

Kissy is elmondta, hogy teljesen megbénult a rémülettől, és 
csak arra tudott gondolni, hogy ha ez rájuk veti magát, akkor... 
Itt el kellett volna sírnia magát, de ez nem sikerült, inkább csak 
meredt maga elé kétségbeesetten. A hadnagy az egész kihallga- 
tás alatt csendesen és megnyugtatóan beszélt, és soha nem 
ment hozzájuk két méternél közelebb. Ami kár, mert igazán 
klassz pasi volt. Két rendőrnő is volt a szobában, meg Inge és 
Angéligue. 

Aztán aláírták a vallomásokat és mehettek. A hadnagy meg- 
ígérte, hogy a pasas nem kerül egyhamar szabadlábra, és a tár- 
gyalásra nem kell majd eljönniük. Kicsit megnyugodva vissza- 
sétáltak a kocsijaikhoz, aztán a megtört szívű, halálra rémült 
kislány föltépte a tolóajtót, beugrott a kocsiba és rávakkantott 
Pire: 


— Hé, nagy egér, csördíts a lovak közé, mert éhen veszek! Ide 
nekem a megye minden sült krumpliját! 


A kocsik az északi parton futottak egy darabig, néhol hídon 
kelve át egy-egy öböl fölött, aztán ráfordultak a tó közepén át- 
vezető nagy hídra. Egykettőre megérkeztek Savines-le-Lacba, 
ahol pillanatok alatt fölfedezték a legközelebbi éttermet és úgy 
özönlötték el, mint a rágcsálók — aminthogy azok is voltak. 
Kissy a maga részéről farkaséhes rágcsáló volt, és haladéktala- 
nul ki akarta enni az éttermet a sültkrumpli-készletéből. 

Vanessa értetlenül nézett Ingére, aki azután tette föl furcsa 
kérdését, hogy a csapat kötetnyi megrendelést zúdított a pincér- 
nőre, megtoldva egy , de gyorsan ám"-mal Nialától. 

— Hogyhogy miért mentem be? Hát mert meg akartam fogni a 
pasast. 

— És ha ő fogott volna meg téged? 

— Az lehetetlen. 

— Az ő területén voltatok. És ha mondjuk fegyvert rejteget a 
kocsiban? 

— Akkor nemcsak az orrát töröm be, hanem évekre kórházba 
küldöm. Mellesleg... most, hogy visszagondolok, nem is olyan 
biztos, hogy betört az orra. Pi, visszaviszel ebéd után? A többi- 
ek addig sétálhatnak egyet ezen a parton, csak beszaladok a 
fogdába, betöröm az orrát és jövök. 

Nevettek, de Tom a fejét is csóválta hozzá. Nimby érdeklő- 
déssel tanulmányozta. 

— A fejed bidirekcionális parciális rotációt végez a hosszten- 
gelye körül — állapította meg. — Mi okozza? 

— Az — sóhajtotta Tom —, hogy már látom, hogy ez a kislány 
reménytelen eset. 

Vanessa kivillantotta gyöngyfogait. 

— Persze hogy reménytelen eset vagyok: a shindyknek! 

— Bízzunk benne - felelte Tom. 

— Ezt hogy érted? 

— Hallottad már azt a mondást, hogy addig jár a korsó a kútra, 
míg el nem törik? 

— Hallottam. De nem rám vonatkozik, hanem a shindykre. Ez 
a pasas szerintem már próbálkozott ilyesmivel máskor is. Nagy 
gyakorlata nem lehet benne, mert akkor ügyesebben nyomta 


volna a szöveget, meg ahhoz se nagyon ért, hogy kell megálla- 
pítani gyerekek korát. De csinált már hasonlót. Hát most rajta- 
vesztett. 

Tom legyintett és megköszönte a tányért, amit a pincérnő le- 
tett elé. Az egerek rávetették magukat az előételre. 

— Megvan annak a módja — kezdte Vanessa két falat között —, 
hogyan ismerjük ki az ellenfelet. A viselkedéséből, a mozgásá- 
ból, mindenféle apró jelből nagyon sokat meg lehet tudni róla. 
Két dolog fontos elsősorban. Hogy mennyire gyakorlott abban 
a disznóságban, amit éppen csinál, és hogy mennyire tud vere- 
kedni. Ha ezt tudod, mindent tudsz. 

— No meg -— szólt közbe Chantal — van egy csomó előnyünk. 
Egy gyerekről senki se feltételezi, hogy avatott harcos, még azt 
se, hogy szembe mer szállni egy felnőttel. Ebben is Vanessa a 
legszerencsésebb, mert kicsi. Tőle tartanak a legkevésbé. 

A kislány vérszomjasan rávigyorgott a salátástálra. Aztán 
gyorsan köznapira igazította az arcát, mert megjelent a pincér- 
nő a sült krumplival. Aligha a kedvükért sütötték ilyen sebesen, 
nyilván folyamatosan készül. 

Egy ideig nem hallatszott más, csak az étkezés hangjai. Kissy 
megmászott egy sültkrumplidombot és körülnézett a tetejéről. 
Balján ott ült a pulykaszelet, jobbján a saláta, s ők is néztek ve- 
le együtt. A táj gyönyörű volt. Újabb krumplidombokat, hús- 
fennsíkokat és salátaerdőket láttak. Kissy tehát hozzálátott elfo- 
gyasztani őket. 

Pi törte meg a csendet hosszabb idő után. 

— Eszembe jutott az első közös esténk Sheilánál. Aznap már 
túl voltunk jó néhány meglepetésen. A soron következő az volt, 
hogy Mohi elkapta a kezemet, előbb csak az egyiket, aztán a 
másikat, mert nem hittem el neki, hogy el tud bánni a pasassal. 
Emlékszem, mit mondott. , Jól van, nagyokos, akkor most sza- 
badulj ki." Azt hiszem, ez volt az egyetlen eset, amikor nagy- 
okosnak nevezett. Mintha satuba fogták volna a kezemet. Pedig 
alig ért a derekamig, és ráadásul lány volt, amint Nimby zse- 
niálisan megállapította. 

— Hogyhogy ő állapította meg? — kérdezte Tom. Amíg elme- 
sélték nekik az alapító tagok első találkozását Ange néninél, 
Kissy elnézte Vanessát, amint eszik. Nyugodtan, magabiztosan 
ült a helyén, minden mozdulata könnyed és higgadt volt. Ilyen 


volt kezdettől fogva, leszámítva egy-két esetet, amikor riadt 
kislánnyá alakult át — és most mégis egészen más, mint valaha. 

Vanessa lenyelte a falatot, fölpillantott, rámosolygott Nimby- 
re, és meglibbent a haja, amint visszafordult a tányérjához. 
Igen, ez mind változás. Régen elképzelhetetlen lett volna ez a 
szerelmes mosoly, és a haja is rövidebb volt annál, semhogy 
ekkora mozdulattól meglibbenjen. És ahogy a húst vágja, ille- 
delmesen késsel-villával... Régen nem így evett, nem éppen 
malac módon, de nem tudta, mit hogy kell. Kissy visszaemlé- 
kezett valamelyik étkezésükre, alighanem még Nevuillyben, 
amikor Mohi tekintete megpihent az ő evőeszközein, egy ideig 
figyelte, aztán megpróbálta utánozni. Akkor Niala szépen el- 
kezdett magyarázni, később Kissy folytatta, és szépen, aprán- 
ként elmondtak mindent a jólnevelt étkezés módjáról. Igen, ez 
még Neuillyben volt, persze. Hiszen az emlékezetes első nyara- 
láson Mohi már éppoly illedelmesen evett az asztalnál, mint ők 
maguk. Másként Blanche-éknak aligha jutott volna eszükbe, 
hogy Plumailnél vacsoráztassák meg a társaságot, ahol mégis- 
csak viselkedni kell. 

Igen, egészen más, mint valaha. A keménységén és a vadsá- 
gán kívül semmi se maradt rajta változatlan. Persze az iskolai 
osztályzatai se sokat változtak. De majd idővel megjavulnak 
azok is. 


— Les Thuiles után elkanyarodhatunk délnek — mondta Nimby. 
— Akkor mi az útvonal? — kérdezte Tom, kiemelve egy alkat- 
részt a motorból és érdeklődéssel tanulmányozva. 

— D902 vagy D908. A nyolcas Les Agneliers-n megy át, az- 
tán La Foux d" Allos... 

— Aha — szólt közbe Tom -, a kettő között pedig az Allos-há- 
gó, azt hiszem, kétezer-kétszáz méter magasan. Érdekes lenne 
ezzel a szörnyeteggel. — Kiemelt egy másik alkatrészt. Kissy 
már percek óta úgy érezte, hogy szájmaszkot és steril kesztyűt 
kellene viselnie. Remélhetőleg a kocsi még hosszabb ideig nem 
tér magához. 

— A kettes lent megy a völgyben — mondta Nimby. — Uvernet- 
Fours... 

— Az a lent is jóval fölöttünk lehet — jegyezte meg Tom. 


— Aztán sokáig nem látok települést. Saint-Laurent... azt 
mondja, Cayolle-hágó. 

— Az vetekszik az Allos-val. Azt is nézd meg, hova lyukad- 
nak ki ezek az útvonalak, aztán menj vissza Les Thuiles-hez. 

Tom csavarkulcsot vett elő és valószínűleg hosszanti bemet- 
szést ejtett az autó hasnyálmirigye fölött, a vena cava porlasz- 
tóban. Vagy az ördög tudja, hol. 

— A kettesen eljuthatunk például a D2202-esen át Saint-Lau- 
rent-du- Varba — jelentette Nimby pár perc múlva. 

— Az ott van nálunk — mondta Vanessa. — Ott van a repülőtér. 

— A nyolcas is ugyanoda torkollik — közölte Nimby. 

— Akkor föl kell mérni, melyiken számíthatunk rosszabb sza- 
kaszokra — mondta Tom. — Ezzel a szörnyeteggel nem ugrálha- 
tunk. 

— Majd megtoljuk — felelte Vanessa. 

Tom kibújt a motorháztetőből és lenézett rá. A magasságkü- 
lönbség most még nagyobb volt köztük, mert a kislány a járda 
szélén ült. Tom fölnézett a szörnyeteg magas elejére és meg- 
csóválta a fejét. 

— Hát csak told — mondta. — De félek, hogy közben az egekbe 
szökik a sajtfogyasztásod. 

Vanessa vigyorgott, két füle mögé tette az ujját és meglenget- 
te őket. Tom visszanevetett rá. 

Igen, állapította meg Kissy, Vanessának megint lett egy pót- 
apja. Már meg se lehet őket számolni. 


— Van még egy út, a D64-es — mondta Nimby kisvártatva —, 
ezen is találtam egy hágót. La Bonnette-hágó. 

— Azt nem ismerem — mondta Tom. Már bent ültek a lakóau- 
tóban, a karbantartás befejeződött. 

— De ha a másik kettőt igen — szólalt meg Niala —, akkor azo- 
kon átmentetek már, nem? 

— De igen, csak nem a szörnyeteggel, hanem biciklivel. A 
szörnyeteg még nem volt meg. 

— Meg ez a két mihaszna se — biccentett Inge Andreas felé. 

Nimby megvakarta a fejét. 

— Akkor az elég régen volt. Azóta csak meredekebbek lettek 
az emelkedők. 

— Már miért lettek volna? — nézett rá Tom. 


— Mert a Föld mérete növekszik, tehát a hegyek is egyre ma- 
gasabbak. 

— Növekszik?! 

— Persze. Gondold csak át. Szerte a világon a régészek elte- 
metve találnak meg régi épületeket, amik valaha rendesen a ta- 
lajon álltak. Mert időközben a Föld nagyobb lett és elborította 
őket. Mivel ez mindenhol így van, csak arra gondolhatunk, 
hogy a Föld minden irányban egyenletesen növekszik. 

Tom Ingére nézett, aztán Vanessára, majd a mellette ülő Kis- 
syre. , Nem tehetünk róla — üzente Kissy az arckifejezésével —, 
aligha gyógyítható." 

Tom megköszörülte a torkát. 

— Nos hát, én ezt a kis különbséget megkockáztatom, mert 
még húsz év se telt el azóta. A kérdés az, hogy melyik hágót 
válasszuk. Sajnos annak idején nem gondoltunk rá, hogy ebből 
a szempontból is megnézzük az utat. 

Nimby rögtön közbecincogott. 

— Ha lenne kéznél egy kis modern tajvani zsebidőgépünk. . . 

— De nincs kéznél — mondta Vanessa, könnyed mozdulattal 
befogva kedvese száját. — Maradj csöndben, Tomnak át kell 
gondolnia, melyik hágón találunk több hegyi haramiát. 

Tom mosolyogva csóválta a fejét. 

— Nem hiszem, hogy lennének. Te persze örülnél nekik, mi? 

— De mennyire! 

Kissyben hirtelen fölébredt a vágy, hogy előreszaladjon az 
úton egy piros kendővel és egy ósdi muskétával, s egy szikla 
mögül előugorjon mint vad hegyi haramia, csak hogy a kis- 
lánynak meglegyen az öröme. De még föl se bérelhetnek sen- 
kit, hogy játsszon haramiát, mert senki se vállalná, hogy meg- 
veresse magát. 

— No jó — mondta Tom. — Legyen a Cayolle. Úgy emlékszem, 
nem sok az igazán meredek szakasz, és jó pár falu van az út 
mentén. Nimby, légy szíves, mérd le a távolságot, tudnunk kell, 
mekkora út áll előttünk. 

— Meddig? 

— Nem tudom. Valameddig. 

— Well, tábornokom, Les Thuiles-től Enriez-ig nyolcvankét és 
fél. Onnantól, ha jól látom, már végig völgyben vezet az út. 


— Okay — mondta Tom angolul. — Akkor ez egész napos út 
lesz. Jól föl kell rakodnunk mindenből, mielőtt nekivágunk. 

— Helyes — ugrott föl Niala. — Én csatlakozom a leltárazó és 
beszerző különítményhez. Leltár után mi bevásárolunk, addig 
két jogsitulajdonos tankolja meg a kocsikat. Gyerünk, emberek, 
mozgás! Ez nem gyakorlat! 


Les Thuiles felé a tópart fölött vezetett az út, jó darabig látták a 
vizet. Egyre lejjebb süllyedt a tó tükre, Nimby csakhamar je- 
lentette, hogy az ezerméteres magasság környékén járnak. Két 
perccel később elérték a Jól Fésült Kisasszonyokat és megáll- 
tak körülnézni. 

— Hát ezek mik? — kérdezte Vanessa. 

— Sziklák — felelte Nimby. 

Kúpszerű, toronyforma sziklákat láttak jóval az út fölött. 
Mindegyiknek a tetején volt egy nagy kő, gömbölyű vagy fél- 
recsapott, mint egy micisapka. Mindegyiknek más. 

— Azt látom, de... 

— Az erózió okozza — magyarázta a fiú. — Ezek mészkőből 
vannak, amit a víz felold. Valamikor itt egy óriási mészkőtábla 
lehetett, amit a víz apránként elmosott, de ahol nagy kő volt a 
táblán, ott az eső nem fért hozzá. A kő alatt megmaradt ilyen 
toronyformán. Nem is tudtam, hogy Franciaországban is van- 
nak ilyenek. Egy filmet láttam a madagaszkári kőerdőről. Az 
tényleg olyan, mint egy erdő, de kőből van. 

Kissy elkapta Vanessa rajongó pillantását, amivel megdicsér- 
te Nimby tudását. 

— Nem lehet belőlük sok — mondta Tom. — Azt hiszem, más- 
hol nincsenek ilyenek az országban. 

Le Sauze-du-Lacnál érték el az első szerpentint, ami jó száz 
méterrel lejjebb vitte őket. Közben volt idejük a tájban gyö- 
nyörködni, mert Tom csigalassan ment a hajtűkanyarokban. A 
második kanyarnál visító gumikkal fékezett mellettük egy piros 
sportkocsi, mert a lakóautó már az út egész szélességét elfog- 
lalta. 

A mikrobusz egyik ablaka kinyílt és kinézett rajta egy szőke 
lány. 

— Beszélnek franciául? — érdeklődött. 


— Beszélünk — nézett föl csodálkozva a sportkocsiban ülő fia- 
tal pár nőtagja. 

— Ez hegyvidék. Ha ebben a tempóban akarnak menni a szer- 
pentineken, előtte kössenek drága biztosítást. Sokba kerül újra- 
ültetni azokat a fákat, amiket felégetnek a roncsból fölcsapó 
emelet magas lángok. 

Az ablak becsukódott, majd pár pillanat múlva megint ki- 
nyílt. 

— Ja igen. Ha akarják, elteszünk egy cédulát a legközelebbi 
hozzátartozóik telefonszámával. De én nem telefonálok, majd a 
rendőrök. No pá. 

S az ablak becsukódott megint. 


Az út lassan visszaereszkedett a tó szintjére, hamarosan átkel- 
tek egy öböl hídján, majd az elkeskenyedő tó fölött, ami hama- 
rosan az Ubaye völgyévé változott. Nemsokára már egy mély 
szurdok fölött haladtak. Később ismét eltávolodtak a folyótól 
és befutottak Le Lauzet-Ubaye-be, ahol gyönyörű tavacska 
partján lengethették meg füleiket — ahogy Nimby költőien kife- 
jezte. 

A völgy hol szélesebb lett, hol keskenyebb, de mindenhol na- 
gyon szép volt. Óriási hegyek emelkedtek mindkét oldalon. 
Egy szélesebb szakaszon érték el Les Thuiles-t, egy aprócska 
falut, ahol az út elágazott. 

— Azt hiszem, a következő faluban tölthetjük az éjszakát — 
mondta Tom, míg áthajtottak az utcákon. — Úgy emlékszem, 
onnantól már igazi hegyi szakasz, jobb, ha annak nappal vá- 
gunk neki. 

Uvernet-Fours-ban tehát tábort ütöttek. 

Az uvernet-iek — vagy fours-iak, Kissy nem tudta biztosan — 
megnyugtatták őket, hogy az utak remek állapotban vannak, és 
eddig még mindenki átjutott a hágón, akármilyen járműve volt. 
A lakóautót igencsak megcsodálták, de biztosak voltak benne, 
hogy az is bírni fogja az utat. De ha nem, mondta egy öreg 
uvernet-i vagy fours-i, akkor csak jöjjenek vissza, szívesen lát- 
ják itt őket hosszabb időre is. Tom csak mosolygott és nem 
mondta, hogy ha egyszer elindulnak, aligha jöhetnek vissza, 
mert az úton nincs hely megfordulni. 


Reggel nyolckor indultak azzal a gyanúval, hogy dél is lehet, 
mire Enriez-be érnek, pedig csak hetvenöt kilométer. De Tom 
ezen a vidéken végképp csak lépésben volt hajlandó menni, és 
kilátásba helyezte, hogy helyenként tapogatni kell majd az utat. 
Ezt az egerek nem nagyon értették, de nem vitatkoztak. Kitűnő 
minőségű országút, az összes szükséges útburkolati jellel, mit 
kell azon tapogatni? 

Az első szakasz mindenesetre sima volt. Az út kicsit kanyar- 
gott balra-jobbra, de különben egyenesen követte a folyócskát. 
A völgy egyre szűkebb lett, a hegyek valósággal föléjük borul- 
tak. Kissy a lakóautó jobb oldali ülésén ült és a hegyek csodá- 
lása közben időnként rápillantott a Tom mellett lengedező fü- 
lecskékre. Vanessa teljesen el volt bűvölve. 

Mindenféle hegyi dolog akadt ezen a szakaszon. Hatalmas 
sziklák közvetlenül az út mellett, apró hidak mély szurdokok 
fölött, egy szerpentin is. Haramia sajnos nem akadt, de nem 
tűnt úgy, hogy Vanessa különösebben hiányolná őket. 

Saint-Laurent-nál Kissy fölállt, hogy végignézzen a maroknyi 
házból álló falucskán, és valami furcsát vett észre. Vanessa két 
kezét a térde fölött tartotta és mozogtak az ujjai. Hol az egyik, 
hol a másik ujja nyomott meg egy pontot a térdén, aztán megint 
fölemelkedett. 

Szintetizátorozik, állapította meg Kissy minden nehézség nél- 
kül. De hogy mit játszik, azt esélye se volt kitalálni, ő nem ér- 
tett úgy a zenéhez. Vanessa kétségkívül minden hangot kris- 
tálytisztán hall a fejében, és azt is észreveszi, ha melléüt. 

Saint-Laurent-nál már nem volt olyan szűk a völgy, Les 
Longs-nál pedig egészen kiszélesedett. Bayasse után egy dara- 
bon jóval eltávolodtak a folyótól, aránylag gyorsan haladhat- 
tak, itt nem kanyargott az út. 

Egyre magasabban jártak és szinte észrevétlenül érték el a 
Cayolle-hágót. Amikor feljutottak, Tom félreállt egy kis pihe- 
nőbe, s ők elözönlötték a hófoltok tarkította tájat. 

Nyár derekához képest elég hideg volt, elkeltek a pulóverek. 
De a látvány megért mindent. Előttük, a gerincen túl hatalmas 
hegyek között húzódott a következő völgy. A csúcsok fölött 
újabb csúcsok emelkedtek, egyre magasabban. Kissynek sejtel- 
me se volt róla, mennyivel magasodnak azok a csúcsok a völgy 
fölé vagy őföléjük. Valójában nem lehet több pár száz méter- 


nél, Nimby megnézte a térképen, errefelé nincsenek nagy ma- 
gasságkülönbségek, legalábbis az Alpok más részeihez képest. 
De ezek a kis különbségek is hatalmasnak hatottak. Ezeknek a 
csúcsoknak a tövében, gondolta Kissy, nem sokat számít, hogy 
ő ember vagy kisegér. 


A pihenő után elindultak lefelé a szerpentinen. Tom már be- 
szálláskor megállapította, hogy itt csakugyan tapogatni kell az 
utat, úgyhogy Andreas fölvett egy pulóvert, a csuklójára pedig 
ráakasztott egy mobilt. Amikor a lakóautó elérte az első ka- 
nyart, ő kiszállt és megindult a kocsi előtt. Tom nem mehetett 
többel egy kilométer per óránál, mert Andreasnak alig kellett 
szaporázni a lépést, ahogy vezényelt neki. 

— Fordulj még... három méter, két és fél, két méter, egyöt- 
ven! 

Tom finom fékezésekkel fordította be a roppant tömeget a ka- 
nyarban. Andreas úgy sétált előttük, mint kalauzhal a cápa 
előtt. Kissy úgy érezte, ha kinyújtja a kezét, ráüthet a lökhárító- 
ra. 

— Jó lesz, apa! Fordíts rá, egy métered van, így húzd! 

Tom úgy tekerte a kormányt, mintha az vinné előre az autót. 

— Lassíts jobban, már csak fél méter! 

Kissy kipillantott jobbra. Nem, kizárt dolog, hogy még fél 
méter lenne a kőkorlátig. Nincs az több három centinél, aztán 
áttörik és zuhannak. Akkor már inkább a tűhegyes macskafo- 
gak. Ebben a pillanatban nagyon szeretett volna otthon lenni és 
lélekszakadva rohanni Macska elől, be a lyukba. Akkor a saját 
kezében van az élete. 

— Állj meg! — csattant Andreas, és a lakóautó nagyot nyögve 
lefékezett. Aztán Tom, újabb utasításra nem is várva, végtele- 
nül óvatosan megint gázt adott és tovább fordult. 

Senki nem figyelte, mennyi időbe telt átmenni ezen a kanya- 
ron. Kissy három-négy napra becsülte. A mikrobusz a pihenő 
óta előttük haladt, mert ha valami gond van, hátulról nem tud- 
nak segíteni. Azaz dehogy haladt, ott állt lejjebb az úton, mel- 
lette az egerek, akik őket figyelték. Szegény drágák, milyen 
rossz lesz nekik Vanessa és Jennifer nélkül, meg őnélküle, ami- 
kor... 


— No, egy kanyarral megvagyunk — mondta Tom nagyot fúj- 
va, és Kissy döbbenten vette észre, hogy fönt vannak az úton és 
mennek. Ő már rég ott tartott, hogy a völgy mélyén fekszik egy 
frissen ütött kráterben, és magasan az égbolton dögevő macs- 
kák szárnyalnak. 


A következő kanyarig Andreas beállt a mikrobuszba, aztán ki- 
szállt és hátrajött. De vele volt Niala is. Ez a kanyar szemláto- 
mást komiszabb volt, de Kissy tudta, hogy ha Niala vigyáz rá- 
juk, nem lehet komoly baj. Lezuhanni lezuhannak ugyan, de a 
dögevő macskákat Niala távol tartja. 

De most jobbra kanyarodtak, ami azt jelentette, hogy a mély- 
ség a belső íven volt, nem a külsőn. Ha kicsúsznak az útról, ak- 
kor csak fölszaladnak a hegyoldalon, már amennyire ez lehet- 
séges. Ezért Kissy jóval nyugodtabban ülte végig a hosszadal- 
mas kanyarodási folyamatot. 

— Másfél méter, egy méter, fél méter, húzd jobban! Állj meg! 

Míg Andreas vezényelt, Niala könnyedén föllépett egy út 
menti sziklára, onnan nézte a lakóautó mozgását. Kissy csodál- 
ta a bátorságát. Ő maga inkább a szikla alá bújt volna, valami 
kis földbe ásott lyukba. 

Niala a szájához emelte a telefont. — Várjatok — szólalt meg a 
hangja. — Ha most hátraviszed egy kicsit fordulásban, jobb lesz. 
Hátramegyek és irányítalak. 

— Jól van — mondta Tom -, addig is pihenek. 

Niala Andreas fölnyújtott kezére támaszkodva leugrott a szik- 
láról és eltűnt a kocsi mellett. Pár pillanat múlva szólalt meg is- 
mét: 

— Citromfagyi, itt Egérke, indulhatsz! Gyere hátra két métert 
és közben fordíts. Lehet az három 1s. 

Tom elindította a kocsit, Niala pedig vezényelt, pontosan 
úgy, mint Andreas. 

— Vigyázz elöl! — harsant a fiú hangja, amikor a kocsi fordul- 
ni kezdett. — Két méter. . . egy ötven! 

De a korlát nem közeledett tovább, egyenesben voltak. Tom 
szép lassan gurulni kezdett előre, és megállt a mikrobusz mö- 
gött. 

— Kettő — mondta. 

Kissy kikukucskált előre. 


— Hány lehet még? 

— Nem tudom. Nimby biztos meg tudja nézni a térképen. — 
Tom nagyot nyújtózott, s eközben megakadt a tekintete Kissyn. 
— Hey, Minnie Mouse, csak nem szédülsz? 

— Nem — mondta Kissy olyan határozottan, mintha igaz lenne. 
Közben megpróbált úgy tenni, mintha nem lenne zöld az arca. 
Vagy mintha mindig is ilyen lett volna. 

— Miért nem ülsz át a mikrobuszba? 

— Csak. 

— Szamárság! Semmi szükség rá, hogy itt reszkess. . . 

— Hagyd, Tom — cincogta Vanessa. — Bízd csak rám. 

Tom a kislányra nézett, aztán vissza Kissyre, majd megint 
Vanessára, aki nyugodtan ült mellette, és gyönyörködött a táj- 
ban. 

— Jól van — mondta. 


Még három kanyar volt, éppen olyanok, mint az előzőek. Elöl 
Andreasszal, hátul Nialával a lakóautó szépen átkecmergett raj- 
tuk. A negyedik kanyarnál tartottak, amikor szembejött egy 
kisteherautó; már messziről látták egymást a szerpentinen. A 
sofőr megállt a mikrobusz előtt és elbeszélgetett Piékkel, amíg 
Tomék manővereztek. Ennek nem kellett kiszólni az ablakon, 
hogy erdőtűz lesz belőle. 

Pár percig nyugodtan autózhattak a következő szerpentin 
előtt; annak három kanyarja volt, de az elsőhöz nem kellett se- 
gítség. Átkeltek rajtuk, s a kocsik vidáman szaladtak tovább a 
Var völgyében. 

Kissy volt a legvidámabb, amiért végig kitartott és nem esett 
pánikba. Persze sokat segített, hogy a legrémisztőbb pillanatok- 
ban is ott látta maga előtt Vanessa nyugodt szemlélődését, és 
hogy nem jött arra egyetlen cica sem. 


A következő, hosszú szakasz nyugalmas volt. Nem volt szük- 
ség tapogatózásra, akadt ugyan néhány hajtűkanyar, de nem ve- 
szélyesek. Viszont a táj annál gyönyörűbb volt. 

Egy Guillaumes nevű kisvárosban Tom hirtelen kivágta az 
indexet és tekerni kezdte a kormányt. Csak aztán szólt a tele- 
fonba: 

— Pi, meg kell állnunk, gond van! 


A lakóautó nagyot szusszanva megállt, Tom pedig dühösen 
nézett ki az ablakon. 

— Inge! A Daluis-torokról megfeledkeztünk! 

Inge döbbenten ugrott föl hátul. 

— Jézusom! 

Hirtelen kivágódott a kocsiajtó Kissy mögött, és Niala ugrott 
be rajta. 

— Mi történt?! 

— Megfeledkeztek a... — kezdte Kissy. 

— Mi teljesen hülyék vagyunk! — csattant föl Tom. — Teljesen 
elfelejtettük a Daluis-torkot! Kizárt dolog, hogy átférjen a ször- 
nyeteg! — A folytatást Kissy nem értette, angolul volt, de alig- 
hanem cifra lehetett. 

— Nyugodj meg — Niala valami effélét válaszolt, ugyancsak 
angolul, Kissy őt jobban értette. — Mi az, amin nem férünk át? 

— A Daluis-torok alagútjain — felelte Inge. — Rengeteg van be- 
lőlük, és néhány csak egysávos. Tom, azért nem jutottak 
eszünkbe, mert biciklivel voltunk. 

A férfi dühösen morgott valamit, még mindig angolul, amire 
az egész Ford család egyszerre kezdett beszélni, három nyel- 
ven. Kissy végül úgy döntött, kiszáll, amíg vitatkoznak. Föl- 
kelt, ellépett Niala mellett és megcsúszott a lépcsőn. Zuhanni 
kezdett, s éppen elsikította volna magát, amikor egy hang... 

— Hoppá! — mondta Pi, és elkapta. Két erős karjával talpra ál- 
lította a járdán. — Jól vagy? 

— I-1-igen — pihegte Kissy. — Kösz. 

— Szívesen. 

Kissy arrébb lépett és dühösen meredt a kocsi oldalára. A 
nyakát is kitörhette volna. Aztán Martinre nézett, aki döbbent 
képpel nézett rá, és megint elöntötte a düh. Miért nem Niala 
esett Pi karjába?! Hol van ez az élhetetlen lány mindig, amikor 
csinálhatna valami hasznosat? 


A Daluis-torok egy félelmetes szakadék, ami persze őket nem 
zavarja, hiszen nem kell átkelni rajta. Van ugyan rajta egy híd, 
ami rémületes látvány mindenkinek, akinek tériszonya van, de 
nekik nem kellene átmenni rajta, és ők különben se félnek. 
(Amikor Tom ideért a magyarázatban, Kissy világosan látta, 
hogy őrá pillant. Felháborodottan nézett vissza rá. Még hogy 


ő?! Sose volt tériszonya. .. a grenoble-i buborékokig. Az Eiffel- 
tornyon is hányszor megfordult és soha nem szédült. Azon a 
hídon se félne, főleg hogy elkerülik.) 

Az út ott se nehezebb, mint bárhol, amennyire Tomék vissza 
tudtak emlékezni. A gond az alagutakkal volt, amikből volt bő- 
ségesen, és némelyik csak egysávos. A nagy kérdés az, hogy a 
szörnyeteg átfér-e rajtuk. Mert ha nem, akkor tolatva kell visz- 
szajönniük talán több kilométert, ami lehetetlenség azon a 
kacskaringós úton, fél kerékkel a mélység fölött. 

Ahogy Tom kimondta ezt az utolsó félmondatot, Kissy érez- 
te, hogy valaki nagyot nyel bent a torkában. Nem ő volt, neki 
nincsen tériszonya. Hirtelen arra gondolt, hogy amikor kiesett a 
kocsiajtón, jó félméteres, ásító ürbe zuhant bele, és megborzon- 
gott. Szerencse, hogy legalább tériszonya nincsen. Hogy visel- 
hetik ezt azok, akiknek van? 

— Ezzel, uram? — ez volt az első helybeli teljes válasza. 

— Úgy beszorulnak, mint dugó a palackba — mondta a má- 
sodik helybeli. — Tudom, mert sokszor járok arra, de hát nem 
ilyen monstrummal. Nem való ez ide, már ne is haragudjon. 

Tom nem kérdezett meg több helybelit. A kocsi oldalának tá- 
maszkodott és a fejét vakarta. 

— Maguknak Valberg felé kell menni — folytatta a helybeli. — 
Keresztül a hegyen. Kicsit meredek, de ha átjöttek a Cayolle- 
on, akkor már tudják, mire számítsanak. Onnan indul az út, la. 
Látja? 

Tom felélénkülve bólintott. 

— No, akkor arra menjenek. Hanem csak vigyázva, nagyon vi- 
gyázva! 

— Nimby! — harsant föl a taxis hangja. A fiú egy pillanat alatt 
ott termett. 

— Parancs, cin-cin! 

— Tudnom kell mindent a valberg-i útról. Hol a telefonod? 

A folytatást Kissy nem hallotta. Martinnel leültek a mikro- 
buszban és csókolóztak, amíg a probléma megoldódik. 

— Egy kicsit izgultam — ismerte be Kissy egy idő múlva. 

— Néha én is — vallotta be a fiú, és folytatták, ahol abbahagy- 
ták. Kissy csakhamar fölfedezte, hogy Martin keze végre oda 
igyekszik, ahol a helye van. Kicsit fészkelődött, hogy segítsen 


neki. Ez az, pontosan erre van szüksége, bár jobb lenne víz- 
szintesen, nem itt az autó... 

— Hé, mit művelsz?! 

— Szerinted? . . . 

— Ne hülyéskedj, fényes nappal van és egy autóban ülünk az 
utcán. Még az ajtó is nyitva van! 

— De nyitva ám — szólalt meg Chantal. — Idekint látni min- 
dent. 

Kissy gyorsan ellenőrizte, hogy minden ruhadarabja a helyén 
van-e. Szerencsére ott még nem tartottak, de pár perc múlva ta- 
lán... 

— Remek ötlet — mondta Martin. — Folytassuk, Chantal meg 
csinálhat egy remek home videót. 

— Disznó! — tört ki Kissy felháborodottan, valamivel hango- 
sabban a kelleténél, mert úgy érezte, ha nem teszi, akkor elcsá- 
bul, és fütyülni fog rá, hogy Chantal videózik-e vagy sem. 

— Ha én home videót csinálok, azon nem ti lesztek, hanem mi 
— felelte Chantal. — De neked biztos nem mutatom meg. 

Kissy sóhajtott. Tessék, már megint ez a hülyeség, hogy ágy- 
ba akar bújni Andreasszal. Egy ideje nem esett szó róla, de 
nyilván csak mert ők nem hozták szóba. Pedig ágyba bújni ő 
akar, Kissy, és fog is, amint megérkeznek. Igaz, hogy ő nem 
akarja azt csinálni, amit Chantal tervez, csak amit eddig is. 
Meg persze nem Andreasszal. 

Ezen tűnődött, amikor Martin kihasználta az alkalmat és me- 
gint megcsókolta. 


— Hahó, szerelmesek — szólalt meg egy hang, ami magukhoz té- 
rítette őket. Kissy ijedten kapta föl a fejét és végignézett magu- 
kon, de minden ruhadarabja megvolt. A hang Vanessának bizo- 
nyult, aki az ajtóból vigyorgott rájuk. — Indulunk, gyertek! 

— Mi: az, hogy hahó, szerelmesek? — kérdezte Kissy, kimászva 
a kocsiból. — Ti mik vagytok? És egyáltalán, miért nem csóko- 
lóztok, ahelyett, hogy itt ingerelnétek a macskákat? 

— Arra is sor kerül. Gyertek már! 

— Hova? Gyalog megyünk? 

Vanessa bezárta a mikrobuszt és sóhajtott. 

— Bamba egerek, istenem... Az autók nem jönnek be az étte- 
rembe. Ők a benzinkúton esznek, de nem most, majd később 


hallgatjuk jóízű csemcsegésüket. Egyébként ebbe az étterembe 
be se férnének. 


Guillaumes-tól Valberg-ig tizenhárom egész három tized kilo- 
méter. Nimby keserű kacajra fakadt, látva, hogy a Google sze- 
rint az út időigénye tizenhárom perc. Ha valaki ezen az úton 
hatvannal mer menni, annak nemcsak nagyon befolyásos az őr- 
angyala, de a kocsiján is a legújabb tajvani antigravitátorok 
vannak, jelentette ki. 

Kissy elhitte már abból is, hogy fölnézett a hegyre. Úgy tor- 
nyosult föléjük, mint egy óriási piramis. És Nimby azt mondta, 
ez csak az egyik vége, voltaképpen egy egész hegygerincet kell 
végigjárniuk. Ehhez képest a tizenhárom kilométer nem is sok, 
bár az jelent valamit, hogy a térkép szerint a két város csak hat 
kilométerre van egymástól. 

A mikrobusz haladt most is elöl. Andreas Pi mellett ült, hogy 
kiszállhasson a hajtűkanyaroknál, Niala pedig átment a lakóau- 
tóba, ő majd hátramegy ilyenkor. 

Kissyt Tom félrevonta, amikor kijöttek az étteremből. 

— Ülj a másik kocsiba, légy szíves. 

— De én... 

Tom fölemelte az ujját. 

— Tudom. Te bátran szembenézel még a cicával is. De a má- 
sik kocsi könnyen veszi a kanyarokat, mi meg negyedórákat 
szöszmötölünk velük. Ülj át Piékhez. Nem kell bebizonyítanod 
semmit, amit már be ne bizonyítottál volna. 

Kissy rávigyorgott. 

— Veled is bátran szembenézek, Tom. 

— Tudom, láttam a kettőnkről készült filmeket. 

Jerry nevetett és beszállt a mikrobuszba. 


A kocsik megindultak a szerpentinen; ez könnyű szerpentin 
volt, széles kanyarokkal. Kissy Martin mellett ült, a tájat fi- 
gyelte és egy cseppet se bánta, hogy nem a lakókocsi mélység 
fölött forgolódó elejében ül. Persze tériszonya nincsen, ő csak 
amiatt aggódott egy csöppecskét, hogy a kocsik nehogy alázu- 
hanjanak a feneketlen mélységbe, ahol aztán ízzé-porrá zúzód- 
nak. Borzalmas lenne. Akkor már inkább a cica, azt meg lehet 
verni. 


A valberg-i út meglepően könnyű volt. Alig néhány hajtűka- 
nyar, Andreas és Tom azokkal is könnyen megbirkózott, Nialá- 
nak csak egyszer kellett hátramennie. S már be is futottak a 
hegytetőn elnyújtózó bájos kisvárosba. 

Csak öt percre álltak meg, gyorsan körülnézni és megmozgat- 
ni a tagjaikat, aztán indultak is tovább. Senkinek sem akarózott 
kétezer méteres magasságban sátorozni. Ki tudja, milyen hide- 
gek itt a hajnalok. Innen pedig a Cian-torok vezet le, ahol Nim- 
by gyors helyzetfelmérése szerint nemhogy település nincsen, 
de sátrat verni sincs hol. 

Valberg és hegyi szomszédai után leszerpentineztek a völgy- 
be — nagyon könnyen ment, Tom tökéletesen ura volt a kocsi- 
nak. Aztán nekivágtak a Cian-toroknak. 

Sajátos hely volt, Kissy el se tudta volna képzelni, hogy ilyen 
is létezik. Az út hamarosan szűk völgybe futott, jobbról közvet- 
lenül az út mellett magas sziklafal emelkedett, ami aztán végig 
ott is maradt. Balról korlát szegélyezte az utat, utána pár méter- 
rel mélyebben fekvő kis vízmosás, aztán újabb sziklafal. Olyan 
volt, mint egy hosszú folyosó. 

— Pont olyan — szólalt meg Chantal pár száz méter után —, 
mint a falakon belüli keskeny átjárók, amikben az Egértanyá- 
ban közlekedtünk. 

Kissy mosolygott és megcsóválta a fejét. 

— Nem — jelentette ki. — Egyáltalán nem olyan. Azok koszos, 
poros, undorító alagutak voltak. Ez viszont gyönyörű. 

— Igen — érkezett Vanessa hangja a másik kocsiból. — Ez 
csakugyan gyönyörű. 

Kissy összenézett Martinnel. Nem gyakori, hogy a kislány ezt 
így kimondja. Többnyire csak a szeme ragyog, meghatottan 
csodálja a tájat, és nem szól semmit. Valami olyan boldogság- 
gal tudja szemlélni a szép tájakat, mintha neki ajándékozták 
volna őket. 

A torok pedig csakugyan szép volt. A sziklák rengeteg szín- 
ben játszottak, a piros és a szürke számtalan árnyalatában, és 
volt rajtuk zöld is bőségesen. A nyers sziklafallal tökéletes har- 
móniát alkottak a nagy kőfalak, amiket sokhelyütt építettek, be- 
ágyazva őket a sziklába. Nyilván kőomlás ellen. Itt veszélye- 
sebb kőomlások lehettek, mint a hegyi utakon, ahol elég drót- 
hálóval rögzíteni a problémás szakaszokat. Persze a szerpenti- 


nek oldala is falazva van, de az más, az olyan, mintha építették 
volna, nem kivájták volna a hegyből. Ezek a sziklafalak viszont 
függőlegesen tornyosulnak, és ha egyszer megindulnak, akkor 
itt nincs többé átjárás. 

De ilyesmitől egy pillanatig se tartott. Közvetlenül a kocsi 
jobb oldala mellett suhant hátrafelé az irdatlan magas kőfal, de 
Kissy egy pillanatig sem érzett olyat, hogy félnie kellene. 
Csakugyan nincsen tériszonya, állapította meg elégedetten, 
mert nem fél a magas sziklafaltól. És a vízmosásba is nyugod- 
tan lenézett, ahol háborítatlanul éltek a növények és a hozzájuk 
tartozó apró állatok. Talán egér is akadt köztük. 

Időről időre befutottak egy alagútba, de mindegyik széles 
volt, kétsávos és elég magas is. Kissynek eszébe jutott az alag- 
út fölötti sok millió tonna föld és szikla, de egy pillanatig se 
tartott attól, hogy rájuk omolhat. Az alagutak mellett mindig 
voltak sorompóval lezárt kerülő utak is, nyilván omlásveszély 
esetére, bár Kissy arra gyanakodott, hogy ahhoz, hogy egy 
alagút beomoljon, az egész hegynek meg kell indulnia, akkor 
meg a kerülő út se sokat ér. No meg azok keskenyek is voltak. 

Egy alkalommal szerpentinen is leereszkedtek, aztán tovább- 
szaladtak a szük völgyben. Végül, nem egészen egy órával az- 
után, hogy elindultak a hegyről, elérték a Cian-torok végét. Egy 
keresztező úton fordultak balra, bonyolult útkereszteződésben, 
ami olyan volt, mint akármelyik városban. Délután négy óra 
volt. 


— Innen már egyenes az utunk a tengerig — mondta Nimby. — 
Azazhogy görbe, de egyszerű, csak a folyót kell követni. 
Touéet-sur-Vartól a tengerig csak negyvenöt kilométer. 

Azért ezen is volt mit nézni. A Var völgye eleinte szűk volt, 
csak egy keskeny sáv volt a folyóparttól a sziklákig, de ezen 
persze többnyire házak álltak. Aztán kiszélesedett a lakható 
sáv, míg végül már nem látták a sziklafalat, a terjeszkedő város 
eltakarta. A folyón egy sor zsilipet láttak, Kissy ilyeneket még 
nem is látott, legalábbis nem emlékezett rá. 

Még messze voltak a tengertől, amikor már érezték az illatát. 
Nem sokkal később Vanessa kijelentette, hogy hallja a tenger 
zúgását. Ez annyira képtelenség volt, hogy senki se vitatkozott 
vele. Városi utcákon szaladtak a kocsik, Saint-Laurent-du-Var 


forgalmának közepén. Teljes lehetetlenség, hogy ilyen távol- 
ságból hallaná. Még a norvég partok dühödten csapkodó tenge- 
rét se, nemhogy a Földközi szelíd hullámait. Legfeljebb a szí- 
vével. 

Aztán kanyar balra, route des Grandes Alpes, route de Gre- 
noble. Kalandos útjuk két emlékezetes része utcanévbe vésve. 
Aztán Angéligue — aki az utolsó szakaszon megint a volánhoz 
ült, ma először, mert a hegyeket nem merte még vállalni — be- 
fordult egy mellékutcába, és ott volt... 

A promenade des Anglais. 


A kocsik végigszaladtak a nizzai repülőtér mellett, s minden át- 
menet nélkül előbukkant a tenger. Angéligue a legelső alkal- 
mas helyen lehúzódott az útról, s az egerek kisereglettek a ko- 
csiból, ami mellett nagy szusszanással megállt a lakóautó. Ti- 
zenhárom kisegér, Ford és pásztorkutya szaladt le a tengerpart- 
ra, hogy igazi tengervizet tapintsanak, lefröcsköljék egymást és 
visongva meneküljenek a szélrózsa minden irányába, amikor 
pár perc fürdőzés után kisétált a partra Suzy, az egyetlen, aki 
úszáshoz volt öltözve. Megrázta magát, vízpermettel borítva 
Saint-Laurent városát, s nagy elégedetten indult vissza a többi- 
ekhez. 

Innen már bármelyikük behunyt szemmel hazatalált volna. A 
két kocsi végighaladt a világ legszebb tengerpartján, el Nizza, 
Mont Boron és Villefranche előtt, s máris rájuk mosolyogtak 
Beaulieu házai. 


Az utazás tizenegyedik napján, délután háromnegyed hatkor a 
mikrobusz és a lakóautó felhajtott a D" Aubisson-villához veze- 
tő hegyi utcába. Kissy boldogan remegő fülecskékkel szemlélte 
az ismerős házakat. Utazni remek dolog, de megérkezni a le- 
geslegjobb. 

Kis híján ezerkétszáz kilométerre nyújtóztatták ki a sztrádán 
csak kilencszázötven kilométeres utat, s mennyi mindent láttak 
eközben. 

A mikrobusz fölszusszant, mint aki érzi az istállószagot, pe- 
dig még sose járt itt. Niala jelzett Tomnak, aki leállította mö- 
göttük a lakóautót, s a Ford család kikászálódott. A lakóautó 
nem jön tovább, itt lesz a szállása, ne kelljen Tomnak visszato- 


latni. Niala pár méterrel a kapu előtt föltépte a tolóajtót és kiug- 
rott a még mozgó kocsiból. A kapuhoz szaladt, beütötte a kódot 
és intett Angéligue-nek, hogy jöjjön be. Aztán az orrára tette az 
ujját és kétszer megnyomta. Angéligue szófogadóan dudált, 
alighanem fölöslegesen, mert egy pillanat múlva nyílt a ház aj- 
taja és Blanche lépett ki rajta. Niala a nyakába ugrott. Akkor 
már Vanessa is kint volt, ő is szaladt az anyjához, aki fölkapta 
és megforgatta a levegőben. Kissy boldogan sóhajtott. Ezt a 
látványt még mindig nem tudta meghatottság nélkül szemlélni. 

A csapat hozzálátott a talajra kecmergéshez, s közben nem 
mulasztották el a látványt, amint Georges is kilép a házból, s 
Vanessa a karjaiba veti magát, mint egy kisgyerek. Niala csak 
utána jött. Kissy is átvett egy pár puszit Blanche-tól, aztán 
majdnem feldöntötte egy boldog egér, aki lelkesen üdvözölte a 
viszontlátás örömére, pedig együtt tették meg az egész utat. 

— Nimby, eressz már... — nyögte, bár tulajdonképpen nem 
bánta a fiú lelkesedését. Suzy is a nyakába borult mindenkinek, 
még Chantalnak is, akinek a lába mellett ült az utolsó félórá- 
ban. 


Az egerek csodálkozva nézték a villa kertjében létrejött külö- 
nös képződményt. Kilenc táblácska állt a füvön, egy-egy szám- 
mal, mögöttük pedig rengeteg földbe tűzött pálca, amiket de- 
rékmagasságban zsinórok kötöttek össze, követhetetlen elren- 
dezésben. A furcsa alkotmányon túl, a kert végében asztal állt, 
rajta egy. . . hatalmas... darab sajttal. 

Az egerek boldog áhítattal szemlélték a művet, aztán minden- 
ki odalépett egy számozott táblácskához, és Blanche vezénylő 
cincogására megindultak a zsinórlabirintusban. Pár perc alatt 
mindenki eljutott az asztalhoz. Az óriási sajt papírból volt, de 
amikor fölemelték, fedővel letakart tálat találtak alatta. Diadal- 
menetben vitték be a villa nappalijába, ahol elénekelték a Tom 
és Jerry főcímzenéjét és fölemelték a fedőt. Remekbe szabott 
sajttálat zsákmányoltak. Valahonnét előkerült Jeanne is, gyü- 
mölcsös- és süteményestálakkal, üdítős palackokkal. Már túl 
voltak Fordék és a D"Aubisson szülők összeismertetésén, ami 
hamar ment, hisz sokat hallottak már egymásról. 


— Isabelle néni csókjait küldi, de egyelőre nem tudnak átjönni 
— mondta Jeanne. — Óriási forgalom van a panzióban, minden 
kézre szükség van. 

— Hány szobánk van? — kérdezte rögtön a gyakorlatias Vanes- 
sa. 

— Még kettő. 

— Kiürítünk egypár szobát — jelentette ki Niala. — Elvégre a 
piacról élünk. Mondd meg a néninek, hogy ha kiünnepeltük 
magunkat, elintézzük. 

Jeanne bólintott, és már ott sem volt. 

Jó időbe telt elmesélni, mi minden történt a hosszú, kalandos 
úton. Blanche-éknak annál kevesebb volt a mondandójuk. Vol- 
taképpen csak egy dolog: Georges-nak támadt egy ötlete, hogy 
mivel akar foglalkozni. A repülés biztonságával kapcsolatos, 
később majd elmondja részletesebben. 

Aztán Vanessa elment Tomékkal, hogy bevigyék a lakóautót 
nyári szállására, pár házzal lejjebb az utcán. Összeismertette 
őket a kocsi vendéglátóival, megmondta, hogy jutnak be az it- 
teni és az ottani kapun, s azzal jöttek vissza, hogy minden rend- 
ben, a lakóautó békésen pihen az udvarban. Kissy nem ismerte 
a helyet, majd megnézi később. 

Gyorsan megszervezték a szobákat. Inge, Tom és Andreas 
marad a lakóautóban, ők ott érzik jól magukat. Niala és Vanes- 
sa visszaköltözik a villába, Martin pedig Kissyhez, ezzel három 
szoba fölszabadul. Ha kell, akkor Chantal, Jennifer és Angé- 
ligue is össze tud költözni. 

Az újdonság az volt, hogy Nimby nem kapott saját szobát. 
Vanessa kijelentette, hogy elfér mellette. Blanche kicsit meg- 
lepve nézett rá, de hát ő is tudta, hogy ezek ketten egyre gyak- 
rabban alszanak együtt, és akkor se történik több, mint fényes 
nappal a nyílt utcán. A különbség csak annyi, hogy Nimbynek 
most nem is lesz szobája. Georges megkérdezte, hogy öltözni 
hogy fognak, lánya pedig vállat vont és azt mondta, öltözköd- 
tek ők már egy szobában, az ember hátat fordít és kész. Kissy 
rögtön elkezdte törni a fejét, hogy lehetne a szobát orvul bebo- 
rítani tükrökkel. 


Végül is, mint Nimby megállapította, a hegyvidék domborzata 
okozta, hogy Monacóban megmaradt a feudálikusság. Gyakor- 


latilag nem volt lehetséges, hogy Beaulieu helyett Monacóba 
érkezzenek, hacsak az utolsó pillanatban, Saint-Laurent-nál 
nem térnek kerülő útra. Gap után csak a Serre-Poncon felé me- 
hettek, a tó után csak valamelyik hágó felé; s bármelyiket vá- 
lasztják, az út végül a Var völgyébe vezetett volna. Beaulieu 
egyszerűen közelebb volt, mint Monaco. 

Persze nem lett volna akadálya, hogy miután kicsomagolták a 
holmijukat és berendezkedtek a szobáikban, átugorjanak Mo- 
nacóba, gyorsan legyőzzék a király seregét és vacsorára már 
itthon legyenek. De Niala rájött, hogy Monacóban sok a városi- 
as terület, ahol utcáról utcára folyhat a harc, s a védőknek ren- 
geteg búvóhely akad az épületek dzsungelében. Jobb lenne, ha 
ki lehetne őket csalni az ország sivatagos részére, ahol nagy tá- 
volságból is látni, hol az ellenség, de Vanessa szerint ennél 
sokkal okosabbak. Ami kár, mert Kissy a maga részéről szíve- 
sen elfogadott volna egy miniszteri pozíciót a Monacói Köztár- 
saság kormányában. 

— Szóval önérdekből harcolnál — állapította meg Pi, Kissy pe- 
dig döbbenten nézett rá. 

— Hogy én? Hogy gondolod? Csakis azért, hogy kiszabadít- 
sam őket rabságukból. 

— De miniszter akarsz lenni. 

— Well, nagy egér — mondta Nimby -—, elvégre sokat teszünk 
azért az országért, nemde? 

— Aha, tipikus politikusi észjárás. Én sokat tettem az orszá- 
gért, mondja mindegyik, tehát jár nekem egy kormányhivatal 
vagy más zsíros állás. Pedig aki tényleg az ország javát tartja 
szem előtt, az nem jutalomnak tartja a pozíciókat, hanem esz- 
köznek arra, hogy javítsanak a nép sorsán, és nem azt akarja, 
hogy ő tölthesse be, hanem aki rátermett és ért hozzá. Hadd 
halljam, melyikőtök válik a külügyek szakértőjévé, csak mert 
legyőzött pár ezer monacói katonát? És ki ért a pénzügyekhez? 

Vanessa hanyag testtartásban előredőlt a kanapén és kiemelt 
egy aprósüteményt. 

— Mindannyian külügyi szakértők vagyunk a monacóiakhoz 
képest — jelentette ki megfellebbezhetetlenül —, mert kívülről 
érkezünk oda. Ami a pénzügyeket illeti, Monaco nagyon gaz- 
dag ország. 

Ezzel elhallgatott és megette a sütit. 


— És? — firtatta Pi. 

— Ej, egerentyű, a gazdagok nem értenek a pénzügyekhez. 
Sose kellett havi pár euróból megélniük. Mi sokkal többet tu- 
dunk a takarékosságról. 

— Ha olyan gazdag ország, akkor miért az a jó miniszter, aki 
ért a takarékossághoz? Nem inkább költeni kellene tudni? 

Vanessa elképedve meredt a férfira, aki nevetett és töltött ma- 
gának egy kis narancslevet. 

Kissy imádta az ilyen órákat, amikor csak üldögélnek az asz- 
tal körül, rágcsálnak és beszélgetnek. Ma senki nem fog vacso- 
rázni, de annyi baj legyen. 

Tom és Inge is velük volt, bár nekik még lesz egy kis dolguk, 
a lakóautót rácsatlakoztatják a ház vezetékeire. Víz, villany, 
szennyvíz. Tom persze kijelentette, hogy ezt nem fogadja el in- 
gyen, ha már a helyért nem fizethet, ezekért mindenképpen. Így 
még mindig sokkal olcsóbb neki, mint ha a generátort kellene 
járatnia és időnként megtölteni és kiüríteni a tartályokat. 

Blanche-ék is ott voltak, és nemcsak Monacóról esett szó, ha- 
nem arról is, hogy Georges mit csinál ezentúl. A repülés biz- 
tonságával akart foglalkozni. Az volt a véleménye, hogy min- 
dig lehet ezen javítani, és volt egy-két elgondolása, hogy ho- 
gyan. 

— A repülőgépek nagyon biztonságos járművek — mondta 
Georges, nem először. — De még mindig nem elég biztonságo- 
sak a kockázathoz képest. Egy súlyosabb hiba az egész gépet 
elpusztíthatja. Azon szeretnék dolgozni, hogy minél kevesebb 
legyen az ilyen hiba. 

— Belépsz a BEA-hoz? -— kérdezte Niala. 

— Ők foglalkoznak a légikatasztrófák kivizsgálásával — ma- 
gyarázta Georges a nem szakértőknek. — Nem, nem lépek be, 
de együtt fogok működni velük. Egyelőre megmaradok magán- 
embernek, később esetleg alapítok egy kis céget. Keresek pár 
munkatársat, akikkel megvalósítjuk a találmányomat, remélhe- 
tőleg találmányainkat. Valószínűleg sokat fogok értekezni a 
BEA-val, esetleg megvizsgálom szerencsétlenül járt gépek fe- 
kete dobozait is. És legfőképpen rengeteget ülök majd a számí- 
tógép előtt. 

— És repülni nem is fogsz már? — kérdezte Chantal. 


— Hivatásszerűen nem. Sportból ezentúl is, persze. Titeket is 
fölviszlek, ha akarjátok. 

Vanessa lelkesen bólogatott. Kissy előtt hirtelen fölrémlettek 
a Cayolle-hágó félelmetes szakadékai, amik apró mélyedések 
voltak csupán a repülőgép és a föld közötti távolsághoz képest, 
és egyáltalán nem volt benne biztos, hogy ő is akarja. 

Még az a szerencse, hogy legalább tériszonya nincsen. 


Niala hetek, hónapok óta, azazhogy már két éve tartó türelmet- 
lensége kedden vagy szerdán ragadt át Vanessára, csütörtökön 
Chantalra és Jenniferre és pénteken a fiúkra. Angéligue nem tü- 
relmetlenkedett, és meg is mondta, hogy miért nem. 

— Nézzétek. Kilenc év korkülönbség nem sokat fog számítani, 
amikor nyugdíjba mentek, de most azt okozza, hogy Pi már 
évek óta felnőtt, te meg még évekig nem leszel egészen az. 
Nem szabad siettetni semmit. Nem tudom, hogy vonzódik-e 
hozzád egy kicsit is, mert ezt még én se tudom leolvasni róla, 
de ha netán igen, akkor se lepne meg, ha még egy-két évig nem 
nyilatkozna. Még nagyon fiatalnak számítasz. Ne várd úgy ezt 
a születésnapot, mintha beígértek volna neked egy romantikus 
vallomást, mert csalódni fogsz. 

Niala elgondolkodva morzsolgatott egy levelet a kezében. A 
kertben sétáltak négyesben, kedden délután. Vanessa könnyed 
mozdulattal fölhúzódzkodott egyik kedvenc fájának lehajló, 
vastag ágára, onnan nézte nővérét. 

— De, úgy várom — mondta Niala hosszas csend után. — Nem 
tehetek mást. Szeretem azt az egeret. 

— Most látom csak — dörmögte Kissy —, milyen könnyű dol- 
gom volt nekem annak idején. 

— Meddig álmodoztál Martinről? — kérdezte Vanessa. 

— Nem is tudom, pár hónapig. Aztán jöttetek ti, a Sheila-ügy, 
és kiderült, hogy sokkal közelebb állunk egymáshoz, mint gon- 
doltuk. Onnantól már elég könnyen mentek a dolgok. 

— Én épp csak hogy észrevettem, hogy beleestem Nimbybe, 
és máris kiderült, hogy ő is énbelém. 

— Hát ez az — mondta Kissy. — Szegény kisegerünk meg már 
két éve vár és reménykedik. 

Niala megvonta a vállát. 


— Igazából nem olyan nehéz. Csak arra kell gondolni, hogy 
milyen jutalom vár a végén, és megért. 

Kissynek összeakadt a tekintete Vanessáéval, és pontosan lát- 
ta, hogy a kislány is ugyanarra gondol. Megéri? És ha nem 
kapja meg a végén azt a jutalmat? 

De Niala nem azért volt Niala, hogy ne tudja leolvasni az ar- 
cukról. 

— Szamarak vagytok. Igenis elnyerem a jutalmamat. Lehet, 
hogy most a születésnapomon még nem, de megkapom. Ezzel 
a pesszimizmussal jobban tennétek, ha keresnétek egy cicát és 
besétálnátok a szájába. 

— Egy van ott — mondta Angéligue, s biccentett a ház sarka 
felé. Macska Hat üldögélt ott, pár hónapos kis cirmoscica, s el- 
mélyülten mosta az arcát. 

— Ennek nem adom meg magam -— jelentette ki Vanessa. — Ha 
pedig hozzátok nyúl, macskamatricát csinálok belőle. Egyéb- 
ként igazad van. Hinni kell a csodákban. Velem is történt egy. 

Kissy gyorsan elkapta a tekintetét Macska Hatról, nehogy el- 
mulassza azt a pillantást, amit a D"Aubisson nővérek kétségkí- 
vül váltani fognak a csoda említésére. Nem kellett csalódnia. 
Niala melegen nézett húgára, aki valósággal világított boldog- 
ságában. Lassan két éve, de Vanessa számára még mindig nem 
hétköznapi, hogy itt élhet, ez az otthona. Neki mindennap ün- 
nep, amikor itthon van. De amikor meg nincs itthon, akkor 
övelük van, az meg azért ünnep. 

— Helyes — mondta Niala. — Én pont ezt fogom tenni. Várom 
az én csodámat. 


Kissy volt az egyetlen, aki nem kapta el a többieken végigsöp- 
rő türelmetlenségi járványt. Csütörtökön Chantal és Jennifer is 
megkérdezte — csak úgy a semmitől, az egerek istenétől, bárki- 
től —, hogy hát mikor nyilatkozik ez a pasi végre, mindjárt itt a 
születésnap. Szerda este Vanessa járt föl-alá a szobájában, mint 
egy dühös főnök, aki késlekedő alkalmazottjára vár, és amikor 
Kissy rákérdezett, kifakadt, hogy elege van ebből a bizonyta- 
lanságból, és ha Pi nem kéri meg a nővére kezét szombaton, ő 
nem tudja, mit fog csinálni. Egérpürét biztosan. 

Kissy a csapaton végigviharzó nyugtalanság közepette is 
megőrizte józan higgadtságát. Amikor péntek reggel, még az 


ágyban Martin azon kezdett fennhangon töprengeni, hogy va- 
jon Pi mit fog tenni másnap, vajon szerelmet vall-e Nialának, 
és hogy igazán ideje lenne már, hogy megtegye, akkor Kissy 
minden Pire vonatkozó türelmetlenség nélkül megjegyezte, 
hogy Niala igazán megérdemelné már Pit, és a férfi is őt, és 
lenne egy-két ötlete, hogy mit kellene kipróbálniuk. Mit, kér- 
dezte Martin, ő pedig megmutatta némelyik ötletét. Ettől aztán 
kicsit később kerültek ki az ágyból. 

Egy órával később hallotta, amint Nimby és Vanessa azon ta- 
nakodik, mi lesz másnap, és Nimby hangjában is ott volt az a 
feszült várakozás. Kissy csak mosolygott rajtuk. Csacsiság. Az 
egész nem több egy szép álomnál, afféle tündérmesénél. Régen 
fehér lovon érkező királyfi volt, aztán Richard Gere átváltoztat- 
ta fehér limuzinná, valamelyik nap pedig Chantal említett egy 
fehér virágcsokrot, amit Pi féltérden átnyújt Nialának, és a ke- 
zéért esdekel. Niala erre azt mondta, hogy őelőtte ne térdeljen a 
kedvese, se csokorral, se anélkül, neki nem középkori lovag 
kell, aki ajkán az ő nevével megy a csatába, hanem hús-vér fér- 
fi, aki vele van, nem csatázik és nem vacakol hülye hajbókolás- 
sal. És bánja is ő, kap-e csokrot, őt az érdekli, hogy Pit meg- 
kapja-e. 

Péntekre az egész csapat vibrált a feszültségtől, amit nem 
mutathattak ki, ezért mindenki kerülte Pit, hogy le ne olvasson 
róluk valamit. Már Niala is kerülte, mert annyira izgult, hogy 
nem tudta elrejteni. 

Kissy próbálta vigasztalni, ahogy tudta, de nem nagyon ment, 
mert ahogy telt az idő, Niala egyre makacsabbul ragaszkodott 
ahhoz, hogy Pinek igenis nyilatkoznia kell, Kissy viszont las- 
sacskán a meglevő hitét is elveszítette. Kizárt dolog, hogy Pi 
szerelmes legyen Nialába és képes legyen ilyen hősiesen titkol- 
ni. Kerülni éppenséggel könnyű volt, mert pénteken többször is 
elment hazulról, amiből Niala félóránként más-más következte- 
tést vont le. Kissy semmilyet, legfeljebb azt, hogy mehetnékje 
van. Nem nagy csoda, az idő szép, a világ legszebb városában 
vannak, és Pi az egyetlen közülük, akinek nem táncolnak az 
idegei a másnap miatt. Meg ő, Kissy is persze, de ő nem sétál- 
gathat, neki tartania kell a lelket Nialában. 

A vacsoraasztalnál magukban voltak, Pi nem jött haza, csak a 
Cirruson át üzent, hogy vacsorára ne várják, a városban marad. 


Így aztán egész idő alatt róla folyt a szó, épp csak fogadásokat 
nem kötöttek, alighanem leginkább azért, mert senkinek se lett 
volna szíve a szerelmesek ellen fogadni. Niala a szülei között 
ült és nem sokat beszélt, nem is sokat evett. Csak ült magába 
roskadva és elgondolkodva babrálta a villáját. 

Kissy döbbenten fedezte föl valamikor a vacsora folyamán, 
hogy már a Ford család nem egér tagjain is látszanak a feszült- 
ség jelei. Úgy látszik, gondolta, már mindenkire átragad. Mikor 
lesz már végre holnap este, hogy megtudják, nyilatkozott-e Pi a 
születésnapon?! Borzalmas lenne, ha ezt a szegény kisegeret 
cserbenhagyná a szerencse. Még csak háromnegyed kilenc, te 
jó ég, rengeteget kell még várni holnapig. 

Még szerencse, hogy ő könnyen várakozik, mert nem ragadt 
rá a többiek türelmetlensége. 

Türelmetlenül a faliórára nézett, tizenkettedszer az elmúlt öt 
perc folyamán, és nagyot sóhajtott. 


Amikor Niala kilépett a szobájából, mind ott várták virágcsok- 
rokkal, elhalmozták puszikkal és szerencsekívánatokkal, de 
közben mindenki azt figyelte, hol van már Pi. 

Ott volt. A kezében hatalmas fehér virágcsokor, féltérdre 
ereszkedett Niala előtt és átnyújtotta. 

— Szeretlek, Niala királykisasszony! 

Niala boldogan átölelte. Megcsókolták egymást, Pi beemelte 
a hófehér limuzinba, ami fölnyerített és megindult velük. Min- 
denki rohant az ablakhoz, és még látták, ahogy a boldog pár bi- 
rokra kel egy hatalmas, vérszomjas cirmoscicával. Vanessa ki- 
lépett a teraszon és egy faágon megkapaszkodva lecsusszant 
közéjük, néhány ütéssel ártalmatlanná tette a cicát és indult 
volna vissza, de a cica felült fektében és Vanessa lába közé 
nyúlt hátulról. Kissy megragadta és lefújta ultraibolya festék- 
kel, de a cica megragadta őt és húzni kezdte a korlát felé. Kissy 
elszántan harcolt, de a tűhegyes macskafogak a vállába mé- 
lyedtek. A macskával egymásba kapaszkodva lezuhantak a 
szerpentinről, egyenesen a lakóautó ütötte kráterbe. 

— Kiazmiaz? — kapta föl a fejét rémülten. A kráternek nyoma 
veszett. Az ágyában feküdt és Martin arcát látta. Egy pillanat 
múlva azt is észlelte, hogy a fiú fogja a vállát, nem a cica. 


Vanessa kipihent volt és tökéletesen kiegyensúlyozott, leszá- 
mítva persze, hogy tűkön ült Pi miatt. Chantal is. Kissy morco- 
san nézte őket. Martin már elmondta, hogy egész éjjel egy szál 
macskával sem akadt össze, és láthatóan a lányok se. Arrébb 
már közeledett Jennifer, neki se volt karmolásnyom az arcán. 
Miért pont ő álmodik folyton hülyeségeket? 

Este megbeszélték, hogy reggel nem surrannak ki virágot 
venni. Niala túlságosan föl van zaklatva, lehet, hogy egész éjjel 
nem hunyja le a szemét, elronthatja a meglepetést. Blanche az 
utolsó pillanatban megszervezett egy nagy csokrot az egész 
csapat nevében. 

Amikor Vanessa kiosont a villából, Niala még aludt, vagy 
legalábbis bent volt a szobájában és nem csinált zajt. Ebben 
Vanessa biztos volt, mert az egyik szép nagy kerek fülét ráta- 
pasztotta az ajtóra. 

— Én is az egyiket — tette hozzá Nimby, akinek ugyancsak ki- 
pihent volt az arca és nem tűnt úgy, mintha viaskodott volna az 
éjszaka. — Az már két szép nagy kerek fül. 

Niala tíz perccel később jött le, ők már mind a villa földszint- 
jén voltak, csak Pi és Mario hiányzott. 

— Szóljatok, hogy merre szabad nézni — jött Niala hangja már 
a lépcsőről. 

— Gyere csak nyugodtan — nevetett Blanche —, semmilyen 
meglepetés nincs még itt. 

— De már van - szólalt meg egy hang az ablak alatt. Mario. 

Niala megállt a lépcsőn, Mario pedig belépett a hatalmas cso- 
korral. Kissy a farkincája végéig el volt bűvölve. A csokor ak- 
kora volt, mint egy strandlabda, és mindenféle virág volt ben- 
ne. Kissy már tizenötfélét is összeszámolt, mire Niala enge- 
délyt kapott a belépésre, meglátta a csokrot és szemlátomást ő 
is a farkincája végéig el volt bűvölve. 

Niala igazán szép volt ezen a reggelen. Világoskék ruha volt 
rajta, váll nélküli, lent félhosszú és fodros, nem is drága. De 
tudta viselni. Niala a legegyszerűbb darabot is úgy tudta visel- 
ni, mintha királyi palást lenne. 

Rengeteg puszi következett, Kissy előbb kapott Nimbytől, 
mint az ünnepelttől, átvette és tovább tanulmányozta a csokrot. 
Csak rózsából legalább hatfélét látott, fehéret, pirosat, sárgát, 
rózsaszínűt, bíbort, cirmosat. . . 


— Isten éltessen — ölelte át Nialát, mert ő következett. — Sok 
boldogságot. 

A feje gondosan elhelyezte Nialán a felköszöntő puszikat, 
ahogy kellett, hogy szakszerűen föl legyen köszöntve — de köz- 
ben egyszer csak előkerült a másik feje, milyen rég nem hasz- 
nálta. Azon gondolkodott vele, hogy hol az ördögben lehet ez a 
pasas, és egyáltalán, hogy tud ilyenkor elkésni?! 

Pár perc múlva rájött, hogy Pi nem késett el, csak mesterien 
időzített. Éppen akkor lépett be, amikor Niala elengedte az 
utolsó felköszöntőt, Andreast, körülnézett és már ott volt a 
nyelvén a kérdés, hogy hova lett Pi. Kissy már látni vélte az el- 
ső betűket a száján. 

De akkor nyílt az ajtó és belépett Pi. Kissy érezte, hogy vadul 
dobogni kezd a szíve. Nagyon nagy csend lett a szobában. Pi 
úgy nézett ki, mint akit skatulyából húztak ki. Fehér öltöny, fe- 
hér nyakkendő, fehér cipő. Az egész pasi fehérben, csak az ar- 
ca volt kicsit piros, a haja sötét, és a háta mögül egyszer csak 
elővett egy szál tűzpiros rózsát. Niala kedvenc virágja a gerbe- 
ra, de ehhez az alkalomhoz a rózsa illik, és ez a példány külö- 
nösen szép, állapította meg Kissy egyik feje, és a gerberából ez 
a szín nem is szokott igazán szép lenni, és Pinek pirosat kellett 
hoznia, hiszen ez a szín illik szerelmi ajándékhoz. Valahol itt 
tartott ez az elemezgető feje, amikor a másik, ujjongó feje telje- 
sen átvette a hatalmat, és csak lelkendezett, valósággal harso- 
gott, de ebből kívülről semmi se volt hallható, Kissy éppoly 
csendben állt, mint a többiek, amíg azok ketten, több évszáza- 
don keresztül, csak álltak és nézték egymást. Nem, nem volt 
szükség szavakra, mind a kettő pontosan tudta, hogy a másik 
mit érez és mit mondana, ha megszólalna. Pi gyengéden magá- 
hoz ölelte Nialát, Niala szép lassan, otthonosan odasimult Pi 
karjába, és végre megcsókolták egymást. Hosszú csók volt, ép- 
pen olyan, mint amilyeneket Kissy szeretett a filmek végén, de 
ez megint nem a vége volt egy filmnek, hanem az eleje. 

Kissynek ekkor jutott ideje, hogy a többiekre is rápillantson. 
Mindenki teljesen el volt bűvölve, Chantalnak hangtalanul 
mozgott az ajka, talán nem is tudott róla, Nimby pedig olyan 
elégedetten nézte a párt, mintha ő teremtette volna őket. 
Blanche-nak könny csillogott a szemében, csodálatos élmény 
lehet, hogy imádott kislánya két év után rátalál a párjára. 


Georges-on is ugyanazt a meghatottságot látta. Vanessa még 
náluk is jobban meg volt hatva, neki meg is kellett törölnie a 
szemét. Alighanem a Jerryre gondol, arra, hogy a csapatból 
most már a harmadik szerelmespár kerül ki, ő a családját is ne- 
kik köszönheti, és még egypár shindyt is elkaptak. 

Kissy visszafordította a tekintetét Piékre. Nézte a szerelmes- 
párt és csöndben gratulált magának. Igen, mindig is érezte ő, 
hogy ez lesz, hogy Pi igazából fülig szerelmes Nialába, csak er- 
re a születésnapra vár. Tudta ő ezt jól. Egy szempillantás alatt 
elfelejtette, hogy az utolsó napokban szkeptikus volt, és ez már 
nem is számított. Niala szereti Pit és Pi is szereti Nialát, a Jerry 
őrangyalai ma este dupla adag sajtot kapnak! 


— Már régóta tudom — mondta Pi, amikor a csapat néhány évez- 
reddel később letelepedett a reggelizőasztalhoz. Mellette ült a 
legboldogabb és legragyogóbb Niala, akit valaha láttak. — Leg- 
alább fél éve biztos vagyok benne. Niala nagyon hősiesen tit- 
kolta, de nem elég jól. 

— Senkivel nem beszéltél róla — mondta Blanche. 

— Nem hát. Nem volt nehéz rájönni, hogy mindenki tud ró- 
la... nekem nem volt kivel megosztani a titkomat. . . 

Niala nevetett és megköszönte a szendvicset. Vanessa megint 
remekelt, épp csak az aláírásával nem látott el minden egyes 
darabot. 

— Én próbáltam olvasni az arcodról — mondta Angéligue. — 
Rengetegszer. De sose sikerült. 

— Nem lett volna jó ötlet, ha kimutatom, amíg nincs tizenöt 
éves — nézett Pi az ünnepeltre, aki boldogan sóhajtott és azt 
mondta, ideje volt már ennek a születésnapnak. 

Kissy elkapta Isabelle néni egy pillantását, ahogy csendesen 
mosolyog a szendvicse mögött. Igen, a néni is örül pótunokája 
boldogságának. Persze ha tudná, hogy Niala a lehető leghama- 
rabb ágyba akar bújni Pivel... Aztán összeráncolta a homlokát 
és számonkérően nézett a kenyerén fekvő tojáskarikára. Biztos, 
hogy a néni nem tudja? Niala rögtön a kezdet kezdetén mindent 
elmondott a szüleinek, és a nénivel is mindig teljesen nyíltan 
beszél. Alighanem a néni is tudja. 

Aztán fölemelte a tekintetét, mert Niala sokkal érdekesebb 
volt, mint a tojáskarika, még ha Vanessa saját kezüleg szelte is 


le. Csak ült Pi mellett, evett és ragyogott. Egyáltalán nem úgy 
ragyogott, mint Vanessa, amikor az egere éppen valami nagy- 
szerűt csinál. Vanessa ragyogásában mindig volt valami köly- 
kös, Niala viszont felnőttesen ragyogott. Persze mindig is ő 
volt a legfelnőttebb a minik közül, sokszor a két maxinál is fel- 
nőttebb. 

Nemigen esett szó a reggelinél másról, mint Nialáék tervei- 
ről, mert azok is voltak nekik, ámbár csak pár perce lettek egy 
pár. De külön-külön mindkettő sokat gondolkodott, és mind- 
ketten biztosan tudták, hogy tartós, jól működő kapcsolatot 
akarnak és olyanjuk is lesz. 

— Nem világcsoda — mondta Niala. — El kell fogadni egymást 
és mindenben támogatni. A világ azért van tele tönkrement 
kapcsolatokkal, mert az emberek megpróbálják egymásra eről- 
tetni az elképzeléseiket. Persze nem mind fut ettől zátonyra, 
például Angéligue-kel se ezért mentek szét, de ez az egyik leg- 
gyakoribb ok. 

— S miből gondolod — kérdezte Mario kicsit szkeptikusan —, 
hogy ugyanez nem árthat a tiéteknek? 

Niala összehúzott szemöldökkel nézett az öregre. 

— Mondd, bácsikám, mikor rontottam én el bármit 15? 

Hűha, gondolta Kissy. Ha bácsikámnak szólítja, nem Marió- 
nak, akkor még vér is folyhat. 

Mario nem vette föl a kesztyűt. Hümmögve gondolkodott, az- 
tán bólintott. 

— Sosem. Ez igaz. 


A reggeli vége felé tartottak, amikor Kissy elkapott egy gyors, 
hangtalan megbeszélést Blanche és Niala között. Az anya kér- 
dőn nézett lányára, s egy szemvillanással Pi felé intett. Niala is 
odavillantotta a tekintetét a férfira, aztán határozottan bólintott. 
Blanche kérdő arccal megismételte a bólintást, amire kapott 
egy újabbat válaszul. Blanche némán sóhajtott egyet és bólin- 
tott, most beletörődő arccal. Niala elmosolyodott, s anyja kis 
szünet után viszonozta. 

Ezt hát megbeszélték, állapította meg Kissy. Egyedül az idő- 
pont nem szerepelt a néhány másodperces kis értekezleten, de 
azt úgyis tudják. Niala éppen elégszer kijelentette, hogy amint 
betölti a tizenötöt és az egere beleszeret, az övé akar lenni. 


Mindkét kívánalom teljesült, Niala nem vár tovább. Kissynek 
átvillant az agyán, hogy vajon Pi hajlandó-e ágyba bújni egy ti- 
zenöt évessel, de rögtön választ is adott magának. Hát persze. 
A korhatár mondja meg, hogy ki a gyerek és ki a felnőtt. Niala 
mától felnőtt, legalábbis ebből a szempontból. Pi pedig szerel- 
mes belé. Nincs már akadály, sem érzelmi, se törvényes. 

De arra nem számított, ami következett. 

Amikor Chantallal és Ingével leszedték az asztalt, Blanche 
pár percre elmaradt. Aztán visszajött, leült a helyére és föl- 
emelte az ujját, hogy figyelmet kér. Az asztal körül elhallgatott 
a sokszólamú cincogás. 

— Hát jó — mondta Blanche. — Mi mindig támogattuk Nicole 
döntéseit, s ez most sincs másképp. Georges-zsal már régebben 
megállapodtunk, hogy ha ez a mostani helyzet bekövetkezik, 
akkor kaptok tőlünk egy hetet Monacóban. Az imént el is in- 
téztem a helyfoglalást. 

— Hol? — törte meg egy halk cincogás a nagy csöndet. Persze 
Vanessa. Nialát túlságosan lekötötte az öröm, a többieknek 
meg úgyse mond semmit a hely neve. 

— A Port Palace-ban, természetesen. 

— De ott meg fognak süketülni. 

Blanche meglepve nézett lányára. 

— Már miért süketülnének? 

— Mert ott mennek előttük a versenyautók. 

— De kicsim — nevetett Blanche —, hát a Forma-1-et régesrég 
megtartották! 

Vanessa valami leírhatatlan arckifejezéssel nézett anyjára. 
Egyszerre volt benne a döbbenet, amiért most hirtelen megtud- 
ta, hogy Monacóban nincs mindennap Forma-l, és a boldog 
lelkesedés, amiért kicsimnek szólították. Kissy jókedvűen 
szemlélte, megállapítva, hogy Vanessa tipikus Vanessa megint: 
természetesen tudja, hol van az a szálloda Monacóban. Aligha- 
nem a séfet is személyesen ismeri. 

— Jó szálloda? — kérdezte Angéligue. 

— Hogyne — mondta Blanche. — A séf régi barátunk. 

Kissy elképedten nézett a poharára. Hát miért nem lottózik 
ő?! 


— Én nem szólok bele... de meglep a döntésetek. 

— Egyszerűbb pedig, mint gondolnád. Ha ágyba akarnak bújni, 
úgyis megteszik. Nem élünk a középkorban, nem állíthatok 
mellé testőrt vagy gardedámot, de nem is akarok. Igazán nem 
lehet egy szavam se. Szegénykém két éve epekedik, de hősie- 
sen betartotta a fogadalmát: a mai nap előtt nem történhet sem- 
mi. 

Kissy a kertben állt, hátát egy fának vetve, onnan hallgatta az 
apák beszélgetését. 

— Én akkor is korainak érzem — mondta Tom. 

— Kicsit én is — felelte Georges. — De mit tehetnék? Mindig 
önállóságra neveltük, arra, hogy egyedül hozzon döntéseket. 
Most ezt a döntést hozta, s nekünk az a dolgunk, hogy támo- 
gassuk. 

— Hát — mondta Tom lassan, és Kissy a szeme sarkából észre- 
vett egy kezet, ami elindult felé —, én, mint mondtam, nem szó- 
lok bele, de... 

A kéz ekkor elérte és megfogta Kissy jobb fülét. 

— Egeret fogtam — nevetett Tom. — Ez itt hallgatózik ám a 
nagy füleivel, Georges. 

— Igen — mondta Kissy vészjóslóan —, az egeret megfogtad. 
Hadd lám, van-e bátorságod ahhoz is, hogy elereszd. 

Tomnak ideje se jutott válaszolni, máris ott volt Chantal. 
Megszemlélte őket és megkérdezte: 

— Bántott téged ez a nagy kék macska? 

— Nem is fog — mondta Kissy sötéten. 

Tom visszarántotta a kezét. 

— Életveszélyesek vagytok! 

Kissy egy sértett egérkirálynő büszkeségével mérte végig. 

— Nem hallgatóztam, cicus. Ha bizalmasan akartok beszélni, 
menjetek be a házba. Egyébként mi van abban titok, amiről be- 
széltek? Mindenki tudja, hogy te szigorúbban állsz hozzá az 
ilyen dolgokhoz, amíg megteheted, Georges pedig a lányaira 
bízza a dolgot. 

— Hogy érted azt, hogy amíg megtehetem? 

— Tudod, hallottam esetekről, amikor még nálad is szigorúbb 
apák egyszer csak arra döbbentek rá, hogy a szigor mit sem ér, 
és valamihez kezdeni kell az unokával. 


Niala gyönyörű volt, mint mindig, de furcsa. Meglepve szem- 
lélték, amikor kilépett a házból. 

Most is világoskék ruha volt rajta, hasonló az előzőhöz, kicsit 
másféle. De kalapot vett hozzá. Kissy még soha nem látta Nia- 
lát kalapban, nem is gondolta, hogy van neki. Illett a ruha szí- 
néhez, divatos modell is volt, és alighanem vadonatúj. Rejtély, 
hogy mikor szerezte. A legmeglepőbb azonban az volt, hogy a 
kalap alatt nem látták a haját hosszan leomlani. Csak nem csi- 
nált valami őrültséget vele, rettent meg Kissy, de mielőtt bár- 
mit tehetett volna, Nimby ott termett Niala mögött, bekukucs- 
kált a kalap alá és megkönnyebbülten föllélegzett. 

— Phű. Megvan. 

Niala végighaladt az udvaron és megállt Pi előtt, aki moso- 
lyogva lepillantott rá. Niala fölnézett. 

— Megfelelek? 

— Gyönyörű vagy... de mit csináltál a. . . 

Niala csendet intőn fölemelte az ujját. 

— Mindent a maga idejében! 

Jó darabig búcsúzkodtak, tovább, mint ameddig egyhetes tá- 
vollét előtt szokás — de hát ez különleges alkalom. Egy hét 
múlva egy másmilyen Nialát fognak viszontlátni. Talán. Az is 
lehet, hogy nem is változik semmit. 

Niala utolsóként hosszan ölelgette kishúgát, aztán a szerelmé- 
vel kiléptek a kapun és beszálltak a már percek óta várakozó 
taxiba. 

Kissy sóhajtva nézett a kocsi után, ami óvatosan hajtott lefelé 
a kanyargós hegyi utcácskán. Ezzel Niala gyerekkorának 


VÉGE. 


De még rengeteg nagyszerű dolog vár rá. 

VÁLTOZÁSOK 


F, a, c, b, g, a, g, a, c, b, g, e. A, c, e, d, b, c, b, c, e, d, b, g... 


Kissy mosolyogva hallgatta a teraszról leszűrődő halk hango- 
kat. Vanessa már egy órája odafönt dolgozott, szüksége volt a 
fák látványára és illatára, a lombsusogásra. A Tyros, ami hang- 
erejével képes lett volna elfújni mindannyiukat, most egészen 
halkan szólt, alig lehetett hangosabb a falevelek zizegésénél. 
Igazi művésznek való légkör, pillantott föl Kissy csak fél szem- 
mel a teraszra. Akkor se kell fölkelnie, ha harapna vagy kor- 
tyolna valamit, és mellette fekszik a netbook, amin a túrán ké- 
szült hegyi fényképek vannak. Ha pedig fölpillant, láthatja az 
utca túloldala fölött a hegyet. 

Mert a dal a hegyekről szól. Vanessa akkor kezdte komponál- 
ni, amikor átkeltek az Alpokon, bár amint elmondta, az első 
hangok már a Francia-középhegységben elkezdtek motoszkálni 
a fejében. 

Kissy becsukta a fél szemét és kinyitotta a másikat. Arrébb, 
az udvar végében Tom éppen lapozott a magazinjában. Azt 
mondta, kell pár nap, amikor kilustálkodja magát, s ezt az időt, 
vagy legalábbis egy részét azzal töltötte, hogy kiolvasta azt a 
rengeteg magazint, ami a D" Aubisson-villa nappalijának sarká- 
ban feküdt egy kis polcon. Georges szakmai folyóiratai, női 
magazinok, társasági lapok, Time, Forbes, még Playboy is. Az 
is csak egy társasági lap, mondta valamikor Niala. Nem mindet 
járatják, némelyiket a barátaiktól kapják, valamelyik nap példá- 
ul Kissy látott egy magazint ingatlanhirdetésekkel, csupa 
szebbnél szebb palota, több millió, sőt több tízmillió dollárért, 
és mind Amerikában van. Pár hónapot eltöltenek a polcon, a 


családtagok és a vendégek néha beléjük lapoznak, aztán külön- 
böző rokonokhoz kerülnek, az egyik ezt gyűjti, a másik azt. 
Csak a repülős folyóiratok nem mennek sehova, azokat 
Georges bekötteti és a dolgozószoba polcain találnak otthonra. 
Blanche orvosi folyóiratai a rendelőben vannak, azokat laiku- 
sok nemigen akarják nézegetni. 

Tom mellett fölemelkedett egy alak, arrébb sétált pár lépéssel 
és lefeküdt megint. Igen, Suzy is sokat lustálkodik mostanában, 
ő még magazinokat sem olvas. Még Martin és Nimby kártya- 
csatái sem érdeklik. Heverészik, nagyokat alszik, néha kíséretül 
szegődik valamelyikükhöz, aztán megint elterül valahol és al- 
szik. Persze nem csoda, meleg van, ő meg szőrös, mint egy 
medve. 

Medve... Hát ami Michát illeti, nála sokkal szőrösebb, Micha 
szőre egészen rövid. Most ott ül Vanessa mellett mint igazi 
hegyvidéki medve és segít az ihletben. Két napja kapta Szerge- 
jev úrtól, azt mondta, ez egy igazi orosz medve, Oroszország- 
ban rengeteg medve él, magát az országot is úgy becézik, hogy 
a nagy orosz medve. Az oroszok Michának becézik a medvé- 
ket, ami a francia Michelnek felel meg, ezért hívják Vanessáét 
is így. Viszont Szergejev úrnak az égvilágon semmi köze a 
medvékhez. Autókat szerel Moszkvában. Évek óta spórolt erre 
az útra, de mindenképpen látni akarta a Cőöte d" Azurt, mielőtt 
nyugdíjba megy. Most úgy negyvenöt lehet, van még ideje. 

Micha nagyon illik közéjük, mert az egeret és a medvét oro- 
szul ugyanúgy mondják. Miska. Azaz van valami különbség, 
Szergejev úr mutatta is, hogy micsoda, de Kissy nem tudta utá- 
nozni, pedig hallotta, hogy másképpen hangzik. Vanessának 
persze nem jelentett gondot. Bármit el tudott mondani Szerge- 
jev úr után, pontosan ugyanúgy, Szergejev úr teljesen meg volt 
döbbenve, azt mondta, senki meg nem mondaná Vanessa kiej- 
téséről, hogy nem született orosz, és okvetlenül tanuljon oro- 
szul. A kislány nevetett és elmesélte neki előző napi kalandját a 
japán turistákkal. 

Lent jártak a tengerparton, az egyik kis étterem előtt, amikor 
észrevettek három ázsiai turistát, amint lázasan tanulmányoz- 
nak egy térképet és vitatkoznak. Japánul, állapította meg Va- 
nessa. Odament, Japán módra meghajolt és megkérdezte, segít- 
het-e valamiben. Japánul. Erre olyan szóáradatot kapott vála- 


szul, hogy kénytelen volt széttárni a kezét és megmagyarázni, 
hogy ő csak néhány mondatot tud japánul. Angolul minden- 
esetre szót értettek, és az útbaigazítás után az egyik japán meg- 
kérdezte, mi hát az a néhány mondat. Vanessa elmondott párat, 
a japánok pedig összevissza dicsérték a kiejtését és megajándé- 
kozták egy japán regénnyel, amiből persze egy szót sem ért, 
még elolvasni se tudja, de udvarias meghajlással megköszönte. 
Micha sokkal praktikusabb ajándék, ő franciául ugyanúgy med- 
ve, mint oroszul. De nem a japánok ajándéka miatt kapta, mert 
arról nem beszélt Szergejev úrnak. 

Szergejev úr egyébként Marióék marketingmódszerének ékes 
bizonyítéka. Évekkel ezelőtt itt lakott egy ismerőse, az ajánlot- 
ta neki a panziót, és ő ide jött, mert ezt meg tudja fizetni. A ki- 
szolgálástól teljesen el van ragadtatva, tegnap is mondta, hogy 
ennyi pénzért el se tudott volna képzelni ilyen kényelmet és ud- 
variasságot. Oroszországban biztosan nem kapná meg. Mesélt 
a régi időkről, amikor bűnnek számított, ha a vevőt rendesen 
kiszolgálták a pénzéért, és sokan sajnos még nem egészen ér- 
tik, hogy az a világ már elmúlt. Furcsa ország lehet, gondolta 
Kissy, és örült, hogy nem ott él. Igaz, azt hallotta, hogy Orosz- 
országban szörnyű méreteket öltött a bűnözés — azért mégis- 
csak vannak jó vonásai. Esetleg valamikor majd elutaznak 
Moszkvába és megfognak néhány bűnözöt. Csak az íze kedvé- 
ért, ahogy Mario szokta mondani, amikor esténként tölt magá- 
nak egy pohárkával. Verekedni oroszul is ugyanúgy kell, csak 
a végén orosz betűkkel kell diadalmasan fölkacagni, hogy a le- 
győzött is megértse. 

Elmosolyodott a gondolatra és hasrafordult, hogy a háta is 
barnuljon. Egy egeret látott a másik matracon, piros fürdőruhá- 
ban. Chantal volt, ő krimit olvasott. Ez neki szakirodalom, azt 
tervezi, hogy folytatja a regényét a nyomozókról, ami Angé- 
ligue szerint remek ötlet, addig se töri a fejét azon, hogy ágyba 
bújjon Andreasszal. Chantal erre azt felelte, hogy egyszerre fél- 
tucat dolgon is tudja törni a fejét. 


Amióta Nialáék elutaztak, ők nem csináltak semmit, csak heve- 
résztek a napon, lejártak a tengerpartra, esténként jó filmeket 
néztek és hasonlókat. A várost csak Vanessa és Nimby hagyta 
el, egyik nap elkísérték Georges-ot bevásárolni a vállalkozása 


számára. Vagy inkább kutatása, egyelőre még nem lehet bizto- 
san tudni, hogy lesz-e belőle vállalkozás is. Vettek néhány hol- 
mit a dolgozószobai számítógéphez, még egy monitort is, 
Georges-nak mostantól kétmonitoros rendszere lesz. És vettek 
egy elég komoly netbookot, mert sokat fog utazni, és akkor is 
szüksége lesz az adataira, de nagyobb notebookot nem tudna 
hova tenni. Ez fekszik most Vanessa mellett, Georges-nak ma 
nem kell, Eze-be ment egy barátjához. 

Kissy fészkelődött egy kicsit és közben fülelt, hogy észlel-e 
változást a dallamban. Megint átalakult valahogy, Vanessa va- 
lami újjal kísérletezett. Azt még nem lehet tudni, hogy a mű mi 
lesz, dal vagy szimfónia, mindenesetre a hegyekről fog szólni. 
Hegyeket és erdőket akar bele, azt mondta. Esetleg hegyi tava- 
kat is. Nimby javasolta a zergéket, amint ugrálnak szikláról 
sziklára, de Vanessa némi tűnődés után bevallotta, hogy édes- 
keveset tud a sziklákon ugráló zergékről, ugyanis útközben 
nem láttak egyet se. Így nem tudja beleírni őket. 

— Cin-cin — jött egy hang valahonnét felülről. Kissy oldalt 
fordította a fejét és fölpislogott. A hang forrása Martinnek bi- 
zonyult. 

— Jött egy SMS — mondta a fiú, és letelepedett Kissy mellé. — 
Azt írják, pár nappal később jönnek. 

Kissynek elkerekedett a szeme. 

— Hogyhogy? Vagy minek? Abban a szállodában minden nap 
egy vagyon. 

— Nem részletezték. 

— Blanche tudja? 

— Ő kapta az üzenetet. Nem volt különösebben megdöbbenve. 

Kissy igen. Mégis mi a csodáért akarnak tovább maradni? 
Amit ott csinálnak, ahhoz nincs szükség szállodára, elég egy 
közönséges szoba egy közönséges ággyal. Az itthon is van. 

Teljesen elborzasztotta a két szerelmes egér bujasága. Ő sose 
lenne képes ilyet művelni. Már az egy hét is rengeteg, s még 
hozzátenni. . . 

Végül is megint elodázta azt a bizonyos döntést. Valahogy ez 
tűnt a leghelyesebbnek. Esetleg egy év múlva már... de lehet, 
hogy akkor sem. Bár az is lehet, hogy hamarabb. És különben 
is, három hónappal előtte el kell kezdeni a tablettaszedést, ő pe- 


dig nem kezdte el. Meg se fordult a fejében. Nem. Most még 
nincs itt az ideje. 

Nagyszerű dolog, hogy Martin nem sürgeti. Vagyis persze 
hogy sürgeti, állandóan, de nem úgy, hogy neki muszáj legyen 
engednie. Nem állítja ultimátum elé, nem követelőzik, nem ka- 
csingat más lányokra. Még úgy se, mint Nimby. 


Az elmúlt napokban többekkel beszélt Niala tettéről és kipuha- 
tolta a véleményüket. Isabelle néninek és Mariónak egybehang- 
zóan az volt a véleménye, ami a szülőké is: igazán nem lett 
volna olyan sürgős, de ha már így döntött, ők támogatják. 
Jeanne csak annyit mondott, hogy ha szeretik egymást, miért 
ne. Luigival nem beszélt, Luigival nem lehetett ilyesmiről be- 
szélni. Egyáltalán beszélgetni se nagyon, Luigi a tettek embere 
volt, nem a szavaké. Viszont beszélt az öreg Parmentier-vel. 

Két nappal az egérpár elutazása után történt, a partra indult a 
többiek után, ő lemaradt, mert apa fölhívta és elbeszélgettek. 
Az öreg a sarkon állt és a biciklije kerekét vizsgálgatta, s mire 
Kissy odaért, hozzá is látott apumpáláshoz. 

— Jó napot, Gérard bácsi! 

— Szervusz — pillantott föl az öregúr, és pár nyomás után 
megtapintotta a kereket. Megfelelőnek találhatta, mert leszerel- 
te apumpát és visszacsatolta a vázra. 

— Hallotta, mi történt? — kérdezte Kissy. — Hogy Nicole eluta- 
zott? 

Parmentier-nek Nicole-t kellett mondani, hiába, hogy már 
Isabelle néninek is rájárt a szája a Nialára, annyit hallotta tőlük. 
De ez is illett hozzá. Kicsit komoly, kicsit kölykös, hol ilyen, 
hol olyan, mint ő maga. 

— Hallottam — biccentett az öreg. — Avval a fiatalemberrel, aki 
magukkal mászkál. Munaguba, igaz? 

Ez egy képtelen szokása volt, hogy egyszer tegezte őket, egy- 
szer magázta. De más öregek is hasonlóképpen tettek, néme- 
lyik még Nialával is. 

— Igen, vele. Egy hétre mentek. 

— Úgy hát. Majd meggyünnek. Nagy jány mán. A kicsi jól 
van? 

Ez persze Vanessára, konkrétan az egészségi állapotára vo- 
natkozott. Parmentier úr rendszeresen érdeklődött iránta, alig- 


hanem még a két év előtti agyrázkódás miatt, amit Vanessa 
már rég el is felejtett. 

— Kitűnően, Gérard bácsi. Makkegészséges. 

— Hála legyen. Az egészség a legfontosabb. No, de tán mehet- 
néked is van. Én is tovamék. Aggyisten. 

— Viszontlátásra — felelte Kissy, és az elkerekező öreg után 
nézve megállapította, hogy nem izgatja magát azon, hogy egy 
tizenöt éves lány szállodába megy egy felnőtt pasival. , Nagy 
jány mán." Nialának igaza van, ez itt a Cőte d"Azur, itt senki 
nem csodálkozik semmin. 

Amikor elmesélte a találkozást a többieknek, Vanessa lesza- 
marazta. 

— Szamár. Jean-Marie bácsi tizenöt évvel volt fiatalabb az 
édesanyjuknál. 

— Hát az ki? 

— Gérard bácsi bátyja. De amikor Gérard bácsi született, az 
édesanyjuk még akkor se volt tizennyolc. Nem lát ő Nialában 
semmi különöset. 


Kissy megint fülelni kezdett. A dallam ismét változott valamit, 
vagy nem is, mintha a ritmuson igazított volna a kisegér maest- 
ro. 

Valami mászott a lábán. Odanyúlt, lepöckölte, s közben meg- 
szemlélt egy további egeret, aki valamivel arrébb édesdeden 
aludt egy kerti nyugágyban, könnyű takaró alatt. Jennifer. Ő is 
jókat lustálkodik mostanában. Ami azt illeti, alighanem csak 
két egér van, aki testgyakorlatokat végez, az a kettő ott Mona- 
cóban. Mindenki más csak heverészik. Azazhogy Vanessa és 
Nimby tegnap is mászott fára, de az is könnyű fa volt, fél perc 
alatt fönn voltak és két órát üldögéltek a lombok között. Ha 
nem vigyáznak, olyan kövérek lesznek, hogy a cicák... 

De nem jutott a gondolat végére. Elaludt. 


Kissy elszántan keverte a masszát. Sejtelme sem volt róla, 
hogy mi lesz a tésztából, de Isabelle néni és Vanessa egybe- 
hangzóan utasította, hogy jól keverje össze, tehát keverte. [Isa- 
belle néni ezalatt a tűzhelynél szorgoskodott, Vanessa pedig a 
konyha másik részén ügyködött valamin. 


— Jó illatok jönnek innen — kukkantott be Angéligue. — Nem 
kell több kukta? 

— De kell — mondta Vanessa. — Mosakodj be és szeletelj ne- 
kem kígyóuborkát vékonyra. 

Angéligue szófogadóan indult a konyha sarkába, ahol a köté- 
nyek, sapkák és kesztyűk sorakoztak. Itt a panzió konyhájában 
szigorúan tilos volt ezek nélkül ételhez nyúlni. 

— Jópofa. Mi ez? 

— Saláta — felelte Vanessa tömören. 

— Mi van benne? 

— A szokásos apróságok. Zöld növények, tojás, egypár hupi- 
kék törpike, hasonlók. Kész van már az az uborka? 

Kissy vigyorgott. Vanessa zsarnok tudott lenni a konyhában. 
Mukkanás nélkül engedelmeskedni kell neki. 

Isabelle néni odajött és bólintott. Kissy elengedte a kanalat és 
hátralépve figyelte, ahogy a néni másik tálba önti az ő művét és 
újabb anyagokat ad hozzá. A panzióban mindig készült egy- 
kétféle sütemény, de nem sok. Olcsó helyen kicsi a választék. 

— Mennyi uborkát kérsz? — kérdezte Angéligue. 

— Mondjuk nyolcat kezdetnek. Kissy, látom, nincsen dolgod, 
ragadd föl az uborka felét, szeretném a szezon vége előtt föltá- 
lalni ezt a salátát. 

Kissy lobogó fülekkel rohant a mosdóhoz. Letépte kesztyűit, 
bedobta a vödörbe, újakat húzott és szaladt a műtőasztalhoz, 
ahol Angéligue lendületesen dolgozott. Fölkapott egy uborka- 
gyalut és munkához látott. 

Megszólalt a házitelefon. 

— Konyha — nyomta le a gombot Isabelle néni. 

— Ott vannak a gyerekek? — érdeklődött Blanche. 

— Vanessa, Kissy meg Angéligue itt van. — Isabelle néni 
szemszögéből persze Angéligue is amolyan gyerekféle volt. 

— Jó. Marcel Pellat bejelentkezett négy órára, azt mondta, ve- 
lük akar beszélni. 

— Nocsak — mondta Vanessa. — Rég nem hallottam róla. Kik 
azok a velünk? 

— Nem tudom. Azt mondta, a gyerekekkel, és hogy jó-e négy 
órakor. Azt mondtam, jó, mostanában úgysincsenek program- 
jaitok. 


— De vannak — morogta Kissy. — Fekszünk a nyugágyakban 
és finom egérsonkát termelünk a cicának. 

Blanche persze ezt is hallotta, a telefon érzékeny volt. 

— Ne aggódj, majd leugráljátok. 

— Aha, amikor lélekszakadva menekülünk a lyukba — vakkan- 
totta Vanessa. 

Nevettek, s Kissy tanúja lehetett egy pótnagymamai fejsimo- 
gatásnak, amit az éppen kesztyűtlen Isabelle nénitől kapott a 
kislány, s az egész konyhát bevilágította, úgy ragyogott. 


Marcel Pellat pontosan négykor csengetett be a kertkapun. Ad- 
digra Vanessa elmondta, hogy régi ismerősük, egy kis asztalos- 
műhelye van Villefranche-ban, és bár ez meglepően hangzik, 
nem rokon. 

Pellat meglehetősen gondterheltnek látszott, ahogy helyet 
foglalt a nappaliban, a Niala és Pi kivételével teljes számban 
összegyűlt egércsapat és Blanche társaságában. Georges nem 
volt otthon, a találmányával kapcsolatban tárgyalt valakikkel 
valahol. A Ford család a tengerparton sétált, kivéve Jennifert, 
aki egéri minőségében jelen volt. 

— Az a helyzet — kezdte Pellat kicsit bizonytalanul —, hogy so- 
káig gondolkoztam, kihez forduljak... a rendőrségnek nem 
mertem szólni, hátha csak rémeket látok... ügyvédre is gondol- 
tam... aztán inkább megkerestem magukat. Végül is valami ha- 
sonlóval foglalkoznak, ha jól hallottam. 

Alacsony, kopaszodó emberke volt, olyasféle, mint Danny 
DeVito. Szürke zakóban volt és viseltes barna cipőben. 

— Szóval pedofíliáról van szó? — csillant föl Chantal szeme. 
Kissy rosszallóan pillantott rá. Nem illik ilyen látványosan 
örülni. 

De úgy tűnt, Pellat nem vette észre. 

— Attól félek, igen. 

Blanche megrémült. 

— Szent ég, csak nem a gyerekeket. . . 

— Hát... de. 

— Jézusom. 

— Azt még nem tudom, hogy mi történt... voltaképpen. Csak 
annyit, hogy valami nincs rendben. 


A következő percekben a kissé zavart asztalos előadta azok 
számára, akik nem tudják a részleteket, hogy négy gyereke van, 
egy nagyfiú és három kislány. És van egy gyerekkori jóbarátja, 
Edmond Tailland, aki gyakran jár hozzájuk. Szinte minden hét- 
végén. Számtalanszor hagyták magára a gyerekekkel, eszükbe 
se jutott, hogy ebből probléma lehet. Volt úgy, hogy egy vagy 
több gyerekre ő vigyázott az éppen aktuális partnerével — Tail- 
land-nak nincs felesége — vagy egyedül. Nagyszerűen kijön a 
gyerekekkel, akik imádják. Eszükbe se jutott bármire gyana- 
kodni. 

— De aztán... egy héttel ezelőtt furcsa dolog történt. Edmond 
éppen nálunk volt, egy rajzfilmet néztek a lányaimmal. Én az 
előszobában megtaláltam a gyerekek fényképezőgépét és be 
akartam vinni nekik. Ahogy benyitottam a gyerekszobába. . . 

Kissy lelki szemei előtt megelevenedett a jelenet, amint a pa- 
sas a három kislánnyal a gyerekszobában hancúrozik, és visz- 
ketni kezdett a cipőtalpa. 

— Első pillantásra nem is értettem, hogy mi olyan furcsa a lát- 
ványban — folytatta Pellat, meglehetős csalódást okozva Kissy- 
nek. Abban a látványban, amit ő elképzelt, az első ezredmásod- 
percben is minden érthető volt. — Csak az egyik lányom volt a 
szobában... és Edmond. Az ágyon feküdtek és nézték a filmet, 
de... szóval a helyzet... de jobb talán, ha megmutatom. Ugyan- 
is döbbenetemben elkattintottam a gépet. 

Benyúlt a belső zsebébe, Kissy pedig elismerően csettintett. 
Fotódokumentáció a kislány megrontásáról, óriási dolog, a pa- 
sast hetente vihetik majd ki a börtönből a fogtechnikusához. 

A tárcából előkerülő képet otthon nyomtatták ki közönséges 
papírra, egy nem túl jó nyomtatóval, de minden látható volt raj- 
ta, ami kellett. A pasas az ágyon feküdt, mellette a kislány. A 
kislány szoknyája föl volt hajtva, és kilátszott a bugyija. Kissy 
másodikként vette át a képet Chantaltól, alaposan megnézte és 
továbbadta Martinnek. Hát ezért nem kap annyit, mintha le is 
húzta volna azt a bugyit. Pellat túl korán lépett be, a kislány 
szempontjából persze nem, de hát itt szakmai szempontok is 
vannak. A bűnüldözésnek két fontos szabálya van, állapította 
meg Kissy, míg a kép körbejárt az összetolt asztalok körül. El- 
ső szabály: a bűnözőt akkor kell elkapni, amikor már el is kö- 
vetett valamit, különben nem lehet rábizonyítani és röhögve el- 


sétál. Második szabály: minél nagyobb az elkövetett bűn, annál 
nagyobbat lehet rúgni. 

Fölhajtani egy kislány szoknyáját... pitiáner dolog, szögezte 
le magában. Hendriksen is csinált ilyet, csak az a kislány állt, 
és ő fölemelte a szoknyáját, úgy kukucskált be alá. Neki nem 
volt alkalma folytatni a dolgot, ezért rabolta el Elkét. De ez a 
pasi ott heverészett a kislánnyal édes kettesben, és csak ennyire 
futotta a bátorságából? Persze majd kifaggatják, hogy mi volt a 
terve később, és aszerint kapja a rúgásokat. 

— Amikor meglátott, zavartan viselkedett — mondta Pellat. — 
Megigazította Sophie szoknyáját és a rajzfilmről kezdett be- 
szélni. 

— Ez elképesztő — mondta Blanche együttérzően. — Szegény 
kislány. 

— Hány éves? — kérdezte Vanessa. 

— Hét... múlt hónapban töltötte be. 

— Tapasztalt más gyanús dolgot is ezen kívül? — kérdezte Jen- 
nifer. 

— Nem... semmit. Mondom, addig soha nem gyanakodtunk... 

— A feleségének mikor szólt róla? 

— Még aznap este. Ő is... teljesen kétségbe van esve. Hogy 
éppen Edmond... 

— Mi történt a fénykép készítése után? 

— Hát... azt mondtam, szeretném, ha most elmenne. Nem til- 
takozott, elment. Azóta nem találkoztunk. 

— Milyen gyakran találkoznak? 

— Hétvégenként. .. szombaton vagy vasárnap, mikor hogy. 

— Ma szombat van — mondta Jennifer. — Ha ma nem jött, ak- 
kor holnap várható? 

— Igen... jaj, nem, nem. Még a múlt héten említette, hogy 
ezen a hétvégén nem lesz a partvidéken, tárgyalásra utazik. 

— Mivel foglalkozik? 

— Üzletember... szállodaigazgató. 

Jennifer visszakérte a képet és egy ideig szótlanul tanulmá- 
nyozta. 

— Azért jöttem magukhoz, doktornő... vagyis hát a gyerekek- 
hez... hogy tanácsot kérjek. Nem tudom, mit tegyek. Azóta 
ezen tépelődünk a feleségemmel. Nem tudjuk, mi lenne a jó. 


Bepereljük? Ne pereljük? Ha maguk lennének olyan szíve- 
sek... 

— Szerintem — szólalt meg Jennifer határozottan — magának 
szakértőre lesz szüksége a tárgyaláson. A Jerry Alapítvány 
közreműködhet szakértőként. Ismerjük az ehhez hasonló ügye- 
ket. Éppenséggel megoldottunk egyet, ami egészen hasonlított 
ehhez, csak ott nem barát volt, hanem nagybácsi. Természete- 
sen a közreműködésünk díjmentes. 

Kissy végigpillantott egértársain és minden erejét bevetette, 
hogy ő is ugyanazt a pókerarcot tudja vágni. Mégis miféle 
nagybácsis ügyről hablatyol Jennifer? Minek nagyképüűsködik? 
A Jerrynek nincs rá szüksége, hogy nemlétező ügyek megoldá- 
sával kérkedjen. Igaz, a létező ügyeikről jobb, ha nem beszél- 
nek, főleg a maffiás esetről. De ehelyett újakat kitalálni... Jól 
meg fogja mosni a lány fejét. 


A gyerekek nem voltak otthon, a barátaiknál töltötték a dél- 
utánt. Madame Pellat sem volt otthon. Az egerek besétáltak a 
gyerekszobába és szemügyre vették a helyszínt, bár nem na- 
gyon értették, hogy Jennifer miért kíváncsi rá. Az a kérdés, 
hogy mi történt, nem az, hogy hol. Kissy egyáltalán nem értet- 
te, miért ragaszkodott hozzá Jennifer, hogy most azonnal ide- 
jöjjenek. 

Amikor megérkeztek, Jennifer végigsétált a házon, nyomában 
az egerekkel. Aztán beléptek a gyerekszobába. Minden úgy 
volt, mint a képen. Egy ágy, egyszemélyes, gyerekméretű, de 
egy nem túl magas felnőtt is elfért rajta. Arrébb egy másik ágy, 
s a szoba túlsó sarkában a harmadik. A tévé az ágy lába felőli 
falon. Kissy szomorúan nézte a szobát, ami talán súlyos mo- 
lesztálások színhelye volt. 

— Hány évesek a lányai? — kérdezte Jennifer. 

— Sophie hét... Marie kilenc, Viviane pedig tizenkettő. 

— Mi volt a rajzfilm, amit néztek? 

Pellat értetlenül pislogott. 

— Fogalmam sincs. Ez miért fontos? 

— Ne feledje, hogy ön a vádló lesz a tárgyaláson, monsieur 
Pellat. Minden apró részlet fontos. Videóról nézték? 

— DVD-ről, azt hiszem. A feleségem gyakran vesz nekik 
DVD-filmeket. Nagyon szeretik őket. 


— Hol volt a két nagyobb lány? 

— Mikor? 

— Amikor a fénykép készült. 

— Ja igen... nem tudom. 

— De itthon voltak? 

— Hogyne, persze. 

— Amikor belépett a szobába, ment a film? 

— Bizonyára... 

— Arra csak emlékszik, hogy miközben elküldte Tailland-t, 
túl kellett-e kiabálnia a filmet? Esetleg valamelyikük leállítot- 
ta? 

— Hát... úgy emlékszem, ment a film. Igen, zene szólt és va- 
lami zörejek. .. amilyenek az ilyen filmekben lenni szoktak. 

Kissynek eszébe jutott az a csodálatos háromdimenziós rajz- 
film, alighanem a történelem egyetlen rajzfilmje, ami kizárólag 
hangokból áll. De nagyon szép lehetett, mert nagyon tetszett az 
ügyvédnőnek, a csavargónak és Huncutkának. 

— Láthatnám a fénykép eredetijét? 

— Eredeti... úgy érted, a számítógépen? Hogyne. A műhe- 
lyemben van. 

Elhagyták a szobát és libasorban lemasíroztak az alagsorba, 
ahol mindenféle famegmunkáló szerszámmal ellátott kis mű- 
hely volt. Középen egy szekrény félkészen, a sarokban egy asz- 
talon pedig elég öregecske számítógép. Pellat bekapcsolta, s 
csak téblábolt, amíg a gép szép lassan elindult. Aztán kattintga- 
tott egy kicsit és megjelent a kép, most sokkal jobb minőség- 
ben. 

— Úgy — mondta Jennifer. — A fényképezőgép megvan? 

— A fényké... hogyne, persze. A gyerekszobában lesz. 

— Menjünk, nézzük meg. Kérem, ne kapcsolja ki a számítógé- 
pet. 

Visszasétáltak a gyerekszobába, közben Kissy elkapott egy 
halk összesúgást. 

— Uniform Lima Uniform Hotel India Juliet? — kérdezte An- 
géligue Martintől. Érteni, csinálni, Jennifer. Világos. ,,Te érted, 
mit művel Jennifer?" 

— Negatív — felelte a fiú. 


— Uniform Whisky — szólalt meg Vanessa. Várni. Hát kivár- 
ják a végét, az biztos. Jennifernek valami célja van ezzel a ren- 
geteg fura kérdéssel. 

A fényképezőgép egy fiókból került elő a gyerekszobában. 
Három megapixeles, elég régi típus, de nem rossz. El lehet 
fényképezgetni vele. Pellat Jennifer felé nyújtotta, aki megrázta 
a fejét. 

— Szeretném — mondta -—, ha magánál tartaná, kimenne vele és 
bejönne. Tartsa ugyanúgy, mint akkor, és kattintsa el. 

Pellat értetlenül nézte a gépet. Ebben a pillanatban Vanessa 
hirtelen sarkon fordult, háttal a férfinak. Kissy csodálkozva lát- 
ta a kislány arcán dúló érzelmeket. Hirtelen felismerés és fékte- 
len düh. De mit ismert föl és miért dühös? Mi folyik itt? 

— Rögtön megérti, mit szeretnék, Pellat úr — mondta Jennifer 
mézédes mosollyal. — Lenne olyan szíves? 


A társaság másodszor is visszasétált a műhelybe, s Pellat Jenni- 
fer kívánságára a számítógépre másolta a képet. Kirakták őket 
egymás mellé. 

— Hallgatom a magyarázatát, monsieur Pellat — mondta Jenni- 
fer hidegen. 

— Miféle... mire kell magya. .. 

— Netán maga Alice Csodaországból?! — csattant fel Jennifer. 
— Ha az egy héttel ezelőtti képet maga készítette, akkor egy 
métert zsugorodott azóta. Azt kértem, hogy tartsa a kamerát 
ugyanúgy, de ezt — Jennifer indulatosan a mostani képre bökött 
— jóval lejjebbről fotózta. És amíg valami hihető hazugságon 
töri a fejét, megkérdezem újra, hogy hol volt a másik két lánya. 
Azt mondta, hogy Tailland mindhármukkal együtt nézte a fil- 
met. Azt megértem, ha egy gyerek kimegy egy izgalmas rajz- 
film közepén, de azt már nem, hogy kettő is, amikor a házban 
csak egy vécé van. Azt viszont végképp nem értem, hogy ha 
egyszer lemezről ment a film, akkor miért nem állították le, 
amíg a másik kettő visszajön. Nagyfokú önzés, nem gondolja? 
Aminthogy az is nagyfokú önzés, hogy Tailland kényelmesen 
elterpeszkedik az ágyon, mellette még éppen elfér Sophie, de 
hol tévézett a másik kettő? A földön ülve? Udvariatlan egy 
vendég. De aligha pedofil. Az eredeti képen a kislány egyálta- 
lán nem fekszik ott mellette, maga másolta rá, Pellat úr! Maga 


vagy megharagudott valamiért a barátjára, vagy pénzt akar ki- 
préselni a jól menő szállodásból. Tény, hogy lenne hová tenni. 
Tehát megvan már a hihető hazugság, hogy miért készült az 
előző kép egy méterrel magasabbról?! 

Kissy úgy érezte magát, mint akit leöntöttek olajjal és berak- 
tak a sütőbe. Hogy lehet, hogy ebből ő semmit se vett észre? 

Pellat leroskadt egy székre és holtsápadtan nézett rájuk, aztán 
a kezébe temette az arcát. Az egerek vészjóslóan álltak körülöt- 
te. 

Szerencsétlen, ostoba alak, állapította meg Kissy, de ebben a 
pillanatban megszólalt Vanessa, aki pont az ellenkezőjét állítot- 
ta. 

— Magának óriási szerencséje van, Pellat úr. Ha tényleg perre 
vitte volna a dolgot, akkor az alperes ügyvédje mutatja ki a ma- 
ga szánalmas kis hamisítását, és olyan kártérítést szakít le ma- 
gáról, hogy még Sophie unokái is fizetik. Márpedig maga nem 
akart rosszat a gyerekeinek, ugye, Pellat úr? 

Csend. A férfi csak ült magába roskadva, eltakarta az arcát és 
egész testében remegett. 

— Mindjárt gondoltam — mondta Jennifer, és elővette a tele- 
fonját. — Akkor már csak egyetlen kérdést szeretnék tisztázni. 
Maga rámásolta a lánya képét a szoba képére, amiben valaki 
más lefotózta a barátját... vagy az is lehet, hogy a barátja képét 
is úgy másolta az üres szoba képére. Mindegy. De miképpen 
volt lehetséges, hogy elkészítse a lányát ábrázoló képet, amit 
lemásolt? 

Megint nagy csend. 

— Talán nem volt érthető a kérdés — szólalt meg Vanessa fa- 
gyosan. — Miképpen vette rá a hétéves lányát, hogy felhajtott 
szoknyával heverészve a maga modelljéül szolgáljon, Pellat úr? 
És mi egyébre vette még rá? 

A férfi csak ült és rázkódott a válla. 

— Majd elmondja — nyugtázta Jennifer, és tárcsázott. 


Blanche döbbenten hallgatta lánya dühös előadását. 

— Alighanem tartott tőle a jómadár, hogy a meséje gyenge lába- 
kon áll — vonta le a kislány a következtetést olyan indulatosan, 
hogy feje körül röpködtek a szőke fürtök. — Mi lettünk volna az 


építmény támasza. Ha velünk elhiteti, nekünk mint szakértők- 
nek biztos jobban hisznek. 

Vanessa lendületes léptekkel a nappali sarkában álló asztalká- 
hoz sietett, fölrántotta a kis hűtő ajtaját és kivett egy dobozos 
kólát. Szakavatott mozdulattal fölnyitotta és leküldött egy nagy 
kortyot. 

— Megvertétek? — kérdezte Blanche. 

Kislánya olyan szemrehányóan nézett rá, hogy Kissy majd- 
nem elnevette magát. Mintha ez olyan képtelen feltételezés lett 
volna. 

— Nem vertük meg. Egy ujjal se nyúltunk hozzá. Semmi ked- 
vem kiverni a fogait, hogy aztán naphosszat bámulnod kelljen 
az ocsmány pofáját. Átadtuk a zsaruknak. Nem voltak túl ba- 
rátságosak vele. Tudtad, hogy Vincent Dubarrynak megvan a 
kisfia? 

— Nem. 

— Az éjjel lett meg. Kiselefánt, majdnem négy kiló. Az apja 
nevét kapta. Vincent megkérte az őrmesterét, hogy ma hadd 
maradjon ki ebből az ügyből, mert fél, hogy nem tud uralkodni 
magán. Vissza is ment az őrsre. Azt hiszem, ha lánya születik, 
be is húz egyet annak a féregnek. 

— Majd fölhívom és gratulálok neki. 

— Már gratuláltam a család nevében és adtam neki egy üveg 
bort. 

— Hát azt meg honnan szedted? 

Kissy mosolyogva hallgatta a párbeszédet. Amikor a rend- 
őrök elengedték az egereket — ők még maradtak, hazahozták 
madame Pellat-t a munkahelyéről és együtt is akartak beszélni 
a házaspárral —, Vanessa megkérte Angéligue-et, hogy tegye- 
nek egy kitérőt Mont Boronba. Egy hegyoldali kis házhoz irá- 
nyította a mikrobuszt, kiugrott a kocsiból, s két perc múlva 
megjelent egy üveg borral. Angéligue elvitte őket az őrszobára 
is, ahol a kislány átadta a palackot a Pellat miatt magában füs- 
tölgő Vincent-nak, azzal az intelemmel, hogy ki ne nyissa, 
amíg le nem jár a szolgálata. Cserébe kapott egy hatalmas, cup- 
panós rendőrpuszit. 

— Nem értem — nézett rá Blanche csodálkozva. — Hogy vetted 
rá a vén zsugorit, hogy adjon neked egy üveggel? 


A kislány éppoly csodálkozva nézett vissza, szemlátomást 
nem értve, mit lehet ezen csodálkozni. Kissy remekül szórako- 
zott. Fogalma se volt, hogy a vén zsugori ki lehet. 

— Hisz tudod, hogy varázshatalmam van és bárkit megszelídí- 
tek. 

Válasz helyett anyjától is kapott egy puszit. 


Kedden délután ötkor Kissy éppen azon töprengett, kiüljön-e 
egy kicsit a teraszra vagy inkább... nem jutott eszébe semmi, 
hogy inkább mit, de nem is számított, mert az ablakból meglát- 
ta, hogy nyílik a kertkapu és belép Niala. Kissy érezte, ahogy a 
szemei kiülnek az orra hegyére. Niala pontosan olyan volt, 
mint amikor elment, csak másik ruha volt rajta és a szokásos 
módon hordta a haját. A nyomában jött Pi egy sporttáskával, 
őrajta se volt semmi különös. Kissy szélsebesen megindult a 
kapu felé, de megelőzte egy száguldó sárga folt, aki rakétaként 
süvített Niala karjaiba. Mire Kissy odaért, egyre több és több 
egér jelent meg, hamarosan ellepték az udvart. Nialáék min- 
denkivel összeölelkeztek vagy kezet ráztak, szétosztottak pár 
száz puszit, és valahonnan előkerült egy szál fehér rózsa, amit 
Blanche kapott Pitől. Kissy sejtette az okát, de csak negyedórá- 
val később tudakolhatta meg, amikor fölkísérték Nialát a szo- 
bájába, csak ők minilányok, még Angéligue se jött föl. 

— És most mesélj — követelte Chantal azonnal. 

Niala nevetett és leült az ágyra. 

— Hát... imádom a pasit. 

Végigpillantott a négy szempáron és pont úgy vigyorgott, 
ahogy Vanessa szokott. 

— Tudom ám, mire vagytok kíváncsiak. 

— Akkor mondjad — követelte Chantal. 

— Az évszázad pasija — jelentette ki Niala. 

— Jó, de részletesen? — akarta tudni Jennifer is. 

Niala tehát elmondta részletesen. Azzal kezdte, amikor ma- 
gukra zárták a szobaajtót, ő letette a kalapját és csókolózni 
kezdtek. Indulás előtt azért csinált egy hirtelen ötlettel kontyot 
a hajából, első ízben a történelemben, hogy csókolózás közben 
a fiú kihúzhassa a pálcikát, s elborítsa őket az aranyszínű haj- 
zuhatag. Kissynek ragyogott a szeme. Csodaszép lehetett, és ál- 
lati romantikus. Istenien mutatna filmen. 


A folytatás is szép volt és romantikus, de filmen csak szigorú 
korhatár mellett vetíthető. Niala egy óra hosszat mesélt és még 
csak az első délelőttnél tartott, ami délutánba nyúlt, az ebédet 
teljesen kihagyták. Kissy elnézte Chantal és Jennifer tűzpiros 
füleit, és tudta, hogy az övé se különb. Niala füle, aminek a 
szokásos módon csak egy része kandikált ki a hajkoronából, 
megmaradt rózsaszínűnek. Semmitől se jön zavarba, állapította 
meg Kissy. Vanessa se, de Niala aztán végképp nem. Egyszer 
mintha elpirult volna, régesrég, amikor még Mohival beszél- 
gettek Piről, de alighanem optikai csalódás volt. 

Mindent elmondott részletesen. Olyan részletesen, hogy Kis- 
sy tűnődni kezdett, vajon mikor volt ideje jegyzeteket készíte- 
ni. Nem mintha lett volna mivel, mert a keze is szerepelt a tör- 
ténetben. 


Az első nap története azzal folytatódott, hogy a szobájukba ké- 
rették a vacsorát és jó étvággyal megették. Kellett az energia, 
állapította meg Kissy kicsit rosszallóan, de aligha híztak. Volt 
alkalmuk lemozogni! 

— És mást nem is csináltatok egész idő alatt? — kérdezte Va- 
nessa. 

Niala nevetett. 

— Dehogynem. Sétáltunk Monacóban, elmentünk mindenféle 
helyekre. A kaszinóba nem, mi nem vagyunk a szerencse gyer- 
mekei, mint te, de a fél országot bejártuk. 

Vanessának ragyogott a szeme, és Kissy lelki szemei előtt is 
megjelent a muszlinruha. 

— Aztán visszamentetek a szállodába és kezdtétek elölről — ál- 
lapította meg Jennifer. 

— Úgy bizony, egérke, de miért nézel rám ilyen szemekkel? 
Elég nagyok vagyunk már hozzá, négy fal között csináltuk, hol 
itt a gond? Nem rakunk föl róla videót a netre. 

Kissy csuklott egyet. 

— Miért, videó is készült? 

Niala fölkacagott. 

— Hogy készült volna? Nem értünk rá egy kamerával bíbelőd- 
ni. Operatőrt meg nem vittünk magunkkal. 

— Itthon mit fogtok csinálni? — kérdezte Vanessa. 

— Ezt hogy érted? 


— Pi beköltözik a szobádba? 

— Mi az hogy! Csak nem gondolod, hogy külön alszunk? 

— Akkor miért maradtatok tíz napig Monacóban? Itthon is 
ugyanazt csinálhatjátok. 

Niala mosolygott. 

— De hát mi nem maradtunk tíz napig Monacóban. Egy hét 
után szépen kijelentkeztünk és elutaztunk. 

Az egerek eltátották a szájukat. 

— Hová? — kérdezte négytagú kórusuk. 

— Toulonba. 

Egy pillanatig meglepve néztek, aztán megértették. 

— Meglátogattátok Pi apját? 

— Meg bizony. A nagyapját is. Mint a kedvesét mutatott be. 

— Mit szóltak hozzád? 

— Természetesen nagyon tetszettem nekik. Ők is nekem. 
Majd mutatok fényképeket, azt is sokat csináltunk. 

Végignézett az arcokon és megint elnevette magát. 

— Ne aggódjatok, előtte kiválogatom. 


Igen, állapította meg Kissy, Niala csakugyan sokat változott, és 
mégis ugyanolyan maradt. Nyíltan beszél arról, amit Pivel mű- 
velnek az ágyban, de hát régen se volt másmilyen, akkor se csi- 
nált titkot semmiből. 

Próbálta keresni a jeleket, amikből kiderül, vajon felnőtt-e 
Niala attól, hogy a fiűé lett, de nem nagyon tudta eldönteni. Az 
biztos, hogy külső jelei nincsenek a változásnak, amit jó tudni, 
mert akkor nyilván őrajta se lesznek, ha majd... szóval nem 
biztos, hogy a szüleinek egyből az orrára akarja kötni. Kissy 
még sosem ismert senkit előtte is és utána 1s... azazhogy de, 
Angéligue Lafont-t, de őnála úgy szerzett tudomást a változás- 
ról, hogy Angéligue rémülten beállított hozzájuk, és az azért 
más. Niala büszkén vállalja a döntését és egy másodpercig se 
bánja. És persze nincs egy teremtett lélek, aki elől titkolná. Az 
elmúlt héten Georges a szüleit is fölhívta Bretagne-ban és el- 
mondta nekik. 

Kissy egyelőre nem nagyon tudta eldönteni, hogy mitől fél 
jobban, a dologtól magától vagy attól, hogy mit szólnak hozzá 
a szülei. 

Ezt meg is mondta. 


— Szamárság — felelte Vanessa. — Mit szólnának? Talán bi- 
zony megbüntetnek? Ugyan már. 

— No, nézzenek oda — mondta Chantal csípőre tett kézzel. — A 
tapasztalt tanácsadó! Halljuk, levettetek-e már legalább egy ru- 
hadarabot éjszaka! 

Vanessa lehajtotta és lassan megcsóválta a fejét. 

— Mindjárt gondoltam. Meddig szégyenlősködsz még? 

Vanessa nem felelt, s Kissy hirtelen gyanút fogott. Talán 
azért nem válaszol, mert nagyon is lenne mondanivalója? 

Niala abban a pillanatban odalépett kishúgához és leguggolt 
elé. 

— No, mondd, hugi. Tudod, hogy nekünk mindent elmond- 
hatsz. 

Vanessa elmosolyodott a megszólításra. Aztán a nővére sze- 
mébe nézett. 

— Hát... az a helyzet, hogy mi... beszélgettünk a dologról. 

Kissy érezte, hogy növekedni kezdenek a fülei. Közelebb hú- 
zódott a kislányhoz, nehogy egy hangot is elszalasszon. Niala 
biztatására bele is kezdett. 

— Szóval... egyik este az ágyban szóba került. 

— Ki hozta szóba? — kérdezte Niala gyengéden. 

— Én. Azt mondtam, tudom, hogy egyszer mi is azt fogjuk 
csinálni, amit most ti. 

— Mire ő? 

— Azt felelte, hogy ő nem sürget. 

— Mire te? 

— Azt mondtam, hogy előbb úgyis az következik, amit Kissy- 
ék szoktak csinálni. 

— Mire ő? 

— Átölelt, és egy darabig csókolóztunk. 

Niala gondolkodott egy pillanatig. 

— Mondd csak, elő szokott fordulni, hogy csókolózás közben 
erősen szorítjátok egymást? 

— Hát persze. 

— Éjjel is, amikor vékonyan vagytok öltözve? 

Vanessa gyanakodva bólintott. 

— Miért? 

— Tapasztaltad már, hogy kíván téged? 


Kissy azt várta, hogy Vanessa arca lángba borul. Amikor ő 
tartott itt Martinnel, egy ilyen kérdéstől még a cipőtalpa is elpi- 
rult volna. 

Vanessa nem pirult el. Kicsit elkerekedett a szeme, és szoká- 
sos higgadtságával bólintott. 

— Hát persze. 

Niala összehúzta a szemöldökét és kinyitotta a száját, de Va- 
nessa megelőzte. 

— Ugye nem akarod megkérdezni, hogy megértettem-e a kér- 
dést? 

Niala elmosolyodott. 

— Oké. És te hogy reagálsz erre? 

Vanessa tűnődve lebiggyesztette az ajkát, aztán tanácstalan 
arcot vágott. 

— Nem tudom. 

— És te is kívánod őt? 

A kislány megint bólintott. 

— Megőrülök érte. 

— Nem, nem ezt kérdeztem. Az egy érzelem. Testileg értet- 
tem. 

— Testileg is megőrülök érte — felelte Vanessa tárgyilagosan. 

Csend volt. A négy lány egy ideig emésztette a választ. 

Különös válasz, gondolta Kissy. De nagyon is illik hozzá. 
Jéghideg nyugalommal beszél a legforróbb érzéseiről is. Ha ő, 
Kissy, azt mondaná, hogy megőrül Martinért, az azt jelentené, 
hogy legfeljebb véletlen, ha még van rajtuk valami ruha, és már 
rég eszüket kellett veszteniük a szenvedélytől. De vajon mit je- 
lenthet Vanessánál, aki e pillanatban nyugodt, szenvtelen arc- 
cal néz rájuk? 

Kissy jól tudta, hogy ebben a kislányban iszonyatos érzelmek 
lángolnak. Valószínűleg éppen azért fejlődött ki nála ez a hű- 
vös nyugalom, hogy ellensúlyozza ezeket az érzelmeket. Soha 
nem engedhette szabadjára őket — ami azt illeti, két évvel ez- 
előttig nem is volt senki, akire pozitív érzelmeit irányíthatta 
volna, csak a negatívakat. Azok is vannak bőségesen, Kissy 
tudta, mennyire gyűlöli a pedofilokat és más ellenségeit. Ha 
ehhez a gyűlölethez nem társulna fantasztikus önuralom, már 
rég megölte volna valamelyiket. 


A pozitív érzelmei még forróbbak. Az egerek bármelyikéért 
bemenne egy égő házba vagy háborús pergőtűzbe. Niala egy- 
szer azt mondta, ha kellene, zokszó nélkül ápolná őt vagy a 
szüleiket egy életen át. S jó páran vannak még azon a listán, 
akikért bármit megtenne. 

Vajon mit jelenthet, ha úgy fogalmaz, hogy testileg is meg- 
örül Nimbyért? Nem azt mondta, hogy kívánja, hanem hogy 
megőrül érte. Az érzelmei mindig százszor forróbbak, mint 
amennyit kimond belőlük. . . 

— Nem túlzás ez egy kicsit? — kérdezte most Niala. 

Vanessa meglepve nézett rá. 

— Ez az önuralom. Ha ennyire vágytok rá, miért nem teszitek 
meg? 

— Mert még nincs itt az ideje — jelentette ki a kislány megfel- 
lebbezhetetlenül. 

Niala sóhajtott, de ekkor megszólalt Jennifer. 

— Hé, egérke. Miért csodálkozol az önuralmán? Te két évig 
hősiesen rejtegetted az érzéseidet. Ugyanolyanok vagytok. Sze- 
rintem világos a dolog. Egy pilótának is higgadtnak kell marad- 
nia és uralkodnia magán meg egy fogorvosnak is. Ugyanazokat 
a géneket örököltétek. 

Ezen muszáj volt nevetni. Vanessa, amint géneket örököl a 
D" Aubisson szülőktől... 

— Többet is beszéltetek róla? — kérdezte Niala. 

Vanessa egy pillanatig nem értette a kérdést, aztán bólintott. 

— Igen, egyik este írtunk egy listát, hogy ha majd eljön az ide- 
je, milyen testhelyzeteket akarunk kipróbálni. . . 

Niala egy kicsit felrobbant, amit Kissy először nem értett. Ő 
gondolkodás nélkül elhitte. 

— Egérke! Tollas a hátam?! 

Húga nevetett. 

— Nem, többet nem beszéltünk róla. 

— Úgy. És mi van a vetkőzéssel? 

— A fürdőszobában átöltözünk, úgy megyünk be. Addig a má- 
sik vár. 

— Ezt tudom, de nem került szóba, hogy ideje lenne ezen vál- 
toztatni? 

— Nem. 

— És nem verbálisan? 


Vanessa eltűnődött. 

— Nem is tudom. Én biztos, hogy nem adtam jelét ilyen kí- 
vánságomnak. Szerintem ő se. 

— Én se tenném a helyében — jegyezte meg Chantal. — Még 
fiatal vagyok, élni akarok. 

Nevettek. 

De az akkor is csodálatos hír, gondolta Kissy, hogy ez az 
egérke már arra gondol, hogy egyszer egymáséi lesznek, és ezt 
meg is mondja az egerének. 

— És veled mi a helyzet? — kérdezte Niala váratlanul Chantal- 
tól. 

— Hát — mondta a kérdezett — egyelőre nem bújtunk ágyba. 

— Látod, pedig útközben folyton mondogattad. 

— Azt nem mondtam, hogy mikor. Csak annyit, hogy Beau- 
lieu eszményi hely rá. Még jó darabig itt leszünk. 

— És te, egérke? 

Kissy zavartan észlelte, hogy Niala tekintete egyenesen őrá 
szegeződik. 

— Hát... nekem döntést kellett hoznom... és végül meghoz- 
tam. 

— No mit? 

— Hogy most még nem. 

— Meddig? 

— Hat hónap, kilenc hét és negyven nap múlva — vágta rá vil- 
lámsebesen. 

Niala nevetett és barátságosan leszamarazta. 


Amikor visszatértek a többiekhez, Blanche azzal a hírrel fogad- 
ta őket, hogy madame Pellat jelentkezett be, s bármikor ott le- 
het. Nialának gyorsan elmesélték a történetet; Pinek már 
Blanche elmondta. 

Madame Pellat előtt öt perccel hazaért Georges, aki minde- 
nekelőtt magához ölelte lányát, aztán azt mondta: 

— Úgy hallottam, jól éreztétek magatokat. 

— Ugyan kitől? — nevetett Niala. 

— Tőletek. Három nappal később jöttetek, ez elég világos. 

— Hát ez az. Óriási volt, apa. Én vagyok a legboldogabb egér 
a világon. 


Georges mosolygott, megfogta Niala egyik fülét és kicsit 
meghúzta, a méretét tanulmányozta. 

— Aztán ettetek elég sajtot? 

— A világért el nem mulasztottuk volna — felelte Niala szen- 
vedélyesen. 

Kissy vigyorogva nézte őket. Georges most kicsit olyan volt, 
mint Tom, amikor egerezik velük, félig komoly, félig játékos. 
Egyébként Georges az első pillanattól támogatta egérségüket. 
Elvégre oroszlánrésze volt az alapítvány létrehozásában. 

— Akkor most koccintunk rátok és elmesélitek, hogy éreztétek 
magatokat... már ami elmesélhető belőle. 

— Az a része nem sok — nevetett Niala —, de a koccintással 
várjunk egy kicsit, mert bármelyik pillanatban itt lehet madame 
Pellat. 

A pilóta elkomorult. 

— Minek? 

— Nem tudjuk — szólalt meg Blanche. — Kérte, hogy hadd be- 
szélhessen velünk. Nyilván az egereinkkel akar, bár ezt nem 
mondta. 

S ebben a pillanatban csengettek. 

— Végszóra — mondta Blanche, és indult kaput nyitni. 

Georges morcosan nézett utána. 

— Ha azért jött, hogy a férjéért könyörögjön. . . 

— Akkor megverjük — vont vállat Vanessa, aki sárga pólójá- 
ban és sárga sortjában úgy állt a könyvespolcnak támaszkodva, 
mint egy figyelmeztető lámpa. 

— A férjét se vertük meg — mondta Kissy. 

— Utólag bepótoljuk — felelte Niala. — Mindenkit ismerek a 
rendőrségnél, egyenesen a cellájába engednek be. 

Húga rávigyorgott, de nem válaszolhatott, mert belépett 
Blanche madame Pellat-val. Kis, törékeny asszonyka volt, fe- 
kete hajú és szemű, olaszos vonásokkal, sőt olaszos kiejtéssel. 

Kicsit félénken köszöntötte őket és kért elnézést a zavarásért. 
Georges mereven állt, nem tett semmit, hogy az asszony kön- 
nyebben érezhesse magát, de az azért belekezdett. 

— Úgy gondoltam, legjobb lesz, ha én mondom el a történet 
végét. 

— A végét, madame? — kérdezte a házigazda. 


— Igen, uram. A történetnek vége, a férjemet ma kiengedték 
és nem emelnek vádat. Ugyanis megmutatta az eredeti képeket 
a lányomról. Illetve a lányaimról. Egy sorozat van belőlük, 
amin vidáman játszanak a szobájukban. Nem szoktak foglal- 
kozni azzal, hogy áll a ruhájuk játék közben, hiszen gyerekek 
még. Az egyik ilyen képről vágta ki Marcel Sophie képét. Én 
nem tudtam róla, nekem is azt mondta, hogy Edmond... — Kis 
szünetet tartott. — Nagyon megdöbbentem, amikor ezt megtud- 
tam Edmond-ról, de... amikor kiderült, hogy Marcel engem is 
becsapott, még jobban megdöbbentem. 

Egy-két pillanatig csend volt a nappaliban. Az egerek emész- 
tették a hallottakat. 

— A rendőrfőnök úr azt mondta, nem történt büncselekmény. 
A hamis vád végül is nem hangzott el... egyszóval nem történt 
semmi, ami rájuk tartozna. Marcel hazajött, és... szóval rette- 
netesen szégyelli magát. Személyesen akart jönni, megkövetni 
önöket, de lebeszéltem. Ő most egy kissé. .. megviselt idegálla- 
potban van. 

Georges kihúzta magát, és egészen másképpen nézett ma- 
dame Pellat-ra, mint amikor belépett. 

— Asszonyom, azt mondom, borítsunk fátylat erre a szeren- 
csétlen esetre. Pellat úr nehéz helyzetében kétségbeesett lépésre 
szánta el magát, ami sokkal rosszabbul is végződhetett volna, 
de szerencsére nem így alakult. Erről tehát több szó ne essék. 
Köszönjük, hogy eljött és elmondta nekünk mindezt. 

— Ön igen nagylelkű, D"Aubisson úr. Köszönöm, hogy el- 
mondhattam. 

Kissy hirtelen észrevett egy villanást Georges szemében, 
ahogy feleségére nézett. Blanche bólintott. 

Madame Pellat udvariasan biccentett a társaságnak, s már 
kint is volt az ajtón. Blanche követte. 

Vanessa az ablakhoz lépett és nézte, ahogy a két nő a kapu- 
hoz megy. Aztán összeráncolta a homlokát. Blanche is kilépett 
a kapun, s az becsukódott mögötte. 

— Vele ment — mondta meglepve. 

— Igen — felelte Georges. — Van egy kis megbeszélni valójuk. 

— Nagyon kedves voltál vele — nézett rá a kislány helyteleni- 
tőleg. — A pasas mégiscsak egy disznó! 


— Nem, kislányom, nem disznó. — Georges egy pillanatig el- 
gyönyörködött Vanessa sugárzó tekintetében, amit persze a 
megszólítás okozott. — Pellat úr súlyos nehézségekkel küzd a 
gazdasági válság miatt. Kétségbeesésében találta ki, hogy kár- 
térítést követel a barátjától olyasmiért, ami meg se történt. 
Gyanítom, hogy összevesztek, különben egyszerűen kölcsönt 
kért volna tőle. 

— Lehet, hogy kért, és azon vesztek össze — mondta Pt. 

— Igen. Mindenesetre nagyon megbánta. A felesége pedig 
végképp nem tehet semmiről. Ő sokkal inkább áldozata a férje 
ostobaságának, mint ti. 

Vanessa lassan csóválta a fejét, aztán helyet foglalt apja mel- 
lett. 

— Én akkor se lettem volna ilyen udvarias. 

— Meg kell tanulnod, hogy nagylelkű legyél azokkal, akik 
megbánják szorult helyzetükben elkövetett tévedéseiket, és bo- 
csánatot kérnek értük. 

— Ne ajánljam föl mindjárt, hogy én adok nekik kölcsön?! 

A pilóta elmosolyodott. Kissy imádta, amikor mosolyog, any- 
nyira jóképű, hogy... de ekkor hirtelen megértette a mosolyt. 
Vanessa is, mert döbbenten nézett a kapu felé, aztán visszakap- 
ta a fejét. 

— Igen — mondta apja nyugodtan. — Édesanyád most pontosan 
ezt teszi. Mert az a három kislány és a fiú előbb-utóbb nélkü- 
lözni fog, és mi tudunk rajtuk segíteni. De tekintheted önvéde- 
lemnek is. Ki tudja, legközelebb talán betörésre szánná el ma- 
gát az a szerencsétlen alak. 

Vanessa sóhajtott. 

— Ezt még mindig nem tudtam megszokni. 

— No mit? — mosolyodott el a pilóta megint, és átkarolta a vál- 
lát. 

— Hogy , édesanyád" meg , kislányom". Pedig már sokszor 
mondtátok, de... 

— Hiszen a kislányunk vagy, nem? Van egy nagy és te vagy a 
kicsi. 

— Igen... igen, apa. 

Kissy meghatottan nézte, ahogy a kislány odafészkeli magát a 
férfi vállára. Nem először hallotta, hogy apjának szólítja, ezek 
a megszólítások minden ceremónia nélkül, apránként kerültek 


be a család életébe. Többnyire most is a keresztnevüket hasz- 
nálta, de nemegyszer előkerültek ezek a szavak is. De annak 
Kissy még nem volt tanúja, hogy beszédtéma lettek volna. 

Ő nem látta annyira sötéten Pellat-t, mint barátnője, inkább 
Georges-zsal értett egyet. A pasasnál elszakadt a cérna, van 
ilyen, és igazán nem bankot rabolt, csak kiagyalt egy ügyetlen 
misztifikációt. Azt is megbánta. De hát ennek a kiskölyöknek 
lételeme a shindyvadászat, és nehezen viseli, ha az egyikről ki- 
derül, hogy ártatlan. Ha egy nap föltalálnák a pedofília tökéle- 
tes ellenszerét, amit belekevernek a vízvezetékbe és az összes 
megjavul tőle, a világ szülői mind föllélegezhetnének — csak 
Vanessa lenne búskomor, mert nem lenne kit félholtra vernie. 

Jól meg kellett volna verni Pellat-t. Ő nem szólhatna semmit, 
maga kereste a bajt, Vanessa lelkinyugalma viszont helyreállna 
tőle. 

Sajnos egyhamar nem várható, hogy szomáli kalózok száll- 
nak partra az öbölben. 


Nialáék hazatérése kicsit fölrázta az ellustult társaságot. Tomék 
ekkorra kipihenték magukat és eljárogattak Nizzába, Monacó- 
ba, mindenfelé, várost néztek, süttették magukat a nappal. Né- 
ha Jennifer is velük ment, máskor Andreas, s volt úgy, hogy 
egyik se. De az egércsapat inkább csak heverészett. Vanessa 
volt a legaktívabb közülük, hol a dalán dolgozott, hol a panzió 
konyháján szorgoskodott, ahova többnyire egy-két egeret is vitt 
kuktának. A többiek főleg napoztak a hátsó udvarban, bár már 
mind csokibarna volt. A déli órákban, amikor túl magas volt a 
sugárzás, bebújtak panzióbeli szobájukba vagy a villa nappali- 
jába, és mindig valami olyasmit csináltak, amihez nem kellett 
testmozgás. 

Niala hamar észrevette. A társaság a hátsó udvaron volt, ami- 
kor este kiment hozzájuk; előtte Pivel és a szüleivel beszélget- 
hetett. Végigpillantott az esti fényben heverészőkön, megfor- 
dult és elment. Kissy eltűnődött, vajon hova mehet. Vanessa 
biztosan tudta volna, de ő a panzióban volt. Talán éppen őérte 
ment? Az is lehet. 

Hamar kiderült. Egy perc múlva Niala ismét megjelent az ud- 
varon, s valamit hozott a kezében. Besétált középre és megszó- 
lalt: 


— Nézzétek, kit hozok nektek! 

Kissy fölpislogott. A Niala kezében levő formátlan tárgyat 
csak két pislogás után ismerte föl. Egy cica volt, a tavaszi ter- 
mésből. Niala a nyakbőrénél fogta hátul, ahogy a macskaköly- 
köket kell, s a cica elengedte magát, mint egy rongydarab, csak 
lógtak a végtagjai. Kölyökreflex. 

Niala megvárta, amíg mindenki azonosítja az objektumot. 

— Jól megnéztétek? Akkor talpra mindenki, mielőtt szabadon 
eresztem! 

Az egerek nevettek, de kászálódni kezdtek. Csak Nimby nem 
mozdult. 

— Én tudom, hogy nem vagyunk veszélyben. Te fosztottad 
meg a szabadságától, rád ront majd, nem rám. 

— És aztán?! Mit gondolsz, mekkora falat vagyok én egy ek- 
kora macskának? 

Niala még föl is emelte a ragadozót, hogy megnézze köze- 
lebbről. Kissy vigyorgott. Ennek a cicusnak Niala kisujja két- 
napi koszt. De tény, hogy jól hangzik. 

Az egerek besétáltak a házba, Niala pedig letette a kölyköt a 
földre. Az tűnődött egy darabig, aztán elindult az orra után. 

— Most pedig irány az edzőterem, amíg elkészül a vacsora. 
Mindjárt megkeresem a másik kettőt. Látni akarom, ahogy 
megvéditek magatokat a legszörnyűbb képzeletbeli ellenségek- 
kel szemben. 

— Nem volt még részed elég testmozgásban? — kérdezte Nim- 
by. 

— Vigyázz a szádra, egérke! 


Kissy utólag sokkal jobbnak tartotta Niala ötletét, mint amikor 
kénytelenségből bevonult a csapattal a melléképületbe és hoz- 
zálátott fölcsatolni a szivacsokat. Akkor egy porcikája se kí- 
vánta a harcot, de tudta, hogy Vanessa egyenként kerget meg 
és terít le mindenkit, aki nem küzd teljes erejéből. 

De amikor kicsit már verekedett, el kellett ismernie, hogy jó 
megint mozogni. Martin volt az első társa, aki ugyancsak meg- 
dolgoztatta. Néhány sorozat után Kissy időt kért, hogy liheg- 
hessen. 


— Gyenge a kisegér — hallotta a háta mögött Vanessa hangját, 
de amikor odanézett, kiderült, hogy Angéligue-ről van szó, aki 
éppúgy lihegett, mint ő. — Voltál te már sokkal ügyesebb is. 

— Aha — fújt a lány nagyot —, csak nem olyan ebéd után, mint 
a mai. Valaki nagyon ért a hússütéshez. 

Vanessa nem mutatta büszkeségét, pedig ő volt az. 

— És azt hiszed, hogy ez érdekli a shindyt? Már rég ott fekszel 
a tányérján, és közelít hozzád a mustáros tubus. Harcra föl, 
egerentyű! 

— Ha röhögtetsz, nem fog menni — nevetett Angéligue. — Biz- 
tos, hogy jól emlékszel rá, mit akarnak a shindyk? 

Kissy együtt nevetett vele, de ekkor valami fékevesztett erő 
fölemelte a padlót a szivacsszőnyeggel együtt és az ő képébe 
csapta, olyan gyorsan, hogy sikkantani se volt ideje. Aztán a 
hátára fordították és lenyomták a két karját a feje mellé. 

— Nem voltál résen, egérke — vigyorgott rá Martin. 

Kissy bosszúsan nézett rá. 

— Szünetet tartottunk, nem? 

— És azt hiszed, ez érdekli a shindyt? 

— Jaj, megint a mustár? — nyafogott Kissy, s várta, amíg eljön 
a megfelelő tizedmásodperc. Az ő lába össze volt zárva, Martin 
térde kétoldalt az övé mellett, ami megbocsáthatatlan hiba, 
ilyet fiúnak nem szabad elkövetnie. Persze most speciális, 
úszónadrág méretű védőeszköz volt rajta, de akkor sem. — Én 
nem akarok mustárt. Kis paradicsomszószt kérek a hátamra és 
citromkarikákat. 

Martin nevetett, Kissy pedig pontos időzítéssel oldalra rántot- 
ta mindkét karját, a fiú rájuk nehezedő kezével együtt. Ugyan- 
ebben a pillanatban rúgott egyet a jobb térdével, ami éles hely- 
zetben harcképtelenné tette volna a fiút, most pedig azt okozta, 
hogy előrebillent és hassal Kissy arcára zuhant. Kissy pördített 
egyet magukon, s máris ő volt fölül. Egymás szemébe néztek. 

— Te sem voltál résen, egérke — mondta csúfondárosan. 

— Dehogynem -— vigyorgott a fiú, és két lábával átfogta a de- 
rekát. — Csak most ahhoz volt hangulatom, hogy te legyél fölül. 

Ha rajtuk múlik, biztos nem hagyják egyhamar abba a csóko- 
lózást. De az egyik lélegzetvételnél meghallotta, hogy valame- 
lyik legyőzött nagyot nyekken a szivacson, s ez ráébresztette 
őket, hol is vannak és mivel kellene foglalkozniuk. 


— Partnercsere! — hirdette ki Vanessa, amikor nagy nehezen 
talpra kecmeregtek. — Szétválasztjuk a szerelmespárokat, kü- 
lönben egész más dolgokkal lesztek elfoglalva. Gyere csak, 
egerentyű — mutatott Martinre. — Engem is földhöz tudsz vág- 
ni? 

— Persze — vigyorgott rá a fiú nagyképűen, pedig Vanessát 
még neki is csak nagy ritkán sikerült. 

Kissy most Nimbyvel vívott, a szokásos eredménnyel. Leg- 
alábbis amióta Nimby ilyen félelmetes harcos lett, azóta ez volt 
a szokásos. Kissy öt ütést kapott, mire egy találatot sikerült be- 
vinnie, és sokszor nem is értette, honnan kap még egy csapást, 
amikor a fiú mindhárom kezéről pontosan tudta, hol vannak és 
merről támadhatnak. De egy negyedik is volt neki, és Kissy 
sejtette, hogy előkerülhetnek továbbiak is. 

— Ügyes voltál — mondta Nimby, amikor Kissy lelkileg már 
hanyatt feküdt a szőnyegen és várta, hogy villára tűzzék. Testi- 
leg még állt. — Strammul állod az ütéseket, és nagyon jókat 
rúgsz. 

— Kösz — fújtatott Kissy, és elballagott a sarokba, az ásvány- 
vizes palackok felé. Ott Jenniferrel akadt össze, aki rámosoly- 
gott. 

— Neked is kilóg a nyelved, mi, egérke? 

Kissy bólintott és megtöltötte a K betűs poharat. 

— Engem is jól megdolgoztattak. Azt hiszem, nem árt, ha fej- 
lesztjük a kondíciónkat. 

— Aha — mondta Kissy. 


Már az első kilométer után megbánta ezt az elhamarkodott vá- 
laszt. Ezt meg is mondta, de Niala csak nevetett és rémisztő 
dolgot mondott. 

— Legfeljebb száz métert tettünk meg. Gyenge a kisegér. Ha 
kicsit fölemellek, még látnád a felüljárót. 

Onnan indultak, a Saint-Jean-felüljárótól. Ha tényleg csak 
száz métert haladtak, az nem sok, de ami még előttük van... 

Végigsétáltak a Louise Bordes-on, amit sövény választott el a 
vasúti sínektől. Az Őrangyal-felüljárónál lementek a partra, s 
innentől ott haladtak. Fönt az úton nem mehettek, a forgalom 
miatt. 


De innen még szebb is volt. Ez volt a parti út, a promenade 
des Mariniéres, amit már csak egy homoksáv és néhány ezer 
strandoló választott el a tengertől. Aztán a homoksáv elmaradt, 
s ha átlépnek az alacsony korláton és leereszkednek a köveken, 
vízbe ért volna a lábuk. Ekkor már az öböl túloldalán emelked- 
tek Beaulieu és Saint-Jean hegyei. Köztük pedig százszámra az 
apróbb-nagyobb csónakok a kék vízen. 

— Mennyit tettünk meg? — kérdezte Angéligue. — Nem vagyok 
fáradt, csak kíváncsi. 

— Egy kilométert — mondta Niala —, vagy talán kettőt. Nagyon 
messze van még a reptér. 

— Nem lenne jobb, ha leintenénk egy rendőrmotorost? — kér- 
dezte Chantal. 

— Nem. Őket is figyelik. Gyerünk tovább. 

Az egerek nevettek és kutyagoltak. 

A túrához külön történet tartozott. Niala reggel kihirdette, 
hogy Franciaországot megszállták a shindymacskák, a reptéren 
ütötték föl a főhadiszállásukat. Nizza és környéke már teljesen 
az uralmuk alá került. A vidék lakói és a turisták rettegnek — 
bár mint útközben megfigyelték az arcukon, jól titkolják. A 
kormány tehetetlen. James Bond a fogságukba került. Rambo 
nem kapott vízumot. A helyzet reménytelen. 

Hacsak, tette hozzá Niala, nem akad kilenc hős kisegér, aki 
elmegy Nizzába és véget vet a rémuralomnak, még mielőtt 
mindenki szendvicsekbe és salátákba kerül. De az utakat ellen- 
örzik, a járműveket megállítják és átkutatják, úgyhogy csak 
gyalog lehet menni. 

Az egerek döbbenten néztek egymásra, bár aligha akadt köz- 
tük, akit a haza sorsa aggasztott volna. Sokkal inkább Niala pi- 
hent agyán töprengtek. Persze ketten főzték ki a dolgot, hiszen 
ahogy hazatértek, Pi átköltözött Nialához a villába, s a régi szo- 
báját átengedte a vendégeknek. Alighanem a szünetekben ötlöt- 
ték ki, gondolta Kissy, egy kis kétszemélyes testgyakorlás, egy 
kis agyalás a másnapi csoportos testgyakorláson, megint egy 
kis kétszemélyes. . . 


Még most, két év után is lenyűgözőnek találta azt a meghitt vi- 
szonyt, amit az itteniek ápolnak a tengerrel. A villefranche-i 
szakaszon sokhelyütt korlát se volt, az út mellett közvetlenül 


volt a rakpart, kikötött hajócskákkal, itt-ott egy-egy mólóval. 
Az út másik oldalán házak, főleg egymásba érő vendéglátóhe- 
lyek, a tetejükben újabb házakkal, amik már egy szinttel föl- 
jebb épültek a hegyoldalban. És sehol semmi jele annak, hogy 
a tenger néha haragos is lehet, hogy nem árt óvatosan bánni ve- 
le, mert egy tízméteres szökőár az egész partot elsöpörheti a 
föld színéről. 

Egyik délután beszélgettek ilyesmikről az udvaron, napozás 
közben. Chantal jegyezte meg, hogy Beaulieu a legjobb hely a 
világon a napozásra, amire Nimby bólintott és azt mondta, még 
a Maldív-szigeteknél is jobb, mert nem merül el a vízben. Va- 
nessa megkérdezte, hogy azok hol vannak és miért merülnek el 
a vízben, amire Nimby elmesélte a napfényes korallszigetek 
szomorú történetét, amik igazi turistaparadicsomnak számíta- 
nak, éppolyannak, mint a Cöőte d" Azur, napfénnyel, tengerpart- 
tal és pálmafákkal, de ez a partvidék megmarad, a szigetek pe- 
dig talán már ebben a században áldozatául esnek a környezet- 
szennyezésnek. A kislány persze nem értette az összefüggést — 
Kissy se volt biztos benne, hogy ha hirtelen megszorítják, el 
tudja mondani —, de Nimby folytatta. A légszennyezés fokozza 
az üvegházhatást, amitől fölmelegszik a Föld. Ez megolvasztja 
a sarki jeget, amitől megemelkedik az óceánok vízszintje. Már- 
pedig a Maldív-szigetek talaja alig egy-két méterre domboro- 
dik a tengerszint fölé. Ahogy emelkedik a víz, úgy csökken a 
szigetek területe, míg végül nem marad annyi, amennyin élhet- 
nének. 

Este Nimby keresett nekik légifotót is a szigetek fővárosáról. 
Gyönyörű, virágzó város volt, csak két dologban volt szokat- 
lan. Teljesen lapos volt, a házak némelyike magas ugyan, de 
dombra vagy hasonlóra semmi sem utalt — és egy talpalatnyi 
beépítetlen területet se láttak sehol. Nimby azt mondta, renge- 
teg lakatlan szigetük van, meg olyanok is, ahol egy pici falu 
van óriási erdővel, de a központi sziget olyan apró, hogy a vá- 
ros az utolsó centiig benőtte. 

Két méter? Kissy lepillantott az öböl vizére, amely e pillanat- 
ban nem lehetett két méternél mélyebben onnan, ahol ők men- 
tek. Inkább kevesebb volt. Ha az öböl vize két métert emelke- 
dik, ezen a gyönyörű rakparton legfeljebb csónakkal lehet majd 
közlekedni, s a jobboldalt sorakozó éttermeket elmossák a hul- 


lámok. Villefranche városának ez aligha lesz jóvátehetetlen tra- 
gédia, de a víz a város belső részére is betör majd, hiszen nem 
védi mindenütt hegykoszotú. 

Az út hamarosan kanyarodott és fölmászott egy magas rak- 
partra. Átmentek a jobb oldalra, aztán vissza. Hatalmas bástya- 
fal rekesztette el előlük a tengert. A villefranche-i vár. Hát ezen 
biztos nem mászik át a tenger, akármekkora is az az üvegház- 
hatás. 


Az út szerpentinszerűen haladt fölfelé, csakhamar a magasból 
néztek le a rakpart nyüzsgésére. Aztán kétoldalt közrefogták 
őket a magas várfalak. Villefranche-on már sokszor átmentek, 
de fönt a főúton, a várból alig láttak valamit. 

— Ez igen — nézegetett föl Nimby. — Gondban lennék, ha a 
shindymacskák itt rendezkedtek volna be. 

— Nem is rossz ötlet — Niala követte a tekintetét. — Itt nem, de 
valahol beiktatunk majd sziklamászást is. 

Kissynek abban a pillanatban kinőtt a második feje, és kórus- 
ban jelentették ki, hogy szó se lehet róla. 

— Ugyan miért nem? — fordult hátra Niala. 

— Még soha senki nem zuhant le lassan, elnyújtott sikoly kísé- 
retében olyan szikláról, amire előzőleg nem mászott föl. 

A kőfalak ide-oda dobálták az egerek nevetését. 

— Ebben igazad van... de én nem terveztem, hogy lezuhan- 
nánk. 

— Én se — felelte Kissy határozottan. — Ezt azzal is igyekszem 
elősegíteni, hogy lent maradok. 

Niala rosszallóan sóhajtott és nem szólt semmit. Kissy csend- 
ben gratulált magának a megmeneküléséhez. Már csak a shin- 
dymacskákkal kell megküzdeniük. De az aligha probléma azok 
után, ahogy elbántak Monaco lakóival. 

Ezt ki is mondta. 

— Hogyhogy? — kérdezte Chantal. — Hozzájuk se nyúltunk. 

— Mi az, hogy hozzájuk se? — méltatlankodott Kissy. — Emlé- 
keztek, megbeszéltük, hogy fölszabadítjuk őket, és tessék, 
mostanra egyetlen katonájuk se maradt. 

Az egerek elismerték, hogy tényleg nem. 


A vár után fölkapaszkodtak a szerpentinen, itt-ott a keresztut- 
cákon rövidítve. Aztán jött a Mont Boron-i főút. Kényelmes 
tempóban megkerülték a félszigetet, de néhányuknak már kiló- 
gott a nyelve, úgyhogy Niala megálljt vezényelt egy kis snack- 
barnál. 

— Itt haraphatunk valamit, aztán megyünk tovább. 

— Azt hittem, mennünk kell megmenteni a hazát — jegyezte 
meg Vanessa. 

— De nem fáradtan és éhesen. 

Besétáltak és a tengerre néző terasz felé vették az irányt. 

— Szia — hallotta Kissy a háta mögül Niala hangját. — André 
bent van? 

— Nahát, Nicole, de rég láttalak — felelte egy női hang. — Bent 
van, mindjárt szólok neki. Kiültök a teraszra? 

— Igen. Nézz majd ki te is, kérdezni akarlak. 

A beszélgetőpartner a felszolgálónak bizonyult, egy huszon- 
éves nőnek, aki pár perc múlva követte őket a teraszra. A fél 
partot belátták innen. Kissy nem is nagyon figyelt Nialáék be- 
szélgetésére, úgyis tudta, hogy nem ismeri a szereplőket. A ki- 
látásban gyönyörködött. Később egyszerre élvezte a panorámát 
és a sült krumplit. Utóbbinak a közepén tartott, amikor megje- 
lent egy negyvenesforma férfi, alighanem André, aki megpu- 
szilta Nialát, megsimogatta Vanessa fejét, megkérdezte, hogy 
ízlik, és Niala kérdéseire válaszolva elmondta, hogy Adrienne 
szerencsére túl van a veszélyen, viszont válnak. Kissy együttér- 
zően biccentett és folytatta az evést meg a gyönyörködést. 

Amikor a D" Aubisson lányok befejezték a tájékozódást And- 
ré és feltehetően mások életéről is, az egerek pedig az ebédet, 
megint fölkerekedtek és folytatták az utat. Hamarosan beértek 
Nizzába, megkerülték a kikötőt, aztán a kastélydombot, s vé- 
gigtekintettek a nyílt partszakaszon, ami enyhe ívben húzódott 
és tűnt el a távolban. 

— Ez már csak öt kilométer — vigasztalta őket Vanessa. — Két- 
szer ennyit tettünk meg idáig. Erősek és egészségesek vagyunk, 
még a lyukat is megesszük a sajtból, hajrá! 

És mentek. Kissy néha arra gondolt, egérnek lenni jó ugyan, 
de kutyának se utolsó. Suzy most otthon heverészik a fák alatt, 
figyeli a macskák jövés-menését és legfeljebb azzal fárasztja 


magát, hogy időnként a másik oldalára fordul. Ők meg masí- 
roznak, mert hát ugye a hazának szüksége van rájuk. 

Nem siettek, még jó másfél órába telt, míg végigmentek a 
Promenade-on és elérték a repülőteret. Egy kis szolgálati kapun 
át léptek be, végigmentek néhány folyosón, aztán Niala kinyi- 
tott egy ajtót és ott voltak a shindymacskák. 

Kissy pislogott. Tényleg macskák voltak, háromszögletű fü- 
lek voltak a sapkájukon. Egy asztal körül ültek négyen és kár- 
tyáztak. 

— Odassatok, itt vannak — mondta az egyik, egy nyurga fiatal- 
ember. Társa, aki háttal ült az ajtónak, megfordult, s Kissy 
meglepve ismerte föl Mathieu bácsit. Macska lett? Átállt az el- 
lenséghez? 

— Miau — mondta a bácsi barátságosan. — Ugye nem gondoljá- 
tok komolyan, hogy csak kilencen jöttök? Erősítést kellene sze- 
reznetek. 

— Nektek kell az erősítés, Macska bácsi — lépett elő Vanessa. 
— Reggel óta talpalunk, hogy legyőzzünk benneteket. Állj ki 
velem egy szál kardra vagy amid van! 

— Hát kardom, az nincsen — mondta a bácsi. — De kiállok ve- 
led. — És föltápászkodott. 

Kissy el se tudta képzelni, hogy fognak ezek megvívni egy- 
mással. Mathieu bácsi nem verekedhetett iskoláskora óta. És 
meglehetős túlsúly is volt rajta, nem éppen pocak, de úszóöv- 
nek bízvást nevezhető. 

A bácsi előrenyújtotta a karját. Vanessa küzdőállásba helyez- 
kedett és ő is kinyújtotta. 

— Egy, kettő, három! — vezényelt Niala, s az elképedt egerek 
szeme láttára a bácsi ökölbe szorította a kezét, Vanessa pedig a 
lapos tenyerét mutatta. 

— Én nyertem — mondta a kislány. — Jöhet a következő. 

Míg a legyőzött bácsi visszazökkent a székére és kézbe vette 
a kártyapaklit, a nyurga fiatalember fölpattant és előrejött. 

— Miau — mondta. 

— Cin-cin — felelte Vanessa bátran. — Védd magad! 

Niala számolt, de Vanessa ezúttal alulmaradt. Ollót mutatott, 
a fiú pedig követ. Hátrasomfordált és keresztbe font karokkal 
megállt az ajtóban. 

A nyurga megemelte macskafüles sapkáját. 


— Jean-Francois Belgrano, az egerek réme! Ki: áll ki velem? 

Nimby habozás nélkül előlépett. 

— Nimby Blanchard. Bosszút állok az egeremért! 

Az első kísérlet nem sikerült, mindketten papírt mutattak. 
Másodjára legyőzte az egerek rémét egy kővel. 

A harmadik macska egy köpcös pasas volt, akinek gyufaszál 
fityegett a szája sarkában, és csak megbökte a sapkáját üdvöz- 
lésül. Ránevetett Nimbyre. 

— Eugéne Malausséna. Rajta! 

Nimby vitézül küzdött, de elesett. Papírt mutatott, a pasas pe- 
dig ollót. De máris előlépett a következő egérharcos. 

— Martin Rochefort! 

De nem járt sikerrel. A pasas kitartott az olló mellett, Martin 
pedig arra számított, hogy váltani fog, ezért papírt mutatott. 

Hát jó, gondolta Kissy, és előlépett. 

— Kissy Chaton, a Macskariasztó. Védje magát, ha tudja! 

Nyilvánvaló volt, hogy ha a pasas kétszer nyert ollóval, akkor 
harmadszorra nem azt mutat. Ha követ, akkor papírt kell mu- 
tatni. Ha papírt, akkor viszont ollót. De ha úgy dönt, hogy még- 
is kitart az olló mellett, akkor a papír végzetes, az olló viszont 
ad még egy esélyt. Kissy tehát ollót mutatott. A pasas pedig pa- 
pírt, s ezzel kiesett. 

Az utolsó macska következett, egy fekete hajú fiatalember, 
aki csak Giorgióként mutatkozott be. Kissy ollót mutatott. A 
srác követ. 

Kissy hátrasétált a többiekhez, és várta, hogy a negyedik is 
elvérezzen az egerek sorfalán. 

Angéligue következett, aki elsőre döntetlent játszott, mind- 
ketten papírt mutattak. Aztán ő követ, a fiú pedig megint pa- 
pírt, s ezzel legyőzte őt is. De Chantallal szemben alulmaradt: 
ollót mutatott, a lány pedig követ. Kissy elégtétellel állapította 
meg, hogy legyőzője ugyanúgy ollóval bukott el kő ellen, 
ahogy őt elveszejtette. 

— Győztetek — ismerte el Mathieu bácsi, és abbahagyta a pakli 
keverését. Kihalászott valamit szerelőruhája mellzsebéből, és 
átadta Nialának. — Tessék. Talán hazáig még elvánszorog. 

A tárgyban Kissy a bácsi rozzant mikrobuszának kulcsát is- 
merte föl. 


— Kösz. Ha útközben kizuhan a motor, ígérem, hogy nem 
hagyjuk ott. 


Az egerek teljesen el voltak bűvölve Niala ötletességétől, és 
egy hanggal se tiltakoztak, amikor másnap kijelentette, hogy a 
shindymacskák kéjsóvár pillantásokkal méregették az ő kövér 
combjaikat, és a polcon mustárosüvegeket is látott, úgyhogy 
bármikor elkészülhetnek a visszavágásra. Csak a legjobb erőn- 
lét mellett remélhetik, hogy elbánnak velük. 

Így hát bevonultak a melléképületbe és jól elpüfölték egy- 
mást, abban a biztos tudatban, hogy Niala semmit se beszélt 
ugyan meg Mathieu bácsival és a kollégáival, de ha ők elha- 
nyagolják a munkát, akkor Niala holtbiztos rájuk uszít valami 
ellenséget. Niala és Vanessa, hiszen az állandó edzés első szá- 
mú szószólója a kislány volt, aki gyakran tett lekicsinylő meg- 
jegyzéseket az erőnlétükre, azzal a nem titkolt céllal, hogy föl- 
hergelje őket, hogy aztán nekiugorjanak és verekedjenek egy 
jót. 

A gyalogtúra után mindennap edzettek, vagy délelőtt, vagy 
délután. Egyik nap a Ford család is bejött megnézni őket, és 
teljesen el voltak képedve attól, amit láttak. Vanessa azt mond- 
ta Jennifernek: 

— Most megmutathatod, mit tudsz. Vagy azt, hogy milyen na- 
gyot ütsz, vagy azt, hogy milyen gyorsan iszkolsz. 

Azzal hozzálátott, hogy földbe döngölje Jennifert, aki vitézül 
állta a sarat. Kissy elégedetten figyelte őket; most nem kellett 
attól tartania, hogy valaki földhöz vágja, mert nem volt rajta 
védőfelszerelés. 

— Nyolc pont Vanessának — közölte Chantal az első összecsa- 
pás után. — Ne csak védekezz, Jennifer, támadj is! Csak agresz- 
szív harcmodorral ölheted meg. 

— Már miért ölné meg? — kapta föl a fejét Tom. 

— Mert különben a shindy öli meg őt — felelte Chantal. — A 
megölés egyébként csak rövidítés ahelyett, hogy harcképtelen- 
né tenni és kihívni a rendőrséget. Mármint ha egy egér öl meg 
egy shindyt. Ha a shindy nyer, akkor lehet, hogy szó szerint 
kell érteni. Szóval támadj és kend földhöz! 

— Mégis mikor, egérke? — érdeklődött Jennifer. — Vanessa 
több száz megahertzen ketyeg, örülök, ha az ütéseit kivédem. 


— Akkor rúgj — mondta Martin. 

Jennifer csípőre tette a kezét. 

— De okos vagy, egérke. Rúgjak! Mintha az olyan könnyű 
lenne, amikor az ember egyszerre. . . 

A mondat félbemaradt. Jennifer beszéd közben a szeme sar- 
kából Vanessát figyelte, és amikor a kislány egy pillanatra 
másfelé nézett, azonnal támadott. Vanessa a földre került, de 
magával rántotta őt. 

— Ügyes — mondta, és könnyedén hanyatt fektette Jennifert. 
Fölébe telepedett és leszorította a karját. — Csakhogy most a 
shindy alá kerültél. 

— Tévedés — volt a felelet. — Én vagyok a shindy. Salátában 
végzed, egérke! 

Azzal fordított egyet a csípőjén, amitől Vanessa elvesztette az 
egyensúlyát. Egy pillanat múlva Jennifer volt őrajta. 

— Most jön a kedvenc részem — mondta kárörvendve. — Jogod 
van hallgatni, egérke. Minden, amit mondasz, felhasználható az 
elkészítésedhez. 

Elnevették magukat. 

— Jól van — mondta Vanessa. — Nyertél. 

Jennifer elengedte és a kezét nyújtó Martin segítségével föltá- 
pászkodott. Aztán sikkantott egyet, mert a fiú újra ledöntötte a 
földre és rátelepedett. 

— Nekem meg ez a kedvenc részem. Amikor kiderül, hogy 
nem bízhatsz senkiben, és akit szövetségesnek hittél, ellened 
fordulhat. 

Jennifer fújt egyet, és megkereste Tomot a tekintetével. 

— Apa? 

— Tessék. 

— Te hagyod, hogy egy fiú rámásszon kedvenc leányodra? 

Tom eltűnődött. 

— Ha az edzőtermen kívül tenné, elkapnám a torkát. De itt 
csak figyelek, várom, hogy mászol ki az újabb csávából. 

Jennifer sóhajtott. 

— Hát jó. Vanessa? 

— Itt vagyok - lépett oda a nevezett. 

— Ugye a harcban minden tisztességtelen eszköz meg van en- 
gedve? 


— Elsősorban a tisztességtelen eszközök vannak megengedve 
— felelte mesterük. 

— Akkor hát — mondta Jennifer átszellemülten — jöhet a pszi- 
chológiai hadviselés. Lopják a sajtunkat! 

Martin fölpattant és az egerek harsogó nevetésétől kísérve a 
hűtöőszekrényhez rohant. 


— És mit csináltál volna — kérdezte Tom, amikor a csapat letele- 
pedett a sarokban berendezett pihenőhelyen —, ha Martin nem 
indul megvédeni a sajtot? 

— Olyan nincs — felelte lánya. — Martin igazi egértárs, remek 
cimbora, minden lököttségben benne van. 

— No de ő most shindyt alakított. 

— Egy shindyt nem küldtem volna el a sajtja védelmére, mert 
eleve földre se tudott volna dönteni. — Jennifer kortyolt egyet a 
narancsléből. — Vanessa ezt tiltja nekünk a legjobban. Soha 
nem szabad a shindy alá kerülni. 

— És ezt a shindyk is tudják? — ráncolta Andreas a szemöldö- 
két. 

— Megtudják, ha eljön az ideje. Egyébként persze megvannak 
az eszközeink arra az esetre is, ha a shindy alá kerülnénk. 

Vanessa kivillantotta gyöngyfogait. 

— Egyszer szívesen kipróbálnám őket. 

— Nagyon rémesek? — kérdezte Inge. 

— Ó, dehogy. Még annál is rémesebbek! A shindy akkor jár 
jól, ha még lábon állva kettéhasítom, mert ha alá kerülök, ak- 
kor őneki sürgős babrálnivalói lesznek a ruhaneműinkkel, és 
ezalatt... — Vanessa csettintett a nyelvével. — A rendőrök telje- 
sen meg lesznek rendülve, engem vigasztalgatnak majd, és azt 
mondogatják, hogy szegény kislány erejét megsokszorozta a 
végső kétségbeesés. Legjobb lenne zárt helyiségben. 

A Fordok meglepve néztek rá. Vanessa szelíden elmosolyo- 
dott. 

— Mindig kíváncsi voltam, vajon ordít-e a shindy akkorát, 
hogy kitörjenek az ablakok. 


Kissy imádta barátnőjének ezeket a tulajdonságait. Egy édes 
kis ártatlanság és egy vérszomjas ragadozó, egyszerre. Erősen 
emlékeztetett Macskára, bár óvakodott tőle, hogy ezt meg- 


mondja neki, egy Jerry-egér mégse hasonlíthat holmi macskák- 
hoz. De Vanessa természete éppen olyan volt. 

Néhány órával az edzőtermi beszélgetés után megint az édes 
kis ártatlanságot figyelhette meg. A csapat délutáni sziesztáját 
töltötte a hátsó udvarban, ahonnan Kissy bement pár percre a 
fürdőszobába. Ahogy kilépett, a két kisegeret vette észre, amint 
önfeledten csókolóznak a nappali sarkában. Vanessa állt neki 
háttal, és rajta volt a fehér frottírköpenye. Nimbynek csak a fe- 
jét látta. 

Kissy elgondolkodva ment vissza az udvarra. Ugyan mi az 
ördögnek vesz föl valaki fürdőköpenyt csókolózáshoz? Ne- 
gyedórával korábban Vanessa még az alkalomhoz illően volt 
öltözve: fürdőruhába. Méghozzá a kétrészes fürdőruhájába. 

Aztán megállt Martin fölött és alighanem olyan képet vágott, 
mintha macskát talált volna a helyén. A disznófülű egere! Ez 
azért vett föl frottírköpenyt, hogy ne simuljanak fürdőruhában 
egymáshoz! 

Amint alkalma nyílt rá, felelősségre vonta a kislányt, aki 
nagy kék szemekkel nézett rá és komoly volt az arca, de a 
hangja olyan, mint aki nevethetnékjét leplezi. 

— Nem kell túlzásba vinni a dolgokat. Fürdőruhában csóko- 
lózni eléggé... 

Egy pillanatra csend lett. 

— Azt a szót keresed, hogy izgató? — kérdezte Kissy epésen. — 
Vagy megpróbálsz megfeledkezni róla, hogy ilyen szavak lé- 
teznek? 

Vanessa határozatlanul bólintott. 

— Igen, ez a jó szó. 

— Még szerencse. Legalább ismered ezt a szót. És miért baj, 
ha valami izgató? 

Ahogy kimondta a kérdést, hátat fordított a kislánynak. De 
hasztalan. Érezte, ahogy a jégkék pillantás belefúródik a hátába 
és kijön elöl. Megborzongott és figyelte, látszik-e már a lehele- 
te, mert ha igen, akkor a dermesztő sugarak a tüdejét döfték ke- 
resztül. 

— Még nincs itt az ideje — hallotta Vanessa higgadt hangját. 

— Ugyan minek? 

— Semminek sincs még itt az ideje. 


Kissy bólintott. Mit is várhatott volna? Aztán fölkapta a fejét 
Vanessa következő mondatára. Jól hallotta? 
— Majd talán nemsokára. 


A rögtönzött haditanács este ült össze, amikor a főszereplő már 
aludni tért kedvesével. Martintől és Pitől könnyen megszaba- 
dultak, hiszen hivatalosan átöltözni jöttek Niala szobájába. 

— , Majd talán nemsokára?" — kérdezte Chantal. — Csakugyan 
ezt mondta? 

— Ezt — felelte Kissy. — És én pont akkor nem láttam az arcát. 
De komolyan gondolta. 

— Vanessa mindig mindent komolyan gondol, a leglököttebb 
csacsiságokat is — mondta Angéligue. — Ha ezt mondta, akkor 
tényleg fontolgat valamit. 

— Őt ismerve — húzta el Jennifer a száját — az a valami esetleg 
az lesz, hogy hajlandó lesz levenni Nimby előtt a zokniját, azt 
is fél év múlva. 

Az egerek vigyorogtak. 

—Ne hidd — intette Niala. — Bármikor képes meglepetést 
okozni, főleg amikor már azt hiszed, tudod, hogy mit fog tenni. 

— Kiszámíthatatlan — bólintott Kissy. — De csak amikor ebben 
leli örömét. 

— Akkor most kiszámítható lesz — örült meg Chantal —, mert 
most más dolgokban akarja örömét lelni. Tehát megtippelhet- 
jük, hogy mikor és mit. 

— Én arra fogadok — mondta Jennifer —, hogy egy hét múlva 
lekerül róluk a pizsama. De az alsónemű akkor is megmarad. 

— Az képtelenség — felelte Angéligue. — Mindent le fognak 
venni. Ha még mindig szemérmeskedik, akkor nem bújhat ágy- 
ba Nimbyvel egy szál bugyiban. 

— Nincs is melle — mondta Jennifer, ami nem lekicsinylés 
volt, hanem ténymegállapítás. 

— Mindenkinek van melle, még egy csecsemőnek is — közölte 
Angéligue. — Legfeljebb lapos. Vanessáé pedig már határozot- 
tan domborodik, csak figyelmesen kell nézni. Nagyon titkolja, 
úgyhogy azt még csak-csak el tudom képzelni, hogy nappal 
megmutatja Nimbynek, de azt, hogy egész éjjel fedetlenül 
hagyja, azt nem. Csak ha mindent levesznek és végre a tettek 
mezejére lépnek. 


Niala megcsóválta a fejét. 

— XIII. Lajos nászéjszakáját se várták olyan türelmetlenül, 
mint mi az övéket. 

— Meg a tiéteket, egérke — emlékeztette Kissy. — Nem is oly 
rég még ekörül forgott minden. 

— Igen, de ott komoly tét volt. Hogy kellek-e Pinek vagy sem. 
Ha igen, onnantól nem volt kérdés. Náluk nincs ilyen kérdés, 
együvé tartoznak, és nyilvánvalóan egymáséi lesznek, csak az a 
kérdés, hogy mikor. 

Jennifer tünődve lebiggyesztette az ajkát. 

— Szerintem ez őnáluk megszámlálhatatlan apró fokozatban 
fog lezajlani. Vanessa mindig csak egy kicsivel enged majd 
többet. 

— No, akkor nagynéni leszel, Niala — vidult Chantal. — Hisz 
most mondtad, hogy meglepetést fog okozni. 

— És veled mi a helyzet, egérke? — pillantott rá Niala hirtelen. 

Chantal zavarba jött. 

— Velem? 

— Veled hát. Látsz itt még valakit, akinek ezt a kérdést fölte- 
hetném? Nagyon hősködtél, hogy ágyba bújsz a sráccal. Inadba 
szállt a bátorságod? 

Chantal elvörösödött. 

— Egy valódi Jerrynek soha nem száll inába a bátorsága. Hol- 
nap az edzőteremben felelni fogsz ezekért a szavaidért! 

— Eszemben sincs, D" Artagnan. Te felelj az útközben mon- 
dott szavaidétrt. 

Chantal felállt és egy-két pillanatig viaskodott magával. 

— Hát jó. Szóval... mostanában sokat nyúlkál a ruhám alá. 

— Azt már hetekkel ezelőtt 15 megtette — mondta Niala. 

— Akkor még csak a mellemmel - felelte Chantal. 

— Vagy úgy. És? 

— És tegnap megkérdezte, mikor töltheti nálam az éjszakát. 

— Mire te? 

— Kértem még pár nap haladékot. 

— Mire ő? 

— Azt mondta, jól van. — Chantal gondolkodott egy verset. — 
Azt hiszem, holnap vagy holnapután este. 

— Mindent bele — nevetett Niala. — De védekezzetek! 


Chantal elpirult. Kissynek sehogy se fért a fejébe, hogy miért 
pont most. 

— Biztosan lesz nála... valami. 

Angéligue és Niala szemrehányóan nézett Chantalra, ponto- 
san ugyanazzal az arckifejezéssel. 

— Ezért a mondatért — jelentette ki Niala — megérdemelnéd, 
hogy megvonjuk a holnapi sajtadagodat. Tanuld meg, hogy 
ilyen dolgokban a fiúkra sose szabad számítani. Majd kapsz tő- 
lem egy csomaggal. — Elnevette magát. — Hátha elég lesz. 


Kissy később mindig úgy gondolt vissza erre a beaulieu-i au- 
gusztusra, mint aminek az ágyak voltak a főszereplői. Niala és 
Pi magától értetődően töltötte együtt az éjszakákat, mindenki 
tudta, hogy mivel. Chantal is megtette Andreasszal, és azt 
mondta, igazán jó volt. Vanessáékat az egész csapat leste, hogy 
mikor lesz valami változás. Őket nem lesték, és Kissy nem is 
akart változtatni. Jó volt minden úgy, ahogy volt. Ha az a dön- 
tés ki tudott várni két születésnapot, várhat még egy darabig. 

Azért persze más dolgok is történtek. Mindennap megtartot- 
ták az edzéseket, kivéve amikor valami mást iktattak be, példá- 
ul hegymászást. 

Egyik nap elmentek Éze-be és megmásztak egy szép nagy he- 
gyet, aminek a tetejéről az egész partvidéket belátták. Velük 
volt az egész Ford család, a D"Aubisson szülők, és persze Su- 
zy, aki nélkülözhetetlen volt az ilyen vadonban. De sziklamá- 
szás nem volt, Niala sem erőltette. Meredek hegyoldalakon 
kaptattak fölfelé, de rendes úton, nem az erdőn keresztül. Aztán 
a hegytetőn, kétszázötven méteres magasságban tanyát ütöttek, 
megették az elemózsiájukat és gyönyörködtek a tájban. 

Két nappal később még magasabbra emelkedtek, ugyanarról 
a reptérről, ahonnan két éve, de nem ugyanazzal a géppel, hi- 
szen többen voltak. Vitték a Ford családot is, akik még soha 
nem ültek ilyen kicsi gépen, és még kevésbé próbálkoztak re- 
pülőgép-vezetéssel. Andreas nem sokat kérette magát, Tom 
már jóval többet vakarta a fejét, amíg ráállt, Ingét pedig nem is 
lehetett rávenni. De jól érezték magukat odafenn, és előtte meg 
utána váltottak pár szót a tulajdonosokkal, akik annak idején 
először adtak Mohinak alkalmat, hogy bemutassa provanszál 
nyelvtudását. 


Ezen a kiránduláson beszélték meg, hogy mégse tesznek ha- 
zafelé olyan többnapos túrát, mint ahogy idejöttek. A túra ma- 
ga remek dolog, de Beaulieu-től veszi el az időt, márpedig To- 
mék is imádták a helyet, és úgy döntöttek, inkább a lehető leg- 
tovább maradnak és majd inkább azon a módon térnek haza, 
amit Tom annyira nem szeret: néhány óra alatt végigszáguldva 
a sztrádán. Beaulieu megéri, mondta Tom. 


Amikor nem mentek sehova és nem sütkéreztek az úszómeden- 
ce körül, néha segítettek a panzióban. Főleg Niala, aki kicsi ko- 
ra óta megszokta, hogy segít a konyhán vagy ahol kell, és Va- 
nessa, akinek ez még Kissyéknél is természetes volt valaha ré- 
gen, a kezdet kezdetén, hát még itthon, a saját panziójában. 
Nemegyszer magukkal vitték a párjaikat vagy más egereket, és 
így esett, hogy Nimby is megoldhatott egy problémát. 

Kissy nem volt jelen az ügynél, csak utólag hallotta, hogy 
Szergejev úr Marióhoz fordult a gondjával, Mario pedig rutino- 
san azt felelte, hogy semmi probléma, meg fogják oldani. De 
hogy hogyan, arról sejtelme se volt, és ezt nyomban el is 
mondta Isabelle néninek a konyhán. Számítógép természetesen 
ezerszámra akadt a partvidéken, kicsi, nagy, mindenféle. Olyan 
is, amit pár euróért bérbe lehetett venni egy időre. Ráadásul 
helybe se kellett hozni, Szergejev úr és a barátja szívesen el- 
mentek volna bárhová. De honnan tudhatná azt ő, Mario, hogy 
kinek van a környéken oroszul tudó számítógépe?! 

— Nekem - felelte gondolkodás nélkül Nimby, aki ez idő sze- 
rint Vanessának segített. — Mit jelent az, hogy tud oroszul? 

— Hogyhogy mit jelent? — kérdezte Mario. 

— Mit akarnak vele csinálni? 

— Sejtelmem sincs. 

Nimby tehát fölkereste Szergejev urat és a barátját, és meg- 
tudta, hogy néhány emailt szeretnének megírni és elküldeni — 
de tisztességes orosz nyelven, nem valami francia átiratban. 

Nimby átballagott a villába, bement a garázsba és kivette a 
Jerry-mikrobuszból a notebookot. Átvitte a panzióba, néhányat 
kattintott rajta, és a gép tudott oroszul. 

— Teljesen el voltak bűvölve — mesélte Vanessa büszkén. — 
Látod, milyen egeret választottam? 

Kissy nevetett. 


— De hát honnan tud a mi gépünk oroszul? 

— Nimby rárakott egy billentyűzetprogramot. Azt mondta, 
csak le kell tölteni a netről, pillanatok alatt megvan. 

— És hogy leveleznek a panzióból? Hiszen ott nincs is net. 

— A Jerry gépén van. A hálózatunk vételkörzete elmegy odá- 
íg, csak a jelszót kell tudni. A notebookon már be van állítva. 

Kissy kíváncsi volt, átment hát a panzióba. A társalgóban ta- 
lálta meg Szergejev urat és a barátját, aki másik panzióban la- 
kott, de már ismerte látásból. A barát ült a notebook előtt és gé- 
pelt, nem valami gyorsan. De vakon, hiszen a gombokra a ren- 
des francia betűk voltak írva, de amikor lenyomta őket, egész 
más dolgok jelentek meg. Kissy érdeklődve szemlélte az első 
mondat elejét, ahol egy R betű fordítva állt, és eszébe jutott az 
a régi eset, amikor a Beszélő-betűző képernyőjén olyan betű je- 
lent meg, amilyet még senki se látott a Földön. 

— Á, Kissy — mondta Szergejev úr. — Ljátod, brátod milyen 
nagyszeru dolgot csinálta? Brátom nem kiesik juzletébol, amíg 
nyaralik. Sose elég hálás lehetunk nyeki. 

Kissy udvariasan mosolygott. Már jól értette Szergejev úr 
franciaságát. Sőt ő 15 tudott oroszul annyit, hogy jó reggelt. 

— Dobroje utro — mondta, ámbár elmúlt tizenkettő. — Szerge- 
jev úr... 

— Tyessék. 

— Miért írják fordítva az R betűt? 

Szergejev úr nevetett és megmagyarázta, hogy az nem R be- 
tű, hanem A. Kissy nem értette, mert A betű is volt bőven a 
szövegben, de nem vitatkozott, biztos megvan az értelme. 
Megköszönte. Szóval A. 

— Nem, nem A! — tiltakozott Szergejev úr. — Én mondtam 
nem A-t! Azt mondtam, A! 

Kissy pislogott. Ő másodszor is pontosan ugyanazt hallotta. 
Barátságos mosollyal megköszönte és visszaballagott a villába. 

— Hát nyelvtehetség, az nem vagy — állapította meg Nimby, 
amikor elmesélte neki. — Hogy lehet a ja betűt A-nak hallani? 

— Miért, te tudod, mit jelent az R megfordítva? 

— Persze hogy tudom. Sőt a többi betűt is ismerem. 

— Honnan? — kérdezte Kissy, jogosnak érezve a kérdést, hi- 
szen Nimby nem volt orosz emigránsok gyereke, de még az 
orosz nagykövet házvezetőnőjéé sem. 


— Hogyhogy honnan? Te mire használod a netet? 

Kissy eltűnődött a kérdésen. Mire i5? Nehéz megmondani. 
Hetek óta nem ült számítógép elé, de inkább úgy tűnt neki, 
mintha hónapok lettek volna. Azelőtt pedig leginkább arra 
használta, hogy a többiekkel tartsa a kapcsolatot. Amikor nem 
voltak együtt fizikailag, akkor a legremekebb dolog az volt, 
hogy a Jerry-felületen együtt lehettek mégis, és kis vaucressoni 
szobája cincogástól volt hangos. 

Az sose jutott eszébe, hogy az orosz betűket is meg lehet ta- 
nulni rajta, bár ha belegondol, kézenfekvő, hogy van róluk írás 
a Wikipédián, és pillanatok alatt meg is lehet találni. De neki 
többet ér egy üdvözlet Szergejev úr tört franciaságával, mint az 
összes orosz betű. És nagyon örül neki, hogy Szergejev úr ba- 
rátja, aki alig néhány mondatot ért franciául, rendszeresen jó 
reggelt vagy estét kíván neki, amikor jön vagy megy és talál- 
koznak. 

Ahogy ezt végiggondolta, éppen felbukkant Vanessa, a pan- 
zióból jött és megpuszilta kedvesét. 

— Kész vagyok. Ma fantasztikus húsgombócot szolgálunk föl. 

Kissy mosolygott, és közben megfigyelte, milyen kényelme- 
sen pihen meg Nimby keze Vanessa derekán. 

— Mondd csak, egérke, ismered te az orosz betűket? 

— Nem én. Miért, nem működik valami Szergejev úréknál? 

— Nem, szó sincs ilyesmiről. Csak az egered épp az imént 
árulta el, hogy ő igen. Te viszont a jövő hétre már perfekt orosz 
leszel. 

Vanessa nevetett. 

— Szpasziva. De Mario húsz éve fogad orosz vendégeket, és ő 
is csak az udvariassági kifejezéseket tudja. 

— De nem ő tanult meg egy hét alatt provanszálul. Mit mond- 
tál az imént? 

— Hogy köszönöm. Az ilyeneket igazán megtanulhatnád te is. 
A vendég örül neki, ha a saját nyelvén szólsz hozzá. 

Kissy mosolyogva nézte. A kis szállodatulajdonos, aki min- 
denre odafigyel, amivel örömet szerezhet a vendégeinek. Eszé- 
be jutott, amikor Niala gondosan előkészítette a vendégszobát 
Mohinak, akit akkor vártak haza a kórházból. Úgy látszik, ez 
vérévé válik az embernek. 

De ő azért mégse tanul meg oroszul. 


Úgy látszott, a nyaralás hátralevő része a szerelemről fog szól- 
ni, csak némi edzéssel meg napozással fűszerezve. Egyik este 
mindenki beszámolt az előző éjszakájáról, mármint akinek volt 
miről, vagyis Niala, Chantal meg ő. Andreas egy hete minden 
éjszakáját Chantalnál töltötte, és Kissynek úgy tűnt, talán több 
is lesz ebből, mint egy klassz nyári kaland, mintha nem kizáró- 
lag a szexről szólna. Egy ideje napközben is jórészt együtt vol- 
tak, legfeljebb az edzésekre váltak külön, mert Andreast nem 
abból a fából faragták. Niala ajándéka nagyon hamar elfogyott, 
Chantal lement a városba bevásárolni, amivel gondterhelt rán- 
cokat csalt Kissy homlokára. Eddig is számtalan különféle 
szempont kergetőzött, amik között csak egy volt, hogy még 
nem volt meg a születésnapja — a tizennegyedik, a tizenötödik, 
a harminckettedik. De most újabb került elő: a védekezés. Ők 
felelős, megfontolt kisegerek, akik nem kezdenek ilyesmibe 
megfelelő védekezés nélkül. De az ementáli mindenit, ugyan 
hogy fognak ők védekezni? Neki még a haja is elpirulna, ha 
gumit kellene kérnie a boltban. 

A problémája rögtön megoldódott, mert kimondta. Erre Niala 
kivett a fiókból egy kis dobozt, átnyújtotta és azt mondta: 

— Minden problémádra ilyen hamar találj megoldást. Három 
darab, még két évig szavatosak. Tessék. 

Ezzel persze csak egyetlen problémát oldott meg, és rögtön 
teremtett helyette másikat. Mert lám, a védekezés gondja máris 
meg van oldva — de akkor ugyan milyen ürüggyel fogja még 
tovább halogatni? 


De végül úgy alakult, hogy más is volt ebben az augusztusban, 
nemcsak szerelem. Az ügy egy meglepő fényjelenséggel kez- 
dődött, és azzal végződött, hogy a Jerryt ünnepelték a sikerért, 
amit ők maguk inkább kudarcnak éreztek. Pedig ők nem tehet- 
tek róla. 

Egy szombat délelőtt történt, hogy Kissy és Jennifer lement 
Jacgues-hoz, aznap pizzát akartak ebédelni. Jennifer éppen a 
tenger gyümölcse részleteit beszélte meg Jacgues-kal, amikor 
Kissy észrevette a villanásokat. 

A hegyoldalt nézegette éppen, arra gondolt, hogy a napokban 
esetleg megint fölmennek valamelyik hegyre, amikor feltünt 
neki egy villanás a hegyoldalon. Egy fénylő pont hirtelen fel- 


villant valahol, nem is foglalkozott volna vele, ha nem ismétlő- 
dik meg. De megismétlődött, ütemesen, többször egymás után. 
Aztán kis szünet. Megint villanások. Érdekes. Mintha valaki 
morzézni akarna. Megpróbálta kiolvasni, de nem sikerült, nem 
is azért, mert nem ismerte a nemzetközi morzét, csak a Jerryét, 
hanem mert nem lehetett pontokra és vonásokra bontani a villa- 
násokat. Többféle hosszúságúak voltak, és nem a morzejelek 
szabályosságával követték egymást. 

Valaki hirtelen oldalba bökte. 

— Mi van?! — riadt föl, és ott találta magát a pizzériában, Jen- 
nifer mellett. 

— Elaludtál? Harmadszor szólítalak. 

— Bocs... azt a villogást néztem a hegyen. 

Jennifer követte a tekintetét, de éppen ekkor kialudt a fény- 
pont. 

— Hol? 

— Ott... ott volt. Az a fehér épület, amit félig takarnak a fák. 

— Biztos valaki mozgatta az ablakot, és idevetült a fény. 

Kissy tétován bólintott. Persze, ettől lehetett. De valami ak- 
kor is furcsa. 

Nem sokkal később, amikor már a pizzákkal ballagtak haza- 
felé, visszanézett és megkereste azt a helyet. A fény most se 
villogott. 


Ha aznap nem otthon töltik a napot, talán előbb összeáll a kép. 
De úgy esett, hogy egész nap nem mentek sehová, nem talál- 
koztak senkivel, csak Isabelle néniékkel, akik még nem tudtak 
az eseményről, városbeli hírforrásaik egyike se járt arra. To- 
mék igen, ők aznap Saint-Jeanba kirándultak, és értesültek róla 
a járókelőktől. De nem jutott eszükbe, hogy szóljanak az ege- 
reknek. Este későn értek haza, és nem is néztek már be DJAu- 
bissonékhoz, egyenesen hazamentek a lakókocsiba. 

Így csak másnap reggeli után szólalt meg a villa telefonja. 
Blanche vette föl, nem köszönt, tehát olyasvalaki volt, akivel 
már beszélt vagy találkozott aznap. Csodálkozva hallgatott és 
annyit felelt: 

— Nahát! Igen. Persze. Igen. Elmondom nekik. 

Letette, és Kissyre nézett; több egér nem volt jelen a nappali- 
ban. 


— Cin-cin — mondta. 

Kissy visszacincogott, biztos, ami biztos. 

— Össze tudod trombitálni az egereidet? 

Kissy meglepve fölhúzta a szemöldökét, aztán elővette a tele- 
fonját. 

— Te is meg tudod csinálni, van Jerry-telefonod. 

De már írta is az üzenetet. , Mindenki a nappaliba!" Elküldte 
és számolni kezdett. Mondjuk tíz másodperc, amíg elér a Cir- 
rushoz. Húsz, amíg visszaér az egerekhez. Harminc, amíg elő- 
veszik a telefonokat és elolvassák. Aztán kinek-kinek kellhet 
fél perc vagy egy egész, amíg ideérnek, de esetleg több is. 

Három perc alatt mind ott voltak a nappaliban, és kérdőn néz- 
tek Blanche-ra, aki végigpillantott az arcokon. 

— Szóval Isabelle néni telefonált. Azt mondja, eltünt egy gye- 
rek a parton. 

Niala sóhajtott. 

— Szomorú. De mi itt mind megvagyunk. 

— Úgy értettem, illetve a néni úgy értette, hogy talán érdekel 
titeket a dolog. 

Niala tűnődve megvonta a vállát. 

— Nem hiszem. Aligha shindyügy. A tenger alattomos és kö- 
nyörtelen. 

Niala később sokszor tett magának szemrehányást ezért a há- 
rom rövid mondatért, amivel két nappal késleltette őket és két 
nappal meghosszabbította a kisfiú szenvedéseit. Mert fiú volt, 
nyolcéves, Nantes-ba valósi, és Richard-nak hívták. 

Pedig ő volt az, aki megoldotta a rejtélyt, így a kisfiú végül is 
elsősorban neki köszönhette megmenekülését. Mert kedden, 
amikor a partra indultak, Kissy megint fölfigyelt arra a villo- 
gásra a hegyoldalon, és ezúttal Nialának mutatta meg. Niala 
csodálkozva nézett a magasba. 

— Már korábban is láttam — mondta Kissy —, de nem tudtam 
mire vélni. Szerinted mitől lehet? 

Niala nem felelt. Némán figyelte a villódzást, ahogy a töb- 
biek is. Az egész csapat megállt az utcán és a távolba bámult. 

Kissy egy bicikli zaját hallotta a közelből, odapillantott, bár 
nem is lett volna szükség rá. Már fölismerte ezt a biciklit a jel- 
legzetes nyikorgásáról. 

— Hát ti? — állt meg mellettük Parmentier úr. 


— Nézzen csak föl, Gérard bácsi — mondta Vanessa. — Mit lát 
a Coligny-házon? 

— No, ammegmondom neked, odanéznem se kell. Semmit, 
ezekkel az öreg szemekkel. No nem mondom, annak idején. . . 

Niala sarkon fordult és egy szavával elvágta a hosszadalmas- 
nak ígérkező visszaemlékezést. 

— Gérard bácsi! Ki bérli most a házat?! 

— Hát... valami ingatlanügynök vagy mi. 

— Családja van? 

— Ha van is, ide nem hozta őket magával... 

— Egyedül van?! — csattant föl Niala. Az öreg furcsálkodva 
nézett. 

— Személyzete, avvan, ha erre vagy kíváncsi. Constance Ma- 
thieu főz rá, meg van valami sofőrje, az vele jött. 

Niala előrántotta a telefonját és szélsebesen tárcsázott. 

— Szia, Nicole vagyok. Figyelj, van valami híretek az eltünt 
gyerekről?... Értem. Akkor hallgass ide. Menjetek ki a Coli- 
gny-házba. Mi? Hogyhogy mit? A gyereket keressétek! 

Lecsapta a telefont és diadalmasan nézett végig Gérard bá- 
csin és az ámuló egereken. 


Az nem volt meglepő, hogy a rendőrség Niala egyetlen szavára 
odarohant a hegyi házba. Nem kellett ehhez befolyásos sze- 
mélynek lenni, bárkinek elég lett volna egyetlen szava és ro- 
hannak bárhová. Aznap este a rendőrfőnök eljött a villába, 
megtudakolni Nialától, hogy miért riasztotta őket, és elmondta, 
hogy a világ végéről is előkerítik azt a gyereket. A városháza 
nagyon föl van dúlva, és ha netán az derülne ki, hogy bűncse- 
lekmény történt, hát... arra nem is talál szavakat. 

Niala meglehetősen letörten mondta el az elméletét. 

— Arra gondoltam, hogy csak egy gyereknek jut eszébe ide- 
oda mozgatni az ablakot és figyelni a fény játékát. De abban a 
házban nincsen gyerek. Ha pedig mégis van, akkor hátha nem 
is játékból csinálja, hanem azért, hogy lent észrevegyék. Segít- 
ségre vár vele. 

— Hát — mondta a rendőrfőnök, megtámaszkodva az ajtófélfá- 
ban -, attól tartok, ezúttal elragadott a képzeleted. Azt az ab- 
laktáblát alighanem csak a szél mozgatta. 

Niala határozatlan arcot vágott. Aztán azt kérdezte: 


— Mondd, Lucas... biztos vagy benne, hogy mindent átnézte- 
tek? 

— Biztos. 

— Az egy nagy ház, melléképületekkel, pince, padlás. . . 

— Ötven emberrel mentem oda, Nicole. Semmi nem kerülte el 
a figyelmünket. 

— A szekrények? Egy nyolcéves gyerek kis helyen is elfér. 

— Még a fiókokat is kihúztuk. 

— A háziak nem mászkálhattak, amíg ott voltatok? 

Lucas összevonta a szemöldökét. 

— Nicole, már meg ne haragudj . . . 

— Jó, ne is folytasd. Figyelj csak... megtennél valamit a ked- 
vemért? 

A rendőrfőnök kérdőn nézett a lányra. 

— Ne szólj senkinek arról, hogy miért fogtam gyanút. Meg ar- 
ról se, hogy én voltam. 

— Miben reménykedsz? 

Niala vállat vont. 

— Nos, jó. Nem szólok senkinek. De biztos lehetsz benne, 
hogy ott nincs a gyerek. 

— A krapek hogy fogadott benneteket? — kérdezett közbe Va- 
nessa. 

— A szokásos módon. Engedelmesen, de morcosan. Elég so- 
kat fizet azért, hogy itt lakhasson, nem veszi jó néven, hogy há- 
borgassák. 

— Megütöd ezért a bokádat? 

— Hát nem dicsérnek meg, az biztos. De nem érdekes, csak az 
bánt, hogy nem találtuk meg a gyereket. No, most már megyek 
— legyetek jók és tartsátok nyitva a szemeteket. 


Másnap reggel Niala szó nélkül kisietett a házból, s mire Va- 
nessa vagy Pi egy szót kérdezett volna, már csukódott is mö- 
götte a kertkapu. A panzióbeli egerek akkor értek a villába, 
amikor visszajött. 

— Hát te? — kérdezte Chantal. 

— Lementem megnézni a Coligny-házat. 

— És? — kérdezte Vanessa. 

Niala bólintott. 


Kissy néhány másodpercig figyelhette, amint a két testvér el- 
merül egymás tekintetében, és már sokadszor támadt olyan ér- 
zése, hogy telepatikus kapcsolatban állnak egymással. Mert a 
következő pillanatban Vanessa harsány hangja töltötte be az 
udvalrt: 

— Három egér hozzám! Szendvicsek, innivaló! Mozgás, em- 
berek, ez nem gyakorlat! 

Kissy lobogó fülekkel rohant Vanessa után a panzió konyhá- 
jába. Eszébe se jutott bármit kérdezni. Nem is talált volna 
olyan kérdést, amire ne tudná a választ. Teljesen nyilvánvaló, 
hogy az a fény már megint villog, és Nialának szent meggyő- 
ződése, hogy az eltűnt gyerek okozza. No meg Vanessának is. 
Ami őt magát illeti, nemigen gondolkodott el rajta, hogy mit 
higgyen, de rokfor legyen, ha elhiszi, hogy abban az összevisz- 
sza ritmusban mozgathat a szél egy ablakot. Mert két eset le- 
hetséges. Az egyik állásból átfordítja a másik állásba, ekkor 
egy villanást lát az ember, és kész, legközelebb csak akkor, ha 
visszafordítja, de ahhoz a széliránynak kell változnia. Vagy pe- 
dig elnyomja, ameddig csak a zsanérok engedik, és akkor ide- 
oda lendülhet, ami sok fölvillanást okoz — csakhogy ehhez meg 
erős szél kell. Az pedig nem volt még egyszer se, amikor meg- 
figyelték a villogást. És mi okozza, hogy folyton ritmust vált? 
Egy ide-oda lengedező, kósza fuvallattal ez megeshet, de az 
meg nem tud elmozdítani egy ablakot. 

Míg ezt végiggondolta, szélsebesen járt a keze. Vanessa sajt- 
szeletelésre osztotta be, aztán a felvágottakhoz, végül a szend- 
vicsek összeállításában segített. Míg ők Chantallal befejezték a 
munkát, Vanessa előkapott a hűtőből négy palackot, narancslét, 
kólát, ásványvizet és jeges teát, az asztalra állította őket, aztán 
egy fiókból kivett négy tábla csokit és melléjük dobta. A 
szendvicsek mellé kerültek egy kis hűtőzacskóba, hozzájuk egy 
jégakku, egy másik az italok mellé, és máris kifelé száguldot- 
tak a két csomaggal. Öt percet se töltöttek a konyhában. 

— Akkor miért nem szólsz a rendőrségnek? — kérdezte éppen 
Georges, amikor megérkeztek a villa udvarára. A mikrobusz 
ekkor tolatott ki a garázsból. 

— Nincs értelme — felelte Niala. — Lucas nem fogja a fejét 
kockáztatni, és a bíró se ad még egyszer engedélyt a házkuta- 


tásra. Csak az időt vesztegetnénk vele. Figyelj csak, apa, légy 
szíves, menj le Joachim háza elé. 

— Nézzem a fénypontodat? 

— Igen, és legyen nálad a telefonod. 

— Rendben van. De ha lehet. . . 

— Tudom, apa. 

Georges nem fejezte be a mondatot. Puszit nyomott lánya 
homlokára, megfordult, adott egyet a másik lányának is, aztán 
bement a házba. 

— Kaja kész — jelentette Vanessa. 

— Szerszámok kész — mondta Nimby. 

— Akkor nyomás — vakkantotta Niala. — Pi, miért állítottad le 
a motort? Gyerünk, emberek, mindenki a fedélzetre! 


A mikrobusz súlyos gondolatokkal megrakodva mászott föl a 
szerpentinen. Kissy arra gondolt, s alighanem a többiek is, 
hogy a gyerek szombaton tűnt el, és ma szerda van. Ha csak- 
ugyan ott raboskodik, akkor öt napja. Ez nem az az eset, mint 
Elkéé, akit csak egy percre hagytak négy fal között a shindyvel, 
és máris rájuk törték az ajtót. Bármit akart az az alak, már biz- 
tos megtette. Az embernek felfordul a gyomra az ilyenektől. 
Kissy nem nagyon tudta pontosan, hogy egy pasi mit csinálhat 
egy fiúval, de úgy érezte, hogy nem is akarja tudni. Az biztos, 
hogy ha ott van a gyerek, akkor ő nem fog azzal vacakolni, 
hogy megvédje a pasast Vanessától. 

Fölhajtottak a szerpentinen és közeledtek a házhoz. Útközben 
azért mindenki megevett egy szendvicset, kellhet az erőnlét. 

— A következő kanyarban meglátjuk a házat — mondta Niala. 
— Hajts tovább lassítás nélkül. Ő már régesrég meglátott min- 
ket, amikor még lent voltunk. A rendőröket is látta, volt ideje 
eltüntetni a gyereket. De miránk nem gyanakszik. Továbbme- 
gyünk, föl a hegyre, aztán visszajövünk gyalog. 

Pi fölvitte a kocsit a következő kanyarig, aztán félrehúzódott 
egy benyílóba. Kiszálltak, Pi és Martin fölvette a két nagyobb 
hátizsákot az italokkal és a szerszámokkal, Nimby a kisebbet 
az elemózsiával. Niala közben telefonált. 

— Csillagász, itt Hegyi Kecske. Észleled a jelenséget?... Ér- 
tem. Jó, majd még hívlak. Vége. Igen, most is villog. Ugye 


minden telefon el van némítva? Ellenőrizzétek, nem szeretném, 
ha betörés közben sivalkodnának. 

— Miért, hát betörünk? — kérdezte Angéligue. 

— Nem, ha tudsz jobbat. 

Ebben maradtak — Angéligue se tudott jobbat. Visszabaktat- 
tak egy darabon, aztán Niala becsöngetett egy kertkapun, ami a 
szomszédja lehetett a háznak. Egy jó perc beletelt, amíg meg- 
szólalt a kaputelefon. 

— Nicole, te vagy az? 

Kamera van benne, értette meg Kissy. 

— Én vagyok a barátaimmal. Légy szíves, engedj be minket. 

— Mi az ördögnek? Nem is vagyok otthon. 

— Csak tedd meg, André, jó? Elég a kertbe, a házba nem is 
kell. 

— Eszeden vagy? 

Niala dühbe gurult. 

— Ide figyelj, André, tettünk már neked egypár komoly szí- 
vességet, igaz? Most pedig még nagyobb szívességet teszünk. 
Mert ha nem engedsz be, akkor máshogyan oldom meg a prob- 
lémámat, és ha kiderül, hogy igazam volt, akkor sittre vágatlak. 
Ugye tudod, hogy komolyan beszélek? 

Hosszú csend. Aztán: 

— Telefonon nem tudom kinyitni a kaput. 

— De a riasztót ki tudod kapcsolni, és átmászhatunk a falon. 
Mozogj már, jó? És ne gyere nekem azzal, hogy pont a követ- 
kező órára jelentkeztek be a betörők. 


Vanessa mászott föl elsőnek, utána a többiek. Pi már jó előre 
megmondta, nem érzi magát elég ügyesnek, hogy bakot tartson 
saját magának, ezért Angéligue és Martin a falon maradt, és 
közös erővel fölhúzták Pit. Aztán leugrottak ők is. 

— Egy fal megvolna — mondta Vanessa. — De mi lesz a riasz- 
tóval? 

— Semmi — felelte nővére. — André felől nincs riasztó a keríté- 
sen. De a ház utcai frontjára nem mehetünk, és persze a házba 
se léphetünk be. Már ha be van kapcsolva. De ha itt van a gye- 
rek, akkor nem lehet minden rendszer bekapcsolva. Itt is va- 
gyunk, ez az a fal. Most én megyek elsőnek, és csak akkor jöj- 


jön a következő, ha intek. De csendben. Innentől néma üzem- 
mód! 

Kissy elégedetten nézte, ahogy Pivel megcsókolják egymást, 
mielőtt Niala fölmászik a két telket elválasztó falra. Körülné- 
zett, aztán intett. 

Kissy harmadikként, Vanessa után mászott föl a falra. Amit 
látott, hasonló volt az innenső oldalhoz. Nagy térség pázsittal, 
Itt-ott fák, arrébb egy melléképület sarka, előttük pedig a ház 
fehér falai. 

A kilenc egér szívdobogva osont a ház mögé. 

— Azt az ablakot innen nem tudjuk megközelíteni — suttogta 
Niala. — Az a külső falon van, alatta húszméteres mélység. 

Közben el is érték azt a pontot, ahol a ház összeért a telek 
hátsó falával, nem mehettek tovább. 

— Mi a helyzet? — súgta Niala a telefonjának. — Jó, kösz. Igen, 
bent vagyunk a kertben. Nyugi, majd. . . 

De kár volt ezt mondania. Mert egy pillanat múlva fölharsant 
egy hang. 

— Állj! Kik maguk és mit keresnek itt?! 


Elvesztek, gondolta Kissy. Ma este már azért fognak könyörög- 
ni, hogy páronként közös cellába kerülhessenek. 

A hang tulajdonosa biztonsági őr volt, ez látszott a fellépésén, 
ha a ruháján nem is. Farmerban és pólóban volt. De pisztolytás- 
ka volt az övén, kigombolva, és rajta volt a keze. Jóképű, ke- 
ménykötésű, harmincas pofa volt. 

— Oké - lépett elő Niala. — Senki ne veszítse el a fejét. Maga 
az Őr, igaz? 

— Én az vagyok, ti pedig betörtetek ide. Maguk ketten felnőt- 
tek, hogy nem jutott eszükbe... — A pasas legyintett. — Á, nem 
érdekes. Hívom a rendőrséget. 

— Csak nyugodtan — mondta Vanessa —, de várna vele egy 
percet? Nem szeretném, ha úgy adódna, hogy magát csukják le, 
minket pedig megjutalmaznak a betörésért. 

Az őr megcsóválta a fejét, kezében a telefonnal. 

— Mi ez a marhaság? 

— Arra gyanakszunk, hogy ebben a házban van egy elrabolt 
nyolcéves gyerek — közölte Pt. 


— Elkéstek, öregem. A zsaruk tegnap forgattak fel mindent, és 
semmiféle gyereket nem találtak. Hogy a fenébe kerülne ide? 

— Például egy olyan útvonalon át, amiről maga nem tud — fe- 
lelte Vanessa. — Magának a ház minden részébe szabad bejárá- 
sa van? 

— Semmi szükségem rá. . . 

—És ugye itt, a ház hátsó részén vannak olyan helyiségek, 
amikbe nem léphet be? — kérdezte Niala. — Az emeleten bizto- 
san. Alighanem a földszinten is tilos az a rész, nehogy meghall- 
jon valami zajt. 

Az őr hallgatott egy verset. 

— És ha így van? — kérdezte aztán. — A zsaruk azt a részt is át- 
kutatták. 

— Igen, de a gazdája eltüntette a gyereket valahová. Most itt- 
hon van? 

— Nincs. 

— Be kell mennünk oda és megtalálni a gyereket. Mit választ? 
Segít, és ha tévedtünk, akkor a legrosszabb esetben kirúgják, 
vagy megkockáztatja, hogy. . . 

A pasas fölemelte a kezét. 

— Hagyd ezt a szöveget. Pontosan tudom, mivel mit kockázta- 
tok. De mi van, ha ez az egész duma csak trükk? 

Niala gondolkodott egy pillanatig. 

— Mondok valamit. Hívja föl a beaulieu-i rendőrséget. Mond- 
ja meg a nevét, hogy itt dolgozik és hogy mi is itt vagyunk. 
Megmondjuk a nevünket, a rendőrségen ismernek minket. Kö- 
zölje velük, hogy ha félóra múlva nem hívja őket újra, akkor 
bántottuk magát és robogjanak ide. Így jó lesz? 

Az őr fölnevetett. — Jó szöveg. Nem nézel túl sok akciófil- 
met? 

De telefonált. 

— Jó napot. Egy tiszttel szeretnék beszélni... nagyszerű. A ne- 
vem Giovanni Battista. Biztonsági őr vagyok Dazé úr bérelt 
villájában, a... igen, akkor tudja. Nos, uram, akadt egy kis 
problémám. Van itt egy kis társaság, akik azt állítják, hogy az a 
gyerek mégiscsak itt van, és azt akarják, hogy együtt menjünk 
be és nézzük meg. Tessék?... — Fölnézett. — Azt kérdezi, nincs- 
e köztetek Nicole D" Aubisson. 

— De, én vagyok az — felelte Niala. 


— De igen, uram, az egyiket így hívják. Jó, máris adom. Veled 
akar beszélni. 

Niala átsétált a csapatot Battistától elválasztó senkiföldjén és 
átvette a telefont. 

— Itt vagyok. Szia, Philippe. Nem, nem hiszem. Jóindulatú 
pasas, csak nem tudja, mihez kezdjen a... Azért nem, Philippe, 
mert nem jöttetek volna. Másodszor nem kaptok házkutatási 
parancsot. Hallgass ide. Félóra hosszat ne tudj semmiről. Ülj az 
irodádban. Ha félóra múlva Battista úr nem hív föl és nem 
mondja, hogy jól van, akkor mi bántottuk őt és robogjatok ide. 
Ez kell ahhoz, hogy bízzon bennünk. Ja, persze, világos. De ne 
aggódj. Jó, szia! 

Átnyújtotta a telefont a férfinak. 

— Magát kéri. 

S visszasétált az egerekhez. 

— Philippe azt mondja, tőlünk is hallani akarja, hogy jól va- 
gyunk — közölte velük. 

— Értem, uram — mondta közben Battista. — Nézze, én nem tu- 
dom, mit higgyek. Ezek átmásztak a falon, mert azt hitték, 
hogy mégis itt van az a kisgyerek. Nekem rejtély, hogy miből, 
de maguk se mondták meg tegnap. Hát ma se kérdezem. De 
annyit mondok... mondja, rögzítik a szavaimat? De, rögzítsék 
csak! Szóval én annyit mondok, hogy nem tudok semmiről 
semmit, és ha tényleg itt rejtegetik azt a gyereket... vagy bár- 
kit, akkor maguk előbb érjenek ide, mert ha meglátom a főnö- 
kömet, én nem állok jót magamért! — Indulatosan fújt egyet. — 
Ha meg tévedtek, akkor... remélem, hogy mostantól nyugtunk 
lesz. Ha Dazé úr perel, az nem az én bajom lesz. Ha kirúg, az 
igen. De gyerekrablásban nem leszek cinkos. Jó. Köszönöm, 
uram. Hamarosan jelentkezem. 

Letette a telefont, az egerekre nézett, és visszagombolta a 
pisztolytáskáját. 

— Oké. Akkor járjunk utána ennek a dolognak, de gyorsan. És 
ha nincs odabent senki, akkor mindannyiunknak az lesz a leg- 
jobb, ha elpárologtok, mielőtt a főnök megjön. 


— Szóval a hátsó rész — mutatta Battista, megállva egy kis sza- 
lonban. — Ebben a két szobában még nem jártam. Fölöttük van 


az a rész, amit a főnök a magánterületének nevez, és tilos a be- 
lépés. Tegnap jártam ott először, a rendőrökkel. Menjünk. 

Fölmentek a lépcsőn, és rögtön egy ajtóba ütköztek. 

— Hát idáig mehetünk. Persze csak a főnöknek van kulcsa. A 
szakácsnő is csak beszól a házitelefonon, ha kész az ebéd. 

— Most hol van? — kérdezte Angéligue. 

— Bevásárolni. — Battista beszéd közben a zárat tanulmányoz- 
ta. — Még jó darabig nem ér haza. Aminek nagyon örülök. 

— Constance megbízható — mondta Vanessa -—, ha kell, lakatot 
tesz a szájára. 

— Az jó, csak egyelőre sejtelmem sincs, hogy jutunk be ezen 
az ajtón. Ha felfeszítjük, lőttek az állásomnak. 

— Várjunk csak — mondta Nimby. — Hát nem kell nekünk itt 
bemenni. A hátsó résznek vannak a kertre nyíló ablakai, nem? 

Battista ránézett. 

— Dehogynem. És egy létra is akad. Gyerünk! 

Elindult a garázs felé; Pi követte. 

— Rendes fazon — állapította meg Jennifer, mialatt kifelé vet- 
ték az irányt. 

— Az — mondta Angéligue. — És bátor. Két rossz közül kellett 
választania, és a nehezebbiket választotta. Nagyon könnyű lett 
volna elzavarni minket azzal, hogy nem őrá tartozik, mi van a 
házban, neki csak őrizni kell. Ha ezt teszi, az életben ki nem 
derül a gyerekrablás, úgyhogy biztos, hogy nincs benne. 

— Várjunk egy percet — mondta Battista, amikor a létrát neki- 
támasztották a falnak. — Ha nincs odabent senki, akkor keve- 
sebb ember kevesebb nyomot hagy. Ha pedig ott a gyerek, az 
nem lesz valami szép látvány. Úgyhogy ketten megyünk az úr- 
ral, nincs vita. Helyes? 

— Jobb lenne egy lány — mondta Vanessa. — Lehet, hogy fél a 
férfiaktól. 

— Az lehet, de a hölgy meg esetleg éntőlem tart. 

Angéligue nevetett. 

— Én ugyan nem. Mehetünk. 

Az őr fölmászott a létrán egy szerszámtáskával, és kiválasz- 
tott egy csavarhúzót. — Hátha nem veszik észre — dünnyögte, és 
óvatosan fölfeszítette a zárat, aztán kinyitotta az ablakot és a 
táskát leadta Pinek. Bemászott és besegítette Angéligue-et. 


Vanessa az órájára nézett. Folyamatosan nézte, számolta a 
másodperceket. Kissy éppen követni akarta a példáját, amikor 
Battista kiordított az ablakon: 

— Itt van a gyerek! 

— Úristen — mondta Chantal. 

— Hogy van? — kurjantott föl Vanessa. 

— Azt nem tudjuk. Egy zárt ajtó mögött van, mindjárt kifeszít- 
jük. Uram, fölhozná a szerszámokat? 

Pi máris ugrott. A létra tetejéről átadta a táskát, aztán bemá- 
szott az ablakon és eltűnt. 

Niala közben már telefonált. 

— Itt van a gyerek, Philippe! Nyomás föl a hegyre! Azt nem 
tudjuk, még ki kell feszíteni egy ajtót. Gondolom, hallották a 
hangját. Várj egy kicsit. 

Vanessa közben már tárcsázott. 

— Pi, mit hallotok? 

— Beszél és sír — jött a válasz kihangosítva. — Richard-nak 
szólítottuk, és válaszolt, hogy ő az. De az ajtón valami trükkös 
zár van, és jól meg is van vasalva, úgyhogy szóljatok, hogy 
műszakiakat is hozzanak. 

— Hallottad? — húzta vissza Niala odatartott telefonját. — Hoz- 
hatjátok azt a férget is a kulccsal. 


Míg a rendőrök ideértek, Nimby és Martin bement a házba a 
saját szerszámaikkal, hogy megpróbálják fölfeszíteni a hátsó 
rész ajtaját — Battistának már úgysincs főnöke. Közben Niala 
elintézett egy telefont. Lentről, a városból már hallatszottak a 
szirénák. 

— Szia! Kösz, visszakapcsolhatod a riasztót. Majd megtudod 
az újságból, szia! Pi — kapta föl Vanessáét —, ki kellene nyitni 
az utcai kaput. Mindjárt itt lesznek. 

— Jövök már — hallatszott az őr hangja az ablakból. — Ahhoz 
én kellek, mert kódszám is van meg kulcs is. 

Gyorsan lemászott a létrán és a kapuhoz sietett. Kissy elka- 
pott egy fojtott káromkodást, ahogy elszáguldott mellette. 
Ugyancsak ki lehet borulva. Az állásának is lőttek, és tudtán kí- 
vül egy gyerek börtönőre volt. Még a rendőröktől is van félni- 
valója, elhiszik-e, hogy semmiről se tudott? 


Neki is ez járhatott a fejében, mert miután sarkig tárta mind- 
két kapuszárnyat, visszajött hozzájuk és azt mondta: 

— Már láttam filmekben a hazugságvizsgálót. Én kérni fogom, 
hogy ültessenek bele. Nekem semmi közöm ehhez a szemét- 
séghez! 

— Nyugi — felelte Vanessa. — Mi is vallomást teszünk, a gye- 
rek is, Constance is... no meg az a díszpéldány is. 

— Ne 15 emlegesd. Még a béremet se fizette ki! — Battista a fe- 
jéhez kapott. — Hát most már nem is fogja. 

— De ki fogja, mert bevasalja rajta. Sőt kártérítést is követel- 
het, amiért belekeverte az ügybe. 

Nem folytathatták, mert a percek óta hallatszó szirénázás fül- 
siketítő lett, aztán elhallgatott. Két kocsi gurult be az udvarba, 
egy rendőrségi és egy mentőautó, s kint még lehettek, mert 
gyalogos rendőrök özönlötték el a terepet. Battista elébük ro- 
hant, de feltartóztatták. 

— Hol a parancsnokuk? Beszélnem kell a... százados úr! 

Lejeune szállt ki a kocsiból, akinek annak idején Niala átadta 
az autótolvajt. 

— Eresszék el, Colli! Battista úr? 

— Én vagyok, uram. Odavezethetem? 

— Legyen szíves. Michel, hozzatok mindent, ami van! 

Nimby jelent meg a ház ajtajában. 


— Fölfeszítettétek az ajtót? — kérdezte Battista. — Ügyesek va- 
gytok... 

Egy tucat rendőrrel eltünt a házban. 

— Hát megint ti — lépett oda egy egyenruhás az egerekhez. 
Régi barátjuk, Alain Laurent. 

— Hát megint mi — bólintott Vanessa. — Ide hallgass, a pasinak 
van valami rejtekhelye a közelben, ahol tegnap a gyerek volt, 
míg ti itt kutattatok. Majd keressétek meg. 

— Megkeressük. De ti is hallgassatok ide. A százados meg- 
kért, hogy valami tapintatos módon távolítsalak el titeket innen. 
Ha túl vagyunk a ramazurin, a lábatok nyomát fogja csókolgat- 
ni, de most. . . 

— Útban vagyunk — mondta Vanessa filozofikus nyugalom- 
mal. — Ez a hála. Szerezd vissza azt a négyet, akik bent vannak 
a bűnbarlangban, és már itt se vagyunk. 


Az elemózsiát Vanessa a mentőápoló kezébe nyomta, mond- 
ván, hogy van benne csoki is. Remek ötlet, kösz, mondta az, és 
már vitte is. Az udvaron csökkent a létszám, a mentők és a mű- 
szakiak bementek, a maradék szétoszlott, hogy mindent szem- 
ügyre vegyenek a birtokon. Aztán a fiúk és a maxik visszatér- 
tek, és a csapat kifelé vette az irányt. A kapu előtt valaki Niala 
nyakába borult. 

— Nahát, Nicole! Óriásiak vagytok. 

S ment is befelé. Fiatal rendőrnő volt, Kissy emlékezett rá va- 
lamelyik kalandjukról, de már nem tudta, melyikről. 

Niala csak az utcán szólalt meg. 

— Óriásiak? Hát én egyáltalán nem érzem magamat annak. 
Már vasárnap hallottuk, hogy eltűnt egy gyerek, és Kissy 
szombaton látta a fényt. Már napok óta szabad lehetne, ha... 

Pi fél karral magához vonta. 

— Hagyd ezt abba, kicsim. Ha te nem erősködsz, a gyerek so- 
ha nem szabadul ki. Ötven rendőr nem találta meg, csak te. 

Egy darabig álltak ott összeölelkezve. 

— Minden rendben? — kurjantott oda egy rendőr. Intettek, 
hogy igen. 

Aztán visszaballagtak a kocsihoz. Most Angéligue ült a vo- 
lánhoz, alighanem hogy Pi Niala mellett legyen. Nem bíbelő- 
dött azzal, hogy megforduljon a kocsival a keskeny hegyi ut- 
cán, visszafelé úgyse mehetnek, hemzsegnek a kocsik a hely- 
színen. Folytatták az utat fölfelé, aztán a túloldalon le, és a he- 
gyet megkerülve tértek haza. Lefelé haladtukban érte el őket a 
sziréna hangja. Angéligue félrehúzódva engedett utat a mentő- 
nek, ami olyan gyorsan ment, ahogy csak lehetett a kanyargós 
utcán, s pár pillanat múlva már valahonnan a mélyből villogott. 
Néhány rendőrautó és két civil is követte, az egyikben Niala 
fölismerte a polgármester kocsiját. 

Mire hazaértek, mindenki tudott mindenről. A főutcán megál- 
lította őket egy nő, Kissy ismerte látásból. 

— Most hallottam — hajolt be az ablakon. — Szörnyű, hogy mi- 
lyen emberek vannak! Hogy jöttetek rá, hogy hol tartja fogva 
szerencsétlen kicsikét? Nagyon meg volt ijedve? És... 

Niala valahogy lerázta és hazamenekültek, de a következő 
félórában öt helybeli telefonált, hogy lelkendezzen, szörnyül- 
ködjön és kérdezősködjön, ki-ki vérmérséklete szerint. Végül 


Georges kikapcsolta a telefont, és a kaput se nyitották ki, pedig 
sokan becsöngettek. 


Délután érkezett két rendőr, őket már beengedték. Laurent és 
Colli volt, régi ismerőseik az Elke-ügy óta. Helyet foglaltak a 
nappaliban és elfogadtak egy kis hideg üdítőt. 

— Akkor hát kezdjük — mondta Colli. — A százados bocsánato- 
tokért eseng, de már megint nincs elég embere, az egész ház- 
ban két kolléganő maradt, de egyiket se nélkülözheti. Azt üze- 
ni, választhattok, hogy nekünk tesztek vallomást itthon, vagy 
bejöttök, és akkor lesz egy rendőrnő is. 

— Ismerjük egymást, Albert — mondta Vanessa. 

— Én is így gondoltam. És hadd ne játsszuk el azt a játékot, 
hogy egyenként végigkérdezünk titeket. Fölösleges. Elmeséli- 
tek a történetet és kész. 

— Azért azt elmondhatnátok, mi van a gyerekkel — szólt közbe 
Niala. 

— Nem sokat tudunk — felelte Laurent. — Ahogy bejutottunk 
az ajtón, a doki vette gondjaiba, és onnantól az volt a válasza 
mindenre, hogy majd megkapjuk a jelentését. Mi magunk nem 
is láttuk a gyereket. 

— A pasas megvan? 

— Meg, a nizzaiak fülelték le, hamarosan átküldik díszdoboz- 
ban. 

— A biztonsági őr? 

— Ő is nálunk van, meg a szakácsnő is. 

— Mi a fenének? — kérdezte Niala szemrehányóan. 

— Mert vallomást kell tenniük, Nicole. Ha nem tűnt volna föl, 
itt bűncse... 

— De aztán elengeditek őket? 

— Gondolom, igen. Majd a nyomozás vezetője eldönti. 

— Vádoljátok őket valamivel? 

— Honnét tudjam, Nicole? Kérdezd a századost, vagy felőlem 
a kapitányt Is. 

— Jó, majd fölhívom. Essünk túl azokon a vallomásokon. 

Kissy nem tudott elfojtani egy mosolyt a gyorsan pergő pár- 
beszédet figyelve. Elképesztő volt, ahogy Niala beszél ezekkel 
a rendőrökkel. Mintha a fölöttesük lenne, vagy mintha az övé 


lenne a rendőrség. Persze száz éve ismerik egymást, megen- 
gedheti magának. A rendőrfőnökkel is így beszél. 

A vallomástétellel egy óra alatt megvoltak. Elmondták a tör- 
ténetet a villogástól a gyerek megtalálásáig, az átmászást a 
szomszéd André kertjéből, a találkozást Battistával, mindent. 

Mikor a két rendőr elment, Niala fölhívta a kapitányságot. 

— Szia, Nicole vagyok. Add a kis Manitut, légy szíves. Jó, ak- 
kor hagyok neki üzenetet. Adja meg a címünket Battistának, 
amikor kiengedik. Késő este is jöhet. Mondd, Solange, a gye- 
rekről mit tudsz? Értem. Ha megtudsz valamit, fölhívnál? Már 
ha nem szolgálati titok. Jó. Kösz, szia! 

Letette és feléjük fordult. 

— A kórházból egy hang se jött még, de ez a normális. Battis- 
tát alighanem el kell szállásolnunk, a házat lepecsételték, oda 
nem mehet vissza. És szüksége lesz pár holmira, amíg vissza- 
kapja a cuccát. 

— Majd beszélek Marióval — felelte Blanche. 


Kissy a következő napokban megfigyelhette, milyen varázsla- 
tos ügyességgel intézkednek D"Aubissonék. Battista hat óra 
tájban futott be, a panzió címét kapta Lejeune századostól. 
Azonnal kapott egy szobát, Mariótól egy váltás ruhát kölcsön, 
és közölték vele, hogy egy hónapig ingyen lakik a Terence Hil- 
tonban — elvégre segített megmenteni egy gyereket. Két nap 
múlva mehetett vissza a házba a saját holmijáért. Közben kide- 
rült, hogy Párizsban lakik albérletben, és alkalmi munkákból 
él: biztonsági őr, testőr, sofőrködik is, néha pénzszállítót kísér. 
De Dazé október végéig lefoglalta az idejét, ő addig fölmondta 
az albérletét is, mert nem érte meg fönntartani. 

— És hol van a holmid? — kérdezte Vanessa. 

— Nincsen sok — felelte Vanni, mert akkor már így szólították. 
— Két barátomnál vannak. 

Péntektől volt állása egy villefranche-i szállodában, a bizton- 
ságiak csapatában; Georges szerezte neki, akinek ez egyetlen 
telefonjába került. Csak november végéig, de állás. Október- 
novemberben pedig igazán nem drága a panzió, a fizetéséből 
gond nélkül ellakhat ott. Aztán majd meglátja. 

A gyerekről csak másnap, csütörtökön jött hír, nem sokkal 
részletesebb a hivatalosnál, ami megjelent az újságokban. A 


shindy perverz vágyainak kiélésére használta, ami testi sérülé- 
seket okozott, de hogy ezek mennyi idő alatt gyógyulnak be, 
azt az orvosok nem tudták vagy nem akarták megmondani. Lel- 
ki sérüléseket is szenvedett persze. Továbbá eléggé kiszáradt, 
legyengült, egyszóval nem volt jól, de semmi katasztrofális, 
rendbe fog jönni. Sokat segít, hogy nagyon büszke magára, 
amiért addig villogtatott az ablakkal, amíg a rendőrök meglát- 
ták és odajöttek. 

A rendőrök, mert hát ő senkit se látott az egerek közül, csak 
Angéligue, Pi és Vanni hangját hallotta, és azt hitte, hogy rend- 
őrök. Niala akarta így, egyszerűen megkérte Lucas-t, hogy a 
gyerek és a szülők előtt ne szellőztessék, mit tett a Jerry. 

— Pedig hála járna nektek azért, amit tettetek — mondta a 
rendőrfőnök. 

— Ne hálálkodjanak — felelte Niala rosszkedvűen. — Ha én va- 
sárnap nem mondom, hogy... 

— Ugyan, hagyd már ezt. Senki nem gondolhatta, hogy azt a 
villódzást pont a gyerek csinálja. A legtöbben észre se vették, 
hogy valami villog, és végképp nem találgatták az okát. Mi is 
tehetnénk magunknak szemrehányást, amiért nem találtuk meg, 
mikor odaküldtél. 

Ekkor már tudták, hogy az erdőben, a háztól nem messze volt 
egy régi kalyiba, Dazé oda vitte a gyereket, amikor meglátta a 
közeledő rendőrautókat. Megkötözte, a száját leragasztotta és 
bezárta. Ehhez pedig létrán kellett levinnie az egyik oldalabla- 
kon át, mert az utcára mégse sétálhatott ki vele. 

Niala ezért is szemrehányást tett magának. Hiszen tudott ő 
arról a kalyibáról, s gondolhatta volna, hogy ha a gyerek nincs 
a házban, akkor máshol rejtette el, és messzire nem volt ideje 
vinni. De ezt már Vanessa is megsokallta. 

— Hagyd már abba, egérke! Én is tudtam arról a kalyibáról, 
anya is, apa is, Isabelle néni is, Mario is, Luigi is, Jeanne 15 — 
sorolta könyörtelenül. — Nyolc ember, és egyikünknek se jutott 
eszébe, hogy ott lehet. Miért pont neked kellett volna látnoknak 
lenni? Inkább azon sajnálkoznál, hogy még csak nem is talál- 
koztunk a shindyvel. Elrabolt egy gyereket, mindenfélét művelt 
vele, és egyetlen pofon nélkül megússza a dolgot. Beszélj Lu- 
cas-val, hogy mikor mehetünk be a fogdába, és osszuk föl a 
testrészeit. Én szeretném, ha Jennifer őt is orrbarúgná, Grevin- 


nél nem lehettem jelen, és nagy összegű fogadásokat akarok 
kötni, hogy hány agyara hullik ki a disznónak. . . 

Itt félbeszakadt a szónoklat. Niala nevetve átölelte húgát, és 
egy kicsit rendbejött. 


Már másnap Vanessát kellett megnyugtatni. Mostanában nem- 
igen néztek tévéhíradót, a neten se olvasták a híreket, s csak 
némi késéssel értesültek a legújabb pedofilbotrányról. Vanessa 
teljesen kiakadt, hol Amerikába akart utazni, hol meg az ottani 
egerekkel akart kapcsolatba lépni, hogy ők verjék péppé azt a 
vadállatot, aki tizennyolc évig tartott fogva egy lányt egy sátor- 
ban, két gyereket csinált neki, és úgy tesz, mintha ez lenne a 
normális. Martin emlékeztette, hogy Amerikában nem élnek 
egerek, amire Vanessa kifakadt: 

— Egerek mindenütt vannak. Mindenki egér, akit bántottak 
vagy bánthatnak, aki fél attól, hogy bánthatják, meg aki nem is 
gondolja. Egerek bolygója vagyunk! 

Kissynek tetszett a meghatározás, de tudta, hogy mostantól 
Jaycee Lee Dugard neve is fölkerül a Vanessa fejében őrzött 
listára a pedofilok rémtetteiről. Fritzl, Kampusch, Dugard, há- 
rom lány, akik végeérhetetlenül raboskodtak pusztán azért, 
mert egy őrült ebben lelte kedvét. Meg persze a két belga kis- 
lány és a többiek, akik nevét Vanessa időnként fölidézi, és eb- 
ből meríti azt a féktelen dühöt, amivel nekiront a shindyknek. 


Nehezen hagyták ott Beaulieu-t. Olyan jól befészkelték már 
magukat, ahogy Jennifer mondta. Kissy egyetértett vele. Az 
, Otthon, édes otthon"? táblák, amiket a sátrakra csináltak, ott 
voltak a panzióban, pár naponként másik szobába vitték őket. 
Most bekerültek a mikrobusz rakományába. A villa kertjében 
vasárnap ünnepélyes keretek között fölvonták a Jerry-lobogót, 
majd leeresztették és elcsomagolták. A hosszú úthoz szükséges 
rengeteg kelléket magukkal vitték, kelleni fognak legközelebb, 
amikor túrára indulnak. Ezeket persze elő se vették, amikor 
megérkeztek, azóta is ott voltak a kocsi ládájában — mégis ha- 
talmas csomagokat kellett összerakniuk és a kocsihoz cipelni- 
ük, de ez utóbbi feladatot Vanni vállalta magára, azt mondta, 
szó se lehet arról, hogy ők szállítsák, és így tehermentesíti Lui- 


git is, akivel már jól összebarátkozott. Marióval is, a három 
olasz esténként néha elüldögélt a kertben egy pohár bor mellett. 

Tom lecsatlakoztatta a lakóautót a közművekről és fizetett 
valami jelképes összeget. Aztán kievickélt az utcára és lezárta a 
kocsit, amíg visszajött búcsúzkodni. 

A legtovább persze a két szerelmespár búcsúzkodott, Nialáék 
is, ámbár reggel Niala elárulta, hogy az éjjel elbúcsúztak. Ala- 
posan, gondolta Kissy. De most mégis végeérhetetlenül csóko- 
lóztak és szorongatták egymás kezét, akárcsak Vanessáék. És 
Kissy a búcsúzás végén megfigyelt egy kedves kézszorítást, 
amit Vanni kapott Angéligue-től. Hm. Csak nem? 


Tíz óra volt, amikor a lakókocsi Chantal és Andreas segítségé- 
vel letolatott az utcán, s lent lassan irányba fordult, percekre 
föltartva a forgalmat. A mikrobusz ráérősen követte. A D7JAu- 
bisson lányok megvárták, hogy a kocsik útnak induljanak, s 
egészen addig integettek, amíg látták őket. 

Kissy sóhajtott. Szép nyaralás volt, bárcsak sokkal hosszabb 
lett volna. De hazatérni se lesz rossz. Az igazi az lenne, ha egy- 
szerre lakhatna Vaucressonban és Beaulieu-ben, mert mindkét 
helyen nagyszerűen érzi magát. Ezt ki is mondta. 

— Bölcs gondolat — felelte Jennifer, aki velük utazott ezen a 
szakaszon. — Én is imádom Vaucressont, de Beaulieu valóságos 
meseország. 

— Mert együtt vagyunk — mondta Chantal, aki a lakókocsiban 
ült Andreas mellett, de persze hallotta őket a telefonon át. — 
Minden hely sokkal szebb, ha az ember együtt lehet azokkal, 
akikkel jól érzi magát. 

— Még bölcsebb gondolat — mondta Jennifer. 

— Sose búsuljatok — szólalt meg Vanessa, aki ez idő tájt fölfe- 
lé ballaghatott még az utcájukba. — Egy hét múlva együtt le- 
szünk megint. 

Végigbeszélgették a kilencórás utat, amit csak négy rövid pi- 
henővel szakítottak meg. Este hétkor Neuillyben vettek búcsút 
egymástól, aztán Nimby és Angéligue vonatra szállt Francon- 
ville felé, Pi pedig hazavitte Kissyt és a kocsit. 


Nem lepődött meg azon, hogy Macska nem ölelte át és nem 
halmozta el forró szeretetének jeleivel. Ez máskor is furcsa lett 


volna, most pedig végképp, hiszen Macska figyelmét most a 
testében növekvő új élet köti le. Amint megpuszilta szüleit és 
váltott velük néhány mondatot, Kissy fölkereste Macskát, aki 
még arra se vette a fáradságot, hogy odajöjjön üdvözölni őt. 

— Szia, cicus. Hallottam a nagy hírt, gratulálok. 

Semmi válasz. Macska unottan bámult maga elé. A konyha- 
asztal mellett feküdt, és nem csinált semmit. Kissy sóhajtott. 
Nem valami hiperaktív. Igaz viszont, hogy ő azt még nehezeb- 
ben viselné, ha Suzy és Macska kergetőzős jeleneteket rendez- 
nének a házban. 

Macska hirtelen hegyezni kezdte a fülét, körbeforgatta, aztán 
az egyiket beállította egy irányba, a másikkal pedig ide-oda 
pásztázott. Kissy mindig szerette nézni ezeket a trükköket a fü- 
leivel. Ő nem tudta utánacsinálni. 

— Mit radarozol? — kérdezte halkan, hogy ne zavarja a jelek 
vételét, de Macska nem figyelt rá. Mégis megjött a válasz, a 
kutyaajtón betoppant Suzy, aki mostanra alighanem komplett 
őrjáratot végzett a kertben. Macska idegesen nézte, ahogy a 
kutya körbeszaglászik a konyhában. Kissy vigyorgott. 

— No hiszen. Nekünk se könnyű együtt élni veled, tudva, 
hogy tűhegyes fogaid vannak. Hát neked meg itt van bosszan- 
tásnak Suzy. 

A kutya boldog farkcsóválással közeledett Macskához, aki 
láthatóan túl gyorsnak találta a tempót, mert fölkelt és kifelé in- 
dult. 

— Mondhattad volna neki, hogy féklapokat húsz fokra — neve- 
tett Kissy. 


Anyáék kicsit idegesen fogadták a hírt, hogy Niala másfél hó- 
napig együtt élt Pivel — de mintha még jobban zavarta volna 
őket, hogy Chantal is lefeküdt Andreasszal. Kissy egy darabig 
mesélt, mesélt, aztán kerek perec nekik szegezte a kérdést: 

— Mi bajotok voltaképpen? 

Apa zavartan hümmögött, anya látszólag a körmét tanulmá- 
nyozta. 

— Nos hát — mondta apa végül —, nekünk túl gyors az iram, 
amivel felnőttök. 

— Szerintem ez Chantal szüleinek a problémája, nem a tietek. 

Apa elhúzta a száját. 


— Ugyan már, apa! 

— Mi az, hogy ugyan már? Azt hiszed, együtt alhatnál Martin- 
nel, ha lenne beleszólásunk? 

— Azt — nevetett Kissy. — Mert tudjátok, hogy szerelmes kis- 
egereteknek semmi se fontosabb, mint a kedvese. Holnap már 
itthon lesz megint. 

— Hm. , Itthon?" 

— Elvégre gyakorlatilag együtt élünk. Igazán értékelhetnéd, 
hogy mi még mindig nem tartunk ott, ahol ők. 

Anya elnevette magát. 

— No mi az? — kérdezte apa. 

— Csak az jutott eszembe, hogy ez milyen szerencse. Máskü- 
lönben elözönlenék a házat a kisegerek. . . 


Utólag Kissy úgy érezte, mintha nem is változott volna semmit 
az élete azáltal, hogy másik iskolába került. Persze ez azt jelen- 
tette, hogy reggel ráért szundítani még egyet, de tényleg csak 
ezt tehette, mert Martinnek továbbra is hajnalban kellett vonat- 
ra szállnia. Kissy most már nagyon ráért elindulni, csak ezt az 
időt nemigen tudta mivel agyonütni. A Suger csakolyan iskola 
volt, mint a régi; persze itt nem ismert senkit, de hamar megta- 
nulta a neveket, az övét is megjegyezték, elboldogult. Persze 
meg kellett tanulnia az itteni szokásokat, az épület beosztását, 
efféléket, meg hát a tananyag is más volt. De alapjában véve 
nem változott semmi, mert ami fontos volt, az maradt a régi- 
ben. Élete az egerekkel. 

Amikor hazatértek a nyaralásból, Martin egy éjszakát otthon 
töltött, aztán már egyáltalán nem ment haza, csak délutánon- 
ként ugrott néha föl egy-egy holmiért, vagy ha a szülei már ott- 
hon voltak, amikor véget ért a tanítás, akkor velük is találko- 
zott. De most már a szülei is úgy tekintették, hogy Kissynél la- 
kik, persze nem hivatalosan, de voltaképpen együtt éltek. Érde- 
kes, hogy éppen ők, amikor két pár is volt a csapatban, akik 
sokkal előrébb tartottak, de nem éltek együtt. Nialát és Pit 
szétválasztotta, hogy egymástól nyolcszáz kilométerre jártak 
iskolába. Chantalék pedig. . . 

— Képzeld — mesélte Chantal egyik este —, Andreas megkér- 
dezte, hogy nem lenne-e kedvem ott aludni nála. 


— Minek? — kérdezte Kissy teljesen indokoltan. Amióta haza- 
jöttek, Chantal délutánonként fölugrott Andreashoz, és két-há- 
rom órát ott töltött. Ennek az időnek elégnek kellett lennie min- 
denre. 

— Hogyhogy minek? Hát mert imád és nem tud meglenni nél- 
külem. 

— Értem. És van kedved? 

— Van, de lehet, hogy egyelőre mégse. Nem akarom teljesen 
kiborítani a szüleimet. 

Kissy bólintott. Hát igen, éppen eléggé ki lehettek borulva, 
amikor a nyaralásból hazajövet Chantal közölte velük, hogy 
együtt járnak Jennifer bátyjával, majd kis hatásszünetet tartott 
és hozzátette: , De nemcsak járunk, fekszünk is." Ezt a lefegy- 
verző, nyílt őszinteséget a D" Aubisson lányoktól leste el. Erre 
ő sose lenne képes. 

— Meg is mondtam neki. Szegény fiú eléggé le volt törve. 
Még csábítani is megpróbált. 

— Meg ne mondd, hogy mivel! 

— De megmondom. Azzal, hogy reggelenként ott ülhetnék 
Jennifer mellett az asztalnál és végigrágcsálhatnánk a sajtkész- 
letüket. 

— Ez tényleg vonzó ajánlat — nevetett Kissy. 

Chantal tehát egyelőre nem aludt Andreasnál, viszont első 
hétvégi találkozójukra a fiú is eljött Vaucressonba, és másnap 
reggel nagyon nehezen kecmeregtek föl az alagsori hálószobá- 
ból. Igaz, Nialáék még náluk is nehezebben, de hát meg lehet 
érteni, ők hét közben egyáltalán nem találkozhattak. Pi most 
Nialával aludt ugyanabban az emeleti hálószobában, amiben 
valaha Angéligue-kel, de a maxilány egyáltalán nem zavartatta 
magát emiatt. 

— Hát most már ketten maradtunk — nézett Jenniferre, akivel a 
Kissyékkel szemközti lányszobában aludtak, ami valaha fiú- 
szoba volt. — Mi a terved, mikor szorulok ki a nappaliba? 

— Már miért... — kezdte Jennifer, aztán megrázta a fejét. — 
Nem, nincsenek ilyen terveim. Egy darabig még biztos nem 
hozok senkit. 


De lehet, hogy egyszer Jennifer szorul ki a nappaliba, gondolta 
Kissy. Előbb-utóbb Angéligue-nek is lesz új pasija. Azazhogy 


talán már lehetne is, ha nem jönnek el Beaulieu-ből. Erről meg 
is kérdezte Niala véleményét, amikor kettesben maradtak egy 
percre. 

— Nemigen tudnám megmondani — felelte barátnője. — Igen, 
voltak némi apró előjelek, de ezeknek nem mindig van folyta- 
tása. 

— Nem is lesz, ha nem találkoznak többet — mondta Kissy. 

— Hát nem. De Vanni egyelőre állásban van otthon, aztán 
alighanem visszajön Párizsba. Túl nagy város, itt nemigen fog- 
nak véletlenül összefutni. 

— Akkor megint haza kell mennünk Beaulieu-be — jelentette 
ki Kissy. 

Niala nevetett. 

— Te itt vagy itthon. 

— Ott is — mondta Kissy meggyőződéssel. 

— Jó. De csak egy-egy hétvégét tudunk megszervezni, az pe- 
dig nem sok. 

— Két nappal több a semminél. És nekik az is elég lehet. Ná- 
luk már gyorsabban megy az ilyesmi. 

Niala sóhajtott. — Igen... elképesztően makacs a kisegér. Cso- 
dálom Nimby türelmét. 

— Nimby egy angyal, nagy kerek fülekkel — közölte Kissy. 


Milyen relatív az idő, gondolta Kissy egyik délután, amikor ki- 
lépett az iskola kapuján és bevásárolni indult. Augusztus úgy 
elrepült, mintha megették volna a kisegerek, szeptember pedig 
ólomlábakon vánszorog. Még mindig csak a közepén tartanak. 
És hol van még az október, november. . . 

Most a decembert várta. Akkor lehetnek megint hosszabban 
együtt. Mostanában szerdánként se találkozhatnak, mindenki- 
nek túl sok a tanulnivalója. Maradnak a hétvégék, de olyankor 
sincsenek mind együtt. Pi mindig eljön, mert csak ilyenkor le- 
het együtt Nialával, de Angéligue múlt héten is hiányzott, és le- 
het, hogy most se jön. Begubózik kis szobácskájába Nimbyék- 
nél és tanul. Vagy lehet, hogy eljön és náluk gubózik be. Va- 
nessa is jön, mert csak ilyenkor lehet együtt Nimbyvel, de ide- 
jük jókora részét azzal töltik, hogy tanulnak. Összebújnak és 
tanulnak, közben csókolóznak is, de tanulnak. Nekik Martinnel 
nem kell ennyire szigorúan venni a dolgot, de Vanessa tanárai 


nem voltak elégedettek azzal, amennyit nyáron haladt a fiziká- 
val és a kémiával. Pedig igazán lelkiismeretesen tanult, a túra 
alatt minden második este, aztán otthon úgyszintén. Nem ha- 
nyagolja el, csak hát több év lemaradását nem lehet egyik pilla- 
natról a másikra bepótolni. 

Hirtelen mintha a nevét hallotta volna. Fölkapta a fejét, kör- 
bepillantott. A bevásárlóközpont előtt volt, nem messze a be- 
járattól. Egy nagydarab férfi közeledett hozzá és fölemelt kéz- 
Zel intett neki. 

— Kissy, ugye jól emlékszem? 

Bólintott, közben az emlékezetében kutatva. Látta már a pa- 
sast, az biztos. 

— Én Kissy vagyok, de... 

— Ne is folytasd. Gaston Bayle. Itt vagyok biztonsá. . . 

— Jaj, persze! Üdvözlöm! 

Kezet nyújtott a férfinak. Kemény kézfogása volt, de Kissy- 
nek meg se kottyant. Ennél keményebben is megszorongatják 
egymást edzés közben. 

— Rég nem láttam gyors kezű barátnődet. Gondolom, nyaral- 
tatok. 

— Igen, azóta meg ritkán jöhet, az iskola miatt. 

— Akkor halasztást szenved az összecsapásunk, azt hiszem. 

— Össze akarnak csapni? 

— Megbeszéltük, hogy összemérjük az erőinket. Én azóta 
kung fut tanultam, és hátha már nem bánna el velem olyan 
könnyen. 

— Hm — mondta Kissy. — Mit csinál a hétvégén? 


— Hát jó — mondta Vanessa. — Te akartad. Azokkal a kisgyere- 
kekkel lehettél nagy legény, de most reszkess! 

— Milyen kisgyerekekkel? — kérdezte Gaston. 

— Akiket elraboltál és bántalmaztál — felelte Vanessa. — Te 
most egy csúf, gonosz shindy vagy, ne feledd. 

— Vagy úgy. Értem. Nem kellene vérszomjas képet vágnom? 

— Szükségtelen. Majd mindjárt lesz a képeden döbbenet és ré- 
mület, de nem játékból, hanem spontán. 

A férfi nevetett. 

— Jobb, ha tudod: én tényleg megtanultam a kung fut. 


— Jobb, ha tudod, nagy ember — nyelvelt vissza a kislány —: 
fekete övvel a derekán is ugyanakkorát puffan az ember a tala- 
jon. 

Kissy háta mögött Nimby ekkor jelentette be, hogy tíz eurót 
tesz Vanessára. Kissy megcsóválta a fejét. Aligha tartja bárki a 
fogadást. Ő biztos nem. 

Gaston támadott, Vanessa pedig félreugrott az útjából. A férfi 
számított rá és követte. A kislány hirtelen megpördült és ka- 
szált a lábával, de nem tudta feldönteni ellenfelét. Gaston el- 
kapta Vanessa derekát és fölborította, de az egér kecsesen buk- 
fencet vetett és talpra szökkent. Néhány ütést váltottak, aztán 
Gaston megpróbálkozott valami ravasz kungfus fogással, ami- 
nek az lett az eredménye, hogy hatalmas puffanással elterült a 
földön. Meglepve pislogott Vanessára, aki megállt fölötte és 
összefonta mellén a karját. 

— Gaston Vanessa módra, sült krumplival és... — hirtelen föl- 
ugrott a levegőbe, mert a férfi megpróbálta elkapni a lábát — 
ráksalátával. Hiába kapálózol, nincs esélyed. 

Pedig mégis volt neki. A következő összecsapásnál Vanessa 
került a földre, s mielőtt megmozdulhatott volna, a férfi hasra- 
fordította és hátracsavarta mindkét karját. 

— Vanessa Gaston módra — nevetett. 


Így esett, hogy a verekedést követő lakomán Vanessa azt 
mondta: 

— Hallgass ide, Gaston. Te jó edzőpartner lennél nekünk. 
Nagy vagy, nehéz és erős, és kitanultál egy harci sportot. Volna 
kedved hétvégenként Nagy Gonoszt játszani nálunk? Persze 
illő díjazásért, az alapítvány megfizetné az energiádat. 

Gaston meglepve nézett rá. 

— Azért erről az alapítványt is meg kell kérdezni, nem? Egy- 
általán ki nálatok a vezető? 

— Én vagyok a vezető — fortyant föl Vanessa. — Öt perc múlva 
esetleg Jennifer vagy Kissy. Persze, van egy kuratóriumunk is, 
de lényegi kérdésekben mi magunk döntünk. Szóval érdekel az 
ajánlat? 

A férfi lassan bólogatott. 


— Persze, végül is belefér az időmbe. Mondjuk szombat dél- 
utánonként akad két-három órám. Csak nem szeretnélek össze- 
törni benneteket. 

— Hát éppen azért kell az edzés. Egyébként ne aggódj. Gumi- 
ból vagyunk. Hé, mit csinálsz, egérke? — kapta oda a fejét, mert 
Nimby kitátott szájjal közeledni kezdett. 

— Megnézem, nem vagy-e rágógumiból. 


Ekkoriban háromszor is el kellett magyarázni, miért szólítják 
egymást egérkének. Először még augusztusban Vanninak, az- 
tán Gastonnak az első közös edzésükön. Két nappal később pe- 
dig Kissy az iskolából kilépve találkozott Masoudi doktorral, 
mint majdnem mindennap, amióta idejárt. Az ügyvéd most 
nem volt egyedül. 

— No lám csak — örült meg, fölfedezve Kissyt az utca túlolda- 
lán —, ez nagyszerű. Jöjjön csak! 

Kissy átszaladt és üdvözölte az ügyvédet és a vele levő má- 
sik, tekintélyes külsejű urat. 

— Bemutatom Francoise Chaton kisasszonyt, akiről már be- 
széltem. Ő pedig Jean Gandour, gyerekkori barátom. S ezzel 
összeismettettem azt a két embert, akik megmentették az élete- 
met. 

Kissy ezúttal megvárta, hogy a férfi nyújtson kezet. Ha az 
ügyvéd először a nőt mutatja be a férfinak, akkor az a férfi ma- 
gas rangú lehet. 

— Ilyenkor mindig elmondom, hogy ez a munkám -— fogott ke- 
Zet az. — Orvos vagyok. 

— Hát — mosolygott Kissy —, voltaképpen nekem is az volt a 
munkám. 

— Életet menteni? 

— Szembeszállni gazfickókkal. Igaz, hogy nem ilyenekre sza- 
kosodtunk a barátaimmal. De ezt sem utasítom vissza. 

— Á, maguk a pedofilvadászok — mosolygott az orvos. — Már 
hallottam hírüket. Kit fogtak legutóbb? 

Kissy elmesélte Dazé esetét, amit az orvos egyre jobban rán- 
colódó homlokkal hallgatott. Aztán mesélt Sylvie-ről meg a 
víztoronyügyről is. Észre se vette, hogy eltelt az idő, csak Mar- 
tin hangja ébresztette rá: 

— Hahó, egérke! Hát te? Jó napot, ügyvéd úr. Uram? 


Kissy bemutatta beszélgetőpartnereinek. 

— Martin Rochefort, az egerem... akarom mondani, a bará- 
tom. Éppen vadászatainkat mesélem a doktor uraknak. 

Gandour nevetve mondta a nevét. 

— Az egere? 

— Az egere — szegte föl Martin öntudatosan a fejét. — Az ala- 
pítványunk neve Jerry, a világ leghíresebb egere után. Mi pedig 
egereknek valljuk magunkat; igaz, ezt macskák és rágcsálóirtók 
jelenlétében nem nagyon hangoztatjuk. 

— Nocsak, és miért éppen egereknek? 

— Mert kicsik vagyunk, és nálunk sokkal erősebb ellenfelek- 
kel harcolunk. És nekünk is az életünk a tét, ha megenni éppen 
nem is akarnak minket. 

Kissy sóhajtott. 

— Jó, hogy nincs itt Vanessa. Ilyenkor mindig elkezdi mesélni 
azokat a pedofil rémtetteket, amik gyerekek életébe kerültek. 
Már a könyökömön jön ki. Shindykre vadászni érdekes és 17- 
galmas dolog, de a hozzá tartozó ideológia ritka borzalmas. 

— Igen — felelte Gandour -—, a világ tele van olyan emberekkel, 
akik mások bántalmazásában lelik örömüket. Én aránylag ke- 
veset találkozom ilyen dolgokkal, kardiológus vagyok, de hát 
azért megesik. — Az órájára pillantott. — Nagyon érdekfeszítő 
eszmecsere volt. Örülök, hogy megismerhettem magukat, és to- 
vábbi jó vadászatot kívánok — ideológia ide vagy oda. 


Ahogy hazaértek, már az összes minit a felületen találták. A 
maxik tanulmányaikba voltak mélyedve. 

— Csak rátok vártunk — mondta Nimby. — Az egérkémnek van 
egy problémája. 

— No mi? — kérdezte Martin, megállva a monitorok előtt és 
Suzy füle tövét vakargatva. 

— Kaptam egy levelet — felelte Vanessa. — Lefényképeztük. .. 
a dobozban van, olvassátok el. 

Összenéztek Martinnel. Ilyesmire még nem volt példa, és a 
kislány arca is furcsa volt. Martin az egérért nyúlt, mármint 
amelyik műanyagból volt, és rákattintott a dobozra, aztán a Va- 
nessa levele nevű képre. 

— De hisz ezt nem is neked írták. . . 


— Apa és anya szerint valójában én vagyok a címzett, és ne- 
kem kell eldöntenem, mit válaszoljanak. 

Kissy a monitor fölé hajolva olvasta a levelet. A párizsi 
gyámhatóság írta Georges-nak. Nem volt hosszú. Közölték, 
hogy jelentkezett egy úriember, aki szeretne kapcsolatba lépni 
Vanessával és a szüleivel, mert feltehetően ő a kislány vér sze- 
rinti apja. 


Hát ettől már leültek mindketten a gép elé. Kissy szótlanul ol- 
vasta a levelet újra meg újra. Az első gondolata az volt, hogy 
agyoncsapja azt a disznót, aki el akarja venni Vanessát a szü- 
leitől. De nem mondhatta ki, mert közben megszólalt Niala. 

— Utánanéztünk. Lehet ő a vér szerinti apa százszor, az örök- 
befogadás végleges, neki legfeljebb láthatási jogot ítélhet meg 
a bíróság. Ha perel egyáltalán, és ha megnyeri. Úgyhogy a tör- 
ténet csak arról szól, hogy akarjon-e érintkezésbe lépni vele. 

— Ha a pasas megjelenik a kapuban... — szólalt meg Martin, 
de Niala lendületesen megcsóválta a fejét; Kissy közben be- 
csukta a levelet és látta. 

— Nem jelenik meg. Ennek is utánanéztünk. A gyámhatóság 
semmilyen információt nem ad ki az engedélyünk nélkül. A pa- 
sasnak egyelőre fogalma se lehet, hogy Vanessa hol él és hogy 
hívják. Ahogy mi se tudjuk, hogy ő kicsoda. 

— Ha tehát nemet mondtok — szólt közbe Nimby -, akkor pe- 
relni se tud, mert nincs kit. 

— Valószínűleg. 

— De akkor nem is derül ki semmi — mondta Jennifer. 

— Minek kellene kiderülnie? — kérdezte Vanessa. Indulat fe- 
szült a hangjában. Jennifer is észrevette, mert szelíden kérde- 
Zett vissza: 

— Nem szeretnéd tudni, kik a szüleid? 

— Blanche Claudel és Georges D"Aubisson — vágta rá a kis- 
lány. 

— Tudod, hogy értettem. 

— Mire megyek vele, ha tudom?! — csattant föl Vanessa most 
már dühösen. — Magamra hagytak. Tizenhárom évig nem is 
hallottam róluk, egyedül kellett boldogulnom. És én boldogul- 
tam! Lett otthonom, családom. Mit akarnak pont most? 


— Nem akarnak — szólalt meg Chantal. — A levél csak egy 
emberről szól, az apádról. Anyáról nincs említés. 

— Hát akkor ő! 

Kissy legszívesebben odarohant volna, hogy átölelje szegény 
felzaklatott kislányt. De Beaulieu nyolcszáz kilométer innen, 
csak valami varázslattal teremhetne ott... akkor viszont aligha- 
nem jobb lenne, ha azt a varázslatot Nimby használná föl. 

— Sziasztok — szólalt meg ekkor Angéligue hangja, s a képe is 
megjelent. — Nimby szólt, hogy mi történt. Szegénykém... na- 
gyon ki vagy borulva, látom. 

Ez hatott. Kissy lenyűgözve figyelte a döbbenetes változást, s 
magában hálát adott, amiért a Jerry-hálózat ilyen kristálytiszta, 
nagy felbontású képet ad. Vanessa egy pillanatra még vörösebb 
lett az indulattól, aztán másodpercek alatt visszafehéredett, s 
csakhamar szokásos szilárd nyugalmával nézett a kamerába. 
Kissy ösztönösen összehúzta magát, hogy védekezzen a hideg 
ellen, s látta a képernyőn, hogy a többiek is ezt teszik. Vanessa 
tekintetéből jéghideg orkán süvöltött be a vaucressoni, francon- 
ville-i, neuillyi és beaulieu-i szobákba. Csak Courbevoie mene- 
kült meg, mert Pi nem volt otthon. 

— Nem vagyok kiborulva — közölte a kislány tárgyilagosan. 
Végül is igazat mondott, most már nincs kiborulva, gondolta 
Kissy. — Csak nem tetszik, hogy egyszer csak megjelenik vala- 
ki és jogot formál rám. Én nem vagyok senkié, én az enyém va- 
gyok. 

— Akkor közöld ezt vele is — felelte Angéligue. — Válaszold 
azt, hogy hajlandó vagy találkozni vele. Nézd meg magadnak, 
mert jogod van tudni, ki az apád, és tőle megtudod azt is, hogy 
az anyád kicsoda. De közöld vele, hogy itt csak neked lehetnek 
jogaid. Nem hiszem, hogy ne tudnád meggyőzni. Sylvie-t is 
meggyőzted, hogy jobb, ha nem menekül tovább. 

Vanessa elvigyorodott, kivillantva gyöngyfogait, Kissynek 
pedig eszébe jutott az a papír, amit valamikor kaptak Sylvie 
fejsérüléséről. Az orvos szerint közvetlen közelről csapták fej- 
be egy kővel, és ha nincs több videófelvételen is megörökítve, 
hogy a kő métereket repül a levegőben, talán el se hiszik nekik, 
hogy úgy történt minden, ahogy elmondták. De a rendőrök 
megtalálták a követ, azonosították rajta Sylvie vérét és Mohi 
ujjlenyomatát, sőt kockáról kockára végignézték a videókat. A 


rendőrségi szakértő kijelentette, hogy még a kő röppályáját is 
rekonstruálni lehet és leírni egy differenciálegyenlettel, ámbár 
a kamerák eléggé remegtek. Hendriksen persze perrel fenyege- 
tőzött a fejbedobás miatt, de Georges ügyvédje azonnal beadott 
egy keresetet Mohi sérülése miatt. Egymilliót követel. Ennek 
persze a tizedét se fogják megítélni, és Hendriksen úgyse tud 
fizetni, de a hatáskeltés volt a cél. Ez amúgy is csak aprópénz 
Schneiderék tízmilliós követeléséhez képest, és közben előke- 
rült az egyik dán kislány, akinek a fotóit megtalálták Sylvie la- 
kásán. Ők még nem határoztak meg kártérítési összeget, de ez 
biztossá tette, hogy Sylvie legalább tizenöt évet ül. Sajnos az 
ügy csigalassúsággal halad. . . 

Fölriadt. Ezúttal nem a többieknek kellett ráébresztenie, hogy 
elábrándozott, magától kapta föl a fejét, s éppen jókor. 

— Rendben van -— jelentette ki Vanessa. — Találkozom a pasas- 
sal. És ha rosszat akar nekem, akkor el fogja átkozni azt a pilla- 
natot, amikor megkereste a gyámhatóságot. 


Georges arra kérte őket, írják meg a választ a nevében, majd 
aláírja; ezekben a hetekben annyi írnivalója volt, hogy örült, ha 
legalább egy levélnyit megtakaríthatott. 

Társakat toborzott maga mellé, pilótákat és repülésműszakia- 
kat, akikkel hosszú megbeszéléseket folytatott, aztán ezek alap- 
ján kis tanulmányokat írt. Egyet megmutatott nekik a felületen, 
de egy szót sem értettek belőle. 

Amikor nem ezt csinálta, akkor tárgyalásokat folytatott min- 
denféle cégekkel, hivatalokkal, intézményekkel. Többször re- 
pült Párizsba, egyszer egy egész hétre, és Martinéknél aludt. 
Martin úgyse használta a szobáját. 

Úgyhogy Niala írta meg a levelet. D" Aubisson kapitány hoz- 
zájárul, hogy a gyámhatóság kapcsolatot létesítsen családja és 
Vanessa feltételezett apja között. Feltételezett, így írta. Georges 
aláírta a levelet, aztán Vanessa kezébe nyomta, hogy adja föl. 
Ez nem volt szokás a családban, a leveleiket mindig a panzió 
jóval terjedelmesebb postájához csapták, az is fizette. Vanessa 
elmesélte, hogy szúrós szemmel nézett apjára — Kissy sejtette, 
hogy ez alatt azt a bizonyos dermesztő pillantást kell érteni —, 
aki nevetett és azt mondta, így egészen a postaládáig meggon- 
dolhatja magát. 


— És mit csináltál? — kérdezte Kissy. 

— Átvittem a panzióba és betettem a kimenő posta dobozába. 

A kocka tehát el volt vetve. Kissy különösebben nem aggó- 
dott az apa miatt, mert Vanessa sem aggódott. Ha nem rendes 
ember, hamar kiteszik a szűrét. Legfeljebb jól megverik. 


Az iskolából hazatérve Kissy kiürítette a postaládát, s befelé 
menet átválogatta a tartalmát. Az alapítvány már megint nem 
kapott semmit. Anyának hat küldemény jött, apának öt. Betette 
az előszobai postagyűjtőkbe, aztán átment a konyhába, oldalán 
a csapkodó farkú kísérettel. 

— Szia, cicus, hogy s mint? 

Macska a konyhaajtóban feküdt és szomorúan nézett maga 
elé. 

— Tudom, kiskoma — mondta Kissy vigasztalóan. — De ne 
emészd magad. Jövőre igazi stramm kissrácaid lesznek. 

Macska nem felelt. Kissy úgy döntött, keres neki valami jó 
falatot, amivel megvigasztalhatja. 

Macskának három kiscicája lett, és egyik sem érte meg az 
egyhetes kort. A pincében, a nagy L alakú szoba sarkában elhe- 
lyezett bölcsőt már néhány nap után elbontották és kidobták a 
szemétbe, Niala tanácsára, mert kórokozókat tartalmazhatott. 
Martin zacskót húzott a kezére, azzal fogta meg a tenyérben el- 
férő apróságokat, rongyba csavarta őket és eltemette a kert vé- 
gében. 

Az egereket nem viselte meg különösebben a dolog; Niala, a 
csapat macskaszakértője azt mondta, náluk évente többször is 
akadnak ilyen sikerületlen kismacskák, tavasszal éppenséggel 
Mouchi vesztett el kettőt, pedig neki már sokszor voltak gyere- 
kei. A természet valahogy így intézi macskáéknál, több szüle- 
tik, mint amennyit föl tudnak nevelni. 

Erről persze Nimbynek rögtön eszébe jutottak különböző élő- 
lények, például a pöfeteggomba, aminek hirtelenjében meg se 
tudta mondani, hány millió spórája repül szét — ha mindből 
gomba lenne, ellepnék a világot. De persze nem is lehet sze- 
gény pöfetegtől elvárni, hogy annyi rengeteg gyereknek nevet 
adjon. Erre Chantal nyomban elképzelte, amint a pöfeteget ka- 
rácsonykor meglátogatják a gyerekei, ő pedig megöleli őket, 
délelőtt az első hatszázezret, délután a másik hatszázezret. . . 


Macska búskomorsága az étvágyára is kihatott. Kissy eleve ki- 
sebb adagot rakott ki neki, amihez ímmel-ámmal hozzálátott. 

— Föl a fejjel, cicus. Egyél, és jövőre együtt focizunk az új ci- 
cáiddal. Inkább a labda után rohanjanak, mint énutánam — tette 
hozzá csak úgy magának, aztán lement a gépterembe. 

— Hahó, egérke — üdvözölte Vanessa. 

— Sziasztok. . . illetve szia. Niala? 

— Anyával beszélget. Képzeld, elképesztő dolgot műveltek. 

Kissy leült a gép elé. 

— Nocsak, kit vertek meg? 

— Senkit. Ha verekedés lett volna, én is részt kérek belőle. 
Yvette-et kapták le a tíz körméről. 

— Az ki? 

— Yvette Médan. Az apjától vetted a gyümölcsöt Ville- 
franche-ban a nyáron. Nagy kalapos, bajuszos pasas. 

— Ettől még nem tudom, hogy a lánya kicsoda — szögezte le 
Kissy szelíden. 

— Nem baj, az a lényeg, hogy anyának gyerekkori barátnője. 
Átjött délután azzal, hogy beszélni akar vele. Elmondta a mon- 
dókáját négyszemközt, erre anya behívott minket és közölte, 
hogy szüksége van a tanácsunkra. Yvette enyhén szólva nem 
örült. Anya elmesélte, hogy Jean-Michel félrelépett, és Yvette 
most azon töri a fejét, hogy beadja-e a válókeresetet. 

Kissy azon tűnődött, vajon összefügg-e a gyámhatóság leve- 
lével, hogy az utóbbi időben egyre-másra azt hallja Vanessától, 
hogy apa meg anya, nem pedig a nevüket. 

— Yvette nyávogott, hogy ő bizalmasan így meg úgy, de Niala 
szabályosan nekiment. Hogy hogy képzeli, ilyet művelni a gye- 
rekekkel. Erre Yvette megpróbált védekezni, hogy az ő élete, 
de Niala ráüvöltött. , Nem, nem a te életed! Az övék! Neked 
csak a férjed, de nekik az apjuk. Milyen jogon akarod tönkre- 
tenni a gyerekkorukat?" Yvette csak hápogott, de akkor anya is 
rákezdte. Hogy a gyerekkor legszebb adománya a biztonságér- 
zet, hogy ott vannak a szüleink, akik vigyáznak ránk. Engem 
magához ölelt és közölte, hogy ez a szegény kis bogár nagyon 
megszenvedte, hogy nem voltak szülei, és ha előkerül az anyja, 
hát lesz hozzá egy-két szava. Aztán azt mondta, hogy amikor 
összeházasodtak és eldöntötték, hogy gyereket vállalnak, akkor 
azt is eldöntötték, hogy onnantól nincs visszaút. A gyereket föl 


kell nevelni, nem lehet menet közben visszatáncolni, és szét- 
menni se lehet. Ha ő írná a törvényeket, egyszerűen megtiltaná, 
hogy a szülők külön költözzenek, amíg a legkisebb gyerek be 
nem töltötte mondjuk a tizenhat évet. Elvégre nem kötelező 
gyereket vállalni a fejlett fogamzásgátlás korában, sőt már ele- 
ve ágyba bújni se kötelező. 

Kissy meghatódott. Eddig nem is gondolt arra, hogy a család, 
amit Vanessa ajándékba kapott, nemcsak fantasztikusan tole- 
ráns, nemcsak figyel a gyerekek érdekeire és jogaira, nemcsak 
az a sok-sok előnye van, amiről eddig tudott, hanem ráadásul 
még szilárd Is. 

— Anya kijelentette, hogy apával már a kezdet kezdetén 
megbeszélték, hogy ha esetleg nem működne, de már lenne 
gyerek, akkor onnantól úgy élnének együtt, mint az udvarias 
szomszédok, és a gyerek nem érzékelhetne semmit. És hozzá- 
tette, hogy mostanra már egyértelműen lehet tudni, hogy műkö- 
dik. Aztán Niala fölkapta a fejét és azt mondta: La Baule. 

— Mi? 

— Én is ezt kérdeztem. Niala megkérdezte, hogy látta-e már a 
filmet, de Yvette nem értette, hogy milyen filmet. Erre Niala 
fölszaladt és levitte a lemezt. Azt mondta: , Kötelező olvas- 
mány. Holnap hozd vissza és ki fogom kérdezni." Yvette azt 
felelte, se ideje, se kedve filmet nézni, de Niala letorkolta, hogy 
ha beteg a gyerek, akkor se kérdezi senki, hogy van-e ideje 
vagy kedve ápolni. Hát most a házassága beteg és ez az ápolás. 

— Elképesztőek — mondta Kissy. 

— Persze hogy azok. Szokványos családot nem is választottam 
volna magamnak. 

— Egy ideig mi voltunk a családod — mondta Kissy szeretettel. 

— Látod, ezért mondtam. Ti se vagytok hétköznapiak. Gon- 
dolj például arra, hogy mennyit neveltél a szüleiden, amióta mi 
együtt vagyunk. 

— Neveltem? — pislogott Kissy. 

— Neveltél hát. Mit gondolsz, maguktól változtak meg ennyi- 
re? 

— Megváltoztak? 

— Ez valami új szokás nálad, hogy visszakérdezel az állítmá- 
nyokra? 

— Jaj, menj már. Nem értem, mire gondolsz. 


— Rossz a memóriád, egérke. Amikor megismerkedtünk, egy 
csomó mindentől kellett tartanod a szüleiddel kapcsolatban. A 
Sheila-ügy miatt rengeteget faggatóztak, magad mesélted. Le- 
toltak, amiért beültél Pi kocsijába, pedig alig ismerted. Nem 
beszélhettél velük a szerelemről, a szexről pláne nem. Ma pe- 
dig gyakorlatilag úgy kezelnek, mint egy felnőttet, és egy sza- 
vuk sincs az ellen, hogy egy ágyban alszol Martinnel. 

Kissy lassan bólogatott. Csakugyan. Tényleg így volt. Hogy 
is felejthette el? 


Kisvártatva előkerült Niala és elmondta, hogy milyen filmmel 
próbálta megszelídíteni Y vette-et. 

— Ismeritek Diane Kurys-t? 

Kissy a fejét csóválta. 

— Csak Marie-t, Pierre-t meg... 

— Nem, nem Curie. K-U-R-Y-S. Filmrendező. Mentolos ital, 
A század gyermekei, Maradok... egyik se? Tudatlan népség. 
Neki gyerekkorában elváltak a szülei, ami nagyon megrázta, és 
csinált róla egy filmet. La Baule-ban történt, az a címe. Egy 
tengerparti nyaralásról szól — Niala rávigyorgott Vanessára —, 
de nem itt, hanem az atlanti parton, La Baule-ban, valahol Pays 
de la Loire-ban. Két kislány utazik oda, mindenféle kalandot 
élnek át, de az egészet elrontja, hogy elválnak a szüleik. Na- 
gyon szép film, majd elviszem a hétvégén. 

— Ha addig visszakapod. 

— Ugyan, Yvette holnap hozza. Teljesen meg lett félemlítve. 
Két gyereket hagyna árván, ha nem. 

Niala kivillantotta rémületes fogait, amik még az ementáli 
sajtot is elharapják. Kissy nevetett. 

— Azért — mondta Vanessa — azt nem gondoltam, hogy védel- 
medbe veszed a hűtlenséget. 

— Mi? Én?! 

— Jean-Michel végül is félrekacsingatott. 

— No és? Ez Yvette problémája. Meg Pascalé, merthogy ugye 
Barbara is férjnél van. Engem a gyerekek érdekelnek, a felnőt- 
tek oldják meg a problémáikat egyedül. Ha egyik párnak se 
lennének gyerekei, anya is azt felelte volna, hogy kérdezze 
meg tőle, kit szeret, és ha Barbarát, akkor váljanak el ők is, 
amazok is, aztán szabad a vásár. Van ilyen, nem mindenki tart 


ki egész életében egy kapcsolatban. De ha gyerek is van, az 
már egészen más. — Niala elgondolkodott egy pillanatra. — 
Amikor hétéves voltam, az osztályomban egy lánynak elváltak 
a szülei. Teljesen össze volt törve. 

— Ki volt az? — kérdezte Vanessa. 

— Nem ismered, elköltöztek röviddel azután. Akadtak az osz- 
tályban, akik megijedtek, hogy ez velük is megtörténhet, de én 
nem, mert amikor anya meghallotta, mi történt, leült velem és 
elmondta, hogy ők nagyon szeretik egymást, de ha ez bármikor 
a jövőben megváltozna, akkor se lehet szó válásról, amíg én föl 
nem növök. — Megint rávigyorgott Vanessára. — Persze most 
már két évvel tovább tart. 

Nevettek. 


Hétvégén Niala csakugyan elhozta a filmet, meg is nézték. 
Yvette azzal adta vissza, hogy gondolkodni fog. Niala nagyon 
figyelte az arcát, amikor ezt mondta, és úgy látta, tényleg hatást 
tett rá a film. 

— Óriási mázli — közölte. — Yvette-nek is két kislánya van, és 
az egyiket Sophie-nak hívják, mint a filmben. 

A film Kissynek is tetszett, de talán még jobban az édesbús 
kis dal a végén. Egy igazi felnőttes sanzon, de teljesen kölykös 
szövegekkel. Ezentúl néha előfordult, hogy ezt dúdolta. 

Ezen a hétvégén először verhettek két biztonsági őrt: Gaston 
elhozta egy kollégáját, Pierre-t, aki nem volt olyan nagydarab, 
de kemény, erős fickó. Nagyon hatásosan mutattak együtt, csak 
egyiknek se volt szakálla és egyik se volt szőke. Már Mohi is 
Bud Spencernek becézte Gastont, amikor gyomron vágta abban 
az áruházban, hát most egy Terence Hillt is kapott maga mellé. 

Kissynek eszébe jutott Angéligue ütései láttán, amikor a létra 
tövében azt mondta Vanninak, hogy nem tart tőle. Hát az biz- 
tos, hogy nem kell. Őket maxikat sokkal jobban leterheli az 
egyetem, nem tudnak eleget edzeni, de Angéligue pontszámai 
egyre jobbak. A céllövészeten is. Némi kihagyás után megint 
kezdtek lövészedzéseket tartani, nyílpuskával meg Nimbusszal 
is. Vanessa már úgy lő, mint Robin Hood. Mindannyian na- 
gyon jól lőnek, csak Nimby gyengébb valamivel, de Vanessa 
bárhol bármit eltalál. 


Gaston is kipróbálta, látta az asztalon a nyílpuskát és megkér- 
dezte, mi az. Hát megmutatták neki. Megállapították, hogy fan- 
tasztikus lehetőségek vannak a céllövőtudományában: ha kiáll- 
na a fegyverrel a csatatér közepére, mindkét sereg fejvesztve 
menekülne, mert nem tudni, hogy előre fog lőni vagy hátra. 
Egyvalaki érezheti magát biztonságban, ha Gaston lő: a céltáb- 
la. 


Chandeau. Kissy tűnődve ízlelgette a nevet. Chandeau. Végül 
is nem rossz. Kicsit hasonlít az ő nevére. Meg Chantal kereszt- 
nevére is. Vanessa egy pillanatig nem értette, hogy miért fon- 
tos, hogy hívják a pasit. 

— De szamár vagy, egérke — mondta Jennifer. — Téged is így 
hívnának, ha a vér szerinti szüleid nevét viselnéd. Az emberek 
az apjuk nevét kapják. 

A kislány bólintott. 

— Igaz. Vanessa Chandeau... — most ő ízlelgette a nevet. — 
Elfogadható. Persze akkor a keresztnevemet is tőlük kapom és 
más lett volna. Mindenesetre megtartom a D" Aubissont. 

— Sose gondoltál rá, hogy a Bohringer-t is viseld? — kérdezte 
Nimby. 

— Mi az ördögnek? 

— Miért ne? Jogod van hozzá. Sőt az apád nevéhez is jogod 
van. Lehetnél Vanessa Bohringer-Chandeau D" Aubisson. Prak- 
tikus, mert ábécében vannak, könnyű megjegyezni, és az igazi 
családneved van leghátul, ahogy kell. 

Vanessa rámosolygott Nimbyre, azazhogy a webkamerára. 

— Szamár. Szerintem az örökbefogadással elvesztettem a jo- 
gomat a Bohringer névre, a Chandeau-ra pedig nem szereztem 
meg. 

Kissy mosolygott. Azt persze nem említi, hogy a Bohringer- 
hez csupa kellemetlen emléke fűződik, a Chandeau-hoz meg 
semmilyen. Úgyis tudják. Egyébként az egész vita fölösleges, 
Vanessának pár év múlva a D" Aubisson és a Blanchard között 
kell majd választania. Bár a legszebb a Vanessa D"Aubisson 
Blanchard lenne. 

Jean-Francois Chandeau. Rue Descartes harminchét. A Ouar- 
tier Latin, nem rossz hely, ha Vanessa valaha Párizsban akarna 


iskolába járni, lakhatna az apjánál. Csak hát persze nem akar, 
aligha fog pár hétnél tovább elszakadni Beaulieu-tőól. 

Egyelőre semmi többet nem tudtak, csak a név volt meg a 
cím. A gyámhatóság kölcsönösen átadta nekik a másik fél ada- 
tait, innentől az apa feladata jelentkezni. Chandeau feladata, ja- 
vította ki Kissy a gondolatot. Vanessa határozottan visszauta- 
sítja, hogy azt az idegent az apjának nevezzék. Az ő apja 
Georges D"Aubisson. Már alig szólítja a szüleit a nevükön. 
Szinte mindig apát és anyát mond. 


A telefonáló roppant udvarias volt. Csak egyetlen percig zavar, 
nagyon fontos ügyben. Szeretné, ha az úr most rögtön fölhívná 
az első kerületi kapitányságot és azt mondaná: Simon mondja, 
hogy százezer euró. Csak ennyit. Lekötelezi. S ezzel letette. 

Az úr vállat vont és fölhívta a kapitányságot. 

A rendőrkapitány tombolt. Két óra alatt kilenc hívás futott be 
különböző kerületekből és városokból, egy még Lyonból is. 
Mindegyik egy angolosan ejtett Simonra hivatkozott és egy- 
egy apró morzsát közölt. Egy magas rangú köztisztviselőt fog 
merénylet érni három nap múlva, ha egy svájci bankszámlára 
nem érkezik százezer euró. A számlaszámot két telefonhívás- 
ból kellett összerakni. Svájc egy harmadik hívásból derült ki, 
az összeg egy negyedikben érkezett. Eleinte még kiküldött egy- 
egy járőrt a telefonálókhoz, aztán belátta, hogy ennek nincs ér- 
telme, semmi közük egymáshoz, alighanem találomra nézte ki 
őket a telefonkönyvből. S amint rögtön sejtette, valamennyi hí- 
vás nyilvános telefonokról jött. Az üzenetközvetítők egy része 
egy kifogástalan franciaságú, harmincas férfiről számolt be. 
Egyikük déliesnek találta a kiejtését, egy másik enyhe németes 
akcentusról számolt be. Ez így nem ér semmit, üvöltötte a ka- 
pitány, és kettétörte a pipáját. 

De a titokzatos telefonáló mégiscsak elkövetett egy hibát. Az 
üzenetnek azt a részét, hogy , merénylet lesz", éppen egy fiatal 
házaspárra bízta, akik előző nap lezártak egy ügyet, és most 
minden tudásukkal a telefonáló nyomába eredtek. 

Chantal egy pillanatig se tagadta, hogy a történethez részint a 
Die Hard harmadik része, részint egy Beaulieu-ben olvasott Ed 
McBain-könyv adta az ihletet. A filmből volt a , Simon mond- 
ja", a regényből pedig a politikust fenyegető merénylet. De az, 


hogy a merénylő az üzenetet földarabolva rábízza magánembe- 
rekre, s ezzel minden technikai trükk nélkül bemérhetetlenné 
tegye magát, már Chantal saját ötlete volt. Az egerek lélegzet- 
visszafojtva várták, hogy találja meg Francois és Francoise az 
elvetemült merénylőt. Annál is inkább, mert új szereplőt kapott 
a regény, Nathalie-t, a belevaló fiatal lányt, aki eredetileg taka- 
rítónőként szegődött el a nyomozóirodába, de mindig betop- 
pant valamiért, mindig meghallott valamit, s mindig fűzött hoz- 
zá valami kommentárt, de olyat, hogy a Jerry-felület délutánon- 
ként hahotától volt hangos. 


Szeptember utolsó napjaiban több fontos, apróbb-nagyobb ese- 
mény történt szinte egyszerre. A legfontosabb hétfőn. Vanessa 
este félrehívta őket lányokat a felületen és közölte, hogy a hét- 
végén nem alszik egy ágyban Nimbyvel. 

— Ó — mondták egyszerre. 

— Hát igen — felelte a kislány. Azazhogy mostantól nagylány, 
gondolta Kissy, de őneki valahogy mindig kislány marad. Pe- 
dig egyre látványosabban fejlődik, formásodik, és ha nem nézi 
az ember a kölykös vigyorát, szinte már kész nő. Szegény fiú 
hogy le lesz törve, imád ágyba bújni az egerével. Hát még ha... 
Kissynek hirtelen az jutott eszébe, vajon ez a változás hoz-e 
más változást is. Esetleg Vanessa most már másképpen fogja 
látni a kapcsolatukat, és pár hét múlva, amikor együtt alszanak, 
talán történhet valami. 

Nem vetette föl a gondolatot. Kíváncsi volt, vajon a kislány- 
nak magától eszébe jut-e. Ellátták tanácsaikkal, bár Blanche-tól 
és Nialától magától értetődően minden segítséget megkap. 

Érzelmileg nem látszott rajta semmi különös, és Kissy sej- 
tette, hogy miért nem. Blanche és Niala idejekorán fölkészítette 
arra, hogy ez majd bekövetkezik, és amióta családra lelt, olyan 
szilárd és biztonságos talajon áll az élete, hogy ennél sokkal 
nagyobb változás se tudná megingatni — például ha egy nap te- 
herbe esne, azt is nyugodtan viselné, mert tudná, hogy a csa- 
ládjára minden körülmények között számíthat. Persze nem fog 
teherbe esni, csak majd ha tényleg gyereket akarnak Nimbyvel. 

Jó dolog, hogy mielőtt ez bekövetkezett, Vanessa megtalálta 
a családját és volt ideje azzá alakulni, aki lett. El se tudja kép- 
zelni, mi történt volna, ha úgy jön el ez a nap, hogy még min- 


dig a kis vadóc Mohi, akinek úgy kell a fejébe verni, hogy 
lány. 


Másnap Nimby bejelentette a Jerry-kézjelek ünnepélyes meg- 
nyitóját. Ennek semmi értelme se volt, de talán éppen ezért fi- 
gyelmesen hallgatták. 

— Találós kérdés. Melyik egértársunk jut eszetekbe, ha így 
tartom a kezemet? 

S föltartotta két kezét. A jobb mutatóujját fölnyújtotta, a hü- 
velyket begörbítette. A bal kezén mindkét ujja görbe volt, kari- 
kába hajtva. A többi ujja becsukva. 

Az egerek bambán néztek. Legalábbis Kissy főleg a saját ar- 
cát nagyon bambának találta a képernyőn. 

— És ha így? — kérdezte Nimby, azzal behajlította a mutatóuj- 
ját és kinyújtotta helyette a másikat. 

Kis szünet. Senkinek se jutott eszébe semmi értelmes. 

— Akkor a harmadik kérdés. Ez melyik egeret jelenti? 

Ezzel kinyújtotta mindkét hüvelykujját és begörbítette a mu- 
tatót. 

Kissy mindháromszor lázasan igyekezett összefüggést találni 
a kéztartás és bármelyik egér jelleme között, de nem sikerült. 
Ahogy senki másnak sem. 

— Szamár népség — engedte le Nimby a kezét. — Ellustultatok, 
túl sokat pihentetitek az agyatokat az iskolában. No, én az 
enyémet arra használtam kémiaórán, hogy kigondoljam, milyen 
kézjeleket használhatnánk a mi speciális céljainkra, ha mond- 
juk csendben kell lenni, mert jön a cica. Arra gondoltam, hogy 
a morzebetűk ugye legfeljebb négy jelből állnak. Lehetne őket 
az ujjainkon mutatni. Egy kéz négy ujja nem jó, mert nem tud- 
juk őket egymástól függetlenül mozgatni. De két kézen két-két 
ujj már jó. Hüvelyk és mutató. De igazából háromféle jelünk 
van, nemcsak pont és vonás, hanem a jel hiánya is egy jel. A C 
betűhöz nem elég három pont, azt is jelezni kell, hogy a negye- 
dik helyen nincsen se pont, se vonás. Ezért úgy döntöttem, 
hogy a kinyújtott ujj lesz a vonás, a félig behajlított a pont, az 
egészen csukott ujj a hiányzó jel. Aztán már csak egy szabályt 
kellett meghatározni: mindig a másik felől nézve érvényes, 
vagyis sorban jobb mutató, jobb hüvelyk, bal hüvelyk, bal mu- 
tató. Szóval miket mutatok? 


Újra fölmutatta a két kezét, s az egerek kórusban mondták: K, 
V, J. Kissy, Vanessa, Jennifer. 

Pár percig gyakorolgatták az új találmányt és megállapították, 
hogy nem kevés figyelmet igényel az ujjak beállítgatása, ráadá- 
sul fordítva, hogy a szemben álló a helyes képet lássa. Ez in- 
kább egy-két betűs jelzésekre használható, hosszabb szöveghez 
nem annyira — no persze az X-kód sokat segít. Jobb mutató 
nyújtva, hüvelyk begörbítve, másik kéz nem látszik: ez az O, 
táti. S ha fölemeljük mellé a bal kezet, mindkét ujjal begörbít- 
ve, az tátititi, K, vagyis oké. Ha az ember az összes ujját egy- 
mástól függetlenül tudná hajlítgatni, akkor egyszerre lehetne 
mutatni a két betűt, és még maradna két ujj tartalékban. 

Ahogy gyakoroltak, Kissy egyszer csak föltartotta jobb kezét, 
félig kinyújtotta a mutatóujját, visszacsukta, megint félig ki- 
nyújtotta, visszacsukta. 

— A — olvasták az egerek. 

Kissy büszkén nézett a kamerába. Végre egyszer ő talált ki 
egy kommunikációs formát. 


Piék monacói és touloni fotóit végül a felületen nézték meg, 
Niala egyenként vette ki őket a dobozból és mesélt róluk. Csi- 
náltak néhány fotót a szállodában, elég sokat Monacóban és 
egy nagy csomót Toulonban. Mint kiderült, Jourdain úr éppúgy 
hegyvidéken lakik, mint Niala, csak jóval messzebb a tenger- 
től, egy nagy, régi házban. A nagypapa is ott lakik a fiával, egy 
külön lakrészben. Bejárónő, szakácsnő, sofőr. És Vanessa jócs- 
kán találhatott fákat a kertben, a nővére külön a kedvéért vé- 
gigfotózta őket. 

Készült egy sorozat a nagypapa dolgozószobájában is. Emlé- 
keztetett Rocard-ékéra, akiknél Elkéék laktak Saint-Jeanban, 
csak itt nyilván orvosi könyvekkel voltak tele a hatalmas pol- 
cok. Meg bélyegalbumokkal. Láttak bélyegeket is, a nagypapa 
több albumot megmutatott és történeteket mesélt róluk. A papa 
még gyerekkorában kezdte, eleinte francia bélyegekkel, mert 
azokhoz jutott hozzá. Ma már a világ minden tájáról vannak 
bélyegei, köztük rengeteg nagyon érdekes. Niala csinált egy sor 
képet arról a dossziéról, ami a világ legritkább, legkülönlege- 
sebb és legdrágább bélyegeit tartalmazza, másolatban persze, 
így nem érnek semmit, de lehet róluk mesélni a vendégeknek. 


Az egereket teljesen elbűvölte a fordított Jenny története. Tel- 
jesen szimpla kis bélyeg, egy piros kereten alul-felül felirat, 
középen kékkel egy régi repülőgép — fejreállítva. Ettől a nyom- 
tatási hibától van, hogy egymillió dollárt megközelítő árakon 
cserélnek néha gazdát a példányai, pedig a felirat szerint csak 
huszonnégy centet ér. És van ennél drágább bélyeg is, mert a 
fordított Jennyből száz van a világon, egy Benjamin Franklint 
ábrázoló kék bélyegből pedig csak kettő; az egyik múzeumban, 
a másikért pár éve egy gyűjtő odaadott négy fordított Jennyt, 
amik egy darabban voltak, szétválasztatlanul, és hihetetlen rit- 
kaságnak számítanak. 

Kissy eltűnődött, vajon ezek az emberek normálisak-e, de az- 
tán belátta, hogy végül is ez se nagyobb esztelenség, mint át- 
mászni egy őrzött villa kerítésén egy puszta sejtelemtől vezé- 
relve. Vanni le is lőhette volna őket. Ehelyett éppen a bélyeg- 
nézegetés előtt küldte üdvözletét, Vanessa adta át a csapatnak. 
Kissy figyelte, hogy reagál Angéligue, aki akkor éppen velük 
volt, aztán elvonult tanulni. Semmi különös nem látszott az ar- 
cán. 

Niala lefotózta a nagypapa íróasztalát is, a papa ott ült mögöt- 
te. Nagy mahagóni asztal, vaskos könyvek meg albumok, kis 
állványos nagyító meg egy notebook, a papa már idős fejjel ta- 
nult meg számítógépezni, nem sokat ért hozzá, de ami neki 
kell, azt megcsinálja. Az asztal kicsit emlékeztette a főhadiszál- 
lás gépasztalára, ott is minden együtt van, ami nekik kell, mo- 
nitorok, egerek, billentyűzetek, Jerry-kódbetűkkel megjelölt 
poharak, shindológiai szakirodalom, telefonok, Nimbuszok és 
töltényes dobozok... És náluk is megvan a luxus, csak nem 
mahagóni képviseli meg bőrkötés, hanem az a rengeteg apró 
dísztárgy, amikkel valaha Niala kezdte földíszíteni a Vilma és 
Frédi bázist — hisz a Béninek nincsenek is helyiségei —, aztán 
Chantal is hozott, ő is, mindenki, néha egyet-egyet még a fiúk 
Is. 

Néhány kép készült arról a helyes kis bélyegtartóról, amit 
ajándékba kaptak a papától. Kissy teljesen meg volt tőle döb- 
benve. Négy bélyeg volt benne, amerikai bélyegek az 1870-es 
évekből — kétezer eurót is megérnek darabonként. Egy kisko- 
csit lehet venni ennek a négy bélyegnek az árából. 


Persze ha van valaki a földön, akinek egy bélyeggyűjtő nagy- 
papa az első találkozáskor odaajándékoz négy ilyen drága bé- 
lyeget — az Niala. Kissynek eszébe jutott a Roger-eset, amikor 
anya Niala egy szavára a kezébe nyomott egy vagyont. No jó, 
kisebb vagyont. De az kölcsön volt, ez meg ajándék, miközben 
a papa azt se tudhatta, hogy együtt maradnak-e csakugyan. Ni- 
ala persze nyilván neki is beszélt az elhatározásáról, életre szó- 
ló kapcsolat, kisegerek özöne, de egy ilyen nyilatkozatra neki, 
Kissynek alighanem mindenki csak azt felelné, hogy szép az 
elhatározás, de nem könnyű betartani. Niala szavát az is kész- 
pénznek veszi, aki először látja. Mi lehet a titka? 

Elgondolkodva nézte az arcot a háromcentes bélyegen, ami 
kétezer eurót ért. Valamelyik régi amerikai elnök, nem volt 
odaírva, hogy melyik. A nagypapa azt mondta, hogy a bélye- 
gek , hozzájárulás majdani közös életükhöz", de ez csak szóvi- 
rág, teljesen nyilvánvaló, hogy nem fogják eladni őket. Csak 
úgy adta, szeretetből. Pit eddig is szerette, és nyilván Marcel is 
kap, talán már kapott is bélyegeket, de nagy kérdés, hogy Mar- 
cel tud-e olyan lányt hazavinni, akit az öregek így megszeret- 
nek. Hisz Vanessa már foglalt, meg nem is lenne hozzávaló... 

Rávigyorgott az elnökre a bélyegen, de az nem vigyorgott 
vissza. Aztán oldalra pillantott, a monitor mellé, ahol egy kis 
piramis volt. Átlátszó műanyag, a belsejében egy aranyszínű 
piramis és szfinx, és ha az ember megrázta, aranyszínű homok 
kavargott benne lassan, színtelen olajjal volt megtöltve, mint a 
télapós gömbök. Niala hozta Amerikából, nem mintha nem 
kaphatna ilyesmit tonnaszám anélkül, hogy kitenné a lábát 
Beaulieu-ből, de ennek története volt. Azon a bizonyos ameri- 
kai nyaraláson, amit egy héttel el kellett halasztani Mohi beteg- 
sége miatt, egyik este a Cöőte ds Azurről meséltek az amerikai 
rokonoknak, akik között akadt, aki már ott született és sose járt 
itthon. Georges azt mondta, hogy az aranyszínű homok volt az, 
ami megfogta, amikor először nyaralt Beaulieu-ben, náluk Bre- 
tagne-ban egész másmilyen a homok. Erre elkezdték összeha- 
sonlítani, mert az amerikaiak közül néhányan jártak Floridában 
meg Kaliforniában, láttak mindenféle homokokat, és akkor ke- 
rült elő ez a kis piramis, ott állt a polcon évek óta, nem is emlé- 
keztek már, ki hozta, miért hozta. Forgatták, nézték a homok 
színét, persze nem igazi homok, valami műanyagpor talán, 


mindenesetre a végén odaajándékozták Nialának, aki otthon 
föltette a polcára, később meg idehozta. 

Talán ezért kapta ezeket a bélyegeket. Mert akárcsak a nagy- 
papa, ő is magába issza a történeteket, és mindenféle formában 
árasztja őket magából. Nemcsak a papa mesélt, Pi is részlete- 
sen bemutatta kedvesét és az egereket, az autótolvajos történet 
nagyon tetszett a papának. Rokon lelket látott Nialában. Nem 
csoda, Niala mindenkivel megtalálja a közös hangot, akárcsak 
a kishúga, még ha ő nem is gyűjti a tiszteletbeli szülőket. Épp 
eléggé hasonlítanak. 

S erről eszébe jutott valami, amire még nem is gondolt. Va- 
jon fölfedeznek majd hasonlóságokat Chandeau és Vanessa kö- 
zött? 


A következő fontos dolog csütörtökön történt. Chantal félórát 
késett a felületről, s amikor végre megjelent, lelkesen csillogott 
a szeme. 

— Harcoltam -— jelentette be. 

Az egerek irigyen sóhajtottak. 

— Egy srác leszólított hazafelé jövet. Nyomulni próbált, én 
meg kilátásba helyeztem, hogy összekeverem a fogait. 

— Mire ő? — csillant föl Vanessa szeme. 

— Közölte, hogy dzsúdózik és megesz engem reggelire. 

— Mire te? — vigyorgott Nimby. 

— Kihívtam párbajra. Aki földre kerül, fizet a másiknak egy 
hamburgert. 

— És mi lett? — kérdezte Kissy. 

Chantal elnevette magát és fölmutatott egy hamburgert. Az 
egerek megtapsolták. 

— És itt van a srác is — folytatta Chantal, amire Kissy azt vár- 
ta, hogy előhúz egy fiút a zsebéből, fehér dzsúdóöltözetben, de 
csak a telefonját mutatta föl. — Mármint a telefonszáma. Megál- 
lapodtunk, hogy beajánlom nálatok, és ha elfogadjátok, akkor 
meghívjuk edzőpartnernek. 

Az egerek meglepődtek a fordulaton. Két edzőpartnerünk 
már van, gondolta Kissy, aztán ki 15 mondta. 

— Csak egy van — felelte Nimby. — Pierre nem tud minden 
hétvégén jönni. 


— Azonfelül Gaston nagyon nagy — mondta Chantal. — Igazán 
nagyon rendes pofa meg minden, de mire ő megmozdul, én há- 
romszor körbeszaladom és adok neki féltucat pofont. Klassz 
dolog olyannal verekedni, akinek elég egy ütése, hogy kiprésel- 
je belőlem a sajtot, csak hát tudom, hogy sose fog tudni megüt- 
ni. Az elején még legalább újdonságot jelentett, de most már is- 
merjük a harcmodorát. 

— Akkor ne is jöjjön? — kérdezte Vanessa. 

— Azt nem mondtam. Legutóbb is jól eldumáltunk. Csak nem 
hiszem, hogy ő az ideális edzőpartner. 

— Előbb-utóbb mindenkinek a harcmodorát kiismered — vetet- 
te ellene Nimby. — Mi is tökéletesen ismerjük egymásét. Ha 
most itt lennél, adnék neked egy-egy pofont mindkét oldalról, 
amiket hárítanál ugyan, de közben én kirántanám a bal lábadat 
a jobb lábammal. Te fél csípőfordulatot tennél balra, a bal ka- 
romat lenyomnád, amire én... 

— Jó lesz már, ne meséld el végig — nevetett Jennifer. 

— Pedig a vége a legjobb, amikor lenyomom az ágyra! 

— Mit, ágyra? — Chantal nagyot nézett. — Ágy nincs is az ed- 
zőteremben. 

— De van mellette egy hálószoba. 

— Van neked saját egered, vidd oda azt. 

— Mindenkivel kell gyakorolni. 

— Akkor vidd Pit! — Chantalból kirobbant a nevetés, s a csapat 
vele nevetett. 

De ebből a beszélgetésből azért megszületett egy döntés: a jö- 
vőben igyekeznek minél több edzőpartnert beszervezni egy-egy 
rövid időszakra, amíg megismerik a harcmodorukat. Aztán már 
nem veszik hasznukat. 

Így hamarosan búcsút vesznek Gastontól, legalábbis edző- 
partneri minőségében, mert persze haver is. Chantal hamburge- 
res fiúja pedig jöhet a hétvégén. 


De végül is a fiú nem jöhetett a hétvégén. Péntek reggel érke- 
zett egy levél Chandeau-tól, amelyben azt kérdezi, mikor felel- 
ne meg a D" Aubisson családnak, hogy meglátogassa őket. Neki 
bármelyik hétvége alkalmas, akár a mostani is, de ez esetben 
telefonértesítést kér. 


Vanessa hallani se akart arról, hogy lemondjon az egeres hét- 
végéjéről, ennél tízszer fontosabb dolgok miatt sem. Ha Chan- 
deau látni kívánja, azt Vaucressonban is megteheti. A soron 
következő hétvégéket ott töltik, és jöhetnek vér szerinti apák 
tucatjával, ők a terveiken nem változtatnak. 

— Jól van — felelte Georges —, akkor hívjátok oda. Ő is megta- 
karítja a repülőjegyet. Csak helyénvalóbbnak éreztem volna, ha 
mi is ott vagyunk, amikor megismerkedtek. 

Vanessa méregbe gurult. 

— És mégis mi dolguk önöknek itthon pont ezen a hétvégén, 
D" Aubisson kapitány úr?! 

Mindezt Vanessa kora délután mesélte el Kissynek, amikor 
bejelentette, hogy négyen jönnének, és másnap vagy harmad- 
nap ott fogadnák Chandeau-t. De erre meg már Kissy gurult 
méregbe. 

— Hülye vagy, egérke! Mégis mióta kell nálunk előre beje- 
lentkezni?! Méghozzá pont a szüleidnek, akik egérnek számíta- 
nak?! 

Világos, felelte Vanessa, jönnek, és letette. Kissy pedig szá- 
molni kezdett. Egy hálószoba akkor ugye kell a házaspárnak. 
Nialát és Pit se választhatja ketté, szegények csak hétvégente 
láthatják egymást három dimenzióban. Ez akkor az emeleti két 
hálószoba. Vanessa ezen a hétvégén nem alszik Nimbyvel, te- 
hát ő, Angéligue, Chantal és Jennifer kapja a szemközti szobát, 
és Nimby választhat az alagsor és az utcai szoba közül. Jó, 
hogy ilyen nagy házat választottak. 

Tíz perc telt csak el, és írhatta át a tervet. Beállított Chantal 
és Jennifer — Andreasszal. Vanessával ellentétben ők úgy gon- 
dolták, nem kell előre bejelentkezniük, de ideje lenne már 
együtt tölteniük egy egész éjszakát, hét közben nem célszerű, 
mert korán kell kelni. 

— Akkor tietek az alagsori szoba — mondta Kissy. — Nimby 
meg megy az utcaiba. De ha még valaki beesik, az már a nap- 
paliban alszik. 


Régóta nem volt ilyen nyüzsi a vaucressoni házban. Tizenegy 
egér, a Dj Aubisson házaspárt is beleszámítva, anya és apa, 
Andreas, Suzy és Macska, összesen tizenhat fő. Tizenhetedik- 


nek várják másnapra Chandeau-t, Georges fölhívta és megadta 
a címet. Négy órakor érkezik. 

Nimbynek eléggé lekonyult a füle, amikor megtudta, hogy 
nem töltheti kedvesével ezt a két éjszakát. Niala mondta el ne- 
ki, hogy mi történt, és hogy a lányegereket eleinte zavarja 
ilyenkor, ha fiú is van mellettük éjjel. De tényleg csak eleinte, 
hisz jó ideje Kissy i5 Martinnel maradt egész hónapban. Nialá- 
nál persze ez a probléma föl se merült. 

Nimby füle nem sokáig maradt lekonyulva, pár perc múlva 
már Vanessa körül sürgölődött és roppant figyelmesen segéd- 
kezett neki, majdhogynem kitúrva Jennifert kuktai tisztéből. 
Vanessa szendvicshegyeket készített vacsorára, sokfélét, úgy- 
hogy azért maradt munka mindhármuknak. Az asztalokat Nia- 
la, Chantal és Kissy terítette meg, anya pedig elégedetten fi- 
gyelte a szorgoskodásukat és megállapította, hogy sose volt 
még ilyen kevés dolga a konyhával, mint amikor itt vannak az 
egerek és főleg Vanessa. 

— A konyha roppant fontos hely, Marie néni — közölte a kis- 
lány, egy pillanatra megállva egy tálcával. — Suzynek és Macs- 
kának is ez a véleménye. 

— Mindjárt gondoltam. És az éléskamra? 

— Az 1s. De mi a gabonatárolókat is nagyon szeretjük. 

Anya rámosolygott. Kissy imádta ezt az , egy hétig az én lá- 
nyom voltál" pillantást. Anya az összes egeret szereti, de ilyen 
pillantásra csak Vanessa tarthat igényt. 

— És ők miért nem? 

— Ők húsevők -— felelte a kislány rosszalló tekintettel, amiből 
ki lehetett olvasni, hogy nem venné jó néven, ha anya azt firtat- 
ná, vajon milyen húst szeret Macska. Anya nevetett, ő is értette 
a pillantást. 

A felnőttek, mármint akik be vannak avatva, aránylag ritkán 
egereznek így velük. Még leginkább Tom szokott a nyáron, és 
ő is többnyire Vanessával. Vanessa valahogy kiváltja néha ezt 
az emberekből. 

A kislány elmosolyodott, aztán minden átmenet nélkül föl- 
csattant, mint egy őrmester. 

— Kissy! Sajnálod attól az asztaltól a szendvicset?! 

Kissy lobogó fülekkel iszkolt a tálcáért. 


Csodálatosképpen mindenki otthon maradt ezen a szombaton, 
se anyának, se apának nem volt elintéznivalója. Egyedül Macs- 
ka hiányzott a népes társaságból, amikor fél négy tájban össze- 
gyűltek a nappaliban. Igaz, őt nem is hívták, tudták, hogy nem 
tartja sokra az ilyen összejöveteleket, amiken hemzsegnek az 
egerek, jobban szeret kint madarászni. Suzyt se hívták, mert ő 
úgyis jön magától, és ő lesz az első, aki üdvözli a vendéget. 

A második apa volt, ő ment nyitni mint házigazda. Elsőként 
Suzy toppant be, bonyolult rendszerben pörgetve farkát; Kissy 
remélte, hogy ez Chandeau-nak szól, és azt jelenti, hogy a 
szagminta alapján rendes ember. 

Chandeau középtermetű volt, annál talán kicsit alacsonyabb. 
Vékony, gyors mozgású. Rövid barna haj, kicsit pisze orr, nagy 
szemek. Világosszürke öltöny, csíkos nyakkendő. A nappaliba 
érve megállt, végigpillantott a sokaságon és elmosolyodott. 

—Jó napot mindenkinek. Jean-Francois Chandeau vagyok, 
Vanessa D" Aubisson apja. 

És megindult Vanessa felé. A csapat eddig egyöntetűen őt fi- 
gyelte, csak a szemük sarkából próbálták nézni Vanessát, aki 
Niala és Nimby között ült és igyekezett beleolvadni a tömegbe. 
Kissy biztosra vette, hogy senki nem adott semmiféle jelzést, 
megállapodtak benne, hogy nem teszik. Találgasson a pasas, 
hogy melyik Vanessa. De Chandeau nem találgatott. Gyors lép- 
tekkel megtette azt a távolságot, ami elválasztotta Vanessától, 
megállt előtte és leguggolt. Most egy magasságban volt az ar- 
cuk. 

— Szóval te vagy Vanessa. Szia. 

Döbbent csend. Az egész társaság, Suzy kivételével, azt talál- 
gatta, miből jöhetett rá. Nem kellett sokáig töprengeniük. 

— Nagyon hasonlítasz az édesanyádra. 

Vanessa csak ült döbbenten, Nimby és Niala kezét szorongat- 
va, és képtelen volt megszólalni. 


A húszévesforma szőke lány magabiztos mosollyal nézett rá- 
juk. Éppolyan magabiztosan, ahogy Vanessa szokott. A voná- 
sai döbbenetesen hasonlítottak. Még a frizurája is. Olyan hosz- 
szú volt a haja, mint most a lányáé. 


— Csak ezt az egy képet tudtam szerezni — mondta Jean-Fran- 
co01s. — Az érettségi tablóról van. 

Nagyon keveset tudott Giselle Morinről. Akkoriban ismer- 
kedtek meg, amikor a lány leérettségizett. Ő tizenkilenc éves 
volt, Jean-Fran, mert kérte, hogy így szólítsák, harminckettő. A 
kapcsolatuk alig egy hétig tartott, amíg Jean-Fran felesége rá 
nem jött. Giselle ezután nyomtalanul eltünt. 

— Nem nagyon kereshettem, a feleségem rájött volna — mesél- 
te Jean-Fran. — Akkoriban még meg akartam menteni a házas- 
ságomat, Véronigue pedig megbocsátott, de azzal a feltétellel, 
hogy minden kapcsolatot megszakítok Giselle-lel. Ha tudtam 
volna, hogy terhes... de hát nyilván ő maga se tudta még. 

Jean-Fran kortyolt egyet a narancslevéből. 

— Régesrég elfelejtettem az egészet. A házasságom többé-ke- 
vésbé rendbe jött, végre gyerekünk 1s lett. . . 

Vanessa fölkapta a fejét. A férfi zavartan mosolygott. 

— Hát igen... van egy tízéves húgod. 

A kislány döbbenten meredt a lábánál ülő Suzy egyik fülére. 

— A neve Francoise, énutánam. Ő egyáltalán nem hasonlít 
rád, inkább az anyjára. 

— Sok nőd volt? — érdeklődött Niala nem túl barátságosan. 

— No de kérlek... micsoda kérdés ez? 

— Célratörő. Vanessának joga van tudni, számíthat-e még né- 
hány testvérkére. 

A férfi zavartan köszörülte a torkát. 

— Nos... nem voltam hűséges férj. Ezt be kell vallanom. De 
Giselle volt az egyetlen, akiről azóta se hallottam többé, és a 
többieknek nem lett gyerekük. Úgyhogy a válaszom nem. Nem 
számíthat több testvérkére. 

— Hogy találtál meg végül? — kérdezte Vanessa. Mint mindig, 
most is hamar visszanyerte nyugalmát. 

— Másfél évvel ezelőtt találkoztam egy régi barátommal, akit 
nem láttam sok-sok éve. Sok közös ismerősről beszélgettünk, 
és szóba került Giselle is. A barátom megkérdezte, mi van a 
gyerekkel. Nem értettem, milyen gyerekkel. Ő valamivel a mi 
szakításunk után találkozott vele, és Giselle gyereket várt. Én 
mindig több gyereket szerettem volna, és elbűvölt a gondolat, 
hogy talán nem csak egy van, hanem kettő. Elkezdtem keresni 
Giselle-t... azt már tudjátok, hogy nem él, autóbaleset áldozata 


lett öt éve. De a gyerekének semmi nyoma nem volt. Nem ke- 
vés vesződség árán hozzájutottam olyan adatokhoz, amikből 
kiderült, hogy soha nem született gyereke... mármint hivatalo- 
san. De hittem a barátom emlékezetében, úgyhogy nekiláttam 
felkutatni olyan gyerekeket, akik a szóba jöhető időszakban 
születtek és az anyjuk ismeretlen. Ez még nehezebb volt, de si- 
került rátalálnom egy nővérkére a Laénnec kórházban, aki 
megjegyzett minden elhagyott újszülöttet, és fölismerte Giselle 
fényképét. Akkor már csak egy bizonyos újszülöttet kellett 
megtalálnom, csak persze a hatóságok féltékenyen őrzik az 
adatokat. Hónapokba telt az is, amíg rávettem őket, hogy te- 
remtsék meg a kapcsolatot az örökbefogadó családdal. Hát... 
így történt. 

Vanessa szótlanul ült vagy egy percig, s nem szólalt meg más 
sem. Aztán a férfira nézett. 

— De miért nem tartott meg? 

Jean-Fran tanácstalan mozdulatot tett. 

— Hát ezt nem nagyon tudhatom. Neki akkoriban semmilyen 
egzisztenciája nem volt, albérletben lakott, felszolgált vala- 
hol... talán úgy érezte, nem tudna eltartani. 

— A szülei? 

— Róluk nem tudok semmit. De most, hogy téged megtalálta- 
lak, őket is felkutathatjuk. 

Vanessa megvonta a vállát. Nemigen van szüksége újabb 
nagyszülőkre, gondolta Kissy. Blanche szülei nem élnek már 
ugyan, de ott van Isabelle néni és Mario, akik olyanok, mint az 
igazi nagyszülők, apai ágon pedig megvannak azok a klasszi- 
kus fajta nagyszülők, akiket csak nagyon ritkán lehet megláto- 
gatni, mert messze laknak, de olyankor agyba-főbe dédelgetik a 
kisunokát. 

— Mesélj most már magadról is — kérte Blanche, talán hogy 
ne akadjon el túlságosan a társalgás. 

— Szívesen — felelte Jean-Fran. — Negyvenöt éves vagyok, 
gimnáziumi tanár. A válásom óta egyedül élek, a lányom az 
anyjával él, de gyakran találkozunk. Én kémiát és fizikát taní- 
tok... mi a baj? — akadt meg, látva, hogy a kislány hirtelen 
fölkapja a fejét. — Csak nem? No sebaj. Még javíthatsz. 

Vanessa morcos képet vágott. 


— A szüleimnek megfelelek így is, pedig megbuktam mind a 
kettőből. 

Jean-Fran nevetett. 

— Nekem is megfelelsz. 


Ahhoz képest, hogy eleinte bizalmatlanul fogadta a gyámható- 
sági leveleket, Vanessa jól összebarátkozott az apjával. Való- 
színűleg azért, gondolta Kissy, mert Jean-Fran nem akart tőle 
semmit. Esze ágában se volt láthatásért vagy bármiért perelni, 
és ezt meg is mondta. Neki elég volt annyi, hogy megtalálta a 
lányát, akiről nem is tudott, ezenfelül csak annyit kért, hogy ha 
nem esik nehezére, tartsák a kapcsolatot. 

A kapcsolattartás úgy kezdődött, hogy Jean-Fran a következő 
hétvégén is eljött Vaucressonba, az azutánin pedig Beaulieu- 
be, hiszen akkor ünnepelték Vanessa otthonra találásának má- 
sodik évfordulóját. Az egerek megint elözönlötték a villát és a 
panziót, és kitünően érezték magukat. 

Jean-Frant a második találkozáskor avatták be, hogy kik ők 
és mivel foglalkoznak. Érdeklődéssel és sok-sok fejcsóválással 
hallgatta shindyk és egérkék örök párharcának történetét, és az 
volt a véleménye, hogy ez rémisztő, és inkább a rendőrségnek 
kellene ezzel foglalkoznia. 

— Nem az a rémisztő, amit mi csinálunk — mondta Vanessa. — 
A világ a rémisztő, amiben az ilyen alakok szabadon mászkál- 
hatnak. A rendőrség pedig nem lehet ott mindenütt. Kissynek is 
magának kellett megvédenie magát Sheilától, és Sylvie ellen se 
értünk rá megvárni, hogy odaérjenek a zsaruk. Dazé esetében 
pedig Lucas-ék mindent megtettek, ami megtehető volt, de ha 
annyiban hagyjuk, akkor a gyerek még mindig ott raboskodik. 

— Lucas? 

— A beaulieu-i rendőrkapitány — felelte Niala. — Odavalósi 


gyerek. 
— Tudod, Jean-Fran — felelte Vanessa, tudomást se véve a 
gyors kérdés-feleletről —, a harcművészettanárom, Takada- 


szenszej azt mondja, hogy a harc rossz. Minden harc rossz, de 
ha megtámadnak, akkor védekeznünk kell. Márpedig mi foko- 
zottan ki vagyunk téve a támadásoknak. A csapat egy része 
azért, mert lány, és vonzza az ilyen disznókat, más része azért, 
mert fiú, és úgyszintén vonzza a disznókat. Most nem mesélem 


el neked a közismert pedofilok rémtetteit, mert Kissy hidegle- 
lést kap tőle, de biztos hallottál róluk... 

Kissy fölkapta a fejét. 

— Én ilyet sose mondtam! Honnan... 

Vanessa gyengéden rámosolygott, olyanformán, ahogy Suzy- 
re szokott. 

— Csacsi egérkém. Azt hiszed, nincs mindig ráírva az orrodra, 
hogy mit gondolsz? Elárulom: rá van írva. Csak nem mindenki 
tudja elolvasni. 

Kissy Nialára kapta a tekintetét, aki mosolyogva biccentett. 
Hát igen, gondolhatta volna. Niala elől legfeljebb Zorro titkol- 
hatná el az érzéseit. 

— Szóval — folytatta Vanessa eltökélten — mi nem kerestük a 
bajt. A baj talált meg minket. De akkor már visszavágunk! Jen- 
nifer úgy került a csapatba, hogy lakott a házukban egy féreg, 
aki fogdosni próbálta, ő pedig se kitérni nem tudott előle, se a 
kedvét elvenni az ilyesmitől. Hát jöttünk és elvettük a kedvét 
mi. Nagy show volt, majd mutatunk felvételeket. S mi lett? 
Jennifer belépett közénk, elsajátította a Jerry-harcművészetet, 
és amikor a következő féreg megpróbálta megfojtani, kirúgta 
az orrát a helyéből. Szerintem a világban az boldogul, aki meg- 
védi magát, és nem hagyja, hogy kihasználják. Aki enged, az 
alulmarad, és aki alulmarad, annak vége. 

Kis csend után Jean-Fran szólalt meg. 

— Azt hiszem, szomorú gyerekkorod lehetett. 

— Csodálatos gyerekkorom van — vágta rá a kislány. — De 
amíg Nimbyékkel nem találkoztam, tényleg nem volt valami 
tündérálom. Viszont rengeteget tanultam belőle. Két alapsza- 
bály van, ami a világon mindenkire érvényes. Egy: legyél na- 
gyon-nagyon veszélyes. Kettő: látssz még annál is veszélye- 
sebbnek. Akkor békén hagynak. 


A születésnap megint rengeteg virággal kezdődött, aztán ünne- 
pi reggelivel, amin részt vett Isabelle néni és Mario is, hisz 
ilyenkor már kevesebb munkát ad a panzió, valamint féltucat 
rokon, akik némelyikét Kissy még mindig nem tudta hova ten- 
ni, és persze Jean-Fran, aki némi meglepetést okozott a rokon- 
ságban. Parmentier úr egyenesen rákérdezett, hogy csak nem 
azért jött-e, hogy magához vegye. 


— Szó sincs róla, uram. Csak meg akarom ismerni őt meg az 
életét. Ha akar, persze bármikor eljöhet hozzám, de ő ide tarto- 
zik. 

— Akkor jó — mondta az öreg. — Mert nem adnánk senkinek, 
ezt jó, ha megjegyzi magának. 

Kissy tekintete Vanessára villant, aki lehajtott fejjel nézte a 
tányérját, és szemlátomást mérhetetlenül boldog volt, amiért a 
bácsi így megbecsült. 

Már az első hétvégén szó volt róla, hogy akarjanak-e DNS- 
vizsgálatot, elvégre Jean-Fran apasága csak feltételezés. A férfi 
tette föl a kérdést, kinyilvánítva, hogy a kislányé a döntési jog. 
Vanessa idegenkedett a gondolattól, amire Jean-Fran elmondta, 
hogy megy a dolog: egy steril vattadarabot vesznek a szájukba 
néhány másodpercre, ennyi az egész. A kislány megrázta a fe- 
jét. 

— Nem izgat, hogyan csinálják. Az eredmény zavarna. 

Nem folytatta, hallgatagon ült a helyén és a szőnyeg mintáit 
tanulmányozta. Blanche-nak kellett megmagyaráznia helyette, 
hogy egy dolog feltételezni Jean-Fran apaságát és más dolog 
biztosan tudni. Ha esetleg negatív, akkor nem változik semmi, 
eddig se Jean-Fran volt az apja, eztán se ő lesz, de a pozitív 
eredmény túlságosan végleges. A férfi azt felelte, rendben van, 
ő ezt soha nem fogja erőltetni, de Vanessa tudjon róla, hogy ha 
bármikor úgy kívánja, megcsináltatják a tesztet. Rendben, 
mondta a kislány. 

Most, a születésnapi reggelin Mathieu bácsi hozta szóba, 
hogy csináltattak-e tesztet. Vanessa ránézett és azt mondta, 
nem. 

— És fogtok? — kérdezte Mathieu bácsi. 

A kislány nem válaszolt. Visszafordult a szendvicséhez, amit 
ezúttal Isabelle néni készített, és tűnődő arccal evett tovább. A 
bácsinak valami elterelte a figyelmét, megfeledkezett a kérdé- 
séről, Kissy pedig belemélyedt a kék szempárba, és már tudta a 
választ. 

Valamikor a nyáron Blanche rendezkedett a villa széfjében, 
akkor mutatta Kissynek a dossziét. Egy svéd vendég hagyta a 
panzióban évekkel ezelőtt, mármint üresen, és a svéd nemzeti 
színeket viselte: világoskék és sárga csíkos volt. Georges egy 
nap rábukkant valahol és kinevezte Vanessa dossziéjának, a 


kék szeme és a szőke haja alapján. Ami azt illeti, ugyanezen az 
alapon Nialáé vagy Blanche-é is lehetett volna, de éppen akkor 
Vanessa iratainak kellett egy dosszié, hát az övé lett. Ráírták a 
nevét és azóta a széfben fekszik. Ebben vannak Vanessa szüle- 
tési okmányai, az örökbefogadási papírok, pár orvosi irat — és a 
boríték. Johann kétéves borítékja a rég nem is létező Vanessa 
Bohringer névvel. Amikor Kissy látta nyáron, a boríték még 
mindig leragasztva feküdt a dossziéban, és persze hogy most is 
ott van. És ott lesz még évekig, évtizedekig. Kissy elgondolta, 
vajon egyszer, öregkorában Vanessa előveszi-e a borítékot és 
felnyitja-e, de valószínűbb, hogy akkor sem. Hihetetlenül ma- 
kacs. 

És ebből pontosan lehet tudni, akar-e majd apasági tesztet. 
Nem. Soha. Ha csináltatna, akkor az eredményt átvenné a pos- 
tástól egy lezárt borítékban, és a borítékot betenné a széfbe 
úgy, ahogy megkapta. Soha nem nyitná ki. Azért nem csináltat 
mégsem, mert Jean-Fran is megkapná az eredményt, és úgy ki- 
derülne mégis, hogy mi lett. 

Szereti a rejtélyeket — azonfelül neki a vérrokonság nem je- 
lent semmit. Soha nem volt vérrokona. Talán azért fogadta 
olyan határozatlanul Jean-Fran jelentkezését, mert nem tudott 
mihez kezdeni egy apával. Hiányzik a szótárából ez a fogalom, 
ahogy az anya is. Azt érti és ismeri, hogy egy felnőtt, aki úgy 
szereti, mintha az ő gyereke volna, ilyen van egy csomó, és ha 
Jean-Fran akar a következő lenni a sorban, azt biztosan szíve- 
sen fogadja. De a DNS-vizsgálat voltaképpen egy olyan kér- 
dést tisztázna, ami Vanessát egyáltalán nem érdekli. 


Pi hívta először születésnapnak, és végül is igaza van, hisz két 
évvel ezelőtt az újszülött Vanessát köszöntötték. A név hamar 
elterjedt, nyilván mert , az örökbefogadás évfordulója" túlságo- 
san hosszú és hivatalos. Ráadásul Vanessát voltaképpen nem 
örökbe fogadták, hanem hazavitték, oda, ahova mindig is tarto- 
zott. Az örökbefogadás csak ennek adminisztratív megerősíté- 
se, és senkinek se jut eszébe azt a napot ünnepelni, amikor az 
utolsó pecsét is rákerült az utolsó iratra és a kislány elnyerte új 
családnevét. Ez mellékes. Voltaképpen D" Aubisson volt, annak 
számított attól a pillanattól fogva, amikor Mathieu bácsi mikro- 
busza begördült a kertkapun és ő először meglátta a villát. 


Reggeli után a rokonok átadták jókívánságaikat és szétszéled- 
tek — az ebédnél is lesznek rokonok, de nem mind ugyanaz, 
voltak, akik reggelire tudtak jönni és voltak, akik ebédre. Ezen 
a napon Vanessa választotta meg a programot, és neki az volt a 
vágya, hogy otthon ülhessen, mindenfelől egérfülek vegyék kö- 
rül, és az egyikkel folyton csókolózhasson. 

Kissy átszaladt a panzióba, melegnek érezte a blúzát, ki akar- 
ta cserélni. Ahogy a folyosón haladt, éktelen kiabálás ütötte 
meg a fülét a hall felől. Sarkon fordult és odarohant. 

Mr. Williams volt, az angol vendég, kispénzű öregúr, aki 
azért jött utószezonban, mert most tudta megfizetni. Az utcai 
bejáratnál állt és angolul óbégatott. Jeanne éppen akkor jött 
vissza az utcáról, amikor Kissy belépett. 

— Mi történt? — állt meg mellettük. 

— Elloptak az úr táskája — mondta Hansen úr, a norvég ven- 
dég. — Fiú bejött, look around, vitte. Enyém fiú kergeti, de van 
neki nagy laut. 

Hát az meg mi lehet, gondolta Kissy. Nem könnyű mesterség 
megérteni a vendégek mindenféle nyelvvel kevert francia vagy 
angol beszédét, csodálta, hogy ez Girottiéknak milyen könnyen 
megy. Jeanne közben telefonált, alighanem a rendőrségre. De 
nem, a villába, kérte, hogy azonnal küldjék Mariót a hallba. Le- 
tette, újra tárcsázott. 

— Szia, Jeanne vagyok. Figyelj, Philippe! Lopás történt a pan- 
zióban. Öreg barna bőrtáska. Egy fiú, tizenhat év körüli, fehér 
bőrű, fekete hajú, rövid farmernadrág, kinyúlt kék póló. Nem 
tudom, talán szandál. Nem láttam. Nem, azt sem. Jó. Rendben. 
Kösz! — Letette és a károsulthoz fordult. — Nyugodjon meg, 
uram. A főnök úr rögtön itt lesz. 

Williams úr már nem óbégatott. Leroskadt egy fotelba és a 
fejét csóválta, egészen addig, amíg gyors léptekkel be nem fu- 
tott Mario, Vanessával az oldalán, és meg nem tudakolták, 
hogy mi történt. Akkor megint jajgatni kezdett, és Jeanne-nal 
egyidejűleg magyarázta a lopást. 

Mario mindenekelőtt hozzálátott, hogy megnyugtassa az 
öregurat. Leült mellé és beszélni kezdett hozzá, francia szavak 
nélkül, tiszta angolul, de Kissy tökéletesen értette, sokkal job- 
ban, mint Williams urat. 


— Kérem, uram, mindenekelőtt nyugodjon meg. Csak árt ma- 
gának, ha felzaklatja magát. Gondolom, értékes dolgok voltak 
a táskában. 

— Az összes iratom — motyogta az öreg. — A pénzem... még a 
szobámat se tudom kifizetni! 

— Jelen pillanatban ez a legkevésbé sem érdekes — felelte Ma- 
rio. — Ugye jól tudom, hogy csütörtökig szándékozott maradni? 

— Igen... 

— Rendben van. Ha addig nem kerül elő a táskája, akkor egy- 
szerűen számlát adunk önnek, és majd otthonról elküldi a 
pénzt. Ez nem probléma. Természetesen megvesszük a jegyét 
hazáig. 

Mr. Williams fölkapta a fejét és döbbenten nézett Marióra. 

— No de Girotti úr. . . 

— Igen? 

— De hát önök csak egy kis panzió... hogy engedhetnének 
meg maguknak ilyesmit? 

Mario elmosolyodott és Vanessára nézett. A kislány közelebb 
lépett. 

— Mr. Williams, a Terence Hilton panzió létez harmincöt év — 
kezdte gyalázatos angolsággal, de olyan magabiztosan, mintha 
ő irányítaná a panziót harmincöt éve. — Eközben történt lopás 
csak kétszer. Most a harmadikszor. Ez még nem fogja minket 
földnek verni. Vendégek megbízják nekünk, mi bízi vendége- 
ket. 

— Azt mondja — nevetett Mario —, hogy a vendégeink megbíz- 
nak bennünk, tehát mi is a vendégeinkben. — És rákacsintott 
Vanessára. 

— Értettem, Girotti úr, köszönöm. Vanessa elfelejti, hogy hal- 
lottam én már őt angolul beszélni, és akkor sokkal jobban 
ment. Föl akart vidítani, és ez sikerült is. 

A kislány vigyorgott. 

— Ennek örülök. Más vendéget persze most megfenyegetnék 
a... — félig előhúzta a Nimbuszát —, nem tudom az angol nevét, 
de Mr. Williamsnél erre semmi szükség. 

— Miért? 

— Mert ön egy megbízható úriember. 

— Nem, illetve köszönöm, de úgy értettem, más vendéget mi- 
ért fenyegetnél meg? 


— Nemfizetés esetére. 

A beszélgetés itt félbeszakadt egy motoros rendőr belépésé- 
vel, így nem derült ki, hogyan segít a csúzli az otthon levő és 
nem fizető vendég ellen. A rendőr féltucat gyors kérdést tett föl 
a táska és a fiú küllemére vonatkozóan, aztán köszönés nélkül 
megfordult és kiviharzott. 

— Mi a szösz — mondta Vanessa franciául. 

A rendőr csak megfordult odakint és már jött is vissza, kezé- 
ben a táskával. Williams úr fölragyogott. 

— Ez volt az? — mutatta föl a rendőr. Mindenki lelkesen helye- 
selt, Kissy is, látta már a táskát, föl is ismerte. 

— Szíveskedjék felnyitni. Girotti úr és a másik úr lesznek szí- 
vesek tanúskodni. 

Mr. Williams kinyitotta az asztalra helyezett táskát és egyen- 
ként kirakta holmijait, amiket a rendőr feljegyzett. Villanybo- 
rotva, szemüveg, gyógyszerek, két könyv, hasonló apróságok. 
Az irattárcája megvolt, benne száz euróval, de volt egy külön 
pénztárcája, az hiányzott. 

— Mennyi volt benne, uram? 

— Talán... ötszáz euró... meg vagy ötven font... inkább keve- 
sebb. Lehet, hogy csak négyszáz. 

— Értem. Nos, a fiút elfogtuk, a tárca nem volt nála. Valószí- 
nüleg futtában kivette és átdobta egy kerítésen, mert arra nem 
volt ideje, hogy bárkivel találkozzon. Egy fiú fogta el, aki itt la- 
kik. 

— Az fiam nekem -— szólalt meg Hansen úr. — Nem reméltem, 
hogy catch. 

— Utolérte. Most veszik fel a vallomását. Kérem, olvassák el 
és írják alá a jegyzőkönyvet, ha nincsenek nehézségeik a meg- 
értésével. 

— Én értek mindent — dicsekedett Hansen úr. — Csak beszélje 
nem tud. Nehézen rakjak össze. 

A rendőr átadta a jegyzőkönyv egyik példányát, a másikat el- 
tette, tisztelgett és elszáguldott. 

— No látja, uram — tápászkodott föl Mario —, a nehezén túl is 
vagyunk. Fő, hogy az iratai megvannak. A tárcát meg majd 
megtalálják. 


Az ünnepi ebéd igazi provánszi menü volt: halleves pirított 
zsömlekockákkal, majd báránycomb burgonyapürével, amire 
szalonnapörcöt szórtak. A desszert még provánszibb volt, 
beaulieu-i specialitás: Alex Bourridon különleges fagylaltja, 
citrom-barack-eper, reszelt csokival és vaníliaöntettel. Végül 
sajt, aprósütemény, gyümölcs, mint általában. Szokásos össze- 
jöveteleiken is óriási mennyiségű aprósütit, gyümölcsöt és saj- 
tot pusztítanak, de azok persze boltból vannak. Most a süte- 
ményt Isabelle néni és Jeanne sütötte, a szőlő és a barack a 
D"Aubissonok termése, a többi rokonoknál termett és ingyen 
adták. Még a sajtot is, hiszen errefelé sokan készítenek házi 
sajtot, csak nem a városi házukban, hanem fönt a hegyekben, 
kis eldugott tanyákon, ahol bort is csinálnak. A bor nem szere- 
pelt a születésnapi ebéden, nem is érdekelte volna Kissyt, de a 
sajtok remekek voltak. Az üdítőitalok egy része bolti volt, de 
Bourridonék küldtek saját narancslevet, nagyon különlegeset. 
Kissy teljesen el volt tőle ragadtatva, még soha nem ivott ilyen 
finom narancslevet. 

— Ez attól van, hogy valódi — mondta Jean-Fran, amikor Kis- 
sy véleményt mondott a narancsléről. — Valódi narancsokat ne- 
veltek valódi narancsfákon, aztán kipréselték a levüket... hogy 
mit tettek még bele, azt nem tudom, de hogy azok is természe- 
tes anyagok, az biztos. 

— Nem is fogja megtudni — felelte Isabelle néni. — Azt meg- 
mondják, hogy mennyi cukor van benne, a cukorbetegek ked- 
véért, bár én már nem emlékszem. Azt is tudom, hogy mi hogy 
csináltuk lánykoromban, de Bourridonék receptje egészen más. 
Őrzik is hűségesen. Sok ilyen családi recept van minálunk, 
amik anyáról lányára szállnak. 

— Az önök családjában mi? — érdeklődött Jean-Fran. 

— Egypár sütemény, halételek, de leves is akad közte. Vanes- 
sa még nem tudja mindegyiket — pillantott a néni derűsen az 
ünnepeltre, aki Nimby és Blanche között ült és szemlátomást 
ragyogott a boldogságtól. Így is van, még nem mindet tudja, 
hisz idő kell a megtanításukhoz, de ezek ismerete kijár neki 
mint a család tagjának, a Claudelek legkisebb leszármazottjá- 
nak. 

Kissy már hallott róla, hogy a család egy bizonyos Jean Clau- 
deltől származtatja magát, aki a forradalom idején keveredett 


ide Normandiából, itteni lányt vett el, azóta hívják őket Clau- 
delnek. De a családi hagyományok sokkal régebbre nyúlnak 
vissza, és főleg a nők őrzik őket. Az is egyfajta hagyomány, 
hogy messziről jött férfit választanak; így tett Jean Claudel fe- 
lesége, így tett Isabelle néni és Blanche — és lám csak, a család 
két kisegere is. Niala választottja még aránylag közelről jött, 
hisz Toulon Provence is, tengerpart is. De Vanessa egészen Íle- 

Estig beszélgettek és falatoztak, nem is gondoltak vacsorára. 
Isabelle néniék is későig maradtak, Jeanne és Luigi ellátta a 
panziót nélkülük is. Vanni is segít, nem lehetett lebeszélni róla, 
azt mondta, sokkal tartozik nekik. 

Tíz órakor aztán mind fölkerekedtek és átsétáltak. Ott tudták 
meg, hogy Williams úr pénze még mindig nincs meg, a rendőr- 
ségtől senki nem üzent semmit. Persze ilyenkor ott már egy lé- 
lek sincs, csak ügyelet, úgyhogy Niala fölhívta Lejeune-t az 
otthoni számán. 

— Szia, Nicole vagyok, ugye nem aludtál még?... Ó, mit tud- 
hatom én azt, hogy ti rendőr századosok mikor bújtok ágyba a 
kedvenc plüssmacitokkal? . .. Micsoda?! — Niala fölnézett rájuk. 
— Azt mondja, szívesen váltana plüssegérre. Ez most tisztesség- 
telen ajánlat? 

— Förtelmesen — felelte Pi. — Kérdezd meg, mikor van szabad- 
napja, hogy ne számítson rendőrnek, amikor megverem. 

De a százados is hallotta, és azt üzente, újra megnézte a maci- 
ját és rajong érte. Ezek után Niala gratulált a megmenekülésé- 
hez és megkérdezte, mit tud Williams úr tárcájáról. 

— Hogyhogy nem? Alaposan kikérdeztétek? Ej, nem érted, 
Philippe. A ti-ti-tá módszert kell alkalmazni. Kérdés, kérdés, 
pofon. Hány pofont kapott? 

Niala döbbenten nézett a telefonra. 

— Te jó isten — mondta. — Hát hogy lettél te százados? Elké- 
pesztő vagy. Még hogy szabályzat... No figyelj ide. Segítek 
rajtatok. Reggel bemegyek és megverem, oké? Ne aggódj, leg- 
alább féltucat fogát meghagyom. Mindent bevall majd, és aláír 
egy papírt, hogy nem ti voltatok. Igen?... 

Niala most apjára nézett. 

— Azt mondja, kezd neki tetszeni a gondolat. Mármint a 
plüssegérrel alvás. 


— Jól van — mondta Martin drámai hangon -, ha ez kell, hogy 
vallomásra bírhassuk. .. vállalom! 


Hát igen, gondolta Kissy, míg a haját fésülte a fürdőszobában. 
Niala már felnőttnek számít. Lejeune százados rendes ember, 
egy gyerekkel sose viccelődne ágyba bújásról, és a miniegere- 
ket még alighanem gyereknek tekinti — Niala a kivétel. Nyilván 
mert az egész város tudja, hogy lefekszik Pivel, de Niala am- 
úgy is mindig felnőtt volt, bármilyen lökött. 

Vanessa viszont lehet, hogy régesrég odaadta már magát 
Nimbynek, amikor még mindig gyereknek fogják tekinteni. 
Mert ő meg olyan. Az se lenne nagy csoda, ha felnőttkorában is 
gyereknek néznék. 

Nyílt az ajtó, Chantal lépett be és gombolkozni kezdett. 

— Te, ez a százados nős? — kérdezte közben. 

— Fogalmam sincs — mondta Kissy. — Kérdezd meg Nialáékat. 

— Jó, csak most jutott eszembe. 

— Miért? 

— Hm — mondta Chantal. — Végül is jóképű pasas, és ha éppen 
egeret akar az ágyába. . . 

Kissy döbbenten nézett rá. Chantal elnevette magát. 

— Jól van, azért meg ne egyél, egérke. Csak eljátszadoztam a 
gondolattal. Neked ott van Martin, nekem a gondolat. 

Kissy megcsóválta a fejét. 

— Az apád lehetne! 

— De nem az. Andreas is idősebb nálam. 

— De nem évtizedekkel. És tudtommal kitűnően megvagytok 
együtt. 

— Remekül, de ő most nincsen itt. Viszont a jövő héten nála 
alszom. 

— Mégis? 

— Így több időnk lesz. Ki akarunk próbálni egypár új dolgot. 

Kissy érezte, hogy pirosodni kezdenek a fülei. Amikor Niala 
mesélt a dolgokról, amiket kipróbáltak, akkor is olyanok vol- 
tak, mint a féklámpák, mert Niala mindent, amiről mesélt, ter- 
mészetesnek tekintett, ennélfogva nem zavartatta magát sem- 
milyen részletektől. Kissy azóta se mert visszagondolni ezekre 
a történetekre, mert félt, hogy az egész világ leolvashatja a fü- 
léről. 


— Elképesztőek vagytok — mondta gyorsan, hátha ezzel elejét 
veheti az , új dolgok" részletes ismertetésének. — Én soha nem 
tudnám szerelem nélkül csinálni. 

— Igen, úgy biztos még jobb lehet — felelte Chantal, és belé- 
pett a zuhanyfülkébe. — De ha egyszer a szerelem nem jött, 
csak Andreas... mit csináljak? És igazán nem lehet okom pa- 
naszra. Rendes, figyelmes srác. 

— No látod. Te meg plüssegér akarsz lenni Lejeune ágyában. 

Chantal nevetett és megnyitotta a csapot. Kissy befejezte a 
fésülködést és hazaballagott a saját plüssegeréhez. 


Reggel kicsit későn ébredtek, pedig semmi újat nem próbáltak 
ki. A villában egy lelket se találtak, visszamentek hát a panzió- 
ba. A konyha előtt futottak össze Jeanne-nal, aki közölte, hogy 
az egerek gyorsan bekaptak pár falatot és elmentek a Hansen 
fiúval pénztárcára vadászni. 

— Vanessa szerint a rendőr tévedett — mesélte. — A srác nem 
dobhatta át egy kerítésen, mert akkor a háziak találják meg. 
Valahol elrejtette. Úgyhogy most végigmennek az útvonalán. 

— Mikor indultak? — kérdezte Kissy. 

— Vagy félórája. Hagytak nektek szendvicseket, a kisasztalon 
vannak letakarva. 

— Azokat muszáj megennünk — mondta Martin nagyon gyor- 
san. — Vanessa vigasztalhatatlan lenne, ha nem nyúlnánk a mű- 
veihez. 

— Azt pedig nem hagyhatjuk — nevetett Kissy. Nimby szokott 
ilyen ékesszóló lenni, amikor evésről van szó. De már Martin is 
eltanulta. 

Így tehát megreggeliztek, aztán elindultak a part felé. Az utca 
elején jártak, amikor meglátták az egereket; már visszafelé tar- 
tottak. Nimby valamit lengetett a kezében. 

— Megtalálták — állapította meg Martin természetes hangsúly- 
lyal. Hát persze hogy megtalálták. 

Mint kiderült, Nialának is igaza volt meg a rendőrnek is. A 
tolvaj nem akarta, hogy idegenek találják meg, de bizony hogy 
átdobta egy kerítésen. A Larue-ház kerítésén, mert annak a 
gazdái nem itt laknak, és a kert karbantartásakor nem végeznek 
alapos munkát. A tolvaj helybeli és tudta ezt. 


— Igazi csapatmunka volt — vigyorgott Vanessa. — Jean-Fran- 
nak jutott eszébe, hogy egy kevésbé gondozott házba is bedob- 
hatta, Nialának, hogy melyik lehet az, és Nimby találta meg 
egy bokorban. Kineveztük elásott kincsnek és megyünk kalóz- 
groggal ünnepelni, mint a Fecskék és Fruskákban. 

— Te olvastad a Fecskék és Fruskákat? — kérdezte Martin két- 
kedően, hisz a kislány kezében nemigen láttak könyvet a tan- 
könyveken kívül. Azokat se gyakran. 

— Niala mesélt róla. Jean-Frant kértük föl a grog elkészítésé- 
re. Elvégre vegyész. 

— Tanár — mondta Kissy. 

— Kémiatanár. Pontosan tudja, hogy ha a piros löttyöt beleönti 
a kék löttybe, akkor milyen gyorsan kell menekülni. 

Míg fölmentek a panzióhoz, Kissy eltűnődött, milyen lehet 
egy kémiatanárnak, hogy frissiben megtalált lánya kémiai anti- 
talentum, aki minden vegyszert csak valamilyen színű löttynek 
lát. Úgy tűnt, a férfit nem zavarja a dolog, jót derült rajta. 

Tényleg ő készítette el a grogot, miután a tárcát visszaadták 
Mr. Williamsnek. 

— Nagyon egyszerű recept — mondta. — Először szukrózgranu- 
látumot helyezünk a lombikba — s ezzel porcukrot szórt Isa- 
belle néni nagy keverőedényébe. — Ez tizenkét szénatomból, 
huszonkét hidrogénatomból és tizenegy oxigénatomból áll. 

— Melyik az oxigénatom? — tudakolta Vanessa, belekukucs- 
kálva az edénybe. 

— Az a fehér az alján. Ehhez adjuk az ötszázalékos citromsav- 
oldatot, hat szén, nyolc hidrogén és hét oxigén. — Jean-Fran be- 
széd közben kinyitotta a citromlés flakont, és találomra beleön- 
tött valamennyit az edénybe. 

— Most robban? — kérdezte Vanessa nagyon komolyan. 

— Dehogyis. Most csak lassú oldódás kezdődik, de mindjárt 
meggyorsítjuk. Hozzáadunk egy univerzális oldószert. — Ezzel 
a csaphoz vitte az edényt. — Két hidrogén és egy oxigén. Most 
már csak össze kell keverni. 

— Homogenizálni kell — segített Nimby. 

— Igen, köszönöm. — Jean-Fran ünnepélyes képpel kavargatni 
kezdte a vegyszett. 

A D" Aubisson lányok egymásra néztek, de most csak egy pil- 
lanatra. 


—És mit gondolsz — lépett közelebb Niala —, mit alkottál 
most? 

— Hát limonádét, azazhogy kalózgrogot. 

Niala megcsóválta a fejét. 

— Aligha. Ez most olyan savanyú, hogy ha megisszuk, még a 
hegyeink is fölgyűrődnek tőle. Háromszor ennyi cukor kell be- 
le. Egyébként kémiailag biztosan nagyon szakszerű volt, de — 
Niala elnevette magát — látszik, hogy nem szoktad megkóstolni 
a keverékeidet. . . 


Igen, gondolta Kissy, Vanessa a szerencse gyermeke, legalább- 
is kétezerhét tavaszától fogva. Apát is olyat talált, aki jól bele- 
illik az egércsapatba, együtt lököttködik velük és elfogadja az 
összes bolondériájukat. Jean-Fran szót értett a D"Aubisson szü- 
lőkkel, jóba lett Isabelle nénivel és Marióval, és ő is jól érezte 
magát köztük. 

— Kellemes hétvége volt — mondta, amikor elindultak a busz- 
hoz; most már azzal közlekednek, Mathieu bácsi mikrobuszát 
kinőtték, ráadásul most betegeskedik, szervizben van. — Na- 
gyon szép helyen laksz, jól éreztem itt magamat. 

Vanessa mosolygott. Most nem ragyogott úgy föl, mint más- 
kor, ha Beaulieu-t dicsérték, most csak egy otthonos mosoly 
volt az arcán. 

— A legszebb hely a világon. Soha nem tudnék máshol élni. 

— De egy-két napra azért eljönnél? 

A kislány fölpillantott, kutatóan nézve a férfi arcát. 

— Hová? 

— A nagyszüleidhez. 

Vanessa úgy torpant meg, hogy a mögötte jövő Pi majdnem 
nekiment. 

— Hát azok is vannak? ... 

— Persze hogy vannak — mosolygott Jean-Fran. — Már hallot- 
tak rólad és kíváncsian várják, hogy milyen vagy. A jövő hét 
végét náluk töltöm. Ha nem jön közbe semmi, ott lesz a húgod 
IS. 

— Hol? 

— Les Planes-ban. 

— Hát az meg hol van? 


Kissy mosolygott. Ő se tudta, hol van az a hely, de biztos volt 
benne, hogy a kislány otthonra talál ott is. Otthonra és még egy 
családra. A nevelőszülei lehettek félresikerült példányok, mert 
mindenki mással csodálatosan elvan. Vagy talán valami varázs- 
lat történhetett, amikor velük találkozott. Láthatatlan üzem- 
módban valami tündér is be lehetett csatlakozva a Kölyökklub- 
ba. 

— . . majd meglátod — mondta éppen Jean-Fran, amikor Kissy 
fölkapta a fejét. Már megint elmulasztotta a beszélgetés egy ré- 
szét. — Persze nem olyan szép, mint itt, az kétségtelen. Arrafelé 
csak egyszerű házak vannak, nem ilyen csodapaloták, de az 
emberek ott is kedvesek. 

— Az emberek mindenütt kedvesek — jegyezte meg Vanessa 
olyan arccal, mint aki magától értetődő tényt állapít meg. Jean- 
Fran mosolyogva lenézett rá, és Kissynek az volt az érzése, ami 
Tomnál is sokszor, hogy alighanem szívesen megsimogatná. 

— Sose gondoltam volna — mondta Jean-Fran. — Hallottam 
már erről a környékről, de mindig csak azt, hogy a milliomosok 
paradicsoma. Azok pedig nem barátságos népek. 

— Itt se mindenki milliomos — mondta Niala —, bár szegények 
csakugyan nem vagyunk. De a milliomosok között is akad, aki- 
vel normálisan el lehet beszélgetni, és nem játssza meg magát. 

Jean-Fran bólintott. 

— Tényleg, nem itt van valahol az ház?... valamikor láttam a 
hírekben, úgy emlegették, mint a világ legdrágább villáját. 
Mintha Nizza környékét mondták volna. 

— A Leopolda? — vigyorgott Vanessa. — Az tényleg Nizza kör- 
nyékén van, egész pontosan Villefranche-ban, még pontosab- 
ban arra — valahová a hátuk mögé mutatott. — Ha oda akarsz 
menni, jó pár kilométert kanyaroghatsz a szerpentinen, de a tér- 
képen talán pár száz méter a házunktól. Persze nem látszik a 
hegy miatt. Valami orosz vette meg félmilliárdért, de errefelé 
még nem láttuk. 

— Félmilliárd micsoda? — lepődött meg a férfi. 

— Euró, természetesen. 

— Jézusmária. Annyi pénz nincs is a világon! 

— Hát nem is fizette ki — nevetett Niala. — Most pereskednek. 
Bizonyos érték fölött a házakkal csak vesződség van. 


Úgy esett, hogy a gépen Jean-Fran ült Kissy jobbján — a balján 
persze Martin —, és fölhasználhatta az alkalmat egy-két kérdés- 
re. 

— Mi a véleményed a lányodról? 

Jean-Fran elmosolyodott a már ismerős mosolyával. 

— Tündéri kis kölyök. Sajnálom, hogy nem ismerhettem kicsi- 
nek. Tele van szeretettel és jóakarattal. Persze hogy mindenki 
kedves vele, érzik a jószándékot. 

— Ha láttad volna Roger képét. . . — jegyezte meg Martin. 

— Valamelyik pedofilotok? 

— Igen, a nyúlkálós. Amikor Mézescsupor leleplezte — ez volt 
a fedőneve —, úgy nézett rá, mintha Hasfelmetsző Jacket látná. 

— Hát igen — mondta Jean-Fran —, amit mondtam, őrájuk nem 
vonatkozik. Én csak annyit tudok erről, amennyit meséltetek, 
de ahogy elnéztem közben Vanessát, meglehetősen örülök, 
hogy nem vagyok pedofil. 

Kissy vigyorgott. 

— A nagyobb biztosítótársaságok már csak úgy vállalják pe- 
dofilok biztosítását, ha kötelezik magukat, hogy nem mennek 
Vanessa-veszélyes területre. 

Jean-Fran elképedve meredt rá, s ők kórusban mondták a ref- 
rént: 

— Nem, de jól hangzik! 

Nevettek. 

— Mi is veszélyesek vagyunk persze — mondta Kissy meg- 
nyugtatóan -—, de hát ővele nem vehetjük föl a versenyt. Szeren- 
cséd, hogy te vagy az apja. 

— Ó, szó sincs róla — felelte Jean-Fran. 

Kissy értetlenül pislogott. 

— Egyáltalán nem tekint az apjának — magyarázta a férfi. — 
Meg is lepett volna. Természetesen soha nem is fog az apjának 
tekinteni. 

— Miért nem? 

— Mert már van egy apja, és a vérségi kapcsolat neki nem 
mond semmit. Én a sok-sok barátjának egyike vagyok. Ennél 
többre nem is számítok. 


— Nincs is ennél több — nézett Kissy maga elé. — Tűzbe men- 
ne bármelyikünkért. Ha egyszer úgy néz rád is, mint akiért haj- 
landó tűzbe menni, akkor elnyerted a nála elérhető legmaga- 
sabb rangot. 


A következő hétvégén eggyel kevesebben voltak, s ez nagyon 
rányomta bélyegét együttlétükre. Nimbynek borzasztóan hiány- 
zott Vanessa, bár hősiesen viselte, ugyanúgy lököttködött, csak 
közben le volt konyulva. Kissy nagyon is megértette. A kislány 
kezdettől fogva a csapat motorja, senkinek a távolléte nem töri 
le őket annyira, mint az övé. Pedig telefonált, többször is, de 
hát az nem ugyanaz. 

Sokat gondolkodott a meghíváson. Angouléme nagyon mesz- 
sze van, de ez nem számított különösebben. Csak felemás érzé- 
sei voltak, amiket szokás szerint Niala fejtett meg. 

— Olyan érzésed van, mintha elköteleznéd magad valami mel- 
lett azzal, hogy odamész — közölte szerda este a felületen. — 
Tulajdonképpen így is van. Jean-Fran azzal, hogy bemutat a 
szüleinek és a lányának, elvállal téged előttük mint másik lá- 
nyát. Te pedig elvállalod őt mint apádat. Ugyanakkor viszont 
azok mégiscsak idegen emberek, magát Jean-Frant is csak pár 
hete ismered, és most el kell vállalnod apádnak. Tényleg elég 
bizarr. No meg szerintem két éve nem jártál idegen helyen 
egyedül. 

— Dehogynem - felelte Vanessa. — Az egész várost becsatan- 
goltam, legalább százszor. 

— De sehol sem aludtál ott. 

— Arra célzol, hogy félek nélkületek? — A kislány összerán- 
colta a homlokát. 

— Eszemben sincs. Nem őrültem meg, még fiatal vagyok. 
Egyszerűen csak nagyon kötődsz hozzánk és elszoktál attól, 
hogy hosszabb időt tölts nélkülünk. Ami nem baj. Előtte túlsá- 
gosan is egyedül voltál és túlságosan önállónak kellett lenned. 
Ideje volt már, hogy gyerek lehess, akire vigyáznak a szülei. 

— És akkor most mit tegyek? — kérdezte Vanessa értetlenül. 

— Természetesen menj el. Nincs szükséged szülői felügyelet- 
re, de Jean-Fran is ott lesz. Megismered a nagyszüleidet és a 
húgodat, aztán eldöntöd, hogy mihez kezdesz velük. 


Vanessa tehát elment, miután Jean-Fran mosolyogva biztosí- 
totta, hogy a környék macskáitól nem kell tartania. 

— Eszemben sincs — nyelvelt vissza. — Nem vagyok valami 
ágrólszakadt mezei pocok. A Jerry Alapítvány kisegere va- 
gyok, és meg tudom védeni magamat. Jöhet tigris is. 

De tigris nem akadt a nagyszülőknél, ezt hamar megtudták. 
Péntek este, nem sokkal azután, hogy megérkezett Angouléme- 
be, SMS-t küldött. Megérkeztem minden ok nincs veszély sajt 
van ahsmr ii. Az egerek töprengve nézték. Az ii világos, Va- 
nessa aláírása, még mindig a Mohi korabelit használja, nem tért 
át az IV-re. De mi lehet az ahsmr? 

— Meg kell fejtenünk — mondta Chantal. — Lehet, hogy valami 
vészjelzés, esetleg kényszerítették, hogy ezt írja. 

— Hogy lehetne Vanessát kényszeríteni? — nézett rá Kissy. 

— Te is leírnál bármit, ha kihegyezett fogú macskát nyomná- 
nak a torkodhoz. 

Kissy nevetett. 

— És azt hagyták, hogy ezt a titkos kódot is leírja? 

— Megvan — mondta Nimby, aki mostanáig az üzenetet bá- 
multa a telefonon. — Nincs macska a torkánál, az üzenet éppen 
azt jelenti, hogy tényleg tőle jött és tényleg minden rendben. 

A többiek kíváncsian néztek rá. 

— Szamarak! A jelszót írta le! 4 házibulit Sophie Marceau 
rendezte! 


Vanessa egy jó órával később jelentkezett. Ők a nappaliban 
voltak; az asztalra kitették a notebookot és arra kapcsolták a hí- 
vást. 

— Jöttem volna már előbb is, de elég nagy a felhajtás — mond- 
ta a notebook a kislány vidám hangján. — Jean-Fran ért az el- 
hallgatáshoz. Azt mondta, hogy a szülei lesznek itt meg a lá- 
nya. Hát van még két lánytestvére, az egyiknek egy fia, a má- 
siknak két lánya, meg van egy öccse is, de az gyermektelen. 
Plusz persze két férj és egy feleség, mármint a testvéreké. És 
egy nagymama. Jean-Fran nagymamája, az nekem kicsodám? 

— A dédmamád - felelte egy egész kórus. 

— Hát az. Nyolcvanöt éves, járni nem tud már, de úgy vág az 
esze, mint az enyém. Úgy látszik, ők időnként össze szoktak 
gyűlni, és most is ezt tették. Itt van ám Jean-Fran felesége is, és 


úgy beszélgetnek egymással, mint két jóbarát. Most kijöttem a 
fürdőszobába, de már megyek is vissza. Ja, és kaptam sajttor- 
tát. Szerintem nem nagyon értik, hogy mit akarok én ezzel az 
egérséggel, de amolyan tiszteletre méltó, csendes őrültnek tar- 
tanak. Nemigen tudják megkülönböztetni a netet a körömresze- 
lőtől, de udvariasan megkérdezik, amit nem értenek. Viszont a 
nagynénik nem veszik jó néven, ha shindykről beszélek a gye- 
rekek jelenlétében. Az unokahúgaim tizenkettő és kilenc, az 
unokaöcsém hétéves. De valahogy én számítok a legkisebbnek, 
mert engem csak most találtak meg. A kisebbek nem nagyon 
értik, hogy lehet, hogy Jean-Fran mostanáig nem tudott rólam, 
és mégis az apám. A szüleik nem mondják meg nekik, de gon- 
dolom, előbb-utóbb magunk maradunk és elmagyarázhatom. — 
Egy pillanatra elhallgatott. — Persze, máris megyek! — szólalt 
meg hangosan, aztán halkan: — Úgy látszik, hiányzom nekik. 
Majd jelentkezem. Ja, egyébként macska több is van, de fütyül- 
nek rám. Kutyák is vannak, azok kedvesek. Az emberek is ked- 
vesek, és senki nem akar elrabolni. Cin-cin! 

És letette. Az egerek egymásra néztek. 

— Kicsit olyan volt, mint egy beszélgetés a Jupiterrel — düny- 
nyögte Nimby. — Először öt percig szónokol az egyik... csak itt 
elmarad a másik szónoklata. 

— Miért, mi van a Jupiteren? — kérdezte Jennifer. 

— Semmi, de némely történetekben emberek utaznak oda, és 
ha a szerző nem aludt fizikaórán, akkor az üzenetváltások csak 
kínkeserves lassúsággal követhetik egymást. 

— Hát mindenesetre jól van — mondta Niala, nemigen figyelve 
a csillagászati vonatkozásokra. — És nem akarja bántani senki. 

— Ők is élni akarnak — felelte Nimby. — Veszedelmes dolog, 
ha az ember hozzápiszkál egy bekapcsolt magasfeszültségű 
transzformátorhoz, közetaprítóhoz vagy Vanessához. 

Azért valahogy aggódtak egy kicsit egész hétvégén, pedig 
Vanessa többször is jelentkezett, elmondott néhány részletet a 
rokonságról, és megnyugtatta őket, hogy jól van. Az egerek 
csak aggódtak tovább. Pedig hát csacsiság, azoknak eszük ágá- 
ban sincs besorolni Vanessát a családba, és még ha ilyen tervük 
lenne is, akkor se tudnák megvalósítani. Ha a kislány olyan jel- 
zést küld, hogy rosszul bánnak vele, vagy ha nem száll föl a va- 


sárnap esti gépre, a házat elözönlik a feldühödött kisegerek. 
Tudják a címet, gépek most is repülnek. . . 

Vanessa természetesen fölszállt a gépre, és menetrend szerint 
megérkezett Nizzába, majd busszal Beaulieu-be. Jean-Fran 
nem volt vele, ő Párizsba repült haza, hiszen reggel dolgozni 
megy. Este a kislány még beszámolót is tarthatott, és az egerek 
megnyugodhattak, hogy tényleg nem bántotta senki. 

— Nem is értem, hogy jutott eszetekbe — csodálkozott. — Tel- 
jesen normális emberek. Ha feltételeztem volna, hogy nem 
azok, oda se megyek. Mindenki szeretett, ámbár tény, hogy 
nem nagyon tudtak mihez kezdeni velem. A nagypapa eléggé 
morgott Jean-Franra ezért a helyzetért, de engem nagyon ara- 
nyosnak talált. 

— Jean-Fran nem tehet arról, hogy Giselle-nek nyoma veszett 
— mondta Nimby. 

— Egérke, ha Jean-Fran hűséges férj lett volna, akkor én most 
nem cincogok itt veletek. 

— Ó, de jó, hogy hűtlen volt! — felelte Nimby, és szerelmesen 
bámult a kamerába. Vanessa csillogó szemekkel nézett vissza 
rá. 

Kissy sóhajtott. Borzasztó. Ennyire szeretik egymást, és a 
kislány még mindig olyan szégyenlős, mintha kétszáz éve élné- 
nek. 

Ezen az estén már nem tudott neki szemrehányást tenni, Nim- 
byvel teljesen elmerültek egymás csodálatában, egy idő után 
külön is vonultak. Akárcsak Nialáék, gondolta Kissy, de ők 
együtt töltötték a hétvégét, és nem tétlenkedtek, szombaton ti- 
zenegykor ásítoztak ki a szobájukból. Hajnalig nem aludtak, 
mondta Niala. Akárcsak másnap délelőtt Chantal, mert Andre- 
as 15 beállított szombat délután, és onnantól Chantal leginkább 
vele volt elfoglalva. Kissy el is tűnődött rajta: biztos, hogy nem 
szerelmes ez a lány? Persze, elviccelődik Lejeune századosról, 
de amúgy két fő szakasz váltakozik az életében, amikor tervez- 
geti, hogy legközelebb mit fognak csinálni Andreasszal, és 
amikor csinálják. 

— Lehet benne valami — mondta Niala, amikor hétfőn elmond- 
ta neki, mire gondol. — Párszor már volt szerelmes, nem műkö- 
dött... hát most elhatározta, hogy azért se lesz szerelmes. Csak 
szex, ugye. Még magának se vallja be, mit érez. Alkalomadtán 


meg kell kérdeznünk Jennifert, mi a véleménye a bátyja érzel- 
meiről. Elvégre ő ismeri a legjobban. 

De Jennifernek se volt több információja. 

— Nem tudom. Andreas jó párszor volt már szerelmes, de 
semmi különös nem látszott a viselkedésén. Ugyanolyan volt, 
mint bármikor. Nem az az érzelgős típus. 

Hát nem, gondolta Kissy. Sokszor megfigyelte már, hogy 
egymás mellett ülnek vagy állnak, és nem is érnek egymáshoz. 
Nimbynek bezzeg folyton ott van a keze Vanessa derekán vagy 
a vállán, folyton összebújnak, és rengeteget csókolóznak is. 

Ezért olyan képtelen ez a helyzet, hogy még mindig nem tör- 
tént köztük semmi. 


A hét folyamán apróra kikérdezték Vanessát a vidéki rokonok- 
ról. Persze hogy a tenyeréből ettek. Eleinte kicsit feszélyezett 
volt a hangulat, végül is nem mindennap akad össze az ember 
egy közeli rokonnal, akiről tizenhárom évig nem tudott, de 
csakhamar feloldódtak. Vanessa nem tagadta, hogy ez neki kö- 
szönhető, az ő utolérhetetlen bájának és kedvességének. Meg a 
szerénységednek, nevetett Kissy. 

Érdekes, hogy Vanessa mennyivel jobban hasonlít fogadott 
családjára, mint a vér szerintire. Blanche és Niala mellett ter- 
mészetesnek hat a szőkesége és a ragyogó kék szeme, a Chan- 
deau-k viszont barna hajúak, barna szeműek. A nagymama hat- 
vanöt évesen még mindig barna, sok ősz is van közte, de jól 
látszik az eredeti hajszíne. A nagypapáé nem, de szó volt a haj- 
színekről és megmondta. Nyilvánvaló, hogy Vanessa kizárólag 
Giselle-re hasonlít. Érdekes, hogy Francoise is az anyja kikö- 
pött mása, viszont az unokahúgaik egyáltalán nem hasonlítanak 
az anyjukra. Annette néninek hosszúkás feje van és barna haja, 
de a lányainak kerek fejük van, a nagyobbik szőkésbarna is, 
mint az apja, csak a kisebbik barna. Yvette és Brigitte. Elég 
normálisak, de nem beszélgethettek túl sokat, Annette néni lát- 
hatóan nem szerette volna, ha a lányai pedofilokról hallanak, 
úgyhogy sose hagyták őket magukra. Nem is aludtak külön 
lányszobában, a lányok a szüleikkel aludtak, Vanessa pedig a 
nappali sarkában egy kis díványon, ami úgy el volt rekesztve 
egy hatalmas könyvszekrény mögé, mint egy külön hálószoba. 
A nagymama is tanárnő, történelmet tanít, még nem is ment 


nyugdíjba, neki vannak ott a könyvei. A nagypapa viszont gaz- 
dálkodó, földet művel, állatokat tart, úgyhogy ő hajnalban kel 
és megy az állatokról gondoskodni. Vanessa is megnézte őket, 
egy óriási csarnokban rengeteg disznót látott, akik úgy bámul- 
tak rá, mintha nem láttak volna még egeret — ámbár, mondta a 
kislány, lehet, hogy tényleg nem láttak. Megnézték, de nem 
szóltak semmi különöset, ő pedig nem árulta el, hogy rengeteg 
receptet tud az elkészítésükre. 

Sokat meséltették az életéről, főleg miután felfogta, hogy An- 
nette néni szeretné, ha kihagyná a shindyket, és ő eleget tett a 
kívánságának. Persze így nem volt könnyű elmondani, hogy 
került össze a csapat, de végül is az, hogy Sheila megtámadta 
Kissyt, igaz és kellőképpen cenzúrázva is van. Értheti minden- 
ki, ahogy akarja. Mire aztán odáig ért, hogy Millet mit akart, 
amikor elhozták tőle, már kellőképpen beletanult a dologba és 
elintézte azzal, hogy rosszul bánt vele. Úgyhogy akadálytalanul 
eljutott a történet csúcspontjáig, amit a Chandeau-k könnyes 
szemmel hallgattak, és agyba-főbe dicsérték Nialát, amiért rá- 
jött, hogy Mohit örökbe kell fogadni. A dédmama folyton Szűz 
Máriát emlegette és mindenféle vallásos mondásokat hajtoga- 
tott, amikből Vanessa egy szót sem értett, de nem szólt semmit. 
Mindenesetre a D" Aubisson család Chandeau-ék feltétlen tisz- 
teletét vívta ki. 

Arról is beszéltek, hogy Jean-Fran fel akarja kutatni Giselle 
szüleit is, elvégre Vanessának joga van megismerni őket. De 
nem egyszerű, mert elég sok embert hívnak Morinnek, és nin- 
csen semmi támpontja. Jean-Fran öccse, Lucas bácsi valami hi- 
vatalban dolgozik és megígérte, hogy segít, annak ellenére, 
hogy ő nem látott fantáziát a dologban. Azt mondta, még ha 
meg is találják őket, csak van valami oka, hogy Giselle nem 
tartotta meg a kislányt, és ez aligha jelenti azt, hogy számítha- 
tott a szüleire. Ne rontsd el Vanessa kedvét, szólt rá a felesége, 
Marie néni. 

Kissy mosolyogva hallgatta az emeleti szobából kiszűrődő halk 
hangokat. Vanessa már egy órája idefönt dolgozott, szüksége 
volt a fák látványára és illatára, a lombsusogásra. Ahogy meg- 
állt az ajtóban és benézett, összeakadt a tekintete Nimbyével, 
aki kedvese mellett hevert az ágyon, ölében a netbookkal, és és 
ő is dolgozott. Aztán fölnézett a kislány is, és összeráncolta a 
homlokát. 

— Megjött? 

Kissy megrázta a fejét. 

— Telefonált, hogy késni fog. 

Vanessa helyeslően bólintott és visszatért a zenéléshez. Igen, 
Jean-Frant megkedvelte, de a kémiát még mindig nem, márpe- 
dig a férfi azért jön. Azt ígérte, hogy elfogadható szintre hozza 
a kislány kémiatudását, és ami még ennél is nagyobb dolog, 
megszeretteti vele ezt a tudományt. Meg a fizikát is persze. 
Egyelőre még nem sikerült, de Jean-Fran egyből azzal kezdte, 
hogy Róma sem egy nap alatt épült. 

Vanessa is az ágyon hevert, de ő nem az ölében tartotta a 
szintit, hanem egy kis asztalon. Nimby csinálta neki a padláson 
talált régi bútorlapból meg esztergált lábakból, alig harminc 
centi magas volt, s úgy állt az ágyon, mint egy reggelizőasztal- 
ka. A szinti jól elfért rajta. 

Vanessa azt mondta, egy dalt két irányban kell megírni, hosz- 
szában és mélységében. Hosszában már talán kész, vagyis ele- 
jétől a végéig minden hang meg van írva, de lehet, hogy még 
változni fog, ahogy megírja mélységében is. Az meg az, hogy 


ne csak egy hangszer szóljon egyszerre, hanem kíséret legyen, 
akkordok, más hangszerek. Az majd ezután jön. 

Kissy elálldogált még egy kicsit az ajtóban, figyelte, hogy 
dolgozik a kislány. Lejátszott egy részletet, igazgatott rajta va- 
lamit, megint lejátszotta kicsit másképpen. Mellette az ágyon 
feküdt egy diktafon, az fölvett mindent. Ha egy részlet elnyerte 
Vanessa tetszését, cincogott egyet. Aztán amikor összerakja, 
csak azokat a részleteket kell fölhasználni a felvételről, amik- 
nél ott van, hogy cin-cin. 


Kissy leballagott az alagsorba, hogy rápillantson madame Fau- 
bourg-ra. A hölgy éppen befejezte a műhely felporszívózását. 

— Így ni — mondta. — Azért csak elkészültem, mire a vendég 
megjön. 

— Nem ide jön — bökött Kissy a műhely padlójára. — És nem 
vendég. Vanessának ez az egyik otthona, az ő apja nálunk nem 
lehet vendég. És ne kérjen még egyszer bocsánatot, madame 
Faubourg. 

A hölgy bólintott. 

— Jól van, nem kérek. Legközelebb már rendesen, hét közben 
jövök. Lecossois-ék elutaznak, nem lesz rám szükségük, de ha 
lenne, akkor is nektek adom az elsőbbséget. 

Ezzel kimasírozott a porszívóval. 

— Kösz — mondta Kissy, míg a hölgy elrakta a készüléket. — 
De miért? 

— Hogy miért? — pillantott rá madame Faubourg. — Mert kü- 
lönlegesek vagytok. Én pedig tisztelem a különleges embere- 
ket. Úgy, ez kész is. Azt hiszem, minden megvan. 

— Miért volnánk mi különlegesek, madame Faubourg? 

— Mert alig két éve találkoztatok azon a beszélgetős valamin, 
és olyanok vagytok, mint egy nagy család. Mindenkinek segíte- 
tek, és szembe mertek szállni azokkal a rémes alakokkal. Hidd 
el nekem, hogy ez különleges dolog. 

Kissy csak hümmögött, amíg kikísérte madame Faubourg-t, 
aztán nem a házba indult vissza, hanem körbesétált. Suzy elein- 
te mellette baktatott, aztán elszáguldott valamerre. 

Madame Faubourg természetesen téved. Egy jóindulatú, de 
naiv hölgy, aki abból indul ki, hogy a világ olyan, amilyennek 
a tévéhíradóból meg az akciófilmekből ismeri. Nem. A világ 


nem olyan. Persze vannak benne gonosztevők is bőven, de am- 
úgy a világ tele van rendes emberekkel. Lássuk csak, hány ren- 
des embert tud felidézni kapásból. Itt van például Vanni, aki al- 
kalmi munkákból él, nincs lakása, de soha nem bántott még 
senkit, nem szegte meg a törvényt, és első szóra ugrik, ha kér- 
nek tőle valamit. Nemcsak nekik. Valamelyik nap a panzió 
egyik vendégének rosszul lett a kislánya, Vanni pedig azonnal 
kocsiba ültette őket, bevitte a kórházba, aztán hazament a gye- 
reknek pár holmiért, azokat is bevitte, néhány óra múlva pedig 
hazavitte őket, és egy centet se fogadott el. Azt mondta, ha vá- 
rost nézni akartak volna, az más lenne, de ő egy gyerek beteg- 
ségéből nem fog hasznot húzni. 

Vagy itt van Gaston. Már nem verekszenek vele, kiismerték a 
harcmodorát, de azért eljön néha, elbeszélgetnek, és egyik nap 
találkozott vele a munkahelyén, Gaston éppen egy jól öltözött 
hölgyhöz lépett oda, és nagyon udvariasan, diszkréten kérdezte 
meg, hogy nincs-e nála valami, ami az áruházból származik és 
elkerülte a figyelmét. A hölgy rémülten nézett körbe a kocsi- 
ban, aztán a zsebeit tapogatta, és kihúzott egy kis dobozt, talán 
kozmetikum lehetett. A szalagra tette és vörös arccal mentege- 
tőzött, hogy figyelmetlenség, ilyesmi, de Gaston még az előző- 
nél is udvariasabban a szavába vágott és megnyugtatta, hogy 
nem történt semmi, mindenkivel előfordul, csak azt kéri, hogy 
legközelebb jobban vigyázzon. Udvariasan bólintott és tovább- 
ment. Később, amikor Kissy kijött a pénztárból, mondta neki, 
hogy látta az esetet, Gaston pedig bólintott és azt mondta, ez 
nem fog többször próbálkozni náluk. Kissy csak ekkor értette 
meg, hogy Gaston egy pillanatig se hitte el a nő meséjét a 
figyelmetlenségről, de elég volt, hogy a lopást megakadályozta 
és elvette a nő kedvét a későbbi trükközéstől, anélkül hogy 
mindkettőjüknek rabolta volna az idejét és az energiáját jegy- 
zőkönyvvel meg ilyesmikkel. 

Nem, ők egyáltalán nem különlegesek. Imádják egymást és 
tűzön-vízen át összetartanak, de mindenkinek van valakije, akit 
imád és tűzön-vízen át összetart vele. 

Suzy hirtelen sarkon fordult, Kissy felé rohant és elvágtatott 
mellette. Hát igen, neki a leginkább. Ő mindenkivel tűzön-ví- 
Zen át... 

Ekkor értette meg, hova lohol a kiskutya. Csengettek. 


— Nahát, ügyvéd úr... — állt meg Kissy csodálkozva a kapuban. 
— Milyen kellemes meglepetés. 

— Bocsásson meg a zavarásért — hajolt meg Masoudi doktor. — 
Inkább telefonálnom illett volna, de... 

— Ugyan, ne törődjön vele. Jöjjön be. 

— Köszönöm, de amit mondandó vagyok, csak egy percet 
vesz igénybe. Meghívást hoztam. 

Kissy meglepve nézett föl az ügyvédre. 

— Nekem? 

— És tisztelt szüleinek, ez magától értetődik. Csütörtök este 
fogadást, amolyan kisebb ünnepséget tartunk, aminek fényét 
emelné Chaton kisasszony bájos jelenléte. 

Kissy gyanakodva húzta be farkincáját. Sose gondolta volna, 
hogy neki bájos jelenléte van. 

— Mit ünnepelnek? — kérdezte, hogy időt nyerjen. 

— Egy igen fontos pert nyertünk meg, ami öregbíti irodánk 
hírnevét és mellesleg tekintélyes bevétellel is jár. Nyolc órakor 
veszi kezdetét hajlékomban. Irodánk több üzlettársa muszlim, 
így bár magam nem tartom a vallást, alkohol nem lesz. Felesé- 
gemmel bízunk benne, hogy szerencsénk lesz önökhöz. 

Kissy igyekezett végre összeszedni magát. Ez borzasztó, 
hogy az ügyvéd örökké csak mondja ezeket a csiszolt mondato- 
kat, ő meg mindig hétköznapi nyelven válaszol. 

— Megtiszteltetés számomra, hogy eszébe jutottam ügyvéd úr- 
nak — kezdte kicsit bizonytalanul. — E pillanatban nem tudok 
választ adni. Értekeznem kell szüleimmel, akikkel majd a vég- 
ső döntést meghozzuk. — Ez egy kicsit drámaian hangzott, 
mintha legalábbis egy vádlott fölött kellene ítélkezniük, de 
most már mindegy. Jobb nem jutott eszébe. 

— Magától értetődik — felelte Masoudi doktor, és kissé meg- 
hajtotta magát. — További kellemes hétvégét kívánok. 

Kissy udvariasan bólintott. 

— Örültem a találkozásnak. 

Az ügyvéd mosolygott és nem mozdult. Kissy egy pillanatig 
csak állt, aztán észbe kapott és kezet nyújtott. Te jó ég, majd- 
nem faragatlanságot követett el, hiszen az ügyvéd soha, egy 
pillanatig se tekintette gyereknek, mindig magázta és elvárta 
tőle, hogy elsőnek nyújtson kezet. Az orvos barátjának ugyan 


előbb őt mutatta be, de az nyilván azért van, mert az illető ma- 
gas rangú ember. 

Míg visszaballagtak a házba, Kissy Suzy csapkodó farkát fi- 
gyelte és arra gondolt, mennyivel egyszerűbbek náluk az illem- 
szabályok. Suzynek bizonyos lovagiasság jár a fiúkutyák részé- 
ről, attól a pillanattól kezdve, hogy nincs már kölyökszaga, ha- 
nem felnőtt lányszaga van. Kissy nem nagyon tudta, hogy az 
mikor van, de ők tudják, és ez a lényeg. De például teljesen 
mindegy, hogy ki csóválja meg elsőként a farkát vagy ki szu- 
szog először a másik fülébe. És egészen bizonyos, hogy ha Ma- 
soudi doktor kutyája hívta volna meg Suzyt, neki nem kellene 
azon törnie a fejét, ami neki, Kissynek most komoly gondot fog 
okozni: hogy melyik bundáját vegye föl. 


— Ruha kell — mondta Niala rögtön. — De addig nem dönthetjük 
el, hogy milyen, amíg nem tudjuk, hogy kivel mész. Hívd föl 
apádat. 

— Minek? — kérdezte Kissy. — Mi az összefüggés a ruha színe 
és... mit csinálsz? 

— Szia — szólt a telefonba Niala. — Bocs, de ez most sürgős, 
Jean-Jacgues bácsi. Masoudi doktor estélyre hívott benneteket, 
és most azonnal tudnom kell, hogy el tudsz-e menni. Csütörtök, 
nyolc óra. Értem. Biztos? Jó, kösz. Szia! 

Niala kinyomta a telefont és hadvezéri tekintettel nézett végig 
a nappaliban szétszórt egereken. 

— Oké. Szóval Martinnel fogsz menni. Tehát a piros ruhádat 
fogod fölvenni, és ragyogsz majd a szerelemtől. Világos? 

Kissy mosolyogva legyintett. 

— Nincs is piros ruhám... 

De mire kimondta, már tudta, hogy addigra lesz. 


— Elragadó ebben a ruhában, kisasszony — fogta meg a kezét az 
ügyvéd, de ahelyett, hogy megszorította volna, kezet csókolt 
neki. Kissy igyekezett úgy tenni, mintha ez mindennap megtör- 
ténne vele, miközben mellette Martin a háziasszonynak csókolt 
kezet, mint aki mindig így üdvözli egértársalit. 

Masoudiék nappalija mintha óriásira nőtt volna, és mindenhol 
emberek voltak, jól öltözött urak és káprázatos hölgyek. Az 


urak némelyike hagyományos arab fejfedőt viselt az öltönyhöz, 
bár ezek nem voltak sokan. 

Pár percbe beletelt, míg megszokta a forgatagot és tájékozód- 
ni tudott. Csakhamar fölfedezte, hogy bár a legtöbb vendég túl 
van a negyvenen, sőt sokan kimondottan idősek, nem ők ketten 
a legfiatalabbak. Az egyik sarokban, egy asztal körül néhány 
gyerek csoportosult, tíz-tizenkét éves fiúk és lányok, süteményt 
ettek és monopolyt játszottak. 

— Szerinted mihez kezdjünk? — súgta a fülébe Martin. 

— Halkabban — intette Kissy. — A macska lépteit is meghal- 
lom. Fogalmam sincs. Mégse ülhetünk le közéjük monopolyz- 
ni. 

Ekkor egy nyurga kamasz állt meg előttük, fehér öltönyben, 
és rávigyorgott Kissyre. 

— Blablabla blabla blablabla? — érdeklődött. Kissy nyugtala- 
nul figyelte. Arról nem volt szó, hogy mielőtt idejönnek, meg 
kell tanulniuk arabul. A srác ugyanis kétségkívül ezen a nyel- 
ven beszélt. Ámbár nem látszott arabnak. Vörösesszőke volt, 
elég világos bőrű, keskeny arcú. Egy kicsit emlékeztetett Do- 
nald Sutherlandre fiatal korában, csak nem volt olyan rokon- 
szenves. 

— Blabla bla blabla blablabla — mondta, és a kezét nyújtotta. 
Kissy egyetlen szót se tudott kihámozni a szövegéből. Akár 
visszafelé is mondhatta volna. Mindenesetre ő is kinyújtotta a 
kezét. 

— Értitek, amit beszélek? — kérdezte hirtelen a srác franciául. 

Kissynek nagy kő esett le a szívéről. 

— Most már igen. 

A lakli nevetett. 

— Akkor nem te vagy Leila. Pedig már örültem, hogy megis- 
merhetlek. 

— Nem. Én Francoise vagyok. Ő pedig Martin. 

— Günther, ha ragaszkodtok a keresztnevekhez. 

Kezet fogtak. 

— Szép, ősi arab név — mondta Martin. 

— Aha — vigyorgott a srác. — Én amúgy francia vagyok, de az 
anyám svájci német. A mostohaapám viszont arab, úgyhogy én 
is megtanultam. Said bácsi szerint már úgy beszélek arabul, 
mintha ott születtem volna. De persze túloz. Szeret engem. 


— Mármint Masoudi doktor? 

— Aha. A fateromnak nagybátyja. És ti kinek a kije vagytok? 

Kissy csak egy szempillantásig gondolkodott. 

— Ő a fiúm — mutatott Martinre. — Én pedig az ő barátnője va- 
gyok. 

Günther nagyot nevetett. 

— Ez klassz. De az itt levők közül? 

— Senkinek senkije. Tulajdonképpen nem is tudom mire vélni 
a meghívást. Az ügyvéd úr ugyan azt állítja, hogy megmentet- 
tem az életét, de... 

Günther hosszúkás képéről hirtelen eltűnt a vigyor. 

— Mi? Csak nem te csúzliztad hátba azt a szerencsétlen pacá- 
kot? 

Kissy sóhajtott. Mindjárt kiderül, hogy ez ellenkezik a svájci 
arabok ősi törvényeivel, ráadásul Günther mostohaapja fizette 
ki a kártérítést a lelőtt pasasnak. Mindegy, a srácot két ujjal ha- 
nyatt pöckölt. 

— De, én voltam — ismerte be, fölvéve azt a lezser testtartást, 
amit Vanessa már régesrég megtanított nekik. Ebből a tartásból 
pillanatok alatt bármilyen támadást el lehet indítani. 

— De hát ez állati frankó! — mondta Günther, de a mondat vé- 
ge elveszett egy jajkiáltásban, mert közben rácsapott Kissy vál- 
lára, ő pedig gondolkodás nélkül reagált, és a srác elvágódott a 
padlón. 

— Jézusmária — kaptak utána Martinnel egyszerre, mert köz- 
ben már felfogták, hogy ez csak barátságos vállveregetés akart 
lenni. — Jól vagy?! 

Günther a padlón ült és köhögött. Kissy hirtelen érzékelte, 
hogy ez az egyetlen zaj a teremben. Fölnézett. 

A vendégek szótlanul álltak és őket bámulták. Néhányan elin- 
dultak feléjük. 

Kissy tekintete összevillant Martinével. A fiú ugyanabban a 
laza tartásban állt, amiben az előbb Kissy. Most ő is fölegyene- 
sedett Günther mellől. Igen, a házigazda unokaöccse nevelt fiá- 
nak bántalmazásáért kétségkívül súlyos büntetést szabnak az 
arab törvények. De itt nem lehetnek többen ötvennél, abból is 
sok a nő meg a gyerek. Kizárt, hogy le tudjanak gyűrni két el- 
szánt kisegeret. 


— Mi az ördög folyik itt? — kérdezte egy hang Kissy háta mö- 
gött. Megpördült. Egy idősebb arab volt, azok közül, akik arab 
fejdíszt viseltek az öltönyhöz. Nyilván a rendfenntartó és ki- 
végzőosztag vezetője. Te jó ég, gondolta Kissy, vannak bűnök, 
amikért az arabok levágják a bűnös kezét. Vagy az csak a kö- 
zépkorban volt? És a verekedés vajon köztük van? 

— Én... mi... 

— Félreértés — nyögte Günther. — Hülye voltam... 

Szava köhögésbe fúlt. Egy másik arab lépett oda és talpra se- 
gítette. 

— Azt látom — mondta a fejdíszes. — Örülnék, ha a harci játé- 
kokat a kertben folytatnák. Egyébként kit tisztelhetek? 

— Francoise Chaton — cincogta Kissy, és kezet nyújtott. A fej- 
díszes mindkettejük kezét megszorította. Kemény volt a kézfo- 
gása. 

— Ibrahim Djaballah. Ha nem csalódom, maga lőtte hátba azt 
a féleszűt. Gratulálok. 

Kissyben éledezni kezdett a remény, hogy szabadon elsétál- 
hatnak, legfeljebb egy-két puskagolyó repül majd utánuk. 

— Mi történt? — hallatszott Masoudi doktor hangja, s egy pilla- 
nat múlva megjelent ő 15. — Valami baj van? 

— Ugyan — legyintett Djaballah. — Günther nem figyelt, ami- 
kor ezekről a gyerekekről meséltél. Alighanem óvatlanul köze- 
ledett hozzájuk. 

— Ó — mondta az ügyvéd. — Csak nem vágtak orrba? 

Kissy magában megjegyezte, hogy a derék doktor édeskeve- 
set ért a verekedéshez. Ha valakit egy Jerry orrba vág, akkor az 
még jó ideig látszik. Nagyon látszik. Günther fehér öltönyén 
nyoma sincs vérfoltoknak. 

— Nem, a gyomromba kaptam egyet. 

Kissy odalépett hozzá. 

— Ne haragudj. 

— Dehogyis — felelte Günther. — Az én hibám. Ez a vállon ve- 
regetés régi rossz szokásom... még sose ütöttek meg érte, de 
volt már, aki szólt, hogy nem örül neki. Le fogok szokni róla. 
De most innom kell valamit, és ti is velem isztok, nincs vita, 
helyes? 

— Alkoholt nem - felelte Martin határozottan. 


— Á — mondta Günther letörten. — Amíg Ibrahim urat látod, 
szó se lehet alkoholról. Már megpróbáltam, hogy hátat fordítok 
neki, de az se segített. 

Djaballah elmosolyodott, de a tekintete szigorú volt. 

— Nem lenne szabad innod. Ha így folytatod, egyszer alkoho- 
lista leszel. 

— De hát én nem vagyok muszlim! 

— Akkor bizonyára májbetegséget se kaphatsz, ugye? 

Djaballah udvariasan bólintott Kissy, majd Martin felé, és 
visszatért beszélgetőpartnereihez. 

Kissy úgy érezte magát, mint aki a cica torkából szabadult ki. 


Günther alkoholmentes narancskoktélba fojtotta bánatát. 
Ugyanabból töltött nekik is, és kétségkívül az volt. Aztán he- 
lyet kerestek maguknak az egyik sarokban. 

— Úgy ütsz, mint a lórúgás — mondta Günther a hasát tapogat- 
va. — Hány éves vagy egyáltalán? 

— Tizenöt múltam. De nem ettől függ. A tanítómesterünk 
tizenegy évesen is hülyére vert felnőtt pasikat. Egy apró szösz- 
ke kislány. 

— Jézusom. Én meg húsz leszek, és én is verekedtem már éle- 
temben, de... 

Kissy elnézően mosolygott. Dehogyis verekedett. Ez a nyápic 
alak legfeljebb pofozkodásra jó, meg olyan birkózós vereke- 
désre, amikor összekapaszkodva fetrengenek a földön. A Jerry- 
ben ezt szigorúan tiltják, mert a shindyk nagyok és erősek, biz- 
tosan legyűrnék őket. Ha a shindy alá kerülsz, elvesztél — tehát 
a lehető leggyorsabban ki kell onnan szabadulni. A lehető leg- 
gyorsabban és a lehető legtöbb fájdalmat okozva. 

Hirtelen fölriadt. 

— . . Kissynek — mondta éppen Martin. — A csapat egy része 
ugyanis mindmáig a becenevét használja. Én valaha Süni vol- 
tam, de nem sokáig. 

— Ez jó — vigyorgott Günther. — Nekem Tengerimalac a nic- 
kem. Van egy odahaza, terráriumban. 

Tengerimalac, gondolta Kissy bizonytalanul. Az vajon ro- 
kon? Hirtelenjében nemigen tudta volna megkülönböztetni az 
aranyhörcsögtől. Nem akart kérdezni semmit, hátha Martin 
nem fedte föl egér mivoltukat, amíg ő elbambult. 


Vagy negyedórát beszélgettek Güntherrel, amikor szóltak neki, 
hogy megjött Leila. A fiú fölkelt és azt mondta: 

— Megyek, szeretnék vele megismerkedni. Ti is ismerkedje- 
tek, de ne tűnjetek el. Klassz fejek vagytok. 

Ezzel elballagott. Kissy Martinre nézett, aki visszanézett rá. 

— Cin-cin — mondta Martin. 

— Cin-cin — felelte Kissy. 

Az este hátralevő részében ismeretséget kötöttek vagy féltu- 
cat ügyvéddel és ügyvédfeleséggel, akik között volt arab, fran- 
cia, olasz, de még egy norvég is, aki francia nőt vett el és itt 
ügyvédkedik. Mindenki nagyon barátságos volt és senki se 
kezdett sikoltozni meg asztalra ugrálni az egerek láttán. 

De azért Kissy nem bánta, amikor oszladozni kezdett a ven- 
dégsereg, és ők is elköszönhettek. Günther búcsúzóul azt 
mondta Martinnek, hogy szerencsés fickó. Tudom, felelte, az- 
zal kezet szorítottak és hazaindultak. 

— Miért mondta, hogy szerencsés fickó vagy? — kérdezte Kis- 
sy, amikor befordultak a sarkon. 

— Hát miattad. Mert te vagy a kisegerem. 

— Ja, értem. 

— Szerintem tetszel neki. 

Kissy fölpillantott. 

— Gondolod? 

— Gondolom. Nagyon meresztette rád a szemeit. Ha én nem 
vagyok ott, és te nem vagy életveszélyes, biztos kísérletezett 
volna. 

Kissy megtorpant. 

— Csak nem gondolod, hogy sAindy?! 

— Hé, egérke — nevetett Martin, és átkarolta a vállát. — Elmúl- 
tál tizenöt. A srác még nincs húsz. Alig négy évvel idősebb ná- 
lad, hol itt a shindység? 

Kissy pislogott és továbbindult. 

— Jé... tényleg... 

Mentek tovább. 

— A fene egye meg — mondta Martin pár lépéssel később. 

— Szent merevlemez, mi történt? 


— Csak eszembe jutott, hogy a tizenötödik születésnapunk 
után alkalmatlanok lettünk a shindyk csábítására. Már csak a 
két mikroegér számít igazán gyereknek. 

— Ugyan már. Eddig is alig használtunk csalétket. Roger-nél 
bevetettük Vanessát, de ha ő nem lett volna kéznél, akkor is ta- 
lálunk másik gyereket. Megoldjuk. Nialáéknak rengeteg roko- 
nuk van, fiúk, lányok, mindenféle korúak. 

— Persze — bólintott Martin. — De azért ez mégiscsak más ér- 
zés, mint amikor a shindy föléd hajol... megsimogatja a haja- 
dat. . . — Martin ekkor megállt Kissy előtt és megsimogatta a ha- 
ját. — Aztán gyengéd brutalitással hozzálát levetköztetni, és... 

— ...és akkorát ordít, hogy egy hónapig járok fülészhez — fe- 
jezte be Kissy nevetve. — De ha ezt a kézmozdulatot folytatni 
próbálod, te is ordítani fogsz. 

A fiú keze megállt Kissy combján. 

— Miért? Nekem szabad. 

— Az utcán még neked se. 

Martin ijedten nézett körül, aztán Kissyre megint. 

— Akkor gyerünk haza gyorsan. Játsszuk azt, hogy a nyo- 
munkban van a cica, jó? 

Kissy nyugodt léptekkel megindult. 

— Mi van? Nem érted?! Üldöz minket a cica! 

— Hallottam — felelte Kissy igazi kisegér-nyugalommal. — Ha 
rohanni kezdesz, ő is rohanni fog. Csak hidegvér. Emelt fővel. 
Így csak fokozatosan fog gyorsítani, mi meg addigra besurra- 
nunk a lyukba. 


— Joannának nem volt igaza — jelentette ki Niala határozottan. — 
Már elsőre sem, és másodikra végképp nem. Tednek csak első- 
re nem volt igaza, másodjára viszont határozottan neki volt iga- 
za, mégpedig azért, mert ő testesítette meg a gyerek igazát. 

— Kifejtenéd ezt egy kicsit részletesebben? — kérte apa, és vett 
még a salátából. 

— Persze. Joanna bünt követett el, amikor elhagyta a hatéves 
gyerekét. Megbocsáthatatlan, végzetes bűnt. Egy hatéves gye- 
reket nem hagyunk el. Egészen egyszerűen nem tesszük, 
ugyanúgy, ahogy a csokitortára nem rakunk mustárt és nem hu- 
zigáljuk a cica bajuszát. 

Apa mosolygott. 


— Hanem mekkora gyereket hagyunk el? 

— Semekkorát — vágta rá Niala. — Megvárjuk, amíg felnő. A 
gyereknek két szülőre van szüksége, és egy szülő hétköznap 
meg egy szülő vasárnap az összesen nulla egész öt tized szülő. 
Néha kevesebb. A két szülő együtt kell. Szóval Billyt elhagyni 
megbocsáthatatlan bűn volt. 

— Egy anyának nem lehet megbocsátani néha? — kérdezte 
anya szelíden. 

— Dehogynem -— felelte Niala, lendületes mozdulatot téve vil- 
lájával. — De nem olyasmit, ami maradandó törést okoz. Persze, 
Billy mondhatja ezután, hogy én nem haragszom rád, mami, én 
megbocsátok, mami, de a Joanna eltűnését követő időszak vég- 
legesen nyomot hagyott a lelkivilágán. Megkockáztatom, hogy 
legjobb esetben is kihat az egész gyerekkorára. 

Anya letette a kóláspoharát és fölemelte az ujját. 

— De akkor mit kellett volna tennie? 

— Beszélni a férjével. Várj, tudom, mit akarsz mondani, hogy 
évekig próbálta. De ha nem sikerült közös nevezőre jutniuk, 
akkor nem jól próbálta. Tudatosítani kellett volna Tedben, 
hogy amit tesz, azzal árt a házasságuknak. És ha tudatosult, és 
még mindig teszi, vagy ha nem is tudatosult, akkor újra. Egy 
kapcsolatot soha nem csak egy fél tesz tönkre. Ketten kellenek 
hozzá. Igen, elsősorban Ted hibája, hogy zátonyra futottak, 
szerintem döbbenetes, hogy a hetvenes években éltek férfiak, 
akik képtelenek voltak elfogadni, hogy egy nőben is lehet szak- 
mai ambíció. 

— Ó, de gyerek vagy — sóhajtotta anya. 

— Ezt ne nagyon terjeszd, mert Pit lecsukják — vágta rá Va- 
nessa. 

Nevettek. 

— Nem, elhiszem, hogy azon a téren már felnőttél. De ha azt 
hiszed, hogy ma már nincsenek olyan férfiak, akik szerint a nő- 
nek a konyhában a helye, akkor... Nem, bocs, tudom, hogy 
nem hiszed ezt. 

— Igen, tényleg vannak ma is ilyenek — felelte Niala —, de ez 
nem menti Ted Kramert. De Ted hibája se menti Joannáét. Egy 
házasságot nem elég megkötni, azt meg is kell tartani. Évtize- 
deken át meg kell maradni olyannak, akit a másik szerethet, 
tisztelhet és elfogadhat. 


Kissy többedszer figyelte meg a beszélgetés folyamán, hogy 
anyáék összenéznek. Nem is titkolták, hogy mit gondolnak: 
fantasztikus, mennyire okosan, éretten, intelligensen gondol- 
kodik ez a lány bonyolult felnőttproblémákról, pedig csak ti- 
zenöt éves és még alig vannak együtt Pivel. Pedig tudják, hogy 
Niala mindent megbeszél a szüleivel. 

— Szóval a kapcsolat felbontása kettejük hibája — folytatta Ni- 
ala, közben Vanessára nézve —, de elsősorban — és hirtelen el- 
hallgatott. 

— Joanna bűne — folytatta a kislány habozás nélkül. — Mert el- 
hagyta a gyerekét, amivel súlyos kárt okozott neki. Ezt a kárt 
pedig csak tetézte azzal, hogy megpróbálta felrúgni Billy kiala- 
kult, rendezett életét és elvinni őt az ismeretlenbe. Még szeren- 
cse, hogy ezt a hibáját végül belátta. 

— Összebeszéltetek? — nézett apa egyikről a másikra. 

— Nem, csak hálózatra van kötve a fejünk. 

Nevettek. 

— A dolog másik része viszont — folytatta Niala —, amikor 
Joanna pert indított. Abban már egyedül ő a hibás, Tednek sen- 
ki nem róhat föl semmit. Márpedig ez nagyobb disznóság, mint 
amikor elhagyta. 

— Nocsak — mondta anya. — Miért? 

— Mert amikor elhagyta, megfosztotta az egyik szülőjétől. A 
perrel is ugyanezt akarta, csak most a másik szülőjétől akarta 
megfosztani. Ezenfelül az otthonától, a megszokott környezeté- 
től, az ő távozása után kialakított életrendjétől, egyszóval szinte 
mindentől, ami biztonságérzetet jelentett neki. Cserébe Billy 
visszakaphatta másfél éve elvesztett anyját, aki viszont már 
csökkent értékű szülő, nem tőle kapja a biztonságot, nem kap 
tőle semmit. És megtarthatja a ruháit meg a játékait, amik fon- 
tosak, de nem elegendőek. Nem jó csere. 

Anyáék összenéztek, már többedszer a beszélgetés folyamán. 
Apa hümmögött. 

— Ugyan már, Jean-Jacgues bácsi! 

Apa meghökkent. 


— Mit , ugyan már"? 

— Mindenféle csacsiságok jártak a fejedben az én zseniális 
meglátásaimról, emberismeretemről és etikai érzékemről, és 
megállapítottad, hogy alighanem Yoda mester és a dalai láma 
törvénytelen gyereke vagyok. Pedig ez csak egyszerű, hétköz- 
napi tökéletesség. 


Igen, gondolta Kissy, ez valamiféle tökéletesség. Valameny- 
nyiükben megvan az a törekvés, hogy minél többféle dologhoz 
értsenek, minél többféléhez tudjanak hozzászólni, és hogy min- 
denről önálló véleményük legyen. Niala átfogó műveltségét 
már sokszor megfigyelte. Többen is vannak köztük, akik sok 
filmet ismernek, Chantal meg ő maga például valaha, a Jerry 
előtt folyton moziba jártak — de Niala sokkal több filmet ismer, 
olyanokat is, amik egyáltalán nem híresek. De ért más művé- 
sze... 

— Kissy? 

— Tessék — kapta föl a fejét riadtan. Hirtelen azt se tudta, ki 
szólította. 

Vanessa mosolyogva nézett rá. 

— Imádom ezeket a bambulásaidat, egérke. 

Kissy nevetett. 

— Kösz. De ne énértem rajongj. 

— Másokért is rajongok. Például Piért, mert boldoggá teszi a 
nővéremet. Meg Chantalért, amiért olyan izgis történetet ír. — 
De beszéd közben egyre Nimbyt nézte, s nyilvánvaló volt, kiért 
rajong igazán. 

— Szóval — mondta Jennifer — éppen arról beszéltünk, hogy 
mikor helyezzük újra üzembe a Cumulust. 

Kissy eltűnődött. 

— Hogy jutott ez most eszetekbe? 

— Lassan letelik a fél év — mondta Nimby -—, és nyilvánvaló, 
hogy már eleve nem volt szükség rá, az a maffia mindenestül 
megsemmisült. 

— Szerintem huszonegyedikén, csütörtökön kellene bekap- 
csolni — felelte Kissy. 

— Ugyan miért? 

— Mert május huszonegyedikén, csütörtökön kapcsoltuk ki. 


— Világos — felelte Nimby. — A gond csak az, hogy huszon- 
egyedike szombatra esik. 

Kissy eltűnődött egy kicsit. 

— Akkor kapcsoljuk vissza most. 


A menet lassan vonult végig a folyosón és át a nappalin, ahol 
az egerek felállva köszöntötték. A menet Piből állt, aki a Jerry 
netbookját hozta, valamint Martinből, aki a zászlót tartotta, kü- 
lön ezért kirohant a mikrobuszba. 

Pi az asztalra helyezte a netbookot, és ünnepélyes arccal 
megköszörülte a torkát. 

— Hölgyeim és uraim, egértársaim! Ünnepi beszéd, dagályos 
szónoklat. Kenetteljes szavak, megható frázisok, komoly gon- 
dolatok. Szócséplés. Egy-két mulatságos fordulat. A végén el- 
gondolkodtató, szép szállóige. Köszönöm a figyelmüket. 

Megtapsolták. Fantasztikus beszéd volt, állapította meg Kis- 
sy, benne volt... 

— . . minden, aminek egy ilyen beszédben benne kell lennie — 
mondta ki Chantal pontosan azt, amire ő is gondolt. 

Nimby az asztalhoz lépett és hátraarcot csinált. A szemközt 
álló Angéligue-re nézett. 

— Cin-cin? — kérdezte feszesen, katonásan. 

— Cin-cin — bólintott Angéligue. 

Nimby szalutált, aztán két kezét a feje tetejére tette és meg- 
lengette őket, mintha fülek volnának. Majd visszafordult a gép- 
hez, és ünnepélyes képpel lenyomta az Entert. 

Kissy közelebb lépett, hogy rákukucskálhasson a képernyőre. 
A központi szerverlista volt rajta, három gép a Vilma bázison, 
négy a Frédin, kettő a Bénin és Clémentine — a többi csak kli- 
ensgép volt. Persze Flipper hiányzik. Minden gép kockájában 
égett a Cirrust jelző kék lámpa, hármon a felület zöld lámpája 
15. Most pedig sorban kigyulladtak a Cumulus piros lámpái. Ezt 
az ábrázolást ő maga csinálta pár hete, és most először látta a 
piros lámpákat úgy kigyulladni, hogy nem tesztelési célból 
hazudta a rendszernek, hogy fut a Cumulus — hanem most már 
tényleg fut a Cumulus. 

A Jerry Alapítvány ismét harcba száll a shindyk ellen. 


A következő shindyket mindazonáltal mások fogták el helyet- 
tük. Vanessa találta a hírt a neten. Már nem volt friss, éppen- 
séggel október elején történt a dolog, de a kislány ugyanúgy 
robbant volna föl tőle akkor is, ha tízéves hír lett volna. Még 
csak nem is azon, amit a három gazember elkövetett, noha pár- 
ját ritkító aljasság. Egészen kicsi, alig egyéves gyerekeket mo- 
lesztáltak és fényképeztek, valóságos klubéletet éltek bántal- 
mazott kisgyerekek fotóival. De a kislánynál nem ez verte ki a 
biztosítékot — hanem a nevük. A főkolompos bölcsődei nevelő- 
nőt, aki úgy beszélt a kislányokról, mint egy hentes a hússzele- 
tekről, Vanessának hívták. Vanessa George. Férfi pályatársá- 
nak neve pedig Colin Blanchard. 

Vanessa tombolt dühében, ami abból állt, hogy föl-le járt a 
szobájában, zsebre dugott kézzel, és időnként egy-egy szitok- 
szó hallatszott ki összeszorított fogai közül. Kissy sóhajtott. 
Borzasztó ez az óriási távolság, hogy nem tud most odamenni 
és jól behúzni neki, hogy verekedjenek egy jót és levezethesse 
a mérgét. Közelebb hajolt a webkamerához. 

— Ide figyelj, egérke. Ezek az emberek angolok, egész más- 
képpen ejtik a neveket. A... 

Vanessa ránézett. 

— És ettől mivel jobb? 

Kissy elhallgatott. Nem tudott mit mondani. Nem, nem jobb 
semmivel. 

— Szólok apának — határozta el Vanessa hirtelen. — Írunk az 
angol bíróságnak és megkérjük őket, hogy kötelezzék névvál- 
toztatásra azt a két vadállatot. 

Kissy nem mert nevetni. Később Nialától megtudta, hogy 
Georges igen. Amikor a kislány elmondta, mi történt és mit ta- 
lált ki, a pilóta nevetett, magához ölelte és csak annyit mondott: 
mindig tudta, hogy nagyszerű döntés volt. 

— Micsoda? — kérdezte Kissy bambán. 

— Hát az, hogy magunkhoz vettük a kisegeret — felelte Niala. 
— Új színt hozott az életünkbe. Tudod, mi jutott az eszembe? 
Láttad te már valaha fáradtnak? 

Kissy eltűnődött. Vanessát, fáradtnak? 

— Csak amikor agyrázkódása volt. 


— Az nem számít, az betegség. Egyébként képes reggeltől es- 
tig rohangászni, mint akit üldöz a cica. Én rájöttem, mitől van 
ez. 

— No? 

Niala körülnézett, s közelebb húzta magához a kamerát. 

— Kiskutya. 

Kissy nevetett. 

— Hiába nevetsz. Szerintem ez a magyarázat. Vanessa valójá- 
ban egy kiskutya. Egész nap rohangál, mindent megszaglászik, 
és ha ingerlik, harap. Tipikus. 

Kissyben hirtelen fölrémlett egy régesrégi kép. Amikor az el- 
ső, emlékezetes beaulieu-i nyaralás előtt bevásároltak Mohi- 
nak, és ő körbeszaladgált az áruházakban, mindent megnézege- 
tett... 

— Igen — mondta Niala, amikor elmesélte neki. — Már akkor is 
kutya volt, csak még kisebb. Egy alapos génvizsgálat biztos rá- 
találna a kutyagénekre. 

— Az úgyse lesz — mondta Kissy. — Az apasági tesztet se haj- 
landó megcsináltatni. 

— Nem hát. Fél az eredménytől, de még ő maga se tudja, hogy 
mitől fél jobban: attól, hogy Jean-Fran az apja vagy attól, hogy 
nem. Pedig egyik se hozna semmi változást az életébe, márpe- 
dig csak a változástól fél. 

— Miért? 

— Mert bátor gyerek, aki szembenéz bármivel. De az élete ko- 
rábban tele volt változással, és azt nem szerette. Egyetlen vál- 
tozás volt, ami boldoggá tette: a 2007-es év, az, hogy ránk ta- 
lált. Nem akarja, hogy ebben bármi megváltozzon. Ha nem len- 
ne annyira biztos benne, hogy Jean-Fran nem tudja megváltoz- 
tatni az életét, nem is engedte volna, hogy a gyámhatóság meg- 
adja neki az adatokat. 

Kissy tűnődve bólogatott. Aztán eszébe jutott valami. 

— Emlékszel... valamikor régen Nimbyről állapítottuk meg, 
hogy kutya. 

— Mert mindig a nyakunkba ugrik és összenyal minket, igaz? 

— Igen. Lehet, hogy ezért illenek olyan remekül össze? 

Niala nevetett. 


— Biztos lehetsz benne. És egyszer eljön majd az a nap, ami- 
kor itt cincognak körülöttünk a kiskutyáik. 
— Vagy a kisegereik csaholnak majd — vágta rá Kissy. 


— Bevallom, kicsit reménykedtem — forgatta Jean-Fran a poha- 
rát tűnődve —, hogy karácsonyra meglephetlek a nagyszüleid- 
del. De már látom, hogy nem fog menni. 

Vanessa közömbösen lebiggyesztette az ajkát. 

— Igen, tudom — felelte az apja. — Neked a rokoni kötelék nem 
fontos. De látod, velem is milyen jól elvagy, pedig a rokoni kö- 
telék hozott minket össze. 

— Az egerekkel nem az hozott össze, és velük még jobban 
elvagyok — felelte Vanessa. — És lehetnél te százszor az apám, 
ha nem lennél normális, értelmes fazon, a közelembe se enged- 
nélek. 

— Igen, ezt is tudom. De azért, tudod, jó dolog, ha tudjuk, 
honnan származunk, kik voltak az őseink. 

Kissy csak mosolygott. Akárcsak eddig, most is pontosan 
tudta, mit fog a kislány válaszolni. 

— Ismerem az őseimet. Volt egy dédapám, aki félig gyerek 
volt még, és segítség nélkül bújtatott egy családot a nácik elől. 
Volt egy kisbabájuk is, aki aztán a dédapám húgát vette felesé- 
gül. A nagyapám villamosmérnök. Már nyugdíjas, de lépést 
tart a szakmája fejlődésével, és még ezernyi más dologhoz is 
ért. Ő még Georges találmányát is érti, pedig nem repülő. 

Jean-Fran hátradőlt a pamlagon és megcsóválta a fejét. 

— Gondolom, hiába is emlékeztetnélek, hogy te nem vagy az 
ő leszármazottjuk. 

— Nem vagyok szenilis — vágta rá Vanessa nyersen, aztán el- 
hallgatott és lehajtotta a fejét. — Bocs, ne haragudj. Nem akar- 
tam durva lenni. — Megint fölszegte a fejét és az apjára nézett. 
— De meg kell értened, hogy én nemcsak D" Aubissonékhoz tar- 
tozom, én D" Aubisson vagyok. Mindenestül. Megtalálhatod az 
összes vérrokonomat Kleopátráig visszamenőleg, akkor is így 
van. Mégpedig azért, mert ez olyan, mint egy házasság. — A 
kislány előredőlt és lenyúlt Suzy egyik füléért, amit a tulajdo- 
nosa boldogan átengedett egy kis morzsolgatásra. — Egy házas- 
ságban mindennap meg kell dolgozni azért, hogy működjön. 
Mind a kettőnek. Hát nálunk is — mind a négyünknek. Amikor 


hazavittek, azonnal olyan volt, mintha mindig ott éltem volna, 
hiszen mindent tudtam róluk, Beaulieu-ről, a rokonokról és is- 
merősökről. De... akkor is össze kellett hangolódnunk. Nem 
volt nehéz, szó sincs róla, de egy család akkor család, ha köte- 
lékek tartják össze, azok pedig nem maradnak meg gondos 
ápolás nélkül. Hát mi ápoljuk őket, és ez tesz engem igazi 
D" Aubissonná. 

Kissy meghatottan hallgatta. Jean-Frannak is tetszett a fejte- 
getés, de ő inkább mosolygott. 

— És mondd csak. . . honnan tudtad, hogy ezt kell tenni? 

— Természetesen a nővéremtől és a szüleimtől — vágta rá a 
kislány azonnal. — Én sose éltem igazi családban, ahol törődtek 
egymással. Meg kellett rá tanítani. 

— És könnyen megtanultad? 

Vanessa válasz helyett Kissyre nézett, aki egy pillanatig nem 
értette, de aztán bólintott. 

— Vanessa pillanatok alatt megtanult mindent, ami Beaulieu- 
vel kapcsolatos. Még provanszálul is. 

Jean-Fran teátrálisan sóhajtott egyet. 

— Ó, de jó lenne megértetni veled, hogy Beaulieu-ben is min- 
den anyag a kémia törvényei szerint épül fel... 


Kissy már feladta a reményt, hogy ebben az évben még vere- 
kedhetnek egy igazit. Olyan régóta nem verekedtek... mióta is? 
Igen... még soha életükben. Egyszer se akadtak méltó ellenfél- 
re, mindenki elterült előttük pillanatok alatt. Aminek örülni 
kell, tanította Vanessa, mert a méltó ellenfél veszélyes, és in- 
kább legyen unalmas az összecsapás, mint feküdjenek utána 
kórházban. 

De ő azért kicsit reménykedett, amikor egyik délután össze- 
akadt két sráccal a hipermarketbe menet. Kivételesen egyedül 
volt, Martin hazaugrott Neuillybe, csak estére jön meg. A srá- 
cok nem őt választották, egy másik lányt szemeltek ki, nagyjá- 
ból akkorát, mint ő. Jóval nagyobbak voltak nála. Mellette 
mentek, kerülgették, ajánlatokat tettek neki és röhögtek. A lány 
paradicsompiros arccal menetelt előre, Kissy felé. 

Kissy sóhajtott. Az őrangyal egérkéje remélhetőleg figyel, és 
nem hagyja, hogy két ütéssel vége legyen a gyakorlatnak, a túl- 


erő ellenére. Szegények csak ketten vannak egy egész Jerry el- 
len. 

— Hé, srácok! — kiáltott oda, amikor pár méterre értek tőle. — 
Nem féltek, hogy valaki összekócolja a fogaitokat? 

Azok rámeredtek. Egy fekete kabátos, fülbevalóval, meg egy 
barna kabátos, sapkában. 

— Mi van? — kérdezte a fekete. 

— Hallottad! 

— Te, ez nem rossz — bökte meg társát a barna. 

— Aha — mondta az, és röhögött. 

— Hagyjátok békén azt a lányt — parancsolta Kissy ellentmon- 
dást nem tűrően. 

— Hé! — mondta a barna. — Hozzá sem értünk. Te meg ki a 
franc vagy, hogy beleszólsz, mi?! 

Kissy elszántan megindult feléjük. Egy méterrel a barna előtt 
megállt. 

— Én vagyok az, akitől megkaphatod a régóta esedékes pofo- 
nodat. Van nálatok karácsonyi díszpapír? 

A fekete röhögött. 

— Jó a dumád, törpe! Nem, díszpapír nincs nálunk. Becsoma- 
golnád a pofont, mi? 

Kissy felé fordult és rámosolygott, közben figyelve, ahogy a 
két srác háta mögött a másik lány óvatosan elpárolog. Jobb is, 
legalább őrá nincsen gondja. 

— Még masnival is átkötöm szívesen. 

— És aztán mit csinálsz vele? 

— Elhelyezem az arcodon. 

— Tényleg jó a dumád, törpe — mondta a fekete. — Mi, öreg? 
Jó duma, jó karosszéria. Gyere, megiszunk valamit, oké? 

Kissy megrázta a fejét. 

— Nem baj — röhögött a barna —, majd viszünk! 

És elindult felé. Kissy boldogan nézte. Jó dolog a szópárbaj 
is, de a verekedés az igazi. Azzal kezdte, hogy amikor a barna 
odaért hozzá, kényelmesen odébb sétált. Dolgozzon meg érte a 
pofa, ha hozzá akar érni. 

A barna gyorsított, Kissy pedig kanyarodott egyet és megint 
arrébb sétált, de most már közeledett a feketéhez, akit a szeme 
sarkából figyelt. 


— Táncolunk? — röhögött a barna, akinek szintén nem kerülte 
el a figyelmét, hogy Kissy közelít a társához, és nyilván úgy ér- 
tékelte, hogy kettejük között harapófogóba kerül. Fájdalmas 
meglepetés fogja érni. 

A fekete lépett egyet Kissy felé. Néhány lépés még és rúgótá- 
volon belül lesz. A barna is közeledett. Kissy nem változtatott a 
testtartásán, lazán, nyugodtan állt, az előírásos Jerry-tartásban, 
amiből bármelyik karját vagy lábát egy pillanat alatt ki tudja 
biztosítani és elsütni. Persze volt nála fegyver is, de esze ágá- 
ban se volt komolyan bántani ezt a két maflát. A barna tovább 
közeledett és beért Kissy lábának hatósugarába. Ebben a pilla- 
natban megszólalt egy hang a hátuk mögött. 

— Mi folyik itt?! 

Kissy villámgyorsan megpördült. Egy rendőr állt ott. 

— Mit műveltek ezzel a kislánnyal?! 

— Mi csak. . . — kezdte a fekete. 

Kissy dühösen meredt a rendőrre. 

— A fenébe! Minek kellett elrontania? 

— Mit? — kérdezte a rendőr. 

— A délutáni tornámat. Ez a két féleszű meg akart verni. Kettő 
egy ellen. Utána valószínűleg elhurcolnak egy félreeső helyre, 
némi anatómialecke, aztán elvágják a torkomat. Miért avatko- 
zott bele? 

A rendőr a homlokát ráncolta. 

— Miket hablatyolsz itt össze? 

Kissy vigyorgott. 

— Hát mondani éppen nem mondták, hogy ez a szándékuk, de 
lehetett sejteni. Egy másik lányt hecceltek, amikor magamra 
vontam a figyelmüket. Mindenesetre a verekedés biztos meg- 
lett volna, ha magában nem buzog túl a hivatali kötelesség. 

— És ez miért olyan nagy baj? — kérdezte a rendőr, miközben 
a fiúk, akikről Kissy egy pillanatra se vette le a szemét, sokat- 
mondó pillantásokat váltottak. 

— No várjon. Demonstrálom. 

Odalépett a feketéhez. 

— Láttad A hét mesterlövészt? 

— Neeem... 

— No jó. Van benne egy érdekes társasjáték. Tartsd így a két 
kezedet. — Fölemelte a két kezét mellmagasságba, és kétoldalt 


lazán tartotta őket. A fiú bizonytalanul követte. — Jól van. Most 
tapsolj. — A srác tapsolt egyet. — Még egyszer. Gyorsabban. 
Még gyorsabban! 

Amikor a fekete negyedszer tapsolt, Kissy egy követhetetle- 
nül gyors mozdulattal előkapta a Nimbuszát és a srác két tenye- 
re közé lökte. 

— És te akartál megverni engem, kisöreg... 

A két srác összenézett. A rendőr nevetett. 

— Oké, elhiszem, hogy nem félsz tőlük, de jobb, hogy erre jár- 
tam. Egy verekedésnél nem az nyer, aki gyorsabban üt, hanem 
aki nagyobbat. — Végigmérte Kissyt, szemlátomást túl kicsinek 
találva. Kissy mérgesen nézett vissza rá. Ő nem nőhet túl nagy- 
ra, neki el kell férnie a lyukban a többiekkel, és fontos, hogy át 
tudjon szaladni a bútorok alatt, amikor jön a cica. 

— A számból vette ki a szót, főtörzs — mondta a barna. — Per- 
sze ne higgye, hogy komolyan bántottuk volna ezt a féladagot. 
Mégiscsak egy lány. 

— Ebben igazad van — vigyorgott rá Kissy. — Én is éppen ezért 
nem bántottalak volna titeket komolyan. Mégiscsak lány va- 
gyok. Milyen nap van ma? 

— Csütör. . . 

— Hétfőre kint lettetek volna a kórházból. 

Mindhárman nevettek. Kissy nem nevetett velük, csak szelí- 
den mosolygott rájuk. Aztán hirtelen gyomron vágta a barnát, 
aki nagyot nyögött és összegörnyedt. 

— Ejnye! Azt mondtad, én csak féladag vagyok. Egyenesedj 
ki, légy férfi! Hisz épp csak megsimogattalak! 


Több ütés nem volt, a rendőr kijelentette, hogy ebből elég, és 
elkérte mindhármuk iratait. A srácokat figyelmeztette, hogy ha 
a környéken támadás ér egy lányt, akkor legyen nagyon jó ali- 
bijük, aztán elzavarta őket. Kissyre pedig rosszallóan nézett. 

— Nem jó ötlet fölhergelni ezeket az alakokat. 

Kissy nevetett. 

— Fölhergeltem én már veszélyesebbeket is, főtörzs. 

— Nem vagyok főtörzs, tizedes vagyok. És rosszul tetted. Ve- 
szélyessé válhatnak. 


Kissy végignézett a tizedesen. Jó kiállású, nem túl magas fér- 
fi, az a fajta, akin nem nagyon látszik az ereje, de gyanútlan el- 
lenfélnek meglepetést okozhat. 

— Mondja, tizedes úr, ha megütöm magát, az hatóság elleni 
erőszak, ugye? 

— Még szép. Bilincsben vinnélek el. 

— No jó. Akkor vesse le az egyenruháját. Hazamegyünk, kap 
valamit az apám tréningruháiból, és megmutatom, hogy ha 
tényleg meg akarom magát verni, akkor azt a bilincset már ere- 
je se lesz rám kattintani. Persze csak szimulálva, szóval ne 
reszkessen. 

A rendőr a fejét csóválta. 

— Nagy a szád, tudod? 

— Még nagyobbra növesztem. Akar egy kis keresetkiegészí- 
tést? 

— Mi? ... 

— Ha van szabadnapja a hétvégén, meghívom edzőpartnernek 
a Jerry Alapítvány főhadiszállására. 


Mindenki sajnálta, hogy a rendőr nem fogadta el a meghívást. 
Még sose vertek rendőrt, egyedül Vanessa, azon az emlékeze- 
tes bemutatón tavaly télen. Jól emlékszik az eredményre, 
nyolc-négy Vanessa javára, és gratulációk rengeteg rendőrtől, 
tisztektől is. 

De a rendőr meghívása is adott egy ötletet: Vanessáék neki- 
látnak megkeresni azokat a rendőröket, akikkel a kislány annak 
idején megverekedett, és meghívják őket edzeni a csapat beau- 
lieu-i hétvégéire. De nem most, kicsit később. Ők is, a rend- 
őrök is a karácsonyi készülődéssel vannak elfoglalva. 

Az egerek most először töltik együtt a karácsonyt. Blanche- 
ék és Isabelle néniék az egész csapatot meghívták az ünnepek- 
re, a szüleikkel együtt, hiszen a karácsony a család ünnepe. El 
fogják árasztani a panziót, de ez senkit se zavar, elférnek a 
mellett a pár vendég mellett, akik ilyenkor jönnek, megeléged- 
ve a csökkentett kiszolgálással is. 

A D"Aubisson lányok osztották föl a szobákat. Az egykori 
szobáiknak már csak egy részét használják, hiszen ők a párjaik- 
kal mindketten átköltöztek a villába, már rég nem úgy van, 
mint eleinte, amikor Niala a kedvükért odaköltözött a panzióba. 


Ez afféle udvariassági gesztus volt, de őközöttük ilyesmire ré- 
gesrég semmi szükség nincsen. Úgyhogy egér csak négy szo- 
bában maradt, a hármasban Angéligue, a négyesben Kissy és 
Martin, az ötösben Chantal, a hatosban pedig Jennifer. De föl- 
merült, hogy a karácsonyi szünetben a villa vendégszobáját is 
hasznosítsák egérlyuk gyanánt. Vanessa javasolta, hogy sorsol- 
ják ki, amire Angéligue ajánlotta a kő-papír-ollót. A shindy- 
macskákat is legyőzték vele, most is jó lesz. De ő nem indul, 
jól érzi magát a panzióban. 

— Mindenki jól érzi magát a panzióban — vetette közbe Nim- 
by. — Nem azért sorsolunk, mert menekülni akarunk a pan... 

— Nyugi már — szakította félbe Niala. — Angéligue-nek jó oka 
van a panzióban maradni. 

Angéligue nevetett, és nem mondta, hogy nem úgy van. 

Vanni ugyanis még mindig a panzióban lakik. Az állását 
meghosszabbították január elsejéig, és van rá kilátás, hogy to- 
vább is. Ami azt illeti, a tizennégyesben lakik, ami szemközt 
van az egyessel, tehát csak két szobányira Angéligue-től. És 
időnként elég jókat beszélgetnek, amikor odalent vannak. Egy- 
előre semmi több. 

A vendégszobáért vívott harcban Kissy képviselte párosukat. 

Chantal és Jennifer kezdte. Chantal nyert: ollót mutatott. Kis- 
sy azonban legyőzte őt egy kővel, mert Chantal ragaszkodott az 
ollóhoz. Aztán megküzdött Jenniferrel is, hogy egyenlőek 
legyenek az esélyek. Ha Jennifer nyer, akkor mindhármuknak 
egy győzelme és egy veresége lesz, újra kell harcolniuk. De 
Jennifer vesztett, ollót mutatott, Kissy viszont követ. 

— Akkor Kissyék alszanak a villában — írta föl Niala. — Lás- 
suk a szobabeosztást. 

A nevek már listába voltak szedve. Blanchard-ék, Chatonék, 
Clément-ék, Fordék, Rochefort-ék, Vaillant-ék. Egy szobát 
fenntartottak Jourdain úrnak, aki nem biztos, hogy eljön. Ange 
néni biztosan nem jön, az unokáival karácsonyozik, de gondol 
rájuk. Morgómedve hasonlóképpen. Nimby testvérei se jönnek. 
Andreas jön, de persze ő nem kap külön szobát, Chantallal al- 
szik. Már amennyit alszik, tette hozzá Chantal nevetve. Jean- 
Fran viszont kap szobát, ezt a karácsonyt az újonnan megtalált 
lányával akarja tölteni; ünnep után aztán hazamegy a régihez. 


A legcsodálatosabb az, hogy a többiek mind meg tudták oldani, 
hogy a két ünnep között végig maradhassanak. 

És lehet, hogy eljönnek Schneiderék is. Egyelőre nem tudják 
biztosan, és lehet, hogy csak a két ünnep között, mert hát a fia- 
ikkal is szeretnének lenni, és nem biztos, hogy nekik van ked- 
vük. 

— Én azért buzgatom őket — ígérte Elke. — Heinrich szereti 
Schneemann építeni. Hogy mondják franciául? 

— Bonhomme de neige — kereste ki Nimby a szótárból, hogy 
hóembert jelent. 

— Bon? Miért Jó? 

— Csak — felelte Vanessa. — Miért, téged bántott már valaha 
Schneemann? 

Elke meglepve nézett rá. 

— Hát nem. Sose is. Engem bántott csak húsember, de jöttek 
szőregerek és nem hagytak neki időt rá. És legkisebb egér lyu- 
kalta fejét neki. 

Vanessa rávigyorgott a kamerára. 

— So was ist... ach ja. Heinrich szereti építeni derék jó ember 
hóval, és én ígértelem neki építhesse ekkora hatalmas jó ember 
— és két ujja között pár centit mutatott. — Ez óriási, csak messzi- 
rőleg. 

Az egerek nevettek. 

— Und Alex szereti tengerpart mászkálja, úszi, szörpözik meg 
nap alatt feküdje. Neki mondtam, Beaulieu bele hatalmas ten- 
gerpart van, napsüti, mindig meleg, és fürdőruhás lányok. Ren- 
geteg lányok fürdőruhásak. Így egyik bátyájamat biztos látom 
boldognak, milyen ötlet? 

Biztosították, hogy zseniális. 


Senki se gondolta, hogy a karácsony előtti hetet a meleg délvi- 
dék két kisegere azzal tölti, hogy gondterhelten néz ki az abla- 
kon. Havazott. Egyre többet és többet. A pálmafákról jégcsa- 
pok lógtak. A kerteket hóréteg fedte. Vanessa egyik reggel, is- 
kolába menet megcsúszott egy jeges folton és majdnem felbo- 
rult a biciklivel. Leszállt, hazatolta és onnantól csak gyalog 
Járt. 


Persze sokfelé havazott ekkoriban, Vaucressonban is, de ott 
ebben nem volt semmi különös. De hát Beaulieu a trópusi na- 
pozók paradicsoma, nem pedig Garmisch-Partenkirchen! 

— De — mondta Niala. — Most éppen az. De nem kell azzal bí- 
belődni, hogy lesiklópályát alakítsunk ki a turistáknak. Egy 
sincs már a városban. 

Kissy teljesen meg volt döbbenve. Beaulieu-höz a turisták 
úgy hozzátartoztak, mint Vanessához a vigyora vagy Macská- 
hoz a hegyes fülei. Ha megkérdezték volna, mi van Beaulieu- 
ben, azt felelte volna: turisták, hegyek, tenger, turisták, napsü- 
tés, erdők, turisták, paloták, jachtok, turisták. 

— Egyetlenegy sincsen? — kérdezte Nimby. 

— Nem tudom. Lehet, hogy itt-ott rábukkanunk egyre, ha elol- 
vad a hó. 


Hét egér, tizenkét szülő, egy testvér, egy vér szerinti apa, egy 
kutya és egy macska, azazhogy Macska. Összesen huszonhár- 
man helyezkedtek el a bérelt buszon, nem kevés nyüzsgéssel és 
lármával. A Clément házaspár kora reggel érkezett Nimbyék- 
hez, ahonnan a két család egy kisebb mikrobuszon jött át Vauc- 
ressonba, amit Victor vezetett, a behemót autószerelő. Fordék 
előző este jöttek taxival, ami kapóra jött Chantaléknak, már ezt 
az éjszakát is együtt tölthették. Chantal és Martin szülei csak 
reggel érkeztek, Jean-Fran pedig az utolsó percben futott be. 

Kissy megállt az ajtóban és végignézett a társaságon. A Jerry 
Alapítvány ugyancsak zajosan viselkedett, legalább harmincan 
mászkáltak az ülések között, további negyvenen holmikat ra- 
kodtak, és csak a maradék ötven volt nyugton. Kissy pislogott. 
A buszt ők bérelték ki, üres volt, mielőtt felszálltak. Honnan ez 
a milliónyi. . . 

— Hé, emberek! — kurjantotta. A legközelebb állók ránéztek, a 
Zaj csökkenni kezdett, s ettől a távolabbiak is sorban elhallgat- 
tak. 

— Helyes — mondta Kissy hangosan. — Így már jobb. Sofőr úr, 
becsukhatja az ajtót. Most pedig tudni szeretném, hogy mind 
megvagyunk-e. 

— Mind megvagyunk -— szólt közbe Chantal. 

— Az nem úgy van. Nem fogok a reptérről hazarohanni sze- 
gény itthon hagyott Kevinhez. Itt a névsor, jelentkezzen, aki a 


nevét hallja. Julie Blanchard! — olvasta az első nevet a zsebéből 
kivett lapról. 

— Jelen — nevetett Julie néni. 

— Yves Blanchard! 

— Jelen! 

— Jean-Fran Chandeau!... Marie Chaton!... Jean-Jacgues 
Chaton!... Yvonne Clément! ... Jean Clément! ... Inge Ford! ... 
Tom Ford!... Andreas Ford!... Cathérine Rochefort!... Ale- 
xandre Rochefort!... Lucy Vaillant!... Albert Vaillant!... Su- 
zy!... Macska!... 

Mindenki válaszolt, a két utolsó helyett Nimby vakkantott, 
aztán Chantal miákolt egyet. 

— Helyes, lássuk a sajtevőket. Angéligue!... Chantal!... Jen- 
nifer!... Martin! ... Nimby!... Pi!... No hát akkor, mindenki 
megvan. 

— Kissy! — csattant föl Jennifer. 

— Mi az? 

— Úgy, szóval te is megvagy. 


A megérkezésük a panzióba tényleg olyan volt, mint a Reszkes- 
setek, betörők, amikor a félelmetes méretű család elözönli a re- 
pülőteret. A D Aubissonok két tizenöt személyes kisbuszt bé- 
reltek, és csak a csomagokat tíz percig rakodták. Most nem a 
színes fonalakat alkalmazták, ahhoz túl sok volt a csomag. 
Nimby már napokkal előbb szétosztott egy köteg laminált kar- 
tonlapot, mindegyiken volt egy szám és egy lyuk, amin át föl 
kellett kötni a csomagra. Kihirdette, hogy a címke nélküli cso- 
magokat már indulás előtt letaszítják Kissyék pincéjébe, ahol 
egyedül reszkethetnek újévig — ezt senki nem kockáztatta, úgy- 
hogy minden csomag be volt számozva. Huszonhat csomagjuk 
volt. 

Kirakodni már kisebb munka volt a panzió garázsában, mert 
nem kellett helyet keresni nekik. A panziónak voltak kis kézi- 
kocsijai, négy kerék, egy lap és egy fogantyú, azokra rakták a 
csomagokat, aztán Georges, Mario, Vanni és Luigi elfuvarozta 
őket a szobákba. Hármuknak jutott kocsi — Vanni kézben szál- 
lított — és mind kaptak abból a listából, ami a csomagok sorszá- 
mait a szobaszámokhoz társította. Niala szervezőtehetségének 
ez semmiség. 


Ők nem várták meg a csomagokat, nem kellett őrizni őket — a 
garázs külső kapuját bezárták, sőt kivételesen még a panzió 
mindkét utcai kapuja is zárva volt. Vendég se volt rajtuk kívül, 
az övék lett az egész panzió. Körbevezették a szüleiket, meg- 
mutatták az épület beosztását és nevezetességeit — az aulát, a 
recepciót, az ebédlőt, a fürdőszobákat, a tévészobát, a kertet, s 
végül a konyhát, ahol Isabelle néni, Blanche, Jeanne, Niala és 
Vanessa szorgoskodott már reggel óta, hogy a hadseregnyi éhe- 
zőt jóllakathassák. 

Macskát rögtön érkezéskor kivették az utazódobozából, de 
nagyon haragudott, amiért már megint kirángatták az otthoná- 
ból, és sértődötten elvonult a kertbe. Suzy viszont lelkesen ro- 
hant végig az ismerős folyosókon és rengeteg szagmintát gyűj- 
tött össze. Csak ott nem szaglászhatott szegény, ahol a legin- 
kább szeretett volna, a konyhában, de Isabelle néni szigorú hi- 
giéniai szabályai alól nem volt kivétel. Semmilyen szőrös lény 
nem léphet a konyhába, rajtuk kilencükön kívül. 

Kissy mindenhol azt figyelte, mennyi havat lát. Nem sok 
volt, legnagyobbrészt eltakarították, Nizzában is, Beaulieu-ben 
is. De azért akadt persze, főleg a tetőkön. A panzió teteje is be 
volt havazva, s a kertben is jócskán akadt hó. 

Igen, egy fél vendég azért maradt persze, gondolta, amikor 
Vanni szembejött a folyosón három jókora táskával. Vendég, 
mert fizet a szobáért, de mégsem egészen, mert nemegyszer ad- 
tak neki feladatot az elmúlt hetekben, amit szabályszerűen 
megfizettek, alkalmi munkaként, az adóhivatal is tudni fog ró- 
la. Most ingyen segít, az egerek nagyon a szívéhez nőttek. 

Különösen az egyik, remélhetőleg. Vanni rendes pasi, ráadá- 
sul jóképű is. Igazán ideje, hogy összejöjjenek Angéligue-kel. 


A panzió ebédlőjében ettek persze, sehol máshol nem fértek 
volna el ennyien együtt. Négyszemélyes asztaloknál helyezték 
el őket, két-két párt mindenhol. Kissyék Chantalékkal ültek egy 
asztalnál. Csak ketten voltak a társaságban, akiknek semmiféle 
párjuk nem volt, Jennifer és Jean-Fran, úgyhogy őket egymás 
mellé ültették Vanessáék asztalánál. Azazhogy Jeanne és Luigi 
is pár nélkül volt, hiszen Luigi felesége és Jeanne barátja nem 
volt jelen, de ők csak a konyhaajtóban ültek le Isabelle néniék- 
kel, hogy föl tudjanak ugrani, ha valakinek kell valami. 


Máskor nem itt esznek. Télen, ha szabadságon vannak, egyál- 
talán nem jönnek be hetekig. Nyáron pedig a konyhában, egy 
kis benyílóban kialakított személyzeti ebédlőben esznek, akár- 
csak Isabelle néniék. 

De lehet, hogy a néniék már nem sokáig. Isabelle néni már 
gondolkodik a nyugdíjon. Jövőre, vagy talán a következő év- 
ben, még nem döntötte el, abba akarja hagyni és pihenni akar. 
Az egészsége már nem a régi. Mario jobban bírja magát, ő még 
néhány évig csinálni akarja. Úgyhogy alighanem hamarosan 
fölvesznek egy szakácsnőt, aki csökkenti a néni terheit. 

Kissy járt már a lakásukban. A földszinten jókora területet 
foglal el a konyha, a hatalmas éléskamra, a személyzeti fürdő- 
szoba meg az iroda — mindezek fölött van az ő lakrészük. A né- 
niéknek kétszobás lakásuk van külön fürdőszobával és vécével, 
a nappaliból még egy kis alkóv is nyílik, egy dívánnyal és egy 
asztalkával; Niala kicsi korában nemegyszer ott aludt, később 
sokszor ott ült le olvasni, leckét írni délutánonként. A lakás 
mellett van az emeleten három kis szoba, itt alhatnak az alkal- 
mazottak, ha nincs idejük hazamenni, ami gyakran megesik. 
Az emelet többi része a padlás. 

Fura lesz, ha Isabelle néni majd odafenn tölti napjait. Eddig is 
megesett gyakran, hogy egész nap nem találkoztak, a néninek 
is megvolt a maga dolga, nekik is. De ha látni akarta, mindig 
megtalálta a konyhában vagy a recepción, esetleg az irodában, 
bár ott inkább Mario dolgozott. Egyszer majd talán az kell hoz- 
zá, hogy hátramenjen a lépcsőhöz, fölballagjon és bekopogjon 
az emeleti lakásba. És az is fura lesz, ha Mario nem szaladgál 
egész nap, hanem odafönt ül a nappaliban és krimit olvas vagy 
keresztrejtvényt fejt. Akkor persze lesz majd egy ügyvezető, 
meg a szakácsnő is, még két szobát fognak leválasztani a pad- 
lástérből. A néniék súlyt helyeznek arra, hogy az alkalmazotta- 
iknak, legalábbis azoknak, akik egész nap itt vannak, legyen 
egy-egy saját kuckójuk, ahova bevonulhatnak szusszanni egyet. 
Azt úgyse ők döntik el, hogy mikor és mennyi időre, hanem a 
vendégek. Mario egyszer régen azt mondta, ő soha nem szabja 
meg, hogy hol legyen valaki, csak ha olyan munkája van, amit 
adott időpontban kell elvégezni. Egyébként csak az számít, 
hogy amit a vendég kíván, az meglegyen. A Terence Hilton ol- 
csó hely, a vendég nem sok mindent kívánhat, főleg nem kü- 


löndíj nélkül, de annak tüstént meg kell lennie. Ám amikor a 
vendég nem kér semmit, felőle akár le is dőlhetnek. 

Au! 

Kissy fölkapta a fejét. Valaki oldalba bökte. 

— Elbambultál — közölte Martin. 

Kissy bólintott. Persze hogy elbambult, mindig el szokott 
bambulni. Még a levesét is megette valaki időközben, pedig 
nagyon finom volt. 

— Azt kérdeztem, mit szólsz Chantalék ötletéhez. De szerin- 
tem nem hallottad. 

— Nem — vallotta be Kissy. — De ha szerepel benne vérző orrú 
shindy, akkor benne vagyok. 

— Az nincs benne — mondta Chantal. — Andreasszal éppen 
megbeszéltük, hogy mit csinálunk ebéd után. 

— Mit? — kérdezte Kissy meggondolatlanul, aztán megértette. 
No persze, még hogy mit. Hát kérdés ez? — És én is kellek hoz- 
zá? 

— Ha jönni akarsz — mondta Andreas —, én igazán nem... — itt 
elkapta Martin tekintetét —, mármint, úgy értem, nem, nem kel- 
lesz hozzá, dehogyis. 

— Azért ébresztettelek föl — mondta Martin —, mert az Ő terve- 
ik nekem is ötletet adtak. 

— Sejtem — mosolygott Kissy. — Hát majd meglátjuk. 


De a téli szünet jelentősége nem abban állt, hogy Chantalék ta- 
láltak maguknak elfoglaltságot. Az otthon is megvolt. Chantal 
idejében fölkészítette a szüleit, hogy Andreasnak egyáltalán 
nem lesz külön szobája. 

Nem is azért volt emlékezetes, mert Angéligue végül is ösz- 
szejött Vannival. Végül is legfőbb ideje volt már. 

Hanem — Vanessa. 

Kissy sose fogja elfelejteni azt a pillanatot, amikor rájött. Ő 
fedezte föl, ahogy azt is, hogy Vanessa szerelmes. 

Reggel volt, indult a fürdőszobába, és szemközt nyílt az ajtó. 
Vanessa hátrafelé jött ki rajta, mert éppen csókolóztak. Pizsa- 
mában volt, Nimby pedig átölelte. Mint mindig. Vagyis... 

Kissy pislogott, megpróbálta kidörzsölni az álmot a szemé- 
ből. Ha az segített volna, akkor rálehel a szemeire és megdör- 
göli őket egy ronggyal. 


Nimby keze máskor többnyire Vanessa derekán volt, de 
gyakran a fenekén. Kétoldalt. Most a jobb keze Vanessa dere- 
kán volt, a bal pedig a fenekén — de nem oldalt. 

Hm. 

Kissy sokért nem adta volna, ha előhúzhatna egy rejtett ka- 
merát a füle mögül, de mivel ezt nem tehette, igyekezett minél 
jobban megfigyelni mindent, egészen addig, amíg az egerek 
befejezték a csókolózást, s Vanessa megfordult, a fürdőszoba 
felé indult és intett neki. 

— Szia. 

— Szia — felelte Kissy automatikusan, de a gondolatai másutt 
jártak. A tekintete követte Nimbyt, amint leballag a földszintre 
a másik fürdőszobába, aztán nyílt a harmadik ajtó és Kissy far- 
kasszemet nézett Nialával. 

— Szia — mondta az. — Mi baj? 

Kissy Vanessáék ajtajára nézett. 

5? 

Kissy ölelő mozdulatot tett a két karjával, a száját csücsörítet- 
te, aztán hátat fordított Nialának és a fenekére tette a kezét, 
ugyanoda, ahol Nimby ujjai voltak Vanessa fenekén. 

— Hm — mondta Niala. 

Kissy visszafordult és bólintott. Ő is ugyanezt gondolta egy 
perccel ezelőtt: hogy hm. 


— No mi van? — nézett rájuk Vanessa, amikor beléptek a fürdő- 
szobába. — Nem láttatok még egeret? 

Nem feleltek, csak nézték merőn. Vanessa közben kibújt a pi- 
zsamafelsőjéből és megint rájuk nézett. 

— Aha — mondta. — Miből jöttetek rá? 

Niala nem fárasztotta magát azzal, hogy egy ilyen csacska 
kérdésre feleljen, így hát Kissy is hallgatott. 

— No és? — állt meg Vanessa harciasan, csípőre tett kézzel. — 
Akkor mi van? Nem csináltunk semmi rosszat. 

Niala elmosolyodott. 

— Rosszra mi se gondoltunk. Inkább jóra. 

Vanessa arcán is megjelent egy mosoly, de a tekintete hideg 
maradt. 

— Jaj, ne nézz így rám, egérke. Csak tudni akarunk mindent, 
mert... 


— . . kíváncsiak vagytok — bólintott a kislány. 

— Nem, hanem mert szeretünk, fontos vagy nekünk, és. . . 

— ...és kíváncsiak vagytok — vágta rá Vanessa. 

— Tudni akarjuk, hogy jól vagy, boldog vagy, meg persze 
Nimby is, és... — Vanessának nyílni kezdett a szája, így Niala 
gyorsan befejezte a mondatot: — és kíváncsiak vagyunk! 


Az elbeszélés nem volt hosszú, Vanessából nem lehetett részle- 
teket kicsikarni. Annyit mondott, hogy este levettek magukról 
mindent és hajnalig nem aludtak. Ugyanazok voltak a játéksza- 
bályok, mint Kissyéknél, és be is tartották. 

Kissy úgy döntött, nem kérdezi meg, milyen volt. Illetlenség 
lenne. 

— Milyen volt? — kérdezte abban a pillanatban. 

Vanessa nevetett és azt felelte, nagyon klassz. 

— Imádom az egeremet -— tette hozzá. 

Kissy boldogan sóhajtott. Végre. Mióta is vártak erre... ezer 
éve. Voltaképpen azóta, amikor a születésnap estéjén ezek ket- 
ten rádöbbentek az érzéseikre, vagyis hát Vanessa csak valami- 
vel később jelentette ki, hogy szó se lehet köztük semmiről. 
Azóta próbálják rávenni, hogy belássa ezt a tévedését. 

— Szóval végre eljött az ideje — mosolygott Niala. 

Vanessa visszamosolygott rá és bólintott. 


Ekkoriban a panzióban ettek mind, az ebédlő négyszemélyes 
asztalainál. Igyekeztek váltogatni az ültetésrendet, első reggeli- 
nél például Kissy és Martin a Ford házaspárral ült egy asztal- 
nál, ebédnél Vaillant-ékkal. Aznap, amikor félbeszakadt a reg- 
gelijük, Kissy éppen Tomnak nyújtotta oda a sót, de rémületé- 
ben elejtette. Mindenkinek megállt a szívverése, de Kissy még 
riadtában is észrevette, hogy az arra haladó Vanessa kezében 
csak meginog a tálca, de nem ejti el, hanem a lehető leggyor- 
sabban leteszi egy asztalra, aztán futásnak ered. Kissy fölpat- 
tant és követte. Egy Jerry nem fél semmitől. Akkor se, ha ép- 
pen szívinfarktust kapott valami egetverő tülköléstől. Sebzett 
bantha, gondolta Kissy, miközben Vanessa nyomában az eme- 
letre vezető lépcső felé rohant. Alighanem a lépcső alatt esett 
csapdába. A lovasait nyilván legyilkolták. Ugyancsak rémisztő 
alak lehet, aki el tud bánni egy taszken hordával. 


A lépcső alatt ugyanazok a polcok voltak, amik mindig is. A 
panzióban használatos holmik festői egyvelege, néhány karton 
gyufa, fogpiszkáló, játékok, útikalauzok a környékről, egy kö- 
teg összehajtott reklámszatyor, hajgumik, kozmetikai szerek, 
fogkefék bolti csomagolásban, rengeteg mindenféle. A sebzett 
bantha nem itt volt. Míg Vanessa mögött fölszáguldott a lép- 
csőn, néhány egeret pillantott meg, akik mögöttük szaladtak. 

Aztán megálltak az emeleti folyosó végén, egy számzáras, 
nehéz ajtó előtt. Vanessa beütötte a kódot és fölrántotta az aj- 
tót, amit Kissy még sose látott nyitva. Egy nagy képernyő volt 
mögötte, billentyűzet, kapcsolók, jelzőlámpák. A képernyőn 
valami térképvázlat volt, amin sárga fények villogtak. Kissy 
azonnal tudta, mit jelentenek. Azokon a pontokon szivárog a 
reaktor burkolata, bármelyik pillanatban felrobbanhatnak. Ak- 
kor pedig lezuhannak a legközelebbi lakatlan, vulkanikus boly- 
góra. 

Vanessa lenyomott egy zöld gombot, aztán egy hármast, az 
ebédlő számát. 

— Itt vagyok — szólalt meg Mario hangja. 

— Jean-Michel bácsiéknál jelez — mondta Vanessa, közben 
gombokat nyomogatva. Pillanatok múlva megjelent egy kép. — 
Mondom, mit látok. Egy sunyi sutyerák slattyog a ház felé, a 
kapun belül. Á, többen vannak — folytatta, másik kamerára 
váltva. — Két őslény baktat a nappali közepén. Egy rovott jövő- 
jű a konyhában. A kertben legalább kettő harapja a friss leve- 
gőt. Terített asztal, egérkék! 


Kilenc kisegér surrant át villámsebesen a D7Aubisson-villa 
kertjén, ahol kétfelé váltak. Kissy Vanessa csapatával tartott, 
akik fölfelé indultak az utcán és pár házzal följebb benyitottak 
egy kapun. A kislány persze az itteni kódot is tudta. Átvágtak a 
kerten és be a következő kertbe. Kissy ekkor a sor végén volt, 
és éppen készült becsukni a kaput, amikor a szíve megint kiug- 
rott a helyéből és elveszett a hóban. A kert csendjét erélyes csa- 
holás törte szét. 

— Jól van, Simone, jól van — térdelt le Vanessa, és átölelte a 
házőrzőt, aki lelkesen csóválta a farkát. Kissy nagyot nyelt. Ha 
kutya van, macska is lehet. Nem mintha még számítana. A ku- 


tyának rémületes agyarai vannak, és nem biztos, hogy tudja, 
hogy ő az egér legjobb barátja. 

Valahol kinyílt egy ablak. 

— Á, ti vagytok? — kérdezte egy férfihang. Alighanem Vanes- 
sát ismerte föl, mert Kissynek nem volt ismerős az arca. 

Vanessa elengedte Simone-t, intett a házigazdának és fürge 
léptekkel a jobb oldali falhoz szaladt, ahol volt egy kertkapu. 
Számzáras, magas, tömör fém. Nem lehetett átlátni rajta. 

Az öttagú csoport — Vanessa, Martin, Jennifer, Kissy és Si- 
mone — itt várakozott. Egy perc múlva csatlakozott hozzájuk a 
házigazda és a felesége, ötvenes házaspár, akiknek gyorsan el- 
mesélték, mi történt. Közben Niala csoportja is célhoz ért, ők 
két kerttel távolabb vártak egy hasonló ajtó előtt. 

Ekkor már tudták, hogy a páciensek hatan vannak, a személy- 
leírásuk 15 megvolt. Isabelle néni figyelte őket a panzióból, és 
jelentette a mozgásukat. 


— Itt Maci Laci — érkezett Angéligue suttogó hangja. — Most 
fordulok be a sarkon. Az utcán senki. Becsöngetek. 

— Ki fognak jönni — szólalt meg Pif. — Nem értenek a kapute- 
lefonhoz. 

— A kaput ki tudták nyitni — vélte Tom. Mármint nem Martin, 
hanem Tom Ford. Ők Maci Laci mögött jöttek és a sarkon túl 
várakoztak. 

— Igen, meg a riasztót is kiiktatták — felelte Pif —, de többre 
nem futja a tehetségükből. Hiszen a mi külön kis riasztórend- 
szerünket nem vették észre. 

— Csend! — szólt Maci Laci. Tudták, hogy ezzel egyidőben ki- 
kapcsolja a telefonján a hangszórót. 

Hallották, ahogy kinyílik a kapu. Aztán egy férfihang: 

— Tessék? 

— Jó napot, monsieur Bourridon — mondta Maci Laci barátsá- 
gos mosollyal. — Amélie Duvivier vagyok. Elnézést, amiért 
nem a megbeszélt időben jövök... de hát tudja, hogy van ez. 

Jerry tudta, hogy a pasasnak fogalma sincs róla. Maci Laci- 
nak se volt. Senki se tudta közülük, , hogy van ez", de ennek 
nem volt jelentősége. Az volt a fontos, hogy jól hangzott. Ho- 
mályosan. Bármit jelenthetett. 

— Igen... és?... 


— Elhoztam a pénzt — felelte Maci Laci magától értetődően. 

Ez Jean-Fran ötlete volt. A betörők nyilván megpróbálják le- 
rázni, nem akarják, hogy bemenjen. Hacsak nincs nála pénz. 
Talán még be is rántják a kapun, mint Sheila Mohit. 

Nem rántották be. Kis tanácstalan csönd, aztán megint a lány 
hangja: 

— Bejöhetek? Nem lenne jó, ha idegenek meglátnának itt. . . 

— Persze... jöjjön csak... 

Ez meg Georges ötlete volt. Valami sötét ügy miatt hoz 
pénzt. Akkor neki se fog eljárni a szája, talán le se kell ütni 
vagy elvágni a torkát, elég elvenni tőle a pénzt, úgyis hallgatni 
fog. 

— Jó napot — mondta Maci Laci pár másodperc múlva, tehát 
még valakivel találkozott. — Szép kocsi. Látom, rakodnak me- 
gint. Bemehetünk a házba? Üzenetet is hoztam, meg mindent. 

Megint kis csend, nyilván szótlanul mennek a ház felé. Ajtó 
hangja. 

— Huh — mondta Maci Laci. — Elképesztő, milyen hideg van 
odakint. Az ember nem is gondolná... 

— Bent van — mondta Pif, és lenyomkodta az ajtón a számo- 
kat. — Kódot! 

— Kód kész — jött Hercules hangja. Jerry előkapta a fegyverét 
és két golyót vett a másik kezébe. A többiek ugyanezt tették. 
Pif résnyire nyitotta az ajtót, kidugta a fejét, kukucskált. 

— Indulok — lehelte a mikrofonba, és kicsusszant a résen. — 
Cin — jött a hangja egy pillanat múlva, amire Törpilla habozás 
nélkül követte. — Cin, cin — mondta Pif, és ők is csatlakoztak. 

A hátsó kertben voltak, fák tövében, egy melléképület mö- 
gött. Innen nem is láttak a házra, tehát őket se láthatták onnan. 
Pif elóvakodott a sarokig és kikukucskált. — Macskamentes. 
Gyertek. 

Felzárkóztak mögé és fedezték, amíg átsurran a nyílt térsé- 
gen, a foteltől a kanapéig — azazhogy ezúttal a melléképülettől 
a házig. Aztán Tom is követte, majd ő, végül Törpilla, egymást 
fedezve. 

Pif körbekémlelt, sokadszor, aztán óvatosan nyitni kezdte a 
hátsó ajtót. 

— Egerek a lyuk előtt, cin-cin — suttogta. 


— Vettem, indulok — felelte Hercules. — Cin... cin... cin. Bent 
vagyunk, macskamentes. Michel háza mögött osonunk. Cin- 
cin. 

Pif bekukkantott, aztán óvatosan bebújt a résen. Egy-egy cin- 
cogásra követték. Egy hátsó folyosón voltak. Nagy ház lehetett, 
jóval nagyobb, mint a D"Aubisson-villa. Hogy Michel ki lehe- 
tett és hol volt a háza, arról Jerrynek sejtelme se volt, de úgyis 
Pifre kellett hagyatkoznia, ő még sose járt itt. 

Később tudta meg, hogy Michel háza, az a garázs. Az öreg 
Bourridon így becézte valamelyik régi kocsiját, a Michelin gu- 
mik után. 

— Egerek a lyukban, cin-cin. 

— Vettem, cin-cin. 

Mindeközben végig hallották Maci Laci beszélgetését a betö- 
rők főnökével, ha ugyan a főnökük volt. Valami hosszú és bo- 
nyolult történetet mesélt neki arról, hogy mit üzent César. 

— Magának el kell mennie a közös ismerősükhöz Londonba. 
A szokásos úton menjen. Párizsban keresse meg a pincért, tőle 
kapja meg az utasításokat London számára. Az Étoile recepció- 
ján keresse Marcelt. Kap tőle egy csomagot, benne lesz a pénz 
meg ami kell. Londonban beszéljen a spanyollal, tőle megkapja 
az adatokat Jackson számára. Fegyvere van? 

A betörőt váratlanul érhette a kérdés. 

— Hát... 

— Bourridon úr, előttem nyugodtan beszélhet. Személyesen 
beszéltem Césarral. Tehát van fegyvere? 

— Szerezhetek. . . 

— Jó. Szerezzen. Vigyázzon, hogy milyen forrásból szerzi be. 
A németországi vonalat felszámoltuk, azt ne használja. És ne 
keresse Pedrót. Ugye nem próbált meg kapcsolatba lépni vele? 

— Nem... 

Ez színigaz volt. Jerry, aki ez idő szerint egy ajtó mögött la- 
pult, biztos volt benne, hogy a betörő soha nem beszélt Pedró- 
val, aki egy mondattal korábban még nem is létezett. 

Egyedül volt, Pif más-más helyekre vezette őket a házban. 
Megigazította fülében a telefon hallgatóját és igyekezett résen 
lenni, ha esetleg valaki benyitna az ajtón. 

— Ennek örülök. Veszélyes lett volna. Az itt levő társait ugye 
magával viszi? 


— Aha... — A betörő alighanem igyekezett a legjobb választ 
adni, hogy a nő gyanút ne fogjon. 

— Oké. Nekik sincs fegyverük? 

— Nekik is szerzek. 

— Bourridon úr, kérem! Ha nincs fegyverük, az se baj, de tud- 
nom kell a spanyol miatt. Tehát most van maguknál fegyver 
vagy nincs? 

— Nincs. 

— Világos. Akkor hasaljon a padlóra, mielőtt szétkenem rajta. 


— Első osztag, hajrá! — szólalt meg Pif a fülhallgatóból. — Tá- 
madás! 

Jerry kinyitotta az ajtót és bekukucskált. Egy folyosót látott, 
amin egy pofa éppen távolodott tőle. Az ajtónyitás hangjára 
visszafordult. 

— Hát te... 

Jerry kilépett és rászegezte a fegyverét. 

— Hasra! 

A pasas nevetett, ő pedig hirtelen előrelépett, megpördült és 
gyomron rúgta, aztán térddel az orrába. A pasas összecsuklott. 

— Azt mondtam, hasra — állt meg fölötte Jerry, és beleszólt a 
rádióba: — Itt Jerry, egy madár fekszik. 

Maci Laci egy pillanattal később jelentette, hogy az övé is 
fekszik. Tom is leterített egyet, Pif és Törpilla viszont nem ta- 
lált ellenfélre. Hárman odakint voltak, őket Hercules csapata 
intézte el: maga Hercules csak figyelt, amíg Tintin, Asterix és 
Obelix elintézett egy-egy pácienst. 

— A számláló hatot mutat — összegezte Hercules. — Tereljétek 
őket a kocsihoz. 

Jerry ügyfele mostanáig a padlón fetrengett és nyögött. Most 
fölszólította, hogy keljen föl. Mivel nem engedelmeskedett, 
odalépett hozzá és egy kicsit megrúgta az oldalát. 

— A következő erősebb lesz. Mozgás! 

Miközben a pasas föltápászkodott, a rádióból fülrepesztő or- 
dítás hallatszott. 

— Úgy kellett — mondta Tom. — Máskor nem próbálsz csap- 
kodni. Még egy ilyen és hordágyon visznek el. 


Jerry ellenfele is kísérletezett: elhaladtában fölkapott egy kis 
asztalról egy szobrocskát, de ő egyszerűen hátramaradt. A pa- 
sas megfordult, hogy üssön, de látta, hogy nem éri el. 

— Ez nem vízipisztoly — mondta Jerry, látványosan célozva. — 
Ha nem rakod azt azonnal vissza, az életben nem nézel többé 
nőre. 

A pofa csak állt és félhangosan szitkozódott. Aztán letette a 
szobrot. 

— Fordítva! Az előbb nem arra nézett! 

A pofa dühöngve megfordította, aztán továbbindult. Az ajtók 
nyitva maradtak mögöttük, hiszen ő folyamatosan a pasas hátá- 
ra célzott. Aztán kiértek a ház elé, a kocsihoz. Mellettük jött 
Maci Laci is a páciensével. A többiek már ott voltak mind. A 
kocsinál gyűjtötték össze őket, az egerek jóval távolabb több 
csoportban. Ha egy megmozdul, féltucat golyót kaphat anélkül, 
hogy a társainak nőnének az esélyeit. 

— Oké — mondta Obelix, amikor a hat madár fölsorakozott a 
kocsi mellett. — Akkor most visszavisztek mindent oda, ahon- 
nan elhoztátok. 

Azok egymásra néztek, aztán mind az egyikre, az lehetett a 
főnök. Az kényszeredetten megvonta a vállát. 

— Nem tehetünk mást. . . 

— Nem hát, duma pedig nincs — szakította félbe Pif. — Gye- 
rünk, mintha élnétek! 

A pasik kelletlenül kivettek egy-egy tárgyat a furgonból, és 
elindultak. Az egyik viszont hirtelen odaugrott Pifhez és maga 
elé rántotta. Kés csillant a kezében, amit a kislány nyaka felé 
vitt, de csak egy villanásra látták, mert Pif elkapta a másik ke- 
zét, hirtelen leguggolt, amitől a pasas előrebukott, aztán oldal- 
ba rúgta. A rabló elterült a füvön. Pif rátaposott a kezére és el- 
vette a kést. 

— Te bántani akartál engem?! — rivallt a pasasra. 

Válasz nem érkezett, csak nyöszörgés. 

— Itt maradtok — figyelmeztette Maci Laci az egyiket, aki el- 
indult a ház felé egy gyertyatartóval. 

— Kelj föl! — csattant föl Pif. A pasi nyögve négykézlábra állt, 
de akkor megint kapott egy rúgást. Aztán Obelix föltámogatta. 
A kislány megállt a dülöngélő alak előtt és az orra alá nyomta a 
jókora bicskát. 


— Hogy képzelted ezt?! Meg akartál késelni egy gyereket?! 

— Én nem... 

— Hanem?! 

— Én csak... 

Nem volt folytatás, hiába várták. Aztán Pif odaadta a bicskát 
Asterixnek, megpördült és orrba rúgta a pasast. Az három mé- 
tert szánkázott a hóban és fekve maradt. 

— Hé! — szólalt meg a rablók főnöke. — Engedelmeskedünk. . . 
miért vertek minket? 

Pif odasétált és megállt a pasas előtt, karnyújtásnyira. Az ré- 
mülten nézett rá, pedig egy nagy doboz volt a kezében. 

— A haverod úgy nézett ki azzal a haleffal, mint aki engedel- 
meskedni akar? 

A pofa nem felelt. 

— Tedd le a dobozt a földre — mondta a kislány csendesen —, 
nehogy baja essen, amikor lerúgom a fejedet. 

— Ne! 

Pif nevetett. 

— No jó. Akkor vezessük be azt a szabályt, hogy aki mostan- 
tól ellenkezik vagy a száját jártatja, az nagyobb verést kap, 
mint az előző. Az is, aki nem száguld a szajréval, mint Schu- 
macher. Még mindig itt tátod a szádat?! Schumi fél körrel előt- 
ted jár, és túl sok fog van a szádban. Párat kiverek belőle, jó? 

A végét már a pasi hátához intézte, mert az rohanni kezdett a 
dobozzal. Pif utánaszáguldott. 

— Mozgás -— intett a következőnek Tom, és követte. 

Amíg azok öten egy-egy egérrel elvonultak, Obelix eltette a 
fegyvert és nekilátott kicibálni a megvert rablót a hóból. 

— Mit csinálsz? — kérdezte Tintin. 

— Nem akarom, hogy tüdőgyulladást kapjon. 

— Munkahelyi ártalom — vélte a lány. A férfi nevetett, fölnya- 
lábolta a nyöszörgő alakot és lezökkentette a ház lépcsőjére, 
egy csöppet se kíméletesen. 

Jerry eltette a fegyverét és odasétált hozzá. Pif alapos munkát 
végzett, gondolta. Alighanem betörte az orrát és kiverte pár fo- 
gát, akárcsak Törpilla Grevinnek azon az emlékezetes napon. A 
pasas képe véresebb volt, mint a nőé. 

— Nagyon megharagítottad Gyilkos Bálnát — mondta neki, ab- 
ban a pillanatban találva ki egy fedőnevet a rendes fedőnév he- 


lyett. — Lehet, hogy meg fog verni. Előfordult már, hogy meg- 
ütött olyanokat, akik illetlenül viselkedtek. Persze aggodalomra 
semmi ok. Általában nem öl meg senkit. .. egyből... 

Társai nevettek, a rabló pedig nyöszörgött. 

Ekkor visszatértek a többiek, Asterix társaságában, aki plusz 
emberként biztosította őket. 

— Mi lenne, ha élnétek?! — harsogta Gyilkos Bálna. — A mara- 
dékot tessék egy fordulóban elvinni. Elég hamar itt voltunk, ha 
az az idő elég volt, hogy ezt mind kihozzátok, akkor visszafelé 
is tudtok sietni. Hé, te! — dörrent rá az egyikre, aki elejtett egy 
jókora festményt. — Ha kárt teszel valamiben, azért fogsz kö- 
nyörögni, hogy inkább öljelek meg. — Jerry igyekezett elrejteni 
vigyorát. — Aki eltör valamit, azt hasra fektetem és a lábánál 
fogva levonszolom a partra, aztán a víz alá nyomom. Utána ki- 
találunk valami büntetést. Ezzel a földigilisztával mi van? — 
pillantott oda a késesre. 

— Megmarad — vélte Obelix. 

— Igen?! — kérdezte Gyilkos Bálna olyan hangon, mintha 
csínytevésen kapta volna az emberét. — No sebaj, mindjárt jö- 
vök vissza. 

Ezzel követte az ügyfelét, aki jókora teher alatt nyögött, és el- 
tűnt a házban. 

Ők hárman összemosolyogtak a megvert rabló fölött. Hát 
igen. A kislánynak ez ünnepnap, kedvére verhet pasikat, kia- 
bálhat velük, ugráltathatja őket. Fölér egy karácsonyi ajándék- 
kal. Pláne hogy hatan vannak. 

Tintinnek fölcsillant a szeme. 

— Meg kellene védeni — intett a pasas felé, aki nyögve bólin- 
tott. — Ha a Gyilkos Bálna visszajön, kitapossa a belét, pedig 
már így is egy csomót szenvedett. 

— S hogy akarod megakadályozni, Véreskezű? — érdeklődött 
Obelix. 

— Egyszerű dolog, Emberevő. Ha a Gyilkos visszajön és azt 
látja, hogy mi hárman felváltva rugdaljuk, akkor ő már nem 
bántja. Te vagy a legnagyobb, te rúgd a hasát. Én a fejét, te 
meg tökön, Húsdaráló. 

A pasas rémült ordítása elnyomta nevetésüket. 


Pár pillanat múlva megjöttek a rablók és az egerek. A Gyilkos 
Bálna és Hercules megállt az ajtóban, a zárat tanulmányozták. 
Az Emberevő is odament. 

— Durva munka — mondta. — Ha a riasztót ilyen szépen hatás- 
talanítottátok, a zárat miért kellett így szétverni? 

A kocsihoz terelt rablók a földre szegezték a tekintetüket. 

— Szerintem aki így elbánik egy védtelen zárral — emelte föl a 
hangját a Bálna, odasétálva hozzájuk —, azt érdemli, hogy vele 
is így bánjanak. Melyikőtök volt? 

Csend. A betörők lapítottak. 

A Bálna rájuk nevetett, kivillantva gyöngyfogait, aztán társai- 
ra nézett. 

— Szerintetek mi legyen velük? Estig verjük őket, ebéd- és va- 
csoraszünettel, vagy reggelig? 

A Húsdaráló együtt nevetett a többiekkel. A kislányt meg kell 
enni, olyan édes. 

— Félórát se bírnának ki — mondta az Emberevő. — Nem érde- 
mes vacakolni velük. Egyszerűen nyissuk ki a kaput és kész. 

A rablók vágyakozó pillantásokat vetettek a kapura. 

— Ellenzem — mondta Asterix. — Hetek óta nem lőttünk célba 
élő emberre. És az a pasi se bírta sokáig. 

A Húsdaráló összeszorította a száját, hogy ne nevessen, és 
elkapott egy szerelmes pillantást, amivel a Gyilkos Bálna jutal- 
mazta kedvesét. 

— Ez jó ötlet, Hasfelmetsző — mondta a Véreskezű, alighanem 
csak azért, hogy a betörők még egyet halljanak ezekből a ré- 
misztő álnevekből. 

— De könnyített lövedéket használjunk, hogy tovább szenved- 
jenek — mondta a Bálna, és megnyalta a szája szélét. 

Aztán megszólalt a fülükben Lucas hangja. 

— Nem hagynátok végre abba? Az embereim már lépni se 
tudnak a röhögéstől! 


Úgyhogy kinyitották a kaput és beengedték a rendőröket. Ren- 
getegen voltak, ahhoz képest, hogy ez csak egy betörés. Vala- 
melyest azért sikerült komoly képet vágniuk, mialatt megbilin- 
cselték őket. Lejeune otthagyott négy embert, amíg ki nem jön 
a lakatos. A rablók furgonját otthagyták, majd megkeresik a 
gazdáját. Nyilván lopott. 


Az utca hemzsegett a rendőröktől, Lucas ugyan csak három 
járőrkocsit küldött oda, de a jelek szerint nemigen akadt rendőr 
Beaulieu-ben, aki ellen tudott volna állni az egerek legújabb, 
nagyszabású balhéja csábításának. 

Ott voltak a szüleik is, csak Isabelle néni maradt a panzióban, 
meg Macska. Suzyt anya hozta pórázon. Blanche-nál volt egy 
Jerry-telefon, azon át hallgatták őket, elébe tartottak egy rend- 
őrségi rádiót. Ott volt a háztulajdonos rokona, meg egy csomó 
további helybeli. A Húsdaráló elégedetten nézte a sokadalmat, 
amíg a járőrkocsik el nem hajtottak a földigilisztákkal. Akkor 
visszaváltozott Kissyvé, és úgy nézte tovább a sokadalmat. 
Úgy gondolta, igazán megérdemelnek egy kis fölhajtást. A fur- 
gon nem volt éppen kicsi, ebben minden értékeset el tudtak 
volna vinni, ami van a háznál. 

Egy egyenruha utat tört magának a tömegben és megállt a ka- 
puban csoportosuló egerek előtt. 

— Szép kis társaság vagytok, tudjátok? 

— Hát persze, Lucas — felelte Niala. — Mi nagyon meg va- 
gyunk magunkkal elégedve. 

— Klassz. Hát még ha megjönnek a feljelentések testi sérté- 
sért. 

Vanessa legyintett. 

— Á, ezek nem jelentenek föl minket. Évekig sikoltva fognak 
fölriadni a cellájukban, mert velünk álmodnak. 

— Nem hiszem, hogy ezért éveket kapnának — mondta Lucas 
—, bár persze lehet más is a rovásukon. 

— Nem azért — mondta a kislány ragadozópillantással. — Ők 
fognak esengeni azért, hogy ne kelljen kijönniük a vastag falak 
védelméből. 

Nevettek. S Kissy elkapta a kapitány arcán azt a szeretetteli 
kifejezést, amit oly sok férfin és nőn figyelt meg, ahogy Vanes- 
sára néztek. 

Hát őt is az ujja köré csavarta. 


A betörők nem shindyk voltak, de a bicskát azért hadizsák- 
mánnyá nyilvánították. Ekkor derült ki, hogy Angéligue is el- 
szedett egyet az emberétől, zsebre vágta, meg is feledkezett ró- 
la. 


Lucas-t nagyon érdekelte a történet, amivel a hamis Bourri- 
dont szórakoztatta. Voltaképpen kém volt, drogfutár vagy mi 
az ördög? Angéligue őszintén bevallotta, hogy fogalma sincs 
róla, de ha lehet választani, akkor gyermekkereskedő, a pedofil 
maffia lelkiismeretlen pribékje. Miért, kérdezte a kapitány 
meglepve. Az mégiscsak szakmabeli, felelte Angéligue. 

Aztán elbúcsúztak a rendőröktől és vidám énekszóval haza- 
vonultak. Angéligue kezdte a dalt szép kisegérhangon, s még a 
szüleik is csatlakoztak. 

U-i-u-a-a, ting-teng walawala bingbeng, 

u-i-u-a-a, tingteng walawala bengbeng! 


Ahogy hazafelé tartottak, már erősen esett a hó, és mire befor- 
dultak az utcájukba, valamennyien fehérek voltak már. Járkáló 
hóemberek és hóegerek, gondolta Kissy, ahogy Tomra pillan- 
tott. Szaporázták mindannyian, mert hideg időre öltöztek 
ugyan, de hóviharra nem. A Cöte d" Azurön?! Vanessa villám- 
gyors mozdulatokkal kezelte a kapu kódzárját, beszáguldottak, 
aztán át a kerten és be a panzióba, nagy huhogások közepette. 

— Huh — mondta Kissy pont ugyanakkor, amikor mellette Jen- 
nifer. 

— Huh — mondták még vagy öten a hátuk mögött. 

— Mindenki dobálja le magáról a nedves holmit — rendelkezett 
Isabelle néni. — Oda a földre, ráérünk gondoskodni róla. Irány 
az ebédlő, följebb csavartam a fűtést. 

— Nincs nagyon hideg — mondta Nimby -—, csak nagyon hópe- 
hely van. 

— Az biztos — bólintott a néni, miközben utánuk trappolt az 
ebédlőbe. — Vanessa, nem fáztál meg, kislányom? 

— Dehogyis — felelt a kérdezett. — Nagyon jó idő van, csak ki- 
csit fúj a szél. 

És megborzongott. Kissy jól látta, de Isabelle néni még job- 
ban. Vanessa túl lengén öltözött ehhez a kiránduláshoz, vékony 
kabát, alatta még vékonyabb pulcsi. 

— Úgy hát. Luigi, forró teát mindenkinek! A reggelit pedig fe- 
jezzük be, ilyen időben kell az energia. 

— Ugyan, energia — mondta Nimby, aki már az asztalánál ült 
—, maga a műélvezet is éppen elég ok. Úgyhogy én nem is feje- 
zem be a reggelit. Kezdem elölről. 


S már hozzá is látott. Kissy is visszaült az asztalához és foly- 
tatta, ahol abbahagyta. Olyan éhesnek érezte magát, mintha 
egyáltalán nem evett volna még. És megivott egy nagy bögre 
teát is, amit Luigi perceken belül fölszolgált, egy nagy zsúrko- 
csin semmi mást nem hozott, csak azt. Mindent hozott hozzá, 
ami kellhet, citromlevet, cukrot, szaharint, mézet, tejet. Kissy 
citromosan szerette, kevés cukorral. 

Úgyhogy ezen a napon a reggeli átnyúlt az ebédidőbe, mert 
mindenkin kitört ugyanaz az éhség, ami Kissyn. Az időtől, 
mondta Isabelle néni. De azért beszélgettek is az asztaloknál. 

Blanche kérésére Angéligue elszaladt a notebookért, ami ek- 
kor éppen az ő szobájában volt, és megnézték rajta az előrejel- 
zést. Igencsak gyászosan festett. Hó és hó. Hozzá még szél is. 
Itt, ahol a parkokban, az utak mentén, a kertekben ezerszámra 
állnak a pálmafák. 

Chantalnak eszébe jutott, hogy vannak a rokonságban, akik 
téli álmot alusznak. A pele, meg talán a pocok. Nekik is meg 
kellene próbálni. Erre apa ellenzékbe vonult, mondván, ő azért 
jött Beaulieu-be, hogy egérkék szaladgáljanak körülötte. Akkor 
Nimby javasolta, hogy tegyenek úgy, mint a medve. Az is téli 
álmot alszik, mondta apa. Dehogyis, felelte Nimby. Behúzódik 
a barlangjába, és tavaszig olvas, tévét néz meg kártyázik a csa- 
láddal. Luigi úgyis hozott a teához mézet, megeszik és máris 
vastagodni kezd a bundájuk. Anya erre azt felelte, az övé alig- 
ha fog, otthon van a szekrényben. 

Mindenesetre a panzióból csakugyan nem jöttek ki, amíg így 
szakadt a hó; ehelyett azon töprengtek, ne költözzenek-e át 
mindannyian. Vanessának jutott eszébe, hogy naponta hússzor 
átjárnak a két épület között, ha ideköltöznének, nem kellene 
folyton kabátot venni. Legalábbis ritkábban. Niala bólintott, jó 
ötlet. Úgyhogy ők beköltöztek az egyesbe, Vanessáék a kettes- 
be. A hármastól a hatosig a többi egér volt, a hetesben Jean- 
Fran, a szemközti oldalon az egérszülők, fordított ábécérend- 
ben, mert a számozás itt a fürdőszobától távolodva növekszik, 
de ők az aulától érkezve osztották ki a szobákat. Vagyis a nyol- 
casban lakik a Vaillant házaspár, a tizenhármasban Yves bácsi- 
ék, a tizennégyesben Vanni, s ezzel meg is telt a jobb szárny. 
Blanche-ék a tizenötöst kapták. Azazhogy kapják majd, ha ki- 
csit alábbhagy a hózápor és áthozhatnak néhány holmit. 


Öt órakor hazaért Vanni, aki valahonnan már tudott legújabb 
kalandjukról és rögtön gratulált. Megköszönték. 

— Semmiség — mondta Nimby. — Pillanatok alatt bármilyen 
betörőt padlóra küldünk. Emlékezz erre, amikor te leszel a biz- 
tonsági főnök a szállodában. De figyelmeztetlek, hogy nem ol- 
csók a szolgáltatásaink, és ha ott macska is van, akkor veszé- 
lyességi pótlékot kérünk. 

— Hát ezt ráérünk megbeszélni, ha én ott valaha főnök leszek 
— vigyorgott a férfi. — Az pedig nem valószínű, mert se ők nem 
akarnak megtenni főnöknek, se én nem vállalnám. Macskát 
amúgy nem láttam. 

— Van egy a kertben — nevetett Jean-Fran. 

— Kizárt dolog, hogy ilyen időben odakint legyen — mondta 
Vanessa. — Hortyog valamelyik szobában. 

— Hát tényleg elég szörnyű — bólintott Vanni. — Bár valame- 
lyest már tisztul. 

— Akkor hamarosan áthurcolkodunk — mondta Niala apjának, 
aki bólintott. 

— Átköltöztök? — kérdezte Vanni, majd látva a bólogatásokat 
gyorsan számolt valamit az ujjain. — Szívesen átadom a szobá- 
mat. 

— Minek? — nézett rá Blanche. 

— Hát hogy együtt legyetek. Nincs annyi szoba ezen a szár- 
nyon, hogy elférjünk mind. 

De lehetne, gondolta Kissy. Te már rég beköltözhettél volna 
Angéligue-hez, ha nem lennétek ilyen élhetetlenek. 

De ezt nem mondta ki. 

— Ugyan, hülyeség — felelte Blanche. — Hónapok óta laksz ab- 
ban a szobában, nem foglak kirakni. Jó nekünk a másik szár- 
nyon Is. 

— Én nem lakom itt hónapok óta — szólalt meg Jean-Fran. 

— Menj már! Marad mindenki ott, ahol volt. Nem mindegy, 
hogy az aula melyik oldalán alszunk? 


Egészen elállt már a havazás, amikor a különítmény elindult a 
villába. A költözőkön kívül Yves bácsi, Jean-Fran és Vanni 
jött, teherhordónak, ámbár megmondták, hogy nem lesz olyan 
sok holmijuk, csak a legszükségesebbeket hozzák. Olyan időjá- 


rást még Szent Péter legelvetemültebb segédje se tud kitalálni, 
hogy még a villába se szaladjanak át, ha kell valami. 

Amikor kiléptek az ajtón a fagyos levegőbe, Nimby körülné- 
zett és kihúzta zsebéből a fegyverét. Kissy automatikusan kö- 
vette példáját, csak aztán súgta oda: 

— Shindy? 

Nimby megcsóválta a fejét és megfontolt léptekkel óvakodott 
a kertkapu felé. 

— Macska? — kérdezte Yves bácsi. 

Nimby megint megcsóválta a fejét. 

— Azt nézem, nincs-e Vampa jéglény a közelben — mondta. — 
Most van a szezonjuk. 

A többiek összenéztek a háta mögött. Kissy a maga részéről 
csak annyit tudott a Vampa jéglényekről, amennyit Luke rövid 
kalandja során megfigyelhetett, és ebből nem derült ki, hogyan 
keletkezhet a tél beálltával Vampa ott, ahol nyáron nem volt 
egy darab se. Az is kérdés, hogy ha felbukkanna egy, harcolni 
kellene-e vele, hisz az egerek a fél fogára se elegendőek. Akkor 
pedig fölösleges bántani, az is lehet, hogy védett állat. 


Vampa nem akadt, sőt jegesmedve se, amit Vanessa kezdett 
keresni a második fordulóban. Kissy részvéttel szemlélte barát- 
nőjének igyekezetét, amint körbeszimatol a kertben, benéz a 
bokrok alá, mindenhova. Úgy örülne szegény egy jegesmedvé- 
nek, még ha ez telhetetlenség is, hisz ma már verekedett, igazi 
betörőnek lapíthatta szét az orrát, ráadásul kés is volt nála. 

Később, amikor visszatértek a panzióba, Nimby megkérdezte 
Nialától, nem szoktak-e medvék lejönni a hegyekből. Nem, fe- 
lelte Niala, helyettük vannak a betörők, de nem folytatta, mert 
Nimby ide-oda forgolódott az aulában, a falakat és a mennye- 
zetet tanulmányozta és a fejét csóválta. 

— Mi lelt? — kérdezte Kissy. 

— Csak azt nézem, nincsenek-e barlangrajzok valahol. 

Megint összenéztek a háta mögött. 

— Milyen barlangrajzok? — kérdezte Blanche. 

— Ősegerektől. Amilyenek a Cin Magnon-i barlangban van- 
nak, lándzsás kisegerek medvére, mammutra vadásznak, shin- 
dyt vernek, ilyesmik. 

— Nem hiszem, hogy nálunk akad efféle. Nem elég régi a ház. 


— Ez gond — mondta Nimby. — Hát majd kutatok tovább. Ap- 
ropó, nem emlékszik valaki, hol is láttam én egy doboz zsírkré- 
tát? 


Amióta megvolt a panzió, a karácsonyfát mindig a recepcióval 
szemközti benyílóban állították föl; ez elég nagy volt ahhoz, 
hogy a fa kényelmesen elférjen benne, és ne hasson úgy, mint- 
ha csak belökték volna egy sarokba — de a közlekedést se aka- 
dályozza. Év közben a benyílóban egy asztalka volt néhány 
székkel, rajta a hírlapok, egy palack ásványvíz papírpoharakkal 
és egy tálban némi cukorka. Ezeket Luigi mindig egy héttel ka- 
rácsony előtt szállította el, az asztalt szétszedte, s hátul, a sze- 
mélyzeti folyosón raktározta el három hétre. Mindig január he- 
tedikén bontották le a fát. A panzió kétméteres műanyag kará- 
csonyfája év közben ládában pihent a padláson, a díszekkel 
együtt. A díszítést Jeanne végezte Nialával és Vanessával, de 
ha volt akkortájt gyerek a panzióban, az mindig segíthetett. 

Ez volt az első alkalom a panzió történetében, hogy huszon- 
negyedikéig vártak a karácsonyfával. Mint nyilvános hely, 
amely igyekszik becsalogatni az embereket, a panzió mindig 
már egy héttel előbb ünnepelt. Ez volt az első eset, amikor tel- 
jesen bezártak, nem vártak vendégeket. Ami azt illeti, ezt nem 
elsősorban az egércsaládok érkezése okozta, hanem a gazdasá- 
gi válság, egyszerűen nem számíthattak annyi vendégre, hogy 
megérje fizetni az embereket. Jeanne és Luigi karácsony előtt 
még csak-csak beugrott pár órára, később már annyira se, a ta- 
karítónőket pedig egyáltalán nem hívták. A kapun kint volt a 
tábla, hogy január negyedikén nyitnak, alatta pedig egy kis 
Beaulieu-térkép néhány panzió helyével és telefonszámával. 
Vanessa csinálta, előtte fölhívta a tulajdonosokat, akarják-e, 
hogy a panziójuk szerepeljen a táblán. Mindegyik akarta; az el- 
sőtől megkérdezte, mennyit ér ez neki. Egy eurót, mondta a tu- 
laj. Kettőt, felelte Vanessa. Kiegyeztek egy ötvenben. A többi- 
ektől már eleve ennyit kért. Az egyik azt mondta, felárat ad, ha 
az ő panzióját nagyobb pöttyel jelöli. Vanessa kétszázezer eu- 
rót kért, a tulaj fölajánlott egy hatvanat, végül két euróban álla- 
podtak meg. Úgyhogy a tábla jelentős reklámbevételt hoz, vagy 
tizenöt eurót, de Vanessa sose fogja ezt behajtani, játék volt az 
egész. Ha egy másik panzió tartana szünetet, ők is föltüntetnék 


a táblájukon a Terence Hiltont. Már ha csinálnak ilyen táblát 
egyáltalán. Itt se lenne, ha Vanessa nem áll neki bütykölni vele. 

Idén tehát csak huszonnegyedikén állították föl a fát. Vanni 
délben ért haza a munkából, akkor fölment Marióval a fáért, 
aztán ketten rakták össze. A díszítésre ott volt a töméntelen kis- 
egér. Közben a szülők áthozták az asztalokat és székeket az 
ebédlőből, mostantól itt tanyáznak majd. 

Kissy megcsodálta a díszeket. Négy nagy papírdoboz tele 
volt velük, és egyáltalán nem volt köztük törékeny. Csupa mű- 
anyag meg papír. Persze, mert ez a fa nyilvános helyen áll, 
folyton jönnek-mennek körülötte, s hiába szoktak kordont húz- 
ni elé, csak megesett már, hogy nekimentek. Az is előfordult, 
sok éve, hogy egyszerre nyitották ki az utcai és a kertre néző 
ajtót, és az aulán átsöpört egy szélroham, ami feldöntötte a fát, 
a fél aula tele lett a díszekkel. De csak föl kellett állítani és 
visszarakni, ami leesett. Ez éppenséggel az idén sincs kizárva, 
mert szélrohamok akadnak jócskán, és lesznek látogatóik, akik 
az utcai kapun át jönnek. Elke már féltucatszor telefonált és kö- 
zölte, hogy feltétlenül jönnek. De a fát már sok éve lehorgo- 
nyozták. Erre két eszközük volt, egy lent, egy fent. A kará- 
csonyfatalp a szokásos háromágú volt, de alatta el volt rejtve 
egy kis tárgy, amiből ha valamit látott az ember, akkor egy hor- 
dócska volt, ugyanolyan sötétzöldre festve, mint a talp. A tete- 
jén fogantyú volt, az oldalán három kampó, azzal csatlakozott a 
talphoz. Kissy először akkor látta, amikor Mario letette a pad- 
lóra, és nem tudta, mi lehet. Föl akarta emelni, hogy jobban 
megnézze, de a kis hordó belekapaszkodott és majdnem lerán- 
totta magához. 

— Szent merevlemez, mi a csuda ez?! 

— Egy ólomtömb — mondta Mario. — Ez lesz a talp alatt, hogy 
föl ne boruljon a fa. Vigyázz vele, húsz kiló, nehogy a lábadra 
ejtsd! 

— A lábamra? — méltatlankodott Kissy. — Ekkora súlyt meg se 
tudok mozdítani, hacsak nincs bicska a kezében. 

Mario nevetett és hozzálátott a fa kicsomagolásához. 

A benyílóban egy festmény is volt, délfrancia tájkép, Luigi 
ezt is leakasztotta és elvitte; Mario hamarosan kivett egy csinos 
ezüstláncocskát a fa dobozából, s a végét a képet tartó kampóra 
akasztotta. A másik végén kis bilincs volt, amit a fa csúcsa alatt 


néhány ágnyival a törzsre erősítettek. Most borulj föl, ha tudsz, 
bólintott Kissy. 

A díszítéssel az egérsereg egykettőre elkészült. A dobozok- 
ban sokkal több dísz volt, mint amennyi elfért a fán, Isabelle 
néni évtizedek óta gyűjtögette őket, és hol ezek, hol azok kerül- 
tek föl. A csúcsra ezúttal egy nagy aranycsillagot raktak; Va- 
nessa választotta, az egerek egyetértettek, Yves bácsi pedig azt 
mondta, akkor tegye fel ő. Vanessa fölnézett a fa égbe vesző 
csúcsára és csapkodni kezdett a karjával, de ez nem használt. A 
bácsi mosolygott, fölvette a csillagot és odanyújtotta a kislány- 
nak, aztán megfogta a derekát és fölkapta, mint egy pelyhet. 
Vanessa halk sikkantást hallatott, ahogy a levegőbe emelkedett, 
de szakszerűen a fa csúcsára illesztette a csillagot. 

Megtapsolták. 


Szokatlan karácsony volt. Kissy ahhoz szokott hozzá, hogy a 
karácsony bensőséges családi ünnep, vagyis csak hárman van- 
nak. Most huszonnyolcan voltak, plusz a két háziállat, sőt dél- 
előtt még eggyel többen, mert Jeanne átjött segíteni az ünnepi 
sütés-főzésben. Cserében ők is segítettek neki, együtt készítet- 
tek el mindent, ami a panzióba kell meg ami Jeanne-éknak, az- 
tán taxival vitte haza. 

Azazhogy három háziállat, javította ki magát Kissy. Luluről 
mindig megfeledkezik. De nem csoda, a háza a kapu mellett 
van, és szinte ki se mozdul onnan. Suzyvel összeismerkedett, 
aztán alighanem értésére adta, hogy nem vágyik a fiatalok tár- 
saságára. Lulu már öreg kutya, Mario egyik nap említette is, 
hogy beszerez egy fiatalt. Lulu szépen nyugdíjba vonul, to- 
vábbra is ellakik a házában, de a házőrzést egy éles szemű, 
gyors mozgású süldő kutya látja majd el. Lulu házát Mario már 
a havazás kezdetén bevitte a garázsba. A belső ajtó nyitva van, 
Lulu bármikor be is jöhet közéjük, ha szüksége van valamire. 

Persze van itt több háziállat is, de azok nem csatlakoztak hoz- 
zájuk, maradtak az egyik melléképület pincéjében, nevelgetik a 
gyerekeiket és többnyire csak barátságtalanul néznek arra, aki 
vizet és ennivalót visz nekik reggelenként. Aligha tetszik nekik 
a panzióból áradó tömény egérszag. Ők viszont éppen azért ér- 
zik jól magukat a panzióban, mert a macskanépség visszavo- 
nult a melléképületbe. 


Karácsony délutánján egyetlen háziállat volt velük. Lulu a 
házában aludt, Macska a személyzeti folyosó sarkában elhelye- 
zett macskakosárban. Suzy volt az, aki mint társasági hölgy 
mindenütt megjelent, minden beszélgetésben részt vett, és per- 
sze mindent szeretett volna megkóstolni. Ha rajta múlik, két- 
szer annyit kellett volna csinálni mindenből, a felét nekik, a 
másik felét őneki. Mindenesetre a húsféléből ő is kapott. 


Huszonnyolc ember közös karácsonya egészen másféle volt, 
mint amit bármelyikük el tudott volna képzelni. A felnőttek kö- 
zött voltak, akik karácsonyoztak már szállodában, de idegenek 
között, akikkel nem vettek részt közös gyertyagyújtáson. Most 
nem idegenek vannak együtt, és Kissy egy hirtelen sugallatra 
úgy döntött, hogy ezt meg is mondja nekik. Megállt az aula kö- 
zepén és cincogott egyet. Aztán még egyet, hangosabban. Nem 
sok eredménnyel. 

— Cin-cin! — ordította Nimby, amire mindenki ijedten elhall- 
gatott. A fiú vigyorgott és őrá mutatott. — Az a kerek fülű ott 
középen mondani akar valamit. 

A társaság Kissyre fordította figyelmét, aki zavartan nézett 
vissza rájuk. 

— Én csak... annyit szerettem volna elmondani, hogy mielőtt 
hozzálátunk a közös karácsony megünnepléséhez, jó tudni, 
hogy mi voltaképpen egyetlen nagy család vagyunk. Még ha ez 
nem is tudatosul bennünk általában. Persze összeköt minket az 
alapítvány, az egérségi kötelék, de azon kívül is. Teszem azt, 
Vanessa... hova lett. . . 

— Cin-cin — szólalt meg egy hangocska a háta mögött. Kissy 
hátranyúlt, kézen fogta a kislányt és kiállította az aula közepé- 
re. 

— Tehát Vanessa. Neki Nimby a párja. — A fiú fölugrott és 
odaszaladt Vanessa mellé. — Niala pedig törvény szerint a nő- 
vére... gyere ide, légy szíves... Nialának Pi a kedvese, te állj 
ide Niala mellé. Én Vanessának amolyan tiszteletbeli nővére 
vagyok. Az én párom Martin. Vanessa és Jennifer távoli roko- 
nok. Jennifer bátyja Andreas, akinek a párja Chantal. Angé- 
ligue-et pillanatnyilag csak annyi köti velünk össze, mármint 
az egérségi köteléken kívül, hogy ő Pi exe, de ez még változ- 
hat, hiszen Chantal és Pi se állt kezdettől rokonságban a csapat 


többi részével. A többi jelenlevők mind az egércsapat egy vagy 
több tagjának hozzátartozói, tehát egymással is rokonságban 
állnak a megfelelő egereken keresztül. Úgyhogy — családi kör- 
ben ünnepelünk... 

A végét már ő maga se hallotta, elnyomta a szavait a fölzúgó 
taps. Az egerek meghajoltak, még mindig ott állva, ahogy Kis- 
sy sebtében elhelyezte őket a rokonsági kapcsolatok szerint. 
Középen Vanessa, aki valósággal világított boldogságában, 
amiért az összes egér ővele áll valamilyen kapcsolatban. Ő az 
egész csapat középpontja. Éppen ő, aki egykor attól félt, hogy 
kiteszik maguk közül, ha megtudják a titkát. 


— Kivéve engem — mondta Vanni valamivel később, amikor az 
egerek visszamentek az asztalokhoz. 

— Tessék? — pillantott rá Kissy. 

— Én vagyok itt az egyetlen, aki senkivel nem áll semmilyen 
kapcsolatban. 

Kissy hamarjában nem tudta, mit tudna felelni vigasztalásul. 
De akadt valaki más, aki rögtön tudta a választ. 

Angéligue. 

Odalépett Kissy mellé és az asztalánál ülő Vannira nézett. 

— És nem gondolod, hogy ezen változtatni kellene? 

A férfi válasz helyett fölállt és odament hozzá. Kissy óvato- 
san odébb somfordált, igyekezve láthatatlanná válni — Jerry is 
így párolog el, amikor rajtakapják valami disznóságon. 

Most végre tisztázzák az érzelmeiket. Csodálatos. Éppen ka- 
rácsonykor, mint egy romantikus filmben! 


Ez volt az egyik legszebb dolog ebben a karácsonyban. Angé- 
ligue és Vanni. Amikor kimentek, mind a nyolc egér lelkesen 
vigyorgott — amikor pár perc múlva visszajöttek, már tizenhat 
egér vigyorgott. Legalábbis olyan benyomást keltettek, mintha 
mindenki kettő helyett vigyorogna. Azok ketten leültek egy 
asztalhoz, roppant komoly arccal, aztán Angéligue visszavi- 
gyorgott rájuk, azzal a jól ismert Mohi-féle vigyorral, amit 
mindenki eltanult már, még ha nem is tudták tökéletesen utá- 
nozni az eredetit. Azt csak Vanessa tudta. De ez az utánzat is 
elég volt, hogy az egerekből kirobbanjon a boldogság és kur- 
jongatva rohangásszanak körbe-körbe. A rohangálásból csak- 


hamar kergetőzés lett, amikor pedig Vanessa utolérte Martint, 
akkor lerántotta a földre és kitört az általános verekedés. Nem 
sokáig tartott és nem is lehetett túl komoly, hiszen nem volt raj- 
tuk védőfelszerelés, inkább csak birkóztak, de utána nagyon 
lelkesen ugrottak föl. Szinte vezényszóra fordultak Angéligue 
felé, kihúzták magukat és egy egérként zendítettek rá a Tom és 
Jerry főcímzenéjére. 

Pi az ugrabugrában nem vett részt, ahhoz már túl nagy volt, 
de lelkesen énekelt velük, aztán fölvett az asztalukról egy sajt- 
tálat és letette az ifjú pár elé. 

— Virágcsokor helyett — mondta. 

A másik legszebb dolog az volt, hogy mind együtt voltak és 
remekül érezték magukat. Angéligue és Vanni egymásra találá- 
sát látva kirobbanó jókedvük kerekedett, ami még sokszor 
megismétlődött, és nemegyszer körbeugráltak az aulában. Egy 
csöppet se zavarta őket, hogy nem kiskölykök már, például 
Martin hamarosan betölti a tizenhatot. Ezen a karácsonyon iga- 
zi kiskölyköknek érezték magukat, nagy fülekkel persze, és 
rengeteg sajtot ettek. Meg más mindenfélét is, olyannyira, hogy 
egyik nap, amikor egy jól sikerült ebéd után elnyúltak az aula 
székein, Vanessa kijelentette, hogy januárban óriási edzéseket 
fognak tartani, több száz kilót kell leadniuk. 

Angéligue huszonnegyedikén este bement Vannihoz, és ettől 
fogva nem is aludt már a saját szobájában. Persze kifaggatták, 
és megnyugodtak, hogy jól érzi magát a sráccal, minden reme- 
kül megy. Ami azt okozta, hogy a következő napokban leg- 
alább hússzor figyelmeztették Jennifert, hogy most már igazán 
rajta a sor, a csapatból mindenkinek van párja, tessék bepasizni 
végre. Jennifer azzal védekezett, hogy itt élnek a panzióban, 
négy fal között, legfeljebb a kertbe mennek ki hógolyózni, a 
pasifölhozatal a nullával egyenlő. Ami szentigaz, mert Jean- 
Fran kijelentette, hogy az egyik kolléganőjével jár, úgyhogy 
sajnos foglalt. 

A kertbe csakugyan sokat jártak hógolyózni, amit Kissy soha 
nem gondolt volna, hogy Beaulieu-ben lehetséges. Építettek 
hóembereket és hóegereket, nagy fülekkel, bár azokat a szél 
egy idő után levitte. Nem baj, mondta Vanessa, az a fő, hogy a 
sajátjaink megvannak. És megvoltak, senkié se fagyott le, ám- 
bár Vanessa csak egyszer próbálta föl Isabelle néni gyerekkori 


kötött sapkáját, amin fülvédő is volt, odakint mindig fedetlen 
fejjel járt. Vagy baseballsapkában. Kabátot csak akkor vett, ha 
nagyon fújt a szél, egyébként a kedvenc pulcsiját hordta, a fe- 
héret, amiben meglátta magát visszatükröződni Nimby szemé- 
ben, és ezzel megoldotta a kamera rejtélyét. A pulcsi elég ru- 
galmas, de ezzel együtt se hordhatja már sokáig, így is csak 
azért viselheti, mert nem nő olyan gyorsan. Úgy tűnik, Vanessa 
kicsi marad, legalábbis középtermetnél kisebb, ámbár Isabelle 
néni látott már olyat, hogy valaki tizenhat évesen nőtt meg hir- 
telen, szóval ezt még nem lehet tudni. Jean-Fran se magas, Gi- 
selle se volt az. Niala szép nyúlánk, sokat nőtt, amióta összeke- 
rültek, már fél fejjel magasabb a húgánál. De mindenki nagyon 
hasonlónak találja őket. 

Vanessa egyébként reménykedett benne, hogy kicsi marad, és 
remélhetőleg lapos is. Hogy vonzhassa a shindyket. Erre persze 
leszamarazták, hogy neki elsősorban Nimbyt kellene vonzania, 
ahhoz pedig normális méretű mellek kellenek, amire Vanessa 
nevetett és azt mondta, Nimbynek tökéletesen megfelelnek az ő 
mellei úgy, ahogy vannak. Biztos, kérdezte Niala. Vanessa me- 
gint nevetett, nagyon csillogott a szeme és azt mondta, egészen 
biztos. 


Azért az persze túlzás volt, hogy csak a kertbe mennek ki, bár 
tény, hogy nem sokat mászkáltak a városban. Még D" Aubisso- 
nék csak-csak, ők az ünnep második-harmadik napján megláto- 
gatták néhány rokonukat, környékbeli barátjukat. Az egerek 
nagy része napokig ki se mozdult, köztük Jennifer se, így csak- 
ugyan nem találhatott pasit. De hát lesz még tavasz is. 

Egészen huszonötödikéig bizonytalan volt, hogy Georges 
szülei jöhetnek-e. A nagypapa egészsége ingadozott, és arról 
ugyan szó se volt, hogy ne utazhatna, de az orvosa rendszere- 
sen látni akarta. Végül aztán azt mondta, rendben van, menje- 
nek, és huszonhatodikán meg is jöttek. 

Georges és Mario ment ki eléjük a vonathoz. Nem repülővel 
jöttek, mostanában annyi járatot töröltek, hogy inkább nem is 
számítottak a légi közlekedésre. Ámbár amint Yves bácsi meg- 
jegyezte, Georges-nak elég lenne kölcsönkérni egy kis gépet és 
elugorhatna a szüleiért Bretagne-ba. 


— Ne hidd, hogy nem gondoltam rá — mondta a pilóta. — Csak 
hát ha törlik a járatokat, azt nem viccből teszik. Abban az idő- 
járásban, amiben a nagy, erős gépeket nem indítják el, istenkí- 
sértés egy kis lélekvesztővel fölszállni. Más lenne a helyzet, ha 
sztrájk miatt törölnék a járatokat. Akkor gondolkodás nélkül el- 
mennék értük egy Cessnával vagy ami akad. 

— Te mindenféle repülőgépet tudsz vezetni? — kérdezte Jenni- 
fer. 

— Szó sincs róla. De ezek a kis gépek elég hasonlóak, aki 
egyet ismer, mindet ismeri. Indulás előtt át kell nézni a köny- 
vet, megismerkedni a gép paramétereivel, a műszerekkel, ez 
nagyjából elég, ha az ember nem akar műrepülő-bemutatót tar- 
tani. A nagy gépeknél más a helyzet. Soha nem ülnék föl a 
Concorde-ra, akkor se, ha szabad lenne. Nincs rá vizsgám, nem 
értek hozzá. 

— Pedig gyönyörű gép — mondta Nimby. 

— Igen, nekem is nagyon tetszik. De az egy másik tudomány, 
én azt nem tanultam meg. És ma már nem is repülnek, eljárt 
fölöttük az idő. 

— Lehetnének helyette más deltaszárnyúak — ábrándozott 
Nimby -, utánégetővel, süllyeszthető nózival. .. 

— Lehetnének — nevetett Georges. — Ha nem lenne szörnyű 
gazdaságtalan. A jövő a nagy szállítókapacitású és kis fogyasz- 
tású gépeké. A Concorde kevés utast vitt és rengeteget fogyasz- 
tott. 

— Két Mach fölött kell némi üzemanyag! — vágta rá Nimby. 

— Hát az kell. De kevesen fizetnek annyit a gyorsabb utazá- 
sért, hogy megérje. No, sziasztok. 

Georges távozott, Kissy pedig megkérdezte Nimbyt, mi az a 
Mach. 

— A hangsebesség mértékegysége. Két Mach az kétszeres 
hangsebesség. Ez sokszorosa annak a sebességnek, amivel a 
megriasztott shindy menekül. 


Annak idején, amikor Vanessa születésnapját ünnepelték, Kis- 
synek nem nyílt alkalma, hogy hosszabban is megfigyelje a 
nagyszülőket. Most huszonhatodikától egészen a szünet végéig 
itt voltak, azazhogy ők még tovább maradtak. Vagyis hát nem 
is őket akarta megfigyelni, hanem a kapcsolatukat Vanessával. 


Valaha régesrégen megkérdezték, mit szóltak a nagyszülők 
az új kisunokához. Pár héttel az örökbefogadás után a D"Aubis- 
son család elment hozzájuk, hogy összeismerkedjenek. Kissy- 
nek az járt a fejében, hogy Georges szüleit egészen másképpen 
érinti a dolog, mint bárki mást. A villában élő három ember 
után ők a legközelebbi vérrokonok, az egyetlenek, akik egye- 
nesági leszármazottra tettek szert, ugyanakkor egyáltalán nem 
ismerték az új kisunokát, amikor még nem volt az. Mindenki 
másnak egy ismerős kislány volt, a Párizsból jött baráti társa- 
ság egyik tagja, no meg persze a Hendriksen-eset hőse. A 
nagyszülőknek csak egy elbeszélés hőse, ámbár láttak már róla 
fényképeket. 

Niala szerint semmi megdöbbentő nem volt a nagyszülei re- 
akciójában. Nem tagadták ki a fiukat, nem veszekedtek vele. 
Nem borultak Vanessa nyakába és halmozták el csókjaikkal. 
Amikor megérkezett, kedvesen fogadták, olyanformán, mint 
egy rokonszenves idegent, akiről tudja az ember, hogy bőven 
lesz még köze hozzá. A kislány hasonlóképpen. Bemutatkoz- 
tak, kezet fogtak. Puszi csak elváláskor volt, akkorra már kicsit 
összemelegedtek, és Vanessának nem volt ellenére. 

Amikor a nagyszülők kiszálltak a kocsiból a panzió garázsá- 
ban és a nagypapa magához ölelte Vanessát, Kissy magában 
megállapította, milyen érdekes, hogy Vanessa mennyire nem 
kedveli az érzelmes jeleneteket. Kivéve Nimbyvel. Illetve ha 
mások érzelmeinek szemtanúja, az nem zavarja, de nem szeret 
puszilkodni, a szüleitől is csak néha kap egy-egy ölelést, több- 
nyire inkább csak a fejét simogatják meg. És ez őrajta múlik, 
Blanche egyszer mondta is, amikor a lánya vonakodva hagyta 
magát megpuszilni, hogy ő szíve szerint minden este adna neki 
jóéjtpuszit, és napközben is többször, de hát nem hagyja. A kis- 
lány erre csak annyit felelt, hogy tényleg nem. 

Pedig logikus lenne a gondolat, hogy ha egyszer egész eddigi 
életében, két évvel ezelőttig, minden szeretettől meg volt foszt- 
va, akkor most sóvárog utána, és egy anyai vagy baráti puszitól 
a levegőbe emelkedik boldogságában — és nem. Vagyis igen, 
nagyon boldog tőle, de ugyanakkor tiltakozik ellene, elhúzódik, 
lesunyja nagy füleit. Mert a szemérmessége még a szeretetvá- 
gyánál is erősebb? 

Valami ilyesmi lehet. 


— Sziasztok, sziasztok! 

Elke egy megkergült Nimby módjára vágtatott körbe-körbe az 
aulában, mindenkinek a nyakába borult és elhalmozta őket pu- 
szival. Kissy boldogan ölelte magához. Hát végre itt van. 

A nagyszülők még épp csak leültek egy percre, amikor Jo- 
hann telefonált, hogy most szálltak le, félóra múlva ott vannak. 
Niala vette föl, gratulált nekik, amiért kaptak járatot, a szobáik 
készen várják őket. 

Elke hirtelen megjelent valahonnan balról, Kissy nyakába ug- 
rott, nagy csókot cuppantott a képére, aztán eleresztette és ösz- 
szehúzott homlokkal nézett rá. 

— Téged már köszöntelek. 

Kissy bólintott. 

— Akkor mit tolakszod magadat? Hát pusziautomata vagyok 
én? 

Nevettek. Elke lecsüccsent egy székre. 

— Hát nem hoztam egyikse bátyájamat. Lusta mind. — Rosz- 
szallóan legyintett. — Férfiek! Ülik tévé előtt, zabáli, aztán föl- 
kelje és megy levadászja lányokat. Csak ez négy dolog érdek- 
lik. 

— Ez három -— felelte az egész társaság egyszerre. 

— Négy! Lustázás is közte van. Meg fogok mondani pasijam- 
nak, hogy velem nem csinálhati. 

— Pasidnak? — néztek rá többen is a felnőttek közül. Elke fen- 
sőbbséges arccal Isabelle nénire nézett. 

— Tízéves vagyok. Hatéves korom tőle mindig volt pasim. 
Vitték Packungomat, kísértelek, ilyenek. Ma már persze többet 
is akarják — kicsücsörítette a száját —, de hát szó lehet róla nem. 
Ma pusz-pusz, holnap oá-oá. 

Dőltek a nevetéstől. 


Johannt és Annét is nagy örömmel fogadták, de Elke kirobbanó 
sikert aratott. Ő volt az egyetlen igazi gyerek a házban, még 
náluk is fáradhatatlanabb volt, mindig több helyen volt egy- 
szerre és szünet nélkül karattyolt eredeti franciaságával. Vagy 
éppen németül, mert a Ford családhoz továbbra is nagyon von- 
zódott, hiszen anyanyelvén beszélhetett velük. 

Azalatt is szövegelt, amíg megebédeltek, alig tartva szünete- 
ket. Vanessával, Nimbyvel és Jenniferrel ült egy asztalnál, és 


megállás nélkül mesélte élményeit az utóbbi napokból, hetek- 
ből, hónapokból. Nem történt vele semmi különös, de köteteket 
tudott róla mesélni. 

— Ach ja — mondta egyszer csak, és fölpattant. — Achtung, 
Mauskommando! Ide figyeljétek magatokat. — A csapat neve- 
tett és figyelt. — Láttam filmet kocsmában. Nem én voltam 
kocsmában, filmen volt kocsma. Vadwest. Férfiek verekedik, 
és egyik dobálja késet. Kés mindig találik, peng! 

Ezzel egy Jerry-egérhez illő villámgyors mozdulattal előka- 
pott egy képzeletbeli kést és elhajította. Kissy csettintett a nyel- 
vével. Tökéletes mozdulat, a kés pontosan belefúródott a szem- 
közti falba. S még arra is volt gondja, hogy nemlétező kést ve- 
gyen elő, mert féltucat fej is volt az útban. 

— Így ni. Kipróbáltam odahaza deszkável. Fogtam késet, célo- 
zi, eldobja és peng! nekicsap deszkánek és lepotty. Soha egyet- 
len egyszer sem belemegyi deszkábe. — Itt várnia kellett, amíg 
kinevették magukat. — Akkor mondtam nekem, ez van kisegér- 
Technologie, kell megtanuljuk összes egerek és csinálja nyár- 
son shindyt vele. Ez javaslat haditanácsba, cin-cin, tiszteletbeli. 

Az egerek meglepődtek. Sose gondoltak a késdobálásra a 
megtanulandó harcmodorok között. Haditanács persze nem kell 
róla, azt már ősidők óta nem tartanak, csak egyszerű megbeszé- 
léseket. 

Délután Nimby összeszedte a fellelhető bicskákat, mert do- 
bálni csak olyan kést lehet, amit az ember magával tud vinni. 
Kerítettek egy alkalmas deszkát és gyakorolni kezdtek. Elké- 
nek igaza volt, a kések tényleg lepotyogtak. Eleinte. Aztán egy- 
szer csak az egyik beleállt a deszkába — Chantal ügyességét di- 
csérte a találat. 

— Fog ez menni — mondta Nimby. — Kitanuljuk a késdobálást 
és hordunk magunkkal bicskát. Én eddig is többnyire hordtam. 

— Minek, ha nem tudsz dobáljad? — érdeklődött Elke. 

— Kenyeret szelni, csomagon madzagot elvágni, ilyesmikre. 
A kés nemcsak fegyvernek jó ám. 

Elke vállat vont, Kissynek gyanúsan ismerős volt a mozdulat. 
Vanessa-szetű. 

— Fegyver igazi. Kenyeret kisegér csak elharapsz, mint Rolf 
csinálta egyik nap Ratte nyaka. Harapt, megrázt, grrr — Elke 


harciasan utánozta a mozdulatot —, Ratte nem ellenkezte magát. 
Csomagon maccagnak is kell csinálni elharap nyaka, grrr! 

A társaság nevetett. Elke imádnivaló volt ezzel a kiskölykös 
szenvedélyével, és ahogy utánozta a kutyák vadászatát. 


A késdobáló gyakorlatokat is az aulában tartották, nem volt 
kedvük félrevonulni emiatt. Azért gyűltek itt össze mindannyi- 
an, hogy együtt legyenek, a szüleikkel és egértársaikkal is, hát 
akkor együtt is akarnak lenni csakugyan. Először csak fölállí- 
tottak egy deszkalapot az utcai ajtó előtt, hátul egy léccel meg- 
támasztva, aztán egy célt tévesztett dobás nekivágódott az ajtó- 
nak és csak a szerencsén múlt, hogy a rácsot találta el és nem 
az üveget. Akkor fölrohantak a padlásra és lehoztak egy ócska, 
vastag szőnyeget, amit fölakasztottak az ajtóra, de rövid tana- 
kodás után a kert felőlire, nem az utcaira. Nehézkessé teszi az 
ajtónyitást, márpedig várnak vendégeket, akik az utca felől fog- 
nak jönni. Ami azt illeti, a fél városra számítani lehet a követ- 
kező napokban. 

A szőnyeg jó széles volt, azokat a találatokat is felfogta, amik 
oldalt kerülik el a deszkát. A padlóra leterítettek egy másik 
szőnyeget, hogy az esetleg hegyükkel lefelé eső késektől védje. 
Így már Isabelle néninek se lehetett kifogása a dolog ellen. 

Nimby utánanézett a neten a késdobálás technikájának, s ez- 
zel meg sok gyakorlással a szünidő végére mesterei lettek az új 
tudománynak. Persze nem egyformán. Vanessa volt most is a 
legjobb, de nem kezdettől fogva; a dobásai nagyon pontosak 
voltak, egyből a rögtönzött céltábla közepébe dobott, de Chan- 
talnak, Nialának és Martinnek is előbb sikerült a deszkába vág- 
ni a kést, mint neki. A kislány nem tört le, újra meg újra dobott, 
amíg neki is bele nem állt a fába. 

Chantal érte el először, hogy a kés megálljon a fában, de ak- 
kor még nem tudta megismételni. Nimby volt az első, aki több- 
ször egymás után beletalált, csak persze elég vacakul célozva. 
Később mindketten elég jó dobók lettek, akárcsak Martin és Pi. 

Kissynek és Nialának csak hosszas kísérletezés után sikerült, 
de hamarosan már elfogadhatóan csinálták. Angéligue és Jenni- 
fer lettek a sereghajtók, nekik Vanessa azt tanácsolta, hogy a 
shindy látható felületének közepére célozzanak, mert akkor 


aránylag gyenge célzásnál is van esély, hogy kilyukasztják a 
bőrét. 

Elke se dobott jobban, de már elérte, hogy a bicska többnyire 
megállt a fában, és tűrhetően célzott. 

De megpróbálta néhány nem egér is, akiket Elke egyszer csak 
elnevezett kisfülűeknek, ők pedig meg voltak döbbenve, hogy 
eddig ez miért nem jutott eszükbe. Az új szakkifejezés először 
minden nem egeret jelentett, aztán felidézték, hogy Andreast 
valamikor muglinak titulálták, s végül rövid értekezleten úgy 
döntöttek, hogy a mugli a közönséges embereket jelenti, a kis- 
fülű viszont azokat, akik nem egerek ugyan, de közéjük tartoz- 
nak. A szüleiket, a néniéket, Andreast. A kutyákat és macská- 
kat persze nem, hisz nekik ugyancsak nagy fülük van. A pan- 
zióban tehát ez idő szerint voltak egerek, egy tiszteletbeli, két 
pótegér, egy sereg kisfülü meg a háziállatok. Mindenki más 
mugli. Persze Ange néni nem, meg Mondiot és Jourdain úr se. 
Ők is kisfülűek. 

Közülük Andreas volt a legügyesebb, akinek sikerült párszor 
beleállítani a kést a deszkába, bár elég gyenge célzással. Meg- 
próbálta Yves bácsi és Rochefort úr, azazhogy Alex bácsi is, és 
Mario, aki azt mondta, valamikor kipróbálta a dobónyilat, amit 
az angolok dartsnak hívnak, de ez egész más. 

Úgyhogy persze rögtön eldöntötték, hogy vesznek dobónyíl- 
készletet és azzal is gyakorolnak. Meg játszani se rossz, hiszen 
eddig is sok időt töltöttek játékkal, ezt még Mohi és Nimby 
kezdte a reversivel, aztán mindenki megtalálta a neki tetszőt. A 
Vilma bázis nagytermében régóta volt egy dobozuk mindenféle 
táblákkal és figurákkal, később Nimby kerített egyet a Frédi 
bázisra, Nialáék meg a Bénire. És a Jerry-felületen is tudtak 
társasjátékokat játszani, sőt Nimbynek nemrég eszébe jutott, 
hogy írni fog egy monopolyprogramot is. Boulanger-ék biliárd- 
asztala először az emeletre került a kert felőli szobába, aztán 
azt megkapta Vanessa, akkor lehozták az utcaiba, azt főleg a fi- 
úk kedvelték, de mindenki kipróbálta, Vanessa nagyon ügyes 
volt abban is. Elvégre az idő tekintélyes részében nem akadt 
kergetnivalójuk, se shindy, se betörő, olyankor vidám klubélet 
folyt a csapat termeiben, s elkeltek a játékszerek. 

A Jerry netbookja most Nimbynél volt, aki rögvest kihozta az 
aulába és utánanéztek a dobónyílkészleteknek. Sokfélét talál- 


tak, eltöprengtek rajtuk, hogy melyik milyen lehet, aztán Niala 
fölhívott valakit, tanácsot kért és kapott, aztán amikor döntésre 
jutottak, megint fölhívott valakit és megrendelte. 

— De hisz itt is megrendelhettük volna — mutatott Nimby a 
gépre. 

— Persze. Csak Micheltől félóra alatt itt van, és még enged- 
ményt is kapok rokoni alapon. Sportboltja van. 

— Hm — mondta Pt. 

Niala kérdőn nézett párjára, aki egypár pillanatig nem szólt 
semmit. Aztán tünődve megszólalt: 

— Csak elgondolkodtattál ezzel a sportbolttal. 

— Merthogy? — kérdezte Vanessa. — Nyitni akarsz egyet vagy 
mi? 

— Nyughass - intette Chantal. — A nagy egér gondolkodik. 

—A kicsi egér meg kíváncsiskodik — felelte a kicsi egér. — 
Mindenkinek megvan a maga dolga. 

— Szóval — nevetett Pi — a sportboltról eszembe jutott a régi 
sportcipőm, ami helyett ideje lenne újat venni. Nem most per- 
sze. A sportcipőről meg az jutott eszembe, hogy voltaképpen 
miért nem sportolunk mi? 

Rengeteg kisegér nézett rá megütközve. Kissy is köztük volt. 
De hisz kilóg a nyelvük minden. . . 

— Ej, ne nézzetek úgy, mintha kiloptam volna a sajtotokból a 
lyukat. Verekszünk, de az nem sport, hanem önvédelmi edzés. 
A célbalövés is. Néha teszünk egy-egy gyalogtúrát. Nagy rit- 
kán fölballagunk egy magaslatra; az idén, ha minden igaz, egy- 
szer másztunk meg egy dombocskát, Eze-nél. Mármint kocsi- 
val persze átkeltünk több hegységen, de az nem testedzés. Meg 
úszkálunk néha, de inkább csak fürdünk. Szerintem rendes 
sportolástól jobb kondiban lennénk. 

— Az nem dombocska — mondta Vanessa. — Az hegy. 

— Kétszázötven méter, emlékszem a számra — vitatta Pi. 

— Az mindegy. Akkor is hegy. 

Vanessa morcosan nézett a mosolygó egerekre, és szemláto- 
mást eltökélte magát, hogy megvédi a hegyét. 

— Tudsz te walesiül, egérke? — érdeklődött Chantal. 

Fejrázás, röpködő aranyszínű fürtökkel. 

— Pedig mintha csak most jöttél volna a Ffynnon Garw tetejé- 
ről. Ahova az angol mint dombra ment fül, és... 


— Igazuk volt — vakkantotta a kislány. — Az is hegy. Ami ma- 
gasra emelkedik, földből van és fák nőnek rajta, az hegy. 

Ezzel nem vitatkoztak. Már csak azért sem, mert Vanessa sar- 
kon fordult, odament ahhoz az asztalhoz, amin a Tyros állt, he- 
lyet foglalt és szépen eljátszotta a filmzene főtémáját. Az ege- 
rek lelkesen dúdolták a szintivel. 


A nyilakat egy huszonéves, szőke fiatalember hozta motorral, 
aki ismerősként üdvözölte a háziakat és persze Suzyt, aki a má- 
sodperc törtrésze alatt kötött életre szóló barátságokat. 

— Jó meleg van itt — mondta. — Odakint elkel a kabát. Tessék 
a csomagod, Vanessa. Isabelle néni, tessék mondani, nincs már 
abból a múltkori finom keverékből? 

— Most éppen nincs — mondta a néni —, de főzök szívesen, se- 
meddig se... 

— Nem, nem, Isabelle néni, nem nekem kell. Vagyis nekem, 
de nem most. Sandrát szeretném vele meglepni, átjön holnap. 

— Vagy úgy. Kislányom, tudod, melyik az a tea, ugye? 

— Persze — mondta Vanessa, és már sietett is a konyha felé. — 
Hány csomaggal kérsz? 

— Dehogy csomaggal, szó sincs róla. Néhány főzet elég. 

Kissy ilyenkor úgy érezte magát, mintha egy régi faluban él- 
ne, ahol az emberek átszaladtak a szomszédba kölcsönkérni, 
hol egy kis sót, hol pár szem babot, ami éppen hiányzott. 

— Szóval célba fogtok dobni? — kérdezte a srác, míg Vanessa 
odavolt. — Minek? 

— Hogyhogy minek? — kérdezte Niala, míg Chantal és Nimby 
folytatta a kicsomagolást. 

— Hisz eddig is úgy céloztatok, mint Robin Hood. 

— Hogy úgy is tudjunk célozni, mint Robin Williams — vágta 
rá Jennifer. Nevettek. — Angliában mindenki tud dartsszal dob- 
ni. Amerikában is minden kocsmában van a falon, csak mi ke- 
vesebbet járunk kocsmába. 

Vanessa közben meghozta a csomagot. Egészet. 

— A többi a cég ajándéka. Nem gondolod, hogy nekiállok kis- 
kanállal porciózni, ugye? 

— Kösz — vette át a srác. — Maradnék, hogy megnézzelek tite- 
ket dobálás közben, de még százfelé kell mennem. Boldog új 
évet, ha addig nem találkoznánk. 


Az egerek is boldog új évet kívántak neki, Georges-zsal és 
Marióval kezet fogott, s elszáguldott. Kissyt nagyon szórakoz- 
tatta, hogy egész idő alatt nem tudta meg a nevét. 


A dobónyílban persze megint Vanessa volt a legügyesebb. 
Egyelőre nem számoltak pontokat, nem is igen tudták, hogy 
kell, csak ötletszerűen választottak célpontot. Megnevezték, 
hova fognak dobni, és eleinte nem oda dobtak. De Vanessa alig 
féltucat dobással rájött a nyitjára, és meg is mondta. 

— Ugyanolyan ez, mint a kés vagy a Nimbusz. Csak ez lassab- 
ban repül, ezért íveltebb a röppályája. Figyeljétek meg, hogy 
mennyivel találtok mellé és milyen irányba, és aszerint korri- 
gáljatok. 

Hát korrigáltak, és egyre jobb eredményeket értek el. Ezt a 
játékot a szüleik közül is többen kipróbálták, s egy idő múlva 
úgy megnőtt a játékosok száma, hogy Niala megint elővette a 
telefonját. 

— Szia, itt Nicole. Ide figyelj, küldj már még két készletet. 
Hülye kérdés, megsütöm őket krumplival, Michel, mióta kérde- 
zünk olyat a vevőtől, hogy minek?! Tudod, hányan vagyunk mi 
itt? Sorba állunk az egy szem tábla előtt. Hát aztán! Majd Va- 
nessa megveri. Szia. 

Letette, az egerek pedig meglepve néztek rá. 

— Kit kell megverni? — csillogott Vanessa szeme. Niala le- 
gyintett. 

— Á, azt mondja, Jacgues morogni fog, amiért vissza kell jön- 
nie. 

— Hát akkor tényleg megverem. 

Szóval Jacgues-nak hívják a motoros srácot, gondolta Kissy. 
Milyen jellemző Nialára, hogy egy pillanat alatt dönt és azon- 
nal intézkedik, arra se vesztegeti az időt, hogy nekik elmondja 
a döntését. Persze ez leginkább akkor van így, amikor pénzt ad 
ki. Nagyvonalúan bánik a pénzzel, de nem csoda, ekkora ki- 
adást a család meg sem érez. Az ünnepek után pedig mind- 
három bázison lesz egy céltáblájuk. 


Elke sokkal jobb volt dobónyílban, mint bicskahajításban, 
Nimby éppen fordítva. Vanessa némi gyakorlás után versenyen 
is indulhatott volna, de ez nem lepett meg senkit. Mindenki 


emlékezett Sylvie esetére, még a szüleik is, mert látták a videó- 
kat. 

— Majd veszek mindenkinek bicskát — mondta Nimby, amikor 
összenyalábolta a zsebkéseket és eltette. — Jól kiegészíti a Jer- 
ry-fegyverzetet, ha tudunk Nimbusszal lőni és kést dobni. 

Vanessa fölkapta a fejét. 

— És szereznünk kell hajlékony pengéjű műanyag késeket. 

— Minek? — kérdezte Kissy meggondolatlanul. 

Vanessa fölkapott egy golyóstollat, jobb markában tartotta 
heggyel fölfelé, a karját eltartva magától, és elindult Kissy felé. 

— Oké, egérke. Látod a pengémet? A legjobb damaszkuszi 
acél, a vasat is kettévágja, és levelet is lehet írni vele. Most le- 
döflek, megerőszakollak, aztán két fél zsömle közé raklak. — 
Visszatette a tollat az asztalra. — No, mit csinálsz? 

— Kirúgom a kezedből, gyomron váglak, térddel orrba rúglak, 
és ha elesel, kapsz még egy tökönrúgást is, egyet meg a veséd- 
re, desszertnek — felelte Kissy gondolkodás nélkül. 

— Ez rendben van — vigyorgott a kislány. — De akkor is meg 
kell tanulnunk késsel harcolni. 

— Miért? — kérdezte Yves bácsi. 

— Mert az élet nem kérdezi, hogy mit tudunk és mit nem, ha- 
nem olyan helyzetekbe csöppent minket, amilyenekbe neki tet- 
szik — felelte Vanessa ellentmondást nem tűrően. — Egyikünk 
se ijed meg egy késes alaktól, de nem tudunk késsel harcolni. 
Meg kell tanulnunk. 

— Vanessa igaza van — szólalt meg Elke. — Őserdei egér har- 
col puszta kezeivel. Kulturiert városlakó egér harcol illedel- 
mes, késsel-villável. 

Dőltek a nevetéstől. 


Aztán megjöttek a városbeli vendégek. Elsőként egy reveren- 
dás pap, akit Vanessa leültetett az egyik asztalnál és minden 
bevezető nélkül közölte vele: 

— Két pasi perzselődik a pokolban. Te hogy kerültél ide, kér- 
dezi az egyik. Hát, embert öltem, elítéltek, kivégeztek, most itt 
vagyok. És te? Én pedofil voltam, elkapott a Jerry Alapítvány, 
inkább önként idejöttem. 

A pap kényszeredetten nevetett, és megmagyarázta a többiek- 
nek: 


— Vanessa nagyon haragszik ránk a pedofil papok miatt. 

— Szó sincs róla, Joseph — felelte a kislány. — Vanessa azért 
haragszik rátok, mert megpróbáljátok leplezni a disznóságokat. 
Azért nem tépném le a fejedet, mert néhány másik pap shindy. 
Tavalyelőtt találtunk egy dán shindyt, de ettől még nem harag- 
szom a dánokra. De a bűnpártolás nagyobb bűn, mint a gyerek - 
molesztálás. 

— Miért nagyobb? — érdeklődött Lucas, a rendőrfőnök. 

— Mert aki gyereket molesztál, az végeredményben csak az 
ösztöneinek enged szabad folyást. Beteges, perverz ösztönei- 
nek, de akkor is csak az ösztöneinek. De bűnpártolási ösztönről 
még nem hallottam. 

— Mondd csak, Vanessa — szólalt meg a pap —, mi történne, ha 
azt mondanám, hogy nem értek mindennel egyet, amit más pa- 
pok tesznek, de nekem az a dolgom, hogy Istent és a rám bízot- 
takat szolgáljam? 

A kislány eltűnődött, még az orrát 15 megvakarta hozzá. 

— Nem tudom — mondta végül. — Esetleg ki kellene próbálni. 
Ha ezt mondanád, az első felére kapnál egy elismerő hátba ve- 
regetést. 

— És a második... 

— Két pofont — vágta rá Vanessa. 

— Ugyan miért? 

— Mert homokba dugod a fejedet, ember! Te itt szépen elszol- 
gálgatod Istent meg a nizzaiakat, és felőled történjen akármi? 
Így nem játszunk, Joseph! Vagy kiállsz a szószékre és menny- 
dörögsz a pedofil papok meg az őket rejtegető feletteseik ellen, 
vagy... 

— Vagy? 

Kissy tudta, mi az alternatíva. Darált pap. De Joseph nem lát- 
szott rettegni ettől az eshetőségtől. 

— Vagy pedig — mondta Vanessa — jelölteted magadat bíbo- 
rosnak és a vatikáni parlamentben frakciót alakítasz a bűnösök 
megbüntetését követelőkből. Ha pedig a kormány ellenáll, ak- 
kor bizalmatlansági indítvánnyal leváltjátok a pápát. 

Joseph sóhajtott. 


Kissy nem tudta pontosan, hogy Joseph — akit persze a csalá- 
don kívül mindenki Joseph atyának szólított — milyen rokona 
Claudeléknek, csak annyit, hogy rokona. Negyvenes pasas volt, 
átlagos külsejű, amúgy érdektelen alak. Kissy eddig talán két- 
szer találkozott vele, mindkétszer egy vagy több D"Aubisson 
társaságában, és a pap azokkal beszélgetett, nem ővele. A be- 
mutatkozáson kívül egy szót se váltottak még. 

Négyen jöttek most, nem együtt, csak nagyjából egyszerre, a 
pap, a rendőr, Pierre Serrault és egy idősebb rokon néni, akivel 
aztán Isabelle néniék leültek beszélgetni. A pap is velük tartott. 
Kissy megállt annál az asztalnál, ahol Pierre Serrault beszélge- 
tett Georges-zsal és Pivel. 

— A pontos időzítést még nem tudom, az időjárás közbeszólt. 
Amikor majd rendes képeket lehet csinálni a Promon. 

Kissy tudta, hogy a nizzaiak a proménade des Anglais-t hív- 
ják Promnak. A világ legszebb tengerparti sétányát. 

— És hány egeret akarsz? 

Kissy összehúzta a szemöldökét. Sose gondolta volna, hogy 
Georges képes lenne eladni őket. Hát mi ez, panzió vagy kis- 
állat-kereskedés? 

— Nem tudom, hármat-négyet legalább. De tőlem jöhet az ös- 
szes. 

Kissy hirtelen mindkét tenyerével rátámaszkodott az asztalra. 

— Hé, Pierre, és van otthon elég nagy terráriumod? Ugye nem 
gondolod, hogy zsúfoltságban lakunk majd? Kellenek kis kere- 
kek is, amikben szaladgálhatunk. 

Pierre úgy nevetett, hogy kicsordult a könnye. A másik kettő 
jobban bírta a gyűrődést. Pi magyarázta el, hogy nem hazavinni 
akarja őket, hanem filmezni velük. 

— Az más — mondta Kissy, megvárva, hogy Pierre kinevesse 
magát. — Szóval le szeretnéd filmezni a serdülő egérkéket. Szép 
dolog. — És lassan elkezdte felgyűrni a blúza ujját. Pierre ré- 
mülten nézett rá, s ebben a pillanatban odalépett Nimby. 

— No mi az? Megverünk valakit? 

— Á, nem érdekes — mondta Kissy. — Pierre fél adag, ha ketten 
megyünk neki, csak némi reszelék marad belőle. 

— És ha csak te egyedül? 

— Akkor is. 


— Hagyjátok már abba! — tört ki Pierre. — Én nem vagyok 
shendry. .. 

— Shindy. A Sheila és a Cindy összevonásából — felelte Nim- 
by. 

— Hát akkor az. Rendes filmszerepet kínálok nektek. Egy iga- 
zi filmben. 

— Verekedés lesz benne? — érdeklődött Nimby. 

— Persze hogy lesz. Máskülönben miért pont nektek szóltam 
volna? 

— Kit verünk meg? 

— Senkit. Figyeljetek. Napos délelőtt lesz a Promon. Az em- 
berek sétálnak, napoznak a parton, és néhány tizenéves kung 
fut gyakorol. Ezek lesztek ti. 

— És aztán? — kérdezte Kissy. 

— Ennyi az egész. 

— És ezért az emberek beülnek a moziba? 

Pierre megrázta a fejét. 

— Nem. Figyeljetek. Ez egy inzert. Tudjátok, mi az az inzert? 

— A reklámok előtt ami lenni szokott — mondta Nimby. 

— Igen, az is inzert, de ez része lesz egy filmnek. Amúgy té- 
véfilm, nem mozi. Egy képsor, amit valamilyen céllal teszünk 
be, de egyébként nem függ össze más képsorral. Ezt a fajta in- 
zertet alapozásnak hívják. A kamera megmutat egy szakaszt a 
Promból, aztán átigazít egy szállodára, ebből tudja a néző, 
hogy a következő jelenet ebben a szállodában játszódik. 

— És ott mi történik? — kérdezte Nimby. 

— Fogalmam sincs, de nekem azt nem is kell tudnom. Én a 
második csapat rendezője vagyok, nekem és a társaimnak az a 
dolgunk, hogy mindenféle apró képsorokat vegyünk föl, né- 
hány másodperceseket, amiket aztán betesznek a filmbe. A fil- 
met nem én rendezem és nem is én vágom össze, nekem csak 
kiadják, hogy milyen inzerteket kérnek. Néha több különböző 
filmhez is csinálunk egymás után, mert csökkenti a költségeket. 

— Second unit — mondta Nimby. — Ki van írva a filmek stáb- 
listáján. 

— Úgy van. 

— És utána nem mehetünk be a szállodába megnézni, ahogy 
fölveszik az ottani jelenetet? — kérdezte Kissy, végigmondva a 


mondatot, bár Pierre és Nimby már az elején csóválni kezdte a 
fejét. 

— Mondd el neki te, látom, érted — mondta Pierre a fiúnak, aki 
bólintott. 

— Figyelj, egérke. A szállodabeli jelenetet nem akkor veszik 
föl, és valószínűleg nem is abban a szállodában. Csak ha látsza- 
nia kell, hogy tényleg ott vannak. 

— Vagy úgy — mondta Kissy. — És miért kellünk mi? 

— Mert valaki azt találta ki, hogy néhány srác kung fut gyako- 
rol a parton. 

— De hisz mi semmit se tudunk a kung furól. 

— Hát mit tudtok? 

— Verekedni! — Kissy teljes kisegéri terjedelmében kihúzta 
magát. — Verekedni tudunk, és vagdalt húst csinálni bárkiből. 
Részemről szíves örömest vállalom, csak írasd bele a forgató- 
könyvbe, hogy néhány srác éppen félholtra ver egy gonoszte- 
vőt a parton. Lehetőleg nagydarab legyen. 


— Gyere már, egérke! 

Kissy felháborodva nézett Vanessára. Gyere már, egérke... 
mintha az úgy menne, csak fogja magát és odasétál. Óvatosan 
ellökte magát a palánktól, csúszni kezdett Vanessa felé, aztán 
kirántották alóla a talajt. Egy sikkantással fenékre ült. 

— Csúszik. .. 

— Azért jöttünk ide — mondta a kislány könyörtelenül. Kissy 
irigykedve pillantott rá. Vanessa szálegyenesen állt a jégen. 
Biztos talált egy helyet, ahol nem csúszik. 

Pi odasiklott hozzá és biztos kézzel talpra segítette. Kissy 
megköszönte, tudva, hogy fölösleges volt, úgyse marad állva 
sokáig. 

Az egerek közül csak négy tudott korcsolyázni: Niala és Pi, 
akiket kicsi korukban nemegyszer elvittek a szüleik, Angé- 
ligue, aki kamaszkorában tanult meg, és Vanessa, aki meglepe- 
tést szerzett nekik, amikor kilépett a jégre és tett néhány kört, 
anélkül, hogy előzőleg sejteni engedte volna ezt a képességét. 

— Hát te hol tanultál korcsolyázni? — kérdezték, amikor visz- 
szajött. 

— Hol te tanultad jéget járni? — érdeklődött Elke. 


— Jégen — közölte Vanessa tömören. — Azok ott csak állni 
fognak és reszketnek, vagy meg is mozdultok egyszer? Gye- 
rünk, ki a jégre! 

Ők pedig mehettek bukdácsolni. 

Persze megérte idejönni. Láthatták Vanessát, amint ide-oda 
siklik, olyan könnyedén, ahogy a shindyt rúgja hasba, és bo- 
nyolult kacskaringókat ír le a jégen tökéletes biztonsággal. Ő 
bezzeg soha nem esik el, gondolta Kissy. Ebben a pillanatban 
Vanessa fenékre huppant, ő pedig elmosolyodott. De legalább 
jól hangzott. 

Láthatták Elkét is, aki istenien mutatott a rövid piros ruhács- 
kájában meg a fehér harisnyanadrágjában, fején télapósapká- 
val. Az mindegyiküknek volt, még Vanessa is fölvette, mert ez 
nem az időjárás miatt volt, hanem az ünnep miatt. Elke eleinte 
ugyanúgy bukdácsolt, mint mindannyian, aztán egyszer csak 
rájött valamire, és elkezdett egyre hosszabban körözni. Először 
minden körben elesett, aztán csak minden másodikban. . . 

És láthatták Nialát, aki Pivel összeölelkezve forgott és rette- 
netesen boldog volt. Ő is ruhát vett erre az alkalomra, középké- 
ket, ahhoz is nagyon jól állt a sapka. Vanessa persze nem vett 
ruhát, ő fehér hosszúnadrágot vett fehér blúzzal, de a blúz sze- 
gélyén szép piros virágdísz volt. Miután megtette az első né- 
hány kört, visszament hozzájuk és tanítani kezdte őket, akár- 
csak Angéligue. Vanessa Nimbyvel kezdte, közölve vele, hogy 
úgy akar forogni, mint Nialáék, úgyhogy igyekezzen. Nimby 
igyekezett is, percek alatt megtanult korcsolyázni. Kissynek 
legalábbis úgy tűnt, nem volt több két percnél. 

Ez neki soha nem fog sikerülni. A következő napokat azzal 
töltheti, hogy a zúzódásait borogatja. 


Kissy a kabátját gombolgatta és csodálkozva nézte a pálya szé- 
lén bukdácsoló kezdőket. Miért nem állnak meg egyenesen? A 
világ legegyszerűbb dolga, pont ugyanúgy kell csinálni, mint a 
talajon, csak ügyelni kell az egyensúlyra. Neki is egyből ment. 
Csak idejöttek, kiszaladtak a jégre és siklottak. 

Korcsolyázás után elleptek egy éttermet és Niala kiadta az 
ukázt, hogy de gyorsan ám. 

— Igyekszem — mondta a pincérnő nem túl barátságosan. 


— Hé! — csattant föl Vanessa. — Így kell beszélni a vendég- 
gel?! Szólj csak a főnöknek, angyalom. 

Kissy elrejtette vigyorát. Soha nem hallott efféle megszólítást 
Vanessától. Ami azt illeti, senkitől. 

— Nincs bent — sziszegte a nő, amire a D"Aubissonok felszis- 
szentek. Vanessa egy szempillantás alatt fölpattant, átszágul- 
dott a termen, és ráförmedt egy pasasra, aki valamivel távolabb 
egy másik pasassal beszélgetett. 

— Michel Perrin! Igaz az, hogy nem vagy itt?! 

A pincérnőnek földbe gyökerezett a lába. A pasas meglepve 
nézett a kislányra. Kissy most már kuncogott. Hát persze, Va- 
nessa itt, Nizza közepén is ismeri az éttermek főnökeit. 

A rendelésüket már egy másik pincérnő hozta ki. Perrin haza- 
küldte az előzőt azzal, hogy ne jöjjön be, amíg ki nem pihente 
magát. 

— Bocs — mondta nekik. — Iszonyú strapa van rajtunk ezekben 
a hetekben. Nem mintha ez mentség lenne, és különben is, 
ilyenkor keresünk a legjobban. 

— Meg van bocsátva — mondta Vanessa, és kezet nyújtott mint 
egyik vendéglátós a másiknak. 

Az éttermet aztán kiették mindenéből, Georges jókora össze- 
get hagyhatott ott, minthogy ő hívta meg az egész társaságot. A 
korcsolyapályán is ő fizetett, és közölte, hogy nincs apelláta, 
neki úgy esik jól, hogy meghívja a társaságot. Elvégre a pan- 
zióban is a ház vendégei. Erre persze Vanni közbeszólt, hogy ő 
nem a ház vendége, hanem rendes fizetővendég, amire Georges 
bólintott és azt mondta, annál inkább elfogadhat egy ilyen meg- 
hívást. 

Ebéd után sétáltak egyet Nizza utcáin, és közben beszélget- 
tek. Kissy Georges-ot és Pit hallgatta, akik a teniszről beszél- 
tek. Georges-nak az jutott eszébe, hogy ők hébe-hóba teniszez- 
nek, egyszer vagy kétszer Vanessát is elvitték már, és mi lenne, 
ha ezzel is foglalkoznának? Pi remek ötletnek tartotta. Ő is tu- 
dott teniszezni, és úgy gondolta, érdemes lenne fölvenni időtöl- 
téseik közé. Elvégre nem akarnak egérsonkát termelni a cicá- 
nak. 

Georges nevetett, Kissy pedig sóhajtott. Szóval hamarosan 
majd egy labda után rohangálhat, és kísérletezhet, hogy vissza- 
üsse Vanessa védhetetlen labdáit. Fogalma se volt, hogy teni- 


szezik Vanessa, de nála biztos jobban. Lehet, hogy már kétszer 
is volt Georges-ékkal teniszezni, ő pedig még csak néhány tu- 
catszor játszott. Vanessának a két alkalom bőven elég, hogy in- 
dulhasson a Roland Garroson, ő viszont pár tucattal semmire se 
megy. Még zöld öve sincs, és nemcsak azért, mert a teniszben 
nem osztogatnak színes öveket. 

— Hé, egérek! — harsant föl hirtelen Elke hangja két lépésre 
tőle. — Nézzétek sarkon a tábla! Elkapta kisgyereket, megeszi! 
Ki öldöd meg?! 

Azzal futásnak eredt. Kissy először ösztönösen maga is gyor- 
sított, aztán legyintett. Ugyan, esélye sin... Ekkor elzúgtak 
mellette az egerek, ő pedig hirtelen rákapcsolt. Majd ő megmu- 
tatja ezeknek! 

Megmutatta. Negyedik lett, egy lépéssel Martin mögött, aki 
úgyszintén egy lépéssel maradt le Nimby mögött. Őt egy jó 
méterrel előzte meg Vanessa, akit csak orrhosszal hagyott el 
Elke. 

— Jól szaladod — mondta ez. — Nekem volt előnye, már vágo- 
gattam, mikor te indultad magadat. 

— Vágtattál — mosolygott Vanessa, aki egyáltalán nem volt 
úgy kifulladva, mint ők. Kettőt fújtatott és ki is pihente magát. 

— Lehet. 

Kissy mögött Chantal jött egy lépésnyire, aztán két méter hát- 
ránnyal Jennifer, és végül Niala, méterekkel lemaradva. 

— Az én eredményem nem ér -— legyintett. — Leghátul voltam 
nagypapáékkal, nem is hallottam, mi történt, csak láttalak tite- 
ket elrohanni. 

— Én hirdettelek futásversenyet — mondta Elke. — Tábla volt 
shindy, aljas giliszta. 

— Féreg — nevettek az egerek. 

— Mindegy. De nagy cin-cinek nem jötték szalad magukat. 
Ott baktat, beszélget felnőttek neki. 

— Igen — mondta Vanessa. — Majd megfuttatjuk őket. De ráér. 
A járda 1s csúszik kicsit, meg most ettünk. 

— De engedékeny lettél — lepődött meg Chantal. 

Vanessa vigyorgott. — Majd meghajszollak még mindannyió- 
tokat, ne aggódjatok. 

— Kell neked sapka — mondta Elke. — Szürke csíkos, három- 
szög fülekkel. Reszketjenek! 


— Nem rossz gondolat — pillantott Vanessa tanítványaira —, de 
tudod, félnek ezek tőlem éppen eléggé sapka nélkül is. 

— Én nem félem tőled semmit se is. Azért, mert én csak tiszte- 
letbeli? 

— Biztosan. 


Jean-Fran ekkor már nem volt velük, hazautazott, hogy a másik 
lányával is karácsonyozzon egy kicsit. De látni fogja, hogy Va- 
nessa milyen szépen, könnyedén mozog a jégen, mert a felnőt- 
tek nagy része nem vállalta, hogy kimerészkedjen oda, inkább 
videóztak, fényképeztek. 

Ebéd alatt azért kifaggatták Vanessát, hol tanult meg korcso- 
lyázni. A jégen, felelte másodszor is. A műjégpályán, kérdezte 
Niala, ő pedig bólintott. Végül sóhajtott és elmondta. 

— Akkor is kergettek éppen, és oda lógtam be előlük. De az 
előtér nem tűnt biztonságosnak, úgyhogy bementem a pályára. 
Kipróbáltam én is... aztán megtetszett és párszor odamentem 
külön ezért, korcsolyázni. Ennyi az egész. 

Az egerek megcsóválták a fejüket, de mire bármit gondolhat- 
tak volna, a Chantal arcán megjelenő sátáni vigyor vonta magá- 
ra figyelmüket. 

— No mi jutott eszedbe? — kérdezte Niala. 

— Nagyon szép dolog — nevetett Chantal. — Egy shindy kergeti 
Vanessát, aki rémülten menekül előle szűk, sötét sikátorokban, 
és egyszer csak az egyik zsákutca. Vanessa riadtan néz a shin- 
dyre, hátát a falnak veti, lesunyja nagy füleit. A shindy vigyo- 
rogva megáll előtte, és egyszer csak hátulról megveregetik a 
vállát. 

Vanessa csettintett a nyelvével. 

— Egy ilyen sikátorban fantasztikus dolgokat lehet csinálni 
egy shindyvel. Csak hát kilencen túl sokan vagyunk rá. 

— Kergethetne falkányi shindy is. 

— Elég már — nevetett Blanche. — Szörnyen vérszomjasak 
vagytok. Inkább arra figyeljetek, hogy Chantalnak milyen jó 
vizuális képzelete van. 

— És drámai tehetsége — tette hozzá Niala. — De nekünk ez 
nem újdonság, faljuk a regényét. 


A szünet hátralevő részének nagyjából ugyanazok voltak a 
programpontjai, mint eddig. Összegyűltek az aulában és be- 
szélgettek, játszottak, vendégeket fogadtak, máskor meg el- 
mentek csavarogni. Egyik nap Vanessa egy kisebb hadsereggel 
bevette magát a konyhába, és csináltak sajtlevest camembert 
sajtból, mindenféle zöldségekkel, pirított kenyérkockákkal, 
meg angolnát zöldségágyon, előbb sütve, aztán főzve. Hozzá 
névtelen saláta, ezt ugyanis Isabelle néni, D" Aubisson nagyma- 
ma és Blanche készítés közben találta ki, rengetegféle zöld nö- 
vénnyel, tojással, hallal, valami nagyon különleges öntettel. 
Végül crépes Suzette, ebben segített Kissy is, ő keverte össze a 
vajat, cukrot, tojássárgáját, aztán tejet és cukorral fölvert tojás- 
habot adott hozzá, végül a lisztet. Niala sütötte ki a kis lepé- 
nyeket, amíg ő a következő adag tésztát keverte. Közben 
Georges megcsinálta a szörpöt, egy csomó citrom és narancs 
levét csavarta ki, szeszes italokat öntött bele, aztán vajat ol- 
vasztott cukorral, darált diót és vaníliát adott hozzá, és végül 
elkeverte az itallal. Ebben aztán Niala megfürdette a sült tész- 
tát, újra átsütötte, és még rá is öntötték a maradékot. 

Kissy talán még nem is látta Georges-ot a konyhában sürgö- 
lődni. Pedig a pilóta biztosan csinált már ilyet, mert szakavatott 
kézzel tekerte ki a gyümölcsök nyakát, nem szenvedtek, egyből 
kijött a levük. Georges nem használt semmilyen gépet, egy kö- 
zönséges kézi citromfacsaróval dolgozott. Kissy elismerően 
biccentett. Ehhez a munkához elkel az erős férfikéz. 

Remek dolog volt, hogy ennyien nyüzsögtek a konyhában. 
Még többen is, mint amennyien igazán ott voltak, mert Nimby 
körberakott odabent féltucat Jerry-telefont, másik féltucattal ki- 
díszítette az aulát, és mindenki mindenkit hallott, egyetlen nagy 
zsivaj volt az egész. Nimby közvetítette az aulának, hogy mi 
történik a konyhában, mert ő is ott volt persze, talpig beöltöz- 
ve, az egere mellett kuktáskodott és közben azt is elmondta, 
hogy mit csinál Kissy vagy Elke az ő háta mögött. 

És őket konyhaiakat is volt miről értesíteni, mert először 
megérkezett Parmentier úr, akit leültettek az aulában és senki 
nem jött ki hozzá beszélgetni, de ez egy pillanatig se zavarta, 
mert többeket ismert a kintiek közül is, és hát a néniékkel is tu- 
dott beszélni a telefonokon, amiknek Nimby az Interjerry Com- 
munications nevet adta. Aztán később megjött a polgármester, 


aki csak ünnepet köszönteni jött, úgyhogy bejött a konyhába; 
azt szabad volt utcai ruhában is, csak az élelmiszer közelébe 
menni nem. És pár perccel azután, hogy a polgármester elment, 
betoppant Jean-Fran. 


Ezt Jennifer adta hírül a házitelefonon, amit Kissy továbbra is 
így hívott, mert Nimby elnevezése szép volt ugyan, de hosszú. 
Vanessa meglepve nézett az egyik leveses fazékra, aztán Kis- 
syre. Kissy visszanézett rá és megvonta a vállát; a fazék még 
ennyit se reagált. 

— Hé, egérke — mondta Vanessa —, Jean-Fran rég otthon van 
Párizsban és a lányával ünnepel. 

— Úgy is van — szólalt meg Jean-Fran eltéveszthetetlen hang- 
ja. — A lányommal ünnepelek, csak nem ott, hanem itt. Vétek 
lett volna kihagyni ebből a buliból. Ki most a séf odabent? 

D"Aubissonok és Claudelek egymásra néztek. 

— Természetesen Isabelle néni — felelte Vanessa, ámbár a sajt- 
leves elkészítése alatt ő percenként adott ki utasításokat, a néni 
meg talán féltucatot egész délelőttt. 

— Megengedi, hogy belépjünk Francoise-zal, Isabelle néni? 

Kissy elmosolyodott. Jean-Fran nem náluk tanulta a szállodai 
illemet, itt ezt nem tartották olyan szigorúan, mint a nagy szál- 
lodákban. Ott a szállodát az igazgató vezeti, a konyhát viszont 
a séf, aki ott Isten után az első, de lehet, hogy Isten előtt. 

— Megengedem. Jöjjenek csak, Jean-Fran. 

Azok tehát beléptek, de csak pár lépést jöttek a nagy, kétszár- 
nyú ajtótól, amit egy kis kallantyúval lengőajtóvá lehetett ala- 
kítani, és mindkét irányból fölfelé mutató zöld nyilat viselt a 
jobb szárnyán és piros tiltó táblát a balon. 

— Nem jövünk beljebb, mert nem tiszta a ruhánk. Bemutatom 
Francoise-t, a lányomat. 

Sorban odamentek bemutatkozni neki. Francoise vékony kis- 
lány volt, kerek fejű, hosszú, egyenes, barna haja volt, szürke 
szeme, de a vonásai tényleg nem olyanok voltak, mint Jean- 
Frannak, hisz megmondta, hogy az anyjára hasonlít. Kicsit za- 
vartan álldogált, nyilván mert egy sereg idegen közé csöppent, 
akik közül csak Vanessával találkozott egyszer. 

— Oké — mondta Niala. — Segítesz nekem? Arra gondoltam, 
hogy jó lenne epercharlotte-ot csinálni. Ettél már? No gyere — s 


már húzta is magával. — Itt moshatsz kezet, aztán húzz kesz- 
tyűt, kötényt, sapkát, Vanessa segít neked, ez egy panzió, a tör- 
vény tiltja, hogy enélkül ételhez nyúljunk. Addig összeszedem 
a hozzávalókat, lássuk csak, eper, persze konzerv eprünk van, 
Nimby, ugorj el érte! Hozd el, amennyi van! Várj! Kell baba- 
piskóta és egy üveg konyak. Kissy, menj te is, két kéz nem lesz 
elég. 

Kissy csattogó fülekkel repült Nimby után a kamrába. Szóval 
epercharlotte, pusztán azért, mert a kislány zavarban van a sok 
idegen között, és szeretné, ha kicsit feloldódna. Nialának per- 
sze nem gond, hogy egy pillanat alatt megoldást találjon. Bár- 
mire. 

— Óriási nagy Speisekammer — szólalt meg egy hangocska 
Kissy bal könyökénél. Odapillantott. 

— Hát te? 

— Jövöttem segíteni. 

— Kösz, de ketten is elboldogulunk. 

— Nem azért. Szeretem Speisekammer benne. Ezt legjobb, 
mert nincsen cica. 

A kamra tényleg nagy volt. A két oldalfalnál végig polcok, 
két méter magasságig, ezeken voltak a csomagolt élelmiszerek, 
Isabelle néni szigorú rendje szerint. Középen két alacsonyabb 
polc a hűtést nem igénylő friss árunak, szemközt, az ablak alatt 
pedig a nagy hűtőszekrények. A bal oldali polcot az innenső 
sarokban egy ajtó rövidítette meg, ami az átvevőbe vezetett. Ez 
egy kis szoba volt egy asztallal, mérleggel és számítógéppel, itt 
vették át az árut, a szállítóknak nem volt szabad belépni a kam- 
rába, a konyhába pedig még kevésbé. Persze a vendégeknek se. 
Az átvevőt ma hajnalban is kinyitották, a szállítók hozták a 
frisset. 

Nimby a bal oldali polc végéhez ment, Kissy az elejéhez. A 
néni úgy tárolt mindent, mint egy könyvtárban, ábécérend sze- 
rint, de nem a márkanév alapján, hanem típus szerint, az eper 
tehát eper, bárki gyártotta. Négy ábécé volt, egy csomagoltárus, 
egy Írissárus, egy hűtős és egy italos. Az italok a bal hátsó sa- 
rokban laktak. 

— Á, Erdbeere — állapította meg Elke. — Nem értettem, Niala 
milyen állatot mondja. Azt szeretem. De miért kell bele ének- 
óra? 


— Nem, nem — nevetett Kissy —, énekelni nem fogunk. A kész 
süti már nem lesz alkoholos. 

— Akkor minek? 

— Mert Niala azt mondta — felelte Nimby, és kiválasztott egy 
palackot. — Ez bőven elég, nem? 

— De — ismerte el Elke. — Ez jó undok rá. 

— Indok. 

— Lehet mondani úgy is. 


Jól megrakodva tértek vissza a konyhába. Elke végül ugyan- 
csak Jól jött, ő hozott két nagy doboz piskótát, Nimby a konya- 
kot és két doboz epret, ő meg a többi epret és még egy doboz 
piskótát. 

— Jól van — mondta Niala —, pakoljatok le és bontsatok föl 
mindent. Az italt apának add, nyissa ki, és kérem fölhígítani 
kétszer annyi vízzel. Francoise, légy szíves, rakd ki a piskótát 
erre a tálcára, én meg majd a másikra. Ti mit álltok itt körben 
és lengetitek a fületeket, a többi kajával nincs már tennivaló? 

Az egerek nevettek és visszamentek feladataikhoz. Kissynek 
nem volt dolga, zavartalanul figyelhette a három lányt. Már- 
mint Nialát, Francoise-t és az epercharlotte-ot. 

Amikor kirakták a piskótát, meglocsolták a hígított konyak- 
kal és egy kicsit pihenni hagyták, hogy megszívja magát. Ad- 
dig felaprították az epreket, megcukrozták és nagy tálakban jól 
megforgatták, hogy egyenletesen cukros legyen. 

— Eddig jó. Lássuk a piskótáinkat, énekelnek már? — Niala 
szemügyre vettek a tálcákat, s ekkor a háta mögött Elke halkan 
dudorászni kezdett. 

— Lalala, lalala.. . 

Nevettek. 

— Akkor jó — mondta Niala -—, tessék sütislapát, ezzel rakjuk át 
őket... ja igen, kérek sütőtálakat. 

Vanessa máris pattant és hozott két mély, tűzálló tálat, s már 
a sarkában loholt Nimby még kettővel. 

— Köszi, hol a lapátom, szóval a tálakat kibéleljük a piskótá- 
val. Használd a lapátot, a nedves tészta könnyen szétesik. Egér- 
kék, nem akar valaki segíteni? Akad még sütőlapát ebben a 
konyhában. De csak a felét rakjátok le. 

Vanessa is csatlakozott, s hárman egykettőre megvoltak vele. 


— Helyes. Jöhet az eper, rá a tésztára. Szép egyenletesen. 

Percek alatt megvoltak. 

— Tudsz tojást feltörni? 

— Még nem próbáltam... 

— Akkor itt az ideje. Kell egy üvegtálka. Mindig külön törjük 
őket egy tálkába, mert hátha rossz a tojás vagy beleesik a héja, 
nem rontjuk el az összes korábbi tojást. [decsapom, megreped, 
szétfeszítem és már kint is van, látod? Ezt beledobom a nagy 
tálba, te jössz, próbáld meg. 

Francoise az első néhány koccintással túl gyengén ütötte oda 
a tojást, akárcsak Kissy, amikor ő tanult. Viszont Kissynek elő- 
szörre úgy sikerült megrepeszteni a tojást, hogy össze is tört 
azonnal. Francoise-nak nem, szépen megrepedt a tojás, viszont 
amikor megpróbálta szétfeszíteni, akkor tört össze. 

— Sebaj — mondta Niala -—, én is így jártam eleinte. Jó néhány- 
szor. Ezt félretesszük Lulunek, őt nem zavarják a szilánkok, a 
tojást pedig szereti. 

Odanyújtotta a tálkát Vanessának és elővett egy másikat. Hú- 
ga átöntötte a tojást egy edénybe, amiben némi kenyérhéj volt, 
a tálkát elmosta és visszatette a helyére. 

Lulu egy ideje már kevesebb húst eszik, Mario mondta vala- 
mikor. Sose sajnálták tőle, fiatal korában rengeteg húst befalha- 
tott, de most már nem kéri annyira. A tojást régen is szerette 
meg most 1s. Suzy viszont megőrül a húsért. 

Niala megint felnyitott egy tojást, aztán újra Francoise-on 
volt a sor. A másodikat is eltörte, de másképpen, egy nagy héj- 
darab esett csak bele. 

— Ez Jó — mondta Niala. — Vanessa majd kihalássza a héjat és 
átvizsgálja, tessék, mi pedig folytassuk. 

Visszavette az előző tálkát és folytatták. Harminc tojás kellett 
a süteményhez, és csak öttel több fogyott: négy esett áldozatul 
Francoise kitanításának, amit mindannyian kitűnő aránynak 
tartottak — egy pedig Niala kezéből csúszott ki és zúzta össze 
magát a tálka alján. 

— Van ilyen — mondta Isabelle néni. — Ez a jobbik eset, ami- 
kor nem kell utána lemosni az asztallapot. Az épp a minap esett 
meg velem. 

Niala lefordította a néni szavait. Hát igen, ez tipikusan Niala, 
gondolta Kissy. Neki eszébe se jutott, hogy a kislány nem érti a 


néni franciával és olasszal kevert provanszál beszédét. Ő már 
régóta ért mindent, nem gondol rá, hogy másnak ez újdonság. 

— Így ni — mondta Niala, amikor meglettek a tojással. — Leg- 
jobb lesz kesztyűt cserélnünk, Isabelle néni kényes a tisztaság- 
ra. Ami hagyján, de Vanessától is kikapunk, ha nem vigyá- 
zunk. 

— Hűha — mosolygott Francoise, Vanessa pedig játékosan har- 
ci pózba vágta magát. 

— Hűha bizony. Aztán fölverjük a tojást és eldolgozzuk meleg 
tejjel, valamelyik mihaszna addig megmelegítheti nekünk. 

— Mennyit? — indult Nimby az egyik konyhai hűtőhöz. 

— Legyen egy liter. 

A tojásos-tejes keveréket ráöntötték az eperre, aztán ráterítet- 
ték a piskóta másik felét és berakták a tálakat a sütőbe. 

— Így, takarékon negyedóra elég lesz neki. Látod, nem is volt 
ördöngösség, és csináltunk egy klassz gyümölcstortát. 

Francoise mosolygott, és láthatóan már otthonosabban érezte 
itt magát. 


A nagyszámú kisegér felsorakozott az autópályán, keresztben. 
Elővették és betárazták fegyvereiket. A távolban feltünt a shin- 
dy autója, amely szédítő sebességgel száguldott feléjük. 

— Oké — mondta Vanessa. — Tudjuk, mi a teendőnk. Meg kell 
állítanunk. Becslésem szerint öt-tíz másodpercünk van, amíg 
lőtávolba ér, aztán talán még öt másodpercig tüzelhetünk rá. Ez 
öt lövés fejenként, összesen ötven. Az a kérdés, hova lőjünk. 

— Nyilván a gumikra — vélte Francoise, aki persze nem fogott 
fegyvert. 

— Az jó — mondta Elke, és leadott egy lövést próbaképpen. — 
Széjjel kell kerekegumiakat. 

A shindy autója bőgő motorral közeledett. 

— Szó se lehet róla — emelte föl a kezét Niala. — Eszetekbe ne 
jusson a gumikra lőni! A nimbuszgolyó tompa és nem elég 
gyors ahhoz, hogy kilyukassza a gumit. Elpattanna róla, meg- 
határozhatatlan irányba, az eredeti sebesség sokszorosával. 
Meg se lehet jósolni, mekkora károkat okozhatna, a shindyben 
viszont semmit. 

— Rendőrök lövöldözik kerekegumiakat mindig. 


— Igen, de olyan fegyverrel, ami tényleg átüti a gumiabron- 
csot. Az a legbiztonságosabb, mert attól a kocsi lelassul és 
kénytelen megállni. De nekünk nem jó. 

— Akkor a szélvédőt — mondta Nimby. 

— Azzal megölheted - felelte Pi. — A golyó még álló célpontra 
is nagyon veszélyes, ez meg száz kilométeres sebességgel jön 
szembe. Ezzel a sebességgel akkor is megölhetsz valakit, ha 
egyszerűen bedobsz valamit a nyitott ablakon. Akár egy tojást. 
Képzeld el, hogy száz kilométeres sebességgel nekivágódik va- 
lami a fejednek. Én ezt még egy mosdószivaccsal se szeretném 
kipróbálni. 

— Shindynek lenni kockázatos dolog — vont vállat Vanessa, és 
gondosan megcélozta a közeledő autót. — Nem kellett volna 
gyerekeket bántalmazni. 

Blanche rosszallóan nézett kisebbik lányára. 

— Úgy emlékszem, megegyeztünk, hogy csak végszükség ese- 
tén teszünk olyat, amivel megölhetünk valakit. És mégis mi 
lesz aztán? 

— Aztán? — Vanessa bájos vonásain fölragyogott a jól ismert 
vérszomjas vigyor. — Aztán kitömetem a shindyt és kiállítom 
a... 
Nevettek. Vanessa fölnézett, mert a háta mögül apja lépett 
oda hozzá. 

— Csodálatos, szelíd kislány vagy — mondta, és cuppanós csó- 
kot nyomott a feje búbjára. — De nem lesz már mit kitömetni, 
mert nem lesz, aki megállítsa a kocsit. Bombaként fog belevá- 
gódni egy út menti házba vagy egy szembejövő vétlen autósba, 
akinek hátramaradt hozzátartozóit hiába próbálod azzal vigasz- 
talni, hogy egy shindyt kiiktattál. 

Az autópálya középső sávjában még mindig robogott feléjük 
a shindy autója, mint egy bősz vadállat, de már nem nagyon fi- 
gyeltek rá. 

— Hát akkor hova lőjünk? — kérdezte Nimby, letéve a kólás- 
poharat. 

— Sehova — mondta Blanche. — Egy száguldó autóra nem sza- 
bad rálőni, mert akár a sofőrben teszel kárt, akár az autóban, az 
eredmény tömegkatasztrófa lehet. 

— De hát valamit akkor is kell tennünk — mondta Nimby. — És 
mi van, ha még nem száguld? 


A kocsira mutatott, amibe ekkor ült be a shindy, és sietősen 
kitolatott a parkolóból. 

— Hát így már legalábbis kevésbé veszélyes — mondta Pi. — 
De nagy kérdés, hogy meg tudjuk-e állítani. A kerekekre akkor 
se célszerű lőni. A shindy fejére se. Ha meg kitöröd az összes 
ablakot, azzal csak azt éred el, hogy még gyorsabban menekül- 
jön. 

— Lehet lövöldözni széjjel összes Lampe — jegyezte meg El- 
ke. 

— Az nem is rossz — vélte Niala. — Elég feltűnő, ha valaki in- 
dex és helyzetjelzők nélkül közlekedik, és remélni lehet, hogy 
szemet szúr a rendőröknek. Ezt mindenesetre jegyezzük meg 
mint lehetséges megoldást. 

— Ha gyorsan mozgunk, odaérhetünk, mielőtt elindul és belő- 
hetünk az ablakon — vélte Jennifer, azzal odalépett a kocsihoz 
és az ablakon át lábon lőtte a shindyt. — Ilyen közelről úgy 
megrongálódik, hogy nem tudja elindítani a kocsit. 

— Ha ilyen közel vagy, az ajtót is feltépheted — mondta Va- 
nessa, s meg is tette, majd kirántotta a shindyt a kocsiból és 
földre teperte. 

— Ez túl veszélyes — mondta Pi. — Ha elindul, amikor a kezed- 
ben van a kilincs, te sérülhetsz meg. 

A kislány dühösen meredt a férfira, aki farkasszemet nézett 
vele. Kissy elismerően bólintott. Bátor ember. 

— De hát valamilyen módja csak kell hogy legyen! Az nem lé- 
tezik, hogy ha a shindy kocsiba ül, akkor sebezhetetlen! 

— Nem is az — sóhajtotta Angéligue. — Csak a mi eszközeink- 
nek. 

Vanessa mérgesen járt föl-alá, aztán hirtelen fölkapta a poha- 
rát és egy mozdulattal leküldte a narancslét. 

— Hát jó — mondta. — Legyen nektek igazatok. Akkor kihirde- 
tem az alapelvet: nem szabad megengedni, hogy a shindy ko- 
csiba üljön. Azt pedig megmondom, hogy ha azt látom, hogy 
beránt egy gyereket az autójába, én bizony tüzet nyitok, és ti is 
lőni fogtok velem együtt, vagy velem gyűlik meg a bajotok. És 
még valami. 

Fölkapta az egyik bicskát az asztalról, megpördült és célzás 
nélkül, nyílegyenesen az aula túlsó végében álló céltábla köze- 
pébe vágta. 


— Ez nem tompa — jelentette ki. — És gondom lesz rá, hogy 
ezentúl mindig mindenkinél legyen egy bicska, aminek gyorsan 
nyílik a pengéje és éles, mint a borotva. Szünet után ki akarom 
deríteni, ki tudjuk-e lyukasztani ezekkel egy kocsi gumiját. 


Kissy később úgy gondolt vissza erre a téli szünetre, mint 
amely kitette a pontot eddigi életművükre és új fejezetet nyitott 
benne. 

Egyik nizzai sétájuk alkalmával Vanessa és Nimby vett egy 
készlet rugós bicskát, ötven darabot, nagybani áron. Tizenöt 
centis, kétélű pengéjük volt, jó minőségű acél. Vanessa tudta, 
hol lehet ilyet kapni, és vitt magával egy vastag fadarabot, 
amin kipróbálta őket. Az eladóval csak ketten tárgyaltak, ők 
többiek nem is látták; a két mikroegér egyszer csak intett, hogy 
majd jönnek, és negyedórára eltüntek. Niala is csak a fejét csó- 
válta, töviről hegyire ismerte Nizzát, de fogalma se volt, hol és 
kitől vették a késeket. 

Ezek ugyanis már fegyvernek számítanak, és illegális a tartá- 
suk. A felnőttek a leghatározottabban tiltakoztak ellenük, An- 
géligue és Pi, sőt Niala is, aki ilyen dolgokban egyre inkább a 
nagyok véleményét osztotta. De mindig ugyanaz volt a válasz: 
meg kell tudniuk védeni magukat. Eddig is életveszélyes fegy- 
vereket hordtak magukkal, a kezük és a lábuk is az. Arra pedig, 
hogy mit mond a törvény, Vanessa csak megvetően legyintett. 

Kissy jól tudta, hogy Vanessát mindmáig tökéletesen hidegen 
hagyja a törvény, noha bűnüldözéssel foglalkozik. De a késvá- 
sárlás után, amikor hazatértek az aulába, olyan szenvedélyes 
vita robbant ki köztük, amire nem számított. 

— Fütyülök rá — mondta a kislány jéghidegen. — Engem a tör- 
vény soha nem védett meg, és nem is ismertem senkit, akit 
megvédett volna, ha igazán nagy baj volt. De olyat, akit üldö- 
zött a törvény, annál többet. Engem is. 

— Kicsim — hajolt előre ültében Georges. — Te egy olyan szer- 
vezet vagy, ami a törvény betartatásával foglalkozik. Hát nem 
érted, hogy csak törvényes alapokon állhatsz? 

Vanessa szó nélkül kihúzott egy üres széket az aula közepére, 
és csettintett az ujjával. A háta mögül odaszaladt Nimby, s Va- 
nessa egy ujjmozdulatára helyet foglalt a széken. 


— Itt van a shindy — mutatott kedvesére Vanessa. — Most fog- 
tuk el. Egy bűnszövetkezet tagja, és a társai továbbra is fogva 
tartják a gyerekeket. Minél később találjuk meg őket, annál 
többet kell szenvedniük. A shindy megátalkodottan tagad. A 
törvény tiltja a kínvallatást, már egypár pofon is annak számít. 
Mi a parancsa, D"Aubisson főfelügyelő? 

Georges tehetetlenül megcsóválta a fejét, de ez nem annak 
szólt, hogy nem tudja vallomásra bírni Nimbyt, hanem hogy a 
lánya reménytelen eset. Kissy azért megállapította magában, 
hogy bármennyire fittyet hány Vanessa a törvénynek, azt jól 
megjegyezte, hogy mi áll benne. 

— Többek között azért lettem pilóta, hogy ne kelljen ilyen 
döntéseket hoznom. 

Vanessa fölkapott egy sajtos rudacskát a tányérjáról. 

— A rendőrök ilyen helyzetben nem tehetnek többet, mint a 
pilóták. Hacsak nem akad köztük egypár belevaló srác, aki fel- 
fogja, hogy a törvénynek addig van értelme, amíg segíti a bűn- 
üldözést. — Ezzel sarkon fordult és Nimby mellének szegezte a 
süteményt. — Beszélj, vagy ledöflek! 

— Beszélek! — sikkantotta Nimby. — Kegyelem! Elmondok 
mindent! Minden! 

A belevaló rendőr elégedetten odaadta a shindynek a vallató- 
eszközt, és amíg az elfogyasztotta, az ölébe ült. 

— Azt hiszem — mondta Pi —, az ilyen , belevaló rendőrök" rö- 
vid úton a rács másik oldalán találnák magukat. 

— Elég baj az — felelte Vanessa. — Eredményeket csak az tud 
produkálni, aki az eszközöket is megkapja hozzá. 

Ekkor megszólalt Jean-Fran is. 

— Tudod, az a baj ezzel a te módszereddel, hogy ha megenge- 
ded a rendőröknek, hogy bántsák a gyanúsítottakat, annak az 
ártatlanok fogják meginni a levét. 

Vanessa megrázta a fejét, Kissy egy pillanatig elgyönyörkö- 
dött a röpködő aranyszínű fürtökben. 

— A gyanúsítottakat nem kellene bántani, csak a shindyket, 
emberrablókat és terroristákat. Azokat is csak akkor, ha vannak 
információk, amiket sürgősen ki akarnak szedni belőlük. 

— Igen — felelte Jean-Fran —, ilyesmikre szoktak hivatkozni a 
diktatúrák is. Aztán ki szokott derülni, hogy mindenki ezekbe a 
kategóriákba tartozik. 


Vanessa jeges pillantást lövellt rá, de nem nagyon volt hatása, 
biztos mert a férfi odakint hozzászokott a hideghez. 

— Gyűlölöm a diktátorokat — jelentette ki. 

— Hát remélem is — felelte Jean-Fran. 

— Semmiben nem vagyok hajlandó hasonlítani rájuk. 

— Egyetértek. 

S ezzel a vitának hirtelen vége szakadt. Vanessa odafordult 
Nimbyhez, megcsókolták egymást, aztán elmentek a kert felőli 
részre kést dobálni. 

Ez is csak Vanessánál lehetséges, gondolta Kissy. Semmit se 
döntöttek el. A rémületes bicskákat Vanessa és Nimby nyilván 
meg akarja tartani, de a shindyk bántalmazását illetően Jean- 
Frannak láthatóan sikerült meggyőznie. 

Pár perc késdobálás után Vanessa fogta a két bicskát, amit 
dobáltak, visszatette a szatyorba a többihez, és szó nélkül be- 
ment a személyzeti rész ajtaján. Kissy rögtön tudta, hova megy. 
Berakja őket a széfbe. De aligha itt a panzióban, mert az itteni 
páncélt gyakran kinyitják ellenőrök előtt is, inkább a villában. 
Ezt Blanche is így gondolhatta, mert amikor lánya visszatért, 
odahívta magához és megtapogatta az orrát. 

— Ez hideg. 

— Vau! — felelte a kislány, amin jót derültek. 

— Legalább egy pulóvert fölvettél? 

— Nem én. Ez egy meleg blúz, és csak mentem meg jöttem. 

Az anya rosszallóan nézett rá. 

— Akkor is fölvehettél volna valamit. Mostanáig ebben voltál 
idebent, ha kimész, kell egy másik réteg. 

— Láttál már engem megfázni? 

— Még nem. 

— Nem is fogsz. 

Ebben maradtak. 


Harmincadikán egész nap folyt a munka a konyhában. Blanche 
kijelentette, hogy ha már bezártak az ünnepekre, akkor ne dol- 
gozzanak szilveszter napján, és Isabelle néni is egyetértett vele. 
Előző este egy jó órát töltöttek azzal, hogy összeállítsák a listát, 
hogy miket akarnak készíteni. Terjedelmes lista volt, mert a né- 
niéknek elvük volt, hogy a vendégeket jól kell tartani; a rendes 
fizetővendégeket is, de a családtagszámba menő alapítványia- 


kat még inkább. A listára az is rákerült, amit Jeanne-ék és Lui- 
giék akarnak enni az ünnepen, mert átjön Jeanne és Luigi fele- 
sége is, tehát az övéket is megcsinálják. 

Amikor a lista elkészült, Niala számítógépre rakatta Nimby- 
vel — ez két perc alatt megvolt —, aztán odaírta mellé, hogy me- 
lyik tétel mikor kerül sorra és kik dolgoznak rajta. Figyelembe 
vette, hogy mihez kell a sütő, a mikró vagy más gépek, mi igé- 
nyel hosszabb előkészítést, és a szakácsokat úgy osztotta be, 
hogy mindenkinek jusson pihenőidő is. 

Öt szakács lesz, Isabelle néni, Blanche, madame Lentini, 
Jeanne és a büszkeségtől ragyogó Vanessa. A kukták nem lesz- 
nek előre beosztva, a szakácsok egyszerűen kiszólnak, hogy 
kell egy kukta, és valaki bemegy segíteni, nagyfülű, kisfülűü, 
mikor ki. Inge az egyetlen, aki kimondottan el van tiltva a kuk- 
táskodástól, ő egész évben főz, legalább most tarthasson egy 
kis szünetet. 

Reggel Nimby egy kicsit tökéletesítette a házitelefont. Előko- 
tort hat webkamerát, hármat elhelyezett a konyhában, hármat 
meg az aulában, és a konyha sarkába letette a netbookot, az au- 
lában meg egy asztalra a notebookot. Így láthatják is egymást, 
kicsiben ugyan, de tökéletes képminőségben. A Jerry szervere 
eddig is rögzítette a két helyszín közötti beszélgetéseket, most 
majd a videót 15 elteszi. Szép emlék lesz majd egyszer. 

Vendégeik persze aznap is voltak, főleg olyanok, akiket Kis- 
sy nem nagyon ismert, de beugrott Lucas és Lejeune százados, 
később Parmentier úr, Marie néni, estefelé pedig Jean-Marie, 
az autószerelő. Akikről nem tudta, hogy kicsodák, azok har- 
mincnál is többen voltak, egész nap jöttek, volt, aki csak pár 
percig maradt, volt, aki egy-két óráig is. Niala szándékosan 
nem vállalt munkát, egyrészt a látogatókat szórakoztatta, más- 
részt főkoordinátorként működött a konyha számára. Megesett, 
hogy Isabelle néni vagy Blanche okvetlenül szükségét érezte, 
hogy kijöjjön egy vendéggel személyesen beszélgetni, ilyenkor 
Niala villámgyorsan átszervezte a konyha programját, hogy el 
is készüljön minden. De az is előfordult, hogy felbontottak egy 
doboz vajat és úgy találták, hogy kissé avas, ekkor Niala telefo- 
nált a megfelelő üzletbe és küldetett másikat, extra sürgősség- 
gel. 


Kissy többször kuktáskodott, süteményeknél, mártásoknál, 
salátáknál, mindenfélénél. Az összes szakács keze alá dolgo- 
zott. Volt olyan eset is, amikor Jeanne felsorolt neki egy csomó 
összetevőt, Nimby és Elke mint soros kamraegerek elhoztak 
mindent, ő pedig két nagy tálban csinos masszát kevert belő- 
lük, és már rég átadta Jeanne-nak és visszaballagott az aulába, 
amikor rájött, hogy nem is tudja, mire kellett. 

Ő is volt kamraegér Francoise-zal. Volt egy-egy nyakba 
akasztható tálcájuk, Nimby csinálta őket reggel két régi desz- 
kából és egypár hevederből, azokkal szaladtak be a kamrába és 
hozták azt a sok mindenfélét, amit a szakácsok kértek. Fran- 
coise ugyan nem volt egér, még tiszteletbeli se, de Vanessa ki- 
jelentette, hogy ez nem számít, aki besurran a kamrába azzal a 
céllal, hogy ennivalót hozzon onnan, az kamraegér, még ha az 
angol királynő az illető, akkor is. 

Az angol királynő nem lett a kamraegerük, bár Kissy azon se 
csodálkozott volna, ha ő is betoppan. Vanessa amúgy is nyil- 
ván jól ismeri, nem említette ugyan, de Kissy tudta, hogy Va- 
nessa mindenkit ismer. Régebben úgy hitte, hogy azokat mind, 
akiknek közük van Beaulieu-höz, de a Keményfejűvel és moto- 
ros bandájával történt eset óta tudja, hogy Vanessa mindenütt 
ismer mindenkit. 

Viszont több kisfülű kipróbálta a kamraegérséget vagy a kuk- 
taságot. Többen közülük sose jártak a panzió kamrájában, pél- 
dául Nimby és az ő szülei sem, ezért Niala úgy osztotta be 
őket, hogy a helyismerettel nem rendelkező kisfülűek egy-egy 
egér mellé kerüljenek, aki megmutatja, hogy merre kell nézni a 
polcokon. 

Remekül szórakoztak egész nap, senki se bánta, hogy a kony- 
hában dolgozók miatt nem mehettek sehova. Vanessa az egyik 
pihenője alatt kirohant Nimbyvel a kertbe hóegeret építeni, s 
ezután többször is kiszaladt egy-egy kisebb csapat. Délutánra 
tucatnyi új hóegér vigyorgott a kertben. Bár ezek se lesznek 
hosszú életűek, amit nem hord el belőlük a szél, azt a művészet 
iránt teljesen érdektelen Suzy rombolja össze lelkes ugrándozá- 
sa közben. De nem érdekes, amíg dolgoztak rajtuk, addig is 
mozogtak a szabadban. 

Este hatkor pedig, mindenki legnagyobb meglepetésére, taxi 
állt meg a ház előtt, és Pi apja és nagyapja szállt ki belőle. Úgy 


döntöttek, eljönnek megnézni ezt a helyet, amiről annyit hallot- 
tak. A társaság örömmel fogadta őket, kaptak egy-egy szobát, 
megmutatták nekik a panziót — a villát nem, sötét volt már —, 
aztán helyet foglaltak az aulában és beszélgetésbe elegyedtek a 
többiekkel. 

Így harminchárman voltak már az állatokkal együtt, nem szá- 
mítva Jeanne-t és Luigiékat, akik estig maradtak, aztán hazatér- 
tek egy-egy halom lezárt ételes dobozzal, meg az alkalmi láto- 
gatókat, akik némelyike estébe nyúlóan üldögélt körükben és 
beszélgetett egypár egérrel, kisfülüvel, mikor kivel. 

Kissy soha nem gondolta volna, hogy ilyen karácsony és szil- 
veszter is létezhetik. Az ő szülei általában karácsonyra tették 
szabaddá magukat, de a két ünnep között már megint szaladtak 
tárgyalásokra; szilveszter napján többnyire fogadáson voltak, 
aztán este valami előkelő helyre mentek. Szerette az ilyen szil- 
vesztereket is, de már látja, hogy nem ezek voltak az igaziak. 
Ez az igazi, óriási családi körben, a panzió barátságos aulájá- 
ban, ahol még Macska is egész megenyhülve néz az emberre. 

Azaz nem éppen, de jól hangzik. 


Másnap újabb meglepetésben volt részük. A tízórás géppel 
megérkezett a Jerry csapatának maradék két hiányzó tagja, 
Ange néni és Mondiot — és Vanessa végtelen örömére és meg- 
döbbenésére magukkal hozták Takada-szenszejt és a lányát is. 
A két japán mindenkit meghajlással üdvözölt, és a szenszej rö- 
vid kis beszédben köszönte meg a meghívást. 

— Öröm látnom -— tette hozzá —, mivé fejlődött ebben a kiváló 
kis csapatban az én egykori tanítványom, Hana-szan. 

Vanessának könny szökött a szemébe. Felállt, meghajolt, ja- 
pánul köszönetet mondott és azt mondta: 

— Amikor a szenszej a tanítványává fogadott, mondott vala- 
mit, amit akkor nem értettem. Azt mondta, a gyakorlóteremben 
könnyű megállapítani, hogy mikor van itt a harc ideje, az élet- 
ben nehezebb. De még ennél is nehezebb megtalálni a célokat, 
amikért harcolunk. — Egy pillanatra elgondolkodott, kicsit fél- 
rebillentett fejjel a szenszejre nézett, aztán folytatta. — Nekem 
akkor nagyon egyszerűnek tűnt a dolog. Azért harcolok, hogy 
ne verjenek meg vagy ne vegyék el a pénzem. Később, amikor 
létrejött a Jerry, még mindig egyszerűnek tűnt a dolog. Azért 


harcolok, hogy rács mögé juttassam a shindyket és megvédjem 
a bántalmazottakat — s a vigyogó Elkére pillantott. — De már lá- 
tom, hogy a szenszej igazából nem is a verekedésre gondolt. 
Verekedni könnyű, csak a technikáját kell tudni és rájönni, mi- 
re készül az ellenfél. Az igazi nagy harc az élet. Amikor a szen- 
szejt megismertem, harc volt az életem, de nem jöttem rá, hogy 
erre gondol. Ma már nem harc az életem, mert megtaláltam a 
biztonságot — s a szüleire nézett, de csak egy pillanatra, mert 
aztán a vér szerinti apjára villantotta a tekintetét. — Még azért 
se harcolok, hogy levizsgázhassak fizikából és kémiából, mert 
tudom, hogy hülye vagyok mindkettőhöz. — Derültség. — És 
mégis harc az életem — nézett Nimbyre, aztán Nialára. — Min- 
dennap megharcolok azért, hogy olyan ember legyek, akit 
Nimby szerethet, mert Niala erre tanított. Mindennap harcolok 
az Ő szeretetéért is, meg a szüleim és a néniék meg a város sze- 
retetéért, és ők i5s mind megharcolnak az enyémért, mert ez a 
dolgok rendje. — Körbepillantott a társaságon, aztán a tekintete 
megállt Kissyn, aki érezte, hogy a kislány pillantása fölnyitja a 
homlokát és elolvassa a gondolatait. — Én nem szoktam ilyen 
dolgokról beszélni, főleg nem ennyi ember előtt, mert zárkózott 
természet vagyok. Kissy nem is tudja mire vélni, arra gondol, 
hogy talán elment az eszem. — Megint derültség. — Pedig csak a 
szenszej egy másik tanítására gondoltam. Azt mondta, a legna- 
gyobb ellenfél saját magunk vagyunk. Ha legyőzzük félelmein- 
ket és olyasmire vállalkozunk, amire nem tartjuk magunkat ké- 
pesnek, akkor egy csatát már megnyertünk saját korlátainkkal 
szemben, még akkor is, ha próbálkozásunk nem jár sikerrel. 
Hát ezt tettem én most. 

Ismét a szenszej felé fordult, kihúzta magát és mélyen meg- 
hajolt. Kissy lenyűgözve csatlakozott a felzúgó tapshoz. 


Fantasztikus szilveszter volt. Háromnegyed tizenkettőkor Va- 
nessa átrohant a garázsba és megkérte Lulut, hogy ő is jöjjön 
be, Macska pedig már napokkal korábban talált magának egy 
helyet a recepció sarkában, egy magasan elhelyezett kis polcon. 
Így mindannyian együtt voltak, plusz még féltucat helybeli, ro- 
konok és ismerősök. A négylábúak kivételével mindenki részt 
vett a nagy pezsgőtöltögetésben, aztán a visszaszámlálásban és 
az általános puszilkodásban és koccintásban. 


Tíz perccel éjfél előtt Vanessa helyet foglalt a szintinél, Nim- 
by pedig rövid konferanszot mondott: 

— A nyáron, amikor átutaztunk a Francia-középhegységen és 
az Alpokon, a kisegeremet megihlették a nagy hegyek és írt ró- 
luk egy dalt. Most következik az ősbemutató. Vanessa D"Au- 
bisson Hegyek című dalát hallják. 

Nimby meghajolt, kedvese felé nyújtotta a karját, és visszaült 
a helyére. A kislány pedig lenyomta a billentyűket. 

Kissy már rengetegszer hallotta, de mindig csak részleteket, 
és így egyben egész más volt. Vidám és méltóságteljes, széle- 
sen hömpölygött és kölykösen csilingelt egyszerre. Látta a ha- 
talmas, erdő borította hegyoldalakat és a hófödte csúcsokat, 
egy-egy kopár sziklát és zöldellő völgyet. Mintha még zergéket 
is látott volna, bár Vanessa azt mondta, azokat nem írja bele. A 
főtéma ugyanaz volt, ami kezdettől, a kislány megmondta, 
hogy már útközben, a térdén is ezt játszotta, de azóta számtalan 
apróbb-nagyobb díszítő elemmel, melléktémával bővült, kitere- 
bélyesedett és végtelenül elevenné vált. 

Öt perc után, ami Kissynek csak pár pillanatnak tűnt, a zené- 
ben csörgedező kis hegyi csermely leért a völgybe és megálla- 
podott, elégedett folyóként szétterült. Ezzel lett vége. Vanessa 
néhány pillanatig még feszülten nézte a hangszert, aztán kien- 
gedett, felállt, kilépett oldalra és meghajolt. 

Majdnem éjfélig zúgott a taps. 


Rengeteget táncoltak, Kissy a többieket nem tartotta számon, 
de ő talán minden férfival táncolt, legfeljebb véletlenül marad- 
hatott ki valaki. Azért persze a legtöbbet Martinnel. Valamikor 
az éjjel éppen pihenőt tartott, amikor elkapott pár mondatot 
Blanche szavaiból, aki a kedvesével forgó kislányát nézte és 
azt mondta Isabelle néninek, hogy talán érdemes lenne társas- 
táncra járatni. A néni válaszát nem értette, aztán jött Pi és föl- 
kérte, de azért később elgondolkodott a dolgon. Vanessa, amint 
társastáncot tanul és kecsesen lejti az angol keringőt egy jól öl- 
tözött fiatalemberrel, persze gyönyörű, fodros ruhában. Meg te- 
niszezik, fehér blúzban és sortban. Egyszer, egy újabb pihenő 
alatt megint elnézte Vanessát, amint önfeledten csókolózik 
Nimbyvel a zenére ringatózva, és megpróbált visszaemlékezni 


arra a viseltes farmerban járó, nyegle kölyökre, akit valaha 
megismert. Már egyáltalán nem hasonlítottak egymásra. 

A többségnek nem voltak tervei a lefekvés időpontjára, majd 
amikor elálmosodnak. Még Elkét se küldték aludni, ő pedig lel- 
kesen táncolt az egerekkel, szövegelt, evett-ivott, remekül érez- 
te magát. Francoise-t se küldték, de ő kettő után ásítozni kez- 
dett, boldog új évet kívánt mindenkinek és elment. Az időseb- 
bek közül néhányan szintén lefeküdtek hamarosan, de Ange 
néni négyig, a szenszej pedig fél ötig maradt. Elke csak ötkor 
feküdt le. 

Az egerek és a kisfülűek többsége végigmulatta az éjszakát. 
Hétkor megbeszélték, hogy most már nem érdemes lefeküdni, 
és folytatták a kisegértánc gyakorlását a Popcorn gyors szóla- 
mára. 


— És le se feküdtetek egész éjjel? 

— Nem hát! Minket acélból csináltak. 

— Hát én nem bírtam volna ki. 

Kissy csak fél füllel hallgatta Niala párbeszédét az egyik 
helybelivel, a figyelmét a kínálat kötötte le. Fél perce még 
nagyjából tiszta volt a kép, sonkás vagy kolbászos, de aztán be- 
úszott jobbról a tenger gyümölcse, és ez megzavarta. Egy ideje 
megkedvelte azt is, és itt remekül készítik. 

Elfordult, hogy szemügyre vegye a többit is, és a szeme sar- 
kából meglátott egy kezet, ami benyúl valakinek a zsebébe és 
kivesz egy tárcát. Kissy helyeslően bólintott. Így szép az élet. 
Még csak tíz órája kezdődött meg az új év, és máris foghatnak 
zsebtolvajt. Nagyszerű. Vajon shindy is akad még ma? Mert 
akkor dupla sajtot kér a pizzájára. És gombásat fog enni, salátá- 
val... 

Aztán hirtelen fölébredt. Azt a zsebtolvajt meg is kellene fog- 
ni valakinek! 

Megfordult. A zseb a hozzá tartozó nadrággal és férfival ott 
volt, fél méterre tőle, de a kezet nem látta. Körbepillantott és 
megtalálta. Tömzsi kamasz, alacsonyabb nála. A kezét szeren- 
csére megismerte, de a viselkedése is árulkodott. Óvatosan 
húzta ki a kezét a zsebéből, körülnézett, láthatóan azon igyeke- 
zett, nehogy túl gyorsan párologjon el. 


Kissy megvárta, amíg a srác másfelé néz, és egy lépéssel mö- 
götte termett. Megveregette a bal vállát, aztán tett egy lépést 
jobbra, s ahogy a srác balra nézett, ő elkapta a jobb kezét. 

— Boldog új évet! Olvasol tudományos lapokat? Brit tudósok 
kimutatták, hogy aki újév napján idegen zsebekben turkál, an- 
nak feltűnően deformálódik az orra. 

Elég hangosan beszélt ahhoz, hogy az egész pizzéria figyel- 
mét felkeltse. Az egerek köréjük gyűltek télapósapkáikban és 
lelkesen nézték az újévi ajándékot, aki nyugtalanul bámult, 
még csak Kissyre. 

— Én nem csináltam semmit! 

— Ez nem lehet helytálló — jelentette ki Nimby. — Egy eleven 
ember mindig csinál valamit. Ha tétlenül ácsorog vagy alszik, 
akkor azt csinálja. 

— Én nem loptam! ... 

— No, ez már lehet vita tárgya. Mit láttál, Fogtündér? 

Kissynek sejtelme se volt, mi ihlette az új fedőnevet, de ez 
nem zavarta. 

— Annak a kék zakós úrnak a tárcáját emelte ki — intett a káro- 
sult felé, aki gyorsan a zsebébe nyúlt, és felháborodottan jött 
közelebb. 

— A tárcám! Adod vissza, te disznó! 

— Egy pillanat, uram — emelte föl az ujját Nimby. — A disznó, 
akarom mondani ez a rokonszenves fiatalúr azt mondja, hogy 
nem lopott. Fogtündér szerint igen. Mármost a logika, mely eg- 
zakt tudomány, azt tanítja, hogy egy állítás és annak nem 
szócskával képzett ellentéte egyszerre nem lehet igaz. Ugyan- 
akkor köztudott, hogy Fogtündér, ez az ismert mesealak, aki itt 
áll mellettem, arról kapta nevét, hogy akit hazugságon kap, an- 
nak kiveri a fogait. 

Az egész pizzéria nevetett, de ekkor megjelent egy felháboro- 
dott nő Chantal mögött. 

— Az én tárcám is eltűnt! 

— Ez kínos — mondta Vanessa. — Az előbb azt mondtad, nem 
loptál. És már két hiányzó tárcáról tudunk. Tehát itt van két tár- 
ca és itt vagy te, aki azt állítod, hogy nem loptál, holott a kör- 
nyéken te vagy az egyetlen zsebtolvaj. Nem különös ez az el- 
lentmondás? 


A közönséget mulattatta a meglepő logikai bukfenc, de a tol- 
vaj nem tudta értékelni. 

— Eresszetek el! Visszaadom a tárcákat! 

— Persze hogy visszaadod — felelte Angéligue. — Ez egy pilla- 
natig se volt kérdés. De miért eresztenénk el? Hogy megint 
lopj? 

— Nem... nem lopok többé, ígérem. . . 

Az egerek roppant szkeptikusan néztek egymásra. 

— Az előbb már hazudtál — mondta Nimby szigorúan. — Hon- 
nan tudjuk, hogy ez az ígéret nem hazug-e? Ezt érdemes lesz 
alaposan átgondolni, addig is, amíg méltóztatsz végre a zsebed- 
be nyúlni, kivételesen a sajátodba, és kivenni a tárcákat. Nos 
tehát, mint az ősi római mondás tartja: a hazugnak beverik az 
orrát. Falsificator habet puff-puff nasalis. Ezt alkalmazta az ősi 
római törvény. Bár persze alkalmazhatjuk az ősi iszlám tör- 
vényt is, mely szerint a tolvajnak levágják a kezét, de aztán mi- 
hez kezdenénk vele? Mindegyikünknek teljes készlete van be- 
lőlük, egy bal és egy jobb, és csak a saját zsebünkbe nyúlunk 
velük — fura szokás, tudom. Szóval a nagylelkű felajánlást kö- 
szönettel nem fogadjuk el. 

A kis szónoklatot a közönség nevetve hallgatta, a tárcák pe- 
dig közben visszavándoroltak tulajdonosaikhoz. 

— Visszaadtad? — kérdezte Vanessa, pedig jól látta, hogy igen. 

— Igen... 

— Úgy. Fogtündér, megtennéd, hogy barátságosan megkéred, 
ugyan vegye elő a többi tárcát is? 

Kissy odalépett és ütésre emelte a kezét. A srác gyorsan a 
zsebébe nyúlt és kivett még egy tárcát. 

— Hol loptad? 

— Egy étteremben... egy órája. . . 

Vanessa odalépett és kinyújtotta a kezét. A srác beletette a 
tárcát. 

— A többit is! 

— Nincs több... 

Kissy rosszallóan megcsóválta a fejét és lekevert neki egy 
iszonyatos erejű Jerry-pofont. A srác Martin karjába esett, de 
Kissy nem őt figyelte. A Villefranche fölötti hegyeket radaroz- 
ta nagy füleivel, vajon hányszor dobálják ide-oda a csattanást. 


Talán este, amikor hazaérnek Beaulieu-be, még mindig halla- 
nak pár tucat visszhangot. 

Martin talpra állította a tolvajt. 

— Nem tanultál illemet? Hölgyek jelenlétében maradj állva és 
ne használj illetlen kifejezéseket. De gondoltad! — emelte föl az 
ujját, mielőtt a srác megmukkanhatott volna. 

— Lássuk a zsebeidet — mondta Nimby, és belenyúlt a sajátjá- 
ba. — Ha akarsz, nyugodtan ficánkolj, de tudj róla, hogy köt- 
szert nem tart a pizzéria. — Ezzel fölemelte a kezét és kiugrasz- 
tott egy hatalmas pengét. A srác reszketett, de nyugton maradt, 
amíg Nimby végignyisszantotta a zsebeket a nadrágján, aztán 
az ingén. Még két tárca került elő, meg némi apró és egy bon- 
tatlan rágógumi. 

— Az egyik az enyém — nyögte a tolvaj. 

Nimby eltette a bicskát és a rágógumit, az aprót otthagyta a 
földön. Aztán kinyitotta az egyik tárcát. 

— Hogy hívnak? 

— Louge... Jean Louge. 

— Igen, ez rendben van — bólintott Nimby, és eltette a tárcá- 
kat. — Szóval úgy fest a dolog, hogy megint hazudtál. 

— Szerintem nem akarattal — szólalt meg Jennifer. — Tudnia 
kellett, hogy megnézzük a zsebeit és megdorgáljuk, ha újabb 
hazugság derül ki. Szerintem kényszeres hazudozó, és gyógy- 
kezelésre van szüksége, nem büntetésre. 

Nimby a tolvajra nézett, Kissyre, Jenniferre, megint a tolvaj- 
ra, aztán a közönséghez fordult, akik remekül szórakoztak, né- 
hányan a pizzájukról is megfeledkeztek. 

— A kényszeres hazudozás súlyos betegség, hölgyeim és ura- 
im. Számos gyógymódja ismeretes. A japán módszer az egyik 
leghatékonyabb, soha nem fordult elő, hogy a kezelés után a 
beteg ismét hazudott volna. Ők abból indultak ki, hogy ha meg- 
szüntetik a száj vérellátását, akkor nem lehet hazudni vele, 
ezért kobakektómiát alkalmaztak, egy ortotracheális metszéssel 
— és elhúzta a tenyere élét a nyaka előtt. — Ez egyébként a tol- 
vajlásra való hajlamot is megszüntette. Van egy másik eljárás, 
ami a hangtanon alapul. A víz alatt keltett hangokat mi itt a víz 
fölött nem halljuk, tehát a víz alá nyomott páciens hiába hazu- 
dozik. A siker csak átmenetinek tűnik, hiszen amikor kiemeljük 
a vízből, újrakezdheti, de a tapasztalat azt mutatja, hogy a víz 


alatt a betegek tökéletesen kiélhetik hazudozási vágyaikat, és 
egyszerűen nem hazudnak többé; néhány óra a víz alatt bőven 
elég. De a tenger ott van messze lent — s Nimby egy nemtörő- 
döm mozdulattal az ellenkező irányba, a hegyek felé mutatott 
—-, a japánok célszerszáma pedig nem áll rendelkezésünkre. 
Ezért egy átmeneti megoldást javaslok. A beteg ezután néhány 
napra tünetmentes lesz, viszont a kezelés akárhányszor megis- 
mételhető. A módszer lényege az abdominális kompresszió. A 
belső szervek elmozdításától a beteg egyszerűen nem érzi cél- 
szerűnek, hogy hazudjon. Fogtündér, vállalnád a Papa Kilo be- 
avatkozást? 

— Szíves örömest — nevetett Kissy, egy lépést tett a tolvaj felé, 
aztán megpördült és hasba rúgta. A srácot három egér állította 
meg röptében, hogy le ne tarolja az asztalokat. 

— Mellékhatásként káromkodások előfordulhatnak — mondta 
Nimby -, ezért izolációt alkalmazunk. 

A három egér kicipelte a nyögdécselő alakot, Nimby pedig 
kézen fogta Kissyt, és meghajoltak a publikum előtt. 


— Én barátaimak — mondta Elke büszkén az egyik szomszéd 
asztalnál, szavait egy másik szomszéd asztalnál ülő lányhoz in- 
tézve. — Autótolvajot is megfogják, meg minden gonoszcsinál- 
ja. 

— Honnan jöttél? — kérdezte a lány anyja, aki éppen Kissy 
mögött ült. 

— Nordnémetország belőle. 

— Úgy — dünnyögte a nő, talán a férjének —, onnan hoztad 
ezeket a náci módszereket. 

Kissy kezében megállt a villa, és látta, hogy vele szemben 
Vanessa kezében ugyanúgy. Mielőtt eldöntötte volna, mit te- 
gyen, egy szék mozdult meg a háta mögött. 

— Asszonyom -— hallotta Georges hangját —, ezeknek a gyere- 
keknek nincsenek olyan elveik, hogy nőt nem szabad megver- 
ni, úgyhogy azt ajánlom, nagyon gyorsan tűnjön el innen. 

— Nem magához szóltam! - ripakodott rá a nő. 

— Ne kiabáljad — mondta Elke, és felállt. Kissy hátrasandítva 
nézte, ahogy odalép a nőhöz. Körös-körül az egerek mind letet- 
tek mindent a kezükből, volt, aki a székét is hátrébb tolta, hogy 
felugorhassanak, ha meg kell védeni a kislányt. — Ne kiabáljad, 


néni. Úr csak akarta segíteni, megvédjed irhabőrödet. Igen, én 
német vagyok. Mindenki van sajátja Nazionalitát, én német, ők 
francia, te hülye. Módszerek nem én hoztam Németország be- 
lőle, ők találták ki. Én is tanultam, és leütöm orrodat, ha vesze- 
ked velem — figyelmeztetően fölemelte az ujját, nyilván a nő 
valamilyen grimaszára válaszul, Kissy pedig jobban megfor- 
dult, hogy beavatkozhasson. Ha hátranyúl, el tudja kapni a nő 
haját. A nő persze nem tudja, hogy Elke nem kapott Jerry-ki- 
képzést, és hátha nem mer mozdulni. 

— Hülye néni, hiszed, németek vannak nácik? Hiszjed. Engem 
nem zavarja. Neked otthon nem nincsen Historiekönyv. Elme- 
gyed könyvtár bele, kinyissad. Olvasni tudod? Olvasjad régi 
Historie. Régi időben minden népek voltak idioten állat, brutá- 
likus. Ma nem. Idők változik magukat. Ma már csak egy-két 
ember. Diktátorok meg bűnözők meg én. Akar veszeked, hülye 
néni? Szabad, de tudjál, hogy adok rettenetes pofon. 

Öt másodperc néma csend. Aztán Kissy fölállt és egy ujjal 
megérintette a nő vállát. Az összerezzent. 

Kissy odahajolt hozzá. 

— Csináljon úgy, mint jégkocka a mikrosütőben — tanácsolta 
neki. 


Miután a nő és családja elpárolgott, Elke visszaült a helyére és 
összemosolygott a többiekkel. Az egerek vidáman, elégedetten 
ültek, ismét fölvették a villájukat, és megállapították, hogy az 
élet csodaszép. 

Kissy fantasztikusnak találta Elke kis szónoklatát. A tartalma 
is gyönyörű volt, ahogy lehülyézte és kioktatta, pedig ő csak 
tízéves, a nő meg ötven felé járhatott. , Olvasni tudod?" És 
hogy azonnal megtalálta, mivel vágjon vissza neki, régen volt, 
akkor más népek is őrültek voltak. De a hangnem még szebb 
volt. Csendes, visszafogott, szelíd. Egyszer sem emelte föl a 
hangját. Ezzel egyrészt valósággal megbabonázta a nőt, aki 
meg se mert moccanni, másrészt. . . 

Másrészt könnyen meglehet, hogy ez a hűvös nyugalom már 
a Jerry, azaz Vanessa hatása. Ezt pedig sokkal nehezebb meg- 
tanulni, mint a célbalövést. Lehet, hogy kinevelik maguknak az 
új egérgenerációt? 


Csodálatos, emlékezetes téli szünet volt. Fogtak betörőt és 
zsebtolvajt, Elke megtanult keményen beszélni a felnőttekkel, 
új játékokat és sportokat tanultak, barátságot kötöttek Fran- 
c01se-zal, óriásiakat főztek, ettek és beszélgettek, Angéligue és 
Vanni végre összejött, és ami a legfontosabb: Vanessa végre 
föladta Nimbyvel szembeni szégyenlősségét. 

Elsején megint beszéltek erről. Nialával a fürdőszobába tar- 
tottak és valamilyen receptről beszéltek, de Kissy fejéből egy 
pillanat alatt kirepült minden, amikor meglátta a két kisegeret. 
A nyitott fürdőszobaajtóban álltak, a lányokéban, és szenvedé- 
lyesen csókolóztak. Niala elhallgatott, és egy jó percig szótla- 
nul nézték a szerelmeseket. Aztán azok valahogy fölocsúdtak 
és kibontakoztak. 

— Most abba kell hagynunk — mondta Vanessa -—, annak a két 
egérkének már kiesik a szeme. 

— Innen folytatjuk — felelte Nimby, megsimogatta kedvese fe- 
jét és bement a másik fürdőszobába. Ők pedig követték Vanes- 
sát a magukéba. 

— És mivel folytatjátok? — mosolygott Niala. 

— Majd kitalálunk valamit — felelte húga vigyorogva. 

— Egyik nap a mosnivaló között láttam a pizsamádat. 

— És? 

— Ezek szerint hordod. 

A kislány nevetett és megszabadult a nadrágjától. 

— Érdekes is lenne, ha csupaszon sétálnék végig a folyosón. 

Niala nem nevetett vele. 

— Nekem erre elég egy fürdőköpeny. 

— Hát nekem meg nem — nyelvelt Vanessa. — Mi pizsamában 
szoktunk lefeküdni. 

— De hát karácsony előtt már lekerült rólatok. 

Vanessa belépett a zuhanyfülkébe és leakasztotta a rózsát. 
Megnyitotta a csapot és beállította a hőfokot. 

— Azt nem mondtam, hogy reggelig rajtunk is marad — szólt 
ki, és behúzta a függönyt. 

Kissy és Niala egymásra nézett. 

— Cin-cin — mondta Kissy. 

— Cin-cin — bólintott Niala. 


Szilveszterkor még majdnem tele volt a panzió az alapítvány- 
nyal és kapcsolt részeivel. Takada-szenszej és a lánya éppen 
akkortájt ült a repülőgépen, amikor ők elkapták a zsebtolvajt. 
Mondiot aznap este utazott el, Ange néni és a két idősebb Jour- 
dain másnap reggel. A délutáni géppel pedig a csapat nagy ré- 
sze, mert negyedike már munkanap, és szükségük volt előtte 
egy napra. Az összes egér szülei hazatértek, Jean-Fran kivételé- 
vel, akinek elég volt, ha este hazaér, másnap már tudott taníta- 
ni. De Francoise-t az egérszülők hazavitték, Yves bácsiék vi- 
szik el az anyjához, akivel előtte egyeztettek. 

A reptéren Francoise sorban megölelte mindegyik egeret és 
cincogott velük. 

— Cin-cin — mondta Kissy hűségesen, amikor rákerült a sor. 

— Cin-cin — felelte Francoise. 

Ők ketten már csak az egyforma keresztnevük miatt is jól ki- 
jöttek egymással, bár Kissynek általában hétszámra eszébe se 
jutott, hogy őt voltaképpen Francoise-nak hívják. Kissy volt a 
farkincája hegyéig. De Vanessa vér szerinti félhúga — ahogy 
Nimby nevezte tudományosan — mindannyiukkal megtalálta a 
közös hangot, még Mondiot-val és Takada-szenszejjel is elbe- 
szélgetett. Vanessával remekül elvolt, és legalább olyan jól El- 
kével, akivel ráadásul egyidősek. 

Elke furcsának találta, hogy Francoise-nak tízéves fejjel még 
mindig nincs pasija. 

— Nekem ősember óta mindig van. Volt hosszú időig Georg, 
most pedig Schnau. Ez rövidítés a Schnauzer helyett. 

— Hát kutya?! — csapta össze a kezét Francoise. Az egerek 
nevettek, ők már ismerték a történetet. Ez a beszélgetés még 
szilveszter előtt volt, nem sokkal azután, hogy Francoise meg- 
jött. 

— Nem kutya — mondta Elke rosszallóan. — Én kis mikroegér, 
még ha csak tiszteletbeli, nem kezdhetek kutyável. Hogy néz- 
nék ki gyerekeink? Övének van kutya. Mittelschnauzer, fekete. 
Rex. A fiú meg Hans-Dietrich, aber das ist hosszú, ezért lett 
névje neki csak Schnau. Értesz? 

— Értelek — nevetett Francoise. 

— Und kutyákok játszják együtt. Én vitte Pygi meg Rolf meg 
Wolf, ő vitte Rexet. Rex fiúkutya, de nem udvarolja Pygit, mert 


még fiatal, ezért Schnau udvarolja nekemet inkább. Kell neked 
kiskutya odahazára, gyorsan. 

— Minek? — lepődött meg Francoise, aki még nem ismerte El- 
ke csavaros eszét. 

— Hogy találjad sétáltató társaságot. Csak kell vigyázat — Elke 
figyelmeztetően fölemelte az ujját. — Kutyákok megnövnek és 
csinálik kisebb kutyákokat. Ha tied lánykutya, te kell neveljed 
kicsieket, tanítani vauzni meg írni-olvasni meg mindent. Ha ti- 
ed fiúkutya, te fizeti... — s odalökött egy német szót Jennifer- 
nek. 

— Gyerektartást — nevetett a lány. 

— Kösz. De nemcsak ez baj. Srác figyeli kutyákok csinálik ki- 
sebb kutyákokat, és jutják eszibe remek ötletek errőle. Karlnak 
is jutották. Az nekem barátnőnek pasija, ők is együtt övéiket 
kutya, és kutyákok csinálták kisebb kutyákokat, erre Karl is 
akarta. Und Ilse mondta, jó, és ők is, de nekiek nem lett kutya. 
Semmi se lett, Ilse ette Tabletten kiskutya ellen. 

— De ők már nagyobbak -— remélte Francoise. 

— Sokval, tizenhatok. De akkor is kell vigyázni kutyákokat 
játszani vinni fiúval. 

— Majd vigyázok -— ígérte Francoise. 


Most a reptéren Francoise Elkétől búcsúzott el utolsónak. 

— Klassz csaj vagy — mondta Elke. — Nyárban jövjük megint 
és megverjük másik zsebtolvajot, jó? 

— Jó, de most se mi vertük. 

— Mindegy, ki. Családban maradik. Én meggyakorolom késet 
dobállani, téged meg Vanessa megtanítasz vereked, jó? 

— Jó. És ha nyáron nem lesz zsebtolvaj? 

— Akkor lesz autótolvaj vagy akár shindy is, te csak ne ag- 
gódjad magadat. Kis Jerry-egerek körülötte mindig terem vala- 
mi. Jó kaja, szép zene, puha orral shindy, csupa klassz dolog. 
Nyáron elhozhatod pasijadat is. 

Francoise ezek után már nem mondta, hogy hátha nem is lesz 
nyárra pasija. Barátságosan intett a csapatnak és csatlakozott 
Yves bácsiékhoz. 

— Kár — mondta Elke, amikor kiballagtak az épületből. — Volt 
nagyon fantasztikus. 


— Ne törj le, tiszteletbeli — felelte Chantal. — Még van egy 
egész napunk. 

— Végül is — tűnődött Elke. — Ezért jó, hogy nem vagyunk 
Németország benne. Ott rövidebbek napok. 

— Mennyivel? — kérdezte Blanche meglepve. 

— Egy betűvel — vágta rá Vanessa, aki persze remekül értette 
a kislány észjárását. Elke vigyorogva bólogatott. 

Hazafelé menet ezért áttekintették a két ország földrajzi vi- 
szonyait. Ha Franciaországban a napok hosszabbak, hiszen 
jour az négy betű, Tag meg csak három, akkor az éjszakák itt 
rövidebbek, hiszen nuit négy betű, Nacht meg öt. Ebből követ- 
kezik, hogy Franciaország éghajlata jóval melegebb Németor- 
szágénál, mert itt a Nap is nagyobbnak látszik: hat betű, Elké- 
éknél meg csak öt. Ráadásul sokkal kevesebb a francia víz (há- 
rom betű), mint a német (hat betű), vagyis Németországhoz ké- 
pest Franciaország sokkal sivatagosabb. A növények tehát 
gyorsabban kiszáradnak. Az állatok itt sokkal többen vannak 
(animaux hét betű, Tiere meg csak öt), és a növényevőknek ke- 
vesebb ennivaló jut a nagy szárazság miatt. Férfi ugyanannyi 
van a két országban, öt betű, a nők viszont Németországban va- 
lamivel kevesebben vannak: négy betű. 

Még folytatták volna a két ország földrajzi és biológiai viszo- 
nyainak részletes összehasonlítását, de a busz felé sétáltukban 
összeakadtak Pierre Serrault-val és megtudakolták tőle, mikor 
lesz a forgatás. 

— Két hét múlva, ha minden jól megy. Tizenhatodikán dél- 
előttre kértem engedélyt, de még nem kaptam meg. 

— És hol forgattok? — kérdezte Niala. 

— A Negrescónál, ha minden jól megy. 

— Nocsak — vigyorgott Vanessa —, a szappanopera-hősök a 
Negrescóban szállnak meg? 

— Tévéfilm, nem szappanopera. Egyébként a szappanokban 
csupa dúsgazdag ember van, ha megfigyelted, soha nem dol- 
goznak. Amúgy te tudsz olcsó szállodáról a Promon? 


Vasárnap a panziót megszállták a takarítónők, Isabelle néni ki- 
adta a parancsot, hogy a másnapi nyitásra minden ragyogjon. 
Az egerek délelőtt elvonultak a melléképületbe edzeni, a mara- 
dék kisfülűeket pedig meghívták közönségnek. 


— Muszáj rákapcsolnunk az edzésre — állapította meg Vanes- 
sa, amikor nyilvánvalóvá vált, hogy lassúak és tunyák lettek. — 
Ezzel a tempóval a shindynek biztos az egeres szendvicse. An- 
géligue romlott a legkevesebbet, én pedig a legtöbbet. Mostan- 
tól mindenki mindennap edzzen, akkor is, ha otthon van. 

— Hogyan? — kérdezte Jennifer. — Fektessem két vállra Andre- 
ast? 

— Nem igazán örülnék neki — felelte a bátyja. — Éppenséggel 
nem bánom, ha egy egér két vállra fektet, de az... 

— Mellőzzük a hálószobatitkokat — szólt rá Vanessa szigorú- 
an. — Van saját bokszzsákod, azt elverheted. De most nem a 
technikai edzés a fontos, hanem az erőnléti. Minden este pár 
kör futás a háztömb körül, utána kétszáz fekvőtámasz. És min- 
dennap mérjétek meg a súlyotokat. Biztos, hogy mindenki föl- 
szedett két kilót. 

— Az összesen tizennyolc kiló finom egérhusi — morfondíro- 
zott Nimby. — Ez az! — kapta föl a fejét. — Ha mindenki lead két 
kilót, akkor azt összegyűjtjük és a szegények konyhájának ado- 
mányozzuk! 

Nevettek. 

— Tizennyolc kiló husiból már alapíthatunk egy kisebb új ege- 
ret is — mondta Martin. 

Még jobban nevettek. 

— El tudod képzelni, hogy meg tudunk csinálni kétszáz fekvő- 
támaszt? — kételkedett Angéligue. 

— Mindenesetre jól hangzik — vágta rá Vanessa. — Próbáljuk 
ki. Kisfülűek, mindenki válasszon egy egeret és számoljon... 
nem jó, mindenkinek másikat kell választani. Szóval Blanche: 
Niala, Georges: Vanessa, nagymama: Pi, nagypapa: Angéligue, 
Jean-Fran: Kissy, Vanni: Jennifer, Andreas: Chantal, Johann: 
Nimby, Anne: Martin. Mindenki megjegyezte az egerét? Lás- 
sunk hozzá. 

— És én mit csináljam? — kérdezte Elke, aki szintén tornaruhá- 
ban volt és az edzés eddigi részét 15 végigcsinálta velük. 

— Fekvőtámaszokat, természetesen. Neked nem kell kétszázat 
csinálni, még mikroegér vagy. Te számolj magadnak. 

— És a többiek miért nem számolhatnak maguknak? — érdek- 
lődött Jennifer, zavarba hozva Vanessát, aki erre a kézenfekvő 
megoldásra nem gondolt. 


— Én csináljam hányat? — kérdezte Elke. 

— Százkilencvenöt elég lesz — nyugtatta meg Vanessa, és hoz- 
zálátott. 

Persze senki a közelébe se jutott a kétszáznak. Kissy huszon- 
ötnél érezte, hogy innen nem kel föl élve, negyvennél pedig 
már biztosan tudta. De kitartott ötvenig, aztán elnyúlt. 

Majdnem leghátul végzett. Csak Angéligue csinált nála keve- 
sebbet, harminchatot. Pinek hatvankettő sikerült, Nialának hat- 
vannégy, Martinnek hetven, Jennifernek hetvenkettő, Chantal- 
nak hetvennégy, Elkének hetvennyolc, Nimbynek nyolcvan. 

Vanessa még mindig csinálta, összeszorított fogakkal, amikor 
az egerek némelyike már visszafelé jött az ásványvizes palac- 
koktól, akkor is. Végül lefeküdt, a hátára hengeredett és fújt 
egy nagyot. 

— Mennyi? — érdeklődtek. 

— Kilencvenkilenc — felelte apa és lánya egyszerre. 

— Miért nem csináltál százat? — kérdezte Anne, elindulva felé. 

— Mert a kilencvenkilenc tekintélyesebben hangzik — felelte a 
kislány fensőbbségesen, és elfogadta a V betűs poharat. — 
Kösz. — Ivott, aztán fújt egy nagyot. — Jól van, egérkék, min- 
denki jegyezze meg, hogy hányat csinált, mostantól az a mérce. 
Azt nem is akarom hallani, hogy hány fekvőtámasz volt, csak 
azt, hogy hánnyal több, mint előző nap. Úgy. Gyerünk zuha- 
nyozni, aztán be a mikróba száradni. Senki nem mehet ki ned- 
vesen, világos? 

Ha a melléképületben nem lett volna fürdőszoba, ezen a télen 
biztos nem edzhettek volna itt. Csurom vizesek voltak mindan- 
nyian. Sajnos csak egy fürdőszoba volt, ezért már az első itteni 
edzésükön megszavazták, hogy a fiúk menjenek elsőnek: ők 
hamarabb végeznek. Nimby, Pi és Martin ezért egy gyors kő- 
papír-ollóval eldöntötte a sorrendet, és Martin elbaktatott. 

— Három perc per egér — kiáltotta Niala, az órára nézve. — Isa- 
belle néni nem fog estig várni minket a kajával! 

Ez ugyan nem volt igaz, a néni a nap bármely szakában 
örömmel tálalt nekik, de jól hangzott. Olyan hajcsárosan. 

Igen, most kezdődik megint a hajtós időszak, gondolta Kissy, 
elnyújtózva a matracon. Az iskolában is, de az másodlagos, 
senki, a legmegátalkodottabb tanár se követelhet annyit, mint 
ez a kis szöszke kiképző őrmester, aki semekkora erőfeszítést 


nem tart túlzottnak, ha azzal javulhatnak a túlélési esélyeik a 
shindykkel folytatott örök harcban. Vanessa számára az életben 
kétféle időszak van, felkészülés és összecsapás. No jó, ez túl- 
zás, de ez is jól hangzik. 

— Be kellene építtetni ide egy másik fürdőszobát — mondta 
éppen Vanessa. — Az azért kényelmesebb lenne. 

— Igen — mondta Niala —, holnap fölhívom Josephet. Nyáron 
nem számított, de most tényleg rossz, hogy csak egy van. [ga- 
zából elférne hátul három is, hisz nem kell több, mint egy Zu- 
hanyfülke meg egy mosdó. 

— Meg egy törülközőtartó — mondta Blanche. — És egy tükör. 

Kissy magában megállapította, milyen jellemző Nialára, hogy 
nem kérdezi meg a szüleit, hanem egyből dönt. Hiszen ők a 
melléképületnek ezt a részét nem is használják, a pénz pedig... 
ugyan már. D"Aubissonék mindig mindent megbeszélnek egy- 
mással, de nem az ilyen jelentéktelen kiadásokat; talán egy ez- 
resből kijön az egész. 


Ha mindennap meg kell csinálnia az ötven fekvőtámaszt, sőt 
egyre többet, akkor látványos változások lesznek a mérlegen. 
Egy kicsit tényleg megugrott a mutató, nem sokkal, de Vanessa 
párszor már említette, hogy a shindyt nem a testsúlyukkal kell 
legyőzniük, és morcosan nézett rájuk. Ez persze önmagának is 
szólt, mert ő is fölszedett valamennyit. De afelől egy pillanatig 
sem élt kétség Kissyben, hogy Vanessa igenis meg fogja csi- 
nálni mindennap a kilencvenkilenc, sőt egyre több fekvőtá- 
maszt. 

Úgy lenne jó, ha a fölösleget egy vagy legfeljebb két hónap 
alatt leadnák. Akkor a tél hátralevő részében már csak erősöd- 
nének, és mire megjön a tavaszi shindyszezon, megint olyanok 
lesznek, mint a farkascsapda. Érintésre lecsapódó, iszonyú erős 
rugóra járnak, és borzalmas erejük van, az áldozat nem mene- 
külhet. 

A hasonlat persze Nimbytől származott, aki már lelkesen ter- 
vezgette a tavaszi nagy shindyfogásokat. Ebben bőségesen ta- 
lált lelki társakat, mert a betörő meg a zsebtolvaj remek dolog 
ugyan, de a shindyvel egyik se versenyezhet. A shindyk pedig 
tavasszal bújnak ki odúikból, amikor a gyerekekről lekerül a 
sok vastag téli ruha, és megnő a csáberejük. Ezt még csak nem 


is ők találták ki vagy fedezték föl, rendőrségi szakértő mondta 
valamikor régesrég a tévében. Épp csak ő nem shindyt mon- 
dott, ez a szó még nem került be a kriminalisztikai szótárakba. 

Az igazi nagy shindyszezon persze nyáron van, amikor a gye- 
rekek nemcsak hogy egészen kevés ruhát viselnek, de sokat 
mászkálnak felnőttek nélkül, egyedül vagy csoportosan, és 
könnyebb őket becserkészni. A Jerry eddig még nem különö- 
sebben foglalkozott azzal, hogy tél van-e vagy nyár, mert ők el- 
sősorban a netes megfigyelésre szakosodtak, és a neten nincse- 
nek évszakok. De most, a téli szünet utolsó ebédje fölött, eltöp- 
rengtek azon, hogy vajon hol vadászhatnak nyaranta előszere- 
tettel a shindyk, mert nekik is ott kellene vadászniuk. Arra ju- 
tottak, hogy leginkább a strandokon, ahol csak fürdőruha van a 
gyerekeken, és az őrizet is egészen gyenge. Úgyhogy a jó idő 
beálltával időnként elnéznek majd a strandokra. 

Ebéd után üldögéltek egy kicsit az aulában, aztán mély sóhaj- 
jal föltápászkodtak és követték hajcsárukat az edzőterembe. 
Vanessa ragaszkodott hozzá, hogy az utolsó napon minél töb- 
bet edzzenek, főleg Elke, akinek most már át akarta adni a Jer- 
ry-harcmodor összes tudnivalóját, hogy aztán majd otthon gya- 
korolhasson. Anne megígérte, hogy berendez kislányának egy 
edzőtermet, ahol lesz egy netbook is, amin át látják majd gya- 
korlat közben és tanácsokat adhatnak majd neki. Elke ragyo- 
gott. Nem lesz ő mindig tiszteletbeli, igazi Jerry-egérke lesz, 
akinek ütésétől reszketnek majd a shindyk. 


— Légy jó, egérke — mondta Kissy, és megölelte Vanessát. 

— Te is, egérke — nevetett a kislány és megszorította. 

— Én nem leszek jó — ugrott a nyakába Elke. — Unalmos. In- 
kább leterítem shindyet. Minden héten egyet, jó? 

— Jó — felelte Vanessa, és csókot cuppantott a tiszteletbeli feje 
búbjára —, de attól még jó vagy. Rossz az, aki lekvárt csór a 
kamrából vagy kislányokat hurcol hegyi fészerekbe. Ha shindyt 
versz, nagyon jó vagy. De ne feledd, hogy nem vagy még élet- 
veszélyes. Csak óvatosan. 

Elke mókásan szalutált és csatlakozott a szüleihez, akik már 
elbúcsúztak mindenkitől, és lelkes integetések közepette elin- 
dultak a beszállófolyosó felé. Ők még ténferegtek pár percet, 
volt még némi idejük. 


— Nocsak, Nicole — állt meg mellettük egy szerelőruhás pasas. 
— Hallottam. Az öreg állati hálás, ahogy hazaér, a nyakatokba 
fog esni. 

— Jó, hát essen a nyakunkba — bólintott Niala —, de tudod, 
Vincent, azért csináltuk azt a második riasztórendszert, hogy 
működjön. Hát működött. 

— De a rendőrséget kellett volna hívnotok. 

— Hiszen hívtuk is — vigyorgott Vanessa, a pasas meg nevetett 
és összeborzolta a kislány haját. 

— Tudod, hogy értettem. Kockázatot vállaltatok az értékes 
csecsebecséi miatt, ezt nem felejti el. Egyébként én sem. Lát- 
tam a videót, a cuccok nagy része nem fölismerhető, de ami 
igen, az legalább egy százast megér. Szóval mindannyiótoknak 
hála és köszönet — nézett végig a pasas a vidám egereken. 

— Hülye vagy, Vincent, a biztosítónak kellene hálálkodnia — 
nevetett Vanessa. — Szép kis hasfájástól kíméltük meg őket. 
No, gyertek, itt a gép. 

Az elégedett kisegerek végigmasíroztak a szolgálati folyosó- 
kon, s egykettőre Párizsban találták magukat, ahol apa várta 
őket a Jerry mikrobuszával. 


Az új év nem hozott sok változást az életükben, legfeljebb an- 
nyit, hogy Pit megint alig látták, belevetette magát a szakdol- 
gozatába és jóformán annyit se mondott, hogy cin-cin. Niala az 
első szombatot nélküle töltötte, aztán este végigpuszilta őket, 
fogta a holmiját és elment Courbevoie-ba. A következő pénte- 
ken egyenesen odament, aztán vasárnap jött ki hozzájuk Fran- 
conville-be. Hozott Piről egy friss fényképet azzal, hogy lehet, 
hogy jó darabig csak ennyi jut belőle, mert gőzerővel írja a dol- 
gozatot, és hétvégenként semmi másra nincsen ideje. 

— Egyáltalán semmire? — kérdezte Chantal, amire Niala neve- 
tett és azt mondta, azért akad éppen egy-egy szabad órácskája, 
két fejezet között. 

A szakdolgozatba most már Niala is besegített, bár az adatok 
még névvel voltak ellátva, ezért Pi mindenekelőtt fogadalmat 
tetetett vele, hogy senkinek nem mond el semmit. Ez rájuk is 
vonatkozott, sőt elsősorban őrájuk vonatkozott. Persze a törté- 
netek szereplői vadidegenek voltak, de a világ kicsi, akármikor 
összeakadhatnak valakivel közülük, és ha kiderül, hogy Pi 


megsértette a titoktartást, akkor szerencséje van, ha csak a dip- 
lomája ugrik. Niala tehát hallgatott, és kizárólag arról volt haj- 
landó beszélni, hogy hányadik fejezetnél tartanak, hányadszor 
írták újra a már meglevőket, ilyenekről. 


Hogy a világ csakugyan mennyire kicsi, azt a rákövetkező hét- 
végén maguk is tapasztalhatták. Kissy nem mulasztotta el meg- 
köszönni az őrangyalának, hogy ott lehetett és ismét elgyö- 
nyörködhetett a D7"Aubisson-féle problémakezelés szépsé- 
geiben. 

Niala megint egyenesen Pihez ment, ők pedig Vaucressonban 
gyűltek össze, de ezúttal úgy döntöttek, hogy mégiscsak látni 
akarják Pit. Szombat délelőtt ezért Vanessa fölhívta a nővérét 
és közölte vele: 

— Ma veletek ebédelünk, egérke. 

Niala sóhajtott. 

— Nem mehetek, egérke. A nagyfülüm egész nap dolgozni 
akar. Éppen azon gondolkodom, hogy egész hétvégére itt mara- 
dok és segítek neki. 

— Akkor annál inkább együtt ebédelünk — jelentette ki Vanes- 
sa. — Enni neki is kell. Odamenjünk és főzzek valamit, vagy ét- 
terem? 

— Inkább étterem. Le se tudunk ülni ennyien, egy papírüzlet a 
lakás. 

— Jó. Nemsokára fölcsöngetek értetek. 

— Cin-cin — felelte Niala és letette. 

A rue de VAbreuvoiron és folytatásán, a rue de Bezons-on 
Nimby vagy féltucat éttermet talált, ez a két utca pedig éppen 
annál az utcánál találkozik, ahol Pi lakik. Az éttermek többsége 
gyalog is csak pár perc Pitől. Ez a környék már a Défense-ne- 
gyed széle, tele üzletemberekkel, ugyanúgy egymást érik az ét- 
termek, mint a Cőte d" Azurön. Megállapodtak, hogy majd rá- 
nézés alapján választanak egyet, és elindultak. 

Angéligue kerülő úton ment, hogy a Victor Hugo utcába az 
ellenkező irányból érkezzenek és az éttermek felé mehessenek 
tovább. Nem mintha a másik irányban nem lennének éttermek, 
de kevesebb. Megállt a ház előtt, Vanessa kiugrott és meg- 
nyomta a kaputelefont. Nyitva hagyták a kocsiajtót, nem fog- 
nak addig megfagyni, s jól hallották Niala hangját: 


— Ki vagy? 

— Egerek és emberek — felelte Vanessa, Kissy pedig vigyor- 
gott. A kislány persze aligha olvasta a könyvet, talán a filmet 
se látta, de a címet hallotta már. 

— Mindjárt jövünk. Két perc. 

— Vettem. Földi bázis kikapcsol. 

Két perc múlva tényleg megjöttek. Pi fáradt volt, de jókedvű, 
örült, hogy látja őket, és a dolgozatról beszéltek, amíg Angé- 
ligue befordult a keresztutcába és találomra kiválasztott egy ét- 
termet. Kiugráltak és bemasíroztak. Főleg Niala és Pi beszélt, 
amíg letelepedtek egy dupla asztal köré. Aztán jött a pincérnő, 
kiosztotta az étlapokat, Kissy és Martin pedig összedugta a fe- 
jét az egyik fölött. Kissy nem gondolt semmi különösre, az 
ebédje kiválasztásával volt elfoglalva. Amikor fölnézett, még 
akkor se. A pincérnő a két D"Aubisson lány széke mögött állt 
és jegyzetelt, ahogy sorban elmondták, mit ennének. Valahol a 
közepén Vanessa is bemondta a csirkét sült krumplival, aztán 
Niala, szintén sült krumplit — majdnem mindenki azt kért — és 
pulykaszeletet. A pincérnő bólintott. 

— Milyen szépen megtanultál franciául — felelte. 

A soron következő Pinek torkán akadt a szó. Az asztal körül 
elhallgatott a sokszólamú, halk cincogás. A pincérnő megjegy- 
zése csak meglepte őket, Niala arckifejezése viszont megdöb- 
bentette. És Vanessáé. A lányok fölkapták a fejüket és úgy me- 
redtek a nőre, mint akik kísértetet látnak. 

Sehonnan sem hallatszott fogaskerekek kattogása, és Kissy 
tudta, miért. Mindenki rájött, ki lehet ez a nő. Nialának a fran- 
cia az anyanyelve, még inkább, mint a provanszál, úgyhogy 
ilyen megállapítást az egész világon egyvalaki tehet. 

— Igen, én vagyok — bólintott a nő. — Én se gondoltam, hogy 
éppen itt futunk össze. Gondolom, jól szórakoztatok annak ide- 
jén. Az úrnak mit hozhatok? 

Az úr nem válaszolt. Ehelyett Niala hátratolta a székét és fel- 
állt. 

— Igen — felelte határozottan, közben a nő felé fordult és a 
szemébe nézett. Egyforma magasak voltak. — Ha már említi, 
szórakoztatott minket az a kis színielőadás, de puszta szórako- 
zásból soha nem törtem volna össze senki tányérját és nem 
kényszerítek munkára senkit, még ha fizetek érte, akkor sem. 


Csend. A nő gyanakodva nézett a lányra. 

— Hát akkor? ... 

— Szükségünk volt egy információra, és hirtelenjében ezt a 
módját találtam ki, hogy megszerezzük. 

— Szükségetek? Mire? 

Niala körbemutatott az asztalon. 

— Bemutatom a Jerry Alapítvány tagjait. A neten garázdálko- 
dó pedofilok kézre kerítésével foglalkozunk. 

A nő arcán hirtelen felismerés jelent meg. 

— A takarítónő. . . 

Niala bólintott. 

— Igen. A takarítónő, aki munkába menet tett egy kis kitérőt 
Auteuilbe, hogy elhelyezzen egy kamerát az uszoda öltöző- 
szekrényében, mert egy pedofil megfizette érte. Meg kellett 
tudnunk, hogy meddig dolgozik, mert eszerint kellett megfi- 
gyelnünk az uszodát. 

A nő lassan bólogatott. 

— Emlékszem. Mi ott az étteremben el se tudtuk hinni, hogy 
madame Grevin ilyesmibe keveredett. 

— Méghozzá nyakig — felelte Niala. — Amikor elkaptuk, meg 
akarta fojtani egyik társamat. — Ekkor Jennifer némán felállt. — 
Egy hétig látszott a nyakán Grevin ujjának nyoma. Megérti, 
hogy ha ilyen emberekkel van dolgunk, nem finomkodhatunk. 

— Megértem - felelte a nő. 

— De bocsánatot kérek, amiért becsaptuk. 

A nő elmosolyodott és kezet nyújtott. Niala komoly arccal 
megszorította a kezét. 

— Szóval mit eszel? — kérdezte, még a nő kezét fogva, őrá 
nézve. 

— Amit te — felelte Pi. — Sült krumplit pulykával. 


Amikor a pincérnő letette a tányért Niala elé, egy pillanatra 
megállt a keze. A lány most nem nézett föl. 

— Mondja csak — szólalt meg. 

A nő elmosolyodott. 

— Tudod... kedveltem azt a szeleburdi olasz lányt. 

Niala is elmosolyodott és fölpillantott. 

— Most is megvan. Majdnem ugyanolyan, mint akkor volt, 
csak jól beszél franciául. Anche italiano, naturalmente. Grazie. 


— Szívesen. Jó étvágyat. 

Összeakadt a tekintetük, mielőtt a nő elment. Niala most már 
úgy vigyorgott, ahogy mind megtanulták még Mohitól. A nő 
visszanevetett rá és ment a dolgára. 

Legközelebb akkor beszéltek, amikor végeztek az evéssel. 
Azazhogy — nem is beszéltek. A nő megmondta a végösszeget, 
Niala átadott néhány bankjegyet, aztán egy apró elhárító moz- 
dulatot tett. Nem kér vissza. 

— Egészségükre — pillantott a nő a társaságra. — Jöjjenek más- 
kor is. 


Már mozgott a kocsi, amikor Jennifer azt mondta, már rég nem 
lepi meg, hogy Niala így meg tudja szelidíteni az embereket. 

— Hát persze — mondta Nimby. — Engem az lepne meg, ha 
nem tudná. 

— Ti is meg tudjátok csinálni — felelte Niala, és fölrántotta a 
tolóajtót —, csak bíznotok kell magatokban. Kösz a fuvart. Majd 
látlak benneteket, egérkék. 

— Mintha ez nagyon rövid beszélgetés lett volna — állapította 
meg Nimby, míg azok ketten kiszálltak. 

— Hát az — felelte Pi —, de sebaj, nemsokára annyit dumálha- 
tunk, amennyit akarunk. Akár az egész Csillagok háborúját vé- 
gigbeszélhetjük. 

— Réges-régen egy messzi-messzi galaxisban — vágta rá Nim- 
by, Pi pedig nevetett és becsukta az ajtót. Utánuk néztek, amíg 
bementek a házba. 

— Sose írok szakdolgozatot — jelentette ki Vanessa. 

— Kénytelen leszel — mondta Angéligue, és kitette az indexet 
a Szajna felé. — Anélkül nem adnak diplomát. 

— No és? Minek nekem diploma? 

— Kell az a mai világban. 

— Nekem nem. Shindyt letaglózni diplomával is ugyanúgy 
kell. 

— Nem azért. A tanult embert komolyabban veszik. Különben 
is, most már D" Aubisson vagy. Sőt Claudel is. 

— Ezt miért mondod? 

— A családodban mindenkinek felsőfokú végzettsége van. Isa- 
belle néni vendéglátó-ipari főiskolát végzett, ha jól tudom. 


— Persze hogy jól tudod. Mario is... Igen, tényleg. Eddig ez 
föl se tűnt, de mindenkinek van. Akad jó pár doktor is, meg 
egy professzor. 

— Nocsak, kicsoda? — kérdezte Nimby. 

— Jean-Luc bácsi. Nem ismeritek, én is csak párszor találkoz- 
tam vele. Ja, Raymond bácsit nem tudom. Milyen végzettségük 
van az ezredeseknek? 

— Katonai akadémia — vélte Chantal. 

— De ő rendőr, nem katona. Nem emlékeztek? Akit fölhív- 
tunk, amikor a Roger-ügyben Nialát megbilincselték. 

— Az az ezredes? — kérdezte Jennifer. — Az rokonod? 

— Hát persze. Sőt neked is, mert közeli rokona Marie Lester- 
nek. Vele még nem találkoztam, de máris nagyon szeret. Tele- 
fonon. 

— Ő biztos rendőrakadémiát végzett — mondta Chantal. 

— A Beverly Hills-i zsaru klasszisokkal jobb — vágta rá Nim- 
by. 

Nevettek. Aztán megint Angéligue szólalt meg. 

— Szóval mindenkinek van végzettsége. Kilógnál közülük, ha 
neked nem lenne. 

— Akkor pláne nem szerzek — közölte Vanessa. — Szeretek ki- 
lógni a sorból. 

Angéligue sóhajtott. 

— Nehéz eset vagy, egérke. Nem szeretek ilyet mondani, de 
örülnöd kellene, hogy van lehetőséged tanulni. 

— Ezt jobb is, hogy nem szereted mondani, mert akkor hátha 
tényleg nem mondod -— felelte Vanessa szárazon. — Én minden- 
nap megköszönöm a szüleimnek, hogy magukhoz vettek, ha 
nem is ezekkel a szavakkal, sőt általában nem is szavakkal. De 
ök olyannak szeretnek, amilyen vagyok, és én olyan vagyok, 
aki nem szeret túl sokat tanulni. Nem állítom, hogy ez mindig 
így marad, én is változhatok, de jelenleg nem tudom elképzel- 
ni, hogy én egyszer diplomát akarjak szerezni. 

— Ne haragudj — felelte Angéligue. 

— Nem haragszom, egérke. 


A híd után jártak, a kocsi éppen ekkor állt meg egy piros lám- 
pánál. 

— Ami azt illeti, hogy én tanulhatok — mondta Vanessa —, hát 
vajon ők tanulhatnak-e? 

És jobbra mutatott, ahol két lefátyolozott muszlim nő lépett le 
a járdáról és indult el keresztben. Az egértekintetek követték 
őket, ahogy átértek a túloldalra. 

— Biztosan — mondta Chantal. — Elvégre Franciaországban va- 
gyunk. 

— Nem olyan biztos az — vélte Nimby. — Nem véletlenül van 
ez a vita a burka betiltásáról. Mert sok nőre még mindig rá- 
kényszerítik, és ha ezt, akkor mást is. Például hogy maradjanak 
otthon és ne tanuljanak, ne dolgozzanak. 

— Hát — mondta Angéligue, és lenyomta a gázpedált — én nem 
akarlak kiábrándítani. . . 

— De? 

— De nálunk nagyon kevés nő van, akire tényleg ilyesmit 
kényszerítenek. Messze nem annyi, mint például netes pedofil, 
és azokról sokkal kevesebbet beszélnek. Ha megnézed, hogy 
kik szorgalmazzák annyira. . . 

— Persze — felelte Nimby élénken. — Az ő fő szempontjuk az, 
hogy kiszúrhassanak az arabokkal, beleszólhassanak idegenek 
életébe. De akkor is föl kell tennünk magunknak a kérdést: 
megengedheti-e magának Franciaország, hogy a nőket büntet- 
lenül elnyomhassák az iszlám nevében? Én utánaolvastam en- 
nek egy kicsit. Hallottatok a tálib uralomról? Afganisztánban 
volt, akkortájt, amikor mi születtünk. Az volt a fő jellemzője, 
hogy totálisan elnyomták a nőket. Semmit se volt nekik szabad, 
és a legkisebb vétséget is kegyetlenül büntették. Hát ennek az 
egyik jelképe a burka. 

Angéligue hümmögött. 

— Persze, nem mondom én, hogy a burka valami jó dolog. 
Eszemben sincs. Küzdeni kell ellene. Csak itt egy jó ügyet 
rossz célra használnak. 

— Sokadszor a történelemben — felelte Nimby. — De ha sikerül 
keresztülvinni, hogy a nőket legalább néhány európai ország- 
ban ne lehessen vallási terrorban tartani, akkor mellékes lesz, 
hogy ezt eredetileg arabellenes célból tették. Az arabgyűlölet 
ellen ettől függetlenül kell küzdeni. Kissyék meséltek arról a 


fogadásról az ügyvédnél, emlékeztek? Viselt ott valaki burkát 
vagy nikábot? 

— Mi az a nikáb? — kérdezte Kissy. 

— Olyan fejkendő, ami takarja az arcot, de a szem kilátszik. 
Ami ezen a két nőn is volt. A burka meg az a nagy zsák, amin a 
szem előtt is egy rács van, úgyhogy a nő szeme se látszik. 

Kissy és Martin egyszerre kezdte csóválni a fejét. 

— Nem, semmi ilyesmi nem volt senkin. Egy-két idősebb nő 
viselt kendőt, de nekik is látszott az egész arcuk. A fiatalabba- 
kon még az se volt. 

— Voltak lányok rövid szoknyában is — mondta Martin. 

— Mennyire rövid? — érdeklődött Nimby. 

Martin őrá sandított. Kissy visszasandított rá. Értették egy- 
mást szavak nélkül is. Ha Martin azt meri mondani, hogy a 
szoknyák nem voltak elég rövidek, akkor Angéligue jobban te- 
szi, ha egyből a Grace klinika bejáratánál teszi ki Martin rom- 
jait. 

Martin ezt merte mondani. 

— Hát lehettek volna rövidebbek is. 

— Ha hazaérünk, mész a húsdarálóba — vágta rá Kissy. 

— Szóval azt akartam mondani — mondta Nimby gyorsan —, 
hogy a legtöbb arab meg tudja őrizni a kultúráját és a hitét ni- 
káb meg burka nélkül is. Azoknak is sikerült, akik ott voltak 
azon a fogadáson. Úgyhogy akik azért akarnak tiltani, mert ak- 
kor hátha jól kiszúrhatnak az arabokkal, azok nagyot fognak 
csalódni. 

Kissy vigyorgott, és szavak nélkül közölte Martinnel, hogy 
hiába próbálja Nimby, ez a hű barát másra terelni a figyelmet, a 
jogos büntetés nem marad el. 


Ekkoriban többször megesett, hogy olyan témákra fanyalodtak, 
mint a politika. Niala az egész hétvégét Courbevoie-ban töltöt- 
te, csak kétszer találkoztak, ebédnél. Másnap is ugyanabba az 
étterembe mentek, de az a pincérnő nem volt szolgálatban. Va- 
sárnap este aztán Angéligue bevitte Vanessát, Jennifert és 
Chantalt Courbevoie-ba, ők pedig Nimbyvel hazamentek. Yves 
bácsinak ugyanis a következő héten jutott ideje, hogy ezt-azt 
megigazítson a mikrobuszon. Sokára jött össze, viszont ingyen, 
az alapítványnak tett felajánlásként. De hát ráért a dolog. Most 


kap vonóhorgot a kocsi, tetőcsomagtartót és lehúzható létrát az 
oldalára, egy pótakkut a plusz elektromos dolgok számára — az- 
azhogy akkut ők már raktak bele, Yves bácsi azt köti rá a gene- 
rátorra, hogy ne kelljen töltőre tenni —, és jobb riasztót is kap. 
Nimby azt ígérte, a riasztó kicsit meg lesz birizgálva, hogy a 
szakértő autótolvaj azt higgye, már minden rendben, pedig 
mégse. Mint a karácsonyi betörésnél, a tolvajok szakszerűen 
kiiktatták a riasztót, de volt még egy riasztó. Itt csak egy lesz, 
de ravasz. Sivalkodni is csak azért fog, hogy a tolvaj elhallgat- 
tathassa és örülhessen, hogy sikerült. Yves bácsi szerint a riasz- 
tók sikoltozása régesrég nem ér semmit, mert az emberek to- 
ronyházak sokadik emeletein dolgoznak, onnan messze talál- 
nak parkolóhelyet, nem is hallják a szirénát, de oda se érnének. 
Idegenek meg nem izgatják magukat. Ezért van egyre többféle 
olyan riasztó, ami nem sikít, vagy csak falból, és közben más 
technikákat használ. 

A kocsit már a következő pénteken visszahozták, minden ké- 
szen volt, ahogy ígérték. Egy apró számítógép került a kocsiba, 
a motorház egyik legbelső zugába, csak komoly szerelésekkel 
lehet hozzáférni. Egy telefont is tartalmaz, ami már az ajtó 
vagy a motorház nyitására is SMS-t küld a Jerrynek, és paran- 
csokat is lehet neki küldeni SMS-ben. Az egyik parancsra el- 
küldi a kocsi koordinátáit, mert van benne egy GPS-vevő, a 
másikra leállítja a motort, persze fokozatosan. Ezt ki lehet ik- 
tatni, ha a tolvaj kivezet egypár kábelt és elvagdossa a megle- 
vőket, de addigra rég lefülelték, úgyhogy inkább másik kocsit 
választ. Thomson-gazella-effektus, mondta Nimby. Ezt nem ér- 
tette senki, magyarázatot kértek. 

— Nem ettetek még Thomson-gazellát? 

Az egerek egymásra néztek és beismerték, hogy még nem. 

— Pedig finom. A gepárdok szerint legalábbis. De amikor a 
csita kimegy a kamrába Thomson-gazelláért, akkor a gazellák 
pattognak. — Nimby talpra szökkent és fölugrott a levegőbe. — 
Óriásiakat ugrálnak függőlegesen, négy lábbal. Néha látni őket 
természetfilmeken. 

— Rémlik valami — mondta Chantal. 

— Nomármost a biológusok ezt a csoportszelekció elvével 
magyarázták vala egykoron. A gazella önfeláldozó magatartást 
tanúsít, amikor ugrálásával magára vonja a gepárd figyelmét. 


Lehet, hogy őt megeszik, de a többiek elmenekülnek. A cso- 
portszelekciós elmélet szerint a tomik azért maradtak fenn, 
mert egyedeik a csoport érdekét a saját érdekük elé helyezték. 
Eddig világos? 

— Mint a krémsajt — felelte Vanessa, és vett egy falat almát. 
Ekkor már becsukták a mikrobuszt a garázsba és behúzódtak a 
nappaliba. 

— Ám eljöve Richard Dawkins, az önzögénelmélet atyja, ál- 
dassék az ő neve. Ő rájött, hogy a tomik nem önfeláldozásból 
pattognak, hanem ellenkezőleg: önzésből. Azt mutogatják a 
csitának, hogy ők milyen erős, egészséges gazellák, a cicusnak 
esélye sincs, hogy elkapja őket. Vagyis a pattogás azt jelenti: 
Edd meg a sógoromat, ő nem ugrik olyan magasra! 

Az egerek jót nevettek. 

— És ha a cica tényleg megeszi a sógort? — kérdezte Kissy. 

— Akkor a tomi megmenekült. Ha a csiták azokat eszik meg, 
akik fél métert ugranak, akkor azok maradnak életben, akik egy 
métert. Ezután viszont már nincsenek fél métert ugró gazellák, 
mert a félméteres ugrás génjeit a gepárdok megették. Ha akad 
egy gazella, aki másfél métert ugrik, akkor neki lesz a legtöbb 
esélye, hogy továbbadja a génjeit. A gepárdok most már az egy 
métert ugró géneket eszik meg, és egy idő után mindenki más- 
fél métert ugrik. Aztán jön egy mutáns gazella, aki két métert 
ugrik, és így tovább. A harc vég nélkül folyik. A tomik ma már 
három métert ugranak. 

Fölnéztek a mennyezetre, ami alacsonyabban volt három mé- 
ternél, és elismerően bólintottak. 

— Nos tehát, kisegér hölgyeim és uraim, a Thomson-gazellák 
technikáját alkalmazzuk a mikrobusz védelmére. A tomi azt 
magyarázza a csitának, hogy ővele nem érdemes kezdeni. A 
csita előbb-utóbb egy tomit biztosan elkap, de mindegyik azt 
reméli, hogy nem ő lesz az. Hát mi is ezt magyarázzuk az autó - 
tolvajnak. Előbb-utóbb egy autót biztosan elkap, de azt remél- 
jük, hogy nem a mienk lesz az. 

— No — mondta Vanessa —, akkor menjünk edzeni. Mert ne- 
künk is fittnek kell lennünk; az nem elég, ha a kocsink három 
méter magasat ugrik. 


Amilyen érdekesen teltek az órák, sőt a percek is a téli szünet- 
ben, olyan unalmasak voltak most egész hetek, legalábbis az is- 
kolai napok, de a szünnapokon se történtek rendkívüli dolgok. 
Még a forgatás is elmaradt, amire Pierre Serrault meghívta 
őket, mert valaki átírta a forgatókönyvet és már nem kellett a 
kung fu. 

Niala egész hétvégéket töltött Pivel, nagyon sajnálta, hogy a 
többiek most kimaradnak az életéből, de az egerének szüksége 
volt rá. Angéligue is ki-kimaradozott, némelyik hétvégén be- 
zárkózott kis szobácskájába Nimbyéknél, de egy olyan is akadt, 
amit Vannival töltött. A férfinak januártól nem volt állása a 
szállodában, de a panzió még mindig olcsóbb volt, mint egy 
bérelt lakás, úgyhogy maradt. Időnként elszegődött testőrnek 
egy-egy téli vakáción levő milliomos mellé, általában csak 
egy-egy alkalomra, a maradék időben pedig állást keresett. Az 
egyik pénteken a munkaadója Párizsba jött, elkísérte, aztán hét- 
végére kivett egy szobát. Nimby pedig jól letolta ezért Angé- 
ligue-et. 

— És mégis miért nem hoztad haza, egérke? 

— No de hát... 

— Mi az, hogy no de hát? Mikor élünk, a harmincas években? 
Mikor szóltunk mi bele abba, hogy kit hozol haza, nappaltra, éj- 
szakára, akármikor? 

— Sose hoztam haza senkit, nem volt mibe beleszólnotok. 

— Akkor is — avatkozott közbe Kissy. — Én is hazahoztam az 
egeremet. Vanessa és Niala is hazavitték az egereiket. Chan- 
tal... 

— Vanni nem is egér. 

— Etess vele sok sajtot, hátha kinő a füle — tanácsolta Vanes- 
sa. — Engem Kissy már akkor hazavitt, amikor még egészen pi- 
ci kisegér voltam, és csak cincogtam riadtan. Ezt kellett volna 
tenned. 

Kissy gyorsan megtörölte a szemét, bár tudta, hogy a kamera 
remekül lát mindent. Olyan szépen mondta. . . 

— Vanni nem cincog riadtan. Erős férfi, akit nem azért hoztam 
volna haza, hogy gyámolítsam. 

— No és? — nézett rá Nimby; ők ketten élőben látták egymást. 
— A panzióban is ugyanazt csináltátok. Senki nem fog amiatt 
aggódni, hogy a másik szobában alvó egértársad rosszat tanul. 


Én különben is Vaucressonban voltam, amúgy oda is elvihetted 
volna, és mi is ugyanazt csináljuk Vanessával. 

— Azért nem egészen ugyanazt — mondta a kislány nagyon 
gyorsan. Kissy vigyorgott. Vanessának persze részletes ismere- 
tei voltak Angéligue-ék szünidei élményeiről. Nekik rögtön el- 
ső éjszaka már védekezésre is szükségük volt, Vanessáéknak 
pedig nem. Abból nem lesz egérbaba, amit ők csinálnak. 

Átlagos hétvégéik voltak tehát, azzal súlyosbítva, hogy több- 
nyire csak hatan voltak. Gyakoroltak, edzettek, csinálták a fek- 
vőtámaszokat, ámbár a súlytöbblet nagy részét már leadták, de 
Vanessa kérlelhetetlen volt. Ő már megcsinálta a százhatvan 
fekvőtámaszt egyvégtében. Kissy napi adagja közelített a száz- 
hoz. 

Az egyik hétvégén laposra verték a postásukat, aki azt állítot- 
ta, hogy dzsúdózik és falhoz keni őket, aztán kiderült, hogy 
senkivel se bír el közülük, még Angéligue-kel se, aki nem volt 
jelen ugyan, de tudták, hogy mire képes, és látták, hogy a srác 
nem tud annyit. De azért barátságosan megköszönték a közre- 
működését, megvendégelték némi süteménnyel, gyümölccsel, 
sajttal meg üdítővel. Ez minden edzőpartnernek járt a száz euró 
tiszteletdíj mellé. 

Egy másik hétvégén Vannival verekedtek meg Beaulieu-ben, 
az volt az első alkalom a szünet óta, hogy mind együtt voltak 
péntektől vasárnapig. Február vége volt már, rég nem havazott, 
de északon elég hűvös, morcos idő járta, ezért is jöttek le. 
Beaulieu fölött kék volt az ég, énekeltek a madarak, és a hó 
alól régesrég kiolvadtak a turisták. 


Ekkor avatták föl az átalakított melléképületet. Niala állta a 
szavát, hátul kihasíttatott három pici rekeszt, épp elfért bennük 
egy zuhanyfülke és egy mosdó, a törülközőtartó már az ajtón 
volt. Így sokkal gyorsabban elkészültek, bár most már elég jó 
volt az idő, átsétálhattak volna a villába vagy a panzióba is. De 
jól jönnek ezek majd a következő télen. 

A verekedés jól sikerült, Vanni nem volt ügyetlen és kimon- 
dottan erős volt. Ráadásul nem szenvedett abban a betegség- 
ben, amiben a partnereik többsége, akik nem merik őket rende- 
sen megütni, mert nem bíznak a védőfelszerelésben vagy csak 
gátlás él bennük aziránt, hogy megüssenek egy gyereket. Vanni 


mert rendesen ütni, sőt rúgni is, talán mert már többször látta 
őket edzeni és minden kalandjukat ismerte. Angéligue-kel s0- 
kat beszélgetnek, ez talán Niala hatása, neki a jó kapcsolatról 
vallott elvei között az is szerepel, hogy mindent meg kell egy- 
mással beszélni, meg kell ismertetni egymást a múltunkkal, a 
barátainkkal, mindennel, ami hozzánk tartozik. A barátokkal 
való megismerkedés egyelőre késett, mert mindkettejük bará- 
tai, az egereket leszámítva, Párizsban voltak, Vanni pedig mos- 
tanában csak egy hétvégét töltött ott. De ez ráér. Lényeg, hogy 
sokat beszélgetnek. Az összes egérpár sokat beszélget, a fél- 
egeres párokból viszont csak az egyik, mármint Angéligue-ék. 
Chantal bevallása szerint ők nem beszélgetnek annyira sokat, 
helyette egész más dolgokat szoktak csinálni. Kissy egyik reg- 
gel, amikor Chantal nagyon álmosan jött elő, megkérdezte, 
hogy hányszor. Erre Chantal azt felelte, te vagy a jó matekos, 
nem én. 

Most Beaulieu-ben Chantal is frissen, üdén kelt reggelente: 
Andreas nem jött. Ez olyan jótékonyan hatott Chantal edzőter- 
mi teljesítményére, hogy Vanessa nem állhatta meg, hogy meg 
ne jegyezze. 

— Nem lehet mindenki te — mondta Chantal, ezzel kérdő arc- 
kifejezést keltve a kislány arcán. — Hát mert a te teljesítményed 
semmit se romlott, pedig valaha ti is végigaludtátok az éjszaká- 
kat, most meg nem. 

— Vanessa acélból van — mondta Pi. — Én erős, egészséges 
férfi vagyok... állítólag... de a felét se bírom annak, amit Va- 
nessa. Pedig ahhoz a nemhez tartozik, amelyiket gyengébbnek 
szokás nevezni, ráadásul még serdül. 

— Mondhatnám -— felelte a kislány —, hogy robot vagyok, mű- 
anyag bőr, acélszerkezet, szervomotorok. Jól is hangzana. De a 
helyzet az, hogy nem én bírok sokat, hanem te gazdálkodsz 
rosszul az erőddel. Mikor edzettél ezelőtt legutóbb? 

— Hiszen tudod. Január elején itt Beaulieu-ben. 

— Látod. Hát még mindig nem értitek — Vanessa körbehor- 
dozta pillantását az egereken —, hogy az ember csak akkor ma- 
rad az a villámgyors gyilkológépezet, amivé fejlesztettük ma- 
gunkat, ha rendszeresen gyakorol? Tudom, korábban is előfor- 
dult, hogy egy ideig nemigen edzettünk, de egyrészt akkor is 
romlott a teljesítnényünk, másrészt legalább akkora lakomákat 


nem csaptunk, mint most a szünetben. Nézzétek meg ezt a 
petyhüdt, vacak egeret — mutatott Pire, aki negyedórával azelőtt 
úgy küldte földre az egyszerre támadó Chantalt és Nialát, hogy 
csattantak —, végigette a téli szünetet, aztán elment két hónapra 
leckét írni. Mitől lenne ereje? 

— Szegénykém — sajnálta Jennifer. — Mihez fog kezdeni, ha 
támad a shindy? 

— Te csak ne ironizálj, egérke. Az, hogy eddig nem akadtunk 
össze olyan shindyvel, aki tudott volna verekedni, nem garan- 
cia semmire a jövőben. — Vanessa körbehordozta szigorú tekin- 
tetét a csapaton. — Értsétek meg, hogy soha nem lehetünk elég- 
gé felkészültek. A shindyk többnyire nem jó verekedők és nem 
hordanak fegyvert, mert arra számítanak, hogy gyerekekkel 
lesz dolguk, akiket egy-két pofonnal tökéletesen meg lehet fé- 
lemlíteni. De egy azért már volt, aki pisztolyt rántott. Én na- 
gyon gyors vagyok, de egy golyó elől én se tudok elugrani, 
csak azt tudom tenni, hogy támadok, mielőtt azt a golyót kilő- 
nék. Halljuk, mi a teendő — Vanessa megpördült és őrá mutatott 
—, Kissy! 

Kissy késedelem nélkül felelte: — Ki kell rúgni a pisztolyt a 
kezéből. Ha nem érem el, akkor lőni kell. 

— Erre mennyi esély van? 

— Kevés, mert a pisztolyt gyorsabban ki lehet biztosítani és 
elsütni, mint a Nimbuszt, de ha nincs más, akkor ezt kell tenni. 
És egyvalamit sose szabad. 

— No mit? — kérdezte Vanessa vizsgáztató hangon. 

— Állni és gondolkodni, hogy most mihez kezdjünk. 

A kislány helyeslően bólintott és jelt adott az újabb összecsa- 
pásra. 


Ekkoriban már magukkal hordták azokat a rémisztő bicskákat. 
Kimondottan csak Vanessa és Nimby ragaszkodott hozzá, az 
ellenzéket pedig Niala, Angéligue és Pi képviselte, vagyis egy- 
gyel többen, de a négy ingadozó végül arra szavazott, hogy ez 
ugyan okot ad arra, hogy némileg tartsanak a rendőrtől, de ke- 
vesebb okuk lesz félni a shindytől, márpedig a rendőr minden- 
képpen sokkal kevésbé veszedelmes. Amikor januárban eldön- 
tötték, hogy ez a helyes lépés, maga Vanessa vetette föl, hogy 
esetleg kinek-kinek saját döntésére bízhatnák, hogy hord-e 


bicskát, de erre Niala megcsóválta a fejét és kivett egyet a 
készletből. 

— Egy csapat vagyunk. Mindenkinek tudni kell ugyanazt. Ha 
bajba kerülünk, és én számíthatok arra, hogy ha kell, bicskával 
is megvédesz, akkor nem helyes, ha te nem számíthatsz ugyan- 
így rám. 

No tessék, gondolta Kissy. Niala már megint meghatározott 
egy alapelvet. 

Egy tucat bicskát beraktak egy dobozba és föladták Kissy cí- 
mére postán, mert a gépen csak kézipoggyászuk van, abba nem 
tehetik. Ha a szkenner kimutatja, márpedig holtbiztos kimutat- 
ja, akkor őket az életben nem engedik még egyszer gépre száll- 
ni. Niala szerint legalábbis. Vanessa hetykén vállat vont ugyan 
és azt mondta, legfeljebb megverik a biztonságiakat, de nővére 
közölte, hogy éppen akkor amazoknál lesznek a frissen megta- 
lált bicskák, Vanessa pedig egyelőre nem tanította ki őket, ho- 
gyan harcoljanak puszta kézzel ellenük. A kislány úgy elámult 
ezen a válaszon, hogy a szája is tátva maradt, Nimby nyúlt oda 
és csukta be neki. Ezen jót nevettek. 

Külön vita volt arról is, hogy magukkal vigyék-e a késeket az 
iskolába. Vanessa magától értetődőnek tartotta, hiszen a shin- 
dyk vagy egyéb gonosztevők nem kérdezik, hogy hova men- 
nek, honnét jönnek. Ha az iskolába nem viszik őket, akkor jó- 
formán sose hordják, legfeljebb szünnapokon, amikor csapatos- 
tul mászkálnak. 

Az ellenzék úgy gondolta, hogy az iskola a legkevésbé se jó 
hely ilyen szerszámoknak. Mi van, ha ellopják a nyüzsgésben? 
Ezt Jennifer kérdezte, vesztére, mert Vanessa lesújtóan nézett 
rá és közölte, hogy aki hagyja, hogy ellopják a fegyverét, az 
jobban teszi, ha bekeni magát mustárral és helyet foglal a cica 
zsömléjében. 

Végül fölhívták Mondiot-t és tanácsot kértek tőle. Elvégre ő 
szakértő, ugyanakkor megérti a szempontjaikat. Nem nagyon 
értette meg, vagy csak nem tartotta elég fontosnak, de azt 
mondta, el se tudják képzelni, mit idézhetnek a fejükre azzal, 
hogy tizenöt centis rugós bicskát visznek az iskolába. Ő csak 
azt tudja tenni, hogy hálát ad, amiért már nem az ő iskolájába 
járnak, mert igazán nem szívesen bántaná meg őket egy ilyen 


eljárással. Főleg szegény Vanessát, aki olyan érzékeny a Jerry 
jó hírére. 

Kissy sose fogja elfelejteni azt az arcot, amivel Vanessa a 
telefonra meredt, míg ezeket a szavakat hallgatta. Morgómedve 
nem azt mondta, hogy félti a bőrét Vanessa haragjától. Ő Va- 
nessa lelki nyugalmát féltette. 

A kislány öt másodpercig féktelen dühvel bámulta a telefont. 
Kissy lelki szemeivel megpróbálta ugyanúgy fölnyitni Vanessa 
fejét, ahogy a D"Aubisson lányok szokták az övét, és döbben- 
ten látta a véresebbnél véresebb képsorokat, amiknek mind 
Morgómedve volt a szenvedő alanya. Aztán Vanessa anélkül, 
hogy az arcán egy moccanásnyit változtatott volna, jeges nyu- 
galommal azt mondta: 

— Értem, monsieur Mondiot. Köszönöm, hogy elmondta. Vis- 
szavonom a javaslatomat a bicskaviselésre. 

— Szívesen. Aztán mondd, a szemed elé merhetek én még ke- 
rülni ezután? 

Vanessa elnevette magát, és Kissy már nem látott véres képe- 
ket a fejében. 

— Hát persze. Legyen nyugodt. 


Nimby ekkoriban látott hozzá az ötletéhez, hogy monopoly- 
programot ír a Jerry-felület számára. Rövid megfontolás után 
azonban úgy döntött, hogy nem monopoly lesz, hanem egy kü- 
lön az ő számukra kidolgozott, speciális változat. Jerrypoly! 

Azokat az utcákat lehet majd megvenni, ahol az egerek lak- 
nak. A helyszíneket eredeti fényképek ábrázolják. A játékoso- 
kat is, nem kell figurát választani játék előtt, mert mindenkit az 
arcképe képvisel. A speciális mezőkön is fénykép lesz, még 
nem tudni, micsoda, de lesz. 

Folyamatosan szaporodtak az ötletek. A vasutas mezőkre a 
beaulieu-i, nizzai, vaucressoni és franconville-i állomás képe 
kerüljön, vagy egy mozdonyé azokon a helyeken. A szerencse- 
kártyás mezőkre ne kérdőjel kerüljön, hanem szerencsemalac. 
Mégpedig az a kis játékmalac, ami Nialának van a polcán. Erre 
logikusan következett, hogy a közösségi persely pedig az a kis 
fémdoboz, amit Nimby régen az asztalán tartott, majd átvándo- 
rolt a Frédi bázis asztalára, mindenféle hasznos apróság van 
benne, még hajcsatok is. 


A malac és a doboz volt az első, amit külön erre a célra fény - 
képeztek le; Nimby helyszíni forgatásnak hívta. A harmadik 
helyszíni forgatást Blanche egyik barátnője végezte el, kattin- 
tott pár képet abban a kórteremben, ahol valamikor Mohi fe- 
küdt a Hendriksen-ügy után. Ez lesz a sarokban, börtön helyett, 
mert börtönnek az ő esetükben semmi értelme, ők másokat kül- 
denek oda, nem maguk mennek. A szemközti sarokban pedig 
egy marcona shindy lesz, akivel szemben alulmaradnak; Luigi 
most is vállalta a szerepet, hiszen ő alakított már shindyt az ala- 
pítvány számára. Niala fotózta le többféleképpen, fenyegető 
testtartásokban és arckifejezéssel. 

A startmező fotóját Kissy csinálta, külön meglátogatta ezért 
Ange nénit a könyvtárban. Érett megfontolás után a bejárat 
előtti részt választotta, balról-jobbról könyvespolcokkal, hiszen 
itt látta először Martint mint Sünit, s itt találkozott először Mo- 
hi és Nimby is, egymással és velük is. Ange néni jót mulatott a 
Jerrypoly szellemes ötletein, és azt mondta, nagyon tetszik ne- 
ki, hogy az egerek ennyire vonzódnak a hagyományokhoz. 

— A hagyományok fontos dolgok — mondta. — Jó követni őket. 
De azokat a legjobb, amiket mi találtunk ki saját magunknak, 
nem készen kaptunk. 

Kissy eltűnődött ezen és megállapította, hogy az életük tele 
van ilyen hagyományokkal. Ezer éve nem folyt arról megbe- 
szélés, hogy összegyüűljenek-e a következő iskolai szünnapon, 
mert magától értetődő, hogy igen. Csak azt kell megbeszélni, 
hogy melyiküknél. Már hagyomány, hogy Nimby érkezéskor 
és távozáskor a lányok nyakába borul, akik mérhetetlenül meg 
vannak sértve, de vigyáznak, hogy az útjába essenek. És hát 
hagyomány a Jerry szaknyelve, ami azóta fejlődik, hogy a shin- 
dy szót kitalálták. A kisegérség, az óvatos távolságtartás macs - 
káktól, egerészölyvektől és rágcsálóirtóktól. A harci stílusuk és 
a kiképzés többi eleme, például a Jerry-morze, amit még sose 
kellett segélykérésre vagy bármilyen éles célra használniuk, 
csak van, mert megszokták. Még abból is hagyomány lett, hogy 
ki melyik szobába költözött kétezerhét nyarán a panzióban, 
mert azt a számot kapta a telefonos hívórendszerükben, meg az 
eBayen is, amikor eladták Mohi holmijait — alighanem életük 
végéig emlékezni fognak ezekre a számokra, bár már rég nem 
úgy van, hiszen a párok összeköltöztek, az akkoriban meglevő 


egyetlen pár meg szét. Voltaképpen az is hagyomány, hogy 
amikor Vaucressonban vagy Franconville-ben összegyűlnek, 
Vanessa automatikusan átveszi a konyha irányítását és a takarí- 
tás megszervezését. Ez még Neuillyből ered, az első nyarukról, 
amikor Mohi végtelenül boldog volt, hogy ott lehet — bár per- 
sze nem mutatta —, és mini házvezetőnőként kezdett működni, 
már a nyaralás előtt is, de utána még inkább. 

— Meg az is egy hagyomány — mondta erre Ange néni —, hogy 
ha a hazatérése előtti dolgokról van szó, akkor mindig Mohit 
mondtok, sose Vanessát. 

— Hát persze. Akkor még sehol se volt Vanessa, Mohi pedig 
egészen más volt. 

Jól elbeszélgettek a hagyományokról, és Kissy csinált egypár 
fényképet a jövedelemadós mező számára is. A néninek ugyan- 
is volt egy réges-régi, hímzett erszénye, amit nem hordott min- 
dig magával, de most éppen nála volt. Nem pénzt tartott benne, 
hanem egy kis varrókészletet, centivel, szappandarabbal, össze- 
csukható ollóval, mindennel, ami kell. Nimby azt mondta, ez 
remek lesz, viszont két adómező van, egy a tábla elején, egy a 
végén, úgyhogy kellene még egy erszény. Eddig ugyanis még 
az eredeti monopolytáblát akarták benépesíteni a saját életük 
elemeivel. De amikor Nimby azt mondta, hogy két adómező 
van, Jennifer megkérdezte, hogy ezt ki mondta. Mármint miért 
kellene nekik ragaszkodniuk az eredeti elrendezéshez? 

Pár nappal később Nimby és Vanessa előállt egy vázlattal. A 
mezők itt nem egy négyszögletes tábla szélein helyezkedtek el, 
hanem egyenes csíkban egymás után, mert akkor egy sincs fej- 
jel lefelé. Hat mező látszott a csíkból, amit ide-oda lehetett 
csúsztatni, és az utolsó mező után megint az első mező jött. A 
mezőkön egyelőre nem a végleges képek voltak, hanem talá- 
lomra kiválasztott fotók a Jerry archívumából. Mást még nem 
is tudott, figurák se voltak, csak a grafikai koncepciót akarták 
kipróbálni. Az egerek érdeklődve tekergették a csíkot és meg- 
állapították, hogy nagyon szép, viszont mivel nem látszik az 
egész tábla egyszerre, nehéz áttekinteni. Nimby azt mondta, 
tudja, de így nagyobbak lehetnek a mezők és szebb. Úgy gon- 
dolták Vanessával, hogy a csík fölött lesz egy kis áttekintőtér- 
kép, ami az egyes városok foglaltságát mutatja apró arcképek- 
kel. 


Ekkor úgy volt az elképzelés, hogy az első, legolcsóbb város 
lesz Courbevoie, ahol Pi házát és az Areva-tornyot lehet meg- 
venni. Aztán jön Neuilly, Jenniferék, Chantalék és Martinék 
házával. Utána Franconville, Nimbyék házával meg két további 
helyszínnel, aztán Vaucresson, hasonlóképpen, és végül Beau- 
lieu, a legdrágább, a villával és a panzióval. Aztán az egerek 
föltették a kérdést, hogy jó, jó, de hány játékosra van ez tervez- 
ve? Mert az eredeti monopolyban nyolc színes csoport van, 
plusz a vasutak és a közművek, összesen huszonnyolc megve- 
hető mezővel, és a játékosok ajánlott száma hat, a maximum 
nyolc. Világos, felelte Nimby, és nekilátott újabb helyszíneket 
keresni. 

Közben megállapították, hogy a játék pénzneme nem lehet 
euró, dollár meg végképp nem. Ez fantáziátlan lenne. Sajttal 
fognak fizetni, Nimby tervezett is egy kis sajtérmét, rajta Jerry 
arcképével, aztán úgy döntöttek, hogy inkább a sajátjuk legyen 
a pénzeken, és ne érmék legyenek, hanem bankjegyek. Sajtból 
persze, helyenként lyukakkal. Ezt már profi rajzolóra kellett 
bízni, Jennifer tehát nekiült és rajzolt egy sor bankjegymintát, 
itt-ott lyukakkal, a címlet feltüntetésével, díszítményként sajtot 
evő egérkékkel. Kézenfekvő volt, hogy kilenc címlet lesz, és 
kisorsolják, ki melyiken szerepel. Egyik szerdán tehát cédulák- 
ra írták a számokat és Vanessa sapkájába tették őket; ketten 
persze most is távol voltak, ezért először Vanessa húzott a nő- 
vére nevében, az utolsó cédula pedig Pié. Jennifer ekkor már 
dolgozott a bankjegyekre kerülő arcképeken, mindegyik büsz- 
ke tekintettel nézett a biztató jövőbe és egérfüle volt. A sorso- 
lás után Nimby rámásolhatta őket a bankjegyekre. 

Jennifer kapta az egysajtos bankjegyet, Niala a kettest, Angé- 
ligue az ötöst. Nimby került a tízesre, Martin a húszasra, Pi az 
ötvenesre. A százast Kissy kapta, a kétszázast Vanessa, az öt- 
százast pedig Chantal. 

A játék ugyan csak elektronikusan fog létezni, de amikor Jen- 
nifer elkészült a rajzokkal, Nimbytől mindenki kapott kilenc 
kartonra nyomott, laminált bankjegyet. A hátlapjuk ugyan 
egyezett az elejükkel, de még Obama se mondhatja el magáról, 
hogy az arcképe bankjegyekre került! 


A vidám klubélet március második hétvégéjén egyszerre félbe- 
szakadt. 

Szerdán még senkinek se tűnt föl semmi különös, de csütör- 
tök este, amikor a csapat a felületen volt együtt, Vanessa egy- 
szer köhögött. Amikor pár perc múlva megismételte, Niala 
megkérdezte, hogy jól van-e. 

— Persze — felelte húga —, csak egy kicsit kapar a torkom. 

Ezután többször is köhögött, de láthatóan zavarta, hogy fi- 
gyelik, igyekezett elfojtani. Az pedig még jobban zavarta, ami- 
kor Niala odalépett hozzá. 

— Mutasd a homlokod. 

— Semmi bajom... — kezdte Vanessa, de nővére félbeszakítot- 
ta. 

— Vagy megtapintom a homlokodat, vagy hozok egy lázmé- 
rőt, válassz! 

A kislány engedte megtapintani a homlokát, és nem volt láza. 
De az este folyamán még jó néhányszor köhögött. Blanche 
megnézte, adott neki valamit és azt mondta, ha másnapra nem 
javul, akkor megnézeti az orvossal. 

Senki nem aggódott különösebben, amikor este elbúcsúztak. 

Reggel, amikor Kissy bekapcsolta a mobilt, Niala üzenete 
várta. , Bevisszük a kórházba, anya szerint tüdőgyulladás. N." 
De volt másik üzenet is. , Tüdőgyulladása van, itt maradok ve- 
le, gyertek le. N." 

Kissy döbbenten meredt a telefonra, aztán Martinre, aki vele 
együtt olvasta az üzeneteket. 

— Mikor jöttek? 

Kissy megnézte. Az első hajnali háromnegyed ötkor, a máso- 
dik fél hétkor, alig félórája. 

— Hívd föl — mondta Martin, és nyitotta az ajtót —, szólok Ma- 
rie néniéknek. Ma nem megyünk iskolába. 

Niala hangjában idegesség vibrált, de igyekezett nyugodt ma- 
radni. 

— Most alszik, kapott antibiotikumot meg mindent — kezdte 
köszönés nélkül, ahogy fölvette a telefont. — A doki azt mond- 
ta, minden rendben lesz, de ez azért veszélyes lehet. Állandó 
megfigyelés alatt tartják... ja igen, nektek is el kell menni or- 
voshoz, ez fertőző. Apádéknak is. 


— Nekünk? — kérdezte apa; Kissy észre se vette, hogy ott áll a 
szobában. A telefon persze automatikusan kihangosított. 

— Igen — felelte Niala. — Minket is megvizsgálnak rövidesen. 
Szóljatok a többieknek is, mindenki a saját orvosához menjen. 

— Jó, hétfőn az lesz... — kezdte apa, de Niala félbeszakította. 

— Szó se lehet róla. Most azonnal. Isabelle néni kihívta őket a 
panzióba, ott is mindenkit megvizsgálnak, van egy gyerek is. 

— Ennyire fertőző? — képedt el anya, már ő 15 ott volt. 

— Nem, de nem tudjuk, hol kapta el. 

— Hogy derült ki? 

Niala nagyot sóhajtott. 

— Fél ötkor fölébresztett azzal, hogy rosszul érzi magát. Na- 
gyon köhögött, nehezen vette a levegőt, láza volt. Átrohantam 
anyáért, fél percig se vizsgálgatta, azt mondta, bemegyünk a 
kórházba. Fölhívta őket és mentünk, apa a karján vitte le Va- 
nessát a kocsiba, aztán ugyanúgy be a kórházba. A robogó ko- 
csiból írtam nektek először. 

— Ugyanott van, ahol három éve? — kérdezte apa. 

— Persze, csak másik osztály, de itt is mindenkit ismerünk, a 
főorvos még rokon is. A... Jövök! — kiáltotta Niala, aztán a te- 
lefonba: — Le kell tennem, hívnak vizsgálatra. Majd beszélünk! 

És le is tette. Martin mostanáig csak állt kezében a telefonjá- 
val, most kapcsolta be. 

— Hívjuk föl az egereket — mondta, míg beütötte a PIN-kódot. 
— Mindenki menjen el orvoshoz, aztán irány Beaulieu. 

— Nem olyan egyszerű az — mondta apa. — Nincs helyfoglalá- 
sotok. 

Kissy meglepve nézett rá. Csakugyan, gondolta. Hiszen a 
D7 Aubisson lányok jöttek volna hozzájuk. 

— Megpróbálom elintézni — szólalt meg anya. — Ismerek egy- 
két embert. 

— Georges — mondta Kissy; szükségtelennek érezte, hogy tel- 
jes mondatot alkosson. 

— Hagyjuk most, van elég baja. Majd ha én nem járok siker- 
rel. 

Így történt, anya csupán két helyet tudott fölhajtani, úgyhogy 
írtak Nialának, hogy nem tudtak többet. Hívással nem zavarták, 
hátha éppen vizsgálják. 


Míg anya helyet próbált foglalni, apa fölhívta a cégét, hogy 
késni fog, aztán bejelentette magukat az orvosnál. Ők addig be- 
széltek az egerekkel, akik persze mind megkapták az SMS-t. 
Egyedül Pivel nem tudtak beszélni. 

— Biztos késő éjszakáig tanult, és most alszik — mondta Chan- 
tal. — De nem késett le semmiről, mi még órákig nem indulha- 
tunk Beaulieu-be. 

— Fenét — felelte Nimby idegesen, de nem Pi miatt. — El kell 
érnie az orvosát, mielőtt az elmegy golfozni. 

— Kérek Yves bácsitól egy kocsit és odamegyek — mondta 
Angéligue. — Le is teszem, sziasztok. 

Nimby fél perc múlva hozta a hírt, hogy apja azt felelte, ő 
majd elmegy Pihez, Angéligue csak menjen az orvoshoz. Ad- 
digra a gyors haditanács már eldöntötte, hogy egyelőre csak 
Kissy szülei menjenek orvoshoz, a többi szülő nem találkozott 
Vanessával hosszabb-rövidebb ideje, ők majd akkor mennek, 
ha kimutatnak valamit olyan egérnél, akivel találkoztak. 

Az egész délelőttjük ráment a vizsgálatokra meg utána a vá- 
rakozásra, amíg meglettek az eredmények. Közben Pi is föl- 
kelt, döbbenten értesült az eseményekről, Yves bácsinak pedig 
szóltak, hogy már nem kell elmennie Pihez. Azt mondta, már 
majdnem ott van, nem fordul vissza, inkább kiviszi a másik 
kettőhöz Franconville-be. Nem lehet, felelték, Pinek Courbe- 
voie-ban van az orvosa. Csodákat, mondta Yves bácsi, Pi a hé- 
ten még nem is találkozott Vanessával, semmi szüksége vizs- 
gálatra. Tényleg, döbbentek rá az egerek, és hagyták, hogy a 
bácsi elmenjen Piért, aki kiment ugyan vele Franconville-be, de 
aztán úgy döntött, hogy Nizzában majd mégiscsak megnézeti 
magát, mert Vanessával nem találkozott ugyan, de Nialával 
igen szoros közelségben voltak, és nem tudja, mióta lehetett a 
szervezetükben a kórokozó. 

Ők négyen az orvosi váróban kornyadoztak délután fél egyig, 
amíg meglettek az eredmények. Semmi bajuk. Akkor anya ta- 
xival elszáguldott, mert neki sürgősebb tárgyalása volt, apa pe- 
dig bevitte őket Neuillybe, ahol Chantal és Jennifer téblábolt 
egy orvosi váróban, de velük volt Inge is, mert ő étellel dolgo- 
zik, nem kockáztathat. A lányok eredménye akkor lett meg, 
amikor odaértek. Negatív. Inge azt mondta, ne várjanak rá, 
menjenek nyugodtan, így apa most már négy egérrel ment ki 


Franconville-be, persze a rendes kocsijával, úgyhogy elment a 
dolgára ő is, többen úgyse férnek be. Mire odaértek, meglett 
Nimby lelete is, az is negatív volt, de Angéligue-é sehogy se 
akart elkészülni, pedig kettőkor az orvos már mérgesen telefo- 
nált valahová. 

— Sajnálom — mondta az összesereglett egereknek. — Néme- 
lyütt már ilyenkor beáll a hétvége, képtelenség bármit elintézni. 

— Azt mondja meg, doktor úr — lépett közelebb Chantal —, 
vannak tüdőgyulladásra utaló tünetei? 

— Nincsenek -— felelte az orvos. 

— Repülhet? 

— Hová? 

— Nizzába — felelték az egerek kórusban. 

— Utasként, ugye? 

— Persze — nevetett Angéligue —, rendes utasszállító gépen. 

— Nyugodtan. Én egyből azt mondtam, hogy semmi baja, ön 
ragaszkodott a részletes vizsgálathoz. Hétfőn megtelefonálom 
az eredményt, ha kívánja. 

Angéligue azt mondta, hogy kívánja, Yves bácsi pedig egy 
barátjától kölcsönzött, gyönyörű Mercedes kisbusszal kivitte 
őket a reptérre. A gépet persze Georges intézte el, megint in- 
gyen repültek a szolgálati járaton. A részleteket ők nem ismer- 
ték, de alighanem a rendkívüli helyzet miatt segítettek a pilóta- 
társai. 

Mindeközben többször beszéltek Nialával. Mindhármuk lele- 
tei negatívak voltak. Vanessa állapota változatlan, mélyen al- 
szik. Az orvos szerint még egy ideig nem számíthatnak javulás- 
ra, de rosszabbodásról egyáltalán szó se lehet. 


Az egérfolyam már kifelé hömpölygött a reptéren, amikor rá- 
ébredtek, hogy senki nem gondoskodott járműről. Nialával 
még Párizsban beszéltek legutóbb, egy szót se szólt senki ko- 
csiról. Összenéztek, aztán Pi elkapott egy egyenruhást. 

— Mondja, ismeri D" Aubissonékat? 

— Vanessa hogy van? — kérdezte a pasas válasz helyett. 

Kissy döbbenten nézett Jennifer hátizsákjának csatjára. Ti- 
zenkét óra elég, hogy az egész város tudja... no persze amikor 
Georges megszervezte a szolgálati járatot, nyilván elmondta, 
mi történt. 


— Egyelőre nincs változás, úgy tudom — mondta Pi. — De az 
orvos azt mondta, nincs ok az aggodalomra. Így aztán minden- 
ki aggódik. Hogy lehetne megtudni, hogy gondoskodtak-e ne- 
künk valami járműről? Nicole soha nem felejt el semmit, de 
hátha most igen. 

— Niala? — nevetett az egyenruhás, Kissy pedig ezúttal Pi há- 
tát nézte döbbenten. — Mi is ismerjük a művésznevét. Ugye ma- 
ga a barátja? 

— Én. 

— Egy perc és megtudom. 

A pasas elsietett, az egerek pedig összenéztek. 

— Háromezer taxit találunk a bejáratnál — mondta Chantal. 

— Az biztos — mondta Pi —, de ha Niala szerzett járművet, ak- 
kor használjuk azt. 

Fél perc alatt visszaért az egyenruhás. 

— Szegény Nicole, nagyon aggódhat a húgáért. Még sose hal- 
lottam, hogy elfelejtett volna valamit. Mit szerezzek maguk- 
nak? Van egy kölcsönző, azt fölhívhatom. 

— Á — nevetett Pi —, fogunk taxit, az a legegyszerűbb. Kösz 
mindent. 

— Mondják meg nekik, hogy szorítunk a kislányért. 

— Jó. Mit mondjunk, ki szorít? 

Az egyenruhás elmosolyodott. 

— Csak annyit mondjanak, hogy a Nice-Cőte d"Azur repülő- 
tér. 


Az egérhad kiözönlött a taxikból és elárasztotta a kórház elő- 
csarnokát, bár csak hatan voltak, Kissy nem tartott velük. A 
másik kocsiból kiszállt a sofőr és odajött hozzájuk, egyben fi- 
zette ki mindkettőt. 

— Osszák el igazságosan — kötötte a lelkükre, és már ott se 
volt. Beszáguldott a kórházba, át az előcsarnokon, egykettőre 
megtalálta a portást. 

— Én a... 

— Itt balra, lift, harmadik emelet, ott jobbra — vágta rá a por- 
tás, Kissy pedig odadobott egy köszt és már loholt is. Pillana- 
tok alatt keresztülment a falakon és ott termett a többieknél. 

Kár volt sietni. A következő órákban kétféle elfoglaltság kö- 
zött választhattak: ülhettek a folyosón vagy állhattak a folyo- 


són. Blanche megnyugtatta őket, hogy ennyi idő alatt semmifé- 
le változást nem lehet várni, sokkal több idő kell hozzá. Napo- 
kig nem fog történni semmi. 

Amikor megétkeztek, Niala bent volt a húgánál, aztán hama- 
rosan kijött és Pi mellére hajtotta a fejét. Sápadt volt, riadt és 
kialvatlan. 

— Hogy van? — kérdezték csak súgva az egerek. 

— Tűrhetően — felelte Niala. — Nemrég ébredt. Nimbyt akarja 
látni. 

A fiú rögtön elindult az ajtó felé. Blanche először meg akarta 
állítani, de nyilván látta, hogy a fülénél fogva se sikerülne, 
úgyhogy inkább követte. 

— Igyekszünk tiszta körülményeket teremteni — mondta Niala. 
— Van egy kis előtér, ott maszkot és köpenyt veszünk, és pu- 
szilkodás kizárva. Nem hiányzik még egy felülfertőzés. 

— Egyébként megvoltak a vizsgálatok, az enyémet kivéve — 
szólt Pi. — Mindenki tiszta. 

— Persze, ez nem fertőz — mondta Niala. 

— De hát azt mondtad... 

— Tudom, mit mondtam, egérke. Soha nem lehet kizárni, 
hogy átmegy a fertőzés. Ez változatos és alattomos betegség. 
Senki nem kapja el cseppfertőzéssel, de ha erre számítasz és 
óvatlan vagy, akkor biztosan elkapod. Van vírusos és bakteriá- 
lis, opportunista meg aspirációs... — Niala legyintett. — Sose 
fogjuk megtudni, honnan szerezte. 

— Miért nem? 

— Mert nem lehet, hacsak ki nem mutatunk valakit a közel- 
ben, akinek hasonló van. De ha ez nem lesz, akkor annak fo- 
gom tulajdonítani, hogy egy szál pólóban rohangál, megizzad, 
elég egy hűvös fuvallat és kész. 

— Mindannyian egy szál pólóban rohangálunk — mutatott rá 
Chantal. 

— Kivéve ezentúl Vanessát. 

Míg beszélgettek, Blanche visszatért. Mosolygott. 

— Ha láttátok volna, hogy örült Nimbynek... mintha fölkap- 
csoltak volna egy erős lámpát a szobában. 

— Gyakran szokott világítani, ha boldog — mondta Kissy. 

— Hát most annál feltűnőbb, mert egyébként csak kornyad. 


— Sziasztok — állt meg mellettük egy fehér köpenyes orvos. — 
Ti vagytok a híres barátai, gondolom. 

— Nem - felelte Chantal —, mi a hírhedt barátai vagyunk. 

— Jól van. Akkor megnézem a barátnőtöket. Milyen állatok is 
vagytok ti? 

— Egerek — húzták ki magukat méltatlankodva. Martin még a 
füleit is meglengette. Az orvos bólintott és bement Vanessához. 

Lassan teltek a következő órák a folyosón. Mindig valaki be- 
ment Vanessához, Nimby után elsőként Kissy, aztán Chantal, 
majd Angéligue, de akkor a kislány megint elaludt, úgyhogy 
Angéligue kiszólt, hogy ne jöjjön a következő, ő most egy da- 
rabig őrzi az álmát. 


Kissy az utasítás szerint az előtérben fölvette a zöld köpenyt, 
sapkát és maszkot, aztán óvatos léptekkel beosont Vanessához. 
A kislány a szoba egyetlen ágyában feküdt, betakarva, a karjá- 
ban infúzió. Fáradt volt és megviselt, de elmosolyodott. A jobb 
keze megmozdult a takaró mellett. 

Szia, olvasta Kissy a morzebetűket. 

— Szia, egérke — mondta, leküzdve az automatikus reflexet, 
hogy morzéban válaszoljon. — Hogy vagy? 

Voltam már jobban is, kopogta Vanessa, és köhögött. Nehéz 
beszélni, és fáj is. 

— Ne beszélj. Úgyis értek mindent. 

De Jean meg a nővérkék nem. 

— A fél kórház egerekkel van tele, majd mindig lesz itt valaki, 
aki tolmácsol. 

[Y is ezt mondta. 

— Mert leleményes, talpraesett egér. 

Már tolmácsolt J-nek. J nem értette, miért kopogok az ágyon, 
IY magyarázta meg, hogy ez a nyelvünk. 

— Jean a doki? 

Vanessa bólintott. 

— Azt mondta, ne féljünk, nem jön érted a cica. 

Vanessa mosolygott. 

Cicát mondott? 

— Cicát. Mielőtt bejött, megkérdezte, milyen állatok is va- 
gyunk. Megmondtuk. 


Nem féltetek? 
— Ez kórház, ide tilos macskát behozni — vágta rá Kissy. 


Öt órára járt az idő, Vanessa aludt Angéligue felügyelete mel- 
lett, az egerek szétszéledve kószáltak a folyosókon. Kissy a 
lépcsőház felé sétált, egyedül, a többiek mind másfelé, a kórhá- 
ziak megfogyatkoztak, a többség hazament már. Aztán egyszer 
csak nyílt a liftajtó és megjelent Jean-Fran. 

— Szia, hogy van Vanessa? 

Kissy megpróbálta visszatuszkolni szemeit a helyükre. 

— Hát... te... hogyan... 

— Jöttem, ahogy tudtam. Hogy van? 

Kissy össszeszedte magát. 

— Alszik. Angéligue vigyáz rá. Jól van, aránylag. . . 

Közben elindultak a folyosón, de tíz lépést se tettek, amikor 
egy ajtón kilépett Jean, az orvos. 

— Nohát, Jean-Francois Chandeau — mondta. — Hogy kerülsz 
te ide? 

Ezt Kissy is megkérdezte volna, ha be merte volna vallani, 
hogy az egércsapat teljesen megfeledkezett Jean-Fran értesíté- 
séről. 

— Jé — nézett az orvosra Jean-Fran. — Jean? Jean Gomard?! 
Hát te? 

— Én itt dolgozom — nyújtott kezet a másik. — Látogatóba jöt- 
tél? — Kissyre siklott a tekintete, aztán vissza. — Csak nem egy 
szöszke kislányhoz? 

— De bizony. Én vagyok az apja. 

Vanessa szobája felé menet Kissy egyfolytában a fejét csó- 
válta. Az ember földrajzórán megtanulja, mennyi rengeteg em- 
ber él Franciaországban, aztán kiderül, hogy ezek mind szemé- 
lyesen ismerik egymást. 


— Osztálytársak voltunk — mondta Jean, amikor Blanche is 
meglepetéssel fogadta az ismeretségüket. — Évek óta nem lát- 
tuk egymást. 

— De hát az nem lehet — cincogta közbe Kissy meggondolatla- 
nul. 

— Mi nem lehet? — nézett rá a két férfi. 

— Hát... te tanár vagy... maga meg orvos. . . 


— Szamár — mondta Jean-Fran, és kinyúlt, hogy megsimogas- 
sa Kissy fejét, mint egy csacsi kisgyerekét, de alighanem üté- 
sek és rúgások jutottak az eszébe, mert gyorsan visszahúzta a 
kezét. — Általános iskolába jártunk együtt, te. Oda még az or- 
vosok is járnak. 

— De aztán mi elkerülünk onnan, a tanárok meg maradnak — 
nevetett az orvos. — Gyere, nézd meg a kis pockot, de ne éb- 
resszük föl. 

— Egeret — felelte a Jerry kórusa. 

Vanessa félórával később ébredt és elbeszélgetett az apjával, 
morzéval persze, csak akkor beszélt, ha elkerülhetetlen volt. 
Martin volt a tolmács. Az egerek közben megszavazták, hogy 
két csoportban elmennek enni valamit, mert a gépen csak né- 
hány szendvics jutott, és a többség nem is reggelizett rendesen. 
Kissy a második csoportba került, hogy majd Martinnel együtt 
mehessen. Jennifer, Chantal, Blanche, Angéligue és Nimby te- 
hát elment, ők pedig ücsörögtek vagy sétáltak tovább, mikor 
mit. 

Kész felüdülés volt, amikor a többiek visszajöttek és ők ki- 
léptek a kórházból. De valahogy nem élvezték a tavaszi napsü- 
tést, pedig idelent szépen sütött, nem olyan bágyadtan, mint 
északon. Hallgatagon vonultak el a legközelebbi étterembe és 
rendeltek. Nem sokat beszélgettek egész idő alatt. 

Kissy megint azt érezte, amit két éve... azaz már két és fél... 
amikor Mohi kórházban feküdt, aztán otthon a villában. Senki- 
nek nem volt kedve semmihez. A kislány a csapat motorja, nél- 
küle valahogy semmi nem az igazi. Chantal fogalmazta meg 
jól, amikor visszafelé tartottak a kórházba. 

— Ha most hirtelen előttem teremne egy shindy, szó nélkül le- 
csapnám és mennék tovább. 

Az egerek bólintottak, ők is így érezték. Vanessa nélkül a va- 
dászatban sincs élvezet. 


És az aznapi megpróbáltatásoknak még nem volt vége. Este 
nyolckor Jean doki megint megnézte Vanessát, kijövet intett 
nekik, hogy minden rendben, de nem tudtak beszélni, mert a 
dokihoz odalépett a főnővér, akit már ismertek. 

— Doktor úr, baj van a kisfiúval. 


— Mutassa — felelte Jean, de a főnővér nem egy gyereket 
nyújtott át neki, hanem egy csíptetős táblát papírokkal. Jean 
gyorsan átnézte és sóhajtott. — Ez nem várhat. Mikor ér ide a 
vér? 

A főnővér tanácstalan gesztust tett, amire Jean előkapta a te- 
lefonját és tárcsázott, közben a másik kezével írogatva valamit 
a papírokra. 

— Gomard doktor, szervusz. Ide figyelj, kell nekem két egy- 
ség AB pozitív, de sürgősen. Úton van a pótlás, de... Jó. Pró- 
bálj meg mindent, kösz. Gyerünk. 

Ez már a főnővérnek szólt, s a két fehér köpenyes megindult 
a folyosón. 

Kissy éppen Blanche-sal szemben ült, s pontosan látta, ahogy 
a lányok anyjának elsápad az arca, egy pillanat alatt falfehérre 
válik, s még a kezét is a szája elé kapja, amikor Jean-Fran föl- 
ugrik a helyéről és az orvos után kiált. 

— Jean, várj! Én AB pozitív vagyok! 

— Adtál már vért? — fordult meg az orvos. 

— Sokszor. Tudod, ritka. . . 

Senki nem figyelt a távozókra. Mindenki látta Blanche arcán 
a... nem tudni, mit, a döbbenet és a lesújtottság valamiféle ke- 
verékét. 

Georges odalépett a feleségéhez. 

— Ugye jól emlékszem. . . 

— Hát persze — felelte Blanche tompán. 

A pilóta lezökkent a padra. 

— Úgy — mondta. 

Nimby talpra ugrott. 

— Mi történt?! 

— Hát nem érted? — nézett rá az asszony. 

— Nem én. Mi bajotok? 

Nimby kérdés közben körülnézett a csapaton. Kissy követte a 
példáját, és két társának arcán is fölfedezte ugyanazt az arckife- 
jezést. Angéligue és Pi láthatóan értette. 

— Vanessa mi? — kérdezte Pt. 

— Nulla negatív — közölte Blanche szárazon. 

— Értem. Hát... mindenesetre legalább tudjuk. Nimby, nyu- 
godj meg, senki sincs életveszélyben, csak megtudtuk, hogy 
Jean-Fran nem lehet Vanessa apja. 


Az évezredek lassan teltek a döbbent mozdulatlanságba der- 
medt egerek fölött. Kissy eddig Blanche-t bámulta értetlenül, 
most Pit, aztán visszafordította a tekintetét Blanche-ra, mint aki 
arra vár, hogy az orvos helyesbít, szó sincs ilyen képtelenség- 
ről. De ezt Blanche nem tette. Kissy nem értett semmit. Hogy 
jön ide az, hogy ő-e az apja?! Most véradásról volt szó, még- 
hozzá nem is Vanessának kell a vér. Egy vadidegen fiúnak. Mi 
köze ennek... 

—-És a gyerekek nem értenek semmit — állapította meg 
Blanche szomorúan. 

— Nem hát - tört ki Chantal. 

— Soha nem hallottatok még a vércsoport-öröklődésről? 

Hát az meg mi fán terem, gondolta Kissy, lassan ingatva a fe- 
jét. A többiek is ezt tették, csak Niala nem, aki bent volt a kór- 
teremben. 

— Figyeljetek ide... Jean-Fran vércsoportja nem egyezik Va- 
nessáéval. AB-s embertől nem lehet nullás vércsoportot örököl- 
ni. 

— Hát akkor az anyjától... — kezdte Nimby, de félbehagyta a 
mondatot. 

— Nem. Ez az az eset, amikor teljesen mindegy, hogy az anyja 
milyen volt. Jean-Frannak van két génje, amik a vércsoportért 
felelősek, az egyik A-s vércsoportot ad, a másik B-set. A gye- 
reke az egyiket örökli, a véletlenen múlik, hogy melyiket. Az 
anyjától is örököl egyet. Ha mindkettejüktől az A csoport gén- 
jét örökli, akkor A-s lesz... ha a B-t, akkor B-s... ha ezt is, azt 
is, akkor AB-s. Ha az egyiktől nullás gént örököl, a másiktól 
A-t vagy B-t, akkor A-s vagy B-s lesz, nem nullás. Csak akkor 
lesz nullás, ha mindkét szülőjétől a nullás vércsoport génjét 
örökli, de Jean-Fran nem örökíti ezt a gént. Vanessa mindkét 
szülőjétől nullás gént örökölt, amit Jean-Frantól nem kaphatott. 

Blanche hangja szárazon koppant a folyosó csendjében. Az 
egerek még nagyobb döbbenettel ültek, de most már ők is le- 
törve. 

A kislány olyan jól elvolt Jean-Frannal vagy fél éve, ritkán 
telt el kettőnél több hétvége úgy, hogy ne találkozzanak. A téli 
szünet nagy részét együtt töltötték... Vanessa jól összebarátko- 
zott Francoise-Zal is, aki... ezek szerint nem a kistestvére. 


Félórát ültek leverten, még sétálni se volt kedvük. Aztán 
megjelent Niala és megoldotta a problémájukat. 

— Téged akar látni, anya... mi történt? 

Az egerek rosszkedvűen ültek. Blanche szólalt meg: 

— Jean-Frannak AB pozitív a vércsoportja. 

Niala egy másodpercig hallgatott, aztán azt kérdezte: 

— Ez biztos? 

— Biztos. Elment vért adni, mert ilyen kell egy betegnek. 

— Értem. De mire ez a gyászhangulat? Nem mindegy? Vanes- 
sa eddig se az apját látta benne, hanem egy jóbarátot. Az égvi- 
lágon semmit nem számít. Anya, légy szíves, menj be hozzá. 
És mondd meg neki, mert látszik az arcodon, de ha nem mon- 
dod meg, akkor valami rémségre gondol. Az meg most nem 
jönne jól. 

Blanche bement, de tíz perc múlva kijött megint. 

— Azt üzeni, hogy ne törjetek le, őt ez az egész nem érdekli. 
És üzent még valamit, amit nem értettem. Azt mondta, csak 
mondjam meg. 

Ses 

Blanche a telefonjáról olvasta. 

— G, A, F, alsó F, C. 

Csend. Az egerek próbálták értelmezni. Aztán Nimby egyszer 
csak elfütyülte az öt hangot. Nevettek. 

— Értem — mondta Blanche. — És szerintetek ez mit jelent? 

— Nyilván üdvözlet — vélte Kissy. 

— Dehogy -— felelte Niala. — Akkor azt üzente volna, hogy cin- 
cin. Ez azt jelenti, hogy ő egy űrlény, akire még a vércsoport- 
öröklődés szabályai se vonatkoznak. 


Amikor Jean-Fran visszaért, Blanche volt bent a kislánynál. Ni- 
ala a férfi elé ment és váltott vele néhány szót. Jean-Fran tű- 
nődve lehorgasztotta a fejét, aztán bekopogott és bement. 

Kissy már tudta, hogy nem lesz itt senkinek semmi gondja. 
Ha nem ő az apja, hát nem ő. Nincs semmi jelentősége. 

Blanche hamarosan kijött, Jean-Fran csak egy óra múlva. 

— Megint alszik — mondta. — Miért nem mentek haza? Egész 
nap itt ültetek. Én mellette maradok. 

Az egerek egymásra néztek. Valahogy senkinek se tűnt föl, 
hogy este fél tíz van. Kissy csak ekkor érezte, hogy farkaséhes, 


egy ökröt is föl tudna falni, és holtfáradt is. Iszonyúan fárasztó 
dolog órák hosszat nem csinálni semmit. Ezt eddig nem is tud- 
ta, nyilván mert mindig csinál valamit. 

Azért megkérdezték, mielőtt hazaindultak. 

— Semmi — felelte Jean-Fran. — Maradunk jóbarátok. Eddig se 
tekintett az apjának; ezután ez magától értetődő lesz. Azt 
mondja, benézhet még, aki akar. 

Mindenki akart, ez csak természetes. Kissy maga elé engedte 
Nialát, aztán kötelességtudóan fölvette a köpenyt és a maszkot. 

— Jó éjszakát, egérke. 

Jó éjt, egérke. 

— Gyógyulj meg, légy szíves. Lesz időd rá, mert reggelig már 
nem jövök. 

A kislány fáradtan elmosolyodott. 

OK - kopogta. 

Nimby maradt utolsónak, jó negyedórát, és nem is csókolóz- 
hattak szegények, jutott Kissy eszébe hirtelen, amíg a liftnél 
téblábolva várták a fiút. De ha Vanessa olyan, amilyennek is- 
merik, akkor a csókolózási tilalom önmagában elég ok, hogy 
villámgyorsan meggyógyuljon. 

Azért annyira gyorsan nem ment a dolog. Vanessa állapota 
semmit se változott a hétvégén, illetve lehet, hogy a műszerek 
javulást mutattak, de ő semmivel sem érezte jobban magát. 
Szombaton már nem ültek ott folyamatosan, hanem reggel be- 
mentek, mindenki eltöltött vele pár percet, aztán hazamentek, 
csak Blanche maradt mellette. Este bementek megint, de éjsza- 
kára már nem maradt ott senki, a kislány azt mondta, nem kell 
őt állandóan őrizni, van személyzet, van csengő. 

Azért vasárnap reggel Georges ott maradt vele. A következő 
öt napot is ő tölti majd mellette, mert őt megvárja a találmánya, 
Blanche viszont nem hagyhatja cserben a fájós fogú betegeket. 
Bár Niala fölvetette, hogy szerdán ő marad, Pihez úgyse mehet, 
a fiúnak nincs szünnapja, az egerek meg kibírják nélküle. 

De mégsem így alakult. Hétfőn délelőtt SMS jött Nialától: 
, Hazaengedték. Szigorú fekvés, rendszeres felülvizsgálat. Nap- 
közben a panzióban lesz, a néniék vigyáznak rá. N." 


Nehéz időszak következett, bár annál kétségtelenül jobb, mint 
ha végig a kórházban tudták volna Vanessát. Az első hétvégén 


semmit se tudtak csinálni, csak kószáltak a kertben, a panzió 
körül. Hétfőn délután összegyültek a felületen, mindannyian, 
Vanessa írásban kommunikált velük — de sehogy se találtak 
igazán jó témát. 

Kedden este a kislány ragyogó szemekkel fogadta őket, már a 
villabeli ágyában, és rájuk parancsolt, hogy másnap tartsanak 
egy rendes edzést. Nimby bólintott és azt mondta, rak webka- 
merát az edzőterembe, de Vanessa szomorúan megcsóválta a 
fejét. 

Nem bírnám ki, hogy rátok ne ripakodjak — kopogta egy 
könyv borítóján, így a szobában mindenfelől álldogáló egerek 
jól hallották. — Sőt le akarnék rohanni hozzátok, hogy megmu- 
tassam, hogy kellene csinálni. 

Ezt belátták. Ahogy azt is, hogy ha lett volna kamera, akkor 
Vanessa holtbiztos odarohan és elmondja őket mindennek, 
mert siralmas teljesítményt nyújtottak. Senki nem próbált ren- 
desen támadni, így védekezni se kellett rendesen. Végül egy- 
órás nyűglődés után föladták, lezuhanyoztak, és Nimby bement 
a kedveséhez, hogy együtt ebédeljenek. Ekkor a panzióban 
volt, Luigi vitte át reggel, jól becsavarta egy meleg takaróba, 
aztán fölkapta, mint egy pelyhet, és vitte. Nem csoda, mondta 
Nimby, Vanessa alig tíz grammot nyom, és a teste csak hét 
centi hosszú, a farkincája pedig még öt centi. 

Nimby ezen az éjszakán már mellette aludt, persze nem csi- 
nálhattak semmit, de vigyáz rá, azt mondta. Az előző éjjelen is 
volt már egér Vanessa mellett az ágyban: egy szürke, vigyorgó 
plüssegér, Jean-Fran hétfőn küldte postán. Kissy gondolkodóba 
esett a láttán, és csütörtökön, amikor úgyis ment bevásárolni, 
átnézte a hipermarketet. Talált is egy helyes kis plüssegeret, ez 
fehér volt. Megmutatta Martinnek, aki úgyszintén gondolkodó- 
ba esett és azt mondta, ne küldje el, adják oda őket személye- 
sen. Őket, kérdezte Kissy, amire Martin bólintott és azt mond- 
ta, látott valamit iskolából jövet. Másnap meg is vette, egy kis 
kulcstartós egeret. 

A kislánynak nagyon tetszettek az egerek, de a hús-vér ege- 
reknek is, és a hétvégén Chantal és Jennifer vett neki egy-egy 
egeret, a következő héten pedig a többiek. Két héttel a betegség 
kezdete után Vanessának már mind a nyolcuktól volt egy-egy 
egere, plusz egy Jean-Frantól, egy a szüleitől és egy Mariótól, 


aki látta a kollekciót és persze hogy rögtön tudta, honnan sze- 
rezzen be ő 15 egy játékegeret. 

De addigra már lábadozott. Versini doktor kétnaponként 
megvizsgálta és hetente megröntgenezte a tüdejét; a második 
röntgenezés szombaton volt, mert előző nap közbejött egy sür- 
gős eset. Kissy magában megállapította, lám, a doki gondolko- 
dás nélkül bemegy a rendelőjébe szombaton is, ha Vanessáról 
van szó. Vajon ez minden betegének jár? Nyilván ő is különle- 
gesnek tekinti a kislányt. 

Egy órakor értek a rendelőbe, kocsival, Vanessának nem volt 
szabad nagyobb távot gyalogolnia. Mathieu bácsi mikrobusza 
ekkor éppen jól érezte magát és el tudta vinni őket. Georges 
még tavaly nyáron mondta, hogy vesz már egy saját mikro- 
buszt, de mindig olyankor jutott eszébe, amikor éppen nem tu- 
dott ezzel foglalkozni, aztán folyton feledésbe merült a dolog. 
Az is lehet, hogy nem tavaly, hanem tavalyelőtt nyár óta. 

Asszisztencia nem volt, de nem is kellett. Vanessa a csapatot 
hátrahagyva besétált a dokival a röntgenes szobába, aztán kisé- 
táltak. Pi, Martin és Georges hátat fordított, amíg a doki gondo- 
san meghallgatta a kislány tüdejét. Nimbynek persze nem kel- 
lett már, ő csillogó szemekkel nézte. 

— Ez szépen hangzik — mondta. — Megnézem a felvételt. 

Néhány perc múlva két nagy fekete röntgenfilmmel tért visz- 
sza, ilyeneket már láttak az elmúlt két hétben. Bekapcsolta a 
vetítőt és fölcsíptette őket. 

— Nézzétek — mutatta. — Ez volt két hete, és ez van most. 

Az egerek nézték, bár ennek a világon semmi haszna nem 
volt. Akár fordítva is odarakhatta volna. Blanche-nak persze 
annál többet mondott. 

— Nagyon szép — mondta közelebb lépve. — Ilyenre vágytam 
két hete. Meggyógyultál — mosolygott lányára. 

— No várjunk csak — mondta a doki, még mielőtt bárki egy 
szót szólhatott volna. Fiatal volt, negyvenen alul, és elég jóké- 
pű. — Én vagyok a kezelőorvosod, és szerintem nem gyógyultál 
meg. Mégpedig azért, mert ha gyógyultnak nyilvánítalak, akkor 
megint elkezdesz verekedni meg amit még szoktatok. Azt pe- 
dig még Jó darabig nem szabad. 

Vanessa nagyon komoly arccal, lassan megcsóválta a fejét. 

— Ez mire vonatkozik? 


— Nem fogok verekedni — felelte Vanessa hidegen. — Semmit 
se fogok csinálni, amit megtiltasz, Julien. 

— Igen? Várd ki a végét. Tessék az előírások. Nincs fizikai 
megerőltetés, még egy nehéz tárgyat sem szabad fölemelned. 
Gyaloglás csak minimálisan, biciklizni nem szabad, úszni se 
szabad. Hűtött italok, fagylalt tilos. Énekelni, kiabálni tilos. 
Szennyezett levegőben tartózkodni tilos. Réteges, meleg öltöz- 
ködés. Sok pihenés, most már nem egész napos ágynyugalom, 
de nyugodt életmód, heverészni, üldögélni. Szóval éppen az el- 
lentéte annak, ami te vagy. Egyetlen dolog fog tetszeni: iskolá- 
ba még nem mehetsz. 

A kislány rezzenéstelen arccal hallgatta, aztán megkérdezte: 

— Ennyi? 

— Ennyi. 

— Meddig? 

A doki hunyorított, kritikus szemmel nézte betegét, mint aki 
kételkedik annak elszántságában, mint ahogy nyilván így is 
volt. Aztán azt mondta: 

— Két hétig voltál beteg, legyen két hét. De hetente megvizs- 
gállak. Jövő pénteken egykor legyél itt. Minden panasszal 
azonnal hívjatok. És tudatom, hogy óriási szerencséd volt, 
hogy ilyen gyorsan és könnyen legyőzted. A tüdőgyulladás egy 
életveszélyes betegség. 

— Hat — felelte Vanessa tömören. 

— Mi hat? 

— Most mondod el hatodszor. Számoltam. 

— Muszáj, ha azt akarom, hogy betartsd az előírásokat. 

— Az agyrázkódásom után is betartottam az előírásokat — kö- 
zölte a kislány szárazon. — Még epilepsziával is megfenyeget- 
tek, ha nem fogadok szót. 

— Hát megeshetik, ha az ember nem vigyáz. 

Vanessa lebiggyesztette ajkát. 

— Egy másodpercig se hittem az epilepszia lehetőségében. 
Akkoriban nem is érdekelt volna, ha megkapom. 

— Pedig az nem tréfadolog. 

Mohi vállat vont. Kissy fölismerte a jellegzetes Mohi-féle 
nemtörődömséget, és ismerős volt neki az arc is. 

— Akkoriban úgy éreztem, hogy csak egyetlen dolog számít. 
Hogy itt lehessek... Beaulieu-ben, a többiekkel. Ha nem foga- 


dok szót, talán hazaküldenek, vagy ha azt nem, lehet, hogy nem 
engedik meg, hogy újra idejöjjek. Ennek amúgy se volt sok 
esélye. Úgyhogy angyali türelemmel feküdtem, ameddig kíván- 
ták. 

Az egerek szótlanul álltak. Hát ilyenek Vanessa motivációi, 
gondolta Kissy. Azaz Mohiéti. Az epilepsziától nem félt, de at- 
tól igen, hogy nem lehet Beaulieu-ben. 

— Értem — mondta a doki. — Hát attól már nem kell tartanod, 
hogy nem jöhetsz. Viszont ha nem követed az előírásaimat, ak- 
kor visszaeshetsz a tüdőgyulladásba, ami másodszorra még ve- 
szélyesebb, és ráadásul én se foglak szeretni. 

Vanessa döbbenten nézett a férfira, aki bólintott megerősíté- 
sül. A kislány lehorgasztotta fejét. A doki nevetett és útjukra 
bocsátotta őket. 


Csakugyan betartotta az előírásokat. Lement velük az edzőte- 
rembe, de rendesen öltözve, rétegesen, ahogy mondták, trikó, 
blúz, kardigán vagy pulóver. Nem vett le semmit, nem húzott 
szivacsot még a kezére sem. Helyet foglalt a szivacsszőnyegen 
és figyelte őket, néha tanácsot adott, de egy ujját se mozdította. 
S mindezt úgy, hogy nem is látszott rajta, mennyire megőrül a 
vágytól, hogy velük edzhessen, pedig ők pontosan tudták, hogy 
legszívesebben fölpattanna és ízzé-porrá zúzna egy shindyt, ha 
igazi nem akad, hát képzeletbelit. 

Vanessa önfegyelme persze senkit se lepett meg. Most vég- 
eredményben könnyebb volt a dolga, mint annak idején, ami- 
kor úgy kellett feküdnie a villa vendégszobájában, hogy még 
rengeteg mindent nem láthatott a városból, amibe szerelmes 
volt, és nem tudhatta, viszontlátja-e még valaha. Most nem ma- 
radt le semmiről, ami pótolhatatlan lett volna. 

Aztán letelt a második két hét is, és folytathatta az önfegyel- 
mi gyakorlatot másképpen. Mert most már mindent szabad 
volt, verekedni, úszni, sőt nemcsak szabad, hanem kötelező — 
de csak fokozatosan. A doki a lelkére kötötte, hogy először 
mindenből csak egy kicsit, és lassan emelni az adagokat. És fő- 
leg biciklizzen, ne hegynek fölfelé, de egyre többet. Vanessa 
azzal kezdte, hogy hazaküldte Georges-ot, aki elvitte az orvos- 
hoz, mondván, hogy gyalog megy. Apja azt felelte, egy kis séta 
neki se fog ártani, és hazaballagtak kettesben, a kocsiért majd 


elmennek. Péntek volt, április kilencedike, az egerek pár órával 
később toppantak be és özönlötték el a házat. 


Kissy boldogan ölelte magához a kislányt, aki lelkesen vigyor- 
gott és épp csak a farkát nem csóválta. Csak hogy végre 


VÉGE 


ennek az undok betegségnek, ráadásul itt a tavasz is! 


12. 


ROKONOK 


— Azok kedvéért, akik csak most kapcsolódtak be adásunkba, 
megismétlem. A határozat szerint. . . 


Kissy dühösen intett a kezével, és akommentátor rögtön elhall- 
gatott. Tessék, ilyen hatalmat ad az embernek egy apró távirá- 
nyító, el tudott hallgattatni egy közismert riportert, de egy ma- 
rék porral szemben egész Európa tehetetlen. Ő már régesrég 
bekapcsolódott az adásba és semmi kedve nem volt még egy- 
szer végighallgatni ezt az átkozott határozatot. 

Mérgesen lecsapta a távirányítót. Martinnek most ér véget az 
utolsó órája, ha nem jön közbe ez a katasztrófa, ő már a suli 
előtt várná, de így csak ül itthon, nézi a híreket és vár, hogy a 
többiek mikor csatlakoznak be. Jennifer és Nimby már a felüle- 
ten volt, Vanessáék hazafelé tartanak az iskolából, bármikor. . . 

— Kissy, telefon! — rikkantotta ekkor a telefon Martin hang- 
ján. Fölkapta és rácsapott. 

— Én! 

— Mi a helyzet? 

— Változatlan. Marad a teljes leállítás. Nem repülünk, egérke. 

Martin dühösen meredt a telefonra. Kissy nem látta ugyan, de 
érezte. 

— No jó. Akkor hazasurranok és mehetünk. 

— Hová?... 

— Bevásárolni. Nem akarsz enni a hétvégén, egérke? 


Dehogynem akart. Vanessa-féle szendvicset akart enni, szemé- 
lyesen az alkotó kezéből, és gyönyörködni a villámgyors moz- 
dulatokban, ahogy elkészíti. Erre kitör egy vulkán és keresztül- 


húz mindent, ráadásul nem is Beaulieu közepén, mint az, ami- 
vel Tommy Lee Jones akadt össze. Izlandon! Miért nem mind- 
járt a Jupiteren? 

— A Jupiteren nincsenek vulkánok — felelte Nimby, amikor a 
csapat jelenlétében adta ki a mérgét. Azaz dehogy csapat, hol 
vannak ők már a csapattól, Pi otthon írta a dolgozatát, a DfAu- 
bisson lányok meg lekonyulva néztek rájuk a monitorról. An- 
géligue se volt velük, de itt volt a házban, azért jöttek Francon- 
ville-be, hogy legalább őt lássák. 

— Hát akkor ezt az egyet oda lehetett volna teremteni! — vak- 
kantotta Kissy dühösen. 

— Nem lett volna semmi haszna, rengeteg vulkán marad Iz- 
landon — felelte Nimby higgadtan. Az egerétől tanulja ezt a 
vérlázító nyugalmat, annak maradt ki gyártáskor az idegrend- 
szere, állapította meg Kissy fortyogva. 

— Bánom is én, ha a többi nem tör ki. 

— Csigavér, egérke — felelte Vanessa pontosan azzal a vérlází- 
tó nyugalommal, amire Kissy gondolt az előző pillanatban. — 
Nem tarthat ez soká, a jövő héten együtt leszünk megint. 

— És ha az ellafala. .. még akkor is füstölög? 

— Nem Ella, Eyja... — felelte Nimby, és nyilván folytatta vol- 
na, de Niala közben a kérdés fontosabbik részére válaszolt. 

— Akkor szerzek sofőrt és fölmegyünk hozzátok. Vagy vonat- 
ra ülünk, az két órával kevesebb. 

Azért persze Nimby kitanította őket vulkánügyben. Fölírta a 
felületre jókora betükkel, hogy Eyjafjallajökull, és megkereste 
a Wikipédián a kiejtett változatot mutató hangfelvételt. 

— Ejjafjatlajökütl — ismételte a gép után, valamivel lassabban, 
mert a felvétel nagyon gyors volt. — Az eyja szigeteket jelent, 
egyes száma ey, ami rokon az angol island szóval. 

— Meg a franciával, gondolom — mondta Niala. 

— Kicsikét — felelte Nimby. — Az angolban egy régi germán 
szót használnak, ami eredetileg igland volt, aztán francia hatás- 
ra került bele a g helyett az s. De amúgy az ő szavuk germán 
eredetű, a mienk meg latin. Szóval a fjalla azt jelenti, hogy he- 
gyeké. Egyes szám alanyeset: fjall, ez rokona az angol fell szó- 
nak, ami sziklás hegygerincet, hegyláncot jelent. A jökull pedig 
gleccser, illetve jégtakaró. Vagyis ez a hegyek szigeteinek jég- 
takarója. 


— De ennek mi értelme van? — kérdezte Chantal. 

— Hát csak az, hogy pontosan így is néz ki. — Nimby lendített 
egyet a székén és átgördült a másik géphez. Fotók kezdtek zá- 
porozni eléjük, aztán automatikusan albumba rendeződtek, a 
felület egyik új szolgáltatása volt, hogy ha sok kép érkezik, ak- 
kor albumot csinál belőlük. — Azon a tájon elszórt hegyecskék 
vannak, szigetformán, innen kapta a nevét. — Elébük dobta a 
Google Earth Izland-térképét és bekarikázott egy nagy fehér 
foltot keleten. — Izlandnak több nagy gleccsere van. A legna- 
gyobb, a Vatnajökull a második legnagyobb jégsapka Európá- 
ban, nyolcezer négyzetkilométer; csak a Spitzbergákon van en- 
nél nagyobb. — Ránagyított egy másik fehér foltra egészen dé- 
len. — A Myrdalsjökull sokkal kisebb, hatszáz négyzetkilomé- 
ter. A jég alatt fekszik a Katla vulkán. Fekszik, de nem alszik, 
utoljára úgy száz éve tört ki, és bármikor kitörhet megint. Ti- 
zenhatszor tört ki az elmúlt ezer év alatt. Nos, közvetlenül mel- 
lette van az Eyjafjöll, mintha egy nagy nyúlványa lenne neki — 
kicsit balra vitte a képet és tovább nagyított, egy jéggel borított 
területre, ami csakugyan mintha kinyúlt volna az előző jégsap- 
kából —, de ez igazából egy másik gleccser. Ez alatt is van vul- 
kán, és ez tört most ki. 

Az egerek rosszallóan nézték a képet. Kissy a másik monito- 
ron látta a DjAubisson lányok arcát, ami arról tanúskodott, 
hogy a látvány egyáltalán nem szimpatikus nekik. 

— A nagy gleccser alatt nem mondtál vulkánt — szólalt meg 
Vanessa. 

— A Vatnajökull alatt? — Nimby visszakicsinyített és átvitte a 
képet a hatalmas jégmezőre keleten. — Ott is van, hogyne lenne. 
Itt van Izland legmagasabb hegye, a Hvannadalshnúkur. — Kis- 
synek nagyon tetszett, hogy Nimby milyen könnyedén ejti eze- 
ket a nyelvtörő neveket. — A térképen sA olvasható, de vigyá- 
zat, ők nem angolok, azt sz-nek kell ejteni: kvannatalsznjúkür. 
Kétezer-egyszáz méter magas, és voltaképpen csak része az 
Örerfajökull gleccservulkánnak. És itt vannak a Grímsvötn 
gleccsertavak, amik föltalálták azt a jelenséget, hogy jökul- 
hlaup. 

— Mi az ördög? — kapta föl a fejét Kissy és vele együtt a töb- 
biek. 


— Jökulhlaup. Szubglaciális kitörés. A Grímsvötn alatt egy 
magmakamra van, ami többnyire teljes nyugalomban van, de 
állandó feszültség alatt, és amikor úgy tartja kedve, akkor kitör. 
Vagyis pont olyan, mint a kisegerem. — Vanessa büszkén föl- 
szegte a fejét. — Néha valamivel arrébb, a Laki hasadékvulkán- 
ban, máskor a tavak alatt. Ez a jökulhlaup, ami legutóbb 1996- 
ban okozott árvizet azon a vidéken. A kitörés megolvasztja a 
jeget, és a kráter megtelik vízzel. A nyomás fölemeli a jégsap- 
kát és a fölösleges víz lezúdul a hegyoldalon. Merthogy, amit 
elfelejtettem mondani, ezek a krátertavak magasan vannak, 
ezerhétszáz méteren, ha jól emlékszem a számra. Egy utat is el- 
mosott, de senki se sérült meg, az utat előtte lezárták. 

Az egerek döbbenten ültek. Kissy úgy érezte, a világ sokkal 
bonyolultabb, mint hitték. Az ő életükben minden olyan egy- 
szerű: sajtot lopnak, rohannak a cica elől, megvernek egy-egy 
csirkefogót, s közben igyekeznek helytállni az iskolában. De 
most Izland, ami korábban csak egy földrajzi név volt, átválto- 
zott bonyolult és életveszélyes fizikai jelenségek tárházává. 

— Nálunk nincsenek ilyen jökulhlaupok? — kérdezte Vanessa, 
minden nehézség nélkül követve a Nimbytől hallott kiejtést. 

— Nincsenek, mert gleccsereink és vulkánjaink sincsenek, 
márpedig a kettő egyszerre kell hozzá. Európában csak Izlan- 
don húzódik elég északon a tektonikus lemezek határa. A má- 
sik lemezhatár délen van, a Földközi-tenger alatt, ott pedig nem 
élnek gleccserek. 

Kissy bólintott. , Nem élnek." Mintha a gleccser valamilyen 
apró állatka volna. 

— Apropó lemezhatár — folytatta Nimby -, Izland egyike a né- 
hány helynek, ahol a lemezhatár megszemlélhető. — Előkapott 
még egy sor fényképet. — Íme Pingvellir, a Világ-hasadék. 

A képeken egy jelentéktelen árok volt, az alján emberek sé- 
táltak, méretükből ítélve az árok úgy tíz méter széles lehetett, 
és nem is túl mély. Hidacska vezetett át rajta. Az alját sima, 
szürke talaj borította, itt-ott neveket raktak ki kavicsokból. 

— Itt szakad ketté Izland — jelentette ki Nimby. — Az árok ke- 
leti partja az Eurázsiai-lemez, a nyugati az Észak-amerikai. A 
két part folyamatosan távolodik egymástól. 


Döbbentek néztek a monitorra. Mostanáig haragudtak Izland- 
ra, amiért ilyen helyzetbe hozta őket, de hirtelen kiderült, hogy 
ők még nagyobb bajban vannak. 

— És aztán? — kérdezte Jennifer. — Két félbevágott sziget lesz? 

— Talán nem — mondta Nimby -, de ezt nem tudhatjuk bizto- 
san. Izland ugyanis egy óceánközepi hátságon van, ahol a ten- 
gerfenék szétválik és a rést folyamatosan feltölti a mélyebb ré- 
tegekből kiáramló anyag. A Világ-hasadék feneke is egyenle- 
tes, hiába tágul a hasadék, mert alulról mindig újabb közetréte- 
gek érkeznek. Úgyhogy valószínű, hogy Izlandból nem két fél 
lesz, hanem megnyúlik a sziget, mert a két felét szárazföld köti 
össze. De ha olyan helyet szeretnétek látni, ahol kétfelé hasad a 
föld, azt is mutathatok. Afrika — kapott elő egy földrésztérké- 
pet. — Itt van egy nagy vetődés, ami az afrikai nagy tavak láncát 
létrehozta. Ennek a vonalnak a mentén Kelet-Afrika le fog sza- 
kadni a kontinensről, és a mai Szomália, Kenya és Tanzánia 
egy nagy szigetet alkot majd. Méghozzá nagyon hamar, egy- 
millió év és két hónap múlva. 

Az egerek meglepve néztek. 

— Ugyanis a neten olvastam, hogy egymillió év múlva szakad 
ketté Afrika. És ez két hónapja volt! 


Kissy eltűnődve tanulmányozott egy dobozt. Ezt a fajtát még 
nem ismerte. Átolvasta az összetételt és jóváhagyólag bólintott. 
Kipróbálják, vesz belőle mondjuk három dobozzal, de kell a ré- 
gi fajtából is, mert Vanessa a hétvégén használni akarja. Na- 
gyon reméli, hogy most már nem lesz légiforgalom-korlátozás, 
mert ki van éhezve Vanessa szendvicseire. Különösen egypár 
szardellapasztás szendvicsre. 

A kocsiba tette a dobozokat és levett féltucatot a másik szar- 
dellából. Másféle halak is kellenek, amióta Vanessa kikötött a 
délfrancia partvidéken és főzőkanalat vett a kezébe, azóta egyre 
több halat esznek, meg mindenféle mediterrán ételeket. Ami őt 
magát, Kissyt illeti, azelőtt is nagyon szerette a halat, de voltak 
a csapatban, akik nem sokat ettek. Azokat a salátákat például 
egyáltalán nem ismerték, amikben mindenféle növények és to- 
jás mellett hal is van. Maga Vanessa se, hiszen itt kölyköskö- 
dött az északi vidéken, meg amúgy se volt alkalma elmélyedni 
a gasztronómiában, azt evett, amihez hozzájutott. Hát most be- 


pótolja. Már teljesen egy hullámhosszon van a provanszál 
konyhával... 

Levett a polcról négy heringkonzervet, a kocsiba tette, aztán 
egy ötödikért nyúlt, de az váratlanul megszólalt: 

— Szia, Kissy! 

Kissy agyán villámként cikáztak át a gondolatok. A konzerv 
nem tudhatta az ő nevét. Ez biztos. A többi konzervtől se hall- 
hatta. Ha egy halkonzerv ővele összeismerkedik, akkor azt föl 
is bontja és meg is eszi, vagy átadja feldolgozásra. Az a kon- 
zZerv többé már nem fecseg. Ezt tehát valaki más mondta. 

Megpördült, fordulat közben kibiztosítva a tenyerét, mert a 
hang nem egéré volt. Különben is, az egerek mind a saját váro- 
saikban vannak, holnapig egyet se lát közülük, csak Martint, de 
ő ís csak este jön meg Neuillyből. 

Nyurga fiú állt előtte, vörösesszőke, szeplős képű. 

— Tényleg te vagy — vigyorgott. — Hátulról nem voltam egész 
biztos. 

Kissy azonnal fölismerte. Masoudi doktor fogadásán vágta 
gyomron a srácot, aztán alkoholmentes narancskoktélt ittak. 
Német is, francia is... és valakije arab. Tud arabul. Mindent tu- 
dott erről a srácról, egyetlen dolgot kivéve. Hogy az ördögbe 
hívják?! 

— Én vagyok — cincogta, hogy időt nyerjen. — Hát te? Nem is 
tudtam, hogy ide jársz. 

— Nem is járok. Said bácsinál voltam, aztán beugrottam pár 
dologért. Örülök, hogy látlak. 

Német neve van, jutott Kissy eszébe hirtelen. Nem Hans vagy 
Johann vagy ilyesféle. Gerhard? 

— No miért? 

— Csak jólesik a szemnek — vigyorgott Gerhard. 

Kissy kicsit fölhúzta az orrát. 

— Legfeljebb messziről csodálhatsz — jelentette ki. 

— Kicsivel is beérem — nevetett Jürgen. Kissy ekkor jött rá 
végre a nevére. Jürgennek hívják, hát persze! 

— Látom, szereted a halat — folytatta a fiú. Lehet, hogy mégse 
Jürgen? De nem is Heinrich, azt megjegyezte volna, ha ugyan- 
úgy hívják, mint Elke bátyját. 

— Szeretem. De ezt közösen esszük meg. 

— Á, a híres csapatoddal, igaz? A bácsikám mesélt rólatok. 


Kissynek a fiú kocsijára villant a tekintete — alighanem Gus- 
tav lesz —, és rögtön kész volt a válasszal. 

— És te is mesélsz neki arról, hogy miket veszel? 

Gustav követte a tekintetét. A kocsiban némi édesség volt, 
egy karton dobozos sör és egy rúd kolbász. 

— Miért kellene? 

— Az a kolbász valaha röfögött — közölte Kissy olyan hangon, 
mint egy nyomozó, amikor azonosítja a tettest. — A dobozok- 
ban pedig alkohol van. 

Konrad lebiggyesztette az ajkát. 

— Nem, nem mondhatnám, hogy érdekli. Én nem vagyok 
muszlim, viszont felnőtt ember vagyok, senki se szól bele, 
hogy mit eszek. A bácsikám se muszlim. 

Ez melléütés volt, állapította meg Kissy, amíg Klaus mellett 
megindult a bevásárlókocsival. És csak azért, mert még mindig 
nem tudja a krapek nevét. Ha tudná, akkor nem a töprengésre 
koncentrálna, és nem mondana hülyeségeket. 

Aztán egy szembejövő nő kocsijában meglátott egy diétás 
Pepsit, és majdnem fölcincogott a megkönnyebbüléstől. Diet- 
rich! 


— Mesélj, hogy megy a bolt. 
— A bolt? — Kissy körülnézett a hipermarketben, de semmilyen 
jelből nem lehetett megállapítani, jól megy-e vagy veszteséges. 

— Hát hogy rossz fiúkat vertek agyon. 

Kissy elmosolyodott. 

— Agyon azért nem verjük őket. Vannak, akik egyáltalán nem 
is kapnak pofont. 

— Kár. Mármint úgy lenne igazságos, hogy őket minimum li- 
lára verjétek, ha már én egy lórúgást kaptam, pedig én igazán 
jó fiú vagyok. Csak ön után, szép hölgyem. 

Kissy nevetett és bemanőverezte kocsiját a pénztárba. A be- 
szélgetés fonalát csak azután vették föl ismét, hogy fizettek és 
elköszöntek a pénztárostól. 

— Nem az a szempont, hogy ki milyen fiú. Annyit kapnak, 
amennyivel ártalmatlanná lehet tenni őket. 

— Hát én nem értek hozzá, de amit én kaptam, annak a felétől 
is ártalmatlan lettem volna. . . 

Kissy elpirult. 


— Ne emlegesd folyton. Így is elég zavarban vagyok miatta. 

— Jó — mondta Dietrich, és megállt egy kocsi mellett. Gyö- 
nyörű fehér Mercedes volt. Kinyitotta és kivett egy hűtőtáskát, 
amiben elhelyezte a kolbászt. — Nem emlegetem — mondta köz- 
ben —, de akkor meghívhatlak valamire, oké? 

— Dehogyis... 

— Persze előbb hazavisszük a kis halkereskedésedet — azzal 
Dietrich elvette tőle a csomagot és betette a hátsó ülésre. 

— Hé!... 

— Nyugi, nem eszi meg senki. Ugorj be, egykettőre hazavisz- 
lek, aztán... 

— Dietrich! Én... 

Hogy mi lett volna a mondat folytatása, azt már ő maga se 
tudta. Mert a fiú meglepve nézett rá és azt mondta: 

— Günther. 


Kissy döbbenten meredt a srácra. Mindenre számított, csak arra 
nem, hogy álnéven mutatkozik be. 

— Én... én... 

— Á, ne törődj vele. Idegen név, én is nehezen jegyezném 
meg, ha nem az enyém volna. — A fiú nevetett, rácsapta az ajtót 
Kissy csomagjára és kinyitotta az első ajtót. — No, ne kéresd 
már magad! 

Kissy az ajtóra nézett, aztán Günther vigyorára. Pontosan 
tudta, mit mondanak erről az elemi óvatossági szabályok. Nem 
megyünk át az úton anélkül, hogy körülnéznénk, nem iszunk 
forró teát elővigyázatlanul és nem ülünk be idegenek autójába. 

Másrészt viszont Günther voltaképpen nem idegen, főleg 
amióta a nevét is tudja, vagyis több mint tizenhét másodperce. 
Azonfelül... ugyan, mit tehet egy Jerry ellen? Kissy pontosan 
tudta, hogy a srác mit akar. Lehet, hogy a szendvicsébe is bele- 
tenné, de az ágyába egész biztosan. Remek ötlet! 

Teljes nyugalommal foglalt helyet és csatolta be magát. A fiú 
persze nem Vaucressonban lakik, hanem valahol messze, és bár 
falból megkérdezte az ő címét, nyilvánvaló volt, hogy előbb 
gyorsan be kell ugraniuk a fiúhoz, például hogy a kolbászt és a 
sört elrejtsék a muszlim rokonság elől, vagy valami hasonló. 
Városi utcán lakik, második emeleti bérlakás, ilyen egérvadász 
kandúroknak való. Kis hálószoba, piros hangulatfényekkel. A 


fiú tölt neki egy száraz martinit, vagyis hogy güntherit, aztán az 
ágyhoz vezeti és kigombolja a felső gombot a blúzán. Aztán a 
második gombot is, Kissy pedig ezalatt egy gyengéd, de hatá- 
rozott mozdulattal tűhegyes pengévé alakítja a güntheris poha- 
rat. Közben egy gyors pillantást vet a padlóra. Perzsaszőnyeg, 
isteni! Süppedős, bolyhos perzsaszőnyeg, arra találták ki, hogy 
jókat hancúrozzanak rajta, de most másra fog kelleni. A hosz- 
szú, vastag szálak jól fölszívják a vért! Günther kigombolja 
Kissy blúzán az utolsó előtti gombot is, ő pedig fölemeli a 
fegyvert. 

Egy pillanattal azelőtt, hogy a penge lecsapott volna, Günther 
megkérdezte: 

— Ez az a ház? 

Kissy fölriadt. A házuk előtt álltak. 


— Szeszes itallal nem tudlak megkínálni — mondta Kissy, elhe- 
lyezve a halakat a konzerves polcon. — Ilyesmi nincs a háznál. 

— Aha, emlékszem — nevetett Günther. — Ibrahim úr úgy állí- 
tott be, mint valami alkoholistát. Persze az ő elvei szerint az is 
vagyok, ő akkor se inna, ha a vallása nem tiltaná. De biztos le- 
hetsz benne, hogy ha ittam, nem ülök volán mögé. Nem őrül- 
tem meg. 

Kissy bólintott, elraktározva ezt a mondatot akkorra, ha a srác 
próbálkozik. Közli vele, hogy részegen vezetni kevésbé veszé- 
lyes. 

— Hát a krapekod? — pillantott körül Günther. Csak hárman 
voltak a konyhában, az elmaradhatatlan Suzyvel, aki fáradha- 
tatlanul csóválta a farkát. Macska nem mutatkozott. 

— Elugrott a szüleihez, majd csak este jön. 

— Kár. 

— Nocsak, beszélni akartál vele? 

— Ja, nem, nem arra értettem. Eszerint még együtt vagytok. 

— Persze hogy együtt vagyunk. 

— Látod, ez a kár. Nem szokásom rámoccanni más barátnőjé- 
re. 

Kissy bólintott. 

— Sokáig fogsz élni. 

Günther vigyorgott. 


— Gondolod, hogy másként összeszednék egypár puskago- 
lyót? 

— Martinnek még puskára sincsen szüksége. Sőt még maga 
Martin se kell hozzá, egyedül is elintézlek, ha próbálkozol va- 
lamivel. 

— Hm. Barátságos vendéglátó vagy. 

— Az vagyok, de jobb, ha tisztázzuk az elemi óvatossági 
szempontokat. Ha a házat most tataroznák, akkor figyelmeztet- 
nélek, hogy az állványokról a fejedre eshet egy tégla, és ebben 
nem lenne semmi barátságtalanság. Ellenkezőleg, az életedet 
védem. 

— Világos beszéd. Esetleg egy korty gyümölcslét elfogadok, 
ha akad a háznál. 

Kissy kivett a hűtőből egy narancslés palackot és két poharat. 
Kinyitotta az üveget, töltött az egyik pohárba, aztán a másik 
pohár fölé tartotta és hirtelen lecsapta az asztalra. Jó, hogy nem 
öntötte ki. 

Mert abban a pillanatban szólalt meg az övén a riasztás. 


6783-as felhasználó. Volt már 32, férfi, most 13, fiú. 0,87 shin- 
dy. 2392-es felhasználó, 13, lány. 0,02 shindy. 6783-as képet 
küldött 2392-esnek és randira hívta. 

Így szólt a Cirrus jelentése, Kissy pedig esze nélkül robogott 
le a főhadiszállásra. De nem ért le olyan gyorsan, hogy Martin 
ne hívja máris. 

— Mit tudunk? 

— Pillanat — vágódott Kissy az egyik ülésbe. A képernyőn már 
ott volt a riasztás minden adata, a Cirrus már automatikusan 
kiteszi a riasztással egyidőben. — Mondom, mit látok. Alfa Uni- 
form egyes: Foxtrot Golf Hotel Charlie. Kettes: Bravo Charlie 
India Bravo. Egyes November pont Hotel Golf shindy, Charlie 
Foxtrot Charlie Kilo. — CF a képküldés, CK a randira hívás 
kódja, milyen jó, hogy ezeket is fölvették a táblázatba. 

— Charlie Papa? — érdeklődött Vanessa, hogy gyerekpornó-e. 

— Nincs infó, India India. Már fut a keresés. 

— Papa Ouebec X-ray Charlie? — kérdezte Martin, egy pilla- 
natra megállítva Kissy fejében a fogaskerekeket. PO XC, mi le- 
het az? Aztán a kerekek visítva felpörögtek újra. Világos. Pour- 
Ouoi X-Code, miért beszélnek X-kódban? 


morzézta Kissy élőszóban, rakétasebességgel Günther nevét, 
aki ott állt a szerverterem ajtajában, és érdeklődéssel figyelte a 
monitott és Kissyt. 

— Charlie Delta? — kérdezte Martin, hogy veszélyben van-e. 

— Negatív — felelte Kissy. — Keresés kész — pillantott a jelzés- 
re, és rákattintott a képre, amit Foxtrot Hotel Golf Charlie kül- 
dött Bravo Charlie India Bravónak. Fiatal srác mosolygó arcké- 
pe volt, felöltözve. — Charlie Papa negatív, Charlie Romeo is 
negatív. 

Az X-kódtáblában külön jelet kapott a gyerek- és a felnőtt- 
pornó, hiszen utóbbi legális, csak gyereknek nem szabad külde- 
ni belőle, mert az megrontás, de birtokolni nem tilos. 

— Hahó - jelentkezett Nimby —, mi újság? 

— Charlie Kilo esetünk van — felelte Kissy —, November pont 
Hotel Golf shindy kontra Alfa Golf, Alfa Charlie. 

— Mi van az arcán? — lepődött meg Nimby. 

— Mármint az az életkora — felelte Kissy, kiesve a ritmusból. 

— Értem. És miért beszélünk X-kódban? 

— Hogy én ne értsem — szólalt meg ekkor Günther, közelebb 
lépve a telefonhoz. — Fantasztikusan csináljátok, tényleg egy 
árva szót se lehet érteni. De ti most igazán megbeszéltetek va- 
lamit, igaz? 

— Hát te ki az ördög vagy? — kérdezte Nimby. — Charlie Del- 
ta, India Kilo? 

— Negatív — nevetett Kissy. — Ő Günther, az ősszel találkoz- 
tunk Masoudi doktornál. Hazahozott a halaimmal és ivott volna 
egy narancslét, de közbejött a riasztás. De foglalkozzunk ezzel. 
Alfa Uniform Foxtrot Hotel Golf Charlie Charlie Mike titi titá- 
tá titáti táti titátá tátá, Uniform Whisky Alfa Golf, Oscar Papa 

Remekül szórakozott Günther bamba képén. A srác egy han- 
got sem értett semmiből, ő viszont úgy szövegelt X-ben és 
morzéban, mint a vízfolyás. A 6873-as felhasználó koordinátái 
Antonyban vannak, tizenhét órakor az Heller-parkban fog vára- 
kozni. 

— Alfa Golf? — kérdezte Nimby. — India Yankee negatív. 


Kissy az órára nézett, ami negyed ötöt mutatott, vagyis Alfa 
Foxtrot Alfa Echót. Igen, India Yankee, aki most hazafelé tart, 
nem fog Antonyba érni háromnegyed órán belül. 

— Alfa Golf, pozitív. 

— Uniform Whisky — kért egy kis türelmet Jennifer, aki eddig 
csendben hallgatta őket; már az összes mini vonalban volt. — A 
Charlie Kilón kívül van valami konkrétum? 

Kissy egy pillanatig habozott. Igen, ez jó kérdés, elvégre ran- 
dit megbeszélni nem törvényellenes. Az ujjai villámsebesen ír- 
ták a CO parancsot. 

— Charlie Ouebec — mondta. — Egy pillanat. . . 

Egy percig elmélyülten olvasgatta a két felhasználó chatlog- 
ját, meg is feledkezve Güntherről, aki egy idő után megszólalt: 

— Végre valami, amit én is értek. 

— Jaj — kapta föl a fejét Kissy —, nem lenne szabad ebbe bele- 
olvasnod. Ez bizalmas beszélgetés. 

— És neked szabad? 

A válasz Vanessától jött. 

— Nem, nekünk se szabad, de muszáj. Azért tesszük, hogy 
megvédjük a netező gyerekeket. 

— Ez nagyon érdekes — mondta Nimby. — Szerintem messziről 
bűzlik. 

— Te is azt olvasod, amit mi? — kérdezte Günther. 

— Azt hát. Figyeljetek. Foxi a Romeo nicket használja, vagyis 
szerelmes ifjúnak nevezi magát. Ő küldött képet, ő kezdemé- 
nyezte a randit. Ő kérdezte meg, hol lakik Betty, ő választott 
helyszínt, és ami a legfontosabb, ő mondta, hogy Bettynek le- 
gyen ismertetőjegye. Saját magának nem akart. Várjatok egy 
percet. 

— Így egész más, hogy közönséges földi nyelven beszéltek — 
nevetett Günther. 

Kissy nem figyelt rá, a logot pörgette. Egy helyen megállt, a 
számláló szerint Romeo, avagy Foxi háromszáznegyvenedik 
üzeneténél. 

— Nimby, nézd csak meg a Charlie Delta November után! 

— Aha — jött a válasz Vanessától, aki gyorsabb volt. — Itt pasi, 
ugye? 

— Már én is látom — mondta Nimby. — Ne vesztegessük az 
időt. Shindyt fogtunk, emberek! Ez nem gyakorlat! 


Kissy fölkapta a telefont és az övére tűzte, fölpattant és elka- 
pott egy másikat az asztalon. Ezen hívott rögtön egy taxicéget. 

— Jó napot, szükségem van egy kocsira. . . 

— De hisz itt az enyém — szólalt meg a háta mögött Günther. 

Kissy meglepve fordult meg. Átmenetileg teljesen megfeled- 
kezett a srác jelenlétéről. 

— Mit... hogy... elvinnél? 

— Persze. Ha nem marslakóul mondod el, hogy hova és miért. 

— Halló — mondta a telefon. Kissy könyörtelenül kinyomta és 
fölszáguldott a lépcsőn. 

— Akkor nyomás! Öt óra előtt Antonyban kell lennünk! 


— Szóval a srác egy pasi — mondta Kissy már a kocsiban. — Ko- 
rábban harminckét éves pasinak mondta magát, és találtunk rá 
példát, hogy olyankor is ugyanazokat a rövidítéseket használta, 
mint most, amikor állítólag tizenhárom éves fiú. Randira hívott 
egy tizenhárom éves lányt, de mindent ő határozott meg. A 
lánynak fogalma se lesz, hogy a muki melyik. 

— És a fénykép? 

Kissy vállat vont. 

— Akárkit ábrázolhat. Egy fotó valahonnan a netről. Igyekezz! 

— Félóra alatt ott vagyunk — felelte Günther. 

Egészen a Szajnáig futottak a sztrádán, aztán a pont de Saint- 
Cloud-nál Günther lement a rakpartra, gondolkodás nélkül vá- 
lasztva ki útvonalát a bonyolult kereszteződésben. Szemláto- 
mást tudja, merre van Antony, állapította meg Kissy. Ő maga 
csak annyit tudott, hogy valahol Párizstól délnyugatra. A pont 
de Sévres-nél a kocsi fölszaladt a másik sztrádára, átvágott a 
meudoni erdőn, majd egy még bonyolultabb csomóponton át- 
került a külső Périphérigue-re. Nemsokára arról is letértek, és 
néhány városi utcán át elérték a parkot. 

Itt már a Mapset is használták, azt Günther se tudta, hogy a 
park hol van. Voltaképpen két-három sportpálya volt, egy vá- 
ros felőli és egy erdei sétánnyal. Romeo útmutatása az volt, 
hogy az erdei sétányon találkozzanak. Mert az olyan romanti- 
kus, azt mondta. Útközben az egerek megállapodtak benne, 
hogy csakugyan, a romantika netovábbja, amikor az embert be- 
rángatják az erdőbe és egy fa tövében ledöntik. Az eredeti Ro- 


meo is így tett volna a drámában, ha nem hal meg olyan fiata- 
lon. Günther jókat derült a szövegükön. 

Hamar megtalálták az erdei sétányt, és gyors léptekkel meg- 
indultak rajta. 

— Ha meglátod Bettyt, egy árva szót se szólj — mondta Kissy. 
— Megj el mellette. Ja, és egyáltalán ne csinálj semmit, mindent 
bízz rám. 

— Nem úgy van, hogy veszélyes helyzetben a férfi dolga meg- 
védeni a nőt? 

— Addig voltál férfi, amíg ilyen marhaság eszedbe nem jut — 
sziszegte Kissy dühösen. — Ha elrontod a vadászatomat, ágy- 
előt csinálok a bundádból! 

Azzal továbbmasírozott, nyomában Güntherrel, aki ahelyett, 
hogy megrettent volna, röhögött. 


Bettyt hamar megtalálták. Szembejött velük, messziről fölis- 
merték a kezében tartott rózsáról. Tényleg tizenhárom körüli 
lány volt, sárga pólóban, kék nadrágban és várakozásteli kifeje- 
zéssel az arcán. 

Kissy hirtelen kilépett az útról a pályák felé és magához húz- 
ta Günthert. 

— Ölelj át, de meg ne próbálj visszaélni a helyzettel, mert ak- 
kor taxival megyek haza — közölte vele. — Te nem leszel már 
itt. 

— Hát hol leszek? — karolta át a fiú. 

— A baleseti sebészeten. 

— De onnan átvisznek az intenzívre — szólalt meg Martin a te- 
lefonból —, mert én bemegyek hozzád. 

— Csendet! 

Betty csak néhány méterre volt tőlük, amikor az erdőből kilé- 
pett Romeo. Pasi volt, nem is harminckettő, hanem inkább 
negyven. Vagy negyvenöt. 

— Szia — kapták el a hangját Kissy nagyra kerekített fülei —, 
téged vár az a piros sapkás fiú? 

— Nem tudom, milyen sapkája van — felelte Betty. — Romeó- 
nak hívják. 

— Aha, ő lesz az. Azt mondta, egy kislány virággal a kezében. 
Szóval alighanem kificamította a bokáját. Itt van az erdőben. 


Kissy döbbenten nézett egy falevelet. Elképesztő! Az egerek 
között egy sem akad, akit ilyen primitív, átlátszó dumával meg 
lehetne vezetni, ez az idióta pedig gondolkodás nélkül elindul a 
pasas nyomában. Ez ugyanaz a trükk, amivel Sheila becsalta őt 
a kamionba. Három év alatt semmit nem tanult az emberiség? 

— Indulok — suttogta a telefonba. — Günthernél lesz a videó. 
Vegyél föl mindent — utasította a fiút —, ez bizonyíték lesz. Ki 
ne kapcsold, amíg nem mondom! És maradj mögöttem. Amíg 
le nem csapok a pasira, teljes csönd. Gyerünk! 

Ahogy fától fáig surrant az erdőben, érezte, hogy pontosan 
úgy csinálja, ahogy az ősei. Egykor szabadon éltek az erdők- 
ben, apró gyümölcsöket ettek, terveket szövögettek, hogy fog- 
nak beosonni a házak éléskamráiba, és mindig meglapultak va- 
lahol, egy-egy gyökér vagy bokor védelmében, mert bármikor 
jöhetett a cica. De mire ezt végiggondolta, meg is látta a pasit. 
Egy fának nyomta a lányt, aki nem is látszott, csak a shindy 
testtartásából lehetett tudni, hogy egyik kezével a lány száját 
fogja be, a másikkal a nadrágját próbálja lehúzni. De lehet, 
hogy a sajátját. 

Kissytől most már vadmacska is jöhetett volna. Átvágott a 
köztük levő területen, intett Günthernek, hogy maradjon le és 
filmezzen, aztán megállt a pasas mögött. Egy másodperccel ko- 
rábban még azt tervezte, hogy rákiált, de mást gondolt. Fölka- 
pott egy letört ágat és a shindy hátába nyomta. 

A következő események rettentő gyorsan zajlottak le. Szinte 
egyszerre. A shindy összerándult és fölemelte mindkét kezét, 
de nyomban kezdett is megfordulni. Az erdőt betöltötte Betty 
kétségbeesett sikoltozása. A shindy feje gyorsabban fordult, 
mint a teste, és hamar meglátta, hogy nem egy fegyveres rend- 
őr áll a háta mögött. Mire Kissy megszólalt volna, a shindy fe- 
léje lendült. Kissy elengedte az ágat és állon vágta a pasast, aki 
elterült az erdő talaján. 

— Jól van, semmi baj — lépett oda Bettyhez, aki a sikoltozást 
hüppögésre cserélte és Kissy vállára borult, de ugyanekkor ,,vi- 
gyázz" hallatszott a háta mögött, és megragadták a bal bokáját. 
Jobb lábbal hátrarúgott, de nem talált, a balt pedig a pasas ki- 
rántotta alóla. Egy-két másodpercig nem tudta követni az ese- 
ményeket, aztán hanyatt fekve találta magát a földön, a pasas 
pedig rajta térdelt. 


— Ki vagy... — lihegte, hátracsavarva Kissy bal kezét. A mon- 
dat nem folytatódott, mert a melle előtt megjelent Kissy jobb 
keze, és hideg acél nyomódott a torkának. 

— Engedd el a karomat — mondta Kissy jéghideg dühvel. A 
pasas habozott. — A penge borotvaéles. Még egy mozdulat, és 
vágok. 

A shindy elengedte a bal kezét. 

— Most nagyon lassan fölállsz. 

A pasas emelkedni kezdett. Amikor már nem érezte a súlyát, 
bekattintotta a bicskát és ledöntötte a pasast a földre. A shindy 
támadni próbált, de most Kissy térdelt őrá, és megint a torká- 
nak nyomódott a kés. 

— Nem vágok akkorát, hogy belehalj. Az túl könnyű lenne. 
Összevarrnak, aztán a börtönben lábadozhatsz. Hasra! 

A shindy habozva elkezdett hasra fordulni, de mozdulat köz- 
ben elkapta Kissy kést tartó kezét. Válaszul oldalba rúgta, de 
csak ordítást kapott, a kéz még mindig szorította, ezért megint 
rúgott. A shindy elengedte a kezét és hörögve fetrengett a föl- 
dön. 

— Így is jó — mondta Kissy, és tökön rúgta. Ezt a világért se 
hagyta volna ki. — Ugye mindent fölvettél, Marcel? 

Günther már ott állt mellette. 

— Hogyhogy... 

— Csend legyen! Azt kérdeztem, mindent fölvettél-e. 

— Persze... 

— Jó. Ülj a hátára és hívd a mentőket. Ha megmozdul, ordítsd 
a nevemet. Yvette. El ne felejtsd! 

És indult Betty felé, hogy megvigasztalja. 

— Én nem merek a hátára ülni — érkezett Marcel hangja. 

— Nem bánt — kuncogott Yvette. 

— Nem azért... szerintem eltörted pár bordáját. Belehalhat. 

Yvette vállat vont. 

— Akkor ülj a fejére. 


Aztán jött a szokásos ramazuri a rendőrökkel. Antonyban nem 
ismerték a Jerryt, s a helyszínelő tisztet nem hatotta meg Betty 
sírós követelése, hogy hagyják Yvette-et békén, ő mentette 
meg őt. 


— Először is mi az, hogy Yvette? — kérdezte a hadnagy Kissy 
igazolványát tanulmányozva. 

— Álnév, az ő számára — bökött Kissy a háta mögé, ahol a 
mentők foglalatoskodtak a shindy romjaival. — Szeretek nyu- 
godtan aludni. Majd ha ő már nincsen itt, szólíthat a rendes ne- 
vemen. 

— Értem. Akkor beszéljünk arról, ami történt. Hogy szereztek 
tudomást arról, mire készül ez az ember? 

— Már elmondtam. A net megfigyelésével foglalkozunk. 

— Van rá engedélyük? 

Kissy fölvonta a szemöldökét. 

— Hogyne lenne. 

— Láthatnám? 

— Persze, otthon van a páncélszekrényben. 

A hadnagy beszélgetés közben odalépett a mentőkhöz és a 
shindyt tanulmányozta. 

— Miért vérzik a nyaka? 

Kissy is odanézett. 

— Biztos megkarcoltam egy kicsit. 

— Mivel? — csapott le a hadnagy. 

Kissy higgadtan elővette a kését és átnyújtotta. 

— Ezzel. 

A hadnagy elvette, kipattintotta a pengét, jól megnézte, visz- 
szacsukta és zacskóba rakta. 

— Ezt lefoglalom mint bizonyítékot. Van más is? 

— Mi a csodának? 

— Tessék? 

— Mit akar vele bizonyítani? 

— Akár azt, hogy tényleg úgy volt, ahogy mondja. Szóval van 
más is? 

Kissy elmosolyodott. 

— Semmi másra nem volt szükségem. Még a kés is csak azért 
kellett, mert leegyszerűsítette a dolgokat. 

— Értem. Legyen szíves, jöjjön a kocsihoz és ürítse ki a zsebe- 
It. 

Kissy sóhajtott és megtette. A rendőr nagyon rosszallóan néz- 
te a Nimbuszt és a golyókat, amiknek Kissy tőle kért zacskót, 
hogy ne guruljanak szét. 

— Miért fegyverkezik így föl? 


— Szeretnék öregasszony lenni. 

— Rálőtt ezzel a sértettre? 

— Ha a pedofilra gondol, nem. Az én szememben a kislány a 
sértett. 

— A maga tettének sértettje a férfi, az övé meg a kislány. Tes- 
sék? 

Egy rendőr jött oda és elhívta. Kissy és Günther addig ott téb- 
lábolt a kocsinál. Kissy némi tűnődés után visszarakta a holmi- 
ját a zsebeibe. A hadnagy persze rögtön a Nimbuszt kereste, 
amikor visszatért. 

— Eltettem. 

— Nem adtam rá engedélyt. 

— De meg se tiltotta. Az én holmim, eltehettem. 

— Csak nem fog itt egy csúzlival mászkálni? Azonnal adja 
elő! 

Kissyt elfutotta a méreg. 

— Mit akar tőlem, hadnagy, mondja?! Csak nem hiszi, hogy 
lövöldözni fogok magukra? Feltűnt már, hogy egy oldalon ál- 
lunk? Maguk most elkaptak egy netes gyerekmolesztálót. Az- 
azhogy én kaptam el, de nem vittem haza, hogy bezárjam a 
pincébe, tálcán adtam át maguknak. Annyi se jár ezért, hogy 
parancsolgatás helyett kérjen? 

A hadnagy ránézett és nagyot sóhajtott. 

— Mondja... még senki se mondta magának, hogy szemtelen? 

— Dehogynem — vágta rá Kissy. — Rengetegen, de csak annyit 
érnek el vele, hogy megpróbálok még szemtelenebb lenni. 


Bent a kapitányságon egészen más hangnem fogadta őket. A 
hadnagy egy szobába irányította Kissyt, Günther kint maradt a 
folyosón. Kissynek annyi ideje se volt, hogy eldöntse, leüljön-e 
vagy állva maradjon, máris belépett egy magas férfi. Ez is civil 
ruhás volt, akárcsak a hadnagy, de ennek se volt ballonkabátja. 

— No, hát szóval maga verte meg az erdei szatírt? 

— Én. 

A rendőr kezet nyújtott. 

— Boisjourdain őrmester vagyok. 

— Chaton a Jerry Ala... 

— Tudom, maga Kitty, ugye? 


Kissy döbbenten nézett rá. A másik hadnagy előtt nem hang- 
zott el a beceneve, még csak az kellett volna, amikor ott volt a 
shindy is. 

— Kissy... de honnan... 

Az őrmester az órájára nézett. 

— Hallgasson ide. Itt nálunk bolondokháza van, és nincs elég 
emberem. Mi: lenne, ha szépen leírná, hogy mi történt, apróra, 
részletesen? 

— Szíves örömest, kérek egy gépet, és... 

Az őrmesternek már a kilincsen volt a keze. 

— Használja csak az otthonit. Mondja, haza tud menni? Mert 
kocsit még órákig nem tudnék adni. 

— Haza tudok menni. 

— Jó. Jöjjenek ide, tizedes! Menjen, ez a szoba másra kell. Ha 
lehet, minél előbb küldje el a vallomását... várjon csak... ide 
címezze. 

Előkotort egy gyűrött névjegyet, azzal elszáguldott a folyo- 
són, ugyanúgy köszönés nélkül, ahogy bejött. Kissy meglepve 
állt az ajtóban, kezében a névjeggyel. Két rendőr lépett elé, el- 
nézést kérve félretolták az útból és bevezettek egy megbilin- 
cselt kezű férfit. Az ajtó becsukódott. 


— Gondolom, ez nálatok mindennapos — mondta Günther, mi- 
alatt visszafelé ballagtak a parkolóba. Még szerencse, hogy a 
hadnagy megengedte nekik, hogy a saját kocsijukkal jöjjenek, 
így az 15 itt van. 

— Hát megesett már néhányszor — nevetett a telefonból Va- 
nessa; amíg rendőrök vették őket körül, a távollevők csendben 
voltak, de most már nyugodtan beszélhettek. — De nekünk nincs 
okunk az aggodalomra. Szerintem az őrmester semmiképp se 
vacakolt volna sokáig, akkor se, ha Niala nem telefonál. Örült, 
hogy kívül tudott titeket a. . . 

— Niala? — kapta föl a fejét Kissy. — Kinek telefonált? 

— Raymond bácsinak, természetesen. A hadnagy túlságosan 
szőrszálhasogatónak tűnt, nem akartuk, hogy a bentiek is ilye- 
nek legyenek. De utólag úgy látom, fölösleges volt. 

Hm, gondolta Kissy. Raymond bácsi. Eszébe jutott a két víg- 
játéki figura Neuillyben, amikor Nialát megbilincselték, és a 
semmiből előbukkant Lemire ezredes számonkérő telefonja. 


Nem, ezredesi telefon nélkül se lett volna valószínű, hogy ez az 
örmester nekiesik és vadul letartóztatja, de persze jobb, hogy 
Niala biztosra ment. 

Günther megint hazavitte, aztán elbúcsúzott és elment — de 
előbb most már megitták azt a narancslét. 


— Figyelem! — harsant Vanessa hangja a megafonokból. — Ak- 
ció indul! Alfa csapat, vétel! 

— Alfa csapat kész! — csattant Nimby hangja. 

— Béta csapat, vétel! 

— Béta csapat kész! — vágta rá Kissy. 

— Gamma csapat, vétel! 

— Gamma csapat kész! — felelte Niala. 

— Alfa csapat készüljön a kriogén kamra nyitásához! Figye- 
lem a vezérlőteremben, jelentést kérek a kinti hőmérsékletről! 

— Kinti hőmérséklet huszonnégy egész két tized fok — olvasta 
le Chantal. 

— Vettem, vezérlő, huszonnégy egész két tized fok. Alfa csa- 
pat! Kriogén kamrát felnyitni! 

Nimby kinyitotta. 

— Kriogén kamra nyitva! 

— Félfolyékony szubsztanciát kiemelni! 

Nimby kivette a dobozt és jelentette: 

— Félfolyékony szubsztancia kiemelve! 

— Kriogén kamrát lezárni! 

— Kriogén kamra lezárva! — vágta rá Nimby és becsukta. 

— Félfolyékony szubsztanciát a munkaasztalra! Vezérlő, 
mennyi a kinti hőmérséklet? 

— Huszonnégy egész két tized fok — jelentette Chantal. — Hő- 
mérséklet-változás nem észlelhető. 

— Béta csapat a szilárdnyersanyag-konténerhez! 

Kissy nem mozdult, hiszen már ott volt. Egyhelyben állva fe- 
lelte: 

— Béta csapat a szilárdnyersanyag-konténernél! 

— Konténert felnyitni! 

— Konténer felnyitva! 

— Nyersanyagot kiemelni! 

— Nyersanyag kiemelve! 

— Nyersanyagot a particionátorba helyezni! 


— Nyersanyag behelyezve! 

— Figyelem! — hirdette ki Vanessa. — Particionálási művelet 
következik. Biztonsági készültség! Senki ne közelítsen a beren- 
dezéshez! Béta csapat, egyes számú partíciót leválasztani! 

Kissy üzembe helyezte a készüléket, sivító hang hallatszott, 
aztán elnémult. 

— Egyes számú partíció leválasztva! 

— Biztonsági készültség feloldva! Egyes számú partíciót a 
munkaasztalra! 

— Egyes számú partíció a munkaasztalon! 

— Gamma csapat a munkaasztalhoz! Harmadik fázis követke- 
zik. Biztonsági készültség! Senki ne közelítsen a munkaasztal- 
hoz! Gamma csapat, kézi leválasztót! 

— Leválasztó a kézben — felelte Niala, fölvéve egyet. 

— Első adag félfolyékony szubsztanciát leválasztani! 

— Leválasztva! 

— Ráhelyezni! Ügyeljenek a bevonat minőségére! Jelentést 
kérek a feladat elvégzéséről, vétel! 

— Gamma csapat a központnak, vétel! 

— Gamma csapat, itt a központ, vétel! 

— Gamma csapat jelenti, a feladatot két adag leválasztásával 
elvégeztük! 

— Ellenőrizték a bevonat vastagságát? 

— Jelentem, a bevonat vastagsága egyenletes és a határértéke- 
ken belül van. 

— Vettem, Gamma csapat. Helyezzék a munkadarabot a kon- 
ténerbe és távozzanak a munkaasztaltól! Központ mindenki- 
nek. Feladat végrehajtva. Készültségi állapot lefújva! Küldetés 
teljesítve, emberek! Vége! 

Vanessa ezzel az asztalhoz lépett, kiemelte a konténerből a 
munkadarabot és fölmutatta. 

— Hölgyeim és uraim: így kennek a NASA-nál vajas kenye- 
ret. 


A közönségnek nagyon tetszett a bemutató, mindenki tapsolt. 
Vanessa röviden elmondta, hogy ez természetesen csak leegy- 
szerűsített szimuláció volt, hiszen valódi NASA-létesítmény 
nem állhat egy kisvárosi utcán, csak eldugott vidékeken, több- 
szörös szögesdrót mögött. És persze rengeteg villogó lámpa, 


képernyő, hangjelzés és visszaszámlálást végző LED-kijelző is 
kellett volna. No meg őrajta aranyozással és kitüntetésekkel te- 
lehintett egyenruhának kellett volna lennie, de most nem volt 
kedve kivenni a naftalinból. 

A kis bemutatónak az volt az előzménye, hogy akkortájt lát- 
tak két régi űrhajós filmet, az Armageddont Bruce Willisszel és 
az Apollo 13-at Tom Hanksszel, és megállapították, hogy a 
NASA hajlamos túlbonyolítani a dolgokat. Anya szerint csak 
óvatosak, az ürutazásnál sok minden van, amire oda kell figyel- 
ni, ezért beszélnek ennyit és osztogatnak parancsszavakat. Erre 
Vanessa áthívta őket a konyhába és villámgyorsan megszervez- 
te a bemutatót. 

De nem folytatták ezzel a módszerrel, mert akkor soha nem 
reggeliznek. Nemcsak mert egy szelet vajas kenyér öt percbe 
telt, hanem mert háromnál több szeletet nem is tudnak elkészí- 
teni, nincs hozzá kellő számú legénység. Az természetesen 
szóba se jöhet, hogy a későbbi szeleteket ugyanazok készítsék, 
akik a korábbi szeleteknél is közreműködtek, erre szigorú biz- 
tonsági előírások vannak. Úgyhogy ehelyett feloszlatták a 
NASA-t és Vanessa személyesen látott munkához. 

És tényleg nem viselt kitüntetésekkel teleaggatott egyenruhát, 
az új világoskék nadrágja volt rajta, és egy világoskék blúz. 
Már előző nap is ezt a nadrágot vette föl, és reggel a fürdőszo- 
bában elmondta, hogy Nimbynek nagyon tetszik a nadrág. 

— Igen? Mit mondott? 

— Hogy szép benne a fenekem. 

— És nélküle nem szép a feneked? — vigyorgott Kissy. 

— Én is ezt kérdeztem — vigyorgott vissza a kislány. 

— És? 

— Azt mondta, nem tudja, össze kell hasonlítania. 

— És összehasonlította? 

Vanessa boldogan sóhajtott. 

— Össze. 

Szóval minden egér boldog, állapította meg Kissy elégedet- 
ten. Az egy szem Jennifert kivéve mindenki a párjával boldog. 
Még Chantal is, aki következetesen állítja, hogy Andreas és 
őközötte csak szex van, és semmi komolyabb érzelem, közben 
viszont folyton a srácról beszél és majdhogynem az órákat szá- 
molja, hogy mikor lehet együtt vele megint. És nem is azért, 


mert ennyire sürgős, hogy ágyba bújjon vele, jó ideje egyálta- 
lán nem siettek lefeküdni. Akkor mentek, amikor a többiek, 
még csak nem is elsőként. És nem aludtak délig, normális idő- 
ben fölkeltek. A lányoknak szent meggyőződésük volt, hogy 
Chantal fülig szerelmes Andreasba, csak nem vallja be még 
magának se. Nyilván mert korábban közhírré tette, aztán nem 
sikerültek a kapcsolatai, hát most így védekezik. Niala szerint 
logikus gondolat, ha nem szerelmes Andreasba, akkor nem si- 
kerülhet félre a szerelem, ami nincs is. 

Az utóbbi időben kivételesnek számító hétvégéjük volt, mert 
mind együtt voltak, pedig nem volt beteg senki. Pi ezen a hét- 
végén is dolgozott, de azért eljött Vaucressonba, sőt többször 
látható is volt köreikben. Angéligue is, bár őt kevesebbet látták, 
szombat délután például végig tanult. 

Jean-Fran is velük töltötte a hétvége egy részét, ámbár Va- 
nessa megmagyarázta neki, hogy még kímélnie kell magát. 

— Sajnálom, de szigorú orvosi utasítás. Még hetekig eltarthat, 
amíg egészségesnek nyilvánítanak. 

A férfi nevetett és kinyitotta a táskáját. 

— Helyes. Akkor csak beszélgetni fogunk a hangtanról, jó? 
Nem várom el tőled, hogy másodpercenként több száz rezgést 
végezz, mert kímélned kell magadat. 

Vanessa morcosan nézett rá, de nem tehetett semmit. 

Az a nap, amikor kórházba került, csak annyiban változtatta 
meg az életét, hogy Jean-Frant nem nevezte többé vér szerinti 
apjának. Korábban többször bemutatta így, ettől fogva nem. 
Egyszerűen csak a nevét mondta. 

A kapcsolatuk nem változott semmit. Kissy emlékezett arra a 
beszélgetésre, amit Jean-Frannal folytattak egyszer hazafelé, a 
gépen, még tavaly. A férfi azt mondta, Vanessa nem tekinti őt 
az apjának, csak egynek a sok barátja közül. Amióta kiderült, 
hogy tényleg nem az apja, érezhető lett, hogy csakugyan nem 
tekintette annak, mert pontosan ugyanúgy beszéltek egymással, 
mint korábban. 

De mégis hozott változást az az időszak, amíg Jean-Frant hit- 
te az apjának: ekkoriban vált általánossá, hogy a fogadott szü- 
leit anyának és apának szólítja. Mire kiderült a tévedés, Vanes- 
sa talán minden ötvenedik alkalommal mondott Blanche-t vagy 
Georges-ot. 


Ez pedig remek dolog, gondolta Kissy, elnézve Vanessát, 
amint gyors, határozott mozdulatokkal gyártja a csapat vasár- 
napi reggelijét. Már első perctől tökéletesen beilleszkedett, de 
mostanra kiderült, hogy a tökéletesnél is van még tökéletesebb. 

— Ja igen — fordult Jean-Fran Kissyhez, mielőtt félrevonult 
volna tanulni a lányával... azazhogy Vanessával. — Francoise 
azt kérdezte, nem jöhetne-e el valamelyik hétvégén. 

Kissy összehúzott szemöldökkel nézett rá. 

— Hát kérdés ez? 

— Értem. Jó, akkor elhozom. 

— Állandóan ilyen hülyeségeket kérdez — panaszolta Vanessa 
Suzynek, aki éppen ott ült mellettük és rajongó tekintettel bá- 
mult föl rá. A farkát is elkezdte csóválni. 

— Ez nem hülyeség — felelte Jean-Fran. — Ez egy olyan visel- 
kedésforma, ami sokat segíthet az emberek közötti érintkezés- 
ben. Udvariasságnak hívják. Hallottál róla? 

Jeges fuvallat csapott ki Vanessa tekintetéből, s a hangja is 
fagyosra váltott. 

— Hallottam, Jean-Francois Chandeau. Néha komolyan fon- 
tolgattam, hogy kipróbálom. De mondd, mi szükség van egy- 
más között ilyen udvariasságra? 

— Nos, tudod, ez Kissyék háza, és... 

— Akármelyikünk idehozhat bárkit. Főleg olyat, akit már 
mind ismerünk. Francoise a Jerry egyik kisfülűje, hogyne jö- 
hetne. 

— Már hogy lenne? 

— Elvégre egy egér hozzátar. . . 

A mondat félbemaradt; Vanessa hirtelen rájött, hogy se Jean- 
Fran, se Francoise nem hozzátartozója egyetlen egérnek sem. 
Kissyre nézett, aki egy , hát ez van" grimasszal válaszolt, aztán 
vállat vont. 

— Tozója — fejezte be határozottan, megint a férfira nézve. — 
Mert egyszer már az volt, és egy Jerry-egér soha nem másítja 
meg a véleményét. 

Kis szünetet tartott és elvigyorodott, a jéghideg szélnek már 
nyoma se volt. 

— Legfeljebb ha a cica elől iszkolva zsákutcába kanyarodik. 


Az egerek csendben ültek a panzió kerti asztala körül és elége- 
detten elnyújtóztak székeiken. Jó nagy edzést tartottak, Vanes- 
sa többször is földre küldte mindannyiukat, aztán óriási lako- 
mát csaptak. Isabelle néni rengeteg halat sütött nekik, amit ki- 
neveztek cápának, és óriási adag krumplikat meg salátákat et- 
tek hozzá. 

A halakat Mario vette a piacon, de ez nem volt elég romanti- 
kus, ezért úgy döntöttek, hogy ők maguk ejtették el a strandon, 
éppen kigázolt a vízből és a turistákat mustrálta, mert ember- 
evő cápa volt, nagy fehér cápa, és éppen tízóraizni akart. Már 
ki 15 szemelt egy szemüveges pasast és hozzálátott, hogy meg- 
sózza, hiszen a cápák sós vízben élnek és a sótlan kaját utálják, 
amikor ott termettek az icipici egerek és rátámadtak. A cápa 
egyetlen uszonycsapással több ezer egeret lett volna képes a 
homokba passzírozni, de nem volt elég gyors, így az egerek 
sértetlenek maradtak. De a cápa is, mert nekik ugyan minden 
ütésük és rúgásuk talált, de túl kicsik voltak, hogy kárt tegye- 
nek benne. Akkor nimbuszlövedékekkel próbálkoztak, de a cá- 
pa csak megvakarta a találatok helyét és megnyalta a szemüve- 
ges pasast, hogy elég sós-e már. Erre az egerek hoztak egy oxi- 
génpalackot a közelben gyakorlatozó búvároktól, odaadták a 
cápának, aki a fogát piszkálgatta vele, ők pedig kilenc egyszer- 
re kilőtt nimbuszgolyóval fölrobbantották a palackot. Roy 
Scheider személyesen gratulált nekik. 

Amikor a szemüveges pasas hálálkodni kezdett, akkor derült 
ki, hogy ügyvéd. Az egerek megállapították, hogy nyugodtan 
megvárhatták volna, amíg a cápa befejezi az étkezést, de most 
már mindegy, és hazavitték a cápát, a vállukra vetett rúdra köt- 
ve. Útközben megtámadta őket egy vérszomjas krumpli meg a 
saláta is, de persze ők voltak a jobbak, ebből van az ebéd. 

Még egy darabig üldögéltek, néha bekaptak egy falat sajtot 
vagy kortyoltak egyet, és igyekeztek minél több hülyeséget 
összedumálni. Ez négy óráig tartott, amikor megszólalt a villa 
kapucsengője; úgy volt megszerkesztve, hogy a panzió sze- 
mélyzeti részén is szóljon, hátha itt vannak mind. 

Éppen Kissy háta mögött volt a kisasztal a házitelefonnal. 
Megfordult, beütötte a 4127-est és beleszólt: 

— Ki az? 

— Jean-Fran — volt a válasz. 


Kissy meglepve ütötte be a nyitókódot. Megint 4127, aztán há- 
rom nulla és egy egyes. A három nulla után kettessel egészen 
ki lehet nyitni, hogy kocsi is áthajthasson, olyankor négy nullá- 
val lehet visszazárni. Vagy távirányítóval, vagy a beépített kap- 
csolók valamelyikével. A három nulla után nyomott hármas pe- 
dig működésbe hozza a kapu riasztóját és hívja a rendőrséget. 

— Hátul vagyunk, a néniék kertjében — mondta. A telefon csi- 
pogott, magas, mély, még mélyebb: Jean-Fran megnyomta a 
kaput visszazáró gombot. Martin fölkelt és kinyitotta a kiska- 
put a két telek között, Jean-Fran nemigen tudja a számokat. 

— Sziasztok — lépett közéjük a férfi. 

— Szia, szia — felelték az egerek, és páran megkérdezték, 
hogyhogy ilyenkor. 

— Mi történt? — kérdezte Niala feszülten. Igen, ő persze egy- 
ből leolvasta az arcáról, hogy nemcsak úgy ideugrott Párizsból. 

Jean-Fran odalépett Vanessához és letett elé egy borítékot. 

A kislány nem nyúlt érte. 

— Ez mi? — kérdezte. 

— Az édesanyád születési anyakönyvi kivonata — felelte a fér- 
fi. — Továbbá a nagyszüleid neve és mostani lakcíme. 

Vanessa némán nézte a borítékot. 

— Ezek csakugyan a nagyszüleid, Vanessa. Kétség sem férhet 
hozzá, hogy az édesanyád az a Giselle Morin, akit én ismertem. 
Ők pedig az ő szülei. Életben vannak. Méghozzá nem is olyan 
messze innen. 

— Hol? — kérdezte Niala. 

— Cannes-on túl, egy hegyi falucskában. 

— Hiszen az Provence — mondta Isabelle néni. 

— Ezt miért tetszik mondani? — nézett rá Jean-Fran. 

— Mert eszerint Vanessa mégiscsak erre a vidékre valósi. 

— Nem biztos. Az adatok szerint Giselle Párizsban született, 
és a szülei akkoriban Créteilben laktak. Persze lehet, hogy in- 
nen származnak. Majd megkérdezzük tőlük. 

Csend volt az asztalnál. Mindenki Vanessát nézte, aki le nem 
vette a szemét a borítékról. Kissy arra gondolt, hogy nem volt 
jó ötlet borítékba tenni az iratokat. Vanessa hajlamos rá, hogy 
soha ne nyisson fel fontos borítékokat. Igaz, ez nincs leragaszt- 
Va. 


Kis zörgés támadt, ahogy Pi átadta a székét Jean-Frannak, aki 
megköszönte és leült. Pi bement a házba egy másik székért. 

A kislány sóhajtott. 

— Eszedbe ne jusson — mondta Kissy. 

Vanessa ránézett. 

— Micsoda? 

— Betenni a papírokat a széfbe, és soha nem nézni meg — fe- 
lelte Kissy vakmerően. Végül is mi történhet? Legfeljebb nim- 
buszlövedékek záporában menekül végig a városon. 

Vanessa halványan elmosolyodott, aztán rátette egy ujját a 
borítékra és odatolta apja elé. 

— Úgy? — mondta Georges. — Rendben van. — Fölvette és ki- 
húzta a papírokat. Kihajtogatta és néhány pillanat alatt áttanul- 
mányozta őket. — Tehát Jean-Jacgues és Sonia Morin. Les 
Chaumettes-ben laknak... tudom, hol van. Van a közelben egy 
szép nagy tó. 

Kissy figyelt, hogy a tó említésére Vanessának fölcsillan-e a 
szeme. Nem csillant, vagy ha igen, fényszűrőt rakott rá. Töké- 
letes pókerarc. 

Nimby odahúzta a netbookot és beütötte a címet, Georges 
odatartotta elé a papírt. 

— Kösz. Szóval megvan a telefonszámuk. — A pilóta elővette 
a telefonját. — Beszélhetek velük? 

Vanessa bólintott. 


— Tessék — mondta egy női hang. Nem fiatal, de nem is túl 
öreg. 

— Madame Sonia Morin? 

— Én vagyok, tessék. 

— Jó napot, asszonyom. Elnézést a zavarásért. Georges D"Au- 
bisson vagyok. Fontos ügyben szeretnék beszélni önnel és a 
férjével. 

— Itt Morin — felelte egy férfihang. — Üzleti ügy? 

— Nem, uram. Családi. 

— Családi?... 

— Igen. 

— Hallgatjuk. 

Georges az iratokra pillantott. 


— Önöknek volt egy lányuk, Giselle, aki 1977. augusztus 14- 
én született Párizsban. Így van, uram? 

— Igen. — A hang nem volt kimondottan mogorva, csak bizal- 
matlan. — Miért fontos ez? 

— Azért, monsieur Morin, mert a feleségemmel örökbe fogad- 
tunk egy csodálatos kislányt, akinek minden jel szerint Giselle 
az édesanyja. Vagyis az önök unokáját, uram. 


Végighaladtak a tengerparton, túl a reptéren, aztán felhajtottak 
a La Provencale autópályára, amin egy erdő borította hegyvi- 
dékre értek. Egy helyen a sofőr lekanyarodott. A bérelt busz 
utasterét sokszólamú, izgatott cincogás töltötte be. 

Hamarosan meglátták balról, a mélyben a hosszúkás tavat, 
amiről kiderült, hogy csak egy öble az egész tónak. Nyilván 
víztároló, állapították meg az egerek, éppolyan elárasztott 
völgynek tűnik, mint amiket tavaly láttak a túrán. Ezen is átha- 
ladtak egy hídon, ami nem volt olyan hosszú, mint a Serre-Pon- 
csoné. Ennek a tónak Saint-Cassien volt a neve. Aztán maguk 
mögött hagyták, fölkaptattak a hegyre. Kis településhez értek. 
A sofőr befordult egy utcába és fölmászott rajta. 

Apró terecske, ahonnan két ház nyílik, az egyik balról, az el- 
kanyarodó utcán, a másik kicsit följebb. 

— Az lesz az, a távolabbi — mutatta Jean-Fran. — Álljon meg 
előtte. 

A nagy szusszanással megálló busz és a kirajzó egérsereg za- 
ja előcsalta a háziakat, nem is kellett csengetniük. Mire a sor 
vége is kiszállt, ők már ott voltak és furcsálkodva nézték a so- 
kadalmat. Középkorú házaspár, ötven körüliek; az asszonynak 
szőke haja van, a férje világosbarna, alig őszül. És ők azok, ál- 
lapította meg Kissy, mert az asszony vonásai nagyon emlékez- 
tetnek Vanessára. Döbbenetesen. 

— Jó napot — lépett elő Georges —, madame Morin, uram? — 
Kezet nyújtott a férfinak. — Georges D"Aubisson. Dr. Blanche 
Claudel, a feleségem... ő pedig... gyere csak elő... ő Vanessa. 

A kislány kicsit nehezen került ki a mindenfelé kavargó ege- 
rek közül, és most megbűvölve nézte a nagyszüleit. Persze 
hogy ő is rögtön látta a hasonlóságot. Vagy öt méterre állt meg 
tőlük, azzal a testtartással, amivel Suzy szokott megtorpanni az 
állatorvosi rendelő ajtajában: megveti a kis lábait és ő márpe- 


dig nem megy tovább. Kissy ekkor profilból látta Vanessát, és 
lerítt róla, hogy ha azt akarják, hogy közelebb menjen, akkor 
vonszolni kell. 

Nagy csend ült rájuk. Kilenc egér, két szülő, Jean-Fran és a 
Morin házaspár, az tizennégy ember, mégis olyan csend volt, 
mintha egy lélek se lenne a kis téren. 

Valaha régen Kissy megállapította, hogy minden problémáju- 
kat a DfAubisson nővérek oldják meg: Vanessa azokat, amik- 
hez verekedni kell, Niala az összes többit. Ez jutott eszébe rög- 
tön, ahogy Niala határozottan előlépett és megtörte a már egy 
perce tartó csendet. 

— Jól van hát — mondta. — Ez mindenkinek megrendítő pilla- 
nat, de használjuk a józan eszünket. Gondolom, önök nem... 
azaz miket beszélek, csak nem fogom önözni a húgom nagy- 
szüleit, szóval gondolom, ti nem tudtatok semmit arról, hogy 
Giselle-nek gyermeke született. 

— Nem -— felelte a nagymama tompán. — Semmit sem szólt ró- 
la. Megdöbbentő a hasonlóság. . . 

— Igen — bólintott a nagypapa. — Megdöbbentő... de... — 
Megköszörülte a torkát. — Voltaképpen hogyan találtak ránk? 

Jean-Fran odalépett Niala mellé. 

— Én voltam az, uram. A nevem Jean-Francois Chandeau, és 
valaha ismertem az önök lányát. Rövid kapcsolat volt... Vélet- 
lenül tudtam meg, sok év múlva, hogy gyereke született, és ki- 
nyomoztam, hol van. Rátaláltam Vanessára, aztán kiderült, 
hogy én nem lehetek az apja. De az édesanyját akkor már biz- 
tosan tudtuk, és folytattam a kutatást önök után. 

Két órát maradtak Les Chaumettes-ben. Elmesélték, mint már 
annyiszor, az alapítvány és Mohi otthonra találásának történe- 
tét, ami meghatotta a nagyszülőket. Ők pedig megmutatták Gi- 
selle néhány holmiját, fényképeket, és elmesélték az életéből, 
amit tudtak. Nem volt sok. 

Giselle tizennyolc évesen elköltözött hazulról egy fiúhoz, de 
nem sokáig maradtak együtt. Ők akkoriban Créteilben éltek, de 
eredetileg Párizsba valósiak, nem, nem Provence-ba, csak hat 
éve költöztek ide. Giselle egy ideig a Montmartre-on élt, aztán 
Saint-Germainben, hol itt, hol ott. Néha egy fiúnál, máskor al- 
bérletben. Többnyire felszolgált valahol, máskor takarított, de 


olyan is volt, egyetlenegyszer, hogy pénzt kért a bátyjától, any- 
nyira úszott az adósságokban. Pedig nem jöttek ki egymással. 

— A bátyja? — formálták a szót Vanessa ajkai majdnem hang- 
talanul. 

— Igen — mondta Jean-Jacgues bácsi. — Van egy fiunk is. Har- 
minckilenc éves, Jean-Pierre-nek hívják. Ezek szerint ő a nagy- 
bátyád. 

— Családja van? — kérdezte Niala. 

Volt neki, egy Juliette nevű felesége és egy Pascal nevű, ti- 
zenöt éves fia. Az ő révükön kerültek a nagyszülők — akik esze- 
rint mégiscsak idősebbek ötvennél — erre a környékre, ugyanis 
volt egy családi vállalkozásuk Cannes-ban, ami részben a fele- 
ség, részben a szülei és a saját pénzéből állt össze, és jól jött 
hozzá Jean-Jacgues bácsi szakértelme. Ő ugyanis mechanikai 
mérnök volt, Jean-Pierre pedig elektromérnöknek tanult, és a 
gyár elektromos készülékeket gyártott, amikben mechanikus 
részek is voltak. Így aztán Jean-Jacgues bácsi lett az egyik 
igazgató, ezért leköltöztek délre. De nem akartak a partvidéken 
lakni, túl lármásnak találták — addigra elegük lett Párizs nyüzs- 
géséből, ez is szempont volt a költözésben —, és kapóra jött, 
hogy egy ismerősnek volt egy eladó háza itt, félórás autóútra 
Cannes-tól. 

Kissy nagyon megértette őket. Az utolsó időkben ők is túl 
lármásnak találták Neuillyt, és nagyszerű volt, hogy Vaucres- 
son ilyen nyugalmas. Alig pár perc gyalogútra laknak a forgal- 
mas belvárostól, s mégis mintha falun élnének. Franconville- 
ben is így van, de még inkább Beaulieu-ben, ahol minden hely- 
beli lakosra egymillió turista jut, de ők alig pár méterre tőlük 
úgy élnek, mint egy lakatlan szigeten, ha éppen ahhoz van ked- 
vük. 


Giselle nagyon gyéren tartotta a kapcsolatot a szüleivel. Volt 
úgy, hogy két évig nem látták. Teljesen az ellentéte volt a báty- 
jának, aki mindmáig jóban van a szüleivel, és természetes volt, 
hogy az apjával közösen alapítanak céget. Giselle-ről sokszor 
évekig nem tudták, hol és miből él, legalábbis amíg élt. Miután 
meghalt, a barátai megkeresték őket és elmeséltek mindent. 
Giselle életében nem volt semmi különös vagy kiemelkedő, se 
jó, se rossz. Rengeteg munkahelye volt, a barátai sose csodál- 


koztak, ha egy hétig nem látták és ő már máshol dolgozott. Azt 
a barátaitól tudták meg, hogy megpróbálkozott a titkárnőskö- 
déssel is, pedig nem értett a számítógéphez, és jelentkezett egy 
taxivállalathoz is, holott évekkel azelőtt tette le a jogsit és azóta 
nem vezetett. Erre a taxicég is rájött és nem vették föl, a titkár- 
női állásból viszont csak két hét után rúgták ki. 

Vanessa minden érzelem nélkül hallgatta az elbeszélést az 
anyja életéről. A Morin-ház jókora nappalijában ültek, a nagy 
családi asztal körül. 

— Azt hiszem — mondta —, annyi mindent elrontott az életé- 
ben, hogy attól félt, engem is csak elrontana. Ezért nem tartott 
meg. 

— Biztos vagyok benne — mondta Sonia néni szomorúan. — 
Nem lett volna szabad olyan korán a saját lábára állnia, nem 
volt még elég érett rá. De hát nem tudtuk megállítani. 

— Őrá ütöttél — mondta Jennifer Vanessának. — Téged se lehet 
megállítani, ha a fejedbe veszel valamit. 

Jean-Pierre-rel és a családjával nem tudtak találkozni, mert 
Genfben töltötték a hétvégét, de megállapodtak, hogy tartják a 
kapcsolatot, és a jövő héten összeismerkednek velük is, aligha- 
nem ők látogatnak majd Beaulieu-be. 

Ez már másnap megtörtént. Vanessáék este elmesélték a felü- 
leten, hogy a nagybácsi teljesen megdöbbent a hírtől, hogy van 
egy unokahúga, és délután eljöttek mindannyian. Mutatott 
fényképeket. A nagybácsi kövérkés, nagydarab ember, göndör 
haja van, egy csöppet se hasonlít Vanessára. A felesége viszont 
vékony nő, vörös hajú, sok festéket használ. A fiuk egy átlagos, 
normális srác, a lányok szerint jó fej, és mintha hasonlítana a 
nagyapjára. Vanessára nem annyira. 

— Akkor most halljuk — mondta Kissy. — Mi a baj? 

Nagyon büszke volt magára, amiért kivételesen ő vette észre 
a D" Aubisson lányokon, hogy van valami, és nem azok őrajta, 
de nem igazán tudott a sikerére figyelni. 

Niala sóhajtott. 

— Hát jó. Jean-Pierre DNS-vizsgálatot akar. 


Jean-Pierre nagyon kedves volt meg minden. Azt mondta, ő 
igazán igyekszik majd jó nagybácsi lenni, bár nemigen tudja, 
hogy azt hogy kell, de beletanul. Csak — biztosat szeretne tudni. 


Vanessa természetesen elzárkózott. Őt egy pillanatig sem ér- 
dekelte, hogy Giselle lánya-e csakugyan, illetve az iratokból ez 
már száz százalékig biztos, ő ennyivel bőségesen beéri. Az ira- 
tok tévedhetnek, felelte Jean-Pierre. Vanessa megvonta a vál- 
lát. Amikor a bácsi ezzel nem érte be, akkor pedig közölte, 
hogy ő Vanessa D" Aubisson és kész. Eddig már összeszedhette 
volna magának azt a nevet, hogy Vanessa Bohringer Chandeau 
Morin Claudel-D" Aubisson (Blanchard, tette hozzá Kissy gon- 
dolatban), és még lesz egy, ha Jean-Fran megvalósítja, amit 
Morinéknél mondott és megkeresi a vér szerinti apát is, de neki 
a D Aubisson bőven elég. Imád D" Aubisson lenni. 

Akkor Jean-Pierre előbb a feleségére, aztán Georges-ra nézett 
és megkérdezte, válthatnának-e néhány szót kettesben. Georges 
erre megcsóválta a fejét és azt mondta, ennek semmi értelmét 
nem látja. Bármi, amit Jean-Pierre mond, sokkal inkább tarto- 
zik Vanessára, úgyhogy egyszerűbb, ha itt beszélnek, és nem 
neki kell utána elismételnie. Kérlek, mondta Jean-Pierre, és na- 
gyon tárgyilagosan kifejtette, hogy Giselle után gyakorlatilag 
nem maradt semmi, pár apróság csupán, amiket ő készséggel 
átenged Vanessának, egy-két holmi nála is van, majd elhozza. 
De van egy jól menő cégük, amiben az apja is társtulajdonos; 
hogy a cég mennyit ér és milyen arányban részesedik benne, az 
most nem érdekes, mert a helyzet még sokszor változhat, hi- 
szen remélhetőleg nagyon messze van még az a nap, amikor 
megöröklik. De az élet tényeivel nincs mit tenni. Márpedig ő 
kénytelen szem előtt tartani a fia érdekeit. Ha Vanessa Giselle 
lánya, akkor ő, Jean-Pierre tiszteletben fogja tartani ezt és az 
utolsó centig átadja Vanessa törvényes örökségét. De ha nem 
az, akkor ugyebár nem az. 

— Míg ezeket mondta, a feleségére nézett — mondta Niala. — 
Szemlátomást a nő dumálta rá, hogy ezt a gusztustalan témát 
rögtön az első alkalommal hozza szóba. A nőnek nagyon nem 
tetszett, amit Jean-Pierre arról mondott, hogy kiadja az öröksé- 
get, pedig ez olyan, mintha azt mondaná, hogy megáll a piros 
lámpánál. Aligha tehet mást. No, erre ez meg mit felelt? Ismé- 
teld csak el, egérke! 

Vanessa a nővérére pillantott, aztán a kamerába nézett és ki- 
csit fölhúzva az orrát azt mondta: 

— Kérlek. Lemondok az örökségről. 


— Akkor olyan fejvakarós csend lett — vette át a szót Niala. — 
Jean-Pierre apára nézett, apa anyára, mindenki mindenkire né- 
zett. Én a nőt figyeltem, nagyon fölcsillant a szeme. Aztán le- 
kókadt, mint a kéthetes virágcsokor, mert a férje azt mondta, 
hogy amíg kiskorú, addig nem hozhat döntéseket, és láttam raj- 
ta, hogy belül vigyorog. Úgy látom, nincs köztük nagy egyetér- 
tés. Apa azt mondta, hogy ők ugyan bármiről dönthetnek Va- 
nessa helyett, de DNS-vizsgálat akkor lesz, ha ő akarja. Az 
örökségről természetesen nem mond le, és ezzel ezt a témát le- 
zártuk. A nő majdnem megpukkadt, amikor a következő mon- 
datban apa meghívta őket a születésnapi ünnepségre. 


Igen, a születésnapot akkor már szervezték. Vasárnap tartják, 
két nappal korábban, a kislány kívánsága szerint közepes fel- 
hajtással. Nem kell nagy vendégsereg meg ilyesmi, de egy-két 
embert szeretne meghívni. Lesznek, akik nem tudnak eljönni: 
Takada-szenszej Amerikában van, a lányával együtt, azazhogy 
most van csak igazán együtt a lányával, ugyanis ők is ünnepel- 
nek: Mariko-szan a jövő héten férjhez megy New Yorkban, egy 
japán fiatalemberhez. Így kölcsönösen gratuláltak egymásnak. 
Akárcsak a , keresztanyjával", hiszen egyszerre van a születés- 
napjuk. A két Vanessa csak egyszer találkozott két évvel ez- 
előtt, de azóta rendszeresen váltottak levelet és általában tud- 
ták, mi van a másikkal. 

Elke viszont eljön, biztosra ígérte. Lehet, hogy Anne nem tud 
jönni, Johann pedig üzleti úton lesz, ő biztos nem, de Louise 
kisasszonnyal eljön, vagy ha nem ővele, akkor egyedül. 

— Nincs féljek mitől — jelentette ki. — Akárki rossz ember tá- 
madja, elintézlek. Nem probléma. Erre mondják, hogy baga- 
tell? 

— Mondhatják erre is — nevetett Nimby. 

— Akkor Bagatell, Wilhelm, mesterlövő! 

Ezzel a kislány előkapta a Nimbuszát és ízzé-porrá lőtt vala- 
mit a szobájában, szerencsére lövedék nélkül. 

Ange néni is eljön, és Marcel. Chantalnak jutott eszébe, hogy 
Vanessa olyan szépen játszik már, igazán megmutathatná a tu- 
dományát egy valódi zenésznek. Úgyhogy meghívták Marcelt, 
elég bonyolult módon, mert Pi is, Angéligue is el volt temet- 
kezve a tanulásba, ezért Nimby beosont Angéligue szobájába, 


lábujjhegyen, nehogy megzavarja, és elcsente a telefonját. An- 
géligue észre se vette. Ez biztos, ő maga mondta. 

— Nem, egyáltalán nem vettelek észre. Azt se láttam, amikor a 
könyököddel meglökted a könyvtornyot és szívinfarktust kap- 
tál, hogy ledől és észreveszlek. 

Kissy elképzelte, amint Nimby besurran a lány szobájába, aki 
belemélyed egy könyvbe és meg se moccan, de az egyik füle 
mindig Nimby felé fordul. Ez arról jutott eszébe, hogy pár 
perccel korábban figyelte meg Macska szokásos radaros trükk- 
jét, ahogy ő áthaladt a nappalin, az édesdeden alvó cicus egyik 
füle mindig őfelé fordult. De nem veszélyes, Macskát kizárólag 
az ornitológia érdekli. Naponta megpróbálkozik egy kis mada- 
rászással, de mindmáig nem tudnak róla, hogy egyet is elkapott 
volna. Niala szerint ha nem is dicsekszik el a zsákmányával — 
ez valószínűtlen lenne, ismerve Macska zárkózottságát —, azt 
biztos látnák, ahogy bejön a fűszerekért. 

Marcel eljön, a hétvégén pont nincs fellépése, semmije. A 
D" Aubisson nagyszülők nem jönnek, ők repülnek Bretagne-ba 
jövő szerdán. A Morin nagyszülők eljönnek, és a nagybácsiék 
is. Niala azt mondta, a meghívásra válaszul bólintott, azt mond- 
ta, köszönik, itt lesznek, és figyelmeztetően nézett a feleségére. 

Szörnyű lehet, ha valaki rosszul él a feleségével, gondolta 
Kissy. Aztán ki is mondta. 

— Rengetegen vannak így — felelte Niala. — Ott van Yvette, 
akit mi térítettünk el a válástól a La Baule-lal. Azóta is együtt 
vannak, de nem jól. Meg Guillaume-ék se... — Legyintett. — Föl 
se tudom sorolni, hány zátonyra futott kapcsolatot látok csak itt 
a környéken. Ezért döntöttünk úgy az egeremmel, hogy a mi- 
enk nem fog zátonyra futni. 

— A mienk se — jelentette ki Nimby, láthatóan csak szempil- 
lantásnyival előzve meg kedvesét, aki ugyanezt akarta monda- 
ni. Összemosolyogtak. 

— A mienk se — mondta Kissy határozottan, és Martinre né- 
zett, aki bólintott. 

— A mienk se — csatlakozott Chantal, akinek a párja nem volt 
jelen, de nyilván egyetért. — Ha más lány is kell neki, felőlem 
nyugodtan. Én is lefekszem más pasikkal, ha találok olyat, aki 
megtetszik. 


Fekszel a fenét, gondolta Kissy. Bolondulsz a srácért és élni 
se tudsz nélküle, csak letagadod. 
De ezt nem mondta ki. 


Amikor négy egérpár egy-egy tagja úgy nyilatkozott, hogy az ő 
kapcsolatuk nem fog zátonyra futni, Angéligue nem volt jelen, 
Vanni meg persze még kevésbé. De azért ők is jól megvoltak. 
Vanni még nem aludt Franconville-ben, mostanában nem is járt 
északon. Továbbra is testőrködött és sofőrködött, és állás után 
kutatott. A hétvégeket pedig nagyrészt Angéligue-kel töltötte. 

A problémás családi viszonyok, amikről este beszélgettek, 
már másnap reggel jelentkeztek, bár jó ideig nem tudhatták, 
hogy miről van szó. Kissy éppen az iskola kapujához ért, ami- 
kor egy hang azt tudakolta, hogy melyik az a Francoise nevű. 
Nem tőle, arrébb másoktól. A hang forrása egy nagydarab, vö- 
rös képű pasas volt. Többen mutattak Kissy felé, aki nem lassí- 
tott, de kicsit változtatott az irányán, hogy közeledjen a pasas- 
hoz. 

— Engem keres? 

— Te vagy az a Francoise? — kérdezte a nagydarab fenyegető- 
en. 

— Én Francoise vagyok. Mit óhajt? 

A pasas odaplántálta magát közvetlenül Kissy elé és fenyege- 
tően az orra alá dugta a bal mutatóujját. 

— Vigye innen a... 

— Tudom, hogy hozzád ment — kezdte a pasas valami mély 
morgásnak is beillő hangon. — Azt ajánlom, sürgősen mondd 
meg, hol van! 

Kissyt egyelőre nem érdekelte, kire utalnak a nőnemű névmá- 
sok. Idegesítette ez az alak és még jobban az orrától öt centire 
levő rövid, vaskos mutatóujj. Odanyúlt és félretolta, amire a 
pasas válaszul meglendítette a jobb kezét. 

Kissy mintegy lassított felvételben látta, amint a széles tenyér 
közelít hozzá, és kielemezte a röppályáját. A bal fülét találja el, 
olyan erővel, hogy a feje tíz-tizenkét teljes fordulatot fog tenni. 
De a bal füle gyorsabban kering a nyaka körül, mint a jobb, hi- 
szen balról jött a találat. Ettől a bal füle átvándorol egészen a 
jobb füléhez, magával sodorva az orrát. Ettől rendkívül bizarr 


lesz az ábrázata, ami árt a szépségének. Úgyhogy ő ezt nem 
akarja. 

Hirtelen lebukott, a lapátkéz sodra fölborzolta néhány hajszá- 
lát. A lendület akkora volt, hogy a pasas kissé kibillent bal felé, 
ő pedig tenyéréllel oldalba vágta. Csak nyögést kapott válaszul, 
nem ordítást, de két lépéssel a háta mögött termett és újra ütött, 
nagyjából ugyanoda. Aztán megpördült és fenékbe rúgta, majd 
még egyet pördült és a hátába rúgott. Egy másodpercre leállt és 
megszemlélte művét. A pasas állva maradt, s imbolyogva for- 
dulni kezdett. Kissy elismerően biccentett. Jól bírja a gyűrő- 
dést. Két ütés és két rúgás egy Jerrytől egy lovat is leterít. De 
ez bölény. Az amerikai bölény egy elég ronda állat. Sokkal 
szebb a francia se lehet. 

A párviadal nem folytatódott, mert a megforduló bölény egy 
rászegezett fegyver csövébe bámult. A Nimbuszoknak ugyan 
továbbra se volt csövük, de ez Kissyt nem zavarta a drámai ha- 
táskeltésben. 

— Ha ezt elsütöm, úgy omlasz össze, mint a World Trade 
Center — közölte. — Csak kisebb lesz a sajtóvisszhang. És most 
halljam, mit akarsz tőlem. 

A bölény válasz helyett káromkodott, de Kissyre ezzel nem 
lehetettt hatni. 

—-Én meg majd lecsavarom az orrodat. Ki vagy és mit 
akarsz?! 

A felelet máshonnan érkezett. Mostanra gyűrűt formáltak kö- 
rülöttük a kíváncsiskodók, és kivált közülük egy lány. 

— Rowuvel úr... mi történik itt? 

— Szóval a neved Rouvel? — kérdezte Kissy. — Helyes, idáig 
már eljutottunk. 

— Miért fenyegeted csúzlival? — kérdezte a lány. Kissy nem 
ismerte, csak látásból. 

— Megtámadott — felelte. — Pofon akart vágni. 

— Hát azt nem csodálom — mondta a lány. 

Kissy meglepve nézett rá. 

— Miért, mi rosszat tettem? 

— Jaj, nem, nem úgy értettem. Csak Rouvel úrnak gyakran el- 
jár a keze. Másokat is megütött már. 

— Igazán? — kérdezte Kissy vészjóslóan. De a bölénynek ez 
lehetett a végszó. 


— Igen, és te is megkaphatod még a magadét. Hol van a lá- 
nyom?! 

Kissy nem értette a kérdést. Hát farkas ő, akit időnként elfo- 
gyaszt egy-egy piros ruhás kislányt az erdőben? 

— De Rouvel úr — mondta a másik lány -, ez a lány nem is is- 
meri Solange-ot, másik osztályba jár. 

A bölény meglepve és gyanakodva nézett egyikükről a mási- 
kukra. Kissy kezdte érteni. A pasas egy Francoise nevű lányt 
keresett, de meg se próbált meggyőződni róla, hogy a megfele- 
lővel találkozott-e, egyből meg akarta ütni. 

— Szóval így állunk — eresztette le a Nimbuszt. — Ez a hobbid, 
igaz? Elkapsz Francoise nevű lányokat és megpofozod őket. 
Hát most rajtavesztettél. 

Rouvel a másik lányhoz fordult, már nem foglalkozva Kissy- 
vel. 

— Hol van Francoise? 

— Én nem... 

Rouvel előrelépett, a lány ijedten hátrálni kezdett, Kissy pe- 
dig hátulról elkapta a pasas jobb karját. A kar meglendült, ő pe- 
dig ívet írt le a levegőben. De talpra érkezett, nekiütközve a 
másik lánynak. 

— Mit akarsz tőlem? — dörrent rá a bölény. 

— Ezt — felelte Kissy, azzal megpördült és rúgott. Kétszer. 


Az igazgatónő csak a második szünetben hívatta Kissyt, aki ad- 
digra megtudta a történet hátterét is. 

— Azt hallottam, hogy reggel a mentők vitték el az egyik hall- 
gatónk apját az iskola elől — kezdte. — Elmondanád, mi történt? 

— Egyszerű választás volt, madame Deseille. Vagy őt viszik 
el a mentők, vagy Anne-Marie Morlet-t és engem. Ő támadott 
ránk. 

— Megtámadott? 

— Azzal kezdte, hogy le akart kenni nekem egy gigantikus po- 
font a nevem miatt. Azt hitte, hogy én egy másik Francoise va- 
gyok. Ja igen, ha nem állítom meg, akkor a másik Francoise-t 
is megkeresi és megveri. És mindenkit, aki az útjába áll. 

— Miért nem szóltál a biztonsági őrnek? 

Kissy elmosolyodott és nem válaszolt. Az iskola biztonsági 
őreivel már régen összeismerkedett, de még arra se voltak jók, 


hogy edzőpartnernek meghívja őket. Jóravaló fickók voltak, 
akiknek az egyenruha és a mobiltelefon volt minden fegyverük. 

— Értem — mondta madame Deseille. — Tegyek feljelentést? 

Kissy vállat vont, neki mindegy. 

— Mit akart Rouvel úr voltaképpen? 

— Hát ez érdekes történet — élénkült meg Kissy. — A lánya 
egész hétvégén nem ment haza. Többször kereste a barátnőjé- 
nél, Francoise Villeminnél, de ők nem voltak otthon. Tegnap is 
idejött, de akkor már mindenki bent volt; ma korábban jött. 

— A lánya bejött ma az iskolába? 

— Nem, madame. És tegnap sem. 

Az igazgatónő felhúzta a szemöldökét. 

— Akkor miért nem szól a rendőrségnek? 

Kissy lebiggyesztette az ajkát. 

— Nem biztos, hogy hallott már róluk. Ahhoz szokott, hogy 
mindenkinek ad egy pofont, és ezzel megoldja a problémátt. 

Madame Deseille rosszalló fejcsóválás mellett elküldte őt. 
Kissy először arra gondolt, hogy bejelentette Solange eltűnését, 
mert őt két órával később egy rendőr hívta ki a földrajzóráról. 

— Fogalmam sincs — mondta Kissy, ahogy kilépett a folyosó- 
ra. 

— Miről? — nézett rá a rendőr. 

— Hogy hol van Solange. Nem is ismerem, másik osztályba 
jár. Akkor én vissza is megyek, jó? 

S nyúlt a kilincsért, de a rendőr csak a fejét csóválta. 

— Nem ezért jöttem. Valaki följelentett téged testi sértésért. 

Kissy döbbenten meredt a rendőrre. Aztán a döbbenet helyét 
metsző pillantás vette át, jéghideg sugarakkal fúrta keresztül a 
rendőrt — hasztalan. Semmi eredmény. Lehet, hogy ezt barna 
szemmel meg se lehet csinálni? 

— Úgy megverted, hogy kórházba került. A neve Rouvel... — 
a rendőr belenézett az irataiba — Joachim Rouvel. Ismered? 

— Ma reggel láttam életemben először. Még a nevét se mond- 
ta meg, azzal kezdte, hogy megpróbált pofon vágni. 

— És aztán? 

— Védekeztem. Épségben maradt. Egy lány közölte vele, 
hogy nem is engem keres. Akkor megtámadta a másik lányt is. 
Hát megvédtem. 

— És Rouvel urat a mentők vitték el. 


— Ha nem nyúlok hozzá, akkor is jönnek a mentők, csak en- 
gem visznek el meg a másik lányt. Rouvel urat meg maguk. 
Látja, mennyi benzint megtakarítottam a városnak? 

A rendőr arcán átsuhant egy mosoly, de csak egy pillanatra. 

— Nos, be kell jönnöd a kapitányságra és vallomást tenned. 

— Most? Földrajzóra van, én pedig nem vagyok elég jó föld- 
rajzból. Majd tanítás után bemegyek. És nem kell értem jönnie, 
odatalálok. 

Ezzel Kissy a kilincsre tette a kezét, de a rendőr megállította. 

— Nem értettél meg. Parancsot kaptam, hogy vigyelek be. Ve- 
lem kell jönnöd. 

Kissy sóhajtott és lenyomta a kilincset. 

— Akkor hívja föl a felettesét. . . 

— Én nem... 

— Ne vágjon a szavamba! Láttam én már magánál nagyobb 
rendőrt is. Hívja föl és mondja meg neki, hogy ha mulasztanom 
kell az iskolából miatta, akkor nem a rendőrséget perelem, ha- 
nem az ő nyakát töröm ki. Jó ügyvédem van, ne aggassza ma- 
gát. Délután bemegyek. De előbb javasolni fogom az igazgató- 
nőnek, hogy indíttasson eljárást Rouvel ellen, az én alapítvá- 
nyom is megindít egyet. Viszlát. 

Ezzel fölrántotta az ajtót és belépett. Breillard és az osztály 
némán, döbbenten meredt rá; hát persze, résnyire nyitva volt az 
ajtó, ők is hallották. Rávigyorgott Breillard-ra és a helyére ma- 
sírozott. 


Az egerek gratuláltak a remek blöffíhöz, de Kissy azt felelte, 
minden szava színigaz volt. Még az ügyvéd is. Az alapítvány- 
nak van ügyvédje — hogy remek-e, azt persze nem tudják, hisz 
még sose vették igénybe a szolgálatát, de Masoudi doktor csak 
nem hozza őket össze valami fajankóval. Meg különben is, ők 
mindig minden problémát megoldanak, pont ügyvédet ne tud- 
nának keríteni? 

Tudtak. Kissy éppen befordult a kapitányság felé, amikor 
megcsörrent a telefonja. Leállt az út szélén és megnyomta. 

— En! 

— Kissyt keresem — mondta egy női hang. 

— Megtalálta. 


— A nevem Brigitte Martin, én vagyok az ügyvéded. Hol vagy 
most? 

— Ki küldte? 

— Nicole és Vanessa D"Aubisson. Mindjárt a kapitánysághoz 
érek. Bent vagy már? 

— Nem. A kapuban találkozunk - felelte Kissy, és letette. 

Brigitte Martin vékony volt, szőke és iszonyúan fiatal ahhoz 
képest, hogy ügyvéd. Kissy gyanakodva nézte és kapásból lete- 
gezte. 

— Biztos, hogy ügyvéd vagy? 

— Biztos. Tavaly vettem át a diplomámat. 

— D" Aubissonék rokona vagy? 

— Nem az övék. Az unokatestvérem szobalány a panziójuk- 
ban. 

— Jeanne?... 

— Jeanne. Oké, akkor figyelj. Egyetlen dologban kell megálla- 
podnunk: csak akkor beszélj, ha én bólintok. Egyébként mindig 
én beszélek. 

— Felőlem — mondta Kissy. — De egy ilyen piszlicsáré ügyet 
egyedül is megoldok. 

— Fenét — sóhajtott Brigitte, és az ajtó felé indult. — Vanessa 
közölte velem, hogy ettől az ügytől függ, hogy ügyvéd leszek 
vagy macskaeledel. Nem tudom pontosan, hogy értette, de na- 
gyon fenyegetően hangzott. 


Pontosan negyven percet töltöttek a rendőrségen, ebből hu- 
szonötöt várakozással, ötöt adminisztrációval és tízet azzal, 
amit érdemi vallomástételnek lehetett nevezni. De ő alig be- 
szélt. Brigitte mindenbe belekötött, minduntalan leállította a ki- 
hallgató civil ruhást, a kérdések felére rávágta, hogy Kissy nem 
válaszol, a másik felére meg azt, hogy majd a Rouvel elleni 
perben. A nyomozó szemlátomást a pokolba kívánta őket, és 
egykettőre kívül kerültek az ajtón. 

— Hálistennek — mondta Kissy. — Az agyamra mentél, ugye 
tudod? 

— Persze hogy tudom, de az a dolgom, hogy védjelek. Ennek 
ez a módja. És el kellett kápráztatnom a lányokat. 

— Itt se voltak. 


— De te majd elmeséled nekik, hogy milyen teljesítményt 
nyújtottam. 

Nem beszélgettek sokáig, Brigitte-nek rohannia kellett egy 
ügyfeléhez, de aznap délután Kissynek bőségesen jutott beszél- 
getőpartner. Először Chantal és Martin futott be, aztán Pi, majd 
Angéligue és Nimby, akinek boldog csókjai még ki se hültek 
az arcukon, amikor beállított madame Faubourg. Már járt itt 
egy órája, de Kissy akkor volt a rendőrségen. Madame Fau- 
bourg teljesen el volt képedve Rouvel miatt és egyfolytában 
köszöngette, hogy Kissy megmentette a lányát attól a rémes 
alaktól. 

— A lányát? 

— Igen, Anne-Marie az én lányom. Faubourg a második fér- 
jem neve. Elgondolni is szörnyű, hogy... 

Kissy lehajtotta nagy füleit, hogy ne hallja az asszony sopán- 
kodását, és megállapította, hogy hát hiszen tudta ő, hogy ma- 
dame Faubourg lánya is a Suger-be jár. Még a keresztnevét is 
tudta, Anne-Marie így, Anne-Marie úgy, folyton emlegette. De 
soha nem találkozott vele, és eszébe se jutott, amikor hallotta a 
reggeli lány nevét, hogy ő lehet az. Egyébként is egy Anne- 
Marie Faubourg-ra számított. 

Délután ő is átjött megköszönni, de Kissy csak vállat vont és 
azt mondta, rutinmunka, sőt testedzés. Ami nem volt egészen 
igaz, mert Rouvel elég kemény diónak bizonyult, de csak nem 
fogja hagyni, hogy a nyakába boruljanak? 

Vanessának persze igen. A kislány magához szorította, aztán 
kicsit eltartotta magától és jól megnézte. 

— Sértetlennek látszol. 

— Az is vagyok. 

— Nem karmolt, nem harapott? 

— Nem hagytam rá időt neki. 

— Ügyes vagy. 

Kissy vigyorgott. — Tudom. 

— Akkor beszélgessünk — mondta Niala, helyet foglalva 
Anne-Marie-val szemben. — Szóval ez a derék bantha a lányát 
keresi. 

Hm, gondolta Kissy. Bantha, ez se rossz. 

Anne-Marie nem felelt. Niala bólintott. 

— Értem. Tehát te tudod, hol van és miért nem jár iskolába. 


— Én ilyet nem mondtam - tiltakozott Anne-Marie. 

— Nem is kellett mondanod, rá van írva az orrodra. Halljuk a 
történetet. Fiú vagy gyerek? 

— Tessék? 

— Mi nem érthető? Egy fiúnál van vagy terhes? Esetleg mind- 
kettő? 

Anne-Marie kinyitotta a száját, aztán megint becsukta. 

— Hülyeség — felelte Vanessa, könnyedén elolvasva a lány 
gondolatait; igaz, ezúttal Kissy is képes volt rá. Elég nyilván- 
való. — Mi a Jerry Alapítvány vagyunk, az a dolgunk, hogy se- 
gítsünk. Ki vele. Miért lépett meg és hová? 

Anne-Marie a változatosság kedvéért újra kinyitotta a száját, 
aztán ismét becsukta. 

— Igen! — csattant föl Jennifer. — Az állkapcsod tökéletesen 
működik! Fejezd be a tesztet! 

Ezen mind együtt nevettek. Aztán Anne-Marie sóhajtott 
egyet és elmondta. 

— Oké. Bízom bennetek... de tudnotok kell, hogy Solange a 
lelkemre kötötte, hogy senkinek egy szót se. Szóval az apja... 
hiszen te láttad, Francoise... egyre erőszakosabb. Mindig az 
volt, de van valami családi problémájuk, amit Solange nem 
mondott el, csak annyit, hogy egy hónapja tart. Azóta folyton 
veri őket. Akkor is, ha józan, de egyre ritkábban az. Solange- 
nak már több barátját megütötte, néhány fiú szembeszállt vele, 
de hát bivalyereje van. 

Csend. Jó fél percig. Aztán Pi hangja: 

— Téged is megütött? 

— Nem — sóhajtott Anne-Marie —, engem nem. A barátom 
nem ijed meg az árnyékától, azt mondta neki, hogy ha tőlem 
egyszer azt hallja, hogy hozzám ért, szó nélkül leönti benzinnel 
és meggyújtja. Azóta tartja tőlem a távolságot. 

Vanessa csettintett a nyelvével. 

— Benzinnel, ez tetszik. Én először Gérard bácsi öreg vadász- 
puskájára gondoltam. De a benzin sokkal jobb. 

Kissy rosszallóan nézett rá, de ha a kislányban fölébredt a va- 
dászösztön, nem lehetett bírni vele. 

— Gyáva féreg ez a ti emberetek — vette át a szót Niala. — 
Csak azzal nagy legény, aki nem mer visszaütni, de elég egy 


kis ellenállás, és máris kikerüli az embert. Szerintem elég ide 
Vanessa B terve is. 

Kissy fölkapta a fejét. Eddig nem tudta, hogy Vanessának 
bármiféle terve lenne, nemhogy mindjárt több is. 

— Az micsoda? — kérdezte Anne-Marie. 

— Jól megverni, hogy behúzza fülét-farkát. 

— És mi az A terv? 

— Iszonyatosan megverni — mondta a kislány átszellemülten. 
Nevettek. Vanessa kétségkívül már látta lelki szemei előtt, 
amint villámgyors ütések és rúgások végeérhetetlen záporával 
borítja el a pasast. 


De mégis lett egy C tervük is. Pi találta ki, ők pedig megállapí- 
tották, hogy nem hiába fizeti a tandíjat azon az egyetemen. 

Anne-Marie összegyűjtötte a barátait, az iskola előtt találkoz- 
tak velük másnap tízkor. Az egerek csak maguk jöttek, kilen- 
cen, amazok tizennégyen voltak. Solange is köztük volt, de 
meghagyták neki, hogy maradjon mindig hátul. 

Végigmasíroztak a fél városon, Rouvelék elég messze laktak. 
Végül Anne-Marie megállt egy kertkapu előtt. Megvárták, míg 
az egész csapat odaér, aztán Vanessa becsöngetett. 

Rouvel csak sokára cammogott elő. Úgy tűnt, ivott már, ami 
hétköznap délelőtt nem szép dolog, főleg hogy elvileg beteg- 
szabadságon van a tegnapi rúgások miatt. De nem úgy nézett 
ki, mint akinek bármi baja van. 

— Mit akartok? — nézett rájuk bambán. Vagy bizalmatlanul? 
Nehéz volt eldönteni, az arca annyira volt kifejező, mint egy 
sörösüvegé. 

— Beszélni Solange-ról — felelte Vanessa. 

— Solange? Mi van vele? Mondjátok meg neki, hogy jöjjön 
haza, a többi engem nem érdekel. 

Elfordult és dünnyögött valami olyasfélét, hogy , bár tőlem 
maradhat az utcasarkon is". 

— Nyisd ki — felelte Vanessa, megrázva a kaput, de Rouvel el- 
indult vissza a házba. 

Vanessa hátralépett, megpördült és hatalmasat rúgott a zárba. 
Aztán helyet adott Chantalnak, aki gyönyörű szépen pördült 
meg és akkorát rúgott az ócska szerkezetbe, hogy az egész utca 
zengett tőle. Utána Nimby jött, aki levette a szemüvegét, ezút- 


tal nem adta oda senkinek, és villámgyors, tökéletes rúgást mu- 
tatott be. A kapu még bírta, Kissy magában gratulált a készítő- 
jének. 

Rouvel tudatáig ekkorra jutott el a ricsaj, nagy nehezen meg- 
fordult és Nimby rúgása után kezdett ordítozni. Senki nem fog- 
lalkozott vele, azt figyelték, hogyan rúg Pi. Remekül csinálta, 
nem volt olyan gyors, de nagyon erős. A kapu nyögdécselni 
kezdett, Martin rúgásától pedig már jajgatni is. Utánuk Jennifer 
következett, aki nem a zárat támadta meg, hanem az alsó zsa- 
nért. A kapu erre nem számított. Félig behajolt a kertbe, és egy- 
értelműen kinyilvánította, hogy ő itt tovább nem akar kapu len- 
ni. Angéligue odalépett, belerúgott a felső zsanérba, s a szerke- 
Zet elterült a kövezett kerti úton. 

Rouvel elhűlve nézte a beözönlő tömeget, és ordítozni kez- 
dett valamit arról, hogy ez az ő háza. 

— Szó sincs róla — lépett elé Vanessa. — Ez Solange háza. 
Bocs a kapuért, de itthon felejtette a kulcsát. Most pedig be- 
szélgessünk. 

— Nincs veletek semmi beszélnivalóm! — üvöltötte Rouvel. 

— Rendben van — mondta Vanessa, és sarkon fordult. — Hal- 
lottátok, emberek! Indulás haza, mindenki, gyerünk! Solange, 
te is! Én itt maradok és hívom a rendőrséget. Mozgás! 

A csapat engedelmesen megindult a kapu felé, várva, mi lesz 
a válasz. Nem kellett csalódniuk. 

— A rendőrséget? Mi a fenének? 

Vanessa félig visszafordult. 

— Mégiscsak van beszélnivalónk, Rouvel úr? 


Két fiú hozott egy-egy széket, és Vanessa meg Rouvel letelepe- 
dett egymással szemben az udvaron. 

— Akkor hát a szabályok — kezdte a kislány. — Maga most ér- 
telmesen fog beszélni velünk. Nem pattan föl, nem ordítozik. 
Ha megteszi, akkor először is péppé verjük... 

— Péppé — mondta Rouvel gúnyosan. 

— Péppé. Mi huszonöten vagyunk, te meg egyedül. 

Csend. A pasas nem tudott mit felelni. Kissy elnyomott egy 
vigyort Vanessa összeadási technikája hallatán. Tizennégy meg 
kilenc az huszonöt, mi? 


— Azután pedig átadjuk a rendőrségnek — kapcsolt vissza a 
kislány megint magázásra. — Hagyja, tudom, hogy mit akar 
mondani. Ne fárassza magát. Biztosíthatom, hogy le fogják sit- 
telni. 

Rouvel zavartan hallgatott. 

— Kezdjük ott, hogy maga ellen már megindult egypár eljárás 
testi sértésért, garázdaságért és zaklatásért. Lesz még több is. 
Egyenként szóra sem érdemesek, de össze fogják vonni őket, 
és együtt már kinéz értük úgy egy év. Bár lehet, hogy felfüg- 
gesztettel megússza. 

Kissy imádta Vanessa szemérmetlen blöffjeit. Soha nem néz- 
tek utána, hogy voltaképpen hány eljárás indult Rouvel ellen, 
lehet, hogy az iskola se adja be a sajátját, és sejtelmük se volt, 
mit mond erre a törvény. Vanessa egyszerűen kitalált egy idő- 
tartamot. Ezzel az erővel tíz évet is mondhatott volna. 

— De erre csak akkor van esélye, ha mostantól átmegy kisan- 
gyalba. Az életében leadható pofonkészlet kimerült. Ha még 
egyszer megütöd Solange-ot vagy valaki mást, börtönbe jutta- 
tunk, és ráadásul hülyére is verlek. Mármint a mostanihoz ké- 
pest. Minden világos? 

Rouvel bíborlila fejjel hallgatta végig, aztán tompa, mély 
mordulással felelt. 

— Eeen. 

— Tessék? — kérdezte a kislány udvariasan. 

— Eegen! Világos! És most én is mondok valamit, jó?! 

— Persze, csak mérsékeld a hangerőt, nem vagyunk sü... 

— Nem mérsékelem! — üvöltötte Rouvel, és megpróbált talpra 
kecmeregni. — Most én beszélek! Takarodjatok a házamból! 

Vanessa meg se mozdult, amint az idomtalan alak feltápász- 
kodott és két lépéssel előtte termett. Föl se nézett rá. 

— Nem tetszik ez a hangnem — közölte csendesen. — Illetlen- 
nek találom. 

Rouvel artikulálatlan üvöltéssel az egykedvűen üldögélő kis- 
lányra vetette magát, de az egy hirtelen mozdulattal kicsusszant 
a székből, és a pasas egyensúlyát vesztve rázuhant az öreg bú- 
torra. Az úgy roskadt össze alatta, mint a kártyavár. 

Vanessa megállt fölötte és megcsóválta a fejét. 

— Solange, mutasd meg a srácoknak, hol van egypár vödör 
meg a kerti csap. 


Három vödör víz után Rouvel már kevésbé volt lila, bár i15z0- 
nyúan dühös volt, és persze csurom víz. Ült a földön, nézte 
őket és alighanem azon dühöngött, miért nincs egy jó macská- 
ja. Azaz mégse, hiszen a füleiket gondosan elrejtették a hajuk 
alá, a farkincájukat is behúzták. 

— Ott tartottunk, hogy nincs több verekedés, Rouvel úr — 
mondta Vanessa, szemrehányóan megállva fölötte. — Erre te fo- 
god magad és rám ugrasz. Hát szabad ezt? Van róla fogalmad, 
mennyire fájt volna nekem, ha összemorzsolsz a hatalmas man- 
csaiddal? 

Rouvel morgott valamit. 

— No várj, megmutatom. Ennyire. 

Azzal már villant is a keze a levegőben, a pasas pedig eldőlt, 
mint egy zsák. Kissy gyönyörködve szemlélte az ütést. Csoda- 
szép volt, Rouvelnek pedig teljesen mindegy, hogy tovább de- 
formálódik-e az a ronda krumpli, amit az orrának nevez. 

Egy újabb vödör víz kellett, hogy a pasas magához térjen, és 
két fiúnak kellett visszatámogatni ülőhelyzetbe. 

— Solange még kiskorú és nincs saját jövedelme — közölte 
Vanessa. — De utál téged, és ez az ő háza. Soha ne feledd, hogy 
ezt a házat ő örökölte az anyjától és nem te. Amikor akar, ki- 
dob téged. Ha magadtól nem mész, jövünk mi huszonöten és 
megverünk. Ez a történet egyik fele. Tud követni, Rouvel úr? 

A pasas bólintott és dörmögött valamit. 

— Helyes. A másik fele az elmúlt hónap. Minden részvétem a 
magáé, amiért az élettársa lelépett, de nem nagyon értem, hogy 
választhatta magát egyáltalán. Viszont akinek bánata van, az 
sírjon, ne verekedjen. És főleg ne nőket és gyerekeket verjen. 
Egyáltalán, Rouvel úr, hogy képzeli, hogy megüt egy nőt? Fér- 
fi maga? 

A nyomatékos kérdés válaszra bírta a pasast. 

— Én nem... vertem. . . nőket. . . 

Vanessa kinyúlt oldalra és odahúzta Solange-ot. 

— Szóval ez Itt egy szakállas kamionsofőr? 


Mindannyian tűkön ültek, úgy tűnt, valaki tekert egyet a Föld 
forgásának szabályozóján és sokkal lassabban telik el a csütör- 
tök és a péntek. De nagy nehezen mégiscsak véget ért a tanítás, 
Kissy pedig lobogó fülekkel sietett haza. Gyorsan átöltözött, 


fölkapta a csomagját és már indult is a vonathoz boldog útitár- 
sával, aki mintha eldöntötte volna, hogy nem a lába fogja előre- 
vinni, hanem propellermeghajtással halad: egész úton pörgött a 
farka. 

Neuillyben csatlakoztak a többiekhez és meglobogtatták a fü- 
leiket a metróban, a reptéren pedig Nimby ugrott a nyakukba. 
A két maxi is jött, de ők nem ugrottak, beérték a szokásos üd- 
vözlésekkel. Ange néni és Marcel már előttük odaért, s pár 
perccel felszállás előtt befutott Jean-Fran 15 Francoise-zal. 

Hét egér, öt kisfülű és egy túlfűtött, állapította meg Kissy, 
mialatt végigmasíroztak a beszállófolyosón; igaz, a túlfűtött ek- 
kor már nem volt velük, a poggyásztérben üldögélt a kutyaszál- 
lító ládában. Már hozzászokott. Így is tizenketten vannak, pe- 
dig még csak egy részét teszik ki a majdani vendégseregnek. 

Az utolsó pillanatban, előző este derült ki, hogy voltaképpen 
mehetnek együtt is, hisz mindenki szívesen tölt egy egész hét- 
végét a Cöte d" Azurön. Jean-Fran eleve így készült, Francoise-t 
15 megszervezte, csütörtök este viszont fölhívta őket Ange néni 
és megkérdezte, hogy melyik géppel menjen. Akár már a pén- 
tekivel is, felelte Niala, s ekkor eszükbe jutott, hogy Marcel is 
jöhetne azzal. Hát megszervezték, s most ők 1s itt repülnek ve- 
lük. Andreas persze csakis ugyanezzel jöhetett, hiszen őneki 
Chantal mellett van a helye. Mindig igyekeznek úgy tenni, 
mintha az ágyon kívül egyáltalán nem érdekelnék egymást, de 
valójában folyton együtt vannak. 

Nem, nem csak Suzy a túlfűtött, állapította meg, amikor a 
csapat kivágtatott a Promra és föltépte a legelső taxik ajtaját. 
Már mindenki Beaulieu-ben akart lenni és fürödni Vanessa 
születésnapos ragyogásában, akkor is, ha még napokba telik, 
míg valójában betölti a tizennégyet. 


Tizennégyet, ismételte magában, mikor körberajzották a kis- 
egeret és átadták jókívánságaikat — afféle hagyomány már, 
hogy Vanessa születésnapja egy egész hétvégén tart, vagyis 
már a pénteki találkozástól kezdve, és persze két születésnapja 
van. Októberben múlt kétéves, most pedig tizennégy. 

Annak idején, amikor először látta, nem hitte volna el, ha va- 
laki azt mondja, hogy Vanessa tizennégy éves lesz. Mármint- 
hogy persze hogy /esz tizennégy éves, senki se változik tizen- 


háromból rögtön tizenötté, de Mohi kölykös lényét valahogy 
nehéz volt elképzelni tizenegynél nagyobbnak. Ez azért már 
nem kiskölyökkor, mint ahogy Vanessa sem kiskölyök. Az volt 
valaha? Kissy már nehezen tudott visszaemlékezni, de úgy tünt 
neki, mintha a kölykösség Mohi sajátja lett volna, amit a kis- 
lány maga mögött hagyott, mikor átalakult Vanessává. 

Ezekről a gondolatairól nem volt alkalma beszélni a többiek- 
nek, a megérkezés nyüzsgése neki is elterelte a figyelmét. Kü- 
lönös, hogy régesrég úgy jönnek Beaulieu-be, mint akik haza- 
jönnek, egész csomó holmit tartanak itt, alig kell magukkal 
hozni valamit, és mégis mindig olyan zsivajjal érkeznek, mint 
akiknek hatalmas bőröndöket kell becipelniük és kirakodniuk. 
Az érkezés utáni első órában mindenfelől az ő cincogásuk hal- 
latszik, és bármerre néz az ember, a társait látja, amint éppen 
jönnek-mennek, és persze az ember maga is jön-megy folya- 
matosan, időnként egy-egy ajtóban szembetalálkozik saját ma- 
gával, de ez is hozzátartozik, nem lepődik meg rajta senki. 
Ahogy azon se, ha végigmegy a panzió folyosóján és Vanessa 
kétszer is szembejön. Vanessa tud kétszer szembejönni ugyan- 
azon a folyosón. Rajta kívül erre csak Macska képes. 

Aha, meg erre is, gondolta Kissy, amint a kislány éppen fel- 
nyúlt egy vastag faágra, fölhúzódzkodott és kényelmesen he- 
lyet foglalt. Macska is tud ilyeneket csinálni, félelmetes ereje 
van, de nem szereti használni, inkább csak üldögél valahol 
vagy alszik. És ő is ilyen hajlékony, végig tudja húzni a nyelvét 
a saját hátán, akárcsak Vanessa. Illetve ami azt illeti, sose látta, 
hogy Vanessa képes lenne végighúzni a nyelvét a hátán, de mi- 
ért ne lenne képes rá? Zongorázni is egyből tudott, amint meg- 


próbálta. 

—No mi az? — szólt le a kislány. — Nem láttál még fán ülő 
egeret? 

— Hogy?... ja, de, láttam. Csak elgondolkoztam. 

— Ugyan min? 


Kissy elmondta. Vanessa nevetett. 

— Nem, nem hiszem, hogy meg tudnám nyalni a saját háta- 
mat. Ide fölkapaszkodni pedig sokkal könnyebb, mint hiszed. 

Alighanem látszott az arcán a kétkedés, mert barátnője intett 
neki. 

— Próbáld meg, gyere föl! 


Kissy csak a fejét csóválta válaszul. A törzsön, rendes fára 
mászással fölkapaszkodni, az tényleg nem nehéz. De ez... azt 
se tudná, hogy kezdjen hozzá, pedig látta százszor. Neki az ág 
olyan magasan van, mint a homloka. Vanessa át tud alatta sé- 
tálni. 

Közben feltűnt Nimby, a panzióból jött, és cincogással üdvö- 
zölte őket. 

— Bocs a késésért, számítástechnikai tanácsot adtam egy ven- 
dégnek. Régóta fönt vagy? 

— Fél perce. Most kapacitálom Kissyt, hogy jöjjön ő is. 

Nimby már emelte a kezét, de most visszahúzta és hátralé- 
pett. 

— Csak utánad. 

Kissy nevetett. 

— Kösz, nem. Maradjatok csak kettesben. 

Míg Nimby megfogta az ágat és fölhúzta magát, éppen úgy, 
mint Vanessa, Kissy tovább-ballagott és csendben gratulált ma- 
gának, hogy milyen ügyesen megúszta az erőpróbát. Átsétált 
egy hasonló ág alatt, s arra gondolt, milyen sokat veszít az em- 
ber két év alatt. Ők persze hogy fel tudnak mászni, kisebbek, 
kisebb a súlyuk. . . 

— Várjunk csak — dörmögte és visszament az iménti ághoz. 
Fölnézett rá, aztán magasra emelte mindkét karját és megka- 
paszkodott. Most jön az a része, amit már csak mikroegerek 
tudnak megcsinálni, gondolta, miközben fölemelte a testsúlyát 
a földről és egy erőteljes mozdulattal felhúzta magát. Aha, de 
az a része már nem fog menni, hogy olyan magasra kerüljön, 
hogy a lábát is átvethesse az ágon. Ezzel átvetette a lábát és 1o- 
vaglóülést foglalt el az ágon. Körülnézett. 

Lám csak. Nem is rossz ahhoz képest, hogy ő ezt meg se tud- 
ja csinálni. 


Más, gondolta Kissy, elnézve Vanessát, amint kifordít egy 
újabb lapát földet. Ez lehet a legjobb szó rá. Vanessa nem 
olyan, mint bárki, Vanessának másképpen jár az agya, valami 
különleges módon. Ezt már sokszor megfigyelte. Első nyaru- 
kon, amikor napok alatt megtanulta a várost és a nyelvet, aztán 
amikor azonnal beilleszkedett új környezetébe... és tessék, 


most is valami rendhagyót, furcsát csinál, ami soha senkinek 
nem jutott volna eszébe, pedig milyen jó ötlet. 

Reggeli után kezdődött, Isabelle néni megkérte, hogy ugorjon 
föl a padlásra egy doboz babaruháért, mert Kowalik úrék ki- 
fogytak, minden mosásban van. Vanessa bólintott, fölvágtatott, 
két perc múlva lehozott egy nagy dobozt, amit Jeanne elvitt a 
lengyel vendégeknek, Vanessa pedig visszament. Jó pár perc 
múlva jött csak le megint, bement Isabelle néni után a konyhá- 
ba, s egy perc múlva kijött. Aztán megint fölment a padlásra. 
Kissy magában megállapította, hogy ha mondjuk Chantal visel- 
kedne ilyen rejtélyesen, alighanem napszúrásra gyanakodna, 
esetleg hogy az ételben volt valami. De már ősidők óta tudja, 
hogy Nialának minden megmagyarázhatatlan cselekedete mö- 
gött cél és értelem rejlik, Vanessa pedig ebből a szempontból a 
nővére kicsinyített másolata. 

A kislány megint megjelent, ezúttal egy hatalmas, zöld mű- 
anyag lavórral. Lehetett vagy egy négyzetméter. Kissy elisme- 
rően bólintott, remek ötlet, ebben az egész csapat elfér, csak 
fölállítanak egy árbocot és áthajókáznak Afrikába. 

— Hát ez mi? — kérdezte Andreas, amikor Vanessa megjelent 
szerzeményével a kertben, Kissy nyitogatta neki az ajtókat. 

— Ez egy öreg lavór — mondta Vanessa közlékenyen. 

— Azt látjuk — nevetett Chantal —, de mire kell? 

— Békauszoda lesz belőle. 

Ezzel Vanessa továbbment, ők pedig csak álltak földbe gyö- 
kerezett lábbal. Békauszoda? 

— Honnan szed ilyeneket? — kérdezte Andreas. 

Kissy bizonytalanul a halántékára mutatott. 

— Az biztos — mondta Chantal. — Utána! 

Az egész csapat nézte, ahogy Vanessa kiválasztja a helyet a 
villa kertjének végében, két fa között. Közben magyarázott. 

— Olyan hely kell, ahol árnyék is van meg napsütés is. Ennek 
a fának az árnyéka reggeltől délig így halad végig — mutatta lá- 
bával a talajon. — Délutántól már árnyékban van a fele. Úgy- 
hogy aki napozni szeret, reggeltől estig jöhet, aki árnyékra vá- 
gyik, az inkább délután jöjjön. 

Kissy szaladt el ásóért, tudta, hol tartják a kerti szerszámokat, 
a garázs utcai oldalánál volt egy benyíló, ott volt minden ilyes - 


mi. Közben eszébe jutott valami, és meg is kérdezte, amikor 
visszaért. 

— Miért nem a kerti csaphoz teszed? 

— Mert egész nap ott mászkálunk mellette. Te szívesen fürde- 
nél olyan medencében, ami mellett ötszáz méter magas lények 
sétálgatnak? 

Kissy megcsóválta a fejét, ő bizony nem. 

— Én lenném magamat bátor béka — állította Elke, de szkepti- 
kus tekinteteket kapott válaszul. 

Nimby fölajánlotta segítségét az ásásban, de Vanessa azt 
mondta, semmiség, öt perc alatt megvan. Inkább tíz volt az az 
öt, de könnyedén kiásta, nem kellett mély gödör, mert a lavór 
csak tíz centi mély volt. Isabelle néni azért is selejtezte ki és 
adta most Vanessának, mert alkalmatlan volt minden hasznos 
célra. Hogy eredetileg mire szánhatták, nem lehetett tudni. 

Amikor a mélyedés elég nagy lett, Nimbyvel kétoldalról 
megfogták a lavórt és lehelyezték, aztán jól lenyomkodták, 
hogy beleszoruljon. 

— Eddig jó. Mindjárt jövök. 

Pár percig találgatták, hova mehetett, mert nem vízért a kerti 
csaphoz, átment a panzióba. Aztán visszajött két vastag ágda- 
rabbal, nyilván azok közül, amiket levert valamelyik vihar és a 
melléképületben várták felhasználásukat. 

Az ágak fél méter hosszúak lehettek, görbék voltak, minden- 
felé kisebb-nagyobb ágdarabokkal. Vanessa ledobta az egyiket, 
a másikat pedig betette a lavórba úgy, hogy a fele kilógott a 
szárazra. Kicsit igazgatott rajta, aztán megfordította, kereste a 
megfelelő helyet. 

— Ez lesz a lépcső — mondta, fölpillantva és látva a meglepett 
tekinteteket. — A békák nem tudnak repülni, és kicsik is. Kell 
nekik valami, amin ki tudnak mászni. 

— Brekeke — mondta Nimby egyetértően. 

— Úgy van, akkor hozd az ásót és tegyél egy kis földet az ág 
végére, hogy így is maradjon. 

Nimby gyors mozdulatokkal betemette az ág kinti végét. Va- 
nessa ezután helyet keresett a másik ágnak a lavór túlsó végé- 
ben, Nimby rögzítette azt is. 

— Eddig jó — mustrálta művét Vanessa kritikusan. — Szerinte- 
tek tegyünk földet az aljára? 


— Mi az ördögnek? — kérdezte Niala. 

— Hát hiszen egy valódi tó alján is az van. 

— Szerintem csak összekoszolnád vele a vizet. 

Húga kétkedve nézett rá néhány pillanatig, de végül bólintott. 

— Jól van. Akkor jöhet a víz. 

Míg vödrökért mentek, Kissy gyorsan kiszámolta: ha a tó te- 
rülete tényleg egy négyzetméter, a magassága pedig tíz centi, 
az száz liter víz. De közben rájött, hogy nem lehet annyi, mert 
négyzet alakú, és amikor Vanessa maga előtt tartotta, nagyjából 
a mellétől a térdéig takarta el. Talán fél méterszer fél méter le- 
het, ötvenszer ötvenszer tíz az huszonöt liter. Az is éppen elég. 

A vödrökkel persze nem lehetett megmérni, nem töltötték tele 
őket, meg különböző méretűek is voltak, mindenesetre öt perc 
alatt megtelt a lavór, azaz most már medence. Jól nézett kt. 

— Jó, hogy zöld a feneke — mondta Jennifer. — Illik a tájba. 

— Hát azért választottam zöldet — vigyorgott Vanessa. 

— Nincs is több ilyen lavór a padláson — kapta föl a fejét Nia- 
la. 

— Nincs hát, de én akkor is zöldet választottam! 


A jól végzett munka örömével tettek meg mintegy tizenkét lé- 
pést, amikor Vanessa megállt és azt mondta: 

— Nem jó. 

Ezzel sarkon fordult, visszament a medencéhez és leguggolt a 
partján. 

— Nézzétek, hát hiányzik a legfontosabb. 

Kissy nézte. A többiek is. 

Vanessa sóhajtott, látva értetlenségüket. 

— Láttatok ti már strandoló békákat? 

Bizonytalanul bólintottak. Persze hogy láttak. 

— Öltözők?. . . — puhatolózott Jennifer. 

— Zuhanyozók? - érdeklődött Angéligue. 

— Fagyiárus — mondta Francoise. 

— Hülyék! Gondolkozzatok. Próbáljátok beleélni magatokat a 
helyzetbe. Most békák vagytok. Beleugrotok ebbe a helyes kis 
medencébe és úsztok egy jót. Aztán kiültök napozni. Mi az, 
amit hiányoltok? 

Megpróbálták beleélni magukat. Nimby azt mondta, brekeg- 
jenek egy kicsit, hátha segít. Hát brekegtek, sőt megpróbáltak 


minél zöldebbek lenni. Ez Kissynek ment a legjobban, mert vé- 
gül ő jött rá: 

— Levelek! 

Vanessa helyeslően bólintott. 

— Levelek, ez az. Jó béka vagy. Napozni úgy a jó, mármint ha 
béka az ember, hogy kiülünk egy levélre és ringatózunk a hul- 
lámokon. Az evolúció ezért találta ki a nagy levelű vízinövé- 
nyeket. 

— Hogy a békáknak legyen hova kiülni? — érdeklődött Martin. 

— Úgy van. Ahogy a macskák is azért jöttek létre, hogy mi el 
ne hízzunk. — Kissyben kezdtek kétségek ébredni, hogy Vanes- 
sa le tud-e majd vizsgázni biológiából; ámbár amit mondott, 
kétségtelenül jól hangzott. — Nos hát, kis zöld egerek, honnan 
lesz nekünk nagy levelű vízinövényünk? 

— Sehonnan — mondta Angéligue. — Azok nem élnek meg 
ilyen kevéske vízben, ami ráadásul nem is cserélődik. 

— És ha kisebb az oxigénigényük? 

— Mennyivel? 

— Mondjuk annyival, hogy műanyagból vannak. 

— A műanyag növényeknek nagyon kicsi az oxigénigényük — 
mondta Nimby Angéligue-nek olyan arccal, mint aki valami 
különösről akarja meggyőzni a másikat. 

— Azok jobban megélnének itt — nevetett Angéligue. — És 
honnan lesz ilyesmid? 

— Még nem tudom. De kitalálom. 


Vanessa ezután fogta a biciklijét és elkarikázott Nimby társasá- 
gában, aki Georges biciklijével ment. Kissy helyeslően nézte, 
ahogy a kislány fölteszi a sisakot. Nimby nem hordott, ahogy 
egyikük se, de Vanessa mindig fölvette, ha biciklire ült. Vauc- 
ressonban és Franconville-ben is volt egy-egy sisak a garázs- 
ban, több nem, mert senki nem érezte szükségét bármilyen vé- 
dekezésnek, de Vanessa Jól tudta, hogy nem kockáztathat. 

Egy óra múlva tértek haza egy jókora zöld műanyag lappal, 
amivel bevonultak a melléképületbe és munkához láttak. Fél- 
órával később összetrombitálták a csapatot. 

— Ha problémája van, csak hívja a kisegeret — hirdette ki 
Nimby. — Íme! 


Letrappoltak a medencéhez és a víztükörre helyeztek hat kü- 
lönféle méretű, kerek műanyag levelet. Azazhogy csak sima la- 
pokat, de színes műanyag virágok is voltak a közepükön. Két 
rózsaszín, két fehér, egy sárga és egy piros. A medence egysze- 
riben tóvá változott, ahogy a levelek úszni kezdtek a vízen. 

— No lám csak — mondta Vanessa elégedetten. — Megy ez. 

Azzal a zsebébe nyúlt, kivett egy békát, és letette a medence 
szélénél. Jó tízcentis műanyag béka volt, vigyorogva nézte a 
vizet. 

— Útjelzőnek és reklámtáblának — magyarázta a kislány. — 
Hogy a többi béka tudja, hova kell jönni. 

Igen, gondolta Kissy pár perccel később, amikor ebédhez te- 
rítettek, és látta Vanessa arcán a jól végzett munka utáni elé- 
gedettséget, igen, kétségtelen, hogy a kislány nem egészen nor- 
mális, ami voltaképpen dicséret. A normális emberek szürkék, 
ő meg nem az. Bolond, persze, kétséget kizáróan az, de kedves 
bolond, olyanfajta, akinek a bolondsága szebbé teszi a világot. 
Hogy a medencében csakugyan fognak-e fürdeni a békák, azt 
nem lehet tudni, de ugyanekkor egy csinos kis kerti tavat vará- 
zsolt a kert végébe, úgy, hogy egy centet se költött rá; amit bi- 
ciklis körútjukról hoztak, úgy szedték össze az ismerősöktől, 
nekik már nem kellett. Hogy nem igazi? Igazira itt nem lenne 
hely, és a lényeg úgyis a víz, az meg igazi. 

Délután Vanessa észrevett egy levelibékát a kertben, óriási 
távolságra a tótól. Kissy is meglátta rögtön, és tudta, hogy ez a 
béka fogja fölavatni a strandot, hacsak persze már meg nem 
előzték. De arra nem számított, hogy Vanessa leguggol a béká- 
hoz és elmondja neki, hogy mostantól ingyenes uszodájuk van 
a kert végében, kimondottan békaigényekre berendezve, és az 
irányt is megmutatja neki, sőt a távolságot is közli. 

— Innen másfél békakilométer. De szívesen elviszlek, ha aka- 
rod. 

A leveli szótlanul ült a fűben, de most elindult, nagyjából ab- 
ba az irányba. Ezt a kislány beleegyezésnek vette, azt mondta, 
oké, és óvatosan fölkapta a békát. A tóhoz vitte és letette a par- 
ton, az útjelző és reklámtábla mellé. A béka némán figyelte a 
vizet. Mind a kettő. 

Vanessa egy méterrel odébb helyet foglalt a fűben, és várta, 
hogy mi lesz. Akárcsak a többiek, mert persze hogy nyitva tar- 


tották a nagy füleiket, és rögtön összesereglettek a strandavató- 
ra. 

A két béka mozdulatlanul bámulta a vizet. Aztán a kisebbik 
előrelépett és belecsusszant. Ahogy tempózni kezdett, ők lelke- 
sen elénekelték a Tom és Jerry főcímzenéjét. 


A nagybácsi és a családja pont olyan volt, mint a fényképeken, 
a viselkedésük pedig olyan, amilyennek Niala leírta. A feleség 
szemlátomást nem érezte jól magát, egyszerűen azért, mert úgy 
találta, hogy Vanessa léte sérti az ő érdekeit, és innentől min- 
dent utált, ami vele volt kapcsolatos. De a látható rosszkedv 
csak pár percig tartott, mert amikor a nő bement ebéd előtt ke- 
zet mosni, Niala félrevonta. Ez úgy történt, hogy belépett utána 
a fürdőszobába és elállta az ajtót. 

— Most nagyon figyelj. Engem nem érdekel, hogy tetszünk-e 
neked vagy sem. De ha elrontod a húgom születésnapját, akkor 
Isten irgalmazzon neked, mert én nem fogok. Választhatsz, 
hogy vidám pofát raksz föl egész napra, vagy ebéd után hirte- 
len elhív egy barátnőd, engem nem érdekel. De amíg itt vagy, 
ragyogsz a boldogságtól és imádod Vanessát. Megértettük egy- 
mást? 

Erről persze Kissy akkor még nem tudott semmit, Niala csak 
este mondta el neki négyszemközt. De azt megfigyelte, hogy 
Juliette ebéd alatt látszólag már feloldódott valamennyire, és a 
társaság Jó hatásának tulajdonította. 

Igen, még Niala is életveszélyes, pedig ő a legszelídebb közü- 
lük, ő a legritkább esetben oldja meg erőszakkal a problémákat. 
Még az autótolvajt is épp csak megpaskolta. 

A kertben ettek, összetolt asztaloknál, és ebéd után is itt ma- 
radtak. A vér szerinti család is; Vanessa következetesen vissza- 
utasította, hogy családjának nevezze őket, ők legfeljebb a vér- 
rokonai lehettek. Jól elbeszélgettek, mintha időnként még Juli- 
ette rosszkedve is enyhült volna. Elmesélték a kis balhéjukat 
Rouvellel, a rokonok csak csóválták a fejüket, hogy milyen 
emberek vannak. 

— És aztán mi lett? — kérdezte Pascal, az unokatestvér. 

— Solange hazaköltözött, de nem egyedül — mondta Niala. — 
Mindennap két-három barátjával megy haza, akiket később má- 
sok váltanak föl, állandóan van ott valaki. Ha Rouvel leissza 


magát vagy verekedni kezd, hívják a rendőrséget. Meg minket. 
De nem lesz vele gond, nem iszik többé. 

— Nem? — kérdezte Sonia néni kétkedve. 

— Nem, a kishúgom megmagyarázta neki, milyen egészségte- 
len. Keresni fognak elvonókúrát is. 

Lejátszották a felvételt a netbookon. Kissy imádta ezt a jele- 
netet. Rouvel a kerti széken ült, Vanessa pedig kiselőadást tar- 
tott neki az alkohol ártalmairól, hogy tönkreteszi az ember má- 
ját, a pénztárcáját, a családi életét, és ráadásul fáj. 

— Nem hiszed? — kérdezte a kislány, és válaszra sem várva 
odaszólt Solange barátainak: — Nézzétek meg, van-e valami 
szeszes ital a házban. 

Hoztak is egy üveg bort. Vanessa kitöltött egy pohárral és 
megmutatta Rouvelnek. 

— Nézd meg alaposan. Szép aranysárga, ártatlannak tünő bor 
egy közönséges pohárban. Ami azt illeti, elég silány szemétbor, 
még neve sincsen, de kétségkívül bor. Gondolnád róla, hogy 
milyen kellemetlen gyomorbántalmakat okoz? Rosszabb a kén- 
savnál. Próbáld ki, ha mered. 

A pasas bizonytalanul nyúlt a pohár után, elvette és a szájá- 
hoz vitte. Lassan. Szemlátomást nem az ital volt most a fontos, 
hanem a kíváncsiság. 

Vanessa várt, amíg a pasas szája a folyadékhoz ér, akkor 
megpördült és rúgott. Rouvel hanyatt esett a székkel, a pohár a 
fűbe zuhant. 

— Látod, én megmondtam, de te nem hittél nekem. Még bele 
se kortyoltál, és máris fáj. Ez azért van, mert olyan sokat ittál 
már életedben, hogy a szervezeted azonnal reagál, és jönnek a 
gyomortáji fájdalmak, erős cipőtalpérzéssel. Hozzatok egy má- 
sik poharat, megpróbáljuk újra. Azt akarom, hogy értse a dol- 
got. 

Másik próba nem lett, mert Rouvel az alkoholisták szokásos 
módján bőgni kezdett és követelte, hogy hagyják békén. Úgy- 
hogy betuszkolták a fürdőszobába és meghagyták neki, hogy 
vegyen meleg fürdőt, az sokat segít. 

Az elbeszélés és a felvétel nem váltott ki lelkesedést a vérro- 
konokból. Sonia néni azt mondta, lelketlenség így kínozni egy 
beteg embert. 


Vanessa felrobbant és gombafelhőként terült szét a napsütés- 
ben fürdő tengerpart fölött. 

— Lelketlenség?! Te nem láttad, mekkora pofonokat osztogat 
ez az alak úton-útfélen mindenkinek, aki az útjába kerül. Én 
egy kis pavlovi reflexszel megpróbáltam szeszundort kelteni 
benne, vagy legalább némi rossz érzést, amikor legközelebb a 
pohárhoz nyúl. Te mit tettél volna? Sajnálkozol, hogy szegény 
beteg ember?! És még? Elnézed, ahogy legközelebb esetleg 
agyonveri vagy megerőszakolja a lányát? Egyik se lenne az el- 
ső eset a történelemben. A gyerekekkel szembeni erőszakot 
legnagyobbrészt közeli rokonok követik el, csak ugye mi a ne- 
tet tudjuk figyelni, ott meg nem ez van jelen. Én ott és akkor 
azt tudtam tenni, hogy jól megvertem, mert a lánya, a lányának 
a barátai, a szomszédok, a szomszédok gyerekei és az olyan 
vadidegenek, mint Kissy, egy kicsit többet számítanak, mint az 
ő egy szem emberi jogai. Gyanítom, hogy nem vittem csodát 
véghez, de újra és újra megverem, ha nem megy el az elvonóra 
vagy nem csinálja végig. Mert az alkoholistának a pia kény- 
szer. Azzal csak egy erősebb kényszert állíthatsz szembe. Be- 
teg ember... hogy oda ne rohanjak! Ön- és közveszélyes, saj- 
nos a törvény nem tekinti annak, mégis az. 

Kissy biztos volt benne, hogy a nagymama vagy valamelyik 
másik rokon itt véget vet a beszélgetésnek és kifejezi vágyát, 
hogy haza akar menni. De nem. Vanessa lényében volt valami, 
amitől nehezükre esett igazán haragudni rá. 

A DNS-vizsgálat jó háromnegyed órával később került szóba, 
és érdekes módon Vanessa hozta föl. 


Jean-Pierre mesélt a gyárukról, hogyan alapították, mivel fog- 
lalkozik. Gyárt például speciális motorokat, amik alkatrészek 
mozgatását végzik különféle készülékekben, a legnagyobb is 
csak pár centis. Meg mindenféle áramköri paneleket, elektroni- 
kai alkatrészeket és hasonlókat. 

— Mi afféle mindennel foglalkozó kisipar vagyunk. Ezeket a 
holmikat általában kis tételben rendelik, a nagy cégeknek nem 
éri meg átállni a gyártásukra, mert ők csak sok millió darabnál 
találják meg a számításukat. Mi az egyszerűbb gépeinket pár 
nap alatt ráállítjuk egy-egy feladatra, legyártunk néhány tízez- 
ret vagy százezret az alkatrészekből, aztán másik feladatot vál- 


lalunk. Csak így lehet megélni, minél többfélét kell vállalni és 
nem szabad függőségbe kerülni semmilyen cikk piacától. 

— Egyszer szívesen megnézném. 

— Nincs akadálya, csak lehetőleg délután gyere, akkor jobban 
ráérek, és hívj föl előtte. 

— Hány embert foglalkoztattok? — kérdezte Georges. 

— Húszat, apámmal és velem együtt — felelte Jean-Pierre. — 
Ebből egy csak az üzleti részével foglalkozik, megrendeléseket 
szerez, adminisztrál. Van egy sofőrünk, több nem kell, a szállí- 
tás nagy részét a megrendelők végzik vagy futárszolgálattal 
küldjük. Nyolcan vagyunk a tervezésnél, hatan a gépeknél, két 
művezető meg két segédmunkás. Csak a legszükségesebb. 

— És jól megy? — érdeklődött Nimby. 

— Hát ment már jobban is, köszönöm kérdésedet. Tönkre nem 
megyünk, de megérezzük a válságot. Ezért igyekszünk mini- 
malizálni a költségeket és minél többféle cikkben megkapasz- 
kodni. 

— Érdekes — mondta Vanessa csendesen, inkább csak úgy ma- 
gamagának. 

— Micsoda? — pillantott rá Jean-Pierre. 

— Csak... eszembe jutott, mennyire fontosnak tartottad a 
DNS-vizsgálatot, és a cégre hivatkoztál. Ha ilyen gyengén 
megy... akkor minek? 

Jean-Pierre a feleségére nézett, és indulat volt a tekintetében. 
Kissy lelki szemeivel hozzálátott elolvasni a gondolatait. ,, Tes- 
sék, ez is miattad van. Nem fértél a bőrödbe, muszáj volt rög- 
tön az első találkozásnál szóba hozni?" 

— Hát... — szólalt meg közben — ha azt veszed... valójában 
éppen ezért. — Időt akar nyerni, állapította meg Kissy. — A cég 
nem hoz olyan sokat, hogy megengedhetnénk magunknak... 
hogy idegenekkel osztozzunk. Ne haragudj. 

Kissy Vanessára villantotta a tekintetét, aki most fölemelte a 
fejét és farkasszemet nézett a nagybátyjával. Jéghideg szélro- 
ham söpört végig az asztalon, megfagyasztva a rokonokat. Két 
percen belül lent lesz a parton, és a strandolók télikabátot húz- 
nak. 

— Nekem ti semmit sem jelentetek, Jean-Pierre Morin — 
mondta a kislány fagyosan. — Nem én kerestelek meg titeket, az 
iratokból kerültetek elő. De ha neked már rögtön az első talál- 


kozásunknál a cégen való osztozkodáson jár az eszed, hát én 
sem maradok adósod. Tessék. Megcsináltatjuk a DNS-vizsgá- 
latot. És ha én vagyok Giselle Morin lánya, akkor igényt tartok 
az örökségemre. 

Kissy bólintott. Jean-Pierre-nek most ujjongania kellene, 
amiért ilyen szerencsésen megúszta Vanessa fölbosszantását. 
De nem tette, csak szembenézett a kislánnyal. 

— Biztosan ezt akarod? 

— Amit egyszer kimondok, az úgy van. 

— Kemény kislány vagy. 

— Még Rouvelnek is csak halvány képzetei vannak arról, 
hogy én milyen kemény kislány vagyok. 

A mérnök elmosolyodott. 

— Tetszel nekem. Remélem, pozitív lesz az eredmény. 

Úristen, gondolta Kissy. Jean-Pierre tényleg Vanessa nagy- 
bátyja. Csak ezzel magyarázható, hogy nem fél tőle. 


Sokáig beszélgettek ezen a délutánon is, alighanem azért, mert 
sokan voltak, és sok embernek sok témája van. Kicsit olyan 
volt, mint a téli szünetben, csak most nem bent voltak, hanem 
kint, és sütött a nap. A társaság se volt teljesen ugyanaz, hiszen 
Elke nem a szüleivel jött, hanem Louise kisasszonnyal, Vanes- 
sa apai nagyszülei helyett a vér szerintiek jöttek a nagybácsival 
meg a családjával, és hát hiányzottak Takada-szenszejék meg 
mások is. 

Viszont itt volt Marcel, meghallgatta Vanessa játékát, aki kü- 
lönböző darabokat adott elő, és azt mondta, hogy senki meg 
nem mondaná, hogy nem is volt semmiféle tanára. Vanessa azt 
felelte, ha érdemén felül dicséri, legyen elkészülve minden 
rosszra, de Marcel azt mondta, nem állított semmi olyasmit, 
amit kénytelen lenne a kivégzőosztag előtt visszavonni. Ő csak 
azt mondja, hogy Vanessa játéka nagyon klassz ahhoz képest, 
hogy nincsen tanára és aránylag nem is régóta zenél, de csak 
ahhoz képest. A család és a barátok előtt nyugodtan felléphet, 
nem fog szégyent vallani, de a nagyközönség elé még ne lép- 
jen. 

— Úgy — mondta Vanessa —, akkor ne szervezzek koncertet a 
Madison Circle Gardenbe? 


— Lehetőleg ne — nevetett Marcel —, főleg mert azt Madison 
Sguare Gardennek hívják. 

— Kör vagy négyzet, egyre megy. Nem vagyok valami nagy 
geometrikus. 

— Akkor te már megvalósítottad a kör négyszögesítését — 
mondta Nimby. 

— A mit? 

— Régi matematikai probléma. Adott méretű körhöz körzővel 
olyan négyzetet kell szerkeszteni, aminek az oldalhosszúsága a 
kör átmérőjével egyenlő. Szegények nem értették, hogy az ő 
négyzetgyöke — Nimby rámutatott Pire — irracionális szám, és 
nem fog menni. 

— És mennyi az? — érdeklődött Kissy. 

— Egy egész hét, hét, kettő, négy, öt, három, nyolc, öt — vágta 
rá Nimby kapásból. 

A vendégek nevettek és nemigen hitték, hogy tényleg annyi, 
de Nimby elővette a telefonját, a számológépbe beírta a szá- 
mot, aztán megnyomta a négyzetre emelés gombját és fölmu- 
tatta. Akkor mindenki arra volt kíváncsi, hogyan jegyzi meg az 
ilyesmit, Nimby pedig azt felelte, csak összpontosítás és meg- 
felelő mnemonikrendszer kérdése. A mnemonikokat az egerek 
már ismerték Vanessa fizika- és kémiatanulásából, azóta is s0- 
kat foglalkoztak vele, hogy legyenek olyan emlékeztetők, 
amikkel meg tudja jegyezni a képleteket meg mindenféléket. 

— És például számokat hogy jegyzel meg? — kérdezte Pascal. 

— Sokféleképpen. Egyrészt van a régi módszer a digitális 
órákkal és számológépekkel. A hétszegmenses kijelzőkön min- 
den számjegy megfordítva betűnek is olvasható. — Beszéd köz- 
ben nyomogatott kicsit a telefonján, aztán fölmutatta. Az állt 
rajta: 31907039. Körbemutatta, aztán megfordította. Nevetve 
olvasták ki: GEOLOGIE. — Meg van nekünk egy saját kódunk 
is, ami egyszerűen arra szolgál, hogy telefonon egyértelműb- 
ben lehessen mondani a számokat. Ebben A-tól I-ig vannak a 
számjegyek, N pedig a nulla. Például az egértársam négyzet- 
gyöke - bökött Pire - a számológépes módszerrel 
ELLZHSEBS, mármint egyenesen olvasva, nem visszafelé, 
mert az csak zavart okoz. Jerry-kódban AGGBDECHE. Bár- 
melyiket ki lehet egészíteni kis mondókákká, csak fantázia kér- 
dése. 


— És milyen mondókává egészítetted ki? — érdeklődött Fran- 
coise. 

— Őszintén szólva semmilyenné. Ezek a fontos matematikai 
konstansok egyszerűen megragadtak a fejemben, mert gyakran 
volt rájuk szükség. 


De aztán Nimby maga terelte vissza a szót a zenére, mert Va- 
nessa még nem játszotta el a szerzeményét. A kislány röviden 
elmondta, hogy a dal a hegyekről szól, és előadta. 

Kissy egyszerre gyönyörködött a dallamokban és őbenne. 
Vanessa igazán szép volt ezen a napon, bár nem vett föl ruhát 
most se, de igazából nem is hiányzott. Egy nagyon ízléses vilá- 
goskék blúz volt rajta, fehér virágdísszel, hozzá sötétebb kék 
nadrág, sötétkék cipő és halványkék hajszalag. Mindet erre az 
alkalomra vette, ő maga választotta őket, Nialát csak társaság- 
nak vitte magával. Mert a világoskék jól áll neki, és már egy 
ideje ügyel az öltözködésére. Továbbra is nadrágot hord ugyan, 
de már nem öltözik fiúsan, főleg különleges alkalmakkor nem. 
Kissynek főleg az tetszett, hogy Vanessa megtalálja a módját, 
hogy se fiús ne legyen, se a nagyobbak divatját ne kövesse, se 
pedig olyan cukorfalat kislánynak ne öltözzön, habos csipkék- 
be meg fodrokba. Ami a nagyok divatját illeti, ők többiek már 
akár követhetnék is, de senkiben nem élt közülük vágy, hogy 
feketére fesse a száját vagy kilyukasztassa az orrát. Ami azt 11- 
leti, az egy szem Angéligue-en kívül senki nem használt festé- 
ket, éspedig Niala hatására, akinek határozott és finom ízlését 
kezdettől ismerték, és ő minden ilyesmit visszautasított. Bősé- 
ges készlete volt kozmetikai szerekből, amiket megosztott 
egértársaival is, de ez mind bőrradír volt, hidratáló krém és ha- 
sonlók. Volt ugyan a fiókjában némi körömlakk meg szempil- 
laspirál is, bontatlanul, ajándékba kapta olyanoktól, akik nem 
tudták, hogy nem használ ilyet, és Niala soha nem utasított 
vissza és nem 1s dobott ki ajándékot. 

Vanessától a krémes dobozok is nyugodtan alhattak, nem 
érdekelték. Persze nem csoda, a bőre selymes és makulátlan, 
leszámítva a rengeteg karcolást és horzsolást, amiket beszerez, 
persze nem harc közben, mert egymással védőfelszereléssel 
küzdenek, a páciensek közül meg Hendriksen óta senkinek 
nem sikerült kárt tenni benne. Nem, a karcolásokat fára mászás 


közben szerzi, meg a shindy tudja, hol. Eszébe jutott egy eset, 
már nem is tudja, mikor, ugyanitt ment át az udvaron, és a ga- 
rázs tetején pillantotta meg őket, ott üldögéltek hat méter ma- 
gasan nagy egyetértésben. Kissyt kilelte a frász, nem mintha 
tériszonya lenne, csak hát ezek a tetők macska járta helyek, ott 
vigyázni kell. Meg se merte kérdezni, hol másztak föl oda. 

A dal véget ért, Vanessa kilépett a szinti mögül és meghajolt, 
jellegzetes vanessásan, gyors és kurta, egyáltalán nem kecses 
mozdulattal. Inkább mint aki ahelyett, hogy sütkérezne a dicső- 
ségben, restelkedik, amiért megtapsolják, ugyan hagyják már 
abba, minek ez a felhajtás. Pedig valójában imádja, ha ünnep- 
lik, ragyog tőle, mint a karácsonyfa. 

Marcel megdicsérte, azt mondta, szép Zene, tényleg kifejezi 
azt, amit mondani akart vele, csakugyan ott van a hegyi patak 
meg a kopár sziklák, és érzékelhetően nincs benne zerge. 

Vanessa innentől úgy ragyogott, mint egy atombombákkal 
földíszített karácsonyfa. 


Hazafelé menet a gépen jóval többen voltak, mint szoktak. Ve- 
lük együtt tért haza Ange néni, Marcel, Jean-Fran és Francoise, 
de jött Elke Louise kisasszonnyal, valamint Georges is. A piló- 
ta reggelre találkozót beszélt meg a találmánya ügyében, valaki 
valami hasonlón dolgozik Pontoise-ban, úgyhogy Nimbyéknél 
alszik, onnan csak egy lépés. Elkének pedig holnap nincs taní- 
tása, és Johann a hajnali géppel Párizsba jön, gépeket akar el- 
adni egy itteni cégnek. 

— Aztán elkapja tiszteletbelit nagy füleimeknél fogva és viszi 
haza — fejtette ki Elke. — Csak aluszni kell valahol éjszaka. 
— Nálunk — mondta Kissy rögtön. 
— Nálunk — mondta Jennifer ugyanakkor. 

— Nálunk — mondta Chantal is. 

— Nálunk — mondta Martin. — Mármint nem nálunk nálunk, 
hanem Kissyéknél nálunk - tette hozzá. 
— Nálunk — jelentkezett Nimby kicsit megkésve, mert éppen 
ivott, amikor a többiek kórusa meghívta Elkééket. 

A kislány megrázta fejét, éppúgy röpködtek a fürtjei, ahogy 
Vanessának szoktak, csak a színük volt más, vörösesbarna, 
nem szőke. 


— Én csak kisegér, annak is csak tiszteletbeli. Ennyi helyen 
alud egyetlen éjszaka csak Batman tudja, kicsit röpül, kicsit 
alud, megint röpül... 

Úgyhogy kisorsolták. Először persze tisztázták, hogy Jennifer 
is, Chantal is szíves örömest átengedi az ágyát Louise kisasz- 
szonynak, ők elalszanak matracon. Nimby azt mondta, ha négy 
hely közül kell választani, azt a legegyszerűbb két különböző 
érmével, és elő is kotort egy eurót, Marcel meg adott egy ket- 
test. 

Nimby végigmutatott a jelentkezőkön. 

— Két fej Kissy, két írás Chantal. Ha csak a kettes fej, az Jen- 
nifer, ha meg csak az egyes fej, az leszek én. Jó lesz? 

Bólintottak, Nimby pedig az egere elé tolta a pénzdarabokat. 
Vanessa földobta az egyest, elkapta, a kézfejére csapta. Írás 
volt. Tehát Chantal vagy Jennifer. Vanessa földobta a kéteuróst 
is, és megcsodálták a bika hátán lovagló Európét. Ez egy görög 
kéteurós. 

Andreas azt mondta, ő is szívesen átengedi az ágyát a vendé- 
geknek, amire Elke ránézett és csípőre tette a kezét. 

— Ha én otthon elmondom, hogy aludtam magamat Andreas 
ágyában az éjszakacht, anyu csinálja egérburgeret mit Roh- 
scheiben, tiszteletbeli. 

— Hát ne mondd el — vigyorgott Vanessa. 


Kissy igazából nem bánta, hogy Elke nem aludt náluk ezen az 
éjszakán. Biztosan még jó darabig beszélgetni akart volna, Elke 
képes éjjel kettőkor is még cincogni. Csivitelni, ahogy ő mond- 
ja. Vagy cseverészni? Kissy hirtelen nem emlékezett, hogy 
mondja Elke, hogy be nem áll a szája, de mindegy is, a lényeg 
az, hogy az egyetlen mód, hogy az ember megszabaduljon tőle, 
az, ha a hátára fekteti, fölnyitja és kiveszi belőle az elemet. 

Ez persze amúgy nem lenne probléma. Bármikor képes lenne 
huszonnégy óráig megállás nélkül hallgatni Elke kifogyhatatlan 
szövegelését azon az édesen kerékbe tört francia nyelvén, 
ameddig még lehet. Mert előbb-utóbb Elke óhatatlanul meg fog 
rendesen tanulni franciául. Ha Louise kisasszony nem beszélne 
jól németül, alighanem már rég megtanult volna. 

Szóval bármikor boldogan végigcincogja Elkével az éjszakát, 
de ma nem. Ma éjjel más dolga van. Igazából akkor jött rá, 


amikor beszálláshoz készülődtek, már elbúcsúztak a többiektől, 
illetve akkor még csak úgy mocorgott a dolog, ha jól meggon- 
dolja, már Nizza felé a taxiban is. Akkor kezdte határozottab- 
ban érezni, amikor becsatolták az öveket. Érdekes, milyen hir- 
telen jött az elhatározás, miután annyi sok ideig nem tudta el- 
dönteni. Három éve. Három éve várnak mindketten erre a pilla- 
natra. 

Martinnek persze nem mondja meg, amíg haza nem érnek, 
semmi értelme türelmetlenné tenni őt is, elég neki a saját türel- 
metlensége. 

Jobbra sandított, ahol Francoise az ablakon kinézve az alko- 
nyati ragyogásban fürdő Nizzát csodálta, és bal kézzel kopogni 
kezdett Martin csuklóján. 

Eldöntöttem. Itt az idő. Ma éjszaka. 

A fiú ránézett. Kérdés volt a tekintetében. 


Kissy bólintott. 
Biztos? — kopogta Martin az ő kezén. 
Biztos. 


Nem lenne jobb kedden este? 

Kissy meghökkenve nézett rá. 

Miért pont... 

Hogy másnap élőben mesélhesd el a lányoknak. 

Kissy felháborodva nézett rá, aztán kört rajzolt Martin csuk- 
lójára, benne két ponttal. Disznó! 

Martin vigyorogva bólintott. 

Persze. Miért, nem disznót rendeltél? 

De igen, döbbent rá Kissy hirtelen. Neki ma éjjel a leghatáro- 
zottabban egy disznó Martinre van szüksége. Sokkal disznóbb- 
ra, mint valaha. 


Hát szóval ilyen ez. Másnap persze igenis elmesélt mindent a 
lányoknak, csak a felületen, de elmondta. Tetszett nekik. Gra- 
tuláltak is, Niala azt mondta, legfőbb ideje volt, Chantal egyet- 
értett vele, hát igen, ők már átestek rajta, könnyen beszéltek. 
Kissy hazafelé végig úgy érezte magát, mint aki különlegesen 
fontos és nehéz vizsgára készül, és ezt a vonaton egy hirtelen 
sugallatra elmondta Martinnek is. A fiú elgondolkodott és azt 
mondta, neki is ez az érzése. 


De aztán jelesre vizsgáztak mindketten, annyira, hogy Kissy 
végül bekarikázta Jennifert a képernyőn és rajzolt mellé egy 
kérdőjelet. 

— Mit akarsz, egérke? — kérdezte barátnője. Majd éppen elhi- 
szi neki, hogy nem tudja. Válasz helyett kinyitotta a dobozt, 
elővette Jerrynek egy olyan képét, amin csípőre tett kézzel, tü- 
relmetlenül toporog, és kitette a felületre. 

Jennifer sóhajtott. 

— Nézd, én elhiszem, de ha egyszer nincs pasim, akkor nincs 
pasim. 

— Találhatnál, csak körül kellene nézni — mondta Niala. — A 
sulidba csak lányok járnak? 

— Csodákat. De az osztályban csupa olyan srác van, aki akkor 
se kellene, ha különben a macska elé vetnének. 

— Nem egy nagy dráma — vélte Vanessa. — A macskát csak 
megvered és kész. 

— No Jó, szóval nem kellenek. 

— Máshol is vannak srácok — szögezte le Vanessa. — Íle-de- 
France-nak lehet vagy tízmillió lakosa, annak a negyedrésze 
srác. 

— Ez hogy jött ki? — érdeklődött Kissy, tudva, hogy a válasz 
Nimby stílusában fog érkezni. Nem is kellett csalódnia. 

— Nos hát, hölgyeim, az ember lehet hímnemű vagy nőnemű, 
és lehet öreg vagy fiatal. Ez összesen négy kategória, mindenki 
ennek a négynek egyikébe tartozik. Vagyis bármely egyén hu- 
szonöt százalékos valószínűséggel srác, ami azt jelenti, hogy 
bármely területnek huszonöt százalék a várható sráctartalma. 

Nevettek. Igen, Nimby imád keresztülgázolni a tényeken és 
úgy tenni, mintha a világ matematikai összefüggésekkel vagy 
természeti törvényekkel maradéktalanul leírható lenne. 

— Á, igaz is — folytatta Vanessa —, neked nem elég, ha valaki 
srác, mert vonzónak és szabadnak is kell lennie. Egy srác vagy 
vonzó, vagy nem, vagy szabad, vagy nem, mindkét szempont 
felezi a rendelkezésre álló mennyiséget. Vagyis a népesség 
egytizenhatod része felel meg. Ha tízmillió lakossal számo- 
lunk, az mennyi, Kissy? 

— Hatszázhuszonötezer. 

— Kösz. Ennyiből választhatsz, egérke. 


— Szamár vagy, egérke — felelte Jennifer. — A legtöbbjével 
nem is találkozom. 

— Well, ez igaz. Bármely adott sráccal vagy találkozol, vagy 
nem, tehát a kikalkulált srácok ötven százalékát kell venni. Az 
háromszáztizenkétezer-ötszáz, ha jól számolom, de mielőtt me- 
gint közbecincogsz, szólok, hogy kell a közös érdeklődés is, 
ami vagy van, vagy nincs, tehát feleződik a szám. És kell a köl- 
csönös vonzalom, de vigyázat, mert itt négy eset lehetséges — 
hadarta Vanessa ide-oda mutogatva, pont ahogy Nimby szo- 
kott, ha föllelkesül. — Neked tetszik srác, te is tetszel srácnak. 
Neked tetszik srác, de te nem tetszel srácnak. Srácnak te tet- 
szel, neked srác nem tetszik. Se te nem tetszel srácnak, se srác- 
nak nem tetszel te. Csak a legelső változat a jó, tehát még ne- 
gyedelődik a szám, Kissy, hol tartunk? 

— Harminckilencezer-hatvankettő és félnél — törölgette Kissy 
a könnyeit. 

— Fél pasi nem kell — pirított rá Vanessa —, a vasúti szeren- 
csétlenség áldozatának elszállításáról később intézkedünk. Te- 
hát harminckilencezer-hatvanegy sráccal több van raktáron, 
mint amennyit hasznosítani tudsz. Tessék fogni magad és leva- 
dászni őket! 


Valamikor hónapokkal ezelőtt jutott Niala eszébe, hogy Kissy 
éjjeliszekrényére letegyen egy doboz gyógyszert, amit ő gyor- 
san elrekkentett a fiókba, még csak az kellene, hogy Martin 
meglássa és vérszemet kapjon. De most jól jött, hogy kéznél 
volt, este meg is evett egyet, Martin tekintetétől kísérve. A tab- 
letta fehér volt, amire Martin azt mondta, lilának kellene len- 
nie. Miért, kérdezte Kissy, a fiú pedig magától értetődően vála- 
szolta, hogy az a piros és a kék keveréke. A piros tabletták kis- 
lány ellen vannak, a kékek pedig kisfiú ellen. És mire valók a 
zöld tabletták, nevetett Kissy. Azok űrlény ellen, volt a válasz. 
Erre viszont Kissy kapásból rávágta, hogy RGB színkeverés- 
ben a fehér ennek a háromnak az összetétele, vagyis a fehér 
tabletta mindhárom ellen jó. 

Szóval Nimby nemcsak Vanessát fertőzte már meg, ők is tud- 
nak pontosan ilyen tudományosan hülyék lenni. 

Azért persze reggel bejelentkezett a nőgyógyászhoz, mert 
most már igenis itt az ideje a rendes tablettaszedésnek, mielőtt 


mindent elözönlenek a kisegerek. Másnapra kapott időpontot, 
és a hallban éppen Solange Rouvellel futott össze. 

— No lám csak — mondta. — Valamelyik nap már rád akartam 
telefonálni, hogy mi a helyzet. 

Solange körbepillantott, de csak ketten voltak a kis előtérben. 

— Nincs semmi változás — felelte. — Nyugi van, persze állan- 
dóan van nálunk valaki. 

— Előbb-utóbb ki kell próbálni, mi lesz, ha nincs ott senki — 
gondolkodott el Kissy. — Kitaláljuk a módját, jó? 

Solange láthatóan nem örült az ötletnek. 

— Nézd, nem élhetsz úgy a végtelenségig, hogy mindig ott 
van egy barátod. Előbb vagy utóbb függetlenedned kell tőlük. 

— Tudom... 

Ez elég bizonytalanul hangzott. De Solange kis hallgatás után 
folytatta. 

— Tudod, nem hiszek abban, hogy az apám meg tud változni. 
Már próbálta. Elvonókúrán is volt... abbahagyta. Most féken 
tartja magát, mert mindig ott vannak a barátaim, de előbb- 
utóbb ki fog törni rajta a természete. Nem lesz más választá- 
som, mint elköltözni. Csak ahhoz találnom kell valami munkát. 

— Nyavalyát — mondta Kissy mérgesen. — Az a te házad. Neki 
kell elköltöznie. 

— Nincs hová... 

Nyílt az ajtó és kilépett az asszisztensnő. 

— Kisasszony? 

Kissy fölállt. 

— Neked sincs — felelte. — Délután gyere át, beszéljük ezt 
meg. Tudod, hol lakom, ugye? 

— Tudom — mondta Solange. — Az egérlyukban. 

Kissy büszkén bólintott és besétált a rendelőbe, ahol a doktort 
jobban érdekelte, hogy ő miért lakik egérlyukban, mint az, 
hogy miért jött. De azért megkapta a receptet, kifelé menet föl- 
emelt ujjal figyelmeztette Solange-ot, hogy feltétlenül jöjjön el, 
és elment a gyógyszertárba. Muszáj minél előbb megvennie a 
gyógyszert, mert időbe telik, amíg a védettség kialakul. Neki 
pedig szüksége lesz a védettségre. Már ma éjszaka is védve 
akar lenni. Lesz mitől. 

Gumi is kell, állapította meg, ahogy a kirakott dobozkákra 
esett a pillantása. Niala adott egy dobozzal, de hát semeddig 


sem elég az, ő meg éjszaka nem fog patikába járni. A macskák 
éjszaka járnak zsákmány után. Nyúlt volna egy doboz után, de 
mellette ott volt egy másik, másmilyen. Meg egy harmadik, ne- 
gyedik, még többféle. Hm. Végeredményben milyen gumit 
akar ő venni? 

Előkapta a telefonját és kilépett az ajtón. 

— Mouse Headguarters — mondta Vanessa. 

Kissy vigyorgott. 

— Hahó, egérke. Ott van a nővéred? 

— Mi, én már nem is vagyok Jó? 

Kissy még jobban vigyorgott. 

— De, végül is miért ne? Tanácsot szeretnék kérni, hogy mi- 
lyen gumit vegyek. 

Még hallatszott a halk szitkozódás, ahogy a kislány elvette a 
szájától a telefont és elindult megkeresni Nialát. Kissy nevetett. 
Az élet csodaszép. És pontosan tudta, hogy két perc múlva 
visszamegy a patikába és a legteljesebb lelkinyugalommal 
megveszi, amit Niala ajánl. Jól emlékezett korábbi rémüldözé- 
seire, hogy ő ezt hogy fogja megcsinálni, hiszen a farkincája 
hegyéig elpirulna tőle. Ugyan már, dehogy pirul. 

— Szia — szólalt meg Niala a telefonban. — Vegyél négy évsza- 
kos Michelin radiált, az mindig jó. 


Délután tényleg eljött Solange, és leültek a nappaliban. Solange 
az egyik barátnőjével, Jeanne-nal, ők Martinnel, a Nimby által 
nemrég a nappaliba rakott Jerry-gép meg Suzy. Macska kétszer 
is átvonult a nappalin, amíg beszélgettek, de nem ereszkedett le 
hozzájuk. 

— Szóval azt mondtad, hogy el akarsz menni hazulról — nyi- 
totta meg Kissy a beszélgetést. — Én pedig erre azt feleltem, 
hogy az a te házad. Te azt mondtad, hogy apádnak nincs hova 
mennie, én meg azt, hogy neked sincs. Itt tartunk. 

— Itt — felelte Solange. — Mit lehet ehhez még hozzátenni? 

— Marhaság — cincogta a hangszóróból Vanessa. — Az tényleg 
a te házad, és nem te tetted lehetetlenné az együttélést, hanem 
ő. Neki kell elmennie. 

— Hová mehetne? 

— Az már nem a te gondod. 

Solange megrázta a fejét. 


— Én erre nem vagyok hajlandó. 

— Akkor aligha tudok segíteni neked. 

Solange bosszúsan nézett Kissyre, aki széttárta a kezét. 

— Sajnálom. Vanessa ilyen. Abban nőtt föl, hogy amit nem 
harcol ki magának, azt nem harcolja ki neki senki. Vanessa kö- 
nyörtelen, jobb, ha tőlem tudod. 

— Már nem kell bemutatnod. Ne haragudj, Vanessa, de nem 
lehetne, hogy ne te legyél a szóvivő? 

— Dehogynem, semmi akadálya — felelte a kislány mosolyog- 
va —, ha azt hiszed, hogy így jobb... 

Solange bizonytalanul nézett Kissyre, aki hamar megfosztotta 
illúzióitól. 

— Tudod, mi Vanessa tanítványai vagyunk. Olyan könyörtele- 
nek, mint ő, nem tudunk lenni, de tudjuk, hogy ha a shindy 
megkaparint minket, az életünkért harcolunk. Hát kemények 
vagyunk. 

Solange sóhajtott. 

— Akkor nem fogtok tudni többet segíteni nekem, mert én 
nem teszem utcára az apámat, akármilyen is. 

— Hátha mégis tudunk — szólalt meg Niala. — Nemcsak a vere- 
kedéshez értünk. Ha otthagyod az apádat, szállásra és munkára 
lesz szükséged. Mindkettőt meg lehet oldani. 

— Szállásom lesz a barátaimnál. 

— Meddig? 

— Egy darabig biztosan, és nem kerül pénzbe. 

— Mikor akarsz eljönni otthonról? — kérdezte Vanessa. 

— Még egy ideig nem... amíg a barátaim vállalják ezt a bébi- 
szitterkedést. 

— Mielőtt költözködsz, hívj föl, hogy odamehessünk. Apád 
balhézni fog, nekünk pedig jól meg kell majd verni. 

Félreérthetetlen vágyakozás csengett a hangjában. Kissy csak 
amiatt aggódott, hogy mi lesz, ha Rouvel beleegyezik a lánya 
távozásába, és a kislány nem élheti ki vad ösztöneit. 

Solange is észrevette. 

— Nagyon szeretsz verekedni, úgy látom. 

— Igazából egyáltalán nem — felelt Vanessa tökéletes képte- 
lenséget. — Én voltaképpen egy szelíd lény vagyok. Szeretek 
barátságosan elbeszélgetni az emberekkel és átadni nekik a tu- 
dásomat. Ez amolyan tanárjellem. Szeretem az embereket meg- 


tanítani dolgokra, például egy-egy klassz kaja receptjére, vagy 
hogy milyen káros hatást gyakorol az ital a gyomrukra. Meg az 
orrukra. Sőt a homlokukon is fölrepedhet a bőr, ahogy nekivá- 
gódnak a falnak vagy kirepülnek az ablakon. Az alkohol ízületi 
bántalmakhoz vezethet, főleg ficamokhoz és zúzódásokhoz, 
amikor az embert ide-oda csapkodják a karjánál vagy a lábánál 
fogva. Szóval csupa ilyen egészségmegőrzési jótanács. 

— De az alkoholnál vannak veszélyesebb dolgok is — nevetett 
Kissy. 

— Ó, de mennyire! — helyeselt Vanessa lelkesen. — Kevesen 
tudják például, mekkora különbség van a felnőttek és a gyere- 
kek bőrének szerkezete között. Ha egy felnőtt túl szorosan 
érintkezik egy gyerekkel, kémiai kölcsönhatás lép föl, ami sú- 
lyosan károsíthatja a felnőtt bőrét. Vörös foltok, hólyagok, té- 
pett-vágott sebek keletkezhetnek, sőt szélsőséges esetben az is 
megeshet, hogy másnap már az illető bőrére lépek, amikor föl- 
kelek az ágyból. 


Az ötlet lenyűgözte, elbűvölte, csodás álmokba ringatta vala- 
mennyiüket. Nem az a része, hogy ha sok-sok macska szőrét 
jól megdörzsöljük, akkor ezzel rengeteg áramot lehet fejleszte- 
ni — ez kétségkívül roppant vonzó egy őrült tudós számára, de 
az ő gyakorlatiasabb gondolkodásukat nem izgatta föl. Ez nem. 
De az, hogy evégett rémisztő robotkutyákkal be kellett gyűjteni 
rengeteg macskát, és az egerek háborítatlanul élhették világu- 
kat — hát ez meseszépen hangzott. És döbbenten néztek egy- 
másra, amikor Sziporka kijelentette, hogy márpedig valameny- 
nyi macskát kiszabadítják. 

Azért a csodálatuk nem rendült meg. Sziporka lett rajongásuk 
új tárgya, hiszen fantasztikusan hasonlított rájuk, és imádnivaló 
volt. Derékig érő aranyszőke haja volt, akárcsak Nialának. Vi- 
lágoskék kezeslábasban járt, s ezt a színt mindkét D" Aubisson 
lány kedvelte. Pilóta volt, mint Georges. És bármit össze tudott 
bütykölni, mint Nimby. De legfőképpen — egér volt. 

Nem mintha a többiek nem lettek volna rokon lelkek. Kicsik 
és fürgék voltak, és Kvarg Lipi éppenséggel megőrült a sajtért. 
De több hasonló vonás nem volt köztük, csak annyi, hogy ő is 
egér volt. 


Azelőtt soha nem hallottak a Chip és Dale sorozatról, a húsz- 
éves rajzfilmet Nimby találta valahol. Csillogó szemekkel néz- 
ték, és érezték, hogy a fülük nagyobb, mint valaha. Ezek öten 
éppen olyan csapat voltak, mint ők, csak nem csupa egér volt, 
hanem két amerikai mókus, két egér és egy légy. De ők is el- 
szánt bűnözők ellen harcoltak. Csatakiáltásuk is volt: , Csipet 
csapat, hajrá!" — ami rögtön fölvetette a kérdést, hogy nekik 
miért nincsen csatakiáltásuk. 

— Hát éppenséggel van egy — mondta Chantal, és Niala modo- 
rában folytatta: — Gyerünk, emberek, ez nem gyakorlat! 

Nevettek. 

— Lehetne , Jerry csapat, hajrá" — vélte Vanessa. 

— Nem jó — mondta Nimby. — Nem vehetjük át az övéket. Az 
első jamaikai bobcsapat is vacakul szerepelt az elején, amikor a 
svájciakat utánozva azt kiáltották, hogy ein, zwei, drei. Csak 
akkor értek el jobb eredményt, amikor kitalálták a saját kiáltá- 
sukat. 

— Jerrynimoooo! - rikkantotta Elke, Kissy pedig Martin vállá- 
ra borult nevettében. 

A Jerrynimo sikert aratott, de szó se volt róla, hogy eztán ez 
legyen a csatakiáltásuk. Nimby elmesélte az amerikaiak , Gero- 
nimo" kiáltásának eredetét. Egyik este az ejtőernyősök meg- 
néztek egy filmet a tábori moziban, ami Geronimóról, az indián 
főnökről szólt, és a filmben a főnök egy magas szikláról a fo- 
lyóba ugrott. Másnap a katonákat bevetették — ez a második vi- 
lágháborúban volt —, és mivel ők is magasról ugrottak, a főnök 
nevét kiáltották. A bevetés nyilván sikeres volt, elegen vissza- 
tértek ahhoz, hogy elterjedjen az ötlet, és később már kabalából 
is ezt használták. De hát ők nem amerikaiak és nem katonák, 
nekik ez nem jó. 

Egyelőre nem is lett csatakiáltásuk; ehelyett számba vették, 
hogy mi mindent nem tudnak még, ami pedig jól jöhetne az el- 
lenséggel folytatott harcban. Chantal kezdte azzal, hogy ha va- 
lakit titokban akarnak meglesni, milyen jól jönne, ha képesek 
lennének plüss játékegérnek tettetni magukat. Erre Kissy neve- 
tőgörcsöt kapott, mert elképzelte, hogy az utcán surran egy 
shindy nyomában, az hirtelen hátrafordul, ő pedig átváltozik 
plüss játékegérré, és a shindy közömbös tekintettel elnéz a feje 
fölött. 


Nimby viszont azt mondta, ő ezt igenis meg fogja tanulni, 
mert ha plüss játékegérnek néznék, akkor észrevétlenül elüldö- 
gélhetne és bármit láthatna érdekes helyeken, például Vanessa 
szobájában. 

— Ugyan mit láthatnál, amit még nem láttál? — kérdezte Va- 
nessa csillogó szemekkel, Kissy pedig lelkesen vigyorgott. 
Igen, már öt hónapja, hogy Nimby mindent megnézhet Vanessa 
szobájában. 

— Vagy Jenniferében — mondta Nimby, amire persze Jennifer 
fölpattant és közölte vele, hogy az életét köszönheti annak, 
hogy nincs a közelében. 

Vanessa csak nevetett, amitől Kissy fejében kérdés formáló- 
dott, és föl is tette később, amikor kettesben voltak. 

— Miért nem tépted le a füleit, amikor arról ábrándozott, hogy 
plüssegér lenne Jennifer szobájában? 

Vanessa mosolygott. 

— Szamárság. Nagyon helyes fülei vannak, kár lenne értük. És 
ha kíváncsi, akkor mi van? Apáék szokták mondani, hogy csak 
hűséget fogadtak, nem vakságot. Jennifer gyönyörű lány, miért 
ne tetszhetne neki? Különben is a felülete legnagyobb részét 
már látta. 

Ez így volt, Jennifer elég kicsike fürdőruhákat hordott már ta- 
valy nyáron is. 

— A te felületed érdekelje, ne Jenniferé. 

— Azt már látta. Nemcsak a legnagyobb részét: az egészet. És 
újra meg újra megnézheti. 

Kissy rávigyorgott a kamerára. Vanessa visszavigyorgott a 
képernyőről. 

Jennifer tette a második javaslatot az ellenséggel folytatott 
harchoz: azt mondta, a Csipet csapat legtöbbször repülőgépen 
jut a tetthelyre és ered a gazfickók nyomába, tehát nekik is ezt 
kellene tenniük. 

— És akkor mi a teendő — kérdezte Vanessa —, kérjek apától 
egy Airbust és helyezzük el indulásra készen a padláson? 

— Nem érted a lényeget — felelte Jennifer. — Sziporka bármi- 
kor bármiből képes repülőgépet építeni. Ahogy kocsit, sínautót 
és űrhajót is. Ezt kell eltanulnunk. 

Elismerték, hogy ez remek ötlet. 


Vanessa egyik csütörtök délután nem ment haza az iskolából, 
hanem vonatra ült és elment Cannes-ba. Jean-Pierre már várta. 
A kislány azt mondta, kicsit zavartan fogadta, mert hát az em- 
ber nem mindennap látja vendégül a gyárában az unokahúgát. 

Aznap reggel jött meg a levél a DNS-vizsgálat eredményével. 
Igen, Vanessa kétséget kizáróan a Morin házaspár unokája. 

Jean-Pierre körbevezette a gyárban; egy óriási csarnok volt 
mindenféle gépekkel, amiknek a háromnegyede állt, hiszen 
mindenféle munkákra vannak gépeik, és mindig azt indítják be, 
amire szükség van. Jean-Pierre azt mondta, az álló gép nem 
hoz hasznot, de a mostani állapot elég jó kihasználtságnak szá- 
mít. A gépek mellett egy-egy ember, Jean-Pierre mindegyiket 
bemutatta, azt már mindenki tudta, hogy Vanessa kicsoda. A 
csarnok mellett volt egypár iroda, egy nagyobban terveztek, 
egy kisebben adminisztráltak, egy meg afféle tárgyaló volt egy 
nagy asztallal meg rengeteg székkel. Volt egy öltöző zuhanyo- 
zókkal meg egy pihenő. És egy kicsi udvar, ahol fölrakodták az 
árut. Ez volt az egész. 

Vanessa megkérdezte, hogy a család mit szól a hírhez. Jean- 
Pierre persze egyből tudta, hogy ez Juliette-et jelenti. Azt, hogy 
Jean-Jacgues bácsi mit szól, nem kellett megkérdeznie, ő ott 
volt a gyárban és megölelte az unokáját, aki szelíden, de hatá- 
rozottan elhárította a gyengédséget. 

Juliette nem örült a hírnek, ezt Jean-Pierre kerek perec meg- 
mondta. De hát nem tud mit tenni, Vanessának most már papír- 
ja van arról, hogy Giselle örököse, tehát a szüleié is, és ha egy 
nap a bíróság előtt követeli a nagyszülei örökségének a felét, 
meg fogja kapni. De ha akkor ő, Jean-Pierre életben lesz, akkor 
nem lesz bíróság, mert ő a családon belül nem pereskedik. 

— Erre megkérdeztem — mesélte Vanessa —, hogy ez Juliette- 
re 15 vonatkozik-e. Rám nézett, hallgatott egy kicsit, aztán azt 
mondta, hogy odafigyelek a dolgokra. Azt feleltem, mindig is 
létkérdés volt, hogy tudjak olvasni a cica tekintetéből. Sóhajtott 
és azt mondta, hogy Juliette-nek negyven százaléka van a cég- 
ben, és nem tudná kifizetni, ha elválnának. Juliette se tudná ki- 
fizetni őt meg az apját, de nem is akarná, neki nem kell a cég, 
van egy étterme Cannes-ban, ahhoz ért. 

Aztán a nagypapa és a nagybácsi elvitte az új rokont a nagy- 
mamához, aki ekkor szintén a városban volt, esténként néha ki- 


segít egy barátnője butikjában. Nem a pénz miatt, barátságból, 
egyébként Sonia néninek köze sincsen a kereskedelemhez, ő 
biológus, növényekkel foglalkozik. 

Meghatottan fogadta a kisunokát és meg is puszilta, de ezen 
túl nem erőltette a szeretetet, látta Vanessán, hogy nem veszi jó 
néven, ha túlzásba viszik az ilyesmit. 

Azért jól elbeszélgettek, a néni fölhívta a barátnőjét, hogy jöj- 
jön be helyette, s amikor az megjött, leültek egy cukrászdában. 
Vanessa öntudatosan sajtos pogácsát evett. 

Beszéltek a múltról, Giselle-ről mondtak el mindenféléket, 
meg a saját életükről, ami éppen szóba került. Aztán beszéltek 
a jövőről is, a néni azt mondta, szeretné, ha minél gyakrabban 
láthatná. Erre Jean-Jacgues bácsi azt mondta, ez leginkább hét- 
végén lehetséges, mármost Vanessáék a hétvégék egy részét 
északon töltik, a többi hétvége jöhet szóba, de nem mind, mert 
a gyár gyakran ad munkát hétvégén is. A gyárról is beszéltek, 
bár csak pár mondatot. Sonia néni azt mondta, gondoskodni 
kell róla, hogy Vanessa majd megkapja, ami őutánuk megilleti, 
Jean-Pierre meg rábólintott, hogy majd beszél az ügyvédjükkel. 
Azt is mondta, hogy elő fogja szedni a Giselle-től maradt hol- 
mikat, amikor legközelebb meglátogatja Vanessát, de a kislány 
erre azt mondta, inkább majd ő megy el Jean-Pierre-ékhez és 
megnézi ott, nem biztos, hogy azok őneki kelleni fognak. 

Vanessának retúrjegye volt, de Jean-Pierre azt mondta, csak 
nem fog a vonaton zötykölődni, váltassa vissza a jegyet, ő ha- 
zaviszi. Vanessa kifelé menet odalépett egy egyetemista külse- 
jű sráchoz, aki éppen minyont evett, és megkérdezte, járt-e már 
Beaulieu-ben. Angolul értettek szót, a srác külföldi volt és még 
nem járt ott. Gyönyörű város, nézze meg, felelte a kislány, és 
az asztalra tette a jegyet. 


Kissy jóváhagyólag bólintott, ez a nézőpont jó lesz, és csinált 
egy sor képet. Aztán továbbment az utcán, jobb, ha több hely- 
ről is fotóz, nem árt az, ha van miből választani. 

A Bois-t fotózta a Jerrypoly számára, az erdő értékes ingatlan 
lesz a játékban, bár persze nem a legértékesebb Párizsban. Az 
alighanem az Eiffel-torony lesz. 


Elindult az egyik sétányon, további témákat keresve, nem 
tudni, mi fog végül megtetszeni nekik. Időnként kattintott 
egyet. 

Azért, ami azt illeti, valamelyik fa mögül igazán előugorhat- 
na egy shindy. Szép dolog, hogy legutóbb is ő kapott el egyet, 
de hol van az már? Például ha a mögül a fa mögül... választott 
ki egy fát, és összerezzent, mert abban a pillanatban a fa mögül 
előugrott valaki. Egy gyerek volt, elrohant Kissy mellett. Bosz- 
szúsan legyintett és továbbment. 

Csak egy óra múlva van találkozójuk Martinnel Auteuilben, 
úsznak egyet abban a bizonyos uszodában. Addig csinál egy 
sor képet az erdőről, Neuilly felől már vannak, most belülről is, 
aztán majd Auteuil felől. És mellesleg jó kis gyalogtúrát tesz. 

Vagy félórája ment már az erdőben, amikor észrevette a rab- 
lókat. Rögtön látszott rajtuk, hogy rablók, az út mentén ácso- 
rogtak négyen, beszélgettek, megszemléltek egy szembejövő 
pasast, és pont úgy voltak öltözve, mint a rablók. Közelebb ér- 
ve jó pár tetkó is láthatóvá vált. Ez bizony baj, gondolta Kissy, 
mert ha ennyire rablószerűek, akkor aligha lehetnek rablók. A 
rablók általában mintaszerű külsejű, megnyerő modorú úriem- 
berek. A sztereotípiák ugyanis fabatkát sem érnek. 

Ezek a srácok ezt valószínűleg nem tudták, mert mégiscsak 
rablók voltak. Amikor Kissy elhaladt előttük, kettő kilépett elé. 
Kissy megállt és hátsó szemeivel a másik kettőt figyelte, akik 
mögötte álltak meg. 

— Helló — vigyorgott az egyik. Nyurga volt, kopott pólóban, 
kendővel a loboncos haján. Remek csemege. Kissy majdnem 
csettintett a nyelvével. 

— Helló — felelte. 

— Figyelj, kislány, nincs egy kis apród? Eléggé le vagyunk 
égve. 

Kissy nem szólt semmit. 

— Lehet nagyobb is — vigyorgott a mellette álló, aki pár centi- 
vel alacsonyabb volt Kissynél, de jó izmos. — Bankjegyet is el- 
fogadunk. 

— Esetleg értéktárgyakat — mondta Nyurga. — Muti, milyen 
géped van. 

Kissy továbbra se szólt semmit. 


— Hé, kisanyám, süket vagy? — kérdezte az egyik a háta mö- 
gül. Kissy félig hátrafordult. — A bácsi a masinádat szeretné lát- 
ni! 

— En nem erteni — mondta Kissy. — Ich nicht französisch. 

— Mi? — kérdezte Kicsit. 

— Ez valami külföldi — mondta Nyurga. — Nem ért minket. 

— Nein — rázta meg Kissy a fejét. — Das augen sind strasse der 
zwölf. 

— Mit mond? — kérdezte Kicsi. 

— Honnét tudjam? — vont vállat Nyurga. 

— Der hauptgeschwindigkeit — magyarázta Kissy szolgálatké- 
szen —, das ist mit wissenschaft hundert geprüft. Noch das zim- 
mer? Ja? 

— Aha, persze hogy ja — bólintott Nyurga, és a zsebébe nyúlt. 
— Fogjátok le. — Elővett egy bicskát, és Kissy felé lépve kipat- 
tintotta. 

— Ó, de helyes bicska — mondta Kissy, és egy mozdulattal ki- 
csavarta a kezéből. Előbb Nyurga ordított föl, aztán az egyik 
hátsó, mert Kissy kinyújtott karral körbepördült, és a kés hegye 
piros vonalat rajzolt a karjára és a mellére. — És jó éles is. 
Kösz, elteszem a gyűjteményembe. 

A rablók nyugtalanul néztek egymásra, valahogy mintha nem 
lett volna kedvük nekirontani Kissynek. Borzasztó. Egyszer 
akad össze erdei haramiákkal, és azok is megijednek az első 
mozdulatától. 

— Hé — mondta Kicsi —, minek karattyoltál svédül, ha tudsz 
rendesen beszélni? 

— Játsszuk azt — felelte Kissy —, hogy akinél a kés van, az kér- 
dez. Miért raboljátok ki a járókelőket, amikor kereshetnétek 
tisztességes munkát 15? 

A rablók hallgattak. 

— Szóval ti tudtok rendesen beszélni, mi? Nem látszik. Akkor 
mást kérdezek. Mi lett volna a terv? Elveszitek a fényképező- 
gépemet és a pénzemet, aztán utamra engedtek, vagy lett volna 
más is? 

— Hát — dörmögte a negyedik, aki eddig nem szólt —, ami azt 
illett. . . 

Kissy lépett egyet a srác felé. Az rövidnadrágban volt, olyan- 
ban, aminek gumija van. 


— Úgy? És nem gondolod, hogy ahhoz túl vagy öltözve? Ez a 
naci itt fölösleges. Játsszuk azt, hogy ha lekerül rólad a nadrág, 
akkor nagyon, nagyon nagy bajba kerülsz. Oké? 

Azzal előrelendült és elvágta a srác derekán a gumit. Meg 
persze a bőrét is az oldalán. A srác ordított és a csípőjére szorí- 
totta a kezét. 

Kissy hirtelen megpördült és fölemelte a kést. Jól számított, 
Nyurga megpróbálta hátulról megtámadni, és majdnem bele- 
szaladt a saját bicskájába. 

— Nocsak — mondta Kissy —, de sürgős! Minél hamarabb ki 
akarod lyukasztatni a bőröcskédet, igaz-e? Hát nem bánom. 
Hova kéred a lyukat? 

Nyurga öt lépést hátrált előle, aztán Kissy Kicsihez fordult. 

— Közben te is nyilatkozhatsz nyugodtan. Esetleg átszabha- 
tom a tetkót a karodon, mit szólsz hozzá? 

— Nem lenne ekkora pofád — sziszegte Kicsi —, ha ez a balfék 
nem hagyja, hogy elvedd a kését. 

Kissy szempillantás alatt bekattintotta és eltette a bicskát. 

— Most jó? — Azzal odalépett Kicsihez és lekevert neki egy 
iszonyatos pofont. — Illetlen a stílusod — világosította föl. Aztán 
balra nézett, és a közeledő Nyurgát orrba vágta. 


Martinnek tetszett a történet és a bicska, csak azt sajnálta, hogy 
nem volt ott. 

— Ha ketten vagyunk, biztos nem húzzák föl a nyúlcipőt. 

— Dehogynem. Négyen ötfelé rohantak, az egész csapat kel- 
lett volna, hogy utolérjük őket. Nocsak, Vineuil úr! Jó napot. 

Az előcsarnokban voltak, a biztonsági főnök éppen szembe- 
jött. Kicsit gyanakodva nézte őket. 

— Jó napot — nyújtott kezet Martinnek —, hát maguk? Csak 
nem... 
— Ugyan — nevetett Kissy. — Mi se dolgozunk mindig. Egy- 
szerűen csak úszni jöttünk. 

— Megnyugtat. Sokaknak szereztek itt álmatlan éjszakákat an- 
nak idején. 

— Mi ugyan nem — Martin elhárító mozdulatot tett. — Grevin a 
hunyó, mi csak megfogtuk. 

— Hát meg — bólintott Vineuil. — Ne tudják meg, mennyi je- 
lentést kellett lekörmölnöm emiatt. No de mindegy. Érezzék jól 


magukat, és... ha megint összeakadnak nálunk valami gonosz- 
tevővel, csak fogják meg bátran. 

Bólintottak és mentek az öltözőbe. Megfogják, persze. Bárkit 
megfognak szívesen, ha tudják, de hát — nem tudják. Ezek is 
hogy elszaladtak. Martinnel megegyeztek, hogy ez volt a törté- 
nelem legócskább, legélvezhetetlenebb verekedése, kimondot- 
tan unalmas volt, hogy mindegyiken egyetlenegyet üthetett 
vagy karcolhatott csak, és máris elrohantak. Martin később, 
már a medencében javasolta, hogy tanulják meg a lasszóvetést, 
akkor legalább egyet el lehetne csípni közülük és kivallatni, 
hogy hol találni a többieket, de Kissy közölte, hogy semmi 
kedve a lasszó mellé még tüzes fogókat is magával cipelni, 
hogy kiégessék a zsebét. 

A kétszemélyes úszóversenyben Kissy hatszor nyert, Martin 
négyszer. Este Vanessa az időeredményeket tudakolta, de meg- 
mondták, hogy egyikük se vitt magával órát a vízbe, és nem is 
ültek úszás közben odakint a medence mellett. Ez baj, felelte a 
kislány, és megszervezte, hogy legközelebb cápával úszhassa- 
nak együtt, az javít az idejükön. Legalábbis azt mondta, hogy 
megszervezi, és tudták, hogy amit Vanessa mond, az úgy is 
van. Kissy mindenesetre megkérte Martint, hogy ha legköze- 
lebb úszni mennek, figyelmeztesse, hogy vigyenek citromlevet. 
Anélkül a hal nem az igazi. 


Unalmas volt az életük ekkoriban. Legalábbis részben. Angé- 
ligue-et alig látták, teljesen el volt merülve a vizsgaidőszakban. 
Pit már egyáltalán nem látták, hétvégenként Nialát se, mert a 
reptérről egyenesen a kedveséhez ment és legközelebb már 
csak Vanessával találkozott, amikor hazaindultak. De minden 
hétvégén csinált Piről legalább egy fotót, hogy bizonyítsa, még 
megvan, bár sose adta a kezébe az aznapi újságot. Pi a legtöbb 
képen vagy könyvek fölé hajolt, vagy a számítógép előtt ült, 
vagy éppen váltott könyv és számítógép között. 

A szakdolgozat tartalmát mindmáig nem ismerték, de Niala 
azt mondta, örüljenek neki, ritka borzalmas dolgok vannak 
benne. Ő annak örül, hogy valahányszor megfékeznek egy-egy 
shindyt, azzal egy csomó gyereket mentenek meg ilyesmiktől. 

Ha csak három egér hiányzott volna az összes valóságos és a 
legtöbb virtuális összejövetelükről, az is elég baj lett volna — de 


mind hiányzott. Ott voltak, persze, de tele voltak tanulnivaló- 
val. Hol az egyik, hol a másik mélyedt el egy könyvben, gyak- 
ran kettesével-hármasával, mert ha valaki nem értette az anya- 
got, mindig akadt bőven segítsége. Ez jó volt, Kissy szeretett 
segíteni a többieknek a matekban vagy segítséget kapni a 
bioszhoz, de sokkal jobb lett volna könyvek helyett inkább egy 
fogvacogva reszkető shindy fölött összedugni a fejüket. 

Másrészről viszont rengeteg újszerű, izgalmas élményben 
volt része, de nem az egerekkel. Csak eggyel közülük. A lá- 
nyoknak sokat mesélt róla, és Nialától meg Chantaltól nemegy- 
szer kapott tanácsokat, hogy mit csináljanak másképpen. A 
D7 Aubisson-villa könyvespolcán levő szakkönyveket már ré- 
gebben kiolvasta, és tudta, hogy Martin is — most újraolvasták 
őket együtt. Egyik nap, mikor erről mesélt, Vanessa megje- 
gyezte, hogy ebből kellene vizsgáznia, biztosan színjeles lenne. 

— És te hányas lennél, egérke? 

Vanessa nevetett és azt mondta, ő is tudja az anyagot, csak ők 
még nem járnak abba az osztályba. 

— És nem is fogtok? — kérdezte Jennifer. 

Vanessa ránézett — ekkor személyesen voltak együtt, Kissy 
szobájában -, rosszallóan megcsóválta a fejét és azt mondta: 

— Neked pasit kellene újítanod, egérke, nem engem sürget- 
ned. 

— Ne tereld másra a szót — mondta Niala. 

— Jó. De fogunk. Egészen felső osztályokba is fogunk járni. 
Majd egyszer. 

Csodálatos, gondolta Kissy. Valaha kerek perec tagadta még 
a lehetőségét is, hogy Nimby egyszer hozzáérjen. Amióta hoz- 
záérhet, végre megváltozott a véleménye. 

— Azt hiszem — mondta Vanessa félpercnyi tűnődés után —, 
egyszer talán egereink is lesznek. 


Jennifernek hetente többször elmondták, hogy be kellene végre 
pasiznia, de inkább csak azért, hogy mondjanak valamit. El- 
végre nem egy állapot, hogy Jennifernek mindmáig nincs fiúja. 
Az okát jól tudták. Válogat. Az osztályában már talán az összes 
fiútól kapott ajánlatot, olyan is akadt köztük, amelyik belül ma- 
radt az illendőség határain, de Jennifernek egyik se kellett. A 
környékükön meg a Jerry-bázisok környékén is akadtak nyál- 


csorgatók, de ő csak keresztülnézett rajtuk. Egérhusi, még mi 
nem kellene? 

De a szerelem sötét verem, és valaki mindig beleesik. Erre 
Niala jött rá, június első hétvégéjén, amikor kivételesen beug- 
rott hozzájuk, épp csak pár órára, amíg Pi elintéz néhány ügyet, 
aztán megy is hozzá. 

— Nyolcra beszéltük meg — pillantott az órájára, aztán egy 
kicsit elhallgatott, mert Nimby rohant oda lelkesen üdvözölni, 
már harmadszor. — Jól van, egérke, inkább menj és hívj nekem 
egy taxit pontban háromnegyed nyolcra. Előbb ne érjen ide. 

— Negyedóra alatt nem vagy ott — mondta Chantal. 

— Nem baj, viszont viszek a nagyfülüűmnek Vanessa-féle 
szendvicset. Meg magamnak is persze. — Egérke — szólt át Nia- 
la hangosan a konyhába -, légy szíves, csinálj valami halasat 
is, és nyugodtan rendezz mészárlást a paradicsomok között. 
Azt én ennék, Pi halasat kért. Majd kell nekik valami jó nagy 
doboz. 

Vigyorogtak. A hangsúlyból világos volt, hogy Niala fontos- 
nak tartja, hogy a doboz nagy legyen, és tele. 

— Hűtőláda — mondta Vanessa határozottan. — Egy ember jöj- 
jön kuktának, egy pedig mossa ki a hűtőládát. Nem, két kukta 
jöjjön, ha ma még vacsorázni is akartok. 

Akartak. Chantal és Jennifer ment segíteni, Martin pedig hű- 
tőládát mosni. Azt persze már kimosták akkor is, amikor leg- 
utóbb eltették, de Isabelle néni szigorú tisztaságot tartott — még 
Kissyék konyhájában is. 

— Apropó doboz — mondta Niala —, hova teszitek majd a do- 
bozt? 

— Melyiket? — kérdezte Kissy. 

— Amelyikben a gyerekek gőgicsélnek majd. 

Vanessa kezében megállt a sajtkés. Nimbyében a telefon. Öt 
egér dermedt meg egy pillanat alatt. 

— Miféle... 

— Milyen... 

— Kicsodák... 

Niala csaholt egyet válaszul. 

Öt szempár meredt a nappali közepén üldögélő Suzyre, aki 
nem figyelt rájuk, a konyhából jövő illatokat elemezte. 

— Tessék?! 


— Nem vettétek észre? Pedig a kiskutya bizony már nagy ku- 
tya. Nagymama leszel, Kissy. 

Kissy nem értékelte a szellemességet. 

— De hát mikor... vagyis hát ki az apjuk? 

— Azt én nem tudhatom. Valószínűleg egy másik kutya. Talán 
egy hímnemű. 

Kissy sóhajtott, leguggolt Suzy mellé, kirántotta alóla a man- 
csait és hanyatt fordította. Suzy lelkes farokcsapkodással fo- 
gadta, és tartotta a mellkasát dögönyözésre. Kissy megdögö- 
nyözte, és közben a hasát tanulmányozta. Tényleg domboro- 
dott. Nialának jó szeme van, hogy észrevette. De hát Niala 
mindig észrevesz mindent. 


Sok mindent meg kellett beszélniük ebben az új helyzetben. 
Ezek a gyerekek nem lesznek macskák. Niala ezt határozottan 
állította, és ő értett hozzá. Ha pedig nem lesznek macskák, ak- 
kor nem lehet náluk számottevő csecsemőhalandóságra számí- 
tani. Lehet, hogy nyolc kiskutya fogja elözönleni a házat. 

Ez pedig számos problémát fölvet. Az anyagiak nem annyira, 
ahol ennyien esznek, egypár kiskutya kosztja nem tétel. Külön- 
ben is, nem sokkal az elválasztás után ideje gazdát találni ne- 
kik. De az nem lesz nagyon egyszerű, mert törzskönyvezetlen, 
keverék kölykök lesznek, az emberek nem kapkodnak majd 
utánuk. 

Felügyeletre is szükség lesz, mert hamar elkezdenek rohan- 
gászni, és Nimby kiszámította, hogy ha egy kiskutya egy nap 
alatt egy pár cipőt eszik meg, akkor hat kiskutya egy nap alatt 
tizenkét pár cipőt eszik meg, s mellé köretnek egy szőnyeget. 
Tévedés kizárva, a kiskutyák cincálóereje a létszámukkal hat- 
ványozottan növekszik. 

És itt kezdődnek a gondok. Merthogy ugye kétségtelen, hogy 
a kutya az egér legjobb barátja, a filmen is Cövek mindig Jerry 
pártját fogja és Tomot püföli el állandóan. De hát az csak film, 
és a forgatási szünetekben Cövek alighanem Tommal kártyá- 
zik. És honnan tudná egy csapat újszülött kiskutya, hogy ők az 
egér legjobb barátai? Suzy még kezdő anya, nem biztos, hogy 
el tudja magyarázni nekik. 

Vanessa kijelentette: szó se lehet arról, hogy Kissy, aki nem 
csekély bátorságról tett tanúbizonyságot, amikor befogadott 


egy eleven macskát, mostantól rettegésben éljen: a kicsiknek 
apró koruktól egérszeretetben kell felnőniük. 

Kissy nem mondta, hogy amikor Macska hozzájuk került, ők 
még nem is voltak egerek. Ezt Vanessa is éppen olyan jól tud- 
ta. 

A kutyaszülőszobát, ami egyúttal kutyabölcsődeként is szol- 
gál majd, az alagsorban rendezik be, az edzőtermük sarkában. 
Edzeni jó lesz nekik a szabadban is. A földszinten és az emele- 
ten nem volt alkalmas hely, az alagsor többi része pedig túl sö- 
tét. Az alagsor hátsó részébe vezető folyosóra tesznek egy aj- 
tót, hogy a kicsik ne kószáljanak el arra, a gépterem csukva 
lesz, és a lépcsőt is eltorlaszolják majd, ha a kölykök már meg 
tudják mászni. 

Chantal azt mondta, a cégüknél van egypár jó asztalos, majd 
szól nekik, az ajtót is megcsinálják, a lépcsőtorlaszt is. A biz- 
tonságtechnikai kiskutyafölmászás-gátlót, magyarázta Nimby, 
amire Kissy azt felelte, tőle hívhatják bárhogyan, de ha a lakást 
elözönli egymillió kutyakölyök, akik még nem szobatiszták és 
túlteng bennük a marcangolhatnék, akkor itt nagyon sokan fog- 
nak szívinfarktust kapni. Ami azt illeti, anyáékat még szembe- 
síteni kell a ténnyel, hogy növekszik a család. 

S amint ezt kimondta, meghallották, hogy nyílik a kapu. 


Anyáék nyugodtan fogadták a hírt, hogy Suzy tudtukon kívül 
férjhez ment. Anya azt mondta, ha a kicsiket kizárják a ház em- 
berlakta — és egérlakta, persze — részéből, akkor ő nem ideges- 
kedik, elvégre egész csapat nyüzsög náluk folyton, lesz, aki 
gondoskodjon róluk. Ő nem vállalja — mármint nyilván ad ne- 
kik enni, ha éppen ráér, de ne számítsanak rá, hogy gyakran rá 
fog érni. Apa, aki egy órával később ért haza, hasonlóan nyilat- 
kozott, hozzátéve, hogy az etetést is csak akkor vállalja, ha föl- 
írják neki, hogy mikor, miből és mennyit. 

Suzy terhességének híre nem dúlta föl a szünidei terveiket, 
mert még nem is voltak terveik. Így nem is igen lesznek. A ki- 
csik július közepén vagy végén várhatók, és a nyár hátralevő 
részét cseperedéssel töltik. Nem időszerű a dolog, Niala szerint 
tavasszal vagy ősszel kellett volna jönniük, de néha ebbe is be- 
csúszik némi gikszer. 


Éppen azt tervezgették, mit tegyenek, ha az egész nyarat 
Vaucressonban kell tölteniük, amikor a Cirrus végre megint 
shindyt kiáltott. Öt másodperc múlva egyikük sem emlékezett 
rá, hogy kutya is van a háznál. 


VIladek és Nino szexről beszélgetett. VIladek volt már tizennégy 
éves fiú, most negyvenéves férfinek mondta magát. Nino tizen- 
egy éves fiú és harmincéves férfi is volt már, most harmincket- 
tőt mondott. 

— És melyik a rossz fiú? — tört ki Vanessa, miután vagy fél 
percig pásztázta tekintetével a képernyőt. 

— A Cirrus szerint mindkettő — felelte Nimby. — De szerintem 
családi accountot használnak mindketten. Most a két apuci be- 
szélget, korábban meg a gyerekek használták a regisztrációt. 

— Várjatok csak — mondta Chantal. — Nézzétek meg húsz-hat- 
harminckor. VIladek tanácsokat ad Ninónak, aki szemlátomást 
rászorul. Akkor nem lehet harminckét éves apa. 

Kissy odalapozott és olvasni kezdett. Érezte, ahogy pirosodni 
kezd a füle. 

— Miért — szólalt meg Martin —, talán abban a korban már 
mindent tudnak? 

— Ezeket nem kell tudni ahhoz, hogy gyereke legyen az em- 
bernek — jegyezte meg Nimby, Kissy füle pedig még pirosabb 
lett. 

— Viszont ha Nino gyerek — mondta Vanessa —, akkor nem 
pont ezekre kíváncsi. 

— Miért ne lehetne? — vitatta Nimby. — Vannak itt dolgok, 
amiket szívesen... 

Vanessa odanyúlt és befogta kedvese száját. 

— Én nem hiszem, hogy Nino gyerek — mondta. 

— Vladek biztosan nem az — vont vállat Chantal. — Akkor itt 
nincs megrontás, és felnőttekről beszélnek. 

— Nem, nem -— tiltakozott Nimby, kibontakozva párjának te- 
nyere mögül. — Korábban gyerekekről beszéltek. Nézzétek meg 
húsz óra négy negyvenkor! 

Szófogadóan odalapoztak. Tényleg. , Nekem a tíz év körüliek 
a kedvencem", mondta Vladek, amire Nino azt felelte: , Úgy ti- 
zenkettőig még igazán kívánatosak". 

Vanessa fölvakkantott. 


— Ez az! Dupla shindyt fogtunk, emberek! Mindenki a helyé- 
re, ez nem gyakorlat! 

— Csigavér, egerentyű — mondta Nimby. — Nyavalyát fogtunk 
mi shindyt. Még egy felet se. 

— Hogy érted ezt, egérke? 

— Felnőtt mind a kettő. Gyerekpornót nem cseréltek. Csak be- 
szélgetnek valamiről. Semmi törvénybe ütközőt nem követtek 
el. 

Erre zavart csend lett. Kissy döbbenten meredt Nimbyre, 
akárcsak a többiek. 

— De hát gyerekekről... — kezdte Jennifer, aztán elhallgatott. 

—Igen, azokról. És? A törvény nem tiltja. Olvasd tovább, 
mind a kettő azt írja, hogy még nem volt alkalmuk hozzányúlni 
egyetlen gyerekhez se. 

— És te ezt elhiszed? — kérdezte Vanessa fölháborodva. 

— Ha a többit elhiszem, miért pont ezt ne hinném? 

Kissy érezte, ahogy lekonyulnak a fülei. Ő shindyt akart fog- 
ni. Még ma este. 

— Akkor most mi lesz? — kérdezte Jennifer. — Futni hagyjuk 
őket? 

— Azt éppen nem — felelte Nimby. — Összegyűjtünk róluk 
minden adatot. És teszünk róla, hogy ne legyen kedvük valóra 
váltani a vágyaikat! 


A Vilma főhadiszállás olyan volt, mint egy megbolydult méh- 
kas. A központi vezetőség egyszerre három fontos terven dol- 
gozott. Félpercenként csörögtek a lehallgatásbiztos, szuperbiz- 
tos telefonok. A parancsnokok mellé pillanatonként lépett oda 
egy-egy szárnysegéd, mindenféle jelzésekkel tarkított egyenru- 
hában, hátul a nadrágján egy lyukkal a farkincájának, a sapká- 
ján két lyukkal a füleinek. Chipnek is lyukas kalapja van, In- 
diana Jones-stílusú férfikalap, kétoldalt lyukkal a karimáján, 
hogy kidughassa a füleit. 

Miután megbeszélték, hogy a főhadiszállás hogy fest, rátértek 
a három fontos tervre, egyszerre. Egyes számú terv: lenyomoz- 
ni Ninót. Kettes számú terv: lenyomozni Vladeket. Hármas 
számú terv: vacsorát készíteni. 

— Nino Créteilben van — mondta Nimby. — Ott könnyen el- 
kapjuk. De La Rochelle elég messze van az összes bázisunktól. 


— Haladéktalanul egércsapatokat indítunk a térségbe — közölte 
Vanessa —, csak előbb egy szárnysegéd rohanjon a Tango rész- 
legbe. 

— Parancsára — felelte Nimby -—, az hol van? 

— A tojásfözőnél. Tíz kemény tojásra van szükségem. 

— Értettem. Egy tucat kemény tojás, hámozva, fölszeletelve. 

— Tízet mondtam. 

Nimby visszanézett kedvesére, már tojástartóval a kezében. 

— Láttál te már igazán éhes egeret? 

Vanessa fölnevetett. 

— Csak olyat láttam. Három éve főzök rátok, nekem éhes ege- 
rekről már nem tudsz újat mondani. Kettővel több tojással se 
lesz bőségesebb a vacsora. Te csak főzz annyit, amennyit a fő- 
egér mond neked, és bízd magad rám. 

— Igenis! — vágta rá Nimby lelkesen, és már töltötte is a vizet 
a tojásfőzőbe. 

— Kissy, szeletelj paradicsomot vékonyra, te pedig, egérke, 
pirítsd meg a kenyér harmadrészét. 

Ez utóbbi utasítás Jennifernek szólt, aki éppen elkészült az 
uborkával. Most fölkapott nyolcat a már levágott huszonnégy 
szelet kenyérből, és berakodta őket a nagy pirítóba. 

— Ja, narancslé is kell — folytatta Vanessa —, valaki hozzon ne- 
kem, és meséljétek el, mihez kezdünk Créteilben, ha egyszer az 
ürge semmi törvényelleneset nem csinált. 

— Azért megverhetjük — vélte Kissy. 

A kislány bólintott. — Meg. 

Pár pillanatra átengedték magukat az ábrándozásnak. Kissy, 
miközben szorgalmasan hasogatta a paradicsomot, arra gon- 
dolt, milyen érdekes lenne hátulról orrba rúgni Ninót. Ezt a 
technikát most találta ki. Úgy megy, hogy fenékbe rúgja, ami- 
től nekiszáll a falnak és belapul az orra. Vagy éppen ellenkező- 
leg, hasba rúgni, miközben a háta mögött fekszik egy gereblye. 
Vagy amit most csinál. A paradicsomok vékony szeletekre 
vágva fekszenek a deszkán, némi nedv már elfolyt a testükből, 
és nem mozdulnak. Nino is meg tudná csinálni ugyanezt. Leg- 
feljebb nem jó a szendvicsbe. 

Arra riadt föl, hogy Martin odahajol hozzá és megnyomja az 
orrát. 

— Hé... 


— Úgy láttam, lefagytál. Újraindítottalak. 

Kissy nevetett. 

— Csak elgondolkodtam. 

— Vér volt benne? 

— Rengeteg. 

— Akkor jó. Vanessa azt kéri, hogy keverd ezt össze. 

Kissy szófogadóan átvette az edényt és lendületesen kever- 
getni kezdte az illatos masszát, amit Vanessa szendvicskrém- 
nek nevez, és már a sokadik változatot találja ki. Isteni fino- 
mak. 


Nino és Vladek problémája a vacsora mellett is fő téma volt; 
apáéknak ekkor mondták el, milyen shindykre bukkantak. 

— Nemigen hiszem, hogy bármit tehetnétek — mondta anya. — 
Nialának igaza van, tényleg nem tettek semmi törvényellene- 
set. 

— Vanessának — javította ki Kissy. — Niala már elment, ami- 
kor a riasztás jött, és föl se tudtuk hívni, foglalt volt. 

— Igen, de egy példánya ott ül Vanessa fejében — nevetett 
anya. — Vagy szerinted őrá vall, hogy nem rohan azonnal shin- 
dyt verni? Nem, ez Nialára vall. 

— Én rohanok - állította Vanessa. — Lélekben már félúton va- 
gyok Créteilbe. De mit tehetnénk, ha egyszer nincs mit számon 
kérni rajtuk? 

— Majd lesz — mondta Nimby. — Csapdát állítunk nekik. 

Apa homlokráncolva nézett rá. 

— Nem tetszik a gondolat, hogy egy gyereket kitegyetek a ve- 
szélynek. 

— Dehogyis, én leszek a csali — felelte Vanessa magától érte- 
tődően. 

— Azt mondtátok, a pasit tizenkét évesig érdeklik a gyerekek. 

— És azt hiszed, hogy én nem tudok tizenkét éves lenni? Jean- 
Jacgues bácsi, ezt igazán nem vártam volna tőled! 

Nevettek. Apa is, aki fejcsóválva nézett a kislányra. 

— No lám, még a végén érzékeny leszel a korodra? 

Vanessa jeges tekintetet lövellt rá, de csak egy pillanatig. El- 
szánt mozdulattal fölemelte a pirítóst és beleharapott. 

— No jó — mondta anya. — Halljuk a haditervet. 


— Az nem nagyon van — felelte Kissy. — A helyzettől függ. 
Vanessa átváltozik tizenkét évessé, és fölhívja magára a pasi fi- 
gyelmét. Ha berángatja a házba, akkor... 

— A véres részt kihagyhatod. . . 

— ...ha nem rángatja be a házba, akkor is esetleg megtetszik 
neki, és legközelebb rámozdul a csalira. Ha nem, akkor bedo- 
bunk egy kisebb gyereket. Ne aggódjatok, időzített bomba lesz 
a zsebében. Mi majd a közelben lapulunk a mikrobuszban és 
kihallgatunk mindent. 

— Szép — mondta apa. — S mikorra tervezitek mindezt? 

— Holnap délelőttre, természetesen. 

— És hogy jut oda a mikrobusz? — kérdezte anya. — Mert ne- 
künk apáddal üzleti ebédre van meghívásunk, a nagy egereitek 
meg tanulnak. 

Döbbenten néztek egymásra. Mostanáig teljesen nyilvánvaló 
volt, hogy a kocsi megáll néhány házzal arrébb, és a csali útnak 
indul. Senkinek nem jutott eszébe, hogy azt a kocsit el is kell 
vezetni odáig valakinek. 

Kissy dühösen nézett egy tojáskarikára a szendvicsén. Az el- 
képzelés remek volt, minek kellett anyának szétzúznia ilyen 
hülyeségekkel, mint tények? ! 

— Miért nem vagyok én két évvel idősebb? — morgott Martin. 

— Mert két évvel később születtél — világosította föl apa. — De 
a mikrobuszt nem vezetheted két év múlva se. 

— Hogyhogy? 

— Tizennyolc évesen csak B kategóriás jogsid lehet, ami kö- 
zönséges autóhoz jó. A mikrobuszhoz D1-es kell, azt pedig 
csak huszonegy évesen kaphatod meg. 

Kissy lassan bólintott. Igen, ez a Dl nevű dolog rémlett neki, 
amikor Angéligue letette a jogsit, szó volt róla, hogy olyat sze- 
rez, amivel mikrobuszt is vezethet, hiszen sokan vannak. De 
Angéligue már elmúlt huszonegy éves. Akkor volt annyi, ami- 
kor összeállt a csapat. 

— No jó — mondta Vanessa. — Akkor megyünk vonattal, a 
mikrobuszt meg fölosztjuk egymás között, mindenki visz egy 
darabot hátizsákban, és ott összerakjuk. Nem probléma. A lé- 
nyeg úgyis az, hogy Ninónak a nyála csorogjon utánam. Olyan 
jelmezt akarok, amitől kidülled a szeme és azt találgatja, hogy 
egyáltalán betöltöttem-e a tizenkettőt! 


De nem sikerült a dolog, pedig remekül eltervezték. Reggel el- 
rohantak a hipermarketbe, vettek egy kölykös mintájú, fehér 
pólót, egy rózsaszín sortot és egy piros hajcsatot, amin egy ma- 
ci volt. Vanessa átöltözött a hipermarket mosdójában, a ruháit 
betették Jennifer hátizsákjába. A mikrobusz nem volt náluk, 
egyszerűbbnek találták otthon hagyni. Vanessa a pénztárnál el- 
gondolkodva nézegette a rágógumikat, meg is kérdezte, mit 
gondolnak, ne fújjon-e lufit rágógumiból, az olyan gyerekes, de 
Kissy azt mondta, semmi kedve egy ragacsos malacot hazavin- 
ni, Chantal meg azt, hogy mi van, ha a pasi pont visszataszító- 
nak találja és nem kezd ki vele. Úgyhogy rágógumit nem vet- 
tek. 

A pasi kertes házban lakott Créteilben, a Préfecture állomás- 
tól pár utcányira. Vanessa először megállt egy lámpaoszlopnál, 
éppen a házzal szemben, a másik oldalon, és egy képregénybe 
mélyedve várakozott. A barátnőjét várta, akivel a neten ismer- 
kedett meg, az illető valahol itt lakik, itt adott neki találkozót. 
Így szólt volna a mese, ha van kinek előadni. De nem volt. Ni- 
nónak az lett volna a dolga, hogy előjöjjön az odújából, szóba 
elegyedjen vele — találja meg ő, hogy milyen ürüggyel —, és 
amikor a kislány a barátnőjét említi, akkor lelkesen mondja, 
hogy hiszen az az ő lánya, bent van a házban, jöjjön csak! 

De Nino nem jött. A csapat a két legközelebbi keresztutcában 
várakozott, az egyikben Kissy Martinnel és Nimbyvel, a másik- 
ban Chantal és Jennifer. A két osztag nyugodtan beszélgetett 
egymással, mert Vanessa telefonján ki volt kapcsolva a hang- 
szóró, ő nem hallotta őket, tehát Nino se, ha odamegy. Ők vi- 
szont hallották Vanessát, jó félóra elteltével. 

— Hello Kitty Alfának és Bétának, vétel — szólalt meg halk 
hangja. Kissy elvigyorodott. A pólóján volt Hello Kitty cica, 
arról választott fedőnevet, ebben a pillanatban. 

— Tisztán hallunk, Kitty — felelte Nimby. 

— Teljes csend mindenütt. Már kívülről tudom a képregényt. 
Ha a pasi délelőtti álmát alussza vagy moziba ment, ősz szakál- 
lam nő, mire előkerül. 

— Vagy ha szimplán csak nem jut eszébe kinézni az ablakon — 
mondta Chantal. 

— Mi lenne, ha becsöngetnél? — kérdezte Martin. 


— Nincs akadálya — felelte Kitty. Átsétált az utcán, hallották a 
lépéseit. A csengőt nem hallották, csak jó fél perccel később 
azt, hogy beleszól a készülékbe. — Senki. Nincs itthon. Levonu- 
lok a területről észak felé, kerüljük meg a tömböt és ott talál- 
kozzunk. 

Öt perc múlva helyet foglaltak valakinek a háza előtt a gye- 
pen, és tanácskozni kezdtek. 

— Nincs értelme itt várni — mondta Jennifer. — El is utazhatott 
hétvégére. 

— Egyetértek — bólintott Vanessa, és levette a macis hajcsatot. 
— Mást kell kitalálnunk. 

És ki is találtak. 


Vanessa visszament megfigyelni a házat, Chantal és a fiúk pe- 
dig ott maradtak a keresztutcában fedezetnek. Ők pedig keres- 
tek egy üzletet, ahol vettek egy csomag levélpapírt, egy cso- 
mag gumikesztyűt és egy fekete filctollat. Aztán bementek egy 
étterembe, a vécébe, hogy kevésbé legyenek kitéve kérdések- 
nek. Kibontották a kesztyűket és fölhúztak egy-egy párat. Kis- 
sy kicsomagolta a papírt és kivett egy lapot, Jennifer pedig jel- 
legtelen nyomtatott betűkkel megírta a levelet. 


Kedves Nino! 


Okvetlenül találkoznom kell veled. Szerdán tizenhárom óra ti- 
zenötkor a Monceau parkban. Menj Maupassant szobrához és 
ülj a lány ölébe. 

Szörnyű lenne, ha nem lennél ott. Ugye tudod, miért? 


Vladek 


A szöveg nagyrészt Chantal krimiszerzői tehetségét dicsérte. 
Kellőképpen homályos volt ahhoz, hogy a pasas bármit hihes- 
sen, és tartalmazta a két nicket, amik láttán Ninót okvetlenül 
kiveri a víz. Valószínű, hogy ezt a nicket sehol máshol nem 
használja, csak shindyskedéshez — de ha mégis, akkor se futha- 
tott máshol össze egy Vladekkel. 

A levelet kesztyűs kézzel tették vissza a csomagba, aztán 
visszamentek a többiekhez, és Kissy kesztyűs kézzel vette ki és 


dobta be a postaládába. Ujjlenyomat egy szál se. A kapuhoz se 
nyúltak, és Vanessa előzőleg megint becsöngetett, az ujját be- 
csavarva a hátizsákból kivett blúzába, s alaposan letörölte az 
ujjlenyomatát onnan is. 

Hazafelé beugrottak Jenniferékhez, mert Andreas már hazaér- 
hetett, és mert volt egy köteg farsangi álarcuk. Andreas való- 
ban otthon volt, segített megkeresni az álarcokat, de csak szó- 
ban, mert a keze közben Chantal derekán volt. Chantal úgy si- 
mult hozzá, hogy Kissy, aki nem az álarcokat keresgélő Jenni- 
ferre figyelt, sokadszor is megállapította, hogy egy árva szavu- 
kat se szabad elhinni, hogy csak az ágyban kellenek egymás- 
nak. 

Mintha a gondolatában olvasna, Andreas egyszer csak a sze- 
relmére nézett és azt mondta: — Ha a kis sajtzabálók hazamen- 
nek, itt maradhatnál. Rendbe hoztam az ágy lábát, szívesen 
megmutatnám. 

— Majd megmutatod Vaucressonban — nevetett Chantal. — Ne- 
kem hétvégenként kell az egérszag meg a rágcsáló neszek. 

— Úgy is jó. Ki is volt, aki plüssegeret akart az ágyába? 

— Philippe — mondta Vanessa. — De nem kapott. 

— Sajnálhatja. Klassz dolog plüssegérrel aludni, sokkal jobb, 
mint macival. 

— Hát te aztán meggyőződtél róla — nevetett rá Chantal, és 
közben olyan szerelmesen nézett, hogy Kissynek beledobbant a 
szíve. Tényleg bolondul a srácért. 

Persze el kellett mondani, mire kellenek az álarcok. Andreas 
végighallgatta a tervet, és azt mondta, ő nem nagyon érti, hogy 
miért pont ezt eszelték ki, de jobbat ő se tudna mondani. Csak 
azt az egyet árulják el, hogy miért pont a Monceau-park és mi- 
ért a lány ölébe. 

— Egyszerű — mondta Chantal. — Olyan helyet akartunk, ami 
közelebb van, semmi kedvünk megint kibumlizni Créteilbe. De 
nem is túl közelit. Úgyhogy fogtuk a térképet és ráböktünk va- 
lahol, aztán azon a tájon kerestünk valami ismert helyet. Ez lett 
a Monceau-park. De még egyikünk se járt ott, ezért kerestünk 
róla fényképeket a neten, megtaláltuk a szobrot, és akkor jött az 
ötlet, hogy üljön be a lány ölébe. Az elég egyértelműen jelzi 
majd, hogy ő az. 


Világos, felelte Andreas, és fölkapta a táskáját, hogy indul- 
hatnak. Aztán letette megint. 

— Várjunk csak. És ha másvalakit küld maga helyett? 

— Miért küldene? — néztek rá az egerek. 

— Mert fél a rendőrségtől. 

— Nem, nem így értettük — emelte föl a kezét Vanessa. — Mit 
mondana a másvalakinek, hogy miért üljön bele a lány ölébe? 

— Mit tudom én — vont vállat Andreas —, például hogy foga- 
dott valakivel, hogy rá tud venni valakit, hogy odaüljön. Akár- 
miért. Ha ez az ember a leleplezéstől fél, akkor elhihetitek, 
hogy találékony lesz. Vagy egyszerűen el se megy. 

— Akkor meglátogatjuk otthon — mondta Vanessa —, de igazad 
van, kisfülű, szereznünk kell egy fényképet az emberünkről. 


Amíg hazaértek, Vanessa meghányta-vetette magában a dolgot, 
és otthon elővette a telefonját. 

— Szia, Philippe, Vanessa vagyok. Szükségem van a segítsé- 
gedre... Persze... Még szép!... Nem, nem vertük meg. Még 
nem is láttuk. Elmondhatom?... Kösz. Szóval van egy embe- 
rünk, pontosabban kettő, de most az egyikkel foglalkozunk. 
Tudjuk a nevét és a címét. Szeretnénk tudni, szerepel-e a nyil- 
vántartásotokban és van-e róla fénykép... Hát csak azért, mert 
randevút adtunk neki pár nap múlva. Nem, mert semmi tör- 
vényelleneset nem követtek el. Csak arról beszélgettek, hogy 
vonzódnak a gyerekekhez. Képet se cseréltek, semmit. — Most 
Vanessa vagy fél percig hallgatott, aztán felcsattant. — Nem ér- 
tettél meg, Philippe! Te nem érted, hogy a Jerry mire való. A 
megelőzés legalább olyan fontos, mint a büntetés. Igazából 
még fontosabb kellene hogy legyen. Szóval segítesz, igen vagy 
nem? Jó. Rendben. Várom. 

Kinyomta a telefont és dühösen meredt az egerekre, akik 
szemrehányóan néztek vissza rá. 

— Elfelejtettem kihangosítani, mi? 

Bólintottak. 

— No jó. Szóval kiselőadást tartott nekem, hogy nem eshetünk 
neki embereknek, akik semmilyen törvényt nem sértettek meg. 
Nem érdekes, majd a szabadnapján megverem. Mindenesetre 
kapcsolatba lép valakivel az országos nyilvántartóban és majd 
visszahív, hogy megadjam az adatokat. 


Egy órába is beletelt, hogy jelentkezzen, akkor viszont tíz 
perc alatt kiderült, hogy a nyilvántartóban nem szerepel se Ro- 
bert Codet, se senki azon a címen. 

— Hát jó — mondta Vanessa —, akkor nekünk kell utánajár- 
nunk. Ötleteket kérek. 

— Hétvégén nincs értelme odamenni — mondta Kissy. — El- 
utazhatott, csak az időt vesztegetnénk. 

— Akkor viszont hét közben kell. Két munkanapunk van. 

— Nem megy — mondta Martin. — Nekünk az a világ vége, es- 
te lesz, mire suli után odaérünk. Addigra jó eséllyel hazamegy, 
tévét néz a szobájában és leánykákról álmodozik. 

— Kit tudunk megkérni, hogy hétfőn odamenjen? — tűnődött 
Chantal. 

— Senkit — felelte Vanessa; most tényleg pont olyan volt me- 
gint, mint a nővére. — Nem odamenni kell, hanem órákon át 
lesben állni. Egy ember a géphez! Szükségem van a telefon- 
könyvre. 


— A feladat nagyon egyszerű, Mansy úr — mondta Vanessa. — 
Van egy ember Créteilben. Szükségünk van a fényképére, tud- 
nunk kell, mit dolgozik és hol, milyen időbeosztással jár a 
munkahelyére. Ugyanezt mindenkiről, aki a házban lakik. És 
kedd estére kell. Vállalja? 

Kis csend a telefonban. 

— Ugye viccelsz velem? — jött végül a válasz. 

— Nem tudtam, hogy tegeződünk, Mansy úr — felelte Vanessa 
jegesen. 

— Gyerekekkel azt szoktam pedig. Hány éves vagy? 

— Ez nem tartozik önre. A számlát egy alapítvány fogja fizet- 
ni. Tehát? Ha a válasz nem, akkor keresek mást, úgyhogy ha- 
mar döntsön. 

Némi derültség bujkált a férfihangban. 

— Hát jó. Az alapítvány faxoljon el egy megbízólevelet, és el- 
vállalom. 

— Milyen számra? 

— Ugyanerre. 

— Mi legyen benne? 

— Az alapítvány adatai, a megbízás leírása a célszemély is- 
mert adataival, cégszerű aláírás. 


— Meglesz — vágta rá Vanessa. 

— És ötszáz euró előleg. 

— Hogy juttassuk oda? A bankok zárva vannak. 

— Viszont van busz, metró, taxi, vagy felőlem gyalogolhatsz 
IS. 

— Jó. Hívjon vissza, ha elolvasta a faxot. Visszhall! 

Ezzel Vanessa kinyomta a telefont, és dühösen meredt rá né- 
hány pillanatig. 

— Honnan szerezzek én ilyenkor faxot?! 

— A panzióban van — cincogta Kissy. 

— Van, van... de apa elutazott, anya is mászkál valahol estig. 
A néniék meg nem tudják cégsze... illetve mi az, hogy cégsze- 
rű aláírás? 

— Az alapítvány pecsétje és egy kuratóriumi tag aláírása — fe- 
lelte Chantal. 

Vanessa latolgatott néhány pillanatig. 

— No jó. Egerek, telefonra! Mindenki hívjon föl egy kurató- 
riumi tagot, hol van és van-e ott fax. Jennifer, te kérdezd meg 
Tomot, dolgozik-e még. Nimby, ülj le a géphez és írd meg a 
megbízólevelet. Állj, nem jó. Ebből az lesz, hogy hárman hív- 
játok föl ugyanazt. Minden tagot a saját egere hívjon föl. Én hí- 
vom Ange nénit, bár neki aligha van... 

És pont Ange néninek volt, azazhogy a szomszédjának. A né- 
ni kicsit csóválta a fejét, hogy miért akarnak magánnyomozót 
felfogadni, de azt mondta, ő már nem lepődik meg semmin. 
Nimby öt perc alatt megírta a megbízólevelet, másik öt perc 
alatt elkészítette a fejléces levélpapírt — most már ilyenjük is 
lesz —, aztán elküldték a szomszédnak emailben, ő kinyomtatta, 
a néni aláírta, és mehetett a fax. A néni neve alatt ott volt, hogy 
kuratóriumi elnök. Pecsét helyett pedig Nimby a levél aljára is 
odatette az alapítvány logóját. 

Tom már nem dolgozott, egy jó órája hazaért. 

— Miért, fuvar kellene? — kérdezte. — Kifogyott otthon a sajt? 

— Nem fogyott ki — nevetett Vanessa —, arra mindig vigyá- 
zunk. 

— Szombat esti program? Netán valami egérkongresszus? 
Esetleg ausztrál földimalac-küldöttség érkezik? 

— Semmi ilyesmi. Alkalmazottat vettünk föl, és az előleget 
célba kellene juttatni minél előbb, különben nem vállalja. 


— Á, értem. Nagy összeg? 

— Mihez képest... ötszáz euró. 

— Jó. Akkor fölhívok egy kollégát, mondjátok a címet. 

Megmondták. Tíz perc múlva Mansy úr csörgött. 

— Szóval komoly a dolog - állapította meg. — Itt van a fax is, 
a pénz is. És tényleg van ilyen alapítvány. Megállapodtunk, je- 
lentkezni fogok az adatokkal. 

— Vigyázzon, hogy ne vegyék észre — figyelmeztette Vanessa. 

— Nem vagyok kezdő. 

Két perccel később pedig Tom jelentette, hogy a barátjának 
egy elismervény lapul a zsebében. 

— Hétfőn találkozom vele, akkor ráérek odaadni. 

— Fantasztikusak vagytok, Tom, ugye tudod? 

— No hallod, nekünk rajzfilmfiguráknak össze kell tartanunk! 


A fejléces levélpapír eszükbe juttatta, hogy ezer éve nem volt 
kuratóriumi ülés. Az alapszabály szerint évente kettőt kell tar- 
tani, de eddig csak egyet tartottak — összesen. De ez valahogy 
soha nem foglalkoztatott senkit. A kuratóriumra semmi szük- 
ség, csak egy-egy tagjára, ha nagy ritkán alá kell írni valamit, 
mint most. Vagy ha el kell menni valahová az alapítvány nevé- 
ben, azazhogy az uszodába pont apa ment a kameraügy miatt, 
aki nem is kuratóriumi tag. De hát ez senkit sem érdekel. A Jer- 
ryt a csapat működteti, ahogy kezdettől fogva tervezték, az 
egész bürokratikus marhaságra semmi szükség. 

A szombat estét és a vasárnapot azzal töltötték, hogy forgató - 
könyveket dolgoztak ki szerdára. És a nyárra. Vasárnap reggel, 
amikor meglátták az üdvözlő farkcsóválásokat, hirtelen eszük- 
be villant, hogy ez a kutya már nem egyetlen kutya, és meg kell 
oldaniuk ezt a problémát is. A Millió Csaholó Szájacska Prob- 
lémáját, ahogy Nimby elnevezte. 

A korábbi megoldás teljesen jónak tünt: a kicsik szépen meg- 
születhetnek az alagsorban, a lépcsőt el lehet zárni előlük, és ha 
már nagyocskák, akkor semmi akadálya, hogy reggelenként le- 
vonuljanak, mindenki felkapjon kettőt-kettőt a nyakbőrénél 
fogva, és fölvigye őket a kertbe, ahol rohangászhatnak, virágot 
és bogarat szimatolhatnak, sőt esetleg mászókákat is lehet épí- 
teni nekik. Tökéletes megoldás volt. Egyetlen baj volt vele: eh- 


hez a csapatnak Vaucressonban kellett maradnia. Ők pedig 
vagy Beaulieu-ben akarták tölteni a nyarat, vagy mászkálással. 

A problémát a Vanessa fejében található Niala oldotta meg 
egy szempillantás alatt, megejtő könnyedséggel. Közölte, hogy 
az egész kutyacsaládot elviszik Beaulieu-be, méghozzá akkor, 
amikor még egy darabban vannak. A panzió és a villa mellék- 
épületei remek szülőotthonokat kínálnak, és ha aztán kiskutya- 
áradat hömpölyög végig a kerteken, hát annyi baj legyen. Suzy 
otthon érzi magát ott is, Isabelle nénit és Jeanne-t csodálatos 
falatok forrásaként tiszteli, Luigiért is rajong, Mariónak mindig 
a nyakába borul, Blanche-ék pedig apáék és az egerek után az 
elsők a szívében. Még a macskákkal is kijön, sőt azt is tudja, 
hogy a két majdnem egyforma testvér közül melyik Mouchi és 
melyik Michou. Nem mindegy, mert Mouchi sokkal közvetle- 
nebb Suzyvel, mint Michovu. 

Úgyhogy a Millió Vibráló Farkinca — ahogy Jennifer nevezte 
őket — Beaulieu-ben gyerekeskedik majd. Ott gazdát is köny- 
nyebben találnak nekik, jelentette ki Vanessa. Amikor megkér- 
dezték, hogy miért, fölszegte a fejét és közölte: 

— Csak. Istenségem ezt mondja. 

Fenntartás nélkül elhitték neki. 

Legalább egy kiskutya biztosan repülőre ül majd, mert Nim- 
by azt mondta, hogy megbeszélte a szüleivel és kérnek egyet. 
Négy lába és egy farka legyen. Talán még sorolta volna a kí- 
vánságait, ha Kissy le nem állítja: neki nincs beleszólása, hogy 
a kicsik milyenek legyenek, forduljon Suzyhez, imádja Nim- 
byt, talán még arra is hajlandó, hogy a kölyköt a kívánt színben 
szállítsa. 

Suzy tudomást se vett az eszmecseréről, amit róla és a gyere- 
keiről folytattak. A kanapé mellett összegömbölyödve aludt. 
Jennifer szerint édes apróságokról álmodott, akik fölmásznak 
az ő hátára és lebukfenceznek a másik oldalon, vagy beleka- 
paszkodnak a farkába és vonszolósdit játszanak vele. Vanessa 
viszont meg volt róla győződve, hogy jókora húsokat fal föl ál- 
mában. A vita eldöntetlen maradt. 


Ha Beaulieu-be viszik, lesz társasága: a kapu mellett már új ku- 
tya silbakol, egy fiatal, ügybuzgó tanonc, aki a Belle névre 
hallgat, minthogy ő is kislány. Uj házat is kapott, mert Lulu a 


házával együtt költözött át a családi kertrészbe, a melléképület 
közelébe. Itt csend van, reggeltől estig heverészhet, és csak egy 
méterrel kell arrébb sétálnia, ha napsütésre vagy árnyékra vá- 
gyik. Megkötve persze most sincsen, ahogy Belle sem, hiszen 
éppen az a házőrzés lényege, hogy ha valaki rosszat tenne, ott 
teremhessen és lekaphassa a tíz körméről. Belle egyébként ki- 
lenc hónapos, és valószínűleg leszármazottja Lulunek, bár 
törzskönyv hiányában ezt nem tudni biztosan, de ha Belle-nek 
az az apja, akit gondolnak, és az apának is az az apja, akkor ő 
Lulu dédunokája. Dédkutyája, mondta Niala. 

Niala elismeréssel nyilatkozott a fogásukról, még ha ilyen si- 
kerületlen is — azt mondta, így a jó, csírájában elfojtani. Majd 
csak meglesz az a shindy. Ami pedig VIladeket illeti, ő ií5 bejö- 
het még a csőbe. 

Hétfőn délután jelentkezett Mansy úr, és elmondta, hogy mit 
tudott meg. Robert Codet eladó egy kis boltban, mobiltelefono- 
kat és hasonlókat árul. Harmincöt éves, nős, gyermeke nincsen. 
És küldött SMS-ben hat fényképet. Kettő az üzletben készült, 
három az utcán, egy az üzlet portálját ábrázolta. A feleségről 
még nincs információja. Nimby, akivel beszélt, azt kérte, hogy 
csináljon jobb minőségű képeket. 

Kedden Mansy megint telefonált. Camille Codet felszolgál 
egy étteremben. Huszonkilenc éves. Róla már elég jó képek 
jöttek, az étteremről is egy. Nino jó minőségű képeit is meg- 
kapták hamarosan, és mellé az információt: Nino hétfőtől pén- 
tekig reggel nyolcra jár és este hatig dolgozik. A felesége ki- 
lenctől hétig. 

— Újabb feladatunk van az ön számára, Mansy úr — közölte 
Vanessa kedden öt órakor. — Robert Codet-nak holnap tizenhá- 
rom óra tizenötkor a Monceau-parkban kell lennie. Ehhez el 
kell kéredzkednie a munkahelyéről. Tudni akarjuk, hogy mikor 
indul el onnan, ha ugyan megteszi, és hogy ott lesz-e a parkban 
időre. 

— A ti pénzetek. Követem és telefonálok. Ezzel végeztünk? 

— Valószínűleg. Holnap délután megmondjuk. 


Kedden este Franconville-ben gyűlt össze nyolc kisegér: Angé- 
ligue itt volt, hiszen itt lakott, Niala pedig idejött, mert Pi majd- 
nem biztosra mondta, hogy holnap szabaddá tudja tenni magát 


és velük egerezik. De lehet, hogy késő estig eltart a dolog, csak 
aztán jön ki a többiekhez. 

Már majdnem kész volt a dolgozat. Niala azt mondta, Pi állí- 
tása szerint két időszak van, amikor jól halad: ha ő, Niala nin- 
csen ott, mert akkor nem vonja el a figyelmét, és ha ott van, 
mert akkor viszont segíti és inspirálja. Kissy boldogan nézte 
Nialát és itta a szavait. Igazán megérte a várakozás. Niala két 
évig tartó, hősies várakozása Pire, és az ő többhetes várakozá- 
sa, hogy újra láthassa Nialát. Meg Pit. Őt még hosszabb ideje 
nem látta. 

Pi este kilenckor érkezett, mindkét kezében csomagokkal, 
amiket Martinnek adott azzal, hogy az élete árán is védelmez- 
Ze, és végigölelgette a lányokat. Nem úgy csinálta, mint Nim- 
by, aki a végére hagyta Vanessát, hogy aztán onnantól állandó- 
an őt ölelgesse. Pi először is hosszan magához szorította Nialát, 
meg is csókolta, aztán sorban kaptak egy ölelést mind. A fiúk 
vállveregetést. Közben előkerültek Nimby szülei, őket is üdvö- 
zölte, aztán megállt az egerek gyűrűjében és azt mondta: 

— Cin-cin, kész a dolgozat. 

Megéljenezték és megtapsolták, amikor pedig elkérte Martin- 
től az egyik csomagot és kivett belőle két bőrbe kötött könyvet, 
az ujjongó tömeg rohangászni kezdett körülötte, csakhamar 
kört formálva. Mindenki megfogta két szomszédja kezét, úgy 
szaladtak Pi körül, és a Tom és Jerry főcímzenéjét énekelték. 

Amikor vége lett, Pi elkiáltotta magát: 

— Állj! — és Martinre mutatott. 

Rögtön megtorpantak mind. Az életük múlt a gyors, fegyel- 
mezett reakciókon, főleg ha egyszerre több cica elől kell mene- 
külni. 

— Hol a másik csomag? 

— Nálam — mondta Yves bácsi Pi háta mögött. 

— Hű. Szerencse. Vigyázz rá, ennivaló van benne. 

— Sajt! — kiabálta Kissy a többiekkel együtt boldogan, és ro- 
hantak a csomaghoz, de Yves bácsi nevetett és a feje fölé tar- 
totta. 

— Adta mohó egerei! Hess innen! Sicc! Sicc! 

— Nem, nem sajt — mondta Pi már befelé menet; a csomagot 
Yves bácsi letette a konyhaasztalra, Vanessa pedig mint kony- 
hafőnök bontogatni kezdte. — Szóval a barátomnál voltam, aki 


a dolgozat nyomását és kötését vállalta, és ő rendelte magának 
meg a barátnőjének. Csak aztán a barátnője hazaállított egy fá- 
cánnal, amit okvetlenül meg akart sütni, úgyhogy ezt nekem 
adták. Én meg elhoztam. 

A nagy papírcsomagból japán kaja került elő. Szusi. Többfé- 
le, nagyon hasonló ahhoz, amit Kissy többször evett már. Saj- 
nos a terjedelem nagy részét a papír tette ki, és mire Vanessa 
kicsomagolta, a kaja már alig látszott az asztalra halmozott 
szendvicsek és hozzávalók között. 

— Ez lehet a desszert — mérte föl Vanessa a mennyiséget. — 
Mindenkinek jut másfél maki és egy nigiri... meg van még 
egypár temakink is. Azokat majd kisorsoljuk. 

Kissy lenyűgözve hallgatta. Ő is ismerte a szusifajták elneve- 
zéseit... elméletben. A gyakorlatban képelen volt fölidézni 
őket, csak ha hallotta, akkor tudta, hogy az valamilyen fajta 
szusi. De Vanessa úgy beszélt róluk, mint aki naponta szusit 
eszik. Biztosan a szenszejnél tanulta. 

— A dolgozatot mondd — kérte Niala Pit. 

— Nincs mit mondani. Kész, reggel beviszem, aztán visszanö- 
vesztem a füleimet és a tietek vagyok. 

— Akkor jössz velünk shindyt fogni? — kérdezte a csapat szin- 
te kórusban. 

— Jövök, csak meséljétek el a történetet, mert Niala csak né- 
hány részletet tudott elmondani, és az se maradt meg a fejem- 
ben. 

A vacsora alatt elmeséltek mindent apróra. Vanessa szendvi- 
csei most is egyöntetű sikert arattak — a szusi nem. Kissynek 
éppenséggel ízlett, három tekercset is megevett, meg egy rizs- 
gombócot és egy tölcsért — ördög tudja, melyiket hogy hívják 
—, mert Vanessa csak egy gombócot evett meg, aztán kijelentet- 
te, hogy ez nem szusi. Ez valami ócska, vacak utánzat, ő le- 
mond az adagjáról. Ők meg csak néztek döbbenten. 

— Jobbhoz van szokva a kisasszony — mondta Angéligue el- 
hűlve. 

Vanessa fölpattant. 

— Igenis jobbhoz vagyok szokva! — csattant föl. — A szenszej- 
nél sokszor ettem szusit. Az mindig házi készítésű, igazi mes- 
termunka volt, és a szenszej sokat mesélt róla, hogy a szusi mi- 


től jó és hogyan jó. Ezt az ízetlen vacakot a szenszej csak azért 
enné meg, mert különben megsértené a vendéglátót. 

Beszéd közben lendületes léptekkel rótta az ebédlőt föl és alá. 
Kissy követte a tekintetével, és észrevette, hogy Yves bácsi 
hogy fegyelmezi az arcizmait. Andreas nem ezt tette, ő a tenye- 
re mögé rejtette a vigyorát, ámbár háttal ült a kislánynak. 

— Csak nevessetek — vakkantotta Vanessa, ámbár senki nem 
volt olyan vakmerő, hogy erre vállalkozzon. — A szusi komoly 
dolog. Minden étel komoly dolog. Aki ezt a gasztronómiai me- 
rényletet legyártotta, legfeljebb a tévében látott szusit, sőt jJapá- 
nokat is. Bele se merek gondolni, mit művelhet az ilyen a pro- 
vence-i konyhával. 

Kissy némán könyörgött egy rizsgombócnak, segítsen, hogy 
megőrizhesse a komolyságát. Látott már efféle szent borza- 
dályt, filmekben, előkelő modorú mesterszakácsoktól, az is ép- 
pen elég komikus volt. De Vanessa egy cseppet sem előkelős- 
ködött, inkább úgy dühöngött, mint egy maffiavezér, amikor 
kiderül, hogy a zsaruk szagot fogtak. A modora egyáltalán nem 
illett a tárgyhoz. 

A mesterszakács hirtelen kirohant a konyhába. Ők egymásra 
néztek és elnevették magukat. 

A sértett mester csak negyedóra múlva jött vissza egy tányér- 
ral. Addigra gondosan eltüntettek minden morzsát a leszólt ké- 
szítményből. 

— Ennek semmi köze a szusihoz — állt meg az asztalnál. — 
Nem tudom, hogy kell készíteni, és a hozzávalók sincsenek 
meg. Ez egyszerűen egy kis főtt rizs, plusz pár csipet fűszer és 
egy kis odafigyelés. Mindenkinek jut egy kanállal. Kóstoljátok 
meg, aztán mondhatjátok, hogy kicsinyes vagyok. 

Nem mondták. A rizs varázslatos volt. Kissynek sejtelme se 
volt, hogy mit rakhatott bele, de nagyon különleges dolgokat 
nem, mert igazán egzotikus fűszereket Nimbyék nem tartottak. 
Az adagolásban lehet a titok. 

Kissy ekkor kezdte sejteni, hogy Vanessa tényleg mestersza- 
kács. Lehet, hogy még nem tud annyit, de a tehetsége megvan 
hozzá. 


Mansy úr délben telefonált: Codet elindult a munkahelyéről és 
buszra szállt. Követi és jelent. A ruházatát is leírta: sötétszürke 


öltönynadrág, kék ing, sötétkék baseballsapka. Kissy a fejét 
csóválta, hogy lehet így öltözni, de hát majd úgyis megverik. 

Ők akkor már régen a helyszínen voltak. Fölmérték a terepet, 
bejárták az egész parkot, megismerkedtek a búvóhelyekkel, ki- 
járatokkal. Angéligue vitte ki őket, a shindyvadászat kedvéért 
szabaddá tette ezt a napját, később pedig csatlakozott hozzájuk 
Pi is, miután leadta a dolgozatot. 

Mansy tizenhárom óra ötkor jelentette, hogy Codet belépett a 
parkba. A szobor felé tart. Mansy a rondellánál várakozik. 
Chantal, Niala és Pi is a rondellánál volt. 

Vanessa, Nimby és Jennifer a szobron túl várakozott, a tavon 
át vezető lépcsős hídnál. Angéligue, Kissy és Martin pedig a tó 
túlsó végén, az oszlopsor tövében. 

Egyforma viseletben voltak. Fekete póló, fekete nadrág, alat- 
ta utcai ruha, ezeket egy pillanat alatt le lehet dobni és elve- 
gyülni a forgalomban. Fekete kesztyű és álarc. Igazából nem 
farsangi álarcok voltak, hanem állatos maszkok, de nem szá- 
mít, az a lényeg, hogy elrejtette az arcukat. Niala és Jennifer a 
haját is feltűzte és hátrafordított ellenzőjű baseballsapka mögé 
rejtette. 

Pi volt az oroszlán, mert az volt a legnagyobb álarc. Niala ci- 
ca, de közölték, hogy ne élje bele magát. Angéligue majom, 
Jennifer medve, Chantal róka, Vanessa kutya, Nimby nyuszi, 
Martin disznó, Kissy pedig elefánt. Fordéknak csak hat álarcuk 
volt, így is több, mint ahányan ők voltak; a maradékot este vet- 
ték gyorsan. Új, vastag és erős gumikat fűztek beléjük, hogy 
biztosan tartsanak. 

— Itt Róka — érkezett Chantal hangja a fülükbe. — Célszemély 
bemérve. Úton a célponthoz. Columbo tíz méterre tőlem áll és 
figyel, nem tudja, hogy őt is figyelik. Vétel. 

— Itt Medve, látom közeledni. 

— Itt Malac, vettük. 

A rondellától a szoborig, ha az ember tudja az utat, két perc. 
Úgy tűnt, Nino járt már itt, mert Oroszlán hamarosan jelentette, 
hogy a szobornál van. Nézegeti, járkál körülötte. Maupassant 
mellszobra egy posztamensen áll, aminek a tövében egy lány 
fekszik, kényelmesen egy párnára támaszkodva. A párna ugyan 
kőből van, de ez nem zavarhat egy olyan lányt, aki szintén kő- 
ből van. 


— Itt Elefi — szólt a rádióba Kissy —, elindultunk. Egyes fázis? 

— Pozitív, Elefi — felelte a Cica. — Gyerünk! 

Pár pillanat múlva meghallották az Oroszlán nyugodt hangját. 

— Szervusz, Nino. Csak nem a hölgy ölébe akartál beleülni? 

Nyugtalan csend. Nino most három fekete, álarcos alakot lát 
maga előtt. Egy oroszlánt, egy cicát és egy rókát. A magassá- 
gukon és a mellük formáján kívül semmi egyéni jellegzetesség. 

— Gyere. Üljünk le inkább ott. 

— Kettes fázis indul — lehelte a mikrofonba a Kutya. Vagyis 
ahogy Nino túlmegy a szobron és a padok felé tart, ők is elin- 
dulnak és szembetalálkoznak vele. Elefi intett Majomnak, hogy 
húzódjanak be egy-egy fa mögé. Innen jól láttak mindent, de 
Nino azt fogja hinni, hogy csak hatan vannak. 

Nino középtermetű, vékony pasas volt. Korán kopaszodott, 
kicsit hajlott háttal mozgott. És nagyon ideges volt. 

— Hármas fázis készenlétben — jelentette a Majom. 

Nino falfehéren rogyott le a padra. Az álarcosokat nézegette, 
egyikről a másikra kapta a tekintetét. Négyen előtte álltak meg, 
a Róka és a Cica a pad mögött. 

— Ti... maguk... én... 

— Elég is a névmásokból — mondta kaján örömmel a Nyuszit. 
— Mesélj valamit a kislányokról. Vladeknek olyan szépeket me- 
séltél róluk, élőszóval is szeretnénk hallani. 

— Én nem... én nem... 

— Te nem mit? 

— Én nem bántottam senkit! 

— És azt várod, hogy ezt elhiggyük? 

— Én... én csak... 

— Hallhatnánk végre egy komplett mondatot? — csattant föl a 
Kutya. Nino ijedten kapkodta a tekintetét egyikről a másikra. 
Hát persze, ha az ember nem mozog beszéd közben, nem is lát- 
szik, hogy ő szólalt meg vagy a mellette álló. 

— Maguk... rendőrök?... Micsodák maguk? 

— Azzal most ne foglalkozz — mondta az Oroszlán. — Azzal 
foglalkozz, hogy olvastuk az egész beszélgetésedet Vladekkel, 
és magyarázatot várunk az olyan megjegyzésekre, mint , tizen- 
két évesig kívánatosak", meg , a szomszéd kislány már ovis ko- 
rában is nagyon tetszett". Tudjuk, hol laksz, hol dolgozol, van 
fényképünk a feleségedről a munkahelyén, meg persze rólad is. 


Van elképzelésed, mit idézhetsz ezzel a kis beszélgetéssel a fe- 
jedre? Várj, ne szólj közbe. Te nem csináltál semmit, ezt tud- 
juk. Börtönbe tényleg nem kerülsz, még őrizetbe se vesznek. 
Csak kirúgnak az állásodból, a szomszédaid utálni fognak, a fe- 
leséged elhagy... vagy ő tud róla? 

Nino lassan ingatta a fejét. 

— Nem. Senki nem tud róla... csak maguk. 

— Halljuk a részleteket — mondta a Cica. — Azt állítottad, hogy 
még soha nem bántottál gyereket. Szeretnénk elhinni, de elég 
nehéz. 

— Én tényleg nem... tudják, nem akarok börtönbe kerülni. 
Meg igazából... sajnálnám is a gyerekeket. Szeretem őket... 
tudom, hogy nem helyes módon, de szeretem... és nem lennék 
képes bántani őket. Egynek megmentettem az életét... ellen- 
őrizhetik, az utcánkban laknak most is... két éve, kiszaladt egy 
kocsi elé és én kaptam el. Ötéves volt... a szülei azóta is rajon- 
ganak értem, én pedig nem győzök gyönyörködni a kislányban. 
De amikor... amikor elkaptam, akkor nem gondoltam semmi 
olyasmire, csak hogy ne essen baja. 

Az Oroszlán és a Cica egymásra nézett, voltaképpen fölösle- 
gesen, bár egymás szemét azért láthatták az álarc alatt. De nem 
ők szólaltak meg, hanem a Kutya. 

— Ellenőrizni fogjuk ezt is, meg még sok mindent. Eddig is 
nyomoztunk már utánad. Azt tudjuk, hogy a rendőrségi nyil- 
vántartóban nem szerepelsz. — Meg azt is tudjuk, vigyorgott az 
Elefánt magában, hogy ezt csak azért mondtad el, hogy értésére 
add: hozzáférünk a rendőri nyilvántartáshoz. — Azt tanácsoljuk, 
hogy nagyon húzd meg magad. És most szép lassan vedd elő a 
házad kulcsát. 

— A ku... 

A Kutya kesztyűs keze villámgyors mozdulattal a derekához 
kapott, és a hátrahőkölő Nino orra előtt egy hatalmas késpenge 
jelent meg. 

— Gyorsabban fölmetszem a hasadat, mint ahogy te kidüllesz- 
ted a szemedet a gyerekekre. Nagyon lassú, megfontolt mozdu- 
latokkal vedd elő a kulcsodat. Lássam a kezedet. Nézd, a Nyu- 
szinak is van kése. Ő még nálam is gyorsabban bánik vele. 

Milyen okos, gondolta az Elefánt. A bicskaforgatásban vala- 
mivel gyengébb Nyuszit veszélyesebbnek tünteti föl, saját ma- 


gát pedig a valóságosnál könnyebb ellenfélnek. Nino bármelyi- 
kükre támad, végzetes csalódás fogja érni. 

A shindy reszkető kézzel húzta elő a kulcscsomót a farzsebé- 
ből, és a Kutya parancsára megmutatta, melyik a kapukulcs, 
melyik nyitja a házat. Nem, riasztó nincsen. Semmi ilyesmi. 

— De miért. . . 

— Át kell vizsgálnunk a számítógépedet — közölte a Kutya el- 
lentmondást nem tűrően. — A házban is körülnézünk. A kulcsot 
otthagyjuk, majd a feleséged beenged és hazudsz neki valamit. 
A gépet elvisszük. Majd később visszakapod. 

— De... de ha... a feleségem látja, hogy... eltünt. . . 

— Majd kitalálsz valami hazugságot. Ha eszedbe jutna odakül- 
deni a rendőrséget, amíg ott vagyunk... 

— Én nem... 

— . . lebeszélnélek róla — emelte föl az ujját a Kutya. — Igazol- 
nánk magunkat és elmondanánk, miért mentünk oda. Este már 
benne lennél a híradóban. 

— Mit tudsz Vladekről? — kérdezte a Róka abban a pillanat- 
ban, ahogy a Kutya elhallgatott. 

— S... semmit. . . 

— Hányszor beszéltél vele? 

— Egyszer... csak egyszer... megismerkedtünk, be... beszél- 
gettünk. . . ennyi. 

— Úgy — mondta az Oroszlán. — Most kelj föl és sétálj vissza a 
metróhoz. Valaki figyelni fogja, hogy visszamész-e a munka- 
helyedre. Máskor és máshol is figyelni fogunk. És ha bárhol tá- 
madás ér egy gyereket, neked legyen nagyon jó alibid. 

A Majom közben már hívta Mansy urat, aki alig száz méterre 
volt tőlük és a kis jelenetet szemlélte. Utasította, hogy kövesse 
Codet-t és győződjön meg róla, hogy visszamegy a munkahe- 
lyére. 

Elégedetten figyelték, ahogy Nino elbotorkál a rondella mel- 
lett, Mansy pedig a nyomába szegődik. Összegyűltek a padnál 
és levették a maszkokat. 

— Ügyesek voltunk — mondta a Vanessává visszaváltozott Ku- 
tya. — Jöhet a házkutatás. 


A shindy házához már maszkok és fekete viselet nélkül men- 
tek, de gumikesztyűt húztak még a kocsiban. Vanessa becsön- 


getett, vártak egy percet, aztán Chantal kinyitotta a kaput. Va- 
nessa és Nimby berobbant a kapun, előreszegezett fegyverrel, 
kétfelé tekingetve. Kissy vigyorogva nézte őket. Tízcentis 
kommandósok nagy kerek fülekkel. 

— Macskamentes — jelentette az előőrs, és a csapat benyoma- 
kodott a kapun. Chantal bezárta és ott maradt hátvédnek. 

Gyorsan földerítették a kertet, nem volt nagy, és macskamen- 
tes volt. Aztán bementek a házba és végigjárták. Előszoba, nap- 
pali, háló, konyha, fürdőszoba, kamra. Mind macskamentes. És 
elég rumlis. 

— Helyes — mondta Pi, amikor összegyültek az előszobában. — 
Osszuk föl. A nappaliban van a legtöbb holmi, oda minél több 
egér kellene. A hálóba mondjuk kettő. Én vállalom a fürdőszo- 
bát. Niala, tied a kamra. — A lány bóintott és már ment is. — Le- 
gyen Angéligue-é a konyha, Kissy és Martin menjen a hálóba, 
Jennifer az előszobába, a maradék pedig a nappaliba. Aki vé- 
gez a részével, segítsen Nimbyéknek. Cin-cin! 

Visszacincogtak és már surrantak is. 

A hálóba lépve körülnéztek. Kissy végignézett a két szekré- 
nyen és rámutatott a közelebbire. 

— Ezt kérem. Te kutasd majd át az ágyat, én meg a könyves - 
polcot. 

Tíz perc alatt megvoltak vele. A ruhásszekrényben semmi 
gyanús. A másik szekrényben se. A polcon jórészt ponyvaregé- 
nyek és egy köteg pornólap. Kissy kettéválasztotta és a felét 
odaadta Martinnek. 

— Mind legális — állapította meg a saját feléről egy percen be- 
lül. — Egérke, igyekezz, te se kaptál többet, mint... Hé! Ki 
mondta, hogy leállhatsz nézegetni? 

— Az álarcom — vigyorgott rá a fiú. Kissy két másodpercig 
bambán nézett rá, aztán megértette. 

— Disznó! Fejezd be a szórakozást és nézd át a maradék hol- 
mit. 

— Jó, csak csinálok egypár fotót. 

— Mi a shindynek? A neten annyit találsz ilyet, amennyit csak 
akarsz. Ismered a viccet: , Képzeld, kiírtam az egész netet egy 
CD-re. — Hogy csináltad? — Kihagytam a pornót." 

Martin nevetett. — Igen, de van itt valami, amit ki akarok 
majd próbálni. 


Kissy már a nappali ajtajában volt. Most megtorpant és visz- 
szanézett. Nem, szó se lehet róla, hogy megkérdezze, mi az. 
Úgyis meg fogja tudni, a kérdéstől viszont ez a disznó csak 
vérszemet kapna. Ráadásul az ajtó persze nyitva volt, s a nap- 
paliban ott állt Vanessa és leplezetlenül vigyorgott. 

Martin legközelebb a nyuszis álarcot kapja. 


A nappali átvizsgálása is megvolt egy negyedóra alatt; mire el- 
készült, a többiek is visszatértek a területükről. 

Azt már idefelé útközben tisztázták, hogy fölösleges a padló 
alá rejtett lemezek után kutatni vagy fémkeresővel végigpász- 
tázni a házat. Ha Nino annyira balfácán, hogy titkosítatlan IP- 
címmel cseverészik a vágyairól egy idegennel, akkor bármilyen 
cucca van, azt ott tartja a gépén — bár az megeshet, hogy alapo- 
san letitkosítva. Ezt a szót, hogy cucc, Nimby mondta. Kissy- 
nek egyáltalán nem tetszett, de ezt nem mondta ki. Túl köny- 
nyednek találta ilyen komoly dologhoz. 

— Sehol semmi — összegezte Nimby. — Se gyerekpornó, se 
névjegy leánykereskedőtől, semmi. Úgyhogy ez kész. Szétsze- 
dem a gépet. 

A számítógép a nappali sarkában állt egy asztalkán, meglehe- 
tős rumliban, mint minden a házban. A környékét már átnézték. 
Nimby néhány gyors pillantással áttekintette a kábeleket, ki- 
húzta őket és fölkapta a masinát. 

— Mehetünk. 

Elindultak az ajtó felé. Már az előszobában voltak, amikor 
Vanessa fölvakkantott. 

— Hülyék vagyunk! Az az asztal tele van lemezekkel! Egy 
egér hozzám! 

Kissy visszament vele, mialatt a csapat egy része kiment a 
géppel. 

—A külön csomagolt zenei lemezeket hagyhatjuk — mondta 
Vanessa, félretolva egy CD-t. — De itt egy tok házi írású leme- 
zekkel, ezeket meg kell néznünk. 

Kissy is talált egy tokot házilag írt lemezekkel, egy harma- 
dikban pedig vegyesen voltak. Egyik se volt tele, összesen ta- 
lán húsz darab. 

— Oké — mondta Vanessa. — Ideje eltünnünk innen, mert már 
úgy érzem magam, mint egy betörő. 


Míg odabent voltak, telefonált Mansy úr és közölte Pivel, hogy 
Codet bement a munkahelyére és beállt a pult mögé. Pi azt fe- 
lelte, ezzel végeztek. Küldheti a számlát. Mansy úr megkö- 
szönte. Pi úgyszintén. 

A számítógépet és a lemezeket letették a ládába. Chantal ad- 
dig bezárta a kaput és a kulcscsomót áthajította a kerítésen. 

— Hát ez is megvolna — mondta Pi, és elindította a kocsit. — 
Mi a következő állomás? 

— Mi lenne — nézett rá Martin, aki most elöl ült a jobb szélen 
—, hát Franconville! 

— Az nem lesz jó — felelte Pi, és megcsóválta a fejét. Kétszer 
is. — Az nagyon nem lesz Jó. 

Kissy gyanakodva tanulmányozta az arcát. Hiszen nem köve- 
ti őket senki... 

— Hé, egérkék ott hátul! — mondta Pi hangosan. — Van közte- 
tek szőke? 

— Kettő is — cincogta Jennifer. 

— Az baj — mondta Pt. — Az nagy baj. Mert akkor senki se ma- 
radt otthon, aki ebédet főzzön. 

A mikrobusz gondterhelt hallgatásba burkolózva haladt Cré- 
teil utcáin. Igen, erre csakugyan nem gondoltak. Már órákkal 
ezelőtt eljöttek hazulról, jóval ebédidő előtt, és a parkból egye- 
nesen idejöttek. Fél három elmúlt. Kissy hirtelen ásító űrt érzett 
a gyomrában. 

Nimby szólalt meg a hangszóróban. 

— A fejlődésben levő kisegereknek sokat kell enniük. Régen, 
amikor az egerek még a vadonban éltek és nem jutottak be 
éléskamrákba, erdei tisztásokon gyűltek össze, tábortüzet rak- 
tak, és mindenki annyi sajtot hozott, amennyit csak szerezni tu- 
dott. 

— Minek a tábortűz a sajthoz? — tudakolta Chantal. 

— Az a pizzasütéshez kellett. 

— No, akkor kapd elő a netet — mondta Pi -, és keríts egy piz- 
zériát. 


Mindenki ugyanazt kérdezte, amikor elmesélték a Monceau 
parki bevetést. Mindenki! Nimby szülei, amikor este elmesél- 
ték nekik. Anya, amikor elmondta neki másnap reggel, és fél- 
órával később apa is. Blanche-ék a lányaiktól, aztán Isabelle 


néniék. Jennifertől Inge. A hétvégén Jean-Fran. Kivétel nélkül 
mind ugyanazt akarták tudni. 

— És melyikőtök viselt egeres maszkot? 

Yves bácsiéknak Niala adott választ, és ezt ismételték el ké- 
sőbb mindegyik alkalommal. 

— Egyikünk sem. Nem vagyunk bolondok egérképpel oda- 
menni, hogy aztán fölismerjen minket az utcán. 

A lemezeket még aznap végignézték. Nem tartott soká. Főleg 
családi fotók, zenék, néhány hivatalos levél, ilyesmik. Néhány 
képen gyereklányok, de azok is lehettek családi képek; bár még 
ha a netről valók voltak is, abban se volt semmi törvényellenes. 
Föl voltak öltözve. Egy kislányról vagy egy tucat képet talál- 
tak, és néhányon Nino feleségével együtt szerepelt, tehát tény- 
leg családi képek. 

— De azért ennek a kislánynak nézzünk utána — mondta Niala. 
— Ha rokon gyerek, annál nagyobb veszélyben van, mert gon- 
dolkodás nélkül kettesben hagyják őket. 

— Nino még dolgozik — pillantott az órára Vanessa. — Nimby! 

— Parancs, cin-cin! 

— Van olyan telefonunk, amin le van tiltva a számkijelzés? 

— Csak olyan van, ha hívás előtt letiltod. — A fiú előkapta a 
készülékét, valamit matatott rajta és átadta. A kislány megkö- 
szönte és elővette Mansy jelentését. Beütötte a munkahelyi szá- 
mot. Felismerték Nino hangját, amint bemondta a cég nevét, a 
saját nevét és megkérdezte, miben segíthet. 

— Szia — mondta Vanessa közvetlenül. 

— Szia... Betty, te vagy? 

— Betty hány éves? — érdeklődött Vanessa. 

— Ki beszél?! 

— Nem tudod? Ma már beszéltünk egyszer, a Monceau park- 
ban. 

Csuklásszerű hang, aztán csend. 

— Ott vagy még? 

— Igen... 

— Csak egypár gyors kérdés. Ki az a Betty és hány éves? 

— Ez... ez miért. . . 

— Nino, eddig mi kérdeztünk és te válaszoltál. Maradjon eztán 
is így. Jobban jársz. Tehát? 

— A... a feleségem húga. Tizenkét éves. 


— Csináltál vele valamit? 

— Jaj, dehogyis! 

— Teljes neve, lakcíme? 

Nino hatalmasat sóhajtott. 

— Élisabeth Labousse. Saint-Germainben lakik... ööö... nem 
tudom fejből a címet. Ritkán jártam ott. Inkább csak telefo. . . 

— Ki az a kisiskolás korú lány, akiről egyedül és a feleséged 
társaságában vannak képek a CD-iden? 

— Az a... a feleségem unokahúga. Sandra. . . Dijonban... 

— Vele se csináltál semmit, ugye? 

— Nem, nem, dehogy! 

Vanessa kinyomta a telefont, mielőtt a shindy még egyet 
nyikkanhatott volna. 

— Cin-cin — állapította meg. 


A géphez aznap már nem nyúltak, Nimby azt mondta, idő sincs 
rá meg egyedül nem is mer nekikezdeni. Nem értették, hiszen 
többet tud a számítástechnikáról, mint ők együttvéve, de Nim- 
by megcsóválta a fejét és azt mondta, ide igazi szakember kell. 
S már telefonált is, Skype-on. Az ismerős, nagydarab figura 
megint rágcsált valamit. 

— No nézd csak, öreg, hát te? Megy még a szekér? 

— Szia, Shrek. Igen, kösz. De lenne egy kis meló. 

— El van vállalva. Énekelj. 

— De nem programozói feladat. 

— Seráfütty. Kagylózok. 

— Szóval van nálunk egy gép. A tulaj kislányokra bukik. Azt 
állítja, hogy nem csinált semmi törvénybe ütközőt, de át akar- 
juk nézni a gépét. Alaposan. 

— Hm. Mi fut rajta? 

— Nem gondolod, hogy bekapcsoltam! 

Shrek elvigyorodott. 

— Oksesz. Nem vagy elveszett gyerek. Akkor ne is kapcsold 
be. Várj csak, ki kell tipliznem, mikor tudunk rámoccanni. 
Mennyire sürgős a dolog? 

— Egyáltalán nem. A pasinak addig nincs gépe, de az kit érde- 
kel? 

— Pöpec. Akkor valamelyik hétvégén cuppanhatunk. Ti hoz- 
zátok a gépet vagy mi menjünk? 


— Átvisszük szívesen. 

— Hagyd, Nimby — szólt közbe Vanessa. — Maszat vigasztal- 
hatatlan lenne, ha nem ehetne a főztömből. 

Shrek döbbenten nézett a kamerába. 

— Mit, hogyhogy csak Maszat?! 


Kissy egy pillanatig se bánta, hogy egyelőre nem nyúlnak Nino 
gépéhez. Vendégük volt, és ővele akartak foglalkozni. 

Váratlanul jött, még a reptérről se telefonált. Egyszer csak be- 
csöngetett, Vanessa kiballagott az előszobába, és harsány kur- 
jantást hallatott: 

— Hé! Ide mindenki, Elke van itt! 

A kislány már a kapuban a nyakukba ugrott, de persze csak 
azután, hogy Suzy ugrott az ő nyakába. Sorra ölelte őket, és 
közben be nem állt a szája. 

— Hát megjöttelek titeket. Vagyok egy meglepetés? Üzleti 
hétvége nehéz kimondani nevű helyen, Párizs mellett. Apa 
mondta, bőröndje nagy, benne csak laptop, kevés ruha meg ap- 
ró dolgok. Kisegér is elfér benne, főleg ha csak tiszteletbelt. 
Sőt kisasszony, ha akarja meglátogat apaországját neki. Akarta. 
Én is akarta lássam nagy-nagy füleket egész hétvégében. No, 
mit szóljátok? Mikor derülte dolog, enyémek lettek sokkal na- 
gyobbja füleimek, örömből, hogy jöhessem magamat, eszik 
Vanessa, játszik Suzy, menekül Macska. Miért nem szóljátok 
semmit 18? . . . 

Kissy valahol a közepén került sorra, jól magához szorította, 
beszívta a haja illatát, és Elke már rohant is tovább a követke- 
zőhöz. Jó kérdés, miért nem szólnak, mégis mikor? Elke leve- 
gőt se vett két mondat között. 

— Hé... állj már meg... — Vanessa utánakapott, sikerült is 
megragadnia a blúza ujját, amire Elke megpördült és ő is el- 
kapta Vanessa karját. Egy pillanat múlva már a fűben birkóz- 
tak. Nem sokáig, Vanessa csakhamar két vállra fektette Elkét, 
aki rémült képet vágott, amikor fölé térdelt. 

— No mi lelt? 

— Sajt vagyok — mondta Elke. — Rémisztő nagy egér legyőzt 
és megeszje, jaj, jaj! 

Nevettek, Vanessa is, de nem mozdult a sajt fölül. 

— Ha elengedlek, megnyugszol? 


Fejcsóválás volt a válasz. 

— Nem? Hanem? 

— Fogok tovább rohangálik összevissza, csóvál a farkam és 
hülyeségeket beszélje. És amikor nem figyeled magadat, rád 
ugrok és én birkózja le tégedet. 

— Az előbbieket elhiszem, ezt az utolsót nem. 

— Én se, de jól hangzik! 

Vanessa elnevette magát. Talpra álltak és leporolták egymást. 

— Ez az összes csomagod? — emelt föl Jennifer egy vékonyka 
táskát, amit az elején a kislány ledobott a kapu mellé. 

— Ez. Kicsi egérnek nem kell sok, tiszteletbeli. Pár darab ruha 
meg fog... fog... ej, kisasszony megmondta, de elfelejtettem. 

Mutatta a kezével a húzogató mozdulatokat. 

— Fogkefe — mondták kórusban. 

— Az az. Meg ezek - s nyúlt a táskáért. Kivett belőle egy kö- 
teget és szétosztotta. 

Matricás lapok voltak, legalább harminc, laponként néhány 
matricával. Egerek. Rengeteg pici egérmatrica. Nem volt mind 
az, néhány lapon más figurák is akadtak, de mindegyikről ege- 
rek vigyorogtak. 

— Tiszteletbeli ajándéka Jerrynek. Lehet egeret ragaszjatok 
mindenhovára! 


Elke bearanyozta a hétvégéjüket. Velük kuktáskodott a kony- 
hában, velük edzett odalent, megszemlélte Nino fóliába csavart 
gépét, kivette a részét a takarításból, együtt vadászott Suzyvel a 
kertben és megsimogatta Macskát. Macska megengedte. Írásba 
nem adta ugyan, hogy ezentúl szabad neki, de hagyta, hogy El- 
ke a fejét simogassa és különféle irányokba csavargassa a fü- 
leit. 

— Hát igen — mondta Martin. — A legtöbb Macska így van ez- 
zel. Csak kislányokat engednek a közelükbe. 

— De miért? — kérdezte Kissy. 

— Mert a nagyok túl nagyok, a fiúkban pedig túlteng a va- 
dászösztön. Ha elkezdesz előttem rohanni cikcakkban, meg is 
mutatom. 

Kissy nevetett és nem mozdult; a kanapén ült és a kedvese 
vállára hajtotta a fejét. Esze ágában se volt fölemelni onnan. 


— Ne őrá vadássz — mondta Jennifer. — Shindyre kell vadász- 
nunk. 

— Mindkettőnek megvannak az előnyei. Kissyvel egész mást 
csinálnék, ha elkapnám, mint a shindyvel. 

Pi figyelmeztetően Elke felé biccentett, de a kislány pont ak- 
kor nézett föl a simogatásból. 

— Aha! Láttam ám! Akarod elcsukni beszédet, nem gyereknek 
való, mi? Azt hiszed, én nem tudsz, mit csinálják éjszakacht? 
Hiszjed, de csak tovább fogja nőni füleideket. Mert szamár 
vagysz. 

Nevettek. Kissy is, de kicsit zavartan. Elke még túl kicsi az 
ilyen dolgokhoz. 

— Pi remek egér — magyarázta Elke Macskának —, csak azt 
hisz, kis tiszteletbeli mindig marad nyolcéves. Hát nem. Va- 
gyok most akkora, mint Mohi, amikor engemet csináltátok sza- 
badra shindy karmának belőle. Tizenegy. Egérben az már ti- 
zenhetet számítja. — Hát ezt az átszámítási kulcsot meg honnan 
vette, képedt el Kissy. Alighanem ebben a pillanatban találta 
ki. — És már feküdtem együtt enyémnek pasival. 

Kilenc megrökönyödött egér nézett rá. Elke vigyorgott. 

— Ach ja. Uszoda gumimatracon. De egészen kevés ruha. 

Kissy kezdte érezni, hogy Elke nem fog vasárnap hazautazni. 
Addigra rég földarabolják és beleteszik a szendvicsekbe. 


— Hülyeség — mondta Niala, és ennek nem volt semmi értelme. 
Kissy körbepillantott, hogy vajon mire gondolhat. A csapat bé- 
késen üldögélt a nappaliban, reggeli utáni pihenőjük utolsó per- 
ceit töltve az edzés előtt. Elke a szőnyegen üldögélt Macskával. 
Suzy Jennifer lábánál szundikált a padlón. 

— Mi hülyeség? — Nem látott jobb megoldást, mint hogy meg- 
kérdezze. 

— Hogy visszafogjátok magatokat, ha Elke előtt szóba kerül a 
szex. Nem kiskölyök már, mi pedig nem élünk a középkorban. 
Ráadásul franciák vagyunk. 

— Én nem — mondta Elke meglepő tömörséggel. 

— Ebből a szempontból ugyanaz. Nézd meg a német filmeket, 
nagyjából ugyanaz a viszonyuk a szexhez, mint a franciáké. És 
egy társadalmat mindig jól jellemeznek a filmjet. 

— Tiszteletbeli nem érti semmit ebből, kéri megmagyarázást. 


— Tudod, hogy születik a kisbaba, tiszteletbeli? 

— Még szép! Hátha nekem is már lenne egy, ha tik nem kisza- 
badítjátok engemet shindykarmoknak belőle. — Elke elgondol- 
kodott egy pillanatig. — Vagy kettő. 

Nevettek. 

— No látod — felelte Niala. — Akkor miért kellene titkolózni 
előtted? 

— Értem. És különben is, én a Jerry Alapítvány tiszteletbelije, 
nekem szexet muszáj ismerje. Különben nem tudja elkapni go- 
nosz férfieket. Nem indulunk lentbe... oda? — A padlóra muta- 
tott. — Jól megverni. 

— Alagsornak mondják — felelte Vanessa, és föltápászkodott. 
— De, ideje menni. Gyere, Elke, jól megverjük. 


Úgyhogy lementek és , megverték", vagyis megverekedtek. El- 
kével Vanessa személyesen foglalkozott, ahogy korábban 
Beaulieu-ben is. A kislány váratlan meglepetést okozott. Foly- 
ton a bal kezével támadott, nagyon erőszakosan, és amikor Va- 
nessa már ballal is odanyúlt, hogy leállítsa, akkor hirtelen be- 
húzott neki jobb kézzel, de akkorát, hogy csattant. 

Vanessa meglepve nézett a találat helyére, valahol a köldöké- 
től balra. Aztán Elke diadalmas vigyorára. 

— Hát ezt hogy csináltad? 

— Nem láttad? 

— Hogy láttam volna? Ha látom, akkor nem tudtad volna 
megcsinálni. Ismételd meg. Csak az ütést. 

Elke megismételte. Vanessa nem hárította el, s a kislány ökle 
megint nagyot csattant a hasán. 

— Szép. Majd kapsz jutalomsajtot. Gyors voltál és erős. Ilyen 
ütéssel egy felnőtt férfit is kifektethetsz. Pi, idejönnél egy pilla- 
natra? Csináljátok meg. Elke, üsd meg ugyanígy, ő majd úgy 
reagál, ahogy szivacsok nélkül tenné. Látni akarom, hogy foly- 
tatod utána. Világos? Akkor lássuk. 

Elke hasba vágta Pit, aki összegörnyedt. A kislány térddel 
mellkason rúgta, majd egy pillanattal később állon vágta. Pi 
szerepéhez illően elterült a padlón. Elke még egy ütést mért a 
tarkójára, elégedetten megszemlélte, és a hátára tette a talpát. 

Megtapsolták, sőt le is fotózták a zsákmányával együtt. Aztán 
Pi felült, Elkét a vállára ültette, úgy várták Vanessa értékelését. 


Az értékelés ezúttal késett. A szenszej összehúzott szemekkel 
tanulmányozta a tiszteletbelit, aki vigyori képpel nézett vissza 
rá. 

— Te valakivel gyakoroltál, egérke — szólalt meg végül Va- 
nessa. — Ezt nem lehet egyedül így kidolgozni. 

Elke bólintott. 

— Ki vele! 

A kislány elnevette magát. 

— Ez nektek meglepetés. Franz. Gyakoroljuk verekszéset há- 
romszor. Háromszor egy hétben. 

— Franz az valakinek a neve? 

— Igen. Tréningember nekem. Apától kaptam. 

— Hány éves? 

— Azt nem tudom. Lehet harminc. Fantastisch pasi. — Elke 
boldogan sóhajtott, a mennyezetre nézve. — Rengeteg szőke ha- 
jai vannak, kék szeme, és több izomja, mint svacnek. 

— Mint minek? 

— Svacnek! 

— Schwarzeneggernek — tagolta Jennifer. — Németül kicsit 
másképp ejtjük, mint franciául. 

— Hé, egérke — felelt Elke Vanessa gyanakvó tekintetének —, 
ne nézzed ekkora szemeket. Nem zúgtam bele. A szívem An- 
dersé örökre. 

Kissy elismerően bólintott. Szép dolog a szerelem. Elke már 
ilyen fiatalon kiválasztotta élete párját. Igaz ugyan, hogy fél- 
évenként másikat, de mindig örökre. 

— Mióta gyakorolsz ezzel a szőkével? 

— Két hónapot. Előtte kevésszer neki barátjável, de Franz 
jobb. 

— A rengeteg szőke hajak miatt? 

— Azért is — nevetett Elke. — Meg mert jobban magyarázik. 
Türelemesebb. 

— No jó — mondta Vanessa. — Akkor talpra, egérke! Lássuk, 
mit tanultál. Ti meg itt körben ne csak a füleiteket meresszétek, 
hanem harcoljatok, mert jön a shindy a mustáros tubussal! 


Hát harcoltak, és sikeresen vissza is vertek rengeteg képzelet- 
beli shindyt. Elke is. Vanessa többször megdicsérte, és azt 
mondta, csak így tovább, igazi Jerry lesz belőle, mire kiveri 
Franz összes fogát. 

— Sok foga van — volt a felelet. 

— Jerrynek lenni is sok munkával jár. Ezentúl rendszeresen 
számolj be az edzéseitek eredményeiről. És Franzcal is beszélni 
akarok majd. 

— Aligha. Semmit tud franciául. 

— Hát aztán, van nekünk eredeti német egerünk, majd fordít. 

— Ach ja. Úgy lehet. 

Vanessa zuhanyozott először, mert amíg a többiek tisztálkod- 
tak, ő már sütötte a krumplit. Most félkészet vettek; mire Kissy 
a konyhába ért, már egy nagy edényben illatozott egy halom- 
mal. Jean-Fran ebédre ígérkezett, Andreas is hazaér addig — ha- 
za, hiszen itt volt már az éjszaka, csak az ő edzésük idejére ug- 
rott el ezt-azt bevásárolni —, apa valószínűleg megjön, talán 
anya is. Lesz itt éhes száj bőven. Kissy a maga részéről négy 
helyett tudott enni. 

— Jean-Fran, Andreas, apa, anya, meg negyven egér, az negy- 
vennégy — számolta Kissy. — Kell még sütni jócskán. 

Vanessa mosolygott, bólintott és úszó mozdulatot tett a leve- 
gőben. Á, igen, a hal, Kissy máris indult érte a kamrába. Sütni 
való hal, kilós csomaggal, egy egérnek fél kiló, az huszonkét 
kiló, plusz... azaz dehogyis, azért igazából csak tízen vannak. 
Öt csomag nekik, a többieknek meg. .. 

Megdermedt. A hűtőládában csak három kiló hal volt. Egy 
pillanatig vadul pásztázta a polcokat, aztán fölkapta a három 
csomagot és visszavágtatott velük a konyhába. 

— Csak ennyi van — csapta le az asztalra. — Túl sokan va- 
gyunk, ennyi hal nem elég! 

Vanessa odavillantotta a tekintetét, aztán visszatért a krump- 
lijához. 

— Számolj csak tíz egérrel — felelte. 

— Azt teszem. Három kiló osztva tizennéggyel az alig több 
mint húsz deka fejenként. 

— És szerinted mennyit eszünk? 


— Most vertünk meg több tucat képzelt shindyt. Nekem kilyu- 
kad a gyomrom, ilyen kicsi halszeletekből fél kilót gond nélkül 
elnyelek! 

Vanessa fölnevetett. — Miért, kétszer ekkora szeletekből men- 
nyit ennél? 

— Azokból lehet, hogy elég negyed kiló is. 

— Halat? — toppant be Nimby, amíg nevettek. — Azt én is ké- 
rek. Kell még kukta? 

— Kell. Hívd Andreast és hozass vele még egypár zacskó mi- 
relit halat. Aztán csináld meg a salátát, de te addig el is kezdhe- 
ted — nézett Vanessa a belépő Pire. — Tudjátok a receptet, lo- 
bogjon a fületek! 


Tényleg sokat ettek, ráadásul apa is, anya is hazaért, és az ebéd 
közepén beállított Solange. Vanessa hozott neki tányért, Martin 
széket, és már tálaltak is. 

— De én nem enni jöttem — szabadkozott Solange, de csak 
annyit kapott válaszul, hogy Darth Vaderrel még csak-csak el- 
lenkezhet, de Vanessával őrültség. 

— Halljuk — mondta Niala, amíg Jennifer szedett a salátából. 

— Hát... elköltözöm hazulról. 

— Mikor? 

— Úgy gondoltam, holnap. 

— Nem szóltál arról, hogy mikor mentek el tőletek a barátaid. 

— Mert nem is mentek el. Most is minden éjjel nálunk alszik 
valaki, de nekem elég már ebből. Elmegyek otthonról. 

— Hová? 

— Claudette-hez. 

— Úgy — mondta Niala. — Jó. Majd átballagunk holnap, és se- 
gítünk pakolni. 

— Kösz... de abban segítenek a barátaim. Ti azért kellené- 
tek... 

— Szamár — mondta Jennifer. — Hát éppen azért megyünk. De 
ahhoz nem kell tíz egér. Egy, maximum kettő. Az egyik lefog- 
ja, a másik üti. 

— Nem hiszem, hogy meg kellene verni. 

— Nem, én se — mondta Vanessa sajnálkozva. 

— Tíz? — szólalt meg Elke. — Akkor már én is egér vagyok? 

Niala megcsóválta a fejét. 


— Továbbra is csak tiszteletbeli, de ezt a pácienseknek nem 
szabad tudniuk. Igazi egér akkor leszel, ha már le tudsz teríteni 
egy igazi shindyt. 

— Az ősidőkben — kezdte Nimby élénken —, amikor az egerek 
még a dzsungelben éltek, csak az számított felnőtt harcosnak, 
aki igazi ellenséggel szemben diadalmaskodott. Shindyk persze 
akkor még nem voltak, de voltak Szörnyetegek. Aki legyőzött 
egy Szörnyeteget, a fülére akasztva hordhatta a Szörnyeteg 
agyarát, és elsőként kapott a sajtból. 

A tekintetek a nappali felé fordultak, ahol egy Szörnyeteg 
aludt összegömbölyödve az egyik fotelban, és megvolt minden 
agyara. Aztán visszafordultak a tányérjaikhoz és ettek tovább. 

Kissy levágott egy darabot a rántott sajtból. Vanessa Elkének 
ígért jutalomsajtot, de annyit csináltak, hogy bőven jusson min- 
denkinek. A halból — Andreas akkor már hazafelé tartott, Nim- 
by Jean-Frannal hozatott — azért megsütöttek még fél kilót. 

Ahogy a sajtot ette, az jutott eszébe, hogy az ősidőkben az 
egerek csakugyan vadon éltek. Most már tudja. De az ősidők 
nem voltak olyan régen, alig három éve. Mielőtt a csapat össze- 
gyűlt, ő egy magányos gyerek volt, akinek állandóan dolgoztak 
a szülei, hát a neten keresett magának barátokat. Mind ilyenek 
voltak, kivéve Nialát, aki nem volt magányos, csak szórakozás- 
ból járt a Kölyökklubba, meg Pit, aki nem volt már gyerek, 
csak gyerektársaságot keresett a tanulmányai miatt. De Mohi 
három helyett is magányos volt. 

Akkor még nem voltak egerek, vagyis hát nyilván csak nem 
tudták magukról. Ma már így látja. Egerek voltak ők világéle- 
tükben, csak három évvel ezelőttig nem került elő olyan tükör, 
ami a nagy füleiket mutatta volna. Akkoriban csakugyan vadon 
éltek. Mohi a legvadabbul, ő mindig cicák elől menekült, de 
vadon éltek mindannyian. 

Eszébe jutott, hányszor evett egyedül, mert anyáék mindket- 
ten dolgoztak. Ma is egyedül enne persze, ha nem lakna itt 
Martin, hiszen a többiek csak iskolai szünnapokon jöhetnek, 
anyáék pedig semmivel se dolgoznak kevesebbet. De a kétsze- 
mélyes étkezéseik mellett itt van ez a rengeteg csapatos lako- 
ma, amik fantasztikus dolgok. Régen ezek helyett az üzleti va- 
csorák és néha ebédek voltak, amikre apa vagy anya üzlete mi- 
att volt szükség; klassz dolgok voltak, de nem hiányoznak. 


Anyáék ma is elvinnék, de hát amikor ezeket tartják, akkor ő 
legtöbbször a csapattal van, és az fontosabb. Utoljára La Fon- 
taine úréknál volt üzleti vacsorán, nagyon finom rókagombát 
evett és zamatos, ízlésesen tálalt shindyt telefonált orrba, ami 
után seregestül jöttek az adományok a Jerrynek. Ezt nem lehet 
felülmúlni. . . 

— Kissy! 

— Tessék — riadt föl hirtelen. 

A csapat nevetett. 

— Elgondolkodtam, no. Mindenkivel megesik. Folytathatom 
vagy akartok valamit? 

Martin odahajolt hozzá és csókot nyomott a feje búbjára. 

— Aranyos, vagy, egérke. Igen, akarunk valamit. Vanessának 
támadt egy ötlete, és tudni szeretnénk róla a véleményedet. 

Kissy rámosolygott az egerére. 

— Akkor meséljétek el megint, most, hogy köztetek vagyok. 


Jerry némileg aggodalmasan surrant egyik fától a másikig. 
Nem mintha komolyan tartana attól, hogy Mézescsupor bajba 
kerülhet. Egyedül még biztos nem bánik el velük, de minden 
irányból körülveszik, alig pár száz méterre vannak tőle. Pilla- 
natok alatt ott teremnek. 

De azért mégiscsak aggódott. Ez persze nem baj, kell az adre- 
nalin, attól tud az ember akkorát rúgni, hogy a shindynek újra 
be kelljen mutatkoznia a családjának. 

Megigazította fülében a dugót. Mézescsupor továbbra is a 
Darth Vader-indulót dudorászta, több oktávval magasabb han- 
gon, tehát egyenesen halad és minden rendben. 

— Hercules figyel — jött egy halk hang. 

— Maci Laci figyel — szólt a következő. 

— Tintin nem figyel, Tintin nem figyel — érkezett fojtott han- 
gon —, balra távozott. 

Jerry átgondolta a helyzetet. Hercules és Maci Laci látja Mé- 
zescsuprot, Tintin most nem. Ők balra vannak tőle. Ha Tintin 
balra vesztette el Mézescsuprot szem elől, akkor ő még balrább 
van. 

Hirtelen észrevette Tomot messze elöl, lassú tempóban koco- 
gott az ösvényen. 


— Jerry figyeli Tomot — szólalt meg. — Messze mögötted va- 
gyok. Balra kanyarodok. 

— Tom is balra kanyarodik — felelte Tom. Ugyanekkor Mé- 
zescsupor átváltott egy német népdalra, vagyis jobbra kanyaro- 
dik. Pár pillanat után megint a birodalmi induló szólt. Egyene- 
sen halad. 

— Asterix figyeli Pifet, balra mögötted vagyok. 

— Törpilla figyeli Obelixet, tőled jobbra vagyok. 

Jerry újra átgondolta a tíz objektum helyzetét. Mézescsupor 
most előtte, kicsit balra van, de még elég messze. Köztük van 
Hercules és Maci Laci, Tintin is, de az ő pozíciója bizonytalan. 
A túloldalon Törpilla és Obelix egyvonalban, arrébb lesz Pif és 
távolabb Asterix. Ezen az oldalon ketten vannak Tommal, illet- 
ve Asterix is az ő oldalukhoz sorolható, hisz kört alkotnak Mé- 
zescsupor körül. 

Hirtelen felhangzott a jel, amire mindenki várt. 

— Tintin riaszt, Tintin riaszt! 

Jerry lélegzet-visszafojtva várta a folytatást. 

— Négy bandita nyolc óránál, Törpilla közelében. Zokni. Ők 
nem látnak. Figyelem Maci Lacit, négy óránál látom. Banditák 
leírása egyezik. Mézescsupor, kanyarodj hét óra felé! 

— Csupor oké — jött a válasz, aztán megint a birodalmi induló, 
kicsit izgatottan. Tintin most a füvön térdel és a zokniját igaz- 
gatja, hogy ne kelljen továbbmennie a banditák felé. 

— Jerry gyorsít — szólt a rádióba, és meg is tette. Elszáguldott 
néhány fa mellett, aztán beugrott az egyik mögé és fékezett. — 
Jerry figyeli Herculest, mögötted vagyok. 

— Tom is figyeli Herculest, jobbra mögötted vagyok. 

— Hercules keresi Tintint, merre vagy? 

— A tizenkettes pont közelében — felelte Tintin. Jerry gyorsan 
előkapta a térképvázlatot, mindenkinek a kezében volt összete- 
kerve. 

— Hercules egy óra felé indul — mondta Hercules, Jerry és 
Tom pedig követte. 

— Obelix figyel — hallatszott a túloldalról. Oké, gondolta Jer- 
ry. Minden irányban van vagy pillanatokon belül lesz valaki, 
akinek a látókörében van a Mézescsupor. A kör bezárul. 

A Darth Vader-dal hirtelen megszakadt. Csend, egy vagy két 
hosszú másodpercig. Aztán a dudorászás új dallammal folyta- 


tódott. Francia népdal, Alouette. Tehát balra fordul. De csak fél 
sornyit énekelt belőle, aztán átváltott az Axel Foley-dalra. 
Meglátta őket! 

— Vigyázat! — sziszegte Pif. — Ne közelítsetek! 

— Hercules figyeli Tintint. 

— Asterix figyeli Pifet és figyel, leül. 

— Maci Laci is leül. 

Mézescsupor kettőt köhögött. Rádiócsend! Innentől csak 
Csupor dúdolását hallották, meg néha egy-egy lépés neszét. 


— Helló, kislány! — hangzott föl olyan váratlanul, hogy Jerry 
összerezzent. 

— Helló — felelte Mézescsupor vidáman. — Was kuckst du? 

— Külföldi vagy? — Ez egy másik hang volt. 

— Bitte?... ach ja. Ich bin von Deutschland, v"stehest du? 
Deutschland. Berlin. 

— Aha, Berlin. Értjük ám. Helyes kiscsaj vagy. Milyen az a 
kamera? 

— Vsteh" nicht... Kamera?... Mein Fotoapparat? Japan... S0- 
ny! Warum? 

— Sony? Az klassz, nekünk adod? 

— Bitte? 

— Nem baj, ha nem érted. Figyelj, errefelé sokan járhatnak, 
gyere kicsit be oda, Jó? Van egy kis meglepetésünk. Gyere csak 
szépen... 

Megy velük, ez kétségtelen, esze ágában sincs ellenkezni. A 
tervezés alatt azért könyörgött Vanessának, hogy várják meg, 
amíg lehúzzák róla a nadrágot, ő nem bánja, ha Martinék bu- 
gyiban látják, de akkor tíz évet is kaphatnak, amiből az elsőt 
kórházban töltik. Anne viszont hajthatatlan volt, azt mondta, ha 
már beleegyezik ebbe az őrültségbe, akkor csak úgy, ha Elke 
teljes biztonságban lesz. Vanessa erre közölte, hogy akkor is 
teljes biztonságban tudhatja, ha anyaszült meztelenül áll a Bois 
közepén, amire Martin csak azután válaszolt, hogy letették a te- 
lefont, azt mondta, erre föl kell készülni, nem gyerekjáték egy 
teljesen meztelen kislányt megvédeni, rögtön tartsanak főpró- 
bát a kertben. Elke gurult a nevetéstől, de Kissy nem, többször 
körbekergette Martint a nappaliban, és Vanessától a bicskáját 
követelte. 


— Felém jönnek — suttogta Asterix a rádióban, aztán megint 
csend, csak a Mézescsupor mikrofonjából érkező zajok. Jerry 
fölpattant és a többiekkel együtt utánuk vetette magát. Igyekez- 
tek minden irányba figyelni, mert nem biztos, hogy a rablók 
mind együtt vannak. De persze együtt voltak, csakhamar meg- 
látták a kis csoportot. Mézescsupor nem látszott, hisz jóval ki- 
sebb náluk. Hercules lelapult a fák védelmébe. Várniuk kell. 
Még csak annyi történt, hogy betuszkolták a fák közé. Két hét 
felfüggesztett. 

Zörejek a rádióban. Valószínűleg leakasztják a nyakából a 
fényképezőgépet. Az már két hónap. 

— Was machst du? Das ist... — ennyi hallatszott, aztán megint 
zörgés. A hátizsákja lehet. A mikrofon Csupor jobb vállán van, 
a pólója alá csíptetve. Hercules intett, hogy húzódjanak köze- 
lebb. Elindultak. 

— Mik ezek a vacakok? ... 

Jerry elvigyorodott. Szóval belenyúltak a hátizsákba. Lesz 
nagy meglepetés. Vanessa azt mondta, szíve szerint vaddisznó- 
csapdát rakna bele, ami rávágódik annak a kezére, aki hozzá- 
nyúl, de hát négyen vannak, csak az egyiket kapná el. 

Már ő is látta az egyik banditát. Háttal állt neki és valamit 
forgatott a kezében. Nem bírják ki, hogy rögtön játszani ne 
kezdjenek az új játékaikkal. 

— No gyertek — szólalt meg Mézescsupor franciául, lemondó 
hangon. Jerry előrelendült, és már tudta, hogy gyerekmolesztá- 
lás itt sajnos nem lesz. Csak rablás. Pár évvel megússzák. De 
azalatt lesz idejük protézist csináltatni. 


A rablók rémülten kapkodták a fejüket mindenfelé, ahogy a ki- 
lenc egér minden irányból körbefogta őket. A késpengéket bá- 
multák és szemlátomást nem értették, mi történik, kik ezek és 
hogy kerülnek ide. 

— Sziasztok — állt meg Jerry két méterre Szőkétől. — Emlékez- 
tek még rám? 

Bambaság, üres tekintetek. 

— Szóval nem. És erre? 

Elővette a tőlük zsákmányolt bicskát. Arra is csak bambaság. 
Az is csak nézett, amelyiknek a kezében volt a fekete doboz, és 
egyre feketébb volt. A pólójáról már nem is lehetett tudni, hogy 


milyen színű volt eredetileg. A nadrágját még nem érte el. De 
még nem vette észre. 

— Beszélgessünk — lépett elő Pif. Neki nem volt bicska a ke- 
zében. — Úgy tűnik, mintha erdei rablók lennétek. Nem olvasta- 
tok ti túl sok Grimm-mesét? 

Az egyik elszánta magát a válaszra. Kicsi, ha jól emlékszik, 


így becézte. 
— Mink csak... csak... 
— Igen? 
— Csak beszélgettünk. 
— Kivel? 
— Vele... — bökött Kicsi Mézescsupor felé, de a mozdulat 


közben ráeszmélt, hogy rossz magyarázatot választott. 

— Igazán? — Pif Csuporhoz fordult. — Te idejöttél beszélgetni 
ezekkel a kedves fiatalemberekkel? 

— Was ist los? — kérdezte Csupor. — Dsteh?" keine französisch. 
Was sagst du? Ich bin deutsch, von Berlin, Hauptstadt. . . 

Pif egy szemöldökrándítással elzárta a vízcsapot. 

— Szóval ti ilyen jól beszéltek németül? 

Kicsi hápogott valamit, hogy igen. 

— Kérdezd meg tőle, mikor érkezett az országba, hol lakik és 
hogy hívják. 

A rabló lehorgasztott fejjel bámulta az aljnövényzetet és nem 
szólt semmit. 

— Ha ezt nem tudod, akkor mondd meg, hogy hány fogad volt 
mostanáig. 

— Fo... fo... fo... 

— Kétszer hazudtál — közölte Pif jegesen. — Hogy beszélgette- 
tek és hogy tudtok németül. Két hazugság, két pofon. Kérlek, 
Vérfagyasztó, írd föl a listára. 

— Ahogy kívánod, Rémítő Borzalom -— felelte Asterix, bekat- 
tintva bicskáját. Odalépett Kicsihez és lekevert neki egy iszo- 
nyú pofont. Kicsi bezuhant a bokrok közé. Maci Laci odalépett, 
hogy kihúzza. Asterix közben Szőke elé állt, akinek a dosszié 
volt a kezében. 

— Ez kell neked? — mutatott rá. 

Szőke bizonytalanul megrázta a fejét és odanyújtotta. Asterix 
hátraadta Pifnek, és szájon vágta Szőkét. Ő talpon maradt, de 
felháborodva tiltakozott. 


— Mof mé üff meg, hé! — kiabálta a száját tapogatva. — Én 
nem if hafuttam! 

— Rémítő Borzalom két pofont rendelt fejenként — felelte As- 
terix, és továbbment a harmadikhoz, akinek a fekete doboz volt 
a kezében. Mire annak eljutott a tudatáig a szavak értelme, már 
csattant is a pofon. — A zsákmányon is osztoztatok volna, nem? 

A negyediket, aki az egyik kezében a fényképezőgépet tartot- 
ta, a másikban a barátságos dobozt, nem bántotta, úgy tett, 
mintha kifelejtette volna. 

— A másikat később, nem strapálhatom magam miattatok 
egész nap. 

— Akkor újra megkérdezem — lépett Pif Szőkéhez. — Mik 
vagytok ti, ha nem erdei rablók? 

Szőke nem felelhetett, mert hirtelen Kicsi zuhant be a csoport 
közepébe. 

— Hogy jutott az eszedbe?! — méltatlankodott Maci Laci. — 
Nézzétek, mit szedett elő! 

Egy bicska feküdt a tenyerén. Hasonló méretű, mint az övéik. 

— Ha nem figyelek oda, megkarcolta volna a bőrömet. 

— Micsoda dolog ez? — lépett oda Tom a felkönyökölő Kicsi- 
hez. — Apád nem mondta, hogy nőkre nem illik kezet emelni? 
Rondán viselkedtél, mindenki kap két pofont. 

Asterix hirtelen megpördült és rábámult a negyedikre, aki a 
legnagyobb volt köztük, és ezer méterről virított róla, hogy 
nem észkombájn. 

— Te megkaptad már az elsőt? 

Az pislogott és megrázta a fejét, de a mozdulat közben észbe 
kapott és gyorsan bólogatni kezdett. Asterix közelebb lépett 
hozzá. 

— Ha megütnélek — mondta -, elejtenéd a fényképezőgépet, és 
az eltörne. Kár lenne érte. 

A melák bólogatott. 

— Tedd le szépen a kamerát a fűbe. 

Dinó lassan megcsóválta a fejét. Jerry ebben a pillanatban ta- 
lálta ki neki ezt a nevet. A hatalmas dinoszauruszoknak csak 
diónyi agyuk volt. 

— Nem teszed le? — kérdezte Asterix barátságosan. 

— Nnnem. 

— És miért nem? 


— Me... akkó megücc. 

— Értem. Jó. Rendben van, megértem a szempontjaidat. Tehát 
azt választod, hogy inkább döfjem ezt a hasadba. — S Asterix 
kipattintott egy pengét. 

Dinó elég hamar döntésre jutott. Lehajolt jobbra, és letette a 
gépet meg a barátságos dobozt. Aztán meglepő gyorsasággal 
fölegyenesedett és rávetette magát Asterixre. Jerry fölnevetett. 
A támadás lehengerlő volt, Dinó úgy terült el a füvön, mint egy 
asztalról leesett tojás. Asterix pedig érdeklődve állt fölötte és 
várta, hogy fölfedezze: ő nincsen alatta. Amikor ez nagy nehe- 
zen bekövetkezett, átadta Dinónak is a pofonját. 

— Nehéz veletek beszélgetni — mondta Pif. — Állandóan nyü- 
zsög valaki. Most már halljuk: erdei rablók vagytok? 


Igen, erdei rablók voltak. Pontosabban erdei meg utcai meg 
mindenféle, de a leggyakrabban itt raboltak a Bois-ban. Fél éve 
kezdték, és mostanában már mindennap itt lógnak. 

Szőke mondta el mindezt, miután Mézescsupor megrúgta. Pif 
előzőleg hosszasan ecsetelte, mi vár rá, ha nem beszél; a törté- 
net nagyon véres volt, és hosszú kórházi kezeléssel végződött. 
Az első tétele egy rúgás volt, amit inkább csak úgy előlegbe 
fog kapni. Miután Szőke nem szólalt meg, Pif megkérdezte, ki- 
nek van kedve megrúgni egy kicsit. Persze mindenki jelentke- 
zett, nem mintha Szőke vagy bármelyikük olyan vonzó célpont 
lett volna, de ez is hozzátartozott a rémisztgetéshez, és külön- 
ben is, akármilyen vacak gonosztevőt jólesik rugdosni egy ki- 
csit. 

Pif Csuprot választotta, akinek még nem volt alkalma ilyes- 
mire, és azt mondta, nem kell vacakolnia a célzással, az se szá- 
mít, hogy az erősség milyenre sikerül, ne törődjön semmivel, 
csak rúgjon. Csupor odasétált a sráchoz és az ujjával céltáblát 
rajzolt a hasára, az egerek nem kis derültségére. Szőke eléggé 
nyugtalankodott, de nem tehetett semmit, Tom és Tintin szoro- 
san fogta a karját. 

Csupor megpördült és rúgott. Jóval a céltábla mellé, vesetá- 
jon, ha még egy-két centit mellémegy, már el sem éri a srácot. 
Így persze gyenge is lett a rúgás, csak megijesztette, de kárt 
nem tett benne. 

— Ez vacak lett — mondta. — Adjatok egy géppisztolyt! 


Nem kapott, Pif megnyugtatta, hogy ez még csak pszicholó- 
giai rúgás volt, később majd rúghat igaziakat, ha a srácnak nem 
ered meg a nyelve. Ez persze valójában Szőkének szólt, aki ki 
is tálalt mindent rablói működésükről. Egy darabig hallgatták, 
aztán Obelix javasolta, hogy látogassák meg egyenruhás bará- 
taikat. A rablók szemlátomást nem rajongtak az ötletért, de 
összeszedették velük a játékaikat és indulást vezényeltek. 

A fekete ekkor vette észre, hogy néz ki. Hápogni, majd kia- 
bálni kezdett, de Asterix adott neki egy pofont. 

— Mi bajod? Közönséges kálium-tetrahexidin-hidrogén-nyu- 
szifüle-szulfát. Egy éven belül magától lekopik. Az igaz, hogy 
addig rettentően fogsz viszketni, de állítólag volt már, aki túlél- 
te. 


Amikor elindultak a kapitányság felé, Jerry egy pillanatig se 
gondolta, hogy ismerőssel fognak találkozni. Hiszen az auteuili 
rendőrségen még nem jártak, Grevin elfogásakor sem ide jöttek 
tanúskodni. 

És mégis így történt. Az első rendőr, aki szembejött a folyo- 
són, ismerős volt. Az a köpcös, kopaszodó őrmester, akivel an- 
nak idején a Roger-ügyben akadtak össze. Aki megbilincselte 
és bezárta Nialát. Akit a parancsnokával együtt megaláztak Le- 
mire ezredes előtt. 

Ez baj, gondolta Kissy, de volt még nagyobb baj is. Az őr- 
mester is felismerte őket, a folyosón pedig nem lehetett elbújni 
sehová. Ebből nagyon nagy baj lesz. Egy rendőrt megverni, rá- 
adásul bűnszövetkezetben... ez több év szigorított, sajtmegvo- 
nással. 

— Hát maguk? — kérdezte az őrmester, és kezet nyújtott Pinek. 
— Hogy kerülnek ide? 

— Ezt mi is kérdezhetnénk — nevetett Niala, és ő is kezet nyúj- 
tott neki. — Áthelyezték? 

— Igen, de csak egy kis időre, egy ügyön dolgozunk. Csak 
nem megfogtak megint valakit? 

Chantal, Vanessa, Nimby és Martin előretuszkolta a négy srá- 
cot, akik teljesen elmerültek a padló szemlélésében. 

— Ali Baba nincs itt, de rablóinak tíz százalékát elhoztuk — 
közölte Vanessa. 

— Hát maguk rablókkal is foglalkoznak? 


— Csak másodállásban. 

— No, várjanak egy cseppet. Ide jöjjenek be — az őrmester ki- 
nyitott egy irodát —, foglaljanak helyet, nekem el kell mennem 
engedélyt kérni, mert nem ez az állomáshelyem, de én szeret- 
ném kihallgatni magukat. Ha lehet. 

— Semmi akadálya, Bergeron úr — felelte Niala, elismerő mo- 
solyt váltva ki Kissyből. Ő már nem emlékezett az őrmester ne- 
vére. 

A helyiségben nem volt ennyi szék, csak Angéligue, Niala, 
Chantal és Jennifer ült le, meg Vanessa, aki teljes lelkinyuga- 
lommal helyet foglalt az íróasztal szélén. A rablókat beállítot- 
ták a hátsó falhoz, a feketét jóindulatúlag figyelmeztetve, hogy 
ha összekeni a berendezést, az fájni fog. 

A fekete volt Bergeron érdeklődésének tárgya, amikor vissza- 
tért. 

— Mi történt vele? 

— Kinyitotta a fekete dobozt — nevettek az egerek, és megmu- 
tatták a különleges játékszereket, amikkel Mézescsuprot ellát- 
ták. A nyakában lógó fényképezőgép természetesen folyamato- 
san videózott. A hátizsák tartalmából végül is csak a fekete do- 
bozt és a dossziét sikerült elsütni, de az is bőven elég. A fekete 
dobozban festékpor volt, ami kiömlött, amikor kinyitották a do- 
bozt, és tetőtől talpig befeketített egy rablót. 

— Arra az esetre szántuk, ha meglógnának — magyarázta Nia- 
la. — Ha később megtaláljuk őket, meg kell magyarázniuk a fes- 
téknyomokat. 

— A dosszié is erre kellett volna — mutatott Vanessa az aszta- 
lon heverő kötegre. — Ez egy köteg papír egy lezárt fóliában. A 
fólián rajta vannak barátaink ujjlenyomatai. Bent az üres papí- 
rok közt pedig van egy kitalált üzleti levél egyikünk aláírásá- 
val. Nehéz lett volna megmagyarázni, hogy került hozzájuk, 
vagy ha nálunk marad, akkor honnan van rajta az ujjlenyoma- 
tuk. 

— És az? — mutatott Bergeron a hengeres fémdobozra. Nimby 
fölvette, kinyitotta és megmutatta neki. 

— Ez a barátságos doboz. Látja az alján a bankjegyet? 

— Látom. 

— Akarja kivenni? 

— Valami azt súgja, hogy ne akarjam. 


— Igaza van annak a valaminek. A doboz csakugyan roppant 
barátságos. Sőt ragaszkodó természetű. A belsejét bekentük ra- 
gasztóval. Ha belenyúl, alighanem csak az ambulancián szedik 
le a kezéről a dobozt. 


Miután a rablók dolgát elrendezték, visszamentek a mikrobusz- 
hoz. Előrelátóan a kapitányság közelében parkoltak, bízva ab- 
ban, hogy a rablók ott lesznek és kézre kerülnek. 

Bergeron velük tartott. Shindykről, rovott múltúakról beszél- 
gettek, régi ügyeket elevenítettek föl. Szakmabeliek egymás 
között. Az őrmester azt se tudta, mi lett a Roger-ügy vége, ne- 
kik nem mondják el az ilyesmit; most elmesélték neki. A pasas 
megúszta felfüggesztettel, és elköltözött Marseille-be. 

— Maguk nem voltak ott a tárgyaláson? 

— Nem — felelte Jennifer. — Sose megyünk el a pácienseink 
tárgyalásaira. 

— Pácienseik? Ez jó. 

— Persze hogy azok — bólintott Vanessa. — A pedofília nem 
bűncselekmény, ne feledje. Betegség, ami egyszerűen kialakul 
egyesekben. Bűncselekmény csak akkor lesz, ha engednek a 
vágyaiknak. Észlelni csak a bűncselekményt lehet, de a bünte- 
tés nem elég. Gyógykezelésre van szükség, hogy megszűnjön a 
betegség, a kiváltó ok. Mi ebben igyekszünk segíteni egy ki- 
csit. 

A szépen csiszolt mondatok jelentését pontosan az ellenkező- 
jére fordította az a vérszomjas ragadozópofa, amit a kislány vá- 
gott a szöveghez. Az őrmester nevetett, aztán kezet nyújtott ne- 
ki. 

— Ideje mennem, a főnökeim már visszavárnak. Azért jó volt 
megint látni magukat. 

— Várjon már — mondta Nimby —, nem azt mondta, hogy 
busszal jött? 

— De. 

— Hát akkor ugorjon be, elvisszük. Mi is arra megyünk, jöj- 
jön! 


Még nem volt öt óra, amikor a mikrobusz megállt a ház előtt. 
Kissy fölrántotta az ajtót és ki akart ugrani, hogy becsengessen, 
de megállt. 


— Jön már. 

— Helyes — felelte Vanessa. — Jól fog esni még egy kis test- 
gyakorlat. 

Kissy soha nem fogja megbocsátani Rouvelnek azt a csaló- 
dott képet, amit a kislányon látott, amikor Solange megállt a 
kocsi mellett és közölte, hogy az apja negyedórája elment egy 
barátjához. Ivócimborájához, tette hozzá. Estig nem várható, 
hogy előkerül. 

— És akkor mit fogjuk csinálja? — jelent meg Kissy mellett 
egy vörösbarna fejecske. — Üljük és vársz? 

— Hát te ki vagy? — nézett rá Solange. 

— Elke tiszteletbeli — húzta ki magát ez —, alapítvány remény- 
sége jövőre. 

— Úgy érti, a jövőben — javította ki Kissy szelíden. 

— Értem. Nem, nem hinném, hogy ülni kellene és várni. Egy- 
szerűen elköltözöm és kész. Már mindent becsomagoltunk. 

Persze elfuvarozták őt is — de hát ez lényegtelen volt a terve- 
zett verekedéshez képest. Solange papírdobozait berakták a ko- 
csi ládájába, két bőröndöt hátul a padlóra, Nimby és Martin pe- 
dig elöl ült a szőnyegre, hogy Solange két barátnőjének is jus- 
son hely. 

Nem mentek messzire, Solange nem akart elbújni az apja elől 
— nem is tehetné, az iskolában megtalálja. De ott aligha lesz ve- 
rekedés, Rouvel ellen az iskola már tett egy feljelentést, ha még 
egyszer botrányt csinál ugyanott, biztos nem hagyják szabadlá- 
bon. 

— Hát ez az — morgott Vanessa. — Ezt ő is tudja, és nem fog 
balhézni a suliban. Ez a verekedés is elmarad. 

— Nem mondhatnám, hogy sajnálom — mondta Solange. 

— Világos. De te is értsd meg a mi szempontjainkat. Apád 
nagy, puha felület. Kényelmes edzőeszköz, mert nem kell a 
célzásra koncentrálni, bárhova ütök, úgyis van ott belőle. És 
sokkal jobb, mint a bokszzsák, mert nyüszít. 

Kissy összenézett Solange-zsal és egyezményes jelek segítsé- 
gével tájékoztatta a kislány pszichiátriai kórképéről. 

— Te mit művelsz ott a hátam mögött, egérke? 

Kissy megszeppent. Hogy felejthette el, hogy barátnőjének 
hátul is van szeme? 


Solange holmiját fél perc alatt kitették a barátnőjénél, aztán 
sok sikert kívántak és elszáguldottak, mert Johann kevéssel az- 
előtt telefonált, úton van Vaucressonba az egeréért. 

Ahogy hazaértek, Vanessa és Nimby lerobogott a gépterem- 
be. Johann csak jó tíz perc múlva jött meg; a csapat a kapuban 
várta. Nimby Elke háta mögött állt, kezében egy papírból kivá- 
gott, hatalmas nyíllal, ami lefelé, a kislány fejére mutatott. A 
nyíl szárán felirat: EZ AZ. 


Johann mindazonáltal egyáltalán nem sietett. A taxiját elküldte, 
helyet foglalt a nappaliban és meghallgatta a délutáni vadászat 
történetét, gratulált nekik és főleg Mézescsupornak, aztán vi- 
szont kifejezte reményét, hogy ez nem lesz gyakori. 

— Micsoda? — érdeklődött Vanessa, aki ezalatt a konyhában 
szorgoskodott, elvégre nem engedhették el Johannt üres gyo- 
morral. 

— Hogy Elke lesz a Mézescsupor. Éppen elég nekünk értetek 
aggódni. 

— Nem értünk kell, a shindykért és rablókért kell — Vanessa 
rávigyorgott egy paradicsomra és szeletelni kezdte —, most is 
ők reszketnek a cellában és várják, hogy mikor állítunk be az át 
nem adott pofonokkal. 

— Akkor is. Tudod, hogy miről beszélek. 

— Csalánba nem üt a mennykő — felelte mesterük —, nekünk 
nem eshet bajunk. Nem azért, mert a shindyk ügyetlenek. Azért 
nem, mert én megtiltottam, hogy bárkinek baja essen közülünk. 

— Nyomós érv. 

Vanessa bólintott, aztán szemlét tartott a tálca fölött és Jóvá- 
hagyólag bólintott megint. 

— Tálalhattok, egérkék. 


Johann-nak nagyon tetszett a gépterem, azt mondta, látszik, 
hogy sok időt töltenek itt és ízléssel rendezik be. A gépterem 
persze a szokott rendetlenséget mutatta, az asztalon mindenfelé 
apró csecsebecsék és használati tárgyak kusza összevisszasága, 
a polcon a könyvek minden rendszer nélkül, köztük plüssállat- 
kákkal és egyéb hasznos dolgokkal. De Johann azt mondta, ő 
ebben nem lát semmi különöset. Nem attól szép egy szoba, ha 
a dolgok takaros rendben állnak. Ő ugyan elég rendszerető, de 


nem mindenáron, és a rendetlenségben mindig is érzett valami 
otthonosat. Ők nyilván mindenről tudják, hogy hol van a helyi- 
ségben. Hát persze, felelték. No ugye, mondta Johann, itt bi- 
zony rend van, de az ő saját külön rendjük, amit más nem is- 
mer. 

Végignézte a falon levő képeket; mostanra jó néhányat össze- 
gyűjtöttek. Nimbynek volt egy ideje szokása, hogy valamelyik 
barátjánál kinyomtatott egy-egy képet lézernyomtatóval, aztán 
Vanessával kartonra ragasztották és fölakasztották a falra. Jo- 
hann éppen a legújabbal kezdte, mert az volt az egyes monitor 
fölött. Fekete-fehér kislányarckép, nem túl jó minőségű, Nimby 
nem is nagyította túl nagyra. 

— Hát ő ki? — kérdezte Johann rövid tanulmányozás után. 

— A jelszó — mosolygott Niala. — Sophie Marceau. 

— Nocsak. Meg sem ismertem. Honnan szereztetek ilyen kicsi 
kori fotót? 

— A házibuliból — felelte Nimby. — Egyszer megjelenik egész 
rövid időre Vic kislánykori fotója. Azt vettük ki és raktuk ide. 

— Úgy is lehet mondani, hogy azok jelképeként, akiket meg 
akarunk védeni — tette hozzá Vanessa. — Egy gyerek. 

Johann megnézte a következő fotót is, a kettes monitor fölött. 
Fiona, azaz Madeleine arca arról a bizonyos meztelen képről, 
alatta az öltözőszekrény kinagyított képével a szeméből. A hár- 
mas fölött egy családi fotó volt, a csapat a D"Aubisson-villa 
kertjében. Álló sor balról jobbra: Angéligue, Niala, Pi, Jenni- 
fer. Guggoló sor: Vanessa, Nimby, Chantal, Martin, Kissy. 
Fekvő sor: Suzy és Jerry, méretarányosan odamásolva Suzy 
mellé, Chantal térdén ülve. 

A négyes monitor fölött is ilyen kép volt, ez még tavalyi, az 
itteni kertben, Jerry helyett Macskával, aki hajlandó volt Va- 
nessa kedvéért kijönni fényképezkedni, de kikötötte, hogy a 
hétköznapi bundáját veszi föl. 

Az ötös monitor fölött egyelőre nem volt kép, ezen a részen 
nemrég rendezkedtek és nem jutott rá alkalom. Viszont volt 
még egypár fotó a falakon, közös programjaikról, kirándulása- 
ikról. A dívány fölött Íle-de-France nagyméretű közlekedési 
térképe, mellette pedig egy kis családi fotó: Mouchi, Michou és 
tizenhat kiscica, akiket hosszas munkával tereltek össze a fény- 
képezéshez. Macska rokonságának jókora hányada ott volt, az 


anyja is. Talán az apja is, bár nem tudni biztosan, hogy az ki- 
csoda. Niala szerint az is egy macska. 

Az ajtó melletti polcocskán voltak Nimby logikai játékai; így 
hívták őket, mert Nimby gyűjteményébe tartoztak, némelyiket 
még kicsi korában szerezte, de a csapat rendelkezésére bocsá- 
totta őket. Hat Rubik-kockájuk volt, meg mindenféle tekerge- 
tős valamik; Kissy főleg azért kedvelte őket, mert lefoglalták a 
kezét, amikor éppen nem volt mit csinálnia. Egy dobozkában 
lakott Nimby pentominókészlete. Tizenkét különböző figura, 
amik mind öt-öt négyzetből állnak, és a legkülönbözőbb alak- 
zatokba lehet őket elrendezni. Elméletileg. A dobozban szépen 
el voltak rendezve egy hatszor tíz négyzet területű téglalapba, 
de ha Kissy kivette őket a dobozból, soha nem tudta többé visz- 
szarakni. Másféle méretű téglalapba rendezni se. A neten szám- 
talan megoldást látott, de ha nem nézte a rajzot, már nem tudta 
megcsinálni. 

Johann mosolygott, amikor mindezt elmondta neki, és elárul- 
ta, hogy neki is volt pentominója gyerekkorában, és ő se boldo- 
gult vele jobban. 

Nimbynek persze az ilyesmi nem volt gond. Egyszerűen fog- 
ta a pentominókat, berakta a dobozba, aztán vigyorgott és az 
ujját mögéjük téve meglengette a füleit. Az egerek visszavi- 
gyorogtak és ők is meglengették. Még Johann is! 


— Szia, egérke — ölelte át Kissy Elkét. 

— Szia, egérke. Én csak tiszteletbeli, nem? 

— Attól még szólíthatunk egérkének. 

— Különben is — mondta Nimby -—, már részt vettél egy igazi 
bevetésen. 

— Azért igazi egérnek még ne tekintsd magad — szólalt meg 
Niala gyorsan. — Nem szeretném, ha rárontanál a kieli shindyk- 
re és egymagad megpróbálnád összeverni őket. 

— Pedig lett volna klassz — vigyorgott a kislány. — Hoztam 
volna nektek egyik fülüket szuvenírban. Hogy mondják fran- 
ciául? 

— Franciául is úgy mondják. Légy szíves, ne kockáztass. Jer- 
rynek lenni nem annyi, hogy nekiesel a rossz fiúknak. Gondol- 
kodni is kell. 

— Vanessának szóltad erről már? 


Vanessa a tiszteletbelire meredt, aki rávigyorgott és átadta a 
puszijait Jennifernek is. 

A csapat a kapuban állva nézett a gyorsan zsugorodó taxi 
után. 

— Csak nem lesz baja — mondta Vanessa. 

— Persze hogy nem — felelte Nimby. — Okos kislány, nem ront 
rá a shindykre, mint a gyorsvonat. Egyébként nagyon szépek a 
rúgásal. 

— Tenyéréllel is ügyesen üt — tette hozzá Kissy. 

— Biztosan meg tudja védeni magát — sóhajtotta Vanessa. — 
No, gyertek, ideje készülődni nekünk is. 

Míg visszamentek a házba, Nimby azt mondta, legfeljebb ki- 
terjesztik a Jerry fennhatóságát Elkére is. 

— S akkor mi lesz? — tudakolta Vanessa. 

— Senki se bánthatja, hiszen területenkívüliséget élvez. 

— Világos. És ezt a shindyk honnan tudják? 

Nimby vállat vont. — Zászló, címer, határőr sorompóval, bár- 
mi megfelel. 

Chantal azt mondta, a határőr a legjobb. Elke megy az utcán, 
szembejön a shindy, visszaél, erre Elke előránt egy határőrt a 
zsebéből, sorompóval. S akkor már mellé egy diplomatát is, aki 
éles hangú jegyzéket fogalmaz meg a határsértés miatt. 

— Meg egy vámost - tette hozzá Nimby. — Határon az is kell. 

— Németország Schengen-tag — jegyezte meg Kissy. 

— Kisegérföld viszont nem az — felelte Nimby. — Lassan ideje 
lenne kikiáltanunk a függetlenségünket, nem gondoljátok? 

— Nem — felelte Angéligue nagyon komolyan. — Amint beke- 
rülünk a hírekbe és berajzolnak a térképekre, elözönlenek min- 
ket a turisták. 

— Hát aztán, legalább lesz bevételünk az idegenforgalomból. 

— Főleg a turista macskák — folytatta Angéligue. — Ha létre- 
jönne egy olyan ország, hogy Sajtföld, te nem rohannál meg- 
nézni? 

A beszélgetés itt félbeszakadt, mindenki ment csomagolni. Öt 
perccel később folytatták, amikor a kocsihoz indultak. Most Pi 
viszi a lányokat a reptérre. 

— Nem hiszem, hogy Franciaország egykönnyen átengedi vá- 
rosait az alakuló kisegér államnak — mondta Vanessa, és föl- 
csillant a szeme. — Alighanem harcolni kell. 


Vigyorogtak. Vanessának persze a harc legalább olyan fon- 
tos, mint a cél, amiért folyik. Ha épp nem fontosabb. 

— Nem kellenének az egész városok — mondta Nimby. — Csak 
azok a házak és lakások, ahol lakunk. Az egereknek sehol a vi- 
lágon nincsen saját államuk. Sőt egyetlen rágcsálófélének sin- 
csen — tette hozzá olyan arccal, mintha amúgy állatfajok soka- 
ságának lenne már saját állama, csak pont a rágcsálók maradtak 
volna ki. — Gesztusértékű lenne a francia kormánytól, ha áten- 
gedné ezeket a területeket. 

— Attól tartok, erre még várnod kell — mondta Pi, és kinyitotta 
a kocsiajtót. 

— Lobbizni kell érte. Ennél különb dolgokat is megtesznek a 
nagyhatalmak, hogy egymás kedvében járjanak. Például eltün- 
tetik az országból a szülészetet, mint a kanadaiak tették a világ- 
háborúban. 

Összenéztek. Vanessa kedvese homloka felé nyújtotta a ke- 
zét, hogy kitapintsa a lázát, de Nimby elkapta és magához ölel- 
te. 

— Azt hiszed, bolond vagyok, ugye? 

A kislány megrázta a fejét. 

— Mindig is tudtam. 

Az egerek türelmesen kivárták a csók végét. 

— Nos hát, nagyfülű hölgyeim és uraim — mondta Nimby 
élénken, továbbra is átölelve kedvesét —, a holland királyi csa- 
lád Kanadába menekült a nácik elől, és ott született a harmadik 
gyerek, Margit hercegnő. Az első kettő is lány volt, úgyhogy 
ha fiú jön, ő lett volna a király, szóval nem babra ment a dolog. 
Ha kanadai földön születik, akkor az ottani törvények szerint 
kanadai állampolgárságot kap. Kettős állampolgár viszont nem 
lehet király Hollandiában. Ezért a kanadai kormány arra az idő- 
re területenkívüliséget adományozott a szülészetnek. A néni a 
senki földjén született, így csak a szülei állampolgárságát örö- 
költe. Ezt kell átvennünk, területenkívüliséget mindenhová, 
ahol éppen vagyunk, és akkor határsértés nélkül nem lehet ránk 
táma... 

Vanessa befogta a fiú száját. 

— Fejezd már be a dumálást. Mindjárt indulunk, még meg kell 
csókolnod az egeredet. 


Öt nappal később ugyanazon a helyen csókolóztak, csak akkor 
nem elváltak egymástól, hanem újra találkoztak. Kedden be- 
esett egy nagy létszámú orosz turistacsoport, amiről hirtelen ki- 
derült, hogy csak a fele egy még nagyobb csoportnak; a másik 
fele szerdán érkezik. A lányok ezért kivételesen föláldozták az 
egeres szerdájukat, hogy segítsenek a néniéknek, így Nimby 
csak pénteken csókolhatta meg ismét Vanessát. De annál ala- 
posabban, a taxi rég elment már, amikor azok ketten még min- 
dig teljesen el voltak merülve egymásban. Kissy boldogan néz- 
te őket, és azt se bánta, hogy Nimby nem borul a nyakába és 
nyalja össze, mint egy kiskutya. Egy órával ezelőtt már megtet- 
te, de hajlamos volt megismételni, amikor Vanessáék is meg- 
jönnek. 

Miután kiörömködték magukat, letették a hátizsákokat és föl- 
kaptak egy-egy üreset. Mindenki fölvett egy cédulát, és elmasí- 
roztak a hipermarketig, ahol cincogtak egyet és szétspricceltek. 
Ugyanazokkal a magabiztos, eltökélt léptekkel masíroztak vé- 
gig a polcok között, mint a Nakatomi-toronyba induló gengsz- 
terek. 

Kissy listáján volt a fagyasztott holmi, hal meg félkész zöld- 
ség. Az ő hátizsákjában ezért hűtőtáska is volt, dupla jégakku- 
val. Pillanatok alatt megvett mindent, és már surrant is a pénz- 
tárhoz. Harmadikként ért oda: megelőzte Niala a tisztítószerek- 
kel és Jennifer a macska- és kutyakajával. Mire berakodtak a 
hátizsákba, már újabb három egér ért célba, s a maradék is 
megjött két percen belül. Komplett bevásárlást csináltak alig 
negyedóra alatt. 

— A pénztárban töltöttük a legtöbb időt — mondta Nimby. — 
Ha azt kihagytuk volna, sokkal hamarabb végzünk. 

Vanessa csettintett a nyelvével. 

— Remek ötlet. Legközelebb így csináljuk és rekordot javí- 
tunk. Sőt tudod mit? Éjszaka jövünk, hogy ne kelljen a többi 
vásárlót kerülgetni. 

Hazafelé menet megbeszélték, hogy ki kell dolgozni a csapa- 
tos villámbevásárlás nevű sportot. Természetesen rögzített áru- 
készlettel, mindig azonos berendezésű áruházzal, hogy egyen- 
lőek legyenek a feltételek. Több versenyszám is lehet, aszerint, 
hogy vannak-e más vevők és vannak-e pénztárosok meg biz- 
tonságiak. 


Otthon egyszeriben vége szakadt a hülyéskedésnek. A kony- 
hában kirakták a zsákokat, aztán mindenki ment a dolgára. Kis- 
sy a konyhai különítményben volt, a holnapi ebéd egy részét 
már most előkészítették. Vanessa legújabb salátakölteményét 
és a süteményt. Mert most azt is ők maguk készítik. Jerry-féle 
sajtos sütit Isabelle néni receptje alapján. Vanessa azt mondta, 
szeretné megtanulni a cukrászatot is, ők pedig lelkesen, egy 
egérként bólogattak hozzá. 

Volt egy géptermi különítmény is, a fiúk, ők készítették elő a 
terepet. Shrek egy asztalt kért, hogy legyen hová kirakni a játé- 
kaikat, úgyhogy lehozták a padlásról Boulanger-ék régi kem- 
pingasztalát. Nem volt nagy, de a célnak megfelelt. Viszont el- 
romlott, nem maradt állva, úgyhogy a fiúk megjavították. Nino 
gépéhez nem volt monitorjuk, az egyik szerverét tették át az 
asztalra, hozzá elosztóval, hálózati kábellel. Mire Kissy kuktás- 
kodás után lement megnézni, minden el volt rendezve, a gépte- 
rem közepén az asztal, a monitor meg a gép. De a gépbe sem- 
mit se dugtak be, úgy hagyták lefóliázva. 


A fólia meglepte Shrekéket, amikor másnap lementek és meg- 
nézték. Az egerek vigyorogtak. 

— Mi az ördög — mondta Shrek. — Honnan hoztátok ezt, egy 
plutóniumfelhőből? 

Pontosan érkeztek, öt perccel kilenc után. És nagy meglepe- 
tésre hárman voltak. S ki más volt a harmadik, mint — Jean- 
Pierre Leblanc. 

Kissy döbbenten nézte, amint kilép az ismeretlen, elég vihar- 
vert kocsiból. 

— Nahát, Jean-Pierre — mondta Niala; ő persze már akkor meg 
tudott szólalni, amikor Kissy még azzal volt elfoglalva, hogy a 
száját tátsa. Mellette Nimby rálehelt a tenyerére, aztán megdör- 
zsölte az egyik szemét; utána megint lehelt és megdörzsölte a 
másikat is. — Hogy kerülsz te ide? Több mint egy éve nem lát- 
tunk. 

— Hát én csak úgy — mosolygott a hadnagy. — Tudjátok, néha 
együtt dolgozunk a fiúkkal, és mondták, hogy hozzátok készül- 
nek. Igazán el kellett jönnöm. Megint pedofilt fogtatok, mi? 
Hova zártátok be? 


— Nem zártuk be — felelte Vanessa. — Hátul a kertben kapasz- 
kodik egy szál kötélen, húsz méter magasan az úszómedence 
fölött. A medencébe áramot vezettünk, egy raj piranha úszkál 
benne, a kötél pedig lengés közben egy éles pengéhez súrlódik. 

Jean-Pierre nevetett és kinyújtotta a kezét, hogy megsimogas- 
sa a kislány fejét, de aztán inkább visszahúzta. — Látom, a sze- 
lídséged megmaradt. 

— Meg hát. Hogyhogy együtt dolgoztok? 

— Hát, tudjátok, én már nem vagyok rendőr. Egyelőre egyéni 
vállalkozó vagyok, gépeket javítok, szoftvert installálok, ilyes- 
miket. És egy-egy nagyobb projektnél összejövünk a fiúkkal. 
Most, hogy hozzátok jönnek, nem hagyhattam ki. 

Kissy elégedetten bólintott. Lám csak, a Százas-ügynek mi- 
lyen haszna lett. Akkor ismerkedtek meg, az egerek révén. 

A gépterembe érve a három szaki tehát meglepve nézte a le- 
fóliázott gépet, amiről Shreknek egy plutóniumfelhő jutott 
eszébe — bár hogy az ellen a csomagolófólia hogyan véd, az 
rejtély. 

— Nem -— felelte Nimby —, plutónium nem volt a helyszínen. 
Vagy csak nem látszott a sok lila csápos űrlénytől. Azért cso- 
magoltuk be, hogy ne kerüljön rá az ujjlenyomatunk. 

Shrek bizalmatlanul méregette a gépet. 

— És a mienk rákerülhet? 

— Jobb, ha az se; nem tudni, hova viszi majd a gépet a muki. 
Találtok ott egy csomag gumikesztyűt. 

Shrek és Maszat összenézett Jean-Pierre-rel. 

— Okosak a kis patkányok — mondta az exhadnagy. 

— Egerek — méltatlankodott Vanessa. — No mi lesz? Sose lát- 
tok hozzá? 

— De — mondta Maszat, és lerakta a vállán cipelt nagy piros 
sporttáskát az asztalra. — Oké, akkor hadd halljam még egyszer 
a sztorit. Szóval megfújtátok csórikám gépét, és azt hiszitek, 
hogy forró stuff zizeg rajta. Frankón? 

— Nem fújtuk meg — mondta Nimby -, teljesen önszántából 
adta ide, egyébként frankón. 

— Aha, miután jól megagyaltátok, mi? — kérdezte Shrek, és 
fölvett egy pár kesztyűt. A legnagyobb méretet vették, ami 
volt. 


— Szó sincs róla. Hozzá se nyúltunk. Csak nem akart magá- 
nak bajt. 

— Milyen bajt? — kérdezte Maszat. 

— Öreg — mondta Jean-Pierre —, a csávó pedofil. Képzeld el, 
ha ez kiderül róla, nagy ívben repül mindenhonnan. Ezek a 
kedves kis vérszívók megzsarolták, hogy szétkürtölik az infót, 
ha nem gazsulál. 

Kissy gyanakodva nézett a volt zsarura. Jean-Pierre valaha 
teljesen normális francia nyelven beszélt. 

— Aha -— vigyorgott Maszat —, csípem őket. Oké, akkor lássuk, 
miből élünk. 

Elkezdett kipakolni a táskából. Volt benne egy külön hordtás- 
kába rakott laptop, egy kis szerszámkészlet, egy külső merevle- 
mez, egy fényképezőgép, egy fejlámpa és két henger alakú 
tárgy puha, fekete anyagból; de ahogy letette a táskát az asztal 
alá, látszott, hogy még nem üres. Kissy elismerően bólintott. 
Ezek aztán föl vannak szerelve. 

Ők is föl voltak. Nimbyék még tegnap elhelyeztek három 
webkamerát az asztal fölött, különböző szögekben, hogy min- 
dent rögzítsenek. Bármiről kiderülhet később, hogy fontos volt. 
Egy mikrofon is lógott a mennyezeti lámpáról, ami mindent 
vett. 

Shrek kesztyűs kézzel kibontotta a gépet a fóliából és hanyatt 
fektette. Maszat felé nyújtotta a kezét. 

— Szikét! 

A társa kis motoros csavarhúzót adott neki, ő pedig levette a 
gép oldallapját. 

— Oké. Lássuk a kiscsillag bélését. Elég szokványos vas. Ol- 
csó tucatáru. Fölírjuk a konfigot? 

— Fölösleges — mondta Nimby. — Minket csak a stuff érdekel. 

— Oksesz. Hát akkor nézzük. 

Shrek föltette a fejlámpát és a gép fölé hajolt. 

— Pöpec — jött a hangja a kártyák és kábelek közül. — Minden 
szépen a helyén. Öreg, ebben ugyanaz a deszka van, akit a múlt 
héten nyomtunk annál a spinénél. 

Kissy tudta, hogy most egy aránylag érthető mondatot hallott. 

— Akkor simán fölnyomjuk USB-ről — felelte Maszat, és az 
egyik hengeres tárgyért nyúlt. Kinyitott rajta egy patentot és ki- 
terítette. Hosszú csík lett belőle, sok kis átlátszó műanyaggal 


fedett zsebbel. Pendrive-ok voltak bennük, rengeteg apró, szí- 
nes pendrive. Kissynek nagyon tetszett a tárolási technika. 
Rögtön elkezdte számolni őket. 

Maszat kiválasztott egy piros pendrive-ot és átadta Shreknek 
a másik hengerrel együtt. A kövér szaki megköszönte és a gép 
mellé tett billentyűzetre mutatott. 

— Ez kié? 

— A Jerryé — felelte Nimby. — Miért? 

— Akkor ez nem kell — adta vissza Shrek a hengert; eszerint 
gumibillentyűzet lehetett. A pendrive-ot bedugta, ellenőrizte a 
csatlakozásokat, aztán Nimbyre nézett. 

— Hát a táp? 

A fiú meglepve nézett Shrekre, aztán a gépre, majd megint 
vissza a férfira. A monitort már tegnap bedugták a konnektor- 
ba. De a gépet... 

— Minden nekünk se juthatott eszünkbe. Van a fiókban, ott 
a... 

De Maszat addigra már leguggolt a táskához, kivett egy ká- 
belt és összedugta. 

— Akkor hadd szóljon — mondta Shrek, és elindította a gépet. 

Kissy tizenhat pendrive-ot számolt a tokban, és négy zseb 
üres volt. Sejtelme se volt, mire kellhet valakinek tizenhat pen- 
drive, a Jerrynek összesen nem volt ennyi. Talán öt-hat, legfel- 
jebb. 

— Hogy miért? — szólalt meg Shrek, belépve a BIOS-ba. — 
Hallottunk már esetről, amikor valaki érdekes dolgokat művelt 
a billezetével. A gépet nyugodtan át lehetett nézni, zsír frankó 
volt, csak hiába nyomattad szűz oprendszerről, a kis Chicony- 
ban levő csipike befigyelt és ráizzította a védelmet. Onnantól 
lejátszottál. 

— Miből látta? — kérdezte Vanessa. 

— Édes gazdámnak volt egy speckó billikombija, amit bootkor 
mindig benyomott, és ez elmaradt. 

— Hát... ilyet ez a fószer aligha csinált — mondta Nimby. 

— Rátennéd az életedet? — kérdezte Niala. 

— Nem... 

— És az ő életét? — koppintott Niala Maszat fejére. 

— Hé, ez a Doktor Szöszi! 

Nevettek. 


— És honnan tudod — kérdezte Nimby —, hogy a gépben nincs 
ilyen csipike? 

— Ezért sasoltam bele lámpával. Akárhova rejted a kézi ber- 
helést, valahol föl kell dugni. Okésak vagyunk, a BIOS frankó. 
A bootot átraktam USB-re, amúgy zsír. Na zúzzunk, srácok. 


És zúztak — bármit jelentsen is ez. Először elindították a gépet a 
pendrive-ról, amin valami speciális rendszer volt, így bármi- 
lyen védelem volt a gépen, az nem indulhatott el. Aztán bedug- 
ták Daisyt, a külső merevlemezt. Ez volt a neve, rá volt írva 
egy matricán és ők is így hívták. 

— Miért Daisy? 

— Mert ez volt éppen üres — felelte Shrek. — Van Amélie, Bé- 
atrice és Céline, de azok most tele vannak. 

Daisy egészen kicsi volt, de óriási kapacitású, egy terabyte. 
Kissy soha nem látott még ekkora lemezt. Nino gépének két- 
száz gigáját könnyedén elnyelte, pedig nem az adatokat vitték 
át, hanem a teljes kétszáz gigáról másolatot csináltak, az üres 
területről is, hiszen ott is lehet adat: az, amit korábban letöröl- 
tek, de nem írtak felül. 

Amikor kész volt, kikapcsolták a gépet és Daisyt bedugták a 
laptopjukba. 

— Oké — mondta Maszat —, innentől szól a buli. Összenyo- 
munk? 

— Persze — mondta Shrek, aki közben már elővett egy netboo- 
kot a zsebéből. — A farok nálad van, nem? 

Maszat a táskába nyúlt és kivett egy kábelt, amivel összekö- 
tötték a két gépet. 

— Szóval ablakos jószág a kiscsillag — mondta Maszat —, mint 
a selyem. Ide a bökőt, hogy nincs rajta. . . jaj! 

A semmiből hirtelen megjelent egy hatalmas penge, ami dár- 
daként szegeződött a mellének. 

— Nyugi! — szólt Niala a húgára. — Nem szó szerint értette. 

— Ja, az más — felelte a kislány, és egy szempillantás alatt el- 
tüntette a kést. 

Nevettek, de kicsit rosszallóan ís néztek rá; nem mintha ez 
bármin is változtatott volna. Vanessa vadon nevelkedett, s bár- 
mennyire sokat szelídült azóta, végeredményben akkor is vad 
maradt. 


— Sz... szóval — folytatta Maszat nyugtalanul a kislányra san- 
dítva — csak azt akartam mondani, biztos vagyok benne, hogy 
nincs rajta semmilyen trükkös dolog, például rejtett partíció 
vagy ilyesmi. 

— Nem, szerintem se — mondta Shrek. — Oké, fölcsináltam. 
Mivel kezdjük, gyorsan fussuk át vagy egyből a zsigereibe? 

— Fussuk át — mondta Jean-Pierre és Maszat egyszerre. Ez 
utóbbi folytatta. — Szerintem a csóka annyira harmatos, hogy 
első menetre ki kell szaszerolnunk valamit. 

— Egyetértek — bólintott az exzsaru, aki közben egy másik 
helyes kis netbookot vett elő a zsebéből és ő is bekapcsolta. — 
Légyszi, harapj kéket, rád akarok röfögni. 

Kissynek ez már sok volt. 

— Jean-Pierre? 

— Tessék. 

— Te mégis mikor felejtettél el franciául? 

A férfi ránézett és nevetett. 

— Ne aggódj, nem felejtettem el. De a srácok mellett az em- 
bernek föl kell szednie a nyelvüket. Ha azt mondanám, hogy 
kapcsold be a Bluetootht, hülyének néznének. Harapj kéket, 
így mondják. 

— Mert ennek van értelme — jelentette ki Maszat. — Pont mi 
tudunk rendesen franciául. A Bluetooth angolul van, kék fogat 
jelent, a világon mindenhol így mondják. De franciául a soft- 
ware is logiciel, mert annak értelme van... No né csak, mit ta- 
lált Maszat bácsi? C-c-c! Hát szabad ilyet? 

Egy egérként rohantak az asztal másik oldalára, hogy láthas- 
sák a laptop monitorát. Egy albumnyi fotó volt rajta, két kis- 
lányról. Rengeteg. Kissy boldogan nézte őket, és már látta lelki 
szemeivel, amint lekötözik Ninót és előveszik a nagy késeket, 
amikor megszólalt Niala. 

— Ilyet? Persze hogy szabad. Fölöslegesen ábrándoztok vér- 
ontásról, egérkék, ezeket legális szerverről töltötte le. 

Kissy ekkor fedezte föl, hogy a kislányok a legtöbb képen 
fürdőruhát hordanak, néhányon pedig teljesen föl vannak öltöz- 
ve. Vanessa odanyúlt és pörgetni kezdte az albumot. 

— De ennyi képet akkor se tölt le normális ember — mondta 
Martin —, csak shindy. 


— Ugyan már -— felelte Jean-Pierre. — Az ember talál egy érde- 
kes galériát, odaadja a letöltésvezérlőnek, hogy majd később 
megnézze. Aztán megnézi a felét és letörli az egészet. Ezzel 
még a pedofília gyanúját sem igazoltad. 

— Én csak a linket szoktam eltenni — mondta Kissy. 

— Én viszont letölteni szoktam — mondta Nimby, teljesen fö- 
ponta lepte meg őket valami érdekessel, amit éppen leszedett a 
netről. 

— Azért én megnézném, hogy honnan szedte őket — mondta 
Vanessa. — Van erre utaló nyom? 

— Az majd a böngiből kiderül — felelte Maszat. — Elsőre csak 
gyorsan átnézünk mindent. Á, van itt még fotó. Van a havernak 
ízlése. 

Kissy dühösen meredt az újabb albumra, ami egy tíz év körüli 
lányt ábrázolt lenge öltözékben. Ízlése?! 

— Ne hergeld Vanessát — tanácsolta Shrek. 

— Én nem hergelem — tagadott Maszat. — Csak megállapítot- 
tam, hogy helyes kiscsaj. Talán nem? Nicsak, van itt még. Ez is 
jól néz ki, nem elveszett gyerek. Jut eszembe, él még egyálta- 
lán? 

— Miért ne élne? — nézett rá Kissy gyanakvóan. 

— Gondoltam, mielőtt elszedtétek a gépét, péppé vertétek. 

— Nem vertük. 

Vanessa megnyalta az ajkát. 

— Az majd akkor következik, ha megtaláljátok az igazi por- 
nót. 

— Á, az ördögbe — mondta Jean-Pierre, aki lendületesen kopo- 
gott valamit a gépén. Most fölnézett. — Ez vacak. Tudtok adni 
egy egeret? 

Kissy kinyitotta a száját, de Shrek megelőzte. 

— Ez itt mind az — mutatott végig a csapaton. — Egyik szebb, 
mint a másik, és Plug and Play rendszerűek. Dugd be és játssz! 

Ezzel elkapta Kissyt, aki persze sivalkodott, de igazából nem 
védekezett, s rövid dulakodás után ott állt Jean-Pierre előtt. Rá- 
vigyorgott, kinyúlt oldalra és kivett a fiókból egy zebramintás 
kisegeret. Átadta. 

— Kösz. 


— Még hogy Plug and Play — dohogott Kissy később a konyhá- 
ban, míg a salátaöntetet keverte. — Honnan lett ezeknek ilyen 
disznó fantáziájuk? 

— Sehonnan — felelte Niala. — Azaz mindig is ilyen volt nekik. 
Kanok, hisz tudod. 

— Amikor megismertük őket, nem voltak ilyenek. 

Niala nevetett. 

— De, csak nem mivelünk. Az három éve volt, kiskölyköknek 
tartottak minket. 

Chantal vigyorgott. — Ebédre megjön Andreas is, akkor vég- 
képp látszani fog, hogy már felnőttünk. 

Kissy fölvonta a szemöldökét. 

— Élő bemutatót akarsz tartani nekik? 

— Hm. Nem is rossz ötlet. 

Kissy sóhajtott és átadta művét Vanessának. 


Shreken végül nem álltak bosszút a megjegyzéséért — valahogy 
nem tudták komolyan venni. Sem a megjegyzést, sem Shreket. 
Mert a dolog folytatódott. 

— Ez az — mondta Maszat két pillanattal azután, hogy Kissy 
átadta Jean-Pierre-nek a csíkos rokont —, meg is van. Mi jár a 
szerencsés megtalálónak? 

— Semmit se találtál szerencsésen — felelte Niala. — Ez a VIla- 
dekkel folytatott beszélgetése, nekünk is megvan a szöveg. 

— De hát ez bizonyíték! 

— Aha, csak nem bűncselekményre. 

Maszat pislogott. Shrek magyarázta meg neki. 

— Öreg, a szép szőke rágcsálónak igaza van. Dumálni szabad 
bármiről, azt nem tiltja a törvény. Nekünk éles stuff kell, hogy 
a csókát bevarrhassák. Meztelen kiskölykök vagy hasonló. 

— Félek, hogy nem fogunk találni semmit — szólalt meg Jean- 
Pierre. 

— Miért? — kérdezték többen is. 

— Én beljebb járok, mint a fiúk, a gyors átnézést rájuk hagy- 
tam. Letöltöttem a muki által meglátogatott oldalak listáját. 
Egyáltalán nincsenek köztük pedofil lapok. 

— Hogy tudtad ezt ilyen gyorsan megállapítani? 

— Van egy rendőrségi program, ami ezt ellenőrizni tudja. 
Amikor leszereltem, a parancsnokom engedélyével megtartot- 


tam. De megnéztem a levelezését is. Azt már tudom, hogy nem 
kapott és nem is küldött tilos anyagot. Most fogom átnézni a 
címjegyzéket. 

— Hát — mondta Shrek a fejét vakarva —, akkor nincs más hát- 
ra, nekünk kell gyártani valami szaftosat. Te meg is felelsz — 
nyúlt Kissy felé —, Maszat meg majd fotóz, jó? 

Kissy kibiztosította a tenyerét, és pontosan tudta, mit fog ten- 
ni. Amikor Shrek keze odaér hozzá, hátracsavarja és nekivágja 
a pasast az asztalnak. Az persze összeroskad és a sok drága 
holmi mind rázuhan. Épp ez a dolog szépsége. 

De a verekedés elmaradt. Shrek nevetve visszahúzta a karját, 
Kissy pedig bosszúsan állapította meg, hogy a bolondját járat- 
ták vele. 


Két óra alatt megvolt a gyors átnézés. Megnéztek minden képet 
és videót, szöveges dokumentumot, programmal ellenőriztették 
a meglátogatott oldalak listáját és a levelezést. Aztán Jean- 
Pierre netboookjáról ráküldtek egy programot az üres lemezte- 
rületre, hiszen Nino bármit le is törölhetett. Ha nincs nyoma 
törlésnek, az ís gyanús, mert akkor megsemmisítést végzett 
egyszerű törlés helyett, és nyilván oka volt rá. Igaz ugyan, 
hogy a VIladekkel folytatott beszélgetést nem törölte le; de ta- 
lán nem is tudta, hogy a gép rögzíti. 

A laptopon Maszat elindított egy programot, ami a megláto- 
gatott oldalakat újra letöltötte és egyetlen végeláthatatlan listá- 
ban bemutatta. Nagyon fárasztó volt bámulni, de Maszat, mi- 
közben le se vette a szemét a képről, elmagyarázta, hogy miért 
kell. 

— Ezt pöpecül erre a bulira csináltuk. Jean-Pierre tudja, hogy 
az a rendőri cuccos nem ezer százalék, ha valahol új hely nyí- 
lik, a spanok rég tudnak róla, mire a jard listájára fölkerül. 
Úgyhogy megnézzük szemmel is. Lehet, hogy hosszú lesz, de 
azért fizettek, hogy mindent megnézzünk. — És vigyorgott, 
mert a képernyőn éppen pornóképek vonultak sietősen. Legális 
volt mind, de meg kellett állapítani, hogy azok-e, és ezt csak 
úgy lehetett, ha az ember megnézi őket. 

Kissy a monitor fölött Vanessára pillantott. A kislánynak bal- 
jósan csillant meg a szeme, de egyelőre láthatóan életben akar- 


ta hagyni a srácot. Maszat szerencséjére közben a képeket nor- 
mális oldalak követték. 

A három szaki félóránként váltotta egymást a szemfájdító fel- 
adatban. Az egerek nem segítettek nekik. Éppen eleget fognak 
fizetni a végén. Pornó sokszor akadt a több mint három óra 
alatt, de az mind legális. Viszont többször láttak olyan eseteket, 
amikor Nino gyerekekkel kapcsolatos tartalmakat nézett meg, 
persze az is mind legális volt. Míg egyikük a vége-hossza nincs 
listát figyelte, a másik kettő folytatta az egyéb vizsgálatokat, 
többek közt alaposan elolvastak fórumokat, ahol Nino megfor- 
dult — és minden ugyanoda mutatott. Nino egy rosszul értesült 
pedofil, akinek fogalma sincsen, hol talál a neten valóságos 
gyerekpornót. 

— Cin-cin — mondta Kissy letörten. 


Kevéssel később, fönt az ebédlőben már kezdett felcsillanni a 
remény. Hátha mégsincs minden veszve. Hogy miért, arról 
egyelőre sejtelme se volt. De vakon bízott Nialában, aki azt 
mondta: 

— Azért ezt is a javunkra fordíthatjuk. Majd elmondom, ho- 
gyan. Egérkék, hozzatok még salátástálakat. Két kenyértartó 
nem lesz elég, legalább négy kell. Hé, te ott, a nagy füleiddel! 
Igen, te. Szaladj le és szólj az embereknek, asztalhoz. Nem vá- 
runk senkire! 

Francoise csodálkozva nézett Nialára és a fejéhez emelte a 
bal kezét. 

— De hisz nekem nincs is nagy fülem. 

— De jól hangzik! És akkor már szaladni se tudsz? 

— Hát... de tudok. 

S már ott sem volt. Mintegy vezényszóra a másik irányból 
megérkezett Martin és Nimby az evőeszközökkel, két nagy 
műanyag dobozban. Gyors mozdulatokkal hozzáláttak szétrak- 
ni őket. Kissy követte Nialát a konyhába, ahol Vanessa a végső 
simításokat végezte a salátán. 

— Cin-cin. Minden kész, tálalhattok. 

Az egerek kellően nagy létszáma miatt az olyan műveletek, 
mint a tálalás, villámsebességgel folytak le. Angéligue és Nim- 
by fölkapta egy nagy tálca két végét, kivitték és az asztalsor vé- 
ge mellett tartották, amíg Jennifer és Niala átrakodott róluk az 


asztalokra. A másik végén Martin és Pi tartotta a tálcát, Chantal 
és Kissy pedig tálalt. Vanessa mint séf természetesen nem csi- 
nált semmit. Aztán Pi visszavitte az üres tálcákat, a csapat pe- 
dig összehangolt, pontos gépezetként szedett mindenkinek csir- 
kehúst, halat, sült krumplit, rizst és salátát. 

Jó döntés volt, hogy kétféle állatot és kétféle köretet is fel- 
szolgáljanak. Persze lehetett akár mind a négyből kérni, és a 
legtöbben kértek is. Maszaték tányérját jól megrakták, és And- 
reasét is, mert focizni volt, alaposan megéhezett. Francoise azt 
mondta, ő még sose evett egyszerre rizst és sült krumplit, Va- 
nessa pedig azt felelte, próbálja ki, ízleni fog. Így is lett. 

— Klassz meló — dünnyögte Maszat, végigtekintve a terített 
asztalon. Az egerek nevettek és jó étvágyat kívántak neki. 

Persze azért beszélgettek is az ebéd alatt. Elmesélték, mi tör- 
tént velük, amióta megszakadt a kapcsolatuk Jean-Pierre-rel; 
igazán mozgalmas évük volt, Kissy csak így utólag fedezte föl, 
mennyire. 

Elmondták a shindykalandjaikat: a kempingbeli pasast, per- 
sze az egész nyári túrával együtt, Pellat szerencsétlen hamisítá- 
si ügyét és a hegyen fogva tartott kisfiút. Ez volt az eddigi leg- 
komolyabb és a legrosszabbul sikerült ügyük, mondta Pi, leg- 
alábbis a sértettek szemszögéből. Az ő számukra persze Mohi 
sérülése volt a legrosszabb. 

Jean-Pierre is mesélt, bár sokkal kevesebbet. Röviddel az 
utolsó közös kalandjuk után leszerelt a rendőrségtől és belefo- 
gott ebbe a számítástechnikai vállalkozásba. Már most is job- 
ban keres, mint a rendőrségnél, pedig még igazán új a cég. Fő- 
leg mert nincsenek alkalmazottai, akikre költenie kellene. 

Már befejezték az ebédet, amikor Niala elmondta az elképze- 
lését. Igazán egyszerű volt. 

— Ha Ninónak nincsen semmi a gépén, akkor van veszteniva- 
lója. Tehát neki kell megfognia Vladeket. 

Kissy értetlenül nézett a kóláspoharára. Ninónak? Vladeket? 
Hogyan? 


Niala ötlete a legegyszerűbb dolog volt a világon. Ezt onnan le- 
hetett tudni, hogy ő mondta. 

— Figyeljetek ide. Ez a legegyszerűbb dolog a világon. Ninó- 
nak egyelőre semmi oka rácsokról álmodni, igaz? 


— Hacsak otthon nem figyel neki valami — szólt közbe Ma- 
szat. — Mondjuk pár teramaci a kredencfiókban. 

— Átnéztük az egész lakást — felelte Nimby. 

— Ne csináld, öreg — felelte Maszat, ezzel meglepve Kissyt. 
Maszat eddig csak a társait szólította öregnek. De nyilván azért 
mondja, mert magukhoz hasonlónak tekinti. — Föltéptétek a 
kertet meg fölástátok a padlót meg minden? 

Csend volt a válasz. Hát azt éppen nem. 

— Oksesz. Csak mert én is így gondoltam. Folytasd, hugica, 
iszom a szavaidat. 

Niala egy pillanatra megakadt. Még soha senki nem szólította 
hugicának. Kissy keze a csípőjére siklott. Ha Niala úgy dönt, 
hogy agyoncsapja Maszatot, ő készen áll a harcra. 

De Niala nem ontott vért. 

— Szóval Ninóról eddig még nem tudunk semmi törvénybe üt- 
közöt. Rácsokról tehát nem álmodik. Viszont tudjuk a titkát, és 
ha énekelünk, akkor ő repül. A munkahelyéről, a barátnője 
mellől, a baráti társaságából... mindenhonnan. Elég egy tele- 
fon, és... 

Mintegy végszóra szólalt meg Vanessa telefonja. A saját 
szerzeményét játszotta. 

— Bocs — mondta a kislány, és benyomta a gombot. — Szia, 
Isabelle néni, mondd! 

— Szervusz, kicsim. Ne haragudj, hogy emiatt zavarlak, de 
már öt perce próbálok szót érteni a moszkvai hölggyel. Valamit 
magyaráz, de csak abban tudtunk megegyezni, hogy fölhívlak. 

— Persze, semmi gond, add át neki! 

Kissy értetlenül nézett Martinre. Martin értetlenül nézett visz- 
sza rá. Az asztal túloldalán Chantal ugyanúgy nézett össze 
Andreasszal. Talán még Suzy is összenézett Macskával. Ugyan 
milyen nyelven tud Vanessa, amin Isabelle néni nem? 

— Halló? — hangzott a telefonból idegenes kiejtéssel. 

— Dabroje utro, Maria Petrovna. Ja Vanessa. Kak magu vam 
pamagaty? 

Orosz nyelvű szóáradat volt a válasz. Kissy egyetlen szótagot 
se tudott elkülöníteni. Günther jutott eszébe, amikor megszólí- 
totta őket azon az összejövetelen. Azóta se tudja, hogy mit kér- 
dezett. 


— Pazsálszta, Maria Petrovna — harsogta túl a kislány a höl- 
gyet, aki így hallomás alapján ötvenéves lehetett és jól megter- 
mett. Kissynek fejkendős nénikék jutottak eszébe, széles, kerek 
mosollyal; valami filmben látta őket. — Medlénnyeje, pazsálsz- 
ta, nye panyimáju! 

Talán azt mondja, hogy lassabban. Ő, Kissy, biztosan ezt 
mondaná. Legjobb, ha olyan lassan, hogy két szó között elsza- 
ladhasson egy tolmácsért. Nem mintha tudná, hogy lehet Beau- 
lieu-ben orosz tolmácsra akadni. Vanessa nyilván tudja. Sőt 
már Mohi is tudta, egészen biztos, hogy már az emlékezetes 
nyaralás első hete után bármilyen tolmácsot megtalált volna 
Beaulieu-ben. Vagy ha éppen űrkikötő kell, akkor azt. 

Fölriadt. Az orosz hölgy beszélt éppen, Vanessa pedig mo- 
solygott. 


— A, da, uzsé panyátno. Minútocsku... ja dumáju... — Csend. 
A telefon nem válaszolt, Vanessa pedig töprengve nézte a sütis 
tányérját. 


Az asztal körül cincogás se hallatszott. Mindenki várta, hogy 
mi lesz. Vanessa nyilván azon gondolkodik, elvállalja-e, hogy 
közli Sarkozy elnökkel az orosz hadüzenetet. 

Vanessának néhány másodperc után felcsillant a szeme. 

— Ja vam pa... poz... pozzsé pozvanyu — közölte a telefonnal, 
nyelvileg bizonytalanul, de szándékában határozottan, mert vá- 
laszra se várva kinyomta a hölgyet. Aztán előkeresett egy szá- 
mot és felhívta. 

— Szia, hát te? Azt hittem, elutaztál a hosszú farkú barátaid- 
hoz. 

Férfihang volt, a korát nehéz lett volna megmondani. Kissy 
mintha hallotta volna már a hangját. Kétségkívül beaulieu-i, ha 
tud az egerekről. 

— Szia, André. Figyelj csak, jól tudom, hogy neked van egy- 
pár orosz szótárad? 

— Jól... de honnan? 

Vanessa elmosolyodott. 

— Ugyan már. Megszokhattad volna, hogy én mindig mindent 
tudok. Nélkülözni tudod őket egy-két hétig? 

— Persze. Nyelvet tanulsz? 


— Csodákat. Van a panzióban egy orosz hölgy, aki csak any- 
nyit tud franciául, hogy good morning. Égre-földre keres vala- 
mi szótárat, hogy boldoguljon. 

— Ha ráér délután, fölvihetem, úgyis benézek Gérard bácsi- 
hoz... de várj, hisz a panzió éppen dugig van oroszokkal. Vé- 
letlenül tudom. Azok miért nem tolmácsolnak? 

— Ha akarod, kérdezd meg a hölgyet, úgyis ott lesz a kezed- 
ben a szótár. Meg azt is, hogy miért nem hozott egyet magával. 
Jó, akkor megmondom, hogy délután kap egyet. Szpasziva, 
André. Majd beugrunk hozzád valamelyik héten. 

— Bármikor, ha nem kell oroszul beszélni. Már csak annyira 
emlékszem, hogy daszvidányije. 

— Neked is — vágta rá a kislány, és kinyomta a telefont. Tár- 
csázott. — Eta já, Maria Petrovna. Ja ras. . . resila vam problému. 
— Kérdő hangok a telefonban. — Poszli abéd kto... to... hogy az 
ördögbe mondják?! — Számonkérően az egerekre nézett, akik 
nem mertek nyikkanni se. Fogalmuk se volt róla, hogy mond- 
ják, és főleg hogy mit. — Prinyeszjot, ez az! Prinyeszjot vam 
adnavó. 

Újabb szóáradat volt a válasz. Vanessa mosolygott. 

— Pazsálszta, nyicsevó, Maria Petrovna. Nye za sto. Zdravszt- 
vujtye. 

Letette a telefont, visszaakasztotta és elégedetten bekapott 
egy darab sajtot. 

Az egerek el voltak bűvölve. Vanessa sokadszor bizonyította 
be bámulatos sokoldalúságát. Kissynek eszébe jutott az első es- 
te, amikor Mohi satuba szorította Pi kezét, meg amikor Niala 
vizsgáztatni kezdte a rokonok és ismerősök kilétéről... még a 
könnycseppre is emlékezett, arra a legelső könnycseppre, ami 
az egész életüket megfordította, ha akkor még nem is sejtette 
senki... 

Maszat hangja törte meg a csendet. 

— Zdravsztvujtye olyasmit jelent, hogy szia. Ezt nem mond- 
hatod olyasvalakinek, akit kereszt- és apai néven szólítasz. 

Vanessa döbbenten meredt rá, aztán hátralökte a székét és 
fölpattant, villámgyorsan, ahogy az egérfogó rugója csapódik 
le. És éppolyan rémisztő is volt. 

— Maszat! Te értesz oroszul és elnézed, ahogy itt kínlódok?! 


— Jézusmária! — sikkantott a másik, nevetséges rémülettel hú- 
zódva közelebb Shrekhez. — Én nem... én nem tudok... ne üss 
meg! Én csak köszönni tudok oroszul, ez minden! Kegyelem! 
Macska, gyere már, védj meg! 

Az egerek nevettek. Vanessa is, ahogy visszaült a helyére. 

— Macska soha nem emelne mancsot rám. Én vagyok a ked- 
venc egere. Életben hagylak, mert hasznos vagy a Jerry számá- 
ra. De ha kiderül, hogy becsaptál és perfekt orosz vagy. . . 

Vészjóslóan fölemelte az ujját, és együtt nevetett a többiek - 
kel. 


— Tehát azt gondoltam ki — vette vissza a szót Niala —, hogy mi 
éppen eleget tudunk Ninóról, hogy egy életre tönkretegyük, vi- 
szont semmi olyasmit, amit állampolgári kötelességünk lenne 
bejelenteni. Úgyhogy ő fogja elkapni Vladeket. Nem mi állí- 
tunk neki csapdát: Nino csinálja. Mi csak leadjuk a rendelést, ő 
pedig tálcán hozza a pasast, szalaggal átkötve. That all, mice. 

— Van ezzel egy-két problémám -— felelte Jean-Pierre, de Nia- 
la csak mosolygott és bólintott. 

— Fogadjunk, hogy kitalálom őket. Az egyik az, hogy esetleg 
VIladek is ugyanolyan tiszta, mint Nino. Annál jobb; neki is, a 
gyerekeknek is. Akkor két ember lesz majd, akiket bármikor 
bevethetünk a társaik ellen. A másik problémád nem úgy kez- 
dődik, hogy , zsar"? 

— De, éppen úgy. 

— Felejtsd el. Mi nem fogjuk megzsarolni Ninót. Pusztán 
megkérjük valamire. Ő pedig örülni fog, hogy teljesítheti a kí- 
vánságunkat. Mert egy perverz disznó ugyan, de egy előzé- 
keny, udvarias perverz disznó. Te is az lennél, ha lenne egy tit- 
kod, amin az egzisztenciád múlik, és lenne valaki, aki ismert. 

Niala elhallgatott, és abban a pillanatban megszólalt Vanessa. 
Már megint mintha telepatikus kapcsolatban állnának egymás- 
sal. 

— Úgyhogy nektek is bővül a feladatkörötök, srácok. Kell egy 
pici szoftver erre a gépre. 

Shrek és Maszat egymásra nézett, aztán megint a kislányra. 

— No miféle? 

— Ami folyamatosan követi, hogy az ürge mit csinál a neten, 
és jelenti nekünk. 


— Hé, hé, álljunk csak meg — emelte föl Maszat a kezét. — Ez 
brutál kukucs, ezért minket bevarrnak. Nyomj rá Delete-et. 

— Hagyod, hogy végigmondjam? 

Vanessa tekintete olyan szelíd volt, hogy a srác zavartan el- 
hallgatott. Alighanem képtelen volt eldönteni, mire számítson a 
következő pillanatban, simogatásra vagy arra, hogy orrba vág- 
ják. 

— Ninóval közölni fogjuk, hogy a cuccost rátettük a gépére. 
Nem kell bele semmiféle védelem. Ha akarja, lelőheti, akár le 
is törölheti. De ha ezt teszi, észre fogjuk venni, hogy nem jön 
többet jel a programtól. 

— De hát ennek mi értelme? Hazaviszi a gépet és leszedi a 
stuffot. 

— Nem, várj csak — szólt közbe Shrek. — Igaza van a kiscsaj - 
nak, nemhiába eszik olyan sok sajtot. A csóka jóra akarja hozni 
magát, úgyhogy igenis fönt hagyja a programot. Még örülni is 
fog, hogy bebizonyíthatja, milyen kisangyal. Szerintem ezzel 
kihúzzátok a méregfogát. Le a kalappal. 

— Kösz. Megírjátok a programot? 

A két szaki egymásra nézett. Maszat tűnődve megdörzsölte 
az orrát. 

— Szerintem egy készet kellene rácuppantani. Megírhatjuk, 
persze, de az óriási guba és hatalmas elmozdulás a negyedik di- 
menzióban. Mármint rengeteg idő — fordította emberi nyelvre, 
ezzel igencsak meglepve Kissyt. 

— Van ilyen készen? — kérdezte Chantal. 

— Persze — felelte Jean-Pierre. — Alkalmazottfelügyeleti szoft- 
verek. Vagy éppen gyerekfelügyeleti, ha az kell. Beállíthatod, 
hogy a kissrácok naponta mondjuk hat órát csimpaszkodhatnak 
a neten, és nyolckor lámpaoltás. Vagy megfigyelheted, hogy az 
alkalmazott munkaidőben tényleg dolgozik-e, vagy flashjáté- 
kokkal üti agyon az időt. 

Az egerek villámgyors tanácskozást tartottak. Ez abból állt, 
hogy Niala végignézett a csapaton, és az arcokon helyeslést lát- 
va bólintott. 

— Rendben van. Vegyétek meg a programot, rakjátok föl és 
állítsátok be. Nyissatok egy anonim postafiókot, és oda menjen 
minden értesítés az ürge gyerekgyanús mesterkedéseiről. Enge- 
délyezzétek Ninónak a program leszedését, de azt ne, hogy ki- 


be kapcsolgathassa. Ha kibújik az őrizet alól, az végleges le- 
gyen. 

— Vau — mondta Maszat, és elismerően nézett Nialára. — Van 
sütnivalód, kár, hogy már elkeltél. Ámbár — fordult Pihez — le- 
het, hogy érdemes lenne elcsaklizni tőled. 

— Nyugodtan — mondta a fiú. — De csak ha Shrekék nélküled 
is be tudják fejezni a munkát. 

Kissynek fölcsillant a szeme, és baljós vigyor jelent meg az 
arcán. 


— A pasas kivesz egy szobát a szállodában, de ahogy belép, 
mindenfelé egereket lát. Lerohan a recepcióra. , A szobámban 
egerek kergetőznek!" , De uram, mit várt tíz euróért? Bikavia- 
dalt?" 

Kissy együtt nevetett a többiekkel. Shrek borzasztó volt, talán 
az ebéd hatása lehetett, mert délelőtt legalább egeres vicceket 
nem mondott. Amíg megvette a programot, még nyugalom 
volt, de aztán rákezdte az egérviccekkel, mialatt Maszat hozzá- 
látott a konfiguráláshoz. Neki ezalatt nem akadt már dolga, 
csak ült hátradőlve és hülyeségeket beszélt. Jean-Pierre-nek se, 
de ő legalább nem cukkolta őket. 

— Az egérkislány hazavisz egy fiút. , Papa, mama, bemutatom 
az udvarlómat." , De hisz ez egy denevér!" , Denevér? Nekem 
azt mondta, pilóta..." 

Nevettek. Aztán Niala persze válaszolt neki. 

— Nálunk ilyen probléma nincsen. A húgom is, én is valódi 
egeret mutattunk be a szüleinknek, nekünk a pilóta nem újdon- 
ság. 

Megint nevettek. Niala olyan átéléssel mondta, hogy , valódi 
egeret", mintha Pi és Nimby bölcsője egérlyukban ringott vol- 
na. 

— Talán nem? — kérdezte Nimby, amikor ezt többen ki is 
mondták. — Fél dióhéjból készült bölcső, benne kozmetikai vat- 
takorong matracnak. Már nem úgy van, mint régen, amikor a 
várandós anyák bebújtak az istállóban a szalma közé, a férfiak 
meg körbeállták késekkel és botokkal, ha macska jönne. 

Csak idő kérdése, gondolta Kissy, és létrejön az összefoglaló 
kisegér-történelem, itt, az ő ajkukon. Népszokások és hagyo- 


mányok, ősi legendák és mesék, amiket nemzedékek meséltek 
gyermekeiknek, amikor a cica éppen nem járt arra. 

S ebben a pillanatban, amikor ezt kigondolta, a gépterem ajta- 
jában megjelent a cica. Jean Reno, gondolta Kissy hirtelen. 
Jean Reno, Jean Reno, jeanrenojeanreno. De nem használt, 
Jean Reno nem jelent meg. Úgy látszik, csak Macskára hat. 

Niala leszamarazta, Maszat pedig az asztalra borulva röhö- 
gött, amikor elmesélte a gondolatait. Macska eközben átsétált a 
termen, megnézte a különféle lábakat, aztán visszaballagott és 
leült Vanessa lába mellett. 

— Ja igen — pillantott rá Shrek. — , Doktor úr, van egy nagy ba- 
jom: macskának képzelem magamat." , És mióta áll fenn a 
probléma?" , Hát úgy kiscica korom óta." 

Kissy eddig nem 1s sejtette, hogy az egeres vicceknél van ros- 
szabb is. De volt: a macskás viccek. 

— Udvarol a kandúr — folytatta Shrek —: , Cicus, meghalok ér- 
ted!" Mire a lánycica kacéran: , No jó, de hányszor?" 

Nevettek, de Vanessa figyelmeztette mókamesterüket, hogy 
ha olyan viccet talál mondani, amiben az egér húzza a rövideb- 
bet... 

De végül nem mondott ilyet, és hamarosan Maszat is elké- 
szült a programmal. Gyors tesztet csináltak, aztán Shrek kesz- 
tyűt húzott, összeszerelte a gépet és újra betekerték fóliába. A 
lemeztartó tokokat is hozzáfogták, így egyszerűbb cipelni. 

— Hát ezzel megvagyunk — mondta Maszat, miután elpakolta 
a játékaikat. 

Nem sokat búcsúzkodtak. Néhány gyors kézfogás, sziasztok, 
és már kint is voltak a kocsinál. 

— Azért legyetek óvatosak ezekkel az alakokkal — mondta 
Jean-Pierre, mielőtt beszállt. 

Chantal mosolygott. 

— Ne aggódj. Emlékszel Grevin orrára, igaz? 

Az exrendőr fölsóhajtott. 

— Jobban, mint szeretnék. 

— Akkor jó. 

Chantal arcán megjelent a közkedvelt ragadozóvigyor. Jean- 
Pierre legyintett, a lány fejére tette a kezét és összeborzolta a 
haját, s beszállt a kocsiba. 

Amikor visszamentek a házba, Chantal odasúgta Kissynek: 


— Összeborzolta a hajamat. 

— Láttam. 

— Szerinted tetszem neki? 

Kissy elképedve nézett barátnőjére, aki nevetett. 

— Jól van, no, csak megfordult a fejemben. Ne féltsd az erköl- 
cseimet. 

— Nem féltem, de keresd meg Andreast és sürgősen csókold 
meg. 

— Mi az ementálinak? 

— Hogy ne más pasikon járjon az eszed. 


A tanács bevált, Chantalnak hosszabb ideig egyértelműen And- 
reason járt az esze. Annyira, hogy amikor valamivel később le- 
mentek és hozzáláttak beöltözni a szivacsokba, akkor derült ki, 
hogy ő hiányzik. 

— Megkeressem? — kérdezte Francoise. 

— Hogyisne — felelte Vanessa. — Még a végén megtalálod. 

— És az miért baj? — kérdezte a kislány gyanútlanul. 

Az egerek egymásra néztek. Szemlátomást mindenki arra 
gondolt, amire Kissy: hogy Francoise még nagyon gyerek. 

— Egymással vannak elfoglalva — szólalt meg Niala, megelőz- 
ve a fiúk esetleg szókimondóbb válaszát. — Nem lenne jó ötlet, 
ha rájuk nyitnál. Érted? 

— Ja, így már értem — bólintott Francoise. Aztán, kis szünet 
után: — Remélem, védekeznek. 

Nevettek. Hát igen. Francoise se tudatlan kiskölyök már. Elke 
se. 

Francoise megjegyzése csak egy jó órával később jutott eszé- 
be, amikor viszontlátta Chantalt. Éppen pihenőt tartott, amikor 
barátnője lejött és megszemlélte az egymást püfölő egereket. 

— Öltözz be, megverlek — mondta Kissy. 

Chantal leült mellé és legyintett. — Á, én már éppen eléggé el- 
fáradtam. Csak lejöttem, hogy ne zavarjam Andreast. 

— Miben? 

— Alszik. 

No persze, gondolhatta volna. Andreas nincs edzésben, az a 
kis focizás meg futkározás kutyafüle. 

— Meg kellene dolgoztatni, ha ennyire nem bírja a kiképzést. 

— Hogyhogy nem bírja? 


— Ha mi bújtunk volna egérlyukba egy órára, Martin most 
nem aludna, hanem föltenné a szivacsokat és kenne magának 
nimbys vagy jenniferes szendvicset. 

— Úgy. És honnan tudod te azt, egérke, hogy Andreas mitől 
ennyire fáradt? 

— Sejtem. 

— Nem sejtesz te semmit — mosolygott Chantal, és mesélni 
kezdett. Kissy néhány mondat után megérezte azt az ismerős 
érzést a fülein. Már megint pirosak. Mint két féklámpa, úgy vi- 
lágítanak. 

Chantal folytatta az elbeszélést, és egykettőre világos lett, mi- 
ben fáradt el Andreas. Ami azt illeti, kész csoda, hogy Chantal 
nem alszik ott mellette. Elég zsúfolt program délutánra. 

— De hát hogy jutott eszetekbe? — préselt ki egy gyámoltalan 
kérdést, amikor a történet véget ért. Elmondva nem volt hosz- 
szú, de végigcsinálni. . . 

— Sehogy. Csak úgy jött. Azt mondtad, csókoljam meg. Hát 
megcsókoltam, aztán egyszer csak az ágyban voltunk. 

— De ezek... 

— Ja, hát kísérletezni is szoktunk. Andreas időnként vesz egy- 
egy lapot. . . azokból merítünk ötleteket. 

Kissynek eszébe jutottak a Ninónál talált pornólapok, amik- 
ben Martin látott valamit, amit feltétlenül ki akart próbálni. 
Még aznap éjjel ki is próbálták. Két változatban is. Pár éve 
még attól is tűzpiros fáklyák gyulladtak volna kétoldalt a fején, 
ha valaki elmeséli, hogy ilyesmik is léteznek, most meg már. . . 

— Cin-cin — lépett oda Vanessa, és fölvette az ásványvizes pa- 
lackot. — Egérke, ne tarts mesedélutánt, gyerünk dolgozni! 

— Azt mondja, ő már kidolgozta magát — csúsztatta oda Kissy 
a V betűs poharat. 

— Kösz. El is hiszem, olyan a füled, mint két paradicsomrek- 
lám. Mit gondoltok, mi végigszundikáltuk az éjszakát az ege- 
remmel? 

— Az más — mondta Chantal. 

— Miért lenne más? 

— Amit ti csináltok, az nem akkora fizikai megterhelés. 

Vanessa kiitta a vizet, visszahúzta a kesztyűjét és hirtelen 
odasózott Chantal combjára. 


— Ez a fizikai megterhelés, egérke! Amikor egy vérszomjas 
shindy támad rád, és harcolnod kell az életedért! — Másodszor 
15 megütötte. — Mi lesz? Megsüsselek nyárson? 

Chantal unottan legyintett. 

— Á, hagyd a csodába. Én ma nem verekszem. Megyek, föl- 
ébresztem Andreast és kezdjük elölről. 

Föltápászkodott, megfordult és az ajtó felé indult. Vanessa 
döbbenten nézett rá, aztán Kissyre. Kissy lebiggyesztette a szá- 
ját. Nem lehet mit tenni. Szerelmes. Pontosabban nimfomániás, 
de az előző sokkal jobban hangzik. 

Vanessa csalódottan visszafordult a többiek felé, de ekkor 
Chantal villámként megpördült és rávetette magát. Együtt Zzu- 
hantak a padlóra. Chantal ráfeküdt a társára és leszorította a 
karját. 

— Nem voltál résen, egérke! 

— Szabálytalan — sziszegte Vanessa. — Nem vagy beöltözve. 

— A shindynek is ezt fogod mondani? 

Vanessa dobott egyet magán, amitől Chantal legurult róla és 
beverte a fejét a padlóba. 

— Tessék — mondta a kislány szemrehányóan. — Ez a követ- 
kezménye, ha a szőnyegen kívül és sisak nélkül jössz. 

— Ugyan már, csak koppantam egyet, nem érdekes. Fölve- 
szem a szivacsokat, te meg addig válaszd ki, milyen szendvics 
akarsz lenni. Nem kell mindig mustáros, a vanessahusi finom 
majonézzel is. 

— Nagy a szád, egérke. Chantalos szendvics lesz az! 

— Tudom, de jól hangzik. 


És úgy is lett, méghozzá pillanatok alatt. Vanessa kitűnő chan- 
talos szendvicset készített, olyan gyorsan, hogy áldozata nyö- 
gött bele. 

— Ez neked verekedés? Ha ezt tudom, előtte lecsavarozom a 
fél karomat. Két ujjal áthajítalak a ház fölött! 

— Hát ez az — fújtatott Chantal a padlón ülve. — Mondtam, 
hogy én már éppen eléggé elfáradtam. 

— Fenét! Azt mondtad, hogy majonézes vanessahusit csinálsz 
belőlem! 

Chantal sóhajtott és levette a kesztyűit. 

— Igen, azt is mondtam... de tudtad, hogy csak a szám jár. 


— Hát ez az! A kezednek és a lábadnak kellett volna járnia! 
Megyek, megverem Andreast, amiért így kifárasztott. 

Azzal a kislány fölpattant és indult volna. Kissy szólni akart, 
hogy a fiún aligha van bármi ruhaféle, és lehet, hogy be sincs 
takarózva, de két dolog is történt egyszerre, amiért nem mond- 
ta. Rájött, hogy ha mesterük csakugyan meg akarná verni a srá- 
cot, ez egy pillanatig se zavarná, Chantal pedig ugyanakkor 
mozgásba lendült, elkapta Vanessa nadrágját és maga felé rán- 
totta. A kislány majdnem ráesett, bal kézzel Chantal feje felé 
ütött, de az előrehajolt, így az ütés csak a sisakja tetejét súrolta. 
Megint rántott egyet Vanessán, amitől az fenékre ült az ő ölé- 
ben. Nevettek. 

— Jól van, egérke — mondta Vanessa. — Föltalálod magad szo- 
katlan helyzetekben, és megvéded a társadat. Megérdemled a 
jutalomsajtot. 

— Az is van? — tudakolta Francoise. 

— Ha valaki ügyes, van. Te például még nem érdemelted ki. 

— Én még csak most kezdtem! ... 

Vanessa megcsóválta a fejét. 

— Megmondtam, hogy nem azt várjuk tőled, amit a többiek- 
től. Kaphatsz jutalomsajtot már ma is, csak ki kell érdemelned. 

Francoise már sokszor látta őket verekedni, de mostanáig 
nem kapott kedvet, hogy kipróbálja. Amikor végül azt mondta, 
hogy mégiscsak, Vanessa bólintott és rövid kiselőadást tartott. 

— Mindenkinek jó, ha meg tudja védeni magát. Ezt egy életen 
át lehet gyakorolni, de ha csak az alapokat tanulod meg, az is 
több a semminél. A legtöbb támadó az ellenállás legkisebb je- 
lére föladja és elszelel. Hamar meg tudlak tanítani néhány alap- 
fogásra, amikkel fájdalmat okozhatsz, rémületet kelthetsz és 
veszélyesebbnek mutathatod magad, mint amilyen valójában 
vagy. 

Francoise akkor érdemelte ki az első jutalomfalatot, amikor 
földre küldte Nimbyt. Bonyolult helyzet volt. A fiú támadott, 
neki csak védekeznie kellett. Nimby szemből jobbegyenest 
mért a bal vállára, amit Francoise nem tudott elhárítani. Az ütés 
ereje kilencven fokban megpördítette. Hanyatt billent, közben 
jobb karjával Nimby felé csapott, aki viszont ösztönösen ki- 
nyújtotta a bal karját, hogy elkapja estében a kislányt. Emiatt 
nem figyelt Francoise jobb karjára, ami mellbe vágta, és most ő 


billent ki az egyensúlyából. Részben azért is, mert egy tized- 
másodperccel korábban Francoise háta már ránehezedett a bal 
karjára, így egyszerre kétfelől érte lökés ugyanabba az irányba. 
Nimby fölbukott bal felé és elterült a szőnyegen, Francoise-t 
viszont az ellenirányú erő ismét talpra segítette. 

Megtapsolták és megnézték a felvételt. Megállapították, hogy 
a dolog sokkal inkább volt baleset, mint Francoise verekedő te- 
hetségének gyümölcse, hiszen villámgyorsan játszódott le, és 
neki egyszerűen nem jutott alkalma, hogy bármit eltervezzen. 
De akkor is padlóra küldte Nimbyt, aki több mint kilencvenki- 
lenc milliméter magas — pontosan tíz centi —, és egyetlen csa- 
pással képes leteríteni egy nagydarab shindyt. 

— Ámbár ezt a képességemet nem szeretem használni — 
mondta Nimby a Jerry-féle ragadozóvigyorral. — Sokkal jobb, 
ha három-négy csapással terítem le. Esetleg egy-két tucattal is. 

— Nem érzed egy kicsit szadistának magad? — érdeklődött 
Francoise. 

— Sajnos még nem eléggé. De próbálok fejlődni. 


A csapat a szomszéd utcában szállt ki a mikrobuszból. Körül- 
fogták Pit, aki fölkapta Nino gépét, és elindultak. Szerda volt, 
délelőtt tíz óra. Alig húsz perce beszéltek a pasassal, még a ko- 
csiból. 

— Van az üzletnek hátsó bejárata? — kérdezte Niala, köszönés 
vagy bármi bevezető nélkül. 

— Hogy... mit... ki beszél? 

— Tudod te azt nagyon jól. 

— Én... izé... 

— Ezt a részét már elmondtad a Monceau parkban. Van hátsó 
bejárat? 

— Igen... igen, van. Az udvarból... a keresztutcából nyílik... 
nem lehet eltéveszteni. 

— Félóra múlva legyél ott — felelte Niala, és letette. 

Csak a sarkon túl vették föl az álarcokat. Pi addig átadta a gé- 
pet Martinnek, aki most fejet cserélt Chantallal, Kissy kifeje- 
zett kérésére. Azt mondta, Martinnek a múltkor megártott a 
disznóarc, és most valaki máson legyen. Nimby azt felelte, ő 
szívesen cserél vele, amire Vanessa kikelt magából, hogy még 
mit nem, akkor nem alszanak együtt az éjszaka, és később sem, 


ameddig a hatás tart. Ez pedig nem tetszett volna Nimbynek, 
mert ez a beszélgetés még az este volt, amikor ellenőrizték a 
gumikat az álarcokon. 

Chantal önként jelentkezett. Azt mondta, sajnos Andreas nem 
lesz itt az éjszaka, de hátha kitart a dolog hétvégéig; vagy leg- 
feljebb fölveszi újra. Ő igazán örömmel lesz disznó. Miután 
fölpróbálták és levették az álarcokat, Nimby odament Chantal- 
hoz és megvakargatta a füle tövét. Chantal lelkesen és élethűen 
röfögött. 

— Helyes — mondta Nimby. 

— Látod, mit szalasztottál el, Vanessa? — kérdezte Chantal. — 
Egy remek kis disznód lehetett volna az ágyban az éjszaka. 

Vanessa tűnődve nézett rá egypár pillanatig. 

— Tudod, mi a különbség közted és Schuyler úr között? 

— Nem én; azt se tudom, ki az. 

— A panzió egyik vendége, amerikai bútorgyáros. Az, hogy 
neki foteleken, szekrényeken és asztalokon is jár az esze... ne- 
ked meg csak az ágyon. 

Nehéz lett volna nevet adni annak az arckifejezésnek, amit 
Ninón láttak, amikor megpillantotta őket és a gépét. A Kutya, a 
Disznó, a Róka és az Elefánt ment elöl, a Jerryk szokásos le- 
zser tartásában, amiből egy pillanat alatt oda tudnak vágni, tü- 
zet nyitni vagy amit kell. Utánuk jött az Oroszlán a géppel, 
mellette kétoldalt a Cica és a Nyuszi. A Majom és a Medve 
kint maradt az utcán, közvetlenül a kőfal mellett, hogy bármi- 
kor beavatkozhassanak. 

Örömnek is lehetett értelmezni a pasas arcát, amiért vissza- 
kapja a gépét. De inkább a félelem uralkodott rajta. Tart tőle, 
hogy mi következik, állapította meg az Elefánt, míg a Rókával 
az oldalán elkanyarodott jobbra. A Kutya és a Disznó ugyanak- 
kor balra fordult. Nino most két tűz között állt, mindkétfelől 
két Jerry figyelte, szemközt pedig újabb kettő közeledett kibiz- 
tosított kézzel. Aztán az Oroszlán letette a gépet, jó két méter- 
rel Nino előtt, és már három harcra kész állatfigura nézett 
szembe a shindyvel. 

— Emeld föl a kezedet és állj a falhoz — mondta az Oroszlán, 
persze köszönés nélkül. — Kezeket a falra! 

Alaposan végigtapogatta a pasast. 


— Se fegyver, se magnó. Helyes. Megfordulhatsz és leenged- 
heted a karodat. Az üzletben van valaki? 

— Van... a főnököm... meg még ketten. Előbb-utóbb szemet 
szúr, ha nem megyek vissza... 

— Majd hazudsz valamit — mondták egyszerre többen is. 

— De ki is jöhet valaki utánam... 

— Akkor is hazudsz valamit — felelte a Róka. — Mi nem fo- 
gunk. Megmondjuk, hogy miért jöttünk. Ha ezt nem akarod, 
akkor neked kell válaszolnod. Világos? 

— liigen. .. 

— Akkor most jól figyelj — szólalt meg a Kutya. — A géped 
tiszta. Az látszik rajta, hogy mi az érdeklődési köröd, de a tör- 
vényt nem sértetted meg. Így is marad? 

— Persze — sietett felelni a pasas —, én nem sértek törvényt. . . 
nem akarok börtönbe kerülni. . . 

— Helyes — vágta rá a Cica. — Az összes adatodat lementettük, 
és a gépeden elhelyeztünk egy programot, ami figyeli, hogy 
mit csinálsz. Ha olyasmit — jól megnyomta a szót —, azonnal ér- 
tesít minket. 

— A programot nem lehet kikapcsolni, de egyszerűen eltávo- 
líthatod, ha akarod — folytatta az Oroszlán. — Visszarakni azon- 
ban nem tudod többé. Ha úgy döntesz, hogy nem akarsz ellen- 
örzést magad fölött, az végleges lesz. 

Az Elefánt közelebb lépett. 

— Választhatsz, hogy együttműködsz velünk — mondta -—, 
vagy tovább táplálod a gyanúnkat. Most azonnal döntsd el. 

— Én... én együtt. . . együttműködöm, persze... 

Az Elefánt átnyújtott a shindynek egy összehajtogatott papír- 
lapot. Ujjlenyomat-menteset; mindannyian kesztyűt viseltek, 
de már nem gumit, hanem rendes kesztyűt, feketét, amilyen a 
ruhájuk is. A D"Aubisson lányok vették őket Nizzában; a hét- 
végén mindenkinek a kezét lemérték. 

— Ez Vladek neve és címe — közölte vele. — Keresd meg és 
deríts ki róla mindent. 

— Mi... mi... ho... 

— A részleteket majd kitalálod — fojtotta bele a szót a Róka. — 
A közös érdeklődési körötökre hivatkozva összebarátkozhatsz 
vele személyesen is. Vagy betörhetsz hozzá. Ahogy tetszik. 

— De hát... 


— Nincs de hát! — csattant fel a Nyuszi. — A feladatot megkap- 
tad. Oldd meg. Vagy ha nem akarod, ne oldd meg. Akkor tudni 
fogjuk, hogy nem vagy megbízható, és jobban figyelünk. 

— Egyébként is figyelünk — kapta föl a végszót a Kutya. — 50- 
ha nem tudhatod, hogy valamelyik szembejövő nem hozzánk 
tartozik-e. Ha találkozol egy gyerekkel... jól gondold meg, mit 
teszel. Lehet, hogy mikrofon van rajta. Ez akár olyan gyerekkel 
is megeshet, akit már ismersz. Lehet, hogy ő maga nem is tud 
róla. Nem tudhatod. 

— Soha nem bántanék egy gyereket — bizonygatta a shindy. 

— Ahogy arról se tudsz, hogy eddig is felvettük minden be- 
szélgetésünket — tette hozzá a Kutya. 

— Egy telefonszám is van a papíron — vette át a szót a Róka. — 
Ha megtudtál valamit Vladekről, ott jelentheted a megadott 
időpontokban. 

— Kérdés van? — vakkantotta a Kutya, pont olyan kurtán és 
élesen, mint egy valódi kutya. Persze származására nézvést. . . 

— Nem tudom... azt hiszem... illetve... mi lesz, ha nem sike- 
rül? 

— Akkor magunk járunk utána Vladeknek — felelte a Disznó 
—, illetve ezt akkor 15 megtesszük, ha te jelentesz, mert ellen- 
őriznünk kell az adataidat. Ha nem jönnek a jelentések vagy 
hamisak, akkor tudni fogjuk, hogy rosszban sántikálsz. 

— És... akkor mi lesz? ... 

— Nagyon fogunk rád figyelni — mondta a Kutya sötéten. — És 
tesszük, ami a dolgunk. Talán börtönbe juttatunk. Talán nyilvá- 
nosságra hozzuk, amit tudunk rólad. Vagy egyszerűen valami 
ilyesmit. 

Ezzel villámgyorsan előrelépett, megvillant a keze, és a shin- 
dy egy jajdulással összecsuklott. 

Az Elefánt a kapuból még visszanézett; Nino akkor kezdett 
éledezni. Remek. Mire fölnéz, senkit se lát az udvaron. 


— Nem gondoljátok, hogy célszerű lenne megfigyelés alatt tar- 
tani? — kérdezte Nimby, mialatt a mikrobusz a Périphérigue fe- 
lé vette az irányt. 

— De, az jó lenne — mondta Niala. — De nemigen látom a 
módját, egérke, hacsak nem akarsz naponta hazarepülni. 


— Nem nagyon van kedvem hozzá - ismerte el a fiú. — Inkább 
süttetem a füleimet a napon. 

— No látod. 

— Viszont egy kirándulás Vladekhez... 

— Mikor? 

— Valamikor a nyáron. Amikor Ninónak már volt némi ideje, 
hogy adatokat szerezzen. Elvégre azt mondtuk neki, hogy el- 
lenőrizni fogjuk. 

— Persze hogy ezt mondtuk — szólalt meg Angéligue —, de el 
akarsz ezért utazni La Rochelle-be? 

— Miért ne? Jártál már ott, egérke? 

— Még nem. 

— No látod — mondta Nimby ugyanolyan hangon, mint az 
imént Niala. 

— De mi a nyáron csecsemőgondozunk - szólt közbe Kissy. 

Niala legyintett. 

— Arra ott van az egész család. Luigi egy csomó kutyát fölne- 
velt már, Joséphine állatorvos... nem kellünk mi oda. Csak út- 
ban lennénk, amikor oltani kell a kicsiket, még a végén ránk 
lépne valaki. 

Kissy nevetett. Elképzelte magukat, amint ott szaladgálnak 
Suzy és a náluk valamivel nagyobb kölykök között, meg José- 
phine lába körül, akiről ugyan nem tudta, hogy ki, de az elkép- 
zelésben fehér köpenyt viselt és megpróbálta két ujjal félretolni 
őket, hogy hozzáférjen a kiskutyákhoz. 

Alighanem tényleg túl sok sajtot eszik. 


Csodálatosképpen most mintha pillanatok alatt repült volna el 
az évzáróig hátralevő néhány nap. Kissy az egyik pillanatban 
még elefántfejet viselt és fenyegetően nézett Ninóra, a másik- 
ban már az osztályától búcsúzkodott, a harmadikban pedig rá- 
mosolygott a stewardessre, gondosan elrejtve egérfogait. A gép 
zárt terében nem törhet ki pánik. 

— Egy kis narancslevet legyen kedves. 

A negyedik pillanatban pedig kisétáltak a reptér személyzeti 
parkolójába, ahol Niala és Vanessa ugrott a nyakukba, aztán 
egy kocsihoz vezették őket. Szürke mikrobusz volt, de nem 
Mathieu bácsié, egész másik, sokkal jobb állapotú. 


— Hát ez kié? — pillantott rá Angéligue, s már fordult is a cso- 
maghordó kocsi felé. 

Kissy éppen szemben állt Vanessával, jól látta, ahogy a kis- 
lány arcán átsuhan egy jellegzetes mosoly. S mintha már sejtet- 
te 15 volna, mi lesz a válasz. 

— A miénk. Apa most vette. 

A csapatnak földbe gyökerezett a lába. Visszafordultak a cso- 
magoktól a kocsihoz. Niala elhúzta a tolóajtót. 

Nagyobb volt, mint a Ford. Tizenhét üléses, hosszú Citrocen 
mikrobusz, magasított tetővel, tolóajtóval, hátul kétszárnyú aj- 
tóval. Elöl három ülés, hátul négy sorban három, négy, négy és 
megint három. Az ülések között ferde vonalban hagytak ki egy- 
egy üres helyet. Légkondi, GPS, tolatóradar — minden, ami 
kell. 

— De hát... de hát... hogyhogy. . . — hápogta Angéligue. 

Niala nevetett. 

— Kapott egy jó ajánlatot. Úgyis akartunk egy egerezős mik- 
robuszt, hát megvette. Jean-Marie szerint remek állapotban 
van, nem is sokat futott, alkalmi vétel. 

— Mit fizetett érte? — tudakolta Nimby. 

— Ötezer körül, de egy többszörös tranzakció része volt, nem 
tudom a részleteket. No! Egérkék! Ébredjetek! Rakodjunk be, 
aztán irány haza! 

Munkához láttak. Sok csomagjuk volt, hiszen egész nyárra 
jöttek. 

— De ki hozta ide? — kérdezte Jennifer, körbepillantva a par- 
kolóban. — Hisz csak ti vagytok itt. 

— Jean-Marie. Nála volt pár napig, amíg átnézte meg ezt-azt 
igazított rajta, aztán kihozta. Ki ül először a volánhoz? 

— Pi — mondta Angéligue, egy kicsit bizonytalanul tekintve 
végig a kocsi hatalmas testén. Lehetett vagy hat méter hosszú, 
de ahogy Kissy megállt mellette, úgy tűnt, van az kétszáz méter 
is. Kétszáz méter hosszú, nyolc fedélzete van, négy hatalmas 
kéménye... 

— De reméljük, jéghegyek nem kószálnak a Promon -— felelte 
Vanessa, amikor elmondta, mire gondolt. — Idefelé nem voltak. 
Igaz, reggel beletettem néhányat a vendégek italaiba. No, me- 
hetünk. 


Kissy beszállt valahova középre és becsatolta magát. Képze- 
letét teljesen rabul ejtette egy gigászi jéghegy képe, aminek pe- 
remén fókák sziesztáznak, másik oldalán pingvinek, a tetején 
jegesmedvepár üldögél, aztán ezt az egészet Vanessa fölkapja 
és beleteszi egy pohár kólába, a vendég pedig két korty között 
lenézeget és a halászó állatokat figyelt. 

— Állati klassz — dünnyögte Chantal, ahogy körülnézett a ko- 
csiban. — Itt akár táncolni lehet. 

— Aha, elég nagy kocsi — felelte Vanessa. — Gondolnunk kel- 
lett a hosszú nyári sziesztákra és a sok sajtra, amit megesztek. 

Chantal fölpattant az ülésről. 

— Micsoda?! — szisszent föl. — Hogy jut ilyen eszedbe? Még 
hogy mi kövérek vagyunk?! Pi, azonnal állj meg, szét akarom 
tépni ezt a pimasz egeret! 

Nevettek. Hisz a kocsi még el sem indult. Vanessa fölkelt és 
odalépett Chantal elé. 

— Nem vagytok kövérek — most még. Majd meglátjuk, mi lesz 
belőletek szeptemberre. És most lássuk, hogyan tépsz szét. 
Minden támadásod után leveszem egy füledet és odaadom va- 
lakinek megőrzésre. Ha mindenkinek jut egy fül, akkor én 
nyertem. 

Chantal nevetett és megveregette barátnője vállát. 

— Ha mindenkinek jut egy a füleimből, akkor nem te nyersz, 
hanem a biológusok. Nyolcfülű egér, új fejezet leszek a szak- 
könyvekben. Aztán mondjátok, hány ló van ennek a motorjá- 
ban? 

— Van egy pár — felelte Niala. — Amikor Jean-Marie beletöl- 
tötte a zabot, ugyancsak élénk csámcsogás kezdődött. 


Kissy hátradőlt az ülésen és boldogan nézte, ahogy odakint el- 
suhannak a Prom szállodái és pálmafái, jobbról pedig ott ra- 
gyog a tenger. Semmit se szeret jobban, mint Beaulieu-ben va- 
kációzni. Az iskolaévnek végre-valahára 


VÉGE. 


S mondjon Vanessa bármit, ő mostantól két hónapig napozik 
és sajtot eszik! 


13. 


TÚSZDRÁMA 


— Apollo hívja Houstont, vétel! 

— Apollo, itt Houston, vétel! 

— Houston, Apollo startra készen áll. Minden rendszer hibát- 
lanul működik! 

— Vettem, Apollo. Útvonal beprogramozva. Felszállási enge- 
délyt megadom! 

— Vettem, Houston. Visszaszámlálás indul háromszáztól. . . 

— Hé!... 

— . . százasával. Háromszáz. .. kétszáz... száz... start! 


Kissy lenyűgözve nézte, ahogy az Apollo elsuhan a rét fölött és 
egykettőre apró, fekete ponttá zsugorodik a város égboltján. S 
már jöttek is az adatok, pontosan ahogy várták. 

A sikeres start előzménye egy beszélgetés volt a vakáció má- 
sodik estéjén, a vacsoránál. Ezúttal étteremben ettek, egy bizo- 
nyos Andrénál, akit Kissy rögtön felismert korábbi találkozá- 
sukról. Amikor testedzés céljából elgyalogoltak a reptérig, 
hogy megverekedjenek a shindymacskákkal, akkor jártak az ét- 
termében, valahol Villefranche és Mont Boron között. És mint 
megtudta, ő az az André, aki távirányítással beengedte őket a 
kertjébe, hogy átmászhassanak a falon abba a villába, ahol fog- 
va tartották a kisfiút. 

Ez az étterem itt volt Saint-Jeanban, nem messze a vasúti át- 
kelőtől, André pedig azért hívta meg őket, mert Jennifer meg- 
mentette a kislányát. 

Előző este történt, amikor lementek a partra. Pillanatok alatt 
zajlott le. Kissy valamivel arrébb sétált Martinnel, nem is láttak 
semmit az egészből, csak a nagy zsivajra futottak oda. André 


felesége valamiért elengedte a babakocsit, az legurult az úttest- 
re, Jennifer pedig utánarohant és visszahozta. 

Ők kijelentették, hogy ez nem volt igazi életmentés, mert 
nem is jött kocsi, Jennifer kockázatmentesen futott ki az útra. 
Arról hallgattak, hogy másodpercekkel azelőtt, hogy Marie- 
Anne odaért, s vagy fél perccel Jennifer akciója után egy piros 
sportkocsi zúgott végig az úton; így is éppen eléggé meg volt 
ijedve. Jennifer is fehéregér volt egy darabig, hiszen ezzel az 
erővel őt is kivasalhatta volna az az autó, nem jutott neki ideje 
körülnézni. 

André negyedórával később telefonált és meghívta Jennifert 
másnapra vacsorára, mint mondta, , egész táborával együtt". Ez 
különtermet jelentett, hatalmas asztallal, és olyan étlapot, amin 
nem voltak árak. 

Az étterem nem olyan volt, mint az a kis falatozó, ahol Kissy 
először látta Andrét; az is az övé volt, ez is. De ez igazi komoly 
hely volt, majdnem olyan színvonalas, mint Plumailé, amit két 
dolog is bizonyított. André állítása, miszerint aznap kitűnő a 
csigájuk, igaznak bizonyult, Kissy letesztelte, bár nem tartotta 
magát nagy csigaszakértőnek, de jó párszor evett már. Halszak- 
értőnek viszont igenis tartotta magát, és a nyelvhal a la Véro- 
nigue igazán remek volt, a szőlő nagyszerűen kihozta a zama- 
tát. 

De a hely színvonalát a séf tudásánál sokkal jobban bizonyí- 
totta, legalábbis az egerek számára, hogy amikor Georges kö- 
zölte, hogy mit üzent André, akkor Vanessa gondolkodás nél- 
kül rávágta, hogy akkor vesz egy ruhát. Ettől mindenki el volt 
bűvölve, csakúgy, mint másnap délelőtt, amikor az egérlányok 
társaságában besétált Serge-hez és közölte Sandrine-nal, akit 
persze a keresztnevén szólított, hogy kell neki egy csinos ruha. 
Nem vakító, nem szenzációs, csak csinos és nőies. Mindenki 
jól emlékezett azokra az időkre, amikor semmiféle hatalom 
nem bírhatta rá Mohit, hogy nőies akarjon lenni, ma pedig még 
ki is mondja. És a választékot szemügyre véve azzal kezdte, 
hogy egy vajszínű ruhát félretolt, mondván, hogy szép, de nem 
hozza ki az ő színeit. 

Vanessának mostanra hibátlan ízlése lett az öltözködésben; 
Blanche-tól és Nialától tanult persze, de hogy saját magára ho- 
gyan tudta alkalmazni, nem lehetett tudni, hiszen továbbra is 


csak rendkívüli alkalmakkor vett ruhát, egyébként nadrágot 
hordott, nyáron sortot, egyszerű pólókat, vagy ha mentek vala- 
hova, akkor egy-egy csinos blúzt. Most is tökéletesen válasz- 
tott, egy kék ruhát, ami nem volt annyira kislányos világoskék, 
de nem is túl felnőttes, és a szabása is pontosan illett az alka- 
lomhoz is, Vanessához is. 

Új ruhát persze nem azért kellett vennie, mert akár André, 
akár a csiga vagy a Véronigue olyan különleges lett volna. De 
hát egy-egy ruhát csak egyszer vehetett föl, mert mire legköze- 
lebb hajlandó volt ruhát venni, addigra nem illett már a korá- 
hoz, a divathoz, sőt talán ki is nőtte. Bár nem sokat nőtt, de 
azért az egykori kis Mohinál mégiscsak nagyobb volt. 

A meghívás nem egyszerű vendégül látást jelentett, André is 
velük vacsorázott. Jennifer kijelentette, hogy az egész szóra 
sem érdemes, elemi dolog, hogy aki veszélybe kerül, azt az 
ember megmenti, egy csecsemőt pláne. André azt mondta, bár 
így lenne. De az emberek általában nem figyelnek arra, ami kö- 
rülöttük történik. Erre Chantal azt mondta, ha ők nem figyelné- 
nek egyszerre minden irányba minden idegszálukkal, Vanessa 
letépné a fejüket. Miért, kérdezte André. Erre házi ideológusuk 
közölte: 

— Mert az élet veszélyes, és a veszély bármikor bárhonnan jö- 
het. Azért vettük föl a kisegér identitást, hogy ezt kihangsú- 
lyozzuk. 

Ezzel visszatért a Célestine omlettjéhez. 


Aztán persze az egérkedésről meséltek, ahogy szoktak, elme- 
sélték északon végrehajtott hőstetteiket; amiket itt vittek vég- 
hez, azokat André is ismerte. A Nino-ügyet Martin, aki éppen 
az elbeszélés fonalát gombolyította, azzal akarta befejezni, 
hogy ez még nem lezárt ügy, nem lehet róla véglegeset monda- 
ni, de ekkor Nimby fölemelte a mutatóujját. 

— Hát ez az. Van egy shindynk, aki szabadon mászkál a világ- 
ban, és azt csinál, amit akar. Én nem bízom benne. 

— Eléggé megijesztettétek — vélte Georges. 

Vanessa kivillantotta kis ragadozófogait. 

— Egy shindyt sose lehet eléggé megijeszteni. Egy másod- 
percre se szabad elfelejtenünk, hogy neki az ösztöne diktálja, 


hogy támadjon le gyerekeket. Sose tudhatod, meddig képes el- 
lenállni az ösztönös vágyainak. 

— Ösztönös volna? — kérdezte André. — Azt hittem, ez valami 
betegség. 

— Mindegy, hogyan nevezed. Egy olyan belső késztetés, ami 
fölött az illetőnek nincsen hatalma. Csak annyit tehet, hogy 
nem enged neki, de a késztetés akkor is megvan. Te jössz, Pi. 

A srác fölkapta a fejét. 

— Hogyhogy én jövök? 

— Ismertesd a dolgozatodat — mondta a kislány, föl se nézve a 
Célestine utolsó falataiból. — Negyedik fejezet. 

Pi morcosan nézett rá, de Vanessa az evéssel volt elfoglalva, 
így hát sóhajtott egyet és kényszeredetten elkezdte. 

— A szakdolgozatomban arra jutottam, hogy a pedofilok lelki- 
világa instabil. Él bennük egy bizonyos vágy, amit nem elégít- 
hetnek ki, és ez frusztrációt okoz. Ráadásul tudják, hogy a vá- 
gyuk perverz és gonosz, hiszen nem hülyék. Ez viszont önmeg- 
hasonláshoz vezet, az önértékelés súlyos zavaraihoz. Ninónál is 
megmutatkozik, a pasas nem egyszerűen csak fél attól, hogy le- 
lepleződik és többé senki nem áll vele szóba, hanem kisebbren- 
dűségi komplexusban is szenved, mert tudja, hogy amire vá- 
gyik, az rossz, vagyis ő egy rossz ember. De senki se szeret 
rossz lenni. Plusz egy adag üldözési mánia, amit a rossz lelkiis- 
meret okoz. Ha én öt percig bámulok egy gyerekre, attól nem 
támad kellemetlen érzésem, mert nem vagyok pedofil... pedig 
ezt mások nem tudják. Ninónak elég, ha egy kicsit rajta felejti a 
tekintetét egy gyereken, máris összerezzen és körülnéz: nem 
látta-e valaki? 

— És most mi lesz? — kérdezte André. 

Vanessa megvonta a vállát. 

— Mi lenne? A pedofília nem gyógyítható. Figyelni kell a pa- 
sast. Ha érzi, hogy rajta tartjuk a szemünket, moccanni se mer. 


És erről támadt Nimby legújabb ötlete. Kissy eleinte csak fél 
füllel figyelt oda, mert persze hogy megkóstolta a rókagombát 
is. Más volt, mint Plumailnél, nem ugyanaz a recept. De jó. 

— A levegőből kell szemmel tartani — ezek voltak Nimbynek 
azok a szavai, amikre már fölkapta a fejét. — Ha látja, hogy 
fentről figyelik, nem mer majd ugrálni. 


— Nem rossz ötlet — felelte Georges —, csak annyi szól ellene, 
hogy kell hozzá egy repülőgép, egy pilóta, egy reptér, meg per- 
sze repülési engedély. És megmondom előre, hogy nem fogsz 
engedélyt kapni arra, hogy olyan alacsonyan röpködj a lakóne- 
gyedek fölött, ahonnan egy embert meg lehet figyelni. Ugyanis 
balesetveszélyes. 

— Fogadjunk, hogy meg tudom csinálni — felelte Nimby. — 
Egy kiló sajt a nyertes tetszése szerinti fajtából, rendben? 

A pilóta nevetett és megcsóválta a fejét. 

— Legfeljebb repülőgépmodellel. 

— Persze hogy azzal! 

— Nem hiszem, hogy sokat látnál vele, nagyon ugrálna a kép. 
És a házak, fák között egykettőre szem elől tévesztenéd, aztán 
összetöröd. 

— Megmondtam, hogy meg tudom csinálni — felelte Nimby. — 
Valamilyen ementáliféleséget kérek... vagy legyen inkább rok- 
for? 

— Semmilyen sajtot nem kapsz - jelentette ki a pilóta szívtele- 
nül. — Kénytelen leszel otthon besurranni az éléskamrába és éj- 
szaka kirabolni a hűtőszekrényt. Ahogy Jerry bátyátok is szok- 
ta. 

— Volt abban szerepe Tomnak is — jegyezte meg Niala. — De 
halljuk a lényeget. Mit találtál ki, egérke? 

— Szükségem van némi pénzre — jelentette ki Nimby. — Be- 
szélnünk kell a kuratóriummal. 

— Nocsak, kuratóriumotok is van? — érdeklődött André. 

— Hogyne lenne. Összeget nem tudok mondani, de aligha cse- 
kélység. Egy repülőgépet akarok venni. 

— Mi az ördögnek? — kérdezte Georges. 

— Well, mice — Nimby fölvette a tudományos arcát, úgyhogy 
mindenki hosszabb előadásra számított —, nos, repülni vele. 

Csend. Egerek és nem egerek várták a folytatást. Nimby 
azonban nyugodt mozdulattal kivett egy újabb kékkagylót a tá- 
nyérjából, és megette. 

— Oké — mondta Vanessa vészjósló nyugalommal. — Akkor 
azt kérdezem: milyen repülőgépet? 

— Részleteket nem tudok fejből mondani, nemrég láttam egy 
honlapon. Úgy néz ki, mint egy Lopakodó, de ennek nem esik 


ki a zsilipjéből Steven Seagal. Egy táskában lakik, kiveszed, 
földobod a levegőbe, és lefotóz bármit. 

Az egerek összenéztek. Kezdett értelme lenni a dolognak. 

— És honnan tudod, hogy mikor kell fotózni? 

— Beprogramozhatod az útvonalat, a fotózási helyekkel 
együtt. Vagy elkattintod, amikor akarod. Majd megmutatom, 
abszolút profi cucc. 

— Ez nem lehet drága — szólalt meg Vanni. — Játék repülőgé- 
pet fillérekért kapsz, rászerelsz egy kamerát, és kész. 

— Aha — mondta Nimby —, ez meg az amatőr módszer. Én azt 
vallom, hogy a drágább sokszor olcsóbb, mert azt csak egyszer 
kell megvenni, de az olcsó holmi bajaival folyamatosan küzd 
az ember, és a végén többe kerül, mint az olcsó, de jó áru. 

— Igen — mondta Niala. — A Jerry mindig olyat igyekszik ven- 
ni, ami ésszerű határok között a legjobb és a legtöbbet tudja. 

— És szabad így lefotózni a pasast az otthonában? 

— Majd utánanézünk — mondta Angéligue. 

— Aligha ugrálhat miatta — vont vállat Martin. 

Otthon aztán Nimby megkereste a honlapot, amitől Kissy 
rögtön elfelejtette csalódottságát az autótolvaj miatt. Az történt, 
hogy amikor kijöttek az étteremből, a DfAubissonok még vál- 
tottak Andréval néhány mondatot, s ezalatt Kissy fölfedezte az 
autótolvajt. Pár méterrel arrébb ült a kocsiban és a beindításá- 
val kísérletezett. Pierre Serrault álomszép, nyitott, piros Merci- 
jében, aminek előző tolvaját Niala olyan csodaszép stílusosan 
fogta el. 

Kissy néhány pillanatig elgyönyörködött a zsákmányban, ad- 
digra már több egér is odanézett. Kissy tett egy lépést a kocsi 
felé, és eldöntötte, hogy az orrára fog összpontosítani. A pasas- 
nak olyasféle krumpliorra volt, mint Rouvelnek, csak kisebb. 
Ám ekkor egy hang szólalt meg a háta mögött. 

— No, mi van, nem indul? 

Niala elsétált Kissy mellett, aki azonnal megállt. Nem, ő nem 
nyúl a tolvajhoz. Niala stílusában akar gyönyörködni. 

Niala rátámaszkodott a kocsi ajtajára, Kissy pedig megnyalta 
a szája szélét. Kezdődik. 

—Nem hát — mérgelődött a tolvaj. — Ócskavas az egész. 
Pierre-nek rég ki kellett volna hajítania a roncstelepre. 


— Hagyd a fenébe — egyenesedett föl Niala —, ugorj be, elvi- 
szünk. 

— Monacóba, ilyenkor? 

— Hát nem hazamész? 

— De nem ám, Nicole. Monacóba megyek Charles-ért. Majd 
elkérem Jeannot kocsiját. 

Kissy döbbenten nézte, ahogy az autótolvaj kimászik a kocsi- 
ból és Niala mellett megindul feléjük. 

— Jeannot-nak szerintem most kelleni fog — szólt közbe Va- 
nessa —, Cécile nem jól érezte magát múlt éjszaka, kezük ügyé- 
ben tartják a kocsit. 

— Akkor meg megyek vonattal — vont vállat a tolvaj. — Kösz, 
hogy szóltál. 

— Ne hülyéskedj, Stéphane — mondta Niala —, fölviszünk hoz- 
zánk és odaadjuk az egyik kocsit. 

— Aranyos vagy, kicsim. Jó, kösz, elfogadom. 

Kissy rosszkedvűen ült a mikrobuszban a pár perces haza- 
úton. Ő tolvajt akart fogni. Még ezt a kis örömet is sajnálják az 
egértől. 


De a honlap láttán újra földerült. Nimby levetített nekik egy vi- 
deót és fölolvasta az összes ismertetőt. 

Egy svájci társaság gyártotta a repülőgépet. Swinglet volt a 
neve, csakugyan táskában lakott és olyanformán nézett ki, mint 
egy Lopakodó. A videón a srác elemet rakott bele, kicsit meg- 
rázta, aztán elengedte. A kocsijában volt egy laptop, azon állí- 
totta be az útvonalat, és a gép sorra csinálta a fotókat. Aztán 
egyszerűen leszállt a fűre. 

— Csak fél kilót nyom, és elég masszív az anyaga — mondta 
Nimby -—, úgyhogy szinte bárhol leszállhat. Föl van szerelve 
navigációs műszerekkel, így pontosan ott repül, ahol akarjuk. 

Az egereknek tetszett a bemutató, de a gép árán azért egy ki- 
csit megdöbbentek. Nyolcezer-négyszáz az egyszerűbb kivitel, 
plusz az adó és a szállítás. Ezért rengeteg sajtot lehet venni, 
dünnyögte Jennifer. 

— Hát vegyél egy nagy darab sajtot — mondta Nimby -, rakj 
kamerát az egyik lyukba, aztán dobd föl. 

— Jaj, egérke, nem úgy értettem. De hát ennyi pénzt elkölteni 
arra, hogy megfigyeljük a pasast. . . 


— Dehogyis csak őt! Innentől a masina megvan és bármikor 
használható. Elvihetjük La Rochelle-be és bekukucskálhatunk 
vele a másik pácienshez. És később is akadhatnak eseteink, 
amikor jól jöhet. 

A vitát végül részben az egerek kíváncsisága döntötte el, 
részben az a meggondolás, hogy ennek a pénznek a sokszorosa 
van az alapítvány számláján, ami semmi egyebet nem tesz, 
csak kamatozik. Johannék rendszeresen küldtek pénzt, az 
egyenleg már közeledett a száznyolcvanezerhez. 

— Ha pedig nem válik be — mondta Nimby —, még mindig el- 
adhatjuk az eBayen. 

— Eladnál olyasmit, ami nem működik? — nézett rá Vanni 
döbbenten. 

Nimby még döbbentebben nézett vissza a férfira. 

— Ki beszél itt nem működésről? Ha nem működik, megjavít- 
tatjuk. Eladni akkor lehet, ha nem váltja be a hozzá fűzött re- 
ményeinket. Attól másnál még megfelelhet. 

— Értem. Bocs. 

Úgyhogy megrendelték a gépet, és törni kezdték a fejüket, 
hol próbálják ki először. A honlapon azt olvasták, hogy negy- 
ven méter átmérőjű nyílt terep kell a gépnek a biztonságos le- 
szálláshoz. Ilyen azonban Beaulieu-ben nem volt, csak a ten- 
gerparton és a hegytetőn, de egyiket sem akarták, amíg nem is- 
merik eléggé a gép képességeit. Ha rosszul szállnak le vele, a 
tengerben köthet ki, vagy olyan hegyoldalon, ahonnan esetleg 
csak hegymászókkal szabadíttathatják ki. 

Szóba került a Masséna tér is, de ott meg minden tele van 
emberekkel, a leszálló gép eltalálhat valakit. Végül Blanche- 
nak jutott eszébe egy jókora, enyhén lejtős rét Nizza fölött, 
ahol nem leselkedik veszély a repülőgépükre. 

A vásárláshoz persze a kuratórium engedélyét kérték, távköz- 
léssel. Blanche támogatása már megvolt, Vanessa és Nimby 
pedig megszervezte a konferenciabeszélgetést Ange nénivel, 
Julie nénivel, Alex bácsival és Albert bácsival. A beszélgetés 
háromnegyedét az tette ki, hogy ki mikor jön le végre. Ange 
néni úgy tervezte, hogy hamarosan, de hozná az egyik unokáját 
is; esetleg kettőt. Akárhányat, felelte Niala, szívesen látják 
őket. Julie néni nem tudott még nyilatkozni, Yves bácsi már 
nem vállalt új munkát, de a folyamatban levők némelyike még 


eltart egy ideig. Chantal és Martin szüleinek üzleti teendői 
voltak még, akárcsak anyának; ami apát illeti, ez idő szerint ő 
nyaralhatott a legkevésbé, a cége egy svéd céggel kötött üzle- 
tet, és neki Stockholmba kellett utaznia. 

Tom már jó ideje készült az indulásra, mert a szörnyeteget 
időbe telik tökéletes állapotba hozni, de Inge csak később kapja 
meg a szabadságát. Idén persze kettesben utaznak, Jennifert itt 
tartja az egérségi kötelék, Andreas pedig egyszerűen csak szex- 
mániás. 

Mert nem szerelmesek ám Chantallal, ezt az egérlányok na- 
ponta megállapították. Szó sincsen szerelemről, dehogy! Va- 
nessa egyik délelőtt megfigyelte, hogy elmerülnek egymás te- 
kintetében, és azt állította, hogy félóra hosszat nézték egymást 
pislogás nélkül. Kissy fenntartás nélkül elhitte, Niala viszont 
nevetett és azt mondta, húga alighanem szubjektíven mérte az 
időt, szerelmesek nem képesek ilyesmire. Erre Vanessa kijelen- 
tette, hogy ő két és háromnegyed óra hosszat is tud gyönyör- 
ködni Nimbyben; hogy miért pont ennyi, az rejtély. Niala azt 
mondta, ő két percen belül rátérne a csókolózásra, és érteni le- 
hetett, hogy a csókolózás itt nemcsak csókolózást jelent. Va- 
nessa elgondolkodott és azt mondta, igazad van. Ezzel fölkelt 
és elment megkeresni Nimbyt. 

Egyik nap, amikor Chantal a patikába indult, Vanessa meg- 
kérdezte, hogy miért nem vásárolnak nagy tételben. Például ve- 
hetnének egy garnitúra gumit, persze négy évszakost, földara- 
bolhatnák és eloszthatnák egymás között. Egy kereket kapna 
Niala, egyet Kissy, egyet Chantal, egyet meg Angéligue. Chan- 
tal megjegyezte, hogy pótkerék is van, így neki is jut belőle. 
Vanessa megcsóválta a fejét és közölte, hogy neki nem kell. A 
szokásos eltökélt módján, mint aki megfellebbezhetetlen igaz- 
ságot jelent ki. 

Niala már valamikor régesrég rátukmált egy esemény utáni 
tablettát, és felszólította, hogy hordja mindig magánál, amikor 
Nimby a közelében van. Vanessa hetykén azt felelte, hogy nem 
lesz esemény, ami után neki tablettára lenne szüksége, amire 
Niala azt felelte, hogy véletlenszerű időpontokban föl fogja 
szólítani, hogy mutassa meg, hogy magánál hordja, amire a kis- 
lány udvariasan megérdeklődte, hogy mi lesz, ha nem teszt. 
Akkor elfenekellek, felelte nővére olyan magától értetődően, 


hogy Vanessa szó nélkül eltette a gyógyszert és nem mondta, 
hogy ahhoz legalább tizenkét fegyveresre lenne szükség. 

A tabletta azóta is megvolt, Niala egyik nap csakugyan ellen- 
őrizte. Kissy arra gondolt, alighanem ez az egyetlen ilyen tab- 
letta a világon, amit azért kell a tulajdonosának fölmutatnia, 
hogy lássák, nem dobta ki vagy vesztette el, és nem azért, hogy 
azt lássák, nem ette-e meg. Mert ha Vanessa egy nap beveszi a 
tablettát, akkor Niala gratulál neki és ad másikat, illetve gon- 
doskodik az állandó védekezésükről. Blanche-sal együtt, per- 
sze. 


Ange néni csakugyan megérkezett hamarosan, bár sokáig nem 
maradhat, mert a lánya kórházba megy és ő gondoskodik majd 
a családról. De egy hétre azért eljött, és hozta az egyik unoká- 
ját. 

Az egerek szerettek teljes létszámban kivonulni barátaik ér- 
kezéséhez — de most nem így alakult. Az történt, hogy Niala 
venni akart néhány dolgot Nizzában, Kissy is venni akart né- 
hány dolgot Nizzában, Georges-nak pedig megbeszélése volt 
egy barátjával. Így hát bevitte őket a városba, az Opelt lepar- 
kolták az EDHEC-épületnél, mert Georges-nak ott volt a talál- 
kozója, ők pedig átsétáltak a boulevard René Cassinre. Épp 
szotta: Beaumont. 

— Itt vagyok, Ange néni — kapta föl Niala. 

— Szervusztok. Hol vagytok? 

— Itt — mondta Niala az igazsághoz híven. — Ez miért kérdés? 

— Mi itt vagyunk a kijáratnál, de benneteket nem látlak. 

Kissy döbbenten nézett barátnőjére, akinek hátracsapódtak a 
fülei. 

— Micsoda?!... 

— Mi a gond? Nézz az órára, tizenegy óra van. 

— De... — Niala elharapta a mondatot. — Azonnal ott vagyunk, 
Ange néni! 

Sarkon fordultak és visszavágtattak a kocsihoz. Niala közben 
hívta Georges-ot. 

— Nem veszi föl — mondta elképedve. — Mi az, hogy nem ve- 
szi föl?! 


Kissy az épületre pillantott, aztán vissza Nialára, aki megint 
lenyomta a hívógombot. A hangszórón tisztán hallatszott, 
ahogy kicseng. 

Kissy egyszer csak meghallott még egy hangot. Egy régi 
táncdal volt, valamikor Georges-ék gyerekkorából, mostanában 
ezt játszotta a telefonja. Megpördült, Georges-ot kereste a te- 
kintetével, aztán egyszer csak rájött a megfejtésre. A kocsihoz 
lépett. 

— Egérke... 

Niala ránézett, s egy pillanat alatt megértett mindent. Georges 
telefonja vidáman énekelt a két ülés között, ahova a férfi letet- 
te, amikor induláskor fölhívta a barátját. 

— A hülye egere — csattant föl Niala. — Hogy lehet ilyen mar- 
haságot művelni?! 

— Gyere — próbálta csitítani Kissy —, menjünk be, keressük 
meg. 

— Be?! Észnél vagy, egérke? Ez az épület akkora, mint... 
mint egy ház. Az életben meg nem találod. Még a barátja nevét 
se tudjuk. 

— Bemegyünk és kérdezősködünk, nem látták-e Georges-ot. 

— És honnan tudnák, hogy ő az? Ugorj be! 

— Magas, bajuszos, jóképű pilóta! — vágta rá Kissy gondolko- 
dás nélkül. 

— Bolond vagy, civilben van! 

— Éppen ez az! Egy pilóta egyenruhában mindennapos lát- 
vány. Farmerben és zöld ingben rendkívüli, azt megjegyzik. 

— Mondtam, hogy bolond vagy — nevetett Niala. — Gyerünk! 

Már az imént elővette a kulcsot, amit kiszálláskor elkért, 
hogy ha valami nagyobb holmit vennének, betehessék, és be- 
nyomta a gombot a távnyitón. 

— Mi lesz már, ugorj be! 

— De hát a reptér itt van mellettünk — ellenkezett Kissy —, 
odasétálunk. .. 

— Odasétálunk, mi? Tudod, mi van itt mellettünk? A huszon- 
kettes futók vannak itt mellettünk, a terminálig még kutyagol- 
hatsz vagy egy kilométert. Beszállnál még az idén?! Visszafelé 
Ange nénivel és a csomagokkal jövünk, és harminc fok van. 

Kissy rohant a kocsi másik oldalára, és gyorsan beugrott. Ni- 
ala addigra már be is csatolta magát. 


— Nagy összegű életbiztosítást kötsz — hadarta Kissy az övéért 
nyúlva, mert Niala közben a gyújtást is ráadta —, eltakarítod az 
egereket az útból... 

Niala nevetett és kihúzott a parkolóból. Északnak indultak az 
avenue des Grenouilléres-en, másfelé nem is mehettek. De 
amikor elérték a járdasziget végét, Niala nem fordult vissza, 
hanem széles ívben bekanyarodott a Cassinre, balra. 

— Hé — cincogta Kissy —, merre mész, egérke? 

—A reptérre — vágta rá Niala, miközben azon igyekezett, 
hogy egyszerre nézzen minden irányba. — Ange néni telefonált, 
emlékszel? 

Kissy nevetett. — De hát a Prom az ellenkező irányban van... 

— Arra van, én viszont nem állok neki száznyolcvan fokos 
fordulatot tenni az utca közepén. Megkerüljük a Phoenix par- 
kot, és apa kollégája majd kivisz minket a reptérre. 

— A kollé... 

— Az avenue Lindbergh. Ő is pilóta volt. 

A Lindberghen csakugyan volt egy zöld tábla a szokásos re- 
pülőgéppel és Nice Cóte d Azur felirattal, ami megnyugtatta 
Kissyt, tényleg jó irányba mennek. És nem ütköztek össze sen- 
kivel, az autó arra ment, amerre Niala akarta. Csakhamar elér- 
tek egy körforgalmat, ahol Niala tétovázás nélkül tudta, hogy 
melyik pálmafánál kell elkanyarodni. Átfutottak egy út alatt, 
ami nem lehetett más, csak a Prom, és máris ott voltak a repté- 
ren. 


— De Ange néni, hogyhogy... 

— Nem értem, mi a baj... 

— De hát délután kettőre. . . 

— Niala, én nem értem... 

Kissy sóhajtott. Ange néni és Niala egyszerre beszélt és 
egyetlen mondatot se fejezett be. Hirtelen eszébe jutott Mohi, 
amikor egy papírzacskóval elvágta a macskahajigálás miatti 
veszekedést, és sajnálta, hogy nincs egy papírzacskója. De föl- 
találta magát: odalépett Nialához és rátenyerelt a szájára. Ettől 
néhány pillanat múlva a néni is elhallgatott. 

— Így már jobb. Csendben maradnak, ha elengedem a száját? 

Azok bólintottak, Kissy pedig elengedte. 


— Jól van — mondta Niala kis fejcsóválással —, szóval Ange 
néni délután kettőt mondott, nem tizenegyet. 

— Képtelenség. A reggeli géppel jöttünk. 

Niala tanácstalanul megvonta a vállát. 

— No jó. Az a fő, hogy itt vannak. Mehetünk. 

Fölkapták a csomagokat és elindultak. A két legnehezebbet 
persze a fiú vitte, a néni unokája. Jean Beaumont. Egyidős ve- 
lük, szőkésbarna, sportos és jóképü. Mintha kicsit mosolyogna 
rajtuk. Alighanem jó pár sztorijukat ismeri. 

Kissy menet közben jött csak rá, hogy egy reptéren aligha 
lenne jó ötlet papírzacskót durrantani. Egy perc múlva minden 
tele lenne rendő. . . 

Ekkor vette észre a rendőrt, aki az Opel motorházán ült és tű- 
nődve tanulmányozta a mobilját. Ez látta őket megérkezni. 
Holtbiztos. Kissynek rémlett, hogy mintha egyenruhát látott 
volna a szeme sarkából, amikor kiugrott az autóból és Niala 
után vágtatott, de úgy csattogott a füle, hogy nem jegyzett meg 
semmit. 

Niala szó nélkül elsüvített a rendőr mellett, kinyitotta a cso- 
magtartót és berakta a magával vitt táskát. Aztán segített a fiú- 
nak a két nagy táskával, s a többiek is berakták a csomagjaikat. 
Niala ekkor lépett csak oda a rendőrhöz. 


— No? 
— Láttam ám — mondta a rendőr a mobiljának. 
— Ugyan mit láttál? 


— Hogy te vezetted a kocsit. 

— Nagy dolog. Majd ha azt látod, hogy a kocsi vezet engem, 
megírhatod a lapoknak. Leszállnál? Hazafelé takarnád a kilá- 
tást. 

A rendőr fölpillantott a képernyőről. 

— Le kellene, hogy tartóztassalak. 

— Az ám, ha nem félnél, hogy anya egy vagyont akaszt le ró- 
lad, amíg megcsinálja a protézisedet! 

A rendőr vigyorgott. 

— Úgy? Vezetés jogosítvány nélkül... hatósági személy fe- 
nyegetése. .. 

— Nem vagy te hatósági személy, Julien, büntetlenül fenye- 
gethetlek. 

— Mond neked valamit ez az egyenruha? 


— Aha! De azzal, hogy le akartál tartóztatni, beismerted ön- 
gyilkos hajlamaidat. Márpedig az ilyeneket kiselejtezik a rend- 
őrségtől. 

A rendőr az ajkába harapott. 

— Beszélni fogok a szüleiddel. 

— Nincsenek rászorulva, van társaságuk. 

A rendőr felsóhajtott. 

— Mondd, honnan jöttetek? 

— A békáktól. Nézd, Julien, engem nem szórakoztat az utcán 
vezetni, a frász kerülget tőle, de ez a féleszű Georges a kocsi- 
ban hagyta a telefonját, Ange néniért pedig ide kellett rohan- 
nom. Vagy én vezetek, vagy ez a másik macskaszomorító. — 
Kissyt váratlanul érte, hogy bevonták a beszélgetésbe. Zavartan 
integetett a rendőrnek. — Egy rendőr se volt ott, hogy a volán- 
hoz ültethessem, hát eljöttem. És most vagy engedj utunkra, 
vagy huppanj be és gyere velünk, mert a néni elolvad itt a na- 
pon. No! Mozgás, szálljanak be! Mindenki! Ange néni, most 
magának kell vezetnie. Julien, velünk jössz? 

— Nem megyek -— kelt föl a rendőr —, de tényleg beszélni fo- 
gok Georges-ékkal. 

— Tudod mit, tábornokom? — Kissy fölkapta a fejét a megszó- 
lításra, a tábornokozás eddig csak Jean-Pierre Leblanc-nak járt 
ki. — Remek ötlet. Megtennéd, hogy ellépsz az EDHEC-épület- 
be, megkeresed és elénekeled neki, mi történt? Szívinfarktust 
fog kapni, ha nem találja ott a kocsit. 

— Egy nyavalyát kap — csóválta a fejét Julien —, örül, hogy 
nem neki kell bezúzatni ezt az ócskavasat. De légy nyugodt, el- 
mondom neki. Hol találom meg? 

— Mondom: az EDHEC-ben. 

— De azon belül? 

— Ha tudnám, megkerestük volna. No szia! 

Ezzel Niala beszállt a néni mellé és becsapta az ajtót. 

— Mehetünk, Ange néni. Bocsánat, hogy magára testálom a 
vezetést, de nem akartam Julient megkérni, kétszer hasalt el a 
vizsgán. 

A rendőr megfenyegette az ujjával. 

— Hallottam! És megmondalak apádnak! 


Mint kiderült, a hibát Vanessa követte el. Ő legalábbis saját 
magát okolta. Ange néni vele beszélt, amikor megmondta, 
hogy mikor jön, és Vanessa nem figyelt föl a pontos szavakra, 
amik most visszahallgatva már világossá tették, hogy mi tör- 
tént. Hiszen a Jerry automatikusan rögzítette a beszélgetést. 

, 442-es járat, ha jól emlékszem. Majd megnézem." Ezt 
mondta Ange néni. Vanessa a fejében hordott nagy teljesítmé- 
nyű számítógéppel hibátlanul megjegyezte a járatszámot, hi- 
szen tudta, hogy az fontos lesz; de azt nem jegyezte meg, hogy 
a néni nem tudta biztosan, jó számot mond-e. Ha ezt is meg- 
jegyzi, akkor később újra felhívja, hogy pontosíttassa vele — de 
nem hívta, és a néni is elfelejtette. Márpedig a járatszám 422-es 
volt, ami három órával előbb érkezett. 

— Az én hibám - jelentette ki a kislány. — Ange néninek ren- 
geteg dolga volt az utazás előtt, nem tarthatta fejben, hogy újra 
kell hívnia. Nekem kellett volna telefonálnom. 

— Sebaj, egérke — mondta Niala. — Csak ez a bolond Georges 
járt pórul, jöhet haza taxival. Meg is érdemli, miatta kellett vo- 
lán mögé ülnöm. Ja igen, egérkék, juttassátok majd eszembe, 
hogy csináltassuk meg a sebváltót, kettesbe alig lehet berakni. 
Én elhiszem, hogy apáéknak ez nem gond, erős a kezük, de én 
vezetni akarom azt az autót, nem birkózni vele. Jobban mond- 
Va... egyáltalán nem akarom vezetni. 

Kissy mosolygott. Megfigyelte, hogy Georges apa, ha közna- 
pi témák kapcsán kerül elő a neve, de nyomban Georges lesz 
belőle, amikor a kocsiban hagyott telefon miatt szidalmazza. 

A rendőr egyébként megtalálta, Georges megköszönte az ér- 
tesítést és taxival jött haza. 

Ismerkedés közben Kissy megfigyelte, hogy Jeannak tetsze- 
nek az egérlányok, szépen mosolyog is rájuk, amikor kezet ráz 
velük — és erről támadt egy ötlete. Alkalomadtán félre is vonta 
Nialát egy sarokba, és óvatosan körülnézett, nincs-e valaki a 
közelben. 

— Hallgatlak, Giovanni — mondta Niala. 

Kissy nagy füleket rajzolt magának, aztán egy összeadásjelet 
a levegőbe, majd kis füleket illesztett a fejére és lábujjhegyre 
állt, mert Jean fél fejjel magasabb volt nála. Végül függőleges 
vonalat húzott, aminek alsó végét fölkunkorította. 

— Nagyfülű plusz kisfülű? 


Kissy bólintott. 

— Ugyanazzal a kezdőbetűvel? 
Kissy bólintott. 

— Láttál valamit? 

Kissy megcsóválta a fejét. 

— Szóval nekünk kellene összehozni. 
Kissy bólintott. 

— Meg lehet próbálni. 


Jean igazán jó választás lett volna Jennifernek. Helyes srác 
volt, és szívesen lógott együtt velük. Persze tudott mindenféle 
dolgaikról, a néni sokat mesélt neki, és most kalandjaik egy ré- 
szének színhelyét is megismerte. Az első napokban elvitték 
mindenfelé, a strandra, a városba, a hegyekbe. Többnyire velük 
tartott a néni is, egyszer-egyszer Georges, és a rövidebb utakra 
Suzy. Hosszabb, fárasztóbb útra már nem vitték, egyre kere- 
kebb volt, és egyre többet heverészett inkább, a szokásos ro- 
hangászás helyett. Egyik nap, amikor elnyúlva feküdt a hátsó 
udvaron az árnyékban, az éppen arra járó Nimby elkezdett he- 
lyekre mutatni Suzy oldalán, a hónaljától kezdve hátrafelé, és 
közben számolt: egy, kettő, három, négy, öt... 

— Nono -— szakította félbe Kissy. — Ne fesd nekem falra az ör- 
dögöt, három-négy bőven elég lesz. 

— Több lesz az annál — mondta Niala. — Hat kutyababa lesz. 

— Honnan veszed? 

— Láttam már egy-két kismamát, akik kutyák voltak. 

— Öt — kérte Kissy. 

— Szerintem is öt — mondta Nimby. 

Így hát megszervezték a kutyatotót. Egy táblázatot készítet- 
tek, ahol egytől tizenkettőig sorakoztak a számok, és mindenki 
beírhatta a nevét egy számhoz. Nyerni csak pontos találattal le- 
het, éspedig pénzt: a nyertesek mindegyike a vesztesek mind- 
egyikétől egy-egy eurót kap minden kutyányi tévedésért. Aki 
például két babára tippelt, az egy tízest fizet, ha tizenketten 
születnének. 

De senki nem tippelt két babát; négy volt a legkisebb tipp, ezt 
Ange néni mondta. Ötöt mondott Kissy, Chantal, Nimby és 
Mario. Hatot Isabelle néni, Jeanne, Niala, Vanessa és Martin. 


Hetet Jennifer, Angéligue, Blanche, Luigi és Pi. Nyolcat 
Georges és Jean. 

Hamarosan újabb tippeket jegyeztek föl: Francoise hatot 
mondott, Jean-Fran pedig négyet. Két nappal Ange néniék után 
érkeztek, mert Francoise kikövetelte, hogy az egerekkel nyaral- 
hasson. A nyarakat az apjával töltötte, és azt akarta, hogy lejöj- 
jenek a tengerhez és egész nyáron shindyre vadásszanak. Va- 
nessa ránézett Jean-Franra: 

— Hát az lehet, hogy nem vagy az apám, de Francoise-nak 
mégiscsak lehetnek velem közös génjeit. 

Erre kapott a férfitól egy puszit. 

Elke végignézte a táblázatot, aztán Suzy szemébe nézett, és 
közölte, hogy tíz. Tíz kiskutya. Ő kiolvasta Suzy szeméből. 

— Sokat fogsz veszteni — jegyezte meg Niala. — Ez négy euró 
mindenkinek, aki hat blökit mondott. 

— Nyerni fogok sokat — állította a kislány. — Suzy terhes ren- 
geteg babát. 

— Jól van — felelte Vanessa, és átnyújtott egy tollat. — Tessék, 
iratkozz föl, de én szóltam ám előre. 

Elke elé persze már kimentek rendes fogadóbizottsággal, tel- 
jes létszámban, Blanche-sal és Georges-zsal, valamint Fran- 
c0i1se-zal és Jeannal együtt. A kislány végigsöpört rajtuk, mint 
egy tornádó, megölelt mindenkit, még Jeant is, aztán futtában 
visszaszólt neki, hogy amúgy van ám pasija, és a sor végén éles 
fékcsikorgással fordult vissza Louise kisasszonyhoz, akitől vi- 
szont elbúcsúzott. Louise kisasszony innen egyenesen Toulon- 
ba megy a szüleihez, akik most ott nyaralnak, aztán velük 
együtt tér majd haza, mert az ő szabadsága hosszabb, mint a 
szüleié. 

Az új mikrobusz nagyon tetszett a kislánynak, azt mondta, 
ebben kényelmesen kinyújtóztathatják a farkincájukat, viszont 
nincs úgy berendezve, mint a Ford, összkomfortos kis mozgó 
egérlyuknak. Mikor rendezték volna be, felelték, a kocsi vado- 
natúj, még rajta van a tojáshéj. Elkének nagyon tetszett a kife- 
jezés. 

Most másképpen rendezkedtek be, mint a korábbi években. 
Marie néni megint külföldön volt, és átengedte a házát az ege- 
reknek; pontosabban D" Aubissonéknak, hiszen az egereket alig 
ismerte, de megbeszélték, hogy őket fogják odaszállásolni. 


Szép nagy háza volt, két hálószobával a földszinten, hárommal 
az emeleten, és csak a D"Aubisson-villa kertjén kellett átsétál- 
ni, hogy odajusson az ember. Kissyék és Chantalék a földszin- 
ten kaptak helyet, Jennifer, Elke és Francoise az egyik emeleti 
szobában, Ange néni a másikban, Jean-Fran és Jean a harma- 
dikban. A D" Aubisson lányok a párjaikkal maradtak a villában, 
Angéligue pedig természetesen Vannihoz költözött be a pan- 
zióba. Így egyetlen ingyenszobával se rövidítették meg Isabelle 
néniéket, akik már az ő szobáik egy részét is kiadták, miután 
alaposan kiszellőztették az egérszagot. Idén sok volt a vendég, 
talán csökkentek a gazdasági világválság hatásai. A néni persze 
egy hanggal se mondott olyasmit, hogy ne látná őket szívesen, 
de Niala kijelentette, hogy az üzletnek mennie kell, és ha Marie 
néni úgyis elutazott, nála pont elférnek. 

A villában persze volt még egy vendégszoba, azazhogy a 
vendégszoba, hiszen amikor Vanessát hazahozták, az ő szobája 
megszűnt vendégszoba lenni. De Niala kijelentette, hogy kell 
tartalék szoba is, öt-hatszáz kisegérnek jelezték a szülei, hogy 
esetleg lejönnek a nyáron, és csak Tomék hozzák magukkal a 
hálószobájukat is. 

Nialát persze hátsó szándék vezette, amikor a tartalék szobát 
a villában jelölte ki, nem pedig a néninél, és ezt meg is mondta 
egy hatszemközti tanácskozáson. 

— Ha akár titeket — pillantott Kissyre —, akár Chantalékat ide- 
hozom, akkor két szerelmespár helyett csak egy marad odaát. 
Fele akkora esély, hogy Jennifer egyszerre akad össze reggel 
Jeannal és egy boldog, szerelmes kisegérrel, aki elindíthatja az 
asszociációkat. Ha a lányokat vagy a fiúkat hozom át, akkor 
nem találkoznak hajnalban, amikor Jennifer lengén van öltözve 
és a legszexibb. A nénit nem hozhatom át, mert hülyén néz ki, 
ha külön teszem az unokájától. 

— Idehozhatnád a két kislányt — mondta Kissy —, Jennifer meg 
maradhatna egyedül. 

— Az túl átlátszó lenne — felelte Vanessa, aki persze tökélete- 
sen ismerte nővére terveit, pedig ők sem egyeztettek eddig. — 
Mindig az volt a szokás, hogy ha több egynemű szinglink van, 
akkor azok egy szobában alszanak, nem rúghatjuk föl, mert 
nem tudnánk megindokolni. 

Niala bólintott. — Így van. 


— Egyébként pedig — folytatta Vanessa — nagyon jó, hogy 
egyikük sem alszik egyedül. Gondold csak el. Hajnalban vélet- 
lenül egyszerre surrannak ki és találkoznak. Ha kéznél van egy 
üres szoba, a srácnak esetleg eszébe jut becsalogatni a kisege- 
ret, amire persze ellenállás a válasz, és lőttek az egésznek. Még 
jó, ha élve megússza. De ha úgysincs hol vízszintbe kerülni ve- 
le, akkor inkább jön a romantika. 

— Cinikus vagy, egérke — jegyezte meg nővére. 

— Az meg mi? 

— Az, ahogy hozzáállsz a fiúkhoz. Nem mindegyik akar min- 
ket rögtön ledönteni. 

— De a többség igen, és ez a srác még nem adott rá okot, hogy 
bízzunk benne. 

— Arra se, hogy ne bízzunk. 

— Arra nem is kell ok. A pasikban nem szabad megbízni. 

Kissy összeráncolta a homlokát. 

— Hé, egérke. Csak nem követett el Nimby valamit? 

Vanessa ránézett, nagy kék szemekkel. 

— Mit követett volna? 

— Talán megpróbálta átlépni a korlátokat. 

A kislány elmosolyodott. 

— Csacsi vagy, egérke. Nimby egy angyal, nagy kerek fülek- 
kel. Sose tenne olyasmit, ami arra késztetne, hogy darált an- 
gyalt csináljak belőle. 

Nevettek. 

— Nimby soha nem volt és nem is lesz olyan, mint az átlagos 
pasik. Szuperpasi. A tenyerén hordoz, amióta először megcsó- 
kolt. És természetesen a türelem szobra. Soha nem akart többet, 
mint amennyit megengedtem neki. Pedig vannak helyzetek, 
amikor nem lenne erőm küzdeni. 

Niala és Kissy egymásra vigyorgott. 

— Amikor azt mondom, hogy Jeannak nem szabad megköny- 
nyíteni, hogy túl gyorsan haladjon az egerünkkel, nem Nimby- 
ből indulok ki, hanem a többi pasiból. Egyetlen pasit ismerek, 
akiben meg lehet bízni, és ő már foglalt. A többiek javarészt 
mániákusok. 

— Hm — mondta Niala. 

— Nem hiszed? Miért beszélgetünk mi itt hármasban? Szerel- 
mi ügyeket általában az egérlányok tanácsa szokott megbeszél- 


ni, ötösben, mínusz az érintett, ha éppen a háta mögött szövünk 
összeesküvést. Négyen kellene lennünk, de tudjuk, hogy Chan- 
tal hol van, mit csinál és kivel. 

Niala bólintott. 

— Tudjuk. 

— De azt megmondhatom -— emelte föl az ujját Vanessa fenye- 
getően —, hogy ha elárasztanak nekem itt mindent kisegerek- 
kel... 


Egyelőre nem mutatkozott jele annak, hogy Jennifer és Jean 
között bármi szövődne, csakúgy viselkedtek egymással, mint 
bárkivel. De Róma sem egy nap alatt épült, mondta Vanessa. 

— Hanem hány nap alatt? — kérdezte Kissy vakmerően. 

Vanessa rámeredt egy pillanatig, aztán fapofával közölte: 

— Huszonhétezer-hatszázötvennyolc napba telt. 

Kissy vita nélkül elfogadta, hiszen egy ilyen meggyőződéssel 
és pontossággal kijelentett adat nem lehet téves, és fejben gyor- 
san kiszámította, hogy az körülbelül hetvenöt év és kilenc-tíz 
hónap. Nem is rossz eredmény egy akkora városnak, és ebben 
minden benne van, a Colosseumtól a Cinecittaig. 

Ez egyik túrájukon történt, amikor fölmentek a hegyekbe a 
város fölött, és a túloldalon ereszkedtek le, Eze-en túl. Kilenc 
egér, egy tiszteletbeli, három póttag — Blanche, Francoise és 
Georges —, ketten egerek párjai, plusz Jean és Jean-Fran. Ange 
néni ekkora gyalogútra nem vállalkozott, és persze Suzy se jö- 
hetett. 

Ők remekül érezték magukat. Korán reggeliztek és nyolckor 
már úton voltak. Ember alig járta ösvényeken surrantak végig, 
időnként gyanakodva szemléltek meg egy-egy bokrot, hátha 
cica lesekszik benne, egy szakaszon az , u-1-u-a-a" dalt énekel- 
ve masíroztak végig, máskor beszélgettek, és rengeteg fotót 
csináltak. 

Déltájban letelepedtek egy erdei tisztáson és előszedték az 
elemózsiájukat a hátizsákokból. Aztán mentek tovább. 

Négy óra után valamivel elérték Eze-t, ami a rendes úton még 
gyalog is csak egy-két óra lett volna, de ők a hegyen át, jókora 
kerülővel jöttek. A városnak valami egészen távoli részén lyu- 
kadtak ki, ahol inkább hegyi falucska volt, nem város. 


Elindultak egy lejtős utcán, de csak néhány métert tehettek 
meg, amikor Vanessa megtorpant és maga mellé intette őket. 

— Hadgyakorlat! Abban a házban egy tengerimalacot tartanak 
fogva. Ki kell szabadítanunk! 

— Bolond vagy, egérke — fújtatott Angéligue. — Örülünk, hogy 
a lábunkat emelni tudjuk még. 

Vanessa lesújtóan mérte végig. 

— Gyenge a kisegér. Nincs benned semmi rágcsálói szolidari- 
tás? 

— Nincs. Valahol az erdőben kipotyogott. 

A kislány elmosolyodott, de csak egy pillanatra. 

— Jól van hát. Aki fáradt, idekint maradhat. Ketten átmásznak 
a kerítésen, egy fölkapaszkodik velem a háztetőre. Adott jelre 
egyszerre támadunk. 

Elke és Francoise rögtön jelentkezett. És Nimby. A roham- 
csapat ezzel együtt is lett volna, de Kissy hirtelen megértett 
mindent. Még alighanem percekig tanakodtak volna, hogy 
ugyan miképpen másznának ők fel a háztetőre, amikor a cipő- 
fűzőiken kívül semmiféle zsinór nincs náluk — s Vanessa csak 
aztán tette volna azt, amire Kissy idő előtt rájött. Úgyhogy ő te- 
szi meg. Most az egyszer keresztülhúzza a D"Aubisson egerek 
számítását. 

Átsétált az utcán és becsöngetett a kiszemelt házba. Kétszer. 
Aztán visszaballagott Vanessához. A kislány szembenézett ve- 
le. Kék szemében apró szikrák csillogtak. 

— És ha nincsenek itthon? — kérdezte Kissy, mert a kapu felől 
nem jött válasz. — Akkor elmarad a harcod. 

— Hol másutt lennének? — nézett rá Vanessa. 

— Nem értem — szólalt meg Elke, Kissyre nézve. — Kik lakják 
Itt? 

— Én nem tudom — mondta Kissy, továbbra is belenézve a 
nagy kék szemekbe. — De Vanessa tudja, arra mérget vehetsz. 

Zörej hallatszott a háta mögül, nyílt a kapu. Aztán egy férfi- 
hang: 

— Tessék... miben segíthetek? Nahát, D"Aubissonék! Ezer 
éve nem láttam, doktornő. Isten hozta magukat, kerüljenek bel- 
jebb! 

Vanessa most már leplezetlenül vigyorgott, úgy kérdezte 
meg: 


— Honnan jöttél rá? 

— Három éve ismerlek — nevette el magát Kissy. — Ha egy 
ilyen túrán csak úgy bekopognál az ismerőseidhez, mint egy 
közönséges ember, azt hinném, napszúrásod van. 


A háziakat Grimaud-nak hívták, és bonyolult rokoni-üzleti vi- 
szonyban álltak D"Aubissonékkal — pontosabban a rokonság 
nem velük volt, hanem Marióval, akinek olasz létére voltak 
francia rokonai, az ő révükön került valaha erre a vidékre. Üz- 
leti kapcsolatuk többféle is volt, Blanche-ékkal is, Isabelle né- 
niékkel is üzlettársak voltak néhány kisebb vállalkozásban, 
olyanokban, amiknek Kissy a hírét se hallotta sose. Persze nem 
ők működtették egyiket se, csak kisebb részük volt bennük. 

Ezeket hazafelé mesélte el Niala, az Eze-ben, a kerti lugasban 
töltött másfél-két óra alatt nem az ismeretség forrásáról beszél- 
gettek. Az örök téma került elő megint. Grimaud-ék is hallottak 
már az egerekről, de személyesen csak Nialát ismerték, még 
Vanessával sem találkoztak. Ez eléggé meglepte Kissyt, mert 
már három évvel ezelőtt úgy tünt neki, hogy Mohi legfeljebb 
egy hét alatt ismeretséget kötött az egész Cőte d" Azurrel. 

Leginkább a D" Aubisson lányok és persze Nimby vitte a szót, 
elmesélték a kalandjaikat, ahogy szokták. Sokáig tartott, mert 
hol a gyerekek szakították félbe az elbeszélést kérdésekkel, hol 
a tengerimalac terelte el a figyelmüket. 

Mert csakugyan volt tengerimalacuk. Totónak hívták, és na- 
gyon emlékeztetett mindenféle más élőlényre. A színe Suzyre, 
mert vörös, fehér és fekete volt, teljesen olyan, mint Suzynek, 
csak más mintázatban. Az ábrázata olyan volt, mint egy nyúlé. 
A hangja pedig tökéletes egércincogás volt. Kissyék szép sor- 
ban köszöntötték mint rokonukat és kezet nyújtottak neki, de 
Toto nem adott kezet, csak bámult rájuk, aztán elindult körbe a 
kerti asztalon, amire letették. Lucien adott neki egy répát, és 
lelkesen rágcsálni kezdett. Vagy tudja a shindy, hogy lelkesen- 
e. Az arckifejezése unott maradt. 

Lucien és Lucille voltak a háziak gyerekei. Tizenhárom éves 
ikrek, akik itták az egerek szavait, és folyton a részleteket tuda- 
kolták. Főleg a jó véres részleteket. Amikor Jennifer elmesélte 
Grevint, követelni kezdték, hogy mutassa meg, Jennifer pedig 
ellenkezett, mondván, hogy egyrészt túl sok volt a gyümölcs 


meg a sajt, másrészt a dologhoz kell ugye egy takarítónő is. Az 
meg nincs kéznél. Kissynek erre eszébe jutott a cselédlány, aki 
az enni-innivalót kihozta, és forrón remélte, hogy egyhamar 
nem kerül elő. 

— Ugyan már, egérke — mondta Vanessa -—, csak a lustaság be- 
szél belőled. 

— Lustaság?! — csattant föl Jennifer. — Egy egész hegyet 
másztam meg veled ma! Toto, miért hagyod, hogy ez a pimasz 
egér így beszéljen velem? Elvégre férfi vagy, ráadásul a roko- 
nom is. 

Nevettek. Mintha Vanessa nem lenne éppolyan rokona Totó- 
nak. A tengerimalacot nem izgatta a dolog. Egy fadarabot rág- 
csált; mondták, hogy folyton rágnia kell, mert a fogai ugyan- 
úgy nőnek, mint a karmai. Kissy nagyon örült, hogy az egerek- 
nél nem így van. Semmi kedve nem volt fát rágni. 

Jennifer végül is ráállt a bemutatóra, és pont őt választotta ki 
szemléltető eszköznek. Kissy sóhajtva tápászkodott föl és kö- 
vette a lugas melletti gyepre. Megállt egy helyen és föltartotta a 
tenyerét céltáblának. 

— Hé, várjatok — mondta madame Grimaud. — Hiszen az arcod 
mellett van a kezed. És ha mellérúg? 

Kissy csodálkozva nézett rá. 

— Egy Jerry soha nem rúg mellé, asszonyom. 

Ez nem volt egészen igaz, de mindenesetre jól hangzott. Jen- 
nifer persze nem rúgott mellé. Pontosan rúgott és jókora erővel, 
Kissy megfordult a tengelye körül, hogy ki ne ficamodjon a 
válla. 

— Bolond vagy, egérke?! Letéped a karomat! 

— Demonstrációt kértek — vigyorgott Jennifer. — Háromméte- 
res röppálya végén egy Grevin alakú lyuk lett a falban. Te 
mekkorát rúgtál volna? 

Föltartotta a tenyerét, Kissy pedig reflexszerűen meg akart 
pördülni, hogy rúgjon, de aztán csak legyintett és visszaindult a 
többiekhez. 

— Túl sok benned az adrenalin, egérke. Tartogasd a shindyk- 
nek a harci kedvedet. Vagy tudod mit, gyere, verjük meg in- 
kább a tengerimalacot. 

A háziak megrökönyödve néztek rájuk, aztán a malacra, aki 
egykedvűen rágcsálta tovább a fadarabot. 


— Elvégre rokon — magyarázta Niala —, meg kell tanulnia 
megvédeni magát a macskáktól. Tengerimalacnak még nem 
tartottunk önvédelmi tanfolyamot, de egyszer mindent el kell 
kezdeni. Önök mondták, hogy szüksége van testmozgásra. 

— Ez az — kapta föl a szót Vanessa. — Elhozhatnák egy-két 
edzésünkre. Jó pár mázsa finom egérhusit leadtunk már, hadd 
csorogjon a shindyk nyála. No? Eljössz, Malacka? Leadsz pár 
száz grammot, és neked is olyan szép karcsú derekad és nagy 
kerek füled lesz, mint nekünk. 

Toto ezúttal se válaszolt. Rágta a fadarabot és időnként cin- 
cogott. Kissy persze tudta, hogy azért nem felel, mert még sose 
szólították Malackának. 


Kissy fél füllel a beszélgetést figyelte, a másikkal pedig az apró 
neszeket a lábainál. Fölvett egy répát a tányérról és lehajolt ve- 
le, de a motozás már a pad háta mögül hallatszott. Szerencse, 
hogy Grimaud-ék nem macskát tartanak. Nem szívesen ülne 
most itt és hallgatná az eszmecserét a háziak boráról, ha köz- 
ben egy bájos cirmoscica sétálgatna az ülőhelye alatt. Még rá- 
gondolni is rossz. 

A bor a háziak saját bora volt, bár nem itt termett, Toulon 
mellett. La Cadiére d"Azurnek hívták, bár ez Kissynek nem 
mondott semmit. Tartotta magát apa és anya antialkoholizmu- 
sához, és elhárította a kínálást, csak ásványvizet ivott. De a fel- 
nőttek megkóstolták, a maxik is, sőt Kissy megrökönyödésére 
Niala is kért egy pohárral. De még jobban megdöbbentette, 
amikor Vanessa azt mondta, ő csak egy ujjnyit kér, az íze mi- 
att. 

Persze nem mutatta ki a megbotránkozását. Egyrészt udvari- 
asságból, másrészt mert a lányok úgyis leolvassák az arcáról, 
ha akarja, ha nem. Aztán hirtelen eszébe jutott Sheila. Mohi 
már akkor, azon a legelső napon is olyasmit csinált, ami tökéle- 
tes őrültségnek látszott, és lám, mi minden lett belőle. Három 
év óta valamennyien megbíznak Vanessa döntéseiben. Akkor 
most is ezt fogja tenni, határozta el. Ha ő bort akar inni, hát 
igyon bort. És ha hazafelé menet olyan hangosan énekel, hogy 
a sötét kapualjakban mindenfelől világító szempárok jelennek 
meg, akkor majd ott lesz ő, Kissy, meg a többiek, akik vizet it- 
tak, és megvédik. 


De Vanessa nem fakadt dalra. Megízlelte a bort, evett rá egy 
kis sajtot, és volt képe olyanokat mondani, hogy emlékezteti 
egy kitűnő száraz fehérre. Holott ez egy nedves vörösbor. De 
Grimaud-ék bólogattak és azt felelték, hogy eszerint észrevette. 
Hát Vanessa a borhoz is ért? Mióta? 

Amikor hazafelé menet megkérdezte, Vanessa mindenekelőtt 
leszamarazta. 

— Szamár. A vendégek bort is akarnak inni, és kérdéseik van- 
nak róla. Nem tartunk sokfélét, és főleg nem drágát, de rendes 
borokat tartunk. Mostanában inkább languedoc-roussillonit, fő- 
leg Cabernet Sauvignont, de gyakran jön provence-i bor is. Ha 
figyeltél volna, megtudod, hogy Mario kedvezménnyel veszi 
Grimaud-éktól, egyenesen a pincészetből. Mit gondolsz, ő issza 
meg? Csodákat. Eladja a vendégeknek, én pedig megtanulom 
róluk, amit kell, hogy felelhessek a kérdéseikre. 

A sajttal Vanessa legalább annyira meglepte Kissyt, mint a 
borral. Pedig nem gondolta, hogy sajtok terén neki még megle- 
petést lehet okozni. 

A kislány tehát megkóstolta a bort, evett rá egy kis sajtot, el- 
mondta, amit a borról gondol, aztán kivett még egy darabka 
sajtot. 

Kissy cipőjére ugyanekkor valami súly nehezedett. Mozgott 
IS. 

— Egyébként ez a sajt is jó. Érdekes kombináció, ezt eddig 
nem ismertem. 

— Márpedig muszáj az összes létező sajtot végigkóstolnotok — 
felelte monsieur Grimaud, és mutatta a fején a nagy füleket. 
Nevettek. Vanessa bólogatott és megette a sajtkockát. 

— Hasonlít a pébre d7aira, amit Bourridonék csinálnak — jelen- 
tette ki, és Kissy egyetértően bólogatott. Abból ő is evett, és 
csakugyan hasonlított. Egy kis sajttudományért ő se megy a 
szomszédba. Ez a sajt valamivel keményebb, kissé gyümöl- 
csös, mint az ementálifélék, és nem olyan sós. — Csak ez kevés- 
bé sós — folytatta Vanessa ebben a pillanatban, mintha az ő 
gondolataiban olvasna. — Kicsit ementális jellegű, bár annyira 
nem kemény. Mennyi van belőle? 

Kissy lábán a súly megnövekedett. Krokodil lehet, vagy vízi- 
ló. 


— Hozathatok még egy tányérral — nyúlt madame Grimaud a 
házitelefonért, de a kislány megrázta a fejét. 

— Nem, nem úgy értettem. 

— Nocsak. Hát mennyit akarnál? 

— Mondjuk... lássuk csak... heti egy kilót egy hónapon át, 
opcióval egyéves szerződésre, a szokásos feltételekkel. 

Monsieur Grimaud hümmögött valamit arról, hogy ezt talán 
Marióval kellene megbeszélnie, de Blanche közölte vele, hogy 
a kisegér — kisegeret mondott — ugyanúgy megkötheti az üzle- 
tet, mintha maga Mario tenné, ők teljesen megbíznak benne. 
Akár másnap szállíthatnak. 

Kissy úgy érezte, már csak egy puha orrú shindy kellene, 
hogy tökéletes legyen a napja. Jó nagy túrát tettek, összeismer- 
kedtek egy rokon faj képviselőjével, Vanessa bemutatkozott 
mint borszakértő és üzletasszony, és mintha... — de ezt még 
gondolni is csak halkan merte — mintha Jean időnként odapil- 
lantana Jenniferre. 

A lábán az a súlyos valami elkezdett fölfelé mászni, a nadrág- 
jába kapaszkodva. Világos. Csak brazíliai famászó kígyó lehet, 
esetleg őserdei lián. Vagy egy háromszínű tengerimalac. 

Előrehajolt és lenézett. 

— Cin-cin, mhf, mhf — mondta a tengerimalac. 

— Akkor gyere — felelte Kissy, fölkapta és az ölébe ültette. 


Isabelle néni végighallgatta a sajtüzlet feltételeit és bólintott. 

— Az öreg Grimaud-nak mindig jó volt a sajtja. 

— Hát a fiatalé is az — felelte Vanessa. — És jó áron adja. 

— Helyes. Mennyit alkudtál le? 

— Csak tíz százalékot engedett. 

— Csak? Bolond vagy, kislányom, nyolc százaléknál nagyobb 
engedmény miközöttünk nem szokás. Nagyon megtetszhettél te 
ennek az ifjabb Grimaud-nak. Jó lesz, ha Nimby vigyáz rád. 

Kissy együtt nevetett Vanessával. Az ifjabb Grimaud lehetett 
vagy negyvenéves, és a legkevésbé se nézett ki shindynek. Ha 
tetszik neki Vanessa, akkor is alighanem a szokásos módon, 
mint Tomnak meg Jean-Frannak meg ki tudja, hány embernek 
mindenfelé: hogy elfogadná kislányának. 


Vanninak ekkor egy ideje már nem volt állása, de nem bánta 
túlságosan. A panzióban már a rendes szobaárat fizette, min- 
denféle kedvezmény nélkül, de így is olcsóbb volt, mint egy 
bérelt lakás — és mindig akadt valami alkalmi munka. Legújab- 
ban éppen az éze-i túra estéjén, hazafelé a vonaton akadt össze 
egy régi barátjával, aki ugyanazt csinálta, és az előző munka- 
adója éppen sofőr nélkül maradt, mert a barát Perpignanba tar- 
tott a menyasszonyához. Most hát felhívta a munkaadóját és 
beajánlotta Vannit, aki másnap el is ment Beausoleilbe bemu- 
tatkozni. Csak telefon jött vissza: egy hétre kapott állást, de ad- 
dig ott is kell maradnia. 

Angéligue így szalma lett, de nem izgatta magát túlságosan. 
Vanninak szüksége van a pénzre, és év közben is kibírják egy- 
más nélkül, néha jóval tovább is, mint egy hét. 

Amiatt sem izgatta magát, hogy a munkaadó egy hölgy. Hát 
aztán, mondta. Az előző sofőrrel se kezdett ki, a menyasszo- 
nyához utazott. És ha Vannival igen, hát váljék egészségükre. 
Ő nem izgatja magát ezen. 

Angéligue Vanni szobájában maradt, hiszen ott volt mindket- 
tejük holmija. És tényleg nem izgatta magát. Egy órával az- 
után, hogy Vannitól megjött a telefon, úgy vágta orrba Kissyt, 
hogy néhány pillanatig apró Angéligue-eket látott körözni a fe- 
je körül. 

— Ez talált — mondta Angéligue, és leguggolt hozzá. — Jól 
vagy, egérke? 

Kissy szédelegve bólintott, fölemelte a sisakot és megtapo- 
gatta az orrát. 

— Meg... megvagyok... nem számítottam tőled ilyen ütésre. 

— És ha shindy lettem volna? 

Kissy visszaigazította a sisakot és hirtelen behúzott a barátnő- 
jének, aki a bal kesztyűjével hárította ugyan, de közben elvesz- 
tette az egyensúlyát és hanyatt esett. 

— Angéligue már kész, tálalható — harsant föl Vanessa hangja, 
aki a terem túloldalán küzdött Martinnel, de persze rájuk is volt 
szeme. 

Francoise, aki Kissyék mellett vívott Elkével, odalépett és 
Angéligue-re akarta tenni a lábát, de az elkapta és kirántotta 
alóla. 


— Még a híres Afrika-vadászok se fényképezkedtek elejtett 
egérrel — közölte vele. 

Francoise vigyorgott. 

— Mert nekik jutott elefánt meg oroszlán meg tigris. De ha ne- 
künk csak egér jut? 

Válaszra nem jutott idő, Elke rávetette magát Francoise-ra, 
aki keményen harcolt, hogy kiszabaduljon, de ő még nagyon 
keveset birkózott. Kissy mosolyogva figyelte őket. Francoise 
egyszer csak megfordította Elkét, azaz mindkettejüket, most ő 
volt fölül. Csak egy kis vérszomjas morgás kellene, gondolta, 
és pont olyanok lennének, mint két kiscica, akik harci játékot 
játszanak. Sokszor látta már a ház körül a macskakölykök el- 
szánt birkózását, amit olyan komolysággal műveltek, mint egy 
NATO-hadgyakorlatot, bár elfértek volna a tenyerében. 

Erről persze eszébe jutott, hogy hamarosan lesznek itt nagy 
harcok megint, de már vakkantásokkal együtt. Megkereste Su- 
zyt a tekintetével. A pihenősarokban feküdt és a küzdőket fi- 
gyelte. Most élénkebb napja van; máskor be se jön, csak fek- 
szik az árnyékban. 

— Hát — mondta Martin edzés után, amikor a kiskutya odajött 
Kissyhez és nagyot sóhajtott — ezt előbb kellett volna meggon- 
dolni. 

— Ugyan mit? — kérdezte Niala. 

—A kalandot a csábos tekintetű kutyalovaggal. Akkor most 
nem szenvedne szegény a terhességgel. 

— C-c-c — mondta Elke. — Ha most belépné magát az ajtón 
Sziporka és nézné rád csillogó szemeket, lenne nagy dráma itt! 

Dőltek a nevetéstől. Természetesen egytől egyig rajongtak 
Sziporkáért, Martin is. 

— Az nem úgy van — mondta Niala Martinnek. — Suzynek 
nem volt mit meggondolnia. Nem tudta, hogy amit csinál, ab- 
ból kiskutyák lesznek. Nem volt fölvilágosítva a védekezés 
korszerű módszereiről. Ahogy sok emberlány sem. 

— Azok föl vannak — vélte Vanessa. 

— Vannak a fenét. , A fiúm minden alkalommal beveszi a tab- 
lettát. Ugye nem eshetek teherbe?" Ilyeneket olvashatsz a szak- 
irodalomban. 

Vanessa hitetlenkedve csóválta a fejét. 

Nővére bólintott. 


A fejcsóválás abbamaradt. 

Niala megint bólintott. 

A kislány tanácstalanul megvakarta a fejét — a kis némajáték 
eredményeként már láthatóan elhitte. 

— De hát ez őrület — bökte ki. 

— Úgy van. Minden életkorban vannak dolgok, amiket már 
ideje lenne tudni, de nem tudják. Elke azért tudja, hogy miből 
lehet tudni, ha egy pasi barátságos ölelésének nem pusztán a 
szeretet a mozgatórugója, mert mi elcincogtuk neki. Francoise- 
nak még nem cincogtuk el, szerintem ő még nem tudja. 

— De tudom - jött a felelet. — Elég időt töltöttem veletek. Az a 
mozgatórugója, hogy le akarja szedni a ruhámat. 

— Nem, nem ez volt a kérdés. Miből lehet tudni, hogy ezért 
ölelget és nem valami normális okból? 

— Hát... ja, azt nem tudom. 

— No, majd elmagyarázzuk — pattant föl Vanessa, és végigné- 
zett a csapaton. — Nem unjátok még a lazsálást? 

Az egerek egymásra néztek. Öt perce tértek vissza a zuha- 
nyozóból, egy hosszú és fárasztó edzés után. 

— Úgy — mondta a kislány homályosan, és elindult. — Ha vala- 
ki kuktáskodni akar, megtalál a konyhában. 


Valami csattant, de Kissy nem nyitotta ki a szemét. Aztán vala- 
ki idegen nyelven káromkodott, majd két ember haladt el mel- 
lette, akik egy másik idegen nyelven beszéltek. Kissy továbbra 
se nyitotta ki a szemét. Valami elsuhant a közelében, felkavarta 
a levegőt, de nem érdekelte. Aztán franciául beszéltek idege- 
nek, de ő meg se moccant. 

— Hahó, egérke — szólalt meg később Elke hangja. — A víz re- 
mek, te nem tengerezel bele? 
— Nem - felelte Kissy, és feküdt tovább. 
— De csak feküdni unalmos, nem? 
— Nem. 
— Én sose tudnék csak feküdni magamat. Valamit kell csiná- 
lik az ember mindig, nem? 

— Nem. 
— Mindenre azt felelsz, hogy nem? 
— Nem. 


— Játszhatnálak kergeti — javasolta Elke. — Ellopom sajtodat, 
és te rohanod magad énutánájam. Elkapsz és lebirkóz, jó?! 

— Nem. 

— No várj csak — hallatszott a hangon, hogy Elke feláll —, van 
itt gyerekek vödörje. Elkérek. Fogsz te mindjárt fölugrasz! 

Kissy szó nélkül benyúlt a dereka alá, kihúzott egy bicskát, és 
egy mozdulattal kiugrasztotta a pengét. Csukott szemmel is lát- 
ta, hogy villan meg az acél a napfény ragyogásában. 

Mély sóhajt hallott. 

— Hát jó — mondta a kislány. — Ez világos beszélés. Csak az a 
baj, hogy te már harmadik egér vagysz, akinek rábeszélek és 
nem mozdulja. Csak feküszitek magatokat a világnak legszebb 
tengerpartra és sültegéret csináljátok. Megyek, keresek shin- 
dyet magamnak verekszeni. 

Kissy elmosolyodott. Bekattintotta a kést, eltette, és mint egy 
rugó pattant föl, hogy rávesse magát a kislányra, akinek pontos 
helyét a mozdulat kezdetén még nem is tudta. Elke egy pillanat 
múlva két vállra fektetve hevert a homokban. 

— Ez jó gyors voltál — mondta. — Azt hittem, teljesen átalaku- 
lod magadat Faultier. 

— Az mi? 

— Nem tudom franciául. Egy állat, de nem egér. 

— Krokodil? Azok sokat heverésznek a napon. 

Elke hirtelen vonaglott egyet, amitől a jobb karja kicsúszott 
Kissy kezéből. Egy pillanat múlva a kislány fejének háttere a 
homok helyett az égbolt lett. Kissy bambán pislogott. Nem ér- 
tette, mi történt. Elke nem ilyen gyors. És nem is ilyen erős. De 
aztán meglátott egy vigyorgó arcot a kislány fölött. 

— Jó volt, mi? Mondtam, hogy tanultam edzéseket Franztól. 
Tudok csinálni nagyon ravasz dologokat, de nem megmutatok, 
csak amikor legyőzzelek titeket, nagy büszke egérkéket. 
Akarsz csináljalak hajtogatott kis origami egér? 

— Hagyd abba a kérkedést — nevetett Kissy —, Martin itt áll fö- 
löttünk. Tudom, hogy ő segített. 

— De jól hangozta, nem? 


Aztán Kissy leporoltatta a hátáról a homokot és visszafeküdt a 
takaróra, noha Elke elrohant megkérdezni Jennifertől azt az ál- 
latot, aminek Kissyt titulálta, és azzal jött vissza, hogy az laj- 


hár. Kissy fekve maradt és közölte, hogy Jennifernek még fe- 
lelnie kell ezekért a szavaiért. 

— De nem — mondta a kislány. — Ő csak lefordított. Én mond- 
talak az az állat. 

— De ő fordíthatott volna gazellát is. 

Elke nevetett. 

— Akkor rájövöm, hogy szétver! 

— Átver. 

— Mindegy. Az németül is Gazelle. Fölismerek és átverem 
Jennifert. 

— Megvered. 

— Nehéz nyelv ez a francia. 

Kissy nevetett és bólintott. 


Ezen a délelőttön csak a társaság egy része volt idelent. Vanes- 
sának dolga volt Nizzában, csak Nimby kísérte el, és nem vol- 
tak hajlandók megmondani, mit csinálnak. Nyilván valami ga- 
ládságot forralnak, például fölbérelnek egy csapat hétpróbás 
gazfickót, hogy macskajelmezben támadjanak rájuk. 

Niala, Angéligue és Pi fönt volt a panzióban, egy nagyobb tu- 
ristacsoport távozik, egy másik érkezik, csak a táskák cipelésé- 
ből összejön a tizenhat tonna. Így mondta Pi, Vanessa pedig 
megkérdezte, hogy miért pont tizenhat. A fiú nevetett és azt 
mondta, ez egy régi amerikai dal, egy bányászról, aki tizenhat 
tonna szenet fejt ki naponta, és csak egyre mélyebbre merül az 
adósságba. 

Jean-Fran elvitte Francoise-t Monacóba, azt is lássa végre; az 
egerek nem tervezték, hogy odamennek, így nélkülük mentek. 
Kissynek Monaco túlságosan zsúfolt volt és lármás. Egyszer 
megnézte, végeredményben tetszett is neki, de egész Monaco 
nem ért annyit, mint Mohi varázslatos szerencséje a kaszinó- 
ban, s amivé átváltozott: a muszlinruha. Azért mindenesetre 
Jean-Franék is föltesznek egy tízest a kaszinóban, elvégre egy- 
szer az életben ezt is ki kell próbálni. 

Már messze jártak, amikor Kissy rádöbbent, hogy micsoda 
alkalmat szalasztottak el. Jean-Fran megkérdezte ugyan, hogy 
ki akar velük menni, és Jennifer ugyanúgy megcsóválta a fejét, 
mint a többiek — de rá kellett volna beszélni. Hiszen amikor ők 
ott jártak és Mohi megnyerte azt a mesés összeget, Jennifernek 


nem nőtt ki még a füle, ő nem volt velük. És még Jean se járt 
Monacóban. Ezt Kissy nem kérdezte senkitől, de biztos volt 
benne. Monaco nagyon picike, ha az emberek számottevő há- 
nyada megfordulna ott, akkor nem férnének el az országban. 
Pedig Nimby mesélte, hogy Monaco az az ország, aminek a há- 
ború óta a legtöbbet nőtt a területe Európában, békés úton: egy 
négyzetkilométert elhódítottak a tengertől. Az ott annyi, mint 
Franciaországban egy egész régió. Vagy talán két régió. De ak- 
kor is nagyon kicsi marad, tehát nyilvánvaló, hogy Jean még 
nem járt ott. 

Márpedig bármilyen aprócska is Monaco, ahhoz elég nagy, 
hogy egyszer-egyszer elszakadjanak a többiektől — főleg ha 
azok csak ketten vannak —, és máris kettesben érezhetik magu- 
kat, még ha csak az utcán is. Ehelyett itt heverésznek a parton, 
ami tele van egerekkel, és még csak nem is közvetlenül egymás 
mellett. Ange néni holnap elutazik, és Jean még nem nyilatko- 
zott, hogy ő marad-e. Ha nem érez semmit Jennifer iránt, 
ugyan minek maradna? Másfelől ha nem marad, akkor nem 
jönnek azok a romantikus érzések, amiket várnak tőlük. 

Kissy nagyot sóhajtott. Jennifernek a füle se rezdül, amikor 
Marie néni villájában, a kertben vagy bárhol találkozik a srác- 
cal. Tegnap éppenséggel tanúja volt a reggeli találkozásuknak. 
Hát nem csoda, hogy Jeannak nem akadt meg rajta a szeme. 
Jennifer még éjszakai öltözékben volt, ami vékony volt ugyan, 
de aligha szexi. Fehér pizsama volt, az elején egy vigyorgó M1- 
ckey egérrel. Jean ugyanúgy üdvözölte, mint Kissyt, aki fehér 
fürdőköpenyben volt, és egyiküket se tanulmányozta hossza- 
sabban. 

A szobájukba visszatérve Kissy megkérdezte Martint, hogy 
szerinte Jennifer pizsamája mennyire kelti föl egy fiú fantáziá- 
ját. 

— A pizsama semennyire — felelte az —, de ami Jennifert ille- 
ti... 

— Vigyázz, egérke, ha nem akarod, hogy az ágy elé kerüljön a 
bundád! 

— Inkább a te köntösöd. 

Kissy elmosolyodott és ledobta. 

Éppen ezen gondolkodott — pontosabban azon, hogy szólni 
kellene Martinnek és gyorsan hazaugrani —, amikor egy gigászi 


strandlabda zuhant rá, egyenesen az orrára, kilapítva azt és egy 
Kissy alakú mélyedést préselve a homokba. 


Fölpattant és a tettest kereste. Hamar megtalálta: egy rémült 
kislány bámult föl rá a homokból, akkora, mint egy mezei egér, 
virágmintás fürdőruhában, nagy zöld szemekkel, és kétségbe- 
esetten pislogott hol a lassan tovaguruló labdájára, hol Kissyre, 
aki néhány pillanatig célpontot keresett az ő felszínén. 

Aztán mégse csapott le. Ha megteszi, a kislány atomjaira hul- 
lik. Ehelyett ráförmedt: 

— Hogy képzeled?! Itt a napozók vannak. Labdázni amott le- 
het! 

— Blablabla — felelte a kislány megszeppenve. Hogy milyen 
nyelven, arról Kissynek lövése se volt. 

— Szóval nem érted, mi? 

— Bla? 

Kissy legyintett, aztán a labdára, majd a saját orrára mutatott. 

— Blabla. 

— Ahogy mondod. 

A kislány odalépett hozzá és mutatta, hogy hajoljon le. Kissy 
megtette. A kislány fölágaskodott és megpuszilta Kissy orrát. 
Aztán elszaladt a labdájáért. 

Kissy fejcsóválva nézett utána. 


Másnap reggel nyolc óra körül, amikor a futár becsöngetett a 
csomaggal, ők a villa nappalijában ültek és sietve rágcsálták a 
reggelijüket. Ange néni gépe fél tízkor indul, úgyhogy korán 
keltek és villámgyorsan intézték reggeli toalettjüket. Kikísérik 
a géphez, aztán megnézik a reptérrel szembeni parkot, esetleg 
többet is csavarognak Nizzában. Ez volt a terv. De nyolc óra öt 
perckor megcsörrent a házitelefon. 

— Egérség — nyomta le a gombot Niala. 

Jeanne hangja volt az. 

— Niala, érkezett egy óriási csomag az alapítvány nevére. A 
futár azt mondja, csak meghatalmazással lehet átvenni. 

Az egerek fölkapták a fejüket. Niala habozott egy másodper- 
cig... kettőig... két egész egy tized... 

— Jól van — felelte. — Ültesd le, beletelik egy-két percbe. 


Nimby fölpattant és már ott se volt. Csakugyan nem volt több 
két percnél, hogy megjelenjen egy papírral és egy tollal, amiket 
Ange néni elé tett. 

— Kérek egy aláírást és egy egeret, aki segít elhozni a giga- 
csomagot. 

Kissy talpra ugrott. Vanessa úgyse mehet, a csapatot eteti. 
Nimbyvel átszáguldottak a kerteken, berobbantak a panzióba, 
és macskamenekülési sebességgel vágódtak ki a recepcióba. 

— Itt vagyunk! 

A futár éppen kávét kavargatott a recepciós pulton. Fiatal 
srác volt. 

— Hű, de sietős. Én megvártalak volna lassabban is. 

— Te igen — vakkantotta Kissy —, de a reggelink nem! Tudod, 
milyen falatokat hagytunk ott?! Ugorj! 

A srác vigyorgott, átvette a papírt, kért egy aláírást, és eléjük 
tolta a csomagot. Tényleg nagy volt. Mint egy jókora, lapos bő- 
rönd. 

— Tessék. A kávét azért megiszom. 

Kissy boldogan összecsapta a kezét. 

— Végre megjöttek a plutónium robbanófejek! 

A futár majdnem elejtette a csészét. 


— Hát a csomag? — nézett rájuk sok ezer kisegér, amikor vissza- 
tértek hozzájuk és a tányérjaikhoz. 

— Kivittük a kocsiba — felelte Nimby. — Úgyse hagytátok vol- 
na, hogy kibontsuk, mert akkor Ange néni lekési a gépet. Majd 
valamivel hamarabb megyünk ki a reptérre, és kipróbáljuk, mi- 
előtt becsekkol. Ott van hely bőven, és eggyel több vagy keve- 
sebb repülőgép senkinek se tűnik föl. 

— Bolond — mondta Niala szeretettel. — Fél perc múlva a nya- 
kunkon lennének a biztonságiak. Nem, fölmegyünk szépen a 
hegyre és ott próbáljuk ki. Ange néni jegyét áttesszük a követ- 
kező gépre, rendben? 

— Nem, egyáltalán nincs rendben — emelte föl az ujját a néni. 
— Párizsban várnak rám. Majd máskor megnézem a repülőgé- 
peteket. Akár bele is ülök, ha akarjátok. 

Nimby tamáskodó arcot vágott. 

— Ahhoz legfeljebb százötven grammot szabad nyomni. És 
nincsen ablak. 


— No hiszen, csináltok ti ablakot percek alatt. Hölgyek súlyát 
pedig nem emlegetjük jó társaságban. Miért, ti mennyit nyom- 
tok? 

— Néhány dekát — ismerte el Vanessa —, de én vigyáznék, ne- 
hogy a farkincám kilógjon a gépből. Apa, merre vagy? — ezt 
már a telefonba mondta. — Hamarosan, de figyelj csak, meg- 
hozták a repülőgépet. Ki akarjuk próbálni. Tudom, de akkor is 
ott lehetnél! Jó. Szia! Azt mondja, hogy azt mondtuk, nem kell 
hozzá pilóta. 

— De azért eljön? — nevetett Kissy. 

— El, persze. Nimby! 

— Parancs! — felelte a fiú katonásan, de nem ugrott föl; még 
volt néhány falat a tányérján. 

— Te tudod a legjobban, mi kell a próbához, szedj össze min- 
dent. Pi! 

— Parancs — nevetett a másik fiú. 

— Mennyi időbe telik, hogy kivontasd a kocsit a kilövőáll- 
ványra és az összes fokozatot feltöltsd üzemanyaggal? 

Pi némán számolni kezdett az ujjain, de Vanessa legyintett. 

— Annyi időnk nincs. Jean és Martin, ti vigyétek ki a néni ma- 
radék csomagjait a kocsiba, aztán uzsgyi! Aki még át akar öl- 
tözni, iparkodjon, kilenc másodperc múlva találkozunk a kocsi- 
nál! 


A reptéren búcsút vettek a nénitől; Jeantól nem, előző este el- 
döntötte, hogy marad. Kissy boldogan fölajánlotta volna egy- 
heti sajtadagját az isteneknek, ha összeboronálják a srácot Jen- 
niferrel. 

Aztán Angéligue átvitte őket a városon, föl a hegyre, a 
Blanche által kiszemelt rétre. Ott volt ő is, Georges-zsal együtt, 
ott volt Elke, Francoise és Jean-Fran. Georges-tól az évezred 
ötlete volt, hogy megvette ezt a hatalmas kocsit, amiben még 
mindig maradt egy üres hely idefelé jövet; most, hogy a néni 
nem volt már velük, kettő. 

A helyet Gairaut-nak hívták, Nizza egyik hegyoldalra kúszó 
külvárosa volt, kacskaringós hegyi utcákkal, de Angéligue már 
nem jött zavarba, biztos kézzel vette a kanyarokat. Aztán egy 
helyen letért egy mellékutcára, és megkezdődött a Gairaut-i 
Nagy Egérinvázió. Nimby így nevezte azt, hogy kiszálltak a 


kocsiból. Francoise figyelmeztette, hogy jobb, ha rejtve tartják 
a nagy füleiket, mit lehet tudni ezen a környéken, de a fiú neve- 
tett és azt mondta, itt sincsenek ügyesebb macskák, mint má- 
sutt. Bátor egér. 

A csomagolópapírt leszedték és berakták az egyik ülés hátsó 
zsebébe, hogy el ne vigye a szél, aztán fölnyitották a hatalmas, 
lapos bőröndöt. 

A nagy fekete repülőgép a tetejébe volt beillesztve. Néhány 
pillanatig csak szemlélték. 

— Te vedd ki, Vanessa — mondta Chantal. 

— Miért pont én? 

— Mert V alakú. 

Ez tökéletes érv volt. A kislány kiemelte a gépet, ami volta- 
képpen nem volt más, mint egy nagy, tompaszögű V alakú lap. 
A szög belsejében volt a propeller, mellette kétoldalt egy-egy 
lap megmozdult Vanessa kezében; a csűrőlapok. A szárnyvé- 
gek függőlegesen fölmeredtek. Törzse, farka nem is volt a gép- 
nek. 

A táska fekvő részében volt a távirányító meg mindenféle ap- 
róságok, méretre kialakított kis rekeszekben. Nimby kivette a 
program lemezét és leült a kocsi ajtajában, ölében az alapítvá- 
nyi netbookkal. 

— Ez tudja fölrepülsz? — nézegette Elke a gépet. 

— Reméljük — felelte Vanessa. — Egy vagyonba került, muszáj 
neki. 

— De nem van benne Kraftstoff! 

— Üzemanyag — fordította Jennifer automatikusan. 

— Mindjárt lesz — mondta Vanessa. — Kell lenniük elemeknek 
is a dobozban. 

Voltak. Amíg Nimby föltette a programot, ők betették az 
üzemanyagot. A csűrőlapok egyszer csak billegtek kettőt. Elké- 
nek nagyon tetszett. 

— Megette, ízlik neki! Farkáját csóválja! 

Nevettek. 

— Cin-cin — mondta Nimby. Odapillantottak. Egy memória- 
kártyát nyújtott feléjük. 

— Ezt is rakjátok bele. A program fönt van, csinálok egy útvo- 
nalat, és indulhat is. 

— Hovára fogjuk repülni? — érdeklődött Elke. 


— Először csak tegyen néhány kört a fejünk fölött. 

Az első útra Elke indította el, a másodikra Francoise. Csak 
meg kellett lóbálni egy kicsit, aztán elengedni, és elszállt, mint 
a madár. Párszor körberepülte a mikrobuszt és a csapatot, aztán 
leszállt a fűre, éppen úgy, mint egy papírrepülőgép. Akkor ki- 
vették a memóriakártyát és megnézték a tartalmát. A kocsit és 
saját magukat látták felülnézetből, nagy felbontású, kitűnő mi- 
nőségű felvételeken. 

A harmadik repüléshez Nimby hosszú utat programozott be, a 
Swingletnek most egy kilométer sugarú kört kellett befutnia; 
azért éppen ennyit, mert ezerháromszáz méter a hatótávolsága. 
Igaz, akkor sincs gond, ha túlrepül ezen, mert automatikusan 
visszatér. Egy kilométer hatalmas távolság volt ezen a sűrűn la- 
kott hegyvidéken, egész Gairaut benne volt a körben. Persze 
nem lesznek képek az egészről, mert a kör belsejét nem járja 
végig. 

A felszállásnál Vanessa hirtelen NASA-vá változott, és Apol- 
lo hívójellel kezdett kommunikálni Houstonnal, aki az ölében 
tartotta a netbookot. Épp csak adó-vevőt nem használtak, há- 
rom méter távolságból. 

Az Apollo elsuhant a város fölé, egyenesen északnak, és már- 
is jöttek az adatok. A képek persze nem, csak a helyzetjelenté- 
sek, a térképen folyamatosan látták, hol jár a repülő. 

Amíg repült, ők a réten cincogtak. Házak voltak a közelben, 
ez a rét is nyilván valakié, talán az egyik szomszéd ház tartozé- 
ka, de senki nem foglalkozott a jelenlétükkel. Nimby éppen je- 
lentette, hogy a gép három óránál van, amikor Elke hátulról rá- 
vetette magát Vanessára. Egy pillanat múlva mint kis, cincogó 
gombolyag hemperegtek a fűben, öt másodperccel később pe- 
dig a támadó két vállra fektetve feküdt. 

— De megpróbáltam levadászlak — mondta. 

— Meg. Egyszer talán sikerül is, de az nem most lesz. 

Vanessa még csak nem is lihegett, állapította meg Kissy. Mi- 
től is lihegett volna, még attól se fárad el, ha egy-egy gyakor- 
lottabb és nagyobb testsúlyú miniegeret kell két vállra fektet- 
nie. 

Amikor Nimby jelezte, hogy a Swinglet elérte a kör tizenkét 
órás pontját és feléjük tart, mindenki kémlelni kezdte az eget 
északon. Természetesen Vanessa látta meg először. Kissynek 


csak akkor sikerült az apró gépet fölfedeznie a fák előtt, amikor 
az már egészen alacsonyan járt. Vanessa hirtelen rohanni kez- 
dett, és a repülőgép egyszer csak a kezében volt. 

— Bolond vagy? — kérdezte Angéligue. — És ha megüt? 

— Teljesen fölöslegesen jöttünk ide — felelte Vanessa. — Ott- 
hon a kertben is elindíthattuk volna, ennek annyi hely elég, 
amennyin egy nagyobb bogár landolni tud. Hogy ütött volna 
meg, egérke? Fél kilót nyom az egész. Az a kis vörös se bírt 
velem, hiába van benne Kraftstoff. 

Elke csípőre tette a kezét és megindult Vanessa felé, de Jen- 
nifer és Kissy egyszerre nyúlt felé és emelte a levegőbe. 

— Megállj, egérke — mondta Jennifer. — Akinél a repülőgép 
van, azt nem bántjuk, mert kárt tehetünk a gépben. 

Elke ugyanúgy szaladt tovább, csak a lába nem ért le. Nevet- 
tek és megvárták, amíg leáll, aztán visszatették a földre. 

Még egy utat tettek itt a hegyen, akkor kipróbálták a távirá- 
nyítót is. Georges kezébe akarták adni, de arra hivatkozott, 
hogy neki azt mondták, nem kell pilóta, ezért otthon hagyta az 
egyenruháját. Az egerek a fejüket vakarták, és Nimbyre testál- 
ták a vezetést. Három évvel ezelőtt a Cessnával remekül elbol- 
dogult. 

Most is jól ment neki. A gép szépen engedelmeskedett, bo- 
nyolult kanyarokat írt le, és pontosan szembement Vanessával, 
aki ügyesen elkapta. 

A kísérleteket ezután már otthon folytatták, egészen addig, 
amíg az elemek bírták. Akkor a repülőgépet berakták a táskájá- 
ba, az elemeket pedig töltőre tették. És gondolkodni kezdtek, 
mert Elke kijelentette, hogy név is kell neki. 

— Apollónak hívtuk — mondta Chantal. 

— Az csak egy hívójel — felelte Kissy. 

— Szárnyacska — derült föl Francoise. — Az eredeti név fordí- 
tása. 

— Nem rossz — felelte Jennifer —, csak annyi szól ellene, hogy 
a szárny nem swing, hanem wing. A Swinglet inkább Hintá- 
zócskát jelent. 

— Akkor is jó név a Szárnyacska — mondta Niala. — Nekem 
tetszik. 

— Nekem is — felelte kórusban sok ezer kisegér. 


A Szárnyacska sokat repült még. Vettek még tölthető elemeket, 
és úgy mentek fényképező körutakra. A gép csak leszállt, egy 
egér kicserélte az elemet, és már folytathatta az útját. 

— Ámbár meg lehetne oldani, hogy le se kelljen szállnia — 
mondta Nimby. — Csak egy másik Szárnyacska kell hozzá. Az 
fölviszi az elemet, odafönt kicserélik, és kész. A katonák gyak- 
ran csinálnak ilyet. Bár az ő gépeik nem elemmel működnek; 
nem értem, hogy miért. 

— Bolond vagy, egérke — nevetett Kissy. — Ha fölmegy egy 
másik Szárnyacska, akkor már minek elemet cserélni? Egysze- 
rűbb, ha az első lejön, és a második dolgozik tovább. 

— Igen — felelte Nimby ábrándosan -—, a legtöbben rabjai en- 
nek a túlzásba vitt egyszerűségnek, ami már fantáziahiányba 
megy át. 

— Szóval én fantáziátlan vagyok?! És ha megverlek, egérke? 

— Akkor mindenki gratulál neked, mert nem hisszük, hogy 
képes lennél rá. 

Kissy sóhajtott. Nem, tényleg nem. Nimby egy ideje egyre 
határozottabban alkalmazott egy furcsa technikát, aminek az 
volt a lényege, hogy sok. Mindenből. Rengeteg jobb és számta- 
lan bal keze volt, a lábairól nem is beszélve. És mindig útban 
voltak, ha az ember hozzá akart férni a tulajdonosukhoz. Kissy- 
nek néha az volt az érzése, Nimby meg tud nyerni egy párhar- 
cot úgy, hogy egyet sem üt. Csak hárítja az ütéseket, és meg- 
várja, hogy az ellenfél kifáradjon. 

Ez Nimby saját találmánya volt, Vanessa nem így csinálta. 
Neki csak egy volt mindegyik végtagjából, de pontosan ott, 
ahol nem kellett volna. 

— Hahó, egérke — szólalt meg egy hang Kissy feje fölött. Nem 
nyitotta ki a szemét, mert abban az irányban a vakító égbolt 
volt. 

— Hahó, egérke — felelte. 

— Én Francoise vagyok. 

— Tudom. És? Nem szólíthatlak egérkének? 

— Hol vagyok én még az egérségtől? Figyelj, tudod, hova jár 
Vanessa Nizzában? 

— Csak nem követted? 

— Hülye. Vanessát nem lehet követni. Ő maga mondta meg. 

— Követni lehet, csak túlélni nem. No és hova? 


— Egy japán étterembe, ahol szusifőzést tanul a séftől. 

Hm, gondolta Kissy. Ez rávall. Ha valamit meg akar tanulni, 
akkor alapos munkát végez. 

— Ez klassz — mondta. — És mikor eszünk Vanessa-féle szusit? 

— Azt nem mondta meg. 

— Értem. Akkor addig napozok tovább. 

— De hisz az árnyékban fekszel. 

— Blanche el is kapná a farkincámat, ha délben kifeküdnék a 
napra. Te se kockáztass. 

— Nekem nincs is farkincám! 


— Farkincaügyi tanácskozást kell tartanunk — jelentette be Kissy 
két órával később, amikor a csapat összegyűlt a villa nappalijá- 
ban. 

— Milyen ügyit? — kérdezték többen is. 

— Farkinca. És nagy fül. Francoise nemrég közölte velem, 
hogy nincsen farkincája, és tudni szeretném, hogy miért. 

Az egerek komolyan néztek egymásra. 

— És ugyanez a kérdés Elkéről is — folytatta Kissy. — Tiszte- 
letbeli kisegérré avattuk, amikor náluk nyaraltunk. Azóta ren- 
geteget fejlődött. Tud késsel dobni. — Egy pillanatra szünetet 
tartott, azt inkább nem mondta, hogy milyen eredménnyel. 
Úgyis tudják. — Célba lő, verekszik. — Nevettek, láthatóan min- 
denki arra gondolt, hogy Elke lépten-nyomon ráugrik valakire, 
túlteng benne a birkózhatnék, nem is egér, inkább kis vadmacs- 
ka. — Szóval tud mindent. Francoise később kezdte, de szépen 
fejlődik. Tudom, hogy a fizikuma még nem alkalmas komoly 
verekedésre, de a mienk se volt az, amikor elkezdtük. Fejlesz- 
teni kell mindenkit, de egérré már enélkül is avathatók. Akkor 
hát miért nem tesszük meg? Beszéltem, uff. 

Az egerek hallgattak pár pillanatig. A két jelöltet tanulmá- 
nyozták — hisz innentől voltaképpen jelöltek voltak. 

Elke az egyik fotel mellett állt, a karfának dőlve, kék sortban 
és piros pólóban, s összefonta mellén a karját. A haját lófarok- 
ba fogta, mint az edzéseken. Fél fejjel volt alacsonyabb Vanes- 
sánál. Jobb csípőjén, a nadrágjába dugva volt a fegyvere. 

Francoise a szoba sarkában álló dívány végén ült. Tarka nyári 
ruha volt rajta, amin nem lett volna hova tenni a Nimbuszt, de 


hát őt tiszteletbelivé se választották még, neki nem volt csúzli- 
ja. 

Nialának is a tiszteletbeliség járhatott az eszében, mert ezzel 
kezdte. 

— Elkének már van nagy füle, farkincája is. Tiszteletbeli. 
Francoise-nak még nincsen státusa, így füle sem. 

— És mi lenne — tűnődött Vanessa, egyikről a másikra nézve 
—, ha előlépnének egy fokozattal? Francoise lenne tiszteletbeli, 


Elke pedig valódi egér. 
— Cin-cin? — kérdezte Elke boldogan. 
— Cin-cin. 


— Szülői engedés nem kell ennek? 

— Hát nem árt. Jean-Fran merre mászkál? 

— Valahol a városban — mondta a lánya —, de nem anya enge- 
délye kell hozzá? 

— Ezt senki nem definiálta eddig — felelte Niala —, a legjobb, 
ha mindkettőt megkérdezed. Te is, Elke. Mi pedig holnap sza- 
vazunk a javaslatról. 

— Miért holnap? — kérdezte Francoise. — Mi tíz perc alatt be- 
szélni tudunk a szüleinkkel. 

— Mert ez a hagyomány. Fontos dolgokról a Jerry mindig 
csak másnap szavaz. Beszéltem, uff. 


A hagyományon kívül a világon semmi értelme nem volt az 
egynapos halasztásnak, hiszen mindenki tudta, hogy a két kis- 
lány előléptetése mellett fog szavazni. Ez olyan nyilvánvaló 
volt, hogy Niala már a szavazás előtt kivett egy fegyvert a pán- 
célszekrényből, amit aztán átadott Francoise-nak. 

— Tessék, egérke. Most már neked is van. Lövedéket egyelőre 
nem kapsz, mert csak céllövészeten használhatod, ott meg úgy- 
is lesz. 

Nimby kijelentette, hogy a tiszteletbeli és a tanonc voltakép- 
pen zsebegerek. Azt mondta, eredetileg mikroegérnek akarta 
elnevezni őket, de ezt a szót időnként Vanessára és őrá hasz- 
nálják, máskor viszont Elke hívja így saját magát, a mérete mi- 
att 15 meg mert eddig csak tiszteletbeli volt. Hát akkor mostan- 
tól Vanessa meg ő a mikroegerek, a két kicsi meg a zsebege- 
rek. Mivelhogy bármelyik elfér az ő zsebében. 


— Próbálsz csak zsebre vágjál, ha merleksz! — mondta Elke 
harciasan. 

— Merlek hát. 

— De jól hangozta, nem? 

Persze elénekelték a Tom és Jerry főcímzenéjét is, aztán nagy 
puszilkodás következett: előbb végigpuszilták a zsebegereket, 
aztán Nialát és Pit, mert ideje volt indulniuk. Pinek el kell in- 
téznie néhány dolgot, aztán átvenni a diplomáját, még néhány 
dolgot elintézni; három-négy napig Párizsban maradnak. 

Amíg ők ott vannak, Vanessa természetesen nem csinál szu- 
sit; de az előkészületeket máris elkezdte. Ő is velük tartott — 
Blanche vezetett —, és a reptérről elmentek az étterembe, ahon- 
nan jókora dobozokat hoztak magukkal. Kissy is segített bevin- 
ni őket a konyhai raktárba, ami a kamra mellett volt. A dobo- 
zok tartalmát nem kérdezte, nyilván szigorú titok. Romlandó, 
hűtést igénylő nincs bennük. Valószínűleg speciális konyhaesz- 
közök. 

Ma viszont pizzát esznek; Kissy is jelentkezett a beszerző kü- 
lönítménybe. 

— Ma autón hozzuk - jelentette be Vanessa. 

— Igen? Ki vezet? 

Chantal kérdése jogos volt. Angéligue öt perccel korábban el- 
ment hajat mosni, Georges a találmányán dolgozott, Blanche 
egy barátnőjénél volt, Jean-Fran ki tudja, hol, Pi pedig azóta 
már Párizsban szaladgált az egerével. 

— Aki csak akar. Gyertek. 

Az udvarra érve helyeslően cincogtak. Ezt a kocsit csakugyan 
bárki vezetheti: a panzió kézikocsija volt, amit a vendégek hol- 
mijának szállítására használtak, de csak ritkán. 

— Nekem van hozzá Lizenz — mondta Elke. 

— Akkor lépj a pedálra és mehetünk. 

Vanessa, Chantal, Kissy és Francoise fölsorakozott a kocsi 
mögött, s a menet megindult. Talán tíz métert tettek meg, ami- 
kor Kissy hirtelen megtorpant. 

— Mi az, egérke? 

— Mondjátok csak... láttátok ti Jennifert az elmúlt órában? 

— Nem. 

— Nem. 

— Nem. 


— Nem. 

— És Jeant? 

Erre nem felelt senki. Vanessának fölcsillant a szeme. 

— Azt hiszed, hogy. . . 

— Én nem hiszek semmit. Csak mindkettőnek nyoma veszett. 
Egyszerre. 

Elke elvigyorodott, odaugrott Francoise-hoz, egyik karjával 
átkarolta a vállát, a másikkal valami széles, színpadias gesztust 
tett és alighanem romantikus szónoklatba akart volna fogni, de 
hirtelen elengedte és rohanni kezdett, mert a kocsi megindult a 
lejtőn. Francoise utána. 

A két mini és a mikró egymásra nézett. Megcsóválták a fejü- 
ket és folytatták az utat. 

A két zsebegeret két házzal lejjebb érték utol. Az út közepén 
ültek a kocsin, a lábukkal tartották magukat, és valami furcsa 
volt az arcukon. 

Kissy óvatosan körülnézett. Egerészölyv nem lehet, mert nem 
vizslatnak fölfelé. A macskáktól nem félnek... ámbár Fran- 
coise csak most lett egér, lehet, hogy ő még fél. 

— No, egérkék, mi lelt? — kérdezte Vanessa. 

Azok a szájukra tették az ujjukat és az egyik házra mutattak. 

Vanessa előhúzta a fegyverét és lassan előreosont. A két mini 
néhány lépésről követte. 

Tíz méterrel lejjebb, a nyitott kapun át már beláttak az udvar- 
ba. Abba az udvarba, ahol a lakóautó az előző nyarat töltötte, 
és ahova pár napon belül megérkezik; Tomék már úton vannak. 

Itt volt Jennifer és Jean. A tulajdonossal beszélgettek; Kissy a 
tulajdonos nevét is tudta, csak nem jutott eszébe. Teljesen hét- 
köznapi módon álltak az udvaron és beszélgettek. 

Vanessa intett, és visszasurrantak a kicsikhez. 

— Mit csináltak, amikor megláttátok őket? 

— Az udvaron sétáltak — felelte Francoise. 

— Kéz a kézben vagy mi? 

— Nem fogták kézt — mondta Elke. — Csak ballagták magukat 
keresztüludvaron. Volt köztük méter, egy vagy kettő. 

— Láttátok az egész udvart? 

— Nem. Surrantuk vissza magunkat nemlátásba. 

— Michel valószínűleg akkor is ott volt, csak ti nem láttátok. 
A kocsi parkolását beszélik meg. Michel valamit igazíttatott a 


vízvezetéken, és most máshogy kell elhelyezni. Nincs ebben 
semmi romantikus. Amikor megláttam őket, azt hittem, azt lát- 
tátok, hogy csókolóznak vagy ilyesmi. 

— Ilyesmi nem csinálták. De ha csak kell megbeszélje lakó- 
helyt szörnyetegnek, ahhoz miért visz Jeant is vele, ha egyéb- 
ként semmi köztük se nem egymáshoz? 

Összenéztek. Csakugyan. Mit keres itt a fiú? 


Búcsút intettek a kutyának és kiléptek a kertkapun, Vanessa 
gondosan ellenőrizte, hogy bezáródott mögöttük — és végre föl- 
lélegeztek. Az elmúlt öt percben levegőt is alig mertek venni. 

Az utcán nem akartak továbbmenni, a kocsi zörgött, felfi- 
gyelnek rájuk. Francoise fölvetette, hogy emeljék meg a kocsit, 
akkor nem zörög, de hát akármelyikük nézhet a kapu felé, meg- 
látják őket, kérdések következnek, és ők nem tudják megindo- 
kolni, hogy miért kézben cipelik, ha egyszer kereke van. 

Jobb volt ez így, egy tipikus D"Aubisson-féle megoldással. A 
kislány kinyitotta az egyik kaput a villával szemközti oldalon, 
ők beszivárogtak, átvágtak a kerten — nem találkoztak senkivel 
—, aztán Vanessa kinyitotta a két kertet elválasztó ajtót is, meg- 
simogatta és egy kicsit megdögönyözte a kutyát, s átmehettek a 
másik telken is. Hiszen az itteni zárak kombinációját is ismerte, 
és persze jóban volt a kutyával, az már messziről csóválta a far- 
kát. 

— Remélem, a kutyának nem jár el a szája — mondta Chantal. 

— Ugyan — felelte a mikroegér. — Szövetségesek vagyunk a ci- 
cák ellen vívott háborúban. 

A pizzériában szétszóródtak; Vanessa a bejáratnál összeakadt 
egy ismerősével, Chantal hozzálátott megrendelni a pizzákat, 
Kissy és a zsebek meg az orrukat mentek nyomni. Kissy ekkor 
még nem tudta, hogy ezt teszi, ő csak a kínálatot tanulmányoz- 
ta. De pár perc múlva befutott Vanessa, és Francoise intett ne- 
ki, hogy ott vannak. 

— Chantal már leadta a rendelést, gyere, nyomd az orrodat ve- 
lünk. 

— Mit csináljak? 

— Nyomd az orrodat. Ide, az üvegre. 

Az üveglapra mutatott, ami mögött a kínálat volt. 

Vanessa nevetett és nem nyomta. 


— Szerveztem nektek valamit. 

Kissy fölkapta a fejét. 

— Puha orra van? 

Vanessa megint nevetett és nem válaszolt. 

— Szia, Julien — mondta ehelyett egy kisfiúnak, aki ekkor top- 
pant melléjük valahonnan. — Szia, Charlotte! — Ez nyilván az 
anyja volt. — Rég nem láttalak benneteket. 

— Szia, Vanessa. Látom, a barátaiddal vagy. 

— Kiesszük Étienne-t a sajtos pizzájából — felelte a kislány. 

Charlotte nevetett és felelt valamit, de Kissy már nem figyelt 
rájuk. Továbbsétált, hirtelen ráébredve, hogy ő sütit is akar 
venni. Úgyis leugrálja, és különben is annyit esznek, mint a... 
nem jutott eszébe semmi, hogy kik vagy mik esznek ennyit. Ki- 
választott egy jó külsejű csokis fánkot, és kért belőle két tuca- 
tot. 

— Tedd a többihez — mondta a kiszolgálólánynak, és megfor- 
dult. Lenézett és összeráncolta a homlokát. 

Egy kislány állt előtte, szőke, zöld szemű, talán hatéves, piros 
ruhában. Valahol már látta. A kislány vigyorgott. 

— Blabla blabla bla blabla — mondta. 

Kissy megvonta a vállát. Felőle nyugodtan. 

A kislány a saját orrára tette a mutatóujját. 

Kissy elnevette magát. 

— Ja, persze. Te vagy a strandlabdás. 

— Blabla! 

Kissy lehajolt hozzá, térdére támasztva a kezét. 

— Hogy hívnak? 

— Bla blabla bla? 

— A neved... your name, il tuo nome, deine Name. . . — milyen 
nyelven tudja még... provanszálul, de azzal úgyse ér el sem- 
mit... Szlovénül! Egyik nap hallotta egy vendégtől. — Vas$e 
ime? 

— Blabla! 

— Imjá, úgy kell mondani — szólalt meg mellette Vanessa. — 
Vase imjá, de ez magázva van. Tegezve tvoje... vagy tvoja, 
mit tudom én. 

— De én ezt attól a szlovén hölgytől hallottam, nem oroszul 
van. 

— Mindegy, egyiket se érti. Jó, jövök. . . 


Vanessa eltűnt jobbra, Kissy pedig visszafordult a kislány- 
hoz, és mentő ötlete támadt. Fölegyenesedett és kezet nyújtott 
neki. 

— Kissy. 

Közben a másik kezével magára mutatott. 

A kislány barátságosan kezet rázott vele, és közben olyan 
szóáradatban tört ki, ahogy biztosan nem hívták, még ha ural- 
kodócsalád gyereke volt, akkor se. 


A dobozokat rákötötték a kézikocsira, a tulaj adott hozzá spár- 
gát. Vanessa Elkére nézett. 

— Azt mondtad, van hozzá jogosítványod. 

— Azt! 

— Akkor te vezetsz. De kell még egy ember, mert egyedül 
nem fogod bírni. Francoise, te segítesz neki. 

— Nem kell nekem segítesz, csak pár pizza meg sütiek. Nem 
nehéz. 

— Bolond - lépett oda Francoise —, most hegynek fölfelé me- 
gyünk. 

Elke a hegyre nézett, mintha az legutóbb még nem lett volna 
ott. 

— Ja, tényleg. Én se gondolhatok mindenrőle. 

— És most figyeljetek. — Vanessa fölemelte az ujját. — Senki 
nem tudhatja meg, hogy ennivalót viszünk. — Kissynek még 
most, ennyi év után is meg kellett küzdenie, hogy el ne nevesse 
magát. Olyan elszántan mondta... — Én megyek mögöttük, ti 
kétoldalt. Bármi történjék, a társaink vacsoráját megvédelmez- 
zük. Cin-cin, előre! 

És elindultak. Elöl a zsebek fogták a kocsi fogantyúját, három 
oldalról pedig egy-egy elszánt Jerry-harcos biztosította a szál- 
lítmányt. Így tettek meg vagy húsz métert, amikor lecsapott rá- 
juk a rendőrség. 


— Sziasztok — mondta a rendőrség barátságosan. — Mit szállíto- 
tok? 

— Nem ennivalót — csúszott ki Francoise száján, de Vanessa 
gyorsan megszólalt: 

— Hát te mit keresel itt, Philippe? 

— Meg fogsz lepődni. Kajálni jöttem. Szóval mit szállítotok? 


— Csak a szokásos drog meg ilyesféle. Most megyünk a fegy- 
verekért. 

Kissy néma fohászt rebegett, hogy teremjen ott valami tündér 
és adjon neki egy baseballütőt. De a százados nevetett, össze- 
borzolta Vanessa haját és bement a pizzériába. Kissy lassan ki- 
eresztette a levegőt; észre se vette, hogy eddig bent tartotta. 

Az utcájuk sarkán Vanessa megállította őket és becsöngetett 
egy házba. Az a pasas nyitott ajtót, akivel az imént beszélgetett 
a pizzériában. Egy hatalmas fekete sporttáskát húzott elő, már 
szemlátomást oda volt készítve a bejárat közelébe. Vanessa azt 
mondta, kösz, a vállára kanyarította, és mentek tovább. 

— Abban mi van? - tudakolta Francoise. 

— Mondtam, hogy megyünk a fegyverekért, nem? 

Kissy sóhajtott. A kislányt egyre nehezebb megkülönböztetni 
Nimbytől. Egyformán bolond mind a kettő. 


Amikor ahhoz a házhoz értek, a kaput már zárva találták, Jen- 
niferrel pedig otthon találkoztak az udvaron. A kis menet elé 
jött és nem értette, miért csaholnak lelkesen a zsebegerek. 

— Hazafelé szánhúzó kutyák voltunk — magyarázta Francoise 
büszkén. 

— Az ám — bólintott Chantal. — És szánhúzás közben felváltva 
mesélték a Klondike vidékén átélt kalandjaikat. 

— Meg a Chilkoot-hágónál — tette hozzá Elke. — Vannak ott 
nagy tavak. Régen rakták mindig három tábortüzet a partra. 
Egyet aranyásók, egyet indiáner vezetők, egyet meg mi. Sütöt- 
tük finom halat nyársra, vau! 

Jennifer megsimogatta a kiskutya vörös haját. 

— És ez a nagy táska mi? 

— Ebben vannak a fegyverek — felelte Vanessa magától értető- 
dően. 

— Aha... a fegyverek. Értem. 

Jennifer Kissyre pillantott, aki sokatmondóan nézett vissza rá. 

A táskát Vanessa bevitte a dolgozószoba melletti mély, szer- 
teágazó gardrób- és raktárszoba valamelyik zugába. Ebből min- 
denki tudta, hogy egyelőre nem tudhatják meg, mi van benne. 

De a titok nem tartott sokáig. Amikor a nappali nagy asztala 
körül sok-sok jóllakott egér és kisfülű üldögélt, Vanessa elment 


a táskáért. Letette maga mellé, cipzár zizzent, egy kis zörgés, 
és Vanessa fölegyenesedett, éppen Kissyvel szemközt, kezében 
egy géppisztollyal. 

Kissy csuklott egyet és megpróbált gyorsan fölébredni. Egy- 
maga megevett egy sonkás-szalámis pizzát, két csokis fánkot, 
rengeteg narancslét ivott rá, s most itt alszik az asztalnál, és ré- 
meket álmodik. Megcsípte a karját. Vanessa továbbra is ott állt 
és diadalmasan nézett végig a csapaton. Ott volt a géppisztoly 
is. Ez az álom nagyon kitartó. 

— Megmondtam, hogy a fegyverekért megyünk — jelentette ki 
Vanessa sátáni vigyorral. — Miért nem hisztek az egérnek? Egy 
hétre kaptam őket kölcsön, holnap lőgyakorlat. 

— Mi... mire akarsz lőni? — kérdezte Angéligue. 

— Meg fogsz lepődni. Céltáblára. Nem szabad! — csattant föl 
hirtelen, mert Elke ott termett és bele akart kukucskálni a tás- 
kába. — Amíg nem tanultál meg bánni velük, nem nyúlhatsz 
hozzájuk. Én is elrakom, mert én sem értek hozzá, csak meg- 
mutattam. 

Lehajolt, cipzár, fölállt fegyver nélkül. 

— Ezekkel másképp kell célozni, mint a csúzlikkal. Ami azt 
illeti, igazából a Nimbuszok veszélyesebbek, mert azokkal meg 
lehet ölni egy embert, ezekkel meg nem. De ezekre szigorú biz- 
tonsági előírások vannak, és mi be fogjuk tartani őket. 

— Eszerint nem valódiak? — nyugodott meg Kissy valame- 
lyest. 

— Úgy nézett ki talán? 

Kissy megvonta a vállát, honnan tudhatná ő azt. 

— Valódinak valódiak, csak nem tűzfegyverek. Sűrített leve- 
gővel működnek. Úgy hívják: airsoft. 

— Légpuska -— értette meg Chantal. 

— Nem. Airsoft. A légpuska veszélyesebb, mert fémlövedéket 
lő ki. Ez műanyag lövedéket, ilyet ni. — Vanessa megint leha- 
jolt, zizzent a cipzár, zörgött egy kicsit, aztán fölmutatott egy 
apró sárga golyókkal megtöltött műanyag zacskót. — Ezzel is ki 
lehet lőni valakinek a szemét vagy a fogát, de ha a bőrödet ta- 
lálja el, akkor csak zúzódást okoz, ami hamar gyógyul. Nincs 
elég védőálarcunk, úgyhogy csak annyian lehetnek jelen, 
ahánynak jut. 


— De ha te sem értesz hozzá — kérdezte Jennifer —, akkor hon- 
nan tanuljuk meg? 
— Van valaki, aki ért. Tőle. 


Másnap reggelinél Vanessa hiányzott. Előtte se látta senki. 
Nimbytől se kérdezősködhettek, mert neki is nyoma veszett. 

— Ezek elmentek valahova — mondta Kissy, aztán zavartan 
körülnézett. Nem létezik, hogy ezt a mélyértelmű megállapítást 
éppen ő tette. Ha egyszer itthon nincsenek, az egérrablóknak 
pedig esélyük sincs kettejükkel szemben, akkor nem kell dok- 
torátus annak megállapításához, hogy elmentek valahova. 

— No mi az? — nézett rájuk Vanessa félórával később, amikor 
besétáltak a nappaliba, Nimby kezében táska, ők pedig a regge- 
li utolsó falatjai fölött néztek rájuk. — Nem láttatok még egeret? 

— De — bólintott Kissy —, azt láttunk. Csak ilyenkor reggelihez 
jönni nem. Ha nem találjuk nyitva a szobátokat. . . 

— Ne is folytasd. Germaine csak kora reggel ért rá, sietnünk 
kellett. 

— Germaine?.. . 

— Igen, ő. Mi már ettünk. Ha befejeztétek, gyertek át a mel- 
léképületbe, lőgyakorlatra. 

Két másodperc múlva talpon voltak valamennyien. 


A kereszt lassan himbálózott balra-jobbra. Kissy keze együtt 
mozgott vele, aztán elsütötte a fegyvert. A kereszt pontosan a 
közepén lyukadt ki. Kissy rezzenéstelen arccal vette tudomásul 
a találatot, és újra tüzelt. A kereszt felső szárán kicsit mellé- 
ment a találat, de azonnal rálőtt az alsóra is. Most nagyon mel- 
létalált, talán egy egész centi lehet a hiba, de ha a shindy szívé- 
re céloz, sokkal nagyobb hibával is leterítheti. A bal szárat pon- 
tosan a végén találta el, ahogy kell, a jobbat kicsit beljebb. Le- 
engedte a fegyvert, lebiztosította és körülnézett. 

Mellette Francoise még lőtt, neki tovább tartott célozni. Két 
lyuk már volt a papírján, nagyon félrecsúszva, de az ő eredmé- 
nyeit csak azért könyvelték, hogy a későbbi fejlődést majd lás- 
sák, a versenyben nem vett részt. Chantal ekkor lőtte ki az utol- 
só szárat, nagyon szép találatai voltak. Jennifer is kész volt 
már, de az ő papírja éppen élével fordult Kissy felé, nem látta. 


Halk dudaszó a netbookból, minden fegyver lezárva. Kissy 
levette a maszkját, fölvett egy új céltáblát és sétált nyolc mé- 
tert. Leakasztotta a céltáblát a csíptetőkről, levette róla a súlyo- 
kat, fölcsíptette rá az újakat, visszaakasztotta, és a céltábláját 
tanulmányozva visszaballagott. Filctollat ragadott és K betűvel 
látta el a céltábláját, aztán átadta a könyvelőegérnek, Angé- 
ligue-nek. 

— Ez jó kör volt — mondta Vanessa. — Nimby, helyenként 
egész jók az eredményeid. Csapatváltás! 

Kissy átadta a helyét Andreasnak. A fiú még sose próbált cél- 
ba lőni, legfeljebb a vidám parkban, de kedvet kapott hozzá és 
ügyesen lyukasztgatta a céltáblákat. Most Martinnel, Elkével és 
Jeannal lőtt. A negyedik fegyver mindig Francoise-nál volt, ő 
minden körben lőhetett. 

Trombitaszó. Kissy arca elé húzta a védőmaszkot. Martin föl- 
emelte a fegyvert, kibiztosította és a mennyezet felé tartva fi- 
gyelte a céltáblát egy pillanatig. Aztán előrebillentette a puska 
csövét és lőtt. Nem rossz, gondolta Kissy, de nem is nagyon Jó. 
Vagy hat milliméter. 

Elke gondos célzással négy-öt milliméteresre lőtte az első ta- 
lálatot, de a másodikat elrontotta. Legalább három centi. Fölfe- 
lé fordította a csövet, kifújta a levegőt, relaxált, ahogy tanulta. 
Aztán megint célzott. Szép, félcentis találat. 

A lőgyakorlat két órán át tartott, akkor elfogyott a papír. Va- 
nessa dörmögött valamit a papírról meg a szánhúzó kutyákról, 
aztán a netbook köré sereglettek és megnézték az eredménye- 
ket. 

Nem átlagot számoltak, hanem csak összeadták a célponttól 
mért távolságokat. Így a jó találatok nem kompenzálják a rosz- 
szakat. Persze Nimby lett az utolsó, tizenhét méterrel, aztán 
Angéligue tizenöttel, majd Elke tizennéggyel. Jennifer tíz mé- 
tert hibázott, Kissy kilenc és felet, Chantal kilencet, Jennifer 
nyolcat, Martin hét és felet. Vanessa négy méter harmincegy 
centit rontott. Idegen fegyverrel, több mint száz lövésből! 

Kétségkívül mesterlövészek már valamennyien, és a verseny- 
nek csak annyi értelme van, hogy szórakoztató, és kiderül belő- 
le, melyikük mennyire mesterlövész. 

Francoise-nál inkább az átlag számított, hiszen ő sokkal töb- 
bet lőtt. Háromszor annyit, mert a többiek kilencen voltak há- 


rom fegyverre, ő meg egyedül. Másképp nem tud fölzárkózni, 
mondta Vanessa. Andreas nem akar füleket növeszteni, Jean se 
tett említést ilyen tervekről, de Francoise-nak vadonatúj fülei 
vannak, no meg farkincája is, és muszáj gyakorolnia. Nyolc 
centi lett az átlaga, úgy, hogy saját becslése szerint legalább öt- 
ven lövés be se került a statisztikába, mert annyira mellémen- 
tek, hogy nem volt mit mérni. Nem hagytak nyomot a papíron. 

A zsebegerek vállalták a golyók begyűjtését; nem volt nehéz 
dolguk, a melléképület padlója észrevehetetlenül lejtett hátrafe- 
lé, a golyók ott gyűltek össze, csak összesöpörték őket és visz- 
szatöltötték a zacskókba. Vanessa pedig kijelentette, hogy el- 
mennek papírt venni, mert Vincent-nak kell a felszerelés, rá- 
adásul, úgyhogy addig kell jó sokat lődözniük, ameddig tud- 
nak. 

— Ráadásul mi? — kérdezte Chantal, de nem kapott választ. 
Kissy arra gondolt, hogy amikor a pasas kölcsönadta a holmit, 
még maszk se volt elegendő, de Vanessa kapott egy csomót at- 
tól a Germaine-től, aki megtanította az airsoft fegyverek hasz- 
nálatára. Nialáéknak is jut majd. Szerezhetnének fegyvert is 
bőségesen, nem kellene ennek a Vincent-nak a szívességére ha- 
gyatkozni. Az alapítvány pénzén is megvehetik őket. 

Ezt ki is mondta. 

— Lehet róla szó — volt a felelet —, de ez így csak egy könnyű 
kis edzés. 

— Miért, mit szeretnél, mammutra vadászni? 

— Az könnyű — nevetett Vanessa. — Akárhova lősz, eltalálod. 
Olyan élőlényre kell vadászni, ami kicsi és gyors mozgású, 
vagyis nehéz célpont. 

Ezzel a kislány elment a dolgára, Kissy pedig törhette a fejét, 
hogy az miféle. 

Akárhogy töprengett, folyton egér jött ki. 


Kissy óvatosan kidugta fejét a bokorból és körülkémlelt. Senkit. 
Azaz pillanat, jobbról mintha... Várt egy kicsit, vajon csak- 
ugyan mozgást lát-e, de a mozgás nem ismétlődött. Talán csak 
a szél. 

Kiugrott a bokorból, és azonnal meghallotta a lövést. Hasra 
vetette magát, megeresztett egy golyót az iménti helyre, ahol a 


mozgást vélte látni, és hengergőzni kezdett. Aztán beugrott a fa 
mögé. 

Akkor érezte, hogy eltalálták. A bal combján. Ösztönösen 
odapillantott, meg is látta a piros foltot. De hát honnan?... Bal- 
ról kellett jönnie. . . 

A bokrokat kémlelte, Elkének valahol arrafelé kell lennie. Az 
oldalára fordult, hogy jobban tudjon célozni, és készenlétbe he- 
lyezte a fegyvert. De Elkét nem látta sehol. 

Öt perccel később látta viszont, egy kis tisztáson, golyónyo- 
mokkal a hátán. Elismerően bólintott. Nem sajnálták a tölté- 
nyeket. Két találatot kapott Vanessától, egyet Pitől, egyet Nia- 
lától... tovább nem számolhatta, mert Elke megfordult, most 
oldalt volt neki. Egy farönkökből ácsolt, hevenyészett fedezék 
mögött lapult, csak arra nem gondolt, hogy erről is jöhet valaki. 

Kissy gondosan megcélozta Elke bal vállát, és elsütötte a 
fegyvert. 

— Au! — jött a válasz. — Melyik volt az? 

Kissy csak töredékesen hallotta, mert villámgyorsan oldalt 
hengeredett, hogy Elke ne találja meg. A hengeredés hirtelen 
megállt, akadálynak ütközött. Felkönyökölt, Elkét akarta kém- 
lelni, de valami a hátába nyomódott. Olyan, mint egy fegyver- 
cső. 

— Fölkelni, egérke — suttogta Martin. 

Kissy sóhajtott. Fölkelt, fogta a puskáját, megvárta, amíg 
Martin lelövi, és átment a bozót másik szélére. 


Tizenegy fáradt, puhára főtt kisegér gyűlt össze a főépület előtt 
és rakta gúlába a fegyvereket. A maszkokat levették, de a me- 
leg védőruhákat még magukon kellett tartaniuk, amíg összeszá- 
molták egymáson a találatokat. Párokra oszlottak, úgy nézték 
végig egymást; Chantal Jenniferrel, a zsebegerek egymással al- 
kottak párt, Angéligue ruháját pedig Germaine jegyzetelte ki. 

Kissy homlokráncolva nézte Martin bal vállát. Három vilá- 
goskék folt volt rajta. 

— Mi ez, céltáblának álltál Vanessa elé? 

— Nem éppen. Csak valahányszor kiléptem egy fa mögül, 
Vanessa ott volt és belém lőtt. Ha elmenekültem előle, szembe- 
jött velem és belém lőtt. 


Kissy nevetett. Tudta. Vanessa bármikor szembe tud jönni az 
emberrel, többször egymás után. 

Martinen kilenc világoskék találat volt, senki nem találta el 
ennyiszer a srácot. Pi hatszor, Nimby ötször, a többiek mind 
ennél kevesebbszer. Egyetlen szín hiányzott Martinről, már- 
mint a sajátján kívül: a fehér. 

— Mi az, Francoise-zal nem is találkoztál? 

— Dehogynem. Úgy puffantottam le, hogy védekezni se tu- 
dott. A combját majd rántva kérem, salátával. 

— Hallom ám! — jött Francoise vidám hangja a hátuk mögül. — 
És látom Kissy fenekén a fehér foltokat! 

— Azon nincsenek fehér foltok — mondta Martin olyan átszel- 
lemülten, hogy Kissy majdnem a fegyverek közé esett nevetté- 
ben. Hát Martinnek tényleg nincsenek! 

A foltok összeszámolása után kibújtak a terepszínű, festékfol- 
tos ruhákból és elmentek zuhanyozni. Ideje volt, mert harminc- 
fokos hőség volt, a ruhák vastagok és teljesen zártak voltak, és 
rengeteget mozogtak is bennük. 

A zuhanyozó nem kis fülkékből állt, hanem együtt kellett zu- 
hanyozni csapatosan. Kissy sajnálta, mert legszívesebben Mar- 
tinnel állt volna a zuhany alá. 

— Csak azt tudnám, hova az ördögbe tünt Jennifer — dohogott 
Francoise. 

— Itt vagyok — volt a válasz. 

— Nem most! Amikor egy fa mögött lapultál, én hátulról be- 
cserkésztelek és lapockán lőttelek. Te a fa túloldalára ugrottál, 
én utánad, mert volt neked másik lapockád is, de már nem vol- 
tál sehol. 

— Ja, a bokorból figyeltelek. Rád is lőttem, de éppen lehajoltál 
és nem talált. 

— Én ejtettem el Francoise-t — mondta Vanessa —, majd adok 
belőle. 


Aztán belebújtak a hazulról hozott váltás ruhákba, és vidám 
cincogással surrantak ki a hallba, ahol a fiúkat már az ásvány- 
vizes palackok társaságában találták. Ott voltak a kisfülűik is, 
Andreas, Vanni, Jean, Jean-Fran, akik persze nem vettek részt 
a harcban, csak távcsővel figyelték, látnak-e valamit. Most 


mind megölelték a sajátjukat és gratuláltak nekik. Mármint 
Jeant kivéve, akinek nem volt kit megölelnie. Felháborító. 

A létesítmény arra volt berendezkedve, hogy két csapat har- 
col egymással, de Germaine felkészült az ő különleges igénye- 
ikre is. Beszerzett tizenegy különböző színű festékpatront, és 
csinált egy hatalmas táblázatot, amit ki is töltött, amíg zuha- 
nyoztak, és állványra állította a hallban. Rajta volt, hogy ki kit 
hányszor talált el, és mindenki pontszámot kapott a végén. 

Senkit se lepett meg, hogy Francoise neve és a fehér festék- 
folt van a tabella legalján. Az ő szereplése még nem is igazán 
része a versenynek. Sőt Elkéé sem: a piros mindössze egy 
ponttal előzte meg a fehéret. Az se volt különös, hogy a barna 
lett hátulról a harmadik: Pi jóval nagyobb náluk, nehezebben 
bújik el, nagyobb céltáblát kínál. Ugyanez okozta, hogy Angé- 
ligue rózsaszínje alig előzte meg őt. Vagyis a maxik és a zseb- 
egerek a verseny végén csoportosultak: előbbiek nagy méretük, 
utóbbiak tapasztalatlanságuk miatt. 

A meglepetések a mini—mikró élbolyban voltak. Arra lehetett 
számítani, hogy Nimby lesz leghátul, hiszen szemüveges, ő a 
leggyengébb céllövő. De nem: Nimby világoszöldje két ponttal 
megelőzte a királykéket, Niala színét. És Nimby is csak két 
ponttal maradt le a sárga, Kissy mögött, akit egy ponttal előzött 
meg Martin, a narancs. A világoskék nyolc ponttal húzott el a 
narancstól, de Vanessa, a csapat legjobb céllövője így is csak 
harmadik lett. A második a mélyzöld Jennifer, két pont különb- 
séggel, az első pedig Chantal, a lila, hárompontos előnnyel. 

— Átadom a díjakat — jelentette be Nimby. — A harmadik he- 
lyezett kap egy puszit. Az ezüstérmes ötöt, a bajnok pedig tí- 
zet! 

Azzal rácuppantott Vanessa képére és megindult az egymás 
mellett álló Chantal és Jennifer felé. Kissy már ugrott volna, 
hogy megvédelmezze vakmerő egértársát, mielőtt széttépik, de 
nem kellett. Vanessa elkapta hátulról, visszarántotta és úgy 
csókolta meg, hogy fölfénylett körülöttük a levegő. Kissy gyö- 
nyörködve nézte a szerelmeseket. 


Díj nem volt, de jutalom igen. Külön lefényképeztek mindenkit 
a tábla előtt, amint a saját nevére mutat. Csoportképeket is csi- 


náltak, meg persze akkor is készült egy csomó, amikor kicsör- 
tettek az erdőből, tele színes festékfoltokkal. 

— Úgy nézünk ki, mint egy Seurat-festmény — nézett végig 
Niala a csapaton. 

— Seurat? — kérdezte húga. 

— Seurat — bólintott Niala. — Georges-Pierre. Vasárnap dél- 
után Grande Jatte szigetén című képével megteremtette a poin- 
tillizmus irányzatát. A kép több négyzetméter, és töméntelen 
apró festékpöttyből áll. 

— Jó fej lehet — mondta Nimby. — Paintballozik még? 

— Nem hiszem, meghalt még a tizenkilencedik században. 

— Ez megnehezítheti a dolgát. És mit ábrázol a kép? 

— Embereket, amint vasárnap délután sétálnak a Grande Jatte- 
szigeten, Kissyék régi háza meg Pi lakása között. 

— Nem, arrébb — szólt közbe Kissy. — Az a Puteaux-sziget. A 
Grande Jatte a következő sziget, följebb. 

— Hát akkor ott. 

Kissy csendben mosolygott. Eszébe jutottak azok a régi ese- 
tek, amikor azon izgult, hogy Pi észrevegye, milyen művelt, tá- 
jékozott lány Niala. Akkor aranyat ért volna egy ilyen alkalom, 
amikor kiviláglik, hogy ért a művészeti irányzatokhoz, ismeri 
híres festők munkásságát, de még a Szajna szigeteit is. Nyolc- 
száz kilométer távolságból a tévedés jelentéktelen. 

Ami azt illeti, ő is ismerte a képet, emlékezett rá. Seurat-nak 
más képeit is látta már, azt a cirkuszosat, ami befejezetlen ma- 
radt, meg azt az aktot, ami olyan, mint egy trükkfotó, ugyanaz 
a nő van rajta háromféle pózban. De neki sose jutott volna 
eszébe, hogy a paintballban összepöttyözött ruhákról a pointil- 
lizmusra asszociáljon. Ehhez másféle észjárás kell. Niala-féle. 

Amikor büszkén, de fáradtan kiballagtak a parkolóba, Vanes- 
sa megjegyezte, hogy sajnos egy ideig nem jöhetnek, a paint- 
ballpálya teljesen be van táblázva. 

— Nem baj — mondta Jennifer —, eleget menekültem egerek 
elől. A vakáció hátralevő részében csak fekszem, süttetem ma- 
gam a nappal és jól behűtött sajtot eszem. 

— Nehéz lesz összeegyeztetni a két ellentétes dolgot — felelte 
Niala. 

— Melyik kettőt? 

— Holnap teniszezni megyünk. 


A cica váratlanul bukkant föl. Kissy megtorpant, körülnézett, 
de senki se volt mellette. Egyedül kellett boldogulnia. 

A cica megindult felé. Kissy bátran szembenézett vele, de a 
cica minden egyes lépéssel nagyobb lett. Már a derekáig ért. 
Kissy rémülten hátrálni kezdett, s csak azután jutott eszébe, 
hogy ezt nem lenne szabad, minél többet lép a cica, annál na- 
gyobb lesz, szembe kell menni vele. . . 

A hatalmas macska lehajolt hozzá és a vállára tette roppant 
mancsát. 

— Kissy! Kissy! 

— Kiazmiaz? — riadt föl hirtelen, nem értve semmit, hogy hát 
mit is akar a macska voltaképpen. 

— Én vagyok. Martin. Ébredj föl, jönnek a kiskutyák. 

— Mhm - felelte Kissy, és aludt tovább. Arra riadt föl, hogy 
egy óriási állat csúszik végig a testén: Martin lehúzta róla a ta- 
karót. — Mivammá?! 

— Kissy — hallotta a nevét már megint. — Ébredj! Hallasz? 

— Haaam — aludta vissza Kissy, de ekkor hirtelen fölkapták és 
kiemelték az ágyból. — Jézusmária, mi történt?! 

— Ébren vagy, egérke? 

— Mmge... asszem... 

— Jönnek a kiskutyák. 

— Miskutyák. . . 

— Kis-ku-tyák! 

— Honnan?... Mi van?! A kiskutyák?! 


Nimby szerint mindet A betűvel kell elnevezni, mert ők Suzy 
első gyerekei. Ógörög istenek neveit javasolta: Adidas, Adonis, 
Anakin, Anemone, Apache, Armagnac, Athos, Avril, ilyeneket 
szedett elő valami netes listáról, és még sorolta volna, ha Suzy 
nem kezd nyöszörögni. Niala rászólt a telefonra, hogy marad- 
jon nyugton, jön a második. 

Az elsőszülött fiú volt, elfért Kissy két tenyerében, és csukva 
volt a szeme. 

— Persze hogy csukva van — mondta Niala. — Minden kisku- 
tyának csukva van a szeme. Nem tudtad? 

Vanessa megvonta a vállát. 

— Nem. Hát voltam én valaha kiskutya? 

— Nem, te egyből egérnek születtél — felelte Kissy. 


Utólag visszagondolva Mohi csakugyan olyan volt, mint egy 
kisegér, már akkor, amikor megismerték. Csak titkolta, de iga- 
zából folyton bujkált és menekült. 

A második lány lett. Kisebb, mint a fiú, de Blanche szerint 
teljesen normális méretű. Kissy nem tudott hozzászólni, fogal- 
ma se volt, mekkorának kell lennie egy újszülött kiskutyának. 

Suzy alaposan megszaglászta őket, meg is nyalogatta, aztán 
úgy bámult Blanche-ra, mint aki egy kérdésre vár választ. 

— Ne aggódj — felelte az asszony. — Szép, egészséges kölykeid 
lesznek. Hány van még odabent? 

Suzy nem tudta. Kissy az órájára nézett; fél öt múlt. Vanessa 
négykor keltette föl Martint a telefonnal, volt már negyed öt is, 
mire ideértek, akkor bújt ki az első kiskutya. A második most 
pár perce. 

Aztán ültek és vártak. Négyen idebent, Kissy mint Suzy gaz- 
dája, Blanche mint orvos és a D"Aubisson lányok mint — csak 
úgy; a többiek meg odakint, nem kell Suzyt túl sok ember je- 
lenlétével zavarni. Néha beszéltek valamit a telefonon. Időn- 
ként megnézték a két kicsit, akik egyelőre mélyen aludtak az 
idejekorán elkészített bölcsőben. 

Öt óra után lett meg a harmadik. Kislány. Blanche betette a 
testvérei mellé, gratuláltak Suzynek, és vártak. Most csak pár 
percet, és már jött a negyedik is, megint fiú. Kettő-kettő. 

Aztán sokáig ültek ott, simogatták Suzyt, időnként rápillan- 
tottak az apróságokra, és vártak. Még volt kiskutya, ez látszott 
az anya viselkedésén. Kissy egyszer akkorát ásított, hogy az 
egyik újszülöttet gond nélkül le tudta volna nyelni, akkor Va- 
nessa beleszólt a telefonba. Két perc múlva nyílt az ajtó, s egy 
kéz beadott négy kis üveg kólát. Kissy átvette, bólintott köszö- 
netül, és egy húzásra leküldte a felét. 

Majdnem hat óra volt már, amikor meglett az ötödik. Kisfiú 
volt, és az utolsó, mert Suzy viselkedése ekkor megváltozott, 
föllélegzett, és a gyerekeivel kezdett foglalkozni. Az egerek 
megsimogatták, gratuláltak neki és kisurrantak. 


Már nem feküdtek vissza, inkább elmentek zuhanyozni, aztán 
hozzáláttak a reggelikészítéshez. 

— Szia — szólalt meg Niala Kissy háta mögött, olyan hirtelen, 
hogy majdnem visszaköszönt neki. — Megvannak a kiskutyák. 


Öten, de hatot hozz, legyen egy tartalék. Hogyhogy mikor, Sté- 
phane, hát most azonnal! Te is szoktál reggelizni... jó, hát ak- 
kor nem szoktál, de ezek fognak. Jó gyorsan jöttek, de a legidő- 
sebb már vagy kétórás, bármikor berohanhat a konyhába és a 
kajáját követelheti. Nem, de jól hangzik! Szia! — Letette és a 
kíváncsian figyelő egerekre nézett. — Természetesen cumisüve- 
geket — felelte, pedig senki nem kérdezett semmit. — Nem tud- 
hatjuk, Suzynek lesz-e elég teje. Azt hiszem, ideje vinni neki 
valamit. Elviszed, Kissy? Kicsit még zaklatott lehet, jobb, ha 
téged lát. 

Kissy bólintott, és pár perc múlva már be is dugta gombszerű 
orrocskáját a melléképület ajtaján. Suzy nem aludt, rögtön föl- 
emelte a fejét, és csapott egyet a farkával. 

— Szia — felelte Kissy, és besurrant. — No mi az, hát ti már en- 
ni akartok? 

Enni akartak. Két kiskutya már egészen közel mászott az em- 
lőkhöz, kettő még valamivel távolabb volt, kettő pedig még ar- 
rébb határozatlankodott. 

Kissy pislogott. A kölykökre meredt, de azok ugyanott vol- 
tak, ahol a pislogás előtt. Ugyanannyian. 

— Suzy... ezek hányan vannak szerinted? 

Suzy nem felelt. Kissy letette az ennivalót és megszámolta 
őket. Hatan voltak. 

— Suzy... 

Nem mondta végig, amit akart. Úgyis csak egy farkcsóválást 
kap válaszul. Elővette a telefonját. 

— Egérke... hányan voltak ezek, amikor utoljá. .. 

— Miért, most hányan vannak? — vágott közbe Niala feszülten. 

Kissy megint megszámolta az apróságokat. 

— Hatan... 

Egy másodperc csend, aztán gyöngyöző kacagás. 

— Úgy? Ügyes a kiskutya. Szóval azóta lett még egy, mi? 


Mire Kissy visszaért a villába, már ott voltak a cumisüvegek, 
de egyelőre nem volt szükség rájuk, Suzy szépen megszoptatta 
a gyerekeket. A tribliket. Nimby nevezte el őket triblinek, s mi- 
vel ez a szó nekik nem mondott semmit, elmagyarázta. Az 
egyik Star Trek-filmben szerepelnek, apró, cincogó szőrgom- 
bócok, akik csak két dolgot csinálnak: esznek és szaporodnak. 


De olyan gyorsan, hogy ellepnek mindent, úgyhogy az űrhajó- 
sok kénytelenek kiirtani őket. De mivel olyan édesek, titokban 
mindenki megtart egyet. . . 

A történet, mesélte Nimby, a játékprogram-készítőket is meg- 
ihlette. Az egyik nagy klasszikus űrjátékban, az Elite-ben egy- 
szer mód nyílik, hogy a játékos vegyen egyet a tribliből, a vi- 
lágmindenség legritkább élőlényéből. És ha megteszi, akkor a 
világmindenség legritkább élőlénye úgy elszaporodik a hajó- 
ján, hogy nem tud többé játszani. 

Nimby kiszámította, milyen ütemben szaporodnak az ő tribli- 
jeik. Kissy félórát volt távol, ezalatt a kölykök száma egyötöd- 
del, vagyis húsz százalékkal megnőtt. Reggel hét órára hét 
egész két tized kiskutya várható, de a gyakorlatban ez bizonyá- 
ra hét kutyaként realizálódik. Innentől félóránként születik egy, 
egészen reggel kilencig, akkor már kettő: ezzel lesznek tizen- 
ketten. Akkor egy darabig kettesével jönnek, de fél tizenegytől 
már hármasával, és egyre többen, déli tizenkettőkor a harminc- 
egy tribli húsz százaléka már hat darab. Három óra után elérik 
a százegy kiskutyát, és egyre rohamosabb a szaporodás. Nimby 
néhány gyors mozdulattal írt egy programocskát a telefonjára, 
az köpte az adatokat, és egykettőre megtudhatták, hogy holnap 
délben már kétszázezer triblinél tartanak. 

Az egerek sóhajtottak, és azt találgatták, lesz-e hetedik kutya- 
baba. De nem lett. Isabelle néni, Jeanne, Niala, Vanessa és 
Martin nyert a kutyatotón: a nyerőszám a hatos. 

Elke szívfájdalom nélkül fizette ki a nyerteseknek a fejenként 
négy eurót, azt mondta, úgyis visszanyeri cicán. 


— Lábhiba! — jött a hang a magasból. Kissy lenézett a lábára, 
vállat vont és visszalépett. Kit érdekel? Nekik négy lábuk van, 
meg farkincájuk is, ennyi mindenre nem könnyű ügyelni. 

Másodszorra jó szervát csinált, Nimby fogadta, Martin ügye- 
sen elébe ment, Vanessa fonákkal adta vissza. Kissy figyelte a 
labda útját, felugrott és lecsapta, bár tudta, hogy csak a hálóba 
tudja. A háló azonban előzékenyen kitért előle, a labda krátert 
fúrt a túloldalon, és úgy pattant föl, hogy Nimbynek zsiráfnak 
kellett volna lennie, hogy elérje. 

— Tizenöt semmi — mondta a bíró. 


A következő adogatásnál Kissy ugyanazt tette megint, de a 
háló most nem tért kt. 

— Tizenöt mind. 

Kissy mérgesen nézett a hálóra és bosszúból mintaszerű szer- 
vát mutatott be. A labda egy pillanat múlva már jött is vissza, 
Martin átküldte, Vanessa tenyeressel adta vissza. Kissy köny- 
nyedén elérte. Vanessa másodjára valami borzasztóan fifikás 
fonákot ütött, Kissy kirohant a pálya szélére, onnan adta vissza, 
Nimby meg se próbált utánanyúlni. 

— Harminc tizenöt. 

Kissy fújtatva sétált vissza a helyére, míg Martin szervált. 
Vanessa megint kipróbálta a fonákot, de Kissy most résen volt 
és visszaadta. Nimby egészen hátul érte el, és rosszul ütötte 
vissza, a hálóban kötött ki. 

— Negyven tizenöt. 

Kissy rávigyorgott a kedvesére, földobta a labdát és gondos 
munkával beleütötte a hálóba. 

— Hiba! 

Kissy morcosan a labdára nézett, elővett egy másikat, és na- 
gyon ügyesen ütötte meg, topspinnel, esélyt se akart adni a fo- 
gadónak. Nem is kellett neki. Kissy szomorúan a hálóhoz bal- 
lagott a labdákért, mialatt a feje fölött felhangzott, hogy kettős 
hiba, negyven harminc. 

De a következő adogatásban jóvátette. Vanessa most kétszer 
is tenyerest adott, mielőtt kipróbálta volna a fonákot, Kissy pe- 
dig olyan lágy mozdulattal kapta el és tette Nimby elé, mintha 
az lenne a célja, hogy a fiú okvetlenül elérje. El is érte, alulról 
emelte át Martinnek, aki hatalmas ászt ütött, Vanessa csak né- 
zett a labda után. 

— Gém, kettő-kettő! 


Senki nem tudta megmagyarázni, honnan lettek Vanessának 
ezek a félelmetes fonák ütései, amikkel végigkergette őket a 
pályán. Amikor először ment a családjával teniszezni, tavaly 
vagy tavalyelőtt, akkor még nem voltak meg. Amikor másod- 
szor, akkor már igen. De ritkábban használta őket. Ez a délelőtt 
talán a negyedik vagy ötödik alkalom volt életében, amikor te- 
niszütöt vett a kezébe, és Kissy hamarosan minden pénzt meg- 


adott volna Marty McFly légdeszkájáért, amivel ide-oda tudna 
siklani a pályán. 

Magától értetődő volt, hogy Vanessa a teniszben is őstehet- 
ség. Miért pont abban ne lenne? Ennek ellenére Kissynek erő- 
sen az volt az érzése, hogy a játszmájukat nem Vanessa nyerte 
meg, hanem ő vesztette el. A két fiú nagyjából egyforma szín- 
vonalat hozott kettejük között, Vanessa volt a legjobb, és ő a 
legrosszabb. Vanessa például sose rontott szervát. Azaz rontott, 
de nem csinált kettős hibát. Ami azt illeti, Martin se, és Nimby 
is csak kétszer. Kissy ötször csinált kettős hibát. 

Összesítést nem csináltak, mert nem mindenki játszott ugyan- 
annyit, és nem is voltak egyenlőek az erőviszonyok. Nem min- 
denki játszott párosban, bár igyekeztek így felállni, mert csak 
négy pálya volt. A zsebeknek nem akadt megfelelő méretű társ, 
ők egyest játszottak. Blanche először a férjével játszott Jean- 
Fran és Jean ellen, aztán kiderült, hogy azok ketten túl gyen- 
gék, ők pedig túl jók, úgyhogy Georges átment Jean-Fran mel- 
lé. 

Szóval inkább csak ütögettek és egérhusit adtak le. Bíró se 
volt mindig, a négy pályához két bíró jutott, a két tulajdonos, 
Vincent és Simon, a másik két pályán a játékosok néha még a 
gémeket se számolták. 

Tizenegyig játszottak, akkor már túl magasan állt a nap, el 
kellett bújniuk, ha nem akartak sült egerek lenni. Úgyhogy ha- 
zamentek és megnézték a tribliket. 

Hatan voltak még mindig, egy kis szőrös kupac az anyjuk lá- 
bánál. Ébredeztek. Az egyik mocorogni kezdett, és rögtön nyi- 
vákolni is, amivel pillanatokon belül fölébresztette a testvéreit. 
Úgyhogy rácsatlakoztatták őket a tejcsapokra. 

— Jó étvágyat — mondta Vanessa, és megsimogatta Suzyt. — 
Szép gyerekek. Mindjárt hozunk valamit neked is. 

A konyhába menet Kissynek eszébe jutott valami. Végered- 
ményben, ha jól meggondolja, Suzy tagja a csapatnak. Egérnek 
nem egér ugyan, de neki is nagy a füle és farkincája is van, és 
sokkal inkább közéjük tartozik, mint Macska. Ha ők összegyűl- 
nek Vaucressonban a nappaliban, Suzyt biztosan ott találják 
valamelyikük lábánál, de Macska vagy kint van a kertben, vagy 
a ház más részeiben, vagy még legközelebb a polcon. Suzy ve- 


lük volt, amikor autóval vándoroltak ide, Macskának viszont 
esze ágában se volt eljönni. 

És nem is oly rég még Suzy is gyerek volt. A csapat nem 
minden tagja gyerek, a maxik is felnőttek voltak már, amikor 
belekezdtek, Blanche-ék és Ange néni meg pláne. De ők többi- 
ek gyerekek voltak, ez nagyon fontos volt, hiszen a shindyk 
azokra mozdulnak. Suzy volt a leggyerekebb, ő annyira gyerek 
volt, hogy még nem 15 élt, amikor ők már eddegélték a sajtot és 
verték a shindyket. S most tessék: anya lett. 

A csapat egyik tagjának már saját gyerekei vannak. Az most 
másodlagos, hogy kutya. 

— Öregszünk. . . — bökte ki. 

Vanessa rápillantott. 

— Hát aztán — mondta. — Te beszélsz? A laboratóriumi egerek 
élettartam-világrekordere majdnem öt évet élt. A rokonok a va- 
donban csak egyet. Te meg most múltál tizenhat, és milyen jól 
tartod magad. 

Kissy kihúzta magát. 

— Puszta kézzel meghajlítok egy vastag szelet sajtot — jelen- 
tette ki. 

— No látod. 


Anyáék és Yves bácsiék gépe pontosan érkezett. Az egerek ez- 
úttal nem teljes számban érkeztek üdvözlésükre, mert kellett a 
hely a mikrobuszban, és Tomék is bármikor befuthattak. Reg- 
gel Antibes-ból telefonáltak, és nem mondták meg, mikor jön- 
nek. Jennifer mindenesetre leshelyet foglalt el egy különít- 
ménnyel, amiből Kissyék nagy bosszúságára Jean kimaradt: 
valahol a partvidéken csavargott. Kissy sehogy sem értette, mi 
érdekes lehet a parton, ha Jennifer nincsen ott. Olyan alakja 
van, mint egy istennőnek. Illetve ezt évekkel ezelőtt mondta ró- 
la valami srác, azóta Jennifer kinövesztette a füleit, megtanult 
verekedni, kisportolt és ruganyos, most már olyan az alakja, 
mint egy istennőnek a négyzeten. 

Persze az is lehet, hogy éppen ez a baj. Egyik este meg is kér- 
dezte Martint. A fiú már ágyban volt, ő pedig a hajkeféjével 
foglalatoskodott. Amióta hagyta jobban megnőni a haját, sok- 
kal jobban tetszik magának. 

— Figyelj csak, egérke... baj az, ha egy lány sportos és erős? 


— Hogyhogy baj-e? 

— Hát a srácok ízlése szempontjából. Nem lehet, hogy akad- 
nak, akik jobban szeretik az átlagos testalkatú lányokat? 

— De, biztosan. Mivel előbb-utóbb minden lány talál párt, 
nyilván minden fiúnak más az ideálja. Miért, cseréljelek le? 

— Szamár. Jenniferről és Jeanról beszélek. 

— Nincs is olyan, hogy , Jennifer és Jean". 

— Hát ez az! 

— Értelek. Nos, azt nem tudom, hogy Jeannak milyen lány tet- 
szik. 

— Nem tudnád kipuhatolni? 

— Egérke, Jennifer köztünk az egyetlen korunkbeli szingli. 
Túl átlátszó lenne. 

— Lehet, hogy igazad van. 

Kissy letette a hajkefét és szemügyre vette az eredményt. He- 
lyes kisegér. 

— Én az ellenkezőjére gondoltam — szólalt meg Martin. — Azt 
kellene kideríteni, hogy Jennifernek milyen fiú tetszik. 

— Az ugyanolyan átlátszó lenne, nem? 

— Ha odamész és megkérdezed, igen. Én másképp csinálnám. 

Kissy összeráncolta a homlokát. 

— Jennifernek tapasztalatokra van szüksége, hogy tudja, mi- 
lyen fiúk léteznek egyáltalán. Minket összeköt az egérségi kö- 
telék, természetes, hogy segítek neki. 

Kissy körülnézett, valami alkalmas tárgyat keresett, amit hoz- 
závághat, de a fiú zavartalanul folytatta. 

— Éjjel be is megyek hozzá és segítek tapaszta. . . 

Kissy fölkapott egy kispárnát. 

— Disznó! 


Jennifer tehát még mindig nem jött össze Jeannal, és lehet, 
hogy a vakáció hátralevő részében nem is fog: a szüleivel fog- 
lalkozik. Nem sokkal azután érkeztek, hogy anyáékat elszállá- 
solták Ange néni korábbi szobájában, Yves bácsiékat pedig a 
villa vendégszobájában. A szörnyeteget beállították a helyére, s 
feljöttek üdvözölni őket. 

Az ajándékot Chantal és Niala csomagolta ki, tálcákra tették 
és kihozták a kertbe. Inge saját készítésű sajtos sütije, cicafej 


formára vágva. Az egerek nevettek és boldogan ropogtatták a 
cicákat. Végre bosszút állhatnak a sok-sok üldöztetésért! 

Volt egy külön ajándék is Vanessának, egy új darab a gyűjte- 
ményébe. Kis plüss egérke, piros masnival a füle között, tehát 
lány. Vanessán éppen zsebes blúz volt, kicsit nézegette az ege- 
ret, aztán beültette a zsebébe, hogy onnan kandikáljon ki. 

— Köszönöm. Cin-cin. 

A szülők hamarosan elvonultak kicsomagolni és hozzálátni 
ahhoz, ami mindenkinek első foglalatossága, amikor a Cöőte 
d" Azurre ér: strandolni. Kissy a maga részéről a hátsó udvart 
választotta, mert Vanessa a teraszon üldögélt a szintijével és 
szebbnél szebb dallamokat varázsolt elő. Lent az udvaron min- 
den hang tisztán hallatszott, de gondosan irányba is fordította 
nagy füleit, hogy semmit el ne mulasszon. 

Azon tűnődött, milyen kár, hogy nem lehet minden gyönyö- 
rűséget egyszerre. Itt hever az árnyékban, ahol nincs forróság, 
de finom meleg van, és olyan a levegő, mint... nem tudta, mi- 
lyen, de ilyen csak itt tud lenni. Kis hűtőtáskában fekszik mel- 
lette a kedvenc narancsléje, és a dobozban süti is akad. Hallgat- 
ja Vanessa csodaszép zenéit, és ha éppen szundítani akar egyet, 
annak sincs akadálya. Ezek mind egyszerre vannak, egyik fino- 
mabb, mint a másik. De mennyi nagyszerű dolog van, amit 
nem tud ezekkel egyszerre csinálni. Például ha most itt lenne 
Martin. . . 

Ez a bolond kisegér nem is sejti, mi a jó. Este éppen össze- 
akadtak, ő a saját házukba indult, Marie nénihez, a kislány meg 
haza, és megkérdezte tőle. Vanessa úgy nézett rá, mintha azt 
tudakolta volna, hogy ugrott-e már fejest az Eiffel-toronyból. 

— De hisz megmondtam, hogy nincs még itt az ideje. 

— Megmondtad, megmondtad... hol van az már? 

— Legutóbb, ha emlékeim nem csalnak, két hete. 

Ekkor észrevette, hogy nem hallja a zenét a teraszról. Hallga- 
tózott egy pillanatig, aztán elkezdte körbeforgatni bal fülét, 
minthogy a jobb oldalán feküdt. Suzy is így csinálja, sőt Macs- 
ka is, neki is jól jöhet. De a szinti csendben volt, hiába radaro- 
zott, nem hallotta. 

— No mi az? 

Vanessa hangja volt. Tehát elhívták valahová vagy kérdeztek 
tőle valamit, ezért nem játszik. Előzőleg Vladimir Cosma szólt 


a keze alól, a Jákob rabbi kalandjai, régi, jópofa kis bolondos 
film Louis de Funésszel. Vanessa szépen játszott Vladimir 
Cosmát, párszor meghallgatta, és már tudta is. Bár volt olyan, 
ami nem ment könnyen, a Magas szőke férfi felemás cipőben 
egyik jelenetében van egy lassú szám, azt egy darabig folyton 
összekeverte. De aztán már. . . 

— Hé, egerek! — harsant odafentről Vanessa hangja. — Ide 
mindenki! A házibulit Sophie Marceau rendezte! 


Kissy egy pillanat alatt felröppent az emeletre, nem is a lép- 
csőn, legalábbis utólag nem tudott visszaemlékezni, hogy hasz- 
nálta volna. Alighanem csak csapott párat a füleivel, mint 
Dumbó, az elefánt. 

— Mi történt?! 

Pontosan egyszerre kérdezte Chantallal. Vanessa ellépett a 
számítógéptől, magával húzva Nimbyt is. 

— Gyertek ide és nézzétek meg ezt. Ne szólj semmit, egérke. 
Látni akarom, hogy fölfedezik-e és a saját fejükkel hogyan ér- 
telmezik. 

Mindenki fölfedezte és ugyanúgy értelmezte. Teljesen egy- 
formán. 

Amíg ők odavoltak Nizzában a szülőkért, Jenniferék pedig az 
ő szüleiket várták, a zsebegerek felröptették a Szárnyacskát a 
villa kertjéből, tettek vele egy kört a hegyek fölött. Az ekkor 
készített képek egy része volt a monitoron. A város felső részé- 
nek egy darabja, kacskaringós hegyi utcákkal, szebbnél szebb 
villákkal, kétszer. Nimby úgy tette ki a képeket, hogy az egy- 
mást részben átfedő felvételeket nem illesztette össze helyesen, 
levágva a kétszer lekattintott szakaszokat, hanem csak egymás 
mellé rakta őket. Egy jókora sáv kétszer volt meg, más szög- 
ből, a gép először közeledett hozzá, aztán távolodott tőle. Kissy 
ösztönösen ezt a részt kezdte figyelni, a különbségeket kereste 
— és jól tette. 

Egy villa is esett a dupla területre, illetve csak a kapu környé- 
ke. Kis embercsoport volt rajtuk, és egy autó, ami a kapu mö- 
gött állt. Az emberek a kocsi felé tartottak. Négyen, az árnyé- 
kokból ítélve férfiak. De volt egy kisebb alak is, akinek az 
egyik képen furcsán állt a lába, az árnyék alapján úgy tűnt, 
mintha nem járna, hanem vinnék. A másik képen közvetlenül 


az autó mellett voltak, és a kisebb alak mintha vízszintes lett 
volna. 

Nimby akkorára nagyította a képet, amekkorára csak lehetett. 

A kicsi alakot fekvő helyzetben tolták be az autó hátsó ülésé- 
re. Kiabált, tisztán látszott a nyitott szája, de két férfi hajolt fö- 
lé, és csak nyomták be a kocsiba. Az arca nem látszott jól, de 
Kissy így is felismerte. 

A külföldi kislány volt, a strandlabdával. 


— Szia, Nicole vagyok. Add Lucas-t, légy szíves. 

— Szia, Nicole. Valami baj van? 

— Azt mondtam, add Lucas-t. 

Solange hangja kicsit bosszús volt. 

— Megbeszélése van, most nem. . . 

— Milyen ügyben? 

— Miért akarod... 

— Hogy van-e olyan fontos, mint az enyém. 

— A polgármesterrel tanácsko. . . 

— Az várhat, kapcsolj be hozzá. 

— Nem érted, hogy. . . 

— Solange, öt másodpercet kapsz. 

Pillanatnyi csend a vonalban, Solange alighanem megriadt a 
jéghideg, halk hangtól. 

— Ki az és mit akar? — mordult föl a rendőrfőnök ingerült 
hangja. 

— Nicole D"Aubisson. Lucas, baj van. Azonnal gyere a villá- 
ba. 

— Te jó ég, mi történt?! 

— Majd te megmondod. Igyekezz, minden perc drága. 

— Én most a polgármesterrel. . . 

— Legjobb, ha fölhozod őt is. Mielőtt fölpattansz, kapcsolj át 
Philippe-hez, légyszi. 

— Ő most nincs szolgálat... 

— Akkor rendeld be. És mozgósíts mindenkit, szükség lesz rá. 
Öt perc múlva. Szia! 

Niala válaszra sem várva letette, és megint a monitorra né- 
zett. 


— Nimby, szedjetek ki minden elképzelhető infót a képekből. 
Elke, a Szárnyacska álljon készen újabb felszállásra. Pi, állj ki 
a kocsival. 

Ezzel Niala lerobogott a lépcsőn, és percek múlva visszatért a 
gondterhelt rendőrfőnökkel és egy gondterhelt, bajuszos fiatal- 
emberrel. Egy kurta mozdulattal intett a monitor felé, ahol 
ugyanazok a képek voltak, Nimby már elhozta az alapítványi 
netbookot és azon dolgozott. 

— Mi ez? — nézett oda a polgármester. 

— Döntsétek el magatok, Robert. 

— Bocsánat, Robert Renard vagyok — biccentett a fiatalember 
Angéligue felé, majd körbetekintve jelezte, hogy a bemutatko- 
zás mindenkinek szól. — Maguk pedig a híres-nevezetes bűnül- 
döző alapítvány. Mit látsz, Lucas? — lépett oda a társához, aki 
közben már az asztalra támaszkodva hajolt a monitor fölé. 

— Nicole? 

— Tessék, Lucas. 

— Ugye nem valami megrendezett... beugratós... értesz, 
ugye? 

— Lucas, azt nem tudjuk, hogy amit a kamera látott, az való- 
ság vagy valami furcsa játék, de hogy a kamera ezt látta, arra 
mérget vehetsz. Ilyennel még április elsején sem ugratnánk be 
senkit. 

A rendőrfőnök már Niala első szavainál bólintott, elővette a 
telefonját és tárcsázott. Niala éppen befejezte, mire fölvették. 

— Touzeau. — Kissy elcsodálkozott: eddig nem is tűnt föl neki, 
hogy nem tudja a kapitány családnevét. — Gyermekrablásról 
kaptunk bejelentést. Nem tudunk semmit, csak két fényképünk 
van. Az alapítványi gyerekek csinálták, tudja... igen, maguk- 
nál. A... — Lucas visszasandított a képernyőre — a Volpone-vil- 
la. Mikor készültek a képek? — nézett Nialára. 

— Kevés percek tíz óra előtt — felelte Elke, hiszen ők csinál- 
ták. 

— Tíz óra tájban. Jó, várom, kösz! 

Lucas kinyomta a telefont és azonnal tárcsázott megint. 

— Touzeau. Nem jelentettek be eltünt vagy elrabolt gyereket? 
Tíz óra után. Jó, hívjon, végeztem. 

Kinyomta a telefont, de nem tette el, a kezében tartotta, úgy 
mustrálta a képet a monitoron. 


— Mivel repültetek? 

— Ezzel — mutatott az összes egér a Szárnyacskára, ami most 
Vanessa ágyán hevert, karcsún és feketén, és csak a parancsra 
várt, hogy mikor repüljön ismét. 

— Mi a csoda ez? 

— Ez egy repülőgép — felelte a Jerry Alapítvány kórusban. 

— Hm. Jópofa. 

A polgármester belépett a teraszról, ahova az imént kiment 
telefonálni. 

— Hát nem tudom. Megtudtam, ki lakik a villában. Egy görög 
házaspár, Dimitriádisz úrék. 

— Tehát a kislány görög... — cincogott közbe Kissy, de gyor- 
san elhallgatott. 

— Nekik vannak gyerekeik, de azok már felnőttek és nem jöt- 
tek velük. Személyzetük is van, de azokkal se jött gyerek. Né- 
hány napja egyébként átmentek Olaszországba, csak az intéző 
maradt a feleségével. Nincs gyerekük. Úgyhogy... 

A polgármester széttárta a karját. 

— Akkor ez mi? — kérdezte Vanessa, kurta mozdulattal a kép 
felé bökve. 

— Nem tudom, kis virágom. 

Kissy fölkapta a fejét. Még soha nem hallotta, hogy Vanessát 
halandó emberi lény kis virágomnak szólította volna. Vajon mi 
jár azért, ha valaki megver egy polgármestert? 

— Márpedig meg kell tudnunk — felelte Vanessa; úgy tűnt, a 
megszólítás egyáltalán nem zavarja. — Ki a gyerek? Hogy ke- 
rült oda? Kik rabolták el? Miért? Hol tartják fogva? 

— Igen, én is értem a szakmámat — mondta Lucas epésen. — 
De egy kérdést kihagytál. 

— Mert félbeszakítottál! — nyelvelt Vanessa. — Hol vannak a 
szülei? Miért nem fordultak a rendőrséghez? Netán őket is elra- 
bolták? Vagy maguk akarnak megegyezni az emberrablókkal? 
Ez esetben hogy képesek életben maradni agy nélkül?! 

Nevettek. Lucas csak mosolygott, aztán fölkapta a telefonját. 

— Touzeau! — Pár pillanatig hallgatta a beszélőt. — Értem. 
Rendben. Köszönöm. — Kinyomta és kikeresett egy számot. — 
Lucas Touzeau vagyok, szervusz. Volna egy munka. Tíz perc 
múlva ott lehetek. Jó, lehet húsz is. Kösz. — Kinyomta, tárcsá- 
zott. — Touzeau. Van válasz az iménti kérdésemre? Jó, erre 


számítottam. Nem tudom. Csak egy fotónk van, most viszem 
Prévost-hoz. Köszönöm. 

Kinyomta a telefont és a képernyőre nézett. — Jól van, tenge- 
rimalacok, kérem a teljes képanyagot eredetiben. 

Vanessa odanyúlt, kivette a gépből a kártyát és Lucas felé 
nyújtotta, de a keze ökölbe volt szorítva. 

— Csak ha tiszteletben tartod egér mivoltunkat. 

— Legyen hát. Hozok nektek sajtot, jó? 

Később, amikor fölszeletelték a rendőrfőnöktől kapott sajtot, 
Kissy arra gondolt: akkor már inkább megveszi a boltban, neki 
ilyen áron nem kell ajándék sajt. 

Vanessa kinyitotta az öklét és átadta a kártyát. 

— Kösz. Remélem, Prévost most is remekel. 

— Bízhatsz benne — felelte Vanessa. — Ő még szebben ki fogja 
nagyítani az arcot az üvegben, mint mi. 

— Milyen üvegben? 

Vanessa elvigyorodott, kivette a netbookot Nimby kezéből és 
megmutatta. Az autó volt rajta, illetve csak egy részlete hatal- 
masra nagyítva, s az ablaküvegben látszott az egyik emberrabló 
arca, ha homályosan is. 

— Nem rossz — ismerte el a kapitány, s a polgármester is bólo- 
gatott. Vanessa visszaadta a gépet, Nimby pedig folytatta a 
munkáját. 

— Nem küldesz oda egy-két embert? — kérdezte Robert. 

— Rossz ötlet volna — felelte Lucas. — A gyereket onnan vitték 
el, tehát máshol van... és nem szeretném feladni az előnyünket. 
Ők nem tudják, hogy láttuk őket. Egyelőre maradjon ez így. 

— Majd mi — vágta rá Vanessa. 

— Mit?... Szó se lehet róla, hogy odamenjetek. 

— Már hogyne mennénk! 

— Vanessa — avatkozott be a polgármester -—, figyelj ide, pici 
szívem. Ha ti most odamentek és durrogtatni kezdtek. . . 

— Hülye vagy, Robert. Eszem ágában sincs durrogtatni. Na- 
rancstortát akarok sütni. 

A polgármester meglepve nézett a kislányra. Sejteni lehetett, 
mit gondol az elmeállapotáról. Kissy abból sejtette, hogy ő is 
ugyanazt gondolta. De persze egy Jerry nem adja ki a társát kí- 
vülállóknak. 

— Ott a villában? 


— Nyavalyát. Itthon a panzióban. 

— Hát akkor? 

Vanessa hirtelen a kedvesére villantotta a tekintetét. 

— Nimby, ha kiderül, hogy minden pasi ilyen fafejű, az váló- 
ok. 

— Légy nyugodt - felelte a fiú, föl se nézve. 

— Vanessa!... 

A mikroegér ránevetett a polgármesterre. 

— Robert, te nagy szamár. Minek ülsz a székedben, ha nem 
tudod, mi zajlik a városban? 

— Egyrészt az már Villefranche, másrészt tudom, hogy mi Zaj- 
lik. Csak a te szép kis fejedbe nem látok bele. 

— Egyrészt tökmindegy, hol van a városhatár, mert az embe- 
rek számítanak — replikázott a mikró —, másrészt ha tudnád, 
hogy a Volpone-villa intézője a saját tulajdon másodunoka- 
öcséd és a felesége, és ha tudnád, hogy Cathérine kitűnő na- 
rancstortát tud sütni, akkor nem állnál itt mint százhetvenöt 
centi kék öltönyös bambaság! 


Kissy gyors léptekkel haladt az utcán Vanessa mellett, és nap- 
szemüvege mögül ide-oda cikázó pillantásokkal figyelte a kör- 
nyéket. A kis hegyi utca csendes volt, nem járt arra senki. Kis- 
sy persze reflexszerűen ellenőrizte azt is, nem napozik-e cica 
valamelyik kőfal tetején, és nem látja-e a magasban köröző 
egerészölyv árnyékát — de elsősorban a fegyvereseket figyelte. 
Fekete öltönyös, jól fésült urak éppúgy lehettek köztük, mint 
szakadt rapperek, a dzsekijük alatt géppisztollyal. És bárhon- 
nan előbukkanhattak. 

De egyelőre nem jöttek, akadálytalanul haladhattak a villa ka- 
pujáig. Vanessa cincogott egyet és becsöngetett. 

— Ki az? — kérdezte egy női hang. 

— Vanessa D" Aubisson és a barátnője — felelte a kislány. 

— Az úrék nincsenek itthon. 

— Nem baj, hozzád jöttünk, Cathérine. 

A polgármester áldását adta tervükre, de kérte, hogy ne verje- 
nek meg senkit. Vanessa azt felelte, semmilyen irányban sem 
kívánja elkötelezni magát. A polgármester leszamarazta, össze- 
borzolta a haját és elment. Vanessa megigazította fürtjeit, cin- 
cogott a többieknek, és ők is elindultak. 


Kissy pontosan tudta, hogy soha nem lenne képes felidézni 
annak a narancstortának a receptjét. Pedig a beszélgetés min- 
den szavát hallotta, az elejét még egyszerre kétfelől, aztán Va- 
nessa szemvillanásának engedelmeskedve megkérdezte, hol ta- 
lálja a mosdót, és onnantól csak a fülében zümmögött a hang- 
juk. Cathérine barátságos, kövérkés, középkorú asszony volt, 
ekkor éppen egyedül a házban. Itt a kis házban csak ketten lak- 
tak a férjével, a nagy házban ezekben a napokban egy lélek se 
volt. 

A kis ház akkora volt, mint a D"Aubisson-villa, de abban 
csak személyzet lakott. A nagy ház valóságos palota. Niala vil- 
lámgyorsan rajzolt egy vázlatot, és a zár kombinációját 15 meg- 
mondta. Kissynek mindazonáltal a torkában dobogott a szíve, 
amíg átsurrant a két épület között, közben gumikesztyűt húzva. 
Megkereste az egyik bejáratot és beütötte a kódot. Hatvankettő, 
nyolcvanöt, tizenegy, huszonhárom. FB HE AA BC. 

Óvatosan kinyitotta az ajtót és becsusszant a résen. Macska 
nincs, ezt a lányok biztosan állították. Viszont egypár gengszter 
maradhatott. Az is lehet, hogy mégiscsak itt tartják fogva a 
gyereket. Mert mi van, ha nem betuszkolták a kocsiba, hanem 
éppen kirángatták belőle? 

Kis folyosón állt. Életnek semmi jele. De ez a hátsó traktus, 
kiszolgáló helyiségekkel, itt nincs is mit keresnie. Jobbra elöl 
kell lennie a konyhának. Nesztelen léptekkel surrant végig a fo- 
lyosón, és hangtalanul nyitott be a konyhába. Odabent semmi 
és senki. Halkabbra vette Vanessáék beszélgetését a fülében, 
hogy el ne nyomjon semmilyen zörejt, és átment a konyhán. 
Résnyire nyitotta az ajtót és kikémlelt a hallba. Óriási volt. 
Minden zugot alaposan szemügyre vett, anélkül hogy a helyé- 
ről elmozdult volna, aztán kilépett, becsukta az ajtót és átsza- 
ladt a túloldalra. Hálószobák... két kicsi és arrébb egy nagy. 
Benézett az elsőbe, de rögtön be is csukta az ajtót. Tökéletes 
rend volt és makulátlan tisztaság, ezt régóta nem használták. A 
másikkal ugyanez volt a helyzet. 

Következett a gazdáék hálószobája. Ezt láthatóan használták 
nemrégiben, a takarítás itt is gondos volt, de a takarítónő vigyá- 
zott, hogy ne rakja el azokat a tárgyakat, amiket a bérlők haza- 
jövet keresni fognak. Kissy alaposan végignézett mindent, de 
semmi gyanúsat nem talált. A hálószoba mögött egy kis közle- 


kedőhelyiség volt, onnan nyílt egy dolgozószoba, egy fürdő- 
szoba, egy öltözőszoba... várjunk csak! 

Kissy becsukta az öltözőszoba ajtaját, ott úgysincs semmi ér- 
dekes, és visszalépett a fürdőbe. Pipereasztalka... fésű... haj- 
kefe! A fésű tiszta volt, de a hajkefén maradtak hajszálak. Vilá- 
gos, vékony szálak. Kissy zacskót vett elő, kiszedte a hajszála- 
kat és beletette, bár sejtette, hogy ez a görög hölgy haja. Két- 
ségkívül ők laknak most ebben a szobában. 

Átvágott a hálószobán, majd a hallon, most sem mulasztva el 
az óvatos körülkémlelést. Ha végez a nyomozással, visszajön- 
nek csapatostul, és kilopnak minden sajtot a hűtőszekrényből. 

A szemközti oldalon csak egy hálószoba volt, és az érintetlen. 
Átment az épület másik végébe, ott van az ötödik hálószoba. A 
teraszon át rövidebb. Kinyitotta az ajtót, és rémülten meredt a 
teraszon ülő alakra. A szíve vadul kalapált. Szerencsére háttal 
ül neki, de ha megfordul. . . 

Megfordult. Azonnal meglátta Kissyt. Néhány pillanatig far- 
kasszemet néztek. 

— Szia — mondta Kissy rekedten, aztán krákogott egyet —, 
szia, cicus. Nem baj, ha átmegyek itt? 

A vörös bundás macska nem szólt semmit, de Kissy érezte a 
hátán a célkeresztet, ahogy benyitott az ötödik hálószobába. 
Hol marad a Jerryre jellemző profi szervezettség, az akció pon- 
tos, hibátlan előkészítése? Niala határozottan állította, hogy a 
ház macskamentes! 

Az ötödik hálószobát használták. Ez biztos. És a takarítás 
nem volt tökéletes. Az asztalon elmosatlan poharak, egy bon- 
tott palack ásványvíz. Az ágyon egy póló, gyűrött és nedves, 
valaki csak ledobta oda. Lássuk csak. Alighanem azért nincsen 
kitakarítva, mert csak adott időközönként takarítanak, és még 
nem jöttek azóta, hogy a szoba lakója távozott. 

Mitévő legyen? Ha ellopja a pólót, azt vagy észreveszik, vagy 
nem, de úgyse veszik észre és úgyse jönnek rá, hogy ő volt. De 
hogyan csempéssze ki? 

Majd kitalálja. Kivette a zacskóköteget, elővett két nagymé- 
retű zacskót, szerencsére ilyet is hozott. Óvatosan összehajtotta 
a pólót, betette az egyik zacskóba, rácsukta a simítózárat, aztán 
az asztalhoz lépett és a másik zacskóba tette az egyik poharat, 


az alján lötyögő folyadékkal együtt. Az ágyhoz vitte és bele- 
göngyölte a pólóba. 

Egy pillanat. Itt ketten ittak ásványvizet, a pohár tartalmából 
ítélve valami alkoholt is. Miért fognák meg egymás poharait? 
Elcsomagolta a másik poharat is, megpróbálta közéjük hajtani 
a pólót, hogy ne ütődjenek össze. Bár ha eltörnek, az se nagy 
baj. 

Kipillantott az ablakon. A vörös cicát nem látta. Lehet, hogy 
értesíti a többieket? Mindegy, ezt a kockázatot vállalni kell. 
Körbesurrant a szobában, nyomokat keresve. Aztán diadalma- 
san nézte a megtalált bűnjelet. 

Az ágy mellett egy levágott kéz feküdt a padlón. 


— Azt mondtad, hogy nem lesz macska! — voltak Kissy első 
szavai, amikor a kapu becsukódott mögöttük. 

Vanessa nevetett. — És volt? 

— De mekkora! 

— Biztos valamelyik szomszéd cicus átugrott körülnézni. Me- 
sélj, mit láttál. Mi van a csomagban? 

Kissy óvatosan letette zacskóit a járdára, és fújt egyet. Utólag 
visszagondolva hajmeresz. . . 

Vanessa megfogta a vállát. — Most nem fogsz lelkifurdalásba 
esni, egérke. Azt mondd meg, mit láttál. 

Kissy a zacskókra pillantott. Egyszerű volt kihozni őket, csak 
kockázatos. Letette őket a személyzeti ház falánál, és jelezte 
Vanessának, hogy ott vannak. Aztán Vanessa úgy búcsúzott el 
a nőtől, hogy az ne érezze szükségesnek kikísérni őket. Fölkap- 
ta a holmit és szaladtak. 

A kislány végighallgatta, hogy mit talált, s már nyúlt is a tele- 
fonjáért. Két perc múlva ott volt egy járőrkocsi. 

— No mi van, kis rendőrök — szállt ki egy Kissynek ismeretlen 
fiatalember —, csak nem sajttolvajokat lepleztetek le? 

Vanessa sóhajtott. — Hát úgy nagyjából. Nyisd ki a hátsó aj- 
tót, Étienne, hadd rakjuk be a szajrét. 

— Szajrééét? Mi van, rendőri segítséggel jártok betörni? 

— Ezt most eltaláltad. 

Vanessa berakta a poharakat és a többit a csomagtartóba. 
Közben kiszállt a másik rendőr is. Őt Kissy is ismerte, csak a 
nevére nem emlékezett. 


— Sziasztok. Mit műveltek már megint? 

— Betörni járunk rendőri segítséggel — vágta rá Kissy vakme- 
rően —, ahogy a társa mondta. 

Vanessa lecsapta a csomagtartót. 

— Mire vártok?! Ugrás befelé, és irány a labiba, tűz, Étienne! 
Ki kell elemezni a folyadékokat, a levágott kezet, mindent! 


Persze hogy ezek után Étienne a kapitányságra akarta vinni 
őket, hogy jól megmossák a fejüket. De ahogy befordult a rossz 
irányba, Vanessa előkapta a telefonját, pedig két perc múlva ott 
lettek volna. 

— Szia, Vanessa vagyok. Figyelj, szólj rá Étienne-re, hozzád 
akar vinni min... 

— Chamard! — dörrent a hang a telefonból. — Itt Touzeau rend- 
örfőnök. Vigye őket Nizzába, a bűnügyi laborba. A végrehaj- 
tásról jelentést kérek! 

— Értettem — sziszegte Étienne Chamard, miközben őrült fé- 
kezéssel bekanyarodott egy keresztutcába, hogy megfordítsa a 
kocsit. 

— Végeztem! — bömbölte a telefon. 

— Sajnálom — mondta Vanessa pár perccel később, hangjában 
a sajnálat legkisebb jele nélkül. — De a vizsgálatokat minden- 
képpen meg kell csinálni, éspedig gyorsan. 

— Szóval ezek frankón bűnjelek? — kérdezte Étienne. 

— Talán. Majd kiderül. 

— Milyen ügyről van szó? — kérdezte a másik rendőr. 

— Nem kaptatok eligazítást? Emberrablási ügyben nyomo- 
zunk. 

— Kit raboltak el? 

— Egy kislányt. Turista, nem tudunk róla semmit. 


A bűnügyi labor nem volt bizalomgerjesztő hely, legalábbis 
Kissyt nem töltötte el örömmel, hogy itt lehet. Nagy, barátság- 
talan hodály, rosszul megvilágított, barátságtalan folyosó, egy 
zsúfolt kis iroda és abban egy mogorva pasas. 

— DNS és ujjlenyomat — adta át Étienne a zsákmányt. — Tou- 
zeau kapitánynak Beaulieu-ből, extra sürgős. 

— No persze — morogta a pasas. — Mindig extra sürgős. 


— Ez most különösen — felelte Vanessa. — Egy elrabolt gyere- 
ket keresünk. 

A pasast ez nem érdekelte. Kitöltött egy űrlapot, fölcímkézte 
a zacskókat és odamorgott egy viszlátot. Ők is visszacincogtak 
valamit, de alig várták, hogy kívül legyenek a kapun. 

— És most? — kérdezte Étienne. 

— Lucas-hoz — felelte Vanessa. 

— Nem azért, de jobb dolgunk is van, mint titeket fuvarozgat- 

— Vanessa előkapta a telefonját. — Ahogy kívánod — mondta 
a rendőr megadóan. Beszálltak. 

Percek alatt Beaulieu-ben voltak megint, a kapitányság egyik 
eldugott szobácskájában. Az összes egér, Solange, egy fiatal 
tiszt és egy másik fiatalember tarka ingben és bő sortban. 

— Gyertek — mondta Niala. — Ez itt Marcel Hublau főhadnagy, 
ő pedig Cesare Castelli felügyelő. Mindketten Nizzából. Ők a 
társaink, a húgom, Vanessa, és Francoise Chaton, röviden Kis- 
sy. Ők törtek be a villába. 

Kezet fogtak. 

— Oké — mondta Castelli, helyet foglalva az asztal szélén —, 
szóval én vettem át az ügyet, persze Touzeau kollégával is fo- 
gunk még egyeztetni. Üljetek le és meséljetek el mindent. 

— A narancstorta receptjét inkább megtartanám magamnak — 
felelte Vanessa. 

— Legyen hát. Mit láttatok odabent? 

Kissy elmondott mindent. A felügyelő csak a végén hökkent 
meg. 

— Egy levágott kéz? 

— Igazából egy egész kar. Nimby! — Kissy a zsebébe nyúlt, ki- 
vette a fényképezőgépet és elegáns ívben odadobta a fiúnak, 
aki már intézkedett is. — Ekkora volt — mutatta. — Az áldozat 
vércsoportját nem tudom, de fehér bőrű csecsemő, testhossza 
húsz és negyven centi között, puha műanyagból. 

— A frászt hozod az emberre — fakadt ki Castelli. 

Kissy elnézően mosolygott. A srácnak meg kell tanulnia 
együtt dolgozni a Jerryvel. 

— Ha játékbaba volt, minek vitted a laborba? — kérdezte a fő- 
hadnagy. 

Kissy rápillantott. 

— Mert ujjlenyomatok lehetnek rajta. 


— Jó, és? Valaki babázott abban a szobában. Akkor mi van? 

— Balhé — vágta rá Vanessa. — Mert ki volt az a valaki? Se Di- 
mitriádiszéknek, se a személyzet eddig ismert részének nincsen 
alkalmas korú gyereke. Dimitriádiszék nem hívtak vendéget az 
utóbbi időben. Tulajdonképpen rejtély, hogy ki lakott abban a 
szobában. Egyetlen gyerekről tudunk: akit lefotóztunk. Ő pedig 
éppen az a korosztály, aki még babázik. 

Kissy követte a felügyelő tekintetét Vanessa mellére, ahol a 
blúz zsebéből zavartalanul nézelődött a Toméktól kapott piros 
masnis plüssegérke, és pontosan tudta, hogy ha a felügyelő 
egyetlen rossz szót szól, akkor Blanche hónapokig dolgozhat, 
mire helyükre teszi a fogait. De Castelli nem szólt semmit. 
Hublau leült mellé az asztal szélére, úgy mondta töprengve: 

— Ha rajta van a gyerek ujjlenyomata, annak csak akkor vesz- 
szük hasznát, ha előkerül és tudni akarjuk, hogy ő járt-e ott. Hi- 
szen a nyilvántartásban nincs benne. Viszont a bizonyítási eljá- 
rásban nem használhatjuk. 

— Egyelőre nincs is szó bizonyítási eljárásról — mondta Niala. 

— Mindig szó van bizonyítási eljárásról — felelte Castelli. — De 
most valóban az az első, hogy kiderítsük, hol a gyerek. Marcel, 
légy szíves, szólj oda, bármilyen előzetes adatot azonnal közöl- 
jenek, és dolgozzanak borzasztó gyorsan. Ez a labinak és a bű- 
nyinek is szól. — Beszéd közben ő is előkapta a telefonját és hí- 
vott valakit. 

— A bűnügyi nyilvántartó már dolgozik — magyarázta Niala. — 
Egyelőre csak azokkal az arcképekkel, amiket Nimby kitermelt 
a fotókból, de Prévost gőzerővel dolgozik, hogy még jobb ké- 
peket csináljon belőlük. 

— Ismered? 

— Persze. Képfeldolgozásra szakosodott, remek szakember. 
Nem olcsó, de megéri. 

— Eszerint a rendőrség hisz nekünk — bólintott Kissy. 

— Én még saját magamnak se hiszek — fordult oda Castelli, 
fülén a telefonnal. — Csak be kell bizonyítanom a fölötteseim- 
nek, hogy van értelme utalniuk a fizetésemet... Jó napot, itt 
Castelli felügyelő. 


Aztán egy darabig nem történt semmi. Castelli és Hublau el- 
ment a dolgára, az egereket pedig megkérték, hogy maradjanak 


elérhetőek, mert számítanak rájuk. Úgyhogy kisétáltak a kapi- 
tányság udvarára, volt ott néhány pad, azokra telepedtek le. 

— Nem mutattuk meg a helyszíni fotókat — jutott Kissy eszé- 
be. 

— Mi akartuk, Castelli robogott el — mondta Vanessa. 

— Majd megnézi — vélte Chantal. — Egérke, átnézted már 
őket? 

Ez Nimbynek szólt, aki persze hogy átnézte már a képeket. 

— Nem tudnám megmondani — kezdte —, de valami zavar ab- 
ban a szobában. Mintha valami nem lenne rendjén. 

Kérdőn néztek rá, de ő csak megvonta a vállát. 

— Nem tudom. Nézzétek meg ti is. 

Kitette a netbookot a kis asztalra, az egerek egy oldalra gyűl- 
tek és végignézték a képeket. Többször is. Először csak mint- 
egy fél percig néztek egy-egy képet, hogy megismerkedjenek a 
helyszínnel, Kissy pedig elmagyarázta, hogy a szoba különbö- 
ző részei egymáshoz képest hol vannak. Aztán a második is- 
métlésnél már alaposabban megnézték mindet, sok részletet ki 
is nagyíttattak. De nem találtak semmi megdöbbentőt, semmit, 
amin akár csak el kellett volna gondolkodni. 

— Gyerekek — szólalt meg egyszer csak Pi —, nem tudom, ti 
hogy vagytok vele, de én megéheztem ebben a nyomozásban. 
Arra gondoltam, átugranék ide a pizzériába, esetleg egypár 
egeret is... hát téged meg mi lelt? 

Ez Kissynek szólt, aki úgy bámult a férfira, mintha az most 
nőtt volna ki a földből. Azt persze nem látta, hogyan bámul Pi- 
re, de pontosan ezt érezte. 

— A pizzéria — szólalt meg. 

— Aha, a pizzéria. Mi van vele? 

Kissy fölpattant. 

— Vanessa, emlékszel?! Találkoztunk a kislánnyal a pizzériá- 
ban! 

— Persze. Mindenféle nyelven próbáltál beszélgetni vele, de... 

— Ez nem érdekes. Készült akkor fénykép? 

Az egerek egymásra néztek. Mindenki nézett valakire. Aztán 
mindenki Elkére nézett, mert a zsebegér lassan bólogatott. 

— Szerintem igen. Folyton csináljuk fényképeket. Én csinál- 
tam pizzériák benne sokszor, fényképzettem pizzákat... de 


hogy pont akkor Kissyt-e is... meg a kislányot... azt nem tu- 
dom. 

Nimby azonnal belépett a netre és módszeresen keresgélni 
kezdett az utóbbi napok fotói között. Szokásuk volt ugyan, 
hogy a képeket rengetegféle címkével látták el, amik szerint a 
Jerry-felület keresni tudott köztük, de hát nem azonnal csinál- 
ták meg a címkézést, a nyári képek nagy részét majd csak az 
összel válogatják szét. A telefonjaik sajnos nem tesznek a ké- 
pekre GPS-koordinátákat, pedig azzal nagyon gyors lenne, így 
maradt az időpont és hogy melyik készülékkel fotóztak. 

Így is meglett. Négy óra tizenhat perckor a kezükben volt egy 
fotó, amin Strandlabda egész alakja jól látható volt, majdnem 
szemből, amint érdeklődve néz föl a különféle nyelvekkel pró- 
bálkozó Kissyre. Négy óra tizenhat perc egy másodperckor 
Kissy egy óriási cuppanósat nyomott Elke homlokára, és bero- 
hant az épületbe. 

— Hol van Lucas?! — toppant Solange elé, aki most már ellen- 
vetés nélkül megmutatta a megfelelő ajtót. Kissy az utolsó pil- 
lanatban fékezett le, hogy legalább kopogjon. 

— Szabad! 

Kissy föltépte az ajtót és egyenesen nekirohant egy rendőr- 
nek. 

— Bocs! — Kikerülte és megállt a kapitány előtt. — Van fotónk 
a kislányról! 

— Amin jól látszik az arca? 

— A hajszálait is megszámolhatod. 

— Muti meg. 

Kissy előkapta a telefonját, de megállt a mozdulatban. Fák tö- 
vében, éléskamrákban bujkáló őseitől örökölt tájékozódási ösz- 
tönével a nyitott ablakhoz ugrott és kirikoltott: 


— Nimby! 
— Cin-cin! — jött a válasz teli torokból, s mind fölnéztek. 
— Kérjük a képet! 


— Lucas nézze meg a postaládáját! — harsogta Vanessa. 
A kapitány megnézte. 

— Biztosan ő az? 

— Kilencvenkilenc százalék. 

A kapitány fölkapta a házitelefont. 

— Lejeune százados hozzám! — S letette. 


Fél percen belül ott volt Philippe, aznap még nem is látták, 
pedig Niala már a kezdet kezdetén parancsba adta a rendőrfő- 
nöknek, hogy hívja be. Civilben volt, nyári viseletben, s min- 
den katonás póz nélkül mondta: — Jelentkezem. 

— Van egy fotónk az elrabolt kislányról — intett Lucas a kép- 
ernyő felé. — Tudni akarom, kicsoda, hol lakik, mit tudnak róla, 
kivel van, azokról mit tudnak. Tíz perccel ezelőttre. Átküldöm 
emailben. 

— Fölösleges, már ő 15 megkapta — szólalt meg egy hang a há- 
ta mögött. Vanessa ült az ablakpárkányon. 

A kapitány hátra se fordult. 

— Akkor nem küldöm. Ez minden, végeztem. 

A százados bólintott és már ment is. A főnök is felállt. 

— Szép munka volt, lányok. Itt már nincsen dolgom, az iro- 
dámban leszek, ha van valami. 

— Tíz perc múlva lesz — cincogta Vanessa. — Pizza. Kérsz? 

— Kösz, nem, nincs időm enni. Colli, várjon csak! 

A vége már a folyosóról szólt. Kissy nem indult utána, rövi- 
debb volt az ablakon át. Lehuppant Vanessa mellé az udvarra, s 
már szaladtak is, de ekkor megszólalt egy hang. 

— Te szent Isten... hát ezek megszöknek! Hé, hallja, maga 
csak itt áll, hát megszöknek a foglyok! 

Egy vénséges vén nénike volt, az udvar közepén állt és az őr- 
nek mutatta sápítozva a két egeret. Tiszta provanszál nyelven 
beszélt, egy szó se volt benne franciául. 

Vanessa elnevette magát és odament hozzá. 

— Jó napot, Verany anyó, én vagyok, nem ismer meg? 


A pizza utolsó falatjait rágcsálták, amikor valahonnan az eme- 
letről megszólalt Lejeune hangja: 

— Hé, kis patkányok! 

Kissy összerezzent. Alighanem ősi örökség, rosszul reagál- 
nak a fejük fölött megszólaló váratlan zajokra. 

— Egerek — kurjantott föl Vanessa az emeleti ablakból kinéző 
századosnak. — Mi van? 

— Gyertek föl. 

Hát fölmentek. Philippe megvárta, amíg mind besorjáznak az 
irodába. Az íróasztala szélén ült — úgy látszik, ezek a rendőrök 
mind az asztal szélén ülnek —, úgy mondta: 


— A védencetek neve Kerstin Lindström. Finnországból jött, 
hat és fél éves. Antoine Bourridonnál lakik az apjával és annak 
barátnőjével. Nem sokat tudunk róluk. Azt se, hogy most hol 
vannak, Antoine-ék egész nap nem látták őket, sőt tegnap sem. 

— A szobájukban van valami érdekes? — kérdezte Vanessa. 

— Ez jó kérdés, de válasz csak akkor lesz rá, ha megkapjuk a 
házkutatási parancsot. A főnökség most mérlegel. 

— A villába is kértetek? 

— Igen, oda is. Majd a fejesek eldöntik, megkockáztathatjuk- 
e. 
— Mi a kockázat? — kérdezte Kissy. 

— Hogy neszét veszik a dolognak és rájönnek, hogy nyomo- 
zunk. 

— Ennek mekkora az esélye? 

— Ötven százalék. Vagy így lesz, vagy nem. 


Negyedórával később a labor eredményt közölt. Az egyik po- 
háron és a levágott kézen is rajta van egy büntetett előéletű 
francia állampolgár ujjlenyomata. Christophe Verdier, elítélve 
betörésért, rablásért, zsarolásért. Sem a poháron, sem a kézen 
nem találtak más nyomot. A másik poharat még vizsgálják. 

— Furcsa, hogy a baba kezén csak egy felnőtt ujjlenyomata 
van — mondta Philippe. 

— Talán el akarta venni a babát a gyerektől — vélte Castelli. — 
A kar kiszakadt, eldobta, a gyerek ujjnyoma pedig letörlődött 
huzakodás közben. A kérdés most az: mi az összefüggés Ver- 
dier, Lindströmék és a Volpone-villa között? 

— Nem tudjuk — mondta Pi. 

— Ez nem nyomozóbhoz illő válasz. A munkánk arról szól, 
hogy kiderítsünk dolgokat, amiket nem tudunk. Két embert már 
ráállítottam Verdier-re. Itt Beaulieu-ben a Lindström-szálat kell 
követnünk... Castelli! — kapta föl a megzizzenő telefont. — 
Igen?! Nagyszerű. Azonnal indulunk, köszönöm. — Már föl is 
pattant, úgy hívott egy számot. — Castelli. Megvan a házkutatá- 
si parancs. Magáé a panzió, enyém a villa. Igen, kihallgatjuk 
őket. Rendben, vége. — Kinyomta, tárcsázott. — Castelli. Meg- 
van a házkutatási parancs. Szükségem lesz az embereire. Rend- 
ben, köszönöm. 


Az ajtóból visszanézett az egerekre. — Hamarosan lesz még 
néhány mozaikkockánk. 

— Mi is mehetünk? — kérdezte Francoise mohón. 

— Szó se lehet róla. De maradjatok elérhetőek. 

A felügyelő elviharzott, ők pedig ültek a kis irodában és vár- 
tak. 

— Szívesen megnéztem volna egy házkutatást — mondta Fran- 
coise. 

— Én is — felelte Elke. 

Vanessa Kissyre pillantott, aki érezte, ahogy a kék szemek át- 
ható tekintete felnyitja a fejét és elolvassa a gondolatait. 

— Nem olyan vidám dolog az. Az ember betörőnek érzi magát 
tőle. Én csak Kissynek falaztam, mégis úgy éreztem magam, 
mint egy tolvaj. 

— Azt hittem — mondta Elke —, Jerry bármiet vállalja, hogy 
megmentje veszélybe sodrott gyereket. 

— Úgy is van — felelte Vanessa. — Ha nem ütöm meg a feje- 
met, Hendriksen ma örülhet, ha mankóval járni tud. Pedig ak- 
kor már nem is voltál veszélyben. 

Elke rámosolygott. Vanessa visszamosolygott. Kissy elnézte 
őket, és arra a nyaralásra gondolt, három évvel ezelőtt. 

— Hahó, kicsim! — szólalt meg hirtelen Blanche hangja. — Ha- 
hó, kicsim! ... 

— Egerészet — kapta föl Vanessa. — A rendőrségen, hol más- 
hol?... Hát persze. Te jó ég, te még nem is tudsz semmit. Elra- 
boltak egy gyereket. Könnyen meglehet. Hatéves kislány. A 
zsebikék lefotózták a rablást a Szárnyacskával, és most az 
egész rendőrség a mi segítségünkből él. Nem, de jól hangzik! 
Jó, gyere csak. Most éppen a földszint hatos irodában. 

Kinyomta, eltette. 

— Azt mondta, tudta, hogy egyszer ez lesz. Mármint hogy a 
rendőrségen fogunk kikötni. 

Az egerek sötéten bólintottak, mint igazi rovott múltú gazok. 

— Azt kérdezte, shindyk voltak-e. Mondtam, lehet. Azért most 
már csakugyan nem lenne rossz tudni, miért rabolták el. 

— Ha lehet választani — mondta Martin —, én azt szeretném 
tudni, hol van. 

De egyelőre távol voltak attól, hogy ezt megtudják. 


A házkutatások semmivel se csökkentették a kérdőjelek szá- 
mát. Cathérine-t kihallgatták, azt állította, hogy a szobának hó- 
napok óta nem volt lakója, valahányszor vendéget fogadtak, azt 
a hallból nyíló szobák valamelyikében helyezték el. Értetlenül 
állt a szobában látható nyomok előtt. Ezen a részen egy hete ta- 
karítottak, akkor még makulátlan volt minden. 

A szobában a rendőrök se találtak több érdemleges nyomot, 
mint Kissy. Lindströmék panzióbeli szobájában nem volt sem- 
mi használható. Hublau tudni szerette volna Lindströmék mo- 
bilszámát, de a panzió nyilvántartásában nem volt meg. Úgy- 
hogy felhívták a finn rendőrséget, hogy derítsék ki ők. Meg is 
tették, de a pasas száma is ki volt kapcsolva, a barátnő száma 
is. Hublau rögtön fölhívott valamilyen központot Nizzában, 
hogy derítsék ki, mikor és hol használták a telefonokat utoljára. 
Utánanéznek. 

Közben jelentkezett Prévost az átdolgozott képekkel. Remek 
munkát végzett. Az ablaküvegben tükröződő arcképből csinált 
egy jó minőségű rendőrségi fantomképet félprofilból, kicsit fe- 
lülről, de még a pasas szája is látszott, hiszen az ablak ferde, 
így sokkal jobb rálátást ad, mint a Szárnyacska objektívje ren- 
des körülmények között. Prévost a kislány arcképét is feljaví- 
totta, és kétséget kizáróan Kerstin Lindström volt az. Az is egy- 
értelmű lett, hogy kiabál és sír. A kezében egy világoskék ru- 
hás játékbabát tartott, de azt nem lehetett kivenni, megvan-e 
mindkét karja. Az egyik férfi pisztolyt tartott a kezében, ezt 
Prévost részben a kéztartásából, részben az árnyékból mutatta 
ki. És azt üzente, hogy gratulál, mert ha a kamera csak ötven 
méterrel följebb emelkedik, akkor ezekből a részletekből nem 
marad semmi. 

A kocsiról a szakember egyelőre csak annyit mondott, hogy 
az összes képet megvizsgálja, mert máshol is szerepelnie kell. 

Este hatkor az egerek a kapitányság előcsarnokában ténfereg- 
tek és várták, mikor jön végre valami adat. És igyekeztek nem 
gondolni arra, hogy az a szegény kisgyerek már nyolc órája 
sínylődik fogságban. 


Este hétkor már csak ültek a padokon és nem reméltek semmit. 
Igaz, megjöttek az eredmények a laborból, de nem volt köztük 
semmi használható. A hajkefén talált hajszálak a görög hölgy- 


től származnak, felhívták, kértek tőle mintát, madame Dimitriá- 
disz berohant az olasz rendőrségre, egy egész tincset vágott ki 
a hajából, aztán fölhívta Lucas-t, kijelentette, hogy mérhetetle- 
nül fel van háborodva, amiért a bérelt házát gyerekrablásra 
használták, nem is hajlandó többet visszatérni oda. A férjével 
együtt részletes vallomást tettek az olasz rendőrségen a semmi- 
ről, aztán repülőre ültek, Beaulieu-ben akarták megtenni a fel- 
jelentést birtokháborításért. 

Ennél sokkal fontosabb volt, hogy Kerstin járt abban a szobá- 
ban. A panzióban vett ujjlenyomatok egyikét ott is megtalálták, 
és azokat apró ujj hagyta. A fürdőszoba kilincsén, az ágy lábán, 
az asztal lábán. 

A vizsgálat szerint az ágyat senki sem használta szexre. Kers- 
tint tehát ebből a szempontból nem bántották, legalábbis ott 
nem. De kilenc óra telt el azóta, hogy elvitték onnan. 

Hét órakor Castelli országos keresést indíttatott Sven és Kers- 
tin Lindström, valamint Annika Talonen után, ezzel kiterjeszt- 
ve a korábbi megyei szintűt. Christophe Verdier és Jean Duroc 
körözése eddig is országos volt. 

Duroc volt a Volpone-villa kertésze, akit a házkutatás alkal- 
mával ki akartak hallgatni, de nem volt otthon — nem a villában 
lakott, hanem egy nizzai lakásban —, és nem érkezett meg a má- 
sik munkahelyére sem, ahol aznap késő délutánra várták, egy 
másik hegyi villába. Castelli gyanúja szerint Duroc engedte be 
Verdier-t és társait, az intézőék tudta nélkül. Volt erre alkalmas 
bejárat és időpont is. Az emberrablás időpontjára mindegyik al- 
kalmazottnak volt alibije, kivéve Durocot és Cathérine férjét, 
Jacgues-ot, aki éppen a kocsijában ült és hazafelé tartott An- 
tibes-ból. De Jacgues megvolt, nem kellett körözni. 

Tizenkilenc óra tizenhárom perc húsz másodperckor Kissy az 
órájára nézett és kivételesen nem azon töprengett, mit lehetne 
tenni a gyerek megtalálásáért — meg a két felnőttért is, persze —, 
hanem azon, hogy megint meg kellene támadni azt a pizzériát. 
Kezd megéhezni ebben a semmittevésben. Tizenkilenc óra ti- 
zenhárom perc harminc másodperckor Kissy szórakozottan 
nézte a számjegyeket az óráján, és arra gondolt, hogy máskor 
egész délutánokat tölt az edzőteremben vagy hegyi ösvényeken 
az egere mellett masírozva, egy korty vízzel és egy falat sajttal 
— de most, hogy csak ül és nem csi... 


Tizenkilenc óra tizenhárom perc negyvenkét másodperckor 
kivágódott az egyik iroda ajtaja, és Castelli robbant az előcsar- 
nokba. 

— Castelli! — dörrent a telefonjába, közben a kijárat felé trap- 
polva. — Igen, már tudom. Azonnal indulok, a helyszínen talál- 
kozunk. Vége! 

Kissy ültő helyéből gyorsult százra, hogy utolérje. A felügye- 
lő körül már mindenfelől nyüzsögtek az egerek. 

— Megtalálták Verdier-t — jelentette ki, aztán hirtelen leféke- 
zett és kopogás nélkül föltépte egy iroda ajtaját. — Kell még né- 
hány ember, ugorjanak kocsiba és jöjjenek! — Szóval megvan — 
pillantott Chantalra, aki éppen félreugrott az útjából. — Csak- 
hogy nem fog vallomást tenni. Elütötték. 

— Meghalt? — döbbentek meg. 

— Súlyosan megsérült. Ennyit tudunk. 

Az egerek egymásra néztek. 

— Veled kell mennünk! — csattant föl Vanessa hirtelen. 

— Jó, de minek? 

— Van egy megérzésem. 

— Akkor gyertek, de gyorsan! Kocsitok van? 

Válasz helyett rohantak a mikrobuszhoz. 


Ahogy szirénázva átszáguldottak Villefranche utcáin, jutott idő 
megbeszélni, mekkora feledékenység volt, hogy nem tettek szi- 
rénát a kocsira. Így csak azért tudtak gyorsan haladni, mert a 
rendőrkocsik oszlopában robogtak. Castelli alighanem paran- 
csot adott, hogy ne hagyják őket lemaradni. 

A helyszín egy utcakereszteződés volt a belváros közelében, 
girbegurba hegyvidékes utcákon. A környéket már lezárták. Pi 
teljesen szabálytalanul parkolt le egy csomó rendőrségi jármű 
között, és ahogy az egerek kirajzottak, megkereste az őrt álló 
rendőrt. A mikrobuszra mutatott, de nem jutott ideje kinyitni a 
száját. 

— A felügyelő úr már szólt önökről, uram, legyen nyugodt! — 
mondta az őrszem, és tisztelgett. 

— Köszönöm -— felelte Pi, és futottak a helyszínre. 

— Fél pillanat — intett nekik a felügyelő. — Castelli! A mentő- 
kocsiban utazik rendőr? Akkor kövessék. A sértett ellen elfoga- 
tóparancsot adtam ki. Nem, még nem. Rendben, értesítsenek, 


ha kihallgatható állapotban lesz. Köszönöm, végeztem. Őrmes- 
ter, a sofőr hol van és hogy van? 

— A nyolcas kocsiban, uram — egy egyenruhás rendőr karjával 
mutatott a másik utca felé. — Nagyon össze van törve... úgy ér- 
tem, lelkileg. Fizikai sérülése nincsen. 

— Köszönöm. . . Castelli! 

Kissy vigyorogva nézte, ahogy megint belevakkant a telefon- 
ba, amit soha nem tett le, legfeljebb átrakta egyik kezéből a 
másikba. 

Közben Nimby kinézte magának egy rendőrkocsi motorház- 
tetejét és kinyitotta rajta a netbookot. Vanessa és Francoise pe- 
dig már hozzá is látott a Szárnyacska felröptetéséhez. A gép 
éppen eltűnt a sarok mögött, amikor odajött Castelli. 

— No halljuk! 

— Körülnézünk fentről — mondta Vanessa. — Lindströméket a 
közelben tartják fogva. Hátha látunk valamit. 

— Úgy — mondta a felügyelő. — És miből gondolod, hogy a 
közelben vannak? 

— Mit keresett itt a pasas, ha nem itt vannak? 

— Ez tényleg jó kérdés. Őrmester! 

— Parancs — jött egy másik egyenruhás futólépésben, de nem 
állt vigyázzba és nem is tisztelgett. 

— Tudjuk már, hol lakik most Verdier? 

— Hivatalosan Nizzában, megkérdezzem a pontos címet? 

— Nem kell. Tudunk bárkiről, aki kapcsolatban áll az ügy sze- 
replőivel, és itt lakik a környéken? Esetleg itt dolgozik? 

— Nem, uram, senki. 

— Találtak valamit? 

— Igen, uram. Bevásárlásból jött, amikor elütötték. Az áru 
szétszóródott a kereszteződésben. 

Castelli végigjárta a helyszínt és megnézett mindent. Főleg 
készételek voltak, meg egypár szem burgonya, egy doboz szét- 
morzsolódott tojás, egy tábla diabetikus csoki... minden ott 
volt, ahol találták, számozott táblával megjelölve. 

A csokinál a felügyelő megtorpant és egy pillanat múlva már 
tárcsázott is. Kissy elhatározta, hogy ezt ő is megtanulja. A me- 
nüből választja ki a tárolt számokat, de anélkül, hogy odanéz- 
ne, csak a név első néhány betűjét nyomja meg. Ez is olyan, 
mint az egész pasas, villámgyors és hatékony. Akár a Jerry. 


— Castelli! Ide figyelj, a gyerek cukorbeteg? És az apja vagy a 
nő? Mert diabetikus csokit találtunk a helysz... Micsoda?! 
Kösz! 

Kinyomta a telefont és Vanessára nézett. 

— A gyerek nem cukros, de szereti a diabetikus csokit. Le me- 
rem fogadni, hogy neki vette. Castelli! Úton vannak? Jó. A le- 
hető leggyorsabban derítse ki, hogy Verdier cukorbeteg-e. Ne- 
kem jelentse. Végeztem! — Kinyomta, azonnal fölvette. — Cas- 
telli! Szia. Igen? Az remek lenne, de fogalmam sincs, mikor 
végzek. Súlyos eset. Oké. Jó. Rendben. Köszönöm, drágám, én 
is szeretlek. 

Kinyomta a telefont, pedig Kissy már várta, mikor vágja rá a 
feleségének is: , Végeztem!" 

Aztán hirtelen felpörgött egy motor a fejében. Visszatekerte a 
szalagot és lejátszotta újra. 

A felügyelő hímnemű névmással mondta, hogy drágám. 


— Castelli! 

Kissy szája még tátva volt, amikor megint felcsattant a fel- 
ügyelő szájából a saját neve, pedig most sokáig nem telefonált, 
tizenöt-húsz másodperc is eltelhetett. Aztán egyszer csak oda- 
nyúlt Martin, megfogta az ő orrát és állát és becsukta a száját. 

Kissy nevetett. 

— Kösz. 

Nem jutott idő elmélkedni azon a névmáson, a Szárnyacska 
feltűnt a kereszteződésben. Elke elébe szaladt, a levegőben 
ügyesen elkapta, kivette belőle a kártyát, beletett egy másikat, 
és újra felbocsátotta. S már jött is vissza a kártyával. 

— Menet közben nem lehet megnézni a képeket? — kérdezte a 
felügyelő. 

— Egyelőre nem -— felelte Nimby. — Talán egy későbbi fejlesz- 
tésnél. 

— Oké. Lássuk. 

Nimby kitette a képeket. Városi utcák, háztetők, udvarok, 
rendőrautók, rendőrök, egerek... Castelli csak néhány pillana- 
tig nézte, és már csóválni kezdte a fejét. 

— Ebben nem nagyon hiszek. Csak egy lakásban lehetnek, 
esetleg egy pincében vagy garázsban, akkor pedig úgyse látunk 
semmit. Azért csak fotózzatok, és szóljatok, ha találtok vala- 


mit... Castelli! Nem tudom, uram, azóta nem foglalkoztam ve- 
le. Mert fontosabb ügyem van, uram. Majd ha ezt megoldot- 
tam. Köszönöm. 

— A főnököd? — kérdezte Niala. 

— Aha. Egy másik ügy miatt, de tud rangsorolni. No szóval ha 
Verdier nem itt lakik, akkor miért itt intézte a bevásárlást, ez 
volt a kérdés, ugye? 

— Igen — mondta Vanessa. 

— Őrmester! Megvan a bolti számla? 

— Még nincs, uram! 

— Akkor kerítsen egy fotót Verdier-ről és járja végig a kör- 
nyékbeli élelmiszerboltokat. Tudni akarom, mit vett, mikor 
vett, hogy viselkedett. . . mindent, végeztem! Őrmester. . . maga! 
— mutatott egy másikra. — Nézze végig a közelben parkoló ko- 
csikat. Írja fel a rendszámokat és a tulajdonosok nevét. 

— Nagy munka lesz, felügyelő úr — jegyezte meg az őrmester. 

— Rengeteg ideje van rá, akár öt percig is elszöszmötölhet. 
Köszönöm, végeztem. Castelli! Szükségem van legalább száz 
emberre. Hogyhogy, most azonnal! Át kell kutatnunk a környé- 
ket. Akkor szerezzen engedélyt! — rivallt a telefonba és dühö- 
sen kinyomta. 

Kissy lelkesen vigyorgott. Tetszett neki a fordulatszám, amin 
a felügyelő pörög. Nincs Isten, ez most már kétségtelen. Nem 
mintha ez az ő szempontjából... vagy bármelyikük szempont- 
jából számítana, de borzalmas látni, hogy ez a jóképű olasz pa- 
si így kárba veszett. Jóképű és belevaló, az esze vág, mint a bo- 
rotva, és rendőrök tucatjait ugráltatja. És meleg?! Kissy egy- 
szer hallott egy mondást, most már kezdte érteni. Valahogy 
úgy szólt, hogy huszonöt és negyven között minden jóképű pa- 
si vagy nős, vagy meleg, vagy alkoholista. Valami ilyesmi. 
Anya egyik barátnője mondta anyának, még évekkel ezelőtt. 

Castelli közben tovább bűvészkedett a telefonjával, és egy- 
szer csak fölcsattant: 

— Édouard! 

Valahonnan bizonyára odanézett egy rendőr, mert Castelli 
valamilyen egyezményes kézjelet mutatott. Fél perc múlva 
odajött egy civil ruhás, hozott neki egy telefonaksit, Castelli 
egy mozdulattal kettétépte a telefonját, kicserélte az aksit, a ré- 
git a civil ruhásnak adta, és már telefonált is megint. Hát szóval 


így megy ez. Nyilván két telefonja van, az egyiket töltőnek 
használja, Édouard pedig most fölteszi tölteni a lemerült aksit. 

Nyolc órakor Kissy már egyáltalán nem volt vidám. Verdier 
bevásárlólistáját megszerezték, nem volt rajta semmi, amiből 
kiindulhattak volna. Pár konzerv, tojás, zöldségféle, két tábla 
diabetikus csoki és a La Provence mostani száma. Az újságot is 
megtalálták közben. A kórházból megjött az infó: a pasas nem 
cukorbeteg. Nem tudják, mikor lesz kihallgatható állapotban. A 
sofőrt viszont kihallgatták, aki elütötte, méghozzá egy kisteher- 
autóval. Nem mondott semmi különöset. A pasas egyszer csak 
előtte termett, féktávolságon belül, neki esélye se volt megáll- 
ni. A helyszínelés vezetője is így látta. A sofőrt ezért megnyug- 
tatták és hazavitték. 

Prévost jelentkezett újabb eredményekkel. Összeszedett min- 
den infót az emberrablók kocsijáról. Sötétkék Opel Corsa, né- 
hány jellegzetes horpadással és karcolással, ezekről fotót és 
szöveges leírást küldött. És megmondta a rendszám utolsó két 
jegyét. Hatvankettő. A környéken nem állt ilyen kocsi, de ez 
nem lepett meg senkit. Castelli rádörrent valakire a nyilvántar- 
tóban, hogy szedje össze a megfelelő rendszámú és színű Cor- 
sák listáját, de mindenki tudta, hogy rengeteg lesz belőlük. 

A laborba is telefonált, hogy mi van már az eredményekkel. 
Sikerült kimutatniuk az apa és a barátnő ujjlenyomatát a Vol- 
pone-villában, és még többfélét, amiket egyelőre nem tudtak 
azonosítani. A személyzet ujjlenyomatai már megvoltak. Di- 
mitriádiszék is adtak mintát. Kissy gumikesztyűben dolgozott, 
nem hagyott nyomot; még csak az kellett volna, hisz macska is 
volt a házban. 

A görög házaspár egyébként már megérkezett. Feljelentést 
tettek és polgári pert kívántak indítani Verdier bandája ellen. A 
villába csakugyan nem mentek vissza, a személyzettel össze- 
csomagoltatták ott levő holmijukat és kivettek egy szobát a Te- 
rence Hiltonban. 


— Mit beszélsz? — nézett a felügyelő a legkisebb kisegérre. 
Francoise bátran szembenézett vele. 

— Azt mondtam, hogy Verdier-t a kocsi alá lökték. 

— Igen, ezt értettem. De honnan szedtétek? 

Végigpillantott az egereken, akik megcsóválták a fejüket. 


— Mi sehonnan — felelte Niala. — Francoise teljesen egyedül 
jött rá. 

— És miből? 

— Egyszerű következtetés... — kezdte a zsebegér, de a fel- 
ügyelő fölemelte az ujját. 

— Castelli! Nem. Nem, szó se lehet róla, nekem most ezzel az 
üggyel kell foglalkoznom. Kérem! Figyelek. 

Francoise most már igyekezett összesűríteni a mondókáját. 

— Ha elraboltál három embert, akkor nagyon óvatos vagy. Há- 
romszor körülnézel mindenütt. Tehát nem sétálsz kocsi alá. 

— Hm. Érdekes. Sajnos az életben nem ilyen egyszerű. Castel- 
li! Micsoda?! — A felügyelő egyre többet kiabált a telefonba, 
ahogy teltek az órák, de ekkorát még nem rikkantott. — Azonnal 
látni akarom! Édouard! A laptopot! Megjött a zsarolólevél! 


Százezer fejenként. Semmi rendőrség. Három napot kapnak. 
Ennyi volt a szöveg, angolul. Hozzá egy kép, amin egy negy- 
venes férfi és egy valamivel fiatalabb nő ül székeken, fehér 
háttér előtt. A férfi ölében a kislány, az ő arcát már jól ismer- 
ték. Nem volt nagyon riadt, bizonyára nem fogta föl a helyze- 
tet. A nő a Le Matint tartotta a kezében, jól látszott a címlap. 

Mindezt emailben küldték a gyerek anyjának, akinek persze 
nem kellett szólnia a rendőrségnek, hiszen ők már korábban 
kapcsolatba léptek vele. Édouard egyből mondta, hogy a finnek 
már nyomoznak a feladó után. 

— Jó estét, Castelli felügyelő vagyok — hallotta Kissy pont a 
feje fölött. — Igen, ugyanaz az ügy. Kaptunk egy fotót az elra- 
bolt... Rendben. Köszönöm. Kérem, siessen, minden perc drá- 
ga lehet. Édouard! Küldje el a képet Prévost-nak! Tessék? 

Kissy végre elszakította tekintetét a fényképtől és megfordult. 
Castelli éppen lehajolt Elkéhez. 

— Mondjad meg, főrendőr bácsi — kérdezte a kislány —, gyerek 
anyája miért fizetné váltódíjat exférjének új nőjébele? 

A felügyelő nevetett. 

— Hát te hol tanultál franciául? 

— Németország benne, odahazában. 

A következő mondatokat Kissy nem értette, nagyon gyorsan 
beszéltek. Azt eddig is tudta, hogy Elke folyékonyan beszél né- 
metül, pedig mennyivel kisebb nála és ő még mindig nem tudta 


megtanulni. Most kiderült, hogy Castelli is éppen olyan jól tud. 
Vagyis egy komplett Svájc van a fejében, mert a kiejtésén ér- 
ződött, hogy nemcsak a neve olasz, hanem szoros kapcsolatban 
áll az olasz nyelvvel, valószínűleg az is az anyanyelve. 

— Castelli! — szakadt félbe a kis párbeszéd. — Igen, még itt va- 
gyunk. Dehogynem. De igen. Miért, magának van jobb ötlete? 
Igen. Megkapom az engedélyt vagy sem? Jó, hívjon. Nem tu- 
dom — folytatta lélegzetvétel nélkül, Kissy csak késve értette 
meg, hogy ez már Elkének szól —, semmit se tudok az érzelmi 
viszonyaikról. Az is lehet, hogy a nő családjának is van pénze, 
és a harmadik százast tőlük várják. Vagy hogy nekik nincs pén- 
zük, és a feleség kénytelen-kelletlen fizet a férje nőjéért is, 
mert nem hagyhatja... Castelli! Igen... igen... értettem! Őr- 
mester! A környék ugye továbbra is le van zárva? 

— Igen, uram — futott oda egy egyenruhás. 

— Erősítse meg az őrséget. A lezárt területről távozni csak a 
személyazonosság igazolásával lehet, járművet kivinni csak 
alapos átvizsgálás után. Köszönöm, végeztem. Nemsokára itt 
az erősítés, megkaptuk az engedélyt a környék átkutatására. 

— Felügyelő úr — érkezett egy másik egyenruhás. 

— Tessék. 

— Ez az úr mindenáron beszélni akar önnel. 

A mondott úr egy tekintélyes megjelenésű, idősebb férfi volt, 
jól szabott öltönyben. 

— Jó estét, uram, Castelli felügyelő, mit óhajt? 

— Billard vagyok, és tudni óhajtom, milyen okból zavarják 
önök a nyugalmamat és korlátoznak mozgá... 

— Köszönöm, ne folytassa, erre nincs időm. Őrmester, magára 
bízom. Castelli! Nem tudom, uram, egész délután a másik ügy- 
gyel foglalkoztam. Még nem tudok semmit, az erősítést várjuk. 
Igen. Rendben. Köszönöm! — Kinyomta, tárcsázott. — Castelli 
felügyelő, az imént hívtak erről a számról. Igen. Értem. Való- 
ban? Ez hamar ment. Máris jegyzem. — Noteszt és tollat vett 
elő és lefirkantott valamit. — Rendben, köszönöm! 

Kinyomta és az egerekre nézett. A jól öltözött, tekintélyes úr- 
nak már nyoma se volt a közelben. 

— Szóval a zsarolólevelet visszanyomozták egy saint-jeani cí- 
mig. Rue du Vallon harminchét. Már úton van oda egy különít- 
mény. 


— Senki nem fog ajtót nyitni nekik — vágta rá Vanessa. 

— No és miért nem? 

— Mert Demaeght úr üzleti úton van Amerikában, és az uno- 
kahúgát is magával vitte. Igazából ugyanis nem az unokahúga. 
Vonatkozó szakirodalom: a Micsoda nő című film. 

Castelli jót nevetett. 

— És te honnan tudod mindezt? 

— Kisvárosban élek — felelte a kislány tömören. Kissy boldog 
vigyorral nézett rá. Mohinak pár nap elég volt, hogy mindenki- 
ről mindent tudjon. Három év telt el, Vanessa mostanra azt is 
tudja, hogy az az úriember mit reggelizik Amerikában. 

— Értem — felelte Castelli. — Akkor majd átmásznak a keríté- 
sen. Valami nyomot ott is hagyhattak a barátaink. 

— Egyetlen incifinci nyomot se fognak találni — állította Va- 
nessa magabiztosan. 

— Ugyan már, a villában minden tele volt nyomokkal. 

— Persze, mert eszükbe se jutott, hogy a levegőből pont lefo- 
tózzuk őket és odamegyünk, mielőtt a takarítónő eltüntet min- 
den nyomot. De Demaeght úrnál nem jártak. Csak megálltak a 
ház előtt, a kocsiban ülve rákapcsolódtak a wifijére és elküld- 
ték a levelet. 

Castellinek megnyúlt a képe. 

— Ez biztos? 

— Mint lyuk a sajtban. 

A felügyelő csak pár pillanatig gondolkodott. 

— Castelli! Ne hatoljanak be a telekre. A kapu előtt állva pró- 
báljanak rákapcsolódni a ház wifihálózatára. Jelszó nincs 15? — 
nézett le. 

— Hogyne lenne. Az , unokahúg" keresztneve. Juliette. 

— Jelszó juliette. Csatlakozzanak be és azon át küldjenek 
emailt. Rendben, végeztem! Mondd, hányan tudják a jelszót? 

— Legfeljebb ha tizenötezren, nem számítva azokat, akik öt- 
perces próbálgatás után maguktól jönnek rá. 


Aztán megjöttek a rendőrök és Castelli eligazítást tartott nekik. 
Azt mondta, mindent kutassanak át. Minden lakásba csengesse- 
nek be és udvariasan kérjenek engedélyt a lakás átvizsgálására. 
Ha nem kapják meg, közöljék, hogy házkutatási paranccsal 


fognak visszajönni. Minden lakásról írják fel, hogy otthon vol- 
tak-e, beengedték-e őket, nem volt-e valami gyanús. 

Kissy csak fél füllel figyelt oda, bár az a fél fül elég nagy 
volt. A Szárnyacska fotóit tanulmányozta egy laptopon, egy 
rendőrségi mikrobusz ajtajában ülve. Édouard kerített nekik hat 
laptopot, hogy gyorsabban haladjanak a fotókkal. A Szárnyacs- 
ka közben egyfolytában a levegőben volt, addig kellett fotózni, 
amíg volt fény. A zsebegereket nevezték ki légiforgalmi irányí- 
tóknak, azaz ők jelölték ki az útvonalat a Jerry-netbookon, ők 
cserélték ki negyedóránként a memóriakártyát és tették föl a 
képeket a rendőrségi hálózatra. 

— Hé, hol van az az éles eszű kis szöszi? 

Kissy fölpillantott. Castelli már befejezte az eligazítást és fe- 
léjük tartva tette föl a kérdést. 

— Vanessa itt van — lépett ki a nevezett egy kocsi mögül. — 
Mit kívánsz, idegen? 

— Ide hallgass. Átgondoltam az elméletedet. Azt mondd meg 
nekem, mi szükségük volt annak a pasasnak a wifijére, amikor 
a környék tele van ingyenes hotspotokkal? 

— Mert nem értenek a számítástechnikához. 

— No és? 

— Nem tudják, hogy a nyilvános hotspotok milyen adatokat 
rögzítenek róluk, és nem akartak kockáztatni. Gondolom, vala- 
mi egyszetű kis titkosítóval rejtették el az IP-címüket, azért fej- 
tették meg ilyen gyorsan. 

Castelli egy másodpercig gondolkodott. 

— Édouard! 

— Itt vagyok, főnök — jött valahonnan messziről, a háta mö- 
gül. Castelli megvárta, amíg odaér hozzá. 

— Tudni akarom, hogy a zsarolólevél feladóját mennyire fej- 
lett technikával titkosították. Hívja föl a finneket és derítse ki. 

— Meglesz. 

— Castelli! Igen? Azzal a jelszóval? Értem. Jó. Akció lefújva, 
jöjjenek át ide és vegyenek részt az itteni munkában. Végez- 
tem. Igazad volt, Vanessa, a pasas wifije egyből működött. 

— Vanessának mindig igaza van — jegyezte meg Kissy. 


A net szerint negyed tízkor ment le a nap, de itt a hegyek és há- 
zak árnyékában már jóval korábban lehetetlenné vált a fényké- 


pezés. Az egerek mégis makacsul felküldték a Szárnyacskát új- 
ra meg újra, már a második aksi is a végét járta. 

A fényeket látja a kamera. S mi van, ha egyszer csak fény 
gyullad valami olyan helyen, ahol nem várható, ahol tudtukkal 
nem lakik senki? Hogy ezt miből fogják tudni, arról sejtelmük 
se volt, de mi mást tehettek volna? 

Fél tízkor a rendőrök visszamentek a kocsikhoz, beszálltak és 
elmentek. Castelli odajött hozzájuk. 

— Hát, srácok, ez van. Mi megtettünk mindent, de csodák nin- 
csenek. Az embereink nem itt vannak. 

— És most? — kérdezte Francoise. A felügyelő az órájára né- 
zett. 

— Most hazamegyek szépen és megeszem a vacsorámat. Hé, 
ne nézzetek így rám, nekem is kell enni meg aludni. Egyébként 
nyolckor ért véget a munkaidőm. A rendőrség éjszaka sem al- 
szik, ha történik valami, azonnal ugranak. Ha bármi adódik eb- 
ben az ügyben, minket hívjatok, mármint a nizzai kapitánysá- 
got. Jallet felügyelő van szolgálatban, mindenről tud, rólatok is. 
No sziasztok, jó éjszakát. 


Rosszkedvűen ültek a kocsiban. Hallgattak, még az esti kivilá- 
gításban fürdő városra is alig vetettek egy-egy pillantást. Pi föl- 
hajtott az utcájukba; a villa kapuja nyitva állt, a kapuban és az 
udvaron kisfülűek. A mikrobusz begördült és megállt. 

— Hát ti? — szólt ki nekik Pt. 

— Benneteket vártunk — felelte Georges. — Mi ez az emberrab- 
lási história? 

Pi lemondóan legyintett és behajtott a garázsba. 

Kissy nem így képzelte hazatérésüket a nyomozásból. Ku- 
darccal... Legszívesebben visszarohant volna a villába és tor- 
kon ragadta volna azt a vörös bundájú cicát. Ott lehetett már 
korábban is. Bármit láthatott. Egy Jerry markában azonnal el- 
köpne mindent. 

Az udvar dugig volt kisfülűekkel. Az összes itt levő egérszü- 
lő, Isabelle néniék, Andreas, Jean. És itt volt a Dimitriádisz há- 
zaspár is, akik megkérték a nénit, hogy szóljanak nekik, ha a 
csapat hazatér, mert első kézből szeretnék hallani a beszámoló- 
jukat. Már elmúlt tíz óra, az ég sötét volt, de az udvaron olvas- 
ni lehetett volna a villa homlokzatán levő lámpák fényénél. 


Az egerek összefoglalták a történteket, a Szárnyacska felvéte- 
leivel kezdve. Főleg Vanessa, Niala és Nimby vitte a szót, Kis- 
sy nemigen szólt hozzá, fáradt volt és kedvetlen. 

A hallgatóság hümmögésekkel fogadta az elbeszélést. Hiszen 
mi mást is mondhattak volna egy olyan történetre, aminek hi- 
ányzik a vége? Mintha egy izgalmas krimi végéről letépték 
volna az utolsó fejezeteket. Azzal a különbséggel, hogy ez nem 
krimi. Ez a valóság. A kislány és a két felnőtt már tizenkét órá- 
ja ül valahol bezárva. De az is lehet, hogy sokkal régebben. Hi- 
szen tegnap se látták őket egész nap. És ma délelőtt tízkor nem 
azt fotózták le, hogy elrabolják a gyereket, csak azt, hogy má- 
sik helyre szállítják. A Volpone-villában is csak fogva tartot- 
ták. Meg a két felnőttet is persze. 

Utoljára valamikor tegnap délután telefonáltak, azóta nem 
használták a telefonjaikat. A bérelt kocsijuk a panziójuk parko- 
lójában áll, az óra tanúsága szerint alig harminc kilométert 
mentek vele. Átkutatták, de hiába. 

Castelli szerint nincsen abban semmi különös, ha egy ember- 
rabló csokit vesz az áldozatának, és pont olyat, amilyet az sze- 
ret. A gyerek nyilván nyűgösködött, és az apja megmondta, mi- 
vel lehet lecsillapítani. Egy gyerek figyelmét a kedvenc csoki- 
jával könnyen el lehet terelni. Csak hát azóta se kapta meg, 
mert az összetört csokik a rendőrségi laborban végezték. 

Vajon nem kellett volna figyeltetni a környékbeli boltokat, ki 
vesz diabetikus csokit? Ha Verdier-t hiába várták, valakinek el 
kellett mennie bevásárolni. De hát ez persze hülyeség, lehet, 
hogy azóta két várossal arrébb költöztek, és lehet, hogy nem is 
olyan csokit vesz, hanem közönségeset vagy éppen semmilyet. 
Legfeljebb bőg a gyerek. Mit érdekel az egy emberrablót? 

Castellinek nem volt nagy véleménye Francoise ötletéről, 
hogy Verdier-t a kocsi alá lökték. Az életben nem ilyen egysze- 
rű, ezt mondta. Jó. Tegyük föl, hogy Verdier magától sétált az 
autó alá. Akkor a társai hiába várták haza a cuccal. Talán meg- 
tudták, hogy elütötték, talán nem. És csak ültek otthon, vagyis 
ahol a foglyokat tartották, és vártak? Nem, nyilván nem. Éhe- 
sek voltak, enni akartak. Azaz pillanat, várjunk csak. Ha nem 
tudták meg, hogy Verdier-t baleset érte, akkor azt is hihették, 
hogy valamivel elárulta magát és lekapcsolták. De ha a baleset- 
ről tudomást szereztek, akkor is hihették, hogy Verdier köpött a 


kórházban, mert az állapotáról biztosan nem tudhattak meg 
semmit. Márpedig ha gyanakodnak, hogy a rendőrség tudhat 
valamit, akkor mi az első lépés, a legeslegelső? Elszelelni! 

Igen. Sokféle szempontból nem mindegy, hogy ők lökték-e a 
kocsi alá Verdier-t vagy sem, de abból a szempontból teljesen, 
hogy akár tudják, akár csak tartanak tőle, hogy a pasas élve ke- 
rült rendőrkézre, mindenképpen el kell tűnniük. Vajon Lindst- 
römékkel együtt vagy inkább nélkülük? Nem, aligha engednék 
őket szabadon. Ők most már az életbiztosításuk. A zsarolás 
még mindig működhet, főleg ha találnak olyan rejtekhelyet, 
amiről Verdier nem tud. Ha pedig rajtuk ütnek, akkor jön a 
túszdráma. . . 

— De érdekes — szólalt meg egy hang a füle mellett. Nimbyé. 
Kissy fölkapta a fejét. A fiú ott ült mellette, s éppen a netboo- 
kot tanulmányozta. — Hé, egérke! 

— Melyik? — kérdezte Chantal, jogosan. Az udvar tele volt 
egérkékkel. 

— Az a kis szöszi ott, a nagy fülekkel. Ide figyelj, egérke, Va- 
lentinék gyakran megfordulnak a Volpone-villában? 

Vanessa megütközve nézett a kedvesére. 

— Valentinék?! Nem hiszem, mit keresnének ott? Madame 
Dimitriádi, ön ismeri Valentinéket? 

Kissy rémülten meredt a hölgyre. Ez egy tekintélyes üzlet- 
asszony, a férje is az, milliomosok, ezek nincsenek ahhoz szok- 
va, hogy eltévesszék a nevüket! Vanessa soha nem követett 
még el ilyen faragatlanságot. Mi ütött most bele? 

De nem szólt. Fenntartás nélkül bízott harcostársában. Vanes- 
sa mindig mindent okkal tesz. 

— Nem, ez a név egyáltalán nem ismerős — felelte a hölgy, a 
legcsekélyebb megütközés nélkül. — Miért? 

— Még egy pillanat — kérte Nimby. — Megkérdeznéd az urat 
15? 

— Persze — felelte a kislány, s már ott sem volt. Egy pillanat 
múlva már az udvar túlsó felén libbentek meg nagy fülei, ahol 
a görög milliomos Marióval és Georges-zsal beszélgetett. 
Gyorsan váltottak két mondatot, s Vanessa nyomban jött visz- 
sza. — Nem, Dimitriádisz úr sem ismeri őket. Ő is azt kérdezte, 
hogy miért. 


Kissy egyheti sajtadagját odaadta volna, ha valaki megma- 
gyarázza neki, hogy a kislány miért hibázta el a hölgy nevét, ha 
az úrét tudta. 

— Csak egy kicsit gondolkodóba estem — felelte Nimby. — Va- 
lami azóta zavart, amióta először néztük meg a képeket, de 
csak mostanra jöttem rá, hogy mi. Ismerős tárgy ismeretlen 
környezetben. 7Te, egérke — mutatott Kissyre olyan hirtelen, 
hogy majdnem fölpattant ijedtében —, te ott voltál. Meg tudod 
magyarázni, mit keres az asztalon Gérard Valentin könyve? 

— Miféle... 

— Bernard Werber: A hangyák. Itt van a fotón. 

— Bolond vagy, egérke — állította Kissy. 

— Ehhez sose fért kétség, de hogy függ most ide? 

— Százezer példány lehet abból a könyvből. 

— De csak egynek a sarka ért bele Gérard kiöntött kávéjába, a 
múlt héten a pizzériában. 

Kissy pislogott. Vanessára nézett, aztán megint Nimbyre. A 
netbookra. Ismét Vanessára, azaz csak a hűlt helyére, mert a 
kislány már rohant is, egy pillanat múlva föltépte az ajtót és el- 
tűnt a házban. Persze, Niala bent van Blanche-sal, készítenek 
valami harapnivalót. De már jött is gyors léptekkel a húga után, 
és tudni akarta, mi történt. 

Nimby elmondta még egyszer. 

— Te láttad, amikor lekávézta a könyvét? 

— Nem ő volt. Egy turista ment neki az asztalának és borította 
ki a kávét. Sokáig mentegetőzött és valami pénzt is adott, de ez 
most nem érdekes. 

— Nem hát — vágta rá Vanessa. — Egérke, a fotókat! Amiket 
Prévost már följavított... a gyerekrablásról! 

Nimby pillanatok alatt előszedte őket. Vanessa és Niala 
egyenként vizsgálta meg a felülnézetben látszó fejeket. Ebből a 
nézetből nem könnyű valakit fölismerni, de ha már sokszor lát- 
ták, esetleg sikerülhet. Ami Kissyt illeti, neki természetesen fo- 
galma se volt róla, ki az a Gérard Valentin. De nem lepte meg, 
hogy Nimby ismeri az illetőt. Mindenben egy húron pendül a 
kedvesével, persze hogy mostanra ő is mindenkit ismer Beau- 
lieu-ben. 

— Szerintem ez lehet itt Gérard — mondta Vanessa egy idő 
után egy fejtetőről. 


— Szerintem is — felelte Niala tűnődve —, éppenséggel ő is le- 
het... 

Vanessa ránézett a nővérére. Elmerültek egymás tekinteté- 
ben, sokadszor keltve Kissyben azt a benyomást, hogy telepati- 
kus kapcsolatban állnak egymással. 

Aztán a kicsi lassan előhúzta a telefonját. A nagy bólintott. A 
kicsi hirtelen megelevenedett és villámgyorsan kikereste a szá- 
mot. 

— Szia, Vanessa vagyok. D"Aubisson! Ide figyelj, láttad ma 
Gérard Valentint? Igen, ezért hívtalak. Az sem érdekelne, ha 
hajnali három lenne. Láttad vagy sem? Egészen biztos? Oké. 
Jó, kösz, aludj tovább. Szóval Francoise Laval egész nap nem 
látta Gérard-t. 

— És ez mit jelent? — érdeklődött madame Dimitriádisz. 

— Francoise-nak ma szabadnapja van, asszonyom — fordult 
hozzá Vanessa, Kissynek pedig olyan érzése támadt, mint egy 
krimi végén, amikor Poirot sorban elmondja azokat az adato- 
kat, amiket eddig csak ő ismert, és nélkülözhetetlenek a rejtély 
megoldásához. — Azt tervezte, hogy a kertben dolgozik egész 
nap, és meg is tette. A házuk éppen Valentinéké fölött van. 
Minden mozgást lát onnan. Csak a felesége volt otthon. 

Elhallgatott, Niala pedig úgy folytatta, gondolatnyi szünet 
nélkül, mintha összebeszéltek volna. 

— Gérard-nak most nincs munkája. Otthon készít faragott tár- 
gyakat a kis nyitott műhelyében. Francoise minden mozgást lát. 
Lehetetlen, hogy Gérard úgy dolgozzon, hogy Francoise ne lát- 
ná, ha a kertben van. 

Kissy elképedve hallgatta. Emlékezett Francoise Lavalra a 
Hendriksen-ügyből. Saint-Jeanban lakik. Van egyáltalán egy 
talpalatnyi hely ezekben a városokban, amit ezek ketten ne is- 
mernének, mint a tenyerüket? 

— Gérard tehát egész nap nem volt otthon — vette vissza a szót 
Vanessa. — Ez már önmagában is furcsa. Hol volt? 

— Bárhol lehetett — jegyezte meg Jean-Fran. — Mondjuk meg- 
látogatta a szüleit. 

— Nincsenek neki — mondta Niala halkan. Átvett egy tálcát 
anyjától és letette az asztalra. — És ötéves koromban kihúzott a 
tengerből. Megmentette az életemet. Úgyhogy találjatok ellene 
sziklaszilárd bizonyítékot, mert addig egy ujjamat se mozdí- 


tom. Ha bűnös. . . — egy pillanatra elhallgatott — ha bűnös, akkor 
kitépem a szívét és a szeme láttára égetem el. Találjatok bizo- 
nyítékot! 

Sarkon fordult és visszament Blanche után a házba. 


— Oké, emberek — szólalt meg Nimby, megtörve a csendet. — 
Hallottuk az utasítást. Egérke, mit tudunk kideríteni Gérard 
hollétéről? 

— Semmit — mondta Vanessa elgondolkozva. — Azt éppenség- 
gel nem lenne rossz tudni, hogy most otthon van-e... sose ma- 
rad ki éjszakára, de ha benne van ebben a dologban... 

— Hívjuk föl — javasolta Francoise. 

— Semmi szín alatt, egérke. Gérard felesége venné föl a tele- 
font és kiderülne, hogy megorrontottunk valamit. Viszont. . . 

Vanessa töprengve fölemelt egy aprósüteményt, de nem ette 
meg, a kezében forgatta. Kissy ügyesen odanyúlt lelki szemei- 
vel és belenézett barátnője fejébe. Megcsodálta az őrülten pör- 
gő fogaskerekeket, és tudta, hogy meglesz a megoldás. 

Vanessa hirtelen visszadobta a sütit és bevágtatott a házba. 

Egerek, kisfülűek és görög milliomosok egymásra néztek. 

Vanessa egy percen belül megjelent újra, a nyakába akasztva 
egy távcső tokostul. Szó nélkül berobogott a garázsba. Nimby 
követte. Chantal fölvette az asztalon fekvő házitelefont és be- 
ütötte a kódszámot. A kapu kinyílt. A két egér egy pillanat 
múlva előjött a biciklikkel, Vanessa fején az elmaradhatatlan 
védősisak. Fölpattantak a járművekre és már ott se voltak. 

— Hová mennek? -— kérdezte monsieur Dimitriádisz. 

— Azt csak ők tudják — sóhajtotta Chantal. — Lehet, hogy még 
Nimby se. 

— Ha távcső van náluk — vélte Andreas —, akkor nyilván be 
akarnak lesni Valentinékhez. 

— Vanessa holtbiztosan tudja, kihez honnan lehet bekukucs- 
kálni — mondta Kissy. — Mindent tud a környékről. Az összes 
fűszálat ismert. 

— Én is így vagyok a szülővárosommal — bólintott az üzletem- 
ber. 

Az egerek egymásra vigyorogtak. 


Húsz perc múlva megszólalt Martin telefonja. Nimby volt az. 

— Egérkék, ugorjatok autóba és gyertek! — rikkantotta a ki- 
hangosított készülék. — A házibulit Sophie Marceau rendezte! 

— Történt valami? — Martin már az első szavaknál fölpattant, s 
vele mindannyian. 

— Van egypár gondolatunk. Gyertek át Saint-Jeanba, a marina 
környékén találkozunk. 

— Vettük — felelte Martin. Közben Blanche nyitotta a kaput, 
Angéligue pedig beszaladt a garázsba a mikrobuszért. — De 
egérke, azokat a gondolatokat útközben is el tudjátok mondani, 
nem? Fél perc és bent ülünk az autóban. 

Kissy rántotta föl a tolóajtót, s a befelé masírozó egerek tö- 
megét megvárva ő 15 beugrott. Becsapta az ajtót, becsatolta ma- 
gát, intett az odakint maradt kisfülűeknek, és már indultak is. 
Angéligue nem szeretett tolatni, de szépen kivitte őket hátra- 
menetben az utcára, Georges integetett hátulról. Kissy megta- 
pogatta a zsebeit. Kés, Nimbusz, acélgolyók, minden megvan. 
Jöhetnek az emberrablók. 

Persze ez a gondolat csak félig-meddig volt komoly. 


— Szóval a következőt gondoltuk — kezdte Nimby, mialatt An- 
géligue kirakta az indexet az utcájuk bejáratánál —, hogy Gé- 
rard Valentin és Jean Duroc jóban vannak. Persze egyikről se 
tudjuk még teljes bizonyossággal, hogy benne van a keze, de 
nagyon gyanúsak. Márpedig ha... tessék. 

— Niala — szólalt meg most Vanessa a telefonokban —, vezesd 
el őket a Saint-Croix-villához! 

— Oké — mondta nővére, kicsatolta magát és előrement Angé- 
ligue mellé, ügyesen egyensúlyozva a mozgó kocsiban. 

— Szóval ha Duroc és Valentin — folytatta Nimby —, akkor van 
egy tippünk, hogy ki lehet benne még. 

— Charles Paré — vágta rá Niala. 

— Úgy van. Nomármost. Duroc a Volpone-villában dolgozik, 
és ott rejtették el a túszokat. Valentin nem dolgozik sehol. Du- 
roc többi munkahelye nem alkalmas, emberek jönnek-mennek. 
Paré munkahelye viszont. . . 

— De hisz ő az állatkertben dolgozik — felelte Niala. 


— Hát ez az — vette át a szót Vanessa. — Az állatkert tavalyig 
használta a Saint-Jacgues-villát, csak a felújítás után adták 
vissza. A Saint-Jacgues most üres. 

— És gondolod, hogy ott vannak? 

— Én nem gondolok semmit. Csak próbálok logikus következ- 
tetési láncokat felállítani. Paré megszerezhette a Saint-Jacgues 
összes kombinációját, lemásolhatta a kulcsokat, megtudhatta a 
villa újrahasznosításának ütemtervét. Ezeket még én se tudom. 

Kissy döbbenten nézett össze Chantallal. Valami, Amit Még 
Vanessa Sem Tud. 

Chantal elvigyorodott. Kissy visszavigyorgott rá. 

Közben már felfelé kaptattak a félszigeten, Niala időnként rá- 
mutatott az egyik irányra, ahol a keskeny, kanyargós hegyi ut- 
cácskák elágaztak, Angéligue pedig szépen kormányozta a 
nagy autót a rengeteg parkoló kocsi mellett. A kétoldalt az ut- 
calámpák fényében zöldellő növényrengeteget itt-ott egy-egy 
pazar villa szakította meg. 

— Nem tudom, én valahogy nem hiszek ebben — mondta Niala 
—, de persze meg kell róla győződnünk. 

— Meg hát. Hol vagytok? 

— Germaine néniék házánál. 

— Akkor lássunk munkához, egérke. 

Ezt nyilván Nimbynek mondta, mert letették a telefont. 


Pár perc múlva kiderült, mi volt az a munka: szétszedték a bi- 
cikliket. Mikor Angéligue megállt mellettük, Vanessa üdvöz- 
lésképpen fölmutatott egy kereket. Pi és Martin már nyitotta is 
a hátsó ajtót és segített berakodni. A kocsi hátuljában leszíjaz- 
ták a vázakat és kerekeket, a két mikró pedig helyet foglalt 
elöl. 

— Én se tenném rá a jövő heti sajtadagomat — mondta Vanessa 
—, de meg kell győződnünk róla. 

— Az biztos — bólintott Niala. — Jean-Philippe-nek sajnos pont 
ma jutott eszébe színházba menni. 

— Miért sajnos? — cincogta Vanessa. — Így legalább van egy 
kis izgalom az életünkben. Első fejezet: huszonkét pár puha 
tappancs surranása az éjszakában. Második fejezet: világító 
szempárok a háztetőn! 


Jót nevettek a drámai hangon előadott címeken. Francoise 
nem értette. 

— Hogyhogy huszonkét pár? 

— Amióta kisegér lettél, négykézláb jársz — világosította föl 
Nimby. — Nézd csak meg a lexikonban. 

— Ó... nem vettem észre. 

Most meg ezen nevettek. 

— Ott állj meg — mutatta Niala —, a kapu előtt. 

— Közvetlenül a kapu előtt akarsz megállni? — kérdezte Angé- 
ligue. 

— Ez nem az a ház, egérke. Az több emelettel lejjebb van a 
hegyoldalon. Innen csak megfigyeljük. 

— Vagy úgy. 

Kirajzottak a kocsiból és megálltak egy kicsit távolabb a ka- 
putól, mert Niala tiltó mozdulattal emelte föl a kezét. 

— Még ne gyertek közelebb. Belle már elég öreg és rigolyás. 
Vanessára aligha emlékszik, mert fiatal korában nem látta, de 
engem remélhetőleg még megismer. Mivel Jean-Philippe nincs 
itthon, egyedül kell megbirkóznom vele. 

Kissynek nagyon tetszett a dolog. Nyilván egyetlen ház sincs 
a félszigeten, amit Niala ne ismerne. A zár kombinációját, a la- 
kók természetét és esti programjait. .. mindent. Az öregasszony 
miatt nem aggódott különösebben. Majd elrejtik a nagy fülei- 
ket, nehogy megijedjen tőlük, és elmagyarázzák, hogy. . . 

Ekkor Niala beütötte a kódot, és neki leesett az álla. Senki 
nem szólt, hogy Belle is négykézláb jár, akárcsak ők. 

Már ott állt a kapu mögött, amikor az kinyílt. Kíváncsian szi- 
matolt, méregette az egereket, alighanem töprengett, hogy be- 
bocsássa-e őket. 

— Szia, Belle — guggolt le hozzá Niala, és megsimogatta, ma- 
gához is ölelte a fejét. — Szia, hát hogy vagy? Megismersz még, 
ugye? Megismersz, hát persze hogy meg. Nagyon jó, kedves 
kiskutya vagy. Jól van, kicsi Belle, jól van — ez annak szólt, 
hogy Belle képen nyalta —, drága kiskutya. 

A , kiskutya" majdnem olyan magas volt, mint a guggoló Ni- 
ala, és amikor Vanessa is letérdelt melléjük, nála már valami- 
vel magasabb is; főleg amikor leült, hiszen a kutyák ülve ma- 
gasabbak. Nagydarab, fehér bundájú kutya volt, hasonlított egy 
kisebb jegesmedvére, csak barátságosabb volt. Remélhetőleg. 


De ha a lányoknak nem sikerül megnyerniük a jóindulatát, ak- 
kor lehet bármilyen öreg, tizenegyüknek tizenkétfelé kell sza- 
ladniuk. Belle egy gyengéd mancscsapással egy kengurut is le- 
terít, nemhogy egy egeret. 

Azért elég bátran ment oda hozzá, amikor a lányok szóltak, 
hogy egyenként jöjjenek bemutatkozni. Schneiderék kutyáitól 
is mennyire tartott, aztán még birkózott is velük. Belle meg- 
szaglászta a kezét, megnyalta, megcsóválta hatalmas farkát — 
ez utóbbit nem az ő tiszteletére, hanem állandóan csóválta —, s 
ezzel Kissy elfogadtatott. Ahogy a többiek is. Elke úgy borult a 
nyakába, mintha ezer éve barátok lennének, Belle pedig vi- 
gyorgott, megmutatva hatalmas fogait, és nagyon örült a vi- 
szontlátásnak. Függetlenül attól, hogy még sose találkoztak. 

— Jól van, gyerekek — mondta Niala, és felállt. — Ugye been- 
gedsz minket, Belle? 

A kérdést Belle is világosan értette, mert Niala közben elin- 
dult a kapu felé. A kisebbfajta jegesmedve farkcsóválva nézett 
utána, boldogan fogadta Elke babrálását a füle tövén, és felőle 
oda mehettek, ahova akartak. 


— Pireneusi hegyi kutya — felelte Niala Chantal kérdésére, ami- 
kor a csapat végighaladt az óriási kerten. — Igazi hős, ugye, 
hogy az vagy, Belle? — A hős lelkesen csóválta a farkát. — Egy- 
szer betörőt is fogott, még fiatal korában. A betörő kést rántott 
és meg is sebesítette, de Belle volt az erősebb. 

— A betörő életben maradt? — kérdezte Kissy. 

— Igen, de nem sokon múlott. Az egyik keze örök életére 
megbénult. Ami pedig a környékbeli macskákat illeti... ebbe a 
kertbe egy se teszi be a lábát. 

Kissy csodálata mondatról mondatra növekedett Belle iránt. 
Mostantól úgy lépkedett a kerti ösvényen a D" Aubisson lányok 
nyomában, hogy tökéletes biztonságban érezte magát. 

A tizenegy egér és Belle áthaladt a kerten. Alacsony kőfalhoz 
értek, aminek túloldalán egy utca volt, legalább tízméteres 
mélységben. Elnéztek az utca túloldalán álló ház teteje fölött és 
további házakat láttak, egyre mélyebben. Aztán a tengert. 

— Nem rossz — mondta Angéligue. 


Vanessa megindult a fal mentén, s néhány méter után meg- 
állt. A szeméhez emelte a távcsövet és keresgélni kezdett a tá- 
volban. 

— Megvan... de takarásban van. Egy épületszárny takarja. 
Nem látok át fölötte. . . túl kicsi egérke vagyok. 

— No gyere — lépett oda Pi, megfogta a kislány derekát és 
vagy egy méterre fölemelte. — Elég ennyi? 

— Nem. Jóval magasabbról kell. Tegyél le, be kell mennünk a 
házba. 

Kissy ijedten nézett Martinre. 

— No de... — szólalt meg Jennifer. 

— Tudom, egérkék, de mi mást tehetünk? 

— Idehívhatjuk a rendőrséget — mondta Francoise. 

— Házkutatási parancs nélkül nem lépnének be - felelte Niala, 
és odalépett húgához. — Add azt a messzelátót. Engem Jean- 
Philippe régóta ismer, majd én megyek be a házba. 

— De a rendőrségnek nem kellene ide belépnie — ellenkezett 
Kissy —, egyből abba a házba is mehetnének, ahol sejtitek őket. 

— Túl bizonytalan a spekuláció — mondta Niala. — Ha potyára 
kihívjuk őket, másodjára már nem fognak hinni nekünk. 

Elballagott az épület felé, s két perc múlva kinyílt egy ablak a 
fejük fölött. Kissy összerezzent, pedig tudta, hogy Niala az. De 
betörőnek érezte magukat. A háztulajdonos persze tudja, hogy 
D" Aubissonék ismerik a biztonsági kódjait, és rég megváltoz- 
tatta volna, ha nem akarja, hogy bejöjjenek. Nyilvánvaló, hogy 
reggel Niala föl fogja hívni és megmondja neki, hogy járt a há- 
zában. Nem kell különösebben ismerni Nialát, hogy az ember 
ezt tudja. Most azért nem hívta, mert színházban van. 

— Látom a Saint-Jacgues-ot — szólt le barátnője, szemén a táv- 
csővel. — Teljes sötétség mindenütt. 

— Attól még ott lehetnek — vélte Vanessa. — A redőnyöket fi- 
gyeld. 

— Nem tudom kivenni... túl sötét van. Várjatok, fentről jön 
egy kocsi, hátha odavilágít... Ez az! — mondta Niala kisvártat- 
va. — A redőnyök fent vannak. 

Vanessa nekidőlt hátával egy fának, és Belle jobb fülét mor- 
zsolgatva töprengett. 

— Akkor nincsenek ott. Képtelenség, hogy befészkelték ma- 
gukat és nem engedték le a redőnyöket. Nem lehetnek meg 


egész éjjel egy csepp fény nélkül, márpedig ha betekintést 
nyújtanak. . . nem, biztos, hogy nincsenek ott. Hát akkor ez nem 
jött be. Menjünk, egérkék. 

— Várj egy kicsit — felelte Niala. — Hadd nézzek még meg va- 
lamit. 

Vártak. Kissy a falra támaszkodott és a tájat szemlélte. A ki- 
világított tengerpart meseszép látványt nyújtott. A villák mint 
szikrázó kis ékszerek csillogtak végig a félszigeten, illetve 
ameddig látszottak, s velük szemben a szárazföldi partszakasz 
millió fénye ragyogott. Köztük itt-ott kishajók, valamivel távo- 
labb egy nagyobb luxusjacht fénylett, több tucat lámpa is lehe- 
tett a fedélzetén. Éjszaka is gyönyörű vidék lenne, valóságos 
drágakő a tengerparton — ha két felnőtt és egy gyerek nem síny- 
lődne valahol bezárva. 

— Ez érdekes — dünnyögte Niala. Kissy fölnézett; édeskeveset 
látott belőle. Niala nem gyújtott villanyt a szobában, ahol volt, 
nyilván hogy jól lásson odakint, így ő maga csak egy világo- 
sabb folt volt. 

— No mi az? — szólt föl Vanessa. 

— Várj még egy kicsit. 

Vártak. 

— Várjunk csak — szólalt meg Niala egy perc múlva, mintha 
nem vártak volna még eleget. — Azt hiszem, Jean-Philippe-nek 
van valahol egy erősebb távcsöve, megkeresem. 

— Én is jövök! — kurjantott föl Vanessa, és már szaladt is. 

— Mi ne jöjjünk? — kérdezte Francoise. 

— Jobb, ha nem — szólt vissza a kislány. — Mégiscsak enge- 
dély nélkül vagyunk itt, és benneteket egyáltalán nem ismer. 
Kerüljük a fölösleges komplikációkat. 

Így hát vártak tovább, nézték az éjszakai fényeket és hallgat- 
ták a kert lombsusogását a lágy fuvallatban. Édenkert, kétségte- 
lenül. Hát még ha betoppan a tulajdonos és itt éri őket. . . 

Kissy ijedten az órájára nézett. Negyed tizenkettő. Vajon 
meddig tart az a színdarab? 

— Megvan a távcső — szólt ki Vanessa az ablakon. — Egérke, 
most már áruld el, mit figyelünk. 

— Várj egy kicsit — dörmögte Niala, s amennyire ki lehetett 
venni a homályban, már a távolba kémlelt. 


— Hé, egérkék odafent! — kiáltott föl Kissy, azon igyekezve, 
hogy ne legyen túl hangos. — Mikor ér véget az a színdarab? 

— Még nagyon soká -— felelte Vanessa —, de aztán még egész 
biztos elmennek inni valamit, esetleg táncolni, és csak aztán 
hozza haza a kislányt. Ne aggaszd magad. Ha bármiért koráb- 
ban hazajönnének, akkor sincsen semmi vész. 

— Megverjük — bólintott Elke automatikusan. 

— Dehogy verjük... mi az, látsz valamit? 

A folytatást nem hallotta, a testvérek susmorogva tárgyaltak 
valamit odafenn. Kissy már tűkön ült. Mit néznek ezek, csak 
nem titkos sajtgyárat fedeztek föl? 


De nem: az ügyben nem volt több sajtnak szerepe, mint amit 
jutalmul kaptak Lucas-tól. Egy szép nagy brie sajt volt, igazi 
ínyencfalat, de Kissy nem tudta zavartalanul eszegetni. Túl 
sokba került. 

A D" Aubisson lányok percekig szemlélődtek a távcsővel, az- 
tán szó nélkül lejöttek és bezárták a házat. Ők a bejáratnál vár- 
tak. 

— A távcső — nézett Jennifer Vanessa kezére. 

— Magunkkal visszük, még szükség lehet rá. Majd holnap 
visszahozzuk. 

— Elmondjátok végre? — kérdezte Pi. Az egere odalépett hoz- 
zá, fölpillantott rá és hagyta, hogy átkarolja a vállát. De csak 
egy pillanatra. 

— Mennünk kell. A Bouriant-villában vannak. 

— Mit láttál? — kérdezték egyszerre, hatalmas szemekkel. 

Niala sóhajtott. 

— A villa udvarán ott áll a kék Corsa. 

Az egerek egymásra néztek. 

— No de... az a kék Corsa? — kérdezte Angéligue, követve 
Nialát a kapu felé. 

— Mi más lenne? A gondnok nem jár oda késő éjszaka, és kü- 
lönben is Berlingója van. Bouriant most Nizzában lakik, és ne- 
ki se ilyen a kocsija. Szia, Belle. Jó kiskutya vagy. Holnap ta- 
lálkozunk, jó? Visszahozom a gazdád távcsövét. Mondd meg 
neki, hogy vau-vau, én üzenem. Szia! 

Elbúcsúztak Belle-től, bezárták a kaput és beugráltak a kocsi- 
ba. 


— Hogy vetted észre? — kérdezte Kissy. 

— Véletlenül. Ahogy mozgattam a távcsövet, megláttam vala- 
mit a villa udvarán, de a mienkkel nem lehetett kivenni, hogy 
mi az. 

— Akkor hívd föl azt a... Zselé felügyelőt — mondta Fran- 
coise. 

Kissy látta, ahogy Niala ránéz a húgára, aki visszanéz rá. A 
vonásaikat nem tudta kivenni, hiszen a kocsiban sötét volt, de 
tudta, hogy megint az a telepatikus kifejezés van az arcukon. 

— Jobb, ha nem — mondta Vanessa. 

— Jobb — bólintott Niala, és fennhangon folytatta: — Nem, 
egérke, a felügyelőt Jallet-nak hívják, nem Zselének, de jobb, 
ha nem hívom föl. 

— No miért? — kérdezte Pt. 

— Mert az ott Bouriant tábornok villája. 

Kis csend lett. 

— Az ki az? — kérdezte Elke. 

— Egy magas rangú rendőrtiszt. Jallet nem fog odamenni bi- 
zonytalanra. Meg kell tudnunk, hogy csakugyan ott vannak, és 
akkor hívni. 


Kissy szívdobogva surrant végig a kerteken, és jobb szeretett 
volna máshol lenni. Öt perce még nem érezte ezt, a parkolóban, 
ahol letették a kocsit, világos volt, jöttek-mentek az emberek. 
Ott normálisan folyt az élet. De itt a kertek végében lopakodni 
a sötétben... 

A zsebegereket ott is akarták hagyni a kocsiban. Niala azt 
mondta, az útvonal veszélytelen, de koromsötét lesz. A zsebek 
közölték, hogy ha a többiek velük vannak, ők nem félnek sem- 
mitől. Így hát jöttek ők is, de parancsba kapták, hogy nem távo- 
lodhatnak fél méternél messzebb a maxiktól. Elkét Pi, Fran- 
c0o1se-t Angéligue őrizetére bízták. 

Nem jöhettek az úton. Ha csakugyan ott vannak az emberrab- 
lók, nyilvánvaló, hogy figyelik mindkét utcát, a telek fölött és 
alatt levőt is. Ráadásul ott magasabb a fal, mint a szomszéd há- 
zak felől, és muszáj megmászni, nem nyithatnak kaput. Azt je- 
lezné a riasztó. 

Három jókora kerten kellett átvágniuk, ami egy cseppet se 
volt könnyű a sötétben. Niala ment elöl, időnként felvillantva 


egy kis tompa fényt a telefonjából. Koromsötét nem volt 
ugyan, bár az utcai lámpák fényét a fal árnyékolta, de némi 
szórt fény azért ide is jutott. 

— Itt nincs összekötő ajtó — mondta Niala, amikor a csapat 
összegyűlt a Bouriant-villa falának tövében —, de ha lenne, ak- 
kor se használnánk. Átmászunk a falon, de nem itt. Amarra a 
fák teljesen takarnak minket. 

Így is volt, közvetlenül a fal mellett két nagy fa állt, amiknek 
a lombjai ráborultak a falra. Itt már csakugyan sötét volt. 

— Mindenki megvan? — suttogta Vanessa. 

— Niala megvan -— felelte Niala. 

— Nimby is — szólalt meg a fiú az utolsó pillanatban, mielőtt 
Kissy nekiment volna. Megállt, megpróbálta hozzáedzeni sze- 
mét a sötéthez, és minél hatékonyabban hasznosítani a hallását 
és a szaglását. Közben gyorsan bemondta, hogy ő is megvan. 

A többiek is mind megvoltak. Pi bakot tartott Vanessának, 
aki óvatosan fölhúzódzkodott a falra, de még nem mászott föl, 
csak körbekémlelt. A feje körvonala kirajzolódott a fal tetején. 
Kissy látta, hogy lehajtotta nagy füleit, igaza van, azokkal bor- 
zasztóan feltűnő lenne. 

— Sehol senki — szólt le suttogva, és elkezdett fölmászni a fal- 
ra. — Akarom mondani, macskamentes, cin-cin. 

Kissy megkönnyebbült; a , sehol senki" nem volt előírássze- 
rű, ilyet akkor mondanának, ha kényszerítenék őket. De a he- 
lyesbítéssel már rendben van. 

Vanessa megült a fal tetején, az ágak közé rejtőzve, és intett, 
hogy jöjjön a következő. Niala megcsókolta Pit és belelépett a 
tenyerébe. Egy pillanat múlva már fönt is volt a falon. 

— Lámpafény — susogta. 

— Igen — felelte Vanessa. — A házban emberek vannak. Persze 
lehet, hogy a tábornok hazaugrott. Minden lehet. Meg kell győ- 
ződnünk... 

Kissy idáig hallotta a szavait. Ekkor tett egy lépést a sötétben. 
Valaki megragadta a bal lábát, szisszenő hang hallatszott, ő pe- 
dig elsikoltotta magát. 


— Mit műveltek odalent?! 

— Mi történt? 

Kissy nem is hallotta a több irányból érkező kérdéseket. A lá- 
bát tapogatta, közben némi üggyel-bajjal fényt gyújtva a tele- 
fonján, de addigra többen is odavilágítottak. 

— Mi van?! 

— Valami megmart. . . 

Leguggolt, hogy megnézze sebeit. A szíve már nem volt meg, 
az imént kiugrott a helyéből és eltűnt a bokrok alatt. Majd nap- 
pal visszajön és megkeresi. 

— FFFFFFFFFFF! 

Kissy megdermedt. A sziszegő hang pontosan szemből jött, 
egészen közelről. Odavilágított, és megfagyott az ereiben a vér. 
Borzalmas, hideg szempár meredt rá. Kivicsorított, tűhegyes 
fogak... rózsaszín nyelvecske... 

— Kiscica — mondta ki Francoise. 

— FFFFFFFFFFFFF! — mondta a rémalak. Kissy nagyot nyelt. 
Ez ma már a második. Az első nem bántotta. . . 

Megint a lábára nézett. Megtalálta a karmolásokat, három vo- 
nalat szántottak a bőrén. Szóval a második megtámadta. Kissy 
tudta, hogy ez volt az utolsó figyelmeztetés. A harmadik meg- 
eszi. 

— Hé, cicus — lépett oda Chantal, de az ellenség nem barátko- 
zott. 

— FFFFFFFFFFF! — ismételte harmadszor is. 

— Mi folyik ott? — kérdezte Vanessa fojtottan. 

Francoise fölnézett. 

— Kissy össze... 

— Halkabban, az istenit! 

— Kissy összeakadt egy helybeli vadállattal — suttogta Fran- 
coise. 

— Mifélével?! 

— Cirmoscica — mustrálta Jennifer az ellenséget. — Még kék a 
szeme, pár hónapos lehet. 

— És ezért csaptok ekkora lármát? — Vanessa most már na- 
gyon dühös volt. — Vágjátok el a torkát és írjátok a vérével a 
falra, hogy így jár minden áruló. Vagy csináljatok, amit akar- 
tok, de nem érünk rá itt szobrozni! Akármikor kinézhet valaki a 
házból. Mozgás! 


Jennifer nevetett és odalépett Kissy mellé. A keze mint a vil- 
lám csapott le a cica nyakára. Ahogy fölemelte, a ragadozó el- 
ernyedt, elengedte kezét-lábát, nem ellenkezett. Kissy elisme- 
rően bólintott egértársa bátorságát látva. Megfogni se csekély 
teljesítmény... de elengedni sokkal veszedelmesebb... 

Jennifer arrébb sétált néhány métert és eltünt a homályban. 
De a hangja jól hallatszott. 

— Aztán el ne járjon a szád, világos? No szia, és mindig csak 
madarakra vadássz. 


A házban és körülötte csend volt. Nem mozgott senki. Kissy 
osztaga a hátsó traktust próbálta megvizsgálni, mialatt a másik 
csapat elölről került. Kicsit aggódott, ami azt illeti. Éjfél volt, 
az az időpont, amikor a macskák kiülnek a háztetőre és arról 
énekelnek, hogy a holdfény derűs emléket ébreszt, újra ébred a 
régmúlt, minden gyönyörűség, boldog órák az ifjúságom szép 
idején, gyertek hozzám vissza mééég! — amivel csak az egyik 
baj, hogy közben észreveszik az odalenn surranó egérkéket, de 
ráadásul azokkal az iszonyú magas hangokkal az egész várost 
fölébresztik. 

De az aggodalom csak addig tartott, amíg Kissy meg nem ta- 
lálta azt a helyet, ahol kicsit laza volt a redőny és bekukucskál- 
hatott. 

Nagy, majdnem üres szobába látott. Egy kis asztalon állólám- 
pa, tompa fénye megvilágította a földre terített matracot. Egy 
férfi feküdt rajta, furcsa helyzetben, nem természetes tartásban. 
Nagydarab férfi kék ingben és szürke öltönynadrágban, háttal 
az ablaknak. 

Kissy halkan cincogott a többieknek és odaintette őket. Va- 
nessa, Nimby és Martin sorban bekukucskált a résen. Aztán 
Nimby megkereste a zsarolók által küldött képet a telefonján. 
Egyezett. Sven Lindström nagydarab volt, kék inget és szürke 
nadrágot viselt. Martin suttogva értesítette Niala csoportját. 

— Gondoljátok, hogy... — Kissy elhúzta a kezét a nyaka előtt. 

— Szó sincs róla — felelte Vanessa. — Szerintem azért fekszik 
így, mert a csőhöz van kötözve. Ott van mögötte a radiátor. 

Kissy újra benézett. Csakugyan, a radiátor éppen a férfi mö- 
gött volt, akkor alighanem tényleg a csőhöz kötözték. Esetleg 
bilincselték. 


Nialáék a másik irányból érkeztek, ezzel a csapat körbejárta a 
házat. Idekint egy lélek se. 

— Innentől állandóan fotózzunk és videózzunk — mondta 
Chantal. — Zsebikék, ti még nem harcolhattok, a ti feladatotok 
lesz mindent megörökíteni. 

— Hívom a rendőrséget — mondta Angéligue. — Hogy is hív- 
ják, Bouriant? 

— Igen — felelte Vanessa, a fiúkat figyelve, akik az ablakot ta- 
nulmányozták. Nagy panorámaablak volt, alig fél méter maga- 
san kezdődött, több méter széles volt, és többrészes redőny ta- 
karta. Valamivel arrébb néhány fémvázas kerti szék volt; Pi 
odavitte az egyiket, fölállt rá és megvizsgálta az ablak felső 
szélét is. 

— Ez jól meg van csinálva — mondta. — Nem hiszem, hogy ki 
tudnánk nyitni. Még szerszámaink sincsenek. 

— Egy-két apróság van a zsebemben — szólt föl Nimby. — 
Megnézhetnénk azt a zárat. 

— Szia — szólalt meg Niala. Kissy megfordult: barátnője ekkor 
vette át a telefont Angéligue-től. — Amélie-ék felől. Hát a falon 
át. Hülyeség, Lucas, túszdrámát akarsz? Ti is erről gyertek, ki 
kell őket szabadítani és elkerülni a konfliktust. Fogalmam 
sincs, de nem is érdekel. Jó, szia. 

Visszaadta a telefont Angéligue-nek, aki megkérdezte: — Mi 
az, ami nem érdekel? 

— Hogy mekkora munka éjszaka engedélyt kapni, hogy a 
szomszédokon át jöjjenek. 

— És akkor mit csinál? 

— Megszerzt. 

Nimby és Pi ezalatt már a zárnál matatott, Martin tartott ne- 
kik telefont zseblámpa gyanánt. 

Kissy megint belesett a szobába. A férfi megmoccant, föl- 
emelte a fejét. 

— Meghallott minket. 

— Igen? — lépett oda Vanessa. Benézett, aztán halkan megko- 
cogtatta az ablakot. A férfi megint megmozdult, de nem úgy, 
mint aki föl tudna kelni, csak nem akar. Nyilván csakugyan 
meg van kötözve. 

Aztán a férfi mögül egyszer csak fölemelkedett egy szőke fe- 
jecske. Megpróbált az ablak felé fordulni, de nem tudott. 


— Ez Kerstin — mondta Vanessa. — A fal és az apja között fek- 
szik megkötözve. De hol lehet a nő? 

— Bárhol — felelte Niala. — Akár két méterrel arrébb, ahova a 
lámpafény már nem ér el. Vagy éppen... 

Nem folytatta. Szavak nélkül is értették egymást. Az ember- 
rablók férfiak és nem pedofilok. Ezek ketten nem érdeklik 
őket, de egy védtelen nő... 

Kissy zsebében viszketni kezdett a Nimbusz nyele. Ha elkap- 
ja ezeket a férgeket, egy életre elveszi a kedvüket minden effé- 
le szórakozástól. 


— Nézzünk körül máshol is — mondta Chantal, amikor a fiúk 
már percek óta küzdöttek a zárral. Csavarhúzót, bicskát, fogót, 
mindent bevetettek. — Lehet valahol egy ablak, ami nincs így 
bezárva. 

— Elkísérlek — felelte Jennifer —, nem mászkálhatunk itt egye- 
dül. 

— De még párban sem - tette hozzá Niala. — Jövök én is. 

A lányok elsurrantak, Martinék tovább feszegették a zárat, 
Kissy pedig folytatta, amit eddig csinált: az épület sarkánál őr- 
ködött, hogy meg ne lepjék őket. 

— Ez az életben nem fog így kinyílni — mondta Pi kisvártatva. 
— Feszítővas kellene hozzá, de félek, hogy odabent meghalla- 
nák a recsegést. 

— Vigyázzatok! — szisszent föl Angéligue. — Valaki bemegy a 
szobába! 

Az egerek kétfelé szaladtak. Vanessa maradt csak ott, lelapul- 
va az ablak alatt. Pár pillanat múlva óvatosan fölemelte a fejét 
és belesett. 

— Egy férfi — lehelte a telefonba. — Fegyver van nála... meg- 
nézi őket. — Egy darabig hallgatott. — Indul kifelé. Kinyitja az 
ajtót... kimegy... becsukja. Tiszta a levegő, a helyiség macska- 
mentes, cin-cin! 

Visszaszivárogtak, kivéve azt a hármat. 

— Chantal, minden rendben? — suttogta Kissy. 

— Minden rendben, cin-cin — jött a válasz. — Már visszafelé 
jövünk, minden nagyon jól be van zárva. A kert macskamentes. 
Cin-cin! 


— Tennünk kell valamit — nézte Vanessa csípőre tett kézzel az 
arcokat. — Nem állhatunk itt, mint akiknek elvették a sajtját. 

— Mindjárt itt lesznek a rendőrök — vélte Kissy. 

— Mindjárt, egérke?! Legalább negyedóra, amíg Lucas meg- 
szerzi azt az engedélyt. Tíz perc, hogy ideérjenek, tíz, hogy át- 
vágjanak a kerteken. . . legalább félóra, de lehet sokkal több is. 

A felderítők ekkor értek vissza. 

— Csak kibírik most már az a kicsi idő — vélte Elke meggon- 
dolatlanul. Vanessa csak ránézett, s a kislány zavartan lehajtot- 
ta a fejét. 

— Szó se lehet róla — felelte Vanessa, azzal odament a kerti 
székhez, fölkapta, meglendítette és belevágta az ablakba. 


Utólag meggondolva ez a legnagyobb őrültség volt, amit bár- 
melyikük tett életében, alighanem nagyobb, mint amit bármi- 
kor ezután még elkövethetnek, a századik születésnapjukig. Hi- 
szen Annika hollétéről nem tudtak semmit, amazoknál pedig 
fegyver van. De ha Vanessa megdühödött, nem lehetett bírni 
vele. 

Kissy mintegy lassított felvételben nézte végig, ahogy a kerti 
szék becsapódik a hatalmas ablaktáblába, s az millió darabra 
robban. Mire Vanessa elengedte a széket, s az lehullott a fűbe, 
Kissynek már töltött fegyver volt a kezében, a szoba ajtajára 
célzott vele, és várta, hogy feltépjék. Ez egyelőre késett. Pi föl- 
kapta a széket és végigsöpört vele az ablak aljának egy szaka- 
szán, letördösve a cseppkövek módjára kiálló üvegdarabok 
nagyját. Aztán letépte a félig már leszakadt redőnyt és beemel- 
te az ablakon a legközelebb állót, Chantalt, aki rögtön elhúzó- 
dott jobbra, ki a lővonalból. Pi nem várt, azonnal nyúlt Nimby- 
ért, s átemelte őt is a cserepeken. A fiú ugrott egyet balra, de 
akkor már hallották a lábdobogást, s egy pillanat múlva feltá- 
rult az ajtó. 

— Ne mozduljon! — üvöltöttek a belépőre, gyorsabban, mint 
ahogy megnézhették volna, ki az. — Dobja el a fegyvert! 

Köpcös férfi volt, Kissynek nem ismerős. Bután nézett rájuk, 
és fölemelte a kezében tartott pisztolyt. Kissy csak addig várt, 
hogy a mozdulat irányát lássa, és elengedte a gumit. A többiek 
is. Ahogy utólag kiderült, mindenki lőtt, kivéve Pit, aki arra ké- 
szült, hogy Jennifert is beemelje a szobába, Jennifert, aki már 


várta, hogy a fiú nyúl érte, és Nimbyt, akinek még nem volt 
ideje elővenni a fegyverét. Francoise-nak úgy tünt, hogy az ő 
lövése nem talált. De hét biztosan. A pasas felordított és végig- 
zuhant az üvegszilánkokkal borított padlón. Kissy szemernyi 
részvétet sem érzett iránta. 

Chantal mozdult elsőnek. Odaugrott és elvette a pasas piszto- 
lyát. Aztán megint oldalra lépett, mert a következő is ott volt 
már az ajtóban. Ráüvöltöttek, hogy ne mozduljon, ő tétován 
fölemelte két kezét, jól látszott, hogy nincs bennük semmi. 

— A falhoz! — harsogta Vanessa, akit Jennifer után Pi ekkor 
tett be a szobába. A mikró kilépett oldalra, hogy a többiek lö- 
vései szabadon érhessék a pasast, és megismételte. — Azt 
mondtam, a falhoz! Chantal, a pisztolyt fogd rá, ne a csúzlit! 

— Ne mondd ki a nevemet — sziszegte a másik, és két kézzel, 
kinyújtott karral előreszegezte a fegyvert. 

— Ezek helybeliek, úgyis tudják, kik vagyunk. Mozdulj már, 
Duroc, vagy úgy jársz, mint Paré! — Vanessa oldalba rúgta a 
padlón fetrengő köpcöst, aki felnyögött. 

Duroc lassan az ajtó mellé lépett és megfordult. 

— Így már jobb. Térdre! 

— De... minden csupa üveg... 

— Kit érdekel? Chantal, lejjebb célozz, akkor sokkal fájdalma- 
sabb. 

Duroc óvatosan letérdelt. A két lány odalépett mellé és gyor- 
san megmotozta, miközben Nimby az ajtót biztosította. 

Akkor már bent voltak valamennyien, csak a két kicsi maradt 
kint, meg a maxik, hogy vigyázzanak rájuk. Kissy, Martin és 
Niala csatlakozott Nimbyhez, és megindultak a folyosón, min- 
den ajtót kinyitva, mindenhova benézve, mint mini kommandó- 
sok. Most már a füleiket se hajtották le. 

Félúton járhattak a ház terjedelméből ítélve, amikor kinyílt 
egy ajtó. Kissy beugrott az egyik hálószobába, amit már meg- 
vizsgáltak. Szemközt a fiúk ugyanezt tették, de Niala kint ma- 
radt. Intett nekik, hogy jöjjenek utána. 

Mulatságos volt, ahogy nesztelen léptekkel osontak a félmez- 
telen pasi mögött, akinek eszébe se jutott hátranézni. Álmosan 
botorkált a fürdőszobáig, és éppen a küszöbre lépett, amikor 
közvetlenül a háta mögött Niala megnyomta a gombot a bics- 
káján. Az előugró penge kattanására a férfi meg akart fordulni, 


de a kés hegye a hátának szegeződött, és egy hang szólalt meg 
a füle mellett. 

— Ne mozdulj — mondta Niala nagyon halkan. 

A pasas összerezzent. Alighanem nagyon gyorsan fölébredt, 
gondolta Kissy. Az ablak bezúzásától csak a szemét nyitotta ki, 
de nem tudta, hogy mit hallott, hát kikászálódott az ágyból és 
félálomban elindult pisilni. De egy késpenge hideg érintésétől 
hamar észre tér az ember. 

— Fordulj meg — suttogta Niala. 

A pasas megfordult. Lassan. Kissy utálkozva nézte csupasz 
mellkasát. Mint egy meztelen csiga. Hát férfi az ilyen? 

— Gérard Valentin — mondta Niala. 

A férfi nem állta a tekintetét. Lehajtotta a fejét és a padlót bá- 
multa. Nem tehette sokáig. Niala az álla alá nyúlt a késsel és 
kényszerítette, hogy fölemelje a fejét. A pasas kidülledt sze- 
mekkel bámult a pengére. 

— Megmentetted az életemet — suttogta Niala. 

— Ühüm -— szűrte a foga között Valentin. 

— Életben hagylak. Kvittek vagyunk. 

Niala elvette a kést, megfordult és elindult visszafelé. A tár- 
saik akkor szabadították ki Annika Talonent az egyik hálószo- 
bából. 

Kissy néhány pillanatig gondolkodott. Aztán döntésre jutott. 
Ellazította a gumit, bal kézbe vette a fegyvert golyóstul, a job- 
bal pedig lekevert Valentinnek egy akkora Jerry-pofont, hogy a 
pasas nekivágódott a falnak. 

— Gyerünk, lódulj! 


Mire visszaértek a szétrombolt ablakú helyiségbe — veranda le- 
het, gondolta Kissy —, a többiek már elvágták a férfi és a kis- 
lány kötelékeit. Annika Talonen egy méterrel előttük lépett be 
az ajtón. Csak egy törülköző volt rajta. 

Kissy boldogan nézte a család egymásra találását. Több mint 
két másodpercig. Aztán Sven Lindström elengedte kislányát, 
odalépett a barátnőjéhez, és teljes erejéből szájon vágta. Kissy 
leesett állal bámulta, ahogy Annika Talonen nekiesik a falnak 
és nyüszítve lecsúszik a földre — és nem értett semmit. De ez 
nem tartott sokáig. Egykettőre rájött mindenre. Dühösen a fal- 
hoz penderítette Valentint, és csak a kiáltozásra fordult vissza. 


Senki se tudta összerakni, mi történt. Duroc az egyik pillanat- 
ban még a padlón térdelt, a következőben viszont már állt, ma- 
ga elé rántva Vanessát, és kést szegezett a nyakának. Az egerek 
egyik kése volt, hogy honnan szerezte, nem tudni. A kislány ar- 
cán már megjelent a jéghideg düh, de a pasasnak még nem volt 
ideje megszólalni, amikor Kissy már cselekedett. Egyetlen, vil- 
lámgyors, tökéletesen koreografált mozdulattal nyúlt a késéért, 
az előhúzás pillanatában kinyitotta, és két méterről, kivédhetet- 
len ívben Duroc bicepszébe vágta. 

A pasas felüvöltött és elejtette a kést, de az még földet sem 
ért, amikor Vanessa már kipördült az elengedő szorításból és a 
fordulatot befejezve tökön rúgta támadóját. Duroc úgy csuklott 
össze, mint egy rongybaba. 


— Mi az úristen ez a vérfürdő?! 

Kissy fáradtan nézett a felügyelőre. Nem számított rá, hogy 
ezen az éjszakán még viszontlátja Castellit, de örült neki. A 
rendőrség megérkezése azt jelenti, hogy vége az egész őrült- 
ségnek és mehetnek haza. 

Lucas másnap, amikor elhozta nekik a sajtot, azt mondta, ad- 
dig volt nyugodt, amíg Angéligue nem telefonált, hogy már be- 
jöhetnek egyenesen a főkapun, és kell két mentőkocsi. Vanessa 
leszamarazta, tudnia kellett, hogy nekik nem eshet bajuk. Lu- 
cas közölte, hogy az első itteni ügyüknél nem így volt, és neki 
a gyanúsítottak testi épsége is fontos. Vanessa úgy nézett a 
rendőrre, mintha idegen nyelven beszélne, és nagyra nyitva kék 
szemeit megkérdezte: 

— De hát mi a csodának? 

Castelli és Lucas ért elsőként a helyszínre, egy sereg fegyve- 
res rendőrrel. Köztük volt Lejeune, Hublau, Édouard — úgy 
tünt, ezek az emberek sosem alszanak, pedig éppenséggel Cas- 
telli már órákkal ezelőtt hazament. A... a pasijához? Valószí- 
nüleg. Utánuk jöttek a mentők. Aztán két polgármester, a saint- 
jeani és a beaulieu-i, Robert. Aztán Bouriant tábornok. 

A ház tulajdonosa pont olyan volt, amilyennek az ember egy 
tábornokot elképzel. Bikatermetű, bulldogképű, és úgy közle- 
kedett, mint egy tank. Becsörtetett, végignézett az egereken, az 
emberrablókon és a sebeiket kötöző mentőkön, a szétrombolt 
ablakra csak odapillantott, és Castellihez fordult. 


— Tudjuk már, mi történt? 

— Hogyne, uram — felelte a felügyelő, kényelmesen nekitá- 
maszkodva a falnak. — Az ifjú hölgy egy kis különjövedelemre 
akart szert tenni. A pasijából inkább csak a pénzét szerette. Ta- 
lált magának partnereket — intett a megvert emberrablók felé. — 
Az egyikkel össze is jött, a gyerekek az ágyból rángatták ki 
őket. — Ez végeredményben igaz, gondolta Kissy, hiszen ágy- 
ban voltak, éspedig együtt, amikor ők megérkeztek. — Persze 
három emberért követeltek váltságdíjat. 

A tábornok ekkor megállt Duroc fölött, akinek éppen injekci- 
ót adtak. 

— Maga Duroc — mondta. — Maga kertészkedett nálam nem- 
rég. Így jutottak be? 

Az emberrabló elgyötörten bólintott. 

— Honnan tudta, hogy egy hétig nem vagyok itthon? 

— Kisváros — nyögte Duroc. — Mindenki mindent tud. . . 

Bouriant bólintott és továbblépett a másik két férfihoz, aztán 
a nőhöz. Már fel volt öltözve, Angéligue visszament vele rend- 
őri kísérettel, hogy fölvegye a ruháját. 

— Szóval maga az értelmi szerző? 

Válasz nem érkezett, Annika Talonen üres tekintettel bámult 
a levegőbe. 

— Maga — bólintott a tábornok, mintha választ kapott volna. — 
Az okozott kárt maga fizeti. 

Sarkon fordult, majdnem úgy, mint aki hátraarcot csinál, pe- 
dig civilben volt, jól szabott sötét öltönyben. 

— Lindströmék? 

— Úton a kórházba — felelte a mentőorvos, anélkül hogy felné- 
zett volna Paré sebeinek ellátásából. — Nincs semmi olyan ba- 
juk, amit pár nap fekvés, némi folyadék és egy kis vitamin 
rendbe ne hozna. 

— Köszönöm. — A tábornok tett öt nagy lépést és megállt az 
egerek félköre előtt. — Szóval ti vagytok azok a híres Jerry Ala- 
pítvány. 

Az egerek bólintottak. 

— Már terveztem, hogy meglátogatlak benneteket, csak sose 
volt időm. 

— Hát eljöttünk mi — cincogta Francoise. 

A tábornok lenézett rá. 


— Te vagy az a német kislány, akit pár éve megmentettek? 

— Nem, az én vagyok — mondta Elke, még az ujját is föltartot- 
ta. 

— Gratulálok. 

— Kösz. 

A tábornok még egyszer végignézett az arcokon. 

— S melyikőtök zúzta be az ablakot? 

Kissynek eszébe se jutott a fegyvere után nyúlni. Vanessa 
nyilván évek óta ismeri már a tábornokot. 

— Én — felelte a mikró. 

— Sejtettem. D" Aubissonék híres-nevezetes nevelt lánya. — A 
tábornok tekintete megállapodott a blúz zsebéből kikandikáló 
plüssegéren. 

— Örökbe fogadott lánya — javította ki a kislány szelíden, Kis- 
sy keze pedig mégiscsak elindult a dereka felé. Ezek szerint 
mégsem ismeri? 

— Mi a különbség? 

— Ég és föld. 

— Értem. És ki késelte meg Durocot? 

Kissy ijedten elkapta kezét a zsebéről, és zavartan jelentke- 
zett. Megszólalni nem mert. Hisz joga van hallgatni, de ha nem 
él ezzel a jogával, bármi, amit mond, felhasz. . . 

— Azt mondják, szép dobás volt — nézett rá a tábornok vala- 
honnan a magasból. 

Kissy megköszörülte a torkát. 

— Gyönyörű. .. dobás volt — cincogta. 

— Ezt el is várom. Jól van. Majd még beszélünk. Jó éjszakát. 
Castelli, vitesse haza őket. 

— Rendben. 


Éjjel kettőkor értek haza, rendőrségi csapatszállítóval. A mik- 
robuszt egy rendőr hozta utánuk, bevitte a garázsba, jó éjszakát 
kívántak és elmentek. 

Az összes kisfülű, görög milliomos, mindenki ugyanúgy vár- 
ta őket az udvaron. Már tudtak mindenről, Lucas fölhívta 
Georges-ot és elmesélte. 

Az egerek fáradtan lehuppantak az asztalokhoz és elfogadtak 
néhány falatot. Kissy a maga részéről rácsatlakozott egy palack 


narancslére, akár infúzióban is elfogadta volna, és elhatározta, 
hogy addig nem kel föl, amíg tart belőle. 

— Szörnyű — mondta madame Dimitriádisz. — Szóval igazából 
nem is három embert raboltak el, csak kettőt. 

— Igen, madame Dimitriádi — felelte Vanessa —, és különféle 
villákban bujkáltak, ahol nincs otthon a tulajdonos, a személy- 
zet pedig nem takarítja naponta az egészet. 

Kissy összenézett a narancslével. Vanessa már megint elhi- 
bázta a hölgy nevét. De ezúttal ő is fölfigyelt rá. 

— Te tudsz görögül, Vanessa? 

A kislány lenyelte a sütit és tűnődve nézett a következőre. 

— Édeskeveset. Annyit, hogy kaliméra... kaliszpéra... szasz 
parakaló... efharisztó. .. ilyeneket. 

— Ennyivel már Görögországban is elboldogulnál... de még- 
iscsak többet kell tudnod, ha ismered a családnevek nőnemű 
végződéseit. 

Kissynek leesett az álla, és úgy maradt. 

Vanessa elmosolyodott. 

— Ez egy panzió, asszonyom. Igyekszünk megtanulni min- 
dent, amivel kifejezhetjük vendégeink iránt érzett nagyrabecsü- 
lésünket. 

Ezzel fölkapta és megette a következő sütit, Kissy pedig 
megállapította, hogy a kislány nem igazi. Ilyen nincs. Ez egy 
mesealak. Az imént még bezúzott egy ablakot, majdnem meg- 
ölték, most meg itt ül, fölmondja a görög szótárat, és csiszolt 
mondatokban udvarolja körül a vendéget. Az éjszaka közepén. 

De aztán már nemsokára véget ért ez a hosszú nap. Fölmen- 
tek a szobáikba, bebújtak az egérlyukakba és aludtak. 

Reggel Kissy félig alva kiballagott a fürdőszobába. Elhaladt 
az összeölelkező Jennifer és Jean mellett, elbotorkált a fürdő- 
szobáig, benyitott, belépett, megnézte a tükörben az álmos ege- 
ret, aztán hirtelen hátracsapódtak a fülei. 

Jennifer és Jean?! 


Igen. Jennifer és Jean. Hajnalban történt, fél három után, ami- 
kor ők aludni mentek. Jean elkísérte Jennifert és bevallotta ne- 
ki, hogy féltette őket. Elég rémisztő egy kaland volt, még így 
elbeszélésből is. Főleg az egyiküket féltette: ezt itt, ni. És meg- 
csókolták egymást. 


Jeant eléggé zavarta a rászegeződő figyelem a reggelinél. A 
villa udvarán ettek, összetolt asztaloknál, másként el se fértek 
volna, ott volt az összes kisfülű, és rengeteg ennivaló. Az ege- 
rek megéheztek a nagy verekedés után, és annyit ettek, mintha 
legalábbis vízilovak lennének. Ott voltak természetesen a Ford 
szülők is, és az ő tekintetük még jobban zavarta Jeant. Sietve 
közölte, hogy természetesen semmi olyasmi nem történt, és a 
szándékai igazán tisztességesek. 

— Ez elég nagy baj — felelte Chantal, és bátran szembenézett a 
Ford szülőkkel, akik szemlátomást nem értettek egyet vele. 

De aztán ezt a témát félre kellett tenni, mert befutott Lucas. 
Elhozta azt a bizonyos sajtot, és elmesélt egy-két dolgot. 

— Szóval igazatok volt. Verdier-t bizony a kocsi alá lökték. 
Valentinnel együtt mentek bevásárolni, szándékosan jó messze 
onnan, ahol a túszokat őrizték. Verdier egyedül ment be és a 
kocsiban hagyta a telefonját. A telefon megszólalt és Valentin 
fölvette. 

Kissy észrevette, hogy Vanessa a kése hegyével betűket raj- 
Zol a szendvicsére. A. T. 

— Annika Talonen volt az — folytatta Lucas, aki nem látta a 
szendvicset. — Azt hitte, hogy Verdier-vel beszél, és a szöveg- 
ből világos volt, hogy összejött a pasassal. Valentin kiszállt a 
kocsiból és lesbe állt a társára. Meg akarta verni, de amikor 
meglátta a közeledő teherautót, inkább alálökte. Szerencséje 
van, a sértett fel fog épülni, már magához tért. 

Itt kis szünet állt be az elbeszélésben, a rendőrfőnök elfoga- 
dott egy pohár narancslevet Blanche-tól. A hirtelen csendben 
Vanessa szólalt meg. Világosan és félreérthetetlenül mondta ki, 
többféle jelzővel, hogy Annika Talonen micsoda. Kissy rosz- 
szallóan csóválta a fejét, bár a kislány vadságát régóta ismerte. 
Az egykori utcagyerek ma is gyakran előbukkant a jólneveltség 
burka alól. 

— Szóval — folytatta Lucas, nem zavartatva magát a közbeszó- 
lástól — Valentin gyilkossági kísérletet i5s beismert. A feleségé- 
vel már beszéltem, neki nem ez volt a legsúlyosabb baja, nem 
mondta ugyan, de gyanítom, hogy válás lesz a dologból. Paré 
és Duroc ügyvédje azzal fenyegetőzik, hogy följelent titeket 
testi sértésért, de fogadok, hogy hamar alábbhagy a szenvedé- 
lye. Duroc drámaian forgatja a fejét és zengzetes szavakat 


mennydörög, hogy mi lesz, ha megbénul a karja. Az orvos sze- 
rint ha most tudja mozgatni, akkor ezután már nem bénul meg. 

— És tudja? — cincogott közbe Kissy. 

— Hát persze, csak fáj a válla. Ami azt illeti, a másik sérülése 
sokkal több gondot okoz neki. 

Vanessa sátáni vigyorát tanítani lehetett volna az ördögkép- 
zőben. 

— Jó nagyot rúgtam, mi? 

— Hát nagyot, annyi szent, a doki szerint nem sokon múlott, 
hogy műtét nem lett a vége. Annak pedig Duroc nagyon, de na- 
gyon nem örült volna. 

Vanessa dühösen pattant föl. 

— A francba, Lucas! Honnan tudhattam volna? Egyetlen má- 
sodpercem volt rá, hogy cselekedjek, és egyszerűen nem tud- 
tam több erőt beleadni. Ennyi telt tőlem és kész! 

Az egerek majdnem az asztal alá estek nevettükben. A kisfü- 
lűek nem annyira. 

Vanessa hirtelen a rendőrfőnökre nézett, és fölcsillant a sze- 
me. 

— De hisz még nincs veszve minden. Bemegyek hozzá és 
megrúgom újra. Jó? 

Kissy elkapta Lucas mosolyában azt az ismerős kifejezést, 
amit Vanessa egész sor emberből kiváltott már: , Édes kis kö- 
lyök vagy. Elfogadnálak." De aztán szigorúra igazította az ar- 
cát és mással folytatta. 

— Hanem a csúzlíijaitokkal jó lesz, ha vigyáztok. Paré vagy 
féltucat golyót kapott, kettőt a kórházban szedtek ki. Szabályo- 
san belementek, mintha tűzfegyverből lőttetek volna. Csak húst 
értek, se csontot, se belső szervet, de nem lesz mindig ilyen 
szerencsétek. 

— De igen! — csattant föl Vanessa. — Nagyon is remélem, hogy 
mindig ilyen szerencsénk lesz. Annál a féregnél fegyver volt és 
éppen ránk akart lőni. Sajnos nem volt időnk megbeszélni, 
hogy hányan lőjünk és milyen erővel, sürgősebb volt megvéde- 
ni egymás életét meg a sajátunkat. 

Lucas nem felelt, latolgatta a választ. Kissy szerette volna el- 
kapni a tekintetét, hogy a sajátjával megüzenhesse a diagnózist. 
De a rendőrfőnök egyedül oldotta meg a problémát. 


— Szerencsétek volt, hogy nem okoztatok súlyosabb sérülést. 
Akkor sajnos kénytelen lennék titeket is átadni a vádhatóság- 
nak, bár nem kétlem, hogy felfüggesztettel megúsznátok. No 
mindegy, a lényeget elmondtam... 

— A fenét — mondta Niala. — A banditák hogyléte huszadran- 
gú. Azt mondd, mi van Lindströmékkel. 

— Fogalmam sincs, Nicole. Nem beszéltem senkivel, aki tud- 
ná. Nekem ugyanis a ti banditáitokra kell gondot viselnem. De 
ideje mennem, a sajtot és a híreket átadtam. Egy óra múlva jó 
nektek? 

Söze 

— Vallomást tenni, természetesen. Azt hitted, megúszhatjá- 
tok? 

— Mi olyan sürgős? — kérdezte Vanessa. — A Hendriksen-ügy- 
ben egy évszázad telt el, mire méltóztattatok fölvenni a vallo- 
másunkat. 

— Azok más idők voltak. Emberhiány volt, és akadt még pár 
fontos ügyünk. Most ez a legfontosabb. Tudod, a tábornok, a 
görög házaspár... túl sokan sürgetik a vádemelést. Castelliről 
nem is beszélve. 

— Miért, mi van vele? — kérdezte Chantal. 

— Neki is fontos ez az ügy, és elég nagyágyú ahhoz, hogy né- 
ha a kedvében járjunk egy kicsit. No megyek, még rengeteg a 
dolgom. Sziasztok, és vigyázzatok a macskákkal. 


Persze hogy vigyáztak velük. De az a srác se volt macska, aki- 
vel Kissy összeakadt a rendőrségen, míg a sorára várt. A többi- 
ek nem voltak ott, a folyosókon kóboroltában az épület egy 
másik részére keveredett, ahol még sose járt. De nem aggasz- 
totta magát, hisz bármilyen labirintusból kitalál: csak arra kell 
gondolnia, hogy a végén elhelyeztek egy darab sajtot. 

Először a hangokat hallotta, aztán ahogy befordult, meglátta a 
lányt és a fiút is. A lány táskája a fiú kezében, magasra tartva. 
A fiú röhögött és úgy ugrált, mint egy kosárlabdázó. Jó magas 
is volt. A lány kérlelte, hogy adja vissza. A lány kicsi volt, ta- 
lán egyidős Kissyvel, de jóval alacsonyabb. Fekete haj, távol- 
keleti arcvonások. 

— Add vissza neki — mondta Kissy csendesen. A fiú rá se he- 
derített. Kissy megindult felé. — Azt mondtam, add vissza neki! 


A srác odanézett. 

— Szóltál, tökmag? 

Kissy megállt a másik lány mellett, másfél méterre a fiútól. 
Abban a jól beidegzett, lezser Jerry-tartásban, amiből egy 
szempillantás alatt úgy robbannak ki, mint az elengedett íj. 

— Add vissza neki. Nem mondom el többször. 

A srác gúnyos tekintettel végigmérte Kissyt, aki fapofával vá- 
rakozott. Ha a lakli tudná, hogy ő két lábra ágaskodva is csak 
tíz centi magas, még gúnyosabb lenne a képe. De a kis dolgok 
sokszor veszélyesebbek a nagyoknál. Például a vírusok igazán 
kicsik, mégis. . . 

— Mi folyik itt? 

Lejeune százados hangja közvetlenül Kissy mögött szólalt 
meg, de neki arcizma se rezzent és nem vette le a szemét az el- 
lenségről. Így nem látta, milyen arccal érte el Philippe, hogy a 
srác visszaadja a táskát az ázsiai lánynak. 

— Bocsánatot kérek, kisasszony — motyogta. 

— Így már jobb — felelte a százados. — Ez még egyszer elő ne 
forduljon. Tűnés befelé. 

A srác elkotródott. A lány is elindult az ellenkező irányba, 
odadobva Philippe-nek egy köszönömöt. 

Kissy megfordult, a Jerry-kiképzésben szerzett minden fe- 
gyelmét összeszedve, hogy higgadt maradjon. A százados mo- 
solyogva nézett szembe vele. 

— Meg akartad verni, mi? 

— Elrontottad a vadászatomat — közölte Kissy zordonan. 

Philippe nevetett. 

— Ne törődj a kölyökkel. Egy primitív csirkefogó, de tart tő- 
lünk, mert van már egy s más a rovásán. Amúgy ártalmatlan. 

— Viszont jó magas — jelentette ki Kissy. 

— És ez miért fontos? 

— Komoly teljesítmény lett volna orrba rúgni. 

Philippe megcsóválta a fejét és elment a dolgára. Kissy sóhaj- 
tott és ő is továbbment. Az élet kihagyott lehetőségek sorozata. 

Még Vanessa is kis telhetetlennek nevezte, amikor elmesélte 
kalandját a többieknek, és emlékeztette, hogy alig néhány órája 
még egy emberrabló vérében fürösztötte a pengéjét. Így mond- 
ta. Kissy nem tudta, milyen képet vág, de Vanessa leolvasta ró- 


la a gondolatait, még mielőtt ő maga rájött volna, hogy mik a 
gondolatai. 

— Jaj, ne vágj már ilyen képet, egérke. Ott hemzsegtünk tizen- 
egyen, kizárt dolog, hogy bajom eshetett volna. Ha nem vágod 
bele a kést, elővettem volna a sajátomat és mintát hasítok a 
mancsába. Aztán lehet, hogy nem is rúgom meg, hanem ha már 
úgyis a kezemben van a kés... 

— Hagyd már abba — szólalt meg Angéligue. — Éppen elég vé- 
res volt az éjszakánk enélkül is. 

A kislány döbbenten nézett egyikükről a másikukra. Kissy 
megkönnyebbülten látta, hogy olyasmi történt vele, ami na- 
gyon ritkán fordult elő: elakadt a szava. Egyszerűen nem tudta, 
mit mondjon. Hosszú másodpercekig. 

— De hiszen — szólalt meg jó negyed percnyi áldott csönd után 
— mi Jerry-egerek vagyunk. 

— Ha így bánsz a késsel — jegyezte meg Niala —, nem sokáig 
leszünk már azok. 

— Hát mik leszünk?! — csattant föl a mikró, odapördülve nő- 
véréhez. 

— Bennlakók a fiatalkorúak börtönében. 

Kissy gyorsan oldalt lépett, hogy láthassa Vanessa tekinteté- 
ben azt az ismerős, jéghideg dühöt, amint keresztülfúrja Niala 
fagyott testét és grönlandi klímát idéz elő az épületben. A fo- 
lyosót már tízcentis hóréteg borította, az elhaladó rendőrök 
nagykabátban vacogtak, Kissy háta mögött elrohant egy riadt 
pingvincsapat, és már az őket üldöző jegesmedve is közeledett, 
amikor Vanessa váratlanul elmosolyodott, és szertefoszlott az 
egész látomás. Nyár volt megint. 


Később, amikor visszagondolt erre a nyaralásra, megállapította, 
mennyire relatív az idő, Einsteinnek tökéletesen igaza volt. Az 
éjszakai harc a tábornok villájában úgy az emlékezetébe véső- 
dött, mintha filmre vette volna. Minden másodperc, minden 
mozdulat. A délutánnak és az estének csak egyes részletei, 
percről percre. A nyomozást megelőző és a rákövetkező napok- 
ról — édeskevés. 

Lustálkodás a napon vagy az árnyékban, a tengerparton, a 
hátsó udvarban, a kertben. Kirándulás a hegyekbe, erdőbe, fá- 
ramászással. Teniszmeccs. Edzések. Az egyik edzésről meg- 


maradt egy nagyszetű pillanat, amikor három plusz találatot tu- 
dott bevinni Vanessának, és a következő összecsapásban a lá- 
bát is kirántotta alóla. Utána külön sajtos szendvicset kapott tő- 
le, zöld fűszerekkel. Nimbynek annyira megtetszett, hogy ott 
az asztalnál ki akarta rántani Vanessa alól a lábát, úgyhogy in- 
kább csinált neki is. Céllövészetet is tartottak megint, a múlt- 
kori airsoft fegyverekkel, és megcsodálták Elke szép fejlődését. 

És persze a triblik. Róluk azért jobban megmaradtak az emlé- 
kek. Naponta többször meglátogatták Suzyt és a gyerekeket, 
vittek nekik ennivalót — azaz persze csak Suzynek, de hát a ki- 
csiknek is abból lesz a tej. Suzy azelőtt sem vetette meg a tejet, 
de nem tartozott a kedvencei közé — most lelkesen itta, fél liter 
meg se kottyant neki. De persze először is befalta a húst, éppen 
úgy, ahogy Nimby véleménye szerint a szánhúzó kutyák a 
sarkvidéken, miután leterítették a nagy jávorszarvast. Hát Su- 
zynek jávorszarvast nem vittek, de csirkét és marhát igen. 
Disznót nem, mert az veszélyes, Niala közölte, hogy a legrit- 
kább esetben ad kutyának disznóhúst, és másnak sem ajánlja. 
Ez még akkor volt, amikor Suzy kicsi volt. A disznóhúsban 
olyan kórokozók lehetnek, amik veszélyesek, emberre is, ku- 
tyára is. Ezért tiltotta be több vallás az ókorban, mert megfi- 
gyelték, hogy disznóhús fogyasztása után gyakran megbeteg- 
szenek — hiszen a higiéniát még nem ismerték, ráadásul meleg 
égövön éltek. 

Mindenki tudta, hogy Suzynek nincsenek ilyen aggályai, és 
ha disznót vinnének neki, azt is élvezettel behabzsolná. Akár 
egy egészet. Mostanában rengeteget evett, ami nem csoda, a 
hat pici szivattyú naponta többször követelte a tejet, és ha úgy 
nyúlt hozzájuk az ember, rögtön bekapták az ujját is, egy pilla- 
nat alatt le is nyelték, úgy kellett kihúzni a torkukból. Vanessa 
szerint egy-két héten belül az egész karjukat le tudják nyelni, 
egy hónap múlva pedig csak úgy nyúlhatnak hozzájuk, ha előt- 
te egy biztonsági övvel a falhoz erősítik magukat. Ő legalábbis 
nem akarja, hogy a farkincájánál fogva rángassák vissza. 

Jenniferékről több részlet maradt meg az emlékeiben. Egy- 
folytában azon igyekeztek, hogy választ kaphassanak a kérdé- 
seikre. Egyik nap össze is írták őket. 

1. Szerelmes-e Jennifer csakugyan? 

2. Szereti-e a srác az egeret? 


3. Megérdemli-e egy valódi Jerry szerelmét? 

4. Hol tartanak? 

5. Mikor fognak előrébb tartani? 

A kérdések nehezek voltak. Nem látszott, hogy bármelyikük 
tíz centivel a föld fölött lebegne, virágok sarjadnának a lépte 
nyomán vagy pici, szivárványszínű tündérek rajzanák körül, 
márpedig ezek egyértelmű jelei a szerelemnek — Chantal sze- 
rint. Amikor ezt mondta, Kissy összenézett Nialával a háta mö- 
gött, és szavak nélkül megbeszélték, hogy nem tesznek föl kér- 
déseket. 

Egypár kérdés azért elhangzott még ugyanaznap, vacsorához 
készülődve, amikor Tom tekintete megpihent a lányán, amint 
összenéz a fiúval. A nagy kék macska, ahogy Tomot most már 
gyakran becézték, kicsit gyanakvó vagy talán szkeptikus arcot 
vághatott, mert a tálalással foglalatoskodó Niala megnyugtatta. 

— Semmi vész, cicus. Jean tudja, hogy egy valódi Jerry nem 
akárki, és be kell tartani a játékszabályokat, ha egerezni akar 
vele. 

— És mik azok? — kérdezte a cicus. Főleg azért szólították szí- 
vesen cicusnak, cicának vagy nagy kék macskának, mert nem 
volt benne semmi macskaszetű. 

— Tisztelet és megbecsülés. Odafigyelés és odaadás. Egymás 
problémáinak, gondjainak figyelemmel kísérése és maximális 
segítség a kezelésükhöz. Feltétlen hűség, amiben nem az a lé- 
nyeg, hogy nem bújunk össze a szomszéd mezei pocokkal, ha- 
nem hogy mindig vállaljuk egymást, az egymásnak adott sza- 
vunkat, nem döntünk egymás nélkül fontos kérdésekben. Biza- 
lom. A féltékenységi drámáknak jó helyük van a vígjátékok- 
ban, lásd például a kishúgom névadóját Pierre Richard-ral, 4 
magas szőke plusz két szőke. 

— Vanessa játszott Pierre Richard-ral? — csillant föl az ő Va- 
nessájuk szeme. Igazán szólíthatta Guedjet a keresztnevén, első 
találkozásuk óta leveleztek. — Nem is tudtam. 

— Nem, a másik névadód, Richard Bohringer. — Niala beszéd 
közben várakozóan nézte Jeant, aki mostanra szánta el magát, 
hogy megszólaljon. 

— És végeredményben mit vártok tőlem, egérkék? Tegyem le 
a nagyesküt, hogy megfelelek a normáitoknak? 


— Szó sincs róla — rázta meg a fejét Niala. — Felelj meg nekik. 
Ha megfelelsz, fölösleges az eskü. Ha nem felelsz meg, akkor 
IS. 

— Megpróbálok — mondta Jean kicsit bizonytalanul. — De mi 
lesz, ha nem si... 

Nem fejezte be. Vanessa lelkesen csillogó szemekkel meredt 
rá, kicsit kilógatva a nyelvét, pont mint Suzy egy ígéretes falat- 
ra. Nem lehetett megnyugtató látvány olyannak, aki nem tud 
verekedni. 

Jennifer később szavukat vette, hogy nem szedik le Jean fejét, 
ha nem sikerül minden tökéletesen a kapcsolatukban. Elvégre 
ezt is meg kell tanulni, és neki még nem volt igazán komoly 
kapcsolata, csak amolyan együtt mászkálások. Szíves örömest 
megígérték, hogy nem bántják a srácot. Hiszen ha aggódik érte, 
az jó jel. 


És hát maradt egy további emlék ezekből a napokból. Másfél 
nappal a nagy verekedés után Lindströmék eljöttek köszönetet 
mondani. A férfi már teljesen jól volt, a kislány még gyengécs- 
ke kicsit, de aznap hazaengedték mindkettőjüket. 

Strandlabda egyből meglátta Kissyt az egérhadban és rögtön 
őhozzá sietett. Megállt előtte, fölnézett rá, és pontosan egyszer- 
re, ugyanazzal a mozdulattal ütögették meg az orruk hegyét. 
Aztán Kissy nyakába ugrott, ő pedig fölkapta és boldogan ma- 
gához szorította. 

A találkozó többi része nem volt érdekes. Leültek a kertben 
és elbeszélgettek Lindström úrral, aki tudott franciául, meg 
Kerstinnel, aki nem. De Niala megoldotta, hogy vele is megért- 
sék egymást, talált egy lányt a panzióban, aki jól tudott svédül. 
Lindströmék ugyanis nem finnek voltak, hanem finnországi 
svédek, bár persze ha Niala finn vendéget talált volna, Kerstin 
azzal is szót értett volna. 

A tolmácsnak nem volt sok dolga, a legtöbbször szavak nél- 
kül is értették egymást. Kerstin segített megetetni a tribliket, 
mert éppen itt volt az ideje, gyönyörűséggel rakosgatta őket 
Suzy mellé, és dumált is nekik, de a kölykök nem igényelték a 
tolmácsolást. Hisz franciául se tudtak. Aztán megmutatták a 
Szárnyacskát, mert Kerstin kíváncsi volt, hogy mivel fényké- 
pezték le, s az apját is érdekelte. Strandlabda röpíthette föl a 


gépet, ami végrehajtotta Nimby egyik repülési programját, 
többször is elszállva fölöttük. Aztán megnézték a képeket, 
ahogy felülnézetből integetnek neki. 

A kislány rengeteget sütit képes volt megenni, a panzió cso- 
kis keksze el is fogyott, pedig ők alig csipegettek belőle; sze- 
rencsére a vaníliásból még maradt a vendégeknek, és majd Isa- 
belle néni rendel készen. Vanessa még reggel csinált narancsos 
sütit, abból volt még, Kerstinnek nagyon ízlett. Vanessa meg- 
ígérte, hogy süt még, amíg itt lesznek Franciaországban. Egy 
ideig maradnak, a kislány anyja persze látni szeretné a gyereket 
és meggyőződni róla, hogy épségben van, de ő jön ide, az esti 
géppel érkezik. Kissy legnagyobbrészt Kerstinnel foglalkozott, 
a felnőttek — Blanche, Georges, a maxik, Niala, időnként még 
egy-két mini — beszélgetése nem érdekelte annyira, de később a 
többiek elmondták, hogy a szülők elváltak; ezt persze eddig is 
sejtették. Jól menő cégük van Tammerforsban, finnül Tamperé- 
ben, továbbra is társtulajdonosok benne, de az asszony vezeti. 
Valamilyen csomagolóanyagokat gyártanak. Kissyt ezek után 
nem lepte meg, hogy Lindström úr szabadkozó mozdulattal egy 
borítékot helyezett az asztalra, mondván, hogy ez csak egy je- 
lentéktelen apróság. 

Hát terjedelemre csakugyan kisebb volt, mint a virágcsokor, a 
több doboznyi csokibonbon és a díszpapírba csomagolt palack. 
De a csekk ötvenezerre volt kiállítva, úgyhogy Georges be is 
tette a széfbe, miután a vendégek elmentek, addig is, amíg elvi- 
szi beváltani. A palackot se nyitották fel, Lindström úr vezet, 
de a bonbonból majdnem egy egész dobozt Kerstinnel etettek 
meg. A virágok csak négy vázában fértek el, pedig Niala jó na- 
gyokat keresett. 

A beszélgetés főleg a történet következményeiről szólt, de ez 
Kissyt egyáltalán nem izgatta. Magától értetődően mindenki 
mindenkit be fog perelni. Georges már közölte az ügyvédjével 
— Brigitte-tel, akivel egyszer Kissy is találkozott —, hogy írjon 
egy beadványt, kártérítést akar, amiért Duroc túszul ejtette és 
életveszélyesen megfenyegette Vanessát. 

De hát kit érdekel mindez? Semmi köze a lényeghez, a lé- 
nyeg pedig a verekedés. Különben is, még a Hendriksen ellen 
indított per sem ért véget, pedig tudni lehet a végét. Majdnem 
egészen biztos, hogy Georges fog nyerni. Lesz a kezében egy 


ítélet, ami csillagászati összegű kártérítésre kötelezi a shindyt. 
Pénzt ebből Mohi, azazhogy Vanessa soha nem fog látni. A 
Hendriksen rabkeresményéből letiltható összeget Schneiderék 
kapják, Johann azt mondta, bankszámlára teszi Elkének, talán 
kijön majd belőle az esküvői csokra. Ha jó sokára megy férj- 
hez. 

Vanessa azt mondta, ha még pár tucat shindyt és emberrablót 
megfékeznek, egész komoly havi apanázsra tehetnek szert, ta- 
lán reggelenként croissant-t is vehetnek belőle. 


Kissy sajnálta, hogy a vakáció hátralevő részében már nem 
akadtak össze senkivel, akit meg kellett volna verni, le kellett 
volna lőni, vagy legalább nyakon ragadni és arrébb hurcolni, 
ahonnan már hiába magyarázza, hogy ÍrFEEEEEEEtEt. De... ha 
öszintén belegondolt, akkor annyira mégse sajnálta. Nem bán- 
ta, hogy nem kell verekedni, illetve csak az edzéseken, nem 
kell megkéselni embereket, nem kell ablakot szétverni, nem 
kell félni senkitől. 

Azért utólag eléggé megijedt. Alighanem mindannyian, kivé- 
ve Vanessát. Akkor, a kést meglátva nem jutott ideje megijed- 
ni, csak előkapta a sajátját és gondolkodás nélkül elhajította, 
még célozni se nagyon volt ideje, csak ösztönösen csinálta. Ha 
az emberrablók pisztolya az ő kezében lett volna, azt süti el, 
éppen úgy gondolkodás nélkül. És lehet, hogy megölte volna a 
pasast. Bár persze ha valakit vállon lőnek, abba nem hal bele. 
De ha más lett volna a helyzet, akkor máshol kellett volna rálő- 
nie. Nem tudta, hogyan érezné most magát. 

Hála az égnek, hogy Vanessa legalább az ő késétől nem for- 
gott veszélyben. Annyit gyakorolták a dobálást, hogy ebből a 
távolságból nem hibázhatta el. Pedig sokféleképpen lehetett 
volna. Ha tétovázik, akkor Durocnak van ideje úgy fordulni, 
hogy Vanessa kerüljön a kés útjába. Ha rosszul fogja meg a 
fegyvert, akkor a nyelével találja el a pasast, aki csak röhög raj- 
tuk. Ha túlságosan vigyáz, nehogy Vanessát találja el, akkor 
még elhajítja a kést a pofa mellett. 

Eszébe jutott a Sheila-ügy... milyen régen is volt. Amikor 
megérkeztek a házhoz, Nimby elővett mindenféle holmit, egy 
kést is, vagy talán kettőt? Erre már nem emlékezett. Persze 
nem használták se a késeket, se mást, Nimby valamilyen önvé- 


delmi sprayt is hozott, azt se. Amikor elkezdték a Jerry-kikép- 
zést, egyszer valaki említette azt a sprayt, hogy hordhatnának 
magukkal, de Vanessa, vagyis még Mohi lefitymálta, azt 
mondta, ha kifogy belőle a gáz, az csak akkor derül ki, amikor 
már késő. A kés viszont nem merült föl akkoriban, alighanem 
mindenki megfeledkezett róla, Mohi pedig többre tartotta a ke- 
zét meg a lábát. Csak jóval később kezdtek fölfegyverkezni, 
amikor a padlásukon talált íjaknak köszönhetően kiderült, hogy 
Mohi mesterlövész, ezeket a rémületes késeket pedig csak sok- 
kal később vették használatba. Micsoda szerencse, hogy mos- 
tanra így megtanult bánni velük. 

Jennifer kése volt az, amit Duroc Vanessa nyakának szege- 
zett, egyszerűen kikapta a lány kezéből, amikor annak másfelé 
fordult a figyelme. Jennifer utólag visszaemlékezett, hogy túl- 
ságosan a végénél fogta a kést, és nem is figyelt a pasira. Saj- 
nálta a dolgot, és azt mondta, még egyszer nem követ el ilyen 
hibát. Egyikünk se, felelte Vanessa. Ennek az esetnek az a ta- 
nulsága, hogy a pácienseket egy pillanatra sem szabad felügye- 
let nélkül hagyni, akkor sem, ha már leterítették őket. 

Így mondta. Leterítették. Ugyanazzal az ártatlan tekintettel, 
amivel egy pillanattal korábban megvakargatta Suzy füle tövét. 

A La Rochelle-i utat egy rövid megbeszéléssel elintézték. 
Nem mennek. Semmi garancia, hogy Vladek otthon töltötte a 
nyarat, és csak a strandra jár gyerekeket bámulni. Ninót oda- 
küldték, de miért is ne, kelljen csak a rusnya shindyjének úti- 
költségre költeni meg ürügyet kitalálni. A feleségénél, VIladek- 
nél, akárhol. 

Ők inkább itthon töltötték az utolsó napokat. Marie néninél és 
a villában, meg persze a panzióban, bár most nem ott laktak, de 
a nap egy részét mindig ott töltötték. Isabelle néninek jól jött 
egypár kukta, no meg Vanessának is, aki már olyan természete- 
sen főzött a vendégeknek, mint egy igazi szakácsnő. De mivel 
mégsem volt az, csak a néni felügyelete alatt dolgozhatott, hi- 
szen a panzió konyháját rendszeresen ellenőrzik, ott nincs he- 
lye szabálytalanságnak. 

De hamarosan munkába áll a főállású szakácsnő. Szeptem- 
berben telik le a jelenlegi szerződése egy nizzai étteremben, ak- 
kor áll itt munkába. Már megállapodtak a néniékkel. A hölgyet 
Marie-nak hívják, negyvenéves és ért mindenhez, amihez itt ér- 


teni kell. Isabelle néni két hétig felügyeli a munkáját, az lesz a 
próbaidő, azután leteszi a serpenyőt és a kanalat. Az üzlet irá- 
nyításában továbbra is tevékenykedik, vagyis nyugdíjba még 
nem megy. 


— Gyerekek! — lépett be Niala. — Mindenki vegye föl a legszebb 
mosolyát, jön Nimby bácsi választani! 

A gyerekek egyáltalán nem mosolyogtak, fogalmuk se volt, 
hogy azt hogy kell. Sokkal jobban foglalkoztatta őket, hogy a 
világ egyszeriben nagyon bonyolult lett: kinyílt a szemük. Meg 
kellett barátkozniuk az új helyzettel. 

Kissy mosolygott helyettük is, ahogy a bukdácsolásukat fi- 
gyelte. Még nem tudtak megállni a lábukon, kúszva közelítet- 
ték meg az emlőket, de a pokróc minden egyes ráncával meg 
kellett küzdeniük. Látni láttak ugyan, de nem tudtak még mi- 
hez kezdeni a képpel — Niala szerint még csak foltokat láttak —, 
csak a szaglásukkal boldogultak. Az egerek már csak akkor se- 
gítettek nekik, ha nagyon elakadtak. 

Már túl voltak a hosszas tanakodáson, hogy végül is milyen 
kiskutya legyen. Niala kijelentette, hogy ezt Nimbynek kell el- 
döntenie, ők nem szólhatnak bele. Akkor legyen kislány, felelte 
Chantal habozás nélkül. Fiú, vágta rá Vanessa. Elke csatlako- 
zott a lánypárthoz, Martin szintén a fiú mellett kardoskodott, 
amire Niala közéjük lépett és megpróbálta lecsitítani őket, 
mondván, ezen igazán nem veszhetnek össze. 

— Dehogynem -— vágta rá Elke. — Verekedhetjük össze is ma- 
gunkat! 

Azzal rávetette magát Kissyre, aki ezúttal hagyta magát föld- 
re dönteni, de egykettőre megfordította a helyzetet és két vállra 
fektette az izgága kisegeret. 

— Azt hiszel, nyertélsz? 

— Azt — nevetett Kissy. 

— Téveded magadat. Mert most összes kezeidek szükséges, 
hogy lefogva tartjad zsákmányodat. Amint elnyúlod a fűszer- 
tartóért, én kiszabadulom és győzlek. 

— És ha nem nyúlok a fűszertartóért? 

— Egérhusi sónélkültelenül nem Jó. Sőt kell mustár is. 

Kissy még jobban nevetett, aztán összeborzolta a kislány ha- 
ját és fölkelt. Elke talpra ugrott és nekirontott Pinek. 


Elkére jellemző, hogy úgy támadta meg Kissyt, hogy még 
nem is tudta, milyen párton áll. Ha tudta volna, hogy mindket- 
ten kislánykutyát javasolnak, akkor is megtámadta volna. 

A lányok mind kislányt mondtak, csak Vanessa fiút, Niala és 
Angéligue pedig komolyan vette, hogy ne szóljanak bele, akár- 
csak Pi. Így a lánykutya nyert öt szavazattal kettő ellen, három 
tartózkodással. De a tizenegyedik szavazat döntött. 

— Fiú lesz — mondta Nimby. 


Most tehát összegyűltek mind a kiskutyaszentélyben, halk cin- 
cogással figyelték a táplálkozó apróságokat, és megpróbáltak 
tanácsokat adni Nimbynek, hogy melyiket válassza. A hat kö- 
zül, mert bár Nimby fiút akart, a lányokat változatlanul ajánl- 
gatták neki. 

— A bal szélsőnek nagyon helyes farkincája van — mondta 
Jennifer. Suzy válaszul megcsóválta a sajátját, ami szintén na- 
gyon helyes volt; nyilván örült neki, hogy csemetéjét dicsérik. 

— Balról a harmadik egy igazi kis farkas — állította Vanessa. — 
Már átmászik a többieken és nemegyszer elsőként ér célba. 

— Ennek nagyon szépek a foltjai — mutatott Chantal az egyik- 
re, aki éppenséggel lány volt. 

— Ez itt szép kövér, életrevaló — mutatta Niala a legnagyob- 
bat. 

— Csak azt ne válaszd! — sikkantotta Francoise, és a mellék- 
épület végébe mutatott. Egy csomó régi bútor állt ott, s mel- 
lettük éppen feltűnt Macska Öt. Vagy ki tudja, melyik. Kissy 
nem nagyon tudta már megjegyezni az évente újrakezdődő szá- 
mokat. Mindenesetre egy fekete-fehér foltos kiscica volt, aki 
úgy bámult rájuk, mintha még sose látta volna őket. 

— Szia, Macska Három — mondta Vanessa. Úgy, szóval Há- 
rom. — Nem, nem hiszem, hogy Nimby hasznát venné egy cicá- 
nak. Neki kutya kell. 

Kissy észrevette, hogy Francoise keze a derekára csúszik. Hát 
igen, ő a legkisebb köztük, neki van a legtöbb félnivalója egy 
ekkora hatalmas macskától. Ez itt legalább fél kilót nyom, de 
lehet, hogy hetven-nyolcvan dekát is. Francoise alig harminc 
kiló. 

A veszély hamar elmúlt, a cica visszavonult belső termeibe. 
Ők megvárták az étkezés végét, aztán Nimby egyenként szem- 


ügyre vette a jóllakott, elégedett kölyköket. A legnagyobbat vá- 
lasztotta, akinek szép barna foltjai voltak, fehér volt a hasa, és 
ő szaglászta Nimby kezét a legnagyobb érdeklődéssel. 

— Jól van, gyerekek, ideje aludni menni — mondta Niala. Visz- 
szatették őket a puha fészekbe, megvárták, míg elalszanak, és 
sorban mind megsimogatták Suzyt. 

— Név is kell neki — mondta Vanessa már a konyhában, míg 
elkészített néhány falatot Suzynek. Még mindig a kicsik mellett 
kapott enni, de már ott merte hagyni őket, és élénk farkcsóvá- 
lással figyelte Vanessa tevékenységét. 

— Kell bizony — felelte a leendő kutyatulajdonos. — Szívesen 
elneveztem volna Cöveknek, hogy megvédjen minket Tomtól, 
de hát ez a név már foglalt. 

— Hm. Elképzeltem, ahogy odahívod, és vele együtt rohan 
Kissy kulcstartója is. 

— Ugye?! 


Kissy döbbenten nézett végig a reggelizőasztal mentén a döb- 
bent egérarcokon. Döbbent Chantal, döbbent Vanessa, döbbent 
Nimby, egy nyugodt és elszánt Angéligue, döbbent Elke, döb- 
bent Blanche... aztán vissza Angéligue-re, aki az általános 
döbbenetet okozta. 

— De hát miért?! — kérdezték egerek és kisfülűek rengeteg 
szólamban. 

— Nézzétek — felelte Angéligue határozottan. — Elég sokáig 
töprengtem ezen. Vannival többször is átbeszéltük... egyszerű- 
en az a véleményem, hogy elég volt. Gyönyörű tudomány, ez 
kétségtelen, és rengeteget tanultam is, de belőlem nem lenne jó 
csillagász. Akkor meg minek porosodjak még egy évig a pad- 
ban? Egy diplomáért, amit nem fogok használni? 

Egerek és kisfülűek egymásra néztek. Kissy előbb Martinre, 
aztán Jenniferre. 

— Kevés női csillagász van — jegyezte meg Francoise. 

— Ma már egyáltalán nem, de semmi sem akarok lenni pusz- 
tán azért, hogy javítsak a statisztikákon. 

— Egér csillagász még kevesebb van — szúrta közbe Nimby. 

— Ez igaz, csakhogy a statisztikákba így sem szeretnék beke- 
rülni, mert macska csillagász már jó néhány van — állította An- 
géligue határozottan. 


Ez komoly érv volt. Hallgattak. Ették tovább a reggelijüket. 

— Az egerekből nagyszerű csillagászok lennének — jelentette 
ki Nimby kisvártatva. — A csillagok is kicsik, mint mi. 

— A csillagok óriásiak, csak messze vannak — felelte Angé- 
ligue automatikusan; alighanem szóról szóra így tanították az 
első órán. 

— Közelről az egerek is sokkal nagyobbak — vágta rá a fiú. 

Blanche elunhatta az egerezést. 

— És akkor mihez kezdesz? — kérdezte. 

— Még nem tudom. Keresek valami munkát; nem ijedek meg 
az árnyékomtól. Mert nincs háromszögletű füle — emelte föl az 
ujját és nézett Nimbyre, aki gyorsan a szájára szorította a te- 
nyerét. Derültség suhant végig rajtuk. — Aztán majd kigondo- 
lom. Valahova biztosan be fogok iratkozni. 

— És hol keresed azt a munkát? — kérdezte Yves bácsi. AZ ar- 
cára voltak írva a gondolatai. Ha abbahagyja az egyetemet, An- 
géligue-et semmi se köti már fÍle-de-France-hoz. A Cőte 
d" Azurhöz viszont igen. 

— Hát... — Angéligue kicsit lekonyult fülekkel nézett az autó- 
szerelőre. — Tudom, hogy ti mindig szívesen láttok, Yves bá- 
CSI... 

Kissy érezte, ahogy a saját fülei is elindulnak lefelé. 

— Vanni feltehetően továbbra is itt fog dolgozni valamelyik 
szállodában. Valamennyire ez is szempont volt a döntésben. 
Titeket, egérkék, eddig is láthattalak hetente egyszer-kétszer, 
de őt ideköti a munkája. 

No meg, gondolta Kissy, Vanni nem is keres annyit, hogy he- 
tente repülőre ülhessen. Vonaton meg egy évezred. 

— Azért jövök majd Franconville-be, Julie néni, Yves bácsi. 
Hozok magammal egy sereg kisegeret, és kieszünk minden saj- 
tot a hűtőszekrényből! 

Az utolsó szavakat már kórusban mondta az egész csapat. 
Nevettek. 

Végül is kompromisszumos döntés született. Angéligue-nek 
továbbra is meglesz a szobája Nimbyéknél, és ha nem válna be 
idelent, akkor , a fiam barátainak mindig akad egy zug meg egy 
tányér leves". Yves bácsi így mondta, Kissy pedig elkapta a 
villanást Vanessa tekintetében, aztán elgyönyörködött benne, 
ahogy a kislánynak fölragyog az arca. Igen, Yves bácsi — akkor 


még Blanchard úr — szóról szóra így mondta három évvel ez- 
előtt is, amikor Mohi egy szál maga maradt a világban, vagyis 
hát nem maradt, éppen ezért. Most pedig Angéligue-nek mond- 
ja. 
Kissybe hirtelen belevillant egy gondolat. Yves bácsi, de Ju- 
lie néni még inkább, egy kicsit úgy beszél Angéligue-kel, mint- 
ha a lánya volna. Végül is egy éve náluk lakik, és azelőtt is jól 
ismerték már. Ha ők a tiszteletbeli lányuknak tekintik Angé- 
ligue-et, még ha ezt nem is mondták ki szavakkal, akkor Nim- 
bynek is, Vanessának is tiszteletbeli testvére lett. Vagyis neki, 
Kissynek is, hiszen ő is Vanessa testvérének számít, akárcsak 
Francoise. Nialának is. Martint és Pit szerelmi szál kapcsolja 
hozzájuk, Jennifer az amerikai dokin keresztül rokona D"Au- 
bissonéknak, Chantal pedig Andreas kedvese. Most már Elke 
az egyetlen, akit csak az egérségi kötelék köt hozzájuk, rokon- 
ság nem, se igazi, se tiszteletbeli... ámbár. . . 

Ámbár igazság szerint Elkét mindig valahogy a kishúguknak 
tekintették, vagyis hát voltaképpen a lányuknak kellene, mert 
az életét köszönheti nekik. És akkor az összes egér egyetlen 
családot alkot, mind a tizenegy! 


Lakni továbbra is Vannival fog a panzióban, mint a nyáron. Ez 
magától értetődő. Viszont hogy miből fog élni, az már nem 
annyira. 

Niala közölte, hogy Angéligue nem fog munkaadóknál kilin- 
cselni, mint egy idegen, hiszen tömérdek munkaadót ismer 
Beaulieu-ben és környékén — ha nem is személyesen, de rajtuk 
keresztül mindenképpen. Ezért felhívott egypár munkaadót, de 
minden állásuk szakképzettséghez volt kötve. 

— Legföljebb elmegyek mosogatni — felelte Angéligue. — Az 
se rosszabb, mint a húrelmélet. 

— Azt talán mégse — felelte Niala a telefonkönyvet tanulmá- 
nyozva. — Majd ha minden egyéb csődöt mond. — És megint 
fölhívott valakit, de az illető nem vette fel. Hívott helyette 
mást. 

Jó darabig keresgéltek, de szakképzettség nélkül sehol sem 
akadt jobb a konyhai kisegítésnél, felszolgálásnál, takarításnál. 
Angéligue-nek ezek megfeleltek volna, de Niala megkötötte 
magát. Egy Jerry nem fog pizzákat hordani kövér turisták elé. 


Nemcsak azért, mert bármelyik akarhat egeret a pizzájára, ha- 
nem mert rosszul fizetett és bizonytalan munkák. Főleg most, 
vége a szezonnak, sok száz idénymunkás hagyja el a partvidé- 
ket napokon belül. Vannak, akik az ország túlsó végéből jöttek 
egy-két hónapra, főleg huszonévesek, hogy keressenek egy ki- 
csit, a szabadidejükben megnézzék a Cöte d" Azurt, aztán haza- 
mennek tanulni vagy amit addig csináltak. Ha Angéligue is 
köztük lenne, most egyszerűen kirúgnák, mert nincs már annyi 
vendég, nem kell az ember. 

Tom azt mondta, Angéligue-nek vállalkoznia kellene. Szépen 
vezet, a partvidéket jól ismeri, vehetne egy kocsit és taxizhatna. 
Niala elgondolkodott az ötleten és azt mondta, végeredmény- 
ben nem is olyan hülyeség... de ő azért keresgél tovább. 

Már egypár órája keresgélt, amikor hazaért Georges, aki épp- 
oly döbbenettel hallgatta a fejleményeket, mint a többiek. Az- 
tán megkérdezte: 

— És mikortól szeretnél dolgozni? 

Angéligue határozatlanul megvonta a vállát. 

— Bármikortól. Amíg az egérkék itt vannak, még szívesebben 
lennék velük, de aztán már akár munkába is állnék. 

Georges pár pillanatig tűnődött. 

— Hát olyan hamar nem tudom megoldani, de azt hiszem, len- 
ne itt valami. 


Bár egy éve nem dolgozott, Georges valójában nagyon is sokat 
dolgozott. Csak egyelőre nem származott belőle jövedelme. 

Időnként beszámolt az eredményeiről, de csak úgy vázlato- 
san, az egerek úgyse sokat értettek a dologból. Pontosabban — 
semmit. Repülőgépet vezetni megtanultak ugyan, még az első 
közös nyarukon; igaz, Kissynek az egész repülésnél emlékeze- 
tesebb volt, hogy Mohi tökéletes provanszál nyelven tudott ka- 
rattyolni a reptéri emberekkel, anélkül hogy tudott volna ennek 
a nyelvnek a létezéséről. 

De a repülőgép működéséről ma se tudtak sokkal többet an- 
nál, amit Niala magyarázott nekik annak idején a reptérre me- 
net. Persze nem is az volt a fontos, hogy részleteiben értsék 
Georges magyarázatait, ezt ő se várta el tőlük. Elég volt, ha 
annyit tudnak, hogy a cél a repülés biztonságának javítása. 


— Úgy néz ki, hogy hamarosan elkezdhetjük a gyakorlati tesz- 
teket. Nemsokára cég leszünk, lesz költségvetésünk meg min- 
den. És emberekre lesz szükség. De azt hiszem, tudunk hasz- 
nálni egeret is. 

Angéligue mosolygott. 

— Én édeskeveset tudok a repülésről. 

— Majd megtanulod, ami kell. Igazából nem is a repüléshez 
kell érteni, hanem a mi találmányainkhoz. Azokat meg úgyis 
csak mi hatan ismerjük. No szóval. Te lehetnél a cég titkárnője. 
Ez eleinte főleg szervezés lesz, találkozók, megbeszélések, a 
tesztek eredményeinek követése, ilyesfélék. Aztán majd kiala- 
kul. 

Angéligue Vannira nézett. 

— Jól hangzik — mondta ez. 

— Elfogadom — pillantott vissza a lány leendő munkaadójára. 
— De mit jelent az, hogy hamarosan? 

— Azt csak a jó ég tudja. A cégbejegyzés még hónapokba te- 
lik, de munka addig is van bőven. Várjunk csak. Mi lenne, ha 
elsejétől fölvennélek mint magántitkárt? 

— Akkor lenne egy jól fizetett magántitkárod — mosolygott 
Angéligue ravaszul —, akinek nagy a füle, viszont sejtelme 
sincs, mi a dolga. 

— Az nem gond - felelte a pilóta ugyanolyan ravasz mosollyal 
—, a fülek mérete csak javítja a nem olyan nagyon jól fizetett 
magántitkár esztétikumát, a munkára pedig egykettőre betaníta- 
lak. Sőt, voltaképpen ebben a percben meg tudom tenni. Lás- 
suk csak. Két feladatod lesz. Az első: ha azt mondom, hogy in- 
tézd el ezt meg azt, akkor szaladsz és elintézed. 

— Surranok. 

— Ahogy kényelmes, csak legyen meg. 

— Oké, és mi a másik? 

— Azt már most is kezdheted. Drukkolsz, hogy sikeresen ve- 
gyük az akadályokat és létrejöjjön a cég, mert a te állásod is et- 
től függ. 

— Drukkolni mi is tudunk — cincogta Vanessa —, ez fizetett 
munka? 


— Hogyne — felelte apja, azzal odament és adott egy puszit a 
feje búbjára. 

— De ez ugye nem havibér? — érdeklődött a kislány. 

Erre rögtön kapott még egyet. 


Végül is ezerötszázban állapodtak meg, ami igazán nem rossz, 
különösen hogy Angéligue ezentúl nem Vanninál lakik. Vanni 
lakik őnála. Isabelle néni kijelentette, hogy az egerek hozták 
Vanessát, és továbbra se fogad el tőlük pénzt. Vanni ugyan a 
nyarat kifizette, de elsejétől az megint ingyenszoba, és erről 
több szó ne essék. 

Nem is esett. Amikor a néni ezt mondta, már délután volt, és 
mindenki Vanessa előkészületeinek megfigyelésével volt el- 
foglalva. Négy órakor befutott egy furgon a panzió elé, egy ja- 
pán fiatalemberrel, aki meghajolt Vanessa előtt, majd a többiek 
előtt is. Ők viszonozták, a fiatalember pedig hűtőtáskákat sze- 
dett ki a kocsiból, és bevitte őket a konyhába. Egész sereggel. 

— Köszönöm, Furanku-szan — mondta Vanessa, és meghajolt 
megint. 

— Részünkről a megtiszteltetés, Vanessa-szan — hajolt meg a 
japán is. — Bearanyozta napunkat kitüntető figyelmével. 

Kissy igyekezett kőmerevre dermeszteni az arcát és igazi ja- 
pán módra meghajolni, de aztán megkönnyebbülve engedett ki, 
ahogy a japán beugrott a furgonba és szélsebesen letolatott a 
kacskaringós utcácskán. 

— Furanku-szan? Ez nem a Frank japán változata? 

— De — felelte Vanessa, s visszaindult az épületbe. — Az igazi 
neve Francois Tomita. Az anyja ugyanis francia. Helyes, akkor 
hát lássuk csak. Szükségem lesz néhány egérre kuktáskodni. 
Vagy inkább néhány tucatra. 

Kissy azonnal jelentkezett. Akárcsak mindenki más. Senki 
nem akarta kihagyni az élményt, ahogy Vanessa szusit készít, 
életében először. Nimby közölte, hogy semmi pénzért nem haj- 
landó lemondani arról, hogy láthassa és lefényképezhesse első 
szusijával. A képeket majd be akarja mutatni a díjátadáson, 
amikor a svéd király kezet ráz vele. 

— Szakácsoknak nem adnak Nobel-díjat — felelte Vanessa. 

— Most még nem! 


A nagy konyhaasztal egészen tele lett a korábban hozott szer- 
számokkal meg a rengeteg hűtőtáskával, palackkal, zacskóval. 
Isabelle néni az egyik sarkánál foglalt helyet kötényben, sapká- 
ban, de kesztyű nélkül: ő csak megfigyelő lesz. Az egerek elő- 
írásosan be voltak öltözve. 

A rizst már egy órával ezelőtt átmosták, óriási mennyiséget, 
hiszen ők is sokan vannak, és ha jó lesz, a vendégeket is meg- 
kínálják belőle. Most föltették főni. 

— Lássuk az ecetet — mondta Vanessa. — Kell szu, cukor és só. 

Egy egérként ugrottak volna, de megakadtak. 

— Mondd még egyszer — kérte Chantal. 

— Szu, cukor... 

—Ó — mondta Chantal. — Teljesen úgy hangzott, mintha azt 
mondtad volna, hogy , szu". 

— Hiszen azt is mondtam — nevetett Vanessa, átsétált az asztal 
másik oldalára és kiválasztott egy palackot. — Nézzétek, minde- 
nen rajta van a felirat. 

Megnézték, valóban rajta volt. A japán feliratos bolti címke 
mellé kis fehér öntapadós cédulát ragasztottak, amin közönsé- 
ges latin betűkkel, angol helyesírással ennyi állt: SU. 

— Tehát ez a szu — állapította meg Pi. — És mi az a szu? 

— Rizsecet — vigyorgott Vanessa, és kitöltötte az üveg tartal- 
mát egy nagy edénybe. Cukrot és sót öntött bele, s addig forral- 
ta, amíg a folyadék víztiszta lett. Akkor kiemelte és jégkocka 
közé rakta. — Jól van. A rizsnek még kell idő, ez majd lehül, jö- 
het a tamago. — Böngészni kezdték a feliratokat, de a mikró 
megrázta a fejét. — Olyan itt nincs, azt mi készítjük. A tamago 
az omlett. Kell húslevessűrítmény, tojás, szójaszósz, só, mirin. 
Ja, és növényi olaj. 

Angéligue volt a kamraegér, szaladt a kellékekért. Kissy köz- 
ben észrevette, hogy a zsebek összesúgnak, előveszik a telefon- 
jaikat és elindulnak az asztal mellett kétfelé. 

— Hát ti mit csináltok? — kérdezte, mikor azok befordultak a 
sarkon. 

— Feljegyező írást — felelte Elke büszkén. — Vanessa fogja 
hozzánk vagdosni fura japáner szavakat, mi meg surranhatjuk 
magunkat körbekörbe, amíg megtalálsz rendes konyhakajákat. 
Úgyhogy fölíromjuk, mi hol van. Vanessa mondhati teljes nyu- 


galommal, hogy kéri egy üveg micubisi vagy egy doboz daiha- 
cu, nem fogjuk helyette hondát vinni. 

— Itt nincs is honda — nézett rá Vanessa szeretettel —, én csak 
szudzukit rendeltem. 

Az omlett eléggé hasonlított a közönséges európaira. Vanessa 
összekeverte a tojások fehérjét és sárgáját, beletette a szója- 
szószt, a levessűrítményt, sót és a mirint, amit Nimby lelt meg 
egy üvegben: főzéshez való rizsbor volt, szaké. Egy négyszög- 
letes serpenyőben olajat forrósított, kiöntötte, egy tiszta ruhát 
beolajozott vele és összehajtogatva félretette. Aztán vékony su- 
gárban omlettmasszát öntött a serpenyőbe, amíg a massza ki 
nem töltötte az alját, nem többet. A tészta hamarosan apró bu- 
borékokat formált, amiket Vanessa gondosan kipukkasztott egy 
evőpálcikával, már az is oda volt készítve. Amikor késznek 
ítélte, a pálcikát körbehúzta a széleken, óvatosan fölemelte az 
omlett sarkát, ami lecsúszott a pálcikáról és ráborult az omlett- 
re. A kislány visszasimította és megpróbálkozott egy másik 
sarkával. Az is ugyanezt tette. 

— Hé! Hagyd ezt abba, össze akarlak hajtogatni! 

Kissy elvigyorodott, aztán gyorsan komolyra igazította az 
arcvonásait. Az omlettnek erre nem volt szüksége, az omlett 
egy pillanatra se vigyorodott el, csak feküdt a serpenyőben. 
Kissy úgy gondolta, ha ő feküdne egy forró serpenyőben, ő se 
vigyorogna. Lelki szeme előtt egy pillanatra fölvillant két há- 
romszögletű fülecske, de elűzte a rémlátomást. 

A kislány tortalapátot kért, ezzel már sikerült ráhajtania az 
omlett szélső egyharmadát a középső harmadára, aztán ezt a 
kettőt a harmadik harmadára. Eligazgatta és elégedetten nyúlt 
az olajos ruháért. Kissy meglepve nézte, ahogy egértársa nyu- 
godt mozdulatokkal végigtörli a forró serpenyő szabad kéthar- 
madát. Aztán a lapáttal áttolta a tésztát a serpenyő másik végé- 
be, és az innensőt is beolajozta. 

Újabb vékony réteg masszát öntött a serpenyőbe, a lapáttal 
fölemelve az előzőt, hogy alá is jusson. Megsütötte, kiszurkálta 
a buborékokat, összehajtogatta. Olajozott, töltött, sütött, hajto- 
gatott. Csakhamar kis sárga tésztakupac feküdt a serpenyőben. 

— Elég formátlan — állapította meg Vanessa —, de először csi- 
nálom. Jól van, egy tamagónk már van. Kérek egy kuktaegeret, 
aki folytatja a gyártást. 


— Én megpróbálnám — mondta Pi. 

— Harcra föl, én pedig folytatom a rizzsel. Kérek néhány han- 
girit... ja, az edényeken nincsen felirat. Azok a kis kerek fadé- 
zsák. 

Martin máris hozta őket. Vanessa apránként rizst terített az 
egyik aljára, elegyengette egy fakanállal és megöntözte egy kis 
rizsecettel... szuval, Kissy már emlékezett. 

— Van az asztalon egy legyező is, ucsivának hívják, kérek ide 
egy egeret, aki hűti a rizst. 

Kissy fölfedezte a kis barna legyezőt egy palack tövében. 

— Legyezni kell a rizst? 

— Legyezni kell a rizst — vágta rá a mikró. 

Kissy elhelyezkedett Vanessával szemben és odaadóan le- 
gyezte a rizst. 

— Jut eszembe — szólalt meg Nimby -—, nem tudom, gondolta- 
tok-e rá, de hamarosan olyan nehézségeink lesznek, amik eddig 
nem voltak. 

— Nem bízolsz mesterszakács egeredbele? — kérdezte Elke. 

— Nem konyhaiak. Közlekedésiek. 

— Persze, mert megeszjük sok szusit és ilyen kövér egérkék. . . 

Elke már mutatta is, két karját eltartva a testétől, hogy milyen 
kövérek, de gyorsan elhallgatott, mert a két mikró egyforma 
szigorú arccal nézett rá. 

— A szusi nem hizlal — mondta a kislány. 

— Nem erre gondoltam — mondta a fiú. — Ha nem csacsognál 
folyton, meg is tudnád, hogy mire. 

Elke villámgyorsan behúzta száján a cipzárat és a kulcsot is 
ráfordította. Kissy vigyorgott: ezt tőle tanulta. 

— Helyes — bólintott Nimby. — Szóval ha Angéligue ideköltö - 
zik, Pi pedig dolgozó egérként éppen olyan elfoglalt lesz, mint 
eddig, akkor ki fogja vezetni a kocsinkat? 

Az egerek meglepve néztek össze. 

— Pi dolgozni fog? — kérdezte Francoise. 

— Nyilván. Nem azért szerezte meg a diplomáját, mert éppen 
akkora az üres hely a falon. 

Közben a hangiri megtelt rizzsel. Letakarták egy ruhával, Va- 
nessa pedig a rizsre és a következő hangirire mutatott. Chantal 
átvette tőle a rizst, Jennifer pedig Kissytől a legyezőt, akárhogy 
is hívják; kicsit fárasztó volt kezelni. 


— Egy pillanatra váltsunk témát — kérte Vanessa —, szeretnék 
egy nigirit próbának. A magurót kérem. 

— Kék hűtőtáska, Isabelle nénitől balra — mondta Francoise 
késedelem nélkül. 

— Cin-cin — pillantott rá Vanessa —, hasznos kisegerek vagy- 
tok. Ti vagytok a tartalomjegyzék. 

— És a tárgymutató — tette hozzá Angéligue. 

A maguro piros halhúsnak bizonyult. Tonhal, mondta Vanes- 
sa, kért egy szasimi-bócsót, köznapi nevén kést, és fölszeletelte 
a halat. 

— Kell vaszabi, egy edényben ecetes víz, meg az első hangiri, 
amibe én tettem a rizst — mondta közben. — Meg szójaszósz. 

— Több helyen is találtunk vaszabit — jelentette a tartalom- 
jegyzék. 

— És többféléket — tette hozzá a tárgymutató. — Azt is kell 
megeszünk? Az nagyon harap, hülye fülű ember mondta Jean 
Renónak. 

Nevettek. Igen, Michel Mullernek tényleg nagyon muris füle 
van, a kajla cimpáival. 

— Nyugodt lehetsz, megesszük. Egy Jerry nem fél semmitől. 

— Kivéve a ci... — csúszott ki Kissy száján, de gyorsan lenyel- 
te a folytatást. Nem, azoktól se! 

— Melyiket kéred vaszabi? — kérdezte Elke. Kissy megköny- 
nyebbülten látta, hogy senki nem figyelt föl a közbeszólására. 

— Bármelyiket. Mindegyik igazi vaszabi, Tomita-szan külön 
nekem hozatott Japánból. Ők az üzletben többnyire gyárit hasz- 
nálnak. 

— Miért, az miből van? — kérdezte Nimby. 

— Közönséges torma, mustár és némi színezék. 

— És az igazi miből? — érdeklődött Elke. 

— Vaszabiból. Az egy egész másik növény. No hadd lám 
csak. 

Fölvett egy halszeletet, bal keze ujjaira fektette, jobb kézzel 
kiemelt egy kis adag rizst, s a hangiri oldalához nyomva gom- 
bóccá formálta. Tenyerébe vette, jobb mutatóujját finoman rá- 
nyomta a tányérra tett zöld vaszabikrémre, aztán a halra. Ráhe- 
lyezte a rizsgombócot, szépen összenyomkodta, megformázta. 
Aztán letette a vaszabi mellé, a hallal fölfelé. 

— Íme: egy nigiri-dzusi. 


Megtapsolták. A szusi pontosan olyan volt, mint az étterem- 
ben. 

— És most? — kérdezte Elke, miután a fényképezőgépek meg- 
örökítették Vanessa első szusiját és őt magát is. — Csinálsz mit 
ezzel? 

— Ezt — felelte a mikró, fölkapta a szusit, ügyesen belemártot- 
ta a szójaszószba, s egy pillanat múlva már be is kapta. Tizen- 
egy szempár figyelte lélegzet-visszafojtva, ahogy nyugodt 
mozdulatokkal megrágja és lenyeli. 

— No? — kérdezte végül Isabelle néni, amikor a kislány már öt 
másodperce állt mozdulatlanul. 

— Ez nagyon jó — suttogta. — Tudok szusit készíteni! 

Az egerek körbeugrálták az asztalt boldogságukban. Elke rá- 
rontott Francoise-ra és földre teperte, de Angéligue szétválasz- 
totta őket. 

— A konyhában nem verekszünk. Új sapkát, új kötényt, nyo - 
más! 

A zsebek rohantak öltözni. 


— Akkor most csináljunk egyet-egyet mindenkinek — mondta 
Vanessa, és munkához látott. — Kérek egy tálcát, amin elfér tíz 
nigiri. 

— Azt hittem, vacsorára szánod — mondta Isabelle néni. 

— Úgy is van. De az első alkotásokat csak megkóstoljátok? 
Mindjárt megcsinálom, addig halljuk, miért lennének nekünk 
közlekedési nehézségeink. Hisz a maxik is velünk vannak 
szünnapokon. 

— Szerdánként aligha fog leállni Georges-ék cége — vélte ked- 
vese. — De nem is ez a lényeg. A shindyk munkanapokon is ga- 
rázdálkodnak. És nem mindig a vasútállomások mellett. 

— Akkor mit tegyünk? — kérdezte Jennifer. — Talán szerez- 
zünk jogsit? 

— Úgy bizony, egérke. 

— Nekünk még nem adnak, egerentyű. Ha nem tűnt volna föl, 
mi gyerekek vagyunk. 

— Hát, egérke, ha nem tünt volna föl: már nem vagyunk 
gyerekek. Ti biztosan nem. Tizenhat éves kortól az embernek 
már megadják a jogsit. 


Kissy döbbenten nézett a tálcán fekvő egyik szusira. A szusi 
éppoly döbbenten nézett vissza rá. 

Neki már lehet jogosítványa? Vezethet?! Legálisan? Hirtelen 
úgy érezte magát, mint Lindsay Lohan abban a filmben, ahol 
kamaszlányból a saját anyjává változik. 

— Csak motorbiciklire — szólalt meg ekkor Pt. 

— Úgy van. Motorbiciklire. Az is gurul, nem? 

Egerek és szusik egymásra néztek. 

— Gurul — ismerte el Vanessa. — De mi és a zsebek még nem 
vagyunk tizenhat évesek. 

— Viszont utasok már most is lehetünk — mondta Nimby. 

— Ami azt illeti — szólt Angéligue —, nektek mikróknak is le- 
het már jogosítványotok: mopedre. 

— Mipedre? — hökkent meg Elke. 

— Moped. Kis motor, vagy ha úgy tetszik, motorral fölszerelt 
bicikli. 

— Az is gurul? — tudakolta Francoise. 

— Nyugodt lehetsz. 

Közben elkészültek a nigirik, s Vanessa személyesen vitte 
oda a tálcát Isabelle néninek. A néni kivett egyet, megköszönte, 
megette és jóváhagyólag bólintott. 

— Nem vagyok nagy kedvelője a japán konyhának, szakértője 
sem, de ez állja a versenyt az igazi szusival. 

— Te még sosem ettél igazi szusit, Isabelle néni — felelte Va- 
nessa, és körbejárt a tálcával. — A bolti szusi csak utánzat. 
Gyorskaja. Japánban a szusi az, ami Amerikában a hamburger, 
az elfoglalt ember berohan az étterembe, bekap egy előregyár- 
tott, fogyasztásra kész szendvicset, fizet és elrohan. Tudjátok, 
mi a kurukuru szusi? 

Nem tudták. 

— Körhintát jelent. Vannak olyan éttermek, ahol futószalag 
megy körbe-körbe, különböző színű tányérokkal. Nyugaton 
szusivonatnak hívják, és tényleg vannak helyek, ahol kis vil- 
lanyvonat viszi körbe a kaját. Leülsz, kiválasztasz egy tányért, 
a tartalmát megeszed, még egy tányért... egészen kicsi adagok 
vannak, hogy ne legyen maradék, lehet, hogy a végén egy tucat 
tányérod lesz. Akkor hívod a kiszolgálót, de van, ahol egy gép- 
be kell dobni a tányérokat, az számolja meg. A tányérok színe 


jelenti az árat, ki van rakva kis táblázatban, hogy tudd, mennyit 
költöttél. 

Közben ő is körbejárt a tálcával, aztán visszatért az asztalhoz. 
Kissy jól megnézte a szusiját, mielőtt megette. Szépen volt 
megformázva, és ízletes is volt. Érződött rajta a csípős vaszabi, 
de épp csak amennyire kell. Csettintett a nyelvével. Élmény 
lesz a vacsora. 

Vanessa visszatette a tálcát. 

— Szóval igazi japán profizmus. Van egy mikrofon, amivel 
rendelni tudsz, és megjelölik a rendelésedet, például magasított 
tányérra teszik. Van, ahol vonalkódozzák a tányérokat, és ha 
valamit túl sokáig nem vittek el, akkor leveszik. De hát ezek a 
helyek a legolcsóbb szusit adják, még a rák se rák, csak szuri- 
mi. — Hát az meg mi lehet, gondolta Kissy, de Vanessa ekkor 
elkészült a nigirivel, amit az utolsó mondatok alatt formázott, 
letette a tálcára, és rámutatott. — Nálunk viszont igazi különle- 
gesség lesz a szusi, a legjobb anyagokból. No, egérkék, ki csi- 
nál nekem ilyeneket? 

— Én — mondta mindenki, de elég bizonytalanul. 

— Jól van. Két embert betanítok, aztán ti tanítjátok tovább. Te 
és te — mutatott a két legközelebb állóra, Nimbyre és Angé- 
ligue-re. — Az ujjadat bemártod az ecetes vízbe. Ráfekteted a 
halat, nem a tenyeredre, az ujjadra. Kiveszed a rizst, golyót for- 
málsz belőle. Vaszabiba mártod az ujjadat, csak egészen fino- 
man, és rákened a halra. Aztán ráteszed a rizsgombócot és 
megformázod. Így ni. 

Lassan mutatta a mozdulatokat. A két egér figyelt és utánoz- 
ta. Egyszer csak ott volt két nigiri a tálcán. A mikró alaposan 
megnézte őket. 

— Szépek. Kicsit csálé mindkettő, de az enyém is — mutatta 
föl a sajátját, és letette a többi mellé. — Jól van, ti ketten csinál- 
jatok ilyeneket, közben tanítsatok be még egypár egeret. Pi, mi 
a helyzet a tamagóval? 

— Rengeteg van már, legalább húsz — felelte a fiú. 

— Az pedig nem sok. Egy nigiri egyetlen falat, ne feledd! 

— És hány nigiri lesz egy ilyen omlettből? 

— Egy. 

— Hm. Akkor csakugyan nem csináltam még sokat. 


— Nem, de nem is baj, ideje megkóstolni. — Vanessa levett 
egyet a tányérról, aztán megállt a mozdulattal. Visszatette. — 
Pillanat. Kérek egy csomag norit... köszönöm — mondta saját 
magának, mert ugyanekkor fölfedezte keze ügyében a norit. 
Fekete lapok celofánba csomagolva. Felbontotta, egyet ki- 
emelt, kést fogott és lehasított egy csíkot a széléből. Így már 
látszott, hogy az anyag igazából sötétzöld. 

— Ez a tengeri fű — jutott Kissy eszébe. 

— Úgy van, egérke, és hogy feleljek a korábbi szavaidra, nem, 
nem félünk a cicáktól. Megverjük őket és kész. 

Kissynek lekornyadt a füle. Ismerhette volna már annyira Va- 
nessát, hogy tudja, semmi nem kerüli el a figyelmét és semmit 
nem felejt el. 

A mikró elkészített egy nigirit a tamagóval, aztán csinosan 
körbetekerte a norival. A sötétzöld öv remekül mutatott a sárga 
omletten. Miután lefényképezték, megette. 

— Ez is jó! Majd vigyázzatok, hogy legyen benne elég vasza- 
bi. Mostantól nem csinálok senkinek nigirit, mindenki a sajátját 
kóstolja meg. Kérem a mekadzsikit! 

Elke rögtön mutatta a megfelelő hűtőtáskát. 

— Ez a kardhal - látott hozzá Vanessa a szeleteléshez. — Mivel 
nyár van, mekadzsikit eszünk. A makadzsiki húsa viszont ősz- 


szel jó. 
— És az mi? — kérdezte Jennifer. 
— Kardhal. 
— Akkor mi a különbség? 


— Hogy ez mekadzsiki, az meg makadzsiki. Másik hal. 

— Ősszel muszáj másik hal megeszjük — érvelt Elke —, mert 
ezt megeszünk most. Semmi is nem marad. 

—Így van. Rendben, egérkék, a mekadzsikit fölszeleteltem, 
csináljatok belőle nigiriket. A maguróból meg a tamagóból is, 
de a tamagót körbe kell kötözni norival. Majd mindjárt fölvá- 
gok párat. 

Kissy döbbenten észlelte, hogy érti a szöveget. Pedig már 
minden főnév japánul volt. Kivéve az egérkéket, szerencsére. 


— De eszünk ám kacuót is — jelentette be Vanessa büszkén, a 
zsebek pedig indultak a dobozért. Kissy rajongva nézett a séfre. 
Csodálatos! Mindig is kacuót szeretett volna enni. Hát még ha 
lenne róla sejtelme, hogy az micsoda! 

A hűtőtáskában ezúttal is halhús volt. Vanessa fölszeletelte és 
átadta a nigirikészítőknek. 

— Ez a bonitó — világította meg. — Finom csemege, rendkívül 
értékes hal. Jól van, jöhet a szudzuki. Elkének megígértem. 

— Nekem? — nézett rá a kislány meglepve. 

— Neked hát. Azt mondtam, nincsen se micubisi, se daihacu, 
se honda, csak szudzuki. Sőt elárulom, hogy nincsen se nisz- 
szan, se hitacsi, se tosiba. 

— Legalább egy kis panaszonik?. . . — kérdezte Elke mélyen át- 
élt kétségbeeséssel, aztán elnevették magukat. Vanessa fölsze- 
letelte és közreadta az egészen fehér húsú szudzukit, vagyis 
tengeri sügért. 

— Visszatérve a hondára — mondta közben —, azt mondod, 
nagyfülű, hogy le kellene tennünk a jogsit kétkerekűekre? 

— Azt — bólintott Nimby, gondosan megformázva egy rizs- 
gombócot. — Az alapítvány megvenné őket, hiszen ez a shindyk 
üldözéséhez kell. 

— Úgy. De nincs bőrdzsekink. 

Egy pillanatra csend lett. Mindenkiben fölrémlett az a nagy- 
szerű pillanat, amikor a pöttöm, szöszke kislány odament a 
nagydarab motoroshoz és úgy kiosztotta, mint egy kölyökku- 
tyát. 

— Hát majd szerzünk — felelte Nimby, szemlátomást osztozva 
párjának meggyőződésében, hogy bőrdzseki nélkül a motor el 
sem indul. 


— Így ni. Az utolsó az ebi, vagyis a garnéla. Persze nem kon- 
Zerv, Íriss. 

Francoise már éppen nyitotta volna a hűtőtáskát, de az utolsó 
szó hallatán gyorsan visszacsukta. 

— Csacsi egér vagy — nevetett Vanessa. — Friss, de nem él 
már. Leforrázták sós vízben, lefejezték felségsértésért, kizsige- 
relték, kivetköztették a páncéljából. Tomita-szan gondos ki- 
szolgálást nyújt, az ilyen feladatoktól megkímélt minket. Ehhez 
ráadásul gyakorlat is kell, az meg nekem nincs. 


A rákok csakugyan nem éltek, nem volt fejük se, viszont 
egyenesek voltak. 

— Miért nincsenek összetekeredve? — kérdezte Niala. 

— Egy pálcával kimerevítik őket. Tessék, egyből mehetnek ni- 
giribe. 

A rák Kissynek jutott. Ebinigiri, gondolta. A tenyerére tett 
egy rákot, rizsgombócot formált, belemártotta ujját a vaszabi- 
ba, és tökéletes ügyességgel elkészítette a nigirit. Megszemlél- 
te, megmutatta mesterüknek is, aki bólintott. 

— Klassz, csak kétszer ennyi rizs kell hozzá. 

Kissy gyorsan pótolta a hiányt, így viszont a gombóc már 
nem maradt egyben. Sebaj, az elsőt úgyis megette volna. 

Finom volt. Kissy gratulált magának és hozzálátott a nigiri- 
gyártáshoz. 

— Akkor ezzel megvagyunk — mondta Vanessa, végignézve 
csapatán. Pi és Niala sütötte a tamagót, Angéligue a maguróval 
foglalkozott, Nimby a mekadzsikivel, Martin a kacuóval, Jen- 
nifer a szudzukival, Kissy pedig az ebivel. Chantal volt most a 
kamraegér, ami ezúttal nem kamrai szolgálatot jelentett, hanem 
általános nyersanyagellátást. E pillanatban éppen kicserélte 
Angéligue előtt a hangirit. A zsebek pedig lesben álltak, hogy 
mit hozzanak. Vanessa egyenesen rájuk nézett, előbb Fran- 
coise-ra, aztán Elkére. 

— Ideje komolyabb feladatokkal foglalkozni. A gunkan-maki 
következik. Kérek egy kis rizst, ikurát és vaszabit. 

Elkének már csattant is a füle, ahogy megpördült és hozta. 
Kissy megfigyelte, hogy meg se nézte a , feljegyező írást", 
mostanra alighanem tudta fejből, mi hol van az asztalon. 

Az ikura egy halom csillogó, piros gyöngynek bizonyult. 

— Egy rizsgombócot megformázok — mondta séfjük —, kis 
henger alakra. Körbetekerem norival, magasabban, mint a rizs, 
és a tetejére teszem az ikurát. Ez lazackaviár. Egy csöpp vasza- 
bi... tessék, egy gunkan-maki készen is van. 

— No lám csak — mondta Isabelle néni —, hát kaviár az a pi- 
ros? Minálunk inkább csak fekete szokott megfordulni. 

Vanessa tányérra tette a gunkan-makit és odavitte a néninek. 

— Tomita-szan azt mondta, az ikura nem régi jövevény a ja- 
pán konyhában. A neve se japán, oroszul ikrának mondják, ezt 


vették át. A fekete kaviár viszont egyáltalán nem való szusiba. 
Túl drága. 

— És annyira nem jó — mondta a néni, lenyelve a falatot. — Én 
ettem belugát, az árától lehetett volna tömör aranyból is, de az 
íze egyáltalán nem olyan különleges. 

Kissy odapislantott az ikurára. Egyetértett Isabelle nénivel, a 
kaviár egyáltalán nem olyan elképesztően finom, de neki a pi- 
rosról is ez volt a véleménye. Ha az ember kettévág egy paradi- 
csomot és kiveszi a magokat az őket tartalmazó nedves anyag- 
gal együtt, az látványra pont olyan, mint a piros kaviár, és ízre 
se sokban különbözik. 

Persze ez nem vonatkozik egy eredeti, Vanessa Pif Jerry 
Bohringer-Chandeau-Morin D"Aubisson Blanchard séf által 
készített ikurás-vaszabis gunkan-makira, amiről már kóstolás 
nélkül is tudja, hogy igazi ínyencfalat. 


A konyha kezdett igazi japán külsőt ölteni. A tálcákon egyre 
több nigiri sorakozott, bár amikor egy-egy megtelt, akkor 
Chantal bevitte a kamrába, Isabelle néni speciális hűtőjébe, 
amit kimondottan arra gyártottak, hogy rengeteg lapos tálcát 
tarthasson benne az ember. Elke hozzálátott gunkan-makit ké- 
szíteni, hisz úgyse kellett ugrálniuk, ha Vanessa kért valamit, 
csak megmondták, hol van, Chantal máris hozta. 

— Francoise, te kapod a makidzusit — mondta Vanessa. — Gye- 
re és figyelj. Egérke, add csak ide azokat a gyékényeket. . . 
kösz. Ez a makiszu, ezzel csináljuk a tekercseket. 

— Azt szeretem — mondta Nimby. 

— Akkor jó, még rengeteg nyersanyagunk van. Kezdjük a tek- 
ka-makival. Kiterítesz egy makiszut és ráteszel egy fél norila- 
pot. — Francoise hűségesen utánozta mesterét a saját gyékényé- 
vel. Kissy kicsit arrébb tolt egy hűtődobozt, hogy jobban lás- 
son. — Most a közepére terítesz egy csíkban rizst, nagyjából 
ennyit. A közepén húzol egy mélyedést az ujjaddal, és belefek- 
tetsz pár csik tonhalat. Igen, jó lesz, és most finoman kenj va- 
szabit a tetejére. Most föltekerjük. Magad felől indulva szépen 
csavard föl. Most óvatosan nyomd össze, hogy négyszögletes 
legyen. Vedd le a gyékényt és szeleteld föl, csak vigyázz, a kés 
nagyon éles. 

Megszemlélték a szeleteket. Gyakorlatilag hibátlanok voltak. 


— Ügyes a kisegér — mondta Vanessa. — Most csinálj kappa- 
makit. Chantal, kjúrit kérünk! Ez ugyanolyan, mint a tekka, 
csak nem hal van a közepében, hanem kjúri. 

Chantal közben Elke útmutatásával megtalálta és kinyitotta a 
megfelelő hűtődobozt. 

— De hisz ez pont olyan, mint az uborka — nézett bele. 

— Ez nem olyan, mint az uborka. Ez uborka. Tomita-szan kü- 
lön a kedvemért hozatta Japánból, igazi méregdrága különle- 
gesség, összesen egy tonnát termelnek belőle évente. 

Volt valami a mikró hangjában, amitől Kissy és vele együtt 
még néhány kisegér szükségesnek érezte megkérdezni: 

— Tényleg?! 

— Nem, de jól hangzik! A nizzai piacról van. Tomita-szan 
csak átválogatta és meghámozta. Csíkokra vágjuk, egérke, úgy 
tesszük a szusiba. 


— És a hal? 

— Ebben nincsen hal. Sőt a kampjó-makiban se... — Vanessa 
elharapta a mondatot és meghökkenve nézett valahova Kissy 
mögé. 


Kissy tudta, hogy a háta mögött egy óriási macska bújt elő a 
földből, és ha megfordul, széttépi. Neki most az a dolga, hogy 
moccanás nélkül várakozzon, amíg Vanessa közvetlenül az ő 
füle mellett elsüvítő lövései leterítik a ragadozót. 

— Ejnye — szólalt meg a kislány -—, elfelejtettem előkészíteni a 
kampjót meg a többit. Pedig azoknak idő kell. Kérek húslevest, 
szójaszószt és cukrot. 

Összekeverte az anyagokat és beleáztatta a kampjót, amit 
senki sem ismert föl: egy köteg rózsaszínű fonal volt. Miután 
mindenki megszemlélte és a vállát vonogatta, Vanessa elárulta, 
hogy ez tök, csíkokra vágva. 

— Ez fürdik húsz percig, addig nem csinálhatunk futo-makit 
se, mert abba is kell. Kérem a siitakét. 

Ez gomba volt, teljesen jól fölismerhető, csinos kinézetű bar- 
na gomba. Nimby, aki a legközelebb volt hozzá, érdeklődve 
szimatolni kezdett. 

— Hagyma van benne? 

— Nem, a gomba illata emlékeztet a hagymára. A mirint is ké- 
rem. Egy egér mossa nekem ki a gombát langyos vízben. Én 


összekeverek szójaszószt, húslevest és mirint, kis cukrot is ké- 
rek, Chantal, ha kimostad, ebbe tedd. Most pedig jöhet a haszu. 

Ez egy köteg helyes kis keréknek bizonyult, küllőkkel. 

— Biciklit eszünk! — rikkantotta Nimby boldogan, Kissy pedig 
majdnem szétlapította nevettében az utolsó rákot. 

— Ez lótuszgyökér, drága szamaram — nézett rá Vanessa sze- 
relmesen. — Szépen karikára vágták, de ez ilyen. Kérek szut és 
szójaszószt, sót, cukrot, ez majd ebben fog fürdeni. Kell nekik 
vagy félóra, addig pedig mi legyárthatunk mindenki mást. 

— Ikura kevés csak már — jelentette Elke. 

— Helyes. Ha elfogyott, cserélj kesztyűt és láss hozzá makit 
csinálni, abból is rengeteg lesz. Hé, te ott, a nagy fülekkel! A 
tied is elfogyott? 

— De el ám — bólintott Martin. 

— Akkor fogj egy makiszut és csavargass. Egy hadseregnek 
elegendő, amit Furanku-szan hozott, gyerünk! 


Végül aztán sorra került a tök is. Addigra már elfogyott a nigi- 
rinek való, s a tekercsekkel is fölhagytak. 

— Jól van — szemlélte meg séfjük az uborkát és a tonhalat —, a 
maradékot beletesszük a futo-makiba. Kérek néhány egeret a 
kampjó-makihoz, mondjuk a felét használjátok föl. Ugyanúgy 
készül, mint a tekka és a kappa, csak nem kocka alakú, hanem 
az egyik vége lapos, a másik ívelt. 

— Miért? — kérdezte Francoise meggondolatlanul. Vanessa 
rosszallóan nézett rá. 

— Mert ez a hagyomány. 

— Értem... 

— Akkor hát, egérkék, utolsó felvonás: futo-maki! — hordozta 
végig tekintetét a séf csapatán. — Csinálhatnánk még rengeteg 
mindent, temakitölcsért, kaliforniai tekercset, fölhasználhat- 
nánk százféle halat, de elég mostanra ez a választék. Tehát a 
futo-maki. Kelleni fog jó sok tamago — nézett az omlettes tálcá- 
ra —, igen, ez így nem rossz, azért egy párat még süssetek, jó? 
Kérem az oborót, tonhalat, uborkát meg a beáztatott növénye- 
ket. 

Utóbbiak már nem voltak beáztatva, valamivel korábban ki- 
vette őket a mártásból és hagyta pihenni. Az oboro üvegbe zárt 
rózsaszínű, darabos pép volt, Kissy nem tudta beazonosítani. 


— Ez is hal — árulta el mesterük. — Különféle halak húsát tör- 
ték össze, mártásban megpárolták, és egy kis színezéket tettek 
bele. Lássuk azt a futo-makit. Az alapja ugyanaz, nori és rizs, 
aztán jönnek a kellékek sorban. Tök... oboro... uborka... om- 
lett... lótuszgyökér... gomba... és megint tök. Ja, és tegyünk 
egy csík tonhalat a gomba mellé. Föltekerjük... ez már nem 
olyan könnyű, mert vastagabb lesz a tekercs. . . 

Egy percbe is beletelhetett, amíg megbirkózott vele, addig 
senki nem mert levegőt venni a konyhában. Legfeljebb talán a 
néni. A tekercs elkészült és szilárdan állt akkor is, amikor Va- 
nessa levette róla a gyékényt. 

— Cin-cin — szemlélte meg művét, mialatt hozzálátott a szele- 
teléshez —, igazi szusimester vagyok! Én vagyok az egyetlen 
itamae-szan, akinek nagy kerek füle van! 


Kissy elégedetten hevert végig a matracon. Esteledett, ilyenkor 
volt a legfinomabb a teraszon. Mellette ott feküdt Martin, épp- 
oly elégedetten. Nézték a már feltünedező csillagokat, amiket 
Angéligue nem fog ezentúl tanulmányozni, de attól még világíi- 
tanak. 

Remek vacsi volt. Vanessa kis tálakat állított össze, amiken 
mindenből volt egy, hatféle nigiri, háromféle makitekercs, gun- 
kan-maki és futo-maki, továbbá egy tálka szójaszósz, egy ke- 
vés vaszabi és egy kis halom gari, vagyis rózsaszínű pácolt 
gyömbérgyökér, csinosan rózsaformába rendezve. Egy ilyen tá- 
lat a vendégek húsz euróért kaphattak meg. De lehetett egyen- 
ként is kérni mindenből, Jeanne az összes szobába kivitte az ár- 
listát, amin ott állt, hogy csak ma, rendkívüli ajánlat. 

Estére nem maradt egy morzsa se, és a vendégek még sajnál- 
ták is, hogy nincs több. Pedig az egerek igazán nem falták föl 
előlük... az egészet. Kissy például először is végigevett egy tá- 
lat, csak a vaszabit hagyta meg elővigyázatosan, aztán töpren- 
geni kezdett, hogy melyik ízlett neki a legjobban. A töprengés- 
ből kóstolgatás lett, abból pedig még egy tál, aminek a végére 
legalább annyit el tudott dönteni, hogy a legkevésbé az uborkás 
tekercs — a kappa-maki, vagy felőle akár epszilon-maki — és az 
omlettes nigiri ízlik, nyilván mert azokban nincsen hal. De 
hogy melyik a legjobb, azt nehezen tudta volna megmondani. 
Végül aztán négy üres tálat talált maga előtt, és amikor felelős- 


ségre vonta Vanessát, hogy miért pakolja az ő orra elé az üres 
tányérokat, akkor a kislány vigyorgott és azt állította, hogy 
amikor odatette őket, még tele voltak. Ami felháborító, ő nem 
evett ennyit. A többiek igen, ő nem. 

Csinos kis bevételt hozott a szusi, csak a teli tányérokból el- 
adtak vagy húszat, és egész halommal külön. Öt-hatszáz euró is 
meglehet. Persze így is veszteséges, hiszen Vanessa megvette 
Tomita-szantól az összes kellékeket, a sok hangirit, makiszut, 
szusihoz való borotvaéles késeket, a Japánból hozott valódi va- 
szabit, meg hát az se volt ingyen, hogy előkészítették a halat 
meg a rákot. Egyedül a hűtődobozokat nem vette meg, azokat 
Furanku-szan majd elviszi. De hát nem is az volt a cél, hogy 
hasznot hozzon a szusi. Vanessa meg akarta tanulni és be akar- 
ta mutatni a tudását az egereknek, meg ha már közönsége van, 
akkor legyen minél nagyobb. A panzió visszatérő vendégei 
hozzá vannak szokva, hogy a család időnként készít vagy kap 
valami különlegességet, amiből több van, mint amennyit ők 
megesznek, és akkor a vendégek is kaphatnak belőle. Persze 
pénzért. De máskor sem az a cél, hogy haszon legyen belőle, 
arra ott van a panzió rendes konyhája. 

Kissy az oldalára fordult és elfészkelődött Martin mellett. 

— Lassan ideje menni, egérke — nézett rá a fiú. 

— Tőlem alhatunk itt is. 

— A teraszon? Bolond vagy? Éjszaka bármi felugorhat ide. 

Kissy mosolygott. Pontosan tudta, hogy a fiú nem azért akar 
négy fal között aludni vele, mert fél a macskáktól. Ami azt ille- 
ti, nyitott ablaknál alszanak, a szúnyoghálót egyetlen puha 
mancsmozdulattal végig lehetne hasítani, mégse gondolt rá so- 
ha senki, hogy cicaháló kellene helyette. 

Hallgatagon bandukoltak vissza a szobájukba. Az utolsó éj- 
szakájuk Beaulieu-ben, reggel indul a gép haza, északra. Egy 
remek nyárnak megint 


VÉGE. 


De északon is találnak sajtot meg shindyt bőven. 


14. 


A FACEBOOK 


La bouche pleine de sable, 
la langue en carton cartable, 
oh chiens de la plage, 

Jj écris, 

j écris... 


Nohát, párnatoll. De mekkora! Kissy becélozta és felszippan- 
totta. Aztán továbbhaladt és folytatta. 


. . je voudrais des bottes comme Í italie gui monte aux hanches, 
je voudrais un cuir comme les loulous gui trainent 
les planches, 
je voudrais m "enfuir et revenir chague dimanche, 
et des rideaux pour moi toute seule, 
et des rideaux pour moi toute seule, 
et un piano... 


Nem ez a versszak jött volna, de mindegy. Különben is most 
jön a kedvenc része. 


La bouche pleine de sable, 
mon petit bronzage minable, 
oh gens de la plage, 

souris, 

SOWFIS ... 


Persze itt mosolygást jelent, nem egeret, de akkor is. 


Hirtelen fehér folt jelent meg a szeme sarkában, s egy pillanat 
múlva el is tünt. Odapillantott. Macska gyors léptekkel igyeke- 
zett eltűnni a konyha felé. 

— Hé, cicus! — kiabált utána jó hangosan, bár Macska aligha- 
nem a suttogást is meghallja, hiába zúg a porszívó. — Csak nem 
félsz tőle? 

De válasz nem jött. Macska még kevésbé. Vállat vont és foly- 
tatta a munkát, az órára pillantva. Martin még jó ideig nem ér 
haza. Anya és apa csak estére várható. Még Suzy sincs itt, 
Macskával meg nem lehet mit kezdeni. Régóta nem volt már 
ennyire egyedül idehaza. 


Je voudrais une peau en neige d "agneau en avalanche, 
je voudrais des yeux et des cheveux plus longs gue 

mes manches, 
je voudrais m enfuir ... 


Elhallgatott és kikapcsolta a porszívót. Egy pillanatig radaro- 
zott. 

Csengettek. 

— Macska, igazán szólhattál volna! Suzy már rég berohant 
volna csaholva! 

Az előszoba felé menet Macska nem mutatkozott, pedig lett 
volna ideje utánarohanni és térden állva kérni bocsánatát. El- 
mosolyodott a gondolatra. Macska még nála nagyobbaktól se 
kérne soha bocsánatot, hát még egy desszerttől. Kissy tudta, 
hogy Macska csak azért nem forral ellene semmit, mert kap 
elég macskakaját, ami nem verekszik. 

— Szia, gyere be — mondta Kissy a monitoron látható képnek, 
és megnyomta a gombot. Solange elé ment a kertbe. — Hát te? 

— Szia... zavarok? 

— Dehogyis. Bocs, csak porszívóztam, és Macska nem uga- 
tott, hogy csengetnek. 

— Ugatni is szokott? 

— Nem, hát éppen ez az. No halljuk, mi a gond. 

Solange sóhajtott. 

— Ennyire látszik? 

— Eléggé. Gyere be. Mit iszol? 


A konyhában ültek le. Kissy narancslét és aprósüteményt vett 
elő. Solange csak egy kortyot ivott. 

— Oké. Belevágok. Szóval az apámat letartóztatták. 

Kissy eltátotta a száját, aztán gyorsan becsukta. 

— Megint verekedett, de most egy kocsmában. Összetörte a 
berendezést, két ember megsérült... nem súlyosan. Van kiren- 
delt védője, azt mondja, ne is számítsak rá, hogy megint meg- 
ússza szabadlábon. A munkahelyéről már ki is rúgták. . . 

— Nem te tehetsz róla — mondta Kissy szerencsétlenül, és na- 
gyon szeretett volna átváltozni Nialává, vagy legalább Angé- 
ligue-ké. Ők sokkal okosabbat tudnának mondani. 

— Nem, szerintem se. De ez nem is érdekes. A baj az, hogy mi 
lesz a házzal. 

— Hogyhogy? Az a tiéd. 

— Igen, de miből fogom fenntartani? 

Kissy most értett meg mindent. Hát persze. Lehet, hogy Rou- 
vel ivott, mint a kefekötő, de a számlákat azért csak fizette. 


— Suzy hol van? — nézett körül Solange. 

— Gyerekeket nevel Beaulieu-ben. 

— Gyerekekeeet? Miféle gyerekeket? 

— Természetesen kutyagyerekeket. Suzy egy kutya, milyen 
gyerekekre számítottál? Három fia és három lánya van. Nem- 
sokára foguk is lesz, és rettegésbe ejtik a környék macskátt. 

— Akkor klassz testőrségetek lesz. 

Nevettek. Mintha Solange nem tudná, hogy bármelyik macs- 
kát megverik egyedül is. 

Kissy tűnődve forgatott egy süteményt. Sajtos süti volt, egy- 
szerű bolti, Martin vette tegnap. 

— És meg akarod tartani a házat? 

— Hát... szeretném. Haza is költöznék valamelyik nap... 
apámnak nem engedték meg, hogy szabadlábon védekezzen, 
úgyhogy egyhamar nem jön haza. 

— Segítünk majd elvinni a cuccot. 

— Kösz. 

Kissy bekapta a sütit és elővette a telefonját. 

Solange apját lecsukták verekedésért. Hazaköltözik, de nem 
tudja fenntartani a házat. Adjatok ötleteket. IK. 


Elküldte az üzenetet a Jerry szerverére és megevett még egy 
sütit. 

— Mi az az IK? -— kíváncsiskodott Solange. 

— A személyes jelem a Jerryben. 

— Gondolom, titkos. 

— Szigorúan. Most meg is kell hogy öljelek, amiért megláttad. 

— Persze, megértem. 

Nevettek. És vártak. Talán fél percig se kellett várniuk az el- 
ső válaszra, és mire elolvasták, ott volt a következő. 

Dolgoszi kelene walamiet. Párizsben midt dolgosszák Fiata- 
lok mikor Zseppéndzet akarik? IE. 

Kissy sóhajtott. Beszélni fog Louise kisasszonnyal, hogy ta- 
nítsa meg Elkét végre írni is franciául. Legalább az ábécét, meg 
hogy a főneveket nem kell nagybetűvel írni. 

Ha hazaköltözik, kajára se lesz pénze, nemhogy a házat fönn- 
tartani. IF. 

Fölvette a telefont. 

IZ, hasznos ötleteket adjatok. IK 

Az IZ az egész csapatot jelentette, megfelelt az , egérkék" 
megszólításnak. 

El is adhatja a házat és jó ideig megélhet az árából. IJ 

— Nem ér olyan sokat — felelte Solange. — Talán pár évig él- 
hetnék belőle egy albérletben. 

Nem jó ötlet, IJ. IK — írta Kissy. 

Mennyi YT kell megoldás? IN 

— Mennyi időn belül — fordította le Kissy. 

— Hát... talán egy-két hónapig futja a számlákra, annyi van a 
bankban. 

— De hozzá is férsz? 

— Miért ne férnék hozzá? 

— A te neveden van vagy az apádén? 

Solange megnyúlt képe adta meg a választ. 


Solange időtlen időkig megélt volna abból az összegből, ami 
aznap este átment a kezükön, még akkor is, ha egy az egyhez 
váltják euróra. Az avatóünnepségen az egész csapat összegyűlt. 
Kissy és Martin Vaucressonban, Nimby Franconville-ben, 
Chantal és Jennifer Neuillyben külön-külön, Elke Kronshagen- 
ben, Francoise Párizsban, Angéligue, a D"fAubisson lányok és 


Pi pedig Beaulieu-ben. Pi egyelőre nem tért haza, munkát ke- 
resni onnan 1s tud, és ott van Niala. 

Vanessa és Nimby kivételével ekkor látták először egyben az 
egész művet. Fantasztikusan nézett ki, egész másképpen, mint 
ahogy eredetileg tervezték; a külön ezért csinált rengeteg fény- 
kép nagy részét nem is használták föl, mert közben megválto- 
zott a koncepció. Tizenhét csoportot hoztak létre. Vaucressont 
Kissyék házával, az iskolával és a főtérrel; Franconville-t Nim- 
byék házával, Yves bácsi szervizével és az udvarral, ahol meg- 
verték a négy suhancot; Neuillyt a négy egér lakásával, akik ott 
laknak vagy laktak; Courbevoie-t Marcel lakásával, az étterem- 
mel, ahol a pincérnő megtudta, hogy Niala nem olasz, valamint 
Angéligue régi albérletével, bár az Párizsban van; Beaulieu-t a 
villával, a panzióval, a rendőrkapitánysággal, a hegyi fészerrel 
és a Kérylos-villával; Párizst Francoise anyjának lakásával, az 
Eiffel-toronnyal és az étteremmel, ahol Niala olasz volt; Kielt 
Elkéék házával és a csatornával; Saint-Jeant az Ephrussi-villá- 
val, a Bouriant-villával és az utcával, ahol Pi megrándította a 
lábát; Nizzát a Plumail-étteremmel, a monacói kaszinóval és az 
EDHEC-épülettel; Auteuilt az uszodával és a La Défense-ból 
odatelepített Areva-toronnyal; valamint egydarabos csoporto- 
kat, Levallois-Perret-ben Ange néni lakását, Zürichben a Wid- 
der szállót, Orléans-ban a folyót az elmerült gáttal, Aubigny- 
sur-Nére-t a benzinkúttal, ahol összetalálkoztak a motoros ban- 
dával, Lyon látképét a Fourviére-ről, Grenoble-ban a buboré- 
kokat és a Serre-Poncon-tavi kempinget. Összesen harminc- 
nyolc ingatlant. 

A többrészes csoportok területein akkor lehetett építkezni, ha 
mindet megszerezték — Beaulieu-ben ez öt darabot jelentett —, 
először házat, aztán panziót, majd egycsillagos szállodát. A 
szálloda később további csillagokat szerezhetett, de nem vásár- 
lás útján, hanem tíz fizető vendég után jött egy új csillag, amíg 
az ötcsillagos szintet el nem érték. Az egyrészes csoportoknál 
akkor lehetett panziót építeni, ha az ember legalább kettőt meg- 
szerzett belőlük, a szállodához viszont három kellett. 

A nem fejleszthető csoportok közül az állomásoké volt a leg- 
nagyobb, hét darabos: Nizza, Beaulieu, Franconville, Neuilly, 
Vaucresson, valamint az Orly és a Nice Cőte d" Azur reptér. De 
volt egy csoport az autókból is: Marcel fehér Citroénje, az ala- 


pítványi mikrobusz, Georges új mikrobusza és a lakóautó. A 
régi Monopoly két közműve helyett nekik öt volt: vízművek, 
villamos művek, telefon- és netszolgáltató, valamint a vaucres- 
soni hipermarket. Ötvenhárom megvásárolható mező. 

A tábla nem négyzet alakú lett, hanem kör, két átlóval keresz- 
tezve; nyolc-nyolc mező az átlók mentén, kilenc mindegyik ne- 
gyedkörben, és öt csomópont. Középen volt a startmező, ahon- 
nan bármelyik irányba el lehetett indulni. A kereszteződések- 
ben bármerre szabad volt fordulni, csak vissza nem. A négy 
külső csomópontban edzőtermet, strandot, őrszobát és kórházat 
helyeztek el. Ezek szolgáltak börtön helyett, kétféle szabály 
szerint: a szerencsekártyák megnevezték, hogy melyik helyre 
küldik az illetőt, ha pedig háromszor duplát dobott valaki, ak- 
kor a gép kisorsolta, hogy hova kerül. Aki viszont csak , látoga- 
tóba" érkezett ezekre a mezőkre, az megkapott valamit a játé- 
kosok által korábban befizetett adókból. Mind a négy mező 
másféle pénzeket gyűjtött be. 

Hét mezőn kaptak szerencsekártyát, a kártyacsomag száz lap- 
ból állt. Négy mezőn adóztak, négyen pedig macskák lestek rá- 
juk. A macskát meg kellett verni. Ez úgy történt, hogy az egér 
is, a macska is földobott öt-öt pénzérmét. Akinek több volt a 
fej, az nyert. Ha egyforma volt, újra dobtak. 

A pénzérmék ötlete onnan lett, hogy amikor a Jerrypolyt ter- 
vezték, még kilencen voltak, és mind a kilencük arcképét rátet- 
ték egy-egy bankjegyre. Amikor a két kislányt fölvették a csa- 
patba, még senki se gondolt arra, hogy ez gond lesz a Jerrypoly 
bankjegyeinél: új címleteket kell készíteni, és megismételni az 
egész sorsolást, vagy nem lesznek egyenlőek az esélyek. Végül 
Nimbyék úgy döntöttek, hogy nem is kell egyenlőnek lenniük, 
a két zsebegér arcmása pénzérmékre kerül. Kő-papír-ollót ját- 
szattak a zsebegerekkel, akiknek meg se mondták, hogy miről 
van szó. Elke nyert, ő került az ötdiósra, Francoise pedig az 
egyesre. Egy sajt tíz diót ér. Jennifer megrajzolta őket is, amint 
büszkén tekintenek a jövőbe, és egérfülük van. Az érmék írásos 
oldalát Vanessa tervezte, a számjegy volt rajtuk, alatta egy dió 
mint mértékegység, a számjegy bal oldalán a zsebegér kicsinyí- 
tett arcmása, jobb oldalán pedig a vele szembenéző Sziporka. 
Alattuk egy-egy betű: RS. Républigue des Souris, természete- 


sen. Egerek Köztársasága. A bankjegyekre ki is írták, a nemzeti 
zászló is fölkerült rájuk, Jerryvel. 

A macskás mezőkön ismerős macskák voltak: Tom a rajz- 
filmből, Tom Ford, Mathieu bácsi a shindymacskás sapkájá- 
ban, és Mouchi a beaulieu-i cicanép képviseletében. A velük 
folytatott párviadal pénzre ment: a kettejük által dobott fejek 
különbözetét kapta a győztes, százasokban. Aki öt fejet dobott, 
amikor az ellenfele egyet sem, az bizony ötszáz sajtot zsebelhe- 
tett be. 

Macska nem szerepelt az ellenségek között — elvégre mégis- 
csak hozzájuk tartozik. De az ő arcképe volt azokon az érmé- 
ken, amikkel a macskák dobtak. 

Mindezt egy nagyon kényelmes kezelőfelülettel csinálták 
meg. A képernyő tetején tizenegy arckép volt, abban a sorrend- 
ben, ahogy a játékban következtek, ezt az elején a gép sorsolta 
ki. Mindegyiknek színes kerete volt, a szín megegyezett azzal, 
amivel első paintballküzdelmükön lőtték egymást. Az éppen 
soron levő játékosnak nagyobb és világosabb volt a képe. Alat- 
tuk állt a pillanatnyi készpénzvagyonuk. A képektől jobbra pe- 
dig a soron levő vagy kívánságra bármelyik másik játékos in- 
gatlanjainak leltára, apró, színes szimbólumokkal, amikről egy 
pillanat alatt le lehetett olvasni nemcsak azt, hogy mije van, de 
azt is, hogy a részben megszerzett csoportok többi darabjának 
ki a tulajdonosa. Meg a panziókat, szállodákat, csillagokat, 
mindent. 

A kép középső részét a tábla foglalta el. Gombnyomással le- 
hetett választani, hogy az egész táblát kéri az ember, vagy csak 
egy-egy félátlót vagy negyedkört, esetleg egy mező közeli ké- 
pét. Az egereket kis színes figurák ábrázolták a táblán, amiket 
róluk mintáztak és az ő arcukat viselték. A megvett területeket 
bekeretezték a tulajdonos színével. A sarkukba került a házat 
vagy panziót ábrázoló kis jel, vagy egy tízágú sajtcsillag, ha 
már szállodájuk volt; a tíz ágat aztán sorban leharapták, amikor 
egy-egy vendég lépett a mezőre. Amikor mind elfogyott, visz- 
szanőöttek és megjelent egy újabb csillag. 

Vagy két percig nem tudták elkezdeni a játékot, mert csak 
gyönyörködtek benne. 


Nimbyék rengeteg jópofa apróságot beletettek. A startmező 
egy zöld rét volt, virágokkal, körben tizenegy kempingszékkel, 
a tizenkettedik helyén a Schneideréktől kapott hűtőládával; 
persze mindez csak akkor látszott, ha az ember kinagyította a 
mezőt. Amikor elindították a játékot, kívülről besétált tizenegy 
apró figura, az ő arcképeikkel, nagy fülekkel. A székek egyszer 
csak különféle színeket vettek föl, a figurák pedig leültek a 
megfelelő színű székre. A hűtőláda oldalán pörögni kezdett egy 
nyíl, s megállt jobbra mutatva: ott Pi ült legközelebb. Tehát ő 
kezd, és így haladnak körben. 

Az egész program sokkal látványosabb és modernebb volt, 
mint bármi, amit Nimbyék eddig csináltak. Profi megoldásokat 
alkalmaztak. Mindenki tetszése szerint nézegethette a tábla bár- 
melyik részét, de nem maradt ki az eseményekből, mert a jobb 
alsó sarokban kis ablak jelent meg, amiben látszott, hogy mi 
történik. Mindenhez aprólékosan megrajzolt illusztráció tarto- 
zott, a legtöbb mozgott is. És persze csak Jerry-gépeken műkö- 
dött, nem böngészőben, hanem a felület programján, ami már a 
zsebeknél is megvolt. 

Pi az első lépésénél megvette az Orly repteret százötven saj- 
tért. Az induló zsebpénz kétezer sajt és hat dió volt — azért ép- 
pen ennyi, mert azt akarták, hogy kezdésnél mindenkinek le- 
gyen példánya mindegyik címletből. A bal alsó sarokban volt a 
saját vagyoni leltáruk, ugyanazokkal a jelekkel, mint fönt a so- 
ron levőé vagy akire rákattintottak, de a készpénzt nemcsak 
számokkal, hanem címletenként is mutatta. Kissy rákattintott a 
százasok kötegére, amin kis számjegy mutatta, hogy kettő van. 
A köteg mellett megjelent egy nagyító és egy bolti pénztárgép. 
Megnyomta a nagyítót, s megszemlélhette a bankjegyet nagy 
méretben, rajta saját arcával, amint elszántan néz a jövőbe (il- 
letve balra), kissé előrebillentve nagy füleit. A pénztárgép pe- 
dig kis pénzváltó ablakot adott, ahol egyik vagy mindkét száza- 
sát átválthatta kisebb vagy nagyobb címletekre, tetszése sze- 
rint. Vagy ha többféle kisebb címlet helyett kért egy százast, 
azt 15 megkaphatta. A program mindent tudott. Voltaképpen fö- 
löslegesen, mert fizetésnél nem kellett a címletekkel bajlódni, 
azt a program automatikusan elvégezte. 

Pi tehát megvette az Orlyt, aztán Jennifer a saint-jeani utcát, 
szintén százötven sajtért. A harmadik Vanessa volt. 


— Próbáljuk ki a kereskedelmet — mondta. — Ha rákattintok 
Jenniferre, megjelennek a birtokai. Kiválasztom az utcát, a sa- 
ját holmim között kiválasztok százhatvan sajtot... az ajánlat 
kész. Jennifernél most megjelenik az ajánlatom, a többieknél 
pedig mocorogni fog az arcképem. Ha rákattintotok, ti is látjá- 
tok, mi történik. 

Kissy rákattintott. Kis ablakot kapott, amin balról egy Vanes- 
sa-arcú egérfigura nyújtotta a kezét, rajta feküdtek a bankje- 
gyek. Jobbról a Jennifer-arcú figura kezében volt a saint-jeani 
utcakép, de az ő keze a melle előtt volt. A fejét csóválta. 

— Elutasítottalak — mondta Jennifer. 

— Oké. Akkor dobok. 

Kissy elgyönyörködött a táblán végigguruló kockákban. Az 
egyik trappista volt, a másik ementáli, és nem pöttyök voltak 
rajtuk, hanem lyukak. Ez persze a lexikonjukból van, azzal egy 
ideje már nemigen foglalkoztak, de ott volt a felülethez tartozó 
dobozban. 

Vanessa hetet dobott és szerencsekártyás mezőre lépett. 
Mindegyik másmilyen volt; ez a beaulieu-i békaúsztatót ábrá- 
zolta, és egy békát, aki a levélen ülve átnyújt egy kártyát. Az- 
tán megjelent a kártya is, a képen egy elszánt kisegér kalapács- 
csal vert szét egy egérfogót. A felirat: Egyből kint leszel a kór- 
házból. 


Kissy alighanem akkor hozta legjobb döntését, amikor négy- 
szeres csereügyletet javasolt. A legtöbb monopolyprogram 
csak kétszemélyes adásvételeket ismer, de az övékben akár 
egyszerre mind a tizenegyen részt vehetnek egy üzletben, ami 
addig nem hajtódik végre, amíg minden érintett jóvá nem hagy- 
ta. 

Kissy ajánlata így szólt: ő átadja Yves bácsi műhelyét Angé- 
ligue-nek, aki Aubignyt adja Pinek, aki odaadja Jennifernek az 
uszodát, Kissy pedig megkapja Jennifertől a lakóautót. 

— Abból nem eszel, egérke — mondta Jennifer. — Legalább egy 
százast rá kell fizetni. 

— Én sem adom ennyiért — felelte Pi, és rögtön megjelent az 
adásvétel ablakában a változtatás: Kissy figurája százötven Ssaj- 
tot is kínált Pinek. 


Kissy gondolkodott, aztán kivett a figurája kezéből egy ötve- 
nest és beletett egy húszast. Közben megjelent egy újabb szá- 
zas, amit Jennifernek nyújtott át. Ezt is kicserélte nyolcvan 
sajtra. 

— Hát jó — mondta Pi, és a figurája bólogatni kezdett. Jennifer 
viszont hozzátett még egy tízest az összeghez. 

Kissy beleegyezett, s az adásvétel létrejött. 

Az Yves bácsi műhelyéért és kétszáztíz sajtért, vagyis nagyon 
drágán vett lakóautó sokszorosan behozta az árát: a többiek 
folyton ráléptek, és minden egyes alkalom húsz sajtot jövedel- 
mezett. Később már ötvenet, mert Kissy megszerezte a mono- 
póliumot az autós csoport fölött, így ez az adásvétel akkor is 
éreztette hasznát, amikor a többi kocsiját akarták bérbe venni. 

Ennek is része volt abban, hogy harmadik lett, 9611 sajt és 
nyolc dió összvagyonnal. A második helyen végzett Vanessa, 
tízezer-háromszázzal, és Nimby lett az első, majdnem tizenkét- 
ezerrel. De Nimby előre megmondta, hogy Vanessa és az ő 
eredménye az első néhány játékban nem számít, ők írták, per- 
sze hogy jobban ismerik. 

Úgyhogy voltaképpen Kissy nyert. Mögötte végzett Martin, 
Francoise, Chantal, Elke, Angéligue, Niala, Pi és utolsóként 
Jennifer, alig tíz sajttal maradva le Pitől. A játék ugyanis abban 
is különbözött a hagyományos monopolytól, hogy nem az nyer, 
aki utolsónak marad, elnyerve összes versenytársának vagyo- 
nát. Itt is ki lehetett esni, de nehezen, mert bankkölcsönt vehet- 
tek föl, meg egymásnak is lehetett kölcsönözni; az alkotók ér- 
dekesebbnek találták, ha minél többen maradnak játékban a vé- 
géig. Nem is esett ki senki. A küzdelemnek akkor volt vége, 
amikor minden ingatlan elkelt, mindenhol ötcsillagos szálloda 
állt, és valakinek sikerült a startmezőre visszaérve tízezer saj- 
tért megvenni a fődíjat: Stuart Little házát a Central Park mel- 
lett. Ez Vanessa volt, így voltaképpen ő is nyert, de Nimbynek 
nagyobb volt a vagyona. 


Kissy megállt a kapu előtt és beütötte a kódszámot. Alig pár 
napja volt számzár a kapujukon, olyan, amilyet Beaulieu-ben 
sokfelé használnak, de máris a szívéhez nőtt. Már nem is hor- 
dott magával kulcsot, Cövek az asztalán ült a kulcsokkal. 


Nullahét-tizenöt. Eredetileg a születésnapját akarta megadni, 
de Niala figyelmeztette, ezer és egy módja van annak, hogy az 
ember kiderítse valakinek a születésnapját, és elsőként azt fog- 
ja kipróbálni. Ő biztosan így csinálná, ha betörő lenne. Vagy ha 
szokás lenne számzárat tenni a hűtőszekrények sajttároló reke- 
szeire. 

Úgyhogy levont egy hetet a születésnapjából, és most az a 
kód. Erre aligha jön rá bármilyen betörő. És különben is van 
még egy biztonsági berendezés, ami nemcsak riaszt, de harap 
15. Nemsokára itthon lesz, a triblik már vidáman rohangálnak a 
D7 Aubisson-villa kertjében, hamarosan elválasztják őket. 

Az egerek készítette hatalmas postaláda majdnem tele volt. 
Kissy elismerően biccentett és továbbment. 

— Szia, cicus. 

Macska a bejárati ajtó előtt feküdt, a füle tövét vakarászta, és 
nem szólt semmit. 

— Történt valami érdekes? 

Macska végzett a fülvakarással és villámgyors pörgéssel 
megrázta a fejét. 

— Szóval nem. Értem. 

Ezzel Kissy beütötte az ajtózár kódját is — tizenöt nullahét, 
ugyanaz fölcserélve —, bement a nappaliba, letette az iskolai 
holmit és kiment a postáért. 

Tizenhat küldemény, a reklámokat nem számítva. Kilenc apá- 
nak, hét anyának. Az alapítványnak egy se. A nappaliban volt a 
Jerry netbookja. Kinyitotta, belépett a Cirrusra, szélsebes moz- 
dulatokkal megírt egy levelet apának, felsorolva az összes kül- 
demény feladóját. Elküldte, aztán megírta anya levelét is. Ép- 
pen elküldte azt is, amikor a telefonból megszólalt a Darth Va- 
der-induló. Vader egy apa. 

— Cin-cin, apa! 

— Neked is. Mondd, mi jött Angliából? 

— Egy vaskos paksaméta — kereste ki. 

— Bontsd fel, légy szíves. 

Kissy fölbontotta és beolvasta a telefonba féltucat dokumen- 
tum címét, amiket akkor se értett volna, ha nem angolul van- 
nak. Beruházás, ütemezés, konferencia. Beruházási ütemezés, 
ütemezési konferencia. . . 

— Hát ez baj — mondta apa. 


— Hívd föl őket, hogy küldjenek valami mást — vágta rá Kis- 
Sy. 

— Nem az a baj — nevetett apa. — Nekem sürgősen kellene ez 
az anyag, de képtelen vagyok innen elszabadulni. Nincs valami 
egértrükköd, amivel ide tudod juttatni? 

Kissy önkéntelenül a csípőjéhez nyúlt a telefonért, de közben 
ráébredt, hogy azt tartja a kezében. 

— Email, fax?... 

— Sajnos papíron kellenének. 

— Gyorsfutár — döntötte el Kissy. — Motoros futár, piros mo- 
torral. Az gyorsabb. Hol vagy most? 

— Fontainebleau-ban. Az asztalomon találsz egy dossziét D4 
— Fontainebleau felirattal. Van benne egy térkép, add oda a fu- 
tárnak. Egy zöld kereszt van rajta D4 jellel, ott vagyok. 

— Hogy férsz el egy olyan kicsi kereszt alatt? 

— Ne cincogj annyit, küldd a futárt. 

— De még egyet muszáj cincognom. 

— No halljuk. 

— Cin-cin! — felelte Kissy büszkén, és letette. Már a kezében 
volt a telefonkönyv, kerített egy futárcéget és rendelt egy moto- 
ros futárt Vaucressonból Fontainebleau-ba, extra sürgős, extra 
fontos. Aztán bement a hálószobában kialakított dolgozószobá- 
ba, megkereste a dossziét, kivette a térképet, apa telefonszámát 
fölírta egy papírra, keresett egy gemkapcsot és hozzáerősítette. 
Visszament, összecsomagolta a küldeményt és kiszaladt az ut- 
cára. A futár perceken belül megjön. 

Ahogy befordult a sarkon és lefékezett, Kissy ráébredt, hogy 
mit felejtett el. Nem szólt, hogy a motor piros legyen. A futár 
kékkel jött. Pedig amióta beindult a motorvásárlási tervük, egy- 
folytában a különböző motorokról vitatkoznak, azokról is, ami- 
ket most vezethetnek, azokról is, amiket két év múlva, meg 
amiket a mikróknak vehetnek most. És Elke kijelentette: 

— Kell venni pirosat motrot. Az gyorsabb sokkal. 

Ez világos beszéd volt. És ő, tessék, elfelejt pirosat motrot 
rendelni, amikor pedig sürgős a küldeménye. 

Aztán ez a mulasztása feledésbe merült egy pillanat alatt. 
Mert a futár leállította a kéket motrot, leszállt és azt mondta: 

— Szia, Francoise, hát te hogy kerülsz ide? 


Kissy pislogott. A futár előnyben volt, mert az ő arcát bukósi- 
sak takarta, de már csak pár pillanatig. Levette a sisakot, és 
Kissy megszemlélhette az arcát. Szőke haj, rövid szakáll. 
Hosszúkás arc. Ó, hát persze! 

— Szia! — mondta lelkesen, örülve a viszontlátásnak. Mosoly- 
gott is hozzá, szívét-lelkét beleadta, hogy a srác lássa, milyen 
szép emlékeket őriz az előző találkozásukról. 

De a fiú nem dőlt be. 

— Ugye nem tudod, ki vagyok? 

— Halvány fogalmam sincs — vallotta be Kissy megkönnyeb- 
bülten. 

— Neuillyben a szomszéd lépcsőházban laktatok. A nővérem 
vigyázott is rád párszor, amikor még kicsi voltál. 

Kissy agya villámgyorsan cikázott nevek, arcok, események 
és időpontok között. Ez az előnye annak — állapította meg ma- 
gában —, ha az ember rendet tart a fejében. Bármilyen informá- 
ciót pillanatok alatt vissza tud keresni, mint egy korszerű szá- 
mítóközpont, akármilyen régről is. 

Kivéve azokat, amik nem jutnak eszébe. 

— Mennyire kicsi? — puhatolózott. A fiúnak persze sejtelme 
sincs, hogy ő ma is csak tíz centi magas. 

— Talán kilencéves. Nálunk töltöttél egy egész hétvégét, és 
segítettél a nővéremnek tortát sütni. 

— Germaine. . . — suttogta Kissy hirtelen. 

— Aha... 

— Jean! Te Jean vagy! Egyszer betörted az ablakunkat foci- 
labdával, és kölcsönadtad a szánkódat valamelyik télen! Tu- 
dom már! De te akkor kisebb... 

Elharapta a mondatot. Nem muszáj befejezni ezt a zseniális 
észrevételt. 

— De te is — felelte Jean, és végignézett Kissyn. — Azóta sok- 
kal formásabb lettél. 

Kissy dacosan állta a tekintetét. Rég volt már, amikor zavarba 
jött a fiúk pillantásaitól. 

— Nosztalgia vége — jelentette be. — Ezt a borítékot villámse- 
besen célba kell juttatni. Tudod, merre van Fontainebleau? 

— Valami rémlik. Ugyanis ott lakom. 

Kissynek leesett az álla, de gyorsan visszarakta. 


— Mit gondolsz, miért engem küldtek? Hazamegyek a leve- 
leddel, és ma már nem is jövök vissza. 

— Hogy kerülsz te Fontainebleau-ba? 

— Nadine-nak hívják, és majdnem olyan csinos, mint te. 

Kissy nem reagált a bókra. 

— Tessék a térkép. Ide kell vinni, a zöld kereszthez. A cédulán 
van a telefonszám, egyeztessetek. Minden világos? 

— Ezen a részen ipartelepek vannak — mustrálta Jean a térké- 
pet. 

— Stimmel. Az apám ott dolgozik az egyiken, és nagyon gyor- 
san kellenek neki ezek az iratok. 

— Majd kihagyok minden második kilométert. Tessék, írd ezt 
alá, és majd küldik a számlát. 

Jean még akkor is őt nézte, amikor fölszállt a járműre és elin- 
dult. Kissy is követte őt a tekintetével, de ő nem a fiút nézte, 
hanem a kéket motrot. Mostanában eléggé megnézték a moto- 
rokat. Szakmai kíváncsiság. Pi már intézi az alapítvány számá- 
ra a csoportos tanfolyamot, Yves bácsi pedig a vásárlást, némi 
engedménnyel a nagyobb tétel miatt. 

Kissy a maga részéről el se tudta képzelni, hogy fog ő egye- 
nesen megülni egy motoron. A bicikli egész más, ott az ember 
bármikor megáll és leteszi a lábát, de a motorral... hát végül is 
azzal is meg lehet állni bármikor, csak akkor nemcsak a lábát 
teszi le az ember, hanem a fejét is. De nem aggódott. . . annyira. 
Nem nagyon. Eddig még mindent meg tudtak csinálni, amit el- 
határoztak. A grenoble-i buborékoktól is hogy félt... némelyik 
egér. Ő maga nem, de akadtak köztük. Az is kicsit rémisztő le- 
het némelyiküknek, hogy negyvennel száguldjon egy olyan jár- 
művön, ami még álló helyzetben se képes függőlegesen meg- 
állni a talajon. Nem biztos, de lehet, hogy egy-két egér fél tőle. 
Ő persze nem, egyáltalán, csak... 

És ha inkább kis fűnyíró traktorokat vennének? 


A világ legegyszerűbb dolga, gondolta Kissy, mialatt kicsoma- 
golta és megszemlélte művét, aztán beleharapott. Az ember 
kettévág egy zsömlét, megvajazza, rátesz mindenféle ennivaló- 
kat, és visszacsukja. Az eredmény majdnem annyit ér, mintha 
féltucat kis tányéron lennének kirakva. Elégedetten bólintott, és 
a lépcső korlátjának dőlve falatozott tovább. 


— Francoise — lépett oda Sylvie —, van egy perced? 

Kissy bizonytalan fejmozdulattal válaszolt, mert éppen tele 
volt a szája. 

— Nem értem a matekot, el tudnád magyarázni? 

— Hi a hohhéha? -— kérdezte Kissy, és harapott még egyet. 

Sylvie odalépett mellé és elébe tartotta a füzetét. 

— Nekem ez jött ki. De ez szerintem hülyeség. 

Kissy csak rápillantott a levezetésre, és bólintott. Ez valóban 
hülyeség. Ha így folytatja, ki fog jönni, hogy x egyenlő y-nal, 
függetlenül attól, hogy mennyi az értékük. 

— Oké, de mit kellett volna csinálnom? Ebben te vagy az ász. 

— Hagyd már, Sylvie — szólalt meg Armand a lépcső tetején —, 
nem látod, hogy sajtos zsömlét eszik? 

— Azt te ugyan honnan tudod, hogy ő mit eszik? 

— Nem nehéz rájönni. A zsömle kívülről is látszik, a sajt meg 
magától értetődő. — A fiú közelebb lépett, úgy magyarázta: — 
Sok sajtot kell ennie, tudod. Másképp nem maradna életben. 

Kissy lenyelte a falatot és büszke mosollyal harapott egyet 
megint. A zsömlében egy csomó mindenféle volt még a sajton 
kívül, de ezt nem árulta el. Elvette Sylvie füzetét és tollát, és 
hozzálátott rendbe tenni azt a levezetést. 

Armand nem az ő osztályukba jár, de természetesen ő is tud- 
ja, hogy kisegér van a sulijukban. Az egész iskola tudja. A ta- 
nárok is. És ugyanazzal a toleranciával kezelik, mint az árva- 
házban Stuart Little-t. Cin-cin. Elvégre jár ide arab diák, nem is 
egy, meg afrikai, sőt egy eredeti kínai fiú is, aki nemcsak kínai 
származású, hanem ott is született, ott is lakik, csak most né- 
hány évig Franciaországban, amíg a szülei itt dolgoznak. Aztán 
hazamegy, és lehet belőle francia tolmács. Szóval itt ismerik és 
elfogadják a másságot. Arab, afrikai, kisegér, francia, kínai — 
egyre megy. És ugyanúgy nem ugranak föl a székre sikoltozva, 
amikor őt meglátják, ahogy a kínai srácot se froclizzák Tibet 
miatt. Elvégre nem ő tartja megszállva, hanem a kormánya. 

Mire elfogyott a zsömle, a levezetés is kész volt; nem oldotta 
meg a példát, hiszen azt az órán már megtették, Sylvie abból 
jött rá, hogy rosszul csinálta. Csak megmutatta, hol vannak a 
hibák. Volt egy pár. 


— Azt hiszem, már értem — mondta végül Sylvie. — Kösz. 
Bocs, hogy megzavartalak a sajtevésben. Tudom, hogy a sajt 
fontos dolog. 

— A sajt a legfontosabb — hagyta rá Kissy. Visszaindultak az 
épületbe. — Az ősi mezeiegér-kultúra nagy tiszteletben tartotta. 
Mielőtt lopni indultak az éléskamrákba, mindig a legjobb sajt- 
ból kivágott lyukat áldoztak a Nagy Ementáli Szellemnek, 
hogy segítse őket. Cin-cin. 

Sylvie meghökkenve nézett rá. Kissy elvigyorodott. 

— De jól hangzik, nem? 


Az egerek a késő miocénben jelentek meg, úgy ötmillió évvel 
ezelőtt. Őshazájuk helye persze kideríthetetlen, hiszen egészen 
a holocén legvégéig nem volt írott történelmük. Egész ponto- 
san 1928-ig, az első történetíró egér megjelenéséig. Az első 
történetíró emberek még agyagtáblát használtak, de Miki egér 
már egyenesen filmszalagra dolgozott. 

Ötmillió évig azonban csak szájhagyomány útján terjedhettek 
az ősi legendák. Reggelenként, amikor a macskák aludni tértek, 
a gyerekek sajtmorzsát rágcsálva hallgatták szüleik meséit a 
régmúlt időkről. Sajnos kézenfekvő okokból a legtöbb család- 
ban már a nagypapa fiatalkorából származó, vagyis három- 
négy éves történet is ősinek számított. A történészekre igazi 
egeret próbáló feladat vár majd, ha a sok-sok apró töredékből 
megpróbálják majd rekonstruálni népük múltját. 

Ilyeneket mesélt Kisegér Nagypapa, ők pedig csakugyan saj- 
tot rágcsáltak, és szakasztott úgy hallgatták, áhítatos figyelem- 
mel, ahogy őseik tették az elbeszélés szerint. Kisegér Nagypa- 
pa éppenséggel Nimby volt ugyan, de az ő korában más egér- 
nek már több generációnyi leszármazottja van. 

Más dolgokról is beszéltek. Egyik este Vanessa kijelentette, 
hogy Rouvel letartóztatása nem az alapítvány kudarca ugyan — 
hiszen nem shindy —, de a csapat akkor is felelős ezért a hely- 
zetért. Elsősorban ő maga. Ő verte meg Rouvelt, Kissy szülei 
ott se voltak, és nem felelősek az ő hibájáért. 

— Miért, milyen hibát követtél el? — kérdezte apa, mert Kissy 
lehívta a főhadiszállásra. 

— Nem ütöttem elég nagyot. Tehát vállalom a felelősségemet, 
és mi is beszállunk a költségekbe. 


Apa néhány pillanatig elgondolkodva tanulmányozta a kis- 
lány arcát, azzal az ismerős félmosolyával. Aztán Kissyre né- 
zett, aki csak vállat vonni tudott, és megpróbálta a tekintetével 
megüzenni a diagnózist Vanessa elmeállapotáról. 

— Kisegér vagy te még — mondta apa, visszafordulva a moni- 
tor felé. — Naiv és tapasztalatlan. 

— Ennek mi most a jelentősége? 

— Kékre-zöldre verhetted volna Rouvelt, attól nem fog le- 
szokni az italról. 

— Megpróbálni attól még. . . 

— Ha pedig ismert gyengéd módszereiddel megakadályozod, 
hogy italhoz jusson, akkor meg attól kezdett volna dühöngeni, 
és azért kerül börtönbe. Elvégre láncon mégse tarthattad volna. 

Kissy jól látta, ahogy a kislánynak fölcsillan a szeme a lánc 
említésére. Hogy ő erre nem gondolt — ez volt az arcán. Kissy 
imádta a Jerry-felület fantasztikus képminőségét, amitől a leg- 
apróbb arcjáték is tisztán látható. 

— Azonfelül pedig — folytatta apa — mi nem azért döntöttünk 
úgy, hogy anyagilag támogatjuk Solange-t, mert úgy érezzük, 
hogy Kissy nem verte meg elég jól az apját. Hanem mert így 
döntöttünk és kész. 

Pedig Kissy csakugyan nem verte meg Rouvelt elég jól, gon- 
dolta Kissy. Akkora marha nagy pasi, rengeteg szabad felület- 
tel, órákig lehetett volna verni. Piben is az a jó, hogy ha fölve- 
szi a szivacsokat, jó nagy lesz a felszíne, és kényelmesen lehet 
rúgni, biztosan eltalálja az ember. Rouvel szivacs nélkül is na- 
gyobb felület, mint a beszivacsozott Pi, ráadásul ő ordított is 
volna. 

Hirtelen fölrémlett a pillanat, amikor belevágja a kést Duroc 
bicepszébe, és a pasas felüvölt. Az élet hibás döntések soroza- 
ta. Miért kellett annak az őrültnek pont Vanessát elkapnia? Ha 
bárki mást ragad meg, akkor nem Kissy késelte volna meg, ha- 
nem Vanessa, akkor is ő lett volna a gyorsabb, ha a szoba má- 
sik végéből kell odaugrania... és ha valakit Vanessa késel meg, 
akkor sokkal nagyobb az ordítás és több a vér. 

Kissy megnyalta az ajkát. Már a tizenegy éves kis Mohi is 
úgy meg tudott verni puszta kézzel felnőtt férfiakat, hogy kór- 
házba kerültek. Nemsokára tizennégy és fél, és olyan, mint egy 
fiola nitroglicerin, kicsi, de iszonyú ereje van. Ha késsel támad- 


na valakire, még Szent Péter is fölsikítana rémületében, amikor 
a páciens bekopog a nagykapun. Ezt okvetlenül ki kell próbálni 
a legközelebbi shindyvel. Nem Ninóval, bár őhozzá is elláto- 
gatnak valamelyik héten, majd esetleg Vladekkel. Előtte majd 
lefényképezik, és a képeket elküldik a plasztikai sebésznek, ar- 
ra az esetre, ha a pasas életben marad. 

— Kissy! 

Fölkapta a fejét és riadtan nézett körül. 

— Már megint elábrándoztál — állapította meg apa. 

Kissy bólintott. Szentigaz. Szeret elábrándozni szép dolgok- 
ról. Rouvel nem szép ugyan, aligha létezik az a kozmetika, ami 
széppé tehetné, de van abban valami csodálatos, amikor egy 
ilyen gazembert egyetlen ütéssel kifektet az egér. Ha egy tucat 
ütéssel, abban még inkább. 

D Aubissonék végül mégiscsak beszálltak Solange anyagi tá- 
mogatásába. Vanessa szelíd módszerei nem vezettek ered- 
ményre, apa csak mosolygott és a fejét csóválta. Blanche oldot- 
ta meg a problémát, fölhívta anyát és azt mondta, örömet sze- 
rezne neki, ha megosztanák a költségeket. Meg is állapodtak, 
és Rouvel felületéről nem esett szó. 

Solange persze továbbra is csak kölcsönt kap, ha kamatmen- 
teset is. Mást nem volt hajlandó elfogadni. Abban állapodtak 
meg, hogy öt év múlva kezd hozzá a törlesztéshez. Addigra 
csak keres úgy, hogy képes legyen rá. 

Apa megkérdezte, ne kerítsenek-e egy fizetett ügyvédet, mert 
a kirendelt általában nem sokat ér, de Solange azt mondta, vé- 
gül is jobb, ha lecsukják. Hátha a sitten leszokik az ivásról. Ta- 
lán el lehet neki intézni egy elvonókúrát is. 


Kissy még egyszer átnézte a listát, bár csak ellenőrzésképpen. 
Megvett mindent. Bekanyarodott a pénztárhoz, kirakodott, fi- 
zetett, aztán berámolt mindent a hátizsákba. Kisurrant az épü- 
letből, meglódította a kocsit, intett a hajléktalannak, és ment a 
biciklihez. Az órára nézett. Martin egy órán belül hazaér, való- 
színűleg a lányokat is hozza Neuillyből. A partvidék egerei már 
a gépen ülnek. 

Most más útvonalon ment haza, nem a szokásos legrövidebb 
úton. Gyakran megtette, ha nem sietett és nem vett romlandót. 
Ennek máskor nem volt jelentősége. 


A kereszteződés T alakú volt, ő a szára felől érkezett. Egy ko- 
csi jött jobbról, indexelt. Kissy leállította a biciklit. A szemköz- 
ti ház kertjében egy öltönyös pasas éppen a kapu felé indult. A 
kocsi bekanyarodott, Kissy pedig folytatta útját, de a kanyar 
után zavartan állt meg. Valami nem stimmelt. 

Körbepillantott és megértette. Hova lett az öltönyös pasas? 

Ennyi idő alatt visszament volna a házba? Legalább húsz mé- 
ter a kerítéstől. Kissyt ösztönös rossz érzés fogta el, még hátra 
is sandított, nem jön-e mögötte valaki. Nem jött. Se shindy, se 
cica. Kissy elindult a biciklivel, közben a kertet fürkészve, hát- 
ha meglátja az öltönyöst. 

Meg is látta. Rálépett a pedálra, fölugrasztotta a biciklit a jár- 
dára, leugrott róla és a kerítésnek lökte, de már kiabált is: 

— Uram! Uram, jól van?! 

A pasas a kerti úton feküdt jó pár méterre a kaputól, és csak 
nyöszörgéssel válaszolt. Nem volt jól. Ezt Kissy is belátta. Föl- 
lépett a kerítés alján a betonszegélyre, úgy figyelte az öltö- 
nyöst, de semmivel se látott többet, mint lentről. A pasas háttal 
volt neki, és mocorgott. 

Kissy leugrott és a kapuhoz vágtatott. Zárva volt. És számzár 
volt rajta, a Beaulieu-ben szokásoshoz hasonló. 

Kissy gondolkodás nélkül előkapta a telefonját, és a hangnak 
először is az utcák nevét mondta be, éppen úgy gondolkodás 
nélkül. 

— Mert mi történt? — kérdezte a higgadt férfihang. 

— Egy férfi összeesett a kertben. Mozog, nyöszörög, de nem 
beszél érthetően. 

— És ön ezt honnan látja? 

— Itt állok a kapu előtt. Persze zárva van. 

— A nevét kérem. 

— Francoise Chaton. 

— A férfi neve? 

— Fogalmam sincs. A kapun nincs kiírva semmi. Én csak erre 
bicikliztem. 

— Értem. És nem tud bemenni. 

— Nem, a kapun számzár van, még a kerítésen is hiába má- 
szom át, nála se találok kulcsot. 


— Világos. Jobb, ha nem mászik át. Lenne szíves a helyszínen 
maradni, amíg kiér a kocsi? Küldöm a tűzoltókat, hogy kinyis- 
sák a kaput. 

— Itt leszek. 

— Köszönöm, visszhall! 

A diszpécser letette, Kissy elrakta a telefont, pár pillanatig a 
fekvő férfit tanulmányozta, aztán fölkapta a biciklijét és elvitte 
a kapu közeléből. A kerítéshez lakatolta valamivel távolabb. 
Aztán visszament és megint föllépett a kerítésre. A férfi ugyan- 
úgy feküdt, s mintha kapkodva vette volna a levegőt. 

— Uram, hall engem? — kiáltotta be Kissy. Válasz nem érke- 
zett, azt se tudta megállapítani, hogy eszméletén van-e. Min- 
denesetre beszélt tovább. — Nem tudom, hogy érti-e, amit mon- 
dok, de már úton vannak a mentők. Tudja mozgatni valamijét, 
amivel jelezhetne? 

Most se volt reakció. Valószínűleg nincs magánál. Az is le- 
het, hogy valamiféle görcsei vannak, azért látszik úgy, mintha a 
levegőt kapkodná. 

Kissy a kerítést méregette. Magas, függőleges oszlopok. Van 
keresztrúd, de csak kettő, egy egészen alacsonyan, egy pedig 
túl magasan. Néhány méterenként egy betonoszlop. Ha csak 
egy egér lenne itt, aki bakot tart neki. . . 

Szétnézett az utcán. Egy lélek se volt semerre. Vaucresson 
nyugalmas város, ami máskor igazán klassz dolog, de most kel- 
lene valaki, akinek beleléphet a tenyerébe, a vállára, aztán át- 
vetheti magát a kerítésen, és egy kecses bukfenccel földet ér- 
het. Egy Jerrynek semmiség. Ha fel tudna lépni a felső kereszt- 
rúdra, az IS... 

— Istenem, de hülye vagyok — sziszegte mérgesen, és vissza- 
rohant a biciklihez. Keményen odanyomta a kerítéshez és ráne- 
hezedett az ülésre. A gép elkezdett kifordulni a keze alól. 

— Maradj veszteg — mondta neki, és elszántan rálépett a pe- 
dálra. Már emelte a másik lábát, hogy onnan az ülésre lépjen, 
amikor a feje tetején elfordultak és irányba álltak nagy fülei. 

Sziréna? 

Kicsit igazított a fülein, hogy jobban hallja. Sziréna, semmi 
kétség. Kint vannak a főúton, onnan öt perc sincs az út, két 
perc alatt itt lesznek. 


Leugrott a bicikliről és átvágott az utcán. A keresztutcából 
fognak jönni. A kereszteződésben állva figyelt a főút felé, és 
pillanatok múlva meglátta a villogó fényeket. Dehogy kell 
ezeknek még két perc! 

Két karral integetve fogadta őket, aztán karnyújtással mutatta 
a házat, és lobogó fülekkel rohant a bekanyarodó mentő után. 
A fehér mikrobusz túlment a kapun és lefékezett. Két ember 
ugrott ki belőle. 

— Jó napot — mondta az orvos, kopaszodó, magas, szemüve- 
ges, tipikus orvosküllemű pasas. — Hol a beteg? 

—A kerítés mögött — mutatta Kissy. — Jó napot. Próbáltam 
kérdezgetni, de nem jött válasz. 

Ahogy Kissy követte az orvost a kerítéshez, a szeme sarkából 
egy kiskocsit látott meg, ami a keresztutcába érkezik és lepar- 
kol. Nem törődött vele. 

Az orvos néhány pillanatig szemlélte a férfit odabent, aztán 
bólintott. 

— Bemászom. Tarts bakot, légy szíves, aztán kell a táska. 
Yves, a tűzoltókkal mi a helyzet? 

— Most várom a választ — kurjantott ki a sofőr. 

Az orvos levette a cipőjét, aztán a szemüvegét. Kissy odaug- 
rott és a kezét nyújtotta. 

— Kösz. No gyerünk. 

Föllépett az ápoló tenyerébe, majd a vállára. 

— Bírod, Marcel? 

Átlépett a betonoszlopra és leugrott. Nem olyan ügyesen, 
mint egy Jerry, de nem esett baja. Kissy beadta a szemüveget 
és a cipőt, az ápoló pedig egy óriási táskát. 

— Köszönöm — mondta a doki, s már ment is a beteghez. 

A kiskocsiból közben kiszállt valaki és megállt a sarkon, 
nyilván bámészkodni. A sofőr is kiszállt a mentőből. 

— Elakadtak — mondta olyan hangon, mint aki unásig ismételt 
rossz hírt mond. Kissyt elöntötte a méreg. Miért kell a tűzoltók- 
nak tankhajóval jönni ahhoz, hogy kinyissanak egy kaput? Elég 
lenne egy motoros ember jó nagy szerszámtáskával. 

— Az baj — mondta bentről a doki. — Stroke lesz. Minél gyor- 
sabban el kellene indulnunk. 

Kissy a sofőrre nézett, aztán az ápolóra, aki tehetetlenül meg- 
vonta a vállát. Az ápoló mellett elnézve Kissy megpillantotta a 


sarkon bámészkodó alakot is. Egy középkorú nő volt. És a ke- 
zében megcsillant valami. 

Kissy fejében villámsebesen pörögtek a képek. 

Kerítés. Rács. Redőny. A Bouriant-villa. Vanessa. A kerti 
szék. 

— Menjenek az útból! — csattant föl, és megindult. — Nem ér- 
tik?! — pördült meg. — Menjenek arra, a kapun túl! 

— Mit akar... — kezdte az ápoló, de Kissy már a nő felé szá- 
guldott. Néhány gyors lépéssel elérte és kivette a kezéből a 
slusszkulcsot. 

— Bocs — mondta neki, és már a kocsinál volt, mire a nőnek 
ideje lett volna tiltakozni. Kis piros Suzuki volt. Kinyitotta és 
bevágódott az ülésre. 

— Becsatol... — dünnyögte oda se figyelve, és úgy megszorí- 
totta az övet, mint még soha. — Nagyössz... biztos... kötök... 
karítom... gereket... váltó... 

Némi üggyel-bajjal berakta ötösbe, csúcssebességre. A kulcs 
felé nyúlt, de ekkor megszólalt Pt. 

— Egyesben a legnagyobb az erőátvitel — mondta valahol Kis- 
sy fejében. 

Kissy elkapta a váltót és visszarántotta. Egyesbe vele! 

— Gyújtás... kuplung... gáz... 

Mindkét karjával keményen megfogódzkodott a kormányban, 
és végre fölnézett a szélvédőre is. A mentők félrehúzódtak. A 
kocsi orra pontosan a kaput célozta. 

Kissy nagy levegőt vett és teljes súlyával belelépett a gázba. 
A Suzuki felüvöltött, mint egy kisoroszlán, s egész testében 
vibrálni kezdett. 

— Éljen a Jerryyyyyyyy! — rikkantotta Kissy, és lekapta a lá- 
bát a kuplungról. 


Utólag el tudta képzelni, ahogy az autó mint egy vörös csík 
szeli át az utcát és vágódik a kapuba. Akkor nem látott semmit. 
Egy pillanatra az ülésbe nyomódott a háta, s a következő pilla- 
natban valami iszonyú erő lökte meg hátulról, és az arcába 
bokszoltak. 

Nyikkant valamit, aztán szusszant egyet. Az arca valami pu- 
ha, fehér dolognak nyomódott. Ez már a felhő? 


Nem. Csak a légzsák. ÉL. És nem fáj semmije. Körülnézett, 
ahogy a légzsák már összelappadt. Kétoldalt a kapufélfák, elöl 
a szétnyomott kapu. . . akkor hát sikerült. Kinyitotta. 

Egy arc hajolt be az ablakon. A kocsiban valami fehér porfel- 
hő szálldosott. 

— Jól érzi magát? 

— Mkhpsz... 

— Ki tud szállni? 

— Mmge... 

— Maradjon nyugodtan egy pillanatra. 

Nyílt az ajtó és benyúlt egy kéz. Valami pengével elvágta az 
övet Kissy mellén, aztán oldalt is. 

— Lassan, óvatosan szálljon ki. 

Kissy kikecmergett a kocsiból, egyik kezével az ajtóba ka- 
paszkodva, a másikkal az ápoló karjába. Porfelhő vette körül 
őket, ahogy arrébb léptek a kocsitól. 

— Mutassa az arcát. Mondja, nem asztmás? 

— Misztmás? — Kissy egyszerre megtalálta a hangját. — Miért 
lennék? 

— Jól van. A légzsák töltőógáza veszélyes az asztmásokra. Jöj- 
jön errébb, üljön le egy kicsit. Nekem a férfival kell foglalkoz- 
nom, mert ő a súlyosabb eset, de küldetek egy kocsit magáért. 
Legjobb, ha a földre ül. Majd segítek. 

Kissy egy másodpercig nézte, ahogy a sofőr kitolat a törött 
orrú Suzukival, aztán visszakapta a tekintetét az ápolóra. 

— Minek üljek le? 

— Nem szédül? 

— Nem. 

— Nézzen az ujjamra és kövesse a tekintetével. 

Kissy engedelmesen célkeresztbe fogta az ujjat, mintha sajt- 
ból lenne, követte balra, jobbra, föl, le... de akkor egy villám- 
gyors kézmozdulattal elkapta. 

— Hé, ne vessen rám keresztet, nincs nekem semmi bajom! 

A férfi nevetett. 

— Látom. Jól van. Milyen nap van ma? 

— Elkésős — pillantott Kissy az órájára. — A többiek bármikor 
hazaérhetnek, engem meg hiába várnak, mert autókat török 
össze. Ma egerezős nap van, ez sokkal fontosabb, mint a 
szimpla péntek. 


Az ápoló megcsóválta a fejét. 

— Mennem kell. Szeretném, ha nem indulna el egyedül bicik- 
livel. 

— Hát csak kivárom a történet végét — felelte Kissy, és körül- 
nézett. Az ápoló a kocsihoz sietett, kinyitotta hátul, hogy kive- 
gye a hordágyat, a visszatérő sofőr pedig a most már semmi el- 
lenállást nem tanúsító kaput tárta ki. A Suzukit nem a helyére 
vitte vissza, a kereszteződésen túl állította le. Valaki jött abból 
az irányból. Egy nő. Persze, a kocsi tulajdonosa. 

— Jól vagy, kislány? — kérdezte. 

— Aha... kösz... megvagyok. Jól összetörtem a kocsiját. 

— Saját magadat is összetörhetted volna. 

Kissy mosolygott. 

— Én gumiból vagyok. Kifizetem a javítást. 

— Szó se lehet róla. Az életedet kockáztattad egy vadidege- 
nért. Én adtam hozzá a kocsit, kész. Majd én megcsináltatom. 

Kissy még jobban mosolygott. 

— De én ismerek egy nagyon jó szerelőt, aki nekem ingyen 
csinálja. 

— Csakugyan? 

Kissy válasz helyett előkapta a telefonját és egy szempillan- 
tás alatt kikereste a számot. 

— Szia, Yves bácsi, Kissy vagyok. Szeretnélek megkérni, 
hogy hozz rendbe egy Suzukit. 

— Mi baja? 

— Épp az imént törtem össze az orrát. 

— Összetörted?! Mivel? 

Kissy rávigyorgott a telefonra. 

— Teljes sebességgel belehajtottam egy kapuba. 

— Miket beszélsz?! 

— Elnézést — szólalt meg ekkor a nő, és kivette Kissy kezéből 
a telefont, éppoly természetes mozdulattal, ahogy Kissy tette a 
slusszkulcsával az imént. — Elnézést, uram, madame Boissier 
vagyok. Az én kocsimról van szó, és először is elmondanám, 
hogy a kislánynak semmi baja. Biztos. Itt áll mellettem és mo- 
solyog. 

Ez nem volt igaz, a hölgy rosszul látta. Kissy nem mosoly- 
gott. Vigyorgott. 


Csak most tudatosult benne, hogy megint szirénát hall, ami- 
kor már közvetlen közelből szólt. Két kocsi fordult az utcába, 
egy rendőrautó és egy tűzoltókocsi. De nem tankhajó, csak egy 
kis piros személyautó, megkülönböztető jelzésekkel. 

Ahogy megfordult, hogy lássa őket, fölfedezte, hogy a férfi 
már hordágyon fekszik, akkor tették be a kocsiba. Az orvos 
odajött hozzá. 

— Hogy van? 

— Kösz, jól. 

— Bátor lány maga — mondta az orvos, és kezet nyújtott. Kissy 
büszkén nyújtotta a kezét, de a doki elnyúlt a tenyere mellett és 
megfogta a csuklóját. Kissy meghökkenve nézett rá. 

— Elég gyors, de elfogadható — mondta a doki pár pillanat 
múlva, s Kissy csak ekkor jött rá, hogy megszámolta a pulzu- 
sát. Aztán tényleg kezet szorított vele, és már futott is a kocsi- 
hoz. Az bekapcsolta szirénáját és elrobogott. 

Kissy ráébredt, hogy arra se volt ideje, hogy megkérdezze, 
hogy van a beteg. 

— Jó napot — nőtt ki a földből egy rendőr. — Mi történt? 

— Az az ember odabent feküdt — mutatta Kissy —, én pedig ki- 
hívtam a mentőket. Csak a kerítésen tudtak átmászni... úgy- 
hogy fogtam a hölgy kocsiját, és kinyitottam vele a kaput. 

— Hogyan? — kérdezte a rendőr, de látszott, hogy csak rutin- 
ból, úgyis tudja. Nem volt már fiatal, ötven felé járhatott. 

— Belehajtottam — felelte Kissy, és farkasszemet nézett a fér- 
fival. 

— Elég gyorsan mehetett, ahogy elnézem. 

— Amilyen gyorsan csak tudtam. 

— Honnan indult? 

— Attól a lámpaoszloptól — mutatta Kissy. 

A rendőr egy pillantással felmérte a távolságot, de nem adta 
jelét, hogy soknak tartja vagy kevésnek. 

— § mit szólt ehhez a kocsi tulajdonosa? 

A hölgy, aki még mindig beszélt a telefonon, közelebb lépett. 

— Nem volt időm bármit is szólni, csak kivette a kezemből a 
kulcsot és vitte. De el vagyok képedve a bátorságától. 

— Kivel beszél, asszonyom? — intett a rendőr a telefon felé. 

— Ami azt illeti. .. nem tudom. 


— Egy autószerelő rokonommal — mondta Kissy. — Én hívtam 
föl a hölgy kocsija miatt, csak aztán ő kivette a kezemből a te- 
lefont. 

A rendőr összehúzta a szemöldökét. 

— Régóta ismerik egymást? 

A nő mosolyogva megrázta a fejét és válaszolni akart, de Kis- 
sy megelőzte. 

— Ó, már vagy öt perce! 


A rendőrök annyit tudtak meg az orvostól, hogy a beteg állapo- 
ta súlyos, korai bármit 15 mondani. De ha életben marad, azt 
Kissynek köszönheti. Ők ott maradtak lezárni a házat és meg- 
keresni a családot, Kissyt pedig egy tűzoltó hívta a kocsijuk- 
hoz, szálljon be, hazaviszik. 

— Kösz, van nekem biciklim. 

— Jobb lenne, ha most nem ülne rá — mondta a tűzoltó. Fiatal, 
szőke fiú, akár tegezhette is volna. — Föltesszük a tetőre. 

— Mi az ördögnek? Mire leszíjazod, gyalog is otthon vagyok, 
pár száz méter. 

Ő bizony letegezte a srácot. Ő a nap hőse, neki szabad. 

— Jó, akkor hazamegyünk gyalog és toljuk a biciklit. Mindjárt 
jövök, Vincent. 

— Rendben — mondta a másik fiú, a barna. Az se volt sokkal 
idősebb. 

— És mikor engedélyezitek, hogy megint ráüljek? — kérdezte 
Kissy epésen, amíg kinyitotta a zárat. 

— A legjobb lenne, ha ledőlnél pár órára és ma már nem men- 
nél sehová. Van otthon valaki? 

— Most csak Macska meg Suzy, de nemsokára tele lesz a ház 
egerekkel. — Kissy büszkén fölszegte a fejét, ahogy ezt mondta. 

— Mikkel? 

— Egerekkel. Kis szőrös rágcsálók nagy fülekkel, olyanok, 
mint jómagam. 

Azzal megindult az úttest közepén. Ámuldozzanak! 

Tudta, hogy a háta mögött a két tűzoltó egymásra néz. Elmé- 
leteket is gyártanak. Éppenséggel szerepelhetne köztük az is, 
hogy meghívják egy sajtos sütire. 

— Azt mondtad, Suzy otthon van? — szegődött mellé a fiú a bi- 
ciklivel. 


— Azt. Kedden jött haza. 

— Honnan? 

— Gyerekeket nevelt. 

— Kinek a gyerekeit? 

— Természetesen a sajátjait. 

— És már nem neveli őket? 

— Nem, már tudnak egyedül enni. 

A tűzoltó gondolkodott néhány pillanatig. 

— Ők micsodák? — kérdezte aztán. 

— Remélhetőleg kutyák. Sajnos az apjukat nem ismerjük, így 
nehéz biztosat tudni. 

— És az, akit Macskának neveztél? 

— Mi van vele? 

— Ő mi? 

Kissy meglepve nézett a srácra. 

— Szerinted mi lehet valaki, akit Macskának hívnak? Zebra- 
pinty? 

— Azon se csodálkoznék — nevetett a fiú. — És az egerek nem 
félnek tőle? 

— Szó sincs róla. Ő a mi macskánk, és különben se félünk 
egyiktől se. Ugye ismered Tom és Jerryt? 

— Persze. 

— És Steven Seagalt? 

— Őt is. 

— Akkor el tudsz minket képzelni. 

— De kik azok a , titeket"? 

Kissy egy mozdulattal kapta elő és csapta föl az igazolványát. 

— Jerry Alapítvány? Hát az meg mi? 

— A neten garázdálkodó pedofilokra vadászunk. 

A fiú nagyot nézett. 

— Vadááásztok?! 

— Vadááászunk — utánozta Kissy vidáman. — Lenyomozzuk és 
elkapjuk őket. 

— És mit csináltok velük? 

Kissy elmosolyodott. Villámgyors mozdulattal a csípőjéhez 
kapott, s egy szempillantás múlva egy út menti fában rezegve 
koppant a kése. 

A tűzoltó a késre nézett, aztán vissza Kissyre, aki komolyra 
igazította vonásait és elment a bicskájáért. 


— Szia, egérke. No mi az, fölgyújtottál egy házat és nekem nem 
is szóltál? 

A tűzoltó nagy szemeket meresztett Nimbyre. Kissy vigyor- 
gott. Éppen a kapuban találkoztak össze. 

— Egérkeee? 

— Én szóltam — cincogta Kissy. 

— Igen... de azt hittem, az ütés okozza. 

— Verekedtetek? — csillant föl Nimby szeme. — Hát tűzoltók- 
kal is lehet? 

— Nem verekedtünk — mosolygott a tűzoltó. — Ez az... egérke 
kocsival nekihajtott egy kapunak. 

— Cin-ciitin — mondta Nimby ámulva. — Hogy ez nekem nem 
jutott eszembe. . . 


Az egerek igazi hősként ünnepelték Kissyt. A vállát veregették, 
gratuláltak neki, Vanessától külön szendvicset kapott vacsorá- 
ra, és aznap már nem volt szabad házimunkát végeznie. Kocsi- 
val bezúzni egy kaput... Vanessa azt mondta, ő aztán igazán 
vad, de ez alkalommal Kissy még vadabb volt. Csak életet 
mentettem, nevetett Kissy, de Vanessa bólogatott és azt mond- 
ta, éppen ez a vadság lényege, pusztán a vadság kedvéért nincs 
értelme, ő mindig csak valamilyen fontos cél érdekében vadul. 
Életet menteni, shindyt fogni, vagy legalább valami betörőt — 
ilyenekért. Akik fölborogatják a szemeteskukákat és azt hiszik, 
hogy most valami hőstettet hajtottak végre, azok szimplán idió- 
ták. A nyárspolgár viszont éppen ellenkezőleg, akkor se hajlan- 
dó felborítani se szabályt, se szemetest, ha életet menthetne ve- 
le. Márpedig ha igazán fontos, akkor habozás nélkül be kell 
zúzni az ablakot, összetörni egy idegen kocsiját, akármit. Per- 
sze csak a megoldandó feladattal arányban. Egy emberéletért 
egy kocsi és egy kapu szóra sem érdemes veszteség. 

Kissy egész este sütkérezett a dicsőségben, de azt hitte, hogy 
ezzel a történet be is fejeződik, nem lesz folytatás. Tévedett. 

Délelőtt fél tizenegykor csengettek, amikor Vanessa és kukta- 
serege már hozzálátott az ebédkészítéshez. Kissy kamraegér 
volt, bár az ő kamrájuk csak egy apró fülke, ahol még belőlük 
is csak egy fér el egyszerre. Valaki más nyitott ajtót, és a meg- 
rakott tálcával visszatérő Kissy egyszer csak szembe találta 
magát Masoudi doktorral. 


— Jó napot... elnézést a zavarásért. 

— Nahát... ügyvéd úr! — Kissy addig nem nyújthatott kezet, 
amíg szorgos egérkezek meg nem szabadították terhétől, de ak- 
kor haladéktalanul megtette. — Jó napot. Mi szél hozta erre? 

— Hát csak a köszönet és a hála — s ezzel az ügyvéd elővará- 
zsolt egy virágcsokrot. — Bocsánat, amiért csak egyet hoztam, 
nem tudtam, hogy ilyen sokan lesznek. — Kissy csak nézett 
bambán, se a szavakat nem tudta mire vélni, se a sok különféle 
színű rózsát. Valahonnan előlépett Niala egy vázával, udvaria- 
san átvette a csokrot és bevitte a nappaliba. 

— De hát miért? — jött meg Kissy hangja. 

— Úgy értesültem, hogy tegnap megmentette régi barátom, 
Manvieux doktor életét. 

Kissy gyorsan becsukta a száját, mert már készült nyitva ma- 
radni. Ezt a nevet még soha nem hallotta, de tegnap csak egyet- 
len ember életét mentette meg. 

— A barátja?... 

— Úgy bizony. Sok jó ismerősöm él a városban, de csak egy 
ifjúkori barátom és iskolatársam. S lám, maga éppen az ő életét 
mentette meg. 

— És hogy van? — kérdezte Angéligue, alighanem hogy kise- 
gítse Kissyt, mert ő nemigen tudott mit mondani. 

— Köszönöm kérdését, nehéz bármi biztatót mondani. Ez még 
hosszú történet lesz. Hanem ha jól hallottam, Chaton kisasz- 
szony, maga valami nagyon romantikus módon cselekedett. 

— Nevezheti hőstettnek nyugodtan — mondta Nimby. 

— Vagy őrültségnek -— tette hozzá Pt. 

— Nem minden őrültség hőstett — felelte Nimby —, de minden 
hőstett őrültség is. 

Egy pillanatra csend lett, mindenki a hallott bölcsességet íz- 
lelgette. 

— Ügyvéd úr, ha jól tudom, nem muszlim — szólalt meg Va- 
nessa, szünet nélkül járkálva a konyhaasztal mellett és folyton 
csinálva valamit gyors, kiszámított mozdulataival. 

— Nem... nem vagyok az... — felelte Masoudi doktor értetle- 
nül. 

— Tehát megeszi a harámot — állapította meg Vanessa. — Itt 
marad ebédre. 


Nem kérdezte, állította. Kissy nyugtalanul nézett egy sótartó- 
ra. Soha nem hallotta még azt a szót, amit Vanessa meg akar 
etetni az ügyvéddel. Nem is vettek semmit, aminek ilyen neve 
lenne, vagy akár csak hasonló. Vagy azt ők fogják megfőzni? 
De hisz tudja, hogy mit készítenek, és aközött sincs ilyen. 

Az ügyvédnek viszont földerült az arca. 

— Á, már értem a kérdést. Igen, természetesen megeszem a 
harámot — egészen másképpen ejtette, arab hangzással —, és ha 
meghívnak, örömmel elfogadom a szíves kínálást. De csak ha 
segédkezhetem az elkészítésében. 

Vanessa megbotránkozva kapta oda a tekintetét. 

— A vendég nem kuktáskodik, a vendég asztalhoz ül. 

— Vanessa — sziszegte Kissy —, most nem a panzióban vagy! 

A kislány körbepillantott. 

— Tulajdonképpen tényleg nem — ismerte el. — Hát jó, segít- 
het, doktor úr. 

Kissy vigyorgott. ,, Tulajdonképpen" nincsenek a panzióban, 
nyolcszáz kilométerrel távolabb vannak, de a konyhájuk már 
csakugyan olyan, mintha ott lennének. A kamrában ugyan nin- 
csenek ábécébe rendezve a nyersanyagok, de kesztyűt húznak, 
kötényt kötnek, sapkát tesznek a fejükre, és Isabelle néni szigo- 
rú szabályai szerint dolgoznak. Vanessa olyan természetesség- 
gel honosította meg ezeket a szabályokat, mintha világéletében 
így csinálta volna. Itt is, Franconville-ben is. Pedig három éve 
még egy meglehetősen rozzant, nem kimondottan mocskos, de 
nem is éppen tiszta konyhában barkácsolt magának ennivalót, 
vagy éppen piacon, utcai árusoktól vett gyorskaját evett. Néha 
lopott is. Eddigi életének hetvenkilenc százalékát így élte le. 

Az ügyvédet összeismertették az egércsapattal, Andreasszal, 
Vannival és Jeannal. Ez volt az első hétvége, hogy ők is itt van- 
nak, mind a hárman. Vanni együtt jött a délvidéki egerekkel, 
Andreas a neuillyi csapattal, Jean pedig egyedül, most reggel. 
De ő nem maradhat éjszakára, szó se lehet róla. 

— Még mit nem - jelentette ki Jennifer —, hogy aztán ötleteket 
merítsen a szanaszét levő boldog egérpároktól és be akarjon 
surranni hozzám az éjszaka. 

— Bolond vagy — felelte Vanessa. — Jean nem egér, ő nem sur- 
ran, csak megy. 

— Ebből a szempontból ez másodlagos. 


— De sehogy nem lopózhat be hozzád az éjjel — állította Kis- 
sy. — Gondolj bele. Az emeleten laknak Vanessáék és Nialáék. 
A mi szobánkkal szemközt Chantalék. Az alagsorban Angé- 
ligue-ék. Neked már csak az utcai szoba marad, tehát Jeant ele- 
ve melletted kell elhelyezni. 

Jennifer fölkapott egy kispárnát és hozzávágta, de Kissy kön- 
nyedén kitért az útjából. 

— Hülye szexmániás egere! — csattant föl Jennifer. — Állítólag 
te vagy a jó matekos, de a disznó fantáziád miatt még számolni 
is elfelejtettél! 

— Ezt hogy érted? 

— Úgy, nagyfülű, hogy mellettem Francoise alszik. Már elfe- 
lejtetted? Tudod, olyan kistermetű, vékony testalkatú. Barna 
haj, nagy kerek fülek. Rémlik valami? Reggel érkezik. 

— Hát igen — ismerte el Niala —, Jean és Francoise közül az 
egyik már csak a nappaliban alhat. 

— Jean — mondta Jennifer. 

— Francoise! — vágták rá a lányok kórusban. 

Ez még tegnap este volt. Francoise azóta megérkezett, az éjjel 
Jenniferrel aludt az utcai szobában, és sejtelme se volt róla, 
hogy ma éjjelre ki akarják zavarni onnan, hogy Jeannak jusson 
hely. Azaz nem a hely miatt, hiszen a két lány két külön dívá- 
nyon aludt, s a fiút nem a zsebegér helyére szánták, hanem Jen- 
nifer mellé. 

Francoise-nak jól meg lehetne ágyazni a nappali díványán, 
gondolta Kissy. Suzyt pedig lefektetni az ágy mellé, hogy őriz- 
ze. Nem mintha nem bíznának Macskában, de mégiscsak éjsza- 
kai ragadozó, Francoise pedig még kicsi. Akkor Ködöcske is 
ott alszik az anyjával, és ha a cica bármivel próbálkozik, ő be- 
kapcsol, mint egy riasztóberendezés. 

Szóval ezzel a részével nem lesz gond. Alighanem azzal a ré- 
szével se, hogy Jean hajlandó-e Jenniferrel aludni. Szereti a 
kisegeret, ez kétségtelen, és hát pasi, nem kell kétszer kínálni a 
finom egérhusival. 

Jennifer az egyetlen probléma. 


Az ügyvéd tehát segített, s ahogy előbb csak magukban állapí- 
tották meg, majd Vanessa hangosan is kimondta: nem volt kez- 
dő a konyhai munkában. 


— Fiatalabb koromban sokat főztem, Vanessa — felelte Masou- 
di doktor, különféle növényeket darabolva gyors mozdulatok- 
kal. — Tudja, az én munkám kevés fizikai mozgással és renge- 
teg olvasással, töprengéssel, beszéddel jár. Kellemes kikapcso- 
lódásnak tartom az ételek elkészítését, a vele járó bíbelődést. 
Ma már a legritkábban jut rá időm, hiszen a hétvégeken leg- 
többször tárgyalásokra készülök. Ezért is ragaszkodtam ahhoz, 
hogy most segíthessek. 

Kissy már rég nem lepődött meg azon, hogy Vanessa másod- 
percek alatt köt barátságot olyanokkal, akikkel semmilyen kö- 
zös vonása nincsen. Az ügyvéd egész idő alatt, míg náluk volt, 
megmaradt a magázódásnál és a cirkalmas, csiszolt mondatok- 
nál, túlzó udvariassága se változott semmit. De Vanessát a ke- 
resztnevén szólította. Egyedül őt, senki mást, még a zsebegeret 
is kisasszonyozta, de a mikró csak Vanessa volt. Magázva. 

De hát ez természetes. Vanessa különleges, ő különbözik 
mindenkitől. Ha az ügyvéd mindenkit a keresztnevén szólítana, 
akkor Vanessa csakis kisasszony lehetne, mert az ügyvéd 1s ér- 
zékeli, már az első pillanattól, hogy Vanessa rendkívüli lény. 
Hogy miben és miért, azt még senkinek se sikerült szavakba 
öntenie. Nagy egyetértésben tettek-vettek az ügyvéddel, akinek 
a kislány ugyanúgy osztogatta parancsait, mint a többi kuktájá- 
nak, épp csak magázta és nem szólította semmilyen fülünek. 

Ebédre anyáék is itthon lesznek, sőt meghívták Solange-ot is, 
akkor az összesen... nem, nem tizenegy egér, Elke sajnos nin- 
csen itt, csak tíz. Vagyis tizenheten lesznek, még szerencse, 
hogy ezt a sok asztalt elhelyezték a konyhában. 

De még kettővel többen lettek. Az ügyvéd meghívása magá- 
tól értetődően vonatkozott a feleségére is, ezért fölhívta. Ma- 
dame Masoudi ekkor bent volt Párizsban, de megköszönte és 
azt mondta, ebédre megjön. Amikor pedig Solange megérke- 
zett, betoppant madame Faubourg is, anélkül hogy dolga lett 
volna náluk: tegnap süteményt sütött, és szokása szerint hozott 
belőle. 

— Hát jó — felelte a meghívásra. — Lenne még dolgom sokfelé, 
de ideje már, hogy megkóstoljam a híres főztötöket. 

— Vanessa főztjét — igazította ki Kissy. — Mi csak a kukták va- 


gyunk. 


Zöldségleves korzikai módra, ratatouille, nizzai saláta és saj- 
tos palacsinta. Ez a mai meni, de utána még madame Faubourg 
lekváros süteményét is meg lehet kóstolni. Vanessa bámulato- 
san dolgozott, egyszerre több részműveleten, a kuktahad nem is 
mindig tudta, hogy mi mire való, csak amikor elkészült. De 
azért figyeltek és igyekeztek megjegyezni. 

A salátát nem kellett, azt már sokszor készítettek. Tojás, pa- 
radicsom, paprika, retek, kígyóuborka fölvágva, nagy salátale- 
veleken, ecetes-olajos mártásban, tonhallal és szardellával, rá 
olajbogyó és zöld fűszerek. Masoudi doktor azt mondta, az 
arab konyha is kedveli ezeket a mediterrán ízeket. Hát a mai 
ebédjük igazán mediterrán lesz, mert a zöldségleves egyenesen 
Korzikáról jött, és a palacsinta is valami délvidéki recept. A ra- 
tatouille pláne. 

A leveshez Masoudi doktor főzte előre a babot, ő készítette 
föl a paradicsomot és a rózsaburgonyát. Közben Martin dolgo- 
zott a póréhagymán, a sárga- és a fehérrépán, Niala pedig a ká- 
posztán. Megfőzték őket, pépesített fokhagymát tettek bele, s 
amikor kész lett, még vajat is. 

Vanessának határozott meggyőződése volt, hogy a sajtos pa- 
lacsintából rengeteg fog fogyni, ők pedig lelkesen helyeseltek 
neki, ezért ahogy elkészült a ratatouille, ráállította a csapatot a 
palacsintakészítésre. Szokása szerint kikevert egy adag tésztát, 
aztán kuktáira hagyta, hogy még többet gyártsanak, ő pedig 
hozzálátott a sütéshez. A recept egyszerű volt. Liszt, tej, tojás 
és olvasztott vaj kell a tésztához, bele egy kis reszelt narancs- 
és citromhéj, ezeket a lányok dobozban hozták már lereszelve a 
panzió készleteiből. És egy kis rum, anyáék engedélyével. Eb- 
ből sütött palacsintát, aztán belerakott egy szelet camembert-t, 
megkente kecsappal, és tűzálló tálban tíz percig sütötte, hogy a 
sajt megolvadjon. 

— Ez bizony jól néz ki — mondta madame Faubourg az első 
sütet láttán. 

— Isabelle néni receptje — felelte Vanessa, s gombszerű or- 
rocskájával megszimatolta műveit. — Jól van, egérkék, ügyesek 
vagytok, süssetek még, én ránézek a ratatouille-ra. 

— Emlékszem — mondta madame Faubourg —, egyszer én is 
jártam ám a ti Nizzátokban, és ettem palacsintát. Az is sós volt, 
nem édes, de abban nem sajt volt, hanem paradicsom. 


— És olajbogyó — pillantott rá a kislány. 

— Igen... azt hiszem, az is. Finom volt. 

— Tudunk olyat is csinálni — nézett a mikró a kellékekkel 
megrakott asztalra, és egy pillanat múlva már sorolta is, közben 
nem mulasztva el, hogy megnézze a már kész ratatouille-t. — 
Kérek tésztát egy kiló lisztből, nyolc tojásból, tejből és olaj- 
ból... azt még nem tudom pontosan, mennyi kell, keverjétek 
össze és megmondom. Kell négy kiló paradicsom és egy üveg 
olajbogyó. 

— Csak háromnegyed kiló paradicsomunk van — felelte Chan- 
tal, a soros kamraegér. — És csak negyed üveg olajbogyó. 

— Akkor azt feldolgozzuk, közben egérportya indul bevásá- 
rolni. Vigyázzatok, rajta ne csípjenek. Pi, tiéd a paradicsom, 
vetköztesd le, vágd apróra, olajon párold meg. 

— De várj már — próbálta madame Faubourg megakasztani az 
iramot —, hiszen énmiattam igazán nem kell ilyen palacsintát 
készíteni. . . 

A séf csak rápillantott, rosszallóan megcsóválta a fejét és 
megszemlélte az olajbogyót. 

— Megfelel, ilyet hozzatok. 

Chantal és Andreas már ki is robogott. 

— Vanessa nem maga miatt csinál ilyet — lépett oda Kissy a 
bejárónőhöz. — Kedve támadt rá. Ha öt perc múlva töltött kro- 
kodilra szottyan kedve, akkor azt készítünk. 

— Hallom ám! — szólalt meg Vanessa hangosan, Kissy pedig 
iszkolt vissza a munkájához. — Krokodil nem lesz, de ha Macs- 
ka most óvatlanul besétál. . . 


Az ebéd nagy sikert aratott. A zöldségleves is, de a ratatouille 
még inkább. Isabelle néni receptje volt, hamisítatlan nizzai étel, 
padlizsánnal, cukkinivel, gyenge harangpaprikával, paradi- 
csommal, hagymával, fűszernövényekkel. A néni gyakran főzi 
vegetárius vendégeknek. Meg a többinek is persze. 

— Kellemes hely lehet — mondta Masoudi doktor a panzióról 
szóló elbeszélést hallgatva. 

— Erről legjobb személyesen meggyőződni — felelte Vanessa. 
— Szívesen látjuk önöket bármikor. 

Kissynek megrebbent a füle. Ez bizony meghívás. Akkor pe- 
dig Masoudiék a ház vendégei lesznek, ha elmennek. 


— Nagyon kedves magától, Vanessa, köszönjük. Alkalomad- 
tán élünk is vele; e pillanatban sajnos meg nem mondhatom, 
mikor lenne mód rá. A téli ünnepeket megelőzően semmiképp, 
s még akkor is nagyon kétséges. 

— Doktor úr bizonyára sokat dolgozik — mondta Niala udva- 
riasan. 

— Olyan sokat, hogy néha magam sem hiszem el. De hát min- 
denki így van ezzel manapság... már akinek egyáltalán van mit 
dolgoznia, magától értetődően. Néha eszembe is jut, milyen ab- 
szurd is ez az egész. Kollégáimmal együtt maximálisan le va- 
gyunk terhelve, sokszor hetekbe telik, hogy egy szabad ne- 
gyedórát találjunk az ügyfélnek. Közben pedig hány végzett 
ügyvéd van Párizsban, aki tányérmosogatással kénytelen meg- 
keresni a kenyerét? Ezer? Tízezer? 

Kis csend támadt, többen bólogattak. 

— De... — szólalt meg madame Faubourg bátortalanul, s csak 
az ügyvéd biztató pillantására folytatta — de, gondolom, önök 
nem pótolhatók. Úgy értem, ön már ismeri az adott ügyet, a 
vádlottnak is önhöz van bizalma. . . 

Masoudi doktor elmosolyodott. 

— Így van, asszonyom, csak annyit legyen szabad kiigazíta- 
nom, hogy én gazdasági ügyekkel foglalkozom, tehát itt vádlot- 
tak nincsenek. De asszonyom sem pótolható saját munkájában. 

— Ugyan... porszívózni, bútort fényesíteni mindenki tud. 

— Feltéve, hogy tudja, hol tartják a háziak a szükséges kellé- 
keket, mely tárgyak igényelnek különleges figyelmet, és felté- 
ve mindenekelőtt, hogy a háziak megbíznak az illetőben. Ha jól 
értesültem, némely házba asszonyom rendszeresen ellátogat az- 
alatt is, amíg lakóik nyaralnak. 

— Hogyne... az ő macskájukat is én etetem — biccentett ma- 
dame Faubourg Kissy felé. 

— Látja hát. Nekünk is van bejárónönk, aki többnyire távollé- 
tünkben tevékenykedik. Ha felcserélnék működésük helyszíne- 
it, abból számtalan bonyodalom, esetenként anyagi kár is szár- 
mazhatna. 

Az ügyvéd kortyolt egyet a narancsléből. 

— Tehát a maga területén mindenki pótolhatatlan. Amit elvál- 
lalunk, más nem végezheti el helyettünk. De aki csak teheti, 
kénytelen mindent elvállalni, mert másképp nem él meg. Aki- 


nek nem volt szerencséje, annak már nem jut munka. Pedig van 
annyi munka, hogy sokkal több embernek juthatna belőle, csak 
nincs annyival több pénz rá. Bocsánat — fészkelődött kicsit a 
székén —, nem akartam szónoklatot tartani. Csak hát az én terü- 
letemen az ember óhatatlanul szembesül a társadalom legkü- 
lönfélébb problémáival. 

Kissy elégedetten billentette meg nagy füleit. Jó ebéd, kelle- 
mes társaság, bölcs szavak, a cica valahol kint mászkál — így 
tökéletes az egér hétvégéje. Legfeljebb a pincében megkötözve 
heverő shindy hiányzik. 


Éjszakára persze Jean került a nappaliba, pedig Chantallal ká- 
nonban magasztalták Jennifernek, hogy milyen helyes srác, 
igenis eressze be az ágyába, a kutyák majd vigyáznak a zsebre. 
Kánonban, de csak ketten. Francoise beérte annyival, hogy ré- 
széről nincs akadálya. A D"Aubisson lányok se csatlakoztak, 
Niala jót mosolygott az igyekezetükön, és azt mondta, egyelőre 
talán még korai, majd ha jobban megismerik egymást. A mikró 
pedig csak ült a szokásos kifürkészhetetlen arckifejezésével, és 
várta, hogy mi lesz a döntés. 

Persze hogy az lett, hogy a kutyák a fiúra fognak vigyázni a 
nappaliban. Pedig hát őrá fölösleges, őt Macska még kábítószer 
hatására se nézné kisegérnek, és hát egyébként se jelent ve- 
szélyt, még csak az kellene. Jennifer egyetértett Nialával, kell 
még egy kis idő, némi ismerkedés. 

A kutyákat Vanessa később személyesen látta el utasítások- 
kal. Figyeljenek betörőre, macskára — mármint nem Macskára, 
csak a kis kezdőbetűsökre —, éjszakai portya csak szükség ese- 
tén, a holdat ugatni most úgysem aktuális. Suzy vigyorgott és a 
farkát csóválta; Köd még jobban vigyorgott és még gyorsabban 
csóválta. 

— Miért nem aktuális a holdat ugatni? — kérdezte Kissy, ami- 
kor Vanessa végzett rendelkezéseivel. 

— Mert már elmúlt a telihold. Holdat csak teliholdkor uga- 
tunk, az ősi hagyomány szerint. 

Vanessa továbbment, Kissy pedig csak nézett utána lenyű- 
gözve. Hát kiskutya mégiscsak! Ezért ismeri olyan jól az ősi 
kutyahagyományokat. 


Később ötlött csak eszébe, hogy Vanessa ismeri a japán és a 
görög hagyományokat is, pedig nem japán és nem is görög. S 
amikor erre rájött, akkor döbbent rá, hogy Vanessa megígért 
valamilyen kaját az ügyvédnek, amit végül nem készítettek el. 

— A harám nem ennivaló — nevetett Vanessa, amikor megosz- 
totta vele riadalmát. — Így hívják az iszlámban azokat az étele- 
ket, amiket a vallás tilt. Amit mi csináltunk, az mind harám, hi- 
szen nem tartottuk be az iszlám konyha előírásait. 

Hát ezt is tudja. Kissy le merte volna fogadni, hogy ha musz- 
lim vendéget hívnának, Vanessa tudna olyat is főzni, amit meg- 
ehet az illető. 


Vanessában — és Nimbyben is — tagadhatatlanul volt néhány 
kutyaszerű vonás, például a hűség és az önfeledt lelkesedés 
minden iránt. De Köd még náluk is kutyaszerűbb volt. 

Niala úgy adta át Nimbynek, mint egy virágcsokrot, fölkapta 
a grabancánál fogva, és barátságos mosollyal átnyújtotta, 
mondván, hogy eredetileg dobozba szerette volna tenni, mint 
Macskát annak idején, de ez kimászott volna, vagy lyukat rág a 
doboz oldalán. A kiskutya nem szólt semmit, ernyedten csün- 
gött a kölyökreflex miatt, de amikor Nimby kézbe vette és el- 
engedték a nyakát, azonnal pörögni kezdett a farka, képen 
nyalta Nimbyt, és minden lehetséges módon igyekezett bizo- 
nyítani, hogy Nialának igaza van, ő kimászott volna bármilyen 
dobozból, és egyáltalán, ha szükség van valakire, aki tud iga- 
zán izgága lenni, hát őhozzá forduljanak bizalommal. Suzy is 
ott volt, és arról magyarázott csapkodó farokkal, hogy őnáluk 
az izgágaság családi vonás, és egyáltalán nem életkori sajátos- 
ság. Tessék nézni, itt van ő maga példának, négygyermekes 
családanya, és egyfolytában szimatol balra-jobbra, mindenfelé, 
És... 

Itt megállították Nimbyt, aki mindezt elmesélte, és megkér- 
dezték, hogyhogy négygyermekes, amikor hatan vannak. Nim- 
by éppen azon igyekezett, hogy kihúzza a kiskutya orrát a fülé- 
ből, de azért el tudta mondani, hogy a kutyák csak négyig tud- 
nak számolni. Biztos, kérdezték az egerek, Nimby pedig letette 
Ködöt a földre, és azt felelte, biztos. Aztán megtörölte a fülét 
és az arcát, Köd pedig körberohant az udvaron, és óriási szima- 
tolást rendezett. 


Akkor már volt neve, bár még nem hallgatott rá. Még a test- 
véreivel élt, amikor Nimby kitalálta a nevét, azt mondta, logi- 
kus nevet kell választani, és Ködnek nevezte el, hiszen család- 
tag és kisebb nála. Mármost a Nimbostratus az egyik legalacso- 
nyabb felhőfajta, nála alacsonyabban csak a köd van. Brouil- 
lard. Ez lett a kiskutya neve, de hamarosan a Bruit becenevet 
kapta. Ködöcske. 

Macska teljesen kiakadt, amikor Suzy nagy vidáman odasza- 
ladt hozzá, hogy szokása szerint megszaglássza, aztán hirtelen 
megjelent valami szőrös tornádó, valósággal a nyakába ugrott, 
beleszuszogott az ő kényes füleibe, összenyalta frissen mosott, 
gondosan kezelt bundáját, és még csak be sem mutatták neki! 
Első felháborodásában rányivákolt a szemtelen idegenre és le- 
kevert neki egy pofont, de egy tizedmásodperc múlva hatalmas 
kutyafogak csattantak össze közvetlenül az arca előtt, és Suzy 
kemény szavakkal adta a cica értésére, hogy aki az ő fiát bánt- 
ja... 
Kissy megdöbbent, amikor a kétségbeesett, rémült Macska az 
ő lába mögött keresett menedéket. Macska kicsi kora óta nem 
állt vele szóba, csak az ennivalót méltóztatott elfogadni tőle. 
Már le is akart hajolni, hogy megsimogassa, amikor a cica me- 
gint megiramodott és fölrohant egy fára. Pedig Suzy nem ül- 
dözte, Ködöt figyelte, aki a fűben szaglászott valamit. 

Egyelőre nem is kötöttek békét, és Kissy rátette volna egyheti 
sajtadagját, hogy később sem fognak. Ködöcske rendszeresen 
körberajongta Macskát, aki ellenségesen nézett rá, aztán elro- 
hant. Egyik alkalommal pedig ugyanazt mondta, amit az a ré- 
misztő cirmoscica akkor éjjel, a Bouriant-villa kerítésénél. 
, FFFFFFFFF!" Pedig Macska akkor nem volt velük, tudtával 
ezek ketten soha nem találkoztak. 


A rossz hír szombat délután érkezett. Nimby megkérte őket, 
hogy jöjjenek össze a nappaliban, mert bejelentenivalója van. 
Az egerek teljes számban jelen voltak, Elke is, a netbook kép- 
ernyőjén. Valamint apa és anya, Andreas, Jean és Vanni. Meg 
persze Suzy és Köd. 

— Ladies, gentlemen és főleg mice — kezdte Nimby —, rossz 
hírt kell közölnöm. Nagyon úgy fest, hogy ha nem találunk ki 
valamit, akkor alapítványunk lefülelési mutatója rövid időn be- 


lül nullára csökken. Ebben az a rossz hír, hogy pillanatnyilag 
sejtelmem sincs, mit találhatnánk ki. 

Csend volt, az egerek várták a magyarázatot. Mindenki ült, a 
kutyák feküdtek, csak Nimby állt a nappali közepén, karba tett 
kézzel. 

— A Cumulus statisztikáiról beszélek, kisegér hölgyeim és 
uraim. A Kölyökklub látogatottsága tavaly nyártól idén tava- 
szig a korábbi húsz százalékára esett, idén nyáron pedig ennek 
a felére. Mialatt mi nyaraltunk, a Kölyökklub összesen száz új 
felhasználót regisztrált. Nem naponta! Az egész nyáron össze- 
sen! Mivel a Titkárnőt mindmáig nem távolítottuk el a prog- 
ramból -— és amíg én vagyok a rendszergazda, nem is fogjuk —, 
meg tudom mondani, hogy az elmúlt héten a beszélgetések log- 
jai átlagosan tíz megát tesznek ki naponta. Amikor elkezdtük, 
nem volt ritka az egygigás napi log, a rekord pedig öt giga fö- 
lött volt. 

Nimby néhány lépést tett a nappaliban, aztán visszafordult és 
komoly arccal nézett rájuk. 

— A Kölyökklub egy üzleti szolgáltatás, egérkék. Reklámok- 
ból tartják fönn. Bármelyik pillanatban bekövetkezhet az a 
helyzet, hogy a hirdetők már nem látnak rentábilis piacot a fe- 
lületben, visszavonják a hirdetéseiket, és a klubot bezárják. 
Szomorú leszek, mert ott ismerkedtünk meg, de a tény tény 
marad, s csak a Nagy Ementáli a megmondhatója, hányan ve- 
szítik el a kapcsolatot online barátaikkal, mert sose kérték el 
egymás emailcímét. Ami a többi chatszolgáltatót illeti, a hely- 
zet még rosszabb. A Gyermekvilág tegnap már be is zárt. Az 
oldalukon csak egy üzenet van, amiben elnézést kérnek, de 
profilváltásra készülnek. 

Az asztalhoz lépett és fölemelte a poharát Elke mellől. Ivott 
egy korty kólát, s pohárral a kezében folytatta. 

— Mindennek az oka egyetlen szóban összegezhető. Egy név- 
ben, nagyfülű hölgyeim és uraim. Facebook. 

Az egerek bólintottak. A kisfülűek is. Mindenki hallott már a 
Facebookról. 

— Már nem kétezerhétben élünk, ha valaki nem vette volna 
észre. A szociális hálózatok már akkor is nagyon nyomultak, 
de a chatszolgáltatások elég nagyok voltak ahhoz, hogy a mi 
kis alapítványunknak elegendő munkát adjanak. Ma már nem 


elég nagyok, és mire meglengetjük a füleinket, teljesen el fog- 
nak enyészni. Mert a közönség preferenciái gyorsan változnak, 
a gyerekközönség pedig még gyorsabban vált. A shindyknek 
pedig utánuk kell menniük, ha zsákmányt akarnak. Tehát ne- 
künk is. Ma a szociális hálózatok a menők, legfőképpen a 
Facebook. 

Megint kortyolt egyet, visszatette a poharat és végignézett az 
arcokon. 

— A baj az, hogy semmiféle eszközt nem látok arra, hogy a 
Facebook forgalmát ellenőrzésünk alá vonhassuk. Fejleszthe- 
tünk egy facebookos alkalmazást, de az csak azoknak a kom- 
munikációját ellenőrizné, akiket rá tudunk venni, hogy használ- 
ják. Aki viszont erre hajlandó, az már nagy valószínűséggel 
úgyse menne lépre shindynek. Megvan persze az az alternatíva 
is, hogy megállapodunk a Facebookkal, ahogy a Kölyökklub- 
bal és a Gyermekvilággal tettük, és hozzáférést kérünk a teljes 
kommunikációjukhoz. Kizártnak tartom, hogy ezt megkap- 
nánk, de ha mégis — nem tudnánk feldolgozni. A Kölyökklub- 
ról alig félmillió regisztrációt jegyeztünk föl, és ezek nagy ré- 
sze nem is használja, legfeljebb egyszer kipróbálta. A 
Facebooknak lehet vagy húszmillió felhasználója Franciaor- 
szágban. Hogy ebből mennyi a gyerek, a jó ég tudja. A tizenhá- 
rom éven aluliakat törlik, ha rájönnek, de biztos, hogy rengete- 
gen vannak. A tizenhárom és tizenöt év közöttiek pedig legáli- 
sak a Facebookon, de illegálisak a shindyk ágyában. Egyszó- 
val, mice és többiek, e percben nagyon úgy fest, hogy a Cumu- 
lusnak és vele a Jerrynek volt három jó éve, ezzel kész, füg- 


göny. 


Hát ez fejbekólintotta őket. Csak ültek és hallgattak percekig. 
— Utánanéztem, vagy legalábbis megpróbáltam utánanézni né- 
hány dolognak — szólalt meg Nimby újra. — Keresgéltem, hátha 
találok nagyobb forgalmú kölyökchatet, ami még üzemel. Ta- 
láltam kettőt, de egyik sem ad lehetőséget privát beszélgetésre, 
ami a shindyknek létfontosságú, és mellesleg gyanítom, hogy 
hamarosan ezek is áldozatul esnek a Facebook nyomulásának. 
Beregisztráltam a Facebookra, megpróbálom majd részleteseb- 
ben tanulmányozni, de szakértőre is szükség lesz majd. 

— Beszélni kell Shrekékkel — szólalt meg végre Niala. 


— Igen. A Cumulushoz ők értenek, de Facebook-szakértőt is 
kell majd keresnünk. 

— Megyek veszni repülőjegyet — szólalt meg Elke. Az egerek 
a netbookra meredtek. 

— Mi a csodának? — kérdezték többen is. 

— Utazni magamat Párizsbele. Estére lehetek nálatok, eszünk 
Vanessa szendvicsjeit, és reggel ülünk autóra. Megverünk Ni- 
nót, aztán irány másik város és megverünk Vladeket is. 

Kissy szemrehányóan nézett Vanessára. Ő a hibás, ő plántálta 
ezt az agresszivitást a zsebegérbe. De a kislány csak nézte a 
netbookot elégedett mosollyal, és láthatóan semmi helytelent 
nem talált Elke szavaiban. 

— Ez hogyan oldja meg a problémát? — kérdezte Angéligue 
szelíden. 

— Sehogyis! De ha jön ezután kevés shindy, akkor kell hasz- 
nosítani azt a kevést minél jobban, nem? 

Hát volt éppen logika az ötletben, ezt el kellett ismerni. 

— Kell vinni fogót is velünk. Ha shindynek megszorígatod 
részleteket, fogja köpni többi shindyről, fölírsz és mégysz meg- 
verni többiet. Szorítasz rajta részleteket, és van infó még többi- 
ek shindyről. Megy ez, csak kell kicsi beruházás. 

Az egerek vigyorogtak. 

— És ha a shindy nem köp? — érdeklődött Andreas. 

— Akkor meglazítasz fogót. Nem tud köpni, amikor ordít. 
Kell kis pihenő neki, aztán választás, hogy fogó megint vagy 
köpik. 

Az egerek tovább vigyorogtak, de néhányan már sóhajtottak 
IS. 

— Ha nem az lennél, ami vagy — szólalt meg apa —, azt mon- 
danám, kis vadmacska lettél. 

— Hát ezt jobb is, ha nem mondod - felelte Vanessa. — Zsebi- 
ke, beszélnem kell Franzcal. 

— Tudok, már van szervezésben. 

— Akkor legyen gyorsabb szervezésben, egy hónapja vacakol- 
tok vele — mordult föl Vanessa. — Meg kell beszélnünk a kikép- 
zésedet. 

— Igen, már idője, hogy legyek igazi kőkemény G. I. Mouse — 
felelte Elke, Kissy pedig Martin vállára borult nevettében. 


— Inkább annak van itt az ideje, hogy ésszerű irányba tereljük 
az agresszivitásodat. A többieknél erre nem volt szükség, de mi 
csoportban vagyunk, te meg egyedül. Mármint földrajzilag. Le- 
het, hogy érdemes lesz valamilyen keleti harcművészetet tanul- 
nod. 

— Már tanulom nyugatit: ti arra vagy. 

— Nagyon helyes — bólintott a mikró határozottan —, tehát én 
vagyok a tanárod, és azt teszed, amit én mondok. Cin-cin? 

Elke kihúzta magát. 

— Cin-cin, Fráulein Hauptmaus! 


Nyilvánvaló volt, hogy Nimby meg fogja oldani a problémát, 
csak idő kérdése. Ahogy az is nyilvánvaló volt, hogy az ő rend- 
szeres együttléteiknek semmi köze a shindyfogáshoz, akkor is 
ugyanúgy összegyűlnének, ha egyáltalán nem lenne mire va- 
dászni. Csak sokkal jobb, ha zsákmány után is járhatnak. 

— Surranhatunk — javította ki Jeant Kissy automatikusan. 

— Azt hittem, surranni csak sajtért szoktatok. 

Kissy vérszomjas képet vágott. 

— Miért, mi a különbség egy finom szelet sajt és egy omlós, 
puha orrú shindy között? 

A fiú bólintott. Értette. 

Fölmerült az a kérdés is, hogy mi legyen a motorbiciklis ter- 
vükkel. Ha a shindytermés jelentős csökkenése várható, akkor 
talán az egész beruházásnak nem lesz értelme. Némi tanakodás 
után arra jutottak, hogy lesz neki értelme, és igenis megveszik 
a motorokat. Mert Nimby nagyon okos, meg fogja oldani a 
Facebook megfigyelését, és a motoroknak ezernyi hasznát fog- 
ják venni, shindy shindyt követ majd, tucatszám. Az alapítvány 
háromszázezres vagyonából ez igazán semmiség. 

— Honnan van az alapítványnak ennyi pénze? — kérdezte Jean, 
amikor ez szóba került. Az egerek mosolyogtak. 

— Volt egy százezres adományunk még régebben -— felelte Ni- 
ala —, és Elke apjától minden negyedévben kapunk egy komoly 
összeget. De legfőképpen onnan van, hogy szinte nem is köl- 
tünk belőle. Legutóbb a Szárnyacskára... Nimby folyton vesz 
valamit a gépparkunkba, de legnagyobb részben a saját pénzé- 
ből... 

— Meg Vanessáéból — cincogta Nimby. 


— Igen, szóval nem az alapítványéból. A Jerry pénzét csak 
nagy tételekre használjuk, ha azok kimondottan a shindyüldö- 
zéshez kellenek. Minden mást mi fizetünk, repülőjegyeket, 
benzint a Jerry kocsijába... még a kocsi biztosítását is. 

— És a rengeteg sajtot — cincogta most Francoise. 


Kissy végignézett a polcokon. Rengeteg sajtot látott, de otthon 
is volt rengeteg sajtjuk. Mégse lesz elég, többet kell vennie. Er- 
re a hétvégére mindenképpen. 

— Mivel szolgálhatok? — kérdezte az eladónő. Kissy rámuta- 
tott egy jó külsejű rokforra. 

— Ebből kérek. 

— Igenis, mennyit szabad? 

— Az egészet, meg mellette azt a másikat. 

A nő egy pillanatig meglepve nézett rá — ő már nyúlt a kés 
után —, aztán gyorsan kiemelte a másik sajtot is. 

— Tessék parancsolni. Szolgálhatok még valamivel? 

Kissy lassan bólogatott és tűnődve nézett végig a sajtokon. 

— Jó sok sajtot vegyél — szólalt meg egy hang. 

Kissy automatikusan bólintott megint. Persze hogy jó sok saj- 
tot vesz. Aztán fölkapta a fejét. 

— Günther! — cincogta. — Nohát! 

A fiú nevetett. — Lám, megjegyezted a nevemet. Megtisztelsz. 
Fél kilót legyen szíves ebből a parmezánból. Mármint ha neked 
nem kell — pillantott rá újra. 

— Nem, én ementálit viszek. Azt kérem ott — mutatta —, meg 
azt Is. 

— Egeres hétvége — állapította meg a fiú, miután átvették a 
sajtjaikat és továbbindultak a zöldségek felé. 

— Méghozzá ünnepi — bólintott Kissy. — Vanessa harmadik 
születésnapja. 

Günther meglepve nézett rá. 

— Úgy emlékszem, a csapatod egyik tagját hívják így. 

— Hogyne. 

— Emlékszem rá a telefonból, de nem tűnt háromévesnek. 

— Nem is. Tizennégy és fél. 

— Tehát két Vanessa van? 

— Hogy lenne? Vanessa nem olyasvalaki, akiből kettő lehet. 

— Akkor nem értem. 


Kissy nevetett, s míg befejezték a vásárlást, elmesélte a tün- 
dérmesét az árva kislányról, a tengerparti kisvárosról és a vilá- 
goskék muszlinruháról. 


Günther megint hazavitte, ő pedig mesélt. Mindent elmondott 
arról az emlékezetes nyaralásról és a következő másfél hónap- 
ról, egészen a tűzijátékig. A történet folytatását, az alapítványt 
a fiú már amúgy 1s ismerte, a legújabb fejezetet pedig közülük 
se tudhatja mindenki. Csak ők, mini- és maxiegerek. Meg a 
zsebek. Meg anyáék és Blanche-ék, Johannék, Isabelle néniék, 
és persze legfőképpen Yves bácsi és Nimby. Szóval egész Kis- 
egérföld tud róla, kivéve Vanessát. És persze Ange néni is nél- 
külözhetetlen volt mint kuratóriumi elnök, egy csomó aláírás- 
sal. Meg Lemire ezredes, Niala Raymond bácsija, akivel ugyan 
Kissy még sose találkozott, de most egy csomó mindent elinté- 
zett, nélküle lassabban ment volna az adminisztráció. 

Mindezekről egy árva szót se szólt Günthernek. Ahogy ma- 
dame Faubourg-nak sem, amikor arról érdeklődött, hogy mivel 
ajándékozzák meg Vanessát. 

— Egészen különleges sajtokból gyűjtöttünk neki lyukakat, 
madame Faubourg. 

Ezt felelte. És amikor a hölgy eltátotta a száját, ő csak vigyor- 
gott és megkérdezte: 

— Tud titkot tartani, madame? 

— Hogyne tudnék! 

Kissy barátságosan bólintott. 

— Milyen szerencse, hogy ebben egyformák vagyunk. 

És egy árva hanggal se mondott többet. 

Günther is megkérdezte, amikor a történet végére ért, hogy 
mi lesz az ajándék. Addigra hazaértek, elcsomagolták a holmit, 
s most egy pohár kóla mellett ültek a nappaliban. 

— Beaulieu térképét raktuk ki neki sajtlyukakból — felelte. 

A fiú nevetett. 

— Szóval nem mondod meg. 

— Nem elég hegyesek a te fogaid, hogy engem kényszeríteni 
tudj. 

— És neki? — bökött Günther Macska felé, aki ezúttal kivétele- 
sen idebent volt, a konyhaajtóban ült és gondolkodott; hogy 
min, azt csak ő maga tudta. 


— Senkinek sincsenek olyan fogai. Egy Jerry megőrzi a titkot, 
akár vallatóinak élete árán is. 

A forgatókönyv szerint a jövő hét végén kezdődik a tanfo- 
lyam, kölcsöngépekkel, és amikor megkapják a jogsikat, akkor 
veszik meg a saját motorokat. Vanessa így tudja. Nimbyt már 
hetekkel ezelőtt elkapták egy óvatlan percben, betuszkolták a 
kamrába, elővettek egy darab sajtot, rátették a kezét és meges- 
kették, hogy a leggyengédebb pillanatokban se fog elárulni 
semmit. Nimby vigyorgott, de megesküdött. 


Az ünnepelt most a családjával együtt jött, heten ültek a nizzai 
gépen. Ők az alapítványi mikrobusszal mentek ki a reptérre, 
apa vezetett, ők Martinnel, Chantal Andreasszal, Jennifer Jean- 
nal, Nimby, Francoise, Jean-Fran és Suzy. Egyetlen hely ma- 
radt a kocsiban, mert Suzy a padlón utazott; de ez nem lesz 
gond, bár Vanessa nagyot nézett, amikor meglátta őket. 

— Hát ti? Mind kijöttetek? Hova tesszük hazafelé ezt a tömén- 
telen egeret? 

— Béreltünk egy kocsit — felelte Nimby könnyedén —, ugyanis 
változott a program. 

Már túl voltak a csókokon, és letáboroztak a tranzitban. 

— Éspedig? 

— Apa nem tud Vaucressonba jönni, mert egy csomó megren- 
delés szakadt a nyakába. Otthon akar fölköszönteni. Úgy gon- 
doltuk, ha már úgyis kocsiba ültök, menjünk egyenesen hoz- 
zánk, egy csomó olajos puszit ígért neked. 

A kislánynak összeszűkült a szeme. Kissy előre tudta, hogy 
ez lesz. Vanessa belenézett a kedvese gondolataiba, töviről he- 
gyire kikutatta őket, aztán Kissyre pillantott, mert ő ült legkö- 
zelebb. Kissy már várta, hogy a jégkék szemek fölnyissák a fe- 
jét, de ez most elmaradt. Vanessa már eleget tudott. 

— Ti forraltok valamit — állapította meg. 

— Persze! — vágta rá az egész csapat kórusban. 

A kislány nevetett és elővette a telefonját. Pár gyors mozdu- 
lattal elindította a programot és a térdére tette a készüléket. 

Kissy odakukucskált. Egy korábban félbehagyott játékot foly- 
tattak, Nimby volt soron, s már lépett is. Néhány korong zöldre 
váltott. 

Vanessa szó nélkül visszafordította őket pirosra. 


Nimby most a tábla másik részén támadott, elég sokat meg- 
fordított. Vanessa nem bántotta őket, ő is megfordított egy 
nagy adag korongot egy másik területen. 

A játék néhány perc múlva a fiú győzelmével ért véget, 
34:30-ra, vagyis kis fölénnyel tudott nyerni. 

— Ki vezet? — kérdezte Chantal. 

— Vanessa, 3:97-re — felelte Nimby. 

— Cin-cin?! 

— Ezerkilencszázhárom parti ezernyolcszázkilencvenhét ellen. 

— Ejha... 

A mikrók még négy partit játszottak, az ötödiket hagyták fél- 
be, amikor megjött a német gép. 


Útközben mindkét kocsi Elke karattyolásától volt hangos. Kis- 
sy soha nem értette, hol talál ennyi mesélnivalót, amikor alig 
pár hete találkoztak. De Elkével mintha tíz perc alatt is több 
történt volna, mint mással egész héten. A reptéren még beérte 
azzal, hogy mindenkinek a nyakába ugrott, a szüleinek is, akik- 
kel együtt utazott — ezt Nimbytől tanulta —, de az egerek tudták, 
hogy verekedni is fog, amint alkalmas helyre érnek. 

Vanessa persze arra számított, hogy a házhoz mennek, de 
nem szólt semmit, amikor egyenesen hajtottak tovább, ahelyett 
hogy befordultak volna Nimbyék utcájába. A műhely udvarán 
a szokásos mennyiségű, öt-hat kocsit találtak, és egyetlen em- 
bert sem. Bent a műhelyben néma csend. 

— Tényleg tele vannak munkával — állapította meg Vanessa 
ironikus mosollyal, de persze tudta, hogy a sok munka csak 
ürügy volt. 

Mire kikecmeregtek a kocsikból, előkerült Yves bácsi is, ren- 
des utcai ruhában, és vele volt Julie néni, Ange néni és Kö- 
döcske is. Elke rajta kezdte a köszöntést, egy kicsit kevésbé ve- 
hemensen annál, amire Kissy számított. Nem hemperegtek meg 
a porban, csak egymás nyakába ugrottak. Lehet, hogy Elke vi- 
gyáz a ruhájára? Igazán csinosan volt öltözve, rövid piros ru- 
hácska volt rajta fehér díszítéssel, s hozzáillő cipő, de őt az 
ilyesmi nem szokta zavarni. Csak nem kezd felnőni? 

Kár lenne, ilyen gyorsan. Annyira helyes kiskölyök. 

Vanessa átvette az üdvözlő és gratuláló puszikat, aztán elmo- 
solyodott. 


— No, hadd halljam, mit főztetek ki, amiért ide kellett jön- 
nünk. 

A társaság szinte vezényszóra fordult a műhely túlsó vége 
felé. A kislány követte a tekintetüket. Kissy igyekezett segíteni 
neki: pontosan célkeresztbe fogta a műhely végében álló sötét 
alakot, és kitartóan nézte, mint egy vadászkutya. 

Vanessa gyanakodva fordult vissza hozzájuk, megszemlélte a 
fejek irányát, követte az irányt és kurta bólintással elindult. 
Kissy megfigyelte, hogy a keze már a derekán van, s meglazítja 
helyén a Nimbuszt. 

De a fekete fejű, sötét alak nem készült támadni. Mozdulatla- 
nul várakozott, amíg a kislány mögött haladva odaértek. 

Vanessa megszemlélte, aztán visszafordult hozzájuk. Hirtelen 
eltűnt, és egy nagy kérdőjel jelent meg a helyén. Kissy gyorsan 
pislogott. A kérdőjel visszaváltozott Vanessává, de az arcán to- 
vábbra is ott ült a kérdés. 

Anyja odalépett hozzá és megpuszilta. 

— Ez a tiéd, kicsim. 

— De hát... motorosruha?! 

— Igen. 

— De hisz még nincs is motorom. . . 

Nimby már ott állt a kapcsolónál. Megnyomta, és a hátsó ud- 
varba nyíló nagy garázsajtó billenni kezdett. 

Vanessa odanézett, aztán nyikkant valamit, és átbújt az ajtó 
alatt. A kis motor ott állt az udvaron. Kissy nem nagyon néze- 
gette, látta már többször is, inkább Vanessában gyönyörködött. 

A kislánynak hálás feladat volt ajándékot adni. Megint világí- 
tott, az októberi napnál jóval fényesebben, alighanem a júliusit 
is el tudta volna homályosítani. És sorra ölelgette az egereket 
és a kisfülűeket, felismerve, hogy mindenki tudta rég, csak őt 
vezették az orránál fogva. 

— De hisz rá sem ülhetek még — mondta hirtelen. 

— Már miért ne? — kérdezte Niala. 

— Mert nincs jogsim. 

— Attól még nyugodtan — felelte Yves bácsi. — Csak nem me- 
hetsz ki vele az utcára. Zárt magánterületen vagyunk, itt annyit 
motorozol, amennyit akarsz. A tank tele van. 


Vanessának egy pillanatra tátva maradt a szája. Aztán valami 
csodaszépet kérdezett. 
— Egyedül?... 


Fantasztikus, gondolta Kissy, mialatt a többiekkel besurrant a 
ház mögé. Még meg se nézte közelről az ajándékát, de már az 
jár az eszében, hogy ő a társaival együtt akar motorozni. Ilyen 
egy igazi Jerry csapategér. 

Megfogta a kormányt, bal lábbal kilökte a támasztót és elin- 
dult. 

Vanessa teljesen elképedt, amikor az öt mini és Nimby besé- 
tált az udvarra, mindenki egy-egy motort tolva. Egyiktől a má- 
sikhoz lépkedett, a motorokat bámulta döbbenten, aztán cinco- 
gott egyet és szaladt a sajátjához. 

Kinroad XT volt, ötven köbcentis kismotor, maximális sebes- 
sége negyvenöt kilométer óránként. Tizenhat éves kor alatt 
ilyet vezethet az ember. Nimby is ilyet kapott, csak az övé kék 
volt, Vanessáé pedig piros. Egy henger, nem egészen három ló- 
erő, a súlya százkét kiló, plusz tizennégy liter benzin. Kínai 
gyártmány, idei modell, vadonatújan, bár garancia nélkül, mert 
Yves bácsi kicsit belepiszkált itt-ott. De persze úgyis ő fogja 
szervizelni. 

A minik sokkal komolyabb gépeket kaptak. Yamaha YBR, 
százhuszonöt köbcenti, tíz lóerő, tizennyolc éves korukig csak 
nyolcvannal mehetnének vele, de hát annyival se fognak, amíg 
a mikrók nem tudják utolérni őket. Mind az öt más színű volt, 
piros, kék, sárga, ezüst és fekete, de egyelőre nem döntötték el, 
melyik kié lesz. Kissy a kéket tolta éppen. 

A maxik nem kapnak motort, nekik van jogsijuk autóra, ve- 
zessék azt. Esetleg az alapítvány később vehet valamilyen kis- 
kocsit, hogy ha a minik motorral érkeznek egy bevetés helyszí- 
nére, akkor a maxik és a zsebek jöhessenek autóval, és ne kell- 
jen a mikrobuszt mozgatni. De ez ráér. A zsebek persze pláne 
nem kaphatnak motort, amíg be nem töltik a tizennégyet. 

— Hát jó — mondta Elke. — Rádumáztatok. Gyorsan megnö- 
vöm magamat, és zöld motrot kérek. 

— Kapsz helyette egy zöld ruhát — felelte Kissy —, ha még öt- 
hat évig tizenegy éves maradsz. 

— És az jó neked miért? 


Kissy összeborzolta a zseb haját. 

— Mert így vagy helyes, ilyen kicsinek. 

Elke vigyorgott. 

— Ha szép ruha lesz, nem bánkódom. 

— Nem bánod. 

— Vagy azt. De shindyek jobban örülnék neki, ha maradnék 
ilyen kicsike, nem? Te választod a ruhát, ők adják össze árát. 
Így igazságos. 


De motorosruhát csak Vanessa kapott. 

— De hisz — állapította meg, ahogy forgatta, tanulmányozta — 
nincs lyuk a fenekén. 

— S az miért kellene? — kérdezték többen a kisfülűek közül. 

— Hogy kidughassa a farkincáját! — felelték kórusban az ege- 
rek. 

Nevettek. 

A kislány már bújt is a ruhába, a rendes öltözékére vette rá — 
sárga blúzt és kék sortot viselt —, aztán fölhúzta a cipzárat és 
mocorgott egy kicsit, eltartotta a karját, úgy szemlélte, hogy 
fest. 

A ruha természetesen úgy állt, mintha ráöntötték volna. Min- 
denki pontosan tudta, hogy Vanessa mekkora, ahogy tudták a 
többiekről is; de ha bármikor megakadtak volna, akkor ott volt 
Nimby, aki hajszálra meg tudta mondani a távolságot kedvese 
felszínének bármely két pontja között. Így mondta, elégedett 
vigyorral, és Kissy sejtette, hogy milyen jellegű felszíni pontok 
járnak éppen a fejében. 

A ruhához cipő is tartozott, no meg a sisak, de azt egyelőre 
csak felpróbálta, aztán levette, amíg Yves bácsi elmagyarázza a 
motor kezelését. Nem volt bonyolult, csak meg kellett szokni. 
Félóra múlva a kislány körbemotorozott az udvaron. Amikor 
leszállt és levette a sisakot, megtapsolták. 

— Kösz. Rajtatok a sor. 


— Északi rendben, cin-cin — suttogta Kissy. 

— Déli rendben, cin-cin — érkezett Nimby hangja. 

— Sasszem rendben, cin-cin — mondta Pt. — Tiszta a levegő. 

Kissy kikukucskált a sarkon. Az utca üres volt. Középen, a 
házzal átellenes oldalon, vagy húsz méterrel távolabb állt Pi 


egy lámpaoszlopnak támaszkodva, virágcsokorral a kezében. 
Öltöny volt rajta és nyakkendő. Szemlátomást randija van. 

Kissy visszahúzódott és megnézte az óráját, sokadszor. De 
többször nem kellett megnéznie. Egy koppanást hallott a tele- 
fonból. Szünet, aztán egy nagyobb koppanás, két kisebb, me- 
gint egy nagyobb. Ti tátititá, IW: shindy! 

Kissy föltette a maszkját és ellenőrizte a Róka és a Malac ál- 
cázását, azok pedig az övét. Ideje volt. Pi megint koppantott a 
telefonon. Tá titátá, EN. Észak! 

A három egér ugrásra készen várakozott, egy lépésre az épü- 
let sarkától. A Róka volt legelöl, mellette a Malac, és hátul az 
Elefánt. 

— Most! — mondta Pi jól hallhatóan, és egy szempillantás múl- 
va kint álltak a sarkon, egyetlen méterrel Nino előtt. A férfi fel- 
üvöltött rémületében, hátraugrott és megfordult, de sebesen kö- 
zeledett már a Kutya, a Nyuszi és a Medve is, vagyis a déli 
csoport, akik azonnal elindultak, amint kiderült, hogy ő észak- 
nak veszi az irányt. 

— Rossz a lelkiismereted? — kérdezte a Róka élesen. — Csak 
nem csináltál valami disznóságot? 

— Nem... nem! — nyüszítette a shindy, összehúzva magát. — 
Semmit! 

— Beszélgessünk — felelte az Elefánt. — Irány hazafelé! 

— De... elkések a munká. . . 

— Majd hazudsz valamit. 

A shindy engedelmesen elindult a hat álarcos gyűrűjében. 
Amikor a szomszéd házhoz értek, a déli csoport megfordult. 

— Állj — mondta a Medve. — Ott van két járókelő, ne vonjuk 
magunkra a figyelmüket. 

A fal felé fordultak mindannyian, Nino is, úgy várták meg, 
hogy a járókelők elmenjenek. Niala jött el Piért, átvette a virá- 
got, boldogan megköszönte, és idehallatszott gondtalan csacso- 
gásuk. Ezzel teljesen elterelték Nino gyanúját Piről. Amikor 
elég messze jártak már, a Kutya indulást vezényelt. 

Nino reszkető kézzel nyitotta ki a kaput. A felesége nem volt 
otthon, ezt tudták, ő már korábban elment. A Kutya, a Nyuszi 
és a Medve bement, aztán bebotorkált a férfi is. A Róka, a Ma- 
lac és az Elefánt megállt a kapuban. Nem zárták be, csak behaj- 
tották. 


— Ülj le — mutatott a földre a Malac. 

Nino lenézett, aztán nehézkesen, felnőtt módra leült. Az Ele- 
fánt jót vigyorgott az ormánya mögött. Ők olyan könnyedén ül- 
nek a földre, mint a kisgyerekek. És olyan könnyedén is állnak 
föl onnan. Ninónak nem kevés tornagyakorlatba fog kerülni, 
hogy felálljon. 

— Érdeklődéssel olvastuk a jelentéseidet Vladekről — állt meg 
fölötte a Kutya csípőre tett kézzel. 

— Én... én akartam írni. . . 

— És ki akadályozott meg? 

— Senki... szóval... elmentem hozzá. 

— Találkoztál vele? — kérdezte a Nyuszi. 

— Igen... többször is. 

— Mondj el mindent — mondta a Róka. 

Csináltak egy apró trükköt. Nem kell alkalmat adni, hogy a 
pasas megszámolhassa őket és statisztikát készíthessen róluk. 
Azt tudja, hogy vannak köztük fiúk és lányok, és vannak fel- 
nőttek is, felnőtt hangúak, felnőtt testmagasságúak. Hát most 
csupa lány jött. Vettek két melltartót a legnagyobb méretben, 
Nimby és Martin fölvette őket és kitömték zoknikkal. A hang- 
jukat is elvékonyították egy kicsit, bár Nimbynek nem is na- 
gyon kellett, amúgy sincs mély hangja. Most Vanessa volt az 
egyetlen, akit fiúnak lehetett nézni, hiszen az amúgy is apró 
mellei eltűntek a fekete klepetus alatt, de ő nem változtatta el a 
hangját. 

Míg Nino a szavakat keresgélte, halk berregéssel elhúzott fö- 
löttük valami. A shindy fölnézett, az állatfigurák nem. 

— Ne húzd az időt — vakkantotta a Kutya. — Halljuk! 

— Én... nem tudtam jobbat kitalálni... elmondtam neki min- 
dent. 

— Mi az a minden? 

— Hát... benneteket... magukat... hogy álarcban jöttek, és át- 
vizsgálták a számítógépemet, és mindent tudnak rólam... 

— Vladek mit szólt hozzá? 

— Megütött... a falnak lökött és ordítozott velem, hogy mit 
hoztam a nyakára... aztán megértettem vele, hogy maguk nem 
tőlem jutottak el hozzá... hanem tudnak mindent... olvasták a 
beszélgetéseinket. . . 

— Aztán? 


— Tudni akarta... hogy mit akartok tőlünk... én csak azt 
mondhattam, hogy megfigyeltek. . . figyelőprogramot raktatok a 
gépemre... többet nem tudok... 

— Még miről beszéltetek? — követelte a Nyuszi. 

— Hát... ugye... az érdeklődési körünk... a-a-a... az meg- 
egyezik... csak nem nagyon... mert félünk maguktól... ő is tit- 
kolja... felesége van... gyereke. . . 

Adtak neki fél percet, hogy kinyögdécselje magát. Az Elefánt 
elégedetten állapította meg, hogy a pasas halálra rémül, vala- 
hányszor meglátja őket, méghozzá egyre jobban. Már azt se 
tudja, hogy tegezi-e őket vagy magázza. 

— Hozzányúlt a gyerekéhez? — kérdezte a Róka szigorúan. 

— Nem... nem, nem... neki fia van... és csak a kislányokat. . . 
öööö... azokhoz se, soha... azt mondta, mondjam meg, hogy 
senkihez nem bántott soha... vagyis nem nyúlt... 

Már az igevonzatokat is keveri, állapította meg az Elefánt. 
Azért nem lenne jó, ha itt helyben szívinfarktust kapna, és ne- 
kik kellene mentőt hívniuk. 

Nino megint fölkapta a fejét a halk berregésre. Az állatfigu- 
rák nem. 

— Látod? — kérdezte a Kutya, fölöslegesen. Nem vak, látnia 
kellett. — A társaink irányítják. Kamera van rajta és téged fi- 
gyel. Majd kapsz egypár jó fotót. Folytasd. 

Nino egy ideig keresgélte a gondolatait, hogy hol is tartott. 

— Igen, persze... szóval azt mondta, hogy róla se tudja sen- 
ki... csak én meg maguk... és nagyon szeretné, ha ez ezután is 
így lenne... és kérdezzem meg, hogy mennyit akarnak. 

Az állatok elképedve néztek egymásra. A Kutya csak egy pil- 
lanatig nézett a Nyuszira, aztán villámként előrelendült és el- 
kapta a férfi mellén az inget. 

— Hogy mennyit akarunk?! 

— Én... én... 

— Szóval zsarolónak néztek minket?! — csattant föl a Kutya. 

Nino rémületében megragadta a Kutya álarcát, amire azonnal 
odaugrott a Nyuszi és a Malac, és leszedték róla a kezét. 

— Bocsánat. . . nem... én nem... 

A Malac egy ujjal megütögette a Kutya kesztyűs kezét, ami- 
vel a pasas ingét markolta. A Kutya ránézett és elengedte Ni- 
nót. 


— Tudod mit? — kérdezte a Malac szinte gyengéden, és legug- 
golt a pasi mellé. — Igen, zsarolni fogunk titeket. A gyerekek és 
a saját érdeketekben. Ha bármit elkövettek, ami törvénybe üt- 
közik, nagyon rá fogtok fázni. Amíg nyugton vagytok, addig 
csak mi tudunk a dologról. Ti ketten meg a szervezetünk. Mi 
figyelni fogunk. Néhány emberünk már járt a munkahelyeden 
is, a feleséged munkahelyén is. Megfigyeljük VIladek életét is. 
Soha nem tudhatjátok, melyik szembejövő tartozik hozzánk. 
Elég egy ballépés. . . 

Nem fejezte be. Mert az ismeretlen veszély sokkal félelmete- 
sebb. 

Persze nem jártak egyikük munkahelyén sem, és eszük ágá- 
ban se volt La Rochelle-be utazni. Nyáron még csak-csak, de 
most már nem lenne idejük rá. De csak rettegjenek. 


— Becsukom az ajtót — mondta Kissy —, beszíjazom magam, 
nagy összegű életbiztosítást kötök és eltakarítom az egereket az 
útból. Index... gyújtás... kuplung... sebesség... hoppá! 

Annyira lekötötte a kisegér sofőrök checklistje, hogy a forga- 
lomra oda se figyelt, pedig jött egy kocsi. Nem lenne jó ötlet 
lapos egeret csináltatni magából. Ráadásul a motorbiciklin se 
ajtó nincsen, se biztonsági öv. 

Megvárta, hogy a kocsi elhaladjon mellette és gondosan kö- 
rülnézve indult. Már egy hete motorozhat kint az utcán, igazi, 
saját jogosítvánnyal, de még nem szokta meg. Furcsa, hogy 
nem kell pedálozni, nem is lehet, és mindenféle kapcsolókkal is 
kell foglalkoznia. Ezek a biciklin nem voltak. Még indexelni is 
kell, azt főleg, a lapos egér miatt, akit nem szeretne csináltatni 
magából. 

Félórával később lámpához értek, Martin félrehúzódott, hogy 
bevárja őt, bár átmehetett volna, zöld volt még. Kissy finoman 
gyorsított és besiklott mellé, a lámpa ekkor váltott pirosra. 

— Cin-cin? — kérdezte Martin hangosan, mert a két motor 
együtt azért nem csekély hangerőt jelentett, bár Yves bácsi 
bütykölt rajtuk valamit, amitől halkabbak lettek. 

— Cin-cin! — süvöltötte vissza, és bólintott a fiúnak. De az már 
nem figyelt rá. A távolba nézett, a kereszteződés valamelyik ré- 
szét fürkészte. 


Kissy követte a tekintetét. Autók. Motorbiciklik. Gyalogosok. 
Macskáknak nyomuk sincsen. Mit néz Martin? 

— Mi van?! 

— India Whisky! 

Kissy bólintott, hát persze. Shindyt lát. Aztán fölkapta a fejét. 
Shindyt?! Hol? És hogyan? Csak a D"Aubisson lányoknak van 
meg az a vesékbe látó pillantásuk, de még azzal se tudják kita- 
lálni, ki a shindy. 

— Tátátitá? — üvöltött vissza egy kérdőjelet. 

— Echo Alfa Echo Delta! 

Szemben jobbra, szemben jobbra... szemben gyalogosok 
vannak, várják a keresztező forgalmat, hogy átjöhessenek erre 
az oldalra. 

— Alfa India Alfa Kilo — folytatta Martin —, Alfa Hotel Alfa 
Papa! 

Alacsony, szemüveges, férfi, kövér. Egy köpcös, szemüveges 
pasi. Ezen a környéken legalább egymillió van belőlük. De 
most nem lehetett látni a túloldali gyalogosokat, mert éppen két 
busz haladt el előttük. 

— Uniform Zulu? — rikoltotta Kissy a motorzúgásba, hogy 
kérdés, kérdés. 

— Tititi — üvöltötte Martin. — Ti! Titátá! Tititátá!. . . 

Az utolsó betűt nem hallotta, az egyik áthaladó busz éleset fé- 
kezett, Kissyt nem érdekelte, hogy miért. Úgyis tudja az utolsó 
betűt. Tátá. 

C, I, N, D, Y. 


Három év telt el Cindyvel való egyetlen találkozásuk óta. Há- 
rom és fél. Szemtől szembe persze csak Pi látta, de lefényké- 
pezte a mobiljával, és a képek megvoltak a Jerry archívumá- 
ban. Két fotó. Az első akkor készült, amikor fölfedezte a pasas 
szemüvegében tükröződő színeket, a második pedig a beszélge- 
tésük végén. 

Cindy Tizenkettő, még a számra 1s tisztán emlékszik. Tizen- 
két éves kislánynak adta ki magát, és közben sörhab volt a ba- 
juszán. Életük második shindyje. Az ő nevét őrzi a shindy szó 
vége. 

Közben a kocsik elhaladtak, és végre megnézhette a gyalogo- 
sokat. Azonnal fölfedezte Cindyt. Pontosan olyan volt, mint a 


fényképeken. Már amennyire vissza tud emlékezni. Elég rég 
nem látta őket. 

— Át fog jönni emide — mondta Martin. 

Kissy bólintott, bár a fiú ezt nem látta, jobb felé nézett, egér- 
utat keresett. Kissy is, de nem volt kiút. Köztük és a járda kö- 
zött volt még egy sáv, abban most indultak el a jobbra kanyaro- 
dó kocsik, és úgy tünt, nem is fognak elfogyni. Majd amikor a 
gyalogosok kapnak zöldet, akkor persze nem jön belőlük több, 
de biztos, hogy megáll itt egy vagy kettő. 

— Gyere! — mondta Martin, és indított. Bekanyarodott a többi- 
ekkel, és a sarok után néhány méterre lehúzódott a járdához. 
Kissy a nyomában. 

— Tudsz róla — kérdezte Kissy —, hogy az egyenesen haladó 
sávban álltunk? 

— Motoroknál ezt nem veszik olyan szigorúan — állította Mar- 
tin, és leugrott a gépről. — Gyere, elfogytak a kanyarodók. 

A gépeket beállították a parkoló kocsik mellé, és visszasur- 
rantak a sarokhoz. Éppen idejében, a túloldalról már elindultak 
a gyalogosok. Kissy figyelt, meglátja-e a képekről ismert pasit. 

— Hé, egérke — hallatszott hátulról, és megtolták. — Csinálj 
egy bájvigyott. 

Kissy hátranézett, meglátta az egere kezében a mobilt, és 
azonnal kapcsolt. Két ugrással a zebránál termett, megfordult 
és türelmesen mosolyogva fényképeztette magát. Nem mintha 
olyan ragyogóan festene. A haját kicsit összekócolta a sisak, és 
a nagy fülei is csak most kezdik kirúgni magukat eredeti for- 
májukba. Mert persze a sisakon sincsen nyílás a füleiknek, 
ahogy Vanessa motorosruhájának fenekéről is hiányzik a far- 
kincalyuk. A gyártók nem gondolnak a kisegér vásárlókra. 

Martin bólintott, fölrakta a fülhallgatót és hívta a Jerryt. Kis- 
sy is előkapta a sajátját. 

— A házibulit Sophie Marceau rendezte — mondta Martin foj- 
tottan, éppen akkor, amikor Kissynek végre sikerült fölfedeznie 
a pasast. Feléjük tartott. 

— Cin-cin? — hallatszott a telefonból. 

Martin lekopogta a mikrofonon Cindy nevét. Nem mondhatta 
ki, mert a pasas ekkor ért melléjük. 

— India Papa? — kérdezte. 

— Itt vagyok — mondta Pi. — Mi történt? 


— Látjuk Tititi Tátát — felelte Martin. — Nézzétek meg a do- 
bozt. 

— Lefotóztad? — érkezett Vanessa hangja. 

— Pozitív, India India. 

Kissy mosolygott. A kislány még mindig a régi, Mohi kora- 
beli II névjelet használta, mert az IM-et Martinnek adták, ő pe- 
dig a legkisebb, és az I betű csak egy pont. De hát már nem is ő 
a legkisebb: itt vannak a zsebek is. És régesrég fölvehette volna 
az IV-t, fenntartották neki, egyszer-kétszer használta is, de az- 
tán megint csak II-t írt alá az SMS-eiben. Vagy A A-t, mert 
SMS-ben többnyire A-val jelölik a pontot, T-vel a vonást. 

— Megvan -— szólalt meg Pi alig pár másodperc múlva. — Ki- 
nagyítom... az a kék inges, a sárga ruhás nő mellett? Tényleg 
hasonlít. Nem tudom, egérkék... nézem a következő fotót. . . 

Cindy közben elhaladt előttük, ők pedig óvatosan utánasur- 
rantak. 

— Szemből kellene látni. Akkor összehasonlíthatnánk a régi 
képekkel. Így elég nehéz. 

— Megpróbáljuk -— felelte Kissy. 

— Egyébként hol vagytok? 

— Hol 1s?... — Kissy körülnézett és fölfedezett egy utcatáblát. 
Boulevard de Valmy. — Tititáti tititátá titititá titi tátitá tátáti tá- 
tá. 

— Fogalmam sincs, hogy az hol van — felelte Pi. — Mi nemso- 
kára elérjük a repteret. Ugye nem bújtok a szendvicsébe? 

— Ne aggódj. Utálom a hajamon a mustárt. 

— Megvagytok — szólalt meg ekkor Nimby, akinek persze 
komplett rendszer állt a rendelkezésére, hiszen ő otthon volt. — 
Colombes-ban vagytok. Elég hosszú utca. 

Követték Cindyt az első keresztutcáig, aminek lemorzézták a 
nevét. Rue Thomas d Orléans. 

— Oké, célkeresztben vagytok. Egy kis csoport tinit látok a 
sarkon. 

Kissy reflexszerűen keresni kezdte őket, aztán rájött, hogy 
Nimby egy fotót néz, amit ki tudja, mikor készítettek. 

— Bolond — mondta szeretettel. — Az épületeket nézd. Befor- 
dul a sarkon, utánamegyünk. 

Két perc múlva Cindy bement egy bérházba. Ők továbbhalad- 
tak, ha esetleg észrevette volna őket, és befordultak a sarkon. 


— Hát ennyi — mondta Martin. — Van egy házszámunk, semmi 
több. 

— Az 1s valami — felelte Niala. 

— Szerintem nyugodtan menjetek haza — mondta Vanessa. — 
A pasast ma már úgyse látjátok. 

— Honnan tudod? 

— Nagyon egyszerű. Ő itt lakik, ti meg Vaucressonban. Nincs 
mód, hogy ma még lássátok egymást. 

Sóhajtottak és visszamentek a motorokhoz. 


Ez volt az első alkalom, hogy motoron tértek haza a francon- 
ville-i hétvégéről. Csak ők ketten, mert Chantalék még nem ta- 
láltak biztonságos parkolót. Először Jenniferék házának bicikli- 
tárolójában akarták tartani a gépeket, de amikor Jennifer ebből 
a szempontból is megnézte, kiderült, hogy szörnyű munka len- 
ne bekanyarodni a motorbicikli mázsás terhét tolva. Ha pedig 
nyeregben akarnának befordulni a folyosóról, ahhoz olyan las- 
san és finoman kellene tudni vezetni, ahogy valószínűleg senki 
se képes. Máskülönben összetörik az ajtófélfát, a gépet és a sa- 
ját lábukat. Jennifer azt mondta, most már érti, miért nem látott 
odabent soha motorbiciklit. 

Akkor megnézték Chantalék tárolóját is. Oda be lehetett men- 
ni motorral, ez egészen bizonyos, mert éppen akkor egy csomó 
volt bent. Csak szabad hely nem volt egy centi se. 

Ekkor már nem volt idő tovább keresgélni, egyelőre Francon- 
ville-ben hagyták a gépeket és rendesen vonattal mentek haza. 
Később majd felülhetnek mögéjük, de Yves bácsiék azt mond- 
ták, jobb, ha egy ideig még nem visznek utast. 

De már nem a műhelyben vannak a motorok. Nimbyék házá- 
nak garázsa jóval nagyobb, mint amennyi hely az egy szem ko- 
csijuknak kell, Julie néninek ugyanis nincsen saját kocsija, nem 
vezet, bár van jogosítványa. Yves bácsi néha hazavisz egy-egy 
autót, hogy ott bütyköljön rajta, de ez idő szerint a Peugeot-juk 
egyedül állt benne. Hát odavitték a motorokat. Elfértek. 

Otthon viszont kicsit zavarba jöttek a hellyel. A garázsban 
elég hely volt, hogy bevigyenek egy motort a két autó között, 
és középen letegyék. De nekik kettő volt. Kinyitották a mikro - 
busz garázsát, jól tudva, hogy ott bizony nincs ennyi hely. 


— Ha előrevisszük — járta körül a mikrobuszt Martin -—, talán 
elfér mögötte egy. 

— Egy — mondta Kissy. 

— Hát a másik meg a nagy garázsban. 

— De egérke, ugye emlékszel, hány motorunk van? 

— De a többi most nincsen ttt. 

Szükségmegoldásnak azért ez is megtette. A mikrobuszt apa 
vitte előre, Kissy irányításával, egészen a falig, a lökhárítója 
már érintette a falat. Aztán hárman együtt betuszkolták mögé 
az egyik motort, persze keresztbe állítva, és épp hogy sikerült 
becsukniuk az ajtót. 

— Ezzel viszont lőttek annak — mondta apa —, hogy ha shindy- 
riasztást kaptok, csak beugorjatok a kocsiba és szirénázva zúg- 
jatok el. 

—Á — legyintett Kissy —, annak kezdettől nem volt esélye. 
Nem csináltuk meg a rudat hozzá. 

— Milyen rudat? — érdeklődött anya. 

— Hát amin lecsúszhatunk és rohanhatunk a kocsihoz, mint a 
szellemirtók. Csak nekik nem lobog a fülük persze. 

— Csinálhatunk éppen, ha ez a szívetek vágya — nevetett apa. 

De nem csináltak rudat, hiszen többnyire a földszinten tartóz- 
kodtak. Inkább a motoroknak szerettek volna valami állandó 
helyet kialakítani. Neuillyben a két lány motorjainak, itt pedig 
az összesnek, ha együtt van a csapat. 

Először Neuillyben sikerült. Némi töprengés után Martinék 
házának udvarát választották. Biztonságos hely, ott még nem 
történt lopás, és pár perc gyaloglással mindketten elérik. 

Ekkoriban kezdett kialakulni az is, hogy melyik motor kié, 
bár ezt nem tekintették kizárólagosnak. Többnyire Niala ült az 
ezüst motoron, Chantal a feketén, Jennifer a sárgán, Kissy a pi- 
roson és Martin a kéken. A mikróknál más volt a helyzet, Va- 
nessáé volt a piros motor, és neki motorosruhája is volt hozzá. 
Azt haza is vitte megmutatni. Isabelle néninek nem tetszett a 
színe, ilyen kislány csupa feketében, de Vanessa megmagya- 
rázta, hogy a motorosruhának ez a jó szín. Aki fehér ruhában 
motorozik, egykettőre úgy fog kinézni, mint egy malac. 

A malac említése viszont eszébe juttatott valamit Kissynek, 
és amint lehetett, megkérdezte Nialát. 


— Nem változott semmi — felelte barátnője. — Ugyanott tarta- 
nak. Miért, mit vártál? 

Kissy nem mondta meg, hogy mit. A Jerry-felület képminő- 
sége tökéletes, Niala pedig akkor is olvasni tudna az arcáról, ha 
háttal ülne a kamerának. 

— Hisz még csak tizennégy évesek. Ugye emlékszel, hol tar- 
tottatok Martinnel tizennégy évesen? Hát ők is ott tartanak. 

— Nimby nemsokára tizenöt lesz — vitatta Kissy —, Vanessa 
pedig egy komoly nagylány. 

— Kiskölykök ezek még. Vanessa nagylánysága pedig éppen 
abban nyilvánul meg, hogy szilárd elvei vannak, és nem enged 
a vágyaiknak. Hányszor aludtak együtt, és még mindig nem 
volt hajlandó levenni semmit. Amilyen szégyenlős, már az is 
csoda, hogy most már levesznek mindent. Emlékszel, mit me- 
sélt legutóbb az éjszakájukról? 

Kissynek elkerekedett a szeme. 

— De hisz sose mesél róluk! 

— No, hát ez az. A mi történeteinket végighallgatja, és sejtem, 
hogy ihletet is merít belőlük, de őbelőle tüzes vassal se húzol ki 
semmit. 

— Nem tüzes vas kell — felelte Kissy buzgón —, meg kell kö- 
tözni és kifektetni a háztetőre, ahol a macskák szoktak sétál- 
ni... 

Nevettek. 


Kissy elégedetten nézte művét. A cövek úgy állt a földben — 
mint a cövek. Teljes két másodpercig sütkérezett a büszkeség- 
től: lám, erre is képes! Pedig csak tíz centi magas. 

— Hát ez elég csálé, egérke — mondta ekkor Vanessa, s már 
ment is tovább. 

Kissy elképedve nézett utána, s egy pillanatra fölvetődött 
benne, hogy kihívja párbajra, de aztán inkább lépett egyet ol- 
dalra. A cövek tényleg ferde volt. Onnan, ahol az előbb állt, 
teljesen függőlegesnek látszott, mert éppen őfelé dőlt. Hozzálá- 
tott, hogy kiigazítsa. 

Negyedórával később megint ennél a cöveknél volt, ő illesz- 
tette rá a tetőlemez sarkát. Pi odalépett, a szögbelövő néhány 
dörrenést hallatott, Kissy pedig megmozgatta, hogy tart-e. Tar- 
tott, pedig a ferde merevítőlécek még nem is voltak rajta. 


Három óra alatt megvoltak az egész építménnyel, pedig jó 
hosszú lett, a mikrobusz garázsától majdnem a kert végéig ért. 
Egy deszkafolyosót ácsoltak, erős tetővel, ami kicsit lejtett a 
kert felé, az esővíz miatt. Elöl csapóajtók voltak rajta, amiket le 
lehetett nyitni és azokon kigurítani a motorokat. Ennyi volt az 
egész. Majd még le kell kenni favédő festékkel. 

— Ügyesek vagyunk — állapította meg Vanessa, és bebújt az 
alagútba. Az egere habozás nélkül követte. Aztán a többiek is. 
Végigsétáltak a csövön, a túlsó végén kijöttek és szinte egy- 
szerre cincogtak egyet. 

— Ez klassz, macska elől is el lehet benne bújni — mondta 
Francoise. — Mármint hogy egy kicsit megdolgoztassuk, mi- 
előtt megverjük — tette hozzá gyorsan. 

Az egerek mosolyogtak és mentek átöltözni. Félóra múlva 
Kissy és Martin már motoron ült, a többiek vonattal mentek 
Franconville-be. 


— Nem, egyelőre semmi — mondta Nimby lekonyult fülekkel. — 
Beszéltem Shrekékkel, de ők édeskeveset tudnak a Facebook 
programozásáról. Ők is beszéltek egy-két emberkével, de egye- 
lőre senkinek nincs használható ötlete. 

Kissy tanácstalan grimaszt vágott. Sejtette, hogy nem lesz 
egyszerű. De biztos volt benne, hogy előbb-utóbb megoldják. 
Fölpillantott a három pár cipőre, amik odafönt himbálóztak — 
Francoise ragaszkodott hozzá, hogy ő is fölmászik a két mikró- 
val a fára — és azt mondta: 

— Nekünk eddig még minden sikerült, egérke. Csak időbe te- 
lik. 

— Nem minden. Emlékeztek az IRC-re? 

Töprengtek, rázták a fejüket. 

— Az is egy chatszolgáltatás, saját scriptnyelve van. Valami- 
kor megpróbáltunk vállalkozót keresni a Cirrus adaptálására, 
de nem sikerült. Lehet ennek már vagy két éve. 

Kis csend támadt. 

— A Facebookkal nem várhatunk ennyit — mondta Jennifer. 

— Hát nem -— felelte Vanessa. — Egérke, próbáljatok meg min- 
dent. Egérke! — csattant föl hirtelen, de továbbra is a párjára né- 
zett. — Ha tovább araszolsz az ág vége felé, egykettőre megtu- 
dod, milyen kemény a föld! 


Francoise lenézett. 

— Letörik alattam? 

— Már jóval előbb ledoblak. Ide hallgass, egerentyű. Tudom 
már, kit kellene megkeresni. Hívd föl Jean-Pierre-t, bent hagy- 
tam a telefonomat. 

— Minek, Shrekékkel dolgozik, tud mindenről. 

— Ne cincogj már annyit, tárcsázz! 


A hadnagy, azazhogy csak volt hadnagy végighallgatta Vanes- 
sa kívánságát — ami Kissy szerint a legjobb ötlet volt, amit he- 
tek óta hallott, és elismerést látott a többiek arcán is —, aztán azt 
mondta: 

— Nézd, én nem hiszem, hogy ez jó ötlet volna. 

— No miért? 

— Mert ez betörés, Vanessa. 

— Mit gondolsz, miért jutott eszembe a hacker haverod? 

— Tudod, Microbitumen elég komoly arc. Ő nem tör be csak 
úgy az emberekhez, pláne nem gyerekekhez, neki ahhoz gyanú 
kell, hogy a kuncsaft rossz úton jár. Ezt egyébként az alapítvá- 
nyod alapszabálya sem engedélyezheti; nézz csak utána. 

Így hát nem törtek be gyerekekhez, pedig az ötlet nagyon jó- 
nak tűnt. De új ötlet lett belőle. 

— Akkor csináljuk legálisan — mondta Chantal tíz perccel ké- 
sőbb, amikor Vanessa lemászott a fáról és befelé indult. Nem 
állt meg, bement a házba, kijött a szintivel, letette a kerti asztal- 
ra és azt mondta: 

— Cin-cin. Így kell csinálni. A Jerry Alapítvány védelmet kí- 
nál a facebookozó gyerekeknek. Töltse le különleges biztonsá- 
gi programunkat és aludjon nyugodtan gyermeke felől! 

Ezzel lenyomott három billentyűt, s fölhangzott három hang; 
a szintit ugyanis Nimby rögtön bedugta a kerti hosszabbítóba. 
Értelmes hangok voltak, dallamszerűek, de Vanessa nem foly- 
tatta. Kissy már kérdezni akart, hogy mi baj, de a mikró megint 
leütött két hangot. Kis szünet után megismételte őket. Így foly- 
tatta egy darabig, aztán a szaggatottan előadott dallamot megis- 
mételte folyamatosabban, majd egész folyamatosan. Közben 
már a kíséret is szólt hozzá, és szép elektronikus zene bontako- 
zott ki. Kissy persze egy sor után fölismerte, egy időben még 
csengőhangnak is használta. 


— Honnan ismered te ezt? — kérdezte Yves bácsi, amikor Va- 
nessa jó öt perc után befejezte. — Nem voltál te még sajtdarabka 
se, amikor ezt megírták. 

Ezen jót vigyorogtak. 

— Van egy kitűnő eljárás, Yves bácsi. Hangfelvételnek hívják. 
Ennek a segítségével. . . 

— Jó, jó, te csak ne magyarázz az öregebbnek, inkább játssz 
még valamit. 

Vanessa szokásához híven egy szempillantás alatt kiválasz- 
tott valamit, mert egyet-kettőt állított a szintin és rátette bal ke- 
zét a mély hangokra. Lüktető mormogás hangzott fel, néhány 
másodpercig csak ez szólt. Aztán a jobb keze alól csilingelő 
hangokkal megszólalt a dallam is. 

Kissy bólintott. Ismeri. Ez is nagyon klassz, régi elektronikus 
zene, de a címét nem tudja. Eltökélt indulat sugárzott belőle, de 
valami visszafogottság is. Amikor megszólaltak a kemény, erő- 
teljes fúvósok, Kissy önkéntelenül is arra gondolt: már megint 
a kislány lényét érzi visszatükröződni egy zeneműben, amit 
nem is ő írt. 

— Derék öreg Vangelis — mondta a végén Nimby. — Ez egy 
Mel Gibson-filmből van, A veszélyes élet évéből. 

— És mi volt az első? — kérdezte Francoise. 

— Egy régi tévésorozatból van, a Miami Vice-ból — felelte 
Nimby. — Crockett-dalnak hívják. 

— Van már vagy harmincéves — mondta Yves bácsi. 

— Apropó harmincéves — folytatta Nimby —, akkor megvan az 
elgondolás. Egy Facebook-alkalmazás, válassza ön is a bizton- 
ságot gyermeke számára! Figyeljük a felhasználó facebookos 
levelezését, chatelését, üzenőfalát, barátainak üzenőfalát, a cso- 
portokat, amikbe belép. Ennyihez férhetünk hozzá, hát ezt fi- 
gyeljük. 

— Ebből mi privát? — kérdezte Martin. 

— Csak a levelezés meg a chat. A többinek nincs is különö- 
sebb jelentősége, de ha már hozzáférünk, megfigyelhetjük. 

Egy darabig még hallgatták Vanessa szintijátékát, aztán ed- 
zettek egy kicsit, este pedig megnézték a Facebookot. Nimby- 
nek volt két regisztrációja, amik egymás barátaiként szerepel- 
tek, ezeket használta demonstrációs eszköznek. Suzy de Bern 
és Bruit Brouillard, így hívták őket. 


— Amint látható, kisegér hölgyeim és uraim, Ködöcske mint 
kiskutya regisztrált egy csomó online játékra. Ezek rendszere- 
sen üzeneteket küldözgetnek, amiket Suzy is olvashat. A mi 
programunk tehát nem küldhet üzenetet a felhasználó üzenőfa- 
lára, csak a privát levelezést használhatjuk. Ez esetben a shin- 
dynek nincs módja értesülni arról, hogy célpontja Jerry-véde- 
lem alatt áll, és nyugodtan támad. 

— Mi pedig shindysztéket eszünk vacsorára — felelte Vanessa, 
és megnyalta a szája szélét. 


— Persze, vágom én, tökre. Össze kell majd rakni egy listát, 
hogy milyen engedélyek kellenek. 

— Miért, milyenek vannak? 

— Fú, öreg, legalább százféle. A Facebook olyan, mint a Pen- 
gaton, ott mindenhez engedély kell. 

— Pentagon — mondta Nimby. 

A Dzsinn bólintott. — Aha, tök totál. 

— Pengatont mondtál. 

— Ja, tisztára olyanok. 

Kissy sóhajtott. Nemigen volt meggyőződve róla, hogy ez az 
elvarázsolt fazon, aki nem veszi észre a különbséget Pengaton 
és Pentagon között, képes használható programot írni nekik. 
Persze Shrek és Maszat ismeri, és az ő pénzük is ugrik, ha a 
Dzsinn rosszat vagy semmilyet se szállít. Mert a Cumulust fel 
kell készíteni a gateway fogadására, és az az ő dolguk lesz. 

A Dzsinn rasztafrizurát hordott piros-sárga-zöld-fekete csíkos 
sapóval, és közben fehér bőrű volt. Mindenre azt mondta, hogy 
tök totál meg királyság, és egyáltalán nem volt olyan üdítő je- 
lenség, amilyen Shrek tudott lenni, a mackós termetével meg a 
halandzsa szövegével. Vagy akár Maszat, aki időnként meg- 
próbálta fölcsípni Vanessát, bár nem igaziból. Kissynek sejtel- 
me se volt, hogy Maszat hány éves, de felnőtt volt már. A 
Dzsinn inkább korukbeli volt, talán pár évvel idősebb náluk. A 
ruhája nem látszott, a kamera csak a fejét mutatta. Talán jobb 
IS. 

— Fű, az királyság lesz, öreg — mondta éppen a Dzsinn. Így 
hívta magát, névelővel, , a" Dzsinn, azt mondta, nem szereti, ha 
összetévesztik egyéb dzsinnekkel. — Átnyomod az adatot, a 
skacok progija lecsekkolja, visszaröfög, hogy baró, erre kira- 


kod az adatot. Ettől a kiscsákónak úgy ki fog feküdni a gépe, 
mint állat. Sivalkodni fog, hogy szedjék le a cuccost. 

Kissy fölkapta a fejét. De Nimby is. 

— Mi?! 

— Mondd, öreg, hány vason zúz nálatok ez a stuff? 

Kissy nem mutatta, mennyire büszke magára, amiért megér- 
tette a kérdést. És a válasz huszonkettő. Hat gépen fut a Cumu- 
lus a Vilma bázison, haton a Bénin és tízen a Frédin. Jaj, nem, 
Clémentine Is. . . 

— Huszonhármon - felelte Nimby —, miért? 

— Huszonhármon — bólintott a Dzsinn. — Az masszív. Állati 
brutál, de frankón. És csak úgy alsó hangon hány felhasználóra 
számítasz? 

A kérdés már egészen máshogyan szólt. Ezt már nem a lezser 
csávó kérdezte, hanem egy vérprofi szakember. 

— Fogalmad sincs — adott választ a Dzsinn a saját kérdésére. — 
Úgyhogy nyugodtan vegyél iszonyatos számokat, mert akkor 
nem érhet túl durva meglepetés. Maszat szerint a cuccos egy 
mega szöveget végignyal per másodperc, mondjuk hiszem, ha 
látom, bár az is igaz, hogy a fej penge amúgy, és néha őrület, 
hogy mikre képes. Legyen egy átlagos üzi mondjuk fél kiló, 
mert azért ha az ember szaftosakat irkál kisgyerekeknek, az 
nem megy két szóban. Akkor egyszerre negyvenhatezret tudnál 
becsámolni. Mi lesz, ha egymillióan regelnek? Ez a Facebook, 
öreg! 

Ez is öregezi Nimbyt, mint Shrekék, gondolta Kissy. 

— Akkor mit javasolsz? — kérdezte Nimby nyugodtan. 

— Ezt az előzetes cenzúrázást felejtsd el. Tényleg baró lenne 
azzal reklámozni, hogy a kiskölykök majd nem olvashatnak 
malackodós dolgokat, de ha beindul a bolt, akkor örülj, ha pár 
perces átfutással megúszod. 

— Sok nem lehet — felelte Nimby. — Ha egy kölyök rámoccan 
a csóka dumájára, akkor nekünk zizzenni kell, mint a nyári vi- 
har, különben süthetjük. 

Teremtő ementáli, ez ragadós, gondolta Kissy. Nimby sza- 
kasztott úgy beszél, mint a Dzsinn. 

— Vágom én. Csak egy dolog, hogy mi kéne, és totál másik, 
hogy mit lehet. Na várjál. Megmondom, micsinálok. Összedo- 
bok nektek egy vázlatot, hogy mi is legyen a stuff, aztán oko- 


sabbak leszünk. Addig találd ki, hogy fogjuk élesben tesztelni, 
mert nekem lilám sincs róla. Oksesz? 

Ez viszont majdnem végig hétköznapi francia nyelven volt. 
Ha mostantól a Dzsinn fog normálisan beszélni, Nimby pedig 
átáll erre a zűrzavaros zsargonra. . . 


Kissy sokszor megállapította már, hogy az életének háromféle 
szakasza váltakozik. Amikor az egerekkel van; amikor kettes- 
ben vannak Martinnel; és amikor se Martin, se többiek. Az ege- 
rekkel lenni mindig izgalmas. Martinnel is, csak másképpen. 
Nélkülük viszont — kimondottan unalmas. No jó, leszámítva rit- 
ka, különleges eseteket, mint például ha egy-egy kaput zúzhat 
szét visítva száguldó kocsival, de hát mikor volt az, Manteaux 
doktor hamarosan kijöhet a kórházból. Még sokáig ápolásra 
szorul, de legalább a családjával lehet. 

Összeráncolta a homlokát, és a szemközti irodaépület egyik 
ablakára meredt. Nem, nem Manteaux. M-mel kezdődik, akár- 
csak a barátja, Masoudi doktor neve, de nem Manteaux. Nem is 
Meunier. Azt megjegyezte volna, az osztrigás Meunier fiáról, 
akinek annyira tetszett a Mahomet kislány. Soha nem fogja el- 
felejteni azt az estét. 

Az órájára nézett. Fél hét, odakint már sötétedik, anya pedig 
mintha beleesett volna odabent egy vödör ragasztóba. Azt 
mondta, tíz perc alatt végez és mehetnek. Ez majdnem egy órá- 
ja volt. Anya szerencsére kisfülű, így egérfogótól nem kell fél- 
teni. Bár az itt úgysincsen, magas irodaház, ide nem járnak 
egerek. Évek óta ő lehet az első, és ő is csak azért van itt, mert 
meglátogatta Ange nénit a könyvtárban, aztán ha már úgyis itt 
volt, beugrott. Anya mostanában ebben az épületben dolgozik. 
Illetve rég nem dolgozik, ötvenhat perce lejárt a munkaideje. 
Még ad neki négy percet, aztán visszamegy és bekopog. Nem 
azért jött, hogy a büfében üldögéljen. 

A kiszolgálónő éppen kávét főzött egy pasinak, várnia kellett 
a fizetéssel. A pasi már ott ült egy ideje, mintha valamit ivott is 
volna, Kissy nemigen figyelte. De most kénytelen volt észre- 
venni, mert a pasi egyre figyelmesebben nézte. Nem nézte. 
Mustrálta. Kétségkívül terveket szövöget, és ami azt illeti, neki, 
Kissynek is lettek volna tervei a pasassal, de hát nincs mit ten- 
ni. Semmi esélye. Reménytelenül és visszavonhatatlanul betöl- 


tötte a korhatárt, és nem is látszik tizenötön alulinak. Ahogy itt 
ül a pultnál, farmerban és pulóverben, elmenne tizennyolcnak 
is. A pasi teljes joggal hivatkozhatna arra, hogy annyinak néz- 
te, és a Jerrynek kellene kifizetnie az orrplasztikát. Nem éri 
meg. Ami azt illeti, tényleg nem, mert a pasi nem is néz ki ígé- 
retesnek. Egy rúgást bírna ki, vagy talán két ütést helyette. 

Mire a kiszolgálónő odajött és átvette a süti meg a narancslé 
árát, a négy perc is letelt, az óramutató elérte a hetest. Kissy 
megköszönte, fölkelt és elindult a folyosón. A pasas hirtelen 
kihörpintette a kávéját és fölugrott. 

— Várj már egy pillanatot! 

Kissy megállt és várt. Készséggel. Szíves örömest. Bármit 
megtesz, ami csak egy kicsit is növeli az esélyt, hogy megver- 
heti a pasit. 

A pasi utolérte, megállt előtte és ránézett. Mosolygott. Kissy 
visszamosolygott rá. A jobb keze lassan a derekára csúszott. 

— Elég nehezen jöttem rá — mondta a pasas. — Te vagy Fran- 
coise Chaton, ugye? 


Anya telhetetlen kis ragadozónak nevezte, amiért lekonyult fü- 
lekkel ült az autóban. Nem lehet mindenkit megverni, mondta, 
Kissy pedig föltette az egyetlen kérdést, amit erre logikusan 
kérdezni lehet. 

— Miért nem? 

A pasast valami Vincent-nak hívták, és négy éve látta utoljára 
Kissyt, akinek akkor még nem is volt meg ez a neve. Ő nem 
emlékezett rá, pedig a pasi nem sokat változhatott ezalatt, ő vi- 
szont megnőtt, az alakja is megformásodott, és gyönyörű kerek 
füleket is növesztett. Igaz, azokat Vincent nem láthatta. 

A pasi mostanáig Amerikában volt, a cégnek van ott érdekelt- 
sége, és persze semmit se tudott Kissyről. Anyáról se sokat, bár 
vele már találkozott, amióta itthon volt. De most se beszélget- 
tek, anya kijött, váltottak pár mondatot egy projektről, és már 
indultak is. 

— Azt hitted, hogy ki akar kezdeni veled, pedig csak azt vizs- 
gálgatta, hogy miért vagy neki ismerős. 

— Csodákat — vigyorgott Kissy. — Ki is akart velem kezdeni. 
Ha nem jön rá, hogy ki vagyok, akkor mostanra már az ágy felé 
terelgetne. Te szent merevlemez, ilyen közel voltam hozzá! 


— Hogy megverhesd — bólintott anya megértőn, és besorolt a 
másik sávba. 

— Igazából nem lett volna nagy verekedés — sajnálta Kissy. — 
A pasi túl nyiszlett hozzá. 

Anya sóhajtott. 

— Tudod — mondta, amikor megálltak a lámpánál —, mikor ki- 
csi voltál, néha eszembe jutott, mennyi gondot jelent majd, 
amikor ekkora leszel. A fiúk... meg az idősebb férfiak is... — 
Körülnézett és gázt adott. — De én mindig arra számítottam, 
hogy téged kell majd félteni. 

Kissy büszkén vigyorgott. 

— Még a cicától sem. 


Az év legunalmasabb időszaka volt. Iskola és egérgyűlések. 
Semmi egyéb. Franconville-ből hazafelé mindig bekanyarodtak 
Cindyhez, szerették volna megfigyelni, de egyszer se látták. 
Máskor pedig nem értek rá. Pedig a fotók nem elég jók, nem 
lehetett biztosan megállapítani, hogy csakugyan ő-e az. A 
Dzsinn dolgozott a programon, kétezerért talán egy kicsit túl 
ráérősen. Verekedtek, de mindig csak egymással. Kést dobál- 
tak... jókat játszottak és beszélgettek... de hiányzott az életük- 
ből az, ami izgalmassá tette. Fűszer nélkül a legjobb étel sem ér 
sokat, mondta Vanessa, és ő értett hozzá. Az egérélet fűszere 
pedig a vadászat. Akár autótolvajra vagy betörőre is, ha shindy 
nem akad — de azért mégiscsak az az igazit. 

De nem panaszkodtak. Némán tűrték a megpróbáltatásokat. 
Hiszen ők legalább együtt vannak. Szegény Elke már mióta 
nem szívhatott egérszagot, és neki a shindykkel is sokkal nehe- 
zebb. Ha ők összeakadnának eggyel, jól megvernék, persze, és 
lándzsahegyre tűzve vinnék az őrszobára. Vanessa így mondta, 
ök pedig óvakodtak szólni, hogy nincs is lándzsájuk. De Elke? 
Kielben is vannak shindyk, de ha összeakad eggyel, egyedül 
mihez kezdhetne vele? Nemcsak azért, mert a jó dolgokat tár- 
saságban még jobb csinálni, de a shindyk veszélyesek, ő pedig 
kicsi még. Szigorúan megtiltották neki, hogy bármiféle gyanús 
alakot kövessen, besurranjon valakinek a házába vagy akármit, 
amiből konfliktus lehet. Kicsi és forrófejű, túl könnyen keve- 
redne bajba. 


Nem tehettek mást, némán, hősiesen szenvedtek. Kissy most 
már biztosan tudta, hogy soha nem fog rászokni semmilyen 
függőséget okozó szerre. Lám, a shindyverés hiányától is elvo- 
nási tünetei vannak. Ami azt illeti, egy csomó mindenre rászo- 
kott már, ami nélkül még rosszabb lenne, de ezek legalább nem 
kerülnek pénzbe — kivéve a repülőjegyet. Vanessa és Niala to- 
vábbra is rendszeresen fölkereste a pilótákat a fülkében, és jó- 
kat beszélgettek velük, de a jegyet mindig megvették. Bennfen- 
tes mivoltukat csak annyiban hasznosították, hogy nem vaca- 
koltak helyfoglalással és jegyvásárlással, a légitársaságnál dol- 
gozó ismerőseik elintézték helyettük az adminisztrációt. 

De nemegyszer jelentkeztek rajtuk egérmegvonási tünetek is, 
bár csak párszor alakult úgy, hogy Vanessa és Niala nem jöhe- 
tett hét közben a suli miatt. Angéligue viszont egyre ritkábban 
ért rá szerdán, a vállalkozás szinte már kezdett beindulni, és ez 
még annál is több munkát jelentett, mintha már gőzerővel dol- 
goznának. Pinek még nem volt munkája, egyelőre csak itt-ott 
kisegített, hol a panzióban, hol a vállalkozásnál, de pénzt nem 
fogadott el érte. Egy ideig Vanni se dolgozott, másfél hónapig 
egy centet se keresett, de Angéligue megmondta neki, hogy 
eszébe ne jusson ez a macsó hülyeség, hogy a nő nem tarthatja 
el a férfit. 


Aztán egy novemberi délután beállított Solange, és az unalom- 
nak egyszerre vége szakadt. 

— Hát te? 

Solange kipirulva jött, sietősen, a biciklijét csak odalökte a 
falhoz, és Kissyre nézett. 

— Tessék, itt vagyok — mondta durcásan. — Én is az ügyfeletek 
lettem, vagy mi. Hogy megy ez nálatok, ki kell tölteni valami 
ürlapot, vagy befizetni valamit? Vagy hogy? 

Kissy csak egy másodpercig gondolkodott. Solange láthatóan 
föl volt dúlva, nem tudott róla, hogy hülyeségeket beszél. 

— Először is gyere be, rajtam még kabát sincs. Suzy, menj 
már az útból! 

— Egyedül vagy? — kérdezte Solange a nappaliban. 

— Most éppen igen, Martin most végez a suliban. Ülj le, szedd 
össze magad és beszélj. Zaklattak? 

Solange bólintott, de nem ült le. 


— Igen... 

— A suliban vagy az utcán? 

— Nem... a Facebookon. 

— Te használsz Facebookot? — Kissynek fölcsillant a szeme. 
A Dzsinn még sehol se tart, éppen a napokban beszéltek vele és 
sürgették meg a programot — de lehet, hogy máris elejthetik az 
első facebookos shindyjüket, a Dzsinn szoftvere nélkül? 

Egyelőre reménykedni se nagyon mert. 

— Igen, használok. Úgy egy hónapja. 

— Mikor történt a dolog? 

— Most az előbb. Fölugrottam és iderohantam. 

— Ennél okosabbat nem is tehettél volna — mondta Kissy, de 
közben már a kezében volt a telefon. Nimbyt hívta, de a Cirru- 
son keresztül, így az egész csapat hallhatja őket. 

— Cin-cin? 

— A házibulit Sophie Marceau rendezte — mondta Kissy bol- 
dogan. — Egérke, facebookos shindynk van! 

— Mondjad! — Hallatszott Nimby hangján, hogy már lohol is a 
gépterembe. — Mi történt? 

— Solange akadt össze vele, itt van nálam. Azt mondja, most 
az előbb történt. 

— Akkor még meleg, siessünk, hátha nem ment még offline. 
Solange, tudod a facebookos jelszavadat? 

— N-nem... — szólt bele a lány kicsit zavartan —, egy csomó 
betű meg szám. 

— Akkor átmegyünk hozzátok — felelte Kissy, és indult a kul- 
csokért, meg se nézve, hogy Solange követi-e. De lépést tartott 
vele. 

— Zárd be a házat — nyomta a kulcsot barátnője kezébe, ő pe- 
dig lobogó fülekkel futott a Hosszú Házhoz. Így nevezték el a 
motoroknak épített garázst. Nimby szerint az irokézek éltek va- 
laha Hosszú Háznak hívott épületekben, de szerinte a név nem 
jogdíjas, ők is használhatják. Elvégre ez a ház is elég hosszú. 

Kissy kihozta a motorját, de a sisakot nem tette föl: odanyúj- 
totta Solange-nak. 

— Motorral akarsz menni? 

— Nem — felelte. — Repülő szőnyeggel szeretnék hipp-hopp 
ott-teremni, de sajnos az összes dzsinn közül a leglassúbbat 
fogtuk ki. Van a motor és a mikrobusz, ebből választhatsz. 


Közben a kapuhoz értek. Solange kinyitotta. 

— Hát... a mikrobusznak legalább van négy kereke. . . 

— Aha, csak nincs itthon senki, akinek jogsija lenne rá. Mi le- 
gyen, én vezetek és te ülsz hátul, vagy te ülsz hátul és én veze- 
tek? 

Solange nevetett és becsukta mögöttük a kaput. 

— De nekem nem jut — adta vissza a sisakot. — És a bringám- 
mal mi lesz? 

— Tudod mit, írd össze a kifogásaidat és holnap a suliban add 
ide. Mehetünk végre? 

Öt perc múlva megálltak Rouvelék előtt — vagyis hát Solange 
háza előtt, most már egyedül lakik itt. Végül ugyan lett neki 
egy gyámja, a nagynénje — Kissy addig nem is tudta, hogy S0- 
lange-nak nagynénje is van —, de az bent lakik Párizsban, nem 
jött ide, és tőle se várta, hogy odaköltözzön. Néha ad valami 
pénzt, de Solange most elsősorban az ő támogatásukból él. 

A gép Solange szobájában volt az asztalon. Be volt kapcsol- 
va, és egy félbemaradt beszélgetés volt rajta. Kissy csak rápil- 
lantott és előkapta a telefont. 

— Cin-cin, itt vagyunk. Minden úgy van, ahogy Solange hagy- 
ta. A pasi választ vár, azóta már többször sürgette. 

— Legutóbb mikor? — kérdezte Vanessa. 


— Két perce. 
— Tökéletes — mondta Nimby. — Solange, hallasz? Mit szólnál 
egy kis játékhoz? 


A lány összerezzent. Kissyre nézett, aki egy pillanatig nem 
értette a reakcióját, de mire rájött volna, Solange már válaszolt. 

— Ne is mondd. Ő is egy kis játékra akart rávenni. 

— Bocs. De ez olyan játék, amiben te nem is veszel részt, csak 
a pasi meg a Jerry. Mi játszunk, és ő lesz a játékszer. 

— Ezt nem nagyon értem. 

— Majd megérted. Egy-két kérdés az elején. Ismered az ürgét 
máshonnan 15? 

— Nem. 

— Csak úgy bejelölt és dumálni kezdett? 

— Aha... 

— Nem tud rólad semmit, csak a Facebookról? 

— Semmit. 


— Odaülhetünk a gépedhez és csetelhetünk vele, mintha te 
lennél? 

Solange vállat vont. 

— Tőlem... 

— Akkor kezdjük! Kissy, rakj föl egy Teamviewert és add 
meg a kódokat. Én belépek Solange-hoz a Frédi kettes gépével, 
hozzá senki más ne csatlakozzon. Te dumálsz a shindyvel, Kis- 
sy. A kettes vesz mindent és rögzít, de oda se lépjetek be, aka- 
rok egy plusz védelmi vonalat, mert ilyet még nem csináltunk. 
Átadok mindent egy másik gépnek, mondjuk a... négyesnek, 
mindenki onnan kap infót. 

Kissy oda se figyelt a sokszólamú, helyeslő cincogásra a tele- 
fonban. Letöltötte a program hordozható változatát és elindítot- 
ta. Aztán bemondta a kilencjegyű azonosítót és a négyjegyű 
jelszót. 

— Cin-cin, látom Solange képernyőjét — felelte Nimby pár pil- 
lanat múlva. — Kissy a szóvivőnk, innentől mindent rögzítünk. 
Egérke, lépj a színre, mondd neki, hogy csörgött a telefon, az- 
tán amíg a muksesz válaszol, tekerd vissza az elejére, hogy tud- 
juk, mi hangzott el, és föl is vehessünk mindent. 

— De mire akarjátok használni? — kérdezte Solange, odahúzva 
magának egy széket. 

— Elvesszük a pasi kedvét, hogy máskor is ilyeneket csináljon 
— felelte Vanessa. — Shindynek nem shindy ugyan, mert te már 
betöltötted a korhatárt, de a zaklatás törvényellenes, és ha az 
emberről megtudják, hogy ilyet csinált, az nagyon-nagyon kel- 
lemetlen. 


A pasi a Joseph Carati nevet használta. Párizsban él, nős, üzlet- 
kötő, Chantal a cég nevét is beolvasta, de Kissynek rögtön ki is 
ment a fejéből. Arckép is volt róla. Egy napszemüveges öreg 
valamilyen szobor tövében. Ugyanis a pasi hatvanhárom éves 
volt! 

Ez pedig nagyobb súllyal esik a latba, mint az a tény, hogy 
Solange már nem számít gyereknek. Az unokája lehetne! Le- 
het, hogy a törvény szerint nem pedofília, de az emberek annak 
tartják. 

Nagyon egyszerű dolgokat akart Solange-tól, Niala meg is ál- 
lapította, hogy madame Carati igencsak unatkozhat, ha a férjé- 


nek ez az egész fantáziája. És nem is tudta túl színesen előadni. 
Solange-zsal csak odáig jutott, hogy elmondta, mire vágyik, il- 
letve csak elkezdte mondani. Solange megeresztett egy gyá- 
moltalan kérdést, hogy miket beszél, és elvágtatott. 

Kissy innen folytatta, főleg a DjAubisson lányok tanácsai 
alapján. Nem volt szabad beleegyezni semmibe, tiltakozni kel- 
lett, hogy képzeli ő ezt, mert ha bármivel egyetért, akkor az 
már nem zaklatás. Ugyanakkor csak annyira lehetett elutasító, 
hogy ne riassza el a pasast, az még mindig próbálkozni akarjon. 

Sikerült is. Háromnegyed óra alatt a pasas vagy húsz üzenetet 
írt le, némelyik egészen hosszú volt. És szaftos. 

Joseph Carati: Biztos vagyok benne, hogy élveznéd. Mondjuk 
a hétvégén? 

— Azt hiszem, most már ledöfheted — mondta Vanessa. 

— Egyetértek — mondta Jennifer. 

Solange Rouvel: Nem hiszem, hogy jól érezném magam ve- 
led. 

Joseph Carati: Még mindig nem mondtad meg, hogy szűz 
vagy-e. 

Solange Rouvel: Hát jó, megmondom. Nem vagyok szűz. 
Már húsz éve. 

Joseph Carati: Hogyhogy húsz éve? 

Solange Rouvel: Ja, elfelejtettem szólni. Én nem vagyok 
lány. Férfi vagyok, harminchat éves 

— Harmincnyolc — mondta Vanessa szigorúan, hiszen a nyolc- 
száz kilométer ellenére ők azonnal láttak minden betűt, amit 
Kissy leütött. 

Kissy szófogadóan kitörölte. 
harmincnyolc éves, és most nincs munkám. Unatkozom, hát ki- 
találtam Solange-ot meg másokat is, és bejelölgetek embereket. 
De arra nem gondoltam, hogy egy ilyen pedofil szemétládával 
akadok össze, mint te, Joseph Carati. Azért ha már így esett, én 
lementem ezt az egész beszélgetést, és kirakom a netre. Szerin- 
tem imádni fogják. És hogy meg is találjanak téged, ideteszem 
a profilod címét, hogy el tudják mondani, mi a véleményük ró- 
lad. 

Kissy bemásolta a címet, megvárta a helyeslő cincogást, és 
boldog vigyorral lenyomta az Entert. 


Nimby gyorsabb volt, mint Carati. Amíg a pasas alighanem 
csak hápogni tudott, és remélhetőleg borogatást keresett a szí- 
vére, a fiú összecsomagolta a beszélgetés addigi részéről ké- 
szült fotókat, amiken Solange neve és arcképe már le volt ta- 
karva fekete kockákkal és csíkokkal, és egy frissiben létreho- 
zott anonim postafiókról elküldte a pasasnak. 

Solange Rouvel: Nézd meg a postádat, ott van a beszélgeté- 
sünk eddigi része. Szuvenír. És mesélj egy kicsit magadról. Azt 
már tudom, hogy mit szeretsz az ágyban, de én tényleg nem vá- 
gyom rád, mert pasi vagyok. De mondd, Carati asszony tud ar- 
ról, hogy te serdülő lányokkal szórakozol a neten? Meg nyilván 
nemcsak a neten? 

Joseph Carati: te szemét 

— Még hogy mi? — vakkantotta Vanessa. 

Solange Rouvel: Ezt visszautasítom. Kettőnk közül nem én 
vagyok a bűnöző. 

— Várjatok, van egy ötletem — mondta Francoise. — Hívjuk föl 
a nénit. 

— Most? — kérdezte Angéligue. 

— Korán van még — felelte Vanessa. — És ha már kitette a 
munkahelyi számát, igazán tehetünk nála tisztelgő látogatást. 
De emlékezeteset mondjon. 

Kissy gépelni kezdett. 

Solange Rouvel: Most megsértettél, Carati. Büntetésül fölhí- 
vom a feleségedet. 

A Jerry telefonrendszerén át ők is hallották, amint a hölgy 
felveszi és belehallózik. 

— Madame Carati? — érdeklődött Niala. 

— Az beszél — mondta az idős hölgy. 

— Üdvözlöm. Cécile de Volanges vagyok, a hirdetés ügyében. 
Elnézést kérek, de az a helyzet, hogy nekem sürgős a dolog, 
mert holnap elutazom. Megfelelne önnek reggel nyolckor? Ha 
a próba sikeres, azonnal meg is veszem, az árban megegye- 
zünk. Én a Georges Cingben lakom, ha oda tudna jönni, az elő- 
csarnokban ki is próbálnánk. 

A hölgy csak most jutott szóhoz, mert Nialának megint úgy 
pergett a nyelve, mint amikor olasz volt és leverte a mustáros 
kolbászt. 

— De hát miről beszél?! 


— Madame, hát nem önök hirdettek eladó toronydarut? 

— Toronyda... — a hölgy felüvöltött. — Toronydarut akar ki- 
próbálni a szálló előcsarnokában?! De hisz maga álnéven... 
menjen a fenébe! 

Kattanás, a hölgy levágta a telefont. 

— Honnan tudta, hogy álnevet használsz? — kérdezte a zseb- 
egér, amikor kinevették magukat. 

— Cécile de Volanges egy regényhős — felelte Niala —, Cho- 
derlos de Laclos Veszedelmes viszonyokjából. Majd megnézzük 
együtt valamelyik filmváltozatot. 

Nimby pár perc alatt elkészült a hangfelvétellel és lejátszotta 
újra. Remekül sikerült. Niala gyönyörű hangja helyett egy fé- 
mes, torz, szaggatott, de kitűnően érthető hang szólt, amit lehe- 
tetlen volt beazonosítani. Nimby teljesen levágta a felhangokat, 
lecsökkentette a sávszélességet, ebből soha többé nem lehet 
összerakni az eredeti hangot. Az asszony hangja változatlan 
maradt. A felvételt elküldték a pasasnak. 

Solange Rouvel: Beszéltem a feleségeddel. Bizonyára fölis- 
mered a hangját. Erőltesd meg a fantáziádat, hogy mi minden- 
ről beszélhettem volna vele még. 

Amíg a válaszra vártak, a Jerry-hálózat sürgölődő egérkékkel 
volt tele. Nimby mindkét levelet úgy küldte, hogy visszaigazo- 
lást kért róluk, és a pasi nem tiltotta le a visszaigazolás kiküldé- 
sét. Így megtudták az IP-címét, és Nimby nyomban le is nyo- 
mozta. Kissy megnyitotta a pasas üzenőfalát, és félpercenként 
frissítette, hogy megjelenik-e bármi. A többiek azokat a face- 
bookos klubokat figyelték, amiknek tagja a pasi, főleg politikai 
tárgyúakat, hogy nem ír-e valamit. Sok ilyen oldal volt, és nem 
tudhatták, melyiknek aktív tagja, hát igyekeztek mindet figyel- 
ni. Elvégre voltak elegen. Időközben Elke is befutott, és lelkes 
cincogással hallgatta a történetet. 

— Óriási ötlet volt feleségjét fölhívni. Az mi az a toronydaru? 

— Ein Turmkran — vágta rá Jennifer, a kislány pedig percekig 
kacarászott, nyilván elképzelte a jelenetet, ahogy a toronydarut 
becipelik a szálloda előcsarnokába. 

Joseph Carati: De akkor ez nő volt a telefonban. 

Solange Rouvel: Akarod, hogy legközelebb egy kisfiú vagy 
egy öregúr telefonáljon? 

Joseph Carati: Mit akarsz tőlem, te rohadék? 


— Mondd meg, hogy minden becsmérlő szóért megbünteted — 
mondta Vanessa. — Ezt nem játsszuk, szó se lehet róla, hogy 
még ő szidalmazzon minket. Tudjuk már, hol lakik, egérke? 

— Persze — felelte Nimby. — A rue Cambonon. 

Solange Rouvel: Ezért az illetlen kifejezésért pénzbüntetéssel 
sújtalak. 

Joseph Carati: Kinek képzeled magadat? Az úristennek? És 
hogy akarod behajtani? Mi? Talán megversz?! 

Eközben Pi már hívta a Pizza Nellyt a rue Duphot-n. Egy 
nagy tenger gyümölcse pizzát rendelt, paradicsom, tonhal, 
mozzarella, lazac, creme fraíche, petrezselyemmártás, citrom. 
Huszonegy negyven. Hozzá sült krumplit barbecue-szósszal és 
metélőhagymával, négy ötven. Desszertnek vaníliafagyi, hat 
nyolcvan. És egy üveg Bardolino rosé, hét ötven. 

Solange Rouvel: A büntetés negyven euró és húsz cent, plusz 
a kiszállítás és öt euró a 

— Ha itt van negyedórán belül, tíz euró borravalót adok — 
mondta Pi éppen nagy átéléssel a telefonba. — Nagyon éhesek 
vagyunk a feleségemmel. Igaz, drc-ágám? 

— Hogyne, édesem — búgta Niala, Kissy pedig kínlódva fékez- 
te rekeszizmát, amíg kitörölte az öt eurót és beírta: 
tíz euró a küldöncnek. Aztán udvariasan beszélj vele, szegény 
nem tudhatja, hogy pedofillal beszél! 

— Ott lesz minden, monsieur Carati — felelte a kisasszony. — 
Jó étvágyat kívánunk! 


Joseph Carati: Én nem vagyok pedofil! Ezt viszautasítom! Kit 
kültél ide és honan tudod hogy hollakom! 

Kissy szakértőn bólintott. Sorozatos gépeléshibák, felkiáltójel 
a kérdés végén: kezd kikészülni. 

— Lassan kimúlik — állapította meg éppen Angéligue. — Sze- 
rintem hagyjuk egy időre békén. 

— Nyúltunk még semmit hozzá — vitatta Elke. — Csiklandíroz- 
tuk bajuszát, ez minden. 

— Nem szeretném, ha agyvérzést kapna — mondta Angéligue. 
— Nem fiatal már. 

Solange Rouvel: A törvény szerint nem vagy pedofil. Akinek 
hittél, az betöltötte a korhatárt. Csak a te korodban nagyon 


rosszul áll, ha ilyen kislányokkal kezdesz. Ráadásul törvényel- 
lenesen. És még nős is vagy hozzá. 

— Csinálhatjuk azt is, amit Ninóval — mondta Jennifer. — El- 
végre ez 15 nős. Van oka félni. 

— Nino kapta már elég nagy ütéseket, ugye? — érdeklődött El- 
ke. 

— Igen, egy-két ütést kapott — felelte Vanessa —, de Jennifer 
nem erre gondolt. 

— De én igen — felelte a kislány kivételesen egyetlen nyelvtani 
hiba nélkül. 

Solange Rouvel: Most elbúcsúzom. Itt már nem találkozunk 
többé. Másképpen foglak megkeresni. 

Joseph Carati: De mit akarz tőlem! 

Solange Rouvel: Elvenni a kedvedet attól, hogy nőket, és fő- 
leg kislányokat molesztálj a neten. Vagy akár az utcán. Nem 
mondom, hogy ég veled: még találkozunk. Viszontlátásra. 

Kissy lenyomta az Entert, Nimby pedig átvette a gép irányítá- 
sát. Megszüntette Solange facebookos ismeretségét a pasassal, 
és tiltólistára is tette. Többé nem tud kapcsolatba lépni S0- 
lange-zsal. 


Kifelé menet Solange megállapította, hogy életveszélyesek. 
— Persze — felelte Martin, most már nem telefonon, egyenesen 
ide jött. — És még hozzá se nyúltunk az ürgéhez. 

— De hisz nem pedofil. 

— Fogtunk mi már tolvajokat, betörőket, rablókat is. Tudod, 
addig is meg kell élni valamiből, amíg megint nagyvadat ejthet 
el az ember. 

Solange megállt a kapuban. 

— Hát ti ezért pénzt kaptok? 

Kissy és Martin egymásra nézett, és egyszerre mondták a vá- 
laszt: 

— Nem, de jól hangzik! 

Solange megint Kissy mögött ült hazafelé menet. Már sötét 
volt, itt-ott jeges tócsák is akadtak. Kissy nem szívesen moto- 
rozott ilyen körülmények között, még ha az utcák jól meg is 
voltak világítva. De lehet, hogy nem is fog sokáig. Ha olyan te- 
lük lesz, amilyenre számítanak, akkor keréken nem jutnak 
messzire. Motoros szánokat kell majd beszerezniük. Vanessa 


csodásan festene prémes kapucniban, amint fölmagasodik a 
szánon és biztatja a kutyákat. Neki sokkal jobb lesz a kutya- 
szán. Tíz hegyes fülű, farkasforma kutya, akik csaholva rohan- 
nak előre a végtelen hómezőn, valahol a Yukon völgye és az 
Orly reptér között. 

Vanessa nevetett, amikor elmesélte neki mindezt, pár perccel 
később, miután Solange hazaindult a biciklijével és Martinnel. 
Apa akkor jött meg, ő mondta, hogy kísérje haza, ilyenkor már 
ne mászkáljon egyedül az utcán. 

— És miért kapok én kutyaszánt, amikor ti motorost? — akarta 
tudni a mikró. 

— Mert. . . mert hozzád az illik jobban. Vadabb. 

Vanessa mosolygott. 

— Te is rég kiérdemelted már a saját kutyaszánodat. Az autós 
kapunyitásod a legvadabb dolog a csapat történetében. 

Kissy eltűnődött ezen. Tényleg ő vitte volna véghez a legva- 
dabb hőstettet? 

Szó, ami szó, elég veszélyes volt. Súlyosan meg is sérülhetett 
volna. De hát csináltak még vad dolgokat, például itt van rög- 
tön a Hendriksen-ügy, amikor Mohi csakugyan meg is sérült. 
Vagy a Grevin-eset, a nő meg 1s fojthatta volna Jennifert, meg 
utána az orrbarúgás, az nem a kockázat miatt volt vad dolog, 
egyszerűen csak a jólnevelt embertől elvárják, hogy ne rúgja 
orrba a takarítónőket, és ezt a gátlást Jennifernek le kellett küz- 
denie. Vagy ott van a kempingbeli pedofil, akinek Vanessa tel- 
jesen szétverte a lakókocsiját, az se volt különösebben kocká- 
zatos, de Vanessa igenis nagyon vadul viselkedett. 

Kissybe ekkor hasított bele az elszalasztott lehetőség miatti 
veszteségérzet. Hiszen a kocsi kerekeit is ki lehetett volna szúr- 
ni. Vagy kifolyatni a benzint, és beledurrantani a tócsába, hogy 
égjen az egész, mint a fáklya. Igyekezett nem gondolni arra, 
hogy a fegyverükben gumi a puskapor. 

Igen, lehet, hogy neki is vannak vad dolgai. De Vanessa ak- 
kor is sokkal vadabb, mert neki az egész lénye vad. 

És Elke is. Pár nappal később majdnem megvert egy férfit. 
Csak majdnem, de ahogy előadta, ők már látták lelki szemeik- 
kel a német rendőröket, amint komor arccal letakarják a tete- 
met. 


— Verekszettem igazit! — robbant be a kislány a felületre, mint 
egy tűzgolyó. — Hallasztok, egérkék? Megvertem nagy ronda 
pasit, teljesen zúzda nóziját neki! Cin-cin! 

— Jézusmária, mi történt? — kérdezte Niala. 

— Részeg disznó molesztálta lányokat utcán, kocsma előtte, 
fogta nekik hátsókat és sugdosta. Elég hangosan, de nem tudok 
lefordítani, Louise kisasszony nem tanulta rám ilyen szavokat. 
Majd megmondasz neki, tanulja nekem rondákat is, jó? 

— Szó se lehet róla! 

— Szóval odamentem magamat és közöltem neki, hogy fogja 
be száját. Száját mondtam neki elég ronda szóval, mert az illett 
rá. És vigye nagy mancsát lányokról. Pasi nem foglalkozta ve- 
lem, akkor megfogtam kézjét és hátraforgattam neki, de erre 
már foglalkozta velem nagyon. Ordítva. De nem fájdalmosat, 
hanem hogy hagyjam neki békét és meg fog verni. Elengedtem 
kézt, akartam lássak, hogyan veri meg engem. De sem nem 
próbálta. Emelte kézt és mutatta ujját — Elke megfenyegette a 
kamerát a mutatóujjával —, mondta, hogy még egyszer ilyet 
semmikor csináljak, mert fogja magát megharaguszni, és akkor 
lesz baj. Akartam válaszolni, de akkor érte utol engem Louise 
kisasszony és Rolf. Látták ujjat mutatásat, és egyik jött oda és 
nagyon morgotta pasit, majdnem harapta is meg, de én tettem 
kézemet nyakjára és vigyorgottunk együtt pasinak arcábele. 
Azt mondtam, ha megint csinálja botrányt a kocsma körüle, ak- 
kor megharapok őt és Rolf megverje, de lehet, hogy fordítva. 
Erre azt mondta, hogy saját dolgámat foglalkozzak, én pedig 
kicsit megütöttem nóziját. Rolf akarta harapkod lábábele, de in- 
kább eljöttem őt onnan. Sajnos nem rúghatottam lábának közé- 
bele, pedig szerettem volna, de Rolf megérez indulatot rajtam 
és leharapi róla fülkéket vagy ami akad fogába. Jó ütés voltam, 
pasi nyitotta szárnyakat és keresztül kocsmás asztalokra zúzni 
repülte magát hanyatt. 

Az egerek jót mosolyogtak az előadáson, főleg mert a kislány 
úgy hadart, hogy egy-két évet visszaromlott a francia nyelvtan- 
ban. De tudni akarták, mi történt voltaképpen, úgyhogy kikér- 
dezték Louise kisasszonyt. Ő megerősítette a történetet; Elke 
meséjében csak annyi volt a túlzás, hogy a pasi nem repült és 
nem zúzott szét több asztalt. De egyet igen, bár nem az asztalt, 
csak egy csomó üveget és poharat, mert Elke ütésétől hátratán- 


torodott — ami azt illeti, amúgy is tántorgott —, rátámaszkodott a 
kerthelyiség egyik asztalára, és feldöntötte az egészet. A tulaj 
kifizettette vele, a pasi hőbörgött ugyan, hogy a kislány okozta, 
de a vendégek letorkolták, mit képzel, a gyerekre kenni a saját 
disznóságát. De akkor ők már el is jöttek, Louise kisasszony 
nem akarta, hogy Elke megint nekimenjen az ürgének. Rolf 
nem probléma, ő egy jólnevelt úriember kutya létére is, de Elke 
olyan volt, mint egy kis farkas. 

Az egerek sokatmondó pillantásokat váltottak. Kissy azon 
törte a fejét, hogy testőr kellene a zsebegér mellé, aki megvé- 
delmezi — a többieket őtőle. Mert ennél Elke már csak nagyobb 
lesz, tehát erősebb és gyorsabb is, és úgy látszik, ő az egérség- 
ből elsősorban a vadságot veszi át. Nem mintha bármelyikük 
nem ugyanezt tette volna, hiszen a pasas kétségkívül disznósá- 
got csinált. Csak a kislány túlságosan szenvedélyes. 

Persze Vanessa nem így gondolta. Kijelentette, hogy Elke re- 
mek egér, csak legközelebb legyen óvatosabb, amikor orrba 
vág valakit egy kerthelyiségnél. Kár volt összetörni kívülállók 
italát. Ha kicsit megforgatja a pasast, akkor az ellenkező irány- 
ba tántorodott volna. 

Kissy sóhajtott. Emlékezett arra a kocsmára, és tudta, hogy a 
másik irányban a kocsiút van. 

Angéligue nem érte be a sóhajtással, ő jól letolta a mikroege- 
ret, amiért az autók elé akarta dobatni a pasast. Vanessa vigyo- 
rogva bocsánatot kért és visszavonta. Elke ne tegyen ilyet. 
Majd ő odamegy a téli szünetben és megteszt. 

Kissy megint csak sóhajtani tudott. 


Nialára bízták, hogy kocsit szerezzen, de Kissy vele ment, hal- 
lani akarta, ahogy beszél a sofőrrel. Niala kiválasztott egy na- 
rancssárga Renault-t, odament és bekopogott az ablakon. 

— Tessék beszállni — nyitotta az ajtót a férfi. 

Niala beült hátulra, a nyomában Kissy is. A sofőr beindította 
a motort. 

— Hová? 

— Egyelőre sehová, köszönjük. Állítsa le nyugodtan. Van egy 
üzleti ajánlatunk. 

A sofőr meglepve fordult hátra. Harmincas, bajuszos ember 
volt. 


— Nos? 

— Szeretnénk egy órára kibérelni a kocsiját. Maga beül amott 
az étterembe, eszik valamit, az ablakon át szemmel tartja a ko- 
csit. Nem megyünk el vele a térről. Egy óra múlva visszakapja 
a kulcsot és vele egy ötszázast. Mit szól hozzá? 

— Ugye ez valami vicc? 

Niala megfogta a kilincset. Az időjárás miatt senki nem látha- 
tott meglepőt abban, hogy mindkettejükön kesztyű van. 

— Nem. De ahogy körülnézek, legalább öt taxit látok a közel- 
ben, nem kell nekünk pont magával üzletet kötni. 

— Várj csak, ne siess annyira. Minek nektek a kocsi, ha úgyse 
mentek sehova? 

— Hideg van már ahhoz, hogy az utcán beszélgessünk. 

— Ott az étterem, sokkal olcsóbb lenne. 

Niala határozott mozdulattal kinyitotta az ajtót. 

— Gyere, Sandrine, válasszunk egy másikat, ez túl sokat kér- 
dez. 

Kissy jött volna, bár csak egy másodperce hívták Sandrine- 
nak, de a pasas fölemelte a kezét. 

— Várjatok már! Nem mondtam nemet, csak föltettem pár 
kérdést. 

— Hát ez az. Nekünk csak egy kocsi kell, kérdések nélkül. 

— Csak tudnom kell, mire fogjátok hasz. . . 

Niala becsapta az ajtót. 

— Ide figyeljen. Ha bankot akarnánk rabolni, nem jönnénk 
ide, hogy személyleírást adhasson rólunk, hanem lopnánk egy 
kocsit. Elmondok mindent, amit tudnia kell. Beül az étterembe, 
a kocsi pedig tesz pár kört a téren. Furcsa alakok fognak bele- 
ülni, de maga ezzel nem foglalkozik és nem jön a kocsihoz, kü- 
lönben ugrik a pénze. Egy óra múlva visszakapja a kulcsot és a 
pénzt. Tehát hogy döntött? 


Pi végigpillantott a csapaton, megvárta a bólintásokat és tárcsá- 
zott. 

— Halló — jött a válasz. 

— Ízlett a pizza? — kérdezte Pi. 

— Ki beszél? 

— Solange. 

Nagy csend a vonalban. 


— Beszélgessünk. Úgy láttam, korodhoz képest jól mozogsz, 
öt perc alatt leérsz a térre. Pontosan a kaputok előtt áll egy na- 
rancsszínű Renault taxi. Szállj be. 

— Nekem semmi beszélnivalóm... 

— Öt perc múlva egy fiatal női hang fogja felhívni a felesége- 
det. Nem a toronydarus, egy másik. Nem fog tetszeni, amit 
mond. Indítom a stoppert. 

Pi kinyomta a telefont, Nimby elindította a stoppert a saját te- 
lefonján, és föltették az álarcokat. Gondosan ellenőrizték, jól 
tartanak-e. 

Már tudták, hogy néz ki a pasas közelről, Angéligue pénteken 
becsöngetett hozzá egy csinosan átkötött dobozzal, amiből ka- 
mera leselkedett egy kis lyukon. Monsieur Jacgues Caratit ke- 
reste, és szabadkozott a félreértés miatt. A kamera pedig szé- 
pen levideózta az urat, amíg barátságos mosollyal megnyugtat- 
ja, hogy nem történt semmi. Ha a felesége nyitott volna ajtót, 
újra kellett volna jönni, de így megvolt az arca. Pi vasárnap 
nem utazott haza, maradt Kissyéknél, és hétfő reggel megfi- 
gyelte Caratit, ahogy elmegy dolgozni. Aztán elintézett pár dol- 
got a városban, Georges-ék vállalkozásával kapcsolatban, és 
visszament a céghez. Senki nem kérdezett tőle semmit, simán 
följutott a hatodikra, megtalálta Carati irodáját, megjegyzett 
párat a szomszédos irodák tulajdonosainak nevéből, ha szükség 
lenne rájuk, és este megfigyelte a pasast, ahogy hazatér. Ő is 
fotózott persze, így az egerek jól ismerték a középmagas, elég 
testes, kopaszodó figurát, akit vártak. Még azt is tudták, hogy 
szürke zakóban van, mert reggel ott voltak a házánál. És azt is 
tudták, hogy jön. Nimby stoppere negyven másodpercet muta- 
tott, amikor a hatodik emeleten őgyelgő Jennifer hármat kop- 
pintott a telefonon. C mint Carati. Három perc tíz másodperc- 
kor a földszinti előcsarnokban figyelő Chantal is észlelte. OF 
UA, kopogta. A taxit figyeli. A taxi üres volt, egy lélek sem állt 
a közelében, az egerek kétfelől álltak a szomszéd házak előtt, 
az előcsarnokból nem láthatóan. Még a kapu előtt állva se lát- 
szottak, a házak kiugró részei takarták őket. A kocsi persze 
zárva volt, még csak az kellett volna, hogy beleüljön valaki, 
utasjelölt vagy éppen autótolvaj. 

— Gyanakszik — kopogta Chantal, morzéban, mert erre nem 
volt kódjel. — Fél. 


Ti titátáti táti titátitá, jött rögtön utána a következő kopogás. 
IJ OH, Jennifer lent van az előcsarnokban. 

A következő jelzés Nimbytől jött. Négy koppantás, ami ezút- 
tal nem R betűt jelentett, hanem a négy percet. Aztán hamaro- 
san megint egy. Négy perc tíz másodperc. Két koppantás. . . 

— India Whisky — suttogta Chantal és Jennifer majdnem egy- 
szerre, és egy pillanat múlva Chantal folytatta: 

— Kilép és körülnéz. A kocsi felé indul. Megint körülnéz, egy 
elhaladó pasast méreget. . . továbbmegy... a kocsinál van! 

Pi kikukucskálva figyelt, és éppen akkor nyomta meg a gom- 
bot a slusszkulcson, amikor a pasas a kilincshez nyúlt. Vissza- 
kapta a kezét, ahogy meghallotta a központi zár kattanását. Me- 
gint körülnézett, és végül beszállt a hátsó ülésre jobb oldalt. 

Két másodperc múlva kinyíltak az ajtók és fekete ruhás, állat- 
maszkos alakok ugrottak be az összes többi ülésre. Carati me- 
nekülni akart, de az Oroszlán visszatolta. 

— Húzódj be középre! Mozogj, gyorsabban! 


— De hát mit. . . kik maguk... 

— Mesélj a hobbidról — felelte a jobb első ülésről a Kutya, és 
hátrafordult. — Régóta zaklatsz tinilányokat? 

— Mit akarnak tőlem? 

— Kérdeztem valamit! 

— Én nem zaklatok senkit! Maguk zaklatnak engem! 

Az Elefánt a pasas mellett balról ült. Arra gondolt, hogy még 
sose volt olyan helyzetben, amikor csak bal kézzel tudott pofon 
vágni valakit, de pillanatokon belül ki fog derülni, hogy azzal 
is kitűnően csinálja. 

— Hagyjuk ezeket a köröket — mondta a volán mögött ülő Ci- 
ca. — Solange-ra egyből rámozdultál. Elég disznó módon, nem 
gondolod? 

Carati hallgatott. Az Elefánt fölemelte bal tenyerét. 

— Megoldjam a nyelvedet? 

A pasas értetlenül bámulta a fekete kesztyűs kezet, az Elefánt 
pedig rövid várakozás után pofon csapta. Nem túl erősen, ez 
nem volt Jerry-pofon, nem akarta, hogy a szétrepülő szikrák 
fölgyújtsák a kocsi kárpitját. Legalábbis később így mesélte in- 
dokait az egereknek. De egyébként se kellett több. Carati egy- 
ből énekelni kezdett. A beszámolója rövid volt, és ha kihagyta 


volna a sok-sok dadogást és a bizonygatást, hogy igazán így 
volt, akkor még rövidebb lett volna. 

Csak úgy jött a gondolat, hogy megszólítsa a lányt, akinek 
megtetszett a fényképe. Az is csak úgy jött, hogy szexről kezd- 
jen vele beszélni és megpróbálja fölcsípni. Igazából soha nem 
csinált még ilyet, se a neten, se a való életben. És nem fog ez- 
után se. Némi biztatásra kivallotta, hogy van szeretője, meg al- 
kalmanként más nőkkel is összejön, de azok mindig jóval idő- 
sebbek Solange-nál. 

Érezték, hogy igazat mond. Túlságosan be volt gyulladva, 
nem mert hazudni. Megígérték neki, hogy rajta tartják a szemü- 
ket, és ha még egyszer hasonlót művel, nagyon megbánja. Az- 
tán fölrántották az ajtókat és egy pillanat alatt kint voltak a ko- 
csiból. 

— Kiszállás! — parancsolta az Elefánt. 

Carati nehézkesen kikecmergett a kocsiból. Becsapták az aj- 
tókat, az Oroszlán a zsebében megnyomta a távirányítót, és né- 
gyen négyfelé száguldottak. 

Kissy egy kapualjban szabadult meg az elefántmaszktól és a 
fekete öltözéktől, az egészet berakta a zsebében hozott szatyor- 
ba, és továbbsurrant. A mikrobusz a szomszéd utcában parkolt, 
Martin végig benne ült és járatta a motort, hogy fűthessenek. 
Jennifer már ott volt mellette, amikor Kissy megérkezett. Sor- 
ban befutottak a többiek is, utolsónak Niala. 

— Nagyon gyanakodott — mesélte. — A pénztárnál várt és a 
bankjegyet egyből odaadta a nőnek, aki berakta az UV-lámpa 
alá. Megkérdezte, hogy mi volt ez, én pedig letettem a kulcsot 
és elsurrantam. Hát ez megvolna, egérkék. Azt hiszem, Caratit 
elfelejthetjük, ez nem fog többet ilyeneket csinálni. 


Ekkoriban már csak vonattal vagy a mikrobusszal közlekedtek. 
A motorbicikliket mind elvitték Kissyékhez, beraktározták a 
Hosszú Házba, és azon tanakodtak, hogy vajon mennyire lesz 
ez nekik biztonságos téli szállás. Mert a deszkák hőszigetelés- 
nek semmit sem érnek, és ha leesik egy nagy hó, akkor a desz- 
katető úgy összeroppan, mint a tojáshéj. 

— Első ötletnek remek volt a Hosszú Ház — mondta Nimby le- 
konyult fülekkel, mert a Hosszú Házat ő találta ki, és a nevét is 


ő adta. — Csak a jelenlegi formájában legfeljebb tavasztól őszig 
használható. 

— Őszintén szólva nekem egyik évszakban se tetszik — felelte 
apa. — Beleegyeztem, hogy megépítsétek, mert egy kisebb va- 
gyon fekszik a motorokban, de csúnya, idomtalan hodály. 

— Csúnya micsoda? — kérdezte Elke, Jennifer pedig lefordítot- 
ta neki. — Nekem tetszik. Szerintem praktisch, és nem is csúnya 
homály. 

— Hodály. 

— Az se is. De ha Jean-Jacgues bácsinak nem tetszje, az per- 
sze baj. Mert övé ám a ház. 

Ez teljesen úgy hangzott, mintha ők nem tudnák. 

— Kellene találni jobb helyt motraknak — folytatta Elke kis 
szünet után. — Nekünk van persze nagy melléképületben sok 
hely, lakják magukat Landwirtschaftgépek, odatenni. Csak az 
nektek kicsit messzi, motornyereg belefagysz karikába, amíg 
idejövöd magadat. 

— Egérke — felelte Nimby szelíden —, és hogy jönnénk haza? 

— Sehogyis! Laknád magatokat egész télen itt és próbálsz 
megverni kicsi zsebegeret hiába, mert zsebegér tégeteket meg- 
verleksz! 

Kissy mosolyogva szemlélte a képernyőn a lendületesen him- 
bálózó vörös fürtöket. Elke most kiengedve viselte a haját, csak 
egy csatot tett bele oldalt. 

— Tudod, hogy szívesen mennénk egész télre — mondta Niala 
szeretettel —, de sajnos már megállapodtunk a Dzsinnel. — Elke 
csodálkozva pislogott, nem értette. — A húgom azt tervezi, 
hogy ha a karácsonyi szünetig nem készül el a programmal, ak- 
kor megveri. Ha viszont elkészül, akkor az elkezdi szállítani a 
shindyket, naponta másfél-két tucatot, és nekünk itt kell len- 
nünk, hogy levadásszuk őket. 

Elkének leesett az álla. Kissy megpróbálta az arca elé hajtani 
a füleit, hogy takarják a vigyorát. Niala nem hivatkozott sem- 
miféle iskolára, a maxik munkájára, semmi olyasmire, amire a 
kislány szenvedélyességében csak legyintett volna, hanem ép- 
pen a vadászösztönén keresztül fogta meg. 

A Hosszú Házat lebontják. Ez a határozat mindenesetre meg- 
született. Ami pedig a motorokat illeti. . . 

— Vihessétek alulházbele — javasolta Elke. 


— A pincébe?! — hökkent meg Martin. — Ne bolondozz, egér- 
ke. 

— Miért ne? Bolondozjak inkább kilencvenéveskor? És külön- 
ben is gondold bele magadat. Ott nem fogja belefagyik benzint, 
mert fűtés dolgoz. Ellopják se is. Jó hó nem rázuhan. Mi kell 
még? 

— Egy óriás — nevetett Nimby -, aki lecipeli a lépcsőn a száz- 
kilós dögöket, meg aztán föl is hozza. De megnyugtatlak, ma- 
nőverezni se lehetne velük odabent. 

Elkének meg kell majd magyarázni, jutott Kissy eszébe, hogy 
a hó az nem , Jó". Nem is rossz persze. Alighanem félreértette, 
amikor megtudta, hogy a hóember franciául , jó ember hóból", 
és azt hiszi, hogy a havat nem is lehet jó nélkül mondani. 

— Akkor megvagy megoldás — jelentette ki Elke megfelleb- 
bezhetetlenül. — Mint Tom csinálja szörnyetegnek: bérelni kell 
garázsat motraknak. Alapítvány tudja kifizetni. 

— Zsebike — mondta Nimby -, akkor már egyszerűbb, ha visz- 
szahozzuk őket mihozzánk. Csak Kissyék azt akarták, hogy az 
ottani motrak közelebb legyenek hozzájuk, hogy ha kell, elő 
tudják venni őket és indulni. Érted? 

— Érted! — nevetett a kislány. — De akkor kell bérelni garázsat 
Vaucressonbele, meg lányokének Nölliben. 

— Neuillyben — javította ki Chantal. 

— Nöjliben. Mindent lehet, csak kerül pénzet. 

Kemény telet jósolt mindenki, a meteorológusok is, Isabelle 
néni tapasztalata is meg Gérard bácsi fájós lába is. Ezért akar- 
ták fedél alá vinni a járműveket. Az alapítványi mikrobusz ga- 
rázsában már elhelyeztek két hősugárzót, amiket rádiós kapcso- 
lóval a házból lehetett működtetni. Apa szerint a fűtött garázs- 
ban tartott kocsi nemcsak biztosabban indul, hanem beleülni is 
sokkal kellemesebb. 

Beaulieu-ben csak egyetlen előkészületet tettek: leállították a 
békauszodát, amit Vanessa mindeddig lelkiismeretesen gondo- 
zott, szükség szerint cserélve benne a vizet. A tél beálltával 
már senki sem úszott benne, a vendégek mind elbújtak a kövek 
alá — így a lányok kiszivattyúzták a vizet, a medencét körberak- 
ták téglával, deszkalapot raktak rájuk, azt letakarták ponyvával, 
és beborították egy kis földdel. Így még szigetelve is van, a 
medence fenekére ültetett műanyag béka nem fog fázni. 


A motorok problémája egészen váratlan módokon oldódott 
meg. Először a két neuillyi gépé, alig két nappal azután, hogy 
Elke a pincébe akarta vitetni őket. Tom hozta a megoldást ké- 
szen. Egy barátja elutazik a jövő héten, egész télen Olaszor- 
nek külön garázst bérel. Ha az alapítvány átvállal valamennyit 
a bérleti díjból, ő is jól jár, nem a teljes összeget fizeti az üres 
garázsért. A hely kétpercnyi járásra van Fordéktól; apró tap- 
pancsoknak persze több, de az se sok. 

Az egerek büszkén vigyorogtak. Még soha senki nem mon- 
dott apró tappancsokat, ez Tom gondolata volt. 

De amikor a két motort bevitték a garázsba, már más kötötte 
le a figyelmüket. Újfajta shindyveszély? 


— Áttanulmányoztuk a kezdeményezést, és sehogy se tetszik — 
jelentette ki Nimby; a többes szám persze Vanessát és őt jelen- 
tette. — Szerintünk pedofilok műve. 

— Cin-cin — hangzott föl, és megelevenedett a tizenegyes kép- 
mező: Francoise. — Sziasztok! 

Visszacincogtak neki. Most már együtt voltak mindannyian. 

Nimbyék nemrég átrendezték a felület beszélgetős részét, 
mindenkinek fix helyre került az arcképe. Három sorban és 
négy oszlopban helyezték el a webkamerák képeit, úgy, hogy a 
párok egymás mellett legyenek. Felső sor: Pi, Niala, Vanessa, 
Nimby. Középső sor: Jennifer, Chantal, Kissy, Martin. Alsó 
sor: Angéligue, Elke és Francoise — a sarokban pedig egy üres 
hely, a leendő tizenkettedik egerüknek fenntartva, addig pedig 
arra használták, hogy egy-egy további kamerát kapcsoljanak rá, 
amit éppen kellett. A kameraképeket már ősidők óta lehetett 
nagyítani is, nemrég pedig megcsinálták, hogy egy gombnyo- 
mással négyszeresére vagy hatszorosára nagyíthassák bárme- 
lyiket, kiválasztva, hogy mellettük melyik képek látsszanak ki- 
csiben, és további nézetek is voltak: négy kamera, három ka- 
mera, két kamera egyenlő képernyőterülettel, valamint a kez- 
dettől meglevő egykamerás, teljes képernyős kép. De most már 
azt is tudta a program, hogy ahol több gép és monitor van, ott 
egy-két gombnyomással meg lehessen osztani a képeket a mo- 
nitorok között. Ez egyelőre a Vilma és a Frédi bázist jelentette, 
mert Beaulieu-ben is volt ugyan hat kliensgépük, de nem egy 


helyen. Kettő volt Nialáék szobájában, egy Vanessánál, egy 
Angéligue-éknél, egy a villa dolgozószobájában, egy pedig a 
nappaliban. A melléképületben nemrég helyezték üzembe a ki- 
lencedik szervert, de oda ritkán mentek át. 

Nimby azt tervezte, hogy vesz még monitorokat, és minden- 
hol többmonitoros rendszereket létesít. Nem kell annyi gép, 
ahány monitorjuk van, csak a helyet foglalják, a zajt növelik és 
az áramot fogyasztják. A fölösleges gépek majd átmennek a 
szerverparkba. Nimby továbbra is közönséges asztali gépeket 
használt szervernek, nem vett nagy teljesítményű gépeket; azt 
mondta, ha tíz gyenge géppel elérheti ugyanazt, mint három 
erőssel, akkor a tíz gyengét fogja választani, mert így ha egy 
tönkremegy, csak tíz százalék a veszteség, nem harminc. 

Kissy ráért ezeken bambulni, amíg Nimby elölről kezdte a 
mondókáját Francoise kedvéért. 

— Hogy ez micsoda, azt nem tudjuk. Talán egy kósza ötlet, 
aminek a kigondolója se hitte, hogy divatot fog csinálni. De le- 
het, hogy egészen más. A szöveg a következő... én angolul 
bukkantam rá... — elnézett egy másik monitor felé — , Cseréld 
ki facebookos képedet egy rajzfilmfigurára a gyerekkorodból. 
Az a cél, hogy egészen december hatodikáig, hétfőig egyetlen 
emberi arcot se lássunk a Facebookon. Csatlakozz a gyermekek 
kihasználása elleni harchoz és másold ezt az üzenőfaladra!" 
Nos, egérkék — pillantott vissza a kamerára —, az itt a nagy kér- 
dés, hogy ez mi. 

Kissy értetlenül nézte a képernyőn sorakozó, éppolyan értet- 
len arcokat. Kilenc volt, a sajátját is beleszámítva. Vanessa és 
Nimby arcán várakozást látott: , rájöttök-e?" 

Nem, nem jönnek rá. Ő biztos nem. Mi lenne? Egyfajta tár- 
sasjáték, együtt tüntetnek a gyerekek bántalmazása ellen... mi 
ezzel a gond? 

Elke szólalt meg a leghamarabb, és ugyanezt mondta. 

— Harcolik shindység ellen, csak ők nem ismernek ez a szót. 
Solidaritát kicsi gyerekekvel, hogy olyan képet mutatod, amit 
ők szeretik. 

— Egérke? — szólalt meg Vanessa kedvesen. 

— Ciiiin? 

— Ez marhaság. 

— Zsebegérke nem érti, hogy miért. 


— Maxiegérke már sejti — szólalt meg Pi. — Valamilyen hátsó 
gondolatot találtatok. 

— Úgy valahogy — felelte Nimby. — Képtelenek voltunk bele- 
verni a kis csökött agyunkba, a kerek fülek alatt, hogy ez az 
arcképesdi hogyan segít a gyerekek bántalmazása ellen. 

— Igaz — bólintott Elke. 

— Ezért más magyarázatot próbáltunk keresni. Elgondoltuk, 
hogy ha fönt lennénk a Facebookon — mármint nem álneveken 
—, akkor mit választanánk... 

— Csipet csapat, hajrá! — rikkantotta Jennifer, és csak egy 
szempillantással lemaradva sok száz lelkes kisegér. Aztán 
ugyanezzel a lendülettel rázendítettek a Tom és Jerry főcímze- 
néjére. 

— Ez rendben van — felelte Nimby az egérhimnusz után —, de 
mi különlegesek vagyunk. Nekünk van egy identitásunk, ami- 
hez rajzfilmfigurák is tartoznak. Végül persze megállapodtunk, 
hogy Elke arcát raknánk ki — a kislány meglepve kapta föl a fe- 
jét —, mert ő tényleg olyan, mint egy rajzfilmfigura, de nem ez 
a lényeg. Az átlagos gyerekeknek nincsenek ilyen kötődéseik. 
Ők kit tesznek ki? 

Kissy Elkét figyelte. A kislány sütkérezett a boldogságban, 
amiért rajzfilmfigurához hasonlították. 

— Akárkit — mondta Angéligue. — A kedvencüket. 

— Például Donald kacsát? — érdeklődött Vanessa. 

— Például — vont vállat a maxilány —, ámbár nem hiszem, 
hogy a mai gyerekek ismernék. . . 

Kissy elképedve nézett föl Elkéről Angéligue-re, akinek 
ugyanebben a pillanatban kerekedett el a szeme. És a többieké 
IS. 

— Hát ez az — mondta Vanessa. 


A két vaucressoni motornak a legváratlanabb módon és helyen 
találtak téli pihenőt. És a legváratlanabb alkalommal: tanítás 
után, az iskola előtt. Kissy éppen kitolta a motort az udvarból, 
amikor ráköszönt az ügyvéd. 

— Szép motorja van — tette hozzá. 

— Köszönöm. Illetve köszönjük. Az egész alapítványt motori- 
záltuk. 

— Újfajta üldözési technika? Mint régen a cowboyok? 


Kissy mosolygott, és kitámasztotta a gépet. 

— Esetleg. De elsősorban közlekedési technika. A két felnőtt 
tagunk most Beaulieu-ben él, nincs, aki vezesse a mikrobuszt. 
Most már nekünk is lehet jogsink, ilyenekre, illetve Vanessáék- 
nak valamivel kisebbekre. Hát megvettük ezeket. 

— Úgy hát eztán motorral jár iskolába. 

— Jaj, dehogyis! Csak innen bevásárolni megyek, ezért hoz- 
tam el a motort. Iskolába nem ezzel fogok járni, erre a pár lé- 
pésre... egyébként is télire elcsomagoljuk őket. Jut eszembe. . . 
ügyvéd úr nem tud véletlenül a közelben egy kibérelhető ga- 
rázst? 

— Hány motornak? 

— Kettőnek, a többi más városokban lesz. 

Kissy utólag mintegy kilenctized másodpercre becsülte az 
időt onnantól, hogy a mondat végén elhallgatott, az ügyvéd bó- 
lintásáig. Masoudi doktor elmosolyodott és a zsebébe nyúlt a 
kulcsalért. 

— Hogyne tudnék. Jöjjön. 

Kissy meglepetésében úgy engedte el a kormányt, hogy nem 
is ellenőrizte, nem borulhat-e föl a gép. Követte az ügyvédet, át 
az utca másik oldalára, a házukig. Masoudi doktor kinyitotta a 
kaput és bólintott Kissy felé, aki csak nézett bambán. 

— Parancsoljon, Chaton kisasszony. 

Kissy túlságosan el volt foglalva a megrökönyödéssel, nem 
észlelte, illetve csak nehezen, hogy ha nem lép be az ügyvéd 
előtt, azzal faragatlanságot követ el. Hiszen ő a nő. Az ügyvéd 
soha nem nyújtott neki kezet előre. 

Belépett, aztán az ügyvéd karmozdulatát követve balra nézett. 
Fákkal körülvett, helyes kis melléképületet látott, kétrészes, 
nagy garázskapuval, a távolabbi végén gyalogosnak való ajtó- 
val. Az ügyvéd elindult felé. 

— Ez itt a garázs. Két kocsink van, a többi hely a maguké. Ak- 
kor jönnek-mennek, amikor kedvük tartja. 

Kitárta az ajtót. Kissy belépett. 

Tágas helyiség volt, a falak mentén polcokkal, szekrények- 
kel, a túlsó végében az ügyvéd kocsijával; most nyilván gyalog 
jött valahonnan. Madame Masoudi még nem ért haza. 


— De hát... — cincogta, aztán krákogott egyet, hogy vissza- 
nyerje a hangját — itt rengeteg hely van... és csak egy lépés mi- 
tőlünk... csakugyan kiadná, doktor úr? 

— Dehogy, Chaton kisasszony. Bérlésről szó sem lehet. Ez 
csak egy jelentéktelen csekélység, én ennél sokkal többel tarto- 
zom magának. — Kissy kinyitotta a száját, de az ügyvéd föl- 
emelt ujjal és szigorú arccal intette csendre. — Szót sem érde- 
mel. Maga először az én életemet mentette meg, majd régi ba- 
rátomét, minek során a saját életét kockáztatta. Ön megbecsült 
vendége e háznak, csakúgy, mint társai, akikkel életmentő, ne- 
mes küldetésükhöz használják ezeket a motorokat. No meg né- 
ha bevásárláshoz - tette hozzá vidám hunyorítással. 

Kissy elnevette magát, és kezet nyújtott. Hiszen ő a nő. 

— Köszönöm, doktor úr. 


Az egerek el voltak bűvölve. Elmentek együtt Masoudiékhoz, 
becsengettek, de aztán a saját kulcsukkal mentek be, mert az 
ügyvéd rögtön elővett egy tartalék kapukulcsot és átadta Kissy- 
nek. Megsétáltatták nagy füleiket a garázsban és körülötte, 
mindent megnéztek és mindentől el voltak ragadtatva. A háziak 
mosolyogva nézték őket; hárman, mert itt volt a lányuk is, aki- 
vel Kissy már találkozott egyszer, amikor megismerkedett az 
ügyvéddel és megmentett neki negyvenöt eurót. 

Aztán két önként jelentkező, Chantal és Niala hazament a 
motorokért, ők pedig vitába keveredtek, hogy vajon mennyi a 
távolság, mármint kaputól kapuig. Martin mondott először szá- 
mot, szerinte kétszáz méter körül lehet. Vanessa százötvenet 
mondott. Kétszáz, mondta Jennifer, amire Nimby felzárkózott 
az egeréhez, Kissy pedig megpróbálva lecsitítani őket, mielőtt 
egymásnak mennek, azt javasolta, hogy mérjék le a térképen. 
Nimby elő is vette a telefonját és némi üggyel-bajjal lemérte. 

— Százhetven-száznyolcvan méter — jelentette ki. — De túl ki- 
csi a felbontás, nehéz megmondani pontosabban. 

— Százhetven méter — bólintott Vanessa megfellebbezhetetle- 
nül —, tehát mi nyertünk. 

Jennifer odalépett hozzá, és roppant szigorú arccal azt mond- 
ta: 

— Százhetvenöttől fölfelé mi nyerünk. Márpedig ez száz- 
nyolcvan méter. 


Vanessa csípőre tette a kezét. 

— Amíg én ütök jobban, addig ez százhetven méter, egy centi- 
vel se több! 

Aztán hirtelen megfordult, leengedte a kezét, és Masoudiékra 
nézve kijelentette: 

— Hát így működik a politika. 

Nevettek. De aztán mégiscsak kíváncsiak voltak a pontos 
számra, úgyhogy elkértek egy gombolyag zsineget, ami ott he- 
vert a garázsban egy polcon. Nimby lecövekelt Masoudiék ka- 
pujában, kezében a madzag végével, a csapat pedig elindult. A 
sarkon Jennifer letáborozott és tartotta, a következő sarkon Ni- 
ala tette ugyanezt, amikor pedig elérték Kissyék kapuját, rákö- 
tötték a magukkal hozott fonaldarabot a zsinórra. Aztán vissza- 
mentek, közben föltekerve, és nekiálltak megmérni. Chantal és 
Jennifer tartott kifeszítve egy kétméteres mérőszalagot, ők pe- 
dig letekertek a zsinórból két métert, rámérték, megint leteker- 
tek, megint rámérték. Nimby számolta, hogy hányszor. 

Persze tipikus Nimby-módra. Levett a polcról egy doboz csa- 
vart, és valahányszor megvolt a két méter, egy csavart beledo- 
bott egy másik, üres dobozba. Aztán amíg Chantalék fölgom- 
bolyították a zsinórt, megszámolta a csavarokat. Elővett még 
egy dobozt és négyesével elkezdte átrakni őket abba. 

— Négy, nyolc, tizenkettő, tizenhat — az utolsó csoportból az 
egyiket odaadta Vanessának. — Négy, nyolc, tizenkettő, tizen- 
hat. — Megint odaadott neki egyet. Ezt folytatta, amíg el nem 
fogytak a csavarok. — No, mennyi van nálad? 

— Öt — cincogta a kislány. 

— Ötször tizenhat az nyolcvan. Itt maradt még hét, nyolcvan- 
hét csavar. Nyolcvanhétszer két méter az százhetvennégy mé- 
ter. 

— És még hatvan centi — tette hozzá Jennifer. 

Az egerek egymásra néztek. 

— Negyven centivel nyertünk — jelentette ki Vanessa büszkén. 

— Nyolcvannal — mondta Nimby. — A távolság negyven centi- 
vel van közelebb a mi tippünkhöz és negyvennel távolabb az 
övéktől. Az nyolcvan. 

— Úgy?! — csattant föl Jennifer. — Hoci vissza azt a madzagot. 
Mérjük csak meg az úttesten is! 


— Hát ez van, egérkék — közölte Nimby letörten. — Azt hiszem, 
nem én leszek a hónap egere. 

Hallgattak. Ültek, néztek a kamerába, és a kudarcon törték a 
fejüket. 

Igazából Nimby nem is lett volna ezért az ötletért a hónap 
egere, még ha beválik se. Valahogy megfeledkeztek erről a ha- 
gyományról, alig párszor adtak ilyen kitüntetést, aztán már 
nem. Ahogy az se volt hosszú életű hagyomány, hogy a shin- 
dyknek S-sel vagy C-vel kezdődő női nevet adnak. De azért a 
legtöbb hagyományuk ma is megvolt. 

— Nem számít — mondta Angéligue. — És különben se te vagy 
a hibás, hanem mi mindannyian. 

— A Jerry mindig jótáll a Jerryért — bólintott Blanche -—, jól 
mondom? 

— Jól — mosolygott Niala. — Ha vállalni kell a felelősséget, 
együtt vállaljuk. 

— Nem tudják, hogy mi voltunk — felelte Nimby —, és nem is 
árulhatjuk el, hiszen az alapítvány kerüli a nyilvánosságot. 

Valóban közös döntés volt. Amikor gyanút fogtak, hogy a 
rajzfilmfigurás akció mögött pedofilok állhatnak, megfogal- 
maztak egy figyelmeztető felhívást, amit Nimby különféle ál- 
nevek segítségével közzétett a Facebook néhány forgalmas ol- 
dalán. Aztán a felhasználókra bízták a terjesztését. Sikerült, a 
szöveg terjedt, mint a futótűz, az akció sikeres volt. Pár napig. 
Aztán bekerültek az újságokba. A Daily Mail kis cikkben szed- 
te ízekre a pedofilokról szóló nevetséges feltételezést, a netes 
becsapásokkal foglalkozó Hoax-Slayer is utánajárt az ügynek — 
és épp csak azt nem mondták, hogy az egerek szamarak. 

Több egérszülő is leült most közébük, hogy megvigasztalja 
őket: Blanche-ék, Yves bácsiék, Alex bácsi és anya. Vanessa 
éppen az apja mellett ült. 

— A szülők hazaérnek — szólalt meg, fölpillantva Georges-ra 
—, és a lányukhoz benézve azt látják, hogy az ágytakaró teljesen 
sima, a párnán pedig egy levél fekszik. , Kedves anya és apa, 
ne haragudjatok a levélért, de féltem, hogy a búcsúzásnál elér- 
zékenyülök. Mahmúd csodálatos fiú, és boldogan készülök a 
közös életünkre. Eleinte bizonyára nehéz lesz, hiszen Irak sze- 
gény ország, de Mahmúd kap egy kis nyugdíjat az elvesztett lá- 
ba után, és fél év múlva, ha megszületik szerelmünk gyümöl- 


cse, családi pótlékot is kapunk. Mégpedig emelt összegűt az 
AIDS miatt, bár a gyógyszerek sajnos nagyon drágák. De én 
már tizenhárom éves vagyok, és egy kis heroinnal jól bírom a 
megpróbáltatásokat. Szerető lányotok, Anne-Marie. Utóirat. A 
fentiekből egy árva szó sem igaz. A szomszéd néninél vagyok. 
Csak azért írtam, hogy lássátok, mennyivel rosszabb is lehetne 
annál, hogy kilencest kaptam biológiából. Szóljatok, ha haza 
merhetek menni." 

Egerek és szülők együtt nevettek, egészen addig, amíg 
Blanche-nak meg nem akadt a tekintete a mesélőn, aki lekor- 
nyadt fülekkel ült és igyekezett nem nézni senkire. 

— Te jó ég, csak nem? ... 

Vanessa büntudatosan lehajtotta most már a fejét is. 

Niala döbbenten nézett össze szüleivel. 

— Tényleg kilencest kaptál bioszból? 

A kislány bólintott. 

— Hát van tehetséged a tálaláshoz, az biztos — mondta 
Georges, és összeborzolta kisebbik lánya haját. — No sebaj. Ké- 
miából és fizikából is javítottál. Majd megoldjuk ezt is. Egyéb- 
ként mit nem tudtál? 

— Egy csomó mindent... de az anakonda volt az utolsó csepp. 

— Kicsoda? — kérdezte Nimby. 

— Az anakonda. Azt kérdezték, hogy hogyan szaporodik. Ne- 
kem fogalmam se volt, hát hogy szaporodhatna egy kígyó, azt 
feleltem, tojással. 

— És nem? — kérdezte Francoise, akinek ez még nem volt tan- 
anyag, ezzel megmentve Kissyt attól, hogy neki kelljen beval- 
lania tudatlanságát. 

— Nem. Elevenszülő. De honnan kellett volna nekem ezt tud- 
ni? 

— Hát onnan, hogy benne van a könyvben, csacsikám — felelte 
nővére. 

— Könyvben... — Vanessa legyintett. — Én eddig még édeske- 
vés dolgot tanultam meg könyvből. 

Kissynek hirtelen eszébe jutott egypár könyv, amiknek az 
elolvasására Niala kimondottan felszólította a kishúgát. Nem is 
most volt, lehet már egy éve... vagy több? Nem emlékezett 
biztosan. Vanessa nagy figyelemmel kiolvasott két kötetet, a 
többiben nagyrészt ugyanaz volt, de átlapozta, és persze kije- 


lentette, hogy szó se lehet róla. Mármint hogy ők ezeket valaha 
kipróbálják. Akkor persze még nem is látták egymást ruha nél- 
kül, de azóta az olvasottak egy kis részét mégiscsak kipróbál- 
ták. De hát igazából ezeket se könyvből tanulta, hanem az ő el- 
beszéléseikből. 

Nagy sokára azért mégis hozzájutottak némi információhoz 
arról, hogy boldogulnak az ágyban. Pár hete a mikró csak ki- 
kottyantotta a nővérének, hogy Nimby egyik éjjel azt mondta, 
vele a legjobb az összes lány közül, akiket az ágyába vitt. Va- 
nessa nevetett, megcsókolta úgy, hogy a haja egészen elborítsa 
a fiú fejét, és megígérte neki, hogy egyszer igazából az övé 
lesz, ahogy a többiek is vannak egymással. Nem sürgős, mond- 
ta Nimby, várhatnak még félórát. Vanessa csak annyit felelt, 
hogy egy kicsit több lesz az. 

Persze hogy ő nem értette meg, mi a jelentősége mindennek, 
illetve csak az egyiket, hogy végre nemcsak eshetőségként be- 
szél róla, hanem ígéretet tesz. 

— Hát nem érted? — kérdezte Niala. — Ha így csókolta meg, 
akkor a fiú volt alul. Vagyis mindenfélével kísérleteznek, és 
közben nincs rajtuk semmi. Leszünk mi még nagynénik, meg- 
lásd. 

Kissy ijedten fölkapta a fejét. A többiek az anakondáról és az 
osztályzatokról beszélgettek, s úgy tűnt, kivételesen nem vették 
észre, hogy megint elábrándozott. 

Közben a beszélgetés már visszaterelődött az ő nagy kudar- 
cukra. Vanessa kisebb kudarcának nem volt jelentősége, kilen- 
cest kapott, hát kilencest kapott. Ez végül is nem akkora lerom- 
lás, mintha Niala kapott volna, aki ritkán kap tizenhatosnál 
rosszabb jegyet, de inkább tizennyolcasokat meg húszasokat. 
Vanessa örülhet a tizennégyeseknek is. Most rosszabbat kapott, 
nagy ügy, majd kijavítja. 

Egykettőre megállapodtak. Nem szólnak semmit. Nem fedhe- 
tik fel, hogy a téves pedofilriasztás tőlük származik, hiszen az 
alapítvány a háttérbe húzódva végzi munkáját. A hibát elkövet- 
ték, ezzel már nincs mit tenni, a Facebook világa majd elfelejti 
— ők pedig tanulnak az esetből. Hogy mit, azt nem nagyon tud- 
ták megmondani, mert a shindyveszélyre ezentúl is ugyanúgy 
le kell csapniuk, nem kockáztathatják, hogy valahol shindyt 
hagyjanak rejtőzködni. 


Ange néni megállt a kávéfőzőknél, majd találkoznak megint. 
Martin elkanyarodott a fényképezőgépekhez. Kissy hűségesen 
talpalt Nimby nyomában, aki végigsurrant a polcok között, és a 
megfelelő helyen lefékezett. De Kissy számított rá és ő 15 meg- 
állt, mielőtt beleveri az orrát a fiú hátába. 

— Milyen legyen? — cincogta. 

— Nagyjából mindegy. Igazából mindnek szép képe van. Csak 
elég nagyok legyenek, de ne túl nagyok. 

Nimby körbepillantott, meglátott egy eladót valamivel távo- 
labb, és fölemelt karral intett neki. A srác nyomban ott termett. 
Nem sokkal volt idősebb náluk. 

— Jó estét, miben segíthetek? 

— Szia. Szólj a főnöknek, légy szíves. 

— Ó... valami probléma van? 

— Semmi a világon, csak monitort akarunk venni. 

A srác már indult volna, de erre megállt. 

— De hát ahhoz nem kell a főnök... azért vagyok itt, hogy se- 
gítsek. 

— De te új vagy itt — jelentette ki Nimby. 

— Így van, egy hete dolgozom. 

— No látod, vagyis nem tudod, hogy nekem árengedmény jár, 
és azt csak a főnök adhat. Mondd meg neki, hogy Nimby van 
itt. 

— Bimbit. . . 

— Nimby. November India Mike Bravo Yankee. Meg tudtad 
jegyezni? 

A srác eddig csak bamba képe most már gyanakvó lett. Bam- 
bán gyanakvó. 

— Ez valami beugratás? 

A mikró összehúzta a szemöldökét. Kissy nem fárasztotta 
magát azzal, hogy kivegye a kezét a zsebéből. Nimby fél kéz- 
zel pépesre veri a srácot, még az se kell hozzá, hogy nekicsap- 
dossa a fejét a polcoknak. 

— Charles az irodában van, ugye? 

— Ööö... 

— Mindegy, megtalálom. Ne haragudj, öreg, de kapd össze 
magad, mert így nem mész innen nyugdíjba. Cin-cin! 

Nimby útnak indult, és Kissy követte, nem mulasztva el, 
hogy ő is rácincogjon a srácra. Nimby habozás nélkül besétált a 


raktárba, odadobott egy hellót egy biztonsági őrnek, és bekopo- 
gott egy Iroda feliratú ajtón. 

Negyvenes pasi ült odabent, a jöttükre letette a papírjait és 
fölkelt az asztal mögül. 

— Sziasztok — nyújtott kezet a mikrónak. — Rég láttalak, hogy 
vagy? 

— Kösz, szia. Charles — Kissy. Figyelj, öreg, monitor kellene. 

— Hát az van egypár. Mi a kívánság? 

— Sima kis mezei jószág, semmi extra, tizenkilences. 

— No gyertek. 

Kimentek vissza az eladótérbe. 

— Ő Vincent — mutatta be Charles az iménti srácot. — Nemrég 
állt be. Szóval tizenkilencest és semmi extra? Itt van például ez 
a Samsung. 

— Nyolcvanöt kilencven — szólalt meg Vincent szolgálatké- 
szen —, ezerháromszázhatvanhatszor hétszáz. . . 

Nimby fölemelte az ujját. 

— Nézz ránk, légy szíves. 

Vincent elhallgatott és olyan odaadóan bámult rájuk, akár- 
csak Suzy. De persze Suzy sokkal helyesebb. 

— Szerinted tudunk olvasni? 

Vincent óvatosan bólintott, mint aki nem mer felelőtlenül 
nyilatkozni. Kissy ügyelt rá, hogy ne vigyorogjon. Legalábbis 
ne láthatóan. 

— Jól van. Okos — dicsérte meg Nimby, épp csak azt nem 
mondta, hogy okos kutya. — Akkor szépen elzárod a vízcsapot 
és akkor dumálsz, ha van is mit mondanod, mit szólsz hozzá? 

Vincent megint bólintott. 

— Csúcs — mondta Nimby. — Haver vagy, csíplek. Figyelj, 
öreg, menjünk lejjebb néhány lépcsőfokot, jó? 

Ez már Charles-nak szólt, aki bólintott és továbbsétált a pol- 
cok előtt. 

— Ezt az Acert ajánlom. Minden ugyanaz, de egy tízessel kar- 
csúbb. Ennél lejjebb nem mész, ha rám hallgatsz. 

A monitor hetvennégy kilencvenbe került, vagyis Nimby- 
nyelven hetvenöt euróba. Mindig fölkerekítette ezeket a kilenc- 
ven meg kilencvenkilenc centeket, amiket csak lélektani fegy- 
vernek tartott a vevők megtévesztésére. Kilencvenkilenc euró 
és kilencven cent a mafla vevő szemében olyan, mintha nem 


száz euró lenne, pedig annyi az, a maradék tíz centből nem la- 
kik jól. 

— Hallgatok én — mondta Nimby, és Vincent-ra nézett. — Kell 
ez még nektek, öreg? 

A srác először bambán nézett rá, de csak egy pillanatig, aztán 
nyilván levonta a következtetést, hogy a fiú nem normális, és 
mosolyogva biztosította, hogy nem, elviheti nyugodtan, de 
mindjárt hoz egyet becsomagolva. 

— Az aligha lesz jó — mondta Charles, ezzel megállítva beosz- 
tottját. — No, elő a farbával, öreg, hány darab kell? 

Nimby lebiggyesztette a száját. Kissy levonta a következte- 
tést, ez a pasas tényleg jól ismeri Nimbyt. 

— Hát nem is tudom. 

— Dehogynem tudod, csak szórakozol velem. Bökd ki. Vin- 
cent, úgy készülj, hogy ötnél kevesebbet ritkán vesz bármiből. 

— Előbb te mondd el, hogy mennyit engedsz belőle. 

— Hát az tényleg függ a darabszámtól. 

— Ha mondjuk tényleg ötöt veszek? 

— Aha. Szóval csak két-három darab kell. — Kissy most már 
elvigyorodott. — Jól van, kapsz egy ötöst. 

— Nem, én tényleg elvinnék öt monitort — mondta Nimby ret- 
tenetes komolyan. 

— Akkor tényleg meg is kapod az ötöst. 

— Ugyan már, Charles — mondta Nimby, és biztatóan nézett a 
főnökre. — Rá tudsz te még dobni egy lapáttal. 

— Nemigen. Pár centet legföljebb. Ha komolyabb engedményt 
akarsz, ahhoz nem elég öt monitor. Bocs, de nekünk ez nem 
tétel. 

— Hát nekünk se — nevette el magát a mikró. — Azért jöttünk, 
hogy húsz monitort vegyünk. 


Charles bármennyire jól ismerte már Nimbyt, a húsz monitort 
vagy egy percig nem akarta elhinni. Nimbynek el kellett ma- 
gyaráznia, hogy az alapítvány gépparkját többmonitoros rend- 
szerekké alakítják. 

— De akkor azokhoz kártya is kell. 

— Persze. Meg fali tartók. Mondtam én egy szóval, hogy eny- 
nyi a vége? 


Vincent elektromos targoncával vitte a holmit egy raklapon a 
teherautóhoz. Yves bácsi egyik ügyfelétől kérte kölcsön. A há- 
tulján egy nagy lap volt, ami targoncástul-raklapostul fölemel- 
kedett olyan magasra, mint Kissy feje. Vincent begurult a do- 
bozba, kiszállt, lejött a lifttel és beült a fülkébe. 

Charles csak úgy volt hajlandó kölcsönadni a targoncát, ha 
Vincent-t is kikölcsönzik mellé. Sajnálja, de csak hozzáértő 
ember vezetheti. És egyiket se tudja sokáig nélkülözni, félórán 
belül érjenek vissza. 

Úgyhogy Yves bácsi és Vincent már rég úton volt a cuccal, 
amikor Ange néni még a papírok aláírogatásánál tartott. Volta- 
képpen nem is volt még az övék a holmi, de már le is rakodták 
Franconville-ben, a főhadiszállás garázsában. Innen fogják 
majd széthordani Kisegérföld minden szögletébe, Beaulieu-be 
is, mert olcsóbb itt megvenni kedvezménnyel és fizetni a szállí- 
tásért, mint a partvidéki árakon, kedvezmény nélkül venni őket. 

Pénteken aztán Yves bácsi egy mikrobusszal elhozta a nekik 
szánt monitorokat. Először végigjárták a lányokat, hogy aztán 
Yves bácsi mehessen a dolgára. Francoise-nál kezdték, Nimby 
fölszaladt, berakta a kártyát, bedugta a monitort, elindította a 
gépet, a felület programja már automatikusan reagált a válto- 
zásra. Aztán tovább Neuillybe, Chantalhoz, Jenniferhez, és vé- 
gül ki Vaucressonba, miközben hátul egyre kevesebb volt a 
hardver és egyre több az egér meg a kisfülű. Francoise-nál föl- 
vették Jean-Frant is, átment a lányához, a városban pedig talál- 
kát adtak Jeannak és fölszedték őt is. Andreast is elhozták Jen- 
niferrel együtt. 

Azért intézték el most a monitorszerelést, mert Yves bácsi 
most ért rá, de egy darabig nem sokat fogják használni azokat a 
gépeket. A jövő héten rá kell hajtani a tanulásra, egyáltalán 
nem egerezhetnek. Aztán — szünet, irány Beaulieu. 

Francoise kisvasútnak nevezte el önmagukat, ahogy megin- 
dultak a kaputól a gépteremig libasorban, a kezükben egy-egy 
monitorral. Francoise és Jennifer hozta a videókártyákat. 

— Akkor menj előre és légy te a mozdony — mondta Jean- 
Fran. 

A kislány a sor elejére szaladt a kártyákkal, és még dudált is, 
amikor beértek a házba. Kissy mosolyogva nézte a doboza fö- 
lött. Eszébe jutott az első találkozásuk Francoise-zal, kis híján 


egy éve, amikor Jean-Fran beállított vele a panzió konyhájába. 
Kicsi volt, vékonyka, meg volt szeppenve és nem nagyon talál- 
ta köztük a helyét. Azóta kinövesztette a füleit, de ő maga is 
nagyot nőtt, sokkal erősebb is lett, és persze hogy mindenben 
egy húron pendül velük. 

De másvalaki is megtalálta a helyét köztük, anélkül hogy fü- 
leket növesztett volna. Kissy Jennifertől tudta meg egy órával 
később. 


Éppen a konyha felé tartott, Vanessa már összetrombitálta sere- 
gét, hogy munkához lássanak. Egyszer csak valaki karon ra- 
gadta, , gyere csak", és berántotta az utcai szobába. 

Jennifer villanyt gyújtott, becsukta az ajtót és szembefordult 
Kissyvel. Az arca nagyon furcsa volt. 

— Egérke... — kezdte, és elhallgatott. 

— Te jó ég, mi történt? 

Jennifer nekidőlt az ajtófélfának és azt mondta: 

— Jean. 

Kissy várt a folytatásra. 

— Azt mondta, beszéljük rá Francoise-t, hogy ő aludjon a nap- 
paliban. 

Kissy nagyot sóhajtott. 

— Hű, egérke. Már azt hittem, valami rossz fát tett a tűzre. 

— Ez majdnem ugyanaz, nem? 

— Nem — jelentette ki Kissy. — Ez természetes fejleménye a 
kapcsolatotoknak. Azért nem javasolta korábban, mert a ház te- 
le van fegyveres kisegerekkel. 

— Szóval... te azt mondod, hogy egyezzek bele? 

— Eszemben sincs. Mondj nemet. 

—? 

— Emlékezz, mit mondott Niala, amikor Martin mindenáron 
vízszintesen szeretett volna látni engem. Neki meg kell tanul- 
nia próbálkozni, nekem meg nemet mondani. Most rajtatok a 
sor. Mondj csak nemet neki, és kérd meg, hogy egy ideig ne 
próbálkozzon. 

— Mennyi ideig? 

— Mondjuk egy óra hosszat. 

Jennifer körülnézett, alkalmas tárgyat keresve, amit Kissyhez 
vághat. Végül aztán inkább megkérdezte: 


— És egy órával később? 

— Megint mondj nemet. És harmadszorra is. Három az egér- 
igazság. Én addig beszélek Francoise-zal, te pedig közvetlenül 
lefekvés előtt mégiscsak igent mondasz. 

— Nem mondok. 

— Már miért ne mondanál? Nagyon klassz srác, szép mosolya 
van, én is elfogadnám, ha nem lenne saját egerem. 

— Hagyd a reklámszöveget, jó?! — csattant föl Jennifer. Sar- 
kon fordult, tett két lépést, visszafordult. Kinyitotta a száját, az- 
tán megint becsukta. Legyintett, az ajtóhoz lépett, fölrántotta és 
kiviharzott. 

Kissy csak most merte megengedni magának, hogy vigyorog- 
jon. 


Persze hogy nem aludtak együtt, nem tudja a kisegér, mi a jó. 
Este elkapta Francoise-t és közölte vele, hogy egérmorzsát csi- 
nál belőle, ha hagyja magát rábeszélni, hogy máshol aludjon és 
engedje át a terepet Jeannak. Francoise persze megkérdezte, 
hogy miért, de Jennifer csak annyit felelt, , egyszer még neked 
is szükséged lehet ilyen szívességre". Aztán a kislány odajött 
Nialához és őhozzá, hogy mit tegyen, Niala pedig rosszkedvű- 
en azt felelte: ha egyszer a társa megkérte valamire, az a legke- 
vesebb, hogy teljesíti. 

Francoise persze még csak elméletben értette ezt az egészet, 
hiszen neki nincs fiúja, ő most már az egyetlen, aki pár nélkül 
van a csapatban. Elkének is van egy örök szerelme, igaz, hogy 
néhány havonként másik, de van. 

Jenniferék tehát továbbra sem alszanak együtt, pedig nincs 
abban semmi, Vanessáék mennyi rengeteg éjszakát együtt töl- 
töttek, mielőtt egyetlen ruhadarabot is levettek volna; s ma már 
ruha nélkül alszanak ugyan, de még mindig nem történt meg 
köztük minden. Az igaz, hogy ők kisebbek is, de Jean se az a 
fiú, akit elragad a szenvedély és nem lehet bírni vele. Majd hü- 
lye lenne birokra kelni egy Jerryvel, aki jeanos palacsintát haj- 
togat belőle, anélkül hogy különösebben megerőltetné magát. 


Shrekék és a Dzsinn másnap tíz órára voltak hivatalosak. A 
Dzsinn először járt náluk, de olyan természetesen viselkedett, 
mintha itt lakott volna. 


— Csípem a melótokat — kezdte köszönés helyett. — Baró, 
ahogy belenézek a kiscsákók dumájába. 

— Van pár kisöcsi, akiket megdumáltam bétateszternek. Mit 
hittetek, olyan stuffot hozok, ami szintaxishibával beakad a 
második sorban? Öreg, légyszi, nyomd ezt be — adott egy pen- 
drive-ot Nimbynek. — Van rajta demó, direkt a kedvetekért. 

Még szép, gondolta Kissy, ki más kedvéért is lehetne? 

A Vilma HO-n voltak, ahol már folyt az átrendezés. Az új 
monitorok majd fali tartókra kerülnek a régiek fölött, de ezeket 
még nem szerelték föl, az asztal végébe állítottak egy polcot, 
azon volt három monitor. A középsőn indult el a demó. Nimby 
négy új gépet is hozott, vagyis hát újnak nem éppen újakat, a 
bontóból rakta őket össze. Azt mondta, nem elég a hat gép, ti- 
zenegyen vannak a kisfülűeket nem számítva, ha abból csak hét 
akar egyszerre gép elé ülni, már nem is boldogulnak. Azazhogy 
ott van még a netbook persze, de akkor is. 

Megint kitalált valamit. A lépcső alagsori része alatt egy zárt 
tároló van, ahova nagyrészt még Boulanger-ék rakodtak be 
mindenféle kacatot. Ők is betettek egypár dobozt. Nimby enge- 
délyt kért és kapott, hogy kiürítse azt a helyet, és odatelepítse a 
gépeket. Mert az alagsor túlsó részén rengeteg hely van ugyan, 
de az csak szervereknek lenne jó. A kliensgépekhez monitorok, 
billentyűzetek, egerek kellenek, azoknak a kábeleit nem lehet 
végigvezetni az egész házon. Itt viszont a hosszú gépasztal alatt 
már lassan a lábukat se tudják kinyújtani a sok masinától, és a 
Zaj is egyre nagyobb. Tehát a gépek átköltöznek a lépcső alá, a 
kábeleknek fúrnak néhány lyukat a falon, és mindjárt több lesz 
itt a hely. Persze akkor a gépterem bútorzatát meg kell fordíta- 
ni, a gépasztal átkerül a lépcső felőli oldalra, hogy bejöhesse- 
nek a vezetékek. 

Legalábbis ez a terv. Megvalósítani úgyis csak januárban tud- 
ják majd, addig Nimby még utánanéz a technikai részleteknek. 

A Dzsinn közben körülnézett a gépteremben, és elismerően 
bólogatott. 

— Klassz hely. Jó zsufis. Nekem otthon ugyanilyen rumli van. 

Kissy le merte volna fogadni, hogy csak azért mondja, hogy 
jó benyomást tegyen rájuk. Őnála igazából sokkal nagyobb 
rumli lehet. 


A rasztafrizura és a piros-sárga-zöld-fekete csíkos sapó már a 
Skype-ról ismerős volt. Most egy tarka ing volt hozzá, minden- 
féle országok zászlaival, főleg Afrikából és a Karib-tengerről, 
meg trópusi szigetek rajzai, krokodil, papagáj... belekáprázott 
az ember szeme. A srác úgy nézett ki, mint egy útikönyv. Az 
övéről pedig egymillió csilingelő apróság lógott le körben. 

Kissy ezúttal kuktaegérként teljesített szolgálatot, ezért hama- 
rosan fölment a konyhába Angéligue-kel, Nialával és Pivel, 
hogy felsorakozzanak tábornokuk előtt, aki megszemlélte őket, 
majd beöltöztette fehérbe és gumikesztyűbe, és együtt hozzá- 
láttak a roppant felelősségteljes és bonyolult művelethez: 
krumplit hámozni. Az ebéd végtelenül egyszerű, erőleves, ami- 
be lehet kérni tojást, tésztát vagy zöldséget, utána csirke vagy 
hal krumplival és rizzsel, mellé egy szimpla kis saláta, Vanessa 
csak földaraboltatott velük mindenféle növényt, összekeverte, 
meglocsolta öntettel és kész. Még a mennyiségek se voltak na- 
gyok, hiszen a három szoftveressel együtt ís csak tizenöten 
vannak. De jövő héten már Elke is velük lesz. 

Azaz persze húsz személyre főznek, hiszen Shrek és Maszat 
kettő-három helyett eszik, és a Dzsinn se veti meg a jó kony- 
hát. 

— Énnekem amúgy mindegy, csak kaja legyen — jelentette ki. 
Már túl voltak a szabadkozáson, hogy nem enni jött, Shrekék 
amúgy is kiokították, hogy Vanessa mindig megeteti őket. 

— Sült krumplit terveztem — felelte séfjük —, azt mindenki sze- 
retni szokta. 

— Sirály! 

Aztán persze a tervek változtak, mint már nemegyszer. Elő- 
ször az ebéd tervei. Amikor Niala kiment a csirkéért, behozott 
egy nagy darab rántani való sajtot is. 

— Nézzétek, mit loptam a cica hűtőszekrényéből. 

Húga szemrevételezte. 

— De hisz ezt már megsütöttük és megettük. 

Niala szemrehányóan nézett a kislányra, aki föltartotta a ke- 
zét. 

— Jól van, én csak azt mondtam, amire emlékszem. Három 
sajtot vettünk, és már meg 1s ettük őket. 

— Akkor ez a negyedik sajt. 


— Jó — mondta a mikró. — Megsütjük. Kérek egy egeret a sze- 
leteléshez! 

— Ez nem gyakorlat, emberek! — vágta rá Kissy mély átélés- 
sel. 


— Új terveink vannak, egérkék — jelentette be Nimby, amikor az 
asztalok körül elült a nyüzsgés, és csak néha egy-egy evőesz- 
köz koccanása törte meg az egyenletes rágcsálás hangját; ám- 
bár a levest nem is kell rágcsálni, gondolta Kissy, de minden- 
esetre jól hangzott. — A srácokkal alaposan átbeszéltük a dol- 
got, és megegyeztünk benne, hogy ideje üzembe állítanunk egy 
igazi szervertermet. 

— De hisz itt van alattunk — felelte Vanessa, és kicsit ráfújt a 
kanalára. 

— Nem géptermet. Szervertermet. Ahol csak szerverek van- 
nak, ahova mi magunk legtöbbször be se megyünk. 

— A lőtéren? — kérdezte Kissy, hiszen annak idején azt szán- 
ták szerverteremnek. 

— Nem, az maradjon csak meg lőtérnek. A mellette levő he- 
lyiségre gondoltam, ahol mosoda volt vagy mi. Az bőven elég 
lesz. Még nem tudjuk pontosan, hogy mekkora kapacitást rak- 
nánk be. 

— És csak egy szerverterem lesz? — kérdezte Pi. 

— Nem, mindhárom főhadiszállás kap egyet. Jó ez a leves, 
egérkék. 

Kissy elégedetten bólintott. Ő főzte a zöldséget, és tényleg jó. 

— És a gépterem? 

— Nem kell akkora nagy átalakítás. Kicseréljük a gépeket. Jó 
szolgálatot tettek, de elég belőlük. 

— De mire cseréled őket? — vonta föl a szemöldökét Vanessa. 

— Netbookokra. Kicsi, halk netbookokra. A szünetben majd 
összehívunk egy kuratóriumi ülést. 

Az egerek tűnődve rágcsáltak néhány pillanatig. 

— Az mire kell? — kérdezte a Dzsinn. 

— Ekkora beruházáshoz már kell az alapítvány pénze — felelte 
Niala. 

— Aha, szóval még meg kell főzni a kurátorokat. . . 

Az egerek mosolyogtak. 


— Dehogyis — felelte Nimby. — Ez csak formaság. A pénzzel 
mi rendelkezünk, kisegerek. Januárban megcsináljuk a bulit. 

— És a többmonitoros rendszer? — kérdezte Angéligue. 

— Monitorelosztókkal. Shrek szólt, hogy már ilyenek is van- 
nak. Rádugod a gépre, és arra egy sor monitort. A programot 
átírjuk, hogy lekezelje. 


— A kumpi ih tök hankó — mondta a Dzsinn, aki nem rendelke- 
zett Nimbynek azzal a képességével, hogy evés közben is ért- 
hetően tud beszélni. Viszont nem is tömi így tele a száját. — Ide 
fogok járni ebédelni — folytatta, lenyelve a falatot. 

— Jelszó nélkül úgyse jutsz be — mondta Maszat. 

— Most se kértek jelszót. 

— Dehogynem, és ki is mondtad. , Elkészült a megrendelés." 

Kissy együtt vigyorgott a többiekkel. 

— Szóval nem rakodtok ki a lépcső alól — állapította meg apa. 

— Hát nem - felelte Nimby. 

— Kár. Örültem volna, ha végre kikerül onnan az a sok lom. 

Az egerek egymásra néztek. 

— Csináljuk meg — mondta Jennifer. 

— Rendben van, Jean-Jacgues bácsi — jelentette ki Vanessa. — 
Tavasszal rendbe tesszük azt a tárolót is, a padlást meg amit 
kell. De... 

— De? 

— Ez sok sajtodba fog kerülni. 

Apa fölállt az asztaltól, odalépett a kislányhoz és kezet nyúj- 
tott neki. Vanessa komoly arccal nézett föl rá, és nyújtotta a ke- 
zét. Apa megszorította. 

— Megegyeztünk. És irányítjátok a festőket is, jó? Két éve ha- 
logatjuk a festést, jövőre szeretném már megcsinálni. 

— Három - felelte a mikró. 

—? 

— Kétezerhétben költöztetek ide, már elmúlt három éve. 

— Nem nyolcban? 

— Apa — mondta Kissy szelíden —, ha él ember a földön, aki 
nem téveszti össze a kétezerhetes évet semelyik másik évvel, 
az Vanessa. 

Apa visszament a helyére, a mikró pedig félig lehunyt szem- 
mel ült és csendben világított. Kissy tudta, mire gondol. Ő is 


arra gondolt. A csapat egymásra találásától az itteni beköltözé- 
sig az egész gyönyörűséges tavaszra, nyárra és őszre három év- 
vel ezelőtt. 


S ugyanez jutott eszébe, amikor kilépett a tranzitba és magabiz- 
tosan bekanyarodott a megfelelő irányba. Három évvel ezelőtt, 
apró egér korában még nem tudta, merre kell menni, a többiek - 
re hagyatkozott. Azazhogy akkor még nem is voltak egerek, de 
ez nem számít. 

A Béni csapat ott várta őket az előcsarnokban. Összepuszil- 
kodtak, aztán fölhúzták a cipzárjaikat, kapucni alá rejtették 
nagy füleiket, és kisurrantak a parkolóba. 

Igen, ez megváltozott. Amikor először jártak itt, ragyogó nap- 
sütés fogadta őket, bár nehéz elképzelni, hogy az milyen lehet. 
Most farkasordító hideg volt, Niala szerint öt fokig is leesik a 
hőmérséklet — még jó, hogy nem mínusz ötig —, erős, hideg 
északi szél fúj, és... 

Ebben a pillanatban a szél belekapaszkodott a csuklyájába és 
le akarta rántani. Kissy kesztyűs kezével megragadta és vissza- 
húzta. A szél kitartott, de Kissy is. Egy lépéssel előtte azonban 
sikerült letépnie Francoise fejéről. 

— Adod vissza!... — sikkantotta a kislány, és a kapucnit rán- 
gatva megiramodott a kocsi felé. — Az enyém! 

Néhány pillanat múlva feltárult a mikrobusz ajtaja, és ők be- 
ugráltak lelkesen, egymás hegyén-hátán, még cincogni is elfe- 
lejtettek közben. 

— Hülyék vagyunk — hallatszott ki a zűrzavarból Jennifer 
hangja —, a csomagok nem tudnak utánunk jönni. Valaki jöjjön 
segí... 

Ekkor azonban a tolóajtó a helyére siklott, és valaki kicsit, 
majd nagyot koppantott az ablakon. Kis szünet után négy rövid 
koppantás. 

— Azt mondja, induljunk — mondta egyszerre öt-hat kisegér. 

Kissynek ekkorra sikerült megfordulnia és rányomnia gomb- 
szerű orrocskáját az ablakra. 

— Nahát — mondta. — Ezek egy másik kocsiba rámolják a cuc- 
cot. 

— Milyenbe? — kérdezte a kórus. 


— Mikrobusz... felirattal... ez Bourridonék mikrobusza! Ak- 
kor ők ezzel jönnek. Tényleg indulhatunk... illetve. . . 

Végignézett az odakint sürgölődő egereken. Angéligue, Nia- 
la, Pi, Vanni, az az egészen apró pedig, aki csak félig látszik a 
táskahalomtól, alighanem Vanessa. 

Ebben a pillanatban Angéligue megállt egy táskával a kezé- 
ben. Ránézett az egyik fiúra, aztán a másikra. Mondott valamit, 
amitől mindenki megállt a táskákkal a kezében. Egymásra néz- 
tek, aztán őfeléjük. 

— Rendben van — mondta Kissy, és hozzálátott ülőhelyet ke- 
resni. — Észrevették, hogy nem adtak velünk senkit, akinek len- 
ne jogsija. 


A zűrzavar még otthon is eltartott egy darabig. A megszámlál- 
hatatlan egér és kisfülű elözönlötte a panziót, táskákat hurcolá- 
szott, aztán minden addigit felülmúló lármával macskaüldözés- 
be fogott, mert az egyik kamasz macska ki akarta próbálni a ti- 
lalom erejét és beszemtelenkedett a folyosóra. Márpedig ebben 
Isabelle néni nem ismert tréfát. A kertben arra mentek, amerre 
akartak, de a főépületbe nem volt bejárásuk. Kissy éppen a ga- 
rázsban volt, amikor a vadászat lezajlott, csak utólag értesült 
róla, többektől is. Valahányszor valaki elmesélte, mindig egyre 
több egér szerepelt benne, akik végigüldözték a macskát mind- 
két szárnyon, majd vissza az aulába, mert kicselezte őket és el- 
rohant mellettük, míg végül Vanessa tigrisugrással rávetődött 
és elkapta. Minden természeti törvényt meghazudtolva. A 
macska persze harcolt az életéért, úgyhogy a kislány vadul ká- 
romkodva kihajította a kertbe, aztán mehettek anyjával az első- 
segélydobozért. Egy sor karmolást szedett össze a bal karjára, a 
jobb kezét pedig megharaptatta, amikor le akarta fogni a tigris 
fejét. 

Kissy csak sóhajtani tudott, amikor elmesélték neki, egyik 
diadalmasabb képpel, mint a másik, és magát Vanessát még 
nem is látta. Szent merevlemez, még a csomagokat se rakták 
ki, és máris miket művelnek. Mi lesz itt két óra múlva?! 


Két órával később Kissy a tranzitban állt és Vanessa bekötött 
karját és kezét szemlélte. A kislány egyáltalán nem zavartatta 
magát az esettől. Büszkén fölszegte a fejét és várakozott. 


Elke Martin nyakába ugrott elsőként, két óriásit cuppantott a 
képére, aztán viszont megtorpant Vanessa láttán és még a te- 
nyerét is összecsapta. 

— Szent merevlemez! — Kissy önkéntelenül bólintott. Ő is 
pont a szent merevlemezre gondolt. — Egérke! Mi történt?! 

— Macska — közölte a mikró lakonikusan, magasra emelve or- 
rát. Ezzel az egy szóval el is mondott mindent. 

— Majdnem megevett? 

— Nem sokon múlott. 

— Nagy macska volt? 

— De mekkora! 

— Ugye végezted vele? 

— Dehogy. Sátram előtt cölöphöz kötözve várja sorsa betelje- 
sülését. 

Elke boldogan nevetett, átölelte a mikroegeret, Kissy lelki 
szemei előtt pedig azonnal megjelent egy kétarasznyi méretű 
indián sátor, mellette totemoszlop sajtot evő egérősök szobrai- 
val, elöl pedig cölöp, rákötözve a kétségbeesett macska, tolldí- 
sze lekonyul a fején... 

Ebben a pillanatban egy óriási meteor csapódott az épületbe, 
valósággal elsöpörve őt. Így érezte, pedig csak Elke volt. Azért 
sikerült talpon maradnia. Magához ölelte a kislányt, beszívta a 
haja illatát, és azt mondta: 

— Szia, egérke. 

— Cin-cin! — rikkantotta a zsebegér boldogan, és úgy engedte 
el Kissyt, hogy majdnem felborította. S már rohant is a követ- 
kezőhöz. 


A panzió ekkor már egy hete zárva volt, és lehet, hogy hetekig 
nem is nyitnak ki. Az időjárástól függ. Beaulieu nem síparadi- 
csom, ide azért jönnek, illetve jönnének az emberek, hogy na- 
pozzanak és ússzanak a tengerben. Kabátban egyiket se lehet 
kényelmesen. A gazdasági válság is éreztette hatását, ha nem is 
annyira, mint tavaly. De ez senkit se zavart, még Isabelle nénit 
sem, rájuk fért már a pihenés, az a csekélyke bevétel meg nem 
érdekes. 

Este hétkor aztán vége szakadt az összevissza rohangálásnak 
és fejvesztett kapkodásnak. Tizenegy komoly, megfontolt kis- 
egér vonult be a konyhába, ahol gondosan beöltöztek az előírá- 


sok szerint, és munkához láttak. Kisfülűek ezúttal nem voltak 
velük, ők is esznek majd persze, de elegen vannak így is. Isa- 
belle néni már korábban is többször hagyta őket egyedül sza- 
kácskodni. Marie, a szakácsnő már nem volt itt, szabadságot 
kapott, amíg zárva tartanak. 

Vanessa hetekig tanulmányozta a szakirodalmat, s többféle 
sajtválasztékot is kigondolt. De végül mégsem ezeket fogják 
használni. Előző este beállított Alex Bourridon, és hozott négy- 
féle házi sajtot, egészen különlegeseket, amiket sehol se kapni 
a boltokban; néhány környékbeli étteremben szerepelnek csak 
az étlapon, méregdrágán. Alex persze ingyen hozta, rokoni ala- 
pon fél-fél kilót. Bár hogy Bourridonék milyen rokonai Clau- 
deléknek, azt Kissy sose tudta megjegyezni. Mindenesetre el- 
csevegtek a receptekről, mint két tapasztalt mesterszakács, az- 
tán Alex hazament és reggel átküldte a rendes ipari mennyisé- 
gű sajtot, mert Vanessa tudatta vele, hogy az egerek már ráné- 
zésre is tizenegyen vannak, ha pedig leülnek enni, akkor sokkal 
többen. Ez a sajt persze már pénzért jött, de önköltségi áron. 

A sajtoknak nevük is volt, de azt csak Vanessa tudta megje- 
gyezni, ők egykettőre elnevezték őket piros, sárga, zöld és kék 
sajtnak, a dobozok színéről. Először a piros sajtot kellett föl- 
kockázni és megolvasztani, ez egy ementáli jellegű sajt volt, de 
csakugyan egészen különleges. Aztán jött a sárga, egy gorgon- 
zola típusú kéksajt. 

— Ezt kellett volna a kék dobozokba tenni — mondta Kissy, 
megszemlélve a sajtot. 

— Kék alapon nem jön ki jól a színe — felelte Vanessa kapás- 
ból, Kissy pedig ránevetett a sajtra. 

Az olvasztást már a rendes fondüfőzőben végezték, teljesen 
olyanban, amilyen Kissyéknek is volt otthon, éppen csak itt ti- 
zenkettő volt belőle. Vanessa valamelyik szállodától kérte köl- 
csön. Így adták őket, tizenkét komplett, négyszemélyes készle- 
tet, és nem is azért, hogy föltornászhassák a bérleti díjat: in- 
gyen adták, a séf se volt kivétel a szabály alól, hogy aki a Cőte 
d" Azurön él, az rajong Vanessáért. 

A lábasok alját és oldalait gondosan bekenték vajjal hígított 
fokhagymakrémmel, aztán tették bele a piros sajtot, valamilyen 
különleges bort, amit szintén Alex adott, és frissen őrölt borsot. 
Amikor a piros felolvadt, jöhetett a sárga, egy másik fajta bor- 


ral. Harmadikként a zöld, egy olaszos keménysajt, amit Pi vá- 
gott csíkokra egy borotvaéles sajtkéssel. Séfjük szerecsendiót is 
adott az olvadékhoz, és egy kis cseresznyepálinkát. 

— Fogjuk énekelni szépeket — mondta Elke, aki nem tudta, 
hogy a keverék alkoholtartalma kiég, csak az íz marad. Vagy 
legalábbis Kissynek úgy rémlett, hogy kiég. Fondükészletük 
volt ugyan, de sosem ettek fondüt. 

Elnézte Vanessát, amint gondosan lekötött hajjal, fehér kö- 
tényben, gumikesztyűben lépked egyik edénytől a másikig, el- 
mélyült figyelemmel tanulmányozza, megkeveri, fűszerezi, 
még több sajtot ad hozzá. A lángok fényében olyan szép volt az 
arca, amilyennek talán még sosem látta. Ő legalábbis nem... de 
alighanem vannak pillanatok, amikor még ennél is szebb, de 
akkor csak Nimby látja. Már ha ég olyankor a lámpa. 

Oldalra nézett, Nimbyre. A fiú se dolgozott, pont ugyanazt 
nézte, amit ő, hogy milyen szép a kedvese. 

Aztán a séf elért a sor végére és fölpillantott. 

— Hát ti? Miért nem dolgoztok? 

A varázslat megtört. Kissy magában somolyogva visszatért a 
szeleteléshez. 


Sokféle kísérőt készítettek a fondühöz. Telerakták Isabelle néni 
nagy kenyérpirítóját, aztán a kapott halmot felkockázták. Al- 
mát, körtét, paradicsomot, gerezdekre szedett narancsot és dió- 
belet is adtak mellé, és jó sok forró teát. A fondühöz nem sza- 
bad hideg italt inni. Aztán belekeverték a kék dobozokban levő 
krémsajtot, és azonnal tálaltak. Két zsúrkocsin csak a fondü- 
készleteket vitték, persze eloltott lánggal, egy harmadik kocsin 
voltak a kísérők, s a negyediken hozta Kissy és Martin a teát. 
Körbejártak az ebédlőben, minden asztalra letettek egy kan- 
csót, tejet, citromlevet, cukrot és szaharint, s a szükséges szá- 
mú poharat és kanalat. Az üres kocsit Martin a sarokba tolta, és 
kezdődhetett a vacsora. 

A fondü csodás volt. Kissy először kenyérkockába döfte a 
fondüvillát, megmártotta a sajtolvadékban, kiemelte, áttette rö- 
vid villára és bekapta. Leírhatatlanul finom volt. 

Percekig nem esett egyetlen szó sem az ebédlőben, mindenki 
az ízek tanulmányozásával volt elfoglalva. Amikor végül meg- 


szólaltak, a fondü méltatásáról pillanatokon belül a mestersza- 
kács hőstettére terelődött a szó. 

— És igazi hős is — mondta Elke csodálattal. — Elkapta óriási 
borzalmos szörnyeteget, rengeteg fogakkal és karmokkal. Én is 
ugrottam rá neki, de szörnyeteg gyorsabb volt, csinált ugrásit 
balra, aztán megkanyarta és el. Nyúltam neki farkája után, de 
nem elértem. Hanem akkor ugrotta rá magát mikró, telibe, há- 
tára egyenest! Szörnyeteg letépte karját neki, de ő csak ölte to- 
vább, még fejét is megfogta, pedig tudta, hogy ott vannak fog- 
jai! Tudta bizony, de ő nem fél semmitől! Fölkapta szörnyete- 
get és viszte, pedig leharapdálta ujjájait neki, de hősök nem fél- 
nek ujjájaikat! És kidobta haragos tigrincset házajtón, ide kert- 
bele, pedig ott van neki hely elbújni, és tud ráugor és megeszik 
őtet később, ha sétálja bármikor! De hős kisegér nem féli sem- 
mit dühös tigrincsektől! 

Kissy még a könnyeit törölgette, amikor Vanessa kijelentette, 
hogy az elbeszélés klasszisokkal jobb, mint maga az esemény, 
ámbár kétségkívül fegyvertény, hogy kisegér létére elfogott 
egy macskát. De Elke hőskölteménye még sokkal izgalmasabb. 

Ekkor Nimby rámutatott a fondüfőző lángjára. 

— Régen is úgy volt, hogy esténként a tábortűznél összegyűl- 
tek a harcosok, és meséket hallgattak. A vikingeknél például a 
bárdok megénekelték, hogy ki hány fejet tört be a régi idők 
csatáiban. Ahogy múlt az idő, egyre nagyobb hősöknek bizo- 
nyultak ugyanazok az emberek. No, a vikingek nagy tábortüzé- 
től valamivel arrébb, a kőrakás mögött volt egy kisebb tábor- 
tűz, akörül ültek az egerek, és a mesemondókat hallgatták a ré- 
gi idők sajtlopásairól és macskakalandjairól. Ahogy múlt az 
idő, egyre nagyobb hősöknek bizonyultak ugyanazok az ege- 
rek. Íme: mi is itt ülünk a tábortűznél és hallgatjuk Zsebegérke 
bárdot. 

Kissy tisztán látta maga előtt a lefestett középkori jelenetet, a 
vikingeket a nagy tábortűznél és az egereket a kicsinél. Egy 
pillanatig se zavarta, hogy a bárdok kelták voltak, nem vikin- 
gek. 


És ők is egyre nagyobb hősök lettek, még bárdok nélkül is. Ka- 
rácsony előtt alkalmuk adódott megmenteni egy gyerek életét. 


Kissy nem volt jelen az esetnél, amit nagyon sajnált, szerette 
látni a Dj Aubisson lányok gyors, szakavatott problémamegol- 
dó tehetségét. De csak öt egér ment bevásárlóportyára, a két 
nővér, párjaik és Francoise. A panzió leállította az áruszállítást 
is, de kellett még néhány dolog a karácsonyi süteményekhez. 
Kissy gyanútlanul otthon maradt. Volt némi közös elfoglaltsá- 
guk Martinnel, nem mintha éjszaka nem jutott volna rá idő; éj- 
szaka is jutott. Csak amikor előjöttek ebédelni, akkor tudták 
meg, mi történt. 

Nizzában voltak, egy hipermarketben. A gyerek öt-hat éves 
lehetett. A nevét nem tudják. Azt se, hogy történt a baleset, ők 
a pénztárban álltak és várták, hogy a pénztáros végigcsipogtas- 
sa az árujukat, amikor meghallották a csattanást és az óbéga- 
tást. Először csak a nyakukat nyújtogatták a hang irányába, de 
aztán valaki elkurjantotta magát, hogy hívjanak mentőt. A ko- 
csi mögött álltak mindannyian, ezért Vanessa kiugrott hátrafe- 
lé, átszaladt az üres szomszéd pénztáron, átugrotta a sorompót 
és rohant tovább. Azonnal követték a többiek is. Hogy a pénz- 
táros mit szólt, azt nem tudni. 

A kisfiú a földön feküdt, körülötte egy csomó ember, vásár- 
lók, biztonsági őrök, egy pénztáros, és mindenki egyszerre be- 
szélt. Az egerek azt hámozták ki a hangzavarból, hogy elütöt- 
ték egy megrakott bevásárlókocsival. 

A biztonságiak közben már dolgoztak a tömeg oszlatásán, 
őket is el akarták küldeni, de Pi az orruk alá nyomta az igazol- 
ványát. Megint bevált. Fogalmuk se volt, mi fán terem az a Jer- 
ry Alapítvány, de az igazolvány és a fellépés megtette a hatá- 
sát. Félreálltak az útjukból, és megvizsgálhatták a gyereket. Az 
anyja is ott szipogott mellettük, teljesen tanácstalanul. 

Azt nem tudni, ki volt az a pasas, aki ott okvetetlenkedett, 
hogy nem szabad megmozdítani. Niala viszont öt másodperc 
vizsgálódás után kijelentette, hogy az oldalára kell fordítani, 
amire a pasas óbégatni kezdett, hogy ő ehhez jobban ért. Niala 
ránézett és annyit mondott: 

— Ha nem fordítjuk az oldalára, meghal, de előbb kiverem a 
maga összes fogait. Ha nem tud segíteni, hallgasson! 

Vanessa és Nimby fordította az oldalára a gyereket. Pár perc 
múlva pedig a mentőorvos közölte, hogy tényleg ezzel mentet- 
ték meg az életét, mert vérezni kezdett az orra, és ha hanyatt- 


fekve hagyják, megfulladhatott volna. Niala kapott egy hálál- 
kodó ölelést az anyától, mielőtt elrobogtak a mentők. A szakér- 
tő pasas elpárolgott. 

Aztán egy biztonsági őr lépett oda hozzájuk, s elkalauzolta 
őket egy helyiségbe, ahol a vásárolt árujukat őrizték. Megkér- 
dezték, hogy minden megvan-e, és a fizetésre azt mondták, 
hogy az már el van intézve és részükről a szerencse. 

Elke persze nem az életmentésért lelkendezett, hanem kije- 
lentette, hogy ő bizony egyből ütött volna, és eleve nem azt 
kellett volna magyarázni, hogy ütni fognak, hanem lecsapni! 
Mint a tigrincsre! 

Kissy úgy érezte, kötelessége a kislányt visszatéríteni a he- 
lyes útra, és megmagyarázni, hogy ilyet nem szabad, az az em- 
ber jót akart, csak tudatlan volt. Sajnos a magyarázat nem sokat 
ért, mert kisegérlelke mélyén ő is ugyanúgy szerette volna 
megverni a pasit, és ezt a zseb is nagyon jól tudta. 


Kissy belekortyolt a teájába, összehúzta a vállán a takarót és 
tovább nézte a hópelyheket meg az egereket. Hócsatához még 
nem volt elég a hó, de azért egy-egy marékkal fölkaptak és 
egymásra szórták. Halkan behallatszott a visongásuk. 

Egyszer csak Vanessa jelent meg az ablak előtt, lehajolt, föl- 
emelt valamit és az ablak elé tartotta. Ködöcske volt az, lelke- 
sen kalimpált, pörgő farokkal üdvözölte Kissyt, aki visszainte- 
getett neki. 

— Látlak, Köd — mondta neki, a kiskutya pedig boldogan ma- 
gyarázta, hogy ő is látja Kissyt. De hamar másfelé terelődött a 
figyelme, jobbra nézett, a fejét tekergette és vakkantott is 
egyet, úgyhogy Vanessa letette, hadd rohanjon. Intett Kissynek 
és elszaladt ő is. 

Kissy elégedetten kiitta a teáját. Egy cseppet se bánta, hogy 
nem mehet ki ugrálni velük. Van bőven enni-innivalója, Niala 
hozott egy csomó könyvet, itt a netbook is, és ha társaságra vá- 
gyik, nem kell megvárnia, hogy az egerek bejöjjenek, a ház tele 
van kisfülűekkel. Holnapra pedig már kutya baja, Versini dok- 
tor úgy válogatta össze a gyógyszereket, hogy holnapra semmi 
pirosság ne maradhasson a torkában. Blanche reggel majd bele- 
néz. 


— Vau, vau! — hallatszott a kertből. Kissy bólintott. Vau-vau, 
de mennyire hogy vau. Mindhárom kutya odakint rohangál, az- 
azhogy négyen vannak, de hát Lulu már jobb szeret behúzódni 
a házába és aludni. Most van igazi jó világ odakint, három ku- 
tya, tíz egér, és egyetlenegy macska se. Elbújtak a melléképü- 
letben és mérhetetlenül meg vannak sértve. Nimby olvasta 
nemrég, hogy amikor a kutyát háziasították, az hideg éghajla- 
ton történt, olyasféle vidéken, mint ma talán Finnország, de ak- 
koriban a jégkorszak miatt ez jóval délebbre volt. Amikor vi- 
szont a macskát... hát, mondhatjuk háziasításnak, de a macska 
voltaképpen még ma se háziállat, szóval amikor kegyesen elfo- 
gadta az embertől az ételt, akkor szubtrópusi égövön élt, me- 
legben, és csak az ember vitte később északra. A macska ezért 
utálja mindmáig a hideget. 

Kissy büszkén megbillegette nagy füleit. Az egér kitűnően el- 
van a hidegben is. Ha nem fájna a torka, most kint rohangászna 
a többiekkel, és dobogós helyezést érne el az Elke-kétvállrafek- 
tetési versenyben. Ha Francoise egyáltalán hagyja, hogy bene- 
vezzen, most hemperegnek meg hatodszor a tölgyfa tövében. 
Francoise egyre ügyesebb. Elkének jobban mennek az ütések 
és a rúgások, de a birkózásban Francoise van előnyben, mert 
annyival nem gyengébb, amennyivel hajlékonyabb. És nagyon 
rugalmas. Kissy egyik nap kirántotta a lábát, Francoise hanyatt 
esett, de mire Kissy lehajolt volna, hogy szépen föltrancsíroz- 
za, a kislány már megint talpon volt és támadott. 

Persze Elkének máskor nincs kivel birkóznia. Franzcal nem 
tud, a pasi két és félszer nehezebb nála, és nem is nagyon aka- 
ródzik neki ilyen fogdosós dolgokba belemenni egy gyerekkel. 
Vanessa sokat beszélgetett vele Jennifer tolmácsolásával. Ren- 
des pasas, és a verekedést illetően eléggé egy nyelvet beszél- 
nek, bár neki persze egész más a stílusa. De a Jerryét 15 megér- 
tette, és már egy ideje egeres fogásokat is gyakorol Elkével. 

Kopogtak. Kissy válaszul megkopogtatta az ablakpárkányt. 
Nem beszélt most, ha nem volt muszáj. 

Vanessa belépett, becsukta az ajtót és lecsüccsent az ágy szé- 
lére. Megtapogatta a bal bokáját, aztán hozzálátott levetni a ci- 
pőjét. 

— Vízbe léptem. 

Kissynek elkerekedett a szeme. 


— Hát a kis macskaitató lavórba. 

— Az nem fagyott be? 

— Hogy fagyott volna be plusz öt fokban? A shindy egye 
meg, a nadrágom is vizes. 

Fölállt, kicipzárazta az overallját és hozzálátott kimászni be- 
lőle. 

Kopogtak megint. 

— Ki vagy? — kérdezte a mikró. 

— India Yankee — jött a válasz. 

— Surranj be! 

Nimby belépett és megszemlélte kedvesét, amint lehámozza 
magáról az overallt. 

— Cin-cin? — kérdezte. 

— Persze hogy segíthetsz — felelte Vanessa, és a fiú kezébe 
nyomta az öltözéket, majd a zokniját is. Nimby a fűtőtesthez 
vonult velük és elhelyezte őket egy széken, hogy érje őket a 
meleg. Vanessa közben már a pulcsijából és a blúzából is ki- 
bújt, aztán levette a nadrágját. — Ezt is süsd meg. — És elhevert 
az ágyon oldalt, Kissy felé fordulva. 

Nimby elhelyezte a melegen a nadrágot is, és a pulcsiját ő is 
levette. Hisz huszonöt fok volt a szobában. 

Kissy elégedetten figyelte a két mikroegér sürgölődését. Most 
látta Vanessát először úgy, hogy csak trikó és bugyi volt rajta, 
és Nimby is ott volt. Azok ketten úgy viselkedtek, mintha ez 
lenne a világon a legtermészetesebb — mint ahogy nekik aligha- 
nem az is volt, de Kissy túlságosan is emlékezett még arra a két 
szégyenlős kisegérre, akik már egy ágyban aludtak ugyan, de 
mindig illedelmesen elfordultak öltözködésnél. 

Nimby megszemlélte a kirakott ruhadarabokat, megfordult, 
lenézett és odavitte melegedni párja cipőjét 1s. 

— Ja igen — mondta Vanessa -—, azt elfelejtettem. Kösz. Tény- 
leg, egérke, ha kimegyünk, emlékeztess, hogy Elkének macs- 
kamenekülési versenyt ígértem. 

— De hisz a macskák elől nem menekülünk — suttogta Kissy 
—, megverjük őket. 

— Igen, de a zsebikék a futóversenyt elnevezték macskamene- 
külési versenynek. 


— Őseink évezredek óta tartanak ilyeneket — magyarázta Nim- 
by —, hisz mielőttünk nem sok egér akadt, aki vissza mert vág- 
ni, a többség ma is inkább eliszkol. 

Kissy bólintott, világos. 

— Nem unatkozol egyedül, egérke? — kérdezte a kislány. 

Kissy meglepett képet vágott. Unatkozni, hát az meg micso- 
da? 

— Akkor jó. Gyógyulj meg, kaptunk egypár meghívást. 

Kissy kérdőjelet rajzolt a levegőbe. 

— Gérard bácsitól, Bourridonéktól, Gensacéktól, Laurent-ék- 
tól... két vagy három évig a kutyának nem jutott eszébe meg- 
hívni minket, mindenki inkább átjött ide, most meg sorban jön- 
nek, hogy ugorjunk át. Persze nem kell mindenhova mindenki- 
nek menni, de csak nem ülsz itthon karácsonykor? 

— Holnapra meggyógyulok - ígérte Kissy suttogva. 

— El is várom. No mi az? 

Nimby odalépett az egeréhez, megfogta az egyik lábát és két 
mozdulattal ráadta a zoknit. Aztán a másikra Is. 

— Hű, egérke, cin-ciiin, ez jó meleg! Kösz! — Vanessa felült, 
magához húzta a fiú fejét és megcsókolta. 

Kissy gyorsan visszahúzta a szemeit az orra hegyéről, mielőtt 
észreveszik. Nimby olyan szakavatottan húzta föl Vanessa zok- 
niját, mint aki világéletében öltöztette. Pedig egészen biztos, 
hogy valaha régen még egy ennyire... semleges ruhadarabot se 
adhatott volna rá vagy húzhatott volna le róla, mint a zokni. 
Mohi valószínűleg megvert volna bárkit, aki hozzányúl a ruhá- 
zatához, vagy éppen a bőréhez. Vanessa talán már nem. Ami- 
kor egymásba szerettek, de még nem jöttek rá, ilyesmiről szó 
se lehetett volna... amikor meg rájöttek már, alighanem vég- 
képp nem. 

Felnőnek a kiskölykök, gondolta Kissy. Vanessának bizonyos 
testtartásokban már kivehetően domborodik a melle. Főleg ha 
kihúzza magát és hátralendíti a karját, hogy orrba vágjon egy 
shindyt, akkor azért látszik, hogy nem olyan lapos már, mint 
egy fiú. 

Gyorsan odapillantott a székre, nem ég-e meg a ruha, amíg 
ezek csókolóznak, de elég messze volt. Úgyhogy kinyitotta a 
termoszt és töltött magának még egy bögre teát. 


Mert kislány ez mégiscsak. Blanche állapította ezt meg róla, 
amikor megvarrták azt az almazöld ruhát a születésnapjára, és 
ő csillogó szemekkel bújt bele. S lám, milyen jó, hogy ruhát 
vett arra a születésnapra. Nimby akkor fedezte föl úgy igazá- 
ból, hogy kislány ez mégiscsak, és akkor csókolta meg először. 

Hm. Viszont akkor az a ruha rajta is maradt, és persze szó se 
volt róla, hogy ilyen fogdosások lennének. Tizenkét évesek 
voltak mindössze. Most meg? Nem azért, hogy ő is itt van, 
mert hát egymás között vannak, no meg úgyis rég elfelejtették, 
hogy nincsenek kettesben. Akkor este is, de akkor tényleg csak 
csókolóztak. 

— Hé — szólalt meg ekkor Vanessa halkan —, viszed onnét a 
mancsod, egérke?! 

— Minek? — kérdezte az egere logikusan. 

— Mert másként megverlek. 

Nimby szkeptikus képet vágott, de eltávolította a kezét ked- 
vese trikója alól. 

— Nemigen hiszem, hogy képes lennél rá, de a békesség ked- 
véért ám legyen. 

— Még mindig én vagyok a jobb, egerentyű! 

Kissy remekül szórakozott. 

— Felöltözve lehet. De ha csak ennyi ruha van rajtad, akkor én 
tudok olyan fogásokat. . . 

— Ne folytasd — felelte Vanessa, és fölpattant az ágyról. A 
székhez ment és megtapintotta a nadrágja szárát. De aztán csak 
visszanézett és elmosolyodott. — Majd este megbeszéljük azo- 
kat a fogásokat, jó? 

— Én nem beszélni szeretnék róluk... 

— Megegyeztünk. — Vanessa hozzálátott az öltözéshez. — Te 
meg ott, a nagy füleiddel, töröld le azt a vigyort a képedről, 
vagy még az este salátában végzed! 


Egyébként Macska Négynek hívták, akivel Vanessának az az 
összezördülése támadt. Ezt Kissy csak most tudta meg, Nialá- 
tól, amikor bejöttek az ugrálásból. Macska Négy is velük tartott 
egy ideig, bár az időjárás aligha lehetett kedvére való. Egy da- 
rabig nézte őket a fa tövéből, aztán Köd fölkergette a fára, pe- 
dig csak játszani szeretett volna vele. 


— Végül elneveztük Tigrincsnek hivatalosan is. Ha már Elke 
ezt a nevet adta neki. 

Kissy szórakozottan hallgatta a beszámolót, máshol járt az 
esze. Egyszer csak a netbookért nyúlt, kinyitotta, szövegszer- 
kesztőt vett elő és írni kezdett. Niala csodálkozva nézte, aztán 
figyelmesen végigolvasta, hogy mi történt, amikor a kishúga 
bejött megszárítkozni. 

— Klassz — mondta végül. — Örülök, hogy boldogok. 

Kissy szemrehányóan nézett barátnőjére. 

— Most mi a baj voltaképpen? 

Képes lett volna levenni Vanessáról a trikót is — írta. 

— Persze. De hát Martin nem volt itt, alighanem akkor játszot- 
tak Tom és Jerryt Francoise-zal. Előtted igazán levehet bármit, 
nem igaz? 

Kissy sóhajtott. 

— Nem érted?! — szólalt meg szinte fennhangon. 

Niala szigorúan a netbookra mutatott. 

— Ne erőltesd a torkodat, írj. De, értek én mindent. Benned 
még vannak ilyen antik hülyeségek, hogy egy lány lehet fehér- 
neműben egy másik lány jelenlétében, csókolózhat is a párjával 
egy másik lány jelenlétében, de a kettőt egyszerre nem teheti. 
Szamárság, de hátha elmúlik, amint rendbe jön a torkod. 


Egyetlen karácsonyi ajándék sem aratott olyan sikert, mint amit 
Elkééktől kapott a csapat. Mindenkinek a megfelelő méretű, 
meleg, fehér sapka prémszegéllyel, gyönyörű, nagy, kerek 
egérfülekkel. Belül dróttal voltak kimerevítve. Csodálatosan 
festettek, amikor végigsétáltak bennük az utcákon, tizenegy pár 
nagy, kerek füllel a fejükön, az egész város megnézte őket. De 
senki nem döbbent meg. Mindenki tudta, hogy a Terence Hil- 
tonban egerek élnek, mindenki ismerte őket arcról vagy név 
szerint is, mindenki hallotta kalandjaikat a bűnözőkkel. Persze 
a turisták nem, ők alighanem meg voltak lepve, gyanakodhat- 
tak filmforgatásra, reklámra, bármire — de turista nem sok 
akadt már. És hát kit érdekel, hogy mit gondolnak, ez itt a Cőte 
d" Azur. Egyszer csakugyan be kellene szerezni azt a kétméte- 
res répát, amit Niala folyton emleget, és föltenni a fejükre. 
Bourridonéknak nagyon tetszettek, amikor beállítottak a nagy 
kerek fülekkel. Négyen voltak jelen a kertben, a házigazdáék, a 


lányuk és a fiuk — vagy a lányuk a férjével, vagy a fiuk a fele- 
ségével, Kissy nem tudta. Látásból ismerte némelyiküket, de 
hogy ki kicsoda, arról fogalma se volt. D"Aubissonék persze 
ezer éve ismerték őket, Blanche-t és Nialát formális puszival 
üdvözölték, a nők Georges-ot is... és Vanessát mind a négyen 
átölelték. A fiatal férfi elég magas volt, ő még le is hajolt ki- 
csit, hogy átölelhesse. Nem voltak olyan forró ölelések, ami- 
lyeneket például Ködöcskétől kap az ember, ha hosszabb idő, 
mondjuk egy óra elteltével újra találkoznak, de mégiscsak ma- 
gukhoz ölelték egy pillanatra. A kislány mosolygott, és első- 
ként lépett be a házigazda által kitárt ajtón. 

A meleg holmit letették a ruhatárban, figyelmeztették őket, 
hogy alaposan be van fűtve. És volt külön ruhatár, ahol Fran- 
coise Laval teljesített szolgálatot ugyanolyan piros-fekete 
egyenruhában, amilyet a kapuban álló parkolófiúk viseltek, de 
ez nem akadályozta meg abban, hogy összepuszilkodjon velük 
ő 15. Elvégre Hendriksent együtt fogták meg. 

A Bourridon-villa nagy ház volt, ez pedig egy igazi nagy ka- 
rácsonyi parti. Ott volt az egész város. Ezt Kissy onnan tudta, 
hogy D" Aubissonék ezt mondták, meg onnan is, hogy ő meg- 
számolta az embereket a szalonban. Négyezer jött ki, és Beau- 
lieu-nek ennyi lakosa van. Később kiderült, hogy mégse lehe- 
tett ott az egész város, mert sokan a környékbeli városokból 
jöttek. Kissy viszontlátta azokat az embereket Eze-ből, akiknek 
a tengerimalacát az ölében tartotta — sajnos a nevükre már nem 
emlékezett —, és eljött legalább három polgármester a sajátju- 
kon kívül. Az egereket mindenesetre háromnak mutatták be, de 
Kissy nem bajlódott azzal, hogy megjegyezze a nevüket és 
hogy honnét jöttek. Ha szüksége lesz az infóra, majd megkér- 
dezi Vanessától. 

Nem mutattak be mindenkit mindenkinek. Őket azért, mert a 
polgármestereket érdekelte a partvidéken működő speciális 
bűnüldöző szervezet. Meg még többeket, akiknek Kissy ugyan- 
úgy nem jegyezte meg a nevét. Amikor az egerek szétszóród- 
tak, elvett egy alkoholmentes koktélt és körbesétált a több egy- 
benyitott termet magába foglaló helyszínen. Időnként váltott 
pár szót ismerősnek tűnő emberekkel, és méltóságteljes mo- 
sollyal fogadta, amikor valaki csinosnak találta. 


Mert persze csinos volt. Az egérfüles sapkák a parádé kedvé- 
ért kellettek, de alattuk szépen meg volt csinálva a frizurájuk, 
és szebbnél szebb ruhák voltak az úgyszintén divatos kabátok 
alatt. Legalábbis rajtuk lányokon. Kissy sötétkéket vett, némi 
halványlila díszítéssel, pántot tett a hajába, és egyáltalán ész- 
bontóan nézett ki. Ez biztos, Martin mondta, és ő ért hozzá. Az 
ő szépségének megítéléséhez Martin ért a legjobban. 

Viszont hódításra itt nincs remény — mármint olyan hódításra. 
A partira csupa ismert embert várnak, talán egy-két igazi híres- 
ség is eljön. Shindy nem lesz. Ezt Blanche már előre meg- 
mondta, Vanessa pedig , megnyugtatta", hogy csak a legvégső 
esetben ütnek. 

Azért ábrándozni persze lehet. Egy kecskeszakállú öregember 
például olyan érdeklődéssel nézett végig rajta, hogy Kissy csí- 
pőjén viszketni kezdett a Nimbusz és a bicska, pedig nem is 
voltak ott. Fegyvertelenül jöttek. De az öreg beérte a szemlélő- 
déssel, és folytatta egy idősebb nővel való eszmecseréjét. 

Kissy első beszélgetőpartnere egy szőke fiatalember volt, aki 
egyenesen odajött hozzá, a szemébe nézett és megkérdezte: 

— Szia, ugye te egér vagy? 

Kissyt váratlanul érte a kérdés. Egy pillanatig nem tudta, mit 
feleljen. A srác fehér zakójának zsebében akár macska is lapul- 
hatott. Vagy akár ő maga lehetett az, esetleg rágcsálóirtó. Hisz 
őrajtuk se látszik, hogy micsodák. Aztán rájött, mi a teendője. 
Kerek perec meg kell mondania az igazat. Egy Jerry mindig 
vállalja önmagát. 

— Hogyne -— felelte. 

— Akkor jól emlékeztem — mondta a fiú. — Láttalak párszor 
Itt-ott a társaiddal. Martin Lassalle. Akarsz kicsit beszélgetni? 

Egy Jerry soha nem futamodik meg a nehézségek elől. Ha be- 
szélgetni kell valakivel, aki hamis néven mutatkozik be, akkor 
beszélgetni fog. A srácot nem hívhatják Martinnek. Martin 
csak egy van. 

Azért leültek egy asztalkához és jól elbeszélgettek, pontosab- 
ban ő mesélt a kalandjaikról. A srác ezekre volt kíváncsi. Né- 
hányat elmondott közülük, és magában megállapította, hogy 
csakugyan van jelen híresség is. A Jerry. Ő például valóságos 
interjút ad itt. 


A Martin nevét bitorló srác később udvariasan kimentette 
magát és távozott, ahogy illik, hogy mindkettejüknek legyen al- 
kalma másokkal is beszélgetni. Kissy egyelőre ülve maradt, az 
asztalkán volt némi aprósütemény, azt eszegette. A szomszéd 
asztalkához leült két férfi, az egyik háttal neki, de a másik arca 
egyből ismerős volt. Azt nem tudta, hogy hol látta, nyilván itt a 
városban, talán a strandon vagy egy pizzériában. Középkorú 
pasi, rövid szőrrel a szája körül, csík alakú, narancssárga nap- 
szemüvegben. Furcsa. Karácsonykor, szobában napszemüveg? 
De hát ez a Cőte d" Azur, sok a különc ember. 

Pár percig szemlélődött, aztán fölkelt, körülnézett, elindult 
valamerre. Kevéssel később észrevette, hogy Niala gyors lép- 
tekkel odasiet a napszemüvegeshez, üdvözli, lehajol hozzá, 
megpuszilják egymást. Megvan. A parton, a marina bejáratánál 
levő pizzéria tulajdonosa. A napszemüveg valami új dolog ná- 
la, eddig nem látta rajta. 

A parti jól sikerült, legalábbis Bourridonék szempontjából. 
Egérszempontból nem annyira, mert nem volt verekedés. Kissy 
elbeszélgetett egy csomó emberrel, köztük Lester doktorral, 
akit nem látott három és fél éve, amikor megvizsgálta Pi lábát, 
és a tábornokkal, akinek szétverték a verandáját. Nem vette Z0- 
kon, ugyanúgy beszélt Kissyvel, mint bárki más. Főleg az ügy- 
ről, a bírósági hercehurcáról, ilyesmikről. Két tapasztalt bűnül- 
döző. 

Közben arra jött a pizzériás, akit a tábornok meglepő tiszte- 
lettel üdvözölt, kezet rázott vele, és angolul beszélt hozzá. Ez 
megzavarta Kissyt. A napszemüveges már az asztalnál is ango- 
lul beszélt a másik pasival, de Kissy azt hitte, hogy az a külföl- 
di. 

— Ismerik egymást? — kérdezte a tábornok továbbra is ango- 
lul, és udvariasan oldalt lépett, hogy bemutassa őket egymás- 
nak. 

Kissy kezet nyújtott. 

— Bono — mondta szelíden a napszemüveges, és kezet fogott 
vele. 

— Kissy — rebegte Kissy riadtan, nem értve, hogy a pasas mire 
mondja, hogy bono. Talán spanyolul van, és kétségkívül he- 
lyeslést fejez ki, de miért nem a nevét mondja? 


Két órával később, hazafelé menet a zsebegerek elragadtatva 
mesélték, hogy Niala bemutatta őket Bonónak a U2 együttes- 
ből. 


Kissy ellenvetés nélkül tűrte, hogy Niala leszamarazza. 

— Szamár. Persze hogy ismerem Bonót, amikor itt lakik a 
szomszédban. 

Kissy önkéntelenül is Marie néni házára pillantott, ahol már 
sokszor járt, sőt aludt is, de egyetlen világsztárt se látott. 

— Nem ott, csacsi. Eze-ben van egy háza. Nincs ott állandóan, 
de repülővel jár, kocsival átutazik Beaulieu-n, kaját vesz, talál- 
kozik emberekkel. A zenéjét sokan unalmasnak találják, de stí- 
lusa és mondanivalója van, és ő maga is rendes fazon. Hogy- 
hogy nem ismerted föl, egérke? 

Kissy úgy döntött, jobb lesz titokban tartani műveletlenségét. 
Inkább nem árulja el, hogy nem tud a pasasról többet a nevé- 
nél. 

— Nem tudok a pasasról többet a nevénél — bökte ki abban a 
pillanatban. 


Nem mindegyik partira mentek teljes létszámban, hiszen ők a 
legtöbb jelenlevőt nem is ismerték. Általában csak D"Aubisso- 
nék mentek, a lányok a párjaikkal, és esetenként egy-egy mini. 
Meg a zsebek. Ők annyira el voltak bűvölve attól, hogy kezet 
foghattak egy világsztárral, hogy mindenhová menni akartak. 

Kissy és Martin többnyire szívesebben maradt otthon a jó 
meleg egérlyukban, Isabelle néniékkel és a többi kisfülűvel, 
vagy éppen édes kettesben. Nagyon édes kettesben. De azért 
néha ők is kimozdultak hazulról. Sétáltak a turistáktól meg- 
fosztott tengerparton, a városban. 

Aztán szilveszter előtt két nappal bementek Nizzába, körül- 
nézni pár boltban, kirakatokat csodálni, ilyesmiket. Csak ők he- 
ten egérlányok, még Angéligue se jött, dolgoznia kellett. Újév 
után beindul Georges vállalkozása, elsejétől Angéligue már a 
cég alkalmazottja lesz, nem Georges magántitkárnője. 

Ahogy a füleket igazgatták a sapkájukon az aulában, Mario 
kipillantott a recepcióból. Végignézett rajtuk, és Vanessa már 
szaladt is. Pedig egy szóval sem hívta. De Kissy azon lepődött 


volna meg, ha a kislány nem találja ki Mario szándékát. Talán 
azt is, miért hívja. 

A mikró egy perc múlva kilépett a recepció ajtaján, még visz- 
szafordulva bólintott és azt mondta, rendben van. Kissy auto- 
matikusan bólintott vele együtt. Ha Vanessa azt mondja, hogy 
rendben van, akkor úgy is van. 

— Kaptunk egy feladatot — cincogta a kislány, ahogy kiléptek 
a szállingózó hóba. 

— De nem mondhatod el, mi az — cincogta vissza Francoise —, 
mert akkor meg kellene ölnöd minket. 

Vanessa lepillantott a zsebegérre és mosolyogva bólintott. 

Nizzában leszálltak a vonatról és átmasíroztak a buszhoz. 
Mentek pár megállót, leszálltak, elindultak. Ahogy eredetileg 
tervezték. De Vanessa egyszer csak elkanyarodott és benyitott 
egy étterembe. Kissy éppen mögötte haladt, a dolog váratlanul 
érte, de a Jerry-kiképzésen csiszolt reflexeivel befordult ő is. 
Bár érteni persze nem értette. Az volt a terv, hogy ma étterem- 
ben ebédelnek, de jó három óra múlva, Beaulieu-ben, együtt a 
többiekkel. 

De nem szólt semmit. Mindenhová követte volna Vanessát, 
gondolkodás nélkül. Akár egy kiscica alvókosárkájába is! 


A mikró körülnézett a helyiségben. Kissy nem, ő barátnője ar- 
cát figyelte. Vizslat. Komplett felmérést végez, semmi sem ke- 
rüli el a figyelmét. Tehát macskát vagy shindyt keres. Megvan! 
Mario kapott egy fülest, hogy ebben az étteremben shindyt lát- 
tak. Azt keresi. Keresik. Mert Niala is éppen úgy néz körül, 
mindent megfigyelve apróra. Tehát tudja, hogy miért jöttek. 
Ami természetes is, Niala mindig tud mindent. 

— Csücsüljetek le és rendeljetek — susogta Vanessa. — Váljunk 
szét kétfelé. 

— Mit rendeljünk? — cincogta Francoise halkan. 

— Komplett ebédet. Akármit. Megenni nem fogjuk. 

Kissy ekkor jött rá a titokra. A pincér a shindy! Félelmetes 
verekedő, de amíg kihoz hét teljes ebédet, tele lesz mindkét ke- 
ze, és laposra verhetik. 

Két asztalnál ültek le, nem messze egymástól, de nem közvet- 
len közelben. Kissy Vanessával, Jenniferrel és Elkével volt. 
Várták a félelmetes verekedőt. 


Eltelt vagy egy perc. Ültek. Vártak. Hallgattak. A pincér nem 
jött. 

Vanessa egyszer csak föltartotta jobb karját és csettintett a 
hüvelykujjával. Egy pasi a szomszéd asztaltól odanézett. A pin- 
cér továbbra sem jött. 

Egy újabb perc kellett hozzá, ha nem kettő. A félelmetes ve- 
rekedő előjött a konyhából, letett egy tálat egy távolabbi asztal- 
ra, és visszajövet megállt mellettük. Pontosan Vanessa háta 
mögött. 

— Mit hozhatok? 

A kislány szeme összeszűkült a haragtól, de ezt a pincér nem 
láthatta. Csakugyan félelmetes verekedő? Olyan volt a testalka- 
ta, mint Dustin Hoffmané, csak őt sokkal jobban lehet szeretni. 

— Neked is szia. 

— Tessék? 

Vanessa nem ismételte meg a köszönést, de már hangosan 
folytatta. 

— A pincér kijön egy asztalhoz, ahol egy középkorú férfi ül. 
, Elnézést, uram, itt nem egy öregember ült egy kisfiúval?" 
, De. Az öreg meghalt, a kisfiú pedig én vagyok." 

Kissy Elke vállára borult nevettében. A pincér nem reagált a 
frenetikus viccre. 

— Szóval mit hozhatok? 

— Természetesen egy étlapot! — csattant fel Vanessa. 

A pincér elkacsázott, majd vissza, és hozott egy étlapot. Le- 
dobta az asztalra, és elbaktatott Nialáékhoz. 

— Miért jöttük ide magunkat? — kérdezte Elke súgva. — Ez a 
hely Katastrophe. Már kívülből is látszotta magát. Nem is éhes 
vagy, zsebegér tudja jól. 

— Zsebegér rendel, megfigyel mindent, de csöndben marad — 
felelte a mikró. 

Hát rendeltek. Mindenfélét. Fejenként két fogást, desszertet. 

— Ilyenkor akartok ebédelni? — kérdezte a pincér gyanakodva. 

Csend. Az egerek nem szóltak. Vanessa lassan felnézett a 
pincérre, végigmérte azzal a dermesztő pillantásával, és jéghi- 
degen szólalt meg: 

— Mi közöd hozzá? 

— Nekem mindegy -— felelte a pasas. — Aztán pénzetek van-e? 


A mikró szó nélkül kinyitotta az övtáskáját, kivette a tárcáját, 
és azt 15 kinyitotta. Előhúzott egy bankjegyköteget, és királynői 
mozdulattal az asztalra dobta. Lehetett vagy háromezer euró. A 
pincér nagyot nézett, aztán szó nélkül eltolatott. 

— Biztos vagy benne — kérdezte Jennifer, amikor Vanessa el- 
tette a pénzt —, hogy meg akarod tudni, hogy főznek egy ilyen 
csehóban? 

— Persze. 

— Hey, Minnie Mouse — vette elő Jennifer az amerikai modo- 
rát —, tudod, hogy benne vagyok minden buliban. Boldogan 
megverem a kidobóembert, amíg te szétlapítod ezt a sutyerá- 
kot. De mégis mi az ördögnek? 

— Mert Mario megkért rá. 

Az egerek egymásra néztek. 

— Hogy teszteljük le ezt a kricsmit? 

— Úgy van. 

— De mi az ementálinak? Nizza közepén? Ez csak nem kon- 
kurencia neki! 

Vanessa elmosolyodott és nem felelt. De ebből a mosolyból 
Kissy már tudott mindent. 

Hát persze. A hely Nizza közepén van, az igaz. De most akar- 
nak terjeszkedni ki a partvidékre, aztán kelet felé. Kissy ponto- 
san emlékezett arra az ádáz harcra, amit Duchemin úr, az haute 
cuisine elszánt védelmezője vívott az ehetetlen műkaját gyártó 
Tricatel-konszern ellen, ámbár elég régen látta azt a filmet, és 
nem is az volt a kedvence Louis de Funéstől. Inkább a Jákob 
rabbi kalandjai meg az a középkori komédia, amiben Yves 
Montand-nal játszik. 

De az étel meglepően jó volt. Mindent megkóstoltak persze, 
de csak egy kanálhegynyit, hogy maradjon étvágyuk az ebédre. 
Vanessa nemcsak a sajátját kóstolta meg, hanem az övéket is, 
aztán fölkelt, átment a másik asztalhoz, Niala pedig idejött. Ő 
is megkóstolt mindent. 

— A kaja rendben van — mondta Vanessa, visszatérve és meg- 
állva a nővére mellett. 

— Rendben — bólintott ez. 

Kissy csalódottságot vélt fölfedezni a kislány arcán. Már ér- 
tette az okát. A főszakács igazából shindy, és a fejéhez akarták 
vágni a tálakat, mielőtt megverik. De ha a koszt jó, akkor per- 


sze nincs szívük tönkretenni, hiszen vérükben van a vendéglá- 
tás. 

— No menjünk — mondta Niala. — Gyertek, egérkék. 

Kissy fölpattant és ment. Egy hangot sem értett az egészből, 
de a D"Aubisson lányok mindig pontosan tudják, mit tesznek 
és miért. A világ végére is követné őket. De nem kifelé indul- 
tak, hanem beléptek a konyhába. Szabályosan, a jobb oldali aj- 
tószárnyat használva. 

Ők teljesen megdöbbentek. A D"Aubisson lányok, Isabelle 
néni nevelései, egyszerűen besétálnak egy étterem konyhájába 
utcai ruhában. És még öt rágcsálót visznek magukkal! 

Végigmentek az egész konyhán. Tűzhelyek, fazekak, konyhai 
szerszámokat forgató szakácsok, kukták, pincérek. Nem voltak 
sokan, Kissy hét embert számolt meg. Négy férfi, három nő. Ez 
klassz, végre mindegyiküknek jut ellenfél. 

Nem siettek, mindent megnéztek alaposan. Kissy is igyeke- 
zett minél több részletet megfigyelni, hátha szükség lesz rá. 

A konyha végéből ajtó nyílt egy kis folyosóra. Néhány ajtó, 
feliratok nélkül. Niala lenyomta az egyik kilincset, zárva volt. 
A következő már kinyílt. 

— Hát te mit keresel itt? — kérdezte bentről egy férfihang. 


Niala belépett, és a nyomában ők is mindannyian. Kissy meg- 
állt az ajtó mellett, és ellenőrizte, hogy egy pillanat alatt elő 
tudja rántani a fegyvereit. 

Az irodában voltak. Kisebb szobányi helyiség, szekrények, 
középen íróasztal. Az asztal mögött egy pasas. Teljesen átla- 
gos, normális pasas, jó ötvenesforma. Kissy másodpercek óta 
nézte már, amikor hirtelen összeállt neki a kép. Hát persze! Ez 
a shindy! Őérte jöttek! 

— Te vagy Jean-Claude? — kérdezte Vanessa, megállva közé- 
pen. 

— Mit kerestek itt? Ez nem játszótér! 

— Te vagy Jean-Claude? — ismételte a mikró. 

— Kinek a gyerekei vagytok? 

— Te vagy Jean-Claude — jelentette ki Vanessa megfellebbez- 
hetetlenül —, és a helyemen ülsz. 


Kissy most értett meg mindent. Ők a maffia. Azért jöttek, 
hogy elrabolják ennek a pasasnak az éttermét. Vanessa itt fogja 
tisztára mosni a drogból szerzett pénzt. 

Ő akar az egyik bérgyilkosuk lenni. A pincérrel fogja kezde- 
ni. Ez a pasi erősebb, ezt nem happolja el Vanessa elől. A kis- 
lánynak szüksége van rá, hogy rendszeresen kiverekedhesse 
magát. 

— Ez valami vicc?! Nem érek rá hülyeségekre, tűnés innen! 

Vanessa két tenyerével rátámaszkodott az íróasztalra. 

— Ha most nem fogod be a szádat, nemsokára rengeteg sza- 
badidőd lesz. Nagyon-nagyon sok szabadidőd. 

Volt valami a hangjában, amitől a pasas elhallgatott. Kissy 
imádta Vanessa szelídítő tudományát. Azazhogy ez voltakép- 
pen nem szelídítés, bár arra is képes, Nialától tanulta. Ez in- 
kább csak féken tartás, amitől még vadabbak lesznek, de egy 
ideig nem mernek támadni. 

— Jobb — mondta Vanessa. Niala láthatóan teljesen átengedte 
neki az intézkedést, hisz ő is szereti a kishúga stílusát. — Akkor 
most jól figyelj. Körülnéztünk az éttermedben. A pincérnél, aki 
kiszolgált, ócskább alakot még nem láttam a partvidék vendég- 
látó-iparában. 

Kissy érezte, ahogy a vigyor körbeöleli az arcát. Remélte, 
hogy kivillanó kisegérfogait a pasas rémisztő agyaraknak nézi. 
Bár egyelőre nem nézett rá, csak Vanessára nézett, aki folytat- 
ta. 

— A konyha szerencsére tiszta és jól is főztök, ezt még nem 
tetted tönkre. De a felszerelés már elég lepukkant. Nem adok 
fél évet, és sorban megy tropára minden. De te akkor már nem 
leszel itt, Jean-Claude. 

A pasas képén ekkor jelent meg az a felismerés, ami Kissy- 
nek továbbra sem. 

— Ti vagytok... az öreg Girotti unokái — mondta halkan. 

— Úgy van — felelte Vanessa, ámbár kétszeresen nem volt Ma- 
rio unokája. — És most jól megnéztünk mindent. Végigsétáltunk 
a konyhán, civilben, hét idegen gyerek, anélkül hogy bárki 
egyetlen szót szólt volna vagy kérdezett volna tőlünk valamit. 
Amikor Mario jön, a ház gyémántként ragyog, a pincér pattan, 
mint az olajozott bolha, és a konyhában még a spagetti is glé- 
dában áll. Csak valahogy azok a kimutatások sehogy se sikerül- 


nek elég tetszetősre, Jean-Claude! Hát most eljöttünk mi. Min- 
ket itt nem ismer senki, és az év utolsó napjaiban Marióra se 
számíthattál. Eljöttünk megkérdezni, miért döglődik a csehód, 
Jean-Claude! 

Kissynek is kezdett már összeállni a kép. Nagyjából értett 
mindent. Csak azt nem, miért érdeklik Mariót az itteni kimuta- 
tások. 

— Nézd... — kezdte a pasi, de a mikró fölemelte az ujját. 

— Várj egy percet. Nem azért jöttem, hogy gazdasági vitát 
folytassak veled. — Jean-Claude ettől láthatóan megkönnyeb- 
bült. — Én ehhez nem értek. Csak egy üzenetet hoztam. — Jean- 
Claude homloka megint beráncosodott. — Egy hónapot kapsz 
Mariótól. Február elsejéig, nem tovább. 

— Mert ha nem?... — mordult föl a pasi. 

— Nincs , nem". Nem arra kapod a hónapot, hogy jövedelme- 
zővé tedd a helyet. Azzal már elkéstél. Arra kapod, hogy dönts. 
Vagy kifizeted Mario részét, vagy eladod neki a többit is... és 
azt megmondhatom, hogy nem sokat ér. A választ az ügyvé- 
deddel írasd meg és hivatalosan kézbesíttesd. Utána harminc 
napon belül megkötitek az üzletet, bármi legyen is az. 

Vanessa most egészen ráhajolt az asztalra, hogy közvetlen 
közelből nézhessen a férfira. 

— Mario azt üzeni, hogy ha eladod a részedet, azonnal kirúg. 
Ezt előre megmondja. Ha pedig kivásárolod, fél éven belül 
tönkremész, ő pedig megveszi a házat fillérekért. Ezt is előre 
megmondja. Jó helyen van, tehetséges vezetéssel sokkal jobban 
menne. Emlékszel: azzal kezdtem, hogy a helyemen ülsz. 


Sokáig tartott a csend, talán egy percig, kettőig is. Kissy végre 
már értett mindent. Csak azt nem, hogy Vanessa hogy akar az 
egérkedés és a suli mellett éttermet vezetni. 

A kislány fölegyenesedett és tünődő arccal nekitámaszkodott 
az egyik szekrénynek. Az egerek komor képpel álltak félkör- 
ben, mint a balvégzet angyalai, magukban pedig hihetetlenül 
büszkék voltak a mikróra, aki rámenősségben túltesz don Vito 
Corleonén, ugyanakkor sokkal ennivalóbb. 

— Gondolom - szólalt meg nagy sokára Jean-Claude —, Mario 
nevében jöttél és teljes felhatalmazást kaptál tőle. Hallottam 
ezt-azt. 


— Hogyne - felelte Vanessa. 

— Írásban? 

— Semmi szükség rá. Amit a nővérem vagy én mondok, akár- 
ha ő mondaná. 

— Tehát én is akárha hozzá beszélnék. 

— Úgy van. 

— Rendben. — Jean-Claude fölállt a székéből. — Mennyit kínál 
a nagyapád a részemért? 

— Tizenöt százalékot — vágta rá a mikró. 

— Mennyit?! 

— Láttam, hogy vezeted a céget, Jean-Claude. Örülj, ha ennyit 
megkapsz. 

— Még ötven is kevés! 

— Minden együttérzésem a tiéd. Akkor mondhatom Mariónak, 
hogy kivásárolod a részét? 

A férfi megcsóválta a fejét. 

— Ezt nem tudom megtenni. Ha nem hitelez tovább, kénytelen 
vagyok eladni neki. 

— Húsz százalékért? 

— Ötvenért. 

— Huszonöt! 

— Negyvenöt! 

Vanessa bólintott, és tett egy lépést az ajtó felé. 

— Jól van! — csattant föl Jean-Claude. — Legyen harminc szá- 
zalék, legyen vele boldog! Újév után megkapja a papírokat! 

Vanessa kezet nyújtott neki. 

— Megegyeztünk. 


Ahogy végigmasíroztak a konyhán, mögöttük Jean-Claude-dal, 
Kissy büszkébb volt a mikroegérre, mint valaha. Hát ehhez is 
ért! Nagy üzletasszony is lehet még belőle, business mouse, aki 
éttermeket vásárol föl, vagy éppen sajtgyárakat. 

És ahogy ezt elgondolta, az egyik szakács előttük éppen ki- 
nyitott egy hűtőszekrényt, ami sajtokkal volt tele. 

Kissy elégedetten bólintott. Jó előjel. A mikró soha nem szű- 
kölködik majd a sajtban, ha ezt az éttermet igazgatja. És őket is 
vendégül fogja látni sajtos sütire, sajttortára, sajtos sajtra. . . 

Kiléptek a vendégek közé, és indultak a fogashoz. 


— Hát ti? — került elő a pincérük meglepően gyorsan. — Azt 
hittem, fizetés nélkül távoztatok. Lassabban azokkal a kabátok- 
kal, az ételt akkor is ki kell fizetni, ha csak turkáltatok benne! 

Az egerek oda se hederítve öltözködtek. Niala fölsegítette 
Jennifer kabátját, aztán Elkéét, és csak úgy mellékesen jegyezte 
meg: 

— Ki vagy rúgva. 

Kis csend lett. A pincérnek csak lassan kezdett lilulni a feje. 

Jean-Claude sápadtan lépett oda, hogy rásegítse a kabátot 
Francoise-ra. 

— Jobb, ha nem szólsz semmit — mondta. — Itt most már az 1f- 
jú hölgyek dirigálnak. 

— Mi a franc van?! 

— Ne ordíts! — csattant föl Niala. — Itt az emberek esznek! 

— Főnök, mi az úristen folyik itt?! 

Niala odalépett a pincérhez. 

— Az az ábra, öreg, hogy te vagy a legpocsékabb pincér, akit a 
családom az elmúlt évszázadban látott — közölte vele. — Jean- 
Claude kiadja a fizudat, végkielégítést, mindent. De te mostan- 
tól nem riasztod el innen a vendégeket. Megfordulsz és mész a 
cuccodért, a hátsó ajtón távozol, és ide még vendégnek se 
jössz. Ez van. Szemét munkáért szemét bánásmód. Jean- 
Claude, föladnád a kabátomat? És ne feledd az ígéretet. 

— Hát erről is tudsz? — nézett rá a férfi. 

— Az a dolgunk, hogy tudjunk mindenről. Mario nem örül, 
amiért becsaptad, de ezentúl is állja a szavát. Kösz. No, sziasz- 
tok. 

Niala az ajtó felé fordult, amit Jennifer már nyitni készült. 

— Várj! 

Niala visszafordult. 

— Mario csakugyan azt mondta, hogy állja a szavát? 

Niala elmosolyodott. 

— Semmi szükség nem volt rá, hogy szavakkal is kimondja. 
Boldog új évet! 


— Mi volt ez a végén? — kérdezte Chantal, amikor már az utcán 
surrantak. 

— Mario megmondta neki, amikor betársult az üzletébe — fe- 
lelte Niala —, hogy ha átveri, szemrebbenés nélkül kipenderíti 


innen. Jean-Claude valamit felelt viccesen, hogy lenne szíve ut- 
cára tenni szegény ártatlan gyerekeit, tudniillik agglegény, és 
egy szál gyereke sincsen. Erre Mario szavát adta neki, hogy ha 
Jean-Claude állás nélkül lődörög a világban, hozzá mindig jö- 
het, lesz munka és szállás is. Jean-Claude ugyanis sokat segített 
neki, amikor még Mariónak ment rosszul. 

— Ahhoz képest kiteszi a szűrét a saját étterméből. 

— Az ürgének egy csomó érdekeltsége van mindenféle cégek- 
ben — legyintett Vanessa —, nem fog éhen halni. Éttermet vezet- 
ni viszont nem tud jobban, mint Ködöcske. 

— Ködöcske fölfali összes húsokat raktárbele — jegyezte meg 
Elke —, Jean-Claude is teszi ezt? 

— Nem, de lejáratja a helyet az ócska haverjaival, mint ez a 
pincér, meg alighanem még páran. Van két jó szakácsa, azokat 
megtartjuk, de a többiek repülnek, ha nem szedik össze magu- 
kat. 

— És ki fogja vezetni? — jutott Kissy eszébe a kérdés. — Azt 
mondtad neki, a helyeden ül. 

— Mario talál embert, ne aggódj. Amúgy megérdemelném, 
nem gondolod? — Vanessa arcán kisegérvigyor jelent meg. — 
Harminc százalékért vettem meg a részét. Mario eredetileg öt- 
venet szánt rá. 


Shoppingolás közben elmondták a történetet. Jean-Claude 
nyolc éve vette az éttermet, Mario akkor negyven százalékkal 
szállt be. Valójában nem egymaga, D"Aubissonékkal és más 
rokonokkal együtt. Az osztalékok azonban egyre csökkentek, 
amit Jean-Claude mindig külső okokra fogott, utoljára a gazda- 
sági válságra. Mario azonban egy ideje tudta, hogy Jean- 
Claude rosszul vezeti a házat, és amikor az ősszel ott járt, fel- 
szólította a barátját, hogy oldja meg a problémát, mielőtt el- 
úszik mindkettőjük befektetése. 

Vanessa most megvette Jean-Claude hatvan százalékát har- 
minc százalékért, vagyis az étterem teljes értékének tizennyolc 
százalékáért. Hogy ez pénzben mennyi, az majd akkor derül ki, 
amikor szakértővel fölbecsültetik az éttermet. 

— És kié lesz? — kérdezte Francoise, miután Niala elmondta, 
hogy a tizennyolc százalékot alighanem szintén többen adják 
Össze. 


— Teljesen mindegy. A családé. Kissy, gyere, ezt nézd meg! 
Minden befektetésünk hasznából az egész család részesedik va- 
lamennyire, akárkinek a nevén van. 

Kissy megnézte. Egy nagyon helyes kis sárga ruha volt, egy- 
szerű szabással. 

— Jól áll nekem a sárga? — kérdezte bizonytalanul, mert ez a 
szín még nemigen volt rajta. 

— Persze hogy jól. Gyerünk, próbáld föl! 

Kissy tehát ment és fölpróbálta. Ha azon múlik, hogy mi tet- 
szik meg valamelyiküknek, Mario már csak bankkölcsönből fi- 
zetheti ki azt az éttermet, mert nemcsak a D"Aubissonok, de 
egész Kisegérföld tartalékait fölélik. Szerencsére Niala mindig 
ésszel vásárol, Vanessa pedig úgy alkuszik, mint egy kis piaci 
kofa, nagy fülekkel. 


Kilépett a fülkéből, elhaladt a függönynél őrködő Elke mellett, 
bekanyarodott a polcsor végén és majdnem összeütközött egy 
fiúval. 

— Bocs — cincogta riadtan. 

— Bocs... jé, te vagy az? 

Kissy majdnem rávágta, hogy ő. Hiszen tényleg ő volt. De 
azért mégis várt egy pillanatot. Legalább tudja, ki kérdezi. 

A srác kétségkívül ismerős volt. Megverte már?... Nem, ak- 
kor tudná, milyen az arca, amikor az életéért könyörög. .. meg- 
van! Ez az a srác, aki Martinnek nevezi magát. A partiról. 

— Én vagyok -— felelte, visszanyerve nyugalmát. — Hát te? 

— Á, csak a barátnőmet kísértem el. Jól áll ez a ruha. 

— Kösz — felelte Kissy bizalmatlanul, bár ez kívülről nem lát- 
szott. Mit dicsérget ez más lányokat, amikor barátnője van? 

— Figyelj, gyertek el az újévi bulinkba. Elsején, este kilenc- 
kor. A macskát majd bezárjuk. 

Kissy valami csípős válaszon törte a fejét, de a zsebegér meg- 
előzte. 

— Azt hiszel, mi féljük magunkat pici macskától? Vanessa 
tudja hatalmas tigrincset is megverni. Nincsen neked akkora 
macskájad, hogy azt bezárni kell. 

A fiú lepillantott rá, és két kezét maga elé tartva negyvencen- 
tis távolságot mutatott kinyújtott mutatóujja közt. 

Lebiggyesztették a szájukat. 


— Kissy megverte már nagy behemós pasit — kérkedett a zseb 
—, nagyobbat, mint te láttál valamikor. 

A srác leguggolt hozzá. 

— És te kiket vertél meg, apróság? 

Elke fölpillantott Kissyre. 

— Apróság, az mi az, valami sértés? 

— Nem -— felelte ő gyorsan. — Csak azt jelenti, hogy kicsi 
vagy. 

— Haha! Kicsi? Tudok olyan rúgásat orrodra, hogy örökké 
fogsz nekem csókolsz kezet, gnádige Fráulein, hajolod padlóra! 

A fiú nevetett, de közben fölnézett Kissyre, akinek volt alkal- 
ma egy gyors szemvillanással figyelmeztetni: ne hergelje a kis- 
lányt, mert tényleg meg tudja csinálni. 

— Szóval te vagy az utánpótlás — nézett vissza a srác Elkére, 
aki megcsóválta a fejét. 

— Én nem. Én Elke Schneider vagyok Németország belőle. 
Olyan nevű, akiet te mondszol, nincsen is alapítvány közötte. 

— Hát ti hol maradtok? — jelent meg valahonnét Niala. — No- 
csak, Martin Lassalle, rég láttalak. 

— Szia. Éppen ismerkedünk ezzel a kis harciassal. Meghívtam 
őket az újévi bulinkra, és meg akarja verni a macskát. 

— Én nem mondtam, hogy meg akarjam verni — tiltakozott El- 
ke. — Nem kell bezársz macskájadat, annyit mondtam csak. 
Nem félünk mini macskákat, igaz, Niala? 

— Persze. Én már óvodás koromban föl-le sétáltam a lyuk 
előtt, és ha odajött egy éhes macska, jól orrba vágtam. Nem, 
köszi, már megvan a programunk szilveszterre. 

— De ez egy nappal később van -— felelte a srác, végigfuttatva 
tekintetét Nialán. — Elsején. Este kilenckor. Csinos lányoknak 
ingyenes a belépés. 

— És csinos lányok pasijának, aki tudja borzalmas pofontokat 
adni, ha mereszted nagy szemeket csinos lányok formájaira? 

A fiú lepillantott és megcsóválta a fejét. 

— Te mindenképpen verekedni akarsz, látom. Hát nézni csak 
szabad! 

— Aha! Tudom én, ismerek pasiakat. Kis nézegetőzés, kis 
tánc, kis Branntwein, kis séta hátsó szoba irányra, kis duma fü- 
lekbe! 

A fiú elgondolkodott. 


— Végül is nem rossz ötlet. Elhozhatjátok őt is — biccentett a 
zsebegér felé —, majd fölkérem táncolni. 

Elke lépett egyet előre, de Kissy nagyon gyorsan elkapta a 
karját. 

— Állj meg! — Maga felé fordította a kislányt. — Csak hülyés- 
kedik veled, hogy lássa, ugrasz-e. De nem tudja, hogy csak- 
ugyan életveszélyes vagy. Túl gyorsan eljár a kezed. 

Elke ragyogó tekintettel nézett föl rá. 

— Én tudom, hogy ő csak ugrati zsebegeret. Igazán nem is 
akartam nagyot ütni, csak... mondjuk... szoknya. 

Kissy pislogott. 

— Szoknya? 

— Legfeljebb. Az nem nagy ütés ekkora srác bele, igaz? 

Kissy Nialára nézett, aki tanácstalanul felhúzta a szemöldö- 
két. 

— Zsebike, a szoknya, az egy ruhadarab — kezdte magyarázni 
Niala. 

— Tudom! — felelte a kicsi vidáman. — Ott lógik! — mutatott 
egy sor szoknyára vagy öt méterrel távolabb. — Akkorát ütöt- 
tem csak volna, hogy odáig repülje magát! 


Nem, a meghívást nem fogadták el, köszönték szépen. Szil- 
veszter délutánjától másodikán reggelig megállás nélkül tartott 
az egérbuli a panzió aulájában. Persze időnként ledőltek egy ki- 
csit, legalábbis voltak, akik igen. Az éjfelet együtt köszöntötték 
az összes kisfülűvel, aztán azok többsége meg a zsebek az éj- 
szaka folyamán elmentek aludni. De nyolc órakor Elke úgy 
robbant közéjük, mintha nem hat órát aludt volna, hanem tizen- 
kettőt, és azonnal menni akart zsebtolvajt fogni. Időbe telt 
meggyőzni, hogy a zsebtolvajok megverése nem tartozik a ha- 
gyományos újévi népszokások közé; egyszer így esett, de ez 
véletlen. Úgyhogy a kislány benyakalt egy kis üveg kólát, evett 
két szendvicset, és már szaladt is a táncparkettre. 

Kissyék csak délelőtt tízkor feküdtek le három órára, bár ab- 
ból csak kettőt töltöttek alvással. Aztán visszamentek bulizni 
ők is. 

A legjobban a mikrók bírták a gyűrődést. Újév napját végig- 
nyüzsögték, s már huszonhat óra telt el az újesztendőből, ami- 
kor Vanessa először ásított egyet. Nimby rögtön odalépett hoz- 


zá, magához vonta és suttogni kezdett a fülébe. A kislány mo- 
solyából Kissy azonnal kitalálta, hogy mit. Úgyhogy ő is bele- 
súgta Martin fülébe ugyanazt, és pár perc múlva le is feküdtek, 
bár aludni nem nagyon értek rá. 

— Kíváncsi lennék, mit talált ki Nimby — mondta Kissy, kézbe 
véve egy narancsleves palackot. 

— Azt mondtad, ágyba akarta vinni a kisegeret — felelte Mar- 
tin. 

— Persze, de konkrétan? 

— Konkrétan is megmutatom, ha megittuk a narancsot. 

És meg is mutatta, de Kissy biztos volt benne, hogy Nimby 
nem erre akarta rávenni a kislányt. Ők még nem tartanak itt. 
Vanessa régesrégen eldöntötte, hogy mikor fogja igazából oda- 
adni magát Nimbynek. Mármint évekkel ezelőtt is eldöntötte 
már, de akkor az volt a döntés, hogy , soha". Azóta van egy új 
döntése, amiben egy konkrét évszám szerepel. Kissy meg volt 
erről győződve. Vanessa talán még a hónapot és a napot is tud- 
ja már. 

Sokkal később, amikor rájött, hogy mi is az a dátum, Kissy 
visszagondolt erre a reggelre, kétezer-tizenegy második napján, 
amikor álmosan feküdt Martin mellett, és megsejtette az igaz- 
ságot. 


Félórával az éjféli visszaszámlálás előtt a Schneider család ott- 
hagyta őket két percre, és három nagy papírdobozzal tértek vis- 
sza, amiket letettek az asztalokra. Johann felemelt kézzel kért 
figyelmet. 

— Nálunk otthon az a szokás, hogy ilyenkor malacot eszünk. 
Szerencsét hoz. Arra gondoltunk, legyen mindenkinek szeren- 
cséje jövőre, ezért bőséges készletet hoztunk belőlük. Minden- 
kinek jut. Gyertek! 

Tényleg mindenkinek jutott, a dobozok tele voltak szépen so- 
rokba rendezett, pici marcipán malackákkal. Minden egér és 
kisfülű kivett egyet, és lelkes röfögéssel elfogyasztotta. Azaz- 
hogy a kisfülűek nem mind röfögtek, csak az egérszerűbb fiata- 
lok, Blanche-ék, Andreas, Jean, Vanni. De ők röfögtek az idő- 
sebbek helyett is. Nimby nagyon élethűen röfögött, Martin nem 
annyira, de jobb is, ha csak ők ketten tudják, hogy Martin 
mennyire disznó. 


Most, ahogy egymás mellett feküdtek, Kissy elégedetten álla- 
pította meg, hogy az egere idén éppoly gyakorlott, szakavatott 
disznó, mint az óévben. Ezt meg is mondta. 

— Valaha kifogásoltad ezt a tulajdonságomat. 

Kissy összeráncolta a homlokát. Ő? Csakugyan? Igen, valami 
tényleg rémlik halványan, a múlt messzeségéből. 

— Nem gondoltam komolyan. 

— Dehogynem, csak jól hangzik. 

Kissy bólintott. Valóban. 

Martin felkönyökölt. 

— Tudod mit, egérke? Állapodjunk meg. Én sose fogom hely- 
teleníteni, hogy te kisegér létedre pacsirta vagy, te pedig elfo- 
gadsz engem disznónak. 

Kissy nevetett. 

— Egy feltétellel. Most rögtön. 

— Mi rögtön? Pacsirta? 

— Disznó! 

Martin fölé hajolt. 

— Megegyeztünk. 


A pacsirtaság most jött, ezen a szilveszteri egérbulin. Minden- 
féle korszakból való számokat játszottak, némelyiket többször 
is, ha tetszettek a társaságnak. Blanche hozott pár klassz olasz 
számot a gyerekkorából, többségüket ők is ismerték, kisegér lé- 
tükre. Az egyiket Kissy másodszori hallásra már együtt énekel- 
te a lemezzel. 


Che confusione 

sara perché ti amo 

e un" emozione 

che cresce piano piano 
stringimi forte 

e stammi piu vicino 

se ci sto bene 

sara perché ti amo... 


Minden szavát értette, és egy pillanat alatt megtanulta. Akkor 
éppen nem táncoltak, néha szünetet is kell tartani, és önfeledten 
dalolta ő is. Meg még egy csomóan. De amikor a számnak vé- 


ge lett, valaki hátulról a vállára tette a kezét. Kissy nem nézett 
föl. Éppen inni készült, és itt úgysincs macska. 

— Hé, egérke — mondta Niala. — Hiszen te tudsz énekelni. 

Kissy kezében megállt a pohár. Ő? Énekelni? 

Mindig is énekelt, amióta az eszét tudta. De kizárólag a zu- 
hany alatt és porszívózás közben. Határozott meggyőződése 
volt, hogy olyankor mindenki tud énekelni. 

Most, három és fél év közös egérkedés után, egyszer csak ki- 
derült, hogy ő máskor és máshol is tud. Neki fogalma se volt 
róla, de Niala nagy fülei kiszűrték a kórusban az ő hangját, és 
hirtelen napvilágra került, hogy ő tud énekelni. Nem mintha 
bármikor gyakorolta volna vagy ilyesmi. 

Nyilván azért nem derült ki, mert a zuhany alatt vagy egyedül 
van, vagy a száját inkább csókolózásra használja; a porszívót 
pedig náluk régóta madame Faubourg vagy valamelyik mikró 
kergeti. Ő maga csak ritkán veszi kézbe, de akkor azért, mert 
egyedül van, tehát nem hallják énekelni. 

Most hallották. Más számokat is énekelt a lemezzel együtt, de 
csak egérkórusban. Egyedül nem akart, hogy mindenki őt bá- 
mulja. Így is megnézték, mintha akkor látták volna először. 


Io canto al ritmo 

del dolce tuo respiro 
e primavera 

sara perché ti amo. 
Cade una stella 

ma dimmi dove siamo 
che te ne frega 

sara perché ti amo 


— dúdolta Kissy a táskáknak, miközben szép sorban behúzta a 
cipzárakat. Egy órán belül indulnak. Es együtt fognak repülni, 
ahogy a refrénben is van: 


E vola vola si sa 
sempre piu in alto si va 
e vola vola con me 

il mondo e matto perché 
e se l amore non ce 
basta una sola canzone 
per far confusione 

fuori e dentro di te. 


A téli szünetnek itt van a 
VÉGE. 


De a dal, az iskolaév, a shindyvadászat, minden folytatódik. 


15. 


A KLUB 


Che confusione 

sara perché ti amo 

e un "emozione 

che cresce piano piano 
stringimi forte 

e stammi piu vicino 

se ci sto bene 

sara perché ti amo... 


Kissy megkönnyebbülten abbahagyta a dudorászást és belé- 
pett a kapun. Dacból énekelt, az időjárás ellen egy igazi nyári 
dalt. Mert nemrég megnézték a filmet is, amiben a szám szere- 
pel, folyton szól benne. 4 csitri, az a címe, Charlotte Gains- 
bourg játszik benne, és nyár van. Állandóan. Mármint a filmen 
csak pár nap telik el, de több egérnemzedéknyi idővel ezelőtt 
forgatták, és nekik még mindig nyár van. Itt bezzeg... 

Fölballagott az emeletre, a kabátját kinyitotta, le is vette köz- 
ben, de az egérfüles sapkát a fején hagyta. A srácok imádják 
ezt a sapkát, azt mondják, végre igazán olyan benne, amilyen- 
nek lennie kell. 

Belépett az osztályba, fölakasztotta a kabátját, aztán levette a 
sapkát is, besöpörve egypár mosolyt. Bár nem sokan moso- 
lyogtak, még abból a kevésből sem. Tíz embert számolt meg az 
egész osztályban, és a folyosó 15 majdnem kongott az üresség- 
től. Azért jöttek még ketten, amíg a helyére ment. 

— Lesz ez még rosszabb is — jósolta Sylvie Sandrine-nak. 

Sandrine megcsóválta a fejét. 


— Ha még néhányan kiesnek, bezárják a sulit a járvány végé- 
1g. 

— Fenét zárják — mondta Jacgues. — Össze fogunk gyűlni min- 
dennap, és átadjuk egymásnak a bacijainkat. 

Kissy vállat vont. Neki ugyan mindegy. Ő úgyse kap el sem- 
mit. Voltak már fertőző betegségei, hogyne lettek volna, de 
még a Jerry-kiképzés előtt. Azóta olyan, mint az acélrugó, el- 
lenáll mindennek, őt nem teríti le semmiféle betegség. És kü- 
lönben is beoltották. Egy hete egész Kisegérföld megkapta az 
oltást, mármint nem testületileg, mindenki a saját orvosától, de 
megkapták. A kisfülűek is. Igazából miattuk kellett az oltás, 
mert ők nincsenek úgy megedzve, mint a kisegerek, őket be 
kell oltani, de hát minden kisfülű állandóan egy légtérben van 
az egerével, csak úgy ér valamit az oltás, ha ők is fölveszik. 
Úgyhogy bementek a rendelőbe Martinnel és megszúratták ma- 
gukat. Marie néni és Étienne bácsi is ágynak esett influenzával, 
D"Aubissonék vállalták az ápolásukat, így még nagyobb a fer- 
tőzésveszély. 

Ezért aztán csak bólintott, amikor Jacgues megkérdezte: 

— Te persze azokat is meg tudod verni, mi? 

Mármint a bacilusokra gondolt persze. 

— Mindenkit meg tud verni — szögezte le André. — És el van 
rontva a napja, ha nem verhet laposra valakit. 

Kissy mosolygott és a mikrólányra gondolt, akinek csak- 
ugyan egyik életcélja, hogy minél többet verekedhessen — de 
neki sincs elrontva a napja, ha ez hiányzik belőle. Mert vagy 
ott lehet Beaulieu-ben, azon a helyen, amit a legjobban szeret a 
világon, vagy itt északon, Nimbyvel, akit a legjobban szeret a 
világon. Amióta D" Aubissonék hazavitték, talán egyszer töltött 
hosszabb időt a városától távol és a kedvese nélkül: amikor 
meglátogatta Jean-Fran családját. Egyébként akárhol járt, 
Svájcban, Németországban, a nyári túrájukon, mindenhol ott 
volt az egere. Így aztán Vanessa napjai sosincsenek elrontva. 

Ekkor belépett madame Croissant, elkezdődött az óra. Igazá- 
ból Croisant-nak hívták, egy s-sel, de az osztály kijavította. 
Eggyel semmi értelme, kettővel viszont meg lehet enni. 

Kissy sóhajtott és megpróbált odafigyelni Afrika élővilágára. 
Alapjában véve igazán érdekes téma, Afrikában csupa izgalmas 
állat él, oroszlán, tigris, elefánt, zsiráf, de azok az állatok, amik 


őt legjobban érdeklik, nem Afrikában vannak. Mármint ott is 
élnek persze, Vanessa megmondta, hogy a világon mindenütt 
van belőlük, de őt nem testületileg az összes érdekli, csak az a 
kilenc példány, akiket már hetek óta nem látott. És egyhamar 
nem is fog. Borzasztóan rá kell hajtani a tanulásra, ha a felüle- 
ten összejönnek, akkor is többet beszélnek a tantárgyakról, 
mint shindykről és sajtokról együttvéve. Ami kész tragédia. A 
lányok nem jönnek el napokra, amíg a két beteget ápolják. Te- 
hát Pi is marad, és akkor már Angéligue is, aki lehet, hogy 
egyébként se jöhetne, annyi a munkája. Georges azt mondta, 
még legalább fél év, de talán egy egész is, mire eljutnak odáig, 
hogy működő vállalkozássá álljanak össze és megpihenhesse- 
nek a babérjaikon. 

Valamit lendít a dolgon, hogy együtt fognak működni a Mo- 
rin céggel. Kissy nem, de Vanessa találkozott a vér szerinti ro- 
konaival a szünetben, és mutatott pár tervrajzot valamilyen 
szerkezetekről; Kissy már rég letett arról, hogy megpróbálja 
megérteni. A repülés biztonságán akarnak javítani, neki ez 
elég. Szóval kötöttek egy ideiglenes megállapodást, és néhány 
alkatrészt Morinék fognak szállítani nekik, ha nem jön közbe 
semmi. 

Az íle-de-france-i egerek valamivel könnyebben össze tudná- 
nak jönni, de már két hete ők se találkoztak. Valahogy nem az 
igazi, ha csak a csapat fele van együtt. Pontosabban ötvennégy 
százaléka, számolta ki gyorsan fejben. Hat osztva tizeneggyel 
az nulla egész öt, négy, öt, négy, a végtelenségig. Végtelen sza- 
kaszos tizedes tört. Szerette ezeket a törteket, jól el tudott ját- 
szani velük. A héttel való osztás például csupa ilyet ad. Tíz 
osztva héttel az egy egész négy, kettő, nyolc, öt, hét, a végte- 
lenségig. Tizenegy osztva héttel az ugyanennyi, csak a tizede- 
sek nem a négyessel kezdődnek, hanem az ötössel. Tizenkettő 
osztva héttel az... 

— Tigris — kapta föl a fejét hirtelen, mert a nevét hallotta. Fo- 
galma se volt, mi lehetett a kérdés, de ösztönösen bemondott 
egy választ. Hátha jó. De a tanárnő arcát látva rögtön érezte, 
hogy nem. Nem lehet jó. 

— Tigris — bólintott madame Croissant. — Értem. Nem csodá- 
lom, hogy Afrikáról is egyből a macskák jutnak eszedbe. — Az 
osztály fölkuncogott. — Afrikában azonban nem él tigris, ezért 


próbáljuk meg másképpen megközelíteni a kérdést. Valaki 
más, aki netán jelen volt az eddigiek során? 

Sylvie jelentkezett és bemondta, hogy a Kalahári-sivatagban. 
Kissy nem tudta meg, mi volt a kérdés, de nem is érdekelte. 
Tessék, ez az ő formája. Pont olyasmire gondolt, ami tan- 
anyag... csak nem ebből a tantárgyból... erre ráfarag. 

Lehajtotta fejét, hogy a homlokára hajoljanak nagy fülei, és 
sóhajtott. A tavaszi szünet még felfoghatatlanul messze van. 
Ha eljön egyáltalán. 


Eljött! Végre! Szünet! Vakáció! 

Kissy kirohant a többiekkel a virágokkal telehintett rétre, él- 
vezve a napsütést, a madarak csicsergését, a finom meleget. 
Egy pillangót kezdett kergetni, futott utána, csattogjanak csak 
nagy fülei, és... egyszer csak bent volt az erdőben. Óriási fák 
között haladt, egyre nagyobb sötétben, és sehol se látta a többi- 
eket. 

Hirtelen neszt hallott, lépteket a fű között. Gyorsan elbújt egy 
fagyökér alá, még éppen idejében, mert a fa mögül kilépett egy 
macska. Puha léptekkel haladt el egészen közel, Kissy igyeke- 
zett összehúzni magát, amilyen kicsire csak tudta, lesunyta fü- 
leit és behúzta farkincáját. De a macska egyszer csak megállt 
és visszafordult. Kissy tudta, hogy megérezte az ő szagát. Két 
lépéssel odaért hozzá, megállt fölötte és lenézett rá. Kissy föl- 
bámult a baljós tekintetű, nagy zöld szemekbe, és tudta, hogy 
ebből a helyzetből bármi áron ki kell dumálnia magát. 

— Szép cica — nyögte —, jó cica... 

Az óriási macska közelebb lépett, fölébe magasodott és kitá- 
totta a száját. Kissy elszántan odaugrott a konyhaszekrényhez, 
kirántotta a fiókot, fölkapott egy cicakonzervet, feltépte és ki- 
öntötte a tálkába. A kiscica fölpillantott Kissyre és a lábához 
dörgölőzött. 

— Kösz — mondta, és hozzálátott. 


— Azt mondta, hogy kösz? 

— Azt. 

— És megette a konzervet? 

— Azt hiszem. Mindenesetre engem nem evett meg. 


— Én miért nem álmodok sose ilyeneket? — kérdezte Martin, 
felkönyökölve Kissy mellett. 

Ő tanácstalanul vállat vont. Honnan tudhatná, hogy bárki bár- 
milyeneket miért álmodik? Beleértve saját magát is? 

— Másmilyet nem álmodtál? 

Kissy tűnődött pár pillanatig. 

— Azt hiszem, nem. Többre nem emlékszem. 

— Kár. Álmodhattál volna olyat, amilyet én, az sokkal jobban 
tetszett volna. 

Kissy elmosolyodott. 

— Meséld el te is az álmodat. Vagy mutasd meg a gyakorlat- 
ban, hogy játszódott le. 

— Oké — mondta az egere, azzal megfordult és kihúzta az éjje- 
liszekrény fiókját. Kissy elégedetten nyújtózott egyet. Annak is 
megvan az előnye, ha szombat reggel nincs a ház tele kisege- 
rekkel. 

— Hé — mondta Martin, és visszafordult, kezében a dobozzal. 
— Ez üres. 

Kissy pislogott. Aztán még egyet, mert a doboz a pislogás 
után is üres maradt. 

— Legutóbb még nem volt az. 

— Akkor valaki titokban dézsmálja a készleteket. 

Kissy vigyorgott. 

— Fenét, csak mi nem bírunk magunkkal. Számolj utána, hány 
darabot használtunk el a héten, stimmelni fog. 

— Nagyon kicsi számok jönnének ki — állította Martin. — Most 
mihez kezdjünk? 

— Részletes rekonstrukció helyett be kell érned egy egyszerű- 
sített demonstrációval — felelte Kissy. — Reggeli után pedig el 
kell surrannunk bevásárolni. 

— Ez is azért van, mert túl sokat tanulunk. 

— Éppen attól fogy ennyire, hogy mást is túl sokat csiná- 
lunk... 

— Nem erre gondoltam. Ha nem tanulnánk ennyit, akkor most 
itt lennének a többiek, és én átsurrannék valamelyikükhöz köl- 
csönkérni. 

— Vagy éppen ők állnának sorban az ajtónk előtt, hogy mi ad- 
junk kölcsön — nevetett Kissy. 


Persze nem a patikába mentek, a sajtbolt közelebb volt. Elke 
egy ideje már így hívta az otthoni üzleteket, és a télen Beau- 
lieu-ben is meghonosította a szakkifejezést. Sajtbolt minden 
olyan hely, ahol árulnak sajtot. Függetlenül attól, hogy még 
hányféle egyéb dolgot árulnak. 

Vettek négy évszakos Michelin radiált, és hazafelé indultak. 
Nem volt kedvük sokáig időzni az utcán, ahhoz túl vacak volt 
az idő. Hideg volt, valamilyen bizonytalan állagú csapadék sze- 
merkélt fentről, épp csak a szél nem fújt, hálistennek. 

— Majd ki kell próbálni, hogy jót vettünk-e — mondta Martin. 

Kissy bólintott. 

— Minél hamarabb, hogy visszavihessük, ha garanciális prob- 
lémák adódnának. 

Kissy bólintott. Kétszer is. 

— Gyorsan kipróbáljuk, még kajakészítés. . . 

Kissy bólintott, nem várva meg az , előtt" szót. De a szó nem 
is hangzott el. Kissy tett még pár lépést, aztán visszanézett az 
egerére, aki egyszer csak megállt a járdán és valamerre nézett. 
Kissy követte a tekintetét. Macska? Shindy? 

Füstoszlop kanyargott a szemközti ház fölött. 

— Hideg van. Fűtenek -— tippelte Kissy. 

— Tábortűzzel? Gyere, egérke! 

Átszaladtak az úton, Martin bakot tartott, Kissy pedig fölhú- 
zódzkodott a falra. Körülnézett. 

— Nem ég a ház. A füst mögüle jön. 

— Akkor mássz föl! 

— Nem, szerintem ez a szomszéd ház. Mármint a másik utca- 
belt. 

— És? Meg akarod kerülni az egész tömböt? 

Nem, gondolta Kissy, végül is nem akarja. Hátha nincs oda- 
bent cica, gondolta, amíg fölkapaszkodott és lenyújtotta a kar- 
ját Martinnek. Leugrottak a kertbe és átrohantak rajta; nem ta- 
lálkoztak senkivel, nem volt se házigazda, se cica, még kutya 
se. 


Igen, a füst a párhuzamos utcából nyíló házból jött, nyomban 
látták, ahogy fölmásztak a két telek közötti falra. Leugrottak, 
megkerülték a ház sarkát, és ott volt az ablak, amin a füst öm- 
lött kifelé. Nem az a sűrű, koromfekete füst, mint a filmeken, 


de füst. Kissy a telefonjáért nyúlt, de nagy füle elkapta az egere 
hangját, amint a hollétüket magyarázza. Tehát ő már beszél ve- 
lük. 

Közelebb ment, megpróbált bekukucskálni az ablakon, és 
rögtön eszébe jutott, hogy azt nem lenne szabad, E. T. is hogy 
járt miatta, de most mégis muszáj. Az ablakon kitóduló füst 
egyenesen fölfelé szállt, így elég közel tudott menni, de látni 
semmit se látott odabent. Fényt se. Ha lángok is lennének, va- 
jon látszanának a füstön át? Nem biztos. Lehet, hogy nem is 
ebben a helyiségben van a tűz, hanem a következőben, csak itt 
van nyitott ablak. 

Megkerülte a ház következő sarkát és rátalált az ajtóra. Ki 
merje nyitni? A kilincshez közelítette a kezét, nem érzett mele- 
get, így óvatosan megérintette. A kilincs hideg volt. Vajon ez 
azt jelenti, hogy ha kinyitja az ajtót, akkor nem robbannak ki 
lángnyelvek az épületből? Nem lehet tudni. Lehet, hogy ezzel 
okoz olyan huzatot, ami szétviszi a házban az égő anyagokat. 

— Ne nyisd ki — szólalt meg Martin a sarokról. 

— Nem nyitom ki. Jönnek? 

— Azonnal itt lesznek. Nyissunk inkább kaput. 

Kissy bólintott és futottak a kapuhoz. Persze zárva volt. Mar- 
tin próbaképpen megpördült és hatalmasat rúgott a zárba, de az 
kitartott. 

— Ez rendesen meg van csinálva. Mindegy, a tűzoltóknak 
semmiség lesz. 

— De akkor mi mihez kezdjünk? — nézett rá Kissy. 

— Meg kellene nézni, van-e odabent valaki. 

Kissy visszafordult. Most vette észre, hogy az ajtó fölötti ré- 
sen is szivárog a füst. 

— Ha megnézzük, akkor már biztosan lesz odabent valaki. A 
tűzoltóknak oxigénpalackjuk is van, meg tűzálló ruhájuk. Én 
nem megyek be. 

S mire ezt kimondta, a távolból már hallották is a szirénát. 


A tűzoltók hamar megküzdöttek a kapuval és benyomultak a 
házba. Az egerek nem követték őket, nem is engedték volna és 
kedvet sem éreztek hozzá. Akármi lehet odabent. Inkább ki- 
mentek az utcára és igyekeztek olyan helyet találni, ahol nem 


lép rájuk senki. Elsurrantak a hatalmas piros tűzoltókocsi mel- 
lett. 

— Hát már megint te vagy az — hallatszott valamerről, és Kis- 
sy nem kereste a hang forrását. Nem mintha fölismerte volna, 
de nem sok tűzoltóval találkozott életében. Egy pillanat múlva 
oda is lépett hozzájuk a szőke srác. — Most mit törtél össze? 

— Semmit — felelte Kissy dacosan. — Azóta csak egy netes 
molesztálót fogtunk, de annak is csak egyetlen pof. .. 

Elharapta a mondatot, mert megszólalt a rádió. 

— Leállhattok, minden rendben, lokalizáltuk. 

— Vettem — felelte a srác, és intett egy-két embernek, hogy 
hagyják abba, amit csinálnak. — Konyha? 

— Konyha bizony. Az emberünk fölrakta a kaját és elaludt. 
Nem nagy a kár, csak most kezdett lángra kapni. De ha kicsit 
később érünk ide... 

— A férfi? 

— Hubert már vizsgálja. A hátsó szobában aludt, itt elég tiszta 
a levegő, nem sok füstöt kaphatott. Viszont nagyon részeg. 

Kissyt elfutotta a méreg. Sarkon fordult és elindult. Martin 
habozás nélkül melléje szegődött. 

— Hé... várjatok már, Alapítvány, hallod? 

Kissy megállt. Félig fordult csak meg. 

— Mit akarsz, Tűzoltóság? 

— Most mi bajotok van? 

Kissy sóhajtott. Nem nagyon volt kedve elmagyarázni. De 
Martin nemhiába volt vele olyan régen, idén már négy éve lesz. 

— Ide hallgass. Mi megmásztunk két kőfalat, magánbirtokot 
sértettünk, hogy egy vadidegen segítségére siessünk, erre kide- 
rül, hogy csak bepiált. Hát nem örülünk. 

— Aha, viszont meghalhatott volna, ha ti nem jöttök. Nekünk 
ez a buli többe van, ugye nem várod, hogy sajnáljalak? 

— Nem várom -— felelte most Kissy, mégiscsak megfordulva. — 
Nem is panaszkodtunk neked egy szóval se, hogy mi nagyobb 
tüzet szerettünk volna, sikoltozó kisgyerekekkel, csak elballa- 
gunk a naplementébe. Mert itt már nincs ránk szükség, arra pe- 
dig nem vagyunk kíváncsiak, hogy hoztok ki egy piást hord- 
ágyon, mint drága kincset. 

— Szigorú vagy — mondta a srác, és leült a tűzoltókocsi hátsó 
lökhárítójára, ami olyan széles volt, hogy kényelmesen elfért 


rajta. — Nem az a feladatunk, hogy megítéljük az embereket. 
Csak az, hogy megmentsük őket. 

— Nektek igen — bólintott Kissy. — De nekünk nem. 

— És mi van a múltkori ürgével? Az életedet kockáztattad ér- 
te, pedig nem tudtál róla semmit. És ha ő se rendes ember? Ha 
esetleg éppen azért lett beteg, mert ivott? 

Kissy dühösen kinyitotta a száját, hogy válaszoljon ennek a 
szemtelen alaknak. Meg akarta neki mondani, mert igenis tudja 
meg... 

Aztán becsukta a száját megint. Hirtelen rájött, hogy nem tud 
neki mit mondani. A srácnak igaza van. 


De azt akkor is meg kellett állapítaniuk, hogy a tűzesetet épp- 
oly unalmasan intézték el, mint annak idején az erdei rablókat, 
mármint első alkalommal, amikor Kissy egyedül volt. Betör- 
hették volna az ajtót és elszánt harcot vívhattak volna a meny- 
nyezetig csapó lángokkal. A hátukon vonszolhatták volna ki a 
pasast és a karjukban a csecsemőt. 

— Nem is volt csecsemő — próbálta Kissy lehűteni Elkét. 

— De akkor lett volna is! És kismacska. 

— Kis... micsoda? 

— Macska! Tudod, kicsi, hegyes fülekű, szőrösös. . . 

— Tudom, hogy néznek ki. De zsebike, mi egerek vagyunk. 

— És akkor már ki se is mentsed égőházbelőle kicsi síró macs- 
kájat? 

Kissy zavartan megvakarta az orra tövét. De. Nyilván kimen- 
tené. 

— Természetesen valamennyien kimentjük az égő házból a 
macskát is — sietett a segítségére Niala. — Aztán persze belénk 
harap, amiért összekócoltuk a bundáját, mi pedig orrba vágjuk, 
és csakhamar tömegverekedés tör ki a tűzoltóautó alatt, egerek 
kontra macskák, tizenhárom menetben, két hosszabbítással. 
Most viszont lássunk a tananyaghoz, gyerekek, mert elmegy a 
nap és nem végzünk semmit. 

Igen, ez volt a másik nagy baj amellett, hogy nem lehettek 
együtt fizikailag. Hiába voltak együtt legalább a felületen, az 
idő nagy részét a közös tanulás töltötte ki. Persze még mindig 
sokkal jobb volt, mint egyedül tanulni, sokat nevettek, játszot- 
tak azalatt is. De hát ők verekedésre vágytak, ha nem shindy- 


vel, legalább egymással, és a legtöbbjüknek alig jutott belőle. 
Ők Martinnel legalább egy héten egyszer-kétszer összecsaptak, 
ha csak egy félórára is. Beaulieu-ben a négy egér közül kettő- 
nek-háromnak csak-csak jutott ideje edzeni egy kicsit. Elkének 
ott volt Franz, Chantal és Jennifer is tudott néha találkozni és 
váltani néhány ütést. De Nimby és Francoise teljesen partner 
nélkül maradt. 

Hát, gondolta Kissy, átadva magát az első világháború örö- 
meinek, Niala már megint meghatározott egy alapelvet. A 
Megmentjük A Macskát Is Elve. Persze, ő se akart a sorsukra 
hagyni védtelen kiscicákat. Akkor már a piásokat inkább. De 
hát ugye ösztönök is vannak a világon, és ha macskát látnak, el 
szoktak bújni, nem pedig fölkapni a ragadozót és kirohanni 
vele. Az is igaz mindazonáltal, hogy a dolog sosem fog kide- 
rülni, mert nem találkoznak égő házban se macskával, se senki- 
vel. Ők igazán bátor egerek, de mindennek van határa. Abba a 
házba nem azért nem mentek be, mert annyira bővelkedik az 
életük izgalomban, hogy ez már fölösleges parádé lett volna; 
szó sincs róla. Az életük határozottan unalmas. Azért nem 
mentek be, mert nem ment el az eszük. 


Soha senki nem gondolta végig a Jerry működésének legalap- 
vetőbb problémáját, döbbent rá Kissy, mialatt helyet keresett 
magának. Kiválasztotta a bejárathoz legközelebb eső asztalt, és 
elővett egy színes magazint. Kinyitotta, de persze nem olvasott. 

Mostanában szinte semmit se tudnak edzeni, mert a tanulással 
vannak elfoglalva — ez rendben van. Elég jó kondiban vannak, 
padlóra tudnak küldeni egy shindyt kihagyott edzésekkel is. A 
Jerry-morzét, az X-kódot álmukból riasztva is fújják, a zsebek 
is géppuskagyorsasággal morzéznak már. A felkészülésük ré- 
gesrég tökéletes. Nincs abból probléma, ha most a tanulásra 
koncentrálnak. 

Kivéve ha bejön egy riasztás és rohanni kell. 

Erre sose gondolt senki. Megesett már, ha jól emlékszik, az 
Areva-toronynál, hogy iskolában voltak, amikor sikoltozni kez- 
dett a telefon, de akkor ez még könnyebb volt. Akkor még nem 
is ide járt, no meg négyen voltak egerek az osztályból, ha a ta- 
nárok akadékoskodnak, kettő ott maradhatott volna megverni 
őket, míg a másik kettő kisurran. 


De az akkor volt, most pedig most van. És madame Crois- 
sant-nak egyáltalán nem tetszett már az sem, hogy óra közben 
megszólal a mobilja. . . 

— Jó napot — pillantott föl. — Egy csokis sütit és egy kólát le- 
gyen szíves. 

...az a visítás pedig pláne nem, amit a Cirrus csapott, ő pedig 
alig tudott az üzenetre figyelni, mert madame Kifli kiverte a 
balhét, hogy ez egy iskola és nem rendőrség. Aztán úgy kellett 
kicseleznie, mert állandóan közte és az ajtó között lépkedett, és 
azt hajtogatta, hogy Kissy nem megy sehová. Kissy pedig még- 
is ment. Ebből még kellemetlenségei lesznek, de hát mindegy, 
nincs mit tenni. Az alapítvány vállalta, hogy megfékezi a shin- 
dyket, szavuknak kell állni. A facebookos alkalmazást kimon- 
dottan úgy hirdették, hogy igazi bűnüldöző szervezet van mö- 
götte, ami lecsap a shindykre. 

Azazhogy hirdetni persze nem hirdették, hagyták, hogy száj- 
ról szájra terjedjen a híre, facebookos módra, megosztásokon 
át. A Cirrus most már úgy van beállítva, hogy a helyszínhez 
legközelebbi egeret riasztja. 

A taxiban elolvasta az üzenetet a Jerry telefonos felületén. 
Fényképek is voltak hozzá, hiszen a forrás a Facebook. 

Guillaume D7Arcy, tizennégy éves, lakik Versailles-ban, ta- 
lálkára hívta Marie-Cathérine-t (családnév nincsen, csak min- 
denféle cirkalmak), tizennégy éves, lakik ugyanott. A gyanú 
okai. Egy. Beszélgetésükben szexről is szó esett, a log mellé- 
kelve. Kettő. Guillaume arcképére a Tineye hat találatot ad, 
részben külföldi szerverekről; mellékelve. Pont, több ok nem 
volt. 

A Tineye zseniális szolgáltatás, a Dzsinn ötlete volt, hogy ve- 
gyék bele. A rendes képkeresés fordítottja. Normális körülmé- 
nyek között valamilyen témakört, kulcsszót ad meg az ember, 
és arra kap képtalálatokat, amik vagy hasonlítanak egymáshoz, 
vagy nem. A Tineye-nak viszont nem szavakat kell megadni, 
hanem egy képet, és megkeresi annak további előfordulásait a 
neten. Akkor is megtalálja őket, ha megváltoztatják a felbon- 
tást, belevágnak a képbe, rárajzolnak valamit, akármi — tehát 
remekül alkalmas képek eredetijének fölkutatására. Az embe- 
rek a Dzsinn véleménye szerint — és ezzel Nimby is egyetértett 
— nem szokták a facebookos arcképüket máshol is közzétenni, 


legfeljebb még a saját honlapjukon, esetleg a munkahelyükén, 
ilyesmik. Híres emberekkel persze más a helyzet, de egy shin- 
dy se fogja híres embernek álcázni magát — hisz melyik gyerek 
hinné el, hogy egy világsztár pont ővele akar találkozni egy 
cukrászdában? 

A Tineye megtalálta Guillaume arcképét egy amerikai fiúról 
szóló cikk több változatában. Kissy nem volt kíváncsi arra, 
hogy miért írtak cikket a fiúról, beérte a ténnyel, hogy a képet 
lopták. Guillaume nem így néz ki, tehát hazudik. 

Naná, hogy ő hozta szóba a szexet. A szövegből úgy tünt, 
már korábban is volt köztük szó ilyesmiről, és Marie-Cathérine 
nem is nagyon húzódozott. De egyelőre csak abba egyezett be- 
le, hogy megigyanak együtt egy kólát, aztán majd eldönti-e, 
hogy tetszik-e neki a srác. Szerelemről nem beszéltek. 

Marie-Cathérine szőke volt és gyerekforma. Kislányos, lapos 
mellek, kölykös vigyor. Kissy kapásból lefordította a nevét an- 
golra és az Olsen fedőnevet adta neki, Mary-Kate Olsen után. 
Két eset lehetséges, gondolta, miközben kifizette a taxit. Olsen 
vagy egy másik shindyüldöző szervezet csaliembere, és igazá- 
ból nagydarab harcsabajszos, vagy pedig igazi csemege a pedo- 
filoknak, mert még nagyon kölykös. A magasságát nem lehetett 
megmondani. A Cirrus persze az ő fotóját is megkereste a Tin- 
eye-on, de nem talált semmit. Vagyis legalábbis lopni nem lop- 
ták a képet. 


Olsen nem volt nagydarab és nem volt harcsabajusza sem. Pon- 
tosan úgy nézett ki, mint a fényképen. Bejött, leült, várakozott. 
Kék nadrág és piros-szürke mintás kabát volt rajta. 

Kissy zsebében viszketni kezdett a Nimbusz nyele. Ha a kis- 
csaj tényleg tizennégy éves, akkor ő hajlandó végigsétálni egy 
macskatenyészeten. Tizenkettő, de lehet, hogy annyi se. És már 
pasizik. Amikor ő ekkora volt, még csak ábrándozott a fiúkról, 
pedig az egerek sokkal gyorsabban fejlődnek. Igyekezett nem 
gondolni rá, hogy akkor még nem is volt kisegér. 

Kilencvenkilenc százalék, hogy shindyvel van randevúja, 
gondolta pár perc múlva, amikor Olsen már kiitta a málnáját és 
az órájára nézett. Egy fiú jobban sietne, nem várakoztatná meg 
a lányt, főleg hogy olyasmikre van kilátás, amiket a chaten 
ígért a kiscsaj. Persze a shindynek is van oka sietni, csak más- 


képpen. Nem fog idejönni az asztalhoz és bemutatkozni, helló- 
ka, hogy ityeg, én vagyok a tizennégy éves srác, akivel az 
előbb dumáltál, nézd, milyen szép nagyra nőttem, amíg ideér- 
tem. Dehogyis. Azt akarja tudni, hogy hol lakik, aztán otthon 
megkeresni. Már itt van. Itt bent — vagy odakint. 

Olsen csak egy málnát ivott és várt néhány percig, amíg a 
pincérnő odajött és megkérdezte, kér-e még valamit. Olsen 
nem kért, a pincérnő tehát kifizettette vele a málnát. Kissy 
gyorsan előkapta a tárcáját és intett neki. Valószínűleg lesz ide- 
je fizetni, mert Olsen várni fog még odakint is egy pár percet, 
de neki résen kell lennie. 

Az üvegen át Jól látta Olsent, amint a presszó előtt ténfereg, 
aztán elindul jobbra. Kissy gyorsan kilépett az ajtón és figyelni 
kezdett. 

Lottózni fog. Vagy nem is, amikor legközelebb délen járnak, 
elugrik Monacóba és minden vagyonát fölteszi egy számra. Hát 
nem megjósolta, egy csalhatatlan kisegér biztonságával, hogy a 
shindy ott figyel valahol és követni fogja? 

Ott volt. Köpcös pasi, kicsit kopaszodik. Negyvenesforma. 
Krémszínű öltöny, aktatáska. Valami hivatalnoknak adja ki 
magát, akinek a gyerek ösztönösen ajtót nyit. Kissy a derekára 
csíptette a telefont, úgy, hogy a kamera előre nézzen; túl feltű- 
nő, ha a blúza kivágásába teszi. Ha a pasi hátravizslat, úgyis 
odanéz, annyira nem lehet pedofil, hogy rá se pillantson a mö- 
götte jövő tinilány mellére. 

Olsen két sarkot ment, Cica a nyomában, Kissy utánuk. Az- 
tán Olsen megállt egy kapu előtt és elővett egy kulcsot. Cica 
továbbment, hogy lassan utolérje, Kissy pedig lelépett a járdá- 
ról és szép nyugodtan megvárt egy elhaladó kocsit. Cica hátra 
fog nézni, hogy valaki jön-e utána, hadd lássa, hogy Kissy át- 
megy a túloldalra. 

Olsen bement a kapun, Kissy átsétált a túloldalra és folytatta 
útját, de akkor már a kezében volt a zsebtükre. Cica körülnézett 
és becsöngetett. A tükörben egy pillanatra látszott félprofilból, 
pontosan olyan ragadozóképe volt, mint egy igazi macskának. 

Nyílt a kapu. Kissy megállt, hogy a lépte se üssön zajt, és 
igyekezett a kapu környékét fókuszba állítani nagy fülein. Hiá- 
ba, nem hallott semmit. De a Cica egyszerre csak eltűnt a tü- 


körből. Kissy leguggolt egy parkoló autó mögé és óvatosan ki- 
leskelt. 

A kapu becsukódott. 

Kissy eltette a tükröt, elővette a telefonját, s míg átvágott az 
utcán, fölhívta a Jerryt. Azonnal kézbesítendő üzenetet küldött, 
élőszóban. Bemondta a címet, és hogy bemegy. Minden egyéb 
adat automatikusan megvan nekik, hiszen a Cirrus rögzítette, 
amit eddig videózott, a riasztás adatai is ott vannak. Ha a Cica 
megeszi őt, egy órán belül egymillió fölfegyverzett kisegér ku- 
tatja át a környéket. 


Azt már megfigyelte, hogy a fal jól mászható. Téglafal, helyen- 
ként repedésekkel, amikbe az egér jól beakaszthatja a lábát, és 
az alján szélesebb a betonszegély, az valóságos lépcsőnek kí- 
nálkozik. Először csak óvatosan beleskelt, aztán fölkapaszko- 
dott a falra, áttette a lábait és leugrott. Ügyesen áthengeredett a 
fején és futásnak eredt, búvóhelyet keresve. A fegyverét auto- 
matikus mozdulattal húzta elő közben. Egy pillanatra megbújt 
az épület sarkánál, aztán a bejárathoz surrant. Nyilván nincs 
bezárva, az ember nem zárkózik be egy idegennel. Lenyomta a 
kilincset, résnyire kinyitotta az ajtót, bekukkantott. Előszoba. 
Belépett, átsurrant rajta, egy-egy nyitott ajtón bepillantott a 
konyhába, majd a nappaliba. Senki. A következő ajtó csukva 
volt. Lenyomta a kilincset és egy határozott mozdulattal föltép- 
te az ajtót. Hálószoba. Senki. Akkor ez lesz a gyerekszoba, ál- 
lapította meg, s a következő ajtóhoz lépett. Fölrántotta. 
— Hát te mit művelsz itt? — dörrent a shindyre. 


Egyáltalán nem tudott örülni annak, hogy , végre" az a látvány 
fogadja, amit az ember joggal várhat el egy pedofiltól: a megté- 
pázott ruhájú gyerek alul, a shindy fölül, és éppen a nadrágjától 
igyekszik megszabadulni. Ez a shindynek súlyos évekbe fog 
kerülni, de Kissy egyelőre nem érzett kárörömöt. Az ágyhoz 
ugrott és egy szempillantás alatt fegyvert cserélve a Cica nya- 
kának szegezte kését. 

— Fölkelni! 

A shindy megvonaglott és reszketni kezdett. Olsen rémült 
nyüszítést hallatott. 


— Ne félj, kislány, most már nem lesz semmi baj — mondta 
Kissy, és rásziszegett a shindyre: — Mozdulj, mert levágom a 
füledet. 

A pasi nagyon lassan fölemelkedett, és még lassabban elkez- 
dett föltápászkodni az ágyról. Kissy egy gyors pillantással 
megállapította, arra már volt ideje, hogy térdig lehúzza Olsen 
nadrágját és bugyiját; a kislány most kapkodva visszarángatta 
őket és remegve húzódott a falhoz. Kissy a shindy nyakánál 
tartotta a kést, amíg a Cica két lábra nem keveredett az ágy 
mellett. 

Elég zilált volt a megjelenése. A zakója egy székre volt dob- 
va, a nyakkendője se volt rajta, Kissy nem tudta, az hol van. 
Vajszínű inge félig kint a nadrágjából, a nadrágon is látszott, 
hogy az imént még szerette volna ledobni magáról. 

— Kezeket tarkóra! — csattant föl Kissy. — Lassú léptekkel ki- 
felé! 

A shindy engedelmeskedett. Kissy közvetlenül mögötte ha- 
ladt, a tarkójának szegezve a bicskát. Magában hálát adott a 
mikrók zsenialitásának a késekért. A túszdrámánál is milyen jó 
szolgálatot tettek. Most éppen azért hajtotta ki a shindyt a szo- 
bából, nehogy valamivel túszul ejtse Olsent, no meg hogy a 
kislány ne is lássa ezt a szemétládát. A zakót otthagyta, esze 
ágában se volt lefoglalni vele a figyelmét és a kezét. 

— Állj! — vezényelte, amikor az előszoba közepére értek. — 
Kezeket a falnak, lábakat terpeszbe! — A shindy ellenkezés nél- 
kül beállt úgy, ahogy a krimikben a zsaruk motozzák meg az 
embereket. Kissy bal kézbe vette a kést, a jobbal végigtapogat- 
ta a pasast. A farzsebében talált egy tárcát, kirántotta, a földre 
dobta, megint megtapintotta a zsebet. Volt még benne valami, 
tapintásra alighanem bicska. Benyúlt, hogy kivegye azt is. 

A Cica akkor mozdult meg, amikor a zsebében volt Kissy ke- 
Ze. Hirtelen elfordult, ezzel elrántva őt is, aztán valahogy hátra- 
dőlt és földre döntötte őt, de maga is rázuhant. Kissy ösztönö- 
sen döfött egyet a bal kezében tartott késsel. A shindy felordí- 
tott, talpra ugrott és botladozva rohanni kezdett a kijárat felé. 
Kissy látta, ahogy a tárcáját fölkapja a földről, és tudta, hogy 
nem engedheti elmenni. Jobb kézbe vette a kést és elhajította. 
A célzásra alig figyelt oda, de így is eltalálta. A combján. A 
shindy üvöltve nekiesett az ajtónak és föltépte. 


— Állj! — Végre megtalálta a hangját. — Állj vagy lövök! 

A shindy kibotorkált az ajtón, Kissy talpra kecmergett és utá- 
navetette magát. A kezében már ott volt a Nimbusz. 

— Még egy lépés és kilyukasztalak! 


A Cica megállt, lihegve és nyüszítve. Nem fordult meg. Kissy 
vérfoltot fedezett föl a bal oldalán, elég hátul. Lejjebb, mint a 
szíve, de a veséjénél följebb. Ott szúrta meg, amikor a földre 
estek. Úgy tűnik, belső szervben nem tett kárt, de sebaj, lesz 
még alkalma rá. A bal combja is vérzett, és benne volt a kés. 

— Hasra! 

Ekkor végre megszólalt a Cica. 

— Te nem vagy rendőr — nyögte. — Engedj... engedj elmenni. 
Soha többé... nem jövök vissza. . . 

Kissy hirtelen bal kézbe vette a Nimbuszt, lépett egyet előre, 
lehajolt és kirántotta a kését. A pasas üvöltött egyet, de ő ad- 
digra már hátralépett megint. Eltette a kést és újratöltötte a lő- 
fegyvert. 

— Azt mondtam, hasra! 

— Nem tudok... fáj a lábam. . . 

— Egy nyavalyát. Mindjárt belelövök a másik lábadba, akkor 
majd lehasalsz magadtól. 

— Ez blöff. . . nincs is pisztolyod. . . 

Kissy nagy ívben megkerülte a shindyt, a gyomrának szegez- 
ve a fegyverét. 

— De van ilyenem, látod? Többször nem mondom, mozdulj 
már! 

A Cica megadóan fölemelte a kezét és nehézkesen négykéz- 
lábra ereszkedett, aztán lehasalt. 

— Vedd ki szépen a zsebedből azt a bicskát, és dobd el oldal- 
ra. 

A shindy engedelmeskedett. Csakhogy dobás előtt kiugrasz- 
totta a pengét is, és nem oldalra dobta, hanem Kissy lába felé. 
Aztán ugrott. A támadás újabb ordításban végződött, ahogy ő 
belerúgott a vállába. 

— Hülyének nézel?! 

A shindy sziszegett valamit válaszul, és elkapta a bokáját. 
Csakhogy ők rengeteget gyakorolták, mi a teendő ilyen eset- 
ben. Kissy fordított egyet a lábán, hogy a Cica kénytelen le- 


gyen elengedni a lábát, különben kificamodik a keze. El is en- 
gedte, de azonnal elkapta a másikat is. Kissy megbillent, a 
Nimbusz gumija kicsúszott a kezéből. Minthogy ott állt a shin- 
dy fölött, a lövés célzás nélkül is talált. A pasi akkorát üvöltött, 
hogy végigzengett az utcán, de nem ájult el, mint Masoudi dok- 
tor támadója annak idején. Ez abból derült ki, hogy lerántotta 
őt a földre. 

A rövid dulakodás részleteire Kissy sose tudott pontosan 
visszaemlékezni. A Cica elkapta Kissy fegyvert tartó kezét, ő a 
másikkal orrba vágta, valószínűleg térddel gyomron is rúgta, de 
ő 15 kapott egyet a hasába, amit viszont alig érzett, hiszen kabát 
volt rajta. A küzdelem azzal végződött, hogy sikerült úgy meg- 
rúgnia a pasast, hogy volt alkalma nemcsak fölkelni, de le is 
porolni magát és az elejtett csúzliját is megkeresni, amíg a 
shindy karikába görbülve fetrengett. 

— Jól van — mondta Kissy —, amit tudtál, megpróbáltál, de 
most már legyen ebből elég. Ha csak megmoccansz, olyat 
kapsz, amihez képest az eddigiek csak simogatás. 

— Ki vagy te... — nyögte a shindy. 

A Jerry Alapítvány egyszemélyes shindyelhárító rohamcsapa- 
ta, gondolta Kissy büszkén. Igen, ez végre igazi verekedés volt, 
amiben a pasinak is volt némi esélye, mert állta a késszúráso- 
kat, sőt a nimbuszlövedéket is. Azt a hátába kapta, az is vérzett 
jócskán. 

— Én vagyok a te rémálmod — felelte, jól tudva, hogy a szavai 
bekerülnek a Jerry archívumába. A telefon továbbra is rögzített 
mindent, már ellenőrizte, nem sérült meg és ki sem kapcsoló- 
dott a harcban. — Hátralevő életedben rólam álmodsz éjszakán- 
ként és sikoltva ébredsz. A cellában, aztán majd szabadlábon 
is. Valahányszor gyerekekről ábrándozol, eszedbe fogok jutni. 
Ha bármikor hozzányúlsz egyhez megint, eljövök én vagy egy 
társam, és úgy megverünk, hogy a büntetésed felét kórházban 
töltöd. Legközelebb nem úszod meg ilyen apró karcolásokkal. 
— Fél térdre ereszkedett a Cica mellett és a torkának szegezte a 
kés pengéjét. — Mi ott vagyunk mindenütt. Ha csak egy ujjal 
megérintesz még egy gyereket, ábécésorrendbe rakjuk a testré- 
szeidet az orrod előtt a földön. Ez a kés borotvaéles. Most szé- 
pen, illedelmesen megköszönöd a verést és a tanítást. 


— Ha rendőr vagy — nyögte a shindy —, nem bánthatsz... ha 
nem fenyegetlek. . . 

Kissy elvette a kést és orrba vágta. 

— Amint látod, nem vagyok rendőr — egyenesedett föl. — De 
ez ne szegje kedvedet. Fogsz te ma még rengeteg rendőrt látni, 
szebbnél szebbeket. 

— Ki vagy te... 

Kissy mozdulatlan fejjel, könnyedén félrehajtotta nagy füleit, 
hogy a kérdés hangsebességgel elszáguldjon mellettük a sem- 
mibe. 

— A rendőrökről jut eszembe. Neked volt egy táskád is. Az 
hol van? Mit tartasz benne, gyerekpornót? 

A Cica megint elkapta Kissy bokáját. Ő ezúttal nem mozdí- 
tott a lábán, inkább a másikat emelte föl, és a sarkát nekicsapta 
a pasi ujjainak. Ordítást kapott válaszul, de nem artikulálatlan 
üvöltést. Ez szavakból állt. Kissy nem túl erősen szájon rúgta. 
A szavakat tompa fájdalomüvöltés szakította félbe. 

— Így nem beszélünk hölgyek előtt. Gondoskodni fogok róla, 
hogy a börtönben komolyan kioktassanak az illemből. Megpa- 
rancsoltam, hogy köszönd meg a verést és a tanítást. Nem en- 
gedelmeskedtél. Megkérdeztem, hol a táskád és mit tartasz 
benne. Nem feleltél. Szabad így bánni azzal, aki bármikor rá- 
léphet az orrodra? 

A shindy kétségbeesetten megfordult, háttal Kissynek, aki lé- 
legzetnyi szünet nélkül hozzátette: 

— Vagy összecsomózhatja a tarkódon a füledet? 

Kifinomult, nagy fülei ekkor elkapták a kertkapu zárjának 
zörgését. Villámgyorsan a pasi fölé hajolt, hátracsavarta mind- 
két karját, aztán megrántotta az inget hátul a nyakán, amitől 
elöl ki is nyílt; hogy a gombok szakadtak-e vagy az anyag, Kis- 
syt nem érdekelte. Lehúzta az inget a Cica könyökéig és ráült a 
lapockájára. 

— Nem ajánlom, hogy megmozdulj — mondta neki, és nyoma- 
tékul megveregette a kés lapjával a kopaszodó feje búbját. 

A kapu kinyílt és belépett egy nő. 

— Semmi baj, asszonyom -— kiáltotta Kissy —, jöjjön be és zár- 
ja be a kaput maga mögött! 


— A lányom telefonált, hogy... 

— A szobájában van. Sértetlenül, de éppen az utolsó pillanat- 
ban érkeztem. Persze halálra rémült. Legyen szíves, menjen be 
és hívja ki. 

— Hívjam ki?... 

— Mondja meg neki, hogy megvertem a pasit, a földön fek- 
szik és reszket. 

— De hát... 

— Sokkal jobban fogja érezni magát, ha megnézi. Higgyen ne- 
kem, asszonyom, én is keresztülmentem ezen. 

Madame Olsen tamáskodva bement a házba, a Jerry Alapít- 
vány Rohamcsapatának Tapasztalt Kisegere pedig úgy folytatta 
a vidám társalgást nyöszörgő páciensével, mintha egy korábban 
félbehagyott témát folytatna. 

— Ja, te persze közben tüdőgyulladást kapsz itt a fagyos föl- 
dön, félmeztelenül, igaz? Ne aggódj, majd kihevered a börtön- 
kórházban, mire a sebeid begyógyulnak. A börtönben majd 
megnyugtatnak, nem olyan rossz hely az, főleg ha szereted a 
focit. Akkor jó, vasárnap focizni szoktak. Hát az olasz konyhát 
szereted-e? Még jobb, szerdán pizza van a büfében. És a filme- 
ket szereted? Akkor a szombatot is szeretni fogod, az a mozis 
nap. Heteroszexuális vagy? 

Elhallgatott és gondterhelten megdörzsölte az állát. 

— Hát a csütörtököt nem fogod szeretni. 

A ház felé pillantott. 

— Már jönnek is. Viselkedj tisztelettudóan és ne tegyél olyat, 
amivel megrémítenéd a kisasszonyt. Az a cél, hogy csak te em- 
legesd meg egész életedben a mai napot. Világos? 

Olsen gyanakvóan nézett rájuk és nem jöttek közel. Az anyja 
fogta mindkét vállát. 

— Miért hívtál? — kérdezte Olsen vékony hangon. 

— Meg akartam mutatni neked — Kissy ruganyosan fölpattant 
a shindy hátáról — ezt a rakás szerencsétlenséget. Látod? Már 
nem veszélyes. Most fölkel és szépen bocsánatot kér. Légy szí- 
ves, mozdulj meg, mindjárt ebédszünetem lesz. 

A Cica reszketve, nyögve föltápászkodott. Beletelt egy perc- 
be is. Véres volt és koszos a földön hempergéstől. Kissy örült, 
hogy száraz a föld, semmi kedve nem volt úgy hazamenni, 
mint egy malac. 


A shindy tett egy lépést a kislány felé. 

— Én nem mennék abba az irányba — figyelmeztette Kissy. 

A pasas megállt. 

— Miért... teszik ezt velem? Én nem csinál... csináltam sem- 
mit... 

— Nem figyeltél — válaszolt Kissy élesen. — Bocsánatkérést 
mondtam, nem hazudozást. Mindent rögzítettünk. 

Beszéd közben követte a shindy tekintetét, aki fölfedezte a 
földön a saját kését. Kissyre pillantott, aki elmosolyodott. 

— Próbáld meg, ha mered. Fájni fog. 

Pontosan tudta, mire készül a páciense. Nem arra, hogy föl- 
vegye a kést. Az csak figyelemelterelés. 

A Cica hirtelen előrelépett és lehajolt jobbra, a kés felé, arra 
számítva, hogy foglyul ejtője követi és megpróbálja előtte 
megszerezni. Kissy ehelyett megpördült és iszonyú erővel fe- 
nékbe rúgta. A pasas átbucskázott a kés fölött és elterült a föl- 
dön. Kissy rávigyorgott Olsenékre, minden sietség nélkül föl- 
vette a bicskát, becsukta és eltette. 

— Én szóltam. Kelj föl és kérj bocsánatot. Ha nem, újra meg- 
rúglak. 

De látta az arcán, hogy nem fog bocsánatot kérni. Ez még 
mindig abban reménykedik, hogy egyszer elkaphatja őt és be 
tudja gyömöszölni két szelet kenyér közé. 

Odalépett a pasas fölé és rúgásra emelte a lábát, támadásra 
számítva. Helyesen. A pasas most a kezét kapta el, kihasznál- 
va, hogy fél lábon áll, és magára rántotta. Kissy hassal zuhant a 
pasi arcára, és hirtelen fölrántva a térdét fültövön rúgta. Aztán 
előkapta a kését és a shindy karjába döfte. Azonnal kiszabadult 
a keze. 

— Én csak védekeztem, tisztelt bíróság — közölte, és fölállt. — 
Valahányszor ennek az alaknak a közelébe kerültem, rám tá- 
madt. Védekeznem kellett, ezért újra és újra bántalmaztam és 
megsebesítettem. Amint ezt fölismertem, azonnal elmentem a 
közeléből. 

Ezzel odasétált Olsenékhez. 

— Megnyugodtál már egy kicsit? 

Olsen bizonytalanul vállat vont. 

— Azt mondta neki, hogy a férjemet perbe fogták és ő az ügy- 
védje — mondta az anyja. — Amiből egy szó sem igaz. 


Kissy visszanézett a shindyre. 

— Örülnék, ha nem ficánkolnál többet. Nem szeretnék egy vé- 
letlen mozdulattal túl nagyot vágni. Nem mintha zavarna, ha 
lejön a füled, csak nincs kedvem bíróságra járni. Jó, hogy ügy- 
véd vagy, szükséged lesz védelemre. Tudod, miért teremtette 
Isten a kígyót még az ügyvéd előtt? Gyakorlásnak! 

Ezzel visszafordult és leguggolt Olsen elé. 

— Látod, én nem félek tőle. 

A kislány bizonytalanul elmosolyodott. 

— De ki vagy te? És hogy kerültél ide? 

— Ja, azt nem mondhatom meg. Majd ha ő már nem lesz itt — 
bökött a háta mögé. Fölpillantott az asszonyra. — Kérem, ön se 
mondjon semmit, madame Olsen. 

— Olsen?... 

Kissy zavarba jött. 

— Ja... az csak egy fedőnév... én találtam ki... mindegy. — 
Hátranézett páciensére, aki még mindig a földön feküdt, már 
oldalra fordulva. — Hogy vagy? — Csak dühödt morgást kapott 
válaszul. — Jut eszembe... Egy turista Kínában elvetődik egy 
kis régiségboltba, ahol mindenféle titokzatos tárgy között talál 
egy bronzpatkányt. Ez mibe kerül, kérdezi a tulajdonost, egy 
nagy szakállú, ravaszkás tekintetű öreg kínait. Azt mondja: 
húsz dollár a patkány és ezer dollár a története. Tessék húsz 
dollár, mondja a turista, tartsa meg a történetet. Elindul a pat- 
kánnyal a zsebében, sétál a városban, egyszer csak egy csator- 
nából előjön két patkány és mennek utána. Gyorsít, de máris 
jön még két patkány. Egyre csak jönnek, jönnek az újabb pat- 
kányok, kirohan a kikötőbe, addigra már megszámlálhatatlan 
patkány lohol a nyomában. Előkapja a bronzpatkányt, behajítja 
a tengerbe, az összes patkány utánaugrik és belefullad. A turis- 
ta visszarohan a régiségboltba. Á, eljött a történetért, mondja az 
öreg kínai. Kit érdekel a történet, liheg a turista: azt mondja 
meg, ugye akad itt egy bronzügyvéd is?! 


— És most mit fogunk csinálni vele? — kérdezte Olsen, ahogy 
visszamentek a házba. 

— Sok mindent lehet — felelte Kissy, megállva az ajtóban, az 
ügyvéd tárcájával a kezében. — Gilles Noir, párizsi lakos, negy- 
venhárom éves. Talán még nem túl öreg. Bár persze ki tudja. . . 


a misszionáriusok ebben a korban remekül átsülnek olajban, de 
ez ügyvéd. 

Olsen meglepve nézett rá a nappali ajtajából. Kissy rávigyor- 
gott. A kislány kicsit bizonytalanul visszavigyorgott. 

Ahogy madame Olsen becsukta maguk mögött az ajtót, Kissy 
intett a shindynek. 

— Jöhetsz. De mintha élnél, mert kihűl a ház. 

A pasi ellenkezés nélkül bement, nagyon fázott már. Kissy 
beterelte a vécébe és rázárta az ajtót. 

— Itt helyet foglalsz és nyugton maradsz. Tekintsd előtanul- 
mánynak: ennél csak jobb lesz a cellában, ahol fekvőhely is 
van. 

S bement Olsenékhez, de a nappali ajtaját nyitva hagyta. 

— Ne mondják ki hangosan, ami ide van írva — mutatta meg 
nekik az igazolványát. — Nem szeretünk a pácienseink előtt 
névvel szerepelni. Nyugodtabban alszunk tőle. Hívhatja a rend- 
őrséget, asszonyom. 

— Várjatok azzal még egy kicsit — szólalt meg a telefonja, ami 
meglepte a háziakat. Kissy elfelejtett szólni nekik, hogy közben 
végig rá van csatlakozva a Jerry hálózatára. Niala szólalt meg 
most. — Az a véleményünk, hogy túl sok a külsérelmi nyom a 
shindyden. Brigitte már a Périphérigue-en van. 

Kissy kinyitotta a száját, aztán megint becsukta. Ezt Niala is 
látta, mert közben maga felé fordította a telefont. 

— Ne szólj semmit — mondta Niala. — Nagyon megrongáltad a 
shindyt, de önvédelemből szükség volt rá, és Brigitte azért 
megy, hogy ezt megmagyarázza a rendőröknek. 

— Alfa November hogy van? — szólalt meg Nimby. 

— A kislány jól van — felelte Kissy —, és ne használjatok kódo- 
kat, ők is hallanak minket és megijednek. Egyébként nem ron- 
gáltam meg annyira a shindyt — nézett az előszoba felé —, most 
jut eszembe, hogy mennyi fölszabdalatlan terület van még raj- 
ta... egy pillanat. . . 

— Nem szabad — mondta Niala pont olyan hangon, ahogy Kö- 
döcskéhez beszél, amikor az meg akar rágni valamit. 

— Ugyan már - érvelt Kissy —, ha úgyis ügyvéd kell a pasi ir- 
háján ejtett lyukak miatt, akkor nem mindegy, hogy hány lyuk 
van? 


De Olsen úr előbb jött meg, mint Brigitte. Berohant a nappali- 
ba, átölelte a lányát és tudni akarta, hogy mi történt. 

Kissy felmutatta az igazolványát. 

— Kérem, ne mondja ki ön se hangosan a nevemet, és az in- 
tézmény nevét se. 

— Miért? 

— Mert feltételezem, hogy a mellékhelyiség ajtaja rossz hang- 
szigetelő. 

Olsen úr — középmagas, vörösesszőke, öltöny, bajusz — kipil- 
lantott az előszoba felé. 

— Ki van ott? 

— A páciensünk. Oda zártam be, az udvaron fázott már. 

— Miért nem hívott rendőrt? 

— Azt tanácsolták, hogy várjam meg az ügyvéd megérkezését. 

Olsen úr bólintott. 

— Tehát mi történt? 

Kissy nagy vonalakban elmesélte odáig, hogy rátört Olsenre 
és a Cicára a gyerekszobában. Olsen úr zsebkendőt vett elő és 
megtörölte a homlokát. 

— Hála az égnek... ez volt a leghasznosabb program, amit va- 
laha találtam. 

— Tehát ön helyezte üzembe? 

— Én. Egy barátom mesélt róla. . . valami olyasmit, hogy önök 
figyelik a gyerekek beszélgetéseit, és beavatkoznak, ha ve- 
szélybe kerülnek. Ezek szerint csakugyan. 

— Igen, nagyjából. — Kissy éles fülei elkapták egy autó hang- 
ját, amint megáll a kapu előtt. — Ez alighanem az ügyvédem 
lesz. 

— Az öné? Azt hittem, a... a... 

— Nem, ő majd kap ügyvédet a rendőrségen. 

— De önnek miért kell? 

— Semmiség — vont vállat Kissy —, csak egy kis reklámot csi- 
náltam a baleseti sebészetnek. 


Brigitte ragaszkodott hozzá, hogy a shindyt addig is engedjék 
ki, amíg a rendőrség megérkezik, és hívjanak orvost hozzá. Ez 
jogtalan fogvatartás, mondta. Kissy megjegyezte, hogy a pasas 
állandóan verekedni próbált, de Brigitte-et ez nem érdekelte, 
tehát kieresztette a Cicát és leültette a nappali belső sarkában, 


ahonnan nem lóghatott meg egykönnyen. Alighanem szíveseb- 
ben bámulta volna tovább az üres falat, mint az Olsen szülők 
ellenséges arckifejezését. Olsen már nem volt ott, visszament a 
szobájába, miután Kissy közölte vele, hogy nem kell bámulnia 
az ügyvéd képét, ha nem akarja, de teljes biztonságban van, 
bárhol. Olsen megköszönte és bezárkózott a szobájába. 

Nem nagyon lehetett megítélni, mennyire hatott rá az ügyvéd 
támadása. Elég zárkózottan viselkedett, Kissy sejtette, hogy 
mások jelenlétében nem fog sírni, de alighanem jót tenne neki, 
ha jól kisírná magát. Talán majd most a szobájában. A szülei 
leplezetlen felháborodással meredtek az ügyvédre, aki bűntuda- 
tosan pislogott vissza rájuk. 

Brigitte hívta a mentőket és a rendőrséget, aztán megkérdezte 
a shindyt, hogy ő ügyvéd-e. A Cica lehajtott fejjel nemet intett. 

— De hiszen azt mondtad! — csattant föl Kissy. — Egyik ügy- 
védviccet a másik után vágtam a fejedhez, és még csak nem is 
vagy ügyvéd?! 

— Azt csak úgy mondtam. . . hogy beengedjen. . . 

Kissy tekintete megakadt Brigitte-en, aki csakugyan ügyvéd 
volt, és nem mondott több ügyvédviccet. Különben is, Brigitte 
valószínűleg mindet ismerné. De mélységesen elítélte a hazug- 
ságot. 

— És mi vagy igaziból? 

— Nem kell válaszolnia — szólt közbe Brigitte. — Légy szíves, 
Kt... 

Kissy keze mint a villám lendült meg és tapadt az ügyvédnő 
szájára, mielőtt a nevéből a harmadik hangot kimondta volna. 

— Ne mondd ki a nevemet! 

— Hülye... bolond vagy... elment az eszed?! Nem is ez az 
igazi neved, és a bírósági eljárásban úgyis hallani fogja éppen 
elégszer! Hogy jut eszedbe, hogy befogd a számat?! 

— Csigavér — szólalt meg Kissy derekán Niala hangja. — Azért 
vagy itt, hogy ne tudja meg a nevét. Se a szervezetünkét. Ez 
nem lehet neked probléma. 

Brigitte Kissyre meredt, aki lelkes kisegérvigyorral nézett 
vissza rá. Brigitte persze minden tehetségét be fogja vetni a 
Jerry érdekében, sokat is köszönhet D"Aubissonéknak meg az 
alapítvány céljaival is maximálisan egyetért. Az más kérdés, 
hogy a módszereikkel nem annyira. 


Aztán megjöttek a mentők és a rendőrök, és amilyen érdekes 
volt az eset akkor, amikor kedvére szurkálhatta a shindyt, olyan 
unalmas lett most. A rendőrök kérdéseket zúdítottak rá, Brigitte 
pedig rendre visszaverte mindet. Két-három kérdésenként egy- 
egy törvényi hivatkozással. Aztán a Cicát megbilincselve, 
rendőrkocsiban elvitték, őket pedig Brigitte vitte a saját kocsi- 
ján, miután megvívta a csatát az őrmesterrel, aki őket is rendőr- 
autóval vitte volna. 

Kissy elöl ült és gyönyörködött a napsütötte tájban, amit va- 
lósággal elborítottak a virágok. Mindenki másnak esőáztatta, 
hófoltos városi utcáknak tűntek volna — de egyből kisüt a nap, 
ha a kisegér shindybe márthatja a pengéjét! 


Azt hitte, ezzel vége is a történetnek, amikor végre kiléphetett a 
rendőrségről és foghatott egy taxit haza. A feje zúgott a renge- 
teg kérdéstől és Brigitte végeérhetetlen karattyolásától, amivel 
kétségkívül az ő jogait védte, de már negyedóra után fárasztó 
volt hallgatni, neki pedig majdnem négyórányi jutott belőle. 
Déltájban kapta el a shindyt. Azért is nem kérte, hogy Brigitte 
vigye haza, nemcsak mert ő az ellenkező irányba tartott. 

Illetve ők. A kihallgatáson, aminek nagy részén Olsen nem 
lehetett jelen, ott volt egy nála sokkal kisebb gyermek is. Kissy 
rögtön észrevette. De hát erről se tudtak beszélgetni. Most ha- 
zamegy, megtámadja a konyhát és... hopp, de hisz Martin már 
otthon van. 

Fölkapta a telefont, amit a rendőrségen persze ki kellett kap- 
csolni. 

— Cin-cin! 

— Cin-cin — felelte. — Úton vagyok hazafelé, egérke, van vala- 
mi kaja? 

— Hogyne lenne. Akár macskát is sütök a tiszteletedre. 

— Már nem lenne idő megsülnie, öt perc és otthon vagyok. 

— Öt és fél perc múlva tálalok. 

Kissy elégedetten megbillegette nagy füleit. Igen, ilyen srácot 
kell tartani. Aki tudja, hogy a párja megéhezett a kemény küz- 
delemben, és akár macskát is elejtene a kedvéért. Kisegér lété- 
re! 

Macska tényleg nem volt, illetve elkészítve nem. A nappali- 
ban ült, a füle tövét vakargatta és rosszallóan nézte a két egeret, 


akik nagy egyetértésben tartottak a konyha felé, nyomukban az 
őrült farokpörgetéseket rendező Suzyvel. 

Martin csirkét sütött krumplival, Isabelle néni egyik paradi- 
csomos mártásával, hozzá pedig egy egyszerű kis salátát, ubor- 
ka, paprika, metélőhagyma, fűszerek, ecetes-olajos öntetben. 
Kissy hálás közönségnek bizonyult, úgy evett, mintha nem is 
egyetlen cicával birkózott volna, hanem egész alomra valóval, 
mondjuk egyhónaposakkal, azok már belevaló kis vasgyúrók 
lehetnek. 

— Hány darab? — kérdezte Martin. 

Kissy bekapott két krumplit és eltűnődött, amíg megette. 

— Hét. Kettő a füleimet ráncigálta, kettő a mancsomat, kettő a 
lábamat, a hetedik pedig itt ült a mellemen és kiselőadást tartott 
a válogatott kínzásokról, ha nem vallok. Azzal kezdték volna, 
hogy tanulmányi kirándulásra visznek egy macskatenyészetbe, 
ahol a bennszülöttek házimacska néptáncokat és karmincadalo- 
kat adnak elő. 

— De te legyőzted őket — mondta kedvese. 

Kissy sötéten bólintott és vett még a salátából. 


Este hétig mindenki azt hitte, hogy a Jerry dicsőséglistája csak 
egy újabb shindyvel bővült. Az első facebookos shindyjükkel, 
hiszen Carati nem volt valódi pedofil. De pár perccel hét után, 
alighogy a végére ért új kalandja elmesélésének — anya tíz per- 
ce ért haza —, csörgött a telefon. A hívó OCuirion néven mutat- 
kozott be, Kissynek pedig két-három másodpercig is eltartott 
rájönni, hogy ez Olsenék igazi neve. A rendőrségen elkérte a 
telefonszámát. 

— Szóval az a helyzet, hogy az imént fölfedeztük a sarokban 
Noir aktatáskáját, és nem tudjuk, mihez kezdjünk vele. 

Kissynek megrebbent a füle. Csakugyan. 

— Nahát... erről teljesen megfeledkeztem — ismerte be. — Sőt 
úgy rémlik, hogy csak a tárcáját vitték vele a rendőrök. 

— Más is van? 

— A zakója... és a nyakkendője. Valahol ott heverhetnek azok 
IS. 

— Majd megkeressük. Mindenesetre a táska már előkerült. 
Mit gondol, vigyük be holnap a rendőrségre? 


Kissy csak egy másodpercig gondolkodott, és rögtön tudta, 
mit kell tenni. 

— Mindenesetre most legjobb lesz, ha kinyitják. 

— Miért? 

— Mert ha van benne valami bizonyíték, az esetleg azonnal 
előkerül, nem két hét múlva, amikor valamelyik nyomozó ke- 
gyeskedik átvizsgálni a táskát. 

— De szabad ezt nekem kinyitni? 

— A páciensünk aligha kérheti számon, Ols... Ouirion úr. 
Nyissa ki nyugodtan. 

— Hát jó... maga tudja. Egy pillanat. 

Kissy elégedetten helyet foglalt a nappali asztalánál és kiitta a 
narancsleves poharát. 

— Nyitva van — érkezett a hang a telefonból. — Van benne egy 
számítógép, egy telefon... 

Kissy lecsapta a poharat az asztalra. 

— Micsoda?! 


Ők érkeztek meg Olsenékhez először, s alig egy perc múlva a 
lányok, Tom hozta ki őket. Chantal már náluk volt, ott alszik, 
Andreasszal, akibe persze nem szerelmes, á, szó sincs róla. 

Amíg Nimbyt várták, a háziakkal beszélgettek és kicsoma- 
golták a játékaikat. Netbook, szerszámok, gumikesztyüűk. Ők 
csak ennyit hoztak, de Nimby beugrik Shrekhez és fölpakol 
mindent, amit tud. 

Olsent mulattatta, hogy ezt a nevet kapta Kissytől. Ismerte az 
Olsen ikrek egypár filmjét, de sose gondolkodott el azon, hogy 
ugyanúgy hívják, mint Mary-Kate-et. Kissy úgy látta, sikerül 
maradandó trauma nélkül túljutnia a támadáson, ami nemcsak 
annak köszönhető, hogy a Jerry Alapítvány Rohamcsapatának 
Harcedzett Kisegere az utolsó pillanatban megmentette, hanem 
annak is, hogy a Jerry Alapítvány Lélekbúvár Kisegere gon- 
doskodott róla, hogy megszemlélhesse az ártalmatlanná tett, 
több sebből vérző shindyt. De a szerénységére a legbüszkébb! 

Az Olsen szülők már nem voltak ennyire nyugodtak. Kissy 
alighanem súlyos büntetéstől mentette meg Olsent azzal, hogy 
figyelmeztette a szüleit: a lányuk már megbűnhődött a köny- 
nyelműségéért, a további fenyítés nem lenne igazságos. És a 
világ minden kincséért el ne tiltsák a netezéstől, egy napra se! 


Ez még a rendőrségen volt, amíg a folyosón várakoztak. Kis- 
sy akkor szegődött Olsen úr mellé, amikor az fölkereste a kávé- 
automatát. Kissé nehezményezte, hogy Kissy bele akar szólni a 
gyereke nevelésébe, de ezt ő egyből leszerelte azzal, hogy Ol- 
senék tartoznak neki eggyel-mással, és ő teljes munkát akar vé- 
gezni. A Jerrynek nem elég, hogy elkapja és hűvösre teszi a 
shindyt: ők mindent meg akarnak tenni azért is, hogy az áldo- 
zatok számára a legkisebbre csökkentsék a traumát. 

Most megint visszatértek erre a kérdésre. Kissy elmondta, 
hogy van a csapatban egy diplomás gyermekpszichológus is, 
akinek az a véleménye, hogy minden utólagos gyógykezelésnél 
többet ér, ha már eleve nem engedik a poszttraumás stresszt ki- 
alakulni. Ezt maga Pi is megerősítette telefonon. Olsen éppen 
eleget szenvedett, pedig voltaképpen csak a gyerekek szex 
iránti természetes kíváncsisága és az ugyancsak természetes 
naivitása okozta a bajt. Semmiféle büntetés nem lenne helyén- 
való. Ellenkezőleg, úgy kell bánni vele, mint aki éppen egy sú- 
lyos betegségből lábalt ki vagy szerencsésen megúszott egy ré- 
mületes balesetet. 

A szülők nem egészen értettek egyet velük, ez látszott az ar- 
cukon. De az az érv hatásosnak bizonyult, hogy adósai Kissy- 
nek. Meg talán a lovas érv is. Niala azt mondta, egyszer az 
egyik barátnője leesett a lóról, évekkel ezelőtt. A lovasiskolá- 
ban történt, egy sereg szakember volt jelen. Amint megállapí- 
tották, hogy nem esett baja, rögtön erőnek erejével visszaültet- 
ték a lóra. Mert ha nem ül vissza azonnal, soha többé nem mer 
majd lóra ülni. Olsen éppen ezért a szobájában volt és netezett 
Jenniferrel, amíg ők mindezt megbeszélték. Csak később jöttek 
elő, amikor megérkeztek a fiúk is. 

Nimbyt várták, egyedül, de csapattal jött. Shrek... Maszat. . . 
Jean-Pierre. Nem is taxival, Shrek kocsijával. 

— Azt beszéltük meg, hogy elhozok mindent, amit tudok — 
mondta a mikró a bemutatkozások után —, és én pontosan ezt 
tettem. Ezeket tudtam hozni — mutatott körbe a három férfin, 
akik bármelyikének elfért volna a zsebében, egy darab sajttal 
együtt. 

— Ez most privát buli — mondta Shrek. — Nem pénzért jöttünk, 
csak úgy. Poénból. 


— Mert csípjük a burátokat — tette hozzá Maszat barátságosan. 
— Még ha a kedvencem nincs is itt. 

— A képem itt van — cincogta a netbookból Vanessa. 

— Baró! Szóval ezeket zsákmányoltátok szerencsétlen hülyé- 
től — pillantott Maszat az asztalra. — Nimby azt mondta, rende- 
sen kicifráztad az ábrázatát. 

— Az ábrázatát éppen nem -— felelte Kissy —, de jócskán kapott 
késsel is, ütést meg rúgást is, sőt bele is lőttem egyszer. 

— Miért? — kérdezte Jean-Pierre. 

— Mert többre nem volt alkalom! 


A táska valóságos kincsesbányának bizonyult. Egy elég jó net- 
book, egy okostelefon. Alattuk négy pornómagazin, gyerekek 
nem voltak bennük. A tetőrekeszekben még két pornómagazin. 
S ahogy átvizsgálták a rekeszek mélyét is, előkerült két kis 
zacskó. Az egyikben kék, rombusz alakú tabletták, a másikban 
fehér por. 

— Né csak — dörmögte Nimby. 

— Csúcs — mondta Maszat. — Ha ezt tudom, hozok egy rekesz 
SÖrt is. 

— Ez az, amire gondolok? — kérdezte Olsen. 

— Hát aligha porcukor — felelte Jean-Pierre, aki a zacskót fog- 
ta. Egészen a sarkánál, két ujjal, persze kesztyűben. Óvatosan 
arrébb sétált vele és letette egy polcra. — Senki ne érintse meg. 
Kellenek az ujjlenyomatok. 

— És az? — mutatott Olsen a kék tablettákra. 

— Viagra — felelte Maszat, de ezt a szót Olsen láthatóan nem 
ismerte. — Öregebb pasiknak nagyon jól jön, ha kiscsajokkal. .. 

— Igen, igen — vágott közbe madame Olsen sietve —, de ezeket 
nem itt akarta felhasználni, igaz? 

— Lehet, hogy később vette volna elő — mondta Nimby. 

— Csodát — legyintett Jean-Pierre —, a hölgynek igaza van. Az 
ürge sietett, hisz nem tudhatta, mikor jön haza valaki. Nem ért 
rá megvárni, hogy hasson a szer, azt pedig pláne nem, amíg a 
hatás elmúlik. Nem, itt egyikhez se nyúlt volna. 

— És mit kap értük? — kérdezte Olsen. 

— A tablettákért semmit. Az törvényes, megvette a patikában. 
A fehér por... az bizony súlyos évekbe fog kerülni. 


— Ha tényleg ütős cucc — mondta Maszat, és elővett egy bics- 
kát. Odanyújtotta Jean-Pierre-nek. 

— Mit csináljak ezzel? 

— Zsaru voltál, öreg, nem? Kóstold már meg, pofára ne csat- 
tanjunk! 

Az exrendőr megcsóválta a fejét. 

— Te is csak tévékrimikben láttál rendőrt, mi? Te észlény, én 
az informatikusoknál voltam, nem a kábszereseknél, de a fehér 
porokat ők se kóstolják meg. Ízről nem is lehet fölismerni őket, 
és ha így csinálnák, a maffia egykettőre elkezdene kis zacskók- 
ban sztrichnint csempészni, és egykettőre földobná a talpát 
minden zsaru. Na lássuk azokat a cuccosokat. 

— Kétszer mondtad, hogy egykettőre — szólalt meg Vanessa. 

— Mi van? 

— Stílusbeli igénytelenség — felelte a kislány. — Ugyanazt a 
szót használtad kétszer, pedig két különbözőt is használhattál 
volna... á, mindegy, nem érdekes. 

Jean-Pierre az egerekre nézett, akik vállat vontak. Ők nem te- 
hetnek róla. Kissy a maga részéről legalábbis biztosan nem. El 
persze nem határolódik tőle, szó sincs róla, teljes mellszéles- 
séggel egértársa mellett áll mindenben, akár shindyt kell verni, 
akár exrendőrt froclizni. 


Az asztal csakhamar megtelt játékokkal. Kissyék elhozták a 
netbookot, Shrekék kettőt, plusz két ugyanolyan telefont, mint 
a shindyé, három töltővel. ZTE Blade, olcsó, gyakori típus, út- 
közben beugrottak egy haverjukhoz, tőle hozták mindezt. Amíg 
ők a havernál voltak, Nimby ellépett üzemanyagért. Kóla, na- 
rancslé, aprósütemény. Elhozták egyik-másik szerszámkészle- 
tüket is, bár azokra most nemigen lesz szükség. És hoztak egy 
tízes elosztót, hogy mindebbe áramot is tudjanak adni. Nimby 
körbejárt, csatlakoztatta őket, aztán előszedett egy LAN-kábelt 
és egy rádiós routert, mert a házban nem volt wifi, de erre is 
gondoltak. Mire végzett, az asztal fele kábelrengeteggé válto- 
zott. 

— Na, srácok — mondta Maszat —, akkor csapjunk bele. Én föl- 
nyomom a telót. 

Azzal fölkapta a shindy telefonját az asztalról. 


— Hé! — csattant föl egyszerre több száz kisegér. — Az ujjle- 
nyomatok! 

Maszat végignézett a szemrehányó arcokon, utoljára Vanes- 
sáén. 

— Elfelejtettem fölvenni azt a dögös doktorbácsis cuccot, mi? 
— Bólogattak. — Na, akkor ide vigyázzatok, kispofák. Ez kapa- 
citív. Értem? Ezt gumival hiába nyomkodod, egyikőtök se fog- 
ja élvezni. Majd letörölgetitek szépen, bár szerintem jó ez ma- 
szatosan is, de megsúgom, hogy akkor se venném föl azt a va- 
cakot, ha ez amúgy komálná. Gumi nélkül az igazi, higgyétek 
el nekem. 

Kissy Olsenre meredt, aki remekül szórakozott a szövegen, és 
szemlátomást minden szónak mindkét értelmét értette. 

Maszat letelepedett az egyik netbookkal és a telefonnal, Kis- 
synek pedig összeakadt a tekintete Martinnel. Egyetlen pillan- 
tásból is értették egymást. Igen, gumi nélkül nemcsak a mobil- 
telefon jobb. Kipróbálták már egyszer-kétszer, miután megálla- 
podtak, hogy a kisegér-utánpótlás ellen véd a tabletta és az 
óvatosság, a betegségektől pedig nem tartanak, hiszen egyikük 
se állna le a szomszéd mezei pocokkal. Azért nem ez volt a 
rendszeres gyakorlat, mert első a biztonság. Például soha nem 
fekszenek le anélkül, hogy ellenőriznék, Macska kiment-e a 
szobából. 

— Oké vagyok — szólalt meg Shrek. — Ezen a kis vacakon me- 
gint nincsen semmi erősítés. Egyszer foghatnátok valami olyan 
csókát, aki tényleg föladja a leckét. 

— Majd körkérdést rendezünk — felelte Vanessa. — Esetleg pá- 
lyázatot írunk ki, komoly programozói képzettségű bűnözőket 
keresünk, biztonságtechnikai cégeknél dolgozó shindyk előny- 
ben. 

— Fúha — mondta Maszat -, az állati frankó lesz. Mégiscsak 
meg fogom csinálni, amit régebben akartam, csak aztán ledu- 
máltatok. Elveszlek feleségül. Istenien főzöl, és még klassz 
melókat is szerzel. 

— Az ötlet aligha tetszene Nimbynek — cincogta Vanessa. — 
Egyébként sincsen elég nagy füled, hogy el tudj hódítani tőle. 

Kissy elkapta Olsen arckifejezését, amikor ebből a mondatból 
megtudta, hogy a mikrók szeretik egymást. A kis disznó! Alig 
pár órája majdnem rosszul járt a szexmániája miatt, és máris 


szemet vet Nimbyre. Olsen tizenkét éves, ezt azóta már tudta. 
Nimby tizenöt! A nagyapja lehetne! 

Elővette a telefonját, belenézett a Wikipédiába, és döbbenten 
olvasta, hogy a kisegerek ötvennapos korukban már szaporod- 
nak. Gyorsan elosztotta a három évet ötven nappal. Huszonkét 
generáció! Nimby olyan távoli őse lehetne Olsennek, mint Ko- 
lumbusz egy mai embernek. 

Persze csak ha Olsen is kisegér lenne. Bár tulajdonképpen az 
is, Vanessa mondta valamelyik szónoklatában, hogy egér min- 
denki a világon, akit a rossz emberek bántanak. De jobb, ha Ol- 
sen ezt nem tudja és nem próbálkozik Nimbynél. Vanessa vi- 
gasztalhatatlan lenne, ha nem verheti meg a kislányt személye- 
sen. 


A netbook tartalmát gondosan lementették, aztán kotorászni 
kezdtek benne. Nem kellett sokáig: a levelezéssel kezdték. 

— Né csak — mondta Shrek, amitől az összes egér odarohant 
hozzá, sőt Martin a Jerry netbookját is odafordította. De nem 
láttak semmi különöset. A levelezőprogram volt kinyitva, leve- 
lekkel. 

— Mi van? — kérdezte Vanessa. 

— Levelek. Sok helyes kicsi levélke. 

— Shindységek? — cincogta Kissy lelkesen. 

— Hát ezek titkosítva vannak, te — mondta Nimby, átkukucs- 
kálva a szoftveres válla fölött. 

Shrek előrehajolt, fölvette az asztalról a kóláját, belekortyolt, 
visszatette. 

— Úgy van, öreg. Ezek bizony titkosítva vannak. Vajon miért? 
— kérdezte olyan hangsúllyal, mint aki nagyon is jól tudja a vá- 
laszt. 

— Mit használ? — érdeklődött Maszat, aki még a telefonnal 
bajlódott. 

— PGP-vel nyomatja. 

— Hát akkor nem sok játékunk van. 

Kissynek lekonyult a füle. Hallotta már, hogy a PGP feltörhe- 
tetlen. Nem is egyszer, mert Nimby is azt használta a Jerry ar- 
chívumán. Az egész titkosítva volt, hiszen tele volt a személyes 
magánügyeikkel meg a védenceik titkaival, címek, telefonszá- 
mok, Fiona, azaz Madeleine meztelen fotója, mindenféle. 


Sőt volt olyasmi is, amihez még a Jerry se férhetett hozzá, 
vagyis nem mindenki. Nimby valamikor beletette a programba 
a személyes titkosítást, így olyan adatokat is eltehettek, amiket 
csak ők maguk tudtak kinyitni. Neki nem volt ilyenje, és Mar- 
tinnek sem, de Nimby azzal indokolta a dolgot, hogy Vanessa 
másképp nem engedi meg, hogy lefotózza meztelenül, csak ha 
van ilyen személyes páncélszekrény. A kislány nevetett, de 
Kissy megfigyelte, hogy egy szóval sem tiltakozik, nem mond- 
ja, hogy így sem engedné magát lefényképezni. Chantal viszont 
nem sokkal később megköszönte az újítást, azt mondta, egész 
jó videókat tudtak csinálni, így el tudja tenni őket anélkül, hogy 
Nimby beleütné az orrát. 

Később azért mindkettejüket megkérdezte. Chantal nevetett 
és azt mondta, vigyázzanak, hogy a lámpa a kamera mellett le- 
gyen, mert ha szembesüt a fény, akkor nem látszik semmi, ha 
meg oldalról, akkor minden tele lesz árnyékokkal. És mindig 
tegyék töltőre, amíg videóznak, mert az aksi nem bírja olyan 
hosszan, mint ők. 

Kissy úgy döntött, nem kérdezi meg, milyen hosszan. Illet- 
lenség volna. 

— Milyen hosszan? — kérdezte abban a pillanatban. 

Chantal nevetett és azt mondta, egy óránál rövidebb videót 
nem is érdemes csinálni, de igazából két-három óra az ideális. 
Kissy bólintott és arra gondolt, hogy ők ugyan videózni nem 
próbáltak — nem is látszana semmi a képen az ő tűzpirosan ra- 
gyogó füleitől —, de az időtartamok stimmelnek. Ha a cselek- 
mény igazán kibontakozik, kell arra két-három óra, még több 
IS. 

Vanessa is nevetett, és azt felelte, régen elképzelni se tudta 
volna, hogy Nimby meglássa csupaszon. Itt kis szünetet tartott, 
aztán egy megdöbbentő őszinteségi rohammal beismerte, hogy 
ma már imád levetkőzni előtte. 

Kissy tudta, hogy ennél többet akkor se fog megtudni, ha kis- 
cicák elé veti barátnőjét; de hirtelen rájött, mi a teendője. 

— Én azt szerettem ebben már kezdettől — mondta —, hogy 
Martin úúúgy nézett. . . 

— Nimby is — bólintott a kislány, Kissy pedig igyekezett pó- 
kerarcot vágni, amíg gratulál magának. — Még mindig az orra 
hegyére ülnek a szemei, pedig mindent végignézett már. 


— Az enyémek is — vigyorgott Kissy —, ma is éppen úgy kiül- 
nek az orrom... 

Vanessa hirtelen odanyúlt és megragadta Kissy fülét. 

— Kiazmiaz?! — kapta föl a fejét rémülten. 

Martin elengedte a fülét. 

— Megint elábrándoztál, egérke — állapította meg. — Hol jár az 
eszed? 

Kissy zavartan körbepillantott. Olsenék nappalijában ült, és 
mindenki őt nézte. 

— Csak elgondolkodtam... a PGP-ről. 


Több mint tizenötezer levél. Egészen pontosan tizenötezer-öt- 
száznegyvenegy darab. Ezerkétszázat a shindy írt, a többit kap- 
ta. Kilenc különböző címről. És mind titkosítva volt. 

Volt neki még több ezer titkosítatlan levele is, majd kiolvas- 
sák őket, de azokból nem számítottak különösebben értékes in- 
formációkra. Ez az archívum volt a fontos. 

— Shindyklub — jelentette ki Vanessa azonnal, az első néhány 
adat hallatán. — Tízen vannak és gyerekekről leveleznek. 

Ettől kezdve mindenkinek magától értetődő volt, hogy shin- 
dyklub, és fel kell törni a titkosítást. Csakhogy — a PGP-t nem 
lehet feltörni. 

— Ez biztos? — kérdezte Olsen úr. 

— Ez biztos? — kérdezte Niala egy pillanattal később. 

— Ez biztos? — tudakolta Vanessa. 

Shrek fölemelte a kezét. — Igen, ez biztos. Ha másféle véde- 
lem lenne rajta, azt mondanám, oké, brute force-ot neki, aztán 
majd csak végez úgy harmincezer év alatt, ha jó sok gépre le- 
osztottad a feladatot. De a PGP-nek tökmindegy, hogy hány 
millió évig futtatod. 

— Ja, masszív a cuccos — értett egyet Maszat. — Zimmermann 
egy isten. Nem azért, szóval mondjuk én is egy kisebb isten va- 
gyok, de amit az az arc művelt az egyirányú függvényekkel, az 
baromi penge. Az FBI-nál se nyomulnak laza gyerekek, de 
szimplán hazavágta őket, totál frankón, mint állat. 

— Elég már! — csattant föl Vanessa. — Fejezzétek be ezt a dics- 
himnuszt! 

— Na csak várj — emelte föl az ujját Maszat. — Nyomd ide a 
nagy füleidet. A csóka kirakta a teljes kódot a netre és kiadta 


könyvben. Nekem is megvan, csak per hecc vettem egyet, kiol- 
vastam. Az nagyon ott van, tündérke. Az egész kristálytisztán 
le van írva, semmi rejtett algoritmus, nem húzza elő a kisegeret 
a cilinderből, színtiszta matek. Samu bácsi ráállította az összes 
tojásfejet, akit fölleltek, és lejött a konklúzió, hogy ezt biza 
nem lehet fölnyomni, mert ahhoz az kell, hogy kétszer kettő 
bármekkora szám lehessen, csak ne négy. 

Hallgattak. Maszat kivételesen érthetően beszélt, és amiket 
mondott, az elvette a kedvüket attól, hogy felelősségre vonják 
az egeres poénokért. 

— Ki az a Samu bácsi? — kérdezte Olsen. 

— Az Egyesült Államok kormánya — felelte Nimby. 

— Illetve konkrétan az ef-bí-áj — tagolta Maszat. — Nagyon be- 
rágtak a fejre. Vádat is akartak emelni ellene, de aztán jobbnak 
látták békén hagyni. Ennek a sztorinak húsz éve. Phil papa pro- 
gijából lett egy gigamega szupercég, ahol ő tanácsadó, és az 
összes netes fotóján úgy vigyorog, mintha ő találta volna föl a 
sajtot a lyuk köré. Csak van is neki miért vigyorognia: mert 
tényleg ő találta föl. 

— Nomármost — szólalt meg Shrek — minden titkosításnál van 
egy apró gikszer, amin el lehet hasalni. Az ember, aki használ- 
ja. Zimmermann írt egy tündibündi tanulmányt arról, hogy kell 
használni a titkosítást, hogy tényleg titkos legyen. Itt nem olya- 
nok játszanak, hogy ne írd föl a jelszót a fürdőszobai tükörre. 
Olyan fogalmakkal dobálózik, hogy csak lesel. Bevezetés a 
kriptográfiába, az a címe, érdemes megrágcsálnotok. Nem tu- 
dom, van-e francia fordítása, én angolul olvastam. 

— Én is — mondta Nimby. 

— Oksesz. Mármost a PGP komplex rendszer, és mint minden 
komplex rendszernek, megvannak rajta az apró kis sajtlyukak. 

Kissy keze a derekára csúszott. Még egy kiszólás egerekről 
vagy sajtokról, és kicakkozza valamelyiknek a fülét. 

— Mármint nem a rendszerben — vetette közbe Maszat. 

— Persze, nem abban. A PGP atombiztos. Abban minden le 
van zsírozva. Csak marhára nem mindegy, hogy értesz-e hozzá. 
Mármost ha ez a kiscsákó — Shrek a netbookra bökött — a teljes 
cuccot magával cipeli, amikor gyereket... ööö... amikor kikül- 
detésben jár, akkor vagy annyira keni a témát, hogy no para, 


vagy annyira harmat benne, hogy nincs tisztában a veszéllyel. 
Ez az, ami nekünk marhára nem mindegy. Értem? 

Értették. Kissy hálás volt Shreknek ezért a fogalmazásért, 
hogy , kiküldetésben jár". 

— Azt 1s tudjuk, hogy melyik eset játszik — mondta Nimby. — 
Tapsihapsi magával hozta a vegyi fegyvereit. Azok nincsenek 
letitkosítva. Elég, ha kinyitják a táskát, és öt évig csak akkor lát 
gyereket, ha rajzol párat a falra. Nem lehet valami dörzsölt. 

— Ebben van valami — bólintott Jean-Pierre. — Meg kell keres - 
nünk a gyenge pontját. 

— Először is ki kell derítenünk — mondta Nimby —, hogy mi- 
lyen kulcsrendszert használnak. 

— Milyenek vannak? — kérdezte Vanessa. 

— Amilyet kitalálnak. Lássuk csak. Van tíz emberke, akik le- 
veleznek egymással, azt akarják, hogy mindenki mindent elol- 
vashasson. A legegyszerűbb a közös kulcs. 

— Az cikis — szúrta közbe Maszat. 

— Persze, de ha abból indulunk ki, hogy a muksi gyengén 
vágja, akkor fel kell tennünk, hogy senki nincs a csapatban, aki 
jobban értené a mókát, mert akkor az kiokosítaná a többieket. 

— Tied a pont. 

— A következő játék a normál leosztás, hogy mindenkinek sa- 
ját kulcsa van. Viszont várjunk, talán nem fog ártani itt átvenni 
a PGP alapjait. 

Nimby kortyolt egyet a poharából. 

— Nyomjad, öreg — buzdította Shrek. 

— Tehát, hölgyeim és uraim, a PGP egy nyilvános kulcsos 
rendszer. Itt nem egy kulcsunk van, hanem kettő. Egy nyilvá- 
nos és egy privát. A kettő úgy illeszkedik egymásba, mint lyuk 
a sajtba. Lenne másik hasonlatom is, de azt inkább nem mon- 
dom. Mármost a nyilvános kulcsomat megadom mindenkinek, 
aki kéri. Fölrakom a netre. Rányomtatom a névjegyemre. Akár- 
mit. A privát kulcsomat pedig itthon őrzöm a páncélban. No 
most. Ha Vanessa el akarja nekem küldeni egy sajtos süti titkos 
receptjét, akkor fogja a nyilvános kulcsomat, titkosítja vele a 
szöveget és elküldi. Csak szimplán levélben, nem kell a fegy- 
veres futár a csuklójához bilincselt aktatáskával, mint régen. 
Ugyanis hiába jut a levél illetéktelen kezekbe, és hiába van 
meg a nyilvános kulcsom ország-világnak: azt a levelet, amit a 


nyilvános kulcsommal lezártak, csak a privát kulcsommal lehet 
fölnyitni. Az pedig csak nekem van meg. Miután elolvastam, a 
választ hasonlóképpen Vanessa nyilvános kulcsával titkosítom, 
így csak az ő privát kulcsával lehet elolvasni. 

— Mi lesz az? — kérdezte a kislány. 

—Egy sajtosszendvics-recept. Így működik. Most lássuk, 
hogy csinálhatták a pácienseink. Első technika: közös kulcs. 
Egyetlen kulcspár, aminek mindkét fele megvan mindenkinek, 
de senki másnak nem adnak egyikből sem. Primitív és veszé- 
lyes. Ha egy példány illetéktelen kezekbe jut, föl lehet törni az 
egész levelezést. Második technika: személyes kulcsok. Min- 
denkinek megvan a többiek nyilvános kulcsa. Ha írok egy leve- 
let a csoportba, akkor azt kilenc példányban küldöm szét, 
mindegyiket a címzett nyilvános kulcsával titkosítva, így csak 
ő olvashatja. Még egymás példányát se tudják fölnyitni. Ennek 
a hátránya, hogy minden egyes levelet kilencszer kell végigtit- 
kosítani. Ezt hamar elunja az ember, úgyhogy ezt hátha nem 
csinálták. Inkább azt a játékot, hogy mindegyik levelet a saját 
privát kulcsukkal zártak le. Akkor bárki el tudja olvasni őket, 
akinek megvan a feladó nyilvános kulcsa, és persze az is csak 
nekik lehet meg. 

Olsen úr egy ideje szemlátomást unta az előadást. Most meg- 
szólalt: 

— Hogy néz ki egy ilyen kulcs voltaképpen? 

— Egy állati hosszú szám. Ezerhuszonnégy bit... vagy akár 
négyezer-kilencvenhat bit. . . 

— Gondoltam. Tehát nem tudják őket megtanulni fejből. Ott 
kell lenniük a számítógépen, nem? 

— Hogyne. Csakhogy a kulcsokhoz jelmondatok is tartoznak. 
Nem jelszavak, mint a régimódi titkosításban, hanem egész 
mondatok. Ezeket pedig az életben föl nem törjük. 

— Ja — mondta Shrek. — A jó öreg DES még ötvenhat bittel 
szaladt. Itt olvasom: ha olyan cuccod van, ami az ötvenhat bitet 
egy másodperc alatt megtöri, akkor százhuszonnyolc bittel el- 
dolgozgat itt az asztalon úgy százötvenbillió évig. Márpedig az 
még mindig csak egy tizenhat betűs jelszó. 


Kissy gondosan lesimította nagy füleit, rájuk húzta a sapkát, és 
ellenőrizte, hogy egy hajszál se lógjon ki. Aztán kesztyűt hú- 
zott és bement a konyhába. 

— S miért hoztátok haza őket? — kérdezte éppen anya. 

— Olsenék nem rajongtak a holmik társaságáért — felelte Va- 
nessa. 

— Ezt megértem, de úgy értettem, hogy miért nem adtátok le a 
rendőrségen? Elvégre a shindytek holmija. 

— Ráér. Neki most egy darabig nem lesz rá szüksége. Jean- 
Pierre csak a fehér port vitte be, azt mégse tarthatjuk itthon. 

— És őt csukják le érte? 

— Csodákat, videó van róla, hogy az ürge táskájában találtuk, 
és mindenki aláírt egy vallomást, hogy nem mi tettük oda. — 
Vanessa fölpillantott. — No, egérkék, lássunk hozzá. Kamra- 
egér? 

— Jelen — lépett elő Martin, és szalutált is. 

— Dijoni mustár, méz, citrom, csirkemellfilé — sorolta séfjük 
—-, gomba, baconszalonna, cheddar sajt, petrezselyemzöld. No 
mi baj, egérke, nem tudtad megjegyezni? 

— De — felelte a fiú bizonytalanul. — De hát hány fogás lesz 
ebből? 

Vanessa fölemelte a kezét, néhány pillanatig számolt az ujja- 
in, aztán azt mondta: 

— Egy. 

Kissy összenézett a többiekkel. , Bolond" — olvasta ki Jenni- 
fer tekintetéből. , Persze" — üzente vissza a sajátjával. , De vég- 
re itt van és megint főz nekünk." 

— Isabelle néni receptje — mondta Vanessa hirtelen, és Kissy 
riadtan vette észre, hogy egyenesen őrá néz. Tudta, mi a teen- 
dője: megadni magát. Vanessa is megfellebbezhetetlen tekin- 
tély a konyhában, de Isabelle néni százszorosan az. 

Egy perccel később a kislány kivette Martin kosarából a mé- 
Zet és a mustárt, letette Kissy elé és azt mondta: 

— Keverd össze, egérke. 

Kissy értetlenül pislogott a flakonokra, de egyik se változott 
át semmivé. 

— Ezeket?! 

Vanessa szemrehányóan nézett rá és rosszallóan megcsóválta 
a fejét. Kissy hanyatt-homlok rohant keverőtálért és kanálért. 


Ebben a pillanatban lépett be Nimby. 

— Maszat szétcincálta Noir telefonját — újságolta. 

— De hisz azt már akkor megtette, Olsenéknél — felelte Chan- 
tal. 

— Igen, de akkor csak megvizsgálni tudtuk. Most rácsatlakoz- 
tatott egy kütyüt, amivel minden adatot leszívott róla. Mindjárt 
itt lesz. 

Párja fölkapta a fejét. — Maszat? Korán van még az ebédhez. 

— Csak a telefon. Futárral küldi. Az adatokat már letöltöttem. 

— Cin-cin — bólintott Vanessa. 

Fél percig nem szólt senki. Nehéz volt beszélni az egész 
konyhát megülő illatfelhőben. Kissy megadóan kevergette a 
mustárt és a mézet, és azon tűnődött, mennyi ideig bírja egy 
edzett kisegér lélegzés nélkül. 

— Az mustár? — tudakolta Nimby, teljesen fölöslegesen; a föld 
kerekén egyetlen dolog van, aminek ilyen tömény mustárszaga 
van. 

— Az mustár — tájékoztatta Vanessa. — Kissy összekeveri méz- 
zel. 

— Mi a csodának? 

— Mert azt mondtam neki. 

Nimby egy pillanatig elfogadta az érvet. Ha Vanessa mond 
valamit, az ellen nyilván nem lehet tenni semmit. Aztán mégis- 
csak győzött a racionális gondolkodása. 

— De figyelj ide, egérke. A mustár jó lett volna virslihez, a 
méz meg sütibe. Ha összekevered, soha többé nem tudod szét- 
válogatni, így meg nem jók semmire. 

A kislány nevetett, fölkelt, odalépett kedveséhez és megcsó- 
kolta. 

— Egy egér csavarja ki a citromokat és öntsétek a mustárhoz — 
mondta, odasimulva hozzá. — Ha kész, merítsétek bele a csirke- 
melleket. Egyik se látsszon ki belőle. Két órát marináljuk így. 


Két órával később fölvette a kesztyűjét, serpenyőt vett elő, ola- 
jat öntött bele és forrósítani kezdte. 

— Hozhatod azt a mustárosat, egérke. 

Kissy boldogan vitte az edényt, remélve, hogy nem sózta el 
nagyon a könnyeivel. A mikró ügyesen kiemelt egy csirkét 
húsvillával, és a serpenyőbe helyezte. Hat szelet után bólintott. 


— Ez egyelőre elég lesz. Ja, addig egy-két egér hozzáláthat 
krumplit hámozni. A sajtot pedig reszeljétek meg. 

Sót, borsot, paprikát szórt a csirkére, és meg-megforgatva sü- 
tögette pár percig. Aztán kiemelte őket és elhelyezte egy nagy 
tűzálló üvegtálban. Megint megsütött négy darabot, ezekkel 
megtelt a tál. A serpenyőbe beleszórt némi szeletelt gombát, ki- 
csit megpárolta őket, és rátette a csirkedarabokra. Aztán a sza- 
lonnát, majd egy kis sajtot. Helyes kis valamik lettek a tálban. 

— Ilyeneket csináljatok még, amíg annyi lesz, amennyivel 
megtelik a sütő. 

— A petrezselymet nem használtad — mondta Martin. 

— Majd amikor megsült. Ahogy kivesszük, mehet rá az is. 

— Hogy hívják? — kérdezte Francoise. 

— Mézes-mustáros csirke szalonnával és gombával. 

— Ó. Azt hittem, van neki valami... olyan szakácsos neve. 

Vanessa mosolygott. 

— Sajttal töltött kisegér Jerry módra? 

— Az belőled lesz, csak próbálj engem föltálalni! 

A mikró nevetett és az asztalhoz lépett, ahol már néhány 
meghámozott krumpli volt az edényben. Kivett egyet, deszkára 
fektette és rámutatott a késsel. 

— Most figyeljetek. Három-négy milliméterenként kell bevág- 
ni, de nem elvágni. Alul maradjon egyben a krumpli. Közben a 
kamraegér hozzon fokhagymát, vajat és olívaolajat. A hagymát 
szedjétek szét és vágjátok vékony szeletekre. A másik sütőt 
forrósítsátok föl. 

Ezzel végigszabdalta áldozatát, majd egy darabban tette sütő- 
lapra. A résekbe fokhagymaszeletkéket dugott, a tetejét meg- 
szórta vajjal, ráöntött egy kis olajat, megsózta, megborsozta. 

— Íme: svéd Hasselback burgonya. Látod, zsebike, ennek van 
igazi szakácsos neve. 


Egész délelőtt és az ebéd közben is a shindyklubon tanakodtak. 
Hosszú ideje először lehettek mind együtt — kivéve Elkét, de 
azért a felületen ő is végig velük volt —, de nem is tudtak igazán 
örülni neki, annyira lekötötte a figyelmüket az új probléma. 
Kilenc szabadlábon levő shindy. Egyszerre kilenc gonoszte- 
vő, akikkel el kell bánni, le kell fülelni őket. Abban még Olse- 
néknél megállapodtak Jean-Pierre-rel, hogy nem formálnak 


előjogot a shindykre, az adatokat megosztják a rendőrséggel is; 
épp csak nem sétálnak be velük a kapitányságra, hanem Jean- 
Pierre összehozza őket egy volt kollégájával, aki kézbe veszi az 
ügyet, de őket sem próbálja kirekeszteni belőle. Mert többen 
többre mennek, és ehhez az ügyhöz minden tudásukra szükség 
lesz. 

A volt kolléga azonban egyelőre nem ért még rá, pár nap tü- 
relmet kért. Addig a Jerry agytrösztje dolgozott. 

A klub — már csak így nevezték — feltehetően a Nimby által 
leírt harmadik kulcsrendszert használja: mindenki a privát kul- 
csával titkosít, és az üzenetek olvasásához a feladó nyilvános 
kulcsát kell elővenni. A kulcskarika is ott volt a gépen, de a 
shindy jelmondata nélkül használhatatlan. Nem feltételezték, 
hogy a mondat bármilyen formában ott lehet a gépen, de azért 
igyekeztek átnézni mindent. 

— Ámbár — magyarázta Nimby — ha van egy kicsi sütnivalója, 
akkor úgy el tudja rejteni, hogy akkor sem vesszük észre, ha 
éppen rá bámulunk. Például valamilyen mnemonikkal is fölír- 
hatta. Teszem azt a szavak kezdőbetűivel, amiket csak úgy 
odafirkantott egy bizonyos levél végére. Vagy lehet a mondat 
részlet egy könyvből, amiről ő tudja, hogy melyik, de mi akkor 
sem, ha ott hever előttünk a könyv a megfelelő oldalon kinyit- 
va. Vagy mondjuk lehet a kedvenc versének a tizenkettedik so- 
ra. Akármi lehet, amit fejből tud, és nem kell felírnia. 

A shindy holmiját hazavitték és berakták Kissyék páncélszek- 
rényébe. A rendőrséget a Jerry nevében aláírt emailben értesí- 
tették róla, az automata visszaigazolással együtt eltették, a 
shindy tehát nem vádolhatja őket lopással. Az adatok viszont 
megvoltak Maszatnál, Shreknél, Jean-Pierre-nél és a Jerry há- 
lózatán is, és majd a rendőrség is kap egy példányt. 

Nimby írt egy kis programot, amit fölrakott a hálózatra, olyan 
helyre, ahol a többiek is elérték. A netbook tartalomjegyzéke 
volt rajta, amire mindenki tehetett jeleket. A kék szín azt jelen- 
tette, hogy azt a részt éppen vizsgálják. A zöld azt, hogy már 
megvizsgálták és nem volt benne gyanús. A piros azt, hogy 
volt. A jel mellé mindig odakerült, hogy ki tette a jelet és mi- 
kor. Egyelőre persze csak a titkosítatlan anyaggal foglalkozhat- 
tak. 


Ha majd a titkosított anyagot is átnézhetik, nyilván nem az 
fog számítani, hogy mi gyanús, mert minden gyanús, azazhogy 
shindység. Vanessa kijelentette, hogy az ott shindyklub, és Va- 
nessának mindig igaza van. A titkosított anyagban az lesz a 
kérdés, hogy mi ad támpontot a többiek megtalálásához. 

Szemlátomást volt benne gyerekpornó is: a levelek titkosítva 
voltak ugyan, de a méretük látszott, és nagyon sok levél túl 
nagy volt ahhoz, hogy csak szöveget tartalmazhasson. Ha pedig 
nem szöveg, akkor nyilván kép vagy videó. A rendőrség majd 
átnézi az archívumot és megpróbálja ennek alapján felkutatni a 
shindyket. 

Ha majd feltörik a titkosítást. 


A hétvégén senki sem jutott eredményre, de nem is számítottak 
ilyen gyors sikerre. A fejük helyett ezért inkább a karjukat és a 
lábukat használták. 

— Ez szép volt, zsebike — mondta Vanessa, és szünetet jelzett. 
— Hamarosan már megütöd Mikroegér nénit. 

— Két vállra is fektetlek — felelte Francoise lihegve, de harcia- 
san. — Eddig csak azért nem lapítottalak egeres palacsintává, 
mert nem akartam elszomorítani a családodat. 

— Meg mert nem tudtad volna megcsinálni — lépett a mikró az 
asztalhoz, és töltött magának az ásványvízből. A többiek is ott 
sereglettek már. 

— De Jól hangzik! 

— Ne reménykedj, egérke — mondta Pi. — Évekkel ezelőtt még 
bíztam benne, hogy utolérhetem Vanessát, ha szorgalmasan ed- 
zek. Csakhogy ő is velünk együtt fejlődik. Sose fogod két váll- 
ra fektetni. 

— Én meg tudom csinálni — jegyezte meg Nimby csöndesen. 

Kissy kezében megállt a pohár. Most mihez kezdenek Nimby 
nélkül? Olyan jó barát és harcostárs volt... 

De a kislány nem bántotta. Ránézett, megcsóválta a fejét és 
legyintett. 

Hát igen, gondolta Kissy, aligha kritizálhatja ezért. Este első- 
ként mentek lefeküdni, reggel utolsóként keltek, és egész dél- 
előtt ásítoztak. De hát ők hetek óta nem lehettek együtt. Min- 
denki más együtt él a párjával, csak Chantalék és Jenniferék 
nem, de ők is gyakran találkozhatnak. Chantal éppenséggel tíz 


éjszakából hármat-négyet Andreasszal tölt. Egyedül a mikrók 
nem láthatták egymást hetek óta. Még Elke is minden hétköz- 
nap találkozik örök szerelmével, már megint egy másikkal per- 
sze. 

Két vállra fektetheti, igen, hogyne. Az kétségtelen, hogy Va- 
nessa fél éjszaka két vállra volt fektetve, vagy ha éppen nem ő, 
akkor Nimby. De az is kétségtelen, hogy hamarosan majd föl- 
mehet a szobájukba és kicserélheti azt a csomag gumit az éjje- 
liszekrény fiókjában, mielőtt lejár a szavatossága. Beaulieu-ben 
is van egy csomaggal a fiókban, a kislány nem tiltakozik elle- 
ne, hogy odategyék, de ott is felbontatlanul marad. Esemény 
utáni tabletta is van a fiókban, ott is, itt is. Ahhoz se nyúlnak. 

Milyen szépen eltervezte pedig annak idején, amikor Vanes- 
sát még nem lehetett rávenni, hogy levetközzön Nimby előtt, 
hogy be kellene fújni valamivel a ruhájukat, amitől leolvad ró- 
luk, miközben csókolóznak. Hát tessék, azóta leolvadt. De in- 
nentől megint egy tapodtat se tovább. 

— No gyerünk, egérkék — mondta Vanessa. — Kissy, te se ál- 
modozz, a shindy már keni a vajas kenyeret. 

— Azt szeretem — felelte Kissy, jól tudva, mi lesz a válasz. 

— Csak nem enni fogod, hanem feküdni rajta, mustárral a há- 
tadon. Hé, ti ott, a nagy fülekkel, csapjatok össze rendesen, ne 
csak imitáljátok! 

Kissy boldogan öltötte föl a szivacsokat. Imádta hallgatni Va- 
nessa edzőtermi vezényszavait. Ha valamiért szünetet tartott, 
néha átvette a feladatot valaki más, esetenként ő maga is — de 
Vanessa az igazi, az eredeti, a bejegyzett védjegy. 

— Jó ütés volt, egérke! Hát ha még erő is lett volna benne! 


Hétfő délután Kissy éppen letörölt némi port a nappali polcáról 
— ha ritkán is, de előfordult, hogy valamelyik kisegér hanyagul 
takarított —, amikor észrevette, hogy a fotel lábánál heverésző 
Suzy füle megmerevedik és körbefordul. Kissy vigyorogva fi- 
gyelte, és fölnézett a szekrény tetejére, ahol Macska füle 
ugyanabba az irányba nézett. Ő is beirányozta a sajátját. Nem 
hallott semmit, de ezt a világért sem ismerte volna be Macska 
jelenlétében. 
Aztán csengettek. Suzy fölpattant és kirohant. 


Kissy követte az előszobába, megszemlélte a monitoron látható 
férfit és kiment kaput nyitni. Ha Suzy nem lenne ilyen széllel- 
bélelt, nyithatná ő is, akkor másnak nem kellene kijönni ebbe a 
csöpögős, nyálkás vacakságba. De hát Suzy megbízik bárkiben, 
még a rágcsálóirtóról se feltételezne semmi rosszat. 

— Pierre Dorville hadnagy — mondta a fiatalember —, országos 
rendőr-főkapitányság. — S fölmutatta az igazolványát. 

— Francoise Chaton, Jerry Alapítvány — felelte Kissy, és ő is 
fölmutatta. A Jerry-belit. 

Eddig tartott a komoly felnőtt viselkedés, a két szövetséges 
bűnüldöző erő első találkozása. Mert a hadnagy előhúzott egy 
papírzacskót. 

— Szia. Ezt nektek hoztam. 

Kissy értetlen arccal belekukucskált a zacskóba. Sajtos falat- 
kák. 

— És megnyugtatlak, hogy nincs macskám. No, bejöhetek? 


— Vedd tudomásul, tábornokom, hogy ez a felelőtlenség elfo- 
gadhatatlan — jelentette ki Vanessa, mérgesen föl-alá járkálva, 
nagyjából a kamera látóterében. — Egyszerűen kifecsegni, hogy 
mik vagyunk! 

— Én komolyan veszlek benneteket így is — mondta Pierre. 

— Még szép! — csattant föl a kislány. — Meg is vernélek... úgy 
értem, a szabadnapodon... de ez szenzitív információ, vigyáz- 
nunk kell a macskák, az egerészölyvek és a rágcsálóirtók miatt 
is! 

— Értem. Lakat lesz a számon. 

Kissy rámosolygott, aztán Jean-Pierre-re, akinek a letolás 
szólt. Az exrendőr nem zavartatta magát miatta, csak azt je- 
gyezte meg, hogy ő már nem is hadnagy, pláne ne szólítsák tá- 
bornoknak. 

A másik hadnagy, a jelenlegi helyet foglalt a gépteremben 
egy gép előtt és a felülettel ismerkedett. Már megjelent előtte 
az összes egér és volt kollégája is, még Shrekékre vártak, akik 
késtek pár percet. A másik monitoron a Cirrus kezelőfelületét 
tanulmányozhatta. 

— Fantasztikus — dörmögte többször is, aztán megint rákattin- 
tott valamire. Ő csak kattintgatni tudott, hiszen nem ismerte azt 


a rövidítésekből álló, villámgyors nyelvet, amin az egerek tár- 
salogtak a programmal. — Fantasztikus. . . 

Kissy elégedetten mosolygott. Már nem volt dolga, a had- 
nagy sajtos falatkáit kitette tálcára, rakott mellé másféle sütit és 
gyümölcsöt, Martin pedig lehozott egypár palackot. Most nem 
volt szükség több ennivalóra, csak hárman voltak itt. Meg Su- 
zy, de ő hiába reménykedik, úgyse kap. Akkor befalná az egé- 
szet és még akarna. 

— Ez tényleg elképesztő — állapította meg végül a hadnagy. — 
Ilyen még nekünk sincsen a cégnél. Ki tervezte? 

— Nimby — vágta rá Nimby büszke párja. — Persze mind bese- 
gítettünk, de főleg ő. És Maszaték se csak végrehajtották, amit 
kértünk, hanem az alkotói folyamatból is kivették a részüket. A 
Jerry-felületet viszont, amin engem látsz, nagyrészt Nimby is 
programozta. 

— Sziasztok — lépett be Shrek —, bocs, sokat késtem? 

— Addig megmutattuk Pierre-nek a szoftvereket — mondta 
Nimby. Kirakta Shreket egy monitorra, aztán Maszatot is mel- 
lé, mert ő is befutott. 

— Akkor kezdjük — emelkedett föl Kissy mint háziasszony, el- 
végre a hadnagy őhozzájuk jött. — Hozom a pasas holmiját. 

— Inkább ne — kérte Pierre. — Ha átveszem, akkor elismer- 
vényt kell róla írnom, aztán bevinni a bizonyítékraktárba, kitöl- 
teni egy halom papírt, nekem meg az még napokig nagyon nem 
esik útba. Nagy baj lenne, ha most nálatok maradna? 

— Nem. Elfér a páncélban. 

— Kösz. Engem úgyis az adatok érdekelnek, amiket az embe- 
rünktől elszedtetek. 

— Akkor gyertek elő, adatok — mondta Nimby. Az egyik mo- 
nitoron rögtön megjelent a netbook tartalomjegyzéke, majd 
Nimby szokott villámgyors mozdulataival előjöttek a titkosított 
levelek. — Ezekről van szó. Meg persze a többiről is, de első- 
sorban ezekről. Nemigen feltételezzük, hogy bármi shindység 
lenne a titkosítatlan részben. 

— Oké — bólintott Pierre. — Gondolom, átnéztetek mindent a 
jelszó után, és nem találtatok semmit. Cache? 

— Ilyen nyalánkságok nem játszanak — felelte Maszat. — Phil 
papa nem olcsó gyerek. Nagyon otthon vannak neki. Tiszta 
munka, sehol egy bitet el nem rak semmiből. Amúgy azóta 


nyöszörgettem kicsit egy progival, hátha valami masszívan idi- 
óta jelszót adtak, amit a hülye is kitalál. Hát nem. Vagy én nem 
vagyok elég hülye. — Kissynek erről más volt a véleménye, de 
megtartotta magának. — Olyanokat próbáltam, amik összestim- 
melnek a kiscsákó hobbijával, mindenféle sorrendben egymás 
után rakva. De itt nem lettem menő. 

Kissy sóhajtott és kivett egy sajtos falatkát. 


Már rég elfogyott az összes süti és gyümölcs, nemcsak itt, ha- 
nem a többieknél is — és nem jutottak eredményre. A titkosítás 
feltörhetetlen. Ez PGP, Zimmermann pedig egy isten. Ezt Ma- 
szat újra meg újra elmondta, és mindenki egyetértett vele. 

Úgyhogy másképpen próbálkoznak. Tovább olvassák a titko- 
sítatlan levelezést, hátha rábukkannak bármilyen nyomra, hátha 
egyszer mégis óvatlan volt a shindy. Közben Pierre alkut kínál 
a pasasnak: ha megmondja a jelszót, az jó pont lesz a tárgyalá- 
son. Ehhez persze előbb engedélyt kell kérnie a nyomozás ve- 
zetőjétől. A többi levelezőpartner címét megpróbálják lenyo- 
mozni, de erre nincs sok esély, mert anonim szolgáltatóknál 
vannak, és az IP-címeket is alighanem titkosították. Ez ránézés- 
re látszik abból, hogy mindegyik postafiókhoz egy csomó IP- 
cím tartozik. Shrekék beszélnek egy-két emberrel, akik szerin- 
tük úgyszintén programozóistenek, és hátha tudnak egypár 
olyan trükköt, ami nekik nem jutott eszükbe. 

A shindy pedig kórházban volt egy kisebb autóbaleset miatt. 
Ezt közös megegyezéssel döntötték el. Ha sikerül hozzájutni a 
titkos levelezéshez, az önmagában nem elég, hiszen a többiek 
neve és lakcíme nyilván nem lesz ott. Egy ideig levelezni kell 
velük a shindy nevében, hogy a kilétüket földeríthessék. De he- 
tekbe telhet, mire hozzákezdhetnek, s ezt az időt magyarázzák 
ki a balesettel. 

Addig pedig a titkosítatlan levelekből gyűjtik a shindy stílu- 
sának jellemző elemeit: szófordulatokat, mondatszerkezeteket, 
helyesírási hibákat. Írásos jegyzéket készítenek róluk, forrás- 
megjelölésekkel. Erre ugyan nem szabad fenntartás nélkül ha- 
gyatkozni, hiszen lehet, hogy a titkos csoportban elváltoztatott 
stílussal ír, de kiindulásnak megteszi. Ez a Jerry feladata lesz, 
mert a levelek átnézése nagy munka, és ők sokan vannak. Shre- 
kéknek elég munkát ad a harc a titkosítással. 


— Hát bízzunk a sikerben — mondta a hadnagy az előszobá- 
ban, és kezet nyújtott Martinnek. — Örülök, hogy megismerte- 
lek benneteket. Ígérem, hogy ezentúl se veszek macskát. 

— Nekünk van ám -— árulta el Kissy, mialatt kezet fogott vele. 
— Valamelyik polcon alszik, azért nem láttad. De van. 

— Macskátok? Egereknek? 

Kissy mosolygott. 

— Ha nincs Macska, sose lettünk volna egerek. 


Csütörtök reggel email várta az álmukból ébredő egérkéket. 
Egérkék, Noir nem hajlandó kiadni a jelszót. Még puhítjuk, de 
nyilván attól tart, hogy hiába számít enyhítő körülménynek az 
együttműködés, túl sok a terhelő bizonyíték az adatokban. Vi- 
szont kitaláltunk mást. Újabb házkutatást tartunk, direkt a jel- 
szó miatt. Próbálok engedélyt szerezni, hogy ti is ott lehessetek. 
Holnap jó nektek? Dorville. 

A levelet Martin olvasta föl, még amikor reggel bekapcsolták 
a telefont, hiszen a Cirrus oda is továbbította. Egymásra néztek. 

— Cin — mondta Kissy, csak hogy mondjon valamit, hiszen 
ennél kevesebb szóból is megértik egymást. Valamikor láttak a 
csapattal egy régi japán filmet egy házaspárról, akik soha nem 
szólnak semmit, még a gyerekeik se, mert mindig mindenki 
tudja a dolgát. Róluk is írhatták volna. Ők rengeteget szövegel- 
nek ugyan, de nem azért, mintha enélkül nem tudnák, mit gon- 
dol a másik. 

Martin már meg is írta, hogy pénteken fél hatkor száll le a 
gép, onnantól mozgósíthatók. A többiekkel nem is egyeztettek, 
minek, ők is ugyanezt mondanák. Természetesen amikor a gép 
leszáll, Vanessa második dolga lesz, miután őket végigölelget- 
te, hogy Nimby karjaiba vesse magát, és vasárnap estig ne is 
nagyon bukkanjon ki onnan. Hisz már megint nem találkozhat- 
tak szerdán. De ha föltúrhatják a shindy lakását a jelszóért, az 
Vanessát kárpótolja azért, hogy az első csókvihar csak addig 
tarthat, amíg odaérnek. 

Fizikaóra után olvasták a hadnagy válaszát. Egyelőre minden 
bizonytalan, aki az engedélyt adja, annak is engedélyt kell kér- 
nie. Nimby délután azt mondta, semmi pénzért nem menne 
rendőrnek, hogy még ahhoz is engedélyt kelljen kérnie, hogy 


engedélyt kérhessen. De már földrajzóra alatt megjött az új hír: 
elintézve, mehetnek. Holnap este hatkor találkoznak Vitryben. 

Már meg volt szervezve, hogy Tom viszi ki őket a reptérre, 
aztán hazahozzák a kocsijához, és megy vissza dolgozni. Így 
viszont nem tudják hazavinni, félórájuk van Vitrybe érni, az is 
csak akkor, ha a gép pontosan érkezik. Kissy a szünetben fel- 
hívta Tomot, hogy mi legyen, de a nagy kék macska nevetett, 
ez nem lehet probléma, vonattal is el tud menni a kocsiért. 

De el se kell mennie érte, sajnos. Két órával később jött a hír 
a Cirruson át: a taxi leállt, Tom egy óra hosszat operálta a vá- 
ros közepén, de nem tudta életre kelteni. Megkérdeznék Yves 
bácsit? 

Kissy azonnal fölhívta Yves bácsit, aki foglalt volt. Másod- 
szor és harmadszor is. Negyedszer akart próbálkozni, amikor a 
Cirrus kézbesítette Nimby üzenetét: már három egér fölhívta az 
apját és beprotezsálta Tom taxiját, Victor régesrég elindult a 
kocsiért a vontatóval, többen már ne telefonáljanak. Kissy bó- 
lintott, mintha Nimby láthatná, és eltervezte, hogy eszerint egy- 
gyel többen lesznek a házkutatáson, több szem többet lát. Azaz 
nem eggyel többen, Tommal épp csak kilesz a létszám, hiszen 
Elke csak távközléssel lehet jelen. 


— Én? Házkutatásra? 

— Miért, van jobb dolgod? — kérdezte Nimby. — Amíg apának 
a füle se látszik ki a motorházadból, úgyse tudsz dolgozni. 

Tom a visszapillantóba nézett és megkezdte az átsorolást bal- 
ra. 

— Apád nem is egér. 

— És? Akkor már nincs is füle? 

Tom gyorsított és áthajtott a kereszteződésen. 

— De — ismerte el. — Van füle. Én pedig ráérek. Ennek ellené- 
re nem látom be, mit keresnék egy házkutatáson. 

— Amit mi. Nyomot, ami a PGP-s jelszóra utalhat. Több szem 
többet lát. Miért, egyébként mit csinálnál, amíg mi kutatunk? 
Hazamennél? Minek? Inge még dolgozik. Jennifer itt cincog 
velünk. Andreas focizik. Ülnél otthon egyedül? Hát nem jobb 
akkor már társaságban, finom egérszagban? 

— Igaz — ismerte el a férfi mosolyogva. 


— Andreas ma nem focizik — szólalt meg Chantal kis csend 
után —, egy barátjánál van. 

Kissy csöndesen vigyorgott. Két Ford is jelen van, de Chantal 
az, aki ismeri Andreas programját. Hát még ha szerelmes lenne 
bele! 

Hamarosan megérkeztek Francoise-hoz, az egyetlen északi 
egérhez, aki még nem volt velük. Tom beállt a ház elé. Fölpil- 
lantottak az ablakokra. Vártak. Francoise-nak nem kell jelzés, 
hogy megérkeztek. Hol késik? 

— Cin? — szólalt meg Nimby, Kissy pedig elkezdett aggódni. 
És ha összeakadt egy macskával? Kicsi még... 

Ebben a pillanatban kopogtattak a kocsi oldalán. Az egerek 
meresztették a szemüket, de sehol senkit nem láttak. Már föl- 
ágaskodtak az ülésen, Kissy át is akart menni a jobb oldalra, 
amikor Tom elnevette magát. 

— De hisz itt van — mondta, és leengedte az ablakot maga mel- 
lett. A mikrobuszt betöltötte a legkisebb egér szemrehányó 
hangja. 

— És ha cica lettem volna? Micsoda dolog ez, hogy csak egy 
irányba néztek?! 

Kissy lesunyta nagy füleit. Vanessa pontosan így szokta letol- 
ni őket, amikor szamárságot csinálnak. Egy pillanat múlva egy 
fehér sapkát látott elhaladni az ablak előtt, nagy kerek fülekkel. 
Nimby fölkelt és kinyitotta a hátsó ajtót. Francoise a kocsi mö- 
gé ért és fölnézett rá. 

— No mi van, bamba egér? 

— De hát te erre laksz — bökött a fiú a kocsi jobb oldala felé. 

— Viszont erről jöttem! Minek eszitek azt a rengeteg sajtot, ha 
ilyen szamarak maradtatok? 

— Ne prédikálj, inkább szállj be — felelte Nimby, leguggolt és 
lenyújtotta két kezét. Francoise megfogta őket, a fiú pedig föl- 
kapta, mint a pelyhet, és ügyesen fölemelte a kocsi padlójára. 
Kissy elismerően biccentett. Azért a kislánynak csak megvan a 
súlya, akármilyen karcsú és kisportolt a sok edzéstől. Viszont 
ugyanezektől az edzésektől lett Nimby ilyen erős. 

Becsukták az ajtót, leültek, becsatolták magukat, Francoise 
levette az egérfüles sapkát. 

— Mehetünk, nagy kék cica! — mondta vidáman. — Lesz ott 
még valaki, nem tudjátok? 


— Pierre nyilván hoz egy csomó rendőrt — felelte Kissy. 

— Nem rájuk gondoltam. A shindynek felesége, kölyökshin- 
dyjei... 

— Kölyökshindy, jézusmária — dörmögte Tom, kikanyarodva 
a járda mellől. 

— Bolond — mondta Kissy szeretettel. — A shindy gyereke nem 
shindynek születik. Nézd meg Jennifert. 

— Már láttam. Ő se született shindynek, de ez miért érdekes? 

— Nem az. Ott ül elöl a nagy kék cica, akinek az imént indu- 
lást vezényeltél. De Jenniferből nem lett kis kék cica. Egér lett. 
Most már érted? 

— Most már érted! De akkor mit mondjak? Kisnoirok? 

— Hát inkább — jegyezte meg Tom. 

— Hát inkább — bólintott Kissy is. 

— De a kölyökshindyket megverhettem volna, a kisnoirokat 
meg nem lehet — világított rá Francoise egy egészen új szem- 
pontra. 


Aztán kiszáguldottak a reptérre és összeszedték a többi egeret. 
Vanessa a nyakukba ugrott, végigcsókolta őket, Nimbyt is, 
Nimbyt is, Nimbyt is. Majd beugráltak az autóba és irány VIt- 
ry. Már ott voltak, amikor megszólalt a telefon; a Cirrus Fran- 
c0i1se-hoz kapcsolta. 

— Dorville. Merre vagytok? 

— Merre is... — a kislány egy utcatáblát keresett, de a széles 
főúton persze egyet se talált. 

— Rouget de Lisle — segített Tom. 

— Rouge de Lille! — közvetítette a zseb gondolkodás nélkül. 

— A himnusz szerzője — vakkant bele Kissy, hogy el tudja foj- 
tani a nevetést. 

— Mi is azon megyünk délnek. 

— Mi északnak! Várj csak... balról egy pizzéria, jobbról egy 
patika és... mintha arabul lett volna kiírva valami. 

Egy pillanat múlva kereszteződéshez értek, Tom megállt a pi- 
rosnál. 

— Most vagyunk az 1918. november 11-e utcánál. 

— 1948. november 21-e utca! — süvítette a telefonba Fran- 
coise, az egerek pedig egymásra borultak nevettükben. 


— Az jó, én is mindjárt ott vagyok — derült a hadnagy is. — Be 
tudtok fordulni jobbra? 

— Persze — felelte Tom jó hangosan, és kirakta az indexet —, 
ez kanyarodósáv is. 

— Oké. Hogy néztek ki? 

— Én barna vagyok — cincogta Francoise ártatlanul —, nagy ke- 
rek fülem van, szép a szemem és a mosolyom, és még szabad 
vagyok! 

A kocsi oldalai megremegtek. 

— Ez csodálatos. Majd randizunk, de ha nem mondod meg, 
hogy milyen a kocsitok, az a nyomozati eljárás akadályozása. 

A kocsi falai vitézül állták az egerek hahotáját. 

— Fehér Ford mikrobusz. Miért, mi jár az akadályozásért? 

— Ha elég csinos vagy, majd megegyezünk. Már látlak benne- 
teket, forduljatok jobbra a Camille Blanc-ra, az utolsó ház lesz. 

— Az klassz — mondta Tom -, csak ez a másik irányban egy- 
irányú. 

— Ja igen. Akkor kerülni kell. Bocs, elfelejtettem. 

Befordultak tehát balra, aztán jobbra. Keskeny lakótelepi ut- 
cán haladtak, mindkét oldalról parkoló autók sorfala állt. Jobb- 
ról üzletsor, balról játszótér. A következő sarkon megint jobb- 
ra. Mindenfelé, amíg a szem ellátott, fehér, vigasztalan bérka- 
szárnyák emelkedtek, és rengeteg autó parkolt mindenhol. 

— Hát amíg itt helyet találunk. . . — dörmögte Tom. 

Befordult jobbra, egy hosszú, alacsony iskolaépület és egy 
négyemeletes lakóház közé. 

— Forduljatok be az épület előtti parkolóba — mondta Pierre. 

— Ott sorompó van - felelte Tom, de lassított. 

— Majd fölnyitjuk. 

Tom bekecmergett a parkolóba, s ahogy megállt, Pi már kint 
is volt és ment a sorompóhoz. Ahogy fölemelte, egy arra járó 
afrikai férfinak megakadt rajta a szeme. 

— Hé, állj csak meg azzal a szekérrel, pajtás! Ez lezárt parko- 
ló, ide nem jöhet akárki. Te nem ide tartozol. 

Hálistennek, gondolta Kissy, és nyilván Pi is, de nem mondta 
ki. 

— Mégis be fogunk jönni — felelte ehelyett barátságosan, és 
intett Tomnak, hogy mehet. Áthaladtak a sorompón. Kissy 
megfordult, s a hátuk mögött észrevett egy jelzés nélküli piros 


Volkswagent, amiből kihajolt valaki és mondott valamit az af- 
rikainak. Nyilván azt a szót, amitől megnyílnak az ajtók és be- 
zárulnak a szívek. , Rendőrség." 

A kerítésnek ezen az oldalán már volt hely bőven. Tom lepar- 
kolt, s ők kiugráltak a kocsiból. A piros VW beállt melléjük. 

S már jött is az afrikai szapora léptekkel. 

— Hé, várjunk csak! Ez itt egy halom gyerek, azt akarod be- 
mesélni nekem, hogy ezek is rendőrök? — Egy kék zakós fiatal- 
emberhez beszélt, aki a piros kocsi jobb oldaláról szállt ki. — 
Mutatnál valami jelvényt? 

A kék zakós elővette az igazolványát. Közben a volán mögül 
kiszállt Pierre, lezárta a kocsit és csatlakozott hozzájuk. 

— A gyerekek velünk vannak — közölte a kék zakós. — Egy 
bűntény szemtanúi. Házkutatást tartunk egy lakásban. Megmu- 
tassam a parancsot? 

— Kit érdekel? Tőlem ott tartasz házkutatást, ahol akarsz. 
Majd rajta lesz a szemem a kocsikon. Nem mintha érdekelne, 
csak nem akarok balhét. 

— Ez kedves tőled, kösz — mondta a kék zakós, azzal odalépett 
hozzájuk. — Guy Peuvrel. 

Az egerek is elcincogták a nevüket. 

— Csak ketten vagytok? — kérdezte Vanessa. 

— De ti annál többen — felelte Pierre. — No, melyik volt az a 
vékony hangú a telefonban? 

Francoise előlépett. 

— Nem biztos ám, hogy randizom veled — közölte fensőbbsé- 
gesen a megrökönyödött rendőrrel. — Az én szimpátiámat ki 
kell érdemelni. 


A shindy a másodikon lakott. Lift nem volt, a ház csak négy- 
emeletes volt, de az egerek fürgén fölszaladtak a lépcsőn. 
Pierre először is ellenőrizte, hogy az ajtón a rendőrségi pecsét 
sértetlen, aztán kinyitotta a táskáját, kivett egy füzetet, beleírt 
valamit, aláírta. 

— És most halljam mindenkinek a nevét, de a rendes anya- 
könyvit. Mindenkit be kell írnom a könyvbe. 

Az egerek azonnal megmondták a nevüket — egyszerre. Kis 
fejvakarás, aztán a hadnagy rámutatott Kissyre, aki éppen mel- 
lette állt. 


— Akkor te mondod mindenki nevét, ők pedig nem cincognak. 

— Antoine Blanchard — sorolta Kissy szófogadóan —, Fran- 
coise Chandeau, Francoise Chaton, Angéligue Clément, Nicole 
D" Aubisson, Vanessa D" Aubisson, Jennifer G. H. Ford, Tho- 
mas Ford, Pierre Jourdain, Martin Rochefort, Chantal Vaillant, 
valamint távközléssel Elke Schneider. 

A hadnagy leírta a neveket, megszemlélte Elkét a telefon 
képernyőjén, aztán megint a névsorra nézett. 

— Hé, ez családnév szerint ábécébe van rendezve. 

Kissy büszkén fölszegte fejét. 

— Közönséges bubblesort algoritmus. Majd odaadom a forrás- 
kódot. 

A két rendőr aláírta a füzetet, aztán Pierre elővett egy lepe- 
csételt borítékot, felnyitotta és kivett egy kulcsot. 

— A szabályok egyszerűek — közölte, amíg kinyitotta az ajtót. 
— Mindent szépen vissza kell tenni oda, ahol volt. Ha bármit ta- 
láltok, ami bizonyíték lehet, azt először is le kell fényképez- 
ni... bár most nemigen hiszem, hogy ilyesmi akadhat. Amit mi 
keresünk, az egy információ. 

Bementek. Állott volt a levegő, itt nyilván nem szellőztettek, 
amióta a shindy előzetes letartóztatásban volt. 

— Nem fog ártani, ha kinyitjuk az ablakokat — kezdte Pierre, 
de ahogy lépett egyet, az előszobát betöltötte Francoise sikítá- 
sa. A csapat felbolydult, mindenki a veszély forrását kereste, 
aztán követték a zseb tekintetét, és meglátták a tányérkákat az 
előszoba sarkában. Ennivaló és víz. 

— Úristen! — csattant föl Vanessa. — Macskája van! 

— Hagyjátok abba — nyögte a hadnagy. — A hely veszélyte- 
len... 

— De hülye vagy! — vágta oda a mikró. — Az az állat tíz napja 
nem kapott... 

Elhallgatott. Kissy is úgy nézett már körül egy ideje, hogy 
bárhol megláthatja a macska tetemét, de alighanem egyszerre 
tudatosult bennük, hogy a tányérkák nem üresek. Legalábbis 
macskakaja van ott, a vizet Kissy nem figyelte. 

— Nyugi — emelte föl a kezét Guy. — A macskát magához vet- 
te egy szomszéd. Nem pecsételünk le lakást úgy, hogy állatot 
hagynánk benne. 

Pierre fújt egyet. 


— Jézusom... szóval nem a macskától ijedtetek meg, hanem 
őérte aggódtatok... egér létetekre... már látom, hogy nem lesz 
ez könnyű. 

— Nem félünk semmiféle macskától — jelentette ki Francoise. 
— És nem is kívánunk végezni velük. Azért vannak az egérlyu- 
kak, hogy vérontás nélkül is megoldhassuk a konfliktust. 

Nevettek és bementek a nappaliba. Kicsi, de szépen berende- 
zett szoba volt. A shindy nem lehetett jómódú, de volt ízlése és 
tudta, mire költse a pénzét. A két hosszanti fal nagy részét 
könyvespolcok foglalták el, egy-egy ruhásszekrénnyel és tévé- 
asztallal megszakítva. Középen ülőgarnitúra, s ezzel be is telt a 
szoba. 

Guy átvágott rajta és kinyitotta az ablakot, aztán visszajött és 
kiment. — Kinyitom a túloldalon is, hogy átszellőzzön a lakás. 

— Jó — mondta Pierre. — Hát, kérem, hozzá lehet kezdeni. Bár- 
hol. 

Az egerek szétszéledtek, nézelődni kezdtek. Kissy szemügyre 
vett egypár könyvet. Modern regények. Történelmi regények. 
Hm. Erotikus regények... nyilván nem gyerekekről... megint 
erotikus regények... képes magazinok, hetilapok, történelmi re- 
gények, pár szakácskönyv. Közben Nimby bement középre és 
az asztalon felállította a két netbookot. A sajátjukról Elke vi- 
gyorgott rájuk, a shindyén elindította a levelezőprogramot, 
hogy ha lesz jelszótippjük, nyomban kipróbálhassák. 

— Mit dolgozik az emberünk voltaképpen? — kérdezte Vanes- 
sa. 

— Főpincér — felelte Pierre. — Illetve január elsejétől nincs 
munkája. 

— Akkor miből éli magát? — szólalt meg Elke, akit a rendőr 
megszemlélt a képernyőn, mielőtt válaszolt. Lassan tagolta a 
szavakat. 

— Nyilván vannak tartalékai, esetleg eladott valamit. Nem 
merült föl gyanú, hogy bűncselekményt követett volna el. Ér- 
ted? 

— Persze! Értek én mindent, csak csinálok sok nyelvtani hibá- 
kat beszéléskor. Mert rengetegeset dumálok, és nem elég idő 
gondolkodjam, hogyan kell mondjamni jól. Érted? — kérdezte 
ugyanazzal a hangsúllyal, mint a férfi. Az nevetett és bólintott. 

— Ich kann ein wenig deutsch — mondta. 


— Én többet, pedig mennyivel kicsiebb vagyok — vágta rá El- 
ke büszkén. 


— Főpincér — mondta tűnődve Vanessa, és belelapozott egy sza- 
kácskönyvbe. — Ételnevek? Lehet esetleg egy ételnév a jelszó. 
Vinaigrette mártás vagy narancsos kacsa. 

Nimby az asztalhoz lépett és kipróbálta mindkét példát. 

— Ezek nem jók, de az ötlet klassz. Fölírom egy listába, és 
kapsz érte puszit. 

Kissy eltűnődött, ahogy Vanessa átvette a puszit. Sejtette, mi 
lesz, ha a többiek is mondanak ötleteket. A lányokéi mind jók 
lesznek, amikért jár a puszi. 

— Meg kell nézni az étlapot — mondta Francoise —, hogy miket 
adnak ott, ahol a shindy dolgozott. Azokat választhatta. 

— Ez jó — mondta Nimby. — Te is kapsz egy puszit. 

Kissy sóhajtott. Ezzel a látnoki képességgel már rég millio- 
mos lenne szerencsejátékból. 

— Majd megszerezzük az étlapot — mondta Guy. — De akkor 
mondok egy ötletet én is: a munkatársak névsora. 

Nimby kétkedően bandzsított rá. 

— Úgy érted, hogy a zamatos képeket a százkilós mexikói sza- 
kács neve mögé rejtette volna? 

— Miért, nem jó álca? 

— Hát... — Nimby matatott valamit a telefonján — én felírom, 
hogy ki ne maradjon semmi, de ez gyenge ötlet, tábornokom. 
Ezért nem jár puszt. 

Blackjack, határozta el Kissy. 

— A környékbeli gyerekek névsora — mondta Vanessa. — Va- 
lamelyik megtetszhetett neki, és a keresztnevét vagy a teljes 
nevét fölhasználhatta. Esetleg több gyerekét egymás után, hogy 
a jelszó hosszabb legyen. 

— Ez oké — mondta Pierre, mialatt a mikró átvett egy sor juta- 
lompuszit —, de még ha meg is szerezzük ezeket az adatokat, ki 
fogja mindet bepötyögni a programba? 

— Egy másik program -— felelte Nimby. — Ti csak szállítsátok a 
listát, én megírom a programot, ami kipróbálja az összes variá- 
ciót. 

— Lehet ilyet írni? 

— Persze — felelték kórusban az egerek. 


Igen, Nimby pillanatok alatt megírt olyan programokat, amik 
gombnyomásokat, szövegeket küldenek programoknak. Sőt ezt 
Kissy ís meg tudta csinálni, mert Nimby neki is megmutatta, 
hogy kell, igazán egyszerű, csak néhány programsor. Nimby 
telerakta a gépeket ilyen ügyes automatizmusokkal. 


— Lehet egy mondat valamelyik kedvenc regényéből — töpren- 
gett Vanessa. 

— Csakhogy vannak itt százával — felelte Guy. — És mind- 
egyikben elég sok mondat akad. 

— Az nem baj — pillantott föl Nimby egy könyvből. — A gép- 
nek odaadjuk a könyvek teljes szövegét, fölbontja mondatokra, 
kipróbálja. Csak meg kell szerezni a szöveget digitális formá- 
ban. Meg persze kell egy lista, hogy melyik könyvekről van 
szó. Időbe telik, de megoldható. 

— Igen? Mennyi időbe? — kérdezte Pierre kétkedve. 

— Hát... hadd lám csak... — Nimby elkezdte számolni a köny- 
veket az egyik polcon, ötösével. — Öt, tíz, tizenöt, húsz, hu- 
szonöt... meg ez a kettő az huszonhét, mondjuk harminc. Ilyen 
polcból van — számolni kezdte a polcokat — négy, nyolc, tizen- 
kettő, tizenhat, tizenkilenc, kettő a tévé fölött, huszonegy. Van 
tehát körülbelül hatszáz könyve. Nem is sok. Vegyünk egyet 
átlagosan háromszáz oldalnak, mert vastag kötetet nem sokat 
látok... mondjuk, hogy percenként három oldalpárt lehet be- 
szkennelni, az ötven perc egy könyvre. A szövegfelismerést a 
gépek megcsinálják, de bizony oldalanként öt percbe is telhet 
az ellenőrzés, a felismerési hibák kijavítása. Tehát egy könyv 
mondjuk ezerhatszáz perc emberi munka. Hatszáz könyvre az 
mennyi, Kissy? 

Kissy sóhajtott. 

— Tizenhatezer óra, vagyis kilenc hónap. 

— No lám csak. És most képzeljétek el, hogy csak tíz alkalma- 
zottat veszünk föl erre a munkára. Egy hónap se kellene és 
meglennének. 

— Értem — mondta Pierre. — Arra nem gondoltam, hogy embe- 
reket vennétek föl. 

— Van elég dolgunk -— felelte Niala —, és telik rá, hogy kifizes- 
sünk egy ilyen munkát. De azt hiszem, a könyvek nagy részét 
Nimby meg tudja szerezni a netről készen. 


— Könnyen meglehet — bólintott a fiú, és az ajtóban hagyott 
hátizsákhoz ment. Kivett néhány fényképezőgépet. — Oké, 
egérkék, lássunk munkához. Kell a könyvek címjegyzéke. Min- 
denki válasszon egy polcot és kezdje végigfotózni a könyveket. 
Kell a címlap, olvashatóan, és a belsejéből az ISBN-szám. 
Ezekkel tudunk keresni rájuk, és ellenőrizni, hogy a megfelelő 
kiadásokat találtuk-e. 

— Egy pillanat — emelte föl a kezét Pierre. — Miért nem ezeket 
használjátok, itt ni? 

Nimby a polcra nézett, aztán vissza a hadnagyra. 

— Úgy érted, hogy rakjuk dobozba a könyveket, szkenneljük 
be őket, aztán cipeljük vissza? 

— Igen. Miért akarod keresgélni őket, ha már úgyis megvan- 
nak itt? 

A mikró bólintott. 

— Értelek. Aha... oké, tábornokom. Ha el szabad vinni őket... 

— Ne szólíts tábornoknak. Az emberünknek most aligha kelle- 
nek. Csak persze vissza kell őket hozni. Sajnos a leltárazást 
nem ússzuk meg, de még így is egyszerűbb, mint százfelől ösz- 
szeszedni a könyveket. 

Az egerek gyors haditanácsot tartottak. 

— Meg tudjuk csinálni — mondta Nimby. — Toborozni kell pár 
embert, betanítani őket, megszervezni, nem nagy dolog. 

— Mennyit fizetjük egy könyvre munkának? — kérdezte Elke. 

— Majd kitaláljuk — felelte Niala. — Jól van, csináljuk meg. 

Kissy bólogatott. És a többiek is. Az alapítvány bedigitalizál- 
ja a shindy házikönyvtárát! 


A könyveket most azonnal elviszik. Ezt is hamar eldöntötték. 
Semmi kedvük nem volt külön ezért visszajönni. Guy elment 
és hozott egy gombolyag zsineget, mert azt könnyebben talált, 
mint dobozokat; addig ők elkezdték a leltárkészítést, polcon- 
ként, sorban, hogy mindent ugyanoda tehessenek vissza. Ne le- 
gyen a shindynek oka panaszra. Lefotóztak minden egyes pol- 
cot, aztán felírták a könyvek adatait és magukat a könyveket is 
lefotózták. Tizenketten voltak a feladatra, hamar végeztek. Az- 
tán Guy szép sorban leszedte őket a polcról és kis csomagokat 
kötözött belőlük. Mindegyikre rákötött egy cédulát a polc sor- 
számával, mert beszámozták őket. 


— Szerintem nem kellene minden könyvet megcsinálni — 
mondta Tom, aki egy könyvoszlopot tartott, amíg a rendőr 
masnit kötött a tetejére. 

— Persze hogy nem - értett egyet Vanessa. — Ahogy egy elké- 
szül, máris odaadjuk a szöveget a programnak. Ha megtaláljuk 
a jelmondatot, az egészet lefújjuk. 

— Nemcsak így értettem. A kedvenceivel kellene kezdeni. 

— De nem tudjuk, mik azok. 

— Hát ez például biztosan — mondta a taxis, és levett a polcról 
egy könyvet. Nabokov: Lolita. 

— Né csak — mondta Kissy sötéten, és érezte, ahogy a halánté- 
ka fölött, kétoldalt apró szarvacskák bújnak elő, éppen a füle 
tövében. Ugyanekkor a farkincája vége nyílheggyé alakult, pu- 
ha tappancsain pedig paták nőttek. A shindy még nagyon meg 
fogja bánni, hogy megvette ezt a könyvet. Ő személyesen fogja 
kevergetni a szurkos üstjét. 

— Á — felelte Nimby —, nehogy azt hidd, hogy ez olyan na- 
gyon disznó könyv. Szakmai érdeklődésből átlapoztam a 
könyvtárban. A főszereplő tényleg pedofil, de a könyv legelső- 
sorban elképesztően unalmas. 

Kissy egy sóhajjal visszaváltozott kisördögből kisegérré. 


Az összecsomagolt könyveket Guy kihordta az előszobába, ők 
pedig vizsgálódtak tovább. Nem sok érdekeset találtak; ami azt 
illeti, nem is nagyon volt hol, hiszen az egész lakás nem állt 
többől a nappalinál, egy még apróbb hálószobánál, a konyhánál 
és a fürdőszobánál. Az előszobában apró beépített szekrény, 
néhány ruhadarabbal. A rendőrök már megnézték a zsebeiket. 
A hálószobai éjjeliszekrény fiókjában még egy zacskó kék tab- 
letta, aminek láttán Nimby megjegyezte, hogy nem lepődik 
meg, ha órákba telik majd letölteni a shindy postáját. 

— No miért? — kérdezte Vanessa. 

— Mert akinek ennyi Viagrája van, az alighanem a neten vet- 
te. A zugpatikák több millió tonnát adnak el. Viszont zsák- 
számra öntik aztán a spamet az ember postaládájába. 

— Vagy úgy. Hát majd nem veszek tőlük Viagrát. 

Nem is lenne rá szükségetek, gondolta Kissy. Egy ilyen pasi- 
nak, mint Nimby, sose kellene. Ez majd hatvanévesen is fél 
kézzel meghajlítja a vasat, átugorja a kétméteres kerítést, egy 


rúgással leterít egy bivalyt, és huszonnégy órás gyönyörben ré- 
szesíti kedvesét. És mindezt egyszerre! 

— Nicsak — mondta Chantal, belekukucskálva az éjjeliszek- 
rénybe. 

— Találtál valamit? — kérdezte Kissy. 

— Nem. Éppen ez az: hogy mi az, amit nem találtam. Itt ez a 
rengeteg Viagra, pornólap, meg az a fehér por, de gumi egy 
szál se. 

— Azokat az autója kerekein tartja — vágta rá Francoise nagy, 
ártatlan szemekkel. Nevettek. 

— Biztos magával hordja — mondta Vanessa azzal a vérszom- 
jas arcával —, ha elkapna valahol egy gyereket. . . 

— Nem találtunk nála — felelte Kissy. — Nem híve a biztonsá- 
gos szexnek. Ellenkezőleg: a veszélyeset kedveli. Legutóbb 
például több késszúrást és rúgást kapott, és hátba is lőttem. 

— Elég baj az — sóhajtott Vanessa —, de hát azért van egész 
klubra való belőlük, hogy nekünk is jusson. 


A shindy könyvtáráról készített leltárhoz csatoltak egy elismer- 
vényt, amit persze csak Angéligue, Tom és Pi írhatott alá, a 
többiek aláírásával a rendőrség nem tudna mit kezdeni. Aztán 
lecipelték a könyveket és berakodták a mikrobusz ládájába meg 
a Volkswagen csomagtartójába. A ládában nagyrészt kemping- 
felszerelés volt, szerszámok, konzervek, néhány ásványvizes 
palack meg a Szárnyacska, de azért akadt némi hely a köny- 
veknek. 

Franconville-be vitték az egészet, mert mostanában többet 
akartak ott lenni, és Tom amúgy is látni kívánja már a taxiját. 
Mindent leraktak a teraszon, ahol egykor Mohi holmija volt. A 
rendőrök sok sikert kívántak és elmentek. Tom az egyik motor- 
biciklivel ment ki a műhelybe, ők pedig cincogni kezdtek. Ki- 
csomagoltak, besurrantak az éléskamrába és fölmérték a kész- 
leteket, illetve hozzáláttak elkészíteni a Lolita digitális változa- 
tát. Nimby azt mondta, a feldolgozóprogram pillanatok műve 
lesz. 

— Nem boszorkányság. Vesszük a dokumentumot, beolvassuk 
a szöveget, a mondatvégi írásjeleknél elvágjuk. Megnyitjuk a 
leveleket, és a jelszókérő ablakba szép sorban beleeregetjük a 


szövegből kitermelt mondatokat. Mindegyik után megnézzük, 
hogy mit kaptunk, és ha rossz, megyünk tovább. 

Nimby egy elég gyors gépet választott, ami persze szintén 
rajta volt a Jerry-hálózaton, így a programba beletehetett két 
Cirrus-függvényhívást is. Az egyik úgynevezett passzív függ- 
vény, úgy hívták, whatamldoing, mert Nimby. előszeretettel 
használt angol neveket. A program minden századik próbálko- 
zás után meghívja ezt a függvényt, ami tárolja az adatokat a 
Cirrus rendszerváltozói között: a könyv sorszáma a listában, a 
címe, a legutóbbi mondat szövege és pozíciója a könyvön be- 
lül, és az időpont. Ezeket innentől a hálózat bármelyik gépén 
meg lehet nézni, és megtudják, hol tart éppen a program. 

A másik függvényt akkor hívja meg a program, ha megtalálja 
a jelszót. Ez aktív függvény, mert azonnal beindítja a Cirrus ri- 
asztórendszerét. A neve customalert, és arra lett beállítva, hogy 
küldje el a mondatot, a szerző nevét és a mű címét azonnali 
SMS-ben. 


A döntés előbb lett meg, mint a vacsora; Kissy ezúttal a műsza- 
ki csoportban volt, és részt vett a meghozatalában. Nem szken- 
nelnek: fényképeznek. A könyv méretétől függően legalább fél 
perc, de esetleg egy egész, amíg a szkenner elkészül egy oldal- 
párral és újrainicializálja magát. Ez túl sok ahhoz, hogy az em- 
ber ott álljon fölötte és várja, hogy mikor lapozhat; ha viszont a 
szkenner jelzését látva nyúl csak oda, az további időveszteség. 
Márpedig az idő itt kritikus körülmény. Shindyt akarnak fogni. 
Tehát fotóznak. Negyedóra alatt kialakult, hogy mi kell hoz- 
zá. Egy ősöreg éjjeliszekrényre ferde deszkalapot állítottak, há- 
tul egy másik deszka támasztotta. Ezeket rászögelték. A fény- 
képezőgép állványon állt, stabilan rögzítve, hogy az se mozog- 
jon. Mellette állt egy régi ruhafogas, arra erősítették a lámpát, 
százas égővel, ebből a közelségből olyan fényt árasztott, mint 
egy atombomba. A könyvet a ferde deszkára támasztották, mö- 
götte állt egy napszemüveges kisegér, és kétoldalt fogta kézzel. 
Minden egyéb rögzítés fölösleges időveszteség lett volna. A 
fényképezőgépet egy másik napszemüveges kisegér kezelte, 
aki néhány másodpercenként kattintott egyet. Jennifer volt az 
első fotós, Niala pedig a lapozó. Eleinte úgy tíz másodpercen- 
ként lapoztak, aztán úgy belejöttek, hogy tíz perc alatt elkészül- 


tek a háromszázhúsz oldalas könyvvel. Százhatvan fotó hatszáz 
másodperc alatt, az kevesebb mint négy másodperces átlag. 
Csak arra ügyeltek, hogy meg ne sérüljön a könyv. 

Aztán Nimby átadta a képanyagot a szövegfelismerő prog- 
ramnak, és elmentek vacsorázni. 


— Ezt az egyet kijavíthatjuk mi magunk — mondta Nimby, kivá- 
lasztva egy szendvicset. — Harminckét oldal jut mindenkire. 

— Mit kell rajta kijavítani? — kérdezte Francoise. 

— A szövegfelismerés sosem tökéletes. Elég egy apró folt a 
papíron, és a program azt hiszi, hogy az egy pont. Akkor pedig 
a jelszókeresőnk ott elvágja a mondatot, és máris hibás szöveg- 
gel próbálkozik. 

— És hol kerestek embert a többire? — kérdezte Yves bácsi; 
Tom elmesélte neki, mi történt a shindy lakásán. 

— Például a sulinkban — Martin arcán látszott, hogy ezt ebben 
a pillanatban találta ki. — Mindenki ismer olyan srácokat, akik- 
nek jól jönne egy kis keresetkiegészítés. 

— Solange-zsal is beszélhetnénk — tette hozzá Niala. 

— És mit fizettek érte? — kérdezte Tom. — Kitaláltátok már? 

— Az a bibi a dologban — mondta Nimby -, hogy elég jó mun- 
kát kell itt végezni. Ha pont abban a mondatban hagynak benne 
egy felismerési hibát, akkor buktuk az egészet, nem fogjuk 
megtalálni. 

— A jó munka drága dolog — mondta Yves bácsi. 

— Van az alapítványnak elég pénze — vont vállat Vanessa, és 
töltött magának a narancsléből. — Legyen mondjuk egy százas. 

Kérdőjelek felhője rajzott az asztalok fölött; Kissy tisztán lát- 
ta őket. Az ő fejéből is kiröppent néhány. 

— Hát kötetenként. 

— Az hatvanezer euró! — döbbent meg Tom. 

— Nem biztos. Mert ha mondjuk a tizedik kötetnél pont meg- 
találjuk a jelszót, akkor a világért se csináltatjuk meg mind a 
hatszázat. 

Tom elgondolkodott egy másodpercig... kettőig... két egész 
egy tized... 

— Mennyi idő alatt lehet ezt megtanulni? 

— Öt perc — legyintett Vanessa. 

— És mennyi idő alatt készülhet el az ember egy kötettel? 


— Te forralsz valamit — állapította meg a kislány válasz he- 
lyett. 

— Forralok — bólintott a nagy kék macska. — Annyi mindent 
kellene kicserélni a kocsiban, hogy nem éri meg. Új kocsit kell 
vennem, de nincs pénzem rá. 

— Tudod, hogy számíthatsz ránk — mondta Vanessa olyan ta- 
pintatosan, hogy Kissynek nyitva maradt a szája. Azt hitte, ezt 
csak Niala tudja ilyen diplomatikusan előadni. De lám, a mikró 
ezt is eltanulta. Meg persze azt is, hogy nem konzultál a nővé- 
rével, mielőtt ilyen ajánlatot tesz. Nagyobb összegekről is dön- 
tenek önállóan, amikor például éttermet vesznek. 

Tom nem felelt, csak ránézett. Ha lehet, Kissynek még na- 
gyobbra nyílt a szája. Ezek ketten éppúgy megértették egymást 
egy pillantásból, mint a. . . 

Martin gyengéden megfogta az orrát és az állát, s összenyom- 
ta. Kissy szája becsukódott. 

...mint a nővérével. Persze Tom is egyike Vanessa rengeteg 
pótszülőjének, már a túra óta. Régesrég nem lehet őket meg- 
számolni. Vonzza őket, mint sajtdarab a. . . 

— Akkor jó — mondta a kislány halkan. Kissy egy pillanatra 
azt hitte, hogy ő ábrándozott el már megint, azért nem hallotta 
Tom szavait. De nem. A férfi egy szót se szólt. Vanessa egy- 
szerűen kiolvasta a gondolatait. Az ilyesmi igazán nem jelent 
neki nehézséget. 


Vacsora után Tom hazament, de reggel visszajött, megtanulta, 
hogy kell szöveget javítani, és hozzálátott. Végül is a technikai 
része nem több, mint egyszerű szövegszerkesztés, azzal pedig 
már elboldogult. A trükk ott van, hogy észre kell venni a felis- 
merési hibákat. Nimby szerint Tomnak megvan az az előnye, 
hogy nem a francia az anyanyelve. Idegen nyelvet az ember 
sokkal nagyobb odafigyeléssel tanul. Rendszeresen látja a ne- 
ten, hogy angol anyanyelvű emberek nem tudják a különbséget 
its és its között, receive helyett recieve-et írnak, és hasonlókat. 
Neki, Nimbynek ez nem probléma, mert az angolt idegen 
nyelvként tanulta. Hát Tom meg a franciával van így. 

Egyelőre nem fotóztak több könyvet. Tom azt mondta, sze- 
rinte a Lolita lesz a nyerő. Tom telepatikus kapcsolatban áll 
Vanessával, vagy legalábbis a kislány ki tudja olvasni az ő 


gondolatait. Vanessának pedig mindig igaza van. Tehát több 
könyvre nem is lesz szükség, eleve el se kellett volna cipelni 
őket. 

— Mintha élnétek, egérkék! — csattant a vezényszó, és Kissy 
megpróbált még gyorsabban ellépni Chantal rúgása elől, mi- 
közben már fordul is vissza, hogy tenyéréllel lecsapva lemetsz- 
szen egy darabot barátnőjéből. Már tervezte, hogyan süti meg 
olajban, de az ütés csak az üres levegőt érte. Kissy pislogott, 
nem értette, hova lett Chantal, amikor balról egy lábfejet pil- 
lantott meg a hasa felé közeledni. Elfordult jobbra, lépett egyet, 
s a lábfej elsüvített mellette. 

— Hé, ti ott, a nagy fülekkel! Most táncoltok vagy vereked- 
tek?! 

Kissy vigyorgott, megpördült és rúgott, nem mintha lett volna 
már ideje megnézni, hogy hol van Chantal, de úgyis ott van, ő 
mindig tudja, hol van az ellenfele. 

Kivéve most. Chantal a megfelelő irányban volt, de egy jó 
méterrel távolabb, és köztük volt Francoise, aki Nimbyvel vias- 
kodva éppen hátralépett. Kissy nem is tudta, hol találta el a rú- 
gás. A kislány majdnem elrepült, bukfencezett egyet és fekve 
maradt. 

Mindenki megdermedt a teremben. Kissy azonnal odaugrott, 
majdnem összeütköztek Vanessával, ahogy a kislány fölé ha- 
joltak. 

— Jézusom, Francoise! — egy pillanatig sérülést keresett rajta. 
— Fran... 

Hirtelen valami követhetetlenül gyors mozgás kezdődött az 
orra előtt, valami hátralökte, és amikor kitisztult a kép, Fran- 
coise a hátára fektetett Vanessa hasán térdelt. 

— Nem voltál résen, egérke! 

Kissy a derekához nyúlt, de hát edzésre nem hoznak maguk- 
kal fegyvert. Akkor puszta kézzel tépi szét a zsebegeret. 

— Ügyes voltál — ismerte el Vanessa mosolyogva. — Ti meg 
mit bámultok? Ezerszer elmondtam már, hogy csak tisztesség- 
telen eszközökkel nyerhetünk. Francoise a legkisebb, ezt neki 
kell tudni a legjobban. Tisztességtelenül harcolt és nyert. Most 
láthatjátok, mire képes a csalás és a hazugság. Dupla adag juta- 
lomsajtot kapsz, zsebike. 


— Kell is az egérpecsenyéhez! — vágta rá Francoise, továbbra 
is szorosan tartva a mikró karjait. — Olajat hozzatok, egérsütő 
serpenyőt, borsot, a töltelékhez reszelt saj. . . 

Vanessa ekkor fölemelte a lábát, és a kislányt a combja közé 
szorította. Aztán egy kicsit kiegyenesítette a derekát, és föl- 
emelte legyőzőjét. 

— Kihagytad a sót, egérke — mondta rosszallóan. 

— A sajtban úgyis van — nyelvelt Francoise. 

— Verekszik még valaki? 

A zseb körülnézett. 

— Nem. Minket bámulnak. Jól rájuk hoztam a frászt, amikor 
döglött egérnek tettettem magam. Legközelebb nyávogni fo- 
gok. 


Kissy tett még egy kis öntetet a salátára, gombszerű orrocskájá- 
val megszimatolta és bólintott. Rendben van. Ezt a salátát most 
ő csinálta egyedül, Vanessa nem is ellenőrizte. Kár, hogy Isa- 
belle néni nincsen itt, tetszene neki. Van benne mindenféle 
zöldség, tojás, hal: igazi délfrancia saláta. 

— Asztalhoz, egérkék! — szólt bele Niala a netbookba, ami 
összekötötte őket a nappalival és Elkével. — Szóljatok a nagy 
kék macskának is. Ez nem gyakorlat! 

Kissy nevetett és megrakta a zsúrkocsit a salátástálakkal. Va- 
nessa rátette a krumplit, Niala a csirkét, Chantal az evőeszközt 
és egyéb apróságokat. Elindultak, négyen véve körül a kocsit, 
hiszen a társaik ennivalóját meg kell védelmezniük. Akkor is, 
ha Ködöcskét idejében kiküldték játszani. 

De arra nem számítottak, hogy tényleg meg kell majd védeni- 
ük az ennivalót. Pár lépés után a kocsi hirtelen megbillent. Kis- 
sy mint a villám kapta el a megcsúszó tálakat, de már ott volt a 
társai keze Is. 

— Hé! 

— Mi van?! 

— Mi ez?! 

— Vigyázzatok... 

Egyszerre cincogtak mind, és a kerékre pislogtak. 

Vanessa elkurjantotta magát. — Hé, egérkék! Ide gyorsan! Há- 
rom zászlóalj a konyhaajtóba! 


Egy pillanat múlva egerek tucatjai nőttek ki a földből. Pi 
emelte meg a kocsit, Martin pedig a helyére igazította a kere- 
ket. Ezalatt a lányok és Nimby már el is indultak a holmival 
gyalog. Kissy is fölkapott egy tálat és követte őket. 

— Kerékficam — mondta Nimby az ebédlőben. — Valószínűleg 
be kell gipszelni. Este megvizsgáljuk. 

— Majd veszünk új zsúrkocsit, Nimby doktor — mondta Fran- 
coise. 

— Mi a csodának? — kérdezte a doktor. — Ez a kocsi még tíz- 
éves sincs. Apa egykettőre rendbe hozza. 

— Azt hittem, bevisszük a kerékkórházba. 

Nimby a zsebre vigyorgott. 

— Apa az. Autószerelő, nemde? 

— Tényleg... 

— Hi, daddy — mondta mellettük Jennifer. — Épp indultam vol- 
na szólni neked. 

Tom megdörzsölte a szemét és dünnyögött valamit angolul. 

— Hogy boldogulsz? — kérdezte Kissy. 

— Megyeget — dörmögte Tom kedvetlenül. De azért később, 
néhány falat után már beszédesebb lett. Azt mondta, neki na- 
gyon szokatlan ez a munka, sokkal fárasztóbb, mint az autóve- 
zetés. De halad vele. Körülbelül egy percbe telik egy oldal. 

Kissy döbbenten nézett rá. 

— De hisz már három órája csinálod. .. 

A taxis bólintott. 

— Vagyis több mint a fele kész? 

A taxis megint bólintott. Lenyelte a falatot és azt mondta: 

— Úgy számoltam, hogy naponta egy könyvvel mindenképpen 
el akarok készülni. Különben semmi értelme. 

Kissy Vanessára nézett, aki nyugodtan ette a krumplit. Ő álla- 
podott meg Tommal, egyetlen szempillantással. Hogy miben, 
azt csak ők tudták. Nyilván nem abban, hogy Tom csinálja meg 
az összes könyvüket; naponta egy darabbal kicsit soká tartana. 
De ha Vanessa tényleg egy százast fizet Tomnak darabonként, 
az háromezer egy hónapban. Az már valami. Csak rengeteget 
kell dolgozni érte. Nem mindegyik könyv háromszáz oldalas. 


Az egerek szomorúan ültek a gépteremben, és lelki szemeik 
előtt shindyk vonultak hosszú sorokban — szabadlábon, elérhe- 
tetlenül. 

— No, ne törjetek le — mondta Niala. — Majd csak meglesz az 
a jelszó. Gyertek, fotózzunk valami mást. 

Amikor Tom elkészült a könyvvel, Nimby lefuttatta a progra- 
mot, és kiderült, hogy egyik mondata sem a jelszó. Egy-egy 
mondat ellenőrzéséhez kellett vagy egy másodperc, és hétezer 
mondatnál is több volt a regényben, de Nimby fölosztotta a fel- 
adatot több gép között, így hamar végeztek. És nem volt benne. 

Kissy lekonyult fülekkel bámulta a gépterem végében álló 
nagy vitrines szekrényt. Az üveg mögött régi számítógépek fe- 
küdtek, a hetvenes-nyolcvanas évekből, Nimby gyűjteménye, 
vagy féltucat. Meg zsebszámológépek, fordítógépek, mindenfé- 
le elektronikus kütyü, egyik öregebb, mint a másik, de mind 
működőképes. Mögöttük régi szakkönyvek, -folyóiratok, özön- 
víz előtti lemezek, még lyukkártyák is. Ez az egész mindenség 
együttvéve alighanem kevesebbet tud, mint egyetlen mai gép. 
De nem mindegy? A Jerry-hálózatnak húsznál is több gépe 
van, és egyik se tudja megmondani, hogy mi a shindy jelszava. 

Átmentek a teraszra és kiválasztottak egy könyvet, most már 
találomra. Jennifer és Tom hozzálátott befényképezni, a fiúk 
pedig új fotóállványt készíteni. Vanessa azt mondta, jobb lenne 
a fényképezést maguknak csinálni, nem kellene a könyveket 
kiadni a kezükből. Valaki elhagyja, leönti kávéval, aztán ma- 
gyarázkodhatnak. 

Csakhamar két fotós pár dolgozott a teraszon, aztán már há- 
rom. A terem késő estig fényárban úszott. Vanessa még délután 
beszélt Solange-zsal, aki még sose csinált ilyet, de érdekelte a 
dolog. Holnap eljön és megnézi. Esetleg be tudja szervezni né- 
hány barátját is. 

Kissy is részt vett a fotózásban, de az esze máshol járt. Az 
volt az érzése, hogy a jelszó nem ezekben a könyvekben van. 
Elsőre jó ötletnek tünt, de mégsem. Meg kellene próbálni a 
shindy fejével gondolkodni. Ha ő egy középkorú főpincér len- 
ne, aki gyereklányokra bukik, mit választana jelszónak? 


Vasárnap tíz órakor megjött Solange és elkezdett ismerkedni a 
feladattal. Vanessa lett a tanára. Tom már nyolckor ott volt, 


megkérdezte, mikor jöhet, és leült könyvet javítani. Negyed ti- 
zenegykor Vanessa belépett a nappaliba és azt mondta, Solange 
érti a feladatot és megpróbálja, aztán a suliban majd toboroz 
embereket. 

Ahogy ezt végigmondta, csöngettek. Nimby kiment az elő- 
szobába; már nekik is volt képernyős kaputelefonjuk, Nimby 
maga szerezte, folyton elektronikus kütyüket hordott haza, 
többnyire ingyen vagy jelképes áron adták neki. 

Jean-Frannal tért vissza. Francoise-nak hátracsapódott a füle, 
és rohant az apjához. Kissy emlékezett, hogy a férfi elutazott 
egy időre, azóta egyáltalán nem találkoztak. 

— Szia, kicsim — ölelte meg a lányát. Ködöt nem ölelte meg, 
bármennyire igyekezett magára vonni a figyelmet. — De rég lát- 
talak... de látom, jól vagy. 

— Jól! Földhöz vágtam Vanessát — kérkedett a zseb. 

— De csak egyszer — nevetett a mikró, és odalépett Jean-Fran- 
hoz, aki őt is átölelte. Mindig, amikor találkoztak, egy ölelést 
kapott Francoise, egyet Vanessa. Elvégre mindketten a lányai, 
leszámítva azt a jelentéktelen apróságot, hogy Vanessa nem is 
a lánya. De azt hitték. 

A férfi helyet foglalt a kanapén, az igazi lánya leült mellé; 
Vanessa visszaült Nimbyhez. Kissy döbbenten látta az arcán a 
változást. A kislány egy pillanatra fölhúzta a szemöldökét, az- 
tán összeráncolta a homlokát. Mint egy tanító néni, aki azt ké- 
szül megtudakolni, hogy mit követtek el a nebulói már megint. 

— Mi történt? — kérdezte kurtán. 

Kissy megkésve kapta Jean-Franra a tekintetét, ráeszmélve, 
hogy Vanessa arckifejezésének forrását őrajta kell keresni. 

— Semmi sem kerüli el a figyelmedet, igaz? 

— Semmi. Halljuk. 

— Hát jó. Szóval egy konferencián voltam Londonban. És 
egyszersmind beszéltem az apáddal. 

Kissynek leesett az álla, és úgy maradt. 


— Az apám otthon van — felelte Vanessa nyomatékkal, amikor 
Kissy még föl sem ocsúdott az első megdöbbenéséből. — A hét- 
végén teniszezni mennek anyával. 

— Tudod te, hogy nem róla beszélek, egérke. 

— Nincs több apám. 


Dehogy nincs, gondolta Kissy, és majdnem felugrott ijedté- 
ben, mert Vanessa ránézett és megkérdezte: 

— Kicsoda? 

— Kit... mit. . . cin-cin. . . 

— Azt mondtad: dehogy nincs. Kicsoda? 

Kissy megpróbálta összeszedni magát. A szívét majd megke- 
resi, nem gurulhatott messzire. Ezek szerint nem csak gondolta, 
hanem hangosan is kimondta. Nem tudott róla. 

— Én... izé... rengeteg apád van. Maga Jean-Fran is... meg 
apa... Yves bácsi... Tom... 

— Pit se hagyd ki — felelte a kislány tökéletes nyugalommal. 

— Meg Mariót. . . — lehelte Kissy. 

— Mario a nagyapám. De Jean-Fran csak egyetlen embert ne- 
vez az én apámnak. Georges D" Aubissont. 

Kissy kinyitotta a száját, hogy feleljen valamit, aztán mégis 
becsukta. Szóval nem tagadja, hogy apjának tekinti ezeket 
mind, Georges pusztán azért az egyetlen apja, mert Jean-Fran 
csak őrá hivatkozik ezzel a szóval. 

Kis párbeszédük alatt Jean-Fran a táskájába nyúlt és kivett 
egy nagy borítékot. Kissy fejében megszólalt a vészcsengő. 
Vanessának van egy borítékja, amit három és fél éve nem nyi- 
tott ki. De szerencsére Jean-Fran is emlékezett erre, mert kihú- 
zott egy lapot a borítékból, és a mikró elé tette. Fénykép volt. 

— A neve Jean-Claude Sailly. Ötvenkilenc éves, üzletember. 
Marseille-ben él. A jövő héten érkezik. 

Jóképű pasi, állapította meg Kissy. Hangtalanul. Ezt most 
biztosan nem mondta ki. 

Jean-Fran megint a borítékba nyúlt és kihúzott még egy pa- 
pírlapot. 

— A címe, telefonszáma, email, Facebook, Skype. 

Aztán a táskából kivett egy kis gyógyszeresdobozt, kinyitotta, 
kiemelt két kis üvegcsét, és letette az asztalra azokat is. 

Vanessa némán nézte őket. 

— Ez pedig a DNS-mintája — emelte föl a férfi az egyik fiolát, 
és visszatette a dobozba. 

Vanessa szótlanul nézte a másikat. 

Jean-Fran kihúzott a borítékból még egy papírlapot. 

— Ez pedig egy tanúk előtt aláírt nyilatkozat. Ha tényleg az 
apád, akkor vállalja az ebből eredő kötelezettségeit, és csak azt 


kéri, hogy néha láthasson, tudhasson rólad. Leszögezi, hogy 
mindenféle pereskedést el kíván kerülni, és semmiféleképpen 
nem próbál elszakítani D" Aubissonéktól. Megjegyzem, rendes 
pasas, ez nyilatkozat nélkül se tenne ilyesmit. Eléggé meg volt 
hatva, amiért egyszer csak lett egy tizennégy éves lánya. 

Ezzel fölkapta a másik fiolát és visszatette a dobozba. 

— Most miért rakod el? — kérdezte a mikró, Kissy pedig ma- 
gában gratulált a férfi pszichológiai érzékéhez. 

— Szülői beleegyezés nélkül úgyse kérhetek tőled DNS-min- 
tát. 

Vanessa fölhúzta az orrát. 

— Add ide azt a vacakot! 

Jean-Fran odaadta, Kissy pedig elismerően kezet rázott vele 
és megveregette a vállát. Persze csak gondolatban. Isten ments, 
hogy a mikró bármire rájöjjön. Továbbra is pókerarccal figyel- 
te, amint Vanessa kiveszi a fiolából a vattát, kicsit megrágcsál- 
ja, visszateszi, becsukja. 

— Holnap megkapod a faxot is. Te meg mit ujjongsz, egérke? 

Kissy rémülten észlelte, hogy a lelke nyitott könyv a kislány 
előtt. 


Jean-Claude Sailly kétszer vált el, egyik házasságából sem szü- 
letett gyerek. Szülei már nem élnek. Testvére nincs. 

Magányos lehet, gondolta Kissy. És ha Jean-Fran nem lőtt 
bakot, akkor Vanessa a pasas egyetlen örököse. 

Giselle-lel nagyjából akkor ismerkedett meg, amikor Jean- 
Fran szakított vele. Semmit sem tudott a lány előző kapcsolatá- 
ról, egyáltalán az életéről. Rövid kapcsolat volt, és persze ő se 
tudta, hogy Giselle terhes, ahogy Jean-Fran sem; de az ismerős, 
akitől Jean-Fran értesült Giselle terhességéről, természetesen 
nem tudta, hogy melyik kapcsolat mettől meddig tartott és mi- 
kor esett Giselle teherbe. 

Jean-Fran minden követ megmozgatott, hogy megtalálja azt a 
férfit, aki őt követte Giselle életében, és akiről persze nem tu- 
dott semmit. Tizenhét városban járt, hogy beszéljen emberek- 
kel, akik tudhatnak valamit. Beaulieu-i tartózkodásain is azért 
hagyta ott olyan sokszor az egereket, néha napokra, mert a 
partvidék távolabbi részein is rábukkant emberekre, akiket ki 


akart faggatni. Kettőt Olaszországba kellett követnie, egyet pe- 
dig Londonba: ez volt az apajelölt. 

Magával hozott egy sor magnófelvételt és írott jegyzetet a ku- 
tatásairól, nem is azért, hogy bizonyítsa Sailly apaságát — azt 
majd a DNS-vizsgálat megteszi —, hanem mert sok részletet 
megtudott Giselle életéről, amikre Vanessa kíváncsi lehet. Be- 
szélgetőpartnereinek névsora ott van a jegyzetek között, címek- 
kel, telefonszámokkal; Vanessa ezután bármikor érintkezésbe 
léphet azokkal az emberekkel, akik ismerték az anyját. 

Kissy elismerően bólintott. Szép munka. Nyomozónak is be- 
csületére váló teljesítmény. Milyen kár, hogy nem volt semmi 
értelme. 

Vanessa nem kíváncsi az anyjára. Morinékkel egyszer-egy- 
szer elbeszélget telefonon, néha vonatra ül és elmegy Cannes- 
ba; háromszor-négyszer járhatott ott. De nem Giselle-ről be- 
szélget velük, hanem jelen időbeli, köznapi dolgokról. Mint 
akárki mással. Jean-Fran ezt magától is tudhatná, hiszen ővele 
se beszélget róla. El se zárkózik éppen a tárgytól, de Giselle 
Morin neki egy idegen — és ebben Vanessa igazán nem hibás. 
Ahogy ismeri, Giselle akkor sem érdekelné különösebben, ha 
nem találkozott volna az egerekkel, nem lenne családja, nem 
lenne annyi ember, aki szereti. Talán az apjával másképp lesz. 
Kétségtelen, hogy ha valaha helyet kap a kislány szívében, az 
csak a sokadik hely lehet: alighanem csak a D"Aubisson család 
és az egerek után következhet. Vagyis a teljes Jerry után, leg- 
feljebb azokat előzheti meg, akikhez nem annyira kötődik ér- 
zelmileg: Ange nénit, Mondiot-t, Takada-szenszejt. Mert Va- 
nessa hihetetlenül hűséges. Csak kellett hogy legyen valahol 
kutya is a családfán. 


A következő pénteken tehát az északi egerek indultak délnek, 
hogy másnap találkozhassanak az apával. Azazhogy apajelölt- 
tel. A mintákat elküldték, de válasz még nincs, a jövő héten 
sem lesz. 

Március második hétvégéje volt, de az idő akár február ele- 
jén. Borult, szeles, hideg. Az egerek sorban reklamáltak Marió- 
nál, aki szokása szerint azt felelte, hogy ez nem Hawaii, de bár- 
mikor szívesen mondja, hogy aloha. 


Még hidegebb volt este, amikor a távoli északról, a hómezők 
és jéghegyek közül érkező kisegeret várták. Elke semmi pén- 
zért ki nem hagyta volna azt a percet, amikor Vanessa először 
találkozik az apjával. Louise kisasszony ezúttal vele jött, el- 
szállásolták a panzióban, természetesen ingyen. Kissynek erről 
az jutott eszébe, hogy lassan szinte már egyetlen családot alkot- 
nak pénzügyileg is. Louise kisasszony szobáját logikusan Jo- 
hannéknak kellene fizetniük, hiszen a munkája miatt jön, de ez 
föl sem merült, Isabelle néni csak bejelölte a táblán, hogy az a 
szoba foglalt, és nem írta be a könyvbe. Schneiderék persze ha- 
talmas pénzekkel támogatják az alapítványt — de azokból a 
panzió egyetlen centet sem kap. Ami azt illeti, éppen ellenke- 
zőleg, Girottiék is hatalmas pénzekkel támogatják őket, hiszen 
tömérdek éjszakát töltöttek már náluk, s egy csomó szobát le- 
foglalnak. Senki se tartja számon, hány ingyenéjszakát kapott 
már a Jerry. Angéligue-ék mindennap itt laknak, szintén in- 
gyen. Mert, mint a néni mondja, ők hozták Vanessát. És persze 
ingyen esznek, világítanak, ingyen van az ágynemű, a takarítás. 

Kétségtelen, hogy Girottiék megengedhetik maguknak. De 
apáék se kértek még soha hozzájárulást a költségekhez, pedig 
tíz hétvégéből ötöt-hatot náluk cincog végig a csapat, régebben 
a szerdákat is, amíg nem borította el őket így a tanulnivaló. 
Nimby szülei pedig kimondottan kevesebbet keresnek, és őket 
se zavarja, hogy kiesznek a hűtőszekrényből minden sajtot. Bár 
persze az is igaz, hogy a franconville-i hétvégeken ők surran- 
nak el bevásárolni, és többnyire Niala vagy Vanessa fizet, mert 
ök hordanak magukkal több készpénzt. 

Ha egyszer ki akarnák számolni, melyik család mennyit köl- 
tött a Jerryre, kibogozhatatlan zűrzavar jönne ki. Még Tom az 
egyetlen, aki valamelyest igyekszik őrizni anyagi függetlensé- 
gét — vagy inkább különállását, ez jobb szó, ők mind függetle- 
nek egymástól anyagilag, csak egymás között nem számolnak 
el semmit. Tom a kivétel, mert nekik tényleg sokkal kevesebb 
van. Azt elfogadja, hogy Jennifer ugyanúgy részesül minden- 
ből, mint a többiek, és ha valahol fizetni kell, többnyire nem ő 
fizet. Andreas hasonlóképpen, amikor velük van. Némi ellenté- 
telezésképpen Chantal egyre többet van náluk, természetesen 
ott is eszik, és magától értetődően nem fizet érte. Ezzel szem- 
ben valahányszor Yves bácsi hozzányúl Tom kocsijához, Tom 


mindig kifizeti a munkáját, vagy legalábbis megpróbálja. Most 
pedig elvállalta nekik a könyveket. Már otthon csinálja, nem 
jár át hozzájuk; ők megcsinálják a fotózást, a hálózat elvégzi a 
felismerést, Tom pedig otthon dolgozik. Nimby adott neki egy 
gépet kölcsön, hogy ne Jenniferét foglalja le, és aligha lesz 
majd könnyű rábeszélni Tomot, hogy megtartsa. 

A net viszont egyszerre példája Tom különállásának és az el- 
lenkezőjének. Nem sokáig ment az, hogy az alapítvány fizesse 
Jennifer otthoni nethozzáférését — azazhogy az egerek szülei, 
hiszen ilyen mindennapos költségekre sose használják az ala- 
pítványi kasszát. Tom néhány hónap után elcsaklizta a számlát 
és ő maga fizette be, később pedig közölte is, hogy ne foglal- 
kozzanak ilyesmivel, az a gép az ő lakásában van, tehát ő fizet. 
Igen, ez azt jelenti, hogy Tom nem fogad el tőlük semmit, ami 
nem okvetlenül muszáj. Ugyanakkor ezzel ő is beszállt az ala- 
pítvány támogatásába, vagyis mégiscsak közösködik velük 
anyagilag. 

Itt a panzióban ő is elfogadja az ingyenszobát, mert nem tehet 
mást, Isabelle néni egyszerűen nem ad ki szobát pénzért se 
egérnek, se kisfülünek. Pedig Tom valamikor a kezdet kezde- 
tén még azzal is megpróbált érvelni, hogy hát rendben van, 
hogy az egerek hozták Vanessát — no de Jennifer akkor még 
nem is volt köztük, ő csak később lépett be. Isabelle nénit ez 
nem érdekli. Tom csak a lakóautón élheti ki valamelyest ezeket 
az önérzetes dolgait, mert amikor azzal vannak itt, akkor fizet a 
háztulajdonosnak, aki persze ugyancsak valami Claudel-rokon. 
Nagyon csekély összeget, de fizet. 

Köztük, egerek között pedig teljes a közöny aziránt, hogy 
melyikük fizeti ki a kajájukat. Akinél éppen pénz van, aki ép- 
pen ott van. Itthon, Beaulieu-ben ez nagyon gyakran a D"Au- 
bisson család, mert már mindenhol ismerik őket, és csak le- 
gyintenek a pénzre, hagyjátok, majd felírjuk. Aztán D"Aubisso- 
nék a saját rendes számlájukkal kifizetik. Vagy éppen ki se fi- 
zetik, mert annyi helyen van résztulajdonuk, a főnök csak le- 
vonja az osztalékukból. 

A délután egyszer már elült egérricsaj Elke jöttével megint 
fölkavarodott, aztán elcsendesedtek újra. Jöhet az az apa. 


Az apa, vagy legalábbis jelölt szombat délután kettőre jelentke- 
zett be. Kicsit megbolydult ugyan az egércsapat, mindenki 17- 
gult valamennyire, de nagyon mégse zsinatoltak, mert Vanes- 
sáról az egész lepergett. Kissy elnézte, amint az asztaloknál 
tesz-vesz, rendet csinál ebéd után, barátságosan felelget egy- 
egy vendégnek, azzal az édes nyugalommal, amit megszoktak 
tőle. Kissy azt is megfigyelte, hogy amikor éppen nincs mit 
tennie a kezével, akkor az nem mozdul, nem gyűrögeti a nad- 
rágja varrását, nem szintetizátorozik a térdén, nem babrál sem- 
mit. Ha izgatott, de leplezni akarja, mindig ilyesmiket csinál, 
olyankor nem tudnak nyugalomban megülni az ujjai. De most 
nem izgatott. Idejön egy pasas? Nagy kaland, ez egy panzió, ál- 
landóan idegen pasasok jönnek hozzájuk. Hogy ez állítólag az 
apja? És akkor mi van? 

De azért amikor megszólalt a kapucsengő, a falióra szerint 
mindössze húsz másodperccel kettő után, Kissy mégiscsak ész- 
revett egy kis grimaszt a kislány arcán. Egészen aprót rándult 
meg az arca, de nekik az életük múlik azon, hogy idejében ész- 
revegyék, amint a fűszálak meghajolnak a settenkedő cica előtt. 
Hát egy kicsit izgul mégiscsak. 

Jean-Fran ment ki elé, ők már ismerik egymást, és bejövet 
előreengedte a vendéget. 

— Jó napot kívánok — mondta Jean-Claude Sailly. 


Középtermetű volt, sportos alkatú. Kicsit szögletes feje volt, 
markáns vonásai, mint egy filmszínésznek. A haja sötét volt, de 
a halántékán kicsit már deresedett. Krémszínű öltöny, nyakken- 
dő nélkül, kék ing. Kicsit zavart félmosoly. 

Cin-cin, gondolta Kissy. Ez csúcs. Ennél apábbat Vanessa 
nem is kívánhatna. Hogy lehetne éjszaka besurranni abba a la- 
borba és megdumálni az adatbázissal, hogy ez a pasas okvetle- 
nül az apjának bizonyuljon a vizsgálatnál? 

Két héttel később, amikor a vizsgálat egyértelműen tisztázta, 
hogy igen, Jean-Claude Sailly valóban Vanessa vér szerinti ap- 
ja, Kissy újra megnézte a felvételt erről az első találkozásról, és 
megállapította, milyen különös volt az a kézfogás. A kislány 
odalépett a férfi elé, kicsit zavartan fölnézett rá, az apja pedig 
éppoly zavartan, sután kezet nyújtott neki. Vanessa kezet fogott 
vele. Semmilyen társadalmi konvenció nincsen arra, hogy mi a 


teendő, amikor egy apa először találkozik a lányával, akiről ti- 
zennégy évig és tíz hónapig nem is tudott. De ha lenne, ők azt 
sem alkalmazhatták volna, mert akkor még nem tudhatták, 
hogy mi az igazság. Azért amikor Kissy újra megnézte a felvé- 
telt, immár az eredmény ismeretében, úgy tünt neki, mintha 
azok ketten egy kicsit már akkor megérezték volna. Talán a vér 
szava? 

Lehet, hogy a minden helyzetet megoldó, leleményes Niala 
nélkül csak álltak volna ott, nem tudva egymással és magukkal 
mihez kezdeni, mert Vanessát alighanem elvakította az igazság, 
amit finom ösztöneivel megérzett, Jean-Claude pedig csak egy 
férfi volt. Niala lépett oda hozzájuk, bemutatkozott mint Va- 
nessa nővére és kezet nyújtott. Megtehette, hiszen ő a nő, csak 
mégis kicsit furcsa volt, hiszen Jean-Claude jobbjában még 
mindig ott volt Vanessáé, most már szokatlanul hosszasan, de 
Niala kezét látva végre elengedte és kezet fogott vele is. A kis- 
lány ekkor negyvenöt fokos fordulatot tett balra, a nővére felé, 
és abban a pillanatban visszanyerte szokásos formáját, azt a 
rendíthetetlen nyugalmat, ami mindig sugárzott belőle. Vagyis 
hogy amióta családra talált és kiheverte a Mohit ért megpróbál- 
tatásokat. 

Kissy négy éve tudta, hogy Vanessa nem igazi. Egy mese- 
alak. De azt is tudta, hogy miért. Mert olyan páncélt visel, ami 
mögül az igazi emberből csak annyi látszik ki, amennyit ő meg 
akar mutatni. Most nem akar megmutatni semmit, az érzelmei 
megint visszabújnak a páncél mögé. És Kissy azt is tudta, hogy 
mik azok az érzelmek. Négy éve tanult gondolatolvasást, előbb 
csak Nialától, aztán a kishúgától is. Most is elég volt egy pil- 
lantás, amivel a kislány az apjára nézett, amikor helyet foglalt 
Nimby mellett, és Kissy máris tudta, mi jár a fejében. 

Ahogy Vanessa leült a kanapéra, egy szemvillanásnyi időre 
rávilágított az apjára. Nem Jean-Claude Saillyra. Az apjára, 
egy rövid, de ragyogó pillantással. Tehát neki hálás a vér sze- 
rinti apjáért is. Azaz mindannyiuknak, de Georges-nak a hálán 
felül azért is járt ez a rajongó pillantás, mert őt tekinti az apjá- 
nak. Jean-Claude-nak esélye sincs konkurálni Georges-zsal Va- 
nessa szívéért, legjobb, ha egyáltalán meg sem próbálja. Ezért 
még megverni is fölösleges lenne. 


Kissy tudta, hogy Vanessában mindmáig él a kis Mohi, még 
ha nemigen esik is szó róla. Mohi mindmáig boldog és hálás, 
amiért befogadták, és a kapott szeretetért mindannyian imáda- 
tot kapnak cserébe; még ha ezt nehéz is elhinni, amikor az ed- 
zőteremben lépten-nyomon letolja őket. Mohi, azazhogy Va- 
nessa számára nem az a fontos, hogy Jean-Claude a vér szerinti 
apja vagy sem. Jean-Frannal se változott a kapcsolatuk semmit, 
amikor kiderült, hogy nem az apja. Vanessának az emberek 
számítanak, nem a hozzájuk fűződő kapcsolata, és úgy tekinti, 
hogy mindkét apát a családjának köszönheti. Az mindegy, 
hogy Jean-Claude-ot Jean-Fran találta, őt pedig nem találta 
senki, ő talált rá D"Aubissonékra. De a kislány nekik köszön- 
heti, hogy szilárd, biztonságos háttere van, aminek támaszkod- 
va nyugodtan nézhetett szembe az első apajelölttel és most a 
másodikkal, meg az anyja családjával is. Vanessa egész életé- 
ben hálás lesz DfAubissonéknak mindenért — és persze az ege- 
reknek is, hiszen nélkülük sose jutott volna el ebbe a házba, az 
ígéret földjére. 

Jean-Claude, akár ő az apja csakugyan, akár nem, csak egy 
újabb a sok-sok nagyszerű dolog közül, amivel a családja meg- 
ajándékozza. 


Vanessa Pif Jerry Bohringer-Chandeau-Morin-Sailly D" Aubis- 
son Blanchard. Kissy teljesen el volt bűvölve ettől a névtől. 
Biztos volt benne, hogy a mikró tényleg Jean-Claude lánya, és 
egyszer madame Nimby lesz. Az első kérdésre pár héten belül 
választ kap. A második kérdés nem is kérdés. Vanessáék soha- 
sem fognak szakítani. 

Csodaszép neve van. Vagy lesz. Mindegy. Őneki cincoghat, 
hogy csak egy vezetékneve van. Igenis megilleti a teljes gyűjte- 
mény. A Bohringer-t tizenegy évig viselte, a D"Aubissont há- 
rom és fél éve használja, a Blanchard-t pedig majd az esküvő- 
jétől fogja száz éven át. A többihez pedig joga van. Mindenki- 
nek joga van használni a szülei nevét. No jó, Jean-Fran nem az 
apja, de hónapokig azt hitte mindenki. 

Persze az is igaz, hogy voltaképpen seregestül vannak pótszü- 
lei, olyasfélék, mint Jean-Fran, aki azért valamennyire a saját- 
jának tekinti továbbra is. Alapjában véve ha viselheti Jean-Fran 
nevét, voltaképpen a többiekét is megkaphatná. De egyrészt ró- 


luk sose hitte senki, hogy a mikró szülei, másrészt akkor apával 
és anyával kellene kezdeni, hiszen ők egy hétig csakugyan a 
szülei voltak, a hivatalosan kinevezett gyámjai. Márpedig az ő 
családnevük egyáltalán nem illik hozzá. Vanessa Chaton... na 
nem. Szegény kisegér kitérne a hitéből, ha így hívnák. Kissyt 
persze soha senki nem bántotta a neve miatt, nem volt ebből 
probléma, de mégse örökíthet tovább egy olyan nevet az egér- 
csapatban, ami kiscicát jelent. 


Ami magát az apát illeti, Kissyt nem lepte meg, hogy rendes, 
szimpatikus pasi. Vanessa apja más nem is lehet. Hamar meg- 
találták a közös hangot. Elbeszélgettek Jean-Claude munkájá- 
ról, természetesen az egércsapatról és harcaikról, és szóba ke- 
rült Giselle is. Jean-Claude őszintén megmondta, hogy volt 
egynéhány nő az életében, akkoriban sem Giselle volt az egyet- 
len. De azért emlékezett Vanessa anyjára. Arról nem tudott, 
hogy neki lett volna akkoriban más pasija, de ennek a kérdés- 
nek a rájuk tartozó, lényegi részét a vizsgálat majd úgyis tisz- 
tázza. 

Beszéltek Morinékről is. Jean-Claude nem ismerte őket, hi- 
szen Giselle akkoriban alig tartott kapcsolatot a családjával, és 
senkit se mutatott be nekik az ismerősei közül. Őket nem érte- 
sítették erről a találkozóról, egyszerűen mert nem beszéltek 
mostanában, de Vanessa majd nekik is elmesél mindent. 

Jean-Claude ingatlanokkal foglalkozott. De nem házakkal, 
hanem hatalmas telkekkel, amiket gyárnak, bevásárlóközpont- 
nak és hasonlóknak vettek meg. Kissynek rögtön eszébe jutott 
megkérdezni a cége nevét. Milyen különös lenne, gondolta, ha 
apa már üzletelt volna vele. Hiszen ő pontosan ezzel foglalko- 
zik, óriási létesítményeket épít, vagyis hát a finanszírozásukat 
intézi. 

Végül aztán az derült ki, hogy nem üzleteltek, nem is hallot- 
tak egymásról. Apáéknak megvan a kialakult partnerkörük, és 
ebben Jean-Claude cége történetesen nem szerepel. Egy kicsit 
más is a beruházások jellege, de hogy miben, az Kissyt már 
nem érdekelte. 

Zene is volt, Jean-Fran említette még Londonban, hogy Va- 
nessa szépen szintetizátorozik, és most Jean-Claude meg is 
hallgathatta. Pi hozta le a Tyrost Vanessa szobájából, bekap- 


csolták, és a kislány eljátszott valami tündérszép, elképesztően 
romantikus számot, aminek hallatán Kissy vadregényes tájakat 
látott, nagy folyót, száguldó lovasokat. Filmzene, ez egészen 
biztos, Vanessa egyre több filmzenét játszik, úgy tűnik, ez fek- 
szik neki a legjobban. Ez nem Vangelis és nem is Cosma. 

Aztán valami egészen más következett, nagyon modern zene, 
gyors ritmus, elektronikus hangzások, de kicsit furcsán jelleg- 
telen, nehéz megjegyezni. Persze lehet, hogy azért, mert Va- 
nessa valamennyire leegyszerűsíti a számokat, ezeket eredeti- 
ben egész zenekar adja elő, neki meg csak tíz ujja van. Meg tíz 
a másik kezén is, mosolyodott el Kissy a gondolatra, a mikró 
tényleg fantasztikusan sokat tud az ujjaiból kihozni. A zenében 
fokozódott a feszültség, Kissy tudta, hogy mindjárt robbannia 
kell, és be is következett. Erőteljes fúvósok csaptak fel, Kissy 
lelki szeme előtt megjelent a kötélen a fedélzetre lendülő, ki- 
vont kardú kalózkapitány, és a következő kusza, agresszív futa- 
mokból pontosan kihallotta az összecsapást. Aztán valahogy 
vége lett. Fura zene. 

— Mik voltak ezek? — kérdezte Blanche. 

— Filmzene mindkettő — mondta a művésznő helyett annak 
párja. Hiszen amit az egyik tud, a másik is tudja. — Az első a 
Huncutka. Georges Delerue. A végéről, amikor egymásra talál- 
nak. — Szent merevlemez, gondolta Kissy, hiszen ő legalább 
háromszor látta azt a filmet. — A másikat John Powell szerezte. 
A Pluto Nash főcímzenéje. — Kissy értetlenséget látott egy-két 
gombszetű orrocskán, és tudta, hogy az övén is rajta van. — Ed- 
die Murphy egyik kevésbé ismert filmje, szerintem szenzációs, 
de megbukott. De a zene benne van egy másik filmben is, hát- 
térzeneként, amikor a sárkány elől menekülnek. 

Kissy pislogott. Kicsodák, gondolta. 

— Kicsodák? — kérdezte egypár tucat kisegér. 

— Hát Shrek, a vállán a Csacsival és Fionával! 


Solange öt könyvet csinált meg, Tom tizenkettőt, amikért Ange 
néni egyik nap majd kifizeti a honoráriumot az alapítvány 
bankszámlájáról. Megköszönték a munkájukat, és kezdődhetett 
a töprengés: hogyan tovább? 

Igen, Vanessának csakugyan mindig igaza van. Megmondta, 
hogy a titkosított levéltömeg shindyklub, és tessék: csakugyan 


shindyklub. Az egerek megbűvölve olvasgatták a szebbnél 
szebb disznóságokat a gyerekekről, és bevert orrú shindykről 
álmodoztak. 

Vanessa azt is megmondta, hogy az archívum tele van illegá- 
lis képekkel és videókkal. És lám, tele volt. Meg se tudták szá- 
molni. Ezért egymillió évre bevarrják a shindyt. A shindyket. 
Mert elkapják mindet! 

Az archívumba Tom jóvoltából jutottak be. Tomnak éppen 
úgy igaza lett, mint Vanessának. Megmondta, hogy a jelszó a 
Nabokov-kötetben van, és ott volt. Csak elsőre nem találta meg 
a program. Már tizenhét kötetet elkészítettek és végigfuttattak, 
amikor rájöttek, hogy érdemes lenne más variációkat is kipró- 
bálni. Az első menetben minden mondatot kétféleképpen adtak 
oda: eredeti formában, és az összes szót egybeírva. Azösszes- 
szótegybeírva. De aztán többféleképpen is kipróbálták, az ösz- 
szes kötettel. Visszafelé. Egybeírva és visszafelé. A szavakat 
rendesen írva, de fordított sorrendben. Fordítva írva, de eredeti 
sorrendben... és ez volt a jó. 

, Miért hát e rettegés, amit lerázni nem tudok?" 

Ez a mondat volt az. Ennek a rondaságnak a harmincegyedik 
szakaszából, szavanként megfordítva: tréim táh e ségetter tima 
inzárel men kodut? 

— Eléggé félhetett a pasas, ha ezt a mondatot választotta — 
mondta Tom -, és még ezt is ilyen trükkösen írta le. 

— És bárgyú is volt — felelte Nimby, a legcsekélyebb sajnálat 
nélkül. — Ennek a jelszónak csak a hossza miatt vannak jó esé- 
lyei a feltöréssel szemben. Brute-force algoritmussal tényleg 
elég sokáig tartana. Én igazán kemény esetben olyan jelszót 
használok, amire semmilyen algoritmusnak nincsen esélye. 

— Olyan hosszú? 

— Nem. A feltörésnél meg kell adnod, hogy a program milyen 
jelekkel próbálkozzon. Azokból rakja ki az összes lehetséges 
kombinációt, és lehet, hogy évmilliókba telik, de egyszer meg- 
találja a helyeset. Viszont ha olyan jeleket is használsz, amiket 
az életben nem jutna senkinek eszébe fölvenni a készletbe, ak- 
kor a feltörés esélye a szó szoros értelmében nulla. Mondjuk a 
NIMBY - leírta a képernyőre nagy betűkkel — egy nagyon rö- 
vid és egyszerű jelszó. Viszont ha a betűk némelyikét kicseré- 
led görög vagy cirill betűre, akkor csak úgy lehet feltörni, ha 


kigondolatolvasod, hogy azok is kellenek. De ha az egész gö- 
rög és cirill ábécét hozzárakod, akkor borzasztóan nagy lesz a 
készlet, lássuk csak... — Nimby letöltött egy-két weboldalt, s 
kicsit számolgatott a géppel. — Meg is van. Ötvenkét latin betű, 
hatvanhat cirill és negyvennyolc görög, ha a kicsiket-nagyokat 
mind számolod, de semmi egyebet nem veszel hozzá. Ez annyi 
mint százhatvanhat betű, egy ötbetűs szóra tehát öt a százhat- 
vanhatodikon lehetséges variáció van. Ez megfelel tíznek a 
száztizenhatodikon. Tíz a századikon az egy gúgol, erről a 
számról kapta a nevét a Google. Hát ez tizenhatszor annyi. 

Kissy fölkapta a fejét. 

— Hányszor?! 

— Tizenhatszor. Tíz a száztizenhatodikon. 

Kissy sóhajtott. 

— Hogy létezik, hogy egy ilyen jó programozó ne tudjon szá- 
molni? Ha egy gúgol tíz a századikon, akkor tizenhat gúgol az 
nem tíz a száztizenhatodikon, hanem tizenhatszor tíz a századi- 
kon. Te összekevered a szorzást a hatványozással. Tíz a százti- 
zenhatodikon az tíz a tizenhatodikon gúgol! 

— Ez klassz — felelte Tom. — Eredetileg miről is volt szó? 


Pierre egy órán belül megérkezett, csak fél percig tanulmá- 
nyozta az archívumot, és rögtön kifejezte elismerését. 

— Minden elismerésem a találékonyságotokért. Gratulálok. 
Oké, akkor amondó vagyok, hozzunk össze egy kis megbeszé- 
lést. A főnököm éppen a napokban mondta, hogy szeretne ta- 
lálkozni veletek. 

— Hétvégén semmi akadálya — felelte Niala. 

— Ha nem cica - lehelte Francoise. Kissy rosszallóan megcsó- 
válta a fejét. A zsebnek tudnia kellene már, hogy nekik semmi- 
lyen cica nem ellenfél. 

Egy pillanatra elgondolkodott. És ha... végül is meg lehetne 
szervezni... Igen! Ez az! Két legyet egy csapásra, növelik a 
zseb cicatűrő képességét, és Macska se lustul el. Megkergetik! 
Három kör a ház körül, lobogó fülekkel, hosszú, nyújtott ugrá- 
sokkal. Macska így szeret futni, nem a lábát szedi gyorsan, ha- 
nem hosszú, lapos ugrásokkal vágtat, mintha nyuszi lenne. 
Végre egyszer az egér kergetheti a macskát. 


És mi lenne, ha bevennék ezt az edzési programba is? Vanes- 
sa úgyis folyton nyúzza őket, hogy mozogjanak többet, pedig 
nekik már így is kilóg a nyelvük. Viszont ha macskát kerget- 
hetnének, az elég jó motiváció. 

Igen ám, csakhogy Vanessa jóban van Macskával. Macska 
igazából az övé, még Mohinak fogadott barátságot, és Vanessa 
nem fog macskahajszát engedélyezni. Más macska pedig szóba 
sem jöhet, még csak azt kellene, hogy aztán csapdába csalja 
őket, ahol már várnak a haverok a mustá. . . 

— Kissy? 

— Mi van? — kapta föl a fejét rémülten. A tekintetekből nem 
volt nehéz megállapítania, hogy már megint elábrándozott. De 
hát ez nem újdonság nekik. Ismerik egymást. 


Egész héten szervezték azt a találkozót. Mert nem csupán Pier- 
re főnökével fognak találkozni, más rendőrtisztek is szeretné- 
nek jelen lenni, megismerkedni velük és részt venni a Centauri 
megalakításában. 

Így fogják hívni a projektet, amit a shindyklub felszámolására 
hoznak létre. A rendőrök még nem tudják, a nevet Nimby talál- 
ta ki. A shindyklubnak ugyanis most már tudják a nevét: Crux. 
Hogy miért pont ez, azt csak a shindyk tudják. Latinul keresztet 
jelent, de Angéligue-nek eszébe jutott, hogy így hívnak egy 
csillagképet is, a Dél Keresztjét. Nimby megnézte a csillagtér- 
képen, és kiderült, hogy a hatalmas Kentaur csillagkép három 
oldalról körbeveszi a sokkal kisebb Dél Keresztjét, mintha be 
akarná kapni. Ők pedig pontosan ezt akarják! 

A helyszínt és az időpontot a rendőrök választották: péntek 
este hétkor a guai des Orfévres harminchatban. A társaság ösz- 
szetétele még bizonytalan, nem lehet tudni, ki mindenki lesz je- 
len, mert nemcsak a hadnagy szervezkedett, hanem Niala is. 

— Én is hoznék egy-két rendőrt — mondta. 

— Leblanc-ra gondolsz? — nézett rá Pierre. — Ő már leszerelt. 

—Nem. A beaulieu-i rendőrfőnökre. Régóta dolgozunk 
együtt, és sokat tud az ilyen ügyekről. Talán el tud szabadulni. 

— Tőlem bárkit hozhatsz, csak a titoktartásra ügyeljetek. 

Hát hoznak. Legfőképpen töméntelen egeret és kisfülüt. 
Blanche jön, úgy is, mint a kuratórium tagja. Ange néni is jön. 
Elvégre a rendőrök nem egy csapat tinivel értekeznek, hanem 


egy alapítvánnyal. Georges nem tagja a kuratóriumnak, de ő is 
jön, mert a hétvégén üzleti tárgyalása van. Johann-nak is tár- 
gyalása van Franciaországban, Elke amúgy is jönne, s akkor 
már Anne se marad otthon. 

Mindezek fokozatosan derültek ki, egy része már a hétvégén, 
Georges hétfőn, Schneiderék kedden délelőtt... és kedden dél- 
előtt volt az is, hogy Kissy rádöbbent: kinőtték a házat. 


A földszinten négy szobában lehet aludni, az emeleten kettő- 
ben, az alagsorban egyben. Az hét. Anya és apa, egy. Martin és 
ő, kettő. Niala és Pi, három. Vanessa és Nimby, négy. Chantal 
és Andreas, öt. Blanche és Georges, hat. Anne és Johann, hét. 
Elfogyott. Pedig egér van még bőven, Angéligue, Jennifer, 
Francoise, Elke. De őket se helyezheti el matracokon a nappali- 
ban, mert Jean is jön. Nem alszik együtt Jenniferrel, úgy értve, 
hogy nem azért, mert már csak a gépteremben jutna nekik hely, 
hanem ők még mindig nem tartanak itt. Vanni nem jön, dolgo- 
zik a hétvégén, ámbár ezek után már akár jöhetne is, egy-két 
tucattal több vagy kevesebb ezek után már nem számít. 

Soha ne add fel, mondta a kisegér, azzal kinyúlt a cica szájá- 
ból és torkon ragadta. Lássuk, mi van, ha felbontjuk a párokat 
és matracokat helyezünk el. Az ő szobájukban és a szemközti- 
ben elfér három-három matrac, az tíz férőhely. De csak nyolc 
egérlány van. Tehát két-két matrac mindkét szobába. Akkor a 
fiúk megkapják az utcai szobát, matrac persze oda is kell, öten 
vannak a két kisfülűvel. Az emeleti szobák pedig az egérszülő- 
ké, két pár jön, két szoba van, nagyon jó. Sikerült! 

Akkorát sóhajtott, hogy majdnem elfújta a füzetét a számok- 
kal telerótt vázlattal, és ráadásul madame Croissant figyelmét 
is fölkeltette. 

Gyorsan fölszegte fejét és magabiztos képet vágott. Ha a cica 
megérzi a félelmet, támad! 

Madame Kifli nem támadott, de félbeszakította előadását a 
békákról. 

— Valami gond van? 

— Brekeke — felelte Kissy mély átéléssel. Az osztályon derült- 
ség hullámzott végig. 

— Mindjárt gondoltam — mondta madame Croissant, és foly- 
tatta. 


— Ez akkor is lehetetlen állapot — mondta Kissy, és kanalazott 
egyet a fagyijából. — Még egy-két egér vagy kisfülű, és szétvet- 
jük a ház oldalát. 

— Építeni kell egy új épületszárnyat — mondta Vanessa. 

— Vagy egy kerti lakot a fák között — javasolta Nimby. 

— Egy újabb emeletet — tanácsolta Francoise. 

— Ami a házon emelet — csillant föl Vanessa szeme —, de a be- 
járata földszinten van, a hegyre épült részen. 

— Nincs hegyünk a ház körül — mondta Kissy. 

— De akkor lenne az is! 

Kissy mosolyogva nézte a mikró lelkes arcát a monitoron, és 
pontosan tudta, hogy úgyszólván semmi se hiányzik neki 
Vaucressonban, csak a hegy és a tenger. 

— Lehet fúrni sok-sok kicsi egérkelyukakot falakbele — találta 
ki Elke. 

— De az a kisfülűeknek nem jó — felelte Angéligue. 

— Jól van, egérkék — mondta Niala —, akkor majd rendbe tesz- 
szük a padlást. A kis beugróban egy hálófülkét ki lehet alakíta- 
ni, a többi részen kettőt vagy hármat is. Egyébként az alagsor- 
ban is lehet még hálószobát létrehozni. 

— A hátsó része túl sötét — vetette ellene Kissy. 

— Hálószobákat úgyis csak éjszaka használnak, amikor világí- 
tani kell — közölte Niala. — A nagy L alakú szobából lehet csi- 
nálni két kis szobát. A műhelyt is át lehet alakítani szobává, 
akármilyen sötét. És egy-két egér elalhatna éppen a gépterem- 
ben is, ha nem zúgnának a fülébe azok a gépek. 

— Egy-egy éjszakára éppenséggel le lehet őket kapcsolni — 
mondta Nimby -, hiszen van még két bázisunk. De értem, mit 
akarsz mondani, egérke. Tavaszra terveztük azt a szerverter- 
met, a tavasz pedig megjött. Munkához látok. 

— Cin-cin! — helyeselt Niala. — Szóval nem azzal van a gond, 
hogy ne lenne hol aludni. Szükség esetén az ember elalszik né- 
hány pokrócon a padlón is. Sokkal nagyobb probléma, hogy 
kevés a fürdőszoba. 

Kissy bűntudatosan lehajtotta nagy füleit. Igen. Mindössze öt 
fürdőszobájuk van, anyáékét is beleszámítva, és tizenkilencen 
lesznek rájuk a hétvégén. Erről ő tehet. Ő választotta ezt a pici 
házat. 


— Hát te mit vagy letörve, egérke? — szólalt meg Vanessa. — 
Nincs itt semmi gond. Egyszerűen csak csinálni kell egy-két új 
fürdőszobát. 

— Ugyan hol? — kérdezték többen is. 

— Például az alagsorban a jelenlegi mellett. Az L alakú szoba 
vége éppen akkora, mint mellette a fürdőszoba, vagyis ugyanaz 
elfér benne, mint a másikban. Még mindig csinálhatsz hálószo- 
bát a maradék részéből. Meg a padláson is be lehet rendezni 
egyet. 

— Ott nem tudsz — csóválta meg a fejét Angéligue. — Az eme- 
leti fürdőszoba a folyosó másik oldalán van, nincs hol átvinni a 
csöveket. 

A D Aubisson lányok pontosan ugyanazzal a szemrehányó 
arccal néztek rá. 

— Egérke — mondta Niala —, tudhatnád, hogy minden problé- 
ma csak addig probléma, amíg el nem szánod magad, hogy 
megoldjad. 


De a héten még nem kezdték szétverni a falakat. Csak ketten 
lettek volna rá Martinnel, akivel megegyeztek, hogy fürdőszo- 
bát építeni négyemberes munka. Egy kell a falmunkákra, csem- 
pézésre, egy szereli a csöveket és berendezési tárgyakat, kettő 
pedig balra, illetve jobbra figyel az ajtóban, hogy riaszthasson, 
ha jön a cica. 

Viszont elővették a korábbi terveiket. Eredetileg januárra ter- 
vezték a szervertermet, de előbb a rossz idő jött közbe, aztán 
Noir és a shindyklub terelte el a figyelmüket. Most pedig 
ugyanez terelte vissza. A shindy rendes levelezéséből már ösz- 
szeállítottak egy adatbázist: jellemző szófordulatok, helyesírási 
hibák, az életéről, körülményeiről, érdeklődési köréről össze- 
gyűjtött információk. Most el kell készíteni ennek a párját. Azt 
hamar megállapították, hogy a klubtagok egymás elől is titkol- 
ják kilétüket, félnek a lebukástól, ez viszont azt okozza, hogy 
hamis adatokat adnak meg. Noir, akinek a klubban Jack a nick- 
je, azt mondta magáról, hogy kishivatalnok, és Párizs északi ré- 
szén él. Ennél közelebbit nem mondott, de nekik ezt is fel kell 
jegyezni, nehogy olyat írjanak a nevében, ami nem illik össze a 
korábbiakkal. Hasonlóképpen a többiekről ismert adatokat is 
össze kell gyűjteni, hiába hazugság — nyilván — valamennyi, ők 


elfogadják ezeket egymásról, belemennek egymás játékába. Az 
egyik éppenséggel grófnak mondja magát, és a többiek eszerint 
is szólnak hozzá. 

És jegyzéket kell készíteni a klubban eddig előfordult témák- 
ról, akármilyen undorítóak. Nem engedhetik meg maguknak, 
hogy ne vagy rosszul emlékezzenek valamire, ami korábban 
szóba került. Végül is ők már hozzáedződtek az ilyesmihez. 
Szükség lesz rá, mert a képeket is át akarják vizsgálni. De eh- 
hez már rendőri engedélyt kell szerezniük, hiszen ezeket nem 
szabad birtokolni. 

Egy további feladat a levelek fejléceinek átvizsgálása. Abból 
indulnak ki, hogy a shindyk anonim postafiókokat használnak 
titkosított IP-címekkel. De hátha egyszer valamelyikük hibát 
követett el. Persze nem fogják kézzel átlapozni mind a tizenöt- 
ezret, Shrekék írnak rá programot. Egy másikat pedig a szöveg 
átfésülésére és bizonyos címkék automatikus elhelyezésére. Ez 
könnyű lesz, mert a lényeget a Cumulus csinálja a már kialakí- 
tott adatbázissal, csak egy kis keretprogram kell köré. 

Szóval jut munka a gépeknek bőven, és ez adott alkalmat, 
hogy megint gondolkodni kezdjenek a váltáson. 

— Úgy gondoltam — mondta Nimby —, hogy egy komolyabb 
gépet állítanék be, mondjuk négy- vagy nyolcmagost, egy ki- 
csit sok memóriával... négy gigával, esetleg többel. A régieket 
pedig szétszedem és eladom, abból visszajön a szerver ára. 

— Egyetlen gépet akarsz? 

— Egyet, de az erős legyen. Mármint városonként persze. V1- 
szont a légkondit most már nem ússzuk meg. 

— És a géptermet is átalakítjuk? — kérdezte Jennifer. 

— Át — felelte Vanessa. — Megszabadulunk ezektől az olcsó, 
zajos masináktól. Mi profik vagyunk, nálunk jobban senki nem 
üldöz shindyt az országban. Hát legyen a felszerelésünk is pro- 
fi. A telefonjaink még mindig állják a sarat, pedig rohamos a 
fejlődés. A fegyverzetünk hipermodern... akárki tervezte a 
Nimbusz-l szériát, le a kalappal a tudása előtt. Nagyon tud a 
fej — folytatta pontosan úgy, ahogy Maszat dicsérte a PHP szer- 
zőjét —, az a cucc tényleg meg van csinálva, állati frankón. A 
csávó egy isten, de tényleg. Az nagyon penge, amit a fával meg 
a gumival művel... 


— Hagyd már abba! - sivalkodtak az egerek az oldalukat fog- 
va. A paródia kitűnő volt, Maszat szókincsét, de még a hangsú- 
lyait is pontosan visszaadta. 


A közlekedési gondjaikat ezúttal Kissy maga oldotta meg. A 
mikrobuszban nem férnek el ennyien, és sofőr sincs hozzá, 
mindenki dolgozik. Így az se segít, ha az északi egerek motorra 
ülnek. Kissy ezért péntek reggel fölhívott egy kölcsönzőt és 
rendelt egy húszszemélyes buszt. Délután négytől éjfélig, so- 
főrrel, az alapítvány nevére. 

— Erre a számra faxoljanak el egy megrendelést, és pontosan 
ott leszünk — mondta a pasas. 

— Én most semmit se tudok magának faxolni, mert éppen az 
utcán vagyok -— felelte Kissy az igazságnak megfelelően. 

— Semmi probléma, hölgyem. Majd amikor beér az irodába. 

Kissy egy pillanatig döbbenten meredt egy szembejövő bicik- 
listára. Még soha nem volt irodája, sőt hölgyem se szokott len- 
ni. De egy Jerry bármilyen helyzetből kidumálja magát. 

— Vannak némi technikai problémáink az irodában — mondta. 
— Meddig kellene az a fax? 

— Ha négy órára kell a jármű, akkor délután kettőig szeret- 
nénk megkapni. 

— Rendben -— felelte Kissy. — Visszhall! 

Belépett az iskolakapun, és a folyosón surrantában írt a Cir- 
rusnak, hogy értesítse a többieket. Az első óra után jött Nimby 
válasza: megírta a megrendelőlapot, elküldte Ange néninek a 
könyvtárba. A második óra után azonban Nimby megint írt: 
Ange nénitől nem jött válasz, ezért fölhívta. Ma szabadnapos, 
meg se kapta a megrendelőlapot, rokonoknál van vidéken. Kis- 
sy gondolkodás nélkül fölhívta apát. 

— Cin-cin, hol vagy? 

— Cin-cin, Fontainebleau-ban. Valami gond van? 

— Hozzáférsz valahol egy faxhoz? 

— Itt az építkezésen? Még vonalas telefon sincs. 

Kissy dühösen nézett egy lány hátára, aki valakivel beszélge- 
tett a közelben. 

— A kocsikölcsönző faxot akar. Már régesrég vennünk kellett 
volna egyet. 

— Nyomtató van ott az iskolában, nem? 


z De: 

— Hát nyomtasd ki és küldd el nekik futárral. 

Kissy egy egész másodpercre fölvillanyozódott. 

— Apa, ez óriási ötlet... lenne... de nem jó. Kell egy kuratóri- 
umi tag, aki aláírja. Vagy legalább egy felnőtt. 

— Megmondtad a cégnek, hány éves vagy? 

— Dehogyis! 

— Akkor egyszerűen írd csak alá. Ha megkapják a pénzüket, 
teljesen mindegy lesz, hogy kinek a neve van ott. 

— Cin-cin? 

— Ahogy mondod. Most le kell tennem. Szia! 

— Szia — felelte Kissy, és indult volna nyomtatni a suli gépter- 
mébe, de erre már csak fizikaóra után volt alkalma. Útban a 
gépterembe megrendelte a motoros futárt, de nyolc percen be- 
lül ott legyen! Szélsebesen kinyomtatta a szöveget, megcímezte 
a borítékot, belerakta, leragasztotta, kirohant, káromkodott, 
visszarohant, föltépte, kivette, aláírta, visszatette, leragasztotta, 
megint kirohant és végigvágtatott a folyosón. Huuuuu! 

Épp hogy volt ideje kifújni magát, amikor a futár befordult a 
sarkon és megállt a ház előtt. Ránézett és levette a sisakját. 

Jean volt az, a régi szomszédjuk. 

— Szia. Ebben a városban csak neked kell futár? 

— Szia, tessék, fogd — nyomta a kezébe a borítékot. A zsebébe 
nyúlt, és akkor jött rá, hol van a homokszem a gépezetben. A 
pénztárcája fönt van a táskájában. Macskamenekülési sebes- 
séggel is két perc oda, két perc vissza, egy perc fizetni, két perc 
vissza, és legfeljebb négy perc múlva franciaóra. Inkább há- 
rom. 

Jean követte a mozdulatát és kitalált mindent. 

— Értem. Ez eléggé szabályellenes, de most az egyszer elvi- 
szem neked hitelbe. Este már lesz nálad pénz? 

— Igen. Nem! Elmegyünk hazulról. El tudsz jönni érte négy 
óra előtt? 

— Oké, itt leszek. . . 

Kissy bólintott, odadobott egy sziát és már méterekkel távo- 
labb volt, amikor utolérte a fiú hangja: 

— Hé, ezen nincs feladó! 


— Nem baj! — rikkantotta vissza, és teljes sebességre kapcsolt. 
Az osztályhoz közeledve még látta, ahogy becsukják az ajtót. 
Fölrántotta és bevágódott. 

Madame Grandpierre szemrehányóan nézett rá, és éppen ké- 
szült mondani valamit, de Kissy megelőzte. 

— Bocsánat — mondta alig lihegve, hiszen edzésben volt —, 
egy kicsit elkéstem, de csak mert nem volt nálam pénz. 


Háromnegyed négykor szinte egyszerre érkezett meg az összes 
északi egér, a lányok és Martin motoron, Nimby taxival, Köd- 
del együtt. Még folyt az egerekre jellemző összehangolt, szer- 
vezett, fejvesztett káosz, amikor megint csengettek. A képer- 
nyőn egy idegen férfi volt. 

— Ki az? 

— A... Jerry Alapítványt keresem — böngészett a pasas egy 
papírlapot. 

— Jöjjön be, nyitom! — nyomta le Kissy a gombot, aztán kinyi- 
totta az ajtót az érkező előtt. 

— Jó napot. Madame Chaton itt van? 

— Nincs, de maga nem őt keresi. 

— Itt az áll, hogy Kitty Chaton. .. már ha jól olvasom a nevet. 

Kissy odapislogott a pasas kezében levő papírra. A megren- 
delőlap volt, amit saját kezűleg írt alá. Kissy Chaton. 

Nyelt egyet. A pasas nem jól olvasta... szerencsére. Milyen 
jó, hogy a nickje emlékeztet egy létező keresztnévre, az embe- 
rek azt hiszik, ők olvassák rosszul. Ha ez így megy tovább, 
kénytelen lesz hivatalosan is Kissyre változtatni a nevét. De ak- 
kor családnévnek fölveszi a Jerryt... középső névnek meg az 
Alapítványt. 

— Én vagyok az — felelte. — Maga engem keres. 

Érezte, ahogy zsugorodik a pasas tekintete előtt. Középterme- 
tű volt, teljesen átlagos, jellegtelen ürge, de mégiscsak egy fel- 
nőtt férfi, ő pedig kisegérből is csak kamaszlány. Megpróbált 
gyorsan nőni néhány centit, de ekkor megint csengettek. Kissy 
a monitorra kapta a tekintetét és fölfedezte Jeant, a kezében a 
bukósisakjával. 

— Elnézést. — Kissy villámgyorsan kisurrant a pasas mellett, 
tett pár lépést, sarkon fordult, besurrant a pasas mellett, a 


nappaliban megkereste a pénztárcáját, kisurrant a pasas mellett 
és a kapuhoz loholt. 

— Szia — vakkantotta, és kinyitotta a tárcát. — Mennyi az? 

— De sürgős — volt a válasz. — Úgy tűnt pedig, elég nagy sla- 
masztikából húztalak ki délelőtt. 

Kissy ránézett, leengedte a karját és lassan kifújta a levegőt. 

— Ne haragudj, igazad van. Kösz. Kicsit zűrös napom van. 
Tényleg sokat segítettél. 

— Folytathatom? 

Kissy értetlenül pislogott. 

— Ahogy elnézlek, hasznát veszed némi segítségnek. Mi az 
ábra? Fontos randira készülsz? 

Kissy elnevette magát. 

— Hát úgy is mondhatjuk, csak húsznál is többen leszünk. 

— Ja, miért nem ezzel kezdted? Menő vagyok a péntek esti 
bulikban. Figyelj, mára végeztem, segítek a szervezésben és ha 
akad szingli barátnőd, azt is megtáncoltatom. Akár ihatok is, 
nem kell hazamennem éjszakára. 

Kissy hirtelen olyan pontosan emlékezett vissza a Cumulus 
évekkel ezelőtt látott algoritmusára, mintha ő maga írta volna. 
Egy szempillantás alatt lefuttatta fejben a hosszú és bonyolult 
programot. Nulla egész kilenc tized shindy néhány másodperc 
alatt! A Cirrus mostanra már riasztotta volna az egész alapít- 
ványt! 

— És hol töltenéd azt az éjszakát? — érdeklődött. — Mert az én 
ágyam nem elég széles hármunknak. 

Pontos nimbusztalálat jól kihúzott gumival. De még mozog. 

— Úgy érted... van egy kiscicád? 

— Nem. Illetve van, de nem ő alszik az ágyamban. — Még a 
gondolat is elborzasztotta. Akkor már inkább Köd, még ha ki is 
bújik belőle az éjszakai ragadozó és félóránként mászkálni 
kezd rajta, akkor is legalább biztonságban érezheti magát. — És 
nem is tengerimalac. Egy fiú. 

Illetve ma éjjel pont lány alszik az ágyában, mert a szobája 
lányszoba lesz, de ezt nem mondta meg. 

— Úgy érted, hogy egy másik fiú? Nem én? 

— Eltaláltad. Mondták már neked, hogy elképesztően romanti- 
kusan udvarolsz? No szia. 


Hirtelen rácsukta a kaput a megrökönyödött srácra, és vigyo- 
rogva indult vissza. Még hogy az ő ágyába akarna mászni... 
nem is tudja, milyen szerencséje van, hogy most nem ér rá 
megverni. 

A pasas már nem volt az előszobában, a nappaliban talált rá, 
Francoise-zal beszélgetett. 

— Igen, a rendőrségre — mondta éppen a zseb. — Mi van ezen 
csodálkoznivaló? 

A pasas mosolygott és Kissyhez fordult. 

— Nos, nem szeretnék udvariatlan lenni, de beszélhetnék vala- 
mi felnőttel? 

— Ahánnyal csak akar, de nem most. Máris indulunk... te jó 
ég, a buszt elhozta? — s nézett a pasasra, mint aki azt várja, 
hogy előhúzza a zsebéből. 

— Kint áll az utcán. Azt hittem, látta. 

Kissy bizonytalanul bólintott. Alighanem. De eszébe se jutott 
körülnézni. 

— Jól van, egérkék — állt meg mellettük Nimby —, én készen 
vagyok. Indulunk? 

— Indulunk — vakkantotta Kissy. — Egérkék, gyerünk, indulás! 

Különböző irányokból elősereglettek az egérkék, akiket a so- 
főr ide-oda forogva szemlélt. Kissy gyorsan megszámolta őket. 
Jennifer, Chantal, Francoise, Martin, Nimby meg jómaga. 
Mind megvan. Hátizsák csak kettő van, a két fiúnál, a két net- 
book és a notebook van bennük. 

— Jöjjön — intett Kissy a sofőrnek. Kimentek, bezárta a házat. 
— A nevét még nem is mondta. 

— Baune... 

— Tehát, monsieur Baune, összeszedjük a csapat többi részét a 
reptéren és egyebütt, aztán elmegyünk a rendőr-főkapitányság- 
ra. Tudja, hol van a guai des Orfévres? 

— Tudni tudom, csak a főkapitányság nem ott van. 

Kissy kilépett a kapun és meglepve nézett a sofőrre. A busz 
egyébként tényleg ott állt az utcán. 

— Dehogynem, a harminchatos szám alatt. 

— Igen, úgy hívják, hogy guai des Orfévres harminchat, sőt 
mondják röviden Harminchatosnak is. De ha maguk a rendőr- 
ségre akarnak menni, az nem ott van. Mondja, mi folyik itt 
végeredményben? Nincs magukkal egyetlen felnőtt sem, nem 


tudják, hová akarnak menni... egyáltalán mit keresnek a rend- 
őrségen? 

Kissy habozás nélkül előrántotta a telefonját. 

— Dorville. 

— Szia, Kissy vagyok. Ide figyelj, beszélned kellene a sofőr- 
rel, axsadékoskodik... 

— Add át neki. 

Kissy átadta, de kihangosítva. 

— Baune vagyok — mondta a sofőr. 

— Dorville hadnagy, bűnügyi rendőrség. Jó napot. Figyeljen, 
azokat a gyerekeket este hét órára ide kell hoznia a kapitány- 
ságra. 

— Meg akiket ezután veszünk föl — cincogott bele Kissy. 

— Ja igen, a csapat fele még a gépen ül, azokért még el kell 
menni. Minden világos, Baune úr? 

— Hát... de miért nincs velük felnőtt? 

— Azok is a gépen ülnek. 

— Értem... nos, igen... ja, a kislány azt mondja, hogy a guai 
des Orfévres-re akar menni, de maguk nem ott vannak. 

— Nem hát. A belügyminisztériumban, rue des Saussailes, az 
Élysées-palota közelében. 

— Kérdezhetek még valamit? 

— Tudom, mit szeretne tudni, de nincs jogom válaszolni ma- 
gának. Kissy, ne feledjétek a titoktartási kötelezettséget. 

— Nem feledjük. Kösz, szia! 


Először Ange nénit vették föl a városban, éppen ahogy vissza- 
jött a rokonoktól és elintézett némi bevásárlást. A fiúk leugrot- 
tak a buszról, fölkapkodták a néni csomagjait és bevitték hátra, 
ahol nem lesznek útban. Aztán irány a reptér. 

Először a nizzai gép jött, logikus, mondta Nimby, az jön kö- 
zelebbről. S már a nyakába is ugrott a kisegere, mialatt a többi- 
ek őket üdvözölték. 

Két rendőrt is hoztak magukkal, Lucas-t és Castellit, aki alig 
emlékeztetett tavalyi önmagára: nem volt a kezében telefon. 
Sőt később sem vette elő. Szabadságon van, magyarázta, hét- 
főn áll csak munkába, különben nem is tudna eljönni, hacsak 
nem küldik. 


Aztán leszállt a németországi gép is. Kissy igyekezett jól 
megvetni puha tappancsait a tranzit padlójában, ahogy Elke a 
nyakába ugrik, és tényleg nem is borult föl. De Francoise igen, 
és egy pillanat múlva már összekapaszkodva birkóztak a föl- 
dön, szakasztott mint Ködöcske a testvéreivel. Még morogtak 
is! 

— Bolondok vagytok — ugrottak oda a minik, hogy szétválasz- 
szák és talpra állítsák őket. — Egymillió ember jár ezen a pad- 
lón, hogy fogtok kinézni?! 

— Bolond egér módra — állította Francoise. 

— Nem is vagyunk bolond — közölte Elke. — Használjuk föl 
szabadidőt gyakorolni verekszéset, becserkész, ráugor... — El- 
hallgatott. Követték a tekintetét, de a kislány már lopakodni 
kezdett, amikor fölfedezték, hogy abban az irányban Pi beszél- 
get Ange nénivel. 

— Nem szabad — mondta Niala szigorúan, pont ahogy a kisku- 
tyáknak. Elke ránézett, sóhajtott és egyelőre letett a vadászat- 
ról. De Kissy tudta, hogy ha a kislány nincs a szeme előtt, bár- 
mikor várhatja hátulról a rajtaütést. 

Baune végignézett a megszaporodott társaságon és látható 
örömmel fogadta a nagyszámú felnőttet. Fél hétkor érkeztek a 
belügyminisztérium elé, ahol egyenruhás őr fogadta őket. Pi 
beszélt vele, az utasításnak megfelelően közölte, hogy Artois 
főfelügyelő várja őket. Jerry Alapítvány. Az őr föltelefonált, 
felszállt a buszra, megnézte őket, csak aztán adott engedélyt, 
hogy behajtsanak. De a busz nem maradhat bent. Ange néni azt 
mondta, egyszerűbb, ha gyalog mennek be. 

— Legalább két órát bent leszünk — lépett Kissy a sofőrhöz. — 
Nem muszáj végig a kocsiban lennie, de ne menjen messzire. 
Amikor végzünk, fölhívom, kérem a számát. 


A tanácsterem közepén hosszú asztal húzódott, két sorban szé- 
kekkel. Kissy kicsit elfogódottan nézett körül, de Niala csak 
egy pillantást vetett a helyiségre. 

— Szükségünk van egypár konnektorra — közölte útikalauzuk- 
kal, egy fiatal egyenruhással. — És netcsatlakozás is kell. 

— Természetesen — felelte a tizedes. 

Kissy matatást érzett a ruhaujján. Lenézett. 

— Ide biztos nem engednek be macskát — súgta Francoise. 


— Nem, szerintem se — felelte Kissy halkan. — Teljes bizton- 
ságban vagyunk. 

— De rengeteg a rendőr. 

— Hát aztán, mi a jók csapatában játszunk. 

— Nappal igen... de éjszaka... gondolj a hűtőszekrényekre. . . 
meg a sok sajtra... 

Kissy mosolygott és a kislány fejére tette a kezét. — Egerek- 
nek nem tilos az ilyesmi. Nem mondom, vannak gyatra próbál- 
kozások, hogy elkapjanak minket, de a rendőrség nem üldöz. 

— Sziasztok — szólalt meg az ajtóban a hadnagy hangja, aztán 
észrevette az idegen felnőtteket, odament hozzájuk és bemutat- 
kozott. Persze neki is volt arcképes névtábla a ruháján, amilyet 
ők is kaptak, amikor beengedték őket. — Minden rendben? Kö- 
szönöm, tizedes, innentől átveszem, leléphet. 

A tizedes tisztelgett és ment. 

— Lehet, hogy egy kicsit késünk a kezdéssel — folytatta Pierre 
—, de van egy-két rendőrtiszt, akik szeretnének még itt lenni. 
Elég magas rangúak, úgyhogy illik megvárni őket. Hogy utasí- 
tottátok a sofőrt? 

— Éjfélig béreltük a buszt — felelte Angéligue. 

— Addig biztos végzünk. 

Nyílt az ajtó, Kissy is odanézett. A hadnagy máris az érkező 
elé sietett, akit Kissy ezer közül is megismerne, ha száz évig 
nem látná, akkor is. Ezt a bulldogképet nem lehet elfelejteni. 

— Jó estét, uram. Dorville hadnagy vagyok, kérem, fáradjon 
be. Az elsők között érkezett. 

Bouriant tábornok megköszönte a tájékoztatást, de a tekintete 
már Vanessára szegeződött. A kislány mosolyogva jött oda 
hozzá, mintha hétköznapi dolog lenne szilánkokra zúzni isme- 
retlenek verandájának ablakát. 

— Hát megint látlak — mondta a tábornok mély basszusa. 

— Hát megint, Michel bácsi. Örülök, hogy eljöttél. 

Kissynek tátva maradt a szája. Senki nem szólt, hogy Vanes- 
sa újabban tegeződik a tábornokkal. Sőt Niala is, aki még pu- 
szit is kap tőle! Vanessa nem, ez logikus, tábornokok nem pu- 
szilnak meg vanessákat. Aki megpróbálta, az még őrmester ko- 
rában odaveszett. 

Hamarosan befutott másik ismerősük, Artois főfelügyelő, 
akivel a víztoronyügyön dolgoztak együtt. Milyen régen is volt. 


Két emberét hozta, Gelis-t és Mansot-t, őket még nem ismer- 
ték. Pár perccel később érkezett Ducrocg és Morillon, négy 
nyomozó nem is sok egy ekkora ügyre. Morillon nő volt, egye- 
düliként a rendőrök közül. 

— Mindenki itt van? — kérdezte Artois. 

— Még Raymond bácsi hiányzik — felelte Niala. 

Raymond bácsi... persze, az ezredes! Aki telefonon a guta- 
ütést hozta arra a két vígjátéki rendőrre, amikor Nialát megbi- 
lincselték. A családneve... Kissy már nem emlékezett a család- 
nevére, nem 1s találkozott még vele személyesen. De elég nagy 
kutya, és nagyon szereti a D"Aubisson lányokat. 


— Hölgyeim és uraim, Dorville hadnagy vagyok, én szerveztem 
ezt a kis találkozót. Azért gyűltünk össze, hogy egy online bűn- 
szervezet felderítését megszervezzük. A jegyzőkönyv számára 
elmondom, hogy jelen van rendőri részről Bouriant tábornok, 
Lemire ezredes, Artois és Touzeau főfelügyelők, Castelli fel- 
ügyelő, Morillon, Gelis, Ducrocg és Mansot nyomozók, vala- 
mint Dorville hadnagy. A Jerry Alapítvány részéről madame 
Beaumont kuratóriumi elnök, doktor Claudel, a kuratórium tag- 
ja, madame és monsieur Schneider német állampolgárok, mon- 
sieur D"Aubisson, mademoiselle Clément, monsieur Jourdain, 
valamint az alapítvány fiatal- és kiskorú munkatársai, Ford, 
Vaillant, Chaton, Chandeau, Vanessa és Nicole D"Aubisson 
kisasszonyok, monsieur Rochefort és Blanchard, valamint a né- 
met állampolgár mademoiselle Schneider. A párizsi bűnügyi 
rendőrség kiskorúak ügyosztályának egyik tárgyalótermében 
vagyunk, kétezer-tizenegy március huszonötödike van, tizenki- 
lenc óra. A tanácskozást ezennel megnyitom és felkérem az 
alapítvány szóvivőjét, ismertesse, mit tudunk erről a bűnszer- 
vezetről. Köszönöm. 

Kissy mint az alapítvány szóvivője már nyitotta a száját, ami- 
kor észrevette, hogy vele szemközt Jennifer mint az alapítvány 
szóvivője ugyanezt teszi. S rádöbbent, hogy ők mind egy szálig 
pontosan ugyanolyan szóvivői az alapítványnak. Talán Ange 
nénit illetné az első szólás joga, mégiscsak ő az elnök. De ezek 
a rendőrtisztek nem elnöki beszédet várnak, hanem tényeket. 
Azokról pedig a néni nem sokat tud. 


Persze hogy Niala mentette meg a helyzetet. Fölállt és kedve- 
sen bólintott a hadnagy felé. 

— Köszönöm, hadnagy úr. Ha megengedik, én elkezdem. Egy 
Gilles Noir nevű egyént tetten értünk gyermekmolesztáláson. 
Volt nála egy kis netbook, az ott, ni... amelyen tizenötezer tit- 
kosított levelet találtunk. Sikerült feltörnünk a titkosítást, és 
megállapítottuk, hogy egy pedofilcsoport levelezése, amelynek 
Noirral együtt tíz tagja van. Óriási mennyiségű gyerekpornót 
találtunk, álló- és mozgóképeket. Megkezdtük egy adatbázis 
létrehozását a levelek alapján, ahova felvettünk minden adatot, 
amit Noirnak a csoportban használt stílusáról, szóhasználatáról 
tudunk, úgyszintén amit a többieknek elmondott magáról, s ter- 
mészetesen ami kiderült a többiekről. Mindezeket arra szándé- 
kozunk használni, hogy magunkat Noirnak kiadva bekapcso- 
lódjunk a csoport életébe, és felgöngyölítsük az egész társasá- 
got. Ennyit elöljáróban. Köszönöm. 

Udvariasan bólintott és leült. Kissy helyeslően megbillentette 
nagy füleit. Nialára mindig lehet számítani, ő tudja, hogy kell 
viselkedni komoly társaságban. 

— Jelenleg mennyit tudunk a többiek kilétéről? — kérdezte a 
tábornok. Ő ülve maradt. 

— Gyakorlatilag semmit, uram — felelte Niala, szintén ülve. — 
Vigyáznak, hogy semmit se mondjanak magukról. A csoport- 
nak van egy alapszabálya is, ami kimondottan tilt minden ilyes- 
mit. Egymástól is félnek. 

— Joggal — mondta Artois. — Noir most sokat adna érte, ha be- 
köphetné a társait egy enyhébb ítéletért. 

— Akkor hogy akarjátok földeríteni őket? — kérdezte Lemire. 

— Hát van egypár elképzelésünk — felelte Niala. — Az egyik 
szerint Noir, illetve fedőnevén Jack csábító üzenetet küld: hoz- 
zájutott egy gyerekhez, aki nem akar kimaradni a buliból, sies- 
sen a megadott címre. Azt reméljük, hogy néhányuknál a vágy 
legyűri a félelmet, és odamennek. De persze kell egy alkalmas 
helyszín. 

— Ezt alaposabban is ki kell dolgozni — mondta Lucas. — Biz- 
tosan akarnak majd fényképet. 

— Hát majd kapnak. 

— A rendőrségi archívumból? Kockázatos, láthatták már ko- 
rábban. 


— Engem nem -— cincogott közbe Francoise. — Teljesen új va- 
gyok a pornószakmában. 

— Én is — tette hozzá Elke, és bátran szembenézett a szüleivel. 

— Egyszóval kapnak majd fotót — folytatta Niala sietve —, 
nyilván meg tudjuk oldani, hogy elég ígéretes legyen és mégse 
mutasson semmit. De többféle csapdára is szükségünk lesz, 
nem hiszünk benne, hogy mindegyik lépre megy ugyanannak. 

— Tehát csapdákat állítunk és elkapjuk, aki belesétál — bólin- 
tott Lemire. — De érzem, hogy ez nem lesz ilyen egyszerű. 

— Jól érzi — felelte Castelli. — A gépen elmesélték, milyen kö- 
rülmények között sikerült megszerezniük Noir jelszavát. A cso- 
dával határos módon. Hasonlóra még egyszer nem számítha- 
tunk, akkor pedig benne vagyunk a slamasztikában. 

— Miért? — kérdezte az ezredes. 

— Mert ha a csapdánkba csak a társaság egy része sétál be, ak- 
kor azoknak utána hírt kell adniuk magukról. A saját gépükről, 
a saját titkosítási rendszerükkel. Különben a többiek rájönnek, 
hogy baj van és szétspriccelnek. 

— Nem tudjuk utánozni őket... a bőrükbe bújni? 

— Dehogynem, uram, ha az ő jelszavukkal lépünk be. 

Nimby fölállt. 

— Ez a kérdés talán megéri, hogy pontosítsuk a helyzetet. Ha 
elfogjuk a kettes számú shindyt... ez a mi szakkifejezésünk rá- 
juk... akkor meg kell szereznünk a titkosításhoz használt jel- 
szavát és a számítógépét. A levelekben ugyanis az adott levele- 
zőprogram adott példányát is azonosító jelek lehetnek. Vagyis 
ha például Ketteskének van otthon számítógépe, de a Crux cél- 
jaira a nyaralóban levőt használja, és erre mi nem jövünk rá, 
akkor könnyen lebukhatunk. 

— Crux? — kérdezte Lemire. 

— Így nevezik a csoportjukat. Hogy miért, azt nem tudjuk. De 
ez alkalmat adott rá, hogy a mi kis társaságunkat — Nimby kör- 
bemutatott a konferenciaasztalon — elnevezzük Centaurinak. Ez 
a csillagkép ugyanis három oldalról veszi körül a Cruxot, mint- 
ha fel akarná falni. . . 


Masszív, Tejbepapi, Lincoln, GXR, Velociraptor, Aranyos, 
Lifepod, Huhu és a Gróf. A Jerry mind a kilencükről külön ak- 
tát vezetett, és ezeket most bemutatták a rendőrségnek is. Elis- 
merő szavakat kaptak értük. 

— Szépen kidolgozott, alapos munka — mondta Bouriant tá- 
bornok. — Sokat dolgoztatok rajta. 

— Sokat bizony — mondta az egerek helyett madame Morillon. 
— Ezért elsősorban én tartozom köszönettel, mert leginkább az 
én munkámat fogja ez megkönnyíteni. 

— Morillon nyomozó készíti el a gyanúsítottak jellemrajzát, 
lélektani profilját — magyarázta Artois. 

— Pedofilok — mondta Elke. — Én elárulok ezt, te pedig mehe- 
ted magadat fagyienni munka helyette, néni. 

— Ennél kicsit részletesebben kell — mosolygott a néni. Talán 
harmincéves lehetett, de Elkének persze néni. — Például hogy a 
Gróf művelt ember, Masszív viszont nem tűnik annak. Persze 
lehet, hogy csak szerepet játszik. 

— Masszív egy bunkó — közölte Vanessa. — Csodálkoznék, ha 
rakodómunkásnál vagy utcaseprőnél többre vitte volna. 

— Helyes, akkor azt kell kiderítenünk, hogy hol rakodik vagy 
söpri az utcát. 

— Értem — bólintott a mikró. 

A megbeszélés legnagyobb részét az tette ki, hogy a Jack-in- 
the-box részleteiről vitatkoztak. A csapdát Nimby nevezte el 
egy régi játékról, a francia dobozos ördög angol változatáról: 
tarka doboz egy fogantyúval, azt meg kell tekerni, erre kiugrik 
egy bohóc és megijeszti az embert. Itt a doboz egy ház lesz, va- 
lami félreeső helyen, és benne Jack, azaz Noir, aki , szerzett" 
egy gyereket, és ha az érdeklődő klubtagok bekopogtatnak, ak- 
kor kiugrik egy rendőr bilincsekkel, és úgy megijeszti őket, 
ahogy nem ijedtek meg még soha életükben. 

Abban elég könnyen megegyeztek, hogy a ház félreeső he- 
lyen legyen. Se Noir nem bolond, hogy a város közepén álljon 
neki gyereket megrontani, se a többiek, hogy ilyen helyen csat- 
lakozzanak. Félreeső helyen, ahova csak egy vagy két út vezet, 
és azok mentén állnak lesben a rendőrök. Például egy kis ma- 
jorság, amit Noir majd kibérel a hancúrozáshoz. 


Az viszont már vitát kavart, hogy szerintük a háznak egerek- 
kel kellene tele lennie, a rendőrök viszont egyetlen egeret sem 
akartak a helyszínen. 

— De érteszjed meg — magyarázta Elke -—, kell ott lenni gye- 
reknek. Ha shindy bekopogja ajtót és találkozza kislányt, akkor 
bejössz magát gyanútalanul házbe és kezdi dumálni gyerekkel 
szexrőle. Nem tudja ellenállni lehetőséget. Esetleg kicsit meg is 
fogdosi, és közben megy titokzatos kamera. Akkor kislány 
megmutat fényképet neki nagy barátságostalan házróla rácsos 
ablakakval és mondok: itt fogol aludsz ma éjszakacht, tetszik? 


Nem, a rendőröknek egyáltalán nem tetszett a gondolat, hogy 
egeret engedjenek a csapdába. Még a nagyokat se. Semmilyen 
civilt. 

— Akkor hogy lesz? — kérdezte Vanessa. — A pasas bekopog, 
egy civil ruhás rendőr ajtót nyit neki, a pasas erre azt mondja, 
jó napot, kitűnő üzletet ajánlok, a tízkötetes nagy szuahéli szó- 
tár most csak ezer euró, mire a civil ruhás azt feleli, köszönöm, 
már tudok szuahéliül, nem inkább gyerekkel hancúrozni jött 
maga, mire a pasas döbbenten néz rá, hogy miről beszél, maga 
valami elmebeteg, aki nem is tud szuahéltül. . . 

Itt végre kifogyott a szuszból és szünetet kellett tartania. Pi 
használta ki az alkalmat, hogy közbeszóljon. 

— Igen, ez a probléma. Ha egy gyerek nyit ajtót, akkor a pasas 
biztonságban érzi magát. Akkor nem keres fedősztorit, hogy 
mit akar ott, hanem egyből a tárgyra tér, és megvan a bizonyí- 
ték. 

— Asante — bólintott Vanessa. — Így nem bukunk le. De ha 
olyan rendőr nyit ajtót, aki nem tud szuahéliül, akkor ugye... 

Széttárta a kezét. 

— Unazugumza kiswahili? — kérdezte Nimby hirtelen. 

— Ndiyo, kidogo tu — bólintott Vanessa mosolyogva. 

— Ninakupenda — felelte a fiú. 

— Én is téged — mondta a kislány. 

Elmerültek egymás tekintetében. 

Kissy egy szót sem értett. De tudta, hogy a mikroegerek min- 
den nyelven tudnak. Sőt űrhajót is építenek szemeteskukából, 
ha kell. Sziporka is meg tudta csinálni. 


— Egyszóval — Niala megköszörülte a torkát —, amint látják, 
ha a shindy netán szuahéli könyvárusnak adná ki magát, akkor 
is a Jerry a legjobb választás. — Derültség lengedezett az asztal 
fölött. — Egyetértek a húgommal, szerintem is sokkal biztonsá- 
gosabb, ha egy gyerek nyit ajtót. Ha szerencsénk van, már az 
előszobában fogdosni kezdi. 

— Milyen szerencse, hogy mi vagyunk a legkisebbek — Fran- 
coise úgy nézett az ásványvizes poharára, hogy Kissy már látta 
is a homlokán, a füle tövében kiütköző szarvacskákat. — Csak 
mi vagyunk elég kicsik, hogy zsákmányul szolgáljunk. 

— És kislányok vagyunk — tette hozzá Elke bölcsen. — Mert 
ezek shindyek pont kislányevők. 

Jézusmária, gondolta Kissy. , Kislányevők? 

— Lehetnék fiúevők is — folytatta a zseb zavartalanul —, és ak- 
kor micsinálunktok? A legkisebb fiúegérünk Nimby. Tizenöt 
éves, nagy egér. Törvényben se tilos hozzápiszkálják, és nem is 
pedofilnek ízlődése. De mi — büszkén fölszegte a fejét — elég 
kicsiek vagyunk, igazi ízléses csemege pedofiloknek tányérjá- 
bele. 

— Ízletes — sóhajtotta Blanche. — Az ízléses olyan szó, ami 
egyáltalán nem illik össze a mondókáddal. 

— A tányérjáról jut eszembe — szólalt meg Francoise megint —, 
ugye nem gondolja, főfelügyelő úr, hogy bármilyen kockázatot 
vállalnánk? Persze hogy kimegyek ajtót nyitni a nyálát csorga- 
tó shindynek, és még rá is mosolygok csábosan, ha tudom, 
hogy az ajtók mögött ugrásra készen állnak a társaim és egy 
osztag fegyveres rendőr. 

— Szóval ne is egy gyerekre vigyázzunk, hanem egy egész 
csapatnyira? — kérdezte Artois epésen. 

— Tudunk magunkra vigyázni — felelte Niala. — És egymásra. 
Azért kellünk oda mi is, mert mi megértjük egymást szavak 
nélkül is. Különleges jelzéseink vannak, úgyszólván saját nyel- 
vünk. Emberélet is múlhat azon, hogy a zsebek egy pillanat 
alatt üzenni tudnak-e vagy sem. 

—És azért is kelletek oda — sóhajtott Bouriant tábornok —, 
mert ti nem vagytok rendőrök. 

Felállt, kinyújtóztatta tagjait. Kissy a faliórára pillantott: 
nyolc múlt, egy órája tart az értekezlet. 

— Vanessa elmesélte nekem a házamban lezajlott incidenst — 
folytatta a tábornok, s lassú léptekkel megindult az asztal mel- 
lett. — Be kellett látnom, hogy abban a helyzetben, ami ott ki- 
alakult, ők hatékonyabbak voltak, mint a mi állományunk. 
Nem mintha lebecsülném a kiképzésünket, én igazán tudom, 
hogy mire vagyunk képesek, de azt is tudom, hogy mire nem. 
Amerikai barátaink előrébb tartanak, náluk jóval hamarabb rán- 
tanak fegyvert, viszont ilyen szituációban ők is haboztak volna, 
s ezzel az emberrabló esélyeit növelik. No meg ők se hordanak 
magukkal kést. 

— Ahogy mi sem - szólt közbe Vanessa. 

— Ahogy ti sem -— állt meg a tábornok a mikró fölött, s a fejére 
tette a kezét. Kissynek elkerekedett a szeme. — Ha ilyen késeket 
hordanátok, abból büntetőeljárás lenne, hiszen ezeket tiltja a 
törvény. Szerencsére az egyik emberrablónál éppen volt egy 
ilyen kés. 

Kilenc egér bólintott. Kissy nem, ő azzal volt elfoglalva, 
hogy döbbenten bámulja Vanessát, aki szintén nem bólintott. 
Nyugodtan ült, a fején Bouriant tenyerével, mint akit felavat- 
nak. 

Még egy, gondolta Kissy. A tábornokot is az ujja köré csa- 
varta. A világot Vanessa pótapjai népesítik be. 


Nem gyerekprostituált lesz. A kilenc közül négy világosan 
megmondta, hogy az ártatlan gyerekekhez vonzódik, akik még 
tényleg egészen gyermekiek. Huhu azt mondta, hogy alkalom- 
adtán kipróbálna hivatásost is, elvégre mégiscsak gyerek, de 
jobb az érintetlen. Hárman egyetértettek vele. A kilencedik, 
GXR volt az egyetlen, aki azt mondta, hogy a prostituáltak is 
érdeklik, ha még tényleg gyerekek, de ő eleve csak az egészen 
kicsikhez vonzódik, tíz éven alul. Ekkora egerük pedig nincs. 
Persze némi smink és fotómanipuláció bármire képes, de minél 
többet trükköznek, annál könnyebb lebukni. 

És nem GXR volt az, akire leginkább fájt a foguk. Csak Mas- 
szív, Tejbepapi és Velociraptor állította, hogy igaziból is mo- 
lesztált már gyereket. A többiek nem. Masszív csak megfogdo- 
sott gyerekeket, de ez rendszeres szórakozása volt. Tejbepapi 
azon fáradozott, hogy a szomszéd kilencévest az ágyába csábít- 
sa, és állítása szerint jó úton halad. Velociraptor pedig gyilkos. 


Évekkel ezelőtt elrabolt egy tízéves kislányt, napokig fogva 
tartotta, elmesélte, hogy miket művelt vele, végül megölte és 
elásta. Ez külföldön történt, de nem mondta meg, hogy melyik 
országban, így Artois hiába is próbált volna utánanézni a nyil- 
vántartásban. 

Ezt a három shindyt akarták a legjobban. Akkor is, ha ők ma- 
guk állapították meg, hogy nem szabad készpénznek venni a 
szavaikat. Ezeknél dicsekvésnek számít az ilyesmi, no meg 
egyfajta igazolásnak, hogy bízhatnak egymásban, hiszen aki 
ilyet tett, az nem lehet zsaru. Könnyen meglehet, hogy minden 
szavuk hazugság, de nem ez az, ami számít. 

— Aki ilyenekről fantáziál, az előbb-utóbb meg is teszi — je- 
lentette ki Pi, úgy is mint diplomás pszichológus. — Hacsak per- 
sze nem mondjuk nyolcvanéves öregember, aki fizikailag nem 
képes rá. Mindhárman nagyon veszélyesek. Velociraptor törté- 
netében sok a nehezen hihető elem, én azt hiszem, csak kitalál- 
ta, de álmodozik róla. Tejbepapi története érzésem szerint igaz, 
vagyis valahol egy konkrét kislány veszélyben van. Ez lehet 
életveszély is. Masszívnál a veszély kisebb, de több gyereket 
érint, és ő 15 bármikor megpróbálkozhat komolyabb dolgokkal. 

— Egyetértek az elemzésével — mondta madame Morillon. — 
Ezért indokoltnak tartom rátérni az akciónk időpontjára, amiről 
eddig nem esett szó. Az a véleményem, hogy a lehető leggyor- 
sabban el kellene indítani. 

— Mennyi idő kell az előkészítésre? — kérdezte Artois. 

Mansot az ujjain számolta: 

— Keresnünk kell egy alkalmas házat, biztosítani a helyszínt 
és a távolabbi környéket, ez pár nap. A jövő héten meglehet. 
Kell egy-két csábító fénykép és egy megfelelően megszövege- 
zett levél, azt hiszem, ezt az egerekre bízhatjuk, ez is pár nap. 
Kell pár nap arra is, hogy biztosan legyen ideje mindegyik 
shindynek elolvasni. Mindent egybevéve a jövő hét végén 
megcsinálhatjuk. Egyébként is hétvége a legjobb, könnyebben 
el tudnak jönni. 

Senkinek nem tűnt föl, hogy már ő is egereket és shindyket 
mond. A Jerry-szaknyelv egyetlen este alatt meghonosodott a 
párizsi bűnügyi rendőrségen, gondolta Kissy. Jövőre meghódít- 
ják a Scotland Yardot is! 


Suzyt egészen elbűvölte a házat elborító tömeg. Imádta a társa- 
ságot, és most aztán jutott belőle. Nimby szerint Suzy nem bán- 
ja, ha csak kisfülűeket kap játszótársnak: elég nagy füle van ne- 
ki magának is. 

Ha lehetséges, Ködöcske még jobban el volt bűvölve, főleg 
amikor rájött, hogy ez a sok-sok ember mind kizárólag azért ér- 
kezett, hogy őt megdögönyözze. Ráadásul Schneiderék kimon- 
dottan értettek hozzá. 

Macska persze a legkevésbé se volt elbűvölve. Az elején még 
csak-csak, amikor a társaság egy része még a nappaliban álldo- 
gált, akkor ő is kipróbálta, milyen jókat lehet köztük szlalo- 
mozni. Később aztán, amikor az emberek helyet foglaltak, ő 
egy kicsit gondolkodott, de mivel Suzy lefeküdt Kissy és Mar- 
tin lábához, Köd pedig Nimbyéhez, úgy döntött, ő is odafek- 
szik a kedvence mellé. Nem a földre, dehogyis, a kanapéra, 
hogy Vanessa játszhasson a füleivel, ő pedig dorombolhasson. 
Néha másoknak is megengedte, hogy birizgálják a füleit, főleg 
Kissynek és Martinnek, hiszen velük volt a legtöbbet. De Va- 
nessa maradt a favorit. 

Több mint három óra hosszat tárgyaltak a rendőrségen, fél ti- 
zenegy körül értek haza, Ange nénit még hazafuvarozták, a fi- 
úk a csomagjait is fölvitték. De senki nem volt még álmos. 
Éhesek annál inkább voltak, ezért letelepedtek a nappaliban a 
netbookkal, összeállították a kívánságlistájukat és egy teherau- 
tó-rakomány kaját rendeltek. Kissy egy négyféle sajttal és para- 
dicsomszeletekkel megrakott pizzán osztozik Francoise-zal és 
Pivel, hozzá sült krumplit és csirkesalátát kért, utána eperfa- 
gyit. Innivalót nem rendeltek, az volt a kamrában, a héten egy- 
szer anya is eljött velük bevásárolni, és a fél csomagtartót tele- 
rakták palackokkal. A másik felének tartalmát majd megeszik, 
de ma már Vanessa se főzőcskézik. 

Amíg megjön a teherautó, addig is volt dolguk: Kissy lerúgta 
a cipőjét és rátette a lábát Suzy oldalára, Vanessa különféle 
alakzatokat hajtogatott macskafülekből, elmesélték anyáéknak 
a tárgyalást és folytatták a tervezgetést. Shindycsapda egérrel 
és rendőrrel töltve, késes-csúzlis mártásban, desszertként fogda 
és börtön, nagydarab, morcos rabtársakkal. 

— El kell mennünk bevásárolni — mondta Francoise. Kissy bó- 
lintott, természetesen el kell menniük, lehetőleg már holnap, 


hogy legyen idő mindenre. A többi egérlány is bólintott, de a 
fiúk és a kisfülűek nem értették. 

— Minek? — kérdezte Nimby. — Tele van a kamra. 

— Szamár — mondta Vanessa. — Nem sajtot kell vennünk, ha- 
nem valami ruhafélét. 

— Nekem ezekben is tetszel. Hát még ha leveszed... 

— Valaki verje meg helyettem — sziszegte Vanessa, mint aki 
tényleg haragszik —, nem akarom Macskát megijeszteni! 

— Én mennék — mondta Kissy szolgálatkészen, és a lábára 
mutatott —, de akkor kinyomom Suzyből a szuszt. 

— Nekem megfájdult a kezem gesztikulálás közben — mondta 
Jennifer. 

— Én nem halhatom magamat hősi halálba pont a szülőjeim 
szeme között — cincogta Elke, amire már kitört a nevetés. 

A pizzafutár ujja még rajta volt a csengőgombon, amikor Su- 
zy és Köd fölpattant és kirohant a konyhai kutyaajtón át. Az 
egerek is indultak. Sok kézre volt szükség, csak pizza tizenket- 
tő volt, és még tálalni is kellett. Hosszú sorban cipelték be a 
rengeteg kaját, a futár pedig adogatta nekik a kocsiról. Vanessa 
adott neki valamit, az ennivalót már kifizették anya PayPal- 
számlájáról. Suzy és Köd boldog farkcsóválásával mit sem tö- 
rődve becsukták a kaput és futottak a konyhába. 


Kissy nem tudta, mire ébredt és mennyi ideje van fönt. Igazá- 
ból észre se vette, hogy már nem alszik, egészen addig, amíg 
mozogni nem kezdett a füle. Lassan elfordult valamilyen jele- 
ket követve, és apró neszeket észlelt. Körben kicsit behajlott a 
széle, hogy a legapróbb rezgéseket is a mikrofonhoz terelje. Ez 
beszéd. Valakik beszélgetnek. Vékony hangok. Férfi biztosan 
nincs köztük. És Niala se. Nem mintha ilyen halk neszekből is 
ki tudná szűrni Niala hangját, de itt alszik mellette. 

Jobban behajlította a fülét, hátha többet hall, de akadályozta, 
hogy csak a ballal hallgatózhat. A jobbon rajta fekszik. Ha ha- 
nyatt fordul, akkor pedig teljesen rossz irányba esik az ajtó. 
Megpróbálta kicsit megcsavarni a fülét, persze nem kézzel, hi- 
szen ha megmozdul, az ágynemű súrlódása hangosabb lesz, 
mint ezek a neszek. Egy kisegérnek nem gond önállóan moz- 
gatni a füleit. Külön-külön. Macska is meg tudja csinálni. Nim- 
by szerint még egyetlen macskának se sikerült az összes lehet- 


séges kombinációt kiforgatni a füleiből, lehet belőlük annyi, 
mint a Rubik-kockának. Az ő füleik elméletileg. . . 

— Nézd! 

Ezt a szót most tisztán elkapta. Vagy ő csinálja ügyesen a fül- 
tornát, vagy a hang forrása közeledett. 

— Segíts föl! 

Ez Francoise hangja volt, de hova föl? Nem akarhatnak sajtot 
lopni a hűtőszekrényből, hiszen a saját sajtjuk van benne, egy- 
szerűen megfogják és kiveszik. Ráadásul a sajt alul van. És ha 
a kamrában vannak, akkor üvölteniük kellene, hogy abból itt 
bármit hallani lehessen. De nyilván suttognak, hiszen alszik 
még az egész ház. Tehát nem lehetnek messzebb a folyosónál. 
Ott viszont nincs mire fölmászni, polcok vannak ugyan, főleg 
dísztárgyakkal, azokra fölösleges. 

Ekkor meglibbent a függöny. Ó, hát persze! Az ablak résnyi- 
re nyitva van, ezek pedig kint vannak a kertben. Ha az imént 
Francoise hangját hallotta, akkor nyilván Elkével van. 

Felült az ágyban, följebb csúszott, s óvatosan a függöny mö- 
gé dugta gombszerű orrocskáját. Zöld sötétítőfüggöny volt az 
ablakon, idebent félhomály, odakint ragyogó tavaszi reggel... 
kellett volna hogy legyen. De odakint is félhomály volt. És hű- 
vös. Még a nap se kelt föl? Az órára nézett. Fél hét. Nem, nem 
kelt föl, hét óra körül kel a nap. Mit keresnek ezek odakint? 

Megint visszadugta orrocskáját a függöny mögé, de egeret 
nem látott. A hangjukat viszont megint hallotta, nevettek vala- 
min. 

Kissy döntött. Óvatosan kimászott az ágyból, fölvette a kön- 
tösét és a papucsát, s az alvó egerek matracai között, minden 
lépésére ügyelve az ajtóhoz surrant. Szívdobogva nyitotta ki. A 
legközelebbi matracon alszik Vanessa. Ha fölriasztja, a kislány 
először ráugrik és végez vele, s csak aztán nyitja ki a szemét. 

De az ajtó elég halk volt. 

Kissy végigsurrant a folyosón, tudva, hogy a félhomályban 
bármelyik sarokból előléphet Macska, aki még nem reggelizett, 
tehát mogorva, és akkor neki nagyon gyorsan találnia kell vala- 
mi magyarázatot, hogy mit keres itt. És még sikítania sem sza- 
bad, amikor Macska hirtelen megjelenik. 

Macska nem jelent meg, de mire a konyhába ért, Kissy rá is 
jött az okára. A kutyák se jelentkeztek. Ezek odakint vannak 


mind. Résnyire nyitotta az ajtót és kilesett. Azonnal meg is lát- 
ta a két kutyát, akik farkcsóválva rohantak felé, már ott is vol- 
tak, sarkig tárták az ajtót lelkendezésükben, szerencsére arány- 
lag csendben csinálták. Megsimogatta őket, átvett néhány mil- 
lió jóreggeltpuszit, aztán intett kifelé. 

— Menjetek! 

Suzy sarkon fordult és kirohant, Köd habozás nélkül anyja 
után száguldott, Kissy pedig utánuk baktatott. 

— Cin-cin! — jött a hang a magasból. 

Kissy megdermedt. Ez Elke hangja. Fentről. Ha Macska nem 
tanulta meg a nyelvüket és nem hangutánzóművész — sose lehet 
tudni, mi mindenre vetemedik egy macska, hogy tőrbe csalja a 
gyanútlan kissyket —, akkor Elke fent ül a fán. 

Fölnézett. Elke és Francoise fent ült a fán. 


— Hát ti mit műveltek odafönt? — kérdezte fojtottan. 

A zsebek vidáman lóbálták a lábukat egy ágon, több emelet- 
tel Kissy feje fölött. Elég világos volt már, hogy tisztán lát- 
szódjanak. Azon kapta magát, hogy nyel egyet. 

— Nézzük a napkeltét — szólt le Francoise. — Gyere föl, nézd 
meg! 

— Eszem ágá... nincs 15 még napkelte! 

— De lesz — állította a kislány magabiztosan. — Az égbolt alján 
már látszik a fénye. 

Kissy vállat vont. Felőle nyugodtan. Ha várnak hat órát, már 
az égbolt tetején is látszani fog a fénye. Még innen a fa tövéből 
is. Újabb tizenkét óra múlva pedig sehonnan. Tessék, ő is tud 
ilyen jóslatokat mondani. 

Elfordult, hogy ne is lássa azokat ott fönt, és megdermedt. 
Majdnem pontosan a feje fölött, egy alacsonyabb ágon ült 
Macska, és elgondolkodva szemlélte őt. 

— Szia, cicus — mondta Kissy zavartan —, hogy vagy? 

Semmi válasz. 

— Reggeliztél már? 

Nem mintha félne tőle, persze. Az ő macskája, már amennyi- 
re egy macska lehet bárkié. Pöttöm szőrgombóc kora óta isme- 
ri, Niala pedig már akkor látta, amikor még ki se nyílt a szeme. 
Éppen azért kérdezi. Mert neki kell megetetnie, ha még nem 
reggelizett. 


— Még nem -— jött a válasz odafentről. — Csak idekint találkoz- 
tunk. 

Kissy bólintott. — Akkor gyere, cicus, adok kaját. 

— Az ráérsz — mondta Elke. — Inkább mászjad ide föl maga- 
dat, nézni napkeléset! 

Kissy fölpillantott, de rögtön el is kapta a tekintetét, mert a 
zsebek borzasztó magasan voltak. Elszántan megindult a kony- 
ha felé. 

— Nem jön — mondta a két kislány egyszerre. — Fél. 

Kissy megtorpant. Gondolkodott. Mi a teendő, ha egy Jerryt 
gyávának neveznek? Függetlenül attól, hogy igazuk van? De 
ők is Jerryk. Muglit egy ilyen kijelentésért lerázna a fáról és 
muglipürét csinálna belőle. 

— Hűha -— hangzott a feje fölött. — Most mi lesz, egérke? 

— Haragud. Megesz. 

— Nem lehet. Mi is egerek vagyunk. 

— Én le nem jövöm magamat fára, amíg Kissy haragussza 
minket. Akarok lenni öreg néni. 

Kissy elvigyorodott, továbbra is háttal állva nekik. 

— Mi a csodának? Így vagy szép, zsebegérnek. 

— Nem érted, egérke! Ha Kissy bekapja minket, sose nem le- 
szem magam öreg néni. Te se is. Leszünk csak zsákállat. 

— Zsákmányállat! 

— Akkor már nem mindegy?! 

— Ki kellene engesztelni. 

— Enge... mi? 

— Kibékíteni. Bocsánatot kérni tőle. 

— Hátha gyorsabbra megesz kicsi zsákállat egéreket, mint csi- 
nálja magát engelge... szóval bocsánatot. 

Kissy megpróbált komoly maradni, mert a válla rázkódása 
hátulról is látszik. 

— Megbocsát. Kiengesztelődik. Lehet, hogy ez az utolsó na- 
punk a földön, legalább egy kicsit tanulj már meg franciául! 

— Annyi kis időben már nem mindegy? Te le mersz mész és 
kérjed bocsánat? Én nem. 

— Pedig neked kéne menni. 

— Miért? 

— Itt vannak a szüleid. 

— De alusszák magukat! 


— Viszont reggelinél keresni fognak, és kínos lenne azt mon- 
dani, hogy ő már megreggelizett: téged. 

— Ráfogik Macskáre, semmi az. 

— Ígaz... 

Kis csend. A két kisegér gondolkodott. 

— Megvan! — csattant föl Elke. — Ledobáljunk neki fából ösz- 
szes virágot, akkor fog tudja, hogy nem kell haragud. 

— Jó ötlet, zsebike. Csak ez meggyfa, itt kuksolhatunk egy hó- 
napig, mire ezen virág lesz. 

Kissy idáig bírta cérnával. 


A nagy viháncolás persze fölébresztette a lányokat, és már nem 
is feküdt vissza senki. Vanessa kijelentette, hogy éhes, Macska 
fusson az életéért. Gyorsan elvonszolták onnan és megmagya- 
rázták neki, hogy ha egér létére megeszik egy macskát, akkor 
tele lesz a ház tévésekkel, márpedig az alapítványnak titokban 
kell maradnia. Úgyhogy visszamentek a szobájukba és gyorsan 
felöltöztek. 

Kissy követni akarta a konyhába száguldó Vanessát, de más 
dolga akadt. 

— Hát ti mit nyüzsögtök itt? — kérdezte Martin két csók kö- 
zött. 

— Cin — dünnyögte Kissy feleletképpen. Aztán egyszerre ug- 
rott ki a szívük és gurult el a padlón, mert Nimby rikoltva szá- 
guldott el mellettük a konyha felé. 

— Kajaaaa! 

Ők egy sóhajjal elengedték egymást és rohantak reggelizni. 

— A zsebek? — kérdezte éppen Vanessa, ahogy a konyhába ér- 
tek. 

— Még nem kelt föl a nap — felelte Jennifer. 

— Igyekezzenek! Keljen föl az a nap gyorsabban, mert ha le- 
ülök enni, nem várok senkire! 

Kissy bólintott. Világos. Vanessa elvárhatja, hogy felgyorsít- 
sák a Föld forgását azért, mert ő éhes. Elképzelte, ahogy az em- 
berek elcsúsznak az utcán, mert az útburkolat kilódul alóluk, és 
aggodalmasan figyelik a hajladozó toronyházakat. Nem is sej- 
tik, hogy mindennek egyetlen oka van: Vanessa megéhezett. 

— Te meg mit vigyorogsz? — baktatott el mellette Nimby. Kis- 
sy persze nem tudott róla, hogy vigyorog. 


— Vanessa parancsba adta — közölte Chantal —, hogy keljen 
föl a nap gyorsabban, mert éhes. 

— Igaza van — vakkantotta Nimby. — Én is éhes vagyok! 

Valamilyen okból az összes mini és mikró farkaséhesen éb- 
redt ezen a reggelen, kivéve Kissyt. A maxik nem, ők velük et- 
tek ugyan, de nem voltak ilyen éhesek. A zsebek sem, ők szé- 
pen végigülték a napkeltét, aztán lemásztak, bejöttek és meg- 
reggeliztek. A kisfülűek nagy része még föl se kelt. 

— Szóval egy csapat kisegér elzúg bevásárolni — mondta Va- 
nessa két falat sajtos-paradicsomos zsömle között. — Aztán ho- 
gyan tovább? 

— Fotózunk és megírjuk a szöveget — felelte Angéligue. 

— Hol akartok fotózni? — kérdezte Nimby. 

— Mondjuk az egyik emeleti hálóban, ott sok a fény — pillan- 
tott föl kedvese. 

— Akkor is kelleni fog egy világosító. Én szívesen vállalom. 

— Majd megoldjuk nélküled. 

— Oké. Végül is ügyes kisegerek vagytok. — Nimby bekapott 
egy falat rántottát, megrágta, lenyelte. — Megvan. Kelleni fog 
egy berendező. 

— Egy mi? 

— Berendező! Ő állítja be a képet, amit a kamera látni fog. 
Például ha egy szépen elomló lepelre van szükség, akkor ő iga- 
zítja el a... 

— Azt is megoldjuk nélküled — felelte Vanessa szívtelenül. 

Nimby bólintott és beleharapott a szendvicsébe. Kissy tudta, 
hogy amint lenyeli a falatot, megszólal megint. 

— Tudom már! — élénkült meg Nimby, amint lenyelte a fala- 
tot. — Én leszek az öltöztető. 

Vanessa sóhajtott. Kissy is. Nehéz dolga lehet szegény kis- 
lánynak. 


Reggeli után ők elindultak a mikrobusszal vásárolni. Angéligue 
vezetett, de az üzletekben nem lesz velük, Georges tárgyalása 
tizenegykor van, ott a helye. Ha nem érnek vissza, mire ők vé- 
geznek, akkor Blanche vagy Anne vezet. A fiúk ezalatt itthon 
maradnak és dolgoznak, előkészítik a terepet a szerverterem 
számára. Lesznek rá elegen, a három egérfiú mellett itt van 


Jean, Andreas, sőt Johann és apa is, mert most egyiknek sin- 
csen dolga. Anyának ma is van egy megbeszélése. 

Így a Défense-negyedbe mentek, mert Georges-ék ott talál- 
koznak az üzletféllel. Kiszálltak, Kissy eltette a kulcsot, cin- 
cogtak egymásnak és elindultak. 

Az elgondolás már kialakult. A shindynek ajtót nyitó kislány 
és a szobában minden eshetőségre készen várakozó másik für- 
dőköpenyben lesz, ami úgy lesz rajtuk, mintha éppen akkor 
kapták volna magukra, tehát nincs alatta semmi. Alatta tényleg 
nem lesz semmi, mindössze egy rövid farmer, vastag, durva 
anyag, az alatt egy testszínű kezeslábas, ami megakadályozza, 
hogy a nadrág szélénél benyúljanak, és ez alatt a rendes fehér- 
nemű. Persze csak az akciónál. A fotózáshoz sokkal kevesebb 
ruhát használnak, a kamerának megmutatott részeken tényleg 
nem lesz semmi. No persze édeskeveset lát majd a kamera. 

— Kifejeztünk valamit mi zsebikék — szólalt meg Elke, míg át- 
vágtak a parkolón. 

— Kiagyaltunk — javította ki Francoise. 

— Úgy is lehet mondani. Vanessa, te mászasz fára sokat, meg- 
figyeltél, fa bőre szúr? 

— A kérge? — pillantott rá a mikró. — Igen, kicsit érdes. 

— Ez az. Kicsit érdekes a bőre. Ebből lett új ötlet, copyright 
zsebegerek, alle Rechte vorbehalten. 

— Minden jog fenntartva — fordította le édesanyja. 

— Ki vele — mondta Vanessa. 

— Csinálni zsebegérnek is érdekes bőret, hogy shindy mancsa 
sivalkodja, ha rátapogózik. 

— Hogyan? 

— Valami tüsköket rávarrani zsebegér bőréjére, ahol shindy 
keresgél. 

Ekkor értek a Desigual bejáratához, de Vanessa olyan hirte- 
len torpant meg, hogy Kissy majdnem feldöntötte. 

— Tüsköket? ! 

— Aha! Shindy nyúlkál zsebike köntöse alá, remélve gyerek- 
bőrke fogdosások, de zsebike bőre nagyon érdekes és fölszakíti 
shindy tenyeréjét, mert éles tüskök rajta mindenhol! Muhaha! 
Shindy már le se is tudja tagadni fogdosásat, mert vérecskés 
kézen sebjeit nyalogati! 


Több üzletet is bejártak, vettek egy csomó cuccot, persze nem- 
csak a shindyvadászathoz. De az érdekes bőrű gyerek a , tüs- 
kökkel" egyfolytában foglalkoztatta a képzeletüket. 

— Gombostük -— szólalt meg Jennifer, amikor a zsebek éppen 
egypár fantasztikus tavaszi ruhácskát tanulmányoztak, Kissy 
pedig azon morfondírozott, hogy mégiscsak visszamegy az 
egyik nadrágért, amit nemrég látott. — Belülről kifelé átszúrjuk 
őket az anyagon, olyan lesz, mint egy sündisznó. 

— Mit eszik egy sündisznó? — kérdezte Francoise azonnal. 

— Sajtot — közölte Niala gondolkodás nélkül. 

— Akkor vállalom. 

Egymásra vigyorogtak. Kissy inkább nem szólt, hogy a sünök 
rovarevők. 

— Mégse jó — mondta Jennifer két perccel később. — A gom- 
bostűk lefelé mutatnának, a shindy meg felülről nyúlkál. Nem 
elég hatékony. 

— Hát mutassanak fölfelé — vélte Kissy —, úgy kell beszúrni 
őket. 

— Akkor meg a fejük néz lefelé, és kicsúsznak az anyagból. 

— Zsebike szeret lenni tüskösegér — mondta Elke —, de hátán. 
Nem talpát lépni bele. 

— Egyetértek. Majd megkérdezzük Martint. 

—? 

— Elvégre valaha Süni volt. 

Persze nem gondolta komolyan, hogy Martin fogja megolda- 
ni a sündisznós problémájukat. 

Anne szerette volna elterelni a lánya figyelmét a shindy véres 
kezéről, de Vanessa emlékeztette, hogy magának keresi a bajt. 

— Ha nem nyúlkál, nem jár pórul. Nem mi kértük, hogy jöjjön 
oda, mi csak írtunk egy meghívót, de ő döntött. A zsebeket vi- 
szont megvédjük. Nem érdekel, hány végtagjába kerül a shin- 
dynek, de nekik egy hajuk szála se görbülhet. 

Kissy bólintott. Már látta lelki szemeivel a vértócsát, közepén 
a még vonagló shindyvel. 

— Azt én sem akarnám -— felelte Anne. — De jobban szeretnék 
valami szelídebb elintézési módot. 

— Azt is lehet. Még sose vertünk meg olyan shindyt, aki nem 
próbált ártani nekünk. 

Az egerek elképedve néztek Vanessára. 


— Dehogynem — mondta ki Chantal. — Ninót többször is meg- 
ütöttük, pedig egy ujját se mozdította. 
— Igen, de ha láttátok volna a gondolatatt! . . . 


Sikerült találniuk olyan kezeslábast, amit balerinák és tornász- 
lányok hordanak a dresszük alatt. Ahogy a megfelelő árnyala- 
tot keresgélték, ami éppen olyan, mint a zsebek bőre, Kissy rá- 
ébredt, hogy Francoise mennyivel barnább, mint amikor megis- 
merkedtek. Persze akkor tél volt, ez igaz, de sokkal erősebb is. 
Annak idején vékony volt, mint Kissy farkincája, és egészen 
fehér, mint aki csak akkor van a napon, amikor valahonnan va- 
lahova megy. Elke barnább volt mindig, de ő is rengeteget erő- 
södött. Az a kezeslábas, amit találtak neki, négy éve úgy lötyö- 
gött volna rajta, mintha felnőttnek készült volna. Pedig Elke se 
magas, fél fejjel kisebb Vanessánál. 

Több kezeslábast is vettek, mert cipő is lesz belőlük. A terve- 
zett szituációban a kislány alighanem mezítláb nyit ajtót, vagy 
csak valami papucsba lép bele hirtelen. De egyik se jó, mert 
megeshet, hogy rúgnia kell, és cipő nélkül ez kevésbé fáj a 
shindynek, de annál inkább neki. Úgyhogy egészen kicsi, a lá- 
bukra simuló cipőt fognak viselni, aminek kemény az anyaga, 
hatalmasat lehet vele rúgni — de szétszednek majd egy kezeslá- 
bast és bevonják a cipőt az anyagával, így első pillantásra úgy 
tűnik majd, hogy mezítláb van a gyerek. Ahhoz ragaszkodnak, 
hogy az előszobában vagy ahova a kinti ajtó majd nyílik, ne le- 
gyen túl világos, behúzzák majd a függönyöket. Így a zsebek 
arcvonásait se lehet annyira megjegyezni, és az álca se feltűnő. 

Lesz idejük varrónősködni. Az értekezleten rájöttek, hogy 
nem küldhetik el az értesítést napokkal korábban, hiszen az tar- 
talmazni fogja az elrabolt kislányok — két kislány — fényképét. 
Ha már elrabolta őket és ráér fotózni meg levelet írni, akkor 
biztonságos helyen van velük, tehát bármikor jöhetnek a klub- 
társak. És könnyen lehet, hogy a levél elküldése után azonnal 
megjelenik valamelyik, tehát a levelet csak onnan, a búvóhely- 
ről szabad elküldeni. Ott viszont csak minimális számú hétköz- 
napot akarnak tölteni, hiszen így is egy csomót mulasztanak az 
iskolából. Úgyhogy pénteken mennek. A pénteki napot min- 
denki kihagyja a suliban, akik repülővel mennek haza, azok a 


hétfőt is, mert vasárnap estig tart az akció. Elkének a csütörtö- 
köt is ki kell hagynia, mert csak aznapra kaptak repülőjegyet. 

A shindy tehát péntek délután értesíti a társait a kislányokról 
és a helyszínről. Vasárnap estig tartja őket magánál, addig jö- 
het mindenki. Aztán neki haza kell menni, ugye, másnap mun- 
kanap. 

Az áldozatok még ott, a minisztériumban estek egymásnak, 
amikor a hétvégi kiruccanás befejezését kellett eldönteni. Fran- 
coise amellett kardoskodott, hogy fojtsák meg őket és ássák el 
a ház mögött, Elke viszont valami sokkal véresebb módon sze- 
retett volna elpusztulni. Francoise szólt ugyan, hogy Noir nem 
az a darabolós gyilkos típus, de Elke rávágta, hogy azt a többi- 
ek nem tudhatják. Végül majdnem összeverekedtek, mint 
egyébként is folyton. A rendőrök pedig ültek az asztal körül és 
nem tudták, hogy mulassanak a két gyerek szenvedélyességén, 
amivel egy tökéletesen lényegtelen kérdésen vitatkoznak, vagy 
borzadjanak a horrorfilmbe illő fantáziájuk miatt. Végül Niala 
oldotta meg a dolgot, szétválasztotta a marakodó kiskölyköket, 
és kijelentette, hogy a levélben a shindy egyszerűen nem közli 
majd, hogy mit fog tenni a gyerekekkel a kaland végén. A cim- 
borák úgyis tudják, hogy tanú nem maradhat. Több levél pedig 
nem lesz, hiszen a shindy a hétvégén nem ül már gép elé. Más- 
sal lesz elfoglalva! 

Artois megígérte, hogy pénteken a lapok beszámolnak majd 
két kislány eltűnéséről, a többi shindy olvashatja majd. Az új- 
ságírókat persze be kell avatni egy-két részletbe, nehogy nyo- 
mozni kezdjenek, de azt ő elintézi. 

Minden készen áll, mire a függöny fölmegy pénteken, gon- 
dolta Kissy a kiegészítők állványai előtt; valami szép hajcsatot 
keresett. Vagy mégsem? Nem tudott szabadulni a gondolattól, 
hogy valamiről megfeledkeznek, valami apróságot kifelejtenek, 
és az egész szervezkedés kárba vész. 


Kissy megkerült egy sort és a próbafülkéhez ért; Niala éppen 
akkor lépett ki egy kék blúzban. Megszemlélték, tanulmányoz- 
ták, véleményt mondtak róla. 

— Hol a táska? — kérdezte Niala hirtelen. — Kinek adtam? 

— A barna? — pillantott föl Elke. — Kissyé? Nekem adtad 
ide. . . én adtam neki Francoise-nak. . . 


— Akkor jó — bólintott Niala, de ugyanekkor Francoise kilé- 
pett a szoknyák közül, két tarka valamivel a kezében. 

— Zsebike, hol a táska? — kérdezték már vagy öten. 

— Oda fölakaszto... — a mozdulat félbemaradt, mert semmi- 
lyen táska nem lógott a mutatott irányban. — Vagyis nem, 
oda... illetve... 

— Gyerünk, egérkék! — csattant föl Blanche. Kissy döbbenten 
meredt rá, kisfülütől még nem hallottak ilyet. — Mit bámultok?! 
Ez nem gyakorlat, valaki lenyúlta azt a táskát! 

— Igazad van — vágta rá Niala, és már körül is nézett, a vásár- 
lókat figyelve. — Nyomás a kijárathoz! 

Menet közben lekapta magáról a kék blúzt és fölvette a saját- 
ját, anélkül hogy visszament volna a fülkébe; de férfi amúgy se 
volt a közelben. Kissy már neki is lódult, levágtatott a föld- 
szintre, és ott hirtelen behúzta a kéziféket. Két egér rohant a 
hátának azonnal. 

— Maradjatok már! — sziszegte. — Ott a táskám, azt a nőt viszi. 

A jól öltözött fiatal nő éppen akkor ért a pénztárhoz. Kissy, 
Jennifer és Vanessa két pénztárral arrébb surrant. Figyelték, 
honnan veszi elő a nő a pénzét. A zsebébe nyúlt, nem Kissy 
táskájába. Fizetett, fölmarkolta a vásárolt holmikat és ment. 

— Ne engedjük messzire — cincogta Jennifer —, az utcán köny- 
nyen eltűnhet. 

De a nő nem lépett még ki az utcára: előbb fölkereste a mel- 
lékhelyiséget. Mikor be akarta csukni az ajtót, már öt egér nyo- 
mult be rajta. 

— Szia! — dörrent rá Vanessa. — Rég nem találkoztunk! 

Körbevették, a falhoz nyomták. Kissy a szeme sarkából látta, 
hogy Chantal és Niala is befut. Ők megálltak az ajtóban, neki- 
vetették a hátukat. Innentől se ki, se be. 

Csakugyan látták már a nőt kétszer-háromszor. Ott mászkált 
az épületben, ruhaféléket válogatott, próbált, egy-két apróságot 
a kosarába tett. Ugyanolyan vásárlónak tünt, mint a többi. 

Levette a táskát a válláról és feléjük nyújtotta. 

— Én nem... én sajnálom. .. én... 

— Én is sajnálom — felelte Kissy epésen, és átvette a táskát. 
Kinyitotta, hozzálátott átnézni a tartalmát. — Természetesen ne- 
héz gyerekkorod volt, és ma is minden falatért meg kell küzde- 


ned. A férjed elhagyott és otthon sír a három kis éhező. Ki- 
hagytam valamit? 

— Én nem... 

— Ezt már mondtad. 

— Nekem nincs gyerekem... igazából nem is... nem is va- 
gyunk szegények... én csak... nem is tudom, mi jött rám, ami- 
kor megláttam a táskát, hirtelen úgy éreztem. . . 

— Terhes vagy? — kérdezte Vanessa hirtelen. 

— Mi... én nem akartam ilyet csi... 

— Azt kérdeztem, terhes vagy-e! — csattant fel a mikró. 

— Nem... nem vagyok, de miért. . . 

— Egészen biztos?! 

— Persze... biztos... 

— Soha nem ütnék meg egy terhes nőt — magyarázta Vanessa 
szolgálatkészen, és még meg is várta, hogy a nő felfogja a sza- 
vait, mielőtt pofon vágta. 

Nem volt nagy pofon. Köze se volt a shindyk körében oly 
közkedvelt Jerry-pofonokhoz, amiktől még napok múlva is 
olyan hangot ad a fejük, mint Belmondóé a Sophie Marceau- 
val közös filmjükben, amikor nekimegy egy ajtónak. Csak egy 
szimpla, mezei kis pofon. 

— Ha valami kifogása van ellene, asszonyom -— tette hozzá a 
mikró csöndesen —, az eszmecserénket az őrszobán is folytat- 
hatjuk. 

Nem volt kifogása. 


Biztosak voltak benne, hogy a fiúk nem tétlenkednek, aligha- 
nem egy csomó munkát el fognak végezni. De erre nem számí- 
tottak. Csak keringtek az alagsorban ide-oda, elképedve bille- 
gették füleiket, és el se tudták képzelni, hogy tudtak ennyi idő 
alatt ilyen sokat dolgozni. 

A leendő szervertermet kitakarították és kifestették, de előtte 
befúrták a falba a kampókat, amik a légkondit tartják majd, 
meg a lyukat, amin át a kültéri egységhez kimegy a cső. A lyu- 
kat egyelőre bedugaszolták, napokba telhet, amíg megszárad a 
fal. De a gépteremben lerakva ott volt már a légkondi — sőt a 
szerver IS. 

Külsőre nem látszott rajta, hogy szerver. Ugyanolyan gépnek 
tűnt, mint akármelyik másik, csak egy kicsit nagyobbnak. De 


nyolcmagos volt, nyolc giga memóriával, valami szuperbizton- 
ságos merevlemezzel, aminek hat tera volt a kapacitása. A gép- 
nek olyan hangja van, mint egy helikopternek. Ők nem hallot- 
ták, nem volt bekapcsolva, de Nimby elmondta, hogy ezeknek 
már nagyon komoly hűtésre van szükségük, ahhoz pedig kelle- 
nek az erőteljes ventillátorok. 

Kint az edzőterem közepén egy nagy fóliába csomagolva do- 
bozok és zsákok halmát találták: ez volt az alagsori lépcső 
alatt. A kis tárolórekeszt kiürítették, kitakarították, és ha már 
benne voltak, azt is kifestették. Kicsi hely, hamar kész volt, 
mondták. 

Már a padlásnál tartottak. A bejárat mellett volt két szekrény, 
egy ágy meg valami komódféle, ezeket mind levitték a kertbe. 
A fiókokat kivették és feltornyozták a garázs sarkában, arra 
számítva, hogy akad majd egypár kisegér a tartalmuk átváloga- 
tására. Utána a fiókok is mehetnek a szekrények után, ki a kert- 
be, onnan a szeméttelepre. Ezek már nem jók semmire. 

A padlás többi részét főleg ládaforma, alacsony szekrények 
és mindenféle ócska tárgyak összevisszasága töltötte ki, olyan 
elrendezésben, hogy a lehető legkevesebb tárggyal is a lehető 
legnagyobb területet lehessen kitölteni. Pi azt mondta még 
évekkel ezelőtt, hogy ha a padlás háromszor ekkora lenne, 
Boulanger-ék azt is meg tudták volna tölteni ugyanezekkel a 
lomokkal ugyanilyen sűrűségben — ő viszont a padlás egész tar- 
talmát el tudná helyezni egy kisebbfajta szekrényben. Kissy el 
is hitte, hisz milliószor látta Beaulieu-be menet becsomagolni. 

De most nem összecsomagolják a padlást, hanem szét. Min- 
den lekerül onnan, apa úgy döntött, hogy ideje kifesteni. A la- 
kást sem ártana, bár Boulanger-ék szépen megcsináltatták, mi- 
előtt elköltöztek, de a padlást mindenképpen. A lomok pedig 
távoznak, minden megy a szemétbe, vagy ha olyasmi akad, az 
jótékony célra. Máris találtak egy öreg kabátot, Nimby szerint 
Boulanger úr nagyapja viselte még a tizenkilencedik század- 
ban. Senkinek se kell, de szépen be volt csomagolva, nem rág- 
ták meg a molyok — megy a hajléktalanoknak. 

— Már lecipeltem három ócska, kopott bőröndöt tele ősrégi 
heroinnal — közölte Nimby, kihúzva magát és kidüllesztve a 
mellét. — Egyedül vittem le azokat a harmincfontos mozsár- 
ágyúkat, amikkel a házat védték a százéves háborúban! Közben 


megverekedtem a padlásra befészkelt macskákkal is! Ekkora 
fogaik voltak, ni, de én orrba vágtam őket! 

Elke csípőre tette a kezét és már lábujjhegyen állt. 

— Te! Te engem mutatsz Parodie, te nagy fülekű, felfújós 
egér! Csinállak most egérpépnek! 

Kissy mosolyogva nézett utánuk. Nimby cikcakkban mene- 
kült a kislány elől, átfutottak a nappalin és a konyhán, s eltűn- 
tek a kertben. Odakint bármeddig kergetőzhetnek, de Nimby 
majd úgyis hagyja elkapni magát. 


Ha valaha még verekedni akarnak, át kell vizsgálni az edzőte- 
rem közepére tornyozott tömérdek holmit. Ebéd után neki is 
láttak. Niala hozott egy tekercs műanyag szemetes zacskót a 
kamrából, kettőt kibontottak és letették a doboztorony két olda- 
lán. 

— Antik falióra — emelte le Nimby az első tárgyat. — Kínai 
mester alkotása a tizenkilencedik század kilencedik negyedé- 
ből. 

— Az mikor? - tudakolta Elke. 

— Most — felelte Kissy. 

— Egyszerű kidolgozás, letisztult vonalak — folytatta Nimby —, 
elhagy minden fölösleges díszítőelemet, amilyenek például a 
mutatók. 

Kissy fölkapta a fejét a kezében tartott tárgyról. Az órának 
valóban nem volt mutatója. Egy sem. 

— Az idő állandóságát szimbolizálja — szónokolt a fiú —, és 
egyúttal soha nem pontatlan. . . 

— Ej hát, dobd már ki — szólt rá Vanessa. — Halljuk a követke- 
zőöt. 

— Sakk-készlet — jelentkezett Kissy. — Fadobozban, fából. 
Elég réginek látszik, de hiánytalan. 

— Ugyanilyenünk van már a szekrényben — mondta apa -—, és 
nem is szoktunk sakkozni. 

Kissy elindult a zsák felé. 

— No és? — kérdezte Jennifer. — Eldobnál egy teljesen ép hol- 
mit azért, mert nincs rá szükséged? 

Kissy megállt. 

— Hát mit csináljunk vele? 


— Adjuk el, mint Mohi holmiját — mondta Vanessa, mintha 
Mohi valaki egészen más lett volna. De hát voltaképpen csak- 
ugyan. 

— Jó — mondta apa. — Tegyétek le valahova és adjátok el. A 
bevételt jótékony célra fordítjuk. 

— Milyen jótékony célra? — kérdezte Francoise. 

— Ha ügyesen alkusztok, talán ketten is ehettek fagyit az árá- 
ból. Lépjünk tovább. 

— Egy doboz szög és csavar — mutatta föl Jennifer. — Vegye- 
sen összevissza. Barkácsolásnál jól jöhet. 

A sakkot letették az egyik sarokba, a csavarokat majd fölvi- 
szik a garázsba, ott tartják a szerszámokat. 

— Cin-cin! — sikkantotta Elke. — Kisegérnek elveszte erője, 
nem tudja üvegt fölemelik! 

Mindenki odagyűlt köré. Egy nyitott bádogdobozban minden- 
féle üvegek voltak, azok közül akart kiemelni egyet. Azért 
megmozdult a kezében, de nem tudta kiemelni a dobozból. 

Pitől kapott segítséget. A maxi átvette tőle a palackot és a 
fény felé tartotta. Niala odanyújtott neki egy nedves portörlőt. 

— Kösz. Ez alighanem higany lesz, egérkék. 

— Mi? — cincogta Elke. 

— Ouecksilber — mondta Jennifer. 

A kislánynak tátva maradt a szája. 

— Már régi nagyon, azért ilyen szörnyű súlya? 

— Nem — mosolygott Pi —, ez új korában is ilyen nehéz volt. 
Ez egy literes borosüveg — mustrálta —, úgyhogy lehet benne 
vagy tizenhárom-tizennégy kiló. 

— Ez méregezős? 

— Hát ne idd ki. És lehetőleg ne is törjük össze, mert az egész 
alagsor tele lesz higannyal. 

— Folyik szét mindenhovára, és kisegerek ússzák magukat 
kétségesve! 

— Inkább egymilliárd pici gyöngyöt kapsz — mondta Nimby -—, 
amik szétrohannak mindenhova, és tíz év múlva is találsz belő- 
lük. 

— Szép lehet. Csapjad földbele! 

Pi nevetett, kiemelt a halomból egy öreg lavórt, megnézte, 
hogy nem repedt, belerakta a palackot és félretette. 


— Majd odaadjuk Jean-Frannak, biztos tudja használni. De ak- 
kor a többi üveg is vegyésznek való lehet. 

— Miről lehet fölismerni a nitroglicerint? — kérdezte Nimby 
gyorsan. 

— Yves Montand félelméről — vágta rá Chantal. 

Robbanószer valószínűleg nem volt az üvegekben, bár ők 
egyiket se próbálták fölrobbantani. Valamilyen olajszerű, feke- 
te folyadékok, némelyikben szemcsés por. Jean-Fran majd 
megvizsgálja őket és eldönti, jók-e valamire. 

— Ouecksilber kéne megtartani mégiscsak — vélte Elke. — 
Ronda shindyt hasznos fejbeverje. 

— Hát tudod, egérke — felelte Kissy —, akkor inkább kérj egy 
menhirt Obelixtől. 


Találtak még régi könyveket, egy tekercs villamos vezetéket, 
lyukas tömlőjű biciklipumpát és mindenféle egyéb limlomot. 
És találtak két régi családi fotóalbumot is. Apa az órára nézett. 

— Ugye a Karib-tenger a New York-i időzónában van? 

— Nagyjából — felelte Nimby. — Vagy még az előzőben. Meg- 
nézzem? 

— Hagyd csak, nem fontos. 

Elővette a telefonját, kikereste a számot. 

— Monsieur Boulanger? Jó reggelt kívánok, Jean-Jacgues 
Chaton vagyok a régi házukból. Köszönöm, jól. Nos, az a hely- 
zet, hogy csak most jutottunk el a lomtalanításig, és rábukkan- 
tunk két fotóalbumra. Úgy gondoltuk, talán örülnének nekik. 
Ugyan már, csak nem sért meg? Nagyon kedves. Köszönöm, 
uram. Kellemes hétvégét, viszonthallásra. 

Eltette a telefont. 

— Alkalomadtán majd becsomagoljuk ezeket és postára tesz- 
szük nekik. Hátha találok egypár egeret, aki elintézi. 

— Mit mondott bácsi, hogy megsértődjönni tégedet? — kérdez- 
te Elke. 

— Pénzt ajánlott — világosította föl Niala. — A költségek meg- 
térítését. 

— Az nem lehet sok pénz, lehet? 

— Nem hiszem, de az illem úgy kívánja, hogy ő felajánlja, 
Jean-Jacgues bácsi pedig visszautasítsa. 

— Értem. Illem csinálja sok fölösleg beszédeket. 


— Szerintem találni fogsz, Jean-Jacgues bácsi — mondta Va- 
nessa. 

— Mit? 

— Hát egypár egeret, aki elintézi. 

— Ja igen. Jól van, mi a következő napirendi pont? 

— A lányok fotózni mennek — rendelkezett a mikró —, a fiúk 
pedig folytathatják a padlással. 

— Csináljatok szép képeket — vágta rá Nimby rögtön. — Amik 
úgy fölingerlik a shindyket, hogy hanyatt-homlok rohannak a 
tetthelyre. Nem biztos, hogy jó ám az a koncepció, amit a rend- 
őrökkel kiötlöttünk, hogy egy lepel meg ilyesmik. Az igazi 
shindyk csak az egészen csupasz kis... 

Elke ekkor odalépett és a mutatóujját rátette a fiú szájára, 
Francoise pedig megkérdezte Vanessától: 

— Szereted? 

S hüvelykjével a fiúra bökött. 

A mikró kedvesére nézett, majd vissza a zsebre, és bólintott. 

— De azért megverhetjük? 

Megint egy pillantás Nimbyre, vissza Francoise-ra, megint 
egy bólintás, és a fiú máris menekülhetett a két kislány elől is- 
mét, föl a földszintre és ki a kertbe. Vanessa elégedetten nézett 
utánuk. 


De aztán a játékos kis vadócok maguktól jelentek meg az eme- 
leti szobában, alighogy ők nézegetni kezdték, hová is kerüljön 
a kamera. 

Elke azonnal gombolkozni kezdett. 

— Mégis mit csinálsz, egérke? — kérdezte Jennifer. 

— Pornót! Shindyeket akarjuk csalogatom, nem? 

— De. De azért nem lesz ez pornó. Ráérsz még vetkőzni. 

Elke abbahagyta a vetkőzést, de nem is gombolkozott vissza. 
Niala közben kulcsra zárta az ajtót. 

— Vedd ki kulcst — tanácsolta Elke. 

— Hogyisne. Nimby le se venné a szemét a kulcslyukról. 

— Osztoznia kellene rajta Martinnel — vélte Francoise. 

Kissy mondani akart valamit, de Elke összecsapta a kezét. 

— Megvan! — rikkantotta olyan hirtelen, hogy Kissy összerez- 
zent. — Csinálunk igaziat! Kislány feküdi magát ágyon kiterí- 
tödve, mint fáradt borzasztóságosan, és fölöttére látszódik pasi 


csupasz lábája! — Azzal hasra vágta magát az ágyon. — Így fe- 
küd én. — Fölpattant, ráállt az ágyra, bal lábbal előrelépve, és a 
jobb kezével vonalat húzott maga elé a levegőbe. — Így lát ka- 
mera állani shindyet. Pi vagy akárpasi. Veszi föl rövidnadrágt 
és látszódik csak alsó lába. Mint aki most ugriz gyerekre ép- 
pen, milyen ötlet? Hívom is be. 

Megpördült és leugrott az ágyról, de már ott voltak ők is, hár- 
man ugrottak, hogy elkapják. 

— Hagyd már abba! Állj már meg! 

A kislány nevetett. 

— De hangzotta jól, nem? 

Egymásra néztek a feje fölött. 

— Vanessával leteperjük — javasolta Kissy —, ti pedig vegyétek 
ki belőle az elemet. 

— Nem vesszük ki — mondta Niala, pedig a zseb már védeke- 
ző állásba helyezkedett. — Majd amikor nyugton kell maradnia 
a fotózáshoz. Addig csak pattogjon faltól falig. 

— Egérke, te nézesz engem labdává? — képedt el a kislány, 
amire Niala bólintott, ő pedig döbbenten állt még akkor is, ami- 
kor elhelyezték a kamerát az ablak alatti szekrénykén. Az ágyat 
közben Vanessa és Jennifer elkészítette, de nem szépen meg- 
vetve, mint amikor valaki le akar feküdni. Vanessa még meg is 
hempergett benne, hogy gyűröttebb legyen. 

— Zsebek, ugorjatok az ágyra — rendelkezett Niala —, látni 
akarom, jó-e a távolság, befértek-e a képbe. 

Elke már indult volna, de Francoise megállította. 

— Játsszuk azt, hogy a párna shindy. 

— Jó! Hoztad késet? 

— Minek az, amikor le is teperhetjük? 

Az ágyra vetették magukat és birkózni kezdtek a párnákkal, 
Kissy nagy örömére kés nélkül. Niala a szekrényre hajolt, tük- 
röt tett a kamera mögé, úgy figyelte őket. 

— Jön a cica! — csattant föl hirtelen. — Hasra! 

A zsebek hasra vágták magukat az ágyon és mozdulatlanul 
várakoztak. Csend volt, egy áldott fél percig egyik sem ugrált 
vagy rohangászott. Aztán Niala bólintott. 

— Azt hiszem, jó lesz. 

Elke nevetve ült fel. 


— Nagy egérke tudja ám, hogy kicsi zsebeket nem lehet meg- 
ijesztje cicável, aki ide se meri tolni képjét, mikor ennyi fegy- 
veres kisegér nyüzsgik. Csak ez egérfegyelem, nagy egér vezé- 
nyelesz, jön cica, hasra, akkor kisegér feküdik és csöndben... 

— Jön a cica! — szólt rá Kissy. — Hasra! 

Elke elvágódott és nem beszélt tovább, de úgy rázkódott a ne- 
vetéstől, hogy egy vaksi öreg macska is megtalálta volna. 


A holdraszállás is könnyebb lehetett, mint szexképeket készíte- 
ni a két kicsivel, akik egyfolytában ugráltak és rohangáltak, 
mintha legalábbis mókusok lennének, nem egerek, és állandóan 
olyanokat mondtak, hogy az oldalukat fogták valamennyien. 
Ráadásul belőlük is kihozták a vad egeret, ami nem is volt ne- 
héz, hiszen a heti edzésük még nem volt meg. Először Vanes- 
sából, aki azt akarta elmondani, hogy helyezkedjenek el az 
ágyon, de Francoise-nak éppen eszébe jutott, hogy csinálhatná- 
nak fotót a korábbi áldozatokról is. 

— Már megcsinálta korábban, szerzett két kislányt, azok is mi 
leszünk, egy hétvégén át szórakozott velük, és végül megölte 
őket. Kinél van egy kés? Vágjátok el a torkomat és kötözzétek 
össze a kezemet, visztek elásni. 

— Ej, hallgass már el egy percre — mondta Vanessa. — Korábbi 
gyerek nem lehet, a Cruxban nem ezt írta a pasas. Dolgozzunk, 
gyerekek. Feküdj végig a... 

— Hazudta magát — szakította félbe Elke. — Ölt már meg sok 
gyerekek, szereti vérszomjásosan. . . 

— Jön a cica! — szólalt meg Chantal hangosan. — Hasra! 

— .. .kisgyerekt leölje — folytatta Elke zavartalanul. — Lehet 
igazán bízzani shindyeknek őt, mert igazi durva gyilkos. Hol 
már cica? Akarok megverni orráját, folyton jön és fenyeget kis- 
egérek... 

Vanessa rátenyerelt a szájára, és egy másodperc múlva kis 
gombolyagként hemperegtek az ágyon. Kissy tisztán hallotta, 
hogy Elke még morog is. Francoise csatlakozni akart, de Jenni- 
fer elkapta, és pillanatok alatt birkózni kezdtek ők is. Kissy ép- 
pen arra gondolt, hogy addig is megveri Nialát, amikor Vanes- 
sa kibontakozott és két vállra fektette a zsebet. 

— Megvagy — mondta neki. 


— Megvagyok -— ismerte el Elke. — Und most? Megeszni úgy- 
se mered kicsi egéret. 

— Majd készítek melléd valami finom salátát. De most föl, 
gyerünk, egérkék, munkára! 

Persze nem volt ilyen egyszerű, még negyedórába telt, hogy 
beállítsák az első képet, egyelőre még felöltözve. A zsebek az 
ágyon hasaltak, Niala pedig a kamerán át tanulmányozta őket. 
Eddigre nagy nehezen sikerült elérniük, hogy Elke ne nyöszö- 
rögjön. A shindy nagydarab, durva alak, magyarázta. Kórusban 
próbálták fölvilágosítani, hogy a nyöszörgés nem hallatszik 
majd a fényképen, viszont őket nagyon idegesíti — amíg végre 
Kissy rájött, mi az, ami segít, és elmondta, hogy Noir nevében 
küldik majd a fotókat, ő pedig nem nagydarab, hanem egy kis 
köpcös, és nem is durva, őt például egyáltalán nem bántotta. 
Azt nem tette hozzá, hogy azért nem, mert nem volt képes rá, 
egyébként egyfolytában ezzel próbálkozott. Úgyis tudják. 

Aztán föltettek egy kék sötétítőfüggönyt, hogy kevesebb láts- 
szon a kislányokból, majd egy sárgát helyette, hogy mégis több 
látsszon. Végül eljutottak odáig, hogy az áldozatok levetkőz- 
hettek, bár ez se ment végeérhetetlen szóáradatok és bolondnál 
bolondabb ötletek zápora nélkül. Meztelenül végighasaltak az 
ágyon, nyaktól térdig letakarták őket egy lepedővel, amibe 
kicsit beletekergőztek, mintha már órák óta aludnának alatta — 
és végre-valahára elkattinthatták azt a fényképezőgépet. Vagy 
egy tucat fotót csináltak, kicsit változtatva a nézőpontot, meg a 
zsebek is fészkelődtek. 

Aztán megnézték a képeket a notebookon, megállapították, 
hogy jól sikerültek, nem mutatnak semmit, de világosan látha- 
tó, hogy két gyereklány van rajtuk — és végre készen voltak. A 
kicsik felöltöztek és kiviharzottak a szobából, még a földszint- 
ről is felhallatszott a nevetésük. 

Ők pedig úgy rogytak le az ágyra holtfáradtan, mintha ők 
hancúroztak volna órák hosszat, egy egész csapat shindyvel. 


Aznap többet dolgoztak, mint máskor egy hónap alatt. A fiúk 
kirakodtak mindent a padlásról, ők pedig szétválogatták. Köz- 
ben befutott Victor egy kisteherautóval, a fiúk azalatt szervez- 
ték meg, amíg ők fotóztak. A szeméttelepre való bútorfélét föl- 


rakták rá, nagyrészt persze Victor csinálta, úgy dobálta föl a 
szekrényeket, mintha papírból lennének. 

Az egéranyuk pedig elkészítették a jelmezeket. Egy-egy pár 
régi tornacipőt behúztak két réteg testszínű szövettel, a zsebek 
fölvették — ha az ember nem nézte meg a lábukat figyelmesen, 
vagy ha rossz volt a világítás, azt lehetett hinni, hogy mezítláb 
vannak. A tornadresszeket ráigazították a zsebekre, és csináltak 
két szúrós nadrágot. 

Csak most, fotózás után mondta el valaki a fiúknak, hogy mit 
találtak ki a zsebek. Hogy legyen , érdekes a bőrük" ott, ahova 
a shindy nyúlkál. Martin pedig azt mondta: rajzszögek. Kissy- 
nek tátva maradt a szája. Rajzszögekkel kell teleragasztani, ma- 
gyarázta Martin. Leülni nem fognak tudni benne, de a shindy- 
nek felejthetetlen élmény lesz megfogni. És végül is azért jön, 
hogy felejthetetlen élményeket szerezzen, nemde, kérdezte 
Martin, miközben fél kézzel odanyúlt és becsukta Kissy száját. 

Jean ült biciklire és száguldott el rajzszögért; nekik csak egy 
dobozzal volt, az is színes műanyag fejű, amit nemigen lehet 
fölragasztani. Jean hozott lapos fémfejüt, ötszáz darabot, meg 
többféle kenhető ragasztót is. 

Anne és Blanche ragasztotta föl a , tüsköket", szorosan egy- 
más mellé, hogy a shindy okvetlenül megszúrja magát. Ezzel 
ugyan nemigen szerez sebeket, de kellemetlen meglepetés fog- 
ja érni. 

Őket is érte kellemetlen meglepetés. A kis farmersortok olyan 
merevek lettek a ragasztótól meg a rajzszögektől, hogy a zse- 
bek csak meglehetős üggyel-bajjal tudták fölhúzni őket, s ami- 
kor mozogni kezdtek, a külső oldalon a csípőjük hajlatán le- 
esett néhány szög. Ezeket összeszedték, eltették, és levették a 
többit is erről a részről. A bevetésre majd magukkal kell vinni a 
tartalék szögeket és a ragasztót is, mert a nadrágok felújításra 
szorulhatnak. 

Főleg ha egy-két szöget már vissza se kapnak, miután a kór- 
házban kiszedik őket a shindy mancsából! 


Kissy fáradtan dőlt hátra az ülésen. Napok óta először volt úgy, 
hogy semmit se kellett csinálnia. Most jön a semmittevés ideje, 
előbb az autóban, aztán a tanyán. 


Nem a saját kocsijukkal mentek, Pierre szervezett nekik egy 
jelöletlen kisbuszt, ami majd leteszi őket és elmegy. A tanya 
melléképületében egy rendőrségi csapatszállító és egy mentő- 
autó várakozik majd, az övéket nem lenne hely elrejteni. 

Egész héten rohangáltak, mint a rokonok a labirintusban. 
Megírták az üzenetet, elvitték Artois-nak, aki jóváhagyta. A 
képeket is személyesen mutatták meg neki, semmit se bíztak a 
netre. A tanyát Castelli találta, valami rokonáé volt, Senlis kö- 
zelében, egyórás út Vaucressontól. Egy kilométeres bekötőútja 
van, amin senki sem jár, csak akinek a tanyán van dolga; amíg 
a shindyk végighajtanak rajta, nekik lesz idejük harci készült- 
ségbe vágni magukat. A tulaj nem lakik ott, karbantartja a he- 
lyet, de amúgy húsz éve senki nem jár oda, tehát nem jöhet át a 
szomszéd vagy ismerős. 

Pierre valószínűleg még náluk is többet rohangált, pedig neki 
suliba se kell közben járnia. Legalább ötszázféle engedélyt kel- 
lett beszereznie, amiket ugyan Artois kérelmezett a minisztéri- 
umtól, főkapitányságtól, ki tudja, honnan, de Pierre-nek kellett 
utánajárni és elintézni őket. Külön engedély kellett ahhoz is, 
hogy a rendőröknek gumilövedékes fegyvert adjanak, mert 
Blanche már a minisztériumi tanácskozáson kijelentette, hogy 
nem akar élessel lövöldöző zsarukat látni a gyerekek közelé- 
ben. 

A háromnapos táborozásra rengeteg holmit kellett beszerez- 
niük, annak ellenére, hogy ki se mozdulhatnak majd a házból. 
A kisbusz hátulja dugig volt csomagokkal. Persze a rendőröké 
is közte volt, a tizennyolc ülést mind elfoglalták, vagyis hét 
rendőr jött velük. A többi már ott van. Egy fiatal őrmester ve- 
zetett, eleinte kicsit merészen véve a kanyarokat, amíg Jennifer 
rá nem szólt, hogy ne rodeózzon. Akkor kicsit gondolkodott, 
alighanem azon töprengett, hogy ha ráfeleli, hogy neki Jennifer 
nem parancsol, akkor Pierre közli-e, hogy ezen a hétvégén 
igen, és nyilván arra jutott, hogy a hadnagy pontosan ezt fogja 
mondani. Úgyhogy azt felelte, bocs, és szelídebbre vette. 

A rendőröknek ki van adva, hogy a gyerekekre úgy vigyázza- 
nak, mint a szemük fényére, és ebbe Pi meg Angéligue is bele- 
tartozik. Ami nagyjából azt jelenti, hogy ha a shindy rájuk lő, 
számíthatnak rá, hogy egy kommandós a golyó elé veti magát. 
Kevin Costner is megúszta felkötött karral. De ez semmikép- 


pen sem fordulhat elő, a shindynek nem juthat ideje pisztolyt 
rántani. 

Elővette a helyszínrajzot, nem mintha nem tudta volna réges- 
rég kívülről. Senlis közelében az országútról leágazik egy be- 
kötőút. Ez az egyes pont, itt őrködik egy osztag rendőr, jelölet- 
len kocsikkal, mindenféle felszereléssel. Egy családi házat bé- 
reltek ki, az emeleti ablakból folyamatos megfigyelés alatt tart- 
ják a bekötőutat, a kocsik a ház előtt parkolnak. Ha bárki ráka- 
nyarodik a bekötőútra, készültségbe ugranak, hogy elzárják 
előle a visszautat. 

A bekötőút hatszáz méter után elágazik, ez a hármas pont. 
Aki itt jobbra fordul, az már csak a tanyára mehet, oda pedig 
nem megy most más, csak ők meg a shindyk. Egy fa ágai kö- 
zött helyezték el a rejtett kamerát, az mutatja, bekanyarodik-e a 
kocsi. Itt nincs őrség, mert nem lenne hol elbújniuk, az út jobb 
oldala erdő, a bal szántóföld. 

De van egy kettes pont is, a bekötőút másik vége. Ez egy al- 
sóbbrendű útba torkollik, és van itt egy kis gazdaság. Itt rejtet- 
ték el a másik osztagot. Erről is jöhet a shindy, vagy éppen erre 
menekülhet. Ha tud. 

A hármas ponttól egy kilométer a tanyáig, erdei földút, nem 
lehet száguldozni rajta. Mindkét oldalon erdő. Az út a tanyánál 
véget ér, utána már csak gyalog lehet továbbmenni, a fák kö- 
zött. Az erdőn túl Apremont, egy kis falu van, ahol a harmadik 
osztag várakozik egy helikopterrel, minden eshetőségre. 

A tanya egy kis tisztáson áll. A főépület mellett fog állni egy 
kocsi, ezzel hozta Jack az elrabolt kislányokat. A főépület mö- 
gött a garázs. 

A főépület kétszintes. A földszinten egy rövid folyosó, balról 
a konyha, a kamra, egy szoba, jobbról még két szoba. A folyo- 
só végében a lépcső az emeletre. Az emeleten a fürdőszoba, a 
vécé, balról két szoba, jobbról is két szoba. Mind elég kicsik és 
bútorozatlanok. Nem lesz egy kéjmámor itt üdülni, de pár na- 
pot kibírnak. A shindyvadászat mindent megér. 

A földszinten a bal oldali szobát választották bűntanyának. 
Ha shindy jön, ennek nyitva lesz az ajtaja és meleg, barátságos 
fény árad onnan. Bentről valami neszek is hallatszanak majd, 
ha sikerül megegyezniük végre, hogy azok mik legyenek. Ők 
nyögéseket akartak, a zsebek viszont sikolyokat. A shindy ép- 


pen bántalmazza őket. Csattanások is szóba kerültek, a shindy 
ütlegeli az áldozatait, de sehogy se tudták eldönteni, mi lenne a 
legjobb. Niala javaslatát se fogadták el, bár megértették a 
szempontjait. Ő azt mondta: 

— Az egyik zseb kimegy ajtót nyitni, a másikat pedig a shindy 
fojtogatja a szobában. 

— És akkor mi hallatszik? — tudakolta Francoise. 

— Semmi — sóhajtotta Niala vágyakozón —, csend van. 


Igen, az biztos, hogy lelkileg elég megterhelő a feladat. De hát 
vállalták, hogy megvédik a gyerekeket a shindyktől. Igaz, azt 
nem vállalták, hogy ötpercenként hallgatnak végig újabb és 
újabb kiselőadásokat, amikben egy-egy kislány vérszomjas 
képpel a saját meggyilkolását tervezgeti. A lelki megterhelés 
fele ebből van, miközben maguk az áldozatok remekül érzik 
magukat, állandóan egymásnak rontanak és őket miniket is 
folyton megtámadják. Elke normális körülmények között öt- 
ször olyan agresszív, mint Vanessa, ezek pedig nem normális 
körülmények. Érzik a shindyvér szagát, és ez feldoppingolja 
őket. 

Valamennyiüket. Kissy is úgy próbálta elhallgattatni a zsebe- 
ket, amikor már nagyon véreseket dumáltak, hogy befogta a 
szájukat és hagyta leteperni magát. Volt úgy, hogy Francoise 
két vállra fektette, a hasára térdelt és folytatta a szónoklatot, er- 
re ő hanyatt fordította és gyomrozni kezdte. Muszáj lesz puhára 
verniük négy-öt shindyt fejenként, hogy levezessék az agresszi- 
vitásukat. 

A zsebek mostanra fölvették ezt a kiskutyás birkózási stílust, 
ráakaszkodnak az emberre, mint aki ki akar tépni a másikból 
egy darabot, és pont úgy morognak, mint Ködöcske. Nagyon 
aranyosak, ugyancsak mint Ködöcske, de Vanessa nyomatéko- 
san figyelmeztette őket, hogy ez csak játék lehet, igazi ellenfél- 
lel nem birkóznak, csak messziről ütnek és rúgnak. Szentül 
megfogadták, hogy shindyvel nem próbálnak birkózni. De per- 
sze ha a shindynek sikerül elkapni őket, akkor vessék csak be a 
birkózótudományukat is, mondta Vanessa, de ne morogjanak, 
hanem harapjanak! 


Anne szerint a shindyket elbátortalanította a Mentőművelet. 
Alig egy héttel a minisztériumi tanácskozás előtt nemzetközi 
összefogással göngyölítettek föl egy óriási pedofil bűnszövet- 
kezetet, a boylover.netet. Anne úgy gondolta, ettől a többi shin- 
dy is elgyávul, akkor is, ha ők Elke szavával kislányevők, a 
boyloveresek meg persze fiúevők. Nimby viszont úgy látta, ép- 
pen most mernek majd a shindyk bátrabban nyávogni, hiszen a 
rendőrség most a babérjain ül. Persze maguknak a shindyknek 
is volt véleménye, a Cruxon szóba került a dolog, de rövid időn 
belül megszakadt a téma, alighanem kellemetlenül érintette 
őket. Kissy meg tudta érteni. Ők se szívesen beszélgetnek ege- 
részölyvekről. 

Mindez tehát azt jelenti, megjósolhatatlan, hogy a Mentőmű- 
veletnek milyen hatása lesz a Crux tagjaira, ahogy megjósolha- 
tatlan minden egyéb is. Lehet, hogy eljönnek mindannyian. Le- 
het, hogy egy se. 

— Megérkeztünk — szólalt meg ekkor az őrmester. — Ez Senlis. 

Kissy fölélénkülve kinézett az ablakon, de csak az autópályát 
látta. Éppen kanyarodtak, és egy perccel később megint kanya- 
rodtak. Felüljárók, leágazások. Ház egy darab se, de töltések 
között futottak, lehetett ház akár a közvetlen közelben is. Pár 
percig kanyarogtak, aztán egy utcán találták magukat. Egy he- 
lyen az őrmester lehúzódott és megállt. 

Pierre kicsatolta magát. — Az egyes ponton vagyunk. Gyertek, 
ismerkedjetek össze a csapattal. 

Kiszálltak és összeismerkedtek velük. Rengeteg keményköté- 
sű férfi, civilben, ahogy a velük utazók is. Fegyvertelenül. Hi- 
szen az akció még nem kezdődött el. A kettes pontra és Apre- 
mont-ba csak ezután indulnak az emberek. A helikopter még 
valahol másutt van. A bekötőút sarkán álló villa előtt egy terep- 
járó, valamivel távolabb, az utca másik oldalán egy másik, 
másmilyen. A többi járművük bent van a telken. 

Csak tíz percig maradtak, minél előbb el akarták kezdeni az 
akciót. Artois, aki persze most valahol egész máshol van és 
más ügyekkel foglalkozik, külön szólt Pierre-nek, hogy ismer- 
tesse össze a rendőröket az egerekkel. Egereket mondott. Azt 
mondta, fontosnak tartja, hogy lássák, mennyien vigyáznak rá- 
juk. Hát ennél többet is láttak, mert valamikor a huszadik má- 
sodperc táján Vanessa már összebarátkozott velük, egy gumilö- 


vedékes fegyvert is kihoztak megmutatni nekik, és persze hogy 
rögtön összetegeződtek. Aztán visszaugráltak a kocsiba és ki- 
mentek a házba. 

Pont olyan volt, amilyennek a leírás alapján Kissy elképzelte. 
Egyvalami nem szerepelt az elképzelésében: ez a ház csúnya, 
barátságtalan épület volt. Piszkosszürke színű, túlságosan kicsi 
ablakokkal. Hasonlított egy bör. . . 

— Hasonlít egy börtönre — mondta ki ebben a pillanatban An- 
géligue pontosan azt, amit Kissy gondolt. 

— Persze — felelte Pierre. — Hiszen ez két elrabolt kislány bör- 
töne, nem igaz? 

Az egerek összenéztek, és egyszerre jelent meg arcukon a ra- 
gadozóvigyor. 

— Nyomás, egérkék, berendezkedni! — vakkantotta Vanessa. — 
Shindyvadászat indul! 

Kórusban zúgta rá a csapat: 

— Ez nem gyakorlat! 


Egy idegen ház fölfedezése máskor érdekes dolog, de most 
csak annyiból állt, hogy végigtrappoltak a két szinten és bekuk- 
kantottak mindenhová. Hiszen az épület teljesen üres volt. Az 
emeleten jobbra levő két szobában már tanyát ütöttek a rend- 
őrök: a falak mentén egy sor tábori ágyat és összecsukható szé- 
ket állítottak föl, a sarkokban pedig asztalokat. A középső tér- 
séget üresen hagyták, hogy ha shindy jönne, gyorsan indulhas- 
sanak. 

— Jó napot — lépett oda egy meglepően kék szemű fiatalem- 
ber. — Delormes őrmester vagyok, én vezetem az itteni csapa- 
tot. Kérem, szóljanak, ha bármiben segíteni tudunk. 

Nem volt miben, a velük jött rendőrök már jöttek a nyomuk - 
ban és hozták a csomagjaikat. Sorban kezet ráztak az őrmester- 
rel és elmondták a nevüket. 

— Minden rendben? - lépett oda hozzájuk Pierre. 

— Jelentem, minden rendben — felelte Delormes, közben za- 
vartalanul folytatva a kisegerek üdvözlését —, berendezkedtünk, 
elhelyeztük a kamerákat, akcióra készen állunk. 

— A mentők? 


— A doktornőt a kolléganőkhöz szállásoltuk — mutatott De- 
lormes a következő szoba felé —, az ápoló velünk lakik majd. A 
kocsi a garázsban áll. 

— Ágyak? 

— A szükséges mennyiségben felállítva a megfelelő szobák- 
ban. Egy-egy asztalt is tettünk mindenhova, meg néhány szé- 
ket. Élelmiszer a konyhában, egyelőre zsákokban. Ágynemű, 
tisztálkodószerek az egyik földszinti szobában. Fegyverek a le- 
génységi hálóban. 

— Köszönöm. Mikor tudunk kezdeni? 

— Részünkről bármikor, hadnagy úr. 

— Egerek? 

Az egerek egymásra néztek. 

— A levelet két perc alatt el lehet küldeni — mondta Nimby. — 
Előveszem a netbookot, megadom a jelszót, elküldöm. Más 
egyéb... ja, a zsebeknek be kell öltözni a Mézescsupor-jelmez- 
be. 

— Köszönöm. Hamarosan érkezik a jelentés a kettes pontról, 
már úton vannak oda. Ha ők is elhelyezkednek, indulunk. 

Tizenhárom óra húsz perckor indult az akció. Nimby elküldte 
az üzenetet, a hadnagy értesítette az összes embert, és végre el- 
kezdődhetett az izgalmas unatkozás. 


Nimby nevezte el izgalmas unatkozásnak. Izgulhattak, hogy a 
shindyk mit szólnak a hírhez, lesznek-e válaszok a Cruxban, el- 
jön-e valaki — de alapjában véve mégiscsak unatkozni fognak 
egész hétvégén. Legalábbis két shindy látogatása között. Ülnek 
a szobákban és várnak. A változatosságot az fogja jelenteni, 
hogy átmennek a másik szobába. Persze kimehetnek éppen a 
házból is, de ha az egyes vagy a kettes pont járművet jelez, ak- 
kor három percük van, amíg a kocsi eléri a hármas pontot, és 
onnantól még egy perc múlva a háznál van. Ha hatvannal 
megy. Addigra nekik el kell bújni. 

Elke követ mutatott, Francoise pedig papírt, ő öltözött be elő- 
ször Mézescsupornak. Félóránként váltják majd egymást, a jel- 
mez kényelmetlen, mozgást akadályozó viselet a rengeteg rajz- 
szög miatt, kell a pihenés. Ha egy shindy alvásidőben érkezik, 
minden óra első felében Elke ugrik jelmezbe, a második felé- 


ben Francoise. Persze ruhástul alszik mindenki, nem lesz idő 
öltözni, ha éjjel betoppan egy shindy. 

Már Elkén volt a tüskös nadrág és a fürdőköpeny, amikor 
megjöttek az első reakciók. Négy klubtag szólt hozzá pár per- 
cen belül, hitetlenkedtek, de... 

, Jack rendes pofa, nem ver át minket. Ha azt mondja, hogy 
elkapott két kölyökcicát, akkor szerintem frankó." 

Ezt Velociraptor írta, akire máskor is hallgattak már a többi- 
ek. Pedig most melléfogott. A két kölyök a leghatározottabban 
nem cica. 

Aztán fölvetődött, hogy a képekben nincsen GPS-infó, ami- 
ből tudni lehetne, hogy tényleg a megadott helyen készültek-e. 
Még szép, mondta erre Vanessa, hiszen egyáltalán nem itt ké- 
szültek. Egy csomó kérdés jött Jackhez, hogyan rabolta el őket, 
miket csinált már velük meg minden, de csakhamar rájöttek, 
hogy Jack alighanem kikapcsolta a gépet és a gyerekekkel fog- 
lalkozik. 

— Most már tudunk olyan képet küldeni — mondta egyszer 
Gérard rendőr —, amin itteni GPS-koordináták vannak. Van 
olyan telefonunk, ami rá tudja tenni. 

— Rossz ötlet lenne — felelte Niala. — Ha Jack visszaül a gép 
elé, újabb képeket követelnek tőle, szaftosabb tartalommal. 
Nem tudnánk megindokolni, miért nem küld olyat. 

— Mondjuk csak egy pillanatra kapcsolta be a gépet megint, 
hogy elküldjön egy újabb képet. Nem vacakol a többiek levele- 
inek olvasásával, az ráér a jövő héten. 

— És miért csak egy képet? — szólalt meg Lagant rendőr. — 
Százat is küldhetne. Éppen elég buktató van az első fotónkon, 
jobb nem kísérletezni. Hogy mást ne mondjak, ha az ablakon át 
csak egy darabka látszott volna az utcájukból, az itteni koordi- 
nátákból világos, hogy nem lehetnek házak a közelben. 

Gérard bólintott, hogy érti. Kissynek egy pillanatra megfor- 
dult a fejében, hogy szóljon, ennyire nem ügyetlenek... de mire 
a száját kinyitotta volna, már valahol máshol járt az esze. Egy 
szempillantás alatt jutott az eszébe valami... amit talán látott, 
vagy csak azt hiszi, hogy látta? 

Elővette a telefonját, kinyitotta a billentyűzárat, megállt a 
mozdulatban, fölkelt és odament Nimbyhez. 


— Egérke, hogy lehetne megoldani, hogy telefonról gyorsan 
böngészhessem a Crux fotóit? 

Nimby latolgatott egy pillanatig. 

— Összelinkelhetném őket a dobozzal, akkor a képnézőnk 
egyből mutatja, csak... 

— Csak? 

— Nem biztos, hogy ez egészen törvényes. 

— Hülyeség. Ha a Jerry egyik gépén láthatom őket, akkor a 
másikon is. Kösd csak össze őket. 

— Hát jó, egérke. 

Kissy leheveredett egy ágyra és kinyitotta a telefonon a felü- 
let dobozát. Nyomban talált benne egy Crux nevű dobozt. Azt 
is kinyitotta, és elmerült a gyerekpornó tanulmányozásában. A 
következő órákban akár macskát süthettek volna el a füle 
mellett. 


Amikor fáradtan, a látottaktól kicsit émelyegve fölkelt, csak két 
egeret talált a szobában. Niala az ágyán heverve olvasott, Jen- 
nifer az asztalnál ült és rajzolt. Kissy nyújtózott egyet, fölka- 
pott egyet az ajtó mellett álló palackok közül, megtöltötte a K 
betűs poharat, és egy hajtásra kiitta. Aztán kiballagott. 

Pierre-t a rendőrök szobájában találta meg, a csapat éppen 
Nimby elbeszélését hallgatta a víztoronyügyről. Nyilván a tel- 
jes Egeriádát fölmondják nekik. 

— Gyere, egérke — hívta őt Vanessa —, ülj ide. 

Kissy inkább odasétált a hadnagyhoz és elébe tartotta a tele- 
fonját. 

— Na, mit akarsz? — hőkölt hátra a férfi. 

— Nézd meg ezt a képet. 

— Örülök, ha nem kell ilyeneket bámulnom. 

— Akkor nézd örömtelenül, mert most kell. Vagy tudod mit? 
Egérke! 

— Melyik? — kérdezte egy csomó egérke egyszerre. 

— Te ott, a nagy fülekkel — mutatott Kissy Chantalra, aki mel- 
lett a Jerry netbookja feküdt az ágyon. — Fogd azt a masinát, 
légy szíves, és nyisd meg a Crux-archívumot. Nyolcvankette- 
dik csoport, hatvannyolcas kép. 


— Nézzétek — mondta Kissy, amikor a kép megjelent a képer- 
nyőn. Egy pasas feküdt egy ágyon, alatta egy kislány, aki alig 
látszott. Utálták, de nézték. 

— Láttunk már ilyet — mondta Francoise. 

— És ilyet is láttatok? — kérdezte Kissy, odalépett a géphez, és 
ránagyított a kép szélén az ablakra. Az ablakon át egy ház rész- 
lete látszott, egész kis darabka, balról az ablak széle határolta, 
jobbról véget ért a fotó. 

A szemközti ház fehér volt, egy ablakot lehetett látni belőle, 
alatta egy ferde, sötét vonallal. 

— Ez mi ez? — tudakolta Elke. 

— Jutalomsajt annak, aki rájön — mondta Kissy. 


, Hát én odamegyek! Most azonnal kocsiba vágom magam és 
indulok." 

A csapat felbolydult. A zsebek egymásnak ugrottak és vere- 
kedni kezdtek, tornadresszben és fürdőköpenyben, szöges nad- 
rág nélkül. Egy ideje nem viselték az ügyeleti idejükben, majd 
csak ha shindy jön. Pierre értesítette az őrszemeket, hogy az 
egyik emberük idejön. Négy rendőr kirohant ellenőrizni, hogy 
a ház körül semmi gyanús ne legyen. 

Huhu idejön! Egerek és rendőrök egymást licitálták túl a lel- 
kesedésben, amíg el nem telt az első félóra. Akkorra kezdett 
derengeni nekik, hogy jöhet éppen az ország másik végéből is. 
Lehet, hogy csak éjfélkor ér ide. 

De este hét előtt pár perccel jelentkezett az egyes pont. Egy 
kék Suzuki fordult a bekötőútra. A rendszámát is megadta. Egy 
férfit láttak benne. Negyvennel megy. 

— Vettem — válaszolt Pierre. — Riadóztassa a többi csoportot! 

A házban már minden fényt kioltottak, kivéve a bűntanyát. 
Kintről nem lehetett belátni, de az előszobában látszott a fény. 
A bűntanyán volt Francoise, az ügyeletes, Elke, a két maxi, 
Pierre és négy rendőr. Kissy az elülső szobában várakozott a 
D7 Aubisson lányokkal, Jenniferrel és hat rendőrrel. Még a für- 
dőszobában is volt két rendőr, egy pedig a vécében, hogy a 
shindy oda se menekülhessen. Egyetlen üres helyiség volt a 
földszinten: az előszoba. Az emeleten csak négyen maradtak, 
ha a shindy esetleg fölfelé indul. 


— Nem szabad megöldökölni túl gyorsan — susogta Elke a te- 
lefonban. — Akkor nem megmondja jelszavat Cruxhoz. 

— Tudod, melyik egér jár két lábon? — kérdezte valamelyik 
rendőr Kissy háta mögött. 

— Miki egér — tippelt egy másik. 

— Úgy van. És melyik kacsa jár két lábon? 

— Hát... Donald kacsa. . . 

— Nem. Az összes kacsa. 

Fojtott nevetés a fülhallgatókban. 

— Csend, az egész! — csattant Nimby, mintha ő lenne a pa- 
rancsnokuk. — Elhagyta a hármas pontot, ide tart! Az első ka- 
mera jól látja. 

A kamerákat úgy helyezték el, hogy a ház irányába néznek, 
nem közeledni, hanem távolodni látják a ház felé tartó kocsit. 
A shindy hiába vizslatja a fákat, nem lát kamerát. Hátrafelé vi- 
szont nem néz. 

Az első kamera a kettes pontnál van, a bekanyarodó kocsit 
azonnal meglátják. A második kamera egy kocsihosszal a tisz- 
tás előtt. 

— Mézescsupor kész — érkezett Francoise hangja. 

— Kettes kamera — jelentette Nimby. — Megjött, teljes csendet! 

De volt ám kamera a ház körül is bőségesen, már be voltak 
kapcsolva azok is. Nimbyék most a ház bejáratát figyelik há- 
rom szemszögből, amint a shindy az ajtóhoz jön és... 

Csattanás. Ez a kocsiajtó. Tehát még csak most szállt ki. A 
hangjából ítélve elég közel a házhoz, de lehet, hogy nem csön- 
get be azonnal. Az is lehet, hogy körbejárja a házat. Erre is föl- 
készültek, a kamerák mutatják, és ha benyit a garázsba, el- 
kap... 

Kissy szívinfarktust kapott, amikor megszólalt a csengő. Pe- 
dig számított rá. Vagyis hogy éppen azért. Ha valami erős Zaj 
bekövetkezését várjuk bármelyik pillanatban, de nem tudjuk, 
hogy mikor lesz, iszonyúan meg tudunk ijedni, amikor megszó- 
lal. Kissyvel legalábbis így volt. 

Lassan teltek a másodpercek. Az elrabolt kislány természete- 
sen nem ugorhat föl pillanatok alatt, hogy ajtót nyisson. Fél 
percet beszéltek meg. Fél perc alatt az ő szíve éppen százat ver. 


Három halk koppanás a telefonban. Mézescsupor indul. A 
léptei nem hallatszottak, csak az, ahogy a zárral matat, aztán 
nyikordul az ajtó. Van egy mikrofon az ajtókeret fölött. 

— Szia, bácsi! 

Testem 

— Én jöttem. A bácsi nem ér rá. A húgommal van. Gyere be. 

Lépések, ajtócsukódás. A shindy bent van a házban és az 
egyetlen ajtót figyeli, ami mögül fény szűrődik. A többi mögött 
sötétség. 

— Au... jaj... 

Ez Elke hangja, a telefonon át, de a shindy is hallja. Tehát ab- 
ban a szobában van a másik gyerek, és Jack éppen kicsit dur- 
vább a kelleténél. 

— Mit csinálnak? 

Megállapodtak, hogy ilyen kérdésekre nincs egyenes válasz, 
a shindynek kelljen szóba hoznia a szexet. 

— Biztos elfoglalják magukat valamivel. Te mit szeretnél? 

Csend. Öt másodperc. Hat. Hét. Hét egész két tized. . . 

— Auuuuwu. .. a rohadt életbe, mi volt ez?! 


Három kamera vette föl, infrával, amint a shindy végigsiímít 
Francoise arcán, a nyakán, a mellén és a hasán, aztán kioldja az 
övet, és mielőtt a köntös szétnyílna és megláthatná, mi van 
alatta, azonnal a kislány lába közé nyúl. Méghozzá erőszakos, 
durva mozdulattal. Francoise fél másodperccel azelőtt vigyoro- 
dott el, hogy a shindy feljajdult, visszarántotta a kezét és ká- 
romkodott. 

— Mi a baj, bácsi? 

— Mi az isten volt ez?! 

— Rajzszög — felelte a zseb szolgálatkészen. — Fáj? 

— A körmöm alá ment. . . — újabb káromkodás —, minek van ez 
rajtad? 

— Miért, mi legyen rajtam? 

Kissy esküdni mert volna, hogy kacéran hangzik a kérdés. 

— Semmi! Semminek se kéne lenni rajtad! 

— Akarsz levetkőztetni? 

Valami dörmögés volt a válasz, később a felvételen látták, 
hogy a pasi bólint és lehúzza a köntöst Francoise bal karjáról. 
A zseb segített, kinyújtva a karját, így a művelet végén a shin- 


dynek kicsit oldalra kellett lépnie. A kislány ekkor pontos idő- 
zítéssel megrúgta a bal combját, amitől a shindy elvesztette az 
egyensúlyát és kibillent jobbra. Megint kapott egy rúgást, ami- 
től nekivágódott a falnak. Francoise eddigre megszabadult a 
köntöstől, most ledobta a sortot is, és villámgyors, hibátlan pör- 
düléssel hatalmasat rúgott a shindy fenekébe. A pasas orra vér- 
nyomot hagyott a falon. 

— Rendőrség! — harsant föl egy hang, és Kissy a rendőrök 
nyomában kivágódott az előszobába. A villanyt felkapcsolták, 
de nem csináltak erős fényt, hogy ők maguk ne hunyorogjanak. 
— Arccal a falnak! 

Huhu kábán megfordult. Középtermetű, harmincas pasas volt, 
átlagos külsejű. Leszámítva a vérző orrát. 

— Arccal a falnak! — ismételte Francoise, azzal megpördült és 
megint rúgott. A shindy ordítva görnyedt össze, a kislány térd- 
del állon rúgta, aztán lapockán vágta. A férfi elterült a padlón. 

— Úristen — mondta valaki. 

— Ez kész — lépett oda Pierre. — Állj le, ez már nem ellenfél. 

— Nekem eddig se volt az — nevetett a zseb, és boldogan ösz- 
szeölelkezett Elkével. Kissynek remegett a füle a büszkeségtől. 
Francoise gyors, mint a villám, és olyan ereje van, mint akár- 
melyik mininek. Méltó tanítvány lett! 


A doktornőt Agnésnek hívták, a családnevét Kissy már elfelej- 
tette — csak doktornőnek szólították. Fiatal volt és energikus. A 
hívásra nyomban megjelent a jobb hátsó szobából az ápolóval, 
Marais-vel; neki viszont a keresztnevét nem tudta Kissy, mert 
őt csak családnéven szólították, mint a rendőröket. 

— Orvos vagyok. Megvizsgálom. Hol érez fájdalmat? 

Gyors, lényegretörő mondatok. Kissy nyomást érzett a kö- 
nyökén, odapillantott. Egy rendőr fogta meg a karját, és intett a 
bűntanya felé. Bementek és becsukták az ajtót. 

— Nekem? — nézett Francoise a feléje nyújtott maszkra. — Mi- 
nek? Már látta az arcomat. 

— Csak félhomályban és rövid időre — felelte Niala. — Vedd 
csak föl. 

Mindenki más maszkot viselt eddig is. Nem állatosat, hanem 
fekete símaszkot, lyukakkal a szemeknek és a szájnak. A leg- 
utolsó bankrablódivat. Hozzá fekete szerelés, fehér RENDŐR - 


SÉG felirattal. Az egereken is, kivéve Mézescsuprot. De most 
ő 15 kapott. 

— Szerintem jobban tetszettem a shindynek ebben a finom ró- 
zsaszínben. 

— Szerintem is — felelte Vanessa. — Ezért vagy most feketé- 
ben. 

— De fegyver nélkül milyen rendőr leszek? 

Elke visszaadta zsebtársa fegyvereit, a rendőrök fejcsóválásá- 
tól kísérve. 

— Épp elég borzasztó, amit puszta kézzel műveltél szerencsét- 
lennel — dünnyögte Gérard. 

— Á, alig értem hozzá — felelte Francoise, Kissy pedig esze 
nélkül iramodott az ajtó felé, majdnem összeütközött Vanessá- 
val és Jenniferrel. A rendőrök értetlenül néztek rájuk. 

— Ilyenkor jön az — magyarázta Vanessa —, hogy , mindjárt 
megverem újra", és akkor el kell kapni a kisegeret még az ajtó 
előtt. 

— De én még nem is mondtam -— nevetett Francoise. 

— Jobb is — bólintott a mikró. — Most inkább én verem meg — 
tette hozzá, és az ajtó felé pördült, de még idejében elkapták. 


Kopogtak. 

— Szabad! — szólt ki Pierre. 

Marais kinyitotta az ajtót. 

— A gyanúsított kihallgatható. 

— Köszönöm, vezessék be! 

Két rendőr beterelte a lehorgasztott fejű shindyt. Két vattapa- 
macs volt az orrában, egyébként sértetlennek tünt. 

— Üljön le oda és viselje jól magát. Az iratai? — Egy rendőr 
átadta a pasi tárcáját. — Köszönöm. Pierre Dorville hadnagy va- 
gyok a párizsi bűnügyi rendőrségtől, és gyanúsítottként hallga- 
tom ki. Gyermekpornográfia birtoklása és terjesztése, méghoz- 
zá bünszervezetben, kiskorú elleni szexuális támadás... jó pár 
év kinéz magának. Hallgatom, Peigné úr. 

A shindy kókadtan ült. Vanessa odalépett hozzá. 

— Halljuk a jelszavadat. 

Csend. Vanessa kinyúlt és a mutatóujjával megemelte a shin- 
dy állát, hogy az kénytelen legyen belenézni a jégkék szemek- 
be. 


— Azt mondtam, halljuk a jelszavadat. 

— M-miféle. .. 

— Amivel a Cruxra írsz. Írnunk kell a nevedben, hogy a társa- 
id azt higgyék, remekül szórakoztál a hétvégén a két kislány- 
nyal. Különben azt hiszik, hogy ez csapda, és nem tudjuk el- 
kapni őket. Márpedig te azt szeretnéd, hogy elkapjuk őket, 
igaz, Huhu? 

— Én nem... 

— Nem a fenét. Komoly éveket jelenthet, ha segítesz fülön 
csípni a többieket. Kapsz gondolkodási időt. Úgy, és most hall- 
juk! 

Kissy elrejtette vigyorát. A gondolkodási idő legfeljebb fél 
másodperc lehetett. Nem is kell több, köpjön csak a pofa! 


És a pofa köpött. A jelszó csupa összevissza betűből meg 
számból állt. Pierre fölhívta az egyes pontot és odarendelt egy 
kocsit. 

— Őrmester — intette oda Delormes-ot —, ha újabb shindy jön- 
ne, jól szervezett, pontos elfogást kérek, lehetőleg minél keve- 
sebb verekedéssel. De a civilek, és persze az embereink bizton- 
sága legyen az első. Ha nem jön senki, akkor várnak. Ne feled- 
jen éjszakára őrséget állítani. Jó esély van rá, hogy némelyik 
madarunk éjjel fut be. Köszönöm, végeztem. 

— Értettem, hadnagy úr — felelte Delormes. — Csak... 

Pierre kérdőn fölvonta a szemöldökét. 

— A gyerekeknek is én vezényelek takarodót? 

Pierre Vanessára sandított, akinek lassan elindult a keze a de- 
reka felé. 

— Jobb, ha nem. Ne próbáljon parancsot adni nekik, ne her- 
gelje őket és ne dobáljon kiflivéget a ketrecükbe. 

— Köszönöm az útmutatást... mondja, hadnagy úr, ha hoz- 
nánk egy macskát, az nem tudná kordában tartani őket? 

Kissy keze is elindult a dereka felé. 

— Nem, széttépnék szegényt, és én lennék a felelős érte. 

— Soha nem bántottunk macskákat — mondta Francoise. — 
D7 Aubissonéknak több macskájuk van a ház körül, mint amed- 
dig egy rendőr számolni tud. 

A férfiak ránéztek, aztán egymásra, és nevettek. Pierre ki- 
ment az autóhoz, amiben már megbilincselve ült a shindy, és 


elhajtottak. Huhu kocsiját beállították a ház mellé, a később ér- 
kezők két shindyre, két autóra számítanak. 

És izgalmasan unatkoztak tovább. A Crux néhány tagja fantá- 
ziadús beszélgetést folytatott, elképzelték, hogy miket művel- 
het a két pasi a két kislánnyal, illetve megbeszélték, hogy ők 
miket művelnének. Az éppen ügyeletes levélolvasó egér fapo- 
fával olvasta, hozzáedződtek már. Nem volt több jelentősége, 
mint hogy írhattak pár feljegyzést a hozzászólók preferenciái- 
ról és jellemző szófordulatairól. 

Fél kilenckor telefonált Artois, gratulált az elfogáshoz. Sze- 
reznek házkutatási parancsot és kipróbálják a jelszót Huhu gé- 
pén. Peigné gépén, javította ki magát. De jutalomsajt nincsen 
ám! 

— Nem a sajtért csináljuk — közölte Niala tökéletes nyugalom- 
mal. — Jól szituált egerek vagyunk, meg tudjuk venni magunk- 
nak a sajtot. A gyerekekért csináljuk... no meg az élvezet ked- 
véért. Felemelő érzés volt a pofát kínvallatásnak alávetni. 

Kis csend a telefonban. 

— Tessék? 

— Kínvallatásnak! Bele kellett néznie a húgom szemébe, köz- 
vetlen közelből. Tudom, hogy főfelügyelő úr sokat próbált, ta- 
pasztalt rendőr, de én mondom magának, ezt igyekezzék elke- 
rülni, ha nem akar éjjelente sikoltva ébredni. 

Kissy rávigyorgott a telefonra. 

— Majd vigyázok — dörmögte Artois. — Maguk is vigyázzanak 
ott magukra. 

— Ne aggódjon. Ide nem merészkedik macska. Csak egypár 
mindenre elszánt gyerekgyilkos, remélhetőleg. 

De aznap már nem jött egy se. Megvacsoráztak, Vanessa-féle 
szendvicseket, aztán tízkor hozzákezdtek az éjszakai készülő- 
déshez, ami azt jelentette, hogy először is kimentek egy-egy 
pohár vízzel az udvarra fogat mosni, aztán mindenki kapott öt 
percet a fürdőszobában. Először a doktornő, aztán az egerek, 
méret szerint, a zsebekkel kezdve. Tizenegy órára a maxik is 
ágyba kerültek. 

Ruhástul alszanak, de azért nem farmerban, olyan hálóruhát 
vittek, amiben ki lehet rohanni shindyt verni. Kissy egy sötét- 
kék melegítőt. Cipő, álarc, fegyverek egy álmából ébresztett, 
lassú egérnek harminc másodperc. 


De zavartalanul végigalhatták az éjszakát. Az egyes és kettes 
ponton, valamint a tanya előszobájában őrködő rendőrök sem- 
mi rendkívülit nem jelentettek. 


Pierre csak déltájban érkezett meg, hétvégén lassan mennek az 
ügyek. De megszerezte a házkutatási parancsot. Huhu gépét le- 
foglalta és magával hozta. 

— Bekapcsoltad? — ez volt Nimby első szava. 

— Nem. Védelem lehet rajta, nem igaz? 

— De én egymagam kevés vagyok, hogy azt feltörjem. 

— Akkor beszélj Shrekékkel, szervezzetek egy időpontot. 

Nimby tehát fölhívta Shreket, de a szaki azt mondta, sajnálja, 
a héten nem megy. Vidékre utaztak egy munkára. amíg az tart, 
haza se szagolnak. 

— És mi nem mehetünk el hozzátok? — kérdezte Niala. 

— Dehogynem - felelte Shrek. — Csak ma már ne, ha nem baj. 
Elég komoly tesztelésben nyomatjuk. 

— Nem, a hétvégén nem mentünk volna — mondta Niala köny- 
nyedén -, elég komoly shindyvadászatban nyomatjuk. 

— Fúha, hányat vertetek laposra? 

— Eddig csak egyet. Francoise csinálta. 

— Mi, az a kis kockacukor? . .. 

A zseb fölkapta a fejét és döbbenten meredt a Skype-ra. 

— Micso... tudod, ki a kockacukor?! Állj ki velem puszta kéz- 
zel, majd meglátjuk, lesz-e még kedved kockacukornak nevez- 
ni! 

A nagydarab pasi nevetett, nem ijedt meg. Majd fog, gondol- 
ta Kissy sötéten. 

— Te bolond, hát azért mondtam, mert kicsi vagy és édes. Kü- 
lönben eszemben sincs kiállni puszta kézzel. Mindenki a saját 
fegyverével. Te fölemeled a kezed, én meg beraklak egy záró- 
jelbe és eléd írom, hogy while true. Na, léptem, csá! 

Kikapcsolt. Francoise gyanakodva nézett Nimbyre. 

— Akkor mi lesz velem, ha zárójelbe tesz és elém írja azt az 
izét? 

— Végtelen ciklusba kerülsz, és ott állsz fölemelt kézzel, amíg 
ő le nem állítja a programot. 


Pár óra múlva Shrek maga jelentkezett, és azt mondta, úgy 
szerdától kezdve bármikor mehetnek. Megadta a címet. Nancy. 
Szép kis kirándulás lesz. 


Délelőtt és délután is kimentek a tisztásra, nagy edzést tartottak 
és a rendőröket is tanítgatták Jerry-stílusban verekedni. Hoztak 
magukkal szivacsot bőségesen. 

Ezúttal Kissyt bízták meg az első bemutatóval, ő pedig Gé- 
rard-t választotta. 

— A Jerry-rendszer lényege, hogy egyenlő esélyekkel küzd- 
jünk meg, a lovagiasság szabályai szerint. Tisztességes, lovagi- 
as küzdelem. Ütésekkel kezdjük. Az egyikünk üt, a másiknak 
pedig ki kell védeni vagy állni az ütést. Három ütés után cseré- 
lünk, aki ütött, az fogadja az ütést. Hogy ki kezd, azt kisorsol- 
juk. Kő-papír-olló jó lesz? 

— Persze. 

— Helyes. Elke, számolj háromig. Háromra mutatunk figurát. 

Előrehajoltak, előrenyújtották a kezüket. 

— Egy — mondta Elke. 

Kissy gondosan eltervezte az első támadássorozatot. 

— Kettő! 

Kissy hirtelen előrelendült és hasba rúgta a rendőrt, de a 
rendőr már nem volt ott. Kissy egy ezredmásodperc alatt föl- 
mérte ellenfele helyzetét, fél lábon állva megpördült és eltalálta 
Gérard karját, de ettől ő maga kibillent az egyensúlyából. 
Ügyesen áthengeredett, de nem jutott alkalma felállni, mert 
lábbal hárítania kellett egy rúgást. Ettől Gérard billent ki az 
egyensúlyából, lezuhant Kissy mellé, de az utolsó pillanatban 
valahogy fordult egyet és Kissy torkára tette a kezét. 

— És most? — kérdezte vigyorogva. 

Kissy lepislogott a férfi karórájára. 

— Azt hiszed, egeret fogtál? 

— Nekem úgy tűnik. . . 

— Nem sokra mész vele. Ha most nem tudnék kiszabadulni, 
akkor patthelyzet lenne: én nem tudok mozdulni, te pedig nem 
mersz. Ha egy pillanatra is elengedsz, megeszlek. De hát ki tu- 
dok szabadulni, úgyhogy nincsen patthelyzet. 

— No lássuk, hogyan. 


— Megmutatom, csak fejre kell támadnom, úgyhogy előbb 
igazítsd meg a homlokvédődet. 

Gérard odanyúlt a szabad kezével, amitől meglazult a fogása 
Kissy nyakán. Kissy abban a pillanatban a férfi felső karjára 
ütött, kihúzta a nyakát, fölpattant és rálépett a rendőr mellére. 

— Könnyebb volt, mint átbújni némelyik sajtlyukon. Tudtam, 
hogy ha a kő-papír-ollós cselnek nem dőlsz be, akkor a követ- 
kezőnek igen. 

Gérard Kissy bal zoknijára pislogott, amin kék alapon sárga 
kisegerek kergetőztek. Az egész csapatnak volt már egeres 
zoknija, bár ma éppen csak Kissy viselte. 

— Azt hiszed, rendőrt fogtál? 

— Nekem úgy tűnik — felelte Kissy hetykén, de veszélyt szi- 
matolt. Kisegérösztöne figyelmeztette: Gérard most shindyt ját- 
szik, és a shindyk imádják az egeret pikáns mártásban. 

A rendőr elkapta Kissy lábát: a jobbat, amivel a földön állt. 

— Ha ezt a lábamat kirántod alólam — tájékoztatta Kissy —, ak- 
kor a másikra kell nehezednem és összetöröm a bordáidat. 

— Rendőr-bordaszelet, vau — hallatszott a háta mögül a halk 
cincogás. Francoise. 

— Ugyan mivel? — kérdezte Gérard. — Mennyit nyomsz, tíz 
dekát? 

Azzal hirtelen arrébb csúszott Kissy talpa alatt, Kissy felé, és 
egyúttal kirántotta a lábát. Kissy elvesztette az egyensúlyát, és 
csak zuhant a gondozatlan fűszőnyeg felé, mint egy darab kő... 
aztán ügyesen bukfencet vetett és talpra szökkent, háttal a rend- 
őrnek. Megpördült és rúgott, magasra, mert hátranézés nélkül 
is tudta, hogy ellenfele is fölkelt már. Kinyújtott karral hárította 
Kissy rúgását, aztán ő rúgott, de Kissy váratlan gyorsasággal 
visszatette a lábát a földre, fölemelte a másikat, az ellenkező 
irányba pördült meg, és villámsebesen, kivédhetetlen ívben 
hasba rúgta a férfit. Gérard úgy esett hanyatt, mint egy igazi 
shindy. 

Kissy pár lépéssel a ponyvánál termett, ahova mindenféle 
holmit raktak ki, a dobálásra hozott késeket is. Lehajolt, föl- 
egyenesedett, s egy pillanat múlva megállt ellenfele fölött. 

— Jól vagy? 

— P-persze... 

Hirtelen késpenge szegeződött a férfi mellének. 


— Kell egy nagy rendőrszeletelő kés — mondta Kissy a többi- 
eknek anélkül, hogy levette volna a szemét áldozatáról —, rend- 
ördaráló és Vanessa kis rendőrhámozója. Tegyetek föl egy 
kondér vizet és hozzátok ki azt a fűszerkeveréket, amire az van 
írva, hogy rendőrsültekhez. 

Gérard nevetett. 

— Hát nem azt beszéltük meg, hogy kést nem használunk a 
harcban? 

— A kő-papír-ollós trükknek nem dőltél be, akkor ezt miért 
hitted el? 

— Mert ez így egyenlőtlen. 

— Én ötéves vagyok, még bízom az idegenekben — felelte Kis- 
sy —, és fogalmam sincs, mit akarsz csinálni velem. Te egy fel- 
nőtt gyilkos vagy, ötször annyit nyomsz, mint én, és fegyvered 
is van. Ez talán egyenlő? 

Gérard felült, ügyet sem vetve a napsütésben csillogó pengé- 
re. 

— Szeretem ezt a jóindulatot, ami árad belőletek. Az esti ügy- 
felünknek hihetetlen szerencséje van, hogy még él. 

— Nem biztos — felelte Kissy baljóslatúan, bekattintotta a 
fegyvert és fölegyenesedett. 

— Gondolod, hogy levágták a kapitányságon? 

— Nem, biztosan él. Az nem biztos, hogy ez neki szerencse. 

— Egyébként páciens — jegyezte meg Nimby. 

— Ügyfélnek nevezted, de nekünk a shindyk pácienseink. A 
pedofília ugyanis betegség. Önmagában nem bűncselekmény, 
csak arra ösztönzi az embert, hogy bűnözzön. Ti a bűntettekkel 
foglalkoztok, mi viszont a betegséget kezeljük. 

— Hogyan? 

— Van az a gyógyszer alkoholistáknak, amitől undorodnak a 
piától... 

— Azt hiszem, értem... 


Abban állapodtak meg Artois-val, hogy a rendőrség nem küld 
meleg ételt, viszont az ő költségükön vették azt a rengeteg 
krumplit, amit a rendőrök hámoztak meg alig félóra alatt — vol- 
tak rá elegen. Az összes kaját a rendőrség fizeti. Bérbe vettek 
egy kis kerti traktort egy helybeli gazdától, arra az esetre, ha a 


tanya és a két megfigyelőpont között kellene közlekedni. Ha 
éppen akkor jönne shindy, nem gyanakszik, egy erdei úton egy 
traktor természetes látvány. Ezzel a traktorral jött el egy rendőr 
az egyes és kettes csapat ebédjéért. Kisebb a feltűnés, mint ha a 
városból hozatják. Az apremont-i csapat viszont ott eszik vala- 
mi étteremben, ők úgyis éppen elég feltűnők a helikopter miatt. 

A konyhának nevezett helyiség voltaképpen teljesen üres 
volt, amikor megérkeztek. Most a Pierre-ék által odaszállított 
tábori konyha üzemelt benne. Az egyik végében zsákokban 
konzervek és friss zöldféle, a másikban három kis hordozható 
tűzhely. A rendőrök odakint ültek egy asztal körül és hámozták 
a krumplit. Kissy a ház körül sétálva éppen ideért, amikor kivá- 
gódott a bűntanya ablaka és boldog egérrikkantás törte szét az 
erdő csendjét: 

— Jön! 

Kissy igyekezett visszanyerni lélekjelenlétét. 

— Ha még egyszer így megijesztesz, egérke... 

— Jön! 

— Hallottam. Ki jön? 

— Hát Masszív! Most írta nekik! Találgatnak, hogy mi műve- 
lik itt minálunk, hogy ekkora hallás van, és Masszív jelentette 
jösszeni magát idehozzánkgyorsan — hadarta Elke boldogan. 
Azzal fölugrott az ablakpárkányra és végigtáncolt rajta. 

A rendőrök kezében megállt a hámozókés. 

— Ez komoly? - kérdezték többen is. 

— Igen, de nem eldobjad késet, éheses kis tüskösegér vagyok 
és akarok megenni kilót krumpliat, kettőt. Masszív azt írta, órá- 
jakba telik idejönni magát. Eszjük meg vanessakaját és álljuk 
lesbe magunkat azután. Hátha jönne én Inspektionomban, és mi 
van, ha jóképü? 

Ezzel leugrott az ablakból, ügyesen áthengeredett a fején, föl- 
pattant, elrohant Kissy mellett és rávetette magát Jenniferre, 
akit Kissy eddig észre se vett. Tisztán hallatszott, ahogy morog 
birkózás közben, mint egy kiskutya. 

Kissy sóhajtott és összenézett a rendőrökkel. Azok még na- 
gyobbat sóhajtottak és folytatták a hámozást. 

Jennifer csakhamar két vállra fektette a zsebet, aki zavartala- 
nul csacsogott tovább. 


— Használ nagy bunkó álnevet és beszél úgy, mint betörő, de 
hátha csak álarc ez neki és igaziban egy jóképű srác? Mert van 
énnekem pasi odahazában, de hát nem vagyok Mausweib őne- 
ki, csinálhatok szext más pasiakkal. Milyen ötlet? Hiába hozza 
virágcsokor és udvaroz kedves szavakat, én akkor is kiskorú 
Taschenmaus és ez számítja erőszaknak. Egy óra ágyban, öt év 
sitiben. Ha csak kicsit jóképü. Ha nagyon jóképű, lehet, hogy 
csinálunk húsz-harminc év sitiben, meg féltucat kisegér—shindy 
keverék. 

Jennifer már rég nem tudta fogva tartani a kislányt, úgy ráz- 
kódott nevettében. A rendőrök is hahotáztak. 

Három perccel később Elke bevágódott a konyhába és kihir- 
dette: 

— Jön! 

— Hallottuk — felelte Vanessa. — Csigavér. 

— Nem csiga! Jön Masszív, igazi nagy marha shindy, nem ám 
kis kölyök, mint az erdői rabolók, hanem kemény férfi, aki bíri 
zsebegérke rúgásait! Akarok csinálni olyan vékony hangját ne- 
ki, mint sajátja énnekem! — rikkantotta boldogan, és Francoise-t 
kézen fogva tánclépéseket tett a konyhában. — Hány kell ahhoz 
lába közé rúgások, szerinted? 

— Öt-hat tucat. . . — kezdte a másik zseb, de ekkor Vanessa föl- 
ragadott egy kanalat és teljes tízcentis magasságában kihúzva 
magát az ajtóra mutatott. 

— Mars ki! 

A zsebek eliszkoltak az ajtóban álló Kissy mellett és kirobog- 
tak a házból. 

Kissy sóhajtott, de Pierre még nagyobbat sóhajtott a szem- 
közti szoba ajtajában. 

— Ha jön még pár shindy, végképp megvadulnak — mondta a 
hadnagy. 

— Hátha ennél vadabbak már nem lesznek — remélte Marais. 

— Sokkal vadabbak is lehetnek még — nyugtatta meg őket Kis- 
sy. — Pár perce Elke még nem nagy marha shindyről ábrándo- 
zott, hanem egy jóképű srácról, akivel ágyba bújik, hogy aztán 
lecsukhassák. — Látva a hadnagy arckifejezését, gyorsan hozzá- 
tette: — És féltucat kisegér-shindy keveréket tervezett. 


Azzal kisurrant a szabadba. Csodálatos. Máris sokkal jobb! 
Elnézte a jó negyven méterre, a tisztás szélén kergetőző zsebi- 
kéket, és nagyot lélegzett a friss erdei levegőből. 

Igaz, hogy a zsebegerek az idegeikre mennek, de mennyivel 
könnyebb elviselni, ha arra gondol, hogy a rendőrök még náluk 
is sokkal jobban szenvednek! 


De Masszív nem jött olyan gyorsan. Rég megebédeltek már, 
amikor megint írt a klubba, válaszolt pár levélre, és azt mondta, 
hamarosan tényleg indul, csak van még egy kis dolga. 

— Ez borzasztó! — fakadt ki Elke. — És ha elkésődesz maga- 
dat? Itt van két nagy ronda shindy, két védtelen kislányat disz- 
nólkod, és mi van, ha nem elég strapazierfáhig? Jövöl késősen, 
és csak találod két szomorú shindyet, sajnálva, kislányok nem- 
rég kimúlták magukat, pedig akartuk egészen holnap estig, 
hogy többi shindyek is rákattanhatni bilincseket. De hát voltak 
túl kicsiek, mi meg túl brutálikus, sadistisch. 

— Azok nem a shindyk, hanem te — sóhajtott Pierre. 

— Én ugyan nem. Kérdezzed Hanset. 

— Hát az ki? 

— Enyémnek pasija. Szokta hívni engemet kis virágnak. — El- 
ke vágyakozó sóhajt hallatott. Kissy inkább nem szólt, hogy 
Hans körülbelül a tizedik pasija Elkének. 

— Hány éves? 

— Mint jómagam. Járunk egy osztálybele. 

— Nyilván nem tudja, hogy a szabadidődben embereket rug- 
dosol — mondta a doktornő. 

Elke döbbenten nézett rá. 

— Te hiszesz, Agnés néni, hogy nem megmondok férfieknek, 
hogy mi vagyok? És ha féli kisegértől? És ha van neki egér- 
szőrtől az a hapci betegség? És ha... — A kislány körbepillan- 
tott és lehalkította a hangját. — Ha olyan állat, tudod... olajos 
hal, tejecske... mi lesz, ha csak ágyban derülje ki? 

A doktornőnek elkerekedett a szeme. Kissy remekül szórako- 
zott. 

— Hát ágyba is bújsz velük? 

— Nem, de jól hangzik! Mit képzeled, Agnés néni, gyerek va- 
gyok, nem is kell Tablette, apám azonnal csinálja Mausfleisch- 
suppe másiknap reggel. 


— Egérhúsleves — fordította le Jennifer a könnyeit törölgetve. 
Kissynek már fájt az oldala. 


Nem sokkal később Pierre felkérte Kissyt, magyarázza meg 
végre azt a pornóképet. Vagy húsz órája törik a fejüket, meg- 
nézték százszor, de nem tudnak rájönni, mi látható az ablakban. 

— Én elmondhatom — kezdte Kissy tűnődve. 

— Rajta! 

— De akkor nincsen jutalomsajt. 

A rendőrök egymásra néztek. Kissy leolvasta róluk saját di- 
agnózisát, és dacosan fölszegte a fejét. Ő márpedig a Jerry Ala- 
pítvány Nyomozó Kisegere, és neki a siker jutalomsajtot jelent. 

— Majd kibírjuk valahogy — mondta Pierre. 

Meg egypár csókot az egerétől. 

— Halljuk — biztatták többen is. 

És a boldog ragadozóvigyort Vanessa arcán. 

— Igen — szólalt meg végre —, csak... 

— Csak? 

— Ha elmondom, akkor ti mentek oda és aratjátok le a shindyt 
meg a dicsőséget. Nem a Jerry. 

A rendőrök megint egymásra néztek. 

— Szóra kell bírnunk — mondta Renard rendőr. — Hadnagy úr, 
kérek engedélyt hozni egy macskát a városból. 

Kissy fölpattant, átszelte a köztük levő távolságot és a férfi 
elé toppant. 

— Tudod, kit tudsz te megijeszteni a kis cicakaja-zabálóid- 
dal?! 

— Elég legyen — mondta Vanessa, nagyjából az egyetlen, akire 
Kissy hallgatott ebben a helyzetben, amikor kétségbe vonták a 
bátorságát. Hajlandó volt visszaülni a rendőr bántalmazása nél- 
kül. 

— Hát jó — mondta. — De meg kell ígérned, hogy nem hagytok 
ki a buliból. 

— Szívesen megtenném, de tudod, hogy nem én döntök. 

— Jó, akkor hívd föl Artois-t. 

Pierre a fejét csóválta, de fölhívta. 

— Nagyon egyszerű alkut kínálok, főfelügyelő úr — közölte 
Kissy. — Van négy kép a Crux gyűjteményében, amikről tu- 


dom, hol készültek. Oda kell menni és elkapni az ürgét. Cseré- 
ben azt kérem, hogy mi is ott lehessünk. 

— Ezt nem ígérhetem látatlanban. Hol készültek a képek? 

Kissy hallgatott. 

— Sajnálom, de meg kell mondanod. Állampolgári kötelessé- 
ged. 

Kissy fölnézett. A tekintete összetalálkozott Nialáéval. Barát- 
nője bólintott. 

— Igaza van. 

Kissynek lekonyult a füle. 


Tíz perc múlva már nem konyult a füle. Szorosan a fejére si- 
mult, mert a rablóálarc lenyomta. A bűntanyán állt a fal mellett 
és a laptopot figyelte. 

— Befordult, idejön! — harsant mellette Nimby a mikrofonba. 
— Lassít. .. talán hússzal megy, vagy még kevesebbel. 

— Gyanakszik — mondta Kissy. 

— Vagy csak nemrég ett és nem akar összeráz gyomorja föld- 
úton — cincogta Elke. Már be volt öltözve Mézescsupornak. Az 
összes helyiséget besötétítették, a bűntanyát is, de égett egy 
lámpa, hogy fényt vessen az előszobába. Francoise lett volna 
ügyeletben, de kijelentette, hogy ő már elejtette a shindyjét, 
most Elkén a sor. Azért ő is beöltözött, minden eshetőségre. 

— Még mindig látom — közölte Nimby a többi helyiségben le- 
vőkkel. — Nagyon lassan hajt, lehet, hogy meg is fog állni. 
Igen! Látom a féklámpákat, megállt az ösvényen. 

— Gyanakszik — döntötte el Pierre. — Bázis egyesnek és kettes- 
nek, bekötőutat mindkét pontban lezárni! De csendben -— tette 
hozzá. 

— Kiszállt — szólalt meg Kissy. 

— Látod? — lépett oda Pierre. — Én nem látom. 

— Ő maga nem látszik, de a kocsi billegett egy kicsit oldalra. 

— Értem. Hopp, megvan az adat a nyilvántartóból. A kocsi tu- 
lajdonosa. . . lyoni lakos. Marc Vaingueurnek hívják. 

— Néhai Markus Wennköhr? — ismételte Elke. Kissy vigyor- 
gott és figyelte, ahogy Nimby átkapcsol a tisztáson levő kame- 
rákra. 

— Gyalog jön — közvetítette a többieknek. — Magas, testes fic- 
kó, tényleg masszív. Farmer, szürke póló... — Ekkor a pasas 


előhúzott valamit a zsebéből, Nimby pedig elharapta a monda- 
tot. — Fegyver van nála! 

— Változik a terv — jelentette be Pierre. — Elke itt marad, min- 
den egér a szobákban marad. Bázis egyesnek, egy kocsi indul- 
jon hozzánk, a gyanúsított kocsijánál kiszállnak és tűzharcra 
készülve előrenyomulnak. Végeztem. Hatan kimásznak hátul 
és kétfelől megkerülik a házat, csendben, de gyorsan! Ne mu- 
tatkozzanak, amíg az egyes csapat ide nem ér. Végeztem. Hat 
ember az előszobába! 

— De hát nekem kell menni — húzta meg Elke a hadnagy ruha- 
ujját. 

— Nem kell. Már nem kell csapdába csalni, a fegyverrel elve- 
szett az esélye, hogy véletlenül idekeveredett járókelőnek 
mondja magát. 

— Azért kell megverjek őtet, mert nem véletlen idejárkáló. Ha 
csak elkapsz, nem kap rettegési görcsök cellában évekig, és 
amikor kieresztül, kezdi gyerekmolestier. . . 

— Elhiszem — vágott közbe Pierre —, de ez most rendőri akció, 
nem kívánságműsor. Itt maradsz a szobában. 

— Te nem tudsz őtet olyan jól megverni — jelentette ki a zseb. 
— Kisegér-Technik sokkal hatékonyebb. 

— Rendőr-Technik is hatékony, figyeld csak meg — mosoly- 
gott Pierre, és kilépett az ajtón. 

És bekövetkezett, amit minden Jerry szeretett volna elkerülni: 
a rendőrök úgy fogták el a shindyt alig néhány méterre tőlük, 
hogy ők hozzá sem érhettek. Egy perc alatt. Megszólalt egy 
megafon, hogy rendőrség, körül van véve, dobja el a fegyvert 
és álljon a falhoz. Elke rimánkodott az őket őrző rendőröknek, 
legalább tegyék bele a szövegbe, hogy itt a Jerry, asszimiláljuk 
magát, minden ellenállás hasztalan — de azok csak nevettek és 
nem mondták be. Masszív pedig ezalatt eldobta a fegyvert, a 
falhoz állt, megmotozták, megbilincselték... kész. Az elfogás 
lezajlott, egértelenül. 


Tizenegy egér és vagy harminc rendőr állt komor körben az ud- 
varon, a megbilincselt Masszív körül, aki lehorgasztott fejjel 
ült egy széken és nem nézett senkire. Nem vérzett az orra. Nem 
horpadt be a homloka. Nem fájlalta semmijét. Kissy felháborí- 


tónak találta ezt a hanyagságot. Nem ezekét a rendőrökét, ha- 
nem akik kihagyták a szolgálati szabályzatból a shindyverést. 

Pierre bemutatkozott — rajta most sem volt álarc —, elmondta 
a szükséges tudnivalókat, és felszólította a shindyt, hogy mond- 
ja meg a cruxos jelszavát. 

— Komoly enyhítő körülményként fog szolgálni, Vaingueur 
úr, ha mostantól együttműködik velünk. A csapdáink csak ak- 
kor hatékonyak, ha a társai azt hiszik, hogy ön ma megkapta, 
amiért jött, és egy , kellemes hétvége" után elégedetten tér ha- 
za. Ön pedig azt akarja, hogy a többiek is csapdába essenek, 
nemde? 

Masszív megrázta lehorgasztott fejét. 

— Pedig jobb tennéd — szólalt meg Elke a háta mögött. 

A shindy fölkapta a fejét a gyerekhangra. 

A zseb ruganyos léptekkel odasétált mögé. 

— Nem vártad gyerekt már ide, igaz? Pedig látodsz, milyen jól 
felkészültük fogadásodat. Ha nem veszesz pisztoly elő, én nyi- 
tottam ajtót volna. Csaligyerek. Fogdoshatol is meg minden, 
hogy legyen ellened jó kövér bizonyíték. Persze kicsit megütöt- 
tem akkor arcocskádat volna, hogy legyed mérges és agresszí- 
vebb támadszjad. Esetleg. 

Megkerülte a széket és a shindy elé lépett. 

— Jól nézelsz meg, Masszív? Sok-sok hosszú időkig nem lát- 
hatod több gyerekt megint. Talán akkor már nem is érdekelő- 
död gyerekeket többé. Rabtárs férfiek nem szeretik pedofileket. 
Haragusznak rájuk nagyon-nagyon. Az fáj, tudod? Nekem apu- 
kám főrendőr Österreich benne, ezért vagyok itt most. Mesélte 
egyik elkapott pedofilet börtönbent, szörnyű nagyon bántottak 
többiek rabok. Részletek nem elmondta, iszonyú borzalmos. 
Sokáig szenvedte fickó börtönkórházban. De nem halt meg! — 
csattant vidáman a kislány hangja. — Maradta életben és börtön- 
ben, csak nagyon beteg, és többiek rabok még mindig bántanak 
őtet, mert ők nem pedofilek, csupa rendes ember, gyilkosos 
meg bankrablátor und so weiter. Na, ez veled nem lesz. 

Az utolsó mondatra mindenki fölkapta a fejét, a shindy is. 

— Téged nem bántani fognak társak börtönbele. Verlek itt 
rögtön döglött pedofilnek, ha nem megmondod jelszót! 

Kissy tudta, hogy ősz, öreg egérnéni lesz, mire még egyszer 
láthat megbilincselt kezű shindyt nevetni. 


— Mondja, főtörzs, ez valami vicc? 

— Félig-meddig — felelte Pierre. — Egyébként hadnagy va- 
gyok. A kislány valóban csalinak van itt, de persze nem enge- 
délyezhetem, hogy bántsa magát. 

— Engedély nem is kell — felelte a zseb, azzal odalépett a shin- 
dy elé, és az orra alá dugta az öklét. — Látod ezt, hülye bácsi? 
Ezzel verek ki belőled jelszót. Hadnagyra ne foglalkozz, ő 
majd utána veszeked velem, de az rajtad segít semmit. 

A shindy most már röhögött. A csapat is, de ők a shindyn. 

— Mondjad, bácsi, ismersz kereszténységes tanításot? 

— Kicsit. Miért? 

— Ha megütlek arcodat, meresz idetartani másik? 

És arcon ütötte. Akkora erővel, amit egy óvodástól lehet vár- 
ni. Kissy már tíz centivel a talaj fölött lebegett. 

A shindy röhögött és odatartotta a másik arcát is. 


Kissy biztosan tudta, hogy Masszív soha többé nem mer röhög- 
ni életében. A második pofon akkora volt, mint Steven Seagalé. 
Az erdő fái visszhangozták a csattanást, a szikrák majdnem fel- 
gyújtották a füvet, a százkilós férfi pedig székestül feldőlt. 

— A jelszót! — csattant föl Elke a hirtelen támadt csendben. 
Masszív hördülésszerű hangot hallatott és találomra rúgott 
egyet Elke felé. Nem érte el, de a zseb odalépett és hasba rúgta. 
A shindy felordított. 

— Még vereksz is?! A jelszót! — parancsolta Elke, de többet 
nem rúghatott, mert Pierre hátulról elkapta a derekát, fölemelte 
és elcipelte onnan. 

Vanessa egy szempillantás alatt termett a shindy mögött, le- 
guggolt a fejéhez és belemarkolt a hajába. 

— Tőlem is megkaphatod a magadét — sziszegte a fülébe köz- 
vetlen közelből. — A hadnagyra ne számíts, túl sokan vagyunk, 
nem tud megvédeni. Egy percet kapsz, hogy megmondd a jel- 
szót, aztán már hetekig nem leszel képes megszólalni. Pedig 
sok mondanivalód lenne, mert ha segíted a nyomozást, az sú- 
lyos éveket faraghat le a büntetésből. Szóval harminc... hu- 
szonkilenc. .. 

Kissy elvigyorodott. Vanessa-matematika, egy perc harminc 
másodpercből áll, amik nagyjából másfélszer gyorsabban tel- 
nek, mint a rendes másodpercek. Valamikor olvasott egy törté- 


netet egy bokszmeccsről, ahol a bíró korrupt volt, mindig gyor- 
san számolt, amikor a főszereplő került földre, és lassan, ami- 
kor az ellenfele. Vanessa még korruptabb, ő eleve ötven száza- 
lékkal megrövidítette a Masszívnak adott időt. Viszont sokkal 
helyesebb. 


Elkét a vállukon vitték a konyhába, diadalmenetben. Vanessa 
kis beszédben méltatta a pofont, sőt Pofont, nagy kezdőbetűvel, 
mert ennél nagyobbat már ő se tud adni. Masszívot már a ko- 
csihoz kísérték, amikor fölfedezte, hogy meglazult egy vagy 
két foga. 

— Tudsz te adsz nagyobbat igenis — jegyezte meg a zseb józa- 
nul. 

— De jól hangzik! — A mikró kinyitotta a hűtőládát, kiemelt 
egy darab trappistát, levágott egy kis kockát és átnyújtotta El- 
kének, aki büszkén mutatta körbe. Az egerek megtapsolták, a 
rendőrök nevettek. A zseb ünnepélyes arccal bekapta a sajtot, 
megrágcsálta, lenyelte és azt mondta: 

— Cin-cin. Mert kisegérnek nem meglazul fogája verekeszés- 
ben, mert kisegér soha kapja pofont. Csak adja. Nagy marha 
shindy, nagy marha pofon. 

— Inkább, mint a féltucat kisegér—shindy keverék — jegyezte 
meg Gérard. 

— Gondoltam arról is — pillantott rá a zseb —, de volt nem egé- 
szen sympatisch. Zsebike nem olyan könnyen szerelmes, kell 
megnyerje szívet énneki, és pisztoly nem jól alkalmos. Ha hoz- 
Za szép virágcsokor vagy legalább egy piros rózsa, az más. Ak- 
kor az csak baj, hogy nem elég szép. Pasira hogyan mondják, 
szép? — nézett Jenniferre. 

— Jóképű — felelte ez. 

— Kösz, szóval nem elég jóképűje van neki arcán. Így Ro- 
mantik nem lett, csak pofon. 

No persze, gondolta Kissy a kis szónoklat alatt. Zsebike nem 
olyan könnyen szerelmes? Az elmúlt két évben nyolc-tíz fiút 
dobott, de lehet, hogy még többet, és napokon belül szerzett 
másikat. A srácok bolondulnak érte, nyilván egzotikusnak ta- 
lálják a nagy, kerek füleket, de Elke egyébként is nagyon szép 
kislány. A sok edzéstől ő is karcsú és kisportolt, a Jerry-kikép- 
zés magabiztossá és életrevalóvá tette, és alighanem a nyelve is 


vonzó lehet a legtöbb fiúnak. Mert az otthon is úgy pörög, mint 
itt, Anne mesélte, hogy időnként az egész osztály hahotázik El- 
ke egy-egy beszólásán. A tanárok is. 

A srácok szeretik az olyan lányokat, akikkel beszélgetni is le- 
het. Azaz persze Elkéék korában csak azt lehet, meg együtt 
mászkálnak, viszik a lány táskáját, ilyesmik. A... 

A telefon szakította félbe gondolatait. 

— Én — kapta föl. 

— Dorville. Artois most hívott, összehasonlították a fényképe- 
det a szálloda homlokzatával. 

Kissy bólintott. Természetesen egyezett, ezt nem is kell külön 
mondani. Évekig élt Nevillyben, egymilliószor látta azt a hom- 
lokzatot. Az ablak alatt a ferde vonal a nagybetűs HOTEL PA- 
RIS NEUILLY felirat ipszilonjából van. 

— Úgy találták, valószínűleg megegyezik — folytatta Pierre. 

— Persze hogy megegyezik — húzta föl az orrát Kissy. — Ha 
egy Jerry azt mondja, hogy ugorj le az Eiffel-toronyból, mert 
mire leérsz, lesz ott egy ponyva, akkor eszedbe se jusson ugrás 
előtt lenézni. Megtalálták már a lakást? 

— Dehogyis. Artois keres valami szakembert, aki nekiáll látó - 
szögeket méricskélni. Szerinte ugyan időpocsékolás. 

— Vegye ki a szabadságát, hogy megverhessem. 

— Kissy, azok a képek tíz éve is készülhettek. 

— Csak nemrég készültek. 

— Igen? No cincogd el, amit még nem tudunk. 

— Semmit se tudok, amit el ne cincogtam volna már, épp csak 
az az érzésem, hogy a képek nemrég készültek. Ezek a megér- 
zések nekünk be szoktak jönni. Ja igen, tudod mit? Emlékez- 
tesd Artois-t a víztoronyügyre. Ott is együtt dolgoztunk. Va- 
nessa megmondta, hogy Fiona fotója a kulcs, és tényleg az volt 
a kulcs. 

— Ebből egy szót sem értek, de megmondom. 

— Mert lemaradt a Jean. 

— Tessék? Ki maradt le? 

— A Jean! Akkoriban Jean-Pierre volt az összekötőnk, de te 
már csak Pierre vagy, Jean nélkül. 

A hadnagy mormogott valamit az ő pihent agyáról, és letette. 
Kissy rávigyorgott a telefonra. 


— De még meg kell ölsz engemünket. 

— Delormes, maga hat emberrel hátramarad — rendelkezett Pier- 
re. — Nagyon gondosan tüntessenek el minden nyomot, amiből 
arra lehet következtetni, hogy többen voltunk. A keréknyomo- 
kat is. Aztán hazamehetnek. De holnap reggel jöjjenek vissza 
és nézzenek körül nappali fénynél. Nekem jelentsenek. 

— Értettem. 

— Köszönöm. A búcsúzkodással még ráérünk, lássanak mun- 
kához az üres helyiségekben, végeztem. 

Elke kieresztette a hangját. 

— De még él az áldozatok! Mikor elvágsz torkomat végre?! 

A hadnagy végre lenézett rá. 

— Szívem szerint az erdőben kószáló macskákra bíznám a 
dolgot. 

A kislány lebiggyesztette az ajkát. 

— Nézesz túl sok indiáner filmet, szerintem. Kikötözni kisege- 
ret fához, otthagysz, és fönt égen szárnyalnak dögevő cicák, 
mi? Akasztották nyakájánál fára Mel Gibsont, lója hátán ülve, 
és lónak lábja elé dobtak zsákt sok Klapperschlange benne. — 
Jenniferre nézett. 

— Csörgőkígyó — sóhajtott a mint. 

— Tessék, az volt benne, és mégis kiúszta szerencséjesen. Mel 
Gibson, nem Klapperschlange. 

— Megúszta — javította ki Kissy. 

— Vagy azt. Nem, nem, rendőrséges bácsiak, kell nektek kivé- 
gezni piszkos munkákat. Elvágsz torkomunkat vagy megfojt 
inkább? 

— Elvégezni — sóhajtott Kissy. 

— Bármelyiket szívesen megtenném — nevetett a hadnagy. — 
De igazad van. Gérard, értesítse a többieket: megöljük a zseb- 
egereket. 

Rég zsebegérnek hívták őket már a rendőrök is. 

— De jó — mondta valaki a szomszéd szobában. — Nagyon 
kedvesek, de... 

A folytatást Kissy nem hallotta. Tudta anélkül is. Végre lesz 
egy kis csend. 

Elke kirohant, Francoise után kurjongatva, aztán együtt bero- 
hantak és bevágtattak a bűntanyára. Mire Kissy belépett, már a 
padlón gyomrozták egymást. A hadnagy, Nimby és Pi két mé- 


terrel arrébb, a kicsik szenvedélyes morgásától kísérve, újra át- 
nézte a shindyknek küldendő levelet. Aztán beléptek Noir leve- 
lezőprogramjába, gondosan titkosították a szöveget, még egy- 
szer alaposan ellenőrizték, és elküldték. A levél azonnal vissza- 
érkezett mint a csoport levelezésének része. Kinyitották, ellen- 
őrizték. Minden rendben volt. 

A levelet az egerek és a rendőrök együtt fogalmazták, egyheti 
munkájuk volt benne. Utaltak rá, hogy milyen fantasztikus hét- 
végét töltöttek el a két kislánnyal, de persze tanú nem marad- 
hat. Nem írták meg, hogyan végeztek velük. Voltaképpen azt 
sem írták meg egyértelműen, hogy megölték őket. Csak annyit, 
hogy nem hagyhatnak tanút. És hogy a jövőben okvetlenül 
szerveznek hasonló hétvégi bulikat, ha sikerül alkalmas gyere- 
keket keríteni. Esetleg a többiek is eljönnek majd? 

Vasárnap este kilenckor véget ért a Jack-in-the-box akció. 


Kimentek a bűntanyáról, otthagyva a két kislányt. A hátukon 
feküdtek, szétvetett karral és lábbal, csukott szemmel. Kissy át- 
lépett két társa tetemén és kisétált az előszobába. 

— Majd később elássuk őket a garázs mögött — mondta Niala, 
és lekattintotta a bűntanyán a villanyt. 

— Inkább az erdőben — javasolta Angéligue. 

— Odáig vonszoljuk őket? — nyafogta Vanessa. — Szerintem 
egyszerűen hagyjuk itt őket a szobában. 

— Végül is miért ne — egyezett bele nővére. 

— Egy idő után kicsit büdösek lesznek — jegyezte meg Nimby. 

A beállott kis csendben tisztán hallatszott odabentről Elke 
földi maradványainak döbbent hangja: 

— Büdösek?! 


Kissy hátrapillantott a csúf erdei házra, ami egykettőre eltűnt a 
fák mögött. Visszafordult és megkönnyebbülten sóhajtott. Ter- 
mékeny akció volt, két shindy három nap alatt — de nagyon fá- 
rasztó. A zsebek imádnivalók, de amióta tart ez a buli, úgy föl- 
doppingolódtak, mint... nem is talált hasonlatot. Nem telhetett 
el úgy egy perc, hogy ne találtak volna ki valami játékot ma- 
guknak, és ömlött belőlük a horrorisztikus szöveg. 

Elkéék reggel hazarepülnek, Francoise is hazamegy az anyjá- 
hoz. A Cirrus már szétküldte az értesítést az összes kisfülűnek, 


hogy mindenki sértetlen, tűzharcra, késpárbajra sajnos nem ke- 
rült sor. Vanessa írta bele azt a szót, hogy sajnos. 

De ő is egyetértett vele. Amikor megnézte a videót Huhuról, 
kedve lett volna megmártani benne a kését. Hála az égnek, 
hogy sündisznót csináltak a kislányokból, azzal a durva moz- 
dulattal alighanem kárt tett volna benne máskülönben. Nagyon 
olcsón úszta meg egy betört orral. Talán be se tört az orra. De 
ha Francoise nincs beöltözve sündisznónak, akkor Huhunak 
nemcsak az orrát verik szét, és nem érdekli őket, hogy mit szól- 
nak a rendőrök. 

Nagyon kell vigyázni ezekkel. Ha Masszív később, bent a 
házban veszi elő a fegyverét, túszul ejthette volna Elkét. Persze 
ilyen nagydarab pasinak egy ekkorka túsz nem valami prakti- 
kus, a kislány feje fölött szitává lövik a pasas mellét és karját. 
De közben Elke is veszélybe kerül, az pedig megengedhetetlen. 
Akkor inkább maradjon el az összecsapás. 

A mikrobusz kikanyarodott a bekötőútra, most már csak bal- 
ról voltak fák. Azért Vanessának a két és fél nap alatt jutott al- 
kalma fára mászni, gondolta elégedetten. Nimby és a zsebek is 
fölmásztak vele, illetve a zsebek megálltak egy ággal lejjebb, 
hogy a mikrók zavartalanul csókolózhassanak. Kedves, tapinta- 
tos gyerekek, amikor éppen nincsenek vérontásos hangulatban. 

De hát sajnos abban lesznek még sokszor, mert hét shindyjük 
még szabadon van. Velociraptor, Tejbepapi, a Gróf, Lincoln, 
Lifepod, Aranyos és GXR. Fejből tudja a névsort, és álmából 
riasztva is fújja valamennyiük összes ismert adatát, stílusbeli 
jellegzetességeit, mindent. 

Megérkeztek az egyes ponthoz, néhány rendőr odakint volt, 
csomagokat cipeltek a kocsikhoz. Integettek nekik, ők visszain- 
tegettek, aztán továbbhajtottak Senlis utcáin. Egy óra múlva 
otthon vannak, végre megfürödhet rendesen, ehet egy igazi Va- 
nessa-féle vacsorát, és még reggelig gyönyörködhet a minden- 
felől meredező egérfülekben. Holnap este pedig már kettesben 
lesznek Martinnel. 

Ennek az akciónak tehát most 


VÉGE. 


Holnaptól üldözőbe veszik a többieket! 


16. 


VADÁSZAT 


Buongiorno Italia gli spaghetti al dente 

e un partigiano come presidente, 

con I autoradio sempre nella mano destra 
e un canarino sopra la finestra... 


Kissy lelkesen dalolt Cutugnóval, és látta maga előtt, amint 
egy igazi olasz sportkocsiban repeszt a sztrádán, valahol a ten- 
gerparton, és lobog a szélben a haja. Ő is ott ült mellette, és ne- 
ki is lobogott a haja. Meg a füle. 


Buongiorno Italia con i tuoi artisti, 
con troppa America sui manifesti, 
con le canzoni con amore 

con il cuore 

con piu sempre meno suore 


— énekelte boldogan, de azért közben a keze is járt. A többieké 
is, és a többség énekelt is. Legalább harmadszor megy ez a 
szám ma délelőtt, rég megtanulták a szövegét. Hisz minden 
szavát értik. Ezer éve tudnak olaszul, Beaulieu-ben rájuk ragadt 
pillanatok alatt. 


Buongiorno Italia, buongiorno Maria, 
gli occhi pieni di malinconia, 
buongiorno Dio, 

lo sai che ci sono anch io. 


Piros kocsi, természetesen. Lamborghini. Amikor ez a szám 
ment, vagy harminc évvel ezelőtt, az volt a menő márka, a nyi- 
tott, piros Lamborghini, lapos és áramvonalas, mint egy repülő- 
gép. Látta, ült benne, bár csak egyhelyben, Franco garázsában 
áll és húsz éve nem mozdult onnan. Csak Francónak feke- 
te van, az nem az igazi. Meg Franco sem az igazi, egyáltalán 
nem hasonlít Cutugnóra, sőt olasznak se néz ki. Inkább svéd- 
nek a rövid szőke hajával. Marie néninek valami rokona, ő sose 
fogja megtanulni Nialáék családfáját. Blanche a kivétel rajta, 
egyetlen férjjel és mindössze két gyerekkel. Valamelyik néni- 
nek hat férje volt és hét gyereke, de nem ő a rekorder, mert 
Francónak csak négy felesége, de tizenegy gyereke. Abból né- 
melyiknek szintén van már gyereke, és az mind rokonnak szá- 
mít. Franco egyik fia Új-Zélandon él. Vajon a régi miért nem 
volt jó neki?.. . 


Lasciatemi cantare 

con la chitarra in mano, 
lasciatemi cantare 

una canzone piano, piano. 
Lasciatemi cantare 
perche ne sono fiero, 
sono un italiano, 

un italiano vero. 


Kissy boldogan énekelt és dolgozott, s látta magát a piros 
Lamborghiniben. De már nem Toto ült mellette, hanem Martin, 
biztos kézzel fogta a kormányt, és neki is lobogott a haja meg a 
füle. 


Igaziból persze nem loboghatott. Szakácssapka volt a fején, 
szorosan lekötve, csak most nem az ételt védte a hajszálaktól, 
hanem a haját a festéktől. Akkor se loboghatott volna, ha nincs 


rajta sapka, mert megfontolt, óvatos, lassú mozdulatokkal kel- 
lett dolgozni. 

Bemártotta a hengert, lehúzta a fölösleges festéket, fölemelte, 
és Nialával nagyon gondosan beigazították, hogy illeszkedjen. 
A henger végébe apa hosszú szöget vert, úgy, hogy az ne érjen 
a mintához. Amikor elindul a hengerrel, a szögnek pontosan 
legalul kell állnia. Niala fordította be egész pontosra, ott állt a 
létra tetején és megigazította, csak a szöget fogva. Aztán Kissy 
szép lassan végighúzta a hengert a falon. 

Háromszínű minta kerül a szobájukba. Az alap halványsárga, 
ezt apa és Martin kente föl a héten; apa elkészült egy projekttel, 
megint pihenőideje van, jobban ráér. Most jön a zöld minta, 
kacskaringós növényi szárak, levelek, egészen diszkrét hal- 
ványzöld, alig élénkebb a háttérnél. Jövő hét végén pedig a hal- 
ványpiros virágok. Első pillantásra szinte egyszínűnek látszik 
majd a fal, valami helyes krémszínűnek, s csak figyelmesen 
megnézve venni észre a mintát. 

A hengerelés lassan halad, mert mindkét mintához csak egy 
hengerük van. A mikrók találták őket a panzió padlásán, ősidők 
óta nem voltak használva. Hát most vannak. A többi mintához 
is csak egy hengerük van. A nappali egy egyszerű mintát kap, 
enyhén fodrozódó függőleges csíkok, halványsárga alapon sö- 
tétebb sárgával. A szemközti hálószoba azt a mintát kapja, ami 
náluk pirossal lesz, csak a virágokat, halványzöld alapon söté- 
tebb zölddel. Az utcai szoba egy másik csíkos mintát kap, vilá- 
goskék alapon sötétebb kékkel. Az emeleten az utcai szoba egy 
másmilyen árnyalatú sárga lesz egy másik virágmintás henger- 
rel. Ugyanezt a hengert használják Vanessa szobájában is, egy 
megint másik árnyalatú sárga falon zölddel, és egy apró pöttyös 
henger kerül még rá pirossal. A végeredmény hasonló lesz az ő 
szobájukhoz, csak más a minta. 

Apránként alakult ki, hogy ők voltaképpen mintás falakat 
szeretnének, minden szobába másmilyen színben. Úgyhogy 
brigádokat alakítottak. Az egyik fölverte a sátrakat a kertben, 
félkörben a konyhaajtó körül — hogy közel legyenek az enniva- 
lóhoz, ahogy Nimby mondta, nyomatékosan. A másik brigád 
előkészítette a terepet, összeszedték az elöl levő tárgyakat, kö- 
zépre tolták vagy kivitték a bútorokat, és mindent leborítottak 
műanyag fóliával. A harmadik brigád festéket kevert, színeket 


próbálgatott, a negyedik pedig villámgyorsan végigment a fala- 
kon a minta nélküli hengerekkel. Nialáék hoztak belőlük egy 
tucatot, egy szobafestéssel is foglalkozó rokon adta kölcsön, 
neki most nem kellenek. 

A négy brigádnak összesen lehetett vagy harminc-harmincöt 
tagja, mert mindenhol ott nyüzsögtek mindannyian. 

A mintafestés már nem ment ilyen olajozottan, hiszen csak 
egy-egy hengerük volt mindegyikből. Néhány soronként váltot- 
ták egymást, mert bizony fárasztó volt lassan és egyenletesen 
húzni a hosszú nyélen a festékes hengert. 

A nappali sarkában és a padláson rakták le a hatalmas festé- 
kes vödröket, gondosan lezárva, rajtuk a szobát és a színt fel- 
tüntető cédulával. Megesett, hogy elrontották a mintát, akkor 
elő kellett venni a sima hengert, háttérszínnel újrafesteni azt a 
részt, megvárni, hogy megszáradjon, aztán jöhetett megint a 
minta. Elvégre nem volt még gyakorlatuk ebben. De nagyon 
belejöttek, Nimby szerint jövőre már freskót is vállalhatnak. 

Most csak ennyit festenek. Három földszinti és két emeleti 
szobát, meg a nappalit. Anya nem érzett magában elég elszánt- 
ságot a sátorban alváshoz, ezért az ő szobájuk csak akkor jön 
majd, amikor lesz hova kiköltöztetni őket. Akkor jön a konyha 
is, meg a mellékhelyiségek, és az egész alsó szint. De előbb át- 
építik a padlást. 

Az eleje hálószoba lesz, a hátuljából leválasztott kis fürdő- 
szobával. Az utcai homlokzaton nyíló kis beugróba is tesznek 
egy ágyat, bár arra nincs hely, hogy rendesen szeparálják a há- 
lótól. Mindegy, tartaléknak jó lesz. 

És készül a terv az új házra. Még nem tervrajz, csak terv, épí- 
tészt még nem vontak bele, csak magukban tervezgetnek. Igazi 
külön egérlyuk, saját háló- és fürdőszobákkal, sajttal megrakott 
hűtőszekrénnyel. Fűtés, világítás, minden lesz, ami kell. Apa 
szerint a nyáron elkészülhet, de a nyaralásuk látja kárát. Egye- 
lőre nem döntötték el, hogy feláldozzák-e a nyarukat az ügy- 
nek. 

Különben is, ki tudja, mi lesz még addig... Lehet, hogy egy- 
általán nem utazhatnak el, de építkezni se lesz idejük. Hét shin- 
dyjük mászkál szabadon, köztük egy potenciális gyilkos, vagy 
talán máris az. Sőt a Jerry szerint nyolc. Ha ők nyaralni men- 
nek, és közben a rendőrség elkapja a pácienseiket, azt még 


csak-csak megbocsátják maguknak — de ha a rendőrség sem 
kapja el őket, azt már nem. Ha közben csak egyetlen gyerekben 
is kárt tesznek. 

Jack a kellemes hétvége utáni hétfőn írt a Cruxnak, rövid él- 
ménybeszámolót tartott, csak pár mondatban, mert kevés volt 
az ideje. Fényképet nem küldött, még ő maga se látta őket. Hu- 
hu és Masszív nem jelentkezett, egészen péntekig. 

Mert csütörtökön ültek autóba és vitték el a gépeket. 


Mehettek volna előbb is, kisurrantak volna az iskolából is, ha 
kell. Artois persze inkább elküldte volna a gépeket rendőrko- 
csin. De Shrekék váratlan nehézségekkel találkoztak nancyi 
munkájukban, és kérték, hogy egyelőre ne menjenek. Aztán si- 
került kibogozniuk a problémákat, és csütörtök délután négy- 
kor telefonáltak: mehetnek. Most már bármikor. 

A főhadiszállás azonnal megtelt ide-oda surranó, egyenruhás 
kisegerekkel, akiknek előírásosan lyuk volt kétoldalt a sapká- 
juk tetején, hogy kidughassák a füleiket. Percek alatt eldöntöt- 
ték, mi a legjobb időpont odamenni. Azonnal. Nem várnak se- 
meddig, mert még rengeteg probléma merülhet föl, és a többiek 
gyanút fognak, ha sokáig nincs hír. 

A délvidéki egereket most nélkülözni fogják, persze Elkét is, 
és úgy tűnt, Francoise-t is, mert ki volt kapcsolva. Nimby taxi- 
val elindult Vaucressonba, Jennifer pedig fölhívta Tomot, aki 
ez idő szerint egy barátja kocsijával taxizott. Vállalta, hogyne 
vállalta volna. 

Martin ollót mutatott, Kissy követ, úgyhogy máris szaladt a 
mikrobusz garázsához. Beszállt. 

— Becsukom az ajtót... becsatolom magam... nagy összegű 
életbiztosítást kötök. .. eltakarítom az egereket az útból. . . 

Fölnézett. Az egyetlen jelenlevő egér akkor nyitotta a kertka- 
put és intett, hogy jöhet. 

— Váltó üresben, gyújtás... 

Elfordította a kulcsot. A motor nem szólalt meg. 

Kissy összeráncolta homlokát, visszafordította a kulcsot, és 
megint ráadta a gyújtást. A motor hallgatott. 

Martin intett a kapuból, hogy jöhet. Kissy visszaintegetett 
morzéban. Táti tititátá titátá táti titá titititi. OD NO UR. Autó 
nem indul. 


Martin odajött és kinyitotta az ajtót. 

— Mi az? 

— Honnét tudjam? Nem szól. Biztos kifogyott a benzin. 

— Az indításhoz nem éppen benzin kell... Áram van a kocsi- 
ban? 

Kissy felkattintotta a fényszórókat. Martin lepillantott oldal- 
ra, és megcsóválta a fejét. Kissy azonnal előkapta a telefonját. 
Sok-sok éve hozzászokott már, hogy ha bármi gondja van, a 
derekához kapjon, a mozdulat közben döntve el, hogy a tele- 
fonra van szüksége, a Nimbuszra vagy a késre. 

— Cin-cin — jött a válasz. 

— Egérke, nem indul a kocsi! 

— Adjatok neki sajtot — vágta rá Chantal. 

— Inkább egy aksira lesz annak szüksége — hallatszott be a ta- 
xis hangja. — Hamarosan ott leszünk és megnézem. 

A két kisegér tehát helyet foglalt a kerti úton, aggodalmasan 
nézve a mozdulatlan mikrobuszt. Suzy is ott ült mellettük. 

— Én mindent úgy csináltam, ahogy Niala tanította. 

— Nyilván. De ha lemerült az aksi, akkor csinálhatod akár- 
hogy. 

— De mitől merült volna le? 

— Talán bekapcsolva felejtettünk valamit. 

— Ugyan. Sose felejtünk bekapcsolva semmit. Szerintem csak 
elfáradt. 

— Mitől? Csak áll a garázsban, nem is tudom, mióta. 

— Hát ez az. — Kissy nyújtózott egyet. — A semmittevés az 
egyik legfárasztóbb dolog, amit ismerek. 

Ültek tovább és nézték a mikrobuszt. Suzy leheveredett a lá- 
bukhoz. 

Martin törte meg a csendet egy idő után. 

— Hozni kellene egy kanna benzint és letenni ide. 

— Hátha kicsalogathatnánk vele? 

— Aha! 

Suzy ekkor fölpattant és kirohant az utcára. Megjöttek. 


Tom egykettőre megoldotta benzineskanna nélkül is. Beállt elé 
a taxival, fölnyitotta mindkét autó motorházát, és két kábellel 
összekötötte az akkumulátorok sarkait. Pár percig így hagyta 
őket, járatva a taxi motorját. Közben elintézett egy telefont. 


— Jól van, indítsd be! 

Kissy elfordította a kulcsot, és a Ford motorja fölbrummo- 
gott. A taxis bólintott, szétválasztotta az autókat és a másikat 
bevitte a garázs mellé. Kissy gondosan becsatolta magát, be- 
csukta az ajtót, nagy összegű életbiztosítást kötött, eltakarította 
az egereket az útból, aztán lenyomta a kuplungot, betette 
egyesbe és gázt adott. A mikrobusz szépen kihúzott a garázsból 
és a kertből. Egyenesbe állt vele, elengedte a gázt és üresbe tet- 
te, de a motort járni hagyta. Senki se mondta, hogy ezt tegye, 
de ha ilyen nehéz volt beindítani, akkor nem állítja le többször. 
Mikor a többiek beszálltak, Tom azt mondta, remélte, hogy 
Kissy nem fogja levenni a gyújtást. 

— Először is veszünk nektek egy aksit — mondta, és befordult 
a sarkon. — Ez már leszolgálta az idejét. Egy barátomhoz me- 
gyünk Versailles-ba, jó áron tud gyári újat. Tankolni is kell. 

— Hoztunk pénzt — mondta Kissy. 

— Helyes, tedd el későbbre. 

A versailles-i barát benzinkút-tulajdonosnak bizonyult, aki 
kicserélte az aksit, feltöltötte a tankot, felfújta a gumikat, és 
adott egy kedvezményes számlát az alapítvány nevére kiállítva. 
Az egerek megköszönték. 

Irány Nancy! 


Négyórás út az útvonalkereső szerint, eleve csak este nyolcra 
értek volna oda. A versailles-i kitérővel is vesztettek némi időt, 
és már Antonyban jártak, amikor Francoise jelentkezett. Leme- 
rült a telefonja, csak most ért haza és tette töltőre, így most ér- 
tesült a nancyi útról is. 

— Ez a lemerült aksik napja — állapította meg Tom. — Mi le- 
gyen, visszaforduljunk? 

— Még szép — vágta rá Vanessa a telefonból, amikor Kissy 
még a töprengésnél tartott. — Ha egy veszélybe került gyerek- 
hez kellene rohanni, az más. De a Jerry soha nem hagy hátra 
egeret, még macskamentes övezetben sem. 

Tom mosolyogva megcsóválta a fejét és pár perccel később 
rákanyarodott az A6-osra. 

Mire odaértek, Francoise már elrobogott anyjával bevásárol- 
ni. Ők is hoztak magukkal némi enni-innivalót, de a zseb sok- 
kal jobban fölpakolt. A hipermarketből haza se mentek, ott vár- 


ták őket a kijáratnál. A fiúk két nagy vászonzsákot raktak be — 
az egyik több tonnát nyomott —, aztán egy harmadikat, amire a 
kislány azt mondta, hogy nem ehető. 

— Akkor minek visszük? — kérdezte Nimby logikusan. Kissy 
értőn bólintott. A világ ehető és haszontalan dolgokra oszlik. 

— Fogsz te még örülni ennek — nevetett a kislány, megpuszilta 
édesanyját és fölnyújtotta mindkét karját. Martin lenyúlt érte, 
fölkapta, mint egy tollpihét, és a kocsi padlójára állította. 

Csak egyszer tartottak pihenőt, Villeneuve-l Archevégue-nél, 
úgy húsz percre. Francoise csomagjaihoz még nem nyúltak, de 
az otthonról hozott kaja nagy részét fölfalták. Végül is csak az 
útra csomagoltak. 

Este tízre értek Nancyba. 


A szakik a boulevard de I Europe-on laktak, egy kétszobás la- 
kótelepi lakásban, amiben nem volt más, csak két matrac, ami- 
ken aludtak, egy halom doboz, amikben számítógépeket hoztak 
ide, és rengeteg üdítőitalos palack, a nagy része már üresen. A 
lakás azé a haveré, akinek dolgoznak. Szép pénzt fizet, de en- 
nél jobb szállást nem tud adni. Ő otthon lakik a saját lakásában, 
ami Maszat szerint nem sokkal különb ennél, csak kevesebb a 
szemét. 

A földön kellett kicsomagolni mindent, de nem zavartatták 
magukat. Őseik a vadonban falevelekre tálalták az ennivalót, 
jelentette ki Nimby. És nem is álmodtak sajtról, örültek a dió- 
nak is. 

Sajtjuk most sem volt, ami azt illeti, csak sajtos sütijük. Fran- 
coise ésszel vásárolt, nem vett semmit, ami hűtést igényelne, 
csak többféle aprósüteményt, narancsot, almát, banánt meg mo- 
gyorót. És annyi innivalót, amiben úszóversenyt rendezhettek 
volna, a többtonnás zsák azzal volt tele. 

— És mi van a harmadik zsákban? — nézett Nimby a zsebre. 

— Nem ehető. El se kellett volna hoznunk — volt a válasz. 

Közben kicsomagolták a gépeket is. A szakik felnyitották 
Huhuét és vizslatni kezdték. 

— Jó vas — mondta Maszat. — Jó régi. Legalább öt-hat éves... 
nem is, nini, itt egy évszám. Kétezernégy. És még egyben van, 
ez fantasztikus. 


— Ugyan már — mondta Kissy —, Nimbynek harmincéves gé- 
pei is vannak. 

— Haha, csakhogy az még igazi jó békebeli minőség. Nekem 
is van otthon egy hatvannégyesem, eredeti dobozában, portól 
védve. Zsír. Százéves korában is pöccintésre indul majd. 

— 1964-ben gyártották? 

Maszat a mennyezetre nézett és megcsóválta a fejét. 

— Nyavalyát — felelte helyette Nimby. — Commodore 64. Így 
hívják. Ennyi a memóriája: hatvannégy. 

Kis csend. Maszat után most Nimby dugta a fejét Huhu gé- 
pébe. 

— Hatvannégy micsoda? — tudakolta Francoise. 

— Ez a jó kérdés — felelte Nimby a gép belsejéből. — Kiló. 
Vagyis ha jól számolom, harminckétezer-hétszázhatvannyolc- 
szor kevesebb, mint ennek az öreg szekrénynek itt. 

— Te nem is vagy Kissy! — állította a zseb. 

— Nem, szerintem se. Két Kissyt szeretnél, akik sztereóban 
ábrándoznak? 

Kissy fölkapta a fejét. Még hogy... 

— Kissy az, aki ilyen számításokat fejben el tud végezni. 

— Néha nekem is megy, ha kettő hatványairól van szó. Szerin- 
tem semmi erősítés nincs ebben az öreg ládában. Lehúzhatom? 

— Csak rajta — felelte Shrek. 

Nimby kivette fejét a gépből és kihúzta a merevlemez kábele- 
it. Kicsavarozta, kiemelte és csatlakoztatta Shrekék gépéhez. 

— No lássuk — mondta Maszat. 


Huhu gépében tényleg nem volt semmi , erősítés", ahogy Shre- 
kék hívnak minden védelmi trükköt. A Crux rendszerével titko- 
sított levelezést találták rajta, sok legális pornó is volt, más 
nem. Persze majd átnézik részletesen. Egyelőre másolatot csi- 
náltak az egészről, és folytatták Masszívéval. Megvizsgálták, 
kivették mindkét merevlemezt, csatlakoztatták, átnézték. 

Nem találtak semmit. 

Döbbenten kotorásztak az adatok között, de az égvilágon 
semmi nem akadt, ami emlékeztetett volna a Crux levelezésére. 
Még levelezőprogram se volt a gépen. 


— Pedig a webes levelezők nem tudják, ami kell a csókának — 
mondta Nimby. — Nincs bennük PGP, arról nem beszélve, hogy 
ezt a cuccot istenkísértés egy szerveren tartani. 

— Hey, mice — Jennifer csípőre tette a kezét —, szerintem mi át 
lettünk verve. Ez a gép nem az a gép. 

— Zsebike adta pedig elég nagy pofont, szerintem — mondta a 
netbookból a zsebike. — De lehet még próbálkodni. Másik zse- 
bike is kell esélyet kapja megverni Masszívt. 

Nimby közben már telefonált. 

— Dorville — mondta a telefon. 

— Szia, Nimby vagyok. Ide figyelj, Masszív csőbe húzott 
minket. Egy szál meztelen kisgyerek nem ül a gépén. 

— Letörölte? 

— Nyavalyát. Az egész levelezésnek nyoma se. Tudniillik 
Outlook sincs a gépen. Márpedig a Cruxba azzal ír. Ez nem az 
a gép. Átvert minket a palánkon. Meg vagyunk vezetve. Felül- 
te... 

Kissy odanyúlt és befogta a fiú száját. Vanessa fizikailag 
nincs jelen, hát őrá hárul a feladat. 

— Hallgass már! Pierre ennyiből is felfogta, engedd beszélni! 

— Kösz, Kissy — felelte a hadnagy. — Oké, szervezek még egy 
házkutatást, bár szerintem az előző is elég alapos volt. És ki- 
faggatom Masszívot. 

— Francoise-ot vigyed veled verni őtet orrba — cincogta a net- 
book. 

— Hallottam — nevetett a telefon. — Hát Elke nem utazott ha- 
Za? 

— Dehogynemis! Kint ablak előtt látok igazi német fákat, de 
beszélek hozzátok Franciaország bele. Távközölésnek hívják. 
Jó, mi? 


Kissy az erkélyajtóban állt és a lakótelep késő esti forgalmát fi- 
gyelte. Francoise kilépett mellette az erkélyre és körülnézett. 
Egyszer csak megmerevedett és kitartóan nézni kezdett vala- 
mit. Pont mint Suzyék. Kissy észrevette a szemében a kis cél- 
kereszteket. Követte a zseb tekintetét, és egy fát pillantott meg. 
Elég nagy fa volt. 


— Szerintem nyugodtan fölmászhatsz rá — mondta, jól tudva, 
hogy Vanessa fáramászási szenvedélye már átragadt a két kis- 
lányra is. 

Francoise elmosolyodott, a célkeresztek eltüntek. 

— Talán majd később, a... 

Éles sikoly szakította félbe a mondatot. Kissy szíve kiugrott a 
helyéből, de szerencsére nem zuhant ki az utcára, bár a szobát 
elborító rumliban is nehéz lesz megtalálni. 

Újabb sikoly, jól kivehetően gyerekhang, aztán gyereksírás. 
Harsány férfihang, de a szavakat nem lehet kivenni. Csattaná- 
sok, dübörgések. 

Kissynek hátracsapódott a füle. Sarkon fordult és összeütkö- 
zött Jenniferrel. 

— Honnan... 

— A szomszédból — mutatta az irányt Francoise, s átrobogott a 
szobán. — Gyerünk, egérkék, ez nem gyakorlat! 

Néhány pillanat múlva ott álltak a szomszéd lakás ajtaja előtt. 
Bentről mindenféle kivehetetlen zajok, kiabáló férfihang, sikol- 
tozás. 

— Csengessünk? — kérdezte a zseb. 

— Betörjük — mondta Martin, s az ajtó elé lépett. A többiek ki- 
csit félrehúzódtak, hogy legyen helye, elővették fegyvereiket és 
megtöltötték. 

Martin becélozta a zárat, megpördült, és a teljes erőből indí- 
tott rúgást az utolsó pillanatban fékezte le, kicsit el is vesztette 
az egyensúlyát. 

Bentről fegyverropogás hallatszott, többszólamú kiabálás, 
éles fékcsikorgás, ütközés robaja. Motorzúgás, aszfalton visító 
gumik, robbanás. . . 

Egymásra néztek és csendben visszasurrantak a lakásba. 


— Hoppá — mondta Shrek néhány perccel később olyan elége- 
dett hangon, hogy Kissy keze megállt a levegőben a sajtos süti 
fölött. 

Maszat rákukucskált barátja képernyőjére. 

— Aha, tök sirály. Csak jelszó is legyen hozzá. 

— Mit találtatok? — kérdezte Vanessa. 

— A csóka regisztrált a Teamvieweren — felelte Shrek. — Nem 
az offline verzióval nyomul, hanem a webről. A böngi nem 


tudja a jelszavát, de talán a cache-ből előpörög. Mindenesetre 
van egy rakat címünk, amiket lehozott onnan, naponta látogat- 
ja. 

— És mit tud weben a Teamviewer? 

— Amit az offline cucc. Csak belépsz a címre és nyomatod a 
gépeidet, mintha ott ülnél előttük. Nagyon baba. Épp csak 
nincs meg a jelszavunk, skacok, közben lement a szörcsögés. 

— Szóval a pofának van valahol egy másik gépe — suttogta 
Kissy. 

— Vagy kettő. Vagy száz. 

— Pierre-ék átkutatják a lakást megint — cincogta Francoise. 

— Aha, csak ezzel nyomulva nem kell ott ülni előtte, egérke! — 
csattant föl Nimby. — Akárhol lehet az a gép, Alaszkában vagy 
Kínában, tökmindegy. Akár meg is mondhatjuk Pierre-nek, 
hogy fújja le a bulit. Nincs a fejnek otthon több gépe. Inkább 
ragadjanak tüzes fogót és tudakolják meg, hol tartja a gépet a 
gyerekpornóval. 

— Fölösleges — mondta Vanessa. — Nem fogja megmondani. 

— Nem-e, egérke? 

— Nem. Biztos a dolgában, és nem fog köpni. Hívjátok föl 
Pierre-t és kérdezzétek meg, mennyit hozhatunk föl most a po- 
fa ellen. 

— Harmatgyenge — felelte a rendőr. — A bíróság megkérdezné, 
hogy miért utazott Lyonból Senlis-ba, miért kereste meg a ta- 
nyát és miért rántott fegyvert, de addigra biztos lesz valami 
sztorija. De ha nincs, az se számít, ennyiből nem lesz ítélet. Be 
kell bizonyítanunk, hogy gyerekpornót cserélgetett. Úgyhogy 
ha a gépe tiszta, akkor vesztettünk. Ahogy ti mondjátok, elma- 
rad a jutalomsajt. 

— Nem marad el — közölte Vanessa. — Harcolunk. 


És harcolni is fognak. Majd valahogy. Éjfélkor mindenesetre 
hozattak egy rakomány pizzát és mindenféle egyéb ennivalót, 
és olyan lakomát csaptak, mintha nem sütivel tömték volna ma- 
gukat mostanáig. Tom sört is ivott, hisz már úgyse ül volán 
mögé. 

Egy órakor Francoise megkérte, hogy bontsa ki a harmadik 
zsákot. Tom szétszedte. Nyolc hálózsák és hat gumimatrac ke- 


rült elő, mind bolti csomagolásban. Kissy szemei kiültek az or- 
ra hegyére. 

— Hát ezek? — kérdezték mindannyian. 

— Zsebike használta a fejét — jelentette ki büszkén a kislány. — 
Tudtam, hogy itt nem lesz fekvőhelyünk, úgyhogy hoztam. 
Vettem volna többet is, de ennyi volt az üzletben. 

Mindenki el volt bűvölve. Francoise kapott egy ölelést Nim- 
bytől, amitől Chantal is szükségesnek érezte megölelni kis 
gondviselőjüket. Erre Nimby lelkesen át akarta ölelni őt is, 
amire sürgősen véget vetettek az ölelkezésnek. 

Hálóruhájuk most egyáltalán nem lesz, de oda se neki. Egy 
éjszakát elvan a kisegér a nappali ruhájában is. Maguknak a 
másik szobában ágyaztak meg, az ottani matracot áthozzák ide. 
A szakik eddig külön szobában aludtak, most majd nem, meg a 
fiúk is idejönnek, de elférnek. Tom megkapta a két plusz háló- 
zsákot matracnak, és fél kettőkor aludt mindenki. 


Kissy végigszáguldott a lakáson és benézett minden sarokba, 
nem hagynak-e itt semmit. Nem hagytak, minden holmijuk 
megvolt. Kirohant, az előszobában csatlakozott Maszathoz, be- 
zárták a lakást és lerobogtak az utcára. 

— Ti mikor végeztek itt? — kérdezte Jennifer éppen, amikor le- 
értek. 

Shrek megvonta a vállát. 

— Három-négy nap, talán több. Elég bonyolult rendszer, sok a 
buktató. Párszor már minden összefütyült, aztán megint fejre- 
áll. 

— Ja, nagyon állat — vigyorgott Maszat. — Csípem. Nem az a 
mókuskerék, összedugod, install, röfög, mész. Itt agyalni kell 
rendesen. 

— Akkor agyaljatok — mondta Kissy. — De azon, hogy lehet el- 
kapni Masszívot. Azzal dicsekszik, hogy gyerekeket fogdos a 
játszótéren. 

Ezzel föllépett a mikrobuszba. 

— Az baró lehet — hallotta lentről. — Helyes kiskölykök, ő meg 
megfogdossa őket. Sirály. 

Kissy sarkon fordult, leugrott a földre, egyet lépett a szaki fe- 
lé, és a torkának szegezte a kését. 


— Nem sirály — közölte ellentmondást nem tűrően. — Disznó- 
ság. 

De riadtan látta, hogy Maszat csak vigyorog és egy cseppet 
sem fél tőle. Kinyúlt és megfogta az ő bal fülét. 

— Kezd meleg lenni. Kicsit legyezem magam, nem baj? 

Kissy soha életében nem ismert ilyen szemtelenséget. És ké- 
pes volt csakugyan mozgatni az ő fülét! 


Nem is volt meleg. Kellemes tavaszi idő volt. Hazafelé menet 
pedig Niala elbeszélését hallgatták a telefonból, amitől egysze- 
riben még szebb lett az idő. 

Mostanra ért véget annak a nizzai étteremnek az ügye, amit 
szilveszterkor meglátogattak. Mario megvette Jean-Claude ré- 
szét, de nem készpénzért, tulajdonrészt adott neki különféle ki- 
sebb cégekben. Azért tartott ilyen soká, mert egy sereg ügyvéd 
és könyvvizsgáló kapott hajba azon, hogy mi mennyit ér. Se 
Mario, se Jean-Claude nem vett részt a vitában, azt mondták, 
addig ne is hívják őket, amíg nem a végeredményt mondják. 

Mostanra meglett a végeredmény, egy köteg papír, amitől 
Mario most már hivatalosan is az étterem tulajdonosa. Valójá- 
ban nem is ő, hanem az a konzorcium, ami aztán elosztja a be- 
vételeket a családtagok között. 

De nem ez volt az, amitől Kissy virágokat látott nyílni az au- 
tópálya mindkét oldalán. Mariónak az az elve, hogy aki olyat 
tesz, amitől ő pénzt takarít meg, az megkapja a nyereség felét. 
Ő előre megmondta, hogy ötven százalékot szán az étteremre, 
még jóval korábban, amikor Isabelle nénivel arról beszélgettek, 
hogy ideje lépni ebben az ügyben. Vanessa harmincért vette 
meg a tulajdonrészt, vagyis húsz százalékot megtakarított Ma- 
riónak. Ebből tehát tíz őt illeti, jelentette ki Mario, és már ak- 
kor följegyezte a családi könyvelésbe. Jean-Claude hatvan szá- 
zalékának tíz százaléka, vagyis az egész étterem hat százaléka 
Vanessáé! 

Anyagi hasznot ez most még nem jelent, mert egyelőre min- 
den centet visszaforgatnak. Jean-Claude már január elején fel- 
állt a székéből — Vanessa helyéről —, bár még csak szóbeli meg- 
állapodásuk volt, de mindkettejüknek az a véleménye, hogy 
úriemberek között ez éppen annyit, sőt többet ér, mint száz pe- 
csét és aláírás. Azóta egy Bertrand nevű fiatalember vezeti a 


helyet, akinek Mario csak annyit mondott: nem várja el, hogy a 
ház már az idén bekerüljön a partvidék tíz legfelkapottabb ét- 
terme közé. Ami világos beszéd. Jövőre tehát muszáj lesz, kü- 
lönben a srácot a kisegerek martalékául veti. 

Nialának születése óta van bankszámlája, amire minden év- 
ben többször kap pénzt, születésnapjára, karácsonyra, húsvétra, 
hogy hány rokontól, azt megszámolni se lehet. Résztulajdona 
még nincsen semmiben, mert a családban az a szokás, hogy a 
gyerekek csak tizennyolc éves koruktól kapnak önálló tulajdont 
a vállalkozásokban. Hacsak persze nem tesznek érte valamit. 
Niala számláján így is csinos összeg lehet már, tavaly óta kár- 
tyája is van hozzá, de sose használta még. 

Vanessának majd jövőre lehet kártyája, addig csak bankban 
vehet ki pénzt a számlájáról, de azt is csak Blanche-sal vagy 
Georges-zsal együtt. De szépen szaporodik az ő pénzecskéje is, 
időnként kap valamennyit Morinéktől, akiknek jólesik, ha ad- 
hatnak valamit, meg talán már a vér szerinti apjától is. És per- 
sze a rokonoktól ugyanúgy, mint Niala. 

Kissy lelki szemei előtt, mint annyiszor az elmúlt években, 
megjelent a kis Mohi, aki kopott pólóban járt, egy ócska övtás- 
kával a derekán, és jó, ha tíz euró volt a tárcájában. Az volt 
minden vagyona. De már első alkalommal, amikor sok pénzt 
vett a kezébe, úgy viselkedett, mint akinek mindennap milliók 
mennek át a kezén, és abban az üzletben, ahol megverte Gas- 
tont, a biztonsági őrt, olyan nemtörődöm arccal dobta a pénztá- 
rosnő elé a bankjegyköteget, mint... mint egy királynő, akinek 
ez szóra sem érdemes. Pedig egy vagyon volt, és nem is az övé. 
Aztán Monacóban... amikor eltette a fantasztikus rulettnyere- 
ményt, a következő napokban senkinek nem jutott eszébe meg- 
kérdezni, hogy mire fogja költeni, van-e már terve vele. Lekö- 
tötte őket Beaulieu ezernyi csodája, és hát Mohi zárkózottságát 
is ismerték már. Meg hát mire is költhette volna? Hazaviszi, 
aztán apránként elfogy. 

De Mohi megvette belőle azt a gyönyörű muszlinruhát, ami- 
nek az emlékébe Kissy mindmáig beleborzongott, valahány- 
szor eszébe jutott, és az elég gyakran előfordult. Sehová nem 
vehette volna föl, soha többé, hiszen ilyen ruha csak különleges 
helyekre és alkalmakra való. Ha megmaradt volna Mohinak, a 


muszlinruha ott maradt volna Kissy szekrényében, egy különle- 
ges este emlékeként, amihez fogható nem lesz több az életében. 

Így se vette föl többé, hisz bármennyire kicsi maradt, csak ki- 
nőtte, mire legközelebb hajlandó volt ruhát venni. Meg hát ez 
nem is ruha, ez annak a rendkívüli estének az emléke. Csak 
most már a saját szekrényében tartja, nem Kissyében. 


Útközben még megálltak elintézni a hétvégi bevásárlást, fél 
egy volt, mire hazaértek. Tom elment a taxijával, de majd ki- 
megy a reptérre a délvidéki egerekért, péntek van, hamarosan 
itt lesznek. Ők készpénzzel fizetnek neki, a nancyi utat viszont 
az alapítvány fizeti. Tom számlát adott, amit Kissy lerakott apa 
íróasztalára, majd bekerül az alapítvány pénzügyi dossziéjába, 
a pénzt pedig Blanche utalja. Ange néni nem ér rá, vidéken van 
az unokáival. 

Most nem főzőcskéztek, pizzát rendeltek, majd Vanessa ké- 
szít nekik valamit vacsorára. Ha nem jön közbe a tegnapi hívás, 
akkor ma mindenki a suliban evett volna, de hát így blicceltek. 

Hárman mentek ki, amikor a futár csengetett, Kissy, Jennifer 
és persze Suzy, akit mérhetetlen izgalomba hozott már a csen- 
gő is, hát még a dobozok illata. Éppen a hozott holmit leltároz- 
ták, amikor egy rendőrkocsi állt meg a kapu előtt, és kiszállt 
belőle Pierre, civilben. A pizzafutár nagyot nézett, amikor a 
rendőr megállt mellette. 

— Valami... valami baj van, biztos úr? 

— Persze — felelte a hadnagy. — Állandóan. Ha nem lennének 
bajok, nekem nem lenne munkám. Segíthetek? 

Átvett egy doboztornyot és elindult befelé. 

— Segíthetsz — szállt utána Jennifer hangja. — Megmondhatod, 
mit ennél. 

— Nem enni jöttem, kösz... 

— Azt hiszed, ellenkezhetsz Vanessával? 

— Ő is itt van? 

— Mindannyiunkban él a szelleme — mondta Jennifer olyan 
drámaian, mintha Vanessa elesett volna az egérlyuk védelméért 
folytatott hősi harcban. Kissy lelki szemei előtt rögtön megje- 
lent egy néhány hónapos kiscica, aki mögül alig látszik ki az 
apró Vanessa, amint éppen elszántan forgatja macskavérrel bo- 
rított pengéjét, ám a borzalmas karmok... 


— Kissy! Elaludtál? Ha odaadnád azt a pénzt, bemehetnénk 
enni. 


Helyet foglaltak a konyhai asztaloknál, tányért tettek Pierre elé, 
és tálaltak. 

— Szóval az a helyzet, egérkék — kezdte a hadnagy —: ha sür- 
gősen nem találunk bizonyítékot, akkor ki kell engednünk 
Masszívot. Azért jöttem, hogy hazavigyem a gépét, mindent 
vissza kell adni neki. Aztán megfigyeljük és várunk. 

Kissy lekornyadt fülekkel nézett az előtte fekvő pizzaszeletre, 
aztán sóhajtott, fölemelte és beleharapott. 

— Logolni kell — mondta Nimby. 

— Mit? 

— Mindent. Kell a csóka gépére egy baba keylogger. Amint 
belép a Teamviewerre, lenyúljuk a jelszót és megvan a bizonyí- 
tékod. Magát a gépet fizikailag akár meg se találjuk. 

— Persze, egérke — mondta Francoise. — Csakhogy ha szabad- 
lábra kerül, semmi sem akadályozza meg abban, hogy írjon a 
Cruxra, vigyázzatok, srácok, csapda volt a senlis-i házikó. 

— Dehogynem. Pierre közli vele, hogy a Cruxot megfigyelés 
alatt tartjuk, és Masszív az egyetlen, aki szabadon van és tudja, 
hogy Senlis-ban mi volt az ábra. Ha akár idegen címről is drót 
jön, tudni fogjuk, hogy ő volt, és megvan a bizonyíték, hogy 
tagja a Cruxnak. Aznap este már a sitten alszik megint. 

A rendőr közben evett egy falat pizzát. 

— Ezt megmondom neki — bólintott. — Mennyi időbe telik ezt 
a keyloggert fölrakni? 

— Beszélnem kell Maszattal, neki minden ilyesmije van. 

— Akkor szeretném, ha most nekiállnál, mert rengeteg dolgom 
van még ma délután. 

— Keylogger? — kérdezte Maszat fél perc múlva. — Az van egy 
pár. Neked persze olyan kell, aki úgy elbújik, mint egy vírus. 
Sőt még jobban, mert víruskergető is van a gépen, az se csap- 
hatja kupán, mi? Te öreg, figyelj már, mit nyomjunk Nimbyék- 
nek? Valami masszív cucc kéne, Masszív gépére, muhahaha! 

Kissy vigyorogva kivett egy krumplikrokettet. 

— Valamelyik dll-t kéne meghekkelni a core-ban — vélte 
Shrek. 


— Túl nagy meló, ez most azonnal kell — felelte Nimby. — 
Pierre máris vinni akarja a gépet. 

Shrek sóhajtott. 

— Nem tudtátok volna ezt reggel megbeszélni? Együtt meg- 
csináltuk volna. 

— Bocs — szólt bele Pierre —, sziasztok. Csak mostanra lett 
meg a döntés, hogy ki kell engedni a pasast. Egy-két nap és 
kint lesz. 

— Akkor van még időnk... 

— Sajnos ezerfelé kell rohannom. Sokat segítene, ha most el- 
vihetném. 

— És csak te viheted? 

— Gyakorlatilag igen. Tudod, lezárt lakást kell fölnyitni, enge- 
délyek, jegyzőkönyvek... 

— Oksesz, ne is folytasd — mondta Maszat. — Nimby, figyelj 
már, tudsz javascriptben keyloggert írni? 

— Tudok, ha megmondod, hogy kell. De hova tegyem? 

— A krómot kell megfúrni. Van egypár finom cuccos benne. 
Az egyik bővítés kódjába berakod, a pofa az életben nem fog- 
ja... 

— Kivéve ha letölt egy update-et — akasztotta meg Nimby a 
szaki gyorsan pergő szavait. 

Kis csend a telefonban. 

— A srácnak igaza van — szólalt meg Shrek —, nemhiába eszi 
azt a rengeteg sajtot. Ide profi cuccos kell, akit nem kap el a ví- 
rusevő és nem ír felül az első automata update. Figyelj, van az 
a stuff, tudod... 

— Ne már — mondta Maszat. Kissynek előrehajlott a füle a 
nagy figyelemtől. 

— Mondjál jobbat, öreg! Mert eddig annyit játszottál, hogy 
bent vagy a böngiben, már ameddig, de még ki is kell hozni az 
adatokat. A tűzfalat átviszed, de az első packettel megcsap a 
kergető. 

— Utálom, amikor igazad van — felelte Maszat. 

— Akkor add oda Nimbynek a stuffot, én visszamegyek a 
RAID-ekhez, mert egyszer ezzel is el kéne készülni. 

— Nem adom -— felelte Maszat, amitől Kissynek tátva maradt a 
szája. 

— Hogyhogy nem? — kérdezte Nimby. 


— Bocs, öreg, de ez nagyon ütős cucc. Nem mondom meg, 
honnan újítottuk, akkor se, ha már nem lesz ott a zsaru, de ez 
már majdnem féreg. Nagyon állat. Azt csinálsz a fej gépével, 
amit akarsz, és nem 1s sejti. A víruskergető se nyal bele. Otthon 
titkosítva raktuk le, nehogy valami kissrác megtalálja és össze- 
vagdossa vele az ujját. Úgyhogy dugd föl azt a gépet, router 
nélkül, indítsd föl és csak az IP-címet mondd, a többi az én dol- 
gom. 

— Okéság — mondta Nimby, felpattant és kiviharzott a telefon- 
nal. 

Ők egymásra néztek. Kissy megnyalta a szája szélét és vér- 
szomjas képet vágott. Masszív olyan csapdába sétál bele, ami 
még nála is masszívabb! 

— Nem vagyok egészen nyugodt — vallotta be Pierre kis csend 
után. — Ezek a fiúk igazán lelkesek, de ha valami törvénytelen- 
séggel kapjuk el az emberünket. . . 

— Ugyan — legyintett Francoise —, ne aggódj. Angyali srácok, 
csak nem csípik a shindyket. Shreknek apró kisshrekjei vannak 
odahaza, és Maszat is imádja a gyerekeket. 

— Nem tűnt föl rajta. 

A zseb nevetett. 

— Persze hogy nem, a világért sem ismerné be. Csorba esne a 
hírnevén, hogy ő egy marcona komputerszaki. De hát én gye- 
rek vagyok, észreveszem, ha szeretnek. 


Kissy bizalmatlanul méregette Vanessát, és egyáltalán nem 
tetszett neki a látvány. A mikrót ez nem zavarta. Nyugodt moz- 
dulatokkal elindult, gyorsított, elment a sarokig, ott nagy ívben 
visszakanyarodott és megállt előttük. 

— Ennyi az egész. Tessék, ki kezdi? 

Csend volt. Kissy remélte, hogy valaki más jelentkezik, és 
nem neki kell. Ugyanakkor tudta, hogy teljesen mindegy. 
Előbb-utóbb neki is ki kell próbálnia. Nem is tünt nehéznek. 
De Vanessa tele volt biztonsági felszereléssel. Térdvédő, kö- 
nyökvédő, csuklóvédő, és persze bukósisak. Kissy jól emléke- 
zett arra a napra, amikor megtanult korcsolyázni. Minden biz- 
tonsági felszerelésük a télapósapka volt, pedig a jég is éppen 
elég kemény volt. Tapasztalta. Azóta sem érti, miért nem külö- 
nítenek el egy kis területet a kezdők számára, puhább jéggel. 


Most ugyanezt aszfalton, ami még keményebb? Sokkal ve- 
szélyesebb körülmények között? Mert ha ennyi mindent kell 
magukra csatolni, az azt jelenti. . . 

— Kissy! 

Riadtan fölkapta a fejét. 

— Ne álmodozz -— intette Vanessa —, tedd föl a sisakot, szerel- 
kezz, egérke, rajta! 

Kissy kinyitotta a száját, aztán megint becsukta. 

— Én is tudom — bólintott a kislány. Pedig Kissy maga se tud- 
ta. 

Mellettük Chantal már a csuklóvédőit csatolta föl, s kezdett 
belelépni a korcsolyacipőkbe. Kissy sóhajtott és indult a holmi- 
jáért. 


A délvidék egerei egészen váratlanul szedték elő a csomagjuk- 
ból a teljes görkorcsolya-felszereléseket. Mindenkinek mérete 
és ízlése szerint, tíz készletet. Elke úgyse bírja ki, hogy ne ve- 
tessen magának ő is, rég megtanul már menni vele, mire legkö- 
zelebb eljön. 

A Masséna téren jött az ötlet még tegnap, a D Aubisson lá- 
nyok ott jártak, s egy csapat görkorcsolyás srác száguldott el 
mellettük. Két perc alatt rájöttek, hogy a Jerrynek erre is szük- 
sége van, és mentek bevásárolni. 

A Jerry nem érezte úgy, hogy pont erre lenne szüksége. 

— Ugyan már — mondta ki anya, amit ők maguk is gondoltak 
—, hogy akarjátok a shindyt görkorcsolyán üldözni? Mire eze- 
ket fölcsatoljátok, árkon-bokron túl jár. 

— Motorbicikliket is vettünk — felelte Niala —, pedig ha kocsi- 
val megyünk a helyszínre, a motorok nem teremnek ott. A 
Szárnyacska pedig nem segít a Crux ellen. Nincsenek tökéletes 
megoldások, Marie néni, csak részmegoldások vannak. 

Tegnaptól máig Vanessa megtanult görkorcsolyázni, hogy 
őket is taníthassa. De hát neki könnyű, gondolta Kissy, helyet 
foglalva az egyik utcára vitt széken, hogy fölcsatolja kerekeit. 
Ha egy nap karra csatolható szárnyakra tennének szert, a mikró 
egyből felröppenne velük. 

— Ügyeljetek az egyensúlyra — vezényelt Vanessa, szálegye- 
nesen állva nyolc kis gumikerekén. — De ne feledjétek, hogy 
esni is megtanultatok. Kissy, Martin, elkészülnétek végre? 


Kissy sóhajtva bekattintotta az utolsó csatot. Egymásra néz- 
tek az egerével. 

, Bolond" — mondta Kissy tekintete. 

, Bolond" — értett egyet Martin tekintete. 

, De szeretjük." 

, Nagyon is." 

Föltápászkodtak és megpróbáltak talpon maradni. Kissynek 
elsőre majdnem öt másodpercig sikerült, aztán visszacsüccsent 
a székre. 

— Nem rossz, egérke — mondta közben mesterük Francoise- 
nak. — Csúsztasd a lábad, és fokozatosan gyorsíts. 

Elhúztak Kissyék előtt, Francoise gurulva, Vanessa szinte 
száguldva. Aztán a zseb éppen Kissy előtt elvesztette az egyen- 
súlyát. A bal oldalára esett, ügyesen összegömbölyödve, ahogy 
tanulta. Áthengeredett a fején és ülve maradt. 

— És most? — kérdezte. 

— Mi az, hogy , és most"? 

— Hogy fogok fölállni innen? 

Vanessa csípőre tette a kezét, s visszakanyarodott a kislány- 
hoz. 

— Ahogy általában szoktál, csak most kerekek vannak a talpa- 
don. Támaszkodj meg és emelkedj föl. 

— De kimegy alólam a kerekem és az orrom lyukat üt az asz- 
falton — magyarázta a zseb. 

Vanessa elnevette magát. 

— Rá se ránts. Elég kicsi az orrod, akkora lyuk nem fogja za- 
varni a forgalmat. 


A festés miatt nomád körülmények között aludtak — de eszük 
ágában se volt nomád körülmények között étkezni. Hogyisne. 
Már vacsorára 1s eredeti Vanessa-féle szendvicseket ettek, be- 
jegyzett védjegy, szerzői jogvédelem alatt. Másnap ebédre pe- 
dig igazi Vanessa-kaját ígért a mester. Hogy az mi lesz, arról 
fogalma sincsen, közölte. Ráér akkor kitalálni, amikor hozzálát 
kuktáival. 

Reggelinél Nimby elmesélte Jack és Huhu legújabb leveleit. 
Sajnos nem tudnak fényképeket küldeni a hétvégéről, Jack ösz- 
szes képe használhatatlan, Huhu meg egyáltalán nem is fotó- 
zott, nem volt nála gép. De úgyis el kellene maszkírozni a kis- 


lányokat, saját magukat meg pláne, kész lebukás, ha egyszer 
rossz kézbe kerülnének. Páran eléggé morogtak, nekik Huhu 
azt felelte, hogy a gyerekeket nem fotózni kell, megmondta, 
hogy mit kell velük csinálni helyette, és ha legközelebb elkap- 
nak pár gyereket, jöjjenek el a többiek is. 

Jack és Huhu leveleit madame Morillon írja a Jerry adatbázi- 
sának felhasználásával, a két shindy gépének pontos másolatai- 
ról. Egy pici irodában vannak elhelyezve, mindkettőn tábla a 
, tulajdonos" nickjével és valódi nevével, mellettük egy tonna 
kinyomtatott infó. Az iroda mindig zárva van, idegeneknek be- 
lépni tilos. 

Nyolc óra ötvenkor Aranyos írt pár sort, tartalmilag nem volt 
bennük semmi különös. Az egerek nem olvasták, nem kértek 
értesítést a Crux leveleiről. Nimby szokta naponta átnézni a 
forgalmat, és beszámol arról, ami említést érdemel. 

Aranyos leveléről nem tőle értesültek. Kilenc óra tízkor tele- 
fonált Pierre. 

— Hát úgy néz ki, megvan Aranyos. 

Kissy érezte, hogy a füle pörögni kezd a festősapka alatt. 

— Húsz perce küldött egy levelet, és elfelejtette titkosítani az 
IP-címét. 

— Hol van?! — vakkantotta Vanessa, és tett egy lépést az ajtó 
felé. 

— Liége-ben. A főnököm most beszél a belga kollégákkal, va- 
lószínűleg oda is utazik. Egyelőre ennyit tudok mondani. Majd 
hívlak, sziasztok! 

— Hogy lehet elfelejtse titkosítani IP-címét? — képedt el Elke, 
aki persze ott volt velük a netbookban. 

— Úgy — mondta Nimby -—, hogy az adatok ilyenkor óriási ke- 
rülőt tesznek, átmennek a jó zsúfolt proxyn, tehát nagyon lelas- 
sul minden. Nem tarthatod folyton bekapcsolva, mert ősz sza- 
kállad nő. Akkor kapcsolod be, amikor kell. Hát ő most elfelej- 
tette. Vagy azt hitte, hogy be van kapcsolva, de a program cső- 
döt mondott. . . 

— Megvan az ebédünk — suttogta Francoise átszellemülten. — 
Vanessa, tudsz jó shindyrecepteket? 

— Amennyit csak akarsz — nevetett a mikró —, de most inkább 
hozd a mintás hengert, essünk neki ennek a falnak. 


De az ebéd mégsem shindyből készült. Délben Vanessa kije- 
lentette, hogy most már nem vár tovább, ha Pierre eddig nem 
hozta el Aranyost, akkor ma már nem eszik meg. Kér egypár 
kuktaegeret és irány a konyha. Kissy és Jennifer jelentkezett. 
Bemasíroztak az alagsori fürdőszobába, a festékfoltos köpe- 
nyeket és sapkákat bedobálták a kádba, már ázott egy adag a 
hígítóban. Aztán alaposan megmosták a kezüket, végignézték 
egymást, nincs-e festék valakin — csupa sötét színű holmit vet- 
tek föl, kéket, zöldet, barnát, amin jól látszik a festék —, aztán 
fölbaktattak a konyhába. 

— Cin-cin? — érdeklődött útközben Jennifer. 

— Csirke, rizs meg saláta — felelte séfjük. 

A két kukta egymásra nézett. Ezek a szavak bármit jelenthet- 
nek Vanessánál. 

— Jól van — mondta a mikró a konyhába lépve —, van a hűtő- 
ben egy tonna csirkemellfilénk, kell fokhagyma, barna cukor és 
olívaolaj. — Jennifer már indult is a kamrába. — Te pedig, egér- 
ke, hozz nekem rizst, azt a hosszú szeműt, répát, zöldbabot, 
hagymát. 

Kissy szalutált és ment. Jennifer éppen a csirkés kosarat hoz- 
ta ki a kamrából. Besurrant mellette a növényekért. Végre meg- 
tudja, mire kell a barna cukor. Amikor a mikró megvette, nem 
volt hajlandó megmondani. 

Míg ők szállítottak, mesterük beöltözött előírásszerűen, aztán 
bekapcsolta a sütőt és bezsírozott egy nagy sütőedényt. 

— Egy önként jelentkező vágja apróra a fokhagymát, tizenkét 
gerezdet. Vékony szeletekre. Egy másik önkéntes párolja meg 
olajban. Én addig csinálok húslevest, az kell a rizshez. 

Jennifer maga elé húzta az első gerezd fokhagymát, amint 
Kissy megtisztította, és gyakorlott mozdulatokkal szeletelni 
kezdte. Kissy is kést ragadott és munkához látott. Két szorgal- 
mas, csendesen sírdogáló kisegér. 

Szerencsére gyorsan megvoltak vele. Jennifer megpárolta, az- 
tán átadta Vanessának, aki összekeverte a barna cukorral. Kis- 
synek eszébe jutott a méz és a mustár, és biztos volt benne, 
hogy séfjük tudja, mit csinál. 

A csirkemellek már a tálban feküdtek. Vanessa kanállal szé- 
pen elterítette rajtuk a cukros-fokhagymás keveréket, megsóz- 
ta, megborsozta és betette a sütőbe. 


A kockából készült húslevesbe beletette a rizst, a zöldbabot, a 
répát és a hagymát. A répát Jennifer fölszeletelte, a hagymát 
Kissy halkan zokogva apróra metélte. Persze most is alkalmaz- 
ta a régi trükköt, hogy a hagymát először is félbe kell vágni, a 
vágási felületeket pedig papírral megtörölni, így sokkal kevés- 
bé csíp — de azért így is éppen eléggé. 

Vanessa megolvasztott némi vajat, beleöntötte az edénybe, 
sót és vizet adott hozzá, és bólintott. 

— Hozzatok nekem kígyóuborkát, joghurtot, mentalevelet, cit- 
romlevet és őrölt köménymagot. 

Már ugrottak is. Vanessa ritkán, egyre ritkábban mondott 
mennyiségeket a nyersanyagokhoz. Annyit hoznak, amennyi 
van, vagy amiből sok van, abból egy dobozzal, flakonnal, akár- 
mivel. Ha marad, visszaviszik, ha nem elég, hoznak még. Va- 
nessa érzés alapján adagolta a hozzávalókat, a legritkább eset- 
ben mért ki valamit, inkább csak berakott valamennyit a tálba, 
szemügyre vette és eldöntötte, hogy kell-e még. 

Az uborkát meghámoztatta velük, kettévágatta, a magos ré- 
szét kivájatta. Közben egy nagy keverőedényt teleöntött jog- 
hurttal, beleszórta a fűszereket, némi cukrot és kevergetni 
kezdte. 

— Jól van, egérkék. Kockázzátok föl az ubit, ezt keverjétek 
össze rendesen és öntsétek rá, képezzen szép bevonatot az 
uborkán. Én ránézek a rizsre. 

Fura kaja, gondolta Kissy, de biztos, hogy finom. Vanessa 
minden receptet megbeszél Isabelle nénivel, esetleg Marie-val, 
a szakácsnővel. Marie is remekül főz, Isabelle néni ízlése és el- 
várásai szerint, és mindketten pontos útmutatásokat adnak a 
kislánynak, hogy kell elvégezni egyes műveleteket, mire kell 
ügyelni. 

Vanessa rengeteget beszélget konyhaművészetben jártas is- 
merőseitvel, és állandóan tanul valamit. Ezt a hagymás trükköt 
is ő hozta a csapatba évekkel ezelőtt, azóta valamivel keveseb- 
bet sírnak hagymaszeletelés közben. 

Kissy néha eltöprengett, vajon mi lesz a mikróból. Biztos volt 
benne, hogy szép karriert fog befutni, Niala is milyen régen... 
persze, amikor betörtek a pornóárushoz, akinek a pincéjében 
Martinnek megsérült a lába, akkor mondta Niala, hogy ha kell, 


ők ketten kártalanítják majd az alapítványt. Vanessával. Vagyis 
a kislány őszerinte is jól fog keresni. 

De mit csinál majd vajon? Szakácsnő biztosan nem lesz. Egy 
nagy étterem séfje, akinek száz kukta dolgozik a keze alá... az 
már talán. De nem, mégse. Szeret főzni, de alkalomszerűen. 
Kikapcsolódásként. 

Zenész se lesz. Ahhoz olyan sok gyakorlás kellene, amihez 
neki nincsen türelme. Leül a szintihez, játszik öt percet vagy 
két órát, ahogy éppen kedve tartja, és lehet, hogy aztán egy-két 
napig nem nyúl a hangsz... 

— Kissy! 

Fölkapta a fejét. A mikró állt előtte, akiről mostanáig morfon- 
dírozott. Lepillantott. A tálban szépen elrendezve feküdt az 
uborka, leöntve a joghurtos keverékkel. 

— Megint elábrándoztál — világosította föl Vanessa teljesen 
fölöslegesen. Ezt magától is tudta. — Elmondom újra: tálalha- 
tunk. 


— Nahát, indiai kaja — mondta Martin, amikor hozzáláttak, Kis- 
synek pedig megrebbent a füle. Hát persze. Azért volt fura ez a 
kaja, mert indiai. Ő ritkán eszik indiait, Martinnek egy ideje 
alábbhagyott ez a szenvedélye, és régebben is inkább étterem- 
ben evett indiait, de többnyire Kissy nélkül. Egyszerűen így 
jött ki a lépés. De milyen jó ötlet volt Vanessától, hogy most 
ezt találta ki. Mert ráadásul finom is. 

A negyedik falatnál tartottak, amikor apa hazaért. Egyenesen 
bejött a konyhába és szigorúan rászólt Vanessára: 

— Ott maradsz! 

Pont mint Suzyre, és csak aztán mondta, hogy sziasztok. A 
kislány csakugyan félig fölállt már, de most visszaereszkedett 
és láthatóan dohogott, amiért nem szedhet apának a kajából. De 
hát apa elég nagy már hozzá, hogy egyedül tálaljon magának. 
Kezet mosott, helyet foglalt Kissyvel szemben, megkóstolta a 
rizst és helyeslően bólintott. 

— A séfegér megint remekelt. No, eldöntöttétek már, hogy 
megépítitek-e nyáron a kis házat? 

A vállukat vonogatták. Dehogyis döntötték el. Jó lenne, per- 
sze. De Beaulieu-be menni is. Vagy akár végigautózni megint 
az országon Tomékkal és a szörnyeteggel. 


— Csak mert hoztam egy meghívást a nyárra. 

Kissy igyekezett érzékeltetni, hogy az ő helyén most egy 
nagy piros kérdőjel eszi a csirkét. Többfelől kérdések röppen- 
tek: hová, mikor, kitől. 

— Amerikába — felelte apa. — Két hétre. Lesz egy beruházá- 
sunk egy ottani céggel, és meghívtak családostul. Erre azt 
mondtam, nekem tizenegy gyerekem van. — Kissy a szeme sar- 
kából hirtelen kigyulladó fényességet pillantott meg. Ott ül Va- 
nessa. — Megkérdezték, mekkorák. Elmondtam, aztán persze 
azt is, hogy honnan lettek. Az üzletfél el volt bűvölve és kije- 
lentette, hogy mind a tizenegyet várják. 

Kis csend lett. Az egerek büszkén néztek össze. Már világhí- 
rűek. 

— Ott született Tom és Jerry — cincogta Francoise áhítattal —, 
sőt Miki egér is. Ott a helyünk. 

— Hatalmas ország — suttogta Chantal —, rengeteg shindyjük 
lehet... 

— Gee whiz — mondta Jennifer amerikaiul; Kissynek sejtelme 
se volt, mit jelenthet. — És merrefelé lakik ez az úr? 

— Azt mondta, San Francisco közelében. 

— Frisco, wow. És elfogadtad a meghívást? 

— Megkockáztattam. Hátha nem dobtok a cicák elé... 

Nem dobták. Éljenzésben törtek ki, és elénekelték a Tom és 
Jerry főcímzenéjét. 


Andante dairy picolo. Édeskés-savanykás, tavaszi jellegű sajt, 
gyártják a kaliforniai Petalumában. Ashed tomette. Hamuval 
borított kecskesajt, krémes fehér belseje és mogyorós íze van. 
Gyártják a kaliforniai Willitsben. . . 

Persze hogy megvolt nekik A sajtok nagykönyve. Tavalyi ki- 
adás. Nimby szerint a modern, művelt egér ismeri a szakirodal- 
mat, lépést tart a legújabb eredményekkel. Sajtipar, kérdezte 
apa. Sajtművészet, felelte Vanessa. A sajtkészítés is művészet, 
de a felhasználása még inkább. Mario sokszor negyedórákon át 
vizsgálgatja a sajtféléket egy-egy rendelés előtt, latolgatja, 
hogy mihez mi illik, nemcsak a család fogyasztására, a panzió 
konyhájára is. Mert a vendégnek olcsó, de jó étel dukál. 

Kissy régóta ismerte Girottiék elveit. A panzió hasznának fő 
forrása az, hogy igyekeznek mindig kiadni minél több szobát és 


a lehető legolcsóbban megszerezni a nyersanyagokat. De vacak 
árut nem vesznek, az éléskamra tartalmának legalább a feléből 
azért kapnak engedményt, mert évek óta vásárolnak nagy tétel- 
ben ugyanott. Inkább a vegyiárun spórolnak, főleg a tisztítósze- 
reken, mert abból a legolcsóbbtól is tiszta lesz az edény, az 
ágynemű vagy a padló, a vendéget pedig nem érdekli, hogy mit 
használnak. 

Isabelle néni szerint a vendégek nyolcvan százaléka imádja a 
konyhájukat. Tizenöt százalék csak jónak, elfogadhatónak tart- 
ja, és van öt százalék, akiknek nem tudnak a kedvére tenni. 
Más az ízlésük. Megesik néha, hogy egy-egy vendég — főleg 
gyerek — annyira nincs kibékülve a panzió konyhájával, hogy 
még a szobaárban foglalt reggelit sem szolgálják fel neki, és 
visszaadják az árát. Ilyenkor a vendég, illetve a szülei nagyon 
elégedettek, és ez többet ér, mint az a pár euró. Mario azt szok- 
ta mondani: egy elégedett vendég nulla és tíz közötti további 
vendéget ér. Mert lehet, hogy sose tér vissza és az ismerősei se 
jönnek el, de megesett már, hogy tízen is hivatkoztak ugyanar- 
ra a korábbi vendégre. 

Vendégek... A panzió vendégei közt is akad egy-kettő, aki 
szétviszi a hírt a világban, hogy Beaulieu-ben kisegerek élnek, 
akik levadásszák a pedofilokat. De most majd ők lesznek a 
vendégek San Franciscóban, és ott is megalapozzák hírnevüket. 
Amerikában minden sarkon belebotlik az ember egy maffiózó- 
ba, ezt mindenki tudja, aki néz filmeket. Hát majd visznek 
Nimbuszt magukkal. 

Aztán jöhet Japán és Ausztrália, és jövőre a Szaturnusz! 


— És mi van a neuillyi pasassal? — kérdezte Kissy. 

— Nem tudom - felelte Pierre. — Azt az ügyet nem én viszem. 

— Hanem ki? 

— Fogalmam sincs. Artois kiosztotta valaki másra, innentől 
nem az én gondom. Elég fejfájást okoznak nekem a ti klubtag- 
jaitok. 

— A neuillyi pasas is a mienk — felelte Kissy ellentmondást 
nem tűrően. — Emlékszel a képekre? 

— Jobban, mint szeretnék. 


— A pasas kikészített bundájára akarok lépni, amikor fölkelek 
az ágyból — jelentette ki Kissy, és a Százasra gondolt. Milyen 
rég is volt már. A Százas azóta hozzászokott a börtönkoszthoz. 

— Akkor miért nem hívod föl Artois-t és beszéled meg vele? 

Kissy pislogott. 

— Ez még nem jutott eszembe. 

— Pedig kézenfekvő. De most le kell tennem. Majd beszélünk. 
Szia! 

Ebben a szünetben Kissy már nem telefonálhatott, a követke- 
zőben pedig Artois foglalt volt. De földrajzóra után sikerült el- 
érnie. 

— Egyelőre nagyon keveset tudunk — mondta a főfelügyelő. — 
A lakás megvan, nemcsak az ablak látószöge alapján, de az a 
szoba mindmáig ugyanúgy is van bebútorozva. Csakhogy a bú- 
torzat már tíz éve nem változott, és a tulajdonos hölgy kiadja 
azt a lakást. Többnyire csak pár hétre... százával voltak bérlőt. 
Teljesen kétségbe ejtette, amit megtudott; magukat a képeket 
nem mutattuk meg neki... A kollégám jelenleg a bérlők névso- 
rát böngészi és igyekszik megtudni róluk mindent. 

Kissynek be kellett érnie ennyivel, de csak a következő szü- 
netig. Angolóra alatt jött rá, mit kell tenniük, és óra után azon- 
nal hívta a főfelügyelőt megint. Artois töprengett egy kicsit, az- 
tán azt mondta, miért 1s ne, de kell hozzá a tulajdonos is, majd 
elküldi a telefonszámát. 

A szám perceken belül megérkezett, Artois alighanem az a tí- 
pus, aki annyira elfoglalt, hogy vagy azonnal megcsinál vala- 
mit, vagy elfelejti. Kissy bólintott és földrajzórára menet to- 
vábbküldte a Jerrynek az adatokat egy kérdéssel: mitévők le- 
gyenek? 


— Jó napot, madame Rapons, Francoise Chaton vagyok a Jerry 
Alapítványtól. Artois főfelügyelőtől kaptam a számát. 

— Igen? — kérdezte az idős hölgy hangja. — Mit óhajt? 

— Szeretnék találkozni önnel és megnézni azt a bizonyos la- 
kást a szállodával szemközt. 

— Hát kérem... én nem tudok odamenni. . . 

— De megengedi, hogy én odamenjek, asszonyom? 

— Kérem... ahogy kívánja... illetve... várjon egy percet. 


Kissy várt. A suli folyosóján állt, egy falmélyedésbe húzód- 
va, és a faliórát leste. Még öt perc a szünetből. Az utolsó órájuk 
matek. 

— Halló? 

— Itt vagyok, madame. 

— Mondja, itt tud lenni úgy egy óra múlva? 

— Sajnos csak több mint egy óra múlva tudok elindulni, asz- 
szonyom. 

— Ó, az még jobb. Tudja, hol van a Bellerive-lakótelep Pu- 
teaux-ban? 

Kissy elmosolyodott. Hogyne tudná. Ezer éven át volt neuil- 
lyi lakos. Ha az utcájuk végén kinézett a Szajnára, a Puteaux- 
szigeten túl pontosan azt a lakótelepet pillantotta meg. 


Egy óra múlva már lobogó fülekkel motorozott végig a tavaszi 
fényben úszó rakparton, a fasor zöld-arany árnyékában, ami 
egészen olyan volt, mint a panzió kertjének színei. Különféle 
dallamokat dudorászott, amíg el nem érte célját, egy sokemele- 
tes lakótelepi házat, mellékutcák szövevényén át. Lezárta a mo- 
tort, levette sisakját — hogy is loboghattak volna a fülei, csak 
jól hangzott — és besétált a házba. 

Madame Rapons a harmadikon lakott. Fél percen belül ajtót 
nyitott és meglepően fiatalnak tünt a hangjához képest. 

— Madame Rapons - kezdte Kissy kicsit zavartan. 

— A rendőrségtől, ugye? Már várja magát — felelte a hölgy, 
ezzel megmentve őt attól, hogy be kelljen ismernie tévedését. 

Az igazi madame Rapons a nappaliban várta, egy karosszék- 
ben. Csakugyan nagyon öreg volt. 

— Jó napot, kedves. Jöjjön, kerüljön beljebb. 

Kissy besétált a szobába, behúzva farkincáját és nagy füleit. 
Nem mintha bármit is ért volna az álcázás. Pontosan látta, mi- 
lyen állat fekszik a hölgy ölében. Aludt, vagy legalábbis csuk- 
va volt a szeme. De bármikor megérezheti az ő szagát és be- 
súghat asszonyának mindent. 

No sebaj. Van nála fegyver. 

Már kinyitotta a száját, amikor újabb élőlény jelent meg jobb- 
ról, éppen akkor állt fel. Egy öltönyös férfi. 

— Jó napot, asszonyom. . . uram. Francoise Chaton vagyok... a 
hölggyel már beszéltünk telefonon. 


— Említette — lépett közelebb a férfi. Harmincasforma volt, 
korán kopaszodott, és volt valami gyanakvás az arcán. 

— Az unokám, Georges — mondta madame Rapons. — Szeret- 
tem volna, ha ő is jelen van. Ugyanis ügyvéd. 

Kicsit megnyomta az utolsó szót. Kissy válaszolni akart, de 
az ügyvéd megelőzte. 

— Ön nagyon fiatal, ha megengedi. Szabad tudnom, mi a 
rendfokozata? 

Kissy elmosolyodott. 

— Én nem vagyok rendőr, uram, ez félreértés. Egy polgári ala- 
pítványtól jöttem. 

— Artois felügyelőre hivatkozott, ha jól értettem — felelte a 
madame. 

— Igen, asszonyom — nyújtotta át Kissy az igazolványát. — Mi 
nyomozunk az ön lakásában történt bűnügyben. 

A férfi az igazolványért nyúlt; Kissynek megkésve jutott 
eszébe, hogy a hölgy talán nem is tudja szemüveg nélkül elol- 
vasni. De az illem akkor is azt diktálta, hogy neki adja. Az ügy- 
véd átvette és figyelmesen tanulmányozni kezdte. 

— Artois úr csak annyit mondott, hogy egy gyermeket bántal- 
maztak a lakásomban — mondta madame Rapons. — Ön tudja, 
mi történt? 

— Igen, madame. Ami azt illeti, én magam ismertem fel a 
helyszínt, vagyis a szálloda homlokzatát a szoba ablakán át. 

— Tehát mi történt végeredményben? 

Kissy úgy döntött, ha kérdezték, válaszol. A hölgy idős és be- 
teg, de nem fogja a kedvéért szépíteni a tényeket. El akarja fog- 
ni azt a shindyt. 

— Megerőszakolták, madame. Többször és többféleképpen. 

— Szent Isten — motyogta a hölgy. — Mekkora... mekkora 
gyermek volt? 

— Öt-hat éves kislány, amennyire meg tudtuk állapítani. 

Madame Rapons elszörnyedve mormogott valamit, Kissy pe- 
dig Elkére gondolt, aki éppen előző nap ígért borzasztó verést 
pontosan ennek a shindynek. Nem sokkal korábban látott pár 
régi Bud Spencer és Terence Hill-filmet (amik náluk családi 
darabnak számítanak, hiszen Terence Hill igazi neve Mario Gi- 
rotti, akárcsak Marióé, és róla nevezték el a panziót), és az 
egyikben volt egy pasas, aki folyton kapott egy-egy hatalmas 


pofont, és olyankor kiköpte egy fogát. Elke megígérte, hogy a 
shindy több fogat fog kiköpni, mint ez a pasas, legalább negy- 
ven-ötven darabot, és nem érdekelte, hogy senkinek nincsen 
ennyi foga. 

— Kisegér már tanulta negatíf számokat — jelentette ki. — Shin- 
dynek maradik mínusz tíz-tizenöt fogája, és kész. Masszívnek 
csak meglazítottalak fogáit, de ez a shindy rossz helyre tette 
lót, amikor hagyta lefénykép csinál magáról. 

— Rossz lóra tett — javította ki Francoise. 

— Én is azt mondtam. Pasas volt mennyi, mikor kislányat 
disznólkodta, ötven? Nem akarom látni ötvenegyedik szülinap- 
ját megérje szabadlábra. Beszéltem, uff. 

— Ez borzasztó — mondta az ügyvéd az igazolványnak. — 
Azért megenged egy kérést? 

— Parancsoljon. 

— Láthatnék egy valódi igazolványt 15? Mert ez itt — nyújtotta 
vissza — inkább valamiféle játék. 

Kissy meglepve vette át az igazolványát, egy pillanatra még 
ki is nyitotta. Belepillantott. Csakugyan. Hiszen ezeket az ala- 
pítványi igazolványokat Nimby csinálta nem sokkal a Jerry lét- 
rejötte után. De azóta úgy használják őket, mintha a köztársasá- 
gi elnök írta volna alá az összeset. Vagy a pápa. Vagy a dalai 
láma. Vagy akár maga Vanessa, személyesen. A zsebeknek is 
van, mindegyiküknek van. Nimby valamikor csinált tartaléko- 
kat is, ha elvesznének. A Vilma és a Béni bázis páncélszekré- 
nyében egy-egy teljes készlet van. 

Mialatt mindezeket végiggondolta, kihúzta a cipzárt az övtás- 
káján, kivette a tárcáját, kinyitotta és kivette belőle a személyi 
igazolványát, anélkül hogy lepillantott volna. Végig az idős 
hölgyet és az unokáját nézte. No meg a macskát. 

Csak azért is a hölgynek adta ezt az igazolványt is. Az unoka 
ezúttal nem nyúlt érte, a nagymama fölé hajolva elolvasta az 
egyik, majd a másik oldalát. 

— Hm — mondta kisvártatva. 

Kissy tudta, hogy ez minek szól. A születési dátumának. De 
hátha beéri ezzel a hümmögéssel. 

Nem érte be. 

— Tehát még tizenhét éves sincs — állapította meg. — Megtud- 
hatnám, hogy miért éppen magát küldte az alapítványa? 


— Mert éppen én értem rá, uram — közölte Kissy, alig csípő- 
sen. Egy Jerrynek mindenre van válasza. — Jöhetett volna vala- 
melyik tizenkét éves tagunk is. De én jöttem. 

— Úgy. Felnőttek is vannak a maguk alapítványában? 

Kissynek egy szempillantás elég volt, hogy elcsodálkozzon: 
mindenki más az ő helyében méregbe gurult volna, amiért gye- 
reknek tartják, de ő még örül is neki. Mert amíg vannak felnőt- 
tek, akik gyerekszámba veszik, addig a shindyk között is akad- 
hat, aki bukik rá. 

— Vannak, monsieur Rapons — felelte, bár fogalma se volt a 
férfi családnevéről. — Még ügyvéd is akad köztünk. Idősebb, 
mint maga. 

A férfi arcán mosoly suhant át az utolsó szavakra. 

— Csakugyan? Esetleg a nevét is elárulja? Hátha ismerem. 

— Alig hinném. Toulonban praktizál, doktor Auguste Jour- 
dainnek hívják. 

Az ügyvéd nagy szemekkel nézett rá. 

— Ez meglep. Ugyanis ismerem a nevét, bár csak az írásai ré- 
vén. De ő egész más területekkel foglalkozik. 

— Bizonyára. Nekem fogalmam sincs róla, hogy mivel foglal- 
kozik, de a fia egyik alapító tagunk, ő hozta hozzánk. 

Közben átvette és elrakta az igazolványát. Madame Rapons 
fészkelődni kezdett a karosszékben, ami nem kis aggodalmat 
keltett Kissyben. De nem, a cica nem nyitotta ki a szemét. 

— Kedves Georges-om, volnátok szívesek helyet foglalni? Fá- 
raszt, ha fel kell bámulnom rátok. 

Kissy bólintott és letelepedett a hölggyel szemközti fotelbe. 
Az ügyvéd is odahúzott magának egy széket. 

— És fárasztasz ezekkel az igazolványokkal is — folytatta a 
madame. — Engem nem érdekel, hogy a kislány kicsoda és hon- 
nan jött. Az érdekel, hogy mit akar. 

— Ahogy kívánod, nagymama. Akkor hát, kisasszony, hallgat- 
juk. 

— Amint a telefonban is mondtam — Kissy továbbra is a ma- 
dame-hoz intézte szavait —, szeretném megnézni azt a lakást. 
Fényképeket szeretnék csinálni, amiket majd összehasonlítunk 
a bűncselekményről készült képekkel. 


— Tehát lefényképezték? — kérdezte a hölgy döbbenten. 

— Igen, asszonyom. Pornóképek készültek a férfiről és a kis- 
lányról. De az arcok nem láthatók. 

— De hát ki... a fényképeket ki készítette? 

— Ezt nem tudjuk. 

— Ez is bűncselekmény — jegyezte meg az ügyvéd. — És bűn- 
segéd volt abban, amit a társa elkövetett. Mikor történt? 

— Nem tudjuk. 

— De nagyjából? 

— Annyit tudunk, hogy a képek januárban már léteztek, de a 
fényviszonyok alapján nem télen készültek. 

— Tehát több hónaposak. 

— Vagy akár több évesek, uram. Lehet, hogy a kislány felnőtt 
azóta. — Ha ugyan életben hagyták, gondolta, de ezt nem mond- 
ta ki. — Lehet, hogy a tettesek már nem is élnek. Engem az ér- 
dekel, hogy megtaláljuk őket. . . 

Ekkor a hölgy ölében kis mocorgás kezdődött, és Kissy azon 
kapta magát, hogy egy zöld szempárba bámul alig egy méter- 
ről. A szemek leplezetlen közönnyel néztek vissza rá, sőt in- 
kább keresztülnéztek rajta, szerencsére. 

— No de ha így van — hallotta a hölgy hangját —, ugyan mit te- 
hetünk ennyi idő után? 

Kissy kiszabadította tekintetét a zöld szemek fogságából. Ezt 
az öreg macskát különben is két ujjal elintézi, csak merjen egy 
rossz szót szólni. 

— Próbálkozhatunk, madame. Az alapítványunk négy éve har- 
col a pedofilok ellen, és ha valamit megtanultunk ezalatt, az az, 
hogy a legkisebb dologba is bele kell kapaszkodni, mert a meg- 
oldás sokszor a legváratlanabb helyről érkezik. 

— Értem. Mi a véleményed, kedves Georges-om? 

— Őszintén bevallva időpocsékolásnak tartom, nagymama. 

— A saját időmet pocsékolom, doktor úr — vágott vissza Kis- 
Sy. 

— Attól tartok, az enyémet is fogja. Ismerem nagymamát: azt 
fogja mondani, hogy én is tartsak magával és legyek a segítsé- 
gére. 

— Hát ha ilyen jól tudod — felelte madame Rapons —, akkor 
már indulhattok is. Kifelé menet pedig szóljatok a lánynak, 


hogy hozhatja a teámat. Viszlát, kedvesem, örültem a találko- 
zásnak. 
Kissy megkönnyebbülten vett búcsút a zöld szemektől. 


Az ügyvéd kocsijával mentek; Kissy rég nem csinált abból 
problémát, hogy beüljön egy idegen férfi kocsijába. Hiszen a 
legrosszabb, ami történhet, hogy nem cipeli el valami elhagya- 
tott helyre, nem teperi le, nem adja el monacói leánykereske- 
dőknek... és pontosan így is történt. Pár perc alatt megtették az 
alig néhány saroknyi utat, parkolóhelyet keresni tovább tartott. 
Útközben nem tudtak beszélni, az ügyvédet fölhívták peres 
ügyben. Hogy az ügy miről szólt, Kissy nem tudta, de nem is 
érdekelte. Másmilyen peres ügyre fájt a foga. 

Kiszálltak, a kapu előtt Rapons doktor megelőzte és kinyitot- 
ta neki, majd a liftajtót is, azzal az automatizmussal, amit a 
sokéves megszokás ad az embernek. Kissy mindkettőt biccen- 
téssel köszönte meg. 

— Most valami külföldi lakik a lakásban — kezdte az ügyvéd 
még a parkolóban. — Valamilyen képzőművész. 

— Beszél franciául? 

— Nem tudom... sosem találkoztam vele. Nagymama említet- 
te most, amikor a rendőrség megkereste, de ő sem tudja a rész- 
leteket. 

Kissy talált egy hiányzó mozaikdarabot. 

— Ki intézi a lakás kiadását? 

— Egy ügynökség. Ők adták meg a rendőrségnek a korábbi la- 
kók adatait. 

— Mindig ugyanez az ügynökség végezte? 

— Tudomásom szerint igen. 

Kissy bólintott; ezzel a mozaikdarabbal nem sokra megy. A 
lakók adatait majd elkérik Artois-tól. Nem mintha végig akarna 
látogatni mindenkit, aki több év alatt megfordult a lakásban. 
Dehogy. Az a legfontosabb, hogy kiderítsék, mikor készült a 
kép, és máris kiesik a bérlők egy része. 

Az ügyvéd csengetett be a lakásba és ő mutatkozott be az aj- 
tót nyitó férfinak. 

— Jó napot, uram. Georges Rapons vagyok, a lakás tulajdono- 
sa küldött. Elnézést, amiért zavarjuk, de szükségünk van a se- 
gítségére. 


Kissy bekukucskált az ügyvéd mellett. Hétköznapi, keskeny 
előszoba. A falon kis polc, pár apró dísztárggyal. Tekintete 
visszavándorolt a bérlőre. Negyvenesnek tűnt, rövidre nyírt 
szakálla volt, nagy, kíváncsi szeme. Kopott pólót viselt, ami 
valaha sötétkék lehetett, és valamilyen világosabb színnel bé- 
kejelvényt festettek rá. A térdig érő, szakadt farmer is elég ócs- 
ka volt. A pasas vagy nagyon szegény, vagy nagyon nagy mű- 
vész. 

— Ért engem, uram? — kérdezte Rapons doktor. 

Vagy nagyon nagy, nagyon szegény művész. 

— Ó, persze... bocsánat... Artem Aszkarjan... fáradjanak be 
maguk. 

Egész jó volt a kiejtése. Ez örmény név, állapította meg Kis- 
sy. Ő pedig tud örményül. Volt egy örmény szomszédjuk még 
Nevuillyben, tőle tanulta. Sok-sok éve, de ma is kitűnően emlék- 
szik mindenre. 

— Parev — mondta, és belépett. 

— Hajeren khoszum jek? — lepődött meg a pasas. 

— Csak ezt az egy szót ismerem — vallotta be Kissy, s besétált 
a szobába. 


A szoba pontosan olyan volt, mint a képeken. Kissy tekintete 
először az ágyon akadt meg, és viszketni kezdett a zsebében a 
kése nyele. De hát a bútor nem tehet semmiről. Odament hoz- 
zá, egy pillanatig valami nyomokat keresett rajta, de hát ez os- 
tobaság. Rumli volt rajta, szétdobált párnák, francia újságok és 
néhány könyv, fura betükkel. Nyilván örmény. Nem, ha bármi 
nyomra bukkanhat, akkor az nem az ágy, nem az asztalka... 
semmi olyan helyen nem lehet, ahol azóta a lakók naponta 
százszor megfogtak, átrendeztek mindent. 

A könyvespolchoz lépett, tanulmányozni kezdte. A polc jól 
látszik a pornóképek egy részén. Meglehetős rendetlenség van 
rajta, és most már sejti az okát. Ezt a lakást csak néhány hétre 
szokták bérbe venni. Nem vacakolnak azzal, hogy az utódaik 
számára különösebb rendet csináljanak. 

Elővette a telefonját, belépett a doboz megfelelő rekeszébe, 
kiválasztott egyet a képek közül. Ezeken a pasast és a kislányt 
lefestették, semmi kedvük nem volt őket bámulni. Pár pillana- 
tig szemlélte a kép egy kinagyított részletét, aztán a polcra né- 


zett, megcsóválta a fejét, keresett egy másik képrészletet. Pró- 
bált hasonlóságokat és különbségeket találni. Valamit, ami. . . 

Ebben a pillanatban egy ember lépett a háta mögé. Kissy vil- 
lámsebességgel megpördült és rű. . . 

Valahogy sikerült lefékeznie a mozdulatot és visszanyerni az 
egyensúlyát. Az ügyvéd döbbenten állt előtte. 

— Izé... én... elnézést — motyogta Kissy. 

— Én csak... 

— Persze, semmi baj. Túl jók a reflexeim. Ne haragudjon. 

Megigazította a haját és megint a telefonra pillantott, majd a 
polcra. Nocsak. Azok a számjegyek ott... de ehhez ő túl kicsi 
egér. 

— Doktor úr, lenne szíves levenni azt a könyvet a legfelső 
polcról? 

— Melyiket? 

— Azt ott balra. . . amelyik félig látszik a doboz mögött. 

Az ügyvéd levette. Kissy tovább nagyította a képet, és össze- 
hasonlította a könyv gerincével. Egyezett. 

— Látja? Ez a könyv szerepel a fotón is. 

— Kérem — szólalt meg az ajtóban egy ideges hang —, az 
könyv nem az enyém. Már itt volt, én mikor jöttem. Szabad 
tudni, mit maguk keresnek? 

— Ó, hogyne, Aszkarjan úr — felelte Kissy. — Bocsásson meg. 
Önt senki nem gyanúsítja semmivel. De ebben a szobában bűn- 
cselekmény történt, és szeretnék minél többet tudni. Ez itt egy 
2009-es brüsszeli telefonkönyv. Nézze — lépett a férfihoz és 
odamutatta a képet —, ez ugyanaz a könyv. 

— Látom. De mit ez jelent? 

— Azt, hogy a kép nem lehet régebbi, mint a kétezerkilences 
év. Azelőtt ez a könyv nem létezett. 

— De igen — volt a válasz. — Telefonkönyvek megjelennek ki- 
csit előbb, mint mikor kezdődik új év. 

— Ez igaz — ismerte el Kissy. — De nézze csak... ez itt az ab- 
lak. Látja az erős fényt? Ez a kép nyáron készült. Szerintem 
2008 nyarán még nem volt meg a 2009-es telefonkönyv. 

— Ahá, értem — bólogatott a bérlő széles mosollyal. — Hittem 
én azt mindig, Sherlock Holmes egy férfi. 

Kissy elvigyorodott. 

— Köszönöm. Sok éve gyakorolom. 


— Maga? Sok éve? Hiszen van maga még egészen fiatalka. 
És csak tíz centi magas, tette hozzá Kissy gondolatban. 


A Jerry Alapítvány Helyszíni Kisegere ide-oda járkált a kis 
szobában, mindent aprólékosan áttanulmányozott, s a telefonját 
nézegette. Háta mögött a két férfi beszélgetett. 

— Ön mivel foglalkozik, monsieur? 

— Én iparművész vagyok. Formatervező. Csináltam tányéro- 
kat, pohárakat sokáig, meg dobozokat minden dolgoknak. De 
akartam most változtatni, és inkább csinálni gépeknek külső 
burkolatokat. Vállaltam állást itt, önök gyönyörű hazájában. 
Csak még nem van meg hozzá lakás is, és addig lakom ez la- 
kásban. Monsieur csinál mit, ha szabad kérdezni? 

— Én ügyvéd vagyok. Nem olyan érdekes munka, mint az 
öné, de azért... tessék, Aszkarjan úr. Az irodám címe és tele- 
fonszáma. Sose legyen rá szüksége, de ártani nem árthat. 

— Köszönöm. Van ön nagyon kedves. Kisasszony lánya ön- 
nek és rendőr? 

— Dehogy. Csak az imént találkoztunk. Egy alapítványtól jött, 
és ebben az ügyben nyomoz. 

— Hallottam, micsoda ebben szobában történt. Rendőrök 
mondtak nagyon kevés informásziót, de... szörnyes emberek 
vannak, Rapons doktor úr. 

Szörnyes emberek, vigyorodott el Kissy. Ezt elmondja Elké- 
nek. 

Azért vigyorgás közben is dolgozott. Gombszerű orrocskájá- 
val beszimatolt az ágy alá és mögé, a polc melletti kis zugba, 
fotózott, és forrón remélte, hogy az őrangyala megmutatja neki, 
hol van valami nyom. De nem talált. Semmit. 

Sóhajtva fordult vissza a férfiakhoz. 

— Azt hiszem, mindent megnéztem. . . 

— Nem van több nyom, kisasszony? — bólintott megértően 
Aszkarjan. — Ne bánkódjék. 

— Azt már tudja, hogy tavalyelőtt nyártól kezdve kell keresni 
— tette hozzá Rapons. — Ez jelentősen leszűkíti a kört. 

— Igen — felelte Kissy tűnődve -—, a tíz évből nyolcat kizárha- 
tunk. 

Elbúcsúztak Aszkarjan úrtól, sok sikert kívánva formaterve- 
zői pályájához, és lementek a lifttel. Menet közben Kissy még 


mindig a képeket nézegette a telefonján. Valami nyugtalanítot- 
ta. Valami nem stimmelt. 

Akkor jött rá, amikor kilépett a liftből. Egy nő jött velük 
szembe, kikerülte Kissyt és bement a liftbe. Kissy az előtér kö- 
zepén gyökeret eresztett lábbal, lenyűgözve bámulta a kapu ki- 
lincsét. 

Aztán sarkon fordult, a lifthez ugrott, de az már megindult 
fölfelé. Felrobogott hát a lépcsőn, és ráesett Aszkarjan csengő- 
gombjára. 


Az ügynökség a Vendőme tér mellett volt; Rapons doktor le- 
mondó sóhajjal ült a volánhoz és vitte oda, hiszen ő a motorját 
a Szajna túloldalán hagyta, és lehet, hogy így se találnak már 
senkit a cégnél. De találtak, egy titkárnő még iratokat rende- 
zett, és Rapons-éhoz hasonló sóhajjal állt neki megkeresni a la- 
kás aktáját, amikor az ügyvéd igazolta magát és előadta kíván- 
ságát. 

Néhány perc keresgélés után meglett a válasz. Május tizedi- 
ke. A fényképen azért más az ablak kilincse, mint a valóság- 
ban, mert május tizedikén az ablakot kicserélték bukóablakra. 

Ez pedig azt jelenti, hogy elvileg egyetlen nyár maradt, ami- 
kor azok a képek készülhettek: a tavalyelőtti. Elvileg. A gya- 
korlatban sajnos májusban vagy akár szeptemberben is lehetett 
még olyan erős a kinti fény, mint a képeken, de az ablak segít- 
ségével mégis kizárhattak még egy évet. 


Tíz elképedt szempár kereszttüzében Kissy büszkén hátradőlt a 
kanapén és mutatóujját mögéjük téve meglengette füleit. Az 
egerek nevettek és ők is meglengették. 

— Sose vettem volna ezeket észre — ismerte be Nimby. 

— Mert férfi vagy — felelte Niala. 

— Nem baj, ha ennek részleteit inkább a húgoddal beszélem 
majd meg? 

— Szemtelen a kisegér — mondta Vanessa, de a szeme neve- 
tett. Kissy jól látta, hála a Jerry-felület nagyszerű képminőségé- 
nek. — Dolgozzunk, egérkék. Mit tudunk kihozni ezekből az 
adatokból? 


— Ja igen — élénkült meg Kissy —, van még egy adat. Aszkar- 
jan úrnak mutattam egy egeret a telefonomon, és megkérdez- 
tem, hogy mondják örményül. Muk. 

Kis csend, a csapat latolgatott. 

— Muk - ízlelgette Francoise. 

— Megmondtad, miért kérdezed? — pillantott rá Martin, kame- 
ra nélkül. 

— Dehogyis! Rapons úr már odalent volt, de most már ismerik 
egymást, és Rapons úr ismeri a nagyanyja macskáját. Nem vál- 
laltam ilyen kockázatot. Megkérdeztem, megmondta, megkö- 
szöntem és eljöttem. 

— Jól csináltad — dicsérte meg Vanessa. 

Nevettek. Mintha bármit is számítana, hogy az az öreg, el- 
tompult fogú macska mennyit tud. Nála még D"Aubissonék 
Macska Háromja is veszélyesebb, aki most éppen a nyolcadik 
hónapban van, emberre átszámítva, és minden szabadidejében 
a kismacska-bébiholmik katalógusait bújja. 

— Tehát van kilenc bérlőnk — nézett Nimby a listára, ami ak- 
kor már az egyik oldalsó képernyőjén volt. — Őket a rendőrség 
végignyomozza, nekem nincs sok kedvem utánuk menni a vi- 
lág végére. — A bérlők közül négy külföldi volt, egy iráni, két 
egyiptomi és egy német. — Mit tegyünk mi, egérkék? 

Csend. Senki nem tudta. 

— Először is gondoljunk végig valamit — javasolta Vanessa. — 
Ha a tett idején X úr bérli a lakást, akkor ő van a képeken? Le- 
het. Ő készítette őket? Ez is lehet. De az is, hogy kölcsönadta a 
lakást egy havernak, aki nem kötötte az orrára, hogy mire kell. 

— Vagy betörősök is lehettek — vetette közbe Elke. 

— Ugyancsak bátor betörő, aki nekiáll gyerekpornózni a fel- 
tört lakásban — vetette közbe Angéligue. 

— De nem lehetetlen — mondta Nimby. — Mondjuk tudták, 
hogy a bérlő pár napra elutazik. Tettenérésre semmi esély. A 
nyomokat eltüntetik, és ki áll neki egy bérelt lakást olyan ala- 
posan ellenőrizni? Nem érdekli. 

— Sőt — tette hozzá Chantal — éppen két bérlő között is jöhet- 
tek, hisz többször volt kiadatlan a lakás, néha hetekig, nézzé- 
tek. Akkor senkinek nem szúr szemet, hogy másképpen áll a 
függöny, mint mikor elment hazulról. 


— Akár annál az ügynökségnél is lehet valaki — cincogta Fran- 
coise. 

— Persze — mondta Pi. — Csak mindezzel oda jutottunk el, 
hogy gyakorlatilag bárki bárhonnan lehetett. Ennyiféle variáci- 
ót még a rendőrség se tud lenyomozni. 

— Nekünk attól még sikerülhet — jelentette ki Vanessa, büsz- 
kén föltartva gombszerű orrocskáját. — Nem ez lenne az első 
eset, amikor farkincahosszal verjük a nagyokos detektíveket. 


De a következő, akit elkaptak, már megint nem shindy volt. 
Anne mesélte el a történetet, a főszereplő pedig dacosan állt 
mellette, fölszegte fejét és úgy nézett a kamerába, mint egy mi- 
ni Vanessa. 

Kettesben sétáltak valahol az utcákon, amikor gyereksírást 
hallottak az egyik udvarból. Anne követte a megiramodó zseb- 
egeret, és egy pasast találtak, aki éppen a fiát ütlegelte. Kicsi 
volt, talán hatéves. A pasas valami szitkokat kiabált és a fene- 
két verte. Elke odarohant és rákiabált, hogy hagyja abba, a pa- 
sas meg se hallotta, erre elkapta a karját. Akkor egy ideig üvöl- 
töztek egymással, de ezt Anne nem ismételte el, közben a pasas 
a karját próbálta kiszabadítani, de nem tudta, úgyhogy odavá- 
gott neki bal kézzel. Persze nem érte el, mert Elke közben fél- 
kört tett körülötte és hátracsavarta a karját. A gyerek lecsücs- 
csent a földre és ordított, Anne emelte föl és próbálta meg- 
nyugtatni. A pasas hátrarúgott, de Elke kitért az útjából és fe- 
nékbe rúgta. 

— Tökön rúgtam — szólt közbe Elke fensőbbséges nyugalom- 
mal. Most szólalt meg először az elbeszélés alatt. 

— Legyen hát — egyezett bele édesanyja. — A férfi hasra esett 
és fetrengeni kezdett a földön, Elke pedig rálépett a hátára és 
kiselőadásba fogott arról, hogy nem verjük a gyereket. Ekkor 
ért haza a felesége. 

Kissy érezte, amint a vigyor körbeöleli az arcát. A feleség 
természetesen a férje védelmére kelt, Elke pedig megverte őt 
is. A Jerryben nem él olyan szabály, hogy nőt nem szabad bán- 
tani. Ha lett volna valaha, Grevin akkor is eltörölte volna. 

— Akkor elég sokat kiabáltunk. Az asszony zokon vette, hogy 
beleavatkoztunk a gyereknevelésbe, én pedig megpróbáltam 
megmagyarázni, hogy ekkorákat ütni egy kisgyerekre nem ne- 


velés, és pláne nem az utca füle hallatára. A nő odajött hozzám 
és úgy ordítozott, de Elke rászólt, hogy megveri őt is. Akkor 
megjött a rendőrség. 

Kár, gondolta Kissy. Ráértek volna, amikor a zseb kiütötte 
már a nő fejét a két füle közül. 

— Így legalább csend lett — folytatta Anne sóhajtva. — Sorban 
elmondtuk, hogy mi történt, őszerintük az, hogy bementünk az 
udvarukba és rájuk támadtunk, és feljelentenek minket birtok- 
háborításért és garázdaságért. Én közöltem, hogy az egész 
megvan videón, és én jelentem fel a férfit gyermekbántalmazá- 
sért. Erre kihívták a gyámhatóságot, a pasast meg őrizetbe vet- 
ték. Elke megkérdezte, hogy testi sértésért miért nem jelente- 
nek föl minket, amire a rendőrök felelték, hogy egy-két rúgás 
egy kisgyerektől még nem testi sértés. Erre mit művelt az én 
kis angyalom?! 

Kissy egész lénye egyetlen vigyorrá alakult át. Pontosan tud- 
ta, hogy mit, és látta egértársain, hogy ők is tudják. Elke csak 
állt, és mérhetetlenül büszke volt magára. 

— Azt mondta, hogy akkor jó, és úgy hasba rúgta szerencsét- 
lent... 


Így aztán Elke mégiscsak a rendőrségen kötött ki, ahol egy 
nyomozó leckéztetéseit kellett hallgatnia arról, hogy az önbí- 
ráskodás törvénytelen és haszontalan. Szépen végighallgatta, 
Anne szerint arcizma se rezdült közben. Aztán amikor a nyo- 
mozó befejezte, megkérdezte tőle, van-e kutyája. Az fölhúzta a 
szemöldökét és azt mondta, nincsen. 

— Sejtettem — bólintott Elke. — Ha lenne, akkor maga is tudná, 
hogy ha egy állat megrágja a papucsunkat, akkor nem állítjuk 
bíróság elé, hanem megbüntetjük mi magunk. 

— Igen, tudom. De itt emberről van szó, nem állatról. 

Ahogy kimondta ezeket a szavakat a nyomozó, rögtön meg is 
bánta őket. Elke félrehajtott fejjel nézett rá, mosoly játszott az 
arcán. 

— Biztos benne? Én ott voltam, és mondhatom, tökéletesen rá- 
illett a személyleírás. 

Kissy lebegett boldogságában. Elke igazi, tökéletes kisegér, 
hatalmasakat rúg a rossz emberekbe és szemtelen fölénnyel be- 
szél a rendőrökkel. Anne teljesen félreérti az egészet a maga 


szelíd természetével — milyen jó, hogy a lánya nem örökölte. A 
nyers fizikai erőszak nemcsak praktikus, gyors és hatásos mód- 
ja rossz emberek megfékezésének, de ráadásul karban tartja a 
fejlődő szervezetet és megvéd az elhízástól. 

Teljesen föl volt háborodva, amikor Anne arra kérte Vanes- 
sát, hogy beszéljen Elke fejével. 

— Tudom, hogy te vagy a csapatból a legvadabb; éppen azért. 
Mert szeretném, ha Elke nem lenne még nálad is vadabb. Vi- 
szont rád hallgat. 

Vanessa a zsebre nézett, aki áttette súlyát a másik lábára, 
mindkét hüvelykujját a nadrágja szélébe akasztotta és eltökélt 
arcot vágott. A farmerjában és a piros pólójában, lófarokba fo- 
gott vörös hajával úgy nézett ki, mint egy lángnyelv. Csak sok- 
kal helyesebb. 

— Zsebike — mondta neki Vanessa —, légy szíves, ne legyél 
még nálam is vadabb. Régi hagyomány, hogy én vagyok a leg- 
vadabb a csapatban. Kivéve persze, amikor valakinek alkalma 
nyílik még vadabbnak lenni. Mint Nimbynek a lelkésznél, Jen- 
nifernek Grevinnel, Kissynek az autós ügyben, s kinek-kinek a 
többi tucatnyi alkalommal. Megfelel, Anne? 

Anne csak sóhajtott. 


Kissy a konyhában ült, sajtot reszelt a vacsorához, és a konyha- 
szekrény tetejére nézett. Régi váza, nagy keverőedény, Macska, 
papírdoboz, másik régi váza. . . 

A pillantása visszavándorolt a hármas számú tételre. Macska 
elgondolkodva ült a kétméteres mélység fölött és kibámult az 
ablakon, de Kissy gyanította, hogy a gondolatai egész másutt 
járnak. 

Az övéi sem a sajttal foglalkoztak. Túl hosszúra nyúlik ez az 
akció. Velociraptor saját állítása szerint már gyilkolt, Pi pedig 
úgy látja, hogy előbb-utóbb akkor is megteszi, ha egyelőre csak 
kérkedésből mondja. Tejbepapi folyamatosan azon ügyködik, 
hogy lefektesse a szomszéd kilencévest, és ki tudja, mit tesz 
vele, hogy elhallgattassa. Artois-nak az a véleménye, hogy a 
senlis-i akciót nem lehet túl hamar megismételni, mert gyanút 
fognak, a Jerrynek viszont az, hogy ez a két alak túlságosan ve- 
szélyes ahhoz, hogy késlekedjenek. 


És Katu is éppen ilyen veszélyes, egy gyereket már elkapott, 
bármikor kedve támadhat újabbra. Meg a társa persze, sose 
szabad elfelejteni, hogy ketten voltak, valaki a fotókat is meg- 
csinálta. Ellenőrizték, a képek nem pontosan ugyanonnan ké- 
szültek, vagyis nem egy állványra állított kamera volt, hanem 
valaki kézben tartotta azt a gépet. Őt is el kell kapni és elvenni 
a kedvét ettől a művészettől. Katu Elkéé, mert a zseb nem akar- 
ja az ötvenegyedik születésnapján szabadlábon látni, beszélt, 
uff. Hát akkor a fotósát esetleg Francoise elé vetik majd. 

Nimby ötlete volt, hogy ha egyszer a shindyket kezdettől fog- 
va rokonították a macskákkal, akkor nevezzék a neuillyi shin- 
dyt macskának, örményül. Mert a lakásban most egy örmény 
lakik, franciául pedig már foglalt ez a név. 

Fölpillantott a szekrénytetőre. Macska lepillantott rá. Kissy 
sóhajtott. Macska nem. 

Úgyhogy megnézték a neten, hogy mondják örményül a 
macskát, és ez jött ki. Katu. Nimby azt mondta, ez ugyanaz a 
szó, mint a francia chat vagy az olasz gatto, mert az örmény is 
rokon nyelv. 

Kissy lecsapta a sajtreszelőt és fölcsattant. 

— Ne bámulj így rám, Macska, én is tudom! Nem vagyok vak! 
Niala azt mondta, a második alom már megmarad. Majd meg- 
tanítjuk őket, hogy az egeret nem szabad bántani. Kapsz me- 
gint egy dobozt az alagsorban, és törheted a fejedet, hogy mi 
legyen a nevük. 

Macska nem szólt semmit. 


Később, amikor már jutott ideje gondolkodni, sajnálta, hogy a 
riasztás nem este jött. Akkor csak a reszelőt vagy legrosszabb 
esetben a sajtot ejtette volna el. De másnap délután szólalt meg 
a Cirrus, alig negyedórával azután, hogy hazaért. 

Hármasban voltak Suzyvel és Macskával. Megtöltötte a vi- 
zestálkájukat, megdögönyözte Suzyt, ha már Macskát úgyse le- 
het, fölhívta apát és elmondta egy levél tartalmát, majd kivett 
egy doboz levest a hűtőből. Vanessa-féle húsleves, még a télen 
csinálták, pár adag még van belőle. Süt krumplit meg halat, mi- 
re Martin megjön, kész lehet. 

A tömbbé fagyott levest betette egy tálba, kiütögetve a do- 
bozból, a tálat letette az asztal sarkára, hadd olvadozzék. Ki- 


ment a kamrába, kosárba rakott néhány nagy krumplit, vissza- 
fordult a konyhába. . . 

A derekán megszólaló éktelen ricsaj úgy megijesztette, hogy 
megbotlott a saját lábában. Ahogy előrelendült, ösztönösen el- 
engedte a kosarat, ami meglódult a levegőben és ívben rázu- 
hant a tál peremére. A jégtömb felrepült a magasba, az egyen- 
súlyát visszanyerő Kissy már lezuhanni látta, aztán mindent be- 
töltöttek a záporozó szilánkok. 

Suzy ugatása túlharsogta a Cirrus üvöltő csipogását is. Kissy 
rácsapott a telefonjára. 

— Csend legyen! — rikoltott rá mind a kettőre, sarkon fordult, 
kilépett a konyhából, majdnem a nyakát törte egy krumpliban, 
és kirohant a nappaliba. Az üzenetet visszajátszani pillanatok 
műve volt. 

— Szentimentális — motyogta kétségbeesetten, Szent Ementáli 
helyett, aztán levágtatott a gépterembe, hogy a részleteket is 
megtudja. Mire leért, a felületen már nyüzsögtek az egerek. 

— Tíz perc múlva?! — csattant föl Vanessa. — Motorral sose 
érsz... küldök taxit! — Már a kezében volt a telefonja, intett 
Kissynek, hogy menjen. 

Kissy visszarohant az emeletre, balra fordult, tett két lépést, 
megpördült és visszaugrott a konyhába a kulcsatért. Egy pilla- 
natra megállt és végignézett a pusztításon. 

— Ha akartam volna, biztos nem sikerül — állapította meg, és 
kiszáguldott. Bezárta a házat, berohant a garázsba, beugrott a 
kocsiba és kiemelt egy hátizsákot. A vállára kanyarította, ki- 
emelt még egyet, letette, kiugrott a kocsiból, fölkapta a zsákot 
és kint termett az utcán. Ahogy ellenőrizte, hogy a számzár be- 
kattan a kapun, ott volt a taxi. Kissy föltépte a hátsó ajtót, be- 
dobta a hátizsákokat, és majdnem fejjel ugrott be az első ülésre. 

— Gyerünk, taposson bele! Tűz! 

— Tényleg Pontoise-ba akar érni tíz perc alatt? 

— Már legfeljebb csak nyolc, igyekezzen, ember! 

— Félóra is kell ehhez az úthoz — felelte a taxis, mialatt végig- 
száguldottak az utcán. — Ha nagy a forgalom, egy egész. 

— Döntsünk rekordot! 


— Nem lesznek már az étteremben, mire odaérsz! — harsogta 
Vanessa. — A pasihoz fognak menni! 

— Hívom Pierre-t, kell a pofa IP-je — mondta Niala, és kilépett 
a vonalból. 

— Ahhoz minek Pierre? — ordította Kissy, jól megkapaszkod- 
va, mert a taxi visító gumikkal fordult rá a Puits-re. 

— Facebookon át nem tudjuk mi magunk megszerezni! — 
üvöltötte Vanessa. 

Iszonyú zaj volt a vonalban, az északi egerek mind egy-egy 
robogó taxiban ültek, és mind be voltak csatlakozva, hogy min- 
denről értesüljenek. 

— Dugóban állok Nanterre-ben — jelentette Martin. — Kerüljé- 
tek az alagutat! 

— Vettük! — vágta rá Jennifer. — Az alagút bedugult, monsieur, 
kerülünk! 

Ők közben átrobogtak La Celle-Saint-Cloud-n, egy csomó 
nagy ívű kanyarral. Kissy nem nagyon figyelte az utat, a fülé- 
ben tomboló hangzavarra koncentrált. 

— Itt a zseb! — hallatszott végre egy vékony, de erős hang. — A 
Batignolle-nál vagyok! Hozok erősítést! 

— Milyen erősítést?! — süvöltötte Kissy. 

— Apa is jön! 

A sofőr megint kanyarodott, a Défense-negyed felé fordultak. 

— Uram — kurjantotta neki Kissy —, a Nanterre-La Défense 
alagút bedugult, most jelentették! 

— Köszönöm, jól hallok — nevetett a sofőr. Kissy tulajdonkép- 
pen eddig meg se nézte. Fiatal ember volt, délies külsejű. 

— Izé... elnézést. 

— Mi nem az alagúton fogunk menni, hanem fölötte, éppen 
keresztben. Majd Épinay-nél megyünk át a Szajnán. Mondja. . . 

— Nimby a Szajnánál — jött ekkor egy elmosódott hang, és 
Kissy nyomban megfeledkezett a sofőr jelenlétéről. 

— A Szajnánál hol?! — rikoltotta a mikrofonba. 

— Argenteuil! 

Akkor ugyanott van, ahova ők igyekeznek. 

— Egérkék! — csattant föl Kissy. — Valaki hívja föl madame 
Faubourg-t, jöjjön át és tegye rendbe a konyhánkat, de sürgő- 
sen! 

— Miért, mi van vele? — kérdezte Vanessa. 


— Jobb, ha nem tudod — mondta Kissy rendes hangerővel. 

— Miért jobb?! 

Kissy behúzta farkincáját. Tudhatta volna, hogy Vanessa eb- 
ben a zajban is hall mindent a nagy füleivel, és egyébként is ki- 
gondolatolvassa. 

— Pierre elérhetetlen, Artois szintén — jelentette Niala. — Kide- 
rítem, hol lakik a past. 

— Hogyan? — harsogta Kissy. Bármit, csak ne kelljen a kony- 
háról beszélni. Vanessa sajátjának tekinti régóta, teljes joggal. 

— Van infó a munkahelyéről, üzleti ügyben fogom keresni. 
Cin-cin! 

A kocsi lassított, mostanáig őrült sebességgel téptek a sztrá- 
dán. Sávot váltottak, Kissy elkapta egy pillantással a táblát: az 
A15-ösre fordulnak, Cergy, Pontoise, Argenteuil, Orgemont. 

— Itt Kissy, az Alfa Hotel Fox és Alfa Alfa Echo csomópont- 
nál vagyok — rikoltotta a mikrofonba, és teljes erejéből megka- 
paszkodott, ahogy a kocsi megdőlt a kanyarban. Nagy ívben 
fordultak jobbra, háromnegyed körös fordulat, aztán ráfutottak 
a másik sztrádára, és a kocsi nekirugaszkodott megint. Egy pil- 
lanat múlva víztükör tűnt fel jobbról. 

— Most értem el Franconville-t — jött Nimby hangja. — Végül 
is nincs kizárva, hogy még ott érem őket. 

— Ha elmegy a shindyvel, őt is laposra verem — vágta rá Kis- 
Sy. 

— Egérkék — szólalt meg Angéligue —, mindenki vegyen elő 
elég pénzt, hogy a fizetéssel ne veszítsetek időt. 

— Vettem! — felelte Kissy, és hozzálátott előszedni a pénzét. 
Közben átrobogtak a Szajna fölött, elhagyták az enghieni cso- 
mópontot, közeledtek Franconville-hez. 

— Átértem Carriéres-be — rikkantotta Martin. 

— Az meg hol van? — kérdezte Francoise. 

— Nanterre-rel szemben — felelte Angéligue. — Martin, muszáj 
neked ilyen hülye útvonalon menni?! 

— Igen! Ilyet talált a sofőröm, de három percet adtam neki, 
hogy elérje az A15-öst! 

— Saint-Ouen! — harsogta Nimby. 

— Franconville! — vágta rá Kissy. 

— Colombes! — jött Chantal hangja. 

— Hovuilles! — jelentette Martin. 


— Courbevoie! — zárta a sort Francoise. 

És repesztettek tovább. Kissy mellett éppen elsüvített egy 
benzinkút, amikor Nimby célba ért, kiugrott a taxiból és benyi- 
tott az étterembe. 


Innentől csak morzéban kommunikált. Először közölte, hogy 
nem lát senkit, aki akár a pasira, akár a gyerekre hasonlítana, 
gyerek egyáltalán nincs is bent. Megnézi a mosdót. 

Egy percen belül kopogta, hogy a férfimosdó üres. A pasi 
nyilván nem ment a nőibe. Nincsenek itt. 

— Megint az utcán vagyok — folytatta már élőszóval. — Az ét- 
terem tiszta. Ha bármelyik itt van, akkor nem is hasonlít a face- 
bookos képeire, és a randi kútba esik. Odabent én voltam a leg- 
fiatalabb. Van infó, egérkék? 

— És ha mégis a nőiben vannak? — kérdezte Kissy önkéntele- 
nül. 

— Jó, visszamegyek — felelte Nimby. 

Ők ekkor haladtak át a Szajnán megint, ez már Pontoise. A 
sofőr lekanyarodott a városi utcákra, már nem mentek padló- 
gázzal. 

— Lassíthat, uram — szólalt meg Kissy —, most már nem szá- 
mít pár perc. 

— Elkéstünk? — kérdezte a sofőr. 

— Nem! — vágta rá Kissy elszántan. — Harcolunk tovább! 


— Tartsd ott a taxit — mondta Angéligue —, Niala hamarosan ki- 
deríti, hol lakik a pasas. 

— Vettem. — Kissy a sofőrhöz fordult. — Uram. . . 

— Igen, hallottam — bólintott a sofőr, és befordult egy sarkon. 
— Megérkeztünk. Akkor ráér a pénzzel, amikor végzünk. 

— Köszönöm - felelte Kissy, föltépte az ajtót és kiugrott a ko- 
csiból. Egy pillanatig az étterem homlokzatát tanulmányozta, 
amíg eltette a tárcáját, s közben Nimby is odaért hozzá. 

— Bementem a női mosdóba is, de sajnos egy lélek se volt 
bent. És benyitottam a konyhába meg a személyzeti részre, sőt 
kinéztem a gazdasági udvarra is. Senki. Jó napot. 

Kissy hátrapillantott. A sofőr is kiszállt és a kocsi tetejére tá- 
maszkodva hallgatta őket. 


— Nimby és Kissy az étterem előtt — mondta Kissy. — Van in- 
fó, egérkék? 

— Fél perc — felelte Angéligue. — Pi kísérletezik a rendőreink- 
kel, Niala a munkahellyel, Vanessa és Elke a Facebookból pró- 
bál adatot kiszedni. 

— Másik zseb a gennevilliers-i dokkoknál! 

— Másik srác Cormeilles-ben! 

— Lányok Franconville-ben! 

Kissy helyeslőn megbillegette nagy füleit. A Jerry Alapítvány 
tökéletes csapatmunkát végez akkor is, ha szét vannak szórva. 

— Szálljunk be — indult Nimby a kocsi felé —, ha megjön a 
drót, indulhassunk. 

Beszálltak, Kissy elölre, Nimby a háta mögé. A sofőr is visz- 
szaült, becsatolták magukat és vártak. 

— Megvan! — csattant Niala hangja. — Rue de la Harengerte! 

Sofőrük bólintott, indultak. 

— A15-ösről kilences kijárat, avenue Mitterrand — kezdte Nia- 
la —, chaussée César, avenue Delarue, egészen az Oise partjáig, 
ott balra, guai Bucherelle, ott is balra, rue Depoin, rue Butin, a 
rue Prachay utáni sarok. A sarkon ugorjatok ki, az utcába tilos 
behajtani, de nem hosszú utca. 

Persze, gondolta Kissy, itt már Oise van, nem Szajna. Ők más 
útvonalon közeledtek, hiszen már bent voltak a városban. 

— Itt leparkolunk — mondta egyszer csak a sofőr, és már be is 
állt a járdához. Pedig a rue Prachay-t még nem érték el. — Ha 
ilyen sokan jönnek még, jobb lesz helyet hagyni nekik. Jöjje- 
nek. 

Kiugrottak, Nimby kirántotta a hátizsákokat, futás közben 
dobták a vállukra. Pár méter után balra fordultak, ez még min- 
dig rue Butin volt, keskeny szakasz hegynek fölfelé. A sofőr ott 
rohant velük, s az első sarkon jobbra fordult. 

— Itt vagyunk, ez az az utca. 

Egészen keskeny hegyi sikátor volt, aszfaltozva se volt, koc- 
kaköveken rohantak föl a meredeken. Nekik persze meg se kot- 
tyant, a Jerry-kiképzés acélegereket csinált belőlük, de a sofőr 
jócskán lemaradt. 

Egy nagy udvart találtak, több ház is ide szolgált, és nem volt 
se kerítés, se kapu. Éppen befordultak, amikor Chantal és Mar- 
tin egyszerre jelentette, hogy letértek a sztrádáról, a városban 


vannak. Közölték egymással a rendszámaikat, de Kissyt nem 
érdekelte, hogy ki vezet és mennyivel, a házat kereste. 

— Ez lesz az — mondta Nimby. — Gyerünk, egérke! 

A házhoz futottak, Nimby félfordulattal belerúgott az ajtóba, 
a zár megadta magát, de a zsanér is, az ajtó félig leszakadt és 
elállta az utat. Nimby megint rúgott, az ajtó bezuhant az elő- 
szobába, és már rohantak is befelé. 

Nem volt sok helyiség, és egyikben se találtak senkit. 


— Pedig ez az a ház — közölte Vanessa. — Sikerült beszélni egy 
kollégájával, aki járt már nála, egyeztettünk, biztos, hogy itt la- 
kik. Niala már nyomozza, hol lakhat a kislány. 

— Mondják csak... — kezdte a sofőr, aki fél perce érte utol 
őket és mostanáig fújtatott — nagy kérés lenne... elárulnák... 
mi folyik itt? 

A két egér egymásra nézett. Kissynek egy szempillantás elég 
volt, hogy döntsön. A gyors döntéshozatal képességét őseitől 
örökölte, akiknek rohanás közben kellett eldönteniük, melyik 
útvonal vezethet a lyukhoz és melyik a cica tányérjába. 

— Szívesen — felelte. — Egy pasast üldözünk, aki a Faceboo- 
kon ezer eurót ígért egy tízéves kislánynak, ha levetkőzik ne- 
ki... 

— .. valamint azt a kis szajhát — vágta rá Nimby dühösen -—, 
aki azt felelte, hogy ötezerért fogdoshatja is! 

A sofőr úgy bámult rájuk, mintha idegen nyelven beszélné- 
nek. 

— Egy centet se fog adni neki — érkezett Martin hangja az ud- 
var közepe felől. — Megerőszakolja és megfenyegeti, hogy hall- 
gasson. 

— Vagy éppen elássa az erdőben -— tette hozzá Jennifer. 

— Bárcsak a nyakát is kitekerné — csattant föl Chantal —, aztán 
én az övét, miután kicakkoztam az irháját! 

Kissy ezalatt boldog csókot váltott az egerével, és barátnőjé- 
nek vérszomjas szavai csak átmentek nagy fülein. De amint el- 
engedték egymást, valósággal megsüketítette őket egy éles si- 
kítás és csattanás, szinte egyszerre. Egy pillanatra megdermedt 
mindenki. 

— Zsebike!!! — sikoltottak föl aztán. — Francoise, Francoise, 
jól vagy? 


— Csend! — szólt rájuk Vanessa. — Hallgassatok! 

Kissy kétségbeesetten hallgatózott a telefonba, tökéletesen 
megfeledkezve vadászatukról. A zajok nem szüntek meg a vo- 
nalban, zörgő, recsegő, pattogó hangokat hallott. Aztán beszé- 
det, elmosódottan és messziről, a szavakat nem is lehetett ki- 
venni, de ez Jean-Fran hangja. Aztán egy hangosabb szó: 

— Kiszállni! 

Ismeretlen férfihang volt. Biztosan a taxis. Aztán a válasz: 

— A telefon... 

Francoise hangja volt. Akkorát sóhajtottak, hogy a sofőr kö- 
vetkező szavait nem 1s értették. 

— Zsebike! — szólt bele Martin, de Niala rászólt: 

— Csend! 

Aztán megint Francoise, teli torokból, de elég messziről: 

— Egérkék, hallotok?! Jól vagyunk... összeütköztünk... elve- 
szett a telefon... folyik a benzin... jövök gyalog. . . 

A vége már halkult, nyilván eltávolodott a kocsitól. 

— Azt hiszem, már beszélhetünk — sóhajtott föl Niala. Kissy 
kifújta a levegőt; észre se vette, hogy mostanáig bent tartotta. — 
Nem akartam, hogy meghallja a hangunkat és nekiálljon meg- 
keresni a telefont a széttört kocsiban. 

— Elmegyek elé — mondta Nimby, lekapta a hátizsákját, elő- 
szedte a görkorcsolyakészletet, pillanatok alatt fölcsatolt min- 
dent, a csomagot odanyújtotta Chantalnak és őrült sebességgel 
elszáguldott. 

— Meg kell találnunk a shindyt — szólalt meg Vanessa kis 
csend után. 

— Kit érdekel ilyenkor a shindy! — csattant föl Kissy. 

— Hahó, egérke — szólalt meg Elke. — Bolond vagy. Szeretünk 
nagyon ezért, de bolond. Zsebike Kettő odaéri magát pár perc 
múlva, és akar inni riadozásra shindyvért. Én kutatódok itt köz- 
ben ribipapa után, de nehéz, gyakori névje van. 

— Ribipapa?! 

— Mondtam nem jól? Vanessa mondta lányt ribinek. 

Elke már megint nem a megfelelő anyagot tanulja franciából, 
gondolta Kissy. 

Leballagtak az utcán, vissza a taxihoz, ott ugrott ki egy másik 
taxiból Francoise és borult a nyakukba. Sorra ölelgették, tapo- 


gatták, hogy mindene a helyén van-e, őbelőle pedig ömlött a 
szó. 

— Apa ott maradt, segít lelket önteni a taxisba meg tanúskodik 
is majd. Zöld lámpánk volt és főútvonal, mégis belénk jöttek, 
de önként lemondtam a pasas megveréséről, mert a shindy fon- 
tosabb. De a telefonom elrepült valahova, és nem engedték 
megkeresni, azt mondták, folyik a benzin és tűnés a kocsitól. 
Azért próbáltam szólni nektek, hallottátok? Azt mondták, ha a 
kocsi nem gyullad ki, akkor visszakapom. A headset megvan. 
A hátizsákom is, az ott volt a lábamnál. Nimby mondta, hogy a 
pasi nem volt otthon, így én is ott lehetek, amikor elkapjuk. 
Melle húsát kérek, salátával. A kislányt megpróbáljuk hülyére 
verni, ugye? Nem biztos, hogy lehet még ennél hülyébbre, de 
hát próbálkozni mindig érdemes, nem igaz? Viszont az ötlete 
egyáltalán nem hülyeség, már a hétvégén levetkőzöm egy shin- 
dynek, no persze nem egy rongyos ezresért, szó sincs róla, öt- 
ezer a vetkőzés és külön egy ezres minden pofonétrt és rúgásért, 
veszélyességi pótlék, hisz fölsérthetem a bőrömet. Hát te ki 
vagy, téged nem ismerlek, mit ölelgetsz itt?! 

Dehogy ölelgette, ő borult majdnem a taxis nyakába, csak 
közben észrevette, hogy az nem egér. De a pasas nem is vála- 
szolhatott, mert Nimby telefonja már ki volt hangosítva, hogy 
Francoise is hallja, és ekkor harsant föl Vanessa hangja: 

— Megvan! Rue Thornley, Tango Hotel Oscar Romeo No- 
vember Lima Echo Yankee! Gyerünk, egérkék, ez nem gyakor- 
lat! 


Macskamenekülési sebességgel ugrottak a kocsiba, jól össze- 
zsúfolódva hátul, és vágtattak az új célpontba. Kertvárosi ne- 
gyed volt, kétszintes házakkal, de Kissy csak annyit figyelt 
meg, hogy a kerítés egészen alacsony, neki nyakig ér, és derék- 
magasságig beton, amire egy pillanat alatt felugrik. Kipattant a 
kocsiból, kirántotta a hátizsákot, átdobta a kerítésen és már fönt 
is volt a betonon. Átlépett a rács fölött, leugrott, a hátára dobta 
a zsákot, elővette a fegyverét és egypár golyót, s máris a falnál 
volt, az ablak alatt. Visszanézett. Nimby már a kerítésen állt, 
onnan nyúlt le Francoise-ért, akit Martin adott föl neki, mint 
egy kisgyereket. Nimby átemelte a zsebet a rács fölött, letette a 
betonszegélyre, és egyszerre ugrottak le. 


Most Kissy rúgta be az ajtót, és Nimby rohant elöl, ő máso- 
diknak. Egy pillanat alatt fegyveres kisegerek özönlötték el az 
előszobát, s az se tartott hosszabb ideig, hogy meghallják a si- 
kítást. Csak egyet, s máris berúgták a megfelelő szobaajtót. 

— Állj meg! — harsogta Martin a szobába ugorva, és elsütötte 
fegyverét. Kissy berohant utána, oldalra ugrott és rálőtt az ab- 
lakra, de csak egy elsuhanó alakot látott mögötte. A sikoltozás 
forrására oda se pillantott, átrobogtak a szobán és kinéztek az 
ablakon. A pasas a kert végében menekült jobbra, Kissy lőtt 
egyet, de a shindy éppen akkor irányt változtatott, a golyó egy 
virágcserepet ért, ami kettétört és az egyik fele a földre zuhant. 
Kiugrottak az ablakon és a shindy után eredtek. 

— A szomszéd ház, visszafelé az utca mentén — mondta Mar- 
tin. — Csapatokat az utcára, ki akar majd törni! 

— Vettük — felelte kórusban az egérhad. Kissy megint meglát- 
ta a pasast, most már a szomszéd telken. Fékezett és tüzelni 
akart, de ekkor belerohant Martin és magával sodorta. 

— Bocs... jól vagy? 

— Jól, csak most eltaláltam volna. Félmeztelen, és cipő sincs 
rajta. 

— Melyik fele meztelen? — érdeklődött Francoise. 

— A felső! — vágta rá Martin, és átvetették magukat a keríté- 
sen. Kissy tisztán hallotta közben, hogy Francoise azt feleli, 
kár. De ez ki is ment a fejéből, mert két lépéssel később észre- 
vette a shindyt egy fa mögött. 

— Ne mozdulj! Kezeket fel, arccal a... 

A shindy kiugrott a fa mögül és rohanni kezdett, ők pedig 
két-két golyót küldtek utána. Egy részük biztosan talált, mert 
felordított és még gyorsabban futott. 

— A harmadik telken van, az utca felé megy! — szólt Martin a 
mikrofonba. 

— Nimby és Jennifer bemegy a telekre — felelte Chantal. — A 
zsebbel idekint vagyunk. 

De a shindy hirtelen sarkon fordult. 

— Irányt vált — csattant föl Kissy —, a párhuzamos utca felé! 

Martin már csak tíz méterre volt a shindytől, megint rá is lőtt, 
de csak súrolta a golyó. A pasas megugrott és nekirohant a ke- 
rítésnek, ami kitört az ütéstől, csak fából volt. 

— Megint másik telek, párhuzamos utca! 


— Álljon meg! — szólt utána Martin. — Körül van véve, semmi 
értelme! 

— Minden ellenállás hasztalan! — zúgott el mellettük Nimby, 
és tüzelt. Kissy tisztán látta, ahogy a lövedék becsapódik a 
shindy derekába. A pasas felüvöltött és két nagy ugrással az ut- 
cára nyíló kapunál termett. Feltépte és kirohant. 

— Kint van az utcán! 

— A sarkon vagyunk! -— felelték a lányok. 

Tizenöt másodpercen belül Kissy is kint volt az utcán. Körül- 
nézett. 

A shindy eltűnt. 


— Taxiba ült — mondta Chantal kicsit már lihegve —, indulunk 
vissza a kocsihoz. 

— Láttátok a rendszámát? — kérdezte Francoise. 

— Nem, oldalról volt. . . 

— Hogy tudott ebben a csendes utcában... 

— Talált és kész — vágott közbe Kissy —, gyerünk, utána! Aki 
legközelebb van a kocsihoz, induljon a pofa után, különben el- 
veszítjük! 

— Haza fog menni — felelte Nimby, és elügetett Kissy mellett 
a taxi irányába, kézmozdulattal híva őt, hogy kövesse. 

— Miből gondolod? — kérdezte Jennifer. — Lehet, hogy egyből 
elmenekül a városból. 

— Csakhogy nincs miből kifizetnie a taxit. A tárcája itt van a 
zsebemben. 

— Cin-ciiiin. . . — hallatszott elismerően, sok szólamban. 

— Egérkék — szólalt meg Niala, amikor Kissy már Nimby után 
eredt —, váljatok szét! Egy osztag biztosítsa a helyszínt, oda- 
küldtük a rendőrséget. A másik osztag menjen a shindyhez, oda 
is elindultak már. 

— Vettük — felelte Martin. 


Chantal és Francoise a helyszínen maradt, visszamentek a ház- 
ba a kislányhoz. Ők pedig beugráltak a kocsiba és visszamen- 
tek a rue de la Harengerie-be. Az udvaron már állt két rendőr- 
autó, és azonnal elébük állt egy egyenruhás. 

— Jó napot kívánok. Nem lehet továbbmenni, a helyszínt le- 
zártuk! 


— Mi hívtuk magukat — felelte Jennifer. — Jerry Alapítvány. 
Megvan a tettes? 

A rendőr egy pillanatig tétovázott. 

— Szólok a hadnagy úrnak. Legyenek szívesek itt várakozni. 

A hadnagy, egy idősebb, jellegtelen külsejű és egy cseppet 
sem Columbo-szetű férfi egy percen belül előkerült. 

— Briant. Jó napot. Állítólag maguk meg tudják magyarázni 
nekem ezt az egészet. 

— Chaton. Jó napot — vette át a stílust Kissy. — Igen, meg tud- 
juk. Ez a pofa ezer eurót ígért a Facebookon egy tízéves kis- 
lánynak, ha levetkőzik neki. 

— Ezt maguk honnan tudják? 

— Ez a szakterületünk — felelte Nimby. — Blanchard. Jó napot. 
A net megfigyelésével foglalkozunk, pedofil bűnözőkre vadá- 
szunk. 

— Érdekes. A gyerekről mit tudunk? 

— Itthon van — felelte Chantal a Nimby kezében tartott tele- 
fonból. — Vaillant. Jó napot. A pofa megpróbálta megerősza- 
kolni, de nem sikerült. Ami azt illeti, nem azért, mert mi meg- 
zavartuk. . . műszakilag nem tudta megoldani. . . 

A hadnagy elmosolyodott. 

— Műszakilag, ez jó. És hol van az az otthon? Oda kell külde- 
nem valakit. 

— Szükségtelen, mindenhol hemzsegnek a rendőrök. 

— Értem. Beszélhetnék a parancsnokukkal? 

— Hogyne, máris megkeresem. 

— Köszönöm. 

— A tettes megvan? — szögezte neki a kérdést Kissy. 

— Nincs — felelte Briant. — Az ajtót betörve találtuk, de oda- 
bent nincs nyoma rablásnak vagy. . . 

Kissy fölemelte a kezét. 

— Azok mi voltunk. 

— Hogyhogy? 

— Először ide jöttünk, ezt a címet sikerült először kideríteni. 
Berúgtuk az ajtót, de nem volt bent senki. Akkor nyomoztuk ki 
a gyerek címét és mentünk oda. De a pasas meglógott előlünk. 
Taxiba ült, azt hittük, hazajött. 

— Tudják a taxi rendszámát? 

— Sajnos nem... 


— De igen — szólalt meg Vanessa -—, sőt a sofőr telefonszáma 
is meglesz két perc múlva. D"Aubisson. Jó napot. Van egy da- 
rab papírja? 

— Hé, egérke — hökkent meg Nimby —, honnan tudod te a 
rendszámot, amikor mi ott voltunk és mi se láttuk? 

— Az élet tele van meglepetésekkel, egérke! 


Később, amikor már volt ideje gondolkodni, Kissy megállapí- 
totta, hogy ezt az ügyet a Béni bázis egerei nyerték meg. Csak 
annyi adatuk volt, amit a pasas és a kislány közzétett magáról a 
Facebookon, és a találkahelyként választott étterem, de hát ott 
már nem érték el őket. Amíg ők nagyrészt autóban ültek, a dél- 
vidék négy egere telefonált. Fölhívták a pasas munkahelyét és 
kiderítették a címét. Fölhívtak három környékbeli iskolát, mire 
megtalálták azt, ahova a gyerek jár, és elmondták az igazgató- 
nak, hogy mi a helyzet, másképp nem adta volna ki a címet. És 
végül fölhívták Tomot, aki utánakérdezett, hogy ki vett föl fél- 
meztelen, vérző utast a mondott helyen és időben. A taxi még 
csak Puiseux-Pontoise-nál járt, amikor a sofőr megkapta az ér- 
tesítést, hogy az utasa egy pedofil erőszaktevő. Hátranézett, kö- 
zölte vele, hogy van a keze ügyében egy nehéz csavarkulcs, és 
öt perc múlva megálltak a legközelebbi rendőrőrsön. A shindy 
sírt, amikor a rendőrök kihúzták a hátsó ülésről, mint egy cso- 
magot. Az egereknek fülig ért a szájuk, amikor megtudták. 

A kislány megúszta súlyosabb fizikai sérülések nélkül, bár 
fogorvosi vizsgálatra szüksége lesz. A shindy többször arcon 
ütötte, hogy megtörje az ellenállását, és Francoise-tól is kapott 
egy akkora pofont, ami nagyobb volt, mint a felnőtt férfi összes 
ütése együttvéve. Lehet, hogy meglazult egy-két foga. Fran- 
coise azt mondta, ha tudta volna, hogy a shindy többször is 
megpofozta, a világért sem ütött volna ő is az arcára. Akkor a 
gyomrába kap. 

— Miért verik maguk a sértettet? — érdeklődött Briant. 

— Gyereket szeretnénk faragni belőle — felelte Francoise. 

— Miért, most mi? 

A zseb kinyitotta a száját, aztán megint becsukta. Kissy for- 
rón remélte, hogy nem válaszol a kérdésre. 

— Értem — mondta a rendőr kis csend után. 


Macska Öt egy ágon hasalt, egy cseppet se zavartatva magát a 
kétoldalt tátongó mélységtől, annyira, hogy aludt. És lelógott a 
farka. 

Kissy a teraszon heverészett alig egy méterrel arrébb, és azt a 
lelógó, cirmos farkat figyelte. Ha most nesztelenül odaosonna 
és megrántaná azt a farkat, vajon a) dallamos , bim-bam" szó- 
lalna meg, b) a macska lezuhanna és örök haragot fogadna 
vagy c) borzalmas karmokat és fogakat kapna elő, és neki isz- 
kolnia kellene az életéért? 

A kérdés persze csak elméleti, valójában pontosan tudja a vá- 
laszt. A környék macskái egyáltalán nem nézik jó szemmel a 
villában és a panzióban nyüzsgő egereket, de nem mernek hoz- 
zájuk nyúlni. Niala nemzedékek óta eteti őket, és amikor kinőtt 
a füle, pár héten belül megjött Vanessa is, és értésükre adta, 
hogy ki az úr a háznál. Macska Öt kétéves, ő már beleszületett 
az egéruralomba. Persze beszél más macskákkal, talán átjár 
Villefranche-ba is, de a Jerry hírneve ott is csorbítatlan, azt pe- 
dig végig a partvidéken minden kéthetes kiscica tudja, hogy 
őket nem szabad és nem is lehet bántani. Rendszeresen mász- 
kálnak közöttük fegyvertelenül. Nála sincs most, bikinihez nem 
hord fegyvert. 

Nem, természetesen a cicának nem ment el az esze, hogy 
megtámadja őt egy kis farokrángatás miatt. Másra használná 
jól kiélezett karmait: megkapaszkodna az ágban, hogy csak ak- 
kor lehessen leszedni onnan, ha letépik a fa kérgét is. Vagyis a 
b) és c) eset nem következhet be, ha tehát megrántja azt a far- 
kat, dallamos , bim-bam" fog hallatszani. Ezt okvetlenül ki kell 
próbálnia! 

Eltervezte a hadműveletet. Föltérdel a nyugágyon, áthajol a 
falon és megragadja a farkat. Ebben a pillanatban Macska Öt 
fölkel, ő átbukik a falon, kizuhan a mélység fölé, a macska far- 
kába csimpaszkodva lóg és himbálózik, segítségért cincog, de a 

Összerázkódott. No nem. Akkor már inkább a sziklamászás 
vagy más hasonló esztelenségek, amiket Vanessa tervezget né- 
ha, de letesz a szándékáról, amikor őrá néz és látja, milyen el- 
szánt képet vág, hogy senkinek se tűnjön föl mögötte a rémület. 
Nem mintha a D"Aubisson lányokat meg tudná téveszteni. 


Lentről neszt hallott, beszédfoszlányokat. Kisegerek. A sza- 
vaikat nem értette, de nem is volt fontos. Az oldalára fordult és 
elégedetten lehajtotta nagy füleit. Így az igazi. Bent a szobában 
Angéligue üzleti leveleket ír, az üvegen át idelátszanak nagy 
fülei, s odalent is egérkék sétálnak. Szundíthat egy kicsit. 

Ekkor azonban odajött Vanessa, intett és csak annyit mon- 
dott: — Gyere, egérke — és Kissy fölugrott máris. Leszaladtak a 
konyhába, előírásosan beöltöztek és munkához láttak. 

— Olvasztott csoki kell — rendelkezett Vanessa —, és az a shin- 
dy Pontoise-ból. 

Kissy futott a kamrába, fölkapott néhány tábla csokit, a hűtő- 
ből kivette a pontoise-i pasast, bevitte a konyhaasztalra, kibon- 
totta a csokikat és fazékba tette őket. 

— Shindyt készítünk csokoládés mártásban — közölte a kis- 
lány, és a pasashoz fordult. — Feküdjön nyugodtan, amíg föl- 
szeletelem. Nem csiklandós? 

A shindy felelt valamit, de Kissy nem figyelt már, a fazékban 
addigra megolvadt a csoki, és muszáj volt lelkesen szimatolnia. 
A csokinak csodálatos illata volt. Boldogan szimatolt, még a 
szemét is behunyta, lelkesen mozgatta gombszerű orrocskáját, 
aztán kinyitotta a szemét. Barna-fehér foltokat látott, amik ide- 
oda mozogtak, aztán közeledni kezdtek. A csokiillat fölerősö- 
dött. 

Kissy megpróbálta kicsit előrenyújtani az orrát, ahogy Jerry- 
től látta, s az illatos valami egyszer csak odasiklott közvetlenül 
elébe. 

— Vanessa készítette — mondta Martin, amire Kissy azonnal 
felült és átvette a poharat. Két málnaszem volt a tetején, csoki- 
darabkákkal, alattuk sárga és barna rétegek. Kiskanál is járt 
hozzá, s ő nyomban használatba is vette. 

— Hogy hívják? 

— Még mindig Vanessának. 

— Nem! Ezt! 

Martin helyet foglalt Kissy mellett a saját poharával. 

— Sajtos-csokis desszert. 

— Ott voltál, amikor csinálta? — Kissy már a sajtos rétegeknél 
tartott. 

— Igen. 

— Halljuk. 


Martin néhány kanállal eltüntette az édességet és sóhajtott. 

— Puha kekszet morzsolt szét, elkeverte olvasztott vajjal és 
barna cukorral, aztán kiadagolta poharakba. Krémsajtot, tej- 
színt és porcukrot kevert össze, rátette, aztán egy málnát, majd 
olvasztott étcsokit öntött rá. A tetejére még egy kicsi sajtot ra- 
kott, málnát meg csokiforgácsot. 

Kissy szomorúan nézte az üres poharat. Hogyne lenne üres, 
ha ilyen kicsike volt, gondolta, aztán föltette a kérdést: 

— És csak egy jut egerenként? 

— Dehogyis, egy huszonnégy személyes pohárkészletet hasz- 
nál hozzá. 

Kissy talpra szökkent. 

— Gyerünk a konyhába, egérke! Ez nem gyakorlat! 


A sajtos-csokis desszert nagy sikert aratott, Vanessa háromszor 
töltötte újra a pohárkészletet. Isabelle néni, Blanche és Georges 
is megkóstolta, és tíz kisegér, de abból egy Elke volt. Bevonult 
a konyhájukba a netbookjával, és Vanessa szépen elmagyará- 
zott mindent Frau Schultzénak, Elke tolmácsolásával. Anne és 
Frau Schultze is evett a desszertből, és nekik is ízlett. 

A tizenegyedik kisegér majd külön kap frisset, amikor haza- 
érkezik. Nizzában van, munkát kapott. Igaz, csak egy alkalom- 
ra, de hátha megismétlődik majd. Gyermekbántalmazási ügy, 
és a gyermeket sürgősen ki kell hallgatni, de a rendes pszicho- 
lógus elutazott. Valakinek a rendőrségnél eszébe jutott, hogy Pi 
ért az ilyesmihez, és felkérték, hogy kérdezze ki a kislányt. 
Vagy kisfiút. Ők nem tudják, és nyilván nem is fogják megtud- 
ni, hogy mi történt és kivel, hiszen mindenkit köt a titoktartás, 
akármekkora füle van. 

Egyelőre nem folytatják a festést Vaucressonban. Anyának 
akadt egy nehéz tárgyalássorozata, ami után nem vágyik no- 
mád életre. De ez nem tart soká, hamarosan jöhet az ő szobájuk 
is. Most mindenesetre ráér. Francoise váltig állította, hogy jól 
van, és ugyanezt mondta az orvos is, akivel megnézették rög- 
tön a pontoise-i hajsza után, de Vanessa kijelentette, hogy pi- 
hennie kell, vita nincs, legfeljebb arról, hogy hol akar pihenni. 
A kislány persze Beaulieu-t választotta, úgyhogy mind fölkere- 
kedtek és jöttek. Hét közben. Suli helyett. Sajnálják, de orvosi 


előírás, mindannyiuknak pihenni kell egy napot, doktor Vanes- 
sa nagyon szigorú. 

Úgyhogy addig ráér minden. Shindyre se vadásznak, legfel- 
jebb elméletben. Ez persze Vanessának és Nimbynek jött a leg- 
jobban, egy éjszakát együtt tölthettek soron kívül, meg napköz- 
ben is folyton összebújnak. 

— Kissy! 

— Mi van?! — kapta föl a fejét riadtan. A panzió ebédlőjében 
ült a sajtos-csokis desszertjével, azazhogy az üres poharakkal. 
Nagyon sok üres pohárral. Ő nem evett ennyit, Vanessa már 
megint elébe pakolta másokét. 

— Egérke — mondta Jennifer türelmesen —, ha egy percre csat- 
lakoznál hozzánk... azt próbáljuk megbeszélni, hogyan folytat- 
hatnánk a vadászatot a Crux-tagokra. 

— És Katura — tette hozzá Kissy azonnal. Katu nagyon kellett 
neki. A kikészített bundájára akart lépni, amikor fölkel az ágy- 
ból. 

— Őrá is. 

Kissy végignézett az arcokon. Tizenegy arcon, mert jelen volt 
Elke a netbook képernyőjén, és Blanche is. Francoise a telefon- 
ját babrálta, fölnézett egy pillanatra. A telefont Jean-Fran sér- 
tetlenül hozta vissza neki, a taxi nem gyulladt ki, az első ülés 
alatt megtalálták a készüléket. 

— És mit találtatok ki? 


Az ötlet pedig jó lett volna, de hát a rendőröknek nincsen sem- 
mi fantáziájuk. Artois nemet mondott. A rábeszéléshez szüksé- 
ges idő a jelenlevő D"Aubissonok számával négyzetes arány- 
ban csökken, és a lányok igazán bevetették magukat, de a főfel- 
ügyelő azt mondta, lehet nekik akárhány szelídített shindyjük, 
nem engedi őket a klubba. 

Artois szerint Morillon nyomozó éppolyan jó leveleket írogat 
a shindyknek, mint egy valódi shindy. Nino nem tudna semmi- 
vel többet vagy mást tenni, tehát nem jöhet és kész. 

De arra legalább hajlandó volt, hogy egy újabb csapdát meg- 
szervezzen. Talán a jövő hét végén felállíthatják, és nem bánja, 
lehet benne egér is. 


Később, amikor visszagondolt ezekre a napokra, Kissy mindig 
úgy érezte, mintha egy rugó lett volna valahol, ami lassan fe- 
szült meg, napról napra, egészen lassan, észrevehetetlenül. 

Artois később azt mondta, ekkoriban három-négy ember ol- 
vasta a Crux fontosabb leveleit, Morillon nyomozó pedig kivé- 
tel nélkül mindet. A Jerrynél is hasonló volt a helyzet, Vanessa 
és Nimby minden levelüket olvasta, a fontosabbakat pedig több 
egér is, néha valamennyien. 

Senki nem vett észre semmit. 

Utólag persze világos volt, hogy azok ketten privát levelezés- 
ben szervezkedtek, de erre senki se gondolt a Centauriból, mert 
alapvetőnek tekintették, hogy a shindyk egyáltalán nem bíznak 
meg egymásban, és nincs okuk, hogy bármelyik klubtársukban 
megbízzanak. A senlis-i akciót sem arra alapozták, hogy bárki 
jobban bízna Jackben, akármit is írt Velociraptor — egyszerűen 
arra, hogy a gyerekek iránti vágy félresöpör bennük minden Jjó- 
zan megfontolást. 

Az, hogy két shindy privát levelezésbe kezdhet, meg se for- 
dult a fejükben. Ha valaki fölveti az eshetőségét, alighanem azt 
felelik, hogy ugyan már, minek tennék, két ember levelezésé- 
ben semmivel se kisebb a kockázat, mint tízében. Hiszen a 
shindyk nem sejthetik, hogy a rendőrség már beépült közéjük. 
Más lenne a helyzet, ha két ember már ismerné egymást a való- 
di világból, esetleg egyikük beajánlotta volna pedofil haverját a 
csoportba — akkor világos, hogy bíznak egymásban. De itt a 
csoportban hogy ismerkedhetnének? Mindenki attól retteg, 
hogy a másik egy nap lebukik és beköpi. Senlis az más, ott két 
kislány várta őket, ez megérte a kockázatot... de miért közölné 
egymással a Crux két tagja, hogy kicsodák? Akkor már miért 
nem az egész klubbal? 

Márpedig Lincoln és Lifepod pontosan ezt tette. De erről ők 
akkor még nem sejtettek semmit. Ahogy arról sem, hogy a ti- 
toktartás megsértése nem elsősorban a két shindyre jelent ve- 
szélyt. 


Kissy felrobogott az emeletre, aznap reggel vagy huszadszor. 
Végigpillantott az embereken, a szétszórt csődarabokon és 
szerszámokon, és megcsóválta a fejét. 

— Szerintem tíz perccel ezelőtt is itt tartottatok — jelentette ki. 


Robert bólintott. A becsomagolt csempéken ült és egy papírt 
tanulmányozott. 

— És még egy óra múlva is itt tartanánk, ha éppen most nem 
jöttem volna rá, hogy mi a baj. Nézd ezt meg. 

Kissy odadugta fejét a papír fölé. Úgy nézett ki, mint egy 
tervrajz, mindenfelé számokkal és feliratokkal. Pár pillanat kel- 
lett csupán, hogy felismerje a padlást, ahol állt, és újabb né- 
hány pillanat múlva a hibát is megtalálta. Robert ujja egy fal- 
szakaszra mutatott, ami mellett az állt: 0,3. Nyilván méter. A 
szakasz azonban szemlátomást ugyanakkora volt, mint a szem- 
közti, aminél 0,6 volt kiírva. 

— Elírta. Megesik. 

— Aha, csakhogy aztán ezzel számolt tovább, nézd csak meg. 
Itt vannak a négyzetméterek. A fal kettőharminc magas, a hi- 
ányzó... 

— Hatvankilenc század négyzetméter — vágta rá Kissy gondol- 
kodás nélkül. 

— Annyi. Neki az jött ki, hogy egy tucat fölös csempénk ma- 
rad. 

Kissy döbbenten nézett Ramónra, aki a falat támasztotta, 
mármint a valódit, és csendes beletörődéssel szopogatta a kólá- 
ját. Apa előre megmondta nekik, hogy alkohol nincs. 

Lentről halkan fölszűrődött Francoise kacagása, és Kissy tud- 
ta, hogy megoldhatatlan problémák nem léteznek. 

— Szóval vennünk kell még csempét. 

— Aha, csak hétfőig semmi nincs nyitva, nekünk pedig hét- 
főn... 

Kissy előrántotta a telefonját, fölhívta apát és elmondta, mi 
történt. Apa kocsiban ült ekkor, hallatszott a motorzúgás, de 
Kissy nyugodtan beszélhetett, mert apa soha nem vezet a kezé- 
ben tartott mobillal, mindig a kihangosítót használja. Anya is. 

— Ez baj — mondta apa. — Ráadásul én már itt vagyok Rouen- 
ban. 

— Egy pillanat, uram — szólalt meg Robert. — Én úgy gondo- 
lom, hogy meg tudom oldani a problémát, ha megváltoztatha- 
tom a tervet. Csak nem tudom, hogy tudnánk megbeszélni, eh- 
hez rajzolni kell... 

— Velem ma már sehogy. Mutassa meg Kissynek, és ha ő jó- 
váhagyja, akkor jó. Végül is ők fogják használni. 


Kissy néhány mondatot hallgatott csak a magyarázatból, az- 
tán türelmet kért, megint előkapta a telefonját és üzent a Cir- 
rusnak. A padlás fél percen belül megtelt kisegerekkel, és Ro- 
bert elölről kezdte a magyarázatot. 

Robert és Ramón apa cégénél dolgozott, az egyik építkezé- 
sen, és apa addig is felfogadta őket erre a kis különmunkára. 
Nekik kell a pénz, és nem izgatják magukat a hétvége miatt, 
Chatonéknak pedig ilyenkor jó. 

A magyarázat alig két percig tartott, főleg hogy Jennifer ép- 
pen rajzolt, magával hozta a vázlatfüzetét is, és villámgyorsan 
felskiccelte Robert elképzelését. A fürdőszoba berendezésében 
minden máshova kerül, csak az ablak marad, hiszen az már 
adott, még az ajtó is arrébb lesz negyven centivel. Viszont így 
nemcsak elég a csempe, hanem jobban el is lehet majd férni a 
parányi helyiségben, és tovább is élnek. Ezt az utóbbit nem Ro- 
bert mondta, hanem Nimby, aki a régi tervet tanulmányozta, s 
most fölnézett belőle. 

— Hajtsátok csak ide a nagy füleiteket. Ezen a rajzon a Zu- 
hanyfülke ajtaja pontosan szemben van a fürdőszoba ajtajával, 
és a távolság kevesebb mint fél méter. Igaz? 

Egerek és emberek bólintottak. 

— Ez a megoldás fiatalon elpusztuló egérkéket eredményez. 

Az egérkék egymásra néztek. 

— Képzeljétek el, hogy mondjuk Jennifer zuhanyozik a fülké- 
ben, amikor én gyanútlanul benyitok. — Jennifer keze lassan a 
derekára csúszott, és Kissy tudta, hogy neki kell majd megvé- 
delmeznie egértársát. Csak azt nem tudta még, hogy melyiket. 
— Jennifer még nem vette észre, hogy a farkincájával félrelib- 
bentette a függönyt, így zavartalanul gyönyörködhetek benne — 
Vanessa keze is a derekára csúszott — mintegy fél percig, ami- 
kor észrevesz, kiugrik a fülkéből és megüt. Nekivágódok a fal- 
nak és nyakamat szegem, de sajnos Jennifer tüdőgyulladást 
kap, s néhány nap múlva már együtt ülünk a felhőkön és esszük 
a mennybéli sajtot. 

Az egerek komoran álltak. Lesújtotta őket a fiatal egérke bal- 
végzete. Mármint csak Nimbyé, akit ezért a fantáziáért egy- 
szerre két egérlány fog fölszeletelni. 

Niala megköszörülte a torkát. 


— Tehát Robert változata sokkal alkalmasabb — jelentette ki, 
és megfogta Jennifer jobb kezét, amely már becsúszott a fegy- 
vertartó zsebbe. — Egyedül találtad ki? Vagy valamelyik egér- 
kével már tanácskoztál? 

— Csak Ramónnal — mondta a mesterember. — Ő is adott né- 
hány tippet. 

— Helyes — mondta Vanessa. — Hogy is hívják a tervező mó- 
kust? — Nimbyhez lépett, megszemlélte a kezében tartott régi 
tervet és már tárcsázott is. 

— Nem lesz bent, hétvége van — cincogta Kissy, de rögtön 
megszólalt egy hang. 

— Boisster. 

— Vanessa D" Aubisson. Mondja, meg tudja nézni most a Cha- 
ton-villa padlásának tervét? 

— Persze, de... 

— Akkor kapja elő, de sürgősen. 

Kis zörgés a vonalban. 

— De ki maga és... 

— Ne ez érdekelje — felelte a kislány. — Megvan már az a terv? 

Kissy érezte, hogy a vigyor most ér el a füléig. Vanessa kö- 
rülbelül öt másodpercet adott a keresgélésre. 

— Megvan -— jött kis szünet után. 

— Olvassa a méreteket és vegyen elő egy golyós számológé- 
pet — parancsolta a mikró. 

— De kérem, micsoda hang ez? 

— Szoprán. 

Kis csend a vonalban, az egerek hangtalanul rázkódtak. 

— Értem már, miről beszél — szólalt meg a tervező. — Tényleg 
van itt egy hiba. 

— Azt is tudja, hogy mit okoz ez a hiba? 

— Újra kell tervezni... elég nagy részét — ismerte el Boissier. 
— Egy óra alatt meg tudom. . . 

— Szükségtelen — felelte Vanessa —, ez már megtörtént. Ki 
van rúgva. 

Kinyomta a telefont és Robert-re nézett, majd Ramónra. 

— Te kapod a tervezői díjat, te pedig prémiumot azért a né- 
hány tippért. És most munkára, mert nem élünk meg! 

Robert és Ramón elképedve munkához látott, az egerek is 
visszatértek szokásos tevékenységükhöz — elismeréssel adózva 


a mikró ügyintézési tehetségének. Egyikük sem sejtette, hogy 
Vanessa két perc alatt mekkora botrányt kavart. 

Monsieur Boissier is apa cégénél dolgozott, de őt a cég bízta 
meg a tervezéssel — amiről az egerek ekkor még semmit se tud- 
tak. Apró szívesség egy régi kollégának. A mesterembert és a 
segédmunkást is biztosították volna, de apa megelőzte őket és 
fölvette Robert-éket a saját pénzéből. 

A döbbenetes telefonhívás után monsieur Boissier dúlva-fúl- 
va telefonálni kezdett, teljes joggal arra gondolva, hogy a szop- 
rán a cégtől hívta, és onnét rúgták ki. Először apát akarta hívni, 
de nem tudta a számát, ezért fölhívta a főnökét, akinek családi 
programja volt és röviden közölte a tervezővel, hogy majd hét- 
főn megbeszélik, nyilván valami ostoba félreértés. Ez nem elé- 
gítette ki Boissier-t, ezért fölhívta apa főnökét is. Ez a főnök 
megpróbálta megnyugtatni, hogy ha apa panaszkodott volna 
Boissier munkájára, arról neki okvetlenül tudnia kellene, de 
hétfőn beszél a központtal és kideríti, mi a helyzet. Boissier 
nem akart hétfőig várni és kikövetelte a főnöktől, hogy hívja 
föl a nagyfőnököt most rögtön. A nagyfőnök nem vette föl, 
ezért fölhívta a helyettesét, a kisfőnököt. Tíz perc múlva visz- 
szahívta a nagyfőnök, aki látta, hogy keresték. 

Vanessa telefonja után félórával tehát már négy főnök tudott 
arról, hogy valaki kirúgta a tervezőt a hátuk mögött. Boissier 
csak arra emlékezett, hogy az illetőt Vanessának hívták, a csa- 
ládnevet elfelejtette. A cégnél több Vanessa is dolgozott, de 
csak egy volt olyan pozícióban, hogy egyáltalán joga legyen 
egy építészt kirúgni. Az egyik főnök fölhívta ezt a Vanessát. 
Nem ő volt, de innentől ő is tudott a dologról. Ekkorra már a 
főnökök is rájöttek, hogy Chaton urat kellene megkérdezni, de 
mivel egyikük se volt az irodájában, senki nem tudta közülük 
apa telefonszámát, csak apa főnöke, akinek viszont állandóan 
foglaltat jelzett a telefonja. Ezért másfelé próbálkoztak, így a 
hétvége ellenére órák alatt mindenki tudomást szerzett Boissier 
kirúgásáról. 

Apa egy órával később kapta meg a hírt, kint Rouenban az 
építkezésen. Neki persze a Vanessa név egészen másvalakit je- 
lentett, ezért hazatelefonált a kisegerének és barátságosan meg- 
érdeklődte, hogy haladnak a munkával. 


— Megyeget — cincogta Kissy gyanútlanul. — Csak egész más- 
képpen kell csinálni. Ez a monsieur Dossiter teljesen eltolt min- 
dent. 

— Boissier — javította ki apa. 

— Vagy az. Vanessa fölhívta és kirúgta, aztán fölvette helyette 
Robert-t, ő kapja a tervezési díjat. Tényleg nagyon ügyes pasas, 
már lefektette a csöveket, bekötötte a vizet és a villanyt, beépí- 
tette a zuhanyfülkét. . . szóval jól halad. 

Apa megköszönte a felvilágosítást, letette és negyedóra hosz- 
szat hahotázott. Amikor már tudott beszélni, fölhívta a főnökét, 
hogy juttasson el egy üzenetet Boissier-nek, ő beszélt azzal a 
bizonyos Vanessával, félreértés az egész és ne aggódjon. Majd 
hétfőn megbeszélik. 

Este nyolc volt, amikor apa hazaért és vidoran megkérdezte a 
konyhában szorgoskodó egérkéktől, hogy halad az építkezés. 

— Jól — felelte Chantal, aki szendvicskrémet kevert. — Holnap 
már csak a válaszfalat kell fölrakni és kész. Mit vigyorogsz 
úgy, Jean-Jacgues bácsi? 

Apa beszélni kezdett, amitől Vanessa kezében fél perc múlva 
megállt a hámozókés. Egy perc múlva letette a kést az asztalra, 
másfél perc múlva pedig letépte a kesztyűjét és a telefonjáért 
nyúlt. 

— Boissler. 

— Vanessa D" Aubisson. Emlékszik rám? 

— Á, a szoprán. Nehéz is lenne magát elfelejteni. 

— Végzetes félreértés történt, Boissier úr. 

— Értesültem róla. 

— De nem tudja a részleteket. 

— Hétfőn reggel nyolckor a vezér irodájában elmondhatja. 
Aztán meglátjuk, melyikünknek nem lesz állása. 

— Ez nem lenne célravezető — felelte Vanessa, rámutatott 
taxi. — Hol van most? 

Nimby bólintott és elővette a telefonját. 

— Itthon. 

— Az hol van? — kérdezte Vanessa és kirobogott. A választ 
már nem is hallották. Nimby utánasietett a telefonnal a fülén. 

Az egerek csak néztek. 


— Megveri — bólintott Francoise mindentudóan. — Odamegy 
és megveri. 

— Dehogyis, csacsikám — mosolygott rá Jennifer. — Megszelí- 
díti. Mint már annyi sok embert. 

Vanessa tíz óra körül ért haza, elégedetten végignézett a csa- 
paton és mutatóujját mögéjük téve meglengette füleit. Ők vi- 
szonozták, apa és anya is. 

— Megszelídítettem — jelentette be a mikró. — Eléggé meg volt 
lepve, amiért ekkora vagyok, de közöltem, hogy nagyobb Va- 
nessával nem szolgálhatok. Aztán elmeséltem neki mindent. 
Már nem aggódik az állásáért. Nekem is hagytatok a kajából? 

— Szó sincs róla — felelte Niala már a konyhából. — Frisset 
kapsz. 

— Helyes. Nem baj, ha némelyik szelet egy kicsivel nagyobb- 
ra sikeredik. 

— Ez a veszély fennáll — ismerte el Kissy, és kiválasztotta a 
legnagyobb szelet kenyeret. 

— Nagyszerű, cin-cin! Mi az, Marie néni? 

Kissy visszakukucskált a nappaliba, de anyának csak a hang- 
ját hallotta. 

— Csak arra gondoltam, kislányom, hogy neked diplomatának 
kellene menned. 


Vanessa Boissier-től tudta meg, hogy még tervezői díj sincsen, 
amit elvehetne tőle és Robert-nek adhatna, mert egyszerűen a 
havi fizetéséért csinálta a tervet. Ilyen apróságokért nem adnak 
külön pénzt. Vanessa közölte apával, hogy Robert-éknek ezt 
nem szabad megmondani, mert akkor nem fogadják el a jutal- 
mat az újratervezésért. 

De más dolgok is történtek ezen a szombaton. Délelőtt, ami- 
kor Boissier telefonálgatott, beállított hozzájuk Solange. Kissy- 
vel és Nialával akart beszélni. Bementek az utcai szobába és 
becsukták az ajtót. Aztán kinyitották, mert Ködöcske döröm- 
bölt, hogy be akar jönni. 

— Pasi — szögezte le Niala —, de nyugodtan beszélhetsz előtte, 
tud hallgatni. — Elkapta Köd farkát, ami döngve csapkodta a 
szekrény ajtaját. — Nem úgy értem, hogy csendben lenni, csak 
nem jár el a szája. 

Solange nevetett. 


— Igazán örülök neki. Szóval... tanácsot szeretnék kérni tőle- 
tek. 

— Halljuk. 

— Mondd, Niala... Pi hány éves pontosan? 

Niala nem válaszolt azonnal. Kissy belepillantott a fejébe, és 
tudta, hogy a fogaskerekek nem azért pörögnek, mert ilyen so- 
káig tart kiszámolni. 

— Huszonhat. Szóval ő mennyi? 

Kissynek tátva maradt a szája, de csak egy pillanatra. Gyor- 
san visszacsukta. 

— Öööö... 

— Ki vele! 

— Hát... negyvenöt. 

— Negyvenöt?! Ráadásul nős és gyerekei vannak? 

— Nnnnnem — nyögte ki Solange -, elvált. Gyerekei tényleg. . . 

— Mekkorák? 

— Tizenkét. . . tizennégy. . . 

— A kistestvéreid lehetnének — közölte vele Niala. 

— Tudom. 

— És belezúgtál a pasiba? 

— Hát... úgy látszik. 

— Neki meg tetszik a finom friss husi, mi? 

— Ugyan már! 

— Azt mondta, hogy szeret? 

— Be is bizonyította — mondta Solange kicsit pirosan, roppan- 
tul meglepve Kissyt. Ő ahhoz szokott, hogy az ilyen dolgokról 
pirulás nélkül lehet beszélni. A D"Aubisson lányoknál mindig 
ezt látta, tükörbe meg nem néz, amikor ilyesmikről beszélnek. 

— Kétlem — felelte Niala szárazon. — Azt úgy kell bebizonyíta- 
ni, hogy szeretettel és megbecsüléssel bánik veled éveken át. 
De mit akarsz kérdezni? 

— Hát... hogy... mit szóltok hozzá. 

— Mit szólnánk? Betöltötted a korhatárt, ez nem a mi szakte- 
rületünk. 

— Nem, nem úgy értem, hogy mint kisegereknek. . . 

— Úgy érted, hogy mondjunk véleményt magáról a jelenség- 
ről, hogy ilyen pasiba estél bele? 

Solange bólintott. 


— Ha helytelenítjük, akkor kiszeretsz belőle, ha pedig egyetér- 
tünk, akkor holnap hozzámész feleségül, ugye? 

— Dehogyis! 

— Akkor meg nem mindegy?! — kérdezte Niala és Kissy kó- 
rusban. 

A leszamarazott Solange ezután megtekintette a fürdőszoba 
építkezését és megígérte, hogy egyszer bemutatja nekik a pasi- 
ját. 

Tíz perccel azután, hogy ő elment, Ramón lejött a földszintre. 
A nappaliban Francoise éppen nagy birkózóversenyt vívott 
Köddel és Suzyvel, és hármuk közül ő morgott a legtöbbet. A 
srác egy pillanatig elnézte őket. 

Kissy odamaterializálta magát mellé. Vanessa bármikor bár- 
hol ki tudott nőni a földből egy pillanat alatt, ő is régen eltanul- 
ta. 

— El kell mennem csőfogóért — nézett rá Ramón. — A csőfo- 
gónknak kiesett a csavarja. 

— Hová? 

— Hát csak vissza a telephelyre. 

Kissy gondolkodott egy pillanatig. 

— Az egy évszázad. Gyere. 

Kisurrantak a garázsba, ahol Ramón szemrevételezte a szer- 
számos szekrényt és megcsóválta a fejét. 

— Még csak hasonló sincs. 

Kissy most már két pillanatig gondolkodott. 

— Egy Jerry minden problémát megold. Menj vissza és 
mondd meg Robert-nek, hogy lesz csőfogó, addig hagyja a csö- 
veket szabadon mászkálni. 

Ramón nevetett és ment, Kissy pedig útnak indult. Kétszer 
bekanyarodott a sarkokon, aztán becsöngetett. 

— No lám csak, Chaton kisasszony — nyitott ajtót Masoudi 
doktor. — Még szebbé tette e kellemes napot. 

Kissy mosolyogva kezet nyújtott, nem feledve, hogy ő a nő. 

— Jó napot, ügyvéd úr. Bocsánat a zavarásért, csak úgy em- 
lékszem, hogy önnek van a garázsban csőfogója. 

Az ügyvéd meglepve nézett rá. 

— Nem — mondta Kissy gyorsan. — Fürdőszobai szerelésekhez 
kell. A mienk tönkrement. 

Az ügyvéd nevetett és elindultak a garázs felé. 


—§S mi újság küldetésük terén? Hány veszedelmes bűnözőt 
fogtak el mostanában? 

Kissy nagyot sóhajtott és röviden elmondta. Ezalatt hazavit- 
ték a csőfogót, Kissy az első arra járó kisegérrel fölküldte Ro- 
bert-nek, megtudakolta, mivel kínálhatja meg a doktor urat, és 
belefért a Vanessa-féle eperparfé méltatása és megkóstolása is. 

Az elbeszélés azzal végződött, hogy a rendőrség előbb-utóbb 
remélhetőleg össze kegyeskedik hozni egy újabb csapdát. 

— Ugyanott vagy máshol? — érdeklődött a doktor. 

— Mindkét megoldásnak megvannak a hívei és az ellenzői. A 
főfelügyelő máshova szeretné vinni a következő csapdát, és 
másik klubtag is kezdeményezné. 

— Értem... 

Az ügyvéd gondolkodott néhány pillanatig. 

— Ha jól sejtem, nem egyszerű feladat alkalmas helyszínt ta- 
lálni. 

— Azt hiszem, nem. Még sosem próbáltuk. 

— Úgy. Tudja, eszembe jutott egy hely, ami alkalmas lehet. 
Egy házacska egy Étréchy nevű kisvárosban... ismerik a he- 
lyet? — Az egerek megrázták a fejüket. — Nem is gondolnám, 
hogy bármiről nevezetes. Ám az egyik barátomnak, Djaballah 
úrnak, akit ön és Rochefort úr már ismernek, van ott egy há- 
zacskája. Ritkán használja. Szerintem kitűnő bűntanya válhat- 
nék belőle. 

Az egerek egymásra néztek. Kissy nem mulasztotta el megje- 
gyezni magában, hogy Masoudi doktor tudja Martin családne- 
vét, pedig ezer éve, hogy bemutatta őket egymásnak. 

— Ügyvéd úr járt már ott? 

— Hogyne. Egy utcában áll, de nagy telken, a szomszéd ház 
távolsága megközelítheti a száz métert. Így kellőképpen szepa- 
rált az önök céljaira. Ha jól emlékszem, öt vagy hat szobája 
van, némiképpen zsúfolva tehát, de elférnének. Magától értető- 
dően ez nem ajánlat, csak egy ötlet, hiszen a ház nem az 
enyém, de örömmel vállalnám a közvetítés feladatát. Djaballah 
úr elkötelezett támogatója a bűnüldözésnek, bizonyára érdeklő- 
déssel fogadja majd a javaslatot. 

— Ez kitűnő ötlet, ügyvéd úr — mosolygott Niala. — Ha volna 
olyan szíves elvállalni, hogy közvetíti kérésünket Djaballah úr- 
hoz, az alapítvány örömmel állítana csapdát a házban. Lehető- 


leg egy hétvégén, mert mi is akkor mozgunk szabadabban és a 
klubtagok is. 

Kissy helyeslően megbillegette nagy füleit. Nialára mindig 
lehet számítani, ha állni kell a versenyt Masoudi doktor csiszolt 
mondataival. 


De arra senki se számított, hogy az ügyvéd már hétfőn jelent- 
kezik az eredménnyel. Kissy gyakran összefutott vele a suli 
előtt, ahogy befelé surrant a gyerekek lába körül szlalomozva 
és ugrálva, nehogy rálépjenek. Ilyenkor általában bólintottak és 
intettek egymásnak az út két oldaláról, de az ügyvéd most az 
iskola kapujában várta, kissé félrehúzódva a befelé igyekvők 
útjából. 

— Ügyvéd úr? — nézett rá Kissy meglepve. 

— Jó reggelt... bocsásson meg, hogy most zavarom, de ebben 
a pillanatban kaptam egy váratlan telefont. Sajnos el kell utaz- 
nom néhány napra, de ezt szerettem volna átadni. Kérem, nézze 
el nekem... — az ügyvéd egy kézmozdulattal jelzett valami 
olyasfélét, hogy nem kívánja felsorolni, mi mindent kell elnéz- 
ni neki, mindenesetre átadott egy nagy alakú barna borítékot. 

— Vigyázzon rá. És sok sikert. De menjen, el ne késsen. Vi- 
szontlátásra. 

Kissy nem ment. És ha elkésik, akkor mi van? Matekkal kez- 
denek, abból tud mindent. 

— De hát mi ez, doktor úr? 

— Amire szüksége van. A kulcsok, a riasztó kódja, és termé- 
szetesen ellenjegyzett hozzájáruló nyilatkozat. Bocsásson meg, 
amiért ilyen kurtán-furcsán intézem ezt az ügyet, eredetileg 
délután akartam tiszteletemet tenni önöknél... de hát közbejött 
ez az ügy. Magánál amúgy is a legjobb helyen van ez a boríték, 
magától aztán el nem veszi senkit. 


— De... — Kissy keresgélte a szavakat — de ugye nincsen sem- 
mi baj? 
Az ügyvéd elmosolyodott. 


— Dehogynem, Chaton kisasszony. De hát ilyen az élet: ami 
másnak baj, az nekünk ügyvédeknek munka forrása. Egy cég 
bajba került, és most részben rajtam áll alkalmazottaik sorsa. 


Kissy elmosolyodott, kezet nyújtott és sok sikert kívánt. Az- 
tán bement a titkárságra és megkérte madame Montefiorit, 
hogy tegye be a borítékot a páncélszekrénybe. 

— Miért? Mi ez? És miért nem vagy órán? 

— Mert itt vagyok — felelte Kissy az igazsághoz híven —, de ha 
ezt beteszi a páncélba, akkor mehetek végre a dolgomra. 

— Mi van benne? 

Kissy visszaemlékezett, hogy mondják ezt rendőrnyelven. 

— Sajnos nincs jogom válaszolni magának. De ha illetéktelen 
kezekbe kerül, abból büncselekmény származhat, ezért nem 
tarthatom magamnál egész nap. 

Madame Montefiori fél percet hápogott el a matekórából, mi- 
re sikerült kinyögnie a kérdést, hogy milyen bűncse. . . 

— Sajnos ezt sincs jogom közölni magával. A boríték le van 
ragasztva és így is kell visszakapnom tanítás után. Ha nem haj- 
landó elzárni, akkor haza kell mennem és otthon berakni a pán- 
célba. 

Madame Montefiori nagy nehezen megtalálta lélekjelenlétét, 
kerített egy műanyag zacskót, beletette a borítékot, a zacskót 
leragasztotta, a ragasztásra rácelluxozott egy papírdarabot, amit 
előzetesen aláírt és Kissyvel is aláíratott, s végül nagy körülmé- 
nyesen elhelyezte művét a páncélszekrényben. Kissy végre me- 
hetett. 

Csak tanítás után akarta viszontlátni a borítékot. De tulajdon- 
képpen meg se lepődött, amikor a matekóráról kijövet madame 
Montefioriba ütközött, aki közölte vele, hogy az igazgatónő hí- 
Vatja. 


Kissy belépett az irodába és éppen köszönni akart, amikor 
meglátta az asztalon a borítékot. 

— Az az enyém - jelentette ki. 

— Szervusz — volt a válasz. 

Kissy két lépéssel az asztalnál termett és fölkapta a csomagot. 
Madame Montefiori rögtönzött pecsétje érintetlen volt. 

— Lennél szíves fölvilágosítani, mi folyik itt? — kérdezte ma- 
dame Deseille. 

Kissy sóhajtott. 

— Sajnálom, igazgatónő, nem tehetem. 


— Madame Montefiori szerint valami bűüntettre akarod fel- 
használni ezt a borítékot. 

Kissy elmosolyodott. 

— Szó sincs róla, madame Deseille. Büncselekmény abból le- 
het, ha illetéktelen kezekbe jut. 

— Miféle? 

Kissy nem felelt. 

— Tudod, mi van benne? 

— Hogyne, madame. 

— Valami tiltott dolog? 

— Szó sincs róla. 

— Ki számít illetéktelennek? 

— Ezt a borítékot az alapítványra bízták, madame. A rendőr- 
séggel együtt fogjuk felnyitni. Senki más kezébe nem kerülhet. 

— Kitől kaptad? 

— A szemközti házban lakó úrtól. 

— Dr. Masouditól? 

— Tőle, közvetlenül matekóra előtt. 

— Ő nem foglalkozik bűnügyekkel. 

Kissy halványan elmosolyodott. 

— Kivételesen, az én kedvemért most mégis. 

Ez nagyon tetszett neki. Annak a bűnügynek, ami a boríték 
felnyitásából lehet, semmi köze ahhoz, amivel ők foglalkoznak. 

— Milyen kapcsolatban állsz te Masoudi doktorral? 

Kissy ügyelt, hogy a válasza kellőképpen hetyke legyen. 

— Semmiség. Időnként megmentem negyvenöt euróját, az éle- 
tét, egy barátja életét... mindig ami éppen adódik. 

Madame Deseille a fejét csóválta, de elővette a kulcscsomóját 
és keresgélni kezdett rajta. 

— Valaki meg akarja tőled szerezni azt a borítékot? 

— Nem, dehogy, madame. Csak szeretek nyugodt lenni. 

Az igazgatónő a páncélszekrényhez lépett, kinyitotta és a ke- 
zét nyújtotta a borítékért. Kissy átadta neki. Madame Deseille 
betette a csomagot és bekattintotta a zárat. 

— Így. Tehát azt mondtad, a rendőrséggel együtt fogjátok fel- 
nyitni. 

Kissy bólintott. 

— Helyes. Akkor nyilván nem okoz gondot, hogy tanítás után 
idehívd az illetékes rendőrt, akinek majd átadom. 


Kissy farkasszemet nézett vele. 
— Idehívni nem nehéz, csak nagyon elfoglalt. 
— Mint mindenki. Menj, vége a szünetnek. 


— Dorville. 

— Kissy. Szia, figyelj, igazolnod kellene engem. . . 

— Már megint? Ki vagy hangosítva? 

— Nem... most rendőrigazolvány kell hozzá. 

— Ajaj... és hol vagy? 

— Suliban. 

— Értem. Hát félig mázlid van, mert vidékre kell mennem és 
be tudok kanyarodni hozzád. De hogy az mikor lesz, fogalmam 
sincs. 

— Nem baj, jössz, amikor tudsz. 

— Oké, le kell tennem, szia! 


A hadnagy angolóra alatt jött, Károly herceg éppen igeidőket 
magyarázott. Az ajtónyitásra mindenki odakapta a fejét, és Kis- 
sy már föl is pattant. Két lépéssel az ajtónál termett és kisur- 
rant, mielőtt Károly herceg megszólalhatott volna. 

— Kinél kell lejelentkeznünk? — kérdezte Pierre. 

Kissy sarkon fordult és majdnem beverte az orrát a biztonsági 
őrbe. 

— Köszönöm, innentől boldogulok — hallotta a feje fölött a 
hadnagy szavait. Az őr bólintott és elment. Nyilván ő mutatta 
meg, hol találja Kissyt. 

Az igazgatónőnek persze szintén órája volt. Kissy elsurrant a 
megfelelő teremig és kinyitotta az ajtót, de a hadnagy megállí- 
totta és ő ment be. 

— Jó napot, asszonyom... beszélnem kell önnel, lenne szíves 
egy pillanatra? 

— Maga kicsoda? 

A hadnagy egészen halkan mondta ki a varázsigét, de Kissy 
érzékeny, nagy füleivel ott állt az ajtóban. 

— Bűnügyi rendőrség. 

A folyosóra lépve előkerült az igazolványa is. 

— Dorville hadnagy. Ne haragudjon, de nagyon sietek. Kissy 
azt mondta, hogy igazolnom kell őt. 

Az igazgatónő még az igazolványt tanulmányozta, úgy felelt: 


— Hadnagy úr, mit tud ön egy bizonyos borítékról? 

— Semmit — felelte Kissy a férfi helyett. — Madame Deseille, 
az igazgatónk. A rendőrségnek még nem volt alkalmunk szólni 
róla, csak iskolába jövet kaptam, madame. Pierre, neked azt 
kell igazolnod, hogy nem narkó van benne vagy ilyesmi. 

— És azt hogyan tegyem, ha sose láttam? 

— Nézze, nekem órám van, de... 

Kissy belekarolt a hadnagyba. 

— Megbocsát egy pillanatra, madame? — Arrébb vonszolta a 
rendőrt és a fülébe súgta: — Megszerveztem a következő akci- 
ónkat, az van a borítékban. 

— Egy szót sem értek. 

Kissy sóhajtott és minimális terjedelműre tömörítette mondó- 
káját. 

— Szereztem egy házat. Suliba jövet kaptam a borcsit, benne 
kulcsok, riasztó kódja, cím. Nem tarthattam magamnál, ezzel ki 
lehet rabolni azt a házat. Berakattam a páncélba, de a dirinő 
gyanakszik. 

A hadnagy sóhajtott és visszament a türelmetlen nőhöz. 

— Rendben, asszonyom, ellenőriztem a történetet, semmi tilal- 
mas nincsen a borítékban. 

— De hisz nem is látta. 

— Kissy elmondta, mi van benne, ez elég. 

— Mi van benne? 

— Sajnos nincs jogom válaszolni magának — felelte a rendőr 
pontosan azt, amit Kissy mondott. Kissy igyekezett úgy tenni, 
mintha nem érne fülig a szája. 

— Magával viszi? 

— Isten őrizz, hogy még arra is vigyáznom kelljen... adja csak 
vissza Kissynek. Ne haragudjon, de rohannom kell. 

— Mondja... maga rendőrtiszt, és minden szavát elhiszi ennek 
a gyereknek? 

Kissy vigyora helyén sértett komorság jelent meg. Teljes tíz- 
centis testmagasságában kihúzta magát, kissé hátrabillentette 
füleit, fölhúzta szemöldökét, úgy felelte méltóságteljesen, mint 
egy nagyobbacska Vanessa: 

— Madame Deseille, a Jerry Alapítvány kisegere soha nem 
hazudik. 

— No látja — nevetett Pierre, azzal búcsút intett és elrobogott. 


A borítékot este nyitották föl Martinnel, a gépteremben, figyelő 
tekintetek kereszttüzében. Először két kulcs esett ki belőle, az- 
tán kihúztak egy köteg papírt. A legfelső egy levél volt a Jerry 
Alapítványnak címezve. Djaballah úr hozzájárulását adta, hogy 
az alapítvány és a nyomozó hatóság támaszpontot építsen ki ét- 
réchyi házában, oda bűnözőket invitáljon és csapdát állítson 
nekik. Felhatalmazta őket a közüzemi szolgáltatások és beren- 
dezési tárgyak használatára, kivéve az étellel és itallal érintke- 
ző konyhai felszerelést — ezeket ugyanis nem szabad az iszlám 
étkezési előírásoknak meg nem felelő ételekhez és italokhoz 
használni. Az iratot dr. Ibrahim Djaballah írta alá, dr. Said Ma- 
soudi ellenjegyezte és le is pecsételte, és két tanú is volt rajta. 
Mindez érvényes visszavonásig. 

A második papírlap tetején ez állt: Leírás a riasztóhoz. A har- 
madik egy Google Mapsről kinyomtatott térképvázlat, rajta pi- 
ros filccel bekarikázva a ház helye. A negyedik lap egy üzleti 
fejléces levélpapír, rajta kézírással: , Május végéig Algériában 
leszek, de elérhetnek. Utána Párizsban. Djaballah." A fejlécben 
algíri és párizsi címek, vezetékes és mobilszámok, email. 

— Gondos emberek - állapította meg Vanessa. 

— Nem is tudtam, hogy Djaballah úr is doktor — mondta Kis- 
Sy. 

— Ügyvédő? — kérdezte Elke. 

— Nem tudom. A papíron csak egy cégnév van. 

— Biztosan ő is ügyvédő. Jártak együtt Universitát bele, tanul- 
ták arabul... 

— Szerintem azt már előbb tudták — nevetett Kissy. 

— Az nem úgy van. Frau Singer is most tanulja magát arabul, 
pedig már van neki gyerekje is. 

— Ő ki és miért tanul? — érdeklődött Francoise. 

— Barátnője anyának. Kettéválta magát férjétől és új pasija 
arabos. Hogy mondjad olyan embert, aki nem arab, hanem 
könyveket ír arab Kultur meg Historie meg ilyenekrőle? 

— Orientalista — mondta Pi. 

— Nem, arab Kultur, nem madár. . . 

— Az az ornitológus! — cincogtak rá az egerek, de ekkor meg- 
szólalt a telefon. Pierre volt az, rákapcsolták a hangját a felület- 
re. Kissy elmondta neki, mit találtak a borítékban. A hangszó- 
rókból motorzúgás festette alá a történetet. 


— Étréchy? Sose hallottam róla, de mindegy. Szóval van egy 
házunk. Mit tudunk róla? 

— Kétszintes — felelte Nimby —, elég nagynak látszik. Jóval 
beljebb fekszik az utcától, alacsony fémkerítése van. 

— A hátsó front? 

— Rétre nyílik. Vagy szántóföldre. Abban az irányban elég 
messze van a következő ház. Az oldalsó szomszédok úgy 
nyolcvan méterre... persze a szemközti szomszéd legfeljebb 
húsz méter, erre Masoudi doktor nem gondolt. 

— Nem hangzik rosszul. Megbeszélem a főnökséggel. Elkül- 
denétek a pontos címet SMS-ben? 

— Már elment — közölte Vanessa. 

— Kösz, majd jelentkezem. Sziasztok! 


Az étréchyi ház szürke volt és komor. Két elrabolt kislány bör- 
töne. Kissy benyitott egy szobába, az teljesen üres volt. Átment 
rajta, ott benyitott egy újabb szobába, az is üres volt. Ment to- 
vább, egyre több szoba következett, aztán folyosó, újabb szoba, 
megint folyosó, de mennie kellett, mert mögötte jött a shindy. 
Nem látta, de érezte a jelenlétét. Aztán benyitott egy újabb szo- 
bába, ahol teljesen sötét volt. Hirtelen egy karmos mancs nehe- 
zedett a vállára, ő pedig fölsikított. 

— Mi... mi az... — kérdezte egy hang, és fölgyulladt a kislám- 
pa az ágy fejénél levő polcon. 

Kissy riadtan bújt oda Martinhez. 

— Egérke... mi történt már megint? 

— Shindy — motyogta Kissy halkan. 

— No és? Miért nem verted meg? 

— Cin-cin. .. 

Martin bólintott és megcsókolta. 

— Cica nem volt? — kérdezte később. 

— Nem... de! Valaki a vállamra tette a mancsát, és karma 
volt! 

A fiú mocorgott valamit. 

— Aha, tényleg le kellene vágni már a körmömet. Nyilván épp 
a másik oldalamra fordultam és hozzáértem a válladhoz. 

Kissy bosszúsan fújt egyet. 

— Hívjam be Macskát? — kérdezte a fiú szolgálatkészen. 


— Nem kell. Egyáltalán nem hiányzott az álmaimból a cica. 
Ami azt illeti, shindy nélkül is jól elvagyok. Inkább ébren sze- 
retném őket. 

— Hétvégén elejtjük a következőt. 

— Gondolod? 

— Persze. A helyszín készen áll, mi készen állunk, Artois nem 
őrült meg felbőszíteni Vanessát a halogatással. Ha pedig a 
csapdát felállítjuk, valamelyik biztos belesétál. A zsebek gyö- 
nyörű kislányok, és még egészen kölykösek, nem fognak tudni 
ellenállni. 

— Bolond. Hisz fogalmuk sincs, hogy néznek ki a zsebeink, 
amíg ott nem állnak az ajtóban. 

— Akkor meg már késő — mondta Martin sötéten. 


Artois végül döntött: jövő héten mennek. Sajnálja, de ennél 
gyorsabban nem tudja megszervezni. Az egerek morcosak vol- 
tak, Niala csitította őket, azt mondta, egy hét nem a világ. 

Valóban semmi se múlt Artois döntésén. Ha ezen a hétvégén 
indultak volna, akkor se tudják megállítani a két shindyt, akik 
ekkor már elterveztek mindent és dolgoztak a szervezésen. Ha 
a Centauri ezen a hétvégén állít csapdát, az péntek délutánra 
jött volna össze, Lincoln és Lifepod pedig péntek reggel rabolta 
el a gyereket. 

Nimby utólag elmondta: semmilyen különösebb célja nem 
volt azzal, hogy a Crux levelezését ráküldte a Cumulusra. Csak 
kíváncsi volt, hogy festenek a levelek az értékelésben, és érde- 
kelte a titkosított levelek automatikus felnyitása mint számítás- 
technikai probléma. Néhány napja jutott csak eszébe, s egyik 
délután megcsinálta, kivételesen egyedül, Vanessa otthon 
konyhatündérkedett. Úgy gondolta, pár napig figyelteti a leve- 
lezést, aztán lekapcsolja, hiszen ezt madame Morillon is olvas- 
sa meg ő maga is, és a bennük levő rengeteg shindység miatt 
úgyse lehet őket normálisan kiértékelni. De nem a riasztást 
kapcsolta ki, hanem átállította a küszöbértéket, aminek elérése- 
kor a Cirrus riaszt. A megmaradt kölyökchatoldalakon úgy volt 
beállítva, hogy akkor riasszon, ha egy üzenetből 0,75 shindy 
jön össze, vagy több üzenetből, tizenkét órán belül elérik az 1,5 
shindyt. A Facebookon fél shindyvel alacsonyabb volt a kü- 
szöbérték. A Cruxhoz Nimby kerek tíz shindyre állította, olyan 


számra, amit elvileg nem lehet elérni, főleg nem olyan levele- 
zésben, amit emberi szem is lát, s mire valaki tíz shindynyit 
összeirkálna, már rég tudnának róla. 

Madame Morillon azonban reggel kilenckor már megnézte a 
Cruxot és legközelebb csak valamikor délután akarta. Ez a gya- 
koriság bőven elegendő volt a csoport forgalmához. Kilenc óra 
negyvenhárom perc huszonöt másodperckor, amikor az első 
üzenet megérkezett, a shindyken kívül a Cumulus volt az 
egyetlen olvasója, akkora küszöbértékre állítva, ami mellett 
semmiféle szöveg nem okozhat riasztást. 

Amikor utólag megnézték, hogyan kezelte a Cumulus Life- 
pod leveleit, kiderült, hogy a szorzók okoztak mindent. A le- 
vélben levő disznó szavakat mindössze 0,23 shindyre értékelte 
a szoftver, de a kölyökchaten kialakított szabályok szerint már 
ez is azt okozta, hogy huszonnégy órára figyelőlistára tette 
Lifepodot; értelmetlenül, hiszen a Cruxnak csak tíz tagja van és 
abból is négy madame Morillon, de a Cumulus csak egy prog- 
ram volt, ami tette a dolgát. Lifepod figyelőlistára került, ami a 
további disznóságoknál automatikusan tíz százalék büntetést 
jelentett. 

Az első levél csak annyit tartalmazott, hogy miket fog ő csi- 
nálni ma este. Nem szerepelt benne utalás a gyerekrablásra. Ha 
már ekkor elmondja, a szorzók egészen másképpen alakultak 
volna. 

Velociraptor alighanem a gépnél volt, mert két perc múlva 
megjött a kérdése, hogy kivel fogja Lifepod csinálni. 

Kilenc óra ötven perc négy másodperckor futott be Lifepod 
második levele. Ez tartalmazta a , gyerekrablás" szót, amit a 
Cumulus egy egész shindyre pontozott, vagyis rendes körülmé- 
nyek között pusztán ettől már riasztott volna. De most Nimby 
átállította a küszöbértéket. A levélben szereplő többi disznóság 
csak 0,17 shindyt tett ki, így ezt a levelet 1,17 shindyre pontoz- 
ta a Cumulus. Erre jött rá a tízszázalékos büntetés a figyelőlista 
miatt, így a levél 1,287 shindyt ért. Ehhez hozzáadta az első le- 
vél pontértékét, és a kapott 1,517 shindyt az értékelési szabá- 
lyok szerint kezdte szorozgatni. 

Az , elraboltunk egy gyereket" szövegrészlet múlt időben állt, 
ezért a Cumulus úgy vette, hogy a múltban elkövetett bűncse- 
lekményre utal, és mindössze tíz százalékkal büntette. Az első 


levélben talált olyan kifejezéseket, amiket — nagyon helyesen — 
a jövőben tervezett büncselekménynek értelmezett, és emiatt 
már megduplázta a pontszámot. Aztán megint megduplázta, 
mert a második levélben is talált ilyeneket, és a programozók- 
nak eszébe se jutott arra gondolni, hogy ha két levél kevesebb 
mint tíz percen belül követi egymást, akkor nyilván mindkettő- 
ben ugyanarról a jövőbeli bűncselekményről van szó. A Cumu- 
lus vakon követte az utasításokat, és kilyukadt egy 6,6748 shin- 
dys, elborzasztó értéknél, amivel még mindig nem tett semmit, 
mert alacsonyabb volt, mint a küszöbérték. 

Régen, évekkel ezelőtt a Cumulus akár több száz, sőt több 
ezer shindyre is pontozhatott valakit, a Százast három kiloshin- 
dys értékkel kezdték üldözni. De azóta az egész pontozási 
rendszert átírták és finomították, Nimby azt mondta róla, a mai 
számok annyira se hasonlítanak az évekkel ezelőttiekre, mint a 
mai bolti árcédulák a múlt századiakra, amikor még frankban 
számoltak. A mai rendszerben hatshindys pontszám tárgyalás 
nélkül is huszonöt év. 

Velociraptor négy perccel később megint írt és kérdéseket tett 
föl. Lifepod válasza kilenc óra ötvenhét perc ötven másodperc- 
kor futott be. A benne levő kifejezésekre még a büntetéssel 
együtt se kapott kéttized shindynél többet, egy mondatot kivé- 
ve. Velociraptor megkérdezte, miért várnak estig, mi van, ha 
valaki addig kiszabadítja a gyereket, amire Lifepod azt felelte: 

, Estig még számít ránk a család, estétől már lesz alibink, a 
gyerek meg olyan helyen van, hogy éhen halna nélkülünk, mire 
rátalálnának." 

A Cumulus ebből csak az alibit, a halált és a jövő időt értette, 
tervezett bűncselekménynek minősítette és ismét megduplázta 
Lifepod pontszámát. Tizenhárom és háromnegyed shindy jött 
ki, ez meghaladta a küszöbértéket, tehát átadta a feladatot a 
Cirrusnak, ami haladéktalanul kiküldte a riasztást. A shindy IP- 
címe szerint a legközelebbi egeret kellett volna értesítenie, de a 
cím titkosítva volt, ekkor éppen egy dániai szerveren át jöttek a 
levelek. A Cirrus utasítása erre az esetre az általános értesítés 
volt. 

Két perccel tíz előtt a Jerry valamennyi egerénél visítani kez- 
dett a telefon. 


Kissyék az óra utolsó perceinél tartottak, de hogy milyen óra 
volt és miről beszéltek, az abban a szent pillanatban kirepült a 
fejéből, ahogy a Cirrus megszólalt. Már csengetés nélkül jelzett 
a telefonokon, a közvetlen összeköttetéssel, amit a videókap- 
csolathoz is használtak, hogy jobb legyen a képminőség. 

Kissy az első hangokra fölpattant ültéből, de mielőtt elindult 
volna, a Cirrus elért az első adatsor végére. 

, Esemény: elraboltunk egy gyereket", morzézta a Cirrus, 
mintha ő tette volna, de persze igeragozás nincs a programban. 
, Forrás: Crux. Nick: Lifepod. Hely: nincs adat. Pontszám: 
13,75." 

Kissy döbbenten állt meg a padja mellett. Vele szemben ma- 
dame Croissant elképedve és felháborodva nézett rá, de Kissy 
nem látta. Csak a Lifepod bűnlajstromát soroló csipogásra fi- 
gyelt. A hang betöltötte a termet, a Jerry régesrég eldöntötte, 
hogy nem számít, kit zavarnak vele és miben, de ennek hallat- 
szania kell, bárhol és bármikor. Az osztály csendben ült, elő- 
ször a hirtelen csipogás ijesztette meg őket akusztikusan, aztán 
Kissy viselkedése, hogy nem rohan ki, ahogy más hasonló al- 
kalmakkor, hanem megáll, aztán nekidől a padnak és hallgatja 
a végeérhetetlen csiripelést. Ettől egész másképp ijedtek meg. 
Valami nagy baj van. Kissy arról is megfeledkezett, hogy leve- 
hetné a hangerőt és a füléhez emelhetné, akkor csak ő hallaná. 
Közben kicsengettek, de a gyerekek csak fölkeltek és odagyűl- 
tek Kissy köré. Madame Croissant a katedrán várakozott. 

A Cirrus végigmondott volna mindent, de Kissynek elég volt 
a lényeg. Kinyomta a csipogást és belépett a szerverre, egyet- 
len gombnyomással, anélkül hogy a telefont leakasztotta volna 
az övéről. Egy pillanat múlva a csipogást sokszólamú cincogás 
váltotta föl. De csak annyira, hogy mindenki bemondta a nevét. 
Kissy is. Aztán hallgattak. 

— És most? — szólalt meg végül Francoise. 

— Pierre és Artois foglalt — mondta Angéligue. — Morillon is. 
Talán olvasták és intézkednek. 

— Mit intézkednek, egérke? — kérdezte Vanessa. 

Csend. Senki nem tudott felelni. Lifepod és Lincoln elrabolt 
egy gyereket, és nekik estig lenne idejük megtalálni. De hol? 
Még az se biztos, hogy Franciaországban vannak. Semmit se 
tudnak. Az égvilágon semmit! 


— Touzeau — szólalt meg egy hang. 

— Szia, Nicole vagyok. Ide figyelj, gyerekrablás történt és 
nem tudunk semmit. Mit tudsz tenni, hogy elérjük Artois-ékat? 

— Kit raboltak el? 

— Mondom, hogy nem tudjuk! A Crux két tagja elrabolt vala- 
kit, este veszik kezelésbe, és bárhol lehetnek! 

— Ha a Cruxon át jött, akkor az a hölgy biztos olvasta. 

— És ha csak órák múlva nézi meg a leveleket? Más dolga is 
van. A telefonja foglalt. Bármitől lehet. 

— Jó, fölhívom Castellit, neki mindig vannak ötletei. Maradj 
vonalban. 

— Vettem — felelte Niala, és fölhangzott a beaulieu-i kapitány- 
ság telefonjának várakoztató zenéje. Niala halkított rajta. 

— Az utcán vagyok - jelentette Vanessa —, indulok haza. Kis- 
sy, te is menj haza, legyünk a gépeknél. 

— Vettem — vágta rá Kissy, azzal faképnél hagyta madame 
Croissant-t és a hallottakról susmorgó osztályt, kirobogott és 
két perc alatt otthon volt. Suzy persze lépést tudott vele tartani, 
akármilyen gyorsan száguldott le a gépterembe. 

— Kissy Vilma bázison — közölte. — Nyitom a levelezést. Kita- 
láltatok már valamit? 

— Negatív — felelte Vanessa lakonikusan. 

Kissy átolvasta a Crux legújabb leveleit, automatikus frissí- 
tésre állította, egy másik monitorra kirakta Lifepod aktáját, egy 
harmadikra pedig Lincolnét. 

— Itt Castelli — szólalt meg a telefon. 

— Itt a Jerry — mondta az alapítvány sok szólamban. 

— Sziasztok. Hallom, gyereket raboltatok. Mit tudunk? 

— Semmit — vágta rá egy féltucat kisegér. 

— Hát azért valamit mindig tudunk. Meséljetek. 

Vanessa összefoglalta neki azt a semmit, közben Pinek sike- 
rült elérnie Artois-t, aki mozgósította az embereit. Nem, ők 
nem tudtak semmiről, madame Morillon teljesen meg volt döb- 
benve, egy órája nézte a levelezést, legközelebb órák múlva 
nézte volna meg... 

— Ide hallgassatok — mondta Castelli. — Én most szabadságon 
vagyok, nincs ügyem, segítenék nektek. 

— Gyere át Beaulieu-be — felelte Vanessa. 

— Az nem lenne jó, mert éppen Versailles-ban vagyok... 


— Akkor megj Kissyhez! 

Kissy most csak fél füllel figyelt, bár az a fél fül elég nagy 
volt. Huhu, azaz madame Morillon egy perce szólt hozzá, ő is 
szeretett volna bekapcsolódni a hétvégi szórakozásba, milyen a 
kislány és hol tartják, a hely biztonságos? S máris megjött Life- 
pod válasza, hogy igen, a hely biztonságos, hónapokig nem jár 
arra ember. Lehet, hogy évekig. 

Kissy elgondolkodott. Lehet, hogy évekig? Helyek milliói 
vannak, ahol évszámra nem jár ember, ez kétségtelen, de mi- 
lyen az a hely, amiről ezt biztosan ki is lehet jelenteni? Leg- 
alábbis a hónapokat? 

Valószínűleg ez az egyetlen támpontjuk. 


Amikor Castelli becsöngetett, Kissy éppen Lifepod újabb leve- 
lét olvasta. Fölpattant, felrohant a földszintre, rápillantott a mo- 
nitorra, benyomta a gombot, belemondta a mikrofonba: , Gyere 
be!", visszarohant a konyháig, ott fékezett és visszafordult. 
Castelli most jár itt először, az a legkevesebb, hogy az előszo- 
bában fogadja. 

— Szia — lépett be a felügyelő. Farmerban és kék ingben volt, 
bár Kissytől ürruhában is lehetett volna, őt csak a levele érde- 
kelte. De még mindig nem rohanhatott, mert még két férfi jött 
be. Az egyik szintén civilben, a másik egyenruhában. — Ő Jean- 
Louis, ő pedig Fontanet őrmester. Gondoltam, jól fog jönni egy 
kis segítség. 

— Kissy — nyújtott kezet Kissy. — Gyertek. 

Leszaladtak a gépterembe és végre elolvasták a levelet. Gya- 
korlatilag nem volt benne semmi hasznos, Lifepod a gyerek- 
rablás körülményeit mesélte Velociraptornak. 

— Tehát kilencéves kislány — szögezte le Castelli, föl-le járva 
a gépteremben. — Iskolába menet rántották be egy kocsiba. A 
suliban majd beírják a hiányzók közé, a szülei pedig csak este 
veszik észre, hogy nem jött haza. Jó esetben délután. Mire be- 
jelentik, késő este lesz, akkor tudjuk meg a gyerek személyazo- 
nosságát és a suli nevét. 

— Igen, idáig én is eljutottam — szólalt meg Artois a hangszó- 
róból. 

— Á, főfelügyelő úr — mondta Castelli. — Megint együtt dolgo- 
zunk... tessék. 


Az őrmester lépett be az edzőteremből és néhány halk szó kí- 
séretében feléje nyújtott egy telefont. 

— Castelli! — vette át a nyomozó azzal a hanggal, ami ismerős 
volt már Kissynek a Strandlabda-ügyből. — Igen, én vettem 
igénybe az őrmes... Igen, tényleg az vagyok. Nizzából. Nem 
érek én rá magának írogatni, főtörzs, de tudja mit? Jöjjön ide 
személyesen és hozzon pár embert. Persze hogy nem paran- 
csolhatok magának, de ha nincs itt félórán belül, fölhívom a pa- 
rancsnokát és kivágatom büntetőcédulát osztogatni, végeztem! 

Kissy leveleket olvasott és csöndben vigyorgott. A pasi me- 
gint teljes fordulatszámon pörög. 


Tíz óra húszkor csengettek, Kissy fölment, majd visszatért egy 
idősebb civil ruhással. 

— Moreau főtörzsőrmester jelentkezik — lépett az a gépterem- 
be gyanakvó arccal. Castelli odalépett hozzá és megmutatta az 
igazolványát. 

— Castelli felügyelő, Nizzából. 

— Parancsára, uram — jött a válasz egészen más hangon. — Tíz 
embert hoztam magammal, kint várnak a kocsin. 

— Hívja be őket eligazításra. 

— Értettem. — Moreau intett Fontanet-nak, aki bólintott és 
ment. 

Kissy ráért a rendőröket figyelni, a Cruxon negyedórája nem 
volt más forgalom, csak Velociraptor és két álshindy, Huhu és 
Aranyos adogatta egymásnak a szót, találgatták azokat a részle- 
teket, amiket az emberrablók nem mondtak el. 

A monitorok eddigre megteltek arcokkal, az egerek mind 
hazarohantak az iskolából és gép elé ültek, Martin a legköze- 
lebbi egérhez, Chantalhoz surrant be. Nimby pedig egyszer 
csak megszólalt: 

— Főfelügyelő úr? 

— Tessék. 

— Van maguknál egy netre kötött gép? 

— Persze. 

— Akkor küldök SMS-ben egy címet, másolja be a böngésző- 
be, legyen szíves. 

Egy perc múlva megjelent a felügyelő arca az egyik monito- 
ron. 


— Nahát, látlak benneteket — mondta. 

— Hogy csináltad? — kérdezték az egerek. 

— Semmiség. Egy backdoor, ami kiteszi a felület képét egy 
weboldalra, csak passzívan ugyan, de lát minket. És kezeli az 
ottani kamerát, így mi is látjuk őt. Az egyik szerverünk IP-cíi- 
mét kell megadni egy eseti jelszóval, ami aztán érvényét veszti, 
úgyhogy ez titkosítás nélkül is biztonságos. 

— Nagyon praktikus — mondta Artois. — Be tudjuk kapcsolni 
madame Morillon irodáját 15? 

— Mindjárt küldök neki is. 

Madame Morillonnak nem volt kamerája, de ő látta az egere- 
ket és hallották egymás hangját. A telefonos kapcsolatokat 
bontották, a Centauri haditanácsa a Jerry-hálózaton összegyűlt. 

— Jól van, emberek — lépett a felügyelő az edzőterembe. — 
Castelli felügyelő vagyok, és most én vezetem magukat. El- 
mondom, mit tudunk. Két pedofil elrabolt egy kilencéves kis- 
lányt. Estig bezárták valahova, este odamennek, addig meg kell 
előznünk őket. De még azt se tudjuk, hogy melyik földrészen 
vannak. A neten leveleznek, nagyon jól titkosítanak mindent, 
de mi beszivárogtunk közéjük és olvassuk a szövegüket. A pá- 
rizsiaktól egy nyomozó irkál nekik korábban elfogott társaik 
nevében, most próbálja rávenni őket, hogy csatlakozhassunk a 
hétvégi szórakozáshoz. Ha nem sikerül, fogalmam sincs, hon- 
nan fogjuk kitalálni, hol van a gyerek. Van kérdés? Tessék. 

— Uram — jött egy hang odakintről —, ők írták, hogy este fog- 
nak a rejtekhelyre menni? 

— Igen. 

— Akkor nem lehetnek a világnak azon a részén, ahol most 
van este. Például Tahitin vagy Kanadában. 

— Ez Jó megfigyelés. Rajta, emberek, magukat arra szántam, 
hogy legyen karhatalom a kezemben, amikor tettekre kerül a 
sor, de senki nem mondta, hogy a fejüket ne használják. Agyal- 
janak! Tessék! 

— Tudunk valamit a helyről, ahova bezárták? 

— Azt írták, hónapokig nem jár arra ember, lehet, hogy éve- 
kig. Tessék, Moreau. 

— Felügyelő úr, amíg gondolkodunk, addig is tudunk dolgoz- 
ni. Megszervezném a kapuőrséget meg a... 

— Szó se lehet róla — szólalt meg Kissy hangosan. 


Moreau megakadt. Kissyre nézett. 

— Nézd, ez most rendőrségi. . . 

— Ez most rendőrségi kivonulás lesz öt másodpercen belül — 
felelte Kissy jegesen. — Az utcán azt beszélsz Cesaréval, amit 
akarsz. Idebent csak ha engedélyt adok rá. Ez az én házam, és 
kapuvőrség nem lesz. Még csak az kellene, madame Faubourg 
bármikor jöhet takarítani, a szüleim is hazaugranak néha nap- 
közben, és rendőrök fogadják őket a kapuban, hát azt már nem. 
Ültök a rendőrségi feneketeken, pörgetitek az agytekervényei- 
teket és megköszönitek szépen, hogy én bevettelek ebbe a buli- 
ba. A nyomozásban a főnökeidnek fogadsz szót, de itt a házban 
én vagyok a parancsnok. Végeztem. 

Hihetetlenül büszke volt magára. Egy Jerry így beszél a rend- 
őrökkel, keményen, hidegen osztogatja parancsait. Jövőre tiszti 
rangot is akar! 


Moreau furcsán mosolygott Kissyre, aki csak ült a forgószék- 
ben, előrenyújtott lábbal, és várta, hogy legalábbis tisztelegje- 
nek neki. A főtörzs ehelyett a felügyelőre nézett. 

— Mondja. . . 

Castelli fölemelte a kezét. 

— Ne kérdezzen semmit. Itt az ifjú hölgy van otthon, és mi 
tényleg csak megköszönhetjük, hogy bevett a bulijába. Amikor 
legutóbb együtt dolgoztunk, minket csak akkor hívtak, amikor 
a gyanúsítottakból már ömlött a vér. Maga csak fogadjon neki 
szót, főtörzs, és nehogy felingerelje! 

Kissy büszkén föltartotta nagy füleit. 

— Talán az apja valami... 

— Fogalmam sincs, ki az apja. Viszont két ujjal falhoz keni 
magát. 

A főtörzs tamáskodva nézett egyikükről a másikukra, és Kis- 
sy tudta, hogy ettől a naptól rendőrök nemzedékei fognak me- 
sélni a nagy egérharcosról, aki annyira legyőzhetetlen volt, 
hogy soha nem küzdött, mert senki sem mert kiállni vele. 

De legalábbis jól hangzik. 

Moreau letett a kapuőrség gondolatáról, azt mondta az embe- 
reknek, hogy ha valaki hazaérkezne, először is nyugtassák 
meg, hogy nincsen semmi baj. Hogyne lenne baj, felelte Va- 
nessa, egy gyerek bezárva sínylődik valahol, és most még Jó- 


nak mondható a helyzete. Kissy szüleit meg nem fogja meglep- 
ni, folyton akad egy-két rendőr a háznál. Ami szintén nem volt 
igaz, de ez is jól hangzott. 

Közben jelentkezett Jack, aki emlékeztette a gyerekrablókat, 
hogy ő két kislányt bocsátott a társaság rendelkezésére, és iga- 
zán az a legkevesebb, hogy viszonozzák ezt az apró szívessé- 
get. Lifepod azt felelte, Lincoln nem akar mással osztozni, csak 
vele. Mivel Lincoln még mindig nem szólalt meg a csoportban, 
Jack arra kérte Lifepodot, beszéljen vele, vagy ha Lincoln akar- 
ja, föl is hívhatja őt, Jacket — és megadta a telefonszámát. 

— Dorville nyomozó fogja fölvenni — mondta madame Moril- 
lon. — A szám titkos, de ha utána tudnak járni, akkor se rendőrt 
találnak bejegyezve. 

— Csak nehogy reflexszerűen belemondd a mikrofonba a ne- 
vedet — mondta Vanessa. — Tartsd számon, hogy melyik telefo- 
nod melyik. 

— Ez egy különleges készülék — felelte Pierre. — Igazából nem 
is mobiltelefon, speciális rendőrségi cucc. Ő még csörgést hall, 
amikor már elkezdtük bemérni. 

— Csúcs — mondta Nimby Maszat modorában. — Csípem az 
ilyen frankó kütyüket, a Jerrynek is kell egy. Kiscsákó vidáman 
vakerál, közben meg a háta mögött megáll a zsaru, muhahaha! 

Dőltek a nevetéstől. Nimby elmehetne parodistának, gondolta 
Kissy. 


Tizenegykor csakugyan megjött madame Faubourg, és bár a 
rendőrök nem várták a kapuban, éppen eléggé megijedt a kint 
álló rendőrségi furgontól, aztán a házban talált egyenruhások- 
tól. Amikor elmondták neki, mi történt, akkor meg a fejét fog- 
ta. 

— És nem akad elég magukból a kapitányságon, ezeknek az 
ártatlan gyerekeknek kell megkeresni az ilyen szörnyetegeket?! 

Az egyik rendőrre meredt, aki meghökkenve pislogott vissza 
rá. Egyikük se szentelt figyelmet Suzynek, aki csapkodó farok- 
kal keringett körülöttük. 

— De madame Faubourg — mondta Kissy szelíden —, hiszen 
tudja, hogy nekünk ez a hivatásunk. Ezeket az alakokat a mi 
programunk csípte el, és a kislány kiszabadítása és a két pofa 
hűvösre juttatása után a legfontosabb feladat, hogy a vérükben 


fürösszem a pengémet még naplemente előtt. — Ábrándos te- 
kintettel Castellire pillantott, akinek savanyú képén jól látszott, 
hogy a Bouriant-villára gondol. — Sajnos ez most olyan ügy, 
ahol a rendőrségnek muszáj volt bekapcsolódnia, de azért ők 
elsősorban a mi zsákmányaink. Ha boldogulnánk Cesare és az 
emberei nélkül, okvetlenül magunk tennénk azt a két aljas fér- 
get a sercegő olajba... de hát így csak bilincs lesz belőle. . . 

A rendőrök már vigyorogtak, madame Faubourg viszont két- 
ségbeesetten nézett Castellire. 

— Mondja, maga rendőrtiszt? 

— Igen, madame — felelte Castelli, bár egy perccel azelőtt a 
rangjával mutatkozott be. 

— És nem tud hatni rá? 

— Nem, asszonyom. 

— Én is voltam kislány — lamentált madame Faubourg. — Nem 
ma volt, az igaz. Mi filmszínészekről pusmogtunk, meg smink- 
ről és a fiúkról. De hát ezek?! Ismeri a többieket is? Vanessa, 
nézze, az a kis vigyori szöszke ott a képernyőn, ugye, milyen 
cukorfalat? Hát az mondta nekem valamelyik nap a konyhában, 
hogy a késeket mindig jól meg kell élezni, mert sose tudhatja 
az ember, hogy csirkemell kerül a konyhájába vagy shindy. 

— Vérző orrú shindyt mondtam — pontosított Vanessa. 

— Tessék, még tódítja is. Ha az enyém lenne, már elfenekel- 
tem volna. De még azt se mondhatom, hogy hát árva szegény, 
attól lett ilyen, mert a többi szemernyivel se jobb! Ha nem néz- 
nének rám mindig ilyen szépen, rég itthagytam volna ezt a há- 
zat. 

Kissy a monitorra pillantott, ahonnan Vanessa csakugyan na- 
gyon szépen nézett a bejárónőre. Visszafordult az asszony felé 
és igyekezett ő is nagyon szépen nézni. 

— Tudja, madame, én sem értek egyet mindennel, amit tesz- 
nek — mondta Artois a másik monitorról —, rendőrként nem is 
tehetem, de tény, hogy eddig nem bántottak senkit csak az erő- 
szak kedvéért. Sokat beszélgettem róluk a nizzai kollégákkal, 
ott már megvan a hírnevük... azt mondták, csak addig mennek 
el, amennyi kell, hogy megállítsák a bűnözőket. Tény, hogy 
könnyen eljár a kezük, de az ideológiájuk elég egyszerű logi- 
kán alapul. 


— Az ám — bólintott madame Faubourg —, az ideológiájukat 
jól ismerem. Lassan külön hűtőszekrény kell a rengetegféle 
sajtnak... no de megyek, úgyis a padláson kell takarítanom, 
nem zavarom idelent magukat. Aztán találják meg azt a szeren- 
csétlen gyereket, amíg nem késő. 

— Rajta leszünk, madame -— felelte Artois. 


De nem Lincoln telefonált, hanem GXR. Jól elbeszélgettek 
Jackkel, és egyetértettek abban, hogy ott akarnak lenni, ebből a 
buliból kár lenne kimaradni, főleg mert a kislány Lifepod sze- 
rint még csinos is. A beszélgetést legalább húsz rendőr hallotta 
élőben, plusz tizenegy kisegér és három kisfülű, Vanni, 
Georges és Andreas. 

— Colombes — mondta egy hang, miután letették a telefont. — 
A V Avant Seine színház közelében. 

— Micsoda?... várjatok csak — fordult oldalra Nimby, és az 
egyik monitoron megjelent a Google Föld, a kamera rázuhant 
Párizsra, s egy pillanat múlva utcákat és házakat láttak. Nimby 
lenyomott egy gombot, és az egérmutató nagy piros nyíllá vál- 
tozott. — Itt van a színház — mutatott vele egy terjedelmes épü- 
letegyüttesre, aztán egész kicsit jobbra húzta az egeret. — Ez pe- 
dig a rue Thomas d Orléans. 

— Cindy! — rikkantotta sok száz elragadtatott kisegér. 

— Hát — mondta Nimby elégedett vigyorral — néha jól jön az 
egér a háznál. Amikor találkoztatok Cindyvel, körülnéztem a 
környék térképén, a közvetlen szomszédban találtam egy nagy 
épületet, kíváncsi lettem, hogy mi az, és azóta tudom a nevét. 
L" Avant Seine színház. Jó rendőreink pedig most kénytelenek 
magukkal vinni egypár egeret a letartóztatáshoz, mert mi ugyan 
meg nem mondjuk a házszámot. 

— Szóval GXR azonos egy korábbi ügyfeletekkel? — kérdezte 
Artois. — De hát nem akarjuk mi őt letartóztatni. 

Kissy Castellire meredt, aki egyetértően bólogatott, persze 
hogy nem, eszük ágában sincs. Aztán megértette. 

— Ja persze — bólintott Nimby is. — Most még nem. 

— Nem hát. Időbe telik megtudni a jelszavát, idővel pedig 
rosszul állunk. Mondd, hogy mit tudunk az emberünkről, két 
kocsi már úton van oda. 


Mialatt elmesélték Cindyvel való találkozásaikat, GXR írt is 
a Cruxra. Elmesélte, hogy beszélt Jackkel és mindketten szeret- 
nének benne lenni a buliban. Jacknek van valami pora is, amit 
gyerekkel még nem próbált ki, de prostival már igen, és valami 
csúcs. Jut mindegyiküknek. Jack pár perccel később írt és meg- 
erősítette a szavait. Aztán jelentkezett Masszív, ő is részt kért a 
szórakozásból. 

A Jerry archívumában mindig rend volt, pillanatok alatt meg- 
voltak a Cindyről készült fotók, és az se tartott sokkal tovább, 
hogy a Colombes-ba tartó nyomozók mobiljain ott legyenek. 

Negyed tizenkettőkor a négy beaulieu-i kisegér kiözönlött a 
házból és kocsiba ugrott. Velük volt Georges és Vanni, akik 
éppúgy nem akartak kimaradni a buliból, mint a Cruxra írogató 
shindyk — csak az ő bulijuk másmilyen volt. Persze fönnállt az 
eshetőség, hogy Lifepodék pont délen tartják a gyereket, és ak- 
kor ezzel az összes egér elveszti esélyét, hogy ott legyen. De 
lehet, hogy mondjuk Réunion szigetén vannak, és akkor senki- 
nek se volt esélye közülük egy percig sem. 

— Majd meglátjuk — mondta Nimby filozofikusan. — Ötven 
százalék. Vagy elég közel vannak, vagy nem. 

Blanche-ért is elmentek, a rendelőben most csak papírmunka 
volt, ha beteg jönne, a társa is elég hozzá. Jön ő is, rég nem járt 
Kissyéknél, és nagy zsákmány ígérkezik, neki is juthat egy le- 
téphető shindyfül. Ezt ugyan nem Blanche fogalmazta meg így, 
hanem a kisebbik lánya. 

Stratégiailag, gondolta Kissy, természetesen célszerűbb len- 
ne, ha a Jerry megtartaná szétszórtságát, hogy minél nagyobb 
területet elérjenek legalább néhány egérrel. De hát ami jó a 
nyomozásnak, az nem jó Vanessáéknak, akiknek megint ötnapi 
csókolózásadagot kell bepótolniuk. Ez a legfontosabb. 

A nyomozók éppen megérkeztek Cindyhez, amikor Elkének 
támadt ötlete. 

— Szóljatok Cindy utcai nyomozósoknak, nézzenek meg au- 
tókra Nummernschilder! 

— Rendszámtáblákat — fordította Jennifer. — Miért? 

— Lehet valamelyiknek jelje GXR. 

— Ugyan — mondta Castelli. — Senki sem íratja a nickjét a 
rendszámtáblájára. 


— Gondolkozzad magadat! Van neki ez a szám, keresi nickot 
magánek, eszébe jut autója neki, írja nickot programba táblá- 
ról! Erről még nem fölismerje senki, hiszen számokat nem kíiír- 
ta. 

— Értem — nevetett a felügyelő. — Fejből nem tudom a rend- 
számok szisztémáját, de kétlem, hogy lenne ilyen. 

— Keresni rendőrségi Datenbank benne nem lehet? 

— Mit, GXR-es rendszámot? Ha mégis létezik ilyen, százat is 
kapunk. 

— És lesz mindegyik belejegyezve abban az utcáben? 

Egerek és rendőrök egymásra néztek. Hm. Van benne valami. 

De nem működött. Pierre fölhívott valakit a nyilvántartóban, 
és egy perc alatt megvolt a válasz. Nincs ilyen autó. 

— Hát — mondta Elke -—, volt legalább megpróbálva. 

— Jó ötlet volt pedig — vigasztalta Moreau. 

— Csak nem Jó eléggé. Kicsi egér, kicsi ötlet. Majd követke- 
ző! 


Fél tizenkettőre az összes shindy gép előtt ült és kommunikált, 
kivéve Lincolnt, akiről Lifepod azt mondta, hogy most a csa- 
láddal kell lennie. Ő a munkahelyén van, de biztonságosan le- 
velezhet. 

Velociraptor most sem tagadta meg magát, szorgalmasan mű- 
ket csináljanak a gyerekkel. Az egerek egy idő után nem is ol- 
vasták tovább, csak átpörgették a sorokat, hogy van-e valami 
adat. Később úgyis el kell olvasniuk, amikor ezeket a leveleket 
is kiértékelik az adatbázis számára. 

Pár perccel később hazaért Yves bácsi, aki megütközött azon, 
hogy az egerét otthon találja suliidőben, örült a többiek látvá- 
nyának, viszont mérhetetlenül fölháborodott a shindyk aljassá- 
gán. 

— Soha nem értettem ezt az egészet — vallotta be őszintén. 

— Pedig nagyon egyszerű — felelte Vanessa lelkesen. — Ami- 
kor a shindy orra találkozik a cipőtalpaddal, a keletkező fizikai 
behatás azt okozza... 

— Nem azt, te, egérke — mosolygott Yves bácsi kesernyésen. — 
Azt, hogy mi teszi ezeket az embereket ilyenné. 


— Ez egy betegség, apa — felelte Nimby. — Ez a tíz muki a 
gyereklányokhoz vonzódik. Amiben amúgy semmi rossz nin- 
csen, én egy időben egy tizenkét évessel csókolóztam, csak 
annyi a difi, hogy akkoriban én is annyi voltam. 

— De érdekes — mondta Vanessa —, én is csókolóztam tizenkét 
évessel, amikor én is annyi voltam! 

— Az enyém lány volt — pontosította Nimby. 

— Az enyém fiú. 

— Akkor nem ugyanazok voltak! — vágta rá a csapat kórusban. 

Nevettek. De közben Kissy elkapta Nimby szerelmes tekinte- 
tét, amivel a párjára nézett. Vanessáé is látszott valamennyire, 
bár az autó azért rázkódott. 


Tizenegy óra harmincnégykor Lifepod azt mondta, részéről jöj- 
jenek a többiek is, de csak ha Lincoln is beleegyezik. És vála- 
szolt Masszívnak, aki pár perccel korábban arra kérte, legalább 
annyit mondjon meg, hogy az ország melyik részén vannak, 
hogy odautazhasson, amíg eldöntik, hogy beveszik-e. A válasz 
az volt, hogy nem messze Párizstól. 

Elke vakkantott egyet, fölugrott és eltünt a kamera elől. 

— Ha Lincoln áment mond, egész shindycsapatot foghatunk — 
csillogott Vanessa szeme. Piros lámpánál álltak éppen, jól lát- 
szott az arca. — Azonnal ki kell találni valamit arra az esetre, ha 
Lincoln nem egyezik bele, vagy túl későn. 

— Túl későn nem teheti, akkor a többiek nem érnek oda — hal- 
latszott Blanche hangja. 

— Dehogynem, anya! Este foglalkozni kezdenek a gyerekkel, 
aztán reggel szól a többieknek, hogy már jöhetnek ők is. Ma 
nem főzök vacsorát, shindyt akarok sütni nyárson! 

— Ó — mondta Kissy, de nem folytathatta, mert boldog sikkan- 
tás szelte át a géptermet. 

— Jövök! Cin-cin! Anya már csomagozza, apa viszi zsebegé- 
ret, két óra és ott vagyunk! 

A vörös lófarok kilibbent a kamera elől, aztán vissza. 

— Hozom bicskát, tegyétek nekem egyik shindyet füléjét fél- 
re, nyisszantani. Most kikapcsollak, nem bámulja férfiek öltöző 
zsebegéret. 

A felület programja levette Elke képét a monitorról. 

— Jézusom — mondta Castelli. — Ő is jön?... 


— Persze — felelte Francoise. — Ilyen bulit semmiképp nem ha- 
gyunk ki. Ha Lincoln odaengedi a többieket, az egész évi shin- 
dytermésünket betakarítjuk még ma délután. 

Castelli sóhajtott. Kissy gyanakodva nézett rá. Mi baja Elké- 
vel?... 

Lelki szemeivel megpróbált bekukucskálni a pasas fejébe, de 
nem sokat látott. Még vizsgálódott, amikor Elke megszólalt: 

— Zsebegér hallok ám téged, csak kamerát kikapcsoltam. 
Félsz? Én vagyok majdnem pedig legkicsiebb csapatban, nálam 
csak Francoise. És nem bántom rendőrt, főleg ha van shindy is. 
Mit félsz kicsi egértől? 

Castelli nevetett. 

— Nem félek én tőled, ne éld bele magad. Csak Pierre mesélt 
a senlis-i hétvégétekről. 

Úgy, gondolta Kissy. Szóval ezek megbeszélik egymás kö- 
zött a kisegereket! 

— Az volt remek tényleg — jött elmosódottan, Elke alighanem 
távolabb ment a mikrofontól —, két shindy egy hétvégében, és 
két kislányat is öltünk! Engemet és Francoise. De nem ásták el 
engemünket, mit szólsz hozzá? Képesek ott hagytak fekszeni 
padlót, és legyünk lassan büdös. No sebaj, majd lesz Pierre 
még szabadságra és akkor orrba verlek őtet ezért. 


Tizenegy óra negyvenegykor, kis szünet után, megint megélén- 
kült a Crux. Lifepod azt írta, fölhívta Lincolnt, aki hat óra után 
majd benéz a csoportba és megbeszélik, mi legyen. Többen 
megkérdezték, mikor akarnak a gyerekhez menni, Lifepod azt 
felelte, szerinte kilenc körül érnének oda. Kérdezték azt is, 
hogy mennyi az út Párizstól, egy óra, felelte Lifepod. Artois 
azonnal parancsot adott, hogy készítsenek neki egy térképet, 
amin beszínezik azt a területet, amit egy óra alatt lehet elérni 
Párizsból. Nimby azt mondta, megpróbálja, de a rendőrök is 
hozzáláttak. 

Egy perc múlva Nimby jelentkezett egy térképpel, amire raj- 
zolt egy nagy zöld kört. 

— Ez az első változat — mondta. — Szabályos kör Párizs közép- 
pontja körül, az autópályákra eső pontjait tényleg egy óra alatt 
lehet elérni, a többit persze nem. Készítem a pontosabb válto- 
zatot. 


Közben a shindyk beszélgettek tovább, terveket szőttek a kis- 
lány jövőjéről, amit nem szántak hosszúnak. A rendőrök meg- 
jegyezték, hogy valakinek a megölését eltervezni is már bűn- 
cselekmény, gyilkosság előkészülete. 

— Engem Jack fojtott meg — dicsekedett Francoise —, Elkét pe- 
dig Huhu. De lehet, hogy fordítva. 

A rendőrök mosolyogtak. A konferencia szüneteiben egy-két 
egér Senlis-ról mesélt nekik, lassan megismerték a sztorit. 

Tizenegy óra negyvenkilenc perckor madame Faubourg be- 
nézett hozzájuk és éppen meg akarta tudakolni, mi újság, ami- 
kor Elke belerikkantott a mikrofonba: 

— Indulok! Cin-cin! 

Ugyanekkor valami nagy zöld dolog jelent meg az egyik mo- 
nitoron, és Nimby belekezdett egy mondatba, de ezzel egyide- 
jűleg megszólalt egy új hang: 

— Itt Piros. A megfigyelt személy kijött a házból. 

— GXR? -— kapta föl a fejét Castelli. 

— Cindy? — ugrott fel Kissy. 

— Hová megy ez, amikor a gép előtt kellene ülnie és a híreket 
várnia? — mérgelődött Jennifer. 

— Fehér Pirosnak — mondta Artois —, egyértelműen azonosí- 
tották? 

— Igen. Pontosan úgy néz ki, mint az egerek fényképein. 

Ez a Centauri valamelyik nyomozója, gondolta Kissy. Külön- 
ben nem mondana egereket. 

— Elhalad mellettem, úgy tűnik, nem készül kocsiba ülni. 
Gyalog követem, Sárga a kocsiban marad. 

Bár az se lenne meglepő, ha mostanra Íle-de-France összes 
rendőre tudna a shindyre vadászó egerekről. 

— Rendben, jelentsen, ha megtud valamit. 

— Tessék az újabb változat — mutatta Nimby a nagy zöld vala- 
mit. Szabálytalan, fánkforma gyűrű volt Párizs körül. — Ez az a 
terület, ahova a Google Föld szerint negyvenöt és hetvenöt perc 
közötti időtartam alatt lehet eljutni Párizsból. Pontosabban Pá- 
rizs egyetlen pontjáról, de a szélesebb sáv segít kicsit jobb ké- 
pet kapni. 

— Értem — felelte Artois. — Köszönöm. 

Nimby mesteri programozó, gondolta Kissy. Ilyet biztos nem 
tud a Föld, ezt ő csinálta most, pár perc alatt. 


— Abban a zöldben van a gyerek? — érdeklődött madame Fau- 
bourg. 

— Valószínűleg — felelte Jean-Louis, aki az ajtóhoz legköze- 
lebb ült a díványon. Talán most szólalt meg először. 

Kissy csípőjén megszólalt a telefon: apát jelezte. Kihangosí- 
tás nélkül vette föl. 

— Én! 

— Szia. Masoudi doktor most hívott, hogy egy rendőrautó áll 
a házunk előtt. 

— Tudok róla, apa. Itthon vagyok. A Crux-tagok elraboltak 
egy kislányt. 

— Hol? 

— Nem tudjuk. 

— És mit keres ott a rendőrautó? 

— Egy kis csapat gyűlt itt össze, és azzal jöttek. Moreau! 

— Tessék — nézett oda a főtörzs meglepve. 

— Küldd ki a sofőrt, álljon el valahova a kocsitokkal, meg- 
ijeszti az ismerősöket. — A rendőr elképedve meredt rá. — Mit 
bámulsz rám, nem beszéltem érthetően? Végeztem! 

Apa nevetett a telefonban. 

— Már rendőröket kommandírozol? 

— Persze, apa. Ezek jól idomított rendőrök, szót fogadnak a 
kisegérnek. 

— Ügyes vagy. Bocs, le kell tennem. Masoudi doktort majd 
megnyugtatom. Szia! 

Moreau közben megcsóválta a fejét és utasította a sofőrt, 
hogy álljon arrébb. 

— Teljesen igaza van — mondta neki Castelli. — Ez magánház, 
csak feltűnést keltünk azzal a kocsival. Nekem kellett volna 
gondolnom rá. Castelli! — reccsent bele hirtelen a telefonjába. — 
Szervusz, apa. Nem, sajnos most nem tudok. Átmenetileg meg- 
szakítottam a szabadságomat. Ha minden jól megy, csak a mai 
napra. Igen, eléggé. Gyerekrablás. Meg, persze. Jól van, majd 
beszélünk. Szervusz. 

Déli tizenkettőkor Piros jelentette, hogy a megfigyelt személy 
belépett egy élelmiszerboltba. 

— Az éjszakai buli — kapta föl a fejét Vanessa. — Fogadok, 
hogy üvegekkel megrakodva távozik. Sör, valami tömény, eset- 
leg még pezsgő is, gumit. . . 


— Azt nem fog venni, anélkül az igazi — felelte Martin. 

Kissynek hátracsapódtak a fülei. Ha az a disznó most itt len- 
ne, nyakon ragadná, mégis hogy képzeli, hogy arról magyaráz 
Vanessának, hogy... 

Már nyitotta a száját, hogy jól lehordja az egerét, de mégis 
becsukta gyorsan. Rájött, hogy ha megszólal, Martin pillanatok 
alatt vitát provokál vele arról, hogy csakugyan jobb-e gumi nél- 
kül, itt, az összes kisegér és a rendőrség előtt. Hogyisne. 


Úgy döntöttek, átcsoportosítják az erőiket. Ha a gyerek Párizs- 
tól száz kilométerre van, úgyis együtt indulnak majd. Francoise 
hívott egy taxit, Neuillyben a lányok és Martin egy másikat. 
Nimbyt Yves bácsi hozza, mert lead egy autót a közelben. 

Öt irányból érkeznek az egerek, autón és repülőgépen, hogy 
elkapják azt a két aljas gazembert meg a társaikat. Nincs me- 
nekvés, gondolta Kissy. Ennek sikerülni kell. 

Artois folyamatosan nyúzta a számítógépeseit valami infóért, 
amiből kiderülhet akármelyik szereplő holléte, a gyereké, az 
emberrablók bármelyikéé, valamelyik shindyé... a legapróbb 
morzsa is segíthet, például egy titkosítatlanul hagyott IP-cím, 
mint Aranyosnál. Az egerek tudták, hogy ilyen hibára kár is 
számítani, ezt egyszer követte el egy shindy az életben, még 
egyszer nem fog előfordulni. Persze figyelni kell a címeket, a 
Cumulus náluk is naplózza a Crux IP-címeit, és ha lenyomoz- 
hatót talál, sikít. De úgyse fog. Figyelni kell minden mást is. 

És megint találtak egy mozaikkockát. Majdnem egy óra volt 
már, az íle-de-france-i egerek mind ott sürögtek már a Vilma 
bázison. Nimby kiemelt két monitort és két gépet a helyéről, 
kivitték az edzőterembe, egy asztalon fölállították, letelepítet- 
ték a rendőröket, tessék, gyűjtsék az információt, több szem 
többet lát. Így jobban elfértek, a rendőrök kint, ők bent, Castelli 
meg ingázott a két helyiség között. Bár nemcsak ő, Francoise is 
folyton fölugrált, jött-ment, Suzyvel birkózott. Ideológiája is 
volt hozzá. 

— Mi zsebegerek elég sokat rohangászunk, de az izgágaság 
háromnegyede Elkének jut. Úgyhogy amíg ide nem ér, addig 
nekem kell kettőnk helyett izgágának lenni. 

GXR alig félórát volt el hazulról, a nyomozó megfigyelte, 
hogy mit vesz, aztán ő is megírta a klubtagoknak. Természete- 


sen azokat a bulihoz való dolgokat, amiket Vanessa előre meg- 
mondott. Tizenkettő harminckor Lifepod azt felelte, ő is vett 
már némi piát, de nem baj, ha több van belőle. Ugyanekkor ér- 
kezett Huhu kérdése, hogy mennyi időre tervezik a bulit. 
Ameddig a gyerek bírja, felelte Lifepod. De nektek meddig van 
alibitek, kérdezte Huhu, mert nekem egy hétre is elég. Hétvé- 
gére, felelte Lifepod. 

Francoise a szőnyegen ült és Suzyt dögönyözte, amikor Mar- 
tin ezt fölolvasta. 

— Egy kilencéves kislány egész hétvégére kiszolgáltatva ezek- 
nek az aljas szemétládáknak. . . ez vért kíván, igaz, Suzy? 

Suzy nem szólt semmit, őt csak a dögönyözés érdekelte. 

— A shindyk is jobban járnak — bólintott Chantal —, ha sikerül 
idejében elkapni őket. 

— Hát mondjuk meg nekik, hogy köztük van a rendőrség — 
mondta Francoise buzgón -—, jöjjenek elő fölemelt kézzel és le- 
konyult fülekkel. . . 

— Nem lehet — pillantott rá Castelli szomorúan -—, a gyerek lát- 
ta az arcukat, már nem engedhetik szabadon. 

— Akkor ebből shindyölés lesz — mondta bele a zseb Suzy bal 
fülébe. 

— Remélhetőleg csak letartóztatás. 

Tizenkettő harmincötkor válasz érkezett egy korábbi kérdés- 
re, hogy mikor rabolták el a gyereket. Nyolc óra körül, felelte 
Lifepod, most már négy órája kuksol bezárva. A Centauri rög- 
tön feljegyezte, hogy a gyereket az iskolába vezető útvonalától 
legfeljebb félórányira vitték. Tizenkettő negyvenkor Jack meg- 
kérdezte, hogy ugye valami jó mély pincét választottak, nem 
hallatszik a kiabálása? 

— Nem kellett mélynek lennie — felelte Lifepod —, a környé- 
ken egy lélek se jár. 

— És ha odatéved valaki? 

— Oda a kutya se téved. Különben is kipróbáltuk, én lemen- 
tem és ordítoztam, Lincoln már a szomszéd épületnél nem hal- 
lott semmit. 

Tizenkét óra negyvenkilenc volt, amikor ezek a szavak meg- 
jelentek a Cruxon, és fél perccel később megszólalt Jean-Louis: 

— Gyártelep. 

Castelli rámeredt. 


— Bezárt, felhagyott gyártelep — ismételte Jean-Louis —, ahol 
hosszú ideje nem folyik munka, és belátható időn belül nem is 
fog. 

— Igaza van — mondta Artois. — Azt mondták, évekig nem 
megy arra ember. Nyilván mert körül van kerítve, a telep belse- 
jére senki nem kíváncsi... Dorville! Kell egy lista minden be- 
zárt üzemről a zöld területen! 

— Óriási — mondta Castelli, és előkapta a telefonját. — Castel- 
li! Szia, Marie-Anne... nem, nem hiszem. Akadt egy ügyem, 
amit meg kell oldanom. Igen, a szabadságom alatt is. Egyik 
ügy se várhat, ez pedig végképp nem. Ráadásul tudod, kikkel 
dolgozom? De bizony hogy velük. Aha... hát gondolom, elég 
véres. Majd vigyázok. Szia. 

Letette. Az egerek gyanakodva néztek rá. 

— Mi elég véres? — kérdezte Jennifer. 

— A végkifejlet — nevetett a férfi. — A húgomnak is meséltem 
rólatok, az előző ügyünk több szereplőjét ismeri. 

Persze, a húga, gondolta Kissy. A barátnője nem lehet, hi- 
szen... ó, hát persze. Jean-Louis-val töltötte a szabadságát, 
azért jöttek együtt, mert éppen együtt mászkáltak, amikor Lu- 
cas elérte őket. Jean-Louis Castelli pasija. Vagy fordítva? 
Mindegy, egymás pasijat. 

— Itt Castelli felügyelő — hangzott föl, s Kissy fölnézett. — 
Hány embere van szolgálatban? Az nem sok. Mindegy, szerez- 
zen, amennyit tud. Állíttasson össze egy listát minden bezárt, 
félbehagyott gyárról, üzemről, építkezésről, ahol nem jár senki, 
és ami Párizstól nagyjából egyórányira van. Küldjön embereket 
az átkutatásukra. Hogyhogy mikor, most! Egy elrabolt kilenc- 
éves kislányt keresünk. Pedofilok. Tizennégy órakor újra hí- 
vom. Ja, a listáról küldjön másolatot Artois főfelügyelőnek a 
Harminchatosra. Köszönöm, végeztem. 

Tíz másodpercig csendben volt, új számot keresett, tárcsázott. 

— Itt Castelli felügyelő. Hány embere van? Szerezzen még, 
amennyit csak lehet. Az engem nem érdekel! Ahonnan tud! Ál- 
líttasson össze egy listát minden bezárt gyárról, építkezésről, 
ahol nincs forgalom, Párizstól egyórányi távolságra. Egy pél- 
dányt küldjön Artois főfelügyelőnek a Harminchatosra, a léte- 
sítményeket pedig fésültesse át. Egy elrabolt kilencéves kis- 


lányt keresünk. Már mondtam, hogy nem érdekel! Egy óra 
múlva hívom. Végeztem! 

Castelli nem vette készpénznek azt az egyórányi távolságot, 
fölhívta Íle-de-France összes département-ját, Párizs kivételé- 
vel, valamint Oise-t, Aisne-t, Marne-t, Aube-ot, Yonne-t, Lo1- 
ret-t, Eure-et-Loirt és Eure-t. Ez összesen tizenöt megye. A 
tisztviselők persze fogták a fejüket, rengeteg létesítmény jöhet 
szóba, és rengetegféle listát kell átnézniük... az egyiket Cas- 
telli megnyugtatta, egy egész órát ad nekik a feladatra. 

Egy óra előtt valamivel sikerült elérni Bouriant tábornokot, 
aki egyelőre nem tud bekapcsolódni a Centauri munkájába, de 
minden fejleményről értesítést kér. 

A délvidék egerei hamarosan leszállnak Orlyn, Tom és egy 
barátja már elindult értük. Nemsokára befut Elke is, és jöhet- 
nek a shindyk! 


Tizennégy órakor a Centauri csüggedten, lekonyult fülekkel ült 
a gépek előtt. Több mint egy órája egyetlen használható infó se 
jelent meg a Cruxon. A Jerry fölkészült a bevetésre. Pizzát ren- 
deltek és fölfalták, mint a kiéhezett vadállatok, hiszen azok is 
voltak. Elemózsiát csomagoltak, a gyereknek innivalót, csokit, 
egy dobozra való sütit és szendvicset, az emberrablók egy 
korty víz nélkül hagyták magára hat órával ezelőtt. Ellenőrizték 
a gumit a Nimbuszokon, ezt rendszeresen megtették, amióta lő- 
fegyvert használtak. A rendőröknek letelt a szolgálatuk, Castel- 
li hazaküldte őket és nem kért helyettük újakat. Egyelőre nincs 
értelme. A Vilma bázison csak ő meg Jean-Louis maradt az 
egerekkel és kisfülüűekkel. Meg madame Faubourg, aki már ki- 
takarította az egész emeletet, most a földszinten dolgozott, s 
időnként lejött megtudakolni, van-e valami új adat. De már két 
órája nem volt. 

Artois időnként kiment az irodájából, azt mondta, sajnos neki 
főfelügyelősködnie is kell, de a programot úgy hagyta, és nála 
van a mobilja. Hívják, ha bármi van. De aztán mindig azért 
ment vissza az irodába, mert elintézte soros tennivalóit máshol, 
nem azért, mert ők hívták. 

Castelli és Pierre végighívta a megyéket, de sehonnan nem 
kaptak jó hírt. A gyárak listái kínkeservesen készültek, és az el- 
ső órában jó, ha féltucat helyet tudtak átnézni megyénként. Né- 


hol még annyit se. Mindenesetre legalább csináltak valamit. Az 
átvizsgált létesítményeket ki akarták húzni a listáról, de Vanes- 
sa ragaszkodott hozzá, hogy hagyják ott mindet. 

— Natascha Kampuscht majdnem megtalálták nem sokkal az 
elrablása után, de elügyetlenkedték, félvállról vették az egészet. 
Ezt a hibát én nem fogom elkövetni. Csak azt a létesítményt 
húzom ki a listáról, amit már átvizsgáltunk sűrűfésüvel, mint az 
Úrgolyhókban, és minden zugba benéztünk, sőt végigkopogtat- 
tuk a falakat, hogy nincs-e mögöttük üreg. 

Castelli Kissyre pillantott. Kissy visszanézett rá. 

, Nem tehetsz semmit — üzente a tekintetével. — Lehet neked 
akármekkora rangod, idejöhet a belügyminiszter vagy akár a 
köztársasági elnök, ezt a nyomozást Vanessa vezeti." 

Castelli nem szólt semmit, de a megvizsgált helyeket minden- 
esetre nem húzták ki a listából, csak feljegyezték, hogy mikor 
és kik jártak ott. 

A Crux folyamatosan kommunikált, de a két emberrabló nem 
szólt hozzá. Lifepod egy óra körül azt írta, van némi dolga, 
Lincoln egyáltalán nem jelentkezett még. 

A Centauri ugrásra készen állt és várt. 


Három órakor jelentkezett Lifepod, de csak annyit írt, hogy át- 
olvasta az azóta jött leveleket, teljesen egyetért mindenkivel, és 
hamarosan jön vissza. Az egyetértésnek a Centauri egy cseppet 
sem örült, mert a shindyk egy ideje arról beszélgettek, hogy 
mégse kellene végezni a gyerekkel, inkább fogva tartani és 
visszajárni hozzá. Persze így legalább életben marad és később 
is kiszabadíthatják. De Vanessa letorkolta őket. 

— Ostobaság. Teljesen mindegy, hogy milyen sorsot szánnak 
a gyereknek buli után, mert nem lesz buli. Amikor kiszabadít- 
juk a gyereket, az összes karcolást és kék foltot megszámolom 
rajta, és ők is ugyanannyit kapnak. 

A rendőröket nem a kék foltok száma foglalkoztatta. Valaki 
fölvetette azt a lehetőséget, hogy az egyik elkapott shindyt le- 
buktatják a Cruxon, vagyis írnak egy levelet a nevében, amiben 
elmondják, hogy ezt a címet már figyeli a rendőrség, és jól 
gondolják meg, mit tesznek. Amikor bejelentik a gyerek eltű- 
nését, a nyomozók tudni fogják, kicsoda és hol lakik. Nagyon 
szűk körön belül kell már keresni, és Lifepodék biztosak lehet- 


nek benne, hogy pár nap alatt meg is találják. Úgyhogy ha meg 
akarják úszni enyhe ítélettel, nagyon gyorsan adják föl magu- 
kat. 

A javaslatot pár percig fontolgatták, majd Artois megvétózta. 
Mellette szólt, hogy egy ilyen levél hatására a két emberrabló 
aligha mer már hozzányúlni a gyerekhez, a tervezett buliból 
biztosan nem lesz semmi. Ellene szólt viszont, hogy esetleg ré- 
mületükben megölik a gyereket és elássák valami eldugott zug- 
ban. Amíg nem tartanak a rendőrség jelenlététől, bármikor el- 
köphetnek valamit, de egy ilyen levél után mukkanni se merné- 
nek a Cruxon. 


Kissy a faliórára pillantott. Tizenhat óra tíz. A gyerek nyolc 
órája kuksol egy pincében és retteg. Talán tudja is, hogy miért 
rabolták el, és reszketve várja, hogy mikor jönnek. Ámbár ha 
nem tudja, akkor se vágyhat a visszatérésükre. Aligha szereti 
őket. 

Adat semmi. Állnak és várnak. A zsebek időnként egymás- 
nak esnek az edzőteremben, a nagyobbak közül is gyakran si- 
kerül egyet-egyet magukkal csábítani egy kis verekedésre, hisz 
muszáj csinálniuk valamit, és a feszültséget is le kell vezetni. A 
kocsival már kiálltak a kapuba, hogy gyorsabban indulhassa- 
nak, az utcán ott áll Tom taxija, nem ment vissza dolgozni, kel- 
leni fog legalább még egy kocsi. A férfiak kiszerelték a mikro- 
buszból a Jerry ládáját és visszarakták az üléseket, így tizen- 
négy helyük van, három kisfülüt vagy nyomozót tudnak ma- 
gukkal vinni. A maradék éppen elfér a taxiban. Kék Renault, 
Tom még ki se fizette. A mikrobusz ülései alatt mindenhol há- 
tizsákok, csomagok, az ajtókhoz nem tettek semmit, hogy 
gyorsan lehessen ki-be ugrálni. A tank tele van, a taxival Tom 
elszaladt és megtankolta azt is. Minden készen áll, és most áll- 
nak és várnak. 

Castelli óránként végighívta a megyéket, hol tartanak a kuta- 
tásban. Több száz rendőr járta végig a szóba jöhető helyeket, 
de eddig nem akadtak semmi nyomra. 

Lincoln hat óra után benéz a csoportba. Ezt írta Lifepod még 
déltájban, és mindenki attól rettegett, hogy valamiért mégse te- 
szi meg. Kilenc körül akarnak a gyerekhez érni. Az út Párizs- 
ból csak egy óra, ha Lincoln hatkor megmondja, hol a gyerek, 


még lesz két órájuk azután, hogy kiszabadították, kényelmesen 
elfoglalhatják leshelyeiket és akár shindyvermeket is áshatnak. 

Ha Lincoln eljön. Ha megmondja hat körül, és nem csak a 
helyszínről üzen. Ha... 

Tizenhat óra tizenegykor megcsördült a telefon. Az a bizo- 
nyos rendőrségi cucc. Másodszor 15. Harmadszor. . . 

— Tessék — szólt bele Pierre higgadtan. Az egerek a monitorra 
függesztették tekintetüket, a zsebek is bejöttek az edzőterem- 
ből. 

— Jack? — hallatszott kristálytisztán a férfihang. 

— Helló — mondta Pierre lelkesen. — Én vagyok. Melyik vagy? 

— Lifepod. Tiszta a levegő? 

— De jó, hogy hívtál! Persze, teljesen tiszta, itt egy lélek sincs 
rajtam kívül. 

Pierre ekkor a saját irodájában volt, amit időközben szintén 
bekapcsoltak a Jerryre. Két nyomozó volt még a szobában. Ar- 
tois a maga irodájában éppen egyedül volt, madame Morillon 
másodmagával. Plusz hallotta őket Castelli, Jean-Louis, 
Blanche, Georges, Yves bácsi, Vanni, Tom, Johann, a gépte- 
rem ajtajában álló madame Faubourg, tizenegy kisegér, Suzy és 
Köd. Igazán tiszta volt a levegő. 

— Otthon vagy? 

— Aha. Na, mesélj, mi a terved! 

— Nyolckor tudok indulni Párizsból. Egy óra az út, kilencre 
ott vagyok. 

— Én is ott lehetek, de hol? 

— Azt egyelőre nem kell tudnod. 

— Világos, akkor hogy csináljuk? 

— Nyolc után fölhívlak. 

Katt, letette. 

— Bagneux — érkezett egy hang pillanatok múlva. — Avenue 
Henri Ravera és allée du Prunier Hardy sarok. 

— Ez egy lakótelep — mondta Nimby szempillantásnyi idő 
után. — Hahó, ez a Laurel és Hardy félkört ír le a Raverától a 
Raveráig, melyik sarok jött ki? 

— A déli vége — volt a válasz. — Csakugyan félkört ír le, már 
látom. A rue Pasteur és a rue Verdun között. 


— Vettem — felelte Nimby. — És most? Ott akkora lehet a for- 
galom, hogy akkor se szúrjuk ki a csókát, ha az orrunk előtt ül 
autóba. 

— Ez igaz — mondta Artois, és rámosolygott a kamerára. — 
Csakhogy mi nemcsak a helyét tudjuk ennek a csókának. 

— A saját nevén van a telefon! — rikkantotta sok száz kisegér 
boldogan. 

— Úgy bizony. Paul Mathelinnek hívják, és pontosan ott lakik, 
ahonnan telefonált. 

— Azt írta, hogy a munkahelyén van — mondta Martin. 

— Órákkal ezelőtt — legyintett Castelli. — Mit tudunk a csóká- 
ról? 

Megint egy szó, amit a rendőrök átvettek tőlük, gondolta Kis- 
Sy. 

— A nyilvántartásban nem szerepel — felelte valaki. — Kocsi... 
hm, kocsi nincs a nevén. Azonos címen lakó családtag... ez az, 
megvan, Marie Mathelin nevén van egy kocsi, Zöldnek küldöm 
az adatokat. 

— Itt Zöld, rendben. Hamarosan a helyszínen vagyok. 

Az egerek elégedetten hátradőltek székeiken. Végre valami 
eredmény. Még egy shindyt azonosítottak, méghozzá az egyik 
gyerekrablót. Több mint húsz másodpercig örülhettek a sike- 
rüknek. 

— Megvan — szólalt meg egy újabb hang. — Paul Mathelin, 
született 1994-ben. 

— Tizenhét éves?! — kapta föl a fejét Artois. — A hang egy fel- 
nőtt férfié volt. Kérem vissza a beszélgetés felvételét! 

Visszajátszották. A hang kétségkívül felnőtté. Harminc-negy- 
ven is meglehet. 

— Nem a saját telefonjáról beszélt — sóhajtotta Artois. — Elug- 
rott egy barátjához és fölkapta a gyerek telefonját. Semmivel se 
tudunk többet, mint eddig. 

— De tudunk -— felelte Francoise. — Megvan a hangja. 

— Hát az meg. Viszont mire Drouot a helyszínre ér, Lifepod 
már messze jár. Fehér hívja Zöldet! 

— Jelentkezem. 


— Drouot, csengessen be Mathelinékhez és tudja meg, hogy ki 
járt náluk tizenhat óra tízkor. Paul Mathelin telefonját hozza be 
ujjlenyomat-ellenőrzésre. 

— Értettem. Tíz perc múlva ott vagyok. 


Tizenhat óra huszonhét. 

— Zöld jelentkezik. 

— Itt Castelli felügyelő, hallgatom. 

— Beszéltem Marie Mathelinnel. Paul a fia, néhány perce el- 
ment hazulról és a telefonját is magával vitte. Vele volt a mos- 
tohaapja is, senki más nem járt a lakásban. A mostohaapa neve 
Joseph Berthier, negyvenhárom éves. Vége. 

— Hol van most, Drouot? 

— Mathelinéknél. A hölgy nem hall minket. 

— Beszélni akarok vele. 

— Máris. 

— Halló? 

— Madame Mathelin, Castelli felügyelő vagyok a bűnügyi 
rendőrségtől. Jó napot. Lenne szíves meghallgatni egy hangfel- 
vételt? 

,— Jack? 

— Helló. Én vagyok. Melyik vagy? 

— Lifepod. Tiszta a levegő?..." 

— Felismeri a hangot, asszonyom? 

— Az élettársam... aki azt kérdezte, hogy tiszta-e a levegő. A 
másikat nem ismerem. 

— Joseph Berthier? 

— Igen. 

— Hová ment a fiával, madame? 

— A... a műhelyébe... 

— Konkrétan? 

— Autószerelő. Két sarokra innen van a műhelye. A fiam segí- 
teni szokott neki. 


Castelli elfogatóparancsot adott ki Joseph Berthier és Paul Ma- 
thelin ellen, és a hölgy engedélyével átkutattatta a műhelyt. 
Nem találtak semmit. Pince nem volt. A falakat is végigkopog- 
tatták, lent a szerelőaknában is, de semmilyen üregre nem buk- 


kantak. És a két emberre sem. Lifepodnak és a mostohafiának 
nyoma veszett. 

— Rabolta fiút is — mondta Elke. 

— Szerintem nem — húzta el a száját Martin. — Szerintem a 
srác is benne van a dologban. Együtt tervelték ki, és a fiú való- 
jában Lincoln. 

— Hülyeség. Lincoln felnövött pedofil pasi. Fiúk nem lehet- 
nek shindyek, mert az pasi, aki akarja gyereket ágyábele. Ne- 
ked magyarázjak, kergetted már shindyet akkor, amikor én rá- 
ültem magamat Hendriksen autójábele, voltam mert még egé- 
szen kicsi, hiszős egér. 

— Hiszékeny — sóhajtott Kissy. — És nem is voltál még egér. 

— Mahatma Vanessa megmondta régen, egér mindenki, akit 
rossz emberek bántik — felelte a kislány büszkén, és a mikróra 
nézett. Vanessa valami nagy-nagy szeretettel nézett vissza rá. 

Kissy döbbenten nézte őket. Kis idő múlva ujjakat érzett az 
állán és az orra alatt. Martin odanyúlt és becsukta a száját. Ő 
észre se vette, hogy tátva maradt. 

Mahatma Vanessa. Ez óriási. Elke pedig zseniális, hogy ezt 
kitalálta. 

Mást is kitalált. A gépen győzködni kezdte Johannt, hogy 
költözzenek ide Franciaországba. Louise kisasszony hamarosan 
kilép tőlük, hazatér a szüleihez, és nem marad senki, akivel 
gyakorolhatná a nyelvet. Johann azt felelte, ők maguk is tudnak 
franciául, és kaphat új nevelőnőt is, de Elke elmagyarázta, 
hogy ekkora távolságból nem fejlődhet ki rendesen egéri mi- 
volta. Már nem is ő a legkisebb a csapatban, hiszen Francoise 
utána jött, de Francoise-nak mégis nagyobb a füle. Johann mo- 
solygott és fölajánlotta, hogy elviszi egy étterembe sajtkülönle- 
gességeket kóstolni, de Elke letorkolta, nem a sajtokon múlik, 
hanem a shindyvadászaton. Ők nem attól egerek, hogy sok saj- 
tot esznek, ellenkezőleg, azért esznek sok sajtot, mert egerek! 
Nekik vadászniuk kell, erre tettek esküt egy darab ementálira 
tett kézzel, és Németországban egyáltalán nincsenek shindyk. 
Ő már kiszagolta volna őket. De ha lennének shindyk, akkor se 
tehetne semmit, mert egyedül van és kicsi is, nem eredhet a 
nyomukba, s végképp nem szállhat szembe velük, mert letépik 
a füleit. Nem a shindyk, a D"Aubisson lányok, akik mindig 
ügyelnek, hogy a vadászat biztonságos legyen, és még Vanessa 


is fékezi a vadászszenvedélyét, ha a helyzet veszélyes, egyetlen 
eset miatt, amikor nem ügyelt és kórházba is került. Azóta soha 
nem kockáztat, még akkor se vállalt kockázatot, amikor egy 
vérszomjas szörnyeteg rontott be a panzióba, és ő kapta el 
puszta kézzel, mert tudta, hogy Nizzában jól felszerelt kórház 
van, sok tartalék egérvérrel! 

Kissy csodálta Johannt a türelméért. Végigülte az utat Kieltől 
Párizsig ennek a bomlott kiskölyöknek a végeérhetetlen szóára- 
datát hallgatva. Ő is imádja Elkét, de félúton biztos fölment 
volna a fülkébe és kér egy ejtőernyőt. 

Elke apróra kivesézte a shindyvadászatot és a francia nyelvta- 
nulást, mint amiket csak Franciaországban lehet csinálni, aztán 
rátért az egerekre. Egy pedagógiaprofesszor komolyságával je- 
lentette ki, hogy nem ismer senkit, aki olyan jó hatással lenne 
fiatal lányok lelki érésére, mint Vanessa, Niala, Kissy és a töb- 
biek, főleg olyan fiatal lányok esetében, akiknek nagy fülük és 
hosszú farkincájuk van. Márpedig ő maholnap nagylány lesz, 
bár csak tíz centi magas, és szüksége van a példamutatásra, 
hogy kell viselkedni egy jólnevelt lánynak az előkelő társaság- 
ban, vagy éppen elhagyott pincékben, shindybicskázás közben. 

Aztán elmondta, hogy a suliban sok barátja van ugyan, de 
egyik sem ér föl akármelyik egértársa kisujjával sem. Johann 
megjegyezte, hogy van azért a suliban még valaki, akit ott kel- 
lene hagynia, amire Elke egy drámai hősnő pillantásával mé- 
lyet sóhajtott és azt mondta, valahogy majd csak átvészelik az 
elválást, elvégre van net meg telefon, és hát időnként találkoz- 
hatnak is, mondjuk félúton egy motelszobában. Ettől a Johann 
mellett ülő nő félrenyelte az italát, a stewardessnek kellett a há- 
tát veregetnie, az meg kiköhögte magát és olyan pillantásokat 
lövellt rájuk, hogy Elke direkt vigyázott, hogy a tekintete útjá- 
ba essen, mert neki nem árt, de mi lesz, ha kilyukasztja a gép 
falát? 

Elke nekik is nagy komolyan elmondta, hogy ő persze életre 
szóló kapcsolatot akar, de hát ugye ki tudja, hogy lesz, meges- 
het, hogy mégiscsak szakítanak, mint az előző tíz-tizenkét fiú- 
val, és akkor végképp semmi se köti már a sulihoz. Ha meg 
mégse, akkor szenvedélyes búcsút vehetnek egymástól a repté- 
ren, a fiú majd fehér zsebkendőt lobogtat utána, ő pedig vissza- 
integet a nagy füleivel, hallatlanul romantikus. Dőltek a neve- 


téstől, ahogy ezt előadta. Aztán közölte, hogy igazából a fran- 
cia srácok is helyesek, ráadásul ő is tetszik nekik, ezt már meg- 
figyelte. De úgy mondta, mintha legalábbis csábdémoni ambí- 
ciókkal jönne Franciaországba. 

Persze nem feledkezett meg a szüleiről sem, részletesen el- 
magyarázta, hogy itt is tudnának dolgozni, elvégre a net korá- 
ban igazán teljesen mindegy, hol van a főnök, a cég attól még 
működik, vagy akár alakíthatnának egy francia leányvállalatot, 
elvégre mindenhol kellenek mezőgazdasági gépek, és milyen 
kényelmes lenne a francia gazdáknak, ha nem kellene Kielbe 
utazniuk, hogy kiválasszák a szívüknek legkedvesebb kom- 
bájnt, amit aztán még föl kell pakolni a repülőgépre, és mi van, 
ha a kombájn helyett a másik utas fürdőruhákkal megrakott bő- 
röndjét kapják, szóval nagyon sok vele a macera, hanem csak 
bemennének a sarki boltba, választanának maguknak egy kom- 
bájnt és hazavinnék — és mondta, mondta, mondta. A taxiban 
is, otthon Kissyéknél is. Kissy a végére, ha Johann helyében 
lett volna, már azért egyezett volna bele, mert ez az egyetlen 
mód elzárni a csapokat. 


Castelli úgy rendelkezett, hogy madame Mathelint vigyék be a 
kapitányságra, azért is, hogy kérdéseket tehessenek föl neki, de 
főleg azért, hogy ne értesíthesse a gyanúsítottakat. Szereztek 
fényképeket és kiadták a járőröknek, Berthier és Mathelin ettől 
kezdve akár a város közepén egy utcán is lebukhatott. Berthier 
kocsiját is körözték. 

Volt két további kocsi is, amiket a műhely nyilvántartása sze- 
rint behoztak, de nem vittek még ki, s a műhely udvarán sem 
voltak. Valószínű, hogy Berthier csak hanyagul vezeti a nyil- 
vántartását, de nem akarták megkockáztatni, hogy egy kun- 
csaftja kocsiján szabadon mászkáljon, úgyhogy rendőröket 
küldtek a tulajdonosokhoz, hogy nézzék meg, megvan-e az a 
két kocsi. Pár perc alatt megtalálták mindkettőt, az utcán par- 
koltak a tulajdonosok lakásánál. 

— Mentek hátha gyerekhez máris, akkor mi van? — kérdezte 
Elke. 

— Baj — sóhajtotta Niala. 

— Kellene több rendőröt szétküldesz keresni gyárt — pillantott 
a kislány Castellire. A férfi lebiggyesztette a száját. 


— Sajnos nincs több, de hidd el, hogy kétszer ennyi rendőrrel 
se lenne sok esélyünk. Ez olyan, mint a rulett: mindegy, hogy 
egy számot teszel meg vagy kettőt, az esélyed kétszer akkora 
ugyan, de így 15 majdnem semmi. 

Az egerek elmosolyodtak és Vanessára néztek, aki lehajtott 
fejjel mosolygott és csendesen világított. 

— Valami rosszat mondtam?... — nézett a rendőr egyikükről a 
másikukra. 

Megcsóválták a fejüket. 

— Vanessa nyert a ruletten — susogta Francoise. 

— Igen? Sokat? 

— Minden pénznél többet. 


Tizenhat óra ötvennégy perckor Drouot megint jelentette, hogy 
a megfigyelt személy kilépett a házból. Nála vannak az italos- 
üvegek. Követi. 

Három perccel később Cindy kinyitotta egy ütött-kopott, öreg 
barna Mercedes csomagtartóját, berakta a holmit és beszállt a 
kocsiba. Drouot visszaült a kollégája mellé, most már autóval 
követik. Megadta a rendszámot. 

— Roland Degas — mondta egy hang. — Büntetlen előéletű. 

— Köszönöm — mondta Castelli. — Drouot, nagyon vigyázza- 
nak, az emberünk a helyszínre megy, nehogy szem elől veszít- 
sék! 

— Értettem. 

— Nyilvánvaló — mondta Artois. — Kapott egy telefont, hogy 
mehet. 

— Akkor én is számíthatok ilyen telefonra — vélte Pierre. 

— Talán. De lehet, hogy egyenként hívja az embereket, és 
Jackre a legvégén kerül sor. Nem vállalhatjuk a kockázatot. 

— Itt Zöld. A boulevard de Valmy sarkán állunk, a rue Périre 
fogunk fordulni jobbra. 

Nimby már elő is kapta a térképet, hogy aztán kövesse Cindy 
útját a boulevard Edgar Ouinet-re. 

— Nyilván az A86-osra tart — mondta —, az a legközelebbi 
gyorsforgalmi út. 

— Merre kivezet város belőle? — tudakolta Elke. 


— Ő maga sehol — felelte Pi —, az a második gyűrű a város kö- 
rül, Super-périphérigue-nek is hívják. De onnan bármelyik ki- 
vezető utat elérheti. 

Cindy balra fordult a Kléberen, vagyis az A86-oson. Artois 
intézkedett, hogy más kocsik is induljanak a követésére. 

Vanessa fölpattant. 

— Gyerünk, egérkék, indulás! Ez nem gyakorlat! 

— Hová? — kérdezte Jean-Louis. 

— Megfogni Cindyt! 


A mikrobusz összes ajtaján egyszerre özönlöttek befelé az ege- 
rek. Pi vezet, mellé ült Nimby a netbookkal és Vanessa, mögöt- 
tük Martin és Kissy, Niala és Elke, Jennifer és Francoise, leg- 
hátul Chantal és Angéligue. Castelli megvárta a lelkesen cinco- 
gó egérkéket, aztán beült az imént visszaszerelt C3-as ülésre. 
Johann a D3-asra. Kigurultak, utánuk jött Tom Blanche-sal, 
Georges-zsal és Vannival, Jean-Louis pedig integetett nekik a 
kapuból, amit madame Faubourg zárt be. Majd elbeszélgetnek, 
amíg ők vadásznak. 

— Szembemegyünk a shindyvel — mondta Pi a mikrofonjába 
—, Nimbynek már megvan az útvonalterve, merre megyünk? 

— A D173-ason haladunk északnak, ez Bougivalnál csatlako- 
zik a Superhez — felelte Nimby. — Onnantól szembemegyünk, 
és ha Cindy elrobog mellettünk, akkor visító gumikkal féke- 
zünk és megfordulunk. 

— No persze — dünnyögte Pi mosolyogva, de ez is tisztán hal- 
latszott. A többiek miatt most nem a kocsi hangrendszerét 
használták, hanem a telefonokat. 

— Sárga jelentkezik, elhagytuk a kettes kijáratot, továbbhala- 
dunk az A86-oson. 

— Itt Tom és Jerry, vettük — felelte Vanessa. 

Cindyék egy alagútban haladtak egyenletes nyolcvannal, ami- 
kor Tom és Jerry elérte az A86-ost, azaz mégsem, mert Pi még 
előtte bekanyarodott egy körforgalomba és leparkolt. Tom kö- 
vette. 

— Így — mondta Pi. — Tom és Jerry Zöldnek és Sárgának, a 
D173-as és a D113-as út kereszteződésénél parkolunk. Várjuk, 
merre haladtok tovább. 


— Itt Sárga, vettük, Tom és Jerry. Most hagytuk el a harminc - 
hatos kijáratot. 

— Az a Nanterre Centre — mondta Nimby. Kissy rákukucskált 
a képernyőjére, egy Wikipédia-cikk volt rajta az A86-os kijára- 
tainak listájával. — Elég messze vannak ide, ha most letér vala- 
hol, nagy lesz a hátrányunk. 

— Ha viszont rámegyünk a Superre — csóválta a fejét Pi —, és 
szembejön, még nagyobb lesz, mire átkecmergünk a túloldalra. 
Várjuk ki, hol lép le a sztrádáról. Hány kijárat van köztünk? 

— Mindjárt megmondom, ha rájövök, hogy itt melyik van. 

De egy perc múlva Zöld jelentette, hogy a megfigyelt sze- 
mély kisorol a harmincötös kijárathoz. Pi már indított is, mi- 
alatt Vanessa nyugtázta a vételt. 

— Két harmincötös kijárat is van a lista szerint — mondta Nim- 
by. 

— Csak egy van, de aztán elágazik — felelte Pi. — A 35a át- 
megy a Szajnán, a másik csak a környékbeli utcákig vezet. 

— Itt Sárga, a gyanúsított áthalad a pont de Chatoun. 

— Itt Fehér, vettem — felelte Artois. — Hamarosan érkezik a 
váltás. 


Cindy áthajtott Le Vésinet-n, valahol a város közepén Barna és 
Kék vette át a követését, Sárga és Zöld pedig két különböző 
sarkon kisorolt a forgalomból, hogy ne fogjon gyanút. Le Pecg- 
nél megint keresztezte a Szajnát, áthaladt Saint-Germain-en- 
Laye-n, majd Chambourcynál fölhajtott az A13-as útra. 

— Ennek meg mi értelme volt? — nézte Nimby a térképet. — Ez 
az út az A86-osról ágazik le, mostanáig ezen jöhetett volna. 

— Talán lekéste a kijáratot — nevetett Pi. — Felfokozott, vára- 
kozásteli hangulatban van, és nem figyelte, hogy mikor kell ki- 
sorolnia. 

— Ó, manót bele — szólalt meg Elke. — Hiszen otthon marad- 
tak tüskösegérke jelmezek. Most hogyan elcsábítom shindyet? 

— Sehogy — felelte Vanessa. — Most nem lesz csábítás, most 
az ütések és rúgások beszélnek. 


La Maladrerie. La Maison Blanche. Bures. Bouafle. Flins-sur- 
Seine. Épőne. Mantes-la-Ville. . . 

— Lemegyünk a térképről — cincogott Francoise. — Sose áll 
meg? 

— Hát egy darabig még biztos nem — felelte Nimby —, mert 
félórája indult, szóval félúton járhat. 

— Amíg úton van, addig sincs a gyereknél — tette hozzá Tom. 
— Az előnye pedig folyamatosan csökken. 

Ez igaz volt, Cindy kilencvennel, néha százzal ment, Pi vi- 
szont belelépett a gázba, az A13-ason már százötvennel téptek. 
Artois fölhívott valakit, megadta a rendszámukat és parancsba 
adta, hogy hagyják őket menni jóval a megengedett sebesség 
fölött is. 

Tizenhét óra ötkor Kék jelentette, hogy Cindy kisorolt a 
sztrádáról Heudebouville-nél, majd elkanyarodott Louviers fe- 
lé. Tizenhét harminckor megállt egy utcasarkon Louviers kül- 
városában, Kék elhajtott mellette és telefonálni látta. 

A Jerry ekkor hajtott el egy kijáratjelző táblánál. Tizenhetes, 
Gaillon les Andelys. 

— Jó napot, itt Castelli felügyelő. Szükségem van a támogatá- 
sukra. Mindenekelőtt kell egy lista a környéken található be- 
zárt, elhagyatott létesítményekről... most azonnal, tíz perc 
múlva ott vagyok maguknál! Nem érdekel! Egy elrabolt gyere- 
ket keresünk. Szedje össze minden emberét, komoly balhénk 
lesz. Értesítse a parancsnokát, végeztem! 

Pi hamarosan lassított, aztán a következő kijáratnál kisorolt. 
Lekanyarodtak a sztrádáról és némi kanyargás után egy alsóbb- 
rendű úton robogtak tovább. 

— Chaussée de Paris és chemin de la Roguette sarok — jelen- 
tette Kék. — A társam továbbhalad, én kiszálltam és figyelem. 
Telefonál... nem, letette a telefont. Indít, visszaülök a kocsiba! 

— Lifepod most közölte vele, hol a gyerek — állapította meg 
Vanessa. 

— Kapjuk el és verjük ki belőle — vágta rá Francoise. 

— Nem lehet — mondta a mikró. — Ha kibírja csak tíz percig, 
hogy a szemembe kell néznie, már elkéshetünk. És lehet, hogy 
Lifepod csak a következő pont helyét adta meg, nem a rejtek- 
helyet. Egérkék, álarcokat kell szereznünk, az állatos maszkok 
a ládában maradtak! 


— Verekedéshez úgyis kényelmetlenek — nyújtózott Kissy. 
— Igaz. Cesare, tudsz intézkedni? 
— Persze — mondta a rendőr, és már nyomkodta is a telefonját. 


Mire elértek ahhoz a helyhez, ahol Cindy megállt telefonálni, 
már csak pár száz méter volt a hátrányuk, ennél kevesebbet 
nem is akartak. Ne lássa a kocsit, őket se, semmit ne lásson. 
Tartották a Barna által mondott sebességet, így haladtak át két 
körforgalmon, majd egy keskeny, hangulatos folyócska hídján, 
ami mellett jobbról másik híd is volt. Hamarosan elértek egy 
buszmegállóig, ahol két egyenruhás rendőr integetett. Pi meg- 
állt, lehúzódni nem is igen volt hol a keskeny utcán, a felügye- 
lő pedig föltépte az ajtót. 

— Mióta állnak itt?! A megfigyelt személy látta magukat?! 

— Jelentem, két perce. . . 

— Ostobák! Nem akarom, hogy rendőrt lásson. Mindegy, nem 
a maguk hibája, mit hoztak? Ugorjanak már be! 

A két ember fölmászott és kis habozás után leült a padlóra, 
bár hátul még volt egy hely. 

— Jelentem, álcákat hoztunk, húsz teljes garnitúrát, de csak 
felnőtt méret van. 

— Jön a busz — mondta Pi —, csukják be az ajtót és kapaszkod- 
janak, indulok. 

— A felügyelő úr sajnos nincs a városban, de egy csapatszállí- 
tó várakozik tizenöt emberrel. 

— Helyes. Ki vezeti őket? 

— Én... Grossmann őrmester, uram. 

— Rendben, és mi a helyzet a néptelen ingatlanokkal? 

— Jelenleg dolgoznak rajta. . . 

— Annyi időnk nincs, hívja föl azt, aki ezen dolgozik! Gye- 
rünk már, őrmester! 

Közben lassan haladtak tovább a kisváros utcáin. Kellemes 
hely volt, az idő is szép, az egerek mostanáig kinézegettek az 
ablakokon, most pedig fölbontották a rendőrök csomagját és el- 
kezdtek bemászni a fekete nadrágokba, RENDŐRSÉG feliratú 
fekete pólókba, és mindenki vett magának sísapkát is. 

— Haha, rendőrséges bácsi, te hiszed zsebegérkét mekkora 
naggyá? — szólalt meg egy hang a sokadalomban. — Hát hogy 
fogja orrocskám kinézni, ha bennemegyek ekkora nadrágbele, 


mi? Két lépésnek utána rálépem nadrágot és zuhanom magamat 
orromra földneki! Nekem van ám srác odahazában, aki ilyen- 
nek szereti enyémnek orromat, nem mint Eierkuchen. És ha ki- 
gurulja szemeimek?.. . 

— Jaj, zsebike, elég már — nevetett Kissy —, hát akkor ne vedd 
föl a nadrágot. A lényeg a sísapka meg a felirat a hátadon. 

— Olyan póló nincsen — érdeklődött Francoise —, aminek az 
van a hátán, hogy ITT NYITANDÓ? 

— Nincs! Öltözz! — vágta rá a csapat. 

— Köszönöm, végeztem! — harsant föl mellettük hirtelen, és 
Castelli erőteljes hangja tört át az egérzsivajon. — Üljetek le, 
hogy mehessünk, Pi, van egy címünk! Fordulj jobbra valahol, a 
város északi szélén van. 

— De Cindy nem arra tart — vetette ellene Nimby. 

— Nem, mert Lifepod előbb nyilván megnézi magának alapo- 
san, megsétáltatja egy kicsit. Addig meg tudjuk előzni őket. 

— És ha arra van a gyerek, amerre Cindy megy? — kérdezte 
Johann. 

— Nem arra van — mondta Nimby. — Arra ugyanis nincsenek 
gyárak. 

— Nyomós érv — felelte Tom —, már ha csakugyan valami 
gyárban van. 

Néhány perc alatt kiértek a külvárosba, a lakóházakat cégek 
telephelyei váltották föl. Az egyik kanyarban meglátták a rend- 
őrségi csapatszállítót, nem sokkal járt előttük. Pi gyorsított, 
utolérte őket és lefékezett mögöttük. Castelli már ki is ugrott az 
autóból. 

— Kocsiról! Mozgás, emberek! Maga marad, továbbviszi a 
kocsit és elrejti szem elől, igyekezzenek! Másszanak át a kerí- 
tésen és kezdjenek kutatni! Egy elrabolt gyereket keresünk! 

Az egerek is nagyon gyorsan ugráltak ki a kocsiból, de ezút- 
tal a rendőrök még náluk is gyorsabbak voltak. 

— Nem lesz ez így jó — állt meg Vanessa a felügyelő mellett. — 
Ha nem ttt van a gyerek, nagyon nehezen indulunk el újra. 

Castelli töprengett egy pillanatig, aztán az embereire nézett. 
Az utolsók akkor ugrottak át a kerítésen. Tom ott állt mellettük 
a taxijának támaszkodva, a kisfülűek álca nélkül. 


— Végül is igazad van. Mindegy, nem tudunk mit csinálni, ez 
a telephely ránézésre is óriási, ennyi emberrel órákig kutatha- 
tunk odabent. 

— És ha ti ezt néznétek meg — bökött Nimby a kerítésre —, mi 
pedig a következőt? Van új cím a városiaktól? 

— Mindjárt megkérdezem, de akkor ti rendőri kíséret nélkül 
maradtok. Nagyon kevés emberem van, Artois-nak sincsen sok, 
ráadásul messze vannak... 

— Ti pedig egérkíséret nélkül — vágta rá Vanessa —, az esélyek 
egyenlőek. És ha mindkét gyárban egyszerre kezdünk kutatni, 
az egyik csapat biztosan célt ér. 

— Hogyhogy mindkettőben? Lehet, hogy harminc létesítmény 
jöhet szóba. 

A mikró magabiztosan fölszegte a fejét. 

— Kettőt mondtam, kettő lesz! 


A második gyárhoz vezető háromperces úton a kislány végig 
morcosan ült a helyén. Meg volt sértve, amiért a helyiek rögtön 
két új címet mondtak, ez már három. Neki mindig igaza van, 
hogy létezik, hogy most nincsen? 

Aztán megérkeztek. Az épület inkább irodaháznak tűnt, mint 
gyárnak. Háromszintes volt, és elég lepusztult. Az egyes csapat 
kiugrált a kocsiból: Kissy, Vanessa, Nimby, Jennifer, Elke, An- 
géligue, Vanni és Johann. Pi és Tom továbbment a többiekkel a 
harmadik címre. 

— Hogy jutunk be? — mustrálta Johann a kaput. 

— Átmászunk a falon — felelte Vanessa magától értetődően. — 
Figyeld meg, két perc alatt bent vagyunk. 

Nem is kellett annyi, összeszokottan dolgoztak. Kissy és Jen- 
nifer épp akkora volt, hogy könnyedén fölmászhatott a falon, 
egyszerre, aztán Jennifer fedezte Kissyt, amíg ő fölsegítette a 
két mikrót a falra. Vanessa átvetette lábát a falon, előkapta 
fegyverét és figyelni kezdett befelé, ők pedig fölkapták Elkét és 
ráültették a falra. Vanni bakot tartott Angéligue-nek, aztán Jo- 
hann-nak, végül fölmászott ő is. Először a férfiak ugrottak le, 
aztán leadták nekik Elkét, mint egy kis csomagot. Kissy maradt 
utolsónak, először még egyszer körülnézett odabent. Valamikor 
szépen ápolt, mostanra gazosodó gyep, betonút az épület mögé, 


ott alighanem udvar van. Mögötte újabb épület. Az utcai részen 
biztos nincs a gyerek, hátul kell körülnézni. 

Már ugrani akart, amikor megszólalt a telefon: 

— Itt Barna. Egy férfi áll meg a megfigyelt személy mellett. 
Behajol a kocsiba és beszélgetnek. 

— Személyleírása? — kérdezte Artois. 

— Százhetven magas, fehér bőrű, göndör szőke hajú. 

— Ez Berthier! Maradjanak rajtuk! 

Kissy lesunyta füleit, leugrott, áthengeredett a fején és talpra 
szökkent. 

— De hol van a srác, Mathelin? — kérdezte. 

— Akárhol — felelte Vanessa. — Talán ott figyel egy fa mögül, 
amíg a pótpapa lekáderezi a pofát. De lehet, hogy már itt is 
van. Gyerünk, egérkék, álarcot föl és indulás! 

Elmentek a főépület mellett, s ahogy kibukkantak oda, amit 
Kissy udvarnak hitt, kiderült, hogy egy óriási térség, szanaszét 
épületekkel. 

— Ezzel reggelig se végzünk — sóhajtott Vanessa. 

— Először nézzünk be a pinceablakokon — mondta Vanni. — 
Zseblámpátok van? 

— A telefonokon van zseblámpa is — bólintott Jennifer. — Min- 
denki válasszon egy épületet! 

Kissy futva vágott át a téren, kiválasztott egy kisebb, garázs- 
szerű melléképületet balra hátul, afelé tartott, már majdnem el 
is érte, amikor fölharsant egy hang: 

— Állj! Senki ne mozduljon! 

Kissy azonnal mozdulatlanná merevedett. Vakon bízott a tár- 
saiban. Tőle egerészölyv is jöhet, akkor se mozdul innen. 

— Mi van? — érkezett többfelől, fojtottan. 

— Lábnyomok - felelte Jennifer. — Itt homok van a beton mel- 
lett, jól látszanak. Nem lehetnek régiek. 

Kissy elfordult, hogy lássa a többieket a távolban, de nem 
mozdult a helyéről. A mikrókat pillantotta meg, amint Jennifer 
felé szaladnak, aztán Vannit. Akkor ő is megy. 

— Jobbra vezetnek, ahhoz az épülethez — mutatta Jennifer. — 
Szerintem ott kezdjük. 

— Igen, de lehet, hogy csak elment előtte — nézett a távolba 
Vanessa —, arra hátul még egy csomó minden van. 

— Itt Barna. Berthier beszállt a kocsiba. Indulnak. 


— Itt Jerry Egyes, vettük — felelte Kissy, és futásnak eredt egy 
melléképület felé. Ahogy odaért, már kanyarodott is tovább. 
Kis műhely, ennek nincs pincéje. Megkerülte, átment két fé- 
szerféle között, s kiért egy térségre, ahol néhány rozzant föld- 
munkagép ácsorgott. Jobbra nyitott kocsiszín, ez nem érdekes, 
balra földszintes épület. Félkört írt le körülötte, de látta, hogy 
ez nem lehet, félig össze volt dőlve, nem is előre nézett, csak a 
lába elé, annyi volt a törmelék. Aztán olyan hirtelen bukkant 
föl előtte valaki, hogy elsikította magát. A másik szintén sikí- 
tott. 

— Mi van? 

— Mi történt? 

— Megvan a gyerek? 

Kissy és Elke bosszúsan egymásra vigyorgott, megnyugtatták 
a többieket, és továbbmentek egy kétszintes irodaház felé. 
Csakhamar meglátták a pinceablakokat. 

— Te menj balra, én jobbra — intett Kissy. — A túloldalon talál- 
kozunk, de most már ne hozzuk a frászt egymásra. 

— Jó — felelte a kislány, és bevilágított az első ablakon —, majd 
nem hozlak egymásra frászt. Főleg mert keine Ahnung, mi az a 
frász. 

Kissy mosolyogva haladt a fal mellett, hallgatta a telefonból a 
csapat neszeit, s minden pinceablaknál megállt és bevilágított. 
Az ablakok nagyon koszosak voltak, s éppen kétség ébredt 
benne, hogy van-e ennek értelme, amikor egyszerre szólalt meg 
Barna és Elke. A nyomozónak csak a hangját hallotta, a kislány 
izgatott kiáltása elnyomta a szavait: 

— Hallatszok valamit! Ruhe! Csönd, mind! 

Kissy megfordult és visszaindult, de két sarkon is be kellett 
kanyarodnia, mire meglátta a zsebet. Egy ablak előtt guggolt, a 
fekete pólón úgy világított a vörös haja, mint egy vészjelző 
lámpa. Fölnézett Kissy közeledtére, a szeme diadalmasan ra- 
gyogott. 

Akkor hallotta meg ő is, hogy odalent egy halk hang segítsé- 
gért kiabál. 


— Figyelem! Centauri, figyelem! Itt Elke! Megvan gyerek! Jer- 
ry Egyes csapat, mindenki rohanja hátulra, utcáról jobb felé, 
zsebike lóbálkézzel mutat irányat! Kissy keresi lejárást. Jerry 


Kettes csapat, rendőrösök csapat! Jösszétek magatokat mink- 
hez, de óvatosan, shindyek már úton ide, főkapu területjét ne 
közeledjétek! Begyertek másik oldalból! Vétel! 

— Itt Castelli — hallatszott a hangon, hogy a gazdája moso- 
lyog. — Ügyesek voltatok. Hamarosan ott vagyunk. 

Kissy ezalatt az épület fala mellett surrant, a bejáratot kereste, 
végül megtalálta a negyedik oldalon. Jelentette a Jerrynek. 

— Félig nyitva van. Becsúszom a résen. 

Előcsarnokfélébe jutott, ahol máris föl kellett kattintania a 
lámpáját megint, olyan sötét volt. Nyilván mert az ablakokat 
többéves koszréteg borítja. Akkor milyen sötét lehet a pincé- 
ben? Nem törték be a pinceablakot, nem lenne értelme azt a te- 
nyérnyi üveget betörni, és a shindyk gyanút fognának, ha arra 
haladnak el és meglátják. 

Az előcsarnok teljesen üres volt, a padlón vastagon állt a por. 
Csak egy sávban nem, a bejárattól a lépcsőig. Itt furcsa, cikcak- 
kos félkörökben hiányzott a por. Hát persze. A shindyk meglát- 
ták a saját lábnyomaikat, és úgy tüntették el őket, hogy fél láb- 
bal kaszáló mozdulatokat tettek. 

— Lépcső a bejárattal szemben. Lemegyek. 

— Zsebike már láti közeledő egéreket. 

Kissy óvatosan surrant le a lépcsőn, nehogy úgy járjon, mint 
Martin a videósnál. De ez szilárd kölépcső volt. Lent vaksötét- 
ség fogadta. Folyosó balra, jobbra, előre. Bevilágított mindhá- 
romba, de csak a sötét falakat látta. 

— A gyereknek jobbra kell lennie — mondta hangosan, és meg- 
indult. Aztán kieresztette a hangját. — Kislány, hallasz engem? 
Jóbarát vagyok! Válaszolj! 

Balra-jobbra ajtók sorakoztak, elhaladt mellettük, számolta 
őket. Csakhamar meghallotta a választ. 

— Itt vagyok... 

— Hallottam! Szólj még egyszer! 

— Itt vagyok! 

Jobbról jön. Jobbra fordult és megállt egy ajtó előtt. A követ- 
kező , itt vagyok" balról jött, továbbsietett a folyosón, és két aj- 
tóval odébb megállt. Megverte az ajtót. 

— Itt vagyok! — hallatszott minden eddiginél hangosabban, és 
egy pillanat múlva belülről csapkodó zaj hallatszott. De az ajtó 
meg se rezdült. 


— A hetedik ajtó jobb kéz felől — mondta a mikrofonba. A zár- 
ra világított. Lakat volt rajta, új. — Jól van, figyelj... hagyd ezt 
most abba, figyelj rám! 

A csapkodás abbamaradt. 

— Figyelek — mondta egy sírós hang. 

— Te egy kilencéves kislány vagy, akit ma reggel elrabolt két 
férfi? 

— Igen... honnan tudod? 

— Egész nap téged kerestünk — nevetett Kissy fölszabadultan. 
— Hogy hívnak? 

— Gabrielle. 

— És a másik neved? 

— Charpentier. . . 

Kissy éles fülei regisztrálták, amint Grossmann őrmester 
megismétli a nevet, nyilván intézkedik, hogy megtalálják a szü- 
lőket. Nem törődött vele, ez az örmester dolga. Közben körbe- 
világított, hogy lássa, hol van. Valami falmélyedést látott a 
szemközti falon, egész közel. 

— Jól van, Gabrielle. Én Kissy vagyok. Figyelj rám. A társaim 
itt jönnek már a közelben, pár percen belül itt lesznek. 

— Egy percen belül — mondta Vanessa. 

— Egy percen belül — ismételte Kissy. — Megpróbáljuk kinyit- 
ni ezt az ajtót. Az elrablóid is erre tartanak, de tőlük nem kell 
félned. Mi sokkal többen vagyunk és sokkal erősebbek. Érted? 

— Igen... 

— Bántott téged az a két férfi? 

— Igen... 

Kissy zsebében mocorogni kezdett a bicska. 

— Mit csináltak? 

— Megütöttek... többször is... csúnyákat mondtak... és hogy 
visszajönnek... 

— Itt Kék — hangzott föl a telefonban. — Megálltak egy téglafal 
mellett, de itt nincsen kapu. Szerintem ez egy másik oldal. 

— Egérkék, fedezékbe! — sziszegte Vanessa. — Az innenső ol- 
dalról jönnek! Mi bemegyünk, ti bújjatok el az épület mögött, 
tűnés, az egész! Kissy! Bent vagyunk a házban! Elke, Nimby, 
Vanni meg én! Gyerünk föl az emeletre, hátba támadjuk őket! 

— Vettem — felelte Kissy, és előhúzta a kését. — Gabrielle, fi- 
gyelj rám! 


— Figyelek... 

— Mekkora az a szoba, ahova bezártak? 

— Ez kettő... van egy fürdőszoba 15. . . 

— Igen? Jó. Akkor menj át a fürdőszobába és ne gyere elő, 
amíg nem jövünk. Azok az emberek mindjárt ideérnek. Meg- 
várjuk, hogy kinyissák ezt az ajtót, az lesz a leggyorsabb, aztán 
elkapjuk őket. Te nem is fogod már látni őket. Érted? 

— Igen... 

— Jó, akkor most menj! 

— Megyek... 

— Itt Kissy — kezdte, de megakasztották. 

— Itt Kék. A gyanúsítottak átmásznak a falon. Amikor eltűn- 
nek, bemegyek az utcába. 

Aha, állapította meg Kissy, nyilván távcsővel figyeli őket. 

— Itt Kissy. Van itt egy falmélyedés, két méterrel arrébb. El- 
bújok ott, és úgy megijesztem őket. . . 

—A ház előtt vannak! — vágott közbe Vanessa. — Teljes 
csend! 

Kissy besurrant a mélyedésbe és a falhoz simult. Elég mély 
ahhoz, hogy ha lámpafénnyel közelednek a folyosón, ne lássák. 
Milyen jó, hogy ez az álcaruha fekete. Ellenőrizte, hogy nem 
látszik ki semmije, ami nem teljesen sötét, aztán lekattintotta 
lámpáját, mindkét kezét a háta mögé tette, és az arcát az oldal- 
fal felé fordította. 

Úgy lapul most itt a szuroksötétben, mint egy igazi kisegér. 
És pontosan arra készül, amit amazok szoktak csinálni: a frászt 
fogja hozni arra a két aljas féregre. Eddig azt hitte, a pincelakó 
egerek azért ijesztik meg a nénikéket, mert pont összetalálkoz- 
nak velük, azok meg félnek tőlük, hát nincs mit tenni. Dehogy- 
is. Most jött rá, hogy élvezetből csinálják. 


Egy percig tarthatott talán az az idő, amíg teljesen sötét volt a 
folyosón, aztán már meg is látta a szemközti falon és az ajtón a 
fényfoltot. S a hangokat is meghallotta. 

— . . megmakkantam volna itt, az biztos — mondta egy szuszo- 
gó férfihang. 

— Hát nem is azért hoztuk ide, hogy szórakozzon — röhögött a 
másik. Ez Lifepod. Vagyis Berthier. — Majd mi fogunk szóra- 
kozni. Itt vagyunk, tartsd a lámpát. 


Megálltak, Kissytől két méterre. A lámpájuk gyérebb fényt 
vetett, mint Kissy telefonja. Kissy mozdulatlanul lapult, a lé- 
legzetét is visszatartotta. 

Csörgés, zörgés. Kulcs. Kissy óvatosan kilesett, de csak az 
egyik pasas hátát látta. Halk, fémes súrlódás. Levették a laka- 
tot, az ajtó nyitható. 

Kissy elvigyorodott és hirtelen mély hangon megszólalt, nem 
túl hangosan: 

— Hu! 

Azok megdermedtek. 

— A rohadt életbe, te barom — mondta Cindy. — Így is... 

— Kuss már, nem én... 

Kissy hirtelen kilépett a mélyedésből, kitárta karjait, amiknek 
azok legfeljebb a körvonalait láthatják, ha megfordulnak, de ők 
egyelőre a bejárat felé néztek és arra is világítottak. Bal kezé- 
ben volt a sötét telefon, a jobban a becsukott kés. 

Várt még egy pillanatot, majd mögéjük lépett és ragadozóma- 
dárhoz hasonló, borzalmas rikoltást hallatott. Hogy honnan 
szedte, fogalma se volt. 

A hatás megérte a lapulást a sötétben. A két férfi sikoltozni 
kezdett, egymásnak ütköztek rémületükben, Cindy elejtette a 
lámpát, most még sötétebb lett, bár a lámpa a földön is világí- 
tott még. Aztán az egyik futásnak eredt a bejárat felé, a másik 
néhány botladozó lépés után elesett, rá a lámpára, ami kialudt. 
Kissy még nem gyújtott fényt, inkább fülelt. Pár pillanat múlva 
tompa puffanást hallott a távolból. 

— Azt hiszem, az egyik nekiment a lépcsőnek — mondta, és 
fölkapcsolta a lámpát. A másik pasas egy méterre tőle feküdt a 
földön. — A másik itt fekszik. 

Kiugrasztotta kése pengéjét és cipője orrával megbökte a férfi 
lábát. — No mi van, elájultál? 

Nyögdécselő, érthetetlen beszéd jött válaszul. Kissy legug- 
golt a pasas mellé és az arcába világított. Megismerte. Cindy 
volt. A szemüvege nem volt meg, az arca vérzett, és valahogy 
furcsa volt az arckifejezése. 

— Ha ez valami trükk, tegyél le róla — közölte Kissy. — A há- 
zat körülvettük, idebent is egy csomóan vannak. 

Közben erősödött a fény és beszédhangok hallatszottak, már 
itt is voltak. Elöl Johann és Vanni. 


— Hát ez? 

—GXR -— felelte Kissy. — Alias Cindy Tizenkettő a Kölyök- 
klubból, négy évvel ezelőtt. Emlékszel, Roland Degas?! 

Cindy erőlködve feléje fordította az arcát és nyögött valamit. 

— Csak nem szívrohama van? — döbbent meg Vanni. 

— Tőlem nyugodtan — felelte Vanessa részvétlenül. — Az is le- 
het, hogy csak megjátssza. Ti ketten kapjátok föl és vigyétek 
ki, de fegyveres kísérettel! 

A két férfi fölnyalábolta a nyögdécselő shindyt, és eltüntek a 
folyosón. 

— Nagy voltál, egérke — nevetett Vanessa. — Az a hang valami 
iszonyú volt, még mi is megijedtünk az emeleten... mi ez?! 

Míg ő beszélt, Angéligue már nyitotta az öreg vasajtót. Kis 
szobába léptek... nem lehetett több két négyzetméternél... és 
teljesen üres volt. 

— Hoppá — mondta Nimby, és a falon kergetőző fényfoltok 
egyike megállapodott a szemközti fal egy pontján, egy lakaton. 
— Ez is ajtó. 

Kissy belépett a kis fülkébe, és megkopogtatta az ajtót. 

— Gabrielle! Gabrielle, hallasz?! Kissy vagyok! 

— Igen — jött egy halk hang kisvártatva. 

— Elmúlt a veszély, előjöhetsz. Azt a két férfit elvitték. Itt va- 
gyok a társaimmal. 

— Akkor nyisd ki — hallatszott már közelebbről. 

— Egy pillanat... van itt még egy ajtó. Kettő volt, és a... 

— Egérkék — szólalt meg Vanessa —, ki vigyáz Lifepodra? 

— Én — felelte Jennifer. — A lépcső tövében vagyunk. Lifepod, 
hol van a belső ajtó kulcsa? 

Nimby bólintott nekik és elindult. Éles csattanás hallatszott, 
nemcsak a telefonból, a falak is visszhangozták. 

— Még egyszer megkérdezem — mondta Jennifer tárgyilago- 
san —, aztán olyan rúgást kapsz, hogy soha többé nem leszel 
férfi. Hol van a kulcs? Helyes. Jó pedofil vagy. Akkor most ki- 
veszem, és ha megmozdulsz, levágom a füledet. Világos? 

— Kösz — érkezett Nimby hangja, és a fiú egy pillanat múlva 
ott volt a kulccsal. Angéligue óvatosan matatni kezdett a zárral. 

— Hé! — mondta Vanessa. — Ha mi itt vagyunk, Jennifer meg 
Lifepodra vigyáz, ki ügyel... 

De akkor már tudták is, hogy ki. 


— Zsebike vigyázza Cindyre idekint. Bár nem sokat kell erre, 
csak nyög. Szerintem játszja csak, hogy ne figyeljük magunkat 
rá, aztán meglógja. De mindjárt megrúgok lába között, ha ká- 
romkodi, akkor nem beteg. 

— Inkább ne — mondta Johann azon a jellegzetes hangon, amit 
akkor szokott használni, amikor már túl vérszomjasnak tartja a 
lányát, vagyis elég gyakran. — Felügyelő úr, hallanak? 

— Hogyne -— felelte Castelli. 

— Schneider vagyok. Úgy gondolom, ki kellene hívni a men- 
tőket az egyik elkövetőhöz, nagyon nem tetszik nekem az álla- 
pota. 

Ekkor Angéligue leemelte a lakatot, és Kissy elengedte nagy 
fülei mellett a shindy további állapotát. 

— Gabrielle, itt vagyunk — mondta Angéligue. — Nyitom az aj- 
tót, de takard el a szemed! 

— Miért? 

— Mert órákig sötétben voltál, a lámpafény nagyon rossz lehet 
ilyen hirtelen. 

— Jó, eltakarom. .. 

Angéligue meghúzta az ajtót, s Kissy belépett. 


Rögtön meglátta a kislányt, először akkorának látszott, mint 
egy óvodás, aztán rájött, hogy a földön kuporog. Lehajolt hoz- 
zá. 

— Kissy vagyok. Most már minden rendben lesz, nincs mitől 
félni. 

Az övébe tűzte a világító telefont és lekapta a hátizsákját. Le- 
rakta és fölnyitotta. 

— Először is innod kell. Van víz abban a fürdőszobában? 

— Nincs... 

Kissy kiszabadított egy félliteres palackot és letekerte a kupa- 
kot. 

— Tessék. Igyál, de ne nyisd ki a szemed! 

— Itt a Jerry Kettő — szólalt meg a fülében Niala. — A kapu 
előtt vagyunk a rendőrökkel, mindjárt kinyitjuk a kaput. Kell 
odabent sürgős segítség? 

— Csodákat — felelte Vanessa a folyosóról. — Idelent minden 
rendben, odafönt meg legrosszabb esetben Cindy életben ma- 
rad. Jennifer? 


— Itt vagyunk fönt. Lifepod rendesen össze van verve, nem is 
értem, hogy rohanhatott így a sötétben. Vanni a karjában hozta 
föl, mint egy kisgyereket. 

— Kár volt, az ősemberek a hajuknál fogva vonszolták az elej- 
tett ellenséget, az a módszer is megtette volna. 

Gabrielle ekkor engedte le a palackot és vett levegőt, aztán 
folytatta az ivást. 

— Igyál csak nyugodtan — mondta Kissy —, rengeteget hoz- 
tunk. 

— Ideje beszélgetni — szólalt meg Vanessa hangja, de most 
csak a telefonból, a folyosón csend volt. — Fogjuk rövidre. Én 
kérdezek, te válaszolsz. Vagy pedig kérdezek, hallgatsz, döfök 
és újra kérdezek. 

Ezek szerint a mikró fölment közben. 

— Hol van a mostohafiad, Paul Mathelin? 

— A... barátainál... 

— Ő Lincoln? 

— Nem... 

— Mit tud erről a disznóságról? 

— Semmit. 

— Hazudsz?! — csattant föl Vanessa, és Kissy boldogan nézte 
lelki szemeivel, amint megragadja a shindy fülét és megvillog- 
tatja pengéjét a levegőben. 

— Nem! 

Vanessa bezzeg szemérmetlenül hazudott. 

— Hallod a hangomon, hogy gyerek vagyok, igaz? Mi nem 
vagyunk rendőrök, és nem is szóltunk nekik. A kislányt majd 
fölhozzuk ide, titeket pedig leviszünk. Nem biztos, hogy valaha 
még feljössz a saját lábadon. Ha még egyszer meg akarod látni 
a napvilágot, kezdj el köpni, és nagyon vigyázz, hogy a többiek 
később ugyanazt mondják, amit te most. Hol van Lincoln? 

— P-P-Párizsban. . . 

— Mikor jön? 

— Csak este... ő akart első lenni... de én is... ezért előbb jöt- 
tem... 

— Hogy hívják? 

— Yves... 

— Yves mi?! 

— Bo... Bo... nem tudom... 


Gabrielle ekkor zihálva leengedte a palackot, és Kissy nem 
figyelt már a telefonra. 

— Jobb egy kicsit? — kérdezte. 

A kislány bólintott. 

— Éhes is vagyok... 

— Persze — felelte Angéligue, és elkezdte levetni a pólóját. — 
Egy perc múlva ehetsz, de nem itt. Bekötöm a szemed a pó- 
lómmal, ez fekete, de valamennyi fényt átenged és lassan meg- 
szokod. Akkor majd leveheted. Jó így, nem szorít, nem csúsz- 
kál? 

— Jó... de így nem tudok menni. . . 

— Nem is kell, kicsim. — Angéligue fölkapta a kislányt és bic- 
centett az ajtóban álló Nimbynek. A mikró bólintott és elindult. 
Kissy fölvette a hátizsákot és kilépve még körbevilágított a he- 
lyiségben. Középen asztal, tele lomokkal, oldalt mintha kony- 
haszekrény lenne... arrébb nyitott ajtó, nyilván a fürdőszoba. . . 
a földön szétszórt lomok, szemét. Borzalmas, éjsötét kazamata. 
A pinceablak fönt a magasban nem 15 látszott, Elke lámpájának 
irányított sugara nyilván áthatolt a porrétegen, de a nap már 
nem süt ide. 

Kilépett az odúból és néhány gyors lépéssel utolérte Angé- 
ligue-et, akinek Nimby és Jennifer világította meg az utat. 

— Itt a lépcső — mondta Nimby. 

S pár pillanat múlva kibukkantak a napvilágra. Az első, amit 
Kissy hunyorgó szeme meglátott, Niala nevető arca volt. 


Egy perc alatt kialakult minden. Gabrielle-t leültették egy be- 
tondarabra, csokit nyomtak a kezébe és elvették tőle az üres ás- 
ványvizes palackot, kapott másikat. A mentők rögtön sürögni 
kezdtek körülötte. A háta mögött vagy tíz méterre hasalt Life- 
pod, de nem láthatta, mert egy ledőlt faldarab volt köztük, ez a 
rész is tele volt építési törmelékkel. Cindyt ekkor tették hord- 
ágyra, az orvos azt mondta, nem szív, ideg. 

— Két rendőr vele megy — közölte Castelli. — Le van tartóztat- 
va. 

Aztán odalépett Lifepodhoz. 

— Keljen föl, Berthier! 


— Hallottad, mit mondott az óvó bácsi — susogta Vanessa. — A 
saját lábadon fogsz lesétálni a saját kínzókamrádba, csak nem 
képzelted, hogy a hátamon viszlek? 

Pi és Tom fölemelte a falfehér shindyt, aki reszketett, mint a 
nyárfalevél. 

— Castelli felügyelő, bűnügyi rendőrség. Letartóztatom. Őr- 
mester, egy bilincset! 

— De... de hát ez itt... azt mondta... — Lifepod reszkető kéz- 
zel Vanessára mutatott, aki félrehajtott fejjel, ártatlan tekintet- 
tel nézett föl rá, mint egy kiskutya. 

— Hazudtam. Baj? 

A shindynek lilára váltott a feje, előrelépett, de a két férfi le- 
fogta a karját, ekkor trágár szitoközönt zúdított a kislányra. Va- 
nessa néhány jelzőt érdeklődve végighallgatott, aztán tökön 
rúgta. A shindy még kinyögött egy-két szótagot, a mikró pedig 
megpördült, három villámgyors fordulatot tett, és mindhárom- 
szor rúgott, a lába közé, a gyomrába, a mellkasába, végül oda- 
lépett elé és szájon vágta. 

— Itt Castelli, küldjenek még egy mentőt — mondta a felügyelő 
fejcsóválva, Tomék pedig lefektették az ájult embert a földre. — 
Kevesebb is elég lett volna. . . 

Vanessa felháborodottan nézett rá. 

— Hallottad, mit mondott! 

— Nem vagyok süket. Semmit se számít, hogy egy ilyen alak 
mit mond. 

Kissy csendben vigyorgott. Persze hogy nem. Hogy mit mon- 
danak, az csak ürügy a verésre. 

— Nekem számít — nyelvelt Vanessa. — Egy csomóan hallot- 
ták, és meg kell védenem a jó híremet. — Hirtelen visszafordult 
a shindyhez, becélozta a veséjét és meglendítette a lábát, de 
Tom elkapta hátulról, a levegőbe emelte, s a rúgás elzúgott a 
fekvő ember fölött. — Hé! Macska! Segítsetek, elkapott! 

Az egerek tanácstalanul néztek egymásra. Erre senki se szá- 
mított. Tom nyilván nem eszi meg Vanessát, nagy kék macska 
létére se. De elengedni sem meri, mert akkor a mikró támad. A 
kiszabadításához kárt kellene tenniük Tomban. Másrészt vi- 
szont ha Vanessa így, feldühödve kiszabadul, lehet, hogy meg- 
öli Lifepodot. Ezt érdemes lenne végignézni, esetleg segíteni 
neki. Csakhogy akkor Castellinek le kell tartóztatnia Vanessát. 


Rendőrt verni egészséges dolog, élénkíti a hormonháztartást, 
de az egész párizsi bűnügyi rendőrség hallja őket a telefono- 
kon. Tehát hagyni kellene Vanessa letartóztatását. Csakhogy 
akkor... 

— Kissy? 

Fölriadt. Angéligue hívta. Megfordult, odament hozzájuk. Az 
orvos éppen injekciós tűt készített elő. 

— Nem fog fájni, egy szúnyogcsípés az egész. 

— Ne hazudjon a gyereknek — förmedt rá Niala. Az orvos rá- 
meredt. — Hogy képzeli? Ha az embernek a karjába szúrnak 
egy tűt, az fáj. Nem vészes, kicsim, ki lehet bírni, és ez már 
semmiség ahhoz képest, amiken keresztülmentél. Alig néhány 
másodpercig tart, és kész. 

— Te vagy Kissy? — kérdezte Gabrielle. Kissy értetlenül nézett 
rá, aztán fölfedezte, hogy a gyerek már kipislog a fekete kötés 
alól. 

— Hát már nézel? 

— Igazából nem bánt már a fény. Au! 

A doki beadta az injekciót, és fejcsóválva dolgozott tovább. 

— Akkor erre már nincs szükség — mondta Kissy, kioldotta a 
csomót a rendőrségi pólón és levette a gyerek fejéről. 

— Meg az álarcodra se — mondta Niala. 

Kissy Lifepodra nézett, aki álarctalan egerek gyűrűjében fe- 
küdt a földön, és ő is lekapta a maszkját. 

Egymásra mosolyogtak. Gabrielle-nek barna haja és barna 
szeme volt, és olyan koszos volt, mint egy malac. Ennél többet 
egyelőre nemigen lehetett megállapítani róla. 

— Rendben — mondta a doki. — Sok folyadék, némi vitamin. 
Nem látom okát megfigyelni. 

— Én sem -— felelte Niala, mintha konzíliumot tartanának. 

— Mi a helyzet? — lépett oda Castelli. 

— Pár nap kényeztetés rendbe hozza — mondta Niala a doki 
helyett, aki már kinyitotta a száját, de most megint becsukta. 
Aztán mégis kinyitotta. 

— Én is kellek még ide? 

— Örüljön, hogy nem — nevetett Castelli, kezet fogott vele, az 
ápolókkal is, és el is mentek. 

— No, kislány — mondta a felügyelő, és helyet foglalt Gab- 
rielle-lel szemben egy téglarakáson —, aránylag minden rend- 


ben lenne, a körülményekhez képest, csak a szüleidet nem ta- 
láljuk sehol. 

— Csak anyukám van — felelte Gabrielle nehezen érthetően, 
mert a szája tele volt sütivel. 

— Akkor őt. A munkahelyét fölhívtuk, onnan félórája elment, 
otthon viszont még nincs. Van ötleted, hova mehetett? 

— Valamelyik barátnőjéhez... 

— Tudod bármelyiknek a nevét és címét? 

Gabrielle határozatlanul megvonta a vállát. 

— Én is ettől tartottam. Hát jó, keressük tovább. Rendőrt küld- 
tem a házatok elé, ha hazamegy, rögtön adnak neki egy tele- 
font. Mikor szokott hazaérni? 

— Hét körül... 

Mindenki az órájára nézett. Fél hét volt. 

— Legjobb lesz, ha most hazaviszünk. A lakásotokba nem tu- 
dunk bemenni, de majd várunk odakinn. Azért a táskádat is ke- 
resik az embereink. 

— Már nem, felügyelő úr — érkezett Grossmann végszóra. — 
Most kaptam az értesítést, megtalálták a kislány által megjelölt 
bozótban. 

Mennyi mindent megbeszéltek ezek, amíg ő Lifepoddal fog- 
lalkozott, állapította meg Kissy. 

— Akkor viszont kulcsunk is lesz. Gyere, menjünk. Hozhatod 
az innivalódat. 

Gabrielle éppen kiivott egy kóláspalackot, ledobta a földre, és 
azt mondta: 

— Az írógép... 

Egerek és rendőrök egymásra néztek. 

Kissy leguggolt mellé. 

— Mi a baj, kicsim? 

— Az írógép! Leírtam rajta. . . 

Angéligue a gyerek homlokára tette a kezét, de Vanessa meg- 
rázta a fejét és odaguggolt ő is. 

— Ott lent van egy írógép? — Gabrielle bólintott. — És te leírtad 
a nevedet? 

— Igen... meg a címemet... és az autó rendszámát. . . 

— Láttad a rendszámát?! 


— Igen... elment mellettem... piros Peugeot... aztán megvár- 
ták, hogy odaérjek... és akkor berántottak... és röhögtek... és 
idehoztak. 

Csak néztek döbbenten egy másodpercig, aztán máris fel- 
hangzott Grossmann hangja a hátuk mögül: 

— Kinél van lámpa? Menjenek le és hozzák fel az írógépet. A 
papírt kivetted? — fordult Gabrielle-hez, lehalkítva a hangját. 
Valamennyien a szokottnál halkabban beszéltek hozzá. 

— Nem volt papír. . . a hengerre írtam. . . 

— Fantasztikus — mondta Castelli. — Minden elismerésem, 
kislányom. Az ember azt hinné, egy ekkora gyerek azt se tudja, 
mi az az írógép. 

Gabrielle fáradtan bólintott. 

— Induljunk — mondta Angéligue. — Nehéz napod volt, ágyba 
kell kerülnöd. 

Fölkapta a gyereket, Nimby hozta az elemózsiás hátizsákot, 
elindultak. Néhány egér ballagott velük a kapuig. 

Kissy megcsodálta a főbejáratot. A kapuszárnyakat kitépték a 
helyükből, alighanem valami járműre kötötték, aztán letámasz- 
tották a főépület falánál. Kint az utcán állt a csapatszállító és 
két járőrkocsi. 

Beszálltak az egyikbe, Angéligue és Kissy hátul a kislánnyal, 
Nimby a sofőr mellé, és villogó lámpákkal elindultak. Gab- 
rielle egy pillanatra fölébredt, nyivákoló hangocskát hallatott és 
szorosabban kapaszkodott Angéligue-be. 


Tíz perc múlva megálltak egy másik rendőrautó mögött. Nim- 
by kiszállt, megkerülte a kocsit, nyitotta az ajtót Angéligue- 
nek. Kissy fölkapta a hátizsákot és ő is kiszállt. 

— Megvan a gyerek anyja? — kérdezte a kapuban álló rendőrt. 

— Nincsen, még nem tudunk semmit. 

— A táskája? 

— A kocsiban. 

— Vegye ki, keressük meg a kulcsot. 

A rendőr bólintott, ment, hozta. Kissy egy oldalzsebben meg- 
találta a kulcsot, kinyitotta a kaput, bementek. Nimby egyből 
megtalálta a fürdőszobát, átvette Kissytől a hátizsákot, ők be- 
léptek, vetköztetni kezdték a kislányt, aki erre fölneszelt me- 
gint. 


— Itthon vagyunk — mondta Kissy. — Levesszük rólad ezt a 
sok piszkosat, kicsit megmosdatunk és viszünk az ágyba. 

Öt percet se voltak bent. Angéligue becsavarta a gyereket egy 
törölközőbe, Kissy kinyitotta az ajtót, s Nimby már ott is volt, 
mutatta az utat a gyerekszobába. Kissy fél szemmel észlelte, 
hogy az ágy melletti asztalkára már ki van rakva egy csomó 
műanyag palack, süti, csoki, szendvicsek. Nimby nem veszte- 
gette az idejét. Gabrielle azonnal egy ásványvízért nyúlt, Nim- 
by kinyitotta neki, úgy adta oda. Gabrielle ivott egy nagyot, az- 
tán leragadó szemmel annyit motyogott, hogy köszöni, hogy 
kiszabadították. S már aludt is. 

Angéligue ott maradt vigyázni rá, ők kiballagtak a rendőrök- 
höz. Ahogy kinyitották az utcai ajtót, egy síró asszony borult a 
nyakukba, összecsókolta őket, aztán eltűnt odabent. 

Kissy fölsóhajtott. 

— Ez megvolna, egérke — mondta Nimby. 

— Ez megvolna, egérke — visszhangozta Kissy, és bekapcsolta 
a fülhallgatóját. — Kilo és Yankee hívja harcálláspontot! 

— És Alfa? — jött Vanessa hangja. 

— Még bent van, most jött meg az anya. Mi a helyzet? 

— Megvan a rendszám, a párizsiak már úton vannak Lincoln- 
hoz. Ha otthon van, letartóztatják. Nemrég belépett a Cruxra és 
küldött három képet Gabrielle-ről, a kocsiban és a ház előtt ké- 
szültek... ezeken még feltűnően tiszta... semmit se vettek le 
róla, de az egész csapat őrjöngve követeli, hogy mondják meg, 
hol a gyerek. 

— Ezt nem szabad kihagyni — mondta Nimby, hangjában a va- 
dászó Jerryk jellegzetes izgalmával. 

— Hát nem is hagyjuk ki. Anyáék most készítenek főhadiszál- 
lást az emeleten, hogy ha kell, éjszakára is maradhassunk. Ce- 
sare helyreállíttatja a kaput, hogy ne fogjanak gyanút, és min- 
denfélét szervez még. Ha Lincoln idevezeti őket, akkor a zse- 
bek bent szeretnének lapulni Gabrielle helyén, de ezt Cesare 
sem engedi és mi sem. Inkább megismételjük a te trükködet, 
Kissy, Elke azt mondta, látni szeretne egy shindyt szívinfark- 
tust kapni. 

Kissy mosolygott. Imádnivaló. Elke szadistább, mint egy hat- 
hónapos kiscica. Viszont sokkal helyesebb, és nem kell tőle 
félni. Mármint nekik nem. 


— Ha pedig Lincolnt elkapják — folytatta Vanessa —, akkor 
Jack szól, hogy Lincoln megadta neki a helyet, most indulnak, 
és ad egy guglitérképet. 

A két egér egymásra nézett. 

Nimby megnyalta a szája szélét. Kissy elvigyorodott. 

Ma este leszámolnak a Cruxszal! 


— Gyertek, indulunk — jött oda egy szép szál rendőr, akit még 
nem ismertek. 

— Angéligue még bent van — mondta Nimby. 

— Mennünk kell, parancsot kap... 

— Most tőlem is kapsz egyet. Megvárjuk Angéligue-et és nem 
siettetjük. 

— A parancsaimat nem tőletek kapom — mondta a rendőr 
bosszúsan, és az ajtó felé indult. A két egér egy pillanat alatt 
megelőzte és beállt az ajtóba. 

— Cesare? — szólt Kissy. 

— Álljatok félre — mondta a rendőr. 

— Tessék — mondta a felügyelő. 

— Üvöltsd el magad, hogy itt Castelli felügyelő — mondta Kis- 
sy a rendőr szemébe nézve, és benyomta a kihangosítót. 

— Itt Castelli felügyelő! — harsant föl a hang, amitől a rendőr 
ösztönösen behúzta a nyakát. — Mi folyik ott?! 

— Laval közrendőr jelentkezik, uram — húzta ki magát az 
egyenruhás, de Kissy megcsóválta a fejét és a mikrofonjára 
mutatott. Laval fújt egyet, aztán kétrét görnyedt és Kissy arcá- 
ba hajolva megismételte. — Parancsot kaptam, hogy ezeket a 
gyerekeket vigyem el önhöz. 

— És? 

— Még nem akarnak jönni, azt mondják, hogy egyikük még 
bent van a házban... 

— És ki mondta magának, hogy óra-percre hozza őket? Ott áll 
és vár, ha pedig akarnak valamit, ugrik és teljesíti. 

— Értettem... 

— Köszönöm, végeztem! Castelli! Szia, igen... 

A hang itt hallgatott el, kinyomta ezt a telefont. 

Laval kiegyenesedett és lepislogott a két kisegérre. Azok föl- 
vigyorogtak rá. 

— Ti kik vagytok voltaképpen? 


Begyakorolt mozdulattal kapták elő és csapták föl igazolvá- 
nyukat, egyszerre, mint a felhúzós játékegerek. 

— Jerry Alapítvány! 

Amikor Angéligue jó tíz perccel később kijött, már négy 
rendőr hallgatta szájtátva, ahogy Vanessa fölkapja a kerti szé- 
ket és szilánkokra zúzza Bouriant tábornok verandájának abla- 
kát. 


Élénk sürgés-forgást találtak a gyárban, mire visszaértek. Bár 
hogy gyár volt-e csakugyan, azt nem tudta senki, csak négy 
épületbe léptek be, és azoknak is csak egy kis részét látták. Ezt 
a négyet beszámozták, a főkapunál levő volt az egyes, két stra- 
tégiai helyen fekvő épület a kettes és a hármas, a négyes pedig 
az, amelyikben Gabrielle-t megtalálták. Ezek emeletén egy-egy 
támaszpontot alakítottak ki: az első háromban négy-négy rend- 
őrt helyeztek el, a négyesben a Jerry lesz majd, Castelli pedig 
mozogni fog a támaszpontok között. Később. Először is keres- 
tek egy éttermet és megvacsoráztak, kicsit korán van még hoz- 
zá, de most volt rá alkalmuk. A rendőröket ott hagyták őrködni, 
ök már a váltás voltak, ettek, mielőtt megkezdték a szolgálatot. 

Otthon már üres volt a ház, madame Faubourg hazament, 
Jean-Louis vele együtt távozott. Azaz persze a háziállatok ott- 
hon voltak, de nem vettek részt a nyomozásban. 

Kissy éppen bedöfte villáját a második falatba — borjúszeletet 
rendelt rizzsel és sült krumplival, gombamártással és paradi- 
csomsalátával —, amikor Artois megszólalt a fülhallgatójukban, 
amit ekkor se vettek le, csak a mikrofont, hogy ne zavarjon az 
evésben. 

— Megvan Lincoln. Éppen születésnapi ünnepséget tartottak, 
amikor lekapcsoltuk. 

— Kiét? — kérdezte Castelli. 

— A sajátját. 

— Ma született a pasas? — csillant föl Vanessa szeme. — Akkor 
Gabrielle-t ajándéknak szánta saját magának. Lett helyette 
meglepetés! 

Nevettek. 

— Kivel ünnepelt? — kérdezte Georges. 

— Szülők, feleség, két kiskorú fiúgyerek. 


—-És ezek szeme láttára bilincselték meg? — lelkendezett 
Francoise. 

— Úgy bizony. A feleség nyitott ajtót, a nyomozók besétáltak 
és közölték, hogy az ünnepség félbeszakad, az ünnepeltet 
ugyanis emberrablás vádjával letartóztatják. 

— Mit szóltak hozzá? 

— Mansot nyomozó azt mondta, semmit. Az ember semmit se 
szól, ha a fiát vagy férjét bilincsbe verik a születésnapi torta 
mellett. Jó, ha egy óra múlva meg tud már szólalni. 

Az egerek ujjongtak és vacsora után sütit is rendeltek. 


A Gróf, Tejbepapi és Velociraptor. Három shindy maradt a tíz- 
ből. Először Kissy elkapta Jacket, így jutottak be a Cruxba. Az- 
tán Senlis-ban Huhut és Masszívot, Belgiumban az óvatlan 
Aranyost, ma pedig GXR-t, Lifepodot és Lincolnt fülelték le. 
Ha ma sikerülne elkapni a maradék hármat, az minden képzele- 
tet felülmúló, fantasztikus rekord lenne, akkor már az se tragé- 
dia, ha a shindyk összes foga megmarad. 

No persze Masszív nincs még meg. Szabadon garázdálkodik, 
csak a gépéhez nem nyúlhat, mert tudja, hogy figyelik. 

Kissy egy téglarakáson ült a négyes épület közelében, és tű- 
nődve tanulmányozta Masszív kartotékját a telefonján. Egy 
ideje nem esett szó erről a shindyről, pedig hát őt is el kell kap- 
ni. Amit eddig kapott, az nulla. Azt hajlandó elhinni, hogy Ni- 
no és Vladek semmi rosszat nem tett, bár nem árt rajtuk tartani 
a szemüket. De Masszív egy csomó gyerekpornót adott a többi- 
eknek, és odament Senlis-ba, méghozzá fegyverrel. 

Megnézte az órát és eltette a telefont. Húsz óra tizenöt, a fel- 
hívás tíz perce kiment a többieknek. Hárman is reagáltak rá, 
közölték, hogy jönnek: Huhu, Aranyos és a Gróf. Madame Mo- 
rillon persze nem jön, főleg nem két példányban, de a Grófot 
várják. És a másik kettőt. Szeretettel és borotvaéles késekkel. 

Fölkelt, elindult a gyárudvaron. Mind ez ideig fogalmuk sin- 
csen, mire szolgált ez a létesítmény, mikor zárták be és miért. 
Nem is érdekes. De azért belépett egy épületbe, amiben még 
nem jártak. Üres szobák, üres folyosók. Mint Lifepod és Lin- 
coln agya. Hogy is hihették, hogy ezt a gaztettet megússzák? 


Húsz óra ötvenháromkor Kissy néhány egérrel az udvaron 
őgyelgett, semmi kedvük nem volt bemenni a barátságtalan, sö- 
tét, koszos házba, bármennyit dolgoztak rajta, hogy otthono- 
sabbá tegyék. De bejött egy riasztás. Az ide vezető utcák egyi- 
kén láttak egy kocsit. Ez ipari negyed, péntek este kilenckor er- 
re csak egy-két munkamániás járhat, és azok is befelé mennek 
a városba, nem kifelé. Castelli ezért elrendelte az első fokú ké- 
szültséget. Mindenki a kijelölt épülethez! 

Kissy kételkedett benne, hogy egy shindy ilyen hamar ideér- 
het — bár persze szamárság, hisz lakhat valamelyikük akár a 
közvetlen közelben is. Mindenesetre fegyelmezetten elbaktatott 
a négyes bejáratáig, ott várta társaival a hírt: idejön-e valaki 
vagy sem. 

Mérsékelt izgalommal. A Jerry nemrég tanácskozást tartott, 
aminek az volt a kérdése: mit keresnek ők még itt voltaképpen? 
Martin tette föl a kérdést, és a többiek először nem értették, mit 
akar vele. 

— Hát shindyt akarunk fogni, egérke — magyarázta Vanessa 
buzgón. — Tudod: Velociraptor, a Gróf, Tejbepapi. . . 

— Értem én. Csakhogy nem mi fogjuk meg őket, hanem a 
rendőrség. 

— Ők akkor is a mieink! — csattant föl a mikró. 

— Igen. De megverni úgyse lehet őket. Csalinak se kellünk, 
mert aki idejön, az úgyis shindy. 

— Csak nem akarsz most hazamenni? — nézett Vanessa a fiúra 
döbbenten. 

— Azt éppen nem. Csak kétség ébredt bennem, hogy voltakép- 
pen mire várunk mi itt olyan lelkesen. Hogy végignézzük, 
amint a shindyjeink átmásznak a kerítésen és a rendőrök karjai- 
ba sétálnak? Persze, látni fogjuk az ábrázatukat, amikor rájön- 
nek, hogy vége az arany szabadságnak. De ez minden. Ma már 
nem versz be több orrot, egérke. 

Csend. Vanessa elképedve nézett egyikükről a másikukra. Ők 
hasonlóképpen. 

— Nekem megéri itt éjszakázni — vélte Nimby —, ha láthatom a 
shindyjeinket bilincsben. 

— Nekem is. De ne számíts ennél többre. 

— És ha — Elke tűnődve beszélt a kóláspalackjához — lesz me- 
gint egy Masszív? 


— Aki olyan dörzsölt, hogy nem hagy bizonyítékot — bólintott 
Niala. — Ez előfordulhat. 

— Csak nem túl valószínű — mondta Nimby. — Bocs, egérke, 
de statisztikailag nem sok esélyt látok rá. De ha igen, az nem 
segít se rajtuk, se rajtunk. Cesare csak akkor kapja el a shindyk 
nevetségesen apró füleit, amikor már lent vannak a pincében. 
Ezért küldtünk leírást a négyes épületről. Nincs az a bíróság, 
amelyik beveszi, hogy egy gyanútlan ürge pont itt keresett éj- 
szakai szállást, pont ezen a telepen, pont ennek az épületnek 
pont a pincéjében. 

— Pont most - tette hozzá Elke. 

Kissy sóhajtott. 

— Az egeremnek sajnos igaza van — mondta Vanessa. — Cesa- 
rénak tényleg nem kellünk már ide. De neki nem szabad ezt 
megtudnia, mert képes és hazaküld minket. 

— Magától is rájön — jegyezte meg Angéligue. 

Vanessa olyan arccal meredt rá, mintha a lány azt közölte 
volna, hogy átáll a macskákhoz. De egy pillanat elég volt, hogy 
megváltozzon az arca megint. Vállat vont. 

— Hazaküldhet, ha akar. Menni viszont nem megyünk. 

Ez lett a kis megbeszélés vége. Castelli nem tett olyan utalást, 
hogy őrájuk már ne lenne itt szükség, s amikor bejött a máso- 
dik riasztás, futólépésben közeledett hozzájuk a hármas épület 
felől. 

— Igyekezzetek, egérkék — mondta. — Maszkja van mindenki- 
nek? Vegyétek föl és bújjatok el. Fényeket kioltani! 

A kettes és a hármas már sötét volt, az egyes nem látszott ide. 
Őnáluk is kialudt az emeleti ablak fénye, bár eddig is olyan 
halvány volt, hogy alig látszott. Csak zseblámpákat használtak, 
igaz, azokból többet is, és az ablakokat eszük ágában se volt 
megmosni. 

Kissy a többiek nyomában besurrant a sötét előcsarnokba és 
fölszaladt a lépcsőn, egyetlen telefon fénye mellett, amit Mar- 
tin tartott a lépcsőfordulóban. 

— Itt egyes. Egy személy szállt ki a gépkocsiból. Férfi, száz- 
hatvanöt magas, fehér bőrű, harmincon alul... a falhoz jön, ta- 
nulmányozza, helyet keres az átmászásra. Vége. 

— Itt Fehér, vettem. 


— Falon átmászni nagyon könnyű — cincogta Francoise. — Az 
egyik lentről segít, a másik fentről, pillanatok alatt megvan. 

— De ő egyedül van — mondta valamelyik rendőr a telefonból. 

— Hát ez az! 

— Francoise arról beszélt — magyarázta Niala —, hogy csapat- 
ban mennyivel könnyebb és jobb minden, mint a shindyk ma- 
gányos életmódja mellett. 

— A férfi átmászik a falon — jelentette az egyes. — A fal tetejé- 
ről körülnéz. 

— Kellene jobbra térni magatoknak a belátást — fordult Elke 
Castellihez. — Bent rejtekezős odúban... 

— Nem mehetsz — felelte a rendőr szívtelenül. — És vedd már 
föl a maszkodat végre! 

Elke fölvette az álarcát és elrohant az apjához, győzködni, 
hogy engedje le Gabrielle börtönébe, megküzdeni a shindyvel. 


A helyszínrajzon pontosan megjelölték a megfelelő épületet, és 
a shindy pár perc alatt oda is talált. Még elég világos volt, hogy 
az ablakból megfigyelhessék. 

— Elérte a négyes épületet — jelentette a hármas. — Kikerült a 
látókörünkből. 

— Már látjuk — suttogta Jennifer. — Mindjárt bent van. 

A shindy belépett a kapun. Léptei tompán hallatszottak oda- 
lentről. Az egerek nesztelenül surrantak le a földszintre. A pin- 
celejáratban még látták a halványuló lámpafényt. 

Pi elkurjantotta magát. 

— Hahó! Idefönt vagyunk! 

Csend, majd közeledő lépések. Elke a kapuhoz lépett, hat 
egér megállt a lépcső két oldalán. 

A shindy fölbaktatott a lépcsőn és alighanem meglátta a 
szemközt álló alakot, mert nem nézett se jobbra, se balra. 

— Na szia — mondta az utolsó előtti lépcsőfokon, és föllépett a 
következőre. Még egyet lépett és elvágódott Martin kinyújtott 
lábában. — Hé!... 

Hirtelen pisztolycsövet szegeztek a tarkójának. Pi volt az, a 
pisztoly pedig valami ócska, görbe fémcső, odakint találták. 

— Ha megmozdulsz, a dörrenést már nem fogod hallani — sut- 
togta Pi vérfagyasztóan. És az igazságnak megfelelően. A shin- 


dy csakugyan nem fog dörrenést hallani, ahogy más sem. — 
Szép csendesen, mozdulatlanul válaszolj. Ki küldött? 

— Ti hívtatok... meg vagy te húzatva... én nem vagyok tégla! 

— Mi a nicked a csoportban? 

— Tejbepapt. . . 

— Szóval Tejbepapi! — csattant föl Pi. — Mesélj csak a szom- 
széd kilencévesről! Igaz ez a sztori? 

— Igen... 

— A neve?! 

— Mi a fenének neked a... 

Pi erősebben nyomta a csövet. 

— A nevét kérdeztem! 

— Virginie! 

— Kösz — mondta Pi, és elvette a csövet. 

Castelli elővette a bilincset a zsebéből. 

— Most már fölkelhetek? — kérdezte Tejbepapi. 

— Igen — felelte Castelli —, aztán nyújtsa előre a kezét. Letar- 
tóztatom. Castelli felügyelő vagyok a... 

Tejbepapi az igent hallva már elkezdett föltápászkodni, de 
most hirtelen a kapu felé lódult. Az ugrás lendületét a villám- 
ként megpördülő Elke rúgása törte meg, Tejbepapi elgurult ol- 
dalra és még szánkázott is a porban, aztán fekve maradt. 

— Auuuuu... mi volt ez... — nyöszörögte. 

A csapat rávigyorgott a zsebegérre. 


A riasztás akkor érkezett, amikor két rendőr éppen kivezette 
Tejbepapit az épületből. 

— Itt Lila, riasztok, kocsit észlelek! Vétel! 

Az egerek megdermedtek. Castelli nem. 

— Narancs azonnal induljon a járőrkocsival! Kerülje el a kö- 
zeledő kocsit, Lilával egyeztessék az útvonalat! Újabb paran- 
csig egy mellékutcában várakozzon! Végeztem! 

Kiugrott a kapun és a két ember után szólt. 

— Várjanak. Ne vigyék a kocsihoz. A hármasba viszik és ott 
örzik, az ottani egységtől szeparálva. Nem hallhatja a rádiófor- 
galmunkat. 

— Értettem — jött a válasz. 

Mire a második riasztás befutott, semmiből sem lehetett látni, 
hogy egy elfogott shindyt is őriznek. A négyes előcsarnokából 


Elke éppen arra buzdította a hármasbelieket, hogy kötözzék cö- 
löphöz a shindyt, de az őrmester nevetett és azt mondta, egy fia 
cölöpöt nem látott a környéken, és tomahawkjaik sincsenek. 
Elke megnyalta a szája szélét és azt mondta, késeik viszont 
vannak. A cölöphiány tényleg gond, de esetleg. . . 

De sose derült ki, mi lenne esetleg. A megfigyelők jelentet- 
ték, hogy a kocsi megállt abban az utcában, ahol korábban Cin- 
dyé, a négyes épület közvetlen közelében. Az egerek fölhúzód- 
tak az emeletre és teljes csöndben várakoztak. 

Ez a shindy is annak rendje és módja szerint átmászott a fa- 
lon. De az ablaknál kukucskáló Niala rögtön látta, hogy baj 
lesz vele. 

— Ezzel a shindyvel meggyűlhet a bajunk. Lelapulva közele- 
dik, csapdát szimatol. Fiatalos, gyors mozgású... és fegyver 
van nála! 

— Az nem akkora gond — mondta húga. — Csak senkinek nem 
kell a csöve elé kerülni abban a pár pillanatban, amíg még nála 
van a fegyver. 

— Itt hármas, mi is tisztán látjuk a fegyvert. 

— Itt kettes, mi semmit nem látunk, takarásban van az a terü- 
let. 

— Marcel Fourrier — szólalt meg Artois Párizsból. 

— Elke Schneider vagyok — cincogta egy hangocska —, örülök 
megismerkedni tégedet. 

— Így hívják a shindyteket — nevetett a főfelügyelő. 

— De hisz nem is látsz az arca! 

— De a kocsi rendszámát leolvasták. 

— O... 

— Castelli hármasnak, négy ember induljon a négyes felé, de 
ne közelítsék meg az épületet, amíg a Brüsszel jelszót ki nem 
adom. Akkor fegyveresen behatolnak. Lámpát nem használnak, 
végig fedezékben maradnak. Végeztem. 

— Értettük, indulunk. 

— Itt hármas — mondta egy másik hang —, a gyanúsított meg- 
kerüli a négyes épületet. 

— Melyik irányban? — kérdezte Castellti. 

— Balra tart. 

— Támadó csapat, hallanak? 

— Tisztán halljuk, uram! Vettük, a gyanúsított balra tart. 


— Itt Elke — susogta egy halk hang. — Látom fejebúbot gyanú- 
sítottjának. 

Kissy körülnézett, a zsebet kereste az egerek tömegében, akik 
szintén a zsebet keresték. De egy pillanat múlva már ki is vált 
közülük Vanessa, s nesztelen léptekkel kisurrant az ajtón. Kis- 
sy utánaeredt. 

— Megvagytok -— állt meg a mikró a szomszéd helyiség ajtajá- 
ban, de nagyon halkan beszélt. — Mit láttok? 

Kissy bekukucskált barátnője mellett az üres, sötét szobába. 
Két telefon halvány pislákolását látta. 

— Shindybúb a fejét — suttogta Elke a mikrofonba. — Megy 
kint lopakszódva. A keleti oldalban van. 

— Itt brüsszeli csoport, vettük, a keleti oldalban van — felelte 
egy rendőr. — Közelebb nyomulunk, de fedezékben maradunk. 

— Vettem — mondta Castelli. — Legyenek óvatosak. 

— Ez így nem lesz jó — szólalt meg Vanessa, sarkon fordult és 
eltűnt a folyosó sötétjében. — A terved fabatkát sem ér, Cesare. 
Lemegyek a pincébe. 

— Bolond vagy?! — csattant föl a felügyelő, s majdnem Kissy- 
be ütközött a folyosón. — Állj meg! 

— Nem lehetne hangosabban? — sziszegte a mikró. — Mindjárt 
itt a shindy. 

Castelli kétségbeesetten nézett Kissyre, aki tanácstalanul pil- 
lantott vissza rá. 

— Ez az egér megőrült. — A nyomozó nekidőlt a falnak és a 
zsebébe süllyesztette a telefonját. — Ez az esztelen hősködése- 
tek... ez... 

— Pedig igaza van — szólalt meg mellettük Niala. 

— Mert Vanessa egy istennő, mi? 

— Nem. De ha szemtelenkedsz a húgommal, akkor figyelmez- 
tetlek, hogy hivatalosan szabadságon vagy, tehát nyugodtan 
megverhetlek. 

A rendőr Nialára meredt, Kissy pedig boldogan vigyorgott a 
háta mögött. 

— Nem istennő. Csakhogy a te terved rossz, a... 

— Shindy a kapuban — szisszent egy férfihang a fülükben, és 
Nialában benn rekedt a szó. Egymásra néztek és elővették a ké- 
seiket. A szobából kijöttek a többiek, ők is késsel a kezükben, 
és lopakodni kezdtek a lépcsőlejáró felé. 


Eltelt fél perc. Vagy fél év, Kissy nem tudta. Aztán olyan hir- 
telen szólalt meg Vanessa hangja, hogy mindenki összerezzent. 

— Dobd el a fegyvert! — Egy másodperc szünet, aztán: — Nem 
szólok többször! Dobd el vagy baj lesz! 

— Ugyan miféle... — kezdte a shindy gúnyosan, de a mondat 
vége fájdalomüvöltésbe fúlt. Kissy remélte, hogy a penge 
mélyre hatolt. 

— Dobd el! 

Éles csattanás, majd még egypár kisebb, fémtárgy verődött 
ide-oda a kövön. 

— A falhoz! Kezeket a fejed fölé, a falra! Terpeszállás! Nem 
mozdulsz, hangtalanul káromkodsz! Táti tátititi — tette hozzá 
jóval halkabban. — Ti tátitátá titá titititá, titátá táti ti tátititá tititi 
tititátá. Azt mondtam, nem mozdulsz! 

Az egerek vigyorogva indultak lefelé. 

— Mi volt ez a hablaty? — kérdezte Castelli, és az élre tört. 

— Oké — fordította Angéligue. — Gyertek le, nincs shindyve- 
szély. 

Castelli ennek ellenére előreszegezte fegyverét és úgy lapult 
a falhoz, mint egy akciófilmben. Martin és Pi követte példáját, 
csak nekik Nimbuszuk volt. Kevéssel utánuk surrant Jennifer 
és Niala. 

— Hogy hívnak? — kérdezte a telefonban Vanessa, továbbra is 
kiképző őrmesteri hangon. — Akkor még egyszer megkérde- 
zem, aztán döfök és újra kérdezem! Mi a nicked a csoportban? 

— Mmmmmmm. 

— Nem hallottam! — dörrent Vanessa. — Most levágom rólad a 
nadrágot, úgyis levetted volna. Fájni fog. 

— ...óf — nyögte a shindy elmosódottan, aztán hangosabban is 
megismételte: — Én vagyok a Gróf! 

— Isten hozta kegyelmességedet — felelte a kislány. Akkor 
már látták őket: a lépcső mellett álltak, a férfi két kezével a fal- 
nak támaszkodva, s az apró, szénfekete alak mögötte, a kezé- 
ben késsel. 


— Brüsszel — mondta Castelli lemondóan a telefonba —, de nincs 
szükség fedezékre, csak jöjjenek be. 

A shindy fegyvere valahol a sötétben hevert a földön. Körbe- 
világítottak, de nem látták. 


— Egyvalaki keresse — mondta Vanessa —, mondjuk India 
Foxtrot. Addig a többiek maradjanak a lépcsőn. 

— Vettem — bólintott Francoise, és lámpájával módszeresen 
körözve elindult az alagsorban. — Meg is van. Itt hever. Ne 
nyúljak hozzá, ugye? 

— Semmiképp — felelte Castelli —, elmaszatolnád az ujjlenyo- 
matokat. Kettes, van maguknál bizonyítékzacskó? 

— Itt kettes, jelentem, van, máris visszük. 

— Bocsánat — tolta félre Kissyt a brüsszeli csoport egyik rend- 
őre —, itt vagyunk, uram. Tessék a bilincs. 

— Bilincs — ismételte Vanessa boldogan. — Hát, nagyuram, 
végre megint viselhet ékszert, ami rangja szerint megilleti. Tu- 
dom, hogy ősi családjában az arany pecsétgyűrűt jobban ked- 
velik, de higgye el, az acél karperec is remekül fog állni. 

— Castelli felügyelő, bűnügyi rendőrség — lépett a nyomozó a 
lámpák fénykörébe. — Letar. . . 

A szó végét elnyomta a shindy dühös, grófhoz cseppet sem 11- 
lő káromkodása. 


— Hát ez van — nézett Vanessa a távolodó menet után. — Elma- 
radnak a nózizúzó rúgások, viszont kivonjuk a forgalomból a 
pácienseinket. És végül is ez a fontosabb. Csak egy baj van. 

— Kettő — helyesbített Jennifer. — Masszív is még szabadlábon 
van. 

— Három — vágta rá Elke. — Katu! Nekem kell a bunda róla. 

— Majd csak elejtjük őket — remélte Martin. — Most Veloci- 
raptorra megy a buli. Elkapjuk és hazamegyünk Vanessa- 
szendvicset enni. 

— Nemrég ettünk — jegyezte meg Blanche. 

— Enni sose lehet elégszer — vágta rá Nimby nagy átéléssel. — 
Különben is kell az energia a sok testmozgáshoz. 

Sóhajtottak. Mintha lett volna ma testmozgás. De hát alig üt- 
hettek néhányat, még a legtöbbet Vanessa adhatta Lifepodnak. 

Kissy helyet foglalt egy téglarakáson, az órájára nézett és ki- 
nyitott egy kólásüveget. Negyed tíz. A nap még le se ment, de 
elég alacsonyan áll, hogy a gyárudvart nagyrészt belepjék az 
árnyékok. Még pár perc és egészen sötét lesz. Bent az épületek- 
ben eddig is az volt, ott alighanem sötét is marad, amíg egy 
nagy vihar ki nem töri az ablaküvegeket. 


— Haspók — mondta mellette Vanessa. — De lemozogtatom ve- 
led. Nincs kegyelem, a hétvégén extra edzést tartunk, hiába 
volt ma ilyen akciódús napunk. Úgy megugráltatlak bennete- 
ket, hogy a lyukat se találjátok meg a sajtban. 

— Miért? — kérdezte apja. 

— Mert rég nem volt komoly edzésünk, és ideje már. A shindy 
nem vár, amíg az elpuhult, kövér egér kegyeskedik végre meg- 
mozdulni, hanem lecsap! 

Kissy mosolygott. Csúcsformában voltak valamennyien, egy 
deka fölösleg se volt rajtuk. Acélizmok és kötélidegek. És fő- 
leg hihetetlen gyorsaság. Semmiféle shindy nem veszi föl ve- 
lük a versenyt. 


Ültek és vártak. Castelli útnak indította a két shindyt és vissza- 
jött hozzájuk. Együtt várták Velociraptort. Néha egy-két egér 
felfedező útra indult, nem tudtak túl sokáig egy helyben ülni. 
Besurrantak az elhagyott épületekbe, jól tudva, hogy ennél ko- 
szosabbak már úgyse lesznek, és bekóborolták a folyosókat és 
szobákat. 

Nem volt minden kiürítve. Sokhelyütt megvoltak a bútorok, 
találtak egy közepes méretű teremben, ahol széksorok voltak, 
valamiféle moziterem, vetítő lehetett. Persze áram nem volt. 
Lehet, hogy ez a tévé már akkor se működött volna, ha van 
áram, ez már akkor ősöreg volt, amikor itt még dolgoztak — va- 
lamelyik helybeli rendőr szerint öt-hat éve állt üresen a hely. 

Meglátogatták a rendőröket is a többi épületben. Mindhárom 
csoport a legfelső szinten rendezkedett be, egyelőre csak nap- 
pali megfigyeléshez; hálózsákokat, tábori konyhát akkor hoz- 
nak, ha szükséges. 

— Látod — mondta Vanessa, mikor Castelli helyet foglalt mel- 
lette egy betontömbön —, megint a kisegérnek lett igaza. Lent 
kellett várni a csókát az alagsorban. 

— A kisegér szempontjából persze — sóhajtott a férfi. — Nem 
bírjátok ki, ha nem ti vagytok a középpontban. 

— Nem erről van szó. Ti követtétek volna, aztán amikor rájön, 
hogy átverték, dühöngeni kezd, ti pedig fedezékbe bújtok. Kész 
a patthelyzet, ő legbelül, ti kijjebb, ő nem akar kijönni, ti nem 
tudtok bemenni, mert az ürgénél fegy. . . 


Ekkor valami nyikkanás hallatszott a telefonból, és a mikró 
elnémult. A többiek is. 

Elmosódott, halk zörejek. Az összes egér és kisfülű a telefon- 
ba figyelt. Kissy gyorsan végignézett soraikon. Nem látta Jen- 
nifert, Nimbyt és a zsebeket. Susmorgó beszédfoszlányokat 
hallottak, de egyetlen hangot se tudtak kivenni. Aztán egy na- 
gyobb koppanás, egy kisebb, és a telefon elnémult. Egyszerre 
kaptak a készülékeikhez és egyszerre állapították meg, hogy 
Francoise eltűnt a listáról. 

— Elkapták — pattant föl Vanessa. — Velociraptor itt van és el- 
kapta. Elke, Nimby, Jennifer, hol vagytok? 

— Elke négyes épület másik oldal, jövök. 

— Nimby hármasban, jövök én is. 

— Jennifer az egyesben a rendőrökkel, indulok. Jól hallottam 
az O betűt? 

— Valószínűleg — mondta Nimby. 

— Milyen O betűt? — kérdezte Castelli. 

— Francoise táti jelet kopogott. 

— Az az N betű, nem... 

— A mienkben O -— szakította félbe Nimby türelmetlenül. — 
Megvan! Nem betű, számjegy! A hatos épületnél vannak! In- 
dulok arra. 

Egy pillanat múlva úton voltak ők is. A telefonokon kikap- 
csoltak minden fényt, látni még anélkül is lehet, de a félho- 
mályban egykettőre elárulja őket. 

— Hol jutott be? — dünnyögte Blanche; Georges és ő is velük 
tartott. 

— Majd megkérdezzük tőle, amikor kijön a kórházból — szűrte 
a foga között Vanessa. — Az világos, hogy hátulról kapta el és 
fegyver van nála. Különben nem kényszeríthette volna, hogy 
kapcsolja ki a telefonját. 

— És persze tud rólunk — tette hozzá Niala. — Alighanem meg 
is számolt minket. 

— De az egyenruhás fiúkat nem látta — pillantott Kissy balra, 
ahol egy kis csapat rendőr éppen meglapult egy talajgyalu mö- 
gött. 

Háromfelől közelítették meg a hatos épületet, mert három be- 
járata volt. Kissy osztaga nagy félkört írt le, elmentek egészen 
a hetesig, ott surrantak mindenféle ócska ládák fedezékébe búj- 


va. Chantal, Elke, Martin, Grossmann őrmester és két rendőr 
volt vele. 

A két épület között még volt valamicske fény, mert a hatos- 
nak ezen az oldalán még derengett. De az épület mögé érve 
már teljes sötétség fogadta őket. 

— Éjjellátót kellett volna hozni — mondta Grossmann. 

— Van! — felelte Nimby. — Egérkék, nyissátok ki a dobozt. A 
KÍSÉRLETI rekeszben van egy KAMERA rekesz, abban talál- 
tok egy November, India, Romeo nevű programot. Indítsátok 
el. Működni működik, de hogy látunk-e vele valamit, azt bi- 
zony nem tudom. Élesben még nem próbáltuk. 

Kissy szélsebesen kezelte a telefonon a Jerry-felület otthonos 
rekeszeit. Azonnal megtalálta a NIR programot és elindította. 
A képernyő elsötétült. Aztán lassan derengeni kezdett valami. 
Egyszer csak kirajzolódott néhány homályos vonal. Mire Nim- 
by elhallgatott, ő már látott valamit, de hogy az mi volt, nem- 
igen tudta volna megmondani. 

— Cin-cin, látlak, Kissy — mondta Elke. 

Kissy megfordult. Elke arcát piros fénybe borította a telefon. 
Ahogy fölemelte a készülékét, ő is meglátta a zsebet egy sötét- 
piros foltként. 

— Fog ez menni — bólintott Chantal. — Gyerünk! Rendőrök, ti 
közvetlenül egy-egy egér mögött jöttök, hogy lássatok valamit. 

— Állj meg — mondta Martin. — Miért nem kapcsoljuk be a 
lámpáinkat és megyünk úgy? 

— Mert akkor meglátnak minket... — kezdte Vanessa, de hal- 
latszott a hangján, hogy már érti. 

— Hát ez az. Tisztán látom a többieket a képernyők fényében, 
messziről olyanok lehetünk, mint egy karácsonyfa. Szerintem 
csak egyet hagyjunk bekapcsolva, azt is minimális fényerőn, és 
aki elöl megy, jelzi a többieknek az akadályokat. 

— Helyes — mondta Kissy, és kioltotta telefonját. — Mehetsz is 
előre, egérke. 

Martin bólintott és elindult. Egyszer-kétszer nekimentek 
ugyan valaminek, de nagyobb gond nélkül elérték a kaput. 

— Hármas behatol — jelezte Martin. A másik két csoport már 
bent volt. — Két rendőr őrzi a bejáratot. 

Azok bólintottak és hátramaradtak. Grossmann velük tartott. 
Sorban benyitottak az előtérből nyíló helyiségekbe, fölkattin- 


tották lámpáikat és körülnéztek. Sehol senki. Kissy éppen egy 
dobozokkal megrakott fülkébe lépett be, amikor megszólalt 
Francoise hangja. 

— Itt vagyok, hallotok?! 

— Hallunk! — üvöltötte a telefonba a Jerry egy egérként, hogy 
aztán azonnal el is némuljanak és várják a választ. 

— Velociraptorral vagyok. Elkapott hátulról... igen — ezt a 
szót másfelé mondta. — Azt mondja, mondjam meg nektek, 
hogy ha vissza akartok kapni, engedjétek elmenni és ne köves- 
se senki. 

— Mert ha nem? — kérdezte Castelli tipikus rendőrhangon. 

— Akkor kinyír engem — felelte a zseb tárgyilagosan. — Écca- 
ka. 

— Add át neki. 

— Nem akarja, hogy rögzítsék a hangját, de a telefon ki van 
hangosítva. 

— Rendben. Tehát, Velociraptor, Castelli felügyelő vagyok a 
bűnügyi rendőrségtől. Hagyja ezt abba, semmi esélye. A gyár- 
telepen nyüzsögnek az embereim. A gyerek életével zsarolni 
nagyon súlyos bűncselekmény, de ha most elengedi a kislányt 
és megadja magát, az sokat fog számítani. 

Pár pillanatnyi csend, aztán Francoise hangja. 

— Ökölbe szorította a kezét és kinyújtotta a középső ujját. Ez 
nem büntetendő? Én ugye kiskorú vagyok, és... 

A telefon elnémult. Kissy ellenőrizte, hogy csakugyan kilé- 
pett a hálózatról. 

— Derék öreg Francoise — mosolygott Martin. — Helyén van a 
szíve, nem tudja egy ilyen alak megijeszteni. 

— De engem igen — felelte Tom. — Hogyan szabadítjuk ki? 

— Állj — szólalt meg Nimby fojtottan. — Csendet! Mit mondott 
az az egér az éjszakáról? 

— Hát lesz az mindjárt — mondta Elke. 

— Kicsit maradj csendben — kérte Nimby. — Azt mondta: , éc- 
caka". , La nouit", nem pedig , la nuit". 

— Így Bretagne-ban beszélnek — mondta Pi. — De lehet, hogy 
mi hallottuk félre. 

— Várjatok. Lehet ez morzekód? 

— , Nouit", az leírva már öt betű — felelte Angéligue. — De 
csak négy lehetne... 


— , La nuit" — mondta Kissy. — Oscar Whisky. 

— Szerintem egész mást mondott — jelentette ki Nimby. — Mi 
hangzik még így, ami belefér a morzéba? 

Kicsit töprengtek. 

— , Lane..." — szólalt meg Francoise. — A szamár. . . 

— , Ouie"! — vágta rá Vanessa. — A szamárkopoltyú, tá titáti ti- 
tititi, ET R, a negyedik emeleten vannak, gyerünk, egérkék! 

A lépcső felé loholtában Kissy hálát rebegett a Jerry nagy 
eszének, amiért saját morzét találtak ki, és hozzá betükbe cso- 
magoló technikát. 

— Itt Castelli felügyelő — hallotta Kissy elmosódva, valahon- 
nan lentről. A folytatás elveszett a távolban. A Jerry felrobo- 
gott a negyedikre és kutatni kezdett. 

— Cin — susogta Elke —, de hogyan tudta magát bezáródani 
zsebikévele? Láttam kulcst egy-két ajtóben alig. 

— Már negyedórája, hogy elkapta — felelte Niala. — Volt ideje 
keresni egy zárható ajtót. 

— Vagy eltorlaszolta valamivel — tette hozzá Artois. — Castel- 
li, tíz percre van szükségünk! 

— Vettem — felelte Castelli, már hallották a hangját a hátuk 
mögül. 

— Mi lesz tíz perc múlva? — tudakolta Nimby. 

— Ideér a kommandó. 

Az egerek összenéztek a telefonok pisla fényében. Tíz percük 
van, hogy elintézzék Velociraptort, különben őt is elhappolják 
előlük! 


Szétspricceltek az emeleten és benyitottak az ajtókon. Akadt 
három-négy, ami nem nyílt ki, és az egyik mögül dühödt üvöl- 
tés hallatszott: 

— Tűnjenek el innét, vagy keresztüllövöm! 

Egerek és emberek az ajtó köré sereglettek, vigyázva, hogy 
ne lépjenek az ajtó elé. Aligha volt golyóálló. Vanessa gyors 
pillantást váltott a nővérével, aztán közelebb lépett és bekurjan- 
tott: 

— Beszélni akarok magával, kapcsolja be a telefont! 

— Itt vagyunk — mondta Francoise nyugodt hangja néhány pil- 
lanat múlva. — Velociraptor hallgat téged. 


— Jól értettem, hogy ha nem tűnünk el innét, akkor keresztül- 
lövi? 

— Igen — felelte Francoise. 

— Oké. És mondja, kedves monsieur Raptor, mit fog csinálni 
azután? 

Csend. 

— A kislány a maga életbiztosítása, ne feledje. De csak amed- 
dig él. Ha nem él, magának nincs biztosítása. Akkor azt csiná- 
lunk magával, amit akarunk. A rendőri jelentés miatt ne aggód- 
jon. Aki megöli egy tábornok unokáját, az csak a börtönkórhá- 
zon át jut a fogdáig. 

Kissy elvigyorodott. 

— Arra se számítson, hogy nem férünk magához, mert ránk lő. 
Ha nincs túsza, öt perc alatt kifüstöljük magát onnan. És most 
halljam a kislány hangját. 

— Élek — felelte Francoise. — Jól vagyok. A barátunk erősen 
gondolkodóba esett. 

Kissy éles, nagy fülei ekkor hallották meg a távoli morajlást. 
A shindy gyomra korog? 

— Szóval mi a terve, Raptor? — kérdezte Vanessa. 

— Azt mondja, hagyjuk egy kicsit gondolkodni. 

— Rendben, de hatvan másodpercenként hallani akarom a 
hangodat. Világos? 

— Persze. 

— Nem neked, neki! 

— Neki is. 

A moraj már tisztán hallható volt. Az egerek egymásra néz- 
tek, a kisfülűek is fölkapták a fejüket. 

— Úgy hallom, előbb érnek ide — mondta Castelli. — Főfel- 
ügyelő úr, össze tud kötni velük? 

— Kis türelmet, már intézkedtem — felelte Artois. 

Másodperceken belül dübörgéssé erősödött a moraj, az épület 
falai beleremegtek a zúgásba. 

— Itt Castelli felügyelő — szólalt meg a rendőr megint. — Az 
épület negyedik emeletén vagyok néhány rendőrrel és egy csa- 
pat civillel, köztük gyerekek... ja, akkor tudja. Egy ajtó választ 
el minket az elkövetőtől. Sajnos még csak a túsz látta. A hang- 
ját sem ismerjük. De mindenki máson fekete rendőrségi álca 
van, elrablásakor a túszon is az volt. Nem. Egy tízéves kislány. 


Francoise már tizenkét éves, gondolta Kissy, de ezt Castelli 
persze nem tudja. 

— Az északi oldalon, nagyjából középen. Idebent nem könnyű 
tájékozódni. 

Hát nem, gondolta Kissy. Neki sejtelme se volt, hogy az épü- 
let melyik részén lehetnek, minden irányt elveszített, amíg szo- 
báról szobára járt és keresgélt. 

Egy pillanat múlva olyan hirtelen kezdtek dörömbölni az aj- 
tón, hogy Kissy összerezzent ijedtében. 

— Macskamentes, November Oscar India Whisky! Uniform 
Oueen Oscar Lima! 

— Nyissuk ki! — ismételte Vanessa közönséges francia nyel- 
ven, megpördült és belerúgott az ajtóba. Az kitartott. 

— Várj — mondta Vanni hangosan, mert a zúgás mindent be- 
töltött, félretolta a kisegeret, és egy hatalmas vasrúddal rává- 
gott a zárra. Egy pillanat múlva egy apró, sötét alak ugrott a 
lámpák fényébe, és Vanessa nyakába borult. 

— Jól vagy, kicsim? 

— Semmi bajom. Gyerünk, fogjuk meg azt a shindyt. 

— De hát hol van?! 

— Van egy másik ajtó, azon át... 

Castelli nem várta be a mondat végét, már a kapuk őrségét fi- 
gyelmeztette, hogy a gyanúsított kifelé igyekszik, legyenek ré- 
sen. Ők pedig lerobogtak a földszintre, ahol egy kiáltás fogadta 
őket a sötétből. 

— Felügyelő úr! 

— Ki az? 

— Boileau rendőr, uram. A gyanúsított erre ment ki. Sajnálom, 
uram... rám szegezte a fegyverét, az enyémet eldobatta ve- 
lem... 

Az egerek már indultak arra, de a nyomozó megelőzte őket. 

— Szerezze vissza a fegyverét. A déli oldalon menekül, min- 
denki oda! Fegyver van nála! 

Kissy az egerek nyüzsgésében eljutott a kapuig, kiugrott raj- 
ta, és azonnal meglátta a shindyt. 

Talán húsz méterre lehetett tőlük, oldalról látták. Ő is sötét 
ruhában volt, mint ők, de nem lehetett nem észrevenni, mert a 
fejük fölött zúgó dübörgésből egymillió nap vakító fénye vilá- 
gította meg a ház előtti térséget. Kissy mostanáig nem látott 


erősebb fényt a telefonokénál, de megszokta, hogy a sötét egér- 
lyukból kilépve azonnal a megvilágított hűtőszekrénybe nyit. 
Viszont a shindy nem. Elvakíthatta a fény. Egy helyben állt, a 
haja lobogott a szélben. 

— Itt a rendőrség! — harsogta egy hang a magasból. — Semmi 
esélye! Dobja el a fegyvert és emelje fel mindkét karját! 

A shindy felnézett a magasba. Kissy nem, és az egerek közül 
aligha tette bárki. Csak őrá figyeltek. 

Kissy mint valami lassított felvételben látta, ahogy Veloci- 
raptor elkezd feléjük fordulni, tíz foknyival, hússzal, harminc- 
cal... és már látszott a kezében a pisztoly. A megafon továbbra 
is bömbölt a fejük fölött, túlharsogva a motorzúgást, és a shin- 
dy a vakító fénykörben állva emelni kezdte a fegyvert. Kissy a 
szeme sarkából látta, ahogy Vanessa oldalra pillant és észleli, 
hogy abban az irányban áll Blanche, aztán már a kezében van a 
Nimbusz, és egy golyó megindul Velociraptor felé. Mire Kissy 
is elsütötte a fegyverét, Vanessa már a második lövedéket is ki- 
lőtte, és akkor töltött harmadszor. Egy pillanat múlva acélgo- 
lyók felhője zúgott el mellettük. Kissy második, majd harmadik 
lövedéke is csatlakozott hozzájuk. 

A tizenegy egér vagy húsz lövést adott le két-három másod- 
perc alatt, a golyók felhője úgy vágódott Velociraptor testének, 
mint egy tömör fal. A férfi hátralökődött az ütéstől, karjait az 
égnek csapta, a pisztoly földre hullott. Mint egy klasszikus 
westernben, cikázott át Kissy agyán a gondolat. A shindy már 
zuhant a föld felé, amikor újabb golyó csapódott az oldalába, 
aztán még egy. Kissy a zuhanó test röppályáját figyelte, s csak 
mint közömbös tényt regisztrálta, hogy Vanessa még mindig 
újabb és újabb golyókat lő ki, és mindegyik talál. 

Aztán már nem lőhetett többet, rendőrök rohantak oda, kör- 
bevették a fekvő alakot és rászegezték a fegyverüket. 


Kissy mintha álomból ébredt volna, ahogy hirtelen tudatosult 
benne a dübörgés, majd a megafon hangja. 

— Castelli felügyelő, hall engem?! 

— Elnézést — kapta föl Castelli a telefonját éppen Kissy mel- 
lett. — Kicsit megdöbbentett a látvány. 

Kissy fölnézett, s a vakító robaj, amit eddig csak tényként el- 
fogadott, de nem tanulmányozott, átváltozott egy óriási heli- 


kopterré. Még soha nem látott helikoptert közelről, legfeljebb a 
tévében, de ez nagyobbnak tűnt, mint a Titanic. A négy ké- 
mény és a roppant hajócsavar nem látszott, belevesztek a sötét- 
ségbe, ami a hatalmas reflektor mögött még feketébb volt, mint 
bárhol. Kissy levette a maszkját, hadd csattogjon a szélben a 
füle. Aztán a fény megbillent, s a Nagy Karácsonyfadísz le- 
szállt kicsivel távolabb. Egy csapat E. T. ugrált ki belőle, s be- 
húzott nyakkal kiszaladtak a pörgő rotor alól. 


— Engedjenek, orvos vagyok — mondta valaki, és terepszínű ru- 
hás alakok térdeltek Velociraptor köré. — Világítást kérek. Hall 
engem, uram? Orvos vagyok. Tud beszélni? 

Kissy nyugodt léptekkel továbbsétált. Két méterrel arrébb vö- 
rös fürtök lobogtak a rotorszélben. 

— Schau mal, Papa, aus diesem Grund habe ich gesagt, dass 
wir hier hinziehen sollten. 

Johann nevetett és válasz helyett megsimogatta a vörös fürtö- 
ket. 

— Mit mondott az egered? — kérdezte Kissy, mert Jennifert 
nem látta a közelben. 

— Nézd, papa, ezért mondtam, hogy ide kellene költöznünk — 
fordította a férfi sóhajtva. 

— Hát van benne valami — ismerte el Kissy. 

— Otthon nem vannak semmi helikopterek se is — mondta El- 
ke. 

— Már hogyne lennének — nézett rá apja. 

— Hát én eddig láttam semennyiet. De fogok nagyon figyelni. 

Kissy is megsimogatta a kislány fejét, és továbbment, a saját 
egerét kereste. Elhaladt Nimby mellett, aki éppen magához in- 
tett egy rendőrt. 

— Jegyezze meg, hol feküdt Velociraptor, és miután elviszik, 
keressék meg a lövedékeinket. Ilyenek. Kilőttünk vagy húszat, 
biztos nincs mind a bőre alatt. Juttassa vissza őket az alapít- 
ványhoz. 

— Értettem. 

Blanche ült nem messze onnan egy betondarabon, magához 
vonta a kisegere fejét és halkan dumált neki. Kissy bólintott, 
csak úgy magamagának. Az anya megköszöni gyermekének az 
életmentést, és letolja, amiért szitává lőtte a shindyt. Igaza van, 


csak hát nincsen igaza. Velociraptor ezt érdemelte, illetve iga- 
zából ennél is többet. Egy szadista gyilkos. Most majd kiszedik 
belőle, hogy csakugyan elkövette-e azt a gyerekgyilkosságot, 
amiről mesél. Remélhetőleg csak fantázia és kérkedés. 

Aztán szembejött vele Castelli, fülén a telefonnal, majd Niala 
és Pi, a fiú átkarolta a lány vállát és nagy egyetértésben, halkan 
cincogtak. Végül aztán megtalálta Martint, és ő is cincoghatott 
nagy egyetértésben. 

— Azért igazából nem bánom, hogy kevesebbet verekedtünk — 
ismerte be. — Így is elég veszélyes volt. 

— Nem lett volna szabad hagyni a zsebeket elmászkálni — 
mondta Martin. — És figyelni kellett volna a teleknek a szom- 
széd gyárral határos oldalát is. Ott jöhetett be. 

Kissy bólintott. A rotorszél kárörvendő nevetést sodort felé- 
jük; odapillantottak. Francoise akkor hajolt Velociraptor fölé, 
akit már hordágyra tettek és éppen leszíjaztak. 

— Most miért nem vagy olyan nagy legény, mint kettesben? 
Pisztoly nélkül nem érsz semmit, kispofám. Sajnos nincs időm, 
hogy tisztességre tanítsalak, be kell érned egyetlen leckével. 

Azzal megvillant a keze, és lekent a shindynek egy iszonyú 
pofont. 


Kissy végignézett a kisebb-nagyobb, nagyrészt mozgó lámpák 
fényétől megvilágított, romos gyártelepen, s arra gondolt: a Jer- 
ry Alapítvány eddigi legnagyobb vállalkozásának, a tíztagú 
Crux felgöngyölítésének 


VÉGE. 


Ideje enni egy kis sajtot, aztán jöhet a következő! 


17. 


A FOKHAGYMA 


E mi diceva... io sto bene con te. 

E mi diceva... tu sei tutto per me. 

Se non e amore, dimmelo tu, cos "e? 

Si addormentava abbracciandosi a me. 


Kissy szomorúan és magányosan üldögélt a padon és Totót hal- 
lotta. Nem hallgatta, csak hallotta, arrébb csókolózott egy fiatal 
pár, az egyikük zsebéből szólt halkan, tökéletes aláfestésként a 
csókolózáshoz. 

Kissy sóhajtott. Nekik van kivel csókolózni. De ő mihez 
kezdjen most, nem egész tizenhét évesen magára maradva? Ar- 
ra számított, hogy eszik egy fagyit, de hát abból se lesz semmi. 
Bár Martin nélkül nem is kell. 


Solo noi, solo noi, 

Le montagne, se vuoci. 

Solo noi, solo noi, 

Prati verdi, se Vuoi. 

Solo noi, solo noi. 

Dimmi che non sai stare da sola un minuto se non sei con me. 


Hát ez az, gondolta Kissy. Cutugnónak tökéletesen igaza van, 
egyetlen perc is rossz Martin nélkül, őt pedig már milyen régen 
elhagyta... Ráadásul hegyek és zöld mezők sincsenek. Persze 
van helyettük tenger, abból aztán van bőven, bár innen nem lát- 
szik, nagyon messze van, a másik utca végén, legalább negy- 
ven méter ide. 


Vele szemközt Angéligue fölkelt és segített Jennifernek le- 
tenni az egyik tálcát. Kissy hátrapillantott és felugrott. Martin 
akkor tette le a másik tálcát. 

— Hol voltatok ennyi ideig? — kérdezte, és gyorsan megcsó- 
kolta, mielőtt Cutugno előbújik a szomszéd párocska zsebéből 
és reklamál. 

— Tudod, milyen nyüzsi van odabent, egérke? — kérdezte a fiú 
a csók után. — Ez a város legjobb fagyizója, mindenki itt akar 
fagyit enni. 

— Ezt ki mondta? 

— A tulajdonos. Ő csak tudja! 


Kissy még fagyievés közben is azon kapta magát, hogy lepil- 
lant a földre, száraz-e. Pedig hát szamárság, a riasztórendszer 
tökéletesen működik, ha jön a tenger, ők előbb tudják meg, 
mint maga a tenger. Ráadásul ez itt valószínűleg szárazföld, a 
lába alatt egy kis sziget talaja van, nem tengerre épített talap- 
zat. De valahogy mégis benne volt az ösztöneiben, hogy ezt a 
várost egy nap mindenestül elnyelheti a tenger, amiből kinőtt. 
Alighanem mert túlságosan szárazföldi egér, folyóparton kis- 
egereskedett ugyan, de már négy éve hegyen él. Igaz, gyakran 
jár a parton, de az tényleg part, ez meg nem, itt minden irány- 
ban tenger van. 

Ráadásul az otthoni part nem süllyed, Velence meg igen. 

A gépen megbeszélték az egészet. Ezerötszáz évvel ezelőtt 
Velencét a mocsár apró szigeteire építették, ahol nemigen volt 
szilárd talaj, hát csináltak maguknak. Égerfa cölöpök millióit 
süllyesztették a talajba, ezekre tölgyfából padlót ácsoltak, majd 
arra vastag, vízzáró kavicsrétegeket fektettek. Mintha az örök- 
kévalóságnak akartak volna építkezni. A cölöpök a víz alatt 
megkövesedtek és máig szilárd alapot nyújtanak. 

Csakhogy három körülmény is Velence vesztére tör. A súly 
alatt a cölöpök süllyedni kezdtek. Ez egy idő után megállt, de a 
kutak elkezdték kiszivattyúzni azt a talajvízréteget, aminek el- 
lennyomása fenntartotta az épületek roppant tömegét, és a vá- 
ros újra süllyedni kezdett. Végül pedig a harmadik és legveszé- 
lyesebb fenyegetés lépett föl: a globális felmelegedés. Velence 
ma nem süllyed, vagy legalábbis nagyon lassan, a tengerszint 
viszont annál gyorsabban emelkedik. 


— Egyre gyakoribb az acgua alta — mondta Johann, aki járt 
már Velencében. — Alighanem nekünk is lesz alkalmunk boká- 
íg vízben gázolni az utcán. 

— Titeket majd beültetünk egy tojástartó dobozba — mosoly- 
gott rájuk Blanche —, azzal csónakázhattok majd. 

Hát csónakázásban máris volt részük, bár nem az utcán. A 
gép a szárazföldön szállt le, hiszen Velencében nincs reptér. 
Különgéppel jöttek, egy kisebb típussal, Georges bérelte. Aztán 
kimentek a kikötőbe és hajóra szálltak. Itt a menetrendes busz 
is hajó, vaporettónak hívják, de nekik Georges különhajót bé- 
relt, az is el volt már intézve, ott várta őket menetkészen. Át- 
vágtak a lagúnán, behajóztak a Canal Grandéra, ami ma nagy 
hidakkal kezdődik, gyorsforgalmi út és vasút vezet a városba. 

— Jobbra van a piazzale Roma — mutatta Johann -—, a kocsik 
idáig jöhetnek a városba. Amarra délre még el tudnak menni, 
de a város többi részébe csak gyaloghidak vezetnek. 

Kissyben ekkor fölmerült a gondolat, hogy ha üzembe állíta- 
nának egypár autószállító kompot, a város többi részében is jár- 
hatnának az autók. De csakhamar megtudta, hogy Velencéből a 
nagyobb hajók is ki vannak tiltva, mert erős hullámverést kelte- 
nek, és ez veszélyezteti a házak alapozását. A kipufogógázt 
sem szeretik, mert az meg az épületek díszeit, a kőszobrokat 
marja. Mire elérték a Rialtót, Kissy úgy érezte, érti már ezt a 
várost. Ez a hely a múltról szól, itt csak egy jelszó van: megóv- 
ni, amit a régiek építettek. Új házak nyilván nem épülnek Ve- 
lencében, nincs hol, s új szigeteket sem létesíthetnek, mert 
megbontaná az ősök művének egységét. 

Később, amikor mászkálni kezdtek a városban, már érezte, 
hogy ez az első benyomás nem egészen helyes. A megóvás 
tényleg fontos, csillagászati összegeket költenek rá, annyit, 
amennyit az olasz kormány elő se tudna teremteni, az unió is 
jócskán hozzájárul. De maga a város nem a múltban él, és egy- 
általán nincs világvége-hangulat, , gyorsan-gyorsan, amíg el 
nem süllyed a város". Velence a köztudatban egyáltalán nem 
süllyed. A mérnökök úgyis kitalálnak valamit. 

És ki is találnak. Betont injekcióznak a cölöpök alá, hogy 
megállítsák a süllyedést. És igyekeznek elszigetelni a lagúnát a 
tengertől. A lagúna hatalmas, Jesolótól Chioggiáig nyúlik, és 
rengeteg apró, lapos sziget van benne. Csak három bejárata 


van, a lidói, a malamoccói és a chioggiai, ezekben épül évek 
óta a Mózes-terv. Négymilliárd eurós, gigantikus beruházás. 
Óriási zsiliprendszer lesz, ami magas vízállásnál elzárja mind- 
három bejáratot és megvédi Velencét, rendes körülmények kö- 
zött pedig engedi szabadon áramolni, hogy a város utcáin és a 
lagúnában mindig tiszta maradjon a víz. 

Kissyt csak egy dolog aggasztotta. Még három év, hogy a 
Mózes-terv működésbe lépjen. Ők pedig most vannak itt, és ők 
a legkisebbek a városban. Nekik a tízcentis víz már a fejük 
búbjáig ér. 


Azért általában nem aggódott ő sem. Annyira semmiképp, 
hogy a D" Aubisson lányok a még oly éles szemükkel észrevet- 
ték volna. Ahhoz túl szép volt a város, nyüzsgő, eleven életé- 
vel, az ősöreg házak a köztük kacskaringózó utcácskákkal és 
csatornákkal, ahol sose lehetett tudni, hogy a következő sarkon 
vizet vagy szárazföldet talál az ember. És különben is tudnak 
úszni mindannyian. 

Régebben azt hitte, Velencében minden háznak vízbe ér az 
alja. Hát nem mindegyiknek, sokuk szigeten áll, még olyan há- 
zak is vannak, ahonnan nem is látni a tengert. A szállóból re- 
mekül, a frontja a Canal Grandéra néz, szemközt a San Giorgio 
Maggiore, közbül mindenütt vízijárművek. Oldalt meg csator- 
na, egész keskeny, de ott is van egy bejárat, ők is ott szálltak 
ki, amikor megjöttek. A szálloda előtt van egy nagy térség, 
mármint persze itteni fogalmak szerint nagy, ahol jönnek-men- 
nek az emberek, hajók kötnek ki, és hidak kötik össze a szom- 
széd szigetekkel. Riva degli Schiavoninak hívják. A szálló mö- 
gött a sziget egész messzire elnyúlik, persze van még rajta egy 
sereg szálloda, étterem, kis üzlet. Ha az ember elindul jobbra a 
riva degli Schiavonin, a harmadik sziget a San Marco. De oda 
majd később mennek. 

A szállodát Metropolénak hívták, egészen kicsi volt, végül is 
itt semmi nem lehet nagy, de volt helyük bőven, mindenkinek 
jutott szoba. Persze, mert Georges és Johann, a két összeesküvő 
kibérelte a fél szállodát már idejekorán, hónapok óta szervezték 
ezt az utat, de senkinek se szóltak róla, csak Blanche tudta, An- 
ne, Isabelle néni és persze Mario, akinek itt is vannak vendég- 
látós kapcsolatai, nélküle nem ment volna ilyen olajozottan. 


Egy vagyonba kerül ez a... nincs is rá jó szó, hogy mi ez, nem 
nyaralás, hisz még csak tavasz van, de nem is születésnap, hi- 
szen az csak egy napig tart, illetve Vanessáé többnyire egy 
egész hétvégén. Ide pedig egy teljes hétre jöttek! Egy egész hét 
abban a városban, ahol a legtöbb turista örül, ha egy napot el 
tud tölteni! 

Az ok persze Vanessa születésnapja, ami az évek folyamán 
Kisegérföld nemzeti ünnepévé lépett elő, mind a kettő, a mos- 
tani meg az októberi is. 

Szerdán a mikró betölti a tizenötöt. 

Ez se olyan dolog, amit csak úgy tudomásul vesz az egér. Va- 
nessa ma 15 éppen olyan kiskölyök, mint négy évvel ezelőtt, 
nőtt ugyan pár centit, de nem sokat, és a lénye semmit se válto- 
zott. Mármint persze egészen más, amióta nem él vadon, nem 
csatangol az utcán és nem kell félnie senkitől, de akkor is 
ugyanolyan. Éppolyan lökött, habozás nélkül megtámad bárkit, 
és valamicskével ugyan lányosabban öltözik, de ruhát ma se 
látni rajta, csak a legritkább, legkülönlegesebb alkalmakkor, és 
éppen csak valamelyest lett formásabb, csak annyira, mintha 
kényszerűségből engedné kicsit nőni a mellét és szélesedni a 
csípőjét, mert muszáj, másként furcsán néznek rá. Kizárt, hogy 
ez a kiskölyök már tizenöt éves. Valahol elszámolták. 

— Kissy! 

Kissy felriadt. A fagyizó előtt ült a társaival, előtte üres fa- 
gyis pohár, kivételesen csak egy. 


A szállodájuk gyönyörű volt. Távol-keleti hangulat, mindenhol 
minden kidíszítve, a szobák között még véletlenül sincs két ha- 
sonló, jó illat terjeng, és a folyosókon üvegezett tárlókban meg 
lehet tekinteni a szálloda gyűjteményeit. Mert azok is vannak. 
Legyezők, dugóhúzók, retikülök, névjegykártyatartók, csupa 
antik darab, egyik szebb, mint a másik. Kissy sose gondolta 
volna, hogy dugóhúzókat is érdemes gyűjteni. 

A konyha is biztos jó, de egyelőre nem derült ki, mert első 
nap a városban ebédeltek, méghozzá nem is valami előkelő ét- 
teremben, hanem egy kis trattoriában, persze így is elképesztő 
árakon, de azzal nem volt szabad foglalkozniuk. Mindent a 
vendéglátók fizetnek, a kisfülüek konzorciuma. Vagy szindiká- 
tusa? Mindegy, a lényeg, hogy ők. A szálloda ötcsillagos és 


nyilván iszonyú drága, de nekik egérkéknek meg se mondták, 
hogy mennyit. 

Valami csoportos kedvezményt persze biztos kaptak, hisz an- 
nyian vannak, mint az oroszok. Tizenegy kisegér, tíz kisfülű. 
Blanche és Georges, Anne és Johann, Inge és Tom, Jean-Fran, 
Vanni, Jean, Andreas. Rejtély, hogy lehetett rávenni Tomékat, 
hogy eljöjjenek, amikor nyilván egy centtel se volt szabad be- 
szállniuk a költségekbe, tönkre is tette volna őket. A D"Aubis- 
son egerek rábeszélő képessége sem segíthetett, hiszen ők se 
tudtak semmiről, nekik is vasárnap délután szóltak, hogy cso- 
magoljanak, reggel indul a gépük. És csak a reptéren tudták 
meg, hogy hová! 

Bár persze az is igaz, hogy Blanche és Georges is D"Aubis- 
son egérnek számít, póttagként vannak számontartva, és min- 
dig is rendelkeztek egypár hasonló képességgel, mint a lányaik. 
Csak nagy fülük nincsen, mert az a valódi egereknek van fönn- 
tartva. Meg Suzynek és Ködnek. Meg Macskának. 

Anyáék nem jöttek, nekik dolgozni kell, de voltak is már Ve- 
lencében. Yves bácsiék se jöttek, ők is voltak már, Isabelle né- 
niék pedig pláne nem jöhettek, hiszen a panzió most is üzemel, 
de ők meg aztán rengetegszer voltak itt, régebben minden év- 
ben elmentek nyaralni, és addig a személyzet vitte a boltot. De 
már öt-hat éve nem járnak el hazulról. 

Az első napot mászkálással töltötték. Ha az ember Velencé- 
ben van, muszáj mászkálnia. Először végigsétáltak a San Mar- 
cón, aztán mindenféle sikátorok dzsungelében tovább, el a Fe- 
nice Színházig, valahol ott ebédeltek, a város legjobb trattoriá- 
jában, természetesen. Onnan aztán elsétáltak a Rialtóig, átmen- 
tek rajta, ami nem volt könnyű feladat, akkora tömeg volt, 
hogy csak lépésben lehetett haladni. Aztán megint belevesztek 
a sikátorokba, fogalmuk se volt, merre járnak, de hát itt nem le- 
het eltévedni, minden irány a vízhez vezet. Este aztán vízitaxi- 
val hazamentek a szállodába és ott vacsoráztak, neki nagyon is 
kedvére volt az étlap, mert rengetegféle hal volt rajta. 

És egész nap senki sem esett vízbe. 


Másnap már nem maradtak mind együtt, párokban, kisebb 
csoportokban indultak fölfedezni a várost. Blanche azzal indí- 


totta el őket reggel, hogy nézzenek meg mindent, ami tetszik, 
de bele ne fulladjanak az útburkolatba. 

Kissy és Martin a fél várost bekóborolta, nekik legalábbis 
úgy tűnt. Legtöbbször fogalmuk se volt, merre járnak, csak 
mentek, egyszer csónakot is béreltek, s nézték a vízbe merülő 
házakat, amik úgy álltak büszkén, mintha nem foglyai lennének 
a tengernek, hanem urai, tulajdonosai. Kissy kezdte érteni, mi- 
ért volt ez a város évszázadokon át Európa egyik nagyhatalma. 
Mert még a falakból is az sugárzik: nekünk a tenger smafu, ha 
emelkedik, hát emelkedik, mi kibírunk mindent. Ha pedig ezzel 
a várossal még a tenger se szállhat szembe, ugyan ki más lenne 
képes rá? 

Ahogy bekanyarodtak az egyik sarkon, rögtön észrevették a 
füleket. Egy kis híd volt a csatornán, annak a korlátja fölött 
meredeztek, két pár nagy, kerek fül. De a kislányok is rögtön 
észrevették őket. 

— Hát ti? — kurjantott le Elke. 

— Hát mi — felelte Martin. 

— Honnan ti csónakot? 

— Tele van velük a város, nem láttad? 

— De nem tiédeknek! 

— Viszont pénzért mégiscsak. 

— Kergettünk cicát — jelentette be Francoise büszkén. 

Martin megállította a csónakot a híd előtt. 

— Milyet? 

— Cirmos volt, olyan kisebbfajta. Egy egész saroknyit üldöz- 
tük egy csatorna partján, aztán meglépett. Talált följáratot egy 
ablakba. 

— És ha megfordul és rátok támad? — kérdezte Kissy szemre- 
hányóan. 

— Megverjük! — vágták rá kórusban a zsebek. 

A két mini jóváhagyólag bólintott. Mégse kell félteni őket. 

Ezen a napon a velencei shindyknek rémálom lehetett az éle- 
tük. Bármerre mentek, egypár Jerry jött szembe, a város min- 
den sarkába jutott belőlük. Kissy persze tudta, hogy Velencé- 
ben nincsenek shindyk, őrült kockázatot vállalnának, hiszen itt 
nem lehet hirtelen kiugrani az ablakon, ha hazaérnek a szülők, 
az ember belefullad az utca kövezetébe. Rengeteg helyen még 
járda sincs. Macskák viszont vannak, Kissy először nem értet- 


te, hogy mit keresnek itt, ha egyszer utálják a vizet, de Martin 
elmagyarázta, hogy éppen azért. Nem tudnak kijutni a város- 
ból, mert nincs hová, csónakba ülni nem hajlandók, vonatra, 
buszra nincs pénzük, itt kell maradniuk. És várni, hogy jöjjenek 
a harcos kedvű zsebikék. 

Legközelebb még meglepőbb körülmények között találkoztak 
egerekkel. Akkor már gyalog voltak. Egy kis téren, valami 
kerthelyiség mellett üldögélt két fiatalember, az egyik furulyá- 
zott, a másik gitározott, a harmadik szintin játszott. De az nem 
fiatalember volt, hanem Vanessa. Kissy szemei kiültek az orra 
hegyére. Megdörzsölte őket, de az egér változatlanul ott volt, 
nyugodt, komoly arccal nyomkodta a billentyűket, valami kö- 
zépkori hangulatú zenét játszottak, Kissynek halványan i15sme- 
rős volt. A szinti nem, ilyen szintit nem hoztak magukkal Fran- 
ciaországból, ezt könnyű megjegyezni, mert semmilyen szintit 
se hoztak. 

A kerthelyiségben emberek ültek, iszogattak, ettek valamit, 
hallgatták a zenét. Kissy fölfedezte Nialát és a szüleit, illetve 
szüleiket. Csöndben odasurrantak és helyet foglaltak ők is. 

— Mit hozhatok? — kérdezte egy perc múlva egy barátságos, 
halk hang. Kissy nem vette le a szemét Vanessa ujjairól, amik 
gyakorlottan szaladgáltak a billentyűkön. 

— Talán egy kólát. 

— Nekem is — mondta Martin. 

A szám éppen véget ért, amikor megkapták a kóláikat, a pin- 
cér együtt tapsolt velük. 

— Az unokaöcséim — közölte. — Egész nyáron itt játszanak, 
mindennap. Nézzenek be és hallgassák meg őket, bármikor. 

— És a kislány? — tudakolta Martin. 

— Egy vendég. De szépen játszik, nem? 

— Meghiszem azt — felelte a fiú —, hiszen ő Vanessa D"Aubis- 
son. 

Csend. Kissy szerette volna látni a pincér arcát, de nem mert 
hátranézni. 

— Maga nem is tudja, milyen szerencséjük van — folytatta 
Martin. — Még soha nem lépett föl Olaszországban, itt maguk- 
nál játszik először. Tudja, hogy maga Marcel Jourdain is elis- 
meréssel nyilatkozott róla? 


Kissy tudta, hogy ha a pincér nem is, más vendégek látják az 
arcát. Egyetlen arcizmának sem engedte meg, hogy vigyorog- 
jon. 

— Nem -— ismerte be a pincér —, ezt nem tudtam. 

— Vigyázzon, amikor beszél vele. Utálja, ha sztárolják. Ezért 
utazik mindig impresszárió nélkül, és soha nem ad autogramot. 
Azt hiszem, tévés fellépést se szokott vállalni. Még a DVD-ire 
se teszi rá az arcképét. 

Ez színigaz volt. A Jerrynek jelentős gyűjteménye volt zenei 
és filmes lemezekből, és Vanessa arcképe egyen se volt rajta. 
Martin minden egyes szava tökéletesen megfelelt a valóságnak, 
Kissynek éppen ezért esett oly nehezére fékezni rekeszizmát. 

— De önök ezek szerint ismerik — állapította meg a pincér. 

— Persze, a legjobb barátok vagyunk. Szinte minden fellépé- 
sére elkísérjük. 

— Örömmel hallom. Egyébként a világsztár annyira szerény, 
hogy amikor a harmadik fiúnak hirtelen el kellett mennie, a 
művésznő azzal próbálta elhárítani a felkérést, hogy még so- 
sem játszott idegenek előtt, és a jövőben sem áll szándékában. 

Amikor Vanessa befejezte a játékot és kurta meghajlás után 
visszatért hozzájuk, meglepve fedezte föl, hogy társai mind 
rángatóznak a nevetéstől. 


Voltaképpen nem is hiányoznak a shindyk, állapította meg Kis- 
sy este, amikor összegömbölyödött az ágyban, a fantasztikus 
vacsora után, egy olyan pazar szobában, amit a legtöbb egér 
még elképzelni se tudna. Martin még tett-vett a fürdőszobában. 
Nem mintha visszautasítaná persze, ha megkínálnák egy shin- 
dyvel, akit esetleg beledobhat a csatornába, és füttyenthet ido- 
mított piranháinak. Vagy akár szívesen üldözné a csatornák la- 
birintusában, csónakon, miközben a kétségbeesett pasas úszva 
menekül. Ha tud. 

De egy pillanatig se zavarja, hogy nincsenek shindyk a város- 
ban. Kell egy kis kikapcsolódás, a klub egyébként is nagyon 
igénybe vette az energiájukat, a gyártelepi vadászat különösen. 
Nem mintha igazán féltette volna Francoise-t, egy ilyen alak- 
nak esélye sincsen egy Jerry ellen, de azért mégiscsak. . . 

— Mit gondolsz, egérke — dugta be a fejét Martin az ajtón —, a 
velencei shindyk különböznek az otthoniaktól? 


Kissy elmosolyodott. Hát mindkettejüknek a shindyken járt 
az esze. 

— Persze. Sokkal vizesebbek. 

— Érdekes lenne itt megfogni egyet. 

— Nekem is éppen ezen járt az eszem — sóhajtotta Kissy —, de 
nem hiszem, hogy lenne esélyünk. Inkább majd Amerikában, 
ott minden tele van velük. 

Vanessa kerek perec megmondta már hetekkel ezelőtt, hogy 
Amerikában rengeteg a shindy, és ha Vanessa megmond vala- 
mit, az meg van mondva. Különben is minden amerikai film te- 
le van bűnözőkkel. Mármost pénzcsempész dél-afrikai diplo- 
mata már nincsen az országban, mert Murtaugh őrmester lepuf- 
fantotta. Ravasz arab diplomata se gyilkol már, mert azt meg 
Columbo leplezte le, és kiadta a hazájának. Őrült gyilkos sin- 
csen, aki ledöfi a rendőrtiszteket, a nőket pedig forgácsológép- 
hez bilincseli, mert abból Eddie Murphy sült gyilkost csinált. 
Már minden bűnözőt elkaptak, a legtöbb csúnya halált halt, és 
fura módon így is zsúfoltság van a börtönökben, de ez most 
nem érdekes, szóval mi marad? A kedves, jó modorú úriember, 
aki megdöbbenve hallja, hogy eltűnt a szomszéd gyereke, kife- 
jezi együttérzését, aztán hazamegy és leballag a pincébe. 

Ilyenek igenis vannak Amerikában, ott van Jaycee Lee Du- 
gard esete, meg Elizabeth Smarté, az a pasas kétszeres élet- 
fogytot kapott. De itt? Velencében igazán nem rejtegethet senki 
elrabolt gyereket a pincéjében, a velenceiek azt se tudják, mi az 
a pince. Legfeljebb a tévéből. 

Nem, itt nem lesz shindyvadászat, itt csak pihenés lesz, és ez 
így van jól. Megérdemlik. 

— Itt vagyok - lépett be az egere. — Soká jöttem? 

— Nem -— felelte Kissy. — Épp rájöttem, mi a teendőnk, amíg 
itt vagyunk. 

— No mi? 

— Zsebtolvajt fogni. 


Vanessa játszott másnap is, délelőtt a szállodában. Volt zongo- 
rájuk, és ő persze kipróbálta. Még sose játszott zongorán, szo- 
katlan is volt neki, de jól boldogult vele. Valami őrülten ro- 
mantikus darabot adott elő, rengeteg szenvedély volt benne, 
magával ragadó lendület, drámai hangulat. Kissy nem ismerte. 


— Mi volt ez? — kérdezte súgva Nimbytől, amikor a művésznő 
befejezte, kiengedett, fölállt és szokott gyors, kicsit zavart 
mozdulatával meghajolt. 

— Filmzene. 4 zongoralecke. 

— Állati. 

— No hallod — húzta ki magát a fiú. 

— Te írtad? — kérdezte Francoise. 

— Csodát. Én csókoltam meg a kisegeret. 

Vanessa fantasztikusan festett a tizenötödik születésnapjának 
reggelén. Egy piros rózsát kivett a rengeteg csokorból, amikkel 
már fölkeléskor elárasztották, és a hajába tűzte. Fehér blúzt vett 
föl, apró színes virágokkal a szegélyén, és világoskék nadrágot. 
A haját most is szabadon hagyta, hogy a vállát söpörje. Már 
csak egyetlen dolog emlékeztetett a kis Mohira, akit valaha ré- 
gen megismertek. A magabiztos pillantása. 

Páran a kisfülűek közül készülődni mentek, hamarosan el- 
mennek hazulról, természetesen szigorú titok, hogy hová, de 
hajóval. Közben egy idősebb hölgy jött oda Vanessához, és 
erős akcentussal megtudakolta, beszél-e olaszul. 

— Da, ja gavarju italienszkij — mosolygott a mikró, a hölgy 
pedig eltátotta a száját és oroszul válaszolt. Egy darabig ezen a 
nyelven csevegtek, Kissy pedig sugárzott a büszkeségtől. Az ő 
Vanessájuk a világon bárkivel szót ért. Aztán átváltottak olasz- 
ra, mert Vanessa csak kifogyott a szókincséből, és most már 
Kissy is értette őket. A hölgy azt kérdezte, mióta tanul a kis- 
lány zongorázni, ő pedig megmondta, hogy úgy igazából sose 
tanult, csak leül a szinti elé és játszik. Autodidakta, jegyezte 
meg Nimby olyan büszkén, mintha ő alkotta volna a kislányt — 
mint ahogy így is volt. A hölgyről kiderült, hogy zenetanárnő 
volt Kijevben, és most hangszerekkel kereskedik, tehát eléggé 
érdekli az ilyesmi. 

A hölgy még beszélt, de Vanessa ekkor oldalt pillantott és 
úgy maradt. Kissy, aki régesrég ismerte barátnője arcának min- 
den rezdülését, meglátta a ragyogó kék szemekben a célkeresz- 
teket, és gyorsan az ajtó felé fordult, miközben a derekára csú- 
szott a keze. 

De nem volt szükség fegyverre. Az ajtóban ekkor tűnt föl 
Jean-Claude Sailly. 


— Nahát... te?... 

— Én bizony — felelte a vér szerinti apa, átölelte a lányát és 
megpuszilta a feje búbját. — Boldog születésnapot. 

— Köszönöm... de hát hogy kerülsz... a születésnapomra jöt- 
tél? 

Hülye kérdés, gondolta Kissy. Persze hogy arra. Mi másért 
jött volna Velencébe pont most? 

— Természetesen. Mikor indulunk? 

A kérdés már Georges-nak szólt, aki a lépcső felől érkezett. 

— Szia, Jean-Claude. Blanche-ék mindjárt készen vannak és 
mehetünk. Hacsak ti nem akartok még gyorsan megverni vala- 
kit — pillantott az ünnepeltre. 

A mikró kihúzta magát. 

— Nem akarunk. Nem kell nekünk egész nap verekedni. Ráér, 
amikor hazaérünk. 

— Várj csak, egérke — szólalt meg egy hangocska Kissy háta 
mögött. — Hátha értette úgy Hauptmauspapa, hogy van kínálás- 
ban shindy tálcára, és csak kell menni és megverjed. 

— Nem, sajnos az nincsen — felelte Georges mosolyogva. 

— Kár. 

— Ugyan, egérke — vigasztalta Francoise. — Hisz hajóval me- 


gyünk. 
zs 


— Nos, a hajónak van kapitánya és matrózai. Van egy úticélja, 
ahol esetleg sok a cica, ezért mi inkább másfelé szeretnénk 
menni. Tehát mi a teendő? 

— Eltérítsed hajót... megverni Kapitán és Matrosen — susogta 
Elke átszellemülten. — Óriási ötlet. Hol van hajójánk? Gyerünk! 

Azzal rohanni kezdett kifelé, Chantal és Jennifer kapta el és 
hozta vissza. 

— Nem kalózkodunk — intette Georges. — Az olasz törvények 
szigorúan büntetik. 

— Akkor jönnek rendőrösök és letartóztat kicsi egéret — bólin- 
tott a zseb —, és lehet megver őket 1s. . . 

Megpördült és futásnak eredt megint, de Jennifer résen volt 
és elkapta újra. 

— Chantal, te tartsd a farkincáját — intézkedett —, Martin, te 
fogd le a füleit, gyorsan, mert elszabadul! 


— Haha, egérke! Azt hiszel, meg tudsz hárman fékezni képzett 
zsebegéret? Csinálok bármikor egérpépet rólatok percek alatt, 
csak nem akarlak összegyűrjem ruhámat. 

Jobb is, hogy vigyázott rá, mert nagyon szép volt. Vajszínű, 
térdig érő ruhácska rafinált szabással, piros övvel és hozzá illő 
cipővel, hogy kihozza Elke színeit, és vajszínű pánt volt a hajá- 
ban. 

Mindannyian nagyon szépen voltak öltözve, hiszen ünnep 
volt, kettős nemzeti ünnep, hiszen most itt vannak, első ízben a 
történelemben Olaszország i5s megünnepli ezt a napot. Kissy 
szemernyit sem kételkedett benne, hogy Rómában, Palermóban 
és Firenzében is már fölvirágozták az utcákat, akárcsak Párizs- 
ban, Lyonban és Marseille-ben, és a palazzo del Ouirinaléban 
Giorgio Napolitano éppen a nyakkendőit válogatja. Vanessá- 
nak születésnapja van! 

— Kissy? 


Igazi D"-Aubisson-Schneider-féle születésnapi meglepetés, 
gondolta Kissy, amint a rudat forgató Vanessát bámulta. Ilyen 
senki másnak nem jut. A turisták megnézhetik a múzeumot, 
ritka alkalmakkor talán bejöhetnek egy ilyen műhelybe is, és 
nézhetik a mestert, amíg az idegenvezető elmondja a betanult 
szöveget. Aztán óvatosan kisomfordálhatnak — hozzányúlni 
nem szabad semmihez - és vehetnek valamit a múzeum boltjá- 
ban, már ha dúsgazdagok persze. 

De itt nyoma sincsen idegenvezetőnek, csak ők vannak a ki- 
sebb-nagyobb füleikkel, meg Marco. 

— Mindig mindent csak lassan — tanította Marco még az ele- 
jén, és ezt többször is elismételte. — Ha nem tudod, hogy egy 
mozdulatot meg merj-e csinálni, ne csináld. Ezerötszáz fokos 
forróságot tartasz a kezedben. 

Vanessa szép lassan forgatta a hosszú rudat, a túlsó végét 
mindig a munkaasztal fölött tartva, s a rúd végén a massza még 
lassabban, de határozottan folydogált ide-oda. Egy ideje a színe 
is megváltozott, már nem volt olyan fényes, kezdett vörösödni. 
De Vanessa is, mert egyáltalán nem volt könnyű bánni vele. 
Marco odalépett, a fogóval belecsípett a tűzforró anyagba és ki- 
húzott belőle egy nyúlványt. Aztán még újabbakat, végül az 


egyiket vastagabbra és hosszabbra hagyta, s a végén kétféle fo- 
góval kialakított valamiféle alakzatot. Majd az egészet megfog- 
ta egy harmadik fogóval, elhúzta a rúd végétől, elcsípte az el- 
keskenyedő nyúlványt és megformázta. 

— Ez persze nem lesz igazán szép — mondta közben -, nem is 
tudnám megmondani, hogy milyen állat, de a tiéd lesz. Sosem 
fogod elfelejteni, hogy te forgattad a rudat, amíg a lábait meg- 
formáztam. 

Az állatka ekkor már biztosan állt négy lassan hűlő, sötétedő, 
tömzsi lábán. Marco még egyet igazított a nyakán, aztán hagyta 
teljesen kihűlni és megszilárdulni. 

Megtapsolták őket. 

Állandóan videózott valaki, de Kissy tudta, hogy óriásira na- 
gyítva, lassított felvételben nézve sem lehet megérteni azokat a 
mozdulatokat, amikkel Marco például lovat készít. Hármat is 
csinált nekik, s mind a három másmilyen volt. Először csak egy 
vakító tojásforma volt a rúd végén, olyan volt, mint egy lámpa. 
Marco nyugodtan ült, előtte keresztben a rúd, két fabakra föltá- 
masztva, jobb kezénél a munkaasztal, afölött a munkadarab. 
Bal kézzel forgatta a rudat, jobbal fölvett egy fogót és két he- 
lyen belecsípett az anyagba; mikor először látták, még sejtel- 
mük se volt róla, miért teszi, de az lett a ló füle. Aztán kihúzott 
egy nyúlványt és különböző fogókkal nyakat kezdett formálni 
belőle, majd végigcsipkedte egy darabon, és egyszeriben söré- 
nye lett a lónak. Közben folyton ide-oda forgatta, és a fénylő, 
rózsaszín pép állandóan változtatta az alakját. Majd kihúzta a 
két mellső lábát, térdben meghajlította, ekkor már egy fél lovat 
láttak, aki elszántan küzd, hogy kiszakadjon a masszából. 
Marco várt és forgatott, amíg a ló eleje mögötti rész megnyúlt 
egy kicsit, aztán kicsippentette a hátsó lábait és megformázta 
azokat is. Végül jól meghúzta, egy nagy ollóval elvágta a köl- 
dökzsinórt, s a maradékából megalkotta a ló farkát. Akkor már 
a test sötétrózsaszínben ragyogott, a fej és a lábak végei feketé- 
nek tüntek. Egy kőlapon feküdt és hűlt, sötétedett, amíg Marco 
a fogóival kiigazgatta a végtagjait, testtartást adott neki, s mire 
talpra állította, az újszülött ló már egészen sötét volt. Kissy ek- 
kortájt mert először levegőt venni. 

Mesélt nekik a műhelyek történetéről. Murano hírneve 1291- 
ben kezdődött, amikor az akkor még fából épült Velence félni 


kezdett a tűzveszélytől, ezért ideköltöztették az üvegfúvókat. 
Azok pedig világhírt hoztak Muranónak és vele együtt Velen- 
cének is, hiszen Murano régóta Velence frazionéja. A költözte- 
tés persze nemcsak a tűzvédelmet szolgálta, hanem a titkok őr- 
zését is. A muranói üveg olyan különleges, hogy hamisítják is, 
de igazi muranói csak itt készül. 

Marco mutatott nekik gondosan tárolt murrinákat is. Hosszú 
üvegrudak voltak, amik végén egy egyszerűbb vagy bonyolul- 
tabb kis virágot, geometriai alakzatot lehetett látni, s ugyanezt 
látta az ember mindenhol a rúd keresztmetszetén. Ezeket majd 
vékony lapokra vágják, hogy sok-sok virágot kapjanak, és 
ezekből készül a döbbenetes mi/lefiori, például úgy, hogy a for- 
ró üvegtárgyat végighengergetik egy asztalon, amit előzőleg 
beborítottak ezekkel a virágocskákkal, és az egész tárgy száz- 
színű virágokban fog pompázni. De azt is megcsinálják, hogy 
murrinákból és egyedileg formázott kis üvegtárgyakból apró, 
tarka csendéletet alakítanak ki, aztán az egészet leöntik átlátszó 
üveggel, amit félgömb alakúra formáznak: így készül a mura- 
nói papírnehezék, amit lassan csökkenő hőmérsékletű kemen- 
cében kell lehűteni, nehogy megrepedjen. Most is hült egy 
adag a műhely végében. 

Láttak ilyeneket készen, sőt haza is visznek majd belőlük. 
Vanessa egy olyat választott, amiben nagy zöld levelek és ró- 
zsaszín virágok bonyolult térbeli labirintusában üldögéltek a 
vidám, zöld békák. Csak másnap, a szállodában számolták ösz- 
sze őket: hat béka bújt meg a csodálatos alkotásban. Ha az em- 
ber nem tudta, hogyan készülnek, törhette a fejét, hogy lehet 
benyúlni az üvegbe és kialakítani ezeket a formákat. 

Kissy egy teknősbékát alkotott, Marco lencseformára nyomta 
össze az üvegjét, aztán kezdett végtagokat formázni rá. Kékes- 
zöld volt az anyag, nyilván ezért választotta ezt az állatot. Va- 
nessa kis négylábú űrlénye sötétvörös volt. 

Ebéd közben is üvegekről beszéltek Marcóval, akit meghív- 
tak egy helybeli étterembe. Kissy biztosan tudta, hogy egyetlen 
kisfülűnek se volt alkalma kisurranni vagy észrevétlenül telefo- 
nálni, amióta ideérkeztek Muranóba, és az étterembe is csak az 
egérsereg után léptek be. A pincér, egy igazi temperamentumos 
olasz mégis azonnal odarohant Vanessához, tévedhetetlenül vá- 
lasztva ki a sokaságból, átölelte, óriásiakat cuppantott a képére, 


úgy gratulált neki, hogy egyfolytában ömlött belőle a szó, és 
egy pillanat múlva elővarázsolt egy muranói tarkaságú, óriási 
gyümölcstortát, szerencsére nem üvegből. Később több egér is 
megesküdött, hogy a zsebéből húzta elő. 

De ez még csak a fele volt a születésnapnak. Ebéd után men- 
tek vissza Marco boltjába és nézték meg a kész üvegtárgyakat, 
akkor választottak ki mindenfélét. Semmit se vittek magukkal, 
Marco mindent elküldet majd a szállodába, és nem is fizettek. 
Hosszas kézrázásokkal búcsúzkodtak, de egyetlen cent se cse- 
rélt gazdát. Nekik egérkéknek nem is szabad tudni, hogy mi 
mibe kerül, ez a kisfülűek szigorú kikötése. 

És a születésnapnak még mindig nem volt vége. 


Persze a hajójuk legénységét nem lehetett megverni. Blanche 
állt a kormánynál, Georges kötötte ki a hajót egy muranói ut- 
cán, aminek az egyik oldalán házak voltak, a másikon a tenger. 
Hiszen gyakorlott hajósok, nem kell nekik legénység. 

Hazafelé az útjuk váratlanul lerövidült. Blanche elhaladt a 
San Michele mellett, elvitte őket az első házakig, és szépen be- 
fordult a parthoz. Georges kivetett egy kötelet. 

— Vanessa, Niala, Nimby és Pi most kiszáll — jelentette be. 

Kissy csodálkozva billegette meg nagy füleit, de mire szólt 
volna, már megelőzték. 

— Messze még otthonróla vagyunk. És kiszáll miért csak 
négy? 

— Zsebike nem szól bele — intette apja. 

A négy egér értetlenkedve, de fegyelmezetten kikecmergett a 
partra. Addigra ott állt két csíkos trikós férfi, akik intettek a ha- 
jónak és megszólították Vanessáékat, de közben Georges elol- 
dotta a köteleket, Blanche beindította a motort, és ők nem hal- 
lottak semmit. A hajó sebesen távolodni kezdett a parttól. Inte- 
gettek az ottmaradottaknak, akik visszaintegettek nekik. 

Kissy nem aggódott. Mi baj érheti őket Velencében? Négyen 
vannak, és van náluk fegyver. 


Fél kilenckor Kissy ott állt a riva degli Schiavoni hídján, a rio 
di Palazzo végén, az esti szélben boldogan lobogtak fülei, és 
Martinhez bújva várakozott. Ott álltak mindannyian, várták a 
naplementét és a két szerelmespárt. Később majd a holnap estét 


fogják várni. Holnap rajtuk a sor, Martinen és őrajta, és amíg 
megkerülték a várost, Georges megmondta Chantalnak és And- 
reasnak, hogy szombatig dönteniük kell. Aztán Jenniferhez és 
Jeanhoz fordult, és közölte, hogy nekik is. 

Húsz óra harminckettő. 

Chantalék egyelőre csak egymásra néztek, ők alighanem ala- 
posan meg fogják még beszélni a dolgot, ami sokáig tarthat, 
mert kevés idejük van beszélgetni. Nem mintha nem lennének 
eleget együtt. Állandóan együtt vannak. Éppen azért. 

Jennifer viszont csak félrevonult pár percre Jeannal, aztán 
visszajött és nekiszögezte a kérdést a pilótának: 

— Ha nemet mondunk, egyszer s mindenkorra eljátsszuk az 
esélyünket? 

— Nem — volt a válasz. — Jövünk mi még Velencébe. Akár kü- 
lön miattatok is, ahogy most Vanessa miatt jöttünk. 

— Akkor... most még nem. Nem kell elsietni. 

Húsz óra harmincnégy. 

Kissy növekvő izgalommal figyelte a Sóhajok hídját és az 
alatta fodrozódó víztükröt. A város két legjobb gondolieréje 
evez a csónakokban, itt lesznek pontosan naplementére. Húsz 
óra harmincnyolc perc ötvenöt másodperckor, egy pillanattal 
sem előbb, sem később. Mert akik pontban naplementekor csó- 
kolóznak egy gondolában a Sóhajok hídja alatt, azok mindig 
együtt maradnak és örökké szeretni fogják egymást. 

Húsz óra harmincöt. 

Ezért nem mennek most többen, bár Kissyéknek a D"Aubis- 
son szülők kérdezés nélkül megszervezték holnapra. Mert két 
gondola haladhat át a híd alatt abban az egyetlen másodperc- 
ben, nem három. És egy csónakban csak egyetlen pár ülhet. 

Húsz óra harminchat. 

— Ott vannak — cincogta Francoise. 

Ott voltak. Innen nézve úgy tűnt, mintha egészen a híd alatt 
lennének, de nyilván mögötte voltak még. A csíkos trikós férfi 
nyugodt mozdulatokkal evezett, az ülésen Vanessa és Nimby 
összebújva csókolózott... s egy pillanat múlva feltűntek mellet- 
tük Nialáék is. Ők is csókolóztak. 

A campanile harangja kongani kezdett, s a város rengeteg 
templomának harangjai feleltek neki. Kissy meghatottan bújt a 


kedveséhez, és boldogan csókolóztak, amíg a két gondola az 
égzengéssel felérő harangzúgásban siklott a tenger felé. 


A napjuk Elke végeláthatatlan szóáradatával kezdődött, amiben 
megpróbálta meggyőzni a szüleit, hogy Velence Franciaország- 
ban van, vagy legalábbis Kielből nem közelíthető meg, és egy- 
szerűen muszáj odaköltözniük a többiekhez, ha azt akarják, 
hogy az ő kisegerük is olyan szép és okos legyen, mint a többi. 
Vagy valami efféle. Fordék egymást váltva próbáltak vala- 
mennyit lefordítani belőle, de a kislánynak úgy pergett a nyel- 
ve, hogy egyszerűen nem tudták tartani az iramot. Amíg végig- 
mentek a folyosón és leballagtak a földszintre, Elke csivitelése 
betöltötte a szállodát, aztán lent a parton szállt a hang a Canal 
Grande fölött, és csak mondta tovább, elzárhatatlanul. 

Ezen a délelőttön nézték meg a San Marcót, abban a remény- 
ben, hogy ilyenkor kevesebb a turista, mint a hétvégén. Hát le- 
het. De ha a hétvégén még ennél is többen lesznek, akkor az 
akárhány millió cölöp összeroppan alattuk, és az egész műre- 
mek elmerül a habokban. 

Kisebb csoportokra szakadtak, úgyse lehetett volna ennyiük- 
nek együtt maradni a mindenfelől záporozó turisták között, és 
mindenkinek ott voltak a fülében a többiek. Többnyire a Velen- 
cét már megjárt kisfülűek meséltek, hogy mi micsoda, mikor 
épült, ők pedig nézelődtek, fotóztak, és a világért sem álltak 
félre senki útjából. Úgyse mernek rájuk lépni. 

De azért nem ment bonyodalom nélkül. Kissy és Martin ép- 
pen az Óratorony tövében bandzsított föl a magasba, amikor 
megszólalt egy hangocska a fülükben: 

— Szent merevlemez, árva egér lettem! 

— Nem lettél — felelte Jean-Fran —, csak apád nem tudja, hol 
vagy. 

— Azt nem is kell! Azt tudom én magam! Azt nem tudom, te 
hol vagy! 

Kissy tudta, hogy a következő pillanatban gurulni fog a neve- 
téstől, aztán beleesik a Canal Grandéba. 

— Én itt vagyok a téren. Hát te hol vagy? 

— Egy óriási torony tövében — felelte Francoise, amire Kissy- 
ék összenéztek és elindultak balra. Megkerülték az Óratornyot 
és rögtön meglátták a kislányt. Csípőre tett kézzel állt, háttal 


nekik, úgy szövegelt. — Gondolt már valaki arra, hogy ez a vá- 
ros mennyire kisegérellenes? Egyetlen óriási labirintus az 
egész, de nekünk nem tettek ki sajtot. 

— Honnan tudod — kérdezte Nimby -—, lehet, hogy csak még 
nem találtuk meg. 

— Nem is fogjuk, ha még egymást is elveszítjük! 

Kissyék ezalatt lassan közelítették meg hátulról, kétfelé hú- 
zódva, nesztelen léptekkel, ámbár a milliónyi turista zsongásá- 
ban akár kurjongathattak is volna. 

— Éppen ez javítja az esélyeinket — érvelt Niala —, így min- 
denhova jut belőlünk, nagyon eldughatták azt a sajtot, ha. . . 

Kissy ekkor intett Martinnek, és hirtelen lecsaptak a kislány- 
ra, aki az utolsó pillanatban lebukott, és ők majdnem egymásba 
ütötték az orrukat. 

— Haha! — mondta Francoise csúfondárosan. — Azt hittétek, 
nem vagyok résen, egérkék?! 


De mégse rendeztek egérviadalt a Szent Márk-székesegyház 
előtt, bár Francoise-nak nem lett volna kifogása ellene. Ami azt 
illeti, Kissy sem utasította volna vissza. Mégis inkább útnak in- 
dultak az embertömegben, oszlopokat nézni. 

A várost ismerő kisfülűek egyetlen kérdésre nem tudtak vá- 
laszt adni. Hogy csinálták? Nemhogy az egész várost, de ezt a 
teret itt hogyan építették föl? Mindent vitorlás hajókon kellett 
ideszállítani, de lehet, hogy evezős csónakon, hiszen a keskeny 
csatornákba csak az fér be. Hány rakománnyal jöttek csak a cö- 
löpök? Honnan hozták azt a rengeteg fát? Hogy oldották meg, 
hogy a tömérdek hajó ne akadályozza egymást, talán közleke- 
dési rendőröket alkalmaztak? És a milliónyi figura? Nyilván ott 
faragták ki őket, ahol kitermelték a követ, hiszen a faragással 
csökkent a súlyuk, meg ha itt faragnak, akkor a köőtörmelék fel- 
tölti a csatornákat. De aztán? A mester kifaragott egy kőalakot 
és számot írt rá, hogy hova kell tenni, vagy csak vitték, majd 
fölrakják, ahova tudják? 


Egy szempillantás alatt eltelt a délelőtt úgy, hogy szinte nem is 
láttak semmit. Ebédelni visszamentek a szállodába, hisz csak 
pár lépés, és a konyha méltó volt a ház csillagjaihoz. Aztán me- 
gint kimentek a térre, és most már bekukkantottak a palotába 


meg a székesegyházba is. Csak éppen hogy. Alaposan körül- 
nézni — ahhoz hónapok kellenének. De megállapodtak, hogy 
majd visszajönnek, nemcsak a következő három napon, hanem 
eljönnek Velencébe máskor is, és folytatják a nézelődést. Fran- 
coise azt javasolta, rajzoljanak egeret azokra a helyekre, ahol 
már jártak, hogy legközelebb másfelé induljanak, és az ötletet 
el is fogadták, Niala azt felelte, rendben, de csak Jennifer tud 
igazán szép egeret rajzolni, otthon semmi más dolga nem lesz, 
mint berajzolni őket az itt készített fényképekre. 

A délután talán másfél szempillantásig tarthatott, amíg egy- 
szer csak Georges beleszólt a telefonba: találkoznak a székes- 
egyház főkapujában, igyekezzenek, mindjárt indul a busz. 

— Milyen busz? — érdeklődött Elke, aki ekkor épp Kissyvel 
volt, bent a templomban. 

— A tied kék-fehér — mutatott Kissy a zseb cipőjére. — Gyere, 
csússzunk le a rúdon és nyomás. 

— De hisz ez földszint. . . 

— Attól még nyomás! 

Pár perc múlva már úton voltak a város másik vége felé, ahol 
a labirintusokhoz szokott kisegerek biztonságával megtalálták a 
két evezőst. Kettőt. Chantal még reggel, a San Marco felé me- 
net közölte, hogy hát végül is, izé, ámbár, annak ellenére, szó- 
val igen. 

— Nem mintha szerelmesek lennétek persze — jegyezte meg 
Francoise —, igazából csak a szexről szól az egész. 

Andreas rápillantott, aztán a párjára. 

— Belelökjem a vízbe? 

— Magával rántana — legyintett Chantal —, aztán mindkettőtö- 
ket kiakaszthatnálak száradni. 

— Engem a nagy füleimnél fogva — kérte a zseb. 

Két gondoliere várt rájuk tehát, barátságosan üdvözölték 
őket, ők pedig helyet foglaltak a csónakokban. S megkezdődött 
az utazás. 

Kissy előző nap, amikor a társait várta a hídon, nem is gon- 
dolt arra, hogy egy ilyen út általában jóval rövidebb lehet, meg- 
esett, hogy látott embereket gondolába ülni, aztán mellettük ha- 
ladni, amíg ők a parton sétáltak, és végül kiszállni. De ők most 
keresztüleveznek a fél városon, és már tudta is, hogy miért. Ve- 
lence csak a vízről igazán Velence, s a félig vízbe merült házak 


látványa csak a partról megdöbbentő, a hullámokon ringatózó 
csónakban egészen természetes. Odabújt Martinhez és együtt 
nézték az alkonyi fényt az öreg épületek homlokzatán s játékát 
a víztükrön. Ezek az ősöreg házak millió ilyen gondolát és mil- 
lió szerelmespárt láttak már, de mégis mintha ők lennének itt 
egyedül, a gondoliere sincsen itt, a csónak magától megy. 

Az út hosszú volt, mégis mintha csak percekbe telt volna, 
máris feltűnt elöl a távolban a Sóhajok hídja, s egykettőre fölé- 
bük magasodott. 

A campanile harangja kongani kezdett, s a város rengeteg 
templomának harangjai feleltek neki. Kissy meghatottan bújt a 
kedveséhez, és boldogan csókolóztak, amíg a két gondola az 
égzengéssel felérő harangzúgásban siklott a tenger felé. 


Kissy gyanakodva nézte a kapu előtt álló rendőrautót. Evező 
helyett kerekek voltak rajta, teljesen szokatlanul. Igaz, az utca 
is furcsa volt, nem víz borította, hanem szilárd burkolat. Érde- 
kes szokás. Belépett a kapun, egy sereg fiúval és lánnyal 
együtt, akik mind ugyanolyan csodálkozással nézték a rendőr- 
autót, legfeljebb nem ugyanazért, és madame Montefiori mégis 
egyedül őt szemelte ki. 

— Chaton! Chaton, állj csak meg! Gyere ide! 

Odament. Madame Montefiori szigorú arccal karon ragadta 
és ellentmondást nem tűrően magával cipelte az igazgatói iro- 
dába. 

— Itt van, asszonyom -— jelentette be. Baljós volt a hangja. 

Az igazgatónő az íróasztal előtt állt egy idegen férfival, aki 
érdeklődve szemlélte Kissyt. Neki arcizma se rebbent. Nem az 
első férfi, aki érdeklődve szemlélt. 

— Köszönöm, madame — mondta. — Szervusz. Tehát te vagy 
Francoise Chaton. 

— Én — felelte Kissy, és kezet nyújtott, hiszen ő a nő. A férfi 
mégis mintha megütközött volna ezen, és kicsit habozva nyúj- 
totta a sajátját. Lagymatag volt a kézfogása. 

— A nevem Flanvart — mondta. — Flanvart nyomozó — tette 
hozzá nyomatékkal, szakasztott úgy, ahogy James Bond szo- 
kott bemutatkozni. De ha azt remélte, hogy ezzel hatást gyako- 
rol Kissyre, tévedett. 

— Szia, Flanvart nyomozó, mit tehetek érted? 


A pasasnak egy pillanatra megálltak a mellizmai belégzés 
közben. Kissy nyugodtan nézett rá. Ugye nem azt várta, hogy 
majd tegezheti, mint egy kisgyereket, ő pedig esetleg még bá- 
csizni 15 fogja? Nem lehetett több harminc-harmincötnél. 

A pasas fesztelenül helyet foglalt az íróasztal előtt álló egyik 
széken, nyilván attól remélve fölényt, hogy Kissynek így majd 
állnia kell, mert madame Deseille közben elfoglalta a másik 
széket. De egy Jerryt nem lehet zavarba hozni. Kissy tökéletes 
nyugalommal leült az íróasztal szélére, fölpillantott az órára és 
rámosolygott a nyomozóra. Madame Montefiori elképedve állt 
az ajtóban. 

— Öt perc múlva földrajzórám van — jegyezte meg Kissy. 

— Akkor térjünk a tárgyra — bólintott a nyomozó. — Hol voltál 
péntek éjszaka? 

Kissy fölhúzta a szemöldökét. 

— Ágyban. Hol lettem volna? 

— A szüleid otthon voltak? 

Kissy elmosolyodott. 

— Nyilván. 

— De gondolom, kijuthattál a házból úgy, hogy a szüleid nem 
vesznek észre. 

Kissy mosolya szélesebbre húzódott. Ha dinamittal fölrob- 
bantja a házat péntek éjszaka, azt se vették volna észre a szüleit. 
Egész Velence elsüllyedhetett volna, ők csak reggel olvassák a 
lapokban. 

— Hogyne -— felelte. 

— Úgy tudom, van egy nagyméretű késed. 

Kissy ezúttal habozott a válasszal. A Jerry nem egészen jár 
törvényes úton, amikor ezeket a késeket birtokolja, viszont meg 
kell tudniuk védeni magukat. 

— Akkor fölteszem kérdésként. Megmutatnád? 

Kissy vonakodva előhúzta a kést. Morgómedve határozottan 
azt tanácsolta, hogy ne vigyenek kést az iskolába, viszont a Jer- 
ry későbbi tanácskozásán másképpen döntöttek. A késre szük- 
ség lehet suli után is, és nem mindig mennek egyenesen haza. 
Őnáluk ezek a fegyverek biztonságos helyen vannak, hiszen tő- 
lük nem lehet elvenni, még ellopni se, és ők nem veszik elő 
csak azért, hogy hencegjenek vele, vagy mert valaki az orruk 
előtt hadonászik az öklével. 


Megmutatta a kést és kis habozás után a pengét is kipattintot- 
ta. 

— Csukd vissza és add ide. 

Kissy visszacsukta és nem adta. 

— Nem adom. Nem gyerek kezébe való. 

— Tehát megtagadod, hogy átadd a kést. 

— Elmondanád, mit akarsz a késemmel? 

— Hol voltál péntek délután ötkor? 

— Pellestrinában. 

— Hogy hol? 

— Pellestrinában! Nagyon érdekes település, egy egészen kes- 
keny földnyelvre épült, alig néhány háznyi szélességben. Egyik 
oldalon a lagúna, a másikon a tenger. 

A nyomozó csak pislogott. 

— Aznap végigmentünk az egészen — folytatta Kissy kímélet- 
lenül —, a lagúna bejáratain átvittek minket hajóval, egyébként 
gyalogoltunk. A lidói reptértől Chioggiáig huszonhat kilomé- 
ter, klassz gyalogtúra volt. Nagyon szép kisvárosok vannak vé- 
gig a szigeteken. 

Flanvart-t nem érdekelte a kisvárosok szépsége. 

— Szóval... ha te a hétvégén Velencében voltál... 

— Egész héten ott voltam. 

— A jegyed megvan? 

— Nincs. Bérelt különgéppel mentünk, nem jegy van, hanem 
egy csomó más dokumentáció... ördög tudja, hol. Hívd föl 
Georges-ot és kérdezd meg. Vagy hívd a Metropolét Velencé- 
ben, kérd a recepciót és tudakold meg, vendégül láttak-e egy 
csapat egeret a múlt héten. Egeret mondj, akkor egyből tudni 
fogják. Még van három percünk, addig elmondanád, mi ez a 
marhaság? 


Péntek délután ötkor a parkban összeszólalkozott néhány fiatal. 
Valami szerelmi ügyről volt szó. A szemtanúk láttak egy barna 
hajú lányt, aki nagyméretű késsel fenyegetett egy másik lányt 
és egy fiút. De a nevét a tanúk nem tudták, csak hogy ide jár. 
Éjfél körül a fiút az egyik sarkon több késszúrással megsebesí- 
tették, jelenleg kórházban van, a támadóját nem látta, és nem 
hajlandó megmondani, hogy ki az a barna lány. 


Madame Deseille és madame Montefiori egyetlen lányról tu- 
dott, akinek nagyméretű kése van. Ez a lány a beszámolót vé- 
gighallgatva lehülyézte mindhármukat, és kijelentette, hogy ha 
most adnak neki egy ötöst, ő egy eurót fizet minden óráért, 
ameddig a lány még nincs meg. Madame Deseille azt felelte, 
nem köt fogadásokat a tanítványaival, és a nyomozó sem óhaj- 
tott. Kissy vállat vont és ment földrajzra. 

Óra alatt szétküldött egy levelet. Van a suliban egy barna ha- 
jú lány, aki nagy kést hord. Tudni akarom, ki az. Kissy. 

Második órára menet lerohant a titkárságra, föltépte az ajtót 
és bevakkantotta a megrökönyödött madame Montefiorinak: 

— Monigue Arnel. 

S már ott se volt. A Jerry legrövidebb nyomozása véget ért. 

Egy óra múlva az egész suli arról pusmogott, hogy egy ne- 
gyedikes lányt a rendőrök bilincsben vittek el a matekóráról. 
Kissy csak annyit mondott, majd a fogdában korrepetálják 
gyökvonásból, és a bíróságon négyzetre emelik. 


Kissy elnézte a felületen hemzsegő egérkéket, akik mind lelke- 
sen tevékenykedtek, bár nem ugyanazt. Jennifer rajzolt, illuszt- 
rációkat Chantal regényéhez, pontosabban azok vázlatait. 
Chantal az illusztrációkról konzultált vele, közben itt-ott bele- 
nyúlva a szövegbe, csiszolgatva a mondatokat. Angéligue 
Francoise-t korrepetálta kémiából, bár ahogy Kissy belehallga- 
tott, mintha minden második vegyület tartalmazott volna sajtot 
is, trappista-oxid, ementáli-szulfát, ilyen szavak röpködtek. El- 
ke is részt vett a beszélgetésben, és többet gurultak a nevetés- 
től, mint tanultak, de a lényeg, hogy jól érezték magukat. 

Átkapcsolt Vanessáékhoz. A mikrók is lelkesen tárgyaltak 
valamit, de ez aligha volt tananyag, számítógépes zsargonban 
folyt az eszmecsere, Kissy egy kukkot sem értett belőle. 

— Szerintem ide is kell egy rutinhívás. Ha nem adod át a töm- 
böt, ugyan mit kapsz? 

— Csókot a nagy füledre — felelte Nimby. 

Kissy megnyugodott, mégiscsak ért valamit. Továbbkapcsolt 
Nialáékhoz, akiknek az arcát mutatta ugyan a kamera, de a 
hang nem szólalt meg, egy mancsait a fülére tevő Jerry jelent 
meg helyette. Szóval ők bizalmas beszélgetést folytatnak, ha 
nem is annyira bizalmasat, hogy a képet is priváttá tegyék. Ak- 


kor eltűnne a képük a kamerás oldalról, és ha mégis látni akarja 
valaki, csak Jerryt kapja, aki mindkét szemét eltakarja. Ha pe- 
dig valakinél ki van kapcsolva a hangszóró, mármint szoftvere- 
sen, akkor Jerry a szájára teszi a kezét: ne beszélj, úgyse hall- 
ják. 

Kissy keze hirtelen lecsapott a derekára, és előrántotta a tele- 
fonját. 

— Én — mondta neki, hiszen csakugyan ő volt. 

— Dorville. Szia. Hát megvan Velociraptor vallomása. 

— Várj egy pillanatot, kiadlak a többieknek! 

Mire végigmondta, már megvolt, a várakozás arra kellett, 
hogy a többiek reagálhassanak. Nimbynek az volt az elve, hogy 
a billentyűzet nagyságrendekkel gyorsabb, mint az egérrel sé- 
tálgatni, ő is csak a kertben szokott a sajátjával, nem a képer- 
nyőn. A Jerry-felület minden funkcióját billentyűparancsokkal 
is el lehetett érni. Ctrl—A: értesítés mindenkinek. Ctrl-—D: új 
egység csatlakoztatása, erre a program automatikusan felismer- 
te, hogy melyik telefonon van éppen hívás — csak egy tucatnyit 
kellett ellenőriznie, pillanatok műve volt. Már át is vette a be- 
szélgetést, a hadnagy megjelent egy telefonáló Jerryt ábrázoló 
rajzocskaként, s mellette szinte egyszerre tüntek föl az arcképe- 
ik. 

— Mindenki vonalban, beszélhetsz! 

— Oké, sziasztok. Szóval megvan Velociraptor története. Nem 
volt gyilkosság. Tényleg járt külföldön, öt éve Svédországban, 
molesztálni is próbált egy kislányt, de az kiabálni kezdett és ő 
elmenekült. Ellenőriztük a svédeknél, egy kis falu, emlékeznek 
még az incidensre. 

— És honnan tudod, hogy máskor sem ölt meg senkit? — kér- 
dezte Vanessa szigorúan. 

— Biztosan még sehonnan, de váltig állítja, és kérte, hogy ves- 
sük alá hazugságvizsgálatnak. Egyelőre nem lehet, kórházban 
van. Úgy néz ki, elveszíti az egyik veséjét. 

Az egerek hallgattak, komoran, mint a balvégzet. Kissy sze- 
mernyi szánalmat sem érzett. A pasas azzal fenyegetőzött, 
hogy megöli Francoise-t, és éppen Blanche-ra akarta emelni a 
pisztolyát. 

— Az ügyvédje nagyon szeretné beperelni a rendőrséget, de 
Raptor nem akarja. Bűnhődni akar. Pszichiátert kért, mert elis- 


meri, hogy előbb-utóbb megölt volna valakit, meg akar javulni, 
és így tovább. 

— És te hiszel neki? — kérdezte Niala. 

— Az senkit sem érdekel, rendőr vagyok, parancsokat hajtok 
végre. Most azt a parancsot kaptam, hogy tolmácsoljam Raptor 
kérését: szeretne találkozni a kislánnyal, akit elrabolt, hogy bo- 
csánatot kérhessen tőle. Artois három napig fontolgatta, hogy 
engedélyezze-e. 

— Kit félt? — tudakolta Francoise. 

— Hát nem téged. A találkozó csak akkor lesz meg, ha te és a 
szüleid is igent mondtok rá, no meg a shindytek orvosa. A töb- 
bi részletet akkor. 

— Nem fognak kelleni — mondta Francoise. 

— Máris nemet mondasz? 

— Jerry vagyok — szegte föl a fejét a kislány büszkén. — Az 
alapítvány kisegere soha nem bocsát meg shindynek. 

Kissy gyorsan ellenőrizte, hogy a száját visszacsukta-e. Soha 
senki nem szögezett le ilyen szabályt, most hangzott el először. 
Francoise-nak még a hátán van a kozmetikai vatta, amivel a 
dióhéj bölcsőjét kibélelték, és máris hozzáírja a maga paragra- 
fusát a Kisegerek Nagy Törvénykönyvéhez. 

És persze valamennyien rábólintanak, eszükbe se jut olyasmi, 
hogy életkorhoz vagy az alapítványnál leszolgált időhöz kössék 
a törvényhozói jogkört. A Jerryben tökéletes egyenlőség van, 
ök már megvalósították a hiánytalan demokráciát! 


— Más is van — folytatta a hadnagy. 

— Masszív — vágta rá Vanessa. 

— Honnan tudod? 

— Én mindig mindent tudok, megszokhattad volna már. Hall- 
juk! 

— Oké. Szóval lehet, hogy fogást találtunk rajta. A pisztolyát 
sikerült azonosítani egy fegyverrel, amivel két éve egy rablás- 
nál súlyosan megsebesítettek egy rendőrt. 

— De jobban van már? — kérdezte Kissy együttérzően. 

— Fogalmam sincs róla. Mindenesetre Masszívot behoztuk új- 
ra és szembesítettük ezzel az értesüléssel, épp csak kihagytunk 
néhány részletet és azt mondtuk, hogy a rendőr meghalt. Hát 
eléggé megijesztettük, mit mondjak. Egyből elköpte, hogy kitől 


és hol vette a fegyvert, ami lehet akár igaz is, majd ellenőriz- 
zük. Ha a története stimmel, akkor kiengedjük, és onnantól na- 
gyon ráállunk. Azt reméljük, hogy a nagy ijedtségre a Cruxon 
keres vigaszt, és megcsíphetjük. 

Az arcokon szinte egyszerre jelent meg a sátáni egérvigyor. 

— És ha a történet nem stimmel? — tudakolta a zseb. 

— Akkor átadjuk az ügyet a rablásiaknak, és drukkolunk, hogy 
sikerüljön bizonyítékot találniuk ellene. 

Az egerek komoran hallgattak. Masszívnak persze börtönben 
a helye, ez világos. De shindységért, nem rablásért. Azokért a 
dolgokért, amiket a Cruxon elkövetett, meg a senlis-i kirándu- 
lásért. Két gyereket raboltak el és öltek meg a gazemberek! 
Kissy igyekezett nem gondolni arra, hogy a gyerekeket ők ma- 
guk vitték oda, és most is itt cincognak velük. 

Katuról a hadnagy nem tett említést, de nem is várták tőle. 
Tudták, hogy Katut nekik kell megfogniuk, s most megint őró- 
la kezdtek beszélgetni. 

Volt két anyajegyük a pasas hátán, a testalkata, valamint a 
helyszín és az időszak. A gyereken semmilyen ismertetőjel, ő 
maga is alig látszott a képeken. Most viszont fölmerült egy új 
szempont. Eddig csak a shindyt és a helyszínt elemezték, az ál- 
dozatnál beérték a korának megtippelésével. 

A Jerry által eddig összegyűjtött szakirodalom szerint egy ek- 
kora gyerek egy ilyen... az egerek nem is tudtak rá jelzőket, 
hogy milyen támadás után okvetlenül orvosi ellátásra szorul. 
Méghozzá nem is olyanra, amit egy egyszerű rendelőben el le- 
het intézni, ehhez kórházi felszerelés kell, többféle szakember, 
csak a testi sérülésekhez, a lelkiekhez megint más. És termé- 
szetesen a kórház ilyenkor értesíti a rendőrséget, hiszen ilyen 
sérüléseket nem lehet balesetben szerezni. Az elkövető DNS- 
mintáját rögzítik és átadják a nyomozó hatóságnak. Az aktában 
feljegyzik az áldozat kilétét, a kórházba szállítás körülményeit, 
és ha másból nem, a kórház hollétéből nagyjából sejteni lehet 
az elkövetés helyét. Ha a tettes viszi kórházba, nem lesz vele 
bolond az ország másik végébe furikázni, ha rendes emberek 
találják meg, azok végképp nem. 

De a tettes nem vihette kórházba, mert megszerzik a DNS- 
mintáját. Sőt mindent el kellett követnie, hogy a gyerek ne ke- 


rülhessen kórházba, legalábbis negyvennyolc órán belül ne. 
Addigra a minta használhatatlanná válik. 

Csakhogy a kérdéses időszakban olyan gyereket sem szállí- 
tottak kórházba, akit negyvennyolc óránál régebben erőszakol- 
tak meg, ezt Artois régesrég ellenőriztette. 

Egy másik lehetőség, amit a klubbeliek akartak tenni: végezni 
a gyerekkel, és a testét elrejteni. Csakhogy ez esetben ha a gye- 
rek nincs is meg, a hiánya megvan, és valaki előbb-utóbb hívja 
a rendőrséget. Még ha a szülők bűnrészesek is, egy ekkora gye- 
reket már számon tartanak a szomszédok, óvodába vagy iskolá- 
ba jár, észreveszik, ha nincs meg. 

Tehát megvan. A sérüléseit nem látták el kórházban, hanem 
valamiképpen felgyógyult orvos nélkül, nyilván otthon ápolták. 
Ez esetben viszont a szülők bűnrészesek, hisz másként bejelen- 
tették volna. Az is lehet, hogy a saját apja művelte szegénnyel 
ezt a szörnyűséget. 

Csakhogy itt ellentmondás van. A gyerek ezután mindenkép- 
pen sokáig betegeskedett, amit az anyja előtt se lehetett eltit- 
kolni, már ha van anyja. Ha vannak testvérei, azok előtt se. Ak- 
kor mi értelme volt elmenni egy idegen lakásba? Ezzel az erő- 
vel otthon is csinálhatták volna. 

A Jerry apróra kitárgyalta az összes lehetőséget, undorodva 
bár, de hát hozzáedződtek ők az ilyesmihez. 

A gyerek csak olyasvalaki lehetett, akit nem keresnek sehol. 
Nem lehetnek szülei, mert azok keresnék, vagy ha ők követték 
el, akkor nincs szükség erre a lakásra. Nem lehet árvaházi gon- 
dozott, mert azokat számon tartják, és menekült sem lehet, mert 
azokat is. Kizárólag gyermekkereskedelem áldozataként kerül- 
hetett Neuillybe. 

Csak másnap tudtak beszélni a hadnaggyal, aki gratulált a re- 
mek logikájukhoz, csakhogy bőven vannak egyéb lehetőségek. 

— Halljuk — követelte a Jerry egy egérként. 

— Például lehetett a tettes az apja, de otthon nem találta zavar- 
talannak a körülményeket, mondjuk mert a szomszédok meg- 
hallanak valamit. A gyerek anyja például nem él már, vagy ő 
volt a fotós, más nemigen nézegeti a gyereket, egyszerűen ha- 
zavitték. A legszükségesebb elsősegélyt egy cinkos orvostól is 
megkaphatta, vagy a tettes maga látta el. De ez csak egy válto- 
zat. Ne higgyétek, hogy olyan nehéz nyomtalanul eltüntetni a 


nyomokat. Egy kis házat vagy autót elhagyott helyen felgyújta- 
nak, mire a tűzoltók kiérnek, csoda, ha azonosítani lehet az ál- 
dozatot, a korábbi nemi erőszakot észrevenni semmi esély. 
Vagy mondjuk építkeznek, véletlenül elüti a teherautó vagy rá- 
zuhan egy betontömb, a halál oka egyértelmű, kinek jutna eszé- 
be bármi mást keresni? 

Az egerek lesújtva hallgattak. 

— Úgyhogy ezeket felejtsétek el. Egyébként ha igazatok lenne 
és tényleg gyermekkereskedők vannak a dolog mögött, akkor is 
megakadunk. Talán egyszer majd előkerül több kép is a soro- 
zatból, és akkor többet tudunk majd. Most le kell tennem, szi- 
asztok! 

Az egerek egymásra néztek. 

— Igaza van — törte meg a csendet Vanessa. — Rosszul fogtunk 
hozzá. Nem a meglevő képek fölött kell spekulálni, hanem új 
képeket szerezni. El kell kapni a következő shindyt, úgyhogy 
gyerünk, egérkék, dologra! 

Nevettek. Mintha az úgy menne. 

Eszükbe se jutott arra gondolni, hogy akár már a következő 
adag gyerekpornó között ott lehet, amit keresnek. 

Elkének persze Katu is újabb alkalom volt, hogy litániát zú- 
dítson a szüleire: Németországban biztosan nincsen Katu, Pá- 
rizs környékén van, és neki a helyszínen kell lennie, hogy meg- 
taníthassa a pasasnak a magas c-t. Vanessa már tudja, szinteti- 
zátoron, neki is lejátszotta, nagyon kellemes, szép hang, ő ezt 
hallani akarja férfihangon. Anne nevetett és azt mondta, hátha 
Katunak nincs is szép hangja. Erre a kislánynak fölcsillant a 
szeme, s a messzeségbe révedő tekintettel suttogta: 

— Akkor sokat fogjuk gyakorolni. 

Kissynek nem volt oka bármi jót kívánni annak az aljas fé- 
regnek, de azért remélte, hogy Elke nem egy barkácsboltban 
kapja el, ahol minden tele van fűürészekkel, kalapácsokkal és 
fúrókkal. 


Kissy bamba képpel ült az asztalánál, kortyolgatta a kóláját és 
nézte a járókelőket. A portálüvegben látta a tükörképét, és an- 
nak bamba volt az arca, ebből gondolta, hogy az övé is ilyen le- 
het. Milyen is lenne, negyedórája ül itt egy kólával és két mi- 
nyonnal, mert vesztére megígérte apának, hogy itt megvárja. 


Gondolnia kellett volna rá, hogy csak az öt perc, amíg kigön- 
gyölik a tervrajzokat, és még legalább tíz, amíg el is igazodnak 
rajtuk. Úgyhogy most rendel valami sajtos sütit. 

Megfordult, hogy intsen a pincérnőnek, nem is értette, hogy 
nem jutott eszébe rögtön, az osztálytársai rendszeresen meg 
szokták kérdezni, hogy van-e tízóraira elég sajtja, mert ha 
nincs, hoznak még. Nagyon számon tartják, hogy kisegér van 
az osztályban. Hát most eszik valami sajtos sütit 15. De az intés 
félbemaradt, a keze megállt a levegőben. Nyílt az ajtó, a harang 
csilingelt, és belépett Gabrielle. 

— Hozhatok még valamit? — hallatszott egy hang Kissy feje 
fölött, amire ő kinyitotta a száját, aztán megint becsukta. Gab- 
rielle körülnézett, meglátta Kissyt és már rohant is hozzá. 

— Kissy, Kissy! 

Kissy döbbenten ölelte magához, aztán kicsit eltartotta magá- 
tól, megnézte. Megvolt mindene, orra, szeme, apró fülei, amik 
nem is hasonlítottak az ő szép nagy... 

— Szóval hozhatok még valamit? 

— Valami sajtos sütit — felelte Kissy föl se pillantva, Gab- 
rielle-t nézte továbbra is. 

— És a kislánynak? 

Gabrielle gondolkodni kezdett, de Kissy megelőzte a válasz- 
szal. 

— Majd odamegy és kiválasztja. A sajtos süti lehet dupla 
adag. 

— Máris hozom. 

Kissy fölnézett a Gabrielle mögött közeledő férfira, aki hom- 
lokráncolva figyelte őket. 

— Ő Kissy — fordult meg a gyerek —, ő talált rám abban a pin- 
cében! 

A pasas elmosolyodott. 

— Nahát... örülök, hogy megismertem. Charpentier. A nagy- 


bátyja vagyok. 
— Chaton — nyújtott kezet Kissy, de ülve maradt. — Foglalja- 
nak helyet. 


A nagybácsi leült, Gabrielle nem, a sütis vitrinekhez szaladt 
és tanulmányozni kezdte a választékot. 

— Még mindig remegni kezdek, ha rágondolok — mondta 
Charpentier. — A húgom is teljesen. . . 


Legyintett. Kissy Gabrielle-re pillantott. 

— És ő? 

— Ő viseli a legjobban. Gondolom, föl se fogta igazán, hogy 
mit akartak azok a... 

Elhallgatott, mert a pincérnő jelent meg a sajtos sütikkel. Le- 
tette és az új vendégre nézett. 

— Az úrnak? 

Charpentier rápillantott a sajtosra, és az asztal fölött furcsa, 
köröző mozdulatot tett a mutatóujjával, de a keze egy helyben 
maradt. A körvonal úgy ért véget, hogy önmagára mutatott. 

— Egy kávét és egy konyakot — mondta közben —, meg nekem 
is egy ilyet legyen kedves. 

A pincérnő Kissyre pillantott, majd vissza Charpentier-re, aki 
nyílt tekintettel bólintott. 

— Máris. 

Kissy pislogott. Nem szerette, ha egyezményes jeleket válta- 
nak róla, amiket nem ért. Olyan érzése volt, mintha azok azt 
beszélték volna meg, hogy a pasas egeret is kér a sütihez, a pin- 
cérnő pedig most utánanéz a Kissy-recepteknek. Viszont nála 
fegyver van, és nem adja olcsón a farkincáját. 

— Hogy kerülnek ide? — kérdezte, hátha a pasas elszólja magát 
az egérkosztról, és beleharapott a sütibe. 

— Pár napig most nálunk van... a húgomat elküldtük pihenni. 
De mondja már, hogy találták meg? Ismerem a louviers-i rend- 
örfőnököt, de semmit se tudott az egészről, és az emberei sem. 
Maguk nem odavalósiak, igaz? 

Kissy jóváhagyólag biccentett. 

— Akkor jártunk ott életünkben először. 

— És nem is rendőrök, ha jól sejtem... maga még nagyon fia- 
tal, és Gabrielle azt mondta, gyerekek is voltak ott. 

Ekkor megjött Gabrielle és a pincérnő egy tálca süteménnyel 
és a poharakkal. Kissy gyanútlanul kért még egy kólát, és bele- 
fogott a régi történetbe a Jerry Alapítványról. Az elbeszélés 
közben befutott apa, megszemlélte Gabrielle-t és a sütiket, 
előbbinek gratulált a szerencsés megmeneküléshez, utóbbiak- 
ból ő is kért. 

— Az írógépet nekem adták emlékbe — mesélte Gabrielle. — 
Meg a kendőt is eltettem. 

— Milyen kendőt? — kérdezte apa. 


— Egy fehér kendőt csavartak a kezemre, hogy meg tudjam 
fogni az ennivalót, mert nagyon koszos voltam. Másnap egész 
nap ettem, ittam és kétszer fürödtem. 

Kissy magában hálát adott az őrangyalaiknak, hogy idejében 
odaértek, mert különben Gabrielle egész mást csinált volna 
másnap, és máshol. S leolvasta Charpentier úr arcáról, hogy ő 
is ugyanerre gondol. 

Csak félórával később, amikor indulni készültek és apa intett, 
hogy fizetni szeretne, akkor derült ki, mit jelentett az a furcsa 
mozdulat. A kisasszony rájuk nézett és megrázta a fejét. 

— De kérem, Chaton úr — mondta a nagybácsi. 

— No de Charpentier úr — mondta apa. 

— Nem tesz semmit, uram. Nekem szereznek örömet vele. 

Gabrielle értetlenül nézett egyikről a másikra. Kissy értőn 
megbillegette füleit. 

Néhány nappal később ötszáz euró érkezett az alapítvány 
számlájára, a következő nap pedig levelet kaptak, amelyben 
Charpentier úr elnézést kért, hogy ennél többet nem tud, és 
még egyszer kifejezi a család háláját az életmentésért. 


A kertkapu nyitva volt, Kissy kitette az indexet és behajtott. 
Beállt a sorba a többi motor mellé, levette a gyújtást és meg- 
várta, hogy Martin is bemanőverezzen. A kormányra akasztot- 
ták a sisakjukat és megkeresték a többieket. Nem volt nehéz, a 
házban, a kertben máris nyüzsögtek a kisegerek, pedig a fele 
még a gépen ült. Nimby a folyosón kapta el és borult a nyaká- 
ba, mint aki ezer éve nem látta. Kissy türelmesen fogadta a ra- 
jongó puszikat, az imént már átesett Ködöcske még nyálasabb 
üdvözlésén. 

— Vanessa? — tudakolta Nimby, és megpróbált belenézni Kis- 
sy zsebébe. 

— Nincs nálam. Hamarosan leszáll a gépe, maradj veszteg. 

Nimby nem maradt veszteg, elrohant köszönteni Francoise-t, 
aki legalább félórája itt lehetett már, és ötpercenként biztosan 
összefutottak. De hát Nimby ilyen, Kissy tudta, hogy pár perc 
múlva úgy öleli át megint, mintha ezer éve nem látta volna. 
Ködöcske pedig egész éjjel a farkát pihenteti majd, mert nap- 
közben megállás nélkül pörgeti. 


A délvidék egerei menetrend szerint befutottak, Tom hozta 
őket és Suzyt a Jerry mikrobuszával, amit aztán továbbvitt a 
műhelybe, Yves bácsi átnézi, rendbe teszi, aztán viszi műszaki 
vizsgára. Nekik feladatul szabta, hogy azalatt egyenek ki min- 
den sajtot a hűtőszekrényből. 

A hétvége jól kezdődött, leszámítva, hogy Elke nem lehetett 
velük. De hát csakugyan nem ülhet repülőre minden hétvégén, 
és a felületen azért köztük volt. És hamarosan úgyis ideköltöz- 
nek. Ő már eldöntötte. Csak pár részletkérdést kellett még elin- 
tézni, például hogy a szülei is egyetértsenek. 

Ange néni nem sokkal hat után érkezett, helyet foglalt a kerti 
pavilonban, fogadta az egerek lelkes üdvözlését, mutatott képe- 
ket az unokáiról — Jeanról is, bár őt látták már a múlt héten, és 
holnap jön —, és megevett egypárat Vanessa szendvicsetből. 

Yves bácsiék hét előtt otthon voltak. Anyáék bejelentkeztek 
Vaucressonból, Alexék — Alex már korábban azt mondta Kis- 
synek, hagyja a bácsizást a csodába, elvégre a fiával él —, Al- 
bert bácsiék és Tomék Neuillyből, Blanche-ék Beaulieu-ből és 
Johannék Németországból. Hét órára az összes egérszülő vo- 
nalban volt, kivéve a maxik és Francoise szüleit. De hát az 
üléshez igazából csak a kuratóriumi tagok kellenek, a többieket 
azért hívták, mert Vanessa el akart dicsekedni az egere leg- 
újabb művével. Valójában a kettejükével, de a kislány folyton 
úgy tesz, mintha egyedül a kedvese lenne zseni. 

Ők a nappaliban gyűltek össze, különféle ülőbútorokon, Fran- 
coise éppenséggel a földön ült, Ange néni lábánál bal kéz felől, 
mondván, hogy a néninek hátha kedve támad játszani a fülei- 
vel. Jobb kéz felől ugyanis Ködöcske hevert, a fejét a fotel ol- 
dalának támasztva, és az ő füleivel a néni csakugyan játszott. 
Suzy fülei kihasználatlanul maradtak, Suzy Kissy lábai alatt 
hevert, ahogy szokott, az oldalán Kissy talpaival. 


— Ange néni, elnökünk — kezdte Vanessa a tévé mellé lépve —, 
tisztelt kuratórium, kisfülűek és nagyfülűek, kedves Jerry Ala- 
pítvány! Kutatórészlegünk, a Jerry központi nimbológiája új 
felfedezéséről szeretné tájékoztatni önöket. 

Nimby megnyomta a telefonját, s a tévén megjelent egy shin- 
dy, aki rémülten kuporgott a földön, kicsire összehúzva magát, 
lesunyva nagy füleit. Nagyok voltak neki, mert Nimby maga 


volt az; shindy mivoltát onnan lehetett tudni, hogy nyíl alakú 
táblácska állt mellette, SHINDY felirattal, és őrá mutatott. 

— A shindyk félnek — jelentette be Vanessa a korszakalkotó 
felfedezést. — Félnek a leleplezéstől — hirtelen éles fehér fény 
világította meg a földön kuporgó fiút —, a letartóztatástól — vál- 
tott a kép, két megbilincselt kéz jelent meg —, a börtöntől — a 
következő képen Nimby szomorúan nézett ki egy rács mögül — 
és a rabtársaktól. 

Nimby szemén óriási monokli jelent meg. A közönség derült. 

— Lökött egerei — jegyezte meg Yves bácsi. 

— Hosszasan tanulmányoztuk a shindyket — folytatta Vanessa, 
s a képen megjelentek mindketten, fehér köpenyben, ő egy kék 
folyadékkal teli kémcsövet vizsgálgatott, Nimby pedig mik- 
roszkópba kukucskált. — Arra derítettünk fényt, hogy a shindyk 
nem mernek szabadon beszélni shindy mivoltukról. — Megje- 
lent Nimby fekete zorróálarcban, majd egy mozgókép, az a je- 
lenet A függetlenség napjából, amikor az ürhajó New York fölé 
ér, hatalmas árnyéka elborítja a várost, de maga a hajó még 
nem látszik a felhők között. 

— De van megoldás — közölte a kislány diadalmasan. — Évek 
óta üzemel a szuperbiztonságos, anonim hálózat, a Tor, amely- 
nek jelképe a hagyma. 

A felhők közül kibukkant egy hatalmas vöröshagyma, s a fel- 
hők tiszteletteljes koszorúba rendeződtek körülötte. 

— A hagyma fejezi ki a Tor rendszer lényegét, a többrétegű 
titkosítást. Az adat szerverek hosszú és követhetetlen láncola- 
tán keresztül utazik, folyton újabb titkosítási rétegeket kapva. 

Egy pillanatra megjelent a hagyma keresztmetszete, középen 
a shindységet jelképező stilizált pornóképpel, fölötte az egyes 
rétegeken lakatokkal. 

—A Tor segítségével elnyomó rezsimek alatt élő emberek 
milliói kommunikálnak a lebukás veszélye nélkül. Márciusban 
a Tor díjat is nyert ezért. 

A képernyő aljában tapsoló kezek erdeje tünt föl, s a hagyma 
szerényen hajlongott minden irányba. 

— Nincs hát más teendőnk, mint ugyanezt a biztonságot meg- 
teremteni szegény shindyknek is. 


A kép elsötétedett, s a közepén apró, világos téglalap kezdett 
növekedni. Csakhamar akkora lett, hogy már látszott: egy web- 
oldal van benne. 

— A Jerry Alapítvány büszkén mutatja be legújabb alkotását, 
a Pepe k Dodo nevű webes fórumot, a shindyk új, nyílt, biz- 
tonságos kommunikációs csatornáját! Örömmel fogadunk min- 
den shindyt és minden shindységet, gyerekpornót, bármit! 

A weboldal tetején egy gyerekátkelőhelyet ábrázoló közleke- 
dési tábla volt, mellette a Pepe k Dodo felirat, alatta egy szo- 
kásos fórumprogram képe. Aztán ez elhomályosult, s középen 
ismét megjelent a hagyma, dicsfényben, felhőkoszorúval. 

—A Tor rendszerben a shindyk teljesen biztosak lehetnek 
benne, hogy nem lehet lenyomozni őket, hacsak meg nem ad- 
ják valódi adataikat. Egy baj van csupán... 

A dicsfény eltűnt, a felhők szétrebbentek, a képbe benyúlt két 
kéz egy vágódeszkával és egy késsel, egykettőre fölszeletelte a 
hagymát és elvitte. A közönség az oldalát fogta. 

— ...a Tor által nyújtott szabadság... — mondta Vanessa, s a 
weboldal képe előtt nagy piros betűkkel megjelent egy felirat: 
LIBERTÉ. 

— . . .csupán illúzió. . . 

A felirat lejjebb csúszott, s még egy sor jelent meg fölötte: 
ILLUSION. 

— . . mert ez valójában nem a Tor, csak egy ügynök... 

Mindkét sor lejjebb csúszott, s legfelül megjelent: AGENT. 

— ...a szabadság illúziójának ügynöke. . . 

A felirat kiegészült néhány szócskával: LIAGENT DE L"IL- 
LUSION DE LIBERTÉ. Aztán a betűk halványodni kezdtek, 
csak a kezdőbetűk maradtak meg. 

— . . rövid nevén AIL, azaz fokhagyma! 

A három tűzpiros betű mellett hirtelen egy óriási fokhagyma 
jelent meg. 

— A fokhagyma nem áll rétegekből, viszont sokkal jobban 
csíp. Az AIL rendszerben az egymásra épülő titkosítási rétegek 
helyett mindössze egyetlen titkosítás van, abból a célból, hogy 
ha valaki monitorozná a forgalmunkat, ne lásson dekódolható 
adatokat, de a titkosítás rétege alatt, a valódi adatok mellett ott 
van a felhasználó összes elérhető adata, az IP-címe is. 


Közben kis diagram jelent meg a képernyőn: balról egy ketté- 
vágott vöröshagyma részlete, az egyes rétegeken lakatok rajzai- 
val, a legbelsőn a stilizált pornóképpel, alatta TOR felirattal; 
jobbról AIL felirat fölött kettévágott fokhagyma részlete, belül 
a pornókép és egy IP-cím, a külső rétegen egyetlen lakat. 

— A felhasználói élmény megegyezik a Torral — folytatta Va- 
nessa, s feltűnt Nimby egy netbook fölé hajolva, kéjesen kiló- 
gatott nyelvvel. — Az AIL rendszer Tor-szabvány szerinti cí- 
men érhető el, de valójában egyáltalán nem része a Tornak. A 
közönséges neten át lehet elérni, de csak Tor-böngészővel, kü- 
lönben hibaüzenetet ad. Így felhasználói szinten megkülönböz- 
tethetetlen a Tortól. 

A netbookból kis vöröshagymák repültek szanaszét, időnként 
egy-egy a kamera felé jött, megállt, szétnyílt, és belül fokhagy- 
ma volt. Aztán továbbrepült. 

— Az AIL sokkal jobban csíp, mint a vöröshagyma — ismételte 
Vanessa —, mert benne van az IP-cím. 

Nimby kihúzott a netbookból egy gerezd fokhagymát, és ha- 
talmas könnyek kezdtek ömleni a szeméből. 

— Ha tudjuk az IP-címet, mindent tudunk. Senki se csatlako- 
zik titkosított címmel a Torra, vagy amit annak hisz, hiszen a 
Tor éppen erre való. 

A szanaszét röpködő fokhagymákból tizenegy kört formált a 
shindy-Nimby körül, és egy-egy kisegérré változott, maga 
Nimby is köztük volt. Aztán a shindy arca előtt megjelent egy 
börtönrács. A kezében levő fokhagymagerezd kibújt a rácson, a 
kép közepére ugrott, s alatta megjelent a három betű: AIL. 

Végül az A betű kicsit mocorogni kezdett, s felül, kétoldalt 
nagy egérfüleket növesztett magának. 


A prezentáció fantasztikus sikert aratott, taps is volt meg éljen- 
zés, Vanessát persze vette egy kamera, és megígérték, hogy 
csinálnak egy olyan videót, amin a prezentáció eredeti minő- 
ségben van, és mellette áll a mikró és magyaráz. 

Az ötlet maga már nem volt akkora siker, csak az egerek kö- 
rében. Ők imádták, egy saját pedofil fórum, a legkülönbözőbb 
ízesítésű shindykkel, csak választani kell közülük és házhoz 
vinni neki a pofonokat — ez egy álom. A mikróknak arra is volt 
gondjuk, hogy itt-ott megberheljék a készen kapott fórumprog- 


ramot, a rendszergazda például bármelyik felhasználó nevében 
tud írni, tehát a lefülelt shindyk itt is aktívak maradhatnak. És a 
rendszer minden látogatást naplóz, IP-címmel, vagyis arról is 
lesz adat, ha valaki csak olvasni jár ide. 

Csak hát a kisfülűek húzták a szájukat. Nem tetszett nekik. 
Az biztos, hogy szakmailag szenzációs, Tor-weboldalnak ál- 
cázni valamit, ami nem is az, a mikrók programozói tudása két- 
ségkívül minden dicséretet megérdemel. Bár ezt a Jerry-felület 
és a Jerrypoly is hirdeti. No de fórumot készíteni pedofilok- 
nak... 

Apa öntötte szavakba a fanyalgás okát. 

— Nézzétek, ezzel végeredményben ti magatok invitáljátok 
meg őket, hogy sértsék meg a törvényt. Milyen alapon kéritek 
számon rajtuk, ha tényleg megteszik? 

Vanessa Kissyre nézett, aki megrázta a fejét. 

— Jobb, ha nem. Ő tart el, fizeti a tanulmányaimat. . . 

Vanessa sóhajtott és beszélni kezdett; apa megmenekült, de 
Kissy látta az arcán, hogy egy cseppet sem fél a mikrótól. 

— Nem nyomtunk nimbuszcsövet a hátukba, hogy pedofilkod- 
janak, ha kedves az életük. Csalogatónak kitesszük majd a 
Crux levelezésének néhány részletét, linkekkel szebbnél szebb 
képekre, amik sajnos nem jelennek majd meg. De ha ők föltöl- 
tenek valamit, az meglesz. Mi valójában nem sértjük meg a tör- 
vényt, csak olyan környezetet teremtünk, ahol ők megtehetik. 

— Viszont ettől kezdve mégiscsak lesz gyerekpornó a szerve- 
reteken — mondta Yves bácsi. 

— Hát aztán — vont vállat a kislány. — A drogellenes csoport- 
nál is találsz narkót bőven, másképp nem tudnának beépülni a 
maffiába. 

— Csakhogy ők rendőrök. 

— Mi is azok vagyunk. Akarom mondani, mi magunk nem, de 
azért van egy rendőr, aki tud az ötletünkről, és támogatja. 

— Dorville? 

— Bouriant tábornok. 

Kis csend támadt. 

— Párszor akadt már dolga shindykkel, egyszer magánember- 
ként is; egy rokona gyerekét támadták meg, évekkel azelőtt, 
hogy mi kinövesztettük a füleinket. Meglehetősen haragszik rá- 
juk, és van némi befolyása, amit bevet annak érdekében, hogy 


a Pepe k Dodóért ne zaklassanak minket a kollégái. Mire elin- 
dul a szolgáltatás, tudni fognak róla. 

Kissynek megrebbent a füle. A Jerry rendőrtábornoki segít- 
séggel indít pedofil fórumot. Jövőre saját droglabort is akar! 


A fórum hátterében egy ravasz trükk állt, amit Nimby talált ki, 
ezzel bármilyen közönséges weboldalnak olyan címet lehet ad- 
ni, mintha a Tor-hálózat része lenne, onion végződéssel, vagyis 
hagymával. Vagy akármilyennel, ha akarja. Egy kínai domain- 
szolgáltatónál vett egy összevissza betűkből és számokból álló 
nevet, aztán belépett a névszerverükre és a végződést kicserélte 
comról onionra. Az egészet a Tor-hálózaton keresztül csinálta 
és bitcoinnal fizetett, így lenyomozhatatlan. 

— Mivel? — tudakolták a kisfülűek. 

— Bitcoinnal. Digitális valuta, alig két éve van forgalomban. 
Egy speciális hálózat termeli és hasznosítja. 

— És neked honnan volt ilyen bitcoinod? — kérdezte Yves bá- 
CSI. 

— Bányásztam. A Jerry egyik gépe fél éve dolgozik egy bá- 
nyászcsapatban és termeli a bitcoinokat. Ezek voltaképpen álla- 
ti hosszú számok, amiket egy borzasztóan bonyolult algorit- 
mussal kell előállítani, ez adja az értéküket. A csapat időnként 
előállít egy ilyen számcsoportot, ezt blokknak nevezik és ötven 
bitcoint ér. Mindenki annyit kap belőle, amennyi részt vállalt a 
számításokból. Mostanában lehet vagy száz bitcoin a számlá- 
mon. 

— És az mennyit ér? — kérdezte Julie néni. 

— Egy bitcoin most nagyjából kilenc dollár, de nagyon ugrál 
az értéke, nem is érdemes megjegyezni. 

Többen elismerően bólintottak. Kilencszáz dollár már pénz. 
Kissy sokadszor állapította meg, hogy Nimby olyan dolgokat 
tud a netről, amiket ő sose fog megtanulni, akármennyi sajtot 
eszik meg. 

— Így tehát van egy domainnevünk, amely pontosan úgy néz 
ki, mintha a Tor része lenne, pedig a közönséges weben van — 
folytatta a fiú. — Persze rögtön le 15 buknánk, ha valaki közön- 
séges böngivel jönne, ezért a site mindenekelőtt ezt ellenőrzi. 
Csak akkor ad rendes választ, ha Tor-böngit lát, különben hiba- 
üzenetet ad. Tehát minden odakint folyik, a rendes weben, de 


Tornak látszik. Arról is gondoskodtunk, hogy jó lassú legyen, 
mert a Tor is az, de az átlagos Tor-oldalaknál mégis gyorsabb, 
ez növeli a vonzerejét. 

Vanessa közben leült egy netbook elé és lenyomott egypár 
gombot. A tévén feltűnt a Pepe k Dodo már látott képe. Ez a 
tévé egyúttal monitor is, Nimby nemrég vette, de hogy hol van 
a gép, ami irányítja, azt Kissy nem tudta. Alighanem rádióval 
csatlakozik. 

— A rendszer még nem éles — mondta a kislány —, egyelőre 
csak a Jerry-felületről érhető el. Amint látjátok, két témakört 
nyitottunk meg, az első címe Kislányok, a másodiké Zsaruk. Ez 
a két téma foglalkoztatja a leginkább a Cruxot. Az első cso- 
portba huszonnyolc beszélgetést vettünk fel, a másodikba ti- 
zenhetet, összesen közel kétszáz hozzászólással. Írtunk egy 
programot, amely a cruxos leveleket fórumhozzászólássá ala- 
kítja és a szerző nevében posztolja. A nickeket mind egy szálig 
megváltoztattuk, mert megeshet, hogy némelyikük máshol is 
használja ugyanezt a nicket, shindységekre persze. Nyolcvan- 
hét pornóképet tettünk föl, azazhogy egyet se, a linkek hiba- 
üzenetet adnak, miszerint a kép már nem elérhető. 

Beszéd közben lassan lapozgatta a fórum tartalmát, hogy a 
nézők mindent láthassanak. 

— Kettős biztonsági rendszerünk van — vette át a szót Nimby 
megint. — Az első a shindyket védi, ez a Tor által nyújtott biz- 
tonság, és az a különszolgáltatás, hogy a regisztrációnál nem 
kérünk postafiókot, csak egy azonosítót, egy jelszót és egy jel- 
szó-emlékeztetőt. A második biztonsági rendszer ennek pont az 
ellenkezője: a Tor hamis, a látogatásokat naplózzuk, a regiszt- 
rációs adatokat mi is látjuk, a hozzászólások átmennek a Cu- 
fórum adatbázisa kétrétegű. A normál réteg tartalmazza mind- 
azt, amit egy fórumnak tartalmazni kell, felhasználók, hozzá- 
szólások, csatolt képek. De alatta van egy másik réteg, amit 
csak mi látunk. Minden felhasználóról, minden hozzászólásról 
és csatolmányról adatokat rögzíthetünk, a Cumulus megfigye- 
lései kerülnek az egyik mezőbe, az egérkommentek a másikba. 
Ha például egy nyelvtani hibából arra következtetünk, hogy a 
szerzője mondjuk olasz anyanyelvű, akkor ezt feltüntetjük a 
hozzászólás mellett, és ettől kezdve a felhasználó rekordjában 


is meglesz. Vagyis össze tudunk gyűjteni minden adatot, ami- 
ből a felhasználó kiléte megállapítható, olyan esetekre, amikor 
az IP-cím önmagában nem elég, mint az Areva-toronyban. 

— A csatolt képekhez is füzhetünk ilyen kommentárt — folytat- 
ta Vanessa, és egymás mellé tett három képet Gabrielle-ről, 
amiket az emberrablók csináltak róla. — Ha például ezeket a 
shindyk tették volna föl, akkor mindhármat ellátnánk egy sor 
címkével, amikből az összetartozásuk világos. Kapnának egy 
közös fedőnevet. Egy ilyen fedőnevünk már használatban van, 
Katu áldozata kapta, akit nem vagyok hajlandó megmutatni. 
Muk. Örményül kisegér. 

Kissy zsebében ökölbe szorult a bicska. Szóval egeret kapott 
el Katu. Hiszen egér mindenki, akit bántanak ezek a szemétlá- 
dák. Mahatma Vanessa megmondta. 

— A képeken látható gyerekek után akkor indítunk nyomozást 
— intett Nimby Gabrielle felé —, ha világos, hogy bántalmazás 
történt, és nem mondjuk egyszerű leskelődés, és ha az ő révü- 
kön esélyt látunk rábukkanni a shindykre. Ha nyomozunk egy 
gyerek után, akkor fedőnevet kap és összegyűjtjük, amit tudunk 
róla. Muk és Katu közös dossziéjában az ő képeiken kívül 
megvannak Kissy fotói, amiket a helyszínen csinált, és az ada- 
tok a lakás akkori bérlőiről. 

— Az adatbázis egyes pontjaira linkelni is lehet — zárta az is- 
mertetést Vanessa. — Ha két shindy között kapcsolatot sejtünk, 
összelinkelhetjük őket, így minden információ kéznél van. S 
mindez össze van kapcsolva a Cumulus által a Kölyökklub- 
korszak óta épített adatbázissal. 

Nimby közben sétálni kezdett a szobában, most megállt Ange 
néni fotelja mellett és megbirizgálta Ködöcske fülét. 

— Ilyen egyszerű — jelentette ki. — A Jerrynek mindig az volt a 
célja, hogy a lehető legtökéletesebb felszereléssel dolgozzon. 

Beszéd közben megkerülte a fotelt és lenyúlt megint. Kisfü- 
lűek és nagyfülűek sokasága figyelte, amint Nimby megbiriz- 
gálja Francoise bal fülét. A kislány mozdulatlanul ült, de a 
homloka gyűrődni kezdett. 

— Lépést kell tartani a fejlődéssel — magyarázta Nimby. — A 
shindyk ma már nem járnak a Kölyökklubhoz hasonló, köznapi 
helyekre, mert félnek a lebukástól. El akarnak bújni, biztonsá- 
gos helyekre. 


— Mégis mit művelsz, egérke? — sziszegte Francoise vészjós- 
lóan. 

A fiú lepillantott. 

— Te mondtad, hogy szabad játszani a füleiddel. 

— Ange néninek! 

— És nekem nem? 

— Nem. Ő az elnök. 

Nimby éppen behajtotta Francoise fülét, de most megállt a 
mozdulattal. Fölnézett, őrájuk. Kissy tanácstalanul megvonta a 
vállát. Végül is csakugyan Ange néni az elnök. 

A mikró lehajolt, gondosan visszasimította a zseb fülét a he- 
lyére, és sürgősen odébbállt. Francoise rosszallóan nézett utá- 
na. Vanessa a fejét csóválta. 

Kissy remekül szórakozott. Tudta, hogy ha a zsebegér fiú len- 
ne, Nimbynek eszébe se jutott volna a fülét hajtogatni, ugyan- 
akkor viszont tökéletesen hűséges, ezekkel a lányokhoz törlesz- 
kedő dolgaival együtt, és persze tudatában van, hogy Francoise 
még csak tizenkét éves. Ennél a fülhajtogatásnál bizalmasabbat 
akkor se csinálna vele, ha nem lennének elválaszthatatlanok az 
egerével. 

De szerencsére azok. Amikor Vanessa megérkezett, olyan 
csókban forrtak össze, hogy Kissynek sürgősen meg kellett ke- 
resnie a saját egerét, hogy leutánozzák. Az este folyamán Va- 
nessáék is el-eltünedeztek negyedórácskákra, akárcsak ők, bár 
aligha ugyanazzal a céllal. Vanessa hajthatatlan és rendíthetet- 
len. 

Niala egyik nap négyszemközt elmondta egy beszélgetését a 
húgával. Vanessának már nemcsak esemény utáni tablettája 
van, hanem négy évszakos Michelin radiálja is, ezeket Niala 
most visszakérte, adott helyettük újakat, későbbi lejárattal. Per- 
sze mind bontatlan volt, Niala kicsit rosszallóan jegyezte meg, 
hogy igazán fölbonthatná már őket. Add ide, nyújtotta a kezét a 
mikró, de a nővére nem adta. 

— Nem most. Nimbyvel! 

— Még nem jött el az ideje — közölte Vanessa megfellebbez- 
hetetlenül. 

Niala egypár szitkot szórt rá, amikben sürün szerepeltek 
macskák. Aztán megkérdezte: 


— De azért ugye a korábbi szégyenlősségedre nem tértél visz- 
sza? 

— Nem — mondta a kislány, határozottan fölvetve fejét. — 
Semmiképpen. Akármikor láthat meztelenül. . . 

— Szerencséd — felelte Niala. 

— ...és alaposan él is az engedelemmel -— tette hozzá a mikró, 
inkább csak úgy magamagának. 

Aha, gondolta Kissy fölragyogva. Disznó! Ráismer! Saját 
malaca van évek óta, pontosan tudja az ismertetőjegyeket. 
Nimby éppen olyan disznó, mint Martin! Végre egy jó hír! 


És még aznap este kiderült, hogy van még disznó a háznál. Jen- 
nifer félrevonta őket egérlányokat, és röviden elmondta, hogy 
hát szóval az a helyzet, hogy most már másik szobában kellene 
elhelyezni a zsebegeret. 

— Védekezzetek — felelte Francoise. 

— Jó — felelte Jennifer. 

Ezzel ezt meg is beszélték. Csakugyan védekeztek, szüksé- 
gük volt rá, mert ők nem fokozatosan csinálták, mint Kissyék 
és Vanessáék, hanem már első éjjel a lényegre tértek, akárcsak 
Chantalék és Nialáék, illetve ez utóbbiaknál nappal volt. Jenni- 
fer nem tartott másnap részletes beszámolót, mint Niala, de rö- 
viden azért elmondta. Nem unatkoztak az éjszaka, állapította 
meg Kissy. Ők se. És Vanessáék se, ez akkor derült ki, amikor 
a mikró ásított egy nagyot, és a kérdő tekintetekre beismerte, 
hogy hajnalig nem aludtak. De védekezniük továbbra se kell. 

Neki, Kissynek persze kell. De eddig azt hitte, csak otthon a 
hálószobában. Az iskola eszébe se jutott. 

Hétfőn derült ki, törióra után, hogy itt is kell védekezni. Kis- 
sy gyanútlanul tett-vett a vécében, nyugodtan mosta a kezét, hi- 
szen ide nem engednek be macskát — amikor hirtelen nekilök- 
ték a mosdónak, súly nehezedett a hátára, és egy kés jelent meg 
az arca előtt. A nyaka felé tartott, de Kissy nem várta meg, 
hogy elérje. Elfordította a felsőtestét, amitől a támadó lecsú- 
szott róla, de bal karjával magához szorította Kissy hasát. Ő 
hirtelen hátrarúgott, de nem talált, erre teljes erejéből nekivágta 
a támadó bal csuklóját a mosdókagylónak. Tompa jajkiáltást és 
elmosódott szitkot hallott. Megint nekicsapta a mosdónak, s 
ahogy lazult a szorítás, elkapta a kést tartó másik kezet, és azt 


meg a falnak csapta neki. A kés beleesett a mosdóba, Kissy ek- 
kor megint dobott egyet magán, lelökte a támadót, fölkapta a 
kést és azzal együtt pördült meg. Támadója ezalatt fenékre 
csüccsent a földön. 

Kissyt egy cseppet se lepte meg, hogy lány az illető. Hiszen 
ez a női vécé. Az se lepte meg, hogy egyáltalán nem ismeri. Ha 
már találkoztak volna, a lánynak eszében se lenne megtámadni 
őt, inkább kerül egy háztömböt, nehogy összefusson vele. De 
ki az ördög ez? Köznapi, jellegtelen arc, valószínűleg látta már, 
húsz ilyen arcú lány jár a suliba, de lehet, hogy harminc. Shin- 
dynek túl fiatal. Ki ez és mit akar? 

— Ki vagy és mit akarsz? — förmedt rá, kezében a bicskával. 

A lány tompa, dühödt morgást hallatott, aztán egy sor szitkot 
zúdított Kissyre. Sok közülük hasonlított azokra, amikért Life- 
pod négy rúgást és egy ütést kapott Vanessától, de ez a féladag 
annyit ki se bírna. 

— Ez nem érdekel — közölte vele. — Azt kérdeztem. . . 

— Mi folyik itt? — szólalt meg az ajtóban az igazgatónő. 

Kissy csak egy ezredmásodpercre villantotta oda tekintetét. 

— Nekem jött késsel ez a kis izé — intett a földön kuporgó alak 
felé. — Ki ez a... 

— De hiszen nálad van a kés — mondta egy férfihang, amire 
Kissy már csakugyan odanézett. Egy pillanat múlva már érezte 
a bokáján a lány vízszintesen kaszáló rúgását, és fölpattant a le- 
vegőbe. Látta, ahogy a lány lába elsüvít alatta, s mire ő földet 
ért, az már félig fölkelt a helyéről. Kissy az egyik vécéfülke aj- 
tajába vágta akést, előrelépett és nekilökte a lányt a falnak. El- 
lenfele jajdult egyet, aztán megint káromkodni kezdett. 

— Változatos a szókincsed — mondta Kissy. 

— Elég legyen ebből — állt meg mellettük madame Deseille. — 
Hallod, Monigue? 

Monigue. Legalább a keresztnevét már tudja. 

— Mit csináljak vele? — nézett az igazgatónőre. — A sulibüfé- 
ben nem tudjuk elkészíteni, és egy rendes köretnek való sincs. 

— Gyerünk az irodába — madame Deseille csak a kérdésre rea- 
gált. — Elég ebből a cirkuszból. 

Két tanár már hessegette a tömeget az ajtóból, az egyik szájá- 
ból elhangzott az a mondat is, ami a legalkalmasabb a kíván- 
csiskodók odacsődítésére. , Nincs itt semmi látnivaló." De azért 


Kissy kijutott a folyosóra páciensével, akinek hátracsavarta 
jobb kezét, úgy vezette. Vagy tíz métert megtettek így, aztán 
Monigue kilendült oldalra és hátrarúgott. A keze kicsúszott 
Kissy fogásából. 

— Hagyd — mondta madame Deseille, amikor ő már készült 
utánavetni magát. — Kénytelenek leszünk értesíteni a rendőrsé- 
get. 

— Madame ismeri ezt a vadmacskát? 

— Hogyne, hozzánk jár... most fel van függesztve. Monigue 
Arnel, aki helyett téged faggattunk azzal a nyomozóval a mi- 
nap. 

Kissy végre emlékezett. Barna hajú lány késsel... hát persze. 
Éppen hazatért Velencéből, és majdnem lecsukták késelésért, 
sajtmegvonással. Pedig ez a lány csinálta, és ő adta meg a ne- 
vét a zsaruknak. Akkor lesz még hozzá szerencséje hazafelé. 

Nem lett. Franciaóra után jött az értesítés: Monigue Arnelt 
megint őrizetbe vették madame Deseille újabb feljelentése 
után. Kissy sajnálta egy kicsit. A csajszinak semmi technikája 
ugyan, de nagyon elszánt és izmos. Ha elhozná a fiúját és a két 
bátyját, négyükkel egész jót lehetne verekedni. 


Suli után motorra ült és bement Auteuilbe, megbeszélték, hogy 
úsznak egyet a kedvenc uszodájukban. A többiek már bent vol- 
tak, nem várták meg, hiszen ő jóval távolabbról érkezett. Kissy 
bement az öltözőbe, ösztönösen körülnézett, hogy nem lát-e ka- 
merát valahol, majd gombolkozni kezdett, de ezalatt megszó- 
lalt a telefonja. Morzekód jött. 

AIL OK YO UR UZ IY. 

Kissy helyeslőn megbillegette nagy füleit. Az AIL kész, dél- 
után induljon-e? Nimby. 

Visszamorzézott. 

IC IJ IK IM Auteuil UN, AIL UR OK IK. Ők Auteuilben 
úsznak, az AIL induljon csak nyugodtan. 

Rögtön megjött a válasz. Kissy hátracsapott fülekkel olvasta. 

IK UW IY UV UI UG IK IY. 

Méghogy ő várjon, mert Nimby jön és segít neki öltözni! 
Megírta a választ, aztán kikapcsolta a telefont, hogy az a szem- 
telen egér lássa, kilépett a hálózatról. Elégedetten levetkőzött 
és ment zuhanyozni, mielőtt belebújik a fürdőruhájába. 


IK UF IY ICH IK. Kissy Macska elé veti Nimbyt! 


— Logikus — mondta a lépcső tövében tempózva Martin, amikor 
elmesélte neki. — Én is segítettem volna szívesen, csak hát már 
előbb itt voltam, és meg kellett védenem a lányokat a cápáktól. 

Kissy már a lépcsőn állt és vízbe lógatta egyik lábát, de gyor- 
san visszahúzta. 

— Elijesztettük őket — nyugtatta meg Jennifer. — Az egered 
persze csak kérkedik, nem ő védett meg minket. Együtt vertük 
vissza a cápákat. 

— Meg is fogtatok néhányat? 

— Akartunk, de mihez kezdtünk volna hallal citromlé nélkül? 

Kissy bólintott. Jogos. Körbepillantott a medencén és az em- 
bereken. Nyugodtak mind, fürdőznek, úszkálnak. Mert három 
bátor kisegér elriasztotta a cápákat. 

— Majd hazafelé — mondta Martin. 

Kissy megint bólintott, a víz hőfokát próbálgatta. Kellemes 
volt. Lépett egyet a lépcsőn, aztán fölkapta a fejét. 

— Mi lesz hazafelé? 

— Segítek öltözni neked — magyarázta a fiú szolgálatkészen, 
és megvárta, hogy neki fölcsillanjon a szeme, mielőtt befejezi: 
— és a lányoknak. 

Kissy dühösen lépett egyet felé, és összecsapott fölötte a víz. 


Két nagy pizza látta kárát a nyolc farkaséhes kisegér úszkálásá- 
nak — fizikailag csak négyen voltak, de kettő helyett éhesek 
mind —, egy sonkás-mozzarellás és egy tenger gyümölcse. Még 
egy-egy cikk volt mindkettőből, s már tanakodtak, mit rendel- 
jenek még, vagy esetleg rohanják meg a cica hűtőszekrényét — 
amikor Martin az asztalra tette kezét és kopogni kezdett az uj- 
jával. 

Kissy megdermedt. Shindy? Az ő háta mögött? 

Nem mozdult, bár a kezét kibiztosította. Bízott a társaiban, ők 
megvédik. A lányok figyelmesen tanulmányozták őt, azaz per- 
sze a háta mögé néztek. 

— Sült krumplit is ehetünk — mondta Jennifer, és közben kér- 
dőjelet rajzolt az asztalra. 

— Kecsöppel -— tette hozzá Martin, és tovább kopogott. 


Kissy döbbenten meredt a kedvesére. Martinnek láza van? 
Hogy kerülne Masszív az ő háta mögött balról a harmadik asz- 
talhoz?! 

Pontosan emlékezett, hogy annak idején Martin fedezte föl 
Cindyt az utcán, így tudták meg, hol lakik, és Artois emberei 
innen tudták, kit kell követni, amikor Cindy megkapta a drótot 
és elindult Louviers-be. Ha Martin akkor nem ismeri föl Cin- 
dyt, akit személyesen nem is látott azelőtt, akkor Gabrielle. . . 
akkor ők csak sokkal később tudják meg, hol van a gyártelep. 
Jóvátehetetlenül elkéstek volna. 

De a rokfor lyukaira, hát Cindyt itt látták Courbevoie-ban 
netcafézni! Ő itt lakik, nem épp a legközelebbi netcaféba ült 
be, nyilván szándékosan utazott kicsit messzebb. No de Masz- 
szív?! Lyonból jár ide pizzát enni? 

Lekopogta a városnevet. -.- -- -. .-- 

— Én is tudom, egérke — bólintott a fiú. — Márpedig akkor is 
Echo Bravo India Kilo India Whisky. 

Kissy a lányokra nézett. Chantal és Jennifer egyszerre bólin- 
tott. 

— Ő az — mondta Jennifer —, és most rendel, úgyhogy együk 
meg a pizzánkat és esetleg még némi sült krumplit, lesz időnk 
rá. 

Volt idejük rá. Kissy pár perccel később kiment a mosdóba, 
ekkor volt alkalma megnézni Masszívot; csakugyan ő volt az. 
Fehér ingben, barna nadrágban ült, egyedül volt és levest szür- 
csölt. Erőlevesnek tűnt, tojással. 

Kissy a mosdó előtt bekanyarodott és kisurrant az épületből. 
Masszív kocsijának rendszámát már korábban kikeresték az 
adatbázisból, magát a kocsit azonban nem találta sehol. Az 
egész parkolót végignézte. A shindy vonattal jött. Vagy kiszállt 
három sarokkal odébb és sétált egyet. Bárhol lehet a kocsija. 

A rendőrség nem követi Masszívot, a kocsiján sincs jeladó. 
Csak a számítógépét figyelik, Maszaték , brutál kukucs? prog- 
ramjával, őt magát nem. Ezt a hadnagy mondta el, mert persze 
fölhívta nyomban. Sikerült ellenőrizni a történetet, amit Masz- 
szív előadott a pisztolyáról, stimmel. A terv az volt, hogy eb- 
ben az esetben kiengedik és nagyon ráállnak. Hát kiengedni ki- 
engedték: itt van. De csak a gépét figyelik továbbra is, a rend- 


őrségen valaki arra jutott, hogy a pofa nem elég nehézfiú ah- 
hoz, hogy huszonnégy órában megfigyeljék. 

— Shindy — vetette ellene Kissy. 

— Tudom — felelte Pierre. — De akkor sincs mit tenni, ez a 
döntés és kész. 

A Jerry gyors tanácskozása arra jutott, hogy egy telefon el- 
vesztését megkockáztathatják: ha el tudják rejteni a kocsiban, 
érdemes lenne megtudni, hova megy a pofa. Az alvázra is lehet 
ragasztani, és később érte menni. Ha Masszív megtalálja, akkor 
sincs gond, számzárat tesznek rá, anélkül semmire se felel, ha 
pedig rossz számot kap, töröl minden adatot. Nimby máris föl- 
rakta a programot Kissy telefonjára, és a zsebében lapult Marti- 
né, hogy beszélhessen a többiekkel, miután a sajátjából nyom- 
követőt csinált. De kocsi híján ezt nem tudják megcsinálni. 

— Tessék — adta vissza párja telefonját az asztalhoz visszatér- 
ve. — Leveheted a szoftvert, Nimby. 

— Már lent van — cincogta a fülhallgatója Vanessa hangján. — 
Mit csinál Vader? 

— Tömi a fejét — felelte Chantal. — Mint mi. 

Jennifer készült el elsőként és rögtön indult is a motorjához; 
ha a pofa elmegy, követi. De Vader csak akkor került elő, ami- 
kor már Chantal is odakint őgyelgett. 

— Elindul, gyalog — jelentette Jennifer. — Chantal utánasétál, 
én készenlétben maradok motorral. 

— Erre ki kellene találni valamit — morfondírozott Vanessa, 
aki ez idő tájt rokonlátogatóban volt a családjával, és valame- 
lyik hegyoldali villa erkélyéről szemlélte az álomszép látképet, 
míg velük beszélt. — Ha gyalog mennek, aztán a pofa taxiba ug- 
rik, meg vannak lőve. Motoron viszont nem lehet követni vala- 
kit, aki mondjuk tíz háztömböt sétál. 

— Majd kitalálunk — mondta Kissy. — Végeztünk, indulunk mi 
IS. 

Martin fizetett, kisurrantak a motorjaikhoz és várakoztak. 
Jennifer már nem volt ott, lassan elindult, mire eléri a követke- 
ző sarkot, Masszív rég elhagyja. 

— Ha a pofa tényleg sétál tíz sarkot és bemegy egy házba — 
mondta Nimby -, akkor Jennifer visszaviszi Chantalt a mocijá- 
hoz és kész. Nagyobb gond a taxi. 


— Követjük — felelte Vanessa, mintha ő maga szándékozott 
volna megtenni. 

— Aha, csak mi van, ha kimegy a sztrádára és faképnél hagy 
benneteket? 

És pontosan ez történt. 


Masszív két sarok után leintett egy taxit. Chantal nyugodtan to- 
vábbment, mintha amúgy is arra vitt volna az útja, Jennifer pe- 
dig rálépett a gázra és a taxi nyomába eredt. Kissyék is elindul- 
tak, villámgyorsan egyeztetve. Martin követte Jennifert. Kissy 
vitte Chantal sisakját is, fölvette társát és visszarobogtak a fala- 
tozóhoz. Chantal leugrott, s mire Kissy körbefordult, már ő is 
ott volt mellette motorostul. 

De hiába nyomták a gázkart. A taxi fölhajtott a Périphérigue- 
re, begyújtotta az AFT-t és eltünt. 

— Mi az az AFT? - tudakolta Kissy, ráérősen gurulva a boule- 
vard Suchet-n. 

— Utánégető — felelte a pilóta kisebbik lánya. — Vadászgépe- 
ken van, jelentősen megnöveli a tolóerőt. 

— Hi, honey — szólalt meg Tom hangja. 

— Hi, daddy — felelte Jennifer. — Az egész Jerry vonalban van. 

— Sziasztok, sajt kellene? 

— Nem -— felelte Nimby. — Szia, Tom. Egy taxi úticélját kelle- 
ne megtudnunk, de anélkül, hogy az utas értesülne róla. 

— Shindy? 

— Csakis! 

— Kit bántott? 

— Most remélhetőleg senkit. Masszív az. 

— Értem. Mit tudtok a kocsiról? 

— Lima Uniform Alfa Foxtrot India Delta Zulu — felelte Nim- 
by. 

Tom nevetett. 

— Ugyanez közönséges földi nyelven? 

— Louis Ursule egy-kilenc-hat Désiré Zoé. 

— Így már világos. Maradjatok vételben, Roger. 

Kissy döbbenten hallgatta. Tom soha nem szólította őket fe- 
dőnéven. 

— Itt hat-kettő-tizenegy, vétel — mondta Tom. 

— Hat-kettes, hallgatlak — felelte egy távoli női hang. 


— Egyeske, szívesség kellene. Meg kellene tudni egy kolléga 
úticélját. De az utas nem foghat gyanút. 

— Balhé van, hat-kettes? 

— Egyelőre semmi, egyeske. A lányomék kértek meg rá. 

Kis csend. 

— Csak nem valami pedofilt üldöznek már megint? 

Kissynek elakadt a lélegzete. Még szerencse, hogy a motor 
nem hallotta, megtorpant volna ijedtében, és ő ballisztikus pá- 
lyán fúródik az előtte haladó Suzukiba. 

Hát már a taxisok is tudják?! 

Hogy lehet így nyugodtan shindyt fogni, ha egész Párizs tud- 
ja már, hogy ők mit csinálnak? Egész Párizs? Talán egész Íle- 
de-France! Egész Franciaország! 

— Dehogynem, egyeske — felelte Tom. — De nem hiszem, 
hogy a kolléga bajban lenne, az utas nem sejt semmit. 

— Vettem, hat-kettő, melyik kollégáról van szó? 

— Várj, egyeske. Nimby, mondd megint azt a rendszámot! 

— Louis Ursule egy-kilenc-hat Désiré Zoé. 

— Vettem, hat-kettő-tizenegyes, Louis Ursule egy-kilenc-hat 
Désiré Zoé. Ez nem nálunk van, megkeresem a cégét, addig 
vége. 

— Kösz, egyeske, vége. Meséljetek, egérkék, miért üldözzük a 
pasast? 

— Mert idejött Lyonból — felelte Nimby. 

— És? 

— Nincs , és". Ennyit tudunk. Azért üldözzük, hogy többet is 
megtudjunk. 

— Hát ez nem sok. És ha megtaláljátok, kiveritek belőle, hogy 
miért jött? 

Vanessa csettintett a nyelvével. 

— Remek ötlet! 


De amikor Egyeske megint jelentkezett, már látták, hogy nem 
lesz itt verés. A taxi a Maillot-kapunál tette ki Masszívot. 

— A Dauphine-kapunál vagyunk — mondta Jennifer. — Mire 
odaérünk, a pasas rég felszívódott. 

— Én gyorsabb vagyok és most nincs utasom — mondta Tom 
—, megpróbálhatok odamenni, csak fogalmam sincs, hogy néz 
ki az ipse. 


— Hol vagy, apa? 

— Éppen a Georges Cing előtt. 

— Ugyan, nagy kék cica — mondta Chantal —, még az Étoile-ig 
sem érsz el, mire Masszív kényelmesen lesétál a metróba és 
nyoma vész. 

— Hát az igaz... 

— Hagyjuk a csodába, egérkék — szólt bele Kissy. — Találko- 
zunk a Maillot-kapunál és összedugjuk a fejünket. 

— Jó — mondta Martin —, legyen a mociparkoló a metróállo- 
más előtt, cin-cin. 

— Cin-cin — felelte Kissy, és nagyot sóhajtott. Összedugják a 
fejüket, persze, de annak csak annyi haszna lesz, hogy a járóke- 
lők nyolc nagy fület csodálhatnak meg egy csomóban. 

Ők is közel voltak már a Dauphine-hoz, egy perc múlva már 
az Amiral-Bruix-n gurultak. Megkerülték a Maillot-kaput és 
beálltak a parkolóba. A másik kettő nem volt ott, csak a motor- 
juk. 

— Echo Bravo India Charlie — szólalt meg Martin a fülükben. 
Chantal olyan gyorsan pördült meg, hogy Kissy egy pillanatig 
az új irány szerint nézett a háta mögé. Aztán átszaladtak a 
boulevard Pereire-en, átsurrantak egy kis teherautó alatt, és füs- 
tölgő tappancsokkal fékeztek Jennifer mellett. 

— Hát te?... 

— Vader most ment be — intett a társuk az épület felé. Kissy 
döbbenten meredt rá. 

— Hát nem veszett el? 

— Újra meglett. Abban a pillanatban vettük észre, amikor be- 
lépett. Úgy harminc másodperce. Martin bement utána. 

Kissy azonnal megindult a bejárat felé, de két lépés után 
megtorpant. Egy pincér jött vele szembe, karján tálcával, amit 
kivitt a kerthelyiségbe. 

— Étterem? . . . 

— Hé, egérke, ébredj — bökte oldalba Chantal. — Ez a Le 
Congrés-Maillot. Innen háromutcányira kisegereskedtél, rémlik 
valami? 

Kissy fölkapta a fejét. Körülnézett. Persze, a Maillot-kapu 
túloldalán kezdődik a Bois de Boulogne, boulevard Maillot és 
Barrés, az voltaképpen egyetlen utca, aztán jön a Charcot. 


Azon a sarkon akadt össze élete első shindyjével. És a követke- 
ző utcában volt apró egér. 

Mindez egy szempillantás alatt cikázott át az agyán, és máris 
mondta: 

— De hát most evett! 

— Igen, egérke — felelte Chantal türelmesen —, mi is láttuk. 

Kissy fejében gyanú kezdett kikristályosodni. Olyan érzése 
volt, mint amikor a szoba közepén lapul egy fotel alatt, és tud- 
ja, hogy a lyukhoz vezető útvonalak egy részénél ott leskel a 
cica, neki pedig villámsebesen találnia kell egy... 

Ekkor suttogni kezdett a fülében a telefon. 

— Vader az emeleten hátul ül egy férfival — jelentette Martin. 
— Összehajolva tárgyalnak valamit. 

— Közelebb tudsz menni? — kérdezte Jennifer. 

— Kizárt. Már a szomszéd bokszból se hallanék semmit, és 
gyanút fognának. 

— Csinálj fotókat. 

— Próbálok. 

Kissy bólintott. Igen, ezt érezte meg az imént. 

— Vadernek tehát ezzel az ürgével volt találkája — állapította 
meg. — De csak rövid ideig lesz együtt vele, különben itt evett 
volna. Azért ebédelt korábban, hogy innen bármikor eljöhes- 
sen. Nem jár egyenes úton, fontos neki, hogy ki ne hallgassák 
és bármikor kereket oldhasson. 

— Könnyen meglehet — mondta Vanessa, és a lányok is bólo- 
gattak. 

— A pofa eltéveszthetetlen — mondta Martin. — Tökkopasz, és 
piros-kék kockás inget hord. 

— A fedőneve Jabba — jelentette ki Nimby. 

— Nem rossz — felelte Martin —, csak ez egy vékony, középter- 
metű ürge. 

— Annál jobb — vágta rá Vanessa -—, az első shindyjeinknek is 
női neveket adtunk, mert azok illettek rájuk a legkevésbé. 


— Amikor kijönnek, váljunk kétfelé — mondta Chantal. — A tie- 
tek Jabba, mi Jenniferrel rátapadunk Vaderre. 
— Rendben — mondta Kissy —, igazi önzetlen egértárs vagy. 
sss 


— Vader kapott már pofont, de Jabbának mi adhatjuk az elsőt. 


— Ha okot ad rá — mondta Pt. 

— Okot fog adni — felelte Vanessa. — Egy shindyvel susmusol 
egy étterem hátsó zugában, biztos, hogy nem jár egyenes úton. 

De Jabba igenis egyenes úton járt. Öt perccel később kisétált 
az étteremből és nyílegyenesen átment az állomásra, majd he- 
lyet foglalt egy kocsiban, a zsebéből elővett egy regényt, és föl 
se nézett hosszú-hosszú ideig. A néhány üléssel távolabb lapu- 
ló két kisegér már attól tartott, hogy lemennek a térképről, a 
RER C vonalát alighanem azért építették ilyen hosszúra, hogy 
ők feladják a nyomozást, valahol kiszálljanak és Jabba meglép- 
hessen. 

Egy Ablon nevű állomásig utaztak, Kissyéknek fogalmuk se 
volt, hogy hol lehet. Nimby mondta meg a térképről, hogy Orly 
mellett vannak. Egy-két gép el is húzott a magasban, amíg Jab- 
ba nyomában haladtak a kisváros utcáin. Könnyű volt követni, 
egyszer sem nézett vissza. Néhány saroknyit ment a kopott, 
szegényes utcákon, aztán becsöngetett egy ház utcára nyíló ka- 
puján. A két egér közömbösen haladt felé az utca túloldalán. 
Vagy száz méterre voltak, mikor valaki kinyitotta a kaput és 
Jabba bement. 

— Oké — mondta Kissy. — Eddig eljutottunk. Hogyan tovább? 

— Felhívom Pierre-t — mondta Vanessa —, nézzen utána a cím- 
nek a nyilvántartásban. 

De erre nem volt érkezése. A hadnagy foglalt volt, és fél 
perccel később, amikor a két egér a kapu elé ért, az kinyílt és 
egy csomó férfi özönlött ki rajta. Fegyver volt náluk. 

— Szép napunk van egy kis sétára, igaz? — kérdezte Jabba. — Na 
emeljétek csak föl szépen a kezeteket. Mint a filmekben, gye- 
rünk! A barátaimnak már viszket az ujjuk a ravaszon. 

Kissy és Martin egymásra nézett. Lassan fölemelték a kezü- 
ket, és közben hangtalanul megbeszélték, hogy nem adják ol- 
csón a farkincájukat. 

— Papa Zulu! — szólalt meg a fülükben két-három szólamban 
a vészjel. Egerek veszélyben, mindenki a helyszínre! A többiek 
nem láthatták a támadókat, de Jabba hangját hallották, és ez 
elég volt. 

— Uniform Romeo — jelentette Chantal, hogy indulnak. Ők ez 
idő tájt a Lyoni pályaudvaron ténferegtek, a vonatra vártak, az- 


azhogy arra csak Masszív várt. De akkor most faképnél hagy- 
ják és jönnek. 

— Oscar Foxtrot Yankee Uniform — közölte Nimby pillanatok 
múlva, hogy taxival félóra. Mármint a lányoknak persze. Maga 
Nimby otthon volt Franconville-ben, felmérhetetlen távolságra 
innen. 

— Charlie Charlie — hallotta Kissy még Niala hangján a rend- 
őrség kódját, aztán kirántották a fülhallgatóját. 

— Au! — jött meg a hangja. — Finomabban! 

— Pofa be — mondta a nagydarab alak, aki elvette a fülhallga- 
tóját és a telefonját, pár pillanatig szemlélte, aztán kiszedte be- 
lőle az aksit. Martiné ugyanígy járt. 

— Mit akarnak tőlünk?! — kérdezték majdnem egyszerre. 

— Azt mondtam, pofa be — ismételte a nagydarab. — Gyerünk 
befelé. 

A két Jerry felemelt kézzel, négy fegyveres gyűrűjében besé- 
tált a kapun, ami becsukódott mögöttük. 

Kis, homályos előszobán át egy nagyobb, ugyanolyan homá- 
lyos szobába terelték őket. Áporodott volt a levegő. Bútort alig 
láttak, de aztán előkerült két szék, azokra ültették le őket. 

— Úgy — mondta a nagydarab, és egy asztalra dobta szegény 
telefonjaikat. — Most már beszélhettek, sőt ajánlom, hogy be- 
széljetek. 

— A kezünket leengedhetjük? — kérdezte Martin. 

— Csak nyugodtan. 

Leengedték a kezüket. Kissy érezte a derekán, a ruha alatt a 
fegyvereit, nem motozták meg őket, nem is számítottak rá, 
hogy ilyesmi lehet náluk. Viszont mindegy is, négy megtermett 
férfi, akik közül kettőnél pisztoly van, Jabbánál rövid csövű 
puska, a nagydarabnál pedig hosszú csövű — akárha egy hadse- 
reg lenne, csúzlival és késsel nem mennek semmire. 

— Nehezen viselem a hosszadalmas meséket — közölte Jabba 
—, kíméljetek meg az olyanoktól, hogy pont erre vitt az utatok. 
Az étteremben ott ültél és felém sasoltál — mutatott Martinre —, 
és azóta követtek. Halljam, ki küldött! 

Kissy sóhajtott. 

— Szerintem mondjuk el nekik. 

— Szerintem is — bólintott az egere nyugodtan. 


— Oké — mondta Kissy, és szemrebbenés nélkül farkasszemet 
nézett Jabbával. — Azért követtünk, mert Arnold megkért rá. 

Ebben a szempillantásban találta ki. S közben magában azt 
mondta: egy. 

— Hát az meg kicsoda? — röffent a nagydarab, aki szemláto- 
mást a főnökük volt. 

— Akivel ő beszélgetett az étteremben — biccentett Kissy Jab- 
ba felé. 

— Így hívják a tagot? — dünnyögte a Főnök. 

— Dehogyis — felelte Jabba és Kissy egyszerre, és a Jerry Ala- 
pítvány Dörzsölt Kisegere máris folytatta: — Marc az igazi ne- 
ve. Marc Vaingueur. De mi csak Arnoldnak hívjuk, mert akko- 
ra, mint Schwarzenegger, és imádja a filmjeit. 

— Honnan ismeritek? 

— A nagybátyám haverja. A bácsikámnak van egy privátkopó- 
cége, és mi amolyan gyakornokfélék vagyunk. Időnként ka- 
punk egy-egy feladatot, hogy kövessünk vagy figyeljünk meg 
valakit. Eddig főleg olyanokat, akik be voltak avatva és direkt 
próbáltak minket kicselezni, de most már idegeneket Is. 

Büszkén fölszegte fejét: lám, már a második osztályban is 
megállja a helyét az egerével együtt. 

Kis csend állt be, a férfiak egymásra néztek, Kissy pedig azt 
gondolta: kettő. 

A Főnök elgondolkodva billegette karján a vadászpuskát, 
Kissy pedig gyengéden kivette a kezéből, tusával maga felé 
fordította, és úgy nyomta a csövet a Főnök szájába, hogy né- 
hány fogát is kitörte vele. Egyelőre csak gondolatban. Még 
nem jött el az ideje. 

— És aztán? — kérdezte a Főnök. 

— Mit aztán? — kérdezett vissza Kissy. 

— Mit csináltatok volna, ha nem kapunk el benneteket? 

— Hát hazamegyünk és megvacsorázunk — felelte Kissy szol- 
gálatkészen. — Holnap elmondjuk a bácsikámnak, hogy hazáig 
követtük az ürgét, ő pedig megdicsér minket és ad másik fel- 
adatot. Sajnos igazit még nem kaphatunk, de azt mondta, ha- 
marosan. 

— Aha — dünnyögte a Főnök. — És hogyan ellenőrzi, hogy nem 
lógatjátok be? 

Kissy felháborodott képet vágott. 


— Mit képzelsz te rólunk?! Ha nem lennénk megbízhatóak, a 
bácsikám rég kitett volna minket. Ebben a szakmában ez alap- 
szabály. 

— És persze a diszkréció is — tette hozzá Jabba. 

— Még szép — vágta rá Kissy. 

Három, gondolta közben. 

— Szóval ha most kilökünk titeket az utcára, elfelejtitek az ide 
vezető utat? 

— Húsz euróért igen — szólalt meg Martin. 

— Húsz euró? — nézett rá a Főnök fenyegetően, és közelebb is 
lépett. 

— Persze — pillantott rá Martin tökéletes nyugalommal. — A 
bácsikája egy tízest ad minden megbízatás után, de te idegen 
vagy, nem várhatod, hogy ugyanannyit kérjünk. 


A Főnök nemcsak nagydarab volt, hanem csúnya is. Szétlapí- 
tott krumpliorra és formátlan szája volt, Kissy le merte volna 
fogadni egyheti sajtadagjába, hogy bokszoló. Vagy az volt, mi- 
előtt átnyergelt a jelenlegi iparára. Gyerekpornó, remélhetőleg. 
Megérdemelnének egy finom kis pornókereskedő bandát. 

A formátlan száj és a krumpliorr most furcsa, kontrollálatlan 
mozgásba kezdett, amit Kissy érdeklődve figyelt. Majd a száj 
rándult egyet és hahota tört elő belőle. 

— Hahahaha! Egy húszasért elfelejtitek ezt a címet, mi?! Na 
ide figyelj, cicám! — azzal Kissy orra alá dugta az öklét. — Há- 
rom hete tudom, hogy szaglásztok! — üvöltötte. — Három hete! 
Van pár Jó trükkötök, ezt el kell ismerni, de engem sem ejtettek 
a fejem lágyára! És a főnökömet meg pláne nem! Úgyhogy 
most nagyon gyorsan kezdjetek el énekelni! Meg vagyok ért- 
ve?! 

Kissy arra gondolt, hogy a pasas kétszeres tévedésben van. 
Ők nem szaglásznak három hete, legalábbis őutánuk nem, és 
hát ő — nem cica. A pasas is rá fog erre jönni, de csak a mentő- 
autóban. És még arra is gondolt, hogy négy. 

— Azt akarod, hogy őszintén beszéljünk? — kérdezte Martin. 

— Méghozzá nagyon gyorsan — sziszegte Jabba, egész közel 
hajolva a fiú arcába. 

— Akkor is, ha nem tetszik majd az igazság? 

— Ki vele, amíg futja a türelmemből - lihegte az arcába Jabba. 


— Hát jó — felelte a fiú elszántan. — Akkor megmondom az 
igazat. Baromi rossz a szájszagod. 

Jabba felhördült és óriási pofont akart adni Martinnek, aki az 
utolsó pillanatban kitért az ütés elől, és a pasas bezuhant kette- 
jük széke közé. A következő zaj a Főnök röhögése volt. 

— Úgy kellett, te marha. Kászálódj föl! Bátor gyerekek vagy- 
tok, az biztos. Kár, hogy a bátorság most nem segít. Motozzá- 
tok meg őket és le velük a pincébe! Majd a főnök szóra bírja 
őket. 

A másik két pasasnak már nem volt fegyver a kezében, vala- 
hol az egerek háta mögött letették őket. Az egyik, a szakállas 
odalépett Kissyhez és feléje nyúlt, de ő fölpattant és lekevert 
neki egy pofont. Csak simát, nem jerryset. 

— Kiürítem a zsebeimet — mondta neki —, de ha egyetlen ujjal 
hozzám érsz, két fogad látja kárát. 

— Höhö — vigyorgott a szakállas —, nem is rossz az ár! 

Kissy megint ütésre emelte a tenyerét, de a Főnök leállította a 
szakállast. 

— Elég a szórakozásból, pakoljátok ki a zsebeiteket és gye- 
rünk a pincébe! 

Amikor a négy pasas elhűlve megszemlélte a Nimbuszokat és 
a kéttucatnyi acélgolyót, Kissy arra gondolt: öt. 

— Ezek meg micsodák? — hajolt a Főnök az asztalon fekvő 
csúzlik fölé, a kezét hátul összekulcsolva. Ha egyedül lett vol- 
na, Kissy haladéktalanul kettétörte volna az asztallapot a pasas 
orrával, és ez csak a kezdet lett volna. Vagy ha akár itt vannak 
mind a négyen, de nincs fegyverük. Egyedül a fegyvereknek 
köszönhetik, hogy nem verték őket fasírttá már az utcán. 

— Mégis minek látszanak? — kérdezte Martin. 

— Miért vannak ezek nálatok? 

— Te kérdezed, amikor nektek sokkal nagyobbak vannak? 

A Főnök fölhorkant. 

— Elég a rizsából! Válaszolj, ha jót akarsz! 

— És ha rosszat akarok? 

— Azt megkaphatod! — bömbölte a Főnök lila fejjel, de ekkor 
megszólalt a negyedik, akit Kissy ebben a pillanatban nevezett 
el. Szőke lobonca volt, Kissynek az egyik terrorista jutott eszé- 
be róla, akivel Bruce Willisnek eléggé meggyűlt a baja a Naka- 


tomi-toronyban. De nem emlékezett se az alak, se a színész ne- 
vére, úgyhogy elnevezte a pasast Németnek. 

— Ne csináld már — mondta Német —, nem látod, hogy szóra- 
kozik veled? 

— De — röffent a Főnök lassan —, látom. Majd aztán visszaka- 
pod, kispofám, majd én is szórakozni fogok egy kicsikét. Na 
tűnés a pincébe, de szaporán, ne is lássalak itt! Kísérd le őket! 

Végre elkövettek egy hibát, gondolta Kissy, hat percbe bele- 
telt ugyan, de ez aztán hiba a javából. Végzetes hiba. Martin 
úgy feldühítette a Főnököt a pimasz válaszaival, hogy elfelej- 
tették befejezni a motozást. 

A pincébe vezető szűk, félhomályos lépcsőn a Szakállas te- 
relte le őket rájuk szegezett pisztollyal és egy ugráló fényű 
zseblámpával, amit a bal kezében tartott. Olyan mélynek tűnt, 
mint Gabrielle börtöne, és majdnem olyan sötétnek is. De itt 
aligha tartanak gyerekeket. Akkor őket nem ide zárnák. 

Vasajtóhoz értek, a kulcs benne volt a zárban. Nem volt be- 
zárva. 

— Nyissátok ki és befelé. Még három lépcső van az ajtó mö- 
gött, ne essetek orra. 

Martin megnyomta az ajtót, az nyikorogva feltárult, és ők be- 
léptek. A Szakállas most is a földre világított, hogy lássák a 
lépcsőt. 

— Papa India — mondta Martin hirtelen, és ellépett jobbra. 

— Mi van? — kérdezte a Szakállas, de ekkor Kissy ellépett bal- 
ra, Martin pedig megragadta az inget a pasas nyakán, és teljes 
erőből megrántotta. A Szakállas zuhanórepülésben szállt le a 
három lépcsőfokon, tompa üvöltéssel, s közben Kissy kiemelte 
a kezéből a lámpát. Mire a csattanás felhangzott, ő már a zárat 
kereste. 

— Fényt — suttogta Martin, Kissy megtalálta a zárat, bevilági- 
tott a helyiségbe, és a másik kezével a kulcson matatott. 

— Megvan a pisztoly! 

Fentről kiabálást és a lépcsőn dübörgő lépteket hallott, gyor- 
san kirántotta a zárból a kulcsot és bevágta az ajtót. Egy pilla- 
nat múlva nekivágódott valaki az ajtónak, Kissy majdnem elre- 
pült, de megtartotta. Az ajtó csak résnyire nyílt ki, és benyúlt 
rajta egy kar. Martin ott termett és belevágta a kését. A kar egy 
ordítással eltűnt, ő pedig bezárta az ajtót. 


Két másodperc múlva a Szakállas fölött térdeltek. A homloka 
vérzett, de kezdett mocorogni. 

— Kötözzük meg — suttogta Kissy, és egy pillanat alatt előva- 
rázsolt késével végighasította a pasas ingét. Martin bal kézbe 
vette a pisztolyt és ő is segített. Néhány másodperc alatt leszed- 
ték róla az inget, nem különösebben ügyelve a bőre épségére, 
aztán hátracsavarták a kezét és összekötözték az anyaggal. 

— Tart — vélte Martin. 

Megmozgatták a pasas csuklóit, a csomó lazulni kezdett. 

— Nem tart — mondták kórusban. Már végig is hasították a 
nadrágszárát is, és levágták róla. A balt. Egykettőre csomó lett 
abból is. 

— Ez már tart — sóhajtotta Kissy. 

Felálltak és egymás nyakába borultak. 


Az ajtón felhangzó dörömbölés riasztotta fel őket. Valószínű- 
leg eddig is dörömböltek, de nekik nem jutott érkezésük észre- 
venni. 

Elengedték egymást. Hét, gondolta Kissy. De lehet, hogy 
nyolc vagy kilenc. Nem, annyi nem lehet. Hét vagy nyolc. 

Martin leguggolt a Szakállas mellé, az arcába világított és 
adott neki néhány kisebb pofont. A pofa nyöszörögni kezdett. 

— Zavar a zaj — mondta neki a fiú. — Szólj nekik, hogy hagy- 
ják abba. 

Nyöszörgés volt a felelet. 

— Csönd legyen odakint! — süvöltötte Kissy. A dörömbölés el- 
hallgatott. — A haverotok egy kicsit rosszul lett, és most a mi 
túszunk. Tűnés föl, vagy még rosszabbul lesz! 

— Talán bizony lelövitek? — röhögött föl Jabba. 

— Nemcsak pisztolyunk van, okoskám. Elfelejtettétek befejez- 
ni a motozást. 

Csend. Jabbáék korlátolt agyában alighanem lassan ölt testet 
az a szó, hogy tényleg. 

— Azt mondtam, tűnés! — csattant föl Kissy, s mivel mozgást 
nem hallottak, Martin odahajolt a Szakállashoz. Az arcába vilá- 
gított és megvillogtatta a szeme előtt a pengét. 

— Ne! — sikította a pasas nevetséges fejhangon, aztán felüvöl- 
tött: — Kés van náluk... tegyétek, amit mond! 


— Hát jó — mondta a Főnök. — Itthagyunk titeket... de ezt még 
megkeserülitek! 

A két egér egymásra nézett a félhomályban, amit a falakról 
visszaverődő lámpafény adott. A lépcsőn hallatszottak a távo- 
lodó léptek. 

— Van egy rossz hírem — guggolt le Kissy a Szakállas fejéhez. 
Közben azt gondolta: nyolc. Vagy kilenc. — Egy csomó édes 
kis játékszert hagytatok a zsebünkben, és mesterei vagyunk a 
kínvallatásnak. — Egy másodpercre szünetet tartott, és Vanessá- 
ra gondolt, aki elvárja tőle, és ő soha nem okozna csalódást a 
drága kis bogárnak. — No jó, ez talán túlzás, mesterek még nem 
vagyunk. De szépen haladunk, már két ipse volt, akiket mi ket- 
ten bírtunk szóra, persze a bácsikám felügyeletével. Hát mit 
mondjak, igyekeztünk. A Doki azt mondta, örül, hogy nem kell 
öket megmentenie, mert kutya kemény munka lenne. No jó, 
eleget dumáltam, mesélj most már te is valami szépet. 

— Kik... kik... kik... — nyögte a Szakállas, és egy kissé az ol- 
dalára fordult. Kissy visszafordította hasra és ráült a hátára. 

— Nem veheted zokon, ebben a lyukban még egy szék sincs. 
Szóval? 

— ...kik vagytok? 

— A maffia — felelte Kissy magától értetődően. — Csak nem 
olyan kis amatőr társaság, mint a tietek, hanem az igazi. Titeket 
a rendőrség fog majd elvinni, de ez ne tévesszen meg, ők is a 
mieink. Ha nem mondunk elég szépeket rólad a bácsikámnak, 
szörnyű nehéz életed lesz a börtönben. Úgyhogy ideje a tárgyra 
térni. 

Kilenc vagy tíz. 

— Mesélj — vette át a szót Martin. — Egy csomó mindent már 
tudunk, de nem mondom meg, hogy mit. Kezdjük a nevekkel. 
Van köztetek, akinek már tudjuk a nevét. Halljuk mind a né- 
gyet. Kezdjük veled. 

— Billot... Jean Billot. 

— Jól van, Jean, látod, fog ez menni. Hogy hívják a kopaszt, 
akit követtünk? 

— Olivier Tocheport. 

— A férfiszépséget, aki dirigál nektek? 

— Joseph Viguié. 

— És végül a szőke szépfiút? 


— Simon Grézaud. 

— Nem is volt nehéz, ugye? — mosolygott Kissy. — Lássuk azt 
a kis üzletet, amit visztek. 

Csend, másodperceken át. Tíz, gondolta Kissy, vagy tizen- 

egy. 
— Oldjuk meg a nyelvedet? Sajnos nincs nálunk semmilyen 
drog, amitől a legféltettebb titkaidat is kibeszélnéd, csak némi 
szerszámok vannak. Ronda munka lesz, de hatásos. Fogó van 
nálad, drágám? 

— Pillanat, édesem — mondta Martin, átadta neki a pisztolyt és 
kotorászni kezdett a zsebében. 

— Ja igen — élénkült meg Kissy —, egy nevet kihagytál. A fő- 
nök nevét, akire vártok. Volnál oly szíves? 

— César Baras... őt kérdezzétek! Ez az egész az ő bulija, én 
csak a gépeket kezelem! 

— Milyen gépeket? — tudakolta Martin. 

— Számítógépet. . . nyomtatót. . . laminálót, meg ami kell! 

— És mit csinálnak ezek a gépek? — kérdezte Kissy. 

— Iratokat... útleveleket, igazolványokat, jogsit, meg min- 
dent. 

— És pénzt — mondta Martin. Nem kérdezte, állította. 

— Azt is... hiszen tudjátok. Tudtok mindent. 

— Sokkal többet, mint hinnéd — felelte Kissy, és ez igaz is 
volt. Például tudnak egy saját külön morzeábécét, és ő maga ki- 
tűnő fejszámoló is. Ezeknek az embereknek az ügyleteiről ép- 
penséggel nem tudtak semmit, de majd bolondok lesznek el- 
árulni. 

— Mit is mondtál, hol vannak a gépek? — érdeklődött Martin. 

Tizenegy vagy tizenkettő. 

— Semmit. . . erről nem szóltam semmit. . . 

— De ugye belátod, hogy ez tarthatatlan állapot, és sürgősen 
javítasz rajta? 

— A pincében. Nem itt... van egy rendes pince is, biztonsá- 
gos... páncélajtó meg minden... 

— Hogy lehet bejutni? 

— Figyeljetek... engem agyonütnek, ha ezt elmondom nek- 
tek... 

— Kicsoda tenne ilyen csúnya, durva dolgot? — kérdezte Kissy 
rosszallóan, és még cöcögött is. 


— A főnök meg a többiek. 

— Nem hiszem, hogy őmiattuk érdemes aggódnod. Ők most 
börtönbe kerülnek. Nyilván te is, de ha elmondasz mindent, ak- 
kor azt a bíróság is enyhítő körülménynek fogja tekinteni. És a 
mi főnökeink is értékelni fogják. Ezért a négy pitiáner csibé- 
szért igazán ne fájjon a fejed. 

— A páncélajtó kódja egy-négy-három. . . öt-kettő-öt-három. 

Kissy villámgyorsan mnemonikot fabrikált hozzá, és tudta, 
hogy az egere is ezt teszi. ADC EBEC. L amour des chats est 
beau est cher. Szörnyű, hogy pont macskás dolog jutott eszébe, 
de éppen ezért lesz könnyű megjegyezni. Egeres dolog mégse 
juthatott az eszébe, az S betű nem szerepel a számjegyeik kö- 
zött. 

— És még? — kérdezte Martin. — Van valami egyéb trükk? Vi- 
gyázz, mert van rá esély, hogy a főnök veled nyittatja ki azt az 
ajtót. 

— Nincsen semmilyen csapda, ha erre gondolsz. Ha a számo- 
kat beütötted, csak ki kell nyitni az ajtót. De... 

— De? 

— De most, hogy engem elkaptatok... lehet, hogy Joseph le- 
megy és átkódolja. 

— Van valami trükk arra, ha feltörik az ajtót? — akarta tudni 
Kissy. Tizenkettő, esetleg tizenhárom. 

— Nincs. De azt nem tudjátok bicskával. . . 

— Ugyan már. Nem mi fogjuk csinálni, hanem a nagy srácok 
erős szerszámokkal. Ugye nem fog felrobbanni vagy effélét? 
Ha valakinek baja esik, azt soha nem bocsátanád meg magad- 
nak... mert fájni fog... 

— Nem, semmi. . . nincsen ott semmi, ami felrobbanhatna. 

A két egér egymásra nézett. 

— Mit tudsz arról az ürgéről, akivel kopasz barátod találkozott 
ma Párizsban? 

— Semmit... csak annyit mondott, hogy találkozik valakivel, 
de rögtön őutána jöttetek ti, úgyhogy nem tudott beszámolni 
róla. 

— Nem jöttünk — jegyezte meg Kissy epésen. — Ti rángattatok 
be fegyverrel, ha elfelejtetted volna. 

A pasas nem felelt. Erre nem is volt mit. 


Tizenhárom vagy tizennégy. 

A két egér csendben ült a háromszor három méteres, ablakta- 
lan lyukban, Kissy a pasas hátán, Martin vele szemben, a pisz- 
toly a sarokban. Csendben voltak, de nem hallgattak. Jobb ke- 
zük a másik bal kézfején dobolt, így beszélgettek. 

, Óriásiak voltunk, amikor elkaptuk" — morzézta Kissy. 

, Azért az egy pillanatért megérte a kódrendszert kidolgozni — 
morzézta vissza Martin. — Enélkül bezárt volna minket, és 
egyedül kuksolunk a sötétben." 

,, Vanessáék már a reptér felé robognak. A többiek meg ide." 

, Úgyis a rendőrség ér ide elsőként." 

, Reméljük, hagynak nekünk is pár cafatot az embereinkből." 

Egymásra nevettek, és egy pillanat múlva meghallották fent- 
ről a robajt és az elmosódott, aztán egyre hangosabbá váló kiál- 
tásokat. Éppen végszóra. 

— Rendőrség, rendőrség! 

Kissy előkapta bicskáját, amit már eltett az imént, és Billot 
tarkójának nyomta. 

— Semmi ostobaság vagy ugrálás! 

Több pár láb sietett le a lépcsőn, és megverték a vasajtót. 

— Rendőrség! Kinyitni! 

— Nyugi, rendőrök! — kurjantott vissza Kissy. — Idebent a jók 
nyertek! 

— Nagyszerű, akkor nyissák ki! — mondta a fiatal, energikus 
férfihang. — A házibulit Sophie Marceau rendezte! 

Martin szeme visszatükrözte Kissy szemének lelkes csillogá- 
sát. 

— Máris nyitom — kelt föl Martin, mialatt Kissy figyelmezte- 
tően megveregette Billot nyakát a pengével. — De óvatosan jöj- 
jenek, az ajtó mögött három lépcsőfok van még lefelé. Tizenkét 
óránál hasal a rossz bácsi megkötözött kézzel, és a hátán ül a jó 
kislány egy bicskával. Három óránál egy pisztoly fekszik a föl- 
dön. A jó fiú pedig az ajtót nyitja. Minden világos? 

— Minden világos — felelte a hang derűsen. — Nyithatja. 

Martin elfordította a kulcsot, és a történelem első egérrablása 
véget ért. Körülbelül tizenöt percig tartott. 


Igazi kommandósok voltak, sisakban és golyóálló mellényben, 
veszedelmes külsejű instrumentumokkal teleaggatva, és a pa- 
rancsnok fülében ott ült Bouriant tábornok, nagyon felzaklatva. 

— Mi ez az őrültség, hogy bemennek egy csapat fölfegyver- 
zett bandita közé, mi?! — ez volt az első szava, ahogy a pa- 
rancsnok kezet rázott velük és jelentette, hogy a túszokat kisza- 
badították, kihangosítja a vonalat. 

— Eszünk ágában se volt — felelte Kissy. — Ők hívtak be min- 
ket barátságosan, föltartott kézzel. Mármint a mi kezünk volt 
föltartva — magyarázta. — Az ő kezükben meg csupa mordályok 
voltak. Mit kellett volna tennünk? 

— Óriási szerencséjük volt — a tábornok nem válaszolt a kér- 
désre —, hogy éppen a közelben járt ez az egység. 

Még alighanem magyarázott valamit, de Kissyék fölértek a 
földszintre, ahonnan a hemzsegő fegyveresek sűrűjéből két 
alak ugrott a nyakukba. 

— Chantal — szorította Kissy magához a barátnőjét —, hogy ke- 
rültök ti ide? 

— Lestoppoltunk egy rendőrautót és szirénával téptünk át a 
városon. Őrült balhét csináltatok, az egész rendőrség fejvesztve 
rohangál. Nem, de jól hangzik. Vanessa hívta a tábornokot, ők 
is jönnek, már a reptéren lehetnek. Még két egér száguld felénk 
taxival, egyedül Elke nem kapott engedélyt a szüleitől. Meg tő- 
lünk se, Pi egyenesen megtiltotta, hogy idejöjjön. 

Chantalnak be nem állt a szája, dolgozott benne az adrenalin, 
de Jennifer se volt más, ő Martinnek magyarázta ugyanezt. De 
közben a kommandósok fölhozták Billot-t, a pasas lehorgasz- 
tott fejjel botladozott köztük és igyekezett nem nézni senkire. 
Martin megállította őket. 

— Hol van a hamisítópince lejárata? 

Billot csak a fejével bökött valamerre az ő hátuk mögé, de 
egy rendőr már mondta Is: 

— Találtunk még egy pincelejáratot, de páncélajtó van oda- 
lent. 

— Elég a sírásból, gyerekek, igyatok és énekeljetek! — rikkan- 
totta neki Martin. 

Kissynek megrebbent a füle. Arréte de crier, enfants, buvez 
et chante. Eléggé úgy hangzik, mint egy kedélyes pedofil tivor- 


nya, de kétségkívül éppúgy kinyitja az ajtót, mint az ő mondata 
— és nincsen benne macska. 


A mondatot persze a kommandósok számára le kellett fordítani 
számjegyekre, de azok már egyből nyitották az ajtót. Minden 
tele volt iratok és pénz hamisítására szolgáló felszereléssel, ha- 
mis bankjegyekkel, igazolványokkal, még különféle intézmé- 
nyekbe szóló belépőkártyák is voltak. De ők ezt már csak ké- 
sőbb tudták meg, Bouriant tábornok fölhívta Vanessát — szemé- 
lyesen ő és személyesen Vanessát —, és mindent elmondott ne- 
ki. Őket nem engedték a pincébe, ott helyszínelni kell, nyomo- 
kat rögzíteni, ott civilnek nincs helye. De később láthatják a fo- 
tókat. 

Az ötödik pasas, a valódi főnök már könnyen meglett, még 
aznap este, de ők nem vártak rá, rendőrkocsival hazavitték 
őket, egyenesen Vaucressonba, illetve Neuillybe, hiába mond- 
ták, hogy a motorokat a Maillot-kapunál hagyták. A parancs- 
nok elvette tőlük a kulcsokat, felírta, hogy melyiket hova kell 
vinni, még az este ott lesznek. Ott is voltak, tíz óra körül hoz- 
ták meg őket furgonnal, aminek rámpa jött ki a hátuljából, csak 
legurították őket és bevitték. 

Nimby a város közepén lassítást, aztán visszafordulást vezé- 
nyelt a taxijának, Francoise pedig éppen piros lámpánál állt, 
amikor Kissyéket kiszabadították. Kifizette a taxit, kiszállt és 
hazament metróval. A délvidéki egerek is visszafordultak a 
reptérről, de Niala közölte, hogy ezért a vakmerőségért meg- 
húzza a füleiket, készüljenek a hétvégén nagy összecsapásra. 

Anya szívinfarktust kapott, amikor elmondták neki, hogy 
négy fegyveres nehézfiú bezárta őket egy pincébe, azt mondta, 
már Mohi sérülése óta nincs nyugalma az egerei miatt, akik 
ilyen veszedelmesen élnek. Egereit mondott, többes birtokos 
esetben, és Mohit, nem Vanessát. Kissy azt mondta, egérbe 
nem üt a villám, tudnak ők vigyázni magukra. Azok a nehézfi- 
úk nem azért nem bántották őket, mert csak hamisítók és nem 
shindyk, hanem mert ők, a Jerry Alapítvány Belevaló Kisegerei 
pontosan tudták, hogyan viselkedjenek. Nem féltek egy percig 
se, mert tudták, hogyan vehetik elejét a fegyveres összetűzés- 
nek, amiben nem lett volna esélyük. Amikor veszélytelenül tá- 
madhattak, azonnal támadtak. Billot-nak van egypár vágás a 


karján és a lábán, zúzódásokat is beszerzett, Tocheport, azaz 
Jabba pedig a felsőkarjába kapott egy mély döfést Martintől. 
Nem adták olcsón, azazhogy egyáltalán nem adták a farkincá- 
jukat. 

Anya végül kilábalt a szívinfarktusból és azt mondta, ha egy- 
szer bármelyikük farkinca nélkül kerül elő, hát megnézhetik 
valamennyien, amit tőle kapnak. 


Masszív persze teljesen le volt döbbenve a fotókon. Volt alkal- 
ma elméleteket gyártani, hogy mit akarhatnak tőle, mert amikor 
hazaért, két nyomozó várta, bevitték a lyoni kapitányságra, az- 
tán kocsiba ültették és visszafuvarozták Párizsba. Jó darabig 
várakoztatták is, mielőtt bevezették egy szobába, ahol az aszta- 
lon fotók hevertek róla és Jabbáról. 

— Kapásból rávágta, hogy egy régi barátja, és egy nevet is 
mondott — mesélte Pierre. — Csak közben persze attól rettegett, 
hogy mi tudjuk már a pasas igazi nevét és hogy miben utazik. 
Egyelőre meghagytuk kétségek között. 

Az egerek vigyorogtak. 

— Előfordul, hogy féltucatszor be kell hoznunk ugyanazt az 
embert, mire rá tudunk valamit bizonyítani, úgyhogy ne lepjen 
meg, ha Masszív most is büntetlenül elsétál. 

— Nem élünk álomvilágban — felelte Vanessa, és ez kétségte- 
lenül jól hangzott. — Tudjuk, hogy egy igazi dörzsölt bűnözőt 
elkapni hosszadalmas feladat. Nekünk általában szerencsénk 
van, mert akik olyasmit tesznek, amire mi lecsaphatunk, azok 
ellen már nemigen kell bizonyítékot gyűjtögetni. Hát Masszív a 
kivétel. 

Kissy arra gondolt: dehogynem. Igenis álomvilágban élnek. 
Eddig valahány shindyt megfogtak, Masszívot is beleértve, 
mind ment egyenesen a börtönbe, mármint persze vizsgálati 
fogságba, nagy részük a kórházon át. És nemcsak a shindyk, 
Niala autótolvaja is, az is a rácsok mögött kötött ki. 

Igen, az egy álomvilág, ahol a rossz fiúkat nyílegyenesen a 
hűvösre küldik, és nem jön dörzsölt ügyvéd, joghézag, hiányos 
bizonyíték, semmi nem jön, ott maradnak szépen a sitten. És ő 
ebben az álomvilágban akar élni ezután is. Hihetetlen szeren- 
cséjük volt a négy fegyveres bűnözővel. Ezt a hihetetlen sze- 


rencsét akarja maguknak továbbra is. És meg is lesz. Nem saj- 
nálják a sajtot az őrangyalaiktól. 

Az ambloni kaland az egerek többségének meggyőződése 
szerint bátor hőstett volt, igazi Jerrykhez illő próbatétel, és ők 
jelesre vizsgáztak bátorságból, hidegvérből és a rossz fiúk ro- 
vására való poénkodásból is. De volt ellenzékük. A kisfülűek 
mind olyasféleképpen reagáltak, mint anya, és a maxik sem 
osztoztak az ő lelkesedésükben. Hárman. 

— Én se gondolom, hogy bármi értelmesebbet tehettetek vol- 
na, mint hogy feltartott kézzel besétáltok — mondta Niala, telje- 
sen átváltozva harmadik maxivá. — De akkor is egy életveszé- 
lyes, őrült kaland volt, amit nem engedhetünk meg magunknak. 
Amióta az alapítvány létrejött, a mi harcmodorunk az, hogy az 
ellenségnek szikrányi esélyt sem adunk. Úgyhogy meg ne hall- 
jam még egyszer, hogy valaki ilyesmibe keveredik. Beszéltem, 
cin-cin. 


Pénteken aztán Kissy és Martin a szokásosnál is több ölelgetést 
kapott, a füleiket tapogatták, hogy megvannak-e, aztán megfor- 
dították őket, hogy a farkincájukat is lássák. Pedig ők már hét- 
főn este ellenőrizték, hogy a másiknak mindene megvan, rész- 
letesen, ráadásul Martin most ki is mondta! 

— Mindene? — vigyorgott Nimby Kissyre, aki lázasan kutatott 
emlékeiben bármiféle szabály után, ami megtiltaná, hogy föl- 
szeletelje egértársait. 

— Apróra végigvizsgáltam. De másnap délután nappali fény- 
nél is megismételtem. 

Kissy előrántotta bicskáját, és Martin egy pillanat múlva vé- 
rében hevert volna, ha nem csöngetnek. Megjött Francoise. De 
a malackodásnak ezzel se lett vége, Kissy alig keveredett ki a 
zseb öleléséből — fül- és farkincavizsgálattal, persze —, máris 
eljutott hozzájuk a suttogás, hogy Nimby alaposan ellenőrizni 
akarja, hogy Vanessának is megvan-e mindene. Kissy nem 
szólt egy szót sem. A mikrónak magának kell figyelmeztetnie 
az egerét, hogy ő ott se volt. 

És öt perccel később a házat betöltő egérzsivaj újra felcsa- 
pott, most még zajosabban. Megjött Elke! 

— Meglepetés! — robbant közébük a nappaliba, és máris ugrott 
Kissy nyakába, olyan lendülettel, hogy Kissy kezeket érzett a 


hátának nyomódni, társai tartották meg, hogy a szenvedélyes 
kislány föl ne döntse. — Mutasd füleideket! Semmit nem bán- 
tották rólad gengszterek? Martiiin! — Kissy megint majdnem 
fölborult, ahogy Elke eleresztette és a fiúhoz ugrott. — Neked is 
minden füleidek megvan? Mert azért jöttem, ellenőrizlek, meg- 
mindenetekvan-e. Hát szabad ezt?! — nézett rájuk csípőre tett 
kézzel. — Bemerészeled nagy marha gengsztereknek házába 
csak ketten, és nem beviszed kicsi zsebegéret?! 

— Jaj, hallgass már, egérke — ölelte át Vanessa. — Hogy ke- 
rülsz te ide? 

— Jöttem magamat Fahrradon biciklírozva, hogy tudod ilyen 
hülyeséget kérdezni, egérke?! Hát mivel jöhettem volna Kiel- 
ből idéig? — Elke meglengette két karját, mintha szárnyak vol- 
nának. — Rémledik valami? Nagy marha repülő, azzal jöttem. 

— De kivel? 

— Egyedül most. Zsebegér utazhat már egyedül is repülő gé- 
pen, csak kell nagyon vigyázni egerészölyvektől. Azok is men- 
nek fönt — hüvelykujjával a mennyezetre bökött —, ezért kell 
körbenézni alaposan, amikor zsebegérke fölcsatoli ugróernyőt 
és kiszállja. 

Kissy lelki szemeivel tisztán látta Elkét ejtőernyővel kiugrani 
tízezer méter magasból. 

— Hoztam rátok sütit, nagy Kunststoffdoboz hátizsákben, 
Frau Schultze csinálta és akarja tudni Vanessa véleményét. 
Anya akarta jönni velem, de nem tud, utolsó pillanatban közbe- 
jötte rengeteg munka magát, így Herr Schultze kifuvarírozta 
zsebikét reptérre és föladta postában, dobozbele. Nem, de jól 
hangzik. Mikor indulunk Lyonra, jól megverjünk Masszívt? 
Szabadláb éppen arra való, egérkék odasétál, becsönget, rámo- 
solyog, kiveri fejét két füle közül. Hát micsoda dolog ez, hama- 
sítótól csináltatni útlevélet hamas névre? Ráadásul thai?! Ahol 
minden Strassensarok gyerekprostikkal van tele? Kellene, mi?! 
Odanézz! 

Mindenki riadtan a kislány kinyújtott karjának irányába kapta 
a fejét, Francoise háta mögé. Egy pillanat múlva Francoise a 
szőnyegen hasalt, a hátán ott ült Elke, és rosszallóan mondta: 

— Nem voltál résen, egérke. Lusta, figyelemetlen kicsi zseb- 
egérek, ilyenek ezek mind — állapította meg, mintha nem ő ma- 
ga lenne a másik. — Masszív is ezért mászkálja szabadlábra, 


mert rendőrösök is ilyen ráérő emberek, ó, majd megfogjuk 
legközelebb, kell hagyni szabadon mászkáltok bűnösöket, hadd 
molesztálja kisgyerekt megint, mert mi vagyunk rendőrösök és 
legközelebb is kell munka! 


Jabba köpte el, hogy Masszív Thaiföldre szóló iratokat akart. 
Útlevelet, vízumot, jogosítványt, társadalombiztosítást, min- 
dent. Hamis névre. Michael Drinkwater. Brit állampolgár. 

Masszív még nem tudja, hogy Jabba köpött, azt sem, hogy la- 
kat alatt van a társaival együtt. 

— Különben nem hülyeség — mondta Pi, odalépve a kicsikhez. 
Könnyed mozdulattal hátracsavarta Elke karját. — Thaiföldön 
úgy el tud bújni, hogy az életben meg nem találják, ráadásul 
minden tele van keleti szépségekkel. — Elfordította a szabadulá- 
sért hasztalanul küzdő zsebegeret, és lenyomta a földre Fran- 
coise mellé, aki megpróbált kimászni, de nem tudott: Pi rátér- 
delt a fenekére. — Csak két baj van. Ott is megtalálnák, és nem 
is jut el odáig. No mi van, egérke, nem bírsz a túlerővel? 

Elke már a földön hasalt, arccal Pi felé, s most kurtán meg- 
rázta fejét. 

— Nem, de nem is kell. Túl van az erőd hiába, akkor se tudod 
vele mihez kezdesz. 

— Azt hiszed? 

— Azt — vigyorgott a zseb. — Akarhatsz kettőféle dologt. 
Egyikhez kell előszeded nyársakt, fűszer, egerező kések, má- 
sikhoz leveszjed nadrágodat meg enyém is. Bármelyiket pró- 
bálsz, kell közben elengedsz, és akkor véged. Leszel csak ku- 
pac törmelék padlón, diplomás. 

Kissy Martin vállára borult nevettében. 

— De én egy harmadik dolgot akarok — felelte Pi vigyorogva. 

Kis csend lett. Elke és mindenki más azon töprengett, mi le- 
het az. 

— Át akarod verni palánkot a zseben — szólalt meg végül a 
kislány. — Nincs harmadik semmi is. Finom omlásos húsú, sze- 
xi gyerekegéret mi harmadik dologért lehetne földbe nyomni? 

Pi bal kézzel összefogta áldozata két csuklóját, jobbjával pe- 
dig a hasához nyúlt és csiklandozni kezdte. A nagy visongás és 
viháncolás hirtelen követhetetlen gomolygássá változott, s Pit 


hirtelen a földön hasalva látták viszont. Két elégedett zsebegér 
ült a hátán. 

Kissy azért később elgondolkodott Elke szavain. Letagadha- 
tatlanul igaza van: tényleg szexi. Ezt még egy lányegér is ész- 
reveszi. Most megint lófarokba fogta a haját, feszes farmert vi- 
sel, látszik, hogy kezd már formásodni. És időnként beszámol 
róla, hogy a fiúknak kidülled a szemük, sajnos csak a korabeli- 
eknek — ezt ilyenkor ki szokták javítani, nem sajnos, szerencsé- 
re, egyedül nem szabad shindykalandokba bonyolódnia. De 
nem használ, Elke úgy sétál végig a suli udvarán, hogy rá se 
hederít a nyálcsorgató srácokra. Pasit akar, felnőtt férfit, aki el- 
veszti a fejét és úgy veti rá magát a zsenge csemegére, hogy 
csak a kórházban tér magához. 

Vigyázni kell rá, egyre jobban. A gyorsasága megvan ahhoz, 
hogy szembeszálljon egy felnőttel, de az ütései még nem elég 
erősek. Nem bírna el egyedül egy shindyvel, még legalább egy- 
két évig. Kissy saját magáról tudta, hogy sokkal gyorsabb nem- 
igen lett a kiképzés befejezése óta, de négy év alatt nőtt annyit, 
hogy a nagyobb testsúlyával és erejével péppé tud verni bár- 
mekkora shindyt. Négy évvel ezelőtt hiába volt meg a technika, 
a gyorsaság, a pontos ütések és rúgások, nem bírt volna el 
mondjuk Rouvellel. Hozzá már erő is kellett. 

Viszont ő nem is volt olyan vérszomjas és vakmerő, mint El- 
ke. Képes rá, hogy valami gyanú miatt besurranjon valakihez 
otthon Németországban, egy szál maga, és aztán ő kerüljön 
kórházba. Ők többiek csak a rossz fiúkra veszélyesek, de Elke 
önmagára Is. 


Nimby beszámolójára másnap délelőtt került sor, ebédkészítés 
közben. Főzés közben egyébként is beszélgetni szoktak, de 
gyakran megvitattak fontos kérdéseket is. 

Niala, Chantal, Martin, Nimby és Kissy voltak a kukták, a 
zsebek a kamraegerek, akik nyakukba akasztott tálcával, vi- 
gyázzban hallgatták a rendelést. 

— Burgonya, virsli, szalonna, sajt, tojás, petrezselyem, zsem- 
lemorzsa, liszt és olaj. 

A zsebek bólintottak. 

— Végeztem, cin-cin! 


A kislányok szalutáltak, sarkon fordultak és rohantak a kam- 
rába. 

— Az első osztag a krumplit hámozza meg és kockázza föl, 
aztán főzze puhára. A második csapat a virslit kockázza föl és 
pirítsa meg a szalonnával együtt. Hallgatunk, egérke. 

— Hát bizony haladunk — mondta kedvese, aki előtt kinyitva 
feküdt a netbook. Azazhogy a Jerry első netbookja, hiszen a 
kliensgépeket is már mind kicserélték netbookokra. — Négy és 
fél nap alatt háromezer oldalletöltésünk volt, ezek ötszáz fel- 
használóhoz tartoznak, vagyis átlagosan hat oldalt néztek meg. 
Negyvenöt felhasználót tettünk figyelőlistára. Közülük harmin- 
can csak nézegették az oldalt, de jó sokat, és többször is vissza- 
tértek. Tizenöten viszont már aktív hozzászólóink, részt vesz- 
nek a fórum életében, folytatják a korábbi eszmecseréket, bár 
egyelőre senki sem írt négy hozzászólásnál többet. Hárman töl- 
töttek föl képeket is, összesen nyolcat. Négy a híres gyerekek- 
ről szóló szálhoz jött, publikus sajtófotók, a neten egymillió 
példányban vannak meg. Kettő hiányos öltözetű gyerekeket áb- 
rázol, kettő pedig mezteleneket. Két fiú és három lány van raj- 
tuk. De igazi pornó nincsen. 

— Muti meg — jött oda Francoise, amire Vanessa az asztalhoz 
lépett, becsukta a gépet és eltette a sarokban álló polcra. — De 
miért? Azt hiszed, nem láttam még olyat? 

Aha, gondolta Kissy. Növekszenek a gyerekek. 

— Az egész Fokhagyma rajta van a Jerry hálózatán — közölte a 
mikró szigorúan —, az összes egér bármikor megnézheti. Most 
nyomás a kamrába salátának valóért, de rajta ne csípjen a cica! 

Elke csípőre tette a kezét és csúfondárosan nézett rá. 

— Ugyan miért ne? Csak nem hiszel zsebeket félni cicától? 
Megfogunk, elhozunk őt is. Nincsen neked Rezept salátáról ci- 
cável? 

— Nincs! Az egész konyha telemenne szőrrel, amíg megko- 
pasztod! Mars a kamrába! 


Kissy a mikró egyik félmondatán tűnődött krumplidarabolás 
közben. Vanessa csak úgy megjegyezte, hogy a Fokhagymát az 
összes egér bármikor megnézheti, és persze így is van, és nem- 
csak a Fokhagymával. A Jerry négy éve gyűjtöget mindenféle 
digitális információt, shindykről és egyéb dolgokról is, Nimby 


állandóan töltöget valamiket a netről, és már az összes egércsa- 
lád CD-it és DVD-it fölmásolták a hálózatra, és bármelyik 
egérnél megnézhetők. Egy saját kis netet hoztak össze, ami 
összeköttetésben áll ugyan a rendes nettel, de mégsem a része: 
Nimby kijelentette, hogy az archívumot kizárólag a Jerry-felü- 
leten át lehet elérni, közönséges számítógépről semmilyen ha- 
ckertrükkel nem megy. Egyedül az alapítvány egerei és kisfülűi 
férnek hozzá mindahhoz a kincshez, amit összehordtak. 

A krumplit Vanessa összetörette krumplinyomóval, és hagy- 
ták kihűlni, addig a salátával foglalkoztak. Sült csirke is lesz, 
séfjük Pit bízta meg az elkészítésével. 

— Mi a következő lépés, egérke? — tudakolta Vanessa, bíráló 
tekintettel tanulmányozva a salátaöntetet, aztán tett hozzá még 
egy kis olajat. 

— Az anyag még senkinél sem elég a vádemeléshez, úgyhogy 
megesszük a Vanessa-féle menüt, utána bekapunk egy-két 
zsebegeret, és várunk a komolyabb gyerekpornóra. 

— C-c-c — mondta Elke. — Akadná torkodon magát a zsebegér 
nagy füle. Hát voltál te mennyies osztályzatú bioszból? 

— Közepes, miért? 

— Akkor elmondok neked. — A kislány nekitámaszkodott az 
ajtófélfának és keresztbe fonta a karját. — Csirke és egér között 
van három különbség, ezek okozik, hogy csirkét megehetsz, de 
egéret nem tanácsos. Egy. Csirke semmi fegyvere nincsen neki, 
csőrikéje apró, karomja semmi is, csak fogod és elnyiszálod 
torkáját, kész, meg van dögölve. Egérnek te magad tervezted 
csúzliat és éppen te egérkepárod adta Elkének sajátja Nimbu- 
szát, hahaha, késő bánat, most már. És Elke előbb dobálta késet 
deszkábele, mint te magad. Rosszul, de előbb. Most már pilla- 
nat és hasítja nimbyszeletek rántanivaló, tepsibe. Kettő. Csirke 
önöző, semmit se is tesz társa csirkéért, hiába van hűtőben tu- 
cat, nem segítik védekez egymást, egyedül meg semmi esély 
nem van. Egér viszont csapatos falkaállat, ha te próbálsz meg- 
enni zsebegéret, jön rád haddal tizenegy. 

— Tíz — vigyorgott Nimby. — Egy én magam vagyok. 

Elke visszavigyorgott. 

— Tizenegy igenis! Te is vagy kisegér, ha fenyeget bármi ve- 
szély harcostársad kisegéret, jövösz és segíted válladvetve. Es- 
küdtünk együtt nagy szelet ementáli sajtra. 


— Ez igaz — bólintott Nimby pont arra a részére, ami nem volt 
igaz. 

— Különbség három. Csirke nyomja élve csak egy kiló, és a 
fele toll. Zsebegérke háromnegyed részi sajátja súlyodnak, ha 
engem megeszel, Vanessa lesz egészen papírvékony lapos, sze- 
gényke. 

Vanessa kezében megállt a kanál, Kissyében a kés. Beletelt 
néhány másodpercbe, amíg felfogták, hogy Vanessa mitől lesz 
lapos. 

— Ez nem következhet be — sziszegte a mikró. — Egyenlően 
elosztjuk. Négy egér terítse le és szeletelje föl, én fölhívom An- 
nét, kérek tőle jó Elke-recepteket! 

A kislány vigyorgott és esze ágában se volt menekülni, pedig 
Kissy örömmel vadászott volna rá, ha nincs elfoglalva a máso- 
dik adag krumplival. 

— Nincs neki. Azt hiszed, nem sütötte volna régen nyársra ki- 
csi zsebegéret, ha tudja elkészíteni? Neked nincs pici sejtésed 
se nem, hogy én mindennap reggeltől esteig tudok belőle csi- 
nálni mekkora idegbajt. 

Kissy tudta, hogy nem készül el az ebéd, amíg a zseb száját 
be nem ragasztják. Addig az oldalukat fogják valamennyien. 

— De majd megtudod — folytatta Elke kárörvendve. — Kell 
csak pár hét bele és néhány apró dologt elintéz, és költözzük 
ide magunkat! 

A nevetőkórust mintha elvágták volna. 

— Micsoda?! 

— Tényleg? 

— Hogy tudtad rávenni a szüleidet? 

A kislány színpadiasan fölsóhajtott. 

— Hát igen. Ez benne van néhány dologban, amit ezután kell 
elintéz. 

Kissy lecsapta a kést az asztalra és rárontott a zsebre, aki egy 
pillanat alatt megugrott, s másodperceken belül már odakint 
kergetőztek. Egészen a kert végében kapta el és gyomrozta 
meg alaposan. Aztán talpra állította, az ujját a lapockájának 
nyomta, s úgy vezette vissza a konyhába, föltartott kézzel. 

De megérdemelte volna, hogy odavessék martalékul Macská- 
nak. 


Vanessa összekevertette a tört krumplit, a sült virslidarabkákat, 
apróra vágott petrezselymet, tojássárgáját, sót, borsot, szere- 
csendiót rakott bele, és jóváhagyólag bólintott a szemle után. 

— Jól van, formázzatok belőle gombócokat, és mehet a sütés. 

Amíg ők formáztak, séfjük előkészített lisztet, tojást és zsem- 
lemorzsát, sorban megforgatta a gombócokat mindháromban, 
és kisütötte őket olajban. 

— Hogy hívják? — tudakolta Francoise. 

— Burgonyakrokett Elke módra. 

— Én módra?! — kapta föl fejét a nevezett. 

— Te. Te dumáltad végig a készítését sületlenségekkel, hát vi- 
seld a következményeket. Rólad lesz elnevezve a mai ebéd. 

A zseb láthatóan tépelődött magában egy verset, aztán úgy 
döntött, hogy ez megtiszteltetés, és büszkén föltartotta gomb- 
szerű orrocskáját. 

— És mikor eszünk meg zsebet? — kérdezte. 

— Nemsokára kész a csirke, meg még csinálunk mártást is. — 
Vanessa fölemelte a hangját. — Föltéve persze, ha valaki dolgo- 
zik is, és nem csak a száját tátja! 

Kissy és kuktatársai gyorsan ellenőrizték, hogy a szájuk csuk- 
va van-e, és sietősen munkához láttak. 


Masoudi doktor akkor érkezett, amikor Kissy éppen a mártást 
keverte. Őhozzá jött, ezért egy gyorsan odasurranó egérke 
megszabadította a munkájától. 

— Jó napot, Chaton kisasszony, bocsásson meg a zavarásért. 

— Sosem zavar, ügyvéd úr — nyújtott kezet Kissy elégedetten, 
hogy végre ő mondhatja. Annyiszor hallotta már tőle, hogy 
, sosem zavar, kisasszony", hát egyszer ő felelheti. — Jó napot. 
Mi szél hozta? 

Ekkor belépett Vanessa a kamrából, ahol valamilyen tervéhez 
való nyersanyagoknak nézett utána. 

— Á, doktor úr — mondta. — Asszalám alejkum. 

— Valajkum asszalám, Vanessa — mosolygott az ügyvéd, meg- 
szorítva a feléje nyújtott kezet. 

Kissy elégedetten nézte őket. Minden szavukat értette. Igaz, 
ezzel az ő nyelvtudását ki is merítették. 

— Kajfa hálik? — kérdezte az ügyvéd. A mikró egy pillanatig 
habozott, ezért hozzátette: — Hal tatakallam allurah alarabíja? 


Arábia, Kissy ezt is értette. Nyilván arábiai társasutazást szer- 
veznek a csapatnak. 

— Nakam — nevetett Vanessa. — Aná afham kalílan. Takallam 
bibut, min fadlak. Dzsalasza. 

Kissy fülrebbenés nélkül hallgatta. Ezer éve ismerik az ügy- 
védet, még szép, hogy Vanessa mostanra folyékonyan karattyol 
arabul. Most épp azt mondta, hogy foglaljon helyet. Ennyit 
Kissy is tudott arabul, mivelhogy a mikró közben franciául mu- 
tatott a legközelebbi székre. 

— Köszönöm, de csak egy percre — felelte a doktor, és leült. — 
Talán folytassuk franciául, nem illendő, hogy a többieket kire- 
kesszük a társalgásból. 

A kislány rámosolygott a férfira, a kék szemek megcsillantak 
a fényben. 

— Még soha senki nem mondta meg ilyen udvariasan, hogy 
pocsék a kiejtésem. 

Nevettek. 

— Hát... nem tagadhatom, csakugyan szorul még némi csiszo- 
lásra. De a szándék roppant tiszteletreméltó. Hol tanulta? 

— A panzió vendégeitől, természetesen. Radá dzsáhaza takrí- 
ban. 

Egy pillanat szünet állott be, Kissy sejtette, hogy az ügyvéd- 
nek először is le kellett fordítania magában a mondatot rendes 
arab nyelvre. 

— Nagyon kedves, Vanessa, köszönöm. De akkor nem tudok 
segíteni benne. 

Ugyan miben, lepődött meg Kissy. 

— De tud, ügyvéd úr. A desszertet még nem készítettük el. 

— Az mindjárt más. Hanem én ezúttal konkrét céllal jöttem, 
üzenetet hoztam Chaton kisasszonynak. 

— Helyes, adja át és öltözzön be kuktának, igyekezzen, még 
ha nem is lobog a füle! 


Kissy nem fogadta valami lelkesen a meghívást. Elég ritkán 
fordult elő, hogy hálálkodó szavakat kelljen hallgatniuk, és en- 
nek kimondottan örült. Például azzal az elrabolt kisfiúval, aki- 
nek révén megismerkedtek Vannival, vele nem is találkoztak. 
A szüleivel pláne nem. Amikor Gabrielle-t mentették meg, neki 
még nem nagyon volt alkalma köszönetet mondani, el volt fog- 


lalva azzal, hogy igyon és egyen; később az anyja a nyakába 
borult ugyan a házában talált két egérnek, de aztán már nem ta- 
lálkoztak. A nagybácsi a cukrászdában, hát igen. 

De vele is véletlenül akadt össze. Most pedig fogja magát és 
sétáljon el Masoudi doktor életmentett barátjához, hogy az a 
nyakába borulhasson? 

Semmi kedve nem volt hozzá. Ő a Jerry Alapítvány kisegere, 
nem valami tévésztár vagy focista, aki rajongókat gyűjt maga 
köré. Az alapítvány a háttérbe húzódva végzi munkáját, érint- 
kezésüket a nyilvánossággal a minimumra csökkentik, mert a 
módszereik akkor hatásosak, ha minél kevesebben tudnak ró- 
luk, no meg semmi kedvük nyálcsorgató macskanépséghez a 
ház körül. Így is éppen elég sokan vannak: Macskának három 
gyereke lesz, Niala az este állapította meg. Beaulieu-ben pedig 
van vagy egy tucat. Nem kell még shindyhad is melléjük. 

Régóta szokás, hogy a problémáikat a DfAubisson nővérek 
oldják meg: a kisebbik azokat, amikhez verekedni kell, a na- 
gyobbik az összes többit. Hát most nem kellett verekedni, és 
mégis a kisebbik oldotta meg. Hiszen úgy társalog az ügyvéd- 
del, mint aki ezer éve koptatja vele a tárgyalótermi folyosókat. 
Elmagyarázta neki mindazt, amit Kissy gondolt, ehhez még a 
gondolatolvasó tehetsége se kellett, az összes egér ugyanezt 
gondolta. Az ügyvéd pedig megígérte, hogy beszél a barátjával, 
nem lesz semmiféle hálarebegés, pezsgő és tűzijáték, csak látni 
szeretné Chaton kisasszonyt, semmi több. És sosem volt macs- 
kája. 

— Üdvégy úr hiszi, Jerryek megijedik magukat kicsi macská- 
tól? — tudakolta egy vékony hang szemrehányóan. — Ötéves 
voltam se, amikor már simogítottam kicsi macskát. Szólta sem- 
mit is. Feküdte ölemben, simogult és berregett. 

— Dorombolt — mosolygott Masoudi krémkeverés közben. 

— Az nem! Az berregett! Olyan hangos volt, mint MP2-leját- 
szó. 

— MP3 - javította ki Nimby. 

— Annyira azért nem volt hangos. És nem akarta megenni 
semmit is belőlem, játszottam pedig fülkéivel is. 

— De nem is voltál még egér — jegyezte meg Chantal. 

— Ő tudhatott volna azt honnan? 


A hétvégéjük persze Elke körül forgott, aki ott volt mindenütt, 
hozzászólt mindenhez, amitől folyton az oldalukat fogták, és 
egyfolytában a költözésről szövegelt. Már minden meg volt ter- 
vezve és szervezve, három részletet kivéve: hogy mikor költöz- 
nek, hogy hova, és hogy a szülei is beleegyezzenek. Lényeges- 
telen apróságok, jelentette ki a zseb. Az a fontos, hogy költöz- 
nek. Majd valamikor. Valahová. De egész biztosan. 

Kissynek ekkor jutott eszébe, amit voltaképpen már rég kita- 
lálhatott volna bármelyikük. A D"Aubisson lányoknak kellene 
beszélniük Elke szüleivel. A történelemkönyvekben is úgy áll, 
hogy Napóleon azért akarta meghódítani Európát, mert a 
D"Aubisson egerek nem próbálták rábeszélni, hogy foglalkoz- 
zon inkább képzőművészettel. 

Elkének egyetlen érve se volt a költözés mellett, amit bárki 
logikusan cáfolni tudott volna. Részint azért persze, mert senki 
nem vette hozzá a fáradságot, no meg mert a kislány szenvedé- 
lyessége nemigen csinál kedvet ellenkezni vele. Volt viszont 
pár olyan érve, amiket aligha is sikerült volna cáfolni. Egy: az 
egerek intenzív társasága jót tenne harci képességeinek — ez vi- 
tathatatlan, ámbár tény, hogy Johann és főleg Anne jobban 
örülne, ha gyermekük nem lenne ilyen harcias. Kettő: az egér- 
lányok jó példát mutatnak egy serdülő kislány számára, főleg 
Niala, aki igazi társasági hölgy, akármilyen nagy a füle. Há- 
rom: Schneiderék csakugyan tudnának dolgozni Franciaország- 
ban is... 

Hirtelen megrebbent a füle. És ha... hm. Ezen el kell gondol- 
kodni. Lássuk csak logikusan. Mi lenne, ha Elke velük töltené 
a nyarat? Úgyis van egy meghívásuk Amerikába, de mi lenne, 
ha egész nyáron együtt lennének? Ez ellen a szüleinek nem le- 
het kifogása, a nyár a pihenés ideje mindenkinek, a lenge öltö- 
zetű gyerekekre való vadászat ideje a shindyknek és a shindy- 
vadászat ideje az egérkéknek. Csakhogy Elke szünete hosz- 
szabb, mint a szüleié, a gyár ügyeitől sose lehet hosszú időre 
elszakadni. Tehát a nyár egy részében biztos külön lesznek, 
ami kétségkívül fellélegzés ugyan, de a zseb azért elég hamar 
elkezd hiányozni. Ha viszont idejönnek, hogy lássák a lányu- 
kat, amint shindyvérben füröszti pengéjét, akkor hamarosan ki- 
derülhet, hogy igenis tudnak itt dolgozni. A net korában ez iga- 


zán nem probléma, de nekik nem ennyire magától értetődő, ki 
kell próbálniuk a gyakorlatban. 
Meg kell szervezni! 


A hétvégéjük Elke körül forgott, de csak vasárnap délután fél 
ötig. Háromnegyedkor indult volna a reptérre, már javasolták is 
neki, hogy kezdjen el búcsúzkodni, hiszen a tíz egéren kívül itt 
vannak anyáék meg a háziállatok is, alig egy perc jut fejenként 
— de a kislány hetykén csak annyit felelt, nem kell neki hosszú 
búcsúzkodás, nemsokára jönnek vissza mindannyian, végleg. 
Bár úgy lenne, gondolta Kissy, és küzdött a hirtelen föltámadó 
ingerrel, hogy beültesse Elkét egy halom plüssjáték közé a 
gardróbszekrénybe, s ha a szülei keresik, ő csak mozdulatlanul 
üljön ott. Ez egyszer már bevált. 

De fél ötkor Tom, akinek ki kellett volna vinnie a zsebet a 
reptérre, azzal csengetett be, hogy van egy problémája. 

— Kicsit bonyolult — kezdte —, de majd összehozunk egy talál- 
kozót és megbeszélitek személyesen. Mármint... ha úgy gon- 
doljátok, hogy a ti asztalotok. 

— Halljuk — felelték. 

— Szóval a kollégámnak van két kislánya. Kilenc és tizenegy 
évesek. 

— Be kell verni a pasas orrát — vágta rá Francoise. 

— Nincs is... illetve nem tudjuk. Tehát Félix egyszer csak 
megtalálta a lányai profilját a Facebookon. Mind a kettőét. 

— Nem tudott róluk? — kérdezte Niala. 

— Nem. És a lányok sem. 

— Ez kezd érdekes lenni — mondta Vanessa, s az asztal sarká- 
nak támaszkodott, ahogy a rendőröktől látták. — Az egyszerű 
névazonosságot bizonyára kizártátok. 

— Tele vannak róluk készült fényképekkel. 

— Pornó? — tudakolta Nimby lényegretörően. 

— Dehogyis! Teljesen normális családi fotók. Ők maguk csi- 
nálták őket, és ők is publikálták. De a lányoknak nincsen sa- 
ját... hogyishívjákjuk a Facebookon. Ők nem jegyeztették be 
őket, de mégis léteznek. És egy csomó vadidegen pasas van az 
ismerőseik között. Meg más kislányok. Az egyiket ismerjük és 
megkérdeztük a szüleit. Ők se tudnak a lányuk facebookos je- 
lenlétéről, és a gyerek sem. 


— És ha a gyerekek hazudnak? — kérdezte Pi. 

— Nem hiszem. Félix kisebbik lányát egyáltalán nem érdekli a 
net. Ja igen, és egy csomó képet éjszaka raktak föl. Ők olyan- 
kor alszanak. 

Az egerek egymásra néztek. 

— Valaki valakit átver ebben a történetben — mondta Vanessa. 
— Hívd föl a barátodat, légy szíves. Az lesz a legjobb, ha ide- 
jön, megmutatja a Facebookon, amit látott, és elmondja, amit 
tud. 

— Jó, de nekünk indulni kell Elkével. 

— Szó se róla lehet — vágta rá a zseb határozottan. — Ti shin- 
dyes vadászatot szervezitek, itt a helyem. Majd megyek másik 
gépben. 

— Nem hiszem, hogy ebből egyhamar verekedés lesz — simo- 
gatta meg Niala a vörös fejecskét. — Menj csak nyugodtan. 
Úgyis vonalban leszel, tudni fogsz mindenről, amit szervezünk. 
Ha mégis lenne verekedés, akkor félútról visszafordítjuk a gé- 
pet, Georges elintézi, és kapsz ejtőernyőt. 

A kislány fölragyogott. Kissy már látta maga előtt, amint a 
kapitánnyal büszkén szalutálnak egymásnak, aztán az ajtóhoz 
masírozik. 

De a kolléga éppen a közelben tett le egy utast, úgyhogy ha- 
marosan befutott. Nyurga fiatalember volt, nehéz volt belőle 
kinézni, hogy tizenegy éves lánya van. 

Félix Longchamps-nak hívták. A lányok neve Geneviéve és 
Marie-Anne. És tényleg megvolt mindkettejük oldala a Face- 
bookon, Félix pedig sorra mutogatta a képeket, hogy melyik 
mikor, hol készült. Ő is rajta volt a képek egy részén, és a fele- 
sége meg más rokonok is. Teljesen ártatlan képek voltak. 

— Oké — mondta Vanessa az ötödik fagyizós képnél, és a fali- 
órára nézett —, hamarosan indulnunk kell, csapjunk a közepébe, 
egérkék! Le kell menteni a teljes kapcsolati hálójukat, a közzé- 
tett IRL adatokkal együtt. 

— És kategorizálni az emberkéket — bökött Nimby egy pasas 
fotója felé —, három csoportba: lopott kislány gyanúja, shindy 
gyanúja, egyéb. 

— A fotókat is le kell menteni — tette hozzá Niala —, azokról is 
IRL adatok derülhetnek ki. 

— Milyen adatok? — kérdezte Félix. 


— In Real Life, a neten kívüli élethez kapcsolódó adatok. 

— A mi fotóinkról? 

— Nem, a többiről, de mi nem tudjuk kiválogatni, hogy melyi- 
ket csináltátok tényleg ti és melyiket tették hozzá ők. Majd ti 
megcsináljátok. 

— De még ennél is fontosabb — mondta Chantal —, hogy a 
shindygyanús ismerősök minden adata és képe meglegyen, mi- 
előtt leveszik őket. 

— Értem... 

— A legfontosabb pedig — jelentette ki Niala —, hogy beszél- 
jünk a lányaiddal. Merrefelé laktok? 

— Rungis-ben, de... 

— Az hol van? 

— Tíz centire a reptértől — felelte Pi —, gyerünk, egérkék! 

Gyors búcsúzkodás után a partvidék egerei elrobogtak Félix- 
szel, ők pedig hozzáláttak lementeni az adatokat. Nem volt bo- 
nyolult, a Cumulus dokumentációs rendszerét a Dzsinn segítsé- 
gével ellátták Facebook-olvasóval, csak azt kellett megmonda- 
ni neki, hogy mit mentsen le. A lányok profilját adták meg, két- 
embernyi távolságig, vagyis az ismerőseiket és azok ismerőseit 
ís mind letöltik. Hátha némelyik shindygyanúsat az ismerősein 
keresztül lehet majd azonosítani. 

Rungis-ben a D" Aubisson egerek a szülőket kitessékelve von- 
ták kérdőre a két kislányt. Bármi közük van a két profilhoz, 
most még nyugodtan elmondhatják, köztük marad, a Jerry 
százféle ürüggyel le tudja állítani a nyomozást. 

De nem volt hozzá közük. Továbbra is ezt állították, és a két 
egérlány vesékbe látó tekintete fölmérte, hogy igazat monda- 
nak. 

A Jerry nyomozása megindult egy facebookos bűnszervezet 
ellen. 

Idősebb, nagymama külsejű asszony nyitott ajtót a második 
csengetésre. 

— Tessék. 

— Jó napot, asszonyom. Francoise Chaton vagyok a Jerry Ala- 
pítványtól, és Pierre Mullert keresem. 

— A fiamat? Nincs itthon, üzleti ügyben? 

— Eszerint van egy unokája is, akit ugyanígy hívnak? 


— Igen, van... — a hölgy összehúzta a szemöldökét. — Lent fo- 
cizik a barátaival. 

— Merre találom? 

— De miről van szó? 

— Ezt talán nem az ajtóban kellene megbeszélnünk, madame. 

— Vagy úgy. Tessék, fáradjon be. 

Kissy besétált a kis hallba, helyet foglalt a hölggyel szemközt 
egy asztalkánál és elővette a telefonját. Már korábban kikere- 
sett egy alkalmas fotót. Tízéves fiú volt rajta, a születésnapi 
tortájával, éppen készült elfújni a gyertyákat. 

— Ez az unokája, madame? 

A hölgy meglepve nézte a képet. 

— Persze. Két éve készült, a születésnapján. Mi a baj vele? 

— A képet valaki feltette a Facebookra. Talán a fia? 

— Nem, nálunk a menyem használja. De ismét kérdem, mi a 
baj ezzel? 

— Magával a képpel semmi, asszonyom. De felteszem, a me- 
nye a saját nevét használja a Facebookon, és nem ír olyanokat, 
hogy — Kissy bökött egyet a telefonon — , klassz volt a fagyi, 
srácok, de legközelebb hívjuk meg a csajokat is". 

— Ezt nyilván az unokám írta. 

— Éppen ez az, amit szeretnék megkérdezni tőle, madame. 

— De hát mi ezzel a baj? Már harmadszor kérdem, kisasszony. 

— Ha csakugyan az unokája írta, akkor semmi. Nekünk azon- 
ban az a gyanúnk, hogy másvalaki volt. 

— Kicsoda? 

— Azt nem tudjuk. 

— Úgy érti, egy idegen egyén? 

— Pontosan. Ezeket a képeket az ön unokája nevében tették 
közzé, és az ő nevében írogatnak hozzájuk megjegyzéseket. 
Sem a képekben, sem a szövegben nincsen semmi helytelenít- 
hető, kivéve azt az apró tényt, hogy visszaélnek a gyerek nevé- 
vel. Gyanúnk szerint. Azért jöttem, hogy ezt a gyanúnkat alátá- 
masszam vagy elvessem. 

— Hogyan? 

— Megkérdezem a gyereket, hogy használja-e ő maga a Face- 
bookot, közzétette-e ezeket a képeket és írt-e ilyen szövegeket. 

— De várjon már. A Facebook használatára korhatár van, amit 
ő még nem töltött be. 


— Nála jóval kisebb gyerekek tömegei használják a Faceboo- 
kot, szülői engedéllyel vagy anélkül. 

— Ez törvényes? 

— Azt nem tudom, asszonyom, ehhez nem értek. Minket nem 
érdekel, hogy ha Pierre facebookozik, engedéllyel teszi-e vagy 
sem, csak az, hogy idegent kell-e keresnünk a neve alatt megje- 
lenő facebookos tartalom mögött. 

Madame Muller egy pillanatig gondolkodott, aztán elővett 
egy olvasószemüveget, föltette és a kezét nyújtotta. Kissy bele- 
tette a telefont. Madame Muller olvasni kezdte a szöveget. 

— Szerdán? — szólalt meg kis idő múlva. 

— Parancsol? 

— Jól látom, hogy szerdán jelent meg a közlemény a fagyizás - 
ról? 

Kissy fölkelt, a hölgy mögé surrant és átkukucskált a válla fö- 
lött. 

— Igen, madame, jól látja. 

A nagymama bólintott. 

— Pierre-nek torokgyulladása volt, csütörtökig utcára sem en- 
gedtük. Ma már mehetett iskolába, leengedtem játszani is, de 
fagyiról még ezen a héten se lehet szó. Orvosi igazolás is van 
róla, ha látni kívánja. 

— Szó sincs róla, madame — emelte föl a kezét Kissy, kilépve 
a hölgy háta mögül, de a helyére nem ült vissza. — Eszemben 
sincs kétségbe vonni a szavait. Így a gyerekkel már nem is kell 
beszélnem, a helyzet teljesen egyértelmű. 

— Bizonyára — adta vissza a telefont a nagymama —, de én 
még mindig nem értem. Mit akar az az illető az unokámtól? 

— Tőle semmit, madame. Csak használja a nevét és a fényké- 
peit, hogy nagyobb hitelességgel adhassa ki magát tizenkét 
éves fiúnak. Szerintünk az a célja ezzel, hogy más gyerekek bi- 
zalmába férközzön. 

— Mi végre? 

Kissynek az a nyugtalanító érzése támadt, hogy a kimért mo- 
dorú idős hölgy még soha nem hallott a pedofilokról, és neki 
kell megmagyaráznia, hogy kik azok. De nem, a hölgy ismerte 
a szót. 

— Ez teljesen abszurd — mondta kisvártatva. 


— Az, madame. Egy beteg elme szüleménye, amit ép ésszel 
nehéz megérteni. Mi: is csak annyira akarjuk érteni, amennyire 
ahhoz kell, hogy lefülelhessük. 

— Tehát maguk őutána nyomoznak. 

— Igen. Alapítványunk netes pedofilok üldözésével foglalko- 
zik. 

— Mióta? 

— Négy éve. 

— És fogtak már ilyen. . . netes pedofilt? 

— Tucatszámra, asszonyom. 

— S aztán mit tesznek velük? 

— Átadjuk őket a rendőrségnek — felelte Kissy, és arra gon- 
dolt, hogy igazat mond. Grevint például sértetlenül adták át a 
rendőrségnek. Jennifer csak azután rúgta orrba. 

— És mitőlünk mit vár most? 

— Semmit, madame. De nagyon szeretném, ha okvetlenül 
megtennék. 

— Mit? — ráncolta homlokát a nagymama. 

— Hogy nem tesznek semmit. A menye nem figyelmezteti a 
facebookos vagy bármilyen ismerősöket. Nem veszik le a fotó- 
kat a Facebookról. Az égvilágon semmit sem csinálnak. 

— Nehogy elriasszuk, igaz? 

Kissy bólintott. 

— Akkor az lesz a legegyszerűbb, ha nem is szólok a fiamék- 
nak. 

Kissy két perc múlva ismét motoron ült és úton volt a követ- 
kező címre. 


Negyvenkilenc. A Jerry két délutánt és estét töltött a Long- 
champs lányok kapcsolati hálójának felgöngyölítésével, és 
negyvenkilenc hamis accountot találtak. Húsz lány, tizenhat fiú 
és tizenhárom család, két vagy több testvér. Tíznek sikerült 
meghatározni a lakóhelyét, mert Tom vagy Félix ismerte őket, 
a többieket egyelőre nem keresték meg. Ahhoz, amire most 
kell, nincs is rá szükség, enélkül is tudják, hogy a profilok ha- 
misak. Hamar meg tudták határozni az ismertetőjeleket. 

Egy. Gyerekek, akikhez a Longchamps lányoktól egy vagy 
több közös ismerős láncán át el lehet jutni, és ezek az ismerő- 


sök szintén gyerekek. Az életkoruk nincs megadva, a képek 
alapján főleg tizenhárom éven aluliak. 

Kettő. A fölrakott képek, legalábbis azok bárki számára lát- 
ható hányada nagyrészt a gyerekeket ábrázolja, egyedül vagy 
társaságban. Csak egy kisebb hányaduk olyan, amiket a gyere- 
kek csináltak vagy szereztek. Pedig a valódi lányok szíveseb- 
ben raknak föl képet egy-egy cipőről vagy ruháról, mint önma- 
gukról fagyievés közben. Azokat a szüleik szokták föltenni. 
Vagyis a shindyk a szülőktől merítették a képanyagot, s csak 
mellékesen tettek hozzá némi általános jópofaságot, ami terjed 
a neten. 

Három. A gyerekek ismerősei között nincsenek családtagok. 
Tom és Félix megadta az ismerős gyerekek családtagjainak ne- 
vét, a többieknél a nevekből lehetett sejteni. A Longchamps lá- 
nyok és több más ismerős gyerek hamis profiljánál a faceboo- 
kozó rokonok és barátok nemcsak nem voltak megjelölve isme- 
rősként, de egyenesen letiltották őket, vagyis Félix, ha a saját 
nevével lépett be, nem láthatta a gyerekei hamis profilját. Úgy 
fedezte fel őket, hogy egy barátjánál volt, valamiért beírta a ke- 
resőbe a saját vezetéknevét, és nagy meglepetésére megjelentek 
a lányai is. Ez a barátja csak az életben barát, a Facebookon 
nem volt megjelölve, így a hamis profil kezelője nem tudhatott 
róla. 

Négy. A gyerekek ismerősei között feltűnően sok volt a gya- 
nús figura. Volt egy, aki a szőrös mellkasát használta profil- 
képnek. Többen csak nickkel szerepeltek, bár a Facebookon ez 
tilos. És persze mindegyik gyerek ismerősei ugyanazok a gya- 
nús figurák voltak. 

Öt. A képek megjelenésének időpontja nem volt életszerű. 
Nagyon sokat éjjel raktak fel, és rövid időn belül, pedig előfor- 
dult, hogy más-más évszakban készültek. 

Hat. A képek alatt sok volt a hozzászólás és a tetszikelés. A 
hozzászólások többsége a gyanúsaktól eredt és leggyakrabban 
a gyerekek külsejét dicsérte. A legnépszerűbbek a fürdőruhás 
képek voltak. A tapasztalt kisegerek biztosak voltak benne, 
hogy ha akadnának meztelen képek, azok még népszerűbbek 
lennének. A télen, szabadban, vastag öltözékben készült képek 
sokkal kisebb figyelmet kaptak. 


Az archiválást kiterjesztik a gyanúsak és a hamis gyerekek 
összes ismerősére és azok ismerőseire, bár a Facebook kimon- 
dottan tiltja az ilyen adathalászatot, de túl bonyolult és hossza- 
dalmas lett volna engedélyért folyamodni. A Jerry-hálózat há- 
rom városból töltötte az adatokat, és a rendszer időnként meg- 
változtatta az IP-címeit, így a Facebook szerverei remélhetőleg 
nem figyelnek föl. 

Egyvalami hiányzott a képből. A valódi gyerekek. A Jerry 
meggyőződése szerint a hamis gyerekek adatai és fotói azért 
kellenek, hogy rajtuk keresztül igazi gyerekek bizalmába fér- 
közzenek. Ahogy Sheila tette annak idején, csak most már fej- 
lettebb a technika. Persze a shindyk nyilván szívesen nézegetik 
a nyolcvankét gyerekről összegyűjtött fotókat is, de a Jerry 
négyéves tapasztalatai szerint más is lesz itt még. 

Csapdát kellene állítani. A Jerry kétfélét is kidolgozott. 

— Mi is létrehozhatunk egy hamis gyereket — mondta Nimby 
—, aki megismerkedik eggyel vagy többel a shindyk hamis gye- 
rekei közül, elcsábíthatónak bizonyul, és a randi. . . 

— A véres részt kihagyhatod — mondta Blanche. 

— Vagy pedig — vette át a szót Vanessa — elcsalhatjuk őket a 
Fokhagymára. Egy újabb gyanús figurát hozunk létre, aki be- 
írja a Pepe k Dodo linkjét, és meglátjuk, ráharapnak-e. 

— Az elsővel van némi gondom -— szólalt meg Georges. — Kell 
hozzá egypár fotó valamilyen gyerekről. 

— Kevés ruhában — mondta Nimby, és megnyalta a szája szé- 
lét. — Olyan tizenkét év körülire gondoltunk, egy sportos kis 
barnára vagy vörösre. 

A zsebek büszkén felszegett fejjel néztek a kamerába. Kissy 
azon tűnődött, vajon mennyi ruhát lennének hajlandóak ezek 
ketten levenni, ha ezen múlik, hogy shindyt fogjanak. Kétség- 
kívül mindent. A senlis-i csapdához még csak lepedő alatt 
fényképezkedtek meztelenül, de a vállalkozókedvükhöz képest 
a szégyenlősségük semmi. És a vadságukhoz képest. 

— Nekem is jobban tetszik a fokhagymás változat — mondta 
Vanessa. — Elvégre azért készítettük, hogy shindyt fogjunk ve- 
le. Egérke, honnan tudnánk bekommentelni a linket, és hová? 

— Valamelyik tesztprofilt átalakíthatjuk gyanús figurává — 
mondta Nimby -, és az egyik fürdőruhás képhez beteheti a lin- 
ket. 


— Rajta hát. Hopp, csengetnek. 

Mialatt Beaulieu-ben Vanessa kaput nyitott valakinek, Fran- 
conville-ben pedig Nimby a gyanús figurán dolgozott, Vauc- 
ressonban Kissy lenyúlt az asztal alá, Suzy fülét morzsolgatta, 
és átnézte az adatbázist még egyszer. 

A negyvenkilenc hamis gyerek ismeretségében hét shindy- 
gyanús figurát és húsz egyéb profilt találtak. S ezzel vége sza- 
kadt. A hetvenhat felhasználó zárt kört alkotott, ahonnan nem 
vezetett út a Facebook többi részére. Senkinek nem volt egyet- 
len olyan ismerőse sem, aki ne szerepelt volna ebben a kis 
klubban. Kissy fogadott volna egy óriási karika rokforban, 
hogy ez a zártkörűség a legékesebb bizonyítéka, hogy shindy- 
klubot találtak. Azért is le kellett menteniük minden adatot, 
mert bármikor erre tévedhet egypár becsületes mugli, akik be- 
jelentik a Facebooknak, és az idilli kis társaság eltűnik a netről. 
Akkor pedig sose találják meg a mögötte levő embereket. 

Elengedte Suzy fülét és beírt egy parancsot. Utasította a Cu- 
mulust, hogy ne csak a hét gyanús figurát vegye föl a shindy- 
adatbázisba, hanem a negyvenkilenc hamis gyereket és a húsz 
egyebet is. Mind a hetvenhatot. Biztos volt benne, hogy azok 
húszan éppolyan shindyk, csak nem néznek ki gyanúsan. És a 
hamis gyerekek létrehozói szerepelhetnek ugyan a többi hu- 
szonhét között, de az is lehet, hogy a gyerekekén kívül nem 
használnak több nevet. Valószínű, hogy a negyvenkilenc gye- 
rekprofil csak néhány ember műve, könnyen meglehet, hogy 
csak egyé. De ezt csak úgy deríthetik ki, ha nyomoznak őutá- 
nuk is. 

— Írni kellene egypár malacságot is — szólalt meg Francoise. 

— Szó se lehet róla — vágta rá Kissy. 

— De figyelj már, egérke. Az nem lesz jó, hogy minden előz- 
mény nélkül megjelensz és beírod a Pepe és Dodo címét. Kell 
néhány megjegyzés a kicsik formáiról meg ilyesmi. Előbb is- 
merjenek meg egy kicsit. 

— A zsebegérnek igaza van — mondta Nimby; Kissy látta az 
arcán a vigyort. Pénteken az edzőteremben még megfizet ezért. 
— Pár napig ismerkedni kell velük, mielőtt egy ilyen linket be- 
dobnánk. Alighanem bejelölnek ismerősnek, és talán több ada- 
tunk lesz. 


— Egyetértek — mondta Chantal. — És jelöljünk ki egy egeret, 
aki a műshindynk nevében kommunikál, hogy egységes legyen 
a szóhasználata. 

— Jó, csak ne Nimby legyen — vágta rá Kissy, és élvezte a 
meghökkent kifejezést a fiú arcán. 

Suzy fölpattant és kirohant a gépteremből. Alighanem Martin 
ért haza. 

— Célszerűbb, ha fiút választunk — felelte Nimby. — Én pasi- 
nak csináltam meg a műshindyt. Nézzétek, ez lesz az arcképe. 

Egy rajzot mutatott nekik, amin a Mikulás és Rudolf, a rén- 
szarvas egymás vállát átfogva, részegen énekel, sörösüveggel a 
kezükben. A neten milliószámra vannak effélék. 

— Nem rossz — mondta Jennifer. — A neve mi lesz? 

— Cukorkaárus, vagyis cukrosbácsi. 

— Remek, cin-cin! 

Kissy neszt hallott az ajtóból. Odapillantott... és az ajtóban 
egy hatalmas macs... 

Rémülten hátracsapta füleit. Fölállt, hátrálni kezdett, de a ra- 
gadozó közelebb jött. Kissy a gépterem végébe surrant, a macs- 
ka utána, egy percig körbe-körbe kergette őt a teremben, aztán 
elkapta és lenyomta a díványra. 

— Most megvagy — közölte, és hámozni kezdte. 

Kissy egyelőre nem állt ellen. A macskának még rengeteg 
munkája lesz, amíg lehúzza kisegérbundáját, fölszeleteli őt, 
megfelelőképpen előkészíti, megsüti és tálalja. Köret, mártás, 
saláta. . . ezalatt bármikor megverheti. Majd. Esetleg. De inkább 
mégse. Hadd falatozzon csak a cica kedvére. 

Aztán valaki hangosan megköszörülte a torkát, és a macska 
keze megállt egy éppen kigombolt gombnál. Egymásra mered- 
tek egy pillanatig, aztán Martin a homlokára csapta az álarcot 
és hátrafordult. 

Blanche, Vanessa, Jennifer, Chantal, Francoise, Georges és 
Nimby pontosan egyforma tartásban, csípőre tett kézzel nézett 
rájuk a monitorokról, és még a fejüket is egy ütemre csóválták. 
Nimby néhány lájkolással és pár barátságos, nem különösebben 
érdekes hozzászólással kezdte a facebookos shindyklubban, 
amit felfedezőjéről, Félixről neveztek el Feliciának. Aztán vár- 
tak. Hadd szokják a shindyk, hogy új fiú van a fedélzeten. 


Elke első beszámolója hazatérése után nagyon optimista volt. 
Túl optimista, indokolatlanul. Az ő értelmezése szerint a szülei 
támogatják a költözést, de egyelőre csak elméletben, a gyakor- 
lati megvalósítással még várni akarnak. Anne és Johann ezzel 
szemben külön-külön azt mondta az egereknek, hogy Elkének 
sajnálattal, de félreérthetetlenül nemet mondtak, többször is. 
Mindennap többször. Gutta cavat lapidem, mondta erre Vanes- 
sa, amire Johann egy pillanatra morcos képet vágott, aztán 
megvakarta a fejét és jámborul azt mondta, hát az bizony lehet- 
séges. 

Kissy később kapta el Vanessát és faggatta ki, hogy mit mon- 
dott. Ez egy latin közmondás, felelte a mikró, azt jelenti, a víz- 
csepp kivájja a követ, mármint ha sokáig csöpög a víz ugyan- 
oda, előbb-utóbb lyukat váj a kőbe. Vagyis ha Elke sokáig csö- 
pögteti ezt a költözést, előbb-utóbb kilyukasztja a szülei ellen- 
állását. Kissy bólintott, és már nem is csodálkozott, hogy ezek 
szerint a panziónak latin vendégei is vannak, nyilván gladiáto- 
rok meg centuriók. 


A levél pénteken földrajzóra után érkezett. Kissy kétszer is el- 
olvasta, nem nagyon tudva, hogy mihez kezdjen vele. 

, Egérkék! A franciatanárunkról olyan pletyka kering, hogy 
pedofil és gyerekpornót tart az otthoni gépén. Ő keresett meg, 
most jutott a fülébe, és halálra van rémülve. Ha eljut a dirihez 
és az vizsgálatot rendel el, még az újságokba is bekerül, és lőt- 
tek a karrierjének, hiába nem talál semmit a rendőrség. De a 
pletyka is elég, hogy tönkretegyék. Én hiszek neki. Mit te- 
gyünk? IF" 

Míg olvasott, a háta mögött hangok érkeztek a bal fülébe, de 
a jobb fülén át ki is eresztette őket rögtön. 

— Ez mi a csoda? 

— Morze. Így leveleznek. 

— El tudod olvasni? 

— Dehogy, saját morzéjuk van, senki más nem ismert. 

Kissy végül határozott mozdulattal megérintette a képernyőt 
és előhívta a billentyűzetet. A mikrók legújabb alkotása kerek, 
színes gombokat használt. A jobb szélén volt a zöld gomb, ezt 
Kissy villámgyorsan nyomkodni kezdte, és pontok-vonások je- 
lentek meg a szövegszerkesztőben. A mellette levő pirossal be- 


tünként, hosszabban nyomva szavanként lehetett törölni. A bal 
szélen levő fehér gomb volt a szóköz, mellette a sárga új be- 
kezdést csinált, a középen levő kék pedig elküldte a levelet. 

, Ki kellene vizsgálni az ügyet. A Jerry súlyt helyez a megelő- 
zésre. IK" — írta, és elküldte. Pillanatok alatt megjelent az előző 
kettő alatt az új üzenet: 

, De ha az ürge nem shindy, akkor mit előzünk meg? IY" 

, Hogy kirúgják az állásából a puszta gyanú miatt. Akkor 
majd pert indít, megnyeri, de évekig nem dolgozhat és tönkre- 
megy belé. Oda kell menni és átvizsgálni a gépét. IN" 

, Én odamehetek, de ki hisz nekem? IY" 

, Neked senki, de az alapítvány hivatalos papírt adhat a vizs- 
gálat eredményéről, felnőttek aláírásával. IN" 

, A hétvégén odamehetünk mind. Vagy akár ma este. IK" — 
írta Kissy. 

— Morze szövegszerkesztő, marha jó — haladtak át érdektelen 
hangok a nagy füleit összekötő alagúton. 

— Tele vannak ilyen titkos bigyókkal. Beszélni is tudnak úgy, 
hogy egy árva szót sem értesz, pedig franciául van. 

, Nem jó, a gyanúsítás már eljutott hozzá, hazamehet és töröl- 
heti a cuccot. Azonnal indulok, addig a tanár legyen folyama- 
tos megfigyelés alatt. Senki ne mondhassa, hogy hazaszaladt 
eltüntetni a bizonyítékokat. IY" 

,, Vettem. IF" 

, Kell segítség? IK" 

, Ha esetleg tényleg van cucc a gépen, klasszabb lesz IF-fel 
kettesben megnézni. IY" 

, Ha kettesben leszünk, akkor kitapétázom a szobát a bundád- 
dal, egérke! IF" 

Kissy nevetve írta: 

, Inkább vigyetek még egy tanárt a suliból. IK" 

,, Tanúnak? IY" 

, Persze. Arra is, hogy a gyanúsított nem próbált molesztálni 
titeket. IK" 

— A fehér jeleket ő írja, a sárgákat a másik — állapították meg 
a feje fölött. 

— Vagy a többiek. Egész csapat van belőlük. 

, Arra tárgyi bizonyíték is lesz, elég megnézni, hogy megvan- 
nak a fogai. IY" 


, Azért vigyetek csak egy tanút is" — írta Kissy nevetve, és 
ahogy lekopogta az aláírása . -... jeleit, eszébe jutott, hogy a 
program voltaképpen magától is tudhatná, hogy melyik egér 
melyik. 

— Lehet, hogy vicceket mesélnek egymásnak. 

— Aha, lehet. 

— Hányan vannak? 

— Fogalmam sincs, egy-két tucat biztos. 

— Akkor jobb, ha megelőzöm őket a hipermarketben, ha sajtot 
akarok venni, ugye? 

— Hát nem árt biztosra menni. 

A következő órát a tanár úgy tartotta meg, hogy az asztalán 
ott állt Francoise telefonja és őt videózta folyamatosan. Maga a 
zseb ezalatt egy másik osztályban történelmet tanult. Szünetben 
átment a tanárhoz, aki a kamera előtt ülve várt rájuk, az idő- 
közben taxin befutott Nimbyvel együtt. Hármasban felkeresték 
az igazgatóhelyettest, a két egér fölmutatta alapítványi igazol- 
ványát, beszámoltak a pletykáról — a hölgy nem tudott még róla 
—, és felkérték, hogy működjön közre. Némi rábeszélés kellett 
ugyan, hogy a következő órát kihagyja, de végül adott egy lyu- 
kasórát az osztályának és velük tartott. A franciatanár kocsiján 
mentek el hozzá négyesben, és átvizsgálták a számítógépét. 
Alaposan. Három óra hosszat tartott, az igazgatóhelyettes meg- 
pukkadt mérgében, de az egerek többször is lecsillapították, sű- 
rűn emlegetve olyan szavakat, mint vizsgálat, nyomozás, bizo- 
nyíték, tanúskodás, rendőrség, bíróság. 

Délután kettőkor készültek el. Nimby szerkesztett egy kis do- 
kumentumot és feltette a Jerry-hálózatra. Blanche, Angéligue, 
Georges és Pi a telefonok érintőképernyői segítségével aláírta, 
Nimbyék közben visszamentek az iskolába és ott kinyomtatták 
négy példányban. Egyet-egyet kapott a franciatanár, az igazga- 
tóhelyettes és a döbbent igazgató, egyet pedig kiszögeztek az 
iskola folyosóján a faliújságra. 

A Jerry Alapítvány nevében fogalmazott nyilatkozat büntető- 
jogi felelősségük tudatában kijelentette, hogy a tanár engedé- 
lyével lakásán tartott vizsgálat során egyetlen számítógépet ta- 
láltak, amelyet e célra kialakított, hatékony eszközeikkel alapo- 
san átvizsgáltak, és semmiféle pornográf tartalomra nem buk- 
kantak, se gyerekekről, se felnőttekről, és egyértelműen kide- 


rült, hogy a gépről nem látogattak meg pornóoldalakat, nem 
töltöttek le ilyen anyagokat, a gép tökéletesen pornómentes. 
Mégpedig másfél évre visszamenőleg, a gépet akkor vették, 
Nimbyék látták a számláját. 

A nyilatkozat záradéka közölte, hogy amennyiben a tanár úr 
rágalmazási pert indít, az alapítvány tanúsítja és tárgyi bizonyí- 
tékokkal is alátámasztja igazát. 

Mindezek után ők összegyűltek szokásos hétvégi együttlétük- 
re, és nem nyomoztak tovább ebben az ügyben. De valaki más 
vagy mások igen, és kiderítették, ki indította el a pletykát. Az 
igazgatóhelyettes húga, aki szintén tanár volt ugyanott, és meg- 
tetszett neki a franciatanár, de hiába próbálkozott nála — a pasi 
nős volt és hű a feleségéhez. Az igazgatóhelyettes azért nem 
tudott semmiről, mert a hugi jobbnak látta kihagyni őt a buli- 
ból. 

Francoise mindezt csak jóval később tudta meg. Apránként 
állt össze szállingózó hírekből, hogy hétfőn reggel a húg négy 
tojást talált egy zacskóban a lakása kilincsére akasztva kívülről. 
Napközben elmesélte pár kollégájának, nem értve, mit keres- 
nek azok ott. Kedden három tojást talált ugyanott. Szerdán két 
tojást. Csütörtökön már csak egyet. 

Péntek reggel a piros lámpánál várakozott, amikor megállt 
mellette egy teherautó. Csak a mozgást látta a platón, és hirte- 
len tojások kezdtek záporozni a kocsijára, olyan mennyiségben, 
hogy elborították a szélvédőt és nem tudott elindulni. A teher- 
autónak nyoma veszett. A nő üvöltve rohant be az iskolába és 
óriási patáliát csapott, de csak úgy általánosságban, hiszen nem 
akarta bevallani, hogy a pedofil pletykát ő kavarta. 

Francoise következő hétfőn nem találkozott a nővel, de ez föl 
se tünt neki, amúgy is ritkán találkoztak, a nő a végzősöket ta- 
nította. De a nap folyamán elterjedt a hír, hogy kilépett, miután 
aznap reggel a kilincsére akasztva négy paradicsomot talált. 


A tanár igazolása utáni hétvégén megszervezték a nyarukat. 
Beaulieu-ben kezdik, a két kutyát és Macskát is viszik, a gyere- 
kek majd ott születnek meg, legalább lesz társaságuk a saját né- 
pükből. Azok majd megtanítják nekik, hogy kisegeret nem sza- 
bad bántani. Niala azt mondta, ezek is macskák lesznek. Bár 
nyomokban párducot és tigrist is tartalmazhatnak. 


Tehát először is szép barna egérré süttetik magukat Beaulieu- 
ben, és esetleg megfogják végre azt a zsebtolvajt, aki Velencé- 
ben nem jött össze. Tomék a szörnyeteggel jönnek, most majd 
nem olyan ráérősen, nagyon jól érzik magukat Beaulieu-ben, 
nem akarnak túl sok időt elvenni az ottani nyaralásból. Ráadá- 
sul Andreas is velük utazik, és ő meg az egerével akar együtt 
lenni megint. Jennifer nem, ő a csapatot választotta, no meg 
Jeant. Dúl a szerelem, év közben nem lehetnek eleget együtt, 
úgyhogy a nyáron akarják bepótolni. Azaz a nyár első, beau- 
lieu-i szakaszában. 

Aztán indulás Amerikába! Anyáék most nem jönnek a délvi- 
dékre, túl sok a dolguk, a csapat fog fölutazni, a reptéren talál- 
koznak és irány a Vadnyugat, ahol ezer kilométeren át lehet ül- 
dözni a shindyt a sivatagban. A papírokat Georges intézi, ő 
nem jön ugyan, csak anyáék meg a tizenegy kisegér. A zsebek 
is megkapták a szülői engedélyt, írásban, kell az ügyintézéshez. 
A két kutya és az egy plusz három macska megvárja őket 
Beaulieu-ben, Suzyék imádnak ott, Macska meg a srácaival 
lesz elfoglalva, nem utazhat. Egyébként neki úgyis mindegy, 
hol van, mindenhol ugyanolyan sértődött. Valószínűleg túl jól 
emlékszik kiscica korára, amikor még nem volt egéruralom. 

Nyaralás után az első összejövetelt északon tartják, a délvidé- 
ki egerek akkor hozzák majd haza a négylábúakat. Tomék nem 
vállalják, a lakóautó nem elég nagy ahhoz, hogy kergetőzős je- 
leneteket lehessen rendezni benne, meg félnek, hogy valame- 
lyik elcsavarog útközben. Jöjjenek csak repülővel. 

Aztán vasárnap délután ötkor, nem sokkal azelőtt, hogy ké- 
szülődni kezdtek volna, Nimby csendesen megszólalt: 

— Houston, van egy kis problémánk. 


Az egérzsivaj elnémult. Mindenki Nimbyre nézett, aki a nappa- 
li sarkában ült a pamlagon és összedugták a fejüket az egerével 
egy netbook fölött. 

— Jelentsen, Apollo—13 — mondta Pt. 

Vanessa fölnézett. 

— Tudtátok, hogy a Fokhagyma logolja az üzenetszerkesztő- 
ben lenyomott billentyűket, már a szöveg elküldése előtt? 

— Nem — csóválták a fejüket. 


— Az volt a véleményünk, hogy Jól jöhet, ha egy hozzászólás- 
nál nem csak azt látjuk, hogy mi lett a szöveg végső formája, 
hanem azt is, hogy mit törölt ki, fogalmazott át szerkesztés 
közben. A loggert úgy eldugtuk a gyári programcsomag mélyé- 
re, hogy sose fognak rátalálni. 

— És? 

— , Ezt nem értem, hogy kerül ide a csop" — olvasta Vanessa a 
képernyőről. 

Az egerek bólintottak, hogy folytassa. 

— Ennyi. Nincs tovább. Ennyit írtak be a a szerkesztőbe, aztán 
becsukták a böngiablakot. 

— Mikor? — kérdezte Niala. 

— Pár perce. A Cruxról áthozott levelezés egyik részénél. 

— Csak Masszív van szabadlábon — susogta Kissy. 

— Csakhogy ő Lyonban él — felelte Nimby —, ezt pedig 
Rennes-ben írták. 

— De ki ismerheti még ezt a levelezést? — ráncolta a homlokát 
Pi. 

— Néhányan a rendőrségnél, de ők nem írnak ide semmit. 

Vanessa előkapta a telefonját és hívta a hadnagyot. 

A rennes-i járőrök negyedórával később csengettek a kérdé- 
ses lakásban és igazoltatták a férfit, akit ott találtak. A paran- 
csuk az volt, hogy ha az illető Marc Vaingueur, akkor vegyék 
őrizetbe és küldjék el Artois felügyelőnek Párizsba, a számító - 
gépével együtt. 

A hadnagy csak másnap tudott beszámolni mindezekről. 

— Egy barátjától kapta kölcsön a lakást. Innen levelezett a 
Cruxszal, távirányítással. De amióta az otthoni gépét átkutat- 
tuk, tartott tőle, hogy megfigyeljük, úgyhogy Rennes-be utazott 
egy jót shindyskedni. A Cruxon nem talált semmi újat, hát ke- 
resgélni kezdett, és ráakadt a ti fórumotokra. Elkezdett beírni 
valamit, aztán beijedt és abbahagyta... a többit már tudjátok. 

Igen, a többit már tudták. 


Óriási ötlet volt a Fokhagyma, gondolta Kissy, és berakott még 
pár apróságot a táskába. És az is óriási ötlet volt, hogy el se 
kelljen küldeni az üzenetet, csak elkezdeni írni valamit, és a 
Cumulus máris tudjon róla. 


Maga elé tartotta a tavalyi fürdőruháját és elégedetten állapí- 
totta meg, hogy idén is belefér. Pár nap múlva ebben a fürdőru- 
hában sétál majd a tengerparton, a férfiak dülledt szemmel bá- 
mulják, ő pedig válogatni fog, hogy melyiket verje orrba. 

Csodálatos dolog, hogy a Crux utolsó tagját éppen most sike- 
rült elkapni. Az iskolaévnek és a shindyklubnak majdnem egy- 
szerre lett 


VÉGE. 


Amerikában esetleg bankrablót is foghatnak majd. 


18. 


AMERIKA 


Well Im just outa school 

Like Im real real cool 

Gotta dance like a fool 

Got the message that I gotta be 
A wild one 

Ooh yeah Im a wild one 


Gotta break it loose 

Gonna keep "em movin" wild 
Gonna keep a swingin" baby 
Im a real wild child... 


Kissy lelkesen táncolt a többiekkel vagy fél percen át, és egy 
cseppet sem bánta, hogy a körülöttük állók bambán, döbbenten 
vagy hüledezve néznek rájuk. A srác, akinek a válláról a zene 
szólt, inkább csak jót vigyorgott. Nagydarab afrikai srác volt, 
vagyis hogy afrikai amerikai, itt úgy mondják. Egy nagy do- 
bozt vitt a vállán, abból szólt Iggy Pop ősrégi száma, úgy lát- 
szik, a friscói vagány srácok nemcsak a legújabb, menő zenét 
szeretik. 

A gyerekek egy pillanatig éppúgy néztek a táncoló egerekre, 
mint a járókelők, de aztán ugrálni kezdtek ők is. 

A refrén végére zöldre váltott a lámpa, s ők gyorsan átsurran- 
tak az úttesten. A túloldalon a srác vidáman fölmutatta nekik 
bal hüvelykujját, és továbbment a zenével. 

Egy órával korábban még nem voltak ilyen lelkesek. Rémül- 
tek voltak, kétségbe voltak esve, az életükért reszkettek. Leg- 
alábbis ők így érezték, és soha senki nem mondta meg nekik, 


hogy kívülről milyennek látszottak. Egy bankfiókban történt, 
valahol a belvárosban, ahol mindenre elszánt fegyveresek fe- 
nyegették őket. Ezzel nem is lett volna baj, azért jöttek Ameri- 
kába, hogy bankrablót fogjanak, mármint amíg shindy nem 
akad. De a rablókat egyáltalán nem látták, azokat külön veszik 
föl, nekik azt se mondták meg, hogy kik lesznek azok. A film 
címét se, az ilyesmit mindig titokban tartják. Őbelőlük nem 
lesz több egy képsornál, amint az ablakok előtt sorba állnak, 
ijedten föltartják a kezüket, aztán lehasalnak, amikor a rabló rá- 
juk förmed, hogy hasra, illetve a gyakorlatban ezt egy bajuszos 
fickó intése helyettesítette, aki a kamera mellett állt. Azaz még 
az is lehet, hogy ez a képsor se lesz meg belőlük, mert az ege- 
reket, a gyerekeket és mindenféle korú amerikaiakat cserélget- 
ve többször is fölvették a képsort, majd a vágó eldönti, hogy 
melyiket fogja használni. Az editor. A bajuszos fickót persze 
megverhették volna, de nála nem volt slukker és semmi cicó. 

Aztán kaptak pár dollárt és kiterelték őket a bankfiókból, 
aminek csak az a fele létezett, ahol őket lefilmezték, és ott se 
dolgozott egyetlen igazi bankár se. Bolond filmesek. Kissyék 
elkapták valami nő panaszkodását, hogy két napja dolgozik 
ezen a díszleten és még mindig nem jó. Ahelyett hogy kibérel- 
nék egy igazi bankfiók egyik felét. 

Iggy Popnak már csak a távolból hallatszott a hangja, aztán 
az se, a nagyváros zaja elnyomta. A tizenegy kisegér és társaik 
elszántan masíroztak San Francisco közepén a Golden Gate fe- 
lé. 

Vagy a szélén. Az is lehet, hogy éppen távolodva. Kissynek 
se a helyről, se az irányról nem volt halvány fogalma se. A tu- 
lajdonképpeni San Franciscónak csak nyolcszázezer lakosa 
van, de kilencezer négyzetkilométeren terül el, és ők még egy 
felet se láttak belőle. Hiszen nem is itt laktak. 


Egy kicsi zsákutca végében laktak, három szép nagy villában, 
úszómedencével. A zsákutca vége kerek terecskévé szélesedett, 
ahova négy villa kapuja szolgált. A bal oldaliban laktak Tho- 
masék, a következő kettőt bérelték az egereknek, illetve nem- 
csak nekik, rendszeresen vendégül láttak bennük másokat is. A 
negyedik egy fiatal ázsiai házaspáré volt, de őket alig látták. 


A környék dimbes-dombos volt, éppen Vanessának való, és 
az utcalabirintus végén, a sztrádán túl következtek a hegyek. A 
Szent András-törés itt van egy farkincahossznyira. Már meg- 
próbálták rábeszélni Thomast, hogy szervezzen meg nekik egy 
kisebb földrengést. 

Földrengést egyelőre nem, de mindenféle érdekes programot 
szervezett nekik. Illetve ő csak kiadta az utasítást, aztán a tit- 
kárnője, Sheila gondoskodott a részletekről. Sheila mászkált 
velük mindenhová, és intézkedett, ha kellett. De nemigen kel- 
lett, boldogultak ők maguk is. 

Volt egy másik titkárnő is, Kim, aki időnként megjelent egy 
aktatáskával, és olyankor leültek négyesben, Kim, apáék meg 
Thomas, meg esetleg még egy vagy két emberke. A beruházás- 
ban ugyanis anya cége is benne lesz, nemcsak apáé. 

És volt María meg Ramón, anya és fia. María vezette a ház- 
tartást, Ramón pedig sofőrködött, ügyeket intézett, mindenfé- 
lét. Ők spanyol ajkúak voltak, és teljesen el voltak bűvölve, 
amikor a buszból kisereglő egerek közül kilépett egy szőke, 
kék szemű kislány, és az anyanyelvükön köszöntötte őket, sőt 
ennél többet is tudott. Ők négyen, mert persze Niala is, ezentúl 
csak spanyolul beszéltek. Kissy gyakorlatilag minden szavukat 
értette, a provanszál és az olasz jó előtanulmány volt a spanyol- 
hoz. 

Maríának volt férje is, de ő nem volt itthon, később tudták 
meg, hogy kamionsofőr. Kissy jól látta, ahogy Vanessának 
megrebben a füle. Hiszen a motoros haverjai között volt, aki 
Amerikába jött kamionsofőrnek, az is lehet, hogy jó barátok 
María férjével. De amikor a férj egyik nap hazatelefonált, ak- 
kor megkérdezték, és nem ismerte. 

Aztán itt volt Monica, Thomas felesége, aki pszichológus 
volt és rengetegszer hívták tanácsért, a legváratlanabb időpon- 
tokban, csak a forgószél hiányzott meg a repülő tehén. Azért 
most mégiscsak szabadságon volt és a legtöbb idejét velük töl- 
tötte. 

Meg itt volt maga Thomas, aki igyekezett igazi amerikai fa- 
pofával viselni az egereket, de olyankor valamelyik mondott 
valami falrengetőt, többnyire Francoise, akinek az angolsága 
vetekedett Elke franciatudásával, vagy Elke, aki jóformán sem- 
mit se tudott angolul, de azt óriási átéléssel adta elő. 


És itt voltak a gyerekek. Thomas azért hívta meg apát csalá- 
dostul, mert az övé is nagy volt. Dot tizennégy éves volt, Annie 
tizenkettő, Kate és Matt tíz, Fran pedig nyolc. Teljesen odavol- 
tak az egerekért, a füleiket nézegették, reggelinél versengve kí- 
nálták nekik a sajtot, egyszóval tökéletesen elbűvölte őket, 
hogy kisegerek érkeztek a tengerentúlról. 

Hamar kiderült, hogy Amerikában is élnek macskák, már a 
második reggelen, amikor szembejött velük egy az utcán, meg- 
állt és gyanakvóan nézett rájuk. Ugyanaz a tervrajz, mint a 
francia, német, svájci, olasz, belga és brit macskák. Puha tap- 
pancsok, kígyózó farok, cirmos bunda, nagy, hegyes fülek — 
azért az övéknél mégse nagyobbak -, s az a hihetetlenül gya- 
nakvó pofi, amit csak macskák tudnak vágni. A gyerekek mint- 
ha összebeszéltek volna, úgy húzódtak be a macska és a francia 
vendégek közé, de Vanessa megállította őket és elmagyarázta, 
hogy őket nem kell félteni a cicától, meg tudják védeni magu- 
kat; egyik bevetésükön Kissyt éppenséggel el is kapta egy, de 
látják, nem ette meg, itt van épségben. Kissy vidáman intege- 
tett, hiszen csakugyan itt volt épségben, és arra az éjszakára 
gondolt a félszigeten, amikor az a rémületes kiscica megmarta 
a lábát, s újra látta maga előtt, amint Vanessa belevágja a szé- 
ket az üvegtáblába. 


Valahol a belvárosban járhattak, mert a házak egyre nagyobbra 
nőttek körülöttük. 

— Nálatok milyenek a házak? — kérdezte Annie Kissytől. 

— Sokfélék — felelte, fölbámulva egy égbe nyúló kolosszusra, 
és eszébe jutott egy másik égbe nyúló kolosszus. — Egyszer jár- 
tunk egy akkora házban, mint ez, egy csomó emeletét végigba- 
rangoltuk. 

— Kerestetek valamit? 

Kissy bólintott. — Egy számítógépet, amelyik elzöldül, ha 
hozzányúlnak. 

Annie hüledezve nézett rá, de fél méterre tőlük egy San Fran- 
ciscó-i lakos ebben a pillanatban kezdte közvetlen közelből ta- 
nulmányozni Vanessa bokáját, amire a kislány nagyon lelkesen 
reagált, először csak megsimogatta, aztán egymás nyakába bo- 
rultak, a helybeli rengetegszer képen nyalta a mikrót, aki jó kis- 


kutyának nevezte. Végül elbúcsúztak, de Vanessának mostan- 
tól eggyel több csodálója van ezen a földrészen. 

— Miért? — kérdezte Annie. 

— Cin-cin? 

— Miért zöldült volna el a számítógép? 

— Ja — értette meg Kissy. — Este elmeséljük a víztoronyügyet, 
jó? 


Esténként rengeteget meséltek, de persze négy év egérkaland- 
jaiból olyan sok mesélnivaló gyűlt össze, hogy végigszövegel- 
hetik az egész itt töltött időt. Már megszokták, hogy mindenki 
hallani akarja az alapítvány nagy shindyvadászatait, s régen ki- 
alakították az elveket, amik szerint elmesélik őket. Nevek, sze- 
mélyes adatok nem szerepelhetnek, még nickek és fedőnevek 
sem. Helyszínek sem. Természetesen egyetlen emailt, csetszö- 
veget vagy fotót sem mutatnak meg senkinek. Nem beszélnek 
lezáratlan ügyekről, nem említik a maffiás esetüket, és nem 
szólnak a Fokhagyma létezéséről. Nem mintha bármelyik hall- 
gatójukat shindységgel gyanúsítanák, de az emberek gyakran 
továbbadják a történeteket, és a Fokhagyma sikere leginkább 
azon múlik, hogy a Jerryn és Bouriant tábornokon kívül ne tud- 
jon róla senki. 

Kissy néha elgondolkodott azon, milyen jól tudnak ők hall- 
gatni. Eleinte csak annyi volt fontos, hogy védjék a gyerekek 
személyiségi jogait, no meg a shindykétt is persze, hiszen sem- 
mi kedvük pereskedni velük, még csak az kellene. De aztán 
egyre több titkuk lett. Például a Coligny-villa tulaadonosa nem 
örül neki, hogy az egyik bérlője egy elrabolt kisfiút rejtegetett a 
házában, és szeretné, ha erről illetéktelenek nem tudnának. 
Ahogy a Volpone-villáé se tartja jó reklámnak Lindströmék el- 
rablását. Aztán itt van Delacroix úr, akitől százezer eurót kap- 
tak, kétségkívül a hallgatásukért. De például Solange is megér- 
demel annyit, hogy ne terjesszék az apja viselt dolgait. 

Rengeteg ilyen titkot őriznek. S milyen érdekes, hogy még a 
zsebek is mennyire megbízhatóan őrzik a titkokat, kezdettől 
fogva, pedig ők a legkisebbek és legszeleburdibbak. A Jerry 
összes titkát ismerik, egészen a kezdetekig, a Sheila-ügyig 
visszamenőleg, de soha nem fordul elő, hogy elővigyázatlan- 
ságból elkottyantanának valamit. Kérkedésből pedig végképp 


nem, bár a Fokhagyma éppenséggel olyan programozói bravúr, 
amivel bárki el akarna dicsekedni, de ők hallgatnak. 

Az is szerepel a történetmesélési módszerükben, hogy nem 
nagyon részletezik a dolog shindys vonatkozásait, főleg gyere- 
kek jelenlétében, mert nem kell kiborítani a szülőket — de any- 
nyit igenis elmondanak, hogy mifélék ezek az emberek és mit 
akarnak, legalábbis vázlatosan, és hogyan lehet ellenük véde- 
kezni. Azt remélik, hogy az a gyerek, aki meghallgatta egypár 
történetüket, már nem száll be idegen autójába vagy nem enged 
be ismeretlent, ha egyedül van otthon. 

A Best gyerekek biztosan nem mennek már lépre shindynek, 
és ez a haszna már okvetlenül megvan az amerikai útjuknak. 
Meg persze valamennyire meg is fogják tudni már védeni ma- 
gukat, hiszen az edzéseket úgyis meg kell tartani, akkor pedig 
már bevonták őket is és tanítottak nekik egypár fogást. Mattnek 
is, hiszen a shindyk a fiúkra is veszélyesek, és különben is, bár- 
melyiküket éri támadás, mindenkinek föl kell venni a harcot. 

A harcot. Ha lenne kivel. De Amerika csendes volt és bizton- 
ságos, legalábbis az a része, amerre ők jártak. Tavaly nyolcvan- 
ötezer nemi erőszak, háromszázhatvanezer rablás és hétszáz- 
harmincezer kocsilopás történt az Egyesült Államokban, Nim- 
by megnézte az FBI honlapján. Shindykről külön nem írtak, és 
csak tavalyi adatok szerepeltek. Pedig nekik az ideiek kellettek 
volna. A holnapiak. Hogy hol lesz legalább zsebtolvajlás a kö- 
zelben! 


Nem volt úticéljuk, csak barangoltak San Francisco hatalmas 
házai között, nézelődtek, a járókelőket bámulták, azok meg kö- 
zömbösen visszabámultak rájuk. Amerika nagy ország, itt min- 
denki látott már egeret. Éppenséggel Kalifornia Tom és Jerry 
szülőföldje, csak nem Frisco, hanem Hollywood. Miki egér 
messzebbre valósi, Kansas Citybe. Ott működött a Disney-stú- 
dió, amikor megrajzolták. 

A Jerry-stúdió egy parkban nyílt meg, valahol a város köze- 
pén. Egy fiatalember állt ott egy állvánnyal, és vázlatokat ké- 
szített azokról, akik leültek elé. Az egerek egy darabig nézték, 
továbbmentek és találtak egy papírboltot. Jennifer gondolko- 
dott egy pillanatig, bement és egy vázlattömbbel meg néhány 
ceruzával jött vissza. A park sarkán csokorba rendezte a Best 


családot, s pár perc alatt lerajzolta őket, fantasztikus élethűen, 
ahogy szokta. Mire elkészült, már ott őgyelgett egy-két ember, 
nézték a rajzot, s az egyik megkérdezte, lerajzolná-e őt is. 

— Sure — felelte Jennifer amerikatul. 

A pasas az árát tudakolta. Jennifer vállat vont és azt mondta, 
aláírás nélkül egy dollár, aláírással tíz, de ha csak a családnevét 
írja rá, akkor százezer. Miért, tudakolta a pasas. Mert akkor rá- 
foghatja Harrison Fordra, felelte Jennifer. 

Végül öt embert rajzolt le, és keresett ötven dollárt. 


És volt saját zenekaruk is, a Best Mice! Már első nap kiderült, 
hogy a Best gyerekek zenélnek, látták a szobájukban a hang- 
szereket. Dot fuvolázott, Matt és Fran gitározott, Annie és Kate 
pedig zongorázott, szintin, egy Korg M3-asuk volt. Egy. Négy- 
kezest is tudtak rajta játszani, de háromnak mégiscsak kicsi 
volt. Amikor megmondták, hogy Vanessa is játszik, Thomas 
kicsit gondolkodott, aztán elvitte őket egy hangszerboltba. Vet- 
tek egy egyszerűbb Moog szintit, most majd hárman osztoznak 
a két hangszeren, amikor meg az egerek elutaznak, mindkét 
lánynak lesz sajátja. 

Így alakult meg a Best Mice, alighanem az első zenekar a vi- 
lágon, aminek a nevén egy pillanatig se kellett gondolkodni. 
Aztán amikor játszani kezdtek volna együtt, kiderült, hogy 
egyetlen közös darab sincs a repertoárjukban. 

Úgyhogy elkezdték tanítani egymást. Vanessa először Bachot 
tanult tőlük, egy korálelőjátékot, Kissy is sokszor hallotta már. 
B, g, a, b, d, c, c, e, d, d, g, fisz, g, d, b, g, a, b, c, d, e, d, c, b, a, 
b, g, fisz, g, a. Ő pedig cserében megtanította őket a Popcornra, 
hisz mi másra, Nimbyvel az a daluk. Soha senki közülük nem 
fogja elfelejteni azt a májusi estét. 

De megtanította őket a Magas szőke férfi-zenére is, a, a, a, a, 
a, gisz, a, b, c, b, d, c, a, gisz, a, e, c, e, a, és megnézték együtt 
a filmet. Esténként filmeket néztek együtt, főleg francia és 
olasz filmeket, mert azokat Besték nemigen láthatták még. A 
Jerry-hálózat közvetítette nekik egy kontinensen és egy óceá- 
non át, kilencezer-négyszáz kilométerről egy Jerry-netbookba, 
amit csak rádugtak a nagyképernyős tévére és kész. 

Minden adott volt, hogy remekül szórakozzanak. Csak leg- 
alább egyetlen árva shindy akadt volna. 


Kissy nem ringatta magát ábrándokba. Legalábbis nem nagyon. 
San Francisco óriási város, de még az ő városuk, Millbrae is 
épp elég nagy ahhoz, hogy egy shindyt könnyűszerrel elkerül- 
hessenek. Hiszen ha csak a szomszéd utcában jelenik meg, már 
nem is szereznek róla tudomást. Otthon azért akadnak olyan 
sok — az ő mozgásigényükhöz képest nem elegendő, de az ál- 
dozatok szempontjából tényleg túl sok — shindyre, mert a leg- 
korszerűbb csúcstechnikával keresik őket. De itt nem kereshe- 
tik. A Cumulus Facebook-figyelőjét San Franciscóra átállítani 
nem lenne probléma, de csak franciául ért, no meg ők senkit 
sem ismernek az itteni hatóságoknál. És hát — itt ők nem egy 
alapítvány, csak vakációzó tinik, nagy fülekkel. 

— Hey, egérke — tűnt föl Annie a terasz sarkán. Persze hogy 
egyből eltanulták tőlük ezt a megszólítást, méghozzá franciául, 
ügyelve a nemekre is. Sourisette — souriseau. 

— Hey — viszonozta Kissy. 

— Már nézlek odalentről egy-két perce. Min töprengsz? 

Kissy sóhajtott és elmondta. 

— De hisz mindennap szoktatok verekedni. 

— Az csak edzés. Egy igazi shindyt elkapni egész más. 

— Jó érzés? 

Kissy elgondolkodott. 

— Hát jó is meg nem is. Először egy frászban vagy, hogy sike- 
rül-e elkapnod, mert az életeddel játszol, ha ő kerekedik fölül. 
Elég egyszer hibázni... Például amelyikről tegnap meséltünk. 
Lehetett volna jobb verekedő, lehetett volna nála fegyver, vagy 
akár láthatta volna az ablakból, amikor átmásztam a falon... 
vagy akár mindhárom egyszerre. Ha észrevesz engem és túszul 
ejti a kislányt, mit csinálok? 

— Nem tudom. 

— Én se. De később, amikor ott feküdt az udvaron összeverve, 
én pedig ügyvédvicceket vagdostam a fejéhez, mert ügyvédnek 
mondta magát... hát igen, az nagyszerű érzés, amikor ott fek- 
szik előtted legyőzve. Főleg mert idejében érkeztem. Ha elkés- 
tem volna, nem lett volna olyan diadalmas dolog. 

Nem folytatta. Már megfigyelte, hogy Besték szégyenlősek, 
mint általában az amerikaiak, nem szeretnek ilyesmikről halla- 
ni. 


— Nekem úgy tűnik — mosolygott Annie —, hogy ti olyanfélék 
vagytok, mint nálunk a comic heroes. 

— Kik? — Kissy hirtelen nem ismerte föl a szót. — Ja, képre- 
gényhősök. Azok nálunk is vannak. Igen, nekünk általában 
minden sikerül, hála a Mohi-féle kiképzésnek és a Nimby-féle 
csúcstechnikának. Egy különbség azért van. A regényhősök 
bízhatnak a szerzőben, aki mindig kihúzza őket a csávából, de 
nekünk magunknak kell helytállnunk. 

Nem árulta el a kislánynak, hogy őrangyalaik viszont nekik is 
vannak — ő már sokszor tapasztalta. Most alighanem valame- 
lyik felhőn lustálkodnak, sajtot esznek és a nagy füleikkel le- 
gyezik magukat a kaliforniai melegben. 

Már másnap megtudhatta, hogy tévedett: az őrangyalaik egy- 
általán nem vakációznak. 


Arra készültek, hogy megnézik az Alcatrazt, s előtte a mólóval 
szemközt, a Hillstone-ban ebédeltek. Kissy rögtön kiszúrta a 
halfélét az étlapon, és vöröspisztrángot rendelt cajun módra, 
brokkolival. A felnőttek üzletről beszélgettek, a gyerekek főleg 
egeres témákról. Kissy mosolyogva hallgatta őket, amint meg- 
tervezik vendégeik másnapi programját. Az étel még nem érke- 
zett meg. 

— Átruccanunk L. A.-be — mondta Matt. — Hollywoodban ren- 
geteg a kaszkadőr, akik tudnak verekedni. 

— Cool — mondta Katie. — Vanessának legalább egy tucat kell, 
egyszerre. Ott bőven találunk. 

— De csak egyet tudna megverni — vetette ellene Fran. — A 
többi látja, mi történt az elsővel és mind elszalad. 

Nevettek. Kissy elégedetten nyugtázta, hogy Vanessa rémüle- 
tes híre terjedni kezd a Csendes-óceán partvidékén is, és tovább 
figyelte az Embarcadero forgalmát. 

A maffiózók gyalog jöttek. Négyen voltak, fekete álarcban, 
géppisztolyokkal, és két síró gyereket vonszoltak magukkal. 
Egy kisfiút és egy kislányt. Röhögtek is. 

Kissy megvárta, amíg egyenesen elé érnek, és a legmagasab- 
bikat pontos, hibátlan célzással torkon lőtte. Az étterem nagy 
portálüvege millió darabra robbant, s amíg a gengszterek előbb 
megriadtak a dörrenéstől, majd összeeső társuk után kaptak, 


addig ő kényelmesen lelőhetett még kettőt. A negyedik azon- 
ban a gyerekekre fogta a fegyverét, és... 

— Kissy? 

— Mi van? — kapta föl a fejét riadtan, nem számított rá, hogy 
belebeszélnek a vérfürdőjébe. 

— Megint elábrándoztál — állapította meg Annie. 

— Én?! — Kissy zavartan az ablakra nézett, ami sértetlenül né- 
zett vissza rá, aztán fölfedezett egy tányért maga előtt. — Én 
csak a gengszterek... 

— Gengszterek?! — kapta föl a fejét Elke, és egy pillanat múl- 
va Francoise is. — Hol? Mennyi sokan? Fegyverjük van?! 

— Kissy képzeletében — legyintett Vanessa. — Olyan a fantá- 
ziája, mint a muranói üveg. Pillanatok alatt bármi kijöhet belő- 
le. 

Kissy lelki szemei előtt megjelent a ló, amint fejével és két 
mellső lábával kimászik a vakítóan fénylő masszából, és büsz- 
ke kisegérvigyorral látott hozzá a pisztrángjához. Még soha 


eper 


Mahatma Vanessa ezt mondta, akkor úgy is van. 


Még volt némi idejük ebéd után, sétáltak egyet a kikötőben. 
Egész más volt, mint a beaulieu-i part, csupa beton mindenütt, 
hatalmas térségek, ahol kocsik jártak ide-oda — de mégis meg- 
volt a vonzereje. Mert öt perccel azután, hogy meglátták a vi- 
zet, egy kissrác rohant el mellettük, és néhány pillanat múlva 
az üldözője, aki alig volt nagyobb nála. Elkanyarodott egy ko- 
csi útjából és nekirohant Thomasnak, aki nagyot nyögött és 
majdnem felborult. 

— Bocsánat, uram! Nem akartam. . . jól van, uram? 

Thomas bólintott, Kissy pedig sok száz kisegérrel egyidejű- 
leg lódult meg a srác felé, de az már ott sem volt. 

— Oscar Tango! — rikkantotta Nimby, Kissy pedig futtában 
engedelmeskedett, előkapta telefonját, oda se nézve kapcsolta 
föl a hálózatra, s máris a fülében volt a hallgató. 

— India Kilo! — jelentkezett be. — Alfa Golf Echo Alfa! 

De egy pillanat múlva már nem volt előtte a gyerek: bekanya- 
rodott egy konténer mögé és nyoma veszett. 

— Papa Romeo Alfa Zulu Uniform Romeo - jelentette Vanes- 
sa, Kissy pedig elvigyorodott. 


— Jól van, kispofám — dünnyögte —, most aztán fölveheted a 
nyúlcipőt. 

Közben futott tovább, mindenhová benézve, de a fiút nem lát- 
ta. A hely nyüzsgött az emberektől és járművektől, no meg a 
lehetséges búvóhelyektől. 

Hirtelen elzúgott mellette a Jerry Görkorcsolyás Rohamcsa- 
pata, ő pedig leállt, fújt egyet és levette a hátizsákját. Kivette a 
korcsolyáit, fölcsatolta, s egy pillanat múlva teljes sebesség- 
gel... torpant meg. 

A fiú egy asztal alatt lapult, aminek a tetején egy öregasszony 
mindenféle apróságot árult. 

— Uniform Whisky — mondta Kissy halkan a mikrofonba, 
mert ez nemcsak várakozást jelentett, hanem azt is, hogy állja- 
tok meg. — Alfa Golf Echo India. 

— Charlie Delta? — kérdezett Niala a veszélyre. 

— Negatív, macskamentes. 

— Uniform Victor. 

Kissy nyugodtan állt a kerekein vagy fél percig, és nézte a fi- 
út, aki háttal ült neki és nem sejtette, hogy figyelik. 

Fél perc múlva odaszáguldott a Jerry, és Kissy intését követ- 
ve körbevették az asztalt. 

— Buenas tardes, sefiora — mondta Niala, meg sem kérdezve 
az öregasszonyt, beszél-e angolul. 

— Buenas - lehetett sejteni valami motyogásból. 

— , Usted conoce este muchacho? 

A válasz alighanem az volt, hogy milyen fiút. 

Niala lefelé mutatott. 

— Éste, agui, debajo de la mesa. 

Az asszonyság vállat vont, ismeri, nem ismeri, mindegy. 

— Akkor jó — mondta Vanessa franciául, és hirtelen behajolt 
az asztal alá. — Hi, kid. Come out before I cut you in halves, 
move! 

Kissy vigyorgott, elképzelte, amint Vanessa szakácsi precizi- 
tással két egyenlő részre vágja a srácot. 

— Speak — mondta Elke legjobb angolságával az asztal alól ki- 
mászó srácnak, aki nemigen lehetett idősebb nála. — Vagy egy- 
szerűn csak nyúljasz a zsebedbele und give back the Briefta- 
schen. 

— Mit akartok? — kérdezte a srác normális angol nyelven. 


— A tárcát vagy az orrodat — felelte Jennifer. — Válassz. 

— Milyen tárcát... auuuuu. .. 

— Rögtön kapsz még egyet — ígérte Jennifer. — Pakold ki a 
zsebeidet, amíg jókedvemben vagyok. 

A fiú vonakodva a zsebébe nyúlt és előhúzott egy tárcát, ami 
nem is hasonlított Thomaséra. Jennifer megnézte, eltette, nyúj- 
totta a kezét a következőért. A fiú megvonta a vállát, erre akko- 
rát kapott a képére, hogy majdnem felborult. 

— Au — mondta Francoise az ujját dörzsölgetve. — De kemény 
feje van! 

A srác hüledezve nézett a nála jó két centivel, illetve egy hü- 
velykkel alacsonyabb kislányra, aztán tétován az asztal alá mu- 
tatott. Pár egér benézett, aztán Elke bemászott és kihúzott egy 
ronggyal letakart papírdobozt, amiből előkerült Thomas tárcája 
és még három. Martin odalépett a sráchoz, gyorsan megmotoz- 
ta, aztán adott neki egy pofont. Pillanatok alatt négy egér kö- 
vette egy-egy továbbival, utolsóként Kissy. A fiú már szédel- 
gett. 

— Öt tárca — öt pofon — oktatta ki Jennifer. — És köszönd meg, 
hogy nem adtunk rendőrkézre. Egy darabig itt leszünk, azt 
ajánlom, szívódj fel egy időre. Ha megint meglátunk lopni, 
nem úszod meg ennyivel. 

Gyereknevelés közben az egerek egyenként levették a kor- 
csolyát és visszacserélték cipőre; most Jennifer is megtette, és 
elindultak, a hátizsákjaikba rakodva a tárcákat. Kissy hallotta, 
amint a zsebtolvaj valami szitkot mormol a háta mögött, majd 
egy csattanás, az összedőlő asztal robaja és az öregasszony ri- 
kácsolása, és fordulhatott vissza segíteni, hogy fölállítsák az 
asztalt és visszarakják az árut. De Elke vigyoráért megérte. 

Tizenegy elégedett kisegér masírozott vissza a Best család- 
hoz, akiket eléggé lehangoltan találtak: Thomas időközben rá- 
jött, hogy ellopták a tárcáját, és lekésték a hajót. De a tárca 
megkerülése jobb kedvre derítette a felnőtteket, a Jerry-pofo- 
nok elmesélése pedig a gyerekeket. 

Az Alcatraz helyett beültek a buszukba és elmentek négy 
címre, leadni a tárcákat. Az egyik helyen nem találtak senkit, 
bedobtak hát egy cédulát Thomas telefonszámával. 


— Hát elég hiperaktívak már, mit mondjak. Reggel a polc tete- 
jén találtam kettőt. 

— Melyik kettőt? 

— A fiúkat. 

— És a kiscsaj hogyhogy nem mászott föl velük?! — méltatlan- 
kodott Vanessa. — Hol volt? 

— A fészekben az anyjával. 

— Megmagyaráztad neki, hogy ők macskák? 

— Két egér lányom van. 

Kissy jól látta, hogy Vanessa szívfénye éppúgy fölparázslik, 
mint négy évvel ezelőtt. 

— Magyarázd csak meg nekik, a lányaid úgyis fegyvert horda- 
nak. Amint hazaérek, fölkergetem őket egy fára. Aki nem má- 
szik elég gyorsan, azt fölviszem kézben és otthagyom. 

Kissy nem mert nevetni. Régóta tudta, hogy Vanessa úgy bá- 
nik a beaulieu-i macskákkal, mint az alkalmazottaival, és nem 
is egy lágyszívű főnök. Hogyne lenne képes fölvinni egy hathe- 
tes macskakölyköt a fára, ha ettől reméli, hogy az megtanul 
mászni. Nincs félnivalója, ő maga legalább úgy mászik, mint 
bármelyik macska. 

Amint Niala megjósolta, Macskának három gyereke született, 
és tényleg mind macskák lettek. Kismacskának nevezték el 
őket, az anyjuk után, hiszen az apjukról csak annyit tudnak 
vagy inkább sejtenek, hogy az is egy macska. 

Kismacska Egy fiú volt, kék. Szürke. Kék! Szürke! Ebben se- 
hogy se tudtak megegyezni, Niala kéknek mondta, Nimby szür- 
kének, és az se segített, hogy Vanessa felajánlotta a verekedést 
mint kézenfekvő döntési módszert. Nimby laposra verte Nialát, 
aki továbbra is ragaszkodott a kékhez, aztán másnap ő verte la- 
posra Nimbyt, aki nem engedett a szürkéből. 

Kismacska Kettő volt a kislány, egészen fehér, úgyhogy Nia- 
la folyton zajokat keltett a háta mögött, amint kinyílt a fülük, 
hogy megtudja, rendben van-e a hallása. Macskával is ezt tette, 
amikor kicsi volt. Egy macskánál nem könnyű hallásvizsgálatot 
csinálni, mert ha nem reagál, akkor nem tudni, hogy nem hallja 
vagy csak szimplán nem érdekli. De fontos, mert a fehér macs- 
kák gyakran születnek siketen. Kettő reagált a zajokra, úgy- 
hogy rendben van a hallása. 


Kismacska Három is fiú volt, vörös cirmos bundában, fehér 
papucsokkal. Eléggé hasonlított a két unokatestvérére, akik az 
ősszel születtek, Macska Hatra és Hétre. Ő volt a legelevenebb, 
ezért először neki akarták adni az egyes számot, de a kislány- 
nak is, mert hát övé az elsőbbség, de végül rájöttek, hogy a 
nemzeti zászló színei szerint kell őket sorba állítani. Niala azt 
mondta, legalább Nimby is láthatja, hogy az a macska bizony 
kék. Egyik nap fektetésnél sikerült úgy elrendezni őket, hogy a 
lány a fivérei között legyen, és lefotózták őket mint macska- 
zászlót. Nimby azt mondta, még sose látott ilyen remekbe si- 
került zászlót macskából, csak kár, hogy kiszürkült rajta a kék. 


Blanche telefonja után tíz perccel csörgött Solange. Óriási do- 
log, hogy a telefonhívásaikat a Jerryn keresztül intézik, nincs 
roamingdíj, semmi sincs, továbbra is a Jerry franciaországi szá- 
mát kell hívni, onnantól minden a neten megy tovább, de nem 
üti bele az orrát a Skype vagy akármilyen világcég. 

Solange Kissy véleményét akarta tudni. 

— Szóval... szeretné, ha odaköltöznék hozzá. 

Kissy gyorsan becsukta a száját, mielőtt tátva marad. 

— Azt mondja, tényleg szeret és velem akar élni. Azt akarja, 
hogy tanuljak tovább, ő segíteni fog... kifizeti azt is, amivel 
nektek tartozom. De persze akkor is, ha nem költözöm hozzá. 
Lesz két mostohagyerekem, az igaz... bár csak kéthetente egy 
hétvégére. De majd csak összeszokunk. 

— Egyáltalán ismered már őket? 

— Igen, találkoztunk már. Egyből levették, hogy járunk az ap- 
jukkal, nem kiskölykök már. Jól elvoltunk, úgyhogy... hátha 
működni fog. 

— És tőlem most mit vársz? — tudakolta Kissy, teljesen üres- 
nek érezve az agyát. 

— Nem is tudom... esetleg ha nagyon nagy hülyeséget csiná- 
lok, hátha rám szólsz. 

Kissy rájött, mi a teendője. 

— Várj egy percet. 

Körülnézett a ház apró kertjében, de ott csak a zsebek disku- 
ráltak egy bokor tövében. Bent a nappaliban már nagyobb ege- 
reket is látott. Fölkelt, besurrant és elkapta Nialát a nagy fülei- 
nél fogva. 


— Értem — volt a válasz a rövid ismertetésre. — Szia, Solange. 
Szóval ha Jól értem, azt várod, hogy ha majd balul sül el a do- 
log, akkor legyen kihez jönnöd a számonkéréssel, hogy miért 
nem figyelmeztettünk. 

A telefon csak hápogni tudott. 

— Feltűnt már, hogy még nem is ismerjük azt a te pasidat? 
Hogy mondjunk így véleményt? Nem mintha lenne hozzá ked- 
vem. 

— Hát... eljöhetünk éppen hozzátok, amikor itthon lesztek. . . 

— Jövő hét utáni hétvégén, legkorábban. 

— Majd megbeszélem vele. Gyakran dolgozik hétvégén, de 
megszervezzük. 

— Rendben. Cin-cin! 


De persze megnézték az Alcatrazt, két nappal később. Nem 
volt valami szép. Öreg épületek egy öreg szigeten. Vanessának 
hegyet mászni azért jutott valamicske alkalom, ha csak pár mé- 
ternyit is, és láttak szarvasegereket az erőmű mellett. Nagyon 
gyorsan tudnak futni és kitűnő ugrók, innen a nevük, de nem 
álltak ki a zsebekkel versenyezni, eltüntek az aljnövényzetben. 
Pedig az ő félig németesített franciával kevert angolsággal, fé- 
lig mutogatva előadott felhívásukat Fran és Matt lefordította 
rendes angolra, de a szarvasegerek nem is válaszoltak. 

A börtönt is megnézték, a cellák ugyanúgy voltak berendez- 
ve, mint ötven évvel ezelőtt, amikor még működött. A cellák- 
ban volt egy ágy meg egy fali polc, könyveknek és tisztálkodó- 
szereknek, egy helyütt ki volt téve egy korabeli rajz a cella bel- 
sejéről, magyarázattal, hogy minek hol a helye. És az persze 
szentírás volt. Akárcsak a napirend meg a rengeteg előírás. 

— Ez volt Amerika legkeményebb fegyháza — mesélte Tho- 
mas. 

— Nincs összehasonlítási alapunk — dünnyögte Vanessa. — Jó 
pár fickót rács mögé küldtünk már, de mi magunk még sose 
jártunk börtönben. 

— Nem is látogattatok még meg egyet se? — kérdezte Dot. 

— A Jerry Alapítvány nem közösködik shindykkel — felelte a 
mikró. — A legszigorúbb szabályunk, hogy nem tudhatnak meg 
rólunk semmit. 

— És a bíróságon? — tudakolta Matt. 


— Nem jelenünk meg. Általában egyáltalán nem szerepel a 
nevünk az ügyekben. Tényleg ronda hely, nem irigylem sze- 
gény börtönőröket. 

Kissy összenézett Martinnel. 

— Miért, a rabokat igen? 

— Ők hamarabb szabadultak. 


Mindenki azt hitte, az alcatrazi látogatás nem lesz több, mint 
egy érdekes emlék, néhány fotó meg egy-két könyv az itteni 
könyvesboltból. Esetleg egy újabb zsebtolvaj, ha nagyon nagy 
szerencséjük van. Eszükbe se jutott bármi többre gondolni. 

Éppen odakint sétáltak, amikor Kissy halk berregést hallott a 
háta mögül. Először nem foglalkozott vele, de néhány pillanat 
múlva megismétlődött, s valami nagy, mozgó dolog libbent elő 
a háta mögül, balról, nem sokkal a feje fölött. A Jerry-kiképzé- 
sen csiszolt villámgyors reflexek most sem hagyták cserben, 
megpördült, fölugrott és rúgott, csak ösztönösen, célzás nélkül, 
nem volt rá ideje, de szüksége sem. Telibe találta az objektu- 
mot, bár jóformán nem is látta, aztán a derekát megcsavarva 
talpára esett, mint egy... illetve mint Kissy. Tökéletes rúgás 
volt! 

— Mi történt? — kérdezték többen is, a társaság megállt, a tá- 
volabb levőknek is odacincogtak. 

— Megrúgtam valamit. . . 

— Azt láttam, egérke — mondta Francoise. — Tökéletes rúgás 
volt. De mit rúgtál meg? Csak egy villanásnyira láttam. 

Kis kutatással felfedezték az út mentén a fűben. Furcsa szer- 
kezet volt, két propellert ismertek föl, ismeretlen rendeltetésű 
rudakat, majd arrébb további részeket is találtak. 

— Ez repült — emelte föl Nimby a harmadik propellert. — És 
nagyjából öklömnyi lehetett. 

— De volt mi? — akarta tudni Elke. 

— Azt nem tudom, egérke. 

— Akkor Nem Azonosított Repülő Tárgy — mondta Angéligue 
—, vagyis UFO. 

— Szent ementáli — motyogta Kissy —, mit tettem az utasaival? 

— Semmit. — Nimby fölemelt valamit a fűből és felmutatta. — 
Ez egy videókamera. Panasonic... ez a te ufód földi gyárt- 
mány. 


Elke odaugrott, a kamerába kukucskált, de Nimby megcsó- 
válta a fejét. 

— Nem működik, darabokra tört. A rúgás ereje se volt kismis- 
ka, de ráadásul nekivágta a falnak, úgyhogy... ennek vége. 

— De mi volt?! — tört ki Francoise. 

— Valami repülő jármű, az biztos — mutatott föl Annie egy ne- 
gyedik propellert. 

Hirtelen meghallották a berregést megint. Kissy ijedten nézett 
a roncsokra, aztán fölkapta a fejét. A hang a magasból jött. 

Csakhamar meglett a forrása. Apró szerkezet lebegett fölöt- 
tük, olyasformán, mint egy helikopter, bár a testét nem lehetett 
kivenni. Mintha nem is lett volna neki. Magasan volt, nyilván 
látta már, hogy mit tettek, és nem mert lejjebb ereszkedni. 

— Hahó! — rikkantotta Matt, és kurjongatni, integetni kezdtek 
a helikopternek. Kissy megint gyorsan kapcsolt, előrántott egy 
fehér zsebkendőt és lobogtatni kezdte. 

— Mit műveltek ti itt?! — szólalt meg hirtelen egy hang, Kissy 
riadtában azt hitte, hogy a helikopter beszél. — Mit csináltatok a 
gépünkkel?! 


Megtöltötték az egész kerthelyiséget, annyian voltak. Besték 
heten, nyolcan a Sky Kids, meg a Jerry tizenegy egere és két 
kisfülűje, valamint Hagrid. Igaz, ő nem ült asztalhoz. 

Vanessa közölte, hogy mindenki a Jerry vendége, ez része a 
jóvátételnek, aztán ránézett a pincérlányra és azt mondta, az 
italok hidegek legyenek, az aprósütit pedig legalább negyven 
főre méretezve hozza. 

A Sky Kids családi vállalkozás volt, Mike és Bert egy éve 
alapította. Ők testvérek voltak, és volt összesen négy gyerekük. 
Igazából még nem ebből éltek, Mike műszerész volt, Bert 
programozó, a feleségeik is állásban voltak. De a kis cég azért 
megyegetett. 

Az egerek tűnődve szemlélték az asztal közepére tett helikop- 
tert. Nem is hasonlított azokra, amikben emberek ülnek. Felül- 
ről nézve olyan volt, mint egy virág, négy szirommal, amik va- 
lami fekete műanyagból voltak, és mindegyiknek a közepében 
volt egy propeller. A szirmok találkozásánál az irányító elekt- 
ronika, alatta pedig a kamera. Az, amelyikkel Kissy végzett, 


másmilyen volt, két rudat illesztettek össze keresztben, azok 
végeire tették a propellereket. 

Ouadkopternek hívták őket, mert négy rotorjuk volt, de a Sky 
Kidsnek trikopterei is voltak. Gyártották és forgalmazták őket, 
programokat fejlesztettek hozzájuk, és időnként filmezést is 
vállaltak velük. Most éppen családi kirándulás keretében meg- 
nézték az Alcatrazt felülről, ahonnan kevesen látják, de most a 
kopter negyedórás filmet készített, csak épp egy rúgással vég- 
ződik. 

Az egerek sosem hallottak ezekről a gépekről, még Nimby se, 
pedig népszerű sport világszerte. Nemcsak abban különböznek 
a hagyományos helikoptermodellektől, hogy más a formájuk és 
több a rotorjuk, hanem hogy kamera van rajtuk, amivel filmez- 
ni tudnak a levegőből. A Sky Kids videószemüveget is használ 
hozzá, amivel a gép irányítója úgy látja a világot felülről, mint- 
ha ott ülne a gépen. Csimpaszkodna, gondolta Kissy, a kamera 
a gép alján van, és éppen akkora, mint egy kisegér. A többiek 
közben egy laptopon követhetik a repülést. Kollektív műfaj, az 
irányítónak amúgy is szüksége van még egy emberre, hiszen a 
szemüvegben semmit se lát a világból. 

— És olyan érezés, mint repülsz? — kérdezte Elke, meg se pró- 
bálkozva az angollal. Felváltva tolmácsoltak neki. 

— Igen, olyan. Majd kipróbálod. Folyton emlékeztetned kell 
magad, hogy nem te vagy a magasban, csak egy kis gép. A se- 
gítő azért is kell, hogy ne akarj a lábaddal elindulni, amikor a 
koptert irányítod. 

— De ha kipróbáljam én is, és lees helikó vagy nekicsap kőfal- 
nek? 

— Ezért van az oktató — mondta neki Nimby angolul. — Neki is 
van egy szemüvege és egy távvezérlője, és ki tudja javítani a 
hibáidat. 

Az amerikaiak mosolyogtak. 

— Hát nem egészen. Olcsó kis gépeket használunk erre a cél- 
ra, amiket nyugodtan össze lehet törni. 

— Érdekes — mondta Francoise. — Georges nekem is ígérte 
már, hogy egyszer fölvisz és megtanít repülni, de arról nem 
szólt, hogy ha összetöröm a gépet, akkor legfeljebb veszünk 
másikat. 


Kissy megállapította, hogy a kislányt ma már nem szabad ki- 
engedni a tűző napra, így is megártott. 

Közben a maxik megírták a papírt. Elismerik, hogy tartoznak 
ezerötszáz dollárral, dátum, aláírások. Semmilyen eszközük 
nem volt, hogy itt Alcatraz-szigeten előteremtsék ezt a pénzt. 
Apa bemegy majd egy bankba. A meggyilkolt gép árát nem a 
Jerry fizeti, ámbár a kiképzés eredménye, hogy Kissy így rúg. 

A másik gépről nem írtak papírt, az egyszerű vásárlás lesz. 

Nimby kijelentette, hogy a Szárnyacska természetesen imád- 
nivaló, de csak függőlegesen lefelé lát, csak állóképeket készít 
és azokat is csak leszállás után lehet megnézni. Lindströméket 
nem a Szárnyacska korlátai miatt nem találták meg, hanem 
mert nem is voltak a környéken, de ha ott lettek volna, akkor se 
vették volna észre őket. Az alapítványnak professzionális fel- 
szerelésre van szüksége, hiszen náluk jobban senki sem üldöz 
shindyt az országban. De még itt Amerikában sem. 

Ellenvetés nem volt, mindenki egyetértett. A Jerry helikoptert 
vesz. 


Mivel a döntést az ügyvezető bizottság hozza meg, a döntés 
részletei is hamar megvoltak. A Sky Kids választja ki a gépet, a 
megadott paraméterek alapján, a lehető legnagyobb hatótávol- 
ságú, maximálisan üzembiztos masinát. Bert bólintott, egy per- 
cig matatott a telefonján és odamutatta nekik. 

— Egy kicsit drága, de igazi profi cucc. Ha rám hallgattok, 
nem kezdtek játékszerekkel. Ez mindent tud. 

A kép nekik semmit se mondott, egy ágas-bogas, fekete tár- 
gyat ábrázolt, és mellé volt írva: $2500. Ezerhétszáz euró, szá- 
molta át Kissy. 

— Hallgatunk rád, hogyne — bólintott Nimby. — Hamarosan 
megkötjük az üzletet. 

A kuratóriumi ülés nemcsak azért volt rendhagyó, mert a fe- 
lületen gyűltek össze. Jóval többen voltak, mint a kuratórium, 
szinte az összes kisfülű jelen volt, csak Jourdain úr és Clément- 
ék hiányoztak. Még Isabelle néni is átment a villába, hogy lát- 
hassa őket. Nimby ugyanis szétküldött egy értesítést, hogy a 
Jerry helikoptert akar venni, és frászt kaptak, hogy a levegőből 
akarnak shindykre ugrálni. 


— Nem egészen — mondta Niala, miközben Nimby elővett egy 
demóvideót. — Ez a gép két kiló, és még Francoise-t se tudná 
fölemelni. Viszont nagyon sok mindent tud, amit a Szárnyacs- 
ka nem. Meg kell állapítanunk, hogy a Szárnyacska nem váltot- 
ta be a hozzá fűzött reményeket: nehéz elképzelni olyan beve- 
tést, ahol reális esélyünk van, hogy felhasználhatjuk. A kopter 
más. Valós időben látjuk, hogy mit lát a gép, és bárhova el tud 
jutni, míg a Szárnyacskának igazodnia kell az aerodinamika 
törvényeihez. Akár egy nagy tömegben menekülő shindyt is le- 
het üldözni vele. 

— Mire előszeded a helikopteredet — vetette közbe Alex —, a 
shindyd árkon-bokron túl jár. 

—Így van, Alex bácsi, de nincsenek tökéletes megoldások, 
csak részmegoldások vannak. 

Kissy ezt már hallotta tőle korábban is. A motorokkal kap- 
csolatban... vagy a görkorcsolyákkal? Erre már nem emléke- 
zett pontosan. 

— A cél ugyanaz, mint a korábbi beruházásainknál — vette át a 
szót Vanessa. — Minél többféle olyan eszközt hadrendbe állíta- 
ni, amiket alkalomadtán bevethetünk. Amikor Nimbyvel éjjel- 
látó programot írtunk a telefonjainkra, nem törtük a fejünket 
azon, hogy mire lesz jó. Majd csak jó lesz valamire. És Lou- 
viers-ben milyen hasznosnak bizonyult. 

— De nem került ezernyolcszázba — jegyezte meg Ange néni. 

— No és? Mennyi is van az alapítvány számláján? 

— Ebben igazad van — sóhajtott a néni. — Jó, végül is ahhoz 
képest nem nagy összeg. Támogatom a javaslatot, ha azt is 
megmondjátok, ki fogja vezetni. 

— Mindannyian — felelte Nimby. — Ha egyszer csakugyan 
szükség lesz rá, nem engedhetjük meg magunknak, hogy az 
összes képzett pilótánk máshol legyen. 

— Kocsitok is van, de csak a maxiknak van rá jogosítványa. 

— Mert így szól a törvény — felelte Niala. — De mindannyian 
tudunk vezetni, még a zsebek is. És elhiheti, Ange néni: ha 
egyszer valakit gyorsan kell kórházba vinni, és csak Francoise 
lesz kéznél, akkor ő fogja megtenni, ha az összes rendőr mö- 
götte lohol, akkor is. 


A döntés ellenszavazat nélkül született: a Jerry Alapítvány 
helikoptert vesz. Kissy tudta, hogy mostantól a shindyknek a 
levegőben sincs menekvés. Jövőre saját űrhajót is akar! 


A kuratóriumi ülést a Best család nélkül tartották, ez végtére is 
az alapítvány belső ügye, egérdolog, ezért arra az időre vissza- 
vonultak az egyik villa nappalijába. De a Best gyerekek mind 
ott voltak két nappal később, amikor a Jerry első repülőóráit 
vette a Sky Kidstől. 

A cég székhelye egy völgyben volt a Golden Gate-től észak- 
ra, San Rafael város közelében, magas hegyek között. 

— És átrepülünk hegyt? — tudakolta Elke, amikor kiugráltak a 
buszból és körülnéztek. Hagrid sorban a nyakukba borult, ösz- 
szenyalta őket és szenvedélyesen csóválta a farkát. 

— Nem -— felelte Mike, miután lefordították neki. — A hegyek 
több mint tíz mérföldre vannak, a gép hatósugara pedig csak 
két mérföld. 

— Három kilométer — számolta át Kissy. 

— De ha ott lennénk, át tudna repülni fölöttük? — kérdezte 
Nimby. 

— Persze, ha végig ott mész alatta, hogy benne maradj a ható- 
sugárban. Mi még nem próbáltunk ilyesmit, és nektek sem 
ajánlom. Ha ott elveszted a gépet, az életben meg nem találod. 
Gyertek, nézzétek meg a helikoptereteket. 

Nem mentek. Rohantak. Egymás hegyén-hátán vágtattak a 
mutatott irányba, s egy kerti asztalnál torpantak meg. 

— Íme, a Discovery — mosolygott rájuk Jessica, és megnyo- 
mott valamit a kezében tartott jókora dobozon. Az asztalon álló 
helikopter négy rotorja pörögni kezdett. 

A gép kicsit rovarra emlékeztette Kissyt, bár csak négy lába 
volt. Négylábú rovarra. Volt egy törzse is, annak az egyik vé- 
gén volt a kamera, a másik végén V alakban állt ki a kétágú an- 
tenna, pont mint a csápok. A lábak végein pedig a rotorok. 

Mialatt a gép elszakadt a földtől, Mike a képességeiről ma- 
gyarázott. Kissy nem nagyon figyelte, nem ismerte a szaksza- 
vakat, és Nimby úgyis megjegyez majd mindent. És úgyis fönt 
van minden adat a neten, Mike azért beszél, mert amerikai, 
kényszeresen állandóan beszélnie kell, ahogy nekik muszáj 
rendszeres időközönként shindyt fogni. 


A helikopter a levegőbe emelkedett, ők pedig boldogan len- 
gették a fülüket. Hamarosan már maguk vezetik. 


Kissy megállt a fánál és emelkedni kezdett, közben körözve a 
fa körül. Amikor elérte a csúcsát, közelebb ment és lenézett. 
Még soha nem látta fa tetejét fentről, legfeljebb a műholdas tér- 
képen, de ott csak egy-egy zöld pöttynek látszanak. Itt közvet- 
len közelből nézheti, és az összes levelet külön-külön. . . 

A madár olyan hirtelen csapott fel a lombok közül, hogy hát- 
raugrott ijedtében. Igen, a madarakat meg kell szokni. Esetleg 
egyet-kettőt majd megrúg, és azok elmondják a többinek is, 
hogy vele nem érdemes kezdeni. 

Előrelendült, elhagyta a fát, a ház fölé libbent. Végigsiklott a 
tetőgerinc fölött, újra megnézte a cserepeket, elmenőben már 
látta őket, akkor is ugyanilyenek voltak. Átrepült a ház fölött, s 
az udvaron meglátta a csapatot, egy kivétellel mind fölfelé te- 
kingettek, integettek neki, fotókat csináltak róla. Üdvözlésül 
megbillegette szárnyait. Tett egy kört a csapat körül, kétméte- 
res magasságban, Elke rohanni kezdett felé, s egy pillanat múl- 
va Francoise és egypár Best gyerek is a nyomába eredt. Kissy 
megcsodálta a fejük búbját, aztán megkereste a csapat közepén 
azt az egyet, aki nem integet neki. Mozdulatlanul állt, szemén a 
videószemüveggel, kezében a vezérlővel, s éppen olyan volt, 
mint ő maga. Szépen leereszkedett a saját lába elé, megnézte a 
cipőjét, aztán levette a szemüveget és lenézett magára. De nem 
ő volt a lába előtt, csak egy kis piros gyakorló helikopter. 


— Sam! Sam! 
Kissy tűnődve tanulmányozta a dobozok feliratait. Sokféle do- 
boz volt, és ő is sokfélét akart közülük, de persze egyáltalán 
nem mindegy, hogy milyeneket. Ő itt most szakértő. Talán egy 
nap majd bíróságok fogják felkérni szakértőnek, borsos tiszte- 
letdíj ellenében, mert ehhez senki más nem ért úgy, mint ő. 

— Nem lát a szemétől?! 

— Elnézést... 

De egyelőre csak Vanessa kérte föl. Azt mondta: Kissy, a 
halvásárlást rád bízom, mert ehhez senki sem ért úgy, mint. . . 

Valaki nekilökte a bevásárlókocsiját, kiverve a fejéből a gon- 
dolatot és a kezéből a szardellás dobozt. 


— Hé! 

— Elnézést — motyogta a valaki, aki egy zöld ruhás nőnek bi- 
zonyult. Zavartan lehajolt és visszaadta Kissy dobozát. — Nem 
láttál egy... hároméves kislányt? 

— Nem — mondta Kissy kicsit bizonytalanul, mert fogalma se 
volt, mi az a hároméves kislány. Tengeri vagy folyami? Olaj- 
ban van, citromlében vagy paradicsomszószban?. . . 

— Sam! Saaaaaam! — indult tovább a nő, Kissy pedig hirtelen 
kizökkent abból a hangulatból, hogy az egész világot halkon- 
zervnek lássa. 

— Elnézést... ki az a Sam? 

— A kislányom — fordult meg a nő, szemével a távolban pász- 
tázva Kissy mögött. — Elveszett. . . 

Kissy sejtette, hogy a dobozon a szardella intelligensebb ké- 
pet vág, mint ő. 

— Sam? Kislány és Samnek hívják? 

Kizárt dolog, gondolta közben. Ő hallott félre valamit. Régen 
egy kislányt akár Mathildának is lehetett nevezni, de ma már 
törvény van a gyerekkínzás ellen. 

— Aha... Samantha. . . honnan jöttél? Nálatok nincs ilyen név? 

Kissy zavartan lesunyta nagy füleit. Ha kicsit gondolkodott 
volna, magától is rájön. 

— Izé... és elveszett? . .. azarom mondani, mikor veszett el? 

— Talán öt perce... elnézést, mennem kell, meg kell keres- 
nem... 

Ez volt az a pillanat, amikor Kissy összeszedte magát. Ott- 
hagyta a bevásárlókocsit, hogy soha többé ne lássa viszont, és a 
nő után eredt. 

— Várjon már! 

A nő nem lassított, már a mustároknál járt, de Kissy fürgén 
átsurrant egy csomó ember között és néhány kocsi alatt, és 
utolérte. 

— Szóval azt mondja, hogy öt perce már, hogy elvesztette. . . 
hol történt? 

— A... amott — mutatott a nő valahova hátrafelé —, készételt 
válogattam, és mire megfordultam, nem volt ott. Beültettem a 
kocsiba, és... a kocsi sem volt ott... 

Kissynek hátracsapódtak a fülei. Fejében vadul pörögtek a fo- 
gaskerekek. Egy másodperc... kettő... két egész egy tized. . . 


Előrántotta a telefonját és villámsebesen kapcsolt hangüze- 
netre. 

— India Kilo India Zulunak, azonnal a mustárokhoz, A házi- 
bulit Sophie Marceau rendezte! 

Pillanatokon belül özönleni kezdtek minden irányból. 


— Ilyen bevásárlókocsi? — mutatott egy elhaladó példányra 
Francoise, a nő pedig bólintott. — De azt a gyerek nem tudja be- 
lülről elindítani. Nincs benne kuplung. 

Kissy vigyorgott. A zsebek előző nap vívtak kemény harcot a 
busz kuplungjával, nekik még elég nehéz lenyomni a pedálo- 
kat. 

— Valaki tolta — mondta Katie. 

— Biztosan a sajátjának hitte — jegyezte meg Matt epésen. — 
Pont ilyen gyereket vett le a polcról ő is... 

Fran a fejéhez kapott. 

— Are you crazy?! Gyerekeket nem árulnak! 

— Mit gondolsz, miért ül az a rengeteg kisgyerek a kocsikban? 

— De azokat kintről hozták! 

— Minden árut kintről hoznak! 

— Elég! — csattant föl Dot. — Hagyjátok abba! Matt ironikusan 
értette. Foglalkozzunk a hölgy problémájával. 

— Én is tudom — morogta Fran —, de másképp hogy kössek be- 
le... 

Kissy még jobban vigyorgott. A Best gyerekek egyre-másra 
találtak alkalmat, hogy műveszekedéseket produkáljanak és 
egymásnak essenek. A zsebektől tanulják, akik nem képesek 
meglenni két órát verekedés nélkül. Túl nagy hatással vannak a 
kicsikre, akiknek megugrott a sajtfogyasztásuk is. 

— Nincs mit foglalkozni a hölgy problémájával — közölte Nia- 
la, és eltette a telefonját. — Bejelentettem az emberrablást, 
mindjárt itt lesznek. Induljunk. 

A pénztáraknál találkoztak az első két rendőrrel, aztán lett 
több is. Egy civil ruhás őrmester embereket vezényelt az összes 
kijárathoz, minden három év körüli lánygyereket meg kell állí- 
taniuk és Mrs. Smithhez kísérniük. A többiek átkutatják az 
épületet, a mosdókkal kezdik. 

Nem, gondolta Kissy. Semmiféle shindy nem olyan bolond, 
hogy becipeljen egy háromévest a mosdóba pont itt, ahol azon- 


nal rájuk nyitnak. Egyébként sincsenek már az épületben. Ahol 
a gyerek elveszett, onnan két perc alatt a kijárathoz jutni, és 
Mrs. Smith vagy öt percig kereste a gyerekét, mielőtt össze- 
akadt Kissyvel és a halas dobozával. 

Az aulában táboroztak le, a főbejáratnál, Mrs. Smith, a Jerry, 
Besték és a rendőri vezérkar. Kissy ellépett a kávézóba, fölka- 
pott egy széket, és csak ekkor vette észre, hogy még mindig a 
kezében szorongatja a szardellakonzervet. Úgy jött ki az eladó- 
térből, hogy senkinek nem szúrt szemet a doboz. 

Elvitte a széket Mrs. Smithnek, a konzervet közben egy arra 
ténfergő biztonsági őr kezébe nyomta. 

— Néhány hete beszéltem vele utoljára — mondta éppen Mrs. 
Smith hímnemű névmással. 

— Hol dolgozik? — kérdezte az őrmester. 

— Azt nála soha nem lehet tudni. 

— Neve, lakcíme, személyleírása? 

— Ted Browning. Valahol a kikötői negyedben lakott utoljá- 
ra... 

— Elnézést — lépett oda a biztonsági őr, kezében Kissy ex- 
szardellakonzervjével. — Jól értettem, hogy Ted Browningot 
mondtak? 

— Ismeri? — szögezte neki a kérdést az őrmester. 

— Hogyne. Itt dolgozik. 

— Mint mi? 

— Árufeltöltő. Magas, testes férfi, szakálla van. 

— A szakálla vörös — élénkült meg Mrs. Smith. 

— Igen, vörös. 

— Nahát, sose gondoltam volna, hogy itt kapott munkát. . . 

— Ma bent van? — akarta tudni az őrmester. 

— Hát ezt nem tudom - felelte az őr. 

— Lenne szíves kideríteni? 

— A gyerek mikor látta utoljára az apját? — kérdezte Vanessa, 
ami szemlátomást nem tetszett az őrmesternek. 

— Ő is néhány hete, velem együtt. 

— Tehát emlékszik rá, fölismeri. 

— Hogyne. 

— Vagyis ha itt az áruházban megjelenik az apja és tolni kezdi 
a kocsit, amiben ő ül, akkor a gyerek nem kezd el sikoltozni. 

— Kiáltozni kezd, hogy apa, apa — vetette közbe Annie. 


— Amit Mrs. Smith nem hall az áruházi zajban — felelte Niala 
—, főleg ha pár métert arrébb ment közben, illetve csak távolról, 
és nem ismeri föl a gyereke hangját. 

— Plusz még -— tette hozzá Nimby — az apja csendre inti, meg- 
vicceljük anyut vagy ilyesmi. 

Az őrmester láthatóan még vívódott, hogy rájuk szóljon-e, ezt 
a nyomozást ő vezeti, ne avatkozzanak a rendőrség munkájába, 
ilyesmik. De mostanra döntésre jutott. 

— Az apa körülményeinek mindenképpen utánanézünk. Ful- 
ler, megvan már az apa címe? 

— Azonnal meglesz, őrmester úr — felelte egy egyenruhás, te- 
lefonnal a fülén. 

— Ha megvan, küldjön oda egy kocsit. Mi a helyzet? — nézett 
az őrmester egy odaérkező rendőrre. 

— A mosdókat átkutattuk, főnök. A passzázs üzleteivel is már 
majdnem végeztünk. Semmi. 

Vanessa intett nekik, s az egércsapat félrevonult az elenged- 
hetetlen kísérettel. 

— Egérkék — kezdte a mikró —, nem lesz ez így jó. Az áruházat 
majd persze átvizsgálják sűrűfésűvel, mint az Űrgolyhókban, 
de hát ők is tudják, hogy nincsenek ttt. 

— Megnézik otthon is — jegyezte meg Dot, de a mikró csak le- 
gyintett. 

— Egy kiló sajtot egy szál macskabajusz ellen, hogy nem lesz- 
nek ott. 

Hallgattak. Egy kiló sajt nagy érték, a macskabajusz viszont 
hasznavehetetlen. Ha Vanessa ekkora oddsszal hajlandó fogad- 
ni, akkor biztos a dolgában. 

— Akárhol lehetnek — dünnyögte Katie. 

— Akárhol — visszhangozta Dot. 

Álltak. Hallgattak. Nem volt ötletük. 


Mrs. Smitht bevitték a rendőrségre vallomást tenni. Előzőleg 
megadták egymásnak a számaikat, és kérte, hogy szólítsák 
Lynn-nek, ami itt a tegeződésnek felel meg. 

— Gondolkozz, hova vihette — kérte Vanessa. 

— Akár egy motelba is — sóhajtott Lynn. 


— Szerintem nem. Tudja, hogy keresni fogják, és azt szeretné, 
ha minél kevesebben látnák őket. Inkább meghúzza magát va- 
lahol, egy barátjánál vagy ilyesmi. 

— De hát nem ismerem a barátait. . . 

— Asszonyom? -— szólalt meg egy rendőr a virágüzlet előtt. 

— Jövök már... gyerekek, nézzétek, tudom, hogy segíteni 
akartok, és nagyon hálás vagyok érte, de... 

— Hagyd ezt — felelte Niala. — Menj csak, aztán hívj föl, ha 
végeztél. 

— Oké. 

— És most? — kérdezte Katie, pillantásával kísérve a távozó- 
kat. 

— És most? — tudakolta Annie is. 

— És most? — visszhangozta Francoise. 

Kissy éppen ugyanezt akarta kérdezni, de így negyedikként 
már inkább mégse. 

— És most? — csúszott ki a száján egy pillanat múlva. 

— Vissza bevásárolni — felelte Nimby, de Niala megrázta a fe- 
jét. 

— Nyavalyát. Gyerünk! 

Gyors léptekkel a vevőszolgálati pulthoz lépett és megkér- 
dezte, lenne-e kedves elkísérni őket a... Kissy nem ismerte a 
szót, amit Niala használt. 

— Oda nem lehet... — kezdte a hostess, de Niala fölemelte az 
ujját. 

— Nem ezt kérdeztem, hölgyem. Én is tudom, hogy nem lehet. 
De itt elraboltak egy gyereket, és minden információra szüksé- 
günk van. Minden perc drága. Ha maga velünk van, akkor be- 
mehetünk. 

A hostess némi tépelődés után bólintott, szólt a kolléganőjé- 
nek, hogy elmegy egy kicsit, és kijött a pult mögül. A kitűzője 
szerint Cynthiának hívták. 

Jókora gyaloglás után bementek egy ajtón, amit a hostess 
kulccsal nyitott ki. Hosszú folyosóra értek, ahol sokkal keve- 
sebb volt a fény és nem volt semmi vevőcsalogató díszítés. 
Üres, fehér falak, fehér ajtók, feliratokkal. Cynthia bekopogott 
az egyiken. 

— Én kikérdezem a személyzeti igazgatót — fordult hozzájuk 
Niala —, ti beszéljetek a közvetlen munkatársaival, a főnökével, 


akivel csak tudtok. A hölgy lesz szíves elkísérni benneteket — 
pillantott a hostessre, aki tanácstalan képet vágott. 

— Nézzétek... engem ezért kirúghatnak. 

Nala lenyomta a kilincset és kicsit kinyitotta az ajtót, így már 
bent is hallhatták a szavait. 

— Minden együttérzésemet bírja, de ezt a kockázatot sajnos 
nem tudom levenni a válláról. Ha viszont nem segít, emiatt az- 
tán késve találjuk meg a gyereket, és az az alak valami disznó- 
ságot művel vele, hogy fogja magát érezni? 

— Hát... rosszul — ismerte el a hostess, és most először hibát 
követett el. — De legalább meglesz az állásom... — tette hozzá 
félhangosan. 

— Tévedés, Cynthia — sziszegte Vanessa, fékezve magát. — 
Garantálom, hogy akkor én magam rúgatlak ki. 


Több mint félórát töltöttek a személyzetnek fenntartott terüle- 
ten, a hostess és egy biztonsági őr felügyelete mellett, aki el- 
kapta őket egy folyosókanyarban, és úgy megdöbbent, hogy 
szólni se tudott. A hostess elmagyarázta neki, hogy mi történt, 
Vanessa barátságosan közölte vele is, hogy vagy segít, vagy ki- 
rúgatja, és végre kikérdezhették az alkalmazottakat, két forma- 
ruhás ember felügyelete mellett, akiknek egyszerre volt lila a 
fejük azért, mert őket a pokolba kívánták, és mert reszkettek az 
állásukért. 

De az alkalmazottak nem sokat tudtak Ted Browningról. Itt 
nemigen éltek egymással társadalmi életet, mindenki azt mond- 
ta, hogy nem szokott beszélgetni Teddel. A nevéről se minden- 
ki tudta, de a személyleírásról felismerték. Nincs több magas, 
testes fickó a cégnél, vörös szakállal. 

Az emberek nem álltak persze sorba, hogy ők kifaggathassák 
őket, jöttek-mentek, ahogy a munkájuk megkívánta. Egy köp- 
cös, tökkopasz targoncavezetőt Kissy kapott el. 

— Jó napot, uram, beszélni szeretnék önnel. Ismeri Ted Brow- 
ningot? 

— Persze, valahol itt kell lennie. 

— Nincs az épületben. Engedély nélkül távozott, és tudni sze- 
retnénk, hová. Magával vitte a lányát. 

A targoncavezető bambán nézett Kissyre. 

— Hát van neki lánya? 


— Van bizony. Hároméves. 

— És ez baj? Ha egyszer az ő lánya... 

— Csakhogy a gyereket a bíróság az anyjának ítélte. Tud vala- 
mit mondani nekem, uram? 

A targoncavezető bamba képpel bámulta a targonca villáját, 
de ekkor megszólalt egy hang Kissy mögött. 

— Kérem? Talán én tud valami segít... keres maguk Ted 
Browning? 

Kissy megpördült. Szakállas bácsi állt előtte, a ruhájáról lát- 
hatóan takarító. Elég bizonytalan volt, és nagyon erős akcen- 
tussal beszélt angolul. Felismerhető akcentussal. Kissy hallott 
már francia szót is így ejteni, és rögtön tudta, melyik egérnek 
intsen. 

— Tessék — jött oda Vanessa. 

— Én hiszik — mondta a takarító —, talán tud segít maguk... 

Vanessának megrebbent a füle. 

— Gaszpagyín, mózsete li vi pamócs nas? Izé, nam? 

A bácsinak nem rebbenhetett meg a füle, hát neki a szeme 
csillant föl. 

— Vi gavarítye pa-rússzki? 

— Da... nyemózska. Vi nyim stoto znájetye? 

— Ja dúmaju sto znáju ggye on — bólintott az öreg takarító. 

Kissy úgy döntött, eleget hallott. Egy árva kukkot sem értett a 
beszélgetésből. Az a lényeg, hogy helyesen ismerte föl az öreg 
akcentusát, és Vanessa mostanra nyilván tökéletesen beszél 
oroszul. Ha pedig a panzióban esetleg megszállt a Kirov Balett 
portása, akkor Vanessa azóta az összes orosz balerináról tudja, 
hogy kivel jár és mit szokott reggelizni. 

Kissy ezért visszatért a targoncavezetőhöz, de tőle nem tudott 
meg semmi érdekeset. Megköszönte és keresett újabb alkalma- 
zottat. De nem talált. Fél perc múlva felharsant a háta mögött 
Vanessa hangja: 

— India Zulu Uniform Sierra! India Whisky Charlie Uniform! 


A Jerry Alapítvány és Szövetségesei öt perc múlva a bérelt bu- 
szon ültek, és Angéligue egyből indított, ahogy felhangzott a 
cincogás, hogy mehetnek. Kihúzott a parkolóból és a főút felé 
vette az irányt, Nimby útmutatása szerint. 


Az öreg orosz takarító azt állította, és akár meg is esküdött 
volna rá, hogy Ted Browning egy barátja lakását bérelte ki a 
Sutter Streeten. Frisco északi részén. Ők délen voltak. 

— És onnan jár munkába? — hökkent meg Dot. 

— Nem, nem -— felelte az öreg. — Lakik régi lakásában mindig. 
Csak akarja használ másik lakás, azt mondja nekem. Kérdezni 
én, hogy mire használ, de nem mondja. Nem említje gyévocs- 
kát. Nem is tud én, hogy vanja neki. 

— Browning tudja Lynn címét — töprengett Pi. — Követte, ki- 
derítette, hova jár vásárolni. Szerzett itt egy állást... árufeltöl- 
tőnek jóformán bárkit fölvesznek... talán nem is azért, hogy el- 
rabolhassa a gyereket, csak hogy figyelhesse. Munkából jövet 
benézhet hozzájuk. 

— Aztán adódott egy remek alkalom — bólintott Niala. — Lynn 
hátat fordított és eltávolodott a kocsitól. 

Az öreg persze nem tudta a pontos címet, de tudta a barát ne- 
vét, az pedig benne volt a webes telefonkönyvben. A barát is itt 
dolgozott, bár most délutános volt. 

Kissy sejtette, hogy az öreg orosz hasonlóképpen szerzi az in- 
formációit, mint Vanessa. Nyilván egyikük se közölte vele, 
hogy Pete bérbe adja Tednek a lakását a Sutter Streeten. Apró, 
Itt-ott meghallott morzsákból állt össze a kép. 

Úgyhogy robogtak. De nem túlságosan gyorsan. Tednek egy- 
órányi előnye van, és nem tudták, nem áll-e meg valahol. Nem 
akarták megelőzni, legyen csak bent az odújában a gyerekkel, 
amikor odaérnek. Elvégre nem shindy. Lynn teljesen kizártnak 
tartotta, hogy bántaná a gyereket. Csak nem nyugszik bele az 
ítéletbe. 

— Nézhetjük, ahogy megveritek? — tudakolta Katie mohón. 
Kissy sóhajtott, és sejtette, hogy jó néhány kisegér ugyancsak 
sóhajt, bár a kocsiban ez nem hallatszott. Azt is sejtette, hogy 
vannak soraikban, akik nem sóhajtanak. Kettő biztosan. Ők fer- 
tőzték meg a Best gyerekeket a vérszomjukkal. 

— Hátha nem is kell majd megverni — felelte Pi, Kissy pedig 
döbbenten nézett rá. Ugye nem mondja komolyan? ... 

— Ezt nem mondod komolyan — mondta ki Vanessa pontosan 
azt, amit Kissy gondolt. — A csóka gyerekeket lopkod fényes 
nappal, egymillió ember szeme láttára. 

— Csak egyet, és az is a sajátja. 


— Először mi is csak egy shindyt kaptunk el — nyelvelt Vanes- 
sa —, és az is a sajátunk volt, Kissyt támadta meg. Ted is kicsi- 
ben kezdi. Csak egyetlen egészen apró gyerekkel. Aztán jönnek 
majd nagyobbak, egyre többen. 


— Igen — mondta Niala Katie-nek, amikor egy sarokkal távolabb 
kiszálltak a kocsiból. Végignézett a gyerekeken. — Nézhetitek, 
ahogy megverjük, de csak biztonságos távolságból. A pasi és 
tiköztetek mindig lennie kell legalább két egérnek. Világos? 

— Mi van, ha nem világos? — kérdezte Matt éppen úgy, ahogy 
ők kérdeztek vissza a különféle tilalmakat ismertető rendőrtisz- 
teknek. 

— Akkor két egér kimarad a buliból, mert itt maradnak veletek 
a kocsiban és vigyáznak rátok. 

A Best gyerekek egymásra néztek. Kissy elégedetten látta, 
hogy használt a figyelmeztetés. 

Fölmentek; a levélszekrény tanúsága szerint a barát a harma- 
dikon lakott. Meg se nézték, van-e lift, úgyse fértek volna bele. 
Megkeresték a lakást és felsorakoztak az ajtó mellett kétoldal- 
ról. Jennifer az ajtóhoz lépett és becsengetett. 

— Ki az? — kérdezte bentről egy mély zengésű, nem túl barát- 
ságos hang. 

— Ted Browningot keresem — felelte Jennifer akcentus nélkü- 
li, tökéletes amerikai angolságával. 

— És ki keresi Ted Browningot? 

— Angelica Homestead — felelte Jennifer. 

Kissy elvigyorodott. Háztartási angyalka, mi? 

Nehézkes léptek odabentről, aztán kinyílt az ajtó, résnyire. 
Kissy Jól látta a a folyosóra eső fénycsik szélességéből. 

— És milyen ügyben? 

— Helló, Ted. Mi hallomásból már ismerjük egymást. Been- 
gedsz? 

— Hallomásból, honnan? 

— Muszáj ezt az ajtóban állva elmesélnem? 

Olyan hang hallatszott, mint amikor egy szusszantás horkan- 
tásba megy át, aztán az ajtó becsukódott, zörgött a biztonsági 
lánc, s az ajtó kinyílt megint. 

— Tessék. 


— Kösz — lépett be Jennifer, ők pedig szépen a háta mögé sé- 
táltak. Ted elképedve nézte a tömeget. Pontosan olyan volt, 
amilyennek leírták. Úgy száznyolcvan magas, jó vaskos is, de a 
szakálla nem volt hosszú, pedig Kissy úgy képzelte el, mint 
egy vikinget. Az ajtó a nappaliba nyílt, annak a közepén állt. 

— Samért jöttünk — közölte Niala barátságos mosollyal, Kissy 
pedig fölkészült a verekedésre. 

— Mi? ... 

— Sam nálad van, ugye? 

Ted nem válaszolt, de nem is kellett. A résnyire nyitott ajtón 
át kihallatszott a hálószobából, hogy valaki játszik. Játékok zö- 
rögtek, és halkan dünnyögött egy cérnavékony hang. 

— Sam nálad van — bólintott Niala a saját kérdésére. — Lynn 
minket küldött, hogy vigyük vissza hozzá. 

Tednek végre megjött a hangja. 

— Neki fogalma sincs, hogy itt vagyok. Csak nem képzelitek, 
hogy odaadom? 

— Nem — felelte Vanessa, és közelebb lépett. — Szépen fölpa- 
kolod a játékaival együtt, és elmegyünk együtt Lynnhez. Ő át- 
veszi a gyereket, te pedig bocsánatot kérsz, szánod-bánod, töb- 
bet ilyet nem teszel. 

A pasas elmosolyodott. 

— Igazán? No jó. Menjetek szépen valahol máshol játszani. 
Na kifelé, amíg jókedvemben vagyok! 

— Hallottátok, nem? — csattant föl Kissy. — Mr. Browning a 
házigazda engedélyével van itt, tehát ő gyakorolja a háziúr Jo- 
gait, és azt kívánja, hogy távozzunk. Úgyhogy tűnés kifelé, 
mindenki! Az ajtó előtt letáborozunk és hívjuk a rendőrséget. 
Majd ők letartóztatják. Igyekezzetek. Még a házigazdát is fel 
kell hívnunk, alighanem bepereli Mr. Browningot, amiért gye- 
rekrablásra használta a lakását. . . 

Tíz perccel később Ted morcos képpel bemászott a kocsijába. 
Pi ült mellette, hátul Niala és Kissy Sammel, aki nagy, kíváncsi 
szemekkel nézte őket, és persze hogy örömmel ment a mami- 
hoz. A bérelt busz követte őket. 

Lynn-nel a lakásuk előtt találkoztak. A karjába kapta a gyere- 
két, összevissza puszilt egypár egeret és Bestet, és egy tucat- 
szor megköszönte. Tedhez csak annyi szava volt, hogy ,te tel- 
jesen hülye vagy". 


Megvárták, amíg a pasas dúlva-fúlva elhajt, és visszakászá- 
lódtak a buszra. 

— No, egérkék — nézett az órájára Vanessa —, ha ma még 
ebédelni akarunk, akkor a főzőcskének lőttek. Hé, te ott, a nagy 
füleiddel, taposs a gázra, irány a legjobb étterem ötszáz méte- 
res körzeten belül! 


Azért volt az hatszáz méter is, mire találtak egy ebédet, ahol 
megéttermelhettek. Beözönlöttek és elleptek mindent. 

— Nem vertétek meg — vetette a szemükre Katie már vagy 
harmadszor, mert az előzőekre az volt a válasz, hogy majd kaja 
mellett megbeszélik. 

— Nézd — felelte Niala —, ez az ürge nem csinált a gyerekkel 
semmi rosszat. Csak magával vitte. Az övé, és ezt a gyerek is 
tudja. Önként vissza is vitte Samet az anyjához. Miért kellett 
volna megvernünk? 

Fran megnyalta a szája szélét. 

— Az nem számít — pirított rá Vanessa. Éppen Vanessa. — 
Nem fogunk valakit agyba-főbe verni csak mert ti látni szeret- 
nétek, amint a padlón vonaglik és kegyelemért könyörög. 

— Vagy legalább azért, hogy vegyem le a cipőm talpát az or- 
ráról — jegyezte meg Francoise ábrándosan. 

— Eleve nem is lehetett szó verésről — közölte Niala. — Kép- 
zeljétek el, mennyire megrémült volna Sam. Odajön egy csomó 
vadidegen, összeverik az ő drága apukáját, aztán fölkapják és 
elcipelik onnan. Súlyos lelki trauma lett volna neki. Ő még 
nem érti, hogy az apja rosszat tett, amikor elhozta, de ha értené, 
akkor is az apja. 

— Attól tartok — mondta Dot -—, a kicsikben még nincs meg a ti 
felelősségtudatotok. 

— Márpedig az kell hozzá — felelte Vanessa. — Nem elég be- 
rontani valahová és leteríteni mindenkit. Gondolkodni is kell. 

— Mi, szóval mi nem gondolkodunk? — fortyant föl Katie. — 
Ez vért kíván! 

Nevettek. Kissy a borús jövőre gondolt, ami a kaliforniai 
shindykre vár, ha majd a Best gyerekek is elég nagyok lesznek, 
hogy laposra verjék őket, és megnyalta a szája szélét. 

Úgy igazából nem bánta, hogy itteni tartózkodásuk alatt nem 
akadt horogra shindy. Majd fognak párat otthon, a gyerekek 


pedig kimaradnak ebből az egészből. A vadászat izgalmas, de 
veszélyes is. A szerepek bármikor fölcserélődhetnek. S az iga- 
zat megvallva, ha Francoise elrablására gondol, hát kimondot- 
tan örül neki, hogy időnként velük van a rendőrség, tekintélyes 
létszámban, fegyverekkel. Nem mintha nem tudnák megvédeni 
magukat, de jobb a kettős biztonság. 

De csakhamar kiderült, hogy még egyszeres biztonságban 
sincsenek. 


Az utolsó teljes napjukat töltötték Amerikában — éppen úgy, 
mint valaha régen, az emlékezetes, csodálatos legelső beaulieu- 
1 nyaraláson. Akkor is utolsó nap kerültek bajba. De most leg- 
alább nem ragadtak itt, bár egy ideig ettől is lehetett tartani. 
Szerencsére jó sok rendőrt ismernek, magas rangúakat, igaz, 
hogy az óceán túlsó oldalán, de ennek is megvan az előnye. Ha 
itteni rendőröket ismernének, azok esetleg rossz viszonyban 
lennének Mitchell kapitánnyal, aki örömest itt tartotta volna 
őket, ha ezzel keresztbe tehet az ellenszenves főnökeinek. De 
így, hogy a kérés Franciaországból jött, a kapitány úgy érezhet- 
te, hogy ha elengedi őket, akkor egy szövetséges hatalomnak 
tesz szívességet, de ha nem, abból még diplomáciai bonyoda- 
lom is támadhat. Bouriant, Lemire és Castelli egymás után tele- 
fonált, talán a rendőrigazolványukat is elfaxolták, mindenesetre 
Mitchell eléggé meg volt illetődve, amikor ráparancsolt a fog- 
dai őrmesterre, hogy nyissa ki az ajtót. Nyilván még sosem őr- 
zött egeret a fogdájában. 

Délelőtt tízkor még sejtelmük se volt Mitchell kapitány léte- 
zéséről. Séfjük a konyha közepén surrant ide-oda és éppúgy eg- 
zecíroztatta őket, mint odahaza. Meg a Best gyerekeket, akik 
ugyanúgy beöltöztek fehér köténybe, sapkába és kesztyűbe, 
mint az egerek, másként Vanessánál senki be se teheti a lábát a 
konyhába. 

A húsételnél tartottak, amikor Monica bekukkantott és meg- 
érdeklődte, mi készül. 

— A csirkét kockázzátok föl — utasította Vanessa Annie-t és 
Dotot -, ti pedig ott, azokkal a nagy fülekkel, keverjétek össze 
a lisztet, tojást, tejfölt, rakjatok bele petrezselymet, fokhagyma- 
pépet, sót, borsot! Mit kérdeztél, Monica? 

— Hogy mit főztök. 


— Ja. Sajtos csirkemellet. Én már kivajaztam a sütőformát és 
beszórtam zsemlemorzsával, most jön a bacon, ezzel kibéle- 
lem. A harmadik csapat közben elkezdhet dolgozni a palacsin- 
tán, mozgás, egérkék! 

— Te jó ég, hány sütőformát használsz? 

— Vagyunk egypáran, nem? 

Kissy, Jennifer, Niala, Katie, Nimby és Martin dolgozott a 
többi formán. Kissynek csak intenie kellett, s máris ott termett 
egy kamraegér, Elke vagy Fran, és hozták a szalonnát vagy ami 
kellett. Fran egér nem volt ugyan, de éppen olyan gyorsan tu- 
dott ide-oda surranni. 

— Második osztag, az a palacsinta olyan legyen ám, hogy 
megnézem, sőt eszem is belőle, úgy vigyázzatok! 

A második osztag lesunyt fülekkel látott munkához az ameri- 
kai palacsintán. 

Vanessa befejezte a forma kibélelését, megszemlélte a többi- 
ekét, jóváhagyólag cincogott egyet és kérte a csirkemelles 
masszát. 

— Ne töltsétek tele, hagyjatok másfél centi helyet. 

— A tetején? — tudakolta az egere. 

— Nem, az alján! Ha megvan, szórjatok rá reszelt sajtot. Más- 
fél centi vastagon. Hajtsátok rá a szalonna széleit. 

Kissy fölvett egyet a rengeteg reszelt sajtos tálból és gondo- 
san szórni kezdte a formába. 

— Tepsiket kérek — mondta Vanessa azon a hangon, amivel 
egy főorvos kér másik szikét a műtőben. — Minden formát rak- 
jatok tepsibe és mehetnek a sütőbe harminc percre. 

— Harminc? — csodálkozott Monica. — Elég ennek harminc 
perc? 

Vanessa csak ránézett és rosszallóan megcsóválta a fejét. 

A második osztag ezalatt rengeteg tojást tört fel és külön rak- 
ta a sárgájukat és fehérjéjüket; annyi tojás volt, hogy a Best 
gyerekek elnevezték őket poultry farm yolknak, vagyis tyúk- 
farmsárgájának. A sárgájából liszttel és tejjel tésztát kevertek, 
sütőport és sót raktak bele, a fehérjét pedig cukorral habbá ver- 
ték. Majd összekeverték a kettőt és hozzáláttak a sütéshez. 

A harminc perc leteltével Vanessa felnyittatta a sütőket és 
megvizsgálta műveit. A tetejükön összehúzódtak a szalonnák, 


ezeket kivette, újakat rakott rá, hogy egyenletesen fedjék a 
masszát. Újabb adag sajttal szórta meg és visszatette sülni. 

— Helyes, negyedóra múlva megfordítjuk. Mi a helyzet a pa- 
lacsintával, egérkék? 

— Sülnek szépen — felelte Pt. 

— Hogy fordítjuk meg? — kérdezte Fran. — Így sütővel együtt? 

— Nem — mosolygott rá a mikró. — A formából átfordítjuk tep- 
sibe, hogy az alján is megsüljön a szalonna. Az még negyed- 
óra. Addigra legyen kész minden, egérkék, a krumplipüré hogy 
áll? 

— Mindjárt megvan — felelte anya. 

— Helyes, lássatok neki a salátának, gyerünk, csattogjon a fü- 
letek! 


Ebéd után jóllakottan elnyúltak a nappaliban és elégedetten 
cincogtak, főleg arról, hogy lassan ideje csomagolni. Este indul 
a gépük. 

— Maradhatnátok még — mondta Katie. — Kapnátok terráriu- 
mot... sajtot mindennap... 

— Sajnos valakinek meg kell fogni otthon a shindyket — sóhaj- 
totta Vanessa. Kissy sejtette, hogy a sóhaj nemcsak annak szól, 
hogy el kell válniuk Bestéktől, hanem annak is, hogy vágyik 
már Beaulieu, a szülei és a néniék után. 

— Itt is — jegyezte meg Matt. — Egyet se fogtatok, amíg itt vol- 
tatok. 

— Hiszen tudod, hogy itt nem működik a rendszer. Fogtunk 
egy zsebtolvajt és visszaszereztünk egy gyereket. Ennyi idő 
alatt igazán nem rossz. 

— Amúgy is kikapcsolódni jöttünk — mondta Niala, és ásított 
egyet. — Kénytelen leszek mozogni valamit, különben elal- 
szom. 

— Remek ötlet — vágta rá Francoise fölcsillanó szemmel -—, ho- 
zom a szivacsokat. 

— Bolond vagy, egérke. Most ettünk, nem kezdhetünk ugrálni. 
Elég lenne egy séta a környéken. Még így utoljára. 


Bekóborolták a fél várost, különösebb cél nélkül. Még csak ar- 
ra sem ügyeltek, hogy együtt maradjanak mind. Kissy Nialával 
és Annie-vel éppen befordult egy sarkon, amikor észrevette, 
hogy sem a mögöttük, sem az előttük haladókat nem látja. 

— Másfelé kanyarodtak — mondta Niala. — Majd találkozunk, 
ha előbb nem, otthon. 

De öt perccel később már sajnálták, hogy elszakadtak a többi- 
ektől. 

Először a kocsit látták meg, ütött-kopott fehér furgon volt, 
bár Kissy nemigen nézegette. A lányt csak közelebb érve vet- 
ték észre, a kocsi mellett állt, a ház felőli oldalon, egyik kezé- 
vel a kocsinak támaszkodva, a másikkal a hasát fogta. Nagy ha- 
sa volt. 

— Hé, jól vagy? — kérdezte Niala, de nem jött válasz. Megsza- 
porázták a lépteiket. 

— Helló — hajolt hozzá Kissy. — Minden rendben? 

A lány válaszolni akart, de ehelyett feljajdult. Ugyanekkor 
egy hang szólalt meg a ház ajtajából. 

— Mi az isten van?! 

Kissy odapillantott a fiúra. 

— Gyere, segíts, vigyük be. Jobb, ha fekve várja meg a mentő- 
ket. 

Niala közben már átkarolta a lány vállát és elindult vele. 

— Hallod?! 

A fiú csak állt ott, kezében egy papírdobozzal, és nézte, 
ahogy a két egér betámogatja a lányt. A vége már könnyebb 
volt, elmúlt a fájás. 

— Kösz — lihegte, és nagy körülményesen leült egy díványra. 

— Szívesen. Hányadik fájás volt ez? 

— Az első... vagyis nem, ez nem lehet az, még korai lenne! 

— Hány hétnél tartasz? 

— Nyolc hónap körül. . . 

— Körül?! — kérdezte a két egér és Annie egyszerre. 

Kis csend támadt, aztán Niala bólintott és elővette a telefon- 
ját. 

— Tedd azt le! 


A hang a szoba ajtajából érkezett. Kissy csak odapillantott a 
fiúra, majd vissza Nialára, és hirtelen megint a fiúra, miközben 
hátracsapódtak a fülei. 

A srác pisztolyt tartott a kezében és rájuk szögezte. 


Mostanáig nem sok figyelmet fordítottak a környezetükre. Be- 
kísérték a lányt, leültették, körül se néztek. Kissy pillantása 
most kezdett villámként cikázni ide-oda. Nappali, narancsszínű 
félhomályban, mert a sötétítőfüggönyök be vannak húzva, mö- 
göttük látszik, hogy a redőnyt is leengedték. A fotelek, a kana- 
pé leborítva fehér lepedőkkel. A fiú és a lány nagyjából velük 
egyidős. A srác háta mögött, az előszobában szintén sötét van, 
vagyis a bejárati ajtót becsukta. 

— Elment az eszed? — kérdezte Niala jéghidegen, rendreutasí- 
tóan. — Segíteni jöttünk, hogy képzeled ezt? 

A fiú kinyújtotta bal kezét és maga felé integetett az ujjaival. 

— Add csak ide azt a telefont. Add ide, ne mondjam kétszer! 

Niala a lányra nézett, aztán Kissyre, és odanyújtotta a tele- 
font. 

— Helyes. A többit is. 

Kissy is odaadta a sajátját, Annie csak belenyúlt a zsebébe és 
mutatta, hogy üres. A srác elrakta a két készüléket. 

— És most? — kérdezte Niala. Válasz nem érkezett. — Azt kér- 
deztem: és most?! 

— Fogd már be! Hadd gondolkozzam. 

— Ha képes vagy rá — felelte Niala lesújtón, és Kissyre nézett. 
Aztán mindketten Annie-re, aki keményen összeszorította a 
száját és elszántan nézett vissza rájuk. Bátor kislány. 

Egymásba kulcsolódott a tekintetük. Aztán Niala egy pilla- 
natra lehunyta a szemét. Kinyitotta, megint lehunyta, most 
hosszabban. Kinyitotta két másodpercre, becsukta hosszan, rö- 
viden, megint röviden, megint hosszan. Kissy apró bólintással 
jelezte, hogy megértette. UW. Várni. Igen. A srác nem lesz 
mindig résen. 

— No, hol tartasz a nagy gondolkozásban? — szólalt meg Nia- 
la, továbbra is háttal a fiúnak. — Megvan már a... 

— Azt mondtam, fogd be! — ordított a fiú, de egy Jerryt puszta 
hangerővel nem lehet megfélemlíteni. 


— Mert különben mi lesz, lelősz? Ha nem tetszik, hogy beszé- 
lünk, el is mehetünk. Azt kérdeztem, megvan-e már a csodála- 
tos terved. 

— Nincs — mondta az fáradtan. — Itt maradunk és várunk. 

— Meddig? Nekünk el kell érni a. . . 

— Ameddig én azt mondom! 

— És mi lesz a gyerekkel? Koraszülés lesz, ha nem tudnád. . . 

— Hallgass már el végre! 

— Nem hallgatok. — Niala csípőre tette a kezét. — A következő 
fájás végéig várom a döntésedet. 

— Mert különben mi lesz? — kérdezte a fiú gúnyosan. 

— Különben mi döntünk. — Niala visszafordult a lányhoz, aki 
éppen felnyögött. — Gyorsan jönnek a fájások, hamarosan meg- 
lesz a gyerek. Két percet kapsz, öcsi! 


A második fájás alatt a fiú meg se szólalt, és utána se nagyon 
akart. 

— Szóval nincs közlendőd — állapította meg Kissy, átvéve Ni- 
alától a szót. — Felfogtad, hogy ez koraszülés lesz? 

Fogalma se volt, hogy a nyolc hónap koraszülésnek számít-e, 
de aggódjon csak a srác. 

— Minél előbb kórházba kerülnek — megnyomta a többes szá- 
mot —, annál jobb. Feltett szándékod, hogy ezt megakadályozd, 
mert valahol csórtál egy mordályt? 

A fiú bólintott. 

— Akkor jönnek a zsaruk is — bökte ki némi habozás után. 

Kissynek már világos volt, hogy ezek ketten nem lakói ennek 
a háznak, hanem betörők. Az is lehet, hogy itt csöveznek már 
egy ideje, amíg a tulaj nyaral. Bár a porvédőket nem vették le a 
bútorokról. 

— Hát jó — mondta Niala. — Kezdheted a cipőm talpát csókol- 
gatni, mert a szülést levezetjük. Úgy nézem, elérjük még a gé- 
pet úgy is. Aztán viszont elmegyünk, és játszhatsz a piszto- 
lyoddal egyedül. Egy-két rendszabály. Egyetlen másodpercre 
se maradhatsz kettesben ővele — tette Annie fejére a kezét —, 
különben olyan vádakat kapsz a fejedre, amikhez képes kismis- 
ka, akármit csináltál eddig. És most tedd el azt a stukkert. 

— Mi? ... 


— Tedd el a stukkert! — csattant föl Kissy. — Már láttuk, tud- 
juk, hogy van neked, állatira meg vagyunk fenyegetve. De 
semmi szükség rá, hogy egyfolytában ránk szegezd. Ha véletle- 
nül elsül és eltalálod valamelyikünket, garantálom, hogy több 
gyereked nem lesz. 

A fiú halványan elmosolyodott, és nem tette el. Pedig ha 
zsebre rakja, a következő másodpercben szitává lövik. 

A harmadik fájás alatt Kissy hátrasandított a fiúra, aki ugyan- 
úgy ült a fotelban, keze a térdén, benne a pisztoly, oldalra fek- 
tetve. Kissy megfordult, odasétált hozzá, és egy iszonyút rúgott 
a csuklójába. A pisztoly fölrepült a levegőbe és elsült, a golyó 
lassított felvételben süvített át a szobán és Niala hátától egy 
centire állt meg. Kissy fejcsóválva szemlélte, ahogy izzón pö- 
rög a levegőben. Ez nem jó terv. Mást kell kitalálni. A csóka fi- 
gyelme lankadni fog. 


Egy óra telt el így. Jane a díványon feküdt, ők pedig ott ültek 
körülötte. A srácnak nagyon nem tetszett, hogy Jane az egyik 
fájás görcsei alatt elköpte a nevét, de Niala letorkolta: — Ugyan, 
öcsi, mit gondolsz, pont ezen múlik majd, hogy lesittelnek-e? 
Esélyed sincs. Rég föl kellett volna adni magad. Legjobb lenne 
most azonnal, amíg még hívhatjuk a mentőket. Akkor nem ve- 
szélyezteted a szülést. 

— Fogd már be... 

Niala Kissyre nézett. 

— Juliette, figyelmeztess, hogy ha nem lesz már pisztolya, ké- 
peljem föl ezért a hangért. Velem nem szoktak így beszélni. 

— Rendben, Sandrine. 

Annie vigyorogva hallgatta őket. Kissy megint Öcsire sandí- 
tott. A fiú görnyedten ült a fotelban. Kissy felállt, odasétált és 
tenyéréllel akkorát vágott a tarkójára, hogy Öcsi eszméletlenül 
csuklott össze, a keze megrándult a ravaszon, a fegyver elsült, s 
a golyó egyenesen Annie. . . 

Ez se jó. Olyat kell kitalálni, ami biztosan beválik. 


— De honnan fogjuk tudni, mit tegyünk, amikor... — kérdezte 
Annie. 

— Csináltunk már hasonlót, hisz tudod — felelte Kissy. 

— De hiszen ők kutyák! 


— No és? — nézett rá Niala. — Annyi csak a különbség, hogy 
Jane nem eszi meg a mébhlepényt. 

Nevettek. Most először még Öcsi is elmosolyodott. 

— Kelleni fog egypár törülköző és meleg víz — mondta Niala. 
— Bár a víz még ráér, kihűlne. Lássuk csak. Te nem mehetsz, 
öcsi, mert leküzdhetetlen ingert érzel, hogy ráfogd valakire a 
stukkerodat. Közülünk az egyik nem mehet, mert rettegni kez- 
denél, hogy keresztülmegy a falon és meglóg. Egyikünkkel ket- 
tesben mégy, helyes? 

— Minek az a... 

— Nézd, öcskös, ha a háziasszony meglátja a kanapéjából csi- 
nált disznóólat és megtudja, hogy azért lett, mert te nem enged- 
tél törülközőket hozni, hát nem szeretnék a helyedben lenni. 
Melyikünk menjen? — nézett Niala Kissyre. 

Ő fölállt. — Én. Te segíts levetkőzni Jane-nek, szerintem ideje 
már. 

Kiment, megkereste a gardróbot, nyomában a pisztolyos fiú- 
val. Megtalálta a törülközőket és egyszerűen fölnyalábolta va- 
lamennyit. Aztán visszatette, fölvett egy ponyvaszerű anyagot, 
morzsolgatni kezdte. 

— Nézd csak, öcsi, ez mintha valami műanyag lenne. Talán 
kerti abrosz. 

— Lehet. 

— Helyes, ezzel takarjuk le a kanapét. — Kissy fölkapta az ab- 
roszt és a törülközőket, visszavitte a nappaliba, letette. 

— Keresek egy lavórt a víznek, legyen kéznél, amikor szükség 
lesz rá. Mi kell még? 

— Valami fonal, hogy elkössük a köldökzsinórt, meg egy na- 
gyobbacska olló. Ja, és ha véletlenül találsz a konyhakredenc- 
ben egy szülész szakorvost, okvetlenül hozd magaddal. Ha bár- 
milyen komplikáció adódik, abba belehalhatnak mindhárman! 

— Mindhárman? — kérdezte Jane, aki már zokniban állt a ka- 
napé mellett, amire ők ráterítették a kerti abroszt. — Miért? 

— Mert ha az öcskös megöl mindkettőtöket a hülyeségével, 
akkor az a minimum, hogy utána megszabadítja a világot kelle- 
metlen jelenlététől. 

Öcsinek már vörösödött a képe, úgyhogy Kissy elindult az 
ajtó felé. 

— Jössz? — nézett vissza. 


A kamrában találtak valami spárgát, amiről Kissy megállapí- 
totta, hogy ha jó sok lenne belőle, akkor nem lenne baj, hogy 
vékony, úgy is meg lehetne vele kötözni a srácot — de csak pár 
méter volt. Ebből csak arra elég, hogy kétszer-háromszor ösz- 
szehurkolják a csuklóját, de azt jó eséllyel eltépi. A fürdőszo- 
bában volt egy lavór, a konyhai fiókba viszont Öcsi maga nyúlt 
be, Kissyt nem engedte oda. Kissy vállat vont. Nincs szüksége 
konyhai szerszámokra, mindkettejüknek megvan a kése és a 
Nimbusza is. Ha csak ezen múlna, a srác már vértócsában fet- 
rengene a padlón. 

Közben persze földerítette a terepet. Lehetséges búvóhelyek, 
fegyvernek használható tárgyak csak annyiban érdekelték, 
hogy Öcsi felhasználhatja őket, ha nem sikerül elsőre ártalmat- 
lanná tenni, nekik maguknak nem lesz idejük rá, hogy ilyesmi- 
kért szaladgáljanak. Fontosabb lett volna kötelet találni, amivel 
megkötözhetik, ha azalatt kapnák el, amíg tart a szülés és nem 
tudják megvárni a rendőrséget. 

Öcsi kivett egy nagyollót és a zsebébe csúsztatta, de Kissy 
fölcsattant: 

— Megvesztél?! Sterilizálni kell! 

Öcsi zavartan elővette az ollót. 

— Tényleg? 

— Még szép! Azt akarod, hogy vérmérgezést kapjanak? Mosd 
le jó alaposan, én addig keresek egy gyertyát, hogy tűzbe tud- 
juk tartani. 

Erről nem tanultak az elsősegélynyújtó tanfolyamon, de Kis- 
sy biztos volt benne, hogy az ollót tökéletesen fölösleges steri- 
lizálni. Hiszen a köldökzsinórt aztán úgyis csak kidobják. De 
ezzel is fokozta Öcsiben az érzést, hogy ő itt nem irányít, csak 
szolgál, és elfoglaltságot is adott neki. Addig sem a pisztolyá- 
val játszadozik. 

Kissy vitt gyertyát és gyufát, Öcsi a háta mögé tartva az ollót. 
Kissy magában jót derült rajta. Ha megszabadítja a srácot a 
pisztolyától, akkor lehet neki már száz ollója, kése-villája, 
komplett vaskereskedést hordhat a zsebében, azonnal leteríti 
bármelyik egér. 


Minden kellék együtt volt — csak ki kellett várni. Már gyakrab- 
ban jöttek a fájások. Ültek, vártak. De nem tétlenül. Az egyik 
kezükön, amelyik Öcsi felől nézve takarásban volt, szakadatla- 
nul mozgott egy ujj. Nem doboltak vele, mert a kopogást meg- 
hallanák vagy Jane megérezné, ha a kanapét ütögetik, csak föl- 
le mozgatták az ujjukat. Egyedül Annie látta, tudta, hogy mor- 
zéznak, de elolvasni persze nem tudta. 

Mire megindult a szülés, a haditerv 15 megvolt. 

Jane jajgatása egyszer csak másmilyen lett. Niala fölállt. 

— Megyek kezet mosni, jössz, stukker? 

— Mi? ... 

— Azt kérdeztem, jössz-e! — csattant föl Niala, és kifelé indult. 
— Szedd a lábad, stukker, nem várok rád! 

Öcsi felugrott és kirohant. 

— Te komolyan stukkernek szólítasz engem?! — hallatszott a 
hangja kintről. 

— Még szép. Ha nem lenne a mordályod, két szót nem szólnék 
hozzád és egyszerűen kijönnék kezet mosni. Ha itt lennék egy- 
általán. Te itt nem vagy senki, kispofám, csak egy mutatóujj a 
ravaszon. Mindenki csinál valamit, de te csak óbégatsz. Úgy- 
hogy vigyázz a stukkeredre, mert ha elveszted, a csukott abla- 
kon doblak ki. No gyerünk vissza. Loholás, öreg! — Niala be- 
robbant a nappaliba. — Most ti mostok kezet, együtt menjetek, a 
stukkert ne hagyd kettesben a gyerekkel. 

Kissy fölpattant, kisurrant a fürdőszobába, szorosan maga 
mellett tartva Annie-t, és alaposan megmosták a kezüket. A 
stukker közben idegesen téblábolt az ajtóban. 

— Mit állsz ott? — nézett rá Annie. — Még most is észre tér- 
hetsz és hívhatod a mentőket. Orvos nélkül meghalhatnak 
mindketten, felfogtad? 

— Nem lehet — nyögte a srác. 

— Ha meghalnak — folytatta Annie —, ott leszünk a bíróságon 
és elmondjuk, hogy végig ott volt a zsebedben a két telefon. 
Kettős gyilkosság, ötven évet kapsz, öreg korodra meg majd 
hajléktalan leszel. Nem lehet. Menj te a francba. 

Annie emelt fővel visszaindult a nappaliba. Kissy vigyorogva 
ment utána. A kislánynak is jól fölvágták a nyelvét. 

Bent már kezdődött a küzdelem. Jane egyre nagyobbakat si- 
kított. 


— Ha a gyerek farfekvéses — közölte Niala —, akkor öt perc 
múlva meghal, tíz perc múlva pedig Jane is. Hívd föl a... 

— Hagyjátok már abba! — üvöltötte Öcsi, bár Jane sikítását 
nem tudta túlharsogni. — Ha rám akartatok ijeszteni, sikerült! 

De már senki se figyelt rá. 

— Jól van — mondta Niala -—, ha jön a görcs, akkor nyomj! Kint 
lesz egykettőre, meglásd. 

A szobában vágni lehetett az idegességet. A haditervüket 
előbbre kellett volna hozni, gondolta Kissy, akkor a stukker 
már le lenne csapva és itt lennének a mentők. De túl gyorsan 
jött a gyerek. És nem is lehetett megállítani. Niala és Kissy 
egyszerre mondta: — Látom a fejét —, és két üvöltéssel később 
már a fél gyerek kint volt. Niala kiszabadította a lábacskáit, 
Jane pedig megkönnyebbülten dőlt hátra. 

— Fiú — mondta Annie fölöslegesen. Ő tartotta a törülközőt, 
amire ráfektették a gyereket és úgy-ahogy belecsavarták. Most 
már a kisbaba ordított Jane helyett. 

— Hogy is van az Apgar? — tűnődött Niala. — Légzése az 
van... a teste rózsaszínű... a pulzusa... — megfogta a gyerek 
csuklóját... — az is van. A többit nem tudom, de egyelőre jól 
van, úgy látom. Hi, kid. Gyere, odaadlak anyunak. 

Egy percre osztatlan boldogság szállt a szobára, ahogy a ki- 
csit ráfektették Jane hasára, és ott megnyugodott. Láthatóan 
Jane is jól volt. Öcsi egyelőre zavartan és bambán, az apai 
büszkeség minden jele nélkül nézett rájuk. 

— Ideje megmosdatni — mondta Kissy, és fölvette a lavórt. — 
Jössz, öcskös? 

— He?... ja, aha... 

Kissy szeme összevillant Nialával, ahogy kifelé indult. A für- 
dőszobában hosszan bíbelődött a víz hőfokával, hogy Nialának 
legyen ideje beavatni Annie-t. 

— Fontos, hogy testmeleg legyen a víz — közölte Öcsivel. — Ha 
túl forró, megégeted az érzékeny bőrét, ha viszont túl hideg, 
akkor megfázik. Hiszen mostanáig jó melegben volt. 

Mindez logikusan hangzott, de Kissynek fogalma se volt, 
hogy igaz-e. Nem is volt jelentősége. Ezzel a vízzel senki nem 
fogja a kisbabát mosdatni. Azért állította be csakugyan testme- 
legre, mert Öcsi belenyúlhat a vízbe, hogy ellenőrizze. 

— Jól van — mondta. — Mehetünk. 


Kissy ment elöl, kezében a tele lavórral. Tízliteres fémlavór 
volt, majd leszakadt a karja tőle. A nappali elé érve tett néhány 
jó nagy lépést, hogy eltávolodjon Öcsitől, és hirtelen oldalt lé- 
pett, Öcsi felől nézve balra. A srác követte a mozdulatát, így 
nem vette észre a jobbja felől az ajtó mellé simult Nialát, aki a 
megfelelő pillanatban kitette a lábát, s a fiú egy üvöltéssel elvá- 
gódott a padlón. Kissy bal kézzel elengedte a lavórt, s a tíz liter 
víz rázúdult Öcsi fejére. Annie előugrott a másik oldalról, rálé- 
pett a fiú csuklójára, s mire az kiprüszkölte magát, a saját pisz- 
tolya szegeződött a tarkójának. 

— Mondd még egyszer, hogy fogjam be a szám — sziszegte 
Niala. — Kezeket hátra! Gyerünk! 

A srác morgott valamit, amiről Kissy sejtette, hogy azért nem 
érti, mert erre nem terjed ki az angol szókincse. Fejbe kólintot- 
ta a fiút a lavórral. 

— Au! Ne csináld már! 

Niala hátracsavarta a fiú jobb karját, Annie pedig kihúzta a 
zsebéből a telefonokat. Kissy azonnal lecsapott az egyikre, 
közben elengedve a lavórt, ami rázuhant a srácra, s az ordítás- 
sal mit sem törődve leadta a Jerry-vészjelet. 

Ekkor nézett először Jane-re, amióta belépett a lavórral. A 
lány elhűlve meredt rájuk. 

— Maradj csak fekve — mondta Kissy barátságosan —, nem 
szeretném, ha téged is fejbe kellene vernem. A kórházban majd 
add meg a szüleid címét, mégis legyen valaki, aki vigyáz a 
gyerekre, amíg ülsz. 


Az ajtót Angéligue rúgta be, mert Öcsi nem mondta meg, hová 
tette a kulcsot. A mentőorvos egérseregtől körülvéve lépett a 
szobába, és felváltva pillantgatott Öcsire és Jane-re. 

— A gyerekkel és az anyjával foglalkozzon — mondta neki An- 
nie, mintha ő lenne a főnöke —, a srácnak semmi baja, csak egy 
kicsit fejbe vertük. De agykárosodása úgyse lesz. Nincs minek 
károsodnia, ugye, öcskös?! 

— Legyenek szívesek távozni — felelte az orvos —, meg kell 
őket vizsgálnom. 

— Hallottad, stukker — mondta Annie —, gyerünk, kifelé! 

Öcsi nagy nehezen négykézlábra kecmergett. Úgy nézett ki, 
mint egy ázott kutya. Csavarni lehetett volna belőle a vizet. 


Vércsík is keveredett bele, amit Kissy elégedetten állapított 
meg. 

— Így jó is lesz — állította meg Annie a további fölegyenese- 
désben. — Aki ilyen állat, járjon négykézláb. Fordulj meg és in- 
díts! 

Öcsi habozott. Kissy lehajolt és megkocogtatta körmével a la- 
VÓTt. 

— Hallottad, nem? Amikor nálad volt a stukker, nagyon nagy 
volt a szád. Most nálunk van. Most nekünk nagy a szánk. 

Öcsi négykézláb kikászálódott az előszobába, egyenesen két 
pár egyenruhás láb elé. De még nem vele foglalkoztak. 

— Dobja el! — harsant föl a filmekből jól ismert rendőrhang. 

— Nyugi, officer — felelte Niala. — Én a jó oldalon állok. Hova 
dobnám ennyi ember között? Tessék, fogja. 

Niala bal kézbe vette a fegyver csövét, úgy adta oda a rendőr- 
nek, aki átvette, az övébe tűzte és intett a sajátjával. 

— Mindenki álljon a falhoz, a kezüket tegyék a falra! 

De pár perc múlva, miután tisztázták, hogy mi történt, már 
csak hármukat tartóztatta le. 


— Hozhatok valamit? — tudakolta a stewardess kedves mosoly- 
lyal. 

— Egy óriási palack narancslevet — felelte Kissy. — Egy órája 
még a dutyiban ültem. 

A stewardess bólintott, szemlátomást nem értette. Pedig úgy 
volt. Ahogy a rendőrtisztek közbenjárására Mitchell kapitány 
elengedte őket, rohantak haza a csomagokért, és irány a reptér. 
Amíg a becsekkolásra vártak, végigölelgették Bestéket, a gye- 
rekek válaszul meghuzigálták a füleiket, ezt alighanem előre 
eltervezték. S máris a gépen ültek. Irány haza. 

Amíg Niala meg ő a fogdában ült, a Jerry kiderítette, mit le- 
het tudni Jane-ről. Kórházba vitték, mindketten jól vannak. 
Öcsit is bevitték, ellátták a fejsebét, aztán fogdába került ő is. 

Egy éve szöktek meg otthonról, csöveztek, lopásokból, betö- 
résekből éltek. A házban, ahol a gyerek született, egy hete lak- 
tak, feltörték a zárat és beköltöztek. A házban talált értékek 
nagy részét már eladták. Ha a tulaj hazaér, el fog ájulni. A ház 
előtt álló furgon lopott, a pisztoly lopott, még a rajtuk levő ruha 
sem az övék. Az egyetlen saját holmijuk a gyerek. 


Hülyék, gondolta Kissy. Önállóságra vágytak, mi? Hát tessék 
az eredménye. Még tizennyolc évesek sincsenek, de van egy 
nem tervezett gyerekük és le fogják csukni őket. Ha letöltik a 
büntetésüket, hazamehetnek a gyerekkel és megpróbálhatják 
összerakni valahogy az életüket. 

Azért jó volt ez a nyaralás. Rengeteg szép dolgot láttak, szin- 
te mindent, amit San Franciscóban látni érdemes, kivéve egy 
földrengést. Az valahogy kimaradt. A helikopterük ott utazik a 
poggyásztérben. Fogtak zsebtolvajt és gyerekrablót, még ha 
apa volt is, elkaptak egy ostoba párocskát és levezettek egy 
igazi szülést. Élni fog Frisco környékén egy kisfiú, akinek sej- 
telme se lesz róla, hogy két egér és egy Best segítette a világra. 
De remélhetőleg nyomot hagy rajta ez az élmény és sose tart 
majd macskát. 

Egy csomó minden kimaradt a szülésnél is. Nem ők vágták el 
a köldökzsinórt; ami azt illeti, ezt Kissy egy cseppet se bánta. 
Nem mosdatták meg a kisbabát — fontosabb volt, hogy minél 
előbb ott legyen az orvos. És nem tudták meg, mi lesz a neve. 
Besték azt ígérték, megpróbálják majd kideríteni. Persze meg- 
kérdezték Jane-től még a szülés előtt, de azt mondta, fogalma 
sincs. A mentők mondták, hogy a Mills-Peninsula kórházba vi- 
szik, ami az egereknek nem mondott semmit, de Katie-nek 
igen, Sally Mills az osztálytársa, aki egyáltalán ott se volt, és 
mégis elérte, hogy róla nevezzék el a kórházat, ő ezért haladék- 
talanul meg akarja verni. Ami hagyján, azt mutatja, hogy az 
egéri eszme termékeny talajra hullott. De erre mit nem mond 
neki Vanessa? Éppen Vanessa, aki ezt az eszmét kialakította? 
Hogy először meg kell tudni, mit tett Sally Mills, amiért róla 
nevezték el a kórházat. Hátha kiérdemelte. Ugyan mivel, kér- 
dezte erre Fran csúfondárosan, mintha ugyan ők ismernék Sally 
Millst és tudhatnák. De Vanessa fapofával közölte, hogy őná- 
luk Franciaországban a legtöbb kórházat részeg buszsofőrökről 
nevezik el, mert ők hozzák a legnagyobb forgalmat. 

Erre egyetlen Best gyerek se tudott mit mondani. 


Kissy felhúzott lábakkal hevert a fűben és várta, hogy mi lesz. 
Közben a többiek beszélgetését figyelte, amerikai kalandjaikat 
mesélték. 


— Először nem akartak elvinni minket — mesélte Vanessa —, 
azt mondták, túl nagyok a macskák. Emlékeztettük őket a fegy- 
vereinkre, akkor meg Dot közölte, hogy borzasztóan megbün- 
tetnek minket, ha engedély nélkül vadászunk az állatkertben. 

— De végül elvittek mégis — folytatta Nimby. — Hát tényleg 
nagyon nagyok a macskák. 

Kissy jobb kézzel benyúlt a combja alá, keresgélt. Valami 
hosszúkás, szőrös dolgot tapintott. Meghúzta. Valaki hirtelen 
rácsapott a kezére. Benyúlt a bal kezével is. Azzal is talált vala- 
mi szőröset, és arra is rácsaptak. 

— Óriási nagy állatkert — mondta Francoise. — A zsiráf több 
méter magas, és még aztán jön a feje. Minket szerintem nem is 
látott, ahhoz távcső kellett volna neki. 

Kissy hirtelen szétnyitotta a combját. Kismacska Kettő döb- 
benten meredt rá. 

— Ilyet is láttunk — kapta föl Kismacska Egyet Elke —, cirmo - 
set, egészen volt olyan, mint házimacska. De pedig ázsiai hala- 
zós macska volt, úszik vízben és víz alatt búvárpalackkal, és 
összefogdossa minden halakat Kissy elől. 

Kissy fölkapta a fejét. Még hogy... 

Kismacska Kettő kihasználta az alkalmat és nekilátott fölka- 
paszkodni Kissy bal lábára. 

— És az állatkerten kívül nem akadtatok össze eggyel sem? — 
tudakolta Blanche. 

— Dehogynem -— kacagott föl Francoise, és elmesélte, hogyan 
akarták a Best gyerekek megvédeni őket. Kismacska Kettő ez- 
alatt Kissy térdén ült és büszkén nézett le a testvérére. Három 
fölágaskodott és két mancsát Kissy lábszárára tette, de ekkor 
odanyúlt Vanessa és meghúzta a farkát. Három hátrafordult, rá- 
vetette magát a mikró kezére, aki hanyatt fordította és gyömö- 
szölni kezdte. 

A családanya ezalatt egy faágon aludt. Nem tiltotta meg gye- 
rekeinek, hogy játsszanak velük, de ő maga persze nem eresz- 
kedett le az egérnépséghez. Kissy gyanította, hogy Macska ka- 
maszlány korában keletkezett viszonyukban a törés, amikor ne- 
ki azzal kellett volna foglalkoznia, hogy készüljön a felnőtt 
macskaságra, s ehelyett föl kellett dolgoznia, hogy nekik hétről 
hétre nagyobbak a füleik, egyre nagyobb átéléssel eszik a saj- 


tot, és egyre többet cincognak. Talán az új nemzedéknek már 
könnyebb lesz, ők már beleszülettek az egérvilágba. 

— Micsoda?! — kapta föl a fejét Vanessa hirtelen, Kissy nem 
hallotta, hogy kinek a szavaira. — De hiszen ez volt a legjobb az 
egész nyaralásban, sajnálom, hogy nem voltam ott. Én tökön is 
rúgtam volna a srácot. Többet kellene egérportyákra járnod ve- 
lünk, apa. Akkor értékelnéd a dolog szépségét. 

— Hát ha arra a gyártelepi ügyre gondolok — felelte Georges —, 
valahogy nincs hozzá sok kedvem. Ahhoz se, hogy ti kevered- 
jetek ilyenekbe. 

— Pedig fogunk — felelte Nimby, és felállt, kezében a telefon- 
jával. Vanessa és Kissy előtt állt meg, az arca komoly, a füle 
nagy volt. — Kaptunk egy köteg gyerekpornót. És Katu is benne 
van. 

Kissy egy pillanatig meglepve meredt Kismacska Kettőre. A 
cica meglepve meredt vissza rá. 

Kissy hirtelen kinyújtotta lábát a földre. Arra számított, hogy 
Kismacska ott marad a levegőben, lenéz, fölnéz, megint lenéz, 
aztán egy rémült sikollyal alázuhan. Minden valamirevaló rajz- 
filmfigura így csinálta volna, és Kismacskában is volt némi 
rajzfilmszerű. De Kettő egyszerűen csak lesüllyedt az ő térdé- 
vel együtt, egy szempillantásnyit gondolkodott, aztán megira- 
modott Kissyn, hosszirányban. Éppen a mellét ugrotta át, ami- 
kor Kissy elkapta és talpra szökkent. 

— Mutasd - lépett oda Nimbyhez, de már a többiek is jöttek. 
A fiú az asztalon fekvő netbookhoz ment és nyomogatni kezd- 
te. Az egerek összegyűltek a kerti asztal körül és Katu arcába 
bámultak. 

Azaz nem egészen az arcába. A képmező az orránál ért véget, 
a jobb szeme egyáltalán nem látszott, a bal szeme alatti táska 
viszont igen. Elég sokat láttak a csupasz mellkasából, az ölében 
ülő gyerek nem nagyon takarta. Neki le volt hajtva a feje, az ar- 
cából semmit nem láttak. A fénykép készítője másra figyelt. 
Kissy ösztönösen eltakarta a tenyerével Kismacska szemét, ne 
lásson ilyet a gyerek. 

— Ez Muk? - kérdezte Elke. 

— Valószínűleg — felelte Nimby. — Tudod, hogy alig látszik a 
korábbi képeinken. De hogy ez Katu, az fix. 

— Hány képünk van? 


Nimby továbblapozott. Öt képet találtak Katuról és — bizo- 
nyára — Mukról, hat pedig más szereplőkkel készült. A Jerryt 
egyelőre Katu érdekelte. Apróra végigvizsgálták a képeket és 
feljegyzéseket készítettek. Három képen is látszott az ablak, de 
épületeket nem lehetett kivenni. 

— Márpedig a pasas kikészített bundájára akarok... — kezdte 
Kissy, de a folytatás elmaradt, mert közben csípőre tette a ke- 
zét, amiben fickándozni kezdett valami, aztán oldalba rúgták. 
Kissy riadtan fedezte föl a kezében a macskakölyköt. Letette. 
Kismacska megrázta magát és elrohant a testvéreihez. 


— Avignon — mondta Nimby. 

Francoise megnyalta a szája szélét. 

— Az itt van délen, nem? 

— Ahhoz túl messze, hogy most odarohanjunk — felelte Va- 
nessa, de azért ő is megnyalta a szája szélét. 

— Nem ez számít — mondta Niala, és ő is megnyalta a szája 
szélét. — Valószínűtlen, hogy az avignoni shindy bármit tud a 
képek forrásáról. Voltak neki, hát föltette őket. Katuhoz aligha 
jutunk el rajta keresztül. 

— Ő maga is lehet éppen Katu — mondta Jennifer —, vagy a fo- 
tós. 

— Lehet — bólintott Niala. — De lehet bárki más is. Az avigno- 
ni ürge egy ember, mások többen vannak, tehát valószínűbb, 
hogy nem ő az. 

Az egerek egymásra néztek. Niala logikája megdönthetetlen 
volt. 

Mindenesetre az avignonit, nickje szerint Ramonát fölvették 
az adatbázisba teljes névvel, címmel. A rendőrséget nem értesí- 
tették, ellenkezőleg, a Fokhagyma néhány tagja nevében elis- 
merésüket fejezték ki és remélték, hogy föltesz még egypár ké- 
pet. 

A fotókat pedig nagyítóval vizsgálták át apróra. Az látható 
volt, hogy másik helyszínen készültek, nem ott, ahol most az 
örmény iparművész lakik — ha még ott lakik —, de az ablakon át 
semmi mást nem láttak, csak az eget és egy fa lombozatát. De 
volt a képeken egy polc és egy asztal, mindenféle tárgyakkal. 
Ezekre vetették rá magukat. 


— Azért azt jegyezzük meg — mondta Pi —, hogy a mostani ké- 
peken jobban látható a testhelyzet, mint a régieken. Ha annyi 
történt, amennyit itt látunk, akkor a gyereknek nem voltak sú- 
lyos fizikai sérülései. És akkor könnyen meglehet, hogy az 
öreg hölgy lakásában történtek után sem. 

— Vagyis nem kellett orvos — bólintott Angéligue. — Azaz kel- 
lett volna, de a gyerek akkor is túlélte, ha nem látta orvos. 

— Igen — mondta Vanessa, átsétálva a kerti asztal másik olda- 
lára. Lehajolt, fölkapta Kismacska Hármat. — Egyszerűen haza- 
vitték, a kisebb fizikai és a nagyobb lelki sérüléseit nem látta el 
senki, úgy-ahogy begyógyultak. Mi is csak jó ráérősen hívunk 
majd mentőt hozzájuk, rendben, cicus? 

A cicus nem szólt semmit. 


— BB37503 Fret Véolia — mondta Maszat, és Nimby felé nyúj- 
totta a táblagépet. — Százötvenért bármikor megkaphatod. 

— Százötven euró ezért a kis vacakért?! — bámult rá Francoise. 

— Miért vacak? Nagyon klassz kis mozdony. Bár én a gőzösö- 
ket jobban csípem. 

— Mekkora ez a valóságban? 

— Huszonegy és fél centi. . . 

— Ez nem érdekes — vágott közbe Vanessa. — Azt mondd meg, 
hány példány van ebből. 

Maszat a mikróra nézett a telefon képernyőjén. 

— Ez nem valami speckó cuccos, kis pocok. Akárki megveheti 
a boltban. 

— Ha még egyszer lepockozol, felülök az első gépre és kicak- 
kozom a füledet — közölte Vanessa hidegen. — De ezek a játék- 
vonatozó ürgék csak nincsenek valami sokan, nem? 

— Ha még egyszer lejátékvonatozod, megvárom, hogy felülj 
az első gépre és kicakkozom a füledet — felelte Maszat barátsá- 
gosan. — Ez vasútmodell. Lilám sincs, hogy hányan vannak. 
Annak idején, amikor ilyesmivel foglalkoztam, voltunk egypá- 
ran. Ezer meg ezer csóka töri ilyesmin a fejét. Valami disznó- 
sággal kapcsolatos a fotó, igaz? 

— Persze — sóhajtott Kissy. — Ez az asztal a mozdonnyal egy 
pornóképről lett kivágva. 

— Baró. És ez az egyetlen támpötty? 


Kissy elővette a telefonját, benyúlt a Jerry-felület dobozába, 
kivette Katu dossziéját és átlapozott pár képet. Aztán Maszat 
elé tolta a telefont. 

— Áthozhatom? — nyúlt Maszat a táblagépért. — Ez mégis na- 
gyobb egy kicsit. 

— Nyugodtan. 

Maszat egy percig szemlélte a képet, rajta az asztallal, ami a 
kis fehér mozdony állt. — Mi folyik a lemeszelt részen? — kér- 
dezte közben. 

— Még ha az orrodra akarnám kötni, akkor se itt mesélnék ró- 
la — pillantott körbe Kissy a kis falatozóban, de senki se foglal- 
kozott velük. 

— Oké — mondta Maszat kisvártatva. — Szóval a polc tetején 
áll két fa... 

— Fa?! 

Egy egérként kaptak a telefonjaikhoz. Vanessa otthon volt, 
neki rendes gép volt a keze alatt, hát ő nagyított rá leggyorsab- 
ban. 

— Hát persze. Amiről azt hittük, hogy valami rongy. Ágas-bo- 
gas kis fácskák. 

— Ez az. Helyes a cincogás. Azok olyan fák, amiket terepasz- 
talokon használnak. És a legalsó polcon szerintem egy köteg 
Vasúti élet fekszik. A legfelsőnek látszik a címlapjából valami. 
Olyasfélén néz ki. Szóval a fószer rendesen nyomatja a témát. 
Csak hát ezzel nektek nincsen több sajt a pizzátokon. 

— Miért? — kérdezte Francoise. 

— Mert vasútmodellezők vannak épp elegen. 

— Az nem baj - felelte Kissy. — Van nekünk több adatunk is. 


A villa des Sablons a járműforgalomtól elzárt zsákutca volt, jól 
ismerték még apró egér korukból. Épp a Bois és a fürdőköz- 
pont között van. A bejáratnál letették a motorokat és besétáltak 
a rácsos vaskapu mellett. 

Itt működött a neuillyi modellezőklub. Rengeteg vasúttal, re- 
pülőgéppel, játék hadseregekkel. A két egér körbejárt a terem- 
ben, megszemléltek mindent és mindenkit. Pár percig álldogál- 
tak egy kisebb terepasztal mellett, hamisítatlan svájci kisvárost 
ábrázolt, vagy talán németet, farácsos szerkezetű házakkal, 
dombra építve. Még egy kis gyár is volt benne, kéménnyel, és 


egy vasútállomás. Lent a völgyben nagyobb pályaudvar, öt vá- 
gánnyal. A kettőt nagy körben haladó sínpár kötötte össze, ami 
alagúton ment át a város alatt, és egy tavat meg egy erdőt is 
megkerült. Az utak mentén villanylámpák álltak, kis autók, a tó 
sarkában vízimalom, csak embert nem látni sehol. De a vonat 
az mozgott, éppen kibukkant az ala... 

— Segíthetek valamit? 

Kissy megpördült. Kivételesen anélkül, hogy rúgni próbált 
volna, így a háta mögött álló férfi sértetlenül nézett rá. 

— En... 

— Német terepasztal 1968-ból, egy korabeli prospektus alap- 
ján rekonstruáltuk. Nagyon szép darab. 

Kissyben egy pillanatra olyan érzés támadt, hogy az utolsó 
mondat nemcsak a terepasztalra vonatkozik, mert a férfi köz- 
ben végigpillantott rajta. Nem zavarta. Nézni szabad. 

— Nagyon szép kis vonatok — bólintott Kissy, s egy pillanatra 
visszanézett a zakatoló járművekre. A másik oldalon Martin 
hátratett kézzel hajolt az asztal fölé, talán a gyárat tanulmá- 
nyozta. De Kissy tudta, hogy figyeli a beszélgetést is. Elvégre 
idegen helyen vannak, bárkinek kedve szottyanhat egérpecse- 
nyére. — A házak is helyesek, és a vízimalom csodás. De mi 
egy embert keresünk. 

— Kit? 

— A nevét nem tudjuk. 

— Hanem? 

Kissy elővette a telefonját és két mozdulattal kikeresett egy 
képet. Katu arcának részleteit rakták egymás mellé. Felmutatta. 

— Érdekes fotózási technika — mustrálta a férfi. 

Kissy bólintott. 

— Sajnos nem ismerős. Miért keresik? 

— Lehet esetleg valaki más, aki felismerheti? 

— Lehet... megkérdezhetjük egy-két régi tagunkat. Idejár ez 
az ember a klubunkba? 

— Talán. 

— Hát ez elég kevés. Jöjjenek. 


— Mutattak mindenféle szép modelleket — mesélte Martin —, 
egy tárlóban csupa gőzmozdonyt tartanak, és ki van írva, hogy 
melyik milyen típus, mikor és hol készült... rengetegféle. Van 


két úr, akik vagonokkal foglalkoznak, ők maguk készítik őket 
az eredetikről készült fotók alapján. Szóval igazán érdekes volt. 
De Katu senkinek sem ismerős. Legalább öt emberrel beszél- 
tünk, akik évek óta odajárnak és mindenkit ismernek, aki több- 
ször megfordul ott. Soha nem látták. 

A Jerry hallgatott. Erre nem lehetett mit mondani. Egy perc is 
beletelt, mire a huszonkét lekornyadt fül közül kettő valame- 
lyest kiegyenesedett. 

— Sebaj — mondta Vanessa. — Legalább ezt is megtudtuk. Az 
is lehet, hogy nem jár klubba, vagy nem oda. Lehet, hogy csak 
az első fotózáskor járt Neuillyben, és akkor épp nem a kisvas- 
utak érdekelték. Vagy az is lehet, hogy a mostani képek se nála 
készültek. Minden lehet. Egy biztos: elkapjuk. Ezt én mondom 
nektek, Pif. Cin-cin. 

A Jerry Alapítvány visszacincogása baljósan hangzott. Bíró- 
ságot és börtönt ígért Katunak, s előtte nagy-nagy verést. 


Kissy soha nem gondolta volna, hogy egy régóta keresett shin- 
dyre úgy fog rátalálni, hogy egyszerűen szembejön az utcán. 
Pedig pontosan ez történt. A suli előtt. Megtorpant és elképed- 
ve nézte a kövér férfit, amint közeledett felé. 

— Elnézést — szólította meg. — Ön Katu? 

— Kérem? 

Kissy zavarba jött. Miért nem mondja, hogy igen, ha egyszer 
szemlátomást ő Katu? A bal kezében egy villanymozdonyt tart, 
a jobbal pedig Mukot vezeti kézen fogva. 

— Jöjjön — mondta neki. — Okvetlenül meg kell vernünk ma- 
gát. 

Beléptek a panzió aulájába, s Kissy keresni kezdte a többie- 
ket. Átszaladt az aulán és benyitott a nappaliba, ahol Jane fél- 
tőn ölelte magához a kisbabáját, de Kissy nem törődött velük, 
továbbrohant a San Marcón, az embertömegben egértársait ke- 
reste, de nem voltak meg, úgyhogy rohant tovább, egyre gyor- 
sabban, de érezte a tarkóján a cica leheletét, már egészen közel- 
ről, szemközt feltűnt az egérlyuk, már a táblán a Home Sweet 
Home feliratot is el tudta olvasni, készült fejest ugrani a lyuk- 
ba, de ekkor a cica elkapta a vállát és azt mondta: 

— Kissy! Kissy! 

— Mivammá?! 


— Rosszat álmodtál. 

Kissy pislogott. Martin az ő bal fülét birizgálta, a jobbon rajta 
feküdt, égett a tompa fényű kislámpa, otthon voltak az ágyban. 
Kissy megint pislogott, aztán nagyot sóhajtott. 

Martin két háromszöget rajzolt Kissy homlokára. 

— A-azt hiszem... de nem evett meg. Arra emlékeznék. Vala- 
mi zagyvaság volt. Ja igen! Elkaptam Katut! 

— Muti meg — kérte az egere, mintha csak úgy előhúzhatná. 

— Később elvesztettem. Pedig villanyvonat is volt nála. 

— Vízimalommal? 

— Nem, csak egy mozdony. 

— Sajtot ettél? 

— Nem, sajt nem volt. 

— Vacak álom. 

— Az. 

— Hozzak? 

— Nem, kösz. Most nem kérek sajtot. . . viszont. . . 

— Meg lehet oldani. 


Kissy gondosan megvajazta a kenyereket, sajt- és felvágottsze- 
leteket fektetett rájuk, aztán paradicsomot és uborkát, és meg- 
szórta némi zöld fűszerrel. Nagy odafigyeléssel dolgozott, 
ahogy Vanessától tanulta, ámbár ő már akkor is készített szend- 
vicseket, amikor Mohit még nem is ismerte. De ma már min- 
denki Vanessa tanítványa a konyhaművészetben, kivéve a mes- 
tereit. 

Úgyhogy csak akkor nézett föl, amikor a szülei megálltak az 
asztalnál és őt nézték. Kissy rájuk pillantott, vissza a szendvi- 
csekre, aztán fölkapta a fejét. 

— Valami baj van? 

— Beszélnünk kell — felelte apa. 

Kissy gyanakodva nézett egyikről a másikra, aztán hirtelen 
hátracsapta füleit. 

— Szent ementáli... csak nem... csak nem kistestvérem 
lesz?... 

— Nem — felelte anya fejcsóválva —, épp elég nekünk ez a tö- 
méntelen kisegér a ház körül. Másról van szó... 

Kissy fülei elindultak lefelé. 

— De ugye... nem akartok. . . elválni? 


Apa bosszúsan fújt egyet. 

— Nem! Már rég elmondtuk volna, ha képes lennél csendben 
maradni. 

Kissy gyorsan a szájára szorította a kezét. 

— Helyes — nyugtázta apa. — Szóval a beruházásról van szó, 
amit Thomasékkal összehoztunk; mint tudod, mindkettőnk cé- 
ge benne van. Nos, úgy fest a dolog, hogy hamarosan beindít- 
juk az üzletet. Ehhez viszont az kell, hogy ott legyünk a hely- 
színen. 

Kissy levette a kezét a szájáról. A füle határozatlan tartásban 
állt, még nemigen tudta, merre forduljon. 

— Mennyi ideig? 

— Sokáig — felelte anya gondterhelten. — Nyolc-tíz hónap is 
meglehet. Sőt akár egy év. 

Kissy füle végleg lekonyult. 


— Á, ne törj le — vigasztalta Niala később, a fizikaóra utáni szü- 
netben majdnem ugyanazokkal a szavakkal, mint Martin. — Re- 
pülőgép is van a világon, és karácsonyi meg mindenféle szünet. 

— No jó, de egy egész év?! 

— Hát egy év. Vanessa, szegény kis bogár már milyen régóta 
nem látta a szüleit, mégis elvan. 

— Melyikeket? — kérdezte Kissy logikusan. 

— Az igazi, közös szüleinket. Apa céges ügyben tárgyal Ber- 
linben, és anyát is elvitte. Estig meg se jönnek. 

— Mikor mentek el? 

— Hajnalban. 

Kissy sóhajtott. 

— Vanessa edzett kislány, tizenegy évet kibírt szülők nélkül. 
De én sose voltam ennyi ideig nélkülük. 

—Itt az alkalom. Rendezhetsz monstre egérbulit. Mennem 
kell, cin-cin! 

Kissy is ment angolórára, de még az osztályterem ajtajában is 
a fejét csóválta. 

Nialának persze igaza van. Amióta Vanessa családra talált, 
szinte sosincsen egyedül; ha a szülei nincsenek a közelben, ak- 
kor ott a nővére vagy más egerek. Rendes körülmények között 
a leghosszabb idő, amit a családja nélkül tölt, az, amíg iskolá- 
ban van, de ott is vannak rokon gyerekek, és Nialával is nem- 


egyszer összeakad. Egy nap Georges nélkül megszokott dolog 
— amíg repült, gyakran két-három napig se ment haza, azóta 
meg tárgyalásokra jár sokat. De Blanche otthon dolgozik, csak 
néha utazik el egy-egy konferenciára. Vanessa maga többet 
utazik, mint az anyja. 

De hát a panzióban ott vannak a néniék, ott van Niala meg az 
a rengeteg rokon, Beaulieu-ben a mikró sosincsen egyedül. De 
ő mihez fog kezdeni Vaucressonban az egy szál Martinnel és a 
háziállatokkal? 

— Á, nem ügy — mondta Chantal a következő szünetben. — A 
házat ellátjuk, ott van madame Faubourg is, meg mi nagy ege- 
rek már a porszívótól se félünk. 

— Ez az — élénkült meg Nimby -, a cicától pedig Martin majd 
megvéd. Vagy ha ő éppen a szüleinél alszik, akkor átmegyek és 
bebújok melléd helyette, jó? 

Kissy aznap már sokadszorra sóhajtott. 

— Nem gond, egérke — tudatták vele matekóra után. — Csak 
egyetlen apróság hátravan most már, és költözzük egyenesen 
tehozzád magunkat. Apuék lak majd egyik vendégszoba, én 
egy másik, ők lesznek pótszülőjeid, én meg pót kistesód, és ho- 
zom reggeltől estig idegbajt Macskáre, jó? 

Kissy jól tudta, mi az az egyetlen apróság, ami még hátravan, 
és Elkéék máris jöhetnek. Az, hogy a szülei továbbra sem 
egyeznek bele. Az amerikai nyaralás Johannéknak is legalább 
annyira pihenő volt, mint nekik, mert azalatt a zseb nem nyag- 
gatta őket Franciaországgal — de amióta hazatért, egyebet se 
hallanak tőle, mint hogy Amerika milyen nagyszerű hely, és 
eddig valahányszor ott járt, mindig Franciaországból indult az 
egerekkel, tehát neki közöttük van a helye, hisz másképp sose 
juthat el még egyszer Amerikába. Ami egyébként azért olyan 
nagyszerű hely, mert együtt lehet az egerekkel. 

Anne valamelyik nap elmondta Blanche-nak, hogy ő tisztelet- 
több van, mint a fiainak együttvéve, de nem áll szándékában 
Franciaországba költözni csak azért, mert a gyerek úgy érzi, 
hogy összezsugorodnak a fülei, ha távol van a csapattól. 
Blanche azt felelte, megérti, ő semminek nem örül jobban, mint 
hogy a lányainak eszük ágában sincs elhagyni a szülői házat, 
még a kisebbiknek sem, akinek ez nem is szülői ház, sőt a ki- 


sebbiknek aztán végképp esze ágában sincsen. Georges-zsal 
öszintén remélik, hogy felnőtt korára sem fog mást akarni, hi- 
szen tizenegy és fél évig nem lehetett velük, ha tizennyolc éve- 
sen elköltözik otthonról, akkor mindössze hét év jut együtt. 
Kissy tudta, hogy ez nem fordulhat elő, és meg is mondta, ami- 
kor Blanche erről mesélt neki. Ő már évek óta tudja, hogy Va- 
nessa kizárólag Nizzában tanulhat majd tovább, mert oda bejár- 
hat otthonról, és Nimbynek is ott kell egyetemre mennie, mert 
nem lehetnek mindig az ország két végén. Amikor az Amerika 
utáni, részben a kismacskák kedvéért vállalt beaulieu-i napok 
véget értek, olyan szomorú volt mindkettő, mintha évekre szól- 
na az elválás. Pedig hát csak öt napra. 

És pénteken össze is gyűltek megint, ezúttal Franconville- 
ben, Yves bácsiék a szavukat vették, hogy eljönnek és mesél- 
nek Amerikáról. Kissy és Martin valamivel Chantalék után ér- 
kezett, és egy perc múlva futott be Jean. Jennifer a nyakába ug- 
rott rögtön az utcán; az bizony hátrány, ha valakinek kisfülű a 
párja, ők nem lehettek együtt Amerikában, Jean Beaulieu-be se 
tudott lejönni — vagy föl, hiszen hegyen van —, hét közben se 
találkoztak a suli miatt. Chantal és Andreas csak pár háznyira 
lakik egymástól, ők egész héten együtt voltak. 

Jennifer félig-meddig kibontakozott Jean karjaiból. 

— Mintha ezer év telt volna el, amióta. . . 

Itt elhallgatott. Kissy várta a folytatást, aztán felfedezte, hogy 
Jennifer az ő háta mögé néz. Chantal is, Andreas is. . . 

Megpördült. Egy egér állt ott. 

De nagyon egér, ennél egerebb már nem is lehetett volna. Pi- 
ros ruhácskában, a fején nagy, barna fülekkel, közöttük piros 
masnival. A háta mögött összekulcsolt kézzel, elégedett vi- 
gyorral nézett rájuk. 

Döbbenet, gondolta Kissy. Egérfüles hajpánt, honnan szedi 
ezeket? 

— Tetszem? — kérdezte Francoise teljesen fölöslegesen. Naná 
hogy tetszett. Mindenkinek. És mindenki ilyet akart, de egyelő- 
re csak ezt az egyet tudták szerezni. 

Bent a házban, a teraszon gyűltek össze, hogy képeket tudja- 
nak vetíteni. Francoise itt aratta következő sikerét, amikor a 
netbook elé lépett. Elke másodpercekig bámult rá elképedve, 
összecsapta a kezét, és azt motyogta: 


— Ein Haarreif mit Máuseohren. . . 

Aztán fölpattant és kirohant, azt kiabálva: Mutti, Mutti! 

— Azt hiszem, sikered van — nevetett Kissy. 

Elke már jött is vissza, kézenfogva vonszolta be Annét, mint 
egy kisgyerek, és persze folyamatosan pörgött a nyelve. Anné- 
nak a könnyei potyogtak nevettében, ahogy meglátta Fran- 
c0ise-t büszkén feszíteni a nagy fülekkel. 

— Ő is akar ilyet — fordította Jennifer fölöslegesen, ezt maguk- 
tól is tudták —, ez még egy okkal több, hogy idejöjjenek lakni. . . 

Anne megígérte lányának, hogy neki is lesz ilyenje, de egye- 
lőre nem költöznek. 


A hajpánt remekül állt mindenkinek, bár a fiúk egyelőre vona- 
kodtak fölpróbálni. Éppen Kissy fején volt — sokkal kényelme- 
sebb volt ilyen időben, mint az egérfüles sapka —, amikor csen- 
gettek. Kiballagott a kapuhoz, nem nyitotta ki távirányítóval, 
mind együtt voltak már. Vanessa magyarázott éppen egy sor 
San Franciscó-i képről. Csak idegen jöhetett. 

Mégis ismerős volt. Néhány pillanatig döbbenten bámultak 
egymásra Jeannal, motoros futárrá lett egykori szomszédjukkal. 

— Hát te? — kérdezték majdnem egyszerre. Jean főleg a füle- 
ket nézte. 

— Én Yves Blanchard-t keresem... de te hogy kerülsz ide? 

— Ahogy te — nevetett Kissy. — Motorbiciklin. Gyere be, ne 
kelljen Yves bácsinak kijönni. 

Odabent éppen az alcatrazi fotóknál tartottak, néhány szar- 
vasegeret láttak, és Francoise pont azt mondta: 

— ...de őket egyáltalán nem érdekeltük, hiába magyaráztuk, 
hogy mi is csakolyan egerek vagyunk, mint. . . 

A kislány elharapta a mondatot. Minden tekintet a Kissy nyo- 
mában belépő fiúra szegeződött, aki megnézte a vetítővásznon 
a szarvasegereket, aztán a pillantása végigvándorolt a csapaton, 
és utoljára megállt a Kissy hajába illesztett nagy füleken. 

— Egerek — mondta. 

Kissy az ajkába harapott. Lebuktak. Hát jó, annyi baj legyen. 
Elég nagy a kert, van hol elásni a srácot. 

A keze lassan a derekára csúszott. 

— Nem szólhatsz senkinek, hogy láttál minket — szólalt meg 
Niala. — Ha eljár a szád... 


Nem fejezte be. Az ismeretlen veszély sokkal félelmetesebb. 

— Egyáltalán ki vagy te? — tudakolta Vanessa. 

— Nos — mondta a fiú mosolyogva —, én motoros futár va- 
gyok, és Yves Blanchard úrnak hoztam küldeményt. 

— Az én vagyok - felelte Yves bácsit. 

Jean odalépett, átadta neki a kézbesítőkönyvet és egy kék 
dossziét. Amíg az aláírásra várt, megint megakadt a szeme Kis- 
sy nagy fülein. 

— Gondolom, elsősorban a barátnőm macskája előtt kell titok- 
ban tartanom — jegyezte meg. 

Francoise lebiggyesztette a szája szélét. 

— Ne hidd, hogy holmi macskákkal meg lehet minket ijeszte- 
ni. Most született három kiscicánk. 

— Igazán? 

— Igen, ha tudni akarod. Egy kék, egy fehér meg egy vörös, 
mint a nemzeti zászlón. 

— Nocsak, megmutatod őket? 

Kissy odament az asztalon álló netbookhoz. Jean odalépett 
mellé és megnézte a képernyőn Elkét. 

— Szép. Hát a fehér meg a kék? 

— Micsoda?! — csattant föl a kislány, és talpra szökkent. — Né- 
zesz engemet macskává?! Utolsó állat a földben, aki lennék 
hajlandó. Kissy, te hagysz ezt, ahelyett hogy mosnád padlót vé- 
rével? 

Kissy nevetett. 

— A szőnyegből nehezen jön ki. Egy kicsit eltüntetlek, meg- 
mutatom Kismacskáékat. 

Lejátszott egy kétperces videót, amin a három Kismacska 
testvér egymást gyömöszöli. Aztán megint megjelent Elke, sza- 
kasztott olyan morcos és gyanakodó arccal, mint a Kismacs- 
kák. 

— Aranyosak — mondta Jean. — Sajnos nekem mennem kell, 
még egy csomó címem van. Sziasztok... egerek. Viszontlátás- 
ra. 

— India Whisky — szólalt meg Elke. — India X-ray Uniform 
India India Kilo. 

Jean megállt az ajtóban, értetlenül pislogott vissza a nagy 
csendre. Kilenc egér ugrásra készen ült a szobában, sőt Vanes- 
sa fel is állt és elindult feléjük. 


— Ugyan már — nevetett Kissy zavartan —, szamárság. Gyere, 
Jean. 

Kimentek, visszakísérte a fiút az utcára. 

— Mi volt ez az indiai ételrecept? — érdeklődött a srác. 

— Nem kell neked mindent tudni. 

Jean fölszállt a motorra és nyúlt a sisakjáért. 

— Hozzak legközelebb szalonnabőrkét? 

Kissy elképedve tette csípőre a kezét, a fiú pedig búcsút intett 
és elhajtott. 

Kissy megfordulva fölfedezte Vanessát az ajtóban. Szóval vi- 
gyázott rá. És a biztosítás még nagyobb volt, mert az előszobá- 
ban ott állt Martin, aki látta volna, ha Vanessa elindul, a terasz- 
ajtóban pedig Nimby figyelte Martint. 

Kissy beszáguldott a szobába és felelősségre vonta Elkét. 

— Bolond vagy, egérke?! Mégis mi a csodáért lenne Jean 
shindy? 

— C-c-c — csóválta a fejét a kislány. — Hát kamerát nem kap- 
csoltad ki, amíg vetítetted macskásos filmt. 

— Persze hogy nem, és? 

— Srác nem sokat nézte hegyes fülekű, szőrösös kicsi macská- 
jakat rémisztő fogakval. Kukucskázotta sokkal többet ruhád ki- 
vágásába. 

Kissy lepillantott magára, és bosszúsan fújt egyet. 

— Jaj, egérke. A srác csak egy átlagos pasi, aki időnként oda- 
pislog a lányok mellére, de attól még nem shindy. Szomszé- 
dunk volt Neuillyben, már máskor is találkoztunk és próbálko- 
zott. 

— Miii?! — kapta föl a fejét Martin. — Ezt nem említetted. 

— Mint ahogy azt sem, hogy hány ember jött velem szembe az 
utcán vagy egyéb érdektelen apróságokat. A srác ártalmatlan, 
egyébként két ujjal földhöz vágom. Egyszerűen csak szeret né- 
zelődni. Azt nem tiltja meg senki. 

— Van esztétikai érzéke — mondta Nimby. 

— Miii?! — kapta föl a fejét most Vanessa. 

— Férfiek — mondta Elke lesújtón. 


A csapat három részre oszlott, Kissy a motorosok között kapott 
helyet. Ha messzebbre kell menni, akkor ők indulnak, ha köze- 
lebbre, akkor a görkorisok. A harmadik szakaszba tartozott a 
pilóta és a segítője. 

De nem kellett menni, a Discovery nem zuhant le, nem akadt 
fönn, nem tévedt el. Ahogy korábban Beaulieu-ben sem. Az 
egész környéket bekalandozták a levegőben, többször cseréltek 
elemet, és mindenki vezette a helikoptert. Kissy Cormeilles fö- 
lött járt vele, jó két és fél kilométernyire, minden gond nélkül. 

Másnap Angéligue vonatra ült és elhozta a mikrobuszt. Be- 
szálltak és elindultak, a helikopter követte őket. Lassan kellett 
menni persze, a Discovery nem tudja tartani a lépést egy autó- 
val, és ha Angéligue egy csöppet megnyomja a pedált, azonnal 
kikerülnek a hatósugárból. Városi utcákon, mellékutakon men- 
tek, így értek el Chamblyba, harminc kilométerre hazulról. Itt a 
Discoveryt visszatették a mikrobusz ládájába, a Szárnyacska 
mellé, és elmentek ebédelni. 

Vanessa komoly arccal nézett végig a csapaton. Már leadták 
a rendelést, várták a sült krumplijukat, halat, pulykát, salátát, 
miegyebet. 

— Hát jó — mondta —, akkor elmondom. Isabelle nénivel és 
Marie-Claire-rel már megbeszéltük, és arra jutottunk, hogy a 
lehetőségeimnek nincs határa. Tehát belevágok. 

Kissy határozatlanul bólintott. Vanessa lehetőségeinek két- 
ségtelenül nincsen határa, viszont fogalma se volt, ki az a Ma- 
rie-Claire. 

— Lehet, hogy elbukok majd, és úgy emlékszik rám az utókor, 
mint aki túl nagy fába vágta a fejszéjét — közölte a mikró olyan 
arccal, mint aki át akarja úszni a Csendes-óceánt —, de én hi- 
szek magamban és a képességeimben. 

Elszántan föltartotta gombszerű orrocskáját. 

— Mi is — cincogta Francoise a nagy csendben —, miről van 
szó? 

— Megtanulok macaront készíteni. 

A csend mintha még nagyobb lett volna. Kissy érezte az ízga- 
tott vibrálást a füleiben. Ez óriási vállalkozás, kétségkívül, vi- 
szont ezerszeresen megéri. A lehetőség, hogy hamarosan lesz 
valaki soraikban, aki tud macaront készíteni, mellékessé tette a 


tényt, hogy eddig is bármikor hozzájuthatott, többhelyütt is 
árulnak. 

— Az állati finom — lehelte Francoise. 

— Így van, egérke. És én tudni akarom, hogyan csinálják. 

— Eszerint Marie-Claire egy cukrász — tippelte Martin. 

— Igen, és megígérte, hogy megtanít. — A mikró fölpillantott, 
a pincérnő ekkor érkezett a tányérokkal. — A szusit is megta- 
nultam. Ezt is meg fogom, és rengeteg leugrálnivaló kalóriát 
szedünk össze. 

Kissy képzeletét teljesen rabul ejtette a gondolat: a panzió 
privát kertjében hever egy nyugágyon, Vanessa százféle szín- 
ben pompázó macaronjait eszi, a lábát Katu lenyúzott bundájá- 
ra fekteti. . . 

Hát ez az. Nyugágy van bőven a kertben, amióta ők odajár- 
nak, megtöbbszörözték a készletet, hogy mindenkinek jusson 
hely. Macaron is lesz — Vanessa persze hogy meg fogja tanulni. 

De Katu bundáját még mindig nem szerezték meg. 


Ebéd után hazamentek, ugyanúgy, a Discovery a levegőben kí- 
sérte őket. Lassan haladtak a mellékutcákon, s a pilóta — Fran- 
coise, aztán Angéligue — földerítette a környéket. 

— Macska két óránál — jelentette Francoise az egyik saroknál, 
amikor Angéligue éppen elindult visszafelé, hogy letegye a he- 
likoptert a kocsi tetejére és átadja a vezetést a következő pilótá- 
nak. 

Mindenki a mondott irányba nézett, kivéve persze Angéligue- 
et, aki házakat és fákat látott lent a mélyben. Csakugyan macs- 
ka volt két óránál, egy téglafal tetején ült és őket bámulta. Az- 
tán elindult a falon, lépést tartva velük. 

Pinek a vezetésre kellett figyelnie, Angéligue repült, de nyolc 
kisegér megbabonázva figyelte a szürke cirmost, amint a fal te- 
tején baktat mellettük. Aztán elérték a sarkot, továbbmentek 
egyenesen, a macska pedig ott maradt. Mind a nyolcan nézték a 
hátsó ablakon át. 

— Mi bolondok vagyunk — állapította meg Vanessa. — Tízen 
vagyunk, fölfegyverezve, egy kéttonnás kocsival, de úgy bá- 
mulunk egy egykilós macskát, mintha esély lenne, hogy ránk 
támad. 


— Sose lehet tudni — vélte Niala. — Az éhség sokszor kétség- 
beesett tettekre sarkall. 

— Hát ez a macska nem úgy nézett ki, mint aki éhezik. 

— Viszont lehet, hogy egérpecsenyét már hosszabb... 

Niala szavait a telefon szakította félbe: Blanche volt az. 

— Én — vette föl Niala. 

— Kicsim, figyelj csak — kezdte anyja bevezetés nélkül —, ez a 
ti Katutok... 

— Mi van vele? 

— A Jerry dobozában kotorásztam, és rátaláltam a fényképei- 
re. Megnéztem őket. 

— Jobb hétvégi programot is találhattál volna — jegyezte meg 
Niala. 

— De figyelj csak ide... ez egy fogorvos. 

— Hogy mi? 

— A polcán ott van két fogászati szakkönyv. A címük nem ol- 
vasható, de megismerem őket a gerincükről. 

Niala döbbenten meredt maga elé egy másodpercig... kettő... 
két egész egy tized... 

Kissynek ugyanabban a szempillantásban csapódtak hátra a 
fülei, mint Nialának. De Vanessa szólalt meg először. 

— Egy vasútmodellező fogorvos?! 

— Igen — felelte Blanche —, egy vasútmodellező fogorvos. És 
én ismerek is egyet. 


A Jerry Alapítvány mindig villámgyorsan jut döntésre. Indul- 
nak. A Discoveryt visszahozták, betették a ládába, és irány 
Reims. Blanche nem tudta, hogy a vasutas fogorvos hol él, sőt 
a nevére sem emlékezett, de arra igen, hogy melyik konferenci- 
án találkozott vele és miről adott elő az illető. Megkereste a 
konferencia programját, meglett a név, s a net megmondta a 
doki címét. Százhatvan kilométer, két óra alatt lezavarják. 

Negyed ötkor álltak meg egy kis reimsi utcában, ami nem 
volt aszfaltozva, hanem macskakő borította; egéremlékezet óta 
nem láttak ilyet. A haditerv hamar kialakult. Három egér megy 
föl: a D"Aubisson lányok és Kissy. A fiúk egy emelettel lejjebb 
várakoznak, fülhallgatóval persze, hallani fognak mindent. A 
többiek a földszinten állnak készültségben. 


A rendelő ajtajára ki volt írva a doki neve. Fotó nem volt, pe- 
dig akkor egyből tudták volna, hogy ő-e az. Benyitottak. 

Középkorú asszisztensnő ült az íróasztal mögött, és azt tuda- 
kolta, hogy be vannak-e jelentkezve. 

— Nem, madame, más ügyben jöttünk — közölte Niala. — Be- 
szélnünk kell a doktor úrral. 

— A doktor úr nagyon elfoglalt. Milyen ügyben? 

— Megvárjuk — felelte Vanessa, és helyet foglalt. A váróban 
egy lélek se volt rajtuk kívül. A doktor úr nagy-nagy elfoglalt- 
sága nyilván mind odabent hemzseg, ahonnan a fúrógép visítá- 
sa hallatszik. 

— A doktor úr csak sürgős esetben fogad bejelentés nélkül — 
közölte az asszisztensnő hidegen. 

— Helyes — felelte Niala, és leült a húga mellé. — Ez sürgős 
eset. 

— Talán bizony mindhármuknak fáj a foga?! 

— Úgy van, ahogy mondja — felelte Kissy hidegvérrel, és leült 
a lányokkal szemközt. 

A nő csípőre tette a kezét, valamit mondani akart, aztán meg- 
csóválta a fejét és bement a rendelőbe. 

Öt perccel később kijött a doki. Idősebb úr volt, vékony alka- 
tú, nem 1s hasonlított Katura. 

— Önök azok a sürgős esetek? Mi a panaszuk? 

Niala talpra szökkent. 

— Maurice Anguetil doktor? 

— Tessék. 

— Van önön kívül másik Anguetil doktor is? A fia esetleg... 

— Nincs fiam. Miért? 

Niala fölmutatta az igazolványát. 

— Nicole D"Aubisson, Jerry Alapítvány. Doktor úr, foglalko- 
zik ön vasútmodellezéssel? 

A doki magasra rántotta a szemöldökét. 

— Kisasszony, már engedelmet, de... 

Niala csillapítóan fölemelte a kezét. 

— Tudom, mit gondol, doktor úr, de ha felel nekem, egykettő - 
re végzünk. 

— Nos, igen, van egy ilyen hobbim. 

— Ismer más fogorvost, akinek szintén ez a hobbija? 

— Ez valami tévévetélkedő? 


— Nem - lépett Vanessa a nővére mellé. Már Kissy is állt. 

— Hát képzeljék: ismerek. Két egyetemi évfolyamtársammal 
együtt kezdtünk ezzel foglalkozni. 

— Járt valamelyiküknél az elmúlt pár évben? 

— Nem. 

— Tehát nem ismeri fel ezt a helyszínt — szólalt meg Kissy, és 
átnyújtotta a telefonját Katu polcának fotójával. 

A fogorvos szemöldöke mintha még magasabbra szaladt vol- 
na. 

— Nem, nem ismerem, kedves... 

— És ezt az arcot? — nyújtotta most Vanessa is a telefonját, 
amin már ott volt Katu arca részletekből összeállítva. 

A doktor jó fél percig szemlélte. 

— Önök nyomoznak valaki után? 

— Igen — felelte Niala. — Felismeri? 

— Sajnos nem. 

— Rendben van — mondta Vanessa, eltéve a telefont. — Lenne 
szíves megadni a két évfolyamtársa nevét és címét? 

A fogorvos megvakarta az orrát. 

— Nos... attól tartok. . . 

— Büncselekményről, kedves doktor úr — felelt Niala a kér- 
désre, ami még el sem hangzott. — Ez a fotó egy bűncselek- 
mény helyszínén készült, és nekünk meg kell találnunk azt a 
helyszínt. 

— Úgy. Nem fiatalok önök nyomozónak? 

— Nem vagyunk rendőrök — nézett fel rá Niala nyugodtan. — 
Polgári alapítvány vagyunk. De ha doktor úr úgy érzi, hogy 
csak a rendőrségnek adhatja ki ezeket az adatokat, annak sincs 
akadálya. Némi időbe telik, addig ön nyugodtan dolgozzék to- 
vább. Mi beszélünk munkatársainkkal a Harminchatoson, ők 
elfaxolnak egy parancsot az itteni rendőrségnek, ez tíz-tizenöt 
percig biztosan eltart. 


— Jól van, egérke — pillantott kedvesére Vanessa, amikor leér- 
tek az utcára —, halljuk. 

— Soissons alig egyórányi út — felelte Nimby —, ráadásul 
nagyjából hazafelé. Strasbourg viszont... a német határon, há- 
romszázötven kilométer ide. 

— Soissons-ból pedig még több -— tette hozzá Francoise. 


— Akkor nyilván Soissons-ba kell mennünk — mondta Kissy. 

Beugráltak a mikrobuszba és kerestek egy üzletet. Négytagú 
különítmény ment be enni-innivalóért, amit aztán berakodtak a 
ládába, két palack kivételével, amiket kinyitottak. Poharakat 
mindig tartottak a kocsiban. 

Fél hat körül értek Soissons-ba, ezt a dokit is egyből megta- 
lálták: ő maga nyitott ajtót. Nem hasonlított Katura, de nem is 
feltételezték, hogy ő lehetne: Anguetil doktor közel lehet a hat- 
vanhoz, az évfolyamtársai nyilván hasonló korúak, Katu vi- 
szont inkább negyvenes. Elke ötvennek nézte, de nincsen any- 
nyi. 

A doki nem ismerte föl sem a helyszínt, sem az arcot. Nem 
kérdezősködött annyit, mint Anguetil, valami írásműbe volt el- 
merülve, amiben Kissy rengeteg orvosi szakkifejezést figyelt 
meg. Föltették a kérdéseiket, a doki válaszolt, elköszöntek. 

— Strasbourg — mondta Francoise, amikor kiléptek az utcára. 

— Késő este lesz, mire odaérünk — húzta az orrát Angéligue; 
most rajta volt a vezetés sora. — És hajnalra keveredünk haza. 

— Szó sincs róla, egérke — csóválta a fejét Vanessa. — Stras- 
bourg ugyan nem a Cőte d" Azur, de szállodáik nekik is vannak. 
Majd holnap megyünk haza. 

— Hát jó — mondta Angéligue. — De estére dupla adag sajtot 
kérek. 

— Meglesz — ígérte Francoise. — Te háromszoros adagot kapsz 
a vezetésért, mi pedig duplát Katu elejtéséért. 

— És ha nem lesz ott? — mosolygott rá Pi. 

A zseb morcosan nézett a fiúra. 

— Ott lesz! 

Ezzel aztán teljesen megbolondította Elkét, aki rohant a szü- 
leihez, hogy ő is ott akar lenni, amikor elejtik Katut. 


Este tíz körül értek Strasbourg-ba. A Gutenberg téren fölvették 
Elkét és Johannt, akik három órával előbb értek oda repülővel, 
s azóta már körülnéztek a belvárosban, foglaltak szobákat a Ca- 
thédrale szállóban és asztalokat a Kammerzell-House-ban. Elke 
rimánkodott, hogy csatolják az éttermet Kisegérföldhöz, mert 
akkor Kammerzell-Mouse lehetne a neve, de egyelőre csak 
annyit feleltek, hogy nem dönthetnek, amíg nem látták. 


A Jerry francia része már akkor tudomást szerzett Schneide- 
rék jöveteléről, amikor Johann kénytelen-kelletlen beleegye- 
zett, hogy Strasbourg-ba vigye a lányát. Elke azonnal elújsá- 
golta. Johann eredetileg azt a feltételt akarta szabni, hogy út- 
közben nem eshet szó a franciaországi költözésről, de a zseb 
megejtő őszinteséggel közölte, hogy a cica tányérjába bármikor 
befekszik, de arra képtelen, hogy némán ülje végig az egyórás 
légiutat. Végül aztán szabadon karattyolhatott, de Johann ké- 
sőbb azt mondta, rosszabbra számított, a gyerek nem traktálta 
egész úton Franciaország előnyeivel. 

Nimby ült le hátul a padlóra, hiszen csak tizenegy ülésük 
volt. Most Pi vezetett, Kissy ült mellette a térképpel; mindkét 
sofőr jobban szerette az egér segítőt a GPS-nél. Messzire men- 
tek, route de la Lisiére, valahol a város szélén; a doki házával 
szemközt hatalmas erdő terült el. A rendelőben persze már nem 
keresték. 

Idősebb hölgy nyitott ajtót, inkább házvezetőnőnek látszott, 
mint a doki feleségének. 

— A doktor úr nem fogad ilyenkor betegeket — közölte érezhe- 
tő akcentussal. 

— Nem betegek vagyunk — felelte Niala. — Halaszthatatlan 
ügyben kell beszélnünk vele. 

— Miről van szó? 

— Személyesen vele kell megbeszélnünk, madame. Párizsból 
jöttünk, hogy vele találkozzunk. 

— Nincs is itthon. 

— Hol találjuk meg, asszonyom? 

A hölgy nagy levegőt vett és szigorú arcot vágott, de ekkor a 
tömegből előfurakodott egy kisegér, és határozott hangon cin- 
cogni kezdett. Németül. A hölgy válaszolt valamit, de Elkének 
sokkal gyorsabban pergett a nyelve, és többször is letromfolta. 
A kis szópárbaj azzal végződött, hogy a házvezetőnő elnevette 
magát és megsimogatta Elke fejét. 

A csapat ünnepélyes csendben vonult a mikrobuszhoz, mér- 
hetetlenül büszkén a zsebegerükre. Jennifer csak azután szólalt 
meg, hogy elindultak. 

— Elke elmesélte, hogy Észak-Németországból repült ide 
azért, hogy beszéljen a dokival. 


— Frászt — nyelvelt közbe a zseb -, azért, hogy Katut hülyére 
verjünk, de ez mégse megmondhattam néninek. 

— Szóval ezt mondta — nevetett Jennifer —, amire a néni azt 
mondta, ő 15 odavalósi, Lübeckbe. Elke is járt már Lübeckben, 
a néni járt Kielben, megértették egymást. Elke azt mondta, ok- 
vetlenül beszélniük kell a dokival még ma este, nem tűr halasz- 
tást. A néni megkérdezte, mi olyan fontos, amire Elke azt felel- 
te, hogy ez a legszigorúbb államtitok, semmiképp sem árulhatja 
el, hogy a doki az egyetlen, aki meg tudja állítani az ürlények 

Amikor a házvezetőnő azt mondta, hogy a doktor úr Schiltig- 
heimban van, több egér arra gondolt, hogy az már Németor- 
szág. De nem, csak a város másik vége. Az utcatáblákon is 
mindenfelé német neveket láttak. 

Háromnegyed tizenegykor álltak meg egy ház előtt, ahol lát- 
hatóan nagyobb fogadás zajlott, emberek és kocsik jöttek-men- 
tek. Pi találomra kiválasztotta az egyiket és megkérdezte, isme- 
ri-e Riton doktort. Ismerte. Tudja-e, hol van. Nem tudta. Az 
embereket kérdezgetve nyomultak előre a kapuig, ahol egy ud- 
varias fiatalember a meghívójukat kérte. 

— Nincs meghívónk — felelte Chantal. — Riton doktort keres- 
sük. 

— Meghívó nélkül nem engedhetem be önöket. 

— Nem baj, ha Riton doktort viszont kihívja nekünk. 

— Sajnálom — mondta a fiatalember, és már másfelé akart fi- 
gyelni, de ekkor Angéligue barátságosan a vállára tette a kezét. 

— Semmi gond, öregem. Most telefonálok egyet, és tíz perc 
múlva mindent ellepnek idekint a szirénázó rendőrautók. Ké- 
sőbb a rendőrfőnök személyesen fog bocsánatot kérni a házi- 
gazdától, de az este már el lesz rontva, és mindenki tudni fogja, 
hogy miattad. 

— Hülyéskedsz — nevetett a kapuőr, és Kissy pontosan tudta, 
hogy Angéligue most változatlanul barátságosan elmagyarázza 
nekik, hogy nem hülyéskedik, de ezt ők már nem hallották: az 
őr háta mögött szép sorban belógtak a kapun. 

A vendégek sokaságában jó öt percig keresgélték Riton dok- 
tort, akit végül bent a szalonban találtak meg. Idős úr volt, 


akárcsak a két évfolyamtársa, elegáns öltönyben. Meglepve 
nézte a lezser viseletben érkező egereket. 

— Jó estét, doktor úr — lépett hozzá Niala. — Nicole D"Aubis- 
son vagyok. Beszélnünk kell... találhatnánk valami helyet, 
ahol nem zavarnak? 

— De miről van szó... orvosi ügy? 

— Ezt majd inkább négyszemközt. 

A doktor elnézést kért beszélgetőpartnereitől és egy kis fo- 
lyosón át a dolgozószobába kalauzolta őket — hogy kinek a dol- 
gozószobájába, arról nekik fogalmuk se volt. 

— Szeretnénk minél rövidebben rabolni az idejét — mondta Ni- 
ala, és elővette a telefonját. — Látta már valaha ezt a szobát? 

Riton meglepve nézte a vasútmodellt és fogorvosi szakköny- 
veket is tartalmazó szobarészletet. 

— Nem értem. . . honnan ismerik ezt a helyet? 

— Tehát felismeri. 

— Hogyne, hiszen az én szobám. 

Elke csettintett a nyelvével. Kissynek boldogan vibráltak a 
fülei. A Jerry Alapítványon elégedettség hullámzott végig. 

— Látta már ezt az arcot? — tartott Martin oda egy másik tele- 
font. 

A doktor a homlokát ráncolta. 

— Ez valami vicc? 

— Kérem, feleljen a kérdésre, doktor úr. 

— Igen, láttam — mondta Riton neheztelően. 

— A nevét 1s tudja? 

— Önök nem rendőrök — nézett végig rajtuk a doktor. — Mit. . . 

Niala fölemelte a kezét. — Nem, doktor úr, egy polgári alapít- 
ványtól jöttünk. Ha kívánja, percek alatt bevonhatjuk a rendőr- 
séget is, de talán jobb lenne magunk között elintézni ezt az 
ügyet. 

— Miféle ügyet? 

— Megmondom, ha megnevezi az embert a képen. 

— Kérem. Gustave Riton. Az unokaöcsém. 

A Jerry Alapítvány hatalmasat sóhajtott. Hát megvan Katu. 

— Köszönöm, doktor úr. Még csak annyit, mielőtt válaszolok: 
van a családban hat év körüli lánygyermek? 

— Nincsen. 


— Akkor valahol másutt kell keresnünk az illetőt. Az ön uno- 
kaöccsét ugyanis, doktor úr, egy hat év körüli kislány zaklatása 
miatt keressük. 

— Mit... ugyan, ostobaság. Mégis mivel zaklatta volna? 

— Szexuálisan. 

A fogorvos hitetlenkedve bámult egyik egérről a másikra. Ők 
komoran bólogattak. 

— Ez képtelenség. . . 

— Legjobb lesz, ha vele magával beszéljük meg — vette át a 
szót Chantal. — Hol találjuk? 

— Hogy hol?... — az orvos az órájára nézett. — Ilyenkor... 
alighanem... az utcán. Nézzék, ez teljes képtelenség. Az öcsém 
tisztességes ember. 

— Akkor kiderül majd a félreértés — közölte Niala —, és őszin- 
tén bocsánatot fogunk kérni. Az utcán hol keressük Riton urat? 

— Bárhol... az öcsém rendőr, ott dolgozik. 

Az egerek egymásra néztek. 


Némi időbe telt meggyőzni a fogorvost, hogy hívja föl az uno- 
kaöccsét. Ha tévedésről van szó, akkor az a legjobb, ha egymás 
között tisztázzák, nem vonnak bele hatóságot, ügyvédet. Min- 
den hercehurca nélkül megbeszélik és kész. 

Riton doktor végül kimentette magát vendéglátójánál és el- 
jött. Nem volt messze a Hilton, ott találkoztak és leültek az elő- 
csarnokban. 

— Mondják csak — a doktor tűnődve forgatta kezében a tele- 
fonját —, van arra valami bizonyítékuk, amit... értem — tette 
hozzá az arcokat látva. — Szóval van. 

— Arra igen, hogy a dolog megtörtént — felelte Vanessa. — Ha 
beszélünk az unokaöccsével, egykettőre megtudjuk, hogy ő kö- 
vette-e el. 

— Hogyan? 

Válasz helyett a mikró a telefonra nézett. Az orvos sóhajtott 
és kikereste a számot. 

— Szervusz, én vagyok. Találkoznom kell veled... fontos ügy- 
ben. Most azonnal. A Hilton előcsarnokában vagyok. No, ez 
éppen rendőrségi ügy! Jó. Siess, kérlek. 


Az egerek mozgolódni kezdtek, elültek Riton doktor közelé- 
ből, többfelé csoportosultak. Niala összesúgott Pivel, a férfi bó- 
lintott és elment a recepcióra. 

Nyolc perccel a telefon után lépett be két rendőr. Az egyik 
kövér volt, Kissy azonnal felismerte. Ez Katu. 


— No mi a baj, bátyó? — hallották a doktor előtt az asztalon fek- 
vő telefonon át. — Mi az a rendőrségi ügy? 

— ÜLj le, kérlek — felelte Riton doktor halkan. 

A shindy nehézkesen helyet foglalt; a társa állva maradt az 
asztal mellett. Néhány egér elindult feléjük. 

— Megdöbbentő vádat hallottam az imént — kezdte a doktor 
kimérten. — Szeretném, ha a szemembe néznél és úgy válaszol- 
nál. Igaz vagy sem, hogy egy gyermeket zaklattál szexuálisan? 

Katu majdnem hangosan csattant fel. 

— Tessék?! 

— Igaz vagy nem igaz? 

— Természetesen nem igaz! Honnan veszed ezt az ostobasá- 
got?! 

Ekkor egy kéz nehezedett a shindy vállára. 

— Nyugi — mondta Vanessa gyengéden. — Csak semmi izga- 
lom. 

— Te ki vagy? — kapta oda a fejét Katu. 

— Az nem fontos. Az a fontos, hogy te ki vagy. — Vanessa be- 
lépett az asztal negyedik oldalához, de nem ült le. — Ha nem te 
vagy a képeken, akkor bocsánatot kérünk és elmegyünk. 

— Milyen képeken? — kérdezte a két rendőr majdnem egyszer- 
re. Kissy néhány lépést tett oldalra, hogy a másik rendőr háta 
mögött legyen. Volt egy megérzése. 

— Örülök, hogy megkérdeztétek — felelte Vanessa, és elővette 
a telefonját. Egy képet mutatott, a neuillyi felvételek közül, 
olyat, amin a szereplők helyén csak egy nagy folt van. 

— Mi... mi van ezzel... — kérdezte Katu idegesen. — Mi kö- 
zöm ehhez?... 

— Valami baj van, Gustave? — kérdezte Vanessa lágyan. — Za- 
var valami? 

— Ez a... ez a... ez... — dadogta Katu céklavörös fejjel, és a 
képet bámulta. 


— Mi a bajod?! — csattant fel Riton doktor. — Egy üres szoba 
egy nagy fekete folttal! Vagy te tudod, mi történik a kivágott 
részen?! 

— Én... én... 

Ekkor megszólalt a másik rendőr. 

— Azt hiszem, eleget hallottam. Állj fel, Gustave, beviszlek az 
őrsre és vallomást teszel. Gyere. 

Katu felnézett a társára, zavartan bólintott és tápászkodni 
kezdett. Kissy, Martin, Jennifer és Angéligue egyszerre lendült 
mozgásba, és a soványabbik rendőr hátának egy pillanat múlva 
négy kés hegye szegeződött. 

— Ne mozdulj! — szólt rá Angéligue. — Föl a kezeket! 

Kissy ki akarta nyitni a rendőr pisztolytáskáját, de nem bol- 
dogult vele, úgyhogy két nyisszantással lemetszette az övről és 
hagyta leesni. Látta a szeme sarkából, hogy Elke lehajol érte. 
Niala, Chantal, Pi és Nimby ezalatt visszanyomta Katut a szé- 
kére, és Francoise őt is megszabadította a fegyverétől. 

— Így — mondta Vanessa, és rámosolygott a soványra. — Most 
már te is leülhetsz közénk. Súlyos hiba volt, ugye tudod? 

— De hát... — mondta Riton doktor döbbenten — én ezt nem 
értem... 

— Aki bűncselekménnyel vádolt rendőrt be akar vinni az őrs- 
re, az először is elveszi az illető fegyverét. Elemi önvédelem. A 
barátunk ezt elmulasztotta. Nagyon, nagyon súlyos hiba. — Va- 
nessa ráragyogtatta kék szemeit a sovány rendőrre, akit közben 
lenyomtak egy székre Katu mellé. — Rettentően súlyos hiba. 
Tudod, minket régóta foglalkoztat egy probléma. Jó Gustave- 
unk le van fotózva, őróla tudtunk annyit, hogy ha nehezen is, 
de megtaláltuk. De aki a fotókat készítette, abból nem látszik 
semmi. Azt vajon hogyan találjuk meg, ha Gustave nem köp? 
Ez nehéz kérdésnek látszott. De lehet, hogy úgyszólván az 
ölünkbe hullott? .. . 

A sovány rendőr lehorgasztotta a fejét. Katu, ha lehet, még 
vörösebb lett. 

— Akkor hát beszélgessünk — mondta Vanessa még mindig 
nagyon szelíden, de a hangjában már ott volt az a hangszín, 
amitől a két rendőrnek térdre hullva kellett volna bevallani 
mindent. — Kicsoda a kislány a képeken és hol van most? 

A két shindy hallgatott. 


— Két városban is fotóztatok vele, tehát nem csak úgy felszed- 
tétek valahol egy félórára. 

Csend. 

— Úgy tudom -— szólalt meg a doktor fojtott indulattal —, ma- 
gának van egy kislánya. 

A sovány rendőr is már éppoly vörös volt, mint Katu. 

— Ő volt az? 

Válasz nem jött. 

Riton doktor mindkét kezével az asztallapra támaszkodott és 
elszánt mozdulattal fölkelt. 

— Úgy gondolom, énrám itt már nincs szükség. 

— Köszönjük — felelte Vanessa — és sajnáljuk. 

Az orvos bólintott, megfordult és megállt egy pillanatra. 

— Gustave — mondta, háttal a shindynek -—, többé ne tekintsd 
magad a családunk tagjának. 

Nem nézett vissza, úgy ment ki a szállodából. 

— Hol van a gyerek? — kérdezte Niala, kivárva egy verset. 

Nem volt válasz. 

— Otthon alszik az ágyában? 

Ekkor feltűnt mellettük egy egyenruhás szállodai alkalmazott, 
s valami olyasmit tudakolt, hogy segítségükre lehet-e valami- 
ben, de senki sem figyelt rá, mert a soványabbik rendőr fölpat- 
tant és rohanni kezdett kifelé. Kissy megcsóválta a fejét, eltette 
a bicskát, elővette a Nimbuszt, megtöltötte, szép kényelmesen 
becélozta, s eltűnődött az egyenruhatervezők hanyagságán, 
amiért lehagyták az ing hátáról a célkeresztet. Csak ezután sü- 
tötte el a fegyvert, ráérősen, tudva, hogy úgyis talál. Meg se 
várta, hogy biztos lehessen a találatban, nyugodtan eltette a 
csúzlit és elővette a bicskát megint. 

A rendőr tíz lépés után golyózáportól találva felbukott. 


A mentők előbb értek oda, mint a rendőrök, bár Niala már az 
elején fölhívta Bouriant tábornokot. De ezek nem a közönséges 
rendőrök voltak, hanem valamilyen katonai szervezet, akik a 
bűncselekménnyel vádolt rendőrökkel foglalkoznak. Amikor 
megérkeztek, a mentők már ellátták a shindy sebeit, a vérvesz- 
teség nem volt nagy, belső sérülése nem volt — nem lesz sokáig 
börtönkórházban. 


Ők addig Ritont faggatták, de a shindy hallgatásba burkoló- 
zott. 

— Fotózás közben beszédesebb lehettél — mondta Vanessa. — 
Esetleg hozzunk ide egy hatéves kislányt? Azzal szóba állnál? 

A shindy megcsóválta lehajtott fejét. 

— Ahh-ha — mondta a mikró lassan. — Szóval azzal se. Jobban 
szeretnél egy fiút? 

Ekkor futottak be a mentők, a beszélgetés egy percre félbe- 
szakadt. Már amennyire ezt beszélgetésnek lehet nevezni. 

— A barátodnak szerencséje volt — jött vissza Chantal egy 
perc múlva. — Pár nap legfeljebb, és találkoztok a cellasoron. 
Csupa szerencse ez a mai este, ugye? Ti sikeresen megúsztatok 
egy elképzelhetetlenül nagy verést azzal, hogy a volt nagybá- 
tyád ide jött. A Hiltonban mégse illik valakinek egyenként ki- 
rugdalni a fogait. A barátodnak szerencséje volt, hogy nem 
puskát hordunk magunknál. De a legszerencsésebbek a stras- 
bourg-i kislányok. 

— Rég nem láttuk az arcodat — vette át a szót Vanessa. — Len- 
nél szíves ránk nézni? 

A felszólítás hatástalan maradt, a shindy még jobban leszegte 
a fejét. 

— Á — mondta a kislány bosszúsan —, veled nem lehet beszél- 
ni. 

Azzal megpördült, és oldalról vállon rúgta. A shindy székes- 
tül felborult, az előcsarnokon végigvisszhangzott a robaj. 

— Nem szeretem a barátságtalan embereket — állt meg a mikró 
zordonan a leterített ember fölött. — Megismétlem a kérdéseket. 
Hol van a gyerek? Hogyan láttátok el a sérüléseit? Hogy kerül- 
tetek a neuillyi lakásba? Hányszor bántalmaztátok, mikor és 
hol? 

Miután válasz nem érkezett, könnyedén rátette a cipőtalpát 
Riton orrára. A pasas nyüszíteni kezdett. 

— Á, szóval a hangszálaid még nem vesztek el. Ha rátolom az 
orrodat a füledre, megszólalsz? 

Kissy megfigyelte, ahogy a mikró igazít egyet a lábán, mint- 
ha már nyomni akarná a shindy orrát, és eközben fölpillant. A 
tekintete összeakad Piével, aztán lenéz a shindyre, és Kissy 
már nem is csodálkozott, amikor levette a lábát Riton arcáról. 


Tisztán emlékezett arra a beszélgetésre évekkel ezelőtt, a víz- 
toronyügy után. Jóval később volt, a maxik akkoriban szakítot- 
tak, és egy időre távol maradtak a csapattól. Pi helytelenítette, 
hogy orrba rúgták a takarítónőt, aki már meg is volt kötözve. 

— Hogy jön az ide, hogy meg volt kötözve? — kérdezte Vanes- 
sa. 

— Esélye se volt védekezni — felelte Pi. 

— De hisz — cincogta a mikró — akkor sincsen esélye, ha mind- 
két keze szabad. A Jerry-alapelv éppen arról szól, hogy a shin- 
dyknek semmiféle esélyt nem szabad adni. 

— Értem én. De egy olyan embert megrúgni, aki még véde- 
kezni se tud, nem illik a mi színvonalunkhoz. 

Vanessa kinyitotta a száját, aztán megint becsukta. 

— A színvonalunkhoz? — kérdezte aztán. 

— Igen. Mi különbek vagyunk a sokaságnál, akik elfordítják a 
fejüket és továbbmennek, ha suhancok egy hajléktalant rugdos- 
nak az utcán. Mi segítünk a bajba jutottaknak. Elsősorban shin- 
dyk karmai közé került gyerekeknek persze, de másoknak is. 
Vagy te nem így gondolod? 

Vanessa bólintásában ott volt, hogy csak kerüljenek a szeme 
elé azok a hajléktalant rugdosó suhancok. 

— Én semmivel se szeretem jobban Grevint, mint te, egérke. 
De magunknak tartozunk azzal, hogy csak akkor ütünk, amikor 
kell. 

Vanessa kinyitotta a száját, aztán megint becsukta. 

— Igen, tudom, egérke. Te azért ütsz, mert te vagy Vanessa 
D"Aubisson, és neked muszáj. De gondolj bele valamibe. Aki 
önzetlenül segít a bántalmazottakon, az megengedheti magá- 
nak, hogy akkor is erőszakoskodjon a gonosztevőkkel, amikor 
azok már tehetetlenek? 

A mikrónak fölcsillant a szeme. 

— Persze! 

Nevettek. De Kissy tudta, hogy Vanessa elgondolkodott egér- 
társa szavain, és azok apránként beszivárogtak a gondolkodásá- 
ba. 

Riton most alighanem egy komoly orrbarúgást úszott meg an- 
nak a sok évvel ezelőtti beszélgetésnek köszönhetően. 


Kissy tűnődve könyökölt az ablakpárkányon és tanulmányozta 
az elébe táruló panorámát. Egyetlen épületet ismert, a Zenei és 
Kongresszusi Központot egy parkon túl, mert este a londíner 
megemlítette. Strasbourg összes többi háza idegen volt. Még 
sose járt ebben a városban. 

Végül is itt szálltak meg a Hiltonban, Pi még a shindyk érke- 
zése előtt kivette a szükséges számú szobát és lemondta a fog- 
lalást a másik szállóban. Meg az étteremben, amit Elke szere- 
tett volna kisegérföldi birtokká tenni. Fölösleges lett volna éj- 
szaka még visszamenni a belvárosba. Itt ettek az étteremben, 
halat is, nagyon finom volt. De fele olyan jól sem esett volna, 
ha nem tudják, hogy Katu és a bűntársa ma már rabkosztot reg- 
gelizik. 

Amikor feljöttek, Martin megkérdezte a londínert, szabad-e 
ide macskát behozni. Nem, uram, felelte a srác igazi szállodás 
fapofával, alig lehetett idősebb náluk. Úgyhogy úgy alhattak 
volna egész éjjel, mint a tej, tökéletes, macskamentes bizton- 
ságban. De azért mégse sokat aludtak. 

— Szép szálloda — lépett be Martin a fürdőszobából. 

Kissy bólintott. — Szép. 

— De nem bírna ki egy parti Jumanjit. 

Kissy nevetett. 

— Hát azt biztos nem. Egérke, figyelj csak... 

— Cin? 

— Meg kell keresnünk Mukot. 

— Mukot? 

— Igen, őt. Te nem így gondolod? 

— Szerintem a rendőrség már gondoskodott róla. 

— Talán igen, talán nem. Nekünk most nem az a dolgunk, 
hogy Jumanjit játsszunk a Hiltonban, hanem hogy utánanéz- 
zünk, mi van a gyerekkel. 

— Akkor legjobb lesz a rendőrökkel beszélni... mármint akik 
még szabadlábon vannak. 

— Igen. Éjjel is megtehettük volna, de fáradtak voltunk már. 

— Úgyis aludt a gyerek, bárhol is volt. 

Pár perc múlva már a folyosón surrantak. A szobáik minden- 
felé szétszórva voltak az épületben, az első emeleten egy társal- 
gófélében gyűltek össze. 


— Mukot? — nézett rájuk Vanessa. — Igen, az tényleg jó lesz. 
Mindjárt fölhívom a tábornokot. 

— Miért őt? — kérdezte Kissy. 

— Mert ha besétálunk az itteni kapitányságra, hogy mondják 
meg, hol lakik Riton társa, elküldenek minket. Bouriant-t meg 
nem... ez foglalt. Majd próbálom újra. Gyerünk, egérkék, ne 
üljünk itt. Nézzük meg a várost! 


Hát megnézték. Niala már tudakozódott a szállodában, hogy 
mit érdemes megnézni Strasbourg-ban, és útbaigazítást kapott 
Kis-Franciaország felé. Hamarosan ott voltak — és tényleg ér- 
demes volt megnézni. Egy igazi középkori városnegyed a Raj- 
na szigeteire épülve, gerendaszerkezetes német házakkal, 
macskaköves utcákkal, amik összevissza kanyarogtak, és jártak 
olyan szigeten, aminek a közepén egy ház az egyik parttól a 
másikig ért. Szóval hasonlított Velencére, de itt autók is jártak. 

Itt ebédeltek, a Müebleplanon, egy olyan étteremben, amit 
mintha évszázadokkal ezelőtt építettek volna. Kissy rögtön ki- 
szúrta a csigát elzászi módra, és egy tucatot kért. Mindenfélé- 
ket megkóstoltak, főleg sajtokat, például lágy münsteri sajtot. 

Elke rögtön az anyanyelvén kezdett csacsogni a pincérnővel, 
aki folyékony németséggel válaszolt. Egy darabig diskuráltak, 
a nő fölvette a rendelést és elment, Elke pedig apjához fordult. 

— Látod, papa — mondta neki franciául —, nem fogja Vaterland 
se hiányodzani, amikor ideköltözzük magunkat. Van Franciaor- 
szágban kicsi Németország Is. 

Nevettek. 

— Tényleg, Johann — mondta Vanessa —, nem azért, hogy to- 
vább hergeljem a zsebegeret, de miért nem költöztök ide csak- 
ugyan? 

A férfi a fejét csóválta. 

— Ha akarnánk se lehetne. 

— Ugyan miért nem? 

— Mert megkapom a vérszemt és még többet követelkedek — 
vágta rá Elke. 

— Hát nagyjából — nevetett apja. 

— Ugyan már — legyintett Vanessa. — Elke nagyszerű kislány. 
Nem akar ő többet, mint együtt lenni a társaival, mint bármely 
más egér. 


Johann továbbra is csak csóválta a fejét. 

Vanessának valamivel ebéd előtt sikerült elérnie a táborno- 
kot, aki megígérte, hogy utánanéz, mit lehet tudni a másik 
rendőr lányáról. De csak órák múlva jelentkezett, amikor ők az 
Orangerie parkban kószáltak. Egy fán tiltó táblát látott, úszó 
ember volt rajta áthúzva, szóval fürödni tilos. Erről Kissynek 
azonnal az jutott eszébe, hogy nincs olyan tábla, amin nagy fü- 
lű alakot húztak volna át fára mászás közben, vagyis Vanessát 
előbb-utóbb az egyik fa tetején fogja viszontlátni. 

És úgy is volt. Vagy húsz perce sétálhattak már a parkban, 
amikor jelzett a telefon. Csak Martiné; Nimbyék nemrég bele- 
írták a programba, hogy ha az egész csapatnak megy egy hívás, 
és két vagy több telefon a GPS szerint ugyanott van, akkor csak 
az egyik szólal meg, a többire némán megy ki a jel. Kisebb a 
hangzavar. 

— Egérkék — közölte Vanessa —, most hívott Bouriant. Reggel 
rendőrök mentek Riton társának lányáért. Árvaházba vitték és 
fotót is készítettek róla. Egyértelműen azonosították, ő Muk. 
Orvosi vizsgálat is volt, az eredményt még nem közölték, ve- 
lünk később se fogják. Nem is találkozhatunk vele. 

— Találkozni akartál vele? — kérdezte Pt. 

— Egy szót se szólhattam ilyesmiről, a tábornok kijelentette, 
hogy ez tilos. A tettesek már elkezdtek köpni, erről Bouriant 
még nem kapott jelentést, csak annyit tud, hogy egyikük vala- 
milyen üggyel kapcsolatban szerzett tudomást az üres neuillyi 
lakásról, és a nyáron valamiért hosszabban voltak Párizsban, 
persze a gyerekkel együtt, és ott nem volt más alkalmas hely, a 
szállásukon nyilván emberek voltak a közelben, hát odavitték. 
Hogy hogy jutottak be, azt még nem tudjuk. Állítólag több ezer 
pornókép készült már a gyerekről, de Bouriant nem tudja, hogy 
ezt csak a nyomozók feltételezik, vagy már el lett köpve, eset- 
leg meg is találták őket. Majd kap jelentést. 

A mikró elhallgatott; Kissy elismeréssel adózott a tüdejének. 
Talán ha kétszer vett lélegzetet a pergő nyelvvel előadott mo- 
nológ közben. 

— El kellene kérni őket — mondta Nimby. 

— Disznó! — csattant föl Vanessa. — És ha lelöklek a fáról?! 
Van neked lány, akit nézegethetsz. 


Kissy vigyora körbeölelte az arcát. Látni nem látja őket, de 
csakugyan fönt ülnek a fán. És lám, Nimby eszerint rendszere- 
sen láthatja az egerét meztelenül. 

— Nem azért — nevetett a fiú; más alighanem hanyatt-homlok 
menekült volna, ha Vanessa megfenyegeti, hogy lelöki a fáról, 
de neki nem volt félnivalója. — Alig pár képet láttunk, de abból 
megtaláltuk a neuillyi lakást, aztán a strasbourg-i fogorvos 
nagybácsit. Szerinted mennyi minden derülne ki több ezer kép- 
ről, ha mi kezdenénk feldolgozni őket? 

— Semennyi! — nyelvelt vissza a kislány. — Ugyanaz a mocs- 
kos disznó van rajtuk, ugyanazzal a kislánnyal! Mars lefelé, 
negyvenöt másodpercen belül találni akarok egy fagyizót. 

Kissynek és Martinnek egyszerre csapódott hátra a füle. Egy- 
másra néztek a telefon fölött, és azonnal tudták, hogy ők is meg 
akarják találni azt a fagyizót. 


Több mint négy éve már, hogy úgyszólván állandóan fotóz 
egypár egér, amikor együtt vannak; amikor nincsenek, gyakran 
olyankor is. Most egy tucatot készítettek a csapatról, amint kör- 
beállnak és csomóba tartják össze a rengetegféle tarkabarka fa- 
gyit, aztán hozzáláttak elfogyasztani őket. 

— Azt hiszem, indulhatunk is haza — mondta Francoise. — Itt 
már nincs kit megfogni, és Mukkal se fogunk találkozni. 

— Hát nem — bólintott Vanessa. 

Ebben a pillanatban elrohant mellettük három kergetőző kis- 
macska, de nekik szemük se rebbent. Nyalogatták tovább a fa- 
gyijukat. 

— Jó — mondta Angéligue. — Aki elsőként megeszi a fagyiját, 
elmegy a mikrobuszért. 

— Én már meg -— jelentkezett Elke. 

— Úgy értem, a jogsitulajdonosok közül. 

Johann végzett hármuk közül elsőként, átvette a kulcsokat és 
elment taxit fogni. Ők nyugodtan fagyiztak tovább, ügyet se 
vetve a három kismacskára, akik megint feléjük tartottak. 
Ahogy elvágtattak mellettük, Elke rugógyorsasággal odakapott, 
s egy pillanat múlva egy macskát emelt a magasba. A ragadozó 
döbbenten meredt rá. Az egerek döbbenten meredtek rá vissza. 


— Te aztán gyors vagy, eg... — Jennifer elharapta a megszólí- 
tást. Nem kell ezeknek mindent tudni. 

A macska gyanakodva figyelte Elkét, de láthatóan még nem 
tudta eldönteni, hogy küzdenie kell-e az életéért. 

— Látod, cica — mondta a zseb -—, ha lennétek ti kutyák, akkor 
most már visszajötték volna társaid magukat, és kiharcolva sza- 
badították volna irhabundádat. 

A cica nem szólt semmit. Pedig akár azt is mondhatta volna, 
hogy megszívlelik a tanítást és igyekeznek a jövőben kutyák 
lenni. Ők úgyse lesznek itt, hogy ellenőrizzék — igaz, ezt a 
macska nem tudja. 

— No sipirc — mondta Elke, letette a földre, gondosan beigazí- 
totta a megfelelő irányba, és meglökte, mint egy játékautót. A 
macska elszáguldott, vissza se nézett. 

Elke fölegyenesedett és büszkén nézett egértársaira, akik 
büszkén néztek vissza rá, amiért ilyen gyors és bátor, és szere- 
tettel, amiért ennyire lökött. 


Aztán megjött Johann a kocsival, meghallgatta az elbeszélést a 
macskáról, és kimentek az entzheimi reptérre, ott búcsúztak el. 

— Idejövéskor alig dumáltam apa fejét tele költözésrőle — 
mondta Elke. — Majd most! Fogja neki zúgni még feje magát 
hazáig. 

— Azt hiszem, benézek még a reptéri boltba — tűnődött apja —, 
hátha kapok egy kis ragasztószalagot. 

A zseb elképedve kapta oda tekintetét, a tarkóján csapdosott a 
vörös lófarok. 

— Nem tudsz beragasztani szájáját fegyveres kisegérnek! 
Macska se bírta legyűrni zsebikét rengeteg fogakval és kar- 
mokval, voltak hárman pedig! — Aha, csak abból ketten túl a 
láthatáron, gondolta Kissy vigyorogva. — Fogok védekezni ma- 
gamat, meg se is próbáld egéret lebirkózni ragasz. . . 

Vanessa könnyed mozdulattal befogta a kislány száját. 

— Hallgass már egy percre, mindjárt indul a gépetek. Johann, 
kösz, hogy elhoztad, nélküle nem lett volna az igazi. 

Elke sorban a nyakukba ugrott. Kissy magához szorította, és 
arra gondolt, hogy bármikor leterít egy tucat pedofilt ennek az 
édes kislánynak a kedvéért. 


Mialatt Pi kihajtott a sztrádára, Kissy arra gondolt: két na- 
gyon disznó shindyvel kevesebb rontja már a szabad levegőt. 


v.pa.g 


VÉGE. 


Az alapítvány pedig harcol tovább! 


19. 


AZ AUTÓ 


Eine Műusemutter geht mit ihren Kindern durch die nüchtli- 
chen Stralsen der Stadt. Eine Katze náhert sich. Die Mutter 
macht laut , Wau", die Katze verschwindet. Daraufhin sagt die 
Mutter zu ihren Kinder: ,, Jetzt wisst Ihr, wozu eine Fremdspra- 
che gut ist." 


Kissy tűnődve olvasgatta az üzenetet. A Jerry rendszerén jött, 
mint minden üzenet, és piros színnel volt jelölve, bár a küldő 
személye enélkül se volt kétséges. De mihez kezdjen vele for- 
dítás nélkül? Pár szót értett csak, Máusemutter az persze egér- 
mama, gehen az menni, a gyerekeivel... durch die náchtlichen? 
Ki tudja. StrabBen der Stadt, utcák a város... a macska világos, 
náhert sich az nem. Macht laut, csinál hangosat, verschwin- 
det... a ver az valami olyasmi, hogy el. Daraufhin, azt se tudja. 
Sagt, mondja a gyerekeinek. Jetzt... most... wisst... Wissen- 
schaft az tudomány, akkor alighanem most tudjátok... Fremd- 
sprache, most már tudjátok, mire jó egy idegen nyelv. 

Nevetve olvasta újra. Persze, verschwindet, a macska elme- 
nekült, ja, és a náchtlichen az a Nachtból van, éjszaka mászkál- 
nak az utcán és jön a macska, akkor mondja az egérmama han- 
gosan, hogy , Wau"! 

Eltette a telefont. Arrébb, a bárpultnál anya éppen kiitta a na- 
rancslevet és megköszönte, a férfiak már erre tartottak. 

— No — állt meg anya mellett apa —, csomagok elintézve. Kis- 
sy nem vert meg közben senkit? 

Anya megnyugtatta, hogy nem. 

— Nem -— felelte Kissy is —, de legyetek nyugodtak, sor kerül 
rá. 


— Shindy három óránál — jegyezte meg Martin. 

Kissy a jelzett irányban legalább nyolcvan embert látott, egy 
részük az asztaloknál ült, mások jöttek-mentek. 

— Melyik az? — susogta. 

— Te választhatsz — felelte az egere lovagiasan. 

— Elég legyen — mondta anya szigorúan. — Egy perc nyugtom 
sincs négy éve, de eddig legalább a közelben voltunk, ha meg- 
vernének titeket vagy letartóztatnának. De a világ másik olda- 
láról nem tudunk rohanni. 

— Egy Jerryt nem lehet megverni — szögezte le Kissy. — Ha 
pedig letartóztatnak, annyi baj legyen. Amerikában nem ismer- 
tünk senkit, mégis egy óra alatt kint voltunk. Itthon a fogda- 
őrök versengenének, kinek a kezéből fogadjuk el a sajtot. 

Ez nem volt igaz, és Kissy is jól tudta. Az őrszemélyzetnek 
tilos benyúlkálni az őrizetesek terráriumába, biztonsági okok- 
ból. De meg kellett nyugtatnia a szüleit. 

Miután föltették őket a gépre és megvigasztalták magukat 
egy-egy fagyival, elindultak hazafelé. 


Különböző sorrendben és változó összetételben Kissy legalább 
tízszer elmondta anyáéknak a megnyugtató litániát. Nem kell 
arra hazajönniük Amerikából, hogy nekik shindy kapta el a far- 
kincájukat, letartóztatták őket egy shindy teteme fölött, össze- 
verették magukat, egy tucat cincogó kisunokával ajándékozták 
meg őket, rájuk léptek az utcán, sajtkocka akadt a torkukon, 
belefulladtak a tengerbe, leestek a motorról, fölbosszantották 
Macskát vagy nem nevelték kellő tiszteletre a Kismacskákat. 
Ilyesmik. Meg elmondta, hogy ha ő megbetegedne, itt van 
Martin, ha ő is elkapná tőle, akkor jön Vanessa vagy az összes 
többi egér és kisfülű, és kiápolják bármiből. És nem esnek le a 
létráról és az állványokról, nem gyújtják föl a házat, nem hagy- 
ják nyitva a vízcsapot, sem a kaput, amikor elmennek, nem en- 
gednek be biztosítási ügynököt, jehovatanút és baltás gyilkost, 
és soha, de soha nem próbálnak otthon Jumanjit játszani. Sem 
Zathurát. Kissy jól emlékezett a strasbourg-i Hiltonra, amely az 
övéknél sokkal nagyobb és masszívabb ház volt, és az sem bír- 
ta volna ki. És természetesen körülnéznek és megvárják a zöl- 
det, mielőtt lelépnek a járdáról. 


Soha nem gondolta volna, hogy éppen ezt az utóbbi tételt 
fogja megszegni, alig két nap múlva, méghozzá nem is figyel- 
metlenségből. Az már előfordult vele, négyéves korában, az 
volt az egyik ritka eset, amikor kapott anyától egy pofont, nem 
csoda, majdnem kivasaltatta magát. 

A barkácsáruház előtt történt. Ketten voltak, de Martin előre- 
ment, hogy kerítsen egy bevásárlókocsit. Kissy letette a motort, 
elrakta a sisakot és átment az úttesten, amikor megdermedt. 
Döbbenten nézte a parkolóból kihúzó piros Fiatot, egy másod- 
percig se talán, de teljesen mindegy is volt, a kocsinak legalább 
húsz méter előnye volt, amikor meglátta, és nem is lépésben 
haladt már. 

Kissy tudta, hogy mire visszaugrik a motorra és beindítja, ré- 
gen késő lesz. Ráadásul van köztük egy járdacsik, ami lelassít- 
ja. Rohanni kezdett a kocsi után, utol nem érheti ugyan, de a 
sofőr talán meglátja a tükörből. Átvágott a járdacsíkon és ro- 
hant, mint az őrült. A Fiat zavartalanul haladt tovább. 

Megvan! A kocsinak most kerülnie kell, hogy kijusson a par- 
kolóból, ő pedig egyenesen átvág. Élesen elkanyarodott, úgy 
érezte, soha nem futott még ilyen gyorsan életében, és a parko- 
ló kocsik közötti ösvényen száguldott. Aztán a következő soron 
és a harmadikon, ahol hirtelen kinyílt előtte egy kocsiajtó. Kis- 
sy lassítás nélkül felrohant a kocsi motorházára, a méltatlanko- 
dó kiáltásra oda se figyelve végigrobogott a járművön, aztán át- 
ugrott a következőre, azon is végig és a másik végén le. Háta 
mögött felhangzott a riasztó jajgatása, de ő csak rohant. A Fiat 
most bal kéz felől közeledik, és neki meg kell előznie, külön- 
ben kiér a főútra. És ha még nem késő, akkor elébe kell ugrani. 
A sofőr akkor is éleset fog fékezni, ha tíz vagy húsz méterrel 
maga előtt látja meg őt, és pontosan az éles fékezés lesz a leg- 
rosszabb. Neki legfeljebb egy méterre szabad lennie a kocsitól, 
amikor fékez, de inkább még közelebb. Majd visznek neki saj- 
tot a kórházba. . . 

Ahogy kiugrott a sarkon a keresztutcába, azonnal ott volt a 
piros Fiat. Kissy szemberohant vele, a fékek felvisítottak, Kis- 
sy felugrott a motorházra, óriási ütést kapott a még mozgó ko- 
csitól, aztán a testének vágódott a mózeskosár, benne a csecse- 
mővel. 


— Kislány... kislány, jól van? Hall engem? ... 

Kissy pislogott. Férfiarcot látott maga fölött. .. kopasz... szem- 
üveges... akkor ez Greene doktor, és viszik a műtőbe. Most 
már minden rendben lesz. 

Greene doktor a vállára tette a kezét, ő pedig most már kinyi- 
totta a szemét rendesen. Az arc, amit látott, nem is hasonlított a 
dokiéra, és különben is, Mark már meghalt. . . 

— Mkhpsz — mondta -, hol vagyok? 

— A kocsimon - felelte a doki mérgesen. — Maga megőrült? 

Kissy körülnézett. Az égboltot látta, és a szélvédőt a feje 
alatt. 

— A kisbaba... 

— Bömböl, de semmi baja. Remélem, maga nem a bébiszitter, 
mert akkor lesz mit hallgatnia. Az anyja? 

Kissy felült, de nem jól tette, mert hirtelen forogni kezdett 
vele a világ. Elkapták és visszafektették. 

— Hé, el ne ájuljon itt nekem! 

— Jól vagyok... 

— Hívom a mentőket. 

— Miket beszél... hogyhogy az anyja... 

Hallotta, ahogy a férfi a mentőkkel beszél, de a szavak nem 
jutottak el a tudatáig. A feje zúgott, és egyáltalán nem volt jól. 
Ösztönös mozdulattal a derekához nyúlt, kitapintotta a telefont 
és megnyomta a gombot. 

A Jerry-vészjel még soha nem működött ilyen gyorsan: egy 
másodperc múlva Martin hajolt fölé. 

— Hogy vagy, egérke? — suttogta. 

— Jól... 

— Ne beszélj sokat, agyrázkódásod van. De úgy néz ki, más 
bajod nincsen. Mindjárt a kórházba érünk. 

— A kisbaba... 

— Megmentetted, te bolond. A rendőrök... 

De Kissy már aludt. 


Amikor felébredt, Vanessáé volt az első arc, amit meglátott. 

— Szia — lehelte a mikró. 

Kissy pislogott. 

— Hol vagyok... 

— Kórházban, egérke. Fáj valamid? 

— Nem... 

— Mire emlékszel? 

— A kisbaba... 

— És még? 

— A kocsit... 

— Mi van vele? 

— Piros Fiat... a tetején volt a mózeskosár... rohantam utá- 
na... 

— És aztán? 

— Nekiugrottam. .. meg kellett menteni a gyereket... a pasi... 
a pasi azt kérdezte, az anyja vagyok vagy a szittere... hülye 
volt vagy részeg. . . 

Vanessa akkorát sóhajtott, mint még soha. 

— Akkor nincsen amnéziád, egérke. Kicsit tartottunk tőle. 
Nem, a pasinak semmi baja nem volt, csak olyan gyorsan buk- 
kantál föl, hogy azt hitte, a gyerek is veled volt. 

— Hülye vagy, egérke — szögezte le Kissy. — Az a... 

— Várj csak — Vanessa fölemelte az ujját. — Az nem az ő gye- 
reke volt. Amíg a mentők elláttak téged, Martin és a fiatos tisz- 
tázta a rendőrséggel, és a rendőrök megkeresték az anyát. An- 
nak is piros kocsija van. Kijött az áruházból, a gyereket lerakta 
a kocsira, aztán rájött, hogy a táskáját a csomagmegőrzőbe tet- 
te. Visszament, nem vette észre, hogy az nem az ő kocsija, és 
benne is ül a tulaj. Az meg őt nem vette észre. 

Kissy kétszer is pislogott, de ez nem segített, Vanessa ugyan- 
azzal az arckifejezéssel nézett rá. 

— Ugratsz, egérke. 

— Szó sincs róla. Amikor kijött, sikítozni kezdett, hogy elra- 
bolták a gyerekét, a járókelők hívták a rendőrséget, így találták 
meg aztán a rendőrök a gyerekkel. Amikor megtudta, mi tör- 
tént, sokkot kapott, őhozzá is hívni kellett egy mentőt. 

Kissynek ekkor esett le, hogy mi nem stimmel itt az egész- 
ben. 

— De hiszen... de te Beaulieu-ben vagy. . . 


— Csodákat, szamár. Az első géppel jöttünk, az egész Jerry 
kint ül a folyosón. Félóránként váltottuk egymást az ágyadnál. 

— Mennyi idő... 

— Majdnem tizenkét órát aludtál, most hajnali fél hat van. 

Kissy döbbenten nézett a barátnőjére, de mielőtt kigondolta 
volna, mit feleljen, elaludt megint. 


Másnap is egész nap aludt, csak néhányszor neszelt föl, és min- 
dig talált valakit az ágyánál. Anyát többször is, pedig ő hétfőn 
elutazott, de szerda reggel már indult is vissza, hogy az egere 
mellett legyen, akit szerda délután elütött egy autó. Anya érke- 
zése után néhány órával már az egész kórház kívülről fújta, 
hogy Kissy negyvennyolc órát bírt ki a szülei távozása után, és 
már ugrott is az autó elé. Ráadásul még meg is kell érte dicsér- 
ni. A gyerek anyja maga is rosszul van, de az apja szerdán már 
átadott egy virágcsokrot a Kissy szobája előtt strázsáló egerek- 
nek, és Greene doktor is hozott már. Csak a szerencsén múlt, 
hogy a mózeskosár nem zuhant le korábban, meg azon, hogy ő 
ráérősen vezetett a parkolóban és a kanyart is elég simán vette. 
Ötven méterrel később kifordult volna a főútra, és ott élesebben 
kell kanyarodni, hogy besorolhasson a forgalomba. 

Csütörtökön az apa új virágcsokrot hozott, Greene doktor pe- 
dig telefonált valahonnan vidékről, az egerek megadták neki a 
Jerry publikus számát. Hármas-négyes csoportokban ültek oda- 
kint, egy pedig mindig Kissy ágya mellett volt, félórás váltás- 
ban. 

Elke a többiekkel együtt kapta meg a vészjelet, és egy üveg- 
pohár lelte halálát a konyhakövön, amikor Anne megtudta, 
hogy Kissyt elütötték. Azonnal indultak. Blanche-ék a lányaik- 
kal együtt jöttek, a többi kisfülű átlag óránként hívta a Jerryt, 
hogy van-e változás Kissy állapotában. Ő még a CT-ben volt, 
amikor Nimby átvette az irányítást, a telefonokat rezgőre állí- 
totta, a Jerry üzenetküldőjének hangjelzését is átállította, rövi- 
debb rezgésre. De aki bement Kissyhez, az mindig odaadta a 
telefonját egy másik egérnek, nehogy a készülék megzavarja a 
monitort. Nimby lekapcsolta a Cumulust is. Az alapítvány egy- 
előre nem fogad shindyriasztásokat. 


A CT negatív volt, Kissynek nem volt agysérülése, aminek 
mindenki nagyon örült, anya kétszeresen, mert végre kiderült, 
hogy a lányának van agya. Őbenne évek óta erős volt a kétség. 
A suzukis kapunyitás gondolkodtatta el a leginkább. 

Csütörtök este történt először, hogy Kissy mást is látott a sa- 
játjain kívül; addig még mindig aludt, amikor a kórháziak be- 
jöttek. Most pár perce volt ébren, amikor egy nővérke érkezett 
és közölte, hogy leveszik a monitorról és átviszik az osztályra. 

— Különszobába — jegyezte meg Niala. 

— Úgy tudom, rendes kórterembe kerül — felelte a nővérke. 

— Különszobába kerül. Már megbeszéltem Gensac doktorral. 

A nővérke nem felelt, levett Kissyről egy csomó drótot és a 
berendezésekkel matatott. Kissy megint elaludt, és amikor fel- 
ébredt, valahol máshol volt, de eddig se sokat törődött a kör- 
nyezetével. Csak jóval később tudta meg, hogy Niala akkor ki- 
nyitotta az ajtót, pár szót beszélt Nimbyvel, és mire megjött a 
beteghordó, hogy áttolja Kissyt az intenzívről a traunmatológiá- 
ra, már ott volt Gensac doktor is, és intézkedett, hogy Kissy 
megkapja a különszobát. 

A hét hátralevő részében egyre kevesebbet aludt, de még 
mindig többet a szokottnál. Vanessát annak idején két nap után 
hazaengedték, de Kissynél erről szó se lehetett. 

Kissy pénteken szembesült azzal, hogy a kórházban tudnak 
mindent. Két orvos volt éppen a szobájában, a leleteit tanulmá- 
nyozták, és Robin doktor valamit dörmögött a macska elől sza- 
ladásról. 

— Hát annak egy időre lőttek — bólintott Gensac doktor. 

Kissy gyanakodva pislogott. 

— Igen — nézett Robin Kissyre —, egyelőre a társainak kell 
megvédeniük a macskáktól. De ennél már csak jobb lesz. Pi- 
henjen, gyógyuljon, egyen sok diót meg szalonnát. 

— Meg sajtot — tette hozzá Gensac, és a két orvos vidáman tá- 
vozott. 

Kissy Jenniferre nézett. 

— Mi nem szóltunk nekik -— tárta szét kezét a társa. — Már teg- 
nap is tudtak mindent, az egész kórház ránk cincog, ha meglát- 
nak minket. Fogalmunk sincs, honnan. 


Csakugyan mindenki tudta. Néhány órával később Kissy fül- 
tanúja volt, amint egy nővérke megáll a szobaajtóban és azt 
mondja valakinek a folyosón: 

— Oké, mindjárt megcsinálom, csak meghőmérőzöm az ege- 
ret. 


Az őrmester péntek reggel kilenckor jött. Kissy tudott róla, 
hogy jönni fog, már szerdán is járt ott, de Gensac doktor nem 
engedélyezte a kihallgatást, és Kissy se lett volna képes rá. 
Csütörtökön a doki szerint már mehetett a dolog, de megtiltot- 
ta, hogy Kissyt fölébresszék. Az őrmester két órát várt, aztán el 
kellett mennie. Pénteken a doki továbbra sem engedte Kissyt 
fölébreszteni, de fél tízkor magától ébredt. 

— Nem akarlak kifárasztani — kezdte az őrmester, és Vanessá- 
ra nézett, akit meg se próbált eltávolítani a szobából; ezt a 
meccset már alighanem korábban megvívták. — Csak mondd el, 
hogy mi történt, a saját szavaiddal. 

— Átmentem az úton és megláttam a mózeskosarat a kocsi te- 
tején. 

Az őrmester bólintott. Majdnem fehér volt a haja, lehetett 
vagy hatvanéves, kicsit pocakos volt. Civil öltönyt viselt. 

— A kocsi melyik oldalát láttad? 

— A balt. A bal kezem irányába távolodott. 

— Milyen messze volt? 

— Vagy húsz méter. 

— Honnan tudtad, hogy gyerek is van a kosárban? 

— Láttam. 

— De hisz a kosár olyan, mint egy autóülés, a támlának takar- 
nia kell a gyereket, nem? 

— Csakhogy a gyerek háttal ült a menetiránynak, vagyis lát- 
tam az arcát. Igazából ugyanis egyáltalán nem ő vezetett. 

A rendőr lélegzete elakadt. Kissy nyílt, őszinte tekintettel né- 
Zett rá. Másfél nappal ezelőtt elütötte az autó, neki súlyos agy- 
rázkódása van. Azt mond, amit akar. 

— Értem — mondta az őrmester derülten, és bólintott is hozzá. 
— Mit tettél ekkor? 

— Azt, amit mindenki tett volna. Rohanni kezdtem. 

— Gyalog egy kocsi után? 


— Még csak a parkolóban voltunk, nem ment gyorsan. Először 
azt reméltem, hogy a sofőr meglát a tükörből és lassít, de nem 
tette, úgyhogy átvágtam a parkolón átlósan, amíg ő az úton ha- 
ladt. 

— Neki kanyarodnia is kellett egyszer — jegyezte meg a rendőr 
—, a gyerek ott is leeshetett volna. 

— Szerencsére nem így lett, mert az ellen a világon semmit 
nem tudtam volna tenni. Amikor találkoztunk, a mózeskosár 
még rajta volt. 

— Amikor találkoztatok — bólintott a rendőr. — Hol láttad meg 
ismét a kocsit? 

— A kijárati útszakaszon jött, én pedig bekanyarodtam arra a 
szakaszra és szembementem vele. 

— Mekkora lehetett a távolság, amikor megláttad a kocsit? 

— Pár méter. Nehéz megmondani. 

— Lett volna alkalmad megállni? 

— Persze. Akármikor. Különleges cipőt hordok: csak akkor 
megy, ha az ember mozgatja benne a lábait. 

Kissy pontosan emlékezett, hogy a kihallgatás kezdetén csak 
a rendőr mondta, hogy nem fogja őt kifárasztani. Tőle nem kért 
hasonló ígéretet. 

Az őrmester megvakarta a fejét. 

— És megálltál? 

— Eszem ágában se volt. 

— Miért? 

— Mert a sofőrnek már mindenképpen rá kellett lépnie a fékre, 
akkor pedig lerepül a kosár. Kicsi lett volna az esély, hogy el 
tudjam kapni, és a gyerek akkor is megsérülhetett volna. 

— Ezért futottál tovább. 

— Lélekszakadva — közölte Kissy higgadtan. — Egyenesen ne- 
ki a kocsinak. 

— Miért? 

— Hogy a lehető legrövidebb úton elkapjam a mózeskosarat. 

— Tudtad, hogy megsérülhetsz? 

— Hogyne. 

— Hogy meg is halhatsz? 

— Persze — bólintott Kissy zavartalan nyugalommal. — De bíz- 
tam benne, hogy megúszom. Mondjuk nem bántam volna, ha 
kisebb ütést kapok, de magammal nem értem rá törődni. 


A szobatársára igazából oda se figyelt, amíg az rosszul nem 
lett. Őmellette éppen Vanessa ült őrségben. A másik kislány ar- 
ca egyre furcsább lett, ők pedig homlokráncolva nézték. 

— Valami baja van — mondta Kissy zseniálisan, épp amikor a 
másik kislány rángatózni kezdett. Vanessa fölpattant, kinyitotta 
az ajtót és kiszólt rajta. Egy pillanat múlva a szoba megtelt ege- 
rekkel. 

— Csak nyolcvankilencet szaturál — olvasta le Pt. 

— Tegyük oxigénre — javasolta Jennifer. — Száz százalék 
maszkon át. 

— A vérnyomása rendben, pulzus alig tapintható — mondta 
Angéligue —, és görcsöl. 

— Jól van, emberek — csattant föl Vanessa —, ez nem gyakor- 
lat! Száz epinefrint, ötven szukcinilkolint! Ez kardiomiopátia! 
Mi van a hematokritjével? 

— Azt hiszem, azt a családja hazavitte — felelte Kissy. 

Néhány másodpercig szótlanul álltak, gondolkodtak, várták, 
hogy hasson a gyógyszer. 

— Valahogy akkor is boldogulnunk kell — szólalt meg Fran- 
coise. 

— Úgy van, egérke — vágta rá Vanessa, és újabb injekciót ké- 
szített elő. — Kapjon még adrenalint, epinefrint és polivinilklo- 
ridot. 

— És ha allergiás rá? — szólt közbe Kissy. 

— Akkor anafilaxiás sokkot kap — közölte Vanessa higgadtan 
—, de ha nem adjuk be, akkor biztosan elveszítjük. Úgy. Most 
mi a helyzet? 

— Százhússzal teker — csattant föl Angéligue —, készenléti ko- 
csit, gyorsan! 

— Kamrai tachikardia — állapította meg Vanessa, fölkapva a 
tappancsokat. — Töltés kétszázra! Hátra! 

Óriási csattanás. 

— Nem elég, hívjátok a műtőt és a pszichiátriát, üssük ki még 
egyszer, töltés négyszázra, hátra! Még mindig nem elég, tora- 
kocentézishez készüljetek! 

Hirtelen Kissy mellkasára nyomta a tappancsokat, ő tiltakoz- 
ni akart, de Vanessa már vezényelt is: 


— Töltés hatszázra! Hátra! 
Iszonyú csattanás, és Kissy hirtelen fölkapta a fejét. 
— Mivammá?! 


Gensac doktor a térdét csapkodva röhögött, amikor Kissy el- 
mondta neki, amire az álomból emlékezett. 

— Ez az első eset a történelemben — mondta a könnyeit töröl- 
getve —, hogy eszméletlen beteghez pszichiátert hívnak, de ne- 
ked alighanem szükséged van rá. Csak tudnám, hogy fogom 
legközelebb komoly képpel megkérdezni a beteg hematokritjét. 
Holnap hazamehetsz. 

Kissynek pörögni kezdett a füle. 

—A srácod mesélte, hogy állandóan marhaságokat álmodsz 
össze. Amint látom, helyreállt az eredeti állapot, nincs miért 
bent tartanunk tovább. 

— Komolyan beszélsz? 

— Persze, ki is adom, hogy intézkedjenek, én holnap nem va- 
gyok bent. 

— Miért holnap? — kérdezte Niala. — Miért nem ma? 

— Vasárnap kicsit bonyodalmas az ilyesmi. 

Niala felállt és már nyúlt is a telefonjáért. 

— Miért, mi kell hozzá? 

Egy órával később Kissy elégedetten nyújtózott el a saját 
ágyában. Itt azért sokkal jobb. Hiába volt egyágyas különszo- 
bában — az álmot leszámítva —, a kórház akkor is egy lármás, 
zaklatott hely. Itthon a ház tele van egerekkel, de jó esély van 
rá, hogy tud majd nyugodtan pihenni, ha a zsebeket megkötö- 
zik és beragasztják a szájukat. 

Ebben a pillanatban halkan nyílt az ajtó, és a két zseb kukucs- 
kált be rajta. Pierre Richard, gondolta Kissy gyorsan, de Pierre 
Richard nem jelent meg. 

A kislányok úgy lopakodtak az ágyhoz, nagy, óvatos, hangta- 
lan léptekkel, mintha Kissy egy alvó cica lenne, akinek meg 
akarják húzni a bajszát. 

— Jöttünk vigyázni rólad — cincogta Elke. — Marie néni kikísér 
mentőzőöket, egérkék surran ide-oda, készül elrendezked vacso- 
ráre. 

— Nem kell énrám vigyázni. 


— Dehogynem - legyintett Francoise akkorát, hogy mindhár- 
muknak meglibbent a füle —, Vanessa ránk parancsolt az elő- 
szobában, hogy jöjjünk be hozzád, de amíg ideértünk, még két 
egér állított meg és adott utasítást ugyanerre. 

Kissy mosolygott. Négy napja az egész Jerry őkörülötte fo- 
rog, két napot már hiányoztak az iskolából, a felnőttek nem 
dolgoznak... ideje lesz véget vetni ennek. 

— Tartanunk kell majd egy haditanácsot — mondta. 

— Miről? 

— Nézzétek, én elég sokáig leszek beteg... 

— Á, arról volt már — huppant le Elke az ágy szélére. 

— Mikor? 

— Csütörnapon, este. Íme döntések. Egy. Alapítvány leáll, 
amíg nem leszel sokkal jobb egér. 

— Már most is jó egér — javította ki Francoise. — Amíg nem 
lesz sokkal jobban. 

— Igen, de nem szabad vitatkoz, kifáradítani vele Kissyt. Dön- 
tés kettő. Csapat marad itt, amíg kell, kivéve — Elke sóhajtott — 
kicsi, vörös, nordnémet zsebegeret, aki hétvégéréig szabad itt 
marad, ha olyan lesz, mint kisangyal, nagy fülekkel. Ha zavar 
Kissyt vagy akárkiet, Mauspapa fölkap nagy füleimeknél fogva 
és visz rögtön. De ma este akkor is megyünk már, ha voltam 
legcsodálatosabb egérangyalka földkerekségben. 

— Te csak magadról szövegelsz — csóválta a fejét Francoise. — 
Pedig én is csak ma estig maradhatok. Angéligue is hazamegy, 
neki dolgozni kell, a többi egér mind itt marad. Anyukádnak is 
valamikor el kell repülnie, de ő még nem mondott időpontot. A 
többi kisfülű is elmegy persze. 

— Miért, hány kisfülű van itt? 

Francoise az ujjain számolta. 

— Marie néni, Anne néni, Johann bácsi, Yves bácsi, Blanche, 
Georges, Alex bácsi és Vanni. Nyolc. Jaj, dehogy, Tom és 
Andreas is Itt van, akkor tíz. 

Kissynek meghatottan vibrált a füle. 

— Ezek mind énmiattam jöttek? 

— Hát nem ütteti el magát mindennap féltucat egér. — Fran- 
coise fölkuncogott. — Bár ha engem kérdezel, szerintem Andre- 
ast nem te vonzottad ide. 


Kissy mosolygott, és arra a napra gondolt, amikor a kert 
egyik fáján majd fölfedezik az első srácot, aki azért mászott föl 
oda, hogy beleshessen Francoise ablakán. 


A rengeteg kisfülű egyenként jött be elköszönni és mielőbbi 
gyógyulást kívánni, kivéve Tomot, aki kiviszi a többieket a 
reptérre, aztán hazahozza a mikrobuszt, majd akkor néz be. 
Yves bácsinak Párizsban van dolga, úgyhogy most ő viszi haza 
Francoise-t. 

Most Niala és Pi lakik majd Kissyékkel szemközt, Vanessa 
persze a saját szobájában, Chantalék a másik emeleti szobában, 
Jennifer az utcaiban. Jean most nem tudott jönni, de holnap itt 
lesz. Hogy ez az állapot meddig áll majd fenn, nem tudni. 
Anyára borzasztóan nagy szükség van az amerikai dolgokban, 
de csak akkor volt hajlandó megrendelni a repülőjegyet, ami- 
kor Kissy közölte, hogy most már igazán nem ugorhat a shindy 
tányérjába, egyelőre fölkelni se tud. Ez a sok kisegér itt mind 
őrá fog vigyázni. Úgyhogy anya holnap visszarepül. Kelleni 
fog az egérsereg, ők ketten elegendőek lettek volna, de Martin 
nem tudná őt is ápolni, a háztartást is ellátni meg a festést is 
irányítani. Holnapután jönnek a munkások, azért indultak szer- 
dán a barkácsboltba, hogy hétfőre megrendeljék az anyagokat. 
Így másnap ment vissza egy egérkülönítmény. 

A ház halványzöld lesz. Ez a döntés még anyáék elutazása 
előtt született, többfordulós megbeszélések eredményeképpen. 
Szorgos egérkezek fölkutattak olyan felvételeket, amik doku- 
mentálják, hogy Jerry sárga házban lakik, tehát ez a szín eleve 
kiesik: nem kell útbaigazítást adni a macskáknak. Igaz, más fil- 
mekben meg fehér a ház, de olyat nem is akarnak. Színeset sze- 
retnének. A kék, piros, narancs, lila mind kiesett, mindnél volt 
valaki, akinek nem tetszett a házbeliek közül — csak négyen 
szavaztak, Martin végül is majdnem olyan régen él itt, mint ők 
maguk, de a csapat többi tagja és Suzy nem kívánt beleszólni —, 
végül a zöldben állapodtak meg. 

Apa cégétől jönnek a munkások, kedden reggel nyolckor. Né- 
hány apróbb kelléket megvettek az áruházban, a festéket, szige- 
telőanyagot, az állványzatot, efféléket hétfőn hozzák házhoz. 
Az egérfeladatokat felosztották egymás között. Két munkacso- 
port lesz, az egyiket Niala, a másikat Jennifer tartja szemmel, 


ebéd után Chantal és Nimby lép a helyükre. Pi és Martin a 
konyhában dolgozik Vanessa keze alá, az emberek is kapnak 
enni, úgyhogy lesz munka bőven. Kissy pedig nagyokat alszik. 

A terv jól hangzott, úgyhogy Kissy rögtön meg is támadta. 
Nem áll szándékában egész nap aludni. Kedden már a hatodik 
nap lesz a baleset óta, és ő már ma, vasárnap is csak tíz órát 
aludt. 

— Eddig — mondta Vanessa, és az órára nézett. — Éjfélig még 
feltornászhatod tizenötre. Remélem, nem gondolod, hogy hat 
nappal egy ekkora baleset után krumplit akarsz hámozni. 

— Csak olyat, amelyik már nem harcol az életéért. 

— Bármikor előkerülhet egy agilisebb példány. Nekem te nem 
tudsz agyrázkódásról újat mondani, egérke. Hat nappal utána 
én csak feküdtem, és az enyém sokkal enyhébb volt, mint a ti- 
ed. 

Kissy sóhajtott. Tudta, hogy ez lesz. 


Élete legunalmasabb napjai következtek. Egész nap csak fe- 
küdt, olvasgatott, néha megnézett egy filmet, meg nagyokat 
aludt. Egyik este már könyörgött Vanessának, hogy legalább 
egy jól megkötözött shindyt vonszoljanak oda, ígéri, hogy csak 
egyet üt az orrára. A mikró sóhajtott és azt mondta, pár hét 
múlva majd beszélhetnek róla. De Kissy tudott olvasni a sorok 
között, és egykettőre rájött, mit titkol a kislány: nincs is otthon 
shindyjük, se megkötözve, se semmilyen. Borzasztó. 

Egy idő után átköltözött a nappali díványára, innen láthatta a 
jövő-menő egérkéket, szót válthatott velük. A festőkkel nem is 
találkozott, ez különösebben nem zavarta, van ott elég egér, 
akik ellenőrzik, hogy minden tökéletes legyen. Társain és Su- 
zyn kívül nem látott senkit egész héten. Még madame Fau- 
bourg se jött, kivételesen nem őmiatta, neki jött közbe valami. 
De volt egér bőven, aki kitakarítson, gondosan időzítve, hogy 
őt ne zavarják a porszívózással. 

Aztán megjött madame Faubourg is, aki először falfehérre 
vált, amikor megtudta, hogy őt elütötte egy autó, aztán amikor 
azt is elmondták neki, hogy miért, akkor már azt se tudta, mi- 
lyen színű legyen vagy mit mondjon. Kissy már a kórházban is 
megfigyelte, hogy az emberek nemigen tudnak mihez kezdeni 
azzal, hogy ő egy vadidegen csecsemőért képes volt autó elé 


ugrani. Nimby úgy fogalmazta meg, hogy az emberek nem tud- 
ják eldönteni, micsoda Kissy: őrült, de tiszteletreméltó, vagy 
tiszteletreméltó, de őrült. 

A gyereket egyébként Michelnek hívták, fiú volt. Az anyja 
már rendbe jött, amikor Kissy még a kórházban volt, be is 
mentek hozzá, hárman együtt. Kissy éppen aludt. Az egerek jól 
elbeszélgettek velük, elbabáztak Michellel, a további látogatá- 
sokról viszont lebeszélték őket. Niala elmesélte nekik a suzukis 
kapunyitás történetét, és hogy az az úr egy barátjuk barátja, aki 
aztán meghívta Kissyt, hogy köszönetet mondjon — de ő nem 
ment el. Egyszerűen nem szereti a hálálkodást. 

A család végül úgy ment el, hogy az alapítványról nem is 
szereztek tudomást. Akkor alighanem pénzzel akarták volna le- 
róni hálájukat, a Jerry számláján pedig annyi van, hogy Johan- 
nék egy ideje már más alapítványoknál csökkentik az adóalap- 
jukat. 

Kissy arra gondolt, őneki nem kell semmilyen hála sem az 
életmentésért, sem azért, hogy a farkincáját kockáztatta. Bőven 
megkapta már a jutalmát a sok megmentett gyerek közül az 
egyikért, a legelsőért, aki szerdától vasárnapig az ágya mellett 
vagy a folyosón silbakolt, s ha nem azt leste, hogy ő nem kí- 
ván-e valamit, akkor azt, hogy nem jár-e cica odakint. 


— Hát ez mi az ördög? — mustrálta Jennifer a nagy kék tálat, 
ami tele volt izészerű hogyhívjákokkal. Fehérek voltak, girbe- 
gurbán fodrosak, mintha selyemből vágtak volna ki apró darab- 
kákat, aztán halomba dobálták volna. És vízben úsztak. 

— Ezüst fül — felelte Vanessa, közben szemlét tartva kellékei 
és műszerei fölött. 

— Cin-ciiin? 

— Ezüst fül! Tremella fuciformis, más néven hógomba vagy 
fehér zselégomba. 

-Ó... 

— Ő pedig Jennifer Ford — folytatta a mikró zavartalanul. — Jól 
van, a gomba már eleget ázott, ideje munkához látni. A fok- 
hagyma miért nincs még megtisztítva, egérkék, mindent én csi- 
náljak? 

Chantal munkához látott a fokhagymán, Kissy tekintete pedig 
összeakadt Jenniferével. 


, Igen, én is hallottam. Bemutatott téged a gombának." 

, Bolond." 

,, Tökéletesen, hálistennek." 

Vanessa megpirította a fokhagymát olajban, rádobta a gom- 
bákat, öntött rá egy kis rizsecetet, sót, cukrot, mogyoróolajat. 
Szokás szerint villámgyorsan járt a keze, egyetlen fölösleges 
mozdulat nélkül, hibátlan koncentrálással. Kissy örült, hogy 
nézheti. Munkát még nem kap, már az is nagy dolog, hogy föl- 
kelhetett és kijöhetett a konyhába. 

— Egy egér párolja meg sós vízben az edamamét — rendelke- 
Zett a séf, s Martin máris munkához látott a zsenge szójababon. 
— Kérem a garnélát és a keményítőt. 

A mikró megforgatta a rákokat a burgonyakeményítőben és 
kisütötte olajban. 

— Így csináljátok, ropogós legyen. A vöröshagyma fölvágva? 

— Kész — hüppögte Nimby látványosan. 

— Helyes, akkor te pedig azt pirítsd meg olajban, aztán jöhet 
mindez egybe, de szép legyen, mert megnézem! 

Hát szép is lett. A végén mesterük még megszórta szezám- 
maggal. Klassz kínai kaja. 

— Ki vele, egérke — nézett Jennifer Vanessára, amikor leültek 
enni. 

A mikró vállat vont. 

— Nincs különösebb tervem. Nyilván eljön a többi egér, né- 
hány kisfülű... kapok virágot meg puszikat, kész. Most Kissy 
ápolásával foglalkozunk. 

— Én már jól vagyok — cincogta Kissy. 

— Majd főzünk valamit — folytatta a kislány —, esetleg lehet 
különféle sütiket csinálni, elvégre kuktám van elég. Nem is kell 
elmennünk hazulról. 

— De én már jól vagyok — ismételte Kissy. 

— Jókat dumálunk, játszunk egy kis Jerrypolyt, vakargatjuk 
Suzy füle tövét. Eltöltjük a szülinapot. 

Kissy kinyitotta a száját, hogy elárulja a nagy titkot, amiről 
eddig szó sem esett: hogy ő már jól van — de ekkor a jégkék 
szempár feléje fordult és belefagyasztotta a szót. Dehogyis. Szó 
sincs róla. Majd ha az orvos azt mondja, hogy jól van, akkor 
lesz jól. És ezt az orvos addig nem mondja, amíg Vanessától 
engedélyt nem kap rá. 


Pedig tényleg jól volt, ő legalábbis úgy érezte. Az igaz, hogy 
kicsit gyenge volt, a szokásosnál még mindig többet aludt — ki- 
lenc órát egy nap, néha tízet is —, de amikor ébren volt, teljesen 
jól érezte magát. Persze nem próbálkozott semmilyen tiltott 
erőfeszítéssel, teljesen a társaira bízta, hogy megvédjék a macs- 
káktól — valószínű, hogy a szaladgálás, ugrálás, verekedés még 
nem ment volna. De hát majd idővel. Vanessa se mászik min- 
dennap fára. 


Nimby akkor jött, amikor Vanessa elment fürödni. Besurrant 
Kissyhez, gondosan körülnézett, aztán hirtelen lehajolt és bené- 
zett az ágy alá. 

— Nincs macska — nyugtatta meg Kissy. 

— Vanessa kémjeit keresem. 

— Miért lennének Vanessának kémjei, és éppen itt? 

Nimby megnyugodott. Leült az ágy szélére és közölte: 

— Megvan a szülinapi ajándékötlet. 

— Halljuk. 

— Robbantsunk a tiszteletére szupernóvát a kertben. 

Kissy kinyitotta a száját, aztán megint becsukta. 

— Vagy legalább egy nóvát — tette hozzá Nimby. 

— M-mi a különbség? — tudakolta Kissy, hogy időt nyerjen. 

— Elég sok. A nóvarobbanások sokkal kisebbek. A szupernó- 
va igazán nagyot szól. 

Kissy kényelmesen elhelyezkedett, jobb mutatóujját a füle 
mögé tette és megbillegette kicsit. 

— Rendben — bólintott a fiú. — Nóvarobbanás kettős csillag- 
rendszerekben történhet. Van egy fehér törpe, és a közvetlen 
közelében egy vörös óriás. A vörös óriás felszínéről elszökő 
gáz bekerül a törpe vonzásába, pályára áll körülötte és lassan 
sűrűsödni kezd, ezt hívjuk akkréciós korongnak. Ahogy a ko- 
rongban sűrűsödik a hidrogén, úgy forrósodik is, míg végül be- 
indul benne a fúzió, és irdatlan nagyot robban. Ezt mi a Földről 
úgy látjuk, mintha egyszer csak megjelent volna egy új csillag, 
ahol korábban nem volt, ezért hívják nóvának, vagyis újnak. 

Kissy nagyon komolyan bólogatott. Már látta lelki szemeivel, 
amint fölépítik a két hatalmas csillagot, nagyobbakat, mint a 
Föld, itt a kertben. 


— A szupernóva egész más. Olyankor a fehér törpe hirtelen 
annyi anyagot nyer, amivel a tömege túllépi a mi Napunk tö- 
megének 1.44-szorosát, amit Chandrasekhar-határnak nevez- 
nek. Ennél nagyobb fehér törpe nem létezhet. 

— És ha a törpe nem olvasta a könyvet, amiben ez le van írva? 

— Akkor sem, mert az anyag a súlya miatt a középpont felé 
igyekszik, és csak a hő az, ami visszatarthatja. Ha egy fehér 
törpe túl nagyra nő, akkor már nem tud annyi hőt termelni, ami 
ezt a nagy tömeget kiegyensúlyozza. A törpe összeroppan, az- 
tán felrobban. De akkor az egész csillag szétmegy, és a helyén 
csak egy óriási felhő marad. Ezer évvel ezelőtt az egyik az 
egész eget beragyogta, frászt is kaptak tőle a babonás emberek. 

— De az nem valakinek a kertjében robbant — remélte Kissy. 

— Nem, hétezer fényévre innen, a Farkas csillagképben. 

— Még szerencse. Angéligue-kel beszéltél már erről? 

— Még nem, csak az imént jutott eszembe. 

— Értem... és mondd, miből akarod felépíteni azokat a csilla- 
gokat? 

— Hidrogénből. Másból igazán nem lehet. 

— És mennyi manapság a hidrogén literje a boltban? 

Nimby megvakatrta a fejét, elővette a telefonját, böködött raj- 
ta kicsit. 

— Azt mondja, tizenhét dollár egy gramm. Egy egész negy- 
vennégy század naptömeg az annyi mint... két egész nyolc- 
százhatvanhárom ezredszer tíz a harmincharmadikon gramm, 
szorozva tizenhét dollárral az... közel negyvenkilenc kvintilli- 
árd dollár. Hm-hm. Mennyi is ez euróban? 

Kissy a szájára szorított kézzel várta ki, amíg Nimby kiszá- 
molja, hogy harminchat kvintilliárd euró. 

— Ez tényleg elég sok — ismerte be. — Azt mondod, dolgozzam 
ki az ötletet alaposabban? 

— Ühüm — nyüszítette Kissy. 


Nimby másnap reggel két ötlettel is előállt. Hegyet kellene épí- 
teni a kertben, hogy Vanessának ne kelljen nélkülöznie a ked- 
ves hegyeit, és kell tenger is. Nem bonyolult, csak pár kiló só 
kell az úszómedencébe, és egy hullámoztató gép. Kissy mind- 
kettőt kapásból visszaverte. Vanessa szobája az emeleten van, 
az éppen elég hegymászás, és ha a kertben fölépítenének egy 


hegyet, az takarná a fákat, amik sokkal fontosabbak neki, mint 
a hegyek. A tenger pedig ezekhez képest egészen lényegtelen. 
Rengetegszer látni Vanessát fán ülve, mindhárom főhadiszállá- 
sukon előfordul, hogy nem találják, és olyankor rögtön indul- 
nak a legközelebbi fákhoz. De a tengeren még sose kellett ke- 
resni. Még a partra is csak velük jár. 

Aztán persze kiderült, hogy Nimby csak dumál, mondja a bo- 
lond ötleteit, de régesrég megvan az ajándéka. Yves bácsiék 
hozták el péntek este, a gyülekező kisfülűek sűrűjében. Az ün- 
nepelt szülei közül hárman, Blanche, Georges és Jean-Fran már 
délután megérkeztek, persze nem együtt, Jean-Fran a munkahe- 
lyéről jött. Ange néni is itt volt már kettőkor. Elke a szüleivel 
jött és még az ünnepelt előtt Kissyt kereste meg és azonnal tud- 
ni akarta, hogy van, mintha nem beszéltek volna mindennap 
többször is. Francoise a suliból egyenesen kijött Vaucressonba, 
Tom hozta Ingével és Jeannal együtt. Andreast nem kellett hoz- 
ni, neki aznap nem volt dolga, már előző este megérkezett. An- 
géligue elhozta Vannit is. Yves bácsiék hétkor jöttek, a kocsit 
beállították a garázs mellé és bezárták. Fél nyolc körül futott be 
Jean-Claude, majd a Morin nagyszülők és a nagybácsi meg az 
unokatesó. 

Ez volt az egyik ajándék, hogy ennyi mindenki eljött. Egy 
egérkülönítmény már napok óta szervezte, hogy aki csak tud, 
itt legyen. Niala foglalkozott a szobafoglalással, Versailles-ban 
egy szálloda jókora részét lefoglalta, hiszen itthon nem tudnak 
elhelyezni ennyi embert. 

Sok telefon is volt. Isabelle néni, Mario és a panzió személy- 
zete együtt köszöntötte az ünnepeltet, de kapott hívásokat szin- 
te minden osztálytársától — Beaulieu-ben ma is lenyűgöz min- 
denkit, hogy Vanessának öt hónappal a tizenötödik születés- 
napja után jön a negyedik -—, több tanárától, egy csomó rokon- 
tól, Takada szenszejtől és a lányától, Mondiot-tól, no meg az 
összes többi egér szüleitől. Kivéve Yves bácsiékat, akik szemé- 
lyesen jöttek el, és elhozták Nimby ajándékát. 

A kislány olyan közömbös, érdektelen arccal kezdte bonto- 
gatni a jókora dobozt, hogy Kissy azonnal figyelni kezdte a ke- 
zét. A balt, amikor éppen a jobb kezének jut csak tennivaló. 
Igen, nem csalódott, Vanessa bal keze abban a néhány másod- 


perc üresjáratban is azonnal a nadrágja korcát kezdte gyűröget- 
ni. Azért vág olyan közönyös képet, mert elképesztően izgatott. 

Kissy nem volt Vanessa, neki akkor se sikerült volna ilyen ar- 
cot vágni, ha akarja. Nyugodtan lehetett az arcán is ugyanaz, 
amit érzett. Mert ő se tudta, mi van a fehér szalaggal átkötött, 
aranypapírba burkolt csomagban. S ahogy végignézett egértár- 
sain, látta, hogy ők se tudják. Csak Nimby. 

Az aranypapír alól csakhamar előkerült egy kartondoboz. A 
kislány leemelte a tetejét és belenézett. 

Az asztal ki volt húzva a nappali közepére, hogy jobban férje- 
nek, és a legtöbben álltak, hogy láthassák, mi van a dobozban. 
Lapos, világoskék, táskaszerű dolog volt. Egy laptoptáska? 

Vanessa megfogta és kiemelte a dobozból, amit segítő egér- 
kezek gyorsan félrehúztak az útból, neki pedig legalább egy 
centit nőtt hirtelen a füle. Kissy nem értett semmit. Nyilván 
nem laptop van a táskában, minek venne Nimby laptopot az 
egerének? 

A táskában egy laptop volt, éppen olyan világoskék, mint a 
táska. 

Kissynek hátracsapódott a füle. Még soha nem látott világos- 
kék laptopot, de nem lepte meg, hogy ilyen is van. Nem ez volt 
a gondja. A Jerrynek töméntelen gépe van, amióta a kis netboo- 
kokat megvették, Vanessa bárhol tud netezni. Akkor minek? 

A kislány éppilyen csodálkozva nézett az egerére, aztán an- 
nak biztatására felnyitotta a gépet. A képernyő kivilágosodott, 
és rengeteg ikon jelent meg rajta. Sajtmintás háttér előtt, figyel- 
te meg Kissy nyomban, valamilyen ementálifajta. Szakértője 
volt a sajtoknak. 

Vanessa tűnődve szemlélte az ikonokat, és kérdőn rezgett a 
füle. 

— Ezek zenei programok — árulta el Nimby. — Ha ezt a lapto- 
pot összedugod a szintivel, van egy komplett hangstúdiód. 
Mindent tud, ami csak... 

Vanessa hirtelen megpördült, az egere nyakába ugrott, és úgy 
csókolta meg, hogy sose tudták meg a mondat végét. 


Kissy csak másnap reggel kapta el Nimbyt és vonta kérdőre. 

— Ide hallgass, egérke. Én a héten folyton gép előtt ültem. Prog- 
ramozgattam is. Rengetegszer volt előttem a klienslista. Hogy 
lehet, hogy ez a világoskék csoda nem volt rajta? 

A klienslistában a Jerry-hálózat összes gépe látszott, szerve- 
rek, tartalék PC-k, netbookok, telefonok, akárhol is voltak ép- 
pen. Ha ki voltak kapcsolva, akkor is. A telefonokat hamarosan 
modernebbre cserélik, Ange néni már aláírta a banki papírt, 
azokban GPS is lesz, és a klienslistában attól kezdve a pontos 
földrajzi helyzetük is látszik majd. 

Minden eszköznek azonosítója volt, aszerint, hogy hova vagy 
kihez tartozott. A telefonoknál a tulajdonos keresztneve vagy 
nickje volt az azonosító, már egyre több kisfülűnek volt Jerry- 
telefonja, az övék fehérrel jelent meg a listán, az egereké pedig 
sárgával. Magukon a készülékeken csak morzéval íródott ki, 
hogy egy esetleges tolvaj ne tudja meg a nevüket. A netbooko- 
kat a bázisok szerint számozták, Vilma-1, Vilma—2, a többit 
pedig a tulajdonosuk neve jelölte: Jennifernek, Chantalnak és a 
zsebeknek volt otthon saját netbookjuk. Ezeket zölddel mutatta 
a klienslista. A szervereket pirossal, Clémentine-t és a három 
bázison még meghagyott pár tartalék PC-t pedig lilával. Össze- 
sen ötvennégy gépük volt. 

És tegnap este, az ajándékozás után megjelent egy ötvenötö- 
dik is, Vanessa hangstúdiója néven, világoskékkel. 

Nimby mosolygott. 

— Te nagyon képzett szakegere vagy a Jerry-hálózatnak, ege- 
rentyű. 

Kissy bólintott. 

— De én még képzettebb vagyok belőle, mert én írtam. Betet- 
tem egy pluginban a kliensadatbázis regisztrálófüggvényébe, 
hogy ezt az egy gépet rögtön azonosítás után törölje az adatbá- 
zisból. És mielőtt anya becsomagolta a gépet, én rátettem egy 
scriptet, ami a legközelebbi indításnál lefut és szól a hálózat- 
nak, hogy dobja ki azt a plugint. Aztán a script önmagát is törli. 
Tiszta munka, sehol se maradnak fölösleges kódcafatok. 

Kissynek tátva maradt a szája. Persze, ez csakugyan ilyen 
egyszerű. A Jerry-rendszer szoftvere villámgyorsan bővíthető, 
az ember csak megír egy scriptet, beteszi a megfelelő helyre, és 
az magától lefut, persze csak ha benne van a biztonsági jelzés, 


amit a Jerry programozói fejből tudnak, meg az eseményazono- 
sító, amiből a rendszer tudja, hogy hova linkelje és mikor indít- 
sa el. 

Szóval a világoskék csodagép hetek óta itt volt a hálózaton, 
és ők semmit se tudtak róla. A gép otthon volt Nimbyéknél, ott 
most nem jártak egerek, akár kint hagyhatta az asztalon, be volt 
dugva a konnektorba és a netre. Nimby itthonról elintézett min- 
dent, föltette a programokat, előkészítette a gépet, Julie néni- 
nek csak ki kellett húzni és becsomagolni. 

Az elmúlt hetekben Nimby és Vanessa rengeteget alakított a 
Jerry-rendszeren, de most nem a látható részén, hanem ami a 
háttérből működteti. Mindhárom szerveren üzembe helyeztek 
egy speciális biztonsági programot, ami lehetetlenné teszi, 
hogy bármelyik szervert feltörjék és más funkcióra bírják. Akár 
a neten át jönnek, akár betörnek a házba és közvetlenül nyúl- 
nak hozzá, a gépen meg fognak változni bizonyos biztonsági 
kódok, amik nem egyeznek majd a másik kettő kódjaival, ezért 
azok kényszerítik majd a renitens szervert, hogy csak olvasható 
DVD-ről töltse vissza az eredeti rendszert. De az se segít, ha a 
három közül kettőt egyszerre törnek föl, mert nem a többség 
szava dönt, hanem ha a kódok nem egyeznek, akkor mindnek 
meg kell néznie a DVD-n tárolt kódokat, és amelyiknek ugyan- 
az van a wincsijén is, az érintetlen és az parancsol a többinek. 
Hamarosan vesznek még egy szervert és kiviszik Angéligue 
szüleihez, kicserélik Clémentine-t is, már megvan a megállapo- 
dás, hogy attól kezdve hozzájárulnak a villanyszámlájukhoz, 
mert a szerver fogyaszt ám rendesen. Négy szerver négy külön- 
böző városban, amiket egyszerre kellene feltörni, és egyiktől a 
másikig csak úgy lehet eljutni, ha már feltörték és átkutatták. 

Nimby főleg szórakozásból írja ezeket a bonyolult biztonsági 
protokollokat a programba, hiszen senki se számít arra, hogy a 
Jerry-hálózatot valaha is megpróbálnák feltörni. Nincs nekik 
más ellenségük, csak a shindyk és a macskák, de mire a shin- 
dyk tudomást szereznek róluk, addigra rács mögé is kerülnek. 
A macskák pedig semmit se nyernének a hálózat feltörésével. 
Nekik azt a késből, csúzliból, ütésekből és rúgásokból álló pán- 
célt kellene feltörniük, ami a puha egérhusit rejti. Jobban jár- 
nak, ha meg se próbálják. 

— Fantasztikus ötlet volt ez a hangstúdió. 


— Cin-cin? — nézett rá Nimby lelkesen. 

— Még annál is cincinebb. 

Tényleg nagy sikert aratott. Vanessa egész este tanulgatta, 
játszott vele, kisebb koncertet is adott. És egész idő alatt világí- 
tott. 


A Versailles-ban elszállásolt vendégek másnap reggel vissza- 
jöttek ugyanazzal a bérelt busszal, amivel odamentek. Jean- 
Claude egész hétvégén ráér, aminek hírét Vanessa egy higgadt 
bólintással fogadta, vagyis nagyon örült neki. Kissy is. Ideje, 
hogy összemelegedjen kicsit a vér szerinti apjával. Az előző 
vér szerinti apja sokkal több időt töltött már vele, még azóta is, 
amióta kiderült, hogy nem az apja. 

A vér szerinti nagyszülei is ráérnek, és az unokatesója is. 
Jean-Pierre-nek vasárnap mindenképpen haza kell mennie, nem 
éppen Juliette miatt, az üzlet hétvégén sem áll meg. Niala azt 
mondta, ha kell, hazaküldi csillagkapuval, de maradjon, amíg 
csak lehet. Vanessának örömet szerez vele. 

Kissy kicsit megmozgatta gombszerű orrocskáját, amíg be- 
szélgettek, és úgy érezte, kiszimatolt valamit. Az első adandó 
alkalommal elkapta Jean-Pierre-t, és félrevonta a kertben. 

— Ugye tudod, hogy nekem Vanessa a húgom? — szögezte ne- 
ki. 

— Apai vagy anyai ágon? — mosolygott a férfi. 

— A szüleim voltak a gyámjai. Te a húgom nagybátyja vagy, 
ennélfogva nekem is a nagybátyám. Világos? 

— Hát... érdekes értelmezése a rokonságnak. 

— Felőlem tarthatod bárminek — közölte Kissy kérlelhetetlenül 
—, én jogot formálok rá, hogy belenézzek a szemedbe. 

— De hisz éppen oda nézel. 

Alig fél méterről nézett föl a nagybácsira, akinek legfeljebb a 
melléig ért. Fölmutatta két ujját. 

— Két D Aubisson egértől tanultam olvasni az arcokban — 
mondta, megnyomva a számnevet. — És akkor is figyeltelek, 
amikor Juliette-ről volt szó. Igen! Pontosan így rándult meg a 
szemed sarka, mint most! 

— És? — kérdezte a bácsi összehúzott szemöldökkel. 

— Tudom, hogy azon kevesek közé tartozol, akik nem félnek 
Vanessától. Nem is vele akarlak kivallattatni, bár ha ő nézne a 


szemedbe, még te is egykettőre elköpnél mindent. Nem, te ne- 
kem fogsz köpni. Beteg vagyok, és Kisegérföld nemzeti hőse, 
aki élete kockáztatásával mentette meg egy csecsemő életét. Je- 
lenleg én vagyok a világ negyedik legtekintélyesebb egere Jer- 
ry, Mickey és Stuart Little után. Előttem nem titkolózhatsz. . . 

Itt zavartan elhallgatott, mert nem azt a reakciót kapta, amire 
számított. Azt persze nem várta, hogy a nagybácsi a lába elé 
borul. De azt még kevésbé, hogy elneveti magát. 

Gyorsan végiggondolta még egyszer, amit eddig mondott, és 
az az érzése támadt, hogy Jean-Pierre nem veszi elég komolyan 
az ő egéri tekintélyét. Hátrabillentette füleit és eltökélt arcot 
vágott. 

— Aranyos vagy — mondta a nagybácsi. — Mit akarsz tudni? 

— Mi van veled meg Juliette-tel? Ki vele! 

— Muszáj neked mindent tudnod? 

— Igen, mert ami Vanessa rokonaival történik, az érinti Kis- 
egérföldet is, egyébként pedig hidd el, hogy sokkal jobb, ha én 
vallatlak és nem ő. 

— Értem. Kérlek. Gyakorlatilag külön élünk, bár egy fedél 
alatt... a gyerek és az üzlet is összeköt minket. Nekem megje- 
lent valaki más az életemben, és azt hiszem, ő sincsen egyedül. 
Igyekszünk civilizáltan viselkedni... ez a helyzet. 

— És persze az üzlet miatt nem válhattok el. 

— Így van. Pascal elég nagy már, átlátja a dolgokat. . . Kielégí- 
tettem a kíváncsiságodat? 

— Miért nem költöztök külön? 

— A ház is közös szerzemény, szerinted melyikünknek kellene 
otthagyni mindent? 

— Mennyi pénzre lehet szükség, hogy megoldódjon a helyzet? 

— Fogalmam sincs, de miért akarod tudni? 

— Egyelőre én kérdezek. Mégis mennyi? Tízezer? Százezer? 
Egymillió? 

— Néhány százezer alatt nem úsznám meg, de a millió se len- 
ne csoda. Attól függ, hogyan tudunk megállapodni. És most 
halljuk, mit forgatsz a kis fejedben. 

Kissy megmozgatta a cimpákat gombszerű orrocskáján. 

— A Jerry Alapítvány kisegere sosem engedi, hogy a lapjaiba 
lássanak. 


— Dehogynem, ha máskülönben elkapom és berakom egy 
gyufásdobozba. 

Kissynek elakadt a szava. Egy pillanatig gondolkodott. 

— Van nálad gyufásdoboz? 

— Nincs, majd kérek a konyhán. Szóval? 

Kissynek fölcsillant a szeme. Csúfondárosan nézett föl a fér- 
fira. 

— A konyhán nincsen gyufa. A gáztűzhelynek piezoelektro- 
mos... 

A nagybácsi fölemelte a kezét. 

— Te! Én kölcsönkérem a szomszédoktól az összes macskát, 
ha nem bököd ki, amit kifundáltál! 

Kissy jól tudta, hogy a társaitól alig húsz méterre egy egész 
macskahadtól sincsen félnivalója — de azért mégiscsak kibökte. 


Nem rontott ajtóstul a házba. Először Nialával beszélt, mert ha 
nagyszabású pénzügyekről van szó, akkor vele kell. Aztán Va- 
nessával, mert két D"Aubisson egérnek négyszer akkora rábe- 
szélőereje van. Majd sorra járták a szóba jöhető kisfülüeket, 
Georges-ékkal kezdve, aztán Johannt, Jean-Claude-ot, Yves 
bácsit, távközléssel Mariót, anyáékat, Rochefort-ékat és Vail- 
lant-ékat. 

Nem azt kérték tőlük, hogy vegyék meg Juliette részét a Mo- 
rin cégben. Csak vegyék fontolóra. Barátkozzanak a gondolat- 
tal. Egyelőre nem is lehet még szó konkrét üzletről, hiszen 
Jean-Pierre nem hozott magával semmit, amiből meg lehetne 
tudni, milyen cégről van szó, mire képes, mennyit ér. Üzletem- 
berek egyébként sem döntenek alapos tájékozódás nélkül, ah- 
hoz pedig idő kell. 

A megkérdezettek meglepetéssel fogadták az ötletet, de senki 
sem zárkózott el. Abban állapodtak meg, hogy valamikor majd 
szerveznek egy tárgyalást, amin Jean-Pierre elmondja, amit a 
cégről tudni kell. 

Kissy elégedetten foglalt helyet egy kerti padon, és fölvett 
egy Vanessa-féle sajtos sütit. Ez az. Ilyen az igazi Jerry-tempó: 
kitalál valamit, és rögtön hozzálát a megvalósításához. A tár- 
gyaláson pedig, bár ezt a kisfülűek még nem tudják, egy új el- 
vet fognak megfogalmazni. 


Vasárnap reggel Kissy kijelentette, hogy kitűnően érzi magát, 
és nem akar egész nap üldögélni meg kényelmes lassúsággal 
sétálgatni, mint egy vén egérnéni. Ha verekednie nem is lehet, 
legalább mozogni akar. A kisfülűek még nem indultak el Ver- 
sailles-ból: ő elébük akar menni. Világot látni, csalódott macs- 
kapofikat nézni az út mentén, szóval a rendes életét élni, vagy 
legalább ahhoz hasonlót. 

Úgyhogy beültek a mikrobuszba és átmentek Versailles-ba. 

A szálloda nem volt nagy, kétszintes, három csillagos. Egy 
szűk, macskaköves, iszonyú forgalmas utcán állt, s az utca túl- 
oldalán tömérdek buszt látott. Azok ott állnak azon az óriási té- 
ren, amin ők is átgyalogoltak, amikor jöttek a palotát megnéz- 
ni. 

A kisfülűek persze az étteremben voltak, hiszen jött a telefon, 
hogy az egerek jönnek ide, nem Vanessa csinál reggelit. Már a 
csapatnak is voltak asztalok foglalva, úgyhogy Kissy pillanatok 
alatt elmerülhetett az étlap tanulmányozásában. 

— Jelentékeny készletük van állatokból, amik életükben a ten- 
gerben rohangáltak lábakon — állapította meg Nimby. 

— Látom — mosolygott Kissy, és le is csapott azokra az álla- 
tokra. Megosztozott Vanessával egy kétszemélyes tálon, amin 
volt osztriga, tarisznyarák, languszta, garnéla, tengeri csiga és 
szívkagyló. Előételnek egy kis füstölt lazac. Elvégre Vanessa 
születésnapja van, lőn este és lőn reggel, harmadik nap. 

Étkezés után kiültek a szálló kertjébe és megbeszélték, hogy 
jó volt a kaja. 

— Azért ehetnénk legközelebb a szomszéd házban is — jegyez- 
te meg Nimby. 

Francoise a háta mögé bökött a hüvelykujjával. 

— Aha, ott. Különlegesek vagyunk, nálunk jobban senki nem 
üldöz shindyt az országban, igazán úgy illik, hogy a király 
meghívjon ebédre. Hányadik Lajosnál is tartanak, Kissy? 

Ő egy pillanatig a fiúra meredt, aztán felpörögtek a fejében a 
fogaskerekek. XIII. Lajos 1610-ben lépett trónra, XVI. Lajost 
pedig 1792-ben fosztották meg a trónjától, vagyis négy Lajos 
volt száznyolcvankét év alatt, az negyvenöt és fél év Lajoson- 
ként. A harmadik köztársaság óta nincs többé monarchia, ez 
száznegyven év, vagyis három Lajos, ezt hozzáadjuk a legutób- 
bihoz... 


— XXI. Lajosnál, egérke — felelte nyugodtan, alig öt másod- 
perc veszett fejszámolás után. 

— Kösz. Talán a legközelebbi kisegérföldi ünnepre jön tőle 
egy meghívó. 

Jean-Pierre ekkor nézett többedszer az órájára, és fölemelte a 
kezét. 

— Egérkék... azt hiszem, ideje elindulnom. Jó volt itt veletek, 
de hát dolgozni kell... és hadd mondjak valamit, inkább Jean- 
Claude, Georges meg a többiek számára. Én tényleg nagyra ér- 
tékelem mindannyiótok segítőkészségét, de mi itt mind tisztá- 
ban vagyunk Kissy szeleburdiságával. Szóval csak azt akarom 
mondani, hogy ezt az ötletet a tulajdonrész megvásárlásával. . . 
nem kell olybá venni, mintha. . . 

— Jean-Pierre Morin — vágott közbe Kissy kimérten -—, ha ezt a 
mondatot be mered fejezni, soha nem fogsz hazajutni, magam 
felügyelem a fölszeletelésedet a szálló konyháján. 

— Én csak azt akarom mondani. . . 

— Te csak ne akarj mondani semmit. — Kissy fölállt, előreha- 
jolt és mindkét karjával az asztalra támaszkodva végignézett az 
arcokon. — Hát jó. Eredetileg a céges tárgyalásra tartogattam, 
de akkor inkább elmondom most. Meghirdetem a Jerry-szolida- 
ritás elvét. Ehhez legyetek szívesek tartani magatokat. 

— S az mi fán terem? — érdeklődött Pascal. 

— Négy éve, hogy létrejött az alapítvány — egyenesedett föl 
Kissy —, s mi alapítók négy és fél éve vagyunk együtt sülve-fő- 
ve. Néhányan valamivel később csatlakoztak, de rájuk is igaz, 
hogy mi egyetlen családot alkotunk. Nekem Martin a párom és 
Vanessa a húgom, akinek Nimby a párja, de neki meg Angé- 
ligue a nővére, hiszen Yves bácsiék lányukként szeretik. Fran- 
coise Vanessa húga, még ha tévedésből is. Chantal Jennifer 
bátyjával jár, Jennifer pedig távoli rokona D"Aubissonéknak. 
Elkét pedig mi mentettük meg, ezért őt is húgunkként szeret- 
jük. 

Nagy levegőt vett. 

— Ez pedig azt jelenti, hogy rajtunk keresztül ti 15 valameny- 
nyien összetartoztok. Az alapítvány összes kisfülűje közvetlen 
rokonságban áll egy vagy több egérrel, kivéve Mondiot urat. 
Még Ange néni is, hiszen az unokája Jenniferrel jár, ami ná- 
lunk egereknél nagyon komoly dolog. De például te, Jean- 


Pierre, nemcsak az egértársadalom szokásai szerint vagy közeli 
rokona Jean-Claude-nak, Georges-nak és az én apámnak. 
Mindhárman az unokahúgod apjai, vagyis neked sógoraid. Ez a 
muglik között is közeli rokonságnak számít. Márpedig itt első- 
sorban az ő pénzükről van szó. De Jean-Fran és Yves bácsi is 
az unokahúgod apja. Ja, meg persze Johann pénzéről, aki az 
unokahúgod tiszteletbeli húgának az apja, vagyis neki magának 
se lehet mostohaapánál távolabbi rokona. — Jean-Pierre kinyi- 
totta a száját, de Kissy roppant szigorúan nézett rá. — Még nem 
fejeztem be. A tisztelt jelenlevők tehát, s úgyszintén még so- 
kan, akik nincsenek jelen, egyetlen óriási családot alkotnak. 
Ebben benne vannak azok is, akik egy-egy kisfülűhöz tartoz- 
nak a muglik családjogi szokásai szerint, vagyis például Girot- 
tiék, Jean-Fran testvérei, Tom amerikai rokonai; sokukat mi 
magunk sem ismerjük, de a rokonság fennáll. 

Egy másodpercre szünetet tartott. 

— Mindebből pedig az következik, hogy ezennel a Jerry-kö- 
zösségnek legalábbis azt a részét, amely az egerekhez legszoro- 
sabban kötődik, felhívom, hogy ezentúl működjön együtt mint 
tágabb család — üzletileg is. Beaulieu-ben és környékén ez már 
megvalósult, Mario a rokonság számos tagjának befektetéseit 
kezeli, s így együtt sokkal több vállalkozásban van érdekeltsé- 
gük, mint amennyit egy-egy család megengedhetne magának. — 
Ivott egy korty kólát és folytatta. — Az alapítvány létrejötte óta 
valójában a ti pénzügyeitek is jócskán összefonódtak már, ha 
nem is tudtok róla vagy nem tulajdonítotok jelentőséget neki. 
Közületek mindazok, akik egeret nevelnek, zsebpénzt is adnak 
nekik, amit viszont az egércsapat együtt használ föl, soha nem 
számoltuk, hogy mikor kinek a pénzéből mennyit költünk. S0- 
kan közületek támogatják az alapítványt, ha mással nem, hát 
azzal, hogy fizetitek otthon a netet és az áramot, amit aztán 
nagyrészt alapítványi és egyéb egérkommunikációra haszná- 
lunk. Ezek persze nem nagy összegek, de akadnak nagyobbak 
is: Georges a saját pénzén vett nekünk egy mikrobuszt, az ő ne- 
vén van és Ő fizeti a fenntartását, de mi használjuk. A másikat, 
amivel idejöttünk, Johannéktól kaptuk. Akkor hát itt az ideje, 
hogy a Jerry körüli pénzügyi összefogást átvigyük a nagyobb 
számokra, és ennek a legjobb módja, ha közösen megvesszük a 


részt a Morin-cégben. Kelt mint fent, maradtam őszinte tiszte- 
lőjük, Kissy Chaton, beszéltem, cin-cin. 

Megvárta a nevetés elültét, mielőtt visszaült volna, aztán egy 
hajtásra leküldte a maradék kóláját. Rég nem beszélt ennyit 
egyszerre, de ez most fontos. 

— Vagyis azt akarod mondani — szólalt meg kisvártatva Jean- 
Claude —, hogy adjuk össze a tulajdonrész árát, aztán Mario ve- 
gye meg és kezelje a befektetést? 

— Nem, eszemben sincs effélét mondani. Ti vagytok az üzlet- 
emberek, majd ti eldöntitek, hogy milyen pénzügyi konstrukció 
lesz megfelelő. Felőlem kezelheted te vagy Johann, miattam 
akár Inge is, vagy ki-ki gondot viselhet a maga részére. Engem 
csak az érdekel, hogy megoldjuk Morinék problémáját, éspedig 
Jerry-összefogással. 

— Értem. 

Ekkor Nimby kért szót; nem lett volna önmaga, ha ezt nem 
úgy teszi, hogy feláll és megköszörüli a torkát. 

— Hölgyeim és uraim, egértársaim! Tudom, hogy ez korai 
még, de nem tudok ellenállni a kísértésnek, hogy én legyek az 
első, aki bejelenti lekötési szándékát. Szeretnék részvényeket 
jegyezni ötszáz bitcoin értékben. — Az értetlen arcokat látva 
folytatta. — Digitális valuta, tisztelt leendő üzlettársaim. Önök- 
nek természetesen euróban fogom átadni, de azt még nem tu- 
dom megmondani, hogy milyen árfolyamon tudom majd eladni 
ezt az összeget. Köszönöm. 

Leült. A kisfülűek elnézően csóválták a fejüket. 

— Tényleg van ötszáz bitcoinja — jegyezte meg Vanessa. 

— És honnan? — tudakolta Jean-Claude. 

— Bányásztam — mondta a fiú olyan természetes hangon, hogy 
Kissy egy pillanatra látni vélte a fején a bányászsisakot. — Meg 
itt-ott üzleteltem is vele. Vettem bitcoint euróért. .. összegyűlt. 

— Szép. Nekem is van valamicske, de inkább csak próbakép- 
pen tartom. Nem kapsz érte sokat. 

— Lehet, hogy én leszek a legkisebb kisbefektető — ismerte el 
a fiú —, de nem ez a lényeg, hanem hogy az legyek. 

— Nagyra értékeljük — szólalt meg Niala. — Azt javaslom, 
hogy a közeljövőben üljünk majd össze és beszéljük meg eze- 
ket a részleteket, ki mennyit kíván jegyezni és hasonlókat. Eh- 
hez mindenekelőtt az kell, hogy Jean-Pierre elkészítse azt az is- 


mertetést a cégről; és hát beszélni kell Juliette-tel is. Ha ő nem 
hajlandó eladni, vagy nem az általunk rentábilisnak tartott áron, 
akkor nincs üzlet. 

— Majd beszélek vele — sóhajtotta Jean-Pierre. 

— Jobb, ha nem te teszed. Ide egy D" Aubisson egér rábeszélő- 
képessége kell. 

— Vagy egy üzletemberé — mondta Jean-Claude. — Valame- 
lyik nap elugrom hozzá és leülök vele tárgyalni. 

— Rendben — bólintott Niala. — A Jerry Szindikátus nevében 
megbízlak a feladattal, amelynek sikeres teljesítése esetén nem 
marad el a jutalomsajt. 


Kissy főleg a zsebektől tanulta, hogy bele kell kötni a másik 
egérbe, hogy aztán egymásnak ugorjanak és verekedhessenek 
egy jót. Ők rendszeresen csinálták. De hiába volt minden igye- 
kezete, a többiek nem voltak hajlandók verekedni vele. Egy da- 
rabig ellenkeztek, azt mondták, korai még, aztán rábólintottak. 
Niala volt. 

— Hát jó, ha ennyire akarod, kapcsoljuk vissza. De ha riasztást 
kapunk, te nem mehetsz. Sehová, semmiféleképpen. Még jó 
pár hétig. Cin-cin? 

— Cin-cin — sóhajtotta Kissy. Úgyse volt más választása, egy 
Jerryt senki nem tud legyőzni, csak több Jerry. Márpedig ők jó- 
val többen voltak így is, hogy Angéligue és a zsebek hazamen- 
tek. 

Nézte, ahogy Nimby kiadja a parancsot a Cumulus újraindítá- 
sára, és magában számolt. Tíz másodperc kell a program inicia- 
lizálására. Talán öt, amíg betölti a megfigyelési pontok adatbá- 
zisát, aztán nekiáll a pontok legújabb forgalmának ellenőrzésé- 
hez, mindig azt vizsgálja először, csak aztán nézi meg, hogy 
van-e valami korábbi, kimaradt infó. Az első adatok letöltése 
mondjuk harminc másodperc, de onnantól kezdve folyamatos a 
vizsgálat, javában dolgozik az egyes pontokon, amíg a többi 
pontot még tölti. Ha a legelső pontok egyikén talál valami gya- 
núsat, akkor az Enter lenyomása után negyvenöt másodperccel 
már riaszthat. Ha az utolsók valamelyikén, akkor negyedóra is 
beletelhet. 

Nimby tíz óra nyolc perckor indította el a Cumulust, hétfőn 
délelőtt. Tíz óra huszonháromkor letelt a negyedóra, és a riasz- 


tás nem szólalt meg. Kissy belépett a Cumulusra és megnézte, 
hogy hány pontot figyelnek. Tizennégyezer-hatszázötven Face- 
book-felhasználó, nyolc csevegőszolgáltatás összesen ötezer- 
négyszáz szobája, ezerháromszáz webes fórum és a Fokhagy- 
ma. És sehol semmi. 

Megnézte az állapotjelzőt. A Cumulus éppen visszamenőleg 
ellenőrizte a forgalmat, egyelőre a pontok egy százalékánál ju- 
tott vissza huszonnégy órát. Rengeteg időbe telik, amíg több 
mint húszezer pontnál visszajut addig, amikor Nimby lekap- 
csolta a rendszert az ő balesete után. 

Kissy továbblapozott a figyelőlistára. Jelenleg százhúsz tétel 
állt rajta, olyan szövegrészek, amiknél a Cumulus gyanúsat 
észlelt, de nem elég gyanúsat ahhoz, hogy riasszon. Ezeket 
pontozza és gyakrabban ellenőrzi. 

Most Kissy is ellenőrizte őket. Nem volt bennük semmi külö- 
nös, bármilyen fülméretű intelligens lény számára első ránézés- 
re világos volt, hogy a félreértést csak a szoftver korlátozott ké- 
pességei okozzák. 

Egészen a negyvenkettes tételig, ahol viszont Kissy képessé- 
gei bizonyultak korlátozottnak. Végigolvasta, és egyetlen szót 
értett meg belőle, azt, amelyik miatt figyelőlistára került. Illet- 
ve annak is csak az elejét. A többi idegen nyelven volt. Föl sem 
ismerte, hogy milyen nyelven. 

Fölpillantott, körülnézett a nappaliban, és észrevett két nagy 
fület az egyik fotelban. 

— Egérke? — szólalt meg. 

A fülek megmozdultak. 

— Cin-cin? — pillantott rá Nimby. 

— Figyelj csak... ha már úgyis netbook van a kezedben, rá- 
néznél a figyelőlistára? 

— Ha nincs benne cica, miért ne? 

— Nézd meg a negyvenkettest. 

— Pillanat. .. megvan. Cin-ciiiin?! 

— Hát ez az. 

— Honnan szerezted? — kérdezte Nimby, mintha Kissy hozta 
volna a szöveget bevásárlásból. 

— Itt volt, ni. Milyen nyelv ez? 


— Valami szláv — felelte Nimby, és folyékonyan olvasni kezd- 
te. — Bola by si mojou sexualnou otrokyáou? Mal by som pár 
nápadov... Ez cseh vagy szlovák, egérke. 

— Honnan tudod? 

— Csak rá kell nézni. — Nimby közben már elő is vette a tele- 
fonját. — Szervusz, Mario, zavarhatlak? Van egy problémám. 
Akad most cseh vagy szlovák vendégetek? Persze hogy egér- 
dolog! De mindenképpen felnőtt kellene, a szöveg feltehető 
tartalma miatt. . . 

Volt egy úr Prágából, aki teljesen meg volt döbbenve Nimby 
kitűnő kiejtésén, nem akarta elhinni, hogy egy árva kukkot sem 
ért a szövegből. Ami egyébként szlovákul volt, de a cseh úr jól 
megértette. 

A szöveg szerzője, bizonyos Biela Vrana — Fehér Holló — 
szexrabszolgának szerette volna a képen látható lányt, és rög- 
tön hozzá is kezdett az ötletei sorolásához. Volt neki egypár, és 
Nimby szépen lediktált mindent az idős úrnak, hisz fogalma se 
volt, hogy van-e még valami. 

Volt. A végén az indián nevű szlovák tett egy megjegyzést, 
hogy szívesen oda is utazna. 


— Á, hülyeség — mondta Vanessa, és megforgatta a fazékban a 
kanalat. — Az emberek mondanak mindenféléket, de ne higgyé- 
tek, hogy tényleg ide fog jönni Szlovákiából. Az ottaniaknak 
kellene elkapniuk. 

— Hogyan? — kérdezte Kissy. 

— Mekkora ország az a Szlovákia? — tudakolta a mikró. 

— Nem mindegy? — nézett föl a nővére a zöldségtisztításból. — 
Monacónál csak nagyobb lehet, arról jól tudod, mekkora. Ott se 
találnád meg az életben, ha nem tudod a pontos címét. 

— Hát derítsük ki — mondta Vanessa, és bólintott a fazék felé. 
Kissy imádta, ahogy kommunikál a saját főztjével. 

— Minek? — kérdezte Chantal. 

— Hogyhogy minek, egérke? — képedt el Kissy. — Mi vagyunk 
a Jerry Alapítvány, nem emlékszel? 

— Dehogynem. No és? Mi rosszat tett a pasas? 

Kissy sóhajtott. 

— Egy kisebb pornónovellát irkált össze egy tizenegy éves 
kislány képe alatt. Még ha idegen nyelven is. 


— Aha, csak azt a képet egy shindy lopta el és rakta ki. 

Kissy döbbenten meredt a társára. 

— Helyes a cincogás — szólalt meg Niala. — Totálisan pedofil 
az ürge, de semmi törvénytelent nem csinált. A bíróságon egy- 
szerűen közli, hogy tudott róla, hogy amit ír, azt semmilyen 
gyerek nem fogja olvasni. Kerít hozzá történetet, hogy honnan 
tudta... megoldja, ne féltsd. 

— Nem féltem — jelentette ki Vanessa határozottan, azzal föl- 
kapta a fokhagymaprést, beledobott egy gerezdet, és már lapí- 
totta 15 össze. 

Kissy részvéttel nézte a fokhagyma pusztulását. Szegény. 
Most ő bűnhődik mindenért. 

— Akkor nincs más hátra — mondta a mikró, s beledobta a ge- 
rezd roncsait a fazékba —, el kell venni a kedvét a további shin- 
dyskedéstől. 

— Hogyan? — kérdezte Martin. 

— Meg kell ninózni. 

Kissy döbbenten nézett a társára, másodperceken át, amíg 
Martin oda nem nyúlt a szájához és be nem csukta neki. 

— El akarsz utazni Szlovákiába csak azért, hogy ráijesszünk 
az ürgére? 

— Nem kizárólag azért. Körül is néznénk, ennénk valami 
helybeli specialitást, ilyesmik. Vannak hegyek Szlovákiában? 

— Szlovákiában — közölte az egere — csak hegyek vannak. 

— És erdők? 

— Rengeteg. 

— No látod. Ámbár én a megninózással csak arra gondoltam, 
hogy egyszer csak levelet kapna Franciaországból, a saját ki- 
nyomtatott szövegével, és egy barátságos hangú jövendőmon- 
dással, arra az esetre, ha valaha az életben még egyszer hasonló 
az eszébe jut. 

Vanessa ábrándos tekintettel szemlélte az előtte fekvő zöldsé- 
geket, szemlátomást nem azokat látta, hanem a shindyt, amint 
egy hegyoldali fa tövében szlovákul az életéért könyörög. Az- 
tán belemarkolt a répaszeletekbe és beszórta őket a fazékba. 


De egyelőre nem tudják megtalálni a szlovák shindyt, nincsen 
támpont, amin elindulhatnának. Semmilyen adatot nem adott 


meg magáról, az ismerősei listáját se lehetett látni, csak a közös 
ismerősökét, ha lettek volna. Úgyhogy Elke kijelentette: 

— Meg kell fogni másik shindyt, Agnovinban. 

— Avignonban — mosolygott a képernyőre Kissy. 

— Vagy ott is. Elvégre föltette képeket Katu és Mukról, meg 
másokat is. Megsérültette törvényt. Akkor mit várunk még? 

— Emlékezz, egérke. Úgy döntöttünk, hogy egyelőre talonban 
marad, hátha rak még föl hasznos képeket. 

— Én ellene szavaltam — felelte a zseb. 

— Ha újra szavaznánk — sóhajtott Kissy —, most mindenki azt 
mondaná, hogy ne nyúljunk hozzá. 

Elke a netbook felé nyúlt, s egy piros kérdőjel rajzolódott a 
homlokára. 

— Mert mindenki félt engem a verekedéstől. 

— Igazájuk van. Ott voltam, amikor vizsgálat mutatta, hogy 
fejedben agyad benne van. Eddig csak Vanessa meg terólad le- 
het biztosra tudni. 

— Hol voltál, egérke? — lepődött meg Kissy. — Nem érhettél 
ide olyan gyorsan. 

— Ach ja, akkor még csak távközölésben voltam francia része 
Jerryvel. De aztán láttam örömt Kissyanyu arcán, amiért egér- 
jének van agya. És meglepődéset, hogy akkor miért ilyen még- 
IS. 

— Vigyázz a szádra, egérke! 

— C-c-c. Nem verheted meg kicsi zsebegéret, amíg orvos nem 
engedélyeli, sajnos. Hétvégén jövöm magamat és pótolunk ve- 
rekszéset, jó? 

Kissy sóhajtott. 

— Nem hiszem, hogy addigra szabad lenne. 

És tényleg nem volt szabad. Másnap eljött Tom és bevitte a 
kórházba. Gensac doktor kikérdezte a hogylétéről, tünetekről, 
csinált pár egyszerű vizsgálatot, de nem volt CT meg semmi 
efféle. Holnaptól mehet iskolába, de verekedni továbbra se sza- 
bad. Még görkorcsolyázni, sőt biciklizni sem. A doki világosan 
megmagyarázta, hogy a fő veszély nem az, hogy elesik és be- 
veri a fejét, hanem a sebességgel járó rázkódás és a hirtelen fé- 
kezések. 

Azért majdnem meglett a verekedés. Niala azt mondta, ideje 
hazamenniük, de a húga még maradni akart. Nimby mindent 


bevetett, hogy egymásnak ugrassza őket, de végül megegyez- 
tek. Hazamennek, még az este. Valamikor iskolába is kell járni, 
mondta Niala. 

Nimby is megy, ő is sokat mulasztott. Chantalék maradnak, 
ők innen is be tudnak járni, nem nagyobb a távolság, mint Mar- 
tinnek. Jennifer megjegyezte, hogy Kissy a szomszéd utcából 
jön haza és egyedül lesz, amíg ők átbumliznak több városon, de 
Kissy közölte, hogy nem fél Macskától, és itt van Suzy is. 


A zsivaj már akkor megkezdődött, amikor Kissy belépett a ka- 
pun, és villámgyorsan fokozódott. Mire felért az emeletre, va- 
lóságos menet vette körül, és már tapsoltak is. Akkor csende- 
sedtek el kicsit, amikor előkerült madame Deseille, kezet nyúj- 
tott Kissynek és gratulált is. 

— Mindenki megdöbbent, amikor megtudtuk, mi történt. 

— Én is — bólintott Kissy, amire megint kitört a zsivaj, de el is 
hallgatott rögtön. 

— Azóta az egész iskola erről beszél. Ki lettél nevezve a leg- 
bátrabb diákunknak. 

— Kösz — mondta Kissy —, de... azt hiszem, nem érdemlem 
meg. A bátorság az, hogy szembenézünk a félelmünkkel és 
csak azért is megtesszük, amitől félünk. De én akkor egyszerű- 
en nem értem rá félni. Talán egy percig sem tartott az egész, és 
másra kellett figyelni. 

— Ezt szépen mondtad. Hogy van a kisbaba, akit megmentet- 
tél? 

— Jól, nem esett baja. 

Madame Deseille elkísérte őt az osztályáig, s közben beszél- 
gettek. A csodálók sleppje követte őket. Az igazgatónőt egé- 
szen elképesztette, hogy Kissy nem beszélt a gyerek szüleivel, 
és nem is áll szándékában. Kissy röviden elmagyarázta, hogy 
nem vágyik hálálkodásra, csak szeretne meggyógyulni és kész. 

Azt nem tette hozzá, hogy miért szeretne minél előbb meg- 
gyógyulni. A közérzete jó, nem fáj semmije, és majdnem min- 
dent ugyanúgy csinálhat, mint azelőtt. Két dolog hiányzik. A 
biciklizés és a verekedés. 

Illetve biciklizni szeret ugyan, de kibírja nélküle, gyalog is el- 
jut a céljához. De a verekedést nem pótolja semmi. 


Terence Hill egy közönséges csütörtöki estén érkezett, egy kö- 
zönséges bérelt kocsival, egyedül. Nizzában volt dolga, hallott 
a panzióról, amit róla neveztek el, s úgy gondolta, megnézi. 
Vanessa éppen az aulában volt, s igazi Jerry-hidegvért tanúsí- 
tott. A színész elé sietett, udvariasan köszöntötte náluk és meg- 
kérdezte, miben lehetnek a segítségére. Természetesen signor 
Girottinak szólította és folyékony olaszsággal beszélt vele. 
Jeanne a recepcióról mindent látott és hallott, s utólag azt 
mondta Mariónak, ha Niala van ott, nem is lepődik meg, kicsi 
kora óta ismer híres embereket, de hogy Vanessa, aki alig négy 
éve csöppent közéjük, úgy üdvözli éppen az egyik kedvencét, 
mintha mindennap együtt ebédelnének, hát ezt nem gondolta 
volna. 

Pedig pontosan így történt. Vanessa hibátlan helyzetérzéke- 
léssel átkalauzolta a filmsztárt a személyzeti részre, így elkülö- 
nítve a vendégektől, akik legalábbis egypár autogramért rögtön 
megrohanták volna. Terence Hill hetvenkét évesen is éppen 
úgy néz ki, mint harminc-negyven éve készült híres filmjeiben; 
az arca kicsit megöregedett, de a haja ugyanolyan szőke, 
ugyanolyan kéken ragyog a szeme és ugyanaz a csibészes mo- 
soly játszik az arcán. Mindenki azonnal felismeri. A mikró 
ezért bekísérte az irodába, ahol találkozhatott Marióval. Amíg a 
két Mario Girotti összeismerkedett, Vanessa a belső telefonon 
leadta a VIP-vészjelet, a házban mindenki tudja, mi olyankor a 
dolga. Niala is rögtön előkerült és bemutatkozott. 

Signor Girotti jó két órát beszélgetett a kertben Blanche-sal, a 
két egérrel és a Girotti házaspárral, velük is vacsorázott. Aláírta 
a ház emlékkönyvét, ami már sok neves ember szignóját őrizte. 
Néhány fotót is készítettek együtt, aztán távozott. 

A D Aubisson egerek elbeszélése szerint éppen olyan, ami- 
lyennek az életrajzírója és más riporterek is leírták: halk szavú, 
szerény, közvetlen és barátságos ember. Mielőtt elment, még 
körülnézett magában a panzióban is, egy-két vendéggel kezet 
rázott és egy autogramot is adott: egy olasz kislánynak, akinek 
az volt az első szava, amikor meglátta, hogy Bud Spencer hol 
van. Girotti úr nevetett és azt mondta, otthon Olaszországban, 
egy tévésorozatot forgat. Luigi valahonnan elővarázsolt egy ré- 
gi képet egy filmből, amit Girotti úr aláírt, Maddalenának sze- 
retettel, sajnálva, hogy Bud Spencer nincsen itt. Vagy valami 


effélét. A képen Terence Hillnek görkorcsolya lóg a nyakában, 
Bud Spencernek pedig bőrönd van a csuklójára bilincselve. Az 
egerek mind egy szálig tudták azt a filmet is kívülről. 

Kissy el volt bűvölve, s vele a többiek is. Niala is mesélt a ta- 
lálkozóról, ő mondta el, milyen kedvesen kérte Vanessa búcsú- 
zás előtt a színészt, adná át üdvözletüket Pedersoli úrnak. Ami- 
kor ilyenek történtek, neki mindig eszébe jutott az apró kislány, 
aki hányaveti keménységgel leplezte riadtságát és kitaszítottsá- 
gát, mert jószerivel egy szál maga állt a világban. Ma pedig... 
sokkal nagyobb nem lett, de mintha kicserélték volna, nyugodt 
és magabiztos, és ha belép az ajtón egy világsztár, hát belép, ő 
azonnal tudja, mit kell tennie. Intelligencia, gondolta Kissy. Az 
intelligencia az a képesség, ami segít kiválasztani a helyes cse- 
lekvést újszerű, ismeretlen helyzetekben, éspedig minél maga- 
sabb, annál gyorsabban. Azt pedig nagyon régóta tudják, hogy 
Vanessa intelligenciája követhetetlen magasságokban szárnyal. 

És hát a nevelés. Blanche-ék csodálatosan nevelik, minthogy 
egyáltalán nem nevelik, soha egy percet sem töltöttek ezzel — 
Nialát még nevelték, amikor kicsi volt, de mire iskolába ment, 
már nemigen. Azóta csak példát mutatnak, kiutat helyzetekből, 
segítenek döntéseket hozni, ha kell, efféléket. Vanessának pe- 
dig pontosan erre van szüksége. Nem volt nehéz ellesnie a szü- 
leitől és a nővérétől, hogy viselkedik egy jólnevelt lány hírne- 
ves emberek társaságában, ma pedig már gondolkodás nélkül 
csinálja. És ha ezt ilyen tökéletesen tudja Terence Hill-lel, aki 
az egyik legnagyobb filmcsillag Európában, akkor a sokkal ke- 
vésbé ismert Albert herceg is nyugodtan bekopoghat. Vanessa 
szíve a helyén lesz. 


S éppen másnap történt, hogy Kissy szíve viszont nem volt a 
helyén. Egyszerűen lebénult a döbbenettől. Még szerencse, 
hogy Nimby lélekjelenlétére mindig lehet számítani. 

Éppen indulni akartak bevásárolni, azért mentek a konyhába, 
hogy magukhoz vegyék a pénztárcát, bevásárlólistát, szatyrot. 
Véletlen, hogy mindketten mentek, egyikük is elég lett volna. 
Az is, hogy egyszerre értek az ajtóba, így egyszerre torpantak 
meg. 

A konyhaasztalon, a mosogató mellett fényes fehér folt vilá- 
gított. 


Kissy döbbenten pislogott egyet, de a folt változatlanul ott 
volt és visszapislogott rá. Tűnődve, mint aki sejti, hogy valami 
nem stimmel, és most éppen azon töpreng, hogy mi az. 

Kissynek nem kellett ezen töprengenie. A fényes fehér folt- 
nak már nagyon régen értésére adták, hogy a konyhaasztal til- 
tott terület. Kissy töprengését az okozta, hogy fogalma se volt, 
mitévő legyen. 

Nimby hirtelen fölragadott egy üres, félliteres kóláspalackot 
az ajtó melletti polcról, és vad csatakiáltással Macskához vágta. 
A palack óriásit csattant a szekrényen, öt centire Macska fejé- 
től. Az állatot mintha rugó lökte volna le az asztalról, olyan 
gyorsan szelte át a konyhát, hogy a levegőben nem is látszott, a 
szemközti polc előtt földet ért, elcsúszott a kövön, becsúszott a 
polc alá, pedig közben már szedte a lábait, aztán egyszer csak 
kirontott a polc alól és villámsebes vágtában eltűnt a kertben. 

A két egér egymásra nézett. 

Nimby kihúzta magát. 

— Én győztem. 

Kissy bólintott. 

— Te győztél. Viszont... nem találtad el. 

— Nem is akartam. Túl puha és bolyhos, ha megütöm vele, 
megijed egy kicsit, de amúgy föl se veszi. De ha a háta mögött 
ekkorát durran valami, akkor esze nélkül menekül innét. 

Közben fölvette a palackot, ami többször ide-oda pattant a 
helyiségben és még akkor is robajt okozott, amikor Macska 
már elporzott. Megszemlélték. A palack fenekén hosszú repe- 
dés futott keresztben. 

— Jól odavágtad, egérke — mondta Kissy elismerően. — Macs- 
ka most még jobban fog utálni, mint eddig. 

— Annyi baj legyen. Ami azt illeti, sokkal inkább zavarna, ha 
szeretne. 

Az első gratulációt Martintől kapták, akivel a hipermarketben 
volt találkozójuk. Vásárlás közben pedig megbeszélték, hogy 
Macskát szigorúbban kell fogni. Az, hogy már családanya, nem 
jogosítja föl, hogy megszegje azokat a szabályokat, amiket kis- 
cica korában már elmagyaráztak neki. 


Kissy boldogan hámozta a tojásokat, szeletelte és vágta apró 
darabokra. Végre megint szabad kuktáskodnia Vanessa mellett. 
A könnyei folytak örömében. Meg mert fél méterre tőle Chan- 
tal vöröshagymát darabolt. 

Pi kockázta a füstölt szalonnát és ő vitte a szót. Elvégre ő volt 
előző nap állásinterjún. 

— Nagyon szép hely, kedves emberek. Kicsit velem is úgy be- 
széltek, mintha egy bántalmazott gyerek rémült apja lennék. 
Körbevittek, mindent megmutattak. Van két kihallgatószoba, 
amiket teleraktak játékokkal, felvesznek mindent, amit a gye- 
rek mond. S az én dolgom lesz, hogy előcsaljam belőlük a 
mondanivalót. Megállapodtunk, elsején munkába állok. 

— Nagyon jó — mondta Vanessa. — De finomabbra ám azt a 
szalonnát, mert megnézem! 

Francoise, aki a snidlinget aprította, rávigyorgott Kissyre. 

— Klassz. Az első egér, aki valódi álláshoz jut alapítványi hír- 
neve segítségével. 

— És remélhetőleg az utolsó — sírta Jennifer, és befejezte a 
tormareszelést. 

— Cin-cin? 

— Ilyen állásokat azért kínálnak, egérke, mert vannak bántal- 
mazott gyerekek. Ha nem lennének. .. 

— Ja persze. De ha senki nem bántana gyereket, akkor mit csi- 
nálnánk mi? 

— Töltött virslit — vágta rá Vanessa, és lendületesen keverget- 
ni kezdte a hozzávalókat. Mustár, majonéz, torma, zsemlemor- 
zsa, ehhez jött Kissytől a tojás, a zsebtől a metélőhagyma és Pi- 
től a szalonna. Chantal is elkészült a hagymával és beszórta a 
nagy edénybe. Vanessa megsózta és megborsozta a keveréket, 
még forgatott rajta néhányat, addig a csapat hozzálátott a virs- 
likhez. 

— Háromnegyed részig vágjátok be, egész hosszúságában — 
tanította séfjük. 

— Szóval mintha shindy lenne — felelte Francoise, a mikró pe- 
dig bólintott. 

— Pontosan, és előre szólok, hogy nem tűrök verekedést az 
ennivalóval. 

— Kés van nálunk — mutatta a zseb -—, a virsli csak annyit te- 
het, hogy megadja magát. 


— Szóval ha lenne virslinál a kés — csattant fel az asztalon álló 
netbook -, te hagynád szónélkültelenül felvágni hasikódat?! 

Hallgattak. Hasogatták a virsliket. Vigyorogtak. 

Miután Vanessa betöltötte a keveréket a virslikbe, vártak pár 
percet, amíg Elkéék is elkészülnek. Ők csak hárman vannak az 
egész munkára, nekik tovább tart. Aztán nekifogtak a salátá- 
nak. 

— Látod, Mutti — szólalt meg Elke franciául —, milyen prak- 
tisch lenne lakni magunkat Franciaország bele. Most Vanessa 
és kuktaegérkék csinálnák vacsorájunkat nektek is, és nem kel- 
lene dolgoznod. Semmit se is. Csak megvársz eléd teszik tá- 
nyérot. 

— Itthon se kellene — jegyezte meg Anne fejcsóválva, míg 
meghámozta az utolsó tojást —, csak egy egérke kikövetelte, 
hogy vegyek részt a játékban. 

— De akkor nem követelnélek, mert lenne egérjátszódó társak 
nekem bőven -— közölte a kislány megejtő őszinteséggel. 

Anne rájuk nézett a képernyőről. Kissy együttérzően meghaj- 
totta füleit, de ennek nemigen volt foganatja. 

— Szemtelen egér vagy — közölte Angéligue. — Ha az én lá- 
nyom lennél, már megneveltelek volna. 

A kislány fölpattant, a feje mögött csapdosott a vörös lófarok. 

— Igen?! Hogyan? Lássamjuk! Ki vagy mondva tiszteletbeli 
Taschenmausmutter Nummer kettőnek, muti meg azt a nagy 
kisegérnevezéses tudományot! 

— Videón át nem lehet — kacagott Angéligue, a tiszteletbeli 
egérmama. 

Elke pislogott. 

— Ugyan miért nem? 

— Mert először is jól elfenekelnélek. 

A zseb csodálkozva nézett végig az arcokon. 

— Hülyeség — jelentette ki. — Nem szabad verni gyerekt. 

— Egérgyereket szabad verni — állította Angéligue. 

— És hogyan ez segítje megoldani problémát? 

— Mit csinálnál, miután elfenekeltelek? 

— Miután? Miután semmit. Első ütéset nem tudnád rátenni 
zsebikére, már feküdnéd padlóra magadat, zsebikét ráülve hasi- 
kódra, pengével torkájadon! Haha, töltött virsli nem szenvedik 
annyit, mint te fogsz, ha ilyet próbálod! 


— De eközben nem jut időd követelni a franciaországi költö- 
zést. 

Elke ajkára ráfagyott a csúfondáros vigyor. Kissy arcán vi- 
szont éppen most jelent meg. A kislány megvakarta fejét, vala- 
mit mormogott németül, amiből Kissy csak a Katze szót tudta 
kivenni, aztán sürgősen meg kellett vizsgálnia, hogy a virslik 
rendesen meg vannak-e töltve. Kissy még nem mert gratulálni 
Angéligue-nek a megmeneküléséhez. 

— Hát jó — szólalt meg Elke egy perc múlva. — Most nyertélsz, 
egérke. Az nem kis dolog, ha valaki olyat tudsz mondani, ami- 
re maga Elke Mézescsupor Jerry Schneider se tudlak felelni. 


— Mézescsupor? 

Jó fél percbe beletelt, mire Vanessa megtörte a csendet. 

— Aha, Mézescsupor, tudod, egérke, finom kisegér, voltam 
bois de Erdőben csalogató megfogni rablókákat. 

— Tudom. De a Mézescsupor nem fedőnév, hanem feladatkör. 
Én is voltam már Mézescsupor, a Roger-ügyben. 

— Aha, lehetett állati fincsi, jéghűtős tekintettel belenézni 
shindy szemeibe és elővenni ultrahangos lámpa — Elke csettin- 
tett a nyelvével, és máris anyjának kezdett magyarázni. Kissy- 
nek nem kellett fordítás. Ha akkor itt lettek volna, ő se marad 
ki a buliból, sőt esetleg ő lehetett volna a Mézescsupor. 

— A lámpa nem ad hangot, de egyébként tényleg fincsi volt. 
Viszont eszerint neked nincs még fedőneved, egérke. 

— Az nincs, tényleg — bólintott a zseb. 

— Nekem sincs — mondta Francoise. 

— Maja! — rikkantotta Elke. 

EV: e 

— Maja! Die Biene! 

— A méhecske — szólalt meg Anne. — Képregény- és rajzfilm- 
figura... Elke nagyapja még tűzbe dobta az eredeti könyv egy 
példányát. 

— Cin-ciiin? — döbbent meg a méhecskejelölt. 

Anne sóhajtott. 

— Eredetileg egy nagyon szép mesekönyv volt, az első világ- 
háború táján jelent meg, és egy hősies méhecskéről szólt, aki 
bátran megmenti a kaptárát a... a darazsaktól, azt hiszem. Sok- 
féle rovar van benne, és éles megjegyzések rossz, élősdi rova- 


rokról... gondolom. Sosem olvastam. Amikor apám rendet ra- 
kott a házunk padlásán, egy halom olyan könyv került elő, 
amik... 

— Nem öregbítik a német kultúra hírnevét — szólt közbe Niala. 

— Ez az, nagyon jó, köszönöm. Apám azt mondta, könyvet el- 
égetni bűn, de ez jogos önvédelem, és még az effélék sem me- 
nekülhettek, mint Maja. Szerintem akkor már megvolt a belőle 
készült rajzfilm, amiben nyoma sem volt ideológiának. Az már 
igazi mese. 

— Akkor lehet Maja lefedős nevem? — tudakolta a zseb. 

— Hát persze. 

De a legjobb neve Francoise-nak lett. Javában törték a fejü- 
ket, a virsli már sült a grillezőben, amikor Nimby odaballagott 
a kislányhoz, barátságosan hátba verte és azt mondta: 

— Egyet se búsulj, Sziporka szívem. Megoldjuk a dolgot. 


Hat nappal később Kissy elégedetten ült a magasban, a kilátást 
csodálta és a macskáját kortyolgatta. Az egész ország ott terült 
el a lába előtt, a fontvieille-i kikötő, az óváros a palotával, az 
Hercule-kikötő, Monte Carlo magas házai különösen jól lát- 
szottak, s a távolban a Cap Martin-félsziget, mint egy felmerü- 
lő bálna. Közte és köztük töméntelen apróbb-nagyobb hajó az 
öböl vizén. Valahol a Larvottón túl ér véget az ország, ahol egy 
iszonyú meredek hegyfok látszik, illetve voltaképpen nem lát- 
szik, csak sejteni lehet a házak, erdők és sziklák sokaságában. 

Ők francia földön voltak, de ezt csak onnan lehetett tudni, 
hogy megmondták nekik. Néhány utcával lejjebb van a határ, 
de itt az akkora távolság, mintha legalábbis vissza akarnának 
menni a Cap d" Ail fölötti kanyarig. 

Ott már jártak idefelé jövet. Georges már jóval előbb elkez- 
dett fölmászni velük a szerpentinen, aztán egy hajtűkanyar előtt 
kimutatott az ablakon. 

— Ez az. 

Továbbhajtott, befordult egy utcába és megállt. Kiugráltak. 

A hajtűkanyar éppen olyan volt, mint bármelyik másik. Út 
fölfelé, út lefelé. A kanyarból nyílt még egy út, mint a villa 
szára, ott állt a mikrobusz. De az zsákutca, az Azur Mer és a 
Signal birtokokhoz vezet, ki van táblázva. 


— Fentről jött — mutatta Blanche -—, de elvesztette az eszméle- 
tét, stroke-ot kapott. Kivágódott az útról, ott. 

Az egerek a mutatott irányba néztek, lefelé. A kanyar alatt a 
meredek hegyoldal terült el, egészen a városig és a tengerig. In- 
nen fentről egészen a félszigetig, Saint-Jeanig el lehetett látni. 
A kanyar másik oldalán a sziklás hegyoldal. Sehol semmilyen 
felirat, emléktábla, semmi. Aki nem tudja, hol történt, meg se 
találja. 

— Élt még, amikor kihúzták, a kórházban halt meg — folytatta 
Blanche. — A lánya, Stéphanie hercegnő is súlyosan megsérült, 
de felépült. Később olyan pletyka kapott szárnyra, hogy ő ve- 
zetett, de ez nem igaz. 

— Hány éves volt? — kérdezte Francoise. 

— A lány? Tizenhét. 

Kissy megborzongott. 

— Én annyi vagyok, de ezen a szerpentinen még lépésben se 
vagyok hajlandó végigmenni. 

— Én se — dünnyögte Niala. 

— Pedig te itt nőttél föl — mondta Nimby. 

— No, hát éppen azért. 

Mindez egy órával ezelőtt volt. Búcsút vettek Grace Kelly, 
vagy ahogy itt mondják, Grace hercegnő huszonkilenc éve tör- 
tént balesetének helyszínétől, aztán megint lehajtottak a szer- 
pentinen, s egy másik ágán végigjöttek a hegyoldalon. Most 
pedig itt ültek ég és föld között, több emelettel Monaco fölött, 
atommacskát kortyolgattak és beszélgettek. 

Kissy nem jegyezte meg, hogy a háziak milyen rokonai Clau- 
deléknek, beérte annyival, hogy azok. Fanny és Louise. A csa- 
ládnevüket nem jegyezte meg, valami hosszú, bonyolult kettős 
név, mert fölvették egymás nevét, amikor összeházasodtak. 
Hollandiában, akkor még csak ott lehetett. Kissy nem merte be- 
vallani, hogy fogalma sincs, mióta lehet itthon is, illetve lehet-e 
egyáltalán. Harmincas éveikben jártak, nagyon kedvesen fo- 
gadták őket, és amikor megtudták, hogy senki sem iszik közü- 
lük alkoholt, felajánlották az atommacskát. Remek moktél, és 
az elfogyasztásával törleszthetnek valamit a sok-sok üldözte- 
tésből. Az italt elfogadták, de muszáj volt megjegyezniük, 
hogy őket semmiféle macska nem üldözi. Őrültség lenne. Még 


Macska se mer kikezdeni velük, a minapi ügy egyszeri eset 
volt, esze ágában sincs lázadozni az egéruralom ellen. 

Másféle moktélokat is ittak, Fanny ugyanis hobbiból mixer- 
kedett és bármit ki tudott keverni; pont mint Jean-Fran, düny- 
nyögte Vanessa. Ő is egy mixer, kérdezték. Nem, felelte a mik- 
ró, az apám volt egy időben, és az a hobbija, hogy iskolákat 
robbant föl. S nagy nyugalommal kiitta a macskáját. 

Az atommacska receptje egyszerű: narancslé és tonik, egyen- 
lő arányban, jéggel. Moktél, nem koktél, mert nincs benne al- 
kohol. Ennél jóval bonyolultabb volt a mikró rejtélyes szavait 
elmagyarázni a hölgyeknek, akik persze tisztában voltak Va- 
nessa regényes életrajzával, de nem ilyen részletességgel. 

Persze hogy tartottak nekik légi bemutatót, ezért jöttek. Nim- 
by volt a pilóta és Vanessa a segítője. Felszállás előtt viszont 
némi vitába keveredtek, mert Nimby okvetlenül tudni akarta, 
miről lehet felismerni az országhatárt. 

— Semmiről — felelte Louise —, nyugodtan átrepülhetsz fölöt- 
te. 

— Az nem jó. Szeretnék belföldön maradni. 

— Ugyan miért? 

— Mert ha lezuhanok és agyonütök egy monacóit a harminc- 
ezer közül, azonnal észreveszik és lecsuknak. De ha egy fÍranci- 
át ütök agyon, azok ötvenmillióan vannak, hátha nem veszik 
észre! 

Ezzel a szemére húzta a pilótaszemüveget, felszállt és a leg- 
teljesebb lelkinyugalommal berepült Monacóba. 


Fantasztikus látvány volt a város a levegőből, direkt elhoztak 
egy nagy monitort a Béniről, hogy jó képet kapjanak. Nimby 
először a botanikus kert fölött körözött jó negyedórát, Fanny 
ott dolgozott és mindent elmesélt nekik. Kissy kiszámította, ők 
minik, a mikrók és a zseb fejenként három nyolcvan, a maxik 
és a kisfülűek hét húsz, az összesen ötvenkilenc húsz. Ennyit 
spóroltak a belépti díjakon. Majd elfagyizzák. 

És nem kell attól se tartaniuk, hogy ha véletlenül hozzáérnek 
a kert lakóihoz, kipukkadnak, mint egy lufi. Tele volt kaktusz- 
szal. Hosszú, egyenes kaktuszok. Ágas-bogas kaktuszok. Nagy 
labdaforma kaktuszok. Meg persze másféle növények is, főleg 
az errefelé elmaradhatatlan pálmák. 


Nimby körberepült egy rusztikus hidacskát, aztán visszaka- 
nyarodott és rárepült a hídra, egész lassan, alig pár centivel a 
kövezett járda fölött. Szemközt feltünt egy család, szülők és 
három gyerek. Meglepve torpantak meg. Nimby lendületes ív- 
ben fölemelkedett és átrepült a park másik részére. 

— Azt hiszem — mondta Fanny -—, jobb lesz, ha szólok nekik, 
ne lepődjenek meg, hogy ott röpdösünk. 

— Persze — helyeselt Francoise —, mondd csak meg, hogy má- 
sik bolygóról való vendégeitek vannak, akik most derítik fel a 
környéket. Nincs ebben semmi titok. 

Fanny nevetett és tényleg ezt mondta. Kissy már látta lelki 
szemeivel, amint rájuk tör egy sereg ügynök, orvos és tudomá- 
nyos kutató, élükön egy emberrel, akinek rengeteg kulcs lóg a 
derekán, mintha más ürlények fogait tördöste volna ki, és ők 
csak őrült tempójú biciklis üldözéssel érhetik el a Nagy Kará- 
csonyfadíszt. Csakhogy itt rosszabb a helyzet, mert egyszerre 
két ország NASA-ja, titkosszolgálata és ki tudja, még milyen 
szervezete fog jönni, és összevesznek rajtuk... 

Ekkor Fanny válaszolt a telefon kérdésére. 

— Azt kérték, hogy ezt mondjam. Egyébként Blanche Claudel 
gyerekei azok a barátaikkal. Igen, pontosan, az egerek. Nem, 
most nem nyomoznak senki után. Jól van. Kösz, szia! 

Kissy döbbenten ült. Hát már Monacóban is tudnak róluk?! 
Ha ez így megy tovább, jövőre mókusnak vagy borznak kell ál- 
cázniuk magukat, különben egyetlen shindyt se fognak többé! 


A Discovery elhagyta a botanikus kertet és a tenger felé tartott, 
Fontvieille fölött. Kissy arra gondolt, milyen más innen a vá- 
ros, mint lent az utcákon, nem érződik annyira az a nagy forga- 
lom, a zsúfoltság. Milyen szerencse, hogy amikor először jár- 
tak itt, akkor lent jöttek, talajszinten, ahonnan a kaszinó. . . 

— Mennyi? — kérdezte Nimby. 

— Nyolcszázötven méter — felelte Vanessa, aki minden pilla- 
natban tudta a távolságot. 

A stadion fölött voltak. A legnagyobb beépítetlen terület az 
egész országban, második a larvottói strand, több gyakorlatilag 
nincs is. Ahogy továbbrepültek, toronyházakat láttak úszóme- 
dencékkel a tetejükön, mögöttük már közel volt a marina. Az 


már megint Franciaország. Louise mesélt valamit a munkájá- 
ról, de elhallgatott ijedtében, amikor Francoise felcsattant: 

— Charlie Tango Echo Delta! 

Nimby kicsiszolt reflexei pontosan működtek, az éppen to- 
vábbröppenni készülő Discovery hirtelen mozdulatlanná der- 
medt. 

— Hol, egérke? 

— Jobb felső kvadráns. A szélső épület teteje alatti teraszszerű 
valami. Kék ruhát visel. Betörő! Fedélzeti fegyvereket élesíte- 
ni! 

Mindenki a szemét meresztette, Nimby pedig lassan elindult 
a célpont felé. Már látták is. 

— Nincsenek fegyvereink — felelte Vanessa. 

— Hova lettek?! — csattant föl a zseb. 

— Sose voltak! 

Nimby jobban megközelítette a tetőteraszon ólálkodó betörőt, 
aki felnézett, barátságosan integetett nekik és folytatta a mű- 
holdvevő javítását. 

Két másodperccel később a Discovery már úton volt az óvá- 
ros felé. 


Valahányszor meglátta a monacói óváros tenger fölé magasodó 
sziklatömbjét, Kissy mindig középkori várostromokat látott, 
magas létrákon rohamozó zsoldosokat görbe kardokkal, akik 
bősz csatakiáltással... belezuhannak a tengerbe, mert megbil- 
len a hajó, amin az ostromlétra áll. Pedig hát Monacót legfel- 
jebb a liechtensteiniek vagy az andorraiak akarhatták volna 
megostromolni. Vagy a San Marino-iak. Mert a luxemburgiak- 
nak már túl kicsi célpont. 

Nimby tett egy félkört a szikla körül, s az Hercule-kikötő fö- 
lött visszakanyarodott a hercegi palota felé. 

— Mennyire mehetek közel? — tudakolta. — Nem szeretnék uj- 
jat húzni a légvédelemmel. 

— Nem fogsz — ígérte Louise. — Semmiféle légvédelem nin- 
csen. 

— Ez javítja a túlélési esélyeket — felelte Nimby, és átrepült a 
palota fölött. 

Kissy elnézte az óváros kanyargós utcáit, csakhamar már egé- 
szen közelről, mert Nimby leereszkedett a házak közé. Többfe- 


lé kitűzték a nemzeti zászlót, amiből persze mindmáig hiányzik 
Vanessa kék pólója. Louise közben a hercegről mesélt, akit ő 
személyesen is ismert, kedves, barátságos úriember. Nimby ki- 
ért a hegy peremére, megcsodálták az Hercule-kikötőt innen is, 
meg egy óriáskereket, ami odalent forgott, a benne ülők való- 
színűleg a kerék tetején is alacsonyabban vannak, mint az óvá- 
rosi utcák. Végigrepültek a rue des Remparts fölött, ami éppen 
olyan volt, mint bármelyik hegyi utca, csak a jobb oldalán há- 
zak helyett pazar kilátás nyílt egész Monte Carlóra, s mögötte 
az Agel-hegyre, aminek a tetején úgy ültek a felhők, mintha 
vulkánkitörés lenne. Valahol ott van a kaszinó is, biztos látszik, 
csak innen nézve nehéz megmondani, melyik épület az; ő leg- 
alábbis nem tudja. De Monacóról mindig a kaszinó jut eszébe, 
és az egyetlen, rövid látogatás, amit ott tettek. Vajon ha vala- 
melyik hercegnek vagy ki tudja, kinek nem jut eszébe megala- 
pítani a kaszinót Monte Carlóban, akkor is itt ülnének ők most, 
soraikban Vanessával? 


A Jerry Szindikátus este hatkor gyűlt össze a felületen, a világ 
minden tájáról. Ők Girottiék panzióbeli lakásában, a kisfülűek 
nagy része északon, Jean-Pierre Cannes-ban, Jean-Claude vi- 
szont éppenséggel New Yorkban. De Johann se volt otthon a 
családjával, hanem Bécsben üzletet kötni. Apáék meg persze 
Kaliforniában. 

— Hölgyeim és uraim, egérkék — kezdte az ülésvezető elnök —, 
azért gyűltük itt ma össze magunkat, hogy Jean-Claude Sailly 
betarthassa megszámolóját madame juliette-es cégalkuszásról. 
Tessék, Jean-Claude papa. 

A férfi mosolygott és már szólt volna, de az utolsó szó meg- 
akasztotta. 

— Papa?... 

— Papa hát, még szép. Te vagy apája Vanessának, akinek én 
kishúga tiszteletbeli, maradtam üdvözléssel Elke Maja Jerry 
Schneider, alapítványi zsebike. 

— Vagy úgy, persze. Elfelejtettem. Tehát. . . 

— Pedig ez fontos ám, ezért itt vagyunk most üzletrőle tárgya- 
logni. 

— Tárgyalni — javította ki Jean-Claude, aki még nem volt érte- 
sülve arról, hogy ez reménytelen. 


— Tárgyalogni! Mert a tárgyal az üzletező emberek asztal kö- 
rüle komoly pofikával, nyekkendőben, pecsétnyomkod, aláír, 
villog fényképesztőgép, vigyorog kamerábele. De a társalog az 
csak összejön együtt, beszélget, esz-isz, jól érez magát. Na, ez 
a kettő van együtt most, ezért tárgyalog. 

Kissy Angéligue vállára borult nevettében. A zseb már a 
francia nyelvet is megreformálja nagy lelkesedésében. 

— Értem — derült a tiszteletbeli papa. — Akkor hát tárgyalog- 
junk. Hölgyeim és uraim, amint tehát elnökünk is említette, be- 
széltem madame Morinnel. Tárgyalogtam, voltaképpen, hiszen 
egy cukrászdában találkoztunk. Az eredmény a következő. A 
hölgy hajlandó megválni a tulajdonrészétől, hatszázezerért. 

— Vau — mondta Chantal. 

— Ne hidd, hogy ez olyan sok. Egymillióról indultunk. 

— Vau — mondta most Nimby. 

— Nem az összeg miatt mondtam, hogy vau — rázta a fejét 
Chantal —, hanem mert ilyen gyorsan eredményre jutottál. 

— Én pedig az alkudási tehetséged miatt — tette hozzá a fiú. 

— Köszönöm — bólintott a férfi —, de ez nagyrészt annak kö- 
szönhető, hogy meg tudtam mutatni a hölgynek a cég értékéről 
készített felmérést. Mint tudjátok, a tulajdonrész értéke köze- 
lebb van a hétszázhoz. Ebből alkudtam le hatszázra, feltéve, 
hogy a lehető leggyorsabban nyélbe ütjük az üzletet. 

— Akkor még mire?! — ugrott föl Elke, a feje körül csapkodott 
a vörös lófarok. — Gyerünk összeszedni pénzet! Nimby! 

— Kétezer-ötszáz euró — jelentette be a fiú. 

Vanessa, az ülés titkárnője felírta a felület egyik oldalára, s 
alá a többiekét is: 

Nimby — 2500 

Schneider — 50 000 

D7Aubisson-Claudel — 50 000 

Blanchard — 25 000 

Rochefort — 30 000 

Chaton — 50 000 

Vaillant — 25 000 

Girotti — 150 000 

Sailly — 150 000 

— Kész? — kérdezte. — Senki többet? 

S gyorsan hozzáírta: 


Vanessa — 2500 

— Kevés — állapította meg Elke csalódottan. A lista alatt az 
összeg is megjelent, bár Kissynek nem volt rá szüksége. — Va- 
laki még? 

— Van egy ezresem — mondta Martin, s Vanessa fölírta. 

— Nyolcezer — jelentkezett Jean-Fran. 

— Nekem is van ezer — sóhajtotta Jennifer. 

Elke baljós képpel föltápászkodott. 

— Hát jó — mondta sötéten. — Megyek. Megölök perselyma- 
lact. 

— Ne! — sikoltották mind egyszerre. 

— Inkább vállalom a maradékot — mondta Jean-Claude. 

Kissy elégedetten billegette meg nagy füleit. A Jerry Szindi- 
kátus gyárat vesz. Első közös beruházásuk, amelyet nagyválla- 
latok sorának felvásárlása követ majd. Jövőre olajfúró tornyot 
is akar! 


— Emelem poharam a Jerry Szindikátus első nagyberuházására 
— mondta Kissy, és felemelte gyömbérszörpös bögréjét. — Ami- 
kor... 

— Konzorcium — mondta Mario és Jean-Claude egyszerre. 

— ...egy nap majd... tessék? 

— Konzorcium — ismételte Mario. — Így hívják, nem szindiká- 
tusnak. 

— Ööö... vagy úgy. Szóval amikor majd a jövőben visszagon- 
dolunk nemzetközi üzleti birodalmunk megalapítására, a mai 
nap aranybetükkel emlékeztet minket arra, hogy... mi van már 
megint, egérke?! 

Francoise elengedte Kissy ruhaujját és elébe tartott egy tele- 
font. 

, Köszönöm a kedves meghívást. Jelenleg sajnos betegeske- 
dem, a tárgyaláson nem tudok részt venni. De örömmel jegyez- 
nék részvényeket. Mondiot." 

Kissy pislogott, miután elolvasta, de ettől az SMS nem válto- 
zott. 

— Mi baja?! — förmedt a zsebre számonkérőleg, mintha az te- 
hetne róla. Aztán észbe kapott és felolvasta az üzenetet a szin- 
dikátusnak. Azazhogy konzorciumnak. 


— Jobbulást kívánok neki — mondta Jean-Claude. — Szívesen 
átengedek valamennyit a részemből, amikor neki alkalmas. 

Francoise bólintott és nekifogott megírni. Kissy gyorsan át- 
gondolta, hol is tartott. 

— Néhány éven belül kezünkbe vesszük a hazai sajtkereskede- 
lem jelentős hányadát — nyilatkozta az izgatott újságíróknak. — 
Az évtized vége előtt pedig a gyártást is. 

Az újságírók nem kérdeztek semmit, mivelhogy nem léteztek. 
Jean-Fran jegyezte csak meg: 

— Ez a cég se sajttal foglalkozik. 

— Ez nem — emelte föl a mutatóujját Kissy. — Ez még nem! 
De amikor elfoglalod a helyedet a Jerry Sajtgyárak Mammut- 
tröszt igazgatótanácsában, emlékezz rá, hogy volt egy kisegér, 
aki ezt előre megmondta. 


Már megvolt a vasárnapi programjuk, reggeli után indulnak. 
Bemennek Nizzába, repülnek egyet a Prom és a Masséna tér 
fölött, onnan elérik a kastélydombot és a marinát is. Aztán átre- 
pülnek Saint-Laurent-ba, a hegyek fölött. Ők félúton egy he- 
gyen lesznek, már a helyet is kiválasztották, Saint-Antoine Gi- 
nestiére-nek hívják, a két mikró oda fog menni taxival, viszik a 
távirányítót és a videószemüveget. A csapat Le Piolban őrzi a 
Discoveryt. Kétezer-nyolcszázötven méter a távolság a két ki- 
jelölt hely között. Amikor a mikrók megérkeznek, megpróbál- 
ják elindítani a gépet; ha nem sikerül, akkor a csapat felmegy a 
legközelebbi magaslatra, onnan már biztos lesz vétel. A cél az, 
hogy a Discovery átrepüljön La Congue, Ventabrun, Saint-An- 
toine Ginestiére és Fabron Supérieur fölött, majd a hegyeken 
túl, Saint-Isidore-ban szálljon le, ahol a csapat már várni fogja: 
amíg a gép erre-arra röpködve, nézelődve átkel a hegyeken, ad- 
dig a csapat beugrik a mikrobuszba és odahajt. 

A tervnek csak kedvezett, hogy azok a hegyek alig egy-két 
ponton érik el a kétszáz méteres magasságot. Egyszerűbb elérni 
a Discoveryt, ha valahol kényszerleszállást kellene végrehajta- 
nia. 

Már minden készen állt, az összes felszerelést berakodták a 
mikrobuszba, ami körül úgy sürgölődtek a kisegerek, mint a li- 
liputiak Gulliver körül. Nemrég együtt láttak egy ilyen filmet, 
Richard Harris játszotta Gullivert, csak még nem volt meg a 


nagy Dumbledore-szakálla, a liliputiak pedig rajzfilmfigurák 
voltak. Ők is ilyen apró rajzfilmfigurák voltak a nagy Gulli... 

A riasztás olyan hirtelen szólalt meg a derekukon, hogy még 
Vanessa is ugrott egyet ijedtében. Egy pillanat alatt mindenki 
abbahagyott mindent, úgy hallgatták a Cirrust. 

AU 11327 Robur AG AA 13. AU 10624 Laure Duvoisin AN 
AA 12. CF CK CX. 

Egy szempillantás alatt leraktak a kezükből mindent az udvar 
közepén, beszáguldottak a garázsba, feltépték a hátsó ajtót és 
bent voltak a melléképületben. A Béni HO megtelt sürgölődő 
kisegerekkel, és mindenki tudta a dolgát. 

Nimby kilistázta a beszélgetést az összes nagy monitorra, és 
amíg ők olvasni kezdték, ő már nyomozott is Robur után, Jen- 
nifer pedig Laure után. 

Facebookos chat volt, a Cumulus Facebook-alkalmazása 
Laure gépén futott. Két gyerek vidám vasárnap reggeli beszél- 
getése erről-arról, például egy kis szexről. Azazhogy nem is 
olyan kis szexről. Kifejezetten sok szexről. És másról gyakorla- 
tilag nem is, Robur a harmadik percben a szexre terelte a szót, 
és Laure-nak szemlátomást nem volt ellenére. Képen is meg le- 
hetett nézni őket. Roburnak voltak képei az oldalán, egy helyes 
szőke kissrác volt csibészes mosollyal, és valóban tizenhárom 
éves volt. Nyolc évvel ezelőtt, akkor jelent meg egy kanadai 
hírportálon a cikk, amiből a képeket lopta. Laure oldalán nem 
volt kép saját magáról, de küldött, és Nimby egyszer még kés- 
pengék és Nimbuszok gyűrűjében fog felelni azért a füttyenté- 
sért. Laure tényleg nemigen lehetett több tizenkettőnél, neki is 
csibészes volt a mosolya, és fehér bikiniben volt. Azt mondta, 
nyári kép. És nem lopta, legalábbis az egész neten nem lehetett 
még egy példányt találni belőle. 

Robur szerint ahhoz most túl hűvös van, hogy ezt a fürdőru- 
hát fölvegye, de ez egyáltalán nem baj. Fölösleges is. Laure 
szerint valaminek mégiscsak kell rajta lennie, amikor randiz- 
nak. De aztán leveszi, kérdezte Robur. Le, persze! 

A minigolífpályán fognak találkozni, egy óra múlva. Hogy 
melyik városban, az nem derült ki, de a felhasználói visszake- 
resés már működött. 

— La Rochelle — jelentette be Nimby. 

— Vladek! — vágta rá kórusban sok ezer kisegér. 


— Nem biztos — mondta Niala. — Több shindy is élhet ott. De 
próbáljunk meg utánajárni. 

— És a helyszínen teremni, egérkék — mondta Francoise. 

— La Rochelle-ben, egy óra alatt? — csóválta Pi a fejét. — Kép- 
telenség. 

— Zsebike is jön! — kurjantotta Elke, és kirohant a szobából. 

— Kilenc óra kocsival — közölte Nimby. 

— És repülővel? — tudakolta a zseb. 

— Ugyan már - legyintett Niala —, ilyen gyorsan azzal se. Még 
jegyet se kapsz ennyi időn... 

Elharapta a mondatot, ahogy a húgával egymásba kapcsoló- 
dott a tekintetük, s Kissynek már megint az volt az érzése, 
hogy telepatikusan kommunikálnak egymással. Vanessa hirte- 
len előkapta a telefonját és keresgélni kezdett benne. Kissy tud- 
ta, hogy két percen belül meglesz a jegyük a négy perc múlva 
külön a kedvükért induló La Rochelle-i járatra. 

— Szia, Vanessa vagyok, zavarhatlak?... 

A mikró kilépett az udvarra, a folytatást Kissy már nem hal- 
lotta. 

— Bent vagyok Laure-ban — szólalt meg Nimby, és csettintett 
a nyelvével. Kissy keze a derekára csúszott. — Nagyon rossz öt- 
let volt ezt a jelszót választani. 

— Kitaláltad a jelszavát?! — csattant föl az alapítvány kórus- 
ban. 

— Nem várok érte csodálatot. A saját neve a jelszó. 

Beszéd közben az ujjai száguldottak a billentyűzeten. 

Laure Duvoisin: jaj itt vagy még? robur! 

Chantal közben egy másik gépen is belépett Laure account- 
jára. 

— Jelszó megváltoztatva — közölte —, eltettem az újat a trezor- 
ba. 

Kissy helyeslőn megbillegette füleit. A Jerry jelszógeneráto- 
rát ő maga írta még régebben, Nimby ötlete alapján. A világ 
legnehezebben kitalálható jelszavait adja, mert az egész Uni- 
code-táblából veszi, és a jelszavak tele vannak kínai, arab meg 
mindenféle jelekkel. Van hozzájuk egy külön virtuális trezor, 
abban van az összes jelszavuk és biztonsági kódjuk, és persze 
szuperbiztonságos. 

Robur: Itt vagyok. 


Laure Duvoisin: jaj de jó figyejj a családom köszbeszólt. es- 
tig nem mehetek. 

— Ez az, egérkék — mondta Nimby, és még nem nyúlt az En- 
terhez. — Az ő randijukat is meghiúsítjuk, és magunknak is 
adunk időt, hogy odaérjünk. 

— Óriási, egérke, de akkor küldd is el az üzit — mondta Fran- 
coise. 

— Nem kell túl gyorsan. A kislány nem gépel úgy, mint a vil- 
lám. 

Nyílt az udvari ajtó, Vanessa benézett és föltartotta balját ki- 
nyújtott hüvelykkel és begörbített mutatóujjal, aztán két továb- 
bi ujját is félig kinyújtotta hozzájuk. Jobb kezében volt a tele- 
fon, azt hallgatta, és visszafordult az udvarra, amikor látta, 
hogy bólintanak. OK. Szóval meglesznek a repülőjegyek. 

— Jól van, egérkék — állt meg Niala csípőre tett kézzel a terem 
közepén —, Nimby szervez nekünk új randit, Vanessa megoldja 
az utunkat. . . mi kell még? 

— Kocsi La Rochelle-ben — mondta Francoise. 

— Az nem kell, visszük a mikrobuszt hátizsákban, majd ott 
összerakjuk. Ez az, gyerünk, egy csapat egér hozzám! 

Kivágtattak a mikrobuszhoz és elkezdték összeszedni, amit 
magukkal visznek. Enni-innivaló, egy netbook, a Discovery — 
minden bent volt a kocsi hátuljában, most hátizsákokba rakod- 
ták őket. Aztán visszarobogtak a gépterembe, Pit kivéve, aki el- 
indult a kocsival kifelé. 

— Randi fixálva este hatra — jelentette Nimby. A képernyőn 
már az utolsó sziák voltak, de azok között is akadt pár utalás a 
találkozás utáni szakaszra. Laure ugyanis, még a valódi, közöl- 
te, hogy a családja délután elutazik és az övék a kégli. 

— Jól van — bólintott Niala, és a húgára nézett. — Mikor? 

— Ők készen állnak. 

— Melyiket kaptad? 

— A hatötvenest. 

— Szent merevlemez, mibe fog ez kerülni?! 

A kislány nem válaszolt, csak elmosolyodott. Kissy nyomban 
megértette. Aki a Cöte d"Azurön él, az imádja Vanessát. Tehát 
szó nélkül ad neki tíz jegyet a leggyorsabb járatra, ajándékba. 
Valószínűleg űrhajóval mennek. 


Már kint voltak a főúton, amikor Vanessa megszólalt. 

— Cannes-ba megyünk, egérke. 

— Cannes-ba? — hökkent meg Pi. — De hisz az egy órába telik. 

— És? Más programot terveztél? 

— Lökött egere — dünnyögte Pi, és kitette az indexet. 

Akkor már tudták, hogy Elke is jön, akkor vágtatott vissza a 
gép elé, amikor ők már az udvaron voltak. Apja beadta a dere- 
kát, de mivel ő Bécsben van, Anne pedig bent Kielben, Schul- 
tze úr viszi ki Elkét a pályaudvarra és teszi föl a vonatra. Kis 
lyukakkal a dobozán, hogy kapjon levegőt. 

Kilenc után pár perccel jött a riasztás, kilenc húszkor indul- 
tak. Fél tizenegykor álltak meg a cannes-i reptér előtt. Lepar- 
koltak, fölkapkodták a hátizsákokat, kiözönlöttek, beözönlöt- 
tek. 

— Monsieur Saint-Croix-hoz jöttünk — lépett oda Vanessa a 
legelső pulthoz. 

— Várja önöket? — kérdezte a formaruhás kisasszony, és nem 
nyúlt a telefonért, amíg Vanessa azt nem mondta, hogy igen, és 
be nem mutatkozott. Aztán a türelmüket kérte. 

Nem ültek le, ténferegtek a váróteremben és megtudták Elké- 
től, hogy már leszálltak a vonatról Hamburgban — Schultze úr 
vele maradt —, úton vannak a reptér felé. 

Itt Cannes-ban pár perc múlva előkerült egy fiatalember és el- 
kalauzolta őket az épület útvesztőiben. 

Kissynek eszébe jutott az első reptéri útjuk együtt. Akkor is 
előre megbeszélt szöveget kellett mondaniuk — hogy kutya, 
féklapokat húsz fokra —, és akkor is jött valaki, hogy elkísérje 
őket. 

No igen. Csakhogy akkor Mohi volt velük, aki éppúgy nem 
tudott semmit, mint ők, vagy még annál is kevesebbet — ma vi- 
szont éppen a magabiztos Vanessa szervezi az utat, aki lám 
csak, keresztnéven szólít valakit még itt Cannes-ban is. 

— Szervusz, Pierre — lépett oda egy férfihoz, aki rámosolygott. 

—No mi van, felcsaptál üzletasszonynak? Látom, hoztad az 
összes tengerimalacodat. Szevasztok. 

— Egerek — felelte a mikró szigorúan —, és nem az enyémek. 
A gép pedig nem üzleti útra kell. 

— Nocsak, pedig az öreggel mintha gyárakat vásárolnátok föl. 

— Csak egyet, egyelőre. Nos, indulhatunk? 


— Hol van az még? Ez itt egy repülőtér. Apád pilóta volt, tud- 
nod kell, mennyi cirkusz van ezzel. 

— Most is pilóta — felelte a mikró —, csak lent. Viszont a cuc- 
cot leraknánk a gépben, jó? Egy helikoptert cipelek a hátamon. 

— Azt a távizés micsodát? — derült föl a férfi. — Egyszer meg- 
nézném. 

— Jó, gyere ki és megmutatjuk. 

— Bár jöhetnék. A számla kinek menjen? 

— Jerry Alapítvány. 

— Okk-ké. No, cuccoljatok föl, hamarosan jövök. 

— Cin-cin — mondta Vanessa és megindult a folyosón. Kissy 
követte példáját, biztos, ami biztos: ő is cincogott. És sorban a 
többiek mind. 

Kiléptek az épületből, egy nagy betontérségre, amin minden- 
hol repülőgépek álltak. A D"Aubisson egerek otthonosan néz- 
tek körül és balra fordultak. 

— Szóval mégse szívességből utazunk — mondta Francoise. 

— Dehogynem, egérke. Gustave egy tízest kért az egészért. 

Kilenc kisegérnek gyökerezett földbe a lába olyan hirtelen, 
hogy Vanessa pár lépéssel túlszaladt rajtuk. 

— Tízezer eurót?! — kiáltottak föl. De szerencsére nem volt ér- 
kezésük elárulni, hogy azon döbbentek meg, milyen óriási ez 
az összeg, mert Niala nekiszögezte: 

— De hisz nekem azt mondtad, hogy lealkudtál valamicskét. . . 
— Vanessa bólintott. — Hogy a csodába tudtad rávenni a vén 
zsugorit, hogy... nem is tudom, mi ez az összeg, még önkölt- 
ségnek se mondhatom... — Vanessa megint bólintott. — Majd- 
nem ingyen utazunk, egérke! Hogy csináltad? 

Kissy minden arcizmával azon ügyelt, hogy ne látszódjon raj- 
ta: nem meri megkérdezni, mibe kerülne ez az út rendesen. 

— Hát... — a mikró tűnődve tanulmányozta a közelben álló gé- 
peket — szóval... ígéretet tettem némi malackodásra. 

Kissynek leesett az álla, és úgy maradt. 

— Hülyéskedsz, egérke — mondta Niala. Vanessa megrázta a 
fejét, ő bizony nem. — A világon senkinek nem ér meg Isabelle 
néni malaca nyolcvanezer eurót. 

Kissynek még jobban leesett az álla. 

— Sütit is ígértem — vallotta be a mikró. — És hogy ott leszünk 
mindhárman anyával, és szépen mosolygunk rá. 


Kissy fölemelte a kezét és becsukta vele a száját. 

— Te bolond vagy -— állapította meg Niala. 

Húga bólintott. 

— És mit felelt? 

— Nevetett és azt mondta, jól van, legyen egy tízes az egész, 
de saláta is legyen ám! 

Niala megcsóválta a fejét és továbbindult. 

Egy darabig baktattak, aztán Niala intett egy gép felé, ami ép- 
pen kibukkant egy másik mögül. 

— Az az, a huszonnégyes Zulu. 

A mutatott irányban egy karcsú, fehér kisgép állt. Ránézésre 
ugyanolyan, mint akármelyik másik. 

— És rendesen kilencvenezer euró a viteldíja? — kérdezte Jen- 
nifer. 

— Hát legalább. Az extra sürgősséget még bele se számoltam. 

— Mitől ilyen drága? — tudakolta Francoise. 

Vanessa elindult a gép felé. 

— Ez egy hatötvenes Gulfstream. Ötvenmillióba kerül, és egy 
tucat van belőle a világon. Itt a Cöőte d" Azurön — ez az egy. 

A gép ajtaja nyitva volt, a lépcső leengedve, és egy egyenru- 
hás ember állt mellette karba tett kézzel. Nem pilóta volt. 

— Hát ti? 

— Hát mi — viszonozta Vanessa. — Gustave küldött. Azt üzeni, 
hogy hatszáztizennégy. 

A pasas összehúzta a szemöldökét. Jó nagydarab pasas volt. 

— Mennyi? 

— Hatszáztizennégy. 

— Eltévesztetted a házszámot, csibém. Ilyet a főnök nem 
üzenhetett. 

Vanessa felmutatta egy ujját. 

— Először is: de, ezt üzente, és azt ils megmondta, hogy kétel- 
kedni fogsz, mert ez a dolgod. Másodszor: ha rendesen játsza- 
nád a szerepedet, akkor nem ismernéd be, hogy Gustave a fő- 
nököd. Harmadszor: ha még egyszer csibémnek szólítasz, nem 
is lesz többé a főnököd. 

A nagydarab fölényesen elvigyorodott. 

— Gondolod, hogy ezért kirúg? 

— Talán nem, de ő is csak eleven embert tud alkalmazni. 

A vigyor lehervadt a nagydarab arcáról. 


— Mikor beszéltél vele? 

— Negyed tíz körül. 

— Telefonon? 

— Ígen. 

— Ő hol volt? 

— Gondolom, még mindig Korfun diktálja a leveleket Mela- 
nie-nak — felelte Vanessa olyan hangsúllyal, amiből még a háti- 
zsákban lapuló helikopternek is meg kellett értenie: Melanie 
titkárnő ugyan, de ott Korfun szó sincsen diktálásról. 

— A pilótával beszéltetek? 

— Persze. 

— Hogy hívják? 

— Pierre Saint-Croix. Figyelj, nem akarlak megbántani, de a 
kérdéseidre az egész félsziget kapásból tudna válaszolni. A mai 
kódszámot viszont csak én tudom. 

A nagydarab horkantott egyet és bólintott. 

— Hát jó. Beszállhattok. 

Francoise megindult a lépcső felé, de Niala rásziszegett. 

— Ott maradsz! 

A D" Aubisson nővérek lekanyarították a hátizsákjukat, kicip- 
zárazták és hozzáláttak kirakodni belőle. Kissy gyorsan követte 
példájukat, s vele a többiek. 

— Adjatok valami zacskót — mondta Niala —, egy helyre rak- 
juk a fegyvereket és átadjuk a barátunknak. A nevedet elárulod 
most már? 

— Milyen fegyvereket? — vált megint gyanakvóvá a pasas ar- 
ca. 

— Nem hallottál még rólunk? — egyenesedett föl Vanessa, 
Kissy pedig most értette meg, hogy miért nem tudják a nevét 
még a D"Aubisson egerek sem. Új ember, Gustave most vette 
föl, és nem idevalósi. Kanadai bevándorló. De lehet, hogy 
marslakó. 

— Ti vagytok... azok a bűnüldöző gyerekek! Ti kaptátok el 
azt a sok disznó pedofilt! 

— Mi — bólintott a Jerry Alapítvány egy egérként. 


Mire átestek a biztonsági ellenőrzésen és megtudták, hogy az 
ört Brunónak hívják, Gustave tényleg csak egy hónapja vette 
föl, viszont belga, Elke is bejelentkezett. Mindjárt indul a gépe, 


három órakor leszáll Bordeaux-ban. Schultze úr már nincs vele, 
föltette a dobozát a gépre és hazament. 

— Onnan hogy jutlak La Rochelle bele? 

— Majd szerzünk neked egy gépet, zsebike — felelte Niala. 

— Jó. Nem baj, ha másodpilóta két méter, csupa szőrösös vu- 
ki. 

— Majd megszervezzük. 

A gépre fölérve már értették, miért kerül ennyibe egy utazás. 
Luxus a tetőfokon. Nem voltak üléssorok, csak néhány óriási, 
kényelmes fotel úgy elhelyezve, mint valami szobában, köztük 
nagy asztalok, még egy pamlag is. Minden krémszínű és barna, 
minden ragyog és csillog. A pamlagon párnák, az asztalokon 
virág, gyümölcs, néhány könyv. A bejárat és az utastér között 
apró konyhán haladtak át, és hátul volt még egy szeparált pihe- 
nő Is. 

— Ejha — mondta Francoise. 

— Drága játékszer — bólintott Vanessa olyan természetes arc- 
cal, mintha beleszületett volna a gazdagságba. — Azért ezzel 
megyünk, mert Gustave többi gépe foglalt vagy messze van. 
Többek között ezért is engedett az árból. De haza már nem jö- 
hetünk vele, minket letesznek és mennek a dolgukra. 

— Nem baj — mondta az egere —, letelepszünk La Rochelle- 
ben, veszünk egy kis házat, gazdálkodunk... Hány gépe van? 

— Még négy. Persze nem az övé, a cégéé, de a cég nagyrészt 
az ÖVÉ. 

— Sziasztok — jelent meg az ajtóban egy férfi. — Ti mentek La 
Rochelle-be? 

— Mi — lépett oda Niala, és kezet fogott vele. — Rég láttalak, 
Marcel, mizujs? 

— A szokásos. Nyomjuk a gombot. Pierre mindjárt jön, én ad- 
dig elkezdem. 

Amíg Marcel beült a másodpilóta ülésébe és hozzákezdett az 
ellenőrzéshez, a háta mögött nesztelenül cserélődtek a kisege- 
rek. Kissy akkor került sorra, amikor Marcel éppen kallantyú- 
kat billentgetett, csavarókat csavargatott és képernyőket figyelt. 
Volt neki bőven, egész sor képernyője volt és rengeteg nyomo- 
gatható bizgentyűje. 

Aztán megjött Pierre is, és pár perccel tizenegy után felszáll- 
tak. Bruno is jött, de utaskísérő nem volt. 


Dél volt, amikor feltünt alattuk La Rochelle. Hétszázhúsz ki- 
lométert kevesebb mint egy óra alatt tettek meg. Kissy már 
nem 1s sokallotta az ötvenmilliót ezért a gépért. Jövőre vesznek 
egyet maguknak is. 


A fülke ajtaja nyitva volt, behallatszott, ahogy Pierre nyugtázza 
a leszállást a kilences pályára. Bruno kikukucskált az ablakon. 

— De hiszen csak egy pálya van — mondta. 

— Igen, a kilenc-huszonhetes — felelte Kissy, bár az ő oldalá- 
ról a pálya nem is látszott, de ennyiből már ő is tudott mindent. 
Elvégre négy éve repül állandóan. — Ez nem sorszám. A pálya 
irányát jelzi. Amikor leszállunk a kilencesen, kelet felé hala- 
dunk, vagyis kilencven fok felé. Ha a pálya másik végén száll- 
nánk le, nyugat felé, az kétszázhetven fok, vagyis huszonhetes 
pálya. 

— Nahát — mondta Bruno. 

Leszállás után Bruno visszaadta a fegyvereiket. Kezet fogtak 
vele és a pilótákkal, és kiszálltak a legkisebb reptérre, amit Kis- 
sy valaha látott. Illetve ha az is reptérnek számít, ahol négy éve 
fölfedezték Mohi provanszál nyelvtudását, akkor a második 
legkisebbre. 

Fogtak három taxit és bevitették magukat a városba. A mini- 
golfpályához, egyelőre, bár nem valószínű, hogy Laure még 
mindig ott várná a srácot, de csak két támpontjuk van, ez meg a 
sulija. 

A minigolf annyira mini volt, hogy percek alatt végig lehetett 
járni. Három egér ment be, Francoise, Chantal és Jennifer. 

Az egyik taxisuk odajött. 

— És mi itt várjunk, amíg ti golfoztok? 

— Nem golfozunk -— felelte Vanessa. — Keresünk valakit. Mi- 
ért, nem értek rá várni? 

— Három taxióra ketyeg ám. 

— Az a dolguk, hogy ketyegjenek. 

— Meddig? 

Vanessa fölpattant a padról és megindult a kocsik felé. 

— Mostanáig! — vetette oda, és egy pillanat múlva már a má- 
sik két taxissal beszélt. Kissy remekül szórakozott. Fél perc 
múlva a mikró visszajött. 


— Ők maradnak, te elmehetsz, hívnak helyetted másikat. Tes- 
sék, megnéztem az órádat — nyújtott a férfinek néhány bankje- 
gyet. — Végeztünk. 

A taxis egyik kezével önkéntelenül átvette a pénzt, a másik- 
kal a homlokára tolta a sapkáját. 

— No de... 

— Nem érdekel — felelte a mikró. — Mi a helyzet? 

A kérdés a lányokhoz szólt, akik már kifelé jöttek, és a fejü- 
ket csóválták. 

— Akkor hát mit tudunk a suliról? 

Az már a gépen kiderült, hogy Laure iskolájának nincsen 
honlapja, a facebookos kapcsolatokon keresztül kellett felderí- 
teni valakit, a telefonkönyv segítségével. Angéligue, Martin és 
Nimby dolgozott rajta. 

— Próbáljuk meg ezt — mondta a lány. — Yves Royer, egyértel- 
műen tanár és ismeri Laure-t. 

A tanár pár utcával arrébb lakott, de nem volt otthon. Meg- 
próbálták néhány házzal arrébb egy tanárnő házát, de az idős 
hölgy, aki ajtót nyitott, az anyja volt. A lánya elutazott. 

— Nézzétek csak — mondta Nimby -—, Laure-nak ez a barátnője 
pár perce még facebookozott. 

— Azt mobilról is tehette Párizsból — legyintett Francoise, de 
Kissy hirtelen elkapta az állát, maga felé fordította a kislány fe- 
jét, és hipnotikus hangon azt mondta: 

— Az a lány otthon van és ránk vár. Mondd utánam! 

— Az... a lány... otthon van... és ránk... vár... — tagolta a 
zseb, és ahogy Kissy elengedte, robotszerű mozgással kezdte 
emelgetni a tagjait. 

Nevettek és beugráltak a kocsikba. Két perccel később meg- 
álltak egy ház előtt. 

— Ez a csajszi velem egyidős — mondta Francoise —, mi lenne, 
ha én csöngetnék be? 

A lányt, aki ajtót nyitott, azonnal felismerték a facebookos 
fotóiról, de a zseb azért megkérdezte. 

— Szia, te vagy Amélie? 

— Én. 

— Én Laure-t keresem, de nem tudom elérni. Tudsz segíteni? 

Amélie nem figyelt föl az utca túloldalán csoportosuló kilenc 
egérre, akik nemigen néztek felé. Csak egy magával egyidős 


lányt látott, akin semmi nem mutatta, hogy a Földközi-tenger 
partjáról repült ide az atlanti partra. 

— Otthon nincs? — kérdezte. 

— Azt nem tudom, mert elfelejtettem a címét. Még nem jár- 
tam náluk. 

— Georges Emonin negyvenöt. 

— Jaj, ez az, kösziiii! 

Útközben az egyik taxis megjegyezte, hogy még életében 
nem csinált ilyen rövid fuvarokat. Az Emonin utca is legfeljebb 
kétpercnyire volt. 

— Van egy ötletem — mondta Nimby. — Most én megyek. 

— Aha — mondta Francoise —, én meg törölgessem Vanessa 
könnyeit, mi? 

— Nem, elég, ha adogatod neki a zsebkendőket. Egyedül is le- 
törli. 

Ezzel Nimby becsöngetett a házba, ők pedig gyorsan befor- 
dultak a sarkon. 

— Szia — hallották a telefonon át. — Te vagy Laure? 

— Én, és te ki vagy? 

— A haverommal lett volna találkád a minigolfpályán. 

— Igen? És ő hova lett? 

— Engem kért meg, hogy szóljak. Amikor a randira ment, el- 
ütötte egy autó. Én is épp ott voltam. Kórházba vitték, szerin- 
tem ma már ki se engedik. 

A választ nem hallották. 

— Figyelj, a kertkaput azért kinyithatnád. 

— Ja persze... 

Csikordult a zár, aztán az ajtó, és egy pillanat múlva óriási 
csattanás. Ők pedig elindultak. 

— Ezt elöljáróban — mondta Nimby nyersen. — Roburt nem 
ütötte el az autó, azért mondtam, hogy kinyisd a kaput. Robur 
nem fiú, hanem egy felnőtt férfi, aki el akart csalni valahová. 
Tőle nem egyetlen pofont kaptál volna. Megerőszakolt és eset- 
leg meg is ölt volna. A szüleid itthon vannak? 

Laure nem válaszolt, az arcára szorította a kezét és bőgött. 
Niala rátenyerelt a csengőgombra, és addig nem vette el a ke- 
zét, amíg ki nem jött egy dühös férfi és meg nem kérdezte, 
hogy mi folyik itt, mi ez a csődület. 


— Duvoisin úr? — kérdezte Nimby, de a férfi tekintete a lá- 
nyon akadt meg, és néhány gyors lépéssel a kapuban termett. 

— Ki bántott?! — nézett Laure-ra, aki valami olyan mozdulatot 
tett, mintha Nimbyre akarna mutatni. A férfi Nimbyhez ugrott. 
— Te voltál?! — És ütött. 

Egy Jerryt magasra emelt kézzel lecsapva megütni a legrosz- 
szabb ötlet, amit ki lehet találni. Mire a kéz eltalálta volna 
Nimby fejét, neki három ütést is ideje lett volna bevinni, és utá- 
na ellépni a kéz útjából, ámbár annak lendületét a három közül 
egy is megtörte volna. A kapuban tolongó egerek bármelyike 
darált Duvoisin urat csinált volna belőle, mire a keze eléri 
Nimbyt. De hát nem akarták komolyan bántani. Nimby csak el- 
lépett a lecsapó kar útjából, visszanyúlt, elkapta a férfi kezét, s 
amikor az a lendülettől leért térdmagasságig, megállította. A 
férfi meggörnyedt és úgy maradt. 

— Duvoisin úr? — kérdezte a fiú másodszor is. 

— Eressz el! Te, én agyonváglak! 

— Duvoisin úr? — kérdezte Nimby változatlan, higgadt han- 
gon. 

A pasas a másik kezével kapott Nimby felé, de ezt meg el- 
kapta Chantal. 

— Duvoisin úr? — kérdezte ő is, lassan, tagoltan. 

— Én az vagyok, és ki fogom deríteni, hogy ti kik vagytok! 

Vanessa leguggolt és az orra elé tartotta az igazolványát. 

— Jerry Alapítvány. Éppen megmentettük a lányát egy pedofil 
bűnözőtől, kedves Duvoisin úr. 


Nem is az apja volt, hanem a nagybátyja. De az apja is ott volt 
a szobában. Meg az anyja, meg a nagybácsi felesége, meg egy 
felnőtt unokabáty. Láthatóan családi összejövetelbe trappoltak 
bele. 

Persze nem volt ennyi ülőhely, de őket nem zavarta. Kissy 
éppenséggel egy asztalka szélére ült le, és jutott mellette hely a 
zsebnek is. 

Nimby néhány mondatban beszámolt a Roburral való beszél- 
getésről, de részleteket nem mondott. 

— Látni akarom — mondta az apa. 

— Nem fogja, uram. 

Az apa a lányára nézett, aki az anyja karjaiban szipogott. 


— Laure, azonnal hozd ki azt a gépet! 

— Fölösleges, Duvoisin úr — felelte Nimby. — Laure jelszavát 
megváltoztattuk, a gép egyre csak azt hajtogatná, hogy rossz a 
jelszó. Lenne szíves rám figyelni? 

Duvoisin kieresztette a levegőt és bólintott. 

— Köszönöm. Tehát. Robur azért nem volt ott a minigolfban, 
mert Laure nevében áttettük a randit máskorra és máshová. 
Még jó pár óra van addig. Viszont nem zárható ki teljesen, 
hogy kinyomozza Laure lakáscímét, ezért addig itt maradunk. 
Mivel Laure azt mondta, hogy önök ötkor mennek el hazulról, 
ötig nyilván nem jön. Azután pedig — majd meglátjuk. Ha nem 
jön, akkor elmegyünk a randevúra és szerzünk egy kis megle- 
petést a kisfiúnak. 

Duvoisin lassan bólintott. 

— És miért nem láthatom, amit beszéltek? 

— Mert nem tartozik önre. 

— Ami a lányommal kapcsolatos, az rám tartozik. 

Nimby bólintott. — Ezt kivéve. Amikor Laure visszakapja a 
fiókját, ez a beszélgetés nem lesz már benne. India Zulu Uni- 
form Mike? 

A kérdés már nekik szólt. Bólogattak, persze hogy esznek. 

— Oscar Romeo - felelte Vanessa. Megint bólintottak, nyilván 
étterem, nem kívánhatják Duvoisinéktől, hogy őket etessék. — 
Echo és Echo. 

Volt abban valami klassz agyserkentő hatás, hogy semmi 
nem jelezte, amikor a betűjelek számokat jelentenek. Ezek 
azok voltak, öt-öt, mármint nem a rendes számkódolással, ha- 
nem morze szerint. 

Chantal, Jennifer, Angéligue, Francoise és Pi tehát kiment a 
taxisokhoz és elfurikázott egy étterembe. 

— Semmi kedvünk félóránként másik kocsikat fogni — érke- 
zett Angéligue hangja a telefonon —, úgyhogy maradjanak ve- 
lünk. Meghívjuk magukat, ha addig kikapcsolják az órát. Vagy 
ülnek kint és ketyeg az óra. 

Kissy jóváhagyólag bólintott, de a figyelmét inkább az kötöt- 
te le, ami a helyszínen történt. Ugyanis nem történt semmi. A 
háziak ültek a helyükön, nemigen tudva mihez kezdeni a hely- 
zettel. Laure az anyja karjaiban, elrejtve az arcát. Mérhetetlenül 
szégyellte magát. Kissyben felrémlett apával való első beszél- 


getése a szexről, amikor felvetette, hogy előbb-utóbb nagyobb 
ágyra lesz szükség. Azon az őszön volt, amikor létrejött az ala- 
pítvány és kinövesztették a füleiket. Vagy már a télen. Tizen- 
három volt... talán már tizenhárom és fél, de nem biztos. És 
csak a jövőre gondolva beszélték meg azt az ágyat. 

Ebben a korban még nemigen szokás beszélni a szexről, főleg 
nem a szülőkkel vagy a jelenlétükben. Próbálkozni vele, azt 
még csak-csak. Olsen is megtette, rajta is vesztett; ezrével le- 
hetnek tizenegy-tizenhárom évesek, akik nem kerültek az ala- 
pítvány elé, mert korukbeliekkel kísérleteztek, nem shindyvel. 
Vagy éppen shindyvel, csak nem volt olyan szerencséjük, mint 
Olsennek és Laure-nak, nem volt ott az alapítvány. A shindyk 
tevékenységét számottevően megkönnyíti, hogy a gyerekek ha- 
marabb kezdenek érdeklődni a szex iránt, mint ahogy megér- 
nek rá. Kissy jól emlékezett saját apró egér korára, azazhogy 
akkor még egyáltalán nem volt egér, de már sokat törte a fejét, 
hogy is van ez az egész a fiúkkal. Neki kimaradt az a szakasz, 
ahol most Laure tart, hogy még éretlen hozzá, de már csinálná, 
illetve ő is csinálta volna, de nem beszélt meg randit fiúval, 
semmilyen kísérletezésbe nem ment bele. Voltak persze fiúk, 
akik vele szerették volna tanulni a biológiát, hogyne lettek vol- 
na, de ezeket olyan automatikusan hajtotta el, mint a legyeket. 

Laure elképzelése, hogy a fiú késő estig nála marad és min- 
denfélét kipróbálnak, akkor is katasztrófába torkollott volna, ha 
Robur az, akinek mondja magát. Egyszerűen ezt is meg kell ta- 
nulni, és nem az a jó módja, amit ők terveztek. . . 

— Kissy? 

— Kiazmiaz? 


Az első ebédelő csapatból három egér, a két mini és a zseb nem 
tért vissza Duvoisinékhez, hanem elvitették magukat Vladek- 
hez, vagyis persze csak a közelbe, és megfigyelőállást vettek 
föl. VIladek jó messze lakott Laure-tól, avenue d"Helsinki. 
Chantalék körbevizslatták, aztán jelentkeztek. 

— Itt Finnország. Ennek a háznak mindenfelé van kijárata, 
nem tudunk ennyi figyelőt állítani. Erősítést kérünk. 

— Vettük, Finnország — felelte Pi —, indulok. 

Kissy csapata ezalatt már úton volt a legközelebbi étterembe, 
hogy aztán nagy lakomát csapjanak sült krumpliból, halból és 


salátából. Fél kettőre járt, mire ők is végeztek. Martin vissza- 
ballagott, hogy csatlakozzon az egyedül őrködő Angéligue-hez, 
ök pedig kocsiba ugrottak és irány Finnország. 

A shindy egy nyolcemeletes házban lakott. A déli kapu köze- 
lében Chantal őgyelgett, keleten Jennifer, északon Francoise. 
Most áthelyezték őket, Niala és Pi sétálgatott a déli oldalon, 
Vanessa és Nimby a keletin, Kissy és Francoise a nyugatin és 
Jennifer meg Chantal az északin. 

— Uniform Yankee Papa Hotel? — kérdezte Francoise. 

Kissy eltűnődött. Felröpíteni a helikoptert? Lenne éppen ér- 
telme... talán... 

— Negatív — felelte Nimby. — Uniform Yankee Papa Hotel 
Uniform Bravo India Zulu, India Zulu. 

Repül helikopter kell egerek egerek? Ja igen. Két egér kell a 
kezeléséhez. 

— Két párból kiveszünk egy-egy egeret — felelte Niala közön- 
séges francia nyelven. 

— Az egyik Pif lesz, mert nála van Papa Hotel — mondta Nim- 
by. 

— A másik Törpilla — mondta Jennifer. — Uniform Romeo. 

— Papa Hotel India Zulu Uniform Romeo Echo Tango Oscar 
Mike — javasolta Kissy, hogy menjenek messze a háztól —, In- 
dia Whisky Uniform Alpha Charlie Delta. 

Veszélyes lenne, ha a shindy meglátná őket. 

— Oscar Kilo — felelte Vanessa. 

Pár perc múlva a Discovery felszállt a házak fölé. Ők Fran- 
c01se-zal egy lámpaoszlopnak támaszkodva nézték a telefonon, 
amint a gép a nyolcemeletes felé fordul, közeledik, de aztán el- 
kanyarodik és ívet ír le a park fölött. 

— Nem közelítem meg azonnal a célobjektumot — mondta 
Vanessa. — Papa Hotel nem láthatatlan, és hangja is van. India 
Whisky gyanakvó természetű, mindenkiről azt hiszi, őrá vadá- 
szik. Ebben az egyben hasonlít ránk. Ha meglátja Papa Hotelt 
mindenfelé csalinkázni, az elaltatja a gyanakvását. 

— Hm — mondta Nimby. — Mondasz valamit, egérke. Kérek 
egy váltótársat az Echo Echo oldalra, utána kell néznem vala- 
minek. 

— Obelix Uniform Romeo -— felelte Pt. 


A Discovery éppen átkerült a ház keleti oldalára, és látta, 
amint a maxi megérkezik egy parkoló autó mellé, a mikró pe- 
dig jó húsz méterrel arrébb elindul anélkül, hogy ránézne. Va- 
nessa követte kedvesét a magasból. A fiú gyors léptekkel visz- 
szament a két taxihoz, amiket a parkon és a következő 
háztömbön túl állítottak le, beszállt az egyikbe és elindult. A 
Discovery tovább követte, jó magasan, ahonnan a fél várost be 
lehetett látni, csak olyankor mozdult meg, amikor a taxi taka- 
rásba ért. Nimby végül bement egy házba. 

— Mit találhatott ki? — tűnődött Francoise. 

Vanessa közelebb szállt, s kiderült, hogy ott egy optikai bolt 
van. Nem hallották, hogy a fiú bárkivel beszélne odabent, nyil- 
ván kikapcsolta a mikrofonját. Öt perc múlva kijött, felnézett a 
Discoveryre és integetni kezdett. Vanessa kétszer megbillentet- 
te a gépet az oldalkormánnyal, visszaintegetett. 

— Szállj le, egérke. A taxi motorházára, és állítsd le a rotoro- 
kat. 

Vanessa megtette, Nimby pedig fölkapta a gépet. A követke- 
ző percekben nem láttak semmit, ugrált a kép, többször el is ta- 
karta a kamerát, aztán elengedte. 

— Mit látsz? 

A képen házak voltak, de olyan homályosak, mintha a Disco- 
very kamerája könnyben úszna. 

— Szent merevlemez, mit műveltél, egérke?! Nem látok sem- 
mit! Nézd meg a telefonodon! 

— Ja persze. Igen, elég homályos. Próbálj állítgatni a zoomon. 

A kép csakhamar kiélesedett. 

— No, tudsz így repülni, egérke? 

— Így már tudok, persze. 

— De vigyázz, azok a házak, amiket látsz, több száz méterre 
vannak innen. Azt a kiteregetett ruhát azon a balkonon nem is 
látom, és szerintem szabad szemmel te se látnád. Távcső van az 
orrocskádon, egérke. 

Döbbent cincogások mindenfelől. 

— Hogy kaptál te a legelső La Rochelle-i üzletben ekkorka 
távcsövet? 

— Úgy gondoltam, ötven százalék, vagy kapok, vagy nem. Az 
is ötven százalék, hogy itt az utcán összefutsz Richelieu bíbo- 


rossal. Vagy összefutsz, vagy nem. Csinálj egy próbát, egérke, 
szállj fel függőlegesen és nézz körül. 

Őrült ugrálás kezdődött a képen, semmit se lehetett kivenni. 
Vanessa sivalkodott, hogy nem lát, aztán hirtelen lefékezte a 
gépet, és a kép kisimult. Bár most se volt olyan éles, mint ren- 
desen. 

— Hű, egérke. Ebben meg lehet makkanni. Végre látok. 

— És jó messzire — mondta Nimby —, a legkisebb és legerő- 
sebb távcsövet kértem. 

— Aha, csak nem merek megmozdulni, mert akkor nem látok. 
És ha van a városban egy sárkányrepülős macskaklub?! 

— Majd megvédelek — mondta Nimby szeretettel. — Csukd be 
a szemed és húzd le a gépet. 

— Negyven — mondta Jennifer —, harminc, húsz, tíz... öt... 
négy... három... két és fél... kettő... egyötven... egy... fél... 
negyven... harminc... húsz... tíz... engedd le. Jó. Leállhatsz. 

— Levettem a szemüveget — közölte Vanessa, a telefonon pe- 
dig megint meglódult a kép. 

— Jól van — felelte Nimby. — Kifizetem a távcsövet és vissza- 
viszem a gépet. Igen, uram, ez egy helikopter. 

Ez nyilván a taxisnak szólt. A választ nem hallották. 

— Akarja tudni? Hát nem fogja. 


De a távcső végül is nem vált be. Vanessa felszállt csukott 
szemmel, aztán amikor elérte a kellő magasságot, kinyitotta a 
szemét és megpróbált becélozni egy-egy ablakot. Képtelenség 
volt, úgy ugrált a kép. Amikor néha sikerült, akkor pedig nem 
lehetett megállapítani, hogy melyik ablakot látja, mert az az 
egy töltötte be az egész látóteret, és ha megpróbált átaraszolni a 
szomszéd ablakra, az egész kép megugrott. 

Nimby is megpróbálta, aztán megállapították, hogy ez így 
nem megy. 

— No mindegy, van egy helyes kis távcsövünk — mondta, le- 
szerelte és zsebre vágta. — Azt hiszem, tudom, mi kell az ötle- 
temhez, de az hosszabb fejlesztést igényel. 

— Hahó, egérkék! — harsant a fülükbe. — Zsebike leszáll öt 
percben belül, hova tettétek repülőgépt énneki? 

— Ott van már, nyugi — mosolygott Niala. — Egy piros Cessna, 
a jelzése hat-kettő-nyolc Yankee Delta. 


— Aha! Delta Airlines, jenki gyártó vállalat. És mennyi cso- 
mókkal kell kigurulni futópályáról? Mennyi utazódási sebes- 
ség? És magasság? Merre van La Rohscheib? Milyen gombbal 
kell behúzjak futókerekeket? És kiereszt? Hol tartik repülőn 
ugróernyőt? 

— Hagyd már abba! — jajgattak ide-oda gurultukban. — A gép- 
hez pilóta is van, zsebike, az tud mindent, ami kell! 

— Ach so. Hacsak úgy nem... 

Kissynek különösen nehezére esett visszanyerni uralmát a re- 
keszizma fölött. Tisztán látta maga előtt a zsebet, amint lerohan 
a nemzetközi járat lépcsőjén, végigszáguld a reptér betonján, 
beugrik egy Cessnába és vadul nyomkodni kezdi a gombokat, 
hogy felszálljon. Aztán váltott a kép, már fölöttük repült, robot- 
pilótára állította a gépet, hogy visszamenjen magától, és már 
ugrott is, csapkodott a szélben a vörös lófarok, egyenesen Kis- 
sy mellett ért földet és azt mondta: 

— A nevem Bond. Elke Bond. 

Alig tudta végigmesélni a többieknek, amit elképzelt, Niala 
fojtott hangon jelentette: 

— India Whisky! 

Csend lett, a Jerry ugrásra készen állt. 

— Echo Sierra. Alpha Tango Alpha Juliet Alpha Mike Alpha 
Kilo. 

Szóval délnek tart, összegezte Kissy. Magas, szőke férfi, 
szemüveges, bajuszos. Ez csakugyan Vladek, Nino ilyennek ír- 
ta le. 

— Elfordul, Echo Echo irányba — mondta Niala, majd felcsat- 
tant: — Oscar Delta! Mustárszínű Citroén, az Echo Echo olda- 
lon, látjátok, Papa Hotel? 

— Jövök — mondta Nimby —, már látom is. Kövessétek a fel- 
színen, én a levegőben. 

Rohantak a taxikhoz. Nyolc egér két kocsiba ugrott, a harma- 
dik sofőrre ráparancsoltak, hogy ott várjon. 

— Délnek megy ezen a kanyarodó úton — mondta Nimby. 

— Kihangosítunk mindkét kocsiban — mondta Niala —, útba tu- 
dod igazítani a sofőröket. 

— Rendben. Délnek halad. Jobbról hosszú, fehér épület, négy 
vagy öt emelet magas. Már elég nagy az előnye, indulhattok. 


— Indulunk — mondta Kissy, aki elöl ült a sofőr mellett, az ő 
kocsijukban az ő készüléke volt kihangosítva. — Követjük a cél- 
személyt. 

— Az utcának vége van, balra fordul, irány kelet. Balról teme- 
tő, az utca végén sárga erkélyes, négyemeletes ház. Jé, helikop- 
ter-leszállóhely van előtte... milyen kedvesek. 

— Ne szállj le! — rikkantotta két kocsirakomány kisegér. 

— Nem szállok le. Majd visszafelé. Délnek fordul, aztán nyil- 
ván keletre fog, nem kanyarodik vissza. Igen, balra indexel. 
Keletnek tart. Most mintha még mustárszínűbb lenne, mint ko- 
rábban. Szerezzünk hozzá egy virsliszínűt és együk meg. 

— Az előbb ebédeltél! — förmedt rá Kissy. — Repülj inkább, ne 
a kocsiját akard megenni! 

— Nincs hova repülnöm, amíg el nem kanyarodik. Ez az utca 
nyílegyenes, száz kilométeren át belátom a vidéket. 

De fél perc múlva a mustárszínű kocsi megállt az egyik sar- 
kon, Vladek kiszállt és becsöngetett egy házba. Kijött egy pa- 
sas, üdvözölték egymást, bementek. 

— Húzódjunk le, uram — mondta Kissy a sofőrnek. — Megál- 
lunk és várunk. 

— Ugyan mire? 

— Azt nem tudjuk. 


Letáboroztak egy parkban, vagy háromszáz méterre Vladek ko- 
csijától. Pi előrement, hogy megfigyelje, aztán a Discoveryt le- 
hozták, és Nimbyék is elindultak a csapat után. 

— Tényleg van pilóta repülőbele — újságolta Elke. — Vigyo- 

— Mint mindenki a közeledben, zsebike — felelte Niala. 

— India Whisky meg nehogy fogjátok, amíg én nem ott va- 
gyok — intette őket a kislány. — Micsinál? 

— Még mindig bent van. 

— Másik pasi hátha nagy tititá tititi tátititá tá ti titátá India 
Whisky szintén. 

Kissy vigyorgott. Schwein. Disznó. 

— Nem valószínű — mondta Vanessa. — Nino leírása szerint az 
ürge nem barátságos a magához hasonlókkal. Naná, retteg a le- 
bukástól. Még rengeteg ideje van a randiig, nyilván csak beug- 
rott egy rokonhoz vagy baráthoz. 


— Nino mesélt ugyan rólunk, már amennyit tudott — morfon- 
dírozott Kissy —, de nem lehetett nagyon hihető, meg régen is 
volt már. Mostanra biztonságban érzi magát a barátunk, hát ke- 
res valami elfoglaltságot. 

— Meg játszótársat hozzá — bólintott Francoise sötéten. — 
Nimbytől csak egyetlen pofont kapott, de majd még úgyis talál- 
kozunk. 

— Nem kell verni a gyereket — mondta Niala. 

— Dehogynem - érvelt a zseb. 

Nevettek. És remélték, hogy inkább VIladeket verhetik helyet- 
te. 

De amikor Elke leszállt, VIladek még mindig vendégeskedett. 
Az egyik taxit elküldték a zsebért. 

— Mondja neki, hogy Ali Baba és a negyvenöt rabló — hajolt 
be Kissy az ablakon. 

— Negyven — helyesbített a taxis. 

— Negyvenöt. Ezt mondja neki, különben nem fog beszállni a 
kocsijába. 

A férfi megcsóválta a fejét és elhajtott. 


— Hogy kicsodák?! — csattant a zseb hangja a telefonban. 

— Ali Baba és a negyvenöt rabló — mondta a sofőr türelmesen. 
— A lelkemre kötötték, hogy ezt mondjam. 

— Toborzotta biztosan új rabolókat Ali Baba, ötöt. Követtél 
autót nemrég az utcákon, mondjad? 

— Igen, követtem. 

— Milyen volt neki színűje? 

— Mustárszínű. Egy mustárszínű Citroen. 

— Jól felelted. De Sicherheit mindig első, ezért hátuli ülésre 
ülöm magamat. Nehogy bámuljad kislányka combokat vezetés 
helyett, és figyelési szünetban összedurranjad autót másik autó- 
ba bele, reccs! Aztán égjen egész utca mint Feuerwerk, és ben- 
ne jómagam sütve, semennyi krumplival! Mehetünk! 

Kissynek már fájt az oldala, de tudta, hogy amint Elke látótá- 
volságba kerül Francoise-zal, megvadul mind a kettő, és D"Ar- 
tagnan meg a barátai nem tettek akkora kárt La Rochelle-ben, 
mint ezek fognak. 


A taxi mintha még mozgott volna, amikor a zseb kiugrott be- 
lőle és rohanni kezdett feléjük. Vanessa nyakába ugrott, aztán 
sorban a többieket ölelgette a szokásos szenvedélyével. 

— Szóval eljötte idő. Megfogjuk Vladekt. És hátha másik po- 
fát is, mint régi szép idők Strasbourg benne, egyet vadász, ket- 
tőt kap. 

— Régi? — nevetett Kissy. — Ez két hónapja volt, egérke. 

— Már olyan sok régen? No, indulunk? 

— Hová? 

— Shindyekhez! 

— Szó sincs róla, pontosan tudod, hogy kell bizonyíték is. II- 
letve először kell a bűntett, csak aztán jöhet a bizonyíték. 

— Mondjuk a bűntett végül is már megvolt — mondta Niala. — 
Elég sokat dumált a gyerekkel a szexről, egy csomó mindent 
elmondott neki a tapasztalt nagyfiú szerepében, ez már meg- 
rontás. 

— Hogyan csináljuk randit? Pofa ismeri Laure-ot fényképről, 
nem mehet zsebike. Laure meg aligha fog. 

— Lehet, hogy rá tudjuk őket beszélni — szólalt meg Angé- 
ligue. — Már túl vannak az első megrázkódtatáson. 

— Ha mégse, akkor majd megy zsebike — mondta Niala. — 
Laure barátnője lesz, akit mondjuk előreküldött maga helyett, 
fölmérni a srácot, efféle. Robur is egy felnőtt férfit küld maga 
helyett. 

— Azért megpróbálunk elrabolít vele zsebet, jó? 

— Nem annyira. 

— De tér közepén, emberek mászkál és beszélget, egyszer 
csak odasétál zsebike magas szőke pasihoz felemás cipőben és 
kiüti fejét két füléje közül, hát milyen dolog az már, mit fogják 
La Rohscheibniek gondolni zsebikéről? Külföldön mindenki 
kicsit képviselője Vaterlandjának, én is itt képét viselem Né- 
metországénak, és hisznek minket udvariastalan, erőszakos, 
bárha csinos és szexi. Nem jó! Vladeknek el kelletik rabolni 
zsebikét, mint Sylvie csinálta, csak most majd zsebike fog rá- 
beszélje őtet, mert barátnője Laure-nak, és ha neki megtetszik 
srác, akkor majd hármasban. De hát ugye nem srác fog jönni, 
mert ő meg felnőtt haverjét küldte, ezért először el kell menni 
srácért, autóvel, tényleg olyan mustárszínűs, mint képen? Be- 
ülünk autóbele, VIladek elviszi zsebet, biztos van neki valami 


klassz gyerekrongáló rejtőhelye, és amikor leveszi ruhájait, le- 
es vele szőke fejéje is, mert megkapja akkora irdalatlan nagy 
pofontot! . . . 

Itt a kislánynak szerencsére, órák óta először, levegőt kellett 
vennie. 

— Hagyd már abba — könyörgött Niala -, jaj, az oldalam. Jól 
van, körülbelül így fogjuk csinálni. 

— Az nem lehet — hökkent meg a zseb. 

— Mi nem lehet? 

— Mindig úgy lenni szokott, zsebikék mondják hiperszuper 
remek ötletekt, aztán nagy egerek letorkozzák kicsi zsebikéket, 
hogy az csacsiságos. Most mi lelte tégedet, hogy egyetérted kis 
lökött Elkével mámeg?! 

A nagy egerek egymásra néztek és csak nevettek. 


Laure nemigen tudta eldönteni, hogy akar-e részt venni VIadek 
lefülelésében, de nem is volt jelentősége, a szülei hallani sem 
akartak róla. A Jerry pedig nem erőltette. Angéligue és Martin 
továbbra is őrségben maradt a családnál, nem kérték, hogy 
váltsák le őket, már jól összebarátkoztak Duvoisinékkel. A csa- 
pat pedig a parkban várakozott, a taxisokkal együtt, akiket vé- 
gül beavattak az ügybe, miután kikérdezték őket és meggyő- 
ződtek róla, hogy nem ismerik a mustárszínű kocsi tulajdono- 
sát. A kocsinál őrködő egeret időnként leváltották, néhányszor 
csak a Discovery figyelte az autót tisztes távolból. 

— Ha nem hat órát beszélsz meg a shindyvel, egérke — mondta 
Francoise egy ízben Nimbynek -, már rég a levágott füleit rág- 
csálhatnánk. 

— Honnan tudhattam volna, hogy az egerem kibéreli a Con- 
corde-ot, egérke? 

— Hm... onnan, hogy ismered? 

— Ezt az egyet még én se tudtam róla — vigyorgott Nimby 
büszkén, s Kissy sejtette, hogy olyasmik járnak a fejében, ami- 
ket viszont tud Vanessáról: amiket rajta kívül nem tudhat senki. 
Efféléből pedig lehet bőven, teremtett egér nem emlékszik már 
olyan időre, amikor ezek ketten egy városban, de külön ágyban 
aludtak volna. 


Háromtól ötig nem történt semmi, a shindy a barátjával be- 
szélgetett, a mustárszínű kocsi kint várta a virslit. Ötkor Niala 
az órájára nézett és azt mondta: 

— Jól van, egérkék, ideje megmozdulnunk, mindenképpen ne- 
künk kell előbb a helyszínre érni. Kell egy előőrs és egy utó- 
véd. 

— Az utóvédben legyen Mézescsupor — mondta Kissy. — Neki 
egyáltalán nem kell a shindy előtt odaérnie, sőt, hadd várakoz- 
zon csak az emberünk. 

— Francoise lesz Mézescsupor — közölte Elke —, vörös hajájú 
zsebike megy előcsapatba. 

— Az legyen a nagyobb — mondta Nimby. — VIladek követésé- 
re nem kell sok egér, igazából elég a Discovery. 

— És ha kimegy a városból? — kérdezte Jennifer. 

— Egy óra múlva randija van, ha most elmegy, akkor nem ő a 
mi emberünk. 

Az előőrs végül hét egér lett, csak Csuprot és Pit hagyták a 
parkban, minden eshetőségre. A Discoveryt is hozták, a tér jó- 
val közelebb van három kilométernél, onnan majd visszarepül. 
Két taxival jöttek, az egyik rögtön visszamegy majd a parkba. 

A találkahely a város főtere volt. Kis, kövezett terecske, há- 
rom oldalról házak, a negyedik oldalon utca. Az egyik ház tö- 
vében étterem kerthelyisége, ernyővel fedett asztalkákkal. A tér 
közepén szobor. Itt fognak találkozni. Robur azt mondta még 
az igazi Laure-nak, hogy néha nehéz fölismerni valakit, akinek 
csak fényképről ismerjük az arcát, ezért legyen ismertetőjel is. 
Laure azt mondta, hogy virágot tűz a hajába. Annak a dinnye 
lánynak meg se fordult a fejében, hogy Roburtól is kérjen is- 
mertetőjelet. Mindenesetre Mézescsupor számára kapóra jön a 
dolog, lesz virág a hajában. 

Nem fogják álcázni magukat, ezt is eldöntötték. Vladek túl 
messze él az egérlakta helyektől, soha nem fogja viszontlátni és 
felismerni őket. A zsebnek úgyse lehet álarca, ha egyszer ran- 
dira jött, hát nekik se lesz. 

Földerítették a helyszínt, búűvóhelyeket, egérutakat. Az egyik 
emeleti ablakpárkányon fölfedeztek egy alvó kismacskát, gon- 
dosan megjegyezték a helyét, méretét, hogy cirmos, jóllakott- 
nak tűnik és nincs fegyvere. Megfigyelték az étterem alkalma- 
zottait és vendégeit. Készültek az összecsapásra, ami nem is 


fog bekövetkezni. Hiszen azt tervezik, hogy Csupor megismer- 
kedik VIladekkel, beülnek a kocsiba és elmennek innen. Ha 
VIladek idejön, akkor Angéligue-ék elhagyják az őrhelyüket és 
a shindyhez mennek, ők előbb lesznek ott. A lépcsőházban ke- 
resnek búvóhelyet és várni fognak rájuk. Francoise kijelentette, 
hogy ha a pasas még el akar menni Duvoisinékhez, amikor ő 
már ott ül a kocsijában, akkor nincs ízlése és külön verést kap 
ezért. 

— Készen vagyunk - állt meg Vanessa csípőre tett kézzel a tér 
közepén, öt óra húszkor. — Válasszuk ki az őrhelyeinket. Le- 
gyen két egér a kerthelyiség két átellenes végében. 

— Egy pedig a butikban — mutatott Nimby az utca túloldalára, 
ahol kis divatáruüzlet működött. — Oda már a leggyanakvóbb 
shindy se néz. 

— Egy vagy kettő ott fent — mutatott Jennifer a tér keleti olda- 
lát lezáró nagy épületre. Az a polgármesteri hivatal, és olyan, 
mint egy középkori vár. Mivelhogy az. A barbakánja egy eme- 
lettel magasodik a tér fölé. 

— Nem biztos, hogy ez jó ötlet — nézett föl Niala. — Ha VIladek 
rámoccan Csuporra, igyekeznünk kell, és onnan hosszadalmas 
lesz lejönni. 

— Nem baj — mondta Kissy. — A csapat többi része követi 
Csuporékat, két taxira lesz szükségük a létszám és a biztonság 
miatt is, a várbeli páros pedig a harmadikkal jön utánuk. 

— A harmadik Martinéké — mondta Chantal. 

— Kell még egy kocsi — döntötte el Kissy, és a taxisukra né- 
zett, aki szintén ott állt velük. 

— Hívjak egy negyedik taxit? — kérdezte meglepve. 

— Igen — mondta Elke. — Hívjadsz. 

A sofőr végignézett az arcokon. 

— Bocs, de... ki köztetek a vezető? 

— Senki — felelték kórusban. 

— Demokratikus szervezet vagyunk — tette hozzá Vanessa —, 
nincs szükségünk vezetőre. Hívja csak azt a kocsit, de olyan 
jöjjön, aki hosszabban is ráér, ha kell. Fogalmunk sincs, med- 
dig fog tartani ez a történet. Rendben, ki lesz a várban? 

— Zsebike — jelentkezett a kislány feltartott kézzel. — Nekem 
rövidebbek lábjaim, ettől mozgathatók gyorsan, és ha indul 


mustárautó, pillanat és lerohanom térre magamat. És Nimby le- 
gyen itt a szoborodás alatt. 

— Minek? — kérdezte az. 

— Mert másik két fiúk máshol vannak. Te vársz valakire szo- 
bornak tőben, pár lépés Csuportól. Te leszesz első védelmes 
vonal, ha Vladek elborulja fejét szexi zsebegértől és ráugor itt a 
tér közepén. 

— Azt hátha mégse — dünnyögte Niala. 

— Jó — mosolygott Nimby -, itt leszek. 

Kissy és Jennifer lesz a kerthelyiség egy-egy asztalánál, előre 
kikészítenek pénzt, hogy egy pillanat alatt távozhassanak. 
Chantal és Niala vezeti a Discoveryt, a pilóta nem tud rohanni 
a szemüveggel az arcán, ezért ők eleve bent ülnek majd az 
egyik taxiban. Vanessa pedig a butikban lesz, de vásárolni alig- 
ha fog, inkább laposra nyomja az orrocskáját a kirakatüvegen. 

— Csupor telefonját le kell némítani — mondta Kissy. 

— Meglesz — felelte Francoise. 

— Jól van, egérkék — mondta Niala —, felkészültünk. Jöhet az a 
shindy. 


Amíg ők körülnéztek a főtéren, a Discoverynek nem volt piló- 
tája, a gép a parkban várakozott egy padon; Francoise ült mel- 
lette, Pi pedig Vladek kocsiját figyelte. Fél hatkor Chantal be- 
ült a taxiba Nialával és felszállt, átvette a megfigyelést. És öt 
perccel később Chantal mozgást látott a kapuban. 

— Látom India Whiskyt. A barátjától búcsúzkodik. 

— Távolság? — kérdezte Vanessa. 

— Kétszázötven. Jól látok mindent. A kocsinál állnak. 

— Csupor, induljatok! 

— Jövünk — felelte Pi. — Uram, indulunk a főtérre! 

VIladek nem sietett, negyvenkettő volt, amikor elköszönt a 
barátjától és kinyitotta a kocsiját. Francoise két perccel később 
lépett be a butikba. 

— Csupor a butikban. 

— Pi a taxiknál, én leszek itt az összekötő. 

— Mustár úton van — közölte Chantal —, de nem tudom, hogy 
milyen messze, nem igazodom el a városban. 

— A sofőrünk szerint öt perc alatt itt lehet — felelte Francoise. 


— Tartsuk meg ezt a Mustár fedőnevet — kérte Kissy. — A 
nickje nem jó, azt ő 15 ismeri, és Ninóhoz köti, őhozzá meg 
minket. Ne használjuk. 

Ő is a helyén volt már, egy kólával meg egy sebtiben vett fü- 
zZetes krimivel ült egy asztalnál a tér utca felőli sarkán, és felké- 
szült, hogy elmélyülten olvasson, ha kell, bár egyetlen betűt se 
fog látni a szövegből. 

— Tom és Maci Laci úton Mustárhoz — jelentkezett Angé- 
ligue. 

— Látom a városházát — szólalt meg Niala. — Mustár két per- 
cen belül itt lesz. Már látom a taxijainkat is. Obelix, téged is 
látlak, figyeld a kék kisbuszt, amögött jön. Húzódj fedezékbe! 

— Rendben — mondta Pt. 

— Figyelem — szólalt meg Vanessa —, most már biztos, hogy 
Mustár a páciensünk. Ez nem gyakorlat, emberek! Shindyt fo- 
gunk! 

— Tedd hozzá, hogy A házibulit ki rendezte — mondta Fran- 
coise. 

— Sophie Marceau! — zúgta a Jerry Alapítvány. 

— Most halad el a tér mellett — szólt Niala, és a lelkes cinco- 
gás elhallgatott a fülhallgatókban, mindenki a közvetítést hall- 
gatta. Kissy a regénye fölött kukucskálva figyelte a mustárszí- 
nű kocsit, amint elhalad mellette; egy üvegfal volt köztük, a 
járda meg egy félsávnyi bicikliparkoló. — A vár oldalában talál- 
ni fog parkolót. Lassít. Megáll. Kiszáll. Indul a tér felé. 

Kissy elővette a tárcáját, kivett három eurót és letette az asz- 
talra. A tér sarkát figyelte a füzet fölött, közben észlelte, hogy a 
Discovery leereszkedik egy háztetőre, éppen a shindy háta mö- 
gött. Vladek, azaz Mustár éppen kilépett egy elhaladó autó mö- 
gül és beért a térre. Körülnézett. 

— Jerry figyeli Mustárt — közölte Kissy a füzetes regénnyel. — 
A téren van, a parkoló motorokat nézegeti. Meg az embereket. 

— Maja is figyeli Mustárt — susogta Elke. 

— Pif is. 

— Törpilla felől takarásban van. 

— Láthatod még eleget — mondta Pif. — Ne felejtsétek el az 
asztalra tenni a pénzt. 

— Már megvan. Most látom Mustárt, eszerint a szobor takarta. 
Közeledik a szoborhoz. 


— Leül szoborodásnak aljára — jelentette Maja. 

— Egy perc múlva hat — mondta Mézescsupor. — Indulhatok? 

— A lány késhet nyugodtan — felelte Tom. — Egyébként ne- 
künk még kell egy kis idő, hogy macskamentes megfigyelőhe- 
lyet találjunk Mustár házában. 

— A mustárosflakonban — jegyezte meg P1f. 

— Öt percet várhatunk nyugodtan — közölte Hercules. 


— Hat óra öt perc — mondta Pif. — Maci Laci, mi a helyzet? 

— Bent vagyunk a flakonban, minden tele remek, macskamen- 
tes helyekkel, tőlünk mehet. 

— Asterix? 

— Oscar Kilo — felelte Nimby, aki a téren ácsorgott, vagy tíz 
méterre Mustár háta mögött. 

— Rendben. Virág a hajadban... telefon elnémítva... fegyve- 
rek... mehetsz. Figyelem, Mézescsupor indul! 

Jerry nem figyelte Csuprot, amint kijön a butikból, átvág az 
úton és besétál a térre. Mustárt figyelte, arra volt kíváncsi, ész- 
reveszi-e Csuprot és hogyan reagál rá. 

Észrevette. Már Jerry is jól látta Csuprot Mustártól pár méter- 
re, amikor Mustár jó fél percig tanulmányozta Csupor alakját. 
Csak ezután szúrt neki szemet a virág Csupor hajában. 

— Baj van — szólalt meg Törpilla hirtelen. — Gyanakszik. A 
homlokát ráncolja, nyilván mert másik lányt lát. Körülnéz. 

Csupor többedszerre fordult körbe, most alig öt méterre lehe- 
tett Mustártól. Jerry jól látta, amint közömbös pillantása átsik- 
lik Mustáron, de persze semmi sem kerülhette el a figyelmét. 
Elővette a telefonját és valamit matatott rajta. Egy pillanat múl- 
va hangosan megszólalt: 

— Laure? Figyelj, tuti, hogy ide beszélted meg a sráccal? Az 
egész téren senki sincs, aki hasonlítana rá. 

— Ez nagyon jó, Csuporka — susogta Pif —, Mustár Uniform 
Alpha Charlie Delta. Folytasd! 

Aha, figyel veszély, vagyis gyanakszik. 

— Értem én — mondta Csupor hangosan —, de vagy az idő, 
vagy a hely nem jó. Figyelj, Laure, várok még pár percet, de 
aztán elmegyek. Ha ez a te Roburod nem tolja ide a képét... 
Oké, szia! 


Kinyomta a telefont, azaz nyilván csak a hangot vette le, és 
eltette megint. Körülnézett, sokadszor. 

— Mustár figyel — mondta Törpilla. — Nézi, tiszta-e a levegő. 
Fölkel. 

Mustár közelebb somfordált Mézescsuporhoz, megint körül- 
nézett. Fölöslegesen, gondolta Kissy. A legközelebbi egér As- 
terix, ő is legalább tizenöt méterre van, háttal, a szobor túlolda- 
lán. Rajta kívül csak Maja van abban az irányban, de innen 
nem látni, pedig biztos ott leselkedik a fal tetején. A szeme 
nem segít Mustáron, ha meg akarja tudni, vadásznak-e rá. In- 
kább a józan eszét kellene használnia helyette. 

— Kislány! — szólította meg Mustár a kisegeret, de meg kellett 
ismételnie, mert Csupor minden idegszálával koncentrált, hogy 
ne figyeljen rá. Nem kell olyan gyorsan reagálni. Kissy elége- 
detten bólintott a kóláspoharának. Sziporka igazi profi. 

— Nekem szól? — pillantott hátra Csupor, de körbe is nézett, 
hogy van-e más kislány a közelben. 

— Igen. Jól hallottam az imént, hogy Roburt keresed? 

— Aha... ismeri? Hol van? 

— Igazából mi Laure-t vártuk. 

— Hát, tudja, bácsi, én jöttem helyette. 

Informatív, gondolta Kissy. 

— Én meg Robur helyett jöttem — nevetgélt Mustár kényszere- 
detten. — Mondd... Laure elmondta neked, miért van itt találko- 
zója Roburral? 

— Aha, elmondott mindent. És Robur magának? 

— Ő is nekem, és én felajánlottam a lakásomat. Kicsit mesz- 
szebb van, ezért kocsival kellett jönni, úgyhogy én jöttem, ő 
pedig kicsinosítja a lakást. A hölgyvendég tiszteletére. Laure 
később jön? 

— Á, leköti a család, még legalább egy óra hosszat. Igazából 
azért jöttem, hogy megnézzem Roburt és megbeszéljem vele, 
hogy jöhetnék-e én is. Laure elmesélt mindent részletesen, és 
nekem is tetszik, szóval hátha bevennének a buliba. 

Kissy sajnálta, hogy Mustár most háttal áll neki, de amikor 
otthon megnézte Maja felvételén a pasas arcát, bólintott. Ponto- 
san ilyennek képzelte az arckifejezését. 

— Szerintem tetszeni fogsz neki, biztos nem lesz kifogása. 

— Oké, és mit csináljunk, amíg Laure elszabadul otthonról? 


— Mondjuk -— tűnődött Mustár olyan ráérősen, mint aki nem is 
várja évek óta, hogy elmondhassa ezt a mondatot — gyere el 
hozzám, ismerkedj meg Roburral, beszéljétek meg. Akár el is 
kezdhetitek, aztán én majd visszajövök Laure-ért. 

— Rendicsek — bólintott Mézescsupor. — Mehetünk. 

Elindultak. Néhány méter után elhaladtak egy szemüveges tu- 
ristafiú mellett, aki érdeklődve fotózta a várat a telefonjával, 
őrájuk oda se hederített. Csak akkor szólalt meg, amikor azok 
ketten már a tér szélén várták az elhaladó kocsikat: 

— India Zulu Uniform Romeo! 

Jerry fölkelt, elrakta a füzetes regényt, kiitta a maradék korty 
kóláját és ráérősen elindult a kastély felé. Ahogy átvágott a té- 
ren, találkozott Asterixszel, aki már a taxik felé tartott. 

Csupor és Mustár előtt végre szűnt az autóforgalom, átmen- 
tek az utcán és a kocsi felé tartottak. Jerry valamivel mögöttük 
ment, de más szögben kelt át az úttesten, a butik felé tartott. 
Mustár kétszer is hátrafordult, őt 15 megnézte, de ő nyugodtan 
ment tovább és benyitott a butikba. 

— Jé, mustárszínű kocsi — mondta Csupor öt másodperccel ké- 
sőbb, Jerry még csak egyetlen pillantást tudott váltani Piffel. 

— Tetszik? 

— Aha, jópofa. Hova üljek? 

— Ide előre, mellém. 

Csapódott a kocsiajtó, Jerry föltépte a butik ajtaját és rohan- 
tak mindketten a taxikhoz. Törpillát már látták előttük futni, a 
sarkon majdnem összeütköztek Obelixszel, aki kinyitotta előt- 
tük az egyik kocsi ajtaját, ő pedig futott a másikhoz. 

— Asterix, hol vagy? — kérdezte Pif. 

— Menjetek, én bevárom Maját! 

— Rendben, indulás, taposson bele! 

— Indulás! — vezényelte Obelix a másik kocsiban. 

— Papa Hotel jól látja Mustárt — szólalt meg Tintin a másik 
kocsiban. — Délnek tart. 

— Kerülni fog — mondta a taxisuk. — A rue Réaumurön jön 
majd vissza. 

— Ha maga mondja! 

— Mit művelsz, egérke?! — hallották ekkor Maci Laci fojtott, 
indulatos hangját. 

— Nyugi — felelte Tom. — Mindjárt kész. 


— Mit műveltek ti ott? — kérdezte Pif. 

— India Mike Charlie Tango! 

— Mustárhoz? — döbbent meg Obelix. 

— Csak megvédem a Discoveryt — felelte Tom. 

— Ugyan mitől?! — csattant föl Pif. 

— Ha Mustár bezárja Csuprot a lakásba és fejbe üti, akkor 
csak a Discoveryvel az ablakon keresztül. . . 

Elhallgatott, mert megszólalt Mustár. 

— Pár perc és otthon vagyunk. Klassz bulit csapunk, meglá- 
tod. 

— A bácsi is velünk bulizik? 

— Á, ne mondd, hogy bácsi. Vincent vagyok. 

— Én pedig Marie — felelte Csupor, aki pontosan tudta Ninó- 
tól, hogy a pasast Henri Griffonnak hívják. 

— Hány éves vagy? 

— Tizenkettő. 

— Egy sarkon áll, dél felé fog fordulni — jelezte Hercules. 

— T alakú kereszteződés, igaz? — kérdezte Jerryék sofőrje. — 
Nyugat felé nincsen utca. Keletről érkezik. 

— Így van, uram. 

— Csináltál már ilyet? — kérdezte Mustár. 

— Mit? 

— Hát amire most készültök Roburral. 

— Nem, dehogyis. Szóval te is velünk leszel, Vincent? 

— Baj lenne? 

— Nem baj, csak meglep. Felnőttre nem számítottam. 

— Pedig a felnőttek is csinálják ám — nevetett Mustár. 

— Indít, befordul — közvetítette Tintin. 

— Azt tudom, csak sose gondoltam, hogy gyerekekkel is — ha- 
zudta Csupor folyékonyan. 

— Ez egy szabad ország, nem igaz? Mindenki azzal bújik ágy- 
ba, akivel akar. 

— Tényleg — felelte Csupor. — Erre nem gondoltam. 

— Akkor nem bánod, ha csatlakozom én is? 

— Nem, egyáltalán nem — Csupor hangján hallatszott, hogy 
mosolyog. Alighanem már a vádiratra gondol. 

— Nyugat felé kanyarodik. 

— Most fog átmenni a folyón — mondta Tintinék taxisa. — Kö- 
vessük? 


— Még szép! 

— Vagy inkább előzzük meg? Elvégre tudjuk, hová tart. 

— Nem lehetünk benne teljesen biztosak — felelte Hercules. — 
Azt mondja, hogy hazaviszi, de lehet neki egy búvóhelye más- 
hol. Kövessük csak. Ez a pár száz méter éppen jó lesz. 

— Rendben. 

— A felnőttek ugyanúgy csinálják a gyerekekkel — érdeklődött 
Mézescsupor —, mint egymással? 

Jerry vigyorgott. Most kiszedi belőle, hogy hozzányúlt-e már 
más gyerekhez. Ninónak azt mondta, hogy nem, de mikor volt 
már az... 

— Gyakorlatilag igen. 

— Az mit jelent, hogy gyakorlatilag? 

— Hát mivel te kisebb vagy, óvatosabbnak kell lenni. De ne 
aggódj, vigyázni fogok. 

Még jó, hogy nem aggódik, gondolta Jerry. Tíz fegyveres kis- 
egér ŐrZzi. 

— Hé, és te tudod, hogy hogyan kell óvatosabbnak lenni? 

— Persze, nincs mitől tartanod. Nem először csinálom. 

— Mármint gyerekkel? 

— Úgy van. Egész csomó gyerekkel csináltam már, akkorák- 
kal, mint te, sőt kisebbekkel is. 

Hát ez nem jött be. Meg akarja nyugtatni a kislányt, azért kér- 
kedik a nagy tapasztalatával, csakhogy őnekik még nagyobb a 
tapasztalatuk és átlátnak a szitán. Mindenesetre az igazság így 
nem derül kit. 

— Mekkorákkal? 

— Kilencévesek is voltak köztük. 

— Ó, azok tényleg kicsik. És mit szóltak? 

— Nagyon jól érezték magukat. 

— Jobbra indexel, északnak — jelezte Tintin. 

— A sarkon van egy vörös árnyékoló ponyva — mondta Jerry- 
ék taxisa. 

— Szerintem barna. 

— Lehet barna is. Az utcában, ahova befordul, fasor van mind- 
két oldalon. 

— Igen, alattam minden zöld. 

— Helyes. Ott a harmadik sarkon fog balra fordulni, egy szé- 
les utcára, és az viszi át a vasúti felüljáró alatt. 


Így is történt, Mustár mindenben követte a taxisok által mon- 
dott irányt, mintha csak ők irányítanák. Az utolsó szakaszon 
már lehagyták a pasast, világos volt, hogy hazafelé tart. Egy 
idő után már nyíltabban beszélt a szexről, hallhatóan tetszett 
neki, hogy egy gyerekkel beszélhet róla. Most ez lesz az utolsó 
öröme elég sokáig. 

— A háztól kicsit távolabb állunk meg — rendelkezett Pif —, 
nehogy észrevegyen! Asterix, mi a helyzet? 

— Jövünk mögöttetek, két percen belül ott vagyunk — jött a 
válasz. 

— Itt jó lesz, fék! — csattant föl Pif. Szerencsére a sofőrök gon- 
dolkodtak is, ha már a kislánynak nem sikerült, és előbb a hát- 
só kocsi fékezett. 

Kiugráltak és futásnak eredtek a ház felé. Tintin és Hercules 
persze ott maradt, ők repültek. 

— Érkezésig egy perc — közölte Hercules, a Jerry Alapítvány 
négy kisegere pedig macskamenekülési sebességgel tűnt el a 
házban. Törpilla hívta a liftet, Obelix pedig szólt, hogy bent 
vannak. 

— Mi is — felelte Tom. — A hálószobában bújtam el, Maci Laci 
a bejárat közelében. 

— Most fordulnak a parkolóba — jelezte Tintin, amikor mögöt- 
tük becsukódott a liftajtó. 


A hetedikre mentek föl, aztán Obelix és Törpilla lerobogott két 
emeletet a lépcsőn. Pif és Jerry maradt. 

— Kiszálltak — szólt Hercules. — A ház felé tartanak. 

— Mi is itt vagyunk — mondta Asterix. — Ha bemennek, hozzá- 
tok le Papa Hotelt és gyerünk mindannyian a mustárosflakon- 
ba. 

— Negatív — szisszent föl Pif. — Asterix, utánuk! Nem mehet- 
nek kettesben a liftben! És rádiócsend! 

— Itt laksz? — kérdezte Csupor fölöslegesen, de nyilván figyel- 
meztetni akarta őket, hogy megérkeztek. Ha jól végzik a dolgu- 
kat, akkor nemcsak Mustár nem látott sehol se helikoptert, se 
egeret, de Csupor sem. 

— Aha, gyere — mondta Mustár. 

— Ne csukja be, uram! — hallották Asterix hangját. — Köszö- 
nöm. Jó napot. Szia, kislány. 


— Helló! — mondta Csupor vidáman. 

Mustár morgott valamit, és pár pillanat múlva lehívták a lif- 
tet. 

Hallatszott, ahogy feljön a lift, Asterix nyilván a hetediket 
vagy a nyolcadikat nyomta meg, hogy végig velük legyen, te- 
hát amikor megállt, akkor ők szálltak ki. A lépcsőnél hallgató- 
zó Pif és Jerry még azt is hallotta, ahogy egy emelettel lejjebb 
Mustár elfordítja a zárban a kulcsot. 

— Gyere be — mondta barátságosan. 

— Szép lakás — állapította meg Csupor, és hallatszott, ahogy a 
kulcs megint megfordul a zárban. Pif és Jerry halkan megindult 
a lépcsőn. Egy pillanat múlva megállt a lift a hetediken, és As- 
terix is csatlakozott hozzájuk. — Hahó, Robur! 

Kis csend. A fentről jövő egerek a hatodikon találkoztak a 
lentről jövőkkel, már Maja is ott volt, kicsit fújtatott, hiszen 
gyalog kellett felrohannia. De vigyorgott. 

— Úgy látszik, leszaladt valamiért — mondta Mustár. — Addig 
kezdjük el, jó? 

— Jó! Mivel kezdjük? 

— Gyere, gyere a hálószobába. 

— Klassz hálószoba — közvetítette Csupor a helyzetüket —, de 
Robur igazán rendbe tehette volna az ágyat, nem? 

Halkan fordult a zárban a kulcs, az ajtó kinyílt és megjelent 
Maci Laci nevető arca. 

— Majd megmondjuk neki. Vetkőzz le gyorsan! 

Nyolc egér sétált be a lakásba olyan csendesen, mintha sajtot 
lopni jöttek volna. 

— Á, nem lehet — mondta Mézescsupor. — A szüleim agyon- 
csapnának, ha megtudnák, hogy bármit levettem magamról a 
jelenlétedben. 

— Nem kell megtudniuk. A mi titkunk marad. 

— De nem érted?! Mindent meg fognak tudni! 

— Igaza van — szólalt meg hirtelen Tom bent a szobában. 

Artikulálatlan, zavart kiáltások. Obelix föltépte az ajtót, ami 
mögött ott állt a félmeztelen Mustár, láthatóan ugyanezt akarta, 
de megijesztette, hogy van ott valaki. Obelix tempóvesztés nél- 
kül orrba vágta. A shindy felnyögött és az arcához kapva meg- 
fordult, Mézescsupor pedig megpördült és a hasába rúgott. 
Mustár nekitántorodott egy könyvespolcnak. 


Az egerek betódultak a szobába. Maja habozás nélkül odalé- 
pett a shindyhez, megragadta mindkét lábát és kirántotta alóla. 
A pasas fenékre ült a padlón, alaposan beverve a fejét a polcok- 
ba. 

— Elnézést — mondta a zseb kedvesen —, de túl magas pasit 
fölnézni fáraszti nyakamt. 

Néhány pillanatig senki nem nyúlt Mustárhoz, Csuprot ölel- 
gették és körülnéztek a szobában. Kétszemélyes, bevetetlen 
franciaágy. Szekrények mindenfelől. A túlsó sarokban nagy 
dobozok feltornyozva, azok mögül lépett ki Tom és vigyorgott 
rájuk. 

Aztán Pif leguggolt a pasas mellé. 

— Akkor most mesélj azokról a gyerekekről, akikkel már csi- 
náltad. 

— Kik maguk? — nyögte a shindy. 

— Ne foglalkozz vele. A kérdésemre válaszolj, és életben ma- 
radsz. Hány gyerek volt? Nevek, dátumok, események. És ne 
merj hazudni. 

A shindy hallgatott. 

Pif elővette a kését, kipattintotta és a pasas orra alá nyomta. 

— Henri Griffon — mondta jéghidegen. — Negyvenhét éves. 
Áruházi osztályvezető, élelmiszerosztály. Szeret sakkozni, ked- 
veli az eperfagyit és a kislányokat. A fagyit hidegen, a kislá- 
nyokat csupaszon. Körülbelül száznyolcvan centi magas, szó- 
ke, két füle van. Most még éppen kettő. Csináljatok néhány fo- 
tót, kapjon egy esélyt szegény plasztikai sebész. Bár azt nem 
tudom, hogy a tébé fizeti-e a helyreállító műtétet. Legfeljebb 
ronda maradsz, legalább elijednek tőled a gyerekek. 

— Csak egy gyerek volt! — ordította Griffon kétségbeesetten. 

— No, kezdünk előbbre jutni. A neve? 

— Nem tudom! Egy kislány. . . nyolc-kilenc éves lehetett. . . 

— Mit műveltél vele?! 

— Fogdostam... az erdőszélen... 

— Aztán?! — Pif megragadta a shindy egyik fülét. 

— Le akartam teperni... de jött egy kocsi, megijedtem... el- 
szaladtam... ennyi volt! 

— Mikor történt ez? 

— Egy hónapja. 

Pif becsukta a bicskát és eltette. 


— Köszönd meg, hogy ilyen gyengéd voltam hozzád. 

A pasas motyogott valamit. Pif a hajába markolt és nekicsap- 
ta a fejét a polcnak. 

— Au! 

— Ezt az erdőszéli kislányért. Hasalj a földre! 

A shindy fölnézett. 

— De... 

Pif lekevert neki két borzalmas pofont. 

— Ne merj ránk nézni még egyszer, és meg ne halljam azt a 
szót, hogy de. Le a földre! 

Maci Laci hívta a rendőrséget, a két zsebegér pedig elégedet- 
ten helyet foglalt Vladek hátán. 


Az őrmester hosszasan hümmögött és nagyon bizalmatlanul 
nézett, de nem lehetett leolvasni az arcáról, hogy ez a bizalmat- 
lanság kinek szól. Mindannyiukra egyformán bizalmatlanul né- 
zett. Végighallgatta VIladek elbeszélését és bólintott. 

— Értem. Betörtek magához, megverték, leteperték a földre. 
Egy tucat vásott kamasz, ugye? — A shindy bólogatott. Az ege- 
rek a shindy ágyán, bútorokon üldögéltek, a lábukat lóbálták és 
nem szóltak semmit. — Ki is rabolták esetleg? 

VIladek kinyitotta a száját, de Pif feltartotta két ujját. 

— Nem szeretném hátráltatni a nyomozást, de ha azt mondod, 
hogy kizsebeltünk, akkor már csak holnap tudod befejezni a 
vallomástételt. 

— Miért? — érdeklődött az őrmester. 

— Mert vasárnap nem fog találni fogorvost — felelte a mikró 
barátságos mosollyal. 

— Hallja ezt? — sápítozott a shindy. 

— Ez udvariatlanság volt, Henri — pirított rá Csupor. — Az őr- 
mester úr nagyon jól hall és az elméje is teljesen rendben. 

— Szóval nem rabolták ki? 

— Nem... nem tudok róla. 

— Csak bejöttek, megverték, aztán kihívták a rendőrséget. 

— Hát... én sem értem... 

— Mit is csinált maga, mielőtt ezek a vásott kamaszok beron- 
tottak magához? 

— Én... olvastam. — Vladek Maja felé mutatott, aki egy asztal- 
kán ücsörgött. — Egy Dumas-kötetet. . . az ő háta mögött van. 


— Mennyi ideig? 

— Két-három órát biztosan. 

— Tehát nem járt a főtéren és nem szedte föl ezt a kislányt. 

— Dehogyis! 

— Valahol máshol azért járt, ugye? 

— Őrmester úr, egész nap ki se mozdultam a lakásból. 

— Kölcsönadta valakinek a kocsiját? 

— Én... nem, dehogy. 

— Tehát csak egy autótolvaj lehetett, akit negyedórája láttam 
az avenue Coligny sarkán a maga kocsijában. Érdekes, hogy 
mennyire hasonlított magára, és hogy autókázás után milyen 
becsületesen visszahozta. Ja, és a tolvajok ketten voltak, a férfi 
mellett ott ült egy barna kislány rózsaszínű pólóban. Az első 
számú autótolvaj felszívódott, de a kislány megvan, feljött ma- 
gához a cinkosaival és nekiverte a maga fejét a könyvespolc- 
nak. 

— Az én voltam - jelentkezett Pif. 

— Én a hasába rúgtam — pontosította Sziporka. 

— Legyen hát — egyezett bele az őrmester. — Szóval, Griffon 
úr, kiegészíti a feljelentését kocsilopással is? 

A shindy habozott. 

— Figyelmeztetlek — mondta Sziporka —, ha azt mered állítani, 
hogy velem együtt elloptad a saját autódat, akkor megúszhatod 
a börtönt. Diliházba kerülsz. 


Az őrmester arra hajlott, hogy mindannyiukat bekísérje az őrs- 
re, tisztázni a problémát. Vanessa azt mondta, ennek semmi 
akadálya, de kár lenne rendőri karrierjéért. Miért, kérdezte. A 
parancsnokok ritkán gondolnak az előléptetéseknél olyanokra, 
akiket kiröhögtek a kollégák. Márpedig ez lesz, ha lejátsszák a 
felvételt. Miről, kérdezte az őrmester. Mindenről, felelte Va- 
nessa. 

— Szóval a kislány be volt mikrofonozva? — tudakolta a rend- 
őr, a shindy pedig egyre fehérebb lett. 

— Az hagyján. De több kamera is vette, ahogy leszólítja a té- 
ren. És persze mi minden szavukat hallottuk, egész idő alatt. 
Mindent rögzítettünk. Van benne gyakorlatunk. 

— Vallomást akarok tenni — szólalt meg VIladek. 


— Ej, nem figyeltél — mondta Francoise rosszallóan. — Előbb 
az a rész jön, hogy , semmilyen kérdésre nem válaszolok az 
ügyvédem nélkül". Ezt nem hagyhatod ki, annyira maffiózósan 
hangzik, naaa, légyszi, csak egyszer! 

Még az őrmester is elmosolyodott. A shindy nem, ő oda se fi- 
gyelt, csak állt ott magába roskadva. 

— Rendben, Griffon úr, felvesszük a vallomását. Bejön velem 
az őrszobára? 

A shindy bólintott. 

— Az önökére is szükség lesz — nézett végig az őrmester az 
egerek sorain. 

— A világért se hagynánk ki — nyugtatta meg Niala. 

— Van valami járművük? 

— Négy taxi vár minket odalent. 

Az őrmester nagyot nézett. 

— Jó nagy lesz a taxiszámlájuk. 

— Jelentéktelen az útiköltségünkhöz képest. 

— Miért, honnan jöttek? 

— Messziről. . . majd később elmeséljük, őrmester úr. 

A rendőr a shindyre nézett és bólintott. 

— Akkor hát mehetünk, uram. 


— Hogy jutott eszetekbe — fordult Kissy az egeréhez, amíg a 
liftre vártak —, hogy betörjetek a shindyhez? 

— Tudod, egérke, mindig ki akartam próbálni, hogy föl tudok- 
e törni egy zárat. És mi mást tehettünk volna? Idekint várjunk, 
amíg Francoise leteríti a shindyt? És ha a pasi is tud verekedni? 
Akkor legfeljebb nekirepülhetünk a Discoveryvel az ablaknak, 
hogy megijesszük. 

— És honnan tudtad, hogy kell zárat feltörni? 

— Olvasgattam a neten. Szerintem el kellene sajátítanunk egy- 
pár betörőkészséget is. 

— Kösz — mondta a telefonban Niala —, részemről inkább ki- 
hagynám. 

— Igen? És ha Cindyék nem akkor jönnek a kulccsal, amikor 
épp rátaláltunk Gabrielle-re? 

— Akkor kinyitják a rendőrök... igen, tudom, egérke, úgy is 
adódhatott volna, hogy nincsenek velünk rendőrök. 


— Ez az. Tudod, hogy a munkánk alapja a maximális bizton- 
ságra törekvés. Ezért nem szállhatott be Mézescsupor kettesben 
a liftbe Mustárral. Szerintem a maximális biztonságnak az is 
része, hogy ha kell és nincs más megoldás, akkor ki tudunk 
nyitni egy ajtót. 

Niala sóhajtott. Kissy is. Martin érveinek nehéz volt ellene 
mondani. Mindenki tudta, hogy bármikor találhatnak gyereket 
egy ajtó mögött, aminek nincs meg a kulcsa. Végül is azt az el- 
rabolt kisfiút is kiszabadították, akit Vanni munkaadója rejtege- 
tett. Akkor senki nem szólt, hogy nem kellene feltörni azt az aj- 
tót. Meg az emeleti ablakot. 

Bent az őrszobán Kissy azzal kezdte a vallomástételt, hogy 
kérdőre vonta az őrmestert. 

— Árulja már el, hogy csinálta, hogy emlékezett Griffon ko- 
csijára és hogy mikor és hol látta. 

Az őrmester nevetett. Negyvenen innen járt, csak fél fejjel 
volt alacsonyabb Vladeknél. 

— Mondhatnám, hogy rendőri rutin, de az az igazság, hogy 
véletlen volt. Én éppen szembejöttem vele, és amíg a lámpára 
vártunk, a többi kocsit nézegettem. A kislány kicsit emlékezte- 
tett az unokahúgomra, ezért alaposabban megnéztem őt is meg 
a sofőrt i5. Akkor hát kezdjük az adatokkal, legyenek szívesek 
az irataikat. 

Az adatok felvétele közben egyre jobban csóválta a fejét, s 
végül megkérdezte: 

— Ha maguk mind Párizs környékén vagy a földközi parton 
laknak... igen, meg Németországban — tette hozzá, mert Elke 
föltartotta ujjait —, hogy kerülnek La Rochelle-be? 

— Mit Flugzeugrepülőgéppel — hadarta Elke. — Nagyon gyor- 
san kellett jösszeni megfogni shindyet. 

— Kérem?... 

Niala átvette a szót, beszámolt az alapítványról és a riasztás- 
ról, amit Laure gépéről kaptak, de a lány nevét nem mondta 
meg, bár az őrmester megkérdezte. 

— Nincs rá szüksége, őrmester úr. A bűncselekmény sértettje 
Francoise, nem a másik kislány. 

A rendőr hümmögött. 


— Mondjuk. De a másik gyerek miatt is lehetnek vádpontok. 
Netes zaklatás, megrontás, effélék... a beszélgetés tartalmától 
függ. 

— A család nem kíván szerepelni az ügyben — közölte Angé- 
ligue. — Nem akarják látni Griffont a tárgyalóteremben és a lá- 
nyuk nevét a periratokban. 

— Félek, hogy ez nem lesz ilyen egyszerű. Ha maguk ügyvé- 
dek lennének, azt mondanám, rendben, az ügyfelük titoktartást 
kért, majd a bíróság kibogozza az ügyet, ahogy tudja. De hát 
maguk ugyebár nem ügyvédek. 

— Semmi gond, őrmester úr — mondta Niala, elővette a tele- 
fonját, kikeresett valamit és átnyújtotta. 

— Ez mi? 

— Az ügyvédünk adatai. Vele mindent meg tud beszélni. 

Amikor kisétáltak az őrsről, a négy taxis unottan várakozott, 
mindegyik a kocsijának támaszkodva. Vanessa végignézett raj- 
tuk és csípőre tette a kezét. 

— Maguk meg miért nem ültek le kártyázni, amíg vártak? 

A taxisok egymásra néztek. 

— No mindegy. Indulunk haza. Irány a reptér, és közben szá- 
moljunk. Ha nem elég a pénzünk, útba kell ejtenünk egy bank- 
automatát. 

Elég volt a pénzük, mert a D"fAubisson lányok mindig úgy 
mászkálnak, hogy egy köteg bankjegyet hordanak magukkal. 
Vanessa erszénye kiürült ugyan, de Nialáéval kipótolták. A bő- 
séges borravalót megtoldották egy vidám egérvigyorral és 
mentek a gépükhöz. Vagyis jegyet venni a menetrendes járatra, 
a Gulfstream már messze jár. De aznap már nem indult gép 
Cannes-ba, csak Nizzába. 

— Akkor adj Nizzába — mondta Vanessa a jegyelárusító lány- 
nak, akit akkor látott először, de rögtön összetegeződtek —, 
Cannes fölött megállunk és a lentiek földobják a kocsinkat a fe- 
délzetre. — A lány rábámult. — Nem, de jól hangzik! Hazame- 
gyünk taxival és majd elhozatjuk a kocsit később. Légy szíves, 
igyekezz, én már éhes vagyok és nem ehettem a shindy füléből. 

A lány nem merte megkérdezni, mi az a shindy. 


Kissynek az volt a kedvenc része, amikor Vladek feljelentést 
akart tenni életveszélyes fenyegetésért, a kis szőke ellen, aki- 
nek a nevét persze nem tudta. Mert az azt mondta, hogy meg- 
öli, ha nem válaszol a kérdéseire. 

— Hazudsz, Henri — felelte a kis szőke. — Nagyon csúnya do- 
log. Azt mondtam, válaszolj a kérdéseimre és életben maradsz. 
Egy árva szót sem szóltam az ellenkező eset kilátásairól, azt te 
gondoltad hozzá. 

VIladek végül feladta. Pedig Elkét is fel akarta jelenteni a 
könyvespolcos dolog miatt, az őrmester figyelmeztette, hogy 
nincs sok értelme egy gyerekkel pereskedni. 

— Nem lett volna rossz azért — mondta a zseb már a gépen —, 
hátha ítélik zsebegeret könnyű testi sértésre hat hónapig, és 
börtönben összes nagydarab gyilkoszosok mint édes kicsi állat- 
kák ülik cellájukban, szelíd mosollyal arcájukon. Aztán jön 
börtönminiszter és kéri igazgatót bemutasja börtönpapnak, 
megköszönni szépen jólnevelt börtönrabakat, de jövik válasz: 
nem, nem, rabozott itt kicsi vörös hajú nordnémet egérlányka, 
az verte úgy meg börtönrabakat, hogy azótától se is nem merik 
magukat rossz gyerekek lenni, és ez öt éve volt! Ez az! Men- 
jünk vissza, csináljuk meg! — Föl akart ugrani, de előrelátóan 
az ablakhoz ültették, Vanessa mellé, aki visszanyomta, bár már 
neki is a könnyei folytak. — Nyugi, egérke, nem akarom nim- 
buszcsövet nyomni Kapitánnek fejébe, hogy fordulja hátra gé- 
pet. Csak megkérem, hogy szállja át engemet szembejövő má- 
sik gépre. 

Angéligue a gépről hívta Duvoisinéket, elmondta, hogy a pa- 
sast megfogták, már az őrszobán van. Laure hamarosan vissza- 
kapja a facebookos fiókját, a Roburral való beszélgetés nélkül 
persze, és kapnak emailben egy sor fényképet a pasasról, hogy 
felismerjék, ha összefutnak az utcán — amikor majd kiszabadul. 
És a továbbiakban a megbeszéltek szerint. 

Kissy helyeslőn megbillegette füleit. Az alapítvány három 
szakaszban véd a shindyktől: a Cumulus a megelőzést szolgál- 
ja, a tizenegy harcias kisegér a támadás idején védelmezi a 
gyerekeket, a jótanácsok és hasznos információk pedig a ké- 
sőbbiekre szolgálnak. VIladeknek fogalma sincsen, hol lakik 
Laure, egyáltalán létezik-e, mert elejtettek előtte egy-két szót 
arról, hogy Laure kitalált személy. Bár nem biztos, hogy elhit- 


te. A rendőrség még a nevet se tudja, hacsak nem VIladektől. 
De Duvoisinék fotókat kapnak róla, a nevét és a címét is meg- 
kapják. A többi shindynél erre nem volt szükség, de ez tudja 
kiválasztott áldozata nevét, és ugyanabban a kisvárosban élnek. 
És a Jerry fő elve a biztonság. 


A csengő nagyszetű találmány, gondolta Kissy, amíg átbandu- 
kolt a nappalin. Ha az ember hallja, ajtót nyit. Ha nem hallja, 
nem nyit. Csakhogy ha kutya is van, és éjszakára elfelejtették 
becsukni a szobaajtót, akkor lehetetlen a csengőt nem hallani. 

Suzy őrülten csapkodó farokkal loholt mellette, amíg kiment 
az előszobába és ránézett a képernyőre. Valaki volt rajta, de az 
arc felismeréséhez hosszan nyitva tartott szem kell, és Kissy- 
nek most nem volt ilyesmije. Inkább csak megnyomta a gom- 
bot, aztán kinyitotta az előszobaajtót. 

— Francoise — lépett be Solange elképedve. — Mi történt? Be- 
teg vagy? 

Kissy pislogott néhányat, aztán sarkon fordult és elindult. 
Tudta, mire van szüksége és hol találja. Ha el nem alszik a 
konyháig... 

— Hallod, amit beszélek? — tudakolta Suzy. Solange is jött 
mellette csapkodó farokkal. 

— Ühüm — dünnyögte Kissy. Elérték a konyhát, a hűtőszek- 
rényt is. Kinyitotta, kivett egy palackot, s amíg ivott, addig is 
csukva tarthatta még a szemét. — Mi van? — kérdezte, egy pilla- 
natra leengedve a palackot. — Mit akarsz ilyenkor? 

— Milyenkor? Délután egy óra van, madame Kifli küldött, 
hogy megkérdezzem, hova tűntél. Miért alszol fényes nappal, 
beteg vagy? 

— Dehogyis — mormogta Kissy. Abbahagyta a vedelést, de a 
kólát mindenesetre a keze ügyében tartotta. — Reggel hétkor ke- 
rültünk ágyba. Ma egyetlen egér se ment iskolába. 

— Hogyhogy, mi történt? Csak nem shindyt fogtatok az éjjel? 

— Fogtunk... de az még nappal volt. Hagyj már, menj játsza- 
ni. 

Ez Suzynek szólt, aki lelkesen keringett Kissy lába körül, és 
pontosan értette a felszólítást és a kifelé mutató kézmozdulatot, 
de nem ment játszani. 

— És éjjel mit csináltatok? 


— Repültünk... a La Rochelle-i járatnak nyolc órába telt, hogy 
Nizzába érjen... mindjárt jövök. 

— La Rochelle-ben voltatok shindyt fogni? — szólt utána S0- 
lange. 

— Aha... 

Mire visszatért a fürdőszobából, némileg visszanyerve rendes 
egérformáját, Solange-ot már serpenyővel a kezében találta, 
amit éppen leemelt a tűzhelyről. Kissy mozgatni kezdte gomb- 
szerű orrocskáját. 

— Négy tojásból sütöttem, nem mertem többet használni. 
Majd ha Martin fölébred, csinálok neki külön. 

Kissy összeráncolta a homlokát. Martin? Az a srác a nagy fü- 
lekkel? Egyszer csak rájött, mi nem stimmelt végig. Amikor 
Suzy berohant és a nyakába ugrott, hogy figyelmeztesse a csen- 
gőre, Martin nem kelt föl vele együtt. Nem is dörmögött sem- 
mit félálomban. Mert egyáltalán nem volt ott. 

— Nincs itthon — állapította meg. 

— Hát hol van? 

— Aaaa... azt nem tudom. 

— Mit kérsz a rántottához?. . . persze, gondolom, sajtot. 

Kissy lezökkent az asztalhoz és két perc alatt fölfalta a regge- 
lijét. Solange megtudakolta, hogy kér-e még, de nem kért. 

— Elhozom a telefonomat és fölhívom az egeremet. . . aztán el- 
mesélem a shindyügyet, ha akarod. 

— Persze. Én meg beszólok a suliba, hogy életben találtalak, 
és megnyugtatom őket, hogy kémiaórára visszaérek. 

Kissy visszament a szobájukba, elhúzta a sötétítőfüggönyt és 
nyúlt a telefonért, de ekkor meglátta Martint. A körtefa alatt 
állt és fölfelé nézett. Nem, nem nézett. Beszélt. Valakihez, aki 
fent volt a fán. Kissy ebben a pillanatban jött rá, ki az, akinek a 
hiányát egész idő alatt nem fedezte föl, bár ez végül is nem 
csoda, annyira magának való, annyira nem érdekli se az egerek, 
se a kisfülűek élete, hogy nemegyszer napok telnek el úgy, 
hogy csak evésnél találkoznak. Mert az ennivalót azért kegye- 
sen elfogadja. 

Most pedig ott ül a fán, vagy valószínűbb, hogy heverészik, 
és Kissy rá merte volna tenni egyheti sajtadagját, hogy egy 
csöppet sem érdekli, amit az egér magyaráz a fa tövében. 

— Megvan? — nézett rá Solange, ahogy visszaért a konyhába. 


Bólintott. — Igen, Macskával beszélget a kertben. 

— Nem kellene... tudod... kimenni, megvédeni? 

Kissy megcsóválta a fejét. — Ő a mi macskánk, eszébe se jut 
ilyesmi. 

De aztán mégiscsak kimentek. 

— Jó reggelt, egérke — csókolta meg Martin -—, fölébredtél? 

— Te mikor? 

— Úgy félórája. Szia, Solange, hát te? 

— Egérnézőbe jöttem — felelte Solange csípősen -—, a suliban el 
nem tudtuk képzelni, mi baja lehet Franc... mármint persze 
Kissynek, hogy nem jött be. Mindenki azt találgatta, milyen 
jármű elé ugrott már megint, úgyhogy inkább idejöttem. 

— Nem szoktam járművek elé ugrani — felelte Kissy. — Csak 
ha mózeskosár van a tetejükön. 

— Akkor sem — Martin fölemelte az ujját. — A következő mó - 
zeskosárért majd én ugrom. A doki megmondta, hogy ilyet 
nem csinálhatsz még egyszer. 

— Hát jó — mondta Kissy nagylelkűen —, ugorhatsz. De csak 
az autó elé. A cica szájába még te sem. Erről jut eszembe, ettél 
már? 

— Még nem, téged vártalak. 

Mivel Solange már úgyis kihagyta madame Kifli óráját, ráér- 
tek elmesélni a VIladek-történetet, s közben jókora pusztítást 
vittek véghez az éléskamrában. Solange velük főzőcskézett és 
evett, aztán visszaloholt a suliba. 

— Azért azt a találkozót tényleg meg kellene tartanunk — 
mondta kifelé menet —, csak ő rengeteget dolgozik, még hétvé- 
gén is... de egyszer akkor is elhozom. 

— Jó — cincogta Kissy lelkesen —, mikor megy nyugdíjba? 


Csak Solange távozása után jutott eszébe, hogy bekapcsolja a 
telefonját. Fél perc múlva megjelent a képernyőn Vanessa. 

— Hahó, egérkék, fölébredtetek? 

— Föl... 

Nem akarta bevallani, hogy már félórája fönt vannak, csak 
megfeledkezett a telefonról. 

— Ti vagytok az utolsók. Elke nemrég elindult haza, este már 
Johann idegeire akar menni a költözéssel. 

Kissy vigyorgott. 


— A téli szünetet mindenképpen nálunk kell tölteniük. 

— Csakis! De neki az még rengeteg idő, tudod, kicsi még, tü- 
relmetlen. 

Kissy még jobban vigyorgott. Vanessa alig három évvel idő- 
sebb Elkénél. 

A ház előtt mozdult valami. Kissy felnézett. Suzy ült az elő- 
szobaajtóban és a füle tövét vakarta. Kissy megfordította a tele- 
font, hogy Vanessa is láthassa. 

— Szia, kiskutya! Történt valami, amíg Kissyék nem voltak 
otthon? 

Suzy nem szólt semmit. 

— Akkor jó. Egérke, most leteszlek, beszélnivalóm van Nim- 
byvel. 

Kissy visszafordította a telefont, a füle mögé tette egy ujját és 
megbillegette. Vanessa viszonozta, cincogott egyet és kikap- 
csolt. 

— Egérke? — szólalt meg mellette Martin. 

— Igen, szerintem is — felelte Kissy. — Az egész délutánunk 
szabad. 

— Akkor mire várunk? 

Elindultak a ház és a hálószoba felé. Ahogy beléptek az ajtón, 
Kissy szórakozottan lenyúlt, megbirizgálta Suzy fülét, és arra 
gondolt: ha ők nincsenek, talán most Laure, az a szegény osto- 
ba kislány is ugyanezt csinálná, de nem a maga jószántából. De 
hála az alapítványnak, most már Vladek garázdálkodásának is 


VÉGE. 


Suzy lefeküdt a szobaajtóban és őrizte őket. 


20. 


A HEGYEK 


A rendőr megállít egy autóst. 

— Mondja, mit kacskaringózik itt az úton? Részeg maga? 

— Én, biztos... úr? ... hukk... de-dehogyis... én cs-csak... óva- 
tos v-vagyok... 

— Óvatos?! 

— [i-igen... hukk... vi-vi-vigyáznom kell az úúú-úton arra a... 
hukk... sok k-kkicsi f-f-fehér egérre... 


Kissy helyeslőn meghajtotta nagy füleit és eltette a telefont. 
Igen, a sok kicsi egérre vigyázni kell. Lám csak. Ha valaki so- 
kat iszik, egereket lát maga körül. Lehet, hogy most mindjárt 
átmegy a szemközti bárba és rendel egy vodkát teguilával, 
hogy ő is lásson egereket. Mert egyébként a legközelebbi is ki- 
lométerekre van innen. 

De nem ment. Láthat ma még egeret, valamikor estefelé, ami- 
kor hazaér. Az órára nézett, volt egy a falon éppen szemközt. 
Fél három. Túl korán jött, de ez jobb, mint túl későn jönni. 

Mégiscsak átment a bárba és kért egy gyömbérszörpöt. 

— Mivel issza? — tudakolta mellette egy idősebb úr. 

— Tisztán — dünnyögte Kissy oda se figyelve; a délutáni prog- 
ram járt a fejében, elég zsúfoltnak ígérkezik. Olyan taxist kért, 
aki vállalja, hogy estig fuvarozza őket. Tom egyik barátja jött, 
ő maga nem tudott, vidéki fuvarja volt. 

— Meghívhatom? 

Csipogott a telefon, kivette, megnézte. Apa volt, hamarosan 
leszáll, és kér néhány dolgot. Kissy továbbküldte az üzenetnek 
azt a részét, ami a cégre tartozik, ő pedig nekilátott teljesíteni 
egy másik pontot, de a szám foglalt volt. Nem is figyelt oda, 


hogy mi történik előtte a pulton, gépiesen elővett egy bankje- 
gyet, letette, belekortyolt a poharába és újra próbálkozott. Most 
fölvették. 

— Jó napot, madame Jobert-t keresem. 

— Milyen ügyben? — felelte egy közönyös férfihang. 

— Harminckettes projekt, extra sürgős. 

— Azonnal megkeresem - élénkült meg a hang. 

Kissy megint kortyolt egyet és eltette az előtte fekvő pénzt, 
oda se figyelve arra, hogy az ugyanaz a bankjegy. 

— Tessék. 

— Jó napot, üzenet a főnöktől. Szüksége van a tervdokumentá- 
ció negyedik és nyolcadik fejezetére, két nyomtatott példány- 
ban. Ön és monsieur Auriac legyen szíves magával hozni, és 
kell egy projektor. 

— Rendben. A főnök úr mikor érkezik? 

— Pár percen belül. 

— A helyszínre? — lepődött meg Jobert asszony. 

— Dehogy... de egyenesen odamegyünk. 

— Rendben, várjuk önöket. 

— Köszönöm. 

Kissy letette, kortyolt egyet, újra tárcsázott. 

— Jó napot, asztalt szeretnék foglalni hat személyre, ma este 
hétre. 

— Jó napot, madame — felelte egy szolgálatkész, de aggodal- 
mas férfihang —, azonnal utánanézek, de alig hiszem, hogy. . . 

— Hagyja ezt abba, Pierre — szakította félbe Kissy —, pontosan 
tudom, hogy van szabad asztaluk. 

— Ööö... kivel beszélek? 

Kissy rávigyorgott a telefonra. 

— Nem tudja? Van egy ötletem: nem is árulom el. Legyen a 
foglalás mondjuk... — a poharára pillantott — a gyömbérparti 
köztársasági elnöknek. 

— Izé... értem. .. természetesen meglesz. 

Kissy vigyorogva tette le. Pierre apa cégénél dolgozott öt 
évig, mielőtt átnyergelt a vendéglátásra. Sokszor ettek már ná- 
luk, bár amióta ő kinövesztette a füleit, ritkán kísérte el apáékat 
ilyen helyekre, többnyire inkább egerezett. Ez most kivételes 
eset. 


Átolvasta apa üzenetét még egyszer és önkéntelenül bólintott. 
Ez a része megvan. Fölnézett az órára. 

— Maga nagyon rámenős ifjú hölgy — hallotta. Odapillantott. 
Egy idősebb úr volt, jó hatvanas, pohárral a kezében. — Ne ha- 
ragudjon, de hallottam, ahogy beszélt. Tetszett. 

Kissy köszönőleg bólintott. Hogyne lenne rámenős, mindent 
a D" Aubisson egerektől tanul, akik egy tankot is rábeszélnének, 
hogy inkább álljon be virágáruslánynak. 

— Üzleti vacsora? 

Kissy bólintott és kiitta az italát. 

— Még egyet a hölgynek — intett az úr a mixernek, de Kissy 
megcsóválta a fejét. — Esetleg valami tüzesebbet? 

— Semmit, köszönöm... ööö... — Kissy a mixerre pillantott — 
mondja, fizettem én már ezért? 

— Az úr rendezte — biccentett a mixer. Kissy a hatvanasra 
kapta tekintetét. Őszes halántéka volt, háromrészes, szürke öl- 
tönyt viselt, disztingvált jelenség volt. 

— Ó, szót sem érdemel — mondta a hatvanas. — Magam is üz- 
lettel foglalkozom. Ön miben érdekelt, megkérdezhetem? 

Ekkor szólalt meg a figyelmeztető sziréna olyan zajjal, hogy 
nemhogy a bárt, de a tranzitot, sőt az egész repülőteret azonnal 
ki kellett volna üríteni és biztonságiakat, terrorelhárítókat, 
kommandósokat bevetni — ha a vijjogás kihallatszott volna Kis- 
sy fejéből. 

Letette a poharát és az órára pillantott. 

— Öt percem van magára — jelentette ki —, nem érek rá hosz- 
szan csevegni. Maga föl akar csípni engem? 

A hatvanas úr elmosolyodott. A mosoly különös módon 
Macskára emlékeztette Kissyt, aki pedig soha nem mosolyog. 

— Maga tényleg rámenős. Ez tetszik nekem. Öt perc sajnos 
nagyon kevés egy ilyen vonzó fiatal hölggyel, de megnyugtat- 
hatom... ennyi idő alatt is jelentős hatást vagyok képes elérni. 

Kissy latolgatott egy másodpercig... kettőig... két egész egy 
tized... 

— Hány éves maga? — szögezte neki. 

— Hm. Ez érdekes kérdés. Tudja, az a véleményem, hogy a 
férfiak az idő múltával nemhogy veszítenének a... 

— Csak a számot mondja, a filozófiája nem érdekel. 

— Maga valóban roppantul rámenős. Hatvankettő. 


Egy évvel kevesebb Caratinál, aki rányomult Solange-ra. 

— Mit szól, ha azt mondom, hogy én tizenhét vagyok? 

Hatvankettő elmosolyodott. 

— Hát, tudja, a maga fiatal hevessége kombinálva az én ta- 
pasztalatommal mindkettőnk számára szenzációs élmény len- 
ne... ha majd egy kicsit több ideje lesz. Esetleg az öt perc alatt 
meggyőzhetem, hogy szánjon a dologra többet is? 

— Mi van a poharában? 

— A poharamban? — nézett le Hatvankettő. — Konyak, ifjú höl- 
gyem, igazán kitűnő, tudom ajánlani. 

— Kiissza, mielőtt leteszi a poharat? 

— Okvetlenül. 

Hatvankettő kihörpintette az italát és letette. 

— Akkor hát mehetünk is. . . 

— Csak én megyek - lépett közelebb Kissy, és megmozdult a 
keze. Hatvankettő csuklásszerű nyögést hallatott és egy hely- 
ben maradt. — Az úr gyakran szed föl tinilányokat? 

Hatvankettő kidülledt szemmel bámult rá. 

— Hallotta a kérdést? — kérdezte Kissy halkan, aztán mozdított 
egyet a hüvelykujján. Hatvankettő felhördült és bólogatni kez- 
dett. 

— Megesik — nyögte. 

— De éppen most akart egyszer s mindenkorra leszokni róla? 

— [ii... igen — nyüszítette a pasas. Folyt róla a víz, és egyálta- 
lán nem volt már disztingvált jelenség. 

— Nem értettem jól — mondta Kissy vészjóslóan, és most egy 
másik ujját mozdította meg. Hatvankettő tompa sikkantást hal- 
latott. 

— Éppen... le akartam... szokni róla — zihálta. 

— Milyen szerencse — mosolygott rá Kissy, hátralépett és el- 
nézte pár pillanatig az összegörnyedő férfit. Elővette a bankje- 
gyet, s a lába elé dobta. — Tartsd meg az aprót, te mocskos ál- 
lat! 


Apa nagyot nézett, amikor elmesélte neki, mi történt. 

— Ugratsz, egérke — mondta pontosan úgy, ahogy valamelyik 
csapattársa tette volna, pedig nem szokta így szólítani. — Kita- 
láltad az egészet, hogy szórakoztasd apádat. 

— Eszemben sincs — nevetett Kissy, és ügyesen kikerült egy 
szembejövőt -—, a Jerry Alapítvány kisegere vagyok, nincs szük- 
ségem kitalált történetekre. Éppen elég történik velünk... 

Beléptek a bárba, ahol Kissy azonnal meglátta Hatvankettőt. 
Egy asztalnál ült magába roskadva. Meg is volt rá minden oka. 

— Nézd, apa, ott... 

— Egy pillanat — intett vissza apa, átvágott a termen, egyene- 
sen Hatvankettőhöz. Milyen érdekes, gondolta Kissy, egyből 
rájött, melyik az... 

— Jó napot, ügyvéd úr — állt meg apa Hatvankettő asztalánál. 
Kissy pislogott. Hatvankettő felnézett. 

— Á, Chaton úr — mondta. Mintha öregedett volna néhány 
évet az elmúlt tíz percben. 

Kissy fülei megdermedtek valamilyen meghatározhatatlan 
tartásban. 

— Valami baj van? Rosszul érzi magát? 

— Én... nos... tényleg nem vagyok valami jól... 

— Sajnálattal hallom. Tehetek önért valamit? 

— Nem is tudom... — motyogta Hatvankettő — tudja, az 
imént... igen kellemetlen élményem volt... fájdalmasan érin- 
tett... 

— De hát mi... — apa elharapta a mondatot. Hátranézett, egye- 
nesen őrá. Kissy lábai valahogy életre keltek. Megindult felé- 
jük. 

Hatvankettő követte apa tekintetét és meglátta Kissyt. Falfe- 
hér lett. Talpra kászálódott és kinyújtott karral mutatott Kissy 
felé. 

— Ő volt... Chaton úr, maga el sem tudja képzelni, mit tett ve- 
lem az a kis rt... 

Az utolsó szó félbemaradt. Apa meglendítette az öklét és úgy 
vágta állon, hogy átrepült a szomszéd asztalhoz és feldöntötte. 


A délutáni programjuk teljesen felborult. Apa először kényte- 
len volt beszámolót tartani a reptéri biztonságiaknak, aztán a 
mentőorvosnak, aki először ellátta Hatvankettőt, aztán kibon- 


totta apa kezét a mixer által készített jeges borogatásból és 
megvizsgálta. 

— Pontosan úgy volt, ahogy a kék öltönyös úr mondta — kap- 
ták el közben Kissy nagy fülei a mixer hangját. — Az öregúr na- 
gyon keményen rányomult a kislányra. Gusztustalan volt, én 
mondom maguknak. Én még nem vagyok harminc, de én se 
kezdenék ilyen fiatallal. Már arra készültem, hogy leállítom az 
öreget, de aztán a kislány megoldotta. 

— Úgy látom, nincs eltörve — mondta ekkor az orvos. — A bo- 
rogatás csak használ neki, és esetleg meg is röntgeneztetheti. 

Apa megköszönte, Kissy segítségével visszacsomagolta a ke- 
zét a borogatásba, aztán telefonált. 

— Igen, megérkeztem. Van egy kis változás, Antoine. Dubarry 
doktort nélkülöznünk kell, légy szíves, keríts másik ügyvédet. 
Nem tudom, akárhonnan, azért repültem haza, hogy... igen, tu- 
dom. Nem, ne hívd föl. Most éppen gyengélkedik, és ha meglá- 
tom a lányom közelében, még sokkal rosszabbul lesz! Köszö- 
nöm, szervusz. 

Felborult minden. Késve érkeztek az első megbeszélésre, és 
nem volt rendes ügyvéd, csak egy kétségbeesett fiatalember, 
aki azzal kezdte, hogy csak idejövet tudta sebtében átnézni az 
ügyet, ne haragudjanak, ha nem ismeri ki magát rajta. Időt 
vesztettek azzal is, hogy a Hatvankettő-esetet el kellett mesélni 
a kisfőnöknek és az üzletfeleknek. A kisfőnök le volt sújtva és 
közölte, hogy beszél a nagyfőnökkel, hogy minél gyorsabban 
szabaduljanak meg Dubarry doktortól. 

Kissynek, aki eredetileg alkalmi titkárnősködést vállalt apa 
mellett, hogy addig is vele lehessen, most ápolónőnek is föl 
kellett csapnia. Időnként kicserélte a borogatást apa kezén, 
máskor pedig levette és visszatette, mert apa képtelen volt csak 
a bal kezével dolgozni, aláírni pedig végképp nem tudott. De a 
jobbal igen, ha nem volt rajta a borogatás, és ha apán múlt vol- 
na, vissza se teszi, ha egyszer levette. Kissy visszaemlékezett 
Vanessa betegápolási elveire és ragaszkodott hozzá, legalább 
néhány óra hosszat. 

A munkát egyszer félbe is kellett szakítani, mert telefonált a 
nagyfőnök és tudni akarta, mi történt. Kissy kénytelen volt még 
egyszer elmondani. A nagyfőnök el volt képedve és közölte, 
hogy már érintkezésbe lépett az ügyvédi irodával, felkérte őket, 


hogy valaki mást küldjenek, és meg is ígérték. Kissy megnyug- 
tatta, hogy a helyettes ügyvéd már velük van. A nagyfőnök 
megnyugodott és jó munkát kívánva letette. 

Majdnem félórával később végeztek a tervezettnél, mert a tár- 
gyalópartnereknek muszáj volt egy sereg kérdést feltenniük az 
alapítványról. Kissy nyugodtan felelgetett, megszokta már. Le- 
hetne rosszabb is, például ha az utcán minden második szembe- 
jövő ellenállhatatlan ingert érezne, hogy őt megsimogassa és 
elhalmozza becéző szavakkal — Suzy és Ködöcske számára ez 
mindennapos. De azon már ő is felhúzta a szemöldökét, amikor 
kifelé menet az egyik hölgy félrevonta egy pillanatra és egy pa- 
pírdarabot nyomott a kezébe. 

— Az alapítványnak — mondta. — Ez az alak megérdemelte, 
amit kapott. 

Kissy csak a taxiban nézte meg. Egy csekk volt, kétezerről. 


A második megbeszélésen már kevesebb szó esett az ügyről, itt 
mások voltak jelen, akik nem ismerték Dubarryt. Kissy itt sok 
hasznát vette a Jerry-kiképzésnek, mert kint voltak a terepen, 
egy créteili építkezésen, és az első szakaszon törmelékkupaco- 
kat és gödröket kellett kerülgetni, a másodikon pedig nagy, 
berregő munkagépeket. Neki rengeteget kellett jegyzetelnie, de 
egyszer azért szerét ejtette, hogy lefotózza magát a sárga mű- 
anyag sisakban, ami akkora volt, hogy csak egy kis motor kell 
rá és az egész egércsapat elcsónakázhat benne. 

Körbejárták az egész terepet és megbeszéltek mindent, Kissyt 
különösebben nem érdekelte, hogy miről, neki csak feljegyez- 
nie kellett. És végül összeakadtak egy másik csoporttal, akikkel 
persze meg volt beszélve, de Kissynek senki nem szólt, hogy 
lesz ott valaki, aki ismerősként üdvözli. Egy kistermetű, idős 
úr. 

— Chaton úr — mondta komoly, halk hangon, és kezet nyújtott 
apának. — Chaton kisasszony — fordult Kissy felé, és hosszasan 
elnézte. Kissy kicsit riadtan nyújtott neki kezet. A tekintélyes, 
ősz úr kezet fogott vele, és úgy nézett a szemébe, hogy Kissy 
már látta magát a szendvicsében. — Ön sokat fejlődött, amióta 
nem láttam. 

— Köszönöm — cincogta Kissy elhalóan, és tudta, hogy vala- 
mit még mondania kellene. Valamit az előző találkozásukról, 


ami lehetett akár akkor is, amikor ő cumisüveggel a szájában 
ringatózott a fél dióhéj bölcsőjében. De nem emlékezett rá. 

Még vagy két percig, amikor éles fülei elkapták, amint az 
idős urat a nevén szólítja valaki. 

Monsieur Delacroix. 

Hát persze. A halk szavú, roppant tekintélyes úr, akinek ő tö- 
kön rúgta és orrba telefonálta a pedofil unokáját. És most me- 
gint találkoznak. Három év után. 

Kissy tudta, hogy az öreg Delacroix egy nagyon komoly, te- 
kintélyes üzletember, akinek a tisztesség és a család becsülete 
mindenekfelett. Természetesen nem hagyhatta, hogy egy pedo- 
fil unoka rontsa a család jó hírét az üzleti világban, ezért a g0- 
rilláival szabályszerűen kinyíratta és elásatta a kertben. De azt 
se hagyhatta, hogy egy tizennégy éves kisegér megverjen és 
megalázzon egy vérbeli Delacroix-t, a cég potenciális majdani 
örökösét. Mostanáig kivárt — most eljött az idő. Véletlen bal- 
esetnek kell látszania, az egyik munkagép irányíthatatlanná vá- 
lik és kivasalja az egeret. Olyan apró, csoda, hogy nem lépett 
még rá senki. 

Amikor a munkavacsorára tartva elhagyták a helyszínt, Kissy 
gyanakodni kezdett. Delacroix valami egyebet forralhat. Egész 
idő alatt úgy beszélt vele, mint bárki mással, Chaton kisasz- 
szony így, kisasszony úgy, ezt legyen szíves feljegyezni, azt le- 
gyen szíves megkeresni. Egész idő alatt meg se próbálta őt egy 
exkavátor vagy egy macska elé lökni. Pedig az építkezésen volt 
két macska is, és rengeteg lánctalpas szörnyeteg, egyik na- 
gyobb, mint a másik. 

Valami más lesz az öregúr sötét terve. 


A vacsorával akadt egy kis gond, mert Kissy szó szerint vette, 
hogy hárman jönnek apa cégétől, hárman a partnertől, és mint 
apa mondta, az ő zseniális fejszámolója percek alatt kiderítette, 
hogy az hat. Ezekért a szavaiért egyszer még felelnie kellene, 
ha nem állna Vanessa védelme alatt. De megoldották, találtak 
helyet apa zseniális fejszámolójának is, aki nem számolta bele 
saját magát. Érdemes volt, rögtön talált halat az étlapon, csak 
azt nem tudta, ehet-e belőle. 
— Persze — csodálkozott a kérdésre apa. 


— De ha evés közben is jegyzetelnem kell, akkor jobb, ha be- 
érem némi szendviccsel. 

— Egyél nyugodtan, mi is azt fogjuk tenni. 

Így is lett, bár a megbeszélés evés közben sem szünetelt. Kis- 
sy nem figyelt különösebben, apa előre megmondta, hogy nem 
várja el tőle, hogy bármit megértsen vagy megjegyezzen, csak 
írja föl, amit mondanak. 

A mikrók furcsa viselkedésén járt az esze. Már többször meg- 
esett az elmúlt pár napban, hogy félrevonultak a felületen, a ké- 
pet és a hangot is kikapcsolták, de volt úgy, hogy csak a han- 
got. Ő igazán nem akart leskelődni, de egyszer odakapcsolt, 
mert nem tudta, hogy el vannak zárkózva, és furcsa rajzokat lá- 
tott, amiket éppen fölvázoltak és javítgattak. Nyilván beszéltek 
is közben, csak a hang ki volt kapcsolva. A rajzoknak se füle, 
se farka nem volt. Nagyon egyszerű vázlatok, némelyik egy fú- 
rófejre vagy csigalépcsőre emlékeztetett, mások labirintusra. 

Ezek megint forralnak valamit. A rajzok aligha kapcsolatosak 
szoftverrel, úgyhogy bizonyára shindyketrecet terveznek. 

Vagy macskacsapdát. 


A vacsora véget ért, az üzletfelek búcsúzkodtak. 
— Akkor ahogy megbeszéltük — nyújtott kezet apának az öreg 
Delacroix —, jó utat kívánok. 

Apa kezet fogott vele és mondott valami udvariasságot, Kissy 
nem figyelt oda, az öregurat figyelte. Mostanra időzítette a ter- 
vét. Közvetlenül elválás előtt fog lecsapni. Nem ő maga. Alig 
magasabb nála, és öreg is már. Megvan! Amíg egymás kezét 
szorongatják, hátulról előugranak az emberei, és... 

Delacroix udvariasan bólintott Kissy felé, mondott valamit és 
távozott. 

Kissy zavartan állt. Fogalma se volt, felelt-e Delacroix-nak, 
és ha igen, mit. Lehet, hogy azt mondta, Kilimandzsáró. 

— Kissy? 

— Cin-cin?! 

— Elaludtál? Úgy néztél Delacroix úrra, mint a saját szobrod. 
Mi lett volna, ha köszönsz neki? 

Kissy lehajtotta fejét. Hát legalább tudja. Nem mondta, hogy 
Kilimandzsáró. Csak állt kukán, mert azt várta, hogy a pasas 
most jön a bosszújával. 


— Bolond vagy, egérke — közölte vele Martin, amikor otthon 
elmesélte neki a történteket. — Az öreg egy vagyont fizetett a 
hallgatásunkért, és három év alatt megtudta volna, ha köpünk. 
Arra is lett volna bőven ideje, hogy felbérelt macskákat uszít- 
son ránk. Ha nem tette, az csak egyet jelenthet. Örül, hogy a 
segítségeddel megszabadulhatott az unokájától. 

Kissy lassan bólintott. Ez igaz. Amikor az öreg megtudta, mit 
művelt az unokája, egy cseppet sem volt meglepve. Kellett 
hogy legyen egy s más a rovásán. 


Apának csak másnap este merte bevallani, amikor megint a 
reptéren voltak, és tudta, hogy mindjárt indul a gép. 

— Bosszút? Delacroix? Hogy jut ilyesmi. . . 

Kissy dacosan hallgatott. Apa nem fejezte be a mondatot, 
csak lassan bólintott. 

— No persze. Számodra az egész világ egy nagy Tom és Jerry. 
Elindulhatok egyáltalán? Nem ugrasz megint autó alá? 

— Legutóbb az autó tetejére ugrottam — cincogta Kissy hal- 
kan. Apa a faliórára nézett. 

— Mindjárt szólítanak. Nem tudok most hegyibeszédet tartani 
neked, csak annyit kérek: ha megint látnád az öreget, legalább 
ne verd meg. 

Kissy bólintott, jobb kezével kis keresztet rajzolt a szívére, 
rátette a kezét, a balt pedig föltartotta. Ezt is Jerrytől tanulta. 

— Rendben. Indulok is. Karácsonyra hozok neked valami 
amerikai sajtot. 


A csengetés megriasztotta, nem számított rá. Éppen arról áb- 
rándozott a taxi első ülésén, hogy hamarosan itt a tél, aztán a 
karácsony, s mind összegyűlnek majd a panzió aulájában, ami- 
kor a zsebében megszólalt a telefon. Régimódi csörgés, vagyis 
ismeretlen szám. 

— Én — szólt bele. 

— India Charlie! — kiabálta Chantal valami szörnyű zúgáson, 
recsegésen át. — Papa Tango, Papa Tango! 

Kissy hátracsapta füleit. 

— Charlie Delta?! 

— Negatív! 

— Mi a baj? — kérdezte Tom. 


— India Charlie Oscar Tango Uniform Whisky! — vágta rá 
Kissy, és villámgyorsan belépett a Jerry-felület beállításaiba. 
Kinyitotta a klienslistát. Valamennyi telefon mellett zöld pont 
világított, minden rendben. Rányomott Chantaléra, s a végig 
morzéval írt menüből kiválasztotta a Papa Tangót. 

—. ... —- .-. ---, — kérdezte a telefon. Kissy lemorzézta az 
iso zők Vásszakapta a klienslistát, majd egy másodperc 
múlva Chantal telefonja mellett villogó pirosra váltott a pötty. 

— Oscar Kilo — mondta Kissy. — Echo Papa? 

— Alpha Uniform Tango Echo Uniform India Lima! 

— Vettem! Auteuilben van — mondta Tomnak, mert neki sej- 
telme se volt, hol járnak. Valahol a sztrádán. De Auteuil még 
nyilván előttük van, mert Tom nem kezdte hirtelen vadul csa- 
vargatni a kormányt. Bólintott és robogtak tovább. 

— Echo Papa? — kérdezte Kissy megint a pozíciót, Chantal ér- 
teni fogja, hogy most a pontosat kérdezi. 

— Golf Romeo Echo Victor India November! 

— Grevin? — pislogott Kissy. — Az uszoda, ahol Grevint elkap - 
tuk, ott van! 

— Pozitív — jött a válasz elmosódottan. — Leteszlek, mert ez fi- 
zetős és nincs nálam több. 

— Vettem. Uniform Victor! 

— Szóval mi baja? — kérdezte Tom, és kitette az indexet jobb- 
ra. 

— Ellopták a telefonját. 

— És vele mi van? 

— Nincs veszélyben. Megyünk visszaszerezni. 

— Ja, mert különben a tolvaj betör a hálózatotokba? 

— Az a hálózat éppen úgy a tiéd is — pirított rá Kissy. — A Jer- 
ry Alapítvány kisfülűje vagy. Nem, nem tör be, átállítottam. . . 
á, itt is van. — A képernyőn megjelent a térkép. — Jól van, a te- 
lefon bejelentkezett Papa Tango módban és közli a helyzetét. 
Auteuilben van. Ha a tolvaj most bekapcsolja, egy egyszerű 
mobilos kezelőfelületet lát, és azt hiszi, hogy van egy telefonja. 
De senkit nem tud hívni, hallja a csengést, de nem veszik föl. 
Az SMS látszólag elmegy, de soha nem érkezik meg. A beállí- 
tások menüje működik, de a biztonsági beállításokat csak ha- 
zudja a telefon, valójában egyáltalán nem azok vannak érvény- 


ben. A háttérben pedig folyamatosan jelzi a helyzetét, bár egy 
kis időbe beletelt rálelnie a szerverre. 

— Majd megnézzük ezt a programrészt — szólalt meg Nimby 
váratlanul. 

— Hát te vonalban vagy, egérke? 

— Még szép. Papa Tangóra még sose vadásztunk. 

— Hát az meg mi? — tudakolta Tom. 

— Ellopott telefon — felelte sokhangú egérkórus. 


A Papa Tango régóta része volt a Jerry-telefonok programjá- 
nak, többször átírták és továbbfejlesztették, de még sose volt rá 
szükség igaziból. Senki nem olyan bolond, hogy egy alapítvá- 
nyi kisegér zsebéből megpróbálja kilopni a telefont. Most sem 
ez történt, az uszoda aulájában Chantal mellett a jól ismert fő- 
nök fogadta őket, aki már tudta, mi a helyzet. 

— Elromlott az öltözőszekrény zárja — közölte — és valaki ki- 
használta az alkalmat. Nagyon sajnáljuk. Holnap átvizsgálta- 
tom az összeset. Jó estét. Vineuil, biztonsági főnök. 

— Ford — viszonozta Tom. Kezet fogtak. Kissy közben már ki- 
nagyította a térképet. 

— Nincs messze... avenue Mozart. Alighanem a metrón ül. 
Surranjunk utána és kapjuk el. 

Elköszöntek Vineuil úrtól, aki röviden kifejezte reményét, 
hogy nem rúgják orrba a tolvajt, és már szaladtak is a taxihoz. 

— Nicsak — cincogta Vanessa —, a tolvajunk egy lány. 

Tom keze megállt az ajtókilincsen. Kissy az imént kihangosí- 
totta a telefonját, ő is hallotta. 

— Ugratsz, egérke. Honnan tudnád a tolvaj nemét? 

— Hát csak onnan, hogy nyomkodni kezdte a telefont. Ő most 
a hamis felületet látja, de közben mindkét kamera bekapcsolt. 
Két képernyőn látom az arcát és a cipője orrát. És most szólí- 
tott valamilyen Antoine-t. 

— Az én vagyok — mondta Nimby. — Semmi közöm a telefon- 
tolvajhoz, én ott se voltam, tisztelt bíróság. 

Nevettek. Tom fejcsóválva beült a kocsiba. 

— Szóval le is hallgatjátok? 

— Még szép. A Jerryvel nem jó ötlet kikezdeni. 

— És ha egyszer a kocsitokat lopná el valaki, abban is kame- 
rák és mikrofonok indulnának be? 


Erre nagy csend lett. Niala szólalt meg kis idő elteltével: 

— Hogy ez eddig miért nem jutott eszünkbe... 

— Michelle — mondta Vanessa, amikor kihúztak a parkolóból. 

—Így hívják a lányt? — derült Tom. — Arckép alapján a bűn- 
ügyi nyilvántartóból? 

— Fenét, nagy kék cica. A fiúja így szólította. Már az ő kezé- 
ben van a telefon, éppen megpróbálja feltörni. 

— És ha sikerül neki? 

— Nem fog - felelte Nimby. 

— Hátha ő még nálad is nagyobb ász. 

— Az lehetséges. Csak egyhamar nem fog rájönni, hogy amit 
lát, az nem telefon. 

— Hát micsoda? 

— Egy teljesen igazi Android-rendszer... emulálva. A Jerry 
szerverén fut, nem a telefonon, az csak a képet kapja a szerver- 
től meg az érintéseket adja vissza. Törje föl, ha akarja, akkor 
bármit megtehet az emulátoron belül, de onnan kijönni nem 
tud. Én pedig bármikor lelövöm a taszkot, és kezdheti elölről. 

— Jesus — dünnyögte Tom angolul. 

— Kedves rokonom az antoine-ságban most nem Chantal va- 
lódi telefonját nyomogatja — magyarázta a fiú. — Azt átalakítot- 
tuk egy videólejátszóvá, ami a szerveren futó rendszer képét 
közvetíti. Azzal a rendszerrel pedig azt csinálok, amit akarok. 
Ha lelőné a programot, ami ezt csinálja, akkor tényleg feltör- 
hetné a készüléket, bár a szerverre akkor se jut be, illetve akkor 
aztán végképp nem. Jerry-hozzáférése akkor sincsen, csak egy 
elég értékes telefonja. Nekem meg a telefon gyári száma elrak- 
va a klienslistában, amiről Michelle-nek meg kell magyaráznia, 
hogy került oda. No meg Chantal ujjlenyomata is azonosítható. 

— Nyilván alaposan megtörölgették. 

— De az aksit aligha. 

Kis csend lett. Tom többször megcsóválta a fejét. 


Chantal akart becsengetni, már megvolt a terve. Kissy és Tom 
megállt kétoldalt az ajtó mellett. Chantal megnyomta a gombot. 
— Ez meg ki? — kérdezte Antoine. 
— Honnét tudjam? — kérdezett vissza Michelle. 
— És ha követtek? 
— Hülye vagy, nem követett senki. De azért dugd el a telefont. 


Már csak némi zörgés hallatszott, Antoine nyilván eldugta a 
készüléket. Kis szünet után szólalt meg Michelle az ajtó mö- 
gött: 

— Ki az? 

— Én vagyok az, Michelle, engedj be — felelte Chantal. 

A lány valaki másnak hihette a hangját, vagy csak nem gon- 
dolta, hogy egy idegen így válaszol, mindenesetre az ajtó ki- 
nyílt. 

— Michelle, drágám! — rikkantotta Chantal, és a nyakába bo- 
rult. — Annyira jó, hogy megtaláltalak! 

Kissy vigyorogva nézte Michelle-t, aki meghökkenten nézett 
vissza rá Chantal válla fölött. Hisz még jóformán megnézni se 
tudta, fogalma se volt, hogy ismeri-e. Chantal elengedte és bol- 
dogan nézett rá. 

— Milyen jól nézel ki. Semmit se változtál, amióta nem látta- 
lak. 

— Hé... várjál már... ne mondd meg... 

Kissy és Tom közben besétált az előszobába, aminek a túlsó 
végén megjelent Antoine. Tom becsukta a külső ajtót. 

— Szia, Antoine — folytatta Chantal lelkesen —, te is milyen 
klasszul festesz ma este! Hogy vagytok? Milyen rég nem látta- 
lak titeket. . . 

Antoine egyáltalán nem festett klasszul. Szakadt farmerben 
és lyukas atlétatrikóban volt, pedig csak pár perce értek haza. 
Lehet, hogy az utcán is így mászkál. 

— A suliból? — próbálkozott Michelle. 

— Jaj, Michelle, drágám, mekkora szamár vagy — kacagott föl 
Chantal, és megcsipkedte a lány arcát, mint egy régi barátnő. — 
Hát hogy járhattunk volna mi egy suliba, amikor én jó család- 
ból való úrilány vagyok, te pedig zsebtolvaj? — Ezzel gyengé- 
den pofon ütötte. — Annyira aranyos vagy ezekkel a naiv dolga- 
iddal, édesem. — Megint megütögette Michelle arcát, és neve- 
tett. Kissy együtt nevetett vele. A kezét lazán a teste mellett ló- 
gatta és látszólag oda se figyelt Antoine-ra. 

— Mi van? — kérdezte a fiú. 

— Bolond vagy? — kérdezte a lány ugyanakkor. — Már hogy 
lennék én... zsebtolvaj? 

— Jaj, Michelle, annyira édes vagy ezzel a szöveggel. — Chan- 
tal megint megpaskolta a lány arcát. — Hát aki mások táskájá- 


ból lopkod, az micsoda szerinted, talán ürpilóta? De ne ácso- 
rogjunk idekint, jó? Menjünk be a szobába, kényelmesebb is 
lesz meg a szajré is ott van, ugye? 

Besétáltak egy meglehetősen rumlis szobába. Itt napokig le- 
hetne keresni a telefont, ha ki lenne kapcsolva — de hát persze 
be van. 

A háziak vonakodva követték őket. Tom fesztelenül helyet 
foglalt egy fotelben és várta az előadás folytatását. Kissy nem 
ült le, nem tehette. Chantal sem, de a fiataloknak helyet muta- 
tott az ágyon. 

— Üljetek le, érezzétek otthon magatokat. Meséltem már nek- 
tek a zsebtolvajokról? 

— Én nem vagyok tolvaj — ült le Michelle durcás képpel. 

— Michelle, Michelle, te csirkefogó. Hát nem látod be, hogy 
én csak azért vagyok veled ilyen kedves, mert szeretem az apá- 
mat? 

Kissy remélte, hogy leplezni tudja meghökkenését. 

— Ki az apád? — tudakolta Michelle. 

— Az apám itt a közelben fogorvos. Rengeteg munkája van, és 
szeretne már végre elutazni kicsit pihenni. Hát csak nem terhe- 
lem szegényt azzal, hogy pont most kiverem a fogaidat, édes 
kicsi Michelle? Ugye belátod, hogy szívtelenség lenne vele 
szemben? — Chantal leguggolt a lány elé, és barátságos mosoly- 
lyal folytatta. — Anyámnak viszont mostanában túl kevés a 
munkája, és ráférne a segítség. Ő halottkém. Szóval hova szok- 
tátok tenni a szajrét? 

— Ki a franc vagytok ti? — kérdezte a fiú. 

— Mindig ilyen udvarias vagy a vendégekkel, édes Antoine- 
om? — érdeklődött Chantal, és megint a lányra nézett. — Vala- 
hogy az az érzésem, hogy a srácod nem örül nekünk. Pedig mi 
szegről-végről rokonok vagyunk, nem igaz? 

— Milyen rokonok? 

— Mondhatjuk úgy is, hogy szülőtársak. Elvégre örökbe akar- 
tátok fogadni a telefonomat. 

A kis csendben Kissy megcsodálta, amint azok vad igyeke- 
zettel próbálják leplezni, hogy végre megértették, miről van 
szó. 

— Nem tudom, miről beszélsz — jött elő Michelle a legócskább 
szöveggel. 


Chantal fölegyenesedett és gondterhelten nézett Kissyre, 
Tomra, majd megint Kissyre. Aztán újra Tomra. 

— Apa, figyelj... nagyon haragudnál, ha mégis pluszmunkát 
csinálnék neked? 

Tomot kicsit váratlanul érte, hogy hirtelen ő lett Chantal apja, 
ráadásul fogorvos, de sikerült úrrá lennie meghökkenésén, ha a 
derültségén nem is. Azt viszont ezek ketten úgyis inkább vész- 
jóslónak fogják értelmezni. 

— Valahogy majd kibírom. Tedd, amit jónak látsz. 

— Köszönöm, apukám — ragyogtatott rá Chantal egy bűbájos 
mosolyt. — Imádlak. Látod, édes kicsi Michelle, milyen rendes 
ember? Nem lop telefont, viszont ellátja a rászoruló zsebtolva- 
jokat. Félicité, kérlek, csinálnál néhány fotót az előtte állapot- 
ról? 

— Örömmel, húgocskám — felelte Kissy szolgálatkészen, Mi- 
chelle elé lépett és fotózni kezdte. A lány felvisított és eltakarta 
az arcát. 

—Így nem jó — korholta Chantal. — A plasztikai sebésznek 
tudnia kell, milyen volt az arcod, mielőtt elloptad a telefono- 
mat. Máskülönben elrontja, aztán úgy nézel majd ki, mint 
Klaus Kinski. 

— Hagyjátok abba. . . — hallatszott a lány karja mögül — én nem 
loptam semmilyen telefont! 

— Nem? — döbbent meg Chantal. — Ez biztos? 

— Biztos! 

— De hát én azt hittem... mi mindhárman azt hittük... miért 
nem ezzel kezdted? 

Michelle kikukucskált a karja mögül. 

— Én nem vagyok tolvaj! Semmilyen telefont nem loptam el! 
Ti csak bejöttetek ide és faggatni kezdtetek! 

A két Jerry meghökkenve nézett egymásra. 

— Akkor hát egyáltalán nincs nálad a telefonom? — kérdezte 
Chantal. 

— Nincs! 

— És nálad sincsen, drága Antoine? 

— Nálam sincs — morogta a fiú —, és most tűnjetek innét! 

— Antoine, édes öregem, én állatira csíplek, de már megint 
nem vagy udvarias. Ha azt mondtad volna, hogy legyünk szíve- 
sek távozni, mostanra már az ajtóban puszilkodnánk, de így... 


— Chantal hirtelen elővette és kinyitotta a kését. — Fogadást 
ajánlok. Ha a telefonom tényleg nincsen itt, akkor szent a béke, 
elmegyünk, azért se haragszunk, ha idén karácsonyi lapot se 
küldötök. De ha a telefonom idesétál magától a kezembe, akkor 
lenyisszantom a fületeket. Áll a fogadás? 

— Áll — vágta rá Kissy boldogan. Kezet ráztak. 

Chantal elkiáltotta magát: 

— Telefonom! Itt vagy?! 

Csend. A két jómadár egymásra nézett. Kissy sejtette, hogy 
mire gondolnak, és tudta, hogy a gondolataik elmegyógyinté- 
zZetre vonatkozó részének meg is van a valóságalapja. De ez 
rajtuk nem segít. 

Chantal körbesétált a szobában és a telefon nevét kiabálta. 

— Hagyd már abba — nyögte a srác fáradtan. — Akkor se tudna 
válaszolni, ha itt lenne. 

— Csak nem öltétek meg?! — csattant föl Chantal. 

— Nem! Az egy telefon! Nem tud beszélni! 

— Furcsa elképzelésed van a telefonokról. A mai telefonok 
rengeteg mindent tudnak, de beszélni már a legelső is tudott. 
Akár naphosszat. Biztos lehetsz benne, hogy az én telefonom is 
tud beszélni. Akár hangokat is utánoz. De most maradjunk 
csendben, nehogy véletlenül megmaradjon a fületek, amikor 
nem érdemlitek meg. Telefonom, itt vagy?! 

Folytatta a sétálást és a kiáltozást, s közben elhaladt Kissy 
mellett. Odanyúlt és lekopogta az ő készülékén: most. 

— Itt vagyok! — szólalt meg egy halk hang. A két tolvaj falfe- 
hér lett. 

— Nem hallom! 

— Itt vagyok, itt vagyok! 

— Gyere elő! 

— Nem tudok! 

— Miért nem?! 

— Nem tudok járni! 

Chantal a srácokra meredt. 

— Ti... ti levágtátok a telefonom lábát?! 

— Soha nem volt lába — rebegte Michelle, amire a fiúja oldal- 
ba vágta. 

— Fogd be, te hülye!... 

Chantal fölnevetett és felrántott egy ajtót. 


— Hol vagy? 

— Itt vagyok! — hallatszott jóval hangosabban. Olyan hang 
volt, mint egy rajzfilmfiguráé. Vagy mint amikor a mikrók hé- 
liumos lufit szippantottak. Chantal átment a másik szobába és 
tovább szólongatta, az pedig válaszolt. Kissy közben előhúzta a 
kését, kibökte, az élét próbálgatta, aztán lehajolt, szemügyre 
vette Michelle egyik fülét, szakértően hümmögött, megnézte a 
másikat... 

Mialatt ő így hasznossá tette magát, Chantal a másik szobá- 
ban kutatott; a nyitott ajtón át látszott, mekkora rumli van ott 
is. Aztán egyszer csak előjött; a tenyerén ott feküdt a telefon és 
arról lelkendezett, mennyire félt egyedül a sötétben, meg hogy 
le fog merülni, hiszen a töltője otthon van. 

— Egy fiók mélyére volt eldugva, azért hallottuk meg ilyen 
nehezen a hangját. Nagyon, nagyon csúnya dolog így bánni 
egy védtelen telefonnal. Hány óra van, picikém? 

— Fél kilenc — cincogta a telefon szolgálatkészen. 

— Hű, te jó ég. Gyerekek, igazán jó volt veletek eldiskurálni, 
de nekünk most már rohanni kell. Valamelyik nap majd beug- 
runk, jó? Korábban jövünk, hogy több időnk legyen beszélget- 
ni, és akkor elintézzük azt a füllevágást. Mi hozunk steril köt- 
szert, ti hozzátok a füleket. Addig jók legyetek, és ha kérhetek 
valamit... a régi barátságunkra való tekintettel, jó? Ne lopjatok 
többé telefont. Mert nincs ám rajtatok olyan sok levágható rész, 
és a steril kötszer is drága. 


Chantal kis magánszáma egyike volt a ritka eseteknek, amiket 
egyetlen kisfülű sem kritizált — mert nem verték meg a tolvajo- 
kat. Niala azt mondta, ez félelmetesebb lehetett nekik, mintha 
ütlegelni kezdték volna őket. Több kisfülű egyetértett vele, de 
leszögezték, hogy a lényeg mégiscsak az, hogy nem volt verés. 
Sőt a füleiket 15 megkímélték. Francoise-nak az volt a vélemé- 
nye, hogy nekik büszkének kell lenniük a nagy füleikre, és 
mindenki más füleit meg kell védelmezniük... viszont az is 
igaz, hogy erről az illető fültulajdonosoknak nem muszáj tudni- 
uk. Vanessa kijelentette, hogy alapjában véve egyetért, elvben 
semmi kifogása a fülszolidaritás ellen, de ami a shindyket illeti, 
nekik semmilyen testrészüket nem érzi különösebben kímélni 
valónak, és nem érez vágyat arra, hogy pont a fülüket bántatla- 


nul hagyja egy összecsapásnál — ellenkezőleg. Örömest le- 
nyisszantja bármelyikét, amikor csak alkalom adódik. 

A kisfülűek hallgattak, mert erre nemigen lehet mit mondani, 
Vanessa vadságával régóta tisztában voltak mindannyian. A 
nagyfülűek is hallgattak. Nem akarták a szüleik kedélyét bor- 
zolni annak beismerésével, hogy ők is bármikor, boldogan, 
csak kapjanak esélyt rá. Meg fület. 

A telefonlopás alkalmat adott rá, hogy elmeséljék a szülők 
még beavatatlan részének, miért nem lehet ellopni egy jerrys 
telefont, és miért kötötték mindannyiuk lelkére, amikor készü- 
léket adtak nekik, hogy tanulják meg a hálózat titkos számát, és 
ha elveszne a telefonjuk, nyomban hívják őket. Ha Michelle és 
Antoine előbb kezd keresgélni a telefonon, mint ahogy ők Papa 
Tango módba teszik, akkor az ismerkedés addig tart, amíg az 
első menüparancsot ki nem akarják adni. Az egerek telefonjai 
már teljesen át vannak állítva morzéra, a feliratok pontokkal és 
vonásokkal jelennek meg, a menükből is kopogtatással lehet 
választani. Magát a menüt hiába böködi a tolvaj, nem történik 
semmi. Ha pedig találomra kezdi nyomkodni a morzegombo- 
kat, akkor pedig a rendszer érzi, hogy zagyvaságot mondanak 
neki, ezért lekapcsolja a bevitelt. Hátha éppen megmentettek 
egy kisgyereket vagy kutyakölyköt, aki megtalálta a telefont és 
játszani kezdett vele. Úgy írták meg, hogy ettől kezdve a ké- 
szülék minden nyomkodásra értelmetlen morzekódokkal felel, 
amíg meg nem kapja azt a speciális kódot, amiből tudja, hogy 
egy egér kezébe került és lazíthat. 

De a kisfülűek telefonjain nincs morzés rendszer, hiszen ők 
nem tanulták meg, csak Blanche és Georges, de ők se tudják 
folyékonyan. Az ő telefonjaikon ezért hagyományos, betükkel 
írt Jerry-menük vannak, de egy-két buktatót azért elhelyeztek a 
leendő tolvajok számára. A legelső a képernyőzár, amit más- 
képp kell feloldani, mint a muglik telefonjain, egyetlen rövid 
mozdulattal az egyik sarokban, miközben a képernyő közepén 
ugyanolyan lakat van, mint a mugliknál. Ha a tolvaj bedől neki, 
máris élesíti a biztonsági rendszert. Ha pedig éppen úgy kapa- 
rintotta a kezébe, hogy a zár nyitva volt, akkor más dolgokkal 
fogja felkelteni a rendszer gyanúját. Előbb-utóbb óhatatlanul 
megteszi, és megjelenik a reklámkép, amit a kisfülűek már jól 
ismertek: egy nemlétező Tom és Jerry-játékprogram reklámja, 


rajta a két főszereplő többféle pózban, egy nagy zöld gombbal 
a letöltésre és egy piros X-szel az ablak becsukására. Ha bár- 
melyiket megnyomja, azonnal beindul a Papa Tango, és csak- 
hamar kést villogtató egérkék lepik el a szobáját. A kisfülűek- 
nek megtanították, de egyébként semmi nem mutatja, mi a he- 
lyes megoldás: az egyik Jerry fejecskéjét és füleit kell körberaj- 
zolni, vonal nem jelenik meg, de eltűnik a reklám és a rendszer 
megnyugszik. 

Tökéletesen föl voltak készülve technikailag. S valahányszor 
újabb és újabb alkalommal kellett élesben vizsgáztatni a techni- 
kát, Kissy mindig megállapította, milyen jó, hogy ennyire kö- 
rültekintőek. 


Technikáról beszéltek másnap is, amikor összegyűltek a felüle- 
ten, megcsodálták a szép sajtkockákat, amikkel Vanessa kidí- 
szítette a képernyő széleit, Nimby pedig bemutatta az ötletét. 

— Fantasztikus dolog, hogy vasárnap délután találtam egy op- 
tikai boltot La Rochelle-ben, ami nyitva volt — kezdte —, vagyis 
hát a taxis találta. Használjuk ki a szerencsénket és fejlesszük 
tovább a technikát. 

— Én bízom benned, egérke — mondta Vanessa —, csak vakon 
repülnöm ne kelljen. 

— Nem kell, ha ezt megcsináljuk. A távcsövet föltesszük 
ugyan a Discoveryre, de állítható lesz. 

— Raksz valamit a gépre, ami eltekeri az élességszabályozót? 

— Pontosan. 

— Nem lesz olyan beállítás, amivel repülni lehet — szólt közbe 
Angéligue —, ezt megjósolom neked. 

— Nem is kell, mert amikor repülsz, a távcső egyáltalán nem 
lesz ott. Csak amikor leskelődsz. 

— Cin-ciiin? 

— A lehető legcincinebb. — Nimby kinyúlt oldalra, fölvette a 
Discoveryt, hanyatt fektette és a kamera elé tette a távcsövet. — 
Nézzétek és cincogjatok. Ide kerül egy kis szervómotor, ami 
egy kart mozgat, arra lesz erősítve a távcső. Megnyomsz egy 
gombot és a csövike szépen befordul a kamera elé. A nyélen 
lesz egy másik szervó, ami az élességszabályozót tudja tekerni, 
elforgatsz egy másik gombot és beállítod magadnak. Ha arrébb 
akarsz libbenni, megnyomod a gombot és félretolod a csövet. 


Nézték és cincogtak, lelkesen. Vanessa ráadásul még büszkén 
is, hiszen ezt megint az ő egere találta ki. 

— Csúcs — jelentette ki Niala. — Erre van szükségünk. Gondo- 
lom, Jean-Pierre-t fogod felkérni a kivitelezésre. 

Nimby megcsóválta a fejét. 

— S miért nem? 

— Mert már felkértem. Azt mondta, várjak pár hetet, kaptak 
egy nagyobb megrendelést. 

— Pénzről beszéltetek? 

— Persze. Megkérdezte, hogy nekünk kell-e vagy a Jerrynek, 
mondtam, természetesen a Jerrynek, erre azt mondta, akkor ő 
ezzel támogatja az alapítványt. Azt nem tudom, mit felelt vol- 
na, ha azt mondom, hogy nekünk kell. 

Vanessa fölnevetett. — Azt, hogy a cégtulajdonosoktól nem 
kér pénzt egy ilyen apróságért. 

Kissynek fölcsillant a szeme. 

— Apróságról jut eszembe, mi van a terveddel? 

— Melyikkel? 

Kissy megjegyezte magában, hogy Vanessának több terve 
van. 

— Hogy egyszer macaront eszünk. 

A mikró bólogatott. 

— Az is meglesz, de időbe telik, Marie-Claire nagyon elfog- 
lalt. 

— Macaront készít — csillant föl Kissy szeme. 

Vanessa nevetett. 

— Többek közt azt is. Cukrász, hogyne csinálna macaront. 

— Rokon? 

— Nem, de anyának osztálytársa volt. 

— Az lehetőtelen! — vágta rá Elke. — Aki már járta magát fo- 
gászorvosi iskolába, az nem megy cukrásznek! Édesség rongáli 
fogakat, első nap, első óra! 

Amikor kinevették magukat, a mikró elmagyarázta az izgága 
zsebnek, hogy középiskolában jártak egy osztályba. 

— Erről jut eszembe — szólalt meg Nimby -—, nagyjából kész 
van a terv, hétvégén kezelésbe vesszük a mikrobuszt. 

— Egérméretűre fogod zsugorítani — csillant föl Francoise sze- 
me. — Remek ötlet! 

— Nem erre gondoltam. . . 


— Repülni fogik! — rikkantotta Elke boldogan. — Rárepüljük 
magunkat shindy fölé és kilövjük helikót rátámad a shindy fe- 
jeje... 

— Nem, erre se gondoltam — mondta Nimby, amikor kinevet- 
ték magukat —, de nem fogjátok megtudni, ha nem maradtok 
csöndben. 

A kislányok gyorsan behúzták a cipzárat a szájukon és a kul- 
csot is ráfordították. 

— Így már jobb. Szóval Tom kérdezte tegnap, hogy az autóink 
is tudják-e a Papa Tangót, és rájöttem, hogy miért ne tudhat- 
nák. Megcsináljuk. Ha ellopják a kocsit, a GPS-kütyün beindul 
a Jerry Papa Tango programja. 

— De hiszen azon nem a mi rendszerünk fut — mondta Pi. 

— Most még nem! 

— Várj már, egérke. A felület programjában nincsen GPS-tá- 
mogatás. 

— De addigra lesz, egérke. 


Kissy kidugta gombszerű orrocskáját az ajtón, körbeszimatolt, 
s bár macskát nem látott, a vékony blúzra fölvett egy pulcsit. 
Jobb a békesség, Martin nem akar mirelit egeret. 

Persze gyalog kellett még mennie, ezért a többieknek is. Állí- 
tólag hamarosan engedélyt kap, hogy biciklizzen. Sofőrjük pil- 
lanatnyilag nincsen, Pinek el kellett mennie hivatalos ügyeket 
intézni, Angéligue pedig üzleti tárgyaláson van Genfben, 
Georges találmányát hamarosan gyártani és forgalmazni fog- 
ják, ha minden jól megy. Vannit is magukkal vitték, kiderült, 
hogy élnek rokonai Genfben. 

Az egérfüles sapkák még túl melegek lennének, de Francoise 
már fölvette a kis kötött sapkáját, anyai utasításra, és csak mert 
egérszínű. Kék. Ő tiltakozni próbált, mondván, hogy az egerek 
nem kékek, de az anyja elébe tartott egy képet, amin Vanessa 
kék blúzban és farmerban áll, mellette Niala kék ruhában, fa- 
gyiznak. A zseb beadta a derekát, Kissy pedig elégedetten álla- 
pította meg, hogy az egéri eszme közvetetten is terjed. Véro- 
nigue-nak alig van kapcsolata a Jerryvel azon kívül, amit a lá- 
nya mesél — de az aztán jó sok —, néha találkoznak futólag, 
szia-szia, hogy vagy, és mégis elsajátította a jerrys módszere- 
ket, tudja, hogy csak ilyenekkel hathat a lányára. 


Nem hívtak taxit, mozgásra vágytak. Jó húsz percet gyalogol- 
tak a vasútállomástól, aztán még vártak kicsit az előcsarnok- 
ban, hogy a főnök előkerüljön. Köpcös emberke volt, nagyot 
nézett a sok-sok egér láttán, aztán amikor a Discovery előkerült 
a hátizsákból. 

— Nem gondoltam, hogy ilyen kicsike — mondta. 

— Két kilót nyom az egész, Blum úr — felelte Vanessa, bekap- 
csolta a vezérlőt, ellenőrizte a rendszereket, s megpöccintette 
az indítókapcsolót. A rotorok felpörögtek, Blum úr pedig za- 
vartan meredt a helikopterre. 

— De talán először kimennénk, nem? . .. 

— Idebent sokkal jobb az idő — mondta Vanessa, feltette a 
szemüveget, s könnyedén fölemelte a gépet. Méltóságteljes las- 
súsággal körberepült az irodában, közben a zseb kinyitotta neki 
az ajtót, s kirepült az előcsarnokba. A mennyezet alatt vágott át 
rajta, a vendégek és alkalmazottak meglepve pislogtak föl rá. 
Aztán a kijárat előtt körülnézett, hogy nem jön-e arra valaki, 
egy gyors mozdulattal lecsapott, be a fotocella hatósugarába, s 
már emelkedett is megint. Kiröppent a feltáruló kapun és elin- 
dult felfelé. 

— Nos, Blum úr, merre menjünk? — kérdezte Nimby, a navigá- 
tor. 

— Ööö... — Blum úr tűnődve vizsgálgatta a képernyőn a szál- 
lodája lefelé suhanó ablakait —, legfelül kellene kezdeni. 

A Discovery látszólag lelassult, ahogy felért az épület fölé, de 
Kissy tudta és a vertikális sebességmérőn is látta, hogy ez csak 
érzékcsalódás, eddig a pár méterre levő falakat látták, most 
meg a távolabbi utcákat, a perspektíva téveszti meg. Vanessa 
berepült a ház fölé és körülnézett. 

— Magát a tetőt nézzük? 

— Nem, azt a legkevésbé... oda ugyebár fölmegyünk és vé- 
gigsétálunk rajta. A falakat, a mellvéd alatt, ahová a tetőről ki- 
hajolva már nem látni. Főleg a túloldalon, mert ott lentről egé- 
szen takarásban van... 

Vanessa hüvelykujja megmozdult, a Discovery egy helyben 
lebegett. Nimby kérdés nélkül mondta: 

— Irány százharminc fok. 


Vanessa ívben megfordította a gépet, kirepült a mellvéd fö- 
lött, visszafordult, ereszkedni kezdett. Nem telt bele fél perc, a 
főnök rámutatott egy pontra a képernyőn: 

— Ott, nézzék! 

— Irány kettő-kilencven — fordította le Nimby, hiszen a kedve- 
se igazán nem láthatta, hová mutat Blum úr. 

Vanessa megközelítette a foltot, ami pontosan annak bizo- 
nyult, aminek gondolták. Egy nagy darabon lejött a vakolat. 

— Ez az! — örült a főnök. — Jól látom, hogy amott egy nagy re- 
pedés is van? 

A mikró oldalra húzta a gépet. Repedés volt. 

— Ugye azt mondták, hogy az egészet megkapom videón? 

— Hogyne, uram — felelte Niala. — Anélkül nem lenne az iga- 
Zi. 

— Akkor hétfőn hívhatom a mestereket — ujjongott Blum úr. — 
Ipari alpinistákkal ezt a részt felderíteni legalább félóra, ará- 
nyos költségekkel. 

Még sokat lelkendezett így, amíg Vanessa végignézte neki a 
bonyolult alakú épület összes oldalát, különböző magasságok- 
ban. Aztán a Discovery beröppent a házba, vissza az irodába, s 
kecsesen helyet foglalt az asztal közepén. Vanessa lekapcsolt, 
levette a szemüveget, Nimby pedig hozzálátott, hogy átvigye a 
videót a főnöki gépre. 

Blum úr barátságosan kezet szorított a pilótával. 

— Maga rengeteg időt és pénzt takarított meg nekem, ifjú 
hölgy. Mivel tartozom a segítségükért? 

A mikró fölpillantott a faliórára. Fél egy. 

— Ugyan, igazgató úr, nem volt ez olyan nagy dolog. Ellenben 
ha már itt tartunk. . . 

— Igen? 

— Milyen konyhát visznek? 

Blum úr felragyogott. 

— Én erről egyetlen szót sem mondok Isabelle Girotti unoká- 
jának. Jöjjön és győződjön meg róla személyesen, kóstoljanak 
meg mindent! 

Így esett, hogy óriási falatozást csaptak egy rejtett VIP étke- 
zőben, aztán a séf személyesen vezette körbe Isabelle Girotti 
két unokáját, bár nem is voltak az unokái. Ők nem kértek eb- 
ből, számukra minden konyha egyforma volt, de Vanessa csil- 


logó szemekkel nézett meg mindent, és remegtek a fülei. Niala 
mesélte. Nem csoda. Egy négycsillagos nagyszállónak igazi 
büszkesége a konyha, ahova soha, semmiféle ürüggyel nem en- 
gednek be egeret. Ők ketten voltak az elsők és az utolsók. 

Ők hatan addig az épület többi, nyilvános részében tettek sé- 
tát, végül az előcsarnokban találkoztak. 

— Voltaképpen — nézett végig rajtuk Blum úr — ki hozta el 
önöket? 

— A vonat, uram — mosolygott Niala. 

— No hát azt már mégsem — mondta az igazgató, s odaintett 
egy fiatalembert. 

Félóra múlva elégedetten nyújtóztak el a vaucressoni ház 
nappalijában, és élvezettel bámulták Macska hihetetlenül gya- 
nakvó képét. 


A Kismacska Testvériség ekkor már rég a saját útjait járta. A 
piros fiút elkérték Louise-ék, úgyhogy ő most Monaco fölött élt 
a hegyen; valószínűleg jót tesz a felsőbbrendűségi komplexusá- 
nak, ami minden macskának van, hogy felülről nézhet le a vi- 
lágra. Az öccse Beaulieu-ben maradt, egy ismerős családnál, 
akik szerint kék. A kislány Villefranche-ban macskáskodik. Az 
anyjukkal nem is leveleznek. Kissy nemegyszer megkérdezte 
Macskát, amikor délre indultak, hogy üzen-e valamit a srácai- 
nak, de csak megvető hallgatást kapott. Vanessa azt mondta, 
nem csodálja, azok után, hogy amazok feléje se néznek az any- 
juknak. Egérkörökben bezzeg nem szokás az ilyesmi. 

Kissy értette. Valamelyik nap a továbbtanulásról beszélgettek 
a felületen, és szóba került Isabelle Frémont, aki ma a Harvar- 
don tanul, bár hogy ő kicsoda, azt Kissy nem tudta. Akkor tett 
Blanche egy megjegyzést, hogy szörnyű lehet, ha az ember 
gyereke ilyen messze tanul, Niala pedig azt mondta, ezt az ér- 
zést nem fogod megismerni, anya. Vanessa pedig bólintott és 
azt mondta, tényleg nem. 

Vagyis a D" Aubisson egerek eltökélték magukban, hogy nem 
hagyják el Beaulieu-t olyasmiért, mint a továbbtanulás. Igazuk 
is van, Beaulieu nem az a hely, amit csak úgy otthagy az em- 
ber. Főleg nem Vanessa, akinek egyszer már el kellett jönnie 
onnan, alig két hét után, és sejtelme se lehetett róla, hogy visz- 
szatérhet-e valaha. Persze a továbbtanulás neki még eléggé tá- 


voli dolog, de Kissy jól ismerte a kislányt, tudta, hogy az elha- 
tározásai véglegesek. 

Ami magát a továbbtanulást illeti, csak egyetlen egérnek van 
biztos és egynek nagyjából biztos elképzelése. A nagyjából 
biztos az Nimby, aki számítástechnikával szeretne foglalkozni, 
de hogy azon belül mivel, azt még nem döntötte el. A Jerry- 
felület kifejlesztésekor fantasztikus programozói tudásra tett 
szert, de a hardver is nagyon érdekli. Otthon van a hálózatok- 
ban és a fejlett grafikai megoldásokban, utóbbit a Jerrypoly ta- 
núsítja. Szóval igazi számítástechnikai polihisztor. 

Az egészen biztos elképzelés még hat évig nem időszerű, 
mégis sziklaszilárd. 

— Kell keres Hochmausuniversitát Franciaország benne, vörös 
hajú nordnémet zsebike ott fogja tanulni felsőfoki egérséget. 
Muszáj fejlődíteni egeres tudást mindig nagyobbra, kicsi egér 
csak megeszje sajtot, Hochmaus már készíteni is tudja, kicsi 
egér csak megverje shindyet, Hochmaus már tudja szakszerűen 
kivallati, hogy hova rejtette rabolt gyerekeket, és még sőt meg 
tudi különböztet tehent a nyuszitől. 

— Ez miért fo... 

— Zsebike! — Elke kétségbeesetten a fejéhez kapott. — Ezt kell 
tudni alvásból ébredítve is! Tehen tejéből lesz a sajt! Egérké- 
nek muszáj nagyon fontosan ismerni összes sajtokat, ja, és per- 
sze cicát is! Felsőfoki egér tud olyan — csettintett a nyelvével — 
trükköket, amikkel megbolombít kergető cicát, az nem elég, 
hogy megnézed sokszor filmeket és tudod fejből Tanítónk ösz- 
szes trükkiit, kell újakat kieszelni ott azon sürgiben, ahogy ro- 
hanod magadat kiscica elől! 

Elke lesz tehát a történelem legmagasabban szakképzett ege- 
re, ez most már bizonyos. Ők minik viszont, akiknek ez csak- 
ugyan időszerű lenne, nemigen tudtak sok használhatót kitalál- 
ni , azon sürgiben". 

Nimby mellett, akinek persze még jóval több ideje van gon- 
dolkodni, Martin volt az, aki valami műszaki dolgot szeretett 
volna, de nem kifejezetten számítástechnikát. Jennifer némileg 
hajlott arra, hogy a rajzzal foglalkozzon, valami képzőművé- 
szeti suli vagy efféle, de kérdés, hogy meg lehet-e ebből élni. 
Niala ingadozott a szállodaipar és az egészségügy között, orvos 
éppen nem akart lenni, vagy legalábbis nem ez volt az elhatáro- 


zott célja, de talán valamit mégis beteg emberekkel kapcsolato- 
san — vagy a vendéglátás. Van egy közös vonása az orvosnak 
és a szállodásnak — fejtette ki —, mindkettő olyan embereken 
segít, akik valamiért rosszabb helyzetben vannak a szokottnál. 
A panzió vendégei nem betegek ugyan — bár néha az is előfor- 
dul —, viszont idegen helyen vannak, ahol nem ismerik ki ma- 
gukat, sokan a nyelvet sem beszélik, gyakran nincsenek náluk 
holmik, amikre szükségük lenne, és így tovább. 

Három egérnek egyáltalán lövése se volt, mihez akar kezdeni. 
Chantalnak, Kissynek és Vanessának — bár a mikrónak persze 
még van némi ideje dönteni. Nekik miniknek már nem sok, és 
ötük közül egy sem akadt, aki bármit el tudott volna dönteni — 
azon kívül persze, hogy egerek akarnak maradni, és éjjel-nap- 
pal harckészültségben várni, hogy jöjjön a shindyriasztás. 

— Akkor hát — mondta Blanche — egyetlen dolgot tehettek. 
Gondolkozzatok. És ha nem juttok semmire, akkor legfeljebb 
kihagytok pár évet, kergetitek a shindyket, aztán majd beirat- 
koztok valahová. 

— A shindyket azután is kergetjük — ígérte Vanessa. 


Először egy egér és egy kutya állt a fa tövében és bámult föl a 
macskára. Aztán már két egér és két kutya. A kutyáknál ez hét- 
köznapi, már kicsi korukban kezdik, a felnőtté válás egyik fon- 
tos mérföldköve, hogy egyedül föl tudjanak kergetni egy macs- 
kát a fára. De az egerek nem szoktak fölbámulni a macskákra. 
Örülnek, ha nem látják őket. 

Nimby végül elhívta a kutyákat, bement velük a házba, Kissy 
pedig megpróbált Macska lelkére beszélni. Nem lesz itthon egy 
falat ennivaló egész hétvégén, madame Faubourg is elutazik, 
senki se tudja őt megetetni. Beaulieu-ben viszont találkozhat a 
gyerekeivel, ha akar, elviszik mindhármukhoz, vagy szervez- 
nek egy találkozót, családi összejövetelt, beülnek egy cukrász- 
dába... nem, nem, dehogyis, a henteshez vagy a halárushoz, és 
elbeszélgetnek, Macska kipanaszkodhatja magát a szörnyű 
egéruralom miatt. . . 

Macskát az egész nem érdekelte. Ült egy ágon három méter 
magasan, és tünődve tanulmányozta a háztetőn a cserepeket. 
Végül megjelent Martin egy létrával és lehozta. Macska nem is 


tiltakozott, amikor berakta az utazódobozba, pedig egy öntuda- 
tos macska nem engedhet ilyesmit egy egérnek. 

Bent a házban Jennifer, Chantal, Nimby, Jean, Andreas, Tom, 
Suzy és Ködöcske javában dolgozott a Jerryre jellemző össze- 
hangolt, pontosan megtervezett káoszon, amit mindig olyan 
ügyesen összehoznak, amikor utazni készülnek. Alig két órába 
telt, hogy fenekestül felfordítsák a házat — rendbe tenni sokkal 
több idő lesz. De mindent beraktak hét hátizsákba és egy macs- 
kás dobozba, ami kellhet a hétvégén, főleg ruhafélét, mert elég 
változékony az idő. A két kutyát nem csomagolták be, ők majd 
a reptéren kapják meg a szokásos dobozt. 

— Ebből márpedig elég — jelentette ki Chantal, amikor végig- 
nézett a zűrzavaron. — Két garnitúrát fogok tartani a ruháimból, 
egyet itthon, egyet Vanessáéknál. Nem cipelhetünk örökké 
mindent a hátunkon, mint a málhás tevék. 

— Kicsit drága mulatság lesz — jegyezte meg Tom. 

— Bánom is én... azt a pénzt, amit eddig megspóroltunk a ru- 
hákon, úgyis elköltjük sajtra, hogy legyen erőnk cipekedni. 
Vagy odaköltözöm Beaulieu-be. — Egy pillanatra csípőre tette a 
kezét. — Hm. Ez nem is rossz ötlet. 

Kissy tekintete összeakadt a férfiéval, s rögtön tudta, mire 
gondol a másik. Jövőre Chantal akár csakugyan odaköltözhet 
Beaulieu-be, de akkor Andreas is megy vele. S ez nemcsak azt 
okozza, hogy attól kezdve nem sokat látják, de akkor nem so- 
káig tart a tanonckodása sem. A napokban beszélték meg, And- 
reas hétfőtől segédmunkás lesz Yves bácsinál, és ha jól megy a 
dolog, akkor kitanul autószerelőnek. Jó darabig tartott rájönnie, 
hogy mi érdekli, de úgy tűnik, ez. 

Bezárták a házat, élesítették a riasztókat — az egyik egy biz- 
tonsági céghez volt bekötve, a másik a Jerry-hálózatra —, aztán 
beugráltak a kocsiba. Már az sem jön vissza, a hétvégét Yves 
bácsinál tölti, aki átnézi, felkészíti a télre. Tom taxiját már 
rendbe tette, Tom a reptérről Franconville-be megy a mikro- 
busszal és elviszi a kocsiját. 

— Macska hol van? — nézte át Kissy a csomagokat. 

— Itt — felelte Nimby a háta mögül. — Macska vigyor nélkül, 
ahogy Alice is megfigyelte. 

A macskadobozt letették hátul, a két kutya elhelyezkedett a 
láda előtt — megvolt a három lépés távolság. Indulhatnak. 


A reptéren egymás nyakába ugráltak és átvették az állatos do- 
bozokat — Macska pontosan olyan unott és közönyös volt, mint 
nyolcszáz kilométerrel korábban —, aztán kimasíroztak a kocsi- 
hoz. 

— Hoppá — mondta Francoise, amikor elhelyezkedett az ülé- 
sén, ami mellé leheveredett a nagyobb kutya, a lábához a ki- 
sebb, mellette ült Vanessa... egész Európa legbiztonságosabb 
helyén ült, ami a macskákat illeti. — Hoppá. Erre nem is gon- 
doltam eddig. Ha Elke ideköltözik, már öt kutyánk lesz, nem 
kettő. 

— Már most is négy van — figyelmeztette Nimby. 

— No jó, de azok ketten a panzióban vannak. Szóval akkor 
hét. 

— Suzyékkel tetszenének egymásnak — mondta Vanessa. 

— Lehet — felelte nővére —, de Elke még jó darabig biztosan 
nem költözik ide. Annéék világosan megmondták. 

A zseb sóhajtott. Kissy is. Alighanem az egész kocsi sóhaj- 
tott. Kellene ide az a kiskölyök a szenvedélyes szövegeivel. 
Most különösen. Az előrejelzések egész hétvégére nem monda- 
nak shindyt. 

— Rá kellene beszélnetek őket — mondta Jennifer. — Két 
D"Aubisson egér a hóembert is meg tudja dumálni tűznyelő- 
nek. 

— Már próbáltuk, egérke. Alapjában véve helytelen beleszólni 
ebbe, de némi nyomást azért megpróbáltunk gyakorolni. 

— De nem eleget — csillant föl Vanessa szeme; Kissy mögötte 
ült ugyan és a csillanást nem látta, de tudta anélkül is. — Holnap 
odarepülünk és beszélünk velük. 

— Minek, egérke? Ugyanannyit tudsz mondani élőszóval, 
mint telefonon. 

— Dehogy. Visszük Macskát is. 

Erre kis csend lett, latolgatták az ötletet. 

— Nem félnek Macskától — nevetett Niala. — Három kutya vi- 
gyáz rájuk, akik bármelyike egy falásra megeszi Macskát, és 
még kér. 

Megint sóhajtottak. A Jerry Alapítvány a legkülönbözőbb tí- 
pusú problémák megoldásának módját dolgozta ki, de mind- 
egyik azon alapszik, hogy a gondot okozó egyént lelövik vagy 
megverik. Kisfülű társaikkal szemben nincsenek módszereik. 


Kissy leküldte az utolsó falat Vanessa-féle szendvicset, nagyot 
nyújtózott és azt mondta: 

— Jó kaja volt, egérkék. Mi a délelőtti program? 

— Ebédet készíteni — mondta Nimby átszellemülten. 

— Adta falánk egere — nevetett Vanessa. — Ma egyáltalán nem 
főzünk ebédet, meghívásunk van Rocard-ékhoz, rég láttak min- 
ket, rég szívtak egérszagot. 

— És náluk ebédelünk? 

— Igen, a meghívás ebédre is szól. 

— Mehetünk — mondta a fiú. Vanessa nevetett és megcsókolta. 

— Később lesz az. Tizenegyre szól a meghívás, és még kilenc 
óra sincs. 

— Akkor még ráérünk összeszedni a fegyvereket és egyéb föl- 
szerelést — mondta Nimby, és ő is nyújtózott egyet. 

— Rocard-ékhoz nem kell fegyver — nevetett a kislány. 

— Akármikor betévedhet hozzájuk is egy macska. 

— Vagy egy shindy — csillant föl a zseb szeme. 

Órákkal később, amikor már volt ideje kicsit gondolkozni, 
Kissynek eszébe jutott, mennyivel jobb lett volna, ha ekkor, 
reggeli után elkezdenek készülődni, fegyvereket és fölszerelést 
becsomagolni, és ha el nem is marad a fejvesztett kapkodás, 
legalább valamivel kevésbé kellett volna rohanni. De hát erre 
még nem is gondolhattak. Ültek a reggelizőasztal körül, beszél- 
gettek, még az ételmaradékot se vitték ki, csak ami romlandó 
volt. Ráérős szombat délelőtt volt. Sejtelmük se volt róla, hogy 
valahol a távolban ezekben a percekben emberek rohangász- 
nak, kétségbeesetten küszködnek egy lerobbant szerkezettel, és 
kilenc óra huszonháromkor valaki megcsóválja a fejét és azt 
mondja, ez ma már nem indul be. 

De az egerek még egy ideig nem jutottak eszükbe. 

Ők tíz óra tájban kezdtek nagy ráérősen készülődni. Nem volt 
miért sietniük. A Discoveryt Jennifer rakta a hátizsákjába, a 
távirányítót Pi, meg akarták mutatni a gépet Rocard-éknak, el- 
terjedt már a híre a partvidéken, kíváncsiak voltak rá. Kissy be- 
rakott néhány tányért a mosogatógépbe, a konyhából visszalé- 
pett a folyosóra és kikerülte Nialát, aki éppen akkor vette föl a 
telefont. 

— Én. Igen, tessék. Hogyne lenne. Igen, itt. Három kilomé- 
ter... Micso... Sophie Marceau! Ne törődjön vele! Honnan? . . . 


A többit Kissy nem hallotta, Sophie Marceau nevére azonnal 
bevágódott a nappaliba és riasztotta a csapatot, akik kérdőn 
néztek rá. 

— Nem tudom, Niala beszél valakivel, majd elmondja. 

— Jó — bólintott a mikró. — Hozzátok a kocsit, csináljunk ele- 
mózsiát és szedjünk össze mindent, gyerünk, egérkék! 

Kissy tíz másodpercen belül készen volt egy hátizsákra való 
innivalóval, csokival, effélékkel, aztán egy sor egér robogott el 
mellette, kis csomagokat tettek elé, amiket a zsákba süllyesz- 
tett, becipzárazott mindent és kirohant a garázs felé, hogy egy 
pillanat múlva a falhoz lapuljon és még az orrocskáját is behúz- 
Za. 

— Hé! — ripakodott Pire, s a mikrobusz nagyot döccenve meg- 
állt. 

— Mi van? 

— Majdnem lapos egeret csináltál belőlem! 

— Mi? izé... bocs. Majd jobban vigyázok. 

— Remélem is! 

A mikrobusz megremegett, ahogy minden irányból feltépték 
az ajtókat, hátizsákokat raktak bele, aztán beugráltak az ülések- 
re. Kissy odaadta a zsákját Angéligue-nek, aztán visszarohant a 
házba, hogy a következő másodpercben füstölgő cipőtalpakkal 
pördüljön meg. Niala már kifelé tartott. 

— Mindenkészindulhatunkholashindy? — hadarta Kissy. 

Niala csak az autóhoz érve válaszolt. 

— Sehol sincsen shindy — mondta, a Jerry Alapítvány pedig 
döbbenten meredt rá a kocsi üléseiről. — A hegyi mentőktől 
hívtak. A Discoveryre van szükségük. Öt gyerek elveszett a he- 
gyekben, nekik pedig leállt a helikopterük. 

— És most? — kérdezte egyszerre sok száz kisegér. 

— Egy pasas akart jönni a gépért, de megmagyaráztam, hogy 
mi is kellünk hozzá, náluk senki se tudja vezetni. 

— Akkor ugorjatok be és induljunk — felelte a volán mögül Pt. 

— Nem lehet, az ürge a panzióba jön, tíz perc és itt van. 

— Helyes, beszállás, indulok! 

Niala beugrott, Kissy mellé, berántotta az ajtót és már mentek 
is. Lehajtottak a hegyről, leparkoltak a másik utca torkolatában, 
s Francoise már kint is volt. Átsurrant az utcán cikázó kocsik 


alatt és megállt a mellékutcában, az út közepén. Egy pillanat 
múlva be is fordult egy kocsi, leállította. 

— Hegyi mentők? — hallatszott a hangja a telefonon át. 

— Kicsodák? 

— Elnézést, akkor menjenek. 

Még két kocsi fordult be, aztán egy piros Simca. 

— Engedj, kislány, sietek! — szólt ki egy férfi. 

— Hegyi mentők? 

— Igen, az vagyok. 

— Jerry Alapítvány, minket keres. Ott állunk szemközt, jöjjön! 

— Duhamel, hegyi mentők — hajolt be a kocsiba egy bajuszos, 
kistermetű pasas. 

— D" Aubisson, Jerry Alapítvány — vágta rá Niala. — Mi útra 
készen állunk. 

— Mit lehet tudni arról a helikopterről? 

— Három kilométer a hatósugara — felelte Nimby —, akár ki- 
lencvennel is tud menni, két kilót nyom, mire kíváncsi még? 
Blanchard. — És kezet nyújtott neki. 

Duhamel megszorította. 

— És van egy kamerája, igaz? 

— Igen. Mindent látunk, mintha ott lennénk. 

— Meddig bírja egy töltéssel? 

— Sok mindentől függ, de bőven vannak tartalék aksijaink. 

— Fényszórója milyen? 

— Semmilyen. 

— Lehet szerelni rá? 

— Egy kilóig bármit. 

— Értem. Szóval a helyzet a következő. Öt gyerek elveszett a 
hegyekben, még szerdán. Mostanáig helikopterrel kutattunk 
utánuk, de annak leállt a motorja, és egyébként is az a vélemé- 
nyünk, hogy más módszer kell. A maguk gépe kicsi, befér apró 
szurdokokba, résekbe, ahova mi nem látunk be. Százával van- 
nak ilyenek. 

— Értjük — mondta Francoise, ők pedig bólogattak. — Mi len- 
ne, ha elindulnánk? Én beülök magához, akkor összeköttetés- 
ben van a Jerryvel és tudja folytatni. 

— Céltudatos — mondta Duhamel. — Tetszik. Mentonba me- 
gyünk, uram — nézett Pi hátára. A hát bólintott, s már mentek 
IS. 


Útközben Duhamel még elmondta, amit tudni lehetett. A gye- 
rekek tizenkét-tizenhárom évesek, három fiú, két lány. Szerdán 
iskola után kimentek a hegyekbe, sokszor voltak már ott, ide- 
valósiak. Szülői engedéllyel, sötétedésig. Hétkor már sötétedik, 
a szülők keresni kezdték őket, nyolckor hívták a hegyi mentő- 
ket. Két teljes nap telt el a kereséssel, nem találtak semmit. 
Mobilja csak egynek van közülük, be tudták mérni, meg is ta- 
lálták egy fa tövében, nem messze onnan, ahonnan elindultak. 
A magas fűben meglátszott volna, ha dulakodtak volna, nyilván 
kiesett a fiú zsebéből. 

— Szóval közel hetven óra — mondta Vanessa. — Ezen a hegyi 
terepen nem lehet rohanni, de ha csak száz méter volt az átlag- 
sebességük, az is hét kilométer. Irdatlan területet kell átkutat- 
nunk. 

— Azért elég sokat megnéztünk már belőle. 

— Biztosan, de ha azt az egy mélyedést nem látták, amibe be- 
csúsztak, akkor nem láttak semmit. 


Mentonban elkanyarodtak a tengertől, jó darabig autóztak egy 
völgyben, végül kacskaringós hegyi utakon megérkeztek egy 
parkolóba, amit lánckordon zárt le, két rendőr engedte át a ko- 
csijaikat. 

Jókora parkoló volt, a kiugráló kisegerek csakhamar fölfedez- 
ték, hogy egy hipermarkethez tartozik. Rendőrök és civil ruhá- 
sok őgyelegtek benne, a lánc túloldalán kisebb-nagyobb hely- 
beliek bámészkodtak. Kissy észrevette, hogy a lánckordon csak 
egy viszonylag kis területet kerít be, a parkoló többi részén jön- 
nek-mennek az autók. Az ő területük hosszúkás, szabálytalan 
alakú volt, és a túlsó végén állt a helikopter. Valamivel na- 
gyobb, mint a Discovery, sárga, rendes utasfülkével, de csak 
két rotorral, egy felül, egy meg a farkán. Szerelőruhás emberek 
mászkáltak körülötte. 

— Hát itt vagytok — toppant melléjük egy ismerős figura. — Az 
én ötletem volt, hogy hívjunk el benneteket, hallottam az új gé- 
petekről, bár a régi se volt rossz. Gondolom, nem bánjátok. 

— Nem! - felelte a Jerry kórusban. 

— Akkor... Castelli! Igen, Édouard, mondjad! Jó. Jó, rendben. 
Valaki nézzen utána, kérdezzétek ki a szomszédokat. Menton- 
ban vagyok, a hegyiekkel... nem tudom, lehet, hogy egész nap. 


Oké, kösz. Szóval, pockok, mi kell, hogy beindítsátok azt a gé- 
pet? 

— Egy asztal — felelte Vanessa — és hogy tiszteletben tartsd 
egér mivoltunkat. 

— Legyen hát, gyertek, ez a térképasztalunk, csináljatok egy 
kis helyet, srácok! 

— Fölösleges — mondta Nimby, és nyugodt képpel rápakolta a 
netbookot a kiteregetett térképekre. — Nem vesszük hasznát az 
infónak, hogy merre jártatok, mert nekünk azokba a kis zugok- 
ba kell benéznünk, ahová a ti nagy gépetek nem lát be. 

— Ebben van valami — ismerte el Castelli, fölemelte a netboo- 
kot és kihúzta a térképeket —, de azt akkor is be kell jelölnünk, 
hogy ti hol jártok. Ez az? — mustrálta a Discoveryt Chantal ke- 
zében. — Jól néz ki, mikor repül föl? 

— Mindjárt — felelte Francoise —, csak egy gyors pilótacheck- 
list és kérhetjük a kigurulási engedélyt a toronytól. 

Castelli olyan képpel meredt rájuk, hogy Chantal gyorsan föl- 
tartotta a gépet a feje fölé, Nimby bekapcsolta a motorokat, s a 
helikopter máris a levegőbe emelkedett. 


A ház, ahonnan a gyerekek elindultak, kétszázharminc méterrel 
fölöttük volt, La Vigne-ben. Biciklivel mentek végig a hegy- 
nyúlványon, majd föl a szerpentinen, amíg rendes út volt a ke- 
rekeik alatt. Ott a bicikliket lelakatolták két fához, és pár száz 
méterrel följebb vesztették el az egyetlen telefonjukat. 

— Ez majdnem két kilométer ide — mérte le Pi a netbookon. — 
A hatósugár nagy részét elveszítjük, ha innen indulunk. 

— Egyelőre nézzünk körül — mondta Nimby, és a magasba 
emelte a gépet, mialatt Vanessa eligazgatta a fején a videó- 
szemüveget. — Később közelebb tudunk menni, ugye, Cesare? 

— Persze. Itt főleg a szitakötő miatt voltunk, annak kell egy 
bázis. 

Vanessa átvette a vezérlőt, megrántotta a gázkart és az elevá- 
tort, s egy pillanat múlva rendőrök és hegyi mentők értetlenül 
kémlelték az eget. 

— Most hol van? — kérdezte Duhamel. Az egerek a netbook 
képernyőjére mutattak, amin gyorsan suhantak a házak hátrafe- 
lé. 


Az első próbautakon még lassan mentek, a mikrobusz lépés- 
ben araszolt a Vaucresson környéki mellékutakon, nehogy el- 
hagyja a helikoptert és az kikerüljön a hatósugárból. Aztán ki- 
derült, hogy Nimby rosszul emlékezett a csúcssebességre, ez 
volt az egyetlen adat, amit nem jól jegyzett meg a Sky Kids 
rengeteg szövegeléséből, és amikor a nyomtatott leírás volt a 
kezében, elkerülte a figyelmét. A Discovery valójában sokkal 
gyorsabb, mint gondolták, kilencvennel, százzal is gond nélkül 
tud menni. Nimbynek csak arra volt ideje, hogy átemelje Va- 
nessa fején a vezérlő tartószíját és a nyakába akassza, ügyelve, 
nehogy vágja a bőrét, intsen egy rendőrnek, hogy hozzon szé- 
keket, és a kislány máris visszarántotta a gázkart. 

— Célnál vagyok. Magasság nyolcszáz, és egy óriási hegy van 
előttem. 

— Az valójában több hegy — nézte Duhamel. — Ez itt előttünk 
egy kisebb, kilencszáz méteres magaslat, és ami mögötte húzó- 
dik, az ezer méter fölé is megy. Igen, ez az a hely. Látják az ös- 
vényt? ... ott, ahol annak vége van, ott találtuk meg a bicikliket. 
A környéket átvizsgáltuk alaposan, itt nem kell keresni, viszont 
a hegyoldalban az apró szurdokok... azokból rengeteg van. 

Nimby már a térképes gép fölé hajolt. — Ötven fok, egérke, és 
nem kell sietni. 

— Vettem — felelte Vanessa és kinyomta a gázkart, a Discove- 
ryt mintha puskából lőtték volna ki. — Látok is valami szurdok- 
félét, tíz óránál. 

— Pozitív, egérke, menj csak. 

A célpont régi kőomlás lehetett, amely most hosszú, egyenes 
karcolásként vágódott a hegyoldalba. A Discovery figyelmesen 
megközelítette a felső végét, aztán ereszkedni kezdett. Kissy 
tudta vagy legalábbis gyanította, hogy a karmolásnak látszó vo- 
nal a valóságban több méter széles is lehet. Amikor meglátta 
benne az első fákat, bólintott. Öt-tíz méter széles biztosan. Eb- 
be alighanem a nagy helikopter is jól belátott, meg itt van egész 
közel a biciklikhez, de gyakorlásnak megteszi. 

A rendőr meghozta a székeket, az egyiket tanácstalanul Va- 
nessa felé nyújtotta, de Francoise kivette a kezéből. 

— Majd én. Kösz. Egérke, széket teszek mögéd. 


— Vettem — szűrte a foga közt Vanessa, mialatt a Discovery 
leért a szurdok aljáig, s odébb libbent balra, párhuzamosan a 
fallal. 

Francoise gondosan beigazította a széket, aztán azt mondta, 
leülhetsz, és a mikró vállára tette a kezét. Vanessa ezt is nyug- 
tázta, leült, megköszönte. 

Félórát repült a sziklafal előtt, jókora területen átvizsgálta a 
repedéseket, ezen a részen nem sok volt, amiben elférne egy 
gyerek és nem lehet belelátni rendes helikopterrel. Aztán le- 
szállt egy sziklára és átadta a vezérlőt Martinnek. 

Ahogy Vanessa felállt, Kissy már töltött is neki kólát. A Jerry 
eddigre a fél asztalt belakta, poharakat és palackokat raktak 
szét, a két netbook elosztójában egy nagy aksitöltő is volt, az 
asztal alatt két jerrys hátizsák, a többi a kocsiban. 

Vanessa kiitta a kóláját. 

— Kösz. Szerintem nem ezen a részen lesznek. 

— Szerintünk se — mondta Duhamel. — Átnéztük már ezt a 
részt, maguk ragaszkodtak az apró repedésekhez. 

Francoise megcsóválta a fejét. 

— Nem azért nem lesznek ezen a részen, mert maguk már át- 
nézték, hanem mert Mahatma Vanessa ezt mondta. Vanessának 
mindig igaza van. 

A férfi rámosolygott. 

— Igen? Akkor Mahatma Vanessa mondja meg, hogy hol van- 
nak, lehozzuk őket és mind mehetünk haza. 

— Vanessa nem látnok, csak mindig igaza van. 

— Cipő — szólalt meg Martin. 

Mindenki a monitorhoz sereglett. Egy szikla tövében barna 
cipő feküdt. 

— Ez nem az övék — mondta Duhamel. — Férficipő. 

— Akkor nem baj, ha nem veszem a számba, hogy visszahoz- 
zam? 

— Nem, kiskutya, repülj csak — felelte Kissy. 

Amikor Martin letette a gépet, hogy Chantal átvehesse az irá- 
nyítást, Duhamel megkérdezte: 

— Mondják csak, hányan tudják vezetni ezt a gépet? 

— Mindannyian, monsieur Duhamel -— felelte Nimby. — Fontos 
volt, hogy mind megtanuljuk. 

— És hányan is vannak? 


— Tizenegyen, de Elke nincs itt — biccentett a fiú a telefon 
mellé, amit kitettek kamerának, hogy a zseb is lásson valamit. 

— Tehát tízen vannak itt, mind tudják irányítani, de csak egy 
gépük van. 

— Így van. 

— Nem lehetne valahonnan kölcsönözni még néhány ilyen gé- 
pet? 

Nimby megvonta a vállát. 

— Nem tudom. A miénket San Franciscóban vettük, onnan 
nem hozhatunk. 

— Hát nem. De én utánanéznék, hogy akadna-e még valahol 
ilyen gép. 

— Csak rajta. Öt pilóta-navigátor párost tudunk alakítani, 
úgyhogy még négy gépre van személyzetünk. 

Kissy tudta, hogy nem kell minden géphez külön navigátor. 
Most még igen, de aztán Nimbyék megírják a szoftvert, amivel 
egy egér egész csapatra való gépnek lehet a navigátora. Jövőre 
tíz helikopter rémületes felhője rajzik majd a shindyk feje fö- 
lött! 

De volt olyan óvatos, hogy ezt ne mondja ki. Magában tartot- 
ta, több mint öt másodpercen át. Nimby tűnődve hallgatta, az- 
tán azt mondta, ezt éppen nem, de... hadd lám csak. 

Kissy elnézte a két mikrót, amint összedugják a fejüket a net- 
book fölött, és már sejtette, hogy egy órán belül meglesz az a 
szoftver. Mellékes szolgáltatásként egy pilóta több gépet is ve- 
zethet majd, és milliónyi apró helikopter lepi majd el a... 

— Én — kapta föl a telefont hirtelen. 

— Szia — mondta anya. — Jó estét. Csukd be a szád! 

Kissy gyorsan becsukta. 

— Hoooo... hogyhogy. . . 

— Ítt este van. 

— De hisz Kalif... 

— Nem, nem ott vagyok. Apáddal egy tokiói szállodában va- 
gyunk. Úgy néz ki, egy japán cég is beszáll a beruházásunkba. 

Kissynek legörbült a füle. 

— Ez azt jelenti, hogy még tovább maradtok ott? 

— Szó sincs róla. Az ő belépésük meggyorsíthatja az üzletet, 
nyerhetünk egy-két hónapot. Talán hármat is. 

Kissy fülei hirtelen fölmeredtek megint. 


Rocard-ékat még idejövet lemondták; nem volt jó csere, a hi- 
permarket éttermében ebédeltek sült krumplit két turnusban, 
hogy a Discovery folyamatosan a levegőben lehessen. De hát 
ilyen az egérélet, egyszer drága szállodában, másszor kint a te- 
repen. A mai bevetés igazán különleges, egyszerre öt gyereket 
menthetnek meg, és nincsen shindy, vagyis teljesen önös érdek 
nélkül teszik, pro bono, mint a nagymenő ügyvédek, akik időn- 
ként elvállalnak egy ügyet ingyen. Ez komoly nyereség a hírne- 
vük szempontjából, ami megér egy ebédet, Rocard-ékhoz pedig 
majd elmennek holnap. 

Hamarosan el kell majd indulniuk a helyszínre. Nem mintha 
innen nem tudnák remekül elvezetni a Discoveryt, de ez egy 
mély völgy, Vanessának pedig szüksége van a hegyekre. Minél 
nagyobbakra. Valahol egy magas hegyen kell keresni egy fát, 
amire fölmászhat. 

Castelli kölcsönkért két nagyméretű tévét a hipermarketből, 
rádugták őket a netbookokra, hogy jobban lássák az apró rész- 
leteket. Duhamel új helikók után kutatott, egy csoport dolgo- 
zott a nagy helikopter kijavításán, egy Jéröme nevű fiatalember 
pedig a kutatócsoporttal tartotta a kapcsolatot, mert persze vol- 
tak emberek is a hegyen, két csapatban, de messze onnan, ahol 
a Discovery keresgélt. Mindenkinek megvolt a dolga, kivéve 
azt a kilenc egeret, aki éppen se pilóta, se navigátor nem volt. 
Illetve csak hetet, mert a mikrók elmerültek a munkában, Cas- 
telli laptopján dolgoztak lendületesen. 

Azaz volt még egy kisegér, akinek megvolt a feladata, de azt 
ő adta saját magának. Meg kellett győznie a szüleit, hogy en- 
gedjék el Franciaországba, hiszen egérmunka van, neki ott a 
helye. 

Egészen addig, amíg Nimby fölegyenesedett a gép előtt ülő 
Vanessa válla fölött és azt kérdezte, hol van Duhamel úr. Fran- 
coise megkereste neki. 

— Uram — lépett oda a fiú —, tényleg szerez nekünk még heli- 
koptereket? 

— Próbálkozom, csak még nem sikerült elérnem, akit keresek. 

— Jó. Mi kitaláltunk valamit arra az esetre, ha összejön, mind - 
járt be is üzemeljük. Zsebike! 

— Jelen — cincogta Elke. 


— Ha Duhamel úr szerez még gépeket, te leszel a légi forga- 
lomirányító. 

— Légirányú forgalomító? Az jó! Egész héten olyan nem vol- 
tam semmikor is. Az mi az? 

— Mindjárt meglátod. Ülj a géped elé és kapcsolj a kilencve- 
nedik oldalra. 

— Ülök szerinted most hol? 

— Ne cincogj, csináld. 

— Maus im Himmel! Landkartentérkép, rengeteg tarka pötty 
rajta, drei, sechs... acht... és mozogóznak, ide-oda, de még 
számok is rajtuk vannak, ti becsapsz kicsi zsebegéret, ennyi he- 
likót akkor se tudtok fölrepülíteni, ha lennének! 

Kissy remekül szórakozott. Ő is látta a képet Vanessa válla 
fölött, és az egész csapat, kivéve a soros pilótát, Chantalt. 

— Igen — felelte Nimby —, csak az egyik valódi, a többit a gép 
szimulálja a teszt kedvéért. Tudod-e, melyik az igazi? 

Alig telt bele öt másodperc, és megjött a válasz. 

— A zöld! Mert látom Discoveryet videón éppen süllyedődni, 
és zöld pötty mellett éppen csökkenődik szám. Az magasság. 
És Discovery szemközt van nagy fehér szikla, és zöld pötty 
előtt is van nagy fehér szikla! 

— Rendben, zsebike — felelte Nimby -—, az első osztályt kijár- 
tad. 
vizsgaünnepség? 

— Nem! Rátérünk a második osztályra. 

— Jó! Leszek másodikos kisegér, azt szeretik shindyek. 

Vanessa vette át a szót. 

— Elmondom, mi lesz a feladatod. A térképen állandóan látod 
a gépeket, mint most. Mindet a saját pilótája vezeti, aki a saját 
navigátorától kap irányítást, de a te feladatod kijelölni a terüle- 
tet mindegyiknek, hogy a lehető leggyorsabban eljussanak a le- 
hető legtöbb helyre. És te ügyelsz, hogy ne ütközzenek össze. 

— Világos. Hogyan mondok meg területet navigátoroknak? 

— Ahogy mozgatod a térképen az egeret, megjelennek a koor- 
dináták, azokat mondod meg nekik. 

— De nekem nincsen itt több egérem, csak én egyedül itten 
zsebike. 

— A tizenkettedik egeret — nevetett Vanessa. 


Kissy büszkén nézett az egyik rendőrre, akit szemlátomást 
egyáltalán nem érdekelt az, amiről ők cincognak, de ez Kissyt 
nem zavarta. Imádta a Jerry fantasztikus hatékonyságát, hogy a 
felület programja úgy van megírva, hogy ilyen ötleteket percek 
alatt meg lehet valósítani. 

— Értem — mondta Elke. — És most? 

— Kijártad a második osztályt Is. 

A zseb összecsapta a kezét. 

— Jesus Christus, már vagyok harmadikos, öregeszek borzasz- 
tó gyorsan! 

— Nem vagy, nincsen harmadik osztály, kijártad az iskolát. Te 
vagy a légi forgalomirányító a Jerry Alapítvány Helikopteres 
Hegyi Mentőszolgálatánál. Ha kapunk még gépeket. 


A Discovery jókora területet bejárt délután kettőig, de persze 
csak töredékét annak, ahol a gyerekek lehetnek. Kettőkor elin- 
dultak a helyszínre, most már távolabb is körül akartak nézni. 
Négy kocsival mentek, a Jerry mikrobusza előtt haladt a men- 
tők terepjárója, mögöttük egy másik mikrobuszban egy csapat 
hegyi mentő, akik a társaikat váltják, és egy rendőrkocsi Cas- 
tellivel és a társaival. 

A táj egyre szebb lett, ahogy megmászták a szerpentint, de 
följebb már annál is szebb volt. Ilyen magasan még nem is vol- 
tak Beaulieu környékén, csak a nagy túrájukon. Egy óriási, 
tiszta zöld hegyoldalon araszoltak fölfelé, lent a mélyben ellát- 
tak egészen a tengerig, a fejük fölött pedig tovább emelkedett a 
hegy, fel az égig. Fák is voltak sokan, Kissy figyelte is Vanes- 
sát, akinek most minden együtt van a boldogsághoz, együtt van 
az egerével és az egereivel, fönt a hegyen, fák között, és a ten- 
gert is látja. No jó, a szülei nincsenek itt, ez igaz. Viszont ez 
nem a Francia-középhegység és nem is az Alpok valamelyik 
távoli vidéke, ez ugyanaz a hegylánc, aminek a lábára Beaulieu 
is épült, gyakorlatilag otthon van. És rezgett is a füle lelkesen, 
annak rendje-módja szerint. 

Lassan mentek, harminccal vagy még annyival se, hogy a 
rázkódás ne zavarja Jennifert, aki eközben is repült, és egy idő 
után közölte, hogy négy kocsit lát közeledni a szerpentinen. 

— Hogy néznek ki? — tudakolta Nimby. 

— Mint mi! 


— Akkor hátha mi vagyunk azok. 

És tényleg ők voltak. Amikor kiszálltak, a magasból leeresz- 
kedett hozzájuk a Discovery, körberepülte őket és leszállt Fran- 
coise kinyújtott tenyerére. A zseb kicserélte az aksit, de a gép 
még nem indult, előbb Jennifer is kiszállt, a netbookokat letet- 
ték egy sebtiben fölállított asztalra, kezdtek berendezkedni. A 
hegyi mentők közben összeszedték a holmijukat és elindultak 
gyalog a társaikért. 

Jennifer megnézte a térképen a következő szakaszt, bólintott 
és már a szemére is húzta a videót. Francoise lebiggyesztett 
szájjal nézett a tovaröppenő Discovery után. 

— Ez így dögunalmas. Egy repül, egy navigál, mi többiek meg 
ülünk és billegetjük a füleinket. 

— Sose becsüld le a kiváltságot, hogy billegetheted a füleidet 
— nevetett rá Vanessa. — Gondolj a sok kíváncsiskodóra lent a 
parkolóban, úgy néztek ránk, mint aki sose látott még egeret, és 
egynek se volt akkora füle, hogy billegethette volna. 

— Értem én, de órákon át kicsit egyhangú, és el is fáradt már a 
fülem. 

— Helyes, akkor most hozzáfárasztjuk a lábunkat is. Öttagú 
egérportya indul föl a hegyoldalon, ki csatlakozik? 

— Négytagú — mondta Niala. — Maradjon itt két tartalék páros. 

— Helyes, négytagú, kérek önként jelentkezőket, akik vállal- 
ják, hogy maradnak. 

Mindenki vállalta. Vanessa derék, önzetlen egérkéknek ne- 
vezte őket, és szavalni kezdett, szótagonként mutatva rájuk: 

— Kisegér, nagyegér, sajtlyukakba belefér, pici cica, iszkoljál, 
jön az egér, rád talál, nagy a füle, sicc! 

Ezzel kisorsolta Chantalt, Pit, Francoise-t, végül Martint. 

— Jól van, ti lesztek az első egérportya. Hozhattok zergét, ha 
találtok. 


Zergét nem hoztak, se az első egérportya, se a félbeszakadt má- 
sodik. Jennifer, Vanessa, Nimby és Kissy csak tíz percet má- 
szott fölfelé, éppen megálltak egy ponton és kipróbálták, ellát- 
nak-e már Olaszországig, amikor Francoise jelentette, hogy 
Duhamel úr szerzett még gépeket, már hozzák is őket. Rohan- 
vást mentek vissza, már amennyire merhettek rohanni a mere- 
deken, leereszkedni is eltartott vagy öt percig. Kár volt pedig 


úgy sietni, még félórába beletelt, hogy megérkezzen a kocsi. 
Nyitott Merci volt, olyan, mint ami mellett Niala valaha autó- 
tolvajt fogott, csak fekete, nem piros. De a nyurga fiatalembert, 
aki kiugrott belőle, a D" Aubisson lányok ismerősként üdvözöl- 
ték. 

— Nocsak, Pascal, te helikopterekkel is foglalkozol? 

— Én ugyan nem -— felelte az, és összeborzolta Vanessa haját. 
— Csak feljöttem a bácsiékhoz, és akkor már kiugrottam ezek- 
kel. A lentiek egy kukkot se mondtak arról, hogy kell őket 
használni, nekem sincs róla fogalmam, de hátha ti rájöttök. 

A csomagtartóból tizenhárom doboz került elő. Hat gép, öt 
vezérlő, egy dobozban elemek, egyben pedig alighanem pótal- 
katrészek, egy csomó propeller, fémrudak, drótok. És elég 
ütött-kopott volt minden. 

— Jó lesz? 

— Ha repülnek, biztosan — felelte Niala. 

— Én bízom benne. No, kapok egy puszit a fuvarért? 

— Persze! — mondta Nimby lelkesen, és ölelésre tárt karokkal 
megindult a srác felé, aki döbbenten hátrált két lépést, aztán be- 
ugrott a kocsijába és elporzott. 

Egykettőre beüzemeltek három gépet, Angéligue, Martin és 
Pi körözgetett, gyakorolt velük itt a közelben. A negyedikkel 
Nimby nem boldogult, félretette, de az ötödik és a hatodik be- 
indult, jó eredmény ahhoz képest, hogy kimustrált gépek vala- 
mi modellezőklubból, együttvéve se tudtak annyit, mint a Dis- 
covery. 

Kissy csakhamar egy kis trikopterrel szállt a hegy fölött, úton 
a nyolcas szektorba, rögtönzött felosztásuk szerint. A navigáto- 
ra Martin volt, a színe pedig piros. 

— Sárga vigyázz — mondta Elke —, Zöld két óránál! 

— Vettem — felelte Jennifer. Kissy látta Zöldet, vagyis a Dis- 
coveryt messze maga előtt, a formáját ki se tudta venni, onnan 
tudta, hogy az előbb még közelebb volt. De a trikopter jó, ha 
ötvennel tud menni, a Discovery pillanatok alatt maga mögött 
hagyja. 

— Itt Kék — mondta Niala, aki most a húga navigátora volt —, a 
szektoromban semmi érdemleges, továbbmegyünk. 

— Vettem, Kék Vezér. Repüljed tizenegyes szektort, kapkodd 
föl gyerekeket! 


— Negatív, Torony — felelte Duhamel. — A tizenegyes szektor- 
ban már ott van a mentőcsapat. Küldje a Kéket a tizenkettesbe. 

— Vettem, Mentő Egyes, hallottad, Kék Vezér, tizenkettes 
szektor, és vigyázzad erős lézertűzre jobb oldalon. Fehér, vi- 
gyázz jobbra, szikla nagyon magas! 

— És? — kérdezte Francoise hetykén. — Ha vigyázok, attól se 
lesz kisebb. 

— Igen, de géped rosszul bírsz vad emelkedőseket. Csak las- 
san. 

— Torony, eszem ágában sincs fölmenni a tetejére. Gyereke- 
ket keresünk, erre a sziklára ők az életben nem másznak föl. 
Mentő, jól mondom? 

— Mutassa csak... ez? Kizárt dolog. Erre csak kötelezéssel, 
teljes mászófelszerelésben. Már jártam rajta. 

— Piros, lemerülsz, térj vissza — mondta Martin. Kissy nyug- 
tázta, egy helyben megpördítette a gépet és elhúzott a hegy fö- 
lött visszafelé. Leszállt az asztalra, lekapcsolt és levette a 
szemüveget. 

— Egy órája repülsz — mondta az egere elemcsere közben. — 
Ideje cserélnünk, nem gondolod? 

Kissy előbb leküldött egy fél palack narancslevet, csak aztán 
bólintott. 

— Vigyázz, amikor kibukkansz a sziklafalak mellett, amik 
megtörik a szelet. A tri túl gyenge, nem tud ellenállni. 

— Tudom, egérke, már mondtad. 

— Most megint mondom. Mintha az utolsó negyedórában még 
gyengébb lett volna, mint korábban. 

Martin már készült fölvenni a szemüveget, de most megállt a 
mozdulattal, inkább letette az asztalra. Kézbe vette a trikoptert 
és vizsgálgatni kezdte. Aztán odaballagott Castellihez, aki ép- 
pen telefonált, hisz mi mást is csinálhatott volna. . . 

— Van egy nagyítód? 

— Nem vagyok én Sherlock Holmes. Pierre, van valakinek 
egy nagyítója? Mire kell? 

— Át akarom nézni ennek a gépnek a kábeleit. 

Az egyik rendőrnél akadt nagyító, találtak is egy helyet, ahol 
mintha gyanúsan lötyögött volna a forrasztás. 

— Nem tudom -— forgatta Martin a nagyító alatt —, nem vagyok 
biztos benne, hogy elengedett. — Ekkor a kábel a kezében ma- 


radt. — Cin-cin... hát... most már biztos vagyok benne. Van 
forrasztópákánk? 

— Van — vette ki a kezéből a felügyelő. — Majd én megcsiná- 
lom, te csak szállj föl. 

— És közben csimpaszkodsz a gép alján és javítod? Nem bá- 
nom. 

— Amíg ti repültetek, mi megjavítottuk a hatodik gépet, ott 
van a rendőrkocsi motorházán. Máris indulhatsz, az Erő legyen 
veled. 

Martin tehát felszállt egy másik trivel, Kissy pedig navigált. 
És öt perc múlva találtak egy remek barlangot. 


— Persze hogy belenéztünk — mondta Duhamel. — Az a barlang 
alig húsz méter mély, reflektorral az egészet be tudtuk világíta- 
ni. Nincs benne senkit. 

Kissy sóhajtott és az órára nézett, Martin pedig továbbrepült. 

— Mindjárt négy óra. Hamarosan sötétedik, Duhamel úr. 

— Tudom. Sajnos nincs rá orvosságom. 

— De nekem van. E! kell látni a gépeket világítással. 

— Ja, én magukra gondoltam. 

— Mi nem félünk a sötétben, Duhamel úr. Még a cicától sem. 
De látnunk kell valamit odafönn. 

— Látni fognak, hozatunk lámpákat. 

— Eszembe valami — szólalt meg Elke. — Mit csinálsz hegyen, 
ha keresed valakit? Fehér, fordulsz vissza, megnézjed árnyékt 
balra lent. 

— Hol? 

— Még forduld... most. Ott, képernyőn hét óra. 

— Aha, látom, megnézem. 

— Hogy mit csinálok, ha keresek valakit? — gondolkodott Kis- 
sy. — Mindenhova benézek. 

— És? 

— Kiabálok. 

Elke csettintett a nyelvével. — Zöld, nézjed meg tizenkilence- 
dik szektort. Ez az, egérke. Kiabáloksz a nevét. Jó hangason, 
hogy hátha válaszol. 

Castelli rendőrei lent a városban felhajtották a létező legki- 
sebb súlyú és legnagyobb hangerejű telefonokat, a műszakiak 
felszerelték őket a gépekre, és Castelli tele tüdőből mondta 


magnóra a hívószöveget: , Yvonne, Sylvie, Mathieu, Jacgues, 
Bertrand, merre vagytok? Jelentkezzetek!" Aztán a gépek fel- 
szálltak megint, most már alkonyi fényben, hogy még egyszer 
körülnézzenek, amíg megérkeznek a lámpák is. 

— Ki mondta, hogy hatot? — dörrent a telefonba Castelli. — 
Igen, én is tudom, hogy hány gépünk van, és ha az egyikről le- 
esik a lámpa, akkor majd várunk, amíg maga visszasétál a vá- 
rosba? Amennyit csak tud! Végeztem! 

A felügyelő látnoknak bizonyult, a gépekre fél hat körül tet- 
ték föl a lámpákat, és ahogy megindultak rajban a hegy felé, 
még látták szabad szemmel, ahogy az egyik lámpa zuhanni 
kezd. A Sárga volt, Chantal még úgy hozhatta vissza a gépet, 
hogy tisztán látta a kivilágított bázist. Az összeset visszafordí- 
tották és még rájuk is forrasztották a lámpákat. Ha odakint 
vesztik el, nem lesz könnyű hazahozni a gépet a sötétben. 

A helikopterszerelők vezetője viszont szerencsére tévedett, 
amikor délelőtt azt mondta, hogy a gép ma már nem indul el. 
Sikerült megszerezni a pótalkatrészeket, elvégezték a javítást, 
és fél hétkor jelentették, hogy hamarosan indulnak. 

— Kell majd összebeszélni útvonalat — mondta Elke. — Nem 
szabad túl közel jönni Jerry-gépekhez. 

— Persze — felelte Duhamel -—, de látni is fogják a gépet, erős 
fények égnek rajta. 

— Az nem elég, jön hogyha hátulról. Ha rotorszél elkapja ki- 
csi gépet, az baj, mert eggyel kevésebb gép keresi gyerekeket, 
de csak kicsi baj. Nagyobb sokkal, ha kicsi gépnek rotorszéle 
kapja el nagy gépet, mert azon emberek is vannak. 

Kissy ekkor éppen pilóta volt, nem láthatta a mentőtiszt arcát, 
de sejtette, hogy azon tűnődik, vajon magánál volt-e Castelli, 
amikor a Jerryt idehívta. 

Hét körül húzott el fölöttük a nagy helikopter, Castelli rákap- 
csolta őket is a hálózatra és az Arany hívójelet adta neki. Ők tá- 
volabb kezdtek keresni, túl a Jerry hatósugarán, az olasz határ 
felé. 

Háromnegyed nyolckor PI felkiáltott: 

— Itt Fehér. . . nem reagál a gépem! Semmire. . . 

Kissy fölnézett a képernyőről Francoise-ra, aki villámgyorsan 
előhozta a virtuális vezérlőt és vadul csapkodni kezdte, de nem 
volt reakció. 


— Torony Zöldnek — szólalt meg Elke —, irány harminc fok, 
távolság ezerhatszáz, magasság nyolcszáz, szaladjad megnézni, 
milyen éjszakai rémisz elkapta Fehéret! Torony Fehérnek, 
mondjad, mayday! 

— Mayday, mayday — nevetett Pi —, és most mivel jobb? Akár- 
mit csinálok, nem válaszol. 

— Kell csinálni szakszerűen, nem mint amatőrös mezei egér. 
Látom Zöld képén Fehéret. 

Mindannyian látták. Fehér, egy kis trikopter, pörgő rotorok- 
kal lebegett a sötétben, lassan haladt északkelet felé és közben 
emelkedett is, a lámpája égett, nyilván a telefonja is szakadatla- 
nul kiáltozott — nem volt rajta semmi különös. 

— Elektronikai hiba — mondta Duhamel. — Megszakadt az ösz- 
szeköttetés. 

— Bent van a hatósugárban — mondta Francoise. — Járt már jó - 
val távolabb is. 

— Nem az a baja. Elromlott. Hozom a hatodik gépet. 

— Torony hívja Fehéret! Katapultálj! Hallod, Pi?! Ugrás! Föl- 
csatoljad ugróernyőt és ki belőle abból a gépből, gyorsan! 

— Hallom, egérke — nevetett a férfi. — Ne aggódj, már kint va- 
gyok. Nem esett bajom. 

— Hű — mondta Elke. — Volt meleg helyzet. 

Pi kisvártatva felszállt megint, azzal a géppel, amin korábban 
Kissyék a kilazult forrasztást találták; időközben az is kapott 
lámpát és telefont. Most Fehér lett a hívójele, hogy a térkép- 
programhoz ne kelljen hozzányúlni. De Kissy gondolt még né- 
ha az előző Fehérre, amint lassan sodródik Olaszország felé, 
egyre magasabbra emelkedve, és hasztalanul szólongatja a gye- 
rekeket, miközben saját magán se tud segíteni. Még legalább 
félórát lesz odafönt, aztán kimerül az aksija és lezuhan valahol 
az ember nem járta vadonban. Talán soha nem találják meg. 


Fél kilenckor hazahozták a gépeket és nekiültek vacsorázni. A 
reggel becsomagolt szendvicseket. Castelli felajánlotta ugyan, 
hogy leviszik őket a városba, egy rendes étterembe, de csak a 
fejüket csóválták. 

— Cesare — mondta Niala —, ha le akarnánk menni, akkor 
egyenesen haza is mehetnénk. Márpedig nem fogunk, amíg 
meg nem találtuk azokat a gyerekeket, úgyhogy inkább kerít- 


tess egy sátrat, hogy éjjel felváltva alhassunk valamit. A csapat 
egy része állandóan repülni fog. 

— Ezt megbeszéltétek egymással? — kérdezte a felügyelő, jo- 
gosan, hiszen a csapat egésze csak telefonon át beszélhetett az 
elmúlt fél napban, azt pedig ő is hallotta volna. 

— Nem kellett. A Jerry soha nem adja fel. 

Az egerek komor képpel ültek az asztal körül, tábori széke- 
ken, és ették rögtönzött vacsorájukat. 

— Inkább azt mondd meg... — kezdte Vanessa keserűen -, 1]- 
letve ne is te. Duhamel parancsnok, maga mondja meg! Mek- 
kora esélyünk van, hogy még életben találjuk azokat a gyereke- 
ket? 

Duhamel nem habozott a válasszal, nyilván már sokszor át- 
gondolta. 

— Van esélyünk, bár egyre romlik. Volt valamennyi élelmük, 
és nem egészen vékony ruhákban indultak el. Az elmúlt éjsza- 
kák viszonylag enyhék voltak. Az biztos, hogy nincsenek a 
szabad ég alatt, vagyis szélvédett helyen vannak. De őszintén 
meg kell mondanom, nem garantálhatok semmit. Sajnos nem 
lehetetlen, hogy egy szakadék mélyén találjuk meg őket. 

A mikró bólintott. 

— Mit tesznek most, hogy ezt elmondtam? 

— Megesszük a vacsoránkat és felszállunk. Ahányszor csak 
kell. Ha azok a gyerekek még életben vannak, mi megtaláljuk 
őket. Ha nem... akkor is. Cesare, intézkedj, légy szíves. Sátrak 
és hálózsákok kellenek, és alighanem ideje tüzet is rakni. 

Kissy tűnődve ette a sajtos zsömléjét és körbepillantott a tá- 
boron. Az öt kocsi egymás mögött állt az úton. A Jerry mikro- 
busza előtt, az út utolsó méterein két asztal, egy tele a hiper- 
marketből elhozott két nagyképernyős tévével, a Jerry két net- 
bookjával és négy rendőrségi laptoppal, három aksitöltővel; a 
másodikon a vacsorájuk és rengeteg alkatrész, forrasztóholmi, 
meg a hat helikopter... dehogyis, már csak öten vannak. A 
konvoj végén, a később utánuk jött rendőrségi kisteher platóján 
dohog a generátor, ami ezt az egészet ellátja árammal. A mik- 
robusz előtt nyitott hátizsákok szanaszét, a tetején és egy közeli 
fán egy-egy lámpa, a rendőrök vitték őket fel oda. Az asztalo- 
kon is lámpák, és még egy kis állványon az út legvégén. A 
fénykörükön túl már teljes a sötétség. És elég csípős is már a 


levegő. Hát nem a legbarátságosabb hely az éjszakázásra, annyi 
szent. Márpedig az éjszakát itt töltik, legalábbis addig, amíg elő 
nem kerülnek a gyerekek. És ha egész éjjel nem kerülnek elő, 
akkor a holnapi napot is itt töltik, vagy valami még eldugottabb 
zugban az erdő mélyén. Mahatma Vanessa jól mondta. Egyet- 
len egér sem akar dolgavégezetlenül hazamenni. 


— Maguknak nem kötelező, őrmester. Le tudjuk magukat válta- 
ni. 

— Maradni szeretnénk, felügyelő úr. Hogy mehetnénk haza, 
ha ezek a gyerekek egész éjjel itt fognak dolgozni? 

— Köszönöm, őrmester. Óvatosan vezessen, és igyekezzenek 
vissza. 

— Értettem. 

Castelli közeledő alakját látva Kissy kiegyenesítette nagy fü- 
leit, mintha az imént nem is görbítette volna tölcsérszerűre őket 
és nem is hallott volna egy kukkot sem a beszélgetésből, amit 
nem egérfüleknek szántak. A gépével foglalatoskodott, a Piros- 
sal, felszállás előtt még egyszer átnézi. 

— No, mi a helyzet, egérkék? — tudakolta a felügyelő. 

— Egy perc és indulunk — felelte Vanessa. — Van itt egy lazá- 
nak tűnő kábel, azt nézzük még meg. 

— Elkét sikerült ágyba dugni? 

— Nem — jött a morcos válasz. — Zsebike máskor is nem fek- 
szik tizenegy előtt, és ma később se nem fog. Ő a légnyitó far- 
golam, vagy hogy mondta az ott, a nagy füleiddel? 

Jennifer türelmesen elmagyarázta neki a kifejezést, apróra le- 
fordítva németre, de Kissy már nem figyelt rájuk. Beindította a 
rotorokat és föllibbent a magasba. 

És csakhamar megtudta, hogy mennyivel nehezebb lett a dol- 
ga. Az elején még nem, csak fölhúzta a gépet, beállította az 
irányt és ment, a tri vagy öt percet repült a célterületig, azalatt 
neki nem volt dolga. De aztán — ott találta magát a vaksötétben, 
egy gyámoltalan kis lámpával, ami legfeljebb néhány méterre 
adott fényt, odáig se sokat. Valósággal kivilágosodott körülötte 
a világ, amikor egyszer-egyszer följebb emelkedett és délnek 
fordult: meglátta odalent Menton fényeit. Messze voltak, de 
még így is sokkal erősebbnek tüntek az ő lámpájánál. De nem 
tehetett mást — repült és kutatott. A hegyvidék óriási, és csak 


ők tudják átvizsgálni, ezekkel a kis gépekkel. Végül is mi baja 
eshet? Ezeken az eldugott helyeken, fönt a magasban még 
macska se jár. 

A rendőrök tíz körül megjöttek, hoztak hősugárzókat, körül- 
rakták velük a csapatot, hamarosan kellemesebb lett az idő. 
Sátrakat vertek, tettek beléjük matracokat, hálózsákokat. Hoz- 
tak még élelmet és üzemanyagot a generátornak, meg még több 
lámpát. Jól tették. Egy órával később Sárgának kialudt a lám- 
pája. Nimby kalauzolta haza Chantalt a Discovery fényével, itt 
egy rendőr már forrasztópákával a kezében várta a gépet. Egy- 
kettőre leszedte a lámpát, rárakott egy másikat, és a tri már hú- 
Zott is vissza a hegyre. 

És hoztak magukkal mikrofonokat, mert lehet, hogy a gyere- 
kek hanggal fognak majd jelet adni. A gépek sorban visszatér- 
tek pár percre, felszerelték rájuk a mikrofonokat — csak a fedél- 
zeti számítógéphez kellett őket csatlakoztatni és rögzíteni —, s 
attól kezdve egy-egy rendőr állandóan fülhallgatóval a fején ült 
és hallgatta Castelli kiabálását öt szólamban. 

Senkinek nem volt róla elképzelése, hogy lesznek képesek ezt 
az óriási koncentrációt igénylő munkát egész éjjel csinálni, pi- 
henés nélkül. Már az is csoda, hogy mostanáig képesek voltak 
rá, hiszen soha nem repültek egy óránál többet egyvégtében, és 
annyit is csak ritkán. De aztán a probléma megoldódott — jutott 
alkalmuk pihenni. Negyed egykor Kissy befejezte egy kis sza- 
kadék átvizsgálását és kiemelte a gépet. Egy szempillantás 
múlva őrült pörgésbe kezdett a világ, aztán egyenesen elsuhant 
előtte a szakadék egy darabja, és a koromsötétre sötétzöld be- 
tűk rajzolódtak: A KAPCSOLAT MEGSZAKADT. 

Kissy letépte a videószemüveget. 

— Mi történt?! 

— Piros, vétel, vétel — szólt bele Elke. 

— Nem tudom, egérke — nézett rá Martin. — Valaminek neki- 
mentél, aztán egy rotor megakadt és odavágta a gépet a falhoz. 
Lehetett faág vagy sziklanyúlvány, sose fogjuk megtudni. Ezt a 
gépet is elvesztettük. 

— Még egy gép? — jött oda Castellt. 

— Igen. Kétezer-nyolcszáz méterre van ide, ezen a terepen 
egész napos út. 

— Odaküldök másik gépt — mondta Elke. 


— Negatív, Torony. Eszetekbe ne jusson, még a végén az is 
ott vész. Kihúzni úgyse tudjátok onnan. 

— Akkor viszont ti ketten feküdjetek le — mondta Castelli —, 
rossz rátok nézni, alig álltok a lábatokon. Mondjuk négy órára, 
akkor váltjátok a következő párost. 

— Kettőre — ellenkezett Kissy, bár hirtelen úgy szakadt rá a fá- 
radtság, hogy azt se tudta, eltalál-e addig a sátorig. 

— Háromra. Tünés! 


Az éjszaka első fele lidércnyomás volt. Aludtak öt percet, ami- 
ről Castelli azt állította, hogy két óra volt, viszont Francoise-t 
egy órája már ő maga vitte be a sátorba, mert elaludt a netbook 
előtt, azóta Duhamel navigátoroskodott Pinek. Most már a 
D" Aubisson lányok is félig alszanak, de nem hajlandók leállni, 
amíg le nem váltják őket. Kissy és Martin tehát kibotorkált az 
éjszakába és átvette a Kéket, hogy aztán azzal támolyogjanak a 
vaksötétben. Castelli szidta magát, mostanra régesrég megtanít- 
tathatták volna magukat helikoptert vezetni, akkor nem őket 
kellene kínozni ezzel. 

A nagy helikopter régesrég lent volt már a városban, a rendes 
helyén. A hegyi mentők is kifogytak már a pilótákból, aludt va- 
lamennyi, ők nem repülhetnek félálomban. Reggelig nem tud- 
nak elindulni. A gyalogos keresők is kifáradtak, hálózsákot vet- 
tek elő és lefeküdtek az erdőben. Őket se lehet pótolni, nincs 
már pihent ember a hegyi mentőknél. Szerda délután óta kutat- 
nak, és hamarosan vasárnapra virrad. 

Az éjszaka nagy részében csak négy parányi helikopter keres- 
te az eltűnt gyerekeket, kilenc holtfáradt kisegérrel a pórázuk 
végén. 

Vanessáék is csak két órát aludtak, akkor leváltották Chantalt 
és Jennifert. Nimby és a maxik egész éjjel nem aludtak, ahogy 
Duhamel és a rendőrök sem. 

Fél hatkor, még mindig sötétben, Kissy egy jókora sziklát járt 
körbe, hogy megtudja, van-e rajta átkutatni való repedés, sza- 
kadék. Egy ponton nagy kiszögellés állta útját, óvatosan, ívben 
kerülte meg, nehogy nekimenjen. 

— Vissza, egérke — mondta Martin. — Mintha láttam volna va- 
lamit. 

Kissy visszafordult, sok ezredszer tegnap délután óta. 


— Aha, nincs talaj — mondta. — Szakadék. Óvatos leszek. 

— Pillanat. Lassan fordulj balra. Kicsit menj még előre. 

A szakadék mellett faácsolat bontakozott ki a sötétségből. Fé- 
lig összedőlt, lehetetlen volt megállapítani, mire szolgált az- 
előtt. 

— Talán kunyhó romja. Bele ne ütközz. 

— Vigyázok. De nem kell közel mennem hozzá, látom, hogy 
nincs itt senki. Lemegyek a szakadékba. 

Ahogy ereszkedni kezdett, már látta, hogy ez nem szakadék. 
Bal felől épített boltívek sorakoztak, alattuk hosszú fagerendák 
feküdtek a földön. Lejjebb ereszkedett, be a nagy mélyedésbe. 
A következő pillanatban a szíve kiugrott a helyéből és legurult 
a hegyoldalon, mert egy méterre tőle a rendőr hirtelen elüvöl- 
tötte magát: 

— Hallok valamit! 

— Ne ordítson — sziszegett rá Kissy, de az meg se hallotta, és 
oka volt rá. 

— Hallom őket! Tisztán hallom! Azt mondták, , itt vagyunk"! 

— Csend, az egész! — parancsolta Castelli. — Adja ide a fül- 
hallgatót! 

Kissynek sejtelme se lehetett, hogy a négy gép közül melyik- 
nek a mikrofonja hallja a hangot, de ezen nem is ért rá töpren- 
geni, mert ahogy lassan körbefordult, bent, a boltívek alatt. . . 

— Fény! — mondták az egerével egyszerre, fütyültek Castelli 
parancsára, és Elke is azonnal intézkedett. 

— Mindenki Kékhez, gyorsan! Ez nem gyakorlat! 

Kissy nem várt semmire, a navigátorok a koordináták alapján 
is idetalálnak, ő elindul. Egyméteres magasságot választott a 
boltívek alatti talajtól, balra-jobbra figyelgetett, nehogy beleüt- 
közzön valamibe. A fény most takarásban volt, aztán meglátta 
megint. Pislákoló tábortűz volt, alig néhány ágacska. És alakok 
mozogtak mellette. 

— Kapcsolják le a hangfelvételt — mondta Castelli. — Gyere- 
kek, hallotok engem? 

Valaki kihangosította, a választ már Kissy is hallotta. 

— Cesare bácsi? Hol vagy? 

— Itt vagyok a közelben — harsogta Castelli. — Ez egy kis heli- 
kopter, ez talált rátok. . . éltek mindannyian? Jól vagytok? 

— Élünk... — felelte egy fiúhang. 


— Szomjasak vagyunk — mondta egy másik. 

— Éhesek is... 

— Máris intézkedünk, tartsatok ki! A Zöldet hozzátok haza, 
csak az tud nekik elvinni valamit. 

Kissy mellett hirtelen fénybe borult a helyiség, két sápadt 
fényforrás jelent meg a közelben. A Fehér és a Sárga. Végre 
látta már a gyerekeket. Egy, kettő... azok ketten a lányok... és 
ott az ötödik. 

— Teljesen át vannak fagyva — állapította meg Niala. — Van 
valami meleg italunk? 

— Már készítem — felelte Duhamel —, de az majd egy későbbi 
menet lesz. Most cukros üdítőt vigyenek nekik. 

Kissy haját fuvallat borzolta föl. Jó lesz vigyázni, össze ne üt- 
kö... dehogyis, a fuvallat a Zöldtől van, a Fehér és a Sárga 
amott van, de a Zöld itt, megjött az üdítőért. 

— Elbírja? 

— Menni fog. Három deci öt gyereknek. . . 

— Nem tudok mit csinálni, ha lezuhan a gép, ennyit se kap- 
nak. A kutatókat felébresztette már? 

— Persze, készülődnek, de meg kell kerülniük a hegy lábát, 
legalább két óra, míg odaérnek. 

Kissy nem nagyon figyelt a hangokra. Fölemelte a gépet, kö- 
rülnézett, a tetőt tartó ácsolatokat tanulmányozta. Ez egy bá- 
nya. Régi, felhagyott bánya. Helyet keresett, ahova leszállhat. 
A talajra nem akart, mert akkor a lámpa a gép alá kerül és alig 
ad fényt. Végül talált egy párkányt és lecsüccsent rá, valamivel 
a gyerekek feje fölött. Azok érdeklődve nézték a manőverezé- 
sét. 

— Gyertek ide mellém, Fehér és Sárga. 

— Jövünk, Kék. 

Helyet foglaltak egymás mellett, mint a kismadarak, lekap- 
csolták a propellereket és levették a szemüvegeket. Megint itt 
voltak, a táborban, ahol Nimby éppen padlóig nyomta a gázkart 
és az elevátort, és a Discovery egy fecske gyorsaságával tünt el 
a sötétben. 

A három pilóta egymásra vigyorgott. 

A gyerekek még mindig látszottak, az egyik nagy monitor 
most csak őket mutatta. Castelli éppen azt magyarázta nekik, 


hogy akasszák le a palackot, de nagyon vigyázzanak a propel- 
lerekre. Mindenki egy kicsit igyon, mindjárt hoznak még. 

Negyedóra hosszat üdítőt hordtak nekik, persze nem volt eny- 
nyi kis palackjuk, de Vanessa visszahozta a Sárgát, tettek arra 
is egy kampót, és a gyerekek ráakasztották az üres palackot. 
Azt a Sárga is elbírta. A telit nem, pedig a telefont le is vették 
róla, próbaképpen a lámpát is, de akkor sem. 

Castelli közben szünet nélkül telefonált, és végül sikerült ne- 
ki. 

— Megvan! Szereztem egy rendőrségi helikoptert, hamarosan 
elindul. Hogyan tudnánk utat mutatni neki a mentőosztaghoz? 

— Kimegyek elé, mondja meg, hogy egy ide-oda cikázó, apró 
fehér fényt keressen — felelte Pt. 

— Jó. Az orvost fölveszi a réten és leviszi a bányába, aztán a 
gyerekeket egyenként hozza föl. A gépen csak egy utas fér el. 

— Hová hozza gyerekekt? — kérdezte Elke. 

— Egyenesen le a kórházba, a szüleik is ott lesznek addigra. 


De nem volt ilyen egyszerű. Fehér útmutatásával a rendőrségi 
helikopter megtalálta a kutatócsoportot, felvette az orvost és el- 
vitte a bányához. A helikó erős fényében már jól látták a hely- 
színt. Három méter átmérőjű akna, az alján összevissza heverő 
gerendákkal. Lehetett vagy tizenöt-húsz méter mély, és függő- 
legesek voltak a falai. A gép nem tud benne leereszkedni, az 
orvos pedig a maga erejéből ugyanúgy nem jut le. Úgyhogy a 
pilóta kitette az orvost és egyenként elhozta a kutatócsoport 
többi tagját. 

— Menni fog — jelentette egy hang. — Csak a doki és az ápoló 
megy le, minimális felszereléssel, gyors vizsgálat és egyenként 
felhozzuk őket. Egyből mennek is a kórházba. 

— Így nem jó — mondta kicsit később egy másik hang. — Ha itt 
eresztjük, elakad a gerendákban. Középen kell engedni, csak 
ott biztonságos. Jöjjön, szálljon fel megint! Átvetjük a kötelet a 
csúszótalpon, maga csak tartsa, álljon be néhány méterrel az 
akna szája fölé. 

Kissy ekkor hivatalosan a Kék pilótája volt, de nem viselte a 
szemüveget, a gépe lent ült a párkányon és szemmel tartotta a 
gyerekeket meg világított nekik. A képernyőkön három irány- 
ból figyelték a készülődést, Zöld, Sárga és Fehér tisztes távol- 


ban lebegett a helikopter fölött. Az orvos már felszerszámozva 
állt az akna szélén, a helikopter emelkedni kezdett, a többiek a 
kötélre vigyáztak, ami egy fához volt kikötve. S ekkor a gyere- 
kek eltűntek a monitorról. 

— Mi történt? — kérdezte mindenki. A hangjukat hallották, de 
az a képnegyed teljesen sötét volt. 

— Kialudt a lámpád — mondta Pi. — Lemegyek. 

— Vigyázd rotorot, alul surranjad be magadat! 

— Nem megyek le — javította ki magát Pi fél perc múlva. — 
Gyenge a tri motorja, egyszerűen nem bírok a rotorszéllel. Te 
menj, Nimby. 

— Vettem — jött a válasz, és a Discovery a fűszálak hegyét sú- 
rolva megközelítette az aknát, lebukott, s egykettőre lent volt a 
boltívek alatt. Pár pillanat múlva viszontlátták a riadt, de most 
már kicsit megkönnyebbült gyerekeket. 

Percekig tartott leereszteni az orvost, aki a Discovery és a sa- 
ját lámpájának fényénél gyorsan megnézte a gyerekeket. — Van 
néhány zúzódás, kiszáradtak, kiéheztek és nagyon átfagytak, de 
egyébként hamar rendbe fognak jönni. Jössz, Francois? 

Az ápoló akkor lendült be az akna fölé. Egykettőre lent volt, s 
két perc múlva már az első gyereket szíjazta be a hámba. 

Mindet épségben hozták föl, lefektették őket egy rögtönzött 
tábortűz mellé, takarókba bugyolálva, és palackokat nyomtak a 
kezükbe. Öt percig is eltartott egy út, és a helikónak végig ott 
kellett lennie, várni kellett a kórházba szállítással. De úgy né- 
zett ki, amúgy is jól vannak. 

Kék már nem volt jól, egyszer csak megszakadt vele a kap- 
csolat, teljesen lemerült. Az ápoló keresett egy kampót a háti- 
zsákján, arra szíjazta rá, ők már nem is látták viszont, visszaad- 
ták a gazdájának. Sárga se jött már vissza, Niala egyszer csak 
jelentette, hogy nem tudja már a levegőben tartani, Elke sival- 
kodott, hogy ugorjon ki, de sikerült kényszerleszállást végre- 
hajtania a mentők mellett. Fölvették, elcsomagolták, visszajut- 
tatták. Fehérnek még volt elég töltése, hogy hazajöjjön, amikor 
az orvost és utána az ápolót is kiemelték az aknából. 

Régi bányaakna volt, a tornya régesrég összeomlott, a marad- 
ványait Kissy még látta, amikor rátalált a helyre. A gyerekek az 
aknába akartak leereszkedni a gerendákon, amik megindultak 
alattuk, és nem volt már út fölfelé. Óriási szerencséjük volt, 


hogy nem zuhantak le tíz méterről és nem kerültek a gerendák 
alá sem. És hogy volt pár liter üdítőjük, néhány szendvicsük és 
egy doboz gyufájuk. De tüzelőjük nem sok, csak némi lepotyo- 
gott faág, a gerendákat nem tudták és nem is merték volna 
meggyújtani — alighanem jobb is. Ha nem tartanak attól, hogy a 
gerendák meggyulladnak, akkor kint az aknában raknak tüzet, 
és azt alighanem észrevették volna helikopterről. 

A Discovery lámpája akkor aludt ki, amikor Fehér visszaér- 
kezett. De már nem is volt lényeges, a hegyek mögött már 
megvirradt, Nimby fölemelte a gépet ezerkétszáz méterre és 
látta a kelő napot. Hazahozta sötétben. Mire hazaért, a nagy 
képernyők és a lámpák is kialudtak, elfogyott a generátorba töl- 
tött üzemanyag. Castelli azt mondta, ne nyissanak már új kan- 
nát. 

A rendőrök szélsebesen bontottak tábort. A legvégén ébresz- 
tették föl a három egeret, akik boldogan másztak be hozzájuk a 
mikrobuszba és elárasztották őket lelkes szavakkal, aztán a 
mikrobusz meglódult és felröppent a magasba. Csakhamar 
sziklák bontakoztak ki előttük a sötétből, közelebb kormányoz- 
tak, vizsgálgatni kezdték őket, aztán leereszkedtek az aknába. 
Hirtelen megjelent fölöttük a Discovery, vakító fény áradt be- 
lőle, az ajtaja nagy csattanással kivágódott. . . 

— Kiazmiaz? — riadt föl Kissy. A mikrobuszban ült a többiek- 
kel, s a sofőrülésről akkor szállt ki egy rendőr. Otthon voltak, a 
D7 Aubisson-villa udvarán. 

A csapat egy részét a kisfülűek és a rendőrök a karjukon vit- 
ték be a villába és Marie néni házába. Reggel nyolc óra volt. 


A Jerry hírneve Beaulieu-ben régebbi volt, mint maga a Jerry. 
Még Mohi alapozta meg Sylvie elejtésével és az agyrázkódásá- 
val, a partvidék napokig róla és róluk beszélt, no meg a shindy- 
ről, bár egész más hangnemben. Aztán Mohi hazatérése és át- 
alakulása Vanessává, majd az alapítvány létrehozása mind csak 
növelte hírnevüket, ahogy a környéken elejtett shindyk mind- 
egyike, de néhány a távolabb elkapottakból is. VIladek esete 
például azzal is, hogy Vanessa kibérelte tízezer euróért a Gulf- 
streamet, ami akkor is királyi nagyvonalúság, ha ez az összeg 
csak töredéke a rendes viteldíjnak. Éppenséggel az is bőven 
adott okot szóbeszédre, hogy Gustave ennyiért odaadta nekik a 


gépet. Nem az a jótékony típus. Az emberek mesélőkedve 
nincs összefüggésben az ügyek bonyolultságával, például meg- 
lepően sokat beszéltek arról, amikor egy egér — az emberek 
már nem is emlékeztek, melyikük — megmentette André gyere- 
két, amikor a babakocsi kigurult az útra, pedig nekik maguknak 
ez pár nap múlva már eszükbe se jutott. És alighanem a legtöb- 
bet a tábornok villájáról meg az elrabolt svédekről, ott látvá- 
nyos verekedés volt, ablaktörés, késelés, az emberek szeretik 
az ilyesmit. Az egerek már nem annyira, illetve nagyon, csak a 
veszélyt nem szeretik. 

De ez a mostani eset mindent háttérbe szorított. Őket teljesen 
kimerítette a sokórás repülés, a megfeszített idegmunka, az 
egész napot átaludták, este hat és nyolc között kezdtek ébredez- 
ni. Addigra Blanche-ék elhajtottak egymillió kíváncsiskodót, 
tízezer újságírót és a gyerekek szüleit. A telefonokat és a kapu- 
csengőt is kikapcsolták, de ezek mind helybeliek voltak, a pan- 
zión át jöttek, ahol Isabelle néni már a recepción megállította 
őket, elmondta, amit tudniuk kell, aztán elküldte valamennyit. 
A hétfői újságban az ő nyilatkozata lesz, valamint a hegyi men- 
tőké és a modellezőklübé, amelyik a gépeket kölcsönözte. A 
rendőrségtől a mentoni kapitány adott ki egy kommünikét, 
amelyben megköszönte a városiak segítségét és , a helikopter- 
modellesekét", ami a Jerryt és a klubot is jelentette. A kórház- 
ban annyit mondtak, hogy a gyerekeket rövid megfigyelés után 
hazaengedik, de nem mondták meg, mikor. 

A partvidéki lapok mindazonáltal megőrültek egy interjúért 
az egerekkel, de ez nem jött nekik össze. Ők tíz-tizenkét órás 
alvás után gyűrötten és fáradtan ébredtek, ettek valamit, aztán 
csak kornyadoztak Marie néni házában. Elke meg otthon, ő is 
végigcsinálta velük az egészet, ő is átaludta a napot. 

— Holnap senki se megy iskolába — dörmögte Niala. — Nem 
leszünk rá képesek. 

— Kialudtuk magunkat — dünnyögte Francoise, aki éjjel aludt 
már valamennyit, de ő sem ébredt este hatnál korábban. 

— Igen, és most egész éjjel fönt leszünk, aztán délelőtt lekop- 
pan a fejünk. 

— De akkor átalusszuk a holnapi napot is — mondta Nimby. 

— Hát ez az, egérke. 


— De akkor holnap este ébredünk és éjjel fönt leszünk, csak 
estére álmosodunk el. Átalusszuk a napot és este ébredünk... 

— Egérke! ... 

— ...és ez Így megy mindörökkön örökké, ámen. 

— Majd holnap verlek meg — ásított Niala —, ma már nincs 
hozzá energiám. 

— Menjünk — mondta Vanessa -, tartsunk egy jó kemény ed- 
zést, az majd rendbe hoz. 

Jennifer bólintott. 

— Remek ötlet... akár már a jövő hónapban. 

Ültek tovább. 

Aztán Vanessa fölkelt és kiballagott. Ők maradtak, időnként 
valaki cincogott valamit, de jórészt csak ültek és pihentették a 
szemüket. Kissy legalábbis főleg azt csinálta. Akkor is éppen 
pihent a szeme, amikor nyílt az ajtó, neki pedig mozogni kez- 
dett az orrocskája. 

Mindig is az életük függött attól, hogy idejében kiszimatolják 
a finom falatokat, mielőtt odaér a cica. Most remekül ment, a 
szeme fáradt volt ugyan az egész napi és egész éjszakai erőlte- 
téstől, de az orra nem. Azt egyáltalán nem használta a gyerekek 
felkutatására, mert egér, nem kutya. Ha kutya lenne, akkor 
most a szeme lenne kipihent és az orra fáradt. Meg a farkincá- 
ja, mert azt bolondul kellett volna csóválnia, amikor megtalál- 
ják őket. 

Most az orra kipihent volt, és csalhatatlanul csokiillatot jel- 
zett. Kicsit mozgatta, és az illat felerősödött. Közeledett is. 
Kissy kinyitotta a szemét és célkeresztbe fogta Vanessa kezé- 
ben a tálcát. Mi tagadás, látott már életében nagyobb tálcát is. 

— Egyetek ilyet — mondta a mikró, és letette az asztalra. — 
Csokis süti, még meleg. 

Öt perc múlva tíz elégedett kisegér kelt föl az üres tálca mel- 
lől, és nagy egyetértésben elvonultak céllövészetet tartani. 


Nem Kissy volt az egyetlen, aki gyengén szerepelt hétfőn a su- 
liban. A gépen nem tudtak aludni, hazaérve se nagyon. Ők ket- 
ten meg se próbálták, egyáltalán nem voltak még álmosak, suli 
előtt kerestek valami más elfoglaltságot, aztán hamarosan le- 
koppant a fejük. Kissyé tíz körül, matek alatt, úgyhogy meg- 
próbálta elképzelni, hogy a padján egy kiscica ül és őt nézi, 


hátha akkor nem alszik el, hiszen szemmel kell tartania a raga- 
dozót. Egy darabig ment is a dolog, óra végéig kitartott vala- 
hogy, aztán a szünetben kicsit felélénkült. De franciaórán a kis- 
cica már nem vált be annyira, úgyhogy elképzelt hozzá még 
egyet. Két cica négyszer veszélyesebb, mint egy. Addig rend- 
ben is volt, amíg a cicák jöttek-mentek a padon, néha vakaróz- 
tak, mintha nem is forralnának semmit őellene, máskor a hátu- 
kat nyalogatták, csakhogy egy idő után átölelték egymást és 
ugyanazzal kezdtek foglalatoskodni, mint Martin meg ő suli 
előtt, és eközben egyáltalán nem voltak veszélyesek, úgyhogy 
Kissy feje lassan elindult lefelé. Gyorsan elképzelte, amint ha- 
zajön a lány cica férje, de ebből az lett, hogy a fiúk összevere- 
kedtek, a lány pedig hol ebbe, hol abba harapott bele, és az 
egérre rá se nézett senki, ezért sebtiben elképzelt hozzájuk egy 
kutyát is, pont olyat, mint Suzy, illetve inkább Suzyt személye- 
sen, aki fölkergeti a cicákat a gyorsan odaképzelt fára, de eköz- 
ben a cicák már egyáltalán nem voltak veszé... 
— Kissy! Kissy!... 


— Mivammá? 
— Felébredt, Chaton? — érdeklődött Collart. 
— En... naggyából... asszem... — mormogta Kissy, és a há- 


rom cicát meg Suzyt kereste, de nem voltak sehol. 

— Nem gondolja, hogy az éjszakai alvás sokkal egészsége- 
sebb? 

— Ddde... 

— Talán ha megpróbálkozna vele. 

— Aaaazt... nem lehetett. 

— Bizonyára rendkívül indiszkrét lennék, ha megkérdezném, 
miért nem, úgyhogy ezt inkább nem is... 

Kissy közbevágott. 

— Elmondom kérdés nélkül is. Azért nem aludtam az éjjel, 
mert tegnap reggel nyolckor feküdtünk le és estig aludtunk. És 
mielőtt megkérdezi, hogy miért, azt is elmondom. Előtte közel 
huszonnégy órán át helikoptert vezettünk a hegyekben, hogy 
megtaláljunk öt elveszett gyereket. 

Erre nagy csend lett, de nem elég hosszú, hogy alhasson még 
egy kicsit. 

— Helikoptert? — kérdezte végül Collart, nyilván mert nem tu- 
dott értelmesebbet kérdezni. 


— Azt. Ekkorát — mutatta Kissy. — Kamera volt rajta, illetve 
rajtuk, mert öten voltak, és a hegyi mentők vezetője meg egy 
rendőrfelügyelő személyesen erősített rájuk lámpákat meg tele- 
fonokat, amikből a felügyelő hangja kiabálta, hogy hol vagy- 
tok, hol vagytok. Hajnal volt, mire megtaláltuk őket, még ép- 
pen idejében, nem esett komoly bajuk. 

— Döbbenet — motyogta a háta mögött Germaine. — Ezek ál- 
landóan megmentenek valakit. 

— Persze — vágta rá Kissy. Már egy cseppet se volt álmos. — 
Esküt tettünk egy nagy szelet ementáli sajtra, hatalmas lyukak- 
kal. 


Az üzenet a szünetben futott be, Kissy meglepve olvasta, aztán 
sorban a válaszokat. , Anya fölhívta a modellezőket, hogy hova 
viheti vissza a holmijukat, mire azt felelték, tartsuk meg emlé- 
kül. IN." , Öt vezérlőt és egy gépet? IF." , Igen. Nyilván nem 
támogatásként, ez csak egy kedves gesztus. IN." , Jó lesz tarta- 
léknak, bemutatóra, ilyesmikhez. IC." , Kicsit azért nem árt 
majd fejleszteni rajta. II." , Komoly vállalkozás lesz. IJ." , Ak- 
kor kell neki név is. A Fehér csak egy hívójel. IF." , Hát ha ko- 
moly vállalkozás, akkor legyen Enterprise! IY." ,,? IF." , Enter- 
prise, Endeavour, Challenger, Columbia, Atlantis, Discovery, 
így hívják az ürrepülőgépeket. IY." , Cin-cin! IF." 

Kissy nevetett és ő is leadta jóváhagyását a lila gombbal, amit 
Nimby a napokban tett a programba: ha megnyomták, egy cin- 
cogást küldött a többieknek. 

— Miről morzéztok? — kukucskált át Armand a válla fölött. — 
Megint valami nagy bunyót szerveztek? 

— Még annál is nagyobbat — felelte Kissy. — Meghódítjuk a 
Föld körüli térséget. Jövőre már a Holdon is egerek hemzseg- 
nek majd. 

— Az klassz. És hol találtok odafönt sajtot? 

— Visszük magunkkal, hátizsákban. 

— És ha a cicák is űrhajózni kezdenek? 

— Nem kezdenek — nevetett Kissy magabiztosan. — Macska 
már most se szeret kimenni, pedig plusz tíz fok van. Utálják a 
hideget: amikor csatlakoztak az emberhez, még sivatagi állatok 
voltak. Semmilyen egérpecsenye nem éri meg nekik az űruta- 
zást. 


— Világos — vigyorgott rá az osztálytársa, és ment a dolgára. 

Kissy pedig elgondolkodott. Ha csakugyan shindyt kergetnek 
majd egyszer a levegőből, a Discovery biztosan nem lesz elég, 
egy gép semmiképpen, a shindyt pillanatok alatt szem elől le- 
het téveszteni a tömegben, ha pedig a gépnek vissza kell térnie 
elemcserére, utána akár föl se szálljon. Kell a két gép, okvetle- 
nül. Vladeknél egy is elég volt, de azért, mert őt csak megfi- 
gyelni kellett, nem kergetni. Ha tudott volna róla, hogy a leve- 
gőből kísérik a mozgását, igyekezett volna eltűnni, és akkor 
csak két géppel, két irányból figyelve van esély. 

De tényleg komoly vállalkozás lesz fölfejleszteni a Jerry igé- 
nyeihez. 

— Majd átnézzük alaposan — mondta Nimby délután a felüle- 
ten —, fölmérjük a képességeit. Viszont egyelőre azon töröm a 
fejemet, hogy a Discoveryvel mit tegyünk. 

— Miért, mi baja? — kérdezte Kissy. 

— Semmi. Az a kérdés, hogyan tehetnénk állandó tartozékká a 
lámpát, a hangszórót és a mikrofont. Most éppen útban vannak 
a távcső felszereléséhez. És legalább a lámpából erősebbet sze- 
retnék, láttuk éjjel a hegyen, hogy ez mennyit ér. 

Kissy bólintott. Látta. Főleg azt látta, hogy nem lát, egy hal- 
vány fénykörön túl semmit. 

— Szerintem nem kellene ezeket állandóra föltenni — mondta 
Pi. — Sőt a távcsövet sem. Legyen meg a kialakított helyük, 
ahova szükség esetén pillanatok alatt föltehetjük, de mindig 
csak az legyen fönt, ami az adott feladatnál tényleg kell. 

— Cin-cin — felelte Nimby elismerően. — Remek ötlet. Egérke? 

Erre a megszólításra az összes jelenlevő hallgatott, de a hang- 
súlyból valahogy kiérződött, hogy melyiknek szól. Vanessa 
nem felelt, csak egymás szemébe néztek nyolcszáz kilométer- 
ről, és Kissynek megint az az érzése támadt, hogy gondolatokat 
cserélnek egymással, mint a nővérével már annyiszor. 

— Szerintem ideje beavatni őket — mondta Vanessa kisvártat- 
Va. 

Nimby bólintott. 

— Akkor tegyük meg. 

Vanessa fölkelt és kisétált. Kissy vibráló fülekkel nézett utá- 
na. Hát szóval megvan. Jártak már néhányszor a D"Aubisson- 
villa pincéjében, de ő sose gondolta, hogy egy eleven shindyt 


őriznek ott. Vanessa most végre előhozza és megnézhetik. A 
hétvégén már játszhatnak is vele. Kissy a maga részéről legszí- 
vesebben azokat a trükköket próbálta volna ki, amiket annak az 
ürgének ígértek, akivel együtt voltak bezárva a hamisítók pin- 
céjébe, de hát nem volt náluk fogó meg semmilyen szerszám. 
A villa garázsában bőven vannak szerszámok, és... 

Ekkor Vanessa bejelentkezett megint, de nem a pincéből: a 
melléképületből. És nem volt shindy a közelben, ezt könnyű 
volt megállapítani, mert senki se volt ott. Az asztalt mutatta ne- 
kik, ami tele volt mindenféle holmival, csakúgy, mint máskor. 

— Láttok mindent? 

— Pozitív, egérke. 

Vanessa láthatóan a ruhakivágásába csíptette a telefont, mert 
mindkét keze benyúlt a képbe. Egy kis xilofont emelt föl, gye- 
rekeknek való játékhangszert, nyolc színes fémlapocskával. A 
körmével megütögette a lapokat, amik csilingeltek. Aztán oda- 
húzott egy fadarabot és rátámasztotta a xilofon egyik végét, a 
másikat az asztalra. És kivett egyet egy doboznyi fémgolyóból, 
amikkel a Jerry egy-két shindyt már kórházba juttatott. 

Kissy most jött rá a tervükre. Óriási ötlet! Egy átlagos shindy 
felületén több száz ilyen xilofonlapocska elfér. Mondjuk a ru- 
hájára lehet tűzni őket, az egyik végüknél fogva, kétcentis kö- 
zökkel, aztán tüzet nyitni. A találatok fele csilingelést, fele or- 
dítást fog adni, amik Vanessa zeneszerzői képességeivel. . . 

— Mi fog történni — szólalt meg a mikró —, ha ezt a golyót rá- 
teszem a legfelső lapocskára és elengedem? 

— Azt fogja mondani, hogy csingiling — felelte Francoise. 

Vanessa megmutatta, tényleg csingiling volt. Arrébb lépett és 
egy hasonló, hosszabb xilofont mutatott nekik. Ez láthatóan há- 
Zi készítésű volt. 

— Ezt mi csináltuk szétszedett xilofonokból. — Rátett egy g0- 
lyót, elengedte. Csilingelt, hosszabban. Kissy kezdett elbizony- 
talanodni. Igen, ez klassz, de... 

Vanessa továbblépett egy fahengerhez, amiből minden irány- 
ban pöckök álltak ki, csigalépcsőformán. Kissynek megrebbent 
a füle. Látott valamelyik nap ilyesféle rajzokat, amikor véletle- 
nül benézett a mikrók lenémított beszélgetésébe. 


— Egy ilyen hengeren is el lehet helyezni a xilofonlapokat — 
mutatta a kislány, fölvett két színes fémlapocskát és ráillesztet- 
te őket két pöcökre. — Éppen azzal kísérletezünk, hogy milyen 
szögben álljanak. A külső végüket meg kell emelni valameny- 
nyire, hogy a golyó mindig visszatérüljön az oszlop felé, de 
nem szabad túlságosan, mert akkor az oszlopot súrolja. Ha ezt 
megoldjuk, akkor a golyó le tud gurulni egy oszlop körül úgy, 
hogy sorban ráesik az összes lapocskára, és mindet megszólal- 
tatja. 

— Csúcs — mondta Elke. — Történik micsoda akkor ettől? 

— Lejátssza azt a dallamot, amit a lapocskák kiadnak. 

— Nem lesz hosszú dallam — vélte Martin. — Egy ötméteres 
oszlopon elhelyezhetsz mondjuk kétszáz ilyen lapot, a golyó 
egy pillanat alatt leszalad és kész. 

— Igazából még kisebbeket akarunk, legfeljebb akkorákat, 
mint jómagam, de többet. Amikor a golyó leért egy oszlopon, a 
következő tetejéről elindul egy másik golyó. 

Kissy most értette meg az egészet. Ez itt csak egy modell, a 
mikró egy szóval se mondta, hogy ilyen golyókat fognak hasz- 
nálni. Dehogy. Mázsás súlyú ágyúgolyók lesznek, és az oszlo- 
pok egy emelvényen állnak majd, ami alatt a megkötözött shin- 
dyk vonaglanak. 

Csettintett a nyelvével. 

— Vagyis tizenegy oszlopod lehet — mondta Martin. 

— Cin-cin? 

— Ahogy mondod. Mindegyik oszlopnál másik cin-cinnek 
kell állnia, hogy elengedje a golyót, nem lesz időd rohangálni 
köztük. 

Nimby rosszallóan csóválta a fejét. 

— Ez nem lenne egérszínvonalú. A golyókat lift viszi föl és 
egy szerkezet pontos időzítéssel engedi el őket akkor, amikor 
kell, azon az oszlopon, amelyiken kell. Az ismétlődő dallam- 
szakaszoknak lesz egy-egy külön oszlopuk, vagyis sokkal ke- 
vesebb xilofonlapot használunk föl, mint ahány hangjegy van a 
dalban. 

— Mit fog játszani? — kérdezte Francoise. 

— Hát a Popcornt! — vágta rá kórusban a két mikró. 

Kissy megbillegette nagy füleit. Szóval erről van szó. Nem 
shindyket fognak gyötörni vele. Saját zenegépet építenek, ami 


az ő kettőjük dalát fogja játszani, a világ legszebb szerelmes 
dalát. 
Az egész csapat együtt fog táncolni rá! 


Szükségük is volt az elfoglaltságra, hogy helikoptereket meg 
zenegépet építsenek, rákössék a kocsijaik lopásgátlóját a Papa 
Tangóra, megtanuljanak macaront készíteni, efféléket. Mert 
shindy megint nem akadt, pedig Nimby visszatérő hozzászólója 
volt a Felicia csoportnak, már két néven, Cukorkaárus és 
Pierre-Jean-Jacgues Toulemonde, és rendszertelen időközök- 
ben kitette a Fokhagyma linkjét. Cukorkaárusként hozta forga- 
lomba, aztán a másik nick őnála látta meg és lelkendezett egy 
sort, hogy végre egy jó hely, föltétlenül megnézi, s később már 
ő is reklámozta. Meg beszélgettek egymással a képek alatt, 
burkolt malacságokat. 

Valamicske forgalmat csakugyan hoztak a Fokhagymának, 
jöttek emberek és beszélgettek, de valahogy senki se hozott ab- 
ból az egy dologból, ami egy rendes shindybulihoz kell. Gye- 
rekpornó egyáltalán nem jött. A Cumulus persze automatikusan 
utánajárt, hogy mit lehet kideríteni a közreműködőkről, hogy 
ha egyszer csak valamelyik berobban a hírrel, hogy a héten ő 
rabolta a legszebb gyereket, akkor már felkészülten láthassanak 
munkához. Ez volt a dolognak az a része, ahol a Fokhagyma 
technológiája remekül bevált, egyre-másra sikerült lenyomozni 
a shindyk személyazonosságát, mert bíztak a Tor-rendszerben. 
Nimby persze köztük is ott volt több nickkel, az egyik, Pied 
O" Philippe többször is megnyugtatta a többieket, ő a kezdetek 
óta használja a Tort ilyesmire, és még soha nem találta meg 
senki. Némelyik nickje pedig lelkesen részt vett a malackodá- 
sokban. Kissy néha, amikor beleolvasott ezekbe, arra gondolt, 
hogy a legtöbb lány az ablakon hajítaná ki a pasiját, ha az ilye- 
neket irkál a neten, még ha nem gyerekekről, akkor is. Vanessa 
pedig egy rossz szót se szól Nimby fórumos disznóságaira. 
Együtt találják ki őket. Nimby feladata ügyelni az anatómiai 
pontosságra, Vanessa pedig minden közleményt alaposan el- 
lenőriz, mielőtt kimennek, hogy a fogalmazás, a szereplők 
múltja, minden egyezzen a korábbiakkal. Persze az ő nickjeik 
is benne vannak a titkos adatbázisban az összes jellemzőjükkel, 
és a nevük mellett a trójai faló képe jelenik meg Wolfgang Pe- 


tersen filmjéből. A shindyk által elérhető részen persze ebből 
semmi sincs, ugyanolyan fórumtagok, mint a többi. 

Kissy apránként rakta csak össze, hogy miért hárítják el kö- 
szönettel a felkínált segítséget, boldogulnak vele ketten is, egy- 
szerű feladat, nem kell hozzá több egér. Az elkészült szövege- 
ket nemegyszer megnézték többen is, mielőtt közreadták, és 
megesett, hogy egy-egy szót kicseréltettek a szerzőkkel, de ké- 
sőbb már rájuk bízták teljesen. Az alkotás folyamatában vi- 
szont nem fogadtak el segítséget, és Kissy végül rá is jött, hogy 
miért. Mert igazi Jerry-precizitással dolgoznak, ahol tévedés- 
nek nincs helye, ezért gondosan ellenőrzik az anatómiai pon- 
tosságot. Alaposan. Többször is. Amikor a gyanúja bizonyos- 
sággá vált, elkapta Vanessát az egyik hétvégéjükön a francon- 
ville-i kertben a nagy füleinél fogva és színvallásra kényszerí- 
tette. 

— Persze — nevetett a kislány, s nekitámaszkodott egy fának. — 
Csak nem gondolod, hogy Nimby leírna bármit a Fokhagymán, 
ami nincs alaposan ellenőrizve? Egyből lebuknánk. Minden 
részletnek utána kell járni. 

— Milyen részletnek? — követelte Kissy. 

A mikró ábrándosan sóhajtott. 

— Anatómiai. 

— Minden egyes említésükkor? 

— Okvetlenül. Hátha elfelejtünk valamit. 

Elnevették magukat. De volt még valami, amit Kissynek min- 
denképpen tudnia kellett. 

— Dehogyis — felelte a kislány rosszallóan. — Majd ha eljön az 
ideje. 

Kissy megpróbált legalább annyira rosszallóan nézni vissza 
rá, de tudta, hogy Vanessa rengeteget gyakorolta ezt az arckife- 
jezést Macskával. 

— Nimby maholnap tizenhat éves — közölte szigorúan. — Te 
IS... 

Itt egy pillanatra elakadt. Igen, ő is. Tavasszal betölti a tizen- 
hatot. Döbbenet. Kiskölyök volt, amikor megismerte. 

— Te is annyi leszel. Tizenhat. Egéremlékezet óta együtt 
vagytok. Mire vártok még? 

— Hogy eljöjjön az ideje — felelte Vanessa rendíthetetlenül. 


Kissy nem azért volt egér évek óta, hogy ne tudja, mi most a 
teendője, és gondolkodás nélkül meg is tette volna, ha valaki 
más áll ott és néz rá ezzel a nyugodt, derűs magabiztossággal. 
De Vanessát nem lehet megverni. 

— Mégis mit gondolsz, meddig lehet egy fiút várakoztatni? 

— Nimby nem , egy fiú". Nem szerettem volna bele, ha átla- 
gos lenne, már a csapatba se került volna bele. Egyikünk sem 
átlagos. Nimby sokkal különb az átlagos fiúknál, és várni fog, 
ameddig kell. És meg is kap mindent, amire egy fiú vágyhat, 
azt az egyet kivéve. 

Kissy tűnődve sodorgatott egy fűszálat. Úgy érezte, ez nem 
ilyen egyszerű. Nem lehet ilyen egyszerű. 

— Soha nem volt köztetek vita erről? 

— Soha, és amíg ő a fiú és én vagyok a lány, nem is lesz. 
Anya már hat-hét évvel ezelőtt megmondta, hogy ebben csak a 
lány dönthet, itt nincs egyenlőség, mert ez biológia. 

— Nem is ismerted hat-hét éve. 

— De Niala igen, szamár. Neki mondta. Persze később nekem 
is, de addigra Nialától is hallottam. Egyébként Nimby egyálta- 
lán nem annyira szexmániás... illetve... legalábbis ebben az 
egyben nem. 

Kissy riadtan próbálta megfékezni izgága füleit. Aha, gondol- 
ta. Szóval más dolgokban viszont igenis szexmániás. Ez nem 
meglepetés, sokszor látta, milyen álmos reggelenként a két kis- 
egér. Ők is ilyenek voltak valaha Martinnel... azóta annyi vál- 
tozott, hogy ők már felsőbb osztályba léptek. 

Csak Vanessa ne lenne ennyire makacs. 


Idén nem szerveztek semmi különöset a téli szünetre. Termé- 
szetesen mind mennek Beaulieu-be, Elkéék is, anyáék is, róluk 
még nem tudni pontosan, hogy mikor szabadulnak el az üzlet- 
től, lehet, hogy csak az utolsó pillanatban. De jönnek. Minden- 
ki ott karácsonyozik és szilveszterezik, újév napján pedig el- 
mennek egy pizzériába és elejtik a hagyományos újévi zsebtol- 
vajt. A zsebek legalábbis ragaszkodnak hozzá, hogy van ilyen 
hagyomány, pedig csak egyszer fordult elő. És különben is. A 
Jerry egyre nagyobbra tör. Eleinte taxival jártak, aztán lett mik- 
robuszuk, aztán még egy, motorjaik, görkorcsolyáik, légi jár- 
műveik, jövőre saját holdbázist is építenek. Eleinte csak olyan 


shindyket kaptak el, akik disznóságokat írtak gyerekeknek, az- 
tán gyerekrablókat meg még maffiózókat is, és legutóbb olyan 
gyerekeken segítettek, akiket semmilyen shindy nem bántott. 
Folyamatosan bővül az eszköztáruk és a tevékenységi körük is. 
Úgyhogy ha az újévi vadászatot hagyománnyá akarják tenni, 
akkor nem állhatnak meg zsebtolvajnál, most már legalább au- 
tótolvajt kell fogni újév reggelén. Jövőre pedig rablót. 

Vanessa úgy tervezte, hogy a szünetben elmennek és megné- 
zik a gyárat, ami most már az övék is, és a két ünnep között is 
működik. S ha már Cannes-ig elmentek, nem fordulnak vissza, 
meglátogatják Pi apját és nagyapját. Úgyszintén a szünetben 
megépítik a Popcorn-gépet és péppé verik a helyi bokszbajno- 
kot. Ugyanis alig várja, hogy kiállhasson ellenük, persze nem 
bokszolni, hanem Jerry-módra verekedni, mert azt még nem is- 
meri, de sokat hallott róla. Nem lesz könnyű feladat, mert a 
gyorsaságával lett bajnok, nem azzal, hogy háromszáz kilót 
nyom és csigalassú, az ellenfeleit meg egyszerűen letaglózza. 
Dehogyis. Hatvanöt kilót nyom, váltósúlyú bajnok, és nagyon 
gyors. Persze él négy egér is Beaulieu-ben, akikkel kiállhatna, 
de az utcán akadtak össze és beszélték meg. Dátum nélkül, 
mert nagyon elfoglalt. 

A szünetben végre esznek Vanessa-féle macaront és esetleg 
szusit i5. Nimby készít egypár bővítést a felület programjához, 
Chantal új fejezetet ír a regényéhez, a zsebek pedig végre csi- 
nálnak mindenkinek egérfüles hajpántot, már eltervezték a 
módját. 

De hát a dolgok ritkán történnek úgy, ahogy a kisegér elterve- 
Zi. December elsején Benjamin Duvalt autóbaleset érte, elég 
komoly sérüléseket szenvedett, várhatóan hetekig kórházban 
lesz és hónapokig munkaképtelen. Kissy akkor hallotta a nevét 
életében először, amikor Niala közölte a csapattal a hírt. 

— Benjamin személyes problémáival majd foglalkozik a csa- 
ládja — mondta —, de az üzletre már nem jut energiájuk, meg 
nem is értenek hozzá. Az étterem rengeteget hoz, és háromne- 
gyed része a miénk. Nekünk kell továbbvinni, illetve találni va- 
lakit, aki megteszi. 

Kissy föltartotta két ujját. 

— Vállalhatunk egypár műszakot... felszolgálni, mosogatni 
mi is tudunk... 


— Egérfüles hajpántban! — vágta rá Francoise lelkesen. — Óri- 
ási reklám lesz! 

— Szamarak vagytok — felelte Niala fejcsóválva. — Az alkal- 
mazottak nem ültek ott Benjaminnel a kocsiban, semmi bajuk, 
dolgoznak. Üzletvezetőre van szükség, nem pincérre. De min- 
denki, akit ismerek, be van táblázva. 

— A nővérem — mondta Nimby olyanformán, mint aki csak 
hangosan gondolkodik. 

— Marie? — kapta föl a fejét Niala. — Látod, ez jó ötlet. Fölhí- 
vod? 

— Persze, holnap az első dolgom lesz. 

— Á, nem kell már holnap! Most azonnal hívd föl. 

Kissy nem is emlékezett már, hogy hívják Nimby nővérét, hi- 
szen soha nem találkozott, nem beszélt vele. De jellemző, hogy 
Niala tudta. Nimby tehát fölhívta Marie-t, de az üzleti tárgyalá- 
sos részét átengedte Nialának, aki négyszemközt beszélt vele. 
Kissy tudta, hogy egy D" Aubisson rábeszélőképessége mellett 
a kérdések formálisak, Marie-nak valójában nincs választása. 
Ezért nem is lepődött meg, amikor Niala visszatért és közölte, 
hogy Marie vállalta a dolgot, elvégre helyettesnek lenni Belle- 
ville-ben és vezetőnek Antibes-ban nem egészen ugyanaz a ka- 
tegória, a megbecsülés szempontjából sem, hát még anyagilag. 
Tizennyolcadikán érkezik, az ünnepi hajtást már ő irányítja. 

— De addig nekünk kell megoldanunk. Egyelőre én járok be 
suli után és próbálok értelmesen nézni a számítógépre. 

— Több mint két hét — mondta Jennifer. 

— Lesz az három is, Marie-nak is kelleni fog a segítség, mire 
belerázódik. 

— Ez némiképp átformálja a szünetünket — jegyezte meg Mar- 
tin. 

— Át, de ha van erre az időre kisfülű vagy fületlen jelöltetek, 
csak szóljatok. 

Kissy eltűnődött ezen. Kétségtelenül érdekes látásmód. Ha ők 
tizenegyen a nagyfülűek, akárcsak Suzyék és Macska, a család- 
tagjaik pedig a kisfülűek, akkor a muglik fületlenek? De hisz 
nekik is van fülük. Másrészt viszont kétségtelen, hogy amikor a 
zsebeket egérré fogadták, akkor is elhangzott, hogy még nin- 
csen fülük. A fül őnáluk rangjelzés, a csapathoz tartozás jelvé- 
nye, két változatban: kis fül vagy nagy fül, farkincával. Farkin- 


ca csak a nagy fülhöz jár. És ebben az értelemben voltaképpen 
Macska is kisfülű, hiába van akkora nagy neki. 

Fölpillantott. A nappaliban ültek Martinnel egy-egy netbook 
előtt, Macska pedig az ablakpárkányon aludt, ezt a helyet nem- 
rég fedezte föl magának. Csak egy fehér kupacnak látszott, 
amiből kimered két hatalmas háromszög. 

— Kissy? 

— Mivammá? 

— Arról beszéltünk, egérke — mondta Vanessa türelmesen —, 
hogy amíg Niala éttermet vezet, egy-két egér majd bemegy 
hozzá, társaságot szolgáltat neki és segít, amiben tud. 

Kissy bólintott. — Remek ötlet. Elsőnek te menj. 

— Kialakíthatod az új étlapot, hiszen tömérdek receptet tudsz 
kívülről. 

— Azokat ő is tud. 

— De ő nem ér rá fogásokat válogatni, mert azt intézi, hogy 
meglegyenek a hozzávalók. 

Niala tűnődve bólintott. 

— Mondasz valamit, egérke. 


A következő napokban nem sokat tudtak beszélni a D" Aubis- 
son lányokkal, ők suli után azonnal indultak Antibes-ba. Sofőr- 
nek valamelyik helybeli barátjukat kérték fel, mert Angéligue 
hol itthon temetkezett a munkába, hol Svájcba utazott Georges- 
zsal, Pi úgyszintén dolgozott mint gyermekpszichológiai szak- 
értő, a panzióbelieknek is volt dolguk elég, és persze bőven 
akadt fájós fogú ember is. Úgyhogy Beaulieu szinte elérhetet- 
lenné vált, legalábbis ritkán kaptak választ egy-két óránál ha- 
marabb, és akkor is csak sietősen, rövidre fogva. Mindenesetre 
annyit megtudtak, hogy a két lány egyesített leleményessége az 
étteremben is jól beválik. Benjamin a körülményekhez képest 
jól van, a felesége nagyon szépen megköszönte a testvérek se- 
gítségét, de Vanessa csak annyit felelt, hogy övék a többségi 
tulajdon, ők többet veszítenek, mint Benjamin, ha befuccsol az 
üzlet. Ami jól hangzik, de tényszerűen nem igaz, és nem csu- 
pán azért, mert nekik kevesebbet jelent a haszon hetvenöt szá- 
zaléka, mint Benjaminnek a huszonöt — de valójában nem az 
övék a hetvenöt százalék, egész pontosan D"Aubissonék köz- 


vetlenül egy centet sem kapnak a haszonból. Az egész a családi 
konzorciumé, amit még kevésbé rázna meg az étterem tönkre- 
menetele, ott ez már végképp nem tétel. De nem a pénz számít. 
Benjaminen kívül még nyolcan dolgoznak ott, hárman közülük 
Mario barátai, akik tényleg csak ebből élnek. Niala egyik nap 
ugyan megjegyezte, hogy az étterem ügyei annyira rendezettek, 
hogy szerinte az is elég lenne, ha a séf napjában egyszer leülne 
a számítógép elé — de hozzá is tette, hogy nem kockáztathatnak 
és nem kísérletezhetnek, tönkretenni valamit sokkal könnyebb 
és gyorsabb, mint rendbe hozni. 

Niala első üzletvezetői döntése az volt, hogy Benjamin fizeté- 
sét ugyanúgy folyósítja, mint eddig, ő pedig ingyen dolgozik, 
baráti segítség csupán. Vanessa se kért fizetést. Kissy sejtette, 
hogy ő akkor is visszautasította volna, ha a nővére felajánlja 
neki. Arra sokszor van módja, hogy kifejezze szeretetét és há- 
láját a család iránt, de ritkán jut alkalma a konzorciumért is ten- 
ni valamit, pedig annak köszönheti a jómódot, amiben négy 
éve él. 

Mario hetente kétszer-háromszor elment Antibes-ba, ennél 
gyakrabban nem tudott, de a távolból is próbált segíteni. Meg- 
mondta például, hogy mekkora forgalomnövekedésre számít- 
hatnak az ünnep közeledtével, napokra lebontva. Ezek az ada- 
tok megvoltak az étterem számítógépében is, de a lányoknak 
nagyon sok időbe telt volna kihámozni. Ez pedig fontos, mert 
nincs szörnyűbb egy étterem számára, mint az a vendég, aki 
éhesen távozik, mert kifogytak a készletekből. Isabelle néni fő- 
leg jótanácsokkal segített, amiket az étterem szakácsai is meg 
tudtak volna mondani, de nekik azért mégiscsak főzniük kellett 
elsősorban. Isabelle néni már nem dolgozik, viszont óriási ta- 
pasztalata van, amit meg tudott osztani a gyerekekkel telefo- 
non, s meg 15 tette, de azt nem vállalta, hogy Antibes-ba utaz- 
zon. Azt mondta, nem azért ment nyugdíjba, hogy aztán újra- 
kezdje. Ha a gyerekek elfuserálják az éttermet, akkor esetleg 
odamegy, bár akkor már úgyis mindegy — ha meg nem fuserál- 
ják el, akkor minek menne? 

Kissy gyanította, hogy a néni hozzáállása komoly adag önbi- 
zalmat adott a lányoknak, és volt egy olyan érzése, hogy a né- 
ninek éppen ez volt a célja. 


Nekik északi egereknek az első dolguk volt megnézni az ét- 
termet, ahogy megérkeztek a partvidékre. Beaulieu-ben még 
nem is jártak, a reptéren berakták a cuccukat a kocsiba és irány 
Antibes. 

Az első, amire Kissy fölfigyelt, ahogy bedugta gombszerű or- 
rocskáját az ajtón, a patikai tisztaság volt, és rögtön tudta, hogy 
ez nem akármilyen tisztaság, ezt Isabelle néni honosította itt 
meg, ez ugyanaz a tisztaság, ami a panzióban is van, a D"Au- 
bisson-villában is, sőt ami azt illeti, Vaucressonban is és min- 
denütt, ahol a takarítást egér végzi. S egy csöppet sem lepődött 
meg, amikor a kamrában ábécérendben találta a hozzávalókat. 

Persze hogy beengedték őket a konyhába és az éléstárba, 
semmi értelme nem lett volna kényeskedni a rágcsálók miatt, 
amikor pont ugyanilyenek vezetik az éttermet. Úgyse fognak 
éppen most ellenőrzést tartani, és különben is, a két üzletvezető 
fantasztikus rátermettségével és magabiztos tudásával együtt 
annyira átkozottul kiskorú, hogy semmiféle ellenőrnek nem jut 
eszébe a füleiket méricskélni. A vendégekét meg végképp nem. 
Persze ha bajba kerülnének, amiért mindenféle képesítés és en- 
gedély nélkül vezetik a helyet, akkor lesz ügyvédi segítség meg 
ami kell. 

Amikor beléptek, egy pincérlány sietett eléjük, végigpillan- 
tott rajtuk és azonnal megkérdezte: 

— Jó napot. Nem tudják, ki rendezte A házibulit? 

— Sophie Marceau! — vágta rá kórusban a nyolc kisegér. 

A lány mosolyogva bólintott és elkalauzolta őket a különte- 
rembe, ahol egy óriási asztal állt, legalább húsz székkel. 

— Foglaljanak helyet, máris szólok a főnököknek, hogy itt 
vannak. 

— Főnökök — dünnyögte Jennifer. 

— Azok — mondta Pi. — Niala már mesélte, első perctől ez 
ment, igen, főnök, rendben, főnök, azonnal, főnök. Nagyon há- 
lásak nekik, amiért kézbe vették az ügyeket. 

Kissy lelki szemei előtt hirtelen egy szoba jelent meg. Egy 
ágy volt benne, egy asztal, egy szék, egy szekrény... már nem 
emlékezett pontosan, csak pár percet töltött ott, négy évvel ez- 
előtt. Mohi szobája két éven át. Onnan indult — és most főnök 
egy étteremben, pedig még iskolába jár. Igaz, csak két hétig, de 


főnök. De Kissy úgy érezte, hogy ez az étterem csak az első 
hely, ahol Vanessa főnökösködik. Lesznek még többen is. 

Aztán berobbant a kislány, átölelte az ajtóhoz legközelebb ál- 
lót, Francoise-t, majd sorban a többieket is, és mögötte jött a 
nővére. 

— Meg kell néznetek mindent — közölte a mikró -, és a leg- 
jobb dolgokat okvetlenül megkóstolnotok. Már teljesen beáll- 
tunk ünnepi üzemmódra, fantasztikus fogásokat hoztunk ki. 

Végigmentek a nagytermen és benéztek a másik kisterembe, 
ahol egyelőre nem volt vendég, a nagyteremben volt még annyi 
üres asztal, hogy ezt fenntartsák egy esetleges rendezvénynek. 

— Van egy esküvőnk tárgyalás alatt — mesélte Niala —, még 
nem döntötték el az egész ételsort meg mindent, de nálunk tart- 
ják, harmincadikán. Akkor persze már nem mi leszünk itt. 

— Nem lepte meg az ifjú párt, hogy veletek kell tárgyalniuk? 
— kérdezte Kissy. 

— Nem — vigyorgott a mikró. — Az örömapát lepte meg. De 
csak annyit kérdezett, hogy ugye a szakácsok idősebbek. 
Mondtam, mindenki az. Akkor megbeszéltünk szépen mindent. 
Erre gyertek, öltözzetek be. 

A lányok fehér szakácsruhában voltak, s azt húztak ők is az 
utcai ruha fölé; Kissy tudta, hogy másként akkor se léphetné- 
nek a konyhába, ha nem lenne egérszaguk. Azt pedig kár lett 
volna kihagyni, egy igazi éttermi konyhát, ahol az ő egértársaik 
a főnökök. Kissy egy egész percig sütkérezett a büszkeségben, 
amiért ketten közülük már parancsolnak ebben a konyhában, 
ahelyett hogy a fal mellett surranva próbálnának sajtot lopni, 
aztán Niala bemutatta a séfnek. 

— Jól nézd meg, mert ő parancsol ebben a konyhában. 


Aztán megérkezett Marie, a csapat összeismerkedett vele, elvit- 
ték Antibes-ba, és visszagurultak Nizzába. Ráérősen, félórás út, 
nekik pedig még egy egész órájuk volt. De már nem volt miért 
maradni, egy csomó mindent megkóstoltak, pocakot pedig nem 
növeszthetnek. Akkor csak a véletlenen múlik, hogy ki kapja el 
őket előbb, a shindy vagy a cica. 

Éppen ezért javasolta, amikor a tranzitba értek és látta, hogy 
van még húsz percük, hogy ne üljenek le egérhusit növeszteni, 
hanem mozgassák meg az izmaikat. Egy körséta a reptér folyo- 


sólabirintusában eltarthat húsz percig. Legfeljebb ha közben 
megjön Elke, akkor nem a tranzitban ugrik a nyakukba, hanem 
utánuk megy, neki sem árt meg egy kis mozgás. 

— Az indítványt vita nélkül, egyhangúlag elfogadom — mond- 
ta Francoise. — Mostanában túl sok az olyan esetünk, amiket 
egy ültő helyünkben oldunk meg. 

— Miért, hány ilyen esetünk volt? — csodálkozott Kissy. Elin- 
dultak a folyosón. 

— Egy. Letáboroztunk a parkolóban, aztán a hegyen, a heli- 
kopterek mozogtak helyettünk. 

— Fölkapaszkodhattál volna az egyikre. 

— Akkor is egy helyben ülök, legfeljebb a fülem csattog a ro- 
torszélben. 

— Szervezhetnénk egy hegymászást — mondta mellettük Jen- 
nifer. 

— Vanessa előtt ne mondd — kérte Kissy. — Azonnal megszer- 
vezi, aztán letörik a farkincánk a hegyen. 

— No miért? 

— Keményre fagy! 

— Fázós a kisegér — szólalt meg Chantal. 

— Még szép — vágta rá Kissy. — Az ősidőkben ilyenkor már el- 
intéztük az összes téli bevásárlást és elbújtunk a kis föld alatti 
fészkünkben. 

Látta, ahogy néhány egér összenéz. Büszkén fölszegte fejét 
és vonult tovább. Igenis tud Nimby kettő lenni, ha kell. 

— Most is meg fogjuk tenni — vigyorgott Francoise. — A pan- 
zió lesz a mi téli egérlyukunk, beépített macskával, elhízás el- 
len. 

— Hát edzőpartnernek nem őt választanám — felelte Jennifer, 
és könnyed mozdulattal átugrott egy padot. — Felőle olyan kö- 
vérre hízhatunk, hogy... hopp, lehet, hogy éppen ez a célja? 

Két perc alatt megvolt a haditerv. Elkével kimennek Antibes- 
ba, hiszen megígérték neki, aztán hazamennek és több körön át 
kergetik Macskát a ház körül. Aki elkapja a farkát, jutalomsaj- 
tot kap. 

A harmadik percben szólalt meg a shindyriasztás. 


Soha még nem volt ilyen fejetlenség a Jerry Alapítvány berkei- 
ben. Egy kis mobiltelefon-üzlet előtt torpantak meg, és átmene- 
tileg fogalmuk se volt, mihez kezdjenek. Elkének még kell tíz 
perc, és Antibes felé még éppen jó is lenne az irány, de egysze- 
rűen túl messze van, illetve. . . 

— Nincs is olyan messze — nézte Martin a netbookot. — Négy 
óra és tizenkilenc perc, vagyis még arra is jut időnk, hogy meg- 
mutassuk Elkének az éttermet. 

— De romba dönti az egész napi programunkat — felelte Pi. — 
Odaküldhetjük a rendőrséget is. 

— Ugyan már, egérke! 

— Mi sose küldünk rendőröket, ha mi magunk is mehetünk — 
mondta Kissy. 

— Lille-be őket küldtük. 

— Az más helyzet volt! 

— És a polgármester meghívása? 

— Majd áttesszük máskorra — vágta rá Jennifer. 

— Az nem úgy megy, egy ilyen meghívást illik elfo... 

— De hát shindybulit szerveznek! — csattant föl Chantal. 

— Erre tényleg a rendőrség... — szólalt meg Angéligue, de a 
szavai belevesztek az általános hangzavarba. Mindenki egy- 
szerre beszélt. 


Kissy: Mi már jóval előbb ott tudunk lenni és csapdát állítani. 

Francoise: Hónapok óta molesztálja őket! El kell kapni! 

Angéligue: De értsétek meg, hogy késő éjjel érnénk csak ha- 
Za! 

Martin: Krokodilt még nem tudtuk lokalizálni, de ha oda- 
megy... 

Jennifer: A rendőrök csak Papafejet tartóztatnák le, nincs idő 
olyan csapdát szervezni, mint Senlis-ban. 

Pi: Föl kell hívni Castellit, hogy beszéljen az ottaniakkal. 

Chantal: Fölvesszük a többieket és rohanás! 

Kissy: Lehet, hogy többen is lesznek! 

Pi: Az is lehet, hogy... 

Jennifer: Azzal kell kezdeni. . . 

Martin: Nincs ezen mit. . . 

Chantal: Amíg itt vitatkozunk... 


Francoise: Terhes vagyok!!! 
Erre nagyon nagy csend lett. 


— Na végre — dohogott a zseb. — Elfelejtettétek, hogy nekünk 
össze kell tartanunk? Tizenegyen vagyunk, és négyen nincse- 
nek itt. Együtt kell döntenünk, az egész csapatnak. 

Kissy lassan megindult feléje. 

— Ha még egyszer így megijesztesz, egérke... 

— Akkor mi lesz? — nevetett a kislány csúfondárosan. — Talán 
megversz? 

A csapat egy egérként lendült előre, de Francoise megugrott 
előlük és futásnak eredt. Vágtában kergették vissza a tranzitba, 
rosszabbat ki se találhattak volna. Elke úgy vágódott a csapat 
közepébe, mint egy ágyúgolyó, heten nyolcfelé repültek. Ami- 
kor Kissyt valaki talpra segítette, egy pillanatig azt hitte, már a 
kórházi nővérke az. De csak egy idegen nő volt. Motyogott va- 
lamit köszönetül, aztán meglátta az aggódó arcokat. 

— Jól vagy? — hajolt hozzá Martin. 

— Aha... 

— Ilyet máskor nem szabad csinálnunk, egérkék — sziszegte 
Jennifer. — Kissy nem kockáztathat. 

Senki nem szólt semmit. Erre nem is volt mit. Inkább Elkét 
ölelgették, s közben már a shindytalálkozóról beszéltek megint. 
Elke tudott róla, s mint kiderült, az Antibes-ban levők is tudtak 
róla, mindegyiküknek be volt kapcsolva a telefonja. De a riasz- 
tás után fél perccel bejött egy hívás éttermi ügyben, azt megta- 
nácskozták, addigra pedig már csak az őrült hangzavart hallot- 
ták Nizzából. 

Niala fölhívta a polgármestert és elmondta, mi történt. Persze, 
menjenek csak, volt a válasz, majd átteszik a meghívást másik 
alkalomra. 

— Ez az! — csattant föl Elke. — Gyerünk megfogni shindyeket, 
irány D" Artagnan! 

— Perpignan — javította ki Kissy. 

— De az értelemestelenség. Irány! Indulás! 

Húsz perc múlva álltak meg Antibes-ban az étterem előtt. 


Arra azért rászántak tíz percet, hogy Elkét is körbevezessék az 
étteremben, aztán berakodtak néhány doboz szendvicset az út- 
ra, és már indultak is. Marie azt mondta, boldogulni fog, men- 
jenek nyugodtan és ne aggódjanak. Úgyhogy a D" Aubisson lá- 
nyok beszálltak velük a kocsiba és nem aggódtak, ámbár Ma- 
rie-nak igazából még egyáltalán nem kellett volna munkába áll- 
nia, rögtön az első nap, ahogy megérkezett. De úgy tűnt, őt 
nem Zavarja. 

Cannes-ban kerestek parkolót, kiugráltak és kimentek a part- 
ra, sétáltak, nézelődtek. Ráértek. Arra nem értek volna rá, hogy 
Morinék gyárát megnézzék, de persze nem is üzemel, vasárnap 
van. Aranyvasárnap. Ünnep és pihenőnap, kivéve az éttermet 
és a rendőrséget. Marie azért jöhetett ma, mert otthon már beta- 
nította az utódját és őrá bízta az aranyvasárnapi forgalmat. Cas- 
telli pedig azért jöhet, mert nincs más sürgős ügye, és a nem 
sürgőseket át tudja adni másoknak vagy félretenni holnapig. 

Negyedóra múlva meg is érkezett, az egyik sarkon találkoz- 
tak és visszaballagtak a kocsihoz. 

— No meséljetek. Mi a buli? 

— Beérett a termés a Fokhagymán, megyünk szüretelni — fe- 
lelte Nimby. — Van egy páciensünk, Papafej, aki közölte, hogy 
hónapok óta csinál mindenféléket a gyerekeivel. Hétéves lány 
és ötéves fiú. Krokodil és Martalóc beszélgetni kezdett vele, és 
percek alatt megszerveztek egy komplett szexbulit ma estére. 
Martalóc a hatéves lányát hozza, Krokodil a négyéves lányát. 
Papafejet és Martalócot azonosítottuk, de Krokodil IP-címe egy 
párizsi irodaházba vezet, egyelőre nem tudunk többet róla. De 
a beszélgetés még tartott, amikor az imént megnéztem. 

— Klassz — felelte Castelli. — És szerintetek én képes leszek 
megakadályozni, hogy félholtra verjétek a fickókat? 

— Dehogyis — mondta Elke rosszallóan. — Ha hittünk ilyesmit 
volna rólad, semmit eszünkbe nem jutott szólni neked volna. 
Még a végén sikerül tényleg megakadályozasz félholtra verése- 
ket, ami nagyon rossz lenne shindy szegényeknek. 

— Ha nem veritek őket félholtra? 

— Persze! Börtönkrankenházban beteg shindyet nem bántik 
más rabok, de ha rendes börtönbe kerülik, ott nagyon — Elke 
csettintett a nyelvével — nem szeretik pedofileket. Még sőtebb 
ha saját gyerekét disznólkodi. 


— Voltatok ti már börtönben? — nevetett Castelli. 

— Igen — vágta rá sok száz kisegér. — Az Alcatrazban! 

— De működő börtönben, rabok között? 

— Ott nem. Sose is. Mindent tudunk szakirodalomból. Fan- 
tasztikusan borzalmos dolgokat művelnek shindyekkel rendes 
rabok, gyilkolósok meg sikamlósok. 

— Sikkasztók — javította ki Kissy szelíden. 

— Aha, lehet úgy is mondani. Három finom shindy lesz jó cse- 
mege gyilkolósoknak börtönbele D" Artagnanban. 

— Perpignanban! 


— Te jó ég, éppen költöztök? 
Kissy bekukucskált Castelli mellett a kocsiba, mintha nem tud- 
ta volna, hogy mi van ott. 

— Persze. Az egész téli szünetet itt fogjuk tölteni, és csak ma 
jöttünk. Még nem volt időnk hazamenni és letenni a csomago- 
kat. 

A férfi bólintott, beszállt leghátulra és már a füléhez is emelte 
a telefonját. 

— Jó napot, Castelli hadnagy vagyok Nizzából, a parancsnok- 
kal szeretnék beszélni. Rendben, várok. 

— Előléptettek? — susogta mellette Francoise. 

— Hm? 

— Eddig felügyelő voltál, az alacsonyabb, mint a hadnagy? 

— Ja, nem, az ugyanaz. Régebben felügyelőnek mondták, ma 
is gyakran használjuk ezt a szót, de hivatalosan hadnagy a 
rendfokozatom. Igen... jó, akkor kérem, hívjon vissza minél 
előbb. Köszönöm. 

Mire kiértek a városból, Castelli már vagy egy tucat hívást le- 
bonyolított, nagyrészt más ügyekkel kapcsolatban. Éppen a 
sztrádára készültek fölhajtani, amikor megkérdezte: 

— Mondjátok, az elektromos csatlakozó szabad? Muszáj lesz 
föltöltenem a telefonomat. 

— Nálunk nemcsak egy van — nevetett Kissy. — A Jerry kocsi- 
jai tele vannak kényelmi berendezésekkel. Itt mellettem van 
egy nagy elosztó. 

Helyet cseréltek, hogy a rendőr csatlakoztathassa a telefonját 
és tudjon beszélni. 


— Nagyon klassz. Gondolom, van beépített sajtadagoló meg 
minden. 

— Az is van — vágta rá Elke boldogan. — Hátizsákokban min- 
dig rengeteg sajtokat cipelünk, ezt a hármat mindig, fegyverek, 
járművek, sajt. Most eredeti antibikus szemvicseket hoztunk, 
egérvezetésű étteremnek belőle, fogod összenyalogat mind- 
egyik ujjadat rája. 

— Erről kérhetek fordítást? Mi az, hogy , antibikus"? 

— Antibes-ban van egy éttermünk — felelte Vanessa —, amit 
egy ideig ketten vezettünk a nővéremmel. Onnan hoztuk az ele- 
mózsiát. 

— Értem... Castelli! Nem, ma már nem, egy másik üggyel 
foglalkozom. Köszönöm. 

A táblák Fréjus felé jelezték a kijáratokat, amikor jelentkezett 
a főfelügyelő. A perpignani, nem a d7artagnani. Castelli össze- 
foglalta neki az akció lényegét. Azt megmondta neki, hogy a 
pedofilok este nyolckor találkoznak, de azt nem, hogy hol; a 
pontos címet még ő se tudta. A három shindy közben rendsze- 
resen kommunikált. Papafej elmondta, hogy nyolc óra előtt 
nem ér haza, addig hiába is jönnének, sőt veszélyes is, mert bé- 
biszitter vigyáz a gyerekekre. És megállapodtak, hogy itt a fó- 
rumon szól majd, ha biztonságos. Mindhárman laptopról netez- 
tek, egyszerűen magukkal viszik és csatlakoznak bárhol, akár 
Papafej háza mellett a sarkon. 

— Ez baj — felelte Castelli. — Az volt a tervem, hogy amikor 
Papafej hazaér, lekapcsoljuk és mi küldjük ki az üzenetet a má- 
sik kettőnek, hogy jöhetnek. De ha azok ott lehetnek akár a sar- 
kon, akkor ez kockázatos. 

— Hacsak nem vagyunk ott már jóval korábban — mondta Pi. 
Ő vezetett, úgyhogy négy üléssor volt köztük, de persze a 
hangrendszer a Citroénben is remekül működött. — Bemegyünk 
a házba, elkapjuk Papafejet, aztán elküldjük az üzenetet. Papa- 
fej nem fog nekik kiordibálni az ablakon, hogy csapda, srácok, 
mert az az ő büntetését súlyosbítja. 

— Ebben van valami. — Castelli tűnődve tanulmányozta az 
újabb üzeneteket a laptopján, amit a felület backdoor rendsze- 
rével rácsatlakoztattak a Fokhagymára. — De a későbbiektől 
függ. Ha megállapodnak valami jelzésben, amit nem tudunk 
utánozni. . . 


— Ugyan — felelte Francoise —, bármit le tudunk utánozni. A 
maxi helyesen cincog. Mi két órával előbb ott leszünk, a gyere- 
keket biztonságba helyezzük, és még arra is bőven jut időnk, 
hogy kilopjunk minden sajtot a hűtőszekrényből és csináljunk 
valami köretet. Aztán megjön Papafej, kiütjük a fejét a két füle 
közül és jöhetnek a srácok. Martalóchoz burgonyát ajánlok, Pa- 
pafejhez rizst, Krokodilhoz természetesen borsót. 

— Saláta is kell — nevetett Vanessa. 

— Persze, de azt majd úgyis készítesz. 

Castelli közben sokatmondó pillantásokat váltott Kissyvel. 

— Vigyázni kell persze a gyerekeikre — mondta Nimby. — 
Nem szabad az ajtónyitás pillanatában azonnal rúgni, mert hát- 
ha a gyerek jön elöl. Papafej fog ajtót nyitni, akit Pi vagy Cesa- 
re személyesít meg. 

— Pi — vágta rá Elke. — Cesare nem tanulta rendőrsuliban, 
hogy kell beszélni mint fantasztikusan nagyon disznó pedofil, 
Pinek viszont óriási gyakorlása van. Az most lesz nagyon fon- 
tos, kinyiti ajtót, ott áll shindy kicsi gyerekével, akkor le kell 
hajolsz, megsimogat gyereken a fejecske és mondani neki vala- 
mi állati disznó szexiset, amit normál pasi nem mond profi Hu- 
re képébe se nem az utcasarok nála. Különben shindy gyanúba 
fog és elinalzik. 

— Hát abban biztos lehetsz, hogy ezt nem fogom megtenni — 
nevetett Pt. 

— De nem érted, hogy akkor tovarohan? 

— És nem tudjuk őrizni a kivezető útvonalakat? 

— Ja, de... 

— Nem, nem tudjuk — szólalt meg Niala. — A tömb két forgal- 
mas utca kereszteződésében van, az egész környéket le kellene 
zárni. 

— Pont erre való a Discovery! 

— Kockázatos. Sötét lesz, a forgalomban egykettőre szem elől 
téveszthetjük. 

Castelli elérkezettnek látta az időt, hogy megköszörülje a tor- 
kát. 

— Elnézést, amiért lerombolom a szépen épülő terveket, de 
egyáltalán nem így fogjuk csinálni. 

— Ha most azt mondja, hogy ez egy rendőrségi akció, kitehet- 
jük a kocsiból? — kérte Francoise. 


— Őrültség lenne — felelte Vanessa. — Hívna egy járőrkocsit, 
elvitetné magát vele, minket pedig oda sem engedne a célterü- 
letre. 

— Hát körülbelül — bólintott Castelli. — Ez ugyanis valóban 
egy rendőrségi akció, amit a perpignani kapitánnyal ketten fo- 
gunk vezetni. Hiába is döntenénk mi úgy, hogy átengedjük 
nektek. Nincs jogunk hozzá. 

— Akkor tehát hogy csináljuk? — kérdezte sóhajtva Francoise. 

— Nem tudom. Meg fogjuk vitatni a kapitánnyal és majd ő el- 
dönti. 

— Akkor ki kell készíteni egeres terveket igenis — cincogta El- 
ke határozottan. — Kapitánnek kell terv, többféle, amiből vá- 
lasztik. 


De a kapitány csak annyi döntést hozott, hogy átadta az ügyet 
Legrand felügyelőnek, aki egy fiatal nő volt. Meglehetősen fur- 
csálkodva méregette az irodájába besereglő, kisebb-nagyobb 
alakokat. Castelli vitte a szót, igazolta magát, bemutatta az ala- 
pítványt, röviden ismertette a Fokhagyma működését és el- 
mondta, hogy mire bukkantak. Meg is mutatták a laptopon. 

— Itt tartunk most — fejezte be Castelli a legfrissebb üzenetek- 
kel, amikben Martalóc és Papafej technikai részletekbe bocsát- 
kozott arra vonatkozólag, hogy mit és hogyan lehet ekkora gye- 
rekekkel művelni anélkül, hogy látható sérülést okoznának. — 
Még van időnk, hogy csapdát állítsunk nekik. Mi az elképzelé- 
se? 

Legrand felügyelő hümmögött egy kicsit, aztán Angéligue-re 
nézett. 

— Legyenek szívesek odakint várakozni. 

Az egerek egymásra néztek. 

— Hé, néni — mondta Elke —, ez a miénk bulink. Le nehogy 
nyúljátok előlünk skalpokat! 

De aztán kisétált velük együtt, s egy negyedórát eltöltöttek a 
folyosón ácsorogva, mert ülőhely nem akadt. De ültek is eleget 
az úton. Végül nyílt az ajtó, kijött Castelli és végignézett raj- 
tuk. 

— Nos, megbeszéltünk mindent. Én vezetem az akciót, Leg- 
rand felügyelő a helyi erőket biztosítja hozzá. Úgyhogy részt 
vehettek benne ti is. Nagyjából a ti terveteket fogjuk követni. 


Hat óra negyvenkor még jött üzenet Papafejtől a Fokhagymára, 
továbbra is a gyerekmolesztálás technikai részleteivel kapcso- 
latban — tehát bárhol is volt eddig, alkalmasint még mindig ott 
van, és a bébiszitter vigyáz a gyerekekre. Ezért hat óra negy- 
venkettőkor becsöngetett hozzá Legrand, Castelli, két rendőrnő 
és Francoise. A zsebet azért vitték, hogy a gyerekeket meg- 
nyugtassa. S így persze ők is hallottak mindent. 

— Jó estét. Legrand felügyelő vagyok a rendőrségtől, a társam 
Castelli felügyelő. Monsieur Gallót keressük. 

— Nincs itthon... 

— Ön madame Gallo? 

— Nem, én csak a gyerekekre vigyázok. 

Fiatal lányhang volt, alighanem korukbeli. Persze hogy a bé- 
biszitter. 

— Rendben. Beszélhetnénk odabent? 

— Kérem... én nem is tudom. . . miről van szó? 

— Szeretnénk ezt bent megbeszélni, a gyerekek hallótávolsá- 
gán kívül. 

— Hát... tessék. 

— Köszönjük. 

Bementek, Francoise később elmondta, hogy a konyhába. 
Madame Legrand tömören és szárazon beszélt. 

— Tudja, hol van most monsieur Gallo? 

— Hogyne, dolgozik. 

— Mit és hol? 

— Sofőr... teherautót vezet. 

Akkor hazudott a lánynak, gondolta Kissy, és egy szemvilla- 
nással megbeszélte társaival, hogy ők is ezt gondolják. Papafej 
az elmúlt órákban több százszor írt, ezt a volán mögül nem tud- 
ná megtenni. 

— Hogy hívják magát? 

— Yvette... 

— Nos, Yvette, Gallo úr ma délután biztosan nem vezetett te- 
herautót. Jobb lesz, ha megmondja az igazat. 

— Én csak ennyit tudok. Néha akad hétvégi különmunkája, és 
akkor én vigyázok a gyerekekre, amióta a felesége kórházban 
van. 

— Mióta van kórházban? 

— Nyár óta... augusztus vagy szeptember. . . 


— Mikorra várja? 

— Azt mondta, fél nyolcra hazaér. 

— Akkor maga elmegy? 

— Persze... nem vagyok a szeretője vagy ilyesmi, ha erre gon- 
dolnak. Van nekem fiúm. 

— Nem erre gondolunk. Van magánál telefon? 

— Van. 

— Adja át, legyen szíves. 

— De hát... vádolnak valamivel? Elkövettem valamit, le va- 
gyok tartóztatva? 

— Halkabban -— intette Francoise. — A gyerekek meghallják és 
megijednek. 

— Nem vádoljuk semmivel, csak szeretnénk, ha nem figyel- 
meztethetné Gallo urat. Tud róla, hogy vendégeket vár ma esté- 
re? 

— Nem. 

— Két férfit. 

— Nekem nem említette. Talán valami törvényellenesre... ké- 
szülnek? 

— Igen — felelte Legrand kis habozás után. — Mi pedig tetten 
akarjuk érni őket itt. Ezért elvisszük a gyerekeket. Magát őri- 
zetbe vesszük, amint mondtam, azért, hogy ne figyelmeztethes- 
se őt. Egy órán belül otthon lesz. Rendben? Öltöztesse föl a 
gyerekeket és induljunk. 

— De hát hová viszik őket? 

— Van valami rokonuk, akihez mehetnek? 

— Nincs, csak az édesanyjuk, de az ugye... 

— Akkor a városi árvaházba. 

— De... mit követett el Gallo úr? 

Legrand sóhajtott. 

— Higgye el nekem, jobb úgy magának, ha nem tudja. 

— Úgyis meg fogja tudni — kottyant bele Francoise. 

— Ne szólj bele. Majd elmondjuk, amikor jónak látjuk. Igye- 
kezzen, nincs sok időnk. 


Hét előtt két perccel a gyerekeket és a bébiszittert beültették 
egy jelöletlen kocsiba és elvitték. Majd megvizsgálják őket, 
hogy csakugyan molesztálás áldozatai-e, és Yvette-et is ki fog- 
ják hallgatni, hátha tud erről valamit. De a ma este az apa leva- 


dászásáról szól, a másik két jómadárral együtt. Még két gyere- 
ket kell kiszabadítani, akiket szintén molesztáltak már. Kroko- 
dil elképesztő dolgokat művelt már a gyerekével. Kissynek 
mocorogni kezdett a zsebében a bicskája, ha csak rágondolt. A 
mikrobuszban ülve nézte, ahogy az utca túloldalán a két gyere- 
ket beültetik a kocsiba, aztán a kocsi elhajtott és ők kiszálltak. 

— Gyakori váltással dolgozzunk, egérkék — mondta Vanessa 
—, hideg van. Mondjuk tíz perc. 

— Rendben — felelte Niala, és bevonultak a házba. Francoise- 
zal a kapuban találkoztak, ő mostanáig melegben volt, az első 
őrségben lesz Jenniferrel a közelebbi sarkon. A távolabbin 
Chantal és Nimby. A maxik a mikrobuszban ülnek, pontosab- 
ban Angéligue leheveredett az elülső dupla ülésre, hogy kintről 
ne látsszon, Pi pedig a sötét utastérből figyel. Tizenöt másod- 
perc alatt el tudnak indulni. 

Persze Macska is ott van velük, de ő nem figyel, alszik az 
utazódobozában. 

Bent a szobában meleg volt és világos, hiszen Papafej itthon 
van a gyerekekkel, nem lehet sötét. Ellenőrizték, hogy be lehet- 
e látni az ablakon, és a redőny legalja nem zárt elég jól, ezért 
egy takarót összecsavartak és az ablakpárkányra tették. A fény 
kiszűrődik, de nem lehet már belátni. Csak a nappalit használ- 
ták, a többi helyiségben leoltottak minden fényt. 

Öt egér várakozott a nappaliban, a két felügyelő és hat rend- 
őr. A környező utcákon négy jelöletlen kocsi két-két emberrel, 
elég messze ahhoz, hogy ha a közeledő shindyk ki is szúrják 
őket, ne gyanítsanak semmit. Több emberük nem is volt. 

Hét óra tizenegykor Kissy és Niala átvette Francoise-ék he- 
lyét, Elke és Vanessa ment a másik sarokra. 

Hét óra tizenötkor egy kocsi lelassított Kissyék előtt, a sofőr 
megnézte előbb őt, aztán Nialát. Egymástól jó tíz méterre téb- 
láboltak, mint akik nem ismerik egymást. A taszkenek is liba- 
sorban hajtják bantháikat, hogy egy esetleges megfigyelő előtt 
rejtve maradjon erejük. 

A kocsi továbbhajtott. 

Hét óra tizennyolckor Martin jelezte, hogy indulnak váltani, 
és ugyanekkor megjelent a kocsi újra. Sötétkék Citroen volt. 

— Helló — mondta a sofőr Kissynek. Neki egy pillanat alatt át- 
cikázott az agyán, hogy itt senki nem tudja, hogy ő eredetileg 


Vaucressonból jött, vagyis ő itt a beaulieu-ieket is képviseli, és 
nem keltheti udvariatlan hírüket. Tehát visszahellózott. 

— Nem fázol? — Idősebb férfi volt, végül is nyugodtan tegez- 
hette. 

— De — felelte Kissy, mert egy Jerry mindig nyílt és őszinte. 

— Szállj be, elviszlek valami melegebb helyre. 

— Kösz — felelte Kissy, és nem mozdult. 

— Oké, szóval mennyi? 

Kissy kinyitotta a száját, aztán megint becsukta. Két lépéssel 
a kocsinál termett, az ablakhoz hajolt, és a kezében megvillant 
egy hatalmas penge. 

— Tűnés, amíg le nem nyisszantom a füledet! 

A pasas belelépett a gázba és villámgyorsan elporzott. 


Tíz perc melegedés után, fél nyolckor Kissy megint kint állt a 
sarkon, most a másikon, Elkével. 

— Én maradnék tizenöt vagy húsz percekig — kérte a zseb. 

— Minek? Lefagy a farkincád. 

— De hátha jönne autós pasi engem is. 

Kissy zsebében megmozdult a bicska. 

— No, gondold csak bele. Kicsi vagyok, nem látszom nagy- 
lánnyá. Aki engem szólít pasi, az csak shindy lehet, és máris az 
orrába... 

— Cssss! Uniform Alpha! 

Elke hirtelen ellépett mellőle és eltünt egy parkoló kisbusz ár- 
nyékában. 

— Uniform Zulu? 

— Echo November. Alpha Mike Alpha Hotel. India Whisky! 

Igen, észak felől valóban egy bajuszos férfi közeledett, aki 
pontosan úgy nézett ki, mint Papafej, azaz Gallo a lakásukban 
kirakott családi képeken. Az utca túloldalán jött. 

Néhány pillanat múlva Kissy meglátta a zsebet, amint nyu- 
godt léptekkel ballag a ház felé, olyan tempóban, hogy csak Pa- 
pafej után érjen oda. Ő lesz az első hátvéd, Kissy a második: ők 
bukkannak majd föl Papafej háta mögött, ha az menekülni pró- 
bál. 

Kissy is elindult ráérősen, jókora előnyt adva Elkének. Ami- 
kor egy-egy autó elhaladt köztük és Papafej között, egy pilla- 
natra még meg is torpantak, hogy még nagyobb legyen a távol- 


ság. A Jerryre jellemző profi technika, minden ki van dolgozva, 
nem hibázhatnak. 

Nem is hibáztak. Papafej átjött az utcán, átsétált a ház előtti 
zöld sávon és becsöngetett. Kissy meggyorsította lépteit, hogy 
utolérje Elkét. 

— Csókolózási projekt — susogta a fülébe Martin. — Húsz... ti- 
zenkilenc... tizennyolc... 

— Gyorsíts — lehelte Kissy a mikrofonba, mert Elke már nem 
volt messze. A kapun túl már látta a másik sarok felől érkező 
párost. 

— Hét... hat... öt... négy... három... kettő... egy, indulok. 

S néhány pillanat múlva nyílt az ajtó. 

— Ó, monsieur Gallo? Izé... mi nem csináltunk semmit. . . 

— Nem megmondtam -— csattant föl Papafej —, hogy nem hoz- 
hatja ide a fiúit? Te ki vagy, téged nem is ismerlek? 

— Antoine — mutatkozott be Martin szolgálatkészen —, An- 
toine Raton. Jó estét, uram. 

Hm, gondolta Kissy. Patkány, mi? 

Már ott álltak négyen a csukott ajtó előtt. 

Papafej horkantott egyet válaszul, s egy pillanat múlva mes- 
szebbről csattant a hangja: 

— Yvette, én elég világosan... 

Elhallgatott. Akkor most áll a nappali ajtajában és rengeteg 
rendőrt lát. Elke határozott mozdulattal benyitott az ajtón. 

— Jó estét, Papafej — csendült Niala hangja, s ugyanekkor a 
pasas megjelent az előszobában, a kijárat felé tartott, nagyon 
gyorsan, de Martin gyomron ütötte, aztán tarkón vágta. Gallo 
elterült a szőnyegen. 


A tervnek megfelelően nem vitték ki a shindyt a házból, ez biz- 
tos lebukás lenne, ha a másik kettő odakint leselkedik. Bekísér- 
ték a hálószobába, két rendőr ment vele. 

— Mi: indulunk vissza — nézett be Kissy a nappaliba —, bármi- 
kor befuthat az első vendég. Adjátok le az Uniform Sierrát. 

— Még Yankee Uniform van Yankee Tangóig — felelte Nim- 
by, de nyúlt már a gépért. 

— Nem baj. Írd meg, hogy Alpha Foxtrot Uniform Romeo, 
Alpha November Uniform Golf, Charlie X-ray Uniform India, 


bánják is ők, hogy mennyi a Yankee Tango! Gyere, egérke, 
szerzünk még két fogást a vacsihoz. 

Az előszobában jártak, amikor Legrand végre szóhoz jutott. 
Gyanakvás áradt a hangjából. 

— Mi volt ez a halandzsa? 

— Rám hiába néz, felügyelő — nevetett Castelli —, én sem ér- 
tem. Saját nyelvük van, rajtuk kívül senki sem tudja, hogy ez a 
halandzsa mit jelent. 

— Csak megbeszélték — felelte Niala —, hogy a nő elment, a 
kislány már vetkőzik és ők is részt vehetnek a szexben. A shin- 
dyket nem fogja érdekelni, hogy a kitűzött időpont csak félóra 
múlva jön el. 

Kissy közben kisurrant Elkével az utcára, illetve odáig nem 
jutottak el. 

— Charlie Delta! — sziszegte a zseb. — Fedezékbe! 

Kissy egy szempillantás alatt eltűnt egy fa árnyékában, tudva, 
hogy ha a cica pont arról a fáról les rá, akkor édeskevés esélye 
van. Körülnézett, de egyetlen egeret sem látott, pedig Chantal 
és Jennifer is idekint van. De ha ő nem látja őket, akkor a cica 
sem. 

Nem kellett kérdezősködnie, a fülében nyomban megszólalt a 
kopogás. Két férfi északkeleti sarok felől, egy fa mögött lapulva 
a ház felé. Kissy a jelzett irányba kémlelt, vigyázva, hogy ne 
lépjen a lámpák fénykörébe. Bár persze senki sem ismerhetné 
föl akkor sem, a vastag kötött sapka takarja nagy füleit. 

Délkeleti sarok, két férfi jön — morzézta valaki, nyilván nem a 
zseb, ha ott volt, ahol Kissy sejtette. 

Négy férfi? — kérdezett vissza. Nem lehet négy! 

Közben óvatosan megkerülte a fát és bebújt egy parkoló ko- 
csi árnyékába. 

Három férfit látok, északkeleti sarok. IP 

Ez lehetetlen, gondolta Kissy, három az egyik sarkon, kettő a 
másikon, amikor összesen csak kettőt várnak... azaz dehogyis. 
Akárhány shindy olvashatta Papafej közleményeit! Ellenőrizte 
valaki, hogy hányan töltötték le az oldalt ma délután? Francia- 
ország összes shindyje láthatta! 

Shindyinvázió! Szóljatok a rendőröknek! 

Kissy már a kerítés tövében járt, látta maga előtt az egyik 
shindy hátát. És a mozdulatot, amivel a kabátja alá nyúl, aztán 


kihúzza a kezét. Táti titá, koppantott Kissy villámgyorsan a te- 
lefonon, és háromszor megismételte. Táti titá, OU, fegyver! 

Tudta, hogy bent a házban az egerek lefordítják a rendőrök- 
nek, és azt is tudta, hogy a két felügyelő kivezényli az embere- 
ket az előszobába, a Jerryket beparancsolják a ház valamelyik 
védett zugába, és megpróbálják rávenni őket, hogy küldjék el 
az egereket a közelből. És riasztják az autós rendőröket. Ő eze- 
ket tenné Legrand-ék helyében. Szerencsére nincs a helyük- 
ben... illetve hogy ez miért szerencse, azt voltaképpen nem 
tudta. Mert fogalma sincs, mihez kezdjen. Nem lőhet rájuk, 
még akkor se, ha neki védelmet nyújt a sötétség, azok pedig az 
ajtó elé érve egyre jobban látszanak. Sejtelme sincs a többiek 
hollétéről. Valószínűleg a maxik is idekint vannak már, nem a 
kocsiban, Elke itt lapul a közelben, Jenniferék valamivel távo- 
labb... vagy nem. A sövényen túl az utca fényárban úszik, de 
ide csak néhány keskeny pászma jut, egyszerűen vaksötét van. 

Ekkor megszólalt Jennifer suttogása: 

— Figyelem, hat ember gyülekezik az ajtó előtt, fegyverük 
van, mindnek! Kétoldalt a falhoz lapultak. . . álarc van rajtuk, és 
rendőrségi... hey! — csattant föl hirtelen, aztán teli torokból el- 
üvöltötte magát: — Mindenki tegye le a fegyvert, kívül is, a ház- 
ban is rendőrök vannak! 


Kissy kiugrott a fa mögül, hogy végre odalásson. Igen, az 
egyik álarcos éppen az ajtó felé fordult, alighanem be akart 
csöngetni, és a hátán tisztán látszott a fehér betűs felirat. PO- 
LICE. Most megfordult, a hang forrását kutatta, de Jennifer lát- 
hatatlan maradt, és Kissy is csak egy homályos folt lehetett on- 
nan nézve. 

A pasas körülnézett, aztán megszólalt hangosan: 

— Itt a rendőrség! Bárki is az, jöjjön elő! 

— Eszünkben sincs — harsant Chantal. — Maguk ott puskákkal 
hadonásznak. Tegyék el, itt mindenki a jó oldalon áll! 

A kapuban a rendőrök egymásra néztek. Kissy éles fülei lép- 
tek neszét kapták el a másik irányból, aztán megszólalt mellette 
egy hang, jó hangosan: 

— Nem fognak eltenni, félik a sötétben magukat, kislányoktól. 
Lövöldözik mindjárt fákra, akkor kigyullaszik minden, lesz 
meleg és világos és fognak már se félni is. Sok szamár rend- 


őrök, ha akartuk volna, már rég ementáli lyukasra csináltuk 
volna irhabundátokat. Ott álltok a fényben, rólunk láttok sem- 
mit is, Zielpunkt vagytok tökéleties. 

Kissy beleszólt a mikrofonjába, de úgy, hogy a kintiek is 
hallják. 

— Legrand felügyelő, Castelli felügyelő, hallanak engem? 

— Hallanak — volt Francoise válasza. 

— Vezényeljenek az embereiknek, hogy tegyék el a fegyvere- 
ket és nyissák ki az ajtót. Ezek idekint tényleg rendőrök, kom- 
mandós ruhában, rendőrségi fegyverekkel és rendőrségi bam- 
basággal. Harminc másodpercen belül mind bemegyünk a ház- 
ba, különben karikába fagyunk. Vették? 

— Cesare azt mondja, vették, intézkednek, a bambaságért 
majd később számolunk. 

Kissy odakiáltott akommandósoknak: 

— Nyitják az ajtót, lesznek szívesek nem durrogtatni rend- 
örökre? 

— Tegyétek el — intett a parancsnok az embereinek. — Úgy lát- 
szik, valami hadijátékba keveredtünk. 

Hat egér sétált oda hozzájuk a sötétből. 

— Biztosíthatom, hogy egyáltalán nem játék — közölte Pi —, 
legalábbis nem volt az, amíg ezzel a ricsajjal el nem riasztottuk 
a vendégeinket. Így csak Papafej került rendőrkézre, Krokodil 
és Martalóc eliszkol. 

— Krokodil miatt ne aggódjon — felelte a parancsnok. — Kro- 
kodil mi voltunk. 


Teljes lett a zsúfoltság Papafej nappalijában és előszobájában, 
de most már senki nem maradt odakint, muszáj felmelegedni- 
ük, jól fel is csavarták a fűtést. A két felügyelő és Véro őrnagy 
igazolta magát, aztán akommandósok elmondták, hogy néhány 
napja bukkantak erre a pedofil fórumra, azóta figyelik. Már- 
mint nem ők maguk persze, hanem a párizsi rendőrség egyik 
ügyosztálya. 

— Beszélnünk kell Bouriant-nal — szólalt meg Vanessa —, 
mégiscsak be kell avatni a rendőröket. Most valószínűleg el- 
vesztettük Martalócot e miatt a balhé miatt. 

— Hátha nem — mondta Legrand. — Még nyolc óra sincs, lehet, 
hogy később jön. 


— Ha én lennék shindy — kapta föl a fejét Nimby —, már réges- 
rég odakint toporzékolnék. Három kislány volt megígérve, 
négy és hét év között, és fűszernek még egy fiú is. 

— Tényleg — reklamált Elke —, hol van Kiskroki? Krokodilnak 
négyéves kislányája, őt is kellett volna elhozzátok. 

— Csakhogy nem létezik — felelte Véro. 

— Szegény — sajnálta a zseb. 

— Akkor ki kell mennünk újra — sóhajtott Niala. 

— Hová? 

— Az utcára. Ha Martalóc gyanút fog és megugrik, soha nem 
kapjuk el a városi forgalomban. Mögötte kell surranni, amikor 
megérkezik, hogy két tűz közé kerüljön. Mint maguk. 

— Értem — bólintott az őrnagy. — Nos, akkor legjobb, ha mi 
megyünk ki. 

— A legkevésbé se jó — felelte Vanessa csípőre tett kézzel. — 
Ha meglátja a kommandósokat, úgy eltűnik, mint könnycsepp a 
parázson. 

Ezt szépen mondta, gondolta Kissy. 

— Nem látja meg, maguk viszont éppen eleget fagyoskodtak 
odakint. Jól van, emberek — fordult a csapatához az őrnagy —, 
változzunk civillé és menjünk. 

Az emberek lekapták magukról a rendőrségi feliratos pólókat, 
amik alatt vastag téli öltözék volt, a símaszkokat pedig sapka- 
ként húzták a fejükre. A pisztolyokat elrejtette a kabát, más 
fegyver nem volt náluk. 

— Monsieur Véro — szólt Vanessa a parancsnok után, amikor 
az már nyitni akarta az ajtót. — Legyenek óvatosak. Sokan jár- 
nak az utcán, és ha Martalóc eljön, biztosan elhozza Kismarta- 
lócot is. Szóval a fegyver legfeljebb fenyegetésre szolgálhat, 
rendben? 

Az őrnagy kicsit lehajtotta a fejét, láthatóan udvarias szavak 
után kutatott, amikkel a kislány értésére adhatja, amit ilyenkor 
egy rendőrtisztnek el kell mondania. De megelőzte egy másik 
rendőrtiszt, Castellti. 

— Ne fáradjon vele, őrnagy úr. Mi a nizzai kollégákkal ezt 
már sokszor megpróbáltuk, de nem ment. Egyszerűen a fejükbe 
veszik, hogy ezek az ő ügyeik és a hatóság csak azért van jelen, 
hogy őket kiszolgálja. Jobban jár, ha rájuk hagyja. 

Véro lemondóan megcsóválta a fejét és kinyitotta az ajtót. 


— De hiszen — mondta Francoise józanul — ezek tényleg a mi 
ügyeink. Mi csináltuk titi ti tátitát és mi derítettük föl ezeket az 
India Whiskyket. Persze megengedjük, hogy itt legyetek, hisz 
minél többen vagyunk, annál jobban szórakozunk, de... 

Az ajtó becsukódott. 


Amikor legközelebb kinyílt, az előszoba üres volt és sötét. 
Nyolc óra húsz perc volt, Martalóc érkezését Véróék már két 
perce jelezték, csak nem Jerry-kódnyelven. Vele volt a lánya, 
pontosabban egy apró alak, akiből a kabát, sapka és sál alatt 
nem láttak semmit. 

A csengetésre Francoise dugta ki az orrát a gyerekszobából. 

— Nyitva van! 

Az ajtó kinyílt, Martalócot az utcai lámpa ellenfényében lát- 
ták kirajzolódni az ajtókeretben, egy sebtiben elhelyezett tele- 
fonról, amely az előszoba végéből egyenesen odalátott. A gye- 
rekszobából kiszűrődő fény valamelyest megvilágította a ma- 
gas férfit és a mellette álló gyereket, piros kabátban. 

A többi helyiségben teljes sötétben lapult rengeteg egér és 
rendőr. 

— Ki vagy? — kérdezte Francoise, akiből csak a feje látszott az 
ajtóból. 

— Meghívásra jöttem. 

— Te vagy Martalóc? 

— Aha... 

— Akkor gyere csak be. Itt vagyunk a szobában. 

Ahogy a shindy megmozdult, hogy belépjen, már látszott a 
kezében tartott pisztoly. Francoise is látta, és amíg Martalóc 
beljebb óvakodott, maga mellett terelve a gyereket, ő nesztele- 
nül kisurrant a gyerekszoba másik ajtaján, a hálóba, ahol négy 
rendőr és három egér őrizte Papafejet, akinek elővigyázatos- 
ságból beragasztották a száját. Elke megmutatta neki a kését is, 
és megígérte, hogy ha megnyikkan, gyorsabban nyisszantja le a 
fülét, mint ahogy a rendőrök lefognák a kezét. 

Martalóc benyitott a gyerekszobába és óvatosan körülnézett, 
aztán megdermedt. 

— Dobd el a stukkert — mondta Vanessa hidegebben, mint a 
kinti fagy. — Nem mondom többször. 


Martalóc eldobta a fegyvert, aztán villámgyorsan hátralökte 
Vanessát, hogy a kijárat felé induljon, de a mozdulat lendülete 
megtört, s az üvöltve összegörnyedő férfi majdnem a komman- 
dósok karjaiba esett. 


Ahogy leszedték róla a kabátot és a mentőorvos hozzálátott az 
ellátásához, világos volt, hogy Vanessa kivételesen semmit 
sem tett a pasas megszúrásáért, teljesen ártatlan a dologban. 
Martalóc hirtelen hátrafordulva valósággal fölnyársalta saját 
magát. Az orvos azt mondta, még nem tudja, hogy ért-e belső 
szervet, de van esély, hogy igen. A veséjét fogják először meg- 
vizsgálni. 

A riadt Kismartalócot Niala bekísérte a konyhába, lehámozta 
róla a kabátot és hozzálátott megetetni és megnyugtatni. Már 
előzőleg megtiltotta a rendőröknek, hogy ebben megzavarják. 

Elke elérkezettnek látta az időt, hogy szemrehányást tegyen. 

— Látod, Hauptrendőr bácsi, ha lett volna Kiskroki igazi gye- 
rek, akkor most lehetne ő is együtt Kismartalóccal és játszhat- 
nának is. Gyerekek félnek sokkal kevésbé, ha tudnak játszani 
valamit. 

— De nem igazi — nevetett Véro. 

— Hát ez az! Legközelebb tessék igazi gyerekt hozni shindy- 
vadászós bulira. Mint mi. 

— Közületek ki a gyerek? Mert téged se látlak játszani, és nem 
tűnik úgy, mintha félnél. 

— Egy Jerry nem fél semmitől! De vagyunk gyerekek akkor 
is. Csak nem eléggé, négy éve még Vanessa lehetett Mézescsu- 
por, most már csak mi kettőn zsebikék, aztán pár évek és mi se. 
Borzalmos. De majd kérünk kölcsön apró gyerekkéket csalogí- 
tani shindyekt. Mondd, Leutnant Legrand rendőrnéni, Kismar- 
talóct most hazaviszik családjába? 

— Ezt a gyámhatóság fogja eldönteni — felelte Legrand -—, attól 
függ, hogy fennáll-e a további bántalmazás veszélye. 

— Akkor nektek kell kisegér! 

— Ugyan mire? 

— Vanessa csak ránézi családtagokat és megmond, hogy ha- 
zud-e. Tökéletes hazudásvizsgátor, de nem villany hajti, hanem 
iszonyú fantasztikusan finom sajtos szemvicsek, még van a ko- 


csiban, hazafelére. Akkor megyünk is kivallatni családtagokt, 
jó? 

Villámgyorsan megpördült és indult az ajtó felé, de Jennifer 
elkapta és meghúzogatta az egyik fülét. 

— Nyugi, egérke. Nem verjük meg a családot, lehet, hogy tel- 
jesen ártatlanok. 

— Akkor kérünk utána bocsánat — mondta mohón a zseb —, de 
kell kiderítünk családi körülményekt Kismarta. . . 

Jennifer rátette a tenyerét a kislány szájára. 

— Imádnivaló egyébként — nyugtatta meg a helybelieket —, 
csak ha vért szagol, nem lehet bírni vele. Valaki kutya lehetett 
a családban. 

— Nem volt meg a napi shindyadagja — mondta Angéligue 
szomorúan. — Nem verhettük meg Krokodilt. 

— Sajnálom — tárta szét a kezét Véro —, de még azt sem tu- 
dom, hogy ki írta Krokodil üzeneteit, nem is olvastam őket... 
és ennek nagyon örülök. Valakik megírták Párizsban, aztán föl- 
hívtak minket és parancsot adtak, hogy jöjjünk ide és fogjuk el 
a kis társaságot. Nézd a jó oldalát — pillantott Elkére —, senki se 
bántalmazta azt a kislányt, ööö... Kiskrokit, mert nem létezik. 

Elkének fölcsillant a szeme és lefejtette Angéligue ujjait a 
szájáról. 

— Harry Pottert a nevelőszülőjei rengetegsokszor megaláztak. 
Egy kis lyuk volt szobájája lépcső alatt. Tudsz te ezt? 

— Hallottam róla. No és? 

— Hát azt tudsz-e, hogy Harry Potter se nem létezik? 


Igenis megcsinálták azt a hazugságvizsgálatot. Legrand nem 
akarta a gyereket elszakítani az egész családjától, folyton az 
anyukáját és a nagynénijét emlegette, de nagyszülők is voltak, 
ezért hazavitték rendőrkocsival, és Niala vele ment, minthogy 
ök már összebarátkoztak. Szépen besétált vele és a rendőrökkel 
a családhoz és ott állt Legrand mellett, amíg az elmesélte, hogy 
apuka miért nem fog hazajönni az este. Kissy tudta, hogy Niala 
vesébe látó tekintete fölmérte a családtagok elszörnyedésének 
fokát, módját, fajtáját és típusát, és ha a legcsekélyebb gyanú 
ébred benne, hogy a gyerek bántalmazásában bármelyikük cin- 
kos, akkor szól Legrand-nak és elviszik. De Kismartalóc otthon 
maradt. 


Ők addig visszamentek a kapitányságra és tanúvallomást tet- 
tek. Aztán a rendőrkocsi meghozta Nialát, ő 15 jegyzőkönyvbe 
mondta, amit kellett. Mehettek haza. 

— Mindjárt tíz — nézett a telefonjára Francoise. — Elinduljunk 
vagy keressünk egy szállodát D" Artagnanban? 

— Perpignanban — mondta Kissy szigorúan. 

— Cesarét haza kell vinnünk — felelte Pi —, holnap hétfő, nyil- 
ván dolgozik. 

— Belőlem ne csináljatok gondot — felelte a felügyelő —, én 
csak kérek egy kocsit és hazajutok. De ha ti menni akartok, szí- 
vesen vállalom a vezetést. 

— Jó — mondta Vanessa —, lengesse meg a füleit, aki maradni 
akar. 

Néma csend, az egerek mozdulatlanul álltak a kapitányság fo- 
lyosóján. 

— Akkor most aki menni akar. 

Azonnal megindultak mind kifelé, lelkesen billegetve fülei- 
ket. Kissynek hiányzott már Beaulieu, ahova még kora délután 
meg kellett volna érkezniük. Egyáltalán nem akart itt maradni a 
vadidegen D" Artagnanban éjszakára. 

És különben is. Szünet van. Holnap Vanessa elkészíti első 
igazi macaronját, amit már nem felügyel a tanára. Ha itt marad- 
nak és reggel indulnak haza, délre lesznek otthon, a fél nap el- 
megy az utazással. Ha viszont most elindulnak, éjjel kettőre 
otthon lehetnek, persze Vanessa akkor sem alszik sokat, hiszen 
végre megint mellette van az egere, de reggel már munkához 
láthat. 

— A hatástalanítást ugye megcsináltátok? — kérdezte Niala, 
amíg bemásztak a kocsiba. 

— Maradéktalanul — felelte Nimby. — A pácienseink közlemé- 
nyei mind a helyükön, de hiányzik az a rész, ahol Papafej meg- 
adta a lakáscímét. Egyébként utánanéztünk, csak négy IP-cím 
látta a fonalat, Papafej, Martalóc, Krokodil pedig két címről, 
ugyanabból az épületből. Úgyhogy más nem tudja ezt a házat. 

— Kiskroki — dünnyögte Elke, mialatt kigördültek a parkoló- 
ból. 

— Mi van vele? — kérdezte Francoise. 

— Helyes kislány volt. Szenvedett nagyon sokat fantasztiku- 
san gonosz shindy papájáról. Kellett volna kiszabadítani. 


— Oké — felelte Nimby —, majd kidolgozzuk a technikát nem- 
létező shindyk elejtésére és sosemvolt gyerekek megmentésére, 
jó? 

— Jó — bólintott a zseb, és boldogan összegömbölyödött az 
ülésen. 

Kissy csettintett a nyelvével. Jövőre szellemirtást is vállal- 
nak! 


Némi halacskába azért belekerül majd ez az út. Macskának 
nem könnyű éreztetnie a világgal, ha megsértik, hiszen úgyis 
mindig morcos, de most a szokásosnál is morcosabban meredt 
rájuk, amikor éjjel kettőkor kivették otthon a dobozból. Kissy 
bocsánatot kért az egész napos raboskodásért és elmagyarázta 
neki, hogy négy gyereket kellett megmenteniük, ámbár az egyi- 
kük valamivel kisebb veszélyben forgott, mert nem létezett. 
Macska fütyült az egészre, és épp csak hogy neki nem szegezte 
Kissy és Vanessa mellének a kérdést, hogy miért nem lehetett 
őt egy félórás kitérővel hazahozni. Jobb is. Aligha tudtak volna 
válaszolni, legalábbis olyat nem, amit ő is elfogad. 

Három gyereket mindenesetre kimentettek két shindy karmai- 
ból — ez megéri a kocsiban töltött fél napot, a fagyoskodást a 
sötétben, Macska szemrehányásatt. 

Csodálatos, gondolta Kissy, amikor bement a szobájukba Ma- 
rie néninél. Tulajdonképpen egyáltalán nem laknak itt, , hivata- 
losan" csak a panzióban van szobájuk, de egy csomó holmijuk 
van itt, ebben a szobában, meg a többieknek is a sajátjaikban; 
Macskán kívül semmit se vettek ki a kocsiból, mégis megvan- 
nak a saját tisztálkodószereik, váltás ruha holnapra, minden. És 
persze meg van ágyazva, Jeanne már megcsinálta, amikor kide- 
rült, hogy éjjel fognak hazaérni. Azért van abban valami na- 
gyon kényelmes, ha az ember húsz méterre lakik egy panziótól. 

Később, sokkal később, az avatóünnepség körüli napokban, 
Kissy sok mindenre visszagondolt egérségük kezdeti szakaszá- 
tól fogva, az olyan alkalmakra is, mint ez az éjszaka, amikor 
Castelli behajtott a villa garázsába, a sok büszke kisegér kiug- 
rált, és már ott várta őket a D"Aubisson és a Girotti házaspár, 
valamint Jeanne, akinek órákkal azelőtt letelt a munkaideje, de 
úgy lépett oda hozzájuk és közölte, hogy a szobáikat már elő- 
készítették és nyitottak egyet a felügyelő úrnak is, mintha fé- 


nyes nappal volna. A panzió éjszaka nem fogad vendéget, soha 
nem fordult elő, hogy bárkinek a kedvéért éjjel kettőkor fölkel- 
tek és szobát nyitottak volna, csak rendkívül különleges eset- 
ben. Ha Castelli csak úgy beesik éjjel és kér egy szobát, csak az 
ablakon vagy a kaputelefonon szóltak volna ki és küldik el, hi- 
ába rendőrfelügyelő; talán egy miniszternek már lenne esélye. 
De Castelli az egerekkel jött, és Kissy olyan pontosan tudta, 
mintha Mario írásba adta volna neki, hogy semmit sem fognak 
felszámítani még a reggeliért sem, a felügyelő a ház vendége 
ma éjszakára. 

Ilyen dolgok rengetegszer voltak az életükben. Azzal kezdő- 
dött, hogy a panzióban soha egértől nem kértek pénzt, hiszen 
az első nyáron D" Aubissonék vendégei voltak, legközelebb pe- 
dig már ők voltak azok, akik elhozták Vanessát. Aztán itt volt 
Marie néni, aki rendszeresen tölt hónapokat Kanadában, és 
egyre gyakrabban engedte át nekik a házát erre az időre — ké- 
sőbb meg már olyankor is, amikor itthon volt. Elférnek. És 
mindkét épületben egészen nyugodtan ott lehetnek a holmijaik, 
nem zavarnak senkit. 

De leginkább abból lett ez az egész, hogy a két kis hegyi 
zsákutca között csupa rokon él, egybenyíló telkeken, amik 
mind rá vannak kötve a panzió telefonhálózatára és privát biz- 
tonsági rendszerére — mert mindenki tagja a konzorciumnak, 
üzleti ügyeik a rokonságon túl is ezer szállal kötik őket össze. 
Niala egyszer azt mondta, valami ilyesféle telepet építhetett ki 
Long Islanden don Vito Corleone, egy elzárt kis közösséget, 
ahol mindenkit rokoni és üzleti kötelékek kötnek össze, csak 
persze ott a bűn volt a fő kapocs. A konzorcium tagjainak vi- 
szont szigorúan tilos olyat tenni, ami illegális haszonszerzésre 
irányul, ezt az alapítók húsz évvel ezelőtt írásban fektették le. 
Ennél már csak egy dolog tilosabb, illegálisan szerzett vagyon- 
nal a konzorciumot kapcsolatba hozni. 

A konzorcium adta meg az alapozást, de ők, Jerry-egérkék 
tették föl a koronát a műre. 

Persze nekik, alapítványi kisegereknek jószerivel semmi dol- 
guk nem volt a konzorciummal, legfeljebb amikor együtt meg- 
vették a Morin-gyárat. Üzlettársak lettek, de konzorciumi tagok 
nem is lehettek, és ez nagyon is megfelelt nekik. Eszük ágában 
se volt pénzügyekkel bajlódni. Amikor végül, annyi év után ki- 


derült, mi fogja tökéletessé tenni mindazt, amin addig dolgoz- 
tak, Kissy rájött, miért működik mindez ilyen jól. Mert mindent 
az csinál, aki ért hozzá: az üzleti ügyeket szakemberek intézik, 
nekik egérkéknek meghagyják a maguk dolgát — és Nimby pe- 
dig szép csendesen elvégezte az ő feladatát, amiről ki sem de- 
rült, hogy feladat, amíg el nem készült. 

A Jerry első jelentős hozzájárulása a konzorcium gyarapodá- 
sához ezen a karácsonyon történt és kétszeresen is Vanessának 
volt köszönhető, hiszen Jean-Claude az ő apja, és a Morin csa- 
lád gyára hozta össze őket üzletileg. 

Őket egérkéket egy pillanatig sem érdekelte, hogy mit tárgyal 
Jean-Claude és Mario a karácsony előtti és a két ünnep közötti 
napokban, sokszor éjszakába nyúlóan, és miért tünnek el foly- 
ton délutánonként, kikkel találkoznak és miről beszélnek. Ma- 
rio egéremlékezet óta minden munkanap több órát volt távol, 
főleg a panzió, de gyakran más vállalkozások ügyei miatt is, s 
az, hogy most Jean-Claude-ot is magával viszi, érdektelen volt 
Vanessa virágba szökkenő cukrászművészete, a sok vendéges- 
kedés meg a remek edzések mellett. Hiszen aztán úgyis meg- 
jöttek és velük egereztek, volt úgy, hogy majdnem hajnalig ül- 
tek együtt a villa nappalijában és beszélgettek, az összes kis- 
egér meg a kisfülűek nagy része. 

Amikor aztán Mario bejelentette — huszonnyolcadikán, va- 
csora előtt az aulában —, hogy Jean-Claude mostantól a konzor- 
cium tagja, ők először nem is értették, azt hitték, hogy a Morin- 
gyárban szerzett tulajdon eddig is összekapcsolta őket. Mario 
elmagyarázta, hogy ez a kapcsolat mostantól szorosabb és jö- 
vedelmezőbb lesz, Vanessa pedig csendben ült a helyén és vilá- 
gított, fényesebben ragyogott, mint a karácsonyfa. Hiszen ez 
neki, az ő rokoni kapcsolatainak köszönhető. 

Éppen az övéinek, akinek valaha egyetlen rokona sem volt. 


Jean-Claude másnap délelőtt érkezett, fél tizenegykor. Kissy 
nagyon örült, hogy Vanessáék nem aludtak el a kései fekvés el- 
lenére, no meg annak ellenére, hogy most először alhattak 
együtt az egerével, hétfő óta. Mégse lett volna jó, ha a vér sze- 
rinti apa arra érkezik fényes délelőtt, hogy a vér szerinti lánya 
még ágyban van a pasijával. Ámbár az is igaz, hogy Jean- 
Claude aligha tette volna szóvá, annál jobban ismeri a lányát. 


Évszázadok kellenek, hogy Vanessát valaki igazán megismerje, 
de a legfontosabb tudnivalók, a , hogyan maradjunk életben 
Vanessa közelében" hamar elsajátíthatók. 

Már egy hete bejelentkezett mára, de Mario csak annyit felelt, 
hogy Vanessa apjának nincs szüksége szobafoglalásra, ezért be 
sem írta a gépbe; egeret pedig csak órákkal később látott legkö- 
zelebb, addigra el is felejtette, nem szólt. Így mindenkinek 
meglepetés volt a vér szerinti apa. 

Engedélyt kellett kérnie és előírásos ruhát öltenie, hogy a lá- 
nya elé járulhasson, mert Vanessa éppen mély átéléssel keverte 
a tölteléket, hogy aztán átnyújtsa egyik lelkesen cincogó kuktá- 
jának és odamenjen apjához. 

— Szia, Jean-Claude, hogy kerülsz te ide? 

No persze. Apjának csak egyetlen embert szólít, és azt nem 
Saillynak hívják. 

— Itt fogom tölteni az ünnepeket, a vér szerinti lányommal. 
Aki — Jean-Claude szimatolt egy kicsit — valami nagyon ígére- 
teset készít. 

— Amit érzel, az onnan jön — biccentett Vanessa a konyha má- 
sik fele irányába. — Ő Geneviéve, szakácsnő. Helyettes, Marie 
ugyanis megbetegedett. 

— Tegnap jött és máris beteg? 

— Dehogyis... tegnap egy egészen másik Marie jött, Nimby 
nővére, de nem ide, az antibes-i éttermet vezeti... de honnan 
tudsz te erről? 

— Nézd, eszemben sincs vitatni, hogy D"Aubissonék csodála- 
tos szülők, de ugye belátod, hogy genetikai kapcsolatban nem 
álltok? Valaki mástól kellett örökölnöd azt a tulajdonságodat, 
hogy mindig mindenről tudsz. 

A szakácssapka alatt boldogan vibráltak Kissy fülei. Vanes- 
sának egy kicsit tátva maradt a szája, aztán bólintott, sarkon 
fordult, visszament a munkájához, s hátrapillantott az apjára. 

— Ez itt — mutatta — Jennifer kezében eredeti Vama. 

Az apa megszemlélte az edényt, amiben Jennifer odaadóan 
keverte a masszát. 

— Szép zöld. S mi az a Vama? 

— Vanessa-macaron -— felelte az egész konyha kórusban. 

— Úgy van. Ma készül a híres-neves Vanessa-macaron. Már 
azelőtt híres lett, hogy az első darabhoz hozzáfogtam volna. 


Ezek itt mindenkinek erről beszélnek — bökött hüvelykjével az 
asztal felé, ami körül a csapat ült —, és hát kikövetelték, hogy 
végre csináljam meg. Úgyhogy ma hozzáfogtam. 

Kissynek megdermedt a füle. Ez a kis féladag gyerekegér úgy 
beszél róluk, mintha kiskölykök lennének, akik kikunyeráltak 
valami édességet anyutól. Közben meg őnála csak a zsebek fia- 
talabbak. És meg se lehet verni ezért. Megpróbálni sem érde- 
mes, fél kézzel megveri bármelyik egeret, s közben a másikkal 
tovább dolgozik a macaronon. 

Reggeli után kezdte, negyed tíz körül. Először a töltelékeket 
csinálta meg, egész arzenállal, de hát volt kuktája bőven, a ma- 
xik is éppen szabadok voltak, sőt Vanni is segített, csak délután 
dolgozik. Csokikrémmel kezdték: hetven százalékos kakaótar- 
talmú étcsokit, zsíros tejfölt és egy kis mézet kevertek össze kis 
lángon, aztán hagyták kihűlni és később sózatlan vajat tettek 
bele. Egy másik adagba méz és vaj helyett vanília és kókuszre- 
szelék került, utóbbit Angéligue-nek háromszor kellett ledarál- 
nia Isabelle néni legfinomabb darálójával. A narancshéj se járt 
jobban, amit a harmadik krémbe tettek, azzal Vanni küzdött, 
hogy olyan legyen, mint a porcukor. 

Séfjük persze csak pár percet szánt mindenre, egy kuktának 
kiadta a munkát, s már tovább is haladt. Következtek a vajas 
krémek. Kissy kapta az elsőt, tojásokat kellett feltörnie és mi- 
xerben habosra kevernie a legfinomabb porcukorral, aztán ser- 
penyőben összekeverni finomra darált pisztáciával, közepes 
lángon, aztán lefedve hűtőbe tennie. Később habosra kevert 
vajjal elegyítik. Vaníliás, rózsavizes, citromos, levendulás, 
gyömbéres, kávés, almás-fahéjas, gesztenyés... mire Jean- 
Claude megérkezett, már vagy egy tucat különféle töltelék volt 
készen vagy gyártás alatt. 

— Nagyüzem vagyunk, Jean-Claude — magyarázta a séf, vé- 
gigtekintve a szorgos kuktaseregen. — Az idén végig nyitva le- 
szünk, a szobák felét kiadtuk, és még várunk vendégeket. Akik 
már itt vannak, azokat megkérdeztük a házi gyártású macaron- 
ról, a többség epedve várja. Nem tehetünk eléjük háromfélét. 
Még akkor sem, ha kétféle töltelék és kétféle héj lényegében 
négyféle macaront jelent. 

— De a macaronnak két héja van — cincogott bele Francoise —, 
azoknak muszáj egyformának lenni? 


— Nem, de az ízeknek illeni kell egymáshoz. Ez nem szend- 
vics, amibe bármit belerakhatsz, ez felsőfokú cukrászművészet. 

Kissy csöndesen megállapította magában, hogy Vanessa cuk- 
rásztanára egy kissé sznob. 

Kicsi séfjük ezalatt dobozokat szedett elő, az elsőt a konyha- 
pult sarkából, ahova egy jó órája tette. 

— Ez most már lassan föl is melegszik. 

— Ez mi ez? — kukucskált Elke. 

— Ovalbumin, ovotranszferrin és ovomukoid vizes oldata — 
felelte Vanessa —, de van benne még sokféle adalékanyag. Teg- 
nap reggel csináltuk, mert egy napot hűteni kell. 

— Hogyan ez a vegyszer készítődik? 

— Felütsz egy tojást, szétválasztod, a sárgáját azóta Geneviéve 
elhasználta más dolgokhoz. Tessék, egérke — nyújtott egy má- 
sik dobozt a zsebnek -—, tudod, mi a dolgod vele, ugye? 

— Persze. Kinyitom, kiugor belőle cica, legyőzöm, fogájaiból 
nyaklánct a nyakájamba teszem, virágok, lelkendelés. 

— Nagyjából. Ügyelj, hogy egészen finom legyen, ne marad- 
janak benne szemcsék. 

— Muti, mit kaptál — szólt oda Francoise, míg zsebtársa a da- 
rálóhoz masírozott a dobozzal. 

— Mandala — mutatta Elke. 

— Mandula. 

Elke bólintott, szakszerűen munkához látott, és a konyhát 
megint betöltötte a daráló visítása. 

Mesterük ezalatt hosszúkás dobozt vett elő, amiben rengeteg 
apró tégely állt. Kissy megismerte, látta már korábban. Ételszí- 
nezékek. 

— Zselés színezéket használunk — harsogta Vanessa —, mert 
semmi fölösleges nedvesség nem kerülhet a masszába. 

Kissy éles fülei ezalatt elkaptak néhány halk szófoszlányt a 
daráló irányából. Elképesztő, gondolta. Ez a gyerek dumál a 
mandulákkal, amíg ledarálja őket. Nyilván németül... és alig- 
hanem shindykkel hozza őket összefüggésbe. Igaza van, sok 
minden akad a konyhán, amit érdemes lenne kipróbálni rajtuk. 

A daráló hirtelen elhallgatott. 

— Kész — jelentette be a kislány. 

— Ez kész? — nézett rá Vanessa három méterről. — Épp csak 
megpörgetted a gépben. 


— De ez ipari daláró, egyből hintőporot csinálja mandalákból, 
nem? 

— De. De azért csak ellenőrizd szépen. Szitáld át, és a darabo- 
kat porítsd újra, Jó? 

— Jó! Hátha találok közöttében aranyrögt. 

— Akkor azt hagyd benne — mondta Nimby -, elhíreszteljük, 
és fölverik az árát. 

— Szó se lehet róla — Vanessa föltartotta orrocskáját —, az én 
macaronjaimat az ízükért vegyék, ne nyereségvágyból. Ott egy 
tányér, arra tegyél ki minden nemesfémet, drágakövet, mükin- 
cset, amire ráakadsz a darált mandulában, legalább látjuk, 
mennyire daráltál felületesen. 

A zseb fölkapta a fejét. 

— Dalártam hogyan?! Fületelü. . . 

— Fe-lü-le-te-sen. 

— Ohne Sorgfalt — nevetett Jennifer. 

Elke döbbenten meredt rá, aztán megint Vanessára. 

— Hát — dünnyögte, visszatérve a munkájához — belőled is le- 
het még dalárt mandala. . . 


Vanessa előkészítette a mintalapokat. Kissy aggodalmasan fi- 
gyelte. Egy lapon negyven karikát számolt meg, és a mikró tíz 
lapot rakott szét a pulton. Négyszáz héj az kétszáz macaron, 
feltéve, hogy egy sem törik el, nem ég oda, nem esik semmi 
baja. Ennyi a fél fogukra sem elég. 

De nem szólt. Fenntartás nélkül bízott Vanessában. 

Séfjük egy nagy edényben összekevertette a dalárt mandalát 
porcukorral, a lehető legfinomabbra, mondta. A tojásfehérjéből 
nagyon gondosan habot vert egy kicsi sóval, cukrot tett bele, és 
öt csepp lila zselét. Végül nekifogott macaronálni. 

— Az állaga a legfontosabb az egészben — jelentette ki. — A to- 
jáshabot és a mandalás keveréket teljesen homogénre, csomó- 
mentesre kell keverni, és nem lehet se túl híg, se túl sűrű. 

Kissy megbűvölve figyelte, ahogy a kislány gumilapáttal át- 
emeli a keveréket az edény aljáról a tetejére, újra meg újra, 
szemlátomást pontosan tudva, mit csinál és miért csinálja. Mint 
mindig és mindenben. 

Amikor elkészült a massza, nyomózsákba töltötte és a minta- 
lapok karikáira nyomkodta, pontosan tartva a méretet. Megütö- 


gette, hogy kimenjen belőle a levegő, aztán negyedórát pihen- 
tette, addig előmelegítette a sütőt százötven fokra és hozzálá- 
tott a következő adag masszához. Negyedóra után betette sülni. 

— Tizennégy perc. Pontosan öt perc múlva egy egér kinyitja a 
sütőt, kiengedi a gőzt és visszacsukja. 

Elke szalutált, a sütőhöz surrant és elővette a telefonján a 
stoppert. 

— És ezt majd pénzért adod? — érdeklődött a vér szerinti apa. 

— A vendégeknek igen. 

— Mennyiért? 

— Lássuk csak. Ha Herménél három euró ötösével, a Ladurée- 
nél kettő negyven... még Lenőtre is megkér érte egyötvenet. . . 
akkor legyen nálunk egy euró. Vagyis darabja húsz cent. Majd 
talán húsz év múlva én is kérhetek három eurót öt macaronért, 
de ezek csak egyszerű házi macaronok. 

És mégis egy csomó pénzt keresett vele. A négyszáz karikát 
háromszor is telesütötte, ezerkétszáz macaront gyártott, aminek 
a felét a vendégek ették meg. Százhúsz darab ötös csomagot. 

De Kissy akkor is biztos volt benne, hogy Vanessa nem lesz 
cukrász, se szakácsnő, se szállodás. Világéletében magától ér- 
tetődőnek fogja találni, hogy ha kell, megfőzzön egy ebédet 
vagy megsüssön egy tortát, és bármikor besegít majd a panzió- 
ban — akkor is, amikor már híres lesz és gazdag. Mert az lesz, 
ezt Kissy világosan érezte. Hogy mi teszi híressé, azt még nem 
lehet tudni, de nem a vendéglátóipar. És nem is a zene. Hobbi- 
ból mindkettőt imádja csinálni, de egyik se lesz a hivatása. 


A karácsonyi szünet első része a hobbikról szólt. A macaronnal 
kezdődött s a Golyócskákkal folytatódott; átmenetileg ezt a ne- 
vet kapta a zenei projekt. 

— Azt már tudjuk, hogy a ritmust mi adja — magyarázta Nim- 
by, és egy háromdimenziós rajzot forgatott lassan a képernyőn. 
— A hosszabb hangok szélesebb lapok lesznek, ezeken a golyó 
hosszabban gurul, de hangot ad, mert fémből lesznek. Két hang 
között különböző hosszúságú szünetet tudunk beiktatni, ha vál- 
toztatjuk a távolságukat. 

— No de a Popcornban állati hosszú hangok is vannak — vetet- 
te közbe Jennifer. 

— Állati széles lapocskákkal megoldjuk. 


— Szerintem többször megkerüli az oszlopot egy olyan hosszú 
hang alatt. 

— Szerintem is. Ezért ezek úgy fognak kinézni, mint csavaron 
a menet. — Nimby kattintott néhányat, s megjelent egy új hen- 
ger, hosszan rácsavarodó fémcsíkkal. — A golyó szép lassan le- 
gurul körben, és szól a hang. 

— Mindez nagyon szép, egérkék — csóválta a fejét Pi —, de 
honnan szerezzük be ezeket a speciális lapokat? A xilofonlapok 
rendben vannak, de ilyeneket nem kapunk a boltban. 

— Xilofonlapokat se, ne aggaszd magad — felelte Vanessa. — 
Amik nekünk kellenek, azok túl speciálisak, nem tudunk ilye- 
neket készen venni. Mi magunk fogjuk előállítani őket. Ponto- 
sabban Michel Saint-Croix, aki különleges hangszerekkel fog- 
lalkozik. A készítésükhöz is ért, és tudja, hogyan lesznek ne- 
künk ilyen lemezeink. De megtervezni és megépíteni nekünk 
kell. 

— Hogyan? — kérdezte Francoise. — Én el se tudom képzelni. 

— Megoldjuk, egérke. A szünet alatt lesz rá időnk. 

És tényleg lett idejük, ámbár egész csomó mindennel foglal- 
koztak. Voltak minigolfozni és átmenetileg fölvették a Ouijote 
művésznevet: don Nimby Ouijote küzdött meg elsőként a szél- 
malommal, de csak a negyedikként próbálkozó dofia Vanessa 
Ouijotének sikerült először úgy átütni a labdát a forgó lapátok 
között, hogy a túloldalon egyből a lyukba essen. De nem ő 
nyert, csak harmadik lett. A második Niala és Kissy holtver- 
senyben, az első pedig Jennifer. Akkor már nem voltak Ouijo- 
ték, hiszen a szélmalom csak az egyik akadály volt. 

Teniszeztek is, ami alkalmat adott Kissynek megállapítani, 
hogy Vanessa elképesztő fonák ütései most is elképesztően fo- 
nákak, de ha számít rájuk, akkor néha meg lehet birkózni ve- 
lük. De csak néha. A mikró hat-négyre legyőzte őt. 

Karácsony előtt két nappal már megint dolgoztak. 


Kissy végigsétált a folyosón az aula felé, és megakadt a szeme 
a kicsiken. Az egyik ablaknál álltak és a kertbe bámultak. Oda- 
sétált hozzájuk. A zsebek orrukat az üvegre nyomva nézték a 
kertet. Melléjük lépett és rányomta az üvegre a sajátját. 


Macska beszélgetett odakint Mouchival, alig pár méterre tő- 
lük. Valamivel arrébb pedig Macska Öt üldögélt egy fa tövé- 
ben, és tűnődve bámult a semmibe. 

— Nem tudnak bejönni — lehelte Kissy. 

— Be tudnak jönni — állította Francoise. 

— Be tudnak — egyezett bele Kissy. — De már reggeliztek. 

— Kicsi egérek nagyon finomok desszert — szólalt meg Elke. 

— Túlerőben vagyunk — felelte Kissy mosolyogva. — Majd vé- 
dekezünk. 

— Jó. Én Mouchi bal combika kérem, salátável. 

— Ez a beszéd, egérke — nevetett Kissy. 

Álltak, gombszerű orrocskájukat az üvegre nyomva, amíg 
egyszer csak kiderült, hogy vannak náluk bátrabb egerek is. 
Odakint sétáltak el a macskák mellett, négytagú csapat, a ma- 
xik, Niala és az a belga fiatalember, akit látásból már ismertek. 
Niala észrevette őket, elmosolyodott és intett nekik. Röviden, 
hosszan, aztán háromszor röviden, megint hosszan. UV. 

— Gyerünk — mondta egyszerre három kisegér, és egy pillanat 
múlva odakint voltak. Kissy látta, ahogy az előresiető Fran- 
c01se-nak a derekára csúszik a keze, és egyetértett, óvatosnak 
kell lenni, Nialának oka volt, hogy hívja őket. Vagy a macskák 
veszélyesek, vagy a belga. 

— Érdekes ez az egész — bólogatott éppen a belga. — De az a 
meglátásom, hogy nem egyesével kellene csinálni... illetve 
persze de, de akkor is nagy tételben. 

— Akiket tudunk, megfogjuk — felelte Angéligue. 

— Persze, ezt értem. Hallottatok már a webkamerás gyerek- 
szexturizmusról? 

— Mi már mindenről hallottunk — sóhajtotta Niala. — Pasik 
gyerekekkel, weben át, kamerával, pénzért. 

— Pontosan. Azt olvastam, hogy egyedül a Fülöp-szigeteken 
több tízezer gyerek vesz részt ebben. 

— Hol az van? - tudakolta Elke. 

— Nem tudom a német nevét. 

— Én igen, Philippinen, de tudom akkor se, hol vannak. 

— Nos, valahol Kína partjainál. 

— Ach so. Kösz. De miért? 

— Mert a földgolyót kialakító tektonikus erők oda helyezték 
őket — felelte Niala türelmesen. 


— Nem! A gyerekek miért?! 

— Pénzért — felelte Pt. 

— Jaaaa... 

— Szóval — mosolygott a belga — arról beszélgettünk a baráta- 
immal, hogy valamit tenni kellene ezzel a webkamerás turiz- 
mussal. 

— Összefogdosni shindyeket — csillant föl Elke szeme. — Kell 
kislány, webkamera, szoftver, éles kések! 

— Fiú nem jó? — nevetett a belga. 

— Nem. Mi Francoise-zal kislányok, és fiú nincs is a csapat- 
ban, elég kicsi. 

— Értem... 

— Nemegyszer használtunk már csaligyereket — magyarázta 
Angéligue. — Sokszor nem is boldogulnánk másképp. 

— Nem kockázatos? 

— De — bólintott Niala. — Éppen ezért minden elképzelhető és 
el nem képzelhető veszélyre felkészülünk. Ezért volt a hosszas 
kiképzés, a verekedés, a fegyverek... minden. Nem vállalha- 
tunk kockázatot. 

— Értem. Éppenséggel ami a webkamerás szexet illeti, ott 
ilyesmire nyilván nincsen szükség, de azért mégse gyereknek 
való. 

— C-c-c — mondta Elke. — Azt hiszesz, nem láttunk még ronda 
nagydarab csupasz bácsiat? 

— Azt! — vágta rá Kissy fölháborodottan. 

— Jól van, na. Tényleg nem. De jól hangzik! 

— Egy kicsit tenyerelj a szádra, egérke — kérte Niala. — Szeret- 
ném tudni, mit tervez René. 

Elke szalutált és a szájára tette a kezét. Kissy helyeslően 
megbillegette füleit. A Jerry tökéletes demokráciája mellett fe- 
gyelem is van. 

— Még nincsenek kialakult terveim... illetve terveink, persze. 
Az biztos, hogy a csevegőoldalakon keresgélő pedofilokat le 
kell nyomozni és bizonyítékot találni ellenük. 

— Dumálni velük — bólintott Kissy. 

— No igen, de valahányszor ezt megpróbáltuk, gyereknek ad- 
va ki magunkat, egyből szóba hozták a webkamerát, kapcsoljuk 
be és örömmel fizetnek. De hát mi nem vagyunk gyerekek, 
úgyhogy ez nem működött, és így nem is fog. 


— De mi igen — cincogta Elke, aztán gyorsan a szájára tette a 
kezét megint. 

— No persze, de aligha lenne egészséges ötlet — felelte René. — 
Valami mást kellene kitalálni. 


Később, sokkal később, amikor a hollandok befejezték a pro- 
jektet és az Interpol megkapta az adatokat, Kissy visszagondolt 
erre a karácsony előtti percre, amikor egy szeleburdi kislány fe- 
jecskéjében megszületett a gondolat, amiből aztán ezer pedofil 
rémképe vált. Csak utólag vált világossá a pillanat nagyszerű- 
sége, akkor, amikor már hullottak a shindyfejek, vagyis hát 
gyűltek az adatok. Vagy talán még később, közel két évvel ez 
után a beszélgetés után, amikor a Youtube egyik zugából rámo- 
solygott a döbbent emberiségre Sweetie. 

Amszterdamban senki sem ismerte az egereket, ez kikötés 
volt, hogy a nevük sehol sem szerepelhet. Amikor Kissy elő- 
ször látta Sweetie-t, úgy érezte, hátborzongató a szeme csillo- 
gása és a kedves félmosoly az ajkán. Mert ez a csillogás és mo- 
soly ezer pedofilnak jelentett rendőröket, izzasztó kérdéseket, 
fogdát, bíróságot. Semmi sincs, amitől a shindyk jobban félné- 
nek, mint a lelepleződéstől, és éppen ezt hozta el nekik Swee- 
tie. 

Ők tizenegyen soha nem lennének képesek ezer pedofilt meg- 
fogni, évtizedek kellenének hozzá. Sweetie néhány hét alatt 
megfogta őket a hamiskás félmosolyával, a csillogó szemével, 
üde, gyermeki lényével. Kissy sajnálta, hogy nem vehetik föl a 
csapatba tizenkettedik kisegérnek. Főleg mert Sweetie csak tíz- 
éves, akkora, mint a zsebek, amikor kinövesztették a füleiket. 
Ráadásul soha nem is lesz idősebb. 

Sweetie karrierje ezen a beaulieu-i karácsonyelőn kezdődött 
egy vörös hajú kislány izgatott, tört franciaságú hadarásával. 

— Hát ha kislányot nem akarod összeengedsz klassz webka- 
merás távmegerőszakolós shindynek, akkor kell bele webka- 
merába műkislányot rajzolod. Modern Computer- Technik tudja 
ilyet. Shindy üli gépe előtt, örülje csupaszos kislánynak webka- 
mera előtt, pedig kislány van csak, webkamera egy szál se, 
mert kislány nem gépe előtt üli, hanem benne gépben, memó- 
riaterület, hahahaha. Kell műemberke csinálásos szoftver, Va- 
nessa fölhívi George Lucas, ő erről tudja mindent, csak nem 


szabad hagyni neki elereszt fantázia, mert akkor lesz kislány li- 
la bőre hosszú ormány, három sárga szemmel, shindy olyat 
nem szereti. Tejeskávé színűje kell bőre, Philippinen szigetkis- 
lány, fekete haja, csillogja szemeit és mosolyogi édesen, amíg 
háta mögött szakállas bácsiak lenyomozik shindy lakócíme és 
küldik rendőröt, muhahaha. Mire kislány csábvonagolja leven- 
ni bugyit, ott is lehet éppen rendőr, ha motor jó, pont lehet úgy 
időzítsz, hogy rendőr integeti kislány képernyőre, és ott rögtön 
megbeszélik legújabb shindyes vicceket. Rákattint bilincs, elvi- 
szi, shindy egész fogdában sírhatja, hogy rendőr jött egy perc- 
cel korábbra és nem lekerült bugyi, milyen édes kislány volt 
pedig. Ez az, édes, lehet neki neve egyből Sweetie! 

Utólag visszagondolva döbbenetes volt, hogy Sweetie meny- 
nyire pontosan olyan lett, amilyennek Elke megálmodta. Mint- 
ha René később odaültette volna őt a gép elé, amikor Sweetie 
vonásait megtervezték. Pedig nem. Miután René hazautazott, 
egyáltalán nem beszéltek. Ők már csak készen látták Sweetie-t, 
nem sokkal azelőtt, hogy nekilátott pedofilokra vadászni. 

Az Interpolnál soha nem tudták meg, hogy Sweetie csak két 
évvel fiatalabb a saját anyjánál. 


Anyáék hosszabb magyarázatot is tudtak volna adni, de Kissy 
beérte a rövidebbel: nem lehet pontosan tudni, hogy mikor ké- 
szülnek el, de valamennyi időt megtakarítanak a japán cég be- 
vonásával. Az biztos, hogy a jövő év nagy részében nélkülöz- 
nie kell őket. Apa emlékeztette, hogy eddig se ők védték meg a 
macskáktól. 

— Nem hát — felelte Kissy —, éppen hogy az én dolgom lenne 
megvédeni benneteket, ha most fölbukkanna egy. 

Sejtelme se volt, hogy mindjárt lesz rá alkalma. A bankban 
még nem, bár tudott volna örülni egy-két bankrablónak, de hát 
azok csak a filmekben vannak, valamelyikben talán éppen ők 
fognak rémüldözni tőlük. Itt nem jött bankrabló, apa balra 
ment, anya jobbra, elintézték az ügyeiket, aztán visszatértek a 
taxiba és mentek tovább. Anyáék venni akartak egy-két aprósá- 
got a családnak, mármint akik a panzióban és környékén várják 
őket a különböző méretű füleikkel. 

A macska az ajándékboltban jött. Rajtuk kívül csak egy idős 
házaspár volt odabent, meg az eladó, egy huszonéves csaj. A 


macska pár évvel lehetett idősebb Kissynél, hímnemű volt, drá- 
ga bőrkabátban, és ahogy belépett, elővett egy pisztolyt. 

— Oké, kislány — mondta rekedtes hangon az eladónak —, sem- 
mi faxni, vili? Csak nyisd ki szépen a kasszát és senkinek sem 
esik baja. 

Az eladó csak reszketett meg hápogott. Az idős házaspár se 
volt kevésbé rémült. Anya éppen Kissy mögött volt, őt nem lát- 
hatta, de apa arckifejezésén ott volt: , már megint". Kissy saj- 
nálta, de nem tehetett róla, nem ő hívta ide ezt a srácot... ezt a 
hülye, ostoba srácot. Mert ebben a pillanatban a rabló körbefor- 
dult, hogy mindenkire rámutathasson a fegyverrel, és Kissy 
meglátta a csövet oldalról. Ostoba tulok. Vanessa holnap libát 
süt, annak több esze lesz még megsütve is, mint ennek itt. Ko- 
molyan ilyen hülyének nézi őt, egy alapítványi kisegeret? 

Odasétált hozzá, ügyet se vetve a fegyverre, amely most már 
őrá szegeződött. 

— Jó napot, uram — mosolygott a srácra, aki eddig is ideges 
volt, de most kezdett még idegesebb lenni. — Ön ugye ki akarja 
rabolni ezt az üzletet? 

— Te ne szólj bele!... 

— Sajnos muszáj, uram. Bizonyára tisztában van a törvénnyel. 
A rablásnak is megvannak a formaságai. Legyen szíves a pisz- 
toly gyártási számát bediktálni. Másként ugye bárki állíthatná, 
hogy kirabolták a boltját és felvehetné a biztosítási összeget. 
Kelleni fognak a személyi iratai, és alá kell írnia egy nyilatko- 
zatot, hogy valóban rabló. Majd a kedves vásárlók lesznek szí- 
vesek tanúskodni — intett apa felé, aki ekkor kezdte úgy csó vál- 
ni a fejét, hogy egész nap abba se hagyta. 

— Mi van?! Ez valami vicc?! — ordított a rabló nagyon idege- 
sen. 

Kissy elnevette magát. — Hát persze. Miért, azt hitted, hogy 
papírokkal fogunk itt vacakolni? Majd a rendőrségen elintézik 
a papírmunkát. Persze hogy csak vicc. Ez viszont nem vicc — 
tette hozzá, átnyúlt a pisztoly fölött és lekevert a srácnak egy 
borzalmas pofont. Aztán kivette a kezéből a pisztolyt, megfor- 
dította, méregette. Jó nehéz volt. — Tanulj meg két dolgot, ha 
boldogulni akarsz ezen a pályán. Egy. Használat előtt a pisz- 
tolyt ki kell biztosítani. — Ezzel a srác mellének szegezte a 
fegyvert, kibiztosította és elsütötte. — Kettő. A márkajelzést 


legalább takard le — és megint belelőtt a fiúba —, ha már olyan 
hülye vagy, hogy airsofít fegyverrel jársz rabolni. Azt hiszed, 
hogy mi még nálad is hülyébbek vagyunk? 

Az egész tárat beleeresztette a rablóba, a színes műanyag go- 
lyócskák lepattantak a kabátjáról és szétszóródtak a padlón. 

— Oké, zsenikém — felelte az, miután magához tért a megráz- 
kódtatásból, és elővett egy kést. — Ez nem műanyagból van, és 
most kicifrázom a képed! 

Kissy villámgyorsan áttette a pisztolyt a bal kezébe, a jobbal 
pedig elővette a saját kését. 

— Az enyém nagyobb - felelte lelkesen —, de nem vívhatunk 
késpárbajt, mert én tudok vele bánni, te meg nem. 

— Igazán? Honnan veszed? 

— Oké, nagyfiú. Versenyezzünk. Tessék az a bonbonos doboz 
— mutatott az egyikre jó két méterrel arrébb, amerre nem állt 
senki —, célozd meg és találd el vele. 

A srác ösztönösen odafordult. Kissy legalább nyolcvan száza- 
lékra becsülte az esélyt, hogy eldobja a kést, elbüszkélkedik a 
találattal, és csak aztán jön rá, hogy fegyvertelen maradt. Bár 
amilyen mulya, van az kilencven is. De még mindig megvan az 
esély, hogy nem dől be a trükknek és magánál tartja a kést. 

Ezért inkább támadott. 


Amikor a padlón találta magát hason fekve, már érezte, hogy 
valami nem stimmel. A szabályok szerint itt lent a srácnak kel- 
lene feküdnie, neki pedig a hátán térdelnie és lökni a fölényes 
kisegérdumát. Ehelyett ő fekszik a padlón és a srác kezdi lökni 
a dumát. 

— Tudod, azt tudtam, hogy jó a humorod és úgy ütsz, mint a 
veszett fene. Arra is számítottam, hogy lepuffantasz, ha a ke- 
zedbe kerül a fegyverem. De azt nem gondoltam, hogy birkó- 
zásban legyőzlek. Vanessa azt mondta, elég jól csinálod. 

Kissynek gyűrődni kezdett a bőr a homlokán. Ugyanakkor 
megszűnt a súly a hátán, s egy pillanat múlva a levegőbe emel- 
ték és letették a talpára. 

— Bertrand Lapierre. Jól vagy, egérke? 

Apa ekkor lépett melléjük. 

— Ki a fene maga tulajdonképpen? 


— Nialáék régi barátja vagyok. Úgy terveztük, hogy össze- 
mérjük az erőnket a szünetben. . . mostanáig nem jött össze. Hát 
vettem egy kis előleget. 

— És halálra rémítette az embereket maga körül! — csattant föl 
apa. 

— Nem egészen... a kisasszonnyal meg volt beszélve. A szü- 
leim előre szóltak neki. 

S akkor már ott állt mellettük az idős házaspár 1s. 

Voltaképpen nagyon egyszerűen alakult. Bertrand is bevásá- 
rolni volt a szüleivel a belvárosban, amikor meglátta Kissyéket 
az utca túloldalán. D" Aubissonék legalább ötvenezer fotót mu- 
tattak neki a csapat összes tagjáról, fölismerte, de a biztonság 
kedvéért föl is hívta Nialát, hogy egeret látott-e. Kissy közép- 
kék dzsekit viselt, a zsebein lila díszítéssel, nem lehetett elté- 
veszteni. A szülei bementek Chatonék után az üzletbe, és ami- 
kor ők éppen nem voltak a közelben, megsúgták a kisasszony- 
nak, hogy mindjárt jön egy rabló, de nem igazi. 

— Én akkor is éppen eléggé megijedtem — panaszolta a kisasz- 
szony. 

Bertrand odalépett a polchoz, levett egy nagy doboz csokis 
marcipánszívet, fölbontotta és gáláns mozdulattal odakínálta a 
kisasszonynak. 

— Szánom-bánom bűnömet, nem akartam megijeszteni. De 
tudnia kell, hogy ezeket — biccentett Kissy felé — viszont mu- 
száj megijeszteni, vagyis megpróbálni, ha azt akarom, hogy 
emberszámba vegyenek. — Miután a kisasszony némileg haboz- 
va vett a csokiból, megkínálta Kissy szüleit, Kissyt és a saját 
szüleit is. — De látja, ő még így se ijedt meg, kiosztott engem, 
mint valami szamarat. 

— Mert az is vagy — vágott vissza Kissy. — És ha lett volna 
idebent egy szabadnapos rendőr is, akinek van saját fegyvere? 

— Erre nem gondoltam -— ismerte el a fiú. 

— Lehet, hogy verekedni megpróbálhatsz kiállni velünk. De 
Jerrynek lenni nem annyi, hogy nagyokat ütünk. Ha én akarta- 
lak volna így megijeszteni, engem nem lőtt volna le a szabad- 
napos rendőr, mert én felkészültem volna minden eshetőségre. 
És azt a baklövést se követtem volna el, amit te teszel most. 

Bertrand már félig fölbontott egy marcipánt, de megállt a 
mozdulatban. 


— Mi rosszat teszek? — kérdezte halkan, óvatosan körbetekint- 
ve, ahogy ők szoktak, mielőtt kisurrannak a fotel alól a hűtő- 
szekrény felé. 

Kissynek megvillant a keze, és egy szempillantás alatt megje- 
lent benne egy csőre töltött Nimbusz. 

— Fölbosszantottál egy Jerry-egeret, de nem írtál végrendele- 
tet — közölte zordonan. 


A srác borzasztóan fárasztó volt. Szerencsére nem óhajtotta az 
összes egérrel kipróbálni az összes fogást és kombinációt, de 
igenis ismerni akarta őket, és mindenféle módon földhöz akarta 
őket csapdosni. Kissy már meggyanúsította, hogy a macskák 
ügynöke, és az ellenállásukat akarja megtörni. 

— De hisz nekem kutyám van otthon, hogy lehetnék jóban a 
macskákkal? 

Kissy sóhajtott és elégedetten nézte, ahogy a fiú előrelép, le- 
csap és megragadja Elke vállának hült helyét. A zseb egy 
szempillantás alatt elsiklott mellette, aztán megpördült és rú- 
gott, Bertrand pedig átbukfencezett a fején. 

A zsebekkel képtelen volt elboldogulni, bár ebben a gyorsa- 
ságuk mellett annak is lehetett szerepe, hogy nem nagyon mer- 
te őket erősen támadni, félt, hogy kárt tesz bennük. Francoise 
többször is földre küldte azzal a módszerrel, hogy engedte ma- 
gát megfogni, aztán a megfelelő pillanatban kisiklott, és mire a 
srác visszanyerte volna az egyensúlyát, már kapott egy rúgást. 
Elke inkább csak rúgásnyi távolságból csipkedte, szurkálta, az- 
tán a megfelelő pillanatban lecsapott. Ők ketten többször győz- 
ték le a helyi bokszbajnokot, mint az ellenfelei összesen, éke- 
sen bizonyítva az elvet, amit még Mohi fogalmazott meg: sza- 
bályok nem lehetnek, ha nálunk sokkal nagyobbal verekszünk, 
győzni kell mindenáron, és elsősorban a tisztességtelen mód- 
szerek vannak megengedve. 

Vanessa éppen ezért ezeket alkalmazta. Elég gyorsan kezdett, 
de jóval a rendes mozgási sebessége alatt, aztán úgy gyorsult 
föl hirtelen, hogy Bertrand már csak a földön ocsúdott föl, és 
nem értette, mi történt vele, mert ő nem látott semmit. Pedig 
hát ő is elég gyors, de Vanessa még gyorsabb. 

Őket miniket, Nimbyt és főleg a maxikat nemegyszer legyőz- 
te, bár volt egy alkalom még a legelején, amikor még nem mér- 


te föl a helyzetet reálisan. Természetesen soha nem verekedett 
nővel, és esze ágában se volt Angéligue-et komolyan megütni. 
Amikor aztán a lány földhöz vágta, akkor derengeni kezdett ne- 
ki, hogy az illemszabályokat odakint kell hagynia, és akkor 
már ő győzött. 

Végül is Pi és Nimby kivételével mindenkinek sikerült leg- 
alább egyszer földre küldenie, bár nem egykönnyen. Kissy átla- 
gos eredményt ért el, hatszor terítette le a srácot és nyolcszor 
maradt alul, de a végén már hordágyért nyivákolt, hogy valaki 
azon cipelje el a zuhanyozóba. 

Aztán bezúdultak mind az ebédlőbe, és fölfaltak mindent a 
hatalmas tál ételekből, amikkel Geneviéve már jó előre fölké- 
szült. Bertrand végül megköszönt mindent, kezet fogott vala- 
mennyiükkel, Vanessának átadott egy összehajtott papírlapot 
és elégedetten távozott. Kissyt különösebben már meg se lepte, 
hogy egy csekk volt, tízezerről. 


Ingéék csak huszonharmadikán délután jöttek, persze nem ko- 
csival, repülővel, a Szörnyeteget csak nyáron szokták beindíta- 
ni, a taxi meg egy tonna üzemanyagot megenne idáig. Yves bá- 
csiék és Alexék az eggyel korábbi géppel érkeztek, Ange néni 
pedig az eggyel későbbivel. A Jerry Alapítvány kisfülűi sorban 
összegyűltek, és a panziót családtagok serege töltötte meg. 
Mindenki eljött, akinek egér volt a gyereke, most először még a 
Clément szülők is, Angéligue-nek beletelt némi győzködésébe, 
mert nem szerettek utazni. Talán soha nem volt még ilyen nyü- 
zsi a panzióban. 

Minden adott volt egy remek karácsonyhoz. 

— Kivéve shindyekt — mondta Elke. — Silvesternacht hívjunk 
meg Ninót Is. 

— Akkor ünnepelni fogunk, nem verünk senkit — csóválta a fe- 
jét Niala szigorúan. 

— Mulatság része jól érezed magad, verjed orrba shindyet 
időnként. Táncol kicsit, süti esz, iddogat, tökön rúg shindy, 
vissza táncba. Nem így igazi? 

— Nem. Az munka. Ünnepnap nem dolgozunk. Bírja ki az a 
shindy valahogy megrúgatlanul. 


Marie néni nappalijában tartották a szentestét, mert az sokkal 
nagyobb volt, mint a D" Aubisson-villáé, és a panzió vendé- 
geivel persze nem akartak együtt ünnepelni. Sokan voltak, az 
összes egérszülő, Pinek a nagyapja is, négy kisfülű tesó (And- 
reas, Alexander és Henri Schneider meg Marie Blanchard), 
Ange néni, Jean, Vanni, Girottiék és Marie néni, akinek a vál- 
láról az egérhad levette a vendéglátói teendőket, ők gondos- 
kodtak róla, hogy a több mint negyven ember tányérja, pohara 
sose legyen üres. Időnként rövid telefonüzenet ment a panzió- 
ba, ahol rátermett emberekből álló személyzet helyettesítette 
Jeanne-t és Luigit, és egy perc múlva hozták az utánpótlást. 

Az volt a legjobb az egészben, hogy szilveszterkor is együtt 
lesznek majdnem mindannyian. Marie-nak akkor dolgoznia 
kell, ma estére bezárta az éttermet és elengedte az embereket 
karácsonyozni, de szilveszterkor ez kizárt, óriási forgalomra 
számítanak. Ange néni csak három napra jött, aztán a többi 
unokájával pótkarácsonyozik. De a többiek itt lesznek mind. 

Kissynek néha eszébe jutott, mennyire kivételes dolog, hogy 
az egérséggel ilyen óriási családra tettek szert. Többnyire Va- 
nessa miatt szokott ez az eszébe jutni, akinek azelőtt semmi- 
lyen családja nem volt, de kétségtelen, hogy ők többiek is, az 
egy szem Niala kivételével, magányos egérkék voltak, akik suli 
után legnagyobbrészt egyedül ültek otthon a net előtt, vagy ők 
ketten Chantallal például sokat jártak moziba. Niala legtöbb- 
ször átment a panzióba, ha előbb végzett, mint a szülei, vagy 
valamelyik rokonhoz itt ezen a szigeten... igen, ez az, a két 
zsákutca és a hegyi erdőség által határolt, két tucat háznyi terü- 
let olyan, mint egy sziget, ha ők úgy akarják, teljesen el van 
zárva a külvilágtól. A kertek között átjárás van, meg ott vannak 
még a pincék is, némelyik ház pincéjéből vízszintes folyosó ve- 
zet egy másik ház tetejének magasságában levő kijárathoz, tel- 
jesen elrejtve a turisták elől, és mindenütt rokonok vannak, suli 
után Niala csak sétált két percet és rokonokkal találkozott. De 
ők többiek nem. Még testvéreik sincsenek, csak Nimbynek, de 
azok rég felnőttek már. 

S most ekkora családjuk és még sokkal nagyobb rokonságuk 
van. Már Kissy is ismert mindenkit a közelben lakók közül, 
tudta a nevüket, egy csomó dolgot róluk, többségüknél azt is, 
hogy milyen rokonai Claudeléknek. Meg neki. Mert Vanessát 


itt mindenki Niala teljesen igazi húgának tekinti kezdettől, őket 
egérkéket pedig fokozatosan fogadták el a lányok tiszteletbeli 
testvéreinek, és megesett már, hogy Kissyt ugyanolyan , szer- 
vusz, húgom"-mal üdvözölte Isabelle néni másodunokatestvé- 
re, Juliette néni, mint Blanche-t, akit pólyás kora óta ismer. Va- 
lószínűleg azért, mert őt meg pólyás kisegér kora előtt is már 
ismerte. 

Karácsony két további napja arról szokott szólni, hogy a ro- 
konok végiglátogatják egymást és barátaikat, de őket egérkéket 
Blanche-ék sose terhelték ezzel, hiszen ők eredetileg Niala ba- 
ráti köre voltak, nem is ismerték a rokonokat... Ez mostanra 
megváltozott, már részt vettek fogadásokon Claudelék rokonai, 
barátai és üzletfelei körében, bár azok nagyszabásúbb, előre 
megtervezett, meghirdetett rendezvények voltak. Olyan össze- 
jövetelen viszont nem voltak még, ahol csak úgy egybegyűlik a 
rokonság kisebb-nagyobb része, ünnepelnek, beszélgetnek 
minden kötöttség nélkül. Idén először, huszonötödikén délelőtt 
Richard bácsiéknál, ahova csak úgy beugrott egy-két rokon, az- 
tán több is, és valaki telefonált Blanche-nak, hogy ugyan jöjje- 
nek már át ők is. Blanche átment, vitte a nagynénjét és a két 
gyereke közül ötöt-hatot... Később hasonlóképpen elkevered- 
tek Gérard bácsihoz, és egy alkalommal Kissy éppen Martinnel 
sétált kettesben, egy szál DjAubisson vagy Claudel nélkül, 
amikor az egyik ház ajtaján kinézett egy Pierrot nevű sokadik 
unokatestvér, fülön fogta őket és már az ajtóból harsányan hir- 
dette, hogy nézzék, kiket hozott, azonnal rejtsék el a macskát. 
Aztán leültették őket és olyan finom sült halat kaptak, hogy 
órák múlva is rezgett még a fülük. 

Egyetlenegy dolog hiányzott a tökéletes karácsonyhoz. De 
hát az ilyenkor nem lehetséges, ők is ünnepelnek, kikapcsolód- 
nak, nem vadásznak gyerekekre, hát őrájuk se lehet vadászni. 

Nem, az idei vadászszezonnak már 


VÉGE. 


De jövőre még több shindyt fognak majd. 


21. 


AZ ISKOLÁK 


I remember jolie demoiselle, the last summer, nous, 
la tour Eiffel. 
I remember comme tu étais belle, so beautiful with your 
sac Chanel. 
Sur les ponts de la Seine, lets do it again, again, again, again, 
You gave me a rendez-vous, what is it? what is it? 


Je le chercher a toi, dans les rues, je ne suis pas venir car tu ne 
les plus. 
Je le regarde partout, where are you? My heart is bleeding, 
Oh I miss you! 
L amour a la francaise, lets do it again, again, again, again, 
You gave me a rendez-vous ... 


Nem volt könnyű dal a kétnyelvű szöveggel, a bonyolult, ug- 
ráló dallammal és az összetett ritmussal, de megbirkóztak vele. 
Duettben egy Jacgues nevű langaléta fiatalemberrel, akivel 
Kissy azelőtt jó, ha tíz mondatot váltott, bár rokonok voltak, 
valami bonyolult módon, Jacgues nevelt fia volt Isabelle néni 
egyik unokatestvérének, de lehet, hogy annak is csak a sógorá- 
nak, és éppúgy nem állt vérrokonságban a Claudelekkel, mint 
maga Kissy. De itt a színpadnak kinevezett pár lépésnyi terüle- 
ten csak az számított, hogy jól tud énekelni és a hangja jól 
harmonizál Kissyével. Kissy igyekezett maximális művészi át- 
éléssel szerepelni, még szerelmesen is nézett a srácra, ezt leg- 
alább tudta, hogy kell, látta abban a filmben, amiből az előtte 
levő dalt énekelték. Kissy kezdte, egyedül. 


I ve been living with a shadow overhead, 

I ve been sleeping with a cloud above my bed, 
I ve been lonely for so long, 

Trapped in the past, 

I just can "t seem to move on! 


Aztán jött a fiú, még Hugh Grant gesztusait is utánozta. 


IT ve been hiding all my hopes and dreams away, 
Just in case I ever need "em again someday, 

I ve been setting aside time, 

To clear a little space in the corners ofmy mind! 


Majd ketten együtt. 


All I wanna do is find a way back into love. 
I can t make it through without a way back into love. 


Ezt viszont nagyon könnyű volt énekelni, az ember csak elen- 
gedte a hangját és hagyta, hogy a zene és a szöveg vezesse. 
Persze nem tudták kívülről egyiket se, két táblagép volt előttük 
kis állványokon, azokról olvasták, Nimby lapozott nekik táv- 
irányítással, és ő kereste ki mindig a következő dal szövegét, 
miután a közönség megállapodott, hogy mi legyen az. 

Ez a két dal véletlenül kapcsolódott is őhozzájuk és egymás- 
hoz. Az évszámban. 2007-ben jelent meg mindkettő, a Les Fa- 
tals Picards dala az eurovíziós dalfesztiválon, a film pedig Hol- 
lywoodban, ugyanabban az évben, amikor ők egymásra talál- 
tak, nyaralni mentek, kinőtt a fülük és létrejött az alapítvány. 
Életük legjelentősebb éve, megérdemli, hogy tisztelegjenek 
előtte egypár dallal. 

Váratlanul érte őket a felkérés, hogy jöjjenek el az újévi Ze- 
nés összejövetelre. , Nézőnek, de szabad szerepelni is." Kissy 
még sosem járt ebben a házban, a villa utcájának túloldali vé- 
gén, fönt a hegyen, bár a háziakat ismerte látásból, köszöntek, 
ha találkoztak. Sose hallott róla, hogy náluk január elseje dél- 
utánján mindig zenélnek, táncolnak és énekelnek, van úgy, 
hogy a partvidék tucatnyi városából jönnek barátok és rokonok. 
Egér eddig még sose volt köztük, Niala megfordult itt kisebb 


korában egyszer-kétszer, nézőként persze, de akkor még a füle 
is kicsi volt, nemcsak ő maga. Most eljöttek mind, és hát persze 
hogy azzal fogadták őket, ne aggódjanak, a macska lent alszik 
a pincében. 


De nem az volt a különös, hogy ő ki mert állni énekelni egy 
csomó alig vagy egyáltalán nem ismert ember elé. Ott voltak az 
egértársai, a szülei, még egypár kisfülű, otthonosan érezte ma- 
gát. Egy alig ismert sráccal duettet énekelni — nem nagy dolog, 
nem akartak versenyen indulni vagy fellépni a tévében. Énekel- 
ni pedig tud, a hangja is szép, Nialáék ezt már elmagyarázták 
neki és fölfogta. 

Nem, a meglepetést nem ő szerezte. Már megint Vanessa. 

Még öt perce se lehetett, hogy Izzy elkezdte a tanítást, de Va- 
nessa máris olyan tehetséggel utánozta, hogy Kissy már csak őt 
nézte, és nem volt ezzel egyedül. Ekkor értette meg biztosan, 
hogy Vanessa mindenben zseniális, és ha egyszer elkeverednek 
egy atomerőműbe, akkor ő hasítja majd a legszebb atomot. Eb- 
ben a meggyőződésében az sem ingatta meg, amikor később ő 
maga is megpróbálta, és Izzy határozottan kijelentette, hogy jól 
csinálja. 

Vanessát már jóval korábban fölkérték, hogy lépjen be a ze- 
nekarba, és nem mondhatta, hogy nem játszik idegenek előtt, 
hiszen mindenkit ismert a teremben. Azt mondta helyette, hogy 
nem játszik ő olyan jól. Erre a zenekar vezetője, egy Frédo ne- 
vű kövérkés férfi kijelentette, hogy ők se, például Lucas utol- 
jára húsz éve fogott gitárt a kezébe, és mégis játszani fognak. 
Vanessa sóhajtott, halkan megjegyezte: — Az ám, csak amúgy 
Lucas hegedül egy szimfonikus zenekarban — és ment játszani. 
A saját Tyrosán, amit eredetileg azzal kértek kölcsön, hogy a 
kis Marie-Thérése fog rajta játszani, és játszott is, Vanessával 
fölváltva. 

Akkor is éppen Marie-Thérése játszott, amikor Izzy föllépett, 
Vanessa ráért őt nézni, és teljesen el volt bűvölve. Kissy látta 
rajta, hogy rabul ejti a látvány, teljes joggal, Izzy csakugyan 
nagyon szépen táncolt — de nem ezért. Vanessa soha nem látott 
még ír táncot. 

— Mikor láttam volna? Amikor kisebb voltam, a rendőrök elől 
rohangáltam. Négy éve meg a shindyk után rohangálok. 


Az emberek nevettek, Thomas bácsi, a házigazda pedig kije- 
lentette, hogy most úgyis szünet következik, a vendégek harap- 
janak valamit és öblítsék le, a színpadot pedig átmenetileg ki- 
nevezi Izzy tánctanfolyamának helyszínévé. 

Az első szemeszter húsz percig tartott, az évfolyam hat tanu- 
lóból állt: két rokon lány, egy rokon fiú, Vanessa és a zsebek, 
akik nyilván akkor is jelentkeznének, ha oroszlánszelídítést 
vagy holdraszállást tanulhatnának. Mind a hatan ügyesek vol- 
tak, de az első tíz perc arra ment el, hogy képesek legyenek 
függőleges testtel, mereven a törzsük mellett tartott karral tán- 
colni, és az óra végére se ment mindegyiküknek hiba nélkül. 
Csak Vanessának, aki néhány perc után ugyanúgy rakosgatta 
egymás mögé és lendítette a lábát behajlított térddel, akárcsak 
maga Izzy. Neki inkább az esett nehezére, hogy ne akarjon túl 
gyorsan mozogni, a Jerry-kiképzés arra kondicionálta őket, 
hogy hihetetlenül gyorsak legyenek, és ez Vanessának mindig 
is nagyon jól ment — de hát ez tánc, itt nem rúg vissza senki, 
ahogy Izzy magyarázta, itt ütemre kell lépni. A zsebek valami- 
vel könnyebben tudták lelassítani higanygőz mozgásukat, a 
mugli tanítványok pedig inkább lassúbbak voltak a kelleténél. 

Izzy francia volt, de évekig élt Írországban a szüleivel, ott ta- 
nulta, az egyik tanára személyesen Michael Flatley volt — kon- 
certfelvételekről. És éppen olyan hosszú, vörös lobonca volt, 
mint a Flatley-lányoknak. 

Vanessa haja nem volt vörös és nem is göndör lobonc, de ép- 
pen elég hosszú volt. Kissy elbámult, amikor Niala összefogta 
neki lófarokba, hogy tudjon táncolni. A mikrónak egész más 
lett így az arca, ahogy ide-oda billegett lábujjhegyen. 

Kissy még mindig föl tudta idézni azt a fiús kis vadócot, akit 
egykor látott. De csak azért, mert voltak róla fényképek bőven 
és emlékezett is rá. Már semmi hasonlóság nem volt Mohi és 
Vanessa között. 


A táblagépeket, amiket a koncerten súgógépnek használtak, az 
alapítvány kapta karácsonyra. Valamilyen bonyolult üzlet ré- 
szei voltak, a partnerek megajándékozták egymást mindenféle 
jelentéktelen aprósággal, mármint a beruházás méretéhez ké- 
pest persze, és a Jean-Claude-nak járó ajándék átváltozott az 
alapítvány ajándékává, húsz darab csúcskategóriás táblagéppé. 
Nem nagyok, de sokat tudnak, és persze fut rajtuk a Jerry-felü- 
let. Ez külön program volt huszonhetedikén, a mikrók össze- 
trombitálták a csapatot és tíz kisfülüt, mindenkinek a kezébe 
nyomtak egy gépet, s mindenki egyszerre rakta föl a rendszert. 
A felület biztonsági rendszere nem bonyolult, de mégis feltör- 
hetetlen, mert semmilyen biztonsági protokollal nem kompati- 
bilis. Először le kellett tölteni a programot a szerverről, persze 
jó trükkösen, mert a link nagyon egyszerű ugyan, csak nem 
tölt. Egy letöltési kódszámot is meg kell adni, amit Nimby ge- 
nerált mindenkinek, egy nagy monitoron jelentek meg a kis- és 
nagyfülűek nevei a kódszámokkal együtt. Ezek csak háromje- 
gyűek, mert az igazi biztonságot az jelenti, hogy valakinek már 
bent kell lennie a felületen és kódszámot generálni, ami öt perc 
múlva le is jár. Amikor ezt megadták, lejött a program, fölrakta 
magát, automatikusan becsatlakozott, mindent megcsinált, és 
föltett néhány kérdést a beállításokról, ezekhez kellett valaki, 
aki válaszol a gépnek. Nimby elnézést kért, amiért még nem 
valósította meg azt a tervét, hogy a beállításokat csomagban le- 
hessen kiválasztani, aszerint, hogy az új gép egéré lesz, kisfü- 
lűé vagy általános célú, akkor az egyetlen kérdés lett volna. De 
majd meglesz az is. 

Amikor a beállítások megvoltak, akkor következett a hiper- 
szuper biztonsági ellenőrzés, ami igazából azért van, mert a 
mikrók még nem tudták kiválasztani, hogy a különféle techno- 
lógiák közül melyiket alkalmazzák, és egymás után négyféle 
zárat kell fölnyitni. Az első egy kilencjegyű számmal működik, 
a második hat betűvel, de azok némelyike görög betű is lehet, 
olyan billentyűzet jelenik meg a képernyőn, amin azok is van- 
nak. A harmadik megint betűkre nyílik, hat és tizenkettő között 
akármennyi lehet, az utolsó pedig nyolcjegyű, betűk és számok 
vegyesen. Néhány hónap múlva, ígérte Nimby, már csak egy 
ellenőrzés lesz, de igazán nem számítottak arra, hogy egyszerre 
húsz gépre kell fölrakni a rendszert. Arra készültek csak, hogy 


valaki hozzájut valami infóhoz a Jerry-rendszer működéséről, 
és megpróbálja föltenni a saját gépecskéjére, az ő tudtuk nél- 
kül. 

A gépeket a kis- és nagyfülűek kapják, néhány darabot pedig 
a D"Aubisson-villában, a panzió személyzeti részén, Marie né- 
ninél és más rokonoknál helyeznek el, akik így majd be tudnak 
kapcsolódni az alapítvány életébe. A munkájába nem, a prog- 
ramban nagyon szigorúan meg vannak határozva a hozzáférési 
jogosultságok, és a rokonok gépei csak általános hozzáférést 
kapnak. Vagyis megnézhetik például a film- és zenegyűjtemé- 
nyüket, de a Cumulus adatbázisát nem látják, sőt a felületnek is 
csak azokat az oldalait, amiken nincsen ilyen adat. 

Ange néni is kap egyet. Asztali gépre sose tudták rábeszélni, 
a nappalija kicsi és tele van emléktárgyakkal, egészen föl kel- 
lett volna fordítani, hogy egy gépet elhelyezzen. De ezt a 
könyvnyi méretűt csak leteszi az asztalra vagy bárhová, ezt el- 
fogadta. Majd elviszik neki az egyiket. 

Egyre több és több kisfülű csatlakozik most már elektroniku- 
san is a Jerry mindennapjaihoz. Már alig vannak, akik még 
mindig csak hagyományos eszközökkel érintkeznek velük: Pi 
apja és nagyapja, Angéligue szülei — bár ha Clémentine-t átvin- 
nék valamelyik szobába és tennének rá egy monitort, egeret, 
billentyűzetet, nekik se lenne gond —, Mondiot, Nimby és Elke 
testvérei, meg persze Niala és Vanessa kiterjedt rokonságának 
nagy része. 

Hamarosan a D" Aubisson nagyszülők se lesznek már elvágva 
tőlük — ők még nem tudnak róla, de nemsokára visznek nekik 
egy gépet. Sőt Vanessa vér szerinti nagyszüleinek és a nagybá- 
csinak is, valamint a korábbi vér szerinti nagyszülőknek An- 
gouléme-be, akik persze nem annyira Vanessával akarnak majd 
beszélni, inkább Jean-Frannal és Francoise-zal, akik csakugyan 
a leszármazottaik. Ezek a gépek már nem a Jean-Claude-tól ka- 
pott húszból kerülnek ki, Nimby fogja megvenni őket északon, 
fölrakják rájuk a felületet és mehetnek. 

Némi vitát keltett, hogy honnan kerüljön ki ezeknek a gépek- 
nek az ára. Négy hipermodern csúcsgép nem kis pénz. Öt. Nia- 
la találta ki, hogy kapjon egyet Pascal is, aki az anyjával ma- 
radt, szétköltöztek nem sokkal azután, hogy a konzorcium 
megvette a gyárat. A házban Juliette maradt Pascallal, Jean- 


Pierre kivett egy kis bútorozott szobát a gyár közelében, egye- 
lőre jól elvan ott. Illetve az ünnepek alatt persze náluk a pan- 
zióban. A válóper lezárása után egy csomó pénzt visszakap 
majd abból, amit a gyárért kifizettek: Juliette megtarthatja a há- 
zat, de a felét ki kell fizetnie. Jean-Pierre ezt követeli, és jó 
ügyvédje van. Nem a Jerrytől kapta, de jó. Niala tehát kitalálta, 
hogy Pascalnak is adjanak egy gépet, hogy tudja tartani a kap- 
csolatot az apjával meg a vér szerinti unokatestvéreivel. A töb- 
bes számot megnyomta. Pedig hát vér szerint kizárólag Vanes- 
sa Pascal unokatestvére. 

A vitát Mario indította egy helyeslő bólintással, mondván, a 
nagyszülőkkel, rokonokkal való kapcsolattartás remek ötlet, a 
konzorcium fizeti a gépeket. Erre Nimby vállat vont és ráfelel- 
te, ugyan már, ők fizetik a Jerry kasszájából. Mario azt mondta, 
ezek nem shindyüldözéshez kellenek, nem fedezheti a költsé- 
geket az alapítvány. Ez is a Jerry infrastruktúráját bővíti, felelte 
Nimby. Végül Vanessa döntötte el a vitát azzal, hogy felezzék 
el, az érvelőkészségüket pedig tartogassák akkorra, amikor 
majd egy serpenyőben találják magukat, és föléjük hajol egy 
cica, szakácssapkában. 

— Aligha hiszem, hogy velem ilyesmi előfordulhat — mosoly- 
gott a dédnagybácsi. 

Vanessa ránézett, nagy, csillogó, hidegkék szemekkel. 

— Hát persze hogy nem. A Jerry egerei minden körülmények 
között meg fognak védelmezni téged. 


A Jerry Alapítvány tehát azzal zárja az óévet és kezdi a két- 
ezer-tizenkettes esztendőt, hogy rokonok, barátok és üzletfelek 
újabb sorát kapcsolja be privát hálózatába. Mert mindenki kis- 
egér, akit a rossz emberek bántanak, meg különben is, minél 
többen vannak, annál jobban szórakoznak. 

Effélékről is szó esett, amikor Kissy felugrott Ange nénihez a 
táblagéppel. 

— Eszembe jutott az első találkozásunk — mondta a néni. — 
Lassan öt éve. Gondoltad volna? 

— Még azt se, hogy Sheilát még aznap este hűvösre juttatjuk — 
nevetett Kissy. — Igen, egyet s mást összehoztunk azóta. 


— Jól sikerült kis csapat lettetek. Sokszor megrémítenek a vál- 
lalkozásaitok, de nagy örömömre mindig a shindyk húzzák a 
rövidebbet. 

Kissy kihúzta magát ültében, két mutatóujját a füle mögé tet- 
te és megbillegette őket. Ange néni mosolygott. 

— Vanessa, illetve még Mohi nagyon szigorúan ránk paran- 
csolt, hogy a shindyknek sosem szabad győzniük. Azt még 
csak-csak megkockáztathatom, hogy egy shindy elkap, meg- 
erőszakol és megesz krumplival, de utána még Vanessa harag- 
jával is szembenézni... no nem. Inkább én eszem meg a shin- 
dyt krumplival. 

— Vanessa — bólogatott a néni lassan. — Ő a legnagyobb csoda 
köztetek. 

— Köztünk — helyesbített Kissy. — Ange néni is közénk tarto- 
zik. 

— Rendben, köztünk. Ő indult a legmélyebbről, ő futotta be a 
legmeredekebb pályát. Sokszor gondolok rá, vajon mi lesz be- 
lőle végül. Persze nemcsak őrá vagyok kíváncsi, de ti többiek 
nem vagytok olyan rejtélyesek. 

Kissy bólogatott. 

— Vanessa tényleg egy misztikum. Ülünk egymás mellett, én 
azon töröm a fejem, hogy ő mire gondolhat, ő pedig vidáman 
olvasgat a gondolataimban. 

— Igen, mert kiváló emberismerete van. Ez egy adottság; gon- 
dolom, kiskorában egy csomó ember fordult meg az életében, 
és fontos volt, hogy rájöjjön, nem akarnak-e valami rosszat. Fi- 
gyelte őket, megfejtette a viselkedésüket, így alakulhatott ki. 

— Nialának is kiváló emberismerete van. 

— Neki máshonnan. Ti alighanem tőlük tanultátok. 

— Miért. . . nekünk is kiváló emberismeretünk van? 

— Hát remélem, mert kell a munkátokhoz. 

Kissy mosolygott és megint megbillegette füleit. 


Macska tűnődve üldögélt a macskás polcon és billegette a fü- 
leit. Kissy néha fölpillantott rá, nem azért, hogy szemmel tartsa 
mint ragadozót, de Francoise-zal éppen róla beszéltek. 

— Anya nem nagyon értette — mesélte a zseb —, de hát nálatok 
meg Vanessáéknál sem esznek meg minket. Ők a mi macská- 
ink. Akkor miért ne lehetne nekem is? 


— Részemről nincs akadálya. Ha Véronigue beleegyezett, ak- 
kor csak Macskával kell megbeszélned. 

— Hiszen ő is hallja. Mit szól hozzá? 

Kissy megint fölnézett Macskára, akit a zseb nem láthatott, 
mert ha odafordítja a kamerát, akkor egymást nem látják, és a 
kábelt is át kell rendezni; éppen töltötte ezt a netbookot. Nim- 
byék egyszerű rendszert találtak ki a hálózat rengeteg gépének 
feltöltésére: ha valamelyikben a kritikus szint alá megy az aksi, 
a klienslistában megjelenik egy piros lámpa, és a Jerry-felület 
központi kapcsolótábláján is látszik. Bárki jár legközelebb arra, 
föl tudja tenni a gépet. De ez csak a mozgóknál kell, mert a 
géptermek helyhez kötött gépei állandóan be vannak dugva. 

— Semmit. 

— Ez valószínűleg helyeslés. Hátha ad nekem tavasszal egy 
kölyköt. Mit gondolsz, kivel hozzuk össze? 

— Hé, egérke, macskatenyészetet mégse nyithatunk. Majd ha 
megtetszik neki egy macskasrác, lesznek kölykök megint. Ad- 
dig légy türelemmel. Illetve keress más edzőpartnert. 

— Nos... amíg Macska teherbe nem esik. . . 

— Felőlem a fára is nyugodtan fölkergetheted — mondta Kissy 
nagylelkűen. 

Francoise csettintett a nyelvével, Kissy pedig újra fölnézett 
Macskára, aki éppen hozzálátott a mosakodáshoz. Rendben. 
Macska a fán, kisegér a fa tövében. Csaholó kisegér a fa... 

Ekkor a szíve kiugrott a helyéből, pattant egyet a földön és 
begurult az asztal alá, de Kissy már a Cirrus izgatott csipogásá- 
ra figyelt. 

— Hűha — mondta Francoise, Kissy pedig rábólintott. Szex és 
gyerekrablás, még szép, hogy hűha! A Jerry-felületen már 
egyetlen kattintással, illetve érintéssel meg lehetett kapni az ak- 
tuális riasztás összes adatát, a telefonok csipogásával egyidejű- 
leg megjelent egy piros gomb a képernyők bal alsó sarkában. 
Kissy megnyomta, nyilván Francoise is. 

A DNCA sorszámú, vagyis 4031-es facebookos szál a Felicia 
csoporthoz tartozott, egy fotó volt rajta. Hat év körüli kislány 
fürdőruhában a strandon, Kissy hirtelen nem emlékezett a ne- 
vére, de megvan az adatbázisban. A hozzászólást Krapulax né- 
ven írták. Kissy lekonyuló fülekkel olvasta. 


Klassz fürdőruci, de ha én csináltam volna a fotót, egyből el- 
kaptalak volna és lehúzom rólad. 

Kissy sóhajtott. Szexista és pedofil, kétségtelenül. De a Cir- 
rus megint túlzásba vitte az aggódást, persze nem érti a feltéte- 
les módot meg az egész helyzetet, csak az elkapást érti és gye- 
rekrablásra asszociál. 

— Mit gondolsz — szólalt meg Francoise —, érdeklik valamivel 
nagyobbak is? 

Kissy hallotta a hangjában a mohóságot, és valami olyasmit 
akart felelni, hogy... de Elke megelőzte. 

— Ezt nem. Ez megeszi csak ovisokat. Kell mártani bele késet 
és irány börtön mögé! 

— De egérke — felelte Francoise meglepően józanul —, az ürge 
semmi törvénytelent nem csinált. 

— Még nem! 

Kissy sóhajtott és megigazította a zsebében a bicskáját. Na- 
gyon mocorgott már. Krapulax persze megérdemel egy alapos 
verést, de a zsebek is legalább ennyire ingerlik az egeret. És 
kedd van, még három nap, míg elkaphatja a farkincájukat. 

Az az igazi, amikor sikoltoznak. 

Kissy döbbenten nézte az újabb üzenetet. Tom Wemblie-nek 
hívták a szerzőjét, és ő se szerepelt a Cumulus adatbázisában, 
akárcsak Krapulax. A Cumulus Facebook-olvasója kékkel húz- 
ta alá a nevét, vagyis nem tud róla semmit. 

— Mikor? — kérdezte Francoise. 

— Mit mikor? — kapta föl a fejét Kissy. 

— Mikor sikoltoznak? 

— Csütörtökön — vágta rá Elke. — Délután hatkor. Hülye kér- 
dezés, egérke. Hát amikor shindy letépje róluk úszóruhát, aztán 
viszi őket sütőbele, krumplival. 

— Az a cica — felelte a másik zseb. — A shindy egészen mást 
akar, miután letépte róluk a fürdőruhát. 

— Shindy is lehet cica — közölte Elke vaslogikával. 

Aha, az tényleg nagyszerű — írta Krapulax. 

— Lehet. De ezek nem cicák. 

— Honnét tudsz? Láttál belőlük semmit is? , Az interneten 
senki se tudja, hogy kutya vagy." Persze kutya nem íri shindy- 
ségekt, az rendes állat, de macskájak elég nagy disznó, arról te- 
lik. 


— Attól kitelik. 

— Lehet úgy is mondani. Jaj, nem is mesélek. Jötte utánam ut- 
cán cica most hazafelé. Egész végig két Strassensarokra követ- 
te kicsi egéret. És kicsi egér nem félte semmit is, marschieren 
nyugodt lépkekvel, és cica nem meri rátámadi kisegéret! 

— Milyen cica volt? 

— Cirmosas. 

Kissy csak fél füllel figyelt a zsebek beszélgetésére, bár az a 
fél fül elég nagy volt. A két shindyt próbálta lenyomozni. Biz- 
tos volt benne, hogy már valami rossz fát tettek a tűzre, vagy 
éppen most terveznek valamit. Mert nem volt több üzenet. Te- 
hát magánbeszélgetésbe vonultak. Eszmét cserélnek a hét leg- 
ízletesebb gyerekeiről, fotókkal! 

De persze semmilyen adathoz nem tudott hozzájutni, mindkét 
shindy teljesen anonim volt, nem is rég regisztráltak. Krapulax 
egy hónapja, Tom Wemblie másfél. Nem raktak föl publikus 
képet semmiről, nem volt publikus posztjuk, nem voltak publi- 
kus ismerőseik. És a Facebookon át nem tudnak IP-címet sze- 
rezni. Elakadt. 

— Nem olyan nagy gond — vélte Martin, aki közben szintén 
bejelentkezett. — Voltaképpen semmi adatunk. Még egy kis 
Charlie Papa sincsen. 

Martin ez idő alatt az utcán baktatott, nem beszélhetett szaba- 
don. 

— Viszont szeretik Uniform Golf Alpha Novem. .. 

Kissy elharapta a mondatot. Rájött, hogy Martintől csak egy- 
féle választ várhat a kislányok vetkőztetésére. 

— Aha, én is. Este majd. . . 

— Este majd hozzád vágom Macskát! — csattant föl Kissy 
mérgesen, amitől a két kislány meglepve nézett rá a képernyő- 
ről; ők mostanáig egymással dumáltak, nem figyeltek ide. Sze- 
rencsére. 

— Az klassz lehet — cincogta Francoise —, vérszomjas cicákkal 
dobálózni. Mi is jöhetünk? 


Este Kissy nem vágta Macskát Martinhez, aki nem kísérletezett 
azzal a vetköztetéssel. Majd később — ámbár Macska nem is 
volt kéznél, valahol a házban aludt az egyik búvóhelyén. Ők 
pedig dobálózás helyett összegyűltek a felületen és tanakodtak. 


— Csak azt tehetjük, hogy fölvesszük őket a figyelőlistára — 
mondta Pi -, illetve ezt a rendszer már megtette magától. Meg 
amit Nimby tett már máshol, megszólíthatjuk őket. 

— Egyetértek — bólintott Nimby —, már van is rá tervem. 
Strandolós shindy leszek, akinek az a hobbija, hogy a strandon 
lehúzza a fürdőruhát őrizetlenül hagyott kicsikről, aztán elve- 
gyül a tömegben. 

— Miért pont ez? — kérdezte Chantal. 

— Egyrészt mert zárva vannak a strandok, uszodában pedig 
ennek nincsen sok terepe. Másrészt viszonylag ártalmatlan do- 
log, nem akarnám őket elriasztani valamilyen elvadult szatírról 
szóló történettel, ha ők netán szelídebb kedélyűek. Azonfelül 
pedig a telefonom háttérképe ma pont egy fürdőruhás lány. 

Senki sem kérdezte meg, kicsoda. Nimby persze megnézi a 
fürdőruhás meg mindenféle lányokat mindenütt, de kifejezetten 
nézegetni csak az egyiküket szokta, tizenkét éves koruk óta. És 
a telefonján naponta változik a háttérkép, de mind Vanessát áb- 
rázolja. Néha fürdőruhában, máskor teljesen felöltözve. Csupa- 
szon soha, mert a telefont bárki láthatja. De Vanessa már ré- 
gebben elárulta nekik egérlányoknak, hogy Nimbynek van róla 
képe meztelenül is, nem is egy. 

Kissy úgy döntött, nem kérdezi meg, hogy Vanessának is 
van-e Nimbyről. Illetlenség volna. 

— És neked őróla? — kérdezte abban a pillanatban. 

Vanessa fölkacagott és bólintott. 

— Hogyne lenne. Sőt együtt is lefényképezkedtünk már mez- 
telenül. 

Kissynek több se kellett: egyszerűen ellopta az ötletet. De 
Martinnek nem mondta meg, hogy kitől van. 

Hirtelen fölkapta a fejét. 

— Ez jó lesz — mondta Nimby éppen. — Kis átfogalmazással 
elküldöm mindkét barátunknak, még ma este. Hiszen ha a gép 
előtt ülök és shindyskedem, egyszerre találok rá mindkettejük- 
re, de nem másolgatom az üzenetet, hanem leírom kétszer, ki- 
csit másképp. 

— Helyes a cincogás — felelte Jennifer. — Ha válaszolnak, rá 
kell vennünk őket, hogy adjanak valami lenyomozható adatot. 
A legjobb lenne becsalni őket a Fokhagymára. 


— Van egy alternatív ötletünk is — mondta Vanessa az asztalán 
álló egyik plüssegeret babrálva. — Nincs mindenkinek Tor-bön- 
gije, sokan azt se tudják, mi fán terem. Ahhoz nagyon óvatos- 
nak kell lenni, hogy az ember ilyesmiket keresgéljen. Az óvat- 
lanok viszont simán rákattintanak linkekre. Tehát lehetne egy- 
két linkünk, amiket megosztanánk shindykkel, nézzék, milyen 
klassz gyerekfotókat találtunk. A link mögött viszont a Cirrus 
van, ami rögzíti az IP-címüket. 

— Remek — vágta rá Elke. — Akkor csinálni kell fotókákat sze- 
xi kislányróla, vagyis én. Ráér, ha csak reggel indulom maga- 
mat Párizsbele? 

Kissy vigyorgott. Pontosan tudta, miért nem vesz hirtelenjé- 
ben Elke tudomást Francoise-ról, aki semmivel sem kevésbé 
szexi. Mert ő már itt van, és ha őt fotózzák, akkor neki, Elké- 
nek nem kell idejönnie. 

— Egyáltalán nem gondoltam valódi fotókat fölrakni — felelte 
a mikró. 

— Pedig szükség lesz rájuk — mondta Nimby. — Ha csak hiba- 
üzenet jön vagy ilyesmi, gyanút foghatnak. De annyira nem 
sürgős. A hétvégén csinálunk néhány sorozatot rólatok, jó? 
Hozhattok fürdőruhát, bár a shindyknek jó lesz anélkül is. 

— És neked a füled nélkül?! — csattant föl Francoise. — A kése- 
met is viszem! 

— Csigavér, egérkék — felelte Vanessa, akinek pedig sokkal 
több oka lett volna Nimby vérét kívánni. — Nem fotózunk le 
senkit és nem bántunk egérfüleket. A netről fogunk beszerezni 
fényképeket, rákeresünk olyasmikre, hogy gyerek fürdőruhá- 
ban. 

— Ezt rám bízhatod — mondta Nimby -, van ízlésem a fiatal 
nőneműek szépsége terén. 

Vanessa olyan kedvesen mosolygott az egerére, hogy Kissy 
önkéntelenül arra gondolt: lám, a srác egy bókkal kibulizta, 
hogy ő keresgélhessen fürdőruhás kislányokat. 

— Nagyszerű, egérke — mosolygott Vanessa tovább, de a te- 
kintetében ott volt az a csillogás, amitől Kissynek összekoccant 
a foga —, örülök, hogy értesz hozzá. De aztán jól nézd meg, 
hogy tényleg szépek legyenek! 

Kissy sóhajtott. Értette. Ha Nimby túl sokáig nézegeti a kislá- 
nyokat, a hétvégén már cipősdobozban temetik a kertben. 


A két shindyvel indított magánbeszélgetéseknél csendes riasz- 
tást állítottak be — ha válaszolnak, biztosan csupa olyasmit ír- 
nak majd, amitől a Cirrus elsikítja magát, de egyelőre nem va- 
lószínű, hogy ebből bármi lényeges kerekedne ki. Ráérnek el- 
olvasni. És rá is értek, mert Krapulax első üzeneteiben semmi 
különös nem volt, átlagos ismerkedő duma; annyi volt benne a 
speciális, hogy szavát vette Nimbynek, hogy nem zsaru. Nimby 
az óraközi szünetekben felelgetett neki, többszörös áttétellel: 
Krapulax üzeneteit a Cirrus írásban, de morzéban kódolva to- 
vábbította a Jerry rendes üzenőfelületére, az elején a szokásos 
azonosítókkal, Nimby szintén írott morzéban válaszolt, amit a 
Cirrus áttett rendes ábécébe, aztán a Facebook-gatewayen ke- 
resztül mobileszközről érkező üzenetként küldte el. Tökéletes 
őszinteséggel állt a válaszban, hogy Nimby nem zsaru. Tényleg 
nem. 

A másik pasas egyelőre nem válaszolt. 

Kissy, mint sok év óta majdnem minden óraközi szünetben, 
kémia után is elővette a telefonját és benézett a felületre. Két új 
üzenetváltást talált Krapulaxszal, de ezeknek se volt még jelen- 
töőségük; Nimby elmondta, hogy a munkahelyén van, és csak 
időnként tud ránézni a mobiljára, amikor mások nem látják. 
Ami színigaz volt, annyi eltéréssel, hogy az osztály nagy kive- 
títőjén is folyhatott volna a beszélgetés, akkor se értett volna 
senki egy árva kukkot se. A shindy kérdésére adott válasza vi- 
szont száz százalékban igaz volt: idegenek nem férnek hozzá, 
titkosítva van. És tényleg. Valamelyik nap Jeannette otthon 
hagyta a telefonját és megkérte őket, adjanak kölcsön egyet, 
amíg hazaszól. Kissy is automatikusan nyújtotta a sajátját, ami- 
re Jeannette nevetett, Stéphanie-ét vette el, Kissynek pedig azt 
mondta, ugye nem hiszi, hogy közönséges földlakók elboldo- 
gulnának az ő telefonjával. Muglik, gondolta Kissy, de ezt nem 
mondta ki. 

A beszélgetés a következő szünetre kicsit megélénkült. Nim- 
by azt írta nekik, némelyik üzenetére félórás késleltetést rak — 
milyen jó, hogy a Cirrus ezt is tudja —, hogy ne mindig pont az 
iskolai órák ritmusában kövessék egymást. Mialatt Kissy föld- 
rajzon volt, Krapulax részletes leírást küldött a vágyairól, amire 
válaszul Nimby rögtön a szünet első percében megírta a saját- 
jait — vagyis elküldte a leírást, amit Vanessával még előző este 


készítettek és eltettek a Cirrus üzenettárolójába. Kettő volt be- 
lőle, azonos tartalommal, de más megfogalmazásban, a két 
shindy számára, akik esetleg máskor is beszélnek és hátha ösz- 
szehasonlítják, elvégre paranoiásnak kell lenniük. Ha valóban 
shindyk. 

Nagyszerűen egymásra találtak. Mindketten a vetköztetős faj- 
ta shindykhez tartoztak, vagyis arról ábrándoztak, hogy valami 
nyilvános, de elhagyatott helyen találkoznak egy gyerekkel és 
levetköztethetik, de itt filmszakadás volt, egyikük se vitte to- 
vább a tervezgetést. Ők azért nem, mert előbb látni akarták, 
hogy milyen típusú shindykkel van dolguk. Különbség volt vi- 
szont, hogy Krapulax kedvencei a tíz év körüliek voltak, Nim- 
by — illetve Michel Toulemonde, most éppen így hívták ezt az 
accountot — viszont a tizenkét éveseket preferálta. És ő nem 
nyilatkozott arról, hogy már elkövetett-e bármit valóban, Kra- 
pulax viszont elbeszélő múltban fogalmazott, úgy lehetett érte- 
ni, hogy igen. A részleteket később kell majd kiszedni belőle. 

Egyáltalán nem lehetett sejteni, hogy ez valaha összejön-e. 
De utolsó óra előtt Kissy már vibráló fülekkel olvashatta Kra- 
pulax beszámolóját egy esetről, amikor egy erdőszélen levet- 
köztetett egy piros ruhás kislányt, és itt nem volt filmszakadás, 
elmesélte a folytatást is. Nem merte megerőszakolni, nehogy 
azonosítsák, de alaposan kihasználta a helyzetet. 

Nimby utasította a Cirrust, hogy a szöveg rendes ábécével írt 
változatát küldje el Castelli emailcímére. Félóra múlva ott volt 
a válasz, amit a Cirrus lelkesen belemorzézott Kissy matekórá- 
jának kellős közepébe: 

, No mi van, megtaláltátok a chartres-i szatírt?" 


Kissy úgy ugrott föl a hangos csipogásra, mint egy rugós játék 
kisegér. Aztán meg is állt. Castelli most nem vár tőlük azonnali 
telefonhívást, különben ő maga kezdeményezte volna. Nem 
kell sietni. Az üzenetet az egész csapat veszi. 

Az osztály dermedten várta, hogy mi lesz. Nem úgy a tanár. 
Elsejétől új matektanárjuk volt, Jacgues Rostand, de ők csak 
Cyranónak hívták. Talán mert nem volt benne semmi cyranós. 
Ő még nem volt tanúja Kissy rendszertelenül bekövetkező ri- 
asztásainak. Először rászólt Kissyre, valamit magyarázott is, de 
ő nem figyelt, az üzenetet hallgatta, ami még tartott, amikor 


Cyrano odaszáguldott hozzá és szövegelni kezdett. Kissy to- 
vábbra is az üzenetre koncentrált. Nagy fülei észlelték több 
osztálytársa hangját, amint a tanárral beszélnek, de a szavaik 
nem jutottak el a tudatáig. 

— Igen? — nézett körül, amikor a Cirrus elhallgatott. 

A tanár dühösen fújt egyet. 

— Elmondaná, hogy mi volt ez? 

— Egy üzenet, tanár úr... 

— Üzenet! És mégis miféle üzenet? 

— Sajnálom, de nincs jogom válaszolni magának — felelte Kis- 
sy annak a kisegérnek a nyugalmával, aki tudja, hogy a cicának 
túl vastag a mancsa, nem fér be az egérlyukon. 

— Tessék?! 

— Az üzenet tartalmáról nem adhatok felvilágosítást — közölte 
Kissy lassan, tagoltan. Közben felkészült a harcra. 

— § ki tiltotta meg? 


— Hát... — Kissy zavarba jött, mert senki nem mondta neki 
konkrétan, hogy erről az üzenetről nem beszélhet — voltakép- 
pen senki, de... 


— Akkor halljam, mi állt benne! 

— ...de a nyomozás érdekei teljes titoktartást kívánnak. 

— Miféle nyomozás? 

— Erre nem válaszolhatok. 

— Úgy. Hát az iskola rendjének is megvannak az érdekei. Ké- 
rem azt a telefont. 

Kissy lassan megcsóválta a fejét. 

— Nem adhatja oda — szólalt meg Stéphane —, mert mindig el- 
érhetőnek kell lennie, ha jönne egy riasztás. 

— Riasztás — mondta a tanár fagyos gúnnyal. — Talán magát 
hívják a tűzoltók helyett? 

— Ezt próbáltuk elmagyarázni az előbb — felelte Jean ingerül- 
ten. — Pedofil bűnözőkre vadásznak. 

— Bűnözőkre. Hát a rendőrségről hallottak-e már? 

— Ők másképpen csinálják — felelte Kissy. — Nekünk is meg- 
vannak a magunk módszereit. 

— Értem. — Cyrano elindult vissza az asztalához. — Most majd 
alkalma lesz megismerkedni velük, mert följelentem az iskola 
működésének megzavarásáért. Ez ugyanis közintézmény, Cha- 
ton, ha nem vette volna észre. 


— Nyugodtan — felelte Kissy. — Tudja mit, javasolok egy rend- 
őrt, akinél megteheti a feljelentését. Castelli felügyelő, nizzai 
kapitányság. 

— Miért éppen Nizza? 

— Mert ő küldte az iménti üzenetet. 

A tanár nem hitte el. 


— Nos — mondta madame Deseille —, olyan valóban előfordult 
már, hogy idehozott egy rendőrt. 

— Igazán? — érdeklődött Cyrano. 

— Egy csomagot adott madame Montefiorinak, hogy tegye be 
a páncélba. Amikor kérdőre vontam, csak annyit volt hajlandó 
mondani, hogy bűncselekménnyel kapcsolatos és a rendőrségre 
tartozik... és a kívánságomra idehívott egy rendőrtisztet. 

— § mi volt a csomagban? 

— Azt mindmáig nem tudom. A rendőr beszélt vele, aztán 
annyit mondott nekem, hogy Chaton igazat mond, és távozott. 

— Igazolta magát? 

— Hogyne. 

Kissy szótlanul hallgatta a beszélgetést, közben pedig egy 
másikat olvasott a telefonján. Nimby nagyon okosan, finoman 
közelített, apránként faggatta ki a pasast. Legnagyobbrészt ar- 
ról beszélt, hogy ő mikre vágyik gyerekekkel, Krapulax ezekre 
válaszolt. 

— És azelőtt is rendszeresen előfordult, hogy így megzavarta 
az órát? 

— Igen. 

— Nem -— pillantott föl Kissy. — Rendszertelenül fordul elő. 

S visszatemetkezett az olvasmányába. 

— Mit olvas, mialatt mi magáról beszélünk? — kérdezte Cyra- 
no. 

— Sajnos nincs jogom válaszolni magának. 

— Ki írja ezeket a kódolt üzeneteket? 

— Sajnos nincs jogom válaszolni magának. 

— Hogy érti azt, hogy , nincs joga"? 

Kissy fölnézett, egyenesen a tanár szemébe. 

— Monsieur Rostand. Jelenleg egy veszélyes bűnöző után 
nyomozunk. A rendőrség már bekapcsolódott az ügybe. Ezek- 
ben az üzenetekben a nyomozás részét képező, bizalmas adatok 


vannak. Azért vannak kódolva, hogy senki ne férhessen hozzá- 
juk. Én nem vagyok rendőr és nem tettem esküt a titoktartásra, 
fogalmam sincs, hogy mit csinálnak velem, ha bármit kiadok 
magának — biztos nem köszönik meg, de engem nem ez érde- 
kel. Hanem hogy ha az adatok nyilvánosságra kerülnek, akkor 
ez a bűnöző megúszhatja büntetlenül. Ez érdekel. Ezért nincsen 
jogom válaszolni magának. 

A tanár hümmögött. 

— Mit tenne, ha felkérném, hogy szolgáltasson erre valami bi- 
zonyítékot is? 

Kissy válasz helyett kopogni kezdett a telefonon, anélkül 
hogy ránézett volna, Cyrano szemébe nézett és azt kívánta, bár- 
csak kék szeme volna. Elindította a telefonprogramot, belépett 
a keresőbe és lekopogta az első négy betüt. A telefon csipogá- 
sokkal válaszolt mindenre. Kissy utolsó kopogásaira válaszul 
megszólalt a csengetés búgása. Azonnal felvették. 

— Bouriant tábornok irodája — mondta egy női hang. 

— Jó napot — felelte Kissy. — Kissy Chaton vagyok a Jerry 
Alapítványtól. Beszélhetek a tábornok úrral? 

— Milyen ügyben keresi? 

— Jelszó: Centauri. 

— Megadná a számát? 

— A tábornok úr már tudja a számunkat. 

— Feljegyzem, hogy visszahívást kérnek. Lenne szíves a nevét 
még egyszer? 

— Chaton, C-H-A-T-O-N. 

— Köszönöm. Visszhall. 

— Köszönöm -— felelte Kissy, és letette. — Ennyit tudtam tenni 
pillanatnyilag, monsieur Rostand... hacsak nem kívánja, hogy 
fölhívjam Lemire ezredest is. 

— Ez egy igazi tábornok? — kérdezte Cyrano kis szünet után. 

— A legigazibb. Ha látta volna, milyen főtiszti nyugalommal 
fogadta, amikor arra tért haza, hogy porrá zúztuk a gyönyörű 
verandáját és megkéselt banditák hevernek mindenfelé. . . 


De a tábornok helyett a titkárnő telefonált órákkal később, ami- 
kor már az összes egér otthon volt, Cyrano pedig szavát vette 
Kissynek, hogy hoz neki valami bizonyítékot mindarra, amit 


összehordott. Még nem tudtak a problémájával foglalkozni, 
Krapulax kötötte le a figyelmüket. 

— Jó estét, Iréne Duclos vagyok, Bouriant tábornok titkárnője. 
Madame Chatont keresem. 

— Madame Kit? ... — hökkent meg Kissy. 

— Téged, te mamlasz — felelte Vanessa. 

— Nem Jerry Alapítvány? — tudakolta a telefon. 

— Jaj, dehogynem... én vagyok Chaton, de csak mademoi- 
selle. 

— Elnézést. Sajnos a tábornok úr azzal bízott meg, hogy 
mondjam le a megbeszéléseit. Igazán sajnálom. 

— Adj be a vonalba — kérte Vanessa. Kissy lenyomta a gom- 
bokat. — Jó estét, Duclos kisasszony, megismeri a hangomat? 

— Ööö... nem. Kivel beszélek? 

— Gondoljon erősen üvegszilánkokra. Sok-sok üvegszilánkra. 

— Jaj, Vanessa, te vagy az? 

— Én, és nehezményezem, hogy nem jegyezte meg az alapít- 
ványunk nevét, Duclos kisasszony. Kénytelen lesz átjönni egy 
forró csokira, s amíg azt megeszi, egyfolytában ismételgetem. 

— Nagyon kedves meghívás, el is megyek, ha tudok. Mit tehe- 
tek értetek? 

— Tömör leszek. Szükségem van egy papírra, amin Michel 
bácsi kijelenti, hogy á ő egy tábornok, bé ismeri Kissyt, cé Kis- 
sy egy fontos nyomozáson dolgozik, dé az ezzel kapcsolatos 
összes információ titkos. Holnap reggelre szeretném. 

— Lehetetlen, Vanessa. A tábornok úr külföldre utazott... il- 
letve... csak az ő aláírása jó? 

— Tőlem lehet a belügyminiszter is, csak pecsét is legyen raj- 
ta. 

— Megpróbálom, Vanessa. Futárral küldethetem, ha kapok 
egy címet. 

— Egyenruhás futár lesz? 

— Persze, motoros rendőr. 

— Helyes, akkor címezze Cyrano tanár úrnak a Suger iskolá- 
ba, Vaucresson. 

Kissyből kipukkant a nevetés. 

— Nem Cyrano! Az igazi neve Jacgues Rostand! 


Castelli még délután elküldte a chartres-i szatír teljes aktáját. A 
kislány vallomása, vizsgálati jegyzőkönyv, orvosi látlelet, fan- 
tomkép a tettesről, újságcikkek. Az ügy referense Héléne Ro- 
sier nyomozó, chartres-i kapitányság, telefon, fax, email. Cas- 
telli nem ismerte sem a nyomozót, sem az ügyet, hiszen több 
száz kilométerre tőle történt — és két évvel ezelőtt. Yvette La 
Salle kilencéves volt, amikor a szatír molesztálta, ma tizenegy. 
Az ügyet a számítógép találta Krapulax elbeszélése alapján. 
Azt, hogy Yvette piros ruhát viselt, rajta és az anyján kívül 
csak három rendőr tudta — és a tettes. A sajtót ebbe nem avatták 
be, egyike volt az olyan körülményeknek, amikkel meg lehet 
fogni az elkövetőt. A gyanúsított belezavarodik a sok-sok ha- 
zugságba, kérdésbe, válaszba, és egyszer csak elmond valamit, 
amit csak a tettes tud. 

Az alapítvány figyelemmel kísérte a szakirodalmat, főleg fil- 
men, és jól emlékeztek az olyan esetekre, amikor a fotóművész 
egy pillanat alatt rájön, hogy Columbo hamisította meg a bizo- 
nyítékot, az eredeti fénykép sajnos megsemmisült — nem sem- 
misült meg, mondja diadalmasan, ez a típusú gép megőriz egy 
másolatot, és lekapja a polcról azt a fényképezőgépet, amit a 
tettes használt a gyilkosság színhelyén, és ő soha nem látha- 
tott... volna. 

Aha, tényleg csinos volt benne, nem is akartam elszakítani. 
Ha szakadt ruhában megy haza, fölfigyelnek rá, főleg hogy pi- 
ros. Ezen a mondaton bukott le a chartres-i szatír. A gép meg- 
találta a piros ruhát a nyilvántartásban. Már csak az embert kel- 
lett megtalálni Krapulax neve mögött. Rosier nyomozó időköz- 
ben nyugdíjba ment, ezért Castelli elkérte az ügyet és megke- 
reste a Facebookot, hogy adják ki az adatokat. De persze időbe 
telik, amíg reagálnak. 

És nagy kérdés, hogy akkor mi lesz. Mert a Jerry le merte 
volna fogadni, hogy Krapulax olyan telefont használ, ami nem 
névre szól, vagy valaki egész máséra, és a GPS semmiképp 
sincs rajta bekapcsolva. Legfeljebb a cellaadatokat tudja meg- 
adni a Facebook, de minden cellában ezrével hemzsegnek az 
emberek. 

— Már nem élünk a kétezres években, tábornokom — mondta 
Nimby olyan hangon, mintha azok az évek századokkal ezelőtt 
tüntek volna tova. — Valaha nagyon egyszerű volt. Tudtad az 


IP-címet, hát megtudtál mindent. Ma ezer módja van, hogy az 
ember elbújjon. 

— Tudom, de annak is ezer módja van, hogy megtaláljuk. No, 
mennem kell. Jó volt veletek dumálni, srácok. Sziasztok. 

Castelli kilépett, a Jerry pedig felkészült Krapulax fölkutatá- 
sára. 

— A Fokhagymára mindenképpen megpróbáljuk becsalni — 
mondta Vanessa —, de megcsináljuk a Toron kívüli fürdőruhás 
oldalt is. Ez Nimby feladata lesz. 

— És ki kell dolgoznunk egy fizikai csapdát — bólintott Jenni- 
fer. 

— Benne kis tüskösegér Mézescsuporokkal?! — ragyogott föl 
Elke szeme. 

— Anélkül aligha — nevetett rá Jennifer. 

— Jó. Kell piros ruha, mint korábbi kislánynak, hozzá fölve- 
szek legszebb mosolyomot és legnagyobb füleimeket. Szia, 
nagymama, miért ilyen nagyok neked szemjeidek? Hogy job- 
ban téged megnézhetjelek! Miért ilyen nagyok neked füleidek? 
Hogy hallok téged jobban! Miért ilyen lapos neked orrod és vé- 
rező?! De hisz nem is. Akkor majd most! 

— Chartres — mondta Niala. — Hadd látom. Hol is van az a 
hely, ahol Masoudi doktor barátja kölcsönadott volna egy há- 
zat? 

— Étréchy — kereste ki Nimby villámgyorsan az archívumból, 
és már nézte is a térképet. — Chartres-ból hatvan-egynéhány ki- 
lométer a sztrádán. 

— Ez kell nekünk, egérkék. Szervezzünk csapdát abba a ház- 
ba. 

— De hisz a kulcsot meg mindent rég visszaadtunk — felelte 
Kissy. 

— Ez mellékes, hiszen úgyis engedélyt kell kérnünk — mondta 
Niala. — Ha megkapjuk, kulcs is lesz hozzá. Milyen jó, hogy az 
igazgatód szóba hozta azt a borítékot, arról jutott eszembe, 
hogy Chartres közelében kell lennie. Kissy, valamikor majd be- 
szélj az ügyvéd úrral, légy szíves. 

— Vedd föl hozzá a legszebb füleidet — tanácsolta Francoise. 


Reggel Kissy már az aulában összeakadt Cyranóval, aki mellé- 
je szegődött, barátságosan üdvözölte és megtudakolta, mit re- 
mélhet a kívánsága teljesítéséről. 

— Időbe telik, tanár úr, de meglesz — baktatott Kissy az osztá- 
lya felé. 

— Sajnos a türelem sose volt nagy erényem. 

— Szegény ember — mondta Kissy részvéttel. — Sok nehéz órát 
élhet át. 

S nyugodtan továbbhaladt, otthagyva az elképedten megtor- 
panó férfit. Csak második óra után látta viszont; Cyrano kereste 
meg, egy papírlapot tartott a kezében. 

— Óra közben hívtak ki, hogy egy motoros rendőr keres. Ezt 
kaptam tőle. Elég sajátos. 

Kissy igyekezett úgy tenni, mintha a vigyor arcberendezésé- 
nek normális részét képezte volna, de érezte, hogy nem sok si- 
kerrel. 

— Kissy Chaton az maga? 

— Én — rebbent meg Kissy füle. Madame Duclos-nak senki se 
szólt, hogy neki nem ez a hivatalos neve. 

— § ki ez a százados? 

— Fogalmam sincs — vallotta be Kissy büszkén. Egy vadide- 
gen rendőrtiszt az ő néhány szavára — meg Duclos asszonyéra — 
kiadott egy pecsétes papírt arról, hogy ő a jók csapatában ját- 
szik. — Nyilván a tábornok urat helyettesíti. 

— Nyilván — bólintott Cyrano elgondolkozva. — Mit is mon- 
dott, hogy hívják azt a felügyelőt? 

— Castellt. 

— Értem — felelte Cyrano, és még bizonyára mondott volna 
valamit, de csengettek. — Hát jó. 

Aznap már nem találkoztak. Este hívta föl őket Castelli azzal, 
hogy egy tanár kereste az irodájában, mert egy diákja állítólag 
együtt nyomoz vele. 

— Mire te? — kérdezte Vanessa. 

— Elmondtam neki, hogy vagy egy tucat diák van az alapít- 
ványban, akikkel együtt dolgozom. 

— Mire ő? 

— Azt mondta, hogy a nyomozásunk zavarja az óráit. Ezt saj- 
náltam, de volt már úgy, hogy életveszélybe került gyerekeket 
tudtunk azért megmenteni, mert ti bármikor elérhetőek vagy- 


tok, ezért én nem tartok nagy kárnak egypár matekórát. Nem 
örült, de ez az ő gondja. No, erről eleget beszéltünk, halljuk, ti 
mit végeztetek. 

— Krapulaxszal nem jutottunk előbbre — kezdte Nimby -—, csak 
pár mondatot váltottunk, aztán valami dolga volt. De elkészült 
a fürdőrucis gyűjtemény, akarod látni? 

— Kösz, elvagyok nélküle. És azt mondtátok, hogy újabb 
csapdát terveztek? 

— Igen — felelte Kissy, hiszen ezt a részét ő intézte. — Már fo- 
lyik a házkölcsönzés szervezése. 

— Nem bíztok a fürdőruhás kislányokban meg a hagymás ol- 
dalatokban? 

— De. Fokhagyma, egyébként. De minél több vasat kell a tűz- 
ben tartani. 

— Értem. Hogyan indul be a csapda? 

— Hát gyerekrablással, mint Senlis-ban. Gyerekek nélkül mi- 
nek menne oda? 

— Engem és Francoise — kottyant bele Elke. 

De mégse rabolnak majd gyereket. Ezúttal Georges-tól jött az 
ötlet: vigyenek magukkal olyan gyerekeket, akik önként men- 
nek. Láttak már, sőt pofoztak is olyan gyereket, aki pénzért 
hajlandó lett volna shindyvel. Használják föl az ötletet. 

Az alapítvány megszavazta. Ha sikerül megszerezni a szüksé- 
ges engedélyeket a háztulajdonostól és a rendőrségtől, és ha 
Krapulax rááll a dologra, akkor nem rabolják el Elkét és Fran- 
coise-t, hanem fizetnek nekik. 

A két kislány azonnal megszabta a tarifát. Fejenként egy le- 
téphető shindyfülért bármire hajlandók. 


Nimby nemrég beszerzett egy nagy halom színes filctollat, le- 
mosható tintával, meg rengeteg tarka hűtőmágnest, főleg betű- 
ket és számokat, de egérfigurák is akadtak köztük, és kis mág- 
neses képkeretek, amikbe bármilyen fotót be lehetett rakni. 
Meg persze sok olyan is, aminek nem vették hasznát, alpesi táj 
meg focilabda. Mindhárom főhadiszállásra jutott belőlük; a Jer- 
ry-felület üzenőfala persze kétségtelenül praktikusabbnak bizo- 
nyult, hiszen címzetteket lehetett megadni, rengetegféle riasz- 
tást beállítani, dokumentumok sokaságát csatolni — de azért 
megesett, hogy ezt is használták. Most is. Pénteken a minden- 


felől összesereglő kisegerek mágneses jelzést találtak a kony- 
hai hűtőn. Francoise kezdte elsőként tanulmányozni, mert az 
elsők között érkezett és mert az üzenet két képkerettel kezdő- 
dött, amikben a saját arcát és Elkéét találta. Aztán egy olló ala- 
kú hűtőmágnes következett, majd két kis kockamágnes, amik 
alá egy-egy szál szürke fonal volt becsíptetve. 

Persze hogy Francoise nem lett volna önmaga, ha nem veszi 
észre azonnal, ahogy belép a konyhába — azt is észreveszi, ha 
Macskának új frizurája van. És még szép, hogy megfejtette. Pár 
perc múlva már jött is az üdítős palackokkal, amikért a konyhá- 
ba ment, és megkérdezte: 

— Miért kell Elkének meg nekem lenyisszantani a farkincán- 
kat? 

— Mert azt mondtátok, hogy két shindyfülért bármire hajlan- 
dók vagytok — felelte Kissy szigorúan. 

— Sokallod vagy kevesled? Kevésnek nem tarthatod, Krapu- 
laxnak úgysincsen több füle. 

— Nem erről van szó. Ti csak ne legyetek hajlandók bármire. 

A kislány csípőre tette a kezét. 

— És ha jóképű?! 

Kissynek eszébe jutott Senlis, Masszív és a féltucat kisegér— 
shindy keverék. Sóhajtott. 


Szombat reggelre lehűlt az idő, párás, nyúlós lett a levegő. Va- 
nessa reggel egy darabig csípőre tett kézzel nézte az ablakból, 
aztán azt mondta: 

— Hát jó. Ezzel nincs mit tenni. Sajtleves, milánói makaróni, 
sült alma. 

Kissy bambán nézett utána, amint a mikró besétál a konyhába 
— reggelit készíteni, hiszen előbb az következik. Aztán gyorsan 
elindult ő is, hiszen a konyhába van beosztva, de ekkor meg- 
szólalt a telefonja. Solange volt, azt tudakolta, ráérnek-e, mert 
elhozná a pasiját bemutatni. 

— Mikor? — dugta ki Vanessa a fejét az ajtón. 

— Kora délután. .. még nem tudom pontosan. 

— Kettőkor ebédelünk, addigra legyetek itt — adta utasításba a 
kislány, és visszament. 

— De hát mi nem ebédre... persze, tudom, Vanessával őrült- 
ség vitatkozni. Jó, ott leszünk és köszönjük. 


Kissy elégedetten ment segíteni. 

— Nocsak, Krapulax — mondta Nimby pár perccel később, 
amikor Kissy már mély átéléssel szeletelte a paradicsomot. 

— Mit ír? — tudakolta. 

— Csak kérdezi, nem vagyok-e online. Az vagyok? 

— Persze, miért ne? 

Nimby jóváhagyólag cincogott egyet, s a délelőtt hátralevő 
részében végig a shindyvel diskurált. Éppen reggeliztek, ami- 
kor sikerült eljutniuk a fürdőruhás lányokig. Krapulax küldte 
az első linket, Nimby pedig elégedetten kattintott rá. 

— Így már nem foghat gyanút, amikor válaszul megkapja a mi 
linkünket. A képeit pedig eltesszük csalinak egy későbbi shin- 
dy számára. 

— Charlie Papa? — tudakolta Francoise tele szájjal. 

— Dehogyis. Teljesen normális Alpha Novemberek. — Nimby 
csettintett a nyelvével, Vanessa keze pedig elindult az asztalon 
fekvő konyhakés felé. — Úgy értettem, nagyszerű, hogy ilyen 
sok hasznos képet kaptunk. 

— Reméltem is — felelte a mikró. — Elküldöd a linket? 

— Majd később. Egy igazi shindy nem válaszol egyből, alapo- 
sabban átnézi a képeket. Addig elmesélhetnéd, hogyan készült 
ez a szendvics és miért volt ilyen kicsi. 

Vanessa mosolygott és készített neki még egyet. 

Pár órával később a csapat megint a konyhában volt és szor- 
goskodott. Isabelle néni szigorú szabályainak megfelelő öltö- 
zékben, mint mindig. Teljes létszámban, mert az ebéden is dol- 
goztak, Krapulaxon is, meg Solange-ékat is várták, ezért Nim- 
by kirakott hat táblagépet a konyha és a nappali különböző 
pontjaira, amikről Elke nézett rájuk, ő pedig mindenféle irá- 
nyokból láthatta őket. Kissyt például zöldségtisztítás közben. 

— Ez nagyon így vacak, hogy nem tudok segítek nektek — je- 
lentette ki. — Hogy lehet, hogy kisegérek bárkit bármire tudunk 
beszélni, csak nekem nem szüleimeket, költözzük Franciaor- 
szág bele magunkat? Most tudnék fölragad késet és gyilkoljam 
répákokat, így meg csak tudom biztatok Kissyt — hirtelen dalol- 
ni kezdett valami ismeretlen nyelven, elmélyített hangon — eej, 
úhnyem! eej, úhnyem! 

Néhány egér elnevette magát, de Kissy azok között volt, akik 
értetlenül néztek a képernyőre. 


— Ez a volgai hajóvontatók dala — magyarázta Niala. — Annyit 
jelent, hogy hórukk. 

— Miért kell vontatni a hajókat? — kérdezte Vanessa; úgy lát- 
szik, orosz szakértőjük egyetlen hajóvontatóval se találkozott a 
panzióban. 

— Már nem kell, de régen nem volt motor, és árral szemben a 
bárkák nem tudtak úszni. Úgyhogy kötéllel vontatták őket a 
partról. Répát tisztítani könnyebb. Zsebike, hisz látod, nekünk 
se jut mindenkinek munka. 

— Zsebike mindig talál munkákokat. Ha mást nem, megdögö- 
nyöz kiskuuuu... Fognak mindjárt ám csöngetni. 

Kissy értetlenül nézett a képre, alighanem többen is. Nimby 
vigyorogva kelt föl. 

— Ja, elfelejtettem szólni. A biztonsági kamerákat rácsatlakoz- 
tattam a Jerryre, Elke most a kapu elé is lát. 

S ment beengedni Solange-ékat. Bocsánatot kértek, amiért 
korábban jöttek, de Solange-nak régebbről volt egy ígérete Kis- 
sytől, hogy egyszer láthatja Vanessát főzni, sőt kuktáskodhat 
is. Kissy nem emlékezett ilyesféle ígéretre, de Vanessa bólin- 
tott, persze hogy láthatja, és felkockázhatja a zöldséget. 

Nem sok értelme lett volna a hagyományos vendégfogadás 
ceremóniáival kísérletezni ott, ahol Vanessa éppen konyhatün- 
dérkedik. 

Solange pasiját Jérőme-nak hívták. Jéröme Tarassov. Átlagos 
külsejű, barátságos pasi volt, Kissyben valami olyanféle benyo- 
mást keltett, mint aki nagyon hálás valamiért, de nem tudja, ho- 
gyan fejezze ki. Persze. Amíg ők össze nem kerültek, a Jerry 
tartotta el Solange-ot, és azzal a pénzzel mindmáig tartozik, 
mert még mindig nem beszélték meg, mi legyen vele. Az ere- 
deti megállapodás szerint Solange csak akkor fizeti vissza, 
amikor már keres — de még mindig nem keres. 

Amíg a sajtleves készült, beszélgettek, dolgoztak, sírdogáltak 
a fokhagyma fölött. Vanessa talált munkát Jéröme-nak is, aki 
nem szeretett volna tétlenül ülni, és kijelentette, hogy remekül 
ért a milánói szószhoz. 

— Akkor csak csináld — mondta a mikró, és megrendelte An- 
géligue-től a gombát, vörös- és fokhagymát, olajat, gépsonkát, 
sűrített paradicsomot. A fűszertartót is megmutatta a férfinak, 


és elővett egy tekercs alufóliát. — Ideje dolgozni az almán is, 
egérkék. 

Jéröme üzletember volt, beruházásokkal foglalkozott, és — ez 
most derült ki — anyáékat is ismerte. Egyikük cégével sem volt 
közös üzlete, egy-két konferencián futottak össze. 

És volt két gyereke. A fiú tizenöt lesz, a lány tizenhárom. So- 
lange meg tizennyolc. 

— No igen... ebből akár lehetnének gondok. De azt hiszem, 
összeszoktunk. Persze nem az anyjuknak tekintik Solange-ot, 
hanem a barátnőjüknek, de ez is rendben van. Voltaképpen 
ezért jöttünk. 

Az egerek sorban átváltoztak nagyfülű kérdőjelekké, farkin- 
cával. 

— Igen — mosolygott Solange. — Meg szeretnénk hívni titeket 
a gyerekek iskolájába. 


— De hisz van nekünk sajátja — cincogta Elke. — Mindenkinek, 
csak maxiknak persze nem. 

— Nem tanulni — felelte Solange. — Előadást tartani. 

— Szent merevlemez, miről? — döbbent meg Nimby. 

— Arról, amit csináltok. Nézzétek. Jéröme volt felesége tanár- 
nő abban az iskolában, ahova a gyerekeik is járnak. Meséltem 
rólatok a gyerekeknek is, neki is, és kíváncsiak rátok. És fő- 
képp szeretnék megismertetni a gyerekeket a munkátokkal, 
ahogy vadásztok a bűnözőkre. . . 

— .. hogy megtanulják — folytatta Vanessa —, hogy milyenek a 
shindyk, mit akarnak, hogyan lehet fölismerni őket, védekezni 
ellenük... 

— Pontosan — bólogattak azok mindketten. 

— De hisz ez remek ötlet — mondta egyszerre töméntelen kis- 
egér. 

— Örülök, hogy így látjátok — söpörte Jéröme fazékba a fel- 
szeletelt gombát. — Mindig is fontosnak tartottuk a volt felesé- 
gemmel, hogy a gyerekeket fölkészítsük az élet veszélyeire. 
Nem foghatjuk mindig a kezüket. 

— De nem lehet ez az előadás megtartsátok — riadt meg Elke. 

— Miért, mi baj? — nézett föl Solange. 

— Az, hogy ő nincsen itt — felelte Kissy. 


— Ez az! Vörös hajú nordnémet zsebike nem vanna ott, ha 
tartsátok előadásat. 

Niala leszamarazta. 

— Szamár. Az iskolába ugyanúgy el tudunk vinni gépen, mint 
ide a konyhába. 

— Szamárnak is nagyok vannak fülkéi, az nem baj. De hogyan 
megmutatom gépen shindy lába közé rúgások, célbalöv, késdo- 
bál, shindyet orrbarúg, krumplival föltálal? 

— Ilyet mi nem tervezünk. . . — kezdte Solange. 

— Márpedig shindy köret nélkül nem jó. Hiszjed ezt el kicsi 
zsebikének. 

— Rendben. Elhiszem. De mi arra gondoltunk, hogy ti csak 
beszélnétek a munkátokról, gyakorlati demonstrációt nem ké- 
szülünk tartani. 

— Hát márpedig legkíváncsiabbak gyerekek lesznek csakis a 
gyakorlati Demonstration, ezt is elhiszheted kicsi zsebikének. 
Legcélszerűebb előtte egypár shindyet megfogjunk lesz, hasz- 
nálni mint olyan baba, akit mérnökek beültetnek autóba, autó 
nekirohan falnak reccs, babát kiveszik és eltemet, és következő 
autó lehet megint biztonságosabb. Mikor legyen a Demonstra- 
tion? Akkorig nekünk shindyeket kell megfogunk. Vagy bör- 
tönből kölcsönkérni persze. 

Kissy képzeletét teljesen rabul ejtette a gondolat, hogy az au- 
tógyári tesztbabát a törésteszt után eltemetik. Honnan szed ez a 
gyerek ilyeneket? 

— Nem tudom, mikor tarthatjuk meg, Elke. — Solange-nak si- 
került kiválasztania az érdemleges kérdést a csapongó képze- 
lettel előadott szóáradatból. — Még meg kell szervezni, időpon- 
tot találni, nyilván olyat, ami nektek is megfelel. . . 

— Gondolom, néhány hét múlva — mondta Jérőme. — Még azt 
is ki kell találni, hogy mit fogtok mondani. 

— Ami történt — felelte Vanessa magabiztosan. — Nincs azon 
mit előre kitalálni. Bemegyünk, elmondjuk, hogy mi a helyzet 
a shindykkel és hogy kell szakszerűen kicselezni a cicát, kicse- 
réljük a sajtossüti-receptjeinket és kész. Mazsola, túró, citrom- 
lé, dióbél kell, meg fahéj, egérke! Ja, kristálycukor is. Egy osz- 
tag földarabolja a dióbelet és összekeveri cukorral, a másik ma- 
zsolás-citromos túrót készít. Én előkészítem az almákat, igye- 
kezzetek, bármikor megjöhet a cica! 


— Az miért baj? — lepődött meg Jéröme. 
Solange nevetett. 
— Mert akkor nekik iszkolni kell az egérlyukba. . . 


— Kész, fegyvert vállhoz! 

Kissy fegyelmezetten bekattintotta a závárt és a vállára billen- 
tette a puskáját. Jennifer és Pi végigment a termen és kicserélte 
a lőlapokat. 

— Kizárt dolog, hogy ez ne érdekelné a gyerekeket — mondta 
Niala. — Bár nem hiszem, hogy nekik is tarthatnánk ilyen be- 
mutatót. Túl kockázatos. De beszélhetünk róla. 

— Milyen gyakran van céllövészet? — kérdezte Jérőöme. 

— Nem elég gyakran — felelte Vanessa. — Szinte mindenkinek 
romlottak az eredményei, csak Kissynek és Nimbynek nem. De 
nekik se javultak. 

— Figyelem! — vezényelt Francoise. — Tüzeléshez készülj! 

Kissy élesítette a fegyvert, a szemével megcélozta a lőtér túl- 
só végében lógó papírlapot, a puska mozdulatlanul pihent a 
vállán. 

— Tűz! 

Kissy keze meglendült, a puska irányba fordult és már lőtt is. 
A papírlap meglibbent a találattól. A kereszt egyik szárát találta 
el, legfeljebb egy centire a középponttól. Jóváhagyólag bólin- 
tott, leengedte a fegyvert, várt. Amikor a papírlap irányba for- 
dult, megint keresztüllőtte. Mégse hagyhatja szenvedni. 

— Csakugyan ennyire fontos a célbalövés? — kérdezte Jérőme, 
miután Kissy harmadikként egy telitalálatot is bevitt. 

— Ennyire — felelte tizenegy tagú egérkórus. 

— Megesett már, hogy fegyveres banditákat kellett ártalmat- 
lanná tennünk — tette hozzá Niala. — Két alkalommal csak ege- 
rek voltak a helyszínen, egyszer mások is, köztük a szüleink 
meg egy csapat rendőr. 

— De mi szedtük le az ipsét — folytatta Vanessa lélegzetnyi 
szünet nélkül —, mert a rendőröknek éles fegyver volt a kezé- 
ben, és azzal háromszor is meggondolják, mielőtt lőnek. Ne- 
künk meg csak csúzli. Úgyhogy mi lőttünk. 

— Súlyosan megsérült? — kérdezte Jérőme részvéttel. 


— Azt nem tudjuk — vont vállat a mikró —, az minket már nem 
érdekel. Nem volt kötelező odamenni és gyereket rabolni, ha 
megtette, viselje a következményeit. 

— Kemény lány vagy. 

Vanessa bólintott. Kissy vigyorgott, aztán lehúzta a maszkját, 
fölkapta a puskát és célzás nélkül szíven lőtte a következő pa- 
pírlapot. 


— Ó, te drága ciicamiica, csak tudnám, hogy merre jársz — dú- 
dolta Kissy, és befordult a sarkon —, nagy a füüled, nagy a fo0- 
gad, s a bokorban énrám vársz. 

Összeráncolta a homlokát. Hát rímelni rímel éppen, de költő 
nem lesz belőle, az biztos. Nem ő lesz az az egérbárd, akt... 

— Chaton kisasszony? 

Fölkapta a fejét. A hang az útról jött, ahol egy kocsi volánja 
mögül Masoudi doktor nézett rá, majd elmosolyodott. 

— Igen, maga az. Nem voltam biztos benne hátulról. 

Kissy hátrébb tolta a kapucniját. — Emiatt nem látszanak a 
nagy füleim. 

— Ahogy mondja — nevetett az ügyvéd. — Jöjjön, szálljon be, 
ne fagyoskodjék. 

— De én a hipermarketbe megyek, nem haza. 

— Az sincs messzebb, no jöjjön! 

Kissy megkerülte a kocsit, beugrott és elégedetten megmoz- 
gatta gombszerű orrocskáját. 

— Itt csakugyan melegebb van. Köszönöm, hogy elvisz. 

— Ezerszer többel tartozom én magának. Az is jelentéktelen 
részlet, amit most intéztem el, már készültem magát felhívni, 
de nem jutott érkezésem. Miután meghallgattam az üzenetét, 
érintkezésbe léptem Djaballah barátommal. Minden el van in- 
tézve, a kulcs, a szükséges iratok otthon vannak. Mikor men- 
nek? 

— Azt... azt még nem tudom — Kissy kicsit zavarba jött —, a 
páciensünk néhány napja nem hallat magáról, és nélküle nem 
tudunk szervezni. 

— Semmi gond. Djaballah barátom külföldön van és még jó 
ideig nem tér haza. Legalább két hónapig nem lesz szüksége a 
házra. 


— Remélem, annál jóval hamarabb oda tudjuk csalni az embe- 
rünket — mondta Kissy. — Ügyvéd urat bizonyára nem kell kü- 
lön kérnem a titoktartásra. 

— Ez magától értetődik, kedves kisasszony. Mondhatni, a fe- 
jem zsong mások titkaitól, amiknek nem szabad onnan kikerül- 
niük. 

— Akkor jó. Nos, egy régóta körözött egyént sikerült azono- 
sítanunk netes beszélgetőpartnerünkben, akire hét év vár, ha el- 
kapjuk. 

— Értem. Nem ma volt, amikor büntetőjogot tanultam, de ha 
jól emlékszem, akkor ez kiskorú elleni szexuális támadás volt, 
nemi erőszak nélkül. 

— Nagyon jól emlékszik, ügyvéd úr. 

Megérkeztek. Kissy megköszönte a fuvart és kiszállt. Masou- 
di szintén kiszállt és vele tartott. 

— No de... 

— Csak nem gondolta, hogy most magára hagyom? Idefelé 
csak fagyoskodott, hazafelé még cipekedni is fog. 

— De hát önnek rengeteg dolga van. 

— Hogyne. Ebből következően bármit csinálok, kétszáz másik 
ügynek várnia kell. Hát most majd kétszázegy ügy fog várni. 

Ezzel az ügyvéd befordult a bevásárlókocsik tárolójába és 
előkeresett egy érmét. 


— Elsősorban az a kérdés, hogy hol tartotok az emberünkkel. 

— Délután újra beszéltünk. Határozottan rajta van az ötleten, 
hogy szedjünk föl egy önkéntest és lépjünk a tettek mezejére 
gyerekszexileg. Szerencsére elég gyáva ahhoz, hogy egyedül 
ne kezdjen bele, de mivel én ugye ismerek olyan helyeket, ahol 
vállalkozó kedvű kiscsajok szoktak megfordulni, engem szíve- 
sen követ. 

— Hm. Remélem, nem futunk megint árnyékra és nem bizo- 
nyul a shindyd kommandós őrnagynak. 

— Szó se lehet róla. Másodszorra már minimum ezredest aka- 
runk fogni. 

Kissy fölkuncogott. A szeme a munkáján volt, de az egyik fü- 
lét rajta tartotta Castelli és Nimby párbeszédén — szerencsére az 
az egy is elég nagy volt. Még egyszer szemrevételezte a tálcát 
és jóváhagyólag bólintott. 


— Értem. Úgy néz ki, sikerül megoldani, hogy veletek tarthas- 
sak; leginkább azért, mert beadtam a feletteseimnek, hogy én 
tudlak benneteket a leginkább féken tartani. Úgyhogy ha 
agyonveritek az ügyfelünket, nekik okoztok csalódást. 

— Á, nem gond — cincogott bele Francoise. — Mi is beszéltünk 
a feletteseinkkel, és azt mondtuk nekik, hogy téged meg mi tu- 
dunk a legjobban féken tartani. 


Szépen elterveztek mindent. A két alapvető kellék: egy vállal- 
kozó kedvű kiscsaj és egy kégli. Nimby azt írta Krapulaxnak, 
van egy háza nem messze Párizstól, ott senki nem fogja zavarni 
őket. Lányt pedig szerez, illetve igazából már szerzett is. Meg- 
tette az ajánlatot és a kiscsaj ráállt, sőt azt mondta, hozza a ba- 
rátnőjét is. Ezért a pénzért ő is benne lesz. 

Muszáj volt ezt mondani, mert Krapulax türelmetlenkedett, és 
attól tartottak, hogy ő szed föl vagy rabol el egy gyereket. Nim- 
by ezért ajánlatot tett a zsebeknek. 

— Eljöttök velem és Krapulaxszal egy vad hétvégére? 

— Mi az hogy! — vágta rá Francoise. 

— Mennyiért? 

— Négyért — felelte Elke. — Tökön, gyomorjába, orrondilapít, 
tarkón csap. 

Nimby ezt valamilyen átszámítási kulccsal áttette készpénzre 
és közölte a shindyvel, hogy a két kislány fejenként egy ötösért 
eljön egész hétvégére, és nekik mindegy, hogy hány pasi. Ám- 
bár még csak tízévesek és szerinte még sose voltak férfival — ő 
biztos benne, hogy csak a szája járt, amikor azzal kérkedett, 
hogy miket művelt már pasikkal az ágyban, illetve kocsik hátsó 
ülésén. 

— Melyikünk kérkedett ilyesmivel? — tudakolta Francoise. 

— Ha apád kérdezi, akkor Elke. Ha Johann kérdezi, akkor te. 
De már nem fogtok kikapni, hiszen két éve volt az egész. 


— Lehet több is — felelte Elke —, tizenháromok leszünk nemso- 
ká, elég baj az. 

— No miért? — kérdezte Blanche, aki szintén vonalban volt ép- 
pen. 


— Shindyzsákmány korszakból lassan kinövjük magunkat. 
Sylvie például, ugye, nyolcéves kicsi egéret rabolt el engem. 

— Nem is voltál még egér — felelte Blanche. 

— Mindenki egér, akit a rossz emberek bántanak — vágta rá 
sokszólamú cincogás. 

— Ja igen, persze. 

— Szóval nyolcéveset. Ha most lenne rajta szabadláb, vajon 
akarna rablani el megint? Sokkal kevésbé vagyok gyerekebb, 
mint akkor. 

Azt te csak hiszed, gondolta Kissy szeretettel. 

— Ez benne borzasztó, shindységben. Pi három éve Nialável. 
Nimby négy a mikroegérvel. Te Georges-zsal miótától is? 

— Huszonöt éve élünk együtt. 

— Tessék, mennyi sok. De shindy? Képzeljesz el régi világot. 
Shindy veszi virágstrauB, bekopog, kisztihand hároméves Fráu- 
lein, ülik családdal körbeasztalt, Gugelhupf eszik, vesz kalapt, 
kisztihand megint, el. Négy-öt ilyen randi és Fráulein már há- 
rom és fél, akkor már neki nem is érdekes. Szex pedig nuku es- 
küvő előtt. No, ezért rabolik ma shindyk gyerekekt egyből el 
inkább. 

Elképesztő, gondolta Kissy, és megtörölte a szemét. Ez a tíz- 
dekás kisegér pár mondatban megvilágította a pedofil gyerek- 
rablások társadalmi hátterét. Tudományos kutatóhoz illő logi- 
kával. Remélhetőleg soha nem lesz belőle tudományos kutató. 

— Hé, várjunk csak — mondta Francoise, amikor elült a neve- 
tés. — Azt mondtad, huszonöt éve? 

Blanche bólintott. 

— Annyi az, akárhogy számolom. 

— Ezüstlakodalom! 

Kissynek hátracsapódtak a fülei. 

Blanche pár pillanatig gondolkodott, aztán elismerte. 

— Szentigaz. 

— És mikor van? 

— Május huszonnegyedikén — vágta rá Blanche két lánya fél 
másodperccel gyorsabban, mint ő maga. 

— Hoppá — mondta Elke. — C-c-c. Szóval jött gyerek egész hat 
nappal előtte esküvőnek, mi? 

Döltek a nevetéstől, Vanessa is, de Kissy látta, hogy a szívfé- 
nye most 1s fölparázslik. 


— Rendeznünk kell valamit — jelentette ki Francoise. 

— Nem szoktunk nagy fölhajtást csinálni — felelte Blanche. — 
Persze... a huszonötödik azért mégiscsak különleges. 

— Egérbuli — jelentette ki Elke. — Lesz az milyen nap... Don- 
nerstag?! Miért nem esküsztétek hétvégekor magatokat? 

— Jaj, dc$úgám. Vasárnap esküdtünk. 

— Van ide írva pedig egész más. De nem gond, alles in Ord- 
nung, Belmondo is megmondta. Vanessa születi magát Freitag, 
tehát előttenapkor összegyűl minden kisegér, beborít Vanessát 
virágokval füliiig, aztán nagy monstre egérbuli egész héten, vé- 
gén ünnepészet házassági évfordulóról. Remek ötlet, rohanok 
megbeszél anyuékat! 

Fölpattant, kivágtatott, a Jerry tagjai Franciaország-szerte 
hallották a sikoltást, ahogy fékez a folyosón. Éppen olyan 
gyorsan jött vissza; Kissy gyanította, hogy a cipője talpa még 
füstölög. 

— De hisz ők még itthon se nem is nincsenek. Majd később. 
De még ma, kell villámjerrygyorsan megszervez mindent, már 
csak négy hónap! 


Kissy még egyszer körülnézett, ellenőrizte, hogy a madame 
Faubourg-nak szóló feljegyzések a szokásos helyen vannak, az- 
tán bezárta a házat, élesítette a riasztót és átiramodott a kerten. 
Egyedül voltak Martinnel, aki a kapuban várta, a háziállatok 
már Yves bácsiéknál vannak, egész hétvégén ott lesznek. Suzy 
őket is imádja, és így együtt lehet a fiával, Macskának meg 
mindegy, úgyis egyformán sértődött mindenütt. 

A sofőr türelmesen várt rájuk a volán mögött, keresztrejt- 
vényt fejtett. A csomagokat már berakták. 

A két egér beült hátulra. A sofőr hátranézett. Civilben volt, s 
az autón se volt jelzés, de azért ez egy rendőrségi kocsi, a sofőr 
pedig nyomozó. 

— Mehetünk? 

— Mehetünk — felelték; s ezzel megkezdődött az utazás, ami- 
nek a végén egy hatalmas sajtos pizza ígérete várja őket. 

De egyelőre csak annyira jutottak, hogy álltak egy végelátha- 
tatlan kocsisor legvégén és vártak. A sofőrök egymásnak adták 
tovább az infót: két kamion keresztbe fordult előttük, már men- 
tik őket. A három sávból kettő tele volt. A belső sáv üres, és az 


is maradt, a hátuk mögött a közlekedésiek lezárták ezt a sza- 
kaszt. 

— Nincs valami rendőrtrükkje ilyen esetekre? — kérdezte Kis- 
sy, amikor már tíz perce álltak mozdulatlanul. 

— Hát nem nagyon. Kirakhatom a szirénát és elroboghatok a 
többiek mellett, aztán állhatunk a mentési terület előtt ugyan- 
úgy. De ahhoz, hogy magukat elfuvarozzam, aligha kapnék en- 
gedélyt szirénázásra. 

Kissy sóhajtott és irigykedve nézte az ellenkező irányba ví- 
gan szaladó kocsikat. Aztán összemosódott előtte a kép, a ko- 
csik homályosak, hullámosak lettek. Martinre nézett, de a fiú 
bal füle nem változott semmit. Ő a másik oldalon nézett ki ép- 
pen. 

— No tessék, még esik is — mondta a sofőr. — Remélem, nem 
babonásak. 

— Csak ha fekete macskát látunk — felelte Martin —, vagy bár- 
milyen egyéb színűt. 

— Ja igen, mert maguk egerek. Hát sajtot nem hoztam ma- 
gammal. 

— Mi hoztunk... azazhogy persze hátul van mindenünk a cso- 
magtartóban. 

A mikrobusszal kellett volna jönni, gondolta Kissy. Akkor a 
csomagok most itt lennének az utastérben. És akkor azt Angé- 
ligue vagy Pi vezette volna, vagyis előbb még meg kellett vol- 
na várni, hogy leszálljon a gépük, aztán még kijöttek volna ér- 
tük Vaucressonba, aztán még elmentek volna mindenfelé a töb- 
biekért, és ha rátették volna a kereküket erre a sztrádaszakasz- 
ra, az csak több óra múlva következett volna be, amikor már 
rég elvontatták a szerencsétlenül járt kamionokat, és az eső is 
elállt! Ehelyett itt ülnek egy jelöletlen rendőrkocsiban egy jelö- 
letlen rendőrrel, és ömlik az eső. 

Másfél óra múlva szabadultak ki a dugóból. Addigra már 
mindkettejüknek eléggé le volt konyulva a füle. 


Délig még senki nem sejtette, hogy ma indulniuk kell. De ak- 
kor jött egy üzenet Krapulaxtól, azt írta, el kell utaznia a jövő 
héten, hosszabb időre, és ha a hétvégén nem tudják megcsinál- 
ni a bulit, akkor hónapokig nem lesz mód rá. Márpedig ő gye- 


reket akar, úgyhogy útközben majd megáll valahol, ahol nem 
ismerik föl, és elkap egyet. 

Tizenegy ötven volt, amikor ezt Nimby elolvasta. Azonnal ri- 
asztotta a Centaurit, azaz Castellit és az egereket. A döntés per- 
cek alatt megszületett, egyelőre a felügyelő nélkül: meg kell 
csinálni a balhét, most a hétvégén, nem szabad várni semmire. 
Vanessa hazaszólt — hisz mindannyian iskolában voltak —, át- 
szervezte a programot, mert rendesen csak később indultak vol- 
na, előbb elmennek Blanche egyik barátnőjéhez. Ez most ug- 
rott, suli után hazamennek, becsomagolnak és irány a reptér. 
Elke őrült cincogásba kezdett a szüleivel, akiknek szintén volt 
programjuk a hétvégére, történetesen este színházba készültek 
az egerükkel, de az most körbe-körbe rohangászott a nappali- 
ban és arról cincogott, hogy neki muszáj ott lenni és laposra 
verni Krapulaxot. Ezalatt Nimbynek időpontot kellett fixálni a 
shindyvel, de Castelli még mindig nem hívta vissza őket. Vé- 
gül Krapulax döntötte el a dolgot. Ma este akarta. 

Egy óra volt, amikor ezt megbeszélték. Még mind iskolában 
voltak, az egy szem Elke kivételével, akinek kimaradt egy órá- 
ja és hazavágtatott, hogy beszéljen a szüleivel. Szerencsére ott- 
hon voltak. Már éppen megkapta az engedélyt és indult vissza 
a suliba, amikor megtudta, hogy már ma este. Az utcáról for- 
dult vissza, Johann akkor tette le a telefont, már megrendelte a 
repülőjegyeket. 

Egy óra öt perckor a Jerry Alapítvány vészhelyzeti készültsé- 
get rendelt el. 

— Vészhelyzeti készültség, emberek — közölte Vanessa az is- 
kola folyosójáról. — Ez nem gyakorlat! Mindenki hagyja abba, 
amit csinál, irány haza, csomagolni, de egész hétvégére, mert 
még bárhogy alakulhat! Cesarét pedig elő kell keríteni, a föld 
alól is! 

Háromszor próbálta, de mindig foglalt volt. Akkor fölhívta 
Bouriant tábornokot, de nem lehetett elérni, aztán Lemire ezre- 
dest, akit szintén nem. Erre fölhívta Touzeau-t, ők is hallották. 

— Lucas, szia, de jó, hogy megvagy, azonnal elő kell keríte- 
nünk Cesarét. Castellit! 

— Vanessa? 

— Ja, én vagyok, igen. 

— Mi történt? 


— Shindyvészhelyzet, hadd ne mondjam el most az egészet, 
nagyon gyorsan kell cselekednünk. El tudod érni? 

— Megpróbálom. 

Sikerült neki, fölhívta a nizzai kapitányságot és rászólt vala- 
kire, hogy robogjon oda Castellihez, akárhol is van. Öt perc 
múlva a felügyelő hívta őket. Nem örült, amikor megtudta, 
hogy estére randijuk van, de mozgósította, akiket korábban már 
beszervezett. Gépre ül és jön. 

Négy órakor az alapítvány és a rendőrség összegyűlt a Har- 
minchatoson. A rendőrök ott voltak, az egerek — csak nyolcan. 
Elke a gépen ült az apjával, Kissyék a normandiai sztrádán 
egyhelyben. 

— Jól van, induljunk — mondta Castelli. 

— És velünk mi lesz?! — jajdult föl Kissy. 

— Azt nem tudom, sajnálom, de mennünk kell, egy óra az út 
és még be is kell rendezkednünk. Gyertek utánunk, ha kiszaba- 
dultok. 

Kissy most örült igazán, hogy rendőrségi kocsiban ül. Egy ta- 
xis hisztizni kezdett volna, hogy most még kibumlizhat Étré- 
chybe, a rendőr meg csak sóhajtott és a saint-cloud-i hídnál le- 
kanyarodott a partra. Valamivel hat előtt értek oda, szakadó 
esőben, a házból nem is láttak semmit a sötétben. Már várták 
őket. 

— Jó estét — hajolt be egy esőkabátos férfi. — Nyissa ki a cso- 
magtartót, kolléga, bevisszük a holmijukat. Jöjjenek. 

Kezet fogtak a rendőrrel, kiugrottak és besurrantak a házba. 
A rendőr nem jött velük, megy vissza Párizsba. 

Bent meleg volt, világosság, és bár a többiek is csak alig egy 
órája értek ide, máris mintha minden Vanessa keze nyomát vi- 
selte volna. 


Tágas ház volt, négy hálószoba, négy fürdőszoba, de nem sok 
keleties volt a berendezésében. Szép szőnyegek voltak minden- 
felé, olyan szépek, hogy Castelli gondolkodóba esett, nem kel- 
lene-e föltekerni és biztonságba helyezni őket, mert értékesek 
is lehetnek. Végül a legegyszerűbb megoldást választotta, föl- 
hívta a tulajdonost és megkérdezte. Djaballah úr elárulta, hogy 
a szőnyegek valóban nem tucatáruk, de olyan értéket azért 
mégse képviselnek. Ha le kell puffantani egypár banditát, ak- 


kor le kell, ez van, majd kitisztítják. Djaballah úr persze nem 
tudta, hogy csak egyetlen shindyt várnak. A bútorok és a füg- 
gönyök is nagyon szépek, ízlésesek voltak, de az sem olyan ér- 
ték, ami miatt aggódni kellene. 

Valójában nem változtattak semmin, mégis olyan vanessás 
lett már minden, mire Kissyék megérkeztek. Illetve egy helyen 
változtattak, az egyik szobából főhadiszállást csináltak, de az is 
Castelli műve volt. Rendesen dolgozószoba volt, ágy nem volt 
benne, csak egy íróasztal, egy ülőgarnitúra és rengeteg könyv. 
A bútorokat szépen fölemelték és valamivel arrébb tették le, 
egészen összetolva, így lett hely egy sor összehajtható tábori 
széknek. Vanessa ezalatt a közelben se volt, de máris az ő szel- 
leme beszélt Castelliből, aki úgy adott parancsot a bútorok föl- 
emelésére, hogy közölte: letépi a fülüket, ha csúsztatni merik a 
bútort a szép szőnyegen. 

— Bűnbarlangunk még nincsen — számolt be róla Francoise, 
miután összepuszilkodtak —, ez a mikrofülű nem akar csinálni. 

— Milyen fülű vagyok? — lepődött meg Castellt. 

— Mikrofülü! Egyáltalán nincsen említésre méltó füled, főleg 
mert nem akarsz bűnbarlangot. 

— Már elmondtam, hogy erre nincsen semmi szükség. 

— Nem érted a lényeget. Azért jöttünk, hogy a fizetett hancú- 
rozás ürügyén a két shindy úgy megerőszakoljon mindkettőn- 
ket, ahogy tizenkét centis testmagasságon alul még senkit a tör- 
ténelemben. Egyrészt ehhez kell a bűnbarlang. Másrészt ez itt, 
mint tudod, nem Djaballah úr háza, aki nem is létezik, ez a 
shindynk saját háza. Teljesen kizárt, hogy disznóólat akarjon 
belőle csinálni, ráadásul akkor minden tele lesz vérmintákkal, 
amikor elvágott torokkal fetrengünk a földön. A bűnbarlangban 
mindent le kell takarni nejlonokkal, méghozzá duplán, mert 
lyukat téphetek rajta, amíg végvonaglok. Alig két óra és itt az 
emberünk! Muszáj nagyon gyorsan megcsinálni azt a bűnbar- 
langot! 

Castelli kávét kortyolgatott és jókat mulatott a szenvedélyes 
előadáson. Kissy próbált ugyan segíteni neki, egy jól célzott 
szemvillanással feltárni előtte a zsebegér pszichiátriai kórképét, 
de a felügyelő nem szorult rá. 

— Arra az esetre, ha bármikor a jövőben elkapnátok egy ma- 
gányos pedofilt, amikor nincs jelen rendőr, elmondom, hogy a 


világ összes nejlonja se segít. Ha valakinek egy szobában elvá- 
god a torkát, egymilliárd DNS-molekulát szabadítasz ki, amik 
közül néhány millió mindenképpen ott marad. Kicsúsznak a 
nejlon széle mellett, amikor föltekered, rátapadnak a ruhádra és 
onnan a kocsira vagy bárhová. Elég egyet megtalálnunk, és a 
dutyiban kötsz ki. 

Francoise megrázta a fejét, barna lófarka röpködött utána. 

— A Jerry nem nyiszál torkokat. Ha kell, bármekkora sebet 
örömmel ejtünk a shindyn — persze ha választani lehet, akkor 
minél nagyobbat -, de nejlonra nincsen szükségünk, mert utána 
átadjuk az illetőt a rendőrségnek és büszkén mutatjuk meg a se- 
beit. Hűha, bizonyítékzacskót hoztál?! 

Castelli összeráncolta a szemöldökét. 

— Mi a csodának? 

— Hát miben vigyük be a shindy lenyisszantott testrészeit? 

Kissy arra gondolt: és Elke még meg sem érkezett. 


Elke hétkor ért oda az apjával, bérelt kocsin, amit betettek a ga- 
rázsba; egy van már ott, de Castelli szerint a shindy úgyse fog 
benézni oda. Johann azt mondta, ha már így alakult, akkor nem 
fognak vadászat után rögtön hazarepülni, az azért mégiscsak 
túlzás lenne, egyetlen pasi kedvéért idejönni; nem, hanem ak- 
kor ő a hétvégén meglátogatja néhány ismerősét Párizsban és 
lefolytat egy-két üzleti megbeszélést. Elke addig visszanö- 
vesztheti velük a füleit, amik annyi sokat zsugorodtak a távollét 
alatt. 

— Nem, Johann — felelte Vanessa —, nem Krapulax kedvéért 
jöttünk ide, hanem tucatnyi vagy ki tudja, hány gyerek ked- 
véért, akikkel a közeljövőben találkozhat. 

— Ebben igazad van — felelt a férfi —, de az időnket csak ő 
foglalja majd le, és ha őt elkaptuk, akkor nincs több teendőnk. 

— De van. 

— No mi? 

— Krapulax után desszertként egy óriási sajtos pizzát ígértem 
a csapatnak. 

— Mikor? 

— Mielőtt elindultunk. 

— Nem, úgy értem, mikor lesz a pizza? 


— Terveim szerint betesszük Krapulaxot a sok kicsi bizonyí- 
tékzacskóba, összecsomagolunk, hazamegyünk és máris. 

— Jól hangzik, főleg ha te készíted. 

Kissy Jól látta, hogy a mikró fölragyog. 

— Én, hogyne. Nimby már megvett mindent, az éléskamra tele 
van. Csak annyi a dolgunk, hogy két osztagot alakítunk, az 
egyik besurran, amíg a másik eltereli a cica... 

— Itt Ménard, jelentkezem — szólalt meg a rádió. Vanessa el- 
harapta a mondatot. Feszülten nézték az asztalon álló készülé- 
ket. Ménard az őr volt a padláson. 

— Hallgatom — felelte Castelli. 

— Felügyelő úr, valami nincs rendjén a szemközti házban. A 
pasas... elég durván veszekszenek, már többször megütötte a 
nőt. 

— Nem a mi dolgunk, Ménard. 

— Szerintem rosszabbra fog fordulni, uram. 

— Maradj csak, megnézem — mondta Vanessa, s már ki is sur- 
rant a szobából. Persze villámgyorsan mozog, másodperceken 
belül már beszélt is a telefonban. 

— Hé, Jacgues, azt nem mondtad, hogy többen is vannak. — 
Jellemző, gondolta Kissy, most látják ezeket a rendőröket éle- 
tükben először, de Vanessa már a keresztnevüket is tudja. — Az 
ott egy gyerek? 

— Nem tudom, csak a cipőjét látom. 

— Igen, de az egy gyerekcipő. Egy karika brie-t rá, hogy a pa- 
sas öt percen belül letépi a ruhát a nőről és megerőszakolja, 
agyonveri vagy mindkettőt. És van rá egy reblochonom, hogy 
utána a gyerek következik, kivéve persze, ha az anyjával szi- 
multán. 

— Mindig sajtokban szoktatok fogadni? — érdeklődött Castellt. 

— Csak ha nagy tétre megy. Gyerünk! 

Kissy és Niala esze nélkül ugrott föl és rohant az előszobába, 
így is alig előzték meg a mikrót, aki szélsebesen robogott le a 
lépcsőn és száguldott az ajtó felé, de elébe álltak. 

— Kabát, sapka! — csattant föl Kissy. Tudta, hogy egy pillana- 
ton belül elszáll egy Asterix-pofontól, pedig az Nimby fedőne- 
ve, nem Vanessáé, de nem bánta, a kislány nem mehet ki a sza- 
kadó esőbe egy szál blúzban. A mikró szeme szikrát szórt, de 
lekapta a kabátját a fogasról, s mire Kissy is belebújt a sajátjá- 


ba, ő már kint rohant. Ők ketten utána, bár igazából nem kabát 
kellett volna, hanem szemüveg, uszony és palack. 

A kerítés kétrészes volt, egy alacsony fal volt az alja, amire 
könnyedén fölléptek, s már át is ugrották a felső részt. Vanessa 
nekivágódott az ajtónak és hármat berrentett a csengőn, aztán 
megverte az ajtót. Kissy megállt mellette, rápillantott az ajtóra 
és látta, hogy a kislány miért nem próbálta betörni. Ezt legfel- 
jebb tankkal. 

Itt legalább védve voltak az esőtől, az ajtó fölött volt egy kis 
tető. 

— Úgyse hallja, részeg — mondta Vanessa saját magának. — 
Egy egér menjen föl, tudni akarom, mi zajlik odabent! 

— Vettem — felelte Nimby, s neki is csak pillanatok kellettek, 
amíg megint megszólalt. Kissy közben visszapillantott Djabal- 
lah doktor házára. Teljes sötétség volt mindenütt, mindent gon- 
dosan befüggönyöztek, nem lehet bekukucskálni és megnézni, 
hogy a shindy miket művel a két szerencsétlen, kiszolgáltatott 
kislánnyal. — Tényleg dulakodnak, de gyereket nem látok. 

Vagy hogy miket művel a két kislány a szakasznyi szeren- 
csétlen, kiszolgáltatott rendőrrel. 

— Van egy asztal fölborítva, amögé bújt be. A cipője kilátszik. 

— Aha, megvan. Most is ott van. Bumm! A pasas falhoz vágta 
a nőt, csupa vér az arca! 

— Átmegyünk — mondta Castelli. — Maguk négyen velem jön- 
nek. Maga hívja a mentőket! 

Niala közben kilépett a tető alól és fölnézett. 

— A földszinti ablakok is jól meg vannak erősítve. Ide nem 
elég egypár egértrükk. 

Kissy is fölnézett. A ház előtt mindent megvilágított az eme- 
leti ablak, ami mögött a verekedés zajlott, de innen lentről per- 
sze nem látott be. 

Ekkor valaki félretolta, s Castelli máris döngetni kezdte az aj- 
tót és nyomkodni a csengőt. 

— Rendőrség! Azonnal nyissák ki! 

— Ez nem fog menni -— jegyezte meg Niala. 

Castelli tovább döngette az ajtót. Hirtelen fölcsattant Nimby 
hangja: 

— India Kilo Echo Delta! 


Kissy megiramodott jobbra, s abban a pillanatban csattant va- 
lami az emeleti ablakon. Megint. A harmadik csattanásra az ab- 
lakon sugárirányú törések jelentek meg, a negyediknél egy 
nagy darab kiesett az ablakból, be a szobába. Az eső dörején át 
meghallották a benti ordítozást, aztán egy másféle üvöltést. 

— Ez kész. Egy darabig nem nyúl a késéhez. Mert Nimby pa- 
pa is tud ám lőni. 


Amikor visszakeveredtek Djaballah úr konyhájába -— itt volt kö- 
vezett padló, itt vetköőztek le, csavarni lehetett belőlük a vizet —, 
Castelli azt mondta, szerencsére a ballisztikai vizsgálatnál egy- 
értelmű lesz, hogy nem rendőrségi fegyverből lőttek, mert az 
emberölési kísérlet lett volna. Csúzliból azért mégse. Persze jo- 
gos védelem, de vizsgálat nélkül akkor se úszták volna meg. 
Ménard már videózott Nimby telefonjával, a felvételen látható, 
hogy a pasas kétszer falhoz csapja a nő fejét, aztán kést ránt. 
Nimby ekkor lőtte le. A vállába kapta, a földön fetrengve ordí- 
tott, amikor a langaléta Fourrier rendőr fölemelte Vanessát, a 
vállára állította, a kislány pedig egy letört ággal kiverte a he- 
lyéből az ablak egyik nagy darabját, hogy be tudjon mászni. 
Csak egy pillantást vetett a szobában levőkre, lerohant a föld- 
szintre és kinyitotta az ajtót. 

Mire a mentők megjöttek, a rendőrök már csináltak egy ha- 
lom fényképet, Niala pedig ellenőrizte a nő életfunkcióit. Majd 
lesz egy koponyacétéje, az orvos szerint, aztán majd meglátják. 
A pasast rendőrkocsival vitték kórházba, a vállát majd meg- 
röntgenezik, de nagy baja nem lehet, csak a bőrét sértette föl a 
golyó. Valamint nagyon-nagyon részeg. 

Kissy a gyerekkel akart foglalkozni, de Vanessa már a lép- 
csőn fölfelé futva közölte, hogy a gyerek nem érdekes, nincsen 
lába. És tényleg nem volt neki, egyáltalán teste sem. Csak egy 
gazdátlan gyerekcipő hevert a feldöntött asztal mögött. Castelli 
elküldött két rendőrt, hogy keressék meg a gyereket. A mentő- 
orvos már magához térítette a nőt, amikor az egyik rendőr 
visszajött azzal, hogy nincs meg a gyerek, átkutattak mindent, a 
gyerekszoba üres. 

— A kód neve Merkúr — szólalt meg Niala, és letérdelt a nő 
mellé. — Asszonyom, tud már beszélni? 


— Nem - felelte az orvos. — Ne próbáljon beszélni, lehet, hogy 
eltörött az állkapcsa. Majd a röntgen után. 

— Rendben. Madame, kérem, ne beszéljen, csak jelezzen. Ha 
érti, amit mondok, bólintson. 

A nő bólintott. 

— Jól van. Ugye van egy gyereke? 

Bólintás. 

— Itt volt a házban, amikor ez az egész elkezdődött? 

A nő lassan megcsóválta a fejét. 

— Tudja, hogy hol van? 

Bólintás. 

— Veszélyben van? 

Fejcsóválás. 

— Netán a nagyszüleinél van? 

Bólintás. 

— Rendben — egyenesedett föl Niala. — Köszönöm, madame. 

— Hozzatok valami vízálló ponyvát — mondta közben a húga 
egy rendőrnek. — Abroszt a konyhából vagy bármit, amit ráte- 
ríthetünk, amíg kiviszik. 

— És egy kabátot a pasasnak — fordult Kissy egy másik rend- 
örhöz. — Meg ne fázzon szegény. 

Minden oka megvolt, hogy ezt mondja, a pasason csak mac- 
kónadrág és atlétatrikó volt, s a törött ablakon sarkvidéki hideg 
áradt be. A nőre már terítettek egy vastag plédet. 

Egy rendőr ott maradt a házban, miután eljöttek. Le kellene 
pecsételni a házat, lezárni sárga helyszínelő szalaggal, de ha 
Krapulax ideér és véletlenül arra néz, azonnal eltűnik. Majd ha 
megfogták. Még van esélyük. Háromnegyed nyolc volt, amikor 
a mentő elment a nővel, a rendőrkocsi meg a pasassal, ők pedig 
visszarohantak a Centauri bázisára, azaz Djaballah úrhoz. 
Ahogy kimásztak a vizes holmikból, Chantal és Jennifer bete- 
relte őket a dolgozószobába, ami csodálatosan meleg és száraz 
hely volt, és forró tea gőzölgött az asztalon. 


— Elképesztőek vagytok — mondta az egyik rendőr, amikor már 
a teájukat kortyolgatták. Chantalék az ügyvéd teafőzőjét hasz- 
nálták, az ő poharaival, mert minden más módon csak fölösle- 
gesen késlekedtek volna. Chantal azt mondta, tea ellen Djabal- 
lah úrnak nemigen lehet kifogása, Jennifer pedig azt, hogy az 


sem érdekli, ha a bagdadi kalifa átkozza el érte, ezt a teát már- 
pedig meg fogja főzni. — Tényleg elképesztőek. Az egyik szét- 
lövi az ablakot, lepuffantja a pasast... a másik bemászik a szi- 
lánkok között. . . 

— Te is ugyanezt tetted volna — felelte Vanessa nyugodtan. 
Másik blúz volt rajta, a kabátjába befolyt az eső, ahogy az ab- 
lakban ágaskodott. 

— De mi rendőrök vagyunk, ez a munkánk. 

— C-c-c — mondta Elke. — Nem azért, hogy okozzam sértődé- 
set, de nem rohantátok magatokat segíteni, amíg mi nem. 

— Az én hibám — bólintott Castelli. — Nem jól ítéltem meg a 
kis családi veszekedés súlyosságát. Benne lesz a jelentésem- 
ben. 

— Elég gyorsan eszkalálódott a helyzet — mondta Nimby. — 
Nem tudhattad. És nem láttál ki az ablakon. Gyerekek, mindjárt 
nyolc óra, nem kellene munkához látni? 

— Mire gondolsz? — kérdezte Castelli, Kissy pedig látta, hogy 
Vanessa keze lassan a derekára csúszik. 

— Szerintem ideje megágyazni, levetkőztetni a zsebeket, effé- 
lék. Krapulax bármikor beállíthat, és még egyáltalán nincsenek 
megerőszakolva. A shindy előtt nem hivatkozhatunk arra, hogy 
nem értünk rá, mert a szomszédba mentünk rendfenntartani. 

A kislányok fölpattantak és lelkes kurjongatással átrohantak a 
szomszéd szobába. Mintha ugyanabban a másodpercben már 
jöttek is volna vissza, meztelenül, azaz testszínű kezeslábasban, 
ugyanolyan színű, kemény cipőcskében. Kézben hozták a szú- 
rós nadrágokat, karjukra vetve a köntösüket. A rendőrök na- 
gyot néztek. 

— Jó, mi? — vigyorgott Elke. — Csupasz gyerek a köpeny alatt. 
Shindynek akkor muszáj megfog, tapogózik, és tüskös nadrág- 
ka nagyon fáj. 

— Rajzszögek? — mustrálta Castelli. — Hogy jutott eszetekbe? 

— Nem tehettük ki őket a veszélynek, hogy kárt tesznek ben- 
nük — felelte Niala —, és a shindy is nehezebben védekezik, ha a 
kezét már összeszurkálta. 

— Mondom én, hogy elképesztőek — mondta az iménti rendőr. 

— És még hogy tudnak verekedni is — tette hozzá egy másik. — 
Az egyik barátom látta őket a déli parton. 


— Ez baj — mondta Francoise. — Általában arra törekszünk, 
hogy ne lássanak minket, és főleg ne tudják meg, merre van az 
egérlyuk. 

Nyolc előtt két perccel a zsebek vad párharcba kezdtek. Fran- 
coise nyert kővel olló ellen, ő nyithat majd ajtót. De a tüskös 
nadrágot mindketten fölvették. Magukon is tartották fél kilen- 
cig. Akkor vették csak le. 

— Hogy tud ennyit késni?! — csattant föl Francoise. — Nekünk 
már félholtan kellene hevernünk és kegyelemért könyörög- 
nünk! 

— Kegyelemt egy kisegér nem könyörgi soha — sziszegte Elke 
elszántan. 

— Az most mindegy. Cesare! Hol vagy?! 

A felügyelő a másik szobában telefonált éppen. — Mi a baj? 

— Ha kilencig nem jön meg a shindynk, nem várunk tovább — 
jelentette ki a zseb ellentmondást nem tűrően. — Be kell vinned 
minket a szomszédhoz a kórházba. 

Castelli elmosolyodott. 

— Kíváncsi lennék, a szüleid hogy bírnak veled. 

— Sehogy — a kislány büszkén fölszegte gombszerű orrocská- 
ját. — Egérdolgokban meg se próbálnak hatni rám, tudják, hogy 
hiába. 

Kilenckor azonban nem a szomszédhoz indultak, hanem a 
konyhába. Kicsomagolták az elemózsiát és a Djaballah úréval 
semmiképp sem keverhető étkészletet, és lógó fülekkel elkészí- 
tették, aztán megették a vacsorájukat. Tudták, hogy ha a shindy 
egy órát késett azok után, hogy már az este nyolcba is csak ne- 
hezen akart belemenni, túl későnek tartotta, akkor valami töké- 
letesen félresiklott. Talán inába szállt a bátorsága. Talán soha 
nem is akart eljönni, csak játszadozott velük. 

Nimbynek jutott eszébe vacsora közben, amiről csak hetekkel 
később vált bizonyossá, hogy az az igazság. 

— Lehet, hogy eljött — mondta, és beleharapott a szendvicsé- 
be. Megrágta, lenyelte. — Sietett, hogy minél előbb rávethesse 
magát a zsebekre. De ömlik az eső és talaj menti fagyok is le- 
hetnek. Nem az útviszonyoknak megfelelően vezetett, és most 
már egyáltalán nem fázik, elfoglalta a helyét odalent az egyik 
szurkos üstben. 


Nem, a shindy nem halt meg, de tényleg kicsúszott az útról 
Chartres és Étréchy között, és amikor Nimby ezeket mondta, 
alighanem a műtőben volt. Másnap, amikor a nyomozók meg- 
találták, kómában feküdt az intenzíven. Ő volt az egyetlen, akit 
a közelben aznap este autóbaleset ért, ezért a rendőrök levették 
a DNS-mintáját, amit néhány hét múlva pozitív eredménnyel 
kaptak vissza. Mert a chartres-i szatírnak igenis megvolt a 
DNS-mintája. Amikor az eredmény meglett, kértek róla fotót a 
feleségétől, és megmutatták a kislánynak, akit annak idején 
molesztált. Tíz közül választotta ki, gondolkodás nélkül. 

De Krapulax kómában volt még mindig, és az orvosa szerint 
kétséges volt, hogy valaha magához tér-e. 

Amikor megtudták, hogy a shindyjük már este hétkor össze- 
törte magát, egy egérként jelentették ki: ha akkor este tudták 
volna, akkor is ott maradnak éjszakára, sőt akkor aztán vég- 
képp ott maradnak. Mert ami odakint tombolt aznap éjjel, abba 
őrültség lett volna kimenni, akkor is, ha nyilvánvaló, hogy 
ilyenkor egyetlen cica sem leskel a fáról. 

Az éjszakát a nappaliban töltötték, senkinek nem volt kedve 
elvonulni külön szobákba és hallgatni a vihar őrjöngését. Le- 
rakták a matracaikat, ledőltek és várták a reggelt. Néha szundí- 
tottak egy kicsit, máskor beszélgettek. Többször is fölkeltek, 
éjjel kettőkor szendvicseket ettek, aztán hatkor megint. Akkor 
kezdett alábbhagyni a vihar. 

Reggel nyolckor Castelli parancsot adott valakinek, hogy 
nézzenek utána az autóbaleseteknek. Tízkor érkezett a jelentés 
a kómás férfiról, ők pedig összecsomagoltak és elindultak ha- 
zafelé. Bár még nem tudhatták biztosan, hogy az ott Krapulax — 
de sejtették. 

— Ez van, egérkék — mondta Niala. — Azt a nőt kiszabadítot- 
tuk, mielőtt a pasas agyonverte volna, ezért megérte. 


Majdnem dél volt, mire hazaértek Franconville-be egy rendőr- 
ségi mikrobusszal. Az úton is bóbiskoltak valamicskét, arány- 
lag frissek voltak. 

— Azonnal megtámadjuk a konyhát — rendelkezett Vanessa. — 
Mindenki figyelje a többieket. Ha valakinek zsugorodni kezd a 
füle, gyorsan sajtot kell etetni vele. 


— Bolond — mondta Angéligue. — Hiszen reggelire is ettünk 
sajtot. 

— Igen? — pillantott rá a mikró olyan kétkedve, mintha nem ő 
készítette volna. — Én már nem is emlékszem. 

De ebben a pillanatban Nimby kinyitotta a kaput, és a konyha 
elleni inváziójuknak útját állta a két kutya, akiknek okvetlenül 
és haladéktalanul az összes egeret agyba-főbe kellett ölelgetni- 
ük és nyalogatniuk, Johannt is persze, és ha a rendőr közben el 
nem hajt, ő se maradt volna ki. Meglepetésükre ezúttal még 
Macska is kijött elébük, bár az ő részéről az örömkitörés elma- 
radt. Megszemlélte az érkezőket, ide-oda forgatva nagy füleit, 
és amikor fölkapták a csomagokat és befelé indultak, Vanessa 
mellé szegődött. 

— Aha — mondta a kislány. — Értem. Szóval akarsz tőlem vala- 
mit. Ettől ez a nagy szeretet. 

A konyhában érintetlenül találták a macskakajás tányért, de a 
magyarázat is megvolt rá: csukva volt az ajtó. Amikor kinyitot- 
ták, Macska besietett, megszaglászta a tányért és hozzálátott. 

— Anya véletlenül becsukhatta — állapította meg Nimby. 

— Dehogy csuktam be — felelte Julie néni a telefonban. — Én is 
tudom, hogy Macska nem tudja kinyitni. Akkor valaki járt a 
házban. 

— Nem járt — mondta Nimby. — A riasztó élesítve volt, amikor 
megjöttünk, és nem jelzett. 

— Akkor nem tudom. 

— De én igen — szólalt meg Martin. — Nézzétek csak. 

Nézték. Martin behajtotta a konyhaajtót tízcentis résre és el- 
engedte. Az ajtó lassan elkezdett becsukódni, s vagy fél perc 
után bekattant a zárja. 

— Világos — állapította meg Nimby. — Az ajtó megvetemedett, 
becsukódik magától, és túl könnyen zár. A kutyák nem éhesek, 
mert ők megették a kajájukat, amikor kitálaltad, anya, de Macs- 
ka persze nem óhajtott közösködni velük, valahol kint sziesztá- 
zott, csak akkor jött be, amikor már elmentél. És csukva találta 
az ajtót. Föl kell szerelnünk egy rejtett kamerát, legközelebb 
látni akarom a csalódott képét! 

— Utálatos vagy — nevetett Francoise. — Szegény Macska 
mostanáig éhezett. 


— Foghatott volna kint madarat. Te mit tennél, egérke, ha vé- 
letlenül kizárnának a konyhából? 

— Úgy érted, hogy kimennék a kertbe sajtra vadászni? 

— Lám csak, tudod te — bólintott a fiú olyan természetesség- 
gel, hogy a zsebek egymásra néztek, kirohantak a kertbe, és 
csak tíz perc múlva jöttek vissza azzal, hogy átkutattak min- 
dent, de vadon élő sajtot nem találtak. 

— Mert már mindet összefogdostuk és ott vannak bent — muta- 
tott Vanessa a sütőre, ahol már készültek a négysajtos pizzák. 
Mascarpone, mozzarella, parmezán és gruyére volt rajtuk, ba- 
zsalikommal, oreganóval, kakukkfűvel, borssal ízesítve. Négy 
darab, szép nagy példányok. Saláta is volt, és narancslé csipke- 
bogyóteával és mézzel ízesítve. Fölfaltak mindent, mint a ki- 
éhezett, vad egerek, aztán Johann elment az üzleti ügyeit intéz- 
ni, ők pedig szétgurultak, mint egy szakadt gyöngysor, és át- 
aludták majdnem az egész hétvégét, legalábbis Vanessa ezt ál- 
lította, amikor két órával később a teraszra kergette őket. De 
annyi képzelt shindyt vertek ott meg, hogy az már majdnem 
fölért az igazi Krapulaxszal. 


A konyhaajtót nem tudták megcsinálni, Pi és Nimby levette, 
körbenézte, próbálkoztak a zsanérokkal, de nem láttak módot a 
megjavítására. Úgyhogy visszatették és egy fakockát tettek a 
küszöbhöz, hogy megakassza. Hétfőn majd valaki utánanéz új 
ajtónak. 

A fakocka a padlásról került elő, ahol Nimby az utóbbi hetek- 
ben kis asztalosműhelyt rendezett be, egyetlen céllal: oszlopo- 
kat és pöcköket tervezni. 

— Igazából nem ez a fontos — magyarázta, amíg ők körbesur- 
rantak mindenütt és megszaglásztak mindent, mint a kiskutyák 
—, hanem az osztó, de azt még alaposabban ki kell dolgozni. 

— Az mit csinál? — kérdezte Johann, aki nemrég jött meg a vá- 
rosból és most velük tartott. 

— Nos, az osztó valami ilyesmi — emelt föl Nimby egy fala- 
pot, amin bonyolult, labirintusszerű, színpompás rajz volt. — Ez 
fönt van az oszlopok tetejénél. Lentről a liftek folyamatosan 
szállítják a golyókat, amik ezeken a piros körökön lépnek az 
osztóra. A kék satírozás korlátokat jelent, amik a golyókat szét- 
osztják az oszlopokhoz, amiket a zöld körök jeleznek. A trükk 


nem a szétosztás, hanem az időzítés. A sárga útvonalon haladó 
golyók egyetlen hangjegyet sem szólaltatnak meg. Arra szol- 
gálnak, hogy a barnával jelölt pontokon megakasszák a hangje- 
gyekhez vezető piros út forgalmát. Ezek tengelyen forgó kis fa- 
elemek. — Kikeresett az asztalon egy kis fakorongot, fölmutat- 
ta. — Ilyesfélék. A golyók ezekkel a kiálló lapocskákkal fordít- 
ják el őket, de csak a sárga úton. A piros úton a golyók más 
szögben érkeznek és nem tudják elfordítani a lapokat, hanem 
azok megállítják őket. Amikor a sárga úton a megfelelő számú 
golyó elhaladt, az akadály elhárul és a piros úton adott számú 
golyó el tud haladni. Vagyis a mozgás szakaszos lesz, ahogy a 
lejátszás üteme kívánja. 

— Döbbenet — cincogta Kissy. 

— Aha, agyaltunk rajta egy ideig — nevetett Vanessa. — De ez 
a lap igazából csak vázlat. A végleges osztó sokkal nagyobb 
lesz, és valószínűleg több részből áll majd. 

Johann az asztalon fekvő elemeket, fadarabkákat tanulmá- 
nyozta. 

— No és a kopogást hogyan küszöbölitek ki, amikor a golyók 
hozzáütődnek a mindenféle korlátokhoz és forgórészekhez? 

— Sehogy. A gépnek lesz egy halk alapzaja, ami kíséretként is 
felfogható. Aki stúdióminőségű hangzást akar, játssza le a dalt 
a telefonján. 

— Világos. És mikor lesz kész? 

— Hát még némi időbe beletelik — bólintott Nimby. — Michel- 
nek is idő kell a megfelelő hangzású és golyóterelési együttha- 
tójú lemezekhez, nekünk a tervezéshez, aztán összerakni. 

— Ez pedig a gyűjtő — emelt föl Vanessa egy széles, lapos kar- 
tondobozt. — Az igazi persze fából lesz. Ebben gyűlnek össze a 
gép alján leguruló golyók. Az alja ferde, ezért mindig a liftek 
emelőkanalaihoz gurulnak, aztán azok fölviszik őket megint. 
Ilyenekből állnak a liftek. — Letette a dobozt és fölmutatott egy 
drótból hajlított valamit. Volt egy hurkos része, abba beletett 
egy golyót. — Ez emeli föl, ez a vége pedig csatlakozik a többi 
kanálhoz és láncot képez. 

— Nagyon ügyes — nézegette Johann. — Hol fogjátok fölállíta- 
ni? 

— A panzió melléképületében. 


— Schau mal, Papa — mondta Elke, és nekifogott elmagyaráz- 
ni, hogy ilyen sincsen Németországban, megint eggyel több ok, 
hogy ideköltözzenek. Kissy olyan pontosan tudta, mintha értet- 
te volna. 

— Valamit nem értek — mustrálta Martin az emelőt. — Oké, ez 
fölemeli a golyókat, de ha azok benne vannak a dobozban, hol 
nyúl alájuk? 

— Jó kérdés, egérke — bólintott Nimby. — Több megoldáson 
gondolkodunk. Az egyik az, hogy lyuk van a doboz alján, ezen 
át jön föl a lánc. A golyók itt nem eshetnek ki, hiszen a lánc ott 
van a lyukban. Viszont ha a golyók átgurulhatnak a lyuk másik 
oldalára, akkor azokat a lánc nem fogja fölemelni. Egy másik 
megoldás az, hogy az oldalfalon nyitunk lyukat, és itt kiveze- 
tünk egy kis sínt, amin a golyók kisétálnak a szabadba, mint 
egy uszodai ugródeszkán — de mielőtt a mélybe vetnék magu- 
kat, ott van a lift és fölviszi őket. 

Még megnézték a golyókat is, mert már azok is megvoltak, 
vagy egy tucatnyi zacskóval, mindegyikben másféle színűek. 

— Sokkal kevesebb is elég lesz — mondta Nimby -, de egy ha- 
veromnak volt mindenféléje, ami már nem kellett neki, hát eze- 
ket megvettem egyben. A maradékot majd belelövöldözzük 
shindykbe. 

Francoise csettintett a nyelvével. 

— Esetleg cserélgetni lehetne őket — mondta Martin. — Klassz 
lehet, ha mondjuk zöld golyók keringenek a gépben, és egyszer 
csak pirosak kezdenek szétömleni benne. 

— Persze. Várjunk csak. Lehetne például több gyűjtönk, más- 
más színű golyókkal, és egy kapcsolóval lehetne váltani köz- 
tük. 

— Összekeverednek — felelte Vanessa. 

— Össze hát, de akkor kiborítod és szétválogatod őket. Amíg 
még nem keveredtek össze, addig viszont megvan a színhatás. 

— Akkor öt gyűjtő kell — mondta Chantal. — Külön a kék, fe- 
hér, piros, fekete és sárga golyóknak, és úgy adagoljuk őket, 
hogy a francia és a német nemzeti színek jöjjenek ki. 

Kissynek megrebbent a füle. Már látta lelki szemeivel, amint 
a díszegyenruhás egérgárda sorfalat áll a gép két oldalán és 
tiszteleg neki. 

— Hat — bólintott Vanessa. — Zöld is kell az olasz színekhez. 


Sárga egyenruha, rokformintával, a rangjelzések ementáliszí- 
nű csillagok, a sapkarózsán áthúzott shindy, sajtkoszorúval. 

— Meg lehet oldani — mondta Nimby. — A gyűjtők akkor nem 
közvetlenül érintkeznek a liftekkel, hanem sínrendszer van 
köztük, és az oda vezető utat gyűjtönként lehet nyitni-csukni. 

— Nizzának milyen a zászlaja? — kérdezte Francoise. 

— Fehér alapon kék hullámok — felelte Vanessa —, azon zöld 
hegyek, rajtuk egy piros sas. Provence-nak pedig sárga-piros 
csíkos. 

— Lehet róla szó — mondta Nimby -, de a sast nem vállalom. 

— És az occitán csillagot? — vigyorgott rá az egere, Kissy pe- 
dig bólintott magában. Vanessa ezeket is tudja, választott hazá- 
jának összes jelképeit, színeit. No persze, majd pont ezeket 
nem. Legalábbis Alpes-Maritimes megyében biztos, hogy az 
összes hegyet névről ismeri már. A fákról nem is beszélve. 

— Fehér golyóak kellenek — mondta ekkor Elke —, barnák meg 
sárgák. Fehér alapon barna Jerry sárga sajtot esz. Ez a mi zász- 
lajunk. 


Szombat délután jelentkezett Solange: jövő héten megtarthat- 
nák a dolgot, csütörtökön vagy pénteken beférne. 

— No igen — felelte Pi. — Éppen csak amikor az embergyere- 
kek suliban vannak, akkor az egérgyerekek is. 

— Ööö... erre nem gondoltunk... 

— Persze hogy nem - felelte Vanessa. — Mindig az egér dolga, 
hogy mindenre gondoljon. Ez a munkamegosztás, amely évez- 
redek alatt alakult ki a falusi ember és a környezete között. A 
ló húzta a szekeret, a baromfi tojta a tojást, a tehén tejet adott, a 
disznó növesztette a szalonnát, az ember készítette a sajtot, a 
kutya vigyázott mindenkire, és a macska pihente ki a fáradal- 
makat mindezek helyett. Az egér pedig időnként kijött a lyuk- 
ból, begyűjtötte a többiek munkájának gyümölcsét, főleg per- 
sze a sajtot, és közben arra is ügyelt, hogy rá ne lépjenek. De 
szalonnát is vételezett, és időnként írt egy-egy cédulát az em- 
bernek, ha például túl sós volt a sajt vagy ha más egerektől azt 
hallotta, hogy most jó áron lehet eladni a paradicsomot. 

Kissy látta szeme előtt a régi, hagyományos majorságot, ahol 
a parasztok dolgoznak, az egér pedig dirigál, és nagyon tetszett 
neki. 


— Te szemtelenkedsz velem — nevetett a telefon. — Szóval mi 
legyen? 

— Szerintem tegyük péntekre. Aznap mi úgyis eljönnénk suli 
után, hát akkor kivételesen már suli előtt gépre ülünk és ki- 
hagyjuk a tanítást. Sajnos a kémiát muszáj lesz bepótolnom, 
abból gyenge vagyok. De lesz földrajz is, az erős oldala mind- 
annyiunknak, hisz mindenfelé rohangászunk a cica elől. 

A telefon sóhajtott. 

— És engedik, hogy kihagyjátok? 

— Ki állíthatna meg minket, ha még a cicának sem sikerült? 

Solange megköszönte, beszélni fog az illetékesekkel. 


Kissy rosszalló sóhajjal nézett föl a vigasztalan égboltra, és 
jobban a fejébe húzta egérfüles sapkáját, amíg átvágott a ker- 
ten. Fázott a füle. Ennek anatómiai oka van, Nimby egyszer el- 
magyarázta nekik. A sarkvidéki állatoknak mind kicsi fülük 
van, jegesmedve, sarki róka, sarki nyúl... a nyúlnak nem éppen 
kicsike, de a többi nyúlénál mégis kisebb. Mert ott az a fontos, 
hogy minél kisebb testfelületet érjen a hideg, és a fülek különö- 
sen veszélyesek ebből a szempontból, mert a bőr alatt futó 
erekben lehűl a vér, aztán az szétmegy az egész testben és hűti 
az állatot. 

Ők pedig nem sarkvidéki egerek, ezért aztán a fülük kedvére 
lehet akkora, amekkora csak akar. Viszont ez nagyon zavaró, 
amikor a sarkvidék jön el hozzájuk. 

Nimby mutatott nekik sivatagi rókát is. Az a forró sivatagban 
él, ahol a nagy fülek éppen a test túlmelegedése ellen hatáso- 
sak, no meg azokkal meghallja, ha a homokban apró, ehető ál- 
latok neszeznek. Ezért aztán a sivatagi rókának óriási nagy füle 
van. Hatalmas, világrekorder füle! Külön-külön mind a kettő 
nagyjából akkora, mint a feje. Gyönyörű állat, de csak képen 
szabad szemlélni, mert az étrendje. . . hát, jobb, ha csak fölfegy- 
verkezve találkoznak vele. A sivatagi róka a legkisebb kutyafé- 
le a világon, de azért egy-másfél kilót ő is megnyom, és aki ná- 
la kisebb, az nincsen tőle biztonságban. 

Besurrant a garázsba, óvatosan körülnézve. Mert az igaz, 
hogy sivatagi róka nincsen errefelé, és ha lenne is, már megfa- 
gyott volna, viszont sarki róka éppenséggel akadhat, most ép- 
pen neki való idő van, és ami azt illeti, ő se veti meg az egeret. 


Már csak irigységből sem, amiért annak nagyobb a füle, mint 
az ÖVÉ. 

De Nimbyék garázsában semmilyen róka nem volt, sőt ennél 
hétköznapibb és éppolyan veszélyes állat sem. Az bent aludt az 
egyik fotelban összegömbölyödve. Kissy bement a garázs hátsó 
falánál álló szekrényhez, kihúzta a fiókokat, keresgélt. Hamar 
megtalálta a lapos, piros dobozt, kinyitotta. Forrasztópáka, 
szemlátomást, mindenféle apró kellékkel. Visszacsukta, ki- 
ment, lezárta a garázst, és hirtelen, egyik pillanatról a másikra 
döbbent rá, mi a teendő, míg a garázsajtó csukódását várta. 

— Őserdő — közölte, amikor fönt a padláson átadta a dobozt 
Nimbynek. 

— Nem, ez forrasztópáka. 

— Nem ez az. Nekünk kell az őserdő. 

— Minek? 

— Mert a sivatagban is meleg van, de minden tele van rókák- 
kal. 

— Az a muris kiskutya az irdalatlan szörnyelmetes nagy, gyö- 
nyörű fülkéivel — rikkantotta Elke boldogan. — Csúcs! 

— Az lehet, de tudod, hogy mit művelne velünk, ha össze- 
akadnánk. 

— No hiszen, Macskát is megneveltük — vont vállat a másik 
zseb. 

— Egy macskát. De róka sok van a sivatagban. Ezért kell az 
őserdő. Ott senki nem eszik egeret. 

— Hát... erre azért ne vegyél mérget, egérke — mondta Niala 
olyan mindentudó arckifejezéssel, amitől Kissynek nemcsak a 

Mialatt Nimby gondosan összeforrasztotta a drótokat, Elke a 
sivatagi róka füleiről locsogott. 

— Kell majd megmutatunk egész Jerry-Netzhálózaton róka gi- 
gafüleket. Elő is kell a vigyázatosság, hogy ha valaki hátha lát 
ilyet, akkor nem szabad közelbe engedni kicsi egérkéknek és 
egyéb ehetőeknek. De meg a nézegetés miatt is, mert bámula- 
tos hatalmas füléjeiek vannak, no, nem mintha én akarok ilye- 
neket magamnak, mert más a fazonja is, alapítványi egérkék- 
nek nem divat az ilyen fül, mert háromszögletű, hegyes, pont 
mint... szóval jobb, hogy nekünk fejünkön kerek fülek vannak. 


De akkor is muszáj ekkora őrület hatalmas fülkéket folyton bá- 
mulni. 

— Ott a doboz, egérke — nevetett Martin —, tedd bele és jelöld 
meg, hogy mindenki láthatja. 

— De ha nem belenézik, nem látik. Nem tudok értesíteni ösz- 
szes kisfülűeket, hogy lesznek sárgák mindjárt irigység belőle, 
mert mutatok olyat, aki mellett érezik magukat kisfülünek vég- 
képp. 

— Hm — mondta Nimby, óvatosan beigazítva a pákát a követ- 
kező forrponthoz -, azt hiszem, föltaláltad a Facebookot, egér- 
ke. 


Mire a golyószállító lift prototípusa elkészült — egy öreg vil- 
lanymotor, egy tápegység, néhány fogaskerék, egy fából és 
drótokból hevenyészett állvány és a golyóemelő lánc —, a Jerry 
saját Facebookjának terve is megszületett. Voltaképpen nagyon 
egyszerű. Ismerősök itt nincsenek, a hálózat összes felhaszná- 
lója az összes többinek az ismerőse. Kívülállókat meghívni 
nem lehet, megmutatni se lehet nekik semmit, mert a Jerry- 
rendszerbe nem látnak bele. A rendszeren belül viszont vannak 
megosztások. Eddig is létezett a doboz, amiben el lehetett he- 
lyezni bármit, már van benne vagy száz rekesz olyan tárgykö- 
rökben, mint családi képek, Jennifer rajzai, Vanessa szintis fel- 
vételei, netről gyűjtött képek, zenék, videók, könyvek, a Jerry 
filmarchívuma, sőt egy olyan is, aminek horrorképek a neve, és 
ha valaki nagy bátran rákattint, akkor apró kiscicák néznek rá, 
hegyes, bár még elég kicsi fülekkel. Tényleg elég rémes. Né- 
melyik rekesz több ezer mappát tartalmaz, és nagy részükhöz a 
kisfülűeknek is van hozzáférésük, föl is tehetnek bármit. 

Most ehhez majd készül egy időfolyam, ami mutatja, hogy ki 
mikor mit rakott föl, illetve mit írt, és mindenhez lehet majd 
kommentárt fűzni, éppúgy, mint a Facebookon. Az időfolya- 
mot lehet egészében nézni vagy megszűrve. Ha egyvalakire 
szűrnek, az olyan lesz, mint az illető facebookos fala. Ha töb- 
bekre, az olyasmi, mint a Facebookon a csoportok. Azt is kita- 
lálták, hogy elkészítik a teljes tagság családfáját, az egérségi 
köteléket is berajzolva, és a programban be lehet jelölni például 
a Girotti házaspárt, Jeanne-t és Luigit, elnevezni őket panziós 
csoportnak, s így ami a panzióval kapcsolatos, az mind megje- 


lenik. Aztán rájöttek, hogy emellett még rengeteg egyéb dolog 
is megjelenik, ami nem kapcsolatos a panzióval, de ez sem 
gond, a panziót és a többi vállalkozást fölveszik külön szerep- 
lőként. Később esetleg szó lehet arról, hogy ha ezeknek az ol- 
dalán írnak valamit, az megjelenjen az illető vállalkozások 
facebookos vagy egyéb oldalán is, de egyelőre még nem készí- 
tenek semmit, ami a Jerry Facebookjából kifelé vezetne. Csak 
befelé, a netről bárhonnan lehet hozni bármit — macskás képe- 
ket csakis figyelmeztető jelzéssel —, de innen kivinni most még 
semmit. Majd ha a kisfülűek megszokták, hogy van egy külön- 
leges, exkluzív Facebookjuk, ami csak az övék, majd akkor. 
Persze nem linkeléssel, a Jerry-hálózaton tárolt anyagokra nem 
lehet linkelni, majd lesz egy gateway, ami úgy visz ki dolgokat 
a hálózatról, mintha a közzétevőjük maga töltötte volna föl — 
mármint ha van hozzá jogosultsága. 

Ezenfelül az ő üzenőfalukon is be lehet jelölni bárkit, hogy 
értesítést kapjon, de csoportot is, és a mondanivalót apró egér- 
figurákkal lehet kidíszíteni. 

A neve pedig Cheesebook lesz. 


Nimbyék konyhája kisebb volt, mint Kissyéké, ezért csak két 
kukta szaladgált Vanessa körül: Nimby, akinek hamarosan me- 
gint búcsút kell vennie kedvesétől egy hétre, és Elke, aki még 
hosszabb időre utazik el. Ebben a hónapban már egyáltalán 
nem várható, hogy ideköltöznek. Johann mosolygott, megbiriz- 
gálta kislánya fülét és azt felelte, tényleg nem. 

De ők többiek se maradtak le semmiről, a kellő számú kame- 
ra és képernyő segítségével nyomon követhették, amint séfjük 
utasítást ad az egerének, hogy reszeljen cheddar sajtot, ő maga 
pedig előveszi csomagjából az egyik varázsszerét. 

— Olasz fűszerkeverék — mondta. — Oreganó, petrezselyem, 
bazsalikom, fokhagymapor, vöröshagymapor, rozmaring, ka- 
kukkfű, bors és paprika. 

— Te jó ég — mondta Julie nénit. 

— Aha, megadjuk a módját. Egérke, majonéz is kell, és sokkal 
több kenyér, mi mind rengeteget eszünk. És hozz el minden 
élőlényt a kamrából, aki földben vagy fán termett és nyersen 
fogyasztható, saláta lesz belőlük. 


A reszelt sajtot elkeverte majonézzel és az olasz fűszerkeve- 
rékkel, és rákente kenyérszeletekre. 

— Így, és be velük a sütőbe húsz percre, addig jöhet a saláta, 
csattogjon a fületek! 

Kissy füle nem csattogott, ráért rátenni a telefont. 

— Én! 

— Castelli. Szia. Sietek, de ezt el kell mesélnem. Kiderült, mi 
okozta azt a balhét, amiből kiszabadítottátok a szomszédasz- 
szonyt. 

— A pia, nem? 

— Részben. De az ürge azért itta le magát és verte össze a nőt, 
mert a haverja kicsalta a nőtől a kocsikulcsot és meglépett az 
autóval... meg a csomagtartóban egy halom értéktárggyal, ami- 
ket együtt raboltak a múlt héten valami nagykutya házából. A 
havert már körözzük. Az ürge ügyvédje be akar perelni minket 
a lövés miatt, mert ők persze nem tudják, hogy nem rendőr lőtt, 
nem is kell megtudniuk. A polgármester se tudja, kik vagytok, 
de üzeni, hogy imád benneteket. Ennyi. Szevasz! 


A macska vad ugrással vetette rá magát az egérre, olyan gyor- 
san, hogy félrelökte. Az egér a macska feje mellett haladt el, 
aztán mögé került, mire a ragadozó megfordult, hogy ismét tá- 
madjon. Kitátotta száját és borzalmas fogaival az egér felé ug- 
rott, de az föllibbent a magasba. A macska késedelem nélkül 
fölpattant, a feje búbjával meglökte az egeret, s amíg azt kutat- 
ta, hogy hol van, visszahuppant. Az egér az orra előtt táncolt 
megint. A macska pofon vágta egyik mancsával, az egér elre- 
pült, aztán visszatért. A macska azonnal támadott, fáradhatatla- 
nul... 

Kissy rosszallóan figyelte őket. A macska persze nem tudja, 
hogy ők micsodák, még csak az kellene, és nem tudja a lány 
sem, a macska gazdája. De akkor is macska. Igaz, még csak 
kéthónapos. De macska! Ma éjjel a kis kosárkájában az ő 
combjaikról fog álmodni, de egészen másféléket, mint nyaranta 
a beaulieu-i srácok. 

Ő maga nemigen vett részt a társalgásban, ami főleg macs- 
kákról folyt. Csak ácsorgott és igyekezett minden irányba fi- 
gyelni egyszerre. Itt nagy a forgalom, bármikor észrevétlenül 
melléjük settenkedhet egy shindy. Vagy valaki a rokonságból, 


idősebb, szakavatottabb, aki megérzi az egérszagot és pont van 
nála só meg mustár. 

— Ő a legelevenebb — mesélte éppen a lány. — A testvérei is 
elég játékosak, de ő az, akit utolsónak lehet lefektetni. 

Kár a gőzért, gondolta Kissy. Egy év múlva ez is egy lusta, 
nagy macska lesz, aki csak ül az ablakban és nem megy ki, 
mert odakint nincs legalább negyven fok. És morcosan fog bá- 
mulni mindenkire. Ami azt illeti, már most se mosolyog. 

— Lassan indulnunk kellene — szűrte a foga között. 

Francoise bólintott, egy pillanatra sem nézve föl tevékenysé- 
géből. 

— Lehet, hogy hamarosan nekem is lesz — felelte. — De csak 
egy. Kislányt szeretnék, és valami olyasféle színűt, mint ő. 

A cica vörösesszőke volt, korához képest éppen elég nagy 
volt a füle, és biztos, hogy Duracell-nyuszit reggelizett. Most 
hanyatt bukfencezett, úgy kalimpált a levegőben, igyekezett az 
egeret legalább tíz-tizenkét végtagjával egyszerre megragadni. 
Kissy tudta, hogy most erre az egy dologra összpontosítja a fi- 
gyelmét, de bármelyik pillanatban észreveheti a zsebegér sapka 
alól kikandikáló, az övéinél sokkal nagyobb füleit, és akkor ta- 
lán csak tizedmásodperceik vannak, hogy védekezzenek. Ezek- 
nek több száz foguk van, nyolc-tíz sorban egymás mögött. 

— Persze — felelte Francoise valamire, amit nyilván a lány 
mondott, amíg Kissy a macskaanatómiáról elmélkedett. A cica 
ezalatt az orra fölött két centivel táncoló egeret fixírozta, az 
egyik mancsával utánakapott, de az egér felugrott a levegőbe. 
Kissy a másik mancsát figyelte, ami most a törzse mellett pi- 
hent és nem csinált vele semmit. Látta a filmet, pontosan tudta, 
milyen jól bánnak ezek a tőrrel és a dobócsillaggal. Bármi- 
kor... 

A cica hirtelen visszapördült, talpra szökkent és megint ug- 
rott. Kissy megbökte Francoise vállát. 

— Mennünk kell — sziszegte. — Kiszárad! 

A kislány sóhajtott, visszaadta a nagylánynak a zsinórra kö- 
tött játékegeret, lehajolt, megbirizgálta a cica füleit, s végre el- 
indultak. Kisurrantak a parkból, átszaladtak a robogó autók 
alatt, s Kissy csak a túloldalon kapta el Francoise vállát. 

— Bolond vagy, egérke?! Hogy gondolod, hogy leállsz egy 
macskával cicázni?! 


A zseb nevetve szembefordult vele. 

— Te vagy a bolond, egérke. Ez a kiscica nem kutya, de a 
szagmintát azért ő is levette a nadrágomról. Egy városi lakáson 
és egy parkon kívül még semmit sem ismer a világból. Ha majd 
mindenfelé mászkál és egerekkel találkozik, vissza fog emlé- 
kezni, hogy ehhez a szaghoz neki egy kellemes kölyökkori ját- 
szadozás emléke társul, és nem bántja majd őket. 

Ezzel előrenyúlt és becsukta Kissy száját. Továbbmentek, de 
ő még bent az öltözőben is egyre a fejét csóválta. 


A medencéhez érve mindenekelőtt megtették, amit elővigyáza- 
tos kisegér soha nem mulaszt el: körbesétáltak és figyelték, 
hogy a kimászók nyugodtak és főleg sértetlenek-e. Ha igen, 
odabent nincsen cápa. Mindent rendben találtak, s már készül- 
tek bemenni, amikor valaki fölszólt a vízből: 

— Szia, Francoise! 

Francoise lenézett. Kissy is, de első pillanatban nem ismerte 
meg a srácot. 

— Szia — felelte a zseb zavartalanul. 

— Te is szia, de én őrá gondoltam — mutatott a fiú Kissyre, aki 
ekkor már megismerte. 

— Francoise én vagyok — felelte a kislány olyan magától érte- 
tödően, mint akinek privilégiuma van ennek a névnek a viselé- 
sére. Mint ahogy úgy is volt. Kisegérföldön senki mást nem 
hívnak Francoise-nak. Franciaországban felőlük lehetnek akár 
tucatnyian IS. 

— Ő is Francoise — vigyorgott a fiú. 

A zseb ránézett Kissyre, aki kénytelen volt vállat vonni. Ta- 
gadni mégse tagadhatta. De megtette helyette a zseb. 

— Nem, ő Kissy. Te pedig a motoros futár vagy, akit nem ás- 
tunk el a kertben. A motorod lent maradt a víz alatt? 

Jean elképedve bámult egyik egérről a másikra, s már kérdez- 
ni akart, amikor Kissy megoldotta a helyzetet: belelökte Fran- 
coise-t a vízbe, aztán utánaugrott. 


Voltak abból problémák, hogy egy medencében úsztak Jeannal, 
legalábbis az első három percben. Kissy ekkor elégelte meg, 
hogy bármerre indul, néhány centin belül a fiúnak ütközik, és 
közölte vele: 


— Oké, akkor most megfordulsz és elindulsz az ellenkező 
irányba, világos? 

— De miért? 

— Mert unom, hogy körülöttem zümmögsz. Mostantól ne lás- 
salak meg magam körül két méternél közelebb, amíg a vízben 
vagyunk. 

— Mert ha mégis? 

— Akkor átmegyünk Francoise-zal egy másik medencébe. 

— Ami azt illeti, utánatok tudok menni. . . 

— Nem tudsz. Ha kimászol a medencéből, tíz másodperc múl- 
va a földön hasalsz és kegyelemért könyörögsz. 

— Te fogsz hasra fektetni? — A kérdésben egyszerre csendült 
kétely és reménykedés. 

— Nem, én — felelte a zseb. — Kissynek túl kis falat vagy. Ne- 
kem pedig még gyakorolnom kell, hogy kell egy srácból akko- 
ra ordítást kicsalni, hogy a rendőrség előbb érjen ide, mint a 
mentők. 

— Hülyéskedsz. 

— Igen. Mert bent vagyunk a vízben. Majd odakint komoly le- 
szek. 

Jean ettől kezdve három méternél nem jött közelebb hozzá. 
Kissy hamarosan már meg is feledkezett róla. 

Jóval később, amikor megéheztek az úszásban és kiéhezett 
kis vadállatokként rohantak a büfébe, összeakadtak vele me- 
gint. Már ott volt és az árakat tanulmányozta. 

— Nem ijedtem ám meg — vigyorgott Francoise-ra, de a kis- 
lány lebiggyesztette a száját és vállat vont. 

— Nem szoktak. 

S ő is beállt az árakat olvasgatni. Kissy rávigyorgott Jeanra, 
és kiszemelt egy hamburgert. 

— Nagyra van magával a barátnőd — dünnyögte neki a srác, 
megvárva, hogy Francoise a választékot tanulmányozva kicsit 
előreszaladjon. 

— Nem a barátnőm, a húgom. 

— Hülyéskedsz. Kicsi korodban nem volt neked testvéred. 

— Nem is. Azóta lett. 

— Talán örökbe fogadták a szüleid? 

— Dehogyis. Vannak neki saját szülei. De Vanessának nincse- 
nek szülei, és egy hétig az én szüleim voltak a szülei. Vanessá- 


nak pedig Francoise apja bár mégsem az apja, de egy ideig ő 
volt az apja. Minden világos? 

És elsurrant kaját nézni. 

Hamarosan egy hamburgerrel, egy tányér sült krumplival és 
egy paradicsomos-uborkás salátával telepedett az egyik asztal- 
hoz — ha lett volna fényképezőgépe, amerikai turistának lehe- 
tett volna nézni. Krumplit és salátát Francoise is vett, hozzá 
rendes francia palacsintát és egy croissant-t. 

— Echo Bravo Alpha Golf — dünnyögte Kissy, amikor a zseb 
helyet foglalt. — Alpha Juliet Uniform Alpha India Foxtrot. 

Francoise bólintott. 

— Már a medencében is Uniform Alpha India Foxtrot. Tátátá 
ti titititi táti tititá titátá titi tititátá titititi titi tátiti, Uniform Zulu? 

Kissy bólintott. Igen, a szőke srácnak piros fürdőnadrágja 
volt, és továbbra is Francoise-t bámulta. Legalább tizennégy 
éves volt. 

— India Whisky — mondta, és megnyalta az ajkát. 

— Hogy lenne India Whisky? Szerintem Alpha Charlie vagy 
Alpha Delta. Mint India Foxtrot. 

Kissy rámeredt India Foxtrotra. Szent merevlemez, gondolta, 
India Foxtrot már Alpha Charlie éves, hova nőnek ezek ilyen 
gyorsan?! Alpha November éves volt, amikor megegeresedett. 
Most meg... ahogy itt ül a sárga bikinijében, a felső résznek 
már igazán van mit takarnia. 

— Így van ez — mondta a zseb filozofikusan, aztán egy ideig 
nem beszéltek. Már egy részét megrágcsálták az ebédjüknek, 
amikor előkerült Jean egy tálcával és megkérdezte, leülhet-e az 
asztalukhoz. Bólintottak. 

— Nyugodtan — mondta Francoise —, nem vagyunk mi olyan 
rémesek, mint a hírünk. Sokkal rémesebbek vagyunk. 

A fiú nevetett és leült. Ettek. 

— Alpha Golf? — érdeklődött a zseb néhány perc múlva. 

— Uniform Alpha -— bólintott Kissy, mert a szőke srác a másik 
asztaltól továbbra is folyton a kislányt nézte. 

A zseb bólintott. Szemlátomást büszke volt a vonzerejére. Pe- 
dig az lenne a dolga, hogy éltes pasik fejét csavarja el, gondolta 
Kissy mélabúsan. Itt az uszodában most lehet vagy ötezer em- 
ber, ha ezerből egy shindy, az öt. De sejthető, hogy többen van- 
nak, mert odakint a gyerekek kabátban járnak, aki csupasz gye- 


rekeket akar nézegetni, az mind idejön. Francoise dolga lenne, 
hogy az egyiket megfogja. Sajnos csak egyet lehet, mert a ke- 
letkező ricsaj elriasztja a többit, ahogy a fán se négy madár ma- 
rad, ha ötből egyet lelövünk. .. 

— Kissy? 

— Mivammá?! 

Francoise nevetett. — Üdv köztünk. Alpha Golf titátáti tá titi 
titátá Uniform Zulu India Zulu Uniform Papa. 

Kissy rámeredt a srácra, aki ilyet mert tenni, de az csak ette a 
salátáját és egyik egérről a másikra vigyorgott. Még hogy ők 
miről beszélnek... 

— Nem kell neked mindent tudnod — közölte. 

— Szerintem ti csak szórakoztok velem — nevetett Jean. 

— Echo Bravo India Kilo — szólalt meg Francoise — Alpha 
Foxtrot Alpha Lima Alpha Kilo Alpha India tátitá ti tátitá titi. 

— A hátam mögött egy alacsony, szemüveges, vörös hajú nő 
áll lila fürdőruhában — jelentette ki Kissy fensőbbségesen. — Al- 
pha Alpha Oscar Uniform? 

— Foxtrot Alpha, tititi tititi titi. Táti titá titátá. 

— Idősebb, hatvanas, és nincs nála fegyver. 

Jean elképedve nézett Kissy háta mögé, ahonnan egyszer 
csak megszólalt egy hang. 

— Már elnézést, kedves. Azt értem, hogy maga a háta mögé is 
lát, de miért lenne énnálam fegyver? 


A parkolásra legalább nem volt gondjuk, a motorokat bevihet- 
ték a keskeny utcácskákba. A mikrobusszal ez nem ment volna, 
de a maxik nem tudtak eljönni, dolgozniuk kellett. S persze 
nem jöhetett Elke sem, így motoron utaztak, Francoise Martin 
mögött. 

A portán egy gyanakvó tekintetű öregember várta őket. 

— Hová? 

Az elöl haladó Jennifer és Martin egy egérként csapta föl az 
igazolványát. 

— Jerry Alapítvány. 

A gyanakvás meglepődéssé változott. 

— Maguk? Későbbre vártuk magukat. 

— Éppen annyival jöttünk korábban, amennyivel későbbre 
vártak minket — cincogta a zseb zseniálisan. 


— Értem. Hanem óra közepe van, ilyenkor egy lelket se tudok 
keríteni, aki fogadja magukat. 

— Nem baj — felelte Niala. — Nem vagyunk mi olyan nagysá- 
gok, akiket fogadni kell. 

Hát nem, gondolta Kissy. Ha mind a nyolcan egymás vállára 
állnak, éppen fölérhetnek a pasi derekáig. 

Elfoglalták magukat. Letelepedtek az aulában és elmélyedtek 
a Golyócskák szerkezeti részleteinek megbeszélésében. Az 
összes dokumentáció a Jerry-archívumban volt, a táblagépek a 
hátizsákban. Egy perc múlva már ott tartottak, hogy miképpen 
osszák szét a golyókat az egyes oszlopok számára. A dolog 
nem egyszerű, mert némelyik oszlopon állandóan gurulnak, 
máshol csak időnként. Az elmúlt napokban Martin és Nimby 
külön-külön kidolgozott egy-egy módszert, s most ezeket is- 
mertették. 

Nimby a lead-cgc nevű oszlopot választotta példának, amely 
a lead hangszeren szolgáltat kíséretet, és egy alsó kétvonalas c- 
vel kezd, aztán háromszor megismétli, hogy c, g, alsó c, után 
újabb alsó c-ről föl, g, c, és kezdi elölről. Ebből lesz a lüktetés 
a háttérben. 

— Ez a negyedik ütemtől a tizedikig ismétel — mondta Nimby. 
— Ha az oszlop egy golyóval játszik végig, akkor ki kell külde- 
nünk hét golyót a szám elején. Aztán szünet és megint, a tizen- 
negyedik ütemig, szünet a huszonharmadik ütemig, és így to- 
vább. Én a gépzongora elvére gondoltam. Egy forgó henger ki- 
álló pöckökkel. A pöckök azonban nem a zongora billentyűit 
ütik meg, hanem kinyitják azokat a reteszeket, amik egy-egy 
golyót engednek a megfelelő oszlopokra. 

— Én ugyanezt gondoltam szalaggal — mondta Martin. — Ki- 
sebb helyen is elfér. 

— Lyukszalag? — nézett Nimby. — Elektronika nélkül is föl le- 
het dolgozni. 

— Lehetnek pöckök is. A szalag keskeny lécek sorozata, ösz- 
szefűzve zsinórral, és minden lécről egy sor pöcök állhat ki. 

— Ez is jó — ismerte el Nimby —, ha megoldod a szalag hasz- 
nálaton kívüli részének elvezetését. 

— Egy forgó rúd egyik végén fölcsavarodik, egymás mellett 
haladó menetekbe, a másik végén lecsavarodik. 


— Hogy oldod meg, hogy ne egymásra csavarodjon? — kérdez- 
te Vanessa. 

— Azt még nem tudom. Megoldom. 

— Meg — bólintott Nimby. — Szerintem csúcs, meg van véve, 
sokkal jobban fog kinézni a szalaggal, mint a hengerrel. 

Még megbeszélték az olvasófejet is, ami a szalagon a pöckö- 
ket leolvassa. Minden pöcökhöz egy billenőkar tartozik, amit a 
pöcök elbillent, majd egy rugó visszabillent. A kar meghúz egy 
drótot, aminek a másik végén egy emeltyű van, ami valamelyik 
golyóterelő reteszt nyitja. Ezt is visszabillenti egy rugó. A dró- 
toknak nem kell párhuzamosan haladniuk, így a reteszek bárhol 
elhelyezhetők. 

Aztán véget ért az óra, a folyosókat és az aulát gyerekek 
özönlötték el, köztük egypár tanárral — de senki nem kezdett si- 
koltozni és nem ugrott székre. Persze ez itt Courbevoie és La 
Garenne között csupa városi környék, rengeteg pincével, pad- 
lással — errefelé mindenki láthatott már egeret. 


A rendhagyó osztályfőnöki óra madame Lopez bevezetőjével 
kezdődött, aki valami oktatásügyi főakárki volt a polgármesteri 
hivataltól. Arról beszélt, hogy a világ sajnos tele van olyan ve- 
szélyekkel, amikről nem tudunk, amikre nem is számítunk. Az 
egerek ezalatt az ajtó és a katedra között ácsorogtak, várták a 
sorukat, lerakták a hátizsákokat a fal mellé. Az ilyen veszélyek 
egyike, mondta madame Lopez, ööö... az olyan emberekben 
rejlik, akik... ööö... 

— Akik abban lelik örömüket — szólalt meg Vanessa —, hogy 
gyerekeket hurcoljanak elhagyatott helyekre, ahol aztán per- 
verz vágyaik kielégítésére használhatják őket. 

Madame Lopez tekintetében egyszerre volt köszönet, amiért 
ezt nem neki kellett elmondania, és megbotránkozás, amiért 
egyáltalán elhangzott. De a mikró még csak éppen elkezdte. 

— A pedofília betegség — közölte az osztállyal, közben besé- 
tálva középre, s nekidőlt a tanári asztalnak —, ez némely ember- 
rel vele születik, senki sem tudja, hogy miért. Minket, a Jerry 
Alapítványt ez nem is érdekel, ez legyen az orvosok dolga. 
Minket azok az emberek érdekelnek, akik gyerekeket használ- 
nak szexre, függetlenül attól, hogy pedofilok-e vagy sem. 
Ugyanis nemcsak ők csinálják, sőt elsősorban nem ők. Mi fő- 


leg a neten nyomozunk utánuk, ezért azokat találjuk meg, akik 
valamilyen netes kommunikációs formát használnak hozzá. 
Többet megfogtunk azok közül, akik a neten kerestek maguk- 
nak áldozatot, és néhány olyat is, akik felnőtt társaikkal beszél- 
ték meg hőstetteiket. De ez csak a jéghegy csúcsa. A legtöbb 
gyerekmolesztálást nem valódi pedofilok követik el, hanem 
apák, nagyapák, nagybácsik és mindenféle rokonok, akiknél 
valahol irányt tévesztett a rokoni szeretet, meg testvérek és 
unokatestvérek, akik még esetleg félig vagy egészen gyerekek 
maguk is, és most ismerkednek a szexualitással. Amiben nin- 
csen semmi rossz vagy rendkívüli, csak az nem helyeselhető, 
ha ezt mások kényszerítésével akarják megtenni. Sajnos a mi 
lehetőségeink csak arra terjednek ki, hogy a neten vadásszunk 
rájuk, és egyes kivételes esetekben offline is. De akkor is első- 
sorban a gyerekrablókra. A molesztáló nagybácsik nem szoktak 
a neten dicsekedni. 

Hátranyúlt, megtámaszkodott, s könnyedén fölhúzódzkodott 
az asztalra. 

— A Jerry Alapítvány azért alakult négy évvel ezelőtt, hogy a 
gyerekek biztonságosabban netezhessenek. Mi csak egy csepp 
vagyunk a tengerben, de... mi az? 

Egy fiú jelentkezett. 

— És mit csináltok velük, ha megfogtátok őket? 

— Átadjuk őket a rendőrségnek. Börtönbe kerülnek. 

— Nem inkább kórházba? — kérdezte valaki hátul. Kuncogás a 
padsorokból. 

— Aha, szóval valakinek eljárt a szája — vigyorgott Vanessa, 
amire a nevetés most már hangosabban is fölcsapott. — Nem rit- 
ka, hogy a börtönbe csak a kórházon át jutnak el, de az volt a 
kérdés, hogy mit csinálunk velük, amikor már megfogtuk őket. 
Az a kis fizikai erőszak, amire időnként kényszerülünk, azért 
kell, hogy meg tudjuk őket fogni. 

— Ennél fontosabb — vette át a szót Niala, szokásuk szerint ab- 
ban a pillanatban, ahogy a húga elhallgatott —, és igazából ezért 
jöttünk, hogy elmondjuk nektek, mennyire fontos idejében föl- 
ismerni az ilyen embereket és a szándékaikat. Valahogy véde- 
kezni mindenki tud, ha másképp nem, sikít, rúg, harap, hátha a 
támadó megijed és elmenekül. De a legtöbbször már késő, mire 
egyáltalán rájövünk, hogy megtámadtak bennünket. — Közben 


ő is bejött középre és felült az asztalra a húga mellé. — A leg- 
több pedofil nem elrabolja, hanem elcsalja a gyerekeket. Na- 
gyon kedvesek, barátságosak és minden érdekli őket, ami a 
gyerekeket érdekli. 

Megint jelentkezett egy fiú. 

— Igaz, hogy féltek a macskáktól? 

A derültség végighullámzott a termen. Kissynek megbillent a 
füle. Tudta, hogy ez lesz. 


— Nem -— sétált be középre Francoise is. — Nem félünk a macs- 
káktól, aki ilyet terjeszt, álljon elő. Nyilván hozott magával 
macskát, azt hiszi, hogy meg tud minket ijeszteni vele. Lássuk! 
Elő a cirmosokkal, hadd mutatom meg nekik, hogy küzd egy 
igazi Jerry! 

Ezzel a háta mögül előhúzott egy egérfüles hajpántot, föltette 
és diadalmasan csípőre tett kézzel szembenézett az osztállyal. 

Ettől kezdve imádták őket. 

Az előadás a tervezett háromnegyed óránál jóval hosszabbra 
nyúlt, ámbár macskát nem hozott senki, az egész iskolát romba 
döntő Tom és Jerry-harc elmaradt. Azzal kezdték, hogy elme- 
sélték a Sheila- és a Cindy-esetet, hiszen kisegéri pályafutásuk 
ezekkel kezdődött. Közben elejtettek néhány statisztikai adatot 
a pedofil büncselekményekről. A gyerekeket leginkább az lepte 
meg, hogy az egészen kicsik sincsenek biztonságban, és a fiúk 
sem. Egyetlen adat volt, amiről előzetesen megbeszélték, hogy 
elhallgatják a gyerekek előtt: az, hogy a becslések szerint min- 
den ötödik gyerek szexuális bántalmazás áldozata. Nem akar- 
ták, hogy a gyerekek kiszámolják, hogy az ő osztályukban 
eszerint négyen vagy öten már elszenvedtek ilyesmit, aztán 
kérdezgetni kezdjék egymást, hogy ki volt az — mert minden 
esély megvan rá, hogy csakugyan vannak köztük, akiket mo- 
lesztálnak odahaza, és egyáltalán nem itt az osztályban akarják 
nyilvánosságra hozni. Egyáltalán nem akarják. 

Elmeséltek néhány későbbi esetet is. Kissy mondta el, milyen 
volt az a vaksötét pince, ahová Gabrielle-t bezárták, és hogyan 
rejtőzött ő el a sötét folyosón és ijesztette meg úgy a két alakot, 
hogy soha nem felejtik el. 

— Én lemenni se mertem volna — vallotta be egy kislány. 


— Én se, ha nem lett volna muszáj — felelte Kissy. — De a Jer- 
ry Alapítvány tagjaiként arra vállalkoztunk, hogy megvédjük a 
gyerekeket. Le kellett mennem, nem volt más választásom. De 
tudtam, hogy a társaim mögöttem jönnek, nincs félnivalóm, 
akárhány cica lapul odalent. 

Aztán persze meg kellett mutatniuk a Nimbuszokat, de azt 
kereken megtagadták, hogy elsüssenek egyet. Nem lövöldö- 
zünk az osztályban, jelentette ki Vanessa. De néhány ütést és 
rúgást azért bemutattak. És egy riasztást. Már elő volt készítve, 
a mikrók csinálták, s a megfelelő pillanatban Vanessa jelt adott 
a telefonjáról a Cirrusnak. Egy másodperc múlva Jennifer tele- 
fonja eszeveszetten kezdte morzézni A három testőr kezdő so- 
rait. A gyerekek és a tanárnők eléggé meglepődtek, a kislány 
pedig elmagyarázta, hogy így jelez nekik a rendszer, amikor a 
neten gyerekmolesztálással kapcsolatos adatot talál. 

— Többször is megesett, hogy ilyen jelzésre rohantunk a hely- 
színre és az utolsó pillanatban fékeztünk meg egy-egy rossz fi- 
út — tette hozzá. — Az egyik már a vetköztetéssel foglalatosko- 
dott, amikor Kissy benyitott és megkérte, hogy inkább tanul- 
jon. A börtön házirendjét. . . 

Derültség. 

— És szót fogadott? — kérdezte valaki. 

— Nem -— felelte Kissy. — Rá kellett beszélni... némi idő és 
vérveszteség után már engedelmeskedett. 

— A Jerry alapelve: mi nem bántunk senkit — mondta Vanessa. 
— Mi csak védekezünk és megvédjük a gyerekeket. Létezik 
ellenünk tökéletes védelem, jobb a páncéllemeznél. Nem kell 
gyerekeket bántani, és biztonságban van az ember. 

Az előadás belenyúlt az óraközi szünetbe, de a gyerekeknek 
nagyon tetszettek az egérkalandok, és időnként érdekes meg- 
jegyzéseket tettek. Az egyik az volt, hogy hozniuk kellett volna 
egy kis diót. Ezt egy fiú mondta, de egy kislány letorkolta: — 
Tudhatnád, hogy a sajtot szeretik! — Később valaki megjegyez- 
te, hogy klassz dolog lehet, történetesen akkor, amikor Chantal 
a víztoronyügyről mesélve megemlítette, hogy óra közepén 
lógtak ki a suliból. De később már másképpen hangzott el, egy 
fiú olyasmit mondott a padtársának, hogy klassz meló lehet ez 
az egérkedés. Erre Nialától kapott választ, aki nagyon komo- 
lyan elmagyarázta a srácoknak, hogy ez a munka bizony veszé- 


lyes, már ketten is agyrázkódással kerültek közülük kórházba, 
és csak a gyorsaságukon meg a lélekjelenlétükön múlt, hogy 
nagyobb bajuk nem esett. És hát az sem örömteli, amikor ösz- 
szetalálkoznak a bántalmazott gyerekekkel. 

Az előadás azzal ért véget, hogy Vanessa a csapat nevében 
megköszönte a figyelmet, az osztályfőnöknő az iskola nevében 
megköszönte, hogy eljöttek, Jennifer pedig a táblához surrant 
és másodpercek alatt rajzolt rá egy gyönyörű kisegeret, nagy 
fülekkel. Megtapsolták. S ezzel ért véget az, amit az első és 
utolsó ilyen előadásuknak hittek. 

— Azt hitték, hogy félünk a cicától — dünnyögte odakint Fran- 
coise, mialatt fölvették a sisakokat. 

— Hadd higgyék — felelte Chantal. — Ha elmondták otthon a 
macskáiknak is, azok tévedésben lesznek, és óvatlanul, túl ma- 
gabiztosan közelítenek hozzánk. 

— Vesztükre — bólintott elégedetten a zseb. 


S megint jöttek az unalmas, egyforma hétköznapok. Reggel su- 
li, délután haza, főzni valamit, egerezni a felületen, vacsora, le- 
fekvés, reggel megint elölről. Időnként megdögönyözni Suzyt 
és bámulni Macska morcos képét. Elbeszélgetni madame Fau- 
bourg-ral. Várni a hétvégét, amikor motorra ülhetnek és mehet- 
nek Nimbyékhez, ahol egérzsivajjal telik meg a ház. És várni, 
csak várni, hogy valamelyik shindy mikor lesz végre hajlandó 
egy kicsit abbahagyni a tél végi lustálkodást és becserkészni 
egy gyereket. 

Egyik nap megint Auteuilbe mentek úszni, most hárman, Jen- 
nifert is vitték. Jean nem volt ott — de ott volt az a szőke srác, 
aki már legutóbb is Francoise-on legeltette a szemét. Most is. 
Kissy nem látta, amint legelteti, a srácot se látta, egészen addig, 
amíg egy alkalommal kimászott a vízből, megtörölközött és el- 
indult a büfé irányában, hátha ott vannak a lányok, akiket szem 
elől tévesztett a tömegben. Ott voltak, Jennifer már messziről 
lengette a füleit, s amikor Kissy odaért, azzal a jellegzetes moz- 
dulattal nézett körül, amit őseik akkor csináltak, amikor kibújni 
készültek a lyukból. 

— Francoise pasizik — susogta, bár akkora tömeg volt, hogy 
egy méterrel távolabb már csak a kiáltást hallották volna meg. 

Kissy körülnézett. 


— Nem itt van, a pizzás pultnál válogatnak, Francoise azt is 
akar enni. 

Kissy rávillantotta kis piros szemeit Jennifer tányérjára. Két 
hamburger volt rajta. 

— Egy szőke srác, azt mondja, már korábban is találkoztak itt 
és bámulta őt. Most is, de aztán le is szólította. Ő meg elment 
vele pizzát venni. 

— Egyáltalán nem ronda srác — mondta Kissy. 

— Nem, de vannak tippjeim a szándékaira. 

Kissynek fölcsillant a szeme. 

— Le akarja fektetni. Remek ötlet! Itt nem is nagyon kell vere- 
kedni, csak lenyomjuk a víz alá. 

Jennifer bólintott. 

— Rendben. Lenyomjuk. Csak nem tetszett a kisegér arckife- 
jezése, amikor elment a sráccal. Túl lelkes. 

— Jóképű srác — emlékezett vissza Kissy. 

— Ezt már mondtad, egérke. Tessék. — Jennifer kivette az 
egyik hamburgert és a tányért a másikkal Kissy elé tolta. — Edd 
ezt meg, hátha megjön az eszed. 

Két másodperccel később a két egér fölkelt, gyomrukban a 
hamburgerrel, és nekiláttak fölkutatni Francoise-t. Meg valami 
ennivalót. Illetve, egész pontosan, valami ennivalót és Fran- 
coise-t. 

A zseb lett meg előbb. A sütispult végének támaszkodott és 
hotdogot evett. És ott támaszkodott mellette a múltkori fiú is, 
Kissy nyomban megismerte. Nevetségesen apró volt a füle. Mit 
akar ez Francoise-tól? 

Volt alkalma elméleteket gyártani, mert a srác velük maradt a 
hátralevő időre, azaz Francoise-zal, épp csak nem annyira rá- 
menősen, mint Jean előző alkalommal. De Kissy pontosan tud- 
ta, hogy mit akar. Biztos léteznek fiúk, akik mást akarnak a lá- 
nyoktól, de nem lehetnek sokan, és ez nincs köztük. Remek öt- 
let! Csak elszalad az öltözőbe a késéért, mindig kíváncsi volt, 
hogy terjed a vízben a kiontott vér, csakugyan felhőben terül-e 
szét, mint a Cápa-filmekben. 

De nem ment a késéért. Francoise alapítványi kisegér, tud vi- 
gyázni magára. Söt nemcsak magára. Ezt akkor fedezte föl, 
amikor a zseb kiült pár percre a medence mellé, ő bent maradt 
a vízben és nem vett észre semmit. Csak a rikoltozásra figyelt 


föl. Ahogy kidugta fejét a medence szélén és rutinszerűen el- 
lenőrizte, hogy odafönt nincs prédájára leső jegesmedve, egy 
pasast vett észre pár méterrel arrébb. Abban a jellegzetes tar- 
tásban hasalt a földön, amiben a shindyk szoktak, ha egy egér 
térdel a hátukon — mert egy egér térdelt a hátán, és szidalmazta. 
Kissy egy pillanat alatt kiugrott a vízből és ott termett mellet- 
tük. 

— .. hogy lenyomjalak a víz alá és ott felejtselek! — rivallt ép- 
pen a pasas fülébe Francoise, aztán fölpillantott. — Jó, hogy 
jössz, egérke. Ez az úr kiválónak tartja a helyet csajozásra. 
Csak éppen túl fiatalt választott. Hívd a biztonságiakat, úgy lát- 
szik, nem néznek ide. 

Kissy kicsit bizonytalan volt, hogy otthagyja-e őket, a pasas 
egy falásra le tudta volna nyelni Francoise-t — de aztán kirohant 
a folyosóra és intett egy alkalmazottnak. 

— Jerry Alapítvány — közölte. — Szóljon a biztonságiaknak, 
egy gyereket molesztáltak a medencénél. No! No! Hall en- 
gem?! 

A fiatalember lassan bólintott. Régebbi típus, gondolta Kissy, 
alacsony az órajele és alighanem Windows fut rajta. De nagy 
nehezen azért elindult. Kissy visszafutott a medencéhez, ahol 
Francoise fogást váltott a pasas két hátracsavart csuklóján és 
közölte vele: 

— Ha még egyszer fészkelődsz, megtanítalak magas c-t éne- 
kelni. Az a szerencséd, hogy a gyerek eltünt a sokaságban, 
nincs tanú rajtam kívül, úgyhogy megúszod azzal, hogy kido- 
batlak. De gyakran úszom itt, és más fürdőkben is. Csinálunk 
rólad fényképet, szétosztjuk az összes helyen, és ha bárhol fel- 
tűnsz, megtanítják neked, milyen élmény két perc után levegőt 
venni. 

A biztonsági őr nem látta ilyen egyértelműen a helyzetet. 
Nincs bizonyíték, mondta. 

— De tanúvallomás van — nyelvelt vissza Francoise. — Milyen 
bizonyítékra gondol, magnót kellene hurcolnunk magunkkal? 

Jennifer is ott volt már, ő oldotta meg a problémának ezt a ré- 
szét. 

— Vineuil úr bent van? — kérdezte. 

— Kérem?... 

— Monsieur Vineuil. Ő még a biztonsági főnök? 


— Igen... ő. Bent van. 

— Rendben, akkor most elmegyünk hozzá. Az úr velünk jön. 
Maga is. Majd ő megmondja, mit tegyünk az úrral, amíg még 
nincs rács mögött. Mármint az úr, nem monsieur Vineuil. . . 

Az őr vita nélkül elfogadta. Kissynek eszébe jutott egy réges- 
régi eset, amikor azt javasolták a járőröknek, hogy hívjanak 
számítástechnikai szakértőt, akkor ismerkedtek meg Leblanc 
hadnaggyal. Az emberek szeretik másra hárítani a felelősséget. 

Vineuil nagyon ideges lett, amikor Jennifer és Kissy belépett 
az irodájába, és még inkább amikor Francoise betuszkolta a na- 
gyon morcos urat a biztonsági őrrel. 

— Hát már megint maguk — ez volt a köszönés. — Maga men- 
jen csak vissza nyugodtan, Richard. 

Az őr bólintott és ment. 

— Ezt az urat most fogtuk — közölte Francoise vidáman. — 
Részletes tervei voltak egy hat-hét évessel, és ezeket apróra kö- 
zölte is vele. 

— Az lehetetlen, ha maguk ott voltak! A második mondat 
után... bele se merek gondolni, mit tettek volna vele. 

— Előbb láttam őket egymás mellett ülni a medence szélén, s 
csak később mentem arra. Öt percig biztos beszélt a gyerekhez. 
Persze addig nyilván a nimzoindiai védelemről beszélt hozzá, 
csak éppen akkor váltott témát. . . 

— A gyerekkel mi van? 

— Valahol úszkál és próbálja megérteni, amit hallott. 

— Szólhatok én is? — kérdezte a shindy sértetten. 

— Még egy pillanat, monsieur. Más is hallotta? 

— Szerintem nem, elég nagy ott a ricsaj, csak én éppen a há- 
tuk mögött mentem el... és hát ugye ki van élezve a fülem az 
ilyesmire. 

Helyes, gondolta Kissy. A shindynek nem kell megtudnia, 
hogy az a fül mekkora. 

— Értem. Nos, uram, hallgatom. Elnézést: Vineuil vagyok, 
biztonsági főnök. 

— Robin. Én, kérem, értetlenül hallgatom ezeket a vádakat, 
nyilván nem várja, hogy reflektáljak rájuk. Ha ön most lesz szí- 
ves bocsánatot kérni és mehetek a dolgomra, akkor eltekintek 
attól, hogy az ügyet jogi útra tereljem. Őszintén szólva azért, 
mert nehezen tudnám elképzelni, amint előadom a bíróságon, 


hogy ez a gyerek letepert a földre, és képtelen voltam bármit 
tenni ellene. Én kilencven kiló vagyok, és férfi, ő meg. . . 

— Kicsi a bors — vágta rá Francoise. — Nem azért nem tereli 
maga jogi útra a dolgot, mert fél, hogy kinevetik a bíróságon. 
Hanem mert ott bele kell mondani a bíró arcába rezzenéstelen 
arccal, hogy nem dumált disznóságokat a gyereknek. 

Robin csak rápillantott a zsebre, aztán a főnökre függesztette 
a tekintetét. 

— Elmehetek? 

— Igen, uram — felelte Vineuil. — Kérem, fogadja bocsánatké- 
résemet cégünk nevében az önt ért inzultusért. Természetesen 
szabadon távozhat. A kollégáim elkísérik az öltözőbe, a kijárat- 
nál pedig visszakapja a jegy árát. Arra kérem, hogy ha legköze- 
lebb el kíván látogatni hozzánk: ne tegye. Mindaz, amit mond- 
tam, egy esetleges második alkalomra nem érvényes. Mehe- 
tünk. 

Kinyitotta az ajtót, az egerek kisorjáztak. A shindy döbbenten 
nézett rá. 

— Úgy értsem, ön hisz ennek a gyereknek? 

— Igen, uram. 


A srác létezéséről Kissy már meg is feledkezett, ő a vízben 
volt, amíg a három egér shindyt fogott. De mire visszaértek, 
kint volt a szárazon. 

— Hát ti hova lettetek? 

Kissy Jenniferre nézett. 

Jennifer Francoise-ra nézett. 

Kissy is Francoise-ra nézett. 

Francoise elbaktatott a fiú mellett és beugrott a vízbe. 

A két mini egymásra nézett, aztán ők is beugrottak. 

Később azért összeakadtak a fiúval megint, de nem kérdezte, 
hol voltak, alighanem meg is feledkezett már az egészről. De 
arról nem, amit Francoise-tól akar. Kissy rögtön tudta, amikor 
kifelé készülődve a fiú azt tudakolta, hogy merre tartanak. 

— Haza — mondta a zseb közlékenyen. 

— S merre van az a haza? 

Francoise tűnődve nézte a mászkáló emberek sokaságát, nem 
felelt. Egy kétévesforma kisfiú megállt Kissy előtt, fölbámult 


rá. Kissy rámosolygott. A kisfiú nem mosolygott vissza, csak 
nézte bambán, aztán jött az anyja, elvitte. 

Kissy helyeslően bólintott. Lám, valaki csak észrevette, mi- 
lyen szép nagy füle van őneki. 

— Oké — mondta a srác. — Elárulni nem árulod el, de egy dara- 
bon elkísérhetlek? 

Francoise vállat vont. 

— Felőlem... de akkor öltözz gyorsan. 

A fiú bólintott és elinalt. 

— Elkével sokat beszélgettünk a fiúkról — nézett utána Fran- 
coise. — De sose zavart különösebben, hogy nincs pasim. Neki 
meg havonta kettő is. Nagy cucc. A srác hazakíséri a suliból, 
óraközi szünetekben dumálnak kicsit. Én ennél sokkal többet 
vagyok a mi srácainkkal. 

— Hát tudod — mondta Jennifer —, van némi különbség. 

— Persze, biztos. Szerintetek kipróbáljam a srácot? 

— Miért ne? Egyszer te is felnősz, egérke. 

— De legyen nálad a késed — tanácsolta Kissy. 


Francoise tehát kipróbálta a srácot, ami abból állt, hogy hagyta 
magát hazakísérni. Metróval. Megmondta előre, hogy messze 
van, és a fiúnak egyedül kell majd hazabumliznia. A srác vi- 
gyorgott és vele tartott. Egyébként Michelnek hívták, és nem 
esett hanyatt rémületében, amikor majdnem Párizs másik végé- 
ben találta magát. Francoise jutalmul hagyta a kapujukig kísér- 
ni magát. 

— Ott állt még, amikor kinéztél az ablakon? — kérdezte Vanes- 
sa. 

— Ki kellett volna néznem? 

— Szent merevlemez. Azt akarod mondani, hogy nem is voltál 
kíváncsi, ott van-e még? Vagy vetni rá még egy pillantást? 

— De hisz egész délután őt láttam, a shindyügyet leszámítva. 


Elke nem is fogadhatta volna másképp a hírt, hogy zsebtársa 
bepasizott. 

— Legfőbben az ideje volt. Holnap csináljad fotókat róla, látni 
akarok a képjét. 


— Holnap nem megyünk az uszo... 

— És?! Ott fog állni ablakad alatt és szerenázik. Egyik kezé- 
ben egy virágcsokrétli, másikban egy doboz bombom -— hadarta 
—, csupa sajtos sütiekből persze, és neked dalolik. 

— Csak nem képzeled — csattant föl Francoise —, hogy el- 
mondtam neki, mi vagyok?! 

— C-c-c — felelte Elke. — Bamba a kisegér. Hát nem elmondta- 
lak százszor, hogy férfiek előtt nem szabad eltitkolni? 

— Az első beszélgetésnél még. . . 

— Szamár vagysz, egérke. Mikor később? Amikor először föl- 
mész hozzához, kezdetek csókolódzani, és közben besétál cica- 
mica? Vagy amikor meghitt kettesben parkban, hirtelen arra 
jön shindy, mire te villámgyors előkapsz késet? 

Kissy hátradőlt a képernyő előtt és élvezte a műsort. 

— Eszem ágában sincs vele csókolózni. 

— Pedig ismerek több kicsi egéreket, akik szeretik, és nem is 
mindnek vannak egérkepárjaik. 

— Tudom, egérke — felelte Francoise türelmesen. — De én még 
nem is ismerem ezt a srácot. 

—Nem is fogsz, ha tartod benne titokban, hogy kisegér 
vagysz. 

— Nem tartom titokban, csak először meg akarom tudni, hogy 
ő nem macska-e. 

— Nem hiszek. Akkor mostanra már megérezett volna rajtad 
egérszagt és rendezhetsztek volna — Elke csettintett a nyelvével 
—, úszóházban nagy Tom és Jerry háborúat. 

Francoise fölkuncogott. 

— Emlékszem, milyen képet vágott a biztonsági főnök, ami- 
kor a két minit meglátta. Ha ott elkezdünk Tom és Jerryt játsza- 
ni, a mentők viszik el. 

— Aha, ő irodájában rúgta Jennifer Grevint orrá, ugye? 

— De mennyire — felelte Jennifer. 

— Ezt is kellett most volna. 

— Nem volt bizonyíték. 

— Orrához nem kell bizonyíték! Az csak bíróság bele! Orrát 
csak megrúgod és kész. 

Hm, gondolta Kissy. A pasas eléggé magasan hordta az orrát. 
Lehet, hogy tényleg nem ártott volna megrúgni. 


Ekkor mozgást látott a szeme sarkából. Kinézett az ablakon, 
és gyorsan lesunyta füleit. 
A kerítés tetején Macska beszélgetett egy idegen cirmossal. 


A Jerry Alapítvány Rátermett Kisegere nem ijed meg, ha szelí- 
dített macskája egy ismeretlennel csókolózik. Legalábbis nagy 
egyetértésben voltak valamiről, és a rögtönzött haditanács ha- 
mar megállapította, hogy a beszélgetés témáját soha nem fog- 
ják megtudni — csak ha néhány hét múlva Macska oldala göm- 
bölyödni kezd. Amire minden esély megvan, mert Kissy ebből 
a távolságból is meg tudta állapítani, hogy a cirmos hímnemű. 
Jóval nagyobb volt Macskánál. 

— Meglesz a kölyked, egérke — állapította meg Jennifer. 

— Még nem olyan biztos az — felelte Francoise. 

— Ők mindenesetre megteszik, ami tőlük telik. Milyet szeret- 
nél? 

— Hát... olyan kicsi helyeset... akit persze be lehet tanítani az 
egértiszteletre. Egyébként valami világos színűt, lehet akár fe- 
hér is. 

— Az jó — bólintott Elke. — Fehér ciiiica jól látsz mindenütt. 
Legrosszabb schwarzfekete ciiica, az el tud bújik akár padlón 
bútor árnyékábele, és csak elősétál bármikor, ráhozni frászot 
kisegérekre. Fiú vagy lány? 

— Nem tudom... a beaulieu-i macskáknál nem sok különbsé- 
get találtam. Velem egyformán közömbösek. 

— Rassismus — jelentette ki zsebtársa. — Mivel egérre van va- 
dászati tilolam, megenni nem szabadsz, hát nézik rajtad inkább 
keresztül. 

— Tilalom — nevetett Kissy. 

— Úgy is lehet mondani, csak akkor semmi értelemje. 

Mégiscsak meg kellene oldani valahogy azt a költözést, gon- 
dolta Kissy. Elke soha nem tanul meg rendesen franciául, ha 
nem hallja egész nap. 

Ámbár az is igaz, hogy ezzel a tört nyelvével még enniva- 
lóbb. 


— Hát tényleg el kellene mennem, az biztos — ezek voltak az el- 
ső szavak, amiket Kissy nagy fülei elkaptak, ahogy kilépett a 
panzióból a személyzeti kertrészre. Délen már egész jó volt az 


idő, a vékonyabbik egérbundáját vette föl, arra egy pulcsi elég 
volt. — Csak nehezen szánom rá magam. 

Vanessa éppen befelé tartott, de most megfordult és Marióra 
nézett. 

— Bácsikám, ha most azt mondod, hogy öregnek érzed magad 
hozzá... 

— Akkor mi lesz? 

— Bemegyek a városba, veszek egy hintaszéket, beleültetlek 
és takarót borítok öreg csontjaidra — vágta rá a mikró. 

Kissy rávigyorgott Mouchira, aki éppen a lába előtt üldögélt 
és szemlátomást azt akarta eldönteni, hogy mit is akarjon el- 
dönteni. 

— Meggyőző érv — nevetett Mario. — Valamelyik nap elme- 
gyek, de ma már semmiképpen. 

— Menjek én? 

A kerti asztalnál ülő nagyszülők egyszerre kapták föl a fejü- 
ket és meglepve néztek a kislányra. Kissy tudta, hogy miért. A 
macskakiállításra kell menni, ahova Mario persze nyugodtan, 
de Vanessa egyedül ugye mégiscsak. . . 

— Tudok mindent — közölte a kislány magabiztosan. — És am- 
úgy is örülnének nekem, szeretnének már megismerni. Ha vi- 
szek egypár egeret, akik eljátszadoznak a sokasággal, még in- 
kább. 

Sokaság, az mi lehet, tűnődött Kissy. Az biztos, hogy messzi- 
re mennek. Bordeaux, esetleg még Toulouse. A Földközi-ten- 
ger partja nem lehet, itt már egy lélek sincs, aki ne ismerné Va- 
nessát. 

— Hm. Sok pénzről van ám szó. 

A mikró lebiggyesztette a száját. Persze, gondolta Kissy, mit 
neki egypár csilliárd euró, már csecsemőkorában is ordított, ha 
nem a kedvenc, tömör gyémánt kanalával kapta a papit. 

— Bácsikám, pontosan tudod, hogy milliós üzleteket ugyan- 
úgy kell megkötni, mint egy kiló sajtot megvenni. Az ember 
odamegy és megveszi. Ha nem tudnám, hogy bízol bennem, 
nem is szóltam volna. 

Kissyben megint fölrémlett az a csóró kis vadóc, aki egy ta- 
vaszi délutánon, csillagászati korszakokkal ezelőtt besétált a 
kis könyvtárfiókba és az életükbe. Hát szóval megint üzletet 
köt, alighanem most veszi meg a sajtot a panziónak az egész 


szezonra. Azaz nem is, sajtot nem, akkor Mario egyből neki 
szólt volna. Valami olyasmit, amiben nem Vanessa a szakértő. 
Talán a rövid italokat, azokat nem kóstolta sose, csak a bort. 

Öt perccel később az itt levő egerek mind összegyűltek a tár- 
gyalóban. Ez tulajdonképpen csak egy átjáróhelyiség volt a 
személyzeti részen, innen nyílt az iroda és a konyha, a recepció 
hátsó bejárata, az aulába vezető kis folyosó és egy ajtó a sza- 
badba, a személyzeti kertrészre. Meg a kis lépcsőház, ahol föl 
lehet menni Girottiék lakásába és le a pincébe. Mario már emlí- 
tette, hogy liftet fog beépíttetni, Isabelle néni nehezen caplat 
már a lépcsőn. Itt nem volt más, csak egy sor fotel az ajtók kö- 
zött és egy kanapé, meg néhány polcocska a falakon, de aki itt 
leült egy órácskára, az mindent látott és hallott, ami a panzió- 
ban történt. Amióta Isabelle néni nem dolgozik, sokat üldögél 
itt, olvasgat, levelet ír vagy éppen keresztrejtvényt fejt, s köz- 
ben rajta tartja a szemét az üzleten. Most nem volt itt, kint ma- 
radt, Mario pedig bement az irodába. 

A Jerry nyolc tagja volt együtt, csak Elke és a két maxi hi- 
ányzott, akik dolgoztak. Elvégre péntek volt, munkanap. Niala 
valamelyik rokontól jött haza macskamenekülési sebességgel, 
éppen amikor Mario az irodába tartott, összeakadt a tekintetük, 
s már tudta is, miről van szó. 

— Mikor indulunk? 

— Mi vagyunk a Jerry Alapítvány — felelte húga —, ha valamit 
akarunk, azt most akarjuk. Szia, Vanessa vagyok — ezt már a 
telefonba mondta —, van most fuvarod? Igen. Nizzába, most. 
Nem, a mikrobusszal megyünk. Jó, köszi, várlak. Szóval egy 
kis használati utasítás, egérkék. Üzletet kötni megyünk, de ne 
számítsatok öltönyös urakra. Corentinék elég különc emberek, 
visszavonultan élnek és csak a gyerekeikkel foglalkoznak. Ren- 
geteg gyerekük van, egy se saját, örökbe fogadták őket. Hát 
gondolhatjátok, hogy énrám éppen eléggé kíváncsiak, csak az 
idő nagy részét Svájcban töltik. Mariónak az a baja velük, hogy 
egyszerűen nem hajlandóak elbújni egy irodába, hogy ott tár- 
gyaljanak, hanem egy óvoda kellős közepén kell velük üzletel- 
ni. Annyi pénzük van, mint a pelyva, megengedhetik maguk- 
nak, hogy bogarasak legyenek. Szóval azért viszlek benneteket, 
hogy lekössetek öt-hat gyereket egerenként, akkor látják, hogy 
jó üzletegér vagyok. 


— Világos — cincogta Francoise —, de akkor Mario miért nem 
ír egyszerűen levelet? 

— Mert ez még nem az igazi üzletkötés — felelte Niala —, most 
csak ajánlatot teszünk. Ők mondanak rá valamit, mi változta- 
tunk az ajánlaton, arra is felelnek, és így tovább. Ha elfogadják 
az ajánlatunkat, akkor a többi már a jogászok dolga. 

— Jogászok is lesznek? — kérdezte Chantal. — Hát mit ve- 
szünk? 

— Konzervgyárat — vágták rá a D" Aubisson egerek egyszerre. 


A kocsiban egy szót se szólhattak a dologról, a Vanessa fölfo- 
gadta sofőr, egy Paul nevű fiatalember miatt. Indulás előtt Ni- 
ala beszaladt az éléskamrába, kihozott egy még bontatlan, ötki- 
lós karika sajtot, s mindannyiuknak rá kellett tenni a kezüket és 
ünnepélyes egéresküt tenniük, hogy az üzleti titkot megőrzik. 
Ez volt az első eset, hogy nemcsak a mugliknak kérkedtek az- 
zal, hogy esküt tettek a nagy ementáli sajtra, hanem igaziból is 
megcselekedték. Nimbyvel egyszer már megcsinálták, sajtra 
tették a kezét és megeskették, hogy nem szól Vanessának a ké- 
szülő motorvásárlásról. De akkor csak ő esküdött. Most csapa- 
tosan, nyolc kisegér állta körül az asztalt a sajttal, és áhítatosan 
mondták Vanessa után az esküszöveget, különösen mert a lyu- 
kak is benne voltak. 

— Én, Vanessa D" Aubisson, eskü... 

— Nem jó — vágott közbe Kissy —, az összes neved mondd! 
Csak úgy érvényes. 

— Legyen hát. Én, Vanessa Pif Jerry Bohringer-Chandeau- 
Morin-Sailly D" Aubisson, esküszöm erre az ötkilós karika bon- 
tatlan Grand Cru ementálira és az összes benne levő lyukra, 
hogy a tudomásomra jutó üzleti titkot megőrzöm, arról senki- 
nek nem fecsegek, különben Mario egérpépet csinál belőlem. 
Cin-cin! 

Kissy büszkén utánamondta és rácincogott, s közben Vanessa 
neveihez még hozzágondolta, hogy Blanchard, Blanchard, 
Blanchard! 

— Ti mit cincogtok itt? — jelent meg Marie az ajtóban. — Paul 
kint vár. Mit akartok azzal a sajttal? 

— Légy szíves, vidd vissza a kamrába — lépett a fotelhez Va- 
nessa és fölkapta a hátizsákját. 


— De miért? — nézett a szakácsnő. 

— Mert ott a helye. 

— Nem, miért hoztátok ki? 

A csapat kisorjázott az ajtón, Niala maradt utolsónak, kilé- 
pett, visszadugta a fejét és azt mondta: 

— Hüpp-hüpp-hüpp, egértrükk. 


Úgyhogy a kocsiban a Golyócskákról beszéltek, amiről Paul is 
hallott már, mint alighanem mindenki Beaulieu-ben, ezen a 
hétvégén is fognak rajta dolgozni, méghozzá a legfontosabb ré- 
szét csinálják: megtervezik, hogy hány oszlopból álljon, azok 
milyen dallamszakaszokat játsszanak, hogyan legyenek össze- 
kötve, egyszóval az egésznek a struktúráját, illetve Nimby el- 
nevezésével modulszerkezetét. 

— Kicsit nehezebb, mint a programozásban — mesélte már a 
kocsiban. — Ott csak meghívsz egy rutint és az végrehajtódik. 
Itt a rutinoknak van egy bizonyos fizikai távolságuk a hívó 
programrésztől, nem lehet mindet két centin belül összezsúfol- 
ni, márpedig amíg a golyó odaér, az időbe telik. Nem is kevés- 
be, mert nem száguldhatnak, az kilökné őket a pályájukról. 

— De akkor késve szólalnak meg a hangok — mondta Paul, és 
kitette az indexet Nizza felé. 

— Nem éppen. Előbb kell elindítani a golyókat, mint ahogy a 
hangoknak meg kell szólalni. Pontosan ki kell mérnünk, hogy 
mennyivel előbb. 

— Nem hiszem, hogy ez működni fog. Nem lehet azokat a go- 
lyókat olyan precízen mozgatni, márpedig az eltérések halmo- 
zódni fognak, és végül szétesik a dallamod. 

— Te kételkedsz a Jerry egereiben?! — csattant föl Vanessa, 
aki Paul szerencséjére a jobb szélen ült elöl, Nimby köztük 
volt. 

— Dehogyis. Csak meglepne, ha ez működne. 

— Az a cél, hogy meglepjünk vele mindenkit. 

Túlmentek Nizzán, föl a hegyekbe, az egyik völgyben laktak 
Corentinék. Egyik D"Aubisson egér se járt még itt, bár Niala 
ismerte őket, de nem járt náluk, a címet Mario mondta meg. 

— Szóval üzletet köttök — mondta Paul még a Promon, amikor 
a golyós témát már kivesézték. 


Az egerek az ötkilós ementálira gondoltak és hallgatásba bur- 
kolóztak. Niala nem. 

— Nem tudom, Paul, lehetséges. Megpróbáljuk. 

— Szamarak vagytok — mondta Vanessa később, amikor át- 
vágtak a ház előtti parkolón és Francoise kérdőre vonta Nialát, 
hogy hogy mondhatott ilyet. — Nem az a titok, hogy ajánlatot 
teszünk, azt mindenki tudja, elsősorban a többi érdekelt. Az a 
titok, hogy mi lesz az ajánlatban. 

S megnyomta a kapucsengőt. 

— Ki az? — kérdezte egy női hang. 

— Claudel Konzorcium — felelte a mikró. 

Az ajtó fölberregett. Niala megnyomta, aztán megállította a 
befelé igyekvő Francoise-t. 

— Várj csak. Most jut eszembe, rémlik valami arról, hogy 
vannak állataik is. Adjátok becsületszavatokat, hogy nem öltök 
meg egyet sem. 

— Olyan állatok, akikre gondolok? — kérdezte Francoise gya- 
nakodva. 

— Könnyen meglehet. 

— Hát ha nem lesz náluk mustáros flakon... 

— Bízzunk benne. Mindenesetre mi ne kezdeményezzünk el- 
lenségeskedést. 

Francoise a Jerrytől eltanult mozdulattal keresztet rajzolt a 
szívére, bal kezét rátette, a jobbat föltartotta. 

Niala rájuk nézett, amire a csapat gyorsan követte a zseb pél- 
dáját. Erre Niala is. 

— Helyes. Gyerünk befelé. 

Tágas előkert, keskeny gyalogúttal, arrébb széles út egy ol- 
dalépület felé, nyilván a garázs, jó nagy, alighanem szükségük 
van nagy járművekre ahhoz a sok gyerekhez. A közelben egy 
lélek se, olyan állatok se, akikre Francoise gondol. Kissy azért 
szemügyre vette a bokrok alját, ahogy a magabiztos egércsapat 
végigmasírozott a gyalogúton. Csinos, fehér épület, a teljes mé- 
rete nem kivehető, alighanem a rövid oldala felől közeledtek. 
Valamivel közelebb kis házikó, előtte biztonsági őr. 

— Jó napot. 

— Jó napot — felelte Niala. — A Claudel Konzorciumtól jöt- 
tünk. 


Az őr bólintott. Jó nagydarab ember volt, kiképzetlen egeret 
öt-hat tucatot tudna szétlapítani percenként. Vanessa kinyitotta 
a kezében levő dossziét és a legelső lapot felé nyújtotta. Az őr 
nem vette el, csak odahajolva megnézte, aztán megint bólintott. 

— Parancsoljanak. Csak be az ajtón és egyenesen. 

Továbbmentek és beléptek a házba. Tágas, ízlésesen berende- 
zett hall, kétfelé elkanyarodó folyosóban folytatódik, de már 
látták, hogy merre kell menniük: a szemközti, széles ajtó a sza- 
badba nyílt, s mögötte apró, színes öltözékű figurák mozogtak. 
Niala cincogott egyet és kinyitotta. 

Nem is volt olyan sok gyerek. Egy, kettő, arrébb még kettő, 
öt, hat. Mindenféle méretben, nemben, bőrszínben és tevékeny- 
ségben, az egyik például, egy Francoise méretű, ázsiai vonású 
lány éppen fölegyenesedett valami fölött és elindult feléjük. 

— Sziasztok. 

— Szia — felelték. 

— Corentinéket keressük — tette hozzá Vanessa. 

— Ott ülnek a fa alatt. Ti jöttetek Claudeléktől? 

— Mi! 

— Nem néztek ki egereknek. 

Kissy sóhajtott, és vele sok száz kisegér. Hát már mindenki 
tudja. 

— Jól álcázzuk magunkat — felelte Vanessa, és megindult a fü- 
vön, mert gyalogjáró nem volt, a gyerekek a füvön szaladgál- 
tak. 

Corentinék ötvenen innen lehettek még, sportosak, fiatalosak, 
a férfi fehér pulcsiban, a nő világoskékben. A férfi fölállt a jöt- 
tükre és kezet fogott velük, a nő nem, egy kicsi, fehérbe csoma- 
golt élőlény mocorgott az ölében. Ahogy letelepedtek egy 
hosszú padra, Kissy ösztönösen körülpillantott és fölfedezte, 
hogy egy nagy, ovális átriumban vannak. És az egyik távoli ab- 
lakban fölfedezett két háromszögletű fület. De nem mozdultak, 
alighanem alszik az illető. Messze van és kicsi, de az ott aligha 
kutya. 

— Örülök, hogy végre látunk benneteket — vette át a kezdemé- 
nyezést monsieur Corentin. — Sokat hallottunk rólatok. Cesare 
mesélte a minapi kalandotokat Roissacékkal. 

— Mi soha nem hallottunk... — cincogta el magát Francoise, 
aztán gyorsan a szájára tette a kezét. 


—Így hívták a hegyi bányában rekedt gyerekek egy részét — 
mondta neki Vanessa, majd Corentinhez: — Nézd el nekik, Lu- 
cas, ők északon élnek, és amikor kihúztuk azokat a gyerekeket 
a föld alól, nekik senki se mondta meg a nevüket. 

Corentin bólogatott, Kissy pedig nyugtalanul próbált felidéz- 
ni bármit arról, hogy azt mondta volna, szólítsák Lucas-nak. 
Pedig Vanessa megmondta, hogy még nem találkoztak. 

— Nagyszerű dolog, hogy voltak azok a helikoptereitek. Rá- 
gondolni se merek, mi lett volna nélkületek. 

— Találkoztatok azóta? 

— Nem, csak videótelefonáltunk. Tudod, mi alig vagyunk itt- 
hon. 

— Értem. — Vanessa elővette a dossziét megint, és kinyitotta. — 
Nem akarunk benneteket sokáig feltartani. . . térjünk a tárgyra? 

— Eddig is a tárgynál voltunk. Nekünk legalább olyan nagy 
öröm, hogy megismerhetünk titeket, mint az, hogy ajánlatot ka- 
punk a gyárra. Illetve dehogyis, nagyobb, hiszen az csak pénz. 
Az nem fontos. 

— Hát nem éppen csak pénz. 

— Tudod, hogy értem. 

Kissynek megrebbent a füle. Ezek ketten körülbelül negyven- 
öt másodperce beszélgetnek, de már úgy, mint akik évek óta is- 
merik egymást. 

— Persze hogy tudom. És ha lezavarjuk az üzletet, aztán any- 
nyit beszélünk a hegyi mentőakcióról, amennyit akarunk? 

— Józan gondolat. Tessék, tied a pálya. 

A Lucas előtt álló asztalkán egy kis táblagép feküdt, a férfi 
most fölvette, kihúzott belőle egy ceruzát és néhány mozdula- 
tot tett a képernyőn. 

— Szóval a konzorcium nevében Mario vételi ajánlatot tesz a 
tulajdonrészre, ésatöbbi, csiribí-csiribá, félmillió — közölte Va- 
nessa. 

Nevettek. Madame Corentin is, aki most fölállt, arrébb sétált 
és átadta a kisbabát az egyik nagylánynak, aki elvitte — nyilván 
elaludt már. 

— Ez tényleg gyors lezavarása lenne az üzletnek — ismerte el 
Lucas —, de nem versenyképes ajánlat. 

— Várd ki a végét. Félmillió készpénzben, plusz negyedmilli- 
ós részesedéssel beveszünk titeket a konzorciumba. 


— Hm. Ez már valóban szebben hangzik, de sajnos. . . 

— És természetesen átvállaljuk a kötelezettséget Chiracék irá- 
nyában. 

Madame Corentin fölvett egy másik táblagépet és nyomogat- 
ni kezdte. 

— Vanessa — mondta Lucas —, ismét mondom, ezzel nem fog- 
tok nyerni. 

— Hát jó — mondta a mikró. — Hatszáz kápé és háromszáz a ré- 
szesedés. 

Igazi business mouse, gondolta Kissy büszkén. Egymillió eu- 
rót megközelítő összegről alkuszik olyan könnyedén, mintha 
tíz deka sajtot venne. 

Lucas leírta a táblagépen és egy pillanat múlva már meg is 
csóválta a fejét. 

— Gérard hétötvenet is megad érte, azt írta, mondjam meg, 
hogy Mario orra előtt fogja leszámolni a pénzt. 

— Beszélhetek vele? — kérdezte Niala hirtelen. Lucas írt pár 
szót, várt egy verset, aztán mosolyogva bólintott, megnyomott 
valamit és azt mondta: 

— Szervusz, Gérard, ki vagy hangosítva. 

— No, legalább hallod, te vén csirkefogó — szólalt meg egy 
borízű hang. Lucas bosszús fintort vágott. 

— Elfelejtettem szólni neki, hogy. . . 

De a hang folytatta. 

—A híres nagy konzorciumodnak sose lesz annyi pénze, 
amennyit én ezért a cégért lepengetek a kölyöknek. Add föl, 
öreg, hallasz? 

— Szervusz, Csubakka bácsi — szólalt meg Niala vidáman. 
Kissy azonnal látta maga előtt az öreg üzletvukit, a mellén át- 
vetett muníciós övvel. 

Kis csend. 

— Nicole?... 

— Én, személyesen. Mario nincsen itt, csak mi. 

— És te alkuszol a cégre?! 

— Nem, ami azt illeti, csak itt ülök a húgom mellett és hallga- 
tom, ahogy ráígér az ajánlatodra. 

A hang akkorát rikoltott, hogy mindannyiuknak lelapult a fü- 
le. 


— A fogadott kislány akar ráígérni az ajánlatomra?! Hát jár az 
már iskolába?! 

— Járok — nevetett Vanessa. — Szervusz, Csubakka bácsi. 

— Na, már ez is Csubakka bácsizik. Hány éves vagy te, mond- 
jad?! 

— Tizenhat leszek. 

— No, legalább nagykorú nem vagy. 

— Sovány vigasz, Csubakka bácsi. A konzorcium pénze na- 
gyon is az. 

Kis csend. 

— Hát jó. Ne mondhassa senki, hogy nem vettelek komolyan. 
Mi az ajánlatod? 

— Chiracékról megállapodhatunk? 

— Persze! — bömbölte Csubakka bácsi. Kissy már rájött, hogy 
nem haragszik, csak egyszerűen sose próbált normális hangerő- 
vel beszélni. — Az ördög se akarja kirakni őket onnan, maradja- 
nak, ameddig akarnak! 

— Hat a kápé és három a rész — felelte Vanessa lakonikusan. 

— Bolond vagy, lányom, hétötvennel elviszem úgy, ahogy 
van! 

— De az én ajánlatom kilencet ér. 

— Akkor az enyém egy tízest! — üvöltötte Csubakka bácsi, és 
fél kézzel, oda se nézve szétmorzsolt egy birodalmi gárdistát. 
Legalábbis Kissy tisztán látta maga előtt, amint megteszi. 

— Ötszáz — felelte Vanessa olyan halkan, amilyen hangos a 
bácsi volt. 

— Mi ötszáz? — hökkent meg a bácsi. 

— Ötszázezer euró. Ez az ajánlatom. 

— Mármint egymillió-ötszáz? 

— Nem, csak ötszáz. 

— Te bolondra veszed az öreg Gérard-t — harsogta a bácsi —, 
hát az előbb már egymilliót ígértem! 

— Én pedig leszállítottam az ajánlatomat a felére — válaszolta 
Vanessa zavartalan nyugalommal -, és a többit átengedem ne- 
ked. 

Kis csend. 

Még nagyobb csend. 


— Ahhh-ha — mondta végül a bácsi. — Szóval társulni akarsz. 
Csakhogy ebbe a nagyapád nem fog belemenni. Vagy kicsodád 
is neked Girotti? 

— Általában a nagyapámnak vagy a bácsikámnak hívom. Tu- 
dod, elég bonyolult, mert Jacgues Claudel valójában. . . 

— Állj, állj, állj, ne tarts itt nekem mesedélutánt, arra felelj, 
amit mondtam! Nem fog belemenni! 

— Kénytelen lesz, mert különben nem ezt az üzletet bukja el, 
hanem a szerződést is, és az már tényleg veszteség lenne. Nem 
fog örülni, de nem lesz más választása. 

— Úgy! Aztán énrám orrol majd, mi? 

— Nem, énrám, Csubakka bácsi, én találtam ki, hogy társul- 
junk. Majd elszaladok előle. 

A kis táblagép keményen állta a sarat, nem repedt meg, pedig 
a bácsi akkorát hahotázott, hogy az átriumban szanaszét játsza- 
dozó gyerekek fölkapták a fejüket, mint a kisnyulak. 

— Elszaladsz, ez jó! — harsogta. — Aztán hogy képzeled ezt a 
társulást? 

— Hát ha én adok ötöt és három a rész, akkor te mennyit adsz? 

— Kettőt! 

— Vagyis nyolc a kettőhöz, megvan a millió. 

— Na meséld el, milyen képet vág az a Lucas kölyök! 

— Nevet és bólogat — közvetítette Vanessa. 

— Akkor hát megegyeztünk! Szólok a könyvkukacaimnak, 
csinálják meg! Mikor írja alá öregapád vagy kid a szerződést? 

— Voltaképpen lehet azt mondani, hogy az öregapám, Jacgues 
Claudel ugyanis. . . 

— Te, én megeszlek! 

— Akár már ma este — nevetett Vanessa —, csak előbb persze 
körbekerget engem az udvaron. 

— Hát tud az még szaladni?! 

— Mint a nyúl! de én gyorsabb vagyok. 

— Na, még szerencse! Aztán mikor jöttök el meglátogatni az 
öreg Gérard bácsit? Téged még nem is láttalak, pedig azt 
mondják, csinos kislány vagy. 

— Igen, én is hallottam. Már holnap reggel, ha nem laknál 
olyan messze. 


— Na persze. Jól van. Mondd meg az öregnek, én nem tehetek 
róla, neked jutott eszedbe. De megmondd ám, mert őtőle az is 
kitelik, hogy puskával kerget végig engem az utcán! 

— Megmondom, légy nyugodt, Csubakka bácsi. 

— Jól van. Lucas, öröm volt veled üzletet kötni. Csókoltatom 
Sylvie-t. Szervusztok. 

Amikor végre istenigazában kinevették magukat, Lucas csak 
annyit kérdezett: 

— Ugye ezt az egész társulást Mario eleve így találta ki? 

Vanessa ránézett rezzenéstelen, ragyogó kék szemével. 

— Hát persze. 


Vanessa kifizette Pault az egész estére, úgyhogy ő továbbment 
a kocsival egy közelben lakó barátjához, ráértek hát Corenti- 
nékkel beszélgetni, játszani a gyerekekkel, szaktanácsot adni 
két kisfiúnak, akik éppen legóvárat építettek, és Nimby ismert 
olyan építészeti megoldásokat, amiket ők még nem -— és persze 
apróra elmesélni a helikopteres történetet, sőt be is mutatni, hi- 
szen azáltal, hogy Elkét forgalomirányítóvá tették, az egész 
kommunikációjuk átment a Jerry-rendszeren, s az mindent rög- 
zített azon az éjszakán. A gyerekek is megnézték a helikopteres 
felvételek egy részét. Magukat a gépeket nem mutatták meg, a 
Discovery otthon volt a villában, az Enterprise pedig Francon- 
ville-ben, Nimby még dolgozott az átalakításán. De a nagyob- 
bak láttak már trikoptert, Lucas egyik barátja tagja volt annak a 
modellezőklubnak, amelyik nekik segített akkor éjjel, és egy- 
szer elvitték őket egy bemutatóra. 

És megmutatták a Golyócskákat, Nimbyék nemrég készültek 
el háromdimenziós tervezőprogramban egy vázlattal, ami nem 
terv volt, vagyis nem a megfelelő számú oszlopot tartalmazta, 
nem a megfelelő elrendezésben, csak fantáziarajz. De a prog- 
ramban aztán már lehetett mindenfelé forgatni, részletekre rá- 
nagyítani, az igazi tervet is így fogják elkészíteni. 

— Mikor készül el? — kérdezte egy Yvette nevű lány. 

— Nehéz megmondani — felelte Nimby. — Azt reméljük, hogy 
május tizennyolcadika előtt. Az Vanessa születésnapja, jó alka- 
lom lenne az ünnepélyes bemutatóra. 

— Valójában negyvenhárom ismétlődő oszlopunk lesz — ma- 
gyarázta Vanessa pár perc múlva, és apró tornyokat helyezett 


az asztalra legókockákból. — De egészen kicsik, mert a dallam- 
ban nagyon rövid szakaszok ismétlődnek. 

— És mi hajtja? — kérdezte madame Corentin. 

— Villanymotor. Terveink szerint egyetlenegy. 

Beszéd közben a kislány már játszani kezdte a darabot, jobb 
kezével a gyors szólamot, ballal a lassút, két külön táblagépen, 
hisz volt náluk egy csomó. A gyerekek megint fölkapták a fejü- 
ket, mint a kisnyulak. 

Perceken belül koncert lett belőle, zenekari, mert a Corentin 
gyerekek közül hárman is zenéltek, egy gitáron, egy hegedűn, 
egy pedig egy fura kis fúvós hangszeren, aminek olyan billen- 
tyűi voltak, mint a zongorának, csak szivárványszínűek. Triolá- 
nak hívták, Kissy még nem látott ilyet. De együtt már nem a 
Popcornt játszották, a gyerekek inkább klasszikusokat tudtak — 
először a Magas szőke férfit sikerült együtt eljátszani, aztán va- 
lami Bach-darabot, amit Mike Oldfield átdolgozásában a mikró 
is tudott. 

A legnagyobb szerencse volt, gondolta Kissy hazafelé menet, 
hogy annak idején elmentek arra az esküvőre segíteni, és kide- 
rült, hogy a kislány született muzsikus. Bárkivel, bárhol, bármi- 
kor szót ért a zene segítségével. 


Mario jót mosolygott az elbeszélésen, aztán csak annyit mon- 
dott: 

— Még nagy üzletasszony lehet belőled. 

Vanessa meglepve nézett a dédnagybátyjára. Kissy fülei las- 
san hátrabillentek és úgy maradtak. Mario ritkán mond effélét, 
egész pontosan még soha nem tette, de ha ő valakinek ilyet 
mond, arra mérget lehet venni. 

— De hiszen én csak azt mondtam, amire te kértél. 

— De pókerarccal, gondolom. 

A kislány kihúzta magát. 

— A Jerry Alapítvány kisegere vagyok, az életem múlik azon, 
hogy a shindy ne tudjon olvasni az arcomról. 

— És nem tudott? 

— Lucas Corentin nem shindy, de természetesen nem tudott. 
Örül, hogy rászedtük Csubakka bácsit és belehúztuk a társulás- 
ba. 

— Ami mellesleg igaz is. 


— Persze hogy igaz. Magától sose ment volna bele. De Lucas 
se lépett volna be ekkora részesedéssel a konzorciumba, ha 
nem az a szándék vezeti, hogy borsot törjön Gérard orra alá. 

Kissynek olyan gyorsan kezdtek pörögni a fülei, hogy érezte, 
amint lassan a levegőbe emelkedik. Hát duplafenekű csel volt! 

— Nagyon helyes. Jegyezd meg: az embereket sokszor fondor- 
lattal kell rávenni olyan dolgokra is, amik valójában nagyon is 
érdekükben állnak. Ők is szépen fognak keresni ezen az üzle- 
ten. Tessék. 

Vanessa csodálkozva vette át a felé nyújtott telefont — ugyan- 
olyan volt, mint a sajátja, Mario már régóta alapítványi telefont 
használt, a Jerry-felület morzementes változatával —, de ahogy 
ránézett, megértette. Elmosolyodott és megnyomta a hívógom- 
bot. 

SA jó estét, Girotti úr — mondta a telefon fiatal férfihangon. 
— A doktor urat keresi? 

— Igen — felelte a mikró —, de Vanessa vagyok. 

— Szia, Vanessa, nem tudom, tud-e veled még... 

— Hagyd, Jeannot, jó vagy nekem te is. 

— Remek, hallgatlak. 

— Megvettük a konzervgyárat. 

— Ó, nagyszerű. Mesélj. 

— Lucas kap tőlem kápéban egy ötöst és három a része, kettő- 
vel pedig belép Gérard bácsi. Chiracék maradhatnak a gondno- 
ki házban. Ennyi a történet, megírod a papírt? 

— Várjunk csak, hogy érted azt, hogy te adsz egy ötöst? 

— Hát a konzorcium, de én kötöttem az üzletet. 

Kis csend a telefonban. Kissy fülei büszkén meredtek az ég 
felé. 

— Nahát. Erről mesélhetnél, de nem most, valamikor úgyis be 
akartam ugrani hozzátok. Megírom, persze, hétfőn mindenki 
megkapja a példányát. 

— Köszi, Jeannot, várjuk a példányt meg téged Is. 

— Milyen sajtot vigyek? 

— Amilyet akarsz — nevetett Vanessa —, jöhetsz üres kézzel is, 
nagy egerek vagyunk, meg tudjuk venni a sajtot magunknak. 
Szia! — S kinyomta. — No, megvan a konzervgyárunk, Fran- 
coise készítheti a hátizsákját. 

— Minek? — nézett rá Mario meglepve. 


— Corentinéknél már megkérdezte, hogy akkor most még nem 
visszük-e el a konzervgyárat, mert ő hozott hátizsákot. 


— Én — mondta Kissy a telefonba, hiszen csakugyan ő volt. 

— Szia, zavarhatlak, nem a cica elől bujkálsz éppen? 

— Jaj, Solange. Egy alapítványi egér simán orrba vágja a ci- 
cát. 

— Nagyszerű, éppen ezt akartam kérni. 

Kissynek hátracsapódott a füle. 

— Miféle cica merészelt bántani?! 

Solange nevetett. 

— Nem, nem azt, hogy verj orrba egy cicát, hanem hogy le- 
gyél alapítványi egér. 

— Mindig alapítványi egerek vagyunk. 

— Helyes, szóval a kis előadásotoknak híre ment ám, a taná- 
rok is facebookoznak és meséltek más tanároknak. Úgyhogy 
máris hoztam egy új meghívást. Csukd be a szád! 

Kissy gyorsan becsukta. 

Az asztal körül öt további egér ült e pillanatban, a többiek 
mozgásban a konyha és az ebédlő között — mind hallották, s 
most elképedve néztek egymásra. 

— Honnan tudja, hogy nyitva maradt a szád? — susogta a zseb. 

— Ismeri — legyintett Niala. 

— No de — Francoise megvakarta az orrát — nem hirdethetjük 
úton-útfélen, hogy kik vagyunk és mivel foglalkozunk. Akkor 
melyik shindy fog lépre menni? Ami pedig a macskákat illett. . . 

— Egy pillanatra hagyjuk most a macskákat, zsebike — kérte 
Niala. — Az kétségtelen, hogy a csapdáink akkor működnek Jól, 
ha a shindyk nem tudnak rólunk. De hát így is rengetegen hal- 
lották már a hírünket. Gondoljátok, hogy pont a shindykhez 
nem jut el? 

— És ha eljut? — állt föl Jennifer. — A rendőrség létezéséről 
már régesrég tudnak, a senlis-i csapda mégis működött. 

— Ebben van valami — ismerte el Niala. — De én szívesebben 
maradnék meg a homályban. 

— Ahol a macska se... — kezdte Francoise, aztán gyorsan a 
szájára szorította a kezét. 

— Helyes a cincogás — szólalt meg Vanessa. — Maradjunk csak 
meg a homályban. Ne tudja senki, hogy kik vagyunk, hol 


élünk, mi az egérlyuk biztonsági kódja, hol tartjuk a sajtot. De 
azt tudják csak meg, hogy létezünk. Tartsunk előadást Solange 
barátainak. Bárkinek. Hirdessünk a tévében, hívásra házhoz 
megyünk és elhárítjuk a shindyt, if there"s somethin" strange in 
your neighborhood, bárhol bárki hallhasson rólunk. 

— De miért? — cincogta Elke a netbookból. 

Vanessa odalépett hozzá és két kézzel az asztalra támaszkod- 
va szembenézett vele. 

— Egérke, mit gondolsz, ha a shindyk nem tudnának róla, 
hogy létezik a rendőrség, mennyire bátorodnának föl? 

— Hát... akármennyire... — a zsebnek fölcsillant a szeme —, 
akármennyire! Kint az utcán elkapnák kicsi gyerekt, nem fél- 
nék semmitől! 

— Ez az. Ha tudnak róla, hogy mi is létezünk, mi lesz? 

— Gyáváabbak lesznek, nem tudhatik, hogy a gyerek nem 
egér-e. Mert rendőrni nem rendőr a gyerek, az biztos, de egér 
még hátha! 

— Ez az, egérke. 

Elke döbbenten nézett rá. 

— Vagyis bújódjuk elő magunkat egérkelyukból és... — Ekkor 
egy lendületes fejmozdulatot tett, amitől vörös hajfonata csa- 
pott egyet és a háta mögötti polcról levert valamit, ami nagyot 
csendült a földön. A zseb ijedten odakapta a fejét. 

— Cisz — közölte Vanessa faarccal. 

— Van logika a cincogásodban — mondta Chantal. — A meg- 
előzés végeredményben fontosabb, mint az utólagos lefülelés, 
és ha a hírünk elrettenti a shindyket... vagy legalább egy részü- 
ket... az azért fontos. 

— És az orraik?! — csattant föl a zseb. 

— Marad így is elég, amit beverhetsz. Ne aggódj. 

— De aggódjok! — nyelvelt a zseb. — Az dolgom! Így is csök- 
kenődik megfoghatóság, mert Facebookon nehezebb és bújják 
el magukat egyre jobban shindyek! Ha ez így folytatja magát, 
nemsoká alig semmi shindyt megfogunk, és te akarsz akkor 
előbújni egérkelyukból és megijeszteni őket, hogy semmi gye- 
rekeket ne bántsák?! 

Kis csend, a kislány magában átgondolta ezt az utolsó részét 
még egyszer. 


— De hiszen — állapította meg jóval lassabban — éppen ez len- 
ne Ziel. Nekünk igazából örülünk kell, ha shindyek minél ke- 
vesebb gyereket bántsák, ugye? 

— Hát igen — mondta Vanessa -, ez lenne az egészben a Ziel. 


Solange, aki persze végig vonalban volt és végighallgatta, amit 
ő később stratégiai megbeszélésnek nevezett, azt a választ kap- 
ta, hogy az alapítványnak döntenie kell minderről, úgyhogy 
majd holnap fölhívják. 

A csapat délután gyűlt össze, amikor Angéligue is ráért; mos- 
tanában eléggé le van terhelve, mert a cég fejlődésének újabb 
szakaszába lépett, nemsokára már gyártani fogják Georges ta- 
lálmányát, most készülnek a tervek, amik alapján egy üzemet 
építenek föl. Egyelőre Antibes közelében egy kis gyártelepen, 
ami a konzorciumé, azelőtt ftémmegmunkálásra használták, de 
az nem ment, és a telket megvette a konzorcium egyik tagja. 
De nem tudta hasznosítani, most üresen áll, van egy nagy sze- 
relőcsarnoka, itt fognak dolgozni. Hamarosan. Angéligue emi- 
att surran ide-oda néha reggeltől estig. Hétvégén azért kevésbé. 

— S hogy szeretnéd, egérke? — kérdezte meglepve, amikor a 
csapat összegyűlt a D" Aubisson-villa nappalijában. Elke a nagy 
képernyőről figyelte őket. 

— Szerintem hagyjuk, hogy terjedjen a hírünk — felelte a mik- 
ró. — Hiszen úgyis terjed. Tartsunk ilyen előadásokat, mert 
ezekre szükség van, a gyerekeknek tudniuk kell, hogyan védhe- 
tik meg magukat, de azt is, hogy mi is létezünk és megvédjük, 
akit csak lehet. Az első előadáson nem esett szó a Facebook-al- 
kalmazásunkról, pedig az is fontos, minél több gyereknek kel- 
lene használnia. Legközelebb beszéljünk róla. 

— Aki részt vesz az előadásunkon, már úgyse megy lépre 
shindynek — vélte Francoise. 

— Bár úgy volna, egérke, de azon kívül, hogy ők maguk hasz- 
nálják a programot, másoknak is tudnak róla beszélni, akik 
nem voltak ott. 

— Értem. Szavazni kellene. . . 

— Szerintem IS. 

— Szerintem nem -— szólalt meg a másik zseb. — Kell összehív- 
juk kuratóriumi üléset, együtt eldönteni alapítvány ekkora vál- 
toztatásáról. 


A maxik már bólogattak, és Niala is. 
— Jól van, egérkék, hívjuk össze a kuratóriumot. 


— Tisztelt elnök asszony, tisztelt kuratóriumi tagok — kezdte 
Vanessa a rá jellemző határozottsággal —, tisztelt plenáris ülés! 
Azért kértük ennek a rendkívüli gyűlésnek az összehívását, 
mert olyan szempont merült fel, amely gyökeresen megváltoz- 
tathatja a Jerry Alapítvány működését. Mint tudják, az alapít- 
ványt gyakorlatilag titkosan működtetjük: bár hivatalosan be 
vagyunk jegyezve és a név alapján bárki megtalálhat minket, 
maga a név az, ami titkos, így mi elrejtőzünk az ismeretlenség- 
ben. Csupán egy maroknyi ember tudja, hogy kik vagyunk és 
mivel foglalkozunk, azoknak is nagy része rendőr, akiknek ez 
szolgálati titok. Ezen továbbra sem szeretnénk változtatni. Van 
azonban egy információ, amiről úgy látjuk, hogy helyes lenne 
minél szélesebb körben terjeszteni, ez pedig a tény, hogy léte- 
zünk és levadásszuk a shindyket. Az alapítvány létezése, meg- 
fosztva minden olyan konkrétumtól, ami alapján a shindyk 
ránk találhatnak, olyan ismeret, amitől halálra rémülnének. 
Minket nem köt a rendőrség semmilyen szabályzata, mi bevet- 
hetünk csaligyereket, bármilyen piszkos trükköt, nekünk sza- 
bad tüzet nyitni figyelmeztetés nélkül, és még számos okból 
sokkal rémisztőbbek vagyunk, mint a rendőrök, akik csak a 
munkájukat végzik. Márpedig a rémült shindy a jó shindy. Ni- 
no például, akit sikerült úgy megijesztenünk, hogy aligha lesz 
valaha bátorsága hozzányúlni egy gyerekhez. Ezért helyesnek 
találnánk, ha minél szélesebb körben terjedne a hír, hogy van 
egy ilyen szervezet — de ennél több nem. Beszéltem, cin-cin. 

Kis csend támadt, a kuratórium gondolkodott. Azaz valójában 
nem is csak a kuratórium, Vanessa az összes kisfülűnek kiküld- 
te a meghívót a Cirrusszal, s mivel hétvége volt, a legtöbben be 
is léptek. Olyanok is akadtak, akik egyetlen egérnek se voltak 
közeli hozzátartozói és az alapítványtevők között sem szerepel- 
tek — de beletartoztak a távolabbi rokonságba. Soha ekkora 
részvétellel nem tartottak még ülést az alapítványnál, és ilyen 
hirtelenséggel sem. 

— Azt hiszem, engem illet az első szólás tiszte — törte meg 
Ange néni a csendet. — Szerintem ha az egerek biztosítanak 
minket, hogy senkinek a személyes adatai nem kerülnek nyil- 


vánosságra, akkor nincs mitől tartanunk. Értik a dolgukat, ezt 
már számtalanszor bebizonyították. Hogy mekkora ennek az el- 
rettentő ereje, azt nem tudom. 

— Kár ezen töprengeni — kért szót Albert bácsi. — Mióta is áll 
fenn az alapítvány, öt éve? 

— Lassan négy és fél — cincogták többen is. 

— Ahogy ön is mondta, a gyerekek értik a dolgukat. Én ugyan 
főleg Chantal elbeszéléseiből tudok mindent, de nekem ez elég. 
Azt mondom, csinálják csak, ahogy jónak látják. 

Vanessa rámosolygott. 

— Köszönöm, Albert bácsi. Ki kér szót? 

Nem jelentkezett senki. 

— Akkor szavazhatunk — bólintott Ange néni. — Ki van a ja- 
vaslat mellett? 

Julie néni, Blanche, Alex bácsi, Albert bácsi és ő maga is föl- 
emelte a kezét — a kuratórium egyhangúlag elfogadta Vanessa 
javaslatát. A Jerry Alapítvány ezentúl nem tartja titokban, hogy 
létezik, és úgy megijeszti a shindyket, ahogy még nem ijedtek 
meg soha — csak az a kettő a gyártelep sötét pincéjében. Jövőre 
ejtőernyős osztagokat is szerveznek, akik a shindyk háta mö- 
gött teremnek egy-egy felfújt papírzacskóval! 


Valamivel korábban mentek ki a reptérre, találkozójuk volt Mi- 
chel Saint-Croix-val, aki elkészített egy próbakészletet a xilo- 
fonlapokból és ott tudta csak átadni. Az volt ugyanis a munka- 
helye, szerelő volt, egyébként annak a pilótának a testvére, aki 
La Rochelle-be vitte őket VIadeket megfogni. Valahol az eme- 
leti részen, egy csak Niala által megtalálható kis zugban büty- 
költ valamit egy áramköri panelen, s csak egy percre hagyta 
abba, amíg üdvözölte a tíz kisegeret és nagy vigyorral a tizen- 
egyediket, aki Pi ingzsebére csíptetve jött velük és vidáman in- 
tegetett a képernyőről. A helyiség a padlótól a mennyezetig 
szerszámokkal, munkadarabokkal és dobozhalmokkal volt tele, 
egyetlen szék volt benne, de őket ez persze nem zavarta. Mi- 
chel egy kézikocsit mutatott nekik, amin akkora láda feküdt, 
amiben az egész egércsapat ellakhatott volna, és jut hely némi 
sajtnak is. Nimby fölnyitotta a fedelét. 


— Arany — csapta össze a tenyerét az öt centi magas Elke, 
ahogy a csapat a láda fölé hajolt. — Ráismerlek, ezt aranyt fújta 
meg bankból náciak elől Augagneur őrmester. . . 

— ...az Idegenlégió első menetzászlóaljából! — fejezte be a 
Jerry Alapítvány kórusban. 

— Pedig ez réz — emelt ki Nimby egy lapot, s Pi elé tartotta, 
hogy a kislány megnézhesse. 

— Nos, nem réz — közölte Michel, már a munkája fölé hajolva. 
— Egy elég speciális ötvözet. 

— Övezöt, az mi az? 

— Ötvözet — ismételte Jennifer. — Eine Legierung. 

— Ach so. Van mi benne? 

— Ezt sosem fogjátok megtudni — felelte Michel. 

— A hangszetkészítők nem árulják el az ilyesmit — magyarázta 
Vanessa. — Szakmai titok. Jól van. Elvihetjük a kocsit? 

— Persze. Add le Barbaránál. 

— Oké. Mehetünk, egérkék. 

— Várj már egy pillanatot — kérte Nimby, aki már visszatette a 
fémlapot és Michel karja fölött az asztalra kukucskált. — Én 
ilyen lapot már láttam valahol. Az ott egy EPROM... mikro- 
kontroller. . . az pedig, várj, ne mondd meg... 

Kissy amúgy is az ajtónál állt, elérkezettnek látta az időt, 
hogy kisurranjon. Ha Nimby belemerül a számítástechnikába, 
az nem két perc, Vanessa pedig nem fogja siettetni, még renge- 
teg idejük van a gépig. Addig ő végez egy kis felderítést. A fo- 
lyosó tovább is van, és errefelé már nem jár senki, akárhány 
macska megbújhat itt. Vagy éppen shindy. 

Végigsurrant a folyosón, és az egyik kanyarban befordulva 
majdnem fölsikított ijedtében. Ott volt a macska! 


Alaposan megnézte, mielőtt továbbindult. E havi naptár, majd- 
nem minden napra beírva vagy begombostűzve valami. De elég 
nagy felelőtlenség csak úgy kitenni ide a falra, amikor védtelen 
egérkék is járhatnak erre, nem olyanok, mint ő, hagyományos, 
nem alapítványi egerek, akár kicsi egérgyerekek, akiknek ez 
végképp nem való látvány. 

Ahogy továbbmenve visszanézett, a macska gúnyosan vi- 
gyorgott rá a naptárról. Egészen apró, kék szemű kiscica volt, 
egy csokor virágból kandikált ki. De akkor is! 


Kissy fejcsóválva sétált tovább, a reptériek érzéketlenségén 
morfondírozva, s csakhamar elérte a folyosó végét. Itt üvegből 
volt a fal, kilátott a betonra, ahol így vasárnap este kisebb volt 
a forgalom, de azért jócskán, percenként legalább öt jármű ha- 
ladt el ezen a részen. A széles úton teherautók, targoncák sza- 
ladgáltak. Balra volt a tulajdonképpeni reptér, idelátszottak a 
gépek, illetve most csak egy Airbus, az takarta a többit, amint 
kifordult a beszállófolyosótól és eltaxizott a kifutóra. Mögötte 
egy másik Airbus állt, az még rakodott. 

Jobbról egy teherkocsi közeledett villogó lámpákkal, de a ta- 
xizó Airbustól tisztes távolságra megállt és türelmesen megvár- 
ta, hogy a harmincnyolc méteres szárny elhaladjon előtte. Kis- 
sy a korlátra támaszkodott, az üvegre nyomta gombszerű or- 
rocskáját és fölbámult az óriási szárnyra, ami mögött alig lát- 
szott a gép, pedig hetvenkét és fél méter hosszú. Két egértársuk 
is pilóta gyereke, a fontosabb gépek méreteit régóta fejből tud- 
ják mindannyian. 

Aztán az Airbus elment, ki a taxipályára, a teher is elindult, 
Kissy pedig azon tűnődött, vajon az a naptárcica értesíti-e a tár- 
sait, hogy egér van a közelben. Hátha visszafelé menet már 
egész csapat macska várja. Naptárlapon, természetesen. 

Most egy sor targonca közeledett, kicsik, ezek aligha mennek 
az Airbushoz, bekapná őket, mint bálna a szardíniát. Be is for- 
dultak a sarkon, elmasíroztak egymás után, mint a kislibák. 
Csak az utolsó nem, az jött tovább egyenesen. Vajon hova tart? 
Kissy néhány pillanatig érdeklődve nézte, aztán riadtan, végül 
rémülten. Innen fentről jól látta a sofőrt a rakomány mögött, 
aki furcsán oldalra billenve ült és nem vezetett. 

Kissy körülnézett a beton fölött. A targoncán kívül sehol sen- 
ki. Csak a rakodó Airbus, balra, éppen a... 

Kissy megpördült, a lépcsőhöz vágtatott és három ugrással 
lent termett a földszinten. Balra fordult és majdnem szétlapult 
az ajtón. Lenyomta a kilincset. Zárva volt. Persze hogy zárva, 
ez egy reptér, itt minden biztonságos, az is lehet, hogy golyóál- 
ló üveg. Odakint már látszott a közeledő targonca. Kissy körül- 
nézett, fölkapott egy fém szemétgyűjtöt, az ajtó mellett a falhoz 
ugrott vele és belevágta az üvegbe. 


Az üveg nem volt golyóálló. Vagy legalábbis nem egérálló. 
Egymilliárd üvegcserép zápora hullott a gyorsan hátraugró Kis- 
sy elé, aki a robajon át is hallotta a targonca zakatolását, éppen 
akkor haladt el az ajtó előtt. Kissy kisurrant az épület falába 
ütött sebhelyen és rohanni kezdett. Egykettőre utolérte, a gép 
nem ment gyorsan, s ahogy mellette száguldott, meg tudta ráz- 
ni a sofőr vállát. Semmi válasz. Már kint voltak a betonon, 
előttük ott magasodott az Air France. Száz méterre, kétszáz? 
Kissy nem tudta és nem is érdekelte. Felugrott a targoncára a 
sofőr mellé, s ahogy megkapaszkodott a kormányban, el is for- 
dította, a gép éles kanyart vett jobbra, helyes, kifelé, el innen és 
főleg el az Airbustól! Egy pillanat múlva lent voltak a zöldön, a 
targonca zötyögni kezdett, Kissy pedig hasztalanul küzdött, 
hogy elérje a féket, a sofőr lába beakadt a kuplungba. .. azt hiá- 
ba nyomná, nem történne semmi. A zötyögés megszűnt, Kissy 
fölkapta a fejét. Kint voltak a betonon. Ez nem jó hely, itt gé- 
pek járnak... vadul tekergette a fejét, de egyetlen gépet se lá- 
tott. A sebváltót sem éri el a sofőr miatt, hogy lassíthatna, tíz- 
tizenöttel mehetnek, de lehet, hogy hússzal. Ahhoz túl sok, 
hogy kilökje a sofőrt, súlyosan megsérülhetne, egyébként is 
elég nagydarab. Ahhoz viszont kevés, hogy el tudjon menekül- 
ni egy... 

S ahogy ez a gondolat átvillant az agyán, szemközt egy gép 
gördült ki az épület mögül, egyenesen rá az útra, amin Kissy 
haladt. Kissy nem várta meg, hogy kiderüljön, feléje kanyaro- 
dik-e vagy csak keresztezi az útját, elcsavarta a kormányt, s a 
targonca ismét lerohant a zöldre. 

Sziréna! 

Nagy fülei elkapták a távolból a hangot. Nem kereste a forrá- 
sát, idetalál az magától is, és megszabadítja ettől a rémálomtól. 
Azt figyelte, hová keveredik, ha kijut a zöldről. A targonca ne- 
hezen akart itt fordulni, nem nagyon tudja megcsinálni, hogy 
egy helyben keringjen, amíg ideérnek a biztonságiak. Pedig az 
lenne a jó... 

A zötyögés megint megszűnt, kint volt a... ránézett a betonra 
és a torkába ugrott a gyomra. A beton nem világos volt, mint 
eddig, hanem sötét. Kint volt a négy-huszonkettes nagy futón. 


Rémülten fölnézett jobbra, hátha meglát egy gépet a magas- 
ban, ez az L oldal, itt szállnak le az óriásgépek, észre se veszik 
ezt a pöttöm targoncát, de ha mégis, akkor se tudnak már... de 
mire ezt végiggondolta, lent volt a zöldön megint. Keresztben 
át a pályán, ez a jó... nem, nem jó, még két guruló és kint lesz 
az R futón, hol van már valaki?! 

S ekkor valahonnan a háta mögül szólalt meg a sziréna, de 
nyomban el is hallgatott. 

— Azonnal álljon meg! — harsant egy férfihang. 

— Bárcsak tudnék! - rikoltotta vissza. 

Egy kocsi vágott be mellé jobbról, s már kint is voltak a guru- 
lón. Balról a távolban észrevett egy gépet. Ez most száll fel az 
R futóról, már nem tud megállni, túl gyorsan megy, összetör- 
nék magukat. Egyetlen guruló van közöttük. . . 

— Rá tud lépni a pedálra? 

— Csak a kuplungot érem. . . 

— Az nem kuplung! Lépjen rá! 

Kissy teljes erejéből rátiport a sofőr lábfejére és lenyomta ve- 
le a pedált, éppen amikor leértek a két guruló közötti, csak pár 
lépésnyi zöldre. A targonca vadul előrebukva fékezett, a rako- 
mány legfelső ládája lecsúszott és óriási robajjal a földre zu- 
hant. Kissy is előrelendült és kiesett, alig tudott bukfencet vet- 
ni. Ahogy felült, még látta, ahogy a targonca szétlapítja a lezu- 
hant ládát, aztán hördülő hangot hallatva megáll. 

Kissy gyorsan körülnézett. A két guruló között voltak, a te- 
nyérnyi zöldön. A sofőr mellől akkor egyenesedett föl egy vö- 
rös arcú biztonsági. Kissy kicsit szédelegve kezdett föltápász- 
kodni, de a férfi rákiáltott: 

— Várjon még, maradjon ülve! 

Kiabálnia kellett, a felszálló gép már a közvetlen közelükben 
üvöltött. Aztán a hang hirtelen elmélyült, s Kissy még éppen 
idejében fordult meg, hogy olyan közelről lásson felszállni egy 
Boeinget, mint még soha. Egy pillanat múlva szélroham csapta 
meg őket, aztán elvonult. 

— Jól van, ez elment — mondta a férfi. — A mentők meg már itt 
vannak. 

Ott voltak, csakugyan, ekkor fékeztek a gurulón, s az orvos 
már futott is a sofőrhöz. A biztonságival ketten emelték ki és 
fektették le. Kissy nagyot fújt és megpróbált magához térni. A 


tekintete megakadt egy újabb gépen, amely már egészen ala- 
csonyan közeledett feléjük. 

Az orvos vezényszavakat kiáltott az embereinek, kettőt vagy 
hármat, aztán már csak mutogatott, mert a gép iszonyú dörejjel 
lecsapott a 4L-re, oda, ahol egy perce Kissy átrobogott a tar- 
goncával, a gumik hangosabban visítottak, mint bármi, amit 
Kissy eddig ismert. Letette az orrfutóját is, és egyre lassítva to- 
vábbrohant. Háromnyolcvanas, nézett utána Kissy. Air France. 
Air France volt az is, akibe belerohant volna a targonca, ha ő 
nem jön. 

Valahonnét előbukkant még egy gép, és egy szempillantás 
alatt Kissy fölött termett. 

— Maga jól van, kislány? 

Kissy fölnézett rá. A biztonsági volt. 

— A... azt hiszem. . . 

— Adja a kezét. 

Talpra segítette Kissyt, és elkísérte a kocsihoz. Majdnem a 
karján vitte, Kissy ugyan szólni akart, hogy tud ő járni, de ami- 
kor a sofőr kinyitotta a kocsiajtót, már érezte, hogy a lába cser- 
ben akarja hagyni. Berogyott az ülésre. 

A biztonsági becsukta az ajtót és beszállt elöl. 

— Hármas kocsi a toronynak, vétel. 

— Hallgatom, hármas — felelte a rádiója. 

— Hármas kocsi jelentem, az elszabadult járművet megfékez- 
tük a Victor gurulón. Sérült ellátása folyamatban, kérek enge- 
délyt kettes bővítőre visszatérni egy személlyel. 

— Hármas kocsi, engedélyezem, de siessen. Vigyázzon Yan- 
kee gurulónál. 

— Itt hármas, vettem és vége. 

A férfi hátranézett Kissyre, úgy tolatott ki a gurulóra. 

— Maga nem mindennapi szerzet. A targoncán egyébként 
mindkét pedál fék, csak másfajták. A bal eléggé lelassította, 
hogy fölugorjak rá. Maga hogy került föl? 

— Ahogy maga. . . rohantam, aztán ugrottam. 

— Hát engem is megfuttatott, annyi szent. Meg a fél műsza- 
kot. Mindenki szentségel és magát isteníti, egyszerre. Ugye 
maga D" Aubisson kapitány rokona? 

— Olyasmi. 


— Azért volt ismerős. Maguk vadásznak a bűnözőkre. — A fér- 
fi ránézett a tükörből. — De látom, fáradt, pihenjen egy kicsit, 
amíg beérünk. 

Kissy bólintott és még a szemét is becsukta. 


Amikor kinyitotta, egy pillanatra nem tudta, hol van. Egy autó- 
ban találta magát. . . 

— Szia, egérke. 

Az ablakból Martin nézett be rá. Kissy zavartan pislogott. 

— Mi... mi történt? 

— Elbóbiskoltál. Vagy húsz percre. Hogy vagy? 

Kissynek egyszerre eszébe jutott az egész lidércnyomás, 
ahogy kint robogott a futón és egy négyszáz tonnás gép vadá- 
szott rá kétszázötven kilométeres... brrrr. Akkor már inkább a 
macska. 

— Inkább a macska — dünnyögte és kimászott az autóból. Egy 
nagy garázsban találta magát, reptéri autók között. Valamivel 
arrébb fölfedezte a többieket, egy pult körül álltak és beszélget- 
tek valakikkel, de már el is indultak feléjük. 

— Szia, egérke — köszöntötték valamennyien. Egy kék inges 
pasas is volt velük, az megelőzte a csapatot és Kissyhez sietett. 

— Jó napot. Fernand Richaud. Hogy van? 

— Jól... 

— Legyen szíves, kövesse az ujjamat. 

Kissy elé tartotta a mutatóujját és elmozdította a kezét, de ő 
nem követte, a pasas arcába nézett és összeráncolta a homlokát. 

— Maga orvos? 

— Igen, az vagyok. 

— Nekem viszont semmi bajom, nem kell engem vizsgálgatni. 

Indult volna, de két kéz nehezedett a vállára. 

— Nyugton marad a kisegér — suttogta a fülébe Vanessa. — 
Akkorát estél arról a targoncáról, mintha elütött volna. Nemrég 
volt agyrázkódásod. Én hívtam ide a dokit, és Vanessa-féle saj- 
tos szendvicset ígértem neki cserébe, még ma, ha megvizsgál. 
Szereti a szendvicseimet. Ne rontsd el az örömét. 

Kissy nagyot sóhajtott és hagyta magát megvizsgálni, de ami- 
kor a doki kijelentette, hogy semmi baja és repülhet, megállás 
nélkül trappolt végig a folyosókon és ki a tranzitba. Csak ott 
fordult oda a D" Aubisson egerekhez, akik mellette loholtak. 


— Ütöttem egy lyukat az üvegfalon. 

— Tudjuk — bólintott Vanessa —, riasztott a rendszer, abból 
vették észre, hogy mit művelsz. 

— A fölötte levő szinten van egy macska a falon. Mit bámul- 
tok? Naptárlap! Nézzétek meg, ha nem hisztek nekem. 

— Cseréljük ki egeres naptárra? — tudakolta Niala óvatosan, 
mint aki nagybeteggel beszél. 

— Kiskutya is lehet — felelte Kissy. — Aki megvédi az arra járó 
egérkéket. 

Ezzel büszkén fölszegte gombszerű orrocskáját és átmasíro- 
Zott a tranziton. 


A hatalmas műanyag láda nem volt tele xilofonlapokkal, annyi- 
ból két tucat Golyócskákat is föl lehetett volna építeni. Három 
rétegben voltak a lapok, köztük vékony szivacsok, s a legalsó 
réteg alatt egy nagy műanyaglap, amit Nimby kiemelt, ez alatt 
voltak a tekergők. Így nevezték el azokat a csiga alakú xilofon- 
lapokat, amik a hosszú hangokat játsszák le. Michel videóra 
vette és egészen pontosan lemérte, hogy milyen sebességgel 
gurul egy golyó körbe-körbe egy ilyen csigán, és eszerint mére- 
tezte őket. 

A készlet pontosan akkora volt, amennyi a négy fő hangszer- 
hez kell. A kalimba négyszáznegyvenkilenc hangot játszik a 
dalban, ezt felbontották hét oszlopra. A c oszlop kezd a hetedik 
ütemben, hét hangot játszik, felső c, aisz, felső c, g, disz, g, c. 
Ennek a magasabb változata a g oszlop. A d oszlop tizenöt han- 
got játszik, a desz ugyanaz, csak a két utolsó hangja más. Az a 
oszlop is ugyanaz, csak az egész magasabban van. Van egy 
aisz oszlop tizennyolc hanggal, meg egy c-aisz-c oszlop, ami 
csak ezt a három hangot adja a hetvenkilencedik ütemtől. Ez 
összesen nyolcvan, ennyi lapot kaptak a kalimbához, mind- 
egyik hangból a szükséges számban. Michel semmilyen felira- 
tot nem tett rájuk, még egy papírlapra sem írt le semmit, Va- 
nessának abszolút hallása van, majd megcsendíti őket és szét- 
válogatja. 

A hosszú hangok a lassú szólamot játszó hangszerekhez kel- 
lenek: harmonika, szinti és egy fúvós. Az voltaképpen mind- 
egy, hogy milyen fúvós, a golyó alatt rezgő lemezen úgyse an- 
nak hangzik, de mindnek szép hangja van. Nimby és a taxiso- 


főr fölcipelte a ládát a padlásra, s egy órával később néhány 
hang már megszólalt, ideiglenesen fölszerelve oszlopokra, 
hogy ki lehessen próbálni. Csak a hosszúak, mert azokon tény- 
leg végig kell gurítani egy golyót, hogy szóljanak; a rövideket 
elég megütni. Elég trükkös dolog, a csiga közepébe be kell 
dugni a szabványméretű, öt centi vastag farudat, amin kis lyu- 
kak vannak, ezekbe kell beszerelni a kis tartópöcköket, amiken 
puha burkolat van, hogy a hang jól szóljon. De Nimby hamar 
megvolt vele, s a képernyőkről figyelő egércsapat tekintetének 
kereszttüzében nemsokára végiggurított egy golyót a leghosz- 
szabb csigán, amivel a szinti egy c-t ad ki a harmadik ütemtől, 
majdnem kilenc másodpercen át, miközben a golyó ötször 
megkerüli az oszlopot. 

— Ez klassz — mondta Vanessa, amikor Nimby lejátszotta a 
hangot. — Szépen szól. 

— Akkor mindjárt összerakok néhány oszlopot és meghallgat- 
juk. 

Kissy nagy fülei ezután többször is regisztráltak Popcorn-dal- 
lamtöredékeket, amíg Solange-zsal beszélt. A kiszemelt két 
osztálynak kirándulást szerveznek, egész hétvégére, így nem 
kell iskolaidőben tartani az előadást, a gyerekek együtt lesznek 
szombat-vasárnap is. Akár velük tölthetik a hétvége egy részét, 
ameddig kedvük tartja, hely van bőven. Sajtot is szereznek. 

— Tudunk vinni magunkkal — legyintett Kissy. — Viszont fi- 
gyelj, mit tudnak rólunk abban az iskolában? Az alapítvány ne- 
vét, a mi nevünket. . . 

— Nem soroltam el nekik a neveteket. Miért? 

— Cin-cin. Az a tervünk, hogy kilépünk az árnyékból, nyilvá- 
nossá tesszük, hogy létezünk és kergetjük a shindyket. De hogy 
kik vagyunk és hol, az titok. 

— Értem. Majd meg is kell ölnöd, amiért megtudtam. És akkor 
hogyan kívántok szerepelni, álnéven, álarcban? 

— Nem is rossz ötlet, de azt hiszem, egyszerűen csak nem fog- 
juk a teljes nevünket használni, csak annyit, hogy Vanessa, Ni- 
ala, Kissy. Az álarcot inkább a shindyknek tartogatjuk. 

— Oké. Mikor tudod megmondani, hogy vállaljátok-e a fellé- 
pést? 

— Most. Vállaljuk. 

— De a többiek? ... 


— A Jerry Alapítvány mindig mindenről egy egérként határoz. 
Hol lesz a buli? 
— Compiégne-ben. Hamarosan megkapom a pontos címet. 


Vaucressonból Compiégne-be száz kilométer, egy óra vagy ki- 
csit több. Az út érinti Senlis-t, első csapdájuk helyszínét is. A 
kormányt biztos egérkezek fogják, probléma hát nem lehet. 

De nem minden kormányt fognak biztos egérkezek. Nem 
sokkal azután, hogy lejöttek a sztrádáról, egy kis piros kocsi 
bukkant föl mögöttük, furcsán kacskaringózva, egyszer áttért a 
bal oldalra, mintha előzni akarna, de aztán visszahúzódott, pe- 
dig az út egyenes volt, tisztán belátható és nem jött szembe 
senki. 

— Szerintem ez részeg — mondta Angéligue, és gázt adott. — 
Hagyjuk itt a fenébe. 

— Negatív, egérke — felelte Pi. — Jobban teszed, ha lehúzódsz 
és hagyod elmenni. 

— És ha belénk jön? 

— Megverjük — cincogta egyszerre sok ezer kisegér. 

— Kicsit elhagyom, aztán lassítok, hogy legyen ideje fölfogni 
és megelőzzön. 

— Igazából meg kellene állítani — mondta Vanessa elégedetle- 
nül. — A végén még belecsattan valakibe. 

— Ne lődd ki a kerekeit, légy szíves. Hagyom elmenni mellet- 
tünk, aztán hívjuk a rendőrséget. 

De nem így lett. Angéligue egy jó kilométerre lehagyta a pi- 
ros kocsit, aztán lehúzódott és lassított, de készen arra, hogy 
megint gázt adjon, ha a sofőr nem lesz képes előzni. A piros 
feltűnt mögöttük, legalább nyolcvannal, átvágott a szembejövő 
sávba, elzúgott mellettük, és hirtelen visszacsapott az ő sávjuk- 
ba, pedig most se jött szembe senki. Jobb kerekeivel lefutott az 
útról, visszahúzott, át a másik sávba megint, és visító gumikkal 
megpördülve szembefordult velük. Angéligue fékezett, elég 
halkan ahhoz, hogy hallják a piros kocsiból a többszólamú rö- 
högést és kurjongatást. 

— Részegős társaság — mondta Elke. — Állítsd meg, Angé- 
ligue, kiugorok és szitát lövöm kerekeikbe. 

— Nem tudod, a golyó lepattan a gumiról — felelte Francoise. 

— De lövöm szitát bicskável! 


A másik kocsi még állt, a szembejövő sávban, félig belógva 
az övékbe. Angéligue megint gázt adott és elhaladt mellettük. 
Ahogy a piros mellé ért — Renault volt —, a hátsó ülésről kiug- 
rott egy zilált külsejű srác és kurjantott neki valamit, amiből 
Kissy csak annyit hallott, hogy hé, szép kislány, de a folytatás- 
ról is voltak sejtései. Angéligue beletaposott a fékbe, a srác kö- 
zelebb lépett, ő pedig kicsapta az ajtót. 

Egy pillanat múlva az út egerekkel volt tele. És két fiúval 
meg három lánnyal, huszonévesek voltak, és szemlátomást ép- 
pen eléggé be voltak szeszelve. A fiú, aki vezetett, még arány- 
lag meg tudott állni a lábán, de hogy egy rendőr most lekap- 
csolta volna, az biztos. 

— Hé, kislány — dadogta —, mit műveltél a batá. .. rátommal? 

Kissy odapillantott az ötödikre, akit éppen megfogott két egér 
a karjánál és lehúzták az útról. 

— Elaltattam egy kicsit — közölte Angéligue. — Úgy látom, 
nektek is van mit kialudnotok. 

Azok vihogtak és dülöngéltek, a zagyva kórusból kiderült, 
hogy ünnepeltek, de senkit sem érdekelt, hogy mit. A csoport- 
ból kivált egy kisegér, elsurrant a részeg társaság mellett, beug- 
rott a Renault-ba és szépen lehúzott vele az útról. Kissy helyes- 
lően megbillegette füleit. Francoise is ügyesen vezet már. 
Ugyanekkor a háta mögött a mikrobusz is elindult, azt meg 
Nimby vitte le a másik oldalra. Leterelték a részegeket is, sza- 
bad volt a forgalom. 

— Nem mondom, hogy lehelj rám — mondta a sofőrnek Angé- 
ligue —, mert olyan szagom lenne, hogy aztán az én jogsimat is 
elveszik. Mégis mit képzeltetek? Rátok nem vonatkoznak a fi- 
zika törvényei? 

— Hé, kislány — kezdte a sofőr, de Angéligue fölemelte a mu- 
tatóujját. 

— Ha még egyszer kislánynak szólítasz, úgy jársz, mint a ba- 
rátod. 

A sofőr elröhögte magát, részeg módra. 

— Klassz a szöveged. Meg a karosszériád is... miért nem lazí- 
tasz, bulizhatunk együtt! A többiek is, van még egypár üveg- 
gel. 

— És ebből mennyi van? — tudakolta Francoise, belépve kö- 
zépre. Kinyújtott tenyerén egy zacskónyi színes tabletta. A ke- 


Ze a sofőr orra előtt, Vanessa arcától alig fél méterre állt meg. 
Kissy látta, ahogy a mikró arca elsötétül, és tudta, hogy öreg 
egérnéni lesz, mire még egyszer ilyen gyűlöletet lát rajta. 

— Ez micsoda? — köpte Vanessa a szavakat a sofőr felé, aztán 
fölkapta a zacskót és a srác képébe csapott vele. — Azt kérdez- 
tem, mi ez! 

— Hé, te, szét ne szórd... — szólalt meg az egyik lány, féltőn 
nyúlva a zacskó felé. — Állati príma cucc, totál bepörget. . . 

— Kutassátok át a kocsit! — csattant föl Vanessa. 

Kissy már surrant is. Négyen vizsgálták át a kocsit Nimbyvel 
és a zsebekkel. A padlón egy csomó sörösdobozt találtak, né- 
hány üveg bort, két megkezdett üveg vodkát, a kesztyűtartóban 
még egy zacskó tablettát és egy kisebb zacskó fehér port. A 
csomagtartóban nem volt semmi különös. A bűnjeleket maguk- 
hoz vették, Elke visszaszaladt a többiekhez, szalutált és jelen- 
tett: 

— Átkutattuk autót, minden tele palackákkal és kábítós drog- 
szerekkel, don Vito Corleone nagyon fantasztikusan lesz dü- 
hös. De lányokat ne verjétek nagyon erősen, mind a három ter- 
hes és így is féllábú vak dilis gyerekeket fognak szülődeni, a 
drog meg a pia miatt. 

— Mi van? — nyikkant az előbbi lány. — Mit beszél ez a tök- 
mag, én nem vagyok terhes, és ők se... 

Elke csúfondárosan rávigyorgott. 

— Gumiakat egy darabot se találtunk. Szokjad gondolatot, le- 
szel nemsoká nagyon terhes, akkora hasikód lesz, mint Alexan- 
derplatz, aztán jön elő kicsi dc7ogbaba és könyörgődve nézi rád 
szemecskéjeivel, mind háromakkal. — Kissy az ajkába harapott. 
Ez a szeleburdi kölyök összeképzeleg mindenfélét. — Lehet ám, 
hogy ikerbébiek lesznek, és kórusban jajgatik, hogy mama, ma- 
ma, még egy kis kokós tejet! 

A lány elzöldülve a kocsi mögé rohant és lehajolt. Elke elége- 
detten Kissyre vigyorgott, ahogy Vanessa kivette a kezükből a 
zacskókat, felugrott a motorháztetőre, és az összes tablettát ki- 
szórta a kocsi tetejére. Aztán a fehér port is. Az üres zacskókat 
melléjük dobta, és lenyúlt Kissy felé. Ő gondolkodás nélkül a 
kezébe nyomta a vodkásüveget. Vanessa sziklakemény arccal 
lecsavarta a kupakot és a tetőre öntötte az egészet. Sok lecsur- 
gott belőle. A mikró elővett egy doboz gyufát, egyet meggyúj- 


tott és a tetőre dobta. Aztán a tűzbe öntötte a másik vodkát, 
majd leugrott és a kocsi mellett lefolyt, szintén lángoló alko- 
holra locsolta a bort és a sört is. 

Végül visszasétált a társasághoz, akik eleinte részeg vihogás- 
sal nézték a tüzet, de néhány pofon segített egy kicsit. Most 
megkövülve álltak és bámulták a lángokat. 

— Ha megint szerencsétek lesz, a tank nem gyullad ki — közöl- 
te velük a kislány. — Talán még rendbe lehet hozni. A papa per- 
sze nagyon dühös lesz. 

A lángok végigfolytak a motorházon és bejutottak a kocsi 
belsejébe. 

— Tűnjünk el innen — mondta Angéligue, és a részegeket nya- 
kon ragadva távolabb húzódtak. 

— De lehet, hogy nem lesz megint szerencsétek, és nem lehet 
rendbe hozni — folytatta Vanessa. — Az első szerencsét köszön- 
jétek meg nekünk szépen. Úgy is kigyulladhatott volna, hogy 
benne vagytok, félig összetörve, és kétségbeesetten próbáltok 
kiszabadulni. Ilyenkor nagyon ritka, hogy ez mindenkinek si- 
kerüljön, tudjátok? Egy-kettő esetleg szerencsésen kimászik, 
már ha az szerencse, hogy végignézheti, amint a többiek meg- 
halnak. 

A kocsi lobogva égett, de még nem robbant föl. Kissy tudta, 
hogy már csak idő kérdése. 

— A második szerencse is mi voltunk — folytatta a mikró. — 
Eltüntettem a bűnjelet. Ha nem kerültök rendőrkézre, nincs bi- 
zonyíték. Ha igen, akkor vért vesznek és megtalálják a drogot. 
Rajtatok áll, hogy mi lesz. Én a helyetekben most hosszú ideig 
lapítanék. Ó, a csoda vigye el, hát nem elfelejtettem? 

Odalépett a sofőrhöz és beletúrt a zsebeibe. Néhány egér ész- 
be kapott és megmotozták a többieket is. Az egyiknél találtak 
egy zacskót két tablettával, Vanessa pedig elvette a sofőr tárcá- 
ját és kivette belőle a jogsiját. 

— A harmadik szerencse, hogy ezt nem a rendőr vette el — 
folytatta zavartalanul, alig pillantva hátra, amikor felrobbant a 
kocsi. Nem volt nagy robbanás, fogytán lehetett már a benzin- 
jük. — Őtőle sokkal nehezebb lenne visszaszerezni. 

A jogsit berakta a zacskóba, közelebb szaladt a tűzhöz és be- 
lehajította. 


Az egércsapat visszaült a mikrobuszba. Vanessa utoljára még 
figyelmeztette őket, hogy nehogy meglássa bármelyiküket egy 
kocsi volánjánál, amíg emlékszik az arcukra, és jó a memóriá- 
ja. 

A kis társaság még ott állt és bambán nézte a tüzet, amikor 
Angéligue indított, Pi pedig fölhívta a tűzoltókat. Megadta a 
helyüket és azt mondta, megkérdezték, személyi sérülés nem 
történt, ezért továbbhajtottak. 

— Tűzoltósokkal jönnek rendőrösök is — mondta Elke, hátra- 
pillantva a tűzcsóvára. 

— Nyilván — felelte Pi. 

— Szúrják őket drakula, és megtudják drogszereket. 

— Az már az ő bajuk. Nem hagyhatunk az út mentén egy lán- 
goló kocsit, ki kellett hívnom a tűzoltókat. 

— Vanessa volt pont mint Mathilda, amikor Léon lepuffanti 
drogosat és ő felgyújt fehér port. — A zseb csettintett a nyelvé- 
vel. — Fantasztikus nagyon keményen elbántál kocsival. De mi- 
ért éppen tetőjén? 

Vanessa sóhajtott. 

— Reméltem, hogy ami lefolyik, az nem gyullad meg. Akkor 
lett volna egy nagy égett folt a tetőn, amit aztán iszonyú nehéz 
kimagyarázni. Ha a motorházra vagy a csomagtartóra öntöm, 
egyből lefolyik az egész, azok nagyon ferdék. Nem akartam az 
egész kocsijukat elégetni, de egy cseppet sem zavar, hogy így 
alakult. Jó darabig nem ülnek kocsiba és nem veszélyeztetik 
mások életét. 

— De honnan volt gyufád? — kérdezte Martin. 

— Ja, az is az övék volt, az ejtette el, akit Angéligue elaltatott 
a kocsiajtóval. A gyufát is bedobtam a tűzbe. Hány kilométerre 
voltunk a legközelebbi lakott helytől, egérke? 

— Talán három — mondta Angéligue. — Valamicskét józanít 
rajtuk, ha elgyalogolnak a benzinkútig... bár fölvenni nemigen 
fogja őket senki ebben az állapotban, kutyagolhatnak a városig. 

— Hátha elviszik őket rendőrösök — remélte Elke —, segítenek 
megtalálják elveszett eszüket és kapnak szép karkötőt is hátha! 


Kár volt a szép, erdőszéli turistaházért, amiben vendégül látták 
őket. A szervezők arra föl lehettek készülve, hogy ahol negy- 
venöt gyerek tölt egy hétvégét, ott egy-két ablakot be kellhet 


üvegezni, egy-két kidőlt falat újraépíteni, de robbanásokra nem 
számíthattak, még akkor sem, amikor elővigyázatlanul meghív- 
ták a Jerry Alapítványt. 

Az első robbanás úgy egy órával érkezés után volt. A gyere- 
kek már őelőttük ott voltak, az épület előtt várták őket, s alig- 
hanem rosszul lehettek tájékoztatva, mert úgy festettek, mint 
akik egy csapat öltönyös urat várnak, komoly képpel és unal- 
mas szöveggel. Amikor Angéligue behajtott a ház elé, az ajtó 
kivágódott és kiugrottak a zsebek, a társaság először meghök- 
kent, aztán vigyorogni kezdett. A kislányok ezúttal már a ko- 
csiban föltették az egérfüles hajpántjukat, s a gyerekcsapat egy- 
kettőre hahotában tört ki. De nekik maguknak is volt okuk 
meglepődni. Elke másik hajpántot hozott, nem fekete volt, ha- 
nem a hátulja fehér, az eleje rózsaszínű, és a fülek felső széle 
kicsit be volt hajtva. Tisztára úgy nézett ki, mint a valódi. 

— Tisztára mint a valódi füled — nézte Vanessa elképedve. — 
Honnan szerezted? 

Elke büszkén kihúzta magát. 

— Ez nektek meglepetés. Volt egy a boltban csak sajnos, de 
csinálunk többet még. Cin-cin? 

— Cin-cin — felelték mély meggyőződéssel. 

— Hogy lett nálatok ez az egeresdi? — kérdezte egy lány. 

— Ez nem egeresdi — felelte Vanessa jelentőségteljesen —, ez 
egérség. Fontos része az ideológiánknak. 

— Az alapelv a következő — hirdette ki Niala két perccel ké- 
sőbb a turistaház aulájában összegyűlt gyerekeknek és tanárok- 
nak —: gyereket bántani nem szabad, de vannak, akik mégis 
megteszik. Nekünk az a dolgunk, hogy megvédjük tőlük a gye- 
rekeket. Ez veszélyes. De közben persze miránk is vadásznak, 
hiszen mi is gyerekek vagyunk... illetve amikor összeálltunk, 
még azok voltunk, ma már nem annyira. A csapat hat alapító 
tagja közül négy egyidős volt veletek. Egy pedig még két évvel 
kisebb is — mutatott Vanessára, akinek már szintén volt egérfü- 
les hajpánt a fején, és most megmozgatta kicsit. Derültség. — 
Ezért vettük föl a kisegér identitást. Mert kicsik vagyunk, és 
akik vadásznak ránk, sokkal nagyobbak nálunk. Mint a cica 
elől bujkáló kisegerek. 

Ekkor megszólalt egy fiú: 


— Az óriás hangyász és a hangya között sokszorosan nagyobb 
a méretkülönbség, mint a macska és az egér között. 

Kis csend. Az egerek egymásra néztek. Kissy tudta, hogy ez 
lesz. És ez csak a kezdet. 

— Így van — szólalt meg Elke jó öt másodpercnyi csend után. 
— De ha fejemen bolyhos egérfülkék helyette lennének nagy 
karmolós csápok, akarnád aligha megsimogatni. Egérkéket 
mindenki szereti. Ti is hívtatok ide, szép nagy terráriumba. Bo- 
garat meg mindenki csak agyoncsapsz. 


Az első előadás aránylag simán zajlott, kötetlenül. Szokás sze- 
rint a kalandjaikról meséltek, a gyerekek és a tanárok sokszor 
közbekérdeztek, akkor elmondtak további részleteket, az első 
órában alig néhány shindykalandnak jutottak a végére. Jennifer 
megemlítette, hogy azért nem kizárólag shindyket fognak meg, 
akadt már zsebtolvaj meg autótolvaj is, most meg idefelé jövet 
éppen részeg autósokat kaptak el. És mit csináltatok velük, kér- 
dezték többen is. Jennifer elmesélte. 

— Egyáltalán nem tartom helyes dolognak az önbíráskodást — 
mondta Guy, a fizikatanár. 

A detonáció az egész épületet megreszkettette és füstölgő 
lyukat égetett a mennyezetbe. Vanessa felrobbant és gombafel- 
hőként terült szét az aulában. 

— Micsoda?! — Átvágott a termen és a tanár elé ugrott. — Azt 
mondtad, hogy én önbíráskodok?! 

— Én... 

— Tudod, hány ember halhatott volna meg, őket magukat is 
beleszámítva?! Akár egy buszra való! A kocsi dugig volt piával 
meg droggal, annyi droggal, amennyit ők az életben föl nem 
falnak, szerinted az hol kötött volna ki? Eladták volna, lehet, 
hogy éppen ezeknek a gyerekeknek! — Lendületes mozdulattal 
körbemutatott. — Önbíráskodok! Egy kicsit megtanítottam őket, 
hogy a világ nem egy nonstop buli, és a tetteiknek következmé- 
nyei vannak, de ha bevonom a rendőrséget, akkor lehet, hogy 
életfogytot kapnak, fogalmam sincs, mi jár ennyi drogért. Leg- 
alább száz tabletta ecstasy és jó pár deka kokain vagy nem tu- 
dom, milyen por. Tudod te, hány embert, hány családot lehet 
ennyivel tönkretenni?! Este filmvetítés — egyenesedett föl és 
úgy nézett körül, mint egy hadvezér -—, levetítjük a Léon, a pro- 


fit. Én ugyanazt csináltam, mint Mathilda. Lehet Léon százszor 
is bérgyilkos, de ha Mathildára azt mered mondani, hogy nincs 
meg minden oka arra, amit tesz, akkor már csak egyvalamit va- 
gyok hajlandó adni neked. Öt méter előnyt! 

Ezzel visszamasírozott a székéhez, karba font kézzel leült és 
szemlátomást mérhetetlenül meg volt sértve. Kissy tudta, hogy 
kire emlékezteti ez az arckifejezés, bár persze egy ilyen össze- 
hasonlításnak még a gondolata is szentségtörés. Az illető most 
Yves bácsiéknál üdül és kétségkívül ő is ugyanígy meg van 
sértve, mert ott van a két kutya is. 

Filmvetítést rendezni semmiség a Jerry technológiája mellett, 
net itt is van, csak kell egy nagyobbacska képernyő, mert ők 
persze csak netbookokat és táblagépeket hordanak magukkal, 
ekkora tömegnek az azért kicsi volna. De hátha akad az is. 

— Egyáltalán nem állítom — szólalt meg ismét a mikró —, hogy 
jól tettem, amit tettem. De jobbat nem tudtam kitalálni. Eredeti- 
leg csak elvettem volna a kedvüket, hogy részegen és drogosan 
újra kocsiba üljenek, no meg nem is volt már mit rátölteniük. 
De úgy alakult, hogy egyelőre nem is lesz mibe ülniük. Egyál- 
talán nem bánom. Jobban érdekel az utakon haladók biztonsá- 
ga, mint a vacak kocsijuk. De elég is erről ennyi, meséljünk 
shindys sztorikat, egérkék. Azért jöttünk, hogy a gyerekek ké- 
pet kapjanak a világról, amiben élnek. 

Hát meséltek, egészen vacsoraidőig, itt-ott egy-két rúgást is 
bemutattak közben. Holnap élő demonstráció, Jerry-harcművé- 
szet, céllövés, helikopteres bemutató, esetleg ejtőernyővel is ki- 
ugranak majd a kedvükért, szóval mindenféle lesz, amiből a 
gyerekek levonhatják a következtetést, hogy vannak, akik vi- 
gyáznak rájuk. 

Ma este pedig Alkalmazott Kisegér Képzőművészet: szendvi- 
csek. A turistaház csak az ebédhez biztosított konyhai személy- 
zetet, reggelit és vacsorát maguknak kellett készíteniük. Vanes- 
sa harminc másodperc alatt brigádokat alakított a gyerekek, ta- 
nárok és egérkék hadából, mindet beosztotta feladatokra, és pil- 
lanatokon belül egész szendvicshegyet gyártottak, többfélét, és 
még a konyhát se döntötték romba, pedig ott voltak a zsebek is. 

Vacsora alatt jöhetett a filmvetítés. Nimby már előre letöltöt- 
te a filmet a Jerry-hálózatról, hogy biztosan zökkenőmentes le- 
gyen a lejátszás, egy táblagépet töltőre rakva kitett az ebédlő 


egyik végébe, és rácsatlakoztatott egy apró dobozkát. Zsebpro- 
jektor. Egyáltalán nem volt szükségük képernyőre, az egyik fal 
volt a vetítővászon. 

Kissy tudta, hogy ha Vanessa arra tett volna ígéretet a gyere- 
keknek, hogy este aranyat fognak csinálni, Nimby ahhoz is 
csak elővette volna a megfelelő készüléket a hátizsákjából, 
csatlakoztatja és már mehet is. 


A második robbanás reggel kilenc körül történt. A csapat a 
konyha és az ebédlő között ingázott, rengeteg gyerekkukta tár- 
saságában. Előírásos öltözékük nem volt ugyan, de a kezük alól 
nagyszerű reggeli került ki, válogatott Vanessa-féle szendvi- 
csekkel, méghozzá nagyon gyorsan, mert utána kirándulni 
mennek. A szendvicsek egy része egyenesen dobozokba ment, 
magukkal viszik. 

De éppen akkor következett be a robbanás, amikor a kukták 
egy része már leült enni és a többiek is az asztalok felé tartot- 
tak. Méghozzá a konyhából az ebédlőbe vezető ajtóban. A de- 
tonáció kiszakította az ajtókeretet és egy nagy darabot a közfal- 
ból, amitől a födém 15 megrogyott és az egész épület életveszé- 
lyessé vált. Hamarosan le kell bontani. 

Kissy egy másodperccel előbb lépett ki azon az ajtón, majd 
megállt, mert egy kis csoport megtorlódott. Abban a pillanat- 
ban, ahogy a csoport szétoszlott és Kissy mögött Vanessa is az 
ajtóba ért, szemközt két ember jelent meg. A turistaház gond- 
noka és... 

— Ő volt az, apa! 

Vanessa felrobbant és szétvetette, ami az épületből az előző 
este óta megmaradt. 

— Még hogy én?! Te voltál! Részegen és bedrogozva furiká- 
zol az úton, és még én voltam az? Hogy kerülsz ide?! 

— Ő a fiam — felelte a gondnok vörös arccal. — Tegnap jött ha- 
za Párizsból a barátaival, és az imént elmesélte, hogy mi történt 
velük. Te az én kocsimat gyújtottad föl, én nem is tudom. . . 

— Tele volt piával és droggal — közölte Vanessa szárazon, 
Kissy pedig óvatosan a derekára csúsztatta a kezét. Biztos, ami 
biztos. 

— És ezt mi bizonyítja?! — csattant föl a fiú. 

— A fényképek. 


Kissyben ekkor tudatosult, hogy már alig van zaj az ebédlő- 
ben, mindenki őket figyeli. Kibiztosította mindkét kezét és 
várt. 

— Fényképek is vannak? — kérdezte a gondnok másodpercekig 
tartó, feszült csend után, ami alatt Kissy érezte, hogy légy 
mászkál az arcán, de meg se rezdült. A gondnok se. Farkassze- 
met néztek. Valahonnét mintha szájharmonika szólt volna. 
Morricone, természetesen. 

— Hogyne lennének, Croizat úr — felelte Vanessa, és már 
nyúlt is a telefonjáért. Ez a legfeszültebb pillanat, ha a gondnok 
félreérti a mozdulatot és a coltja után kap, akkor... akkor ő 
majd résen lesz. 

De a gondnok nem nyitott tüzet. Megvárta, hogy Vanessa 
elővegye a tegnapi képeket, s csak egyetlen pillantást vetett a 
legelsőre. Aztán akkora pofont kevert le a fiának, hogy az 
majdnem ráesett a legközelebbi reggelizőkre. 

— Ezt elöljáróban, és most tűnj el innét. Majd később számo- 
lok veled. — Visszafordult Vanessához. — Hát... sajnálom, kis- 
asszony. 

Kissy csöndben kibiztosította most már a lábát is. A pasas 
forral valamit. A mikrót nem szokták kisasszonynak szólítani. 

— Nem a maga hibája, Croizat úr — felelte Vanessa. — A srá- 
cok csinálták. Magát pedig kártalanítani fogom. 

A gondnok legyintett. 

— Nem nagy ügy, az a kocsi már tizenöt éves volt, pár fran- 
kért vettem amúgy is. Inkább csak a használati értéke, elvitt 
ide-oda, amíg ezek a hülyék. . . 

— Akkor a használati értékével kártalanítom — felelte Vanessa. 
— Jövő héten megveszem az új kocsiját. 

A gondnok kinyitotta a száját, aztán újra becsukta. Megint ki- 
nyitotta. 

— Ugyan már... 

— Semmi , ugyan már". 

— Nézze, én... 

— Croizat úr — szólalt meg Pi Kissy háta mögött —, Vanessával 
nem érdemes vitatkozni. Amit mond, az úgy van. 

— Hol lesznek már maguk addigra? . . . 


— Otthon — felelte a kislány. — Beaulieu-ben. No és? Van net, 
telefon, minden van, maga kiválasztja, én kifizetem. Csak 
egyet kérek. 

A gondnok tiltakozón emelte föl a kezét. 

— Ki se mondja! Dehogy adok még egyszer kocsikulcsot a fi- 
am kezébe! 

Nevettek, Kissy pedig lassan kiengedett. Hát elmarad a pár- 
baj. Vanessa megint megszelídített valakit. 


Arra lehetett számítani, hogy az egész erdőt romba döntik, föl- 
perzselik, csak üszkös krátereket hagynak maguk után. De 
nem. Semmilyen kár nem esett, pedig ott voltak a gyerekek, a 
tanárok, a teljes egércsapat, ráadásul Elke és Francoise egy- 
szerre. Ezúttal nem robbant föl még Vanessa se. Az uránium- 
235 kritikus tömege több mázsa, Kissy külön utánanézett a ne- 
ten. A zsebegér kritikus tömege nyolcvankét kiló: ennyit nyom 
Francoise és Elke együtt. És ők se robbantak föl. Nyúlvadásza- 
tot rendeztek az erdőszélen, Francoise kijelentette, hogy ott egy 
nyúl, és üldözőbe vette Elkét. Egykettőre eltűntek a távolban. 
Amikor visszatértek, már Elke üldözte Francoise-t. Pedig nem 
kiskölykök már, hogy fogócskázzanak, de a kisegérségnek ve- 
lejárója a nagy mozgásigény — főleg ha nincs a közelben cica —, 
no meg shindyt se hoztak magukkal, valahogyan az agresszivi- 
tásukat is ki kell élniük. Ami azt illeti, Kissy is vágyott már ar- 
ra a kellemes fáradtságra, amikor az egyik talpát ráteszi a lete- 
rített shindy hátára. 

A mozgásigényüket elégíthették ki először, jót kirándultak az 
erdőben, aztán letelepedtek egy kis tisztáson és fölröpítették a 
Discoveryt. A gyerekek szájtátva nézték, felváltva a gépet és a 
netbookot, ami a gép által látott képet mutatta. Nimby vezetett, 
egész messzire elkóborolt, vissza a város felé, mert arra több 
volt a látnivaló. Még egy golfpályát is talált, amin éppen játék 
is zajlott, egy idős úr ütéshez készülődött, Nimby pedig meg- 
szemlélte, amint elüti a labdát. De azt nem látták, hogy hova 
esett, egy szempillantás alatt kikerült a kamera látóteréből, s 
már hiába fordult utána, nem találta. 

Csak egér repülhet, ezt előre megmondták világosan, a gép 
annyiba kerül, mint egy autó, és ha lezuhan az utca közepén, 
még balesetet is okozhat. Érvényes koptervizsga nélkül senki 


nem nyúlhat a vezérlőhöz. De a verekedésbe ők is bekapcso- 
lódhatnak. 

Az edzéshez való kellékek a mikrobusz ládájában voltak, 
úgyhogy az edzést hazatérés után tartották a turistaház egyik 
termében. Óriási volt az érdeklődés. Tartottak egy rövid bemu- 
tatót, aztán megkérdezték, ki akarja kipróbálni, és majdnem 
mindenki akarta, a lányok is, alighanem megjegyezték, amit 
előző nap hallottak Angéligue-től, hogy a lányokat sokkal job- 
ban fenyegeti a shindyveszély, mint a fiúkat. Úgyhogy hatos 
csoportokra osztották őket, hiszen tizenkét komplett védőfel- 
szerelésük volt, a tartalékot is elhozták. Hat gyerek és hat egér 
belebújt a szivacsokba és puhára verte egymást lassított felvé- 
telben, közben jó sokat magyaráztak. Aztán a gyerekek üthet- 
tek igaziból. Voltak köztük, akik egész jól csinálták, persze 
egérszemszögből kibírhatatlanul lassúak voltak, de az egyálta- 
lán nem baj, ezek még gyerekek, ki tudja, mi lesz belőlük nagy 
korukban — némelyikből hátha macska. Ők se voltak mindig 
egerek. 

Persze hogy ki akarták próbálni a csúzlikat is. Vanessa végig- 
nézett a lelkes tömegen, kivett egy golyót a zsebéből és letette 
a kerti asztalra. 

— Nézzétek, én nem mondom, hogy nem. De egyvalamit tud- 
notok kell. 

S ezzel sarkon fordult és otthagyta őket. Egerek és emberek 
meglepve néztek össze. Már követni akarták a mikrót a házba, 
de jött is vissza, egy üres kólásflakont hozott, két és fél litere- 
set. A kerti csaphoz ment vele és megtöltötte. 

— Ez műanyagból van — kopogtatta meg az oldalát, miután rá- 
csavarta a kupakot. Visszament az asztalhoz, letette, a lövedé- 
ket fölvette és odasétált hozzájuk. — Elég erős anyag ahhoz, 
hogy sértetlenül kibírjon egy akkora becsapódást, ami az ember 
bőrét átlyukasztja. 

Felmutatta a lövedéket, aztán hirtelen megpördült, ugyanab- 
ban a pillanatban kapva elő a fegyverét is. A dörrenés elég han- 
gos volt, de a látvány többet ért. A palack szétrobbant, szökő - 
kútszerű vízfelhő borította be az asztalt, s miután eloszlott, még 
eltelt egy-két másodperc, aztán hullott le a palack, jóval távo- 
labb. Repülni nem is látták. Egy fiú elrohant érte, s elképedve 
hozta vissza. Csak egy roncs volt, óriási hasítékokkal minden 


oldalán, kicsavarodva, nehéz volt megmondani, egyáltalán 
megvan-e az egész. A Pascal-hatás, gondolta Kissy. Vanessa 
persze csurig töltötte a palackot, a kupakot rászorította, a víz- 
nyomás meg szétvetette az egészet. 

— Ez nem közönséges csúzli — mutatta föl a fegyvert a mikró. 
— Ez egy Nimbusz-1-es, az átütőereje akkora, mint egy Mag- 
numé. Majdnem. Úgyhogy csak olyannak adom a kezébe, aki 
vállalja, hogy betartja a biztonsági előírásokat. Ha nem tartja 
be, akkor elveszem tőle a fegyvert. Fájni fog. 

Nem kellett. Az ebéd után tartott céllövészeten a gyerekek — a 
hátuk mögött egy-egy egérrel — olyan fegyelmezetten bántak a 
Nimbuszokkal, mintha az életük múlt volna rajta. Mint ahogy 
úgy is volt. Vanessa kérlelhetetlen. Meg nem ölte volna ugyan 
őket, de a fülüknél fogva vonszolja a szüleik elé, akik aztán el- 
intézték volna a többit. 


Délután mindenféle elfoglaltságot találtak, nagyrészt csopor- 
tokra válva. Kissy és Jennifer egy kisebb lánycsapattal elhe- 
lyezkedett a turistaház emeleti teraszán és belekezdett minden 
kisegér kedvenc időtöltésébe, a nyugodt, macskamentes lustál- 
kodásba. De mégsem minden kisegérnek a kedvence ez. A te- 
raszról kinézve egypár egeret vett észre a közeli fákon, amint 
eltökélten haladtak fölfelé, s megállapította, hogy a gyerekse- 
reg pillanatokon belül el fogja lepni a fákat. Már megfigyelte, 
hogy amit ők csinálnak, azt a gyerekek is rögtön elkezdik csi- 
nálni, vagy legalábbis szeretnék kipróbálni. Ez az egyetlen elő- 
nye, hogy a hétvégén egyikük sem alszik a párjával. 

Vanessa és a zsebek már magasan jártak odafönt, amikor Kis- 
sy megcsóválta fejét, kényelmesen elhelyezkedett a nyug- 
ágyon, és elhatározta, hogy a következő órában nem zavartatja 
magát attól, hogy az a három nyughatatlan mit művel. Leesni 
biztos nem fognak, azt meg nyilván ellenőrizték mászás előtt, 
hogy nincsen odafönt cica. 

Amikor a lombkoronából előbukkant a cica hosszan kígyózó, 
cirmos farka, Kissy már a terasz korlátja mögött rejtőzött és 
várt. De nem lőhetett, akkor a cica bizonyára elejti Francoise-t. 
Egy pillanat alatt kapta el, maga elé rántotta, Elkét pedig lelök- 
te az ágról, Chantal mentette meg a lezuhanástól. Vanessa a 
törzs túloldalán állt egy ágon, szédítő mélységgel a talpa alatt, 


kezében a kése, és várta az alkalmat, hogy mikor támadhat. 
Kissy lehajtotta nagy füleit és kikukucskált a korlát mögül. Jól 
látták egymást. 

— Látod? — morzézta Vanessa. 

— Csak a farkát — morzézta vissza Kissy. 

— Francoise-t? 

— Őt egyáltalán nem. Már támadnia kellene. 

— A cica biztos megkötözte. 

Ekkor a cica megcsóválta a farkát, ami éppen Vanessa elé ló- 
gott, aki habozás nélkül elkapta és megrántotta. Bimm-bamm, 
szólalt meg a cica, Vanessa megint rántott egyet a farkán, a ci- 
ca harangozott, s Kissy fölegyenesedett a korlát mögött. Meg- 
töltötte a fegyverét, célzott és... 

Későn érezte meg a macskaszagot. Egy puha mancs neheze- 
dett a vállára és valaki a fülébe súgta: 

— Miau! 

— Mivammá?! — kapta föl a fejét Kissy, de nem volt macska a 
háta mögött. A vállához se nyúlt senki. A turistaház teraszán 
feküdt egy nyugágyon és már megint hülyeséget álmodott. 


Aztán fölkapta a fejét. A harangozás valódi volt, a telefon csi- 
pogott mellette, éppen akkor hagyta abba. Fölkapta. 

— Mit akar a telefonod? — kérdezték a lányok közül többen is, 
de Kissy nem felelt, megbökte a gombot és elolvasta az üzene- 
tet írott morzéban. Felugrott, csapott egyet a füleivel és leröp- 
pent a teraszról. A csapat akkor szaladt össze az épület előtt. 
Jennifer is köztük volt, felöltözve, Kissynek föl se tünt, hogy 
nem látja a teraszon. 

— Mi történt? — kérdezték a gyerekek közül többen is, de ők 
nem válaszoltak. Sokszólamú, izgatott cincogásuk saját maguk 
számára se tartalmazott sok érdemlegeset. 

— Oda kell mennünk -— ez volt az első értelmes mondat, Angé- 
ligue-től. — Mit álltok itt, egérkék? Gyerünk csomagolni! 

Senki se mozdult. Hiszen csak azt tudták, hogy mi történt — 
de azt nem, hogy hol. Kissy megint rápillantott a telefonjára, a 
beszélgetés folytatódott. 

— Uniform Lima Echo Papa Alpha Hotel — mondta ekkor 
Francoise. — Mármint tátátá titi tátátá titi, nem India Whisky. 
Egyelőre. 


Igen, gondolta Kissy, az apa hollétét kell megtudni legelő- 
ször. Francoise persze azért beszélt X-kódban és morzéban, 
mert a gyerekek és a tanárok gyűrűje vette már körül őket, és 
mindenképpen tudni szerették volna, mi folyik itt. 

Senki sem sejtette, hogy a Jerry Alapítvány történetének új 
korszaka kezdődik ezekben a percekben. 

— Semmilyen adatunk nincsen — felelte Nimby. — Alpha Hotel 
nincs is regisztrálva, legalábbis Albha Novembertől nem érem 
el. 

— Uniform Zulu — mondta Elke. Mindenki ránézett. — Mi van? 
Még sosem láttok egéret? Uniform Zulu Alpha Hotel Echo Pa- 
pa, Uniform Papa Uniform Bravo Uniform India! 

Teljesen igaza van, gondolta Kissy. Föl kell ajánlani a segít- 
ségüket! 

— Teljesen igazad van, egérke — bólintott Vanessa. 

— Igen — bólintott Nimby is. — Uniform Hotel. 

— Oké — mondta Jennifer. — Készülődni szerintem ráérünk, ha 
sikerrel jársz. 

— De miben? — kérdezték többen is a gyerekek közül. 

— Tudjátok, hogy nem mondhatjuk el — cincogta Francoise. 

— De hisz egy csomó sztorit elmondtatok! 

— Persze — mondta Pi. — Nevek, helyek, időpontok nélkül, hó- 
napokkal vagy évekkel később. Így már nem lehet azonosítani 
a szereplőket. De ez most történik. Maradjunk annyiban, hogy 
súlyos büncselekmény. 

— És most mit fogtok csinálni? 

— Megpróbálunk segíteni. 

— Annyit megmondhatunk - tette hozzá Niala —, hogy egy kö- 
rülbelül veletek egykorú lány van veszélyben. 

— Milyen veszélyben? — kérdezte egy fiú. 

— Mégis mit gondolsz? — nézett rá egy másik. 

— Biztos olyan randit szerveznek, amiről az este meséltek — 
mondta egy lány rosszallólag. 

Hát nem éppen, gondolta Kissy. Az este a La Rochelle-i tör- 
ténetet mondták el, s igyekeztek kiemelni, mekkora veszéllyel 
jár, ha az ember találkát beszél meg egy csak netről ismert gye- 
rekkel. Pont mint ő maga Sheilával annak idején. De itt szó sin- 
csen efféléről. 


— Mi nem tudunk segíteni? — kérdezte valaki, de nem kapott 
választ, mert Nimby ebben a pillanatban megszólalt: 

— Uniform Charlie! Uniform Delta Charlie Alpha Oscar Tan- 
go! 

Válaszolt és megadta a telefonszámát. 

— Helyes — felelte Vanessa —, jobb, ha női hangot hall, beme- 
gyek a házba és fölhívom. Aki utánam jön, előbb végrendel- 
kezzen — intette a muglikat, átsurrant soraikon és eltünt. 

— Eszerint kapott egy telefonszámot — nézett utána Jacgues, a 
földrajztanár. — Illetve nem értem. Csak Nimby nyúlt eddig a 
telefonjához, Vanessa rá se nézett. Hát kit hív föl? 

— Azt a számot, amit Nimby kapott — közölte Chantal. — Min- 
denki mindenkivel össze van kötve. Nagyon fejlett technikával 
dolgozunk. 

— Akár lehallgathatnád Vanessát? — kérdezte az egyik fiú. 

— Bekapcsolódhatnék a beszélgetésbe, de ez nem lenne lehall- 
gatás, mert ő is tudna róla. 

— A helikopterük is csúcs — mondta egy másik fiú. 

S még alig láttatok valamit, gondolta Kissy, és a három Jerry- 
bázisra gondolt, ahonnan ma már egy nukleáris világháborút is 
le lehet vezényelni. 

— Uniform Alpha — kért figyelmet Elke. — India Whisky Uni- 
form Charlie. 

Kissy gyorsan a telefonjára nézett. Igen, a shindy fontos üze- 
netet küldött. Nem ajánlja Versins úrnak, hogy most kilépjen a 
Facebookról. 

— Uniform Bravo Uniform Alpha — mondta Nimby, és már ír- 
ta is az üzenetet Vanessának. 

— Legalább azt elárulhatnátok már végre — morgott az egyik 
lány —, hogy ez a hülye nyelv a sok alfával micsoda. 

— Saját nyelvünk van — felelte Francoise magától értetődően 
—, éppen ilyen esetekre, amikor kívülállók is jelen vannak. 

— És például mit jelent az Uniform? 

— Egyenruha — magyarázta Elke szolgálatkészen, és feszesen 
lépkedni kezdett —, militárkatonai Soldatenruha mit Schulter- 
stück három V alak, az mi az? 

— Vasúti átkelőhely — nevetett Jennifer. — Schulterstück az 
válljelzés. 


— De nincs is egyenruhátok — értetlenkedett a lány —, vagy 
igen? 

— Hogyne lenne — vágta rá Francoise —, egérprém kezeslábas 
az alkalomhoz illő. . . 

— Megvagyok - szólalt meg Vanessa valamelyik telefonból. — 
Indulunk, egy-két egér jöjjön csomagolni. 

Chantal, Nimby és Martin már surrant is. 

— Hová? — kérdezték a muglik. 

— Nem kell nektek mindent tudni. Sajnos van rá esély, hogy 
ma már nem jövünk vissza, és holnap se biztos. De a legfonto- 
sabbakat mindenesetre elmondtuk. 

— Egyvalamit még nem - lépett ki a tömegből egy lány, aki- 
nek ekkor és még sokáig nem tudták a nevét, pedig ővele és ez- 
Zel a pillanattal kezdődött a Jerry Alapítvány új korszaka. — Mi 
hogyan lehetünk egerek? 


Tíz perc alatt összecsomagoltak, útiruhába vágták magukat, 
gyorsan elköszöntek a mugliktól és megígérték, hogy beszá- 
molnak az akció sikeréről. Vanessa Kissy előtt szállt be a ko- 
csiba, még visszanézett és észrevette a gondnokot a távolban. 
Intett neki — nem is, rámutatott, kinyújtott mutatóujjal, vízszin- 
tes alkarral. Kissy látott már egyszer ilyen gesztust. Meg is 
van, Több mint testőr, annak a végén üdvözli így Kevin Cost- 
ner az utódját. Szóval Vanessa igenis vesz egy új kocsit a 
gondnoknak. Kissy pontosan tudta, hogy van ennyi a bank- 
számláján, de nem fog hozzányúlni. Elmondja a szüleinek, 
hogy vennie kell egy autót, és azok szemrebbenés nélkül kifi- 
zetik. A csóró, vad utcakölyök, akit egykor megismertek, ma is 
éppoly vad, de nem csóró többé. Zavartalanul okoz másoknak 
anyagi kárt, ha úgy érzi, hogy oka van rá, de aztán helytáll a 
tetteiért és fizet. 

Beszálltak, utolsóként Elke, aki búcsúzóul a hajpántja fülei 
mögé tette az ujját és megbillegette őket. A muglik visszakur- 
jantottak. Elke becsapta a kocsiajtót és leült a helyére. 

— Cin-cin! Mehetsz, nagy egér! 

Pi indított és az integető muglikat egykettőre maguk mögött 
hagyva kihajtott a főútra. 

— Van új infónk? — kérdezte, amikor kitette az indexet. 


— Nem sok -— felelte Vanessa. — Santa ugyanolyan pofátlan, 
mint eddig, élvezi, hogy védi a Facebook rendszere. Ez nem 
pedofil, ez perverz, legalább három képernyőt írt már tele az- 
zal, hogy miket fog művelni a gyerekkel, ha nem kapja meg a 
pénzt. 

— Amíg írja, addig sem csinálja — vágta rá Francoise. — Majd 
meglátjuk, akkor is ilyen nagy legény lesz-e, amikor Ninon az 
apja öléből nézi, amint őneki levagdosom a testrészeit. Megne- 
vezhetné végre azt az összeget, nem tudom, lesz-e nálam annyi. 

Nevettek. A mikrobusz felgyorsított. Tizenegy eltökélt kis- 
egér robogott Doullens felé. Másfél órán belül ott vannak, és 
annak a disznó gyerekrablónak 


VÉGE. 


Vacsorára már őt rágcsálják sajttal! 


22. 


ELŐKÉSZÜLETEK 


— Szia, nyuszika! 

— Szervusz, róka koma! 

— Hát neked miért ilyen rövid a füled? 

— Hát, tudod, itt a tavasz, róka koma. A szerelem időszaka, 
zsendül a természet, a madárkák csicseregnek, fészket raknak, 
a virágok illatoznak, a méhecskék döngicsélnek. 

— És? 

— És hát effélékről mélázva nem hallottam meg a fűnyírót. 


Kissy nevetett, ha rosszallóan is, és továbblapozott. A viccet 
Jean-Fran küldte a Cheesebookon, ami hivatalosan nem műkö- 
dik még ugyan, de tesztüzemben igen, és a hálózat minden tag- 
ja hozzáfér. Egyelőre egészen nyers, kiforratlan, Nimby úgy 
mondta, hogy kilógó kódcafatok meredeznek mindenfelé, de 
csak úgy derülnek ki a hibák és hiányosságok, ha használják. 
És használják is, a számláló szerint ez a vicc a negyvennyolca- 
dik megosztott szöveg. Valójában nem minden szöveg, amit 
megosztanak, a nagy részük kép, de a program azt is szövegnek 
nevezi, mert voltaképpen minden csak HTML-kódokból áll, és 
ha képet oszt meg az ember, a program generál egy HIML- 
utasítást a kép számára, magát a képet pedig elteszi a Jerry ar- 
chívumába. Nimby azt mondta, később már nem HTML-t fog- 
nak használni, hanem wikikódot, az egyszerűbb és sokkal töb- 
bet tud. Biztosan igaza van. Kissy sokat olvasta a Wikipédiát, 
de hogy milyen kódot használ, azt nem tudta. 

Visszalapozott a Facebook-gatewayre, amit már átkapcsoltak 
rendes ábécére, hisz nem volt körülöttük a rengeteg kukucskáló 
mugli. Santa több mint félórát szidalmazta Versins urat, akire a 


legszelídebb jelzője az volt, hogy kizsákmányoló, és a szöveg 
fele az volt, hogy miket fog művelni Ninonnal, ha nem kapja 
meg a pénzt. Aztán nagylelkűen közölte, hogy most megnézi, 
jól van-e a gyerek, és egyelőre nem bántja, Versins úr kap né- 
hány órát, hogy átgondolja a dolgot. 

Kissy továbblapozott. A felület tizedik oldalán sorakoztak az 
elemzőcsoport által levont következtetések. Vanessa, Angé- 
ligue, Niala, Jennifer és Martin vizsgálta át a szöveg minden 
egyes szavát, és rengeteget tudtak meg Santáról. Egy kirúgott 
alkalmazott, aki legalább néhány hónapja nincsen a cégnél, va- 
lószínűleg szeptember óta, mert akkor Versins úrnak el kellett 
bocsátania harminc embert. Jelenleg sincs munkája, viszont 
adósságai vannak. Szóhasználata alapján feltehetően fiatal, de 
ez nem segítség, mert Versins úrnál kevés az idős alkalmazott, 
a kirúgottak között évek óta nem volt. Amikor Versins úr fel- 
ajánlotta, hogy visszaveszi, dührohamban tört ki, de ez se segít- 
ség, mert egy ilyen ajánlatot nem is lehet komolyan venni gye- 
rekrablás után. Ninon megölésével fenyegetőzve féltucat halál- 
nemet felsorolt, de az nincs közte, hogy lelőné, tehát vélhetően 
nincs fegyvere. Vagy van, csak titkolja. Indulatos, agresszív 
természetű. Helyenként olyan szófordulatokat használ, hogy a 
harmincöt kilós gyereket fölkapja, mint egy rongyot, tehát nyil- 
ván erős, nagydarab férfi. Nem pedofil, de amikor éppen nem a 
gyerek megölésével fenyegetőzik, akkor a megerőszakolásával, 
amit többféleképpen, brutálisan részletezve ad elő, tehát túlfű- 
tött szexuális fantáziája van, és vagy az a típus, akinek mind- 
egy, hogy a , partnere" felnőtt vagy gyerek, csak uralkodhasson 
fölötte, vagy az egészet csak azért mondja, hogy Versins urat 
minél jobban megrémítse és megkapja a pénzt. És fogalma 
sincs Versins úr anyagi helyzetéről, különben reális összeget 
követelne, nem egymilliót. 

Vagy valami egész mást akar, írta Kissy gyorsan ehhez a sza- 
kaszhoz sárga betűivel. Az eleje világoskékkel volt, tehát Va- 
nessa írta. Lehet, hogy később áll elő a valódi követeléssel. 

Volt fénykép is, Ninont ábrázolta megkötözve, rémülten. A 
füvön feküdt, a környékből semmi sem látszott a képen. Santa 
nem mellékelt mai újságot vagy effélét, de nyilvánvaló volt, 
hogy korábban nem készülhetett megkötözött kép Ninonról, 
akit még sosem kötöztek meg azelőtt, és hát nem volt meg. El- 


indult a barátnőihez és nem érkezett meg, aztán az egyik föl- 
hívta Versins urat, hogy hol van már Ninon. Jóval később érke- 
zett üzenet a Facebookon, Ninonnak címezve, de az ő üzeneteit 
az apja is látja. Szerepel a Jerry feljegyzései között egy kérdés, 
hogy ezt vajon Santa honnan tudja, de a legegyszerűbb válasz 
az, hogy Ninontól magától, az elrablása után is megkérdezhet- 
te, hogy az apja facebookozik-e, és a válasz nyilván az volt, 
hogy nem, de az ő üzeneteit látja. 

Versins úr határozottan állította: Ninon nem tud róla, hogy ő 
föltette a gépére a Jerry Facebook-figyelő programját, tehát 
nem tudja elköpni Santának. 


Ketten mennek csak, ezt megbeszélték. Versins úr a város kö- 
zepén lakik egy forgalmas utcán, nem állhatnak be a háza elé a 
mikrobusszal, Santa bárhonnét figyelhet. Egy egész sarokkal 
távolabb szálltak ki, sétáltak, közben minden járókelőt alapo- 
san szemügyre vettek. Ha Santa figyel is, ő a rendőrgyanús 
egyénekre kíváncsi, két lány nem szúr neki szemet. Főleg hogy 
csak tíz centi magasak. 

De azért nagyon óvatosan surrantak be, egy pillanatig sem 
ácsorogtak a kapuban, Versins úr már ott állt és a megfelelő 
időben nyitotta. Egy szempillantás alatt bent voltak, az úr be- 
csukta mögöttük és alaposan megnézte őket. 

— No, itt vagyunk — mondta a mikró, s kezet nyújtott. — Va- 
nessa D" Aubisson. 

— Versins. 

— Kissy Chaton. 

— Versins — fogott kezet a házigazda vele is, és mutatta az utat 
a nappaliba. — Jöjjenek. Mindent elfüggönyöztem, nem láthat 
be senki. 

— Nagyon óvatosak voltunk. Amikor ideértünk, alig volt for- 
galom az utcán. — Letették a hátizsákokat, Vanessa helyet fog- 
lalt egy fotelben, Kissy egy másikban, az úr pedig velük szem- 
közt, és az asztalra mutatott, ahol két kis album feküdt. 


— Összeszedtem az összes fényképet, amit találtam Ninonról. 

Vanessa bólintott és elővette Nimby egyik új játékát, amit 
szerencsére a hátizsákjában tartott: egy kicsi szkennert. Rúd 
alakú volt, alig harminc centi hosszú. Sorban végighúzta a ké- 
peken, Versins úr szolgálatkészen tartotta neki az album másik 
oldalát, hogy be ne csukódjon, Kissy pedig ezalatt fölállított 
egy táblagépet az asztalon, rögtön csatlakoztatta is, hogy le ne 
merüljön. Versins úr máris láthatta a csapat néhány további 
tagját. Mozgásban voltak, azt beszélték meg, hogy jobb, ha 
nem állnak meg, szemet szúrhat valakinek. Inkább fölfedezik a 
várost, lassan bejárják az utcákat. 

— Továbbra is az a véleményem — mondta Pi —, hogy helyes 
lenne beavatni a rendőrséget. Persze megértem, hogy nem sze- 
retné. 

— Semmiképpen, ööö... 

— Jourdain. Jelenleg én vezetek, engem ezért nem lát. 

— Értem. Ez az alak nagyon nyomatékosan hangsúlyozta. . . 

— Majd meglátjuk, mennyire lesz nyomatékos — csattant föl 
Francoise —, amikor a földön fekszik és rettegve várja a pillana- 
tot, hogy mikor rúgom megint tökön. Mindnek nagy a szája, 
amíg az összes foguk megvan, de aztán csak alább adják mégis. 

— Igen, fogak csinálják hangerőt — helyeselt a másik zseb —, 
hullámzósan. Összes fog, nagy hangerő. Párat kiütöd, akkor le- 
halkulják magukat, de ha megint kiveresz néhányt, akkor rá- 
kezdik ordítani. Hopp-pá! Tíz óránál cicamica! 

— Igen, egérke, mi is látjuk — felelte Chantal türelmesen. — 
Ezen a vidéken is akad belőlük. Ne aggaszd magad. 

— Nem aggaszítom magam. Örülök őket. Amíg Santa elő nem 
kerül, addig is tudjuk sportolni magunkat. 

Vanessa csak egy tucat képet szkennelt be a legfrissebbekből, 
aztán wifin átvitte a telefonjára, s egy pillanat múlva az egész 
csapatnak megvoltak. 

— Ez kész. Mit tudott meg a személyzeti nyilvántartásból, 
monsieur Versins? 

— Hát nem sokat — húzta el a száját a férfi. — Kigyüjtöttem az 
összes elbocsátott alkalmazottat két évre visszamenőleg. Né- 
hányról tudom, hogy van munkájuk, egy-kettő meghalt azóta, 
ezeket meg a nőket töröltem, de ez még mindig több mint öt- 


ven név. Itt megakadtam. Nem kezdhetem fölhívogatni őket, 
hogy melyiknek nincs még mindig munkája. 
— Hát nem — mondta Angéligue. — Szokás szerint elakadtunk. 


— Abból a fenyegetésből — tűnődött Francoise —, hogy leönti 
benzinnel és felgyújtja, nem következtethetünk arra, hogy ma- 
gányos házban vannak? 

— De, esetleg — vont vállat Kissy. — De ugyanúgy lehetnek 
egy városi bérházban is. Aki felgyújt egy tizenkét éves gyere- 
ket, annak teljesen mindegy, hogy a szomszédok lakása is kiég- 
e. 

— Viszont észrevehetik a tüzet. 

— Addigra ő messze jár és a gyereken se tudnának már segíte- 
ni. 

— Fojtani vízbe is akarta — szólt közbe Elke. — Lehet tó vagy 
folyó közelségben. 

— Inkább a fürdőkád — sóhajtott Vanessa. 

Kissy fölállt, nyújtózkodott. Húsz perce vannak Versins úrnál 
és még semmi használható nem jutott az eszükbe. Nem is szá- 
míthatnak rá. Santának kell elárulnia valamit, amiből a nyomá- 
ra bukkanhatnak. 

— Az egésszel az a legnagyobb bajom — szólalt meg az úr 
gyászosan —, hogy a kislányom a legjobb esetben is hétfőig an- 
nak a disznónak a karmaiban sínylődik. Hogy pont szombaton 
kellett elrabolnia. . . 

— Álljunk csak meg egy pillanatra — kérte Nimby, levette a 
szemüvegét és megdörzsölte az orrnyergét. — Miért nem gon- 
dolt a pasas arra, hogy hétfőig nincsen bank? Minél tovább 
tartja fogva, annál több lehet a baja belőle, még le is bukhat. 

— Halmozta föl elég élelmet — mondta Elke. — Bevásárlásni 
nem kell mennie. Munka nincsen neki, tehát dolgozza se kell. 
Barátjai nincsenek, mert kölcsönkérte tőlük pénzet, amióta 
nincs munkája, vagyis nem fogja senki becsöngetni hozzá 
egész hétvégében. Akkor nem mindegy neki, hogy gyerek 
mennyit raboskod? 

— Valószínűleg éppen ezért választotta a szombatot — felelte 
Niala. — Így az úr két napig gyötrődik, mire kinyit a bank, és 
már nem lesz ellenvetése. 


— Egyébként se lenne ellenvetésem — mondta Versins úr. — 
Nem érdekel a pénz, a lányom érdekel. Viszont egymillióm 
csakugyan nincs, százötvenezrem van, azt az utolsó vasig oda- 
adom. 

— Nem lesz rá szükség — szólt közbe Francoise —, ha rájö- 
vünk, hol van Ninon, akkor ki tudjuk szabadítani. 

— Ez elég merész kijelentés. 

— Mert merészek vagyunk, uram — közölte Vanessa, és meré- 
szen szembenézett a férfival, akinek amúgy a zakója zsebében 
elfért volna, egy darab sajttal együtt. 

Az adatfeldolgozást erősen megnehezítette, hogy Versins úr a 
leépítéseknél a régi munkaerőt igyekezett megtartani, és inkább 
az újabbaktól megválni — ez számos szempontból indokolható 
eljárás, most viszont azt okozta, hogy az elbocsátott alkalma- 
zottak nagy részét egyáltalán nem ismerte. Vagy félórát küsz- 
ködtek azzal, hogy a legtöbb kirúgottról nem tudtak semmit, 
aztán Pi behajtott egy kis utcába, néhány sarokra Versins úr há- 
zától, és megállt, amíg Niala kiszáll. Aztán továbbment. 

Niala becsöngetett az egyik házba. 

— Jó napot. Madame Lavaux-t keresem. 

— Én vagyok, tessék. 

— Nicole D"Aubisson. Versins úr küldött, szükségünk van a 
segítségére. 

— Igen? Miben segíthetek? 

— Szeretnénk ezt odabent megbeszélni, madame. 

— Szeretnék? Hányan vannak? 

— Itt csak én egyedül, de a többiek is itt vannak a telefonom- 
ban. 

Madame Lavaux mindenkit ismert a cégnél, ez volt a munká- 
ja, ő volt a személyzeti főnök. Szelíd természetű idős hölgy 
volt, ezért egyelőre nem mondták meg neki, miért kívánják, 
hogy idézzen föl minél több adatot a korábban kirúgott alkal- 
mazottakról. Meglehetősen gyanakodva olvasgatta a névsort a 
kezébe nyomott táblagépen, és igyekezett visszaemlékezni. 
Elég jól ment neki, már az első emberről vagy egy perce be- 
szélt, amikor Niala leállította. 

— Ennyi időnk sajnos nincsen, madame. Első lépésként le- 
gyen szíves végignézni a listát és kiválasztani a nagydarab, erő- 
szakos természetű embereket. Egy ilyent keresünk. 


— Nagydarab, erőszakos? Ó, akkor maguk Depardieu-t kere- 
sik. Sose szerettem, és féltem is kicsit, amikor el kellett bocsá- 
tanom, de nem szólt semmit, csak azt, hogy nem a maga hibája, 
madame Lavaux. Voltaképpen nem rossz ember, csak könnyen 
elragadja az indulat. . . 

— Nincs ilyen név a listán, madame — közölte Niala. 

— Jaj, persze, nem így hívják, csak én hívtam magamban De- 
pardieu-nek, bocsánat, de tudja, az orra. . . 

— Madame... 

— Várjon már, kedves... V-vel kezdődik. . . 

— Valberg — vágta rá Vanessa, aki akkorra már fejből tudta a 
névsort. — Stéphane Valberg! Gyerünk! 

— Jaj, dehogy, kedvesem, az az ember is elég ingerlékeny, de 
kisebb nálam. Nem, várjanak, a keresztneve kezdődik V-vel... 

— Vincent? 

— Vincent, igen, de milyen Vincent. . . 

Egy sor egérmancs siklott végig a listán. 

— Alicot... Corpet... Fanelli... Pernin. . . 

— Ő az! Pernin, őt hívtam Depardieu-nek. 

— Rue du Fossé Savignac nyolcvanhét — vágta rá Vanessa, 
Kissy pedig egy szempillantás alatt megkereste a térképen. 

— Hol vagytok? 

— Impasse des Tilleuls — felelte Pi. 

— Irány keletnek, rue des Tilleuls, egészen a Clemenceau— 
Amiens sarokig, balra, első sarkon jobbra, a téren át, rue du 
Pont a V Avoine, azon végig. 

— Távolság? — kérdezte Nimby. 

— Két kilométer körül. 

— Akkor valahonnan félútról felszállok. 


Felszállás előtt Nimby és Elke fölszerelte a távcsövet a Disco- 
veryre — ez lesz a gép első éles bevetése távcsővel. Nimby kü- 
lön elugrott Beaulieu-ből Cannes-ba, kétszer is, hogy megbe- 
szélje a mozgatórendszert Jean-Pierre alkalmazottjával és le- 
tesztelje a kész művet. A távcsöves repülésről készített felvéte- 
leket az egész alapítvány megcsodálta és biztosak voltak a si- 
kerben. 


Valahol a voy Saint-Sulpice-en Pi lehúzódott egy néptelen 
mellékutcára, Chantal ajtót nyitott, s Elke kilépett a Discovery- 
vel. 

— Itt a torony — mondta -—, kigurulsz engedélyezlek. 

Nimby fölkapta a gépet, felszállt száz méterre és beállította 
az irányt. 

— Mit láttok? — kérdezte, ami azt jelentette, hogy a térképet fi- 
gyelő egereknek össze kellett hasonlítani a látványt a térkép 
szerintivel. 

— Emelkedj még — kérte Jennifer —, állj be százhuszonnégy 
egész hétre. 

— Azt hiszem, látom a házat — mondta Vanessa, aki az utcané- 
zetet figyelte az egyik gépen, míg a másikon a Discovery képe 
látszott. — Az lesz az, a magas fától balra. 

— Csinálunk majd egy hálót erre a képre — mondta Nimby -—, 
rögzített koordináta-rendszerrel, hogy könnyebb legyen a tájé- 
kozódás. 

Kissy eltűnődött. De hiszen... 

— Akkor most lássuk távcsövön — mondta Nimby, s Kissy 
megszemlélte, ahogy a képen megnagyobbodik a ház, aztán ki- 
csúszik a képből, Nimby visszahozza, most már bent marad, de 
remeg. — Ez ilyen, nincs mit tenni. Kicsit fúj a szél. Igen, a ház 
előtt udvar van, bent áll egy kocsi, otthon van. Nézzük meg há- 
tulról. 

Amíg Nimby félrehúzta a távcsövet és nagy ívben megkerülte 
a házat, Kissy a harmadik táblagépen megnyitott egy oldalt. 
Kell két ciklus, egy vízszintes és egy függőleges, egytől 
paddle-ig futnak, ez a rendszer egyik függvénye, kis forgatható 
gombot rajzol, amivel tetszés szerinti határok között be lehet 
állítani egy értéket. A határok legyenek huszonhat, mert ennyi 
betű van az ábécében, és mondjuk húsz. Az egyik ciklus függő- 
leges vonalakat húz pickerrel, ez a rendszer színpalettája, a vo- 
nalvastagság legyen egy harmadik paddle, egyenletes távolság- 
ban... a lépésköz screenwidth osztva a paddle értékével, igen, 
és minden vonalközbe írjon egy nagybetűt, színe másik picker, 
mérete negyedik paddle, vízszintes pozíciója ötödik paddle. Ki- 
jelölte a ciklust, lemásolta és betette még egyszer. Átírta a ko- 
ordinátákat vízszintes vonalakhoz és kicserélte a paddle-ek és 
pickerek azonosítóit, a vonalközökbe pedig itt nem betűk ke- 


rülnek, hanem számok. És ezt az egészet tegyük ki a negyvene- 
dik oldalra, miután arra átmásoltuk a Discovery kameraképét a 
kilencvenedik oldalról. A kezelőszervek kerüljenek a negyven- 
egyedik oldalra. Kész. Gyorsan elindította és átkapcsolt a negy- 
venedik oldalra. A kép felső része világoskék lett, az alsó zöld, 
homályos kavargás, a Discovery teljes sebességgel száguld, 
ilyenkor a pilóta inkább a térképről tájékozódik, nem a látvány- 
ból. Rácsnak se híre, se hamva. Persze, mert nem állított be 
alapértelmezett értékeket. Átváltott a negyvenegyedik oldalra 
és a szokásos Jerry-fejléc alatt egy halom paddle-t és pickert 
kapott. A színeket beállította feketére, ez jól látszik az égbolt és 
az erdő előtt is, a vonalvastagságot valami vékonyra, és legyen 
a rács mondjuk tizenkétszer nyolcas. Visszakapcsolt. A rács 
gyönyörűen megjelent a képernyőn. 

— Egérkék — szólt a telefonba —, ki most a másodpilóta? 

— Jelen — cincogta Francoise. 

— Nézd meg a negyvenedik oldalt. 

— Hű, a mindenit, ezt hogy csináltad?! 

Mások is lelkesen cincogtak. 

— Egérke, állj le és stabilizáld a gépet, mutatunk valamit. 

— Vettem — felelte Nimby. — Discovery áll. Jöhet. 

— Kapcsolok. 

— Hű, a mindenit, egérke! Két perce mondtam azt a rácsot! 
Nagyon klassz, hagyd fönt, már negyedkört megtettem. Disco- 
very indul, fordulok, meg is van. 

— Alpha négyes szektor — rikkantotta sok ezer kisegér, ahogy 
a ház beért a képbe. 

Kissy gyorsan visszaváltott a negyvenegyedik oldalra, hogy 
szabályozhassa a rácsot, ha kell. 

— Innen nem fogunk látni semmit — állapította meg Nimby, de 
azért megnézte távcsővel is. De az udvar teljesen takarásban 
volt. Továbbmentek, és harmadszori próbálkozásra mozgást 
láttak a ház körül, a mikrobusz felől nézve éppen a túloldalon. 

— Távcső be — mondta Nimby, és megint megküzdött a szél- 
lel. — Egy gyerek? 

Nem. Több gyerek volt, egész kicsik. Kint játszottak a ház 
mögött a kertben. 

— Madame - kérdezte Niala —, hány gyereke van Perninnek? 


—Ó, nem, nincsen annak gyereke. Senkije sincs, mogorva 
ember volt világéletében. 

— Akkor kik ezek a gyerekek? 

— Hát azt én nem tudom, kedvesem. 

— Távcső ki — mondta Nimby, és most már nyílegyenesen át- 
repült a ház fölött. A túloldalon leereszkedett és megkereste a 
házszámot. — Ez a nyolcvanhetes. Az utca megegyezik? 

— Pozitív — mondta Francoise. 

A kép meglódult, a Discovery felszállt a magasba és elindult. 

— Hazajövök. A lyukat találtuk el a sajtban, egérkék. Itt valaki 
más lakik, akinek három gyereke van. Ez a filmsztár alighanem 
eladta a házat és már bárhol lehet. 

— Hátha gyűjti gyerekekt — reménykedett Elke. — Rabolta töb- 
bet is. 

— Igen, és engedi őket kint játszani az udvaron. Csak éppen 
Ninont nem, mi? Leszállok, elkapsz, egérke? 


Az alapítvány lekonyult fülekkel ült és gondolkodott. Egy egér 
az idős hölgynél, kettő az apánál, a többi megint úton a mikro- 
busszal. Sötétedett. Hamarosan ideje vacsora után nézni, és... 

— Hoppá, egérkék — szólalt meg —, nekünk éjszakai szállásra 
is szükségünk lesz, ez a történet nem fog ma már véget érni. 
Hacsak Santa valamivel el nem árulja magát. 

— Hányan is vannak? — kérdezte Versins úr. 

— Tizenegyen, de ide nem jöhetünk, feltűnő lenne. 

— Igaza van. De a városban csak egyetlen szálloda van, és 
elég kicsi is... nem hiszem, hogy egyáltalán lenne ennyi szobá- 
juk. 

Francoise akkorát legyintett, hogy Kissy majdnem a gép után 
kapott, nehogy felboruljon. 

— Elalszunk mi szardíniásdobozban is: Jerry abban alszik. 

— Mindenesetre felhívom a szállodát — mondta Versins úr —, 
hátha akad egy-két szobájuk. Természetesen az én költségem- 
re. 

Volt egy kétágyas szobájuk, s a Jerry megszavazta, hogy a 
zsebek kapják. Aztán madame Lavaux fölajánlotta a házát, né- 
hány férőhelye neki is van. Volt egy használaton kívüli dívá- 
nya, ezt Angéligue-nak ítélték, Pi pedig hálózsákban egy mat- 


racon alszik. Nekik muszáj kipihenni magukat, holnap is vezet- 
niük kell, nem lehetnek álmosak. 

— Hülyeség — mondta Niala, amikor a hölgy zavartan mente- 
getőzni kezdett a lakása kicsisége miatt. — Évekig aludtak 
együtt, most is ki fogják bírni. 

Persze Niala is ott marad velük, de több egér csakugyan nem 
fér a szobába — ezek után viszont a hölgy kijelentette, hogy ak- 
kor márpedig az ő szobájában is aludjanak csak. Ott kettőnek 
volt hely. 

— Akkor mi Martinnel a kocsiban alszunk — mondta Nimby -—, 
s máris elhelyeztük az összes egeret. Viszont enni talán oko- 
sabb lenne étteremben, mint kiüríteni a madame éléskamráját. 

— Egyetértek — felelte Niala —, de Vanessa és Kissy ne jöjjön 
el az úrtól, egyáltalán ne mutatkozzanak a házon kívül. Való- 
színű, hogy Santa figyeli a házat, de a madame-ét aligha. 

— Hűha — kapta föl a fejét Versins úr. — De hiszen... 

— Mi a baj, uram? — pillantott rá Vanessa, Kissynek pedig a 
derekára csúszott a keze. Sejtette, hogy előbb-utóbb eszébe jut 
az a jelentéktelennek tűnő apróság, amiből ráakadnak a Fontos 
Nyomra, és félóra múlva Santa már a lábuk előtt vinnyog. 

— Ninon a barátnőjénél töltötte volna a hétvégét... én pedig 
étterembe szándékoztam menni. Úgyhogy nem vásároltam, 
semmi sincsen itthon. 

Vanessa elmosolyodott. 

— Monsieur Versins, nekünk egy-két morzsa sajt vagy szalon- 
nadarabka bőven elég, de a diót is szeretjük. Ön viszont nyu- 
godtan elmehet étterembe, attól Santa nem fog gyanút, ha meg- 
látja. Az a lényeg, hogy egeret ne lásson az ön háza körül. Sza- 
bad? 

— Kérem, tessék. 

Vanessa átkutatta a konyhát és a kamrát. Kissy nem segített 
neki, csak megállt az ajtóban és figyelte a kislány magabiztos, 
gyors mozdulatait. A konyhaasztalon csakhamar kisebb halom- 
ba gyűlt a , semmi". 

— No látja, uram, ez mind nincsen itthon — nevetett a mikró. — 
Kenyér mindenesetre van, némi sajt is akad, ezzel a kettővel 
már biztos, hogy nem maradunk éhen. Halkonzerv... bab... ezt 
nem fogjuk használni, olaj is van, és rengeteg alma — nézett a 
tálba, amiben négy gyümölcs feküdt —, ha bármikor egereket 


akar vendégül látni, ennél nagyobb bevásárlást sose csináljon. 
Egérke, kell két kés, levágjuk a kenyerek héját. Sodrófát merre 
találok? 

— India Whisky Uniform Charlie — szólalt meg Nimby. 

— Igen? — pillantott Vanessa a halkonzervre. — Tátátitá. 

— Negatív. India Yankee Uniform Charlie. 

— Oscar Kilo — felelte a kislány rendíthetetlen nyugalommal, 
s négy mozdulattal lemetszette a vágódeszkára fektetett szögle- 
tes kenyér széleit. Kissy csatlakozott hozzá, majd Versins úr is, 
egykettőre elkészült a csomag. Vanessa közben már a követke- 
ző lépésnél tartott, sodrófával összelapította a kenyérszeleteket, 
aztán mindegyikre ráfektetett egy lapkasajtot; amikor az elfo- 
gyott, elkezdett vékony szeleteket metélni a trappistából. Meg- 
szórta őket némi kakukkfűvel és rozmaringgal, néhány szend- 
vicset hengerbe csavart és vitte őket sütni. 

— Jól néz ki — pillantott a serpenyőbe Versins úr. — Ne hara- 
gudjanak, mi volt ez az előbb? 

— Az íze is jó lesz, csak vigyázni kell, hogy kevés olajon pi- 
rítsa. — Vanessa olyan figyelemmel kezelte a serpenyőt, az ola- 
jat meg a tekercseket, mint egy agysebész. — Ha túl sok olajat 
használ, megszívja magát és vacak lesz, így meg rengeteg ola- 
junk megmarad, azt eladjuk a sejkeknek. 

Az úr kezében megállt a kés. Gyanakodva nézett Kissyre. Va- 
nessa nem lett volna önmaga, ha nem lát a háta mögé is. 

— Ne aggódjon, monsieur Versins. Az egerem éppen Santával 
beszélget a maga nevében. Majd beszámol az eredményről. Ha 
az összes kenyeret fölcsavarták, bontsák föl a halat és tegyék ki 
három tányérra, az olajjal együtt, az almát pedig mossák meg, 
szeleteljék föl héjastul, járjon a kezük! Egérke, jöhet az újabb 
adag tekercs. 

Kissynek már csattant is a füle. Még nincsenek tizenöt perce 
ebben a konyhában, délután ötkor még a város létezéséről se 
tudtak, de már ez is Vanessa konyhája. Ha Nimby nem ér el 
eredményt, akkor itt is reggeliznek, és ebédidőre az összes élel- 
miszer ábécérendben fog állni a kamrában, előírás szerint. 


A többiek a szállóban vacsoráznak, a zsebek már ott is marad- 
nak. Madame Lavaux-t magukkal vitték és kijelentették, hogy 
az ő vendégük, bár Versins úr kapálózott, hiszen őneki segíte- 
nek, az a legkevesebb, hogy... de reméli, hogy felszámítják. 

Vanessa kezében megállt a villa egy darabka megcitromozott, 
vajjal kevert hallal. 

— Hogy mit csinálunk? 

Az úr meglepve nézett rá, majd Kissyre, aztán vissza a mik- 
róra, akinek hidegkéken ragyogó szeme rezzenéstelenül meredt 
rá. 

— Úgy érti, hogy... ezt az egészet ingyen csinálják? 

— Úgy, uram. — Vanessa bekapta a falatot, megrágta, lenyelte. 
— Bajba jutott embereken, főleg gyerekeken segíteni nem üzlet 
tárgya. 

— De maguk egy alapítvány. 

— Persze, de van az alapban pénz bőven. Ne aggódjon. 

— Ragaszkodom hozzá. 

— Én meg ahhoz ragaszkodom, hogy amikor megtaláljuk San- 
tát, ön ne mondjon semmi olyasfélét, hogy , többször már ne 
rúgják tökön". 

— Megegyeztünk. De jó lenne tudni most már, hogy mi sült ki 
a beszélgetésükből. 

— Még semmi, uram — érkezett Nimby válasza. — A barátunk 
lassan gépel. Annyit írt, hogy a gyerek jól van, most nézte meg, 
és azóta megint önt szidalmazza. Megírtam, amit megbeszél- 
tünk, hogy beszélni akarok a lányommal, ezt persze visszauta- 
sította, akkor hangfelvételt kértem tőle. Erre még nem jött vá- 
lasz. 


Az éjszaka eseménytelenül telt. Francoise telefonját állították 
be arra, hogy riasszon, ha Santa bármit üzen, mert egyedül ők 
ketten alszanak rendes ágyban — meg Angéligue, de neki hol- 
nap vezetnie kell —, mindenki más a földön, tehát nekik van a 
legtöbb esélyük, hogy kipihenik magukat akkor is, ha az éjjel 
kommunikálniuk kell a shindyvel. Azaz hát végeredményben 
nem shindyvel, hiszen Santa nem pedofil, bár a gyerek megerő- 
szakolását is többször kilátásba helyezte, de nem ez volt a tette 
célja, ez csak egyike a fenyegetéseknek, amikkel fizetésre akar- 
ja bírni az apját. 


Ninon ágya üresen maradt. Kicsiny ágy, hamarosan kinövi, 
de Vanessa még úgy-ahogy elfért volna benne — de neki se volt 
kedve belefeküdni. A gyerekszobában aludtak a földön, háló- 
zsákjuk persze nekik nem volt, hiszen a kocsi nem jöhet a ház- 
hoz, Versins úr kerített nekik matracokat meg ami kell. 

Tizenegykor feküdtek le, és reggel hatkor már talpon voltak 
mind, kivéve a két helybelit és a maxikat meg Nialát. A zsebek 
gyalogszerrel kisurrantak a szállodából és elmentek madame 
Lavaux-hoz, ott egy hátizsákot megraktak hasznos holmival, 
aztán a csapat egy része elment bevásárolni. Hétkor értek Ver- 
sins úr háza elé, teljes harci készültségben, négyen: Elke volt 
az elővéd, ő pár perccel korábban érkezett és a következő sar- 
kon állt lesben, aztán jött Martin és Nimby egy-egy megpakolt 
hátizsákkal, végül Francoise mint utóvéd. A zsebek fedezete 
mellett a fiúk elballagtak a ház előtt, és zavartalanul haladtak 
tovább. Santának pontosan a kritikus három másodpercben kel- 
lett volna odanéznie, hogy észrevegye, amint az ajtó kinyílik, a 
fiúk lekapják és beadják a hátizsákokat, két másikat kapnak 
bentről, a vállukra kanyarítják és mennek tovább. Azokat Ver- 
sins-ék mindenféle nélkülözhető holmijával tömték meg, hogy 
a méretük meglegyen, főleg takarókkal, azok terjedelmesek. 
Majd leteszik madame Lavaux-nál. 

— Bőséges reggelit csapunk — mondta Vanessa olyan nyugod- 
tan, mintha nem ő emelné éppen az ólomsúlyú hátizsák felét; a 
másik fülénél Kissy fogta. Versins úr közben letette a másik 
hátizsákot és már ki is vette a kezükből emezt. — Kelleni fog az 
energia, ma még hosszan üldözni fogjuk Santát, aki cikcakkban 
menekül előlünk, végül utolérjük és nagyon megverjük. Ha ak- 
kor még nem tudjuk, hol van Ninon. Ha már tudjuk, akkor an- 
nál is jobban megverjük! 

Kissy gyanakodva nézett rá. 

— Nincs benned valahol egy kis Elke elrejtve? Ez szakasztott 
az ő stílusa, csak helyes franciasággal. 

A mikró nevetett és fölnyitotta az egyik hátizsákot. Komplett 
élelmiszer-kereskedés volt benne, konzervek, sajt, kenyér, 
zöldségféle, még aprósütemény is. Versins úr elhűlve nézte. 

— Én... nézzék, én igazán szívesen látom magukat a házam- 
ban még a körülmények ellenére is, de a lányomat minél előbb 
szeretném visszakapni. 


— Ha rajtunk állna, már tegnap visszakapta volna, monsieur 
Versins — felelte Vanessa —, de nem tőlünk függ. Minden esély 
megvan rá, hogy ez az ügy eltart holnapig, amíg ki nem nyit a 
bank. Santát a pénz átadásakor lehet a legkönnyebben megcsíp- 
ni. 

A keze közben fürgén járt, szétpakolta az asztalon a rengeteg 
ennivalót, amiket aztán Kissy rendezett tovább, hogy legyen 
hely a többinek. 

— De maguk... holnap hétfő, maguknak iskolába meg dolgoz- 
ni kell menni. 

— Nem fogunk, uram — közölte Vanessa magától értetődően 
—: ha a gyerek nincs biztonságban, Santa pedig lakat alatt kö- 
rülbelül este kilencig, akkor mi már nem érünk el olyan gépet, 
amivel elég korán hazaérnénk, hogy még aludjunk is. Elkének 
hatkor vagy hétkor megy a gépe, pontosan nem tudom. Ha ad- 
dig nem érünk a reptérre, akkor holnap nem megyünk iskolába, 
Pi pedig nem jelenik meg reggel a nizzai rendőrségen, ahol 
molesztált gyerekeket kérdez ki. Ez van, nem lehetünk egyszer- 
re mindenütt. Ez kiürült, egérke, pakoljunk el és jöhet a másik 
csomag. Nem hagyhatjuk itt magukat kiszolgáltatva egy elme- 
beteg bűnözőnek. Nahát, tojást nem is hoztak ezek a nagyfülű 
srácok? 

— A másik zsák tetejére tettük — cincogta Jennifer a telefon- 
ból. 

— Vagy úgy. Cin-cin. 

— A házibulit Sophie Marceau rendezte — szólalt meg Kissy 
háta mögött, ő pedig csattanó fülekkel pördült meg és ugrott a 
konyhaasztalra tett géphez. 

— Mi van?! 

— Madame Lavaux talált valamit — felelte Chantal. 

A hölgy egy újságot tartott a kezében. 

— Nézzék, lehet, hogy ostobaság az egész... 

— Sose féljen ettől, madame. Mondja csak! 

— Szóval... ez a helyi lap múlt heti száma. Véletlenül akadt a 
kezembe... benne van ez a hirdetés. Hónapok óta... rendszere- 
sen megjelenik. . . 

Chantal átkukucskált a hölgy válla fölött. 

— Pizzéria? 


— Igen, Pierre Pizzériája. A másik nevét már nem tudom... 
mármint ennek a Pierre-nek. . . 

— Nem baj, mi van vele? 

— Ez az ember is dolgozott nálunk, aztán elment és megnyi- 
totta ezt a pizzériát. Szóval akkoriban sokat voltak együtt ezzel 
a Vincent-nal. Arra gondoltam. . . 

— Értjük, madame — felelte Jennifer. — Odamegyünk és kikér- 
dezzük, mi a cím?... jól van, gyerünk, egérkék! 

— Várjon már... — állította meg a hölgy, illetve nem is állítot- 
ta, mert Jennifer változatlan lendülettel kapta föl a hátizsákját, 
és Kissy látott még egy egeret mozogni a kép szélén. — És őve- 
lük mi lesz? 

— Semmi, madame, aludjanak csak. A pizzéria nincs messze, 
gyalog megyünk, de ha kiderül, hogy a barátunk Bordeaux-ba 
költözött, kelleni fognak a pihent lovak. Az utca macskamen- 
tes? 

— Cin-cin — érkezett Elke hangja a kamera látókörén kívülről. 
— Sehol cica. Öreg bácsi Fahrradbiciklin, egy darab. Öreg néni 
lila kalap alatt, egy darab. Cin-ciiiin?! Krokodil, krokodil! 

Ablakhoz rohanó tappancsok nesze, aztán kuncogás. 

— Bolond a kisegér — szólalt meg Martin. — A krokodil egy 
háromévesforma kisgyerek ruhájára van rajzolva. Mehetünk, 
egérkék. 

— De várjad már, egérke. És ha ő az? 

— Ki ki? 

— Hát Kiskroki! Akit nem tudtuk megmenteni disznó apájától, 
mert nem jött el. 

— Az a gyerek nem is létezett — mondta Vanessa. 

— Akkor még nem! 


— Mindent vegyünk föl, egérkék — mondta Nimby, mialatt a 
csapat végigmasírozott az utcákon —, nem tudhatjuk, melyik 
szónak vagy önkéntelen grimasznak lesz jelentősége. 

Kissy kitette a hat kamera képét egymás mellé, most madame 
Lavaux is ezt látta. Doullens utcáit egy csendes, tavaszi vasár- 
nap reggelen, aztán egy pizzériát, ahol elég ráérősen készülőd- 
tek nyitáshoz. 

— Csak nyolckor nyitunk — fogadta őket egy pincérnő a kert- 
helyiségben. 


— Nem baj, nem enni jöttünk — felelte Martin —, Pierre-t ke- 
ressük. 

— Még nem jött be. 

— Hol találjuk? 

— Gondolom, otthon. 

— És az hol van? 

— Semmi közöd hozzá. 

— De van, hölgyem — mondta Jennifer. — Sürgősen beszélnünk 
kell vele, életbevágó ügyben. Lenne szíves felhívni? 

— Ugyan miért tenném? 

— Két okból is — felelte Jennifer. — Mert segíteni akar egy baj- 
ba jutott gyereken, aki szintén ebben a kisvárosban él, tehát 
alighanem ismeri. És mert addig nem megyünk le a nyakáról, 
amíg nem beszéltünk a főnökkel. 

— Háromadik ok -— tette hozzá Elke —, hogy nagyon-nagyon 
leszek morcos, ha nem főnökkel beszélhetünk. Az pedig ször- 
nyű ám, ha én morcos annyira nagyon vagyok. 

A nő ránézett, alighanem veszélytelennek ítélte, és elmoso- 
lyodott. A tévedésére soha nem jött rá. 

— Jó, fölhívom, ha ennyire fontos. 

Elment, pár perc múlva visszajött. 

— Már amúgy 1s ide tart. Mi az az életbevágó ügy, és ki van 
bajban? 

— Akarja tudni? — érdeklődött Francoise. 

— Persze! 

— Hát nem fogja. 


A főnök egy köpcös, kopaszodó muki volt, aki úgy nézett rá- 
juk, mintha a konyhájában talált volna hat egeret. 

— Ti kerestetek? Mi az a fontos? 

— Vincent Pernin — felelte Martin. — Ismeri? 

— Ismerem hát. Na és? 

— Tudja, hogy hol van? 

— Tudom. Na és? 

— És meg is mondja? 

— Ki akarja tudni? 

— Mi akarjuk tudni. 

— Mi kellene tőle, gyerektartás? 

— Dehogyis. Beszélnünk kell vele. 


— Az nem fog menni. 

— Muszáj. 

— Hiába muszáj. A városi temetőben van és ott is marad. Át- 
ment rajta egy teherautó. Na, engem vár a meló. 

Kissy döbbenten, lesújtva ült a gép előtt. Vanessa tért magá- 
hoz előbb. 

— Akkor hát nem ő az emberünk. Ne búslakodjatok, legalább 
kiderült. Madame Lavaux, legyen szíves gondolkodni, ki jöhet 
még szóba. 

Kissy kornyadtan ült, a többiek lassan bandukoltak az utcán, 
az ő fülük se állhatott magasabban. Vanessa egy ujjal megvere- 
gette Kissy vállát és elhívta reggelit készíteni. Madame Lavaux 
ismét belemélyedt a kirúgott alkalmazottak névsorába. Öt perc 
telhetett el, amikor Niala kidugta fejét az ajtón, rácincogott a 
kamerára és eltünt a fürdőszobában. Egy perc múlva megjelent 
Angéligue, aztán Pi. Lesújtva hallgatták a hírt. 

— Egy csomó időt elvesztegettünk — mondta Pt. 

— Dehogy vesztegettek — felelte Versins úr. — Semmilyen más 
nyomunk nem volt. Ha ez se lett volna, csak ülünk és várunk. 

— Ebben van valami. Jól van, egérkék, reggelizzünk meg és 
várjuk a hírt Santától vagy hogy a madame rábukkanjon vala- 
mire. 

Santa pontban kilenckor kívánt jó reggelt gunyorosan, Nimby 
evés közben is felkészülten fogadta, beszédbe elegyedett vele 
és közölte, hogy beszélni akar a lányával, vagy ha azt nem, 
hangfelvételt. Santa erre tízperces szitokáradattal válaszolt, de 
Nimby közölte, amiben már megállapodtak: ha nincs hangfel- 
vétel, arra fog gyanakodni, hogy a lánya már nem él, és hívja a 
rendőrséget. Santa nem válaszolt, csak negyedóra elteltével. 
Egy hangfelvételt küldött. Azonnal megnyomták. 

— Apa? Jól vagyok, a bácsi nem bántott, de nagyon haragszik 
és azt akarja, hogy fizess... 

A felvétel itt félbeszakadt. Versins úr föltépte az ajtót és kiro- 
hant a konyhából. 

— Ez is valami, egérkék — mondta Vanessa szenvtelenül, föl- 
kelt és becsukta az ajtót az úr mögött —, legalább ennyit már tu- 
dunk. Akkor hát... 

— Várjatok — szólalt meg Francoise —, hallgass egy kicsit. 
Játszd le újra. 


Vanessa lejátszotta megint. Madame Lavaux sóhajtozott vala- 
mit arról, hogy szegény kislány. 

— Csendet kérek — pattant föl Francoise. — Van fülhallgatónk? 

Nimby a zsebébe nyúlt, kivett egy vezeték nélkülit és odaadta 
neki. Francoise a fülére tette a kezét és bólintott. Nimby leját- 
szotta harmadszor is. 

— Én is hallom — mondta Vanessa. Kissy bólintott. Ő is hallot- 
ta. 

— Zenei hangok — mondta Jennifer. — Legalább kettő. De mire 
megyünk vele? 

Vanessa egy szempillantás alatt kapta elő a telefonját. 

— Szia, Mario. Figyelj, szükségem van a segítségedre. A szo- 
bámban a tévé mellett fekszik a világoskék laptop. Kérlek, 
megj át, kapcsold be és tedd a töltőre. Igen, csak föl kell nyitni. 

A képernyőn közben Nimby intett Martinnek, aki bólintott, 
kiment a kocsihoz és behozott még két gépet. Nimby ezalatt 
föltette a felvételt a hálózatra, aztán belépett a világoskék lap- 
topra mindkét gépről és elindított egyet-egyet Vanessa renge- 
teg speciális zenei programja közül, amiket ő válogatott és ra- 
kott föl. Kissyék is láttak mindent, mert a többi kisegér a fiú 
válla fölött kukucskált, a telefonjaikkal együtt. Nimby műkö- 
désbe hozta a rengeteg tolókát, nyomógombot, kattintható és 
forgatható gombot, amik ezeken a programokon vannak, és né- 
mi állítgatás után megnyomott egy zöld lejátszógombot. 

A felvétel teljesen megváltozott. Ninon hangja mintha vala- 
honnét a távolból szólt volna, alig lehetett hallani, érteni pedig 
végképp nem. Helyette a háttérzajok szóltak, valami szétkenő- 
dő csattogás, és egyszer csak zenei hangok, ezek is nagyon tá- 
volról, de kivehetően. 

C, g, a, e. 

Kissy hátracsapta füleit. 

— Ez mi ez? — tudakolta Elke. 

— Vonat, egérke — felelte Chantal. — A francia vasútállomáso- 
kon ez a hangjelzés. 

— Van ez városban hol vonat? 

— Sehol — felelte madame Lavaux. — Legközelebb csak 
Amiens-ban. 

— Aha — mondta Vanessa. — Szóval ott vannak. Indulunk 
Amiens-ba, egérkék, amint megettük a reggelinket. 


— Egyáltalán nem biztos, hogy ott vannak — tiltakozott ma- 
dame Lavaux —, sokfelé vannak vasútállomások. 

— Persze — bólintott Vanessa. — De mivel Doullens-ban nin- 
csen, az esély, hogy itt tartja fogva, zéró. Amiens-ban már öt- 
ven százalék. Vagy ott vannak, vagy nem. Mindjárt jövök, vi- 
gyázz a reggelimre, ha cica jönne. 

Bement a szobába Versins úr után. Kissy evett és hűségesen 
őrizte társa reggelijét — bár az azért megfordult a fejében, hogy 
ha csakugyan cica jönne, akkor annak nem éppen a tojásos-saj- 
tos-szalámis-paradicsomos szendvicsre fájna a foga. 


A Jerry hamar megszavazta: indulnak. Két további okból is: 
elegük van már az egy helyben ücsörgésből, és Amiens-ban 
amúgy is van egy bázisuk, Clément-éknál kitűnően ellesznek. 
Ha a vendégeskedés soká tart, sátrat is verhetnek, amit itt nem 
lehet. A Ford mennyezete alatt két sátor fekszik apróra össze- 
hajtva, hat férőhely, ott pedig a házban legalább féltucat egeret 
el tudnak helyezni. Angéligue már telefonált is a szüleinek, hi- 
szen a hálózat egércsapatnak fenntartott részéhez nekik nem 
volt hozzáférésük. 

Versins úr persze jön, és madame Lavaux is megkérdezte, 
nem tarthatna-e velük. Még hasznát vehetik. 

— Dehogynem, madame, semmi akadálya — felelte Niala. — 
De úgy csomagoljon, hogy sokkal tovább eltarthat, mint szeret- 
nénk. Azazhogy már eddig se szerettük volna. 

Reggeli után azonnal csomagoltak. A rengeteg élelem egy ré- 
szét magukkal viszik, akkor Amiens-ban nem kell megint be- 
vásárolni, de például a tojást nem zötyögtetik, Kissy betette a 
kamrába. Ez volt itt az utolsó teendője. Kilépett a konyhába, 
megfogta a hátizsák szíját, de az hirtelen életre kelt és elhúzó- 
dott. S már távozott is, ki a garázsba. Pedig Versins úr vállán 
már ott volt a másik hátizsák. Kissy megiramodott és követte. 
A házigazda betette a zsákokat a csomagtartóba és bezárta a 
házat. 

— Indulunk — jelentette Vanessa a csapatnak —, egyelőre 
macskaveszélyes üzemmódban. 

— Vettük — felelte Francoise —, mi még nem vagyunk készen, 
de hamarosan. 


A mikró beszállt hátulra és lekuporodott a padlóra, Kissy le- 
feküdt az ülésre. 

— Hát maguk? — nézett be az úr az ablakon. 

— Jobb félni, mint megijedni — felelte Kissy. — Lehet Santának 
bűntársa is, aki figyel. 

— Értem. Ebben van valami. S meddig akarnak így utazni? 

— Mondjuk a hölgy házáig, aztán majd meglátjuk. Ha senki 
sem sasol a közelben, akkor lekopott a megfigyelő, ha volt is. 

Ez könnyen kiderült, mert a hölgy házát kétszeres biztonsági 
kordonnal vették körül. Egérposzt figyelt a T alakú keresztező- 
désbe bevezető utcákban, a magasban pedig a Discovery körö- 
zött és minden bogárnál nagyobb élőlényt ellenőrzése alatt tar- 
tott, főleg ha háromszögletű füle volt vagy ha távcsővel fixíroz- 
ta a házat. Vagy mindkettő. De egyelőre egyikből sem akadt. 

A ház előtt állt a Ford, mellette fegyveres kisegér őrködött. 
Szalutált, amikor Versins úr bordó Citroénje beállt mellé. 

— Eddig nem jött cica — jelentette —, nem is fog, nem mernek 
azok idejönni, amikor ilyen készültség van. 

Azzal magához vonta Vanessát és szenvedélyesen megcsó- 
kolta. Kissy helyeslően megbillegette füleit. Szegények tegnap 
este óta nem lehettek együtt. Persze ők se Martinnel, de az nem 
számít, ők egész héten együtt vannak. 

S Martin amúgy is jött már egy csomaggal, s előbb megcsó- 
kolta őt, csak aztán vitte be a zsákot a kocsiba. A jármű túlol- 
dalán Kissy fölfedezte Nialát a videószemüveggel, kezében a 
vezérlővel, Jennifer ügyelt rá. A maxik rakodtak, Martin is 
visszament. Aztán kijöttek mindannyian, a Discovery leszállt, 
Nimby berakta a ládába. 

— Úgy gondoltuk, most menjen két másik egér az úrral — 
mondta Niala. — Jennifer és Martin vállalkozott rá, ha megfelel- 
nek. A fülük nekik se kisebb. 

Versins úr fáradtan elmosolyodott. 

— Ahogy maguknak megfelel. De maradhatnak együtt is, elle- 
szek én egyedül. 

— Szó sincs róla, védelemre van szüksége. És zárják be az aj- 
tókat beszállás után. 

— India Zulu Uniform Romeo — mondta Nimby, az egérőrsze- 
mek visszaigazolták. Kissy beugrott a kocsiba és hátrament. 


Madame Lavaux-nak elöl középen adtak helyet. A másik csa- 
pat is beszállt már. 

— Indítson, uram — szólalt meg Jennifer Kissy fülében —, ne 
maradjon együtt a két kocsi. 

— Ahogy kívánják. 

A Citroén elindult és otthagyta őket. De már ők is csukták az 
ajtókat, Angéligue indított, hátratolatott és bekanyarodott a ke- 
resztutcába. 

— India Foxtrot Uniform Alpha India Juliet — érkezett a jelen- 
tés, Francoise látja Jennifert, vagyis a Citroént. Egy pillanat 
múlva kiértek a főút sarkára, Angéligue kitette az indexet. 
Nyílt az ajtó, Chantal beszállt és hátrajött Kissy mellé. 

— Cin-cin — mondta, amikor elhelyezkedett. 

Angéligue kikanyarodott jobbra, s a következő sarkon be 
akart fordulni jobbra megint — de nem tudott. A keresztutcából 
egy teherautó fara állt ki ferdén, emberek kiabáltak egymással. 

— Gyere elénk, Francoise — szólalt meg Angéligue közönsé- 
ges francia nyelven —, nem tudunk befordulni hozzád. Elke, te 
indulj az ellenkező irányba, nagyobbat kell kerülnünk. 

— Vettem — mondták a zsebek, s egy perc múlva Francoise ki- 
száguldott a keresztutcából, persze görkorcsolyán, s majdnem 
fejest ugrott a kocsiba az ajtóban őrködő Pi mellett. 

Továbbmentek, át a folyón, mert másfelé nem lehetett, meg- 
kerülték szinte a fél várost, Kissynek legalábbis úgy tűnt. Ő 
már régen eltévedt, persze a többiek tegnap alaposan megis- 
merték a várost. 

Végre valamelyik sarkon észrevették a másik zseb vörös ló- 
farkát. Térd- és könyökvédőben volt, de a sisakját és a korcso- 
lyáját már levette. És föl volt háborodva. 

— Öt percigeket álltam sarokra — volt az első szava, amikor 
beugrott a kocsiba —, négy autós pasi is nézett, amíg álltak pi- 
ros lámpától, és nem szólták semmit is. Itt lenne legremekebb 
alkolam, szólítani kicsi vörös, fantasztikusan szexi nordnémet 
zsebegéret, ígérni kicsi pénzet, ültetni be autójaikba, vinni haza 
és fantasztikusan nagyon megerőszakolni, desszertnek utána el- 
vágni torkámat. De senki se is. Bamba doullens-i férfiek. Még 
rám is mosolygották! 


A félórás út felénél járhattak, amikor Santa jelentkezett egypár 
újabb szitokkal. Ezúttal Niala válaszolt neki, Nimbynek más 
dolga volt; amióta elindultak, ő szünet nélkül az egerével csó- 
kolózott. Megállapodás szerint közölte, hogy semmi sem bizo- 
nyítja a felvétel időpontját. Beszélni akar a lányával, élőben. 
Santa persze üvöltött és káromkodott, hosszan sorolva sérelme- 
It. 

— Furcsa — szólalt meg egy idő után madame Lavaux. — Meg 
mernék esküdni, hogy ismerős. 

— A szóhasználata, igaz? — felelte Kissy. — Az nagyon fontos, 
madame, több shindyt is elkaptunk jellemző szófordulatokkal. 
Santát is éppen ezért beszéltetjük. 

— Nem, nem az. Amiről mesél... hogy lopással vádoljuk az 
embereket. Ez nem olyan gyakori nálunk. 

— De nem írta konkrétan, hogy őt vádolták — mondta Chantal. 

— Ez igaz — felelte Versins úr —, csakhogy az ilyen ügyeknél 
több okból is nagyon vigyázunk, hogy csak az szerezzen tudo- 
mást a dologról, akinek feltétlenül muszáj. 

— Remek — vágta rá egyszerre több tucat kisegér. Chantal 
folytatta: — Akkor tehát: kit dobtak ki lopás miatt? 

Csend, a két mugli gondolkodott. 

— Senkit — felelte az úr kisvártatva. 

— Nem, senkit — értett egyet a hölgy. — De a gyerekrabló nem 
is mondta, hogy ezért dobtuk volna ki. 

— Ez igaz. Akkor hát milyen lopási ügyek fordultak elő? Van 
ezekről feljegyzés? 

— Van, csak... hogy tudok ezzel a masinával belépni a rend- 
szerünkbe? 

Chantal segített neki a táblagépes böngésző használatában — 
az közönséges program volt, nem a Jerry-rendszer része, Nim- 
by nem érezte szükségét sajátot gyártani —, és pár perc múlva 
megtudták, hogy az elmúlt két évben nyolc lopási üggyel fog- 
lalkozott a vezetőség. 

— Ketten nők, azokat kihúzhatjuk — mondta a hölgy. 

Kissy megrázta a fejét. — Ne húzzunk ki senkit. Santa lehet 
egy kirúgott nő pasija vagy akár a bátyja. 

— Rendben. És akiket azóta sem bocsátottunk el? 

— Santa szövegéből egyértelműen kiderül, hogy őt kirúgták — 
gondolkodott Kissy —, azokat kihúzhatjuk. 


— Akkor három kiesik — mondta Chantal. — Öt embert már 
nem akkora mutatvány lenyomozni. 

— Főleg most, hogy eljöttünk abból a városból, ahol élnek — 
cincogta Francoise. 

— Nem egészen. Az ötből hárman éppenséggel Amiens-ban 
élnek. Ha ezekkel nem érünk el eredményt, egy egérdandár 
visszamegy Doullens-ba és lenyomozza az utolsó kettőt, de az 
emberünk akkor is itt rejtőzik, a vasútállomás környékén. 

— Ha élnek Amiens-ban, dolgozták miért Doullens-ban? — tu- 
dakolta Elke. 

— Mert ott kaptak munkát — felelte Angéligue. 

— Rendben, egérkék, megvan a program — mondta Jennifer. — 
Egyes: Georges Lesoing, rue Anatole France, a fedőneve Ton- 
hal. Kettes: Jean Petin, rue Verrier Lebel, a fedőneve Makréla. 
Hármas: Iréne Creuse, allée Pierre Rollin, a fedőneve Szardí- 
nia. 

— Vacsorára halat akarok enni — sóhajtotta Francoise, és Kis- 
sy tökéletesen egyetértett vele. 

— Honnan a fedőnevek? — cincogta Elke. 

— Hirtelen ötlet volt. Ezek mind ehető halak, és az egyiket ma 
megesszük. 

— Ez egyszerű — mondta Kissy. — Melyik utca fekszik a vasút 
közelében? 

— Egyik sem. Ha köztük van Santa, akkor máshol ütött tanyát. 

— Hm. Ez persze gond. 


Santa akkor jelentkezett megint, amikor már Amiens utcáin ha- 
ladtak. Azt mondta, nem engedheti élőben beszélni őket, mert a 
gyerek hátha jelet ad arról, hogy hol van. Talán azt hiszi, hogy 
külön kódrendszert dolgoztak ki gyerekrablás esetére, kérdezte 
tőle Niala. Hogy tudná elmondani, amikor maga is ott lesz mel- 
lette? 

Válasz szokás szerint nem jött. 

Angéligue szülei a város peremén laktak, a föld mellett, amin 
gazdálkodtak. Szép házuk volt, három oldalról keskeny erdő- 
sávval környezve, a negyedik volt az utca. Már ismerték az 
egereket a felületről, úgy ölelgették meg őket, mint akik száz 
éve idejárnak, csak most egy ideig nem tudtak jönni. Pedig 


csak Nimby járt itt, amikor Clémentine-t üzembe helyezték, 
meg talán Vanessa, és párszor Pi, még annak idején. 

Clément úr felállt, hogy üdvözölje őket, de Angéligue vissza- 
nyomta. Két hete volt gipszben a bal lába, lecsúszott a traktor 
felhágójáról és szerencsétlenül esett. De legalább a ház előtt 
történt, nem kint a földeken. A kerti asztalnál ültek, amikor a 
csapat befutott és leparkolt a ház előtti gyepen a két kocsival. 
Miután az üdvözlések és bemutatkozások megvoltak, Angé- 
ligue vezetésével egérkülönítmény indult a házba, hogy minden 
föllelhető ülőalkalmatosságot kihordjanak. 

— Jó lenne még egy kocsit kölcsönözni — mondta Vanessa 
székcipelés közben. — Három helyre kell mennünk egyszerre. 

— Negatív, egérke — felelte Nimby. — Egyáltalán nem jó ötlet, 
ha Santa az ablakon kinézve Versins úr kocsiját látja meg, har- 
minc kilométerre hazulról. Két kocsit kellene kölcsönöznünk. 
Nektek csak teherkocsitok van, arra senkinek sincs jogsija. 

— Meg lehet oldani — felelte Angéligue, s megkereste anyja 
regiszteres füzetét. Mikor Kissy megint arra járt széket hordani, 
már javában csevegett valakivel. 

Pár perc múlva indultak a kölcsönzött kocsikért. Jó félórába 
telt, bár nem mentek messzire, de persze mindkét helyen el kel- 
lett mesélni, hogy van, ezer éve nem látták, meg kellett hallgat- 
ni, hogy mi van amazokkal, át kellett venni a kocsikat, elhozni. 
Egy öreg kék Mercedest és egy piros Volkswagent kaptak. A 
mikrobusszal mentek, vittek néhány kisebb egeret is és egyből 
továbbmentek a gyanúsítottakhoz. 

— Helyes — mondta Francoise, végigtekintve a képernyőkön —, 
Versins úrét nem számítva három kocsink van, mindhárom kül- 
földi, és a nemzeti színeket adják ki. Jó előjel. 

Közben ők sem tétlenkedtek, a kerti asztal mellé hoztak még 
egy asztalt, körberakták őket székekkel, kirakodtak némi elekt- 
ronikát, madame Clément pedig valahonnét nagy tálcákat vará- 
zsolt elő süteménnyel és gyümölccsel, meg egy csomó palac- 
kot. A zsebek indulás előtt beugráltak a mikrobuszba és hoztak 
még. Aztán kitették a képernyőkre Amiens térképét, megjelöl- 
ve a három gyanúsított lakhelyét, és az utcanézeti fényképeket. 

Tonhal: rue Anatole France. Négyszintes bérházak, a lakás a 
másodikon van, keletre néz. Parkolóhely rengeteg van a közel- 
ben, akár a szomszéd utcából felszállhatnak, akkor is rejtve 


maradnak. Első lépésként megfigyelik a lakást a levegőből. Az 
utca egyirányú, csak észak felé szabad haladni, ezért délebbre 
parkolnak. Távolság a bázistól háromezer-nyolcszáz méter, 
ezért közelebb kell menni. 

Makréla: rue Verrier Lebel. Szintén bérházak, négyezer- 
nyolcszáz méter. 

Szardínia: allée Pierre Rollin, csak ezerkétszázötven méter, 
ezért Niala azonnal fel is szállt a géppel, Chantal volt a navigá- 
tora. A negyedik emeleti lakásban nincs mozgás, a redőnyök 
felhúzva, az ablakon távcsővel jól be lehetett látni — sehol sen- 
ki. Szardínia nincs otthon. A Szardíniásszendvics csapat — Ver- 
sins úr és Nimby — egyelőre hazatért a piros kocsival. 

A Tonhalsaláta csapat, Vanessa és Pi a kék kocsival kiment a 
helyszínre és megfigyelte az ablakokat. Vanessa megpróbált fát 
is keresni, amire fölmászhat és távcsövezhet. Még ha nem is lát 
be Tonhal ablakán, legalább fára mászik. 

A Sült Makréla csapat, Angéligue és Elke a mikrobusszal 
ment, és váratlan sikert arattak. 


Pár perce leskelődtek már a ház körül, folyamatosan változtat- 
va a helyüket, hogy az ablakon esetleg kinéző Santa ne fogjon 
gyanút, és ne szolgáltassanak túl könnyű célpontot a macskák- 
nak se. 

— De hiszen... ő az, ott van — szólalt meg egyszer csak ma- 
dame Lavaux. — Az az ember a kocsinál, az Petin. 

Kissynek megrebbent a füle. Elke kamerája egy elég öregecs- 
ke Opelt mutatott a ház előtt, aminek egy pasas emelkedett ki a 
motorházából, megtörölte a homlokát és lehajolt valami másik 
szerszámért. 

— Uniform Whisky — intette Angéligue maradásra társát, és 
odasétált a kocsihoz. A pasas közben már visszahajolt a motor- 
házba. 

— Nem indul? 

— De — volt a válasz —, majd egyszer. . . 

— A gyertyát megnézte? 

Petin fölnézett, a tekintete végigsiklott Angéligue alakján. 

— Magácska ért a kocsihoz? 

— Csak amennyi a jogsihoz kellett. Á, gyújtás van. Ugye a ki- 
pufogóba benézett már? Ismeri azt a hülye viccet a krumplival. 


A pasas legyintett. — Nincs ebben krumpli, ez a krumpli. Ez a 
kocsi sokkal öregebb, mint magácska. 

— Te meg mit szöszmötölsz? — harsant egy női hang. Ahogy a 
két egér odafordult, Kissyék egy asszonyságot pillantottak 
meg, tízévesforma kisfiú jött mellette. — És kivel beszélgetsz? 

— Bocsánat, én csak erre jártam — szabadkozott Angéligue. — 
A vőlegényemet várom, és közben a kocsiról beszélgettünk az 
úrral. 

A vőlegény említésére az asszonyság megenyhült. Berakott 
két táskát a kocsiba és kérdőre vonta a férjét, hogy mikor indul- 
nak már. Angéligue elköszönt, visszasurrant Elkéhez és eltűn- 
tek a helyszínről. 

Makrélát kihúzhatták. 


A Discovery először távolról figyelte Tonhal ablakait, aztán 
közelebb merészkedett és megpróbált bekukucskálni a függö- 
nyök mellett. Nem sokat lehetett látni. Csakhogy. . . 

— Cin-cin — mondta Francoise, a pilóta. — Nézzétek azt az ab- 
lakot. 

Az egyik ablak csak félig volt becsukva. 

— Mi legyen? — kérdezte a zseb. — Bemenjek? 

— Az magánlaksértés — felelte Pt. 

— Viszont ha ott a gyerek, akkor Tonhal aligha panaszkodhat 
ezért, ha pedig nincsen, eljövünk — mondta Vanessa. 

— De működik a vezérlés a zárt térben? — kérdezte Versins úr. 

— Hogyne. Körberepültünk több épületet, márpedig a rádió- 
hullámok csak egyenesen terjednek. Jól van, egérke, a válasz 
pozitív, hatolj be, de óvatosan. Centinként. És ne feledd, hogy 
ha van odabent valaki, az a lakás túlsó végéből is meghallja a 
gép zúgását. Legalábbis ha nyitva vannak az ajtók. És főleg ne 
feledd, hogy ha lezuhansz odabent, akkor vissza kell könyörög- 
ni a gépünket, mint egy ablakon berúgott focilabdát. 

— Vettem — mondta Francoise, mintha nem Vanessa mellett 
ült volna a kék Mercedesben. — Indulok. 

A Discovery végtelen óvatossággal araszolt az ablakhoz. 
Ahogy elérte, elkezdett egyhelyben forogni balra-jobbra. Fran- 
coise pontosan kimérte a távolságot mindkét oldalon, úgy cen- 
tizte be a gépet az ablakon. Közben volt alkalmuk megfigyelni, 
hogy ez a hálószoba. A Discovery átvágott a helyiségen és ki- 


nézett az ajtón. Kis folyosó. Jobbra csukott ajtó, balra közvet- 
len közelben egy másik, nyitva. Francoise megközelítette és 
benézett. Gyerekszoba. Megkötözve heverő Ninonnak semmi 
nyoma. Alapos körülnézés után a Discovery visszatért a folyo- 
sóra, ami néhány lépés után a nappaliban ért véget, s mellette a 
konyha nyílt. A nappaliba be tudtak menni, de a konyhaajtó 
olyan keskeny résre volt csak nyitva, hogy annyit tudtak meg- 
állapítani, hogy ott van a konyha. 

Sehol semmi nem utalt arra, hogy itt bárkit fogva tartottak 
volna. Egy nem túl jómódú, átlagos, egygyerekes család ottho- 
na. 

Francoise visszament a folyosóra, majd a hálószobába, és is- 
mét végtelen óvatossággal kicentizte a Discoveryt az ablakon. 
Amikor kint volt, kinyomta a botkormányokat, és a gép teljes 
sebességgel tépett el az épület közeléből, majd jókora zökkenő- 
vel ért földet a kocsi mellett a füvön. 

— Jól van, egérke — mondta Vanessa gyengéden, és lehámozta 
Francoise-ról a videószemüveget, közben kint Pi fölvette a he- 
likoptert. — Szép munka volt, de most lazíts és igyál egy kor- 
tyot. 

A zseb nagyot húzott a narancsléből. 

— Azt hiszem — mondta kicsit remegő hangon —, így még nem 
féltem életemben. 

Kissy ekkor vette észre, hogy a keze egész idő alatt ökölbe 
volt szorítva, a körme nyomot hagyott a tenyerén. Ő is félt. A 
Discovery bárhol fennakadhatott volna, és nemcsak kínos visz- 
szakönyörögni a háziaktól, de addig nincs is gépük, és szüksé- 
gük van rá a kutatáshoz. 

— Ninon nincsen itt — hallotta Versins úr szavait. — Akkor 
csak a nő marad... meg az a kettő, aki Doullens-ban él. 

— Nem okvetlenül — felelte Pi. — Valahol máshol is elrejthette. 

— Ma itthon reggeliztek — jegyezte meg Nimby. — Három terí- 
ték volt az asztalon. Apa, anya, gyerek. Nem hiszem, hogy a 
család mellől jár el a gyerekrabló-rejtekhelyre... bár persze 
nem zárható ki teljesen. 

— Jó — döntött Niala a szokásos Jerry-határozottsággal. — Áll- 
junk át Szardíniára és később nézzünk rá Tonhalra megint. 


De Szardínia nem volt otthon, akárcsak Tonhal. A Jerry őrhe- 
lyet foglalt el a házával szemközt, és rövid tanakodás után Ton- 
hal házát is figyelni kezdték. Madame Lavaux mindkettejükről 
adott személyleírást, és mindenkit lefényképeztek, aki belépett 
a házba vagy hosszabban tartózkodott a közelben. Madame La- 
vaux pár percenként kapott egy-egy adag fényképet megnézés- 
re. A gyanúsítottak nem voltak rajtuk. 

Versins urat Vanessa habozás nélkül befogta kuktának. Ő 
nem vehet részt az őrségben, mert felismerhetik. A fényképeket 
hiába nézné, egyik gyanúsítottat sem ismeri. Akkor hát tisztít- 
son zöldséget, addig sem a lányán jár az esze. Madame Clé- 
ment-nak Angéligue fölajánlotta, hogy csak foglaljon helyet és 
nézze a szorgoskodó kisegeret, érdemes. De végül ő is segített. 
Csak hárman voltak a konyhában, hiszen Angéligue-nek vezet- 
ni kellett, meg két táblagép is persze, hogy a csapattal megle- 
gyen a folyamatos kapcsolat. 

Kissy Tonhalnál kezdte az őrséget, félóra alatt többször is he- 
lyet változtattak Elkével és Pivel, aztán befutott a váltás és ők 
átmentek Szardíniához. Ott leváltották Angéligue, Jennifer és 
Martin csapatát, akik hazatértek. Újabb félóra múlva érkezett 
helyettük Chantal, Niala és Pi, és most Kissyék tértek haza. 

— Tíz perc múlva eszünk, egérkék — közölte Vanessa, amikor 
Kissy kiugrott a Mercedesből. 

— És a többiek? — kérdezte madame Lavaux. 

— Mindenki akkor eszik, amikor megjön az őrszolgálatból, ezt 
nem hagyjuk most már abba. 

Kissy elbaktatott Nimby mellett, aki a mikrobusz nyitott ajta- 
jában ült és éppen a Santával folytatott levelezést olvasgatta. 
Kissy rácincogott; Nimby visszacincogott. Kissy továbbment a 
házba, s belépett a konyhába. 

— Jerry fent, Jerry lent — mondta. 

— Jerry kint, Jerry bent — viszonozta Vanessa. 

— Milyen érdekes — szólalt meg Nimby a konyhapultról. — Azt 
írja, hogy fogdosom az alkalmazottaimat. 

— Azt tudjam meg! — csattant föl Vanessa, Kissy pedig majd- 
nem az egyik salátástálba esett nevettében. 

— Nem én, szamár. Versins úr. Igaz ez, uram? 

— Én... nézze... miért fontos ez? 

Kissy fölkapta a fejét. 


— De hisz ez iszonyú fontos! — vágta rá, és összeakadt a tekin- 
tete a kislányéval. Vanessa lassan bólintott. 

— Nos hát... nézzék, azt a szót talán nem használnám, hogy 
fogdosom, ez azért túlzás, de... mondjuk éppen ha ráteszem a 
kezem valaki vállára, az nem annyira... 

— Kerüljük a szócséplést, monsieur Versins — szólalt meg Jen- 
nifer valahonnan a város közepéről. — Milyen neműekkel for- 
dulhat elő ilyesmi? 

— Én... hát... ugye... nőneműekkel, elvégre... 

— Aha — mondta Nimby jelentőségteljesen. 

— Nem értem. Miért fontos ez? Mindig a jóízlés határain. . . 

— Ez nem érdekes — szakította félbe a fiú. — Hát nem érti? Ha 
ezt az embert hónapokkal ezelőtt kirúgták, és ő egy pasi, aki 
legfeljebb láthatta, hogy ön valaki másnak a vállára teszi a ke- 
zét, akkor miért jegyezte meg annyira, hogy most is emlegeti? 

— De hiszen Santa tényleg férfit. 

— És ha ketten vannak? — kérdezte egyszerre töméntelen kis- 
egér. 


Ebéd közben többféle lehetséges forgatókönyvet dolgoztak ki, 
és fedőneveket adtak ezeknek is. A fedőnevek az ebédből ke- 
rültek ki. 

Borsó. Egy kirúgott nő és a pasija, bátyja, apja, aki nem állt 
alkalmazásban a cégnél. 

Paradicsom. Egy kirúgott nő és egy kirúgott férfi. 

Paprika. Egy kirúgott férfi, aki valamiért mégiscsak megje- 
gyezte, hogy Versins úr megfogott már egy-két nőt a munkahe- 
lyen — például mert az ő csaja is köztük volt. 

Uborka. Egy kirúgott férfi, aki vaktában lőtt és véletlenül cél- 
ba talált. 

A sült hal és a krumpli egyelőre nem lett forgatókönyv. Va- 
nessa talált egy óriási borsókonzervet a kocsiban, még Doul- 
lens-ban vették, csinált belőle még egy köretet a krumpli mellé, 
a többi forgatókönyv a salátából került ki. 

Versins úr kényelmetlenül feszengett egy darabig, aztán csak 
nekikezdett, amikor a forgatókönyveket tárgyaló egérkék ép- 
pen elcsendesedtek a rágcsálás miatt. 

— Nézzék, én azt hiszem, ezt jobb lenne mégiscsak tisztázni. . . 
nem szeretném, ha Ninon felkutatása sínylené meg a dolgot. 


Vanessa erőteljesen megrázta fejét, röpködtek szőke fürtjeit. 

— Uram, mi profi shindyvadászok és gyerekmentők vagyunk. 
Ha önről az derülne ki, hogy együttműködött a náci megszál- 
lókkal, akkor mint bűnüldöző szervezet természetesen átadjuk 
a rendőrségnek önt is, de Ninont mindenféleképpen megkeres- 
sük. Ő nem tehet az ön bűneiről. 

— Értem — mosolyodott el az úr —, hát... ez az egy biztosan 
nem terheli a lelkemet, mert a szüleim is a háború után szület- 
tek. Ami viszont ezt a fogdosást illeti, ez sokkal ártatlanabb do- 
log, mint ahogy ez az alak beállítja. Igen, előfordul, hogy ráte- 
szem a kezem a nők vállára, de ez egy egészen hétköznapi 
gesztus, és nincs benne semmilyen... közeledési szándék. 

A mikró bólintott. 

— Ismerem. Gyakori például, hogy az ajtóban a férfi előreen- 
gedi a nőt és egy pillanatra a hátára teszi a kezét, amikor belép. 
Velem ritkán csinálják, mert kicsi vagyok, de egyébként a fér- 
fiak és nők mindennapos érintkezésének része, sokkal inkább 
számít a nők női mivoltának elismerésének, mint közeledésnek, 
és ön amúgy is éppen tegnap határozta el, hogy leszokik róla, 
nemdebár? 

Versins úr összerezzent. Vanessára meredt, aki ragyogó kék 
szemével visszanézett rá. Dermesztő fagy áradt a tekintetéből, 
a jéghideg sugarak áthatoltak a férfi megfagyott tetemén és ne- 
kiütköztek a háznak, ami azonnal elkezdett átalakulni jégkuny- 
hóvá. A Versins úr kezében levő villa hajlított fémfelülete visz- 
szavert egy fénysugarat az ég felé, és nyomban havazni kezdett 
Amiens fölött. Pillanatok múlva megjelentek a jegesmedve ej- 
tőernyősök, aztán a hóemberek. A fák közül hirtelen kizúduló 
gleccserjég valósággal elsöpörte Vanessa háta mögül a mikro- 
buszt, egy pillanattal azelőtt, hogy Versins úr bólintott. 

— Hogyne — mondta zavartan. 

Vanessa elmosolyodott, és a sarkvidék eltünt egy pillanat 
alatt. Kissy még látta az utolsó jegesmedvéket berohanni az er- 
dőbe. 

— Mindjárt gondoltam. 


Ebéd után Kissy a Szardíniásszendvics csapatban kezdett Mar- 
tinnel, Pi letette őket a sarkon és az előző párossal hazament 


ebédelni. A két kisegér figyelőpozíciót vett föl a parkolóban és 
várt. 

— Eszembe jutott valami — mondta Martin öt perc múlva. 

Kissy megbillegette füleit, várta, hogy mi az a valami. De a 
folytatás nem szavakban érkezett. Martin átsurrant a parkolón 
és egykettőre a kapuban termett. Kissy megiramodott és utolér- 
te, éppen amikor egy férfi kiszállt a kocsijából és a kapuhoz 
ért. Kulccsal kinyitotta a kaput és rájuk nézett. Kissy villám- 
gyorsan előrelépett és köszönetül bólintva besétált a kapun. 
Martin követte. 

— Köszönjük, uram — mondta. 

— Kérem -— felelte a férfi, és az egyik földszinti lakás ajtajához 
ment. Martin a lifthez indult, de amikor az ajtó becsukódott a 
férfi mögött, visszasurrant a kapualjba és szemügyre vette a 
postaládákat. 

— Láttad, egérke? 

— Mit? — lehelte Kissy, és még körül is nézett, hogy nem hall- 
ja-e valaki. 

— Ránéztem a postaládára, amikor beléptünk. Ez az övé, és 
nem üres. 

— No és? 

— Vasárnap van. Ezt a levelet nem ma kapta. Tehát ma még 
nem járt itthon. 

Ezzel Martin a zsebébe nyúlt és elővette a másik bicskáját, a 
svájcit, amin egész csomó mindenféle szerszám volt. 

— Egérke?... — nézett rá Kissy riadtan. 

— Tessék — felelte Martin, kipattintott egy műszert és óvato- 
san a zárba illesztette. 

— Egérke! 

Martin ügyesen kinyitotta a postaládát, kiemelte a levelet, a 
bicskával együtt a zsebébe süllyesztette, visszacsukta a ládát, 
és egy szempillantáson belül eltűntek a házból. Kissy esze nél- 
kül menekült a parkoló túlsó végébe, mielőtt valaki üldözőbe 
veszi őket. Most kifejezetten remélte, hogy az csak cica lesz. 

— Egy ingatlanügynökség — szólalt meg Martin a fülében. 
Visszanézett; a fiú lemaradt mellőle, éppen behúzódott a ko- 
csik közé. — Amiens-i cím. 

— És mit írnak? — kérdezte Francoise. 

— Mindjárt megtudjuk. 


— De hát ez... ez betörés — mondta Versins úr. 

— Még nem - felelte Martin. — Eredetileg a lakásába akartam 
betörni, de megláttam a levelet a postaládájában. Ráér a lakás a 
következő fordulóban, ha ugyan van értelme. Egy ideje nem 
járhatott itthon a hölgy. Cin-cin. Ez egy szerződés. Bérleti... a 
hölgy bérelt egy lakást. Mégpedig... egy hete. 

— Elköltözik — mondta madame Clément. 

— Csakhogy a másik lakás is itt van Amiens-ban. Milyen 
messze van ide a rue de la Délivrance? 

— Öt perc lehet — vélte monsieur Clément. — Ez olyan nagy 
dolog? Nyilván kiteszik a mostani lakásából és bérelt egy mási- 
kat. 

— Ha erre nincs pénze, miből fizeti a másikat? 

— Nem tudom. Ezer és egy oka lehet. Én a helyetekben visz- 
szatenném azt a levelet a helyére. 

— Van itt valami más is — szólalt meg Nimby. — Az utca, amit 
mondtál, éppen a vasút mellett van. 

— No lám csak — cincogta Francoise. — Az egyik fő gyanúsí- 
tottunk, aki pont egy hete bérelt egy lakást, pont a vasútnál... 
túl sok az egyezés, induljunk, egérkék! 

— Rendben -— érkezett Angéligue hangja. — Odamegyünk, de a 
Discovery is kellene. 

— Kétezer-ötszáznyolcvan méter — jelentette Niala. — Máris 
felszállok. Elke, navigálsz? 

— Hogyne navigálsznék. De fedélzeti fegyverekt még nem 
szabad használni, mert ha lelövesz egyikt, másik még sértetlen 
és rálőheti gyerekt. Kellene kicsalni egyikt lakásból és aztán le- 
puffantunk másikt. 

— Nem rossz terv, zsebike, csak annyi szól ellene, hogy nin- 
csenek fedélzeti fegyvereink. 

— Az baj eléggé, nem lett volna szabad leszereljünk őket. Jól 
van, Niala kész, indulítja helikót — a kislány hangja hirtelen föl- 
erősödött —, vigyázat első fedélzeten, helikó készülődi felszál- 
lásat, ez nem gyakorlat! 

Kissyék egymásra vigyorogtak. 

— Discovery úton célpontbele — közvetítette a zseb szenvedé- 
lyesen —, máris átrepüli Landwirtschaftsföldekt, utcák, Wohn- 
siedlung, Friedhof, megint utcák, megint Wohnsiedlung, hopp- 
pá! Eisenbahnhof mit vasútállomás! 


Az út valójában majdnem két percig tartott, de Elke sportri- 
porteri lelkesedésű közvetítése legfeljebb fél percig, mert abból 
a magasságból már messziről meglátta az állomást. 

— Akkor ez az — jelentette ki megfellebbezhetetlenül. — Gye- 
rek sínylődi Zugvasút mellett, és halnéni lakja pont a Zug mel- 
lett szintén. 

— Némelyek — jegyezte meg Clément úr — ugyanilyen maga- 
biztosan jelentik ki, hogy ufót láttak. 

— Ufót? Kicsi zöld lény Raumschiffhajóból? Olyat nem lát- 
tam, csak tükörben. 

Hát ez az, gondolta Kissy. Ettől van. 

— Ufót nem láthattál tükörben — közölte Nimby —, csak kis 
zöld űrlényt, nagy fülekkel. Az stimmel, csak az ufó nem, mert 
az azonosítatlan repülő tárgyat jelent. Abból szálltál ki, mielőtt 
összeakadtunk. 

— Charlie kettő — vezényelt a zseb válasz helyett, mert a Dis- 
covery már a házat kereste —, az a lapos tetősös, egérke, de kell 
ellenőrzeni házszámt. 

— Tudom, egérke — felelte Niala. — Csigavér. A ház túloldalán 
leereszkedem és megnézzük. 

— Vigyázz ablakokról! Kileshet rajta fantasztikusan disznó 
shindy és lövi porrá Discoveryt Panzerfausttal! 

— Egész biztosan, egérke — nevetett Niala, ezúttal nem szorul- 
va tolmácsolásra —, éppen ezért jóval túlmegyek a házon és a 
pályaudvar fölött bekapcsolom a mi kis remek távcsövünket. 

Kissy ezalatt hirtelen előkapta a telefonját és lepuffantott egy 
harmincas nőt, aki a ház felé tartott. Madame Lavaux válasza 
már írásban, illetve rajzban érkezett a felületen: egy vonással 
áthúzta a képet, ez nem Szardínia. 


Nem jelent meg páncélököl az ablakokban, és semmi más sem. 
Ha shindy kukucskált ki, akkor azt a lehúzott redőny mögül tet- 
te, a lakás minden ablakán le voltak eresztve, belátni nem lehe- 
tett. 

— Gyanús — mondta Francoise. 

— Ugyan már — felelte madame Lavaux. — Száz oka lehet, 
hogy leengedi valaki a redőnyeit. 

— De pont annak a lakásnak, ahol elrablottva őrzik gyerekt?! 
— csattant föl Elke. 


Nevettek. 

— Derítsük fel — mondta Vanessa. 

— Mit? — szólalt meg monsieur Clément. — Ez a nő csak egy a 
gyanúsítottak közül, és csak annyit tudtok, hogy kivette azt a 
lakást. Ahogy a hölgy mondta az imént, száz oka is lehetett rá. 
És ti egy férfi után nyomoztok, ez pedig nő. 

— Igen, apa — érkezett Angéligue hangja a város másik végé- 
ből —, de ez csak annyit jelent, hogy a nő vette ki a lakást és a 
férfi írogat nekünk. Le kell nyomoznunk a gyanúsítottakat, 
hogy kizárhassuk őket. Ha Szardínia tiszta, leállhatunk a meg- 
figyelésével. 

— Helyes a cincogás — vágta rá Francoise —, egérke, mármint 
Martin, gyerünk, törd fel a nő régi lakását, ott biztos nincsen 
senki, keress nyomokat! 

— Vettem — felelte Martin —, indulunk. 

Kissy átsurrant a parkoló kocsik alatt és csatlakozott az ege- 
réhez, aki átölelte. 

— Cica is lehet odabent — súgta. 

— Tudom -— felelte Kissy. — Te mész elöl, én lopakodok mö- 
götted. Hátulról előbújik a cica és elkap engem, te pedig hősie- 
sen megküzdesz vele és megmented a kisegeredet. A bundáját 
kitesszük az ágy elé. 

Nagy füleikben ezalatt madame Lavaux megkérdezte, hogy 
ki voltaképpen a vezető, és megkapta a magyarázatot, de ők 
nem törődtek vele. Pár perc múlva elengedték egymást, és óva- 
tosan körülnézve visszasurrantak a házhoz. 

Nem jött senki. Egy percet vártak, aztán Kissy megnyomott 
egy második emeleti gombot a kaputelefonon. Nem volt válasz. 
Megnyomott egy másikat. 

— Ki az? 

— Sürgős kézbesítés — felelte Kissy. 

Az ajtó fölberregett. Martin benyitott, besurrantak és máris a 
liftben voltak. Föl a negyedikre. Monsieur Akárki a másodikon 
nyilván a nyitott ajtóban várja a sürgős kézbesítést, amíg rá 
nem jön, hogy valaki másnak kézbesítettek sürgősen. 

Martin becsöngetett, kétszer is. Egypercnyi várakozás után 
bólintott és elővette a svájci bicskáját. Némi bíbelődéssel ki- 
nyitotta az ajtót. Óvatosan belopakodtak, de fegyvert nem vet- 
tek elő. Úgysincsen senki idebent. 


És nem is volt. Kis, kétszobás lakás, egyszerűen berendezve, 
láthatóan egyetlen lakója van, s az láthatóan egy nő. Nappali, 
hálószoba, konyha, fürdőszoba. Nem úgy festett, mint ahonnan 
hamarosan ki akarnának költözni, viszont Kissynek olyan érzé- 
se volt, hogy Szardínia hosszabb időre távozott. A konyha mi- 
att. Nem volt elöl semmi, se mosatlan edény, se tiszta. Kissy 
benézett a hűtőbe. Tej, vaj, valami felvágott... itt hamarosan 
enni fognak megint, de egypár napja nem járt itt senki. A kony- 
haasztalon vékony porréteget talált. 

— Egérke — szólalt meg Martin a nappaliból. Kissy belökte a 
hűtőt és kisurrant, a szobaajtóban majdnem összeütköztek. — 
Gyere, nézd ezt meg. 

A nappali sarkában egy asztalka állt, néhány apró tárgy, egy- 
két könyv... és egy fénykép. 

Versins úr a lányával. 


— Ez nem gyakorlat, egérkék! Mindenki kocsiba, indulás! Ver- 
sins úr velünk jön, de hátul marad és nem hősködik, megértet- 
te, uram? 

Mialatt Vanessa katonai vezényszavakat harsogott, Kissyék 
már lefelé tartottak. A liftben Martin kinyitotta Kissy hátizsák- 
ját és kivette a korcsolyáit, aztán Kissy is az övéit. Kiugrottak a 
kapun és leültek a járdaszélre. 

— Megvan — mondta Martin, amikor Kissy fölpattant, immár 
kerekekkel a talpán. — A temetőn át ezernyolcszáz méter, pilla- 
natok alatt ott vagyunk. 

Egy gombnyomással átküldte az útvonalat Kissy telefonjára, 
és ő is fölvette a korcsolyáit. Átvágtak a parkolón, ki az útra, 
átsurrantak a száguldó kocsik alatt és be a temető kapuján. Itt 
aztán szaladhattak, nyílegyenes, széles útjuk volt, kétoldalt ma- 
gas, árnyas fákkal, itt-ott egy járókelő. Füleik lobogtak a szél- 
ben, ahogy suhantak. Most semmiféle cica nem éri őket utol, 
gondolta Kissy, de ekkor már lassítani is kellett, az út elka- 
nyarodott, kiszaladtak a temető szélére és száguldottak tovább. 
S egyszer csak kint voltak a túlsó kapunál. Át egy forgalmas 
úton és tovább az utcákon. 

Amikor megérkeztek a rue de la Délivrance-ra, először a Dis- 
coveryt keresték meg. Kint volt a pályaudvar fölött, jó messze 
tőlük is, a háztól is. Ők is messze voltak még a háztól. Angé- 


ligue-ék az ellenkező irányból ugyanakkor értek célba, de nem 
hajtottak be az utcába, a keresztutcában parkoltak le, egy másik 
épület fedezékében. 

— Hogy csináljuk, egérkék? — kérdezte Angéligue. 

— Van egy ötletem — felelte Nimby. — Mi elakadtunk a forga- 
lomban, kell még két perc, hogy odaérjünk, addig vegyétek föl 
a gépet, Niala kiviszi nektek. Vágjatok egy egyenes botot, úgy 
negyven centi hosszút! 

Martin már kinyújtott kézzel üdvözölte a feléjük suhanó Dis- 
coveryt, Kissy ezért odalépett a legközelebbi fához, kést rántott 
és kíméletlenül lecsapta egy vékony ágát. Gyors mozdulatokkal 
levagdosta róla a kisebb gallyakat. A mikrobusz csakhamar 
megállt mellettük, s Nimby már ki is ugrott egy drótszállal. 

— Figyelj, egérke. Úgy drótozom a hasadra a botot, hogy elöl 
a két rotor között áll ki. Húsz centit nyúlik előre, ezzel manő- 
verezhetsz. 

— Vettem, de ne csiklandozz — nevetett Niala, most már élő- 
ben is hallották a hangját, hátul ült a kocsiban. 

Két perccel később a figyelők elhelyezkedtek a ház három ol- 
dalán. Észak: Jennifer, a ház előtti parkolóban. Dél: Nimby, a 
szomszéd épület tövében. Nyugat: Chantal, a keresztutca másik 
oldalán. A leredőnyözött ablakokat nézték és vártak. Nialát be- 
zárták a mikrobuszba, most nem volt szüksége navigátorra. Hét 
egér és Versins úr a kapu felé tartott. Vanessa előresietett, és 
szerencséje volt, egy nő éppen belépett a kapun. 

— Ne csukja be, asszonyom! — kiáltott rá a mikró. — Köszö- 
nöm! 

— Te itt laksz? 

— Nem, madame, Héléne Laroche-Fréonhoz jöttem. 

— Nem ismerem... 

Mert nem nézel Belmondo-filmeket, gondolta Kissy. 

Mire odaértek a kapuhoz, a nő már bement a lakásába. Va- 
nessa beengedte őket, és fölballagtak a lépcsőn. 

— Rendben — mondta Pi menet közben -—, akkor a kiosztás a 
következő. Bal oldali ajtók: Kissy, Martin, Angéligue. Jobb ol- 
dal: Francoise, Elke, én. Vanessa az ajtóban áll és lő mindenki- 
re, aki megjelenik, Versins úr pedig a háta mögött vár. 

— És nem lép a tűzvonalba, mert hátbalövöm — nézett a férfira 
Vanessa. Az bólintott. 


— Ennél nagyobb veszély is van — tette hozzá Angéligue. — Ha 
Santánál vagy a nőnél mégis van fegyver, akkor Vanessa az, 
aki ártalmatlanná tudja tenni. Ha elzárja az útját, minket talál- 
hat el. 

— C-c-c — mondta Elke. — Ő nem tud lövni csak úgy, kell pisz- 
toly fölemel, céloz, és előszoba tele lesz fegyveres kisegérek- 
vel, akik lövik szitát belőle. 

— Igen, de közben a másik tettes ott lehet abban a helyiség- 
ben, amit rád bíztunk — figyelmeztette Kissy. — Nem fordíthatsz 
hátat neki. 

— Nem, persze, előbb kinyuffasztom. 

Fölértek a legfelső szintre, Pi hátraintett, hogy csend legyen. 
Némán sorakoztak föl a lakás ajtaja előtt, három egér a bal ol- 
dalon, három a jobbon, Vanessa középen, Versins úrnak intet- 
tek, hogy maradjon kicsit hátra, kellett a hely. Mindenki elő vet- 
te a Nimbuszát. Pi Vanessa előtt állt, jó három méterre az ajtó- 
tól. 

— Papa Hotel — suttogta Angéligue. 

— Papa Hotel — felelte Niala. — Echo Sierra egy. 

Kissy rápillantott a telefonjára. A házat látta felülről, a Disco- 
very mostanáig a tetőn üldögélt, most felszállt és lecsapott a 
déli oldal mellett. Hirtelen nekirepült az ablaknak a kinyúló 
bottal, jó nagyot koppanhatott. 

— Echo November egy — mondta Niala, fölkapta a gépet, átre- 
pült a ház fölött és ott is koppantott az ablakon. 

— Echo Whisky egy! 

Megütötte a nyugati ablakot is, aztán vissza a déli oldalra, 
majd megint a nyugatira, a délire, az északira, a délire, össze- 
vissza, hol az első, hol a második ablakot. 

— Echo Sierra kettő! — harsant hirtelen Nimby. — Alpha Foxt- 
rot! 

— Echo Sierra — vágta rá Niala —, bevágok! Készüljetek! Lá- 
tom a nőt, indíts! 

Pi vállal nekirohant az ajtónak, aztán rúgott is egyet rajta. Az 
ajtó kinyílt és beözönlött az egérkommandó. 

Az előszobában nem volt senki. Kissy balra fordult és beug- 
rott az első ajtón, amit nyitva talált. A konyha volt, nem volt 
benne senki, de ajtó nyílt belőle a következő helyiségbe. Föl- 
tépte. 


Ott volt a nő, az ablaknál állt és rémülten hadonászott a feje 
fölött zúgó helikopter felé. Martin is ott állt már az ajtóban. 

— Föl a kezekkel! — ordítottak rá mindketten egyszerre. 

— Mi lesz már?! — üvöltötte Kissy, rászegezve fegyverét a nő- 
re. — Lássam a kezedet! 

— Alpha November, Alpha November! — harsant hirtelen 
többszólamú egérkórus a fülükben. — Megvan a gyerek, semmi 
baja! 

Kissy hirtelen eltette a fegyverét, a nőhöz lépett, aki puszta 
kézzel rá akart támadni. Kissy könnyedén elkapta a csuklóját, 
hátracsavarta a karját, aztán kirúgta alóla a lábát és szépen, 
szakszerűen hasra fektette. 

— Macskamentesítve — mondta föl sem nézve, s Martin már 
ott sem volt, szaladt segíteni a többieknek. Kissy remélte, hogy 
a férfi nem adja meg magát ilyen könnyen. De már meg is szó- 
lalt Angéligue hangja: 

— A pasas nincs a lakásban, Pif, vigyázzatok, bármikor meg- 
jöhet! 

A figyelők azonnal rávágták, hogy indulnak a házba. A Dis- 
covery közben már kilibbent a folyosóra, de továbbra is szem- 
mel tartotta őket, Kissy látta, hogy rendszeresen feléjük fordul. 

— Minden macskamentes! Versins úr bejöhet, harmadik ajtó 
balra! 

Az ajtó előtt elrohant az apa az egyik irányba, egy sor egér a 
másikba, vissza Vanessához, aki néhány pillanatig egyedül 
őrizte a lépcsőházat. 

Kissy ekkor jött rá, hogy hiszen a pasas hollétét éppen ő tud- 
hatja meg a leggyorsabban. 

— Hol van a pasid? — kérdezte. 

Valami mormogás volt a válasz. 

— Nem hallottam! 

— Dögölj meg! 

Kissy rosszallóan cöcögve megcsóválta a fejét, előhúzta a ké- 
sét és a nő arca mellé tette a padlóra. Megnyomta a gombot, a 
penge kiugrott. 

— Bemutatom Bicska felügyelőt. Kemény és éles a modora. 
Rozsdamentes, úgyhogy neki hiába mondod, hogy dögöljön 
meg. Persze meg lehet próbálni, de ha megharagszik, még rá- 


paskol az arcodra, és a börtönben nem valami fejlett ám a 
plasztikai sebészet. 

— Akkor téged lecsuknak. . . 

— Ugyan már, picikém, beadom önvédelemnek, különben 
meg nem mindegy neked, hogy velem mi van, amikor te hátra- 
levő életedre úgy nézel majd ki, mint egy lidércnyomás? Tehát, 
Iréne, kis szívem: hol van a pasid? 

— Honnan tudod a nevemet? 

— Mindig ilyen sok értelmetlen kérdést teszel föl? Én itt ven- 
dég vagyok, udvarias házigazda először is válaszol a vendég- 
nek. Mégpedig sietve, nézd, Bicska felügyelő már nagyon ide- 
ges — ezzel megmozgatta a kést a padlón. 

— Nincs... nincs pasim! 

— Akkor kicsoda Santa? 

— Én vagyok... 

— Hogy ki?! — Kissy hirtelen lehajolt és a nő arcába nézett. — 
Te fenyegetőztél azzal, hogy fölkapod, mint egy pelyhet? Hogy 
megerőszakolod?! 

— Én... 

— A gyerek ugyanezt mondta — szólalt meg egy hang Kissy 
fülében. Angéligue. — Nincsen semmiféle pasi. Soha nem is 
volt. A nő rabolta el, ő tartotta itt fogva, ő csinált mindent. 

Kissy fölnézett. Angéligue ott állt az előszobában, s vele az 
egész csapat. És a gyerek. Gyűrött volt és megviselt, de belé- 
pett a szobába és a nőt nézte. 

— Nézd csak, Iréne — mondta Kissy, és a másik irányba fordí- 
totta a nő fejét —, valaki látni szeretne. Tudod, mi tanultuk 
gyermekpszichológiából, hogy ilyenkor nagyon fontos, hogy 
legyőzve lássa kínzóját, akkor tudni fogja, hogy nem árthat ne- 
ki többé. Ezért ha most valami udvariatlant mondanál neki, az 
olyan kedvezőtlenül hatna a mentálhigiénéjére, hogy kompen- 
zációképpen kénytelen lennék lenyisszantani a füledet. — Ezzel 
meg is fogta Iréne egyik fülét és fölvette a kést. — Tudod, ő 
még gyerek, nem hagyhatunk benne életre szóló pszichés trau- 
mát. Neked meg tökmindegy, hogy hány füllel kerülsz a sittre. 

— Azt mondtad — szólalt meg Ninon kicsit remegő hangon, 
bár az apja fogta mindkét vállát —, hogy most már kioldozod a 
kezemet, mert úgyse tudlak megverni. 

Iréne morgott valamit válaszul. 


— Ugye azt akartad felelni, hogy igen, így volt, tisztelt kisasz- 
szony? — tudakolta Kissy. 

— Igen... 

— Kisasszony? 

— Igen, kisasszony! 

— Egész éjjel — mondta Ninon — azt terveztem, hogy ha ki tud- 
nám nyitni a szoba ajtaját, te biztos alszol... én pedig így csi- 
nálnék. 

Lerázta a válláról az apja kezét, odajött hozzájuk és akkorát 
rúgott a nő oldalába, hogy Kissy majdnem leesett róla. 


Az előszobában és a lépcsőházban is hemzsegtek az egerek, ott 
volt a három figyelő és Niala is, feje búbjára tolva a videó- 
szemüveg, hátizsákjára szíjazva a vezérlő és a Discovery. A 
rendőrök néztek is nagyokat, amíg elhaladtak köztük. De volt 
ott még két gyerek, tíz-tizenkét éves fiúk, valamint az apjuk, 
egy nagydarab, atlétatrikós férfi, ők a szomszéd lakásból jöttek 
ki a nagy csődületre. El voltak képedve a hírtől, hogy egy nő 
tartott itt fogva egy kislányt egy álló napon át. A férfi nagy 
hangon ki is jelentette, hogy ha tudott volna erről, hát ő nem 
nézi, hogy nő, rátöri az ajtót és péppé veri. Elnézve a pasas mé- 
reteit és a kistermetű, vékony Iréne-t, Kissy úgy tippelt, ahhoz 
a péphez nem kellett volna több két-három ütésnél. Ninon jóval 
kisebb volt nála is, le is lehetett gyengülve, de akkorát rúgott, 
hogy az egerek után a rendőrök is fontolóra vették, ne hívja- 
nak-e mentőt. De végül Iréne a saját lábán ment le a rendőrko- 
csiba. 

Az egérkék átnézték a lakást. Bútorzat alig. Abban a szobá- 
ban, ahol a gyereket megtalálták, egy ágy, ahhoz kötözte a nő a 
bokájánál fogva, de csak éjszakára, még meg is mondta, hogy 
nappalra nem kötözi meg, nehogy kisebesedjen a bokája. Volt 
még egy asztalka meg egy teljesen üres polc. A másik szobá- 
ban, ahol a nő aludt, egy földre dobott matrac, egy polc, rajta 
néhány könyv, zsebrádió, ezeket Kissy magához vette. A kony- 
hában beépített bútor, a hűtőszekrény tömve, a konyhaasztalon 
nagy halom konzerv. Az egerek összenéztek, s Pi már indult is 
lefelé. Ők pedig fölkaptak egy-egy kupac konzervet. 


— Mit csináltok? — kérdezte Ninon, aki megint az előszoba 
közepén állt az apja védelmező ölelésében, egypár fegyveres 
kisegérrel körülvéve. 

— Kifosztjuk a konyhát, ha nem bánod — közölte Vanessa. — 
Teljesen fölösleges ezeket itthagyni a következő lakónak. 

— Utálom a babot. 

— Jó, akkor azt megkapja valaki más. Pi ideáll a kocsival, 
egykettőre lecuccolunk mindent. 

Lent a földszinten Kissy meglepve torpant meg. Az egyik aj- 
tószárnyat Elke nyitva tartotta, de a másik szárny alsó felén az 
üveg kitörve, szilánkok mindenhol. 

— Itt meg mi történt? 

— Hát valahogy be kellett jutnunk — nevetett rá Nimby. — Nem 
értünk rá megvárni, amíg jön valaki. 

Kissy lesietett a kocsihoz, beszórta konzerveit, amiket gondos 
egérkezek máris beljebb vittek az útból, s ahogy visszafelé in- 
dult, egy nővel akadt össze, aki szintén meglepve nézte az üve- 
get. 

— Hát itt meg mi történt? — kérdezte szakasztott ugyanúgy, 
mint az imént Kissy. 

— Bűnüldözés, asszonyom — felelte Kissy. — Majd kapnak egy 
címet, ahová küldhetik a számlát. Gyermekrablót fogtunk a 
házban. 

— Szóval maguk azok. David hadnagy, bűnügyi rendőrség. 

Kissy összeráncolta a homlokát. 

— Ha maga David, akkor én Jean-Jacgues vagyok. 

— A családnevem David. MIi ez a költözködés? 

Éppen egy csapat kisegér tolatott el mellettük. Kissy egy 
egész karika sajtot is látott egyiküknél, igaz, elég olcsó, gyenge 
minőség. 

— Kiraboljuk a konyhát, ha nincs ellenére. 

— Hogy képzelik ezt? 

— Ezzel a kocsival — mutatott Kissy a mikrobuszra. — Csak 
berakodunk és kész. 

— Szó sem lehet róla, ezt nem tehetik. Azonnal vigyenek visz- 
sza mindent. 

— Eszünk ágában sincs — jelent meg mellettük Vanessa. — A 
bájos ifjú hölgy azért vette mindezt, hogy az elrabolt gyereket 
etesse vele. Hát pontosan erre is fogjuk használni. 


— Kivéve a babot — szúrta közbe Kissy olyan ügybuzgalom- 
mal, hogy még a rendőrnő is elmosolyodott egy pillanatra. 

— No igen — bólintott Vanessa. — A babot utálja. Mit akarnak 
csinálni ezzel a rengeteg kajával, leltárba veszik mint bizonyí- 
tékot, aztán ott megy tönkre a rendőrségi raktárban? Ha meg itt 
hagyják, a következő lakó se cipelné be Iréne-nek a dutyiba. 
De ha kívánja, megkapja az árát, úgyis szüksége lesz pénzre, 
Versins úr akkora összegre pereli, hogy a gyerek nagymama 
korában is kapja még a részleteket. 

— Versins? 

— A gyerek apja. 

— Nem az a Versins, akinek bútorgyára van Doullens-ban? 

— De, pontosan. 

A hadnagy sóhajtott. — Kicsi a világ. Nála dolgoztam, mielőtt 
rendőr lettem. 

— És szövögetett olyan terveket — érdeklődött Kissy —, hogy 
elrabolja a gyerekét és váltságdíjat követel? 

— Micso... dehogyis! 

— No látja. Ezért van maga most a rács innenső oldalán, Iréne 
pedig a túlsón. 


A hadnagy először is ki akarta hallgatni a gyereket, akivel már 
a lépcsőházban találkozott odafönt. Versins úr közölte, hogy itt 
nem, és a kapitányságon sem. Otthon. A hadnagynak nem tet- 
szett, hogy oda-vissza furikázzon Doullens-ba olyasvalakit ki- 
hallgatni, aki itt van, amire Versins úr közölte, hogy őt egyva- 
lami érdekli, haza kívánja vinni a lányát, és nem ajánlja, hogy 
ebben megakadályozzák. Ekkor közbelépett Niala és kijelentet- 
te, hogy Clément-ék nagyon szomorúak lennének, ha csak any- 
nyi időre láthatnák Ninont, akinek felkutatása végett ezt a ven- 
dégsereget a házukba fogadták, amíg kiszállnak a mikrobusz- 
ból és átülnek a saját kocsijukba. Őnáluk meg lehet tartani a ki- 
hallgatást is, és különben is, Ninon éhes, szomjas, meg akar fü- 
rödni, Doullens-ig pedig félóra az út. Úgy mondta, mintha fél- 
óra egy végeláthatatlan időtartam lenne. Tehát indulás! 

Olyan ember persze még nem született, aki egy D"Aubisson 
egérrel vitatkozni tudna, így a kocsik néhány perc múlva be- 
gördültek a Clément-ház udvarára. A két hölgy megölelte Ni- 
nont, leültették a kerti asztalhoz, üdítőt, süteményt tettek elé, a 


hadnagy pedig diktafont vett elő, belemondta a dátumot és a 
pontos időt, a helyet, ahol vannak, a saját nevét, aztán minden- 
kit megkért, hogy mondja be a nevét és a lakcímét. 

— Ki szerzett elsőként tudomást a gyermekrablásról? 

— Én — szólalt meg Ninon csípősen. 

— Úgy értem, rajtad kívül. 

— Én — felelte az apja, és elmesélte Santa hívását a lánya 
Facebookján. Amikor a hadnagy azt mondta, hogy ezt majd el 
kell olvasnia, a kezébe nyomtak egy gépet, rajta a Cirrus által 
eltett loggal. Annyiban különbözött a Facebook saját logjától, 
hogy ott csak a beszélgetés egyes szakaszainak elején van idő- 
jelzés, a Cirrus viszont minden egyes üzenet időpontját feljegy- 
Zi, és azt is tárolja, hogy az üzenetet valójában ki küldte Ver- 
sins úr nevében. 

— Kap egy példányt — mondta Nimby. 

— Köszönöm. Miért maguk irkáltak Versins úr helyett? 

— Mert nem jövünk ki a sodrunkból, követjük az előre megbe- 
szélt stratégiát, ő viszont érthetően fel volt zaklatva, nem min- 
dig hozott volna jó döntéseket. 

— Értem. Miért döntött úgy, hogy ezeket a fiatalokat avatja az 
ügybe? 

— Nem én döntöttem — rázta meg az úr a fejét. — Az alapít- 
ványnak van egy programja, amely figyeli az ember faceboo- 
kos kommunikációját. Ezt néhány hete feltettem a lányom 
Facebookjára, így szereztek tudomást róla. 

— Mi kerestük meg az urat — cincogta közbe Chantal. 

— Tehát maguk egy alapítvány? 

Egy pillanat alatt több tucat kisegér-igazolványt tartottak a 
hadnagy elé. 

— Jerry Alapítvány. S mivel foglalkoznak? 

— Netes pedofilokra vadászunk — felelte a Jerry kórusban. 

— Nekem azt mondták, váltságdíjért rabolták el... 

— Igen, de a beszélgetésben sok kulcsszó szerepelt — mondta 
Kissy —, ezért riasztást kaptunk. Egy elrabolt gyereket pedig 
nyilvánvalóan kiszabadítunk, akármilyen okból rabolták el. 

— Volt szexuális indítéka a cselekménynek? 

Kis csend támadt. Kissy helytelenítést érzett a nő magatartá- 
sában, nyilván mert a bűnüldözést rendőrségi monopóliumnak 
érezte. 


— Sajnálom, vasárnap van — szólalt meg Pt. 

— És? — kapta föl a fejét a nő. 

— Azokat a kérdéseket, amikből erre választ kapnánk, nekem 
kellene föltennem, de nem itt, hanem egy gyerekbarát kihallga- 
tószobában, ahova viszont nem mehetek, mert vasárnap van. 
Nem dolgozom. Így nincsenek nálam az ehhez szükséges irata- 
im sem. 

— Ön pszichológus? 

— Igen, Nizzában dolgozom rendőrségi gyermekpszicholó- 
gusként. 

— Rendőri állományban? 

— Nem, civil szakértőként. 

— Értem. S ebben a minőségében működik együtt az alapít- 
vánnyal? 

— Dehogy, egyik alapítója vagyok, akkor még egyetemre jár- 
tam. 

Ninon mindezek alatt nem különösebben foglalkozott velük, 
sütit evett. 

— Tehát amennyire egyelőre tudjuk — összegezte a hadnagy —, 
a cselekménynek nem volt szexuális indítéka. 

— Santa üzeneteiben sokszor szerepelt, hogy megerőszakolja 
— szólalt meg Nimby -, de úgy éreztük, hogy csak félelemkel- 
tésnek mondja. Most pedig már azt 1s tudjuk, hogy félrevezeté- 
si szándék is volt benne, emiatt végig férfit kerestünk. Ninonra 
is ráparancsolt, hogy nevezze bácsinak a hangfelvételen. 

— Hogyan találták meg? 

Elmesélték. Némi időbe telt, mert mindent meg is kellett mu- 
tatni és megmagyarázni különböző technikáikat, a Discoveryt 
föl is röptették, hogy a hadnagy lássa, tényleg repül. Mire min- 
dennel végeztek és a hadnagy elbúcsúzott, négy óra elmúlt, 
kezdtek szedelőzködni ők is. A doullens-iak nagy hálálkodások 
után elmentek, a csomagtartóba szorgos egérkezek berakodták 
az Iréne vásárolta ennivaló egy részét, némi babot is, mert a két 
felnőtt viszont szereti. A másik része Clément-ék kamrájába és 
konyhájába vándorolt, s egy kisebb adagot magukkal vittek, fő- 
leg olyasmit, amit megeszegetnek az úton. Párizs két óra innen, 
a délvidékieknek és Elkének aztán még jön a repülőút. Őket 
északi egereket Tom vitte haza, hiszen az lehetetlenség lett vol- 
na, hogy az egyik maxi elvigye őket a mikrobusszal Vaucres- 


sonba és aztán még visszametrózzon a reptérre, ezért fölhívták 
Tomot, aki beszervezte egy barátját, ő vitte a mikrobuszt, a ba- 
rát hozta utánuk a taxit. 
Persze telefonáltak Compiégne-be, elmesélték az ottaniaknak, 
hogy végződött a történet, aminek ők csak a legelejét hallották. 
De csak később derült ki, milyen jól tették. 


— Chaton, azt hiszem, téged keresnek! 
Kissy meglepve nézett Fernand-ra, aztán Jacgues-ra. Vigyor- 
gott mind a kettő. Aztán szétvált a tömeg és meglátta, ki keresi. 

Az udvar szélén üldögélt, vagy öt méterre Kissytől, és nem- 
igen foglalkozott a körülötte levő világgal. Az sem izgatta, 
amikor Kissy odasétált hozzá és leguggolt mellé. 

— Szia, cicus, mi szél hozott? 

A cicus nem szólt semmit. Talán még nem is tudott beszélni. 
Pár hetes lehetett, egészen kék volt a szeme és fölfelé mutatott 
a farka. Kissy tudta Nimbytől, hogy a kicsi macskák még állan- 
dóan utasításokat kapnak az anyjuktól, hogy mit tegyenek, 
ezért szüntelen kapcsolatban állnak: a farkincájuk az antenna. 
A kiscica valószínűleg éppen rádiójeleket vett, mert nem fi- 
gyelt Kissyre, aki a Jerry-kiképzés villámgyors mozdulatával 
csapott le a nyakára és emelte föl. Ahogy fölegyenesedett vele, 
az egész suliudvaron végighullámzó tapsorkán fogadta. 

Kissy csípőre tette bal kezét; a másikban a kismacska előírá- 
sosan összegömbölyödött. 

— Elkapta! — rikkantotta valaki. 

— Hogy jutott eszetekbe, hogy énhozzám jött? — érdeklődött 
Kissy. 

— Hát... ugye... 

— Szamárság. Elkóborolt az anyjától. Mihozzánk — nyomta 
meg a szót, hogy értsék, a csapatra gondol — nem szoktak 
macskák jönni. Legfeljebb születni, azt elég gyakran. 

Jobb kezében a cica egyszer csak föladta a kölyökreflex fe- 
gyelmét és fészkelődni kezdett, nyújtózkodott, csavargatta a 
testét, aztán fölnyúlt egyik mancsával és egy karmát beledöfte 
Kissy csuklójába. 

— Au, te szúrsz! 


Másik kezébe vette a kölyköt, most a hóna alatt fogva meg, 
és gyors léptekkel az udvar végében termett, itt lakhatott a 
macskacsalád. Lerakta a gyereket a fűbe. 

— Keresd meg anyádat. Arról ismered meg... — A kiscica fél 
pillanatig tétovázott, aztán futásnak eredt, macskakölyök mód- 
ra, egyszerre ugorva a két mellsővel és a két hátsóval. Egyket- 
tőre eltűnt a bokrok között. Kissy legyintett és befejezte a mon- 
datot. — ...hogy ő is macska. 

Visszatért a többiekhez, akik vigyorogva figyelték. 

— Azt hittük, bosszút állsz — derült Fernand. — A sok üldözte- 
tésért. 

— Szamár vagy — közölte Kissy. — Ez a falatnyi kisgyerek 
nem tehet arról, amit a rokonai elkövettek ellenünk. Természe- 
tesen ha legközelebb úgy találkozunk, hogy például Martint 
próbálja becserkészni, akkor szemrebbenés nélkül végzek vele, 
és legközelebb az ő bundájában megyek az operába. 

— Elég kicsi bunda lesz — jegyezte meg Cécile. 

Murielle oldalba bökte. 

— De hisz tudod, hogy Francoise igazából milyen picike. 

— Ja, persze... 

Kissy büszkén föltartotta gombszerű orrocskáját, bólintott, és 
abban a pillanatban észrevett két embert Murielle háta mögött. 
Nem néztek erre, a kapu felé tartottak, de ő azonnal felismerte 
őket, pedig idegenek voltak. A magatartásukról. 

— Azt hiszem, mégiscsak vannak, akik engem keresnek -— álla- 
pította meg. 

Az előcsarnokban érte utol a két férfit. 

— Jó napot — mondta. 

— Jó napot — pillantottak rá azok, de nem álltak meg. 

Kissy lépést tartott velük. 

— Rendőrség, nemde? 

A magasabbik lassított. 

— Igen, rendőrök vagyunk. 

— Gondolom, engem keresnek. 

— Az attól függ — állt meg a magasabbik, majd pár lépés után 
a másik is. 

— Francoise Chaton, Jerry Alapítvány. 

A magasabbik hümmögött. 


— Szóval ebbe az iskolába nem is járnak rendőrök másért, 
csak maga miatt? 

— Ritkán. 

— Hm. S hol találjuk az igazgatót? 

— Erre jöjjenek. 

— Köszönjük — mondta a magasabbik, és elindultak. — S mit 
szokott elkövetni, hogy ilyen gyakran jönnek rendőrök magá- 
ért? 

Kissy fölnézett rá és érezte, ahogy két nagy füle elindul lefe- 
lé. 

— Maguk nem is miattam jöttek. 

— Hát nem. Látja, ez a ritka eset 15 bekövetkezik néha. 

Kissy sóhajtott. 

— No sebaj. Tegnapelőtt még egy hadnagy előtt tettem vallo- 
mást. 

— De úgy látom, szabadlábon védekezhet. 

— Én igen — mondta Kissy sötéten. 


— És nem volt ott senki, akit orrba vághattál volna? — tudakolta 
Francoise. 

— Mi a csodának, egérke? 

— A Jerry Alapítvány kisegere vagy — közölte a zseb kioktató- 
an. — Megillet a jog, hogy a közeledben tartózkodó rendőrök 
veled foglalkozzanak és ne mással. 

Kissy nevetett. 

— Nem vagyok biztos benne, hogy ha hirtelen orrba vágok va- 
lakit a suliban, akkor úgy foglalkoznának velem, ahogy szeret- 
ném. Kezdődik a kémia. 

Nem köszönt el Francoise-tól, hisz beszélnek ma még. Eltette 
a telefont és bemasírozott az osztályba. 

— . . szememmel láttam — hallotta a háta mögül. Ez Fernand. — 
Ő kapta el a macskát, nem fordítva. 

Kissy kiegyenesítette nagy füleit. 

— És mit csinált vele? — Ez meg Juliette. 

— Semmit, szabadon engedte. Ők sosem állnak bosszút ártat- 
lanokon. 

Kissy kihúzta magát. Már tudta, hogy a mai hőstette után el- 
terjed a hír a Nemeslelkű Kisegérről, aki nem áll bosszút a sok- 


sok üldöztetésért, és puszta kézzel fékezi meg a legóriásibb 
macskákat. 

— Nagy macska volt? 

— Nem, csak egy apró kölyök. 

No sebaj, gondolta Kissy. Majd a hírverés apránként megnö- 
veszti azt a macskát. És a jövő héten már mindegyik azzal di- 
csekszik, hogy a hős kisegér őt magát rángatta vissza a SZÖr- 
nyeteg torkából. 

Ennyit igazán elvárhat tőlük. 


— Mi a helyzet? — jelent meg Vanessa a képernyőn, éppen 
szembenézve Kissyvel, aki vigyázzba vágta magát. 

— Az első fázissal készen vagyunk, parancsnok. Az ellenállás 
minimális volt. Legyőztük és felaprítottuk őket. Puhára főttek 
mind! 

A parancsnok jóváhagyóan bólintott. 

— Derék dolog. Készüljetek a következő ütközetre. 

— Parancs — felelte Kissy —, hogyan? 

— Most fogjuk legyőzni a virslit. Kockázzátok föl a hagymát, 
pároljátok meg, sót és borsot bele, aztán tegyétek hozzá a virs- 
lit. Karikára vágva. Pirítsátok meg szépen, és ne hagyjátok, 
hogy ellentámadást indítsanak. A krumplit pedig törjétek össze 
vajjal. Ha mindkettő kész, keverjétek össze. 

— Értettük — felelte Kissy, szalutált és csatlakozott az egeré- 
hez, aki máris nekifogott hagymát szeletelni. Fölkapta a kést, 
megfenyegette vele az egyik hagymát, de mielőtt annak ideje 
lett volna megijedni, máris letette a fegyvert és kisurrant az 
előszobába. 

— Nahát, madame Faubourg — mondta a monitornak, és meg- 
nyomta a gombot, aztán kinyitotta az ajtót. — Nahát, madame 
Faubourg — mondta az érkezőnek még egyszer. 

— Szervusz. Bocsánat, hogy bejelentés nélkül rátok török, de 
átszervezték a jövő heti programomat, s arra gondoltam, jöhet- 
nék-e korábban. 

— Persze... de hát ezt lehetett volna telef... ja, márminthogy 
most. — Kissy érezte, hogy megint nem viselkedik túl zseniáli- 
san, de hát mindegy, madame Faubourg már jól ismeri. — 
Hogyne jöhetne: egy feltétellel. 

— Halljuk. 


— Megkóstolja a főztünket és véleményt mond róla. 

— Hát itt van Vanessa is? 

— Csak virtuálisan. A valódi egérszagot ketten biztosítjuk. 

Visszamentek a konyhába, ahol Martint könnyek között talál- 
ták. 

— Ó, drágám, olyan régen elmentél már — hüppögte —, annyira 
hiányoztál. . . 

— És annyira csíp a hagyma — felelte Kissy éppoly drámaian, 
és kettészelte az imént már megmenekült példányt. Madame 
Faubourg mosolyogva csóválta fejét és szemrevételezte mun- 
kájukat. 

— S mi lesz mindebből? — kérdezte. 

— Azt nem tudjuk — felelte Martin. — Vanessa nem kötötte az 
orrunkra. 

— A kis gombszerű orrocskánkra — pontosított Kissy. 

A hölgy végignézett a fali polcra kirakott öt táblagépen és 
megállapította, hogy Beaulieu-ben, Franconville-ben, Neuilly- 
ben és Kielben ugyanazzal foglalkoznak az egérkék, hagymát 
kockáznak, főtt krumplit törnek, virslit karikáznak. 

— Hát Francoise? 

— Elutazott, a nagymamája megbetegedett. A Vanessával kö- 
zös nagymamája Angouléme-ben, aki Vanessának nem rokona 
— magyarázta Kissy, hogy egészen világos legyen. — De remél- 
jük, semmi komoly. 

Madame Faubourg megköszönte a felvilágosítást és elment 
porszívózni. Ők addig megcsinálták a pirított virslit és a tört 
krumplit, összekeverték, kivajaztak egy tűzálló edényt és bele- 
töltötték. 

— Minden tojásnak külön mélyedést csináljatok, nem kell túl 
mély, csak szét ne folyjon — tanította séfjük. 

Kissy bólintott, felütött egy tojást a tálkába, szemrevételezte 
és átadta Martinnek, aki elhelyezte az egyik mélyedésben. 
Négy tojást kapott a műalkotás. 

— Helyes — mondta séfjük. — Sütők előmelegítve kétszáz fok- 
ra? 

Sorra futottak be a jelentések a Jerry összes harcálláspontjá- 
ról: igen, sütők előmelegítve kétszáz fokra. 

— Akkor mehet. Egyeztessétek az órákat, háromnegyed óra 
kell neki. 


— És petrezselymek? — kérdezte Elke, mert az is ki volt ké- 
szítve, de nem nyúltak hozzá. 

— Majd a végén, amikor kivettük. Addig megcsináljuk a salá- 
tát és levadásszuk a cicát. 

— Cicát honnan? 

— Ki-ki ahonnan tud. Muszáj edzésben maradnunk. 

— De itt nincsen cica. Nem mer bejönni kerítésen, láti tömény 
kutyaillatot, halli vidám csaholások és fegyveres kisegérke du- 
málás, ide nem jön cica. Szomszédba inkább, ott nem van ku- 
tya — Elkének fölcsillant a szeme —, átmegyek majd és ások ne- 
ki csapdaveremet szomszédban, jó? 

— Jó — felelte Vanessa, és senki sem foglalkozott olyan apró- 
ságokkal, hogy egy verem oldalán egy cica egyszerűen fölsétál. 
— De most irány a kamra, csattogjon a füled! 

— És mi neve? 

— Vanessa D" Aubisson. 

— Nem! Kajánek! 

— Virslis tört krumpli tojással. Ennek sincsen szakácsos neve, 
egérke. 


Madame Faubourg-nak ízlett a Vanessa tervezte vacsora, de 
egykettőre bekapta a kóstolót és ment vissza dolgozni, ma este 
meg akarta csinálni az egész földszintet, holnap az emeletet 
meg az alagsort. Ők jól belaktak a virslis tört krumplival meg a 
salátával, aztán indultak dolgozni ők is: kémia, fizika, földrajz, 
rengeteg mindent kellett átnézniük. De Kissy még kiszaladt 
egy pillanatra, meg akarta tudakolni Macskától, mit bámul me- 
redten legalább öt perce, néhány méterre a konyhaajtótól, egy 
bokor tövén. 

— Szia, Macska, mizujs? 

Macska nem szólt semmit. 

Kissy leguggolt, benézett oda, ahova Macska bámult, de sem- 
mi különöset nem látott. Egy bokor töve, némi lehullott leve- 
lek, növényi törmelék. Macskára nézett, aki oldalra fordította 
jobb fülét, aztán vissza. 

— Gyere be vacsorázni — állt föl Kissy —, a füledet tornáztat- 
hatod bent is. 

Macska nem szólt semmit és nem is mozdult. Kissy legyintett 
és visszafordult a konyha felé. 


— Vff... vff... vff... — szólalt meg Macska. 

Kissy megdermedt. Még sose hallott tőle ilyen hangot. Lené- 
zett. Macska ugyanúgy hasalt lelapulva és hallgatott. 

— Te adtad ki ezt a hangot? 

Ezúttal választ kapott: a hang megint megszólalt. De nem 
Macska adta ki. 

— VIf... vif... vit... 

Mint egy fújtató. A bokor felől jött. Kissy elővette a kését, 
készen arra, hogy kinyissa és döfjön vele, és lesunyt fülekkel, 
lassan megkerülte a bokrot. Nagy bokor volt, egészen elfogta a 
konyhából jövő fényt, ezen az oldalán már szinte sötét volt. 

— VIT... vit... 

Semmi kétség, a bokorból jött. Kissy tudta, mi következik. 
Most be fog nézni a bokorba és halálra fog rémülni az űrlény- 
től. Aztán becsalogatja a szobájukba, összebarátkoznak, és 
amikor az űrlény hazautazik, Francoise-tól veszi majd át a 
muskátlit. Szerencse, hogy tudnak jó gyorsan biciklizni. 

Félrehajtotta az ágakat és benézett a bokorba. Nem látott 
semmit. Kockáztatva, hogy egy pillanatig védtelenül marad, a 
bicskát tartó kezével előhúzta a telefonját, bekapcsolta a fényt, 
bevilágított... és... 

Ott volt. Egyenesen egymás szemébe néztek. 


Öt perccel később a két kisegér már az ablakból figyelt kifelé. 
Macskát behívták, a konyhát besötétítették, csak a kinti lámpa 
világított. Suzy bent aludt a nappaliban. A tálkákat előrelátóan 
a fénykör legszélén tették le, ahol már alig látszanak. 

— Ha nem rohant el, amikor téged meglátott — susogta Fran- 
coise a telefonban —, akkor elég bátor ahhoz, hogy most előjöj- 
jön. 

— Ha éhes — mondta Elke. 

— Persze hogy éhes. Nem evett velünk virslis krumplit. 

Az egyik tálban macskakaja volt, a másikban tej, jóval na- 
gyobb adag, mint amekkorát Macskának szoktak kirakni. 

— Ott van — cincogta Kissy, és az ablakhoz tartotta a telefont, 
hogy a többiek is lássák. 

Az űrlény óvatosan mászott elő a bokorból, és folyton szima- 
tolt mindenfelé. Hosszú, elkeskenyedő pofácskája volt, és épp- 
olyan gombszerű orrocskája, mint nekik. De a füle egészen ap- 


ró, szóra sem érdemes. Domború háta volt, egészen sötétbarna, 
mint a bogaraknak, és rövid lábacskái. De nem volt bogár. 

— Tüskös? — kérdezte Elke. — Innen nem látszik. 

— Biztos lehetsz benne, egérke. 

— Kissy majd kirohansz és megsimogati. 

— Van is eszemben! — vágta rá Kissy. — Világgá rohanna elő - 
lem és soha többé nem jönne vissza, ha pedig utolérem, össze- 
szurkálja a kezemet. 

A vendég ekkor kiért a tálkák mellé, és gyorsan hozzálátott a 
tejhez. Most már több fény esett a hátára. 

— Tényleg tüüsköööööös — örült meg Elke. — Pont mint mi! 

— Ti? — csodálkozott madame Faubourg, aki éppen kijött a 
konyhába és kinézett mellettük az ablakon. 

— Mi zsebikék! Amikor voltunk shindyeknek csapdácskában 
iszonyú fantasztikus nagyon tüskös kisegérek, nadrágka miatt, 
shindy csak hadd nyúlkál bátran, tüskök majd jól összedöfik 
mancsáját! Úgyhogy kell éppen ezért elnevezni vendéget Süni- 
kének, beszéltem, cin-cin. 

— De hisz már el van nevezve, és éppen így — mondta Martin. 
— Az ott kint tényleg Sünike. 

— Ezért könnyű megjegyezni. Macskának sincsen több neve, 
csak Macska, és egymást is hívunk gyakranta csak annyi, hogy 
egérke. És volt már, hogy köszöntem Suzyt is csak azzal, hogy 
szia, kiskutya. Mindenkit hívni biosystematisch, így legegysze- 
rűbb. 

Sünike ezalatt kiitta a tejet és rátért a macskakajára. 


Kissy fölpillantott a nagy faliórára. Tizenhárom húsz, kicsit ko- 
rán jött, de hamarabb ért véget a tanítás. Nem baj, kivárja. 
Esetleg átmegy a büfébe egy sajtos szend. .. 

Megdermedt. A tranziton népes csoport haladt át, nyilván 
most szállt le a gépük. Egy kövér turista mögött az a drapp 
kosztümös alak mintha... de ez persze képtelenség. . . 

Kissy megiramodott és a csoport elébe került, egyenesen egy 
csomagokkal megrakott kiskocsi útjába. A fiatalember keresz- 
tültolta a kocsit az ő apró egérketestén, a padlóba passzírozta és 
még ide-oda mozgatta is, hogy egészen összelapítsa. 

— Nem tud vigyázni?! 

— Elnézést... 


S máris ott jött a drapp kosztümös alak. Kissy hátracsapta fü- 
leit. 

— Anya?! 

— Kislá... 

Kissy megkerült egy fiút, feldöntött egy öltönyös férfit és 
már ugrott is. Anya magához ölelte. 

— Francoise... Kissy... ne fojts meg... 

— Bocs, anya — cincogta Kissy, és kicsit lazított a szorításon. 
— Hogy kerülsz ide... miért nem szóltál. . . 

— Meglepetést akartam szerezni. . . 

— Sikerült! — rikkantotta Kissy boldogan. 

— De te is megleptél engem, neked még iskolában... 

— Elmaradtkétóránkkijöttem Angéligueelétárgyalásavan — ha- 
darta Kissy —, gyereüljünklevalaholmielőttösszenyomnak. . . 

Átsurrantak a felhőkben rajzó emberek között és kerestek 
ülőhelyet. 

— Apa? 

— Csak én jöttem, van egypár elintéznivalóm a cégnél. Azt 
terveztem, hogy beállítok este, amikor otthon már minden egér- 
kékkel van tele, és legalább tíz gyerekem ugrik a nyakamba. 

— Ez megoldható — vágta rá a gyakorlatias alapítványi kis- 
egér. — Elke tényleg nem lesz, de mindenki más a nyakadba 
ugorhat, függetlenül attól, hogy én már ugrottam, és hamarosan 
Angéligue is itt lesz. 

— Hogyhogy, egyedül? 

— Neki is tárgyalása van, az üzletfél már elutazik, mire a 
D" Aubisson egerek kijönnek a suliból, úgyhogy előbb jön. Én 
viszem el a helyszínre. 

Anya összeráncolta a homlokát. 

— Mivel? 

Kissy előrenyújtotta két kezét, megmarkolta a kormányt és 
azt mondta: 

— Brrrmmm, brrrrmmm... 

— Te jó ég, ebben a dzsungelben motorozol a reptér előtt? 
Csak körforgalomból van ötszáz, és egymillió kocsi szaladgál. 

Kissy mosolygott. 

— Dehogyis. Rungis szélén van egy eldugott bejárat, belépés 
kizárólag reptéri alkalmazottaknak és kisegereknek. Ott jöttem 
be, egy biztonsági kocsi mellett megkerültem a huszonnégyes 


futót, a motor most kint áll a személyzeti parkolóban. Angé- 
ligue-kel majd megkerüljük a fél repteret, persze akkor is biz- 
tonsági kocsi mellett, és kimegyünk egy másik kapun a huszon- 
hatos közelében. Egyből Villeneuve-ben vagyunk, áthajtunk 
rajta és célhoz értünk. Feleakkora távolság és milliószor biz- 
tonságosabb. Aztán én visszajövök a többiek elé, és eggyel ke- 
vesebb taxizik. 

— Elképesztő összeköttetéseid vannak. 

Kissy a füle mögé tette két mutatóujját és megbillegette őket. 

— Hüpp-hüpp-hüpp, egértrükk. Igazából Niala szervezte még 
tegnap. De téged már tényleg csak a tárolódobozba ültethetlek. 

— Nem, köszönöm, másfelé megyek. Este otthon leszek, ak- 
kor találkozunk. 

— És meddig maradsz? — rebbentek meg Kissy fülei. 

— Egész hétvégére. Hétfőn még bemegyek a céghez, aztán re- 
pülök vissza. 


Az egérsereg felbolydult, amikor megkapták az értesítést anya 
érkezéséről. Kissy és Angéligue még a reptéren surrant végig a 
biztonsági kocsi fedezete alatt, amikor Vanessa már kijelentet- 
te, hogy kitesznek magukért, Marie néninek ünnepi fogadtatás 
jár, tehát mire hazaér, addigra pazar vacsorát készítenek, a ház- 
ra fölvonják a nemzeti zászlót, mármint Kisegérföldét, és kiszi- 
dolozzák Sünike valamennyi tüskéjét. A három óhajból kettőt 
leszavazott a csapat, semmi szükség a zászlóval nyomra vezet- 
ni a macskákat, Sünikét pedig még csak egyszer látták, még ar- 
ra sincsen garancia, hogy nem valamelyik szomszéd kertben la- 
kik és ide csak kirándulni jött. Nem állnak neki fölkutatni. De a 
pazar vacsorának nincs akadálya. Elke kivételesen nem cinco- 
gott, amiért nem lehet velük, mert színházba megy a szüleivel, 
utána vacsorázni. Kissynek volt egy ígérete tőle, hogy indulás 
előtt megmutatja a ruháját. Nagyon szép halványzöld ruha. Jo- 
hann a szavát vette, hogy lemond az egérfüles hajpántról, mert 
ha nem, akkor ő beszél a színházigazgatóval, aki régi barátja, 
és az utolsó pillanatban a Rómeó és Júliáról átállnak a Macs- 
kákra. Elke csúfondárosan közölte, hogy ha az az igazgató 
ilyen felelőtlen, hát őfelőle nyugodtan, hány macska lehet ab- 
ban a darabban, negyven? annyival könnyűszerrel elbánik, Jer- 


rynek filmenként öt perc bőven elég Tom kikészítéséhez, még 
színpadon lesz és énekel a Karminca törzs fele, amikor a többi 
színész teteme már megtölti a zenekari árkot. 

De lemondott az egérfüles hajpántról. Viszont a fegyvereit 
magával viszi. 


Kissy letette Angéligue-et a partnercégnél, cincogtak egymás- 
nak, s ő továbbhajtott. Még jócskán van ideje a D"Aubisson 
egerek és Pi érkezéséig, addig akár foghatna shindyt is, ha len- 
ne kéznél. De hát nincsen. Vacak a szervezés. 

Lassan gurult az utcán, azon tűnődött, hogy ki kellene fejlesz- 
teni egy shindydetektort, amit ilyenkor csak ráirányítana az 
emberekre, és akinél kattogni kezd, az a shindy. Rá lehetne 
szerelni a motor kormányára, akkor ha jelez a készülék, csak 
egyenesbe fordítja a kormányt, mindkét keze szabad, lepuffant- 
ja a shindyt és... 

A rendőr egy mikrobusz mögül lépett ki egy szempillantás 
alatt, addig nem is látszott, s most egyszer csak ott volt. Kissy 
gyorsan visszakapta mindkét kezét a kormányra. De a rendőr 
nem nézett felé, telefonált, csak akkor fordult el, amikor ő kö- 
zelebb ért, intett neki, hogy menjen tovább. Kissy ehelyett le- 
vette a gyújtást, a motor elhallgatott, ő kitette tappancsát és 
megtámaszkodott. A rendőr bólogatva hallgatta a telefont. 

— Értettem — mondta végül. — Végrehajtom. Viszonthallásra. 

Letette és betrappolt a házba, ami előtt álltak. Kissy tovább 
akart már indulni, de ekkor megakadt a szeme egy fejen. Bent, 
a kapualjban álltak és beszélgettek, két egyenruhás és két civil, 
és az egyik civil ismerős volt. 

Kissy leszállt a motorról, kitámasztotta és közelebb surrant. 
Még nem érte el a kapualjat, amikor előkerült az iménti rendőr. 

— Jó napot. Köszönöm, hogy az imént lecsendesítette a mo- 
torját, de egyelőre nem léphet az épületbe. 

— Szóra sem érdemes. Egyébként nem akarok bemenni, de 
mondja, az ott nem Dorville hadnagy? 

— De igen. Ismeri? 

— Dolgoztunk már együtt. Mondja, ha szépen megkérem, átad 
neki egy üzenetet? 

— Hogyne. 

— Akkor mondja meg neki, hogy cin-cin. 


A rendőr pislogott. Szép szál ember volt, negyvenes, vörös 
hajú. 

— Tessék? 

— Cin-cin — tagolta Kissy. — Csak mondja meg neki egész 
nyugodtan. 

— Kérem. 

A rendőr besétált, egy perc múlva visszajött. 

— Azt üzeni, hogy Centauri. 

Kissy jóváhagyólag bólintott. — Kösz. — S visszasétált a mo- 
torjához. A rendőrről lerítt az eltökélt kötelességtudat. Borzasz- 
tóan szeretné megkérdezni, mi volt ez az üzenetváltás, de tudja 
a kötelességét: végrehajtani a parancsot, nem kérdezni, várni, 
amíg közlik vele, amit jónak látnak. 

Még beletelt egy kis időbe, hogy a hadnagy előkerüljön, töb- 
bedmagával. Intett Kissynek és befejezte a megbeszélést, az is 
eltartott pár percig, de Kissy ráért. Nézelődött, a forgalmat fi- 
gyelte, néha fölpillantott a fákra és az ablakokba, nem lesi-e ci- 
ca valahonnan — és a rendőrök pillantásai sem kerülték el a fi- 
gyelmét. Mert cica nem lesett rá, de a rendőrök igen. Kissyt 
nem zavarta. Nézni szabad. Némelyiknek az arcán megfigyelte 
a titkolni próbált irigységet, ahogy Pierre-re néztek, látva, hogy 
őrá vár és helytelen következtetésre jutva. Ebből viszont Kissy 
vont le következtetést: ezek itt nem állandó munkatársai a had- 
nagynak, akkor tudnák, hogy van barátnője. 

Belenézett a visszapillantóba. A sisak megkímélte a fÍrizurá- 
ját, nagy fülei szépen kandikálnak ki a haja alól. Helyes kis- 
egér. Esetleg majd a hadnagy nyakába is ugrik, hadd legyenek 
a rendőrök egészen sárgák az irigységtől. 

De végül nem ugrott, csak fölajánlotta. 

— Szia, hát te? — jött oda Pierre, elköszönve a többiektől. 

— Hát én — bólintott Kissy, a férfi mögött a rendőröket figyel- 
ve, akik némelyike le nem vette volna róla a szemét. — Erre jár- 
tam. Akarod, hogy a nyakadba ugorjak? 

— Mi a csodának? 

— Megalapozni a hírnevedet a körükben. 

— Köszönöm, nagyon kedves tőled. Rég láttalak, mi van vele- 
tek? 

— Hát időnként megfogunk ezt-azt... legutóbb gyerekrablót, 
de az nem volt pedofil. És a tied? — biccentett a ház felé. 


— Igen, nekem is van itt egy ügyem. 

— Shindy? Mekkora gyereket molesztált? Verést kapott már? 
Kell segíteni? 

— Állj, állj, állj! — Pierre mindkét kezét föltartotta. — Csilla- 
podj. Semmi köze gyerekmolesztáláshoz, egészen másfajta 
ügy, az alapítványt nem érdekli. De ne faggass, nem mondha- 
tok semmit. 

Kissy lebiggyesztette ajkát. 

— Ez nem igazság. Én a rabló csajszi levágott fülét is megmu- 
tatom neked, ha akarod. 

— Jézusom, levágtátok a fülét?! 

Kissy milliméternyi távolságot mutatott két ujja között. 

— Ilyen közel voltam hozzá! De ha megvársz, akkor elszala- 
dok, lenyisszantom neki és hozom. 

— Köszönöm, inkább nem élnék a felajánlással. 

— De akkor nem is fogod elmondani, min dolgoztok. 

— Eltaláltad. Az én csapatomnál ez a szokás. Megyek, sok 
még a dolgom, de jó, hogy láttalak. 

— Akkor csak egyet tehetsz kárpótlásul — jelentette ki Kissy. — 
Eljössz hozzánk ebédre. 

— Mikor? 

— Holnap vagy holnapután, anya itthon van Amerikából, Va- 
nessa művészete szárnyakat fog kapni. 

— Nem merem megígérni, de megpróbálom. Köszönöm a 
meghívást. 

— Cin-cin! 

— Neked is. Szia! 


Vanessa izgatottan vibráló fülekkel ért földet és azonnal átvá- 
gott a tranziton, nyílegyenesen a taxihoz. Beszálltak a nővéré- 
vel és Pivel, s már ott se voltak. Kissy nem integetett utánuk, 
egyáltalán nem ment vissza a reptérre, ahogy eredetileg tervez- 
te. Amikor a gép leszállt, ő már egy bevásárlóközpontból jött 
kifelé, egy szatyornyi áruval, amiket a fülébe cincogó hangocs- 
ka buzdítására összevásárolt. Egy másik hang is cincogott a fü- 
lébe, az meg arra ösztönözte, hogy látogassa meg azt a francia 
tudóst, aki zenei kézjelekkel beszélgetett az ürlényekkel. Kissy 
tehát visszagyömöszölte nagy füleit a sisak alá és elbumlizott a 
Francois Truffaut utcába, Bercyben, ahol találkozott egy sza- 


kállas fiatalemberrel, aki átadott neki egy csomagot... illetve 
csak akart volna, de Kissy nem tudta hova tenni. 

— Mi a csoda ez? 

— Hát a cucc, amit a haverod vett. 

Kissy nem mondta, hogy Nimby nem a haverja, sokkal bo- 
nyolultabb ennél, a kishúgának a szerelme, ugyanakkor a test- 
vére is, hiszen Yves bácsiék is vállalták volna Mohit, és ezt 
Vanessa mindmáig számon tartja. Mást mondott ehelyett. 

— Ez csak egy kis motorbicikli, senki nem mondta, hogy ka- 
mionnal jöjjek. Várj csak. Egérkék, taxit kérek! 

Két perc múlva ott volt egy, Kissy fölkérte a sofőrt, hogy fu- 
varozza el a csomagot Vaucressonba, aztán kinyitotta a motor 
tárolódobozát és azt is odaadta neki, amit vásárolt. 

Jól tette, mert ő maga némi késéssel ért haza. 


Úgy tervezte, hogy végiggurul a folyóparton, Saint-Cloud-nál 
megy át a hídon, ez úgy húsz kilométer lehet, negyvenes átlag- 
sebességet fog tartani, félóra és otthon van. Nem is lett volna 
semmi gond, ha a shindy át nem sétál éppen az orra előtt, ami- 
kor a Marie-híd lábánál várakozott a piros lámpánál. És egy 
gyereket vezetett kézen fogva. 

Kissy tűnődve nézegette a forgalmat, rutinszerűen ellenőrizte, 
hogy a zebrán átkelők és az autókban ülők között nincsen cica, 
és elnézte a shindyt, amint a kislányt kézen fogva áthalad az 
úton. Azok szép nyugodt léptekkel már a járdaszigetnél jártak, 
amikor neki verdesni kezdte valami a sisakját belülről. Shindy! 
Egy kislánnyal kézen fogva! A nyílt utcán! 

Meg kellett várnia a zöldet, aztán nem hajtott tovább egyene- 
sen, hanem rákanyarodott a hídra. Végighajtott rajta, megelőz- 
ve amazokat, talált egy bicikliparkolót, letette a motort és el- 
mélyülten tanulmányozni kezdte a régiségbolt kirakatát. 

Amikor a shindy megétkezett a kislánnyal, a rá vadászó ala- 
pítványi kisegeret tökéletesen lekötötte egy hétezer eurós Louis 
Vuitton táska szemlélése, annyira, hogy amikor húsz méter 
előnyt adva a nyomukba szegődött, már nem tudta volna meg- 
mondani, hogy táskát látott-e vagy repülőgép-anyahajót, és 
nem is érdekelte többé. Ballagott a shindy és a kislány mögött, 
nem sietett, mert amazok sem siettek. Először ők is megnézték 
a régiségüzlet kirakatát, aztán átmentek a túloldalra, mert emitt 


nem volt több kirakat. Kissy még a táskákat tanulmányozta, és 
a kirakatban tükröződő képen figyelte, amint a kislány a cuk- 
rászda bejáratára mutat, de a shindy lehajol hozzá, valamit 
mond neki, aztán továbbmennek. 

— C-c-c — közölte Kissy egy mutatós aranyórával. — Igazán 
vehetne neki egy szelet tortát, mielőtt megerőszakolja. A gye- 
rek tízéves lehet, ebben a korban nagyra értékelik, ha a tortát 
még a nemi erőszak előtt kapják. Utána már nem esik olyan jól. 

Az aranyóra nem szólt semmit. Kissy hamarosan el is búcsú- 
Zott a kirakattól és követte a shindyt, aki az utca túloldalán tü- 
relmesen megvárta, hogy a gyerek szemügyre vegye a Víle 
Flottante kirakatát is. Venni nem vettek semmit ott sem. Kissy 
kicsit előrement, a gyógyszertár kirakatát tanulmányozta. Majd 
továbbsétál, amikor amazok visszajönnek erre az oldalra, hi- 
szen a shindynek nyilván dolga lesz... nem, nem biztos, hogy 
lesz neki dolga a patikában. Nem meri a gyereket bevinni ma- 
gával és négy évszakos Michelin radiált venni vele, mert para- 
noiás. Kint hagyni se meri. Ami neki innen kellhet, azt már 
megvette jóval azelőtt, hogy a gyereket elcsalta. 

Jól számított, nem jöttek vissza erre az oldalra, csak a sarkon, 
ahol befordultak a keresztutcába. Egy könyvesbolt előtt álldo- 
gáltak pár percig, ügyet sem vetve a kisegérre, akinek el kellett 
haladnia mellettük, aztán beléptek egy piros portálú üzletbe. 
Kissy bólintott. Aha. Szóval mégiscsak elhozta cukrászdába, de 
nem abba, emebbe. Válogat. Kikereste az üzlet honlapját és 
csettintett a nyelvével. Ez nem is cukrászda, hanem teaház, 
alighanem drága hely, igazi különlegességekkel. Hosszú éjsza- 
ka vár a kislányra. Egy kis szerencsével a shindy egyenesen 
egy kibetonozott pincébe viszi, és soha többé nem ereszti el. 

Kissy ráérősen visszasétált az üzlethez és elballagott előtte. 
Azok ketten éppen a kiszolgálóval tárgyaltak. A kislány persze 
nem gyanít semmit, nem próbál neki jelet adni, még kevésbé 
megszökni. Pedig lehet, hogy évekig ez a kiszolgáló lesz az 
utolsó, akit lát, a shindyn kívül. Hacsak persze nem arra ébred 
holnap reggel, hogy a shindy ráadásul még meg is fojtotta. 

Kissy fölhívta az alapítványt, Nimbyt kérte. Műszaki segít- 
ségre volt szüksége. 


Tíz perccel később jelzett a telefon a férfi zsebében. Kissy egy 
parkoló autó mögül figyelte az utca másik oldaláról. 

— Codet — szólalt meg a fülében a shindy hangja. 

— Szép kislány — mondta Kissy lassú, baljós hangon. 

— Tessék? 

— Szép kislány. 

— Ki beszél? 

— Tudod te azt nagyon jól, Nino. 

Kissy jól látta, ahogy a férfi halálsápadt lesz és remegni kezd 
a keze. Nem nézett ki az utcára, nem is lett volna értelme, ott 
csak egy kamaszlányt látott volna, aki az utca túloldalán egy 
motorbiciklit babrál, látszólag egyáltalán nem néz őfelé, és lát- 
szólag nem is telefonál. És hát lány. A telefonból egy mély, fé- 
mesre torzított férfihang szól. 

— Én... én... 

— Ne beszélj annyit — mondta Kissy a cukrászda felől nem is 
látható mikrofonjába. A hangja Nimby szerint legalább egy 
másodperc késéssel jut el Ninóhoz, de inkább kettő. Már a 
szervereken is futnak azok a programok, amikkel ezt a hangtor- 
zítást el lehet érni, a világoskék laptop most pihen. Ninót az 
alapítvány hívta föl az egyik szerverről, Kissyt csak rákapcsol- 
ták, a hangtorzítón keresztül. — És ne reszkess. Megijeszted a 
kislányt. Kérj elnézést és menj ki a mosdóba. 

A férfi körülnézett, most kipillantott az utcára is. Kissy a 
visszapillantón keresztül látta, ahogy körülnéz az utcán, a mo- 
toros lányon átsiklik a tekintete, hátulról is látja, hogy lány, 
hosszú barna haja van. Nagy fülei rejtve maradnak. Szerencse, 
hogy erre járt egy motoros srác, a szomszédos indiai üzletbe 
akart bemenni, amikor Kissy elkapta és tíz eurót ígért neki, ha 
elhozza a motorját két saroknyiról. A srác nagyot nézett. 

— Miért nem magad mész el érte? 

— Hogy te kereshess tíz eurót. 

— Nem a tiéd az a motor, mi? 

Kissy elővette a telefonját és a Jerry-felület gyors, címkés 
képkeresőjével egy pillanat alatt elővarázsolt magáról egy fotót 
a motoron ülve. 

A srác elhozta a gépet, átvette a tízest, aztán alaposan szem- 
ügyre vette Kissyt; ezt egyébként már korábban is megtette. 
Kissyt nem zavarta. Nézni szabad. 


— Rájöttem. Nem akartál elmozdulni innen, mert figyelsz va- 
lakit, aki esetleg meglép, amíg elmész a motorért. 

— Pontosan így van — nevetett Kissy. 

— De te nem vagy rendőr. Fiatalka is vagy hozzá, kicsi is. 

Hát még ha tudnád, hogy csak tíz centi magas vagyok, gon- 
dolta Kissy. Bólintott. 

— Ahogy mondod. Nem vagyok rendőr. 

— A srácodat figyeled, aki egy csajjal lófrál, és biztosat akarsz 
tudni. 

— Úgy van — nevetett Kissy. 

— Teljesen rosszul állsz hozzá. — A srác közelebb lépett. — Ne 
kövesd, hagyd, hogy ő kövessen. Tedd féltékennyé. 

— Azt már megtettem — felelte Kissy, mialatt a srác egészen 
közel ért hozzá. — Összejöttem egy másik pasival, ő a tömb túl- 
oldalán figyeli őket. — A srác ezalatt hozzálátott, hogy átkarolja 
a derekát. — Az előző pasim tartozik némi magyarázattal, csak 
ezért várunk rájuk. Az új pasim nagyon szeret és rá akar pas- 
kolni az előző pasim hátára. Szokott ilyet csinálni, ugyanis bir- 
kózóbajnok. 

Az ölelő mozdulat félbemaradt. 

— Ugratsz — súgta a fülébe a fiú. 

— Hát persze — nevette el magát Kissy. — Ha nem engedsz el 
három másodpercen belül, én magam kenlek szét az aszfalton. 

— Kicsi vagy te még, hogy... — kezdte a srác, Kissy pedig 
megfogta egy ponton a nyakát. — Auuuu, ez fáj... 

— Légy férfi! Az előbb is az akartál lenni. Egy igazi férfi tűri 
a fájdalmat és nem nyomul magányos nőkre az utcán. Ha még- 
is nyomul, akkor pláne tűri a fájdalmat, mert akkor aztán kap is 
belőle. 

— Én csak azt akartam. . . auuu. . . 

— Te csak be akartál menni abba az üzletbe, miután megkö- 
szönted a tíz eurót, igaz? 

— Igen... 

Kissy elengedte. A srác is őt, nagyon gyorsan. 

— Kk... kösz a tízest. . . 

— Kösz, hogy elhoztad a motort — felelte Kissy. 

Így tehát a visszapillantóból figyelhette, ahogy Nino körülnéz 
az utcán, aztán az üzletben, majd fölemelkedik, mond valamit a 
kislánynak és gyorsan kisiet. 


— Ki ez a gyerek? — kérdezte. 

Aldo 

— Ne dadogj! 

— A barátnőm. .. lánya. . . 

— Barátnőd — nyomta meg a szót Kissy. 

— Igen... 

— Neked feleséged van, Nino! Vagy tévedek? 

— Én... mi... szóval nem élünk már igazán együtt. 

— Úgy. Jobban tetszik ez a másik nő, mert van egy kislánya, 
ugye? 

— Hát... nem, igazán nem azért. . . 

— A nő neve? 

— Constance. 

— Teljes nevet kérek. 

— Constance... Irumeau. 

— Lakcíme? 

— Rue Ferdinand Duval huszonhárom. . . második emelet. 

— A gyerek neve? 

— Yvonne. Yvonne Levée. 

— Együtt éltek? 

— Hát... többé-kevésbé... igen. 

— Mióta? 

— Két hónapja. 

— Hozzányúltál a gyerekhez?! 

— Én nem... dehogyis, szó sincs róla... 

Kissy gondolkodott egy verset. 

— Nem tetszik, hogy olyan nővel kezdesz, akinek gyereke 
van. Nem vagy elég megbízható. 

— De uram, én... én igazán semmi olyasmit nem akartam. . . 

— Hiszek neked — felelte Kissy nagylelkűen, és kivárta a meg- 
könnyebbült köszönetet, mielőtt folytatta. — Már csak azt kell 
elérni, hogy később se akarj. — Csend a vonalban. — Meg fo- 
gunk látogatni. Lehet, hogy otthon, a nő lakásán. Talán amikor 
egyedül vagy otthon. Talán éjszaka, amikor mind alszotok. De 
lehet, hogy nem otthon. Bárhol számíthatsz ránk. Bármikor. 
Megértetted, Nino? 

— Igen... — hallatszott alig érthetően. 

— Ha egy gyereket molesztálnak, annak felismerhető jelei 
vannak a viselkedésén. Figyelni fogjuk Yvonne-t. Ha gyanúsat 


észlelünk, először is eljövünk hozzád, Nino. Fájni fog. Csak 
aztán teszünk fel kérdéseket. 

— M-megétrtettem. . . 

Kissy átsétált az úton és megállt az üzlet bejáratánál. 

— Most megj vissza a gyerekhez és viselkedj természetesen. 

Letette és belépett. Helyet foglalt Yvonne-nal szemben, és 
éppen rendelt, amikor Nino visszatért a mellékhelyiségből. 
Csapzott volt, megviselt, és egyáltalán nem viselkedett termé- 
szetesen, a kislány meg is kérdezte, mi baj. Nino motyogott va- 
lamit arról, hogy fáj a gyomra, egye meg gyorsan a sütijét és 
menjenek. A háta mögött Kissy nyugodtan kopogtatott a tele- 
fonján. Egyszer csak megint megcsörrent a férfi telefonja, és a 
baljóslatú hang közölte vele: azt mondta, viselkedjen természe- 
tesen, és ne merje sürgetni a gyereket! Valamelyik másik egér 
beszélt most, de a hang ugyanolyan lehetett. 

Kissy megette a sütijét, fizetett és ment. Ninóék csak jó ne- 
gyedóra múlva kerültek elő. 

— Igen, nagyjából úgy néz ki, mint aki most jött ki a húsdará- 
lóból — mondta a taxis. — Vagy mint aki gyomorbajos. Szóval 
kövessem? 

— Igen, legyen szíves — felelte Kissy. — Persze csak ráérősen, 
amíg ők gyalog vannak. Jövök maguk után. 

— Ahogy kívánja. 

Végigmentek a szigeten, a keleti végéig, ott volt egy kis tér, 
azon sétáltak át, a taxis ide már nem követhette őket. Leállt va- 
lahol, Kissy befutott mögé, odaballagott, kifizette, a taxis elhaj- 
tott. 

Yvonne-t és Ninót a sziget csúcsán találta meg, egy csomó 
ember között, nézték a vizet. Ninónak még a hátán is látszott a 
rettegés. 


Mire hazaért, a csapaton már úrrá lett az a gondosan megszer- 
vezett és összehangolt, fejvesztett káosz, amely mindig is jelle- 
mezte őket. De most még magasabb szinten, mert két séf oszto- 
gatta parancsait, a kamraegér félpercenként loholt valamiért. 
Kissyt is azonnal beosztották krumplit hámozni, de lobogjon a 
füle! Francoise már hozott is neki egy kilót, de mire Kissy kö- 
tényt kötött, már két kiló feküdt az asztalon, mire a sapkáját is 
föltette, már három, s mialatt a kesztyűjét húzta, Francoise be- 


futott a negyedik csomaggal. Kissy nagyon örült, hogy farkin- 
cavédőt nem kell húzni. 

— Egérke — csattant föl Niala, és Nimbyre mutatott —, igen, te 
ott, a nagy fülekkel! Segíts Kissynek, a krumplit szeleteljétek 
vékonyra, én megcsinálom a hagymaszószt és már mehet is. 

Nimby szalutált és hozzálátott. Gyorsan haladtak, hiszen a 
kisegérség egyik fontos összetevője, hogy nagy gyakorlatot 
szereznek krumplihámozásban és más kuktai feladatokban. De 
sírtak is azért éppen eleget, mert Chantal mellettük éppen vég- 
zett a vöröshagymák megtisztításával és fölkockázásával, s elő- 
zőleg fokhagymát szeletelt. Niala olajban megpárolta a hagy- 
mákat kakukkfűvel, aztán lisztet szórt bele és megpirította, tej- 
jel és vízzel besűrítette, végül szerecsendiót, sót és borsot tett 
bele, és már kérte is a krumplit. 

— Jöhet az első adag krumpli, egérkék, kérem a kivajazott tá- 
lakat, abba rakjatok le egy réteget, aztán terítsétek be hagyma- 
szósszal, még egy réteg krumpli, második hagymaszósz, har- 
madik réteg krumpli, csattogjon a fületek! 

Pont mint a húga. Chantal és Martin gyorsan elkészítette a tá- 
lakat, amiket Niala megszórt reszelt parmezánnal, alufóliával 
letakarta és betette sülni. 

— Negyven perc múlva levesszük a fóliát és visszatesszük pi- 
rulni tíz percre. 

Vanessa és Jennifer ezalatt valami bonyolult salátát alkotott, 
Chantal és Martin pedig főleg Pinek segített, aki bouillabaisse-t 
főzött, rengetegféle fűszernövényt rakott bele. 

— Kész — jelentette ki Vanessa —, innen már egyedül is befeje- 
zed, egérke, én áttérek a sütire. 

Kissynek mozogni kezdett a fehér szakácssapkája. 

A D" Aubisson nővérek nagy egyetértésben hozzákezdtek va- 
lami sajtfánkhoz, de alig két perce dolgoztak, amikor megszó- 
lalt a telefon. Nimby épp akkor mosott kezet a krumpli után, ő 
vette föl. Anya volt, hamarosan indul haza. Nimby biztosította, 
hogy fantasztikus vacsora fogja várni. Ugyanekkor Kissy is 
fölvette a telefont; a hálózat remek tulajdonsága, hogy telefon- 
központot is tartalmaz, így ugyanarra a számra több hívást is 
kaphatnak egyszerre. Solange volt, először is megkérdezte, 
hogy fogtak-e újabb shindyt a hétvége óta. 


— Persze hogy fogtunk — felelte Kissy helyett Vanessa —, épp 
az imént, Kissy hazafelé jövet ráhozta a szívrohamot egy régi 
ismerősünkre. 

— Melyikre? — kérdezte anya, aki szintén vonalban volt, és 
persze mindent hallott, senki se vonult félre a nagy fülére il- 
lesztett készülékkel, letették őket az asztalra, kihangosítva. 

— Nahát, Marie! — örült meg Solange. — Itthon vagy? 

— Igen, itthon töltöm a hétvégét. Szia, Solange. Igazából még 
a városban vagyok. De mit beszél az a kisegér? 

— Szerintem inkább gyomorfekély lesz — nevetett Kissy, aki- 
nek időközben a kamraegér a kezébe nyomott egy halom vajat, 
cukrot, vaníliás cukrot és tojást, hogy készítsen tésztát, s már 
javában dolgozott. — Az a régi páciensünk, tudod, aki nem csi- 
nált törvénybe ütközőt, úgyhogy csak megijesztettük. Most is. 
Új barátnője van, és annak egy helyes kislánya. Ráfért egy kis 
emlékeztetés. Ma éjjel nemigen mer elaludni. 

— Szóval most is dolgoztok — állapította meg Solange. — Ez 
jó, mert én is munkát hoztam. 

Kissy keze megállt egy tojás fölött. A kamraegér éppen kifelé 
indult megint, s olyan hirtelen torpant meg, hogy a kötény kör- 
bepördült a derekán, mint egy táncosnőnek. Az egész csapat 
megdermedt egy pillanatra. 

— Dolgozni, egérkék! — csattant föl Niala. — Solange, először 
is mondd el, mit tudunk a shindyről, iszkolni ráérünk azután is. 

— Jaj, nem, nem shindy. A hétvégi bulinak megvannak ám az 
eredményei, még ha olyan kurtán-furcsán félbeszakadt is. Az 
egész iskola el van tőletek ájulva. Vagyis hát akik ott voltak. 
Tegnap kaptam egy névsort, nyolcan szeretnének beállni kis- 
egérnek, az egyik név mellé oda van írva, hogy a parmezán a 
kedvence. Arról is van hírem — Solange sóhajtott —, hogy egy 
gyerek vasárnap megkérdezte a tanárát, mi a teendő, ha valakit 
már molesztáltak. Annyit tudok, hogy lány az illető, tizenhá- 
rom éves, és a hétvégi kaland volt az utolsó csepp a pohárban, 
hogy beköpje az apját. Régóta zaklatja. Bevonták a rendőrsé- 
get, gyámügyet, mindenkit, apuka valószínűleg már a fogdában 
csücsül. — Az egerek komor arccal ölték a zöldségeket, tojáso- 
kat, ki mit. — De ezzel nektek már nem lesz dolgotok. Viszont 
szeretnének megint találkozni veletek és megtudni, hogy lesz 
valakiből shindyvadász kisegér. Egyébként a mi iskolánkból is 


hallottam ilyen hangokat, bár névsort itt még nem készítettek. 
Szóval népszerűek vagytok. Ja, és annak is híre ment ám, hogy 
Vanessa új kocsit vett a gondnoknak, el vannak bűvölve a lova- 
giasságától. 

— Még nem — nevetett a mikró. — Monsieur Croizat még nem 
választotta ki a kocsit, kellett némi győzködés, hogy a szándé- 
kom igenis komoly, aztán apának is föl kellett hívnia és elmon- 
dania, hogy szülői beleegyezéssel cselekszem, ezekkel eltelt az 
idő, de a jövő héten meglesz az a kocsi. De mit várnak tőlünk a 
srácaitok? Mindkét iskolának tartottunk előadást, elmondtunk 
mindent, amit tudni lehet a shindykről és az egerekről, azóta 
mindenki kiválaszthatta kedvenc sajtféleségeit és elajándékoz- 
hatta a kiscicáját. Még mit tehetnénk? Ja, mármint azon kívül, 
hogy meghívunk vacsorára, gyorsan gyere, nemsokára eszünk. 

— Kedves vagy, de most nem tudok menni. Nem tudom, mit 
tehetnétek, csak elmondtam, hogy ezek az osztályok azóta 
egérlázban égnek. Találjatok ki valamit. Szerintem megéri a 
töprengést. 

Megérte a töprengést. Később, a nyitóünnepségen Kissy visz- 
szagondolt mindarra, amit az első iskolai szereplés után véghez 
vittek, a sok kalandjukra megismerkedésük és első shindyjük 
elejtése óta, s már látta, hová vezet mindez. Jövőre már ők lesz- 
nek a harmadik nagy bűnüldöző szervezet, az Interpol és a Csi- 
pet Csapat után! 


Kissy idejében leadta a drótot, hogy anya elvárja a gyerekeitől, 
hogy a nyakába ugorjanak, úgyhogy az üdvözlés elég vehe- 
mens volt, bár azért a nyakába nem mindenki ugrott. A fiúk be- 
érték egy-egy puszival, a lányok azért átölelték rendesen, csak 
Francoise ugrott a nyakába csakugyan. Vanessa nem volt ott, 
épp akkor járt le a sajtfánk sütési ideje, nem volt szabad túlsüt- 
ni, úgyhogy ő akkor köszöntötte, amikor anya az özönnel hem- 
zsegő kisegerek gyűrűjében elért a konyháig. De akkor már 
volt ideje a nyakába ugrani. 

Mindez persze csak azután történhetett, hogy körberajongta 
anyát Suzy is, aki nem várhatott és nem ismerte a türelmet. El- 
halmozta csókjaival és öt másodpercenként másik egeret borí- 
tott föl a lendületes farkcsóválással. A maga sokkal tartózko- 
dóbb módján még Macska is jelét adta elégedettségének, ami- 


ért újra látja anyát, a lábához dörgölőzött, a bokájára tekerte a 
farkát és javarészt a közelében maradt később is, már amikor 
épp nem Suzy ölelgette megint. Suzy továbbra se tudta belopni 
magát Macska szívébe, pedig sosem adta föl a kísérletezést — 
sajnos azonban minden barátkozási módszer, amit ő ismert, fel- 
háborító sértés volt Macska számára. Főleg a puszilkodás. 

—S mivel töltöd a hétvégét? — kérdezte Niala, míg szedett 
magának a bouillabaisse-ből. 

— Főleg megbeszélésekkel — felelte anya —, az üzlet hétvégén 
sem áll meg, mindkét napra vannak találkozóim. 

— Hm — mondta Francoise. — Ez gond. Így nehéz megszervez- 
ni, hogy elejtsünk egy shindyt a tiszteletedre. 

— Egész csomó shindyt ejtettetek már el a tiszteletemre. Ki 
fogom bírni ezt a hétvégét shindy nélkül. Ez a leves egész jó, 
ügyesek vagytok, egérkék. 

— Persze hogy ügyesek — szólalt meg az egyik táblagép a 
konyhaasztalról. — Tanították igazi mesterszakácsok őket, és ha 
tudósok kitalálik shindység ellenszerét, akkor nyitunk világhí- 
res étteremt Jerry a la Mouse neven, sajttal töltött kiscica Jerry 
módra. . . 

— Hát te nem vagy színházban? — kérdezte anya. 

— De. Benne. Most tartanak szünet. Fiú találkozta lányt, egy- 
másba vannak szeretve, és most színészek tartik tanácst, hogy 
hogyan tovább, mert családok utálik egymást és így egész fan- 
tasztikus nagyon fogják gyerekek meghalni magukat, ha csalá- 
dok nem kitalálnak valamit nagyon gyorsan — hadarta a zseb 
észvesztő sebességgel —, úgyhogy addig mi kijöttük folyosót és 
ha szólnak, akkor vissza, de szerintem rossz az esélyek, fognak 
ezek végül meghalni mégiscsak, mert papák csökönyös vén 
szamárok és fütyülik gyerekekre. Utána megesszük Júlia. 

— Mi van? — kapták föl a fejüket. 

— Mondom! Előadás után, ha Júlia túléli persze, megyünk ét- 
terem és ott esz együtt Júliável, én kérek majd valami halkát 
Kissy helyett is, esetleg lazact vagy hátha lesz Flunder őnekik, 
azt 1s szere... 

— Várj már — állította le Vanessa. — Mi volt ez, Júlia együtt 
vacsorázik a közönséggel? 

— Dehogyseis. Csak velünk, mert Júlia Alexander barátnője 
húgája, nem igaziból, ő színész csupán és egyáltalán nem sze- 


retje Rómeót, nem úgy értve, hogy utáli, csak mást szeret, ott 
lesz fiújája is, igazi, nem Rómeó, csak nekem nem ott lesz fiú- 
jám, mert Michael egy szamár, csak nem vannak neki nagy fül- 
kéjei, ez hiányozza szexepílből, hanem semmit sem érdekli 
színház és művészet, hanem focizza csak, de nem úgy értve, 
hogy Andreas is egy szamár és Chantalnak nincsen ízlése, mert 
akkor engem Jenniferrel együtt legközelebb apró egérkeszele- 
tekre vagdalni fog, hahaha, úgyse tud, zsebike kapta jerryes ki- 
képzéset és remekül megvédeni magát tudja szintén. — Hirtelen 
németre váltott, valaki mással beszélt, ideje ií5 volt, hogy ők 
egy kis lélegzethez jussanak. De hamar folytatta. — Most me- 
gyek, egérkék, hívnak színpad közepére hajlagani és átvenni 
Blumencsokrétákat, majd jövök! 

És kinyomta. Időbe telt, míg kinevették magukat. 

— Biztos a büfébe hívják a szülei — mondta Vanessa. — De 
élénk a fantáziája. 

— Soha nem tanul meg rendesen franciául? — tudakolta anya. 

— Valószínűleg nem — csóválta a fejét Niala —, túl hebrencs 
hozzá. Ennél azért jobban is tud, de minél gyorsabban beszél, 
annál több hibát csinál. 

— Ha még vonalban lenne — szögezte le Francoise —, már rá- 
vágta volna, hogy bezzeg ha ideköltöznének. . . 

— Öt év múlva már egyedül is jöhet — jegyezte meg anya. — 
Készüljetek föl lelkileg. Jönni fog. 


Valmont és Társa, háromszáztízezer-hatszáz. Claude Marin, 
hatvannégyezer-nyolcötvenöt. Franck und Kohl, tizennégy-há- 
romszáz, aztán huszonkettő-nyolcszáztíz, majd még huszonhat- 
ezer. IGD Corporation, hat... 

— Maga kicsoda és mit keres itt? 

Kissy szíve kiugrott a mellkasából és begurult az íróasztal 
alá. 

— A frászt hozza az emberre! — tört ki. — Nem tud kopogni?! 

— Ez az én irodám, nekem itt nem kell kopognom. 

— Fenét. Ez monsieur Lozier irodája. — Kissy fölpislogott a 
fölé hajoló emberre. — Magának több liter hajnövesztő kellene, 
hogy őrá hasonlítson. 

A pasas képe eddig vörös volt, most átváltott lilába. 


— Igen?! Hát majd meglátjuk, a börtönben is ekkora szája 
lesz-e. — Fölkapta a telefont és tárcsázott. 

— Maga bolond - állapította meg Kissy, és visszatért a mun- 
kájához. IGD Corporation, hatszázezer egyszer, és még nyolc- 
vanhétezer. — Vagy részeg. 

A pasas lecsapta a telefont. — Nem veszik föl, odamegyünk. 
Keljen föl. A laptopot majd én viszem. 

— Dehogy kelek, le kell másolnom ezeket az adatokat. Azt hi- 
szi, szórakozásból csinálom? Ilyen unalmas munkát még éle- 
temben. .. 

— Ne szövegeljen, keljen föl, vagy én állítom talpra! 

Kissy csodálkozva elmosolyodott. 

— Csak nem akar kezet emelni egy nőre? 

— Maga nem nő, maga ipari kém. Ha kell, a lábánál fogva 
vonszolom ki innét. 

Kissy tűnődve megvakarta gombszetű orrocskáját. 

— Jó — felelte. — Ha akarja, próbálja meg. 

Casio Computer Company, nyolcszáztizenhét-hatötven. LTS 
A/G, négyszáznegyven-nyolcszáz. Kész Is. 

Becsukta a laptopot, fölkapta és lement négy emeletet a ta- 
nácsterembe. Anya és Lozier úr egyszerre kapta föl a fejét, 
ahogy belépett. 

— Ó, máris kész? — kérdezte Lozier úr. 

— Persze, nem volt vészes. Tudják már, mekkora a kár? 

— Rengeteg adat odaveszett — legyintett anya. — Legalább egy 
hét, mire mindent visszaszerzünk a biztonsági másolatokból. 

— Hát legalább ez megvan — Kissy átadta a laptopot madame 
Rochefoucauld-nak. 

— Szegénykém, halálra unhattad magad. Nem így terveztem 
ezt a hétvégét. 

— Semmi gond, találtam szórakozást közben. Ja igen. Mondd, 
anya, ezek szenzitív adatok? 

— Hogy érted? 

— Hát mondjuk egy ipari kémet érdekelnének? 

Az asztal körül ülő és álló emberek mind ránéztek. 

— Miért kérdezi? — tudakolta Lozier úr a homlokát ráncolva. 

— Csak mert bejött egy úriember, amíg dolgoztam, és aziránt 
érdeklődött, hogy nem vagyok-e ipari kém. 

Lozier úr elmosolyodott. 


— Persze, a biztonságiaknak ez a dolguk... 

Anya a karjára tette a kezét. — Egy pillanat, Marcel. És mi 
történt ezzel az úriemberrel? 

Kissy megvakarta gombszetrű orrocskáját. 

— Azt mondta, börtönbe kerülök, és el akart vonszolni onnét. 
Hajlandó lett volna kezet emelni rám. 

— És meg is próbálta? 

— Hát a karomat azt megfogta... 

— Szűzanyám, él még?! 

Kissy egész tízcentis testmagasságában kihúzta magát. — Ter- 
mészetesen él. Csak nem gondolod rólam, hogy megölök vala- 
kit csak azért, mert buggyant és Lozier úr irodáját a sajátjának 
hiszi? 

—A sajátjának? — Lozier megint összehúzta a homlokát. — 
Nem egy kopasz, kicsit elálló fülű férfi volt? 

— De, pontosan. 

— Az az asszisztensem, Richard Guibourg. Jó, hogy beért 
végre, hol van most? 

Kissy sóhajtott és visszabaktatott a lifthez. Fölment, visszasé- 
tált az irodába, leguggolt és letépte a ragasztószalagot a pasas 
szájáról. 

— Hogy hívják? — érdeklődött. 

— Richard Guibourg — köpte a lila arcú —, magát pedig ezért. . . 

— Kinek az asszisztense? 

— Lozier úrnak! 

— Keresztneve? 

— Marcel! 

— Ki Lozier úr főnöke? 

— Serge Duchemin. 

— Ki a D osztály vezetője? 

— Marie Chaton! 

— Hol van Marie Chaton? 

— Itt az épületben. . . 

— És hol volt két napja? 

— San Franciscóban. 

Kissy bólintott és hasra fektette a pasast, hogy levegye a ra- 
gasztót a csuklójáról is. 

— Várjunk csak. Mi madame Rochefoucauld kedvenc virága? 

— Honnét tudjam?! 


Három perccel később jelentek meg mindketten a tanácste- 
rem ajtajában. Guibourg elöl, magasra tartott kézzel, Kissy a 
háta mögött. 

— Jó napot, Richard — mondta Lozier —, miért emeli. . . 

— Tőle kérdezze, uram — vicsorogta a pasas. 

Kissy lépett egyet oldalra és megvillogtatta kése pengéjét. 

— Ez az alak mindenkinek a nevét tudja a cégnél. Fölkészítet- 
ték, de elemi ismeretekkel nem látták el. Gyenge kém. 

— Dehogy, ez az asszisztensem! 

— Haha, de nem tudja, mi madame Rochefoucauld kedvenc 
virága. 

—A kék tulipán — felelte nyolc ember kórusban. — Maga 
hogyhogy nem tudja, monsieur Guibourg? 


Guibourg-t leültették, adtak neki egy pohár vizet, Kissy pedig 
elmesélt mindent részletesen. 

— Tudja, mi a maga szerencséje? — lépett oda anya a férfihoz. 
— Hogy nem az irattárba ment. Ott hetet talált volna belőlük, és 
ha nekik esik a gyanakvó szövegével, ezek szétszedték volna. 
Értem, hogy éber akar lenni, de akkor az legyen, ne paranoiás. 

— Én... nézze, madame... mit kellett volna gondolnom, ami- 
kor belépek és egy vadidegen lányt látok vadul gépelni az üzle- 
ti kimutatásainkat? 

— Hogy segít nekünk ugyanabban, amiért magát behívattuk. 
Tud dolgozni, vagy túlságosan megviselte a padlón töltött fél- 
óra? 

Volt az egy egész is, gondolta Kissy, hiszen miután elhelyez- 
te az ipsét a padlón, szépen befejezte a munkát. 

— Tudok, hogyne. 

— Akkor tessék — anya átadott a pasasnak egy papírlapot —, 
ezeket hozza el az irattárból. De anélkül, hogy ott is megveret- 
né magát. Kissy, tessék a laptop, a következő sorozathoz. 

Kissy átvette, bólintott és mentek. Az ajtóban Guibourg meg- 
előzte és kinyitotta neki. Úgy látszik, most már mégiscsak nő- 
nek tekinti. 

— Jézusom — mondta a folyosón. — Erre nem készítettek föl a 
főiskolán. 


Kissy bólintott. Azon járt az esze, hogy ha Nimbyék nem jut- 
nak semmire, akkor estig nyalogathatják ezt a rengeteg papírt. 
A huszonegyedik században! 

Guibourg a liftajtót is nyitotta neki. 

— Én fél éve vagyok itt, de magát még nem láttam, mikor 
jött? 

— Reggel kilenckor — bökte ki Kissy automatikusan. 

— Úgy értem, mikor lépett be a céghez? 

— Semmikor, monsieur Guibourg, én nem vagyok itt alkalma- 
zásban. 

Kinyitotta a liftajtót és majdnem összeütközött Francoise-zal. 

— Hahó, egérke. Most jövök a gépteremből, megvan a bibi. 
Alaplaphiba. 

— Akkor itt öregszünk meg? — cincogta Kissy. 

— Nem éppen, mindjárt indulnak új alaplapért, néhány órán 
belül indítják a szervert. Úgyhogy Jacgues már csak olyan ada- 
tokat másoltat, amik még ma kellenek. 

— Néhány óra — sóhajtott Kissy —, hiszen én is azt mondtam, 
hogy itt öregszünk meg. 

— Nézd a jó oldalát, esetleg éppen estefelé szabadulunk, ami- 
kor kigyúlnak a fények, éjszakai életre kel a város és a macs- 
kák vadászni indulnak. Meglesz a napi testmozgásadagunk is. 

Beléptek az irattárba, az ajtóban a két biztonsági őr üdvözölte 
őket. Bent rengeteg kisegér nyüzsgött egy szakállas fiatalember 
vezénylete alatt, aki kommandírozta őket, hogy mikor milyen 
dossziét keressenek ki. 

— Jó, hogy jöttök — nézett föl és kivett egy memóriakártyát —, 
éppen elkészültünk a kaliforniai adatokkal. Ez mi? — Átvette 
Guibourg-tól a papírt. — Aha, értem, nem, szó sincs róla, ezeket 
teljesen fölösleges kiszámítani, mert ma már nem kellenek, ezt 
a kettőt az imént megcsináltuk, ezt itt... ezt még nem, de mind- 
járt meglesz. Egérkék, kellene nekem egy olyan, hogy Bravo 
Charlie hat-kettő-nyolc-négy. 

— Nekem madame Chaton azt mondta, hogy vigyem el ezeket 
innen — mondta Guibourg. 

— Persze, mert elő akar készülni a hétfői tárgyalásra, de ad- 
digra már nem kell papírokkal pepecselnie, menni fog a számí- 


tógép. 


— Azért én fölvinném neki papíron. Nem akarok ujjat húzni 
vele. 

— Ugyan, nem eszi meg. 

— Hát majdnem megevett! Úgy beszélt velem, mintha. . . mint- 
ha valami hülye lennék, miután ez a lány egy órán át megkö- 
tözve tartott. 

Jacgues pont úgy húzta föl a szemöldökét, mint korábban Lo- 
Zier úr. 

— Megkötözte? Csak nem azt akarja mondani, hogy... maga 
csinálni próbált vele valamit? 

— Akkor már nem élne - szólalt meg az egyik biztonsági. Kis- 
sy rávigyorgott. 

Már teljes csend volt az irattárban, mindenki őket figyelte. 

— Én csak... azt hittem, hogy ipari kém, benyitottam az irodá- 
ba és ő ott gépelte a kimutatásokat, mit gondolhattam volna? 

Az őr közelebb lépett. 

— De Kissy nem kötözhette meg azért, mert gondolt valamit. 

— Oda akartam vinni a főnökömhöz és megfogtam a karját. 

Az egész irattár nevetett. Az őr megállt Kissy fölött — szép 
szál ember volt, Kissy elfért volna az ingzsebében, egy darab 
sajttal együtt. Rákacsintott Kissyre. 

— Maga így megfogta a karját? 

És megmarkolta Kissy bal karját a könyöke fölött. Kissy nyu- 
godt mosollyal tűrte. 

— Igen... de egészen másképpen reagált. 

Az őr szétnyitotta az ujjait, de nem vette el a kezét. 

— Így reagált, ugye? 

Megint összecsukta az ujjait, Kissy pedig földre terítette és 
szép nyugodtan helyet foglalt a hátán. Az őr együtt hahotázott 
az egércsapattal. 


Négy óra elmúlt, amikor végre végeztek, a szerver elindult, a 
biztonsági másolatokat már elkezdték visszaállítani, a sürgős 
adatokat addig is reprodukálták. Anya és a kollégái dolgoznak 
tovább, de ők eljöttek. 

— Ami azt illeti — dünnyögte Nimby —, semmi kedvem most 
hazamenni. 

— Ártalmatlanná tudjuk tenni a cicát — mondta neki Jennifer. 


— Nem azért. — Nimby nyújtózott egyet. — Mostanáig monito- 
rok előtt görnyedtem, inkább mozogni szeretnék. 

Persze nem Nimby javította meg a gépet, ezt az előírások sem 
tették volna lehetővé. A cégnek szerződése volt egy erre szako- 
sodott vállalkozással, ők dolgoztak a gépteremben, de nem volt 
kifogásuk Nimby jelenléte ellen, ezt-azt segített is, és sokat be- 
szélgettek. Megint kötött egypár értékes ismeretséget, eltett egy 
céges névkártyát, bármikor jól jöhet — és nem mulasztotta el 
cserébe fölajánlani, hogy ha megfogni való shindyjük van, 
szóljanak bátran. Konkrétan a Facebook-alkalmazást ajánlotta 
figyelmükbe. Négy fiatalember volt, egyiküknek se volt akkora 
gyereke, aki már facebookozott volna, de voltak gyerekek a ro- 
konságukban, baráti körükben, és megdöbbenéssel hallgatták 
az alapítványi történeteket. Pedig csak egy kis ízelítőt kaptak. 

A többiek is inkább mozogni akartak. Kis tanakodás után An- 
géligue elvitte őket a Monceau-parkba, az volt a legközelebb. 

— Jól van, egérkék — mondta, amikor beértek a parkba —, ker- 
gessük meg azt a cicát. 

— De hisz nincs is... — kezdte Francoise, de Angéligue odalé- 
pett hozzá, bal kézzel fölemelte az állát, jobbal pedig két há- 
romszöget rajzolt a homlokára. 

— Most már van cica! Pucolás, cicus, mert megeszünk! 

— Majd inkább én titeket — vágta rá a zseb, azaz már zsebcica, 
és ahogy körülnézett, éppen Kissyn állt meg a tekintete. Kissy 
döbbenten látta, amint megnyalja az ajkát, és ő már iszkolt is 
esze nélkül, át a parkon. Ezért még alaposan elpüföli Angé- 
ligue-et. 

Jó félórát fogócskáztak, ezer veszély között, mert Angéligue 
nem érte be egy cicával, átváltoztatta Jennifert és Vanessát is. 
De Kissyt nem cica kapta el, hanem Nimby. Egy fa mögül ma- 
terializálódott hirtelen, Kissy már nem tudott kitérni előle, egy 
szempillantás alatt a földön találta magát, a fiú pedig már rajta 
is volt. Kissy nem tudott róla, hogy Nimby is át lenne változtat- 
va cicává, de nem kockáztathatta, hogy megeszi. Márpedig 
Nimby azon ügyködött, hogy hátracsavarja a csuklóját. Ha si- 
kerül mindkettőt, akkor megbilincseli, beviszi a körzeti macs- 
kaságra, és egykettőre elítélik valami ízletes kisegérreceptre, 
salátával. 

Aztán rádöbbent, hogy nem ez lesz. 


— Te bolond, szállj le rólam — sziszegte. — Egy nyilvános 
parkban vagyunk, valaki meglát és rád hívja a rendőrséget. 

— Mindenkit ismerünk a rendőrségnél — felelte Nimby nyu- 
godtan. Ebben volt valami. 

— És Angéligue téged nem is változtatott macskává. 

— Számít ez, ha úgyis edzeni akarunk? 

Kissy sóhajtott és hagyta, hogy Nimby hátra... de nem tette. 
Nem mozdult. 

— No? Mi van? 

— Cssss! Tíz óránál, a bokorban! 

Kissy a jelzett irányba fordult. 

Ott voltak. Ketten. Majdnem ugyanazt csinálták, amit ők, de 
aki felül volt, nem a társa kezét igyekezett hátracsavarni, ha- 
nem éppen átharapta a torkát és végzett vele. Aztán cseréltek, 
most az áldozat ölte meg iménti gyilkosát. 

A két kisegér villámgyorsan elpárolgott, mielőtt a párviadal 
véget ér, a bajuszos orrocskák megérzik a szagukat, s a puha 
mancsokból előkerülnek a pengeéles karmok. 


A Vigny utcában parkoltak, oda tértek vissza, amikor Pi szét- 
küldött egy üzenetet: IZ OS UD, gyülekező a kocsinál. De már 
az avenue Van Dyck-i kijáratnál együtt volt mind a hat... hét, 
nyolc... kilenc kisegér, vidám cincogással baktattak kifelé. 
Kissy újra megszámolta magukat, aztán visszanézett a parkba. 
Csak kilencen voltak, és nem látta a tizediket. 

— Egy hiányzik — mondta. 

A mellette haladó Martin és Niala elhallgatott, aztán sorban a 
többiek. Mindenki visszafelé tekingetett a parkba. 

— Majd előkerül — vélte Francoise, de Angéligue kezében már 
ott volt a telefon. 

— Hahó, egérke, Chantal, merre vagy? 

Nem jött válasz. Nimby is előkapta a telefonját. 

— A patk túlsó végén van — állapította meg —, és... nem mo- 
Zog. 

Kissy megriadt. 

— De hisz mi... macskákat láttunk. . . 

— Ez nem gyakorlat — döntött azonnal Francoise. — Mikrók, 
futás vissza a parkba! Egy maxi a volán mögé, kellhet a kocsi, 
és gyerünk a korcsolyákért! 


A kis utca egy pillanat alatt egérmentessé vált. Kissy csattogó 
fülekkel rohant a csapattal, kiugrottak a díszes, antik utcakapun 
és már kanyarodtak is a Vignyre. Francoise érte el elsőként a 
kocsit, villámsebesen beütötte a kódszámot, föltépte az ajtót, 
beugrott a kocsiba és elkezdte kiadogatni a korcsolyákat a ládá- 
ból. 

— Az a kettő nem tehetett kárt benne — lihegte Kissy —, akiket 
mi láttunk. Kicsik még. De nyilván vannak szüleik, nagybá- 
csik, nagynénik, és lehet, hogy az mind macska!... Kösz — vet- 
te át a korcsolyáját, s már indult is vele. Vagy öt lépés után éb- 
redt rá, hogy nem azért kapta, hogy a kezében vigye. Leült a 
hátsó lökhárítóra, hogy belebújjon. 

A motor fölberregett, a kocsi indulásra kész volt. Kissy háta 
mögött helyére siklott az ajtó, de ő tudta, hogy nem fognak in- 
dulni, amíg a korcsolyáját húzza. 

— Megvan! — érkezett Vanessa hangja éppen akkor, amikor 
Kissy fölállt a korcsolyákkal. — Semmi baja, Oscar Kilo, macs- 
kamentes! De Papa Tango, elveszett a telefonja, indulunk a ko- 
ordinátáira! 

— Odamegyek én is — mondta Pi -—, a legközelebbi sarkon vár- 
lak titeket. 

— Oscar Kilo — felelték többen is. A Ford kigördült a boule- 
vard de Courcelles felé, ők pedig megiramodtak, vissza a park- 
ba. Valahol a park túlsó vége felé látták meg a három egeret, 
akik akkor már körbe-körbe rohangáltak a fák alatt. 

— Itt van! — harsant Nimby. — A fűben fekszik és nem mozdul. 

— Lehet, hogy a telefontolvaj leütötte — vélte Francoise. 

— Bolond — felelte Chantal. — Ez leesett a derekamról, való- 
színűleg amikor átugrottam a padot. Elszakadt a tartója. 

— Üldöztél valakit? 

— Dehogyis... 

— Téged üldözött valaki? 

— Nem. De azért jöttünk, hogy mozogjunk. Hát én mozogtam. 

Közben ők is odaértek már, a párbeszéd végét Kissy élőszó- 
val hallotta. Megszemlélték az elszakadt telefontartót Chantal 
oldalán, és mindenki megvizsgálta a sajátját. Fejvakarva indul- 
tak tovább a kijárat felé. 

— Amit ember alkotott, egyszer tönkremegy — mondta Chantal 
filozofikusan. 


— Az lehet, egérke — vágta rá Vanessa —, csakhogy vannak 
helyzetek, amikor ezekre a telefonokra van bízva az életünk. 
Esetleg egy-egy elrabolt gyereké is. Ki kell találni valamit. 

— Én már kitaláltam — felelte Nimby. 


— Két telefon? — lepődött meg anya. — Mi a csodának? 

— Nem két telefon — magyarázta Nimby. — Nem egyformák, 
nem ugyanarra valók. A rendes telefon többet tud, de mint lát- 
tuk, elveszthető. Egy shindy is letéphette volna Chantal tele- 
fonját, bedobja a tóba, máris elvágták a világtól. De majdnem 
ugyanolyan jól lehet vele irányítani a hálózatot, mint a táblagé- 
pekkel és a netbookokkal. Az okosóra ennél sokkal kevesebbet 
tud, viszont a csuklódra van szíjazva, és ha másra nem, arra 
mindenképp Jó, hogy meglegyen a kapcsolatod a hálózattal. 

— De ezek nem csak kiegészítik a rendes telefont? 

— Azt is megteszik, de ma már olyanok is vannak, amelyeket 
önállóan használhatsz, és ilyet fogunk keresni. 

Anya hümmögve bólogatott, nem nézve föl a munkájából. Ő 
kérte, hogy tisztíthasson zöldséget, Amerikában szinte mindig 
készételt esznek, alig jut alkalma főzni. 

— Hát — mondta végül — az biztos, hogy pénze van az alapít- 
ványnak bőven. És mindig az volt az alapelv, hogy első a biz- 
tonság. 

—Így van — szólalt meg Vanessa —, ezért hozzatok nekem 
még lisztet, tojást, olajat, sajtot, és kell a nyolcfiókos kék fű- 
szertartó. Mert az üres asztal nem biztonságos — tette hozzá 
magyarázatképpen. 

— Milyen sajtot? — kérdezte Jennifer mint kamraegér. 

— Legyenek jó nagy lyukak rajta, mondjuk az a maasdami jó 
lesz, amelyiket Kissy zsákmányolt a héten a cica hűtőszekré- 
nyéből. Az egyharmadát reszeljétek meg, de lobogjon a füle- 
tek! 

— És az órákon is a Jerry-felület fog futni? — kérdezte anya. 

— Feltétlenül — bólintott a fiú. — Csinálunk egy rájuk igazított 
változatot, nem nagy munka. 

Anya sóhajtott. 

—§S ha nem lenne az a rengeteg disznó shindy, erre az egész 
óriási felkészülésre, csúcstechnikára nem is lenne szükség. 


— És mennyivel unalmasabb lenne az életünk — vágta rá Fran- 
coise —, amúgy Nimbyt akkor is csúcstechnika venné körül, te- 
rem a közelében, mint nyári szünetben a shindy. 

— Mint eső után a gomba -— kérte anya. 

— Mint nyári szünetben a shindy — ismételte a zseb nyomaték- 
kal. — Nem csodálom, hogy a srácok szeretnének egérkék lenni. 

— Milyen srácok?... ja, a compiégne-iek? 

— Azok... illetve igazából nem compiégne-iek, ott csak kirán- 
dulni voltak... meg a másik suliban is van érdeklődés. Vonzza 
őket a kisegér-technológia, a kemény kiképzés, a kiscicákkal is 
bátran szembeszálló egérkelégió rettenthetetlensége és a sok 
sajt. 

— S kitaláltatok már valamit? 

Megcsóválták a fejüket. Ami Kissyt illeti, azóta jószerivel 
eszébe se jutottak azok a gyerekek. 

— Nekem van egy gondolatom — mondta anya. 


Anya nem most találta ki ezt az egészet, egy köteg répa és né- 
hány krumpli között: előző este óta gondolkodott rajta, amióta 
hallotta Solange-t a telefonban. S persze azóta főleg a munkájá- 
ra kellett koncentrálnia, még inkább amikor összeomlott a szer- 
ver a hétfői tárgyalásra való felkészülés kellős közepén, úgy- 
hogy nem sok ideje jutott ezen morfondírozni. De megszokta, 
hogy rövid idő alatt kész terveket dolgozzon ki, s most is ezt 
tette. 

— Solange azt mondta, ezek az osztályok egérlázban égnek 
azóta. Ti pedig, legnagyobb örömömre, már nem vagytok csali- 
gyereknek valók, már a zsebek se nagyon. Pár év és felnőttek 
lesztek. Márpedig az alapítványnak valamennyire szüksége van 
gyerekekre is, bár remélem, hogy minél kevésbé. Hát tessék, itt 
vannak ezek a gyerekek, akiknek minden vágyuk, hogy kinö- 
veszthessék a füleiket. Neveljétek ki magatoknak az utánpót- 
lást. Az alapítvány meg tudja venni nekik a felszerelést, be tud- 
játok kapcsolni őket a felületre, ki tudjátok képezni őket az 
összes szükségesre, a verekedéstől a morzén át a rendőrökkel 
való pimaszkodásig. — Anya a tálba rakta az utolsó krumplit és 
lehúzta a kesztyűjét. — Lassan öt éve, hogy elkezdtétek a mun- 
kát. Szerintem ideje kiterjeszteni a tevékenységeteket. Nem 


tudjátok ti tízen-tizenegyen megfogni Franciaország összes 
shindyjét. 

— De törekedsz kell rá — mondta Elke harciasan. 

— Helyes. Akkor törekedj azzal is, hogy tanítványokat kül- 
desz szét, akik megfogják őket. Mert te akkor is csak egy he- 
lyen tudsz lenni egyszerre. 

— A kisfülűnek igaza van — mondta Niala —, ezt csakugyan ér- 
demes megfontolni. 

— Egériskola — tűnődött Francoise. — Egériskolák, minden me- 
gyében és nagyvárosban. 

— Egérovi, egérgimi — tette hozzá Martin. 

— Egéroktatás-ügyi Minisztérium — tódította Vanessa. 

— Európai Unió Kisegér Oktatásos Főközpont — álmodott El- 
ke tovább. 

— Cin-cin, egérkék — mondta Niala —, de akkor is az elején 
kell kezdeni. Indítsunk egérképző tanfolyamot, tanítsunk meg 
gyerekeket kisegér módra verekedni, annak csak hasznát ve- 
szik, ha meg tudják védeni magukat. 

— Tantervet kell kidolgoznunk — bólintott a húga —, be kell 
szereznünk a szükséges felszerelést, időpontokat egyeztetni. 

— Az időt nem kell — csillant föl Jennifer szeme —, olyan idő- 
pontot kell választani, amikor ők is ráérnek meg mi is. Nyári 
tábort kell indítani! 


Nyári tábor. Kisegérképző Nyári Tábor. Sátrak a természet 
lágy ölén, madárdal, lombsusogás, a közelben kis patak csörge- 
dez, a tábor bejáratánál figyelmeztető tábla áthúzott macskával. 
A tábor közepén a nemzeti zászló, fehér alapon barna Jerry sár- 
ga sajtot eszik. A táborban egérkék és egérkejelöltek. Vereke- 
dés, futás, famászás, erőnléti edzések. A pihenőidőben Jerry- 
morze és X-kód, a Cirrus és a felület használata, mindenféle 
egeres tudnivalók. Tábortűz, tábori konyha, a napi menüben 
egérkéknek való finomságok, sajtos sütik, a vadászzsákmánytól 
függően sült vadkan (Obelix tiszteletére), torta (Tom tiszteleté- 
re), Tomtól lopott torta (Jerry tiszteletére), esetleg cica különfé- 
le mártásokban. Helikoptervezetés, autóvezetés, motorbicikli, 
görkorcsolya. Elsősegélynyújtás. Shindyk felderítésének és el- 
ejtésének technikái, érintkezés a rendőrséggel. Jogi tudnivalók, 
a gyerekmolesztálás természetrajza, korhatárok, cselekmények, 


büntetési tételek. Segítség kiszabadított gyerekeknek. Falmá- 
szás, zárak felnyitása, épületek felderítése. Barátkozás házőrző 
kutyával, fejvesztett rohanás. Nyomkeresés, bizonyítékok rög- 
zítése. Céllövés Nimbusszal, paintball- és airsoftfegyverrel, íj- 
jal, számszeríjjal, célbadobás késsel. S a tábor végén ünnepé- 
lyes egéravatás, melynek során eléneklik a Tom és Jerry főcím- 
zenéjét, az újsütetű kisegerek fogadalmat tesznek és átveszik 
felszerelésüket: az alapítvány tagsági igazolványát, csúzlit, 
kést, alapítványi telefont és táblagépet. No meg okosórát, hi- 
szen addigra az is része lesz a Jerry-felszerelésnek. Kapnak 
hozzáférést a Cirrushoz, a Jerry-felülethez és a Cheesebook- 
hoz. Viszont nem kapnak motorbiciklit, nem is biztos, hogy 
elég idősek lesznek hozzá; görkorcsolyát kaphatnak. 

Így nézett ki a nyári tábor programjának első vázlata, Fran- 
coise, Jennifer és Nimby firkantotta le táblagépeken a záporozó 
ötleteket. Majd kidolgozzák részletesen. Néhány dologban ha- 
mar döntésre jutottak. A tábor ingyenes, minden költséget az 
alapítvány áll; ki fogják számolni, hogy mibe kerül és megsza- 
vaztatják a kuratóriummal. Az új kisegerek a Jerry egyenrangú 
tagjai lesznek, de még nem teljes jogú egérharcosok, vagyis 
nem indulhatnak bevetésre felügyelet nélkül. És nem lesznek 
családtagok. Ők tizenegyen már egy családdá váltak régen, de 
az új egerek ennek nem lesznek tagjai, vagyis a felületen ké- 
peznek egy külön csoportot maguknak, amibe a tanítványokat 
nem vonják be. 

Egyelőre írnak majd egy ismertetőt az ötletről és fölteszik a 
Cheesebookra, a kisfülűek véleményét tudakolva. 


Még aznap este megírták, s másnap reggel már féltucat kisfülű 
elolvasta; a Cheesebook mutatta, hogy egy-egy közleményt kik 
olvastak már, sőt azt is, hogy kik nem — utóbbiaknak, ha kíván- 
ták, lehetett értesítőt küldeni egyenként vagy csoportosan is. 
Most nem kellett, a délelőtt folyamán többen is benéztek és lát- 
ták a közleményt. 

Jean-Frantól jött az első helyeslés. 

Kimondottan jó ötletnek tartom. Nem foghattok meg minden 
shindyt ti tizenegyen, és nem tudtok eljutni mindenhová. Amel- 
lett fontosnak érzem, hogy a gyerekekben tudatosítsuk a ve- 
szélyt és felkészítsük őket a védekezésre. A tanítványaitok már 


nem fognak lépre menni shindynek, és más gyerekeket is meg- 
védenek majd. Szívesen részt is vennék a táborban, ha kellek. 

Később többen rábólintottak. Alex megjegyezte, hogy vi- 
gyázni kell a gyerekekkel, nem szabad hagyni, hogy nagy mel- 
lénnyel elinduljanak shindyre vadászni, amikor még nem elég- 
gé felkészültek; őbennük megbízik, de az újoncoknak a lelkére 
kell kötni, hogy a shindy veszélyes, és mindig csak kellő túl- 
erővel támadjanak. 

Senki nem szólt ellene, senki sem próbálta lebeszélni őket. 

Anya persze vasárnap is dolgozott, végül is ezért jött haza. 
Már reggel bement a céghez és délután előtt nem volt várható, 
a Jerry ezért átment Franconville-be Enterprise-t és Golyócská- 
kat nézni. 

A kisebbik helikopter már gyakorlatilag elkészült, de volt 
még mit finomítani rajta, ahhoz pedig repülni kellett vele. Nim- 
by egy csomó mindent kicserélt rajta, erősebb motort vett bele, 
a gép most egy kilót tudott fölemelni és ötvennel ment. A lám- 
pát meghagyta rajta, de csinált egy kis trükköt, a kábelét rákö- 
tötte a számítógép egyik kimenetére. Így a vezérlőről lehetett 
kapcsolni, vagyis ha csak az út egy részén kellett világítás, a 
többi időben nem fogyasztotta az áramot. 

— Sőt ezt is meg lehet vele csinálni — jelentette ki Francoise, 
és gyors mozdulatokkal nyomkodni kezdte a gombot. A meny- 
nyezet alatt lebegő helikopter lámpája villogni kezdett, tá tátáti 
tá titátá titáti. . . 

— Ementáli — olvasta le a csapat kórusban. 

— Jól van, egérke — bólintott Nimby —, akkor most surranj ki 
az ablakon és csinálj pár kört. Figyelj a fordulásokkal, nézd 
meg, hogy van-e kilengés. 

— Nincsen — nyelvelt Francoise —, ahol én vagyok a pilóta, ott 
a gép úgy áll, mint a cövek. 

— Kivéve ha labilis a vezérlése, úgyhogy csinálj csak néhány 
forgást. 

— Igenis, forgást! — A zseb ösztönösen félfordulatot tett a tes- 
tével, ahogy elfordította az Enterprise-t, amit már egyikük sem 
látott, s közben dudorászni kezdett valami keringőféle dalla- 
mot. — ...és vissza — billentette meg a törzsét —, rajta, kicsi En- 
terprise, ne maradjunk szégyenben, fordulj! Ez az! Kirk kapi- 


tánynak jelentem, az Enterprise úgy fordul, mint a parancsolat. 
Mindjárt csinálok pár szlalomot a fák között. 

Kissy ijedten kapta föl a fejét, de Nimby csak bólogatott. 

— Jól van, egérke. Ha nem tudod átvinni a fák között, akkor 
gyenge a vezérlés, és inkább most törd össze, mint amikor egy 
akció sikere múlik rajta. 

Francoise nagyon vészjósló hangon válaszolt. 

— Te nem bízol egértársad tökéletes reflexeiben, és még nem 
vagy macskaeledel?! Hát most majd meglátod. Gyerünk, pör- 
gesd föl a Discoveryt, hadd lám, a kezed is olyan biztos-e, mint 
amekkora szád van! 

— Szó se lehet róla — avatkozott be Niala. — A Discovery túl 
értékes az ilyen versenyhez, és Nimby különben se mondta, 
hogy jobb pilóta nálad, sőt azt se, hogy te nem vagy jó. Úgy- 
hogy ne cincogj annyit, hanem indulj. 

— Hát jó. Majd később állok bosszút. A hátad mögött hirtelen 
elnyávogom magam, és... Jó, megyek már. 

A keze csak megrezdült a vezérlőn, s az éppen az ablak mö- 
gött lebegő helikopter egy villanással eltűnt a szemük elől. A 
monitoron szédítő sebességgel rohantak hátrafelé a fák, minden 
forgott, a gép haladási irányát jelző mutató egyfolytában pör- 
gött, és mindig másik irányba. Francoise alacsonyan repült, itt 
könnyű elkerülni a fákat, de egy idő után hirtelen felcsapott, s 
minden tele lett lombokkal. Pedig a lombkoronába nem szabad 
berepülni, az egérpilóták törvénye tiltja. A zseb most mégis át- 
vágott a lombokon, leveles ágak között végzett meredek lebu- 
kásokat és fölcsapásokat, mindig találva egy lyukat, ahol átjut, 
mint egy megkergült kismadár, amíg egyszer csak vadul meg- 
lódult a kép, a földet, majd az égboltot látták, megint kavargás, 
és a kamera mozdulatlanul mutatta a kert végében álló fenyő 
csúcsát. 

— Beakadt a rotorod — állapította meg Niala. 

— Be — bólintott Francoise. — De nem zuhantam le: fölhoztam 
a gépet. Egy méteren lehetett a mélypont, és a gép sértetlen. 

Senki sem kérdezte, honnan tudja. Nem állhatna ilyen stabi- 
lan a levegőben, ha egy rotorja megsérült volna. 

— Hát jó — mondta Nimby. — Elismerem, mesterpilóta vagy. 
Most már hazajöhetsz. 

A kislány sóhajtott. 


— Úgy kell nekem. Eredetileg fogadást akartam ajánlani. 
Most lenne egy szép macskabundám. 


A Golyócskákkal több időt töltöttek, még anya hazatérése után 
is dolgoztak rajta, megkérték, hogy inkább Franconville-be jöj- 
jön. Mire odaért, a kísérleti változat összes oszlopát felépítet- 
ték, pontosan kimért gurulási időkkel, vagyis egy-egy oszlop 
hangjegyei addig szóltak, ameddig kellett; ha golyót helyeztek 
a tetejükre, egymás után sorban, akkor szépen lejátszották a 
dallamot. Ezen dolgozott egy csapat, Jennifer, Francoise és 
Martin. A második csapat, Kissy és Angéligue alkotta meg a 
gyűjtöt, ami még nem volt az oszlopok alatt, de összegyűjtötte 
a golyókat, amik közül négy mindig kigurult a trambulinokra — 
így nevezték, mert olyanok voltak, mint az uszodai trambuli- 
nok -—, ahol majd a liftek fölkapják őket. Négy trambulin és 
négy lift kellett, másképp nem lett volna elég golyó az oszlo- 
pok működtetésére. A többiek pedig az osztón dolgoztak, a leg- 
nehezebb részen, ez volt az egésznek a lelke; azt kellett megol- 
daniuk kis korlátok segítségével, hogy a liftek által folyamato- 
san szállított golyók közül mindig egy-egy kerüljön a megfele- 
lő oszlopra, a megfelelő pillanatban. Mivel lift még nem volt, 
odaállítottak egy festőlétrát, a felső fokára letettek egy papírdo- 
bozt, amin három lyukat vágtak, onnan csövek vezettek az osz- 
tóhoz, de mindig csak néhány golyót tehettek a dobozba, mert 
különben akadályozták egymás mozgását. 

— Az egész gépezet moduláris rendszerű — magyarázta anyá- 
nak Nimby -—, bármit kicserélhetünk benne. Ha például másik 
dalt akarunk, kivesszük az oszlopokat és az osztót, beteszünk 
újakat, s máris kész. A gyűjtő, a lift a motorral, a tartóváz ma- 
rad. Ha az egyszínű golyókat többszínűre akarjuk cserélni, ak- 
kor rekeszekre osztott gyűjtöt teszünk be; ha pontosan négy re- 
kesz van, akkor mindnek jut egy lift, és csak lassan fognak el- 
keveredni, mert az osztó mindig ugyanoda küldi őket vissza, 
legfeljebb néha téved. 

— Úgy emlékszem, lyukszalaggal akartátok vezérelni, az hol 
van? 

— Nem lesz benne efféle, változott a terv. Az osztó irányítja a 
golyókat. Amikor egy golyó leszalad az egyik oszlopon, az oda 
vezető úton elállít egy kaput, ami megakasztja a következő go- 


lyót. A kaput az osztó lapja alatt futó drót húzza vissza, amit 
egy másik golyó által elfordított másik kapu húz meg. Tulaj- 
donképpen a golyók irányítják egymást. Az Alpha kapun átme- 
nő golyó kinyitja a Bravo kaput, ott átmegy egy golyó, ami 
nyitja a Charlie kaput, de csak ha a Delta kapu zárva van, mert 
különben megakasztja egy pöcök, és így tovább. 

— Te jó ég. S mikor látjuk működésben? 

— Hamarosan — felelte Vanessa. — A születésnapomon már 
mindenképpen. 


Hétfőn persze Kissy bliccelt, sürgős családi ügy, létfontosságú. 
Amikor a többiek befelé rajzottak a suliba, ő már anya mellett 
ült a kocsiban és olvasott. 

— Negyedik pont. A Vevő a tulajdonjog-fenntartás hatályos- 
sága alatt az ingatlant nem idegenítheti el és nem terhelheti 
meg. Ötödik pont. A Vevő az ingatlan birtokába... ide is beír- 
jam a dátumot, ugye? 

— Igen, légy szíves. — Anya kitette az indexet jobbra és várt. 
Most mellékutcákon surrantak, mert a sztrádán torlódás van. 

— A Vevő az ingatlan birtokába kétezer-tizenkettő május else- 
jén lép. Ettől az időponttól kezdődően szedi annak hasznait, vi- 
seli terheit és kárveszélyeit. Milyen kárveszély lehet egy üres 
mezőn? 

— Már megint belecincogsz — indított anya. — Nem marad üres 
mező, építkezni fogunk rá, és az eladó ki akarja zárni a felelős- 
séget, ha az építkezésre betévedő kisegerek véletlenül macská- 
val akadnának össze. 

— De anya! Kár csak a macskában keletkezhet! 

— No látod, és a tulajdonos máris tartja a markát a kártéríté- 
sért, vannak macskák, akikért több száz eurót is elkérnek. 

Kissy pislogott. 

— Akkora fülük van? 

— Az is megeshet. De olvass tovább. Várj csak, keresd meg 
azt a részt, ahol a közművekről van szó, eszembe jutott valami. 

Kissy lapozgatott a táblagépen. 

— Gyorsabban menne, ha magad csinálnád, nekem meg átad- 
nád a kormányt. 

— Jó, vezethetsz. 

Kissynek megrebbent a füle. 


— Amint lesz hozzá jogosítványod. 

Kissy sóhajtott és megpróbálta visszaegyenesíteni lekonyult 
füleit. 

Mire beértek, egy csomó apró részletet átírtak a szerződéster- 
vezeten. Anya beállt a cég parkolójába, Kissy kiugrott és mel- 
lette surrant, föl a tanácsterembe, ahol a legelső dolog, amit 
meglátott, Guibourg kopasz feje volt. Hátulról. Lassan megin- 
dult felé, óvatosan, nehogy a léptei nesze. . . 

— Nem szabad bántani Guibourg urat — szólalt meg mögötte 
anya szigorúan. 

A férfi hátrafordult. Kissy villámgyorsan testtartást változta- 
tott, tüntetően nem figyelt oda az asszisztensre, a tájat szemlél- 
te, azaz a tanácsterem barna falait. 

— Énrám vadászott? — tudakolta Guibourg félrevezethetetle- 
nül. 

— Szüksége van az állandó gyakorlásra — magyarázta anya. 
Kissy büszkén fölszegte fejét és végigunatkozott egy stratégiai 
megbeszélést arról, hogy a beruházás ütemezését miképpen 
alakítsák az új körülményekhez. De csak az első öt percben 
unatkozott, aztán eszébe jutott valami. 

Elővette a telefonját és fellapozta a Discovery, illetve most 
már a kéttagú helikopterpark vezérlőprogramját, megkereste 
azt a rácsot, amit Ő írt a programba. Tett ide egy gombot és írt 
egy új függvényt, ha azt megnyomják. Koncentrikus körök, a 
távolságukat egy paddle szabályozza, és betűjelük lesz, mégpe- 
dig görög betűk, mert a latinok már foglaltak a rácshoz. Jaj, de- 
hogy, a betűzőábécében görög betük is vannak, Alpha, Delta, 
azokkal össze lehet keverni. Akkor visszafelé, kezdjük az ome- 
gával, pszi, khi, fi, üpszilon, tau, szigma, ró, pi, omikron, kszi, 
nü. Ez tizenkét betű, ennyi elég lesz. Még kell bele egy szín- 
beállító és egy paddle a betűk helyének beállításához, helyes, 
ki is lehet próbálni... ez egész jó. Mostantól a dolgok szögtá- 
volságát is meg lehet mérni. Jól van, mit is kért még Nimby?... 

Hirtelen fölkapta a fejét. Egy nagy tanácsteremben találta ma- 
gát, ahol mindenki összevissza kiabált és mutogatott. A szem- 
közti falra, ahol... ahol... cin-cin. . . 

Kissy néhány pillanatig döbbenten meredt a saját rajzára a 
szemközti falon, aztán fölugrott, átsurrant a cipők alatt, anyá- 
hoz, akinek a kezében a táblagépen ugyanazt a rajzot látta, a rá- 


csot a koncentrikus körökkel, latin és görög betükkel, számok- 
kal. A gép fölé hajolt, belépett a felület kapcsolati rendszerébe, 
bontotta a peer-to-peer kapcsolatot a telefonjával, majd vissza- 
lépett a felületre és átkapcsolt a legutóbbi oldalra. Fáradozása 
jutalmául egy üzleti grafikont kapott. Fölnézett. A falon ugyan- 
az volt. Bocsánatkérően cincogott egyet és visszasurrant a he- 
lyére. 

Szóval szektorbeosztás. Tegnap szó volt róla, hogy ha tere- 
pen vannak és helikoptereznek, sokat segítene a környék fel- 
osztása szektorokra olyanformán, hogy ha mozognak, akkor is 
változatlan legyen; ami jelenleg van, az a helikopter által pilla- 
natnyilag látott képet osztja föl, de ez más lenne, a térképen 
kellene csinálni egyet. Mint Mentonban, ott a rendőrségi tér- 
képnek volt ilyen beosztása. De aztán másról kezdtek beszélni 
és ez elfelejtődött, de neki volt egy ötlete, és most meg is való- 
sítja. 

A dolog nyitja egy rögzített kiindulópont, amit egyszer kitűz- 
nek, s amíg az adott környéken dolgoznak, addig nem változik. 
A helikóvezérlőben van pontmegjelölő funkció, ezt kell hasz- 
nálni, kell egy gomb, amelyik meghívja ezt a funkciót és a ki- 
tűzött pontot elnevezi mondjuk Startpontnak. Amint ezt kitűz- 
ték, jöjjön létre egy fix négyzetrács, amelynek vonalai párhuza- 
mosak az égtájakkal, húzódjanak kétszáznegyven méterenként, 
és az általuk határolt négyzetek kapjanak egységes sorszámo- 
zást. A Startponttól nyugatra fekvő sávok legyenek sorban Al- 
pha, Bravo, Charlie, egészen Mike-ig, ami már a helikopter há- 
romezer méteres hatósugarán kívül esik, hiszen tizenhárom be- 
tű szorozva kétszáznegyven méter az háromezer-százhúsz. Ke- 
letre pedig November, Oscar, és így tovább. Észak felé számok 
menjenek egytől tizenháromig, dél felé pedig tizennégytől hu- 
szonhatig. Ezt megtervezni semmiség, most jön a lényeg: a pi- 
lóta lássa is, hogy hol van és merre halad. Iránytű eddig is volt 
a vezérlőrendszerben, most tegyünk mellé négy szektorjelet. Ír- 
juk ki pirossal a szektor jelét, amelyikben vagyunk, fölé sárgá- 
val azét, amelyikbe legközelebb érkezünk, ha ebben az irány- 
ban repülünk tovább, és kétoldalt fehérrel jelenjen meg az a két 
szektor, amelyik balra vagy jobbra kanyarodva a legközelebb 
található. Ez sokat fog segíteni a pilóta tájékozódásán. 


Városi használatra még valamit be lehet iktatni: egy kapcso- 
lót, amely duplájára sűríti a szektorvonalakat, így... 

— . . esetleg Kissy Chaton kisasszonyt — hallotta hirtelen a feje 
fölött. Fölkapta a fejét, olyan gyorsan, hogy egy pillanatra a 
homlokába hajlott a füle. De már megszokta. 

— Elnézést, amiért megzavarom — szólalt meg Lozier úr köz- 
vetlenül a feje fölött, ott állt mellette. — De úgy látom, hogy ön 
elmélyülten programoz, éspedig matematikai műveleteket. Ne- 
künk pedig éppen egy kis számításhoz kellene programot ír- 
nunk. Volna kedve segíteni? 


Kissy elégedetten készülődött induláshoz. Megírta a progra- 
mot, mert ő volt a teremben az egyetlen, aki tudott Excelben 
programozni — igaz, sose próbálta, egyáltalán nem használt 
még Excelt, de aki egy nyelven tud programozni, az minden 
nyelven tud, és azért van a súgó, hogy az alapokat megtudja. 
Több nem is kellett, egy egyszerű kis statisztikára volt szükség. 
Lozier úr pénzt ajánlott neki, de ő csak vállat vont, semmiség 
az egész, örül, hogy segíthetett. Ennél sokkal nagyobb munka 
volt az adatmásolás, és azért se fogadott el semmit. 

Anya utolsó itthoni feladata a tárgyalás, amire nem vihet be 
egeret, de Kissy majd megvárja odakint, elszórakozik, esetleg 
megver valakit. Összecsomagoltak, Kissy fölkapta a táblagépet 
és indult volna, de egyszerre állt meg a mozdulatban Guibourg 
úrral. Ugyanolyan táblagép volt a kezükben. 

— Pillanat — mondta az asszisztens és bekapcsolta a gépét. 
Kissy rákukucskált; köznapi Android felület. Ő is bekapcsolta 
a sajátját, és egy hivatalos szöveget kapott, a sarokban azonban 
ott ült Jerry, nagyon elégedetten, amiért újra látják egymást. 

— Ez az enyém — mutatta Guibourg-nak a kisegeret. 

— Nocsak. Van valami funkciója? 

— Hogyne -— felelte Kissy, és jobb keze egy ujját rátette a más- 
fél centis egérkére, közben úgy fogva a gépet, hogy bal hü- 
velykujja rajta legyen a képernyőn. Jerry hanyatt vágta magát 
és boldogan kacarászott. Kissy tovább csiklandozta, Jerry önfe- 
ledten szórakozott, aztán amikor Kissy levette róla az ujját, föl- 
nézett, kinyúlt a képernyőn kívülre, behúzott a képbe egy darab 
sajtot és falatozni kezdett. Mindezt Jennifer állította össze ere- 
deti Tom és Jerry-filmekből. 


— Nagyon aranyos — mondta monsieur Guibourg és ment a 
dolgára. Kissy kikapcsolta a gépet és nem mondta meg neki, 
hogy ha úgy érintik meg Jerryt, hogy máshol nincs az ujjuk a 
képernyőn, akkor a világ legkülönlegesebb és legexkluzívabb 
operációs rendszerének főmenüje jelenik meg, ahol szintén 
minden tele van egeres és sajtos rajzokkal, de a vidám, kölykös 
külső félelmetes shindyvadász rendszert takar. 


A tárgyalás a Hilton La Défense-ban volt, hiperszuperexkluzív 
környezetben, ide talán még soha nem engedtek be egeret. Kis- 
sy még nagy fülek és farkinca nélkül járt ebben a szállodában, 
sok évvel ezelőtt, üzleti ebédeken, kétszer vagy háromszor. 
Amióta kisegér lett, egyszer járt a környéken, a szomszéd ház- 
ban. Ismerősként mosolygott föl a szálloda fölé magasodó Are- 
Vva-toronyra, és azonnal átment volna amoda, ha valaki megígé- 
ri, hogy odabent megint talál shindyt. Mert a szállodában bizto- 
san nem. 

És tényleg nem. Elsétálgatott a folyosókon és csarnokokban, 
megnézett mindent, belebámult a szembejövők arcába — tehet- 
te, senki se veszi észre, ha valaki fölnéz rá tíz centiméter ma- 
gasból —, de senki nem volt gyanús. Zsebtolvajra pedig ilyen 
környezetben végképp nincs kilátás. 

Párszor elbeszélgetett a többiekkel, kinek mikor volt éppen 
szünete, csinált néhány fotót a szálloda belsejéről, az Areva-to- 
ronyról, a másik oldalon a Diadalívről, élvezte a macskamentes 
környezet biztonságát — eltelt az idő. Anya egyszer csak hívta. 

— Kissy, indulnunk kell, de még nem fejeztük be, útközben 
folytatjuk. Velünk jössz? 

— Persze, egy perc és ott vagyok — vágta rá, és már surrant is, 
muszáj volt nagyon gyorsan, több száz egérmérföldre volt on- 
nét. De ha egy Jerry siet, akkor nagyon siet, az üzletfelek éppen 
kifelé rajzottak a tanácsteremből, amikor közéjük toppant, át- 
szlalomozott néhány fölébe tornyosuló, óriási cipő között, és 
olyan nyugodtan lépett oda anyához, mintha végig mellette sé- 
tált volna. Anya csak rápillantott, nyugtázta a jelenlétét, de Mr. 
Corcoranre figyelt, aki folyamatosan beszélt, angolul. Kissy 
egyedül az ő nevét tudta, érkezéskor találkoztak és bemutat- 
koztak, de legalább ötvenen voltak jelen, amerikaiak, franciák, 
japánok. Azok csak néhányan, de Kissynek, miközben kikerült 


egy szembejövő poggyászkocsit, pont sikerült az egyikük öltö- 
nyének zsebében kikötnie. 

— Bocsánat — ugrott vissza, s megpördülve látta, hogy az ille- 
tő ázsiai, korából és a sorban betöltött helyéről ítélve pedig 
alighanem a japán partnercég egyik nagyfőnöke. Villámgyor- 
san megtanult tehát japánul. — Sicurei simasz — mondta, és mé- 
lyen meghajolt. 

A nagyfőnök szintén meghajolt, persze kevésbé mélyen, hi- 
szen ő is tudta az illemet, olyannyira, hogy franciául válaszolt. 

— Kérem, nem történt semmi. Chaton kisasszony, ha nem té- 
vedek. 

Kissy éppen fölegyenesedett, de most gyorsan meghajolt is- 
mét. Bár persze ementáli legyen, ha tudja, hogy meg kell-e ha- 
jolni bemutatkozáshoz. 

— Igen, uram. Francoise Chaton vagyok. 

— Murakami, területi vezető. Jöjjön, mert lemaradunk a busz- 
ról. 

Ahogy Kissy visszafordult menetirány felé, anyának már a 
hátát se látta, persze, mindenki siet, ő meg itt hajlong és föltart- 
ja ezt az urat 1s. De a területi vezető nem zavartatta magát, nyu- 
godtan ment tovább, Kissy pedig most őhozzá csatlakozott. 

— Ugye ön vadászik pedofilokra? — tudakolta a nagyfőnök is- 
meretségük nyolcadik másodpercében, Kissy pedig hátracsapta 
füleit. Hát már Japánban is tudják? 

— Igen, Murakami-szama — felelte tisztelettudóan. 

— Nagyszerű küldetés. Hányat kaptak el már? 

— Hát... össze kellene számolni egyszer... 

Murakami nevetett, és utat mutatott Kissynek a buszba. Nem 
volt nagy busz, de nem is jöttek sokan, anya, néhány amerikai, 
egypár francia és Murakami meg egy japán hölgy. S mint kide- 
rült, ezek nem is repültek el mind, csak azért mentek ki a rep- 
térre, hogy addig még folytassák a megbeszélést. A franciák 
közül csak anya repült el, meg az amerikaiak fele. 

A tranzitban anya átölelte. 

— Nem sokszor búcsúzkodunk már itt — mondta —, úgy néz ki, 
hamarosan pontot teszünk az ügyre. A kocsikulcs nálad van? 

Kissy a zsebébe nyúlt és bólintott. 


— Jól van. Tomnak még kisebb munka is lesz a szállótól haza- 
vinni, mint innen. Légy jó kisegér, ne kelljen két nap múlva 
kórházba hazajönnöm. 

Kissy elvigyorodott. 

— Csak ha a következő áldozatomra leszel kíváncsi. 

— Nem leszek. Örülök, ha nem kell őket látnom. Vigyázz ve- 
lük. 

— Vigyázok. A macskákkal is, hisz tudhatod. 

— We must go, Mrs. Chaton — szólalt meg mellettük egy ame- 
rikai. 

Anya sóhajtott és elengedte Kissyt. 

— Vakargasd meg Suzyék fülét a nevemben. 

— Meglesz, anya. 


Egypár puszival később Kissy elindult vissza a tranziton át. 
Murakaminak és a többieknek már nyomuk se volt, nyilván 
mentek a dolgukra. Mindjárt egy óra, Tom már várja a hívását. 
Elővette a telefonját. 

Tom nem várta a hívását, egyáltalán nem válaszolt. Kissy 
megnézte a klienslistát. Tom alapítványi telefonja aktív volt és 
hívható, a helye... Saint-Denis, onnan egy évszázad... nem, az 
útvonalkereső rögtön megmondta, csak háromnegyed óra, de 
az is éppen elég. Semmi kedve még háromnegyed órát sétálgat- 
ni itt a reptéren. 

Egyszer csak megszólalt Tom. 

— Szia, Kissy, bocs, késni fogok, az utasom rosszul van. 

Kissy gondolkodott egy másodpercig... kettőig... két egész 
egy tized... 

— Figyelj, Tom, akkor ne gyere a reptérre. A kocsi ott maradt 
a szállodánál, menj inkább oda, én is indulok. 

— Melyik szálloda? 

— Hilton La Défense. 

— Az neked legalább egy óra metróval. 

— Te se leszel ott öt perc múlva. 

— Hát nem. Jó, hívj majd, ha odaértél. 

Kissy cincogott és háromnegyed óra múlva kiszállt a taxiból 
a szálloda előtt — Tom megfeledkezett arról, hogy a metróhoz 
csak taxival juthatna el a reptérről, akkor meg már egyszerűbb 
végig azzal menni. 


Tom most se vette föl, egész idő alatt, amíg Kissy átballagott 
a parkolón és helyet foglalt a Peugeot motorházán. A klienslis- 
ta szerint még mindig Saint-Denis-ben volt, hát mi baja annak 
az utasnak?! 

Már rég nem volt semmi baja, Tom fölkísérte a lakásába, 
megvárta, amíg az utas becsönget és a felesége ajtót nyit — idős 
úr volt —, aztán visszament a taxijához, és amikor Kissy másod- 
szor kereste, valahol Párizs közepén járhatott. Még nem vette 
észre, hogy Saint-Denis-ben lefagyott a telefonja. Csak félórá- 
val később nézte meg, furcsállva, hogy Kissy még mindig nem 
hívja, és látta, hogy a telefonjából semmilyen választ nem lehet 
kicsikarni. Az egyetlen, amit tehetett, hogy foglaltra állította a 
jelzést és kirohant La Défense-ba, a szállodához. Fél három is 
elmúlt már, amikor odaért. 

Pár perccel két óra előtt Kissy döntésre jutott. Tom elveszett, 
ő pedig nem állhat neki megkeresni jármű nélkül, éhesen. Te- 
hát bement a szálloda éttermébe, helyet foglalt, s amíg az étla- 
pot tanulmányozta, még egyszer megpróbálta Tomot. 

Amikor már húsz perce kísérletezett vele, és éppen végzett a 
paradicsomlevessel, kiküldött egy riasztást az alapítványnak. 
Tomot elrabolták Saint-Denis-ben, én La Défense-ban vagyok 
és itt a kocsi is. Fél perc se kellett az első válaszhoz. Senki se 
rabol taxisofőrt. Barnával volt, Pi írta. Miattunk tették, hozzánk 
akarnak eljutni! — vágta rá Kissy, de még megette a halat is, 
mielőtt elindult. Addig várt, hátha Tom előkerül mégis. 

Fél három után két perccel lépett ki a szállodából. Tom ekkor 
a Peugeot-tól öt méterre állt a taxival és szitkozódott, amiért 
nem hozott magával másik telefont, és egyetlen szám sem jut 
eszébe — még a Jerry titkos vészhívószáma sem, amit minden- 
kinek meg kellett volna tanulnia, neki is. De elfelejtette. Amint 
később elmesélte az egereknek, azon törte a fejét, milyen szá- 
mon érhetne el bárkit az alapítványnál, hiszen van netes tele- 
fonkönyv, a szállodában van net, van telefon. De senki sincsen 
otthon, mindenki iskolában vagy a munkahelyén van, hol más- 
hol lennének fényes délután, és nem szívesen zavarta volna In- 
gét vagy a gyerekeket, azazhogy Inge főnökét, Jennifer iskolá- 
ját... Andreas két hétig Yves bácsi egyik barátjánál segít, an- 
nak Tom a nevét se tudta. Ha nem ígérte volna meg Kissynek, 
hogy hazaviszi, egy percig se zavartatta volna magát a lefa- 


gyott telefontól, legfeljebb aznap nem kap több telefonos ren- 
delést, van elég utas az utcán is. Még beletelt pár percbe, amíg 
a homlokára csapott és berohant a szállodába. 

Kissy persze nem ment vissza a Peugeot-hoz, Saint-Denis-be 
indult kiszabadítani Tomot. Kilépett az utcára, fogott egy taxit 
és bemondta a címet, de gyorsan ám! Szemrehányást is tett ma- 
gának, amiért nem indult hamarabb, de honnét tudhatná, meny- 
nyi teendőt ad Tomnak az a rosszulléttel küzdő utas? Valószí- 
nűleg csapda volt, hazakísértette magát a rosszullétre hivatkoz- 
va, már ott vártak a társai és együtt legyűrték Tomot. 

— Nyomja meg, uram, egy taxisofőr van bajban — szólt előre. 

— Kicsoda és milyen bajban? — kérdezte a sofőr. 

— Valószínűleg elrabolták. Tom Ford, ismeri? 

— Nem, de akkor gyerünk! 

És mentek. Már kint voltak a Szajna-parton, ott is jókora tá- 
volságot megtettek, amikor megszólalt a telefon. Isabelle néni 
volt. Most hívta Tom, és azt üzeni, hogy a szállodában van, de 
hol van Kissy? 

Kissy tudta magáról, hogy nem egy észkombájn, de most biz- 
tosan megdöntötte összes bambasági rekordját. Gyűszűnyi 
agyacskájába az ment bele a legnehezebben, hogy Tom miért 
Isabelle néninek telefonál, miért nem őneki. És amikor megtud- 
ta az okát is, elfutotta a méreg. 

— Gyerünk — adta vissza Tomnak a telefonját, és kirobogott a 
szállodából. A taxis lépést tartott vele. 

— Most hova mész? 

— Haza! Ha nem állna itt a kocsi, senkinek semmi gondja nem 
lenne. Én rég hazamentem volna, te dolgoznál, aztán este ott- 
honról felhívnál minket és Jenniferékkel megcsinálnátok a tele- 
fonodat. 

Átvágott a parkolón és megnyomta a gombot a kulcson. Kat- 
tant a zár. Tom a kezét nyújtotta, de Kissy megrázta a fejét és 
kinyitotta a kocsit. 

— Várjunk csak, mi jár a fejedben? 

— Az, hogy éppen elég időt elvesztegettünk, semmi szükség 
rá, hogy Vaucressonból még visszabumlizz a taxiért. Ülj csak 
bele. 

Bevágódott az ülésre és dacosan fölnézett a férfira. 

— Makacs vagy — mondta az. 


— Igen, makacs vagyok. Nem kaptál értesítést? 

— Hát jó, nem próbállak lebeszélni. De közvetlenül előtted 
megyek végig, világos? Ha megelőzöl vagy lekanyarodsz, nem 
játszom veled Tom és Jerryt, odavetlek Vanessa elé. 


— Becsukom az ajtót — mondta Kissy —, becsatolom magam, 
nagy összegű biztosítást kötök, eltakarítom a kisegereket az út- 
ból... — Fölnézett. Se kisegér, se senki más nem volt az útban, 
Tom akkor kanyarodott be elé a taxival és néhány méterrel tá- 
volabb várta. — Kiteszem az indexet... gyújtás. . . 

A motor fölberregett. Kissy lenyomta a kuplungot, egyesbe 
tette és megindult Tom mögött. Öt percbe se telt rájönnie, mi- 
lyen jó, hogy ott megy előtte, mert ő már itt eltévedt volna, a 
szálloda és a környék közlekedése kész zűrzavar, hát még 
olyannak, aki csak tíz centi magas. De Tom megmutatta a kive- 
zető utat, jórészt alagutakon surrantak a hatalmas épületek 
alatt. Kissyt nem zavarta, hozzászokott, hogy sok emelet magas 
dolgok alatt surranjon, amilyen a fotel, a dívány vagy éppen a 
hűtőszekrény. Aztán egyszer csak kibukkantak a föld felszíné- 
re, átmentek két irdatlan torony között, és Tom levezette a főút- 
ról, mellékutcákon szaladtak. Azaz nem is szaladtak, harminc- 
cal-negyvennel ballagtak, de Kissy tudta, hogy nem mehet 
gyorsabban, Tom éppen eléggé megijesztette már Vanessával, 
és egyáltalán nem biztos, hogy ha megharagítja, nem eszi meg 
mégiscsak. A filmek többsége hatvan-hetven éve készült, azóta 
a macskák is sokat tanultak. De nem is bánta, hogy nem szá- 
guldoznak, úgy érezte, ezzel a sebességgel ura a kocsinak, és 
éppen elég meredeken lejtett az út. Most csak hússzal mentek, 
és nem 1s vágyott többre, biztos kézzel vezette a kocsit, és pon- 
tosan betartotta, amit tanult, a pillantása szakadatlanul járt kör- 
be-körbe, forgalom jobbról, szemből, balról, műszerek, táblák, 
forgalom megint. Ámbár a műszerfalat fölöslegesen nézte, hi- 
szen a sebességet Tom diktálta, de akkor is, így kell, és ő a vi- 
lág legnagyobb fülű oktatóitól tanult kocsit vezetni, ők tudják. 

Puteaux, Suresnes, Garches és Saint-Cloud érintésével jutot- 
tak haza, végig kerülve a főutakat. Nem siettek, majdnem egy 
órába telt. Kissy némileg el is fáradt, de amikor otthon a ga- 
rázsban levette a gyújtást és elégedetten rávigyorgott a kor- 
mánykerékre, frissen ugrott ki a kocsiból és kiszaladt az utcára. 


— Kösz — nézett be az ablakon. 

— Ezzel nem dicsekszünk ám el ország-világnak — felelte Tom 
ahelyett, hogy szívesen. 

— Nem jól vezettem? — kérdezte Kissy, közben megszemlél- 
ve, amint a hátsó ajtóról az utolsó porszemet is lesöpri Suzy 
csapkodó farka. 

— Technikailag remekül, de egyáltalán nem lett volna szabad. 

— Viszont muszáj volt. Légy szíves, várj néhány percet. 

Besurrant a házba, azaz persze ketten mentek Suzgyvel, be a 
hálószobába. Kissy kinyitotta a széfet, kivett egy telefont meg 
egy aksit, letette a kisasztalra, visszazárta a széfet, fölbontotta a 
csomagokat. 

— Mi van már, kiskutya? Az előbb már köszöntünk egymás- 
nak. Abbahagyhatod a csóválást. 

De ezzel, mint rendesen, csak azt érte el, hogy Suzy még len- 
dületesebben pörgette a farkát. 

A telefont kinyitni, az aksit betenni fél perc. Bekapcsolni 
majdnem egy egész, mert előbb a rendes rendszernek kell elin- 
dulnia, aztán a Jerry-felületnek. A mostani telefonjaik már nem 
originál bolti csomagolásban vannak eltéve, mindet fölnyitot- 
ták, rájuk tették a Jerry-rendszert, úgy csomagolták vissza. De 
az aksik bontatlanok, a telepítéshez nem ezeket használták. 

Amíg a telefon elindult, Kissy már szaladt vissza Tomhoz, 
messze lemaradva Suzy mögött, aki imádott rohangálni, és 
most kihasználta az alkalmat. 

— Mindjárt kész — ért vissza Kissy macskamenekülési sebes- 
séggel a kocsihoz. 

— Micsoda? 

— Egy másik telefon, természetesen. 

— Mire megyek vele, ha nincsenek benne a számok? 

— Ejnye, nagy kék cica, nem figyeltél! A telefonod összes 
adata megvan a szerveren. Csak belépsz a neveddel és mindent 
ugyanúgy megtalálsz. Mindegyik jerrys telefon egyforma. 

— Akkor miért nem adtad ide a sajátodat ahelyett, hogy ide- 
oda futkározol, mint akit a macska kerget? 

Kissy zavarba jött. 

— Hát mert. . . mert... az nem jutott eszembe. 


A Jerry pontos tervet készített, mert az ünnepségsorozat meg- 
szervezése nem egyszerű, sok vendéget szeretnének hívni, akik 
más-más időpontokban érnek rá, és egyáltalán sincsen semmi, 
ami egyszerű lenne. Ezért készült a terv, ami a következőkép- 
pen szólt: 

1. Tizenhetedikén, csütörtökön az összes, azaz hét kisegér 
Beaulieu-be repül. 

2. Tizennyolcadikán felköszöntik Vanessát, korabeli fotók és 
videók felhasználásával megpróbálják kideríteni, hogy a tizen- 
hat éves Vanessa miben különbözik a tizenöt évestől, és egész 
nap ünnepelnek. 

3. A nap folyamán ünnepélyesen leleplezik a Golyócskákat és 
átadják a csodálóknak. Utána egérbuli hajnalig. 

4. A hétvégén a köszönteni jövők fogadása, egypár rokont ők 
is meglátogatnak. Egyébként pihenés, felkészülés az előttük ál- 
ló dolgos hétköznapokra. 

5. A következő négy hétköznap lebzselnek a tengerparton, sé- 
tálgatnak a városban és egészében véve nem csinálnak semmit. 

6. Pénteken a szülők köszöntése, ünnepi vendégeskedés, gra- 
tulálók fogadása. Utána egérbuli hajnalig. 

7. A hétvégén a tíznapos pihenés kipihenése, vasárnap este 
indulás haza. 

8. Hétfőn az iskolában dacos magyarázkodás az újabb, egy- 
hetes hiányzás miatt. 

Minden egyéb - ahogy adódik. A kis vakáció alatt, előre meg 
nem határozott időpontban, megemlékeznek egymásra találá- 
suk ötödik évfordulójáról, ámbár ez nem kimondott ünnep, hi- 
szen csak a hat ősegér volt jelen — ezt a szót Nimby ötlötte ki 
hirtelen, az őskanton mintájára —, és nem is köthető egy adott 
naphoz, hiszen aznap, amikor Sheilát elkapták, először talál- 
koztak ugyan, de már hetek, hónapok óta ismerték egymást, és 
nem egyszerre regisztráltak a Kölyökklubba. Ráadásul Sheila 
elfogásakor Niala ott se volt. Ezért nem kötik adott naphoz az 
évfordulót, azért tartják most, mert együtt lesznek. Az alapít- 
vány bejegyzésének ötödik évfordulóján viszont egyáltalán 
nem ünnepelnek, az csak egy hivatalos papír, aminek nem is 
látták sok hasznát — Johannék meg mások is persze ezáltal tud- 
ták adójóváírással támogatni őket, de amúgy is megtették vol- 
na, és ők alig használják azt a pénzt. Ők igazából nem alapít- 


vány, hanem család, és ez nem valamiféle papírnak az eredmé- 
nye — még annak a másik, sokkal fontosabb papírnak sem, 
amely Mohi Bohringer-ből Vanessa D" Aubissont csinált, s vé- 
get vetett a kislány számkivetett hányódásának. Ő sem attól a 
papírtól lett Blanche-ék gyereke és Niala kistestvére, már az 
volt sokkal előbb, a papír csak szentesítette ezt, hogy hivatalos 
helyen se köthessenek bele. Ezért a második születésnapot az- 
nap ünneplik, amikor hazavitték a kislányt, nem pedig amikor 
meglett a papír. 

De az majd fél év múlva lesz, most a májusi születésnapra 
kell felkészülni. Vanessa legtöbb apja a szünet nagy részét ve- 
lük tölti, egyedül Jean-Fran nem, hét közben tanít, csak a hét- 
végéje szabad. Jean-Claude még nem tudja pontosan, hogy 
mennyi időt tud Beaulieu-ben tölteni, de ott lesz. A nagyszülők 
is eljönnek, meg még sok rokon. 

Tizenhat. Mostanában Kissynek rengeteget járt a fejében ez a 
szám. Hogyan, mitől, mikor lett ez a kiskölyök tizenhat éves? 
Látszatra nem változott semmit — no jó, kicsit azért megnőtt 
mégiscsak, formásabb is valamivel, de elég fiús alkat mindmá- 
ig, Francoise-nak hamarosan nagyobb a melle, mint neki. A 
gondolkodása semmit sem változott, ugyanaz a lökött kiscsaj, 
ugyanazzal az odaadó gondoskodással veszi körül a szeretteit, 
ugyanaz a kötelességtudata és az engesztelhetetlen gyűlölete a 
shindyk ellen. És mégis van benne valami, ami határozottan 
különbözik a tizenegy éves kis Vanessától, Mohiról nem is be- 
szélve. Nem az, hogy felnőtt, tizenegy éves korában is az volt. 

Vanessa mindig különleges marad. Ő az egyetlen, aki nem- 
rég, amikor pályaválasztási tervekről beszéltek, se tervet nem 
mondott, se azt, hogy nem tudja. Egyszerűen vállat vont. Pedig 
Nimby is pontosan tudja már, számítástechnikát szeretne tanul- 
ni, programozó akar lenni, hivatásos. Persze nekik miniknek ez 
még sürgősebb, most már muszáj dönteni, felvételizni kell va- 
lahová — ha tudnák, hogy hová. Jennifer természetesen grafi- 
kusnak tanul majd. Martin műszaki pályára menne, de ponto- 
san még nem tudja, hogy villamosmérnök lesz belőle vagy gé- 
pészmérnök. Chantal és Kissy még nem tudja. Niala azonban 
talált egy kiutat. 

— Ide hallgassatok, egérkék. Mi tizenegyen most már akkor is 
együtt maradunk, ha... nem is tudom, mi történik, bármi lesz. 


— Ha fegyveres kiscicák sétálnak az udvaron — segítette ki 
Francoise. 

— Igen, kösz, akkor is. Egy család vagyunk és ez már nem 
változik, többen még lehetünk persze, de kevesebben már 
nem... 

— Mert megvédjük magunkat, ha jön a cica! — vágta rá a zseb 
harciasan. 

— Igen, egérke — felelte Niala türelmesen —, bár én úgy értet- 
tem, hogy nem fogunk különválni. Szóval mivel egy család va- 
gyunk, együtt kell boldogulnunk az életben. Szerintem meg 
tudjuk oldani, hogy olyan szakokat válasszunk, amik kiegészí- 
tik egymást, ugyanakkor érdekelnek minket. Nekem például az 
a tervem, hogy egy nap átveszem Mario posztját a konzorcium- 
ban. Nem közvetlenül őtőle, mert ő néhány év múlva nyugdíjba 
megy, amikor én még tanulni fogok, talán húsz-harminc év 
múlva. 

Kissy tudta, hogy Mario nem a konzorcium vezetője. Az üz- 
lettársak évente választanak elnököt maguk közül, Mario is 
volt már elnök sok évvel ezelőtt, de most nem ő az. De igazá- 
ból az elnök sem irányít, inkább ellenőriz, a megkötött üzletek 
törvényességét és jövedelmezőségét figyeli. Mario az egyik fő 
üzletkötő, de ezt már nem sokáig szeretné csinálni, idős már, 
fárad. Alex Bourridon fog a helyére lépni, időnként most is tár- 
gyal a nevében, ahogy Vanessa is megtette már. 

— A konzorcium biztosítani fogja mindannyiunk megélhetését 
— folytatta Niala —, úgyhogy ha bármelyikőtök nem találna ál- 
lást, éhezni biztosan nem fog. 

Kissynek megrebbent a füle. Niala éppen megígérte nekik a 
konzorcium nevében, hogy eltartják őket, ha kell. Persze ők ko- 
moly, nagy üzleteket csinálnak, semmiség nekik az a pár sajt- 
morzsa. 

— Én járok majd Mausuniversitát bele — mondta Elke ábrán- 
dosan —, egértanárnéni leszek. 

— Mit fogsz tanítani? — kérdezte Blanche. 

— Mondom! Egértanárnéni, kiképződéset fogom tanítani kicsi 
egéreknek, vagyis akik akkor még nem is egérek lesznek, csak 
tanulócok. 

— Tanoncok! — vágta rá a csapat. 


— Úgy is lehet mondani. Én tanítok majd lenyomozni shindy- 
et, rúgni orrábele, megbilicsol, rohanik cica elől. 

— De ezt nem tanítják semmilyen egyetemen — világosította 
föl Blanche. 

— Most még nem! 


Spagettit is kell vennie, jutott Kissy eszébe hirtelen, és egy 
gyors kanyarral befordult a tésztafélékhez. Átsurrant egy szem- 
bejövő bevásárlókocs:i alatt és levett négy csomaggal a kedven- 
cükből, aztán várt egy kicsit, mert megtorlódott a forgalom és 
nem szerette volna, hogy rálépjenek. 

— Elnézést, nem hallottam! — szólalt meg hirtelen a fülében 
Francoise hangja, némi utcazajon át. 

Kissy pislogott, nem értette. Órák óta nem beszélt a zsebbel. 

— Azt kérdeztem, mióta csinálod ezt — felelte egy férfihang. 

— Ja! Hát van már egy ideje. 

— Hány éves vagy? 

— Tizenhárom... leszek. 

Kissynek gyűrődni kezdett a homloka. 

— Oké, velem jössz? 

— Persze — vágta rá a zseb, Kissy pedig esze nélkül robogott 
vissza a polcsor túloldalára, bedobta spagettijeit a kosárba és 
lefékezett egy pillanatra, hogy jobban halljon. 

— Klassz kocsi — mondta Francoise. — Milyen szín ez? 

— Óaranynak hívják. Szállj be. 

Kissy szíve kiugrott a helyéről és elgurult a hipermarket kö- 
zepén. Majd a biztonságiak megtalálják és visszakéri, nem ér rá 
vacakolni. Tisztán hallotta, ahogy csapódnak a kocsiajtók. Ott- 
hagyta a bevásárlókocsit és kifelé indult, amilyen gyorsan csak 
mert. Nem rohanhat, mert megállítják, tolvajnak nézik. Kisur- 
rant a hipermarketből és a motorjához vágtatott, most már sza- 
badon csattoghatott a füle. 

— Mikor leszel tizenhárom? 

— Hát... januárban. 

A férfi nevetett. Tipikus shindy módra. 

— Szóval csak nemrég múltál tizenkettő. Ez tetszik. Hogy hív- 
nak? 

— Miranda Tumbala — felelte Francoise büszkén. 


Kissy döbbenten meredt a motor ülésére. A zsebnek elment 
az esze. És ha a pasi is ismeri azt a számot?! Özönvíz előtti 
szám, Blanche-ék gyerekkorából, a hétvégén táncoltak rá. , Ra- 
maya, bokuko ramaya, abantu ramaya, miranda tumbala..." 

Gyorsan megnézte, hol vannak. Asniéres. Hogy az ördögbe 
került az az egér... no mindegy. Még megnézte, hányan hall- 
gatják a beszélgetést. Az egész csapat vonalban volt. Gyorsan 
beírta, hogy indul, megigazította fülében a dugót, föltette a si- 
sakját és kihúzott a parkolóból. 

— Mennyit kérsz? — érdeklődött a shindy. 

— Hát az ugye attól függ — felelte Francoise egy tapasztalt üz- 
letasszony hangján, és közben dobolt valamin az ujjaival. Titi 
titátáti titi tátáti, szőke, bajuszos. Tititi tátitá, rendszám. És szé- 
pen végigkopogta a kocsi rendszámát. 

— No persze. Mondjuk... most négy óra van, meddig érsz rá? 
Akarom mondani — derült a shindy —, meddig engedett el anyu- 
ci hazulról? 

— Semeddig — felelte a zseb —, nincsen senkim, haveroknál ló- 
gok. 

— Aha. Pontosabban egy havernál, aki fiú. Vagy inkább egy 
felnőtt pasi, igaz? 

— [gaz. 

— Gondoltam. És nem fog aggódni, ha jó sokáig nem mész 
haza. Főleg ha némi zsetont is viszel, mi? 

— Akkor a legkevésbé sem fog aggódni. 

— No jó. Mondjuk holnap reggelig maradhatnál, mit szólsz 
hozzá? 

— Inkább az a kérdés, hogy a feleséged meg a gyerekeid mit 
szólnak hozzá. 

A shindy felröhögött. 

— Nincs efféle a láthatáron, csajszi. De bírom a dumádat. 

Megint felkopogott a telefon. IK EG. Kissy engedelmesen 
készülődni kezdett balra kanyarodáshoz. Már Saint-Cloud-ban 
volt, úgy száguldott, ahogy csak mert. IY EG, folytatta a tele- 
fon, eszerint Nimby is a helyszínre tart, és a főhadiszállás per- 
sze mindhármuk helyzetét figyeli. 

— Oké, mit szólsz reggelig egy ötöshöz? 

—A francba! — fakadt ki Francoise. — Azért hoztál el idáig, 
hogy aztán kutyagolhassak haza?! 


— Még messze vagyunk hazulról, picikém. 

— Aha, de én itt kiszállok, öreg. Tudod, kit szédíts az ötösöd- 
del? 

— Oké, ne kapd föl a vizet. Hát mennyit akarsz? 

— Attól függ, mit kérsz a pénzedért. 

Kissy tudta, hogy ez volt Francoise utolsó kalandja, ezt nem 
éli túl. A shindyt igen, de ő maga csapja agyon, amint a szeme 
elé kerül. 

— Hát egy ötösért mondjuk elvárnám a teljes repertoárt, ki- 
csim. 

A shindy óriásit hahotázott, de remélhetőleg így is tud vezet- 
ni. Kissynek némi gondjai támadtak vele. A Jerry közben me- 
gint jelzett, balra fordította mindkettejüket. Kissy befordult egy 
nagy kereszteződésben, a táblák Suresnes felé jeleztek. Nemrég 
látták együtt a Varázsfuvolát filmen, Bergman rendezte, Fran- 
coise pontosan tudja, hogy hívják a varázslót. 

— Sarastrónak hívják — röhögött a shindy —, és az egy mély 
hangú férfi, neked nem állna jól. Oké, megkapod a kilót, rend- 
ben? 

— Nagyjából rendben -— felelte a zseb. 

— Csak nagyjából? 

— Hát mondjuk úgy félig már rendben. 

— Két kilót akarsz? — döbbent meg a pasas. 

— Sokallod? 

— Az nem kifejezés. Életemben nem fizetnék csajnak ennyit. 

— Még tizenkét évesnek se? 

A shindy dörmögött valamit, Kissy nem értette, száguldott. 

— Tudod mit? Felezzük el. Egy kiló, és estig maradok. 

Kissy pillantása vadul cikázni kezdett. A forgalom megtorló- 
dott a piros lámpánál, mindkét sávban kocsik, túl szorosan, 
hogy átsurranjon köztük, és mindjárt utoléri őket. Szembejövő 
sáv nincsen, egyirányú utca. Hirtelen kivágott jobbra, fölugra- 
tott a járdára és megkerülte a kocsikat. A keresztutcában nem 
jött senki. Kissy leugrott az úttestre, visszakanyarodott és pad- 
lógázzal robogott ismeretlen célja felé. 


— Szóval itt laksz? 

— Aha, tetszik? 

— Megjárja. 

Nyílt a kocsiajtó, aztán csukódott. Halk, csörgő zörej. Mint 
később megtudták, a pasas kiszállt és megkerülte a kocsit, hogy 
ajtót nyisson a kislánynak, aki ezalatt zsebre vágta a kocsikul- 
csát. Megint nyílt az ajtó. 

— Na, mi lesz már, szállj ki! 

— Nem felejtettél el valamit? 

— Mi van, máris a pénzedet akarod? 

— Miért, várunk még valakire? 

— Jó, gyere, a házban megkapod. Mit bámulsz, nem hordok 
magammal ennyi pénzt. 

— Megj csak be és hozd ki. Addig nem jövök, amíg nem lá- 
tom. 

Kis csend, aztán a zseb halk hangja: 

— Hallotok, egérkék? 

— Még szép! — csattant föl az alapítvány egy egérként. 

— Sartrouville, avenue de Balzac hatvankettő. Bent vagyunk 
az udvarban, jó magas fal veszi körül, a kocsi pont a kapu mö- 
gött áll. Negyvenes pasi, elég jó erőben van, nem kezdek egy- 
ből harcot vele. A ház mellett óriási bokrok, behúzódtam ide. 
Hű, ez egy erdő, egérkék, ide jöhetünk távolsági túrákat tartani! 
Hopp, jön az ürge. Nem talál a kocsiban, körülnéz, elhallgatok. 

Kissy ekkor egy fodrászüzlet előtt állt és várt. Óriási körfor- 
galomhoz ért, mindenfelől kocsik robogtak, nem kockáztatha- 
tott. A motor nem fér át az autók alatt. A térkép szerint Rueil- 
Malmaison és Nanterre között volt, s ahogy nézte, magától 
megjelent rajta az útvonal a célpontig. A főhadiszállás. De ez 
az út még huszonhárom perc, ráadásul autóra számítva, nem az 
ő gyenge motorjára. 

Eltette a telefont és indított, megkerülte a körforgalmat és rá- 
fordult az A86-os és Saint-Germain felé jelzett kijáratra. Hosz- 
szú, egyenes úton találta magát, ahol aránylag nem volt nagy a 
forgalom. Rálépett a gázra. 

— Hé, ne most akarj bújócskázni — hallotta a férfi hangját. — 
Egész mást akarok veled játszani! Hallod? 

— Persze hogy hallom — felelte a zseb nyugodtan. — Nem bú- 
jócskázom, felfedező útra indultam. 


A shindy röhögött. 

— Azt lehet, de ne idekint. Odabent adok neked felfedezniva- 
lót, meglátod. 

— Á, hát még a pénzemet se adtad ide. 

— Nesze, fogd. Mi van, nem bízol bennem? 

— Üzletben nincs barátság, különben meg a nevedet se tudom. 

— Jean. Hívj csak Jeannak. 

— Oké, Jean, öregem, tudod, ez itt csak egy ezres. Kettőről 
volt szó. 

— Aha, reggelig. Estig csak egy. Ne próbálj átverni, picikém. 

— És azt hitted, hogy én este tízkor nekiállok innen hazabu- 
szozni? Hát nem, öreg. Azt se tudom, hogy hívják a várost. 
Reggelig maradnom kell. 

— Majd fölhívjuk a pasidat, hogy fuvarozzon haza. 

— Akkor legkésőbb ötkor megyek, mert este ő már nem szeret 
mászkálni. 

— De hisz mindjárt fél öt! 

— Na látod, mondtam, hogy reggelig maradnom kell. Úgy- 
hogy elő csak szépen a másik ezressel. 

Kissy megelőzött egy békésen döcögő kiskocsit, és megfo- 
gadta, hogy ezért az üzletért kipüföli Francoise-ból a sajtot. 

— Hát jó — mondta a shindy nagyon dühösen -, de ezért a pén- 
zért meg is kell ám dolgoznod, világos? Itt van, és kezdjük! 

— Lassabban a testtel, Jean, kiskomám! Először is szépen 
megszámolom. Nyolc... nyolcötven... kilencötven... hatvan... 
ez csak kilencszáznyolcvan! Kösz. Így már rendben vagyunk, 
csak elteszem a pénzt és megkapod az ellenértéket. . . 

Az ordítást remélhetőleg a szomszédok is hallották. Kissy bí- 
zott benne, hogy Francoise a lehető legnagyobbat rúgott, és a 
legnagyobb pontossággal. Máskülönben még ma a macskák elé 
vett. 

— Még valamit elfelejtettél — közölte a zseb zordonan. — Nem 
kérdezted meg, hogy miért állok ott a sarkon. A fiúmat vártam. 
Azért ott, mert ott beszéltük meg. Miattad most azt hiszi sze- 
gény, hogy le akarom koptatni. Én nem tenném ezt a helyed- 
ben. 

Kis szünet. 


— Oké, és innentől valahányszor megpróbálsz fölkelni, újra 
rúgok. Nem érdekel, hogy a kórházban mennyire lesznek rajtad 
elszörnyedve, világos? 

Kissy kezdett fellélegezni, de megnyugodni még nem. 

— Te mocskos kis... — hallatszott fojtottan, de több nem. Jaj- 
gatás se, úgyhogy lehet, hogy Francoise nem tett pontot a mon- 
dat végére, csak ők nem hallották. — És most? — kérdezte a pa- 
sas néhány pillanattal később, ezt már jól lehetett érteni. — 
Meddig akarsz rugdosni? 

— Nem is tudom — tűnődött a zseb -—, pillanatnyilag nagyon is 
kedvemre való elfoglaltság. Hű, a manóba, ezt elfelejtettem! 

— Mit?... 

— A szüleim le fogják harapni a fejemet, amiért beszálltam a 
kocsidba! Agyon fognak verni! Te jó ég, ez hogyhogy nem ju- 
tott eddig eszembe? 

— Azt mondtad, nincs senkid. 

— Hazudtam, kis szívem, ahogy te is. Mert aligha hívnak 
Jeannak. De most komolyan, mit csináljak? Apa letépi a feje- 
met! 

— Meg is érdemled. És ha sokáig szórakozol még velem, ak- 
kor biztos lehetsz benne, hogy én magam mondom el neki. 

— Jaj, Jean, nem értesz te semmit. Ha én még sokáig szórako- 
zom veled, akkor te már nem mondasz el senkinek semmit, ér- 
ted, öreg? 

— Én kinyírlak, esküszöm... 

— Nem, Jean, egyetlenem. Pont fordítva. Én nyírlak ki téged. 
Ó, te jó ég, hogy én ma mindent elfelejtek! Hát nem szóltam, 
hogy ki az apám! Bokuko Tumbala! Mond valamit ez a név? 

— Nem... 

— Ez baj, pici Jean, nagy baj. Tudod, ő egy dél-afrikai keres- 
kedelmi cégnél dolgozik. Nagy hajóink vannak, amik árut szál- 
lítanak a tengeren, tudod? És a sokféle áru között: kicsi csoma- 
gok fehér porral töltve! És ez mind az apámé. Hát nem gondo- 
lod komolyan, hogy életben hagyhatlak azok után, hogy ilyene- 
ket tudsz?! 

— Na ne röhögtess. Egy árva szó sem igaz az egészből. 

— Tényleg nem, de miből jöttél rá? 

— Hát mondjuk nem is vagy fekete. 


— No és? Ha tudni akarod, az apám ettől még ugyanúgy sze- 
ret, mintha az édeslánya lennék. Amikor elvette anyut, a nevére 
vett engem is, én még kicsi voltam, ő nevelt föl. Persze hogy 
nem üzletel droggal, bolond lenne. — Hirtelen megint egy ordí- 
tás. — Megmondtam, hogy ne fickándozz! Apa tisztességes üz- 
letember, nem hajói vannak, hanem kamionjai, amiket kamio- 
nosok vezetnek, vannak vagy negyvenen, markos, tagbaszakadt 
legények, és mind egy szálig imádják a főnök lányát. Hát nem 
aranyosak? Szívem szerint most föl is hívnám őket, csak félek, 
hogy azalatt elkezdenél okoskodni. 

— Arra mérget vehetsz — felelte a shindy vészjóslóan. — Ha 
egy pillanatra lankad a figyelmed, elkapom a nyakad, aztán ka- 
limpálhatsz. 

— Várjunk csak, Jean, édesem, ezt hogy értetted? 

— Úgy, hogy senki nem látott idejönni, és ha eláslak a kert- 
ben, az életben ki nem derítik, hova lettél. 

— Értem. Ezt nem valahogy úgy hívják, hogy életveszélyes fe- 
nyegetés? 

— De, azt hiszem. És ha már itt tartunk, nem öllek meg azon- 
nal. El fog tartani egy darabig. 

— Halálos fegyver — mondta Francoise. 

— Nincs fegyverem, de nincs is rá szüksé... 

— Jaj, nem úgy értem. A film! A Halálos fegyver sorozat. Ab- 
ban mondta a szőke náci Mel Gibsonnak, hogy ő ölte meg a fe- 
leségét, de nem azonnal, eltartott egy darabig. Pont mint most 
te. 

— Művelt kislány vagy. És jó nagyokat tudsz rúgni. De nem- 
sokára helyet cserélünk. 

— Á, ettől nem tartok — mosolygott Francoise. — Ha elálmo- 
sodnék, majd itt a bokor tövén elszenderülök melletted, te pe- 
dig nem fogsz fölkelni, hogy bánts engem. 

— Úgy? És miért nem? 

— Jaj, Jean, te el se tudod képzelni, mennyire rossz, tartósan 
kellemetlen érzés, amikor három darab, átlagosan százkilós ka- 
mionsofőr üldögél a hátadon! Egyszer láttam, amikor egy srá- 
cot megfegyelmeztek, van róla videó, majd levetítjük neked, 
hát ritka borzalmas. , De egy hónap múlva újra tudott beszélni" 
— így mondta John Candy a Reszkessetek, betörőkben, hát en- 


nek sokkal több időbe telt, hogy újra tudjon beszélni. Akkor is 
csak suttogva. 

— Hagyd a sztorizást, egyetlen szavad sem igaz. Azt mondd 
meg, mit akarsz tőlem. 

— Egyetlen szavam sem?! John Candy tényleg ezt mondta! 

Kissy ezalatt Montessonon haladt át, és nagyon remélte, hogy 
idejében érkezik. Morzeüzenetekből tudta, hogy Jennifer is jön, 
taxival, de lemaradt, megakasztotta a forgalom. Chantal is taxi- 
ban ül Andreasszal, de ők bent voltak Párizsban, amikor ez az 
egész elkezdődött, jóval tovább tart az útjuk. Nimby viszont 
már közel jár hozzá, taxit fogott ő is, amikor belátta, hogy a 
motorja túl lassú egy ekkora útra, és most jönnek, ahogy csak 
tudnak. 

— Nagyon szép, és most ki vele — mondta a shindy. — Mit 
akarsz? 

— Mondjuk beszélgessünk egy kicsit. Gyakran hozol haza 
gyerekeket? 

— Nem. 

— Ritkán? 

— Ritkán, igen. 

— Hányadik vagyok? 

— Mit tudom én, a harmadik vagy a negyedik. 

— Mi lett az előzőekkel? 

— Mi ez, kihallgatás? Au! 

— Nem. Azt csak rendőrnek szabad csinálni, viszont neki nem 
szabad rugdosni a gyanúsítottat. Én nem vagyok rendőr, azt 
csinálok veled, amit akarok. Valahányszor nem válaszolsz, rú- 
gok. Mi lett az előzőekkel? 

— Semmi különös. Elszórakoztunk, megkapták a pénzüket és 
szépen hazamentek. 

— Ez nem is rossz ötlet. A pénzemet én is megkaptam, szóra- 
kozni is volt módom, akár haza is mehetek, nem? 

— De. 

— Csak ahhoz hátat kellene fordítanom neked, Jean, tudod, 
édesem? Akkor pedig elkapod a nyakamat, és ez nekem nem 
tetszene. 

— Az nem baj - a shindy hangján hallatszott a fölényes vigyor 
—, elég, ha nekem tetszik. 


— Tudod mit, pici Jean? Kössünk fegyverszünetet hatvan má- 
sodpercre. 

— Miért pont. . . 

— Ennyi kell, hogy a kocsihoz menjek, kivegyem a csavarkul- 
csot és visszajöjjek. Te háromszor akkora vagy, mint én, nem 
kívánhatod, hogy puszta kézzel harcoljak. Akkor megmérkőz- 
hetünk, és győzzön a jobb. 

— Nagy a szád. 

— Várj, lesz az még nagyobb is. Tétre menő küzdelmet aján- 
lok, élethalálharcot, mint Mel Gibson a rossz fiúval! Ha én 
győzök, akkor egy óra hosszat tetszésem szerint távolíthatok el 
rólad testrészeket, és nem emelhetsz panaszt. Ha te győzöl, a 
jutalmad egy meghitt este az apám kamionosaival, aztán fél év 
ingyenüdülés a börtönkórházban. 

A shindy röhögött. 

— Honnan szedsz ilyeneket? Sajnálni fogom, amikor elhall- 
gattatlak, olyan jópofa a dumád. 

SÓ; drága Jean, hát miért nem szóltál? Bármikor visszahall- 
gathatunk minden szót, amióta fölcsíptél az utcasarkon. 

— Na persze. Oké, csajszi, ez már gyenge volt, itt befejezzük. 
Én fölkelek innét és összenyomlak, mint egy bolhát, és felőlem 
rugdosódj. 

— Várj egy pillanatot, aranyom. Súlyos fájdalmaid lesznek, jól 
meggondoltad? 

Kissy elhagyott egy erdőcskét és szántóföldek között robo- 
gott Sartrouville felé. 

— Ne aggódj miattam, kisanyám. 

— De hisz magam miatt aggódom. Amikor legutóbb kicsinál- 
tam egy pasast, utána gyötört a lelkiismeret. Órák hosszat! 

A shindy röhögött és fölkelt. Ezt onnan lehetett tudni, hogy a 
zseb élő közvetítést adott róla. 

— De látom, mégiscsak fölkelsz. Hát jó, egyetlen pici Jeanom, 
akkor mérkőzzünk meg, mint két mindenre elszánt kemény fér- 
fi... illetve hát itt csak egy férfi van jelen, ugye, meg te. Ver- 
senyzőnknek jó a lábmunkája, kedves hallgatóink, csak az a 
baj, hogy a bokszolóktól látott ruganyos ugrálást végzi vele, és 
nem például... jaj, Jean, szerelmem, ez az orrocskád volt, ugye, 
nagyon fájt? 

— Te kis szuka — hörögte a pasas —, ezért most... auuu! 


— Érdekes megfigyelés, kedves hallgatóink, hogy ugyanaz az 
orrbarúgás öt másodperc alatt kétszer sokkal jobban fáj. De 
még szörnyűbb harmadszor! 

Kis csend, majd megint egy üvöltés. 

— Hehe, látod, hogy elhiszel minden szamárságot, édesem. 
Azt mondtam neki, hogy harmadszor is orrba fogom rúgni, és 
fölfelé védekezett, pedig bizony lefelé kellett volna. A hozzá 
hasonló alakok nem ritkán a saját gyereküket is molesztálják — 
hát én minden tőlem telhetőt megteszek, kedves hallgatóink, 
hogy többé sose lehessen neki gyereke. Úgy látom, kérsz még, 
egyetlenem, hova szeretnéd? 

— Állati erővel tudsz rúgni — hörögte Jean —, de ha csak egy- 
szer megütlek, neked véged... 

— Ez bizony valószínű, tündérem, de hát nem érted, hogy ép- 
pen ezért nem üthetsz meg soha? 

— Majd meglátjuk. Nem bánom, meddig tart, de egyszer elfá- 
radsz, és akkor én jövök. 

— Dehogy jössz, te angyali szelídségű, aranyos ember, dehogy 
jössz. Ha elfáradnék, előzőleg lenyugtatózlak. Vannak bizo- 
nyos fémek, amik csillapítólag hatnak bőrön át. 

A pasas röffent egyet. 

— Na persze, stukkered is van. Meddig nyargal a fantáziád? 

— Stukker? Nehéz és macerás. Nekem ilyenem van, nézd 
csak! 

— Csúzli... ugyan már, gyerekjáték. 

Hirtelen iszonyú dörrenés. 

— Ez a kocsi bal hátsó ablaka volt, kedves hallgatóink, és a 
múlt idő itt igazán jogos. Oda nézz, Jean, milyen szép ablaka 
volt a szobádnak! 

Csattanás, üvegcsörömpölés. Ugyanekkor elzúgott Kissy 
mellett egy taxi, amiből integetett valaki, alighanem Nimby. 

— A kamionsofőrök. csinálták, tudod, mindenem, kicsi Jean? 
Ez egy lövésre leviszi a szép fejecskédet, hátraviszi a kert vé- 
gébe és ott elássa. Aztán visszajön és kér még! Kipróbáljuk, 
hogy lenyugtat-e? No, Jean, picikém, ne légy olyan szégyenlős. 
Az autó mögött bujkál, kedves hallgatóink, azt hiszi szegény- 
kém, hogy belelövök, ha előbújik, méghozzá akkorát, hogy 
hívhatjuk a papot. És milyen jól hiszi! . . 


Kissy mellett megint elszáguldott egy taxi, Jennifer lehetett 
benne. Éleset fékeztek mindketten, és tökéletesen szabálytala- 
nul befordultak balra, ahelyett hogy megtették volna az előírt 
háromnegyed kört a körforgalomban, de éppen nem jött senki. 
Legalább húsz métert a szembejövő sávban tettek meg. Mire 
visszatértek a sajátjukba, a taxinak jókora előnye volt, legalább 
százzal ment. 

— Ez nem biztos, hogy hallatszott — mondta Francoise —, mes- 
sziről kiabál nekem mindenféle sértéseket, azt hiszem, kényte- 
len leszek megpofozni. 

— Célnál vagyok — szólalt meg Nimby hirtelen -—, az lesz az a 
ház, uram, egyenesen a kapu elé, át kell jutnom rajta! 

— Kukk! — mondta Francoise, és egy újabb lövés dördült. — 
Hát ez bizony lehetett volna a fejed is, drágám! Úgy nézem, új 
szemeteskukát kell majd venni ide... az új lakónak persze. Te a 
börtönből nem tudsz már intézkedni. No, ne csináld már, fogy- 
tán a türelmem! Balszerencsédre gyerek vagyok, de a bújócs- 
kából azért már kinőttem! 

— Hé, Miranda! — harsant Nimby hangja. — Itt vagyok a kapu 
tetején! 

— Hallod, angyalom?! — ujjongott a zseb. — Most már hármas- 
ban csinálhatjuk! Te leszel középen, jó? Kétoldalt pedig golyó - 
zápor. A ház sarka mellett kuksol és félti a kis. . . 

— Ott ugyan nincs, odalátok. 

— Akkor elbújt. C-c-c... 

— Aha, hátrament a ház mellett és lehet, hogy fegyverrel jön 
elő, gyerünk be a kocsiba, egérke! Leugrom a csomagtartóra. 

Óriási robaj, majd mindenféle zörgések, és csattant a kocsiaj- 
tó, kétszer. 

— Ki kell nyitni a kaput — mondta Jennifer. — Nyomja meg, 
uram. A kocsival! Ne nézzen így rám, kifizetjük a kárát. Be 
kell jutnunk a telekre! 

— Eszemben sincs... 

— Ne is — felelte Nimby —, inkább mi jövünk kifelé, tűnjetek 
az útból! Nálad a kulcs, ugye? 

— Persze, tessék. 

Kissy ekkor fordult be az utcába, s meg is látta a két taxit, az 
egyik keresztben állt, egyenesen a kapuban, Nimby nyilván ar- 


ról mászott föl. Jó magas fal volt, és egy elég erősnek tűnő, 
kétszárnyú kapu. 

Kissy jó húsz méterrel távolabb leállította a motort és meg- 
nézte, amint a taxi hátratolat. 

— Indulhattok — jelezte Jennifer. 

Motorzúgás, aztán iszonyú csattanás, a kapu beleremegett a 
becsapódásba. 

— Ez kibírja — mondta Jennifer. — Papa Hotel kellene ide, 
megnézni, hogy mit csinál a barátunk. 

Kissy odament az egyik taxishoz, aki fejcsóválva nézte a ka- 
put. 

— Jó napot. Legyen szíves, jöjjön velem és segítsen. 

A kocsi megint belevágódott a kapuba. 

— Mozog! — mondta Jennifer —, kinyílik ez, csak időbe telik! 

Kissy a falhoz ment a taxissal, jó messze a kaputól, és bele- 
szólt a rádióba: 

— India Kilo Uniform Kilo Oscar Victor — közölte. Fel fog 
mászni a falon. 

— Vettem — felelte Francoise. — Macskamentes. 

— Tartson bakot — kérte Kissy. A pasas bólintott, s egykettőre 
feljuttatta őt a téglafal tetejére. Kissy egy fa lombjai között 
óvatosan bekémlelt a telekre. Közben újabb döndülés jelezte, 
hogy Nimby megint beletolatott a kapuba. 

— India Kilo Echo Juliet. Macskamentes. 

Jobbra meglátta az óarany színű kocsit, amint egy lendületes 
mozdulattal előreront, fékez, s egy pillanat múlva megindul 
hátrafelé. Ahogy belecsapódott a kapuba, Kissy meglátta a pa- 
sast, amint lassan óvakodik a ház bal sarkánál. 

— India Whisky Echo Golf! — szólt a többieknek, és felmá- 
szott a falra, egyik lábát átvetette rajta. A pasas kezében nem 
látott fegyvert, de elővette a sajátját. 

A kocsi megint előrerohant, vagy tíz méter mozgástere lehe- 
tett, s Nimby már váltott is. Ugyanekkor Jean előhúzott egy 
pisztolyt. 

— Charlie Bravo! — sikoltotta Kissy, szerencsére nem túl han- 
gosan, és persze rajta volt a bukósisak, lezárva. A kocsi belevá- 
gódott a kapuba, amely óriási robajjal kidőlt a helyéből, Jean 
előugrott és fölemelte a fegyvert, Kissy pedig négy golyót 
eresztett bele. 


Nem vesztegették az időt, mindkét egér azonnal kiugrott a ko- 
csiból, Nimby ért oda elsőnek, fölkapta a fegyvert és berakta a 
hátizsákjába. Francoise ezalatt megvizsgálta Jeant. 

— Nahát, édesem, milyen csúful jártál. Egy seb van a kezeden, 
egy a válladon, kettő a melleden, hát te sose hallottad, hogy a 
lőfegyverek milyen veszélyesek? Látod, csak elővetted és már- 
is lepuffantottak. 

Jean valami szitkot mormolt és föl akart kelni, amire a kis- 
lány hasba rúgta. 

— Nem, drágám, hidd el, hogy jobb, ha fekve maradsz. Ezek- 
kel a sérülésekkel nem szabad ugrálni, mert akkor kapsz még. 

Kissy észrevette Jennifert, aki a kocsi mellől, tisztes távolból 
figyelte őket csúzlival a kezében, és úgy döntött, ideje lemász- 
nia a falról. Lőni lentről is tud, ha kell, de onnan ütni és rúgni 
is tud. Ez a pasas nagyon jól tűri a verést, szükség lehet többre 
is. Jó, hogy itt ez a fa, nem lenne jó ilyen magasról a bokorba 
ugrani, ahol tüske is lehet, vagy kemény ágak. 

Nimby közben spárgát vett elő és a shindy lábára hurkolta. 
Jean nem ellenkezett, mert Francoise lekötötte a figyelmét. 

— Mindjárt elhívjuk a kamionos fiúkat, jó? Kell nekik egy kis 
szórakozás. Legyél velük barátságos, jó? Vincent-t egyszer föl- 
bosszantotta egy mókus, mire elment hozzá és a szoba közepén 
ordítozott vele. De közben benne ült a kamionban, tudod? A 
kamiont újra kellett festetni, de a ház rosszabbul járt, a mókus 
meg még rosszabbul. 

Nimby ekkor végzett a pasas bokájával és rátért a csuklójára. 
Ezt a shindy már nem akarta hagyni, némi rugdosódás kellett 
hozzá, de már négy egér volt jelen, nem sokáig állhatott ellen. 

— Ez megvolna — egyenesedett föl Francoise. — Makacs ember 
vagy, egyetlen Jeanom, de igazán szeretnivaló. Ezért nem aka- 
rok megválni tőled nagyon, nagyon sokáig. Mindjárt becipe- 
lünk a házba, ahol magunkban lehetünk. Van pincéd? 

— Elég ebből — mondta Jennifer —, Charlie Charlie. 

Kissy vállat vont, felőle hívhatják őket. 

— Negatív — felelte a zseb —, India Whisky Echo India Yankee 
Mike, Papa Bravo Yankee Ouebec. 

Nevettek. Most van itt a shindy, és félórát verni akarja. 

— India Kilo Papa Bravo India Foxtrot Yankee Ouebec — kö- 
zölte Kissy olyan szigorúan, ahogy csak tudta. Bár nem sok 


esélye van, hogy félórát verhesse India Foxtrotot, de minden- 
esetre jól hangzott. 

— Papa Ouebec? - tudakolta a zseb. 

— India Foxtrot Uniform Romeo India Whisky Oscar Delta — 
felelte Kissy. Mert beleült a shindy autójába. 

— Ti mi a fenét hablatyoltok? — kérdezte Jean, de csak néhány 
rúgást kapott válaszul. 

— Uniform Bravo Uniform Tango — felelte a kislány vidáman. 
Le kellett vadásznia. 

— Apád nagyon meg fog haragudni ezért — folytatta Kissy 
franciául. — Emlékszel, amikor Maronga nem jött haza éjszaká- 
ra? 

— Á — legyintett Francoise —, Jeannal nem fogja azt megcsi- 
nálni, amit azzal a mukival, beszéltem vele azóta, lehiggadt. 
Legfeljebb egy kicsit megdádázzák a srácok. 

— Hát erre ne vegyél mérget — mondta Jennifer. — Jobb lenne, 
ha tudomást se szerezne az egészről. Főleg Jeannak. 

Letérdelt a shindy fejéhez. 

— Ide hallgass, kisöreg. Ennek a csajszinak van egy olyan ap- 
ja, amilyet te még életedben nem láttál. Kamionokban utazik, 
és ő maga is akkora, mint egy kamion. És utálja, ha szórakoz- 
nak a gyerekeivel. Ha megtudja, hogy mit műveltél Mirandá- 
val, neked harangoztak, érted? 

— De hisz hozzá se nyúltam! 

— De szerettél volna, egyébként pedig mindegy, ha Bokuko 
Tumbala egyszer begőzöl, akkor már magyarázhatsz te akár- 
mit. Egy ürgének visszakézből a képébe vágta a mobiltelefon- 
ját, aztán tökön rúgta, mielőtt az ürge annyit nyögött volna, 
hogy hé. A családja valahogy felmosta és elmenekítette Ameri- 
kába, mielőtt a nagyfőnök újra meglátja. 

Ausztrália volt, gondolta Kissy, és a telefondobás előtt ép- 
penséggel volt alkalma beszélni a shindynek, de kétségtelen, 
hogy jól hangzik. 

— És ő még a szerencsések közé tartozik — folytatta Jennifer. 
— Jó páran vannak kórházban kevesebbért, mint amit te csinál- 
tál. Úgyhogy két választásod van. Vagy érzékeny búcsút ve- 
szünk egymástól és fölhívod az orvosodat, mert Bokuko Tum- 
bala garantáltan meg fog tudni mindent. Fogalmam sincs, hogy 
csinálja, de olyan dolgokról szerez tudomást. . . 


— Vagy pedig? — kérdezte a shindy türelmetlenül. 

— Vagy pedig menedéket keresel az egyetlen helyen, ahova 
Bokuko Tumbala nem nyúl utánad, mert az az elve, hogy ott 
nem bánt senkit: a börtönben. 

— Akkor már miért nem Amerikában, mint az a srác, akiről 
beszéltél? 

— Azért, mert rád haragudni fog, pici Jean — szólalt meg Fran- 
coise. — Az a srác csak fölbosszantotta, egy hónap múlva haza- 
jöhetett és haja szála se görbült. Téged viszont péppé fog verni, 
és amikor úgy-ahogy felépültél, megint péppé ver. Imád en- 
gem. 

— Tudod, mire gondolok, csibém? — vigyorgott föl rá a shin- 
dy. — Fogalmam sincs, mikor dumáltátok meg ezt az egészet, 
de szerintem csak a szátok Jár. Azt hiszitek, hogy rám hozhatjá- 
tok a frászt ezzel a Tumbukóval vagy kivel, de én ezt nem ve- 
szem be. Menjetek a francba. 

— Hát jó — mondta Jennifer, fölegyenesedett és elővette a tele- 
fonját. — Te akartad. Nem hagytál más választást... meglátjuk, 
fölveszi-e. 

Távolabb sétált, telefonált. Kissy biztosan tudta, hogy amikor 
visszatér, Bokuko Tumbala ott lesz a telefonban, és iszonyú 
dühös lesz. Ők addig is baljós hallgatásba burkolózva álltak a 
shindy fölött. Jennifer eltűnt a ház mögött. 

Gyors léptekkel jött vissza, és a kihangosított telefonból már 
messziről bömbölt Bokuko Tumbala. Iszonyú dühös volt. 

— ...ezt pedig nem veszem be, érted?! Miranda soha az élet- 
ben nem csinálna ilyet, lehet, hogy neked ezt mondta, de akkor 
az a mocsok vette rá, hogy ezt mondja! 

— Bokuko bácsi, én... 

— Te hallgass, Maya, most én beszélek! Mondd a címet! 
Odamegyek és kiszedem abból az alakból, hogy mit akart az én 
Mirandámtól, akkor is, ha az lesz az utolsó szó, amit képes lesz 
hangosan kiejteni! Halljam a címet! 

— Sartrouville — cincogta Jennifer —, avenue de Balzac hat- 
vankettő. . . 

— Fölírtam! Pár perc és indulok, csak összeszedem a fiúkat... 
várjál... — Hirtelen még hangosabban bődült el, Kissy el se tud- 
ta képzelni, hogy fér ennyi hangerő a kicsi telefonba. — Biton- 
ga!!! Szólj a fiúknak, balhé van, kocsira, de gyorsan! Jó! Na, 


mindjárt indulunk, várjatok meg ott. Annak az alaknak meg 
mondjátok meg, hogy van félórája, hogy megtanuljon imád- 
kozni! 

Óriási dörrenéssel bontott a telefon. Kissy sejtette, hogy ha- 
csak Jennifer kimondottan nem kérte tőle az ellenkezőjét, Bo- 
kuko Tumbala tényleg ide fog jönni, és hozza magával Biton- 
gát is, annak ellenére, hogy egyikük sem létezik! De alighanem 
csakugyan nagyon dühösek, amiért Miranda Tumbala beszállt 
egy idegen pasas kocsijába, ámbár Miranda Tumbala úgyszin- 
tén nem létezik. 

— Hát akkor ezt megbeszéltük — sóhajtott Nimby. — Szerintem 
ki kellene sétálnunk az utcára, ezek nem fognak ide berontani 
kamionnal, amíg mi itt ácsorgunk. 

— Ráérünk — felelte Kissy. — Van még egy félóránk. Jean, van 
valamilyen kívánságod, mondjuk hogy mi legyen a ház romjai- 
val? Csak mert egy ideig nem fogsz tudni beszélni, írni meg 
végképp nem. 

A shindy legalább két percet szitkozódásra fecsérelt. 

— Eddig értem — mondta neki Miranda Tumbala —, még vala- 
mi? 

— Oké, ti nyertetek! Hívjátok a rendőrséget! Ők legalább nem 
fenyegetik agyonveréssel az embert! 

— Bocs, édes picikém — mosolygott rá Miranda Tumbala —, de 
most ígértük meg, hogy itt leszel, amikor befutnak. Különben 
is látnod kell, amikor Gipelile suhogtatni kezdi a láncos botját. 
Imád kocsikat szétverni vele. 

Egy pillanatra mindenki az óarany Renault-ra nézett. A hátul- 
ját Nimby eléggé szétverte a kapun, de ez innen nem látszott 
annyira. 

A fiú elővette a telefonját. 

— Majd azt mondjuk neki, hogy a szomszédok felfigyeltek a 
ricsajra és kihívták a yardot. Jó? 

— Nekem jó — mondta Kissy. Maya is bólintott. 

Miranda Tumbala letérdelt a shindy mellé. 

— Te döntesz, Jean, egyetlenem. A zsaruk vagy az apám? 


Amikor a rabszállító ajtaját már készültek becsukni, Miranda 
Tumbala egy könnyed mozdulattal fölugrott a kocsiba. 

— Imádtalak, kicsi Jean. Mi már többet nem találkozunk, de 
ne feledd: Bokuko Tumbala keze messzire ér. És ha még egy- 
szer haza akarsz vinni egy gyereket esti csemegének, hát ret- 
tentő alaposan győződj meg róla, hogy semmi köze sincs Bo- 
kuko Tumbalához... mert másodszor nem fogod megúszni. 

Könnyed mozdulattal megsimogatta a férfi fejét és megpöc- 
cintette az orrát, ami ennyi rúgás után nagyon fájhatott, és ki- 
ugrott. A kocsiajtót becsukták. 

— Magukat is őrizetbe veszem — közölte a hadnagy. 

— Most szólsz?! — méltatlankodott Francoise. — Most ugrot- 
tam le, másszak vissza, hát mi vagyok én, légtornász? 

— Nem, én valami egész másnak tartalak. A járőrkocsival me- 
gyünk, szálljanak be. 

— Semmi kedvem a rendőrségről visszakutyagolni a motoro- 
mért — mondta Kissy nyűgösen. 

— Hé, tábornokom — ráncolta a homlokát Francoise —, az az 
, egész más" ugye nem azzal kapcsolatos, hogy az utcasarkon 
álltam, amikor ez a fiúcska arra jött, akkor még sokkal kevésbé 
rozoga állapotban? 

— De, pontosan azzal kapcsolatos. — A hadnagy kinyitotta az 
egyik kocsiajtót. — Ketten ebbe, ketten a másikba, igyekezze- 
nek. 

Egy szempillantás múlva négy igazolvány volt az orra alatt. 

— Jerry Alapítvány — mondta az egérkórus. 

Kissy folytatta: — Pedofil bűnözők után nyomozunk, a rendőr- 
séggel együttműködésben. 

— Igazán? 

— Igazán. Adok néhány telefonszámot, ahol... 

— Szükségtelen — szólalt meg Pi. — Bouriant tábornok ezekben 
a percekben beszél Sartrouville-lal. 

— Ez ki volt? — kérdezte a hadnagy. 

— Pierre Jourdain vagyok, gyermekpszichológus rendőrségi 
szakértő. Most beszéltem Bouriant tábornokkal, már hívja a ka- 
pitányságukat. 

— Értem. Ezt könnyű ellenőrizni, de a vallomásukra akkor is 
szükségem lesz. 

— Annak nincs akadálya — felelte Nimby. 


Beszálltak, a rendőrök elvitték őket a kapitányságra. Nem 
volt messze, útközben épp csak arra volt idő, hogy érkezzen 
egy morzeüzenet: Bitonga telefonált, hogy Bokuko Tumbala 
kérdezi, ne jöjjenek-e oda igaziból. Kissy vigyorgott. Bitonga 
az nyilván Yves bácsi, mert Bokuko Tumbala szerepét Victor 
játszotta, a hatalmas nagy autószerelő, aki legutóbb, amikor ta- 
lálkoztak, játékból fölemelt egy vastag acélrudat, aminek egy- 
egy egér csimpaszkodott a végén. Ha Victor odajött volna, egy- 
szerűen átsétál Jeanon anélkül, hogy észrevenné. 

Bent a hadnagy egykettőre megtalálta Bouriant tábornok üze- 
netét, a rendőrrel együtt, aki átvette. Igen, ellenőrizte, az illető 
csakugyan tábornok. A hadnagy elolvasta az üzenetet és sóhaj- 
tott. 

— Értem. De azért egy-két kérdést föltennék, ha megengedik. 

Megengedték, és félóra múlva rendőrkocsi vitte vissza Kissyt 
a motorjához, ott a lányokat is kitették, sétálnak egyet a vasút- 
állomásig. Nimbyt elvitték a saját motorjához, az messze volt, 
két várossal távolabb. 

— Végre magunk vagyunk — mondta Jennifer, amikor elment 
a kocsi. — Te kapd el a fülét, én a farkincáját fogom. Bevisszük 
a ház mögé és laposra verjük. 

Francoise nevetett. 

— Ugyan, egérke. Te is ezt tetted volna a helyemben. Mond- 
tam volna meg neki, hogy egész másért állok az utcasarkon? 
Milyen klassz vadászatról maradtunk volna le. 

— Hát az a rohanás minden volt, csak nem klassz — vágta rá 
Kissy. — És ha kimegy a sztrádára és elszáguld veled, ki tudja, 
hová?! 

— Akkor értesítitek az ottani rendőrséget. 

— És ha elkábít, átkutatja a zsebedet és kidobja a telefont az 
ablakon?! — csattant fel Jennifer. — Akkor hol keressünk?! 

— A Jerry soha nem vállal kockázatot — szólalt meg a telefon- 
ból Vanessa higgadt hangja. — Te most túl sokat kockáztattál, 
egérke. 

— És most mi lesz — kérdezte a zseb dacosan —, föltálaltok 
Macskának? 

— Az már megvolt — felelte Jennifer és magához ölelte —, de 
szerencsére meg tudtad verni. Máskor ne csinálj ilyet, egérke. 


A történetet pedig fölvesszük a tananyagba, lássák a gyerekek, 
mi az, amit nem szabad. No, gyertek, egérkék, induljunk. 

Kissy elindult a motorjához, de a zseb megállította. 

— Várjatok csak. És a ház? 

— Mi van vele? — kérdezte Kissy, de egy pillanat múlva már 
tudta is, hogy mi. 

— No igen — mondta Jennifer, és megvakarta az orrát —, a ház. 

— Megkérdeztem tőle, hogy van-e pincéje, de nem kaptunk 
választ. És ha van neki? 

— Azt mondta — szólalt meg Niala —, elengedte a korábbi gye- 
rekeket. 

— Azt. És lehet, hogy igazat mondott. 

Kissy sóhajtott, aztán bólintott. — Jól van, zsebike, menjünk, 
nézzük meg azt a pincét. 

Elindultak befelé. A félig kidőlt kapu, az óarany Renault, 
minden ugyanúgy volt, ahogy hagyták. Átvágtak a kerten és 
bementek a házba. 

Előtér, egyben ebédlő. Három szoba, egyik sem túl nagy. Kis 
konyha, fürdőszoba, kamra, ez utóbbiból létra vezetett a pad- 
lásra. A három egér összenézett. 

— Hát Jó — mondta Kissy —, bár padláson aligha... de megné- 
zem. 

Fölmászott, fölemelte a csapóajtót, körülnézett. Elég világos 
volt, hogy jól lásson. Elrabolt gyerek persze sehol. Könyves- 
polc, szekrények. 

— Macskamentes? — tudakolta lentről Francoise. 

— Hát a macskákat illetően nem mondhatom egész biztosra, 
de egyéb veszélyt nem látok. Fölmegyek és körülnézek. 

— Rendben — mondta Jennifer —, mi pedig átnézzük a lenti 
részt és keresünk pincelejáratot. 

Kissy cincogott és kimászott a padlásra. Az egyik oldalon két 
padlásablak volt, ezért nem volt sötét. Körülnézett, bevilágított 
a telefonjával az árnyékos zugokba. Sehol semmi különös. Ki- 
nyitott egy nagy szekrényt. Régi ruhák. A másikban is. Egy 
kisebb szekrényben mindenféle kacat... egy fiókban pedig egy 
köteg magazin. Pornómagazin. Felütötte a legfelsőt, átpörgette 
a lapokat. Legális, csupa felnőtt van benne, és... nézzük csak... 
sehol egy eredeti ötlet, ezt már mind kipróbálták. Átnézte az 


egész köteget, bár sejtette, hogy Jean nem lesz olyan ostoba, 
hogy eközött gyerekpornót tartson. És tényleg nem is tartott. 

A hang olyan hirtelen szólalt meg, hogy Kissy majdnem fe- 
jest ugrott a fiókba. 

— Maguk kicsodák és mit keresnek itt?! 

Férfihang volt, mély, haragos, határozott. Kissy rémülten 
sunyta le füleit. 

— Jerry Alapítvány — hallotta Jennifer vékonyabb és nyugodt, 
de éppoly határozott hangját. — Átvizsgáljuk a házat. 

— Hogy képzelik? Ez egy büncselekmény helyszíne, ide csak 
a rendőrség léphet be! 

— És honnan kellett volna tudnunk, hogy önök nem két hét 
múlva fognak belépni ide? 

— Semmi közük hozzá, hogy mi mikor jövünk... 

— Kivéve ha fennáll az esélye, hogy a házban vagy a ház alatt 
egy elrabolt gyerek reszket és várja vissza kínzóját, mert ha az 
nem jön... hallott a Dutroux-ügyről? 

— Többet, mint szerettem volna. Miért merült föl magukban a 
gyanú, hogy itt elrabolt gyerek lehet? 

— Miért ne merült volna föl? Jean azt mondta, máskor is han- 
cúrozott gyerekekkel, aztán elengedte őket. És ha hazudott? 

— Miféle Jean? 

— Hát barátunk, a háztulajdonos. 

— De hisz azt nem Jeannak hívják. 

— No látja. Egyvalamiben máris tudjuk, hogy hazudott. 

Kis csend. Kissy eltette a magazinokat és átvizsgálta az utol- 
só szekrényt. 

— A házkutatás alatt kiderül — mondta a férfi. 

— De akkor nagyon alaposnak kell lenniük. Jártunk olyan ház- 
ban, ahol a rendőrség nem sokkal azelőtt kutatott, és ők nem ta- 
lálták meg a titkos pincét, csak mi. 

— Igazán? 

— Igen, és miközben ilyen gúnyos képet vág, ugye reményke- 
dik, hogy nem egy bebörtönzött és megkínzott gyerek látványa 
fogja azt onnan letörölni?! 

— Maga szemtelen — felelte a rendőr —, de szerencséjére az 
mindegy, hogy én ezt elhiszem-e magának. Emlékszem a Dut- 
roux-esetre, Natascha Kampuschra is, úgyhogy biztos lehet 


benne: ha itt gyereket tartanak fogva, mi megtaláljuk. De ma- 
guk nélkül. Hányan vannak? 

— Hárman. 

— No látja, mi meg hatan, és ha kell, kérek még embereket. 
Sőt a legelső lépésem az lesz, hogy kutyát kérek. Ez megnyug- 
tatja? 

— Hogyne, nagyon szeretem őket. 

— Nem fognak találkozni, mert maguk most elmennek. 

— Muszáj találkoznunk pedig. A szagunk már itt van a ház- 
ban, tehát meg kell minket szagolnia és látnia, hogy jól va- 
gyunk, nehogy minket akarjon fölkutatni. 

— Értem. Ebben van valami. Jó, mindjárt beszólok a kutyáért. 

Kissy bólintott és elindult lefelé. Örömmel randizik rendőr- 
kutyával, bármikor, bármennyivel. A rendőrkutyák kemény, 
belevaló srácok, akik tudják, mit kell tenni a macskákkal. 


— Szia, Bokuko Tumbala! 

— Már úton vagyok a helyszínre, kicsim! Elkapjuk azt a disz- 
nót és megtanítjuk. . . 

— Oké, oké, Victor, nyugi. Már lakat alatt van. 

— Ja, akkor jó. Te melyik vagy? 

— Kissy vagyok. Most indulok hazafelé, a rendőrök megtart- 
ják a házkutatást, minden rendben. Csak meg akartam köszön- 
ni. 

— Bármikor, egérkék! — bömbölte lelkesen az irdatlan autó- 
szerelő. — Imádlak titeket, és ha kell, örömmel szétlapítok egy- 
két ilyen alakot személyesen is. Csak ha lehet, máskor hadd ne 
kelljen afrikai álnevekkel bajlódnom. Tudod, milyen nehéz volt 
itt a műhelyben papírt keríteni? 

Kissy nevetett. 

— Ott volt a kezetekben a telefon, abba felírhattátok volna. 

— Most már mindegy. De miért lettem afrikai kiskirály? 

— Csak úgy Jött. Francoise Miranda Tumbala néven mutatko- 
zott be a shindynek, egy régi számból, aztán ezt vittük végig, 
mindenkinek a neve ugyanabból a számból lett. 

— No, legközelebb válasszatok valami francia sanzont, ha azt 
akarjátok, hogy megjegyezzem. 

Kissy nevetett és elindult hazafelé, azazhogy először is vissza 
a hipermarketbe. A kosarát ugyanúgy találta, ahogy órákkal ko- 


rábban otthagyta, nyilván senki se gondolta, hogy a gazdája 
több várossal arrébb szaladgál. Befejezte a vásárlást és éppen a 
hátizsákjába rakodott, amikor megszólalt a Cheesebook sürgős 
üzenetet jelző csipogása. Jean-Fran aziránt érdeklődött, jól ér- 
tette-e, hogy a lánya kétezer eurót fogadott el egy férfitől, sze- 
xuális szolgáltatásokért. 

Igen, jelent meg Vanessa válasza rögtön, hát nem életrevaló? 

A kétezer euró még okozott némi gondot. Francoise hallani 
sem akart arról, hogy visszaadja, ő ezért a pénzért megdolgo- 
zott — az igaz, hogy amit csinált, az jelentősen eltért attól, ami- 
ért a pénzt kapta, no de aki adta, később egy szóval sem kérte 
vissza! Pedig lett volna rá alkalma. Francoise a délután egy ré- 
szét kemény fizikai munkával töltötte — a shindy az átlagosnál 
sokkal erősebb rúgásokat igényelt —, emiatt költségei is támad- 
tak, hiszen többet kellett ennie vacsorára, no meg vonatjegy is 
kellett visszafelé, kettejüknek, plusz a két motor üzemanyaga, 
négy egér ideje, taxiköltség, ez mind pénz. És egyáltalán, leg- 
főbb ideje lenne bevezetni, hogy aki igénybe kívánja venni a 
Jerry Alapítvány szolgáltatásait, fizessen: mármint nem a gye- 
rekek és a szülők, hanem a shindyk. Az egész alapítványt őmi- 
attuk kellett létrehozni, illene, hogy kivegyék a részüket a tá- 
mogatásából. Ez a pénz valójában az alapítványé, amely többek 
között ebből fedezi Francoise és három társának honoráriumát 
a sartrouville-i gyereknevelésért. No meg Victor fellépti díját. 

Az alapítvány nevében a kuratórium összes tagja nyilatko- 
zott, és egyikük sem érezte úgy, hogy ezt a pénzt el kellene 
vagy lehetne fogadniuk, és honoráriumot sem kívánnak beve- 
Zetni. Francoise válaszul közölte, hogy mindig is kaptak hono- 
ráriumot, hiszen a Kisfülűek Testülete veszi nekik a sajtot, ab- 
ból a keresetükből, amelyből az alapítványt is létrehozták. A 
pénzt pedig nem állt szándékában az alapítványnak adni, leg- 
alábbis a számlájukra betenni nem. Elteszi és majd később fel- 
használják. 

A kétezer euró végül Kissyéknél kötött ki, mert Véronigue- 
nak nem volt páncélszekrénye. Kissy berakta egy borítékba, 
amire ráírta, hogy a sartrowuville-i shindy fizetsége Francoise- 
nak, leragasztotta és berakta a széfbe. 


A csengő olyan hirtelen szólalt meg, hogy Kissy majdnem szét- 
lapította Macskát ijedtében; éppen azt vizsgálgatta, gömbölyö- 
dik-e már a hasa. Igen, úgy tűnt, hogy valamivel már kerekebb. 
Francoise-nak meglesz a kiscicája. 

Macska fölnézett a csengetésre, aztán rádöbbent, hogy neki 
sürgősen meg kell vakarnia a füle tövét, és hozzálátott. Kissy 
pedig rohant kifelé. De a monitoron nem látott senkit. Valaki 
szórakozik. Visszament a nappaliba, amire a csengő azonnal 
megszólalt megint. Kissy kirobogott a házból és föltépte a kis- 
kaput, abban a biztos tudatban, hogy a fegyvereit elő se kell 
vennie, csak agyoncsapja az illetőt és kész. 

De nem ölte meg. Valami nekiugrott, egy robbanás erejével, 
de nem lökte el, szorosan tartotta. Ismerős illata volt, és azon- 
nal beszélni kezdett. 

— Megjöttem, egérke! Jól vicceltelek kapukamerával, ugye? 
Ez be volt a csapás, hitted, hogy odahazában ráérőzősen a kis- 
kutyák fülét vakargatok, mi? Szia, Suzy, fülkédet kell megva- 
kargatni neked is fantasztikusan nagyon gyorsan, egérke, talpa- 
don maradsz, ha elengedlek? 

— Egérke — csattant föl Kissy —, hogy kerülsz ide?! 

— Repülő csésze aljában, kicsi zöld űrlények hoztak taxifuvar- 
ban, középen megállomás a Szíriusz! — Elke már Suzy nyakába 
borult közben. — Ha úgyis tudod, miért kérdsz? 

— De hiszen öt perce indultál a vonathoz! 

— Haha, mondtam, hogy be volt a csapás. Tudtalak, hogy nem 
fogtok megnézni koordinátás Informationt, elhisztek bármit, ha 
vörös hajú nordnémet zsebike elég meggyőzően adi elő. Jól 
van, Suzy, kiskutya, jól van, én is szeretlek, nordnémet blöki 
srácok küldik csókokat füled tövedre, ez az, borítjad föl Kissyt 
nagy verdeső farkadval! 

Kissy kilépett a kapu mellé és fölvette a zseb hátizsákját. 

— Gyertek be, ne idekint szerelmeskedjetek, még meglát vala- 
mi cica. 

— Hát aztán, kettő vagyunk és itt van fantasztikusan nagyon 
lelkes kiskutya is. 

— Éppen azért. Nem venném a lelkemre, hogy pont most nyír- 
juk ki Macska gyerekeinek apját. 

— Francoise meglesz neki kismacskája szóval? 

— Úgy néz ki. Nemsokára már szaladhatunk előlük. 


— Hahahaha, Jerry nevelése kiscica sose bánti kisegéret. 

— De Jól hangzik. Nézd, Macska, ki érkezett. 

Macska kivételesen kijött fogadni Elkét, ezt inkább akkor 
szokta, amikor nagyobb sokaság érkezett — talán a zseb által 
csapott nagy Zaj tévesztette meg. Leült és bambán pislogott rá- 
juk. 

— Szia, cicuuuuus — rohant oda a zseb —, hogy vagy? Lesznek 
cicájaid? Milyen az apájuk? Az is macska? Mivel foglalkoz? Jó 
az ágyban? Ígérte, hogy gondoskodja babákról? Hányat tervez- 
tek? Lesz az mind macska? Nevelünk együtt majd klassz kicsi 
stramm macskákat belőlük, akik sose bántik kicsi egéret, jó? 
Beszélsz miért nem semmit? 

Macska szótlanul ült a fűben, kegyesen eltűrte, hogy a zseb 
simogassa és játsszon a fülével, és egyetlen kérdésre sem vála- 
szolt. 

— Katrin lefeküdte Jürgent — újságolta a zseb egy perccel ké- 
sőbb, ahogy beértek a nappaliba. 

— Hát azok meg kicsodák? 

— Ketten az osztályból. 

— Szent ementáli, tizenhárom évesen? 

A zseb bólintott. 

— Mondtam neki, ne tegye, inkább jövök én helyette. 

Kissy gyanakodva nézett rá. 

— Hát megverni sráct! Nem így szoktuk? 

— De. 

— De nem hallgatta rólam. Szerelmes. 

— Nem hallgatott rád. 

— Akkor is szerelmes! Engem is próbáljanak ám levadászni 
férfiek, de nem hagyok nekik. De nem verek be orrokat, egy- 
előre. Csak mondok, hogy nem. 

— Még szerencse. 

— C-c-c. Te se mondtad mindig nemt, egy idő után igen lett 
bele. 

— Belőle. És valamivel már idősebb voltam. 

— Vanessa meg még idősebbebb lesz — borongott a zseb —, 
mert ő még mindig nem. 

— Kisegér az még. Te pedig még kisebb vagy. Ráértek ezzel. 

Elke riadtan a fejéhez kapott. 


— De konyha nem érünk rá, egérke! Jönnek tengerparti egérek 
és mi megígértünk előkészít vacsit! 

— Annyira nem sürgős, de hozzáláthatunk. 

— Ez nem gyakorlat — vágta rá a zseb, és megiramodott a 
konyha felé. 


Julie néni és Yves bácsi helyet foglalt a hátsó ajtó mellett, on- 
nan nézték a sürgölődést. A kertben öt-hat egér nyüzsgött fo- 
lyamatosan, négy-öt ki-be szaladgált a házból, és volt még hat- 
nyolc darab, akik a kocsi és a sátrak között rohangásztak. Ösz- 
szesen legalább harminc egér jött ki, ha pár percig figyelte az 
ember a nyüzsgést. Kissy nem figyelte, részt vett benne. A 
mikrobuszt behozták a kertbe, a motorokat közte és a kapu kö- 
zött állították le. A minik és a mikrók mind motorral jöttek, a 
kocsiban a helyüket telerakták holmival. A sátrak újak voltak, 
most vették őket egy kazalban, azok megtöltötték a kocsit, mert 
most nem lesz lánysátor és fiúsátor, mindenki a párjával költö- 
zik be, a délvidékiek elhozták Vannit, Jean és Andreas is befu- 
tott már. Hét darab kétszemélyes sátrat állítottak föl, nem szo- 
ros közelségben, hogy némi magánéletre is legyen mód, bár 
persze a vékony sátorfalak mögött nem csaphatnak magasra a 
szenvedélyek, de azt se lehet, hogy az egész tavaszi szünetet az 
egerüktől, illetve kisfülűjüktől elválasztva töltsék. Főleg a mik- 
rók, akik csak ilyenkor találkozhatnak. De azért minden esély 
megvan, hogy a legtöbb zaj abból a sátorból fog jönni, ahol 
nem szerelmespár van, hanem a két zsebegér viháncol, késő éj- 
szakáig susmorognak és kuncognak, terveket szövögetnek min- 
denféle elképzelt shindyk és macskák balvégzetéről, és egyre 
többet dumálnak fiúkról. 

Francoise egészen megkedvelte Michelt, az uszodai srácot, 
bár azt állítja, nem zúgott bele. Egyelőre nem tudják ellenőriz- 
ni, a fiúval régóta nem találkozott egyikük se. Mindenesetre 
volt egy komoly beszélgetésük shindykről, sajtokról, macskák- 
ról és nagy-nagy fülekről, és Francoise azt mondja, a srác nem 
ugrott székre ijedtében. Sem akkor, amikor a zseb bevallotta 
neki kisegér mivoltát, sem pedig amikor elmondta, hogy végig- 
csinálta a Jerry-kiképzést, és két ujjal falhoz ken egy felnőtt 
férfit. Ez pedig biztató. 


Sehol máshol nem lehet elkészíteni a Golyócskákat, csak 
Franconville-ben, a padláson már annyi szerszám, famegmun- 
káló kisgép, alkatrész van, hogy csak teherautóval lehetne el- 
szállítani. Erről fog szólni ez a pár nap. Nimby mint projektme- 
nedzser úgy becsüli, hogy meg tudják csinálni a gép legna- 
gyobb részét, talán az egészet, de lehet, hogy néhány kis részlet 
még marad, azokat majd a hátralevő időben befejezik. Szét- 
szedhető, úgyhogy fölösleges lenne neki konténert bérelni, 
egyszerűen berakják a rendes csomagjukba, a négy partvidéki 
egér és Vanni most majd hazavisz egy-egy részt, aztán az észa- 
kiak a többit, illetve addig még úgyis repülnek párszor. 

Amikor a sátrak már álltak, négytagú egérportya indult bevá- 
sárolni, Vanessa és Jennifer egy csomó mindent fölírt a kony- 
hai leltárnál. Persze motoron mentek, nem hozták ki ezért a ko- 
csit. Az volt a megállapodás, hogy Julie néniék nem cipeked- 
nek és nem is költenek arra, hogy vendégül lássák a csapatot, 
éppen elég lesz nekik az örökös elővigyázat, hogy valamelyi- 
kükre rá ne lépjenek — a csapat vásárol, a nagy részét megvet- 
ték előre, s most a többit. 

Kissynek jutott a friss hentesáru, a hátizsákjában volt két hű- 
tőtáska, hogy egyet majd a zsákba tehessen vissza, egyet pedig 
a sisaktartóba. Megvette az állati tetemeket — Nimby szakkife- 
jezése, amit már a kisfülűek is kezdtek eltanulni —, berakott 
mindent a két hűtőtáskába, hogy a pénztárig is frissek maradja- 
nak, és már ment is, nem vár a többiekre, hazaviszi az állatker- 
tet és visszajön. 

A pénztárban nyugodt mozdulatokkal betette az elválasztót az 
előző vásárló holmija mögé, fölnyitotta az egyik táskát és el- 
kezdett rakodni a szalagra. 

— Nem ehetsz ennyi húst, elhízol — szólalt meg az előző vá- 
sárló. 

Kissy mosolyogva vállat vont és rakodott tovább. 

— Kissy! 

Kissy fölkapta a fejét és rábámult az előző vásárlóra. Diónyi 
fejecskéjében lázas keresgélés kezdődött. Először az arcfelis- 
merő részlegben, aztán a névtárban. Kétségbeesett agysejtek 
rohangásztak mindenfelé, vaskos köteteket emeltek le a pol- 
cokról, aztán vissza se tették és futottak tovább. Fényképalbu- 


mok, névjegyzékek. Aztán az egyik agysejt egy nagy doboz fo- 
tóval a kezében a központi mikrofonhoz rohant és belemondta: 

— Günther! 

— Hát még emlékszel a nevemre? — vigyorgott a srác. 

— Hogy kerülsz te ide? 

— Nos, én néhány hete itt lakom. 

Kissy gyorsan becsukta a száját és folytatta a rakodást. 

— Mi pedig szünidei tábort tartunk — felelte. 

— Itt Franconville-ben? 

— Itt. És rengeteg állatot fogunk fölfalni. 

— Látom. Elviszlek, jó? 

— Nem lehet, motorral vagyok. 

— Vagy úgy. Azzal tényleg nem tudlak elvinni. De neked szép 
kis munka lesz ezeket motoron hurcolászni. 

Kissy ránézett a srácra és felpörögtek a fogaskerekei. Lázasan 
töprengett egy másodpercig. . . kettőig... két egész egy tized... 

— Cin-cin — jött szembe Chantal pár perc múlva -—, hát te még 
nem vettél semmit, egérke? 

Kissy nyugodt arccal lépett a konzerves polchoz és válogatni 
kezdett a halak között. 

— Semmit a világon, leszámítva a kábé tizenöt kiló hentesárut. 

— És hol van?! 

— Azt hiszem, az egérkék ezekben a percekben veszik át a 
táskákat egy német sráctól. 

Ezzel könnyed mozdulattal odanyúlt, becsukta Chantal száját 
és elkezdett halkonzerveket rakodni a kocsijába. 


Günther nemsokára visszaért és elmesélte, hogy egy nagyon 
gyanakvó, egészen fiatalka kislány fogadta, aki gyalázatosan 
beszélt franciául, és amikor Günther németül üdvözölte, még 
gyanakvóbb lett. Valószínűleg azt hitte, hogy ő, Günther vég- 
zett a barátaival és elrabolta tőlük az ennivalót. 

— Persze hogy azt — nevetett Kissy —, évek óta szívósan küzd 
azért, hogy vadabb legyen még Vanessánál is. 

— Mindenesetre legalább nem űrhajósnyelven beszélt. Bevit- 
tem a hűtőtáskákat, kirakodtunk, visszahoztam. 

— S hogy kerültél Franconville-be? 

— Egy lányhoz költöztem. Egyébként csak egy saroknyira tő- 
letek, úgyhogy ha kell fuvar, hogy megverjetek valakit, csak 


szóljatok. De ne morzekódban, mert azt már tizenkét évesen el- 
felejtettem. 

Kissy vigyorogva megbillegette füleit. 

— Úgyse segítene, a mi morzénk egész más. 

S mintegy végszóra, ahogy befordultak a polc végén, előttük 
termett Nimby. Csak rápillantott a Kissy mellett haladó fiúra és 
máris megkérdezte: 

— Charlie Delta? 

— Negatív — kacagott föl Kissy —, Alpha Golf tátiti titá titátá 
titáti titátitá tá titititi, és pont most kérte, hogy ne beszéljünk 
morzéban... 

Nimby barátságosan kezet nyújtott a srácnak. 

— Szia, Günther, Nimby vagyok. 

Voltaképpen persze találkoztak már, az antonyi shindy elfo- 
gásakor Günther ott volt a Vilma bázison és látták a képernyőn, 
de rövid találkozás volt és elég régen is. A srácnak tetszett, 
hogy Nimby mindmáig emlékszik a nevére, a két egér pedig 
nem szólt, hogy Kissy éppen azt morzézta le. 

Mire hazaértek — öten, Günther elkísérte őket kocsin —, a Jer- 
ry védjegyének számító fejvesztett káosz elérte tetőfokát. A ka- 
puban háromtagú őrség vigyázott egy óriási dobozhalomra, ami 
nem volt még ott, amikor elindultak. Amikor Günther kiszállt a 
kocsiból, az őrség egyik tagja fölemelte a csúzlíiját; a másik 
kettő csak még gyorsabb farkcsóválásba kezdett. 

— Nyugalom, zsebike — mondta neki Chantal —, velünk van. 
Az előbb már amúgy is találkoztatok. Mi ez a kirakodóvásár? 

Ezalatt bentről előjött Pi, a karjára vett hat dobozt, közben 
cincogott nekik, ők visszacincogtak, Pi pedig bement a dobo- 
zokkal. A kert innen látható részén további egerek surrantak 
ide-oda, idehallatszott élénk cincogásuk. 

— Két perce volt srác itt — jelentette az őrség parancsnoka, vö- 
rös fürtjein egérfüles hajpánttal. — Kereste Nimbyet, de nagyon 
siett, nem érte rá megvárni, csak lerakta dobozkákat kapuhoz 
és robogtova. Arra — mutatott ki az utcán balra, mintha bárki- 
nek szándékában állhatna üldözni a srácot. — Azt mondta, 
Nimby fogja tudni mindent, majd hívik egymást. Úgyhogy én 
álltam ide Wáchterlein-Müuslein, amíg nagy egér becipelje do- 
bozkákt. Húsz óra múlt három perccel — tette hozzá, mint vala- 
mi telefonos időjelző. 


A dobozokon rajz és feliratok is mutatták, mi a tartalmuk. 
Okosórák. Nimby barátja tehát húsz darab órát hozott három 
perccel ezelőtt. 

Günther a dobozokra mutatott és kérdezett valamit Elkétől. 
Németül. A kislány egy pillanatig meglepve nézett rá, aztán vi- 
gyorogva felelt. Kissy egy kukkot sem értett, túl gyorsan be- 
széltek. Günther nevetett, fölszedett hat dobozt és besétált ve- 
lük. Elke elrakta a fegyverét és fölvette az utolsó kettőt. 

— Mit kérdezett? — tudakolta Kissy. 

— Lelövöm-e, ha beviszi dobozokt — volt a válasz. 

— Mire te? 

— Majd amikor kifelé jön — nevetett a zseb. 

— Ha egyszer csukva volt a kapu — kérdezte Chantal —, minek 
öriztétek a cuccot? 

— Haha, egérke, lopó tovlajnak semmi az, átmászni kerítéset. 

— Tolvajnak. 

— Aha, úgy is lehet mondani. Ezt a nagy hosszú fiúat mire 
hoztátok, bokszolni zsáknak? 

— Nem hiszem, hogy értékelné az ötletet. No, vigyük be, amit 
vettünk, egérkék, és lássunk a dolgunk után. 

Kissy tehát ment a dolga után: matracokat és hálózsákokat ci- 
peltek Martinnel a sátrakba. A , nagy hosszú fiúat" pár perccel 
később látta viszont, Elkével dumált nagy egyetértésben. No 
igen. A kislány megőrül azért, hogy Franciaországba költöz- 
hessen, viszont a bőréből ugrik ki, valahányszor olyanra talál, 
aki beszéli a nyelvét. 


Kissy később tudta csak meg, amikor a csapat összegyűlt a te- 
raszon, hogy Nimby haverja nem csupán órákat hozott, hanem 
még tizenkét SIM-kártyát is — több nem volt, de hát ők úgyis 
csak tizenegyen vannak -—, hiszen ezek telefonok, az is kell hoz- 
zájuk. Mindenki kapott egy készüléket és egy kártyát, össze- 
rakta, bekapcsolta, és most jött a trükk: az órák böngészőjén 
csak be kellett írni a Jerry egyik webcímét, és máris megjelen- 
tek Nimby előtt az egyik táblagépen. Tizenegy cím és hozzájuk 
egy-egy négyjegyű szám. Az órák is kiírták a saját címüket és a 
számukat, ezeket mindenki felolvasta, Nimby ellenőrizte, és 
mindegyiket engedélyezte. Ennyi volt a biztonsági ellenőrzés, a 
továbbiakban az órák maguktól töltötték le a Jerry szoftverét. 


Hagyták őket dolgozni, addig fölmentek a padlásra. A zsebek 
és Vanessa mentek elöl, de a lépcső tetején Francoise hirtelen 
odaugrott a mikró elé. 

— Állj! Vigyázz! Fegyvert a kézbe és csitt! 

Alighanem valami ösztönös megérzés okozta, hogy senki 
sem nyúlt a fegyveréért. Egyébként a zseb maga sem. 

— Mi van? — susogta Vanessa. 

— Ott! 

Tényleg ott volt, ahol a kislány mutatta. A padlásablakban. 

— Egérmegesző szörnyeteg — lehelte a másik zseb elborzadva. 

— Látom - lépett Kissy mögéjük —, ma reggel én etettem meg 
otthon. Hahó, Macska, miért innen bámulod a kertet ahelyett, 
hogy kimennél? 

Macska meg se rezdült. Hát önuralma az van, gondolta Kissy, 
fölfegyverzett kisegerek mászkálnak a háta mögött és ide se 
bajszint... de ahogy maga is odament az ablakhoz, már tudta is, 
hogy miért. Ez volt az a ritka eset, amikor lehetett tudni, hogy 
Macska mit bámul. Egy fiatal párt, akik az ablaktól öt méterre, 
a földtől legalább ugyanannyira ültek egy ágon, és madarak 
voltak. Kissynek legalábbis az volt a benyomása, hogy ez egy 
fiatal pár. Galambok. Vagy cinkék. Esetleg rigók. Kissynek fo- 
galma se volt a madarak ismertetőjegyeiről, és gyanította, hogy 
Macskát sem érdekli különösebben, hogy milyen fajhoz tartoz- 
nak. Hacsak nem az ízük miatt, de teljesen mindegy, mert elér- 
hetetlenek. Az ablaknyitás első zördülésére fölfigyelnének, s 
mire az ablak kinyílik, akár a város túlsó végében lehetnek. De 
ha az ablak eleve nyitva lett volna, Macska akkor se tud ekko- 
rát ugrani. Bár lehet, hogy ezt magának se vallja be. Ha meg- 
próbálja, ugyanaz a helyzet, a két madár gyorsabban átrepül a 
városon, mint ő ezen az öt méteren. 

Így hát azt tette, amit tudott: ült az ablakban és nézte a mozit. 
Érdekes látvány lehettek odakintről: egy fehér macska, nagy 
hegyes fülekkel, s fölötte egy barna egérlány, nagy kerek fülek- 
kel. Már mindannyian fölvették az egérfüles hajpántokat, még 
a fiúk is. 

— Gondolom, ez jobban érdekel, mint a gépünk — mondta Kis- 
sy halkan. 

Macska nem szólt semmit. Ilyen hülyeségre tényleg nem is 
volt mit. 


Az egyik madár egyszer csak őrájuk nézett. A színesebbik, 
vagyis a nő. 

— Nézd — mutatta a férjének —, macska. Meg egér is. 

A férj is rájuk pillantott, aztán vállat vont. 

— Már láttam. Üveg mögött vannak, veszélytelenek. 

— Te tetted őket üveg mögé? 

— Hát persze, édesem. 

— Ó, drágám, te vagy a leggondoskodóbb akármilyen fajta 
madárférj a világon! 

Amikor Kissy elmesélte a beszélgetést, amit kigondolt a két 
madár között, az egerek egymásra borultak nevettükben. Kivé- 
ve Nialát, aki nevetett ugyan, de nagyon figyelmesen nézett rá. 

— Mondd, egérke — jött oda —, voltaképpen miért nem haszná- 
lod ezt a fantáziádat? 

— Mire? 

— Az a két madár egyébként zöldike, és a színesebbik a férfi. 
Például írhatnál. 

— Kinek... izé, miről? 

— Nem tudom. A te fantáziád, nem az enyém. 

— Chantal már kész regényíró. 

— És nem lehet kettő a családban? 


A szünet legnagyobb részében a Golyócskákat építették, s köz- 
ben időnként megnézték az ablakban az egérmegesző szörnye- 
teget. Gyakran feljárt oda, jól érezte magát a párkányon. De 
nem bámult ki az ablakon, hogy hátha megint leszáll egy-két 
zöldike. Összegömbölyödött a párkányon és aludt, legfeljebb a 
fülét billentette meg, amikor az egércsapat hangosabban zsivaj- 
gott. Vagy amikor úgy tartotta kedve. Kissy megfigyelte már 
ezt a különbséget. Macska teljesen ötletszerűen mozgatja a fü- 
leit, sokszor egészen halk neszre már fölfigyel, máskor hirte- 
len, erős zajokra meg se rezdül, pedig a hallásával nincsen 
gond, van is benne elem, minden hibátlan. Csak ha valami nem 
érdekli, akkor nem érdekli és kész. Máskor viszont minden ok 
vagy cél nélkül is radarozik. Ezzel szemben a törzsfejlődés 
egészen másik ágán levő Mus musculus kissycus akkor mozgat- 
ja a fülét, ha arra oka van, de akkor semmiképp sem mulasztja 
el — még szakácssapka vagy bukósisak alatt sem —, és pontosan 
úgy, ahogy éppen akkor mozgatni kell. A halk neszekre is fi- 


gyel meg a hirtelen, erős zajokra is: olyankor fejest ugrik az 
egérlyukba. Hacsak persze nem olyan neszt hall, ami shindy 
osonására utal. Olyankor fölbátorodik — bújjon el a shindy, ha 
tud! 

De mást is csináltak, új dolgokat. Először is vadászatot szer- 
veztek: egérre. Szombaton történt, reggeli után. Vanessa fölra- 
kodta az utolsó tányérokat is a zsúrkocsira, elindult a konyha 
felé és visszaszólt: 

— Ne sokáig emésszetek, berakok mindent a gépbe és jövök 
egérre vadászni. 

— De hisz van már egered — mondta az egere, és követte. 

— Ez zsákmány lesz. 

— Paintballozni megyünk? — csillant föl Francoise szeme. 

— Nem, de lőni fogok rád, és te leszel az ebéd, ha nem isz- 
kolsz elég gyorsan. 

Kissy nevetett és egy árva szavát se hitte. Pedig akkor még 
lett volna ideje egérutat keresni. 

A csengő pár perccel később szólalt meg, a mikrók még a 
konyhában voltak, a házigazdáékat pedig a megállapodás sze- 
rint minden ilyesmi alól felmentették, hadd pihenjenek ebben a 
pár napban. Pi ment kaput nyitni, s egy perc múlva már meg is 
szólalt a táblagépből: 

— Vanessának hoztak egy teherautó-rakományt. 


Majd kőműveseket kell hívni, akik újraépítik a falakat, a csapat 
egy szempillantás alatt keresztülment rajtuk, az ebédlőből a te- 
raszra, onnan az előszobába és a kertkaput is kidöntve ugrálták 
körül a teherautót. Nem is volt kicsi teherautó, szép nagy, zöld, 
zárt teherautó volt, két férfi állt mellette. Hát ezt találta ki ne- 
kik Vanessa! Óriási ötlet! Az egész hétvégére elegendő szóra- 
kozás! Legalább harminc shindy heverhet odabent! 

— Melyikőtök Vanessa? 

— Én vagyok — szólt a hátuk mögül a mikró, aki sokkal ké- 
nyelmesebb tempóban közeledett. — Zsézsé? 

— Üdvözletét küldi, meg a számlát. 

— Jól van, rakodjatok le, srácok. 

A srácok bólintottak és mentek a kocsi végéhez. Kissynek 
megrebbent a füle. Hát Vanessa már itt is kapcsolatokat szerez, 
nyolcszáz kilométerre hazulról, amikor épp nincs is itt, hiszen a 


shindyk begyűjtését és szállítását már jóval korábban meg kel- 
lett szerveznie. És úgy utasítgat két meglett embert, mint egy 
igazi főnök. Miközben egérfüles hajpánt van a fején. 

De az első, amit levettek, illetve ledobtak a kocsiból, nem 
shindy volt. Egy nagy fekete tárgy, téglaforma, de szemláto- 
mást puha. Mint egy matrac, de sokkal vastagabb. 

— Mi az ördög ez? — mustrálta Nimby. 

— Majd meglátod, egérke. 

Tehát Nimby se tud semmit. A kislány egyedül csinált min- 
dent. 

Valamilyen szivacs volt, bőrborítással. A szállítók nyolcat 
dobáltak le, különböző színben és méretben, három akkora 
volt, mint egy ember, a többi kisebb. Kettő gömbölyű volt, 
másfél méter átmérőjűek. Aztán az egyik lemászott a kocsiról, 
s a másik leadogatott neki egy csomó lapos papírdobozt, két 
nem laposat, és végül két jókora táskát. Vanessa aláírt nekik 
egy papírt, kezet ráztak vele, az egyik még megbirizgálta az 
egérfüleit, hogy lássa, miből készültek, és elhajtottak. 

— Mi az ördög ez? — vizsgálgatta Jennifer az egyik szivacsra 
tornyozott papírdobozokat. 

— Majd meglátod, egérke. Gyerünk, hordjuk be a cuccot. 

Hát behordták. A nagy szivacsokat letették a kert közepén, 
összevissza, olyan lett, mint Stonehenge. A papírdobozokat le- 
tették az egyikre, az egyik táskát Vanessa már cipzárazta is. 

— Mi az ördög ez? — tudakolta Yves bácsi szakasztott ugyan- 
úgy, mint az imént két egér is. 

Vanessa kiemelt a táskából egy íjat és fölmutatta. 

— Vadászni foguuuunk — cincogott Elke. — Mire? 

— Rád — felelte a mikró, és gyors egymásutánban kirámolt egy 
halom íjat. A másik táskából pedig nyílvesszőket. Fekete, haj- 
lékony anyagból készültek, a végükön pedig nem nyílhegy 
volt, hanem kis foglalatba helyezett szivacskorong. 

Kissy már érezte a szájában Elke combjának ízét... szalonná- 
val megtűzdelve, vadasan, fűszeresen. És Francoise füle, ropo- 
gósra sütve, krumplival! Isteni ebéd lesz. . . 

Ekkor ébredt rá, hogy akadhatnak többen is körülötte, akik 
éppen az ő combjairól és füleiről gyártanak recepteket. 

Két egér fölbontotta a nagyobb dobozokat. Sisakok voltak 
bennük, egészen egyszerűek, csak az arcot takarták, a szemet 


üveggel, a többit egy maszkszerű műanyag. Vanessa fölvett 
egyet, egy íjat és egy nyilat Kissy kezébe nyomott és távolabb 
szaladt. 

— Rajta, egérke! 

Kissy nyugodt mozdulattal az íjra illesztette a nyílvesszőt, 
fölemelte, célzott, leeresztette. 

— Jogod van egy utolsó kívánsághoz. 

— Ne dumálj, lőj! 

Kissy a sisakra célzott és elengedte a nyilat. Az ártalmatlanul 
átrepült a kislány feje fölött. 

— Nem lehet egész pontosan célozni vele —, mondta Vanessa 
—, a nyíl nem elég áramvonalas, kitérül az útjából. Ez a műfaj 
lényege, ha a nyilak egyenesen oda mennének, ahova szánjuk 
őket, fél percen belül sündisznóvá változnánk valamennyien. 
Lőj még egyet, egérke. 

Másodjára Kissy hasba lőtte. Vanessa karját-lábát szétvetve 
terült el a fűben. Kissy odament és megállt fölötte. 

— No látod, egérke — hajtotta föl sisakját a mikró —, fog ez 
menni. Rajta, csomagoljunk ki mindent. 

A lapos dobozokból különböző színű lapos szivacsok kerül- 
tek elő, amikben a dobókocka ötös számának elrendezésében 
öt-öt másféle színű szivacskorong volt. Ahogy kirakták őket, a 
korongok némelyike kiesett a helyéből. 

— Ezek a ponttáblák — mutatott rájuk Vanessa. — A kisfülüek- 
kel együtt tizenhatan vagyunk, akár négy csapatot is alkotha- 
tunk, de ha nem tudunk mindenkit bevonni, három akkor is ki- 
jön. 

— Hát engem aligha — mondta Julie néni, és Yves bácsi is a 
fejét csóválta. 

— A cél az, hogy az ellenség összes korongját kilőjük. Egy jó 
találattal kimennek a helyükből. Visszatenni nem szabad, csak 
akkor, ha nem lövéstől esett ki, hanem például kiütötted, ahogy 
a nyilaktól védted a táblát. Védeni mindenhogy lehet, a tested- 
del foghatod föl a nyilakat, lelőheted a támadókat, arrébb húz- 
hatod a táblát vagy a fedezékeket — biccentett Vanessa a nagy 
szivacsok felé, s közben a sisakos dobozból kivett egy karóra- 
szerű eszközt —, de csak ha életben vagy. Ha a karodat vagy a 
lábadat eltalálják, elterülsz és megnyomod az órádon a zöld 
gombot: fél perc múlva csipogni fog, addig döglött egér ma- 


radsz. Ha a törzsedet találják el, sárga gomb, egy perc. Ha a fe- 
jedet, piros gomb, két perc. De addig a többiek nem is lőhetnek 
rád, illetve ha eltalálnak, nem számít. Ha egy csapatnak minden 
tagja fekszik, az nem baj, ha közben az ellenségnek nem sike- 
rül kilőni a korongokat, mert egymással harcolnak. Mármint ha 
kettőnél több csapat van. Azt hiszem, mindent elmondtam. 
Mindenki kap sisakot, órát, íjat és három nyilat, a többit gúlába 
állítjuk a pályán. Persze fölszedheted a már kilőtt nyilakat is. 
De egyszerre háromnál több nyíl nem lehet nálad. Döglött 
egértől semmit sem szabad elvenni, és ő sem avatkozhat be a 
harcba, amíg föl nem támad. Van kérdés? 

Elke két ujját föltartva jelentkezett, mint az iskolában. 

— Ki fogja megvédi döglött egérkéket gonosz macskátőle? 

— Senki. Ha Macska ide mer jönni közénk, amíg harcolunk, 
megérdemli, hogy ehessen a szanaszét heverő tetemekből. 


A kisfülű fiúk is beálltak, Vanni még mondta is, hogy végered- 
ményben neki mint biztonsági őrnek minden efféle jól jön, neki 
is edzeni, gyakorolni kell, kellenek a jó reflexek, ha adódik va- 
lami. Jean azt mondta, ha tartani akarja az iramot, muszáj részt 
vennie ilyesmikben. Andreas nem szólt semmit, csak bólintott, 
amikor kérdezték. Sose volt bőbeszédű, ezt a feladatot most is 
másvalaki látta el. 

— Persze hogy ők is játszanak. Kell esély valamicske, tanulni 
megvédjék magukat, családi veszekelésben. Sok persze így se, 
kisegérnek van kése, csúzli, tappancsa és tud támadni fotel alól 
is, de ha kisfülűek srácok tudnak nyíllel lőni, akkor hátha kicsi- 
ebbnek érezik magukat kevésbé. Ezért nem tanítok én semmit 
verekeszni férfieket, érezzék csak, hogy vörös hajú nordnémet 
egérlányka az úr a házban. Félnek is! — Elke büszkén fölszegte 
a fejét. — Nálunk odahaza, apaország benne nincsenek kisegér- 
ke fogdosások meg próbálgatás megcsókolni kisegéret félper- 
cenként. 

— Sokat veszítesz — jegyezte meg Vanessa, amire Elkének tel- 
jes másfél áldott másodpercig torkán akadt a szó. 

— Nem veszíteszek semmit — fakadt ki aztán. — A Jerry Ala- 
pítvány kisegere vagyok! 

— No és? 


— Tudom, hogy mit akarok és hogyan elérjem. Ha majd aka- 
rom, hogy valamelyik srác megcsókolja szájámat, akkor bizto- 
san tudhatsz, hogy úgy meg leszek csókolva, mint. . . mint. . . 

— Mint a neveletlen hercegnő — segítette ki Kissy. 

— Kösz, egérke, ez az, és ha majd akarom valamelyik férfiet 
szexni, akkor ott pedig szex lesz, mert alapítványi egérkének 
lehet mondani bármit, egy szót kivéve: , nem". Azt nem lehet 
mondani. Ezért. . . 

— Csakhogy én is alapítványi egérke vagyok — mondta Vanes- 
sa, és fölemelt egy íjat —, és most azt mondom, hogy elzárjuk a 
csapot és halomra lövöldözzük egymást. 

— És a kutyák? — kérdezte Francoise, és a Martin lába mellett 
szagolgató Ködöcskére mutatott, mintha nem lenne világos, 
hogy mi az a kutya. 

— Ők nem kapnak íjat — felelte Nimby a tudományos arcával 
—, mert nincsen hüvelykujjuk, amivel... 

— Ez világos, de maszkjuk sincsen, ami védené a szemüket. 

— Nem kell egyenesen rájuk lőni és nem lesz semmi bajuk. 

— De nekünk se — mondta Elke —, mert ezek nyilek nem gyor- 
sak, kiskutyák viszont igen, és levegőben el tudják kapni nyi- 
lekt, mert az nagyon jó játék kutyának nézőpontból. És kisegér 
megússza lelőtlenül. 

— Hát jó — mondta Kissy, és behívta a kutyákat a teraszra. — 
Gyertek be, gyerekek. Jobb helyen lesztek itt, amíg lövöldö- 
zünk. 

Rájuk csukta az ajtót, visszament és hozzálátott fölszerelkez- 
ni. 

Három csapatot alkottak, öt-öt emberrel; az egyikbe csak 
négy jutott, de az mind egér volt, a másik kettőbe tették a gyen- 
gébb kisfülűeket. Nimby hozott három tekercs régi vászonsza- 
lagot, abból kötöttek színes sálat a nyakukba. Kék csapat: Elke, 
Chantal, Angéligue, Vanni, Andreas. Piros csapat: Francoise, 
Niala, Jennifer, Jean, Nimby. Zöld csapat: Vanessa, Pi, Martin, 
Kissy. A fedezékeket úgy helyezték el, hogy a sátraktól és a 
fáktól kellő távolságban legyenek, no meg egymástól is, min- 
dig egypár méteres nyílt sávokon kelljen surranni. A csapatok 
ponttábláit a kert egészen távoli részein helyezték el, s össze- 
gyűltek körülöttük tanácsot tartani. 


— Kellene egy parancsnok — mondta Martin. Abban a pillanat- 
ban mindenki fölemelte a kezét és rámutatott valakire. Kissy és 
Pi Vanessára, Vanessa és Martin Kissyre. 

— Hát jó, egérke — mondta Vanessa, és föltartotta a kezét. Kis- 
sy 15. — Egy, kettő, három! 

Kissy papírt mutatott, Vanessa követ. 

— Hát jó, egérke — mondta ugyanazzal a hangsúllyal, és körül- 
nézett. — Kell egy őrszem, aki védi a zászlót, mondjuk onnan a 
sátor mögül. Pi? 

— Rendben. Már készítheted a salátát az első egérhez, aki erre 
jön. 

— Egy pedig védje a hátországunkat a kert felől, különben Pit 
lelövik, mielőtt egyet cincog. 

— Vállalom — szalutált Martin. 

— Akkor mi Vanessával előrenyomulunk és egérpépet csiná- 
lunk a többiekből. 

Az egérpép remekül sikerült. Harminc másodperccel azután, 
hogy Yves bácsi a padlásablakból megszólaltatott egy öreg Jjá- 
ték trombitát, lelőtték mindkettejüket. Kissyt Elke, Vanessát 
Angéligue, akit ugyan Nimby lepuffantott hátulról, de a kékek 
föltartóztathatatlanul nyomultak előre. A két egértetem döb- 
benten nézte, amint Andreas lelövi Martint, aztán hajszál híján 
Pit is, akinek éppen hogy sikerült lekapni a fejét egy nyíl elől. 
A következő lövés az ellenkező irányban haladt, de ők nem lát- 
ták, hogy Andreas megúszta-e. 

— Jó öreg Pi — dünnyögte Vanessa —, egy egész hadtest utolsó 
egere. 

Kissy órája ekkor csipogott föl, őt a combján találták el, feltá- 
madhatott. Fölvette a nyilat, amelyik leterítette, és odakúszott 
Vanessához. 

— Régi, hű bajtársam — hajolt fölé —, megbosszullak. 

— Jó, de gyorsan, mert elintéznek minket. 

Kissy bólintott. 

— Egérke — suttogta —, amikor föltámadsz, indulj a zsebek sát- 
ra felé, próbáld kinyírni Jeant. Én megkerülöm a tölgyfát és 
végzek az egereddel. 

— Parancsára, tábornokom. 

Kissy átsurrant a következő fedezékhez, és úgy puffantotta le 
Nimbyt, mint egy westernfilmben. Óvatosan átosont Nialáék 


sátra mögé, innen már látta a kékek ponttábláját, de még lőtá- 
volon kívül. Minden korong megvolt benne. Őrszemet nem lá- 
tott, de valahol biztos van. Nem sokáig. A legjobb az lenne, ha 
Elke őrizné a szivacsot, zsenge, finom egérhusi, krumplival. . . 

A nyílvessző egy pillanat alatt csapott le és fúródott a hátába. 
A tüdejét ütötte át, elöl kijött a hegye, valósággal a földhöz 
szögezte tízcentis testét. Fönt az égbolton már köröztek a kese- 
lyűk. Alighanem egerészölyv is akadt köztük. 

Amikor föltámadt, még mindig egér volt, lélekvándorlás tehát 
nem létezik. Besurrant egy fa mögé, villámgyorsan átrohant az 
egyik fedezékhez, egy nyílvesszőt az utolsó pillanatban került 
el, aztán megpördült és tüzet nyitott az egérre, aki le akarta lő- 
ni. Elke volt. De nem talált. Kikukkantott a fedezék mögül, 
visszakapta a fejét, kiugrott és belelőtt a zseb mellett a sátorba. 
Elke is tüzelt. A nyíl becsapódott a fedezékbe és leesett a föld- 
re. 

Egyiküknek sem volt több nyila, csak az az egy, ami ott he- 
vert előttük a fűben. Egymásra néztek. Mozdulatlanul. Szúrós 
tekintetük egymásba kulcsolódott a sisak üvege mögül. Aki 
gyorsabb, életben marad — aki lassú, itt fog feküdni a keselyűk 
prédájául. Kettejük között, Kissy felől balra volt az almafa, az 
egyik ágán ott ült Ennio Morricone és szájharmonikázott. 


A második hangszer, ami megszólalt, a trombita volt. 

— A zöldek kiestek — közölte Yves bácsi a telefonjaikban. 

Kissy fölkapta a fejét, a ház felé nézett, és egy pillanat múlva 
a szívébe fúródott Elke nyila. Ahogy elterült a fűben, gyilkosa 
megállt fölötte. 

— Miért öltél meg, ha úgyis vesztettünk? — nézett föl rá. 

— Gyakorlásni. Meg mert mi van, ha elfigyelemet terelő be- 
csapás? 

S a kislány már ott sem volt. Kissy lekonyult fülekkel várta ki 
a percet, amíg föltámadhat, és arra gondolt, ha macska lenne, 
csak a kilencedik találat után feküdne itt. 

A kékek nyertek, akiknek sikerült négy korongjukat megőriz- 
ni, és kilőttek négyet a pirosaknál, hármat a zöldeknél. A többi 
korongot a pirosak és a zöldek egymásnak lőtték ki, de a piro- 
saknak még megvolt egy, amikor a zöldek elvesztették az utol- 
sót is. 


— Mennyi időre bérelted a felszerelést? — kérdezte Nimby, 
amikor a csapat összegyűlt az alakulótéren. 

— Mára és holnapra — felelte Vanessa —, de megvételre is föl- 
ajánlották. Egyelőre nemet mondtam, nekünk azért mégiscsak 
azok a fegyverek fekszenek jobban, amik becsapódnak a célba, 
és a shindy éles sikollyal terül el. 

Francoise csettintett a nyelvével. 

— Azért ha most itt lenne egy shindy és egyszerre kapna egy 
nyilat mindannyiunktól, alighanem eléggé jajgatna, hiába szi- 
vacsosak. 

— Shindyt nem béreltem — nevetett a mikró —, az alapítvány 
minden pénze se lenne elég, hogy valaki vállalja nekünk az ál- 
dozati shindy szerepét. 


A másik új dolog aznap este került az életükbe, fönt a padlá- 
son, építkezés közben. Elfogyott a tartórúd, Nimby nekilátott 
újakat vágni. Egy hosszú rudat satuba fogott, beállította a fű- 
részt, megindította, abban a pillanatban eltörött a fűrészlap. 

— Előfordul. Kérek új fűrészlapot, a nagy szekrény felső fiók- 
jából. 

Elke már ment is és hozta, kis dobozban, de hozott mást is. 
Egy másik dobozban egy halom színes műanyaglapocskát, le- 
kerekített háromszögűek voltak, vagy egy tucat. 

— Ezek mik ezek? Voltak mellette ott. 

— Gitárpengetők. Apa gitározott valamikor, én sose próbál- 
tam. 

— Én is gitároztam valamikor — szólalt meg Pi. 

Sok száz kisegérnek maradt tátva a szája, de Angéligue-nek 
nem, ő bólintott, tehát tudott róla. 

— Hát most is megpróbálhatod — felelte Nimby —, a hangszer 
ott van a szekrényben. 

— Miért is ne? — mondta Pit, és előkereste. A legegyszerűbb tí- 
pus volt, nyolcas alakú, világosbarna. Pi leült vele, s csakhamar 
fura, összevissza hangokat csalt elő belőle. Persze, hangolni 
kell, jött rá Kissy, évek óta állhat a szekrényben, persze hogy 
berekedt. 

Kissy nem tudta meg rögtön, hogy mi lett a hangolásból, le- 
szaladt valamiért a földszintre, aztán beállt kamraegérnek, már 
készültek enni. Kint ettek a kertben, máshol el se fértek volna 


ennyien, külön osztag hordta ki a kisebb-nagyobb asztalokat, 
az étkészletet, s egy harmadik az ennivalót. Vanessa egész ar- 
zenált vetett be szendvicsekből, de kellett is, a csatában megfá- 
radt kisegerek és társaik rengeteget ettek, fejenként egy tucat 
szendvicset is bekebeleztek. Persze kicsik voltak, Vanessának 
az volt az elve, hogy inkább több kicsi, más-másféle szendvics, 
mint kevés nagy. 

Igen, mert aznap hatszor csaptak össze az ellenséges, vad 
egérhordák, táblázatot is szerkesztettek, amin feltüntették az 
eredményeket. A csapatok összeállítása folyton változott, ezért 
a lista egyéni eredményeket tartalmazott. Győztes csapat min- 
den tagjának egy pont. A másik csapat egy korongját kilőni: 
két pont. Egeret kilőni: egy pont. Kissy így az első csatában 
egyetlen pontot kapott, amiért lelőtte Nimbyt, de a negyedik- 
ben tízet, mert ők győztek, két korongot is kilőtt, és ötször ölt 
egeret, illetve abból három kisfülű volt, Vanni, mind a három- 
szor. Végül huszonkilenc ponttal ötödik lett, az élen Chantal és 
Vanessa volt negyvenhét ponttal, holtversenyben. Holnap el- 
dől, melyikük dicsőül meg és melyik esik egerészölyvek marta- 
lékául. 

Pi lehozta a gitárt és az egyik fedezéknek támasztotta, csak 
vacsora után vette elő. 

— Persze ez is olyan, mint a biciklizés —, mondta, s végigsímí- 
tott a húrokon -—, nem lehet elfelejteni, de hát azért némi gya- 
korlás nem ártott volna. Meg hát énekelni se tudok. De azért. . . 

Pengetni kezdte a húrokat, s közben odasétált Nialához, aki 
érdeklődve nézett föl rá, fején az elmaradhatatlan egérfüles haj- 
pánttal, és nagyon csillogott a szeme. A fiú énekelni kezdett. 


Ismerjétek meg Nicole-t, a kicsi egeret, 

ki szombatonként vacsorára kiscicát evett. 
Elkapta és megsütötte, nem oly nagy dolog, 

de esténként jól bezárkózik, mert vannak rokonok. 


Elsöprő sikert aratott vele, az ismétlésnél már az egész csapat 
együtt fújta, Niala pedig ragyogott. Kissy boldogan nézte őket 
és megbillegette füleit. A srác tényleg imádja a kisegeret. És 
tud gitározni is. Énekelni nem annyira, hangja se nagyon van, 
de ezt pótolja az átélés, amivel egérballadát költ a kedvesének. 


Később is költött egyet, másik dallamra. 


Volt egyszer egy kisleány, úgy hívták, Nicole, 
ha nem ismered, sose hinnéd, mekkora füle volt. 
Imádta a sajtokat és konzervdobozban aludt, 

és nem félt még a macskától se, 

mert elhíresztelte, hogy pocsék az íze... 


A csapat egész este dalolt Nicole-ról, a belevaló kisegérről, és 
Kissy tudta, hogy új nemzeti hős született, olyan, mint Asterix, 
csak nem francia, hanem kisegérföldi. Jerry és Miki után ő a 
harmadik. 


A motorok lassan kigördültek a kapun, megvárták a mikro- 
buszt, aztán elindultak. Ahogy befordultak a sarkon, Kissy 
megfigyelt két macskakölyköt, akik egy faágon ültek és döb- 
benten bámulták a konvojt. Most majd alighanem lemásznak és 
leadják a drótot a társaiknak, hogy Franconville egérmentes, 
megint szabadon nyávoghatnak. Pedig jönnek ők még ide sok- 
szor, és ráhozzák a frászt a kiscicákra. 
Ennek a szünetnek most mindenesetre 


VÉGE. 


A következő már a születésnapi szünet! 


23. 


MONACO 


— Bemegy az ivóba Hatlövetű Joe, a vállán egy egérrel. , Egy 
whiskyt nekem és egyet az egeremnek!" Megisszák, elmennek 
fizetés nélkül. Másnap is bemegy Hatlövetű Joe a vállán az 
egerével, isznak egy-egy whiskyt, nem fizetnek. Harmadnap 
azonban új csapos van az ivóban, aki még nem ismeri Hatlöve- 
tű Joe-t, kitölti a whiskyt, azok megisszák, indulnak, azt mond- 
ja a csapos: , Megálljunk csak, fizetni is kell!" Mire Hatlövetű 
Joe mordul egyet: , Ha valami nem tetszik, gyere ki a térre, de 
hozd a coltodat!" Az egér meg odaveti foghegyről: , A macská- 
dat is!" 


A mikrobusz nevetéssel megtöltve kapaszkodott föl a hegyol- 
dali zsákutcában, ezúttal a villa felőliben. Pedig a szokásosnál 
jóval kevesebben voltak. A maxik még dolgoztak mindketten, 
Niala azt a fiút küldte eléjük a reptérre, aki arra az üzleti tár- 
gyalásra vitte őket, ahol Vanessa konzervgyárat vett — Kissy se 
a fiú nevére nem emlékezett, se azokéra, akik eladták a gyárat, 
bár a beszélgetés tartalmát megjegyezte. Niala bent maradt se- 
gíteni a panzióban, egy csomó vendég érkezett éppen. És Elke 
se volt velük, ő még a gépen ül. 

Niala azalatt se került elő, amíg kirakodtak, sőt Vanessát is 
elhívta — de hát nem volt nekik szükségük a D"Aubissonok se- 
gítségére, itthon voltak, a villa, a panzió, Marie néni háza és a 
környékbeli házak minden zugát úgy ismerték, mint a tenyerü- 
ket. Nem volt már ház a két zsákutca mentén, ahol legalább 
egyszer-kétszer le ne ültek volna beszélgetni, vagy éppen ahol 
egy egérkülönítmény le ne szüretelte volna a gyümölcsöt, szi- 


gorúan létra nélkül mászva meg a fákat, mert amit egy egér — 
Vanessa — tud, azt a többi is tudja. 

A rakodás gyorsan ment, hiszen nem hoztak sok holmit; át- 
mentek a panzióba, megnézték, mi az, ami így leterheli a 
D"Aubisson nővéreket. Egy angol turistacsoport volt, a fél há- 
zat kivették, és rengeteg mindenre volt szükségük. 

— Szia, egérke — száguldott el Kissy mellett egy lobogó fülű 
Niala, de ő csak egy szempillantást habozott, s máris utána- 
eredt. Végigrobogtak a folyosón, Niala belépett a személyzeti 
részre, kinyitott egy szekrényajtót, és Kissy gombszerű orrocs- 
kája máris belefúródott egy párnába. 

— Tessék, egérke, a hatostól kezdve mindenhova vigyél egyet 
— Niala további párnákat halmozott rá —, ez öt darab, a tizen- 
egyesig, a többit viszem én. 

Kissy nem indult. 

— A hatostól a tizenegyesig hat darab kell, nem öt — közölte, 
vesztére, mert Niala rábólintott. . . illetve hogy bólint-e, azt per- 
sze nem lehetett látni a párnahegy alatt, mindenesetre megint 
megnövekedett a súly a karján. 

Az persze nem fenyegette, hogy hat vacak párna lapos egeret 
csinál belőle. De hogy hogyan találta meg az úti célját, azt sose 
tudta volna megmondani. Valahol a párnahegy alatt volt egy 
apró mancsa, azzal valahogy bekopogott valahová, kinyitották 
az ajtót, mondtak valamit angolul, egy párnát levettek róla, és ő 
továbbment. Végül az utolsót beadta a tizenegyesbe és vissza- 
indult új feladatot keresni. Ezen a csütörtök délutánon az angol 
turistákról szolgálattevő kisegerek hada gondoskodott — pont 
mint a Hamupipőkében, gondolta Kissy. 

Aztán összegyültek a személyzeti részen és megrágcsálták azt 
a nagy halom sajtos sütit, amit Vanessa, Niala és Marie külön 
nekik sütött. Közben kerítettek másik sofőrt, az előző fiúnak 
már más dolga volt, és csakhamar a tranzitban várták a követ- 
kező egeret. Elke pontosan érkezett és nem változott semmit. 
Úgy ömlött belőle a szó, mintha évek óta nem beszéltek volna, 
és nagyon büszke volt magára. 

— Végig utaztam így, nagy fülkékkel fejéjemen — és odalib- 
bent egy csapat vadidegen elé, akik megbámulták az egérfüles 
hajpántot és vigyorogtak. — Mindenki így nézett fülkéket. 
Egész időben Flugzeugrepülőnek orrától farkájáig mindenki 


bámulta egéres fülkéket, és vigyorgottak. Volt kislány kettő is 
vagy három, akik sugdolózták anyujukat, amikor meglátták fül- 
kéket, és Kissy tudja is ám, hogy miről. 

Kissyt váratlanul érte a felszólítás, de tényleg tudta. 

— Ők is akartak ilyet. 

— Pontosan. Stewardess pedig megkérte kicsi vörös nordné- 
met zsebegéret, hogy jöjjön Cockpit bele, megmutatni fülkéket 
pilótáknak, hát azok is nagyon vigyorgottak és kérdezték, hogy 
milyen állat. — Elke hirtelen összecsapta a kezét. — Hát ez ben- 
ne lényeg! Terjedíteni egéres eszmét világszéjjel, lássák min- 
denkik, hogy kisegér milyen kedves, helyes, szexi kicsi állat, és 
többé nem féljenek tőle, ha meglátik Speisekammerből kijönni 
nagy zsák ennivalóval pici hátán. Ha elterjedítődik egérszere- 
tet, emberek vesznek majd többebb sajtokat, hogy jusson ház- 
nál kisegérnek, ezzel rágyakorolva kereskedelemre jótékony 
hatásat, sajtüzemek termelik többebb sajtokat, tehénes gazdák 
tartik többebb tehénet, növényes gazdák termesztik többebb 
Schneckenklee, és föllendülődik europáikus gazdaság! 

Elke egyáltalán nem vett lélegzetet, amíg haza nem értek. 


Egyetlen kisfülű sem volt jelen a főpróbánál, amit a melléképü- 
letben tartottak, este hétkor. Nem szóltak nekik, ezt először ma- 
guk között kell elintézniük. Mi van, ha elrontottak valamit? Ha 
mondjuk meg se szólal? 

De megszólalt, és lejátszotta az egész dalt, ám az elővigyáza- 
tosság indokolt volt, mert csak félórás igazgatás és többszöri 
újraindítás után sikerült hibátlanul eljutni a végéig. Eleinte 
folyton összecserélte a kalimba-g és a recorder-aisz oszlopot, 
amiknek semmi közük egymáshoz, más hangszer és más dal- 
lamrész, aztán Nimby kicserélt egy golyóterelő panelt. Ekkor 
viszont a lead-cgc-gisz oszlop egyáltalán nem szólalt meg, 
mert az oda irányított golyók elakadtak az új golyóterelőben, 
egy darabig gyűltek ott, ahol szaladniuk kellett volna, aztán le- 
állították a motort és kiszedték őket. De végül megrendszabá- 
lyozták az egész gépet, és a Popcorn hibátlanul végigment, Va- 
nessa saját abszolút hallású, nagy füleivel ellenőrizte. 

Úgyhogy bezárták a melléképületet és büszkén átmasíroztak 
a panzióba, ahol bejelentették, hogy a gép kész, ünnepélyes be- 
mutató másnap tíz órakor. 


— Nekem reggeli után be kell mennem Nizzába — mondta Ma- 
rio. 

— S mikor jössz haza? — kérdezte Nimby. 

— Ebédre megjövök. 

— Akkor áttesszük délutánra — jelentette ki a fiú határozottan. 
— És az ufótámadást is akkor tartjuk. Vagy még mielőtt elin- 
dulsz. 

— Nyugodtan rendezhettek nélkülem is ufótámadást. 

— Nem rendezhetünk — közölte Nimby. — Vanessa születés- 
napja van, mindenkinek jelen kell lennie az ünnepségen. 

— Mit, ufókat akarsz hívni a születésnapomra? — ráncolta 
homlokát a kislány. 

— Nem Jó ötlet? Nem mindenkinek jön ám ufó a születésnap- 
jára. 

— Bolond. Beöltöztettél valakiket és azt hiszed, hogy megije- 
dek? 

— Nem hiszem. Ahhoz macskának kellene öltöz. . . 

Vanessa fölpattant. 

— Ezt azonnal vond vissza! A Jerry Alapítvány kisegere nem 
fél holmi tejecskezabálóktól! 

Kissy kényelmesebben helyezkedett el a székében, hogy él- 
vezhesse a műsort, ám amilyen hirtelen kezdődött, olyan gyor- 
san véget is ért. 

— Visszavonom. Megyek is, hozok macskát, hogy megver- 
hesd. 

— Macska terhes. . . 

— Kisbetűvel értettem. Egy másikat. Mondjuk ezt. 

Ezzel Nimby hirtelen lehajolt, s a lába mellől fölemelt egy 
macskakölyköt. A gyerek elernyedt, ahogy ilyenkor kell, és 
aligha figyelt föl a csapat soraiban támadt riadalomra. Senki 
sem értette, honnan került oda a kismacska, a márciusi alom- 
ból, alighanem Macska Egy, a foltjai alapján. Hogy lehet, hogy 
nem figyeltek rá? Őrszemet sem állítottak! Egyáltalán hogy ke- 
rülhet macska ide, a panzió személyzeti kertrészére, ahol állan- 
dó a jövés-menés, és macskákkal egyáltalán nem kompatibilis 
állatok is mászkálnak? Illetve hol van voltaképpen Suzy és Kö- 
döcske, amikor meg kellene védeniük őket ettől a rémületes. . . 

Vanessa kinyújtotta a kezét. Nimby beletette a kölyköt. A 
kislány visszaült, ölében a macskával. Halk berregés tudatta, 


hogy a gyerek jól érzi magát. Vanessa játszani kezdett a fülei- 
vel, s az ufótámadásról már meg is feledkeztek. 


Az ufó másnap reggel támadott. Nyolckor az egész csapat ki- 
ugrott az ágyból és rohant felköszönteni Vanessát, a villa nap- 
palijában gyűltek össze és beborították virágokkal. A kisegér 
boldogan világított, összepuszilkodott mindenkivel, jelen volt 
egy csomó apja, a többféle nagyszülei, még Ange néni is, aki- 
nek negyedórája szállt le a gépe. A nappaliban, ahogy Nimby 
utólag megállapította, egy gombostűt se lehetett volna eldobni 
úgy, hogy legalább nyolcan föl ne jajdultak volna. 

Az ufó azalatt érkezett, amíg az ünnepelt füleit rajongták kö- 
rül, Francoise ugyanis kitalálta, hogy egy kisegérnek igazán jár 
külön puszi a füleire, hiszen azok különböztetik meg a kisfülű- 
ektől, a mugliktól meg pláne, ezért még egyszer körbe kellett 
járnia az összes jelenlevőt, de végig sivalkodva, mert csiklan- 
dozták a fülét. Az ufó nyilván eközben szelte át a Föld légkörét 
és kereste meg Franciaországot, és amikor az utolsó puszi is 
megvolt, egyszer csak egyenesen odalibbent a nyitott ablak elé. 
Döbbenten nézték valamennyien. Tökéletes repülő csészealj 
volt, talán fél méter volt az átmérője, felül domború, alul lapo- 
sabb, bronzos fénnyel csillogott, viszont színes fények egyálta- 
lán nem világítottak rajta. De legalább halkan zúgott. 

— No, ezek megint kitaláltak valamit — dünnyögte Mario. 

— Hát ez meg mi? — tudakolta Vanessa. 

— Egy másik bolygóról érkezett, külön a te születésnapodra — 
szónokolt Nimby. — Menj, üdvözöld Kisegérföld nevében! 

Vanessa dörmögött valamit, amiben Kissy felismerni vélte 
azt a szót, hogy macska, és már sejtette, mi vár Nimbyre, ha az 
ufó igazából földi eredetű, szégyenszemre. A kislány odament 
az ablakhoz, az ufó pedig lejjebb ereszkedett, és... fölötte lát- 
hatóvá vált a Discovery. A mikró kinyújtotta a kezét, s az ufó 
leereszkedett a tenyerére. Nimby hirtelen ott termett, suhintott 
egyet a késével a levegőben, mint egy nagyfülű szamuráj, s a 
Discovery tovalibbent, az ufó pedig ott maradt. Damil, jött rá 
Kissy, az ufó azzal volt felfüggesztve. De akkor lehet, hogy a 
Földről jött? 

— Ez belül üres — méregette az ufó súlyát Vanessa. — Mi a 
csoda ez? 


— Ufó. Üsd meg! 

— Hogyisne, hogy az utasai támadásnak véljék és valamennyi- 
ünkből pörkölt egeret csináljanak. 

Nimby nevetett. A kislány pedig ráütött az ufóra, nem erősen. 
A fém megcsendült. 

— Ef — mondta Vanessa reflexszerűen, aztán gyanakodva 
szemügyre vette az ufót még egyszer, és megint megütötte. Ez 
a csendülés másmilyen volt. — Cisz... szent ementáli! 

Körbeütögette az ufót, s a zenei hangokat hallva Kissynek le- 
esett az álla. Ez egy hangszer. 

— Füleimre és farkincámra, mi ez?! 

— Ez egy hangszer — felelte Nimby —, ürdobnak hívják. Új ta- 
lálmány. Játssz rajta valamit. 

Erre egyelőre nem kerülhetett sor, mert Vanessa hirtelen le- 
tette az ürdobot és kedvese nyakába ugrott. 


Az első ürdobkoncert — Kissy éppen szemközt ült a faliórával — 
nyolc óra tizenegy perckor kezdődött, de még egyáltalán nem 
volt koncert. Vanessának ki kellett tanulnia az űrdobot, próbál- 
gatta a hangokat, a dallamokhoz szükséges mozdulatokat — de 
erre is mindenki kíváncsi volt. Néhány perc alatt rájött a mód- 
jára, és már dallamokat varázsolt elő, ha még egyszerűeket is. 
Nyolc óra tizenhétkor már belefogott a Popcorn előadásába, 
egyelőre csak a gyors szólamot játszotta, azt mondta, nem ne- 
héz, csak a hangok elrendezése trükkös. Tizenhárom hang van 
az ürdobon, de nem a skála szerint sorakoznak, hanem valami 
nagyon ravasz rendszerben. 

Nyolc óra húszkor szólalt meg Jennifer telefonján a riasztás. 

— Gyenge vicc, egérke — mondta Vanessa anélkül, hogy abba- 
hagyta volna a játékot. 

Jennifer megrázta a fejét. 

— Én ugyan nem... 

Vanessa nevetett. 

— Oké, halljam, kinek jutott eszébe riasztással köszönteni a 
születésnapos egeret. 

Mindenki a fejét csóválta. Aztán egy kisegér átsurrant a tö- 
megen és odalépett a mikróhoz. 

— Hé, Máuschen. Azt hiszesz, shindyek is tartanak nemzeti 
ünnepet, munkaszünettel, tiédnek születésnapodon? Hát nem. 


Legfeljebb gyásznapt, amiért ma születsz és megveresz min- 
denki shindyeket. 

Vanessa abbahagyta a dobolást. 

— Azt akarod mondani, hogy igazi riasztást kaptunk a szüle- 
tésnapomon? 

— Azt! Shindyek ilyes napokon lendítődnek igazán akcióba, 
mert mi ünnepeljük szülinapt és nem figyelünk a... 

— Valaki zárja el azt az egeret — kérte Nimby, akinek már táb- 
lagép volt a kezében. — Shindynk van a Facebookon. A lány 
neve Marianne Villiers, a pasasé Jacgues Tita, mindketten Pá- 
rizsban élnek. A pasas hozta szóba a szexet, szokás szerint, és 
már ott tartanak, hogy a kislányával rendszeresen csinálja. 

— Szűzanyám — mondta Isabelle néni. A többi kisfülű is el 
volt képedve. 

— Marie tizenkét éves, a pasas... hm, százöt? 

— Igen, 1907-ben született Jacgues Tati — pillantott a képer- 
nyőre Jean-Fran —, az ő arcképét használja, csak a nevét kifor- 
gatta kicsit. 

— Ide hallgassatok — mondta Blanche —, mi lenne, ha átmen- 
nénk reggelizni? Úgyis időbe telik még, amíg földerítitek en- 
nek az alaknak a hollétét. 

— Mehetünk éppen -— bólintott Vanessa. 

— Okvetlenül — vágta rá Nimby lelkesen, és karon fogta ked- 
vesét. — Mi más kellhet egy csodálatos reggelhez? Ünnepi asz- 
tal, születésnapos kicsim gyönyörű mosolya és bájos, hatalmas 
fülei, s mindehhez egy vérfertőző, perverz apa válogatott disz- 
nóságokat mesél a hatéves kislányáról. Minden együtt van, tö- 
kéletes! Egy apróság hiányzik még, de reggeli után az is meg- 
lesz, néhány repülőjegy, taxi, lesben állás, majd egy rendkívüli 
szépségű, a holnapi lapok címoldalára kívánkozó tökönrúgás. 
Boldog születésnapot! 


— Nyolc, nem hat — mondta Nimby tíz perccel később, éppen 
akkor, amikor átvett egy szendvicses tálat Chantaltól, aki értet- 
lenül nézett a tálra. — Tita kislánya. Hatévesnek mondta, de az 
korábbi adat, akkor kezdte molesztálni. Most nyolc. 

— Majdnem kilenc — állapította meg újabb öt perccel később. 
— Ez a mostani állás, ez most már biztos. Eddig úgy fogalma- 
zott, hogy erre meg amarra egy hatévest így meg úgy lehet rá- 
venni, ezért hittem, hogy most is ennyi. De az korábban volt. 
Ja, Marianne-nak is jár majd egypár alapos pofon, mert partner 
ám mindenben, még tódítja is, úgy beszélteti, mintha egy lenne 
közülünk. 

— És ha rendőr? — kérdezte Blanche. 

Nimby fontolgatta ezt az eshetőséget. 

— Hát persze ha rendőr, az egészen más helyzetet teremt; ak- 
kor nem kap pofont. Majd csak a szabadnapján. A gond az, 
hogy őt nagyon könnyű megtalálni, épp csak a lakcíme nincsen 
kiírva, de La Garenne-ban él és a suli kapujában is fotózkodott 
a barátnőivel. Az ember csak végigjárja a sulikat La Garenne- 
ban, nem egyformák, s ha megvan a suli, megvan ő is. 

— Erről jut eszembe, nem kellene annak a lánynak iskolában 
lennie? — tudakolta Georges. 

— Beteg, otthon van és fekszik. És ráér facebookozni. 

— No, majd mi meggyógyítjuk — közölte Vanessa vészjóslóan. 
— De akkor nem sző terveket ezzel a pasival? 

— A pasi tett már burkolt ajánlatot, de nem volt reakció, direk- 
tebb formában pedig még nem ismételte meg. 

De erre se kellett sokáig várni, Tita negyedórán belül vissza- 
terelte a szót Marianne mielőbb várható gyógyulására és hogy 
mi lesz azután. Szívesen találkozna vele és összeismertetné a 
kislányával, no meg sok mindenfélét kipróbálhatnának együtt. 
Marianne ekkor már válaszolt, azt felelte, neki fontos, hogy be- 
jön-e a pasi, anélkül szó se lehet róla. Ha jóképű, akkor rend- 
ben van a dolog, csak hát még legalább egy hét, amíg meggyó- 
gyul. 

Úgyhogy Tita küldött képet. Harmincas, barna, rövid szakálla 
van, kék szeme, elég izmosnak tűnő felépítése. Kék pólóban 
volt, egy könyvespolc előtt állt. Vagy ült. Csak vállig látszott a 
képen. 


De ez tényleg te vagy? — kérdezte Marianne. — Tudom, mit 
szoktak a pasik csinálni, a netről csórt fotókkal hülyítik a lá- 
nyokat. 

— Nem ejtették a feje lágyára — állapította meg Kissy, és meg- 
fékezett egy tojáskarikát, amelyik le akart ugrani a szendvicsé- 
ről. 

Tita kis türelmet kért, s pár perc múlva küldött még egy ké- 
pet. Ez is szobában készült, kis étkezőasztalnál ült, újságot tar- 
tott a kezében, mint egy emberrablás túsza. A mai Le Monde 
volt, és piros filccel ráírva nagy betűkkel: MARIANNE. 

— Ez nem Párizs — vágta rá Vanessa öt másodpercen belül. — 
Egérkék, hamar a párizsi időjárás-jelentést! 

Angéligue pillanatokon belül megmondta, hogy Íle-de-France 
fölött az égbolt borult, eső várható. A fényképen pedig vidám 
tavaszi napsütés ömlött be az ablakon. 

— Ez az — mondta a mikró —, cin-cin. Mert az ott az ablak mö- 
gött a Cöte d" Azur azúrkék égboltja. Nem pedig a párizsi, akár- 
milyen idő is van Párizsban. Az emberünk itt van. 

Úgy mondta, mintha egy percen belül várhatták volna, hogy 
Tita bekopog a panzió személyzeti részére és leül közéjük. Pe- 
dig hát a délfrancia tengerpart vagy ötszáz kilométer hosszú, és 
lehet az ipse a tengertől tíz vagy ötven kilométerre is. Óriási te- 
rület. 

De hogy Párizsban nincs, az tényleg biztos. 


— Megvan az iskola — közölte Angéligue, mialatt Marianne és 
Tita megint a testiség vizeire evezett. — Szivárvány Iskola, ave- 
nue de Charlebourg hét. 

S már nyúlt is a telefonjáért. Kissy odapislantott a táblagépre. 
Kék épület, fekete kapu... hát persze, az utcanézeten is pillana- 
tok alatt meg lehet találni egy iskolát. 

— Jó napot, asszonyom, Angéligue Clément vagyok a Jerry 
Alapítványtól. Súlyos bűncselekmény ügyében folytatunk vizs- 
gálatot, amely az önök egyik tanulóját is érinti. Nem, asszo- 
nyom, teljesen komolyan beszélek. Ismer egy bizonyos Mari- 
anne Villiers-t? 

Az utolsó szavaknál Angéligue ujja megtalálta a kihangosítót, 
s a személyzeti kertrész egy fiatal nő hangjával telt meg. 


— Nem ismerek, de megnézem a nyilvántartást. — Két másod- 
perc elég lehetett neki, mert nyomban folytatta: — Nem, ilyen 
nevű tanulónk nincs és soha nem is volt. Ez valami tévedés. 

— Talán álnevet használ — mondta Angéligue. — Küldhetnénk 
önnek egy fényképet, hátha arcról felismeri? 

— Kérem, semmi akadálya. 

Amint a nő bemondta az emailcímet, Nimby már küldte is a 
levelet. Fél perc múlva a nő visszatért a telefonba. 

— Ez a kép valóban a mi iskolánk előtt készült, de a gyerekek 
jóval nagyobbak a mieinkél. Mi előkészítő iskola vagyunk, 
ezek legalább két-három éve végeztek, ha hozzánk jártak egy- 
általán. Ennyi idő alatt egy gyerek túl sokat változik, így sajnos 
nem tudom megmondani, hogy bármelyikük is hozzánk járt-e 
valaha. 

Angéligue megköszönte. Elbúcsúzott. Letette. Ültek. Hallgat- 
tak. 

Aztán Vanessa az asztalra csapott. 

— A fifikás kis dög! A shindyt meggyanúsítja, hogy hátha lo- 
pott képet használ, miközben ő maga úgy hazudik, mint a víz- 
folyás! Ha nem igaz, hogy ebbe a suliba jár, igaz-e bármi? Le- 
het, hogy Bordeaux-ban él, negyvenéves és harcsabajusza van. 
Lehet, hogy tényleg rendőr. Vagy ő maga is shindy. De hogy 
nem hívják Marianne Villiers-nek és nem él La Garenne-ban, 
arra egy karika brie-t fölteszek! 

Az alapítvány hallgatott. Ha Vanessa biztos az igazában, ak- 
kor igaza is van. És ha nem lenne biztos az igazában, nem koc- 
káztatna ilyen mennyiségű sajtot. 


A meteorológiai intézetet Chantal hívta föl. Megadta a pontos 
időt, amikor Tita a második képet készítette, és a lehető leg- 
pontosabb adatokat kérte arról, hogy abban az időpontban hol 

volt Franciaországban ragyogó napsütés. Ők pedig, miután job- 
bat nem tehettek, leszedték az asztalt — a vendégsereg miatt 
hosszú asztalsor volt összeállítva — és visszatértek a születésna- 
pi ünnepléshez. Egészen tíz óra tizenegy percig, amikor a Ma- 
rianne és Tita beszélgetését figyelő ügyeletes, Elke magasra 
tartott egy papírból kivágott macskafejsziluettet. 

— Mi történt? — kérdezték. 

— Újabb fotót kaptuk, Tita küldte. Lányája van rajta, Kistita. 


— Mennyi ruhában? — ez persze Nimby volt. 

— Öltözve rendesen, játszi kertben. 

— Ja, akkor ráér. 

Kissy elvárta volna Vanessától, hogy egy ilyen megjegyzé- 
sért földhöz vágja a srácot, de a kislány csak nevetett és meg- 
nézte a képet. Úgyhogy Kissy is. A gyereken nem volt semmi 
különös. Szőke, rövid hajú, kilenc év körüli — vagy kevesebb, a 
kép nem most készült, hiszen a gyerek most iskolában van. A 
környezetben se volt semmi különös. Némi növényzet, nem 
sok. Köfal, ami arrébb kerítésben folytatódik, mögötte egy épü- 
let falának darabkája. 

— Pálmafa — mondta Vanessa. Fölnézett és körbepillantott a 
vendégeken. — Alex, figyelj csak! ... 

Odaszaladt Alex Bourridonhoz és megmutatta neki a fotót. 
Aztán másoknak is. Kissy már értette. Nem minden növény ho- 
nos mindenütt, ráadásul a növényeknek megvan az a szokásuk, 
hogy nemigen szeretnek szaladgálni. Ha tudják, hogy a kertben 
levő növények közül az egyik mondjuk csak Toulontól keletre 
él meg, a másik meg csak Toulontól nyugatra, akkor megvan a 
válasz: Toulonban vannak. Vagy ami még szerencsésebb, ha 
valaki már látta az egyik fát korábban, akár az autójából kinéz- 
ve, és emlékszik, hogy ez mondjuk Marseilles-ben volt, akkor 
most is ott van, mert ezek utálnak mászkálni. 

De senki nem tudott többet. Mediterrán növényzet, Dél-Fran- 
ciaország legnagyobb részén honos, akárcsak a szomszéd or- 
szágokban és még jóval távolabb. 


De csak negyedórát kellett várniuk a következő mozaikkocká- 
ra. Tíz óra huszonnyolckor Elke újabb fotó érkezését jelezte, s 
mialatt megnézték, jött még kettő. A kislányt ábrázolták egy 
szál fehér lepelbe öltözve, ami antik festmények stílusában volt 
a vállára vetve, és csak itt-ott takart valamit. A három kép 
ugyanabban a szobában készült, ugyanakkor, csak a gyerek 
állt, illetve hevert más-más pózban. 

— Az ablak — mondta egyszerre sok száz kisegér, és Nimby 
már készítette is a nagyítást az ablakon túl látható házrészletről. 

— Ez Monaco - jelentette ki Vanessa, alig egy pillantást vetve 
a képre. 

— Merrefelé? — kérdezte a nővére. 


— Nem tudom, nem ismerem föl a házat, csak szerintem ez 
Monaco. Ottani stílus. 

Az ablakon túl három emelet egy darabja látszott egy nyilván 
elég messze levő épületből, ami ugyanúgy lehetett harminc- 
emeletes, mint három. Egyszerű, szögletes formájú, modern 
ház volt, ilyenek csakugyan vannak Monacóban -— éppen az a 
gond, hogy túl sokan. 

— Rendben — mondta Vanessa, és föllépett a székére. — Höl- 
gyeim és uraim, egy kis figyelmet kérek. — A vendégsereg ab- 
bahagyta a beszélgetést és az ünnepeltre figyelt. — A születés- 
napi összejövetelt átmenetileg nyomozói tanácskozássá változ- 
tatjuk. Itt majdnem mindenkinek van Jerry-telefonja, szeret- 
ném, ha elővennétek és figyelmesen megnéznétek azt a ház- 
részletet, amit máris közzéteszünk a Cheesebookon. Szerintem 
Monacóban van, és a legtöbben közülünk számtalanszor jártak 
ott. Három kérdésre szeretnénk választ kapni. Egy: hol van ez a 
ház? Kettő: honnan készült a fotó? Legalább nagyjából. Ha a 
ház megvan, a távolságot a perspektíva alapján meg lehet be- 
csülni, az irányt is körülbelül bemérhetjük, a többit majd meg- 
látjuk aztán. Használjátok az utcanézetet, keressetek épületeket, 
amik hasonlítanak a képre és vessétek össze a látottakkal. Két 
gyerek van veszélyben, az egyiket évek óta zaklatják, a másikat 
egyelőre csak a neten át. Cin-cin! 

— És mi a harmadik kérdés? — akarták tudni mindannyian. 

— Azt majd a fotó készítőjének fogom föltenni, amikor a lá- 
bam előtt vinnyog — felelte a kislány sötéten. 

A társaság nevetett és hozzálátott a kép tanulmányozásához. 
De nem jutottak sokra, hamar kiderült, hogy így nem lehet 
megállapítani. Az épület nem elég jellegzetes, percek alatt fél- 
tucat jelölt akadt, de az utcanézeten nem lehetett olyan néző- 
pontot találni, amiből eldönthették volna, hogy mennyire ha- 
sonlítanak. Azok a képek mind az utcáról készültek, Tita vi- 
szont egy házban volt, lehet, hogy a huszadik emeleten. 

— Meg kell nézni közelről — jelentette ki Vanessa. — Odame- 
gyek és körberepülöm az országot. 

Ahogy megmoccant, egy egérként lendültek felé és mindenki 
egyszerre kiabált. 

— Kapjátok el! 

— A farkincáját fogjátok! 


— Állítsátok meg! 

— Elkapom a fülét! 

— Jó, jó, eresszetek — nevetett a mikró —, mi bajotok az ötlet- 
tel? 

— Születésnapod van — vetette a szemére Francoise —, tessék 
szépen itt maradni a vendégeiddel. Majd megyek én. 

— Majd megyek én — mondta egyszerre seregnyi kisegér. 

Végül sorsoltak; Nimbynek volt egy kis programja a felület 
tömérdek ritkán használt aprósága között, ami ki tudott sorsolni 
egyet vagy többet bármilyen lista elemei közül, és a csapat 
névsora persze benne volt. 

— Egyszerű — mondta programozójuk. — Megadom, hogy me- 
lyik listából válasszon; ennek a neve egerek. És hogy hány sor- 
solást kérünk: kettőt, mert kell másodpilóta is. Máris megvan, 
kik mennek, csak az OK gombot megnyomom. 


A két egér egyetlen motoron utazott, Elke kis csomag gyanánt 
kucorgott Kissy mögött, és alaposan kihasználta, hogy mikro- 
fon van a sisakjában. Be nem állt a szája megint. 

— És most? — kérdezte, amikor már fél perce álltak a dugóban, 
Cap d" Ail közepén. — Itt nincs Zollkontrolle, tömeg nem azért 
áll. Vagy baleset, vagy Strassenjavítás. Ha baleset, az egy óra 
vagy több is, amíg rendőrösök vizsgálik helyszínűt. Ha javítás, 
az több hét... 

Kissy sóhajtott és amikor az araszoló kocsik között alkalma 
nyílt, kikanyarodott balra. Pillanatokon belül elhaladtak egy 
éppen olyan épület előtt, amilyet kerestek. 

— Ez is lehet, vagy érvényes csak benne már Monacóban? 
Mert még sehol se is nem vagyunk tőle. Kissy, megállsz motort 
és fölrepüljünk, jó? 

— Nem tudok, nincs hely a parkolóban. Jegyezd meg, hogy 
hol volt és visszajövünk. 

— Jó. Avenue Kommandant de Gaulle, rögtön balra a keresz- 
telődés után. 

Nem kellett sokáig megjegyeznie, a szerpentinen egy kanyar- 
ral följebb Kissy lehúzódott egy garázsajtóhoz és leállt. 

— Rajta, egérke, szállj föl. 

— De nem szabad megállni garázsra. . . 


— Nem hagyjuk itt a motort, ha útban leszünk, arrébb me- 
gyünk. 

Elke leugrott, lekapta a hátizsákját, a szemüveget és a Disco- 
veryt, kicsomagolta, letette a földre, a vezérlőt mellé, a dobozt 
visszatette a zsákba, a zsákot a hátára, a szemüveget az orrára, 
s már vakon kapta föl a vezérlőt. Egy szempillantás múlva in- 
dított. Kissy elismerően figyelte. Egyetlen fölösleges mozdulat 
nélkül, legfeljebb tizenöt másodperc alatt. Vanessa nevelése. A 
Discovery villámgyorsan megtalálta a házat, Kissy is nézte a 
telefonján. 

— Nem, ez biztosan nem az — érkezett Niala hangja a panzió- 
ból. A mondat közepén tartott, amikor Elke rányomott a gáz- 
karra, s a helikopter visszaszáguldott hozzájuk. — Várj csak, 
egérke, még nem fejeztem be. Megj vissza! — A Discovery pont 
Kissy feje fölött, teljes sebességgel megfordult egy legfeljebb 
egyméteres ívű kanyarban, s már ott sem volt. Őrület, gondolta 
Kissy, Elke sokkal kisebb nála, legfeljebb nyolc centi magas, 
és virtuóz pilóta, ösztönösen, tökéletes repülőérzékkel vezet. 
Ezt nem lehet megtanulni, erre születni kell. Soha nem követ el 
hibát — majd csak egyszer, de az lesz az első és az utolsó. Re- 
mélhetőleg minél később, de egyszer majd hibásan méri föl a 
távolságot vagy a szél erejét, és a Discovery vagy az Enterprise 
egy szempillantás alatt, izzó tüűzgömbben fog megsemmisülni. 
De akkor azon a helyen az alapítvány emlékművet állít majd 
annak a bátor, harcias kisegér pilótának, aki. . . 

— Kissy! Kissy! 

— Mivammá!?! 

— Ábrondázik megint. 

— Ábrándozik. 

— Aha, úgy is lehet mondani. . . 

Beszéd közben Elke fölkapaszkodott Kissy mögé a motorra, 
és megkapaszkodott. 

— Mehetünk, egérke. 

— És a kopter? 

— Hátomon -— felelte a zseb rosszallóan. — Aludtad magadat, 
amíg mértük egérkékkel távolságt. Ha látjuk egy emelet akko- 
rára zsugordani, mint fotóakon, akkor kell lenni több mint öt- 
száz méter. Innen tenger csak négyszáz és hatéshetven méter, 


vagyis ez nem lehet ház. Ott azt kicsi kulcst kell forgatni, néz- 
jed, és akkor motor csinál brrtr, brrrr, és elindulódik. 

Kissy nevetett és indított. És magában megfogadta, hogy a 
hős pilótaegér emlékműve soha nem fog felépülni. Mert ő is ott 
lesz és vigyáz majd rá. 


Fölkanyarogtak a szerpentinen, ami szakasztott olyan volt, 
mint Beaulieu hegyi utcái, egymásba érő házak mindkét olda- 
lon, az utca fölöttiekhez lépcsősoron vagy rámpán lehet följut- 
ni, az utca alattiakhoz meg lejutni. Néhány helyen utcaszinten 
parkolt a tulajdonos, egy kiugró, széles párkányon, ami valójá- 
ban épület teteje volt, mellette a kertkapu, amögött le kellett 
menni egy lépcsőn, és ott volt a bejárat a házba, aminek a tete- 
jén állt a kocsi. Voltak olyan lépcsők is, amiket nem zárt le ka- 
pu, ezek számítanak itt a keresztutcának, keskeny, meredek si- 
kátorok, Kissy jól ismerte már őket és a bennük tanyázó macs- 
kákat. De hát most nem fognak arra menni, motorral nem lehet, 
és különben is, a partvidék összes macskája hallotta már hírü- 
ket. 

Aztán elérték a másik főutat, megszemlélték a rengeteg táb- 
lát, amik Nizza, Eze és La Turbie, illetve Monaco, Menton és 
Beausoleil irányát jelezték. Kissy ráhajtott az útra és gyorsított. 

— Azok házak elöl Monaco? — tudakolta a zseb. Előttük a tá- 
volban rengeteg sokemeletes épület magasodott a hegyoldalon. 

— Azt hiszem — felelte Kissy, de ugyanekkor egy magas fa és 
két tábla mögül — ötvenes sebességkorlátozás, gyakran ellenőr- 
zik — kibukkant az, amiről bárki bárhol fölismeri Monacót. — 
Igen! Nézd, ott az óváros! 

Monaco- Ville hatalmas sziklája innen fentről úgy hatott, mint 
valami játékvár. Kissy Neuillyben látott ilyeneket, amikor 
egyik nyomozásán elvetődött a vasútmodellezők közé, ők épí- 
tettek ilyen apró, de látványos városkákat. Csakhogy a szikla a 
valóságban vagy hatvan méter magas, és egy ezerfős városne- 
gyed van rajta, a hercegi palotával együtt. Ha Monaco nem vá- 
rosállam lenne, a sziklán lenne a fővárosa. 

— Nézd, alagút — mutatta Elke kicsit távolabb. — Hová vezet? 

— Sehová. Látod, hogy behajtani tilos, csak kifelé szabad jön- 
ni. 

Éppen ki is jött egy kisteher, aztán egy fehér sportkocsi. 


— Aha — mondta a zseb. — Értek. Akkor ott alagútban csinálik 
új kocsikat. 

— Pontosan — felelte Kissy, bár a kormány kicsit megremegett 
a kezében. 

Elértek egy körforgalmat, itt a bázis utasítása szerint Kissy a 
lenti utat választotta. Még a körforgalom előtt ki volt írva egy 
épületre, hogy Monaco kapuja, aztán egy Jardin-Exotigue táb- 
lát is láttak, de Niala biztosította őket, hogy még mindig Fran- 
ciaországban vannak. De Monaco fölött: azok a házak lent a 
mélyben, az út jobb oldalán már a hercegségben vannak. Aztán 
megláttak egy szerény táblát: D 6307, a főútvonal száma, s 
alatta Cap d" Ail neve pirossal áthúzva. 

— Vége Cap d" Ailnek — mondta Kissy. — Akkor hol vagyunk? 

— Monacóban - felelte Niala. 

— Cin-cin — vágta rá a zseb lelkesen. Néhány méterrel később 
kőoszlop állt a járda szélén, aztán balról két tábla egymás alatt: 
Principauté de Monaco — Principatu de Múnegu. S ahogy a 
jobbról több emelettel az út fölé magasodó, hosszú lakótelepi 
házat elhagyták, az egész ország ott feküdt a tappancsuk alatt. 


Nem, nem az egész, állapította meg aztán Kissy. Csak a fele, a 
Szikla, Fontvieille és La Condamine. Monte-Carlót még takarja 
a hegy nyúlványa. Aztán a botanikus kert fölött, a La Chau- 
miére étteremmel szemközt leparkoltak és leszálltak a motor- 
ról. Tizenegy múlt, némi kacskaringózással és egy megállással 
félórára nyújtották a húszperces utat. 

— Innen Fontvieille túlsó vége kilencszáz méter, a Szikláé 
ezeregyszáz — érkezett Nimby hangja —, egészen La Rousse-ig 
benne van az ország a hatósugárban, csak a túlsó vég lóg ki. Ha 
fölszálltatok, mondom az első koordinátákat. 

— Várj csak, egérke — mondta Elke. — És ha herceg van ideha- 
Za? 

— Ez elképzelhető, de miért érdekes? 

— Csak most jöttük. Lenne illendő először bekopog és üdvö- 
zöljük, nem? 

— Nem, egérke — felelte Niala. — Monacóban az a szokás, 
hogy aki tizenöt centinél alacsonyabb, annak nem kell bekö- 
szönni a herceghez. 

— Ja, akkor jó... 


A Discovery kivágódott a botanikus kert fölé, ahol egyszer 
már járt, most csak átrepült fölötte, s már fordult is, a tenger fe- 
lől nézte meg az első épületet a kórház alatt, az avenue Pasteu- 
rön — de az nem is hasonlított. A következő sem. Repültek to- 
vább. 

— Hé, egérkék — mondta Kissy. — A shindy felől nincs új hí- 
rünk? 

— Dehogynem, élénken dumálnak — felelte Francoise —, Kisti- 
ta a fő témájuk, de nem akarod tudni, hogy miről beszélnek. 

— Értem. Akkor jó. Legyen csak minél több anyag az ügyész 
kezében. 

— Hacsak rendőr nem — dünnyögte Elke, és megdőlt a törzsé- 
vel, ahogy a Discovery éles kanyart tett Fontvieille fölött. 

— Nemigen hiszem, hogy Marianne rendőr volna — válaszolt 
Francoise. — Tényleg úgy beszél, mint egy gyerek, és elég tu- 
datlan ezekben a dolgokban. Persze lehet, hogy csak jól játssza 
a szerepét. De ha Tita csak a tizedrészét megcsinálta a lányával 
annak, amit elmond, akkor az már mindegy, hogy ez a beszél- 
getése zaklatás-e vagy sem. 

— Közben egy csapat a gyerek után is nyomoz — vette át a szót 
Angéligue —, de folyton elakadunk. Fotók vannak róla bőven, 
de csupa nyilvános helyen, La Garenne-ban és a környékén. A 
kedvenc fagyizója előtt esetleg majd lesben állhatunk, de ha a 
sulija hamis, szerintem a többi hely is az. Akár Moszkvában is 
élhet. 

— Zdravsztvujtye — vágta rá Vanessa. — Egyszer ő is elkövet 
majd egy hibát. Lehet, hogy hónapokba telik, de elkövet, és ak- 
kor elkapjuk. 

— De miért — kérdezte valamelyik férfirokon, Kissy nem is- 
merte meg a hangját —, ha csakugyan gyerek? 

— Mert a tűzzel játszik és meg fogja égetni magát. Ha mi le 
tudjuk nyomozni, márpedig előbb-utóbb le tudjuk, egy shindy 
is megteheti. Titát persze lekapcsoljuk, de nem biztos, hogy ő 
lesz az egyetlen beszélgetőpartnere. Azonfelül egyáltalán nem 
tesz jót a fejlődésének az a sok disznóság, amiket összeolvas. 

— Sőt összeirkál — tette hozzá Francoise. 

— És csak akkor derül ki, hogy kicsoda — jegyezte meg Pi —, 
ha elkapjuk. Lehet, hogy mégiscsak shindy, és Tita mellett van 
a helye. 


— Dehogyis — mondta a mikró. — Ha shindy, dutyiba vele! 

— No, hát oda küldjük Titát is. 

— Csodákat. Monaco állandóan tele van építkezésekkel. Az 
egyiken beleállítjuk a friss betonba, és be vele az Hercule-öböl- 
be! 


A házat végül Elke maga találta meg, ahogy a célpontok között 
röpködött. 

— Stop! Charlie három négyzetet nézjed, nem ott ház? 

De, ott volt a ház. Eltartott pár percig, amíg azonosították, 
olyan nézőpontot kellett keresni, ahonnan világosan látszik az 
azonosság. A ház a rue des Martyrs de la Résistance-on állt, ki- 
lencszázhuszonhárom méterre tőlük, a Moneghetti-stadion fö- 
lött — Beausoleil-ben. 

— Milyen ellenállás? — tudakolta Elke. — Volt Monacóban el- 
lenségi uralom, esetleg rászállták őket andorrai csapatok? 

— Nem hiszem — nevetett Kissy —, de elég sokféle uralom volt 
helyette. Viszont azok a mártírok francia ellenállók voltak, 
mert az már Franciaország megint. 

- Ó. Mikor mentem külföld fölé? 

— Fogalmam sincs, a határt elég nehéz kivenni a térképen, 
mindenesetre már a focipálya is francia terület. 

— Akkor lehet, hogy Tita monacói nem is? 

— De, valószínűleg monacói. Legalábbis a fotók elég messzi- 
ről készültek, és a háztól a határ... ha jól mérem... csak két- 
százhatvannégy méter. 

— Akkor indulítok tenger felé, tartom házt képben, és nézzük, 
mikor csökkenődik elég kicsivé, jó? 

— Jó — felelte Kissy és a Béni HO egyszerre. 

Elke hátrálni kezdett a Discoveryvel, most lassan, hogy fó- 
kuszban tudja tartani a házat. Nyílegyenesen haladt Moneghetti 
és La Condamine fölött, aztán a kikötő előtt lassított. 

— Szerintem elég kicsi már ház. Van alattam tenger már? 

— Nincs, de nem sok hiányzik. 

— Akkor jó. Nézzük oldalra. 

Elindult balra, lassan, és a ház oldala egyszer csak előbuk- 
kant. Tita fotóin nem látszott. 

— Állj, ez már sok — mondta Vanessa. — A place d"Armes fö- 
lött vagy, ha megfordulsz, meglátod odalent a hercegi palotát. 


Elke megfordult, lenézett, megcsodálta a palotát. 

— Integetjek szárnyaimakkal hercegnek? 

— Nincsenek szárnyaid — felelte Vanessa. 

— Vannak szárnyai — vitatta Kissy —, de azokat itt hordja fönt 
a hegyen, nem a kopteren. 

A kislány nevetett, visszafordult, megint célba vette a házat, 
és elindult Monte-Carlo felé. Hamarosan megállították megint. 

— Állj, innen már nem látszik a széle — mondta Niala. — Ez az 
Hötel Hermitage. 

— Mekkora távolság? — kérdezte a zseb. 

— Nyolcszázhuszonnyolc méter a place d"Armes-tól — felelte 
Kissy. 

— Akkor nézzük most közelségt, jó? Elindulok távolra, és... 

— Negatív, egérke — szólt közbe Vanessa. — Nehéz pontosan 
felmérni. Inkább a magasságot határoljuk be. Látatlanban meg- 
mondom, hogy az emberünk nem lakhat földszinten, mert on- 
nan az a ház egyszerűen nem látszik. 

— Jó. Discovery toronynak, kérek leszállásias célpontot. 

— Eszedbe ne jusson — riadt meg Kissy. — Életveszélyes lenne. 
Inkább menj ki az Hercule-kikötő fölé, ott biztosan nem ütkö- 
zöl semmibe, és lassan ereszkedj. 

— Inkább az uszoda fölé — mondta Vanessa —, az közelebb 
van, pontosabb lesz a kép. 

Kis pilótájuk átvitte a gépet a III. Rainier-ről elnevezett uszo- 
da fölé, ahol ez idő szerint nem volt senki, és lassan süllyedni 
kezdett. A házat ott Moneghetti fölött egyszer csak eltakarták a 
közbeeső épületek. Följegyezték a pontos koordinátákat, és El- 
ke elindult a place ds Armes felé, ezúttal már előre nézve, mert 
az itteni házak nyolcadik emeletének magasságában járt. Visz- 
szafordulva megint meglátta a házat, pedig tartotta a magassá- 
got. 

— Ez bonyolult lesz — állapította meg Vanessa. — A házak hol 
takarnak, hol nem, csak aprólékos kísérletezéssel tudjuk majd 
kideríteni, hogy melyik épületek jöhetnek számításba és hánya- 
dik emelettől kezdve. Nem biztos, hogy megéri a pepecselést. 

— Leszállok — döntötte el a zseb, és ütközésig nyomta az ele- 
vátort. A Discovery felvágódott a magasba, átszelte a kikötői 
negyed és La Colle légterét, s mire Kissy meglátta közeledni, 
már rakétaként csapott le a parkolóra. Az utolsó métereken El- 


ke lefékezte, és olyan puhán tette le Kissy lábához, mint egy 
kiskutya a zsákmányolt papucsot. 


Úgy döntöttek, lemennek a városba, szívnak egy kis valódi mo- 
nacói levegőt, addig is, amíg a főhadiszállás eldönti, mitévők 
legyenek. Végül is itt alig pár méterrel a fejük fölött van a ha- 
tár, épp csak benéztek az országba. Elke a hátizsákjára szíjazta 
a Discoveryt és tartozékait, Kissy pedig szép lassan lemotoro- 
Zott a bulváron. 

Még ennyi Beaulieu-ben töltött idő után is lenyűgözte, ahogy 
az itteniek építkeznek. Minden ház alatt és fölött további házak 
voltak, és azok alatt és fölött szintén további házak. Beaulieu 
hegyoldalba épült része is nyugodt természetességgel használta 
ki a harmadik dimenziót, de Beaulieu-ben franciák élnek, akik 
egyszerűen elköltözhetnek egy másik városba, ha a sajátjukban 
nem tudnak építkezni. Monacóban nincs másik város, és egyre 
többen akarnak idejönni. Egyszer, amikor valamiért Monacóról 
beszéltek, Nimby összeszorozta a hercegség népsűrűségét 
Franciaország területével, és tizenkétmilliárd ember jött ki, kö- 
zel kétszer annyi, mint az egész emberiség, ennyien élnének 
Franciaországban, ha olyan sűrűn lennének, mint az itteniek. 
Láttak házakat, ahol a pincében voltak lakások, a bejárat alatt, 
aztán ahogy meglátták a ház másik oldalát, kiderült, hogy az a 
földszint, és az előző oldalon az első emeletre lehet besétálni. 
És nem volt sehol egy talpalatnyi hely, ami ne szolgált volna 
valamire, közlekedésre, a közlekedés megakadályozására — se- 
hol nincsen annyi zár, kerítés, rács, mint itt —, vagy amit már 
semmi másra nem lehetett használni, ott miniatűr parkot létesí- 
tettek, de kihasználatlan hely sehol nem volt. Valószínűleg az 
egész országban nincsen. 

Csakhamar felbukkant a tenger, látszatra közvetlen közelség- 
ben, de valójában mélyen alattuk. Lent volt az Hercule-kikötő, 
a túloldalon a Szikla. Hátat fordítottak nekik, az út Monte-Car- 
lo felé vezetett. Kissy a jelzéseket követve áthajtott egy elké- 
pesztően bonyolult, kacskaringós kereszteződésen, ami mintha 
egy mély szakadék fölé épült volna, és le merte volna fogadni, 
hogy lent a szakadékban házak vannak, emberek élnek, akikhez 
egy sor bonyolult kanyarral, több száz méteres utazással juthat 
csak el — vagy pedig gyalog, ha lesétál egy lépcsőn. Monacó- 


ban több a lépcső, mint fél Európában, összevásárolják őket 
külföldön, aztán itthon fölállítják. Elhaladtak egy toronyház 
mellett, aminek talán a negyedik emeletével lehettek egy ma- 
gasságban, de az út vagy inkább híd kanyarodott, a torony má- 
sik oldalára került, s közben egy vagy két emeletnyit még 
emelkedett. S mintha a kanyar előtt egy másik ház látszott 
volna az út alatt, most valószínűleg annak a tetején utaznak. Az 
út másik oldalán a monacói főpályaudvart látta. Az út elága- 
zott, Kissy a jobb szélén haladt, hát jobbra fordult, s meglátta a 
toronyház pálmafákkal díszített, csillogó-villogó kapuját. Hát 
persze hogy van kapuja a nyolcadik vagy a tizedik emeleten, 
mi sem természetesebb. 

Az utca megint lejteni kezdett, méghozzá elég meredeken, 
bár itt ez finom, enyhe lejtőcskének számít. Pazar, alig néhány 
emeletes házak álltak benne, ez sem szegénynegyed, állapította 
meg Kissy, aztán két óriási toronyház következett, majd pál- 
mák, narancsfák. 

— Hol vagyunk? — kérdezte Elke, amikor megálltak egy ke- 
reszteződésben. 

Kissy részletes helyrajzi adatokkal szolgált. 

— Itt. 

Vanessától többet is megtudtak. 

— A boulevard de Suisse-en jöttetek, ez pedig az avenue de la 
Costa. Mindjárt eléritek az Hőtel Hermitage-t, amit az imént a 
területünk végeként megjelöltünk. 

Kissy indított, átvágott az avenue-n, aminek a nevét azóta 
már elfelejtette, egy újabb irdatlan toronyház mellett bekanya- 
rodott, aztán még egyszer, és türelmesen várakozott, mert meg- 
torlódott a forgalom. 

— Ki az az Alice hercegnő? — kérdezte Francoise. Kissy körül- 
nézett, de mivel egyetlen hercegnőt se látott, arra tippelt, hogy 
a név a térképről van. 

— I. Albert felesége — mondta Blanche. 

— És az ki? 

— Az egyik herceg volt, egy évszázaddal ezelőtt. 

— Rainier herceg nagyapja — tette hozzá Isabelle néni. — 
Vagyis a mostani Albert-nek a dédapja. 

Őrület, hogy ezt mind fejből tudják, gondolta Kissy, aki mos- 
tanra elég időt töltött Beaulieu-ben ahhoz, hogy jól ismerje a 


hercegi családot, de csak a ma élő részét. Végighajtott a mosta- 
ni herceg dédnagymamáján, és feltárult előttük az egész kikötő, 
a túloldalán a Szikla, jobbra La Colle és Moneghetti hegyre kú- 
szó, magas házai, a távolban a hegyek... Kissy tovább nem né- 
zelődött, csak egy pillantást vetett balra, a forgalom miatt, át- 
gurult az úton és beállt a motorbicikli-parkolóba. A délvidéki 
egerek jól tudták, hogy ide motorral kell jönni, már tucatnyi he- 
lyen is parkolhatott volna, de ha a mikrobusszal érkeznek, az 
egész országban alig találnak neki helyet. 

Észak felé csak a hosszan elnyúló parti utat látták, illetve nem 
is nagyon látták, mert emelkedett, fölvisz Monte-Carlóba. Ke- 
let felé pedig a tengert, szinte kéznyújtásnyira, bár valójában 
volt még odáig két-három emelet, ez hamar kiderült, ahogy át- 
sétáltak a szokatlanul széles járdán, inkább sétaúton, és lenéz- 
tek. 

— Azt hiszem, az ott a Larvotto-alagút — intett Kissy balra. 

— Azt jól hiszed — felelte Vanessa. 

— Ott száguldik versenykocsik ház alatt? — kérdezte a zseb. 

— Ott. 

— Maradjuk itt magunkat, várjuk meg, amíg kijövik! 

— Kilenc napig kellene még várnotok — nevetett Vanessa. — 
Huszonhetedikén jönnek majd ki. 

— Szegények. Unalmos lehet addig ülni csak alagútban. Ak- 
kor mi legyen, lemenjünk hajókhoz, elkötjünk egyet? 

— Lehet, hogy a tulaj nem örülne. 

— Lehet, hogy örülne semmit se Tita is, ha becsöngessünk 
hozzá és rúgjuk világbajnoksági gólot a tökeivel — közölte a 
kislány angyali szelídséggel. — Ezért javasolottam hajókázást 
inkább, mert ordítások zavarhatik szomszédakot, ötven méter 
közelben ttt fél ország lakik. 

Kissy nevetett. 

— Legalább ennyire zavarná őket, ha egy jachttal belehajta- 
nánk a mólóba vagy a partba. Mert én bizony nem tudom elve- 
zZetni. Hát te? 

— Se. Tudom nagy tehetségesen nézni őket partról, odahazá- 
ban is meg itt is, de hajót vezetésről csak annyit tudok, hogy 
motorcsónokat. 

— Csónakot. 


— De úgy semmi értelemje. Motorcsónokat tudok vezetni, 
csak elég rég már nem, de kicsi még voltam, meg még fülei- 
mek is még kisebbek, amikor apa vitt motorcsónokra és tanítot- 
ta kormányzani. Nem nehéz, kell mindig csak előre nézni és jó- 
kor előre kormányzani, mert hajóak nem rögtön fordulik, ha 
csak akkor fordulítod, amikor jön kanyar folyóban, akkor bele 
nyílegyenesen mész házba parton és tulaj kikergülít puskável! 
És nem szabad elüt víziszörnyt. 

— Mi... miért nem? — nyüszítette Kissy. 

A kislány szemrehányóan nézett rá, amiért még ennyit se tud. 

— Hörnben nem él víziszörny. Jön hogyha mégis, de te elütöd, 
elmarad Sensation, esti híradó, minden elmarad. Hát kell ez? 


Három oka is volt, hogy a főhadiszállás megvárta, amíg ők mo- 
toroznak egyet Monacóban. Elke már több mint félórát repült 
egyhuzamban, nem fáraszthatja ki túlságosan a szemét, hiszen 
ő az egyetlen pilótájuk — Kissy egyáltalán nem repülhet, mert 
motort vezet, ha kifárad a szeme, még nekimennek valaminek. 
Amíg vártak, hogy Elke kipihenje magát, megpróbálták kidol- 
gozni a módját, hogyan lehetne felmérni a területet és minél 
kevesebb repüléssel behatárolni, hogy honnan lehet azt a házat 
a megfelelő szögben látni; hiszen ehhez alacsonyan kell repülni 
La Condamine zsúfoltságában, és ez azért veszélyes. A harma- 
dik ok pedig az volt, hogy Marianne és Tita beszélgetése me- 
gint a képekre terelődött, és azt remélték, hogy küld valami 
olyat, ami további támpontot ad. De nem. Két képet küldött, a 
gyerek volt rajtuk, egyedül, most már teljesen meztelenül, ab- 
lak nem volt látható. 

Amikor Nimby szólt, hogy megvan a módszer, a zsebegér ép- 
pen egyszerre négyfélét csinált: háztetőre mászott, nemzetközi 
kapcsolatokat kötött, nyelvet tanult és pasizott. A Princesse 
Grace Színház tetején állva monacóiul próbált beszélgetni egy 
kétéves kisfiúval, akiről ugyan egyikük se tudta, hogy hová va- 
ló, két nővel volt, akik valamivel távolabb egymással beszél- 
gettek, franciául, és ügyet se vetettek a két egérre. Elke azon- 
ban eldöntötte magában, hogy a gyerek bennszülött monacói, 
és bevetette minden ligur nyelvtudását, amit Beaulieu-ben ösz- 
szeszedett. Kissy természetesen tudta, hogy a monacói volta- 
képpen a ligur egyik nyelvjárása, de hogy mennyire különbözik 


a rendes ligurtól, vagy egyáltalán létezik-e olyasmi, hogy ren- 
des ligur, arról fogalma se volt. Azt se tudta, hogy az, amit Ma- 
rio beszél, melyik nyelvjárás, de gyanította, hogy a marióit, 
mert Mario mindenhonnan, az egész provanszál és ligur partvi- 
dékről fölszedett szavakat, hiszen rengeteget utazott a környé- 
ken, s a szabadságukat is általában Olaszországban töltötték, 
Velencében, Cingue Terrében, mindenfelé. Azt a nyelvjárást, 
ami ebből végül összeállt, az egész csapat álmából riasztva is 
hibátlanul beszélte, kivéve persze pont Elkét, aki a franciával is 
hadilábon állt. Most mégis a ligurral próbálkozott, Kissy ava- 
tatlan megítélése szerint hasztalanul kísérletezve azzal, hogy 
szétválassza a provanszáltól. Ráadásul fölöslegesen is, hiszen a 
monacóiak alighanem tudnak provanszálul, elvégre minden 
irányból Provence veszi körül őket, és különben is, a hivatalos 
nyelvük nem is a monacói, hanem a közönséges francia, és ez a 
rengeteg partvidéki nyelv amúgy is annyira hasonlít egymásra, 
hogy mindenki mindenkit megért. 

Kivéve ezt a kisfiút, akinek egyetlen szavát sem értették — 
mert nem szólalt meg. A csokiját szopogatta, nézte a tengert, a 
pálmákat, a vörös lófarkas egeret, és egy árva nyikkanással 
sem engedett arra következtetni, hogy bennszülött-e vagy sem, 
és melyik az anyanyelve, akárhová valósi. Hiszen Monaco sok- 
nemzetiségű ország, ha a gyerek itt született és soha ki sem 
mozdult még innen, az anyanyelve akkor is simán lehet norvég, 
arab, kelet-antarktiszi, akármi. 

De hát nem derült ki. 

— Megvan a módszer — jelentkezett Nimby. — Szerintünk 
megoldható, de egy órácskát biztosan a levegőben kell tölteni 
hozzá. 

— A fele utat már megtettük — közölte Kissy —, a színház tete- 
jén állunk. 

— A párizsi Opera tetejéről a tűzoltók szednének le; lám, a 
monacóiak mennyivel engedékenyebbek — lelkendezett a fiú, 
mint valamiféle turisztikai reklám. 

— Bolond. Itt a színház teteje része az egyik parti sétánynak. 

— Tudom. Varázsgömbömmel látom. Egy kislányt és egy fiút 
látok kéz a kézben sétálgatni, éppen ott. A fiúnak nagy füle 
volt... a lánynak még nagyobb... 


Kissy eltűnődött, ugyan mikor sétálhattak ezek ketten Mona- 
cóban, hiszen amikor együtt vannak, akkor a többiek is ott cin- 
cognak a közelben, aztán belátta, hogy azért nem mindig. Nim- 
by főleg számítástechnikai ügyek miatt nemegyszer iderepült 
már hét közben is, és olyankor Vanessának véletlenül sose volt 
máshol dolga. De ő mindig azt hitte, hogy amikor Nimby így 
leugrik Beaulieu-be, akkor bezárkóznak a szobájukba, ahonnan 
legfeljebb egy-egy boldog cincogás hallatszik ki néha. 

— Nagyszerű — mondta Vanessa —, de ne a füleinket mérics- 
kéld, hanem mondjuk el a módszert. 

Hát elmondták, a Discovery pedig pár perc múlva ismét föl- 
szállt, azzal a változtatással, hogy a menetirány szerinti jobb 
oldalra fölerősítették Elke telefonját, a lámpatartó segítségével, 
ami most is a gépen volt. Maga Elke persze nem látta, hogy mit 
lát a telefonja, de a főhadiszállás figyelt és mindent rögzített. A 
helikopter többször végigrepült a bHermitage és a place 
d" Armes között, mindig ugyanabban az irányban, hogy a hegy- 
oldal jobbra legyen. Visszafelé jövet mindig emelkedett, a ha- 
todik emelet magasságában kezdte, és végül a tizenkettediknél 
mondták, hogy elég, onnan már mindenhol látni lehetett a há- 
zat. A Discovery leszállt, Elke visszavette a telefonját, s meg- 
várták, hogy a főhadiszállás kiértékelje az adatokat. 

Nem tartott sokáig. Tita a Louis Notari könyvtár mögötti ma- 
gasházban lakik, a nyolcadik emelettől fölfelé. A rue princesse 
Florestine-en, szintén a nyolcadik emelettől fölfelé. A rue Guil- 
laume Apollinaire-en, a kilencediktől fölfelé. Az avenue de la 
Costa magasházában a tizediktől fölfelé. Vagy pedig az allée 
princesse Alice-on a kilencediktől fölfelé. 

— Több választásunk is van — foglalta össze Niala. — Megpró- 
bálhatunk besétálni a muki fotójával ezekbe a házakba, de saj- 
tot rá, hogy a portások nem fognak válaszolni. Besétálhatunk 
rendőrrel, igaz ugyan, hogy a monacói rendőrökkel nincs kap- 
csolatunk, de a beaulieu-ieknek van. 

— De akkor ők lekapcsolják mukit — vetette ellene a zseb. 

— Így van. Ezért itt többfelé is olyan vibrálást látok a fülecs- 
kéken, amik azt jelentik, hogy állítsunk csapdát neki. 


Ha Annéék megtudják, hogy Elke szobára ment egy vadidegen 
sráccal, valamennyiüket a cicák elé vetik, ez biztos. Pedig a 
randit maga Isabelle néni szervezte meg, miközben Johann ott 
ült mellette, Anne pedig vele szemben, így a cicákra komoly az 
esély. A srácot Richard-nak hívták, Kissy nem találkozott vele, 
csak letette a zsebet a Versailles szálloda előtt és továbbment. 
A kislány besétált a recepcióra és annyit mondott: 

— Nagy Zöld Hegy küldötte jönni Kicsi Föld sápadtarcújaihoz 
lesni Fürge Szarvast, uff. 

Ez nem volt szóról szóra az a jelszó, amiben Isabelle néni 
megállapodott a szállodaigazgatóval, akivel régóta jó kapcso- 
latban állt. Az ő változatukban a jelszó csak annyi lett volna: 
Fürge Szarvas. Mármint persze Tita, akire lesnek. De ebből is 
ráismertek, és a recepciós azonnal előkerített egy londinert, Ri- 
chard-t, aki felkísérte a kislányt az egyik térre néző szobába. 
Kissy tudta, hogy iszonyúan komolyak mindketten. Ha Elke 
nem is fizet, akkor is vendég, és egy szállodás nem vigyoroghat 
a vendég fejére illesztett egérfüles hajpánton. 

— Te itt maradsz és segíted kisegeret — hallotta Kissy, aki ez- 
alatt végighajtott a rue Grimaldin és letáborozott a place 
Sainte-Dévote motorbicikli-parkolójában. Ha Tita a kikötőne- 
gyedben van, akkor két tűz közé került. Ha nem, ő akkor is kö- 
zel van hozzá. 

— Miben segíthetek? — kérdezte a londiner. 

— Ajtót bezárjad belülről, senki zavarjon. Kinyitsz erkélyet és 
kimégysz, nem most, később. Te fogsz figyelni tért. Szálloda 
erkélyén londinerruhában fiú senkinek gyanús. Kisegér lesz 
vak, de fogok mozogok folyton. Te itt leszesz kisegér mellett 
és nem hagyod, hogy nekimenjek bútorok és beverjem orrája- 
mat. Mit bámulod? Megfogasz és megállítasz kicsi egéret. Er- 
kély alatt utcán van kőburok? 

— Hogyne... 

— Akkor nem próbálsz megfogdosni egéret, mert arra kőre 
fogsz tőle rázuhanni. Mit nem értesz? 

— Hát... őszintén szólva. .. semmit. 

— Jó, eleje felől még egyszer. Ez videószemüveg. Rá fogom 
tenni orrájamra és látok tőle világből semmit is. Illetve renge- 
teg sokat, de nem itt benne szobáben. Vezetek vele kicsi heli- 
kót, ezt. Ettől egér mozog és beveri fejecskét szekrény sarka 


bele, ha nem jön Richard és visszatart. Tehát jössz te és tartod 
egéret vissza. Kapitel harmadik: ha te megfogsz kicsi egéren 
olyan részeket, amiket legjobban szeretnél, akkor kicsi egérke 
megkockáz, hogy segítség nélküle marad és úgy kivág téged 
ablakon, mint repülőgép csúzliből, most már értesz? 

Mialatt Elke kiképezte a fiút másodpilótának, a Titával való 
beszélgetés elérte az első szakasz végét. Egy sebtében létreho- 
zott Antoine Grimaldi nevű felhasználó kereste meg; Monacó- 
ban mindenki felfigyel arra a névre, hogy Grimaldi. 

Szia, öreg. Ne tégy semmit. Marianne Villiers-nek egy árva 
szót se szólj rólam. Órák óta olvasom a beszélgetéseteket. Lát- 
tam a fotóidat. Van egy ajánlatom. 

Kis idő múlva jött a válasz. 

Ki vagy te, az apja? 

Dehogy. Régóta figyelem minden lépését. Hasonló terveim 
vannak vele, mint neked. De erről majd személyesen. Öt perc 
múlva a place d Armes-on jó neked? 

Melyik városban? 

Hagyd a hülyülést, öreg. Azért választottam a Grimaldi ne- 
vet, hogy lásd, tudom, hol vagy. Sajnos ha nem felelsz meg, ak- 
kor gond lesz. Túl sokat tudsz Marianne-ról. Indulok a térre. 
Vidd magaddal a telefonodat és írj, ha ott vagy. 

Kissy elhatározta, hogy a következő shindyvel való levelezést 
olyan egérre bízzák Nimby helyett, aki kevesebb maffiás filmet 
néz. 

— Fürge Szarvas aktiválva — jelentette a főhadiszállás Fran- 
coise hangján. 

— Jerry vette — felelte Kissy. 

— Királyi palota vette — vágta rá Elke. No persze, Versailles a 
szálloda neve. — Torony indulíti Discoveryt, kirepül ablak, őr- 
hely elfoglal háztetőn! Mr. Ireland megy őrköd erkélyre. Na! 
Nyomás! Ez neked fedőneved. Mi van? Monacóban nem sza- 
badsztok nézni amerikai filmeket? 

Szenzációs recepciós, gondolta Kissy, hát persze. 

— Máris megyek. 

— Figyeljed magányos pasi telefonnal, nyomkodni fog, pár 
perc múlva. 

— Olyan lesz egy pár. 

— De tudni fogsz, hogy melyik, te csak ne aggódd magadat. 


A Jerry Alapítvány ült és várakozott. 

Itt vagyok — érkezett az utolsó üzenet után tíz perccel, negyed 
kettőkor. Nimby azonnal válaszolt. 

Hogy vagy öltözve? 

Kék ing, szürke nadrág. 

— Látsz ilyet? — kérdezte a zseb. — Vigyázz, csak halkan be- 
széljed. 

— Nem tudom, nagy a tömeg. 

Nagy a tömeg, nem látlak. Sétálj át a tér közepén a Szikla fe- 
lőli oldalra. 

Átjöttem a Szikla felőli oldalra — érkezett a válasz kisvártatva. 

— Átment valaki a tér közepén? — kérdezte Francoise. 

— Nem, senki — felelte zsebtársa. — De látok pofát, ott van, 
felismerek, mint fotóról. Ő nem lát vörös hajakat onnan, ahol 
van, legfeljebb Mr. Ireland látszja. 

Azt mondtam, a tér közepén — írta Nimby. — Nem ott mentél. 
Ez apróság, de többet ilyen ne forduljon elő. Gondolkodj el 
ezen. Most csak megnéztelek és elmegyek. Holnap reggel 
nyolckor itt találkozunk. 

Én nem érek rá holnap reggel. Mit szórakozol velem? 

De. Ráérsz. Nem a rendőrség a legrosszabb, amitől tartanod 
kell. Én a helyedben ma kocsival vinném haza a lányomat az is- 
kolából. 

Mit akarsz a lányomtól? 

Amit te. Csak én nem érem be annyival, amennyivel te. 

Kissy nagyon remélte, hogy soha nem fogja megtudni, mivel 
éri be Antoine Grimaldi, mert a Marianne-nal való beszélgetés 
szerint Tita már mindent megcsinált a gyerekkel, ami csak egy 
férfinak eszébe juthat. 

Pornózni akarsz vele? Mert arról ne is álmodj. 

Azt mondtam az elején, van egy ajánlatom. Holnap elmon- 
dom. Hidd el, hogy nem fogod visszautasítani. 

Kissy bólintott. Don Nimby Corleone. 

Holnap reggel nyolckor legyél itt. A gyereket is hozd. És ne 
Jfáraszd ki nagyon éjszaka. Szia! 

— Cinikus disznó — mondta Vanessa. 

— Nem lehetett kihagyni — felelte Nimby. 

— Elindul, nagyon siet — jelentette Mr. Ireland. 

— Merre irányba? 


— A kikötő felé. 

— Jó! Felszállok! Mr. Ireland figyel, amíg lát pasit, aztán be- 
jön és segít! Discovery figyeli Fürge Szarvast, átmegy zebrán, 
de ez sieti tényleg, ez fut! 

— Mi is látjuk, szamár — felelte Francoise. 

— Elszúrtuk! — csattant föl Niala. — Túlságosan megijesztet- 
tük, ez a gyerekért megy a suliba, nem haza! Kissy, ugorj gépre 
és rohanj, végig az Albert bulváron, az uszoda után van egy 
motorparkoló, ott tedd le a gépet, van mögötte egy lépcső, azon 
megj föl a rue Millóig, első sarok a rue Saige, ott az iskola! 

Úristen, hogy ismeri ez a lány Monacót, gondolta Kissy, mi- 
alatt már harminc kilométeres óránkénti sebességgel repesztett 
a bulváron és kerülgette a kocsikat. Muszáj ezzel az észvesztő 
tempóval száguldania, hiszen La Condamine átellenes végéből 
indul, a távolság megközelítheti az ötszáz métert. 

— És ha másik iskola jár bele? — kérdezte a zseb. 

— Abban az irányban nincs több iskola. Nézd, befordult egy 
utcába, az a rue Saige. 

Kissy ekkor szállt le a motorról, eltette a sisakot és egykettőre 
fölszaladt a lépcsőn. 

— Szarvas bele kapun — mondta a zseb -, leszállok suli tetejé- 
re és futok! Kösz, Mr. Ireland. Voltál jó segéd, nem próbáltad 
fogdosni kisegérke részleteket, mit állsz ott, nyizzsad ajtót, 
gyerünk, indulat! 

— Van pár percünk, amíg elmondja a tanárnak, hogy égetően 
sürgős családi ügy — szólalt meg Angéligue. 

— De lehet, hogy nincs, csak karon ragadja és viszi — felelte 
Nimby. 

— Nyugi, már itt vagyok — mondta Kissy, és belépett a kapun. 
Persze volt portás. — Jó napot. Francoise Chaton — mondta, és 
fölcsapta az igazolványát, ámbár itt Monacóban nem is biztos, 
hogy hatósági jogkörrel ruházza föl. Hisz otthon se. — Az imént 
bejött ide egy úr, rendkívül sietősen. Tudja, merre ment? 

— Hogyne, a lányáért jött — felelte a portás, kilépve a fülkéjé- 
ből. 

— Menjünk, keressük meg őket. 

— Nem kell keresni. Negyedik osztály, a folyosó végén jobb- 
ra... 


Kissy nem várt a folytatásra, rohanni kezdett a folyosón és vi- 
sító tappancsokkal kanyarodott be, egyenesen nekiment valaki- 
nek, föl is bukfencezik, ha az el nem kapja. 

— Hé, kislány, föl ne döntsön! 

— Ó, nagyon kedves — felelte Kissy, és megmarkolta a segítő 
kezet —, tudja, nagyon siettem, utol akartam érni egy aljas sze- 
métládát, nem látta valahol? 

És még erősebben kapaszkodott a segítő kézbe. A kéz küzde- 
ni próbált a szabadulásért, aztán Kissy lépett egyet és hátracsa- 
varta. 

— Nyugi, Tita, pici szívem — mondta Kissy, aztán észrevett 
egy apró, riadt alakot a pasas mögött. — Ne ijesszük meg a gye- 
reket még jobban, jó? 

Tita bólintott. Kissy fölnevetett és elengedte. 

— Jó vicc volt, ugye? Szoktunk csinálni ilyet az apuval. — Le- 
guggolt a gyerekhez. — Szia. Monigue vagyok, az apu egyik ba- 
rátja. 

Utált hazudni a gyereknek, de hát ott volt az apja is. 

— Engem is Monigue-nak hívnak — cincogta a kislány. A füle 
említést sem érdemelt, de volt valami cincogásszerű a hangjá- 
ban. De hiszen egér mindenki, akit bántalmaznak. Nagyszerű, 
hogy sikerült pont ráhibáznia a nevére, Tita azt fogja hinni, 
hogy tudta a gyerek nevét és direkt volt. 

Tényleg azt hitte. 

— Honnan tudod a lányom nevét? — sziszegte, ahogy elindul- 
tak kifelé. Kissy barátian belekarolt. 

— Hogy én? — nézett rá Kissy nagy, ártatlan kék szemekkel. 
Lehet, hogy a pasas barnát lát, de ő maga e pillanatban határo- 
zottan kéknek érezte a szemét. 

— Ne akarj megetetni, hogy ez az igazi neved. 

Kissy fölkacagott, ahogy elhaladtak a portásfülke előtt. A 
portás bólintott nekik, és előzékenyen kinyitotta a kaput. Kissy 
nem sétált ki elsőnek, átkarolva tartotta a shindy jobb karját. 

Kint a kapu előtt már várta őket a zseb, az utca túloldalán állt 
karba tett kézzel és őket nézte, csak a vak nem látta, hogy 
együtt vannak. De nem jött oda hozzájuk, csak a nyomukba 
szegődött. Kissy tudta, hogy ha a pasas kitépi magát és rohanni 
kezd, a zsebegér szitává lövi. 


— Gondolom, hazafelé tartottatok, amikor közbejöttem — 
mondta Kissy hangosan, aztán a pasas füléhez hajolva folytat- 
ta: — A garázshoz, igaz? Beugrottatok volna a kocsiba és tépés 
el innen, amilyen messze csak lehet. 

— Kérdezhetek valamit? 

— Amit csak akarsz, pici szívem. Máris kérdeztél valamit. 

— Ugye Marianne nem is létezik? 

— Csapda volt egy balfácánnak — idézte Kissy történeti hűség- 
gel Perrache-t, miután a haldokló Milan megkérdezi tőle: , A 
magas szőke a felemás cipőben... kicsoda?" 


Hamar hazaértek — Monacóban bárhonnan bárhová hamar eljut 
az ember, a shindy pedig a rue Grimaldin lakott, csak pár lé- 
pésnyire. Kissy megkérte, hogy menjenek egyenesen haza. A 
portás barátságosan üdvözölte Titát — jó napot, uram, jó napot, 
kisasszonyok, neveket nem említett —, ők pedig fölmentek a 
shindy lakásába. Tizedik emelet. Szép tágas, ízléssel berende- 
zett, drága lakás. Nagy gyerekszoba tele játékokkal. Felnőtt ko- 
rában a gyerek sajnálni is fogja, hogy kiszakították innen, meg 
örülni is fog neki. 

Monigue-ot Kissy megkérte, hogy játsszon kicsit a szobájá- 
ban, hadd beszélgessenek apuval. A kislány bólintott és ment, 
ők pedig besétáltak a dolgozószobába, mert az is volt, jókora 
könyvespolccal. Felismerték, ez előtt készült a portré a shindy- 
ről. A pasas helyet foglalt az egyik fotelben; Kissy vele szem- 
közt. Elke megállt az ajtóban, karba tett kézzel, mint egy igazi 
kemény legény a maffiából. Amióta összetalálkoztak a shindy- 
vel, egyetlen szót sem szólt — ennek meglesz még a böjtje, ott- 
hon be fogja pótolni a lemaradást, de most a helyzet félelme- 
tességét csak fokozza, ha hallgat. Különben se lenne jó, ha a 
shindy végighahotázná a tárgyalást, márpedig az lenne, ha Elke 
megszólalna. Tehát csak állt, jó öt méterre a shindytől, a félfá- 
nak támaszkodva, a vörös hajával olyan volt, mint egy vészjel- 
ző lámpa. 

— Hát akkor beszélgessünk — mondta Tita olyan könnyedén, 
ahogy tőle telt. — Először is... szeretném megköszönni, hogy 
nem ijesztettétek meg a gyereket. 


Kissy bólintott. — Szívesen. — Fölpattant, odalépett a pasashoz 
és visszakézből szájon vágta. — Én is köszönöm neked, hogy te 
viszont már megijesztetted. Ott maradsz! 

— Hát ide figyelj — kezdte Tita dühösen, de ahogy Kissy visz- 
szament a helyére, látta Elkét megmozdulni, éppen csak egy ki- 
csit, és már hallotta is a háta mögül a koppanást. Visszanézett. 
A shindy bal fülétől tíz centire, a karosszék támlájában rezgett 
a kislány kése. 

— Nem hibázta el — nyugtatta meg derűsen a férfit. — Ha az or- 
rodra célzott volna, most csak akkor látnád a nyelét, ha erősen 
bandzsítasz. És van neki több ilyen kése is. 

— Mit akartok tőlem? 

— Amit te. A gyereket. 

— Csak nem képzelitek, hogy odaadom? 

— Emlékezz, mit ígértünk. Olyan ajánlatot teszünk, amit nem 
tudsz majd visszautasítani. 

— El tudom képzelni. Két kamaszlány, akik gyereket rabol- 
nak... gondolom, a pornómaffiának dolgoztok. Igaz? 

Kissy rámosolygott a pasasra. Nem érdemli meg, de most 
majd hosszú, nagyon hosszú ideig nem lát női mosolyt, és ettől 
még félelmetesebb a szituáció. 

— Ugyan már, pirinyó Jacgues-om. Hozzánk képest ők kispá- 
lyások. Erről jut eszembe, nem kellene végre bemutatkoznunk 
egymásnak igaziból? 

— Ahogy óhajtod. Pierre Costello. 

— Ugye nem veszed rossz néven, ha az eddigiek után most 
már valamilyen igazolványt is kérek? 

A pasas az inge felső zsebébe nyúlt, lelassítva a mozdulatot, 
mint a filmekben, bár zakó nem volt rajta és abban a zsebben 
aligha lehetett fegyver. Kivette a jogosítványát és a kettejük 
között álló asztalkára dobta. Kissy fölvette. A név egyezett. 
Bólintott és eltette az okmányt. 

— Az az enyém! 

— Csss! Halkabban, kicsi Pierre, a gyerek még meghallja és 
azt hiszi, hogy veszekszünk. Pedig mi csak üzleti megállapo- 
dást kötünk. 

— Nem kötünk. A lányom nem adásvétel tárgya. 


— De kicsi Pierre, hát ki mondta, hogy fizetni akarunk érte? 
De erről később. Ja igen. A kerti képek hol készültek? Amiket 
küldtél nekem. .. amikor még Marianne néven ismertél. 

— Egy barátomnál, följebb a hegyoldalon. 

— Ő is hozzányúlt a gyerekhez?! 

— Dehogyis, mit képzelsz? 

— Ki tud róla, hogy miket művelsz vele? 

— Csak ti ketten. 

— Pontosabban az egész szervezetünk. — Kissy maga is meg- 
lepődött egy pillanatra, hogy most éppen igazat beszél. Az 
egész alapítvány és még jó néhány ember ül Beaulieu-ben és 
hallgatja ezt a beszélgetést. 

— Kik vagytok? 

— Az nem számít, kicsi Pierre. A megállapodás számít, amit 
kötni fogunk. 

— Nem fogunk. A lányom nem alku tárgya, és másról sem kö- 
tök üzletet fantomokkal. 

Kissy sóhajtott, felállt, odalépett hozzá és megint szájon vág- 
ta. A shindy fölpattant, aztán nagyon hamar visszaült és a 
gyomrára szorította a kezét. 

— Látod, édes kis Pierre, ha fantom lennék, ez most sokkal 
kevésbé fájna. Kelj föl, mutasd a fotókat. 

— Milyen fotókat? — nyögte Pierre. 

— Pontosan tudod, hogy mit. A pornót, amit a lányoddal csi- 
náltál. Képek, videók. Marianne-nak eldicsekedtél vele. 

— Soha nem fogjátok megtalálni. 

— Eszünkben sincs kutatni utána. Te fogod bemutatni nekünk. 

— Mert különben? 

— Mert különben nem hangzik el az az ajánlat, amit megígér- 
tem. 

— És ha én nem vagyok vevő arra az ajánlatra? 

Kissy gondterhelten megvakarta az orrát. 

— Hm-hm. Látod, erre a kérdésre nem számítottam. A gyerek 
anyjával mi van? 

— Meghalt még csecsemőkorában, miért? 

— Nagynénik, nagybácsik? 

— Nincsenek. 

— Egyetlen vérrokon sincs? Akkor ki neveli föl ezt a gyereket, 
ha te nem fogadod el az ajánlatot? 


— Na persze, majd ti meg fogtok ölni, mi? 

Elke odasétált a fotelhez és a karfára támaszkodva a shindy 
szemébe nézett. 

— Fígyelj ígye, kícsi bácsi — kezdte valami döbbenetes akcen- 
tussal. — Vagyúnk mi nagyóbb szírvezet, mint azt tye híszesz. 
Nyekem nyem kell tyéged meggyílkalnyi, ha nyem tyétsz pó- 
fad. Majd nagyóbb darab bácsik jönnyek és nyúvasztyák ki bje- 
lőled szúszt, gyórsabban, mint azt tye híszesz. Nyíncsenyek 
méssze. Vjégig jöttyek hatadnak mőgött. Szaljúnk nyékik, vagy 
visszjatyeszed agyájádat kóbakodba és vjészed elö parnagrafi- 
cseszkij kjépeket? 

Kissy nagyon örült, hogy a pasas most Elkére néz és nem őrá, 
mert neki már a könnyei folytak. A disznó egere! Nem tanult 
meg tisztességesen franciául, hát még rá is játszik és előadja az 
orosz maffiózót! 

— Te orosz vagy, cicuskám? — érdeklődött a shindy moso- 
lyogva. 

Elke fölegyenesedett, kihúzta a kését a fotelből, becsukta a 
pengét, visszatámaszkodott. 

— Nyem cícuska. Nagy-nagy tyevedés. Órosz, úkrajin, mana- 
kóvszkij... mit szamít? Vagyúnk mind egyetlen szírvezet bele 
szaldát. Tye is leheted bele szírvezet. Káphatod helyés kícsi 
gyirekekét. Sók gyirekekét. Gye csak ha lát mi, hogy tye vagy 
rengyés, jo bácsi, ígazi pidafil, nyet vjálami óstaba amatorov- 
szkij durák. Vszkavzdrnyísty? 


Amikor a shindy kinyitotta a páncélszekrényt, kivett belőle egy 
netbookot, s beírta a jelszót, a két egér csak egy pillantást vetett 
a gyerekről készült rengeteg pornóképre. 

— Jöhet Charlie Charlie — mondta Kissy, és az egyik székre 
mutatott, elég távol a netbooktól. — Foglalj helyet, érezd otthon 
magad, amíg megérkezik. 

— Ő a főnök? 

— Olyasmi. Legalábbis elég magas rangot tölt be a hierarchiá- 
ban. Nem tart soká, talán negyedóra, hacsak nem akad persze 
valami sürgősebb. De akkor úgyis ideszól. 

— És ő teszi meg az ajánlatot? 

- Ő. 

— Nem alkuszom a gyerekemről. 


— Biztosan találtok valamilyen kompromisszumos megoldást. 
Charlie Charlie elég rugalmas és megértő. Állj! — A felállni ké- 
szülő shindy megmerevedett. — Ezt a főnökről mondtam. Én 
nem vagyok az. Maradj te csak ott ülve, amíg Charlie Charlie 
megérkezik. 

— Mi most voltaképpen partnerek vagyunk vagy ellenségek? 

— Az majd kiderül — felelte Kissy könnyed vállvonással, ő 
csak egy pribék, akinek a főnökök mondják meg, hogy pezsgőt 
bontson vagy torkot vágjon, neki mindegy. — Charlie Charlie 
alaposan meg fog ismerkedni a dolgaiddal, aztán dönt. 

— Hogy kegyesen elfogadja-e a lányomat ajándékba? 

— Nem a gyerekről, rólad. A gyerekről aztán majd együtt ha- 
tároztok. 

— Te tulajdonképpen mit csinálsz? — kérdezte a shindy most a 
zsebtől, aki a netbookon lapozgatta a pornóképeket és közben a 
képernyő elé tartotta a telefonját. 

— Nyúgi, kícsi bácsi — felelte. — Kjépek szjépek, aranyósak. 
Gyíjtyeménybe nagyón szjépen mútatnak. 

— Nem fogom hagyni, hogy terjeszd a képeimet. 

— Nyem is ákarok. Csak kícsi tózska músznyec. 

— Ezt nem értem. 

Kissy biztosan tudta, hogy Elke sem, és ha idehoznának egy 
orosz nyelvészt, az sem értené. A képekről viszont kellett egy 
másolat, ha az eredetieket valami baj érné, hiszen az bizonyíték 
— de nem csatlakoztathatta a telefonját, akkor Pierre azt állíthat- 
ja, hogy azon voltak, és nem is ő van rajtuk a lányával, hamisí- 
tás. Így viszont látszik, hogy az ő netbookja, az ő könyvespol- 
ca, az ő széfje előtt. 

Elke szakszerűen dolgozott, először végigfuttatta a képeket 
kis méretben, ebből látszik, hogy mennyi van belőlük, aztán el- 
kezdte teljes méretben végiglapozni őket. A helyszín és a sze- 
replők is egyértelműen azonosíthatók voltak. 

A lapozgatás még tartott, amikor megérkezett Charlie Charlie 
— vagyis egy monacói rendőrtiszt, tucatnyi rendőrrel és Castelli 
felügyelővel. 


Nem, Pierre csakugyan nem tudta visszautasítani az ajánlatot, 
ami úgy szólt, hogy bilincs nélkül is lemehet velük a rendőrko- 
csiba, ha nyugton marad. Az ajánlatnak később lesz majd foly- 


tatása is, azt a bíró teszi meg, nagyon hosszú börtönről fog 
szólni, és Pierre azt se fogja tudni majd visszautasítani. 

— Ti nem is vagytok maffiózók — állapította meg, amikor 
visszanézett a dolgozószoba ajtajából. 

— Jartad joban vjelünk, kícsi Pjer — közölte a zseb —, gye szal- 
hatjuk nyékik móstyis. 

A rendőrök lekísérték a shindyt, aki már nem is látta viszont 
a lányát. Monigue persze előjött a csengetésre, de Elke ment aj- 
tót nyitni és visszaküldte a szobájába. 

— No szóval — kezdte Castelli, amikor ők négyen a monacói 
tiszttel lementek a lifttel —, először is mi ez az orosz duma? 

— Jatyek — mondta Elke még mindig oroszul —, szjorakozas. 
Múki nyem kell túdnyija, hogy mi kik és mik és jegyaltalán 
sémmi voszkizsisztyivanyije. 

— Ez mit jelent? — kérdezte Bertrand kapitány. 

— Fogalmam sincs — nevette el magát a zseb. 

Leértek. A shindy már a rendőrautóban ült, nagyon rosszked- 
vű volt és nem nézett rájuk. 

— Mintha meg lennél sértődve — mondta neki Kissy. 

Válasz nem érkezett. 

— Talán Monigue-nak több oka lenne a sértődésre, nem? Most 
vadidegen rendőrnénik vigyáznak rá, aztán elkerül egy árva- 
házba, pedig igazán szép otthona volt. Csak a szeretet melegsé- 
ge volt benne kicsit túl erős. 

Válasz most se jött. 

— Á, nem lehet ezekkel mit kezdeni — mondta Kissy a tisztek- 
nek, mint a bűnüldözés sokat látott, tapasztalt egere. — Ha nye- 
regben érzik magukat, óriási szájuk van, de aztán egyszerre 
megkukulnak. 

Bertrand kapitány bólintott és kezet rázott a két egérrel és 
Castellivel. 

— Majd beszélünk még — mondta a felügyelő. — Én begyűjtöm 
az alapítványtól a bizonyítékokat. 

— Rendben. Viszlát! 

Kissy elnézett a távozó rendőrkocsik után — egészen olyanok 
voltak, mint az otthoniak, de a széles kék sáv helyett két kes- 
keny piros futott az oldalukon, és a motorházon a herceg címe- 
re volt —, s közben Elke már mondta is: 


— Ne aggódd magadat, Cesare, otthon egérkék már össze min- 
den bizonyítékt, azóta Lucas talán olvassa is. 

— Miért, ők hol vannak? 

— Panzióban ünnepelik Vanessa tizenhatodik születésnapt, és 
közben asszisztáznak nekünk megfogni Tita és kiszabadulítani 
Kistita. 

— Kistita, ez jó. Gratulálok Vanessának, de akkor miért nem ő 
maga jött? Az lenne az igazi ünnep, ha személyesen verhette 
volna laposra. 

— Eredetileg csak felderíteni jöttünk, nem gondoltuk, hogy 
egyből el is tudjuk kapni. Nagyon kevés volt az adat. De Va- 
nessa amúgy 1s jobban teszi, ha most a vendégeivel mulat és ti- 
zenhatéveskedik. Elvégre évente csak egyszer van az embernek 
tizenhatodik születésnapja. De azért velünk együtt dolgozott ő 
15 — magyarázta Kissy derűsen, miközben a zsebegérnek lassan 
gyűrődni kezdett a homloka, és láthatóan azon töprengett, hogy 
neki itt valami nem stimmel. 

— Értem. Mivel jöttetek? Elvigyelek? 

— Köszi, a motor ennek a városnegyednek a túlsó végén par- 
kol. Sétálva nyolcvankét másodperc. 

— Rendben van. Vigyázzatok magatokra. Sziasztok! 


A séta azért eltartott pár percig, és Kissy már fontolgatta, hogy 
beugrik a kaszinóba és föltesz egy nagyobb összeget, mert tes- 
sék, nyert. Elkének azonnal megeredt a nyelve. 

— Klassz kicsi vadászat volt, de túl kicsi. Rövidkés. Illetve 
nem is vadászatos része, hanem beszélgetés lakásban, shindy 
érdemelt volna több emberi szó, több figyelem, több szeretet. 

— Nem lehetett — felelte Kissy —, nem tudhattuk biztosan, mi- 
kor látja viszont a lányát, és Monigue halálra rémült volna, ha 
az apját kékre-zöldre verjük. Így is épp elég nehéz neki. 

— Persze, tudom én. Kérünk beszélőt majd börtönbe és verjük 
ott. Várjad csak, egérke. Ne motorjuk rögtön haza magunkat, 
fogjuk még egyet! 

— Nincs több, egérke. Monacóban a világon a legalacsonyabb 
a bűnözési arány, itt jó pár évig nem lesz még egy shindy. 

— Annyit nem várhatik alapítvány odahaza, végét érne közben 
Vanessának szülinap és eltelődik ünnepelés. Viszont... hoppp- 
pá! Ez az! Megvan ötlet! Hazamegyünk szépen és átvesszük 


jutalmas sajtakot és rajongunk nagyfülű tizenhat éves egéret, 
de kicsi vörös nordnémet zsebegérke visszajön aztán. 

— Monacóba? 

— Bele! 

— Mikor, miért? 

— Lakni! 


megmondta milliószor, hogy nem jövik ide lakni kicsi zseb- 
egérkével. Sehogyse is. Jönnek márpedig lakni soha is Francia- 
ország bele. — Hirtelen fölcsattant, a hangja csengve visszhang- 
Zott a rue de Millón. — De ez nem Franciaország! Ide zsebegér- 
ke javasolta még soha is költözni, csak Franciaország, és ide 
egérmama und egérpapa még mondta nemet semmikor is! 

Kissy nevetett, de lefelé görbült a füle. Egérmama und egér- 
papa nemet fog mondani megint, és kész. 

— Aztán bejárok vonaton meg motorva Beaulieu és fogunk 
shindyeket. Hopp-pá! És néha surranok bele kaszinóbe és nye- 
rek magamat Dagobert bácsivé! Cin-cin, és veszek egy ilyet. 

Megcsodáltak egy piros sportkocsit, amely ráérősen haladt el 
mellettük, a sofőr az utasával beszélgetett. 

— De ebben nem fér el az egész csapat. Mármint persze — he- 
lyesbített Kissy gyorsan —, egy cipősdobozban is rendezhet- 
nénk táncmulatságot, de a közlekedési szabályok szerint min- 
denkinek külön ülésen kell ülnie. 

— Ez nem arra kelleni fog. Ez gyors, és egykettőbe helyszínen 
teremíti egéret, kioszt pofonok, dutyiba shindyvel. Hazafelé le- 
het jönni lassúbb és bomba kocsival fölszedni jóképű pasiakt. 

Kissynek mocorogni kezdett a zsebében a bicskája. 

— Mit bámulod, egérke? Azt hiszesz, ilyen kocsit csak pasiak 
tartik csajozáshoz? Csodákat. Pasiak bukik bomba kocsira sok- 
kal inkábbabb. Pláne ha ül benne kicsi vörös, szexi nordnémet 
zsebike, haja alá lesunyva fülkéjei, nehogy megijedjék kicsi 
egértől, mert az pasinél is előfördül. Beülik, nézegetik zsebike 
combokat, kukucskáznak ruha kivágásába, szövik tervikéket. 
Zsebike keres nyugis helyt fönt hegytetövön, ahol kettesben, 
ott megállik, pasi kiszáll, zsebike leüti, nyúli zsebébe, máris 
megvan benzinpénz. 


Kissy majdnem beleesett a lépcső melletti szakadékba. Elke 
mint országúti rabló, luxuskocsival. 

— Vigyázz! — csattant föl a kislány hirtelen, és olyan gyorsan 
kapta elő a fegyverét, hogy Kissy is automatikusan nyúlt a sa- 
öreg macskát a fal tetején. 

— Jaj, egérke! A frászt hoztad rám! 

— Nem én, ő! Macska! Katze! Gatto! Chatta! Gat! Gato! Cat! 

Kissy összeszámolta. Francia, német, olasz, provanszál, kata- 
lán, spanyol, angol. Elke pár másodperc alatt hét nyelven riadt 
meg a macskától. De egy kimaradt. 

— Hé, és az anyanyelveden, orosz maffiózókám? 

— Ja igen. Mjácska! 


A Discovery még egyszer felszállt, mielőtt hazaindultak, onnan 
a motor mellől, átvágott a kikötői negyeden és megkerülte a 
shindy házát. Arra voltak kíváncsiak, voltaképpen mennyin 
múlt, hogy Tita lebukott. Könnyen megtudták. Ha egy emelet- 
tel alacsonyabban lakik, a hegyi házból csak egy azonosíthatat- 
lanul apró szeletke látszott volna. Ha pedig a gyerekről a leples 
képeket nem a hálószobában készíti, hanem a gyerekszobában, 
akkor a kamera elnézett volna a ház mellett, a hegyoldal egy 
darabját látták volna, amin nincsen semmi egyedi jellegzetes- 
ség, éppen az utolsó házak fölött. Ha viszont a dolgozószobá- 
ban vagy a nappaliban fotóz, akkor a tengerre nézett volna az 
ablak, s ott aztán végképp nincsen semmi azonosítható. 

Kissy azzal a meggyőződéssel hajtotta le füleit és húzta rájuk 
a bukósisakot, hogy az őrangyalaik intézték úgy, hogy Tita 
óvatlan legyen a fotózással, ne vegye észre, illetve ne tulajdo- 
nítson neki jelentőséget, hogy látszik egy darab abból a házból. 
Persze óriási szerencse volt, hogy a D"Aubisson egerek ennyire 
ismerik Monacót, de ha Tita olyan városban fotózgatta volna a 
lányt, amit egyikük se látott soha, akkor másképpen keresték 
volna meg. Ahogy az uszodát is megtalálták az öltözőszekrény 
alapján, pedig voltak szóba jöhető helyek bőségesen. Mindig 
megtalálnak mindenkit. A shindyk jobban tennék, ha először is 
fölhívnák a börtön ügyfélszolgálatát és lefoglalnának egy ten- 
gerre néző cellát. 


Mialatt ők hazafelé tartottak, a főhadiszállás pontosan azzal 
foglalkozott, hogy Kissy gondolatát valóra váltsa — meg akar- 
ták találni Marianne Villiers-t is. Egy csapat, Angéligue, Chan- 
tal, Jennifer és Pi már órák óta ezzel foglalkozott, Tita elfogása 
után a többiek is csatlakoztak hozzájuk, de egyszerűen nem 
volt támpontjuk. Marianne pedig elhallgatott, amikor Tita elkö- 
szönt tőle, elég sebtiben, az utolsó üzenetet azelőtt írta, hogy 
elindult volna végzetes útjára a place d"Armes felé: Kaptam 
egy hívást, most el kell mennem, hamarosan jövök. Hát nem 
fog jönni hamarosan. Soha többé nem fog jönni. Hacsak nem, 
amint Nimby előállt vele, hacsak nem tér vissza később mégis. 

— Jelenleg Tita az egyetlen összekötő láncszemünk Marianne- 
hoz. Csak őt tudjuk használni. Ha megkeressük valami idegen 
képében, nem fog beszélni, de Titában valamennyire megbízik, 
a végére már randit is elképzelhetőnek tartott, ha majd meg- 
gyógyul. Azt mondta, az legalább két hét. Akár csakugyan gye- 
rek és csakugyan beteg, akár rendőr vagy másik shindy, két 
hétnél hamarabb nyilván nem fog se meggyógyulni, se azt állí- 
tani, hogy meggyógyult és randizhatnak. Függetlenül attól, 
hogy ez a randi Marianne részéről csapda lenne-e, mi állítha- 
tunk így csapdát őneki. Beszélnünk kell vele Tita nevében, 
fenntartani a kapcsolatot, amíg a két hét letelik, és aztán elkap- 
ni. 

— De ha ő tényleg gyerek, akkor shindy most bántotta — vetet- 
te közbe Elke —, hiszen szexrőle dumálta órák hosszat, nem? 

— De, egérke. 

— És ha bántotta shindy, akkor ő is egér. Mindenki egér, akit 
bántanak shindyek. Alapítványi egérek nem vadászhat másik 
egéret, ugye? 

— Ezt a részét majd megbeszéljük zoológussal. Most fölhívom 
Cesarét és megbeszélem vele, hogy szerezzen nekünk hozzáfé- 
rést a shindy gépéhez. 

— És a jelszót — mondta Niala. — Mire megkapjuk az enge- 
délyt, a gép esetleg lezárja magát és nem jutunk be. 

Negyed háromkor Kissy begördült a panzió kapuján, Elke le- 
ugrott és kinyitotta a privát garázs ajtaját. Kissy bevitte a mo- 
tort, lekapta a sisakját, átvette a zsebtől az övét és elrakta. Meg- 
igazították a hajukat, föltették az egérfüles hajpántokat, s men- 
tek learatni a dicsőséget és átvenni a jutalomsajtot. Megérte. 


Egy-egy darab Grand Cru ementálit kaptak, apró születésnapi 
torta alakúra vágott falatokat, a tetejükön a tizenhatos számmal. 


Amikor az éljenzés véget ért és ők helyet foglaltak, Niala föl- 
állt, arrébb sétált, megállt, nézelődött. Nimby is fölkelt, oda- 
ment hozzá, figyelmesen tanulmányozta az arcát, mintha még 
sose látta volna. Niala kérdőn nézett rá. A kertben vágni lehe- 
tett a csöndet. 
Nimby rámutatott az egérfüles hajpántra, ami egyébként neki 
is volt a fején. 
— Önnek a füle... hm... a füle... nagy. 
Kissynek hirtelen pörögni kezdett a sajátja. 
Niala komolyan nézett a fiúra és bólintott. 
— Igen nagy. 
Nimby rövid, diadalmas hahotát hallatott. 
— Ez az egész? — kérdezte Niala rendíthetetlen nyugalommal. 
— De... 
Niala oktatóan fölemelte az ujját. 
— Lássa, 
Ez szimplán hangzik. .. Így nincsen hatása! 
Mondhatta volna szebben, kis lovag, 
Más-más hangnemből. . . Így ni, hallja csak: 
Kihívón: , Én nem járnék ám vele! 
Sebészt hívatnék, hogy metélje le!" 
Barátilag: , Rálóg az arcára! 
Széles kalap a kilátás ára!" 
Leírón: , Zászlai lengnek csattogón! 
Mit zászlók! Vitorlák az árbocon!" 
Kíváncsian: , Mit rejt e két lepel? 
Ebédjét őrzi tán éhes kebel 
Vagy gyaníthatok kiskutyát talán?" 
Kecsteljesen: , Ön nagy barátja, lám, 
A bogaraknak! Ernyőt tart nekik, 
Hisz az árnyékot nagyon szeretik!" 
Kötődve: , Kérem, ha fület mos ön, 
S mindent elönt a nagy vízözön, 
Ugye ezekkel a partra evez?" 
Intőn: , Vigyázzon túlsúlyára! Ez 
Lehúzza önt s fejjel bukik előre!" 


Gyöngéden: , Lássa, megfakul a bőre 
Színét a napfény durván szívja ki 

Két kis napernyőt venne tán neki!" 
Pedánsul: , Ismerem én ez állatot, 

S meg is mondom néki nevét legott, 
Mielőtt kifogy belőlem a szusz, 

A Proboscideanus Mammuthus 

E roppant fülek hordozója pont!" 
Gavallér módon: , A manóba, mondd, 
E két legyező jött most divatba? 
Hajtani levegőt jobbra, na meg balra?" 
Föllengzően: , Hatalmas, büszke fül, 
Szürke kívül és rózsaszín belül, 
Tekintélyt kölcsönöz az egérnek?" 
Tragikusan: , Ha ránéznek, félnek!" 
Bámulva: , Ó, eszembe jut, ha nézlek, 
Elfér itt egy egész fülbevalókészlet!" 
Lírailag: , Tán Midász királyt látom?" 
Naivul: , Mondja, mert én nem tudom, 
Mikortájt nézik ezt a műemléket?" 
Mély tisztelettel: , Gratulálunk néked 
Roppant sátradhoz, nagyságos barátom!" 
Parasztosan: , Hékás, a számat tátom! 
Fül az? Fenét fül! Ördögadta dolga: 
Lapu levele jaz, ipp ollan forma!" 
Hadászilag: , Felvont pajzsokkal áll! 
Lovas-roham ilyet készen talál!" 
Üzletszerűn: , Tán lutrit rendez? Én 
Sejtem, hogy ez lesz a főnyeremény!" 
Végül, torzítva Pyramus kriáját: 

Két szörnyeteg! ... Pirul az áruló!" 
Így ömlött volna szájából a szó, 

Ha volna önben szellem és tudás. 

De szellemet, boldogtalan dudás, 

Ön sose látott s tán azt tudja csak, 
Hogy hülye fráter is lehet lovag! 


De hogyha önben annyi lelemény 

Lett volna mégis, hogy kivágja szépen 
Mindazt, amit most összehordtam én 

E díszes, úri hallgatók körében: 

A kezdő mondat első negyedét 

Éles kardommal vágtam volna szét! 
Mert magamat kigúnyolom, ha kell, 

De hogy más mondja, azt nem tűröm el! 

A hatás frenetikus volt, a tapsvihar nem akart szűnni, a művé- 
szek újra meg újra meghajoltak, és lelkes cincogás hallatszott 
mindenfelől. Cyrano fülmonológja, a kisegér-drámairodalom 
első jelentős darabja, íme megszületett! 

És egy ragyogó versmondó is. Niala pontos ütemezéssel, hi- 
bátlan drámai érzékkel, a különféle stílusoknál tökéletes váltás- 
sal adta elő a szöveget, s még arra is volt gondja, hogy a meg- 
felelő pillanatban előrántsa a bicskáját. 


Aztán megtartották a bemutatót. A Golyócskák azonnal bein- 
dult és hibátlanul működött; egérmunka, gondolta Kissy, pon- 
tos, alapos és tévedhetetlen. Akárcsak Tita lefülelése. Lehet, 
hogy túl röviden intézték el, de éppen azért, mert ennyire precí- 
zek. 

Bekapcsolás előtt Vanessa rövid ismertetőt tartott, megmutat- 
ta, melyek a gép főbb részei, mi hajtja, hogyan készült. Majd a 
kamerák kereszttüzében lenyomta a gombot, a motor forogni 
kezdett, s az első golyók megindultak fölfelé a liften. Az osztó 
először a váróterembe küldte őket, ez egy jókora mélyedés 
volt, amelyben fel kellett gyűlnie egy bizonyos mennyiségű go- 
lyónak — másként egyszerűen nem lenne utánpótlás, a percus- 
sion a második ütemtől kezdve ütemenként négy felső fiszt üt, 
a lead pedig tizenhárom golyót használ minden ütemre. És ez 
csak a kezdet, később még több golyó kell majd. Először tehát 
muníciót kell gyűjteni, ahogy az előrelátó kisegér sem indul el 
hazulról kellő számú lövedék nélkül. 

A nézők eleinte kicsit furcsállták, hogy mire vár a gép, miért 
gyűlnek fent a golyók, de aztán az osztó alatt lassan forgó ke- 
rék egyik kis pöcke kinyitott egy kaput, és golyók indultak meg 
a percussion-fisz felé vezető csatornán. Átmentek a szabályo- 
zón, ahol egy forgó kerékbe vágott lyuk gondoskodott arról, 


hogy pontosan négy golyó jusson át minden ütemben, megütöt- 
tek egy felső fiszt és továbbgurultak a váróterem alatti előszo- 
bába. Ott gyűltek össze a percussion egyéb oszlopain haladó 
golyók is, és egy kis lift visszavitte őket a váróterembe, alig tíz 
centivel magasabbra. A harmadik ütemben kinyílt a lead kapu- 
ja, s a golyók megindultak a kíséret fő dallamát adó lead-cgc 
oszlopon. Ugyanekkor megszólalt a polysynth hosszú c-je, egy 
fémlemez, ami egy ütéstől tíz másodpercig zeng, ki van próbál- 
va. A polysynth többi része játssza a lassú szólamot, de csak a 
negyvenedik ütemtől, két oszlopon; a gyors szólam jóval előbb 
kezdődik, a kalimba-c oszlopon a hetedik ütemtől. 

A gépnek volt egy kapcsolója, amellyel ismételni lehetett a 
dalt, és ez be volt kapcsolva. Amikor véget ért a szám, a még 
fent levő golyókat nem engedte ki a kijárat nevű kapun, ahol 
egy keskeny csövön át legurulnak a gyűjtőbe, és a motort sem 
kapcsolta ki. A liftek forogtak tovább, újabb és újabb golyókat 
hoztak, és néhány másodperces szünet után ismét elkezdődött a 
dal. De a nézők addigra már tapsoltak. Ott volt a születésnapi 
vendégseregen kívül a panzió vendégeinek nagy része, elég s0- 
kan álltak, pedig a csapat előzetesen minden fellelhető széket 
idehordott a melléképületbe. 

Az ismétlés harmadik üteménél Vanessa odalépett a kedvesé- 
hez, megfogták egymás kezét, s a hetedik ütemnél elkezdtek 
táncolni, a gyors szólamra, villámsebesen, a fejükön egérfüles 
hajpánttal. Kissy tudta, hogy ettől a naptól kezdve még az 
aranyhörcsögök is őket fogják irigyelni. Pedig némelyik tizen- 
nyolc karátos! 

A tizenkettedik ütem táján kezdték molesztálni. A jobb 
combját fogdosta a merénylő, akit Kissy egy szempillantás 
alatt bicskahegyre tűzött volna, ha rá nem jön, hogy az a tele- 
fon, rezgőre állítva, nehogy megzavarja az előadást. 

Solange volt. Kissy halkan kinyitotta az ajtót, lenézett, fölné- 
zett — macska, egerészölyv sehol —, kisurrant és becsukta. 

— Mi van pont most, csak nem shindy kerget? 

— Nem, mi kergetjük őt. 

Kissy hátracsapta füleit. 


— Csak pár perce szereztem tudomást az egészről — mesélte S0- 
lange. — Három kislány csinálta, azok közül, akiket úgy elbű- 
völtetek a compiégne-i hétvégén. Már jelentkeztek a tanfolya- 
motokra, de el akartak érni ők is valami eredményt. Úgyhogy 
létrehoztak egy hamis profilt a Facebookon, csábító képeket 
csináltak magukról... eléggé letoltuk őket, de azt mondták, 
hogy nem lehet rájuk bukkanni, annyira másak az adatok. 

— Azt ők csak hiszik. . . és? 

— És délelőtt lépre csaltak egy igazi pedofilt, elbeszélgettek 
vele, és most nem tudják, mitévők legyenek. A pasasról nem 
tudnak semmit, csak annyit, hogy a saját lányával művel min- 
denféle szörnyűséget. Az már nem jutott eszükbe, hogy fogal- 
muk sincs, hogyan találhatnának rá és mit tegyenek, ha mégis 
sikerül... 

Kissy már nem Solange hangjára figyelt, hanem saját, egyre 
jobban vibráló, nagy füleire, amik gyanakodva kunkorodtak a 
telefon köré. 

— Solange! Hogy hívják azt a kamuprofilt? 

— Nem tudom... várj egy kicsit. 

Kissy hallotta, hogy megkérdezi. És a választ is hallotta, tisz- 
tán, egy lányhang mondta. Solange megismételte, de Kissynek 
már nem volt erre szüksége. Voltaképpen a kérdést is fölösle- 
gesen tette föl. 

— Hozd ide őket. 

— Mikor? 

— Most. Menjetek ki Orlyra, és az Air France belföldi pultjá- 
nál keressétek meg Antoine Grimaldit. Ő gondoskodni fog a 
többiről. 

— De hát... 

— Ne dehátogj, csak cselekedj, Solange. Lesz a számotokra 
négy jegy Nizzába. 

— Ezt a szüleikkel is meg kell beszélnem. . . 

— Beszéld meg és induljatok. Most négy óra, a hatórás gépre 
foglalok. Megjegyezted a nevet? 

— Antoine Grimaldi. Hogy néz ki? 

— Sehogy. Nem létezik. Ez a jelszó. Cin-cin! 

Bontotta a vonalat és a Jerry telefonszám-adatbankjából kike- 
resett egy számot Orlyn. 

— Szia, Michelle, Kissy vagyok a Jerry Alapítványtól. 


— Szia, mit tehetek érted? 

— Kellene négy jegy a hatórásra, Nizzába, a mi számlánkra, 
majd később átutaljuk. 

— De hisz ti már odalent vagytok, nem? 

Kissy magában megállapította, hogy nemcsak a D" Aubisson 
egerek tudnak mindent: a D" Aubisson egerekről is tudnak min- 
dent. 

— De igen, mihozzánk jönnek. Antoine Grimaldit fogják ke- 
resni. 

— Rendben, elintézem. 

— Kösz. Cin-cin! 

Bontotta a vonalat és kikeresett az adatbázisból egy számot, 
amihez az volt írva, Gérard Delormet, taxisofőr, PACA, meg 
még egy csomó tudnivaló. 

— Gérard. 

— Kissy vagyok, szia. Dolgozol ma este? 

— Még szép! 

— Légyszi, menj ki a hatórás Air France-hoz egy táblával. Az 
álljon rajta, Antoine Grimaldi. Négy lányt fogsz fölvenni, hozd 
föl őket hozzánk. 

— Eszem ágában sincs. Pláne négyet... Hazaviszem őket saját 
magamhoz. 

Kissy nevetett. 

— Kösz. Cin-cin! 

Bontotta a vonalat, megnyomta a Cheesebookot jelző sárga, 
lyukacsos könyvecskét, kiválasztotta a recepciót és írt egy üze- 
netet. Éjszakára el kell helyeznünk négy lányt. 

Aztán eltette a telefont és elégedetten visszasétált a táncte- 
rembe. 


Az egérbuli még nem vette kezdetét. A vendégek apránként el- 
szállingóztak, az itt lakók többsége is visszament a szobájába, 
sétálni vagy amerre akart. Igazán nem lehetett mondani, hogy 
nem ünnepelték méltóképpen Vanessa születésnapját; a legtöb- 
ben egész nap itt voltak és végignézték egy shindy elejtését is. 
Kissy senkinek se szólt Antoine Grimaldi vendégeiről, még tár- 
sainak sem. Legyen meglepetés. 

És lett is meglepetés. A csapat megint ott ült a személyzeti 
kertben, velük volt Isabelle néni és Mario, aki aznapra végzett 


már, meg Jean-Claude és a D"Aubisson nagyszülők. Beszélget- 
tek, süteményt meg gyümölcsöt eszegettek, tervezgettek. Jean- 
Claude-nak éppen támadt egy ötlete, megkérdezte, mit csinál- 
nak a nyáron, mármint a tervezett táboron kívül. 

— Shindyre vadászunk — felelte Francoise. — Nyáron a shin- 
dyk előbújnak odvaikból és a lengén öltözött gyerekek nyomá- 
ba szegődnek. .. 

— Nyálaikat csorgatjákva — tette hozzá zsebtársa. 

— Értem — mosolygott Jean-Claude. — És hol akarjátok ezt a 
vadászatot lebonyolítani? 

— Mindenhol! 

— Miért, hol kellene akarnunk? — kérdezte Vanessa. 

— Ez a jó kérdés — bólintott a vér szerinti apa. — Az a helyzet, 
hogy van egy meghívásom. Egyik barátom nemrég vett egy há- 
zat Mallorcán, de nem tud odautazni a nyáron, hát felkínálta 
nekem. De én se tudok hosszabb időt ott tölteni, és ha már 
mennék, vinnék néhány egeret 1s. 

Elismerő cincogások többfelől. Kissy már látta lelki szemei- 
vel, amint a hír elterjed és a shindyk egymás után mondják le 
szállodai szobáikat, repülő- és hajójegyeiket. 

— Az hol van az? - tudakolta Elke. 

— Egy spanyol költő — világosította föl Nimby. — Federico 
García Mallorca, a Baleriádák című híres eposz szerzője. 

— Te szédülíted kicsi zsebegéret — nyelvelt a kislány —, nem 
hiszek egy szavaidat se is. 

— Jól teszed — nevetett Vanessa. — A Földközi-tengerben, Spa- 
nyolországhoz tartozik. 

— De hisz vagyunk oda egészen közel most is. 

— Persze. Baj? 

— Nem. Kell megfogni ottani shindyeket és rémisztülni összes 
Federico García Mallorca-i macskákt. De ház elég nagy tizen- 
egy rohangászódó kicsi egéreknek? 

— Igen, ezt megkérdeztem — bólintott Jean-Claude. — Öt háló- 
szoba van, szerintem ellesztek. Még annyit tudok, hogy tenger- 
parton van, de hegyen. 

— Cin-ciiin. . . 

— Hoppp-pá — mondta Elke. — Akkor tudom, hol. 

— No mondjad. 


— Hegy und tengerpart egyenlő tengerből kinövődő hegy, 
vagyis sziget. Mikor jövül ki tengerből hegy? Ha szület. Ein 
Submariner Vulkan. Ahogy kitörődik Lavastrom, épülíti sziget, 
és azon most ház. De Vulkan mindig aktív és köpi Lava und 
hajigáli bombákat házre. Ez csúcs, jobb, mint shindyek, mikor 
indulunk?! 


Éppen nevettek, amikor Jeanne jelentkezett a házitelefonon és 
közölte, hogy négy lány keresi az alapítványt. 

— Milyen lányok? — kérdezte Isabelle néni. Kissy csendesen 
somolygott magában. 

— Nem ismerem őket... azt mondják, a jelszó Antoine Gri- 
maldi. 

— Micsoda?! — csattant föl egyszerre töméntelen kisegér. Kis- 
sy persze csendben maradt. — Vezesd ide őket! 

Fél perc múlva ott voltak. Egy vékony, nyúlánk szőkésbarna, 
hosszú hajú. Egy alacsony barna. Egy fekete, keleties vonások- 
kal. Halványan ismerősek voltak Compiégne-ből. És Solange. 
Kicsit megilletődve néztek szét a kerti lugasban, a sok idegen 
között, akik egy hosszú asztal körül ültek és őket bámulták. 

— Solange... — mondta Vanessa fölemelkedve. — Hogy ke- 
rülsz te ide... Hé, te ott — pördült Kissy felé és rámutatott —, 
igen, a nagy fülekkel! Te valamit megszerveztél a hátunk mö- 
gött! 

Kissy bólintott. De mennyire. 

— No halljuk — mondta Vanessa. Nem ült vissza, csípőre tette 
a kezét és várt. 

A lányok zavartan néztek egymásra, mindegyik a másiktól 
várta, hogy elkezdje. Kissy kisegítette őket. 

— Először is halljuk a neveteket. 

— Suzanne Auriac — mondta a szőkésbarna. 

— Caroline Lambert — mondta az alacsony. 

— Brigitte Hino — biccentett az ázsiai. 

— Solange Rouvel — zárta a sort Solange, hiszen nem minden- 
kit ismert a társaságból, és át is vette a szót. — Az történt, hogy 
ezek a kislányok olyan nagy rajongói a Jerry Alapítványnak, 
hogy megszervezték a maguk kis vadászatát. Létrehoztak egy 
hamis profilt a Facebookon, mindenféle kitalált adatokkal, egy 
halom fotóval... és valahogyan összeakadtak egy valóságos pe- 


dofillal, akivel elég hosszan... hát, elbeszélgettek. Nekem a ha- 
jam is égnek állt... 

— Ahhh-ha — mondta Vanessa lassan. 

— Mindenesetre elég sokat megtudtak az illetőről, képeket is 
kaptak róla meg a kislányáról, akivel évek óta... nekem nem 
mondták el, hogy miket művel, csak sejtem, hogy borzasztó. 
De itt aztán meg is akadtak, fogalmuk sincsen, hogy lehetne 
megtalálni az illetőt. 

— Föl kell hívni a kilencvenhárom-tizenöt-harminc-tizenötöt — 
felelte Vanessa szárazon —, vagy elsétálni a rue Suffren Rey- 
mond kilencbe, a rue Louis Notari sarkán. Van ott egy ház, ami 
keresztben épült az utca fölött, alatta autók mennek és pálma- 
fák nőnek. Ott kell engedélyt kérni, hogy bemehessetek a fog- 
dába. 

Erre mind a négy lány egyszerre kezdett beszélni, Solange is. 

— Ez óriási! 

— Megfogtátok? 

— Elkaptuk a pasast! 

— Jól megvertétek? 

— De akkor minek kellett idejönnünk? 

— Ezt érdemelte a disznó! 

— Húsz évet rács mögött! 

— Csönd legyen! — csattant fel Kissy, és fölkelt. Megállt a lá- 
nyok előtt. — Még hogy elkaptátok? Nem, ti nem kaptátok el. 
Mi kaptuk el, az alapítvány, aminek ti nem vagytok tagjai, és 
ha így folytatjátok, nem is lesztek. Azért hívtalak ide bennete- 
ket, hogy jól ellássam a bajotokat ezért. Először is nézzétek 
meg az egyik képet, amit Tita küldött. — Fölvett egy táblagépet 
az asztalról, amin varázsütésre megjelent a kép; valamelyik 
egérke közreműködött. — Nektek küldte, láttátok már. Ez buk- 
tatta le. Lássuk, rájöttök-e, mivel. 

Nem jöttek rá. Ingatták a fejüket. 

— Gondolkozzatok! 

Hiába. Semmi eredmény. 

— Szerintetek hány ház létezhet Franciaországban? Azt hi- 
szem, több millió. És az egyiknek egy darabkája látszik az ab- 
lakon át. Véletlenül felismertük, pedig nincs benne semmi jel- 
legzetes. Puszta véletlen. 

Visszatette a gépet a helyére. 


— Mit gondoltok, egy emberi arccal nem lehet ugyanezt meg- 
csinálni? 

A lányok hallgattak. Most fölállt Jennifer is. 

— Már kidolgoztuk Marianne Villiers felkutatásának módsze- 
rét. Azt tudtuk, hogy nem létezik, mert fölhívtuk a sulit, ahova 
állítólag jár. De a képek valakikről, valahol akkor is elkészül- 
tek. Már tíz helyszínt azonosítottunk, és elég világosan kirajzo- 
lódott egy sáv Suresnes és Colombes között. Ha meg kellett 
volna keresnünk benneteket, végignéztük volna az összes isko- 
lát ebben a sávban és a közelében, odamegyünk, mutogatjuk a 
képeket, hátha valamelyik szereplőt fölismerik. Ha nem, akkor 
szélesítettük volna a kört. Ha eközben még szóba is elegyedünk 
Marianne-nal, például az emberünk nevében, hiszen a gépe 
meglesz a rendőrségen — biztos, hogy ki tudtunk volna csalni 
belőletek egypár adatot a hollétetekről. 

Vanessa átvette a szót. 

— És most tegyétek föl magatoknak a kérdést: ebből mi az, 
amit Tita nem tudott volna megcsinálni? Esetleg lehetnek bűn- 
társai is. Egy egész bűnszervezet is állhat mögötte. És a képe- 
ken levő lányoktól eljutnak hozzátok is. 

— Kik vannak a képeken? — kérdezte Niala. 

— Az osztálytársaink — felelte Suzanne lesújtva. 

— Tehát őket és magatokat is veszélynek tettétek ki — bólintott 
Niala, és elővette a kését. Kipattintotta a pengét. — Tudtok ez- 
zel bánni? 

A lányok megcsóválták a fejüket. 

— Tudtok védekezni, ha egy ilyet tesznek a nyakatokhoz? 
Vagy éppen egy pisztolyt? Le tudtok győzni verekedésben egy 
csapat felnőtt férfit? Vagy legalább egyet? 

Csend, lehorgasztott fejek. 

— Értékeljük a lelkesedéseteket. De gondolkodással egybeköt- 
ve még többre értékelnénk. Mi: a Jerry Alapítványnál soha nem 
vállalunk fölösleges kockázatot, és a nem fölöslegeset is há- 
romszor meggondoljuk. A shindyvadászatnak akkor is van koc- 
kázata, ha tudunk védekezni, mert nem lehet mindenre felké- 
szülni. Lehet egy bűntárs, akire nem számítunk, és fegyver van 
nála, fölbérelhet valakit a börtönből, hogy támadjon ránk... 
ezerféle dolog megeshet, amire nem gondoltunk. De ha még az 
elemi önvédelmet sem ismeritek, akkor az ilyen akció felér egy 


öngyilkossággal. Úgyhogy most két dolgot tehettek. Szégyelli- 
tek magatokat és leültök közénk vacsorázni. 

Niala keze megvillant, s a kés rezegve koppant az egyik na- 
rancsfa törzsében. Ott is maradt egész este. 


Igen, a lányok szégyellték magukat, de Kissy vesékbe látó te- 
kintete — a D"Aubisson egerektől tanulta — azért észrevette, 
mennyire örülnek, hogy itt lehetnek a csapattal, együtt vacso- 
ráznak nagyfülű példaképeikkel, méghozzá éppen itt, a köz- 
ponti egérlyukban. Nimby használta ezt a nevet, amikor Caro- 
line megkérdezte, hogy itt laknak-e. 

— Többhelyütt, főleg Párizs környéki egérlyukakban, Elke 
meg Németországban, de már négyen itt. Voltaképpen ez a 
központi egérlyuk. 

— De macskát is láttunk — derült Brigitte. 

— Sok macska van, de nem számítanak, az egész partvidéken 
elterjedt már a hírünk, minden macska tudja, hogy a Jerrykkel 
nem szabad kezdeni. 

— Máshol, gondolom, gyakran megtámadnak titeket. 

Nimby rábámult a kislányra. Kissy kezében is megállt a villa. 
Hogy őket?... 

— Ööö... nnnem. Még soha nem fordult elő. Tudod, a macs- 
kák megérzik az erőt, a felkészültséget... alapjában véve elég 
gyáva alakok, csak gyengébbel mernek nagy legények lenni. 

— És félnek a porszívótól — tette hozzá Francoise. 

— A kutyák is félnek a porszívótól — mondta Caroline. 

— Mindenki fél a porszívótól — jelentette ki Vanessa olyan 
arccal, mint aki a világegyetem egyik nagy alapigazságát fedi 
fel. — Én! — Ezt már a hirtelen előkapott telefonba mondta. — 
Szia, Cesare. — Hallgatott egy verset. — Nem baj. Számítottunk 
rá. Tegyük nála tiszteletünket? Jó, ha így gondolod, nekünk 
megfelel. Csak tartsák rajta a szemüket. Szia! 

Eltette a telefont. 

— Szóval kint van a pasas — állapította meg Niala. 

— Még nincs, de nemsokára. Házi őrizet, a lányával nem talál- 
kozhat. 

A három , Marianne Villiers" riadtan nézett egyikről a másik- 
ra. 


— Aha — mondta Blanche. — Vagyis a gyerek nem mehet haza, 
mert akkor találkoznának. 

— Az árvaházból úgyse mehetne. 

— Az nem olyan biztos — felelte Georges, és elővette a tele- 
fonját. — A gyereknek joga van az otthonához, és van elég pén- 
zük, hogy megfizessenek egy állandó bébiszittert. Tudom, ki ez 
a pasas és milyen az anyagi helyzete. 

Ezzel fölkelt és bement a házba. Valamilyen ügyvédet hívott 
föl, aki varázsütésre megjelent a színen, azaz a monacói rend- 
őrségen, és megtorpedózott mindent, Costello feltételes szabad- 
lábra helyezését kivéve. Ahhoz elég jó volt a shindy ügyvédje. 
De a másik ügyvéd valahogy Monigue ügyvédje lett és kihar- 
colta, hogy a gyerek hazamehessen és továbbra is a megszokott 
iskolájába járhasson, egy állandó bébiszitter vigyázzon rá, és 
mindezt az apja fizesse — aki természetesen továbbra sem lát- 
hatja. Néhány napba beletelt, az igaz. De a shindy már aznap 
este sem alhatott a lakásában, bár a fogdából kiengedték: szo- 
bát kellett bérelnie valahol, és nem hagyhatta el az épületet. 

Így intézik a disznó dolgokat dúsgazdagéknál, gondolta Kis- 
sy. Ha a pasas eladó lenne egy cipőboltban, egyszerűen lecsuk- 
ják, a gyerek pedig árvaházban marad. 

— Ti ismeritek Titát? — kérdezte Suzanne, amikor Georges el- 
ment telefonálni. 

— Személyesen nem — felelte Niala —, illetve csak ma talál- 
koztunk. De itt a partvidéken mindennek híre megy. Az ürge 
nem híres ember, még soha nem hallottuk a nevét, de amikor 
lebukott, utánanéztünk, hogy milyen üzleti körökben forgoló- 
dik, és azokat viszont ismerjük. Erről jut eszembe, mit gon- 
dolsz, anya, nem kellene fölhívni Csubakka bácsit? 

Kissynek azonnal megjelent lelki szemei előtt az az emléke- 
zetes üzletkötés. 

— Ha fölhívod — nézett a lányára Blanche —, a pasasnak annyi 
pénze se marad, hogy fizesse a bébiszittert. 

— Kell hogy legyenek tartalékai; egyébként is az ő baja. Vi- 
szont a bácsiéknak joguk van tudni, hogy ki az üzlettársuk. Ha 
a dolog kipattan, még ők is reflektorfénybe kerülhetnek. 

— Bizonyíték nélkül ez rágalmazás — szólt közbe Mario. 

Niala vállat vont és fölkelt. 


— Pereljen be, ha mer. A bácsi bizonyíték nélkül is hinni fog 
nekem, bár éppenséggel hajlandó vagyok egy-két képet meg- 
mutatni neki... úgy értem, személyesen. A barátunknak pedig 
kisebb gondja is nagyobb lesz az árulkodó beperelésénél, ami- 
kor éppen kigolyózzák. Gondolom, a bácsi szó nélkül lerakja 
elé az üzletrésze értékét abból a cégből, tudjátok, a hegy mö- 
gött, és mellé egy keresetlevelet a másik cég miatt, ami hatszor 
annyit ér, és ez csak ő egymaga. Szólni fog a többieknek, és az 
ipse huszonnégy órán belül azzal fog foglalkozni, hogy végte- 
len hosszú számoszlopokat adogat össze. És mínuszjelekre bá- 
mul. 

Ezzel Niala is elvonult, Kissy pedig leállította gyönyörűség- 
től vibráló füleit, mielőtt a levegőbe emelkedik. A Jerry tökéle- 
tesen ki fogja készíteni Costellót, a shindy nemsokára azt fogja 
kívánni, bárcsak úgy rúgták volna inkább orrba, mint Grevint, 
akár kétszer. 

Bár ami az orrbarúgást illeti... sose késő. 


Természetesen a lányokat is meghívták az egérbulira, eleve 
nem volt kizárva senki, se kisfülűek, se muglik; bár az igaz, 
hogy csak a Cheesebookon tették közzé, de a panziónak is volt 
egy-két korukbeli vendége, akik szívesen eljöttek volna, és ők 
azt mondták, miért ne. De a lányok meglepődtek. 

— Valamit nem értek — mondta Brigitte. — Azért hívtatok ide 
minket, mert rosszat csináltunk... alaposan leszidtatok... aztán 
vendégül láttok vacsorára, adtok töltőt a telefonomhoz, és még 
buliba is meghívtok? 

Brigitte telefonja tíz perccel azelőtt kezdett jajgatni áram 
után. Niala elkérte, megnézte a csatlakozót, elment, hozott egy 
töltőt, rátette. 

— Ez egy panzió — felelte Vanessa. — A vendégeink vagytok, 
tehát mindaz jár nektek, ami a többi vendégnek... kivéve a 
számlát, mert titeket mi hívtunk meg, tehát nem fogtok fizetni. 
Rendszeresen megesik, hogy egy-egy vendégnek nincsen töltő- 
je, leggyakrabban azért, amiért neked: amikor elindulnak ha- 
zulról, még azt hiszik, hogy estére hazamennek, aztán másként 
alakul. 

— Nem is ti hívtatok. Meg voltatok lepve, amikor megjelen- 
tünk. 


— Kissy hívott, vagyis a csapat egyik tagja. Akármelyik meg- 
hívhatott volna. Az meg, hogy rossz fát tettetek a tűzre, nem 
számít, nem fogunk éjszakára a pincébe zárni, és nem hagyjuk 
lemerülni a telefonotokat, hogy aztán a szüleitek azt higgyék, 
hogy megettünk benneteket. 

— Pedig szép nagy pincék odalent vannak — mutatott Elke az 
asztal alá; hogy miért pont oda, talán maga se tudta. — Egész 
folyosóak a hegy benne, elvezet mindenhovára, és nincsen ci- 
ca. 


— Ha mégis fölvennétek. . . — kezdte Caroline. 
— Igen? 

— Akkor... nekünk is félni kell a macskáktól? 
Elke fölpattant. 


— Ezt azonnal vonítsad vissza! Semmit a Jerry Alapítvány 
kisegere nem féli macskától! Hé, te! Állj meg! — Macska Ket- 
tőre mutatott, az őszi alomból, aki valamivel távolabb most 
megállt és értetlen , ki, én?" arckifejezéssel bámult a zsebre, aki 
hirtelen átszelte a köztük levő távolságot és a megiramodó kis- 
macskára vetette magát. A farkát kapta el. Kissy elismerően 
bólintott. Egy féléves macska nagyon gyors, de Elke még gyor- 
sabb! 

A kislány visszahúzta az állatot a farkánál fogva, elkapta a 
nyakát, fölkelt, visszajött, magasra tartotta. 

— Tessék. Macska. Ki fél itt macskát?! Hadd nézek szembe 
gyáva egéret, aki nem csap földhöz akármikor macskát, ha nézi 
csak rá görbén vagy szája szélét nyalakszi! 

Nem jelentkezett senki. Elke az asztalra tette a kölyköt, aki 
megrázta magát, először bamba képpel rájuk bámult, aztán fel- 
fedező útra indult az asztalon. Nem jutott messzire, a legköze- 
lebbi tányért kezdte volna szaglászni, amikor Jennifer fölkapta 
és letette a földre. 

— Még hogy féli macskát — dohogott a zseb —, pont mi, akik 
ekkora darab nagy shindyekt lapítjuk bele földhöz és használ- 
juk rendőrösöket főleg arra, hogy legyen pimaszan beszélni ki- 
vel. Hát ide figyeljétek magatokat! 

Elővette a kését és a csúzlíiját, letette mindkettőt az asztalra, 
és büszke léptekkel átmasírozott a kerten. A melléképülethez 
ment, benyitott, belépett, becsukta. 


Kissy sóhajtott. Bátor egér. Fegyvertelenül, pont oda, ahol 
Vivi dajkálja a kismacskáit. 


Niala nemhiába él egy panzió mellett, állapította meg Kissy s0- 
kadszor. Mielőtt elkezdtek volna bulizni, megmutatta a lányok- 
nak a szobáikat — kettőt kaptak négyen -, ellenőrizte, hogy elő 
vannak készítve, és megbeszélték, hogy találnak oda. Így akár- 
mikor lefekhetnek, nem függnek senkitől. Mehettek táncolni. 
Amikor odaértek, Elke már elkezdte a műsort, az asztal tetején 
állt diadalmas pózban és fényképeztette magát. 

— Hát ti mit műveltek? — nézett Kissy hol őrá, hol a fotósra, 
Nimbyre. 

— Látsz, nem? — mutatott le a zseb a lábára. — Egyik lába zse- 
bikének magasabban. 

Csakugyan, a jobb lábát nem engedte le, vagy húsz centivel 
az asztal fölött tartotta. 

— És? 

— Nimby oda fogi fotoschnittmontírozni elejtett macskát. 

Kissy Solange vállára borult nevettében. 

Az egérbuli remekül sikerült, sokat táncoltak és macskát is 
ettek. Blanche éjfél előtt szervírozta, három óriási macska volt, 
szépen összegömbölyödve aludtak tálcán, egy szürke, egy fe- 
hér és egy vörös. Piskótatésztából, édes krémmel töltve. Vanes- 
sa el volt bűvölve. 

Az este egy részében az ünnepelt nem táncolt, szintetizátoro- 
zott, majd ürdobolt — sőt a kettőt egyszerre is tudta csinálni, sa- 
ját játékának korábbi felvételét kísérte ürdobon. Kissy csodálta 
Nimby szemfülességét, amivel az ilyen ajándékokat ki tudja 
választani. Az ürdob nagyon szépen szólt és mintha pontosan 
Vanessa keze alá tervezték volna, egészen kevés gyakorlás 
után már ösztönösen játszott rajta, oda se nézve. És nemcsak ti- 
zenhárom hangot tudott, mert más volt a hangszín aszerint, 
hogy az egyes hangok köreinek a közepét vagy a szélét ütötte 
meg, keményebben vagy puhábban — rengetegféle hangot tu- 
dott előcsalni a hangszerből. 

Tényleg hajnalig buliztak, négy óra után oszlott csak szét a 
társaság. Kissyék még egy órát nem aludtak, úgyhogy csak dél- 
tájban kezdték nyitogatni piros szemecskéiket. Amikor előká- 
szálódtak, a csapat nagy részét ébren találták, de Nialáék még 


nem voltak sehol; Kissy gyanította, hogy már nem alszanak, 
más elfoglaltságot találtak helyette. Akárcsak ők. 

A párizsi lányok nem voltak ott, Blanche mesélte, hogy reg- 
geli után megkérdezték, lemehetnek-e a városba körülnézni. 

— Ezek azt hiszik, hogy fogva tartjuk őket — csóválta a fejét 
Vanessa. — Pedig ma hazamennek, nem fogjuk itt tömni belé- 
jük a sajtot, amíg ki nem nő a fülük. 

— Csak sajtevéstől nem nő ki — mondta Jennifer. — Ahhoz el 
kell sajátítani az egész kisegérséget. 

— Hát ez az. Azt pedig csak a táborban fogják — ha fogják. 

— Fölvesszük őket a táborba? — kérdezte Francoise. 

— Másként önállóan fognak egérkedni — szólalt meg Pi Kissy 
háta mögött. — Sziasztok. 

Kissy gyorsan hátrapillantott és megpróbálta Niala füle állá- 
sáról leolvasni, hogy ebben a percben ébredtek-e. Arra tippelt, 
hogy már jóval korábban. Dúl a szerelem. Elvégre május van, 
kitört a tavasz, sőt idelent már majdnem nyár van. Itt az ideje. 

Erről az jutott eszébe, hogy valamit meg akar kérdezni Va- 
nessától, és szerét is ejtette, amikor kettesben voltak. De a kis- 
lány csak rosszallóan rápillantott és kettévágott egy paradicso- 
mot — ez ugyanis a villa konyhájában volt. 

— De hát akkor mikor, egérke?! 

— Majd ha eljön az ideje — felelte Vanessa jól ismert, rendít- 
hetetlen nyugalmával, ami nem először keltette föl Kissyben a 
vágyat, hogy fölkapjon egy palacsintasütőt és körbe-körbe ker- 
gesse vele a házban, miközben romhalmazt csinálnak minden- 
ből. De hát nem tehette — ehhez macskának kell lenni. 


A lányokat aztán föltették egy gépre, pontosabban csak taxiba 
ültették, amit kifizettek nekik, akárcsak a repülőjegyet, de nem 
kísérték ki őket. Így is el voltak ragadtatva Beaulieu szépségé- 
től és a megérdemeltnél sokkal barátságosabb fogadtatástól. 
Okvetlenül egerek akarnak lenni. Ők lesznek a legjobbak a 
nyári táborban, és addig is igyekeznek megnöveszteni a fülü- 
ket, amennyire csak tudják. 

De shindyvel nem kezdenek. Marianne Villiers profilját átad- 
ták az alapítványnak, Nimby szólt is a Cirrusnak, hogy változ- 
tassa meg a jelszót. A lányok nem csinálnak effélét többé, vilá- 
gosan meg lett mondva nekik, hogy azzal eljátszanák minden 


esélyüket az egérségre. Legjobb esetben. Rossz esetben a shin- 
dy rájuk is bukkan. 

Solange búcsúzásnál félrevonta Kissyt. 

— Fantasztikus, ahogy kezeltétek ezt az ügyet. 

Kissy billentett egyet a fülén. 

— Ez a dolgunk. Esküt tettünk a Nagy Ementáli Sajtra. Meg- 
védjük a gyerekeket a shindyktől... akkor is, ha ők maguk raj- 
zolnak varázskört a földre és mondanak bűvös igéket, hogy 
megidézzék őket. 

Solange nevetett. 

— Ezt szépen mondtad. De komolyan, a szüleik némileg azért 
kibuktak. 

— A szülők általában kibuknak. Nekik meg ez a dolguk. 

— Milyen volt? — kérdezte Solange hirtelen. 

— Micsoda? 

— A sajt, amire esküt tettetek. 

— Nagy — mondta Kissy áhítatosan. — A legnagyobb sajt, min- 
den sajtok sajtja. Az egyik lyukban gyűltünk össze, a sajtra tet- 
tük a kezünket és ünnepélyesen, kórusban cincogtunk. 

Solange nevetett és adott neki egy puszit. 

— Csodálatos. Miért nem mégy te írónak? Vigyázzatok a 
macskákkal. Sziasztok! 

Ezzel beszállt a taxiba és a gyerekekkel együtt integetve el- 
tűnt a kanyarban. 

Kissy eltűnődött a kérdésen, de nem tudta eldönteni, miért 
nem megy írónak. Nyilván megvan az oka, hogy ehelyett... mit 
is fog csinálni? 


Vanessa gépe csak délután indult, ráért velük egerezni pár órát. 
Először is levették Marianne Villiers fotóit, az alapítvány nem 
fogja a shindyket vadidegen, civil gyerekek fotóival csábítgat- 
ni, akik ráadásul csak szóbeli hozzájárulást adtak, és azt sem 
nekik. Aztán tartottak egy edzést Vanessa különböző apjai és 
nagyszülei jelenlétében, akik szerették nézni, hogy a gyerekek 
milyen ügyesek. A panzióban ebédeltek, aztán taxit hívtak. Va- 
nessa az egyórás géppel elrepült és háromnegyed háromkor 
már a luxemburgi reptérről küldött fotókat, aztán párat a város- 
ból is, ahogy áthajtott rajta egy luxemburgi taxival. Vidéken is 
fotózott, szép luxemburgi tájakon, az ország jókora részét be 


kellett barangolnia, mert Csubakka bácsi több ezer luxemburgi 
kilométerre lakott a fővárostól. Francia kilométerben csak ket- 
tő. Egy kis luxemburgi faluban a luxemburgi taxi megállt egy 
csinos luxemburgi ház előtt, Vanessa kifizette közönséges eu- 
róval, küldött képet a házról, becsöngetett és megmutatta a bá- 
csinak a képeket a shindyről és a lányáról — no meg megismer- 
kedtek személyesen is, hiszen még nem találkoztak, ezért ment 
ő és nem a nővére. Jó két órát beszélgettek, aztán hívtak egy 
újabb luxemburgi taxit. Este hétkor a kislány már itthon cinco- 
gott velük megint. 

Kissy elraktározta diónyi fejecskéjében, hogy Vanessa töviről 
hegyire ismeri már Monacót és most járt Luxemburgban. Föl- 
tétlenül el kell mennie Andorrába, Liechtensteinbe, San Mari- 
nóba és a Vatikánba is! 


Úgy látszik, gondolta Kissy másnap reggel, a kis üdülés min- 
den napjára jut valami különleges dolog. Tegnapelőtt a szülina- 
pi shindyvadászat, tegnap a mikró luxemburgi útja, ma pedig... 

Anya reggeli közben telefonált. Ez nem volt szokatlan. Ott- 
honról beszélt, Kissy fölismerte a háta mögött a millbrae-i nap- 
palit. 

— Szia, anya — mondta Kissy, és kiválasztotta az egyik szend- 
vicset —, mizujs? 

— Sziasztok. Jó étvágyat. Egérkék, álmosak vagyunk már, ne- 
héz napunk volt, rövid leszek. A napot még nem tudom, de a 
hónap végén hazajövünk. 

— De Jó, mennyi időre? — billegette Kissy a füleit. 

— Végleg, te mamlasz — mondta Vanessa. 

Anya mosolyogva bólintott. Kissy fülei hátracsapódtak. 

— Igen, végleg. Elintéztünk mindent, az ügylet sínen van, mi 
már nem kellünk itt. 

— Óriási! — rikkantotta Kissy, és ösztönösen a táblagép felé 
nyújtotta a szendvicset. — Legfőbb ideje lesz, hogy megvédje- 
tek minket Macskától! 

— Köszönöm, már vacsoráztunk. Macskának kisebb gondja is 
nagyobb, mint benneteket üldözni, de köszi a bizalmat. Várja- 
tok csak... 


Anya fölkelt, kilépett a képből, s egyszer csak egy kéz letett 
valamit a kamera elé. Fehér volt, fémlánc volt rajta... nagy fü- 
lek... aztán a kamera kiélesített. Kulcstartós kisegér! 

Apa behajolt a képbe, integetett, aztán jó éjszakát kívántak és 
kikapcsoltak. 

— Lesz egy kishúgod — örült meg Francoise. 

— Vagy öcséje — mondta Elke. 

— Masni volt a fején! 

— Ja, lehet. . . 

— Hagyjátok abba — mondta Kissy. — A húgaim ti vagytok. 

— Meg én — mondta Vanessa. 

— Meg én — bólintott Jennifer. 

— Meg én — jelentkezett Nimby, mintha bizony húga lehetne 
bárkinek. 

— Meg én - tette hozzá Elke, ámbár vele kezdték a sort. 

— Jól van, elég lesz — állította le őket Niala. — Mi mind egy 
család vagyunk. Lássuk csak. Ki kell takarítani és fel kell tölte- 
ni az éléskamrát. Madame Faubourg most is rendszeresen taka- 
rít, és a kamrából csak az hiányzik, ami nem maradna friss, mi- 
re hazaértek. Ha tudjuk, mikor indulnak, bőven van időnk a 
különbséget behozni. 

— Ha tudjuk, mikor indulnak — mondta Vanessa -—, arra is van 
időnk, hogy odarepüljünk, elejtsünk egy shindyt a tiszteletükre, 
ünnepi lakomát készítsünk és gálába vágjuk magunkat. A leg- 
rövidebb járatidő tíz óra tizenöt perc, ez rengeteg, amikor öt- 
vennapos korunkban már felnőttnek számítunk! 

— Mennyi? — kapta föl a fejét Isabelle néni. 

— Annyi az — bólintott Niala. — A kis mezei meg laboratóriu- 
mi rokonok ennyi idős korukban már szaporodnak. Muszáj ne- 
kik mindent gyorsan csinálni, mert pillanatok alatt előugorhat a 
cica. 

— A laboratóriumban?! 

— Azt a gének nem tudják — nevetett Niala. — A természetes 
kiválasztódás kétféle kisegérnek kedvezett. Azoknak, akik vil- 
lámgyorsan szaporodtak, így a cica hiába kapta el őket, tovább 
élt a családi tradíció: ezeknek a leszármazottai sétálnak fehér 
köpenyben a laboratóriumokban. Meg azoknak, akik nem 
hagyták magukat, hanem jól orrba verték a cicát — ezeknek a 
leszármazottai Mickey, Jerry, Stuart Little meg mi. 


Isabelle néni megcsóválta a fejét. 

— Hallod-e, te lány, téged már megint elragad a képzeleted. 
Hát a fehér köpenyt azokban a laboratóriumokban nem az ege- 
rek viselik! 

— Igen, és szerinted akkor az egerek milyen színűt hordanak? 

Igaz, gondolta Kissy. Ők is fehéret, hiszen fontos a tisztaság, 
és a fehér különben is egyenruha azokon a helyeken. De lelki 
szemei előtt már fehér köpenyes tudósok hajoltak műszerek és 
lombikok fölé, egerek és emberek vegyesen, hiszen a tudo- 
mányban nem a kutatók származását nézik. A vezető tudósnak, 
akit szintén elképzelt, óriási volt a füle, de az orra is, hatalmas 
fejével rengeteget tanult és semmit sem felejtett. A legnagyobb 
tudósok nyilván csak elefántok lehetnek. 

Viszont a kisegér tudósok jeleskednek az olyan területeken, 
ahol apró dolgokkal kell foglalkozni, például a bakteriológiá- 
ban, a sejtbiológiában, az atomfizikában. . . 


Az előzetes tervek szerint a hétvége rokonlátogatással és gratu- 
lálók fogadásával telt volna, de mindenki, akit meglátogattak 
volna, eljött a születésnapra és Vanessa szemének kék csillogá- 
sában gyönyörködött, amíg Kissyék megfogták a monacói 
shindyt. Nem volt kihez menni, ezért reggeli után fölkereked- 
tek és átvonultak a melléképületbe céllövészetet tartani, a saját 
airsoft fegyvereikkel, látványosság gyanánt is, az apák és nagy- 
szülők kíváncsiak voltak, hogy a gyerekek hogy lőnek. 

Az első sorozat után — hozták a formájukat, senki sem jött ki 
a gyakorlatból — Martin megjegyezte, hogy erre az egérkölykö- 
ket is meg kell tanítani. 

— Meg bizony — vágta rá Vanessa. — Mire a tábornak vége, 
úgy kell lőniük, mint a kisangyal. 

— De inkább csúzlival — mondta Kissy. 

— Igen. De ilyennel is. Meg íjjal meg mindennel. Meg macs- 
kát hajigálni! — csattant föl Vanessa hirtelen, és az ajtóhoz ro- 
hant. — Hogy kerülsz te ide? Valaki nem csukta be rendesen. — 
Fölkapott a földről egy rémületes szörnyeteget, s míg az össze- 
gömbölyödött, ahogy illik, a kislány ballisztikai alapképzést 
tartott neki. — Ide figyelj, cicus, általában nagyon szívesen lá- 
tunk bármikor, annak ellenére, hogy... de ez a része ráér, ha 
nagyobb leszel. De mi itt fegyverekkel lövöldözünk. Ha elkez- 


desz idebent sétálgatni, véletlenül eltalálhat egy golyó, ami 
elég fájdalmas, bár ezek csak műanyagból vannak, de ez még 
hagyján, mert a fekete-fehér foltos bundáddal nagyon csábító 
célpont vagy és esetleg szándékosan is eltalálhat nem is kevés 
golyó, aminek az a következménye, hogy ebédre már Macska 
Négyet eszünk vadasan, zsemlegombóccal, párolt zöldségek- 
kel, hozzá cabernet sauvignon vagy pinot noir, esetleg merlot. 
Hát kell ez neked? Ráadásul a családod bosszút esküszik és ki- 
tör a hábotú, el kell sáncolnunk magunkat az egérlyukakban és 
onnan kilövöldözni, aztán az összes rokonodhoz valami alkal- 
mas receptet kitalálni. Úgyhogy jobb helyen leszel te most oda- 
kint. 

Ezzel kilépett és letette a kölyköt. Kissy imádta, amikor Va- 
nessa átváltozik Nimbyvé és tudományos előadást tart valami 
tökéletes képtelenségről. Ebből is látszik, hogy dúl köztük a 
szerelem. 

— Aha — állapította meg a mikró, ahogy becsukta az ajtót. — 
Nem jó a zár. Ha nem figyelsz oda és nem nyomod be erősen, 
kinyílik magától. Ki kell cserélni, nem kockáztathatjuk, hogy 
olyankor nyíljon ki, amikor nincs nálunk fegyver. Túl sok 
macska lebzsel odakint. 

— Mi: alapján választottál bort a macskához? — tudakolta Ma- 
rio, amikor a kislány visszatért közéjük és újratöltötte a fegyve- 
rét. 

— Hasonlósági alapon — felelte. — Jellem és külalak szerint a 
vaddisznófélékhez soroltam. 


És a meglepetéseknek még mindig nem volt vége. A délután és 
az este folyamán a vendégek nagy része távozott, hiszen ők 
nem vonhatták ki magukat a világ normális folyásából, dolgoz- 
ni kellett, intézni ügyeiket. Jean-Fran indulás előtt azt mondta 
Vanessának, hogy okos, művelt, gyönyörű nagylány lett belőle, 
meglátszik, hogy az ő génjeit örökölte — viszont a kémiatudá- 
sán meg az látszik, hogy mégsem. A kislány nevetett; Kissynek 
ő már akkor is kislány marad. Jean-Claude is ott állt mellettük 
és azt mondta, ő maga se mondhatta volna bölcsebben, bár ami 
őt illeti, a kémia nem zavarja. Viszont az üzleti érzékét határo- 
zottan tőle örökölte. 


Schneiderék velük együtt indultak, és egy kis figyelmet kér- 
tek. Johann a lányára nézett, aki láthatóan már be volt avatva; 
karba tett kézzel állt a könyvespolc mellett, súlyát egyik lábára 
helyezve, olyan diadalmas képpel, hogy Kissy rögtön tudta: 
shindyt fogott. Vagy macskát. 

— Rövid leszek — mondta Johann. — Tartottunk egy kis családi 
megbeszélést, és döntésre jutottunk. Gutta cavat lapidem... 
egyszóval: amikor Elke befejezi az iskolát, ideköltözünk. 

Az ablakok is beleremegtek a boldog rikoltozásba. Elkét kéz- 
ről kézre adva ölelgették, majdnem összenyomták, aztán föl- 
kapták a levegőbe. 

— És az mikor lesz? — kérdezték többen is, amikor a zaj kissé 
csitult, de Elkét még egérmancsok tartották a magasban. 

— Hauptschule — felelte a zseb. — Kilencedik végén, jövőre. 

— Nem, nem - felelte az apja szigorúan. — Ezt már megbeszél- 
tük. Két év múlva. Még csak hetedikes vagy. 

— De tanulok mint kicsi angyal, óriási fülkékkel, és kivégezek 
egy év alatt két osztályat! 

— Nem hiszem, hogy ez lehetséges. 

— Akkor fél év alatt! 

Nevettek. 

— Eredetileg feltételül akartuk szabni — szólalt meg Anne —, 
hogy tanuljon meg franciául, aztán beláttuk, hogy talán soha 
nem fog... 

— Zsebike gyönyörű szépen beszéli franciául — vágta rá a kis- 
lány —, csak nyelvi tudásában több Kreativitát, mint Mutter- 
nyelvi beszélésben! Ért mindent, és franciák is értenek zsebi- 
két. Vigyorganak. Na és? Szájuk van azért, hogy vigyorganak 
vele. Ha zsebike perfekt wie Dumas, franciák akkor is vigyor- 
ganak, mert lepődés nekik, hogy egér nem lapulódik lyukbele, 
hanem jön és beszéli nekik. Többi Hausmaus nem teszi. Még 
sőtebb vigyorganak, mert látik egérfülkés hajpánt és muszáj 
nekik vigyorgani. 

Igen, most is ott volt a fején. Hát csakugyan elég sok benne a 
Kreativitát, gondolta Kissy, minden második mondatában úgy 
reformálja meg a francia nyelvet, hogy hanyatt kell esni tőle. 

Hát szóval ideköltöznek. Két évbe még beletelik, de ő nyert. 
Gutta cavat lapidem, a vízcsepp végül kivájta a követ... hát 
persze. Mert Elke évek óta tanul rábeszéléstant a D"Aubisson 


egerektől, és mostanra kezdi utolérni őket. Lássuk csak. Tizen- 
öt éves lesz, amikor ideköltöznek. Tizenhét-nyolc éves korára 
képes lesz rábeszélni az állatkerti elefántot, hogy induljon a 
magasugró világba]. . . 

— Kissy? 

— Mivammá?! 

— Mit vigyorogsz? — kérdezte Jennifer. 

— Hogy? ... á, nem, semmi. És hova fogtok költözni? 

Johann ránézett. 

— De hisz mostanáig... ja igen, te elaludtál közben. Beaulieu- 
ben vagy Saint-Jeanban telepednénk le, ha találunk alkalmas 
helyet. Nem akarunk se palotát venni, se társasházi kislakást. 
Valami olyasfélét, mint ez a ház. Ennél nagyobb nemigen kell, 
egy ilyenben elférnek a gyerekek is, ha meglátogatnak minket. 
Csak nagy kérdés, hogy találunk-e ilyet a környéken. 

— Már most el kell kezdeni keresni — mondta Mario. — Ha itt 
valaki elad egy házat, arra pillanatok alatt lecsapnak. Nizzától 
Cap d" Ailig mindenhol nézni kell. Írjátok le, milyet szeretné- 
tek, és majd körbekérdezősködök. 

Kissy tudta, hogy ha van ember, aki bármikor képes házat ta- 
lálni, az Mario. Kocsit is nemegyszer adott el úgy, hogy a tulaj 
nem 1s hirdette, csak szólt neki, és pár nap alatt megvolt a ve- 
vő. Ezért Mario nem kér semmit, legfeljebb néha kap egy-egy 
üveg bort. Ha Mario néz utána a házvásárlásnak, Schneiderék 
nemsokára akár költözhetnek is. Két év múlva Beaulieu-ben 
szaladgál a zsebegér! 

Kissynek megrebbent a füle. De hisz két év múlva ők Martin- 
nel már tizenkilenc évesek lesznek. Akármikor foghatják ma- 
gukat és ideköltözhetnek ők is. Lenne hova, Isabelle néni egy 
szóra kiad nekik egy állandó szobát. 

Néhány éven belül az összes kisegér felnő. Akár mind együ- 
vé költözhetnek és rettegésbe ejthetik a vidék shindyjeit. 


Elke persze tíz centivel a föld fölött lebegett. 

— Nem is tudok — felelte, amikor megkérdezték, hogy csinál- 
ta. -— Nem mondtam semmi újt, amit korábban is nem mondtam 
volna, illetve... — összehúzta a homlokát — napok ótától egy 
szót se beszéltünk erről, csak amikor mondtam, hogy kellene 
Monaco költözni bele. De az se volt beszélgetődés, csak mond- 


tam ennyit és kész. Ők az egészet maguk kitalálták, sajátfejű- 
leg. 

Sajátfejüleg, ismételte Kissy magában. Honnan szedi ezeket? 

— Fantasztikus — mondta Vanessa. — Gutta cavat lapidem. Ad- 
dig nyúztad őket ezzel, hogy beadták a derekukat. 

— Tanulom tőled rábeszéléset meg Nialától — vágta rá a zseb 
pontosan azt, amit Kissy is megállapított már. — Most jön má- 
sodik Akt. 

— Éspedig? 

— Rábeszél szép ház Beaulieu-ben tulajdonost, adja el házt! 

Már csak a háta mögött nevethettek. Sarkon fordult, az asztal- 
hoz szaladt és leült az egyik fölállított gép elé. Rábökött és elő- 
vette Beaulieu térképét, a speciális, kisegeres változatot, amin 
már bejelölgették az ismerősök lakóhelyét, üzleti érdekeltsége- 
ket, rengeteg mindenfélét. 

— Lássuk csak. Itt hegyen nem lehet, mert mindenki rokon és 
ha elad házt és elköltözi, egérke lányok lesznek megfosztva ro- 
konból, ezt nem akari zsebike. Itt balra hegyoldal elég magas, 
mutat nagyon fantasztikus kilátásat Beaulieu egyik oldalon, 
Villefranche másik oldalon, nordnémet zsebimama und zsebi- 
papa szeret azt, szóba jöhet. Hegy másik oldala túl messze már 
azonban. Félsziget végig jó, csak parti rész nem annyira, zsebi- 
mama szeret tengeret, csak mellette lakni állandóan azért még- 
se nem. Inkább fönt hegyen. 

— Jó, akkor nem vesszük meg a Fiorentinát — felelte Vanessa. 
— Állj már le, egérke. Fölösleges helyeket keresgélni, Mario 
minden eladó házról tud, és ha mondanak egyet, akkor a helyét 
és a többi adottságát is át lehet majd tanulmányozni. 

— Florenz, az mi az? 

— Nem Florenz. Fiorentina. Az egyik legdrágább villa a vilá- 
gon, félmilliárdot ér, de nem vesszük meg, mert zsebimama 
nem akar tenger mellett lakni. 

— Az melyik az? 

— Láttad már ezerszer a villa emeletéről. A félszigeten a leg- 
utolsó, kint a Saint-Hospice-fokon. 

— Ja, az? — A kislány lebiggyesztette a száját és odahúzta a 
térképet a félsziget végéhez. — Az nem jó csakugyan. Minden- 
hol csak tengerek, mintha ülnél hajóben, egész nap és éjszaka, 
és akkora ház nem is kell. Nekünk kell csak egy alvószoba szü- 


lőknek meg egy minden gyereknek meg sofőrnak meg szoba- 
lánynak, nem kell több. Florenzháznak van tíz alvószoba! Fö- 
lösleges pazarolás, annyit fűt meg takarít. 

— Mennyi van neki? — hajolt oda Kissy a mikróhoz. 

— Fogalmam sincs — vigyorgott a társa. — Szerintem még a tu- 
laj se tudta megszámolni. 

Elke persze nem hagyta abba. Nemigen akadt egyéb beszéd- 
témája a következő napokban, hetekben, évtizedekben, csak a 
költözés. Beaulieu-be, Kisegérföld fővárosába! 

Kissy még azt se tudta megszokni, hogy Vanessa itt él, az 
egykori számkivetett kis árva, a világ legszebb tengerpartja fö- 
lött a világ legszebb hegyoldalán, ahol mindenki milliomos. 
Azt könnyebb volt megszokni, hogy Angéligue itt él meg Pi, 
ök felnőttek, már azelőtt is volt valami egzisztenciájuk. Még 
azt is, hogy ő maga itt él az idő valamekkora részében, és úgy 
jár-kel a pazar villák labirintusában, mint egy bennfentes. Ha- 
marosan meg kell szoknia azt is, hogy Elke is itt él majd, Jo- 
hannék nem fognak visszatáncolni, Mario pedig talál majd há- 
zat. Elke persze Kielben is egy szép nagy házban él, személy- 
zetet tartanak, s még így is jóval szerényebben laknak, mint 
amit megengedhetnének maguknak -— nincs igényük többre. De 
ott Kronshagenben köznapi emberek élnek, ott Elke is egy köz- 
napi kislány, leszámítva hatalmas füleit. Itt milyen lesz, beau- 
lieu-i vagy saint-jeani lakosként? 

Később, amikor Elke már egy ideje a Cöte d" Azurön élt, Kis- 
sy választ kapott erre a kérdésére. Hát persze hogy ugyanolyan. 
A Jerry egereit nem abból a fából faragták, hogy megváltozza- 
nak. Voltaképpen Vanessa sem változott semmit, pedig ő tette 
meg a legnagyobb utat és ő változott a legtöbbet — mégse válto- 
zott. Ugyanaz a lökött kisegér. 

És mégis változtatott Elkén, hogy ideköltöztek. Másként, 
mint Vanessán, és másként, mint ahogy Kissy gondolta. 


— Compiégne — mondta Chantal. — Ott már minket is ismernek, 
őket is, és minden adott a táborozáshoz. 

— Azt hittem, kimegyünk egy erdőbe és sátrat verünk — nézett 
rá Francoise. 


Niala megrázta a fejét. — A miniegérnek igaza van. Nem ve- 
hetjük be magunkat egy erdőbe tíz-húsz gyerekkel, akiknek 
meleg étel, fürdőszoba, paplanos ágy kell. 

— Szardíniás dobozt nekik! — vágta rá a zseb. 

— Jerry abban alud — bólintott a másik zseb. — Ha akarják egé- 
rek lenni, tanuljanak meg vállal áldozatot. 

— Te sem alszol szardíniás dobozban — jegyezte meg Nimby. 

Elke fölpattant. Kissy igyekezett úgy tenni, mint aki nem is 
vigyorog egyáltalán. 

— Akármikor elaludok halas dobozban, ha hiszesz, ha nem! 
Szemtelen egér vagysz! Mintha nem tudnál, hogy önáldozásból 
nem aludok dobozban! — Hirtelen kinyújtott karral Kissyre mu- 
tatott. — Mert engedem át Kissynek, aki imádi halat! 

Kissy arcára dermedt a vigyor. Egy pillanatig ült a nevető 
egerek tekintetének gyűrűjében, aztán lassan a derekára csú- 
szott a keze. Elke odanézett, majd óvatosan megkerülte Nimbyt 
és bebújt mögé. 

— Izé... akartam mondani csak, hogy edzt kisegér akármikor 
elaludi halas dobozban, több semmit is. . . 

— Jól van, elég ebből — mondta Niala. — Szóval Compiégne. A 
szállással és ellátással kapcsolatos kérdéseket ezzel gyakorlati- 
lag megoldottuk, csak persze helyfoglalás kell majd. Az utazást 
ki-ki oldja meg magának. 

— Kérdés, hogy tábor közben akarunk-e menni valahová — ve- 
tette közbe Jennifer. 

— Hová akarnánk? 

— Mondjuk paintballozni — felelte Vanessa, és fölvett egy al- 
mát az asztalon fekvő gyümölcsöstálból. Forgatta, nézegette. 

— Ebben van valami — bólintott a nővére. — Nem ártana, ha ki- 
csit gyakorolnák a lövöldözést. Erre nyilván buszt kell majd 
bérelnünk, túl sokan leszünk más járműhöz. 

— Meg a szaladgálást — tette hozzá a mikró. — Ha kinövesztik 
a fülüket, rengeteget kell majd futkározniuk: shindy után, cica 
elől... 

— Ez az — mondta Nimby. — Erőnléti edzések is kellenek. 

Vanessa közben fölvette a gyümölcskést, amit mindig a tál 
mellett tartottak, mert Georges felvágva szerette a gyümölcsök 
egy részét. Kettészelte az almát, odahúzta a kistányért és kiváj- 
ta a magházat. 


— Cicasimogító — szólalt meg Elke. 

— Hogy mi? 

— Állatkertben szokta lenni ilyen, gyerekek mehetnek vadállat 
gyerekekhez és megsimogíthatják őket. Mármint embergyere- 
kek vadállat gyerekekt — magyarázta. — Nem fordítva. Kell tá- 
borba kölcsön kiscica, csak egy óráigra, simogítani, hogy lás- 
sák, nem kell tőle félni. 

— De egérke — sóhajtott Niala —, azok a gyerekek még egyál- 
talán nem félnek a macskától. 

— No, ezért kell cica, hogy később se is! 

Vanessa ezalatt nyugodt mozdulatokkal egészen vékony sze- 
letekre vágta az egyik fél almát. 

— Föl kell mérnünk a képességeiket és mindenféle tulajdonsá- 
gukat — szólalt meg Pi. — Tudnunk kell, hogy van-e köztük, aki 
fél valamitől, allergiás valamire... hogy mi érdekli őket, az 
egérségen kívül, és meg is kell jegyeznünk mindezt. Egymásról 
nem nehéz tudni ezeket, de mi már összeszoktunk. 

— Ezt írd föl, Nimby — bólintott Francoise. — Meg kell kérdez- 
ni mindenfélét, azt is, hogy milyen tantárgyakból jók és miből 
nem, mert adódhat úgy, hogy vegyészre van szükségünk és Va- 
nessa nincs kéznél... — A mikró fölkapta a fejét, a kezében 
megállt a kés, de a zseb gyorsan folytatta. — Nyelvtudás, helyis- 
meret, mondjuk ahol nyaraltak vagy ilyesmi, gépek kezelése... 

Vanessa megcsóválta a fejét és folytatta a szeletelést a másik 
fél almával. Egyenletes, alig milliméternyi vastag szeletekre 
vágta az almát, a héjától a közepe felé haladva, mindegyik cikk 
egyik szélén végig héj volt. Kissy kezdte furcsállni. Miért nem 
eszi meg? 

— Autót vezetni megtanítjuk őket? — kérdezte Francoise. 

— Egyelőre inkább ne — javasolta Jennifer. 

— Tudni kell mindent — közölte Vanessa az almával. 

— Nekünk magunknak se volt még szükségünk rá... no igen, 
kivéve Kissyt, aki kapukat szokott betörni kocsival. 

— No látod — mondta Niala. — Nem számíthatsz rá, hogy ha az 
egérkölyköknek pont autót kell vezetniük, ott lesz Kissy és be- 
töri nekik azt a kaput. Az az úr meg is halhatott volna, ha Kissy 
nem tud vezetni. Írd csak föl az autóvezetést, egérke. 


Nimby bólintott és fölírta. A lista kategóriákra és alkategóri- 
ákra volt bontva, az autóvezetés a tananyaghoz, azon belül a 
gépkezeléshez került. 

Vanessa végzett az almával, fölkelt és átvitte a tányért a 
konyhába. Kissy feltűnés nélkül megnyomta Jerryt a képernyő- 
je sarkában, kiválasztotta a gépparkot, kamerák, Beaulieu, 
D7 Aubisson-villa, konyha. Bekapcsolta a kamerát, s a képet ki- 
tette egész képernyőre, másra most úgyse használta a gépét. 
Vanessa elmosta a kést, aztán mindenféléket szedegetett elő a 
szekrényekből. 

— Kell meghívni vendégnek rendőröt — szólalt meg megint a 
cincogás. — Tanulóbaba, mint bokszolónak partner. Megtanulni 
pimaszul beszélsz rendőrnek vele. 

— Jól van, egérke, írd föl, hogy hívjunk meg egy rendőrt — bó- 
lintott Niala. — Talán Dorville hadnagy el tud annyira szabadul- 
ni, hogy tartson nekik egy előadást a bűnüldözésről. 

— Jean-Pierre kell hívni sokkal inkább. 

— Ő már rég leszerelt. 

— Mit szerelt? 

— Nem rendőr már! 

— Ja igen. Persze, nem rendőr, de tud többet bűnüldöződésről, 
mert látta, amikor Jennifer szétrúgi Grevinnek orrba. 

Egy pillanatra csend lett, a csapat visszagondolt arra a réges- 
régi esetre, és nagyon büszkék voltak a társukra. Kissy közben 
a táblagépen figyelte, ahogy Vanessa leveles tésztát vesz elő, 
deszkán laposra nyújtja, aztán csíkokat vág belőle. Ez az egér 
kitalált valamit. És csakugyan: megkente valamivel a csíkokat, 
Kissy az üveget ismerte föl, amiből kivette. Baracklekvár. 

— Van esély, hogy meg tudjuk szerezni Dorville-t — mondta 
Niala. — A rendőrök is elmennek szabadságra, akkor jobban rá- 
érnek. 

— Vagy ha ő nem, egy kollégája — tette hozzá Pt. 

A mikró ezalatt egy nagy tálból, valamilyen léből szedegette 
ki az almaszeleteket — Kissy nem látta, mikor tette bele őket —, 
és szép sorban végigfektette őket a tésztacsíkokon. Aztán meg- 
szórta fahéjjal, Kissy fölismerte az üvegcsét. Végül összeteker- 
te a csíkokat és a kapott objektumot betette egy muffinsütőbe. 
Sorban a többit is. Kissy nem látta, mik voltak. 


Még tartott a megbeszélés, amikor Vanessa megint kiment a 
konyhába, és egy tálon apró virágokat hozott be. Rózsák vol- 
tak, sült almából. 


Gyorsan elrepült az egyhetes extra szünet, egyre sebesebben 
közeledett a hétfő, amikor véget ér az alapítvány ötéves siker- 
története, hiszen csak a két maxi marad életben közülük, min- 
denki másnak letépik a fejét a suliban, aztán süteményes do- 
bozban temetik őket az iskolaudvaron. Nimby legalábbis ezt 
jósolta. Pedig hát valamennyien előre bejelentették az egyhetes 
távollétet, sőt megszervezték, hogy az osztálytársaik közül ki 
fogja velük átvenni a kihagyott anyagot. Nimby derűlátása ép- 
pen ezért nem ragadt át rájuk, élvezték a beaulieu-i napsütést, 
mászkáltak a városban, egyik nap néhány egér fölment a szőlő- 
be is, megnézték Nizzát a magasból. Voltak paintballozni, teni- 
szezni és hajózni. Megkerülték a félszigetet, megnézték a víz- 
ről a Fiorentinát, amit nem vesznek meg Schneideréknek, aztán 
végig a part mentén, egészen Port Grimaud-ig. Ott a kapitá- 
nyuk, egy Bertrand nevű pasas bevitte őket egy őrült bonyolult 
marinába és kikötött. A jachtot — Véronigue volt a neve — 
ugyanis éppen eladták és már nem tér vissza, de az új tulajdo- 
nosnak nem volt kifogása az ellen, hogy tizenegy kisegeret is 
kapjon a hajója mellé. 

Jó két órát csatangoltak Port Grimaud-ban, nem mindennapi 
hely volt, egy miniatűr Velence, szeszélyes alakú, végig házso- 
rokkal szegélyezett félszigetek és szigetek, és tömérdek hajócs- 
ka mindenfelé. Mesterséges volt az egész, a hatvanas évek óta 
építették, hajósparadicsom, zárt magánterület. De persze ügyet 
se vetettek néhány ide-oda surranó egérre. Aztán elballagtak a 
bérelt mikrobuszukhoz, ami jó előre le volt foglalva, sofőr nél- 
kül, de nem hazafelé indultak, hanem az ellenkező irányba, to- 
vább a part mentén. Fölkeresték Saint-Iropez-ban a világ leg- 
híresebb csendőrségét, ami ugyan csak két filmben volt Louis 
de Funés csendőreinek főhadiszállása, de mindmáig járnak ide 
rajongók. Az egérkéknek pedig mindig egyik kedvencük volt 
az apró termetű, higanygőz mozgású színész, akinek percen- 
ként negyven arca volt. Bár nem a csendőrfilmeket szerették a 
legjobban, de ide mindenképp el akartak jönni. 


— Apa találkozott néhányszor Olivier-vel — mondta útközben 
Niala —, tudjátok, ő is az Air France-nál dolgozott a filmes kar- 
rierje után. Mesélt az apjáról. Az életben egész más volt, mint a 
filmjein, egy csendes, szerény emberke. De bolondozni persze 
szeretett. 

Kiszálltak, megnézték a csendőrséget, ami pont olyan volt, 
mint harminc évvel ezelőtt a filmen. Kissy szinte várta, hogy a 
kapun kiront a kopaszodó kis őrmester, beugrik abba a képte- 
len, apró zöld kocsijába és elszáguld. Alighanem látta de Funés 
összes jelentős filmjét, de képtelen volt fölidézni olyan jelene- 
tet, amiben normális tempóban jár vagy autózik. 

Nimby mesélt a cháteau de Clermont-ról, olvasott róla, ami- 
kor eldöntötték, hogy eljönnek ide. Messze van, de ha egyszer 
Nantes-ba vetődnének shindyvadászatra, megnézhetnék. Egy 
igazi, hatalmas kastély a Loire völgyében, XIV. Lajos korabeli, 
a Condé hercegek egyik emberének volt a kastélya. Kétszáz év- 
vel később a de Maupassant családhoz került, s végül megörö- 
költe az író dédunokahúga, Jeanne, aki titkárnő volt egy zeneis- 
kolában, amikor találkozott Louis de Funésszel. Negyven évig 
voltak házasok, harmincat a háromszáz éves kastélyban töltöt- 
tek. Ma semmi sem őrzi a nemes uraságok emlékét, akik évszá- 
zadokon át éltek ott. A kastélyban múzeumot fognak berendez- 
ni, de nem nekik. Egy kicsi embernek, aki Donald kacsától ta- 
nulta némelyik grimaszát. 

Hát igen, gondolta Kissy. Azok a nemes uraságok csak pá- 
váskodtak drága ruhákban és szipolyozták a parasztokat. Ez az 
izgága kis ember pedig milliókat nevettetett meg. Őneki jár a 
múzeum, nem amazoknak. 

Még mászkáltak egyet Saint-Tropez-ban, ha már erre vetőd- 
tek. Nagyon hasonlított a partvidék többi városára, igazából 
egy különlegessége van: ez az egyetlen nagyobb város a Cőte 
d" Azurön, ahol a nap sose kel és nyugszik a tenger fölött, mert 
a tenger északra van. De a napnyugtát már nem várták itt meg, 
visszaugráltak a kocsiba. 

— Mivel innen keletre lakunk — adta ki a jelszót Nimby —, 
irány haza, nyugatnak! 


— Képzeld el, hogy nincsenek shindyk — dúdolta Kissy, és lesie- 
tett a lépcsőn —, nem nehéz, csak próbálni kell. Senki nem les 
orvul a gyerekekre. Képzeld el, hogy mindenki a mának él, ju- 
hű... 

S a lépcső tövében, egy kocsi mellett állva hirtelen elhallga- 
tott. A keze a derekára csúszott. Izgékony, nagy füle gyanakvó- 
an mocorogni kezdett. 

Szemközt, a pizzériában egy kislány beszélgetett egy shindy- 
vel. 

Kissy ösztönösen behúzódott a kocsi mögé, onnan leskelő- 
dött. A shindy alig két méterre volt a pizzéria bejáratától, ezen 
a távolságon néhány rúgással átjuttatható, onnan pedig már 
gondjukba veszik Marcello és az emberei, van szép nagy hús- 
darálójuk. Ez a része tehát nem gond. No de akkor is... 

Azt, hogy shindy, a korkülönbségből lehetett megállapítani. 
Legalább tizenöt éves volt, ha nem több, de könnyen meglehet, 
hogy több. Tizenhét, tizennyolc, akármennyi. Hogy a kislány 
mennyi, azt Kissy teljes pontossággal tudta. A füle méretét is 
tudta. A kislány füle semmiben sem maradt el Kissyétől, se 
méretben, se mozgékonyságban. De nem látta az arcát, csak 
félprofilból, így nem következtethetett a szándékaira. Aligha- 
nem ugyanazt csinálják mindketten, Francoise is ezt a shindyt 
próbálja becserkészni. A shindy meg őt. 

Csak remélni lehet, hogy a zseb nem ül be a srác kocsijába és 
megy vele szobára megint, bár az az egy biztos, hogy akkor je- 
lezne telefonon. De hátha még nincs kapás, időbe telik, amíg a 
srácnak beindul a fantáziája, no meg nem is szabad túl ráme- 
nősnek lenni, csak a srác lehet a kezdeményező. Mindenesetre 
keres egy biztonságos leshelyet, ahonnan szemmel tarthatja 
őket. 

Óvatosan elsurrant a kocsi mögött, aztán a többi parkoló ko- 
csit használta fedezéknek. Legalább gyakorolja a szabadtéri bú- 
jócskát, akármikor szükség lehet rá, jön a nyár, turistaszezon, 
rengetegen lesznek az idegenek. Lehet köztük macska is. Kicsi- 
vel távolabb elérte egy villa kapuját, aminek természetesen tud- 
ta a nyitókódját. Mert egy felkészült kisegér tudja az ilyesmi- 
ket. És egy felkészült kisegérnek szerencséje is van. A városbe- 
li villák legfeljebb mondjuk öt százalékának van számzáras ka- 
puja, bármennyire terjesztik D"Aubissonék ezt a divatot, és ő 


pont egy ilyet talált. Bebújt a kapun, bezárta maga mögött, s 
fölszaladt a lépcsőn. Szerencse, hogy errefelé a legtöbb házhoz 
az utcával párhuzamosan vezet a lépcső, egy egész emeletnyi 
magasságba, így közvetlenül az utca fölött lehet surranni, to- 
vábbra is rálát mindenre. Francoise ugyanúgy beszélgetett a 
sráccal. Innen fentről jobban látta a kettejük között levő távol- 
ságot, és figyelemre méltóan csekélynek találta. Csak félig 
ment föl a lépcsőn, addig, ahol már látta őket, de odalentről 
nem sok esély volt fölfedezni az ő diónyi fejecskéjét a kőfal fö- 
lött, a rács takarásában, lehajtott fülekkel. Ha azok ketten elin- 
dulnak valamerre, ő le tud futni, kinyitja a kaput és máris a 
nyomukban van, de szaladhat fölfelé is, egy pillanat alatt fönt 
van a ház szintjén, átvág a kerten és a másik oldalon egyszerű- 
en kilép az utcaszinten levő kapun. Attól függ, merre indulnak. 

Amikor végül, jó öt perccel később elindultak, Kissy csak állt 
bambán és egyik haditervet se tudta megvalósítani. Mert ketten 
kétfelé mentek. 


— Miféle shindyt? — csodálkozott Francoise, amikor Kissy fele- 
lősségre vonta, amiért kikezdett a shindyvel, vagyis kockáztatta 
a farkincáját, viszont aztán mégsem szállította, ahogy illik. 

Kissy válasz helyett fölmutatta a srácot a telefonján. 

— Jaj, egérke. Egyáltalán nem shindy. Nem próbált rám nyo- 
mulni, csak beszélgettünk. 

Kissy fölháborodott képet vágott. 

— Hogyhogy nem próbált rád nyomulni?! Talán nem vagy ne- 
ki elég szexi? 

— De. Azt kifejezésre juttatta. 

Kissynek fölcsillant a szeme. 

— Tehát később még találkoztok? 

— Igen. Nem! Nem úgy, ahogy gondolod. A srác komolyan 
szeretne járni velem. 

— De hisz legalább tizenhét. . . 

— Tizenöt. Nem olyan nagy különbség. 

— És már van srácod! 

— És akkor nem lehet már több? Hé, egérke, nem fogadtunk 
örök hűséget egymásnak. 

— Szóval járni akarsz vele? 


— Miért ne? Helyes srác, nekem is tetszik. Ne nézz már így, 
egérke. Nem shindy. A legtöbb pasi egyáltalán nem shindy. 

Kissy igyekezett olyan szkeptikus képet vágni, amilyet csak 
tudott. A világon élő pasik három csoportra oszthatók. Alapít- 
ványiak (egerek és kisfülűek); az alapítványhoz lazábban kap- 
csolódók (tanárok, rendőrök, üzleti partnerek, gyerekek roko- 
nai, örmény formatervezők); az alapítványhoz egyáltalán nem 
kapcsolódók — ezek legnagyobb része pedig shindy. Még ha 
csak olyan kezdő is, mint az a srác, aki bepróbálkozott, amikor 
ő elhozatta vele a motorját, amíg Ninót figyelte. 

— És mi lesz az előző srácoddal? Kiadod az útját, s míg meg- 
törten elballag, integetsz a füleddel? 

— Jaj, egérke. Michel ott van... Jean-Pierre meg itt. Miért ne 
lehetne északon is meg délen is egy srácom? 

— Mert nem vagy tengerész! 


Márpedig Francoise csakugyan összejött a sráccal. A pénteki 
buliba is meghívta, részint hogy ők is megnézhessék maguk- 
nak, meg hogy együtt lehessenek, már nem sokáig, a srác is ha- 
zamegy a szüleivel, Nizzában élnek. Addig mindenesetre tény- 
leg megnézték maguknak, annyira, hogy Blanche egyszer el- 
kapta Kissy farkincáját és kivonszolta a kertbe. 

— Mit bámulod folyton azt a srácot? Van neked sajátod. 

— Ugyan már! Én csak... 

— Te csak egész este gardedámoskodsz Francoise fölött, mint 
egy tizenkilencedik századi nevelőnő. Akárcsak Jennifer, 
Chantal, Angéligue és a lányaim. Hagyjátok ezt abba. Nem 
fognak csinálni semmit. 

— Ez a srác már tizenöt éves. 

— Úgy van, még csak tizenöt, nagy gond, hogy elég érett-e 
már Francoise-hoz. De ha nem, úgyis rájön a kisegér és kiteszi 
a szűrét. Ne féltsd. 

Kissy hápogott valamit. 

— Ugyan már! Titeket nem lehet csak úgy lefektetni, még ha 
leitatnak, akkor sem, és alkohol nincs is a bulin. Mars vissza! 

Kissy iszkolt vissza a táncterembe, és nagyjából levette a te- 
kintetét a zsebről. Blanche a többiekkel is beszélt, és elvileg 
többé-kevésbé őrizet nélkül hagyták a kislányt az este hátralevő 
részére. 


Tényleg nem volt szüksége őrizetre. Szépen eltöltötte az estét 
a srácával, aztán a buli végén elbúcsúztak. Kissy történetesen 
az ajtó előtt beszélgetett Izzyvel, amikor ők kimentek, és törté- 
netesen éppen akkor ért a panzió személyzeti bejáratához, ami- 
kor a zseb visszatért. Volt vagy egy negyedóra a kettő között, 
de talán több is. Szóval elég hosszan búcsúzkodtak. 

— Szóval? — kérdezte Vanessa, amikor a szobáik felé sétáltak. 

Válasz helyett a zseb csak sóhajtott. 

— Aha. Szerelmes a kisegér. Tehát dobod Michelt? 

— Alighanem... de holnapig várok. 

— Holnap még nem is lesztek otthon. 

— Nem azért. Holnap is találkozunk, és látni akarom, hogy 
állja-e a szavát. 

— Milyen szavát? — kérdezték egyszerre hárman is. 

— Megígérte, hogy nem próbál még egyszer megcsókolni. 

— 97? 

— Aha... az előbb szeretett volna, én pedig bevallottam, hogy 
kezdettől fogva tetszik az orra. Kár lenne tönkretenni. 


Egy egérlány azért volt, aki nem vett részt Francoise erkölcsei- 
nek védelmében, és előre meg is mondta. 

— És ha szeretik? Hátha akarnának megcsókolódzani, vagy 
akár kisurranik táncterem, elbúj egérkelyuk, csinálni szext. 

— Még csak az kellene — mondta Jennifer. 

— De ha szeretik?! 

— Mennyi ideje ismerik egymást, két napja, vagy van az már 
két és fél 15? 

— Szerelemnek nem számít idő. Látod például Hans és en- 
gem. Ismerünk egymásat akkorka korunktól óta, mint én most, 
tízcentis. És lefeküdtük mikor először egymásat? Semmikor is. 
Mert semmi szerelem se is nem nincsen. 

Kissy a tenyerébe temette az arcát. 

— Nem vagy te még tízcentis, egérke — közölte vele Niala. — 
Öt, mondjuk. 

— Nyolc! 

— Hat! 

— Hét! 

Kissy halkan nyüszített. 


— Szóval én nem fogok őridzeni zsebegérke ölkercseket, sem- 
miképp se is. 

— Erkölcsöket! 

— Lehet, csak annak semmi értelemje. Srácnak meg orrkáját 
minek őrizjem, ha próbálkoz és Francoise kiüti fejét két fülkéje 
közül? Az plusz munka Blanche-nak, visszatenni fogóit, bevé- 
tel, profit. Szabad semmiként megakadályzani. Ha meg srác 
nem próbálkoz, Francoise de azonban, akkor meg tessék, le- 
gyen övé sráct, én nem bánok. Irigyetlen vagyok boldogságjá- 
ra, van nekem srácam saját. 

— Már két hete — tette hozzá Chantal. 

— Hat. 

— Három! 

— Öt! 

— Négy! 

Kissy már rázkódott Is. 


A buli lényege persze nem Francoise és újsütetű szerelme volt, 
hanem az ezüstlakodalom. Este hatkor, ünnepélyes keretek kö- 
zött köszöntötték föl a szülőket, ezüst gyűrűt adtak nekik aján- 
dékba, és elénekelték a nemzeti himnuszt, mármint a Tom és 
Jerry főcímzenéjét. Mindenkinek ezüstszínű sapka volt a fején, 
Niala osztotta szét őket, két fazonban. Tizenhárom példánynak, 
amiket az ünnepeltek és ők kaptak, egérfüle volt. A vendégek 
szórakoztatásáról egy neves zenekar gondoskodott, amit ott 
helyben alakítottak Vanessa és Marie-Thérése (szintetizátor), 
Izzy és Pi (gitár), dr. Jean-Jacgues (ütősök) és Kissy (ének) 
részvételével, annyira sebtiben, hogy Kissy nem is tudta meg- 
kérdezni, miért mutatja be az est háziasszonya, Niala doktor- 
ként a legfeljebb huszonöt éves fiút, és hova lett a családneve. 
Őt még nem ismerte. S már énekelt is, nagyrészt az esküvő ide- 
jéből, huszonöt évvel ezelőttről való számokat, a szövegüket 
persze nem tudta, de azért volt a nagyszámú művészeti asszisz- 
tens, azaz Nimby és két táblagép, hogy ezen segítsenek. 

Kilenc körül a vendégek szállingózni kezdtek, s az estély át- 
alakult egérbulivá. Most már felvételről szólt a zene, s a zene- 
kar is táncolt. 

Később tudta meg, hogy dr. Jean-Jacgues a konzorcium egyik 
régi alkalmazottjának fia, tavaly tette le a vizsgáit, és már né- 


hány hónapja a konzorcium egyik ügyvédje. Kissy tehát volta- 
képpen a főnöke volt, leszámítva, hogy nem volt az. De hát 
szegről-végről ő is a konzorciumbhoz tartozik, és nem alkalma- 
zott. Hogy akkor mi... azt csak a Nagy Ementáli tudja. 

Tényleg hajnalig tartott a buli. Három óra volt már, amikor 
jelzett a Cirrus. Szöveges üzenet. Kissy megnézte és hátracsap- 
ta füleit. 

Remélem, alusztok már. Hamarosan indulunk haza, otthoni 
idő szerint délután kettőkor szállunk le a CDG-n. Anya, apa, il- 
letve Marie néni és Jean-Jacgues bácsi. 

Kissy megriadt. Soha nem járt azon a reptéren. Fogalma se 
volt a légifolyosókról és a futókról, nem tudta a radarkódokat, a 
megközelítéseket, semmit! 

— Bolond — felelte Vanessa, amikor ki is mondta mindezt. — A 
gépet nem neked kell letenni, te csak kimész eléjük és a nya- 
kukba ugrasz. 

— De nem is ismerek ott senkit. . . 

— Akkor megj ki valamivel hamarabb és rázz kezet mindenki- 
vel. 

Kissy rosszallóan megrázta fejét, csapott néhányat nagy fülei- 
vel, felröppent, s egy pillanat múlva leszállt a Charles de 
Gaulle repülőtér termináljában. Valamelyikben. Rengeteg volt 
belőlük, és mindenhol hemzsegtek a repülőgépek. Mármint 
azok odakint voltak, de ez nem sokkal csökkentette a zsúfoltsá- 
got idebent. 

Tizenhárom óra negyvenhét perckor jelentették, hogy a gép 
hamarosan leszáll, mondták a számát is, de az Kissyt nem érde- 
kelte, neki elég volt, hogy anyáéké. Már majdnem egy órája 
körözött itt a tranzitban, mint akit a cica kerget, nem mert leül- 
ni, mert félt, hogy elalszik, anyáéknak pedig esélyük sincs 
megtalálni valakit ebben a forgatagban, aki nem ugrál és vi- 
song, hogy fölhívja magára a figyelmet, ráadásul csak tíz centi 
magas. Nagyon álmos volt, pedig nem sokkal az üzenet vétele 
után lefeküdt, hogy kialudja magát, de nem jött álom a szemé- 
re. Hétkor még fönt volt, Vanessa kilenckor ébresztette őket. 
Reggeli után irány a reptér, a négy partvidéki egeret ott hagy- 
ták, Nimbyt is, nekik Vanessával még van egy egész napjuk. 
Jennifer, Chantal és a zsebek jöttek velük, Jean és Andreas is, 
így ők is még a párjukkal lehetnek valamicskét. Orlyról először 


haza, Tom hozta őket a saját mikrobuszukkal, milyen szeren- 
cse, hogy a kapu számkóddal nyílik, nem kell kulcs. Otthon 
egy egérkülönítmény hozzálátott a bevásárláshoz, takarításhoz 
és főzéshez, két egér pedig Tommal és a mikrobusszal ki az 
öreg elnökhöz. 

— Mindjárt itt lesznek — mondta Martin, negyvenkettedszer. — 
Nyugi már. 

— Nyugodt vagyok — felelte Kissy idegesen, aztán kitátotta a 
száját és elnyelt egy bőröndökkel caplató turistacsoportot. 

— Ne ásíts ekkorákat. Aludnod kellett volna az éjszaka, nem 
forgolódni. 

— Nem tudtam aludni. . . 

— Akkor meg miért nem ébresztettél föl? 

Kissy sóhajtott. 

— Hogy legalább te aludj valamicskét. 

De tudta, hogy nem jól tette. Föl kellett volna ébresztenie az 
egerét. Az élet kihagyott lehetőségek sorozata. 


Némileg aggódott, hogy nem fog-e lekókadni, mire anyáék 
megjönnek, de végül semmi efféle nem történt. Álmos volt 
ugyan, de igazi vehemens kisegér módjára ugrott a nyakukba, 
és be nem állt a szája, amíg elérték a kijáratot. És nagyon bát- 
ran viselkedett, amikor a mellettük parkoló kiskocsiba beszálló 
családnál meglátott egy gyanúsan ismerős formájú, rácsos mű- 
anyag kosarat — és a rácsok közül bizony farkinca kandikált ki. 
Martin is látta. Összenéztek és kihúzták magukat. Mit nekik 
egy ilyen kosárka, amikor Beaulieu-ben egész csapatnyi kiscica 
sétál! 

De azért nem bánták, hogy a kosárnak pont a farkincás vége 
nézett feléjük. 

Kissy friss volt és eleven, amikor beszálltak és elindultak, és 
ébren volt még akkor is, amikor Tom megállt egy keresztező - 
désben, s elöl az ablakon benézett a cica. 

— Helló, Tom — mondta. 

— Helló, Topsy — felelte Tom. 

Kissynek gyűrődni kezdett a homloka. Ezek ismerik egymást. 
Lesunyta füleit és behúzta farkincáját. 

— Nincs egypár jobbfajta egered? Kajás vagyok. 


A taxis hátranézett; Kissy riadtan meredt nagy, háromszögle- 
tű füleire. 

— Hát akad éppen. 

Ezzel fölkapta Kissyt, aki kétségbeesetten igyekezett szaba- 
dulni a puha, karmos mancs szorításából. Fölkiáltott. 


— Beviszlek az ágyadba, egérke — felelte Martin —, ott aludj. 
Hazaértünk. 

— Hol a cica?... 

Körülnézett. Tom ott ült a sofőrülésen, de nem fordult hátra, 
a tükörből nézte őket és vigyorgott. Topsy sehol. 

— Megint macskásat álmodtál? 

Kissy sóhajtott. 

— De mennyire... majdnem megevett... hagyj, egérke, majd 
bemegyek magam. Alszom egy-két órát és rendbe jövök. 

Úgy is lett, csak négy órába telt. De este már ő is ott ült a töb- 
biekkel a nappaliban, Suzy jobb fülét birizgálta — a ballal Fran- 
coise játszott —, s úgy hallgatta anyáék elbeszélését Amerikáról, 
mintha nem járt volna ott ő maga is, és azóta nem beszéltek 
volna hetente négyszer-ötször. De akkor jobbára röviden, anyá- 
éknak nem volt idejük és energiájuk részletesen elmesélni min- 
dent. Most rengeteg idejük volt, ki is pihenték magukat a gé- 
pen. 

Az elhallgatás a trükk, gondolta Kissy, a kezében tartott egér- 
kére pillantva. Apa indulás előtt megmutatta a videón, fehér 
volt, nagyfülű, kulcstartós. Csak arról nem szóltak mostanáig, 
hogy tizenegyen vannak. Mindenkinek hoztak egy kulcstartós 
kisegeret! Az egyik azóta megint repülőn ül, Elke blúzának 
zsebéből kandikál ki, szakasztott úgy, mint egykor Vanessa 
zsebéből egy plüssegér, amikor Saint-Jeanban elbántak az em- 
berrablókkal. A csapat itt levő tagjai is magukhoz vettek egy- 
egy egeret, a többiek az asztalon ülnek sorban és várják a talál- 
kozást gazdáikkal. 

Vanessa régóta gyűjti már a plüssegereket. Lehet, hogy egy 
nap ők lesznek az újabb hadoszlop a shindyk elleni harcban. 
Mert a világ minden részéből jönnek majd látogatók az egymil- 
liárd darabos plüssegér-kiállításra, ők pedig rejtett kamerákon 
át figyelnek és kiválogatják közülük a shindyket. 


Kissy összerezzent, fölkapta a poharát és leküldött egy nagy 
korty kólát. Nem szabad elaludnia megint, márpedig az lesz a 
vége, ha nem anyáékra figyel, hanem hülyeségeket képzeleg 
összevissza. 


Kissy leszállt a motorról, elrakta a sisakját és megnézte a visz- 
szapillantóban a helyes kisegeret. Megigazította frizuráját, el- 
lenőrizte, hogy nagy fülei kirúgták magukat eredeti formájukra, 
bólintott a tükörképének és besétált az épületbe. A portás nem 
volt a helyén, hát bement. Éppen a néptelen folyosón baktatott, 
amikor megszólalt a csengő, és tíz másodpercen belül egymil- 
lió rohangáló gyerek lepte el a folyosót — illetve csak kilenc- 
százkilencvenkilencezer-kilencszázkilencven rohangált. Vagy 
tízen rögtön körbevették őt, olyan lelkesen néztek rá, mintha 
sajtot hozott volna nekik, pedig nem volt nála egy gramm se. 
És mind egyszerre beszélt, köszöntek neki és újra köszöntek, a 
táborról faggatták, shindykről, macskákról, kérdezték, nem en- 
ne-e sajtot... ez adta az ötletet. Reggel sajtos szendvicset vitt 
magával a suliba, már megette, a nejlonzacskót zsebre rakta, 
később még felhasználható. Hát most elővette, s a tíz-tizenkét 
szólamban csivitelő gyerekek feje fölött nekilátott felfújni. A 
zacskó félig volt levegővel, amikor a lárma már halkult, s mire 
egészen tele lett, egy pisszenés se hallatszott. Mindenki a puk- 
kanást várta. 

— Helyes — mondta Kissy. — Első lecke: a kisegér nem dumál 
kórusban a többiekkel, mert akkor senki nem ért egy szót se. 
Ráadásul ezzel a ricsajjal a macskát is előcsalogatjátok. 

— Itt nincs macska — felelte az egyik kislány. 

— Ezt soha nem tudhatod előre. Láttam, sőt fogtam már macs- 
kát suliban. Igaz, hogy az udvaron, nem a folyosón, de ezek 
bárhová be tudnak szemtelenkedni. No, de beszéljünk a másik 
fajta macskákról. — Kinyomta a levegőt a zacskóból, eltette, s 
lekapta a hátizsákját. — Hoztam nektek egy... jó napot, ma- 
dame. 

— Jó napot — állt meg mellettük a gyerekek egyik tanárnője, s 
a fejek fölött kezet nyújtott Kissynek. — Mi szél hozta hozzánk? 

Kissy barátságosan kezet rázott vele — hátha még a nevére is 
emlékezne! —, aztán kivette a kis dossziét a táskájából. 


— Hoztam egy kérdőívet. Csak egy példányt nyomtattunk, de 
nyilván van fénymásolójuk. Mindenki írja meg a válaszokat, 
aki jelentkezni akar a táborba. Rengeteg kérdést tettünk föl, 
mert meg akarunk ismerni benneteket. Lehet, hogy egyszer raj- 
tatok múlik az életünk. 

A tanárnő kétkedő arcot vágott. 

—Így van, madame. Eddig szerencsére nem keveredtünk 
fegyveres összecsapásba, de néhány ellenfelünknek bizony volt 
pisztolya. És azért nem lőttek ránk, mert mi gyorsabbak vol- 
tunk és olyan sérüléseket okoztunk nekik, amikkel már nem 
volt kedvük lövöldözni. Ezt várjuk tőlük is — mutatott a gyere- 
kekre. — Ez a munka veszélyes. Tudom, hogy elmondtuk már, 
el fogjuk mondani még többször is. Ez csak olyanoknak való, 
akik nem ijednek meg se cicától, se marcona fegyveresektől, 
akik villámgyorsan cselekszenek és elsőként lőnek. Második- 
ként már nem biztos, hogy meg tudnák tenni. Felkészületlenül 
nem szabad belevágni. 

S ezzel Kissy pillantása megállt Caroline Lambert-en, aztán 
Brigitte Hinón. Suzanne-t nem látta köztük. A két kislány za- 
vartan állt egyik lábáról a másikra és nagyon pirosodott a fü- 
lük, de Kissyn kívül senki se figyelt rájuk. A fülük egyébként 
továbbra is köznapi muglifül volt, minden egeresség nélkül. 
No, majd a tábor után nagyobb lesz. 

— A válaszokat emailben lehet elküldeni, de papíron is, a cí- 
mek rajta vannak. No, mindent elmondtam, megyek is tovább. 

— Várj még — hallotta többfelől. 

— Mesélj valamit! 

— Az egyik vadászatodat! 

— Hozzunk neki sajtot. . . 

— A diót is szereti! 

Kissy nevetett és megrázta a fejét. 

— Nem, mennem kell, a másik két suliba is szeretnék odaérni 
kicsengetés előtt. Nekünk elmaradt az utolsó óránk, így eljöhet- 
tem. Vigyázzatok a macskákkal. Cin-cin, sziasztok. 

Ezzel kisurrant, vissza a motorjához. 


A kérdőív közel száz kérdést tartalmazott, öt oldalon. A szoká- 
sos személyes adatok után megkérdezték mindazt, amit az ala- 
pítvány nagy- és kisfülű tagjai a vakáció alatt összegyűjtöttek, s 


a legvégén szülői hozzájárulást kértek az adatkezeléshez és a 
gyerek felvételéhez a nyári táborba. Magán a kérdőíven nem 
adtak helyet a válaszírásra, külön kellett leírni a válaszokat, 
olyan terjedelemben, ahogy kedvük tartja. S volt egy hatodik 
oldal is, amely röviden beszámolt a pedofilok veszélyességéről, 
de gyávaságáról is, leszögezte, hogy a legnagyobb biztonság- 
ban azok a gyerekek vannak, akik meg tudják védeni magukat, 
és néhány mondatban elsorolta a legfontosabb tudnivalókat az 
alapítványról, vadászati módszereikről, felszerelésükről, tech- 
nológiájukról. Persze semmilyen érzékeny adatot nem adtak ki, 
a papírok bárkinek a kezébe vagy mancsába kerülhetnek; aki 
papíron küldi vissza, az csak postafiókra tudja, a Jerry egyetlen 
címe se volt megadva, Julie néni bérelt nekik egy fiókot a cer- 
gyi postán, ami útbaesett neki munkába menet. Egerekről am- 
úgy egyetlen helyen esett szó az egész paksamétában, a címé- 
ben: Jelentkezési kérdőív a Jerry Alapítvány 2012-es nyári 
egérképző táborába. Macskákat egyáltalán nem említettek. 
Igaz, volt egy kérdés háziállatokról, tartanak-e és mifélét. 

Kissy valamelyest remélte, hogy némelyikük tart kiscicát. 
Amikor a tábor után hazamennek, nagyszerű üldözéseket csap- 
hatnak, a legkülönbözőbb tárgyakat vagdosva a cicához, amíg 
iszkolnak az egérlyuk felé. Ő is kipróbálná, ha Macska nem 
lenne ennyire lusta, még akkor is, amikor nem terhes. 

De az. Most már biztos. A táborba már vihetnek féltucatot a 
gyerekei közül, addigra kinő a foguk is, és megkergethetik a ta- 
noncokat. A leggyorsabbakat avatják majd alapítványi egérré. 
Aki lassúnak bizonyul — hát, végeredményben sosem árt meg- 
spórolni egy kis macskakaját. 

Ráért terveket szövögetni, ahogy átmotorozott a városon, 
ilyenkor csak a forgalomra kellett figyelni, hiszen a cica utol 
sem éri és föl se figyel rá, sisak van rajta. Igyekezett nem venni 
tudomást arról, hogy a tanoncokat semmilyen cica nem kergeti 
meg, hiszen csak a tábor legvégén lesznek egérré avatva. Ad- 
dig a legegérszerűbb tulajdonságuk a tábori egyenruha lesz. No 
meg Macska gyerekei már az anyatejjel magukba szívják az 
egértiszteletet. Szeretetről sajnos nem lehet szó, Macska a ko- 
rábbi gyerekein és feltehetően a macskalovagokon kívül senki 
iránt nem mutat szeretetet, de tény, hogy tiszteli a csapat erejét, 


bátorságát és főleg harci szellemét, ezért őnáluk nincsenek 
Tom és Jerry-jelenetek. 

Esetleg erre a célra fognak majd egy külön macskát. Kellenek 
még kerti szerszámok, főleg gereblye, azok vannak is a háznál; 
aztán kovácsüllő, fém szemeteskuka, villanykörték, vasaló, va- 
salódeszka, jó sok üvegedény, mindenféle tűzijáték és petárda, 
meg rengeteg dinamit. . . 


— Ezt? 

— Ezt. 

— Mennyit? 

— Itt a méretlista. 

— Egy hét múlva átveheti. 

— Jó. 

— A számlát ennek az alapítványnak? 

— Igen. 

— Köszönjük. Viszlát. 

— Viszlát. 

Kissy visszaballagott a motorjához és bebújtatta nagy füleit a 
sisakba. Akkor meglesz az egyenruha is, fehér póló, rajta Jerry 
sajtot eszik, alatta felirat: Jerry Alapítvány, nyári tábor 2012. 
Száz darabot gyártanak a tanoncoknak, mert így olcsóbb, és fe- 
jenként négyet saját maguknak, az annyiban különbözik, hogy 
piros az ujja, így elölről-hátulról látszani fog, hogy ki a szak- 
avatott, rendezőségi főegér. De a piros ujjakat nem itt csinálják, 
az majd... 

— Szia, Francoise! 

Kissy nyugodtan igazgatta tovább a sisakot, aztán hirtelen rá- 
jött, hogy Francoise az ő, és gyorsan hátrafordult. Egy másik 
motor állt mögötte, és rajta ült Jean. 

— Szia — felelte. 

— Hát te is beálltál közénk? 

— Közétek hova? 

— Motoros futárnak. 

— Ja... dehogyis... illetve ma éppen futárkodok, de csak saját 
magunknak. 

— Most is hordod azokat a jópofa füleket a sisak alatt? 

Kissy kihúzta magát. — A Jerry Alapítvány kisegere mindig 
nagy füleket hord, a hajpánt csak arra való, hogy avatatlanok is 


lássák. Nem, most épp nem hordom, de nyugodt lehetsz, enél- 
kül is elég nagy a fülem. 

— Akkor jó. Sajnos most mennem kell, de legközelebb hozok 
neked szalonnabőrkét, és megmutathatod a füledet közelebbről 
IS. 

Ezzel beindította a motort és barátságosan integetve elhúzott. 
Kissy sokkal kevésbé barátságosan nézett utána. Szó se lehet 
róla, hogy a srác az ő fülét nézegesse. Sejtette, hogy mennyire 
közelről akarná megnézni, és hogy aztán merrefelé szeretné 
folytatni a vizsgálódást. Ne is álmodozzon róla! 

És ő nem is szereti a szalonnabőrkét. A sajtot szereti. Be is 
fog ülni egy út menti sajtozóba és rendel egy adaggal. 


Kissy elégedetten üldögélt a sajtozóban és minyont evett. Ere- 
detileg sajtos sütit akart, de a minyonok jobban megnyerték a 
tetszését. Az utcai forgalmat szemlélte és azon tűnődött, hogy a 
kicsikkel majd kezdeni kell valamit, nem hagyhatja őket otthon 
a ház körül, még csak az kellene, hogy tucatszámra nyüzsögje- 
nek a konyhában. Beaulieu-be se viheti őket, éppen elég macs- 
ka van már a panzió környékén, bár Mario időnként elajándé- 
koz egyet-egyet, de készülnek az újak futószalagon. Francoise 
kért egy kölyköt, de ettől csak eggyel lesz kevesebb, és ha tízen 
lesznek? 

Állatkertbe nem viheti őket, azokat nem érdekli, van őnekik 
nagyobb macska is. A kisfülűek a Cheesebookon közzétett pu- 
hatolózásra vagy azt felelték, hogy már van nekik, vagy — a 
többség — azt, hogy eszükben sincs macskát tartani. Illetve a 
legtöbben egyáltalán nem válaszoltak, de az ugyanazt jelenti. 
Azt meg mégse hagyhatja, hogy kóbor macskának álljanak. 

Lelki szemei előtt hirtelen megjelent egy nagy tál sült krump- 
li, középen üres hellyel, ahova betrappolt egy kiscica, a szájába 
vett egy almát, hasra feküdt és várakozott. Alighanem túl sok 
Tom és Jerryt néz. 

Hopp! Megvan! 

Éppen az utolsó minyonra nézett, amit készült megenni. A 
süti visszabámult rá a tányérról, nem szólt semmit, mégis ő ad- 
ta az ötletet. Kell két tálca, vállra akasztható hevederrel, ami- 
lyet nagy egérlakomák alkalmával a kamraegerek használnak. 
Martinnel a vállukra vesznek egyet-egyet és besétálnak a suli- 


ba. Az egyik tálcán sütik lesznek, például Vanessa saját kezű 
alkotásai, a másikon hemzsegnek a kiscicák és egymást gyom- 
rozzák. Aki vesz egy sütit, kap hozzá ingyen kismacskát! 


A vége felé járt az utolsó minyonnak, s még ránézett a Cheese- 
bookra, mielőtt indul. Talált egy üzenetet Mariótól, Schneide- 
réket és az unokahúgait jelölte meg rajta. Az üzenet csak egy 
címet és egy telefonszámot tartalmazott. VII. Édouard bulvár, 
tűnődött Kissy. Az fönt van, magasan a hegyen. 

Két perce jött az üzenet, de már ott volt alatta négy hozzászó- 
lás. 

Elke: Ez mi ez? 

Vanessa: Egy eladó ház. 

Elke: Hol, hol? 

A negyedik egy térképlink volt Vanessától, Kissy megnyom- 
ta. Tényleg fönt volt a hegyen. Kis fehér házacska. 

Elke hangüzenetben válaszolt, a Cheesebook már ilyet is tu- 
dott, megnyomtak egy gombot, a gép rögzítette a hangjukat, s 
hozzászólásban elküldte a linket. Ami persze csak a Jerry-rend- 
szerben volt értelmezhető, a netről elérhetetlen maradt. Fotót, 
képernyőfotót és videót is lehetett így csatolni, ezeket kicsinyí- 
tett képpel ábrázolta a rendszer, a hangüzenetet pedig a küldője 
arcképével. Elke nyilván azért beszélt szívesebben, mert írni 
aztán végképp nem tudott érthetően franciául. S mivel a hang- 
üzenet új szolgáltatás volt, ezt próbálgatták Vanessával. 

— Jó fönt magason — mondta a felvétel —, az már töve szikla- 
falnak már? 

— Nagyjából — felelte Vanessa. — De ez a rész kicsit távolabb 
esik. 

— Messze nagyon, nem? Kell körbemenni fél hegyoldalt, el- 
jutni egérekhez. 

— Kocsival igen — vágta rá Vanessa. — Végig kell szerpenti- 
nezni a bulváron, egészen a Gordon Bennett-villáig elkanya- 
rog, az már a Kis Afrika strand fölött van. De mehetsz a sokkal 
hosszabb úton is az ellenkező irányba, át Villefranche-ba, a Le 
Brasilia alatt fölmész a II. Léopoldra, aztán megkerülöd az 
egész Leopolda-birtokot, úgy mászol föl a hegyre. No, ez a 
hosszabbik út mondjuk tizenöt perc. 


Kissy remekül szórakozott. Ha meglettek volna még a sütijei, 
bármelyiket föltette volna rá, hogy a mikró térkép nélkül 
mondta mindezt. Hiszen öt éve csavarog ezeken az utcákon, és 
már Mohi korában is szivacsként itta magába Beaulieu-t. 

— És kicsi surranó egérke tappancsokon? — tudakolta Elke. 

— Ó, akkor csak simán fölsétálsz a hegyre toronyiránt. 

— De ott nem nincsen út semennyi se. 

— No és? — kérdezte Vanessa hetykén. Kissynek azonnal eszé- 
be jutott a Doki fölényes legyintése, amikor azt mondta: , Aho- 
vá mi megyünk, ott nincs szükség utakra." 

S a kislány már sorolta is kapásból. 

— Az utca végén bemész Yvonne-ékhoz. Átsétálsz a kerten, 
megvakargatod Max füle tövét, a kert végén fölmész a hátsó aj- 
tóhoz, ami Charles-ékhoz vezet. Átmész a kertjükön, amikor a 
kapun kilépsz, Arthurt visszatuszkolod, örülsz, hogy megsza- 
badultál tőle, mert addigra csuromvizesre nyalta a lábadat. Az 
úton fölsétálsz a temetőhöz, lejössz a sarkáig úgy húsz métert, 
ott van egy magánút fölfelé, kapuval elzárva, azon bemész, föl- 
ballagsz az úton az öreg doktorékig, akkor három telken úgy 
kell átmenned, hogy semmilyen út nincs, és Jó meredek is, de 
nagy gond nem lehet, aztán Lassie háza mellett eléred egy lép- 
cső alsó végét. Lassie persze a nyakadba borul és a lelkendezé- 
sével előcsalja a gazdáit is, de ez se gond, ők még jobban ösz- 
szenyalnak, mint maga Lassie! Fölsétálsz a lépcsőn és ott vagy 
a jó öreg angol királynál, már csak némi baktatás az úton. 

Kissy még jobban szórakozott, elképzelve, amint Elke a ker- 
tek alatt fölsétál a hegyre, és három kutya nyalja végig. Vala- 
mint az egyiknek a gazdái is. 

— Kutya szeretem, távol még ráadásul a cicamicát is tartja. Jó, 
ha ez ilyen közel ház, akkor beszélek apáékat. 

De nem lett belőle semmi. A ház túl kicsi volt, és túl sokat 
kértek érte, helyi viszonylatban is. Nem tudtak megállapodni. 


Kissy kisétált a sajtozóból, vissza a motorjához. Már nincsen 
több útja, végzett. Elővette a telefonját, hogy megnézze, merre 
induljon haza. Meg is van, a pont de Saint-Cloud lesz a leg- 
gyorsabb, végigmegy ezen az utcán és... 

Ebben a pillanatban valaki nekirohant, majdnem fellökte, az- 
tán eltünt. Kissy kábán billegett egy pillanatig, mielőtt fölfe- 


dezte volna, hogy nincs meg a telefonja. Tett egy lépést a sarok 
felé, de a rablónak már nyomát se látta. Azt se tudta, hogy né- 
zett ki. A csuklójához kapott, oda se pillantva megnyomta a 
gombot és leadta a Papa Tangót. 

— Kitépték a kezemből a telefont — mondta a hirtelen felhang- 
zó, sokszólamú cincogásnak. — Fogalmam sincs, hogy nézett 
ki... merre ment... 

Aztán rájött, hogy az óra most éppen azt mutatja, hogy merre 
van a telefonja, hiszen a Papa Tangóra legelsőként reagáló kis- 
egér, bárki volt is, azonnal bekapcsolta a nyomkövetést. Ezt 
nem lehet automatizálni, mondta egyszer Nimby, mert a puszta 
vészjelből a rendszer nem tudhatja, hogy melyik telefont lopták 
el; de épp elegen vannak, hogy valamelyik biztos rögtön csele- 
kedjen. 

— Északra tart a rue de VEsten — mondta Niala —, képet nem 
kapunk, nyilván zsebre tette. Gyalogos lehet. Kétszáz méterre 
van tőled. 

Kissy fölvette a sisakját, ellenőrizte fegyvereit és motorra 
szállt. A sarkon pirosat kapott, de ezalatt a rabló is állt, majd- 
nem egyszerre indultak el. 

— Most sokkal gyorsabb — közölte Niala —, legalább harminc- 
cal megy, ez azért állt, mert a buszra várt! De lehet, hogy ko- 
csiba ült. Valószínűleg gyorsabb lesz nálad, a motorod lassú. 

— A Bois felé megy — szólalt meg Jennifer —, elindulok vele 
szemben. Pozícióm a Daix utca sarka és a fehér kismacska kö- 
zött. 

— Macska?! — csattant föl Francoise. 

— Aha, van itt egy, de én már a motoron ülök, eltűnök, mire 
elszánja magát, hogy levadásszon. 

— Nem biztos! Fölgyorsulhat! Menekülj! 

Kissy nevetett, s kicselezett egy kiskocsit. Látta a buszt, nem 
is volt messze tőle, nem is sietett, a kereszteződésben várako- 
zott. Amikor továbbindult, Kissy száz méterre lehetett tőle. 

— Balra a rue des Tilleuls-ön — mondta Niala. 

— Dehogy — vitatta Kissy —, a busz jobbra fordul. Nem ugor- 
hatott ki menet közben! 

— Hát akkor nem azon a buszon van, egérke. Te csak menj 
egyenesen. Jennifer, ha a Longchamps-on mész, az éppen 
szembe fog vinni vele. Ha el nem kanyarodik. 


Kissy végigüldözte a telefonját a rue des Tilleuls-ön, aztán a 
Sévres á Neuillyn, ahogy Niala sejtette. Amikor elérték az 
Anatole France bulvárt, vagyis Párizs határát, a cicának már 
két sarok előnye volt, mert Kissy kifogott egy piros lámpát. De 
szemből feléjük tartott Jennifer, és a cica egyenesen haladt to- 
vább. 

— Leáll — jelezte Niala valamivel később. — Valahol a Bois 
közepén a Seévres-en. Letér az útról, gyalog megy a zöldön át. 
Keletnek... Kissy, jobbra! Fordulj az allée Longchamps-ra, 
hátha arról jöhetsz vele szembe! 

— Vettem — felelte Kissy, és már ki is tette az indexet, ott volt 
a kereszteződés. Egészen addig ment, amíg Niala nem szólt, 
akkor lehúzódott az útról, leszállt, a motort lezárta, de fején 
hagyta a sisakot, és bement az erdőbe. Sűrű volt ezen a részen, 
jó szolgálatot tett a sisak. 

— Jennifer, állj meg, most már közel vagy hozzá, a Bagatelle 
kertjében nyávog. 

Kissy rendületlenül haladt a fák sűrűjében, néha fél perc is el- 
telt anélkül, hogy egy ág fejbe verte volna. Mert kicsi. Az ágak 
hamar kiért a gyalogösvényre, átsurrant rajta és megint beug- 
rott az erdőbe. Képtelenség, hogy ide macska merészkedjen. 
Az az egy van, a telefontolvaj, de normális macska nem jön 
ide. Sehol egy pizzéria, büfé vagy bármi, ahonnan kaját lehetne 
lopni. 

— Helló — szólalt meg hirtelen Jennifer. — Leülhetek ide? 

A válasz nem hallatszott. Kissy megint ellenőrizte a helyzet- 
jelzőt, Jennifer telefonja most már ugyanott volt, ahol a sajátja. 
Együtt a cica és a kisegér. 

— Aha, én jöttem helyette. 

— Na ne már! — Most már jól hallatszott a cica hangja is, Jen- 
nifer nyilván közelebb ment. Hímnemű cica, fiatal. 

— Igen, én veszem át a szajrét. 

— Joseph küldött? 

A második hiba, gondolta Kissy. Megnevezte az orgazdáját. 
Az elsőről persze nem tehet. Nem tudhatta, milyen rossz ötlet 
egy Jerryvel kezdeni. 

— Milyen Joseph? 

— Még a nevét se tudod, ne mondd már, hogy ő küldött! 


— Dehogy mondom. Azt mondtam: én veszem át a szajrét. 
Mégpedig azonnal. Szép lassú mozdulatokkal vedd elő a tele- 
font. Fél kézzel. Tudod, mint a filmekben. 

— Milyen telefont? 

— Szóval többet is raboltál? A legutóbbit. Úgy negyedórája 
lehet nálad, és azóta jeleket sugároz. 

Csend. Erre tényleg nem is lehet mit mondani. Kissy igyeke- 
zett olyan halkan surranni, ahogy csak tudott, ami nem könnyű 
egy erdőben, minden légköbméterre egymillió ág jutott, amik- 
nek neki lehetett menni, plusz a talajon minden lépésre hatvan- 
ezer lehullott gally, száraz levél — hogy kerülnek ezek ide ta- 
vasszal? —, így egér helyett inkább medvének érezte magát, 
ahogy csörtetett az erdőben, időnként átsurranva egy-egy ösvé- 
nyen, és már fogalma se volt, merre jár. A GPS már nem tudott 
segíteni, túl kicsi a távolság, Niala egyetlen pontban látta a há- 
rom telefont. 

— No — mondta Jennifer. — Mit bámulsz? Megmozdulnál? 
Nem szobrozhatok itt egész nap. 

— Vedd el, ha tudod. 

— Verekedni akarsz? Jó. Ismered a pofonpárbajt? 

— Nem, de tetszik. 

— Nagyon egyszerű. Felváltva adunk egymásnak egy pofont. 
Aki nem bír többet, az vesztett. És hogy ki adja az elsőt, azt kő- 
papír-ollóval kisorsoljuk. Érted? 

Kissy ekkor látta meg őket. A cica korukbeli srác volt, Jenni- 
fernél legalább egy fejjel nagyobb, jóval testesebb is. Ebből 
mindegyiküknek jut, és néhány szeletet hétvégére is eltehetnek. 

— Persze. Nagyon jó. Kezdhetjük. 

— Oké — mosolygott rá Jennifer azzal a jellegzetes Jerry-mo- 
sollyal, amitől a beaulieu-i srácok már hanyatt-homlok mene- 
külnek. — Akkor kő-papír-olló, háromra, rendben? 

— Rendben. 

— Egy — mondta Jennifer. 

Kissy lesállást foglalt el egy fa tövében, most már nem megy 
közelebb, a cica megneszelné. 

— Kettő — folytatta a társa, azzal hirtelen előrelépett és rúgott. 
Gyomotba. A srác hátratántorodott és egy ideig nagyon csend- 
ben volt. Kissy jól tudta az okát. Ilyenkor egyszerűen nincs 
kedvük beszélni. De jobb is, mert amikor megjön a hangjuk, 


akkor viszont a szókincsük legkevésbé rokonszenves elemeit 
veszik elő. 

Jennifer addig is munkához látott. Nyugodt mozdulatokkal, 
cseppet sem sietősen kizsebelte a srácot. A lopott holmit szét- 
rakta a padon, és két mozdulat között időnként megfenyítette a 
fiút, amikor az mocorgott. 

— Egész sok mindenfélét összegyűjtöttél. Csúnya, illetlen szo- 
kás. Anyukád nem mondta, hogy nem szabad más dolgaihoz 
nyúlni? Nem vett érte a kezedre? 

Ezzel valamilyen tárggyal rácsapott a srác ujjaira, aki felhör- 
dült és rögtön bemutatóba kezdett a szókincséből, de ekkor a 
szájára kapott egyet. 

— Arról se szólt senki, hogy nem illik hölgyekkel csúnyán be- 
szélni? 

Kissy ezalatt már elindult feléjük megint, de ismét megder- 
medt és egy fához lapult. Valami azt súgta, hogy ezt tegye. 
Mert újabb cica közeledett gyors léptekkel, középkorú, ala- 
csony, zakóban. Joseph. Az orgazda. Kissy hajlandó lett volna 
föltenni rá egy szelet sajtot, s meg is bánta, hogy nem fogadott 
— most lenne egy szép szelet sajtja —, amikor a második cica 
megtorpant az idegen láttán. 

— Szia, Joseph — üdvözölte Jennifer barátságosan, mielőtt a 
férfi megszólalhatott volna. — Kicsit előbb értem ide, nem baj? 

— Mi folyik itt? 

— Ez a kis... — a srác láthatóan meg akarta mondani, hogy 
őszerinte Jennifer micsoda, de inkább nem tette, fájhatott a szá- 
ja az előző eset után. — Leütött. . . kifosztott. . . 

— Hát a , kifosztás" szó igazán nem hangzik jól pont a te szád- 
ból — vágta rá Jennifer. 

— Csend legyen — mondta a zakós cica. — Honnan tudod a ne- 
vemet? 

— Kis barátod nem tudja tartani a száját. 

— Szomorú — mondta a cica a szomorúság legcsekélyebb jele 
nélkül, és a zsebébe nyúlt. — Most szépen elsétálunk együtt a 
kocsihoz. Te pakold össze a holmit és gyere utánunk. 

Kissy kilépett a fa mögül és közelebb surrant, nem sokkal, 
hisz lőtávolban volt már. Elővette a fegyverét. 

— Hülyeség — nevetett Jennifer. — Az ujjaddal kinyomod a 
zsebedet, és én ettől ijedjek meg? 


— Kérlek — mondta a zakós, és elővett egy pisztolyt. 

— Dobd el! — csattant föl Kissy a háta mögött. — Nem mon- 
dom kétszer! 

A zakós motyogott valamit, és lemondó mozdulattal a fűbe 
hajította a stukkerét. 

— Hasalj a földre! Gyerünk! Kezeket tarkóra! Mi lesz már, 
golyót akarsz? Én nem vagyok rendőr, úgy lőlek keresztül, 
ahogy akarlak! 

A srác Kissyre mutatott és mondani akart valamit, de Jennifer 
a szájára ütött, amitől egy ideig megint csak a szűkölése hallat- 
szott. A zakós lefeküdt a földre, tarkóra tette a kezét és várt. 

A két egér egymásra mosolygott. 

— Nagyon csúnya, rossz dolgot csináltatok — korholta Jennifer 
a zakóst. — Pisztollyal megfenyegetni valakit... Hát szabad 
ilyet? És ha elsül és megsérülök? Tudod te, milyen fájdalmas 
az ilyesmi? Főleg amikor a társaim a harmadik-negyedik testré- 
szedet vágják le? Baltát hoztál? 

— A csomagtartóban — felelte Kissy —, de itt ne használjuk. 
Túl szép ez a kastélykert, és tudod, mennyi vér ömlik ki még 
egy ilyen kis emberből is. 

— Persze, emlékszem a múlt heti ipsére. Vigyük ki őket a kő- 
fejtőbe, mint azt a két melákot? 

— Charlie Charlie — mondta közben Niala. Úton a rendőrség, 
helyes. 

— Az állatkertre szavazok — vont vállat Jennifer. — Tudod, 
hogy Leó mennyire szereti nyersen az embert, és már egy hó- 
napja nem vittünk szegénynek. Én ezt a helyedben nem csinál- 
nám. 

A srác megdermedt mozdultában — éppen a fűben heverő 
pisztolyt készült óvatosan megközelíteni —, aztán gyűlölködve 
sziszegte: 

— Csak csúzlíitok van... 

— Az lehet — nevetett Jennifer —, és éppen ezért nyugodtan le- 
lőhetlek vele, túléled, sőt megint lábra tudsz állni. Egy-két hét 
múlva. No, kell még az a pisztoly, vagy inkább odafekszel a 
barátod mellé? 

Odafeküdt. A kiérkező rendőrök két vidám kisegeret és két 
nagyon rosszkedvű pasit találtak. Még annál is rosszkedvűbbet, 
hiszen az egész üzletük lebukott, az örmester már ismerősként 


üdvözölte őket — a srácot egyszer már elengedte, hogy elkapja 
az orgazdát, aki ellen nem volt bizonyítéka. Mostanáig. 


— És milyen messzire háta mögött? 

— Három-négy méterre. 

— Akkor puffantottad végül is miért nem?! 

Kissy sóhajtott. Tudta, hogy ez lesz. Már amikor úgy döntött, 
hogy nem gyilkolja meg az orgazdát, akkor tudta, hogy Elke 
felelősségre fogja vonni ezért — és nem ő lesz az egyetlen. 

— Tudod, hogy Kissy szelídebb nálunk — mondta Francoise. — 
Legközelebb majd mi megyünk és kilyuggatjuk a rossz fiúkat. 

Kissy lelki szeme előtt azonnal megjelent Francoise porlepte 
sombreróban, amint farkasszemet néz egy rossz fiúval, mind- 
ketten villámgyorsan előrántják fegyvereiket és tüzelnek, aztán 
a rossz fiú összeesik, Francoise pedig belefúj a csúzlija csövé- 
be, megpörgeti és elteszi. Majd ellovagol a naplementébe, per- 
sze Morricone zenéjére. 

Ámbár a csúzliknak továbbra sincsen csövük. 

— Telefontolvajolni szerintem legnagyobb őrültség — jelentet- 
te ki Elke. — Le tud bukni százképpen, és néhány telefon már 
akkora pénzike, hogy egy-két évet ülődik. Nemcsak alapítványi 
kisegérke telefonkákon van nyomonkövető meg mindenféle 
tolvajkergető rémészet. Úgyhogy ilyen raboló igazából nem 
gonosz, csak beteg. Fejében van betegség, hülyeségnek hívják. 
Ki kell nyitni fejéjét és kiengedni betegségt! 

Kissy vigyorogva nézte a kislányt a képernyőn, aki éppen le- 
csapott egy képzelt alak fejére egy képzelt csatabárddal. De 
nem mindenki vigyorgott rajta. 

— Mondjátok csak — szólalt meg anya Kissy háta mögött —, a 
zsebeket is magatokkal viszitek a táborba? 

A két kislány megütközve nézett Kissy feje fölé. 

— Hiszen alapítványi kisegerek vagyunk — mondta Francoise. 
— Miért ne vinnének? 

— És ilyen vérszomjassá fogjátok nevelni a tanoncokat? 

Elke lendületes fejmozdulatot tett, lófarka csapkodott mögöt- 
te. 

— Egérkék nem vérszomjas soha ok nélkül! Aki nem csinál 
disznóság gyerekekkel vagy egyéb törvénységtelenség, arra s0- 
ha vérszomjas nem leszünk! Alapítványi Datenbank csak shin- 


dyek, autótolvaj és más rosszaságok sütése hozzá tartalmaz 
recepteket! 

Kissy hátrasandított. Anya kinyitotta a száját, aztán megint 
becsukta. Kissy azon igyekezett, hogy a tekintetével megüzenje 
a kislány diagnózisát, és látta, hogy ezúttal sikerrel járt. Anya 
ránézett, aztán megint a képernyőre, megcsóválta a fejét, le- 
gyintett és kiment a nappaliból. 

— Marie néni jól ismer egérkéket, még ha töltötte is ezt időt 
Amerikában — cincogott a táblagép tovább -—, tudja, hogy egé- 
rek senkit bántanak ok nélkül. Eddig soha fordult elő, hogy jó 
emberek bekerültek szeletelve kondérba, zöldséggel, fűszere- 
sen, hozzá vadas mártás, nem, soha is, és fog semmikor. Ala- 
pítványi egérek igazi nemes szívű hősikék, mint régi lovagok, 
védenek védetleneket, elbánnak rosszikákkal. Mint Don Ouijo- 
te. 

Anya bedugta fejét az ajtón. 

— És nincs is több eszük, mint őneki. 


Július hatodika. Hosszas egyeztetés után sikerült rögzíteni a tá- 
bor megnyitásának napját. Nem a szünidő későbbi részén lesz, 
hanem rögtön az elején. Ötödikén, csütörtökön az egész or- 
szágban véget ér a tanítás, és másnap kezdődik az egértábor. A 
compiégne-iek akkor tudják őket fogadni, és az az időszak ne- 
kik is jó. A mallorcai nyaralást Jean-Claude augusztusra ter- 
vezte. A tábor időtartama két teljes hét és az első hétvége, bár a 
compiégne-iek három hétig is helyet tudnak adni nekik. Ezt 
majd meglátják. 

A létszámot még nem tudni, a jelentkezési határidőt június ti- 
zennyolcadikában jelölték meg, így majdnem három hetük ma- 
rad az előkészületekre. Amiket egy maxikból és kisfülüekből 
alakított bizottság bonyolít le, hiszen nekik, tizenkét centinél 
kisebbeknek tömérdek tanulnivalójuk van. Elsősorban a minik- 
nek. Egéremlékezet óta nem volt nap, amikor ne tanultak volna 
együtt, kivéve az ünnepeket és egyéb jeles napokat, és nemrég 
célpontokat is kijelöltek. 

— Nialának húsz — mondta Nimby. 

— Ugyan — nevetett a lány —, senki se kap húszat. 

— De. Ritkán, de előfordul. Sőt húsz fölé is lehet menni, úgy- 
hogy még nem is becsültelek annyira sokra. 


— Nos, köszönöm a bizalmat, de én tizenhattal is megelég- 
szem, már az is nagyon jónak számít. 

— Tizennyolc! 

— Legyen hát. 

— Tizenhat nekem is jó lenne — mondta Chantal. 

— Andreasnak tizenkét pontos volt — szólalt meg Jennifer —, 
nekem már csak feminizmusból is több kell, de nem sokkal, 
hogy ne legyen kisebbrendűségi komplexusa. 

— Szamár — nevetett Martin —, ha bal kézzel írod meg az érett- 
ségit, akkor 15 meglesz a tizenhat. Nekem is. 

Kissy csak ült közöttük és lógott a füle. 

— Kissynek tizenhét — mondta Nimby. 

— Lesz az tizenkilenc is — felelte Vanessa. 

Kissy füle megmoccant. 

— Nem, kevesebb lesz — nézett rájuk Niala. — Kissy túlságo- 
san szeleburdi, könnyen elkezd egy anyagot megtanulni, de ne- 
hezen tart ki a végéig. Amit elolvas, azt meg is jegyzi, de nagy 
kérdés, hogy pont az adott pillanatban, a vizsgán eszébe jut-e. 
De hát teljesen mindegy, mert csak tíz pont kell az érvényes 
érettségihez, annál meg sokkal több lesz. Tizenöt biztosan. 

Kissy füle büszkén fölmeredt. Ha Niala mondja, akkor úgy is 
lesz. 

Úgyhogy ők tanultak, amíg a Jerry Alapítvány Táborszervező 
Bizottsága dolgozott. Elnöke Julie néni, tagjai Ange néni, Isa- 
belle néni, anya, Angéligue, Blanche, Jean-Fran, Pi és Tom. 
Rendőrségi összekötő Asplund őrmesternő, őt nem ismerték, 
Pierre adta át neki a feladatot, mert neki túl sok volt a dolga. 
De a rendőrség feladata majd később jön. 

A bizottság mindazonáltal rendszeresen jelentést tett az ügy- 
vezető bizottságnak, vagyis az egereknek, pontosabban az 
egész alapítványnak, a Cheesebook külön e célra létesített csa- 
tornáján. Szinte mindennap jött hír valakitől, hogy elintézett 
valamit, máskor kérdéseket tettek föl, ez vagy amaz hogy le- 
gyen, és a legkülönbözőbb fülméretűektől kaptak válaszokat. 
Amikor például Jean-Fran a tábori gyógyszerkészletről érdek- 
lődött, Mariótól kapott egy kész listát, aminek a tetején az állt: 
Egészségügyi felszerelés hosszabb utakhoz nagyobb csoport 
számára, sok gyerekkel. Dátum is volt rajta, két éve frissítették 
utoljára, és rengeteg információt tartalmazott, nemcsak a 


gyógyszerek, kötszerek és egyéb kellékek nevét, hanem azt is, 
hogy mire való és hogyan kell használni. Sőt az is fel volt tün- 
tetve, hogy a csomag teljes súlya nyolc kiló. 

A szállítás mindazonáltal nem lesz probléma. Az egerek Ford 
mikrobuszán kívül ott lesznek Tomék a szörnyeteggel, Yves 
bácsi egy furgonnal vagy kisteherautóval — még nem tudja, egy 
csomó barátja van, akik bármikor adnak neki kocsit kölcsön —, 
és lesz egypár motor is, az egerek egy része azon megy. Így 
több lesz a hely a mikrobuszban és van a helyszínen motorjuk 
is. Az élelem és a speciális egérfelszerelés nagy részét Yves 
bácsi viszi, az apróbb vegyes holmit a másik két kocsi. Elviszik 
a légiflottájukat, a Szárnyacskát is, mert a gyerekeknek látniuk 
kell az antik shindyüldöző technikát. 

Maguk a gyerekek külön-külön utaznak, ki-ki ahogy akar, ők 
csak azt viszik, akinek a családja esetleg nem tudja megoldani. 

Sátrakat nem visznek, a szálló elég nagy. Visznek viszont 
rengeteg elektronikai holmit, fegyvereket, sportfelszerelést és 
két tábori kutyát. Tábori macskájuk természetesen nem lesz, 
egyáltalán nem lenne jó ötlet macskát vinni olyan helyre, ahol 
egy csapat bimbózó kisegér nyüzsög, de amúgy is, a beaulieu-i 
macskák még sose jártak sehol, Macska pedig addigra lebabá- 
zik és az se fogja érdekelni, ha cicafesztivált rendeznek. 

És visznek egy halom egérfüles hajpántot. Julie néni szemé- 
lyesen keresett vállalkozót a gyártásukra, el fognak készülni, 
minden rendben lesz. Julie néni két példányt vitt magával a tár- 
gyalásra, az egyiket otthagyta mintának, a másik a nála levő 
egérfiú fején volt, aki megígértette a vállalkozóval, hogy gyö- 
nyörű egérfüleket készít határidőre, olyan élethűeket, amik 
után megfordulnak a cicák az utcán. Kétszáz darabban állapod- 
tak meg, mert így olcsóbb volt; a maradékot majd elteszik és 
fölhasználják a későbbi táborokban. 

Bár Kissynek az is megfordult a fejében, hogy nagyüzemben 
kellene gyártani őket és forgalmas helyeken önköltségi áron 
adni — vagy akár ingyen osztogatni. Hátha divatba jönne. Ha 
egymillió ember mászkálna Párizs utcáin egérfülekkel a fején, 
a shindyk az orrukat se mernék elődugni! 


On ne serait pas des artistes, 
Des jongleurs, des éguilibristes, 
Sans mensonge, guand j y songe, 
La vie s rait carrément triste. 


Un peu d ssoleil sur la banguise, 

Un gros nez rouge gui nous déguise, 
Sans mensonge, guand j y songe, 
La vie s rait carrément grise. 


Sur le gáteau, 
Moi c "gue j préfere c est la cerise. 


Kissy vidáman dudorászva behajtott a parkolóba, leállította a 
motort, leszállt és eltette a sisakját. A visszapillantóban meg- 
nézte a helyes kisegeret és ellenőrizte, hogy nagy fülei kirúgják 
magukat rendes állapotukba. Jövőre csináltatnak olyan sisakot, 
amin két külön mélyedés van a fülüknek. 

— Elnézést, itt nem parkolhat — szólalt meg egy férfihang a 
háta mögött. Kissy megfordult. — Ó, maga az? Elnézést kérek, 
nem ismertem meg. 

— Jó napot — felelte Kissy, és arra gondolt, hogy eszerint a fü- 
lei mégse látszanak elég jól. 

— Madame Chatont keresi? Nincs már bent, nemrég láttam el- 
menni. 

— Tudom, de bent hagyott egy dossziét, engem kért meg, 
hogy ugorjak el érte. 

Az őr bólintott. 

— Értem. Gondolom, odatalál. 

Kissy biccentett, besétált az épületbe és fölment anya irodájá- 
ba. 


Changer les scénes changer les róles, 
Un autre costume sur les épaules, 
Sans mensonge, guand j y songe, 

La vie s rait pas vraiment dróle. 


On ne serait pas funambule, 

On s7ennuierait comme des pendules, 
Sans mensonge, guand j y songe, 

La vie s rait carrément nulle. 


Dans les champagne, 
Moi c "gue j préfere c est les bulles. 


— Szépen énekel — szólalt meg a kilincs abban a pillanatban, 
ahogy rátette a kezét. Ijedten visszakapta. Aztán fölnézett. Egy 
férfi állt mellette. 

— Kösz — felelte, és benyitott az irodába. 

— Biztosan sokszor mondták már magának — közölte a férfi az 
ajtóban állva, amíg Kissy besétált és kinyitotta az asztalon a 
dossziét. 

— Hát megesett már. 

— Fellépésre nem gondolt még? 

Kissy nem felelt, a dosszié tartalmát ellenőrizte. 

— Csak mert a bátyám éppen énekesnőt keres. Van egy kis 
mulatója, szolid hely, úri közönség. 

Kissy tovább lapozgatta a dossziét, de feje tetején irányba áll- 
tak nagy fülei. 

Egy perc múlva becsukta a dossziét, fölegyenesedett és elin- 
dult kifelé. Az ajtóban álló férfi előtt megállt. Kifért volna pe- 
dig mellette. 

— Ó, bocsánat — mondta a pasas, és arrébb húzódott. 

Kissy kilépett az ajtón, becsukta és némán fölnézett a pasira. 

Lassan teltek az évszázadok. A pasas feszengeni kezdett és 
verítékcseppek jelentek meg a homlokán. 

— És mondja csak — szólalt meg végül Kissy —, mit kérne cse- 
rébe a pártfogásáért a bátyja? Vagy maga? 

— Én... izé... 

— Mindjárt gondoltam. 

— Azt hiszem... nekem még be kell néznem az irodámba. . . 
izé... örültem. . . 

— Részemről a szerencse — felelte Kissy, és hosszan nézett a 
pasas után. 

Sikerült hát. Öt évbe telt, de eltanulta Vanessától. Ezt az ala- 
kot pusztán az ő tekintete erejétől kitörte a frász. 


A Jerry egyik nagyszerű tulajdonsága, hogy sosem kételkednek 
egymás valóságos tetteiben, miközben a zsebek hetente több- 
ször is elkérkednek azzal, hogy hány macskát futamítottak meg 
és hány nagydarab rakodómunkást vágtak földhöz — és a na- 
gyobbaktól sem áll távol az efféle —; de amikor valami tényleg 
megtörtént, azt azonnal elfogadják és lelkesen gratulálnak. 
Mint most, pedig semmi sem rögzítette — ami azt illeti, két ope- 
ratőrnek kellett volna ott állni mellettük, az egyiknek Kissy ar- 
cát filmezni, a másiknak a pasasét, csak abból lehetett volna 
biztosan tudni, hogy valóban a puszta tekintetével csinálta. 

— Nem olyan ördöngösség — nevetett Vanessa. — A muki tudja 
magáról, hogy rosszban sántikál, és ha azt gyanítja, hogy lelep- 
lezték, eléggé zavarba jön. Jól van, egérke, rohanás a kamrába, 
de rajta ne csípjenek! Kenyér, sonka, vaj, liszt, tej, tojás, mus- 
tár, dijonit hozz, milyen sajtunk van? 

A Vilma HO éléskamrájának nagy hűtője tele volt válogatott 
sajtokkal, és ezt a mikró is nagyon jól tudta. Válaszolt is a saját 
kérdésére. 

— Legyen gruyére. Ki készít nekem besamelmártást? 

— Én — mondta Pi, és ment beöltözni, ahogy kötelező minden 
konyhában, ahol Isabelle néni vagy kis szőke másolata paran- 
csol. 

Kissy pedig kisurrant a kamrába, óvatosan, rajta ne csípjék, 
ámbár a saját kamrája volt. Összeszedett mindent, a tojás kivé- 
telével, azzal mindig külön fordultak, ha nagy volt a teher. Be- 
vitt mindent a konyhába, ahol szorgos egérkezek egykettőre 
megszabadították tőle, visszament a tojásért, kilépett a kamrá- 
ból és majdnem felsikított, ahogy beleütközött apába. 

— Hopp — mondta apa. — No mi baj, miért nézel így rám? 

— Vanessa azt mondta, rajta ne csípjenek — sóhajtotta Kissy. 

— És én most elkaptalak — örült meg apa. — Mi a jutalmam? 

— Semmi — felelte Kissy, és iszkolt vissza a konyhába, mielőtt 
apa Tom és Jerryt kezd játszani vele. 

— Jól van, egérkék — nézett körül séfjük csípőre tett kézzel. — 
Te ott, a nagy fülekkel, csináld meg a mártást. Mustárt és tojás- 
sárgáját ií5 tegyél bele. Addig szeleteljétek föl a kenyeret, de 
hozz még egyet, egérke, a ház tele van éhes kisebb-nagyobb fü- 
lűekkel. 

Kissy repült a kamrába még egy kenyérért. 


— Az összeset szeleteljétek föl és pirítsátok világosra. Ha 
kész, kenjétek meg a besamellel és a felére tegyetek sonkát és 
sajtot, aztán borítsátok rá a másik felét, azt is kenjétek meg be- 
samellel, rá egy szelet sajt, morzsoljatok vajat rá és süssétek 
aranybarnára, de megnézem ám! Én addig mást csinálok. Egér- 
ke! Te ott, a nagy fülekkel! Kell omlós keksz, porcukor, kris- 
tálycukor, vaj, tojás, és legfőképp citrom! 

Kissy szalutált és visszarobogott a kamrába. Még hallotta a 
háta mögül a következő vezényszót, séfjük poharakat rendelt. 
Csak nem poharas sütit készít? 

De bizony azt, poharas citromkrémet. Kissy a következő ne- 
gyedórában tojásfeltöréssel foglalkozott, mert Vanessa másfél 
tojásokkal kezdte, egy egészet kevert el egy sárgájával, reszelt 
citromhéjjal és száraz limonádéval — Nimby így nevezte el a 
citromlé és a kristálycukor keverékét. Ebből az anyagból mes- 
terük krémet főzött és vajat kevert bele, aztán poharakba keksz- 
darabkákat rakott, rátöltötte a kihűlt krémet és tojáshabot raka- 
tott a tetejére Martinnel, ő keverte fehérjéből és porcukorból. 
Kissy ezalatt már a crogue monsieur sütésével volt elfoglalva, a 
kamraegérséget Nimby vette át, ő hozta a nyersanyagokat a sa- 
látához. 

Óriási vacsit készítenek, a tíz kisegér olajozott gépezetként 
működik együtt, akárcsak shindyvadászaton! 


Amikor megszólalt a telefon, Kissy akkor jött rá, mi hiányzott 
neki főzés és evés közben. Ez. A telefon. Micsoda dolog ez, a 
csapat órák óta együtt van, már megsütöttek és megettek egy 
halom kaját, és egész idő alatt nem szólalt meg a telefon? 
Chantal vette föl, köszönt, máris adja, és átkapcsolta a hívást. 
Anyát keresték. Kissy sóhajtott — ő nem anya üzleti telefonjára 
áhítozott péntek este, amikor tíz jóllakott kisegér és két kutya 
punnyad a nappaliban, ő egy molesztált gyerek segélykiáltásai- 
ra vágyott, háttérben a shindy sátáni kacajával, és a legkevésbé 
se tartotta önzőnek magát. A shindyk elvégre mindig is molesz- 
táltak gyerekeket — azért shindyk. Nimby szerint Lewis Car- 
rollnak is, ha ma élne, piros fülekkel, durcásan kellene magya- 
rázkodnia az egérsereg gyűrűjében, mert meztelen gyerekeket 
fotózott. A shindyk jelenleg is, ebben a percben is molesztál- 
nak gyerekeket, valakik, valakiket, valahol, és hogy nekik mos- 


tanáig nem kellett kiépíteniük egy hatalmas központot, ahol 
hosszú asztalokról sok száz telefont kapkodnak föl és képer- 
nyőkön térképeket szemlélnek nagyfülű diszpécserek, hogy 
minden hívás után egy-egy szirénázó kocsi száguldjon ki az 
óriási garázsból, oldalán áthúzott shindyvel — szóval hogy nem 
kellett ilyet építeniük, az csak azért van, mert a gyerekmolesz- 
tálások legnagyobb része nem a neten történik, sőt nem is pré- 
daleső shindyk követik el, hanem apák, nagyapák, testvérek, 
egyéb rokonok. Ahogy Mohit is megpróbálta megtámadni a ne- 
velőapja — Mohi később elmesélte, hogy a pasasnak fogalma se 
volt róla, hogy ő verekedni tanult, ügyelt rá, hogy otthon ne 
tudják, semmit se tudjanak az életéről. Meg ahogy az a nyam- 
vadt alak beállította a történetét, aki megpróbálta rászedni az 
alapítványt, hogy a barátja molesztálta az ő gyerekét — az akár 
valóság is lehetett volna, valóban sok molesztálás történik így, 
a család régi barátjában megbíznak, kettesben hagyják a gye- 
rekkel, akár bébiszitternek is felkérik, ő meg ugyancsak a ba- 
rátságra hivatkozva veszi rá a gyereket, hogy hallgasson, meg 
mindenféle egyébre. 

És hát ezekről az esetekről ők sosem értesülnek. Csak a netes 
shindyket tudják megfogni, meg nagy ritkán még egyet-egyet, 
mint azt a gazembert, akinél Vanni volt alkalmazásban. A telje- 
sen offline shindykkel csak véletlenül akadnak össze, az ő fel- 
derítésükre egyelőre nincsen technikája a Jerrynek. Meg kell 
várni, amíg csinálnak valamit a neten is, mint ez a monacói ür- 
ge. 

Nekik a maradék jut, az a kevés, aki a neten csinál valamit, 
vagyis hát azoknak is csak egy része, hiszen régebben a chat- 
szolgáltatásokat figyelték, most a Facebookot, de ez nem az 
egész net, a Facebooknak eleve csak egy töredékét tudják fi- 
gyelni. Shindyk vannak még bőven, s az alapítvány vadászati 
kapacitásából is kitelne még néhányuk elfogása. Ha jönne hír 
róluk. 

De nem jött. Aznap este a telefon nem szólalt meg többször. 


Amikor Francoise megállapította, hogy a Jerry főhadiszállásán 
több lesz a fegyver, mint a Pentagonban, Nimby tudatta vele, 
hogy a Pentagon egy irodaház, nem fegyverraktár, úgyhogy ez- 
zel nem is mondott sokat. De őnekik mindenesetre rengeteg 


lesz. Péntek este és szombat reggel a két mikró több telefonbe- 
szélgetést folytatott, amikből az derült ki, hogy mindhárom 
műfajban elég bonyolult lesz lelövöldözni az egértanoncokat. 
A paintballpályák vagy nyári szünetet tartanak, vagy be vannak 
táblázva. Airsofít fegyvereket lehetne kölcsönözni éppen, de 
nem ilyen mennyiségben. Ami pedig a nyílvesszős játékot ille- 
ti, már minden bérbe volt adva. 

Vanessa tehát kiadta a jelszót: fegyvereket vesznek. Minden- 
ből! Egy láda Nimbuszt már korábban ideszállítottak, jelenleg 
ötven van a páncélszekrényben, majd még nagyobb tétel mű- 
anyag- és acélgolyót is vesznek hozzájuk. A játék fegyverekből 
pedig komplett arzenált. Minden lekerül az alagsorba, itt Vauc- 
ressonban, az L alakú szobába, amit gyakorlatilag még mindig 
nem használtak semmire; itt kap átmenetileg helyet a tanoncok- 
nak szánt rengeteg telefon, táblagép és okosóra is, ezek tizedré- 
sze se férne már a páncélba. De a szobát átalakították páncélte- 
remmé: a fiúk kicserélték a rozzant ajtót és jobb, erősebb zárat 
raktak rá, a sarkokban, a mennyezet alatt pedig négy kamerát 
szereltek föl, azaz Jerry-telefonokat, amiket az ajtóba és az ab- 
lakhoz tett mozgásérzékelőkkel kapcsoltak össze. Nimby azt 
mondta, ez jobb, mint a profi berendezés, mert semmilyen be- 
törő nem ismeri a működését. Kissy mindazonáltal jobban bí- 
zott a ház rendes riasztójában és abban a tényben, hogy minden 
elektronikát Nimby haverjainál vesznek, és senki se látja őket 
nagy halom táblagéppel kisétálni az üzletből, hátul rakodnak, 
az udvarban. De persze ettől még fölszerelhetnek külön riasz- 
tót, eljátszanak vele és még jó lehet valamire, hogy ilyet is csi- 
náltak. Nimby egyszer majd magasabb fizetést alkudhat ki egy 
menő cégnél, ha elmondja, hogy saját riasztórendszert is kidol- 
gozott már, speciális netes technikán alapuló térfigyelő kame- 
rákkal. 


Az utolsó évtizedek másodpercek alatt rohantak el, de lehet, 
hogy a másodpercek nyúltak évtizedekre, nehéz lett volna meg- 
mondani. Ők teljesen beletemetkeztek a tanulásba, még arra se 
jutott idejük, hogy fedezéket keressenek az utcán — ha jön a ci- 
ca, legfeljebb orrba verik, de menet közben, a másik kezükkel a 
táblagépet fogva, amin valami tankönyvet olvasnak akkor is. 
Az idő kínkeserves lassúsággal vánszorgott, ugyanakkor szél- 


sebesen közeledett az érettségi, és ahogy onnan kirohannak, 
pillanatokig sem élvezhetik majd a szabadságot, jön a rengeteg 
tanonc, akik mellett helyt kell állni rátermett, felnőtt alapítvá- 
nyi egerek módjára, akiket oktatni kell, vigyázni rájuk és — de 
ezt végiggondolni se volt idő, mert már jött a következő tétel, 
töri, kémia, angol nyelv, akármi. 

Voltak napok, amikor Kissy nem emlékezett bármi egyébre a 
többiekkel való kommunikációjából, beleértve a saját egerét is, 
mint hogy reggel cincogtak egymásnak, napközben többször 
kérdeztek egymástól dolgokat a tankönyvekből, aztán este me- 
gint cincogtak egymásnak. 

Utólag már képtelen lett volna visszaemlékezni, mi volt a 
vizsgán. Nem tudta megkülönböztetni a hetek óta tartó dühödt 
tanulástól, bár feltehetően valahol máshol tartózkodott, elvileg 
valami szebb holmit is vett magára és talán meg is fésülködött. 
Hogy aztán macska vitte el vagy egerészölyv, arról fogalma se 
volt. 


Ez a jelenet kevésbé volt fárasztó, és egész jól sikerült. Spa- 
nyolországban játszódott a film, ő volt El Magnífico, a spanyol 
egér, aki fandangólépésekkel sétált be a lopott kajával a lyuk- 
ba. Onnan vették, hogy Tom egy sikerületlen kísérlet után elte- 
rülve fekszik, és egy helyéből kibillent váza némi ingadozás 
után a fejére zuhan és összetörik. Ekkor jött Kissy, kis torreá- 
dorkalapban, piros kendővel odaszökkent a kinyúlt Tomhoz és 
biztatni kezdte, toro, toro, olé! Tom végül magához tért, neki- 
ugrott és hosszan csúszott a padlón, Kissy pedig lovagolt a fe- 
nekén, amíg Tom be nem csapódott, fejjel az egérlyukba. Rá- 
csapott a kendővel a fenekére, Tom megfordult, nagy lendüle- 
tet vett, nekirontott Kissynek, aki elébe tartotta a kendőt, a 
macska beleszáguldott a kendőbe és eltűnt, ő pedig megmutatta 
a közönségnek a kendő mindkét oldalát: íme, a macska nincsen 
sehol. Majd rázott rajta egyet és a kendőből előpottyant a 
macska. Kissy kihúzta Tom bajszát és tüzes spanyol dallamot 
pengetett rajta. Tom fölugrott, kerülgetni kezdte Kissyt, aki 
erre-arra hajladozott, egészen addig, amíg Tom sikeresen össze 
nem csomózta saját magát. Kissy a győztes torreádorok pózába 


eg 


— Ennyi! — mondta William Hanna és Joseph Barbera. — Jó 
lett, megtartjuk. Készüljetek a nyolcvanhatos jelenethez. 

Díszletmunkások rohangásztak körülöttük, ő pedig helyet 
foglalt a macska mellett. Elővették az uzsonnájukat. 

— Klassz voltál — mondta Tom vigyorogva. 

— Kösz. Te is. Állati jó, ahogy kihegyezed a füled, mint a bi- 
ka szarva. Meg ez a csomó Is. 

— Te meg jól zenélsz a bajszomon — felelte Tom, és barátsá- 
gosan megsimogatta Kissy fülét. 

Kissy mocorogni kezdett. Valaki végigsimított a haján, és ő 
kinyitotta a szemét. 

Félhomály volt, és az ágyában feküdt. 

— Hmmtff. 

— Szia, egérke — volt a válasz. 

— Mhssz. 

— Reggel van. 

— Mmmge. 

— Vége a sulinak. 

— Aaamm. 

— Ma kezdődik a tábor. 

— Oauh. 

— De addig még van némi időnk. 

— De nem sok — cincogta Kissy. — Mi lesz már? 

Ahogy Martin átölelte, arra gondolt: a sulinak... az egész su- 
linak, teljesen, mindenféle sulinak 


VÉGE. 


Most rengeteg minden elkezdődik. 


24. 


A TÁBOR 


— Előőrs a Conga Vonalnak, lassítsatok! Kanyarodjatok le! 

— Vettem, de merre? 

— Az mindegy! Egy Airbus és egy Boeing vesztegel száz mé- 
terrel a kereszteződés után! 

— Ugyanez francia nyelven? 

— Két kamion csattant össze, helyszínelnek! 

— Bajban vagyok, nem tudok kisorolni... itt a szörnyeteg, 
rossz sávban állok! 

— Szegd meg a Conga-szabályt! Fordulj ki, ahogy tudsz! 

— Vettem... mást úgyse tehetek... jobbra fordulok. . . 


Kissy még egyszer végignézett a villogó rendőrautókon és az 
elakadt kocsikon, aztán bólintott az egerének. Lezárták sisakju- 
kat és átgurultak a kocsik között a szélre, föl a járdára, aztán 
azon visszafelé, a sarokig. Ott éppen akkor állt meg egy rend- 
örmotoros, hogy elterelje a forgalmat. 

A szörnyeteg akkor kapott zöld lámpát, Tom kihajtott a ke- 
reszteződésbe és kanyarodott. A rendőr leugrott a motorjáról és 
elrohant előttük, Tomnak hadonászott, mutatta, hogyan fordul- 
jon, de a taxis visszaintett, magától is tudta. A rendőr vissza- 
vágtatott a helyére. 

Kissy és Martin gázt adott, elsuhantak a szembejövő sávba 
kinyúló, óriási lakóautó mellett, besoroltak elé és szaladtak más 
útvonalat keresni. 

A kerülő miatt tízperces késéssel érkeztek meg Nimbyékhez, 
ami elég sok egy félórás úton. 

Tomnak sajnos muszáj volt bejönnie az utcába, a szörnyeteg 
rakodóterére komolyan számítottak a tervezésnél. Némi időbe 


telt úgy fölállnia a járdára, hogy az utcában a forgalmat ne aka- 
dályozza, az orrával egészen a kapuhoz állt, és azt mondta, 
imádkozzanak, hogy a szomszéd ne most akarjon közlekedni. 
A szörnyeteg messze túlnyúlt a szomszéd kapuján, az egész tel- 
két elzárta a világtól. 

A konvoj kilenc óra húszkor futott be Nimbyékhez, és a ház 
tele lett egerekkel, akik heten egyszerre tizenkétfelé rohangál- 
tak, meg kisfülűekkel, akik nem sokkal lassabban közlekedtek. 
Borzasztóan hiányzott az a négy pár egérmancs, amik még a 
gépen voltak. Sőt öt, mert Blanche is jön. Jobb lett volna, ha 
tegnap este repülnek, de a D"Aubisson egereket is nagyon kifá- 
rasztotta a tegnapi nap, a maxik meg nem indultak nélkülük. 
De legalább Elke itt volt, meg Anne is, már három napja meg- 
érkeztek, és Elke bemutatta, hogy képes csendben is lenni, ami- 
kor ők vizsgára készülnek. Kielben rég véget ért a tanítás. 

A konvoj tehát csonka volt, hiányzott belőle egy taxi a négy 
délvidéki egérrel, de muszáj volt idejében kiérniük Compiégne- 
be. A szörnyeteg mögött jött a Jerry mikrobusza, amit most apa 
vezetett, vele volt anya, Francoise, a két tábori kutya és renge- 
teg cucc, valamint egy kék furgon Yves bácsival, aki először 
eljött hazulról Vaucressonba, fölrakodott egy halom holmit, az- 
tán hazajött megint és segít pakolni a maradék holmit, ami már 
nem fért a furgonba. A kocsik mellett motoron Chantal és Jen- 
nifer. A szörnyetegben Tom és a családjának többi része, Anne 
Elkével, és itt veszik majd föl Julie nénit, Nimbyt és Jean- 
Frant, aki kora reggel idejött és segít rakodni. A táborszervező 
bizottság többi tagja nem jön, elegen lesznek. Nimby szülei 
nem is maradnak velük, Julie néninek most nincsen szabadsá- 
ga, a műhelynek is mennie kell, de hát így is lesz nyolc kisfülű- 
jük az egész táborra, és van esély, hogy időnként még egy-ket- 
tő ellátogat hozzájuk. Sőt kilenc, mert a jövő hét elején 
Georges is jön, csak elintéz néhány üzleti ügyet. Vanni nem 
jön, nem kapott szabadságot. Ange néni csak a nyitóünnepség- 
re jön mint kuratóriumi elnök. 

A partvidékiek nélkül is épp elegen voltak ahhoz, hogy mind- 
untalan egymásba botoljanak az ajtókban, pedig hárman is vol- 
tak, akik nem vettek részt a futkosásban, Julie néni, aki dobo- 
zokat csomagolt a teraszon, Elke, aki az utca túloldalán posz- 
tolt és vigyázott a holmira, valamint Andreas, aki Tom kérésére 


érkezés után rögtön fölnyitotta a szörnyeteg motorházát és ne- 
kilátott kideríteni, hogy miért köhög. Kissy tudta, hogy miért, 
és meg is mondta, de válaszul csak egy amolyan , csacsikám" 
pillantást kapott a taxistól. Pedig nyilvánvaló, hogy ha egész 
télen a hideg garázsban állt és benáthásodott, akkor nem gyó- 
gyul meg egy-két óra alatt, amit Tom tavasszal karbantartással 
tölt. Majd most, a tábor idején, a meleg napsütésben. 

Mert napsütés jutott bőven, már kilógott a nyelvük, mire vé- 
geztek a sok szaladgálással és visszaültek a kocsiba, pedig nyá- 
ri, vékony egérbundát vettek föl. Elke éppenséggel ruhában 
volt, ami nem gyakori viselet a csapatban, kék ruhát vett föl fe- 
hér övvel és fehér övtáskával, a fegyvereit is abban tartotta. 
Persze voltak ketten is, akiknek még náluk is jobban, a szó szo- 
ros értelmében kilógott, mert sokkal vastagabb volt rajtuk a 
bunda, de hiába kérték őket, hogy heverjenek le valahol az ár- 
nyékban, ahol kényelmesebb, nekik sokkal fontosabb volt, 
hogy mindenhol ott legyenek, mindent megnézzenek, meghall- 
gassanak és megszaglásszanak, és hogy lehetőleg minél többen 
essenek át rajtuk. Végül Francoise kirohant velük a kertbe, ug- 
rálni egyet, amíg a csapat dolgozik. 

Aztán fejest ugrottak a kocsikba megint, illetve motorra pat- 
tantak, és irány Compiégne, de gyorsan ám! 


Croizat úr egyedül fogadta a Conga Vonalat a turistaház udva- 
rán, most csak őbelőle állt a személyzet, a tábor egész ideje 
alatt így is lesz. Ez volt a megállapodás, hiszen nekik nem kell 
szakács néni, felszolgálók, senki se kell, ellátják ők saját magu- 
kat meg a gyerekeket is. Az is szerepel a tananyagban, hogy ta- 
nulják meg a főzésnek legalább az alapjait, hiszen bármikor 
adódhat úgy, hogy erdőszélen táborozva kell shindyre lesniük. 
Vagy akár mint ahova innen mentek a tavasszal, Doullens-ban, 
egy férfi és két kisegér egy látszólag üres éléskamrával, föl kel- 
lett találniuk magukat. 

Kissy és Martin után néhány méterrel jött a szörnyeteg, Tom 
nem húzódott le vele sehová, megállt egyenesen az udvar köze- 
pén, majd aztán félreáll, amikor meglesz a helye. A kocsik bal- 
ra fordultak mellette, beálltak a ház elé, a motorosok tovább- 
mentek a kis parkolóba. 


— Hát megjöttünk, uram — lépett oda Jennifer a gondnokhoz 
és kezet rázott vele. 

— Hát meg. Isten hozta magukat. Tudom, Vanessa csak ké- 
sőbb érkezik. . . 

— Nemsokára leszáll a gépe. De már addig sem várhattunk, 
muszáj munkához látni. 

És hozzá is láttak. Kirakodtak mindent, a helyére vitték a la- 
kóautót, rácsatlakoztatták a különféle hálózatokra. Berendez- 
kedtek, a hatalmas éléskamrát telerakták a saját kajájukkal. 

— Óriási nagy Speisekammer — mondta egyszer Elke, amikor 
összefutott az ajtóban Kissyvel. 

— Igen, szép nagy. 

— Majdnem mint panzióben. Az azért jobban gemütlich, mert 
ott már lakunk régótától és ismerünk összes titkos folyosókt, 
ahol cicamica elől surranni lehet. De ez is klassz. Lesz klasz- 
szabb nemsokára még sokkal, amikor tele. 

És fogadták a sorban érkező egérjelölteket. Többnyire kocsi- 
val hozták őket a szüleik, de akadtak, akik vonattal jöttek, őér- 
tük Tom ment el az állomásra — nem volt messze, csak hát sok 
csomaggal jöttek. Az elsők tizenkét óra öt perckor futottak be, 
negyedórával a déli egerek és félórával Ange néni előtt. Az 
utolsók pedig negyed kettőkor érkeztek. 

Ők minik gyakorlatilag semmit se tudtak a gyerekekről, a bi- 
zottság intézett mindent. Megbeszélést folytattak a szülőkkel, 
elmondtak nekik minden lényegeset, megválaszolták a kérdé- 
seiket. Kissy konkrétan arra a számra emlékezett, hogy tizen- 
négy. Ennyien maradtak a sok jelentkezőből; egy részük visz- 
szalépett, nem volt elég az elszántsága, másoknak a szüleik 
nem engedték, de olyan is akadt, aki megbetegedett — talán 
majd egy későbbi táborba bekerülhet. És maga a bizottság is 
selejtezett: hosszas tanácskozás eredményeként születtek a 
mércék, amiknek meg kell felelni. Tizenhárom év az alsó kor- 
határ, a kisebbekkel közölték, hogy ez a Jerry legelső tábora, 
még semmi gyakorlatuk nincsen az effélében, ezért a nagyob- 
bakkal kezdenek, akikkel hátha könnyebb. De ők, éppen mivel 
kisebbek, még beférnek gyerekfejjel a későbbi táborokba is. 
Erőnléti tesztként megfuttatták a jelentkezőket, súlyt emeltettek 
és fekvőtámaszokat csináltattak velük, és aki nem teljesítette az 
elvárt szintet — konkrét számokat is mondtak, de Kissy nem je- 


gyezte meg —, azzal közölték, hogy még erősödnie kell, majd 
jövőre próbálkozzon újra, nem hagyhatják, hogy megegye a ci- 
ca. 

A Jerry elveit magától értetődően alkalmazva befogták segí- 
teni az érkezőket, a szülőket is. Csak hárman kaptak fölmen- 
tést, Ange néni, Julie néni, no meg a gondnok, aki fizetést kap 
azért, hogy ott legyen, és ez nem tartozik a munkakörébe. 

— Háromnegyed kettő — nézett az órájára Niala. — Mindjárt 
készen vagyunk mindennel, kettőkor megtarthatjuk a nyitóün- 
nepséget. Aztán megyünk ebédelni, szerintem már kopog a sze- 
metek. Ma nem volt idő főzni, étteremben eszünk, foglalok 
asztalokat és rendelek. Kérem a pontos létszámot, a szülők kö- 
zül hányan esznek velünk? 

Kissy el nem tudta képzelni, hogy fog bármilyen étterem 
ilyen hirtelen ennyi helyet előteremteni. Tizenegy egér, tíz kis- 
fülű, tizennégy gyerek, tíz szülő és Croizat úr, akit Vanessa a 
maga könnyed, de ellentmondást nem tűrő módján persze meg- 
hívott, az negyvenhat ember, egy ilyen kisvárosban talán nincs 
is akkora étterem, ahol mind elférnek. Niala sült krumplit, ha- 
lat, csirkét és salátát rendelt, tizennégy húszra. Amikor letette 
és bólintott, Kissy megállapította, hogy vagy kapásból megta- 
lálta Compiégne legnagyobb éttermét, vagy az ottaniak egysze- 
rűen nem fogták föl, hogy negyvenhat. 

Később jött rá, hogy Niala az Niala, és nem így intézi az 
ügyeket. Persze hogy előre tájékozódott, sőt már útközben be- 
szélt az étteremmel, most már csak a pontos létszámot kellett 
egyeztetni. 


Az épület előtti teret kinevezték főtérnek — nem volt nehéz, 
több tér nem akadt —, a közepén álló rudat pedig zászlórúddá 
léptették elő, mit sem törődve Croizat úrral, aki tudatta, hogy 
az mindig is zászlórúd volt, felhúzókötél is van rajta. Két óra- 
kor a díszegyenruhába öltözött zsebek felvonták a nemzeti 
zászlót — fehér alapon barna Jerry sárga sajtot eszik —, miköz- 
ben a díszegyenruhába öltözött zenekar, azaz Vanessa elját- 
szotta a nemzeti himnuszt, vagyis a Tom és Jerry főcímzenéjét, 
mellettük állva, szintetizátoron. A zászlóval szemben sorakoz- 
tak föl a gyerekek, Vanessa bal keze felől a többi egér, velük 
szemben a felnőttek. Mindenkin, még Croizat úron is dísz- 


egyenruha volt, fehér póló, rajta Kisegérföld címere, éppúgy, 
mint a zászlón. És mindenkinek egérfüles hajpánt volt a fején, 
még a férfiaknak is! 

Aztán Ange néni bejött középre és szembefordult a gyerekek - 
kel. Nem volt nála se mikrofon, se előre megírt beszéd. 

— Öt évvel ezelőtt — kezdte határozottan — a könyvtárban, ahol 
dolgozom, egy kislány különös dolgot kért tőlem. Egy színész 
fényképét egy filmből, de nem azért, mert annyira tetszett neki. 
Emlékeztette arra a szemétládára, aki megpróbálta megerősza- 
kolni — ezek az ő szavai. Meg akarták keresni néhány további 
gyerekkel, akiket csak a netről ismert, vagyis egyáltalán nem. 
Megszerveztem, hogy biztonságosabb körülmények között is- 
merkedhessen meg velük. A fényképet végül nem is használ- 
ták, de a férfit elkapták. S hogy azóta hány ilyen alakot adtak 
rendőrkézre, már meg se tudjuk számolni. Alapítványt hoztunk 
létre, s ők elkezdték egereknek nevezni magukat. Azóta többen 
is csatlakoztak hozzájuk. Most pedig eljött az ideje, hogy még 
többen legyenek, még nagyobb és erősebb legyen a szervezet, 
amely a gyerekeket védelmezi. A Jerry Alapítvány első nyári 
egérképző táborát megnyitom! 

Nagy taps. Ange néni visszament a helyére, Vanessa pedig 
még egyszer eljátszotta a himnuszt. 


Aztán villámgyorsan széthúzogatták a hosszabbítókat, amik a 
szintihez vezettek, és a hangszert bevitték a mikrobuszba, mert 
az volt a legközelebb. S már indultak is, erőltetett menetben, át 
a városon, majdnem egy kilométert — rövidebb ideig tartott, 
mint ha megszervezték volna, hogy kocsikba ugráljanak. 

— Megjöttünk — toppant Francoise a legelső formaruhás elé, 
akit meglátott. — Jerry Alapítvány, negyvenhat helyet foglal- 
tunk! 

S még az igazolványát is fölmutatta. A pincérnő eltátotta a 
száját és elképedve bámulta a kislány fürtjei fölött a nagy egér- 
füleket. 

— No! No! — buzdította a zseb, aztán hátrafordult hozzájuk. — 
Egérkék, ez lefagyott. Windowsos. 

— Nem, jól vagyok — mondta a nő. — Elnézést. Máris szólok a 
főnöknek. 


Ők addig is megrohanták az asztalokat. A kerthelyiség telje- 
sen üres volt, nem csoda, mindenhol ki volt téve a tábla: fog- 
lalt. Nekik. 

A főnök pillanatokon belül megérkezett, köszönt és azt kér- 
dezte, ki a vezető. 

— Én — felelte Ange néni. 

— Jó napot, asszonyom. A rendelést felvettük, minden el van 
készítve. 

— Akkor mire várunk még? — csattant föl Niala. 

— Semmire, persze... gyerünk már, Magdaléne, igyekezzetek! 

— Majd belejön — vigasztalta Niala. — Mi otthon huszonnyolc 
szobával üzemelünk, az néha ötven vendéget is jelent, és mind 
egyszerre éhezik meg. 

— Értem. . . — felelte a főnök olyan arccal, mint aki nem érti, és 
besietett az épületbe. 

Két perc múlva ott volt a kajájuk, és rávethették magukat, 
mint a kiéhezett kis vadállatok — hiszen azok voltak. Jó ideig 
csak a rágcsálás hallatszott. 

Azért evés közben Kissynek jutott alkalma megszemlélni né- 
hány egérjelöltet. Mindenkinek névtábla volt a díszegyenruhá- 
ján, csak annyi állt rajtuk, hogy Kissy Chaton meg Pi Jourdain, 
és terjedelmi okokból csak Vanessa D" Aubisson, a többi csa- 
ládneve nélkül. Az újoncok is ilyet kaptak. 

Kissyvel majdnem szemben ült a három lány, akiket már is- 
mertek; ők barátnők voltak, egymás mellé ültek. Caroline mel- 
lett Yvonne Dampierre és Martine Lavanant, két középtermetű, 
barna lány. Aztán néhány felnőtt, majd arrébb Nigue Leuvrais. 
Ő kérte, hogy úgy írják, hogy Nigue, le is betűzte, N-I-O0-U-E, 
és megmagyarázta, hogy a Véronigue rövidítése. Egyébként 
már találkoztak, ő volt az, aki első iskolai egérfellépésük alkal- 
mával megkérdezte, hogy ők hogyan lehetnének egerek — s vol- 
taképpen ezzel vette kezdetét mindaz, ami ehhez a táborhoz ve- 
zetett. 

Több újoncot nem látott onnan, ahol ült, de lassan kezdte 
megtanulni a neveket és arcokat. A lányok mind tizenhárom 
évesek, csak Nigue tizennégy, meg Brigitte Aurenche, akinek 
olyan göndör, vörös haja van, mint a fiatal Nicole Kidmannek. 
Geneviéve Moreau szőkésbarna, akárcsak Nigue Leuvrais. 
Nigue majdnem olyan magas, mint Niala. 


A fiúk mind idősebbek voltak tizenháromnál. A legfiatalabb 
Jacgues Thibaut, tizennégy. Tizenöt éves Christian Prévost és 
Francois Lavanant, Martine bátyja. Van még egy testvérpár, 
Brigitte Aurenche bátyja is itt van, Michelnek hívják, tizenhat 
éves. Ugyanennyi Laurent Duvauchel. A legidősebb pedig a ti- 
zenhét éves Claude Davidson, aki majdnem olyan szőke, mint 
a D Aubisson egerek, csak Nialánál is magasabb egy fejjel. 

Nyolc lány, hat fiú. Brigitte Hino ázsiai, Laurent talán arab 
származású, a többiek mind a szimpla, köznapi, rózsaszínű 
franciákból kerültek ki, akárcsak ők maguk, de hát mindegy. 
Lássuk csak... összesen százkilencvenkilenc évesek, az átlago- 
san tizennégy egész huszonegy század, háromszázhatvanötször 
nullahuszonegy az hetvennyolc, igen, vagyis átlagosan tizen- 
négy évesek és két és fél hónaposak. Nagyon büszkék az egér- 
füleikre és tetszik nekik, hogy a felszolgálók meg a járókelők 
megbámulják őket, de kicsit meg vannak illetődve. 

Hát majd ők, a Jerry Alapítvány Tapasztalt Egerei gondos- 
kodnak róla, hogy hamarosan majd a shindyk legyenek megil- 
letődve, ha találkoznak velük. 


— Először is föl kell vennünk benneteket a Jerry rendszerébe — 
közölte Nimby, végigpillantva az egérkölykökön. Körben ültek 
a turistaház előtt a fűben, a kisfülűek egy része székeken, vala- 
mivel kijjebb. — Vagyis kapnotok kell betűjelet, fedőnevet és 
felhasználói kódot. 

— Ez komolyan hangzik — mondta Suzanne. 

— Mint minden, amit hallani fogtok — bólintott Vanessa. — A 
Jerryben minden apróságnak megvan a haszna. Számtalanszor 
vettük már hasznát az olyan dolgoknak, hogy két koppintás en- 
gem jelent, négy meg Chantalt. 

— Akkor mi legalább tizenkét koppintás leszünk — mondta 
Laurent. 

— Dehogyis. Te vagy az egyetlen L betűs, tehát a te jeled IL. 
Ti tátitá. De először tanuljátok meg a mieinket. 

Volt egy köteg kartonlapjuk a Jerry-morze és az X-kód táblá- 
zatával, ezt most szétosztották és elkezdték magyarázni nekik. 
Jó okuk volt ezzel kezdeni: nem állhattak neki rögtön vereked- 
ni, amikor most ették úgy degeszre magukat, hogy a hazaút az 


étteremből jóval tovább tartott, mint az odaút — és a morzét a 
tábor ideje alatt végig gyakorolniuk kell, meg még azután is. 

— Mindenkinek a betűjele egy I, aztán még egy betű — magya- 
rázta Nimby, és egy mozdulattal újabb listát varázsolt a hat táb- 
lagép képernyőjére, amiket a kör közepén állítottak föl egy- 
másnak támasztva. Ahogy írt a sajátján, minden megjelent azo- 
kon is. 

A — Angéligue 

C — Chantal 

E — Elke 

F — Francoise 

1— Vanessa 

J— Jennifer 

K — Kissy 

M — Martin 

N — Niala 

P- Pi 

V — Vanessa 

Y — Nimby 

W — shindy 

X — valaki 

Z — mindenki 

— Vanessának kettő van — mondta Nigue. 

— Hagyomány — felelte Nimby. — Eredetileg Mohinak hívták, 
akkor kapta az I-t, mert ő volt a legkisebb és az I betű csak egy 
pont. Amikor Vanessa lett belőle, megkapta a V-t, de többnyire 
az I-t használja azóta is. 

Gyorsan írni kezdett, s a lista alján további sorok jelentek 
meg. 

— Nekem így tűnik logikusnak. 

S — Suzanne 

G — Geneviéve 

L — Laurent 

B — Brigitte. . . 

— Egyelőre ennyi biztos, de csak az egyik Brigitte lehet B, és 
a többiek kezdőbetűje már mind foglalt. 

— Én lehetnék H, a családnevem alapján — mondta Brigitte 
Hino. 

— Akkor én meg D - tette hozzá Yvonne. 


— És Nigue-nek adjuk a O-t! — vágta rá Laurent. — Van is a 
nevében, és akkor IO lesz a jele, illik rá! 

Nigue nevetett. Igen, Kissy is megfigyelte már, hogy intelli- 
gens. 

— Ő a sulink sakkbajnoka — magyarázta Geneviéve. — Akárkit 
megver a sakktáblán, van neki három-négyezer Élő-pontja, és 
pár év múlva nagymester lesz. 

— Jaj, ne csináld már — nevetett Nigue —, háromezer pontjuk a 
világbajnokoknak sincs. Nekem pedig semennyi, mert ahhoz 
minősített versenyeken kell részt venni. 

— Well, mice — vette vissza Nimby a szót —, négy betünk ma- 
radt az ábécéből, O, R, T és U, de ezek senkinek a nevével nem 
illenek össze, úgyhogy a többiek már a monogramjuk szerint 
kapnak jelet. Tessék a teljes lista, tanuljátok meg. Ezt nekünk 
is meg kell majd tanulnunk. 

A — Angéligue 

B — Brigitte Aurenche 

C — Chantal 

CD -— Claude 

CL — Caroline 

CP — Christian 

D —- Yvonne 

E — Elke 

F — Francoise 

FL — Francois 

G — Geneviéve 

H — Brigitte Hino 

1— Vanessa 

J— Jennifer 

JT — Jacgues 

K — Kissy 

L — Laurent 

M — Martin 

MA — Michel 

ML — Martine 

N — Niala 

P- Pi 

0 — Nigue 

S — Suzanne 


V — Vanessa 

Y — Nimby 

— És becenevünk nem lehet? — kérdezte Laurent. — Mint a 
Kissy meg a Nimby. 

— Már hogyne lehetne! 

— Csak mert engem nem Laurent-nak szoktak szólítani, ha- 
nem... 

— Artunak! — vágták rá többen is. 

Az egerek összenéztek. 

— Artu? — kérdezte Vanessa. — Kék-fehér, mosógépszerű, csi- 
pog? 

— Pontosan. 

— Szerintem az L-et azért csak tartsd meg — tűnődött Vanessa 
—, de persze szólíthatunk mi is Artunak. Még valaki? 

Martine föltartotta két ujját, s egy pillanattal utána Brigitte 
Aurenche is. 

— Remek, de nem kell jelentkezni, mint a suliban, csak mond- 
játok! 

— Engem az angol tanfolyamon elneveztek Mollynak — mond- 
ta Martine. 

— Molly? — pislogott Kissy. 

— Aha! Mindenki kapott angol nevet, aztán az enyém vala- 
hogy megmaradt. 

— Hát használjuk — vágta rá Nimby. — Ez még az ML betűjel- 
lel is összeillik. Brigitte? 

— Hát... lehet olyat is, amit eddig még nem használtunk? 

— Persze — felelték többen is. 

— Hát... ha már úgyis ketten vagyunk Brigitte-ek... nekem a 
Pierrette jutott az eszembe. 

— S miért? 

— Ismeritek azt a régi rajzfilmet. . . 

— Persze — vágta rá Nimby. 

— De hisz még meg se mondtam, hogy melyiket! 

— Minden régi rajzfilmet ismerünk — jelentette ki Nimby meg- 
győződéssel. — Mi magunk is igyekszünk minél rajzfilmszerűb- 
bek lenni. 

— Miért? — kérdezte több újonc is. 

— Csak. Jól is áll, meg a rajzfilmfigurákat mindenki szereti. 
És hasznos képességekre teszünk szert, például nemegyszer 


megesett már, hogy Tom többször lecsapott Jerryre egy fémla- 
páttal, aztán ahogy fölemelte, a lapát tele volt Jerry alakú ki- 
domborodásokkal. Jerry meg rohant tovább zavartalanul. 

— És ezt kipróbáltátok már? — érdeklődött Nigue. 

— Hogyne, remekül működik. Szóval melyik rajzfilm, Pier- 
rette? 

— A történelemről szól. Hosszú sorozat, az őskortól kezdve. 
Abban van egy lány, Pierrette, az mindig tetszett nekem. 

— Emlékszem — bólintott Nimby. — Egyszer volt az ember, 
megvan a gyűjteményünkben. Oké, egérkék, betűjelek már 
vannak, egypár nicket is kiosztottunk, a fedőneveket viszont 
nem most kell kitalálni, gondolkodjatok rajta. Mi, amint em- 
lítettem, rajzfilm- és képregényfigurák vagyunk. Én Asterix, Pi 
Obelix. Vanessa Pif, Niala Hercules. Kissy Jerry, Martin Tom. 
Angéligue Maci Laci, Jennifer Törpilla, Chantal Tintin. Fran- 
coise Sziporka, Elke pedig Maja. Amint látjátok, azoknak is 
van fedőnevük, akik amúgy nicket használnak, mert a fedőnév 
akcióban kell. Sőt a rossz gyerekek jelenlétében még azokat se 
mondjuk ki, hanem alkalmi neveket aggatunk egymásra, mint 
Gyilkos Bálna meg Hasfelmetsző. A nyugalom megzavarására 
alkalmas hatásokat tartalmaz, konkrétan falfehérek lesznek tőle 
és enyhén vibrálnak. Kellemes látvány a szemnek. Well, mice. 
Uniform Delta Oscar Tango? 

— Pozitív — felelte Niala, és föltápászkodott. Kissy is, kelleni 
fog egypár kéz, tizennégy darab Oscar Tangót kell elhozniuk. 

Nimbyvel meg Nialával hárman hozták a telefonokat, egyesé- 
vel voltak zacskókba rakva; mindegyikben egy telefon, egy töl- 
tő és egy vezeték nélküli fülhallgató. A gyerekek el voltak ra- 
gadtatva. 

— Meg kell tanulnotok a használatát — közölte Kissy. — A Jer- 
ry saját operációs rendszere fut rajtuk, amit Nimby írt. . . 

— Veletek együtt — mondta a fiú szelíden. 

— No jó, mi is segítettünk. Betűs változatra vannak állítva, de 
később már morzésan is tudnotok kell használni. Rengeteg 
mindent tud, amit a közönséges rendszerek nem, például nem 
lehet ellopni, mert akkor beindul a Papa Tango, és a tolvaj 
örülhet, ha megmarad a füle. De azért vigyázzatok rá. Nem, 
még nem működik — mondta Kissy Artunak, aki értetlenül me- 
redt a képernyőre. — Még nem vagytok rögzítve a rendszerben, 


azt még meg kell csinálni. Nem! Csak nekik! Te nem vagy kis- 
egér, Ködöcske, neked csak gyönyörű szép nagy füled van, 
igen, farkincád is, csak ne dönts föl vele senkit. Jól van, jó ku- 
tya vagy. 

— És mi már kisegerek vagyunk? — kérdezte Pierrette. 

— Szó sincs róla — felelte Vanessa. — Azért kaptatok egérfüles 
hajpántot, hogy lássátok, milyen szép nagy fületek lesz — majd 
egyszer, ha átestetek a kiképzésen. 

— Akkor addig nem is kell félnünk a macskáktól? — érdeklő- 
dött Geneviéve. Hát persze hogy a legvehemensebb ugrott talp- 
ra, hogy válaszoljon neki. 

— Senkinek kell félni cicát! — csattant föl. — A Jerry Alapít- 
vány kisegere soha féli cicát, és ha meglátok, hogy akárkiőtök 
elbújik cica előle lyukba, én magam eszek meg őtet, cicánek 
nem marad! Megyek, hozok egyet. 

— Állj meg! — ugrott utána az összes kisegér, és mind egyszer- 
re kiabált. 

— A farkincáját kapjátok el! 

— A fülét, a fülét fogjátok! 

Elke nevetett. 

— Tessék. Sok nagy lakli egérek, és megrivad valamennyi, ha 
csak annyit mond zsebike, hogy cica. 

— Honnan akarnál cicát hozni? — kérdezte Jennifer. 

— Kompeny egy város, emberlakó hely, mindenhol van cica. 
Négy cica bámulta egérkemenet, amikor jöttük haza magunkat 
ebédezésből. Elkapok utcán vagy szomszédnek cicáát kölcsön- 
kérek, mindegy az. Cirmatosat vagy tarkát, lényeg nagy kar- 
mokjai és fogájai. Ott fa jó is lesz. 

Követték a tekintetét, de csak egy egészen köznapi fát láttak. 

— Mire? 

— Cica megfogod hátánál és végighúzod fa érdekes bőrén. 
Amikor már nem szikráz, kész, macska vannak pengeéles kar- 
mokjai. 


— A két legfontosabb szabályt véssétek jól az eszetekbe — 
mondta Francoise csaknem kiáltva, mert másfél tucat kisegér 
zörgött körülötte a védőfelszerelésekkel. — Egy: közelharc, bir- 
kózás nincs! Az ellenség sokkal nagyobb és erősebb nálatok, 
ha hagyjátok, hogy lenyomjon a földre, félig máris nyert. De 


persze meg fogjátok tanulni, mi a teendő, ha ez mégis bekövet- 
kezne, hogy mégse nyerjen. Kettő: ütés nincs! Mármint a shin- 
dynek. Ugyanazért: mert ha megüt, akkor végetek van. Lehet, 
hogy akkora erő van a mancsában, amitől elájultok, és akár 
meg is ölhet. 

— És ezt ő is tudja? — kérdezte Claude. 

— Ki tud mit? 

— A shindy. Hogy nem szabad neki ütnie. 

— Nem, nem tudja. A te dolgod, hogy ezt a két szabályt érvé- 
nyesítsd. Nem úgy, hogy fölmutatsz egy táblát, amire rá van- 
nak írva, hanem egyszerűen nem hagyod, hogy pontot szerez- 
zen. A Jerry-harcmodor három szakaszból áll. Egy: egymásra 
néztek és készültök a harcra. Kettő: összecsaptok. Három: a 
kisegér elégedetten helyet foglal a leterített shindy hátán. 

Kissy ezalatt az újoncok felszerelését ellenőrizte, megmutat- 
ta, hol nincsenek jól megszorítva a szíjak, hol vannak rossz he- 
lyen a csatok, amik aztán az ütő vagy rúgó végtag és a megtá- 
madott testrész közé kerülve fájdalmat okozhatnának. Ő maga 
be sem öltözött, nem kell egyszerre annyi oktató. A zsebek és a 
mikrók kezdik. 

— Tudom, mit mutatott Gracie Hart a tévében — közölte Va- 
nessa, amikor a tizennégy újonc felsorakozott, talpig beöltözve 
védőcuccokba. — GYORS OÁ, először gyomorra támadott, és 
csak a végén jött az ágyék. Ő megtehette, egy felnőtt erejével 
és testsúlyával ez nem gond. Mi kicsik vagyunk; ti is — nézett a 
nagyfiúkra. — Az ellenség sokkal nagyobb nálunk, legalábbis 
arra kell fölkészülni, hogy az. Egy Dustin Hoffman méretű pa- 
siról is kiderülhet, hogy félelmetes verekedő, vagy éppen fegy- 
ver van nála. Ezért mi legelőször is tökön rúgjuk a pácienst. 

Megpördült és rúgott egyet a levegőbe, de egészen lassan. 
Aztán megállt, jobb lábát magasra tartva. 

— Figyeljetek. 

Megismételte többször is, lassan, aztán kicsit gyorsabban. 

— Gyakoroljatok. Először képzelt shindyvel. 

Az egérkölykök némileg habozva nekiláttak, energikusan 
rugdosni kezdték a levegőt. 

— Bátran — biztatta őket Elke. — Ha összerúgtátok képzeleti 
shindyet és már fetrengődik, cseréljük másik képzeleti shindy- 
re, van elég! De szabad képzelsz cicát is oda. 


— Cicát nem rugdos az ember — állt meg egy pillanatra Gene- 
viéve. 

— Ha ettől függ menekülődésed, akkor muszáj! És magasra 
ám azok lábkákat, mert cica nem fog lehajol pici egérhez! 

Kissy lelki szemei előtt rögtön megjelent egy óriási macska- 
pofi, fölényes vigyorral bámult le rá és várta, hogy ő képes-e a 
lábával elérni az ő orrát. Nem lenne szabad ennyi sajtot ennie. 
Ha inkább halat enne helyette, akkor... hát lehet, hogy akkor 
meg a Titanicról képzelegne. Az se jobb. 

— Egész jó — bátorította Nimby a kölyköket —, de magasra kell 
ám rúgni, a shindy nem fog leguggolni a kedvetekért. Jól van, 
tartsunk egy kis pihenőt. 

— Mondjátok csak — kérdezte Caroline —, ha még csak a leve- 
gőt rugdossuk, miért kellett máris fölvenni ezt a rengeteg hol- 
mit? 

— Egeret szeretnél inkább rugdosni? — sétált oda hozzá Fran- 
coise. 

— Hát mondjuk. 

— Mondjuk? Jó. Gyere, rúgj meg. Mindegy, hogy hol. Ahogy 
sikerül. 

Caroline kicsit habozott, aztán támadott. A zseb nem tért ki, a 
lány védőcipője nagyot csattant a hasvértjén. 

— No, ezért kell ez a rengeteg holmi. Szép rúgás volt kezdet- 
nek. Meglátjuk, a tábor végére elértek-e valamekkora sebessé- 
get is. 

— Mekkorát kellene? 

— Hát ennél lényegesen többet. Nézd, most nem hagyom ma- 
gamat megrúgni, nézzük, sikerül-e. 

Caroline rúgott, Francoise kitért az útjából, éppen csak egy 
kicsit. Caroline megint rúgott, Francoise odébb táncolt. Kissy 
számolta, kilenc rúgásig tartott, áttáncoltak a terem jókora ré- 
szén, és csak egyszer fordult elő, hogy a kölyök lába súrolta a 
zseb vállát. A kilencedik rúgás után Caroline zihálva leállt, 
Francoise pedig villámként megpördült és rúgott. A háta mö- 
gött álló Elke felé, aki addig szinte oda se figyelt rá, de hibátla- 
nul kitért a támadás elől, aztán ő pördült meg, szélsebesen, és 
oldalba rúgta zsebtársát. De épp csak a lábujjával érte el, mert 
Francoise már ott se volt. Percekig harcoltak, de egyetlen ko- 
moly találatuk se volt — hiszen az volt a cél, hogy ne legyen. 


A kölykök elképedve nézték őket. Annak idején az iskolai 
előadásokon csak egy-két jelképes rúgást és ütést láttak, valódi 
egérviadalt mostanáig nem. 

A kislányok végül leálltak, egymásra vigyorogtak, kézen fog- 
ták egymást és meghajoltak az újoncok felé. 

— Még csak nem is lihegnek — mondta Pierrette. — Nekem at- 
tól is kilóg a nyelvem, amit eddig csináltam. 

— Gyenge a kisegér — felelte Vanessa. — A tábor ideje nem 
lesz elég ahhoz, hogy olyan kondiba jöjjetek, ami az egérség- 
hez kell, de elindítunk titeket a helyes úton, a többi rajtatok áll. 
Soha nem szabad elfelejtenetek, hogy a macska mindig a leg- 
kövérebb egeret választja ki, akinek csak annyi reménye van, 
hogy egy kisportoltabb társa hátha ott terem és tökön rúgja a 
cicát! 

Az utolsó szavakat már egérkórus mondta. 

— A macska soha nem kapja el ugyanazt az egeret kétszer — 
folytatta Nimby az okítást. — Mert megeszi. Shindy és gyerek 
harcában kétesélyes a dolog: lehet, hogy a shindy végül szaba- 
don engedi a gyereket, de lehet, hogy végleg elhallgattatja. 
Mert ha ellene vall, akkor irány a börtön. Nem tudhatjuk, hogy 
melyik esély jönne be, ha a shindy dönthetne, ezért nem enged- 
hetjük, hogy ő döntsön. Soha nem szabad hagynunk, hogy a 
shindy megöljön egy gyereket, akinek befolyásolni tudjuk a 
sorsát; de azt sem, hogy bennünk, Jerrykben tegyen kárt. 

— Tehát harcra föl — vágta rá Francoise —, mondd, egérke, 
megmondanád, miért bámulsz rám ilyen képpel? 

Claude, a megszólított zavartan nézett rá. 

— Én már egérke vagyok? 

— Csak megszólításilag. Szóval? 

— Hát... ne vedd rossz néven, de ahogy elnéztelek. . . 

— Igen? Folytasd. Valaki addig hozza ide a bicskámat, érzem, 
hogy kelleni fog. 

A fiú vigyorgott. 

— No jó. Szóval aranyos vagy meg minden, állati gyorsan 
tudsz rúgni, de azért erő is kell, hogy egy felnőttet legyőzz. És 
hát alig érsz a mellemig. 

— Az álladig! 

— Talán. 


— No jó, hasonlítsuk össze. — A kislány odalépett a fiúhoz, 
egészen közel szembeállt vele. — Tedd a fejemre a kezedet, a 
nagy fülem közé, és vonj le két centit a szivacs miatt. Mi jön 
ki? 

— Hát az államig nem érsz... a mellemnél magasabb vagy, 
úgy a vállam táján... 

A mondat félbeszakadt. Francoise megmoccant, s a nagyfiú 
egy tompa nyögéssel elterült. A zseb helyet foglalt a hátán. 

— Valójában egy kicsit pontatlan a mérés — közölte. — Szilárd 
talajon kellett volna állnunk. Te nehezebb vagy, jobban besüp- 
pedsz a szivacsba, ezért egy kicsit alacsonyabbnak tűnsz. Mit is 
mondtál az imént a méretkülönbségről? 

— De hát ez... eszembe se jutott, hogy támadni fogsz! 

— No igen. — A kislány föltápászkodott. — A Jerry tisztában 
van vele, hogy nem élünk a Vadnyugaton, ahol a tisztességte- 
len módszerek is meg vannak engedve. A Jerryben elsősorban 
a tisztességtelen módszerek vannak megengedve, mert nem 
egyenlőek az erőviszonyok. Az ellenség nemcsak nagyobb, 
erősebb és esetleg puskát is hord magánál, hanem ráadásul sok- 
kal elszántabb is, mert mindent elveszíthet, ha elkapjuk. Ezért 
fair harc nálunk nincs. 

Lenézett a srácra. 

— No mi van, egérke, elfáradtál? 

Claude egy méla sóhajjal az oldalára hengeredett, hogy felül- 
jön, de ehelyett hirtelen elkapta Francoise lá... a láb már nem 
volt ott. Utánakapott, a zseb ugrott egyet, hogy kitérjen, de a 
két összetolt szivacslap közé csúszott a lába és fölbukfencezett. 
Egy pillanat múlva Molly ült a hasán. 

— Szóval a tisztességtelen módszerek? Menni fog. 


— Jól van, egérkék — Kissy végignézett a csapaton —, ez a fel- 
adat sokkal egyszerűbb, mint a verekedés. Ott visszaüthettetek 
egymásnak. Itt a céltáblák garantáltan nem lőnek vissza. Ismer- 
kedjetek meg a fegyverekkel. De óvatosan. Csak műanyag go- 
lyót lőnek ki, de nagy erővel. Tényleg veszélyesek. 

— A céllövés nagyon könnyű dolog — jelentette ki Jennifer, s 
elsétált a puskákkal barátkozó kölykök előtt. — Célzol, ügyelsz 
a légzésre, meghúzod a ravaszt, örülsz a találatnak. 


Ezalatt egy különítmény kiakasztott egy sor céltáblát a terem 
másik oldalánál. Hosszú drótot feszítettek ki a fal mellett, erre 
akasztották a céltáblatartókat, amiket Georges eszkábált egy 
barátjával: kis képkeretek, egyik szélükön a papír becsúsztatá- 
sára szolgáló rés, fent két kampó. Rengeteg céltáblát nyomtat- 
tak, új terv alapján: nagy kört rajzoltak, nyolc részre osztották 
egy vízszintes, egy függőleges és két ferde vonallal, s a közép- 
pontba meg a kör és az egyenes vonalak metszéspontjaiba vas- 
tag pöttyöket tettek. Ez kilenc célpont, és a papír felületének 
elég nagy részét kihasználják, várhatóan csak cafatok marad- 
nak belőle. A táblák mögött a falnál fölállították azokat a mű- 
bőr borítású szivacsokat, amik verekedés közben a padlót ta- 
karják; védik a falfestést, és nem pattan róluk vissza a lövedék. 

— Céltáblák rendben — jelentette Francoise. 

— Vettem — bólintott Vanessa. Célzott, de nem lőtt, úgy ma- 
radt, célra tartott fegyverrel. 

— Figyeljétek meg ezt az egyenes vonalat — mutatott Kissy a 
mikró szemére, majd az airsoft irányzékára és végül a céltáblá- 
ra. — Vanessa pontosan a szeme és a cél között tartja a fegyvert, 
hogy lássa, hova lő. Laza tartásban áll, a lábát kissé terpeszti, 
hogy biztosabban álljon. Nyugodtan lélegzik, hogy minél ke- 
vésbé mozgassa a fegyvert. Lövés előtt vissza is fogja tartani a 
lélegzetét, nem szívja tele a tüdejét, de nem is engedi ki egé- 
szen a levegőt, mert úgy nehéz hosszabban megmaradni. Masz- 
kokat föl! 

Mindenki fölvette a védőmaszkját, Vanessa is, aztán fölemel- 
te a fegyvert megint. 

— Közép, észak, aztán körben az óramutató szerint — mondta, 
célzott, az ujja kilencszer megmozdult a ravaszon. Kilenc cset- 
tenés, aztán csönd. Kissy meg se fordult, hogy megnézze a cél- 
táblát. Minek? Pontosan tudta, mi van rajta. 

— De hát ez mind telitalálat — mondta Molly halkan, hosszú 
szünet után. 

— Nem lehet olyan nehéz -— felelte Francois. 

— Jól van, akkor kezdheted is — vágta rá Vanessa. — A céltábla 
családjának már elküldtük a részvéttáviratot, rajta, végezz vele! 

A fiú vigyorgott, fölemelte a fegyverét, célzott, mellélőtt. Há- 
romszor. A lövedékek a szivacsba csapódtak. De továbbra is 
vigyorgott. 


— Megmozdul a fegyver, amikor elsütöd — közölte vele Kissy. 
— Amikor elhúzod a ravaszt, a fegyvernek mozdulatlanul kell 
maradnia. No, gyerünk, egérkék, mindenki, öljétek meg azokat 
a céltáblákat! 

Percekig tartott, mire meglett az első szétlőtt papír, Mollyé. 
Háromtagú különítmény indult a fegyverek lezárása után, a 
zsebek kicserélték Molly tábláját, Nimby pedig végigsétált egy 
porszívóval és rengeteg golyót szedett össze. 

De amikor aznap utoljára cseréltek táblát, akkor alig két perc- 
cel az előző csere után tették, és mind a tizennégyet kellett. 


— És csúzlit mikor kapunk? — kérdezte Michel. 

— Amikor majd használni is tudjátok — felelte Niala. — Amit az 
airsofttal elértetek, az már egy jó kezdet, de nem több. Nem, 
egérke, egészben nem vesszük semmi hasznát. Szépen szele- 
teld föl. A végét, amiben nincsen sárgája, tedd külön, salátába 
jó lesz. 

— Cin-cin — bólintott Geneviéve. 

— Aha! — vágta rá Jennifer. — Egy már cincog. Használ a tan- 
anyag. 

Erre gyorsan elkezdtek cincogni valamennyien. Jennifer le- 
gyintett és átadott Vanessának egy tál paradicsomkarikát. 

— Az egérség egyik nagy előnye — hirdette ki a mikró, miköz- 
ben félelmetes sebességgel gyártotta a szendvicseket —, hogy 
annyit ehetsz, amennyit csak akarsz. Éjszaka kisurranhatsz és 
kirámolhatod a hűtőt, csak el ne kapjon a cica. Soha nem fogsz 
hízni, mert leugrálod a kalóriákat. Salátalevelet is adjatok még, 
és fogytán a camembert! — kiáltott Elke után, mert a zseb máris 
robogott a kamrába. — Az alapítványi egérségnek ezenfelül az 
is előnye, hogy rengetegfélét ehetsz. A mezei egerek, ugye, azt 
eszik, ami van a mezőn. A háziak azt, amit a hűtőben találnak, 
sok háznál úgy járnak bevásárolni, hogy egyáltalán nem kérde- 
zik meg az egeret, mit szeretne. — Pierrette rosszallóan megcsó- 
válta a fejét. — A laboratóriumiak a kutatóintézet éttermébe jár- 
nak, de néhol csak büfé akad és kicsi a választék. Mi vagyunk 
az egyedüli egerek, akik pizzériáktól luxuséttermekig minden- 
hol rágcsáltak már, sőt — a kislány füle büszkén fölmeredt — 
minket többhelyütt beengednek olyan konyhába, ahova semmi- 
féle állat nem léphet be. Mi vagyunk az egyedüli kivétel. 


— Tényleg — bólintott Suzanne egy másik kölyök felé, aki 
Kissy mögött volt —, jártunk a főhadiszállásukon, ami egy pan- 
Zió. Beengedik őket a konyhába is. 

— És még székre se ugrik senki — mondta Niala. — No, hol tar- 
tunk? 

— Nyolcvankettő — közölte Kissy, akinek a számlálás volt a 
feladata. — Két egész huszonnyolc század egerenként, illetve 
kisfülünként. 

— Alakul — mondta Vanessa. — Mennyi kell még, hogy ne 
kelljen morzsákat ennünk? 

— Ha csinálsz még huszonhatot, akkor három egész szendvics 
jut mindenkinek. 

— Legyen hát, de akkor kérek még uborkát, pástétomot, para- 
dicsomot, és rengeteg sajt is kell. 

— Attól lesz nagy a fülünk — bólintott Molly. 

— Csodákat, egérke — közölte Chantal. — Fölfalhatod az összes 
sajtot, amit ki tudsz lopni a hűtőszekrényből, ez önmagában 
egy centit se növeszt a füleden. Ki kell járni az egériskolát, az- 
tán rendszeresen edzeni, karbantartani a tudásodat, nehogy 
visszazsugorodjon a füled. Ez viszont hátránya az alapítványi 
egérségnek. A többiek már egérnek születtek, nekik könnyű an- 
nak maradni; hacsak nem jön a cica. 


Vacsi közben beszélgettek, alapítványi történeteket meséltek. 
A kölykök is elmondtak mindenfélét az életükről, Kissyék ek- 
kor tudták meg, kit mi hozott a Jerrybe; a kisfülűek és a maxik 
persze már a felvételi beszélgetés óta tudták. A nagyfiúk közül 
csak az egyik, Artu volt jelen az egyik iskolai bemutatójukon, 
véletlenül; Jéröme-nak, Solange pasijának segített mindenféle 
cipekedésben, és pont ott volt. Megtetszett neki a belevaló 
egércsapat, és amúgy 15 nemegyszer előfordult már, hogy segí- 
tett kisebb gyerekeknek, egyet egyszer a folyóból mentett ki. 
Michelt és Francois-t a húgaik szervezték be, akárcsak Claude- 
ot, de az ő húga — Sophie-nak hívják — még csak tizenegy éves, 
nem került be a selejtezőbe. 

— Majd legközelebb — vigasztalta a fiút Vanessa. — Jövőre se 
lesz még túl öreg a shindyk ízléséhez, és kelleni fognak az új, 
friss kisegerek, már a létszám miatt is. Nimby valamikor utána- 
nézett, négy-hatszázmillió macska élhet a világon. Mi meg ve- 


letek együtt is csak huszonöten leszünk, ráadásul sokkal kiseb- 
bek. 

— És ez miért fontos — érdeklődött Artu —, ha egyszer mi a 
shindyk ellen harcolunk? 

— Mert a macskákat könnyebb megszámolni. Ha látsz egy 
macskát, tudod, hogy az egy macska. Shindynél egyáltalán 
nem ilyen egyszerű. Szemtől szemben állhatsz vele, akkor se 
mutatja rajta semmi, hogy micsoda. 

— Persze, csakugyan... 

— És van egy elmélet — szólalt meg Nimby —, amely szerint a 
shindyk száma arányos a macskákéval. 

— Igen, milyen elmélet? 

— Még nem tudom, majd később találom ki. 

A macskákat mégse volt olyan könnyű megszámolni, leg- 
alábbis vacsora után, amikor bekapcsolták a Cicavíziót, nem si- 
került. A macskabölcsőt az alagsori fürdőszoba sarkában ren- 
dezték be, egy magas falú, nyitott tetejű doboz volt, a fiúk ütöt- 
ték össze deszkákból. Sok puha rongy volt benne, és négy 
macska. Egy nagy és három kicsi. De a falra erősített éjjellátó 
kamera csak egy gombolyagot látott, ami időnként mocorgott. 
Madame Faubourg most minden reggel és este odamegy, meg- 
eteti Macskát és ellenőrzi, hogy a kicsik jól vannak-e, ma este 
is volt már ott és írta, hogy minden rendben. Ami ezúttal pont 
az ellentétét jelenti a , macskamentes" jelszónak. 

Az egyik cirmos, a másik fehérrel mintázott fekete, a harma- 
dik foltos. Háromnaposak. A nemüket még nem tudni. A nevü- 
ket Macska nem mondta meg. Elke jelen volt az első születésé- 
nél, de aztán Macska annyira barátságtalanul nézett rá, hogy in- 
kább magára hagyta. 

Most örülhet. Madame Faubourg-on kívül senkit nem fog lát- 
ni, amíg a tábor tart, sem egér, se kutya nincsen a házban. Ha- 
csak ő nem hív persze vendégeket, a macskaajtón át bejuthat- 
nak, megnézhetik a gyerekeket, két szoptatás között még macs- 
kabulit is tarthatnak. , Egérmentes." 


Az éjszakájuk nyugodtan telt, a kapuban silbakoló őrség semmi 
különösre nem lett figyelmes — részben azért, mert nem silba- 
kolt őrség a kapuban. Aludt mindenki, akár kicsi volt a füle, 
akár nagy, akár éppen megnövőben, aludt az említésre sem 


méltó fülű Croizat úr is. Neki volt egy külön lakása. A kis- és 
nagyfülűeket páronként helyezték el, kétágyas szobákban, a 
kölyköket is kettesével, fiúk a bal, lányok a jobb szárnyban. 

Reggel nyolckor pedig surranó tappancsok neszével teltek 
meg a folyosók, előbb a fürdőszobák irányába, aztán a konyha 
felé. Persze a tappancsokat hamar elnyomta a többi zaj, ahogy 
egyre többen dörzsölték ki szemükből az álmot és nyújtózkod- 
ták ki magukat; az egyik leggyakoribb hang a cincogás volt, 
valamelyik kisegér rácincogott a kölykökre, akik ettől múlha- 
tatlan szükségét érezték, hogy mindenkinek cincogjanak. Aztán 
bevették magukat a konyhába és az ebédlőbe, villámgyorsan 
szendvicshegyet gyártottak, s már rágcsáltak is. Meg azért per- 
sze beszélgettek. És kopogtak is. Kissy tudta, hogy a tábor ide- 
je alatt állandóan kopogást fog hallani, ahogy öt évvel ezelőtt 
is, amikor ők voltak apró egerek és ők gyakorolták folyton a 
morzét. A kölykök is folyton morzéztak, állandóan a kezükben 
volt a telefon a morze és az X-kód táblázatával, már mind rátet- 
ték háttérképnek. Az alapítványi készülékeken nem volt egysé- 
ges háttérkép, mindenki olyan képet rakott ki, amilyet akart, 
vagy választhatott a rendszerhez adott kis programocskák kö- 
zül, amikből Nimby már vagy egy tucatot írt. Kissy táblagépén 
most ezek egyike volt a háttér, egy várost ábrázolt felülnézet- 
ből: először egy úttal kettéosztotta a képet, aztán további utakat 
ágaztatott le belőle, s közben házakat épített mellette, véletlen- 
szerűen, egész labirintus alakult ki. Pár percenként épült egy 
ház vagy egy útszakasz, de a meglevő részen addig is zajlott a 
forgalom, járókelők, autók haladtak. Mindez egészen egyszerű- 
en, színes kockákkal, pöttyökkel volt megrajzolva. 

A telefonján néhány napja másik program adta a hátteret. Egy 
piros és egy kék pötty lassan közeledett egymáshoz. Amikor ta- 
lálkoztak, néhány fehér pötty jelent meg körülöttük, amik foko- 
zatosan színesedni és sötétedni kezdtek, egy részük rózsaszín 
lett, majd piros, a többi kék. Akkor elindultak ők is valamerre a 
képernyőn, és ha összeütköztek egy ellenkező nemű felnőtt 
pöttyel, ők is párosodtak és gyerekeik lettek. Egy idő után meg- 
öregedtek és eltűntek, de Kissy telefonján ez idő szerint is élt 
vagy száz különböző korú és nemű pötty. 

A kölykök nem értek rá pöttyöket tenyészteni a telefonjukon. 
Sürgősen meg akartak tanulni jerryül, ezért mozgalomszerűen 


kitették a kódtáblázatot és állandóan morzéztak. Ők nagy ege- 
rek is felelgettek nekik, persze csak lassan, ötéves gyakorlatuk 
volt benne, azt a kölykök nem egyhamar érik utol. 

Reggeli után azonban abba kellett hagyniuk a morzézást és 
beöltözni védőszivacsokba. Délelőtt a tegnapi anyagot fogják 
gyakorolni, hirdette ki Vanessa. Új képzeletbeli shindykkel, 
tette hozzá Francoise. A tegnapiak már a képzeletbeli börtön- 
kórházban vannak. A kölykök nevettek és mentek öltözni. 

Kissy nem tartott velük, csak délután tanárkodik, addig esze 
ágában sincs védőcuccba bújni ilyen kánikulában. Az összes 
ablakot kinyitották az edzőteremben, az ajtót is, hogy járjon a 
levegő; a légkonditól csak megfáznának, hisz csuromvizesek 
lesznek a nagy küzdelemben. Kissy a maga részéről abba a csa- 
patba jelentkezett Martinnel és Nimbyvel, amelyik palackokat 
és poharakat cipelt a kamrából — ahol Elke olyan jól érzi magát, 
mert nincsen cica —; a terem egyik sarkában rakták le őket egy 
vastagabb szivacsra. Asztal nem volt, nehogy valaki nekirohan- 
jon. 

— Kissy! — szólt utána Blanche. Kissy megfordult. — Hány li- 
ter ez? 

— A fiúk hoznak még -— intett a háta mögé. 

— Nem keveslem, csak számolok. Hadd lám csak. Egy karton 
ásványvíz az hatszor másfél, kilenc liter, ez itt négy karton, 
harminchat, éppen két liter fejenként. 

— Máris több — tolatott el mellette Nimby, mindkét kezében 
egy karton narancslével. 

— Jó, akkor most menjetek szépen be a kamrába és hozzatok 
valami sós kekszet is. 

A fiú meglepve nézett rá, de Kissy is. Blanche bólintott. 

— Jól van, ezt beszéljük meg. Egérkék, egy kis figyelmet ké- 
rek! 

A kölykök nemigen hallották a saját zsivajuktól. Nimby nem 
tétovázott, fölkapott egy tegnapról maradt üres palackot, rászo- 
rította a kupakot, a sarokba dobta, és szinte röptében lőtte szét. 
A nimbuszlövedék óriási durranással ment rajta keresztül. A 
kölykök egy szempillantás alatt elnémultak. 

— A Jerry Alapítványban — közölte a fiú ellentmondást nem 
tűrően — mi odafigyelünk egymásra. Lehet, hogy a társad épp a 


hátad mögül érkező cicára akar figyelmeztetni. Tessék, 
Blanche. 

— Köszönöm, kedves vagy. Gyerekek, harminc fok van a hő- 
mérőn, de délre harmincöt lesz. Ti pedig ugrálni fogtok, megiz- 
zadtok, szomjasak lesztek. Tehát van néhány szabály, amit jól 
jegyezzetek meg; itt leszek és figyelek rátok, de nektek is tudni 
kell. Óránként nyolc decit szabad inni, és egész edzés alatt ösz- 
szesen négy litert. Vagyis öt óránál többet csak akkor szabad 
edzeni, ha ennél lényegesen kevesebbet isztok. Akinek ez a fo- 
lyadék nem elég, az leveszi a szivacsokat, lezuhanyozik, átöltö- 
zik, és mára befejezte a testmozgást. Továbbá: aki elérte a két 
litert, szünetet tart és eszik valami sósat. 

— De hisz attól még szomjasabbak lesznek — felelte Vanessa. 

— Nem kell sok, viszont inkább legyenek nagyon szomjasak, 
mint kicsit halottak. Tudjátok, mi az a hiponatrémia? 

Nem tudták. 

— Hát ne is akarjátok megtudni. A szervezeteteknek többek 
között nátriumra van szüksége. Ha túl sok vizet isztok és bent 
marad, akkor a folyadékmennyiséghez képest kevés lesz a nát- 
rium. Ha távozik a víz, akkor meg viszi magával a nátriumot is. 
Tehát pótolni kell, ezért sót fogtok bevinni. 

Kis csend lett, aztán Vanessa nagy zajjal összecsapta a tenye- 
rét. 

— No! Hallottátok az orvosi utasítást, tessék betartani. Egérke 
— nézett Kissyre —, ugye hoztál filctollat? Jó. Ne csak a poha- 
rakra tegyél betűjelet, hanem a palackokra is, legyen mindenki- 
nek saját palackja, így csinálja társszervezetünk, a NASA is! 
No? No! Egérkék, ez lefagyott. 

— Nem fagytam le — nevetett Kissy —, teljesen jól vagyok. 
Csak meglepett az ötleted. Jó, mindenki kap betűjelet a palack- 
jára és csak abból iszik. Blanche, honnan tudjuk, ha valakinek 
mégis elfogy a nátriuma? 

— Hát ha elfogy, azt már csak a kórbonctan mutatja ki — szó- 
lalt meg Jean-Fran Kissy háta mögött. 

— Onnan, hogy én azt mondtam — Blanche rosszallóan a ta- 
nárra nézett —, és ha valakinek azt mondom, hogy igyon, vi- 
gyen be sót vagy tartson pihenőt, akkor úgy is lesz. Itt én va- 
gyok az orvos. 


— Hallottátok, egérkék — intett Vanessa. — Én pedig az edző 
vagyok, és azt mondom: munkára. Bemelegítés! Ideje Jerry-fe- 
gyelmet tanulnotok. Sose feledjétek, milyen kicsik vagyunk és 
az ellenség mennyivel nagyobb. Egy falásra bekap. Ezért táma- 
dunk mindig csapatban, és ahhoz kell a fegyelem. Meg mert 
egy karika sajtot hatan tudunk csak elcipelni. 


Harmincöt főre főznek, abból tizennégy kemény fizikai munkát 
végez és még növésben is van, úgyhogy most már igazi nagy- 
üzemi konyhát visznek. De itt minden adott is hozzá, jó nagy 
konyha, óriási fazekak, rengeteg dolgos kéz és mancs. Jelen 
esetben anya, apa, Anne, Chantal, Angéligue, Niala, Jennifer és 
Kissy. Paradicsomleves, burgonyaleves, sertéssült, csirke, rizs, 
borsó, Isabelle néni egyik majonézes mártása, egy egyszerűbb 
saláta, csokis piskóta. Ez a mai választék. A számítások szerint 
fölfalnak mindent, mint a kiéhezett kis vadállatok — hiszen 
tényleg azok. A mai edzés kezdetén Geneviéve azt mondta, 
ebédig legalább fél centit akar növeszteni a fülén. Ha ez min- 
dennap sikerül neki, a tábor végére hét centivel lesz nagyobb a 
füle. A hajpántokon sincsen ekkora. Viszont... 

— Szólni kell nekik, hogy át is kell vinni őket — szólalt meg, 
de nem nézett föl a tésztakeverésből. 

— Kiknek kiket honnan hová? — kérdezte apa lényegretörően. 
Ő a csirkével foglalkozott. Egy kisebb baromfiudvar feküdt 
előtte holtan. 

— A kölyköknek. A füleiket. Oldalról a fejük búbjára. Ha ott 
nő meg, ahol most van, úgy fognak kinézni, mint azok a színé- 
szek, akik szamárnak vannak maszkírozva. 

Kissy jól látta, hogy a szülei jelentőségteljesen összenéznek. 
Dacosan előreszegezte gombszerű orrocskáját és kevert tovább. 

— Maguktól fölvándorol nekik — közölte Niala. — Most még a 
Kismacska testvéreknek is oldalt van, fél tíznél és fél három- 
nál. Mire felnőnek, egy-másfél órával közelebb lesz a fülük a 
tizenketteshez. 

— Nekem nem tetszik ez a macskás hasonlat — mondta Kissy 
homlokráncolva. 

— Pedig akkor is ilyet kapsz. Egérke, kell még petrezselyem, 
és ebben a tartóban fogytán a só. Lisztet is hozz. Te meg ne ag- 


gódj a kicsik füle miatt, az rendben lesz, ha elsajátítják az 
anyagot. Márpedig nagyon lelkesek. 

Igen, tényleg lelkesek voltak. Hát még ebéd után, amikor 
Nimby behozta a légibőröndöt. Vanni szerezte valahonnan, és 
Marióval meg Georges-zsal megcsinálták speciálisan. Külön 
tartó volt benne a Discoverynek, az Enterprise-nak, két vezér- 
lőnek, két videószemüvegnek és két táblagépnek, valamint egy 
doboz a kellékeknek — távcső, lámpa, kampó, emeléshez való 
hevederek — és pótalkatrészeknek. Ők északi egerek nem is lát- 
ták tegnapig, csak képen, Nialáék hozták magukkal. 

— Most pedig repülni fogunk — jelentette be Nimby, és letette 
a bőröndöt a padlóra. Az egész csapat elfért volna benne, a 
kölykökkel és egy-két karika sajttal együtt. Nimby beállította a 
számzárat, s a bőrönd feltárult. Belülről még nagyobbnak tűnt, 
és még rengeteg hely volt benne. Elfért volna még egy akkora 
gép, mint a Discovery; az Enterprise-ból alighanem kettő is. 

Kissy lelki szemei előtt azonnal megjelent a Második Számú 
Bőrönd, amit majd jövőre vesznek használatba. Benne lesz az 
összes gépük, a Discovery, az Enterprise, a Columbia, a Chal- 
lenger, az Atlantis és az Endeavour, valamint a több ezer ton- 
nás lánctalpas, ami a kilövőállványra szállítja őket. Meg egypár 
tartalék elem. 

Nimby mindenről elmagyarázta, hogy micsoda, sorban kirak- 
ta őket az egyik asztalra, a kölykök körbenyüzsögték és ontot- 
ták a kérdéseket, Nimby pedig végigmutogatta a gépek nyúlvá- 
nyait, hogy mi mire szolgál. Akárcsak Armstrong, amikor kör- 
bevették a kíváncsi holdlakók. 

Először Francoise szállt föl az Enterprise-zal, lassan körözött 
az ebédlőben, aztán kiröppent az ablakon. Az ebédlő nagy té- 
véjére kapcsolták, ott nézték felülről a turistaházat, aztán Com- 
piégne városát. A gép tett egy gyors kört a város fölött, és visz- 
szajött. 

— Őrület — mondta Molly, amikor a helikopter leereszkedett a 
nyitott ablak elé. — Mint Roy Scheider a Kék Villámmal. 

Kissynek megrebbent a füle. 

— Lám csak, valaki, aki ismer régi filmeket — lelkesedett Nim- 
by. — Igen, pontosan az a cél, hogy olyanok legyünk, mint Roy 
Scheider. Annyi a különbség, hogy ő egy rossz bácsira lövöl- 


dözött a gépével, mi viszont sok rossz bácsit kergetünk vele, 
lövöldözés nélkül. 

— Miért nem lőttök odafentről 15? — kérdezte Artu. 

— Eddig még nem merült föl a gondolat. De egyébként is ke- 
veset lövöldözünk. 

Francoise ezalatt behozta a gépet, letette az asztalra, s már in- 
dította 15 a Discoveryt. 

— Ez sokkal hangosabb - állapította meg Molly, ahogy a kop- 
ter fölemelkedett a mennyezet alá. 

— Nagyobb is, és többet is tud. 

Francoise beirányozta az ablakot, rányomott a gázkarra, s a 
Discovery egy pillanat alatt eltűnt a szemük elől. Francoise le- 
nyomta az elevátort, s Compiégne egykettőre összezsugorodott 
a képernyőn. 

— Milyen magasra megy? — kérdezte Geneviéve. 

— Most kilencszáz méteren vagyok — felelte a zseb —, de két- 
ezerig biztonságos. Lássuk csak. Echo Yankee tátátá titi titititi 
ti tititá? 

Kissy és még többen kaptak ijedten valami gép után, amin 
térképet varázsolhatnak elő; még nem jöttek rá, hogy a navigá- 
ciós gép kell, mert csak a pontos iránynak van értelme. Közben 
a kölykök összesúgtak, sikerült megfejteniük, hogy Párizs irá- 
nyát kérdezte, és nagyon elégedettek voltak magukkal. 

— Bravo November Hotel - felelte Elke. 

— Vettem — mondta Francoise, s a Discovery lassú forgása ha- 
marosan megállt. — No, az ott Párizs. 

A jelzett irányban a távoli táj egyenletes szürkészöldjét a tá- 
voli táj egyenletes zöldesszürkéje váltotta föl. 

— Ebből a távolságból persze nem sok látszik, de Párizs azért 
ott van. Nézzük meg távcsővel 1s. . . 

A képre hirtelen ráugrott egy épülettömb vagy egy hegyoldal, 
vagy bármi, ami zavaros szürkeségnek látszhat ebből a távol- 
ságból. A kislány lassan lefelé billentette a gép orrát, s egy idő 
múlva egészen Jól kivehetően megjelent egy ház. 

— Bólintás mínusz huszonhárom egész harmincöt — mondta 
Nimby, és nyomkodni kezdte a telefonját. — Magasság kilenc- 
egy-egy... vagyis az a ház kétezer-háromszáz méterre van tő- 
led, egérke. Tőlünk kétezer-egyszázra. 


— Nem rossz — felelte Francoise, és félretolta a távcsövet. A 
ház nyomtalanul eltűnt a táj zöldjében. — Lássuk — tette hozzá, 
és a Discovery a kilőtt nyíl sebességével indult meg lefelé, fer- 
dén, abban az irányban, amerre a házat látta. De mire elég ala- 
csonyra ért, hogy az egyes házak elkülönüljenek, az az egy már 
nem lett meg. 

— Nem volt elég pontos az irányzék — mondta apa. — Ekkora 
távolságon egy-két fok is sokat számít, az ujjad meg nem gép. 

— Leszállok — döntötte el Francoise, s a Discovery nagy ívben 
visszakanyarodott feléjük, elrepült a turistaház fölött, szédítő 
sebességű kört írt le és becélozta az ablakot. A kislány lenyom- 
ta a gázkart, félköríves mozdulatot tett az elevátoron, s a heli- 
kopter puhán belibbent az ablakon. 


Egyetlen egérkölyök sem repülhet a Discoveryvel, amíg az En- 
terprise-on le nem tette a mestervizsgát, akármennyi idő kell 
hozzá. Így szólt a kuratórium utasítása. Nemcsak azért, mert az 
Enterprise-t ajándékba kapták és a felújítására költött pénz csak 
néhány százalékát tette ki a Discovery értékének — sokkal in- 
kább azért, mert a Discovery sokkal nagyobb, és ha egy hibás 
manővernél mondjuk kilencvennel becsapódik valahova a két 
kilójával, szörnyű kárt csinálhat. 

De a kuratórium ezt az utasítást már elég régen adta, még a 
vizsgaidőszak előtt, ezért volt idő a továbbfejlesztésére. Nimby 
írt egy programot külön erre a célra, s most használatba vette. 

— Enterprise, kérlek, menj ki a park fölé. 

— Vettem, Houston — felelte Kissy, föltette a videószemüve- 
get, beindította a rotorokat és a levegőbe emelte a gépet. Ekkor 
már kint álltak az épület előtt, az Enterprise a talajról szállt fel. 
— Célmeghatározás? 

— Van a parknak ez a nyílt része, ahol nincsenek fák. Ennek 
repüld körül a széleit, amilyen pontosan csak tudod. Ne menj 
semmihez közelebb egy-két méternél. 

Kissy körberepülte a turistaház parkjának egyik felét, és volt 
egy olyan érzése, hogy ő most egy kiskutya, aki bejelöli a tér- 
képen a territóriumát. Bár a kutyahagyományok szerint ezt nem 
egészen így szokták csinálni. 


— Rendben, Enterprise — érkezett Houston jóváhagyása a vi- 
lágűr irdatlan messzeségéből, egész pontosan öt lépésnyivel tá- 
volabbról. — Művelet kész. Repülj ki a területről. 

Kissy megpöccintette a gázkart, az Enterprise kirepült a te- 
rü... hát ez meg mi?! 

A gép nem repült ki a területről. Két fa között függve maradt 
a levegőben. Kissy lenyelt egy döbbent cincogást, megfordítot- 
ta a gépet és megpróbált kirepülni máshol. Nem tudott. A heli- 
kó egyszerűen nem ment túl az iménti vonalon. 

— Erőtér. . . — suttogta valaki. 

— Hipnózis — felelte másvalaki. — Már Párizs fölött jár, de mi 
még mindig azt hisszük, hogy látjuk. 

Nimby nevetett. — Dehogyis, egérkék. Ez a ketrecfunkció. A 
vezérlő és a kopter közötti kommunikáció most ezen a táblagé- 
pen megy át, és kedvünkre szűrhetünk minden adatot. Most ép- 
pen a koordinátákat. Ha elértük a megadott vonalat, a gép küld 
egy fékezést, mintha Kissy visszahúzta volna a gázkart. Így 
nem lehet összetörni a gépet. Sőt... szállj csak le, egérke! 

Kissy kiválasztott egy pontot a gyepen és elindult lefelé. De 
nem érte el a pázsitot. Az Enterprise egyméteres magasságban 
leállt, nem süllyedt tovább. 

— Most magassági korlátot is beállítottam. Egy méternél lej- 
jebb nem ereszkedik a gép. Ha két méterre teszem, sétálhatunk 
a ketrec alatt, az Enterprise nem fog belénk ütközni, akármi- 
lyen tapasztalatlan a pilóta. Egérke, kikapcsolom a korlátot, le- 
szállhatsz. 

— Vettem — bólintott Kissy, és most már valóban letette a he- 
likoptert. — Houston, itt a Nyugalom tengere. 


Nimby elővett egy csomag kártyát, kiválasztotta a káró lapokat 
meg egy dzsókertt, és Pierrette kezébe nyomta. — Osszátok szét. 
— Kivette a kőröket és még egy dzsókert, s kevergetni kezdett. 
— Kisegér hölgyeim és uraim — nézett végig Vanessa a köly- 
kökön -—, az elméletet már tudjátok, ha csak alapszinten is. El- 
mondtuk és meg is jegyeztétek, hogy mi hol van a vezérlőn és 
mire való. A gyakorlati helikoptervezetés két részből áll. Az el- 
sőt percek alatt meg lehet tanulni, szerintem öt perc elég is lesz 
rá. A nehezebb része az, hogy a levegőben tájékozódni tudja- 
tok, megtaláljátok a célpontokat, és ne menjetek neki semmi- 


nek. Ennek a módját még nem dolgoztuk ki, de majd meglesz. 
Most csak repüljetek egy kicsit. Öt percet a ketrecben. 

Nimby kihúzott egy kártyalapot és fölmutatta. 

— Nyolcas! Kinél van a nyolcas? 

— Nálam - felelte Molly. 

— Kérem. 

A kislány átadta a kártyát, s Kissytől megkapta a videószem- 
üveget. Izgult, ahogy a fejére tette. 

— Biztos nem tudom összetörni? 

— Nem, nem biztos — felelte Vanessa tárgyilagosan. — A prog- 
ram tesztelésére nem sok időnk jutott. Bízunk benne, hogy jól 
működik, te pedig ne tedd próbára a tudását. Repülj jól. Tessék 
a vezérlő. 

Molly tényleg egész jól repült. Fölvitte a gépet a ketrec felső 
határáig, ötszáz méterre, ott körbejárt vele, aztán spirálban le- 
jött, csinált egypár fordulót, kezdett belejönni. Később már me- 
redek fordulásban vitte föl száz méterrel, majd bukórepülésben 
le. Végül megpróbált bukfencezni, de az nem sikerült, az En- 
terprise elég nehezen tudja megcsinálni. A Discoveryn köny- 
nyebb. 

És a többiek is igazán ügyesek voltak. Persze végeredmény- 
ben ez még nem nehéz, egy nagy tömb üres levegőben elirá- 
nyítgatni a gépet, de még csak most kezdték. 

Francois repült éppen, amikor Kissyben kialakult a megoldás. 
Kis csapatot toborzott, akikkel besétáltak a turistaház lomtárá- 
ba. Az egyik sarokban rengeteg összehajtott hullámpapír doboz 
volt, különböző méretűek, mindenféle bevásárlások emlékei. 
Most kihordták valamennyit a parkba, összerakták őket, és a 
ketrec alatt munkához láttak. Kettesével egymásra rakott dobo- 
zok, három oszlop sorban, velük szemben még egyszer ennyi, 
az egy folyosó. De nem nyílegyenes, és a dobozokat se rakták 
pontosan egymásra, itt-ott kiszögellések voltak. A folyosó tete- 
jére hosszúkás dobozok kerültek keresztben, az egyiknek hi- 
ányzott a fél alja, hát vágtak egy lyukat a függőleges oldalán is, 
egyet a másik tetődoboz oldalán, annak a tetején is, így nagy U 
alakú forduló alakult ki két dobozból, az egyik végén lefelé ve- 
zetett az út a folyosóba, a másikon föl a szabadba. Kicsit arrébb 
készült egy másik építmény, különböző magasságú doboztor- 
nyokat állítottak egymás mellé, itt-ott keresztbe tettek rajtuk 


egy újabb dobozt, azokra újabb dobozokat és megint kereszt- 
ben, így két-három szinten egész csomó ablak alakult ki. Né- 
melyiken ha berepültek, egyenes vonalban szemközt volt egy 
kijárat, de általában forgolódni kellett, hogy kijussanak. 

Semmit sem rögzítettek, nem erősítettek össze. Ha a helikop- 
ter ledönti a tornyokat, majd építenek újakat. Az se gond, ha a 
tornyok maguk alá temetik a gépet, hiszen semmi súlyuk nin- 
csen. Egyébként se szándékoztak sokáig meghagyni ugyanazo- 
kat az építményeket, folyton átalakítják majd őket. 

Geneviéve-et sorsolta ki elsőként a kártya, hogy berepüljön a 
dobozépítményekbe. Fölkapta a gépet, besuhant az alagútba, 
fölemelkedett a dobozba, egy csavarral megközelítette a másik 
dobozba vezető átjárót, majd kirepült a felső nyíláson. 

— Top Gun, itt Maverick — mondta vidáman. — Első feladat 
teljesítve! 


— Igazi tölténnyel is megpróbálhatom? 
A kölykök meglepve néztek föl a fűből Vanessára, aki számon- 
kérő arccal pillantott végig rajtuk. 

— Igazi tölténnyel is megpróbálhatom? — ismételte. 

Csend. Kissy sem értette, mit akar a társa. Nem is lőttek sem- 
milyen tölténnyel, mostanáig akadályrepüléssel foglalkoztak, 
egy perce ültek csak le. 

Aztán megszólalt Geneviéve. 

— Mathilda. . . 

— Mathilda — visszhangozta Vanessa. 

— Igen... a toronyház tetején, amikor lelövi azt a pasast, és mi 
addig nem is tudtuk, hogy csak festékpatron van a puskában! 
Akkor kérdezi. 

— Helyes válasz, Maverick — felelte Vanessa. Ez volt az első 
eset, hogy Geneviéve-et Mavericknek szólították, azon kívül, 
amikor repülés közben Top Gunt játszott velük. — Mathilda 
Lando, akinek egy zacskó drog miatt meggyilkolták a családját, 
és olyan gyűlöletet érez a drog és a drogüzérek iránt, amilyet ti 
remélhetőleg soha. Mathilda Lando, aki tizenkét évesen egy 
hidegvérű és kegyetlen gyilkos, bár soha nem ölt meg senkit. 
Mathilda Lando, aki veszélyesebb Léonnál is, mert ő profi, aki- 
nek szigorú szabályai vannak, de Mathilda élvezetből öl és ki- 
számíthatatlan. Éppen olyan, mint az ellensége, Stansfield, a 


gonosz ember. Mert... őrült kell egy őrült ellen. Ezt viszont 
John Spartan mondta. Léon végez Stansfielddel és az emberei- 
vel, de Mathilda adja a hajtóerőt. — Vanessa hirtelen testtartást 
és hangot váltott. — A mi ellenségünk nem a drog, hanem a 
shindyk, akik némelyike talán semmivel sem kevésbé kegyet- 
len, mint Stansfield. Nem engedhetjük meg magunknak, hogy 
hosszasan tanulmányozzuk őket, megismerkedjünk a jellemük- 
kel és az elvetemültségük fokával, mert lehet, hogy addigra 
megölnek valakit. A tanulmányozásukat rábízzuk a rendőrségi 
szakértőre. 

Amikor azt mondta, hogy az ő ellenségük nem a drog, Kissy 
agyán átfutott egy pillanatkép, amikor először jöttek ide, és út- 
közben összeakadtak az autós részegekkel. Amikor Vanessa 
meglátta a kábítószert, olyan jéghideg gyűlölet volt a tekinteté- 
ben, mint magának Mathildának. Hát persze hogy felgyújtotta 
az egészet. Akárcsak Mathilda. 

— A gyűlölet rossz érzés — közölte Vanessa. — Megváltoztat, 
eltorzít, lealjasít. De nem könnyű megszabadulni tőle. Én a ma- 
gaméval már régóta nem vacakolok, ha megvan, hát megvan. 
Általában nem figyelek rá, nincs jelentősége, amikor pedig 
szembekerülök egy-egy szemétládával, segít, hogy ne nagyon 
kíméljem. 

Kissy azt se tudta, milyen állásba csavargassa füleit, s min 
döbbenjen meg jobban, a kislány bölcsességén vagy ezen a ki- 
tárulkozáson. De megoldották a problémáját, egyszersmind ele- 
jét véve a túlságos elérzékenyülésnek. 

— Gyűlölet finom dolog — jelentette ki Elke. — Segít kiüssed 
shindy fejét két füle közül, mert termeli adrenalimot és ad 
Energie. Mathilda fantasztikusan nagyon csodálatos kislány, 
szívesen ismerkedném személyesen, és lőnénk versenyben cél- 
táblát járókelőkbe. Én nyerek — tette hozzá magától értetődően. 
— Távnézőcsövös puskável Mathilda eltalál mukit rengeteg mé- 
terről persze hogy, de ez jó csak Auftragsmördergyilkosnak, 
shindyre vadászni csúzli kell, vihetsz zsebedbele, előkapsz, el- 
teszed, shindy elfeküd, jöhet töltelék, köret, mártás, saláta. De 
csúzlin nincsen ám szép távnézőcsöv meg célkereszt. Hoppp- 
pá! Nimby! Csúzlin távnézőcsöv meg célkereszt miért nem 
nincsen? 


— Mert nem érünk rá hosszan célozgatni vele. És mert akkor 
nem kérkedhetnél a céllövő tudományoddal. 

— Én nem kérek céllövölő. . . 

— Kérkedsz — javította ki Jennifer. — Du prabhlst. 

— Ja, azt persze, állandóan. Nézzétek az a fa! — mutatott a 
zseb hirtelen az egyik fára. — Láttok felső ágon jobbra nyolca- 
dik levélen kis fekete bogárka bal kezében bögre? 

A fa legalább húsz méterre volt, és ember meg nem tudta vol- 
na mondani, hogy melyik ágra gondol, nemhogy a levelet, úgy- 
hogy biztonsággal rámondhatták, hogy nem. 

— Nem is fogtok. Amíg kereskélődtetek, kilőtte bögre bogár- 
ka kezébelőle zsebike. 


— Mi mikor lőhetünk csúzlival? — kérdezte Christian. 

— Még airsofttal is épp hogy elkezdtétek — felelte Vanessa. — 
Azzal sokkal könnyebb célozni. Ráadásul szereznünk kell né- 
hány szőnyeget a céltáblák mögé, mert az az egy még nincs. 

— A szivacsok nem jók? 

— A nimbuszlövedék nem airsoft, úgy pattan vissza a szivacs- 
ról, mint az ágyúgolyó. 

— Lepedőnk van bőven — mondta Molly. 

— Hát ha fölakasztod a golyók útjába, akkor nem lesz többé. 

— Széttépik? 

— Mint Csizmás Kandúrt a kutyakiállításon. 

Erre kis csend támadt megint. Kissynek fölrémlett Csizmás 
Kandúr szereplése a Shrekben, és arra gondolt, hogy ha azok a 
kiállítási kutyák tudnának használni egy-két elszánt, belevaló 
egeret, hát. . . 

— Kissy? 

— Mivammá?! 

— Nem tudod, hol a kocsikulcs? — kérdezte apa türelmesen. 

— A kulcs... ja, a kocsikulcs. De tudom. Betettem a házi széf- 
be. Miért? 

— Elmegyünk, hozunk nektek szőnyegeket. 

Kissy füle már csattant is, ahogy fölpattant és loholt a kul- 
csért. Gyorsan dolgoztak, anya ezalatt megkereste a környék- 
beli üzleteket, egyet föl is hívott, hogy nyitva vannak-e, 
Blanche és Niala pedig lemérte a céllövőterem hosszát. 


— Nem semmi — mondta Nigue, amikor becsukták a kaput a 
mikrobusz mögött. 

— Cin-cin? 

— Hát hogy a szüleid csak úgy fogják magukat és elmennek 
szőnyegeket venni. 

— Á, telik az alapítvány bankszámlájáról. 

— Őrült sokba kerülhet ez az egész. 

— Aha — nevetett Kissy —, egy kisebb vagyon csak a sajt, amit 
megrágcsálunk. Szerencsére a Jerrynek elég komoly támogatói 
vannak, már évek óta. 

— De miért? Megmentettétek a gyereküket vagy mi? 

— Hát olyan is van köztük. 

Közben visszaértek a többiekhez, s Kissy tekintete megpihent 
az egyik gyereken, akit öt éve megmentettek a hegyi fészerben. 
És az alapítvány támogatásáról azonnal eszébe jutott az a támo- 
gatás, amit akkor adtak — s ami öt éve fekszik egy lezárt borí- 
tékban, a D" Aubisson-villa széfjében. 


— Minket? Autót vezetni? 

— Igen — felelte Vanessa —, benne van a tantervben. Akármi- 
kor szükség lehet rá. 

— De hisz még nekem se lehet jogsim — mondta Claude. 

— Ha hirtelen szükség van az autóvezetésre, akkor szükség 
van rá és kész. Akkor nem állunk le jogsival vacakolni, hanem 
megyünk és csináljuk. — Vanessa hirtelen lépett egyet oldalra 
és megfogta Kissy bal fülét; ő riadtában még cincogni se tu- 
dott. — Ez az egér itt például tavalyelőtt megmentette egy em- 
ber életét azzal, hogy beült egy kocsiba. Nem állt neki tanfo- 
lyamot keresni, amikor harminc másodperce volt, hogy csele- 
kedjen. — Vanessa elengedte a fület és csípőre tette a kezét. — 
Hanem a mikrobusz kicsit nagy erre a célra. Esetleg inkább 
Croizat úr kocsijával kellene. 

— És ha összetörjük? — kérdezte Molly. 

— Nem törjük össze, egyébként akkor az alapítvány kifizeti a 
kárt, mert ez áll majd a bérleti szerződésben. 

Kissy elégedetten állapította meg, hogy a kislány most is ön- 
maga, azonnal dönt, határoz, szabályt állapít meg. Neki viszont 
még nem állt ki a füléből a zsibbadás. 


De ma még nem kezdtek autóvezetést tanulni. Amíg anyáék 
távol voltak, nagyrészt beszélgettek, a kölykök abból is renge- 
teget tanulnak, egérségelméletet, egéretikát, egérfilozófiát. Bá- 
násmódot bántalmazott gyerekekkel és családtagjaikkal, kom- 
munikációt rendőrökkel. Százféle dolgot. 

Nimby nem vett részt a beszélgetésben. Egy táblagépet vett 
az ölébe, elmélyülten írt, számolt vagy tíz percig; Kissy egy- 
szer elment egy narancsleves palackért, akkor lepillantott és 
látta, hogy valami geometriai számítások vannak a képernyőn. 
Ez az egér megint kitalált valamit. 

Hamarosan meg is tudták, hogy mit. 

— Egérkék — szólalt meg -—, valaki lenne szíves fölvinni a Dis- 
coveryt? 

A kölykök azonnal jelentkeztek, aztán kaptak csak észbe, 
hogy ők még csak az Enterprise-zal repülhetnek. Végül Jenni- 
fer vitte föl. 

— Emelkedj ezer méterre vagy még többre, mindegy, hogy 
meddig. Aztán nézz le a városra és kapcsold be a távcsövet. 

A fűben szanaszét üldögélő egerek csomókba verődtek a kis- 
számú táblagép fölött, onnan nézték, mi történik. Páran bero- 
hantak a házba és hoztak még gépeket. 

— Feladat teljesítve — mondta Jennifer. A képernyőkön erdőt 
láttak. 

— Keress valamilyen egyértelműen azonosítható célpontot. 

Jennifer kikapcsolta a távcsövet, forgott kicsit a géppel, majd 
visszakapcsolta távcsőre. Most egy házat láttak, ami előtt sárga 
kiskocsi parkolt. 

— Jó lesz. Akkor: célkövető üzemmód be! Forgasd meg a gé- 
pet, egérke. 

A kép billegni kezdett, de a ház és a kocsi középen maradt. 

— Hé, egérke — mondta Jennifer —, nem működik a vezérlé- 
sem, egyik irányban se tudok rendesen forogni. 

— De tudsz, csak nem szabadon. Nyomj rá a gázra. 

Jennifer lenyomta a kart, s a ház és a kocsi megindult feléjük. 
Néhány pillanattal később közvetlen közelből, tíz méterről néz- 
tek le rájuk. 

— Szeretem, ha valami elsőre működik — mondta a fiú szeré- 
nyen. — Célkövető üzemmód ki! Csináljunk még egy próbát, 
vidd föl a gépet, de most nézz ki távolabbi célpontot. 


A helikopter felröppent megint, s ezerötszáz méterről lenézett 
valahová, ahol távcsővel is csak szürkeséget láttak. 

— Célkövető üzemmód be — mondta Nimby. — Ne indulj el, 
egérke, a célpontod kívül van a hatósugáron, viszont ha fontos 
lenne, hogy odamenjünk, megtehetnénk. A célkövető rögzíti a 
koordinátákat. Célkövető ki! Keress egy kicsit közelebbit. 

Jennifer lejjebb fordította a gépet, kinézett egy házcsoportot, 
s a célkövető nyílegyenesen odavitte őket az Oise egyik szige- 
tére, a szomszéd városban. 

— Működik — nyugtázta Nimby elégedetten. — Csak elgondol- 
kodtam, amikor a zseb kinézte azt a házat, aztán elvesztette, és 
Jean-Jacgues bácsi valami olyat mondott, hogy nem elég pon- 
tos a kézivezérlés. Hát miért kell nekünk kézivezérlés? Ha tud- 
juk a gép koordinátáit, magasságát, irányszögét és bólintási 
szögét, akkor már egyszerű trigonometria megállapítani, hogy 
hová néz. S mivel a vezérlési parancsok is átmennek a gépen, 
az se barbatrükk, hogy állandóan korrigáljuk a szögeket és kö- 
zéppontban tartsuk a célt. Ez még jól jöhet, ha magassági meg- 
figyeléssel találunk cicát. 

— De hisz a magasból nem is látszik a cica — motyogta Pier- 
rette. 


Aztán megjöttek anyáék a szőnyegekkel. Mintha a kocsi egész 
hátsó része szönyegekkel lett volna tele, a férfiak percekig mást 
se csináltak, csak azokat cipelték. Pedig amikor beborították 
velük a lőterem hosszanti falát, nem is tűntek olyan soknak. 
Persze időbe telt, még a tartóállványokat is össze kellett szerel- 
ni és fölállítani, minden szőnyeg külön állványt kapott, azokat 
egy barkácsboltban vették. Egyébként egyszínű világosszürke 
szőnyegek voltak. 

Ők addig se lengették tétlenül a fülüket, elmentek edzeni. 
Most Kissy is beöltözött és megverekedett velük, időnként egé- 
szen ügyesek voltak, Suzanne és Jacgues elég gyorsnak bizo- 
nyult, Yvonne pedig jó erőseket tudott ütni. Átlagos mugli szá- 
mára már most 1s veszélyes ellenfelek, nyilván azok voltak már 
a kiképzés előtt is, hiszen két nap alatt nem sokat fejlődhettek 
még. 

— Akkor lássuk azokat a csúzlikat — mondta Vanessa, amikor 
visszamentek a lőtérre. Martin hozta a fegyvereket a széfből, ti- 


zennégy darabot rakott le az asztalra, meg egy doboz műanyag 
lőszert. — Lőtt közületek már valaki csúzlival? 

Francois, Jacgues és Artu is föltartotta a kezét. 

— Nem, nem lőtt — közölte velük a kislány. — Egyikőtök sem. 
— Elővette és felmutatta a sajátját. — Ezek Nimbusz-1 típusú 
alapítványi kézifegyverek. Ilyennel nem lőhettetek, ilyen senki- 
nek sincsen a világon, csak nekünk tizenegyünknek. Még nek- 
tek se lesz egy ideig. 

Körbesétált a teremben, mindenkinek megmutatta közelről a 
csúzlíját. 

— Ez a legveszélyesebb lőfegyver, amit engedély nélkül birto- 
kolni lehet. Nagyon erős gumija van, amit rendszeresen felül- 
vizsgálunk. Nehéz acélgolyót lövünk ki vele. A fegyvertest ki- 
képzése olyan, hogy a lehető legnagyobb erővel lője ki a... 

Az utolsó szót elnyomta a fülrepesztő dörrenés, ahogy a kis- 
lány egy szempillantás alatt megtöltötte és elsütötte a fegyvert. 
A sarokban álló ásványvizes palackok egyike hatalmas párafel- 
hőben robbant szét. 

— Emberrel is meg lehet csinálni — közölte Vanessa, amikor 
nekik még rezgett a fülük. — Meg is tettük, amikor muszáj volt. 
Nem tudjuk, milyen sérüléseket okoztunk. Nem mentünk oda 
megcsodálni a művünket. De mentőautó vitte el őket aztán, és 
biztos, hogy nagyon sok fájdalommal, hosszan gyógyultak. 
Ezért ezeket a fegyvereket csak rendkívüli biztonsági intézke- 
dések mellett használhatjátok. 

Így is volt. Eleinte lövedék nélkül kellett gyakorolniuk a he- 
lyes kéztartást, a fegyver megtöltését, felhúzását és elsütését, 
de védőmaszk már ekkor is volt mindenkin. Csak aztán, jó tíz 
perc múlva kaptak golyót is, de akkor már mindenki mellett ott 
állt egy egér, illetve kisfülű, aki csak arra az egy kölyökre 
ügyelt, hogy kizárólag a szőnyegbe lőhessen. Céltáblát még 
nem használtak. Kilőttek vagy ötven golyót fejenként, mielőtt 
céltáblát is kaptak volna. Egy se lehetett náluk, amíg a céltáblá- 
kat kiakasztották, egy-egy gemkapoccsal, aminek a végét be- 
szúrták a szőnyegbe. A felügyelők tíz golyót vételeztek és ad- 
tak át nekik egyenként, és számolták, hogy hány lövés megy a 
húsz centi átmérőjű körbe. Claude-nak négy találata volt, 
Nigue-nek és Mollynak hat, Pierrette-nek hét. A többieknek öt. 


— Nem rossz kezdetnek — mondta Vanessa, és majdnem orra 
bukott, mert rálépett egy golyóra. Fölvette. — Egérkék, el tud- 
nánk érni, hogy a visszapattanó golyók ne lepjék el az egész 
termet? 

— Hogyne -— felelte Martin. — Kell egy fal, derékmagasságban, 
a lövészek előtt. 

— Tudnál szerezni téglát és habarcsot, és megépíteni minél 
előbb? Az airsofít nem csinál ekkora parádét. 

Martin bólintott és kisietett két egérrel. Közben Molly elin- 
dult a külön erre szolgáló porszívóval és gyűjteni kezdte a g0- 
lyókat. 

A második lövéssort már fal mögül végezték, bár habarcsot 
Martinék nem használtak, kartondobozokból építettek falat a 
terem közepén. Persze efölött is átugrott néha egy-egy golyó, 
de jóval kevesebb. 

Jó darabig lövöldöztek, a végén egy sorozatot acélgolyóval 
is, hogy szokják a súlyát és a fogását. Aztán összeszedtek min- 
den lövedéket, a fegyvereket mindenki Kissynek adta át, ő pe- 
dig visszavitte őket a széfbe. 


Este megnézték a Léont, ha már annyit beszéltek róla. Nimby 
az ebédlőben helyezte üzembe a vetítőt, egy különítmény pedig 
gondoskodott a vacsoráról. Ezúttal öt kölyköt fogtak be kuktá- 
nak, és Vanessa kihirdette, hogy minden főzésnél ott akar látni 
egy osztagot a konyhában, beöltözve, munkavágytól égve, mert 
a kisegér nemcsak verekedésben és céllövésben verhetetlen, 
hanem a tűzhely mellett is helytáll. Elvégre ők nem járhatnak 
étterembe. 

— De hisz tegnap voltunk ott — kottyant bele Geneviéve. 

— Nem érted a lényeget, Maverick. A székek ülőkéje fél mé- 
ter magasan van, az asztallap még magasabban. És nincs hozzá 
létra, mint Little-éknél. De ha föl is tudnál mászni, még alig 
kezdted böngészni az étlapot, a vendégek egy része máris 
elkezd sikoltozni és a székére ugrál. A másik része viszont 
macska, és pillanatok alatt kiszúrnak. És mérget vehetsz rá, 
hogy tudnak egypár jó receptet a te elkészítésedre. 

— Akkor nagy szerencse, hogy megúsztuk tegnap. 

— Más vendég nem volt, hiszen megtöltöttük az egész kerthe- 
lyiséget. És nem árultuk el senkinek, mik vagyunk. 


Á, kicsit se, gondolta Kissy, negyvenhat pár szürke-rózsaszín 
bársony egérfül meredezett a fejükön, még Croizat úrén is, és a 
pólójukon is ott feszített egy büszke Jerry. Bár kétségtelen, 
hogy jól hangzott. 


— Én ezt nem értem — mondta Claude, amikor elindultak a lakó- 
szobák felé. 

— No mit? — kérdezték többen is. 

— Mi ezen a szárnyon alszunk, a lányok meg amarra. De ti, 
nagy egerek vegyesen vagytok, fiú és lány egy szobában. Mi 
miért nem alhatunk együtt a lányokkal? 

Kissy keze a derekára csúszott. 

— Senki sem tiltja meg — felelte Vanessa. — Te is alhatsz lány- 
nyal. 

— Igen? Melyikkel? 

— Amelyik hajlandó rá. 

— No, arról ne is álmodj — mondta Nigue. 

— Pedig pont ezt terveztem. 

Nigue villámgyorsan átsuhant Kissy előtt, elkapta a fiú kezét, 
hátracsavarta, aztán nekinyomta a falnak. 

— Arról álmodozol, amiről akarsz — sziszegte a srác fülébe —, 
de ha egy szót is kiejtesz róla, lecsavarom az orrodat. Meg va- 
gyok értve? 

— Hű, ez klassz — volt a felelet —, folytathatjuk birkózással is! 

— Rendben. Holnap az edzőteremben fasírtot csinálok belőled 
ezért. 

— Nem, én fektetlek két vállra. Egyelőre. 

— Ki is dobnálak az ablakon. 

— Oké, mibe fogadunk? 

— Elég ebből -— lépett oda hozzájuk anya. — Engedd el. Aki éj- 
jel megpróbál belopózni a lányokhoz, azt én magam dobom ki, 
de nem az ablakon, hanem a programból. A lányokra ugyanez 
érvényes. És most mindenki a szobájába, indulás! 

Kissy sóhajtott. Persze hogy érdeklődnek a lányok iránt, tel- 
jesen normális, Claude már tizenhét éves, az ő korában Martin - 
nek régesrég kialakult, szilárd kapcsolata volt. De anya nem 
veszi figyelembe, hogy ez a kis jelenet még miről tanúskodik. 
Nigue-ben éledezik az egérélethez legfontosabb ösztön. Az ag- 
resszivitás. Holnap egymásnak kell ereszteni ezt a kettőt az ed- 


zőteremben, és ha ízekre tépi a srácot, akkor életrevaló, energi- 
kus kisegér. 

— Aha — mondta Martin pár perccel később a szobájukban, 
amikor elmesélte neki; ő nem volt a közelben, valakivel beszél- 
getett. — A kisegérben van egy adag feminista öntudat. 

Kissy kezében lelassult a hajkefe, eltöprengett a hallottakon. 

— Állítsuk időnként olyan helyzetekbe, amikor fiúkkal kell 
versenyeznie — folytatta Martin. — Elvégre fiú van éppen elég. 
Figyeld meg, hogy hajtani fogja a bizonyítási kényszer, meg 
akarja mutatni, hogy a lányok is tudnak annyit. 

— Sakkbajnok — vont vállat Kissy. 

— Az más. Az ügyességére és az erejére is büszke. Bár ami 
azt illeti, emlékszel?... egyszer azt mondta, hogy ha verseny- 
szerűen sakkozik majd, csak nyílt mezőnyben akar játszani. 

— Nem emlékszem... nyilván nem voltam ott. Az mi? 

— Amiben mindenki játszhat. Van női verseny, ahol nem in- 
dulhatnak férfiak, és nyílt, ahol együtt játszanak a férfiak és a 
nők. Említett híres sakkozó nőket, akik sose játszottak nőiben. 

— De hát ennek mi értelme? A sakkban nem számít, hogy ki 
milyen erős vagy mennyire hajlékony. 

— Halvány fogalmam sincs, mindenesetre így van. Szóval ez 
is azt mutatja, hogy az egerünkben alaposan dolgozik a femi- 
nizmus. Amire nem sok szüksége van, de ezt még nem tudja. 

— Ezt hogy érted? 

— A Jerry alapvetően feminista szervezet, még ha ezt nem is 
írtuk bele az alapszabályba. A molesztált gyerekek többsége 
lány; ha nem tartanánk fontosnak a lányok jogát az egészséges 
gyerekkorhoz, akkor csak fiúkkal foglalkoznánk, de őmiattuk 
talán létre se jöttünk volna. A csapatban is nagy többségben 
vannak a lányok, s bár állandó vezetőnk nincs, a legritkább 
esetben fordul elő, hogy fiú irányítana egy akciót. Minek, ami- 
kor egyik-másik egérlány eszével a pasik közül legfeljebb Ste- 
phen Hawking kelhet versenyre? 

Kissy vigyorgott, elképzelte a tolókocsis professzort, amint 
ott jön velük a bevetésen és a beszélő csodaszámítógépén ad 
nekik utasításokat, de olyan agyafúrtakat, amilyen csak a szé- 


eze, 


— Majd Nigue is rájön — tette hozzá Martin. — Nálunk a femi- 
nizmus az alapállás, annyira nyilvánvaló, hogy nem is beszé- 
lünk róla. 

— És téged ez nem zavar? 

— Miért zavarna? A világot férfiak vezetik, és nézd meg, hogy 
néz ki. Számold meg, hány háborút robbantottak ki nők, hány 
véreskezű zsarnok volt nő... lehet, hogy egy tucat se fog össze- 
jönni, azok is régi korokból. A terroristák, vallási fanatikusok, 
maffiózók legnagyobb része férfi, és lefogadom, hogy a köztük 
levő nők alárendelt szerepet játszanak. Ha lenne valamilyen 
objektív mérőszáma annak, hogy ki alkalmasabb egy ország 
vagy bármi vezetésére, és nők is indulnának a posztokért, 
nagyrészt ők nyernének, és a világ sokkal kellemesebb hely le- 
hetne. 

— Egy feminista pasi — dünnyögte Kissy, bár ez nem volt neki 
újdonság. 

— Szerintem minden épeszű pasi feminista. Erre van egyéb- 
ként még egy ok a józan politikai megfontoláson kívül. 

— Hát te csak tudod — kuncogott Kissy, és bebújt az ágyba. 

— Persze. Vedd a shindyket, mármint a... kislányevőket, 
ahogy Elke mondja. Tudjuk róluk, hogy nem épeszűek. És mi- 
nek tekintik a nőket? Zsákmányállatoknak, akiket vagy akár 
amiket le kell vadászni. Tehát épeszű pasi ennek az ellenkező- 
jét teszi. 

— Helyes. Hozzá is láthatsz, te épeszű pasi. 


— Az egérélet lemondásokkal jár — hirdette ki Vanessa a reggeli 
fölött. — Bármikor riaszthatnak minket egy bajba került gyerek - 
hez, bármikor támadhat a cica, bármikor bármi adódhat. Ezért 
ne is álmodjatok olyasmiről, hogy ma lustálkodni fogunk. , Va- 
sárnap" — ilyen szó az én szótáramban nem létezik. Sőt nemzeti 
ünnep sincsen. 

— Az biztos — nevetett Elke —, legutóbb nemzeti ünnepre kap- 
tuk el gonosz, ronda shindyt éppen. 

— Melyiken? — kérdezték a kölykök. 

— Május nyolctizen, Vanessa szülődési napja, nemzeti ünnep 
Kisegérföldben, közepén szülinapi ünnepségnek pont. Shindy 
csinálta tündéresen gyönyörű arct, amikor dobtam bele késemet 
neki fejéje mellé fél centivel, mint Zirkuskésdobálódó, leesett 


neki fülikéje vérecskésen hajszálhíja. De legjobb volt Kissy, 
rögtön mondta shindynek, hogy ha akartam eltalálok nózikáját, 
csak akkor láti nyeléjét késnek, ha schielt. Így keresztbe sze- 
mekkel néződik — magyarázta bandzsítva. — Akkor shindy ki- 
csit nem volt nagyon bátor. Még sőtebb, mert voltam orosz 
maffiós, de lehet, hogy ukrán. Az nem derülte ki. Gyerekpor- 
nós maffióban voltunk hátha, de az se derülte ki. 

Hát az a fél centi volt vagy tíz is, gondolta Kissy, de kétségte- 
len, hogy jól hangzik. Senki nem kérkedik olyan jól a hőstettei- 
vel, mint Elke. 

— Ebből mennyi az igazság? — érdeklődött Molly, vesztére. 
Elke fölpattant és leharapta a fejét. 

— Te nézesz engem hazudóvá?! Alapítványi kisegér soha be- 
szél olyat, ami nem igaz, kivéve shindynek, megijesztíteni és 
valódi kicsodaságunkat eltitokolni is. Egymás közt csak való- 
ság igazságot mondunk! 

— De azt kicsit kiszínezzük — lépett oda Angéligue a kislány 
mögé, lehajolt és cuppanós puszit nyomott a feje búbjára. 

— Sokkal színezzükebb shindynek. Beszél orosz Akzent, em- 
leget nagydarab legényekt. Kell az a kis Myokardinfarkt, tarta- 
ni shindyt bele kordába. 


— Ez csatornaszám kérdése — mondta Nimby éppen, amikor 
Kissy belépett. — Kilenc csatornánk van a vezérlőkön. 

— És ez mit jelent? — kérdezte Artu. 

— Minden kommunikációhoz kell egy külön csatorna. A két 
joystick négyet felhasznál az aerodinamikai irányoknak, bólint, 
billent, söpör és az elevátor, vagy merev szárnyú gépnél toló- 
erő, csűrőlap, rudder és bólintás. Az ötödik a kamera. Mi egy 
továbbit használunk a lámpa kapcsolására, egyet a távcsőhöz, 
ez hét. Kettő még szabad. De mondjátok már, mit akarnátok 
még rárakni? 

— Fegyvert — felelte Claude vigyorogva. 

— Igen? Minek és mifélét? 

— Ti mondtátok, hogy akár egy gyalogosan menekülő shindy 
megfigyelésére is jó lehet, a tömegben se veszíti el szem elől — 
kezdte Artu. — Oké. De ha te látod őt a gépről, akkor ő is látja a 
gépet, és mivel paranoiás, rögtön arra fog gondolni, hogy őt fi- 
gyelik. Tehát berohan egy épületbe, ahova nem tudod követni, 


mert a gép nem tudja kinyitni az ajtót, és vesztettél. Nem leske- 
lődhetsz ott a végtelenségig, hogy mikor jön ki. 

— Tehát lőjük le? 

A fiúk kicsit zavarba jöttek. 

— Hát... 

— Rossz irányból közelítesz, egérke — avatkozott bele Kissy. — 
Tudod, mint mond mindig Niala. Nincsenek tökéletes megol- 
dások, csak részmegoldások vannak. Legyenek csak meg az 
eszközeink, aztán majd kiderül, hogy mikor vesszük hasznukat. 
Gondolj a Szárnyacskára, éles helyzetben egyetlenegyszer tud- 
tuk használni. De két embert megmentettünk. 

— Helyes a cincogás — élénkült meg Nimby. — Jól van, egér- 
kék, akkor halljuk, milyen lenne az a fegyver. 

— Olyasmi, mint a csúzli — felelte Artu. — Ugyanolyan lövedé- 
ket is lőne ki. 

— Mivel feszíted meg a gumit? 

— Nem gumira gondoltunk — szólalt meg Michel. — Egy acél- 
rugóra, amit egy elektromágnes feszítene meg. Egy csőben 
van, és egy dugattyú van a végén. A cső fölött van egy másik 
cső, az a tár. Ennek az alján van egy lyuk. A dugattyú elzárja a 
lyukat, tehát a tárból nem jut ki golyó. Amikor bekapcsolod a 
mágnest, a dugattyú hátramegy, a lyuk kinyílik, egy golyó le- 
esik, ekkor kikapcsol a mágnes, és a rugó kilövi a golyót. 

— S lent a mélyben holtan fekszik a shindy — dünnyögte Kis- 
gy. 

— A magasban pedig keselyűk köröznek — vágta rá Nimby —, 
rádió-távirányítással. Hadd lám csak. Egy cső, aminek csak egy 
kijárata van, de azt elzárja a dugattyú, és egy másik cső, ami- 
ben egy elektromágnes mozgatja a dugattyút. Hm-hm. 

— Cin-cin — igazította ki Kissy. 

— Igen, cin-cin. Szerintem nagyon erős rugó kell, hogy egyál- 
talán értelme legyen, azt viszont csak nagyon erős mágnes tud- 
ja összenyomni. És az egész nem nyomhat többet mondjuk fél 
kilónál... vagy inkább még annyit se. 

— Levehetőnek kell lennie — mondta Kissy. — Békés célú re- 
pülésnél fölösleges fogyasztani vele az aksit. 

Nimby bólintott. 

— És a tárat külön le kell tudni venni, hogy megtöltsük. Nem 
15. Legyen rajta egy nyitható fedél. Ez mind szép, egérkék, csak 


a rugót és az elektromágnest nehezen tudom elképzelni, ekkora 
erővel, ilyen kicsiben. Egyébként ami a kezdeti kérdést illeti, 
ennek nem is kell külön csatorna, mert nem kommunikál állan- 
dóan a vezérlővel. Csak két parancsot vesz, a mágnes kapcsolá- 
sát. Úgyse kell a lámpával pont egyidőben kapcsolni, tehát 
nyugodtan tehetjük ugyanarra a csatornára. 

— Van valaki, aki ért az ilyesmihez — mondta Kissy. 

— Igazad van, egérke. Írok Jean-Pierre-nek. Vanessa vér sze- 
rinti nagybátyja — magyarázta Nimby a kölyköknek -—, gépal- 
katrész-gyára van. 

— És neked is van benne ötszáz bitcoinod — nevetett Kissy. 

— Nem, ezer euróm van benne. Nem mondtam? Végül is nem 
adtam el akkor a bitcoinjaimat, eurót fektettem a cégbe. 

Kissy biccentett. Nem tűnt neki fontosnak, hogy Nimby mi- 
lyen pénzt fektet a Morin-cégbe. Csak később, sokkal később 
tudta meg, mennyire fontos. 


— Erőnléti edzést tartunk, egérkék — hirdette ki Niala. — Beme- 
legítés után két kör futás a park körül, aztán tornázni fogunk. A 
macska mindig a legkövérebb egeret választja ki, és még be se 
kente mustárral, amikor a kisportolt egerek már árkon-bokron 
túl járnak. 

— Futás közben ügyeljetek a ragadozókra — intette őket Va- 
nessa. — Macska nem várható, de egerészölyv nincs kizárva. 
Két ragadozó fog futni veletek együtt, és ha szerencsétek van, a 
levegőben elkapják az egerészölyvet és végeznek vele. 

— Mi meg orra bukunk bennük — protestált Molly. 

— Ez nincs kizárva, de csak úgy tudnánk megakadályozni, 
hogy veletek tartsanak, ha bezárnánk őket a házba. De valószí- 
nűbb, hogy csak messziről nézhetitek, milyen ügyesen kormá- 
nyoznak a farkukkal. 

— Ti nem jöttök? 

— Most nem. Mi a körön belül figyelünk, hogy nem lesz-e va- 
laki rosszul vagy nem botlik-e meg. Még nem ismerjük a teher- 
bírásotokat. No, rajta, bemelegítés, mert itt ér minket a cica! 

A futás alatt mindenesetre nem jött egyetlen cica sem. Utána 
elkezdtek tornázni az udvaron, Blanche irányításával, zeneszó- 
ra, amit tipikusan jerrys megoldással szólaltattak meg, egy tele- 


font rákötöttek két hangszóróra. De torna közben se cica jött, 
hanem Solange, Jéröme-mal és a gyerekekkel együtt. 

Sylvie, tizenhárom; Jacgues, tizenöt. Voltaképpen ők indítot- 
ták el ezt az egészet az egércsapat iránti érdeklődésükkel. Ott 
voltak az első iskolai előadáson is, de a táborba végül mégse 
jelentkeztek. Nem voltak biztosak benne, hogy komolyan ezt 
akarják csinálni. 

— Bölcs döntés — mondta Vanessa. — Nagyszerű dolog bele- 
vágni valamibe, ami életre szóló elkötelezettséget jelent, de 
csak ha biztosak vagyunk a dolgunkban. Ezt nem könnyű tizen- 
három-öt évesen eldönteni. 

— De te csak tizenegy voltál, amikor döntöttél — nézett rá An- 
ne. 

— Egy negyvenéves tapasztalataival — sóhajtott Niala. 

— Hát olyanformán — mosolygott a mikró. — Persze a dolgok 
nem ennyire fekete-fehérek. Amikor mi belevágtunk, még nem 
lehetett tudni, hogy ez életre szól, és voltaképpen nem is szük- 
ségszerű, hogy így legyen. Bárki bármikor kiléphet, a többiek 
továbbviszik az ügyet. Ez őrájuk is igaz — biccentett a kölykök 
felé, akik eltökélten csinálták a fekvőtámaszokat. — Nem köte- 
lező egész életükben kergetni a shindyket, sőt, attól, hogy elvé- 
gezték a tábort, még nem kötelező egyáltalán elkezdeni. Csak 
ha egyszer valaki belekóstolt, nem egykönnyen hagyja abba. 

— Nagyszerű érzés — helyeselt Francoise —, amikor a lábad 
előtt vinnyog a shindy, aki egy-két rúgással azelőtt még maga- 
biztos férfi volt, még annál is magabiztosabb, azt tervezte, 
hogy úgy rendelkezik majd veled, mint egy használati tárggyal. 
Erre te párat lendítesz a végtagjaidon, és a shindy már csak arra 
vágyik, hogy ne üsd meg többször. 

— Említjed késet — kérte zsebtársa. 

— No igen. Egy késsel aztán végképp csodákat lehet művelni, 
ha avatott kéz forgatja. 

— A véres részét kihagyhatod — kérte Anne, a lánya világlátá- 
sával szöges ellentétben. 

— Még vér nélkül is — kapta föl a fejét Francoise. — Hiszen ép- 
pen a te kislányod alkalmazta legutóbb nevelőeszközként, mi- 
közben hozzá sem ért a shindy bőréhez. 

— Csak Kistita miatt — védekezett a másik. — Terv lett volna 
eredetileg alakítani van Gogh, de mit szólt volna kislány, ha lá- 


ti apáját ötven százalék fülszámi csökkenés, és rengeteg vérek 

mindenhova szétlocsol? — Kissy a kezébe temette az arcát. — 

Ha tudok biztosan, hogy shindy találkozi kislányáját soha töb- 

bé se is, akkor persze nyissz lefülit őneki, Monaco gazdag pici 

ország elvégre, biztosan telik akkora nagy luxusház takarítóra! 
Kissy halkan nyüszített. 


Ebéd előtt még beugrottak félórára az edzőterembe, és Kissy- 
nek gondja volt rá, hogy Nigue összecsapjon Claude-dal. De a 
harcnak nem lett olyan kimenetele, amiből mélyenszántó kö- 
vetkeztetéseket tudott volna levonni. Nigue megverte a srácot, 
aztán az verte meg őt. Nem váltottak csípős szavakat, Claude 
nem próbálta meg két vállra fektetni és maga alá gyömöszölni 
a lányt, egyáltalán semmi különös nem történt. 

A Tarassov gyerekek nagy kerek szemekkel nézték a villám- 
gyors ütéseket és rúgásokat, amikről persze csak az egerek tud- 
ták, hogy messze vannak még az igazi gyorsaságtól. De a leg- 
jobban a helikopterek tetszettek nekik, amiket ebéd után felröp- 
tettek. 

— Arra gondoltam — mondta Nimby -, ideje eltörölni a Disco- 
very repülési tilalmát. Végül is a ketrecben nem eshet baja, és 
ketrecen kívül egyelőre az Enterprise-zal sem repülhetnek. 
Úgyhogy kettéválasztottam a ketrecet, mindkét gép kap egy 
térfelet, és mehetnek egyszerre. Kétszer annyian gyakorolhat- 
nak ugyanannyi idő alatt. 

— De hisz a tilalmat a kuratórium rendelte el — mondta Jenni- 
fer. 

— Hát én meg eltörlöm. A kuratórium régesrég hozta ezt a 
szabályt, amikor a ketrec ötlete még meg se volt. De legjobb, 
ha szólsz nekik, egérke, tudjanak csak róla. 

A ketrec alját lehozták húsz centire, és egy-egy dobozról star- 
toltak a gépek. Először Molly vitte föl az Enterprise-t és Mave- 
rick a Discoveryt. 

— Látlak, Enterprise — mondta —, még egy pillanat és tüzelésre 
készen állok. 

Molly hirtelen lebukott a géppel, de Maverick résen volt és 
utánaeredt — ám ekkor elérte a ketrec falát, a Discovery mozdu- 
latlanná dermedt két méter magasan. A kislány sóhajtott, lebil- 
lent balra és megint megkereste az Enterprise-t. Molly azonban 


hirtelen fölvágott a magasba. Fordított helyzetben Mavericknek 
esélye se lett volna utolérni, a Discoverynek azonban akkora 
emelőereje volt, hogy behozta a késedelmet és egykettőre Mol- 
ly fölött járt már. 

Érdekes párharc volt. Kutyaharc, angolul így mondják a va- 
dászgépek légi küzdelmét. Kissy látott már ilyet filmen, rakétá- 
val és gépfegyverrel lőttek egymásra, például a Top Gunban is, 
ahonnan Maverick a nevét vette. No meg folyamatosan fennállt 
a veszély, hogy egymásnak rohannak. Itt viszont egyikre se 
volt mód, a két gép tökéletesen el volt zárva egymástól, legfel- 
jebb nézegethették egymást. Ennek ellenére Maverick legyőzte 
Mollyt, egy sebtiben a levegőben kreált szabály szerint: ő vette 
többször célkeresztbe a másik gépet. Nimby azt mondta, ez 
mindig így lesz, az Enterprise hiába kisebb és egy kicsivel for- 
dulékonyabb is, ez nem kompenzálja a Discovery nagyobb tel- 
jesítményét. Nincs akadálya, hogy valódi légiharcot vívjanak, 
de akkor két félidőből áll a meccs, a kettő között gépet cserél- 
nek, és az nyer, aki a Discovery pilótaülésében többször lövi le 
az Enterprise-t. De akkor igazából le is kell lőni, nem elég csak 
állítani: a vezérlő egyik gombjára ráteszik a fényképező funk- 
ciót, és csak az ér, amikor a pilóta le tudta fotózni a banditát a 
legbelső célkarikában. 

De ez majd később lesz. Most leszálltak a gépekkel, a kislá- 
nyok kifújták magukat, s a Tarassov gyerekeken volt a sor, 
hogy kipróbálják a repülést. Jacgues ollót mutatott, Sylvie kö- 
vet, ő mehetett a Discoveryvel. Kissy lett az oktatója; Jacgues- 
ot Nimby tanította be. 

— Az egész nagyon egyszerű — magyarázta Kissy, a kislány 
nyakába akasztotta a vezérlőt, s rámutatott egy gombra. — Ezzel 
beindítod a rotorokat, és már indul is. A két botkormánnyal irá- 
nyítod. Először a bal oldalit előre kell nyomnod, ez az elevátor, 
ez fölemeli a gépet a levegőbe. Ha hátrahúzod, leereszkedik. 
Ha oldalra húzod, akkor söpör a gép — a kezével mutatta —, víz- 
szintesen álló géppel körül tudsz nézni. A másik botkormány a 
gázkar, ha előrenyomod, akkor lebólint az orrával és megindul 
előre, ha hátrahúzod, akkor hátra. Ha pedig oldalra, akkor bil- 
lent, és lassan elkezd fordulni. Éles kanyarokat általában egy- 
szerre mindkét kormánnyal csinálunk. 


A gyerekek is ügyesen repültek, persze egy üres légtérben 
nem nehéz. Átestek a kezdeti bukdácsoláson és bármerre el 
tudták már vinni a gépeket. 

— Fog ez menni — mondta Nimby, amikor kimerülten, csillogó 
szemekkel levették a szemüvegeket. — Alapszinten nem nehéz, 
a komoly szintet meg még ők se próbálták. 

— Az mi lenne? — tudakolta Nigue. 

— Berepülsz ablakot házba — felelte Elke. — Bútorkerülget át- 
repülöd csomó szobákon, egyikben megtalálod cica őrzi egér- 
lyukt. Leereszked, rotor leborotvál cicánek bajuszt, aztán puco- 
lás! 

Kissy már látta is maga előtt az egészet. De a koptert a kis- 
egér bentről az egérlyukból irányította, és rajzfilmen voltak. 
Tom és Jerry hetvenévesen is még forgat. Bármikor vehetnek 
maguknak helikót és repülni kezdhetnek vele. 

Aztán megrebbent a füle. Egy kisegérnek egészen másképpen 
kell kezelni a rádiós távvezérlőt, mint egy embernek, és Holly- 
woodban csupa ember veszi körül Jerryt. Meg Tom, Cövek és a 
többiek. Az egész világon csak a Jerry Alapítványban vannak 
szakértő egerek. Ha a filmesek felkérnék őket, hogy tanítsák 
meg Jerryt helikoptert vezetni, akkor találkozhatnának legked- 
vesebb filmsztárjukkal, akiről az alapítványt elnevezték, sőt 
esetleg statisztálhatnának is egy filmjükben! Például ők lenné- 
nek a rémült, sikoltozó kisegerek, akiket a hatalmas, kegyetlen 
Tom elkap, aztán Jerry egy igazi Jerry-trükkel kiszabadít. 

Fantasztikus lenne. A zsebegerek amúgy is olyanok, mint a 
rajzfilmfigurák, utánozzák Jerry gesztusait és arckifejezéseit, 
még a járását is. Már csak apróságokat kell elsajátítaniuk, pél- 
dául kirohanni egy csukott ajtón úgy, hogy kisegér alakú lyuk 
maradjon rajta. 


Délután már versenyt futottak a kölykök, a Tarassov gyerekek 
is. Jacgues negyedik lett, Sylvie hatodik. Az első három helyre 
Nigue, Artu és Molly jutott. 

— Lassú a kisegér — jelentette ki Vanessa, amikor a többiek 
még Nigue vállát veregették. — Egy komoly futamban alulma- 
radnátok. Még sokat kell futnotok. Fölírom receptre, a tábor 
után mindennap gyakorló futás a legközelebbi parkban vagy 
ahol tudtok. 


— Nem hiszem, hogy enélkül elkapna minket a cica — fújtatott 
Maverick. 

— Ezt sose tudhatod, másrészt a shindy miatt is fontos. Puszta 
véletlen, hogy eddig még nem kellett utcahosszat üldöznünk 
shindyt... vagy épp ellenkezőleg, Dustin Hoffmannt játszani, 
miközben a sarkunkban lohol a pribékjeivel. 

— Pribékeket is tartanak? — érdeklődött Molly olyan arccal, 
mint aki valami tipikus jerrységre számít válaszul. 

— Sose tudhatod, kivel akadsz össze — intette Vanessa komo- 
lyan. — Létezik gyerekpornó-maffia is, fegyveres banditák, akik 
gyerekek kizsákmányolásából élnek. 

És egyszer már rács mögé is juttattuk néhány tagjukat, gon- 
dolta Kissy. De ezt nem mondta ki. 

— És biztos, hogy a gyorsaság segít velük szemben? 

— Nem — felelte Niala —, nem biztos. Nincsenek tökéletes 
megoldások... 

— Csak részmegoldások vannak — vágta rá kórusban az alapít- 
vány. 

— Ha gyors vagy — mondta Vanessa —, egyes alkalmakkor 
vagy hasznát veheted, vagy nem. Ha nem, annak biztos nem 
veheted hasznát. — Fölemelte a hangját és körbehordozta pillan- 
tását a kölykökön. — Tíz éve Pittsburghben egy pasas elrabolta 
a tizenhárom éves Alicia Kozakiewiczet. Négy napig fogva tar- 
totta, szörnyűségeket művelt vele. A negyedik nap délután fél 
ötre ígérte, hogy hazajön és elviszi kocsikázni; ebből a kislány 
már tudta, hogy meg fogja ölni. Négy óra tíz perckor a házat 
ellepték az FBI fegyveresei, Aliciát kiszabadították, a pasast 
máshol elfogták, húsz évet kapott. Húsz perccel a pasas előtt 
értek oda. Ennyi múlhat a gyorsaságon: egy gyerek élete, vagy 
adott esetben akár többé is. 

Csend ereszkedett a csapatra. Kissy sóhajtott. Vanessa elol- 
vasta az összes ilyen borzalmas újságcikket, valószínűleg évti- 
zedekre visszamenőleg, az egész világról, és persze meg is ta- 
nulta. Soha nem beszéltek erről a kislányról, ő nem is hallott 
róla, de Vanessa ezt az esetet is ismeri. 

Nem csoda, hogy engesztelhetetlen gyűlöletet érez az összes 
shindy iránt. 


— Jól van, egérkék — mondta Vanessa, körbehordozva tekintetét 
a csapaton. — Most nemcsak egyszerűen célbalövünk, mint ed- 
dig. Ez a két kisgyerek itt — ezzel maga mellé húzta Jacgues 
Tarassovot, aki egy-két centivel már magasabb volt nála — ret- 
teg a vérszomjas, kegyetlen céltábláktól. — A nevetés végigfu- 
tott a csapaton. — Meg kell mutatnotok, hogy képesek vagytok 
elbánni velük. Világos? 

— És azt hogyan — hahotázott Claude —, ha reszket a kezem? 

— Nimby! — csattant föl a mikró, továbbra is a nagyfiúra néz- 
ve. 

— Parancs — felelt az egere. 

— Szükségünk lesz egy berendezésre, amelyik távirányítással 
bármikor megcsiklandozza az egérkéket. Szokják meg, hogy 
lőni nemcsak akkor kell tudni, amikor szobormereven állnak és 
percekig célozhatnak. 

Hát ezek után tényleg nem sok esélyük volt komolynak ma- 
radni, de azért a céltáblák egyike se úszta meg sértetlenül. Az 
első sorozat után pihenőt kaptak, és Niala a felnőttekre nézett. 

— Solange, Jéröme? Ti nem próbáljátok ki? 

Kipróbálták a gyerekekkel együtt, és ők is eltalálták a céltáb- 
lát. 

— Fog ez menni — bólintott Vanessa. 

— Kell majd rávadászni vérengező állatot — mondta Elke. 

— Mifélére? — kérdezték többen is. 

— Hát ugye lehetne például medve — Francoise kinyújtotta egy 
ujját. 

— Medvét nem szabad bántani — intette Vanessa —, közismert 
mesealak, a gyerekek kedvence. Az alapítvány nem vadászhat 
medvére. 

— Farkas — nyújtotta ki még egy ujját a kislány. 

— Védett! 

— Róka... 

— Ha lelövöd, sose tudjuk meg, hova rejtette a hollótól lopott 
sajtot. 

— Macska... 

— Őrá lőni nem sport, hanem életszükséglet. 

— Akkor csak egér marad — mondta Francoise, és mindenki a 
kölykökre nézett. 


— Helyes — mondta Vanessa. — Holnapra egérvadászatot szer- 
vezünk. 


Solange-ék még velük vacsoráztak, aztán sürgősen indultak, 
különben a gyerekek sose kerülnek ágyba. Búcsúzáskor Kissy 
kicsit belenézett a lelkükbe és arra jutott, hogy valamennyire 
mindketten megbánták, hogy nem jelentkeztek a táborba, de to- 
vábbra sem érzik biztosan, hogy egerek akarnának lenni. A ve- 
rekedés egyikük érdeklődését se keltette föl különösképpen, in- 
kább csak a helikoptervezetés és a céllövés — ez utóbbi főleg 
Jacgues-ét —; és aligha lenne bátorságuk szembeszállni fölfegy- 
verzett banditákkal. Annyi baj legyen. Nem kell mindenkinek 
harcias kisegérnek lennie. Ők elegen lesznek nélkülük is. A tá- 
bor után a csapat létszáma két egész huszonhét századszorosára 
növekszik. Jövőre tartanak megint egy tábort, akkor is két 
egész huszonhét századszorosra növelik a létszámukat, vagyis 
huszonhét újoncot képeznek ki. Két év múlva százhuszonkilen- 
cet, és a csapat létszáma száznyolcvanhat főre rúg majd. Három 
év múlva négyfős helyőrséget adhatnak az ország mind a száz- 
egy megyéjének. Az alapítvány tizedik születésnapjára több 
mint kétezer állig fölfegyverzett, rettenthetetlen kisegér védel- 
mezi majd a gyerekeket. 

És egyetlen egér is elég ahhoz, hogy a shindy éveken át si- 
koltva ébredjen a cellájában. 


Reggelinél éppúgy kopogott a sok-sok morzézó egérmancs, 
mint korábban. Vanessa nagyfülű segédei föltálalták a reggelit, 
aztán a kopogás mellett már csak az étkezés hangjai hallatszot- 
tak sokáig, legalább tíz-tizenöt másodpercen át. 

— Mit csinálunk ma? — tudakolta Molly. 

— Egérre vadászunk, hisz meg lett mondva — felelte Artu. 

— Azért nem megy az olyan gyorsan — mosolygott Vanessa. — 
Jean-Fran vállalta, hogy szervez nekünk paintballpályát, de 
előbb ő is megeszi a reggelijét. Addig majd elfoglaljuk magun- 
kat, először i5 megismerkedünk a paintball szabályaival és a 
szükséges fölszerelésekkel. 

— Meg a biztonsági előírásokkal — tette hozzá anyja. 

— Azokkal főleg — bólintott a kislány, és elkapott egy mene- 
külni próbáló tojáskarikát, visszatette a szendvicsére. — A 


paintball veszélyes sport, ha nem tartják be a biztonsági előírá- 
sokat. A legfontosabbat máris elmondom. Soha, semmilyen kö- 
rülmények között nem veheted le a maszkodat, amíg engedélyt 
nem kapsz rá. Ha festékes és nem látsz ki rajta, akkor sem. 

— Viszont lesz nálatok telefon — jegyezte meg Nimby. — Kér- 
hettek segítséget. 

— Ja igen, egérke — kapta föl a fejét Vanessa —, azt hiszem, in- 
dulás előtt ideje lesz kiosztani az órákat is, legyen a terepen 
kétszeres biztonság. 

— Cin-cin — bólintott az egere. 

A kölykök el voltak ragadtatva. A jerrys telefonokat alig tet- 
ték le a kezükből; amikor épp nem lőttek, verekedtek, repültek 
vagy kuktáskodtak, állandóan azokat nyomogatták. A jelenlegi 
jogosultsági körük hozzáférést adott nekik a Cheesebook alap- 
szintű részéhez és néhány csoportjához — volt egy külön nekik 
létrehozott csoport is, egyelőre csekély forgalommal, hisz mind 
együtt voltak —, használhatták a Jerry-felület legtöbb oldalát, a 
doboz nagy részét, a gép azt írta ki, hogy két tera adatot érhet- 
nek el; volt hát nézelődnivalójuk. Viszont a Jerrypolyhoz nem 
kaptak hozzáférést, azt majd akkor, ha zuhog az eső és a szobá- 
ban végezhető gyakorlatozási lehetőségeket már kimerítették. 

Nem fértek hozzá természetesen a Cumulus adatbázisához, a 
shindyről és gyerekekről folyamatosan gyűjtött és archivált bi- 
zalmas információkhoz sem. Az egerek privát fotógyüjtemé- 
nyének volt egy nyilvános része, amihez a hálózat minden tagja 
hozzáfért, ezeket a kölykök is látták, de például a táborban 
most készült képeket nem, mert minden új kép automatikusan a 
készítőjének a privát rekeszébe kerül, és csak ő teheti publikus- 
sá. Kissy időnként kijelölt egy-egy sor fotót — Nimby úgy csi- 
nálta meg, hogy pillanatok műve legyen — és megnyomta a 
publikálás gombját. A készítés időpontja szerint könnyű volt 
szétválasztani, hogy melyek azok a képek, amiket nem akar 
megmutatni a többieknek, mert ezek leginkább esténként ké- 
szültek a szobájukban... 

— Kissy? 

— Mivammá?! 

— Ha nem kérsz többet — mondta Niala türelmesen -—, segíthet- 
nél behozni a paintballholmit. 


Volt egy kézikocsi a turistaház raktárában, azt kihozták és el- 
vitték a másik raktárhelyiségbe, ahova Yves bácsi lerakatta a 
paintballfölszerelést. Harminc maszk, harminc fegyver, óriási 
halom lőszer harmincféle színben, sűrített levegős palackok, 
két kompresszor, meg egy halom egyéb cucc. Az overallokat 
egyelőre ott is hagyták, rengeteg volt belőlük, mert a méreteket 
ugye nem tudták előre. Mindez Jean-Claude, Mario és Yves 
bácsi ajándéka az alapítványnak, szabályszerűen lepapírozva, 
le fogják vonni az adóalapjukból. A tábor után az egészet be- 
raktározzák, alighanem a Vilma bázis pincéjében, ott várja meg 
a következő tábort vagy hadgyakorlatot. Sajnos shindyvadá- 
szatra nem jó, nem mintha a shindy nem nézne ki remekül, ha 
tucatnyi színben pompázó foltok borítják a testét, de hát nem 
adhatnak rá védőfelszerelést, mielőtt szitává lövik. 

Rögtön a biztonsággal kezdték. Vanessa fogott egy fegyvert, 
belerakott egy tárat, és három méterről belelőtt egy kartondo- 
boz oldalába. A piros golyó szétrobbant a dobozon, de ki is 
lyukasztotta. 

— Ha ez közelről a csupasz bőrödet éri, nem fogsz örülni — 
közölte a csapattal. — Nem olyan veszélyes, mint a csúzli, de 
vakultak már meg emberek attól, hogy levették a maszkot. 
Úgyhogy itt márpedig ilyen nem lesz. 

Kissy közben látta, hogy egy másik csapat már hozza az órá- 
kat. 

— Folyamatos rádiókapcsolatban leszünk, és meglesznek a 
biztonságtechnikai módszereink, de erről később — mondta 
Nimby. — Az órákkal sem árt addig még megismerkednetek. 
De előbb a fegyverek. 

— Kiscica — szólalt meg Francoise ebben a pillanatban. 

A csapat azonnal mozgásba lendült, mindenki a fegyveréhez 
kapott, néhányan fedezéket kerestek. 

— Hol, hol?! — ugrott föl Elke, és kezében egyelőre még töltet- 
len csúzlival vizslatott körbe a parkban. 

— Itt — mondta zsebtársa nyomatékkal, és fölmutatta a tábla- 
gépét. 

Egy-két perc eltelt a kiscica tanulmányozásával, bár a Cicaví- 
Zzió nem mutatott valami nagyon jó képet róla. Inkább szürke 
foltnak látszott, amint lassan araszol a nagyobb, világosszürke 
folt felé. De a menetirány szerinti elején két kis nyúlvány mu- 


tatott kétoldalra, a másik végén pedig egy egyenes nyúlvány 
meredt ki. 

— Van neki farkincája — susogta Geneviéve. 

— Van neki — bólintott Vanessa. — Hamarosan megnézhetitek 
élőben is, ha megmaradnak és Macska nem csempészi őket 
külföldre az egéruralom elől. Sőt fölkergethetitek a fára is. 

— Nem tudnak ezek még fára mászni. 

— Rettentő gyorsan meg fogják tanulni — jelentette ki a mikró 
vészjóslóan. — Ha egy hónap múlva meglátogatjátok Kissyéket, 
csak párosával mászkálhattok, fegyveresen, minden moccanás- 
ra odafigyelve. 

— Engem már megmart egy — mondta Kissy, mert úgy tűnt 
neki, a kölykök nem tartják elég veszélyesnek a képernyőn lát- 
ható szürke foltokat. 

— De nem evett meg -— állapította meg Molly. 

— Nem. De nem sokon múlott, hogy odavesszek. 

Kis csend támadt. 

— Mérgező? - tudakolta Pierrette. 

— Nem. Csak koromsötét éjszaka settenkedtünk idegenek 
kertjében, és majdnem szívrohamot kaptam. 


— És ez biztonságos? — mustrálta Geneviéve az egyik védő- 
maszkot. Csak kettőt hoztak ki, megmutatni. 

Vanessa válasz helyett fölvette a töltött fegyvert, arrébb sétált 
néhány lépést, megfordult és intett a puskacsővel. Geneviéve 
bizonytalanul kitartotta a maszkot oldalra, és behúzta a nyakát, 
amíg a mikró két méterről négy golyót eresztett a maszk üvegé- 
be. 

— Tapogasd meg belülről, nem lesz benne festék, és az üve- 
gen se lehet repedés. Viszont ha rajtad lenne, akkor most ösztö- 
nösen lekapnád a fejedről, mert nem látsz semmit, és pontosan 
ez az, amit nem szabad. Ehelyett megszólalsz: , Nem látok". Ez 
azt jelenti, hogy azonnal általános tűzszünet lép érvénybe, min- 
denki leteszi a fegyverét és jelez, hogy vette. Legjobb lesz az 
órákon egy számlálógombbal. Ha mindenki visszajelzett, akkor 
szólunk neked, és akkor veheted le a maszkot. No, gyertek, 
nézzük meg a fegyver kezelését. Egészen más, mint az airsoft. 

Mialatt Vanessa megmutatta, hogy töltik meg a fegyvert, Kis- 
sy fölvette a telefont. 


— En. 

— Csak holnapra tudtam lefoglalni a pályát — mondta Jean- 
Fran —, de egész napra megkaptuk. 

— Nagyszerű, de akkor ennünk is kell valahol. 

— Utánanézek. Ne nagyon reménykedj, az étterem, amit itt 
láttam, feleakkora sincs, mint ami nekünk kell. 

— Annyi baj legyen, viszünk macskás szendvicset. 

Ahogy letették a telefont, nyomhatta meg újra. 

— Én! 

— Dorville hadnagy — volt a válasz. 

— Kissy Chaton! 

— Szia. Most szóltak, hogy nálatok kellene előadást tartania 
annak a kollégámnak, akit éppen elvezényeltem az ország má- 
sik részére. Még nem tudom, hogy lesz... mikor kellene? 

— Amikor nektek jó. A tábor még tíz napig tart. Holnapra már 
elígérkeztünk, egyébként bármikor. 

— Várj egy percet. 

Kissy türelmesen várakozott. Hozzászokott, amikor az egér- 
lyuk bejáratánál leskelt a... 

— Itt vagyok. Mit szólnál a szombat délutánhoz? 

— Kitűnő. 

— Jól van. Fölírtam, majd hívlak. Most mennem kell, szia! 

— Szia — felelte Kissy, eltette a telefont és megbillegette füle- 
it. Jól van. Lesz paintball és rendőri előadás. Később majd 
megszervezik a tábor végén az elnöki fogadást is, de az még rá- 
ér, Hollande-ot csak két hónapja iktatták be, biztos sok a dolga. 
Ráadásul őket nem fogadhatja két külföldi küldöttség között az 
irodájában, mert a titkárnők sikítozni kezdenek. 


Nem lehetett könnyű harmincféle színt beszerezni paintball- 
kapszulákban; Kissy gyanította, hogy azért éppen ennyi, mert 
ennél többfélét nem is árulnak. Bár lehet, hogy a valóságban 
ennyiféle sincs, Jean-Claude-ék külön nekik kevertették ki va- 
lami lobogó üstökű, lángoló tekintetű tudóssal, akinek csupa 
festékfolt a ruhája, és egy hatalmas föld alatti laborban gub- 
basztva arról ábrándozik, hogy egyszer majd milliónyi színű 
paintballkapszulát kever ki. Jean-Claude-tól kitelik, hogy rá- 
akad egy ilyen tudósra és fölfogadja. Elvégre neki tényleg van- 
nak közös génjei Vanessával. 


Kissy lelki szemei előtt fölrémlett a föld alatti laboratórium 
titkos alsó szintje, ahol a lobogó üstökű tudós már egyáltalán 
nem paintballfestékekkel foglalkozik. Az csak az ellenség meg- 
tévesztésére szolgál. Fegyveres kisegérosztagok védelmében, 
számzáras páncélajtók mögött kísérletezi ki a különleges paint- 
ballfestéket, amely a shindyk bőréhez érve megváltoztatja szí- 
nét és... 

— Kissy? 

— Miva?! 

Niala sóhajtott. 

— Háromszor szóltam. Elvállalsz egy csoportot? 

— Persze — cincogta Kissy, riadtan nézve körül —, merről jön- 
nek? 

— Nem támadott meg minket senki. A kölykök egyik csoport- 
jára gondoltam. Alapszintű paintballkiképzés. Shindy most 
nem jön. Ébren vagy már? 

Kissy sóhajtott, megbillegette füleit és ment tanítani. 


A céllövészetet ma is airsofttal, aztán Nimbusszal tartották, 
nagy versenyt rendeztek. 

— Nagy versenyt tartunk, egérkék — jelentette be Nimby. — Fe- 
jenként száz céltábla, az kilencszáz lövés. A fele délelőtt, a fele 
délután. A találatok pontosságát milliméterben fogjuk mérni, és 
nem átlagolunk, csak összeadjuk a számokat. Aki ötezer milli- 
méter alatt teljesít, jutalomfalatot kap. Vanessa-féle különleges 
szendvicset. 

— De hisz az alig fél centi lövésenként — mondta Molly. 

— Annyi. Mi itt mesterlövészeket nevelünk, egérke. 

— De várj már, egérke. Végül is mi felnőtt férfiakkal harco- 
lunk majd. Milyen szélesek azok, fél méter? Ha húsz centit 
mellélövök, akkor is eltalálom. 

— Először i5s a szakmai pontosság kedvéért: nők is lehetnek 
köztük, akadt is már. Másodszor: ne úgy képzeld el a shindy 
megállítását, hogy odaáll eléd öt méterre és becélozhatod akár- 
melyik pontját. Lehet, sőt valószínű, hogy csak egy apró dara- 
bot fogsz látni belőle. Mondjuk egy fal mögül kinyúló kezet, 
amiben van egy igazi pisztoly, és még ha vaktában lövöldöz is, 
túl nagy a veszélye, hogy eltalál valakit — tehát neked kell elta- 
lálnod azt a kezet, mégpedig gyorsan. Harmadszor: ha nagyobb 


területet látsz a shindyből, akkor is vannak bizonyos szempon- 
tok, amik szerint célozni kell, és a kívánt célt kell eltalálni. 
Csak megállítani akarod, nem megölni, nem kilőni a szemét — 
főleg ha jelen van a bántalmazott gyerek, akinek ezt látni to- 
vábbi trauma lenne. Tehát olyan célpontot keresel, amitől 
üvöltve fetreng a földön, de nem borít be mindent vérrel. 

— Azért — szólalt meg Elke valahol Kissy mögött — ha tudsz 
lőni úgy is, hogy borít vérrel. . . 

Valaki szerencsére befogta a száját. 

— Ezért kellenek nekünk mesterlövészek — fejezte be Nimby a 
kiselőadást. — Meg mert ha a Jerry Alapítvány csinál valamit, 
azt profin csinálja. 

Profin csinálták az eredmények kiértékelését is. Elvégre száz 
céltábla egerenként az ezernégyszáz darab, ezzel majdnem el- 
fogyott a magukkal hozott mennyiség. Most már két táblatartót 
használtak, a cserélők ráértek berakni az újat, amíg a kölykök 
lőttek. A papír sarkára ráírták a kölyök betűjelét, a tűzszüneti 
jelre besurrantak a lőtérre, cseréltek, s visszamentek a terem 
két sarkában, egy-egy magas szivacs mögött elhelyezett asztal- 
kájukhoz. A kivett táblákat átvette egy-egy egér és elsurrant 
vele a kölykök mögött elhelyezett asztalhoz. Itt négy egér dol- 
gozott: átlátszó fóliát tettek a lapokra, a fólián pontosan ugyan- 
az a céltáblarajz volt. Lemérték a távolságokat, s a számokat a 
kölyök betűjelével beírták a telefonjukba. A kiértékelt papírt 
eltépték, nehogy még egyszer sorra kerüljön, és ledobták az 
asztal alá. 

A telefonokból a program egyenesen az összesített táblázatba 
vitte át az adatokat, a kölykönként összeszámolt céltáblák és 
lövések darabszámát is jelezte az ellenőrzés végett, és folyama- 
tosan közölte az értékeket. Egy-egy céltábla után a kölykök 
hátranéztek a fal mellé állított táblagépekre, s az előző kör utá- 
ni eredményeket már általában látták is. 

— Gyenge a kisegér — nézett Claude-ra Nigue, miután áttanul- 
mányozta a ponttáblázatot. — Ha így haladsz, tízezer pontod is 
lesz. 

— C-c-c — volt a válasz. — Nem sokan kapnak itt abból a juta- 
lomfalatból. 

— Szerintem se. Lehet, hogy senki, rajtam kívül. Talán még 
Maverick. 


— De nagyra van valaki! 

— Nagyra bizony, mert én tudok is lőni, ti meg csak simogat- 
játok a céltáblát. Féltek, hogy baja esik. 

A cserélők visszaértek a helyükre, a futárok a kölykök mö- 
gött voltak. Kissy mint biztonsági főnök a terem végében, egy 
asztalon állva figyelte, hogy senki ne vegye le a védőszemüve- 
gét és ne lépjen a lővonalba. Most megnyomta a gombot a tele- 
fonján, és megszólalt a trombitajel. A kölykök visszafordultak 
a céltáblákhoz és leadtak kilenc lövést. Amikor elkészültek, a 
mennyezet felé fordították és lezárták fegyvereiket. Kissy meg- 
nyomta a másik gombot, s most csilingelés jelezte, hogy indul- 
hatnak a cserélők. 

— Jobb — mustrálta Nigue a táblázatot. — Lőttél egy jó kört, 
egérke, de hosszú még a verseny. 

Claude vigyorgott. 

— Hosszú bizony. A végén úgyis fölötted leszek. 

— C-c-c! 

— Márpedig akkor is fölötted az igazi. 

Nigue egy fojtott szitokszóval ledobta a puskáját és nekiug- 
rott a srácnak. A többi kölyök választotta szét őket. Kissynek 
esze ágában se volt beavatkozni. Ennél sokkal több agresszivi- 
tásra lesz majd szükségük. 

Ehelyett közölte: 

— Nigue-nek ezer pont büntetés a rendbontásért. 

A lány fölnézett rá, de nem szólt semmit, inkább lehajolt a 
fegyveréért. 

— Claude-nak pedig kétezer — folytatta Kissy, és rögtön be is 
írta mindkettőt az adatbázisba. 

— Hé, nekem miért. . . 

— Kétezer-ötszáz — közölte Kissy szívtelenül, és fölírta ezt is. 
— Később részletes magyarázatot fogsz kapni. 

S már trombitált is. 


Claude-ot ebéd előtt kapták el a folyosón, Jennifer és Kissy ra- 
gadta karon, s belökték egy szobába, ahol már várták számon- 
kérő arccal a D" Aubisson egerek, Nimby és Elke. 

— Nem tetsz nyomulódásod — emelt vádat a zseb rögtön. 

— Tessék? 


— Nem tetsz poén, amit Nigue-nek lőgyakorlat közben, meg 
este is lefekvésben. Ez itt Jerry Alapítvány, ha nem tudsz. Itt 
nem így beszél lányoknek fiúk. 

— De hát én csak... játékból. . . 

— Akkor játssz valami mást — közölte Niala. — Ez nem Jó já- 
ték. Máshol sem, hát még a Jerry Alapítványban, ami a gyerek- 
molesztálás ellen harcol. Amit csináltál, szóbeli molesztálás. 
Nigue pedig még gyerek, csak tizennégy éves. 

— Ha tényleg , fölötte" találnának egyszer, letartóztatnának — 
tette hozzá Jennifer. — Tizenöt év a korhatár. Te már betöltöt- 
ted; ő még nem. Úgyhogy fontold meg nagyon alaposan, mit 
teszel. 

Claude hallgatott. 

— Most nem elásunk kertbele — ígérte a zseb jóságosan —, de 
tudjad, hogy világon utolsó hely, ahol lehet tiszteléstelenül be- 
szélni lányoknek, Jerry Alapítvány. 

— De tetszik. . . — jött egy halk válasz. 

— Mitszik? 

— Ő tetszik neki — felelte Niala. — És jobb módot nem találtál, 
hogy kifejezd? 

— Hát... próbáltam... már régebben is ezt-azt, de észre se 
vett. 

— Mennyire régebben? — kérdezte Kissy. 

— Két éve... 

— Akkor ő még csak tizenkét éves volt — kapta föl a fejét Va- 
nessa. 

— Igen, én meg tizenöt. És? Egy ujjal se nyúltam hozzá! 

— A szívnek nem lehet parancsolni — sóhajtott Niala, és kinyi- 
totta az ajtót. — Hagyjatok magunkra, egérkék. 

Elke ment elöl, de megállt az ajtóban. 

— Értek ám problémát. Én is szerelmes. 

— Úgy bizony. — Niala összeborzolta a vörös fürtöket. — Még- 
pedig életre szólóan és halálosan. Igaz, hogy háromhetente má- 
sik srácba. 

Elke a fegyvereihez kapott, de Niala kitolta az ajtón. A nyo- 
mában kisétáltak ők is, és Niala becsukta mögöttük. 

— Biztosan ad neki egypár hasznos tanácsot — vélte Kissy. 

— Igazából az én dolgom lenne — dünnyögte Nimby. 


Vanessa elnevette magát, de Kissy figyelmét nem kerülte el, 
ahogy a keze megkereste a kedveséét. 

— Szamár. Életedben egyszer csajoztál, akkor is olyan lányt 
csábítottál el, aki fülig beléd volt már esve régesrég. Ráadásul 
sokkal kisebbek voltunk, öt-hat centisek. 

Nimby eltűnődött. Kissy pontosan tudta előre, mit fog mon- 
dani, és tudta, hogy a kislány is tudja. 

— Szóval azt mondod, hogy többet kellene csajoznom? 

— Nehéz lenne, miközben lövöldözök rád — mosolygott a kis- 
lány, és odabújt az egeréhez. 

Kissy elégedetten elsétált társaival a konyhába. Vanessa és 
Nimby éppoly szerelmesek, mint régebben. Ami pedig a köly- 
köket illeti... ha nem lenne kicsit nagy a korkülönbség, egé- 
szen összeillenének. És egy év múlva már tényleg azt csinálnak 
együtt, amit akarnak. 

Nigue elég világosan kifejezte, hogy ki nem állhatja Claude 
macsó poénjait. Ha leszokik ezekről, a kislány bármikor bele- 
eshet. Már egeresedik. A fiú is. Ha pedig egerek egymásba sze- 
retnek, az majdnem mindig végleges és visszavonhatatlan, a 
Jerry történetében eddig legfeljebb kilencvenhatszor fordult elő 
szakítás, abból egy Angéligue és Pi, fejenként négy-öt eset 
Chantal és Jennifer különböző srácokkal, a többi Elke volt. 
Meg lehet még egy, ha Francoise a két pasija közül az egyiket 
lapátra teszi. De ezek mind mugli srácok, egérpár közötti szakí- 
tás csak az az egy volt. 

Ha tehát ezek ketten összejönnének, megvan az esélye, hogy 
életük végéig együtt maradnak és hathetente lesz egy fészekalja 
kisegerük. Ötven százalék. Vagy igen, vagy nem. 


— Végül is negyvenre sikerült lealkudnom — számolt be Jean- 
Fran —, de csak mert semmit sem kérünk a felszerelésükből, 
mindent magunk viszünk. 

— Az ezer euró — hüledezett Molly. 

— Annyi, egérke — bólintott Kissy. — Majd hozzászoksz, hogy 
a Jerrynél minden drága, mert sokan vagyunk. Mikor jön a 
busz? 

— Még nem rögzítettük az időpontot. Az út félóra. 


— Szerintem legyen itt háromnegyed kilenckor — mondta Va- 
nessa. — A holmit még ma táskákba rakjuk, nyolckor kelünk, 
bekapjuk a reggelit és surranunk. Éléskamrát találtál? 

— Miféle... 

— Amibe be tudunk lógni és kilopni a sajtot. 

— Étteremre gondol a kisegér — fordította le Kissy. 

— Ja, azt. Reménytelen. Errefelé kisvárosok vannak, nincse- 
nek ekkora helyek. Ha az összes kölyköt fölveszitek kisegér- 
nek, soha többé nem tudtok mind együtt étkezni. 

— Dehogynem. — Vanessa hetykén megvonta a vállát. — Ha 
bemegyünk, mindenki fölugrál a székére, kimenekül, miénk 
lesz a hely. Jól van. Lássuk csak. Hány kisfülű jön? 

— Az összes — felelte anyja —, nem gondolod, hogy nem né- 
zünk meg titeket paintballozás közben. 

— Jó. Harminchárom. Kell fejenként legalább féltucat szend- 
vics. Az mennyi? 

— Százkilencvennyolc — felelte Kissy. 

— Kösz. Ha egy egér egy perc alatt két szendvicset csinál, 
hány egér kell, hogy negyedóra alatt elkészüljenek? 

Kissy sóhajtott, és nagyon szerette volna, ha valaki hoz neki 
egy palacsintasütőt a konyhából. 

— Hét, egérke, de senki sem csinál meg fél perc alatt egy 
szendvicset, csak te. 

— Mostanra rég megtanulhattátok volna. Akkor mennyi idő 
kell hozzá? 

— Legalább egy egész perc. 

— Hát akkor tizennégy, sőt több. Elférünk ennyien a konyhá- 
ban, nem? 

— De. És mikor eszünk? 

— Utána. Nyolckor általános macskariadó. Nyolc óra tíz perc- 
kor gyülekező a konyhában. Adjunk magunknak húsz percet a 
főzőcskére, fél kilenckor kész vagyunk, a szendvicsek egy ré- 
szét megreggelizzük, a többi egyből megy dobozokba. Nyolc 
óra negyvenötre jöhet a busz, Jean-Fran. Kilenc tizenötkor ott 
vagyunk, negyedóra a kipakolás meg az ismerkedés a tereppel, 
fél tízkor fölszerelkezés, kilenc óra harmincötkor el akarom ej- 
teni az első egeremet. Kérdés van? 


Hogyne lett volna kérdés. 

— És mit rakjunk a szendvicsekbe? — kérdezte Nigue. — Mert 
semmi sincs, ami ebben a hőségben kibírja órák hosszat. 

— Hűtőtáskába tesszük. 

— Még abban se nagyon — vélte Angéligue —, elolvad a jég. És 
a hűtőtáskánk nem is elég nagy. 

Vanessa bólintott. 

— Igazad van. Vennünk kell egy hordozható hűtőszekrényt. 

— Mikor? -— lepődött meg Nigue. 

— Most. Mikor máskor? 

— Kicsit drága mulatság — mondta Jean-Fran. 

— No és? Nem ajándékozzuk a paintballpályának, hazahoz- 
zuk. Nem kér enni, és lesz egy remek hűtőnk, ha százával 
nyüzsgő egérkékkel megyünk hosszú bevetésre. Kell egy ön- 
ként jelentkező, aki elmegy és megveszi. 

Apa egy sóhajjal föltápászkodott, Kissy pedig esze nélkül ro- 
hant a házba, a széfhez. Benyomkodta a számokat, kivette a 
kocsikulcsot, becsukta a széfet, kirohant, visító cipőtalpakkal 
fékezett, visszarohant, újra benyomkodta a számokat, kivette az 
alapítványi bankszámlához való bankkártyát is, megint bezárta 
a széfet és vágtatott apa után a kocsihoz. 

— Hát ezzel mihez kezdjek? — nézett apa a kártyára. 

— Oda kell adni a pénztárosnak — magyarázta Kissy buzgón —, 
ő beteszi egy gépbe, és... 

— Köszönöm, nagyon kedves, hogy fölvilágosítasz. De nincs 
hozzá kuratóriumi határozat, hogy megvehetem. 

Kissynek hirtelen lekonyult a füle. 

— Hát majd utólag jóváhagyatjuk. 

— Egyetértek. Akkor majd kifizettetem az alapítvánnyal, de 
most csak tedd vissza szépen azt a kártyát. Kinyitnátok a kaput, 
egérkék? — szólt apa a telefonjába. 

— Máris — jött a válasz. 

Apa beszállt a mikrobuszba és cincogott Kissynek, aki me- 
gint bezárta a kártyát a széfbe és visszaballagott az ebédlőbe, 
ahol a csapatot már szedelőzködés közben találta. 

Az első forduló végén Maverick vezetett kétezer-hatszáz 
ponttal, utána jött Molly kétezer-héttel, majd Michel három- 
ezerrel. Ha nem javítanak a teljesítményükön — figyelmeztette 
őket Vanessa —, senki se kap jutalomfalatot, hiszen a céltáblák 


felét használták el, és mindenkinek több van az ötezer pont fe- 
lénél. Úgyhogy célozzanak sokkal jobban, mint eddig. 

Hát jobban céloztak. Nigue, aki a büntetés miatt a második 
helyről a hatodikra esett vissza, feltornázta magát a negyedik 
helyre. Claude, akit a büntetés a tizenegyedik helyre dobott, he- 
tedik lett. Az első két helyen Maverick és Molly majdnem holt- 
versenyt ért el: négyezer-nyolcszázhússzal nyert Maverick, 
Molly pedig csak harminckét milliméterrel maradt le. A harma- 
dik Artu lett, négyezer-kilencszáznyolccal. A többiek már túl 
voltak az ötezren. 

— Szép munka volt, egérkék — hirdette ki Vanessa az asztal te- 
tejéről; a második félidőben ő volt a biztonsági főnök. — Az el- 
ső három helyezett jutalomfalatot kap, mert ötezer alatt végzett. 
Nigue és Claude azért kap, mert a második fordulóban jelentős 
előmenetelt tanúsított, a többiek pedig azért, mert nálunk de- 
mokrácia van. Cin-cin! 

Az asztal széléhez lépett és le akart ugrani, de hirtelen ott ter- 
mett az egere és leemelte, mint egy könyvet a polcról. Nem is 
engedte el egy darabig. 

De aztán kivágtattak valamennyien a parkolóba. Megjött apa. 


A húszkilós dobozt Tom és Andreas emelte ki a kocsiból, be- 
vitték az ebédlőbe és kibontották. Szép nagy gép volt, lehetett 
vagy fél méter mindhárom irányban. Ötven liter fért bele. Rög- 
tön be is dugták és meghallgatták, ahogy duruzsol. 

— Jól van, egérkék — bólintott Niala —, mossuk ki és tegyünk 
bele valamit éjszakára, lássuk, hogy működik. 

— Palackokat — mondta a húga —, azoknak úgyis sok idő kell, 
hogy lehüljenek, és a nagy hűtőben alig lehet megmozdulni. 
Mibe került, Jean-Jacgues bácsi? 

Apa rápillantott. 

— Ha ti valamit a fejetekbe vesztek, az nem szokott olcsó mu- 
latság lenni. Hatszáz euró. 

Artu füttyentett. 

— Cin-cin — mondta a mikró. — Viszont van egy remek hű- 
tönk, amiben télen tanyát is verhetünk, avagy kisebb shindyket 
bele is lehet zárni. 

— Nincs rajta zár — figyelmeztette Molly. 

— De még lehet. 


— Hát te mit csinálsz, egérke? — tudakolta Pierrette Nimbytől, 
aki gondosan lefotózott egy pontot a készülék oldalán. 

— Lefényképezem a gyártási számot — volt a felelet. 

— Mi a csodának? 

— , Mi az ementálinak?" — tanította a fiú. — Ha ellopnák és 
megkerül, nekünk megvan a száma és bizonyítani tudjuk, hogy 
a mienk. Minden műszaki cikk gyártási számát lefotózzuk. A 
tábor után a kismacskáké is meglesz. 


Vacsi előtt volt még idejük röpködni egyet, annál is inkább, 
mert Nimby elkészült a fotópuskával. A vezérlő egyik gombjá- 
nak lenyomására a kamera által látott képet a gép rögzítette és 
azonnal elküldte a Jerry-hálózatnak. Ez shindymegfigyelés 
közben is hasznos lehet, de most harcra használták. Mindkét 
géppel lehet fotót lőni, de mivel a Discoverynek nagy előnye 
van, minden párosnak kétszer kell repülnie, öt percet mindkét 
géppel. 

Méghozzá csapatverseny lesz. Nimby csinált táblázatot a fe- 
lületen. A kockákba a két géppel végzett repülésnél lőtt képek 
száma kerül, mínusz az ellenfél találatainak száma. Persze csak 
azoké, ahol a másik gép a célkeresztben van. 

Nem kevés időbe fog telni, hogy mindenki mindenkivel re- 
püljön tíz percet. Több mint tizenöt óra a levegőben. 

Az első sorsolásnál Francois és Molly repült. A fiú kezdett a 
Discoveryn, és tizenhatszor lőtte le a kislányt, aki egyszer se 
tudta elkapni. A csere után azonban Molly huszonegy találatot 
vitt be, így ő nyert, bár egyszer a fiú is lelőtte még; négy pontot 
kapott. A program úgy van megírva, hogy egy másodpercen 
belül egy képnél többet nem csinál, vagyis sorozatlövések nin- 
csenek, egy másodperc alatt pedig a másik gép bőven kikerül a 
célkörből. Ezért jó sokat kell forgolódni, sokkal többet, mint 
bármilyen más célú repülésnél, úgyhogy a pilóták kártyáit min- 
dig félreteszik, és addig nem vesznek részt új sorsoláson, amíg 
ki nem pihenték magukat. 

A második páros: Nigue-Suzanne, előbb tizenkilenc—három, 
aztán négy-—húsz. Holtverseny. A versenybírók összedugták 
egérfüles hajpánttal díszített fejüket, és úgy döntöttek, hogy ha 
egyszer a táblázatba a győztes pontjait írják be, a veszteséivel 


csökkentve, akkor holtverseny nem lehet. Később újra meg kell 
mérközniük. 

A harmadik páros: Artu—Michel, tizenhét-egy, három-—hu- 
szonegy. Michel nyert két ponttal. 

A negyedik páros Christian és Caroline volt. Christian eddig 
sem bizonyult nagyon ügyesnek a helikoptervezetésben, Caro- 
line sokkal jobb volt nála, pedig ő sem tartozott az élbolyba. 
Nyolc-kettő, egy-tizenegyre, vagyis négy ponttal a lány nyert. 

A mai utolsó körben Maverick huszonnégy-hat, nyolc-tizen- 
hat arányú győzelmet mért Yvonne-ra, s ezzel átvette a tabella 
vezetését. De hát még épp csak elkezdték. 

— Jól van, egérkék, menjünk csomagolni — mondta Niala. 


A csomagoláshoz az is kellett, hogy overallt válasszanak ma- 
guknak, hiszen semmi értelme az egész készletet elvinni. Ha 
találtak megfelelőt, megjelölték, a betűjelükkel ellátott cédulát 
tettek a zsebébe. A ruhákat ötösével összekötötték és letették a 
parkolóhoz vezető folyosón a fal mellé. A többi holmi táskákba 
került, egy része nyomban a mikrobuszba: úgy döntöttek, hogy 
azt is magukkal viszik. Sok a holmi, és a busz raktere is véges. 
A hűtőszekrény is a mikrobusszal utazik, és egész nap benne 
maradhat, ha kell. Hisz van bent egy tartalék aksi, de be is ve- 
zethetik az áramot az épületből. 

Aztán megvacsoráztak, közben megnéztek egy filmet, ősrégit 
ugyan, de igazi egérnevelő hatásút, amiből a fejlődésben levő 
kisegér megtanulja, hogy a gonosz ellen akkor is lehet harcolni, 
ha a hócipőnk tele van az egésszel; valamint gyakorlati aprósá- 
gokat, fegyvert szerezni az ellenségtől fegyvertelenül, egyen- 
ként hidegre tenni egy csapatra való elszánt gonosztevőt, és vé- 
gül a vezérüket ledobni a Nakatomi-torony harmincharmadik 
emeletéről. Bármikor hasznát vehetik ennek a tudásnak. 

Lefekvés előtt Vanessa figyelmeztette őket, hogy nyolckor 
macskariadó. 

Senki sem vette szó szerint. 


A kölykök már olyan jól haladtak a célbalövéssel, hogy mozgó 
célponttal is elkezdhettek kísérletezni. A város utcáin sétálva 
célba vettek minden macskát, akik eszük nélkül menekültek 
előlük, de ők lelövöldözték valamennyit. Az elejtett macskákat 


bedobálták a kocsiba, Vanessa azt mondta, rengeteg nagyszerű 
receptet tud hozzájuk. 

Senki sem számított bosszúra. Ám az egyik sarkon befordul- 
va szembetalálták magukat a macskahaddal. Megszámlálhatat- 
lan macska volt, az utca egész szélességében, késsel, puskával, 
géppisztollyal fölfegyverkezve, és hátrébb harckocsik álltak, 
rajtuk macskákkal. S mindezek fölé óriási tábla magasodott, 
kerek, piros szegélyű, benne nagyfülű, csúzlis kisegér, áthúzva. 

A két sereg farkasszemet nézett. Az egerek fölemelték csúzli- 
jaikat. 

Ebben a pillanatban az összes macska kórusban nyávogni 
kezdett, olyan hangosan, hogy Kissy még azután is hallotta, 
hogy majdnem kiesett az ágyból. 

— Kivammivan?! 

A macskák kitartóan nyávogtak. Martin elképedve ült föl 
Kissy mellett. 

— A telefon... 

Ugyanekkor hang harsant a folyosón. 

— Macskariadó! Ébredjetek, egérkék, ránk tört a macskainvá- 
zió! Harminc másodperc múlva teljes menetfelszerelésben so- 
rakozó! 

A két egér egymásra nézett. A telefonjaikból teljes hangerő- 
vel üvöltött a nyávogókórus, az óráikból is. 

— Ez mitől ilyen friss? — nézett Martin az ajtóra. 

— Alszik éjszaka. . . 

— De miért?! 

— Mert. . . mert. . . nem azt csinálja, amit alvás helyett kellene. 

— De hisz vele van az egere! 

—Ő is alszik... 

Közben fölvették a telefonokat és elnémították a szörnyű 
hangokat. Kint még mindig hallatszott Vanessa őrmester hang- 
ja. 

— Kimegyek — mondta Martin határozottan. — Elkapom és 
reggelit csinálok belőle. 

Kissy bólintott ásítás közben. 

— Jó. Csak öltözz föl... 

— Akkor már minek elkapni? 

Kissy megint bólintott, és óriásit nyújtózkodott, legalább ti- 
zenhárom centire. 


— Menjünk, egérke. Úgyse hallgat el, amíg nem vagyunk ott 
valamennyien. 


Nem készültek el időre, túl nagy volt a tolongás a fürdőszobák - 
ban. Vanessa tíz percet engedélyezett a mosakodásra, de a lá- 
nyok egy része csak a tizedik perc táján jutott be egyáltalán. A 
fiúk kevesebben vannak, náluk kisebb volt a zsúfoltság. 

Kissy nyolc óra tizennégy perckor ért a konyhába, ahol Va- 
nessa már teljes iramot diktált. Mindenki egy-egy részfeladatot 
kapott és csak azt az egyet csinálta. Elke volt az, aki Kissy 
mancsába nyomott egy pohár kólát, aztán már tovább is lépett 
és töltött a következőnek. 

— Szia, egérke — nézett rá Vanessa —, te kapod a tojást, főzz 
meg ötvenet és karikázd föl. Menni fog? 

— Ha csőre nincsen. . . 

— Bízzunk benne, jó reggelt, egérkék, Claude, tied ott az a 
hosszú, szeleteld föl vékonyra. Molly, te kend meg azokat ott 
balra és add át Chantalnak, szia, zsebike, te is kenyeret kenj, 
abból a kupacból. Gyerünk, egérkék, mindjárt itt a cica! 

— És neki készítjük a szendvi... — Kissy gyorsan elharapta a 
mondatot, mielőtt fölbosszantja Vanessát és ő is két szelet ke- 
nyér között végzi. A keze már járt, telerakta a tojásfőzőket és 
bekapcsolta mindet. Amíg főttek, tálcát vett elő a szeletelt to- 
jásnak és egy tálat a héjaknak. Aztán hideg vízbe lökte a tojá- 
sokat és nekik esett. 

Persze nem lettek készen időre a reggelivel sem, hiába haj- 
szolta őket a kislány. A kölykök még nem találkoztak éjszakai 
sötétségben cicával, akinek világító szeme éhesen meredt volna 
rájuk, így az ismételt fenyegetés, hogy jön a cica, viszonylag 
gyengén hatott. Ők veterán egerek jól ismerték a cicát, csak- 
hogy azt is tudták, hogy egy-két rúgással le tudják teríteni, így 
ők se féltek igazán. Ezenfelül pedig, ami még nagyobb gond 
volt, sok volt az üresjárat, a szendvicsekbe nem lehetett paradi- 
csomot, kolbászt, tojást tenni, amíg azokat valaki föl nem sze- 
letelte és át nem adta feldolgozásra. 

Végül is nyolc óra negyvenkettőkor hagyták el a konyhát 
négy óriási tálcával, amin a reggelijük volt, és abban a pillanat- 
ban beszólt Croizat úr, hogy megjött a busz. 

— Helyes — felelte Vanessa. — Jó reggelt, uram. 


— Jó reggelt — bólintott a gondnok mellett álló középkorú férfi 
—, indulhatunk? 

— Persze, megreggelizünk és megyünk. 

— De nekem mennem kell... 

— Nem kell — mutatott a mikró az egyik székre —, foglaljon 
helyet, reggelizzék velünk. 

— A főnököm azt mondta, siessek vissza, mert. . . 

— Nem ő fizet, hanem én! — csattant föl Vanessa. — Most 
eszünk, és kilenckor indulunk. Ha a főnöke egy szót szól, visz- 
szamondom az üzletet. Ne higgye, hogy nem találok tizenöt 
perc alatt három buszt. Leül és velünk eszik, vagy áll az ajtó- 
ban? 

— Hát... akkor már inkább elfogadom a kínálást. . . 

— Nahát akkor. Ha maga késett volna negyedórát és én csinál- 
nék grimbuszt, annak lenne értelme, de én fizetek, én dirigálok. 

— Maga fizet? — telepedett le a sofőr. — Már csak hogy mert 
engem egy alapítványhoz küldtek. 

— Az én vagyok. Meg ő meg ő meg ő meg mi mindannyian. 
Kóstolja meg azt a lekváros szendvicset, eper, ízleni fog. Va- 
nessa D" Aubisson. 

— Stéphane Böhringer. 

Vanessa kezében megállt a szendvics. Kissyében is. Az egész 
alapítvány megdermedt. 

— Valami baj van? 

— Hogy írja a nevét? — kérdezte a mikró. 

A pasas lebetűzte neki. 

— Vanessát is így hívták valaha — súgott Francoise —, csak ő 
franciásan ejti, maga meg németesen. 

— Nahát... nem gondoltam, hogy férjnél van. 


Az út eseménytelenül telt — autóút, kétoldalt nagyrészt szántó- 
földek, apró falucskák. Annál izgalmasabb volt a megérkezés. 
A busz elejében ülők rögtön észrevették az ellenséget, s kézje- 
lekkel lemorzézták a többieknek. Kissy is fölkészült a harcra. 
Ahogy az ajtók kinyíltak, egymillió fölfegyverzett kisegér 
özönlötte el az utcát, a jármű mindkét végénél fölfejlődtek 
alakzatba, és előreszegezett fegyverrel, hirtelen rajtaütöttek az 
ellenségen. 


Az ellenség azonban eleinte rájuk se hederített. Ketten voltak, 
az út mellett a fűben, az egyik hanyatt feküdt, a másik gyom- 
rozta. Csak amikor elkészült a szakszerűen végrehajtott kibele- 
zéssel, akkor néztek föl. Szemügyre vették a rengeteg föléjük 
magasodó egeret, s alighanem túl félelmetesnek találták őket, 
mert gyilkos és áldozata egyszerre ugrott föl és tűnt el a közeli 
bokrokban. 

A csapat elégedetten sétált vissza a buszhoz, ahol a többiek 
már javában rakodtak. 

— Hát ti? — nézett le Tom a kocsiból. 

— Legyőztünk szörnyű ellenségt máris — dicsekedett Elke —, 
elfutódtak rémülődve. 

— Igen? Kicsodák? 

— Két macskakölyök — vallotta be Chantal. 

— Igen? Lehet, hogy erősítésért mentek. 

Tom visszament a kocsi belsejébe, az alapítvány pedig ott állt 
balsejtelmektől gyötörve. 

— No mindegy — mondta Francoise —, jöhetnek akárhányan, 
bennünk egerükre találnak. 

— Nézzünk körül helikóról? — kérdezte Maverick. A gépeket 
persze magukkal hozták. 

— Jobb, ha nem sejtik, hogy gyanút fogtunk — felelte Kissy. 

Anne csak most szállt ki a mikrobuszból, telefonált. Meglep- 
ve értesült róla, hogy a csapat már túlesett egy összecsapáson, 
mivel persze a saját lánya rohant oda hozzá, hogy tájékoztassa, 
csakis a színtiszta igazságról, az elbeszélésben alig növelve a 
kiömlött vér és a letépett macskafülek mennyiségét. Kissy el- 
kapott egy-egy szót, amiket megértett, és történetesen a Blut 
közte volt. 

Tizenhárom éves, de úgy játszik, mintha öt lenne. Intelligens, 
működtetheti. És közben a fiúknak a nyáluk csorog utána. A 
kölyköké is, Kissy megfigyelte már a vágyakozó pillantásokat, 
csak persze nem mernek próbálkozni, hiszen Elke mégiscsak 
tanár néni, hiába kisebb náluk. 

Mindazonáltal akármilyen lökött, jó lesz vigyázni a hormon- 
jaival — meg a fiúkéival is. 


Gyorsan kirakodtak a buszból és útjára bocsátották Vanessa né- 
metesen ejtett névrokonát. (Ez a név eredeti alakja, Anne fölvi- 
lágosította őket; ha a mikró valamelyik szülőjétől kapta volna, 
német származásáról árulkodna. De hát csak a névadójának, 
Richard Bohringer-nek vannak német gyökerei.) Aztán bemasí- 
roztak és szemügyre vették a létesítményt egy barátságos fiatal- 
ember kalauzolásával. Legalább kétszáz kisegér szúrta ki azon- 
nal a szép sorban álldogáló kisautókat, kétféle is volt, guad és 
buggy. Nagy autóversenyeket rendezhettek velük — akik már 
betöltötték a tizennyolcat és van B típusú jogsijuk. Mivel azon- 
ban a csapat legnagyobb részére ez nem állt, továbbmentek, s 
most meg mindenféle köteleket, szíjakat, kampókat, sisakokat 
találtak egy jókora teremben a falakra meg állványokra aggat- 
Va. 

— De hiszen ez sziklamászó-felszerelés — mondta Claude. 

— Hogyne -— felelte a barátságos fiatalember, akit Pierre-nek 
hívtak. — Nagyszerű sziklamászóterepünk van, de fákra is lehet 
mászni. 

— Fára mászni — mondta Vanessa nyomatékkal — nem ilyen 
fölszereléssel kell. 

Minthogy még csak három és fél napot töltöttek Compiégne- 
ben, a kislány legföljebb féltucat fára mászott föl, de Kissy tud- 
ta, hogy különleges rejtőzködő tehetség kell annak a fának, 
amelyik a tábor végéig Vanessa-mászatlanul akar maradni. 

— Én — kapta föl Niala a telefonját, éppen Kissy mellett. — 
Szia, apa! Hogyan?! Nem ott vagyunk, eljöttünk paintballozni. 
Várj, mindjárt átküldjük, hol vagy most? Jó. Egérkék, kell egy 
útvonalterv Sceaux-ból ide, Cheesebookon apának, kaptok rá 
hattized másodpercet! Jól van. Nem, kösz, mindenünk megvan. 
Nem, az is van itt, legalább kettő. Oké, cin-cin! — Letette. — 
Idejön. Azt kérdezte, ne hozzon-e cicát. 

— Igent kellett volna mondanod — elégedetlenkedett a húga. — 
Kell az a kis testmozgás a kölyköknek. 

— Lesz testmozgás — felelte Niala. — Kedves Pierre, azt hi- 
szem, mindent láttunk, ideje halomra lődöznünk egymást. 

— Kérem -— felelte a házigazda. — Milyen szabályrendszert vá- 
lasztanak? 

— Nekünk megvan a sajátunk. 


— Értem. Hát akkor én megyek is, ha bármi gondjuk van, 
megtalálnak a házban. 

— Köszönjük. Jól van, egérkék, szedjük elő a cuccot. Fegyve- 
rek, lőszerek, ruhák, barbecue-készlet. 

— Azt nem hoztunk - felelte Molly csodálkozva. 

— Annyi baj legyen — legyintett Niala. — Akkor nyárson sütjük 
meg az elejtett egérkéket. 


Ehhez képest meglehetős meglepetést okozott, hogy Niala ru- 
háján egész sor volt Molly világoslila találataiból. És a kölykök 
egyébként sem mind a tabella alján csoportosultak, bár az él- 
bolyba azért nem jutottak be: Vanessa, Elke, Chantal, Fran- 
coise, Kissy, Nigue, Martin, Claude, Niala, Molly, Jennifer, 
Angéligue, Nimby, Maverick, Francois, Pi, Brigitte, Artu, Pier- 
rette, Jacgues, Christian, Michel, Caroline, Yvonne, Suzanne. 
Vagyis a tizennégy kölyökből öt maga mögé utasított legalább 
egy veterán egeret — Nigue éppenséggel hatot is. 

Az összecsapás egyetlen óráig tartott, addigra lihegtek rende- 
sen — bár Jean-Claude-ék jól választottak, a ruháknak jó volt a 
légáteresztése, nem sültek meg annyira. De jól kifáradtak, so- 
kat ugráltak, bujkáltak az aljnövényzetben, és nemegyszer fut- 
va menekítették az irhájukat valamelyik társuk célzásra emelt 
fegyvere elől — hogy aztán nemritkán valamelyik másik társuk 
fegyverébe szaladjanak. Kissyvel legalábbis megesett, hogy 
egy fa mögül kibújva egyenesen beleszaladt Molly lővonalába, 
és ott is hagyja a fogát, ha villámgyorsan menekülőre nem fog- 
ja és át nem rohan egy másik fa mögé — ahol nyomban golyót 
kapott a gyomrába Vanessától. De olyan is volt, hogy egy bo- 
korban lapuló egér — nem látta, ki — elől Elke próbált lopakod- 
va elbújni, és Kissy kényelmesen kivárhatta, amíg a puskája 
csöve elé kerül, és három lövedéket eresztett bele. A kislány 
német nyelvű szitkokkal és egy golyóval válaszolt — de előbbi- 
eket Kissy nem értette, utóbbi pedig csak horzsolta a vállát, 
nem a ruháján robbant, úgy pedig nem ér. 

— Ügyesek voltatok, egérkék — pillantott Vanessa előbb a ta- 
bellára, majd a közelben levő kölykökre. 

— Jutalomfalat? — tudakolta Claude. 

Vanessa vállat vont. 

— Akit lelőttél, megeheted. . . 


— Egyszer téged is lelőttelek. . . 

— . . ha meg tudod fogni. 

— Jó, kapsz két méter előnyt. 

— C-c-c — ingatta a fejét Vanessa. — Utolérni az egeret semmi- 
ség. Macskának is, shindynek is jóval hosszabb a lába, csak ed- 
zés kérdése, hogy jó gyorsan tudjon szaladni is. A neheze ak- 
kor jön, amikor utolérted. Nagy kérdés, hogy ki kit esz meg. 

— Ha az egyikőtök macska... 

— Akkor mindketten éhesek maradunk, mert az egerek nem 
esznek macskát. De shindyt annál inkább. Némelyiket már sze- 
leteltük. Nos, egérkék, szerintem harapjunk valamit, aztán lás- 
suk a következő fordulót. 

Javában rágcsáltak, amikor Georges taxija megállt a kapu 
előtt. 


— Szépen haladnak, ahhoz képest, hogy milyen rövid ideje 
kezdtük — mondta Martin. 

— Még csak három teljes nap volt — tette hozzá Jennifer. 

— De már ügyesen lőnek — bólintott Francoise. 

— Repülik — vágta rá Elke. 

— Verekszenek — folytatta Kissy. 

— Persze zöldek még, de menni fog — mondta Nimby. 

— A morze még nem megy olyan jól — jegyezte meg Niala. 

— A mesterlövészi címtől is messze vannak még — szögezte le 
Vanessa. 

— És nem félnek a cicától — állapította meg Francoise. 

— Szeretik a sajtot — mondta Chantal. 

— Jókat tudik rúgjanak — helyeselt Elke. 

Georges nevetve hallgatta a sokszólamú cincogókórust, és 
barátságosan megbirizgálta Elke mindkét bal fülét, előbb a haj- 
pánton levőt, aztán az igazit. Azaz hát van egy harmadik is, 
amit a hajpánt csak jelképez, de azt nem mindenki látja. 
Georges persze a beavatottak közé tartozik, ő látja az összes fü- 
lüket. 

A kölykök valamivel arrébb tárgyaltak valamit, de ők nem fi- 
gyeltek oda, Georges-ot kérdezgették, hogy állnak a dolgai, 
csak közben a csapat egy része még az eddig történtek mesélé- 
sénél tartott. De valahogy mégiscsak eljutottak odáig, hogy a 
pilóta is szóhoz juthatott. 


— Nos, úgy néz ki, kitettük a pontot a végére. Szeptembertől 
beindul a gyártás. 

A kölykök is fölfigyeltek, ahogy a csapat körülugrálta 
Georges-ot és a Tom és Jerry főcímzenéjét énekelték. 

— Mi történt? — jöttek oda. 

— Georges-nak megalakult a cége — mesélte Kissy, szinte kó- 
rusban tucatnyi kisegérrel, csak kettő közülük apát mondott 
Georges helyett —, nemsokára gyártani fogják a találmányát. 

— Igen? Mit talált föl? 

Erre kis csend lett, amit néhány pillanat múlva Francoise tört 
meg. 

— Azt egyikünk sem értette még meg, de biztonságosabbá te- 
szi a légi közlekedést. 

— Nahát — mondta Claude —, ez épp egybevág azzal, amiről 
mi beszéltünk. Arra gondoltunk, hogy ki kellene próbálni azt a 
sziklamászást. 

Kissynek megrebbent a füle. 

— Nem lehet — ingatta a fejét Vanessa. 

— Miért nem? Egész napra miénk a terep. 

— Az alapítványi kisegerek nem másznak sziklára. 

— Ez valami szabály? 

— Olyasmi — sóhajtott a mikró. 

— De miért? 

— Mert Kissynek tériszonya van. 

Kissy lassan a derekára csúsztatta jobb kezét. 

— Hát... akkor... ő ne jöjjön — nézett rá Claude. — De figyelj 
már, Vanessa, Artuval mi járunk egy klubba sziklát mászni, na- 
gyon klassz. Ketten megtanítunk benneteket is. 

Elke fölcsattant. 

— Kisegéret nem kell megtanítunkni semmit is! Kisegér tud 
mindent! 

— Kivéve sziklát mászni — felelte Artu. 

A zseb morcos képet vágott. 

— Igen, kivéve — ismerte el mégiscsak. 

— Te döntesz — mondta Artu Vanessának. 

— Hogyhogy én? — A mikró csípőre tette a kezét. — Ez itt a 
Jerry Alapítvány, nem a hadsereg, nálunk nincsenek vezetők és 
beosztottak. Általában szavazni szoktunk, de arról nem szavaz- 


hat senki, hogy más másszon vagy se, csak egyénileg dönthe- 
tünk. 

— Oké — bólintott Artu —, akkor ki akar mászni? 

Vanessa fölemelte a kezét. Naná, majd pont ő nem. A zsebek 
is. És sorban a legtöbb egér, nem is, valamennyien. Mind a hu- 
szonöt. 

— De hisz neked tériszonyod van — nézett Artu Kissyre —, 
vagy nem? 

Kissy nem felelt, csak állt föltartott kézzel. 

— Nem, szó se lehet róla — lépett oda Niala, és többen is csó- 
válták a fejüket. 

— Nem mászhatsz föl, egérke — jelentette ki Vanessa. — Tér- 
iszonnyal nem lehet. 

— Tudjuk, hogy hős kisegér vagy — bólintott Niala —, nem kell 
semmit bebizonyítanod, de tériszonnyal sziklát mászni ször- 
nyűség, egérkínzás. Szó se lehet róla. 

Kissy csak állt föltartott kézzel, konokul. 

— Lefagyott — tippelt Francoise. 

— Nem fagytam le. Csak ha ti fölmásztok, akkor én is. 

Nimby megvakarta az orra tövét. 

— Kötözzük meg — javasolta. 

— Fegyver van nála — felelte kedvese. 

— Nekünk is van... 

— Igen — csattant föl a kislány —, és kint az utcán annak a két 
macskakölyöknek a családja csak arra vár, hogy mi egymásnak 
essünk! Jól van, egérke, te tudod, mit csinálsz. Mi ott leszünk. 
Mehetünk, irány fölfelé! 


De nem azonnal indultak fölfelé. Alaposan ellenőrizték a má- 
szófelszerelést, Artu és Claude elmagyarázta a használatát, az- 
tán kicipeltek mindent a sziklafal tövébe és még egyszer ellen- 
őrizték. Belebújtak a hevederekbe, szíjakba, csatokba, ejtőer- 
nyőkbe... 

— Nem, ejtőernyő nincs — állította Pierre, amikor Francoise 
reklamált. 

— Az csak akkor kellene — mondta Claude —, amikor már zu- 
hanunk. Márpedig a Jerry Alapítvány kisegere sohasem esik le. 

Aha, gondolta Kissy. Kilencvenegynéhány órája van az ala- 
pítványnál, és már megmondja, hogy mit csinál és mit nem csi- 


nál a kisegér. Fog ez menni. Még néhány év, és a srác egérha- 
dakat vezet majd dicsőséges rohamra, harckocsikon és vadász- 
repülőgépeken, a fejvesztve menekülő shindyhorda ellen. 

De legalábbis jól hangzik. 

Mollynak az volt az ötlete, hogy a tériszonyosokat — nem 
Kissy nevét mondta, hanem így többes számban, bár rajta kívül 
senki másról nem hangzott el, hogy tériszonya lenne — be kelle- 
ne szíjazni szépen, sisak meg minden, és a többiek fölhúznák 
, őket". Kissy még épp csak hogy megpróbálta elképzelni, ami- 
kor Claude már megrázta a fejét. 

— Nem, nem. Akkor lenne csak igazán tériszonyuk. Lehet, 
hogy ettől még nekem is. Ha saját magad mászol, egykettőre 
elmúlik — fordult most már egyenesen Kissyhez, akinek meg- 
moccant a füle a sisak alatt. Hm. Ez az egér tényleg érthet eh- 
hez. 

Amikor már mászott, még biztosabb lett benne. Mert tényleg 
nem volt tériszonya. Fentről kötelek tartották, azok ott voltak 
már korábban is, a sziklában pedig mindenhol kapaszkodók 
voltak, amiket jól meg lehetett markolni, s megvetni rajtuk a 
tappancsát. Lehet, hogy ez nem is hasonlít az igazi sziklamá- 
szásra, amikor a sziklafal olyan, amilyennek a geológiai vélet- 
len százezer éve megteremtette, de sokkal biztonságosabb. Rá- 
adásul... 

— Gondoljatok arra, hogy odafönt nincsen cica — mondta 
Francoise, amikor Kissy már egy perce mászott. Ötfős csopor- 
tokban indultak, Kissy az első csoportban volt, tapasztalt má- 
szókkal együtt: elöl Claude, utána Vanessa, Kissy, Artu és Mi- 
chel. Ha Kissy megcsúszik, két erős nagyfiú kapja el lentről, 
egy meg tartja fentről. 

— Ők is föl tudnak mászni ide — szólt le Vanessa. 

— De nem teszik, mert lusták. Figyeld meg, hogy egy darabot 
se fogsz találni odafönt. 

És tényleg nem volt fönt cica, bár ez csak később derült ki, 
amikor átmásztak a fal tetején és kilihegték magukat. Jókora 
tisztás volt idefenn, valamivel távolabb erdőcske kezdődött. 
Kissy mindenesetre közelebb húzódott a fákhoz, onnan legfel- 
jebb medve jöhet, az meg nem bánt egeret. De a sziklafaltól 
azért Jobb távol lenni. 


— Megint jön a tériszony? — érdeklődött Claude, figyelve Kis- 
sy araszolását. 

— Ööö... cin-cin... 

— Mondok én valamit, egérke. Szerintem neked akkor van tér- 
iszonyod, amikor mélység van a közelben, és nincs védelmed 
ellene. Gond nélkül fölmásztál hatvan méterre, mert be voltál 
szíjazva és négyen vigyáztunk rád. Enélkül tíz métert se vállal- 
tál volna, de így nem volt gondod. Most viszont nincs rajtad 
felszerelés, ezért akarsz távolabb kerülni a faltól. 

— Lehetséges — bólintott Kissy, és tett még néhány lépést az 
erdőcske irányába. Végül is mi történhet? Itt van Vanessa is, 
ketten vannak fönt képzett harcosok, plusz a fal szélén hasal 
Pierre, aki nyilván ismeri a helybeli medvéket. 

De medve éppúgy nem volt idefönt, mint cica. A csoportok 
felmásztak és körülnéztek, fantasztikus volt a kilátás, az apró 
falucska és körülötte végeláthatatlan búzamezők. Aztán lebal- 
lagtak a gyalogösvényen, ami helyenként olyan meredek volt, 
hogy inkább létrára emlékeztetett, de ez nem volt gond, rend- 
szeresen másznak létrát, mert a hűtőszekrény alja elég magas, 
és még föl kell jutni az alsó doboz tetejére is, amiben a sajt 
van. 

Lent Kissy besöpört néhány elismerő vállveregetést, amiért 
ilyen jól bírta. De nem lett belőle nagy ünnepség, elterelődött a 
figyelmük: Francoise macskát fedezett föl egy faágon, az épü- 
let közelében. Fiatal cirmos volt, talán az egyik azokból, akik- 
kel a kapuban találkoztak. Megnézte a fölfelé bámuló egérké- 
ket, nem szólt semmit, folytatta a mosakodást. 

— Megint minket néz — susogta Molly, amikor továbbmentek, 
egy pillanatra visszanézve. 

— Aha — örült Nimby -, érzed a hátadon a célkeresztet, egere- 
sedsz. A tábor végére ösztönösen keresni fogod az egérlyukat, 
bárhova mész. 

— Ti kerestetek itt egérlyukat? 

— Tapasztalt egérkék nincs nekünk szükség egérlyukre — jött a 
válasz Elkétől. — Elintézünk cicát, tiszta kézzel, ha kell. 

— Puszta kézzel. 

— Azzal is! 


És mégis ejtettek el macskát. A második forduló csak öt-hat 
perce tarthatott. Kissy egy bokorban hasalva vette célba Nigue- 
et, de még várt, mert nem volt elég nagy a látható felület. Ek- 
kor azonban Kissy jobb füle irányából megjelent Molly, óvato- 
san átlopakodott két fa között — még nem vette észre Nigue-et, 
Kissyt meg még úgy sem. Kissy felkészült rá, hogy mindkettőt 
lepuffantsa. Nigue-nek kicsit el kellett fordulnia, hogy leva- 
dássza Mollyt, ezáltal már nagyobb felületet mutatott, de Kissy 
nem lőtt rá. Akkor Nigue hangot ad és elriasztja Mollyt, akit 
Kissy ugyanúgy le akart lőni. Legfeljebb mindketten eltalálják; 
majd elfelezik. 

Molly kileskelt két fa közül, és abban a pillanatban golyót ka- 
pott Nigue-től. Kissy felháborodva látta, hogy az ő lövése nem 
talált, a sárga folt a fa törzsén jelent meg. Gyorsan visszafor- 
dult, hogy lelője Nigue-et, de ebben a pillanatban elsuhant előt- 
te valami. Kissy Zavartan elsütötte a fegyvert, de valószínűleg 
ez se talált. Nigue-et már nem is látta. 

— Jaj, eltaláltam! — kiáltott föl ekkor Molly. 

— Mellé, egérke! — jött Nigue hangja a zöldség közül. 

— De a macskát! ... 


— Mi?... 

— Tűzszünet! — csattant föl Kissy, és megnyomta az óráján a 
gombot. 

— Tűzszünet, tűzszünet! — cincogták mindenfelől, és mire 


Kissy előmászott a bokorból, már föl is hangzott a csilingelés: 
mindenki megnyomta a gombot, biztonságos. Fölnyitott sisak- 
kal gyűltek össze a tisztáson. 

— A macska... — magyarázta Molly falfehéren. — Egy pillanat 
alatt termett a cső előtt, már meghúztam a ravaszt, amikor meg- 
láttam. Eltaláltam! 

— Jó, jó, nyugodj meg — Niala átölelte a kislány vállát. — Hol 
találtad el? 

— A... a combját, azt hiszem. 

— Attól nem eshetett baja, viszont nyilván kitörte a Írász, és 
azóta is rohan. Nem fogjuk viszontlátni, egérke. 

— De a festék... 

— Az méregezős? — tudakolta Elke. 

— Dehogyis — felelte Nimby. — Várjatok, utánanézek. 

— Meg kell mondanunk Pierre-nek — mondta Kissy. 


— Lesz rá alkalmunk, mert ott jön — biccentett Niala a ház fe- 
lé. — Nyilván látta, hogy összegyűlünk. A macska még nem pa- 
naszkodhatott. 

— Valami baj van? — ért oda a fiatalember. 

— Nos, kedves Pierre — mondta Niala —, attól tartok, lelőttük a 
macskáját. 

— Igazán? 

— Igen. Természetesen vállaljuk a felelősséget és kifizetjük a 
tisztítószámlát. 

Pierre mosolygott. 

— És hol a macska? 

— Elbújódott — közölte Elke. — Lent pincébele vagy Dachbo- 
den, de inkább mégis valószínűs, hogy rohanni fogik egész dél- 
után és maga rátalál csak Amiens. 

Kissy később utánanézett, az hatvan kilométer innét. 

— Értem — bólintott Pierre. — Csakhogy az nem az én macs- 
kám. 

— A főnöké macskája? — Elke összecsapta a kezét. — Az paint- 
ball mesterlövő, egérkék, futás, tűnődés innen! 

— Nem — nevetett Pierre —, nem a főnöké. Nálunk egyáltalán 
nincs macska, valahonnan a faluból járnak át. 

— Paintballozni — csúszott ki Kissy száján. 

— Well, mice — szólalt meg Nimby —, a kapszulák tartalma 
természetesen nem mérgező. Főleg zselatin és polietilén-gli- 
kol... azt megtudtam, hogy embernek egy csomó golyót el kel- 
lene fogyasztania, hogy érezze a hatását, de macskáról nem de- 
rült ki. Mindenesetre annál rosszabb nem történhet, mint hogy 
egy darabig sokat fog szaladgálni. 

Kis csend lett. 

— De nem fog — derült föl a zseb. — Nem nyali le bundáját, 
mert itt lak faluban, tehát hazarohanta panaszkod gazdasszony. 
Faluban mindenki tud paintballpálya, tehát amikor néni meglát 
macska combikán világoslila festékes foltika, nem csodálkoz, 
tudja rögtön, hol járt macska és beállta játszani. Macskát teszi 
asztalra, hanyatt fektet, lehúz hasán zippzárot, lehúz bunda, 
meztelen macska becsavar pokróc, bunda kimosógép, szárazít, 
visszaöltözít macska. Addig macska feküd pokrócban és álmo- 
doz Mollynak combikákról, krumplival. 


Délután négyig még két fordulót csináltak. Macskát nem lőttek 
többet, csak egeret, de azt rengeteget. Az utolsó fordulóban né- 
hány kisfülű is bekapcsolódott, Blanche, Tom, Jean-Fran és 
Andreas; addig csak nézték őket az emeleti megfigyelőből. 
Szerencsére hoztak magukkal további színeket is. 

Vanessa németül ejtett névrokona fél ötre volt megbeszélve, 
addigra összecsomagoltak, elbúcsúztak Pierre-től, aki hamaro- 
san be is zárja a létesítményt, és vártak. 

Öt percig türelmesen. 

Tizenhat harmincötkor Vanessa előkapta a telefonját és föl- 
hívta a fuvarcéget — a szállítást ugyan Jean-Fran szervezte, de 
Jerry-telefonról, így automatikusan bekerült a hálózati telefon- 
könyvbe. 

Nem vették föl, és a következő három percben egyszer sem. 

— Persze — csattant föl a kislány —, elmúlt négy óra, szépen 
hazamentek. Böhringernek meg talán lerobbant a busza, talán 
balesetet szenvedett, vagy csak föltartja egy másik fuvar, de 
nem tudja a számunkat. 

— Én megadtam. . . — mondta Jean-Fran. 

— A diszpécsernek — bólintott a mikró. — No jó, mindjárt tíz 
perc a késése, ennyit nem várunk a pénzünkért, induljunk. 

— Hogyan? 

— A mikrobusszal, minthogy csak az van. Ha mindent berako- 
dunk, hány ülés marad? 

Beraktak mindent, és öt ülés maradt a sofőrön kívül. 

— Jól van — mondta Vanessa -, valaki vigyen haza öt kisfülüt, 
ök nem olyan edzettek. Nimby? 

A fiú máris mondta. 

— Huszonnyolc perc az út, oda-vissza egy óra, a kirakodással 
együtt. 

— Helyes, és mennyi surranva? 

— Négy óra negyven perc. 

— Tehát az út egyötödét megtesszük, mire visszaér a kocsi, te- 
lerakjuk egérrel és kisfülűvel, visszafordul, mennyi idő alatt ér 
mindenki haza? 

— Négy forduló kell hozzá — felelte Kissy —, de hogy mennyi 
idő, azt nem tudom, attól függ, mekkora utat teszünk meg két 
forduló között. 


— Ne is számolgasd, mert nem így fogjuk csinálni — mondta 
Tom. — Andreasszal helyet kérünk az első öt között, ketten pil- 
lanatok alatt levesszük a csatlakozókat, és elhozom a szörnye- 
teget. Leültök a padlóra, lassan megyünk, nem lesz gond. 

Egy sor palackot kivettek a hűtőből, föl fognak persze mele- 
gedni, de nem gyalogolhatnak harminc fokban ital nélkül; s az 
út mentén nem lehet arra számítani, hogy ráakadnak a cica te- 
jes tálkájára. Ezzel foglalkoztak, amikor előjött Pierre és bezár- 
ta a kaput. 

— Hát maguk? 

— Elveszett a buszunk — felelte Jennifer —, hazamegyünk meg- 
keresni. 

— Hová? 

— Compiégne-be. 

— Ezzel? 

Kissy nem hallotta a folytatást, a hátizsákjába pakolt. Csak 
fél perc múlva kapta föl a fejét. 

— Pierre-nek van egy nélkülözhető kocsija — jött oda Jennifer 
—, szívesen kölcsönadja. 

— Ma már nincs rá szükségem — mondta a pályagondnok -—, 
igazából az se gond, ha csak holnap hozzák vissza. 

Vanessa bólintott. 

— Köszönjük. De akkor gondosan tegyük el egymás összes te- 
lefonszámát, mert nem akarok még egy ilyen történetet. 

Kicserélték a számokat, közben Tom el is indult anyával, An- 
néval, Blanche-sal, Ingével és Andreasszal, hogy minél előbb 
jöhessenek vissza. Pierre előhozta a kocsit, abba meg beült apa, 
Jean-Fran és Georges. És volt még egy hely. 

— Ki érzi fáradtnak magát egy kis gyalogláshoz? — tette föl 
Niala a kérdést. 

Senki. 

— Ki akar a lehető legtávolabb kerülni innét — kérdezte Fran- 
coise —, mielőtt előjönnek a lepuffantott cica rokonai, barátai és 
üzletfelei? 

Csend. 

— Senki se fél itt a cicától — közölte Nigue karba tett kézzel. 
Bátor egér. 

— Sorsoljunk — mondta Nimby. 


— Nem, ne sorsoljunk — felelte Kissy, és fölkapta a hátizsák- 
ját. — Egerek vagyunk, együtt vagyunk, induljunk mind együtt. 

— Ez az — vágta rá Vanessa —, helyes a cincogás. Induljatok, 
Jean-Jacgues bácsi, hathathathathathat! 

Apa indított, kinyúlt az ablakon és megsimogatta a mikró 
szöszke fürtjeit. A zöld Citroén elhúzott. 

— Amúgy — mondta Artu — a , hathathat" tevéknek való, és... 

— Kit érdekel? Gyerünk, egérkék! 


Az út mellett haladtak a zöldön, libasorban; a sorrend időnként 
változott, csak ahhoz ragaszkodtak, hogy kölykök és zsebek ne 
maradjanak a sor végére. Hátranézve még látták a falu házait, 
amikor megszólalt a telefonból Tom. 

— Megvan a buszotok, egérkék. 

— Nem lep meg — felelte Jennifer —, egy busz nemigen tud 
köddé válni. Mi lett vele? 

— Lerobbant. Neuville közepén áll egy kereszteződésben, és 
két ürge handabandázik mellette csavarkulcsokkal. Vanessa 
névrokona meg ül az ajtóban és szomorkodik. 

— Jól van, apa. Hadd legyen még szomorúbb: mondd meg ne- 
ki, hogy a fuvardíj felét visszakérjük. Ti meg menjetek csak, 
mindjárt ott vagyunk és félrelökjük azt a buszt az útból. 

Tom nevetett és megmondta. Ők pedig baktattak tovább. La 
Sucrerile-től La Neuville-Roy egy kilométer, nyugodt kisegér- 
tempóban húsz perc. Át a városon még egy kilométer, tíz perc 
plusz tíz perc, a kettő között öt másodperc bámészkodás a le- 
robbant busz mellett. 

— Legalább nem alattunk robbant le — mondta Claude. 

— Ha alattunk robban le, legalább valameddig elhozott volna 
— felelte Caroline. 

— Csak nem fáradt a kisegér? — kérdezte Francoise. 

— Nem, de ha választhatok tíz kilométer és húsz között, nyil- 
ván a tízet választom. 

— Rosszul teszed — szólalt meg Chantal. — Alapítványi kisegér 
akarsz lenni. Edzettnek kell lenned, tűrnöd a fáradtságot és a 
tűző napot. 

— Meg a sajthiányt — jegyezte meg Nimby, jogosan. Egy mor- 
zsa sajtjuk se volt, el is olvadt volna bármilyen csomagolásban. 


Neuville végén még egyszer megálltak, összelapították a ki- 
ürült palackjaikat, visszatették a hátizsákba és újakat vettek elő. 
Sok vizet fogyasztottak, mert nemcsak ittak belőle, hanem a 
sapkájukat is lelocsolták, elég gyakran, mert nagyon hamar 
megszáradt. Blanche a lelkükre kötötte. 

Négyszáz méter két szántóföld között egy zöld sávon, s el- 
értek egy kis erdősávot. Ez azért kellemesebb volt. Forgalom 
sehol, gyalogos se, csak a mezőkön láttak egy-egy traktort a tá- 
volban. 

— Erre még macska se jár — jegyezte meg Francoise. 

— Hozjak? — kérdezte zsebtársa egy dzsinn buzgalmával, aki 
éppen most szabadult a lámpából és bármilyen kívánságot 
örömmel teljesít. 

— Nem, köszi. Nem igazán vágyom most szőrös, meleg élőlé- 
nyekre. Esetleg inkább ha jegesmedvéd akadna. . . 

— Az is szőrös és meleg! — vágta rá egyszerre egész csomó 
kisegér. Kissy nem volt köztük, azon tűnődött, hogy nem jött rá 
eddig egyikük se, hogy a jegesmedve hideg állat, hiszen a sark- 
vidékről jön. Ha lenne itt egy, csak odaadnák neki a fölmelege- 
dett vizüket, átöleli, lehűti, megvan a friss, hideg víz. 

— Hol vagytok, egérkék? — szólalt meg Blanche a telefonjaik- 
ban. 

— A prérin — felelte a kisebbik lánya. — Most riasztottál el egy 
csapat kengurut. 

— Sajnálom. Indulok vissza a mikrobusszal, hol találkozzunk? 

— Mondjuk Rouvillers környékén — felelte a nagyobbik lánya 
a képernyőt tanulmányozva —, az neked húsz-huszonöt perc, 
addigra mi is valahol ott járunk. Mi van a szörnyeteggel? 

— Öt percen belül mi is indulunk — jött Tom válasza. 

— Jól van. Neked máshol adunk randevút, mert lassúbb vagy, 
mint a mikrobusz. 

A távolságmérő közeledett a négy kilométerhez, amikor elér- 
ték a parányi Beaupuits falucskát. Itt helyenként némi árnyék is 
jutott. Átvágtak rajta és délnek fordultak. De ahogy kiértek a 
faluból, nem volt hol menni, közvetlenül az út mellett húzódott 
a vízelvezető árok. 

— Mindegy, megyünk az úton — mondta Claude, aki éppen az 
élen haladt. — Itt úgyse száguldoznak. 


Annyira nem száguldoztak, hogy egyetlen traktor jött szembe 
egész úton, amellett már ők se fértek el, a kerekek alá lógott 
volna a farkincájuk — hát átugrották az árkot, úgy várták meg, 
hogy elmenjen. A vezető integetve köszönte meg. Később már 
szélesebb lett az út, de sehol nem volt egyetlen fa sem, és a nap 
úgy tűzött, mintha déli tizenkettő lenne. Pedig fél hat volt, egy 
órája kutyagoltak. 

— Elértem Rouvillers-t, Grandvillers felé tartok — mondta 
Blanche. 

— Kövesd az 531-es utat, azon jövünk — felelte Niala. 

— Rendben. Nem sültetek még meg? 

— Hogy sültünk volna meg, amikor nincsen se cica, se serpe- 
nyő? 

— Persze, logikus. Grandvillers, jobbra fordulok. 

— Akár pihenhetünk is, egérkék — nézett végig Niala a csapa- 
ton —, anya egy kilométerre van tőlünk, rögtön itt lesz. 

— De csak tíz egeret vehet föl — felelte Molly. — Én nem aka- 
rok itt pihenni, itt megsülünk akkor is, ha se serpenyő, se cica. 
Menjünk tovább. 

— Jól van. Melyik legyen az a tíz? 

— Angéligue egy kicsit fáradt — sandított Kissy a maxilányra, 
aki éppen ivott egy kortyot. 

— Jó. Nem is árt, ha magukkal viszik, Blanche nem tudja 
ápolni a harcokban megfáradt egereket, vezetnie kell. A többi- 
ek meg legyenek a kicsik, lássuk csak, Suzanne, Caroline, 
Yvonne, Brigitte, Molly, Maverick, Pierrette meg a zsebek, az 
kilenc, meg is van. 

— Tudod, ki a kicsi — szűrte a foga közt Francoise. 

— Hát például te kicsi vagy. Mi a gond? Azt hittem, szeretsz 
kicsi lenni. Ha jönne egy shindy. . . 

Óriási sóhaj sok száz pici torokból, ami nem is az örömé volt, 
amiért szemközt már látják a mikrobuszt, hanem a vágyakozá- 
sé. 

— Ha shindy jönne, elfelejteném a hőséget is — mondta Vanes- 
sa, és arcon loccsantotta magát egy adag vízzel. 

— Vigyázzatok a hideggel — szólalt meg Pi. — A kocsiban leg- 
feljebb húsz fok van. 

A légkondi zúgása hangosabb volt a motorénál, ahogy 
Blanche megállt mellettük. Egérmancsok tépték föl az ajtót, s 


valósággal rájuk zuhant a hűtött levegő, fantasztikus élmény 
volt. 

— Ez jobb, mint baseballütővel shindyt verni — mondta Vanes- 
sa kis csend után, amit azzal töltöttek, hogy hörpölték a hide- 
get. Némi tumultus támadt az ajtó körül, aztán Claude beugrott 
a kocsiba, kihozott néhány palackot és szétosztotta, a csapat 
egy része ezekkel hűtőzött. Közben Blanche kiszállt és megke- 
rülte a kocsit, végignézett az arcokon. 

— Elég csapzottak vagytok, de úgy látom, mindenki egészben 
van. Mennyi vizet ittatok? 

— Negyedik palack — mondta Vanessa -—, de legalább a felét 
magamra öntöttem. 

— Harmadik — mondta Kissy —, hasonlóképpen. 

A többiek is három-négy üveggel használtak el, összesen leg- 
feljebb tíz literjük maradhatott, meg amit Claude hozott most. 

— Apa, merre jársz? — kérdezte Jennifer. 

— Most értem el Estrées-t. 

— Tíz-tizenöt perc alatt itt lehet — nézte Nimby a térképet. — 
Addig mi beérünk a faluba. 

— Jó, akkor keressetek nekem fordulóhelyet. 

— Vettem — bólintott a fiú, bár azt Tom úgyse látja. — Indul- 
junk, egérkék. 

— Jól van — mondta Vanessa. — Ti tízen szálljatok be, mert a 
légkondi már fabatkát se ér, föl fog melegedni a kocsi. Mi meg 
menjünk. 

És mentek — de együtt. Blanche fölpakolta a lányokat, meg- 
fordult és lépésben jött mellettük hatszáz méteren át, be Gran- 
villers közepébe. A dimbes-dombos utcácskák kereszteződésé- 
ben afféle főtér lehetett, itt várták be Tomot, aki pillanatok alatt 
megjelent, a szörnyeteg valósággal megkettőzte a napfény ere- 
jét, úgy csillogott — és persze hangosabb volt, mint a falu egész 
forgalma, most legalábbis nem járt erre senki. Jennifer kilépett 
az útra és a szokásos kézjelekkel megállította a kocsit. Ezt az 
ajtót is föltépték, és innen is rájuk zúdult a kellemes, hűtött le- 
vegő. 

— Gyerünk befelé — mondta Tom -, aztán hátra, és üljetek a 
földre. 

A kocsi belsejét pillanatok alatt ellepték az egerek. Az ajtó 
becsapódott. 


— Mindenki megvan? — kérdezte mindenki mindenkitől, de 
mindenki megvolt. 

— Tom — mondta Nimby -, kerüld meg balra ezt a füves há- 
romszöget és kijutsz a faluból. 

— Jól van. Indulok, Blanche, menj előre. 

És mentek. Negyed hétkor otthon voltak a turistaházban. 


Paintball, hegymászás és hat kilométeres gyalogtúra után már 
nemigen vágytak shindyharcra. Lezuhanyoztak, megettek egy 
csomó vitamint, amit Blanche beléjük diktált, aztán rávetették 
magukat a szendvicshalomra, amit a kisfülűek gyártottak, mi- 
óta hazaértek. Jó darabig csak a rágcsálás hallatszott. 

— Tudod, Vanessa — szólalt meg Anne egy idő után —, én nem 
akarok beleszólni, ahogy a csapatot vezeted, de... meg tudnád 
mondani, hogy miért gyalogoltatok hat kilométert? 

A mikró fölnézett az asszonyra, nagy, tiszta kék szemekkel. 

— Én nem vezetem a csapatot, Anne. Aki éppen eldönti, hogy 
mit kell tenni, az vezet. De bárki beleszólhat. Gyalogolni. .. mi- 
ért ne? Így legalább csináltunk valamit. Ülhettünk volna a 
paintballpálya kapujában egy órát, vagy körbesétálhatunk a fa- 
lu összes utcáján tizenhatszor. Hűvösebb akkor se lett volna, és 
valamicske időt mégiscsak nyertünk. 

— A térkép szerint nyolc percet — szúrta közbe Nimby. 

— Az elég sok. A szörnyetegnek tíz-tizenöt perc is lett volna 
még, hogy elérjen La Sucrerie-be. 

— Kicsit világot is láttunk — mondta Jennifer —, és megmoz- 
gattuk a tagjainkat. A szádat nem csukod be többé? 

Kissy fölkapta a fejét, mert éppen csukva volt a szája, hiszen 
evett, de a kérdés kivételesen nem neki szólt — Jennifer Nigue- 
re nézett, aki eltátotta a száját a telefonja fölött. 

— Nigue? 

— Mi van? — kapta föl a lány a fejét. 

Nimby odafordult Kissyhez és elismerően vállon veregette. 
Kissy borzasztóan szeretett volna egy palacsintasütőt. 

— Új Kissynk született — örült meg Francoise is. 

— Egérke. . . — kezdte Kissy baljósan. 

— Csönd legyen, ti ott, a nagy fülekkel — mondta Angéligue —, 
Nigue, valami baj van? 

— Hát... azt hiszem. Tudod mit, olvasd el. 


Angéligue átvette a telefont. Kissy gyanakodva figyelte, 
ahogy mozogni kezd a füle, aztán hátracsapódik. Pi odalépett 
mellé, rákukucskált a képernyőre, és az ő füle szakasztott 
ugyanígy viselkedett. 

Csak Nigue szülei lehetnek azok. Kistestvére született, és va- 
lahogy macskának sikeredett. Vagy most jött meg Nigue orvosi 
vizsgálatának eredménye, és allergiás a sajtra. Az apja új állást 
kapott egy rágcsálóirtó. . . 

— Elmondjátok nekünk is — kérdezte Vanessa —, vagy játsz- 
szunk kitalálóst? 


Reggeli után indultak, a mikrobusz négy egérrel megy a beve- 
tésre. Angéligue vezet, Jennifer és Kissy lesz a harcoló alaku- 
lat, és Elke mint Mézescsupor. Nem kell több, a kiképzés nem 
szünetelhet órákra. Majdnem két óra az út, tizenegyre lesznek 
ott, de ez még korán is van, mert ebédszünetben lehet majd be- 
lógni. Útközben ráérnek megállni és venni egy fürdőruhát meg 
egy palacsintasütőt. A ruha a bevetéshez kell, a palacsintasütő 
pedig Nimbyhez, aki a lelkükre kötötte, hogy a ruha annyira ki- 
csi és feszes legyen, amennyire csak lehet, persze kizárólag 
azért, hogy Mézescsupor annyira mézescsupros legyen, ameny- 
nyire csak lehetséges. No persze. És Vanessa nevetett és meg- 
csókolta, ahelyett hogy nyitott bicskával kergette volna végig a 
parkon. 

Maguknak nem tudnak jelmezt venni, azon rajta van a cég 
emblémája, olyat nem árulnak az üzletekben. De semmiség 
szerezni, ha már odabent lesznek, legfeljebb elkapnak két lányt 
és lehúzzák az egyenruhájukat, késsel, csúzlival is meg tudják 
őket fenyegetni. 

Hárman fognak besétálni, Angéligue a kocsiban marad és fel- 
száll a Discoveryvel, amikor indul az akció. Az épület tetejéről 
fog videózni. 

Kölyköt nem hoztak, még Nigue-et sem, felismerhetik és 
megkérdezhetik, hogy mit keres ott, ha nem tagja a csapatnak. 
No meg ide tapasztalt egérharcosok kellenek. Elke viszont csak 
egy idegen arc lesz a sokaságban, a felnőttek nem ismernek 
mindenkit, a gyerekeket pedig Valérie már mind beavatta. 

Minden simán ment. Tizenegy negyvenkor értek a helyszínre, 
a jókora parkoló túloldalán álltak meg, az épületből nem is lát- 


szottak, volt köztük két busz. Először ők indultak Jenniferrel, a 
gazdasági bejárathoz mentek és szóltak Nigue-nek, aki elküldte 
a megbeszélt jelet Valérie-nek, egy üzenetet a mobiljára: , Szia, 
talizzunk jövő héten?" 

Egy perc múlva résnyire nyílt az ajtó és kinézett rajta valaki. 

— Szia — mondta Kissy -—, ti rendeltétek a pizzát? 

— Nem tudom, majd megkérdezem a konyhán - felelte Valé- 
rie, ahogy megbeszélték. A két egér besurrant, az ajtót becsuk- 
ták. 

— Most nincs erre senki — mondta a kislány, de suttogva. 

Jennifer megszemlélte. Nagyjából akkora volt, mint Elke, és 
a dressze is egészen olyan, mint amibe a zseb ezalatt belebújt a 
mikrobuszban. Talán nem ugyanolyan árnyalatú piros, de az 
nem lesz gond, ezek nem egyformák, csak hasonlóak. 

Azért hozták Elkét, mert volt a csapatban egy elzászi kislány, 
ráadásul vörös hajú, aki nemrég kimaradt tőlük, és ővele sokat 
foglalkozott a mester. Hátha Elke is megtetszik neki, és már a 
fogdában kap uzsonnát. 

Valérie útmutatásával besurrantak a személyzeti öltözőbe, 
ahol egy lélek se volt, de nem is kellett leütniük senkit, egy 
csomó egyenruha lógott a fogasokon. Világosszürke ruha, sár- 
ga szegélyekkel és gombokkal, derékban kissé húzott, a bal 
mell fölött a cég emblémája. Egy asztalon találtak névtáblákat 
is, azt is ki kell tűzniük. 

Nem vetkőztek le, a vékony, rövid nyári holmi nem is látszik 
az egyenruha alatt. 

— Remélem, nem veszik észre, hogy eltüntem — mondta Valé- 
rie. 

— Mert akkor mire számíthatsz? — kérdezte Jennifer. 

— A mester megszid a lazsálásért, elmondja, hogy aki nem 
dolgozik, az nem ér el semmit, és az evés is munka, mert kell 
az erő. Már hallottuk százszor. 

— Hát lehet, hogy még hallod kétszer-háromszor — felelte Kis- 
sy —, de sokkal több nem lesz. Ha szerzünk bizonyítékot. 

Kötény is jár az egyenruhához, fehér, halványkék szegéllyel, 
jó nagy zsebbel. Ebben elférnek a fegyverek, fejenként két gar- 
nitúra, amik láttán Valérie nagyot nézett. A nadrágzsebben nin- 
csenek jó helyen, útban van a szoknya, ha fegyvert kell rántani. 
Aztán a mellzsebükbe tettek egy-egy telefont, kitapintották a 


kamera helyét és belülről kiszúrták a ruhát kisollóval. Vissza- 
tették a telefont. Chantal visszajelzett, hogy lát, mindkét tele- 
fon tisztán veszi a képet. A másik oldalra jön a kitűző. 

— Hogy is hívnak minket? — vette föl Jennifer a tollat. 

— Louise és Anne-Marie — felelte Kissy. 

— Jó, melyikünk melyik? 

— Nekem mindegy. 

— Akkor tessék. — Jennifer odanyújtotta neki a Louise feliratú 
kitűzőt. 

— Szóval nem is ez az igazi nevetek? — nézett rájuk meglepve 
Valérie. 

— Hát nem — mosolygott Anne-Marie. 

— Hanem mi? 

— Amíg a pasi nem fekszik a tányéron, almával a szájában, 
neked se mondjuk meg. Nehogy elszóld magad. Bár igazából 
egyáltalán nem is kell beszélnünk, én eléd teszem az ebédet, te 
megköszönöd, kész. Mehetünk? 

— Mehetünk — bólintott Louise. 

— Bázis készen — mondta Tintin. 


Épp jókor értek a konyhába, már megkezdték a tálalást. Őrájuk 
a kutya nem nézett oda, senkit sem érdekelt, hogy új arcok-e 
vagy régiek, megfogtak egy-egy tálcát, fölkapták és... majd- 
nem orra buktak. A tálca őrült nehéz volt. Valahogy megbir- 
kóztak vele, de Louise megfogadta, hogy ezt még leveri azon a 
pasason. 

Az étteremben annyi gyerek nyüzsgött, mint egy jobbfajta 
pöfeteggomba-óvodában. Valérie méretűek piros dresszben, 
két számmal kisebbek zöldben, a legnagyobbak kékben. Tény- 
leg nem volt mind egyforma. Akadt néhány fiú is, azok két kü- 
lön asztal körül csoportosultak. 

Louise lerakta a tálcáját az egyik asztalra, ahonnan érdeklőd- 
ve nézett rá hat kislány. 

— Te vagy a... 

— Csitt! Egyetek és észre se vegyétek, hogy itt vagyok! 

Persze semmi se történt ebéd alatt, csak rengeteg tálcát hord- 
tak ki, egész pontosan kettőt fejenként, aztán Anne-Marie a 
konyha felé menet intett neki és benyitott a mosdóba. Louise 
megiramodott és követte. 


— Jól van — fújtatott Anne-Marie —, itt kivárunk mondjuk ne- 
gyedórát. Mit nézel, egé... Louise, talán cipelni akarod azokat 
a dögnehéz tálcákat? 

— Hát... nem. De a gyerekek... 

— Majd megeteti őket más. Nem fáraszthatjuk agyon magun- 
kat, még verekedni is kellhet. 

— De ha ránk találnak itt. . . 

— Na bumm, legfeljebb kirúgnak az állásunkból. 

Nevettek. És vártak. Egy perccel később Mézescsupor jelez- 
te, hogy megérkezett, besurran. Amikor úgy ítélték, hogy a tá- 
lalás a vége felé jár és visszalopóztak, beleskeltek az étterembe. 
Hamar megtalálták, mert nagy sárga csat volt a hajában, hiszen 
a fürdőruha alatt semmilyen fegyvert nem lehetett elrejteni. 
Ezért volt mindkét mininél dupla fegyverkészlet és tartalék te- 
lefon, hogy ha úgy adódik, az egyiket odaadhassák neki. Addig 
a csat a kése. Ki lehet húzni belőle egy tízcentis acéltűt, az este 
találták a turistaházban és beépítették ebbe a csatba, amit Croi- 
zat úr egy hölgyismerősétől kaptak. A hölgy férje csinálta a kis 
műhelyében, ahol Mézescsupor strandpapucsát is kipreparálta. 
A talpára ráragasztott egy fémlemezt, arra még egy gumit, 
hogy ne csattogjon; a szíjat pedig ügyesen átalakította, jobban 
tartja a lábát, ami most a rendesnél hátrébb van a két számmal 
nagyobb papucsban — vagyis a talp az ujja elé nyúlik, ha rúg, a 
fémlemezzel rúg, az ujját nem üti meg, de remélhetőleg olyan 
hatást ér el, mintha cipővel rúgna. Valószínű, hogy csak egy- 
két rúgást bír ki, és már annak is örülni kell, mert a ragasztást 
huszonnégy órát préselni kellett volna, de senki sem akarta el- 
halasztani az akciót, főleg nem ilyesmiért. Valérie kimondottan 
retteg már, hogy meddig fokozódhat ez az egész, mert a tábor 
kezdete óta egyre rosszabb, pedig csak szombaton indult, ez az 
ötödik napjuk. 

A mestert az ebéd vége felé látták először, valahol kijött egy 
ajtón, áthaladt az étkezőn és távozott. Középtermetű, már őszül 
a haja, de nagyon izmos, régi sportember, Mézescsupornak 
nem szabad egyedül harcba bocsátkoznia vele. 

Ebéd után a gyerekek szétszéledtek, volt egy szabad félórá- 
juk. Valérie jelentése szerint ez az időszak nagyon veszélyes, a 
mester ilyenkor olvasgatni szokott, és megesik, hogy megakad 


a szeme valakin. Louise fedezte föl, az épület és a medence kö- 
zötti gyepsávon feküdt nyugágyban és csakugyan olvasott. 

— Hé, te ott — harsant a főnökasszony hangja, amire Louise 
ösztönösen megfordult —, igen, kislány, te, gyere mosogatni! Te 
se lopd a napot — nézett Anne-Marie-ra, aki valamivel közelebb 
volt hozzá —, nem az a dolgod, hogy nézelődj. — Dehogynem, 
gondolta Louise. — Titeket nem is ismerlek, ki vett föl? 

— Jövök már — indult el Anne-Marie, és visszaintett Louise- 
nak —, akkor te föltakarítod? 

— Persze, máris megyek — bólintott Louise készségesen, és 
villámgyorsan elindult valamerre, hogy föltakarítson valamit, 
ami nem létezik, és remélte, hogy a takarítás is az ő dolga. 
Mert ha vannak takarítók is, azt egy másodpercen belül meg- 
tudja. 

De a főnökasszony nem szólt, és nem zavarta, hogy nem ka- 
pott választ a kérdésére, hogy őket ki vette föl. Louise kilépett 
a folyosóra, becsukta az ajtót és már surrant is. Anne-Marie 
egyelőre fogságba esett, de ő szabad, és nem fogják keresni, ha 
nem látják. Létszámon felüli. Végigsurrant a folyosón, búvóhe- 
lyeket és megfigyelőállásokat keresett. Ma egész nap szalad- 
gálni fog, mert ha valaki menet közben látja, azt hiszi, hogy va- 
lahová tart, ahol dolga van. 

Észrevette Mézescsuprot a medencétől jó néhány méterre, a 
fűben ült. Nem szabad közel mennie a vízhez, mert a mester- 
nek az is szokása, hogy csak rámutat a vízre és ugrani kell, 
vagy egyszerűen beledobja az embert. Márpedig a hajcsat alatt 
el van rejtve egy mikrofon, egy gombelem és egy rádióadó, a 
helikopterekhez való pótalkatrészek közül, mert telefont képte- 
lenség lett volna odarejteni, akármilyen kontyot csinál Csupor 
a hajából. És ez a holmi nem vízálló. Ráadásul Csupor éppen 
úgy úszik, mint bárki más, és ha vízbe kerülne, azonnal kicsap- 
nák. Mit keresne egy ilyen kezdő itt, egy profi úszótáborban, 
ahol a jövő bajnokait nevelik? 


Csupor mikrofonja sajnos nem volt nagyon érzékeny. Ha ko- 
pog a hajcsaton, azt jól hallani, de a körülötte levők beszélgeté- 
sét egy-két méteren túlról már nem. A vevő kint volt a mikro- 
buszban, Georges-nak sikerült összedugnia egy telefonnal, ami 
aztán közvetített a hálózatra. Éjjel kettőre járt, mire megoldot- 


ta, egy csomó kisfülű dolgozott, amíg ők aludtak, hiszen csak 
kipihenve szállhatnak harcba. Ha nem sikerült volna összekötni 
őket, akkor csak az maradt volna, hogy a vevő kap egy hang- 
szórót, ami elé leteszik a telefont, de nem a kocsiban, mert a 
légkondit muszáj járatni, és a zúgástól nem hallatszana semmi. 
De máshol nem biztonságos, meghallhatta volna valaki, 
Georges ezért dolgozott fél éjszaka Croizat úr ismerőseivel. 

Louise fölszaladt az emeletre és elindult az ottani folyosón, 
fülében a konyhai és a medence környéki zajokkal. Észrevett 
egy nyitott ablakot, nicsak, ez éppen a mester fölött lehet. Oda- 
surrant, kisandított. Tényleg itt ül. . . 

A mester már nem olvasott, éppen egy gyerekre mutatott. 

— Te, gyere csak ide! 

Piros dresszes kislány volt, alig egy méterre Csuportól, aki 
ekkor nem nézett feléjük, csak megvakarta a fejét, s Louise fü- 
lében máris kopogott a jelzés. IW UP AN, a shindy egy kis- 
lánnyal beszél. Csupor persze nem is sejti, hogy ő itt van a fe- 
jük fölött. Kivette a telefonját, elkezdett videózni. A kislány 
odament a mesterhez, nem túl készségesen. 

— Tessék, mester. 

— Hogy is hívnak téged? 

— Sylvie Blois. 

— Jó a mozgásod, figyeltelek. Sportolsz még valamit az úszá- 
son kívül? 

— Teniszezni szoktam, mester. 

Louise hűségesen videózott percekig, amíg a mester kikér- 
dezte Sylvie Blois-t eddigi sportpályafutásáról, bár tudta, hogy 
nincsen sok értelme. Valérie leírta, hogy ezek a beszélgetések 
ritkán tartalmaznak bármi olyat, amit érdemes lenne magnóra 
venni és fölhasználni ellene, csak a tekintete, ahogy mustrálja 
az embert, érezni, ahogy próbál a szemével a fürdőruha alá fu- 
rakodni. Pedig volt már egy botránya, húsz évvel ezelőtt, de 
nem emeltek vádat, a család nem akarta. Hogy pontosan mi tör- 
tént, azt a gyerekek nem tudják, de az egymást követő úszó- 
nemzedékek azóta adják tovább a történetet. Persze sokféle 
változatban, kiszínezve, úgyhogy nem is biztos, hogy igaz. 
Nyilván van valamilyen rendőri jelentés, de egyik ismerős 
rendőr se fogja megmutatni nekik, ahhoz sokkal több kell. 


A mester elengedte Sylvie Blois-t, aki elég sietősen odébb 
somfordált. Semmi fogdosás. De azt mindig négy fal között 
csinálta. Valérie-t már többször fogdosta, és még nyolc lány 
volt, akiknek tudta a nevét, ők azt is elmondták — egyelőre csak 
neki, Valérie-nek —, hogy mikor, hol, hogyan. Senki se tudta 
előre, mármint a gyerekek közül, hogy a mester is itt lesz a tá- 
borban, azt hitték, a másik mester jön, Michel bácsi, akit sze- 
rettek, róla senkinek nem volt fogdosós tapasztalata. Michel 
bácsi itt is van, de nem ő a főnök. A mester, Ladislas bácsi, akit 
Michel bácsi azzal jelentett be szombaton, hogy ő a legjobb, 
akit ő tanít, az bajnok lesz, és fogadjanak neki szót. Aztán a 
mester 1s tartott egy kis beszédet, amiben szerényen kiigazította 
Michel bácsit, nem lesz mindenki bajnok, csak aki a legkemé- 
nyebben hajt és mindenben szót fogad neki, mert ő csak jót 
akar nekik. És van egy pálcája, írta Valérie a tegnap esti máso- 
dik levelében, azzal szokott rácsapkodni a lustálkodók combjá- 
ra, fenekére, hátára, csak egyet-egyet, de éppen eléggé fáj és 
megalázó. Madame Juliette. Így hívják a pálcát. Ha elindul és 
ott felejti, csak csettint a nyelvével és azt mondja: , hopp, ma- 
dame Juliette", és akkor valakinek ugrania kell és utánavinni. 
Valérie azt írta, esténként azt tervezgetik, hogy egyszer dara- 
bokra törik madame Juliette-et, de senki sem meri megtenni. 
Vanessa visszaírt, hogy ők majd megpróbálják — biztosra azért 
nem mondta, mert ürügy azért persze kell hozzá. 

— Te mit ácsorogsz itt? 

Louise riadtan pördült meg. A főnökasszony állt ott, tőle két 
méterre, csípőre tett kézzel. Nagydarab, nagyszájú asszonyság. 
Louise villámgyorsan visszafordult és behajtotta az ablakot, ne 
hallatsszon ki semmi abból, hogy ők itt vannak. 

— Ez egyre rosszabb! Ahányan vagytok, annyifelé szaladgál- 
tok, a rengeteg munka meg sehol! De én leveszem rólatok a ke- 
zemet, tegnap megmondtam, hogy mi lesz, ha nem emberelitek 
meg magatokat, hát tessék, ha nektek ez kell. Gyerünk a portá- 
ra, fölveszed a fizetésedet, átöltözöl, tíz perc múlva nem akar- 
lak itt látni, megértetted? 

Louise öt lépéssel átszelte a folyosót és benyitott a legköze- 
lebbi ajtón, amin a tizenkilences szám állt. Hálóterem, hat ágy- 
gyal, katonás rend, tisztaság. Sehol senki. Visszalépett és karon 
ragadta a főnökasszonyt. 


— Gyerünk befelé — suttogta nagyon határozottan. 

— Hé, mit képzelsz te. . . 

Louise a nő arcába nézett. 

— Azt mondtam, befelé, és egy hangot se halljak! 

Betuszkolta a nőt a szobába, becsukta az ajtót és egy székre 
mutatott. 

— Üljön oda le és hallgasson, amíg nem kérdezem. Amikor 
megszólal, csavarja le a hangerőt. Nem kell másoknak is tudni, 
hogy itt vagyunk, világos? 

— Világos, hogy elment az eszed — sziszegte a főnökasszony. 
Louise lenyomta a székre és megállt fölötte. 

— Hogy hívják? 

— Nagyon jól tudod, hogy... — csattant föl a nő, de Louise ke- 
zében megvillant egy késpenge. — Hé, mi folyik itt? 

— Csak annyit kértem, hogy vegye le a hangerőt — mondta 
Louise vészjóslóan. — Hajlandó végre befogni azt a ronda nagy 
száját és rám figyelni? Én nem tudom, hogy magát hogy hív- 
ják, egy órája még azt se tudtam, hogy a világon van. Tehát 
hogy hívják? 

— Duroc. Ki a fene vagy te? 

— Köszönöm, madame Duroc. Eltehetem a kést anélkül, hogy 
elkezdene ordítozni megint? 

— Tessék. 

Louise eltette a kést és fölcsapta az igazolványát. 

— Jerry Alapítvány. Bűnügyi nyomozást folytatunk. Többen is 
vagyunk, magának nem kell tudnia, hogy kik. Nagyon kevés az 
időm, rövid leszek. Vagy együttműködik velem és tanúként 
hallgatják ki, vagy most azonnal megkötözöm, betömöm a szá- 
ját és bezárom a szekrénybe, aztán letartóztatják bünpártolá- 
sért. Nem tudok időt adni a döntésre, most azonnal kell a vála- 
sza. 

— Ez csak valami tréfa, ugye... nem, persze hogy együttmű- 
ködöm, de hát milyen bűnügyről. . . 

— Erre nincs jogom válaszolni magának. 

— De te nem vagy rendőr. 

— Nem, madame Duroc, de ha sikerrel járunk, láthat ma még 
elég rendőrt. Ha meghiúsítja a tervünket, a fogdát is megismer- 
heti. Most menjen vissza a munkájához és tartsa a száját. Ha 


bárki azt mondja: Jerry Alapítvány, tegye, amit mond. Minden 
világos? 

A nő bólintott. Louise visszabiccentett, aztán kirohant, föltép- 
te az ablakot és lenézett. 

A mester nem volt ott. És Mézescsupor sem. 

Louise beleszólt a telefonjába. 

— India Alpha? 

— Oscar Kilo — jött Maci Laci szóbeli válasza azonnal. 

— India Whisky? India Echo? 

— Oscar Kilo, Oscar Kilo. Oscar Bravo Echo November. 

A medence északi oldalán? Louise kihajolt az ablakon, úgy 
figyelt, és mintha csakugyan látta volna a mester ősz fejét egy 
fa mögül kivillanni. A Discovery persze magasabbról néz, és 
nyilván más szögből is. 

— Uniform Alpha — nyugtázta a közlést, és ahogy elfordult az 
ablaktól, a főnökasszonyra esett a pillantása, aki értetlenül bá- 
mult rá a szoba ajtajából. 

— Mit néz, madame Duroc? Megmondtam, hogy menjen visz- 
sza a munkájához. 

Elindult a folyosón, de az asszony követte. 

— Várjon csak, kislány, Louise, vagy hogy hívják. Nem vala- 
mi disznóság készül itt? 

— Milyenre gondol? 

— Nem tudom, de miért kellene elhinnem, hogy maga a jó ol- 
dalon áll? 

— Igaza van. Megmondom, mit tehet. Van itt olyan hely, 
ahonnan telefonálhat úgy, hogy nem hallják? 

— Persze, van nekem egy irodám. 

— Jó. Menjen oda, hívja föl az országos rendőr-főkapitánysá- 
got. A társaim perceken belül megmondják, hogy kit kell ke- 
resnie. 

— Dorville hadnagyot — szólalt meg a bal mellzsebéből tisztán 
és érthetően. — Hatvanegyes mellék. 

— Köszönöm. Hívja fel, madame Duroc, és semmi mást ne 
mondjon, csak ennek a szállónak a nevét. Ő már mindenről tud. 

Közben lementek a földszintre. A főnökasszony bólintott. 

— Meg is teszem, mérget vehet rá. — Elindult balra. 

— Madame! — szólt utána Louise. A nő visszanézett. 


— Nehogy valaki meghallja, hogy telefonál — mosolygott rá 
Louise barátságosan, kivillantva sajtevésen edzett fogait —, és 
meg ne próbáljon nekünk keresztbe tenni, mert úgy lecsuka- 
tom, mintha maga lenne Al Capone. 

S elindult jobbra. 


A medencénél ekkor már sokan nyüzsögtek, nyilván kezdődött 
a délutáni foglalkozás. Louise csak ekkor fedezte föl, hogy 
több medencéjük is van. Kiszúrt egy kis gazdasági épületet a 
medence melletti térségen, odaóvakodott. Szerencsére nem volt 
bezárva. Benyitott és elrejtőzött egy sor polc között, amiken 
ágyneműk feküdtek takaros rendben. 

Csuprot csak akkor látta meg, amikor egy csomó piros ruhás 
gyerek beugrott a medencébe. Ő egy fa tövében üldögélt, jó öt 
méterre a víztől, és elég szerencsétlen arcot vágott. Bár valószí- 
nüleg fölöslegesen, mert a mester mindig fölfigyel a lógósokra. 

Anne-Marie-val időközben tisztázták hollétüket, ő most a fő- 
épület másik szárnyában volt, Louise felől nézve tíz óránál, túl 
a medencén. 

Mézescsupor azonban még jó félóra hosszat nem számított 
lógósnak, mások is voltak a medencén kívül. Amikor az előzők 
kijöttek és az újak elindultak a vízhez, a mester Csuporra is rá- 
szólt, de ő csak megcsóválta a fejét. A mester odajött hozzá, 
madame Juliette-tel a kezében. 

— Hát neked mi bajod? — Szerencsére elég közel jött, hogy a 
mikrofon hallja. 

— Semmi — felelte Mézescsupor. 

— Akkor meg indíts a vízbe! 

— Nem akarok — mondta Csupor. 

— Nem? Állj csak föl. 

Mézescsupor fölállt. A mester szemügyre vette. Elölről-hátul- 
ról. 

— Úgy látom, épségben vagy. Napszúrásod sincsen. Miért 
nem mész úszni? 

A medence felé mutatott madame Juliette-tel. Louise ekkor 
figyelt föl, hogy a medence még mindig üres, akik elindultak a 
víz felé, meg is álltak és figyelték a cirkuszt. Nyilván tudják 
vagy sejtik, hogy ez az az idegen kislány, aki... 

— Csak — felelte Mézescsupor. — Nem akarok. 


Valérie leírásából tudták, hogy a mester türelmes azokkal, 
akik például rosszul vannak, de a fáradtságot egyszerűen leküz- 
dendő dolognak tartja, és az indokolatlan ellentmondás mindig 
kihozza a sodrából. Ezért választották ezt. 

— Mi az, hogy nem akarsz? — kezdett kiabálni a mester. — Ez 
nem kívánságműsor, ez itt egy úszótábor, ha nem tudnád! Aki 
lazsál, annak nincs itt helye! Indíts a vízbe! 

És rávágott a pálcával a kislány combjára. 

Mézescsupor jajdult egyet, aztán éktelen haraggal a mester- 
nek esett. 

— Te megütöttél lábamot! — Két öklével apró, gyerekméretű 
ütéseket mért a meglepett mester mellkasára, aztán kitépte a 
kezéből a pálcát. Megsuhogtatta a levegőben, és rávágott vele a 
férfi combjára, de ezt már úgy, hogy csattant. — Nesze! Anyuka 
nem szólta, hogy nem szabadsz verni kicsiebbekt? Nesze még 
egy! Hogy képzelsz bottal verjed gyerekt?! 

Azzal a térdére tette a pálcát és egy mozdulattal kettétörte, 
majd mindkét felét még egyszer, és a négy darabot lendülete- 
sen elhajította, szétszóródtak a fűben. 

— Van másik botjad? — nézett föl kihívóan a mesterre, aki sza- 
bályszerűen leblokkolt. — Hozjad, összetörök azt is! De háto- 
don! 

Időbe telt, hogy a mesternek megjöjjön a hangja. Másik botja 
nem lehetett, hiszen még a gondolatot is lehetetlennek tartotta, 
hogy valaki olyat tehet, amilyet ez a kislány most. Madame Ju- 
liette fogalom volt a gyerekek körében. Ez a lázadás pedig pél- 
da nélküli, hiszen ő mindig fegyelmet tartott a gyerekek között. 
Most vagy rájön, hogy ez az egy azért merészelt föllázadni, 
mert neki a mester csak egy shindy, nem az úszás apostola — és 
akkor süthetik az egészet, vagy... 

De egyelőre nem jött rá. 

— Úgy látom, valaki ma bal lábbal kelt föl — mondta a baljós 
mosoly és a még baljósabb vicsorgás keverékével. — Legjobb 
lesz ezt nyugodt körülmények között megbeszélnünk. A szo- 
bámban. Ti várjatok meg itt — intett a többi gyereknek. Persze, 
mi sem természetesebb, hogy tíz gyerek csak úgy várjon őfel- 
ségére. 

— Anne-Marile? — szólt a mikrofonjába Louise. 


— Már úton vagyok a szobához -— jött a válasz. — Berakok egy 
Oscar Tangót. 

— Vettem. Én még nem mehetek. 

A mester elhaladt Louise búvóhelye előtt a lázadóval, aki 
csodálatosképpen ellenvetés nélkül követte. Louise kivárt, az- 
tán előbújt és végignézett a gyerekeken, akik még jobban meg- 
döbbentek, mint a mester. 

— Ugye te vagy a... 

— Csitt! — emelte föl Louise az ujját. — Még nincs vége. 

— Az a kislány. . . 

— Igen, ő is. 

— A mester iszonyú dühös. Nem tudom, mit fog vele csinálni. 

— Én se — felelte Louise, már úton az épület felé. — De ha nem 
azt, hogy bocsánatot kér azért az ütésért, akkor lehet, hogy már 
csak a holnapi lapok címoldalán látjátok viszont. 

A mester és Margarita már eltünt az épületben. Louise lené- 
zett a mellette jövő kislányokra. 

— Egy jöjjön velem, hogy megmutassa, hol a szoba. De több 
ne, csendben kell lennünk. 

— Jó, én odakísérlek — mondta az egyik szőke, rózsaszín haj- 
pántos. 

Beóvakodtak az épületbe és elindultak. Louise kis idő múlva 
ajtócsukódást hallott a fülében. 

— Bent vannak a szobában, igyekezzünk. 

— Honnan tudod? — kérdezte a szőke. 

— Mindent hallok, ami történik. — Louise elővette a telefonját. 
Csakugyan, két telefonról is volt adás a szobából, a mestert lát- 
ta, amint helyet foglal egy széken. 

— Te maradj csak állva — közölte Csuporral, Louise az épület- 
ben található összes sajtot hajlandó lett volna föltenni, hogy 
nem a tiszteletlenség büntetéseképpen, hanem hogy legeltet- 
hesse rajta a szemét. Palacsintasütőt nem vettek, de Nimby kí- 
vánsága teljesült, az a fürdőruha tényleg nagyon feszes. 

Fölmentek az emeletre, ahol Louise Anne-Marie-t pillantotta 
meg, az egyik ablakmélyedésben állt a falnak támaszkodva és 
nézte az óráját. Persze neki most egy telefonja sincs, ha mind- 
kettőt berakta a mester szobájába. 

— Innen odatalálok — fordult a szőkéhez. — Te menj csak visz- 
sza a többiekhez. Kösz. 


— Mit fogtok most csinálni? 

— Az attól függ, hogy a mester mit fog csinálni. 

— Irtó dühös. Szerintem most bármire képes, akár. . . 

Louise bólintott. 

— Akár még meg is erőszakolja. Reménykedjünk. 

Odament Anne-Marie-hoz, kivette a másik telefont a köté- 
nyéből, odaadta neki. 

— Nem kellene elbújnunk? Kinézhet a folyosóra, ha tényleg rá 
akar mászni Csuporra. 

— Jó, bújjunk el. 

A szomszéd szoba nem volt bezárva, bementek. Egyágyas 
szállodai szoba, láthatóan lakatlan. Leültek az ágyra. 

— Hallottad, hogy bezárta az ajtót? — kérdezte Anne-Marie. 

— Azt nem. 

— Én itt voltam a folyosókanyarban. Kulcsra zárta. Hátha 
tényleg letépi róla a fürdőruhát. 

Louise-nak fölcsillant a szeme. Ha megteszi, láthat meztelen 
lányt, még egyszer utoljára. Mire kijön, vénember lesz. 

A mester ezalatt a székén ült, hintázott a szék hátsó lábán és 
várt. A csenddel a kislányt akarja megfélemlíteni, és talán idő- 
be telik elgondolni, miket műveljen vele. A felszolgálók csapa- 
tának két legmunkakerülőbb tagja már percek óta üldögélt a 
szomszédban, amikor a mester végre kegyeskedett megszólal- 
ni. 

— Hogy is hívnak téged? 

— Annie Habersetzer — felelte Mézescsupor. 

— Az egy szereplő A két Lottiból — vigyorgott Anne-Marte. 

— Annie. Aha. Mióta jársz hozzánk? 

— Egy hónapra. 

— Akkor talán nem is tudod, ki vagyok én. 

— De tudok. 

— Mit tudsz? 

— Te vagy mester. 

— Ennél többet? 

— Hívnak Ladislas Petit, rengeteg bajnokakot nevelted, te is 
sokszor bajnoktál úszni. 

— A nyelvet még gyakorolnod kell. Például hogy a felnőttek- 
nek nem azt mondod, hogy , te". 

— Szólítjalak , ön", és Ladislas bácsi vagy mester? 


— Hát minimum. 

Csupor csípőre tette a kezét. 

— Majd ha nem veresz combamot bottal. Az fáj, tudsz? Fog 
kékülődni helye. 

— Mutasd. 

Csupor kicsit oldalt fordult, a combjára mutatott. 

— Itt. Érzek még jól. 

A mester kihúzott egy fiókot és kivett egy tubust. Nyomott 
belőle valamit a kezére és közelebb intette Csuprot, aki persze 
rögtön engedelmeskedett. 

— Kicsit hideg, de csillapítja a fájdalmat. 

És rányomta a kezét Mézescsupor combjára. Csupor sivalko- 
dott. 

— Au, hideg tényleg! 

A két pincérlány egymásra sandított. Ugyanaz járt a fejükben. 
Aki rendes úton jár, nem kenegeti egy tizenhárom éves lány 
combját négyszemközt, méghozzá zárt ajtó mögött. De ennél 
sokkal több kell. Hátha meglesz az is. 

— India Alpha Uniform Romeo Oscar Mike — hangzott a fü- 
lükben. Maci Laci indul az épületbe. S már csapódott is a ko- 
csiajtó. 

— Hotel Bravo? — kérdezte Louise a helikoptert. 

— Echo Juliet — felelte Maci Laci, hallatszott a hangján, hogy 
fut. Nyilván a tetőn van a gép, a vezérlő és a szemüveg meg 
nála. — Uniform Bravo Uniform India Uniform Ouebec Oscar 
Lima. 

Hm. Segítenie kell kinyitni az ajtót. Végül is Angéligue vala- 
mivel többet nyom náluk, de nem biztos, hogy annyival na- 
gyobbat tud rúgni. 

A mester ezalatt bedörzsölte Csupor combját a kenőccsel, de 
az egyik telefon fölvette, hogy az ujja a fürdőruha alá kalando- 
zik, a másik pedig azt, hogy közben a kislány szemébe néz. 
Csupor zavartalanul farkasszemet nézett vele. Ha a mester 
most fogna egy nagyítólencsét és belenézne a kislány pupillájá- 
ba, sok-sok pici egyenruhát látna, autókat villogó lámpákkal, 
rácsokat. 

A mester jobban benyúlt a fürdőruha alá. 


— Nem ott fáj — közölte Csupor azzal a hidegvérrel, amivel az 
az ausztrál muki vett kézbe rémisztő állatokat és magyarázta, 
hogy azok mennyire veszélyesek. 

— Nem? — vigyorgott a pasas. 

— Nem. Figyelj, mutatlak valami, adsz ide másik kézt? 

A mester odanyújtotta a másik kezét. Csupor megfogta, elfor- 
dította, megcsóválta a fejét és másik irányba fordította. Azzal 
lehajolt és beleharapott. 


A mester már dúlva-fúlva elcsörtetett a folyosón, amikor a két 
pincérlány kimerészkedett az odújából. Csuprot az ajtófélfának 
támaszkodva találták, roppant elégedett képpel. 

— Hallottatok ordításat? Haraptam jó nagyot mancsábele. 
Nem értetődött minden szó egészen, amit kiabálta, csúnya sza- 
vak? Az büntetendő szintén, ha kiabáli ilyen szavakokat olyan 
kislánynek, akinek nem nincsen elég nyelvtudás? 

— Fogd már be a szád — mondta Louise, és betuszkolta a gye- 
reket a rejtekhelyükre. — Jól vagy, Csuporka? 

— Remekül. Ízlődött mesternek mancsa nagyon, bár elég sző- 
rös, de én szeret Pfirsich is, és az is szőrös. 

— Az meg mi?! 

— Őszibarack — nevetett Anne-Marie. 

— Echo Papa? — kérdezte Maci Laci a hollétüket. 

— Echo Juliet Oscar Charlie Alpha Foxtrot. 

Emelet, tizenhatos szoba. 

— Maga kicsoda? — kérdezte ekkor egy férfihang. 

A három egér megdermedt. 

— Hejdó? — kérdezett vissza Maci Laci. 

— Azt kérdeztem, ki maga. 

— Heppla komme glokka borni gomp? 

— Nem ért franciául? 

— Franszi? Nini, mulliku. 

— English? Do you speak English? 

— Haha, tam glonto nikka bobi — kacagott Maci Laci, és alig- 
hanem továbbment, mert a folytatás már úgy hangzott, mint 
amikor elmenőben szól vissza az ember: — Ulla, ulla! 

Egy perccel később egy, majd két koppintás az ajtón, IA, és 
belépett Maci Laci. A hátizsákját letette az ajtóban és csak any- 
nyit kérdezett: 


— És most? 

Csupor vigyorgott. 

— Mesterbácsi nagyon-nagyon haragudós. 

— Te is az lennél a helyében, de nem azért jöttünk, hogy fel- 
dühítsük. 

— Most lehet kettőféleség. Bácsi elrohan orvos, kérni Injek- 
tion, mert hátha voltam elveszett. 

— Az fix, hogy megvesztél. 

— Vagy pedig dühös megharapkod kéz és elmaradt játék mi- 
att, és keres másik lányot, berángatni szobájábele. Ahhoz nem 
kell neki sok, elég, ha valaki ügyestelenül ugródik vízbele vagy 
nem kicselezi cápát elég gyorsan. Ha velem csinálta volna já- 
ték, az csak némi fogdosás, szerintem, azt ekkora nagy sztárbá- 
csi megúszi könnyen. De ráteszek nagy sajtos szendvicst, hogy 
ha most ilyen nagyon dühösön becipel lányot szobábe, akkor 
lány ledöntődik ágyon. Láttam telefonot eldugva sarokbele, 

Mégiscsak meg kellett volna venni azt a palacsintasütőt. 

Maci Laci elővette a vezérlőt és a videószemüveget, leült az 
ágyra és már mondta is: 

— A medencénél van, gyerekeket egzecíroz. Úsznak. 

— Vissza kellene menned, Csuporka — mondta Louise. 

— Persze. És szerintem hozjátok egy Uniform Maci Lacinak 
is. Jó volt marslakó duma pasival, de jobb, ha mozogódhat sza- 
badon. 

— Igazad van — felelte Louise. — Engem már ismer a főnök- 
asszony, legjobb, ha én megyek. 

— Jó, én őrzöm Csuprot — bólintott Anne-Marie —, Maci Laci, 
te maradj itt és figyelj Hotel Bravóval, te leszel a tartalék. 

— Vettem — felelte Maci Laci. 

Louise pontosan a főnökasszonnyal akadt össze a személyzeti 
részen, az öltöző közelében. Bement, a nő követte. 

— Fölhívta, akit mondtam? — tudakolta Louise, s körülnézett. 
Talált egy jókora lepedőt, az asztalra terítette. 

— Igen. Azt mondta, amit maga. Azt mondta, ne tévesszen 
meg, hogy maga nem rendőr, ez rendőrségi akció, és tényleg 
lecsukat, ha akadályozom. 

Jó öreg Dorville. 

— Jól mondta. 


A lepedőre fektetett egy egyenruhát, arra egy kötényt, és föl- 
vett egy névtáblát. 

— Mondjon egy női keresztnevet, madame Duroc. 

— Miféle... 

— Bármilyet. 

— A lányomat Léonie-nak hívják. 

Louise ráírta a nevet a táblára, a kötényzsebébe tette, és neki- 
látott összehajtogatni a lepedőt a ruhával. 

— Mit csinál? 

— Még egy társunk érkezett a szállóba, neki viszem. 

— Tehát a maga neve nem is Louise? 

— De nem ám, madame Duroc. 

— Hanem? 

— Amíg tart az akció, senki se tudhatja az igazi nevünket. El- 
szólhatnák magukat. 

— Valamit mondhatna már erről az egészről. 

Louise a karjára vette a csomagot, s az ajtóból visszanézett. 

— Mondok. Mindenkinek érdeke, hogy sikerrel járjunk, a gye- 
rekeké, a tanároké, a maguké. Csak hallgasson, mint egy cserép 
muskátli, madame. 

— Miért pont muskátli? 

— Csak. 


Az edzés zavartalanul kezdődött, ahogy bármikor máskor, illet- 
ve ők persze még nem láttak ilyet, de a gyerekek arcán nem 
tükröződött semmi rendkívüli. De amikor Mézescsupor vissza- 
tért a medence mellé, a normális kerékvágás mégiscsak meg- 
akadt egy percre. 

— Te mit keresel itt? — kérdezte a mester barátságtalanul. 

Mézescsupor bólintott, ami erre a kérdésre semmilyen nyel- 
ven nem volt elfogadható válasz. A beszélgetést a melléképü- 
letből hallgatták le, ahol most Anne-Marie rejtőzött, de kide- 
rült, hogy a résnyire nyitott ablak mögött elhelyezett telefon 
elég sokat elkap, ha a mester nem megy át a medence távolabbi 
részéhez. 

— Remélem, tudod, hogy a viselkedésednek meglesznek a kö- 
vetkezményei. Még ma felhívom a szüleidet és repülsz innét. 

— Hova repülődök? 

— Majd meglátod. Most tűnj el a szemem elől. 


Csupor átsétált a medence másik oldalára, megkerülte a mes- 
tert és leült néhány méterrel a háta mögött. A mester odafor- 
dult. 

— Mit keresel ott? 

— Mondtad én eltűnjek szemed elől. Nézel medence felé, ak- 
kor én szemed mögötte vagyok. Nem jó? 

A mester legyintett és visszatért a munkájához. Ők pedig vár- 
tak. 

Sokáig kellett várniuk, mert a mester lankadatlanul paran- 
csolgatott a gyerekeknek, Csuporra már rá se hederített, és sen- 
ki mást se hívott oda magához. 

— Fél kettő — nézett az órájára Léonie. — Szerintem együnk 
valamit. 

Louise bólintott. 

— Megkeresem a főnökasszonyt és ellopom tőle a kamrakul- 
csot. De csak sorban ehetünk, vigyáznunk kell Csuporra. 

— Persze. Ha már ott vagy, ebédelj meg, és tegyél félre egypár 
sajtmorzsát. 

Louise tehát megkereste madame Durocot. 

— Enni? Hát ebéd az már nincsen, de üssön össze maguknak 
valamit. 

— Köszönöm. Kinek fizessem ki? 

— Van egy pénztárosunk, vele állíttasson ki számlát a cégének 
vagy mijének. 

Louise bólintott; nem mondta, hogy készpénzben fizet, azt 
majd a pénztárosnak. Besurrant a kamrába, ahol szinte kizáró- 
lag félkész ételeket talált, és gyorsan munkához látott. Sült 
krumpli, csirke, valami egyszerű saláta. A csomagolásokat be- 
tette egy zacskóba, azt pedig a kötényébe, majd megmutatja a 
pénztárosnak. Talált zárható műanyag dobozokat, azokba rakta 
az ételt, mindenkinek külön, evőeszközökkel együtt az egészet 
tálcára tette — mert műanyag tálca is akadt, amit az is elbír, aki 
csak tíz centi magas —, aztán visszasétált az egésszel a társai- 
hoz. 

— Mást találtam ki — közölte pincérlánytársaival, úton a rej- 
tekhelyükre, az emeleti tizenhatos szobába. — A mester most 
úgyis a srácokat idomítja, ebédeljünk csak meg szép nyugod- 
tan. India Juliet, Uniform Lima? 


— Pozitív — felelte Anne-Marie. — Uniform Papa India Echo, 
Uniform Romeo. 

Összegyűltek és megették az ebédjüket. 

— Kell kitalál valami mesternek csábításra — mondta Csupor 
tele szájjal. — Mézescsupor már próbálta mindenit. Mester nem 
buk Csuporba. Az azért elég nagy disznóság, nem tartani kicsi 
vörös nordnémet zsebeg... zsebcsuprot elég szexi, nem? Rúg- 
hatok ezért medence másik oldalára tökeit? 

— Nem — nevetett Léonie —, csak legyél kéznél, amikor befe- 
jezik az edzést. Sikerült beszélnem egy gyerekkel, az mondta, 
hogy háromkor tartanak szünetet. Hátha akkor több szerencséd 
lesz. 

— Azért az nem egészen igaz, hogy nem bukik rád — jegyezte 
meg Anne-Marie. — Ha még egy kicsit nyúlkál, már bilincs len- 
ne rajta. 

— Nem csinálta tovább volna, ha harapom meg se is — csóvál- 
ta fejét a kislány. — Láttam szemikéjén. Ez csak olyan teszt 
volt. 

— Miért haraptad meg? 

— Ízlődött, először is. Aztán meg fontos mutatni kemény Wi- 
derstand. 

— Ellenállást — fordított Anne-Marte. 

Igen, Valérie azt mondta, állítólag direkt ráhajt azokra a lá- 
nyokra, akik ellenkeznek, mert nála a büntetésből alakul ki a 
szexuális közeledés. Hát Csuporra nem lehet panasza, megta- 
gadta, hogy bemenjen a vízbe, összetörte a kedvenc botját, és 
még meg is harapta. 

— Muszáj ellenállni neki legalább tíz kiloohm — jelentette ki 
Csupor, ők pedig egymásra borultak nevettükben. — Csak akkor 
beleszeret gyerekt. Én akkor vissza is, hátha. Jó sebtikaja, kösz. 

— Sebtikaja — dünnyögte Léonie, amikor az ajtó becsukódott a 
kislány után. — Őrület. 

Evés után Louise visszavitt mindent, elmosogatott és megke- 
reste a pénztárost, egy fiatal ázsiai hölgyet, aki nem sokkal né- 
zett értelmesebben, mint a főnökasszony, de végül is összeadta 
a csomagolásokon szereplő tételeket, kiállította a számlát és át- 
vette a pénzt. 

— Köszönöm, madame. Ne feledje a titoktartást. 


— De hát... akkor miért nem azután jött hozzám, amikor már 
nem kell titkolózni? 

— Nem tudhatjuk, mi lesz. Lehet, hogy félóra múlva autón 
kell üldöznünk a svájci határig. 


De nem kellett. A mester háromkor elbocsátotta népét, átment 
a másik medencéhez, pár mondatot váltott a másik mesterrel, 
visszajött, egy-két gyereknek mondott valamit — bizonyára 
olyasmiket, hogy most jobban ment, most rosszabbul, a bal lá- 
baddal jobban tempózz, de kívül voltak a hallótávolságon. 
Csak pár perc múlva ment oda Csuporhoz. 

— Öltözz föl és csomagolj össze. Michel bácsi fölhívja a szü- 
leidet, hogy jöjjenek érted. 

— Nem tudik. 

— Hogy? 

— Van anyukám csak - tagadta le Johannt könnyedén -, és ő 
dolgoz most még egy hét Südamerika. 

— Nagyszülők, más rokon? 

— Senki. Ha kiteszed táborról irhabőrömet, csak állhatok ut- 
cán mint Verkehrszeichen. 

— Közlekedési jelzőtábla — mondta Anne-Marie, de ezt a mes- 
ter persze nem hallotta. 

A mester fejcsóválva legyintett és otthagyta. 

— Hosszúra nyúlik a dolog — sóhajtott Louise, az ablakhoz 
ment és nyújtózott egyet. A tizenhatos szoba ablaka egy másik 
zöld térségre nézett, itt is voltak medencék, ez valami úszóknak 
való szálloda vagy mi. Mindenesetre monstre úszótábort tarta- 
nak, rengeteg gyerek, rengeteg víz, Jó sok edző meg mindenfé- 
le segéderő. Miket lehetne itt művelni egy jó horgászbottal, jó 
csalival... 

De hát a csalijuk Mézescsupor, és a mester nem akar horogra 
akadni. 


Fél három. Négy óra. Fél öt. A gyerekek úszkálnak, a mester 
levegőnek nézi Csuprot. Pedig egyszer már molesztálta, hiszen 
amit a combkenegetésnél csinált, az az volt, de ennél több kel- 
lene. Ezt megússza felfüggesztettel, még az állásából se teszik 
ki, hiszen sztáredző, bajnokok nevelője. 


Fél ötkor Tintin közölte, hogy ha hatig nincs eredmény, elin- 
dul egy új csapat, amiben Sziporka lesz Mézescsupor. Croizat 
úr kocsiját fogják elkérni, nyolc körül leváltják őket és hazame- 
hetnek. 

— Könnyen lehet, hogy éjszaka bátorodik föl — mondta Anne- 
Marie. 

— Vercingetorix nem erről számolt be — felelte Louise. 

— Arról számolt be, amiről tud. Ha rossz volt a politikánk és 
Pitagórász elbátortalanodott a harapástól meg a bot összetöré- 
sétől, akkor lehet, hogy csak éjszaka jön meg a kedve. 

— De Csuporra fog kedvet kapni, nem valaki másra — jegyezte 
meg Léonie. — Tetszik neki. Van egy ötletem. Hívjuk vissza. 

Louise bólintott, kisurrant a folyosóra és kinézett az ablakon, 
amit Csupor mindig figyelt, és megvárta, amíg odanéz. Intett a 
kezével, röviden, hosszan. Kétszer röviden, megint hosszan. 
Aztán visszament a többiekhez. Két perc múlva belépett Mé- 
ZescSupor. 

— Lámpámat dörzsölötte valaki? 

— Igen, Csuporka — felelte Léonie. — Arra gondoltam, hogy 
tűnj el egy időre a mester szeme elől. 

— Szeme mögötte vagyok, egész délután látok kétféle csak, 
mester feneke tíz métertől, mester feneke húsz métertől. Eltűn- 
jek hovára és miért? 

— Ide hozzánk, és azért, hogy kezdj el hiányozni neki. 

— Gondolod? Le hogyha szülőimet nem tagadom, már hívta 
őket volna föl és hajíti kiscsuprot ki táborbelőle. 

— És nagyon el volt keseredve, amikor nem tehette? 

A kislány eltűnődött. 

— Hát nem. Semmit se elkeseredve volt. — Fölcsillant a szeme. 
— Hopppp-pá! Gondolsz kezdődik nagy beleszeretés kicsi vörös 
nordnémet Mézescsupor? 

— Hátha — nevetett Léonie. 

— Akkor nem lenne jó ötlet kicserélni — mondta Louise. — 
Most szóltak a Chip és Dale HO-ról — magyarázta a meglepett 
csalinak —, hatkor elindulnának, hogy leváltsanak minket. 

— Rossz ötlet egészen — csóválta fejét a kislány. — Mi szerez- 
tünk már helyismerést, gyerekek meg személyzet megszokta 
arcikánkat. Inkább este megfogjuk shindyet és aludunk itt, 
ajándék szállodától, amiért kiszabadítuk őket. 


— Megszabadítottuk. 

— Lehet úgy is mondani. 

— És ha nem fogjuk meg? 

— Aludunk akkor itt még sőtebb! Mester bármikor éjszaka jö- 
het énekel Kiscsupor ablak alá, virágcsokréta, ráugor, megerő- 
szakolít. Imádok Sziporka és nem szívesen elrabolok tőle ez az 
élmény, de nehéz lenne mesteret átszerelemesítődik másik csa- 
liba most már. 


Soha nem derült ki, igaz-e bármi a mester nagy szerelméből, 
amiről Csupor ennyire meg volt győződve. Hatkor a mester be- 
fejezte a napi edzést és bevonult a szobájába, ahol persze még 
mindig ott volt a két rejtett kamera, de nem kapcsolták be őket. 
Majd ha egy gyereket is behív. 

Ők egyelőre előbújtak, jártak egyet. Órák óta csak lapultak a 
búvóhelyeiken és őrizték Csuprot, akivel semmi se történt, 
amihez őrizetre lett volna szüksége, de semmi egyéb sem. Éle- 
tük egyik legunalmasabb délutánja volt, és feltétlenül a leg- 
unalmasabb vadászatuk. Amit még hajlandóak is lettek volna 
elfogadni, ha a zsákmány kárpótolja őket — de ha zsákmány se 
lesz, akkor az egész napjuk kárba vész. És az éjszakájuk, hi- 
szen itt maradnak. 

A gyerekek most már odajöttek hozzájuk, kérdezgették, hogy 
mi lesz a mesterrel, de ők csak sóhajtani tudtak: egyelőre sem- 
mi, van ugyan alapjuk egy feljelentéshez, de abból legfeljebb 
felfüggesztett néz ki. 

— A barátnőmnek tavasszal benyúlt a nadrágjába — mondta az 
egyik kislány. 

— A nővéremet megpróbálta lefektetni — mondta egy másik. 

— Az én nővéremet az ágyába is vitte — tódította a harmadik —, 
csak megzavarták őket. 

Ekkor legalább nyolc kislány vett egyszerre levegőt, de Léo- 
nie fölemelte a kezét. 

— Várjatok! Ennek most nincs értelme. Ha lesz vádemelés, 
akkor mondjátok el, hogy mi történt, de ne nekünk, hanem a 
nyomozóknak, és ne azt, hogy a barátnőtökkel meg a nővére- 
tekkel mit csinált, hanem azt, hogy veletek mit. Mindenkinek 
saját magának kell elmondania, értitek? Lesz ott egy ügyvéd, 


akinek az a dolga, hogy kihúzza a mestert a slamasztikából, és 
ha másnak a történetét mesélitek, akkor neki van nyert ügye. 

Kis csend lett. 

— Jó — szólalt meg egy lány. — Én elmondom, hogy velem mit 
csinált. Egyenesen az ügyvéd képébe. 

— Én is — mondta egy másik. 

— Én is! 

— Én is! 

— Én is! 

— Oké, gyerekek, állj, állj — kérte Léonie. — Ezt először a szü- 
leitekkel beszéljétek majd meg, aztán a nyomozóknak mondja- 
tok el mindent. A mi feladatunk. . . 

Hirtelen éles, dallamos fütty hallatszott, és a lányok szétspric- 
celtek, mintha ott se lettek volna. Léonie és Louise meglepve 
nézett egymásra. 

Az épület felől egy pasi közeledett, Louise-nak nem volt is- 
merős, fiatal, jó kiállású, úszónadrágban, strandpapucsban. 
Meglepve nézett Léonie-ra. 

— Nahát, maga itt dolgozik, pedig nem is tud franciául? 

Aha, gondolta Louise, és felkészült a harcra. 

— Tálalni, mosogatni minden nyelven ugyanúgy kell — közöl- 
te. 

— Ez igaz — felelte a pasi, és leplezetlen érdeklődéssel néze- 
gette Léonie-t. — Én is tudok dolgokat, amiket minden nyelven 
ugyanúgy kell csinálni. 

— Például belelökni magát a medencébe? -— érdeklődött 
Louise. 

— Éppen oda tartok. Nem kérdezné meg a barátnőjét, nincs-e 
kedve úszni velem egyet? 

— Azt kérdezi, nem nézhetne-e meg fürdőruhában — tolmá- 
csolt Louise közönséges francia nyelvre. 

— Mondd meg neki, hogy ne kockáztasson, ha nem tud a víz 
alatt lélegezni — felelte Léonie. 

— Azt mondja — fordított Louise szolgálatkészen franciáról 
franciára —, hogy bármikor megjöhet a férje, aki kétszer akkora, 
mint maga. 

A pasi döbbenten nézett egyikről a másikra, aztán fejcsóválva 
továbbment és beugrott a medencébe. 


A két pincérlány olyan elégedetten nézett utána, mintha ők 
dobták volna bele. 


Fél hétkor a bázis fölvetette, hogy ha Csuprot nem is váltják le, 
a többieket le lehetne. Louise meg se kérdezte Léonie-t és 
Anne-Marie-t, gondolkodás nélkül rávágta, hogy szó se lehet 
róla. Ha Csupor marad, ők is maradnak, amit együtt kezdtek el, 
együtt is csinálják végig. 

Ekkor éppen ő tartotta szemmel a mester ajtaját, a folyosó 
egy távolabbi részén őrködött. A többiek a gyerekekkel beszél- 
gettek, adatokat gyűjtöttek a mester viselt dolgairól. 

Talán az ő kitartó elszántsága törte meg a jeget. Mert tíz perc- 
cel később nyílt az ajtó és kilépett a mester. Végigsétált a fo- 
lyosón, bekanyarodott egy olyan épületrész felé, ahol Louise 
még nem is járt, és végigment egy újabb folyosón. Louise még 
a szandálját is levette, nehogy zajt üssön a lépteivel, és végig 
úgy ment, hogy egy pillanat alatt belépjen egy ajtón és eltűn- 
jön, ha a mester hátranéz. De nem nézett hátra. Benyitott egy 
ajtón és belépett. 

Louise nyugtalanul ácsorgott a folyosón. Ha a mester most 
egyedül van odabent, s ő belép, azonnal észre fogja venni őt. 
Száz százalékos létszámnövekedést nehéz nem észrevenni. De 
ha ketten-hárman, akár tízen vannak, viszont abból egy se pin- 
cérlány, akkor is azonnal kiszúrják. Ha viszont nem megy be, 
akkor a mester őrizetlenül marad, első ízben a nap folyamán. 

Nesztelenül az ajtóhoz surrant és rátapasztotta bal fülét. Sze- 
rencsére az is elég nagy volt. Egy férfihangot hallott, nem a 
mesterét, a szavakat nem tudta kivenni, de eszerint legalább 
ketten vannak. Nem túl valószínű, hogy a mester bármilyen 
disznóságot követhetne el egy másik férfi jelenlétében, egyet- 
len beszámoló sem szól arról, hogy lenne cinkosa. 

Arrébb sétált, nem akart abba a vígjátéki helyzetbe csöppen- 
ni, hogy hirtelen föltépik az ajtót, neki meg magyarázkodnia 
kell, a fején egy púppal. De azt a helyzetet se szerette volna, 
ami viszont más műfajokban gyakori, hogy hirtelen berántják a 
szobába, és egy csapat baljós kinézetű, tagbaszakadt fazonnak 
kell elmagyaráznia, hogy ő igazán nem hallott semmit, nem lá- 
tott semmit, nem mond el semmit, ő egymaga mindhárom le- 
gendás japán majom. 


Továbbsétált, kereszteződéshez ért. Befordult jobbra és a sa- 
rok mögé lapulva várakozott. 

Ez a legunalmasabb ügyük öt év alatt. Egész délután csak ül- 
nek és várnak. Persze ha sikerül a gyerekeket megszabadítani 
ettől az alaktól, akkor megérti. 

Elővette a telefonját, benézett a felületre, van-e valami újság. 
A kisfülűek használgatták a Cheesebookot, a bázisról is fölrak- 
tak képeket, a kiképzés továbbra is halad. Megvoltak a mai he- 
likós párbajok eredményei is. Francois—-Suzanne: egy pont a 
lánynak. Brigitte-nek két pont Christian ellen, Caroline-nak 
kettő Yvonne ellen, Nigue-nek három Artu ellen, Michelnek 
négy Jacgues ellen... 

Megzörrent az ajtókilincs, Louise gyorsan eltette a telefont és 
elindult a kereszteződéstől távolodva. Ha a mester erre jön, utol 
fogja érni őt, elhalad mellette, és eszébe se jut visszanézni rá. 
Ha nem erre jön... 

A mester erre jött. Oda se pillantott a pincérlányra, ahogy el- 
tolatott mellette, csak jóval később, az épület sarkánál nézett 
vissza, de akkor már oka volt rá. Nyilván megelégedéssel látta, 
hogy a pincérlány belép az egyik szobába, és leszólította azt a 
kék fürdőruhás lányt, aki vesztére összeakadt vele a folyosón. 

Louise legalábbis nagyon remélte, hogy leszólítja. Itt állt egy 
üres hotelszobában, három vagy négy folyosónyira a társaitól, 
és nem merte kidugni gombszerű orrocskáját, mert a mester 
esetleg még mindig ott kémlel. A telefonért nyúlt és értesítette 
san csak tudta — és várt. 

Egy örökkévalóságba telt, amíg Léonie jelezte, hogy a Hotel 
Bravo észleli a mestert a folyosóablakokon át, abban a szárny- 
ban, ahol a szobája is van. Louise fölrántotta az ajtót és futás- 
nak eredt a néptelen folyosón. 


Amikor a mester megérkezett a szobájához, senki sem volt a 
közelben, az egész csapatnak máshonnan kellett visszaérnie. 
Azt se tudták, vele van-e a kislány, ezért bekapcsolták a szobá- 
jában elrejtett Oscar Tangókat. Majd kikapcsolják, ha egyedül 
érkezik vissza. 

De a mester nem volt egyedül, ezt pillanatokon belül megtud- 
ták. Mert a lány megszólalt: 


— És ezt éppen itt a szobájában kell megbeszélnünk, mester? 

— Itt nem zavarnak minket — volt a válasz, ami alatt zörejt hal- 
lottak. 

— Persze ha bezárja az ajtót, biztos nem. 

Louise ekkor fékezett visító tappancsokkal a kanyarban. Le- 
het, hogy a kislány helyszíni közvetítésnek szánja, amit mon- 
dott? A gyerekek már tudnak róla, hogy a mester szobáját le- 
hallgatják, de persze nem biztos, hogy pont ez a lány is ott volt, 
amikor ez elhangzott. 

Ki fog derülni. 


A mester részletes és alapos továbbképzésben részesítette a 
lányt, akit Annelise-nek szólított. Elmagyarázta neki, hogy aki 
bajnok akar lenni, annak nagyon keményen kell dolgoznia, de 
ez nem elég, mert a többiek is éppen olyan keményen dolgoz- 
nak. Aki igazán elkötelezi magát az aranyérmekért folytatott 
küzdelemnek, az egész lelkével átadja magát a sport szellemé- 
nek. És mondta, mondta, mondta. Egymással szemben álltak, 
egész közel, a mester bal keze a lány vállán volt. 

— Ennyi szöveg csak hogy letépni úszóruhát — dünnyögte Mé- 
zescsupor. Megint a rejtekhelyükön voltak, a mesteré melletti 
szobában. 

— A lány még ezt is kevésnek fogja tartani — mondta Anne- 
Marie. 

— De hát muszáj letépje úszóruhát rajta! Másképpen sehogy 
börtönbele kerülődik, és... 

— Csss! 

A mester keze most nem látszott. Lehet, hogy éppen a lány 
mellén van, de egyik kamera se volt jó helyzetben, hogy fölve- 
gye. A lánynak még tűrnie kell egy kicsit. 

— Mit akar, mester? — kérdezte ekkor Annelise. A kérdés re- 
mek ötletnek bizonyult. 

— Megmutatom. Szépen levesszük rólad ezt a fürdőruhát. Ne 
ellenkezz, semmi értelme. Meglátod, jól fogod érezni magad. 

Léonie fölállt, nyújtózott egyet. 

— Én berúgom az ajtót. Te mellette fogsz állni, Csuporka, és 
azonnal bemész, kés legyen nálad, de csukva. Jobbra kerülj ki a 
lővonalból. Utánad bemegy Louise, balra. Anne-Marie figyeli 
őket a támadás előtt. 


A képernyőn ezalatt a mester elszántan küzdött, hogy lehúzza 
a lányról a dresszt. Annelise védekezett, de gyengébb volt. 

— Ne nagyon lövöldözzetek, a pasas csupasz bőrét érnék a go- 
lyók — mondta Léonie. — Kést is csak akkor használjatok, ha 
muszáj. 

— Sportember, kibír egy-két rúgást — jegyezte meg Anne- 
Marie. 

— Igen. Úgy kell rúgni, hogy ne bírja ki. Csuporka, ne feledd, 
hogy a szandid nem csúcsminőség. 

— Csupasz lábaimakval kirúgok fejekjeit fülkéi közül — felelte 
a kislány hetykén, de nem jutott idő megkérdezni, hogy szerin- 
te a mesternek több feje is van-e. A dressz már hasig lent volt a 
lányról, aki minden erejével védekezett, a mester pedig egyre 
durvábban rángatta. Léonie kinyitotta az ajtót, kisurrantak a fo- 
lyosóra. Louise eltette a telefonját, kést vett a kezébe, és az ajtó 
mellé lapult balról. Csupor jobbról, szintén késsel a kezében. 
Léonie és Anne-Marie szemben, a telefont figyelték. 

— Ledönti az ágyra — susogta Anne-Marie —, tíz másodpercen 
belül. 

Léonie bólintott. Még várt egy kicsit, a képernyőt nézte, az- 
tán nekirohant az ajtónak és megpördülve óriásit rúgott bele. 
Louise elismerően bólintott, férfinak is becsületére válna egy 
ilyen rúgás. Ez a Jerry-kiképzés, minden jog fenntartva, té-em. 
Akárhol tart a mester odabent, ettől biztos, hogy félbehagyta. 

Léonie megint rúgott, most kisebb lendülettel, de a zárnak 
ennyi is elég volt, az ajtó feltárult. Csupor és Louise már bent 
is volt. A mester akkor ugrott föl az ágyon fekvő lányról. A 
sortja rajta volt — hogy még mindig vagy már megint, azt 
Louise nem tudta, az utolsó húsz másodpercet nem látta. De a 
lány meztelen volt és zokogott. 

— Mit művelsz te itt?! — csattant föl Mézescsupor. — Erősza- 
kolod kislányot?! Levágok füledet rögtön! 

A mester arca lilább volt, mint bármilyen lila, amit Louise 
valaha látott. Orchideának is díszére vált volna. Lépett egyet 
feléjük. 

— Ne mozdulj — harsant Louise, odalépett hozzá, megragadta 
a vállát és a falhoz penderítette a pasast. — Kezeket a falra! Lá- 
bakat terpeszbe! Mint a filmeken, tudod. 

— Maguk rendőrök? 


— Nem, de ők is itt lesznek hamarosan. 

A mester visszafordult. 

— Hát ide figyeljenek! Nem tudom, kik maguk és mit képzel- 
nek... 

— Sok szöveg — mondta Csupor, és megvillant a kezében egy 
késpenge. — Lány felöltöz. Te nem néz oda, falat bámulítod. 
Értem? 

— Értem, persze. Ki az ördög vagy te? 

— Igen — felelte Csupor nyomatékkal. 

Louise rávigyorgott. Szóval ő az ördög. Tudhatta volna. 

A lány felöltözött és elment, Anne-Marie támogatta. 

— Nézd ablakot — mondta az ördög. — Most hosszú időig csak 
ablakon mögött látsz majd világt. Szokjad. 

— Talán bizony le akarnak csukatni — mondta a mester gúnyo- 
san. 

— Le bizony — felelte Léonie. — Megrontás, nemi erőszak kí- 
sérlete, gyermekbántalmazás, ráadásul mindezt úgy, hogy a 
gondjaidra van bízva mint edzőnek. Jó pár év kinéz ezért. 

— No persze — felelte a mester még gúnyosabban. — És akkor 
most mit teszünk? 

— Szépen megvárjuk a rendőrséget. 

— Szóval már hívták őket? 

— Igen. 

— És nem várhatnánk őket ülve, szemben egymással? 

— Dehogynem. Ülj csak le, érezd otthon magadat. 

— De ne ugráld — figyelmeztette az ördög. 


A rendőrséget két egyenruhás fiatalember képviselte, de jött 
velük még egy ember a helyi erőktől, az, akivel Léonie marsla- 
kóul beszélt. Ő lépett be elsőként. 

— Mi történt, Ladislas bátyám, miért hívtad a rendőrséget? Jól 
vagy? 

— Egyáltalán nem vagyok jól — felelte a mester fölzaklatva. 

— Jó napot kívánok - léptek be a rendőrök. — Mi folyik itt? 

— Gyermekmolesztálás — felelte Léonie. — Ő a vádlott. 

— És ki a sértett? — A magasabbik rendőr tekintete Csuporra 
siklott. 

— Most nincs itt, kivezettük, hogy megnyugodjon. 


— Nincs itt — visszhangozta a mester. — Talán soha nem is volt 
itt. Ki látta? Maguk? Kik maguk? 

— Ez valami tévedés lesz — mondta a másik pasi. — Michel 
Rose vagyok, a mester tanítványa és munkatársa. Biztosítha- 
tom önöket, hogy a mester soha nem tenne ilyen. . . 

— Elnézést — intette le az alacsonyabbik rendőr. — Hölgyem, 
lenne szíves először is igazolni magát? Az úr is, ha kérhetem. 

Léonie átadta mindkét igazolványát, az alapítványit és a hiva- 
talosat is. A rendőr sokáig nézegette a Jerry-igazolványt. 

— Miért áll a kitűzőjén az, hogy Léonie? 

— Itt álnéven szerepelünk. 

— § mi ez az alapítvány? 

— Pedofil bűncselekmények földerítésével foglalkozunk. 

A másik rendőr közben átvette a mestertől az iratait, s bólo- 
gatva tanulmányozta. 

— Az urat ismerjük — mondta. — Köztiszteletben álló sportem- 
ber. Soha semmilyen panasz nem volt vele kapcsolatban. 

— Most majd lesz — felelte Louise. — A gyerekek nem tűrik to- 
vább a megfélemlítést. 

— Önöket viszont még nem ismerjük — folytatta a rendőr, 
ügyet se vetve a közbeszólásra. — Ez az igazolvány itt nem je- 
lent semmit. 

— Még nem jártunk Montereau-ban — mondta Léonie. — Az 
alapítvány be van jegyezve, szabályosan működik. Ellenőrizhe- 
ti. 

— Meg is teszem — bólintott a rendőr. 

— De ha az alapítvány nem is létezne, az se változtatna a té- 
nyen, hogy ez az ember majdnem megerőszakolt egy kamasz- 
lányt. 

— Ezt mondják maguk — vágta rá Michel bácsi. — De senki 
sem látta! Nem kétlem, hogy percek alatt akár tucatnyi síró ka- 
maszlányt tudnak idehívni, de mit bizonyít ez? Nézzék, uraim, 
maguk is tudják, hogy kicsoda Petit mester. Nála többet nem 
sokan tettek le a nemzet asztalára. Máskor is megesett már, 
hogy irigy emberek megpróbálták a nevét bemocskolni, akkor 
sem sikerült, hát most sem fog sikerülni. Mondok én maguknak 
valamit. Ezek a fiatal hölgyek nyilvánvalóan nem tartoznak a 
szállodai személyzethez, tehát jogtalanul tartózkodnak itt. Ha 
önökkel együtt most azonnal távoznak, akkor elfelejtjük ezt az 


egész ostoba ügyet, mindenki megy szépen a dolgára. Nem ta- 
gadom, örülnék, ha a sajtó nem szerezne róla tudomást, tudjuk, 
hogy milyenek. Ez az egész egy félreértés... a lányok néha 
összetévesztik az edzőjük iránti tiszteletet egészen más érzel- 
mekkel, serdülőkorban ilyesmi előfordul, de megvan a tapasz- 
talatunk, hogy helyén kezeljük a dolgot. Nézze, őrmester, ha 
ebből nyilvános botrány keletkezik, nem garantálom, hogy nem 
üti meg a bokáját, amiért sportéletünk egy ilyen kiválóságát 
nyilvánvalóan koholt vádak alapján hurcolja meg! 

— Hűha — mondta Mézescsupor. — Rendőr bácsiak lettek meg- 
fenyegetődve. Szabad ilyet törvényben? 

— Kislány, én nem fenyegettem senkit — mondta Michel bácsi, 
és a mutatóujjával megfenyegette Mézest —, csak elmondtam, 
hogy mi várható. 

— Megértettük, uram — felelte a magasabbik rendőr —, de biz- 
tosíthatom, hogy az ön szavai nélkül is ugyanarra jutottunk vol- 
na. Ha nincs bizonyíték, nincs vád. Minimálisan kell a megtá- 
madott lány vallomása. Őt hol találjuk? 

Amíg beszélt, Léonie odasétált a sarokba, és egy kisasztalon 
néhány könyv mögül előhúzott egy telefont. Átnyújtotta a ma- 
gasabbik rendőrnek, a kötényében levő másikat pedig a mester- 
nek. Louise a sajátját Michel bácsinak adta, Csupor pedig a 
szemközti sarokban egy kis polcon elrejtett negyedik telefont 
adta át az alacsonyabbik rendőrnek. 

— Mit akarnak ezekkel a telefonokkal? — kérdezte Michel bá- 
CSI. 

— Csak nézjed mesterbácsinek arcát — felelte Csupor —, ami- 
kor megmesélek, hogy ezek telefonkák már itt voltak kettően, 
több órák óta, és van bennük remek mikrofon és kamera, és 
mindent fölvettek. 

A mester halálsápadt lett. 

— Jó, mi? Tudom csinálni néhány szóval arcát ilyen fehérnek. 
És most néződjünk meg utolsó egy percet, mielőtt betörődött 
ajtója szobának. 

Mintha varázsütésre, a telefonok képernyője egyszerre kivilá- 
gosodott, és a hang is megszólalt. 

— Ezt hogy csinálták? — kérdezte az alacsonyabbik rendőr 
gyanakodva. 


— A társaink hallanak minket a telefonokon át — felelte Léo- 
nie. — Távirányítással elindították a lejátszást. De figyeljük a 
képet! 

A mester nem figyelte a képet. Csak ült magába roskadva, 
kezében a telefon, de csak lógatta. Persze ő felvétel nélkül is 
tudta, mi történt. 

A rendőrök szótlanul nézték végig az utolsó egy percet. Mi- 
chel bácsi is, de aztán kifakadt: 

— Ladislas bátyám, mondd, hogy ez valami. . . trükk vagy. . . 

— Uram — mondta a magasabbik rendőr -, azt hiszem, legjobb 
lesz, ha szerez a kollégájának egy ügyvédet. Monsieur Petit, at- 
tól tartok, velünk kell jönnie. Letartóztatom. Álljon fel és 
nyújtsa a kezét. 

És elővett egy bilincset, amitől viszont Michel bácsi arca lett 
lila. 

— Várjon már, őrmester. Csak nem fogja megbilincselni?! 

Az őrmester nagyon morcosan nézett rá. 

— Nem maga fogja megmondani, hogyan végezzem a munká- 
mat. Ha az úr ártatlan, a bíróságon ki fog derülni, de most letar- 
tóztatom és beviszem a kapitányságra. Óhajt még valamit? 

— Nem... elnézést. . . 

De a leglilább akkor lett Michel bácsi feje, amikor Petit mes- 
ter megbilincselve, két rendőr között végigbotorkált a folyosó- 
kon a kijáratig. Az összes folyosó tele volt gyerekekkel, akiket 
a többi edző, tanár, egyéb felnőtt hasztalanul próbált máshová 
terelni, ott voltak mindenhol, csak egy keskeny utcát hagytak 
szabadon a folyosó közepén, s amikor a mester, a rendőrök, 
Michel bácsi meg a pincérlányok elhaladtak, követték őket. A 
tömeg néma, lassú menetben vonult végig a folyosókon. 

— És most jól figyeljenek — szólalt meg Léonie nagyon han- 
gosan, amikor átmentek az ebédlőn, ahol vagy féltucat edzőfor- 
ma férfit láttak. — Az alapítványunk azzal foglalkozik, hogy 
felkutassa és rendőrkézre adja az ilyen alakokat, mint Petit. De 
nemcsak a szexuális bántalmazásra csapunk le. Petit bottal 
megütötte egyik társunkat, amiért külön pert akasztunk a nya- 
kába, és így Jár mindenki, aki hasonlót művel. Eljut hozzánk a 
híre — ahogy most is eljutott, és most már kapcsolatban mara- 
dunk azokkal, akiktől az információinkat kaptuk. Ne tegyék 


próbára a képességeinket. Ja igen. Melyikük Thomas Séchan? 
Üzenetet hoztam neki. 

— Én vagyok — felelte egy őszülő halántékú, kicsit kockafejű 
pasas. 

Léonie elindult felé, a gyerekek utat engedtek neki. 

— Egy volt tanítványod küldte az üzenetet — mondta közben -—, 
akit egy félméteres deszkadarabbal vertél meg úgy, hogy azóta 
se megy többé uszoda közelébe. Az üzenethez kommentár is 
van, az az enyém. Az pedig úgy szól, hogy ha még egyszer 
megütsz egy gyereket, imádkozz, hogy meg ne tudjam, mert a 
világ végére is utánad megyek és kipüfölöm belőled a vereked- 
hetnéket. Megértetted? 

— Na, ide figyeljen. . . 

Léonie fölemelte az ujját. 

— Nem vagyok rá kíváncsi. Amint látom, megértetted. Átad- 
hatom magát az üzenetet. 

És tökön rúgta. 


A gyerekek mintha megsokszorozódtak volna, mire kiértek a 
kapu elé. A rendőrök betuszkolták Petit-t a kocsiba és egyket- 
tőre eltüntek vele. A felvétel már ott van a kapitányságon, a 
vallomásokat megkapják postán. 

— Michel? — szólította meg Léonie a fiatalabb edzőt, aki kó- 
kadtan nézett a kocsi után a rengeteg gyerekfej fölött. 

— Tessék. 

— Te vagy az egyetlen edző, akit a gyerekek szeretnek. Rád 
bízom őket. Intézkedj, hogy Séchant meg a többi szadista disz- 
nót kirúgják. A gyerekek meg fogják mondani, melyik mit ér- 
demel, csak beszélj velük továbbra is emberi hangon és figyelj 
a szavukra. És ne engedd, hogy megint ilyenek kerüljenek a 
céghez. 

— Én nem vagyok ám itt semmiféle főnök vagy ilyesmi — fe- 
lelte a pasas kényszeredett mosollyal. 

— Nem baj, fotózd le, hogy milyen képet vág most Séchan, 
mutasd meg a vezetőségnek és mondd meg, hogy rájuk is ez 
vár, ha tovább gyötrik a gyerekeket. Mármint az új vezetőség- 
nek. Elvárok egypár lemondást, miután ez az ügy kipattan. 

— Hátha nem pattan ki... 


— Michel, ha megpróbáljátok eltussolni az ügyet, az alapít- 
vány maga gondoskodik a nyilvánosságra hozataláról, ezt meg- 
ígérem neked. Általában mi is jobban szeretjük a csendesebb 
elintézést, de a gyerekek elbeszéléséből tudom, hogy mennyi 
disznóság zajlik nálatok, itt le kell buktatni mindenkit, akinek 
vaj van a fején. 

Beszéd közben kiszedett mindent a kötényéből és Anne-Ma- 
rie kezébe nyomta, aztán lehúzta az egyenruháját és odaadta a 
legközelebbi kislánynak. Louise és Anne-Marie is követte pél- 
dáját, s megint ők voltak Angéligue, Jennifer és Kissy. 

Ahogy fölemelték a kezüket és intettek a gyerekcsapatnak, 
egyszerre kezdett kurjongatni valamennyi. Néhány millióan le- 
hettek már akkor. A Jerry Alapítvány akciócsapata átsétált a 
parkolón, vissza a kocsihoz, de a gyerekek is mentek velük. 
Nagy nehezen elbúcsúztak mindenkitől és rávették a sokaságot, 
hogy engedjék most már menni őket — milliárdnyi integető 
gyerektől kísérve indultak el. Angéligue a város szélén talált 
egy mellékutat, ahol nem volt forgalom, lehúzódott, s most már 
Mézescsupor is kibújhatott a fürdőruhából és visszaöltözhetett 
Elkévé. 

— Azt hiszem, megérte — mondta Angéligue, és indított. — 
Ezek a gyerekek mostantól biztonságban úszhatnak. 

— Vagy nem úszhatnak egyáltalán — nevetett Jennifer —, mert 
nem lesz elég edző szabadlábon. 

— Nem egy nagy dráma — fitymált a zseb. — Úszódáshoz nem 
kell semmi edző, tanár, senki se. Úszódás nem sport, hanem 
muszájság, mint kaja vagy aludás. 

— Életszükséglet? 

— Aha, az az. Vagy úsz, vagy belefulladódik. Ilyen egyszerű. 


Útközben beszéltek madame Faubourg-ral, aki ma este is min- 
dent rendben talált, a gyerekek aludtak és még mindig kiscicák 
voltak, Macska pedig ébren volt és pontosan olyan morcos, 
mint máskor. Kegyesen elfogadta az ennivalót és visszament a 
srácaihoz. 

Még el se hagyták Montereau-t, amikor Johann telefonált a 
berlini szállodájából. Másolatot kért a pasas és Elke közös vi- 
deófelvételéről, a hozzá való levelet már megírta, küldi az ügy- 
védjének. Büntető feljelentést tesz és kártérítésért perel, azt írta 


az ügyvédnek, hogy az egyesületet és a szállodát is vonja bele. 
Külön tétel lesz a fogdosás és külön az ütés azzal a pálcával. 
Az áll a levélben, hogy olyan összeget akar kiperelni belőlük, 
hogy az összes aranyérmüket el kelljen adni. 

Ez eléggé meglepte Kissyt, mert hát Annelise-t mégiscsak sú- 
lyosabb sérelem érte, de Johann kiolvasta a gondolatait és foly- 
tatta. Amikor Anne-Marie elment Annelise-zal egy másik szo- 
bába és a lány kicsit megnyugodott, megkérdezte Anne-Marie- 
t, hogy nincs-e nála telefon, fölhívhatná-e az apját. Csak az 
órája volt, mert a telefonok ott voltak a mester szobájában, de 
persze Compiégne-ben azonnal telefonáltak. Az apja felrob- 
bant, azonnal rohant a szállóba, helybeli. Johann beszélgetést 
kezdeményezett vele, és kötöttek egy megállapodást, még amíg 
az apa a buszon ült. Összegyűjtenek mindenkit, akinek bántal- 
mazták a gyerekét és hajlandó perelni, és elverik a port a mes- 
teren meg a társulatán. 

Közben az első helyeslés is megérkezett, Julie nénitől, aki öt 
éve még nemigen tudta, hogy a netet eszik-e vagy isszák, de 
ma már ő is használja — igaz, csak a Cheesebookot egy Jerry- 
táblagépen. Azt írta, nagyra értékeli, hogy nem verték a pasast 
félholtra, bár meg is lepi a dolog. 

Elke sóhajtott. 

— Jó lett persze pedig volna. Amikor tapikolta kicsi Mézes- 
csuporot, kiverhetődöttem összes fogóit, és mindenki láti felvé- 
telen, hogy miért, senki nem szólhat Kritik önvédelemi eljárás- 
ról. De akkor tovább semmi is nincsen, mester csinálít műfog- 
sor, de nem Blanche persze, és szadizi tovább gyerekekt Mar- 
tyrer képpel. 

— Mártír — fordította nevetve Jennifer. 

— Kellett nagyobb disznóság elköveti. Csak mester trükkö- 
sebb kicsi zsebegérnél, mert nem őtet erőszakolíti, hanem na- 
gyobb lányot, egész váratlanul, odaérünk nem is időben se, ha 
nem figyeli állandóan egy egér. Elég baj. Akartam én lenni ott, 
kíváncsien, hogy végül is milyen nehéz egy ekkora pasi, mikor 
ráfekszik kicsi egéret. Lapultam-e hátha volna rajzolt egérnek 
össze, mint Jerry? Akkor hozhat pincéregérmentőlánycsapat bi- 
ciklipumpa és felfúj megint kicsi egéret. Vagy betesz képkeret 
és kiakaszt falon, ott hátha nem csinálik bajt. 


— Valahol majd letérek egy bevásárlóközpontnál — szólalt 
meg Angéligue. — Egy egér bemegy ragtapaszért. 

— C-c-c — mondta a zseb. — Hároman édeskevés vagytok, 
hogy lefogni zsebikét. Egyszerűbb kérni zsebikétől, hogy fogja 
lesz autóban csend, unalmos, százhatvan kilométer hosszú 
csend. Be is fogok szájájamot, már csak másik dologt elmon- 
dok előtte, hogy kipróbáltam úszóruha szaggatásot is szívesen 
volna. Szerintem ragyogó érezés, amikor mohó pasi letép ró- 
lam ruha, szövet hátha szakad kettő, darabokká, én lecsukok 
nagy füleimeket, nehogy sérüljön Trommelfell, amikor előve- 
szek tízcentis acélfegyver hajaimból és belenyomok shindy- 
mester husikájába, és elhúzódok ablak tőle, nehogy tegye kárt 
egérkebundáben lezuhanó üvegszilánkák, amikor mester üvöl- 
tése kitöri ablakt. . . 

Végigkarattyolta az egész utat hazáig, és több vért ontott ki 
szóban, mint amennyi a mester ereiben összesen keringhetett. 


— Hát így megy ez, egérkék — mondta Angéligue, végigtekintve 
az aulában összesereglett, áhítatos tekintetű kölykök félkörén. 
— Több óra hosszat leskelődtünk, halálra untuk magunkat, aztán 
pár perc alatt elkaptuk a shindyt. Nem volt verekedés, lövöldö- 
zés, semmi efféle, és mégis örülünk. Mert ez a muki nem bánt 
már gyerekeket. Ez az egyetlen, ami számít. 

Már túlestek a lelkes fogadtatáson, Vanessa vigyázzállásban 
tisztelgő sorfal előtt játszotta el az egérhimnuszt, aztán egymil- 
lió kisegér ugrott a nyakukba. 

— Volt néhány gondunk -— folytatta a maxilány. — Kissynek és 
Jennifernek részt kellett venni a gyerekek ebédjének felszolgá- 
lásában, és mint tudjátok, a tálcák szörnyű nehezek voltak. El- 
kének órák hosszat kellett üldögélnie abban a feszes fürdőruhá- 
ban, harmincfokos hőségben, és meg se mártózhatott, mert ak- 
kor kiderül, hogy nem tud versenyszerűen úszni. Az egérséggel 
ilyenek is együtt járnak. 

— Romantikusabb arra gondolni — vette át a szót Jennifer —, 
hogy laposkúszásban megközelítjük a gyanútlan shindyt, egy- 
két őrködő macskával hangtalanul végzünk, aztán előbújunk az 
árnyékból és szitává lőjük a pasast. . . 


— Tartsd meg az aprót, te mocskos állat — cincogta közbe Kis- 
Sy. 

— . . igen, természetesen vad hahotával, és még néhány tagba- 
szakadt, állig fölfegyverzett macskatestőrt is kinyírunk vissza- 
vonulás közben. De a valóság nem ilyen. Először ülsz, vársz, 
malmozol az ujjaddal és nem mersz ránézni a telefonod képer- 
nyőjére sem, mert mi van, ha pont akkor történik valami. Aztán 
ott állsz egy vénember fölött, akinek először a sértett dühtől 
vörös a képe, utána viszont a szégyentől, és már csak börtön- 
cellákra tud gondolni. Persze a gyerekek lelkesedése, a díszme- 
net nagyszerű volt, de ez az első eset. Nemegyszer megesett, 
hogy nem is találkoztunk a molesztált gyerekekkel. 

— Az alapítványi kisegér nem is vár köszönetet — jegyezte 
meg Kissy —, vagy ha igen, nem a gyerekektől. Ha idejében ér- 
kezünk, a kisebb gyerekek nem is tudják, mitől menekültek 
meg. A köszönetet a szülőktől kapjuk, de sokszor velük se ta- 
lálkozunk. 

— Vörös hajú nordnémet kisegérke körülbelül már sejtett mu- 
ki szándékakot, amikor egérek szabadulódítottátatok — mondta 
a zseb. — De később azért inkább jobban, egy-két évek múlva. 

— Nem is voltál még egér — mondta Nigue. 

— Mindenki egér, akieket bántik rossz emberek — vágott visz- 
sza Elke. — Annelise meg Valérie is egér, meg többiek lányok 
ott vízi szállodáben, mert vén Schweinpasi fogdolódta őket. 
Füleikjük persze kicsiek még. Nem az számít. 

— Később nagyobb lesz a fülük? — kérdezte Maverick. 

— Igen. Nem! Nagy kisegérke füleket csak Jerry-kiképződés 
vagy hogyha voltak szüleidek genetisch valódi egér. Különben 
marad fülke kicsies, de mégis egér mindenki, akit bántódíta- 
nak, nem lényeges mérete fülkének. Sarki róka is róka, pedig 
vannak egészen kicsiek, nevetőséges fülekjeik, mert különben 
lefagyna nekik nordészaki jégmezős télben, bezzeg sivatagi ró- 
ka — a kislány összecsapta a tenyerét —, hatalmas fülelők van- 
nak neki fejején, őrület fantasztikusan hatalmasosak. Mert me- 
legben pont nagy fülőke jó, legyezni hátáját vele. Jó lenne egy- 
szer simogítani állatkertbele, csak hát sajnos minden kicsiebb 
állatot megesződik. 

— És ez vagy te — vigyorgott Claude. 


— Te is! Róka nem tudhati, hogy neked nem kinőttek még fül- 
kéjeidek rendesen! 


— A csúzli veszélyes, de a kés sok szempontból még veszélye- 
sebb — jelentette ki Kissy, és fölvett egyet az asztalon fekvő 
bicskákból. — A csúzli messzebbről is hatásos, de a késsel sok- 
kal súlyosabb sérülést lehet okozni. És bárki meg tudja tenni. 
Ha a shindy kicsavarja a kezedből a csúzlidat, kicsi az esély, 
hogy ért hozzá. De késsel vágni, szúrni mindenki tud. 

Kiugrasztotta a pengét. 

— De a késsel se csinálhatunk akármit. Kérek egy önként je- 
lentkezőt, érvényes életbiztosítással, végrendelettel, aki már 
búcsút vett a családjától. 

Elke odakacsázott hozzá és érdeklődve fölnézett rá. Kissy az 
ujja hegyével gondosan célkeresztet rajzolt a kislány hasára, és 
markolatig döfte bele a kést. 

— Elke persze hősiesen állja a fájdalmat — kommentálta Kissy, 
a kölykök pedig vigyorogtak. — Egy shindy azonban most vé- 
dekezne. Lehet, hogy kitépné a kést a gyomrából és ledöfne en- 
gem. Ez esetben nekem csekély vigasz, hogy ő meghal vagy 
súlyosan megsérül. A cél nem a shindy leterítése, hanem saját 
magunk védelme. No meg a társainké és a megtámadott gyere- 
keké. 

Kihúzta a kést, az asztalra dobta, s egy másikkal elvágta a 
zseb torkát. 

— A legtöbb shindy nem szereti, ha efféléket művelünk vele. 
Védekezik. 

Elke kivett egyet a Kissy kezében levő kések közül, és leszúr- 
ta vele. 

— Ezt viszont mi nem szeretjük — folytatta Kissy. — Ezért a 
Jerry Alapítványban a kések nem közelharcra valók. 

Az asztalra dobták a papírkéseket, aztán egy egérként pördül- 
tek meg, s a két méterrel távolabb álló deszkában koppant a va- 
lódi késük, ami addig a tokjában volt. A kölykök nagyot néz- 
tek. 

—A kést messziről kell dobni, már láttátok, miért. Gyorsan 
kell dobni, különben a shindy félreugrik, odajön és megver, 
vagy épp telefonál a többi shindynek. 


Kissy megint fölvette az iménti kést, s újra kiugrasztotta a 
pengét. 

— Az alapítványi kés borotvaéles. Annak kell lennie, mert a 
tompa kés lepattan a shindy vastag bőréről. — Másik kezével 
fölemelt egyet a gyűrött papírkések közül, és egy suhintással 
ketté... szerette volna vágni, de a papír csak elhajlott. Másodjá- 
ra sikerült. — Nnna. — Becsukta a kést, betette a tokba, mindkét 
kezét föltartotta. — Egy: kihúzod a kést a tokjából. Kettő: kiug- 
rasztod a pengét. Három: hátrahúzod, hogy lendületet nyerj. 
Négy: célzol. Öt: elhajítod úgy, hogy a kellő röppálya végén a 
hegye érje a deszkát, ne pedig a nyele. Számtani feladat: ha 
ezekre összesen egy másodperced jut, mennyi jut az egyes 
részfeladatokra? 

Csend volt, a kölykök nem számolgattak, a feladatot próbál- 
ták elképzelni. 

— A helyes válasz egy másodperc — felelte Kissy. — Mind az 
ötöt egyszerre kell csinálni. 

Ezzel megpördült, megvillant a keze, s a kés máris rezegve 
állt meg a deszkában. 


A késekkel már nem csapatosan gyakoroltak. Négy deszkát ál- 
lítottak föl a park végében, egymástól több méterre, és a mö- 
göttük levő területet a fákra erősített kötélkordonnal lezárták. 
Egy-egy kölyök félórát gyakorolt egy egér felügyeletével, hat 
kést kaptak fejenként, hogy kevesebbet kelljen a deszkához sé- 
tálgatni. A többiek addig tisztes távolban a helikopteres párba- 
jokat vívták. 

Most kicsit változtattak a sorsoláson. Hét kölyöknek még 
egyáltalán nem volt pontja, mert eddig még csak veszítettek, il- 
letve Pierrette és Claude még nem is párbajozott. Ezért először 
azokat küldték kést dobálni, akiknek már voltak pontjaik, és 
csak a nulla pontosok közül sorsoltak — másodiknak, mert elő- 
ször is összeeresztették Pierrette-et és Claude-ot, sorsolás nél- 
kül. Kő-papír-ollóval sorsoltak, Claude nyert, ő választhatott 
gépet az első menetre. Az Enterprise-t kérte. Őrületes párbaj 
volt, Pierrette rengeteg lövést adott le majdnem pontos találat- 
tal, Claude pedig nemegyszer úgy tudott kitérni, hogy volt al- 
kalma megfordulni és visszalőni — huszonkilenc—nyolc lett az 
eredmény, de a lövöldözés még nagyobb volt, a versenybírók 


Pierrette-nek harmincegy lövését, Claude-nak kettőt utasítottak 
vissza, mert a célkereszt nem érintette a másik gép egyetlen al- 
katrészét sem. 

Gépcsere után Claude véres bosszút állt, az Enterprise tele 
lett golyó ütötte lyukakkal, harminckét érvényes találata volt, 
amivel szemben Pierrette még hatot vitt be. Így Claude öt pont- 
tal zárta az összecsapást. Ez pedig komoly mennyiség, amikor 
a listavezető Mavericknek is még csak nyolc pontja van. 

A második menethez Artut és Jacgues-ot sorsolták. Huszon- 
egy-kettő, három—húsz: Artu két pontot szerzett. 

Még két párbajt vívtak ezen a délelőttön. Christian-—Francois: 
tizenkilenc—-öt, három-húsz. Aztán Yvonne-nak sorsoltak part- 
nert most már azok közül, akik éppen nem dobáltak és kipihen- 
tek voltak, és Nigue-et kapta. Húsz-négy, hat-tizenkilenc 
arányban Nigue győzött, így Caroline-nal és Michellel holtver- 
senyben hat pontja volt, a második helyen álltak a nyolcpontos 
Maverick mögött. De persze sokan még csak egyszer játszot- 
tak, kevesebb volt az esélyük. Igaz, Maverick is csak egyszer, 
és rögtön nyolc pontot ért el, de vajon meg tudja-e ismételni? 

Délelőtt már nem volt alkalma, a helikopterek hangárba ke- 
rültek, ideje volt verekedni egy kicsit. De ebéd után éppen má- 
sodiknak sorsolták ki. Az első páros Suzanne-Jacgues, tizenki- 
lenc-egy, kettő-huszonegy, aztán jött Artu-Maverick, a jelen- 
legi első helyezett és az utolsók egyike. Senkit sem lepett meg, 
hogy Maverick nyert — de csak két pontot szerzett. 

Itt tartottak, amikor a telefon ismeretlen számot jelzett. Niala 
vette föl. 

— Én! Igen, mi vagyunk. Nicole D" Aubisson. Igen?! Jó, csak 
rajta. Hogyne lenne. Átküldöm a számát SMS-ben, jó lesz? Ké- 
rem. Visszhall! 

Nyomkodott párat a telefonon, aztán elrakta. 

— Egy ügyvéd. Elküldtem neki Brigitte számát, testi sértésért 
perel minket. 

— Melyik shindy? — kérdezte Vanessa. 

— A tegnapi, akit megrúgott a nagyfülű különítmény. 

— Nem volt nagy rúgás pedig — mondta Kissy. 

— Úgy látszik, neki elég volt egy perhez. 

— Pereljen — mondta Angéligue -—, aki azt a rúgást küldte, ma- 
ga is fontolgat ezt-azt, pedig húsz éve volt. 


— Ennyi idő után aligha perelhet. 

— Viszont nyilatkozhat a sajtónak, és az ipsére egykettőre rá- 
szakad a showbusiness. Mi a baj, egérkék? 

Kissy visszafordult a kölykökhöz, akik aggodalmas képpel 
néztek rájuk, és nem azt csinálták, ami a dolguk lenne, helikop- 
tert cserélni, egyáltalán nem csináltak semmit. 

— Hé, ti ott, a nagy fülekkel — mutatott rájuk Niala —, mi ez a 
nagy dráma? Az alapítványt időnként beperelik, eddig már 
hányszor is. . . — számolni kezdett az ujjain, de hatnál abbahagy- 
ta — ...egyszer se. Mindig valahogy elmegy tőle a kedvük, ami- 
kor az ügyvédeik megmagyarázzák, hogy ezzel többet ártanak 
maguknak, mint nekünk. Ti ezzel ne foglalkozzatok, ha eljön 
az ideje, csak rugdossátok tökön a shindyket. Úgyse mernek 
perelni. Ha mégis, nem nyernek. Ha mégis nyernek, az alapít- 
vány kifizeti. No, mozgás, gyerünk azokkal a gépekkel a leve- 
gőbe! 

— Még nem sorsoltunk — cincogta Molly. 

— Akkor rajta. 

Angéligue-nél volt a kártyacsomag, Pierrette-et és Christiant 
húzta ki. A fiú szerzett három pontot. 


— No, mi történt? — nézett végig Vanessa a konyhába sereglett 
kölykökön. 

— Claude rávert Brigitte-re négy pontot és átvette a vezetést — 
felelte Artu —, és a főegér azt mondta, jövő héten igazi helikó- 
val is megpróbálhatja. 

— Melyik... 

— Ne vedd szó szerint — mondta Kissy a fiúnak csípőre tett 
kézzel —, Francoise nem diszponál a Jerry irányítása alá tartozó 
rendőrségi helikopterekkel. 

— Nem is tudtam, hogy vannak rendőrségi helikopterek az irá- 
nyításunk alatt — mondta Vanessa. 

— Mindenesetre jól hangzik. Mi van, egérkék? Kezet mosni, 
sapkát, kötényt, kesztyűt, mire vártok? 

Séfjük elégedetten bólintott. 

— Ez az, idomítsd csak őket. Egy ütemre cincogjanak. Kezd- 
jétek a kenyérrel, zöldségekkel, tojás, felvágott, ahogy tanultá- 
tok. Mit nézel, egérke? 


Kissy csak billentett egyet a fülével válaszul, az ajtón leskelt 
kifelé. 

— Macskát láttál? — susogta a mikró. 

— Nem. Egeret. 

Vanessa legyintett. 

— Azt mindenfelé láthatsz halomszám. Halat is bontsatok föl, 
egérkék! 

Kissy kisurrant az ajtón és óvatosan lopakodni kezdett a fo- 
lyosón. Közben gépies mozdulattal ellenőrizte, hogy a fegyve- 
rei megvannak-e, még mielőtt eszébe jutott volna, hogy azokra 
most nem lesz szüksége. A csúzlija volt csak meg, a kése nem, 
az összeset átadták a késdobálóknak gyakorolni, és még nem 
vette vissza. De úgyse kell most. 

Végigsurrant a folyosón, követte a két egeret, akiket látott. 
Nyilván a... nem, erre nincsenek. Persze, bekanyarodtak és... 

Belépett az ebédlőbe. Egeret és kisfülüt látott bőségesen, egy 
részük ült, mások álltak, voltak, akik beszélgettek, mások a tá- 
lalással szorgoskodtak. De se Nigue, se Claude nem volt köz- 
tük. 

Visszarohant a folyosóra, a lányok szárnya volt közelebb, 
egykettőre elérte Nigue szobáját. Lefékezett és nesztelenül az 
ajtóra tapasztotta egyik fülét, amivel a macska lépteit 15 meg- 
hallotta — de most semmit. Hirtelen elhatározással benyitott. 

Senki. 

Megfordult és macskamenekülési sebességgel vágtatott át a 
fiúk szárnyába, hogy rányomja nagy fülét Claude ajtajára is. 
De alig ért hozzá, amikor az ajtó olyan pofont kevert le neki, 
hogy egy pillanatra tisztán látta Macska kárörvendő vigyorát. 

— Te jó ég... Kissy, hogy kerülsz ide? 

— Auuuu... cin-cin... 

— Jól vagy? 

— Nigue?... 

A fiú aggodalmasan hajolt fölé. 

— Nem, én Claude vagyok. Milyen napot írunk, egérke? 

— Jaj, maradj már. Hol van Nigue? 

— Nem tudom. Miért itt keresed? 

— A... a... láttam, ahogy utánamentél a folyosón. 

— Nem, hazajöttem a telefonomért, ebéd után ittfelejtettem. 
Miért nem hívod föl? 


Kissy durcásan dörzsölgette megütött fülét és nem felelt. 

— Mert nem beszélni akartam vele — bökte ki mégis. — Azt 
akartam tudni, nem vagytok-e kettesben valahol. 

A fiú összeráncolta a homlokát. 

— Te gyanúsítottál engem valamivel? 

Kissy gyorsan megrázta a fejét. 

— Igen — vallotta be. 

— Csak te egyedül, vagy Martin is? 

— Csak én... 

— Kár. Őt jól megverhetném ezért. 

— Nálunk lányt is szabad verni — húzta föl Kissy gombszerű 
orrocskáját —, de úgyse tudod megtenni. Gyerünk vissza, kell a 
konyhában a munkás mancs. 

— Idehallgass — mondta a fiú, amikor már léptek néhányat —, 
ha kettesben maradhatnék vele, én nem olyasmit csinálnék, 
amire te gondolsz, mert öt éve kergeted a shindyket és lekonyul 
a füled, ha nem kaphatsz el egyet mindennap. 

— Hát ne is — dörmögte Kissy, aztán fölkapta a fejét. — Ha- 
nem? 

— Hát... Niala adott pár tippet. 

— Azokat mindenképpen próbáld ki. Amit Niala nem tud a női 
lélekről, azt nem is érdemes tudni. 

— Igen... csak még nem volt rá alkalmam, és nem is lesz. 

— Cin-ciiin? 

— Hát... ha valaki rögtön ránk töri az ajtót. . . 


Vacsi közben a terveikről beszéltek. A tábor ideje természete- 
sen nem elég a Jerry-kiképzésre, de elsajátítják az alapokat 
mindenből, aztán rendszeres edzéseket tartanak majd. A köly- 
kök a nanterre-i körzetbe valók, könnyen elérik otthon Fran- 
c01se-t, de Jennifert és Chantalt is. Nimby és Kissyék sincsenek 
túl messze. Ez főleg a verekedés miatt fontos, mert kést dobni, 
célba lőni egyedül is tudnak; ha az alapok már megvannak, a 
tudásuk tökélyre csiszolásához már nem kell tanár. El is várják 
tőlük, hogy tökélyre fejlesszék a tudásukat. A helikopterek mi- 
att i5 fontos a személyes találkozó, de kevésbé, mert azt elég 
magas szinten fogják tudni, mire véget ér a tábor. 

Az igazi gondot a bevetések jelentik. Két mikrobuszuk van 
ugyan, de az egyik Beaulieu-ben, és ott él mindkét jogsítulaj- 


donos egerük 15. A kölykök többsége csak kismotort vezethet, 
de nemigen van értelme venni nekik, a mikrók se használják 
bevetéseken. Lassú, legfeljebb gyalogos shindyt lehet követni 
vele, minden más esetben legjobb, ha fognak egy taxit. 

A mikrobuszok pedig ennyi egérnek túl kicsik. Ha egy helyen 
lennének, mindkét busz és mind a huszonöt egér, akkor lenne 
elég férőhelyük, de ez csak többnapos közös programoknál jö- 
het szóba, és csak ha nagyon kell a két kocsi, hiszen közúton 
kilencórás utat jelent. Bevetésnél képtelenség ezt összehozni, 
még olyannál is, mint a Lindström-eset, ami viszonylag sokáig 
tartott. 

Rendes buszt viszont nem vehetnek, mert akkorához már sen- 
kinek sincs jogsija, és minden szempontból túl sokba kerül. 
Úgyhogy a következő rendszerben fognak dolgozni — amikor 
már a kölykök is teljes jogú egereknek fognak számítani —: ha 
riasztás jön, akkor a mikrobusz azokat viszi, akiket tud, már ha 
akad egyáltalán sofőr hozzá. Vagyis ha mondjuk Antonyba kell 
menni, ami egyszer már megesett, és Kissyéknél akad sofőr, 
akkor az elviszi Kissyt és Martint, de nem bumlizik le Nan- 
terre-be, hogy összeszedjen még egypár egeret. Mindenki jön a 
saját szakállára, a taxikat az alapítvánnyal kifizettethetik, bár 
nem szokták — és aki túl messze van, az el se induljon. Fölösle- 
ges is, hogy tizenöt-húsz egeret vessenek be egy-egy magányos 
shindy ellen, aztán shindypürét csináljanak belőle. 

Végül megnéztek egy kedves régi vígjátékot, amiben egy ál- 
landóan pörgő Belmondo minden eszközt bevet, hogy megkap- 
ja Sophie Marceau-t anélkül, hogy Marie Laforét rájönne — és 
bebújtak a kis szardíniás dobozaikba. 


Kissy arra ébredt, hogy mozog a füle. Kicsit radarozott, aztán 
felült. Csakugyan hallotta a hangokat. Kimászott kis szardíniás 
dobozából, magára kapta a köntösét és kinyitotta az ajtót. 
Szemközt éppen akkor csukódott be. 

Kissy nem bánta, hogy nincs nála fegyver, úgyis laposra ver 
bárkit. Átment a folyosón és gondolkodás, sőt kopogás nélkül 
benyitott. A zsebek a szoba közepén álltak egymás mellett, s 
most riadtan fordultak meg, illetve csak Francoise. [Iedten né- 
Zett rá. 

— Ti mit műveltek? — kérdezte Kissy, és közelebb lépett. 


— Mi csak... mi csak... — Francoise kétségbeesetten nézett 
zsebtársára, Kissy pedig fölkattintotta a villanyt és odalépett 
hozzájuk. Már tisztán hallotta a berregést. Megszemlélte Elke 
aggodalmas arcát, alatta öt centivel az apró fejecskét a pislogó 
szemekkel és a háromszögletű fülecskékkel, és ő is pislogott 
néhányat. De a látvány nem változott. 

— Itt kiabált az ablak alatt — susogta Francoise. 

— Mit? — kérdezte Kissy bután. 

— , Miau, miau" — idézte a zseb. 

— Behoztuk és adtuk tejnek neki — mondta a másik zseb. — 
Rengeteg sok tejeket megfalta és most akar alud. 

Kissy bólintott és ásított, egyszerre. 

— Jó — mondta. — Hizlaljátok meg holnap ebédre. Én vissza- 
fekszem. 

Hazament, ledobta a köntösét és beleesett kis szardíniás do- 
bozába. Őrület, hogy milyen hülyeségeket álmodik. 


Reggel már föl voltak öltözve, amikor eszébe jutott. 

— Képzeld, azt álmodtam, hogy a zsebek befogadtak egy kó- 
bor macskát. 

Martin megcsóválta a fejét. 

— Állandóan macskákkal álmodsz. És mi lett? 

— Nem tudom, csak arra emlékszem, hogy Elke tartotta a kar- 
jában, és elmesélték, hogy megetették tejjel. 

— Kész rémálom. 

— Az. 

Egy perccel később kiléptek a folyosóra. Egész falka egeret 
találtak, mind Francoise-t vették körül, akinek egy kismacska 
volt a karjában. 

Martin odanyúlt és becsukta Kissy száját. 

— Jesszusom — szólalt meg Niala, aki ugyanekkor lépett a fo- 
lyosóra —, mi ez itt? 

— Macska — cincogta Francoise fölöslegesen. Ezt láthatta min- 
denki. 

— Szóval — Kissy kezdte megtalálni a hangját — nem álmod- 
tam?... 

— Nem, egérke, jártál a szobánkban hajnali egykor és láttad 
már a macskát. 

— De hát... ez a macska fekete! 


A kiscica résnyire nyitotta a szemét és fölnézett Kissyre. 

— No és? Csak nem vagy rasszista? 

Kissy dühösen fújt egyet. — Egérke! Péntek van, tizenharma- 
dika! Erre beállítotok egy fekete macskával? Jó, hogy mindjárt 
tükröt nem törtök! 

— Bolond — nevetett Francoise. — Gyere, zsebike, keressük 
meg, hogy melyik szomszédból jött. 

— Ott lak anyája és testvérjei — felelte a másik zseb. — Hátha 
citicamiiica az is mind. 

— Könnyen meglehet, de van nálunk fegyver. 

S elballagtak, kezükben a macskával. 


— Természetesen megmentjük a macskát is — mondta Vanessa 
már a reggelinél. — Alapszabály, hogy ha valaki bajba kerül, 
annak segítünk, ha tudunk. Még ha macska is. 

— Persze nem feledkezve meg az önvédelemről — tette hozzá 
az egere. 

— Semmiképp — kontrázott Jennifer. — Nem is engedtük volna 
el a kicsiket egyedül, ha már megkóstolta volna őket. 

Mindezek a kölykök miatt hangzottak el, akik nem nagyon 
értették, miért viszik haza a kiscicát ahelyett, hogy véres bosz- 
szút állnának rajta. 

— A Jerry Alapítványból még nem ragadott el senkit a cica — 
közölte Nimby -, és nem is fog, erre biztosíték a kiképzésünk. 
Az egy ártatlan gyerek, aki föl sem ismeri még az egérszagot. 
Mi pedig éppen arra szakosodtunk, hogy segítsünk a bajba ju- 
tott gyerekeken. 

— Vagy akár felnőtteken — tette hozzá Chantal —, mint Kissy 
azzal a stroke-os úrral. 

— Vagy mint azzal a shindyvel, akivel olyan jókat beszélge- 
tünk — jegyezte meg Vanessa. 

— Vele mi van? — kérdezte Molly. 

— Segítettünk rajta is. [Időnként ráhozzuk a frászt, ahogy meg- 
jelenünk állatos álarcban, fekete klepetusban, vagy éppen Va- 
der-hangon a telefonban. És néha kap egy-egy akkora pofont, 
hogy néhány percig csakugyan láthat csupasz gyerekeket, a fe- 
je körül körözni. Mindezzel megóvjuk attól, hogy tönkremen- 
jen az élete, húsz év börtön, társadalmi számkivetettség, mun- 


kanélküliség, hajléktalanság. Szerintem nagyon rendesek va- 
gyunk hozzá. 

A kölykökkel is érvényben volt még a szabály, hogy nem 
mondanak neveket, semmi konkrétumot. Ők még nem teljes jo- 
gú egerek, és nincs rá garancia, hogy azok lesznek. Egyetlen 
esetről tudnak részletesen, a tegnapelőttiről, hiszen azt Nigue 
hozta. 

— Borzasztóan rendesek — értett egyet Claude. — Elképzelem, 
milyen hálás az ipse. 

— No igen — bólogatott Nimby rezignáltan —, hát a hálával ép- 
pen van egy kis baj. Az emberek ritkán hálásak azért, ha valaki 
jót tesz velük. Ezt az ipsét például mindig megmotozzuk, ne- 
hogy fegyver legyen nála, mert fix, hogy utánunk lőne. Nem 
várnám éppen, hogy a nyakunkba ugrik és összecsókol, de né- 
mi köszönet jólesne. No, majd legközelebb szólok neki. 

A baljós hangsúly hatására Kissy előtt rögtön megjelent a 
kép, amint Nino leborul Nimby előtt és a cipőjét csókolgatja. 

Vanessa a faliórára nézett. 

— Jöhetne már az a kettő, én kilenckor asztalt bontok és irány 
a munka. Még rengeteget kell növeszteni a füleiteken. 

— Gyönyörűen fogunk festeni, amikor hazamegyünk -— felelte 
Nigue. 

— Persze! — vágta rá a mikró. — És még szebben pár hónap 
múlva, ha a tábor után is folytatjátok. Erősek, kisportoltak lesz- 
tek, magabiztos mosollyal veszitek ki vadidegenek kezéből a 
slusszkulcsot és töritek össze a kocsijukat. És az egész sulitok- 
ban nektek lesz a legeslegnagyobb a fületek, mindenki csodájá- 
ra jár majd és válogatott sajtokkal igyekszik kedveskedni. Két 
hete szólt Marie Wiener, hogy Vercors-ék új camembert-fajtát 
kísérleteznek ki, és nekünk Nialával okvetlenül meg kell kós- 
tolnunk és véleményt mondanunk róla, mert Vercors-ék senki- 
nek sem adnak úgy a véleményére, ha sajtokról van szó. 

— És mit feleltél? — tudakolta Suzanne. 

— Mit feleltem volna, az igazat, hogy Germaine öt emberrel 
beszélt, mielőtt hozzáfogott az új camembert-hez, abból né- 
gyen közülünk valók voltak, Isabelle néni, anya, Niala meg én. 
És persze Germaine is azzal kezdte, hogy , tudod, Isabelle, 
hogy téged mindig megkérdezlek, meg hát a kisunokáidat is, 
hiszen senki nem ért úgy a sajtokhoz, azokkal a nagy füleik- 


kel". Nevetett, mert neki ezek a nagy fülek mulatságosak, de 
vannak tulajdonságaink, amiket nagyon tisztel. Amikor Vérót 
elvittük fagyizni, egyből mondta, hogy velünk bárhová elenge- 
di, menjünk csak. No, egérkék, eszik még valaki? 

Nem evett már senki, hát hozzáláttak leszedni az asztalt. Kis- 
sy egy hatalmas tálcát vitt, amin öt tál volt, félórája még meg- 
rakva növényekkel, felvágottakkal, sajtokkal, de mostanra alig 
maradt pár morzsa. A huszonöt kiéhezett kis vadállat fölfal 
mindent, ma már ideje nagy bevásárlást csinálni. 

Csak huszonhárom, juttatta eszébe az egyik táblagépből meg- 
szólaló hang, amikor letette a tálcát. 

— Macskászati különítmény a Jerrynek. Kérünk egy erős fér- 
fit, akinek jogsija is van. Vége. 

Kissy értetlenül meredt az utolsó, árván maradt paradicsom- 
szeletre. A háznál levő összes férfinak van jogsija, és erősek is. 
Bőven elég lenne annyi, hogy , férfi". 

— Charlie Delta, India Foxtrot? — kérdezte. 

— Nyavalyát, egérke, macs... azaz pont nem macskamentes, 
de nem bánt senki. Küldjetek egy pasit, mindegy, mekkora füle 
van. 

Három férfi is volt hallótávolságon belül, Georges, Pi és 
Tom. A taxis szólalt meg elsőnek. 

— Én megyek. Velem nem mer kikezdeni semmilyen macska, 
mert én vagyok a világ leghíresebb macskája. 

És kifelé menet megbirizgálta Kissy jobb fülét. 


Kissy úgy megdöbbent Tom nyílt macskaságvállalásán, hogy 
egér-reakcióidőben mérve végtelenül hosszú idő, több másod- 
perc is eltelt, mire fölocsúdott és utánavágtatott. 

— Hát te? 

— Elkísérlek. Ezt látnom kell. 

— Hogy megküzdök-e hősiesen a többi macskával? 

— Esetleg. De inkább mondjuk megvédelek, ha az derülne ki, 
hogy jókora túlerőben vannak, és téged árulónak tartanak. 

— Hm. Egyszer megnéznélek, amint macskákkal hadakozol. 

Erre perceken belül alkalma nyílt, mert a háznál, ahová a zse- 
bek GPS-jele vezette őket, egy cirmos macskaanya és hat köly- 
ke lakott, valamint egy barátságos idős hölgy, aki elnézést kért, 


amiért a gyerekek idefárasztották az urat, ő mondta, hogy fö- 
lösleges, a fia holnap úgyis jön. 

Tom csak ránézett az udvarban álló szürke Hondára és bólin- 
tott. 

— Ilyesmire számítottam. Úgy lesz, ahogy kívánja, madame, 
én a magam részéről nem sokra tartom az olyan autót, amelyik 
nem menetkész. Pár perc alatt megvan. 

— Csak ha nem terhelem vele. 

— Ugyan — mondta Tom, és már nyitotta is a csomagtartót —, 
taxis vagyok, rendszeresen csinálom. 

Mialatt előszedte a szerszámokat, Kissy már az autó mellett 
guggolt és arra próbált rájönni, hol van elrejtve a súly egy kis- 
méretű cirmosban. Ha hanyatt borította, aztán elengedte, azon- 
nal visszabillent eredeti állásába, mint egy keljfeljancsi, annyi 
különbséggel, hogy amíg a kezét fölötte tartotta, addig a cirmos 
egymillió végtaggal kalimpálva próbálta elérni Kissy mancsát, 
kétségkívül azért, hogy magához rántsa és bekapja csúzlistul, 
késestül, telefonostul. Egy másik cirmos eközben azon igyeke- 
zett, hogy kimentse testvérét Elke markából, de Francoise el- 
kapta a farkincáját és visszahúzta. Ekkor a kisgyerek visszapör- 
dült és rá akart csapni Francoise kezére, de ő elrántotta és a 
másikkal húzta meg a farkincát. Elke egy foltossal birkózott, 
lenyomta a fejét, amitől a kismacska bukfencet vetett, fölugrott 
és nekiesett a zseb szandálja csatjának. . . 

Egészen belemerültek a játékba, föl se tűnt nekik, hogy Tom 
kicserélte a lyukas kereket, a hölgy hálásan megköszönte, sem- 
miség, felelte Tom — a párbeszéd csak átment a nagy füleiken. 

— No, egérkék, ti most már itt maradtok? — állt meg fölöttük a 
taxis. 

Kissy fölkapta a fejét, Tomra nézett, a hölgyre nézett, lené- 
zett, és gyorsan visszatette a játékot a dobozába. Fölpattant és 
odaállt Tom mellé, mint aki nem is látta eddig a macskákat. 

— Mehetünk. 


— Igazán aranyos kicsi macskákok — számolt be Elke a csapat- 
nak -—, teljesen van neki igaza Francoise, hogy akar ilyet odaha- 
zára. Nekik is vannak fülkéjeik jó nagy, csak sajnos három- 
szöglös, de hát semmit arról ők még tudnak, hogy egér az mi 
az. Frau Cica nézte persze nagyon zsebike combikákat, de 


egyedül csinálhatott rólunk semmit is, volt nekünk fegyver is 
még ráadásulabb. És tudnak ugrabugrázni jó nagyokat, csak ez 
pont baj kicsi macskável, mert tart három hónapra. Talán négy. 
Utána lesznek ugyanolyan lustás, morcos, unalmos cica, mint 
felnőttek. Mint Macska. 

Kissy bólintott. Szentigaz. 

— Persze — felelte Vanessa. 

Elke pislogott. 

— Mit persze? 

— Persze hogy kölcsönkérjük őket. Majd a tábor legvégén az 
lesz az utolsó próbatétel, hogy idehozzuk őket a parkba, szaba- 
don eresztjük, és a kölyköknek menekülni kell vagy megvere- 
kedni velük, aki nem tud, azt megeszik. 

A zseb nevetett. 

— Bolond. Azok macskák apróak gyerekek még. 

— De macskák, és a kölykök se nagyobbak. 

Kissy tekintete megállt Claude-on, aki fél fejjel magasabb 
volt Nialánál. Hát mindenesetre jól hangzik. 

— Helyes — szólalt meg Niala —, akkor addig kell belőlük ed- 
zett és harcias egeret faragni. Ti voltaképpen mire vártok? — 
nézett a kölykökre, akik szemlátomást futóversenyhez készül- 
tek. 

— A startpisztolyra — felelte Maverick. 

— A Nimbuszok dörrenését még a nesztelen macskaléptekhez 
szokott egérfül is csak nehezen hallja meg — felelte Vanessa —, 
de mindjárt hozok egy papírzacskót. 

— Maradj csak — állította meg Kissy. — Kölykök, vissza a rajt- 
vonalra! Felkészülni... vigyázz! Mennydörgésszerű dörrenésre 
készülj... durr! 

Nem volt éppen mennydörgésszerű, hiszen ő csak egy tízcen- 
tis kisegér, de elég jól hangzott ahhoz, hogy a kölykök futásnak 
eredjenek. A pálya négy pontján Jennifer, Chantal, Martin és 
Nimby figyelte őket, hogy rendesen bevetik-e az erejüket, de 
nem pazarolják-e, egyszóval jól dolgoznak-e. 

— Egértől szaladik jobban, mint cica elől — állapította meg El- 
ke —, több sajtakot kell megenniük. Kicsiek füleikjük még. 

— Nem egészen ez a cél, egérke — mondta neki Niala. 

— De ez is. Igazi keményen kell üldözíteni shindyt, körönyíte- 
lenül. 


— Könyörtelenül — vetette közbe Niala. 

— Erre képes csak aki igazi elszánt, mert élete neki is függ tő- 
le. Mert zsákmánya shindynek ő is, ha nem vigyáz. 

— Akkor én nem tudom igazán keményen üldözni a shindy- 
ket? — szólalt meg Pi a zseb háta mögött. 

A kislány megfordult, fölnézett a férfira. 

— Egész családod gyerek — közölte. — Egérkepárod nyolctizen 
éves már, de kishúga csak hattizen, és vannak további testvérek 
mi itt mind, nagy fülkékkel. Ez elég Motivation úgy verni fejbe 
shindyet, hogy lássa körözni kicsi Piket percekig. 

— Meg kellene tanulnod a számokat — mondta Tom. 

— Számokat? — kapta oda fejét a zseb. 

— Igen. Németül fordítva vannak. Az achtzehn franciául dix- 
huit, a sechzehn pedig történetesen seize. Még véletlenül se 
, SIx-dix", ahogy te mondod. 

— Nekem nem szólta senki. Pedig mindig szólnak, ha csinálí- 
tok egy-egy kicsi hibát, azért tudok, hogy beszélek szinte per- 
fekt, mert kevéset szólnak egész ritkásan, most is Niala egy 
szómat tett jóabbá, de egész nap semmikor se is. Akkor ezek 
már három hibák ma, és elmúlódott fél tíz. 

Kissy összenézett Nialával a zseb háta mögött, és arra gon- 
dolt, hogy visszamegy a hölgyhöz és beleveti magát Frau Cica 
szájába. Hiszen ha csak a hibái felét kijavítanák, másról se 
szólna az életük, főleg hogy megállás nélkül karattyol! 

— No? — kérdezte Elke, továbbra is Tomot nézve. — Lettek há- 
tam mögött egészen fehérek egérkelányok? 

— Eléggé — bólintott a taxis. 

— Akkor jó. Akartam rájuk hozni kicsikét rémülődés, hogy 
mihez kezdenek, ha nem tudok egymillió hibáimakról és nekik 
kell taktvoll megmondják nekem. 


Kissy azok között volt, akik önként jelentkeztek a veszélyes 
feladatra. Kölyköt nem visznek magukkal, nekik gyakorolni, 
edzeni kell, viszont annál több kisfülüt. Anya, apa, Anne, Jean- 
Fran, a Ford család mindhárom kisfülű tagja. Croizat úr nem 
tartott velük, de azt megkérdezte, hogy mitől veszélyes a fel- 
adat. 

— Ők nem bevásárolni járnak — magyarázta Tom —, hanem ka- 
ját csórni a cica hűtőszekrényéből. 


— Értem. De maguknak aligha van félnivalójuk, hisz maguk 
nem egerek. 

Kissy csípőre tette a kezét. 

— És azt egy macskakölyök honnan tudhatná? 

A nagyfülűek közül csak ő ment és Angéligue, kell otthon a 
kiképző személyzet. Kilencen kényelmesen elférnek a mikro- 
buszban a csomagok mellett. A hűtőszekrényt is viszik, renge- 
teg mirelit kaját fognak venni. Ezt Angéligue és Inge vállalta, 
Tom és apa pedig majd kimegy a hűtőért, beviszik a hipermar- 
ketbe és a pénztárnál egyenesen abba rakodnak. Ugyanekkor 
fog végezni anya és Anne a húsfélékkel, Jean-Fran és Kissy pe- 
dig a tejtermékekkel, minden pontosan ki van számolva, sorban 
egymás után mindent beraknak a hűtőbe és viszik rögtön a ko- 
csiba. Méghozzá kerekeken, a turistaház áruszállító kiskocsijá- 
ra teszik. Apa, Tom és Andreas veszi a hűtést nem igénylő ka- 
ját, péksüteményt, konzervet, zöldségfélét, nyersanyagokat, 
olyan tételek vannak a listán, mint tíz kiló liszt, száz darab to- 
jás, öt kiló cukor és hasonlók. Kilencen tizenkét kocsit vételez- 
nek, mert például a tojás mellé már csak péksüteményt raknak 
a könnyebb, terjedelmesebb fajtából. A csapat összes háziasz- 
szonya és a két D" Aubisson egér két napig dolgozott a bevásár- 
lólistán. Arra i5 gondjuk volt, hogy számításba vegyék a hűtő 
és a kocsi befogadóképességét. A ládában csináltak helyet öt 
karton üdítőnek, másik öt karton a tetején lesz, Tom egész kö- 
teg gumipókot hozott a lakóautóból. 

— Minden megvan? — jött oda Vanessa. — Az alapítványi 
bankkártya? 

— Nálam — felelte apa. — Kocsikulcs, forgalmi szintén, mehe- 
tünk. 

— Ez nem gyakorlat — vágta rá a mikró —, akarom mondani, 
vigyázzatok, rajta ne csípjenek. 

— Majd igyekszünk — felelte Andreas —, de apa is velünk lesz, 
aki ugyancsak macska. 

— Helyes, forgassatok vele klassz akciófilmet. Cin-cin! 

S már szaladt is vissza a kölykökhöz. Kissy megvárta, míg a 
nagyok beszállnak, becsukta az ajtót és beszállt elöl, az A3-as 
ülésre. 

— Mehetünk, cin-cin! Itt a mikrobusz — szólt a mikrofonjába 
—, kigurulási engedélyt kérek! 


Apa közben már indított, de a fejét csóválta. 

— Itt a torony — felelte Nimby —, taxiengedélyt megadom, és 
egyből föl is szállhattok a harminckettes kifutóról. 

— Hát az meg melyik? — kérdezte apa. 

— A parkolóból kivezető út iránya — felelte Kissy —, északnyu- 
gat—észak. 

— Vagy úgy. Ne jöjjön helyettem inkább Georges? Mintha az 
én vezetési tudományom nem lenne elég ide. 

— Ha tartod az előírásos magasságot, nem lesz gond. 

— Még szerencse — mondta apa, és kitette az indexet. 


— Nézd, van zöldpestós goudájuk — mondta Jean-Fran a telefon- 
jára pillantva. 

— Nagyon helyes gondolat — felelte Kissy. 

— Igen, mennyit adhatok? — kérdezte az eladónő, s már ki is 
emelt egy levágott, becsomagolt körcikket. 

— Azt a másikat, az egészet — felelte Kissy magától értetődő- 
en. 

— De várj már... tudod, mibe kerül egy ilyen sajt? 

— Igen, van egy módja, amivel ki szoktam deríteni. Elolva- 
som az árcédulát. Lenne szíves? 

— Én odaadom szívesen, ez a dolgom — felelte a nő —, de ha az 
apja nem akarja... 

— Ez most nem derül ki, mert az apám valahol a konzerveknél 
van. Ez az úr nem az apám — magyarázta Kissy szolgálatkészen 
—, eredetileg a húgom apja lett volna, de kiderült, hogy nem ő 
az, viszont a húgommal sincsenek közös génjeink, csak a szü- 
leink voltak közösek egy hétig. De van neki egy vér szerinti lá- 
nya is, aki szintén nem a húgom, csak... 

— Hagyd már abba! 

Jean-Fran átvette a hatalmas karika sajtot. 

— Azt is kérem — mutatott Kissy egy ementálira —, meg mel- 
lette azt a sárga ruhásat. 

— Szeretik a sajtot, úgy látom — bólintott a hölgy —, de ez már 
csak egy hónapig jó. 

— Egy hét múlva nem marad belőle egy morzsa se, madame. 

— Sokan lehetnek. 

— Hát vagyunk vagy harminc... — Jean-Fran számolgatni kez- 
dett. 


— Harmincheten — fejezte be Kissy —, de ezek csak a gyere- 
kek. Van még tizenkilenc felnőtt is. Az a rokfor milyen, ma- 
dame? 

Jean-Fran csak percekkel később mert rákérdezni, amikor to- 
vábbálltak a roskadásig tömött bevásárlókocsival. 

— Miért mondtad, hogy ennyien vagyunk? 

— Kiadtad volna a létszámadatainkat egy idegennek? És ha 
macskája van odahaza? Hopp, reszelt parmezán, ez is kell. 

Levette a parmezánt a polcról, de látta, hogy Jean-Fran só- 
hajt. Ez már nem az első eset volt, amikor macskavédelmi óv- 
intézkedések kerültek szóba, és valaki a kisfülűek közül sóhaj- 
tott. Esetleg többen is. Ők nem érzik át annyira közelről, hogy 
a biztonság mennyire fontos. Pedig Jean-Frannak is van egy lá- 
nya, akinek combjait sokan megcsodálják, amerre jár, és nem 
mindenkinek az ágy jut az eszébe. Vannak, akiknek a mustár. 

Berakodtak még rengeteg vajat, tejet, tejszínt, tejfölt, egy 
egész tehenészetet, és már szaladtak is a... azaz csak szaladtak 
volna. 

— Várj, majd én — mondta Jean-Fran, és nekiveselkedett. A 
kocsi lassan elindult, Kissy látni vélte a parton az integető tö- 
megeket, akik még nem sejtik, hogy mindössze négy nap múl- 
va a jéghegy... de aztán gyorsan a férfi után surrant, a pénztár- 
hoz. 

Minden úgy ment, mint az óraütés. A mirelites csapat már ott 
volt és rakodott, ők a szalagra, apáék onnan a hűtőbe. Utánuk 
jöttek Kissyék a tehenészettel, aztán a húsosok. Amikor ez is 
megvolt, a hűtőt bezárták és elindultak vele, Andreas hozta az 
első kocsit a többi áruval, Kissy és Jean-Fran a másik kettőt. 
Már két biztonsági őr is figyelte őket a rengeteg áru miatt, de 
ők rájuk se hederítettek, Kissynek Vanessa már tizenegy éves 
korában megtanította, hogy kell a biztonsági őrt elkészíteni és 
tálalni. 

Az alapítványi kártya Kissynél volt, ő fizetett, aztán megállt a 
pénztár mellett és végigolvasta a számlát. Terjedelmes olvas- 
mány volt. 

— Elnézést, madame — lépett a pénztárosnőhöz -, van itt egy 
kis hiba. 

— Igen, milyen hiba? 


— Ön az ásványvizet huszonnyolc centért ütötte be, de csak 
huszonötbe kerül. 

A nő ránézett, aztán a számlára. 

— Maga az összes árucikk árát fejből tudja? 

— Természetesen, asszonyom — vágta rá Kissy egy alapítványi 
kisegér rendíthetetlen magabiztosságával. Végül is nem köteles 
megmondani, hogy abból, amit nem ők vettek Jean-Frannal, 
egyedül az ásványvíz árát tudja, mert látta az egyik polc végén, 
amikor elment mellette. — Hatvan palackkal vettünk, hatvan- 
szor három cent az egy euró és nyolcvan cent. 

És nyújtotta a kezét a pénzért. Persze ilyen egyszerűen nem 
ment a dolog, a nő először is közölte, hogy a gép ennyiért szá- 
molta, amire Kissy nyugodt mosollyal felelte, hogy őt ez nem 
érdekli. Huszonöt cent van kiírva. A nő telefonált valakinek, 
hogy nézze meg, az illető elment, megnézte, visszaszólt, és 
Kissy végre megkaphatta az egy euró nyolcvan centjét. 

Csomag nélkül nyargalt ki, a kocsiját már kivitték, amíg vára- 
kozott. Legalább négy és fél percet váratták, a csapat nem koc- 
káztatta a sok kaját a negyvenöt fokos hőségben, elrobogtak, 
neki pedig stoppal kell hazamennie, de csak egy idősebb úr 
hajlandó elvinni, főleg mert sortban van és hosszúak a combjai, 
több mint kétcentisek, de az úrnak előzőleg még haza kell vin- 
nie, amit vett, egy kis tanyára, egészen messze a főúttól és min- 
den lakott területtől, és van egy jó mély pince. . . 

De hát az élet nem alkalmazkodik a kisegérvágyakhoz. A 
mikrobusz ott állt a parkolóban, Kissy fölrántotta az ajtót, be- 
ugrott, indulhattak. 


— Bázis hívja hűtőszekrény-fosztogatókat, vétel — szólalt meg 
Niala hangja abban a pillanatban, ahogy apa az indítókulcshoz 
nyúlt. 

— Itt a mozgósított macskarémisztő különítmény — felelte Kis- 
sy —, éppen indulunk. Menjünk vissza, kell még vennünk vala- 
mit? 

— Negatív. Induljatok nyugodtan. Anne, ott vagy? 

— Hogyne, jól hallak — volt a válasz. 

— Edith Cavell brit ápolónő Belgiumban sebesült katonákat 
mentett. Ezért halálra ítélték és kivégezték. 

— Nagyon sajnálom. Mostanában? 


— Fenét, száz évvel ezelőtt. 

— És? — kérdezte Anne csodálkozva. 

— Az anglikán egyház szentként tiszteli, bélyeget is kiadtak az 
emlékére. De van róla megemlékezés máshol is: Joffre marsall 
és a vasúti töltés között utca van róla elnevezve, és ott van egy 
tündéri kis ház, amit most olcsón kínálnak. 

— Aha — bólintott Anne. — Értem. 

— A tulaj ígérete szerint még ma lesz egy kis csomagja ké- 
szen, az összes adat, alaprajz, fotók, és... 

— Mutti! — robbant bele a telefonba az a hang, amit Kissy már 
fél perce várt, és azonnal ömleni kezdett belőle a szó. Kissy 
csak helyenként kapott el egy-egy szót, a Strasse is közte volt, 
de sejtette, miről beszél a zseb. A távolságról. Mert már Kissy 
is emlékezett arra az utcára. A legközelebbi pontja öt perc séta 
lehet a panziótól, a legtávolabbi talán tíz. A város belső, elég 
nyugalmas részén, az országút és a vasút között. Beaulieu-nek 
nincs hagyományos értelemben vett belvárosa, mert egész épí- 
tését meghatározta, hogy a hegyoldal és a tenger közötti kes- 
keny sávon fekszik — de mindenesetre közepe van, és ez az utca 
nagyjából ott van. 

A kis csomag nemhogy aznap megérkezett, de őket még út- 
közben találta. Szép ház volt, de ez Kissyt nem lepte meg, 
Beaulieu-ben nincsenek csúnya házak, valószínűleg tilos is 
olyat építeni. Az ár viszont meglepte. Ötezer-ötszáz euró. Ez 
nem jellemző Beaulieu-re, ahol az árak hatezernél, de inkább 
hatezer-ötszáznál kezdődnek. Százhúsz négyzetméter volt a 
ház, vagyis hatszázhatvanezerért kaphatták volna meg. 

— Miért ilyen kevés? — ez volt Anne első kérdése. 

Niala sóhajtott. 

— Mert a tulaj kényszerhelyzetben van, őrületes adósságokat 
kell kifizetnie, ráadásul a legnagyobb hitelezője rémisztőbb, 
mint don Vito Corleone. A volt felesége az. Ezért fontos neki, 
hogy gyorsan eladja a házat, és egy összegben kéri az árát a le- 
hető leghamarabb. 

Végül ez lett a dolog egyik fő akadálya. Schneideréknek nem 
volt ennyi készpénzük. Többet is kifizettek volna egy igazán jó 
házért, de nem egyszerre és ilyen gyorsan. Bankkölcsönt nem 
akartak; Mario ugyan szerzett volna kölcsönt a konzorciumtól, 


de volt másik gond is. Anne szerint túl közel van a vasúti töl- 
tés, és őt zavarta volna, ha egy vonat zakatol a feje fölött. 

Mialatt ezt Johann-nal és Elkével megvitatták, az egércsapat 
körbeözönlötte a mikrobuszt, beömlöttek az ajtókon, talán még 
az ablakokon is, és vittek mindent, amit találtak. Aztán a férfi- 
ak fele kiszállt, másik fele fentről leadta nekik a hűtőt, a sisere- 
had bevitte a házba és kétségkívül azonnal nekilátott kirakodni. 
Kissy nem ment utánuk, csak remélte, hogy állítottak őrszemet, 
ha cica jönne. Mégiscsak hűtőszekrény. 

Tetszett neki, amit látott. A tizennégy kölyökből legalább 
nyolc ott nyüzsgött a kocsinál, a többiről később megtudta, 
hogy a konyhában és a kamrában hemzsegtek. Háziasak, tevé- 
kenyek, nem várják el, hogy kiszolgálják őket, hanem ők ve- 
szik ki a munkát a nagyok kezéből. És a fiúknak se derogál ka- 
ját rakodni vagy éppen kuktáskodni. Vagyis nem esnek majd 
kétségbe, ha egy bevetésen leteszik őket valahol a réten shindyt 
lesni, hanem sátrat vernek, őrszolgálatot szerveznek, tűzrakó- 
helyet építenek, termesztenek maguknak ennivalót. Ez kell az 
alapítványnak, rátermett növendékek, akik tudni fogják, mikor 
kell üdítős palackokat cipelni és mikor a shindy fogát kiverni. 


— Ez egész jó volt, egérke — közölte Mollyval tíz perccel ké- 
sőbb —, hát még ha erő is lett volna benne! 

— Ennél több nincsen — lihegte a kislány —, ennyit bírt az aksi. 

— Mindjárt feltöltheted, de addig még egy-két képzelt shindyt 
küldj csak szépen kórházba. 

— Képzelt kórházba — javította ki Nigue. 

— Képzelt kórházba — egyezett bele Kissy. — Tehát célozd 
meg a shindy legérzékenyebb pontját, pörgés, rúgj! 

Molly talpa nagyot csattant a bőrbevonatú szivacson. Aztán 
parancs nélkül megpördült megint, újra rúgott, és harmadszor 
IS. 

— Fog ez menni, egérke — bólintott Kissy. — Szerintem ennél 
nagyobbat már nem rúgsz ebéd előtt, szerelkezz le és surranj az 
ebédlőbe, de vigyázz, hogy rajta ne csípjen a cica! 

Az utolsó félmondatot a kölykök kórusa mondta vele együtt, 
sőt egypár kisfülű is. Kissy helyeslően bólintott és rátért Chris- 
tian rúgásainak tanulmányozására. Molly közben nyilván lecsa- 


tolta a védőfelszerelést, elment, visszajött — Kissy csak arra fi- 
gyelt föl, hogy megszólal a háta mögött. 

— De tényleg ott van a cica... 

Kissy úgy pördült meg, hogy közben már a csúzlíján volt a 
keze. 

— Hol? Az ebédlőben nincs más cica, csak Tom, őt meg már 
ismered. Nem bánt. 

Molly megcsóválta a fejét és az ajtóra mutatott. Kissy óvato- 
san elindult az ajtó felé, a fegyverét is kihúzta a tokjából, bár 
azt gyanította, hogy ez csak figyelemelterelő csel, nincs is 
macska a folyosón, Molly hátulról akar rátámadni, de az is le- 
het, hogy többen is. Voltak már efféle kísérletek, de persze két 
ujjal szétmorzsolja bármelyiküket. 

Mégis volt macska a folyosón, bár ő maga észre se vette, 
Molly mutatta meg. Az ajtó mellett álló asztalon volt két tábla- 
gép, mint általában mindenütt, ahol az utóbbi időben hosszab- 
ban tartózkodtak. A különféle kamerák képeit mutatták, kilenc- 
kilenc képet, és az egyik képkockában. .. 

Kissy lehajolt, megnézte. Semmi kétség. Háromszögletű fü- 
lek, gyanakvó tekintet. Macska, kisbetűvel, mert ez egy idegen 
cirmos, nem Macska személyesen. Pedig a Vilma bázison van, 
a vaucressoni konyhaajtótól néhány méterre ül a fenyőfa tövé- 
ben és gondolkodik. A kamerát a mozgásérzékelő kapcsolta be. 

— Most mi lesz? — szólalt meg mellette Molly; Kissy fölpil- 
lantva még két diónyi fejecskét látott az ajtóban. — Odaroha- 
nunk és megverekszünk vele? 

— Dehogyis... 

— Hé — mondta Claude -, lehet, hogy többen is vannak. El 
akarják foglalni a főhadiszállást, amíg mi itt vagyunk. 

Kissy fölegyenesedett és csípőre tette a kezét. Kinyitotta a 
száját, hogy mondjon valamit, de megelőzték. 

— Szerintem ez az apjuk — szólalt meg Maverick. — Mármint a 
kiscicáké. 

— Vagy a következő csapat kiscica apja szeretne lenni — 
mondta Christian. — Macska végül is elég jó nő... úgy értem, 
macskaszemszögből. . . 

Kissy becsukta a száját, inkább nem mondott semmit. Fölvet- 
te az egyik gépet, négy képmezősre állította, az egyikbe a 
konyhaajtó kameráját tette, a másikba a konyhában bent figye- 


lő kamerát, a harmadikba a Cicavíziót, ami most azt mutatta, 
hogy Macska elmélyülten mosakszik az alvó gyerekek mellett. 
A negyedik mezőben kiválasztotta a klienslistát, abból a kony- 
hapulton fekvő táblagépet, amiről madame Faubourg szokta 
felhívni őket. Irányításra kapcsolt, belépett a dobozba, gyors 
mozdulatokkal kiválasztotta a megfelelő rekeszt... éppen ak- 
kor, amikor a cirmos hosszas tanakodás után odasétált a macs- 
kaajtóhoz. 

Kissy kikeresett egy hangfelvételt és várt. 

A macska megbökte orrával az ajtót, ami megmozdult. 

Kissy megérintette a lejátszógombot. 

A konyhapulton fekvő táblagép dörgő hangú ugatásban tört 
ki. 

A cirmos állóhelyzetből fél másodperc alatt gyorsult százra, 
és pillanatok alatt eltűnt szem elől. 

Kissy letette a gépet, s karba font kézzel, gombszerű orrocs- 
káját magasra tartva besöpörte az elismeréseket. 


— Őrület, hogy mi mindent tud ez a rendszer — mondta Claude 
pár perccel később, már levetve a védőfelszerelést. A csapat el- 
tökélten nyomult az ebédlő felé. 

— Hát van benne némi munka — bólintott Kissy —, Nimby ren- 
geteget dolgozott vele, és mi is segítettünk. 

— Sok pénzt tudna keresni. 

— Nem eladó. A rendszer egyik legnagyobb előnye, hogy tel- 
jesen egyedi. 

— A tudására gondoltam. 

— Ja, azzal igen. Szerintem menő programozó lesz belőle, 
és... 

De rögtön el is felejtette, mit akart az , és" után mondani, 
mert meglátták a tálakat, amiket a konyhai különítmény már az 
asztalok felé cipelt, és rohantak enni. 

Ebéd közben telefonált Jean-Claude, hogy holnap megláto- 
gatná őket, majd Yves bácsi, hogy Julie nénivel holnap meglá- 
togatnák őket, és mindketten azt kérdezték, ne hozzanak-e va- 
lamit. A válasz is egyforma volt: a Jerry Alapítvány kisfülűinek 
nem kell bejelentkezniük, ha meg akarják látogatni az alapítvá- 
nyi tábort, amit különben is ők maguk szponzorálnak, és ha 
lesz bármi, amire szükségük van, megírják Cheesebookon. 


— Apáék úgy használják a telefont — dünnyögte Nimby -—, 
mint húsz évvel ezelőtt, amikor egy-egy beszélgetésbe kellett 
sűríteni mindent. Pedig huszonnégy órás kapcsolatunk van, 
csak megnyomod a gombot és bárkivel beszélhetsz. 

— A legtöbb embernek — közölte vele Blanche — ma is egy- 
egy beszélgetésbe kell sűríteni a mondanivalóját. Mert akkor 
kell beszélni, amikor a másik időt szakít, hogy foglalkozzon 
veled. 

— Elavult, ósdi technika — felelte a fiú, és elvágott egy darab 
húst. — Mi egész nap kapcsolatban állunk egymással. Ez a jövő, 
nekem elhiheted. Ráadásul véget vetünk az évezredes rettegés- 
nek a macskáktól. 

Kissy rávigyorgott egy falat rántott sajtra. 

— Eszembe jutott a fülke — mondta Blanche kis csend után, és 
a férjére nézett. — Nálatok, tudod. 

A pilóta bólintott. — Emlékszem. Be kellett menni a főtérre, 
annak a sarkán volt, a templommal szemben. Még a nyolcva- 
nas években is az volt az egyetlen hely a falunkban, ahonnan 
telefonálni lehetett. De sose láttam sort állni előtte, keveset 
használták még azt az egyet is. 

— Még SMS-t se küldtek róla? — tudakolta Maverick. A fel- 
nőttek nevettek. 

— Hát nem — felelte Georges. — Az ugyanis még föl se volt ta- 
lálva, és képernyő nélküli, tárcsás telefonnal nem is lehetett. 
Ma meg lassan az SMS is elavul. 

— Rég elavult — felelte Nimby. — A Jerry-felület csak a régi- 
módi telefonrendszerrel való kompatibilitás érdekében tudja 
kezelni. Gyakran mondjuk ugyan, hogy SMS-t küldünk egy- 
másnak, de az már rég nem az, a felület belső üzenetküldőjén 
megy, színes, képes, hangos, és persze ingyen van. 

— És csak a jerrys telefonokkal működik — bólintott Artu. 

— Persze. Ez volt az egyik legfontosabb szempont, amikor a 
felületet létrehoztuk, hogy ne legyen valamilyen már meglevő- 
nek a változata, mert az kompatibilis lenne, tehát lennének is- 
mert biztonsági rései, ismert betörési módjai. Így viszont mi 
dolgozhattuk ki az egész biztonságtechnikát. 

— Ez nagyon fontos — nyelt le Vanessa egy falatot. — Amikor 
egy ügyben nyomozunk, az összes addig megszerzett informá- 
ciónk a Jerry adatbázisában van. Ha valaki betörne hozzánk, 


ezek napvilágra kerülnének, akár eljuthatnának az elkövetők- 
höz is, akik ezáltal el tudnának bújni. Vagy éppen eltüntetni a 
gyereket, ha éppen azt is keressük — akár megölni, nehogy rá- 
juk valljon. A már megoldott ügyek adatait pedig azért nem en- 
gedhetjük kiszivárogni, mert a gyerekek további életében okoz- 
na kárt. 

— Ezért kell tenni esküre titoktartásat — magyarázta Elke —, és 
ha idegen tudi meg bármi titkokt, azonnal kinyaffintant. 


— Francoise meg Elke is? — tudakolta Suzanne. 

— Persze — felelte Niala. — Minden egér tud, és hamarosan ti is 
tudni fogtok. 

— Nem olyan bonyolult — nyugtatta meg őket Kissy. — Néhány 
kezelőszerv, egy kis gyakorlás, meg persze ismerni kell a sza- 
bályokat, jelzéseket. És a legfontosabb szabályt: soha ne csi- 
náld, ha nincs végszükség. 

— A Jerry Alapítványban — hirdette ki Vanessa fennhangon — 
mindig mindenben a végszükségre igyekszünk fölkészülni. 
Gyakran kerülünk olyan helyzetekbe, amikre nem számítot- 
tunk, és minél többet tudunk, annál könnyebben vágjuk ki ma- 
gunkat. 

— Tizenegy — cincogott bele Francoise. 

— Mi van? 

— Kissy azt mondta, néhány kezelőszerv, én pedig megszá- 
moltam. Gyújtáskapcsoló, három pedál, kormánykerék, sebvál- 
tó, index, fényszóró, ablaktörlő, kézifék meg a duda. Ezek kel- 
lenek a vezetéshez. 

— Ügyes vagy. Akár működésre is bírhatod őket, tarts egy kis 
bemutatót. 

A kislány bólintott, beszállt a kocsiba és már indított is. 

— Becsatolom magam — szólt ki az ablakon —, nagy összegű 
életbiztosítást kötök, eltakarítom az egereket az útból, a gyújtás 
már megvan, index, kuplung, gáz. 

A piros kisautó békés tempóban körbesétált a parkolóban. 

— Ennyi az egész — mondta Niala. — A zsebegér már érti a 
módját, hamarosan rajtatok a sor. Sorsoljunk, jó? 

— A lányoknak kell kezdeni — mondta kórusban féltucat kis- 
egér. 


— Miért? — kérdezték többen a kölykök közül. 
— Hogy bátorságot öntsenek a fiúkba! 


Croizat úr hallani sem akart arról, hogy bérbe adja a kocsiját. 
Hogy jut ilyesmi az eszükbe? Vanessától kapta ajándékba, és 
most adja bérbe Vanessának? Képtelenség. Üljenek csak bele 
és menjenek. 

Hát beleültek és mentek, az egész délutánt azzal töltötték, 
hogy sorban kiokították a kölyköket. Mollyt sorsolták elsőnek, 
Pi lett az oktatója, a többieket pedig visszamasíroztatták a ház- 
ba, célba lőni. Félóra múlva megjött Molly azzal, hogy túlélte, 
de örülne, ha egyelőre mégse jönne az a végszükség. És mehet 
a következő. 

Az oktatókat is cserélték, mert ez azért nekik is fárasztó. Kis- 
syre négy órakor került sor, Nigue lett a tanítványa, aki elmé- 
letben már úgy-ahogy tudta a lényeget, csak a gyakorlatot nem, 
és a különleges Jerry-stílust sem, a nagy összegű életbiztosítás- 
sal. De simán ment minden, és a többieknek is. Este nyolckor, 
utolsóként Artu és Martin szállt ki a kocsiból — az összes kö- 
lyök tudott már vezetni, ha minimális gyakorlattal is, és senki 
nem bukott meg, senki nem rohant fának vagy lapított ki ege- 
ret, mindenkinek sikerült. 

A céllövéssel és később a késdobálással is jól haladtak. Megy 
ez, gondolta Kissy, nekik mindig minden sikerül, az egész tá- 
bor során egyetlen kudarc vár rájuk, de az elkerülhetetlen, bár- 
mennyire szomorú. Egyetlen shindy se fog besétálni a kapun, 
hogy puhára verhessék. 


A szombati vendégjárás persze jó alkalom volt Vanessának, 
hogy nagy főzőcskét csapjon. Jean-Claude és Yves bácsiék dél- 
előtt jöttek, természetesen maradtak ebédre és még tovább is. A 
hadnagy csak délutánra ígérkezett, de annyi sütit ehet, amennyi 
belefér, hiába falta huszonöt nagy- és tizenkét kisfülű meg még 
Croizat úr is — Vanessának annyi kuktája volt, amennyinek 
munkát tudott adni, és egy hadseregnek elegendő sütit gyártot- 
tak. A nap slágere a citromos sajttorta volt, amit séfjük először 
megtanított egy hattagú különítménynek, aztán ők dolgoztak 
rajta tovább. 


Egy tortához Nigue és Claude öt deka cukrot melegített gőz 
fölött, egy citrom levével és héjával, amíg a cukor elolvadt. 
Akkor másfél deka vajat kevertek bele, az is elolvadt, levették 
a tűzről és hozzáadtak egy tojást. Ezt megint a tűz fölött elke- 
verték simára és félretették. 

Maverick és Martin tíz deka fehér csokit olvasztott fél deci 
habtejszínnel gőz fölött, aztán másfél deci habtejszínt szilárdra 
vertek zselatinfixszel. Kissy habosra vert harminchét és fél de- 
ka mascarponét, egy csomag vaníliás cukrot és egy citrom hé- 
ját, hozzákeverte a fehér csokit, majd óvatosan beleforgatta a 
tejszínt. Chantal tizenöt babapiskótát helyezett egy sütőforma 
aljára, rátöltötte a fehér krémet, majd a sárgát is. Kész volt a 
mű, már ott is termett valamelyik kamraegér és vitte a hűtőbe. 
Ezek négyszemélyes adagok voltak, ezért egy tucatot készítet- 
tek, hogy maradjon néhány tartaléknak. 

Croizat úr nem működött közre, csak megállt az ajtóban és 
nézte a sürgést. Egyszer aztán azt mondta, itt elég sokféle társa- 
ság megfordul, de ilyet még nem látott, egy hét után is lenyű- 
gözi, amit ők csinálnak a konyhában. 

— Megszoktuk, uram — felelte Vanessa nyugodt derűvel, és 
gondosan szemügyre vette a csirkecombokat. — Régóta főzök 
erre a nagyfülű társaságra, meg sokszor másokra is, hát ki kel- 
lett alakítanunk egy hatékony módszert. Itt a táborban aztán 
többen vagyunk, mint valaha... jó lesz, szórd meg petrezse- 
lyemmel és mehet... úgyhogy még hatékonyabbnak kell len- 
nünk, ha enni is akarunk, és nem tölteni az egész napot a kony- 
hában. Jól van, egérkék, így csináljátok, de lobogjon a fületek! 

— Sapka alatt van — cincogta vissza Francoise. 

— Akkor a sapka alatt lobogjon! 

— Vanessa és Niala étteremt is vezett már — dicsekedett a má- 
sik zseb. — Főzéset ott csinálta szakácsok, de ők főhauptpa- 
rancsnok étterembele. 

— Igazán? Milyen éttermet? 

— Jó éttermet — mondta a mikró nyomatékkal. — Szeretettel 
várjuk, ha Antibes-ban jár. Jól van, egérkék, ez is kész, lássuk a 
salátát, kamraegerek, sipirc! 


Pierre először tartott egy kis beszédet a shindyüldöző munka 
rendőri oldaláról, aminek legfontosabb jellemzője őszerinte az, 
hogy unalmas. Ülnek és várnak, amíg jön valami adat, azt be- 
rakják a többi közé, és jó sok idő múlva esetleg összeáll valami 
használható. De ez mindenféle nyomozásnál így van. 

— Nálunk is — mondta Nimby. 

— Aha, csak ti olyan speciális ügyekkel foglalkoztok, ahol 
egyből megvan a kritikus adat. Nemigen vannak olyan ügyei- 
tek, ahol hónapokig vagy évekig kell várni a letartóztatásra. 

Azért megesett már, gondolta Kissy. Katut például fél évig 
üldözték, a Százast három hónapig, a... a... nem jutott eszébe 
több, akit hónapokig kerestek volna. A hadnagynak igaza van, 
a legtöbb shindyjüket egy napon belül elfogják. 

Eltűnődött, miért lehet ez. Alighanem két okból. Ők zseniáli- 
sak, a shindyk pedig óvatlanok. Például Lindströméket a zseni- 
alitásuk segítségével találták meg, Carati viszont, aki Solange- 
zsal szemtelenkedett, egyszerűen nem gondolt bele, hogy mi- 
lyen könnyen lenyomozhatják. Persze a szerencse is sokszor Ss1- 
etett a segítségükre, például a louviers-i ügyben: ha nem akad- 
nak össze Cindyvel először még a legelső közös tavaszukon, 
aztán később az utcán, akkor nem tudják meg, hol lakik, és 
nem tudják megkezdeni a figyelését. . . 

— Az az igazság — mondta Pierre, amikor Kissy rádöbbent, 
hogy már megint elábrándozott, de hátha nem vette észre senki 
—, hogy főleg azért jöttem, hogy figyelmeztesselek benneteket. 
Biztos vagyok benne, hogy mestereiteknek és példaképeitek- 
nek tekintitek az öreg egereket, főleg Vanessát, amilyen kariz- 
matikus egyéniség. . . 

Kissy csettintett a nyelvével. Karizmatikus, ez az. 

— ...de ne vegyétek át az erőszakos módszereiket. 

Kissy fölkapta a fejét. A keze a derekára csúszott. 

— Nem erőszakosak a módszereink — tagadott Vanessa. — 
Csak hatékonyak. 

— Erről lehetne vitatkozni. A takarítónők orrba rúgása nem 
éppen a szelídség példája. 

— Majdnem megölte Jennifert. 

— Tudom. Emberileg meg is értem a felháborodásotokat, de 
mint szervezetnek nagyobb kontrollal kell működnötök. Bou- 


riant tábornok és Lemire ezredes egyaránt szívesen tartja érte- 
tek a hátát, de ez nem fog mindig így menni. 

— Ezt melyikük üzente? — kérdezte Niala gyanakodva. 

— Egyikük sem. Szerintem ők nem velem üzennének, hanem 
személyesen szólnának. De volt rólatok egy kis vita magas 
rendőri és csendőri berkekben, ahol ők végig benneteket véd- 
tek. Most még nincs belőle kellemetlenségük, de ez nem lesz 
mindig így. Ezért én szólok, hogy legyetek óvatosak, őmiattuk. 

A csendet Vanessa törte meg. 

— Ez világos beszéd — mondta, talpra állt és tett néhány lépést. 
— Michel bácsi és Raymond bácsi elég sok mindent tett a csalá- 
dunkért, nemcsak a Jerryért... szinte családtagnak számítanak. 
Jól van, tábornokom. A magam részéről vállalom, hogy nem 
bántom többet azt a shindyt, aki már nem jelent veszélyt. Be- 
széltem, cin-cin. 

— Én sem — mondta Niala. 

Kissy némán fölemelte a kezét, és vele a többiek is, a köly- 
kökkel együtt. 


A Szelídített Kisegér Elve, Nimby később így nevezte el. A 
gyakorlatban azért nem olyan nagy a jelentősége. A shindy 
ugyanis mindig veszélyt jelent, amíg nem tették harcképtelen- 
né, vagyis nincsen megkötözve vagy megbilincselve. No jó, a 
takarítónőt tényleg nem bánthatnák ennek az elvnek az alapján, 
de mondjuk Velociraptor ugyanúgy megkapná azt a golyózá- 
port. Ha egyszer muszáj, akkor muszáj. 

És ha már muszáj, akkor próbáljuk meg élvezni is egy kicsi- 
két, mondta Vanessa olyan ártatlan képpel, hogy Pierre elne- 
vette magát és azt mondta, szörnyűek vagytok. 

— Báncsjál gyerekt — javasolta Elke —, majd meglátsz, milyen 
igaziból, ha szörnyűek vagyunk. 

— Köszönöm a kedves invitálást, de sajnos rendőrként bizo- 
nyos szórakozásokról le kell mondanom. 

— Szabadnapon? — érdeklődött a zseb. 

— Szabadnapon is, viszont — a hadnagy az órájára nézett — va- 
lamilyen bemutató is volt emlegetve. 

— Már minden elő van készítve — felelte Vanessa —, láthatod a 
növendékeket verekedni, célba lőni, ejtőernyővel ugrani, és 
tankokkal is fölvonulunk a Vörös téren. Gyerünk, egérkék! 


Az ejtőernyős ugrás legközelebb este került szóba, amikor a 
hadnagy és Yves bácsiék már hazamentek. Jean-Claude-nak ju- 
tott eszébe. 

— Hát elég sok mindent csináltunk már — bólintott Francoise, 
kenyereskosarakkal szaladgálva körbe a konyhában. — Ejtőer- 
nyős ugrás éppenséggel nem volt még közte, de nem sok hi- 
ányzott hozzá... például amikor Vanessa csak úgy kibérelte azt 
a csodarepülőgépet, az fölért vele. 

— Vörös hajú nordnémet zsebike utazódott nem azzal akkor, 
kicsi Cessna volt neki bérelítve, pilóta mit bajusz és ekkora vi- 
gyor, ülés alatt ugróernyő, pedig nem is kellett igaziból. Zsebi- 
ke zuhanásit elég volt lefékeződeni ekkora fülelők. 

Kissy tisztán látta maga előtt a zsebet, amint kitárt fülekkel 
aláereszkedik, vörös lófarka csattog a szélben. 

— Milyen magasról ugrottál? — érdeklődött Anne. 

A zseb fölpillantott anyjára és lebiggyesztette a száját. 

— Hát nem volt még nagyon. Talán legközelebb. Nulla centi- 
méter, kint reptér udvaron, néztem körülfele és nem láttam kis- 
fiú ülte előttem földre és botlódottam lábába. De tényleg füle- 
lők lefékezték zsebike, nem estem orrocskámra. Viszont kis- 
egérke történetek mindig hatásos igazán csak hogyha egyik fe- 
lét elmondva és másikróla hallgatodsz. 

Mégiscsak kellene az a palacsintasütő, gondolta Kissy. 


Kissy kényelmesen elhelyezkedett a pléden és lehunyta a sze- 
mét. A következő órákban semmit se fog csinálni, nem tanár- 
néniskedik, nem edz, verekszik, ugrál, főzőcskézik, egyáltalán 
semmi dolga nincs. Második itteni vasárnapjuk délutánjára a 
vezérkar, vagyis a felnőttekből, a D"fAubisson nővérekből és 
Nimbyből álló tanács pihenőt szavazott meg. A kölykök is elfá- 
radtak, ők is. Ebéd után mindenki azt csinál, amit akar. Feltéve, 
hogy senki nem megy a városba telefon nélkül és nem akaszko- 
dik össze cicával. Ez a fiúknak szólt, akik azt tervezték, hogy 
kimennek a városba. Pontosabban csak a kölyök fiúk. Vanessa 
és Nimby visszavonult a szobájukba, Martin itt fekszik őmel- 
lette, Pi pedig Tomnak segít, a szörnyeteg motorján van megint 
valami bütykölnivaló. A lányok nagyrészt itt a parkban, szana- 
szét a fák alatt, Jennifer rajzol, Chantal írogat, a zsebek ki tud- 
ja, merre, lehet, hogy az ebédről maradt csontokat ássák el a 


ház mellett vagy atomerőművet építenek. Mindegy, csak 
csendben csinálják. 

De hát persze nem csinálták csendben. Egy kis vörös bundás 
macskát hoztak, odaadták Kissynek azzal, hogy vigyázzon rá, 
amíg hoznak tejet. Kissy sóhajtott és vigyázott, megitatta a kis- 
macskát cumisüvegből tejjel, bár nem nagyon értette, hogy mi 
szükség van rá, hogy egy felnőtt állatot üvegből itassanak, hi- 
szen alig bírja tartani, hacsak persze nem azért, hogy jóllakas- 
sák a tejjel és ne őrájuk támadjon gusztusa, de ekkor a macska 
félretolta a tejesüveget és lebámult Kissyre, aki riadtan vette 
észre maga körül a tányéron a krumpliszeleteket, és csupán 
egyvalamit csinálhatott, de azt nagyon gyorsan. Odaugrott a fű- 
szertartókhoz, amik akkorák voltak, mint egy-egy mosógép, át- 
karolta a borsszórót, fölkapta és az óriási ragadozó orra felé 
lendítette. A macska tüsszögött, a borsfelhő mindent belepett. . . 

Kissy prüszkölt egyet és kinyitotta a szemét. A fa tövében fe- 
küdt a pléden, Martin mellett. Macskának se híre, se hamva. 
Nem is lesz, a kapu zárva, a kapusfülkében ott van Croizat úr, 
aki tudja, hogy nem engedhet be macskát. 

Kissy visszacsukta a szemét és elhatározta, hogy most kisku- 
tyákról fog álmodni. Kedves kicsi kutyákról, akik megvédel- 
mezik az egérkéket a legvérszomjasabb macskáktól is, még ha 
azok akkorák is, mint egy elef.. . 

Összerezzent. Valaki megbökte a vállát, még mielőtt újra el- 
aludt volna. Kinyitotta a szemét és fölnézett. 

Egy elefánt állt fölötte, érdeklődve nézett rá, és az ormányá- 
val megtapogatta Kissy gombszertű orrocskáját. 

Kissy sajnálkozó grimasszal felelt, ez van, nincs mit tenni, ez 
ilyen. Az elefánt fölemelte ormányát a magasba, aztán kitartot- 
ta oldalra, előbb jobbra, majd balra, mutatta Kissynek, hogy 
mekkora. Kissy széttárta a kezét. Az ormány visszatért, megint 
megtapogatta Kissy orrocskáját, aztán megfogta és óvatosan 
húzni kezdte. Az egyszer csak engedett, megnyúlt egy kicsit. 
Az elefánt elengedte, s valahonnét elébe tartott egy tükröt. Kis- 
sy érdeklődve szemlélte magát az apró ormánnyal, nem volt 
hosszú, talán tízcentis. Mozgatta, hajlítgatta, fölkunkorította. 
Egész jól néz ki, gondolta, mindjárt fölébreszti Martint és meg- 
mutatja neki... de ekkor hangot hallott. 


— Tükröm, tükröm, mondd meg nékem, kinek van a legna- 
gyobb füle a vidéken? 

Kinyitotta a szemét. Az elefánt nem volt ott. Gyorsan megta- 
pogatta az orrocskáját, de az ugyanakkora volt, mint az elmúlt 
tizennyolc évben bármikor. Megint hülyeséget álmodott, csak 
kivételesen macska nélkül. 

— Kisegérke, megmondom én, a te füledre is van még re- 
mény. Ha gyakorolsz és növeszted, a farkincád is megnő majd. 

Ez nem nagyon rímelt, gondolta Kissy. A hangok valahonnan 
a park másik részéből jöttek, a kislányok valami egeresdit ját- 
szanak. Ez Pierrette hangja volt, az előző meg Mollyé. 

— Kiscica, kiscica, hopp-hopp-hopp, itt jönnek az ee-gee-rek! 
Szaladj gyorsan, bújj a lyukba, meeg-eesz-nek! 

Kissy elvigyorodott. Ezek egéróvodát játszanak. Azokat a 
mondókákat gyakorolják, amiket az öntudatos, macskával bár- 
mikor elbánni kész egérszülők tanítanának a gyerekeiknek, ha 
léteztek volna ilyenek valaha. 

De hiszen most már létezhetnek. A csapat egy része már elég 
idős, hogy gyereke lehessen... voltaképpen ő maga is... és a 
következő nemzedékből majd persze rátermett, belevaló egér- 
kéket nevelnek már kezdettől. Már amikor még csak a fél dió- 
héjból készült bölcsőjükben ringatják őket, akkor el kell kezde- 
ni gyáva, meghunyászkodó macskákról mesélni nekik, akik ret- 
tegnek a félelmetes kisegerektől. 

Mintegy erre válaszul érkeztek megint a lányhangok: 

— Kiscica, kiscica, ne szaladj el! Elkapom a farkadat, bedob- 
lak a fazékba, rakok melléd burgonyát, borsót, répát, kukoricát, 
sütlek, főzlek, párollak, ebédre föltálallak, menekülj a tálból, 
ha tudsz, akármerre futsz, a hasikónkba jutsz! Kiscica, kiscica, 
mért nem szóltál, tele lett a szánk macskaszőrrel. . . 

Többszólamú, vidám nevetés. Kissy velük nevetett, aztán 
gyanakodni kezdett. Igen, igazi Jerrykhez illő, szelíd játékot 
üznek, de vajon tényleg megteszik, vagy ő álmodik megint? 

Fölnézett az elefántra, de az nem volt sehol. A hatalmas 
macska se, aki meg akarta őt enni. Akkor ébren van. 

Új jelenség a gasztronómiában, hogy az egér eszi meg a 
macskát — vagy legalábbis már beszél róla —, de valahol érthe- 
tő. A macskák évmilliók óta esznek egeret, jóval régebben, 
mint amióta mustárt termesztenek. Az egerek ez idő alatt nem 


azért nem ettek macskát, mert sokkal kisebbek nála, hiszen az 
ősember is előszeretettel ejtett el mammutokat; valószínűleg az 
is megesett már a vad természetben, hogy botokkal, kövekkel 
fölfegyverzett egércsapatok macskát öltek, akár úgy, hogy 
mély verembe taszították, esetleg a folyóba, ahol nyilván nem 
marad életben. Szívrohamot kap a víziszonya miatt. De az ege- 
rek azért tesznek effélét, hogy a ragadozótól megszabadulja- 
nak, nem azért, hogy megegyék. A természetben ugyanis az 
egér növényevő. 

Ők azonban ettek már húst, mielőtt egér lett volna belőlük, és 
később sem szoktak le róla. Ma például sertéssült volt minden- 
féle zöldségekkel. Soha nem jutott eszükbe, hogy a sertést meg 
kellene fenyegetni, hogy megeszik, mégpedig azért, mert a ser- 
tés nem támad egérre. A macska igen. A természetben mind- 
máig. Ők nem engedhetik meg, hogy közülük is elragadjon 
egyet a macska, ezért őt igenis megfenyegetik. 

S ahogy ezt elgondolta, megint fölhangzott a fák mögül: 

— Kiscica, kiscica, hopp-hopp-hopp, kenünk a hátadra kee- 
csaa-pot. Almát a szádba, így ülsz a tálba, de fekhetsz is, ha 
úgy kényelmesebb... 


Kissy nyugodt léptekkel surrant az utcán, nem is pillantott az 
égboltra. Minek? Egy pofonnal elintézi az egerészölyvet. Ami 
azt illeti, pasit is, ha kell, arra több az esély, mert farmersort és 
bikinifelső van rajta, elég vonzó kombináció a nyálcsorgató 
férfiaknak. De van nála kés, Nimbusz, telefon, a csuklóján a 
Jerry-óra, mindez együtt többet ér, mint Rambo kezében az óri- 
ási mordály. 

Csakhamar szembe is jött egy férfi, jól megnézte, aztán saj- 
nos továbbment. Az élet kimaradt lehetőségek sorozata. De hát 
ha igaz, azért megy, hogy egy férfi fejét kiüsse a két füle közül. 

Ahogy befordult a második sarkon, meglátta a fiúkat. Ott volt 
mind a hat, egy emeletes ház előtt gyülekeztek, és őt már türel- 
metlenül várták. 

— No, mi az a nagy dráma? — tudakolta Kissy, megállva mel- 
lettük. De a választ nem ők adták, hanem egy hirtelen csatta- 
nás, ami csörömpölésben végződött, mint amikor törékeny tár- 
gyat vágnak földhöz vagy falhoz. Bentről jött. És a kiabálás is 


fentről az emeletről. Nem lehetett minden szót kivenni, de szi- 
dalmazott valakit, és férfihang volt. 

— Családi veszekedés — tippelte Kissy. — Ezért hívtatok? 

— Ezért — felelte Claude. 

— A Jerry nem avatkozhat be ezekbe mind egy szálig, túl sok 
van belőlük. Meg nem is a mi asztalunk. 

— Az előbb gyereksírást is hallottunk. 

Kissy sóhajtott, a kapuhoz ment és becsöngetett. Odafönt a 
zajszint nem csökkent, ezért rátenyerelt a csengőgombra. Soká- 
ig nyomta, de nem kapott választ. Nem is kaphatott, mert az 
emeletről szűnni nem akaró hangzavar hallatszott, semmi se 
juthatott el hozzájuk a csengő hangjából. A hangok egy része 
sikítás volt, gyanúsan vékony hangon. 

Kissy töprengett egy másodpercig... kettőig... két egész egy 
tized... aztán elővette a telefonját. 

— Rendőrség. 

— Francoise Chaton a Jerry Alapítványtól. Jó napot. Családi 
veszekedésnek vagyunk fültanúi, alapos okunk van azt hinni, 
hogy gyerekbántalmazás is történik. Gyereksikolyok, férfi- és 
női hangú ordítozás, főként káromkodások. 

— Fültanút mondott? 

— Igen, egy emeleti ablakból hallatszik, mi kint állunk az ut- 
cán. 

— És ha csak tévét néznek? 

— Nincs kizárva, de a hangok túl élénkek ahhoz. 

— Hol van ez? 

— Mindjárt keresünk egy utcanévtáblát. . . 

— Azt mondta, Jerry Alapítvány? 

— Azt. 

— Tudjuk, kik maguk. Ha megvan a cím, kimegyünk. 

— Fél perc, a társaim már elmentek megkeresni. De maga a 
compiégne-i rendőrség, nem? 

— De. És nemrég beszéltünk egy hadnaggyal, aki figyelmünk- 
be ajánlotta magukat. 

— Dorville?... nahát! 


De sose tudták meg, hogy voltaképpen mi történt. A kiérkező 
rendőrök barátságosan kezet ráztak velük és azt kérték, hogy ne 
legyenek jelen az intézkedésnél, az érintettek személyiségi jo- 


gai miatt. Úgyhogy továbbsétáltak, és pont a legremekebb do- 
logra bukkantak, amire csak lehetett: egy fagyizóra. Rögtön vá- 
lasztottak maguknak fagyit, megszálltak egy asztalt és már ja- 
vában kanalaztak, amikor Kissy megszólalt: 

— És pénz kinél van, egérkék? 

Senkinél. Végigtapogatták a zsebeiket. Claude-nál volt öt eu- 
ró, Artunál kettő. Kissy sortján egyetlen zseb volt, abban a 
fegyvereit és a telefonját tartotta. Elővette ez utóbbit és odakért 
egy egeret némi készpénzzel — de ha jót akarnak maguknak, 
akkor több pénzt hoznak és többen jönnek, mert a fagyi jó. 

— Na — mondta. — Tessék rászokni, hogy a problémákat Jerry- 
módra oldjátok meg. Tanácstalanul kotorászni a zsebében akár- 
ki tud. Egy Jerry előteremti a pénzt, amire szüksége van, mert 
nem maradhatunk adósok sehol. 

— Persze, rangunkon aluli — mondta Francois. 

— Egyrészt. Másrészt a kidobóember lehet éppen valahol há- 
tul is, és csak akkor tudod meg, kiféle-miféle, amikor már késő. 

— Lehet macska is — bólintott Claude. 

— De mennyire! Kutya kidobóembereket mégse alkalmazhat- 
nak sehol, hisz még a nemfizető vendégnek is a nyakába borul- 
nának. A kisegereknek ez a munka nem igazán való... fennáll a 
veszély, hogy a vendég nemcsak fizetés nélkül távozik, hanem 
a verőlegényt is viszi a zsebében. Úgyhogy főleg cicákat alkal- 
maznak. Megvesztegethetetlenek. A vendég sose lesz képes a 
maga oldalára állítani őket. Igaz, a főnökük se... 

— Valamiért az az érzésem, hogy most egy bizonyos macská- 
ról beszélsz. 

— Őt is meg lehet érteni — tett Kissy lendületes mozdulatot a 
fagyis kanálkájával. — A mamája már pici korukban leültette 
őket félkörben, és elmagyarázta nekik, hogy kezdetben teremté 
Isten az eget, földet satöbbi, és abba teremté a macskát, hogy 
uralkodjon fölötte. A különféle háziállatok mindenféle célokra 
használhatók, például az ember arra való, hogy kinyissa a 
macskakajás dobozt. Ezt ők szépen megtanulták, anyu ki is 
kérdezte, aztán elkerült hozzánk, és ebből az egészből senki 
nem tartott tiszteletben egy hangot se. Naná hogy meg van sért- 
ve. 


A fiúk nagy komolyan ültek félkörben és hallgatták egérta- 
nárnénit. Aztán befutott Pi, átadott Kissynek egy köteg bank- 
jegyet, ő most nem kér fagyit, megy vissza motort javítani. 

— És a többi? — reklamált Kissy. 

— Milyen többi? Ennyiből az egész üzletet megveheted. 

— Nem többi pénz. Többi egér! Senki sem akar fagyit enni? 

— Valószínűleg akarnának, csak lusták idáig elgyalogolni. 

— És ha shindy lenne itt?! 

— Azért nem lennének lusták — nevetett Pi, és elballagott. Kis- 
sy legyintett és elrakta a pénzt. 

— Ma mintha a szokottnál is melegebb lenne — jegyezte meg 
Christian —, biztosan ezért. 

— A Jerry Alapítványban — vágott vissza Kissy — tudni kell 
tűrni a hőséget is. Bármikor szükség lehet rá, hogy akár sivata- 
gi forróságban surranjunk. 

— De most csak fagyi miatt — mondta Jacgues. 

— Azért pláne! 

S ezzel Kissy odaintette a pincérnőt. 

— Őszibarack — mondta lelkesen —, vanília, narancs és eper. 
Ez kell nekem. Meg egy kóla. 

— És ki is tudjátok fizetni? — kérdezte a nő. 

— Tessék? 

— Az előbb azt hallottam, hogy nincs elég pénzetek. 

— Jól hallottad — felelte Kissy rövid mérlegelés után. 

— Akkor hogy gondolod? 

— Úgy, hogy ha ilyen barátságtalanul nézel rám, akkor kifize- 
tem az eddigi számlát, centre pontosan, és többet itt minket 
nem látsz. Most hoztak egy halom pénzt, itt van a zsebemben. 
Ha fél perc múlva itt a fagyi, továbbra is barátok maradunk. 
Csak ne spórold ki a pisztáciát. 

— Elnézést... — motyogta a nő, és felszívódott. Egy percbe 
azért beletelt, de meghozta Kissy fagyiját. 

— Nem spóroltad ki a pisztáciát — örült Kissy, és hozzálátott. 


Lassan lopakodtak végig az utcán, nesztelenül. Kissy lopako- 
dott elöl, azokkal a hosszú, puha lépésekkel, amiket Jerrytől ta- 
nult, s a fiúk lopakodtak utána. Jerry így közelíti meg a cica tá- 
nyérkáját. Tényleg észrevehetetlenek voltak, hiszen alig tíz 
centi magasak, és harmincöt fokban az emberek ki se néznek 


az utcára. Kivéve egy négy-öt éves kisfiút, aki érdeklődve 
szemlélte őket egy kertből. 

— Ti mit csináltok? — tudakolta, ahogy az egérmenet odaért 
hozzá. 

— Lopakodunk - felelte Kissy halkan, nehogy a cica meghall- 
ja. 

— Miért? 

Kissy szokva volt a gyors döntésekhez. Most is egy pillanat 
alatt rálelt az egyetlen helyes megoldásra: meg kell mondani az 
igazat. 

— Tudod, mi egerek vagyunk. Én már régóta, a fiúk csak most 
lettek azok. Tanítom őket lopakodni. Szükség van rá, ha sajtot 
akarunk lopni a cica hűtőszekrényéből. 

És lopakodtak tovább. A gyerek csodálkozva bámult utánuk. 


A másnapot már végigdolgozták, kilógott a kis piros nyelvecs- 
kéjük: verekedtek, célba lőttek, repültek, délután négykor pedig 
fölkerekedtek és elmasíroztak az uszodába. Nimby a világ leg- 
biztonságosabb helyének nevezte, mert csak úszósapkában en- 
gednek be mindenkit, tehát macskát egyáltalán nem — tetőtől 
talpig úszósapkába kellene bújnia —, nekik viszont a sapka 
elrejti a füleiket. Erre Molly ráfelelte hetykén, hogy ő nem 
akarja elrejteni a füleit, mármint ha majd megnőnek rendesen, 
igenis hadd tudja csak meg mindenki, hogy ő micsoda. Retteg- 
jenek. Elvégre az alapítvány nem tartja már titokban a létezé- 
sét. És ugyanazzal a lélegzettel megkérdezte, hogy Vanessa 
szervezett-e nekik shindyt az uszodába. A mikró rámeredt és 
elnevette magát. 

— Senki se vállalná, hogy eljátssza nekünk a shindyt. 

— Igazira gondoltam. Akit megverünk, lecsukatunk és este 
már a fogdában alszik. Az uszoda a legjobb vadászóhely nekik, 
nem? Ilyenkor sok gyerek jár oda. 

— Telhetetlen kis ragadozó vagy. Szerdán fogtunk legutóbb 
shindyt, és az is uszodában volt. 

— De hisz azért léptünk be az alapítványba, mert telhetetlen 
kis ragadozók vagyunk, nem? 

Vanessa sóhajtott. 

— De. 


Kissy bármibe le merte volna fogadni, hogy nem lesznek 
shindyk az uszodában, és ő nyert. Alig lézengett pár felnőtt, 
azok is gyerekkel jöttek. Azokból se volt sok, úgy két tucat, az 
alapítvány érkezésével megduplázódott az uszoda forgalma. De 
legalább akadt köztük egy-két nagyfiú, akik érdeklődéssel 
szemlélték őket egérlányokat, és lehetett remélni, hogy próbál- 
koznak valamivel, például az a kék fürdőnadrágos, tizenhat-ti- 
zenhét lehetett, és megakadt a szeme Nigue-en, Vanessán, úgy 
tűnt, hogy Mollyn is. Az például akár odajöhet hozzájuk és be- 
szélgetést kezdeményezhet, esetleg fölajánlhatja, hogy megmu- 
tatja nekik a várost, hiszen látja, hogy nem idevalósiak. Erre 
Molly, a telhetetlen kis ragadozó azt feleli, remek ötlet, és elin- 
dul a fiú előtt, nehogy az meglássa, amint a homlokán az úszó- 
sapkát kibökik az apró szarvacskák. Kissy csak ráérősen ballag 
utánuk az uszoda mögé, hisz percekbe telik, amíg a srác belát- 
ja, hogy Mollyról nem tudja lehúzni a fürdőruhát, aztán a kis- 
lány szépen lassan, érzéssel puhára veri. Ekkor ér oda Kissy. . . 

— Oké, akkor Ninonnál, szevasztok! 

Kissy ezekre a szavakra kapta föl a fejét. A kék fürdőnadrá- 
gos srác mondta, a hátára dobta a törülközőjét és kisétált az 
uszodából. Kissy úszósapka alá szorított füle moccanni se tu- 
dott, de nagyon lekonyulva érezte magát. 

Vanessa most meg őt nevezte telhetetlen kis ragadozónak, de 
Kissy látta rajta, hogy ő is elábrándozott egy jó kis uszodai ve- 
rekedésről — ha nem shindyvel, legalább helyi srácokkal, akik 
nem tartanak mértéket az udvarlásban. 

De annyira tartottak, hogy senkit se próbáltak leszólítani kö- 
zülük, se fogdosni vagy lefröcskölni, semmit. Pedig szétszó- 
ródva úszkáltak, a tanonclányokra se vigyázott senki. Vigyáz- 
zanak magukra, tíz napja tanulják. 

Hazafelé, épp ahogy kiléptek a kapun, Kissy nagy fülei el- 
kapták, amint valahol hátrébb a menetben Blanche-tól kapják 
meg ugyanazt. 

— Telhetetlen kis ragadozók vagytok. Ti, gyerekek, tíz napja 
kezdtétek az egeresdit, és máris két csoportra osztjátok a szem- 
bejövőket, akik remélhetőleg rátok támadnak, és akiktől nem 
remélitek. 

— Dehogyis — cincogta a kisebbik lánya. — Akik remélhetőleg 
ránk támadnak, és akik tényleg ránk támadnak. 


Kissy vigyorogva fordult meg és még elkapta, amint Blanche 
rámered a gyerekére, aztán legyint. 

— Ti meg, akik öt éve csináljátok és tudjátok, hogy nem tá- 
mad rátok senki, még adjátok a lovat a kicsik alá. 

Kicsik, gondolta Kissy. Tizenháromnál egyik se fiatalabb, né- 
melyik majdnem felnőtt már. Csak örülnek a frissen szerzett 
füleiknek. 

Nigue gyakorlatiasabban fogalmazta meg. 

— Mi is szeretünk játszani. Tudjuk, hogy a szembejövők nem 
akarnak minket megtámadni. 

— Előbb megvárják, amíg továbbmegyünk — szólt közbe 
Christian —, aztán utánunk lopakodnak. 

És már csinálta is, ahogy Kissy tanította. Nevettek. 

— Szóval nem akarnak — folytatta Nigue. — De csak velük tu- 
dunk gyakorolni, ha már a szervező bizottság elmulasztott egy- 
két shindyt idehozni nekünk. 

— Nehogy azt hidd, hogy nem volt erről szó az üléseinken — 
felelte Blanche —, többször is elhangzott, mennyire sajnáljuk, 
hogy ez nem megoldható, és hogy még inkább mennyire örü- 
lünk neki. Még csak az kellene, pedofilokat csödíteni egy nyári 
gyerektáborba. . . 

— Egértáborba — szúrta közbe Maverick. 

— ...még ha ez el is rontja az örömötöket. 

És pontosan ekkor, szinte végszóra hangzott föl a shindyri- 
asztás. 


Hétfő este nyolc óra volt. A Jerry Alapítvány ötven méterre az 
Oise-parti uszodától és egy kilométerre hazulról állt az utcán, 
esti verőfényben, a telefonokat bámulták és egymást is bámul- 
ták. A régi egerek a telefonokat, az újak őket, mert az ő tele- 
fonjaikon még nem volt hozzáférés a Cirrushoz. De a csipogást 
hallották és már elég jól értették. 

A 9743-as felhasználó, Jean Dbsmcvrlkpx harmincnyolc ké- 
pet töltött föl a Fokhagymára. És az egyik közülük CI 2 FCE2. 

— Mi ez a Charlie India? — kérdezte kórusban töméntelen kis- 
egér. — Ilyen kódunk nincs is. 

— De van — nevetett Vanessa. — Ez egy kis meglepetés. Mi- 
chel bácsival találtuk ki, már két hónapja, csak eddig nem volt 
alkalom használni. — S ránézett az egerére. 


— Nekik van egy elég nagy gyerekpornó-adatbázisuk — mond- 
ta Nimby -—, ehhez tartozik egy hash adatbázis, amihez mi egy- 
fajta hozzáférést kaptunk. A hash, kisegér hölgyeim és uraim, a 
kép digitális ujjlenyomata. Ha a képet megváltoztatják, a hash 
csak minimális mértékben változik, mert előállítása során a ké- 
pet pirinyóra, nyolcszor nyolc képpontra zsugorítják — így el- 
tűnnek a részletek, csak a struktúrája marad meg. Mi kaptunk 
egy API-kulcsot, amivel elküldhetjük a talált képeinket. A 
rendszer elkészíti mindegyik képünk hatvannégy bites hash 
kódját és megkeresi az adatbázisban. Minden olyan hash, ami 
legfeljebb tíz bitben tér el a képünkétől, jó eséllyel ugyanazt a 
képet takarja, legfeljebb némileg megváltoztatták, például le- 
vágtak belőle, hozzátoldottak, feliratot írtak rá. A rendszer el- 
küldi az eltérés mértékét bitben, és egy tizenhat bites azonosí- 
tót. Az az utasítás, hogy ha az eltérés meghaladja az öt bitet, 
akkor hívjunk föl egy rendőrségi telefonszámot és mondjuk be 
az azonosítót. Persze nekünk ezt a Cirrus automatikusan elvég- 
zi, magnóra mondott üzenettel és szintetizált hangú számokkal. 
De jelenleg az eltérés csak két bit, vagyis a képünk gyakorlati- 
lag azonos az adatbázisukban levő egyik képpel. Ha az egerem 
lenne szíves visszaadni a telefonomat, meg is keresném a ké- 
pet. 

Vanessa a háta mögött tartotta a telefont és nem adta. 

— Szó se lehet róla, egérke, nem fogunk az utcán gyerekpor- 
nót bámulni. Kettes eltéréssel a képünk egész biztosan megvan 
az adatbázisban, tehát gyerekpornó. És akkor a többi kép is 
nyilván az, nem töltött föl egy darab pornóképet és harminche- 
tet az eladó kocsijáról. 

— Akkor azokról miért nem jelzett a Cirrus? — kérdezte Chan- 
tal. 

— Mert az adatbázis kicsi — felelte Nimby. — A shindyk elvég- 
re rendszeresen fotóznak, és ha valaki tegnap csinált egy klassz 
sorozatot a gyerekéről, az hiába tartalmazza ugyanazokat a.. 
ööö... műveleteket, mint egymilliárd más pornókép, ópüikailág 
nem hasonlít rájuk eléggé, a hash túlságosan eltérő lesz. 

Műveleteket, gondolta Kissy, és megvakarta a bicska nyelét a 
zsebében. 

— De most a mi képeink is bekerülnek — tette hozzá Vanessa. 
— Egy nyomozó meg fogja nézni, hogy valóban gyerekpornó-e, 


és ha igen, beteszi. Tessék a telefonod, egérke, de ne a képeket 
nézegesd, hanem derítsd ki, mit tudunk az emberünkről, tedd 
magad hasznossá. 

— Gondolom, tanulókat nem visztek magatokkal — sóhajtott 
Kissy mellett Maverick. 

— Hová? — kérdezte Kissy. 

— Hát a bevetésre, a shindy elfogására. 

— Még el se indultunk, egérke. 

— Nem is fogunk, egérke — szólalt meg Nimby. — Nem nézté- 
tek meg, hol van az emberünk. 

Hát most már megnézték — hiszen a Fokhagyma rendszere 
automatikusan lenyomoz mindenkit, és a csak az alapítvány ál- 
tal látható részen egyből mutatja, hogy hol van a delikvens. 
Mutatta most is. 

Nézték, nézték, és csak konyult lejjebb a fülük. Molly kézzel 
is lehajtotta a sajátját. 

— Hát ennek nem verjük be az orrát — állapította meg Jennifer. 

— Hát nem - felelte Kissy. 

— Akkor most mi lesz? — kérdezte Pierrette. 

— Hazamegyünk szépen — mondta Angéligue —, egy önkéntes 
ellenőrzi, hogy tényleg gyerekpornó, aztán szólunk a rendőr- 
ségnek. 

— A kanadainak? 

— Nem, az itteninek, majd ők odaszólnak. 

— Hey, mice — csattant föl Jennifer —, mire ez a gyászhangu- 
lat? A torontói szülők valamivel nyugodtabban alszanak, ha ez 
az alak rács mögött lesz. Az alapítvány pedig elkönyvelheti tá- 
volsági rekordját. Majd kérem lemérni, milyen messze van ide 
Toronto. 

— Ahogy kívánod — felelte Nimby szolgálatkészen —, légvo- 
nalban vagy közúton? 


— Nem. 

— Nem. 

— Nem. 

— Nem. 

Egész sor kisegér felelt kórusban Claude kérdésére, hogy 
megnézhetik-e a torontói shindy képeit ők is. 

— De láttunk már olyat! 


— Ne hidd — felelte Vanessa. — Elhiszem, hogy meztelen lányt 
láttál már, de ez más. Egyáltalán nem szívderítő. Lehet, hogy 
egyszer a munkaeszközeid lesznek ezek a képek, de addig csak 
örülj, hogy még nem láttál belőlük. 

— Azért akadt egypár egészen normális — jegyezte meg Nim- 
by, amitől Kissynek a derekára csúszott a keze —, például az a 
kislány, akinek ránagyítottunk a szemére és láttuk a szekrényt, 
az egyáltalán nem volt felkavaró. 

— De nem 1s volt pornó! 

— Viszont mégiscsak egy shindytől loptuk, aki aljas szándék- 
tól vezetve készítette. Ezek között is lehet efféle. Akár az ösz- 
szes. 

Ezzel besétáltak a házba, hogy mint önkéntesek szemügyre 
vegyék a képeket, a csapat pedig letelepedett a park füvén. 

— Nem igazság — mondta Molly. — Amióta itt vagyunk, három 
ügyünk volt, és egyetlen pofon se csattant. 

— Viszont mégiscsak volt három ügyünk — felelte Niala. — 
Sokszor egy sincs hetekig. Most igazából el vagyunk kényez- 
tetve. 

— Aha, az őrangyalaink dolgoznak rendesen — bólintott Fran- 
coise. — Szerveznek mindenfélét. 

— Arról nem tehetnek — mondta Christian —, hogy Vanessa 
senkit sem ismer, akinek van egy Kanadába közlekedő légitár- 
sasága. 

Nevettek. 

— De, ismer — nyugtatta meg Niala a zsebet. — Például az ap- 
ját, aki mindenkit ismer az Air France nemzetközi részlegén is. 
Csak ezzel az útlevelet, vízumot nem úszod meg, árkedvez- 
ményt nem illik igénybe venni, ha egyszer apa már nem is dol- 
gozik ott, akkor meg nem mindegy? 

Az épület ajtajában ekkor jelent meg a két mikró. Eltökélt 
léptekkel elhaladtak a csapat mellett, rájuk sem nézve, és men- 
tek tovább a parkba. Az egész alapítvány őket nézte, amint 
nyílegyenesen egy fához masíroznak, Vanessa fölkapaszkodik 
rá, aztán követi Nimby is. 

Kissy sóhajtott. Tehát csakugyan gyerekpornó. 

— Fölhívom a hadnagyot — mondta Niala. 


— Inkább Michel bácsit — felelte Georges. — Dorville-nak ren- 
geteg munka lenne a szolgálati úton végigverekedni magát a 
kanadaiakig. Takarítsuk meg ezt neki. 

— Jó — felelte nagyobbik lánya, elővette a telefonját, fölkelt és 
arrébb sétált. Ugyanekkor Elke mély sóhajt hallatott, ő is föl- 
állt, odament Blanche-hoz és lenézett rá. 

— No mi az? 

A kislány letérdelt a fűbe Blanche mellé, kitátotta a száját és 
rámutatott. 

— Éhes vagy? — tudakolta Artu, de Blanche már bele is nézett 
a zseb szájába, kutatóan vizsgálgatta néhány pillanatig, aztán 
bólintott. 

— Megvan. Jaj, szegénykém. Ezért nem dumálsz te már egy 
órája. Gyere, keresünk egy rendelőt. 

Elke szomorúan bólintott. 

— Fáj a fogad? — néztek rá csodálkozva. 

— Akárkivel megeshet — felelte Blanche. — Jól látható lyuk, si- 
mán be lehet tömni. Ja igen — már a kezében volt a telefonja —, 
ismerek is itt egy kollégát... de csak a rendelői száma van meg, 
az meg már nyilván zárva van... no mindegy, megoldjuk. Egy 
egér lenne szíves elhozni a szobánkból a kis fekete táskámat 
meg a mikrobusz kulcsát? 

Kissy tudta, hogy csak rajzfilmfigurák képesek az egyik kép- 
kockán még ülni, a másikon már állni, de most ő is megcsinál - 
ta. 

— Elkérem Croizat úr kocsiját, gyorsabban megjárjátok azzal. 

— Legyen hát. De előbb a táska, van benne fájdalomcsillapító. 

Kissy máris iszkolt a táskáért, kihozta, aztán elfutott a kapus- 
fülke felé, de útközben fékezett, mert ott már két egeret látott a 
kocsiról tárgyalni. Visszafordult Blanche-hoz, aki éppen átvett 
egy pohár vizet, kis zacskóból port szórt bele, megkeverte és 
odaadta a zsebnek. A kislány kiitta. 

— Pár perc és jobb lesz. Gyertek, biztos megvan már az a ko- 
csi. Anne, te vezetsz, nekem telefonálnom kell. 

Anne is átvette a táskáját Chantaltól, megköszönte, elindultak 
a parkoló felé. Öt másodperc múlva vágtatott utánuk Francoise 
a kocsikulccsal. 


Kissy bólintott. Jerry-szervezés, pillanatok alatt megoldottak 
mindent. Első szinten. Jövőre már náluk lesz Blanche komplett 
felszerelése is, és egyedül meggyógyíthatja a fájós fogú egeret. 


Kilenc óra körül indultak és majdnem tizenegy volt már, mire 
hazaértek, pedig maga a tömés negyedóra alatt megvolt. De el 
kellett menniük Creilbe, ott találták meg a legközelebbi fogor- 
vost, aki föl is vette a telefont, félórás út volt, ugyanannyi visz- 
sza, és a két kolléga még beszélgetett egy darabig, várva, hogy 
a gyógykezelt kisegér hogy érzi magát. 

Elke fáradtan, de föltartott fülekkel mászott ki a kocsiból. 
Körbevették, átkarolták a vállát, vigasztalták. Anne fölkísérte a 
szobájába, jobb, ha lefekszik, álmos is volt a gyógyszerektől. 
Francoise velük tartott, ha kellene valami segítség. 

Később, amikor a csapat már a ház előtti gyepen ült megint — 
idekint sokkal kellemesebb volt —, Artu megszólalt: 

— Voltaképpen ez fogott meg bennetek már az előadásaitokon 
is, ez már ott is érződött. A Jerry tényleg csapat. Mindenki szá- 
míthat mindenkire. Ti nem csupán együtt dolgoztok, együtt is 
éltek, mint egy család. 

— Egy család vagyunk, egérke — felelte Vanessa. — Az első 
beaulieu-i nyaralásunkon még csak baráti társaság voltunk, de 
közbejött az én sérülésem, no meg Pié — kezdtünk összemele- 
gedni. Aztán jött hozzá sok minden, az egérség, az alapít- 
vány... és legfőképpen az, amikor kimenekítettek a nevelő- 
apámtól és mindenki azon igyekezett, hogy otthont találjon ne- 
kem... kivéve persze Nialát, aki hallgatott, mint a cica, de há- 
romszor berohant a polgármesteri hivatalba. . . 

— Csak kétszer — mosolygott Niala, de nagyon csillogott a 
szeme. — A harmadik a gyámhatóság volt. De ezt te is tudod, 
csak azt akartad, hogy kijavítsalak. 

— Pontosan. Akkoriban nem volt munkanap, amikor az összes 
hivatalban meg ne jelent volna anya, apa, Niala, Mario, vagy 
éppen Gérard bácsi, aki saját állítása szerint húsz éve nem tette 
be a lábát semmilyen hivatalba, akkor, énmiattam sem, képzel- 
tem az egészet. Csak hát én tudom, amit tudok, igaz, évek múl- 
va akadtam össze a kismadarakkal, akik csiripelték. 

Kissy el volt bűvölve. Gérard Parmentier-ről ő se tudott. 


— Gérard bácsi sose hazudna neked — közölte Georges. — Nem 
is ismert, miért segített volna? 

Vanessa sóhajtott. 

— Mert egy bajban levő gyereknek minden rendes ember 
igyekszik segíteni. Egyébként nagyon is jól ismert. Azon kívül, 
hogy naponta váltottunk néhány mondatot az utcán, egyszer két 
órát beszélgettünk az életről. 

Kissynek elakadt a lélegzete. De hát mikor?! A nyaralás alatt 
Vanessa, azaz akkor még Mohi legnagyobbrészt velük volt, 
amikor meg nem, akkor csatangolt a környéken vagy fára má- 
szott. És mi a csodának ül le egy tizenegy éves kislány meg 
egy hetvenéves öregember az életről beszélgetni? 

Öt éve ismerte Vanessát, mint a tenyerét, de jellemének isme- 
retlen mélységei mutatkoztak meg előtte egy pillanatra, hogy 
aztán rögtön el is rejtőzzenek megint. 

— Szóval akkoriban kezdődött a mi családdá válásunk — foly- 
tatta a mikró. — Csak hatan voltak a csapatban rajtam kívül, de 
abból háromnak a szülei azonnal elvállaltak engem. Ez nagyon 
fontos dolog. Fél perce mondtam, hogy egy bajban levő gye- 
reknek minden rendes ember igyekszik segíteni, de a segítő- 
készségnek megvan a határa, és ez túlment azon, amit remél- 
hettem. Feltétlen ragaszkodással viszonoztam, ami a csapatban 
már kialakult szeretetet megerősítette és véglegessé kovácsolta. 
Aztán a találkozók, a közös ünnepek és programok hozzánk 
kapcsolták a szülőket, rokonokat is. Ma Kisegérföld jóval több 
néhány családnál, akik létrehoztak egy alapítványt, már össze- 
köt minket az egérségi kötelék. Sőt olyanok is vannak köztünk, 
Raymond bácsi és Csubakka bácsi, akik az egércsapattal nem is 
találkoztak, de rajta tartják a szemüket a munkánkon és gyak- 
ran segítenek. Ebben a táborban is benne van a közreműködé- 
sük. 

— Hé, egérke — szólalt meg Georges, amitől Kissynek nevet- 
hetnékje támadt, hiszen a pilóta nem szokta egérkének szólítani 
a lányát —, honnan tudsz te efféléket? Tudtommal a szervező 
bizottságban nem voltál ott, mi pedig nem avattunk be ilyen 
részletekbe. 

— Nem volt nehéz kitalálni, kapitány — adta vissza a kislány a 
kölcsönt. — Rendőri segítség nyilvánvalóan kellett, és Raymond 


bácsi a legalkalmasabb ember annak elintézésére, hogy de- 
monstrációs shindyket kaphassunk a börtönből. 

— Bolond — nevetett Niala. 

— Csubakka bácsi keze pedig mindenben benne van, amit a 
család az elmúlt negyven évben csinált. Adassék tisztelet annak 
a géniusznak, aki végre rávette, hogy a konzorciumba is betár- 
suljon egy vacak kis konzervgyár ürügyén. 

— Öntelt egere — sziszegte Niala. 

— Tudjátok meg, növekvőben levő fülű egerek, hogy a Clau- 
del konzorciumnak csak az üzleti ügyeit egy egész könyv tartja 
nyilván, azt pedig, hogy mit tudnak elintézni, könyvben össze 
se lehet foglalni. Majdnem annyi mindent, mint jómagam. 

— Valaki kapja el a farkincáját — mondta Niala. 

— A konzorcium befolyása ugyan csak kétszerese egy minisz- 
terének és fele a maffiáénak — jelentette ki a mikró egy statisz- 
tikus magabiztosságával —, de van egy óriási előnye: nekünk 
nincs mivel lebukni. Mindenben törvényes alapon állunk. Hát 
ez az intézmény fizette, többek között, a mai vacsoránkat, a 
szállásunkat, az egéroktató felszerelést. Nagyrészt olyan embe- 
reken keresztül, akik egy része nem vagy csak kevésbé kötődne 
hozzá, ha öt évvel ezelőtt nem indul el ez a családdá kovácso- 
lódási folyamat. 

Vanessa elhallgatott. Hirtelen nagyon nagy csend lett. 

— A konzorcium sokat köszönhet neked, kicsim — szólalt meg 
Blanche hosszabb szünet után. 

— Csak próbáltam valamit visszaadni abból, amit én köszön- 
hetek nekik. 

— Remekül sikerült. Gérard bácsi nemrég azt tudakolta, nem 
akarnál-e ezen a vonalon továbbtanulni. 

Kissy hirtelen elvesztette a fonalat: ez a Gérard most vajon a 
luxemburgi Csubakka bácsi vagy a beaulieu-i Parmentier? De 
nem merte megkérdezni, mert a végén még leszamarazzák, 
hogy egy harmadikról van szó. 

— Biztos lehet benne, hogy nem — nevetett Vanessa. — Engem 
az üzlet nem érdekel. Legalábbis azon a szinten túl nem, hogy 
veszek némi sajtot. 

— Aha — mondta Georges —, meg éttermet, konzervgyárat. . . 

— Éttermet nem vettem, Mario küldött, én csak átadtam az 
üzenetét. 


Méghozzá ennivalóan, emlékezett vissza Kissy lelkesen. 

— És a másikat, Mentonban? 

— Ja, azt megvettem, persze. 

Kissy meghökkent. Miről van szó?! 

— De az se volt nagy ügy. Odamentem, úgy tettem, mint aki 
még annál is silányabbnak tartja a helyet, mint amilyen volt, 
pedig tényleg szörnyen nézett ki, mondtam egy jó kicsi számot, 
a tulaj a fejét fogta és mondott egy vérlázítóan nagy számot, 
aztán mindenféle sértéseket vagdostunk egymáshoz és számo- 
kat mondogattunk, és a végén a tulaj azt mondta, hogy ha nem 
állapodunk meg és legközelebb is én jövök, akkor inkább most 
írjuk alá, kifizettem készpénzben és kituszkoltam az ajtón. Mi- 
nek ehhez főiskola? 

— Készpénzben egy éttermet? — kérdezte Maverick, amikor 
csitult a nevetés. 

— Aha, vittem magammal némi pénzmagot. Egyébként az év- 
század üzlete volt, konkrétan az évszázad legrosszabb üzlete, 
arra a helyre azóta még egyszer annyit ráköltöttek, és nemrég 
olvastam a napilapokban, hogy már láttak odabent vendéget is. 
De hát ez már nem az én felelősségem. 

Kissy már csak a fejét fogta. Meg az oldalát. 

— Szóval kösz, de nem. Majd meg is mondom Csubakka bá- 
csinak. 

— Akkor voltaképpen mivel szeretnél foglalkozni? — kérdezte 
vér szerinti apja. 

A kislány lehajtotta a fejét. 

— Fogalmam sincs. 


Aznap már nem beszéltek a konzorciumról, Artu másnap dél- 
előtt kérdezte meg, hogy mi ez voltaképpen. A park hátsó ré- 
szében voltak, hat növendék a késdobálást gyakorolta, és két 
egér felügyelt rájuk, Niala és Kissy. 

— Nagyon egyszerű — felelte Niala. — Mario egyik barátja 
nemrég vett egy éttermet Genfben. Hát ez mellément, egérke. 
Figyelj a válltartásra. Persze nem volt ennyi pénze. Mario köl- 
csönzött neki, meg még néhányan. Mármost ekkora összegeket 
baráti kölcsönbe senki sem ad, ebből hasznot várnak, ez befek- 
tetés. Megállapodtak, hogy az étterem hasznából ki mikor 
mennyit kap majd. De ezt számon kell tartani, ezt a befektetést 


kezelni kell, pár éve Mario Vanessát uszította rá egy másik ba- 
rátjára, mert pocsékul vezette az éttermét, amiben neki, Marió- 
nak része volt, vagyis az ő pénzét is kockáztatta. Nem, nem 
verte meg, csak átadta az üzenetet. Mariónak negyven-ötven 
különböző cégben vannak érdekeltségei, plusz néha befektet 
pár ezrest a tőzsdén. De ezekkel mind foglalkozni kell, miköz- 
ben neki a panzió ügyeit kell intéznie. Tehát vagy fölvesz egy 
embert külön erre, és a rokonok meg barátok, akiknek szintén 
van egy halom befektetésük, ugyancsak fölvesznek egy-egy 
embert... vagy azt teszik, amit tettek, megalakították a konzor- 
ciumot. Ez szép találat volt, egérke! Összetették a befektetései- 
ket, és van egypár alkalmazott, akik kezelik az egészet. Van 
egy elnökség, akik döntenek olyasmikről, mint ez a képzési 
program, mert a konzorcium ma már megengedheti magának, 
hogy támogasson nemes ügyeket, amilyen a shindyk kibelezése 
ezekkel a késekkel, hé, te ott, a nagy fülekkel, a shindy bőrét a 
kés nyele nem üti át! 

— Bocs — felelte Pierrette a nagy füléig pirosan. 

— Figyelj a kés egyensúlyára, tartsd számon, hányat fog pör- 
dülni, amíg célba ér. Egy idő után a véreddé válik és nem kell 
már tervezgetni semmit. Szóval így működik a konzorcium, 
egyszerű volt, csak ki kellett találni. De mondjuk azt nem gon- 
doltuk, hogy az a pöttöm árva kislány, akinek a világon senki- 
je, több új tagot hoz majd a konzorciumba, mint az alapítókon 
kívül bárki, negyven év alatt. 

Kissy szívfénye fölparázslott, mint E. T.-é. 

— Hogy csinálta? — kérdezte Francois. 

— Hát először is fejbe vágatta magát egy shindyvel, amitől Jo- 
hannék közelebbi ismeretségbe kerültek a csapattal, mint álta- 
lában a megmentett gyerekek szülei, beszálltak az alapítványba 
és beléptek a konzorciumba is. Később kiderült, hogy Vanessá- 
nak van egy vér szerinti apja, aki üzletember, és hamarosan csi- 
náltak is közös üzletet, aztán be is lépett. Azonfelül meg a kis- 
egér időnként beléptet valakit, mint Csubakka bácsit, akinek 
negyven éve voltak velünk közös üzletei, de sose társultunk. 
Hát most igen. 

— Csak mert az én apám is üzletember — mondta Francois. 

— Nem azon múlik, a konzorciumnak van egy csomó tagja, 
akik sose voltak üzletemberek, például apa ugye pilóta. Tehát 


nem ért az üzlethez, és szüksége van valakire, aki kezeli a be- 
fektetéseit. De persze lehet, hogy kötünk majd üzletet apáddal 
is, ez az, szép találat, egérke, még egy shindy leterítve! 


Francois-nak ez a megjegyzése adott ötletet Kissynek, hogy 
ebédnél végigkérdezze, mivel foglalkoznak a növendékek szü- 
lei, s ők el is mondták. 

Nigue, Pierrette-ék, Jacgues és Christian csak az anyjával él, 
Nigue nem is tud az apjáról, kicsi volt még, amikor lelépett. Az 
anyja üzletvezető egy ékszerboltban. Pierrette és Michel anyja 
egy női magazinnál szerkesztő, az apjuk vasutas, egyszer-két- 
szer látják egy évben. Jacgues anyja vevőszolgálatos egy autó- 
szalonban, az apja autószerelő, de másik cégnél. Ők gyakrab- 
ban találkoznak, de elég rendszertelenül. Christian anyja kórhá- 
zi ápolónő, az apja banki alkalmazott Genfben, ritkán találkoz- 
nak, de gyakran beszélnek. 

Molly és Maverick anyja ápolónő ugyanott, ahol Christiané. 
Molly apja szállodai recepciós, Maverické főpincér. Caroline 
és Yvonne mind a négy szülője adminisztratív munkát végez 
ugyanabban a La Défense-i toronyházban, de nem az Arevá- 
ban, ahol a veterán egerek már olyan ismerősek. Suzanne anyja 
cukrász, az apja eladó egy mobiltelefon-szaküzletben. Brigitte 
anyja adótanácsadó, az apja egy kertészeti céget vezet. Claude 
anyja kozmetikus, az apja gyógyszerész. Artu szülei egy kis ta- 
karítóvállalat tulajdonosai. Francois anyja egyetemi tanár, az 
apja pedig üzletember. 

— Mit tanít az egéranyud? — kérdezte ez utóbbit Martin. 

— Vállalatirányítást. Ő is egér? 

— Nem, a szüleink csak kisfülűek, nem egerek, de az is külön- 
leges, exkluzív rang, csak keveseknek jár. 

Kissy ezalatt azon tűnődött, milyen jellemző, hogy az alapít- 
ványban inkább csak felső középosztálybeli és milliomos csa- 
ládok gyerekei vannak. Ahol mindkét szülő munkanélküli vagy 
minimálbérért gürcöl, ott nem tudják azt vállalni, hogy jön egy 
riasztás és taxival kell rohanni, rendszeresen repülőjegyet kell 
venni Nizzába, gyakran kell étteremben enni, mert messze van- 
nak hazulról. Ezek már Toméknak is gondot okoztak, amikor 
Jennifer kezdett egeresedni, mert egy szakácsnő és egy taxis 
keresete azért nem túl sok. Azóta ez a probléma sokat vesztett 


jelentőségéből, most már Andreas is keres, és Fordék pénz- 
ügyei mégiscsak összefonódtak a csapatéival, apránként, idő 
múltával. Nem is lehet másként, képtelenség az éttermekben 
ki-ki alapon étkezni, amikor ennyien vannak; megesett nem- 
egyszer, hogy nagy tálban hoztak valamit, aztán mindenki sze- 
dett magának. Taxit, netet, mindenfélét csapatosan fizetnek, sőt 
sokszor megesett, hogy nagyobb bevásárlást csináltak, például 
pár száz egérlány beszabadult egy-egy butikba, és egyikük fi- 
zetett mindent. Legközelebb meg egy másik. Hiszen családban 
marad. 

— ...Kissy feladata pedig, hogy elábrándozzon — mondta ép- 
pen Vanessa, amire Kissy fölkapta a fejét. — És én vagyok a fő- 
szakács. Nálunk mindenkinek megvan a dolga, nektek is meg- 
lesz majd, csak meg kell találnotok. Ha például egyik-másik 
shindy sakktáblán támad, Nigue-et állítjuk ki ellene. Ha a leve- 
gőben jön, Maverick lesz az ellenfél. 

— És a szüleink? — kérdezte Maverick. 

— Mi van velük? 

— Hát... Blanche tegnap meggyógyíttatta Elke fogát. De egy 
ápolónőnek meg egy főpincérnek milyen hasznát veszitek? 

— Rengetegfélét, egérke, kezdve azon, hogy bármikor kellhet 
ápolni valakit, többször kellett is már. De nem szükségszerű, 
hogy a szakmájukban segítsenek, például Julie néni és anya is 
sokat dolgozott ennek a tábornak a szervezésén, pedig se áru- 
házi eladóra, se fogorvosra nem volt hozzá szükség. Illetve az 
se követelmény, hogy bármiben segítsenek. Inge például most 
eleve nem segíthet, mert egész évben főz, hát szünidőben be 
sem engedjük a konyhába, más feladat meg ugyan mi adódik? 

— Te is egész évben főzöl, egérke — jegyezte meg a nővére. 

Vanessa rámeredt, aztán megcsóválta fejét. 

— Otthon, amikor nem nyüzsög körülöttünk az egérsereg, alig 
főzök, legfeljebb ha sok a vendég. De persze megpróbálhatsz 
engem is kitiltani a konyhából... kapsz öt méter előnyt. . . 

Niala nevetett és nem menekült. 

— Ugyan, fél kézzel belenyomlak a fazékba. 

— C-c-c. Ha csak a farkincám kilóg, azzal is orrba tudlak vág- 
ni. 

— Az a kenguru -— szólt közbe Kissy önkéntelenül. 


— No és? — nézett rá mindkét lány egyszerre. Niala folytatta. — 
A kenguru is egér, csak közelebbről látszik! 


Ebéd után Kissy a helikoptereseknél vállalt munkát, ahol már 
régóta nem teljesített szolgálatot; a találatok értékeléséért fele- 
lős zsűrit egy főre csökkentették, más feladat nem adódott, hát 
ritkán került sor ugyanarra. Egy ideje a ponttáblázatot se fi- 
gyelte; most megnézte. Maverick és Nigue állt az élen tizenhat 
ponttal, de Maverick öt harcból érte el ezt, Nigue pedig hatból, 
így a kisebbiknek jobb volt az átlaga. Utánuk jött Michel tizen- 
néggyel és Claude tizenhárommal, Caroline kilenccel, aztán 
megint holtverseny, Artu és Brigitte hét-hét ponttal, de a fiúnak 
öt meccs kellett hozzá, a lánynak viszont kilenc — eddig ő küz- 
dött a legtöbbször —, így Artu átlaga jobb volt. Aztán Pierrette 
és Jacgues hat-hat ponttal, a lány átlaga jobb, majd Molly, 
Christian és Francois öttel, végül Yvonne és Suzanne néggyel. 
De ha átlagok szerint nézi, ami azért mégiscsak pontosabb, ak- 
kor Mavericknek négy, Claude három egész huszonöttel följön 
a második helyre. . . 

Ebben a pillanatban szálltak le a helikopterek, Caroline két 
pontot vert Francois-ra. Akkor Pierrette átlaga három, Michelé 
két egész nyolc, aztán jön csak egy hajszállal, öt századdal le- 
maradva Caroline. És ez volt a kilencvenedik összecsapás a 
bajnokságban, a táblázat ezt is mutatta. Vagyis a következő 
után éppen a fele lesz kitöltve. 

— Figyeljetek csak — szólalt meg —, egyenesítsük ki a tábláza- 
tot. Maverick, Claude és Artu még csak ötször játszott. Mave- 
ricknek még nem volt meccse Claude-dal, eresszük össze őket, 
aztán sorsoljunk valakit Artu mellé. 

Molly szalutált és már nyomta is a gombot, az ő feladata volt, 
hogy a verekedők vagy a késdobálók közül idehívja a soros 
pilótajelölteket. Egyszerű hívórendszert vezettek be, Molly órá- 
jára rajzoltak egy piros gombot — de egérfülekkel —, ha azt 
megnyomta, bekapcsolt a mikrofon, és az összes növendék órá- 
jából megszólalt az ő hangja. 

— Maverick és Claude, Maverick és Claude, irány a reptér! 

A hívás visszaigazolására nem volt mód, Nimby azt mondta, 
ha egy egérkölyköt hívnak valahova, ne a hívást igazolja visz- 
sza, hanem surranjon, de szélsebesen. Egy perc múlva ott is 


voltak, s már ugrottak is az ülésekbe, előzőleg pilótaruhát öltve 
— azaz kézbe vették a távirányítókat és föltették a szemüvege- 
ket. 

— Kár érted, egérke — mondta Maverick. Nem az első alkalom 
volt, hogy ezt mondta, mielőtt harcba szállt valakivel. 

— Majd vigyázok magamra — felelte Claude —, nem venném a 
lelkemre, hogy meg kelljen siratnod. Inkább lelőlek. 

A kő-papír-ollót a fiú nyerte, és az Enterprise-t választotta az 
első fordulóra. Meredeken húzta föl a gépet a magasba, de nem 
nagyon sietve, a Discovery könnyedén célba vehette. Ebben a 
pillanatban az Enterprise billent egyet, és Kissy pislogott. Ezt a 
lövést majd meg kell nézni alaposan, benne van-e a célkereszt- 
ben a gép teste. Maverick elfordult és újra tüzelt, most biztosan 
eltalálta, de ekkorra már az Enterprise is befejezett egy lassú 
fordulatot, és ahogy a Discovery elugrott, mielőtt lővonalba ke- 
rül, éppen elébe került, Claude azonnal szétlőtte. Egy-egy talá- 
lat biztos. A Discovery ráfordult a célra, az Enterprise hirtelen 
magasabbra ugrott, a lövedék elzúgott alatta, Kissy jól látta a 
táblagép képernyőjén, hogy egy hajszállal kerülte el Molly fe- 
jét. Claude lebillentette a gépet és megint belelőtt a Discovery- 
be. Kettő-egy. Maverick hirtelen rárepült a kis gépre, az utolsó 
pillanatban fölrántotta, lenézett és lőtt, aztán átfordult és me- 
gint lőni akart, de az Enterprise oldalt fordult, zuhanni kezdett, 
Maverick nem sütötte el a fegyverét, hanem ívben elfordulva 
ereszkedésbe fogott. A csel bevált, Claude a másik irányban 
kereste, és nem vette észre a háta mögül közelítő Discoveryt. 
Kettő-kettő. 

Amikor letelt az idő és a gépek leszálltak, Kissy nyolc-hétnél 
tartott Maverick javára, de a bizonytalan találatok átvizsgálása 
tizenegy-kilencre növelte. A második fordulóban aztán Claude 
porrá lőtte a kis gépet, tizennégy találattal nyolc ellen, vagyis 
négy pontot szerzett. Ezzel át is vette a verseny vezetését. 

— Így kell ezt — közölte. — Ügyesen repül a kisegér, de van 
még mit tanulnia. 

— Tanulnia?! — csattant föl Maverick. — Mennyivel repültél 
többet nálam? Mintha bizony ott lettél volna a yavini csatában! 

— Nem volt rá szükség, egy ilyen földi patkánnyal játszva el- 
bánok. 


— Patkány, aki mondja! Én több sajtot ettem reggelinél, mint 
te! 

— De annak a fele lyuk volt! 

— Nem volt lyuk! És már hatéves koromban kergettem macs- 
kát! 

— Aha, hogy jól megölelgesd. 

A szópárbaj hirtelen félbeszakadt. A kislány döbbenten bá- 
mult föl a nagyfiúra. 

— Hát az igaz... 

Elnevették magukat és elindultak vissza a házba. Kissy saj- 
nálkozva nézett utánuk. Nagyon élvezte a kölykök egymásra 
zúdított szidalmait, és örült volna, ha a tettlegességig is eljut- 
nak. Szükségük van az agresszivitásra, ők nem lehetnek mindig 
a sarkukban, ha cica jön. 

— No, egérke — nézett a vigyorgó Mollyra —, sorsoljunk vala- 
kit Artu mellé. 


A nap utolsó meccsében Nigue hat pontot vert rá Francois-ra, s 
ezzel az élre rúgtatott, öt ponttal előzte meg Claude-ot, és csak 
eggyel kevesebbszer játszott, az átlaga három tizeddel maradt 
el a fiúétól. Viszont még mindig Mavericknek volt a legjobb 
átlaga. Holnap folytatják, négyen vannak, akik még csak hat- 
szor játszottak, velük fognak kezdeni. A hétvégére befejeződik 
a helikopterbajnokság. 

Kissy a tábortűz mellett ült a többiekkel, s ilyesmikről mor- 
fondírozott. A tábortűznek nem volt lángja, még most, este tíz- 
kor is majdnem harminc fok volt, senki se vágyott igazi tűzre. 
A Jerry Alapítvány körben letelepedett a fűbe, nagy-, növekvő 
és kisfülűek, és a kör közepét kinevezték tábortűznek. 

Már meghozták a döntést: maradnak három hétig. A prog- 
ramfelelősök dolgoznak, elmennek majd megint a hegymászós 
paintballpályára, uszodába, itthon a parkban kijelölnek két te- 
niszpályát, mert a cica a kövér egeret viszi el először. Elláto- 
gatnak egy lovastanyára, lóhátra ültetik a kölyköket. És a hét- 
végén bérelt busszal bemennek Párizsba, föl a Jules Verne étte- 
rembe, szülinapi vacsora az egész alapítványnak. Kissy lopva 
megnézte az étterem honlapját, simán elkérnek százötven eurót 
egy ebédért, ezreket fognak otthagyni, de Georges-ot ez a leg- 


kevésbé sem izgatja. Lesz hal meg minden, és a kölyköknek is 
jut egy kis haute cuisine élmény. 

Meglepő, hogy milyen gyorsan összecsiszolódott a társaság, 
remekül szót értenek, pedig két hete sincsenek együtt és azelőtt 
egymás nevét se tudták. Jean-Fran azt mondta valamelyik nap, 
hogy az ő korukban könnyen alkalmazkodik az ember, amire 
Vanessa ráfelelte, hogy az egérlétnek a lényege a gyors alkal- 
mazkodás, megesett már, hogy vadidegen városban kellett szál- 
lást és élelmet találni, máskor a hegyen éjszakázni és helikop- 
tert vezetni a vaksötétben. De a kölykök még nem csináltak 
ilyet, mondta a nem vér szerinti apa. Nem, felelte Vanessa, de 
ha nem lennének készek gyorsan alkalmazkodni, nem jelent- 
keztek volna kisegérnek, illetve nem vettük volna föl őket. 

— Jó kis tábortűz — nyújtotta lábát Maverick a kör közepe felé. 
— Meleg, és nem szennyezi a környezetet. 

— Csss! — szólalt meg Pierrette. A tűz körül elhallgatott a sok- 
szólamú cincogás. 

Nimby kérdőjelet rajzolt a levegőbe. Pierrette a szájára tette 
az ujját. Cica — morzézta aztán kézmozdulatokkal, és kis habo- 
zás után hozzámorzézta: tátátitá. Szóval nem biztos. 

Kissy a lélegzetét is visszatartotta, úgy fülelt, de ha tényleg 
cica, nem fog sok zajt csinálni. 

Elke talpra szökkent. Még alig beszél — rá se lehet ismerni — 
és csak pépeset eszik nagyon óvatosan, de a fizikai aktivitása 
visszatért. Intett a többieknek és eltűnt a sötétben. Francoise, 
Maverick, Molly és Pierrette némán utánasurrant. 

Kissy vigyorgott. Ha lapul a bokrok között cica — nyilván ab- 
ból a múltkori családból —, ezek megtalálják és elintézik. Már- 
mint visszaviszik a hölgynek. Ha meg nem, akkor bújócskáz- 
nak egyet a sötétbe borult parkban. 

Ők pedig beszélgettek tovább, nem fognak néma csendben 
ülni, a kislányok majd kifinomult szaglásuk segítségével meg- 
találják azt a macskát, ha van. Arról folyt a szó, hogy mihez 
kezdjenek a tábor után. Van ez a mallorcai meghívás, aminek 
idején még csak tizenegy egérrel számoltak, és a ház ötszobás. 
Akinek a szülei beleegyeznek, azt magukkal vihetik kölyök lé- 
tére is, de huszonöt egeret hova tegyenek? A problémát végül 
Vanessa oldotta meg egy vállvonással, legfeljebb foglalnak 
szállodai szobát, vernek sátrat, nyár van, megoldják. 


Aztán a későbbi terveikről beszélgettek, de szóba került még 
mindenféle, amiket itt, a tábor ideje alatt kellene csinálni. Jó 
negyedóra telhetett el a kislányok távozása után, amikor Kissy 
észrevette őket, az épület előtt baktattak el éppen a kapu felé, 
fejükön büszkén meredeztek az egérfüles hajpántok, és Mave- 
rick karjában szemlátomást mocorgott valami. 

Kissy helyeslően bólintott. A rettenetes macskainváziónak 
ezzel 


VÉGE. 


De a tábor folytatódik. 


25: 


A SZIGET 


ÚTITERV 


10:15 — felszállás Orlyról, Air France 344-es járat 

Ha 

— a pilóta elájul, akkor Niala átveszi a gépet 

— elromlik a motor, akkor Martin megjavítja 

— elromlik a fedélzeti számítógép, akkor Nimby épít másikat 

— egy utasnál megindul a szülés, akkor Kissy levezeti 

— egy őrültnek bomba van a táskájában, akkor Vanessa lelövi 

— terroristacsoport keríti hatalmába a gépet, akkor mindenki: 
össztűz! 

11:55 — leszállás Palmában 

12:00 — indulás a reptérről 

12:40 — érkezés a szállásra, csomagok kirakodása 

12:45 — bevonulás az épületbe, rendezett sorokban, fegyelme- 
zetten 

12:46 — fejvesztett káosz 


A zsebek már napokkal korábban összeállították az útitervet, 
minden eshetőségre felkészülve, minden nehézséget számba 
véve. Szerencsére magát az utat nem ők szervezték, hanem 
Jean-Claude és Vanessa, akik gondoskodtak megoldásról olyan 
esetekre, ha nem jön a kocsi, ha nincs meg a ház kulcsa, ha el- 
ered az eső, ha cica jön szembe... illetve ebben a tekintetben 
két pártra szakadt a csapat, a zsebek szerint ugyanis ha egyszer 
Mallorca sziget, akkor ott nem lehet cica. Hiszen utálják a vi- 
zet, hogy kerülnének oda? Nimby azt felelte, hogy repülővel, 
hiszen egerek is vannak, illetve most majd lesznek ott, pedig az 


egerek se tudnak annyit úszni, amennyire Mallorca van a leg- 
közelebbi szárazföldtől. De erre meg Molly felelte, hogy macs- 
kának nem adnak pilótaigazolványt, mert ha nincs kedve le- 
vizsgázni, akkor nem teszi, csak ül és a hátát nyalogatja. 

Bérelt busszal közlekednek itt is, akárcsak Compiégne-ben; 
ha a csapat együtt van, akkor csak ez marad, mert mindkét so- 
főrjüknek B típusú jogsija van, nyolc utast vihetnek, meg saját 
magukat. Ha valamelyik mini, aki már betöltötte a tizennyol- 
cat, leteszi a jogsit, akkor van elég sofőrjük, de akkor három 
mikrobuszt kell bérelni. 

De persze mindenképpen leteszik a jogsit, már meg van szer- 
vezve őszre a hivatalos tanfolyam — az azért kell hozzá, hiába 
tanultak meg vezetni. 

Minden terv szerint zajlott. A gép pontosan szállt le, szülés, 
bombariadó nem volt. A bérelt busz ott várt a kijáratnál, nem 
robbant le, szépen elfuvarozta őket egy Port d" Andratx nevű fa- 
luba és fölmászott velük a hegyre. 

Szép nagy ház volt, illett a környékbe, ahol szemlátomást 
gazdagok éltek, akárcsak Beaulieu-ben. Jókora birtok nagy ka- 
puval, ami mögött még ötven métert kellett hajtani a házig, szé- 
les bekötőúton, ami fölé összeborultak a fakoronák. 

— Jól néz ki — dünnyögte Martin, és másfelől is hallatszottak 
helyeslő cincogások. 

— Királyi palota — mondta Maverick, amikor kiszálltak és kö- 
rülnéztek. 

— Ti is ilyenben laktok? — nézett Artu. 

— Csodát — felelte Niala. — Nekünk sokkal kisebb is elég. De 
persze nálunk is vannak ilyen házak. Á, Mr. Mitchell? 

Egy férfi tartott feléjük fehér sportzakóban, fürge léptekkel, 
bár jó hatvanasnak látszott. A gondnok vagy mi. A tulajdonos 
nincsen itt. 

— Jó napot — bólintott —, Mitchell vagyok, köszöntöm önöket. 
Érezzék magukat otthon, fáradjanak be. 

Az útiterv idáig működött pontosan. Most a bevonulás követ- 
kezett volna rendezett sorokban, aztán a fejvesztett káosz. De a 
káosz előretolakodott, a rendezett bevonulás teljesen elmaradt, 
mert mindenki hat-nyolc csomaggal egyensúlyozott, pedig fe- 
jenként legfeljebb kettőt hoztak, a többit a helybeliek dobálhat- 


ták be a busz ablakán, menet közben. Vagy a tengeri albatro- 
szok a gép ablakán. 

Mitchell úr is segített a cipekedésben, és ő se mulasztotta el 
azt, amit mindenki megtett, a szembejövők mindkét reptéren, a 
gépen az utastársak és a légikisasszonyok, a sofőrjük: megcso- 
dálta a fejükön az egérfüles hajpántokat. 


A házon kívülről mindenhol nyúlványok, kiszögellések voltak, 
és belülről is éppen ilyen volt. Valóságos labirintus. A kocsibe- 
járó egy háromállásos garázshoz vezetett, és leágazott belőle 
egy gyalogút a főbejárathoz. Fedett belépő, hall, majd a tágas 
nappali, aminek hatalmas ablakai a kertre néznek. Már ha kert- 
nek volt nevezhető az az óriási zöld térség egy kövezett ös- 
vénnyel, amin valahol a távolban látszott csak a legközelebbi fa 
— de semmiképp sem olyan távol, hogy Vanessa oda ne ballag- 
hasson és föl ne mászhasson majd. 

A nappalitól balra kör alakú előtérből nyílik egyfelől a folyo- 
só, ami a háziak hálószobájához vezet a szokásos két öltöző- 
szobával, egy kis tornateremmel és az óriási fürdőszobával, 
másfelől egy újabb kis előtér, amiből a dolgozószobába jutni. 
Mindenhol faburkolat, szőnyegek, ízléses bútorok. Elég drága 
minden, de hát a házon már kívülről is látni lehetett, hogy itt 
nem a hipermarketből vásárolnak. 

A nappali másik oldalán folyosó. Bal oldali végén félkör ala- 
kú bárfülke, majd a reggelizősarok, ami a családi szoba tartozé- 
ka. Fedett patio balról, tágas, nyolcszögletű konyha jobbról, 
ebből átjárás a kamrába és az ebédlőbe, ami a folyosóról is nyí- 
lik. A folyosó jobb végén egy fürdőszoba után a játékszoba, bi- 
liárdasztallal és kártyaasztallal, ide, illetve a folyosóra szolgál a 
további négy hálószoba. Mindegyiknek saját fürdőszobája van. 
És egy kis folyosó visz a garázshoz, innen nyílik a mosoda. Sőt 
volt egy kunyhónak nevezett létesítmény is, a nappali kerti ki- 
járata mellett a ház falához ragasztva, benne egy vécé és egy 
mosdó. 

A kert megnézését későbbre halasztották, egyelőre letették a 
csomagokat és elbúcsúztak Mitchell úrtól. Neki is megkezdő- 
dött a szabadsága, és a gazdája úgy állapodott meg Jean- 
Claude-dal, hogy az egereknek nincs szükségük cselédségre, 
szakácsnőre, senkire, ellátják magukat. Mitchell úr ezért a 


D"Aubisson egerekkel visszasétált a bejárathoz, elmagyarázta 
nekik a riasztó kezelését, mert a gazdája minden egyebet leírt, 
ott van a füzet a nappali asztalán, de ezt nem adja írásba. Aztán 
beült a kocsijába és távozott. 

A gazda körültekintő ember volt és gyakran fogadhatott ven- 
dégeket a távollétében. A füzet nem füzet volt, hanem dosszié, 
harminc nyomtatott oldallal, amiben le volt írva, hogy mi hol 
található a házban: házipatika, ágynemű, piperecikkek, min- 
denféle; hogy hol vannak a környéken a különböző létesítmé- 
nyek (térképvázlattal); a cselédség, mesteremberek, orvos, sőt 
állatorvos telefonszáma; és ami nyilván a legfontosabb, a borí- 
tón ott volt az ő fényképe, barátságos mosollyal, alatta a neve, 
Silvio Chiappini. A gazda eszerint olasz. És ha netán hazaér- 
kezne, amíg itt vendégeskednek, akkor fölismerik és nem dob- 
ják ki a saját házából. 


— Szerintem költözzünk be — mondta Niala —, aztán derítsük föl 
a környéket. 

— Bárhol lehet cica — jegyezte meg Francoise. 

— Lehet — bólintott Vanessa —, úgyhogy először vegyük elő a 
macskasütő serpenyőt, a kis macskaszeletelőmet és a macská- 
hoz való fűszereket. Lássuk csak. Nimby, megvan a program? 

— Hogyne. Öt egér jut egy-egy szobára, de fiúból kilenc van, 
ezért nyolc fiút egybe csoportosítottam, én pedig vállaltam a 
kényelmetlenséget és elalszom Maverick mellett. — A kislány 
fölkapta a fejét, de a veterán egereknek arcizmuk se rezzent. — 
Tessék a lista. 

Máris megjelent a Cheesebookon, áttanulmányozták. Egyes 
háló — a tulajdonosi —: Elke, Jennifer, Molly, Niala, Suzanne, 
Pierrette. 

Kettes — a főbejárat és a garázs között —: Christian, Francois, 
Artu, Martin, Michel. 

Hármas — az ebédlő mellett —: Angéligue, Chantal, Francoise, 
Brigitte, Vanessa. 

Négyes — a játékszobából nyílik —: Claude, Jacgues, Pi, Nim- 
by. 

Ötös — a garázs mellett —: Caroline, Yvonne, Maverick, Kis- 
sy, Nigue. 


Ketten-ketten ágyban alszanak mindegyik szobában, hiszen 
kétszemélyes ágyak vannak mindenhol. A többiek matracokon, 
van elegendő, Jean-Claude egyeztetett a házigazdával. De a 
matracokat még nem vették elő, csak a csomagokat vitték be a 
szobájukba. Kissyéké volt a leghátsó, négyszer négy méteres, 
öt kisegérnek éppen elegendő. Kis gardróbszekrénnyel, fürdő- 
szobával. Kissy éppen a gardróbot ellenőrizte, de el se fért vol- 
na benne egy tízmillió éves botanikus, amikor megszólalt 
Maverick: 

— Ellenséges csapatok három óránál. 

Kissy hátrapillantott. A kislány az ablak előtt állt és kifelé né- 
zett. Nigue odalépett mellé. 

— Macska? Hol a többi? 

— Csak ezt az egyet láttam — vallotta be Maverick, mialatt 
Kissy ellenőrizte fegyvereit. 

— Nem egy nagy sereg — vélte Nigue. 

— De ha nem vigyázunk, ez is elkapkodhat minket egyenként. 

— Ebben van valami. Hát majd vigyázunk. Most hol van? 

— Talán a bokorban. De lehet, hogy hátul kibújt és elszaladt 
erősítésért. 

— Oké, egérkék — érkezett Vanessa hangja telefonon -, átvizs- 
gálom a kamrát, aztán indulhatunk a sajtboltba. Kell minél több 
üres hátizsák és néhány önként jelentkező. Azt mondták, van 
egypár bicikli a garázsban, valaki nézze meg őket. Kissy men- 
jen, mert ő meg is tudja őket számolni. 

Kissy nagyot sóhajtott. Ez a lány bolond, nem fér hozzá két- 
ség. De azért kiment a garázsba, legyen meg az öröme, és oda- 
adóan megszámolt öt biciklit. Ellenőrizte a gumikat, a fékeket, 
a láncokat, az üléseket. Aztán visszament a szobába, fölkapott 
két üres hátizsákot és ment önként jelentkezni. 

— Hát a hűtő tele van kaviárral — jött szembe Vanessa —, de 
azt megesszük, nem maradhat ott akármeddig. 

— Milyen fajta? — kérdezte Niala valahonnan az épület másik 
sarkából. 

— Szevruga, meg egy kis lazac, alaszkai. 

Kissy szájából valahonnan előbukkant egy kis nyelvecske és 
megnyalta az ajkát. Nem az övé volt. Ő nem pályázik mások 
kaviárjára. 


— Azt szeretem — mondta Niala. 

— Az drága kaja, nem? — kérdezte Artu. 

— A kaviárok között a szevruga közepesen drága — felelte Va- 
nessa. — Az ennivalók között borzasztóan. Legutóbb huszonhé- 
tért vettük a szevruga unciáját. 

— Te jó ég. És azt meg akarod enni? 

— De meg ám! — Vanessa már indult is a garázs felé. — Anto- 
nov úr megtanított az orosz töltött tojásra, kemény tojásokat 
félbevágsz, a sárgáját kiveszed, összekevered dijoni mustárral, 
apróra vágott füstölt lazaccal, fölaprított rozmaringlevéllel és 
pár csepp olívaolajjal, aztán visszatöltöd a tojásba és lefeded 
egy réteg kaviárral, felét feketével, felét vörössel. Mellé egy- 
egy szelet lazac, remek kaja. 

És egy vagyonba kerül, gondolta Kissy. De persze Vanessát 
ez nem zavarja, tökéletesen beilleszkedett a családjába. 

— A házigazda nem fog örülni — vélte Artu. 

— Annak se, ha tönkremegy a kaviárja. Jean-Claude-dal meg 
van beszélve, amit találunk, megehetjük, benne van a lakbér- 
ben. 

— A macskát is? — érdeklődött Pierrette, Kissyben pedig föl- 
rémlettek a vidám mondókák és dalocskák a macska megevésé- 
ről. 

— A macskát főleg — vágta rá Nimby. — Chiappini úr nem mer 
nyugodtan hazajönni, amíg a kertben macskák kóricálnak, ép- 
pen azért hívott meg minket, mert tudta, hogy kisegerek va- 
gyunk, akik macskát esznek. 

S közben nyitotta már a garázsajtót. Pierrette, Molly és 
Maverick azonnal indult az ajtó felé, s már vették is elő a ké- 
seiket — a tábor záróünnepségén az összes növendék saját kést 
és Nimbuszt kapott —, s a zsebek is követték példájukat. 

— No mi az? — kérdezte Niala. 

— Láttam odakint macskát — emlékeztette Maverick olyan 
hangon, mint Csőrike. 

— És nyár van — tette hozzá Molly, majd a kérdő tekintetekre 
válaszul folytatta: — Sortban vagyunk valamennyien, közszem- 
lére tettük az egész lábunkat. Kissyt már megmarta egy. 

Aha, gondolta Kissy. Egérgenerációk fognak felnőni ezen az 
emléken. 


— Hát pedig az nem a macskák miatt lesz fontos — felelte Va- 
nessa. — Azt hiszem, akad ezen a szigeten egypár pasi is. 
Molly csettintett a nyelvével. 


De a garázsban nemcsak biciklik voltak, hanem egy kiskocsi is, 
Simca 1000-es, Pi azt mondta, életében nem látott még ilyet, 
Nimby pedig kiderítette, hogy Pi még nem is élt, amikor ezt 
már nem gyártották. Régi milliomosszokás, mondta Niala, 
hogy vagy méregdrága, vadonatúj sportkocsikon száguldoznak, 
vagy özönvíz előtti csotrogányokon. De a kocsi működőképes 
volt, a dossziéban le volt írva, melyik fiókban van a kulcs és a 
kocsi papírjai, Chiappini azt is odaírta, hogy használják nyu- 
godtan. Angéligue tehát elvitte a zsebeket, Mollyt és Mave- 
ricket, a biciklis csapat, Kissy, Vanessa, Niala, Martin és Nim- 
by pedig követte őket. A kikötő túloldalán volt egy szupermar- 
ket, oda surrantak be. A hűtőszekrényt nem cipelték be az épü- 
letbe, kint hagyták a csomagtartóban, éppen elég volt beemelni 
oda, négyen csinálták, Claude, Pi, Artu és Martin, utóbbi azt 
mondta, hogy szíve szerint ott is hagyná a nyaralás végéig, 
inkább csak az élelmet rakodják ki belőle. Aminek volt némi 
értelme, végül is a garázsban ellehet a kocsi nyitott csomagtar- 
tóval, hogy a kábelt kivezessék a konnektorhoz. 

— Ratolins — hallotta Kissy, amikor éppen egy nagy karika 
sajtot vett át az eladónőtől és rakott a kocsijába, Martin segített 
neki, bár valójában egy ekkora sajthoz hatan kellenének. — Ra- 
tolins, ratolins! 

A hang forrása egy óvodás kisfiú volt, őket nézte és az ujjá- 
val is mutogatott rájuk. Az anyja nem figyelt oda, de volt ott 
egy nagyobbacska lány is, nyilván a nővére, annak mondta. 
Kissy pedig értett annyit katalánul, hogy tudja, ez egérkéket je- 
lent, bár occitánul ratugasnak mondják. 

— Jaj, maradj már — mondta a nővére katalánul, és Kissy ezt is 
értette. 

— De egérkék! Nézd a fülüket és hogy mennyi sajtot vesznek! 

Már három különböző fajta sajt volt a kocsijukban, teljes ko- 
rongok, kisebbet nem érdemes venni még most se, hogy a kis- 
fülűek nincsenek velük, a tábor végeztével mindenki ment a sa- 
ját nyaralására. 


Kissy odasétált hozzájuk és leguggolt a kisfiú elé. Hát persze 
hogy rajtuk voltak az egérfüles hajpántok. Most érkeztek, ez az 
első útjuk a szigeten, tudtára kell adni a helybeli shindyknek, 
hogy kezdhetnek csomagolni. 

A macskáknak is. 

— Kissy vagyok — nyújtott kezet a fiúnak, aki bizonytalanul 
kezet fogott vele, de közben a fülét bámulta, teljesen el volt tő- 
le bűvölve. Meg is tapogatta, tanulmányozta. 

— Honnan jöttél? — kérdezte a nővére. Kissy szerette volna azt 
felelni, hogy az egérlyukból, de inkább azt mondta, Párizsból. 

— Te egér vagy? — akarta tudni a fiú. Kissy megmondta az 
igazat. 

— És félsz a macskától? 

— Nem. Ha meg akar enni, megverem. 

Amikor visszament a társaihoz, elmesélte nekik azt a szkepti- 
kus arckifejezést, amit a kisfiú arcán látott, szemlátomást nem 
hitte el neki, hogy meg tud verni egy macskát. 

— Ez gond — mondta Elke. — Kisfiú elmondi családnek, aztán 
egész sziget hisződik minket ügyetlen egérré, aki nem tudi 
megverje ciiicamiiica, hopp-pá! Pont ez lesz jó, akkor jönnek 
cicáak reggelizni kisegéret és esnek pofáre! 

— Elmúlt már a reggeliidő — felelte Maverick. 

— Holnap jönnek -— jelentette ki a zseb mély meggyőződéssel. 


Hogy a sziget mit gondol róluk, azt nem tudták meg, de egypár 
érdeklődő pillantást besöpörtek a helybeli hímneműektől, 
ahogy kivonultak a parkolóba. Kissy gyanította, hogy a vigyo- 
rok az egérfüles hajpántoknak szólnak, a pillantásokat viszont 
jóval lejjebb címezték. Végül is nem gond. Van ezen a szigeten 
annyi hely, hogy eláshassanak egypár srácot. 

Otthon a csapat egykettőre kirakodta a holmit, és rohantak 
mancsot mosni, kötényt, sapkát, kesztyűt venni, most már ez is 
Vanessa konyhája, Isabelle néni kőbe vésett szabályaival. 

Nem sokat bíbelődtek az ebéddel, éhesek voltak már. Az Alfa 
csapat villámgyorsan elkészítette Vanessa egyik mediterrán sa- 
látáját, mindenféle növényt raktak bele, öt hatalmas tálban, sze- 
rencsére jó nagy tálak voltak a konyhaszekrényben. A Béta 
csapat ezalatt megsütötte a hipermarketből hozott fagyasztott 
pizzákat, rakott rájuk még mindenfélét, megszórta őket reszelt 


sajttal. A Gamma csapat virslit sütött lisztbundában, és vala- 
hányszor Vanessa odanézett, még az olaj is gyorsabban serce- 
gett. De a Delta csapatnál is, akik palacsintát sütöttek olyan 
szélsebes gyorsan, mintha kergetné őket a cica. Vanessa mind- 
azonáltal tényleg kergette őket, és ő rosszabb, mint a cica, mert 
azt legalább megverhetik. 


Kétségkívül kellemesebb lett volna odakint sziesztázni, a fák 
tövében leterített plédeken. De a fák messze voltak, odáig kel- 
lett volna cipelni a plédeket tele hassal, ehhez nem volt kedve 
senkinek. Inkább elnyúltak odabent a házban. Nem a kisorsolt 
szobájukban, oda majd aludni mennek, a nappaliban és a csalá- 
di szobában dőltek le, volt egypár kanapé, dívány, de elvan a 
kisegér a földön is. 

Nem mind hevertek le. Egypár kisebbfajta egér máris elindult 
odakint felfedező útra, és Angéligue kérésére adásra kapcsolták 
az órájukat, hogy idebent értesüljenek, ha megtámadná őket a 
cica. Kissy is a feje mellé tette a telefonját és hallgatta, amint a 
zsebek, Maverick, Molly és Pierrette meg a két kutya bejárja a 
hatalmas birtokot és töméntelen hülyeséget dumál össze. 

— Nicsak — mondta Molly -—, egy lyuk. 

— Biztos lakik benne valaki — felelte Maverick. 

— Nyúl. 

— Ahhoz túl kicsi. Sündisznó. 

— A sündisznó bokorban él! 

— Üregben is — mondta Pierrette. 

— Ezt nem áshatta sündisznó — mondta Francoise. — Akkor 
látnánk a keréknyomokat. 

Kissy megvakarta a füle tövét. Jól hallotta? Vajon tudja az a 
gyerek, hogy néz ki egy sündisznó? Miféle keréknyomokat? 

— Miféle keréknyomokat? — tudakolta Molly pontosan ugyan- 
ezt. 

— A munkagépekét, amik a földet kivájják, meg persze szállít- 
ják a munkásokat, kis narancssárga műanyag sisakos sündisz- 
nókat, akik narancssárga-ezüst csíkos kerítés mögött dolgoz- 
nak. De ilyen pici az egész. 

— Sündisznó tényleg nem nagy állat — hagyta jóvá Elke. 

Kissy bólintott. Persze hogy Francoise se normális. Fölvették 
volna máskülönben egérnek egyáltalán? 


— Lakhat benne egér is — szólalt meg Maverick rövid szünet 
után. 

— Nem lak egér benne. Egér lak házben, szüleiekkel, járódik 
Schuliskolába, de molestiert zaklatódik. Vanessa megmondt, 
egér mindenki, akit bántanak. 

— Ez igaz, de azért az egér ettől még egy vadon élő emlősál- 
lat. 

— Vadon?! — csattant föl Elke. — Ki merte ilyet mondsz?! Tor- 
kintom nyisszáját rögtön, aki merje engem nevezi vadnak! 

A házbeli egerek együtt nevettek az expedíciósokkal. 

— Nini — mondta Maverick pár perccel később. — Ez a rész 
nem látszik a konyhaablakból? 

— De — felelte Francoise. — Csak úgy rohantunk a kajával, 
hogy ki se néztünk. 

— Hé, egérkék odabent! — rikkantotta Maverick. — Rengeteg fa 
van a ház mellett! 

— Mondjad kisegér nyelven — felelte Vanessa. 

— Oscar Mike Echo Charlie rengeteg Oscar Alpha! 

Kissy megtörölte a szemét. 

— Egész lugas — mondta Francoise. — Sőt kisebb erdő. Vanes- 
sának lesz munkája, míg mindre fölmászik. 

— Tudjuk — mondta Nigue —, már láttuk a lugast, amikor 
macskát észleltünk három óránál. 

— Én még nem láttam — felelte Vanessa, és fölkeltek Nimby- 
vel. — Gyertek, egérkék, ha odakint fák vannak, ott a helyünk. 

— Siessünk, mielőtt elszaladnak — bólintott Kissy, és ő is föl- 
tápászkodott. Amerre nézett, egérkék szundikáltak, de akadt 
még egy-kettő, aki ébren volt és kiment velük. 

Tényleg volt fa odakint bőven. Kissy rögtön talált egyet, ami 
alá letelepedett, és egy cseppet se kívánkozott föl a magasba, 
amerre a mikrók már indultak is. Ebben az egyben nem oszto- 
zott Vanessa kedvteléseiben, őt a famászás hidegen hagyta. Ta- 
lán egy tucatszor ha fölmászott az elmúlt öt évben, a mikró 
meg szinte mindennap. 

Arra riadt föl, hogy a kislányok macskát hajszolnak a bokrok- 
ban. Csak legalább csöndben csinálnák. 


Ennivalóból csak némi kekszet visznek magukkal, minden más 
úgyis tönkremenne a hőségben. Meg rengeteg vizet, összeszed- 
tek annyi palackot, amennyit csak tudtak, mindenkinek a háti- 
zsákjába jutott belőlük. Nigue vitte a Discoveryt, Maverick az 
Enterprise-t. Vanessa szeme megakadt egyfajta műanyag étel- 
tároló dobozon egy compiégne-i üzletben, és rögtön vett féltu- 
catot: jó nagyok voltak, jól záró fedéllel, és a fogantyújukon 
szíjat lehetett átfűzni. Egy-egy ilyenbe kerültek a helikopterek, 
ráakasztották őket a hátizsákra, könnyebb így előszedni őket. A 
vezérlőket és a szemüvegeket külön szíjra erősítették. 

A helikopterbajnokságot Nigue és Maverick nyerte holtver- 
senyben, harminckilenc pontja volt mind a kettőnek. De Mave- 
ricket Brigitte, Claude és maga Nigue is legyőzte, Nigue-et vi- 
szont senki. A zsűri — ezúttal az összes veterán egér — arra ju- 
tott, hogy pontegyenlőség esetén a győzelmek számát kell ala- 
pul venni, márpedig Nigue mind a tizenhárom összecsapását 
megnyerte; ez senki másnak nem sikerült. Claude harminchá- 
rom, Artu tizenkilenc, Caroline tizenöt, Michel tizennégy pon- 
tot ért el, aztán következett Pierrette és Francois tizenkét pont- 
tal holtversenyben. A lánynak öt, a fiúnak négy győzelme volt, 
és amikor egymás ellen játszottak, akkor is Pierrette nyert, 
méghozzá négy ponttal, így ő lett a hetedik. Viszont négyes 
holtverseny alakult ki a tízpontosok között. Yvonne-nak és Bri- 
gitte-nek hat-hat, Suzanne-nak és Mollynak öt-öt győzelme 
volt, így köztük aszerint hirdettek sorrendet, hogy egymás ellen 
hogyan szerepeltek: Yvonne legyőzte Brigitte-et, Molly pedig 
Suzanne-t. 

A sor végén következett kilenc ponttal Jacgues és nyolccal 
Christian. Niala kihirdette, hogy a leggyengébb helikopterpiló- 
táknak külön ügyességi továbbképzést fognak tartani, mert mu- 
száj, hogy mindenki nagyon jó legyen — bár ez nem valami ké- 
pességfelmérő, ők attól még elég jók, csak a többiek még job- 
bak. Legalábbis ezúttal azok voltak. Lesznek még ilyen verse- 
nyeik. 

Nimby pedig kijelentette, hogy több helikopterre van szüksé- 
gük, és a nyaralás után építeni fognak néhányat. Kissy megkér- 
dezte, miért nem készen veszik, amire Nimby azt felelte, 
ugyanazért, amiért kiscicát se vesznek készen, hanem rábízzák 


Macskára, hogy megszülje őket, aztán odajött és becsukta Kis- 
sy száját. 


Átvágtak a birtokon és kimentek a hátsó kapun, ami egy kis he- 
gyi útra nyílt, és olyan biztonsági rendszere volt, mint egy erő - 
dítménynek. Vanessa lerakta a hátizsákját, úgy bíbelődött per- 
cekig, amíg az összes zárat gondosan bezárta és kétszer ellen- 
őrizte. 

De nem az úton indultak el, hanem egyenesen besétáltak az 
erdőbe. Ritkásan nőtt, mediterrán hegyi erdő volt, lankásan 
emelkedett a hegyoldal. Hamarosan így is olyan magasra jutot- 
tak, hogy amikor megritkultak a fák, leláttak a mélyben a ten- 
gerig. 

— Arra nem megyünk — mondta Nimby a telefonjára pillantva. 
— A hegyoldal meredeken szakad a part fölé, nem tudom, 
mennyire, de tartsunk csak távolságot. 

Átvágtak az erdőn és elérték egy birtok hátsó falát, amit gon- 
dosan megkerültek. Csakhamar eljutottak az úthoz — de méte- 
rekkel alattuk feküdt, egy kőfal tetejéről néztek le rá. 

— Lemászunk — mondta Molly. 

Vanessa ráhasalt az alacsony fal tetejére, lenézett. 

— Függőleges. Nem vagyunk mi yamakasik. Menjünk tovább 
a fal mentén, hátha lesz ez még lejtősebb is. 

— Lesz — mondta Nimby, és eltette a telefonját. — Az utcané- 
Zet itt is működik, kétszáz méterrel lejjebb ferde a fal. 

Ott leereszkedtek, leadogatták egymásnak a hátizsákokat és 
segítettek lemászni a kutyáknak, aztán végtelenül óvatosan át- 
lopakodtak az úton. Fölmásztak a túloldalon és elégedetten to- 
vábbmentek. De nem sokáig, mert útjukat állta egy téglafal. 
Mindkét irányban addig húzódott, ameddig a szem ellát. 

— Ami nem sok — mondta Brigitte —, mert a szemünk csak pár 
centire van a föld fölött, nem látunk messzire. 

— Ez a beszéd — felelte Maverick —, föl kell szállni jó magas - 
ra. 

Niala bólintott. — És mire vársz még? Talán az én hátamon 
van helikopter? 

A kislány boldogan lekapta a csomagjait, a dobozból kivette 
az Enterprise-t, s néhány pillanat múlva padlóig nyomta az ele- 


vátort. A helikopter fölvágott a magasba, és a telefonokon egy- 
ből látták, hogy a fal mindkét irányban a végtelenbe nyúlik. 

— Legfeljebb ötszáz méterre látunk — mondta Angéligue —, az 
erdő takar mindent. Indulj el a fal mentén. 

— Balra vagy jobbra? 

— Hát tudtommal két helikónk van — tette Vanessa csípőre a 
kezét —, ne lazsálj, egérke, vidd föl a gépedet, egyet balra, 
egyet jobbra, mint a tánciskolában! 

Nigue szalutált és felküldte a Discoveryt is. Elindultak a fal 
mellett két irányban. Egykettőre kiderült, hogy a bal oldalon 
belefut egy útkereszteződésbe, úgy egy kilométerre innen, de 
ott már tízméteres szakadékból kellene fölmászni. Jobbra egy 
terecskénél ér véget, és az utolsó szakaszon már földút is húzó- 
dik mellette. Igaz, ez a táv kétszer akkora. 

— Hát akkor jobbra — mondta Niala —, visszahozhatjátok a gé- 
peket, egérkék. 

— Mennyivel egyszerűbb lenne — szólalt meg Molly, mialatt a 
pilóták elcsomagolták a repülőfelszerelést —, ha a gépek oda- 
fönt maradhatnának, amíg megyünk. 

— Minek? — pillantott rá Kissy. 

— Miért ne? És már messziről jelezné az ellenséget. Meg ak- 
kor nem kellene ki-be pakolni. 

— Van virtuális vezérlőnk — mondta Nimby, átlépve egy fű- 
csomót. — Azt csak kirakod egy táblagépre, és nem kell visel- 
ned a szemüveget, látod, hogy mit lát a gép és tudod irányítani. 

— Menet közben nagyon bonyodalmas — csóválta fejét az ege- 
re. — Egyszerre kétfelé kell figyelni, aztán vagy autó alá sétálsz, 
vagy a gépet viszed a templomtoronynak, én nem kockáztat- 
nám. 

— Ketten csinálják, az egyik megy, a másik irányít — vetette 
ellene Molly. 

— Bolond — felelte Vanessa. — És a másik ott marad? 

— Ott. Aztán a másik megy és az egyik irányít. Mindkettőnél 
van gép vagy szemüveg. 

— Nem mondom -— vont vállat Nimby —, szükség esetén ez a 
módszer is jó lehet, ha a gépnek folyamatosan a levegőben kell 
maradnia. . . mindazonáltal. . . 


De nem tudták meg, mit mindazonáltal. A fiú elhallgatott, tű- 
nődve baktatott az egérseregben. Kissy tudta, hogy éppen ki- 
gondol valamit. 

Hamarosan elérték a földutat, aztán egykettőre kint voltak a 
terecskén. Fákkal szegélyezett utcácska vezetett a hegyi szer- 
pentinre, amin persze fölfelé indultak, hiszen lefelé hazajutot- 
tak volna. Balról pazar villák sorakoztak, jobbról pazar villák 
teteje, éppúgy, mint Beaulieu-ben. 

— A parallaxis — mondta Nimby. Kissynek sejtelme se volt, 
hogy az mi lehet, de kétségkívül itt leskel a közelben, és egye- 
lőre csak Nimby vette észre. De bennük egerére talál. 

Ám Nimby csak jóval később szólalt meg megint. 

— Hehe, telefonon — mondta. 

Kissy nem tudta mire vélni, hogy ez mi lehet, és nagy töpren- 
gésében nekiment egy lámpaoszlopnak. 

— Hé, egérke, alszol — mondták többen is. 

— Nem alszom -— felelte, aztán rájött, hogy ennél frappánsab- 
ban is ki tudja dumálni magát. — Csak kipróbáltam, hogy az it- 
teni lámpaoszlopok félreugranak-e. 

S ment tovább, büszkén föltartva gombszerű orrocskáját. 

— Bolond — hallotta többfelől. 


Egy darabig hegyi utcákon kanyarogtak, aztán egy helyen két 
birtok kerítése között néhány méteres lyukat találtak. Egérlyuk, 
jelentette ki Vanessa, és fölkapaszkodott, mert az egérlyuk per- 
sze ferde sziklafal tetején kezdődött, ami Kissynek nyakig ért. 
Ő is fölmászott, nyomukban a többiek, átmentek a két birtok 
között, s egykettőre megint erdőben kapaszkodtak a hegyre. 
Mire letelepedtek egy tisztáson, az utca egészen apróra zsugo- 
rodott. 

— Nem kellene ezeket hurcolnunk — mondta Christian, össze- 
lapítva egy kiürült vizesílakont és rászorítva a kupakját. 

— A Jerry Alapítvány nem szemetel, pláne nem az erdőben — 
vonta föl a szemöldökét Kissy. 

— Nem is akarok. De lent az utcán láttam egy-két nyilvános 
szemétgyűjtöőt, és vannak köztünk, akiknek pillanatok műve ezt 
az utat megtenni. 

Kissy pislogott, majd még egyszer. A második pislogás segí- 
tett. 


— A helikopterek. 

—A helikopterek. Egész csomó üres palackot elbírnának. 
Csak úgy kellene őket fölerősíteni, hogy a szemetes fölött le- 
hessen elengedni. 

— Nocsak - szólalt meg Nimby. — Helikótökéletesítő túrán va- 
gyunk? Közben én kigondoltam, hogy lehet megvalósítani, 
amit ott az az egér mondott, amelyiknek a nagy füle van. Elve- 
tettem azt a változatot, hogy két pilóta legyen, akik felváltva 
gyalogolnak és felváltva repülnek, ez túl sok üggyel-bajjal jár, 
lassítja a közlekedést és nem is illik a mi tökéletességre törekvő 
műszaki megoldásainkhoz. Másra gondoltam. Robotpilóta. El- 
ső lépésben egy nagyon egyszerű, pár soros programocska 
elég: beállítjuk a gázkar és az elevátor kitérési szögét, és az en- 
nek megfelelő parancsot folyamatosan küldi a gépnek, vagyis 
az nyílegyenesen halad, anélkül hogy a kezelőszervekhez ér- 
nénk. 

— De ezt aligha fogod megírni — jegyezte meg Vanessa. 

— Eszem ágában sincs. A gép pillanatokon belül kiléphet a 
hatósugárból vagy nekimehet valaminek, nem repülhet őrizet- 
lenül. De erről később. Második lépésben a térképen megjelöl- 
hetünk egy célpontot, és a vezérlés ennek megfelelő parancsok 
küldésével odaviszi a gépet. Itt legalább a hatósugarat már a 
térképre be lehet rajzolni. Lehet útvonalat is megadni és elke- 
rülni a magas épületeket, de ez sem életbiztosítás. Ha a gép 
egyedül repül, akkor tudnia kell, hova nem mehet. 

— Meg kell adni egy minimális magasságot — mondta Molly. 
— Az alá nem szabad menni. 

— Aha, és hány méter magasak az itteni hegyek? 

— Hát... a térképről megtudod. 

— Nem tudod meg, egérke. Azt tudod meg, hogy egy-egy ki- 
választott hegy milyen magas, de nem nézheted végig az össze- 
set, amikor előre nem is ismered az útvonalat, amin a shindyt 
üldözni kell, és kevés az időd. Más a megoldás. A gépnek ma- 
gának kell eldöntenie, hogy hol van előtte akadály. Ezt pedig a 
parallaxis oldja meg. Mi négylábú emlősök onnan tudjuk, hogy 
az előttünk levő dolgok milyen messze vannak, hogy két sze- 
münk van, azok egy kicsit eltérő irányból látják a világot, és 
aminek a két képe egészen más, az közel van, aminek csak ki- 
csit más, az távolabb. Tartsátok az arcotok elé egy ujjatokat, 


nézzétek az egyik szemetekkel, aztán a másikkal, a háttérhez 
képest az ujjatok el fog mozdulni, mert közelebb van. Ez az el- 
mozdulás a parallaxis, a csillagászok távolságmérésre használ- 
ják, Angéligue már rég nem csillagász, de szerintem ma is tart 
egy-két parallaxist a fiókjában. Nomármost. A helikónak csak 
egy szeme van, ezért térlátása nincsen. De van helyette kük- 
lopszparallaxisa: ha adott sebességgel repül balra, akkor a lát- 
vány adott sebességgel fog repülni jobbra, és ez a sebesség at- 
tól függ, hogy a táj milyen messze van. Ezt ki lehet kísérletez- 
ni. Ha a közelben nincsen semmi, akkor a távoli táj csak lassan 
változik, lehet repülni nyugodtan. Ha egyes részletek gyorsan 
változnak, akkor azok közel vannak, és ha ezek mondjuk a kép 
jobb oldalán vannak, akkor ki kell térni balra. 

— Várj csak, egérke — állította meg Niala. — Ha egyenesen egy 
fa felé repülsz, ami a kép közepén van, az nem fog változni, 
mindig ott marad középen, és a programod azt hiszi, hogy 
messze van. 

— De, változni fog — felelte a fiú. — Ott marad középen, de 
egyre nagyobb lesz, a felső ágak kimennek a képmezőből, a ké- 
reg egyenetlenségei mozognak. Ami nem változik, az a teljesen 
egyszínű fal, középen folyamatosan fehér marad, míg kétoldalt 
a távoli színeset fokozatosan takarja a fehér, ahogy repülsz fe- 
lé, míg végül belecsapódsz, mert a változatlansága miatt azt hi- 
szed, hogy végtelenül messze van. De erre a különleges esetre 
föl lehet készíteni a programot külön, bár olyan fal úgysincsen, 
amin még egészen közelről se látszanak egyenetlenségek. Well, 
mice. A gép ki tudja kerülni az akadályokat. Mi következik ez- 
után? 

— Hogy ne repüljön ki a hatósugárból — cincogta Kissy. 

— Felejtsd el, egérke. Ha szabadjára engeded a gépet robotpi- 
lótával, akkor a hatósugár egykettőre elfogy. Most is elég 
gyakran súroljuk a felderítő repüléseken. Legfőbb ideje kiter- 
jeszteni a hatósugarat. Lássuk, mi ennek a módja. Az egyik le- 
hetőség, hogy három kilométerenként odaáll egy kisegér egy 
vezérlővel. Ezzel, minthogy huszonöten vagyunk, hetvenöt ki- 
lométerre terjeszthetjük ki a hatósugarat, ami, lássuk be, nem is 
TOSSZ. 

Kissyben felébredt a vágy egy palacsintasütő után. 


— De akadnak némi szervezési bonyodalmak. Mármost miért 
három kilométer a hatósugarunk? Azért, mert ennél nagyobb 
távolságon a rádiójelek szétszóródnak. Lehet erősebb jeleket 
küldeni, de ahhoz nagyobb antenna kell, ami növeli a súlyt és a 
légellenállást. Hogy tudnánk az antenna méretének növelése 
nélkül tágítani a hatósugáron? 

Nimby körbetekintett a csapaton, akik a vállukat vonogatták, 
nem tudták. 

— Műhold segítségével, kisegér hölgyeim és uraim. 

Kissy lelki szemei előtt megjelent Sziporka a gumikesztyűből 
készített ürruhájában, amint kilebeg az ürrepülőgépből és pá- 
lyára állít egy műholdat, rajta a Jerry Alapítvány emblémájá- 
val. 

— A megoldás neve: in-ter-net. A helikókat rá lehet csatlakoz- 
tatni a netre, telefonon. Vannak kicsi, könnyű készülékek, amik 
mobiltelefont tartalmaznak, persze hozzá való kártyával, azon 
át föl tudnak csatlakozni a netre, és wifin vagy kábelen át bár- 
milyen kütyübe behozzák. Egy ilyet föl lehet szerelni a helikó- 
ra, egyet a vezérlőre vagy a közelébe, a drivert megírjuk. Felte- 
hetően kisebb lesz a sávszélesség, mint a közvetlen rádiós kap- 
csolatnál, ezért ezt csak akkor használjuk majd, ha muszáj, és 
ha a helikó visszaér a hatósugárba, automatikusan visszakap- 
csol a rádióra. A netnél valószínűleg gyengítenünk kell a kép- 
minőségen, ezt majd kiszámolom. Hát így, egérkék. 

A meglepett csendet Maverick törte meg. 

— Akkor mekkora lesz a hatósugár? 

— Nos, egérke, ha feltételezzük, hogy a gép nem repül olyan 
helyre, ahol nincsen térerő, akkor frissen töltött aksival egy tel- 
jes töltésnyi röpidő feléig távolodhat, és a másik felével jön 
vissza. A Discovery jelenlegi aksijával egy töltés. . . 

— Másfél óra — mondta az alapítvány kórusban. 

— Ebből negyvenöt perc oda, vegyük a csúcssebességet in- 
kább csak hatvannak, az mennyi? 

— Negyvenöt kilométer — felelte Kissy. 

Elég nagy csend lett. 

— Mi van Beaulieu-től negyvenöt kilométerre? — kérdezte Va- 
nessa, akinek persze ott volt a világ középpontja. 

— Cannes — mondta nővére. — De közúton. 


— Légvonalban kevesebb — felelte Nimby. — Túl tudunk men- 
ni Cannes-on. Apróbb csomagokat elküldhetsz hazulról a vér 
szerinti nagyszüleidnek, egérke, másfél óra alatt visszaér a gép. 
Félkilós teherig a fogyasztás nem nő számottevően. 

— De ebben benne van az a telefon is — szúrta közbe Nigue. 

— Hogyne. De az csak pár deka, a burkolatát le is vesszük, az 
aksiját kicseréljük olyan könnyű aksira, ami a gépet is hajtja. 

— Viszont ha kilencvennel mész — szólalt meg Pierrette —, ak- 
kor mennyit teszel meg háromnegyed óra alatt? 

— Hatvanhét és fél kilométert — felelte Kissy. 

— Az azért kevesebb — mondta Nimby -, a nagy sebesség job- 
ban fogyaszt, vegyünk csak hatvanat. 

— Beaulieu-től körülbelül Fréjusig — tippelte Niala. 

— És Párizstól? — kérdezte Maverick. 

— Compiégne-ig nem — becsülte Angéligue —, de egész Íle-de- 
France-t berepülheted. 

— Vidáman — felelte Nimby. — Egyébként már fölmerült ben- 
nem az a technika is, amit a vadászpilóták használnak: a leve- 
gőben újratöltik a gépet. Akár többször is. 

Kissy már látta lelki szemeivel, amint a Vaucressonból indult 
gép leszáll a Best család kertjében, négynapi repülés után. 


Nem volt tábla, hogy ez itt a hegytető, egyszerűen csak azt vet- 
ték észre, hogy már lefelé gyalogolnak. Vanessa azt mondta, 
nem is értek el semmiféle hegytetőt, ez csak egy kis gerinc, 
amin átkeltek. Csakhamar megint házak fölé értek. 

— Klassz hely hegyek és fák szempontjából — mondta Vanessa 
—, csak mindenhol túl közel laknak. 

Találtak egy ösvényt, ami csakhamar gyalogúttá vált, de egé- 
szen keskeny volt, csak egyesével haladhattak. 

— És ha szembelejön bundáscica? — tudakolta Elke. 

— Összemérjük a fülünket, akié kisebb, az kitér — vágta rá 
Kissy. 

De nem jött szembe senki, csak a shindyriasztás. A csapat 
megdermedt az erdei ösvényen, jobban, mintha valóban cica 
jött volna. 

A Garlomik nevű felhasználó tizenöt képet töltött föl a Fok- 
hagymára. 


— Menjünk tovább — mondta Niala -—, ne itt álljunk meg. Mi 
ketten az élen nem nyúlunk a telefonunkhoz, mi figyelünk az 
útra, különben az összes egérnek horpadt lesz a gombszerű or- 
rocskája. A következő három előveszi a telefonját, aztán kettő 
megint figyel, három telefonál, és így tovább, gyerünk! 

Kissy nyolcadik volt a sorban, ezért előhúzta a telefonját és 
hagyta, hogy az előtte haladó Martin és Michel vigyázzon az ő 
orrocskájára Is. 

Garlomik azonos volt Ramonával, az avignoni shindyvel, aki 
egy éve töltött föl Mukot ábrázoló pornóképeket. Ezt a Cirrus 
világosan megállapította. A mostaniak közül négyet lehetett 
azonosítani az adatbázis segítségével, de mivel erdőben voltak, 
ahol legfeljebb a vaddisznók botránkozhatnának meg — eddig 
ugyan nem láttak vaddisznót, ami elég baj, mert Vanessa azt is 
remekül el tudja készíteni —, Kissy habozás nélkül megnyomta 
a képek letöltését is. Nem lepte meg, hogy mind a tizenöt gye- 
rekpornó. Kísérőszöveg is volt egy részükhöz, mindenféle disz- 
nóságok, de egy helyütt Kissy megakadt: egy sor olyan kijelen- 
tés után, amik részletezték, hogy Garlomik miket csinálna a ké- 
pen levő lánnyal, az következett: , Igazad van", és válaszok a 
szavaira. Márpedig azt is Garlomik írta. 

Kissy csettintett a nyelvével. Világos, hát persze. Ez a szöveg 
a képekkel együtt lett kimásolva egy fórumból, csak a felhasz- 
nálóneveket, dátumokat, egyéb fejléceket kivágták. Tehát van 
valahol egy pedofil fórum, ahol ezeket a képeket már korábban 
közzétették és jókat beszélgettek róluk. Vajon meg lehet találni 
azt a fórumot? Nyilván hét lakat alatt őrzik. A Fokhagymára is 
csak azért merte bemásolni Ramona-Garlomik, mert azt hiszi, 
hogy az is hét lakat alatt van. 

A képeket le kell nyomozni. Máskülönben semmi értelme 
nem lenne, hogy Ramonát mostanáig futni hagyták. Viszont 
ideje volna már elkapni őt is. Még a címét is tudják. 

Lelki szemei előtt megjelent a kép, amint egy nagydarab 
shindy menekül cikcakkban a lakásában, szobáról szobára, és 
megnyalta a szája szélét. 

— Figyelem, egérkék — hangzott föl Niala erőteljes hangja a 
menet elejéről. — Mindjárt kiérünk az erdőből, letelepszünk va- 
lahol és haditanácsot tartunk. 


— Van valahol egy fórum, ahonnan ezeket a szövegeket hozták 
— közölte Kissy. — Meg kell találnunk őket és rátennünk apró 
mancsainkat a torkukra. Beszéltem, cin-cin. 

— A torkukra ráteszem a mancsaimat, az nem gond — mondta 
Nigue olyan könnyedén, mint aki már több száz pedofillal 
megcsinálta —, de hogy találjuk meg őket? Gondolom, a fóru- 
mot minimum jelszó védi. 

— Be kell törnünk a muki gépére — bólintott Nimby. 

— Be tudunk törni? 

— Nem. Ezt még mindig nem sikerült elég magas fokon kita- 
nulnom; igaz, nem sok időt fordítottam rá. De tudom, ki tud 
nekünk segíteni: Microbitumen. 

— Négy éve beszéltünk vele, egyetlenegyszer — szólalt meg 
Vanessa. — Nem is emlékszik ránk. 

— Valószínű; éppen ezért emlékszünk mi őrá dupla olyan jól. 
Beszélek Leblanc-nal. 

— Mikor? — kérdezte Nigue, de Nimbynek már a kezében is 
volt a telefon. 

— Most, ha fölveszi. Szia, Nimby vagyok, ráérsz? Kösz, jól. 
Shindyproblémánk van, és kellene egy kis segítség. Az nem 
baj, nem rendőr kell, hanem Microbitumen. Aha! — Várt egy 
kicsit. — Értelek. Jó, fölhívom. Köszi. Mi? Mallorcán. Persze 
hogy mázlisták. Süttetjük a fülünket a napon, és még szórako- 
zás is akad. Oké. Szia! — Kinyomta, új hívást indított. — Szia, 
Nimby vagyok, van egy perced? Jó. Leblanc hozzád küldött, 
kontakt kell Microbitumenhez. Meló, igen. Amikor tud. Érte- 
lek, jó. 

Köszönés nélkül kinyomta és eltette a telefont. 

— Castelli. Föl fogja hívni Microbitument, aztán szól. Egy óra 
múlva hívjam újra, ha nem szól, mert akkor elfelejtette. 

— Ez gyors volt — bólintott Vanessa, fölállt és odament az 
egyik fához. 

— És ha betörünk a mukihoz, mi lesz? — kérdezte Nigue. 

Nimby elnézte kedvesét, aki már félúton járt az alsó nagy 
ágakig. 

— Akkor meg kell szereznünk annak a fórumnak a címét és az 
ő loginját. Feltehető, hogy a gépen ezek nincsenek meg, ilyen 
hely adatait őrültség lenne a böngiben tartani, nyilván minden 
alkalommal beírja kézzel. Nem hihetjük, hogy Microbitumen 


éppen el tudja őt kapni, amikor belép, tehát keyloggert kell 
használnunk. 

— Mint Maszatnál — mondta Francoise. 

— Igen. — Nimby fölkelt és párja után indult. — Ha bejutunk az 
ő adataival, akkor a Cirrus segítségével már mindent kideríthe- 
tünk a többi tagról. Ezért Ramona idő előtti lefülelése ellen 
szavazok. 

Többen bólogattak. 

— Most szavazni fogunk? — kérdezte Pierrette. 

— Nem — csóválta a fejét Kissy. — Csak ha valakinek van el- 
lentétes javaslata és érve is mellette. Amíg más választás nem 
merül föl, nincs miről szavazni. 

— Akkor mit teszünk, amíg a hadnagy visszahív? — érdeklő- 
dött Molly. — Továbbmegyünk? 

— Hogy mennénk tovább, amikor két egerünk éppen fára má- 
szik? A fát nem hozhatják magukkal. Itt van leltárba véve. 

— Ti addig foglaljátok el magatokat, kölykök — utasította őket 
Niala. — Keressetek sajtot, dióbelet. 

— Alvó cicát — tette hozzá Francoise. 

Molly szalutált. — Értettük. Ha találunk alvó cicát, meghúz- 
hatjuk a bajszát? 

— Meg — bólintott Kissy —, de mindig ketten legyetek. Az 
egyik meghúzza a bajszot, aztán ahogy a cica kinyitja a szemét, 
a másik fejbe kólintja. 

— Aztán a másik húzza meg és az egyik kólintja fejbe — vágta 
rá a kölyök. 


Amikor Castelli előkerült, már lefelé tartottak a hegyről, konk- 
rét úticéllal, kerestek egy ebédet, ahol megéttermelhetnek, és 
foglaltak is helyet. A felügyelő beszélt már Microbitumennel, 
de ő is tudni akarta, mi a balhé. Kissy mesélte el. Castelli azt 
mondta, rendben van, ő jóváhagyja, de aztán nem szeretne a 
mentöktől kapni hívást, hogy helyszíneljenek a gyanúsított vé- 
res teteme fölött. 

— Nem fogsz — vágta rá Kissy dacosan. — Avignonban él, a 
véres tetemet az ottaniak fogják... akarom mondani, nem akar- 
juk bántani. De mi az, hogy , jóváhagyod"? Tudtommal nem 
vagy a felettesünk. 


— Ez igaz. Viszont ha közlöm egy akciótokról, hogy az ne- 
kem nem tetszik, akkor nem venném jó néven, ha mégis meg- 
csinálnátok. Van olyan cellánk, aminek a rácsa között az egér 
se fér át. Küldöm a számot, szia! 

Kissy döbbenten meredt a telefonra. Mindig azt hitte, hogy ha 
fenyegető telefont kap, az egy shindytől jön majd. Esetleg egy 
macskától. Rendőrre soha nem gondolt. 

Microbitument Nimby hívta fel, ő tudta a legszabatosabb 
szaknyelven elmondani, hogy mire van szükségük. A válasz 
annyi volt, hogy megpróbálja. Jó két órával később jelentkezett 
SMS-ben, amikor ők éppen végeztek az ebéddel. Sikerült neki, 
bejutott Ramona gépére és elhelyezett rajta egy kémprogramot. 
Küldött egy linket, amin keresztül elérhetik. 

— Hát ez megvan, kisegér hölgyeim és uraim. Tudunk matatni 
a csóka gépén, és rendőrségi szerveren van egy logunk arról, 
hogy miket ír be. A Vilma HO postaládájában pedig nyomtatott 
engedély lesz Castelli aláírásával, hogy azt a logot meg is néz- 
hessük. 

— És amíg nem megyünk el érte, addig nem nézhetjük meg? — 
érdeklődött Molly. 

A fiú szemrehányóan nézett rá. 

— Természetesen nem. Rendnek kell lenni, egérke. A Jerry 
Alapítvány működése törvényes. Madame Faubourg majd ki- 
veszi a levelet és leteszi a HO-n az asztalra. Hé, te ott, a nagy 
fülekkel! Csak nem fizetni akarsz? 

— De — nevetett Vanessa. — Miért, ennél még valamit? 

— Tapodtat se mozdulok erről a helyről, amíg fagyit nem et- 
tem. És nektek is ezt ajánlom, egérkék, mert harminchét fok 
van. 

— Ha eszünk fagyit, akkor is harminchét fok lesz — cincogta 
Maverick. 


Délután átsétáltak Andratx városkán, ami a tengertől jó négy 
kilométerre feküdt, de edzett tappancsoknak még hegyen át se 
gond. A város éppoly hegyes-völgyes volt, mint Beaulieu, csak 
nem a tengerparton, volt helye terjeszkedni. A túlsó végén ad- 
tak találkát a bérelt buszuknak, s a sofőr, Figuera úr pontosan 
meg is érkezett. Nimby közben írt egy pár soros programot, 


ami figyeli Microbitumen szerverét, és értesítést küld, ha Ra- 
mona bejelentkezik. 

Tizenhat másodperccel azután, hogy Kissy leszállt a buszról, 
a kislányok vad , macska, macska!" kiáltozással elrohantak a 
garázs mögé. Kissy bólintott. Eszerint csakugyan itthon van- 
nak. Kedvenc játékuk lett a macskaüldözősdi, folyton kint lóg- 
nak a kertben és rikoltoznak, hogy ki merre látott macskát. 
Még Francoise is, pedig az egyik kisbaba az övé lesz, amikor 
hazaérnek és Macska bemutatja kis vasgyúróit. A gyerekek 
egyre élénkebbek, már hosszabb időre otthagyják a bölcsőt, 
madame Faubourg mindig óvatosan nyit be hozzájuk, nehogy 
valamelyik kirohanjon és elvesszen a házban. Nimby azt 
mondta, egy ilyen kismacskának az a ház akkora, mint nekik a 
Provence-Alpes-Cőte d" Azur repülőtér. Ami persze nem lehet 
igaz, hiszen még egy kölyökmacska is nagyobb náluk, éppen 
ettől annyira félelmetesek, harminc-negyven dekát is nyomhat- 
nak. De jól hangzik. 

Vanessa meg azt mondta, ennél nagyobbak még lesznek, de 
eszesebbek már nem. 


Két-három naponként tettek gyalogtúrát, mindig másfelé. A 
többi időben kint voltak a parton, barna egérré süttették magu- 
kat, úszkáltak. Második nap derült ki, hogy a kölykeik közül 
három még nem 15 látta közelről a tengert, sőt Christian és Artu 
egyáltalán nem. Claude legalább vonatablakból már igen. Le- 
szamarazták őket, igazán szólhattak volna már korábban, azzal 
lehetett volna kezdeni, hogy egyből lemennek a tengerhez. 

— És egyáltalán — fakadt ki Francoise —, néha úgy viselkedtek, 
mint akik nagyon szépen megköszönik, hogy itt lehetnek, iga- 
zán nagyon kedvesek vagyunk, amiért vendégül látunk benne- 
teket! A Jerry Alapítvány tagjai vagytok! Kinőtt a fületek, van 
Jerry-telefonotok, kaptatok fegyvert és tudtok is bánni vele, 
egerek vagytok, éppen úgy, mint mi! Tessék egyszerűen meg- 
mondani, ha valamit szeretnétek, ahogy a többiek. Beszéltem, 
cin-cin. 

Kis csend támadt. Kissy boldogan repdeső fülekkel gondolt 
vissza arra a bátortalan kislányra, aki teljesen fületlenül óvako- 
dott be a panzió konyhájába, szorosan az apja mellett, és eper- 


charlotte-ot készítettek vele, hogy oldódjon a zavara. Most pe- 
dig magabiztos és rámenős. Már régóta. 

A kölyöklányok is elég lendületesek, folyton macskaevésről 
dumálnak, élvezik a füleiket, s amióta itt vannak a szigeten, ál- 
landóan macskavadászatot játszanak a kertben. De a fiúk nem 
vették át ennyire az egeres stílust. Talán zavarja őket a női 
többség? 

— Igazolványuk viszont még nincsen — törte meg Nimby a 
csendet. — Azzal meg kell várni, hogy hazaérjünk és legyártsuk 
őket. 

— Valahogy ellesznek nélküle — mondta Chantal. — Alig hasz- 
náljuk. 

— De gyakoroljájuk is kell — mondta Elke. 

— Mit? 

A zseb hirtelen előkapta az igazolványát, és ugyanazzal a 
mozdulattal fölcsapva előrelökte. 

— Jerry Alapítvány! 

Aztán eltette, és egy szempillantás alatt megismételte az 
egész mutatványt. És harmadszor is. Amikor negyedszer kapta 
elő az igazolványt, Kissy odalépett hozzá és megnyomta a zseb 
gombszerű orrocskáját. A kislány szépen elrakta az igazolvá- 
nyát és karba tett kézzel rávigyorgott Kissyre. Kissy visszavi- 
gyorgott. 

— Hatásos — dünnyögte Nigue. 

— Hatásos — bólintott Nimby. — Nektek is lesz, csak jussak el 
a fiókhoz, ahol a hozzávalók vannak. 

— Itt a szigeten úgyse kell — mondta Maverick. 

— Sose tudhatod. 

— Itt nem tudunk shindyt fogni. Hiszen a Cumulus csak fran- 
ciául működik. 

Vanessa legyintett. — Hogy mi hol mindenhol fogtunk már 
valakiket... akárhol kellhet az igazolvány. De úgyse mehettek 
még igazi célpontra tapasztalt egér nélkül. 

— Macskára se? 

— Macskára lehet. 

— Akkor jó. Megfogjuk a kerti macskát, és te elkészíted. 

— Milyen macskát? — nézett Kissy. 

— Hát akit a kertben szoktunk üldözni. Nagyon gyors, de túl 
fogunk járni az eszén. 


Kissy pislogott. 

— A kertben... van egy... eleven macska? 

— De mennyire. Nem láttad? 

Kissy tagadólag megbillentette füleit. 

— Szürke cirmos. Tud rohanás közben egyre újabb lábakat nö- 
veszteni, néhány méteres hiperugrásokat csinálni, és elég gyor- 
san válik láthatatlanná. Máskülönben már elkaptuk volna. 

Kissy úgy érezte, a világ kibillent a helyéből. Eddig azt hitte, 
a kislányok egérségüket próbálgatják, macskavadászatot játsza- 
nak, kineveznek egy falevelet vagy bármit macskának, és ker- 
getik. Most pedig kiderül, hogy odakint a kertben egy eleven 
cica les rá? 

Igyekezett nem gondolni arra, hogy tizenhárom éves koráig a 
legkevésbé se zavarta semmilyen macska. 

Fölpillantott a partra, ami több méterre tornyosult a fejük fö- 
lé. No mindegy. Lehet ott akárhány cica, csak legyen köztük 
shindy is. 

Kezdte őket nyugtalanítani, hogy Ramona nem lép be a gépé- 
re. Nimby szerint becsületes pedofil a lehető leggyakrabban 
lépked be a kedvenc gyerekpornóoldalaira és fórumaira, ahol 
megbeszélheti társaival a kérdéseket, amik nyugtalanítják. Pél- 
dául hogy a szomszéd lány odavan nyaralni hetek óta, és ő attól 
tart, hogy megnő a nyáron. De Ramona nem ezt teszi. 

— Talán ő is nyaral — jegyezte meg Molly. 

— Ne nyaraljon, amikor őutána kémkedünk — mondta Fran- 
coise nyűgösen. — Üljön otthon és nyomkodja a gépét. 

— Amikor Microbitumen betört hozzá, be volt kapcsolva — 
vont vállat Nimby. — Várnunk kell, egérkék. 

— Nino — mondta Elke. — Megkérjük, látogatja meg társát. 
Szeret tenni egéreknek apró szíveskéket és kerülni gyomori be- 
tegség. Beszélgetjenek és nézgésszenek neten gyereki képiké- 
ket. Mutatja meg magával kedvenc pedofil fórumjaikákat. ÉIl- 
jék szóval rendes igazi shindy társadalomas életet, mi pedig 
nagy fülikékkel figyeljük majd. Beszéltem, cin-cin. 

— Ellene szavazok — nevetett Vanessa. — Nem szeretem, ha a 
shindyk társadalmi életet élnek. Még eszükbe jutnának minden- 
félék, ahogy kinéznek az ablakon a sétálgató gyerekekre. 

— Rabolni egyik-másikt és vinni ágyra bele — bólintott a zseb. 
— De akkor lehet ütjed ki fejükt két füle közül. Tiszta haszon. 


Amikor Nino érkeződik, egypár egérke már figyelíti Ramoná- 
nak házt, és lehallgat mindeni beszélgetődés, meg persze köve- 
títi shindyet, ha elmegy hazulból gyerekt lopni. — A zseb hirte- 
len odafordult Maverickhez, neki magyarázta. — Vársz, amíg 
shindy letépje gyereki nadrágt, mert kell vádügyésznek muní- 
ció, hogy küldheti mukit húsz évek rács mögé, de ha akarsz 
lenni igazán nagy megmentője gyerektársadalom, akkor fogod 
éles késet... 
— Hagyd már abba! 


A telefon csipogott, Kissy szófogadóan átfordult a hasára. Föl- 
pillantott. Két idegen gyerek kószált a parton, németül beszél- 
tek. De épp arra jött Molly is és rácincogott. Kissy visszacinco- 
gott és ásított egyet, aztán lehunyta a szemét. 

Amikor legközelebb kinyitotta, két egér ült mellette, Molly 
éppen Niala hátát kente be. 

— Mizu? 

— Láttunk medúzát — újságolta Molly. 

— Milyet? 

— Medúzaszetűt. Fogalmam sincs. 

— Otthon nem él ilyen — mondta Niala. — Nem mentünk közel 
hozzájuk, hátha veszélyesek. Ketten voltak. 

Kissy bólintott. — Sefor és sefiora Medúza. 

— Nyilván. Cin-cin, egérkék... mi az? 

Maverick és Vanessa jött szembe éppen, de a mikró hirtelen 
fölkapta a fejét és Kissy háta mögé meredt. Ő nem mozdult. 
Akármi van a háta mögött, a társai megvédik, neki csak ki kell 
várnia, hogy csúzlit rántsanak és tüzeljenek. A fegyvereik nej- 
lonzacskóban voltak a combjukra kötve. 

Niala megfordult és kővé dermedt. Döbbenten bámult Kissy 
mögé. A két kölyök is arra nézett, de az ő arcukon csak értet- 
lenséget látott. Amit néztek, az szemlátomást mozgott, mert 
követték a tekintetükkel. És csakhamar beért Kissy látóterébe. 

Egy kislány. Nem volt rajta semmi különös. 

— Hola — mondta Niala kissé rekedten. 

— Hola — felelte az mosolyogva, de nem volt az a nagyon lel- 
kes mosoly, amit az ember egy ekkora gyerektől várna. Hat- 
nyolc éves lehetett. 


— Te hogy kerülsz ide? — kérdezte Vanessa spanyolul, némi- 
leg meglepve Kissyt. Hát hogy kerülne ide, gyalog. 

A választ nem értette tisztán, a kislány valami más tájszólást 
beszélhetett, mint a szigetlakók, akiknek a beszédét már meg- 
szokta. Nem katalánul beszélt, spanyolul. Valami olyasmit 
mondott, hogy nem tud valamit. 

— Eltévedt — dörmögte Niala provanszálul, Kissy pedig felült 
a plédjén. Az eltévedt gyerekek magától értetődően az alapít- 
vány hatáskörébe tartoznak. 

— Most mit a fenét csináljunk? — kérdezte húga szintén pro- 
vanszálul. — Nem sétálhatunk vele végig az utcán, mint Elké- 
vel... odanézzetek! 

Kissynek nem jutott ideje megkérdezni, miért ne sétálhatná- 
nak végig az utcán. Most már követte a társai pillantását, és 
egy csapat felnőttet fedezett föl ott, ahol a parti út kanyarodik, 
a fák közül tartottak a part felé. Mindenki más a közelben 
strandoló gyerek volt, ezen a szakaszon most nem is járt fel- 
nőtt. Egyik-másik férfi nagyon nézelődött mindenfelé, lehet, 
hogy éppen ezt a kislányt. . . 

— Kissy, ugorj föl! — mondta Vanessa fojtottan, ő pedig már 
függőlegesen állt, mire a mikró befejezte volna a mondatot. A 
nővérek egyszerre nyúltak a plédért, fölkapták, kicsit kiporol- 
ták és a spanyol kislány hátára dobták, a fejét is betakarták ve- 
le. 

— Gyerünk, tűnjünk el innen — mondta Niala. — Gyertek mind, 
a holmit hagyjátok itt. Vine, akarom mondani, ven, ven, chigui- 
ta. 

Menet közben Niala tovább magyarázott a kislánynak. Egy- 
kettőre elérték a parti fákat, jóval távolabb az idegenektől. Itt 
volt egy kis étterem, de szünnapot tartott. A hátsó ajtó mellé la- 
pulva körülnéztek. 

— Eddig jó — mondta Niala. — Be tudunk menni? 

— Nem - felelte Maverick. — Le van lakatolva. 

— Kit érdekel?! Azt kérdeztem, ki tudjuk-e nyitni! 

Húga elővette a kését, marokra fogta és rávágott a lakatra. 
Többször is. Az végül engedett. Vanessa lekapta a lakatot, be- 
lépett, körülnézett. 


— Macskamentes. 
Niala szelíden betolta a kislányt az ajtón, s mindnyájan kö- 
vették. 


A konyhában táboroztak le, Niala nem engedte kinyitni az el- 
adótérbe vezető ajtót, ott nagy ablakok vannak, meglátnák 
őket. 

— Szerintem azok a pasik éppen ezt a kislányt keresik — 
mondta Molly. 

— Igen, én is ettől tartok — felelte Vanessa. Spanyolra váltott. 
— Figyelj, Leonor, minél előbb vissza akarunk juttatni a szüle- 
idhez. Hol vannak? 

Kissynek az a nyugtalanító érzése támadt, hogy egy bűvész- 
trükk nézője. Biztosan tudta, hogy a kislány nem mutatkozott 
be. 

A válaszból annyit értett, hogy most Inez vigyáz rá. Vanessa 
megkérdezte, hogy néz ki, kapott egy személyleírást, és bólin- 
tott. 

— Megkeresem. Maradjatok itt, egérkék, és ha bárki belép egy 
fényképezőgéppel, öljétek meg. 

— Abban nem lesz hiba — felelte nővére. — Óvatosan surranj 
ki, már itt lehetnek a közelben. 

— Úgyse vesznek észre egy apró egeret — bólintott a mikró, és 
ment. Kissy nem tett volna rá komoly összeget, hogy nem ve- 
szik észre. Új fürdőruha volt rajta, egyrészes, de nem igazán 
kölykös. Egyáltalán nem az. 

Niala körülnézett, megvizsgálta a hűtőket, az egyikben talált 
pár szelet tortát, kivette, egyet odanyújtott Leonornak, a többit 
szétosztotta köztük. 

— Ez lopás — nézte a sütijét Molly, mialatt Leonor megkö- 
szönte és hozzálátott. 

— Az meg, hogy itt vagyunk, betörés. Ezzel már nem lesz 
rosszabb. — Niala kivette a telefonját a zacskóból és lefotózta 
Leonort a sütivel. — Majd fölhívom a tulajt, megmutatom neki 
ezt a képet, mindjárt nem fog akadékoskodni. Bolondulnak 
ezért a gyerekért. 

— Az étteremtulajdonosok? 

— Mindenki. 

— Az egész város? 


— Egész Spanyolország. 

Kissy nem kérdezett semmit. Hozzászokott, hogy a D"Aubis- 
son egerek mindig magabiztosak és tudnak mindent. Ő vakon 
végrehajt bármit, amit ők mondanak. 

Niala kicsit nyomkodott a telefonján, aztán bólintott. A két 
kölyök elővette a sajátját, Kissy is. Csak nekik hármuknak ér- 
kezett egy kép. Leonor volt rajta, csinos tarka ruhában. Itt az 
életben fehér blúzt vett föl, rajta játszadozó nyuszikákkal, és 
fehér sortot. A képen nem volt egyedül, egy másik kislány is 
volt vele, éppolyan szőke, mint ő, nyilván a testvére. Egy jóké- 
pű, öltönyös pasi, egy kosztümös hölgy, és mellettük egy idős 
pár. Alighanem a szülők és a nagyszülők. 

— Az az öreg bácsi ugye nem... — kérdezte Maverick fojtot- 
tan. 

— De. A nagyapja. 

— Jó napot, sefiorita — szólalt meg Vanessa a telefonból, spa- 
nyolul. — Mondja, nem egy elveszett kisfiút keres? 

— Nem, én egy kislányt. . . 

— Helyes válasz. De a nevét ki ne mondja! Milyen színű szok- 
nya van rajta? 

— Rövidnadrágot visel, fehéret. 

— Helyes válasz. Hogy hívták a kislány nagynénjét, aki öt éve 
meghalt? 

— Maga vizsgáztat engem? Ki maga? 

— Nem vizsgáztatom, de biztosra kell mennem, és a parti 
szikláknak is füle van. 

— Rendben. Érika. 

— Kérek egy mosolyt. Mutassátok meg ezt a képet a leszárma- 
zottnak. 

Niala megnyomta a telefonját, aztán odatartotta Leonor elé. 

— Ez Inez — bólintott az teli szájjal. — Hol van? 

— Az azonosítás pozitív — mondta Niala. 

— Vettem. Tehát, Inez, most már maga mondja meg, hová 
csempésszük ki az ivadékot, mert fülemet rá, hogy azok a turis- 
taszerű egyének nem a tájat jöttek fotózni. 

— Hol van? 

— Körülbelül hatvan méterre a hátam mögött. 

— Ott bent a... 

— Ne mutogasson! Igen, ott. Jöjjön... 


Aztán csend a telefonban. Niala várt egy kicsit, aztán vállat 
vont. 

— Sok lehet a közelben a paparazzi, várnunk kell. India Zulu, 
India Zulu, hallotok? 

— Hallunk, India November — jött Martin hangja —, Charlie 
Delta? 

— Negatív. Merre jártok? 

— Valami hegyi falucska fölött. 

— Benne vagyunk a Papa Hotel hatósugarában? Táblagépen 
gyorsabban megtudjátok. 

— Pozitív — jött Nimby válasza néhány pillanat múlva. 

— Szálljatok föl. 

— Negatív. Már ott vagyunk fölöttetek, de titeket nem látunk. 

— Oscar Romeo belsejében vagyunk. Van velünk India X-ray. 

— Charlie Delta? 

— Negatív. Nézzetek körül, de távcsővel, ne figyeljenek föl a 
Papa Hotelre. Vannak Alpha Zulu Echo Romeo Oscar Romeo? 

Emberek az étterem közelében. 

— Pozitív — jött pillanatok múlva, pedig ha a Discovery eddig 
fölöttük volt, akkor el kellett repülnie több száz métert, távcső- 
re váltani és rákeresni a célpontra. Nem tud függőlegesen le- 
nézni. 

— Mit csinálnak? 

— Mászkálnak, nézelődnek. Talán keresnek valamit. 

— Valakit — javította ki Niala automatikusan. — Létszám? 

— Uniform Whisky... Bravo November... Bravo Echo. 

— Sok. Ennyit nem tudunk kicselezni. 

— Papa Ouebec? 

— Alpha November. Tátitá tá táti titátá táti titititi. 

— Hogy kicsoda?! 


— De ha Vanessa ilyen közel megtalálta ezt az Inezt, akkor a 
kislány nem is volt elveszve. 

— Nem hát. De a fotósok közelebb voltak hozzá. 

— Jobb, hogy itt voltunk és elrejtettük. 

Kissy csak fél füllel hallgatta a halk cincogást, bár az a fél fül 
elég nagy volt. Az utcát figyelte egy kisablakon át, készen arra, 
hogy végezzen bármely paparazzival, aki akár csak az épület 
felé néz. Volt egypár belőlük, jó nagy fényképezőgépekkel. De 


a bezárt éttermen csak átsiklott a tekintetük, senki se gondolta, 
hogy egy gyerek betörne oda, hogy elbújjon. És tényleg nem is 
ő tört be. 

Leonor közben megette a sütijét, Niala fölnyitott egy palackot 
és poharakat szedett elő. Ugyanolyan magabiztos nyugalommal 
mozgott ebben a konyhában is, mint az összes többiben, amik- 
be törvényesen jutott be. Jók az idegei, nem aggódik amiatt, 
hogy a tulaj esetleg macskát vagy rendőröket hozhat magával. 
Ami azt illeti, a macskától Kissy se tartott, azt megverik, de az 
itteni rendőrökkel nincsenek olyan jó, meghitt viszonyban, 
mint az otthoniakkal. Bár az is igaz, hogy egy Jerry minden 
helyzetben ki tudja dumálni magát. És ha letartóztatják, akkor 
mi van? Van ügyvédjük. A konzorcium befolyása is nyilván ki- 
terjed idáig, hiszen úgy kerültek ide, hogy Jean-Claude-nak üz- 
letfele vagy kije ez a Chiappini úr. És különben is, melyik bíró- 
nak lenne szíve elítélni apró rágcsálókat bájos, hatalmas fü. . . 

Megpördült, mert a háta mögött kinyílt az ajtó. Vanessa sur- 
rant be, egyenesen Leonorhoz, és susmusolni kezdett vele. A 
kislány bólogatott. 

— Jól van, egérkék, indulhatunk — mondta a mikró. — A fotó- 
sok az épület másik oldalán gyülekeznek, ha igyekszünk, elke- 
rüljük őket. De azért készüljetek föl, hogy egyet-kettőt el kell- 
het intézni. 

Pillanatok alatt odakint voltak, az udvaron álló kiskocsinál. 
Niala hátramaradt Leonorral. Kissy és Molly balról, Vanessa és 
Maverick jobbról biztosította a terepet. A kocsinak sötétített 
ablakai voltak, a sofőrt nem is látták, amíg ki nem nyitotta az 
ajtót. Fiatal nő, göndör barna fürtökkel. 

— Köszönöm — mondta franciául. — Nem tudom mivel meghá- 
lálni, de... 

— Macskamentes — szólt a telefonba Kissy és Vanessa egy- 
szerre, és Niala már kint is volt Leonorral. Nyitották az ajtót. 
De Leonor nem szállt be rögtön, sorra megölelte az egereket és 
puszit nyomott az arcukra. 

— No — mondta Niala, átkarolva húga vállát, ahogy a kocsi ki- 
hajtott az utcára és villámgyorsan eltűnt szem elől —, hát ezt is 
elmesélhetjük az unokáinknak. Kaptunk puszit a leendő spa- 
nyol királynőtől. Gyertek, egérkék, őriznünk kell azt az ajtót, 
amíg ideér a tulaj, mindjárt fölhívom. 


— Jó, most kérek egy vízszintes repülést állandó szöget tartva. 
Csak az irányjelzőt nézd. 

— Oké. Mehet? 

— Rajta. 

Kissy elmélázva nézte, ahogy a Discovery föllibben egy mé- 
terre, beáll a jelzőkarók elé, és nyílegyenesen végigrepül a sor 
előtt balra, aztán vissza jobbra, megint balra. Maverick olyan 
pontosan vezetett, mintha ő maga is gép lenne. Nimby előtt há- 
rom táblagép állt, azokon figyelte az adatokat és írta a számítá- 
salt. 

— Ez eddig jó. Az alaptételünk az volt, hogy ha egyes képele- 
mek gyorsan mozognak, mások pedig látszólag nem vagy egé- 
szen lassan, akkor utóbbiak a legtávolabbi tájhoz tartoznak. Is- 
merve a gép sebességét és a gyorsan mozgó képelemek látszó- 
lagos sebességét a stabil háttérhez képest, kiszámítható azok 
valóságos távolsága. Ha megvan a képletünk, akkor már köny- 
nyen alkalmazhatjuk olyan esetekre is, amikor nincs háttér. 
Egérke, légy szíves, indulj el a ház fala mentén úgy, hogy sem- 
mi más ne legyen a képmezőben, csak a ház. 

Maverick cincogott, s a Discovery lassan megkerülte a házat, 
mindig feléje fordulva. Nimby az egyik képernyőn a helikopter 
kameráját figyelte, a képen itt-ott pontok jelezték a távolságot, 
amit a gép kiszámított; a másikon írta a programot; a harmadi- 
kon követte a számításokat. 

— Kösz, egérke, leszállhatsz, most egy kicsit gondolkodnom 
kell. 

Kissy ekkor nem látta a Discoveryt, a ház túloldalán járhatott, 
csak a mozdulatot, ahogy Maverick keze megrezdül a kormá- 
nyokon, s tudta, hogy a helikopter úgy csap föl a magasba, 
mint egy megriadt madár, s mire a kislány visszarántja a kor- 
mányokat, a gép talán már az öböl túloldalán jár. Maverick ma- 
gabiztos, nyugodt pilóta, de vakmerő is. Egyszer majd rajta- 
veszt és lezuhan. 

Lelki szemeivel már látta a helikoptert, amint füstcsíkot húz- 
va, ballisztikus ívben zuhan a mélybe, fölötte ott lebeg Mave- 
rick ejtőernyővel, s nagy füleit a szélnek feszítve kormányoz. 

— Nem is rossz — mondta Nimby. — Hamarosan indulhatunk 
próbarepülésre. Egyelőre ne válasszatok tengerentúli célpontot, 
mert azért követni még szükséges lesz a gépet. 


Kissy öt másodperc alatt vagy féltucat egértől hallotta, hogy ez 
nem gyakorlat, s maga is ezt kiáltozta, mialatt végigsurrantak a 
helyiségeken, kapkodva beleugrottak az előírásos öltözékbe, 
kötény, sapka, kesztyű, űrsisak, oxigénpalack. És máris kezdő- 
dött a briefing. 

— Kisegér hölgyeim és uraim — hordozta végig pillantását Va- 
nessa az összegyűlt hadakon -—, a küldetés fedőneve: mallorcai 
csirke svéd rakott burgonyával. Igazi helyi specialitás, nagy fi- 
gyelmet és összpontosítást kérek tehát. Nem maradhatunk szé- 
gyenben a vendégek előtt. 

Ez meglepte a csapatot. 

— Vendégeket nem említettél — mondta Jennifer. 

Vanessa rosszallóan nézett rá. 

— Igazi Jerry mindig úgy főz, hogy bármikor betoppanhatnak 
vendégek. Tehát, kamraegerek, kell csirke, tojás, vörös- és fok- 
hagyma, mandula, a tegnapról félretett húsleves, fehérbor, 
sherry, olívaolaj. Ezt rakjátok le a csirkés csapat elé, akik a ma- 
dárkákat megtisztítják és feldarabolják, ha bármelyik csipog, az 
felhasználható ellene az eljárásban. Olajon pirítsátok meg, az- 
tán vegyétek ki és a karikákra vágott hagymát tegyétek az olaj- 
ba, piruljon aranysárgára. Aztán vissza bele a csirkét, rá a le- 
vest, fél órát párolni, utána mondom tovább. Tessék. 

Kissy leengedte föltartott mancsát. 

— A csirke csipog? 

— Én nem értek az eleven állatokhoz, én csak akkor látom 
őket, amikor már nem énekelnek, nem bégetnek, nem röfög- 
nek, legfeljebb sercegni tudnak. Kivéve persze amelyik cincog, 
csahol vagy nyávog. Másik pár kamraegeret ide! Ti hozzatok 
néhány mázsa krumplit, kell szardellafilé, vöröshagyma, petre- 
zselyemzöld és tejszín. Svéd csapat, ti először hámoztok és ka- 
rikáztok, krumplit is, hagymát is. Tűzálló edények alját beola- 
jozni, rá ezeket a növényeket és a halat, olaja nem kell. Mind- 
egyik rétegre só, bors, apróra vágva zöld. A tetejére pedig tej- 
színt, aztán mehetnek előmelegített sütőbe. Ez a része tehát 
rendben... hát ez mi? 

A kapucsengő volt. Nimby persze már régesrég rákötötte a 
ház biztonsági rendszerét a Jerryére, így pillanatok alatt kide- 
rült, hogy a csengetés egy öltönyös férfitól ered. 


— Valaki menjen ki és tudja meg, hogy hányan vannak és itt 
maradnak-e ebédre. — Vanessát persze elsősorban ez érdekelte. 
— Mondtam, hogy bármikor betoppanhatnak vendégek. 

Kissy nevetett és önként jelentkezett a feladatra, abból a gya- 
korlati megfontolásból, hogy még nem vette föl a kesztyűjét. 
Hát most levette a sapkáját és a kötényét is, a mikró úgyse en- 
gedné azokban vissza, ha már odakint járt bennük. Átsétált a 
házon és a kerten, ki a kapuhoz. 

Nagy, zárt teherautó állt odakint, benne két pasas, és a harma- 
dik, az öltönyös a kapuban. Egy papírt lobogtatott. 

— j Buenos días! — kezdte, és pergő spanyol nyelven folytatta. 

— jLentamente, sefior, por favor! — kérte Kissy. 

A spanyol kérdezett valamit, most már lassabban, amiből 
Kissy csak az extranjerát értette. 

— Sí. Yo soy de la Francia. 

— Á, ön francia? Tudok kicsit franciául. Jó napot. Diego Oreja 
vagyok, a... a... sajnos nem tudom a maga nyelvén a foglal- 
kozásomat. De be kell engednie. 

Kissy fölvonta a szemöldökét, amit mindkét nyelven ugyan- 
úgy tehetett. 

— Kell? 

— Kell, igen. Ez a törvény. Nézze ezt a papírt. Látja ezt a 
szót? Alguacil. Ez vagyok én. Nincs magának egy szótárja? 

Kissy elővette a telefonját és beleírta a szót. 

— Szitakötő — felelte Nimby. — Miért? 

Kissy kritikusan megszemlélte a pasast. Kék öltöny, piros 
nyakkendő. Mindössze négy végtag, szárnyak nélkül. 

— Nincs másik jelentése? Nem vagyok nagy bogárszakértő, de 
ez az úr nem szitakötő. 

Többszólamú nevetés a telefonban. 

— Ha emberre vonatkozik, akkor bírósági végrehajtó. 


A két nagydarab pasas behajtott a ház elé és kimászott a kocsi- 
ból, az alguacil pedig elmagyarázta, hogy Chiappini úr már 
minden határidőt elmulasztott, neki most le kell foglalnia két- 
százötvenezer euró értékű ingóságot, és azonnal viszi is. Saj- 
nálja. 

S ezzel a három ember besétált Kissyvel a házba. A nappali- 
ban két gyerek fogadta őket, Maverick és Christian, akiket az 


alguacil barátságosan üdvözölt, de rögtön a műtárgyakra fordí- 
totta a figyelmét. 

Az egerek eddig nem különösebben foglalkoztak azzal, hogy 
mi lóg a falon. Egy-két márkás festmény szinte mindenhol 
akadt Beaulieu-ben, kivéve persze a panziót, és a villában se 
volt, mert Blanche-éknak az volt a véleménye, hogy nézegetni 
a repró is jó, befektetésnek pedig akad olyan is, ami több hasz- 
not hoz. Kissyéknél se volt, viszont Marie néninél több is. Nem 
a legnagyobbak munkái, kevésbé ismert festők, de eredetik. 

Most szembesültek azzal, hogy a nappali egyik festménye 
harmincezret ér. Az alguacil diktafonba mondta, hogy mit fog- 
lal le, leírta a festmény külsejét, le is fotózta, és megbecsülte az 
értékét. Amikor leakasztotta, Maverick megszólalt. 

— Ne haragudjon, uram, megtenné, hogy visszateszi? 

— Sajnos nem lehet, kisasszony. Le kell foglalnom. 

— Csak egy percre. Félek, hogy megsérülne. 

Az alguacil szolgálatkészen visszaakasztotta a képet, Kissy 
pedig tett egy oldallépést az egyik tagbaszakadt háta mögé. 

— Miért hiszi, hogy megsérülhet ez a festmény? 

— Esetleg elejti, végrehajtó úr. Be is szennyeződhet, mialatt 
fölvágom a maga hasát és a belső részeit kidobálom az udvarra. 

Az alguacil meglepve nézett a késpengére, amin megvillant a 
kintről betóduló napfény. 

— De hát... 

— De hát fölhívtuk a tulajdonost — felelte Kissy, hiszen ő is ol- 
vasta a telefonját. — Semmiféle végrehajtás nem folyik. Eleve 
nem is volt hihető a mese, vendégeket hívna pont amikor bár- 
mikor lefoglalhatják a holmiját, szégyenszemre, no de kedves 
sefior... ó, ne haragudjon, elfelejtettem a nevét. 

Az alguacil hallgatott. 

— Nyilván ő sem emlékszik már rá — mondta Christian, aki 
még szintén nem vett elő kést, akárcsak Kissy. 

— Hát jó — mondta az alguacil, és elővett egy revolvert. Chris- 
tian fejének akarta szegezni, de a fiú hirtelen lebukott, csak a 
kezét emelte föl, most már késsel együtt. Elhibázta. Az alguacil 
feléje fordult, de Maverick pengéje fúródott a szép öltönyébe. 
Ahogy Kissyé a tagbaszakadtéba, valahol középtájon. 

— Ne mozdulj, árt a szépségednek — mondta neki spanyolul. — 
Szépen hasalj a padlóra. 


A másik tagbaszakadt a társait bámulta, aztán elővett egy 
fegyvert ő is, de nyílt az ajtó és rengeteg egér özönlött be rajta. 

Maverick végighasította az alguacil öltönyét a lapockájától a 
veséjéig. Az inge is közte lehetett, és a hangokból ítélve a pa- 
sast is megvágta itt-ott, mert az alguacil felhördült, vissza akart 
fordulni a kislány felé, de ekkor Christian kése másodszor is le- 
csapott a kezére, és ezúttal nem hibázott. A pasas elejtette a 
pisztolyt és üvöltve fogta meg a bal kezével a jobbat, amiből 
ömlött a vér. Kissy eközben nyomott egy kicsit a késen, amitől 
a tagbaszakadt felnyögött és fölemelte mindkét karját. 

— Kértem, hogy hasalj a padlóra, igaz? 

A pasas bólintott, aztán nehézkesen letelepedett. A harmadik 
pedig eldobta a fegyverét, föltartotta a karját, megadta magát. 

Némi időbe telt olyan kötést rögtönözni, ami elállítja a vér- 
zést, Christian elég rendes vágást csinált. Mire a mentők meg- 
jöttek, a pasas falfehér volt és ájulás környékezte. 

— Kicsit vérszegény vagy, életem — mondta Niala, amíg meg- 
szorította a kötést —, ezért bírod ilyen rosszul, túl nagy a vér- 
veszteség. Szedj vastablettát, és ne vállalkozz véradásra. No 
meg minket kerülj el nagyon nagy ívben, mert legközelebb 
nem úszod meg ennyivel. 

Vanessa akkor szólalt meg először, amikor két rendőr meg 
akarta bilincselni a tagbaszakadtakat. 

— Hé, sefioros, maguk mit művelnek? 

— Visszük őket — felelte az egyik —, és úgy mondják, sefiores. 

Vanessa nem hagyta magát eltéríteni nyelvtani oktatással. 

— Szó se lehet róla. Tessék levenni azokat a bilincseket. Fel- 
ügyelő úr, szóljon rájuk! Talán bizony én fogom mozgatni a 
bútorokat? 

A felügyelő mérlegelte a kívánságot, leszedette a bilincseket, 
a két pasassal arrébb cipeltette a bútorokat, fölcsavartatta és ki- 
vitette a véres szőnyeget, aztán visszahordatta a bútorokat — de 
sajnos a tisztítóból már nem hozathatja vissza velük, sajnálja. 


— Hát nem maradtak ebédre — mondta Vanessa rosszallóan, és 
Kissy tudta, hogy ez éppúgy vonatkozik a rablókra, mint a 
rendőrökre. — Well, mice, hol is tartottunk? 

— Sehol — felelte Francoise. — Épp csak elkezdtünk hámozni 
ezt-azt. 


— Hm-hm, hámozni — dörmögte Vanessa tűnődve, és Kissy 
érezte, hogy ez a szó a három csirkefogót juttatta eszébe. — Hát 
jó. Hámozzatok csak, egérkék. Ha ezzel megvagytok, palacsin- 
tát is sütünk. 

Kissyt egy pillanatig sem zavarta, hogy az éléskamra készle- 
tei fognak bűnhődni azért, mert az a három féleszű beszemte- 
lenkedett ide, azt hivén, hogy csak gyerekekkel van dolguk, 
akiket az orruknál fogva vezethetnek. Előzetesen nyilván tájé- 
kozódtak, ahhoz elég értelmes volt az állítólagos végrehajtó, 
hogy kicsit utánaszimatoljon a villa vendégeinek. Azt már tud- 
ta, hogy gyerekek — de hogy kicsodák, arról fogalma se volt. 
Pedig azt kellett volna tudni. 

Miután a csirke letöltötte a félóráját, hozzáadták a bort, egy 
kis egész borsot és sót, majd egy olyan anyagot, ami úgy ké- 
szült, hogy mandulát és fokhagymát pirítottak olajon, aztán a 
mandulát összetörték, eldolgozták tojássárgájával és petrezse- 
lyemzölddel, és némi sherryt tettek bele. Némi felkockázott 
sonka kíséretében párolták még félórát, s közben a palacsintán 
dolgoztak. 

És válaszolgattak a telefonokra. Mert fölhívta őket egy úr a 
rendőrségtől, hogy egészítsék ki a vallomásukat, holnap reggel 
az őrszobán. Mondták, jó. Fölhívta őket egy úr a városházáról, 
aggódva, hogy jól vannak-e. Mondták, jól. Fölhívta őket egy 
hölgy Chiappini úr helybeli baráti köréből, hogy jól vannak-e. 
Neki is mondták, jól. Fölhívta őket Chiappini úr, hogy ne jöj- 
jön-e haza, bár ezt egyszer már tisztázták. Mondták, őmiattuk 
fölösleges, de egyébként persze akkor jön a saját házába, ami- 
kor akar. Chiappini úr újfent megköszönte, hogy megmentették 
a házát, és reméli, hogy találkozhatnak egyszer. Mondták, bár- 
mikor bárkit örömmel megkéselnek az úr vagyonának védel- 
mében. Az úr nevetett és letette. 

— De nem az úr vagyona miatt tetted — mondta Maverick jó 
pár perccel később Christiannak. 

— Hm? 

— Hogy megkéselted azt a pasit. 

— Ja, persze hogy nem. Fegyver volt nála, mi mást tehettem 
volna? 

Maverick bólintott és ment a dolgára. Kissy csak egy-két perc 
múlva gondolta ki, mi lesz az eset következménye. Most, itt, 


egérkék százai között semmi. Majd valamikor jóval később, 
amikor kettesben lesznek, megköszöni. Hiszen azt a vágást 
Christian akkor csinálta, amikor a pasas Maverick felé fordult a 
stukkerével, és voltaképpen megmentette az életét. Christian 
majd elhárítja a dicséretet, semmiség, ezt tanulta a kiképzésen, 
egerek mindketten, persze hogy védte a társa farkincáját. 

Kissy elképzelte Maverick válaszát és tovább, az egész be- 
szélgetést, s közben boldogan verdesett a füle. De ekkor még 
nem tudta meg, milyen közel járt az igazsághoz — jóformán 
csak annyit tévedett, hogy az ő képzeletében eljutottak az első 
csókig is, az életben meg csak majdnem. 


Kissy akkor ért a szobájukba, amikor Nigue éppen azt kérdez- 
te: 

— És el is mondod, egérke? 

— Hát elmondhatom — felelte Maverick, de Kissy valami 
olyasmit érzett, hogy igazából nagyon szeretné már elmondani. 
— Megköszöntem neki... végül is akkor késelte meg, amikor fe- 
lém akart fordulni azzal a pisztollyal... hát mit mondjak, nem 
számítottam rá, hogy egyszer csak rám szegeznek egy ilyet... 
elég ijesztő volt. 

— Ez nem része az egérségnek — mondta Kissy. — Az a lány 
például pont egyidős veled, akit Bruce Willis elkapott a metró- 
ban és nekiszegezte a pisztolyát. És lehet, hogy egyikük se tud- 
na minket megkülönböztetni a mezei pocoktól. 

— Viszont ha nem egerek lennének ebben a házban, akkor a 
pasi talán elő se veszi a fegyverét. 

— Hanem szépen kirabolja a házat. És lehet, hogy még egy kis 
szórakozásra is kedvük támad a gyerekekkel. 

— Szóval megköszönted -— terelte vissza a szót Nigue. 

— Igen. Nem is tudom már, mit mondtam, de azt felelte, hogy 
szívesen, máskor is, igazán örült, hogy megvédhetett. 

Volt valami Maverick hangjában, amitől Kissynek alig észre- 
vehetően rezegni kezdett a füle. 

— És? — kérdezte. 

— Mondtam, hogy a következő csirkefogót majd én késelem 
meg az ő védelmében. 

— Mire ő? 


— Vigyorgott és azt mondta, jó, csak ne kockáztassam a füle- 
met. 

— Mire te? 

— Mondtam, hogy egymásért néha muszáj kockáztatni. Azért 
lettünk egerek. 

— Mire ő? 

— Azt mondta, jó. 

— Csak ennyit? — Kissy füle kezdett lekonyulni. 

— Ennyit... és egészen közelről a szemembe nézett. 

— Mire te? 

— Visszanéztem. 

— Mire ő? 

— Tovább nézett. 

Kissy lelkében két kisegér viaskodott: a harcias és a romanti- 
kus. A harcias leteperte a romantikust, befogta a száját és bele- 
mondta a mikrofonba: 

— És legalább földhöz vágtad? 

Maverick csodálkozva nézett rá, ekkor azonban a romantikus 
kisegér kiszabadult, félrelökte a harciast és megszerezte a mik- 
rofont. 

— Akarom mondani. . . megcsókolt? 

— Nem... 

Kissy várt egy másodpercet. Kettőt... két egész egy tized. .. 

— Nem? Miért nem? 

— Hát... volt egy olyan érzésem, hogy meg akarja tenni, de 
végül mégsem. 

Kissy érezte, hogy ma este még egeret fog verni. Valószínű- 
leg mind a kettőt. 

— És te miért nem csókoltad meg? 

— Hogy én? 

— Ugye tudod, hogy meg kellett volna csókolni? 

— Hát... 

Kissy már tudta is, mi a teendője. 


Végigsétált a kölykök sorfala előtt és kihirdette: 

— Akkor kezdjük. Most a szakácsmesterséget fogjuk gyakorol- 
ni. De másképp, mint Vanessával, aki rögtön a hámozással, da- 
rálással, szeleteléssel kezdi. Mi először is a zsákmány elejtését 
tanuljuk. Mai zsákmányunk: a mellettetek álló kisegér. 


Derültség hullámzott végig a csapaton. 

A sorsolással persze nem lehet csalni, erre esély sincsen, a 
program sorsol ki hét párt, már Compiégne-ben is használták. 
A kód nyilvános, bármilyen változtatást egyből kiszúr bárki. 
Ha beleolvas. De miért olvasna bele bárki pont aznap délelőtt 
egy hetek óta használt programrészbe? 

Kissy erre építette tervét. Hajnalban kiosont a telefonjával a 
fürdőszobába és kinyitotta a programszerkesztőt. Az egérpárok 
összesorsolását egy DualMouse nevű függvény végzi. Ennek a 
hívását kicserélte arra, hogy DuelMouse, így is értelmes, csak 
nem kettős egeret, hanem egérpárbajt jelent, és mivel pár sorral 
lejjebb ott van a DualMouse kódja, senki se fog fölfigyelni, 
hogy nem így hívják. A DuelMouse kódját viszont eldugta a 
kommunikációs protokoll egyik rejtett zugába. Belemásolta az 
eredeti DualMouse-t, aztán beleírta, hogy Maverick párja Chis- 
tian legyen, Nigue-é pedig Claude, és csak a többi tízet sorsolja 
ki. 

Délelőtt aztán, amikor megnyomta a sorsolás gombját, merő 
véletlenségből mindkét kölyöklánynak az a fiú lett a párja, akit 
Kissy neki szánt. 

— Írj végrendeletet, egérke — szólalt meg Molly; neki Artu 
volt a párja. 

— Minek? — nézett le rá a fiú. — Azt hiszed, a következő pá- 
rom macska lesz? 

— Nem lesz következő párod! Én leszek az utolsó! 

— Hát jó. Akkor eszerint életem hátralevő részét veled töltöm. 
De akkor csináljuk rendesen, vedd föl a nevemet is, madame 
Duvauchel. 

Molly prüszkölt és nekiugrott, a fiú nevetve ellépett az útjá- 
ból, utánanyúlt, elkapta, hasrafektette és ráült a hátára. 

— Megérdemelted — mondta Kissy szigorúan. — Hagytad ma- 
gad csőbe húzni. 

— Akkor kisüthetem olajban? — kérdezte a fiú vigyorogva. 

— Nem. Tíz másodperccel ezelőtt kérted meg a kezét, meg- 
fogtad, tessék feleségül venni. 

Artu meghökkenve nézett le a kislányra, aki éppoly döbben- 
ten nézett föl rá, aztán könnyed mozdulattal fölkelt. Artu 
ugyanis elterült a szivacsokon, és Nigue ült a hasán. 

— Nem néztél hátra, egérke. 


— Hé! Párokra vagyunk osztva... neked nem velem kell bir- 
kóznod! 

— Hát nem emlékszel, hogy a Jerry Alapítványnál elsősorban 
a tisztességtelen eszközök vannak megengedve? 

Kissy ekkor a nevethetnékjét leküzdve szétválasztotta őket és 
visszaküldte mindkettőt a párjához. Elvégre nem azért vacakolt 
annyit a program átírásával, hogy Nigue most Artut gyomroz- 
Za. Tessék csak neki szépen Claude-dal birkózni. Szorosan ösz- 
szefogódzkodva. 

De nem Nigue volt az, akinek öt perc múlva nagyon érdekes 
csillogást vett észre a szemében, ahogy hanyatt fekve fölnézett 
a fölötte térdelő párjára, aki éppen leterítette — hanem Mave- 
rick. 

Kissy érezte, ahogy árnyék borul az arcára. A füle volt, ahogy 
előrebillent a figyelemtől. 


— Jól van, egérke! Most te támadsz. 

— Eddig is én támadtam. 

— Legfeljebb a levegőt rugdaltad! Annyit sem ért, mint sajt- 
ban a lyuk. 

Claude előrelendült és rávetette magát Nigue-re, aki kitért az 
útjából, de Kissy piros szemecskéjének éles pillantása már a 
mozdulat közben megfigyelte, hogy a fiú számít erre és valójá- 
ban éppen ezt akarja. Csakugyan. Támadás közben hirtelen el- 
fordult és megütötte Nigue-et, a bal válla mögött, hátulról elő- 
re. Nigue megbillent, az egyensúlyát visszaszerzendő ugrott 
egyet előre, aztán megpördült és rúgott, de Claude ugyanekkor 
ellépett oldalra, a rúgás elsüvített a levegőben, és egy pillanat 
múlva a lányt érte rúgás, a bal lábán, mialatt a jobb még nem 
ért földet. Nigue összecsuklott, de Claude elkapta és erősen 
megtartotta a levegőben. 

— Megvagy — mondta neki olyan gyengéden, hogy Kissynek 
vibrálni kezdett a füle. 

Nigue nem felelt, még vissza kellett nyernie a lélegzetét, de 
ez nem lehetett könnyű, mert az arcuk csak húsz centire volt 
egymástól, és Claude most még magasabbra emelte. Tizenöt 
centi. Kissy eldöntötte, hogy ha ezek ketten most meg nem csó- 
kolják egymást, nyitott pengével kergeti őket körbe a birtokon. 


Teltek a másodpercek, Nigue már visszanyerte a lélegzetét, 
de nem szólt és nem mozdult. Claude sem. Csak nézték egy- 
mást közvetlen közelről, a csapat pedig őket nézte némán, fi- 
gyelmesen. Aztán Nigue megtette azt a mozdulatot, amit min- 
den szerelmi tanácsadó könyv a legmelegebben ajánl annak a 
fiatal lánynak, aki ezt a meghitt, bensőséges pillanatot tökélete- 
sen el akarja rontani: kirántotta a fiú alól a lábát. Kissy és a 
többi kölyök elképedve nézte, ahogy Claude hanyatt vágódik a 
szivacsokon, és Nigue-et is magával rántja, aki rázuhant, most 
ő volt fölül, de keresztben. Kissynek még ideje se volt a késéért 
nyúlni, Claude megoldotta a helyzetet, elfordította a lányt, 
hogy pont rajta feküdjön, és átölelte. 

— Megvagy — mondta újra. 

Nigue most sem felelt. Megint farkasszemet néztek, most már 
közvetlen közelből, de végül a lány fölkelt, és a fiú nem húzta 
vissza. Kissy már nyúlni akart a fegyveréért, az utolsó pillanat- 
ban választva a csúzlit a kés helyett, amikor Nigue megszólalt. 

— Hát jó, egérke. Ezt megnyerted. 

Kicsit rekedt volt a hangja, és Kissy főleg a saját füle rezgé- 
séből értette meg, hogy ez nem a verekedésre vonatkozik. 


— Figyelem, figyelem — harsant föl a telefon. — A kuktákat ti- 
zenöt perc múlva várom a konyhában! 

Maverick aznapra ki volt jelölve kuktának. Megdermedt, ha- 
bozott, pedig neki kellett volna támadnia. Ekkor már Brigitte 
volt a párja, hiszen félóránként cserélni kell; amíg ők harcoltak, 
Kissy feltűnés nélkül visszaállította a DualMouse-t, hogy a má- 
sodik sorsolásnál le ne lepleződjön. 

De mindig az élet sorsol a legjobban. Maverick és Brigitte 
küzdőtere éppen szomszédos volt Artuéval és Christianéval, 
aki intett a párjának, hogy várjon, két gyors lépéssel a kislány 
mögött termett, kirántotta a lábát, és olyan gyengéden fektette 
hasra, mint aki nem harcolni akar, hanem... valami egészen 
mást. Maverick sivalkodott. 

— Nem voltál résen, egérke! — hangzott föl a sok százszor hal- 
lott mondat. 

— Maradj már! Mennem kell a konyhába. . . 

— Nekem is. Menjünk együtt. 


Kissy nagyon drukkolt, hogy most elhangozzon még három 
mondat. Maverick: , Még zuhanyoznunk is kell." Christian: 
, Menjünk együtt." Maverick: , Helyes a cincogás." De hát az 
élet nem alkalmazkodik a kisegér elképzeléseihez. Azok ketten 
fölkeltek és kimentek zuhanyozni. Nyilván két külön fürdőszo- 
bába. Kissy jó darabig küzdött a déja vu érzésével, amíg rájött, 
mi okozza. Vanessa és Nimby. Ők is ilyenek voltak, szörnyű 
sokáig. És még mindig vannak közöttük határok, pedig milyen 
régóta alszanak egy ágyban, amikor csak tudnak. 

Az élet kihagyott lehetőségek sorozata. Kissy természetesen 
imádta Vanessát és gondolkodás nélkül hallgatott rá bármiben, 
de... esze ágában se lenne megriasztani Mavericket és Chris- 
tiant, ha együtt bukkan rájuk egy szardíniás dobozban. 


— Természetesen átadjuk őket a rendőrségnek, uram. Mi mást 
tehetnénk velük? 

— És sokat fogtak már? 

— Hát volt egy pár. Tudja, öt éve vadászunk rájuk. 

— De hisz maguk még gyerekek lehettek öt évvel ezelőtt. 

— Hogyne. Úgy kezdődött az egész, hogy egy szemétláda en- 
gem csalt be egy kamionba és próbált leteperni. Azóta börtön- 
koszton él... illetve... 

Kissy hirtelen rádöbbent, hogy ha jó magaviselet miatt csök- 
kentették Sheila büntetését, akkor régesrég szabadlábon lehet. 
Fogalma se volt róla, mi van Sheilával. Egyik shindyjükről se 
tudott semmit. Az ő szemszögükből a történetek véget érnek 
ott, amikor egy rendőr beszáll, becsukják az ajtókat, és a men- 
tőkocsi elhajt. 

— Szendvicset? — libbent oda hirtelen egy tálcát hordozó kis- 
egér kedves mosollyal. Molly. Wilson úr szívélyesen bólintott 
és elvett egy tányérkát néhány szendviccsel. Molly továbbsur- 
rant más vendégekhez. Egy beszélgető csoport mellett megállt, 
ők is elfogadtak néhány szendvicset, aztán ügyesen átszlalomo- 
zott két csoport között, jól lehajolva, hogy a szembejövő Artu 
átemelinthesse a feje fölött a maga tálcáját. 

Alig hatvan órával korábban Molly még rémülten rohant be a 
nappaliba, sorra ölelgette az egereket, búcsúzkodott. 

— Hát téged mi lelt, egérke? 

— Végez velem! Megesz! 


— Ugyan kicsoda? Macskát láttál? 

— Nem macska! A tulaj! Chiappini úr! 

Niala elkapta a kisegeret a két vállánál. 

— Mit törtél össze? 

— Nem ismertem meg! 

— Kit? 

— Chiappini urat! 

— Miért kellett volna megismerni? 

— Mert itt van! Most hajt be a feljárón! 

Egy szempillantás alatt mind odakint termettek. Csakugyan 
jött egy fehér, nyitott sportkocsi, a volánnál ingujjas férfi, s 
már mosolygott is rájuk. 

— Silvio Chiappini. Hogy vannak? 


Negyvenéves volt, barátságos, jóképű, eredetileg építész, de át- 
nyergelt az építőipari beruházásokra. Jean-Claude-dal régi üz- 
letfelek és barátok voltak. Volt egy háza Londonban, egy Bolo- 
gnában, meg ez, de ezt szerette a legkevésbé, mert nem ő ter- 
vezte. 

— Valamikor talán építek a helyére egy újat — mondta, és ér- 
deklődve tanulmányozta Vanessa egyik műalkotását. Sajttal 
töltött csokigolyó. Krémsajtot és vajat kevert össze, aztán da- 
rált kekszet, majd porcukrot adott hozzá, simára keverte — azaz 
kevertette kuktáival —, egy órát hűtötte, s utána gombóckákat 
formált belőle. Étcsokit olvasztott gőzön, belemártotta a sajtos 
golyókat, és visszatette a hűtőbe. Egyszerű, könnyű, nagyon 
finom, a milliónyi kisegér lelkesen pusztította. 

— Jó — vont vállat Elke hetykén —, kimenjük addig sátorbe, 
semmi az. Laktuk már sátorben magunkat. Kicsit itt annyit na- 
gyobb gond, hogy kertben settenked macska, de sátori őrségek 
elkapják és nyuvasztik, nem probléma igazából, jól fölkészülő- 
dött, belevaló kicsi egéreknek. Többiek fel sem is kell ébredő- 
deniük... 

Itt valaki végre befogta a száját. 

A vendég, azazhogy vendéglátó megkóstolt mindenfélét Va- 
nessa sütijeiből, de ebédre nem marad, köszöni szépen. Min- 
denfelé vannak barátai a szigeten, akiket meg akar látogatni. 
Azonban, ha nem lenne ellenükre, ő is meghívná néhány barát- 
ját. 


— Ez a te házad, Silvio — felelte Niala. 

— De most ti laktok benne. Rendben. Mit szólnátok egy kerti 
partihoz mondjuk holnapután? Találkoznátok pár érdekes em- 
berrel. 

— Azt, hogy a konyhára ne legyen gondod — mondta Vanessa. 


— Nahát — mondta Kissy, amikor a sokadik vendég belépett a 
kapun. — La Fontaine úr?! 

— Lám csak, hát megismer. Mióta is nem találkoztunk? 

— Négy éve, uram — nyújtott kezet Kissy. 

— Azt hiszem, én is változtam valamicskét; de ön annál töb- 
bet. Ha nem tudtam volna, hogy itt lesz, talán nem is ismertem 
volna meg. Ön roppant vonzó ifjú hölgy. 

— Nagyon kedves. De kerüljön beljebb. 

— Ezek a kedves bársonyfülek ugye összefüggésben állnak 
működésének... — La Fontaine úr tekintete megakadt néhány 
elhaladó egéren, majd még néhányon és még néhányon. 

— Hát igen — mosolygott Kissy. — Azóta némileg megszapo- 
rodtunk. Akit itt lát egérfüles hajpántban, az mind az alapít- 
ványhoz tartozik. 

— Bizonyára sikereik is vannak szép számmal. 

— Hát akad éppen. — Kissy ügyelt, hogy a válasza kellőképpen 
hetyke legyen, annak a kisegérnek a modorában, aki magától 
értetődően eszi reggelire a shindy lenyisszantott fülét. — Igyek- 
szünk értésére adni a barátainknak, hogy jobban teszik, ha 
emigrálnak Au... aukárhová. 

Majdnem faragatlanságot követett el. Ausztrália jutott eszébe 
mint jó távoli hely, de nagyobb ostobaságot nem is mondhatott 
volna, Delacroix úr oda küldte shindy unokáját, Ausztrália em- 
legetésével emlékeztette volna La Fontaine urat kellemetlen él- 
ményére, ráadásul azt az érzetet keltette volna, hogy az az ügy 
beszédtéma lehet, miközben az ő hallgatásukat az idős úr meg- 
vásárolta. 

De úgy tűnt, La Fontaine úr nem vette észre. A jövő-menő, 
sürgölődő egérkéket figyelte, akik a Silvióval való megállapo- 
dás alapján egyszerre voltak vendégek, kiszolgáló személyzet 
és egy kis kötetlen műsoros est fellépői, most például néhányan 
azon ügyködtek, hogy fölállítsanak idekint egy asztalkát a szin- 
tivel, amin Vanessa időnként játszik majd ezt-azt. És játszott is, 


még széket se volt idő hozni neki, csak megállt a hangszernél, 
odanyúlt a harminckét ujjával, és megszólalt a Popcorn. Csak 
úgy, néhány futam erejéig. 

Silvio tényleg érdekes embereket hozott. Főként üzletembe- 
rek voltak, de akadt néhány orvos, egyetemi tanár, képzőmű- 
vész. Aki megengedheti magának, hogy ezen a környéken nya- 
raljon, az képzett, jól szituált ember, valamilyen területen sike- 
res — vagy alapítványi kisegér, jó összeköttetésekkel. Sokan el- 
hozták a párjukat, de gyereket senki, az ilyenféle társasági ösz- 
szejövetelekre nem szokás. Ők voltak az egyedüliek, azaz hát 
az alapítványból nem mindenki gyerek, most már ők Nialával 
is betöltötték a tizennyolcat. De a sikerüket életkortól függetle- 
nül kisegér mivoltuknak köszönhették, Silvio már az első itt- 
hon töltött perceiben kiszúrta a hajpántokat, és külön kérte, 
hogy a partin is viseljék. Nem kellett kétszer kérnie, mindenki 
föltette az egérfüleket, a fiúk is, hiszen ez a Jerry-büszkeség 
jelképe. Meg a csalódott macskapofik. 

Kissy csakhamar udvariasan magára hagyta La Fontaine urat, 
hogy legyen alkalma másokkal is szóba elegyedni, és körbesé- 
tált a kertben. Asztalkákat és székeket állítottak föl, de akadtak, 
akik ezeket se vették igénybe, csak letelepedtek a fűbe. Telje- 
sen kötetlen parti volt, a dresszkód is úgy szólt, CAYA, ango- 
lul, come as you are, vagyis azt viselhet mindenki, amit akar. 
Sortban, pólóban, esetleg ingben vagy könnyű blúzban volt 
szinte mindenki, csak néhányan mentek odáig a formalitásban, 
hogy nyári nadrágot vettek föl. Kissy kék sortban volt, aminek 
jobb oldalán apró, fehérrel hímzett egérkék kergetőztek. Itt 
bukkant rá, a sziget egyik üzletében, és persze nem tudott neki 
ellenállni. Felül a hivatalos Jerry-egyenruha, afölött a bársony- 
fülek — egyedül a zoknijáról és a cipőjéről hiányzott minden 
egeres megkülönböztető jelzés. 

De Maverick túltett rajta. Egy kisebb társasággal diskurált, s 
amikor Kissy meglátta őket, egy hölgy éppen megigazította a 
sminkjét. Maverick meglátta a kezében a rúzst, elővette a tele- 
fonját és mondott valamit a hölgynek, Kissy túl messze volt, 
nem hallotta. A hölgy bólintott és odaadta a rúzst, Maverick 
pedig szépen kirúzsozta — az orrát. Kissy döbbenten surrant kö- 
zelebb, és a kislány telefonján egy egérfotót pillantott meg, egy 
laboratóriumi fehér egeret, akinek éppen olyan rózsaszín volt 


az orra, mint most Maverické, aki fölnézett Kissyre a nagy fü- 
leivel és a rózsaszín, most minden eddiginél gombszerűbb or- 
rocskájával, vigyorgott és olyan egeres volt, hogy Kissy na- 
gyon szeretett volna egy palacsintasütőt, akkor is, ha azzal 
Tom szokott csapkodni. Ők azért mégiscsak egy komoly bűn- 
üldöző alapítvány, ez pedig itt nemcsak egy kis könnyed nyár- 
esti csevegés, itt megbeszéléseket is folytatnak, üzleteket köt- 
nek. 

De a vendégek nem bánták, a gombszerű orrocska nagy sikert 
aratott. 


— Tudja, uram, én azt vallom, hogy minden biztonságtechnikai 
rendszer annyit ér, amennyit a leggyengébb láncszeme — hallot- 
ta Kissy továbbsétálva. — Ezért elsősorban arra törekszem, 
hogy a leggyengébb láncszem is erős legyen, és ami még fon- 
tosabb: ha feltörik, ez semmilyen módon ne nyisson utat a 
rendszer többi részébe. 

— Konkrétan? — akarta tudni a Nimbyvel szemben ülő, ezüst 
szakállú férfi, akiről Kissy hallotta, hogy valamilyen szofítver- 
cégnél van. 

— Hát lássuk csak. — Nimby elővette a telefonját, néhány 
mozdulatot végzett rajta és átnyújtotta. — Ön most egy bájos 
mosolyú kisegeret lát. Tegyük fel, hogy egy nyomozás helyszí- 
nén vagyunk és én éppen megnéztem ezt a képet. Tegyük fel, 
hogy a kép az egyik nyomozati anyagunk része, egy bántal- 
mazott gyereket ábrázol, tehát a legmagasabb szenzitivitású 
adat. De én valamiért megnéztem, például ellenőrizni akarom, 
hogy a helyszínen talált gyerek azonos-e az archivált képeken 
szereplővel. Ebben a pillanatban ön engem leüt és elveszi a te- 
lefonomat. Mit gondol, hogyan jut tovább? Csak nyomkodja 
nyugodtan. 

Kissy megállt a szakállas fölött és rákukucskált a telefonra. 
Az egyik compiégne-i fotójuk volt, Vanessa kék blúzban, csak- 
ugyan bájos mosollyal. 

— Hát ha így történt, akkor elvileg szabad bejárásom van min- 
denhová, mert ön már belépett a rendszerbe. 

— Látja, itt az első hiba. Én nem léptem be sehová. 

— Mert ez a barátnője fotója, nem a titkos albumból való. 


— Ez ne zavarja. A Jerry összes anyaga titkos, csak az alapít- 
vány különféle státusú tagjai közötti hozzáférési jogosultságok 
változnak. Jelen pillanatban ön az alapítvány teljes archívumát 
elérheti — azazhogy nem érheti el. 

A szakállas bólintott és arrébb húzta a képet, jobbról balra, 
hogy lássa a következőt. A kép kicsúszott, s megjelent helyette 
Tom egy rajzfilmkockán, amint meggyújt egy dinamitrudat az 
egérlyukban, miközben Jerry egy sokkal nagyobb rudat gyújt 
meg az Ő feneke alatt. A férfi megint lapozott. Cövek karja ép- 
pen kinyúlik a kutyaházból, és torkon ragadja Tomot. Visszala- 
pozott. A dinamitos fotó helyett Tom jelent meg biliárdozás 
közben. A férfi meglepve visszalapozott Vanessára, de őhelyet- 
te Tomot kapta egy westernjelenetből, amint a kezében gitárral 
teszi a szépet a fekete kalapos tehenészlány bombacicusnak, 
Tarának. 1950-ben készült a film, a kislánycica csak ebben az 
egy filmben játszott, Kissy ezt is tudta fejből. 

— Nyugodtan lapozgathat bármerre — közölte Nimby —, min- 
dig Tom és Jerry-képeket fog kapni, véletlenszerűen egy száz- 
ezer darabos kollekcióból. 

— És ha visszalépek? 

— Próbálja ki. 

A férfi megnyomta a kilépés gombját, és visszakerült az ope- 
rációs rendszerbe, ami ugyanúgy nézett ki, mint bármelyik hét- 
köznapi telefonon. És közben már egerek tartottak feléjük a 
kert minden részéből. 

— Mi történt? — kérdezte Vanessa, telefonnal a kezében. 

— Mi történt? — rohant Martin, telefonnal a kezében. 

— Was ist los? — robbant közéjük Elke, telefonnal a kezében. 

— Menjetek szépen játszani, egérkék — kérte Nimby. — Sorel 
úrral a rendszer biztonságtechnikáját teszteljük, ez aktiválta a 
riasztást. 

— Tehát a háttérben riasztotta őket — bólintott Sorel úr. — UJj- 
lenyomat? 

— Pontosan. De ez se zavarja, tegyük fel, hogy a legközelebbi 
társam is többórányira van, én le vagyok ütve, nyugodtan játsz- 
hat a telefonnal. Akár föl is törheti. Ha tudja. 

— Rendben — mondta Sorel úr, és néhány percig szótlanul 
nyomkodta a képernyőt. Letöltött valamit valahonnan, elindí- 


totta, kódokat írt be, és egyszer csak egy listaablakot kapott. — 
Azt hiszem, ez jó is lesz. Ez a szerverük főkönyvtára, igaz? 

Nimby közelebb hajolt a képernyőhöz, bólintott. 

— Ó, hogyne. Megnézhetnénk valamelyik fotót, ha gondolja. 

Sorel úr kiválasztott egyet. Egy fekete tábla jelent meg, ami- 
vel Tom okítja a kiscicát, Topsyt. A táblán rajzok és két felirat: 
, Az egér lyukban él. A macska kergeti az egeret." Ez a film pe- 
dig 1948-ból való. 

Sorel úr visszalépett a tartalomjegyzékbe, kiválasztott egy 
Szigorúan titkos nevű könyvtárat, majd a Nyomozati anyagok 
alatt sorakozó, sorszámozott ügyek közül az egyiket. S egy má- 
sodperc múlva Tomot látta, amint vad képpel fűszereket szór a 
tűzhelyen rotyogó fazékba, amiben aggodalmasan lubickol a 
kiskacsa. 

— Pedig szerintem jól csináltam. 

— Teljesen jól, uram. Az ön betörőképességei kiválóak. Csak- 
hogy egy olyan bankba tört be, amely nem létezik. 

— Ezt hogy érti? 

— Nos, tegyük fel, hogy ön valamit változtat az adatokon. Pél- 
dául letörli az egyik könyvtárat. 

— Kérem. 

Monsieur Sorel kilépett az ügy könyvtárából és rányomott a 
törlésre. A rendszer közölte, hogy háromszáznegyven file, 
nyolcvan giga terjedelemben törölve lesz. Sorel úr jóváhagyta. 

— Miért nem törli az összes ügyet? 

Az úr bólintott és törölte. Huszonötezer file, háromezer giga 
semmivé lett. 

— Tegyük fel, hogy valamelyik társam éppen ekkor jut gépkö- 
zelbe és látja, hogy ön mekkora pusztítást vitt végbe a pótolha- 
tatlan adatainkban. Ön szerint mit tesz? 

— Hát azt már tudom, hogy ezek nem a valódi adatok voltak. 

— Ennél rosszabb a helyzet. Mondjuk, hogy az illető éppen 
sajtot eszik, ez olyan elfoglaltság, amit nem szívesen hagyunk 
félbe, ezért nem vacakol önnel túl sokat, csak megkopogtatja 
az óráját. 

Nimby néhányat koppintott az óráján, és a Sorel úr kezében 
tartott telefonon megjelent Jerry egy tányéron állva, nagy darab 
ementáli mellett, egy letört darabbal a kezében. Sorel úr kilökte 


a képet, s visszakapta az ikonokat. Kis ideig homlokráncolva 
tanulmányozta. 

— Nem értem. Letöltöttem egy programot, de az most nincs 
meg, és kint vagyok a rendszerből. 

— Nincs kint, monsieur Sorel. Soha nem is volt bent. Egysze- 
rűen csak elveszett az ön összes változtatása, a hackerprogram 
és az azzal végzett műveletek, minden, mert újraindítottam az 
emulátort. 

Az úr fölkapta a fejét. 

— Milyen emulátort? 

— Egy kis Android-emulátor fut a szerveren, egy Párizs mel- 
letti pincében. Ön annak a képét látja egy interaktív lejátszó- 
ban. Akármit megcsinálhat benne, újraformázhatja a wincsijét, 
kicserélheti az operációs rendszert, letöltheti a Minecraftot és 
építhet egy gyönyörű palotát — de mindez csak addig tart, amíg 
valamelyikünk meg nem kopogtatja az óráját. 

— Szép. Akkor tehát a valódi adatokat én egyáltalán nem lát- 
hatom. De hogyan látja ön? 

— Úgy, hogy amíg nálam volt a telefon, egy másik rendszer 
futott rajta, a mi rendszerünk. Ebben a rendszerben ön nem tud 
bent maradni, az olyan, mint egy megvadult musztáng, egy pil- 
lanat alatt ledobja, akkor is, ha ceruzát használ, aminek nincs 
ujjlenyomata. Van egy sor apró rituálénk, amiket be kell tarta- 
ni, a rendszer ebből tudja, hogy jogosult felhasználó van a gép- 
nél. Ha megjelenik egy ablak egy OK gombbal és ön azt meg- 
nyomja, már el is árulta, hogy illetéktelen. Azonnal megjelenik 
a lejátszónk a szerveren futó emulátor képével, amiről ön azt 
hiszi, hogy egy Android rendszert lát, pedig dehogy. Mire kö- 
rülnézne, a háttérben a Jerry-rendszer becsapkodja az ajtókat- 
ablakokat, ha pedig ön rájön, hogy csak egy videólejátszót lát 
és sikerül lelőnie, akkor ezt fogja kapni. . . 

Nimby újabb parancsot kopogott az óráján, s a telefonon 
megjelent a Tom és Jerry főcíme. 

— Innen nincs tovább, a telefon le van zárva, és csak mi tud- 
juk a nyitját. 

— Értem... — Sorel úr tűnődve forgatta a kezében a telefont, 
aztán visszaadta. — De amikor erről kezdtünk beszélni, őszintén 
szólva azt hittem, hogy kódrendszerek kerülnek majd szóba. 


— Pontosan ez a lényeg. Mindenki azt hiszi, hogy a titkosítás 
netovábbja az, ha a gépek közötti kommunikációt minden vo- 
nalon szupererős titkosítással látjuk el. Ez is fontos persze, de 
többszörös védelmet az ad, hogy a betörő azt hiszi, bent van a 
házban és nyugodtan kirámolhatja az értékeket. Pedig az csak 
egy fantomház, nemlétező értékekkel, és nem vezet belőle út a 
valódi házba. Arra szolgál, hogy míg a betörönk vidáman sétál- 
gat és a zsákját megrakodja sosem volt csecsebecsékkel, addig 
mi szépen elkapjuk. Amikor megérintette a képernyőt az i15me- 
retlen ujjlenyomatával, a Jerry azonnal betolakodót kiáltott és 
elkezdte önt videózni, no meg az ujjlenyomatát is rögzítette. 
Nem az a kérdés, hogy mennyi időbe telik fölnyitni a kódolást, 
hanem hogy ezt legvalószínűbben úgy lehet megpróbálni, ha 
ellopják valamelyikünk telefonját — akkor pedig a tolvaj már 
rég benne van a slamasztikában, mire egyáltalán hozzákezdene 
feltörni. 

— Várjon, ezzel a részével nem értek egyet. Én egyáltalán 
nem telefonlopással kezdeném, hanem a szerverre lépnék be. 

— Akkor csakugyan beszélhetünk kódrendszerekről. Ha ön 
csak egyetlen olyan üzenetet küld, amiből hiányzik az Y-kód, 
máris lebukott. A szerver elkezdi ugyanazt játszani, amit a tele- 
fon: engedi magát feltörni, megmutat mindent, de az csak egy 
virtuális gép, amiből nem vezet út a valódiba, és ha bárki kiad- 
ja a megfelelő parancsot, az is újraindul. 

— Föltételezem, hogy ezt az Y-kódot nem tudom lemásolni 
egy elfogott valódi üzenetről. 

— Hát nem. A kód tartalmazza a készülék azonosítóját és a 
felhasználó azonosítóját, no meg az időt. A gépeink GPS-pozí- 
cióját tudjuk. Ha én itt Mallorcán bármit teszek egy gépen, a 
rendszer elkönyveli, hogy itt vagyok, és ha tíz perc múlva belé- 
pek otthon, nem fogja elhinni, hogy én vagyok az. Azonfelül az 
Y-kód nem egyszerűen egy fejléc, bizonyos elemeit felhasznál- 
juk a kódoláshoz. Képzeljen el egy jelszót, ami megváltozik, ha 
a felhasználó néhány méterrel arrébb viszi a telefont, vagy akár 
ha eltelik egy másodperc. 

— És a túloldal honnan tudja, hogy mi a jelszó? 

— Olyanformán, mintha közölnénk a kódolt adatok mellett a 
jelszót is. Csak persze ennél bonyolultabban, ráadásul nemrég 
kitaláltuk Vanessával, hogy a kódolásnak legyenek különböző 


típusai. Borítékoknak neveztük el őket, kék boríték, piros borí- 
ték, és így tovább. Mindegyiknél más a kérdéses elemek sor- 
rendje és kódolási módja, és a címzett csak akkor boldogul, ha 
a megfelelő borítékhoz való kulcsot veszi elő. Ha megnézek a 
szerveren egy átlagos méretű képet, az akár egy tucat borítékba 
szétvágva is megérkezhet, amik véletlenszerű sorrendben van- 
nak egy folyamatos számözönben. Ha kék borítékkal kezdődik, 
de a címzett a piroshoz való kulccsal kezdi, akkor felborul a 
borítékok sorrendje, a méretük, minden. Az pedig baj, mert 
mindegyik borítékköteg mélyén lapul egy szerencsesüti. Azt 
vissza kell küldeni a feladónak. Ha nem kapja meg, ideges lesz. 

— Értem. Például az egyik boríték lehet egy képlet, amiben a 
GPS-koordinátákat mondjuk összeszorozzuk, egy másikban pe- 
dig például összeadjuk. 

— Így van, monsieur. Az Y-kódban a címzett megkapja a de- 
kódoláshoz szükséges összes adatot, de hogy melyik melyik, és 
miképpen kell őket felhasználni, azt már a boríték színe dönti 
el. A fejlécet olvasgatva nem lehet megállapítani, hogy például 
tizenhét-huszonhárom-negyvenöt az a pontos idő vagy a GPS- 
koordináta, az értelmezés attól függ, hogy melyik boríték van 
soron. Ezt viszont nem mondja meg a fejléc, a gépek maguktól 
tudják. 

— És ha kiesnek a szinkronból? 

— Ezeket a gépeket mi programoztuk — jelentette ki Nimby —, 
soha nem esnek ki a szinkronból. Egyébként ha ez mégis bekö- 
vetkezne, akkor a rossz kulccsal fölnyitott üzenetben rossz len- 
ne a szerencsesüti, és a rendszer elbarikádozná magát. 

— Ennek a rendszernek mi az alapja? 

— Kétrétegű rendszert futtatunk. Az alsó réteg csak egy inter- 
fész, ami a kompatibilitást biztosítja, ennek két változata van, 
mert két operációs rendszeren fut. Ezeken a kis gépeken And- 
roid van, a nagyokon Ubuntu. Ezen fekszik a felső réteg, ami 
saját alkalmazásokat is tartalmaz, meg natívokat is tud futtatni. 

— Sandboxban, gondolom. 

— Természetesen. 

— Az egészet maguk írták? 

— Nem mindent. Egy webes alkalmazásból indult az egész, 
amit egy kis szoftvercéggel írattunk öt évvel ezelőtt. Ez két 
részből áll, a Cumulus gyűjt adatokat a minket érdeklő netes 


kommunikációról, és a Cirrus dolgozza fel. Eköré épült ki fo- 
kozatosan a Jerry-rendszer, eleinte a két alkalmazás használatát 
megkönnyítő, meggyorsító programokat írtunk, aztán egyre 
több mindenre volt szükség: karbantartani a sokasodó adatbá- 
zist, kezelni a növekvő gépparkot, és minél többféle realtime, 
gyors, kényelmes kommunikációs felületet biztosítani a sokfelé 
szétszórt egereknek. Egy ideig ez volt a legfontosabb része, 
Jerry-felületnek hívják, ma is használjuk, de aztán kifejlesztet- 
tük a Cheesebookot. Már folyamatban van a két rész integrálá- 
sa. 

— Cheesebook? 

— A Facebook saját változata. 

— Miben különbözik tőle? 

— Szinte mindenben. A Facebook nyilvános, a Cheesebookra 
csak egy szűk kör kap meghívót. A Facebookon mindenki 
egyenrangú, nálunk szigorúan meghatározott jogosultsági szin- 
tek vannak, a sok szenzitív adat miatt. A Facebookon turn- 
based kommunikáció van, nálunk realtime is folyhat, aszerint, 
hogy mire van szükség. S persze a mi szervereinken fut, a Jerry 
biztonsági rendszerének bástyái mögött. No meg nagyon sok 
kellemes apróságot tud, amiről a Facebook nem is álmodik, 
például egy gombnyomással be lehet tenni az útvonaltervezőt 
bármely két telefon között, például öntől énhozzám. 

Sorel úr elgondolkodva bólogatott. 

— Személy szerint ön mekkora részét készítette? 

— Mondjuk nyolcvan százalékát. A Cirrus-Cumulus azért ma 
is nagyon fontos, és egértársaim is sokat segítettek. 

Sorel úr elővette a telefonját. 

— Van egy emailcíme, amit megadhat? 

— Persze, fondationjerry(d gmail.com. 

— Küldök önnek egy kis anyagot — mondta Sorel úr, miköz- 
ben gyors mozdulatokkal kikeresett valamit és beírta a címet. — 
Ha van kedve, nézze át, érdekelne a véleménye. 

Nimby mosolyogva bólintott. 

— Rendben. Mikorra szeretné? 

— Amikor önnek kényelmes. A problémát már megoldottuk, 
de kíváncsi vagyok az ön megközelítésére. 

Kissy azzal az ösztönnel, amelyikkel mindig megtalálja az 
egérlyukat, azonnal megérezte, hogy Nimby megoldása díj- 


nyertes lesz, bekerül a szaklapokba, és a cég rögtön alkalmazza 
egy macskaelhárító szoftverrendszer fejlesztési vezetőjeként. 
Sejtelme se volt róla, milyen közel jár az igazsághoz. 


— De mire használjátok? — kérdezte egy egészen fiatal nő, aki 
az egyik építésszel érkezett. 

— Sok mindenre, sejorita — felelte Vanessa. Spanyolul beszél- 
tek éppen, némi katalánnal keverve. — Amikor az embereink 
menekülnek, vagy attól lehet tartani, hogy. . . 

A nővérére pillantott. 

— Fölhúzzák a nyúlcipőt — mondta Niala spanyolul. 

— Kösz, igen, akkor a magasból lehet figyelni őket. De volt 
már, hogy egy elrabolt gyereket kerestünk emeleti lakásokban, 
és berepültünk az ablakon, hogy megtaláljuk. 

— És megtaláltátok? — kérdezte a nő. Kissynek úgy rémlett, 
Maríának hívják. 

— Meg, seüorita. Ez nagyon kellemetlen élmény volt annak, 
aki elrabolta. Pues, akkor nézzünk is körül odafentről. A vezér- 
lőn két joystick van, amikkel négyféle irányt lehet beállítani, de 
Maverick egyszerre legalább tizenhatfélére képes. Torony hívja 
Discoveryt, vétel! 

— Vétel, egérke... illetve torony — felelte Maverick, aki egy 
narancsfa tövében állt, nyakába akasztva a vezérlő, orrán a vi- 
deószemüveg, mellette Molly, aki vigyázott rá. Kissy nem cse- 
kély elégedetlenségére. Christiannak kellene megfognia Mave- 
ricket, ha kilép a helyéből. 

— Kigurulási engedélyt megadom — mondta a mikró. A pilóta 
megpöccintette a kapcsolót, s a ház és a közönség között, egy 
asztalkán álló Discovery rotorjai pörögni kezdtek. 

— Torony, itt a Discovery. Felkészültünk az indulásra. Most 
itthagyunk benneteket, de a Föld népeinek vendégszerető üze- 
netét fogjuk magunkkal vinni azokba a távoli csillagrendsze- 
rekbe, ahol... 

— Az ujjad mozgasd, egérke, ne a nyelvedet! 

A kislány keze megmoccant, s a közönség összerezzent, 
ahogy a Discovery, mint egy óriási bogár, hirtelen fölvágott a 
magasba. Egy pillanat múlva már száz méteren lebegett a fejük 
fölött. 

— Gyere lejjebb, mutasd meg a közönségnek önmagát! 


Most nem képernyőt használtak, itt kint a kertben bonyolult 
lett volna elhelyezni. Nimby elővette a kis kivetítőjét, rácsatla- 
koztatta a laptopra, és a ház falának egy sima részén három mé- 
teren jelent meg a helikopter képe. Maverick tett egy félkört a 
közönség fölött, mindenki integethetett a falról, aztán körülné- 
Zett a birtokon. Este hét óra volt, nappali világosság. 

Néhány kérdés is elhangzott, főleg a gép képességeiről, meg 
hogy nehéz-e vezetni, meddig tart megtanulni, effélék. Amikor 
a hatósugarat kérdezték, Maverick elindult keletnek, s néhány 
pillanat múlva már a Camp de Mar-i strand fölött nézelődött, 
kétezer-hatszáz méterre tőlük. A közönség lenyűgözve figyelte 
a magasból a fürdőzőket, s a látványt spanyolul, katalánul, 
franciául, olaszul, angolul és németül tárgyalták meg. 

Itt mutatták meg a távcső képességeit. Tisztán behoztak egy- 
pár játszadozó gyereket valakinek a kertjében, egy fa tövében 
szunyókáló kutyát, néhány elhaladó kocsit, egy lányt az utcán, 
ruhaszárító kötelet egy sor ruhaneművel, egy... 

— Vissza! — csattant föl Niala hirtelen. — Fordulj vissza, las- 
san! 

Maverick leheletfinoman kezelte a joystickot, s a helikopter 
úgy fordult, mint a lyukból kikukucskáló, óvatos kisegér. 

— Láttam egy alakot az előbb, azt hozd vissza! 

Csakhamar bejött a képbe az imént látott lány, az utcán állt, 
rövid piros ruhában. 

— Ez ki ez? — kérdezte Elke. 

— Azt nem tudom -— felelte Niala —, de inkább úgy kérdezd: 
, ez mi ez"... 

— Ez mi ez? — kérdezte a zseb hűségesen. — De hisz tudok, 
hogy mi. 

— Igen. Mindannyian tudjuk, de nézd azt az autót mellette. 

— Parkolódik, üres. 

— A magasságát nézd, szamár. Abból láthatod, mekkora az a 
lány. 

— Mint zsebike. O-ó! Ez benne alapítványi működésben, 
ugye? 

— Még szép. Derítsd föl a pontos helyét, egérke! 

— Célkövető üzemmód be — felelte Maverick, s a Discovery, 
mintha zsinóron húzták volna, nyílegyenesen megindult a piros 
ruhás lány felé. 


— Ne megj túl közel. 

— És ne dugj ki fülelődet helikóból, mert megláti és észreve- 
sződesz! 

— Majd vigyázok. Távolság kettő-nyolc, leállok, szerintetek 
mennyire van tőlem? 

— Legfeljebb ötszáz méter — állt föl Pi. — Azt hiszem, én va- 
gyok az egyetlen, aki most odamehet. 

— Hát ez fix — mondta Niala, és adott neki egy puszit. — Vi- 
gyél egy vezérlőt, ha távolabb menne, a Discovery innen már 
nem éri el. 

— Jól van. Elvihetem a kocsidat, Silvio? 

— Persze. 

— Miért ő az egyetlen? — értetlenkedett az építész barátnője. 

— Mert ő az egyetlen köztünk — felelte Kissy —, akinek van 
jogsija és férfi. 

— A kislányt föl kell csípni — magyarázta az építész. — Magá- 
tól nem jönne. 

— Jaaaa... 


Ketten mentek Jenniferrel, mert a Discovery egy Biniorella ne- 
vű hegyi falu — luxusvillák sora — fölött, egészen a hatósugár 
legszélén lebegett, és a kislány már jóval túl volt a hatótávon. 
Ha fölszedi valaki, bottal üthetik a nyomát. Lemásztak a hegy- 
ről, megkerülték az andratxi öblöt, fölmásztak a másik hegyre, 
aztán Biniorellában Pi megállt egy pillanatra, Jennifer kiugrott, 
s már jelentette is: 

— Törpilla Mavericknek, készen állok. 

— Maverick Törpillának, akkor vedd át, egérke. 

A Discovery nagy negyedkört írt le a hegyek fölött, a házfalra 
vetített képen most egymás mellett látták a kamera képét és a 
térképet, amin a szokásos mélyzöld pötty jelölte Jennifer pozí- 
cióját, barna Piét, piros D betű a Discoveryt, és egy piros X azt 
a helyet, ahol a kislányt sejtették. Sorel úr hollétét nem mutatta 
semmi, ő csak vállat vont, amikor Jerry-telefont kínáltak neki, 
azt mondta, nem téved el. Követte Piéket, és most valahol ott 
lehet Jennifer közelében. 

Ahogy a helikó visszafordult a piros X felé, és a kislány me- 
gint bekerült a célkeresztbe, Nimby már mondta is: 


— Megvan. Két pontról bemértük a pontos irányát, tudjuk, hol 
van, Obelix, jobbra, aztán megint jobbra, a következőnél egye- 
nesen! 

— Vettem — felelte Pi, és lemanőverezett a hegyi utcákon 
Nimby útmutatása szerint. A piros X közben kicsit arrébb csú- 
szott, a kislány pontos helyét mutatta már. 

— A körforgalomnál jobbra, aztán teszel egy félkört és ott 
vagy. 

— Nyomj rá, jön egy kocsi — tette hozzá Vanessa. 

— Nem száguldozhatok -— felelte Pi. — Ha fölszedi, majd köve- 
tem. 

De a kocsi csak lassított, a sofőr jól megnézte a lányt, aztán 
továbbhajtott. 

— Célnál vagy — közölte Nimby. 

Pi lassított. 

— Látom, lassítok, nem hajtok tovább és jövök vissza, egyből 
fölveszem. — Majd kisvártatva: — Buenas tardes, seforita. Vársz 
valakit? 

— Lehet, hogy éppen téged — felelte egy lányhang nehezen 
érthető helyi tájszólásban. — Ha van pénzed. 

— Akad éppen. Mennyi kellene? 

— Egy százas egy óráért. 

— C-c-c — mondta Elke. 

— Van százasom, persze. 

— Hát akkor vedd elő. 

— Te meg majd elszaladsz vele, mi? 

Már a lány arcát is látták, Jennifer közelebb repült. 

— Hát jó — mondta a lány, megkerülte a kocsit és beszállt. 

— Hány éves vagy? — kérdezte Pi, és elindította a kocsit. 

— Hol van a százas? 

— Vezetés közben nem kotorászok pénztárca után, mert kór- 
házban kötünk ki mindketten. Szóval hány éves vagy? 

— Tizennyolc. 

— Itt a sarkon jó lesz, ha kiteszlek? 

Ötven métert se haladhattak még. Míg beszéltek, a Discovery 
levált a célról, visszaszáguldott Biniorellába Jenniferhez. Az 
utolsó, amit láttak, Sorel úr magasra nyújtott karja volt, a heli- 
kopter puhán landolt a tenyerén és kikapcsolt. 

— Miért akarsz kitenni? 


— Nem csípem a hazugságot. Ha velem akarsz jönni, az igazat 
mondd. 

— Oké, oké. Tizenhárom, tessék, most boldog vagy? 

— Hát mondjuk. És hogy hívnak? 

— Isabel. 

— Akkor szevasz, Isabel. Én Pi vagyok. 

— Az milyen név? 

— Rövidítés a Pierre-ből. 

— Ja, értem. Hova megyünk? 

— Át a hegyen, Andratxba. Egy szép nagy villába, ha megfe- 
lel. 

— Nekem jó. 

— Van ott egy kis baráti társaság, akik örülnének neked. 

— Hé, öreg, az már drágább lesz! 

— No mennyi? 

— Hát akkor egy százas fejenként. 

— Nem gondoltál még rá, hogy nagyobb tételnél árenged- 
ményt adj? 

Kissy tenyerébe temette az arcát. Pi és az ő humora. 

— Nem... 

— Jobban fogyna az áru. Csoportos megrendelőknek, mondjuk 
húsz darabtól kezdve, tíz százalék engedmény. Vagy így is van 
vásárlód bőven? 

Kissy halkan nyüszített. 

— Van sok. 

— Ennek örülök. Szomorú lenne, ha egy ilyen menő környé- 
ken ne lenne fizetőképes kereslet. Szép sziget. Én először járok 
itt. Te itt laksz, ugye? 

— Aha. 

— Szép tőled, hogy suliszünetben kipótolod a szüleidnek a 
kosztpénzt. 

Kissyben emésztő vágy ébredt egy palacsintasütő után. 

— Nincsenek szüleim. 

— Hát ki van? 

— Pedro. 

— És ki neked Pedro? 

Válasz nem érkezett, Kissy gyanította, hogy Isabel kibámul 
az ablakon és hallgat. 


— Törpilla bázisnak, mindjárt ott vagyunk, bevisszük a kocsit 
és frontális támadást indítunk egy palack ellen, vége. 

Vanessa máris fölkapott két poharat és töltött nekik, az egyik- 
be kólát, a másikba narancslevet. Persze hogy tudja, hogy hu- 
szonöt egér és harminc vendég közül ki mit iszik. Legalább 
húszféle ital sorakozik a hűtőládákban. 

A másik kocsiban nem volt már beszélgetés a hátralevő né- 
hány percben, csak a villa kapujában szólalt meg Pi: 

— No, itt is vagyunk. Megjöttünk, egérkék. 

Ez a kapuban őrködő különítménynek szólt. 

— Ők miért. . . — szólalt meg Isabel. 

— Tudod, nekem vezetni kell a kocsit, nem ugorhatok ki egy 
pillanat alatt, ha netán meg akarnál lógni. Úgy gondoltuk, jobb, 
ha várnak itt néhányan. No, gyere, ismerkedjetek össze. 

A társaság nagy része átment már a ház másik oldalára, ahol 
a piros ruhás kislány zavartan és riadtan nézett végig a sokasá- 
gon, azok pedig sorban mondták a nevüket. 

— Elke. 

— Francoise. 

— Molly vagyok. 

— Nimby vagyok. 

— Vanessa D" Aubisson -— lépett elő a mikró, és fölmutatta az 
igazolványát. — Jerry Alapítvány. A gyerekek szexuális kizsák- 
mányolása ellen harcolunk. 


— Mit akartok tőlem? 

— Segíteni — felelte Pt. 

— Miben? 

— Rendet rakni az életedben. Gyere, üljünk le egy kicsit. Gon- 
dolom, megszomjaztál ebben a melegben. 

— Meg... 

— Helyes, nézz körül, van itt mindenféle. 

Isabel tekintete megakadt az üdítőitalos palackokon. 

— Adhatnátok valami erősebbet is. 

— Szívesen teszek neked feketeborsot a narancslébe — vála- 
szolta Vanessa legalább olyan csípősen —, de alkoholt nem 
kapsz, amíg be nem töltöd a korhatárt. 

— Azt hiszed, nem ittam még olyat? 


— Egyáltalán nem hiszem. Éppen ezért nem kapsz. Mást bár- 
mit, van bőven. Egyél szendvicset, sütit, amit csak szeretnél. És 
érezd jól magad. 

— Nem maradhatok sokáig. 

— Miért, mennyi ideig tartott volna az, amiért jöttél? 

Vanessa ezzel elment egy tál szendviccsel, otthagyva Isabelt 
a megválaszolatlan kérdéssel. Van dramaturgiai érzéke, gon- 
dolta Kissy, aki valamivel távolabb sütit eszegetett, és persze 
szemmel tartotta a kislányt. Nemcsak az alkohol miatt. Ha az 
élet csak tizedannyira tette leleményessé, mint egy egeret, ak- 
kor a bezárt kapu nem akadály neki, ha meg akar lógni, meg is 
teszi. 

De nem akart. Velük töltötte az este nagy részét, evett-ivott, 
beszélgetett mindenkivel mindenféléről. Senki se foglalkozott 
azzal, hogy ő micsoda és eredetileg miért van itt. Amikor a csa- 
pat harci bemutatót tartott a vendégseregnek, ő is ott ült a kö- 
zönségben és szájtátva nézte a villámgyors ütéseket és rúgáso- 
kat. Aztán némi győzködés hatására kipróbálta, nem túl nagy 
tehetséggel, de Kissy tudta, hogy bárkiből lehet jó verekedő, ha 
eleget gyakorol. Isabel most már tudja, hogy ilyen is van, a 
gondolatot elültették — ha azt fogja csinálni, amit eddig, szük- 
sége lesz az önvédelemre. Ha nem, akkor sem árt, ha meg tudja 
védeni magát. Szép kislány, és egyedül van a világban. 

Egészen oldottan viselkedett az este folyamán. Fél tizen- 
egyig, amikor az egyik vendég odalépett Silvióhoz, mondván, 
hogy neki még dolga van, mennie kell. Ők elsétáltak a kapu fe- 
lé, megbeszéltek valamit, Isabel pedig rádöbbent az idő múlá- 
sára. 

— Nekem mennem kell — mondta. 

— Hív a kötelesség — bólintott Pi pontosan azzal az arccal, 
mint Richard Gere a Micsoda nőben. 

— Ha... ha tizenegyre nem érek haza... Pedro nagyon hara- 
gudni fog. 

— Eszem a szívét — mondta Francoise. — Hogy aggodalmas- 
kodhat szegény. 

— Meg tudjuk oldani, hogy még ennél is jobban haragudjon. — 
Pi odalépett Mollyhoz, aki Isabellel szemben ült, és megkopog- 
tatta a vállát. A kislány fölnézett, felállt, átadta a helyét. — 
Kösz. Két dolog történhet. Összedobhatunk három-négyszáz 


eurót, elviszed Pedrónak, akkor talán nem fog annyira hara- 
gudni és talán nem ver meg. Mert amúgy meg szokta tenni, 
nagyjából mindennap. 

Nem kérdezte, állította. Isabel nem felelt, de a szemében ott 
volt a válasz. 

— Vagy pedig Pedro haragudni fog. Nagyon haragudni fog, ha 
elveszíti a ma esti bevételt, és ráadásul téged is. 

— Engem? ... 

— Igen, és veled az összes pénzt, amit valaha kereshetnél neki. 
Mert nem mész vissza soha többé. 

— Hanem... itt akartok tartani? 

— Dehogy itt. Van egy intézmény, ami olyan lányoknak segít, 
mint te. Beszéltem velük, reggel már ott lehetsz. 

Isabel szeme gyanakvóan összeszűkült. 

— Hogy beszéltél volna velük, amikor este van! 

Erre előlépett egy férfi a vendégek közül. 

— Alfredo Ramirez vagyok, építési vállalkozó. A bátyám egy 
alapítvány vezetője, amely nehéz sorsú gyerekeknek segít Bar- 
celonában. Fölhívtam, ő adta meg egy ilyen intézmény vezető- 
jének a számát. A mobilt, ami este is nála van. Jourdain úr és 
én is beszéltünk vele. Meg egy szakértővel, aki pontosan gyer- 
mekprostituáltak rehabilitációjával foglalkozik. Elég sokat tu- 
dunk már mesélni neked erről. 

— Szóval kóterba akartok dugni — kezdte Isabel, de Pi föl- 
emelte az ujját. 

— Várj. Mielőtt ezt tovább mondod: oda csak önként mehetsz, 
és bármikor eljöhetsz onnan. 

— De hát Pedro iszonyúan dühös lesz, ha ott talál! 

— Nem talál ott. Az intézményt őrzik, éppen az ilyen Pedrók 
miatt, és nem engednek be senkit. Ráadásul őt egy darabig ki- 
engedni se fogják, ha te megmondod, hogy hol találjuk. A töb- 
bi lánnyal. Mert többen is vannak, ugye? 

Isabel lassan bólintott. 

— Te döntesz. Minket még nem ismersz, az intézményt még 
kevésbé. Nem tudod, mit várhatsz tőlünk vagy őtőlük. Pedrót 
ismered és tudod, mit várhatsz tőle. Amíg keresel annyit, 
amennyit jónak lát, addig megtart, elszórakozik veled. Ha már 
túl öregnek tart, elad valamelyik , kollégájának", kézről kézre 


jársz, aztán egyszer megtalálnak egy parkolóban vagy akár a 
tengerben. Döntsd el, hogy amit mi kínálunk, lehet-e rosszabb. 

— Ráérsz a döntéssel — szólalt meg Niala. — Naponta harminc 
légijárat van. 

— Légijárat? 

— Szigeten vagyunk. Kocsival nem lehet innen elmenni. 

— De hová? 

— Madridba. 


— Azért én egy kicsit izgulok. Mi van, ha nem tetszünk majd 
neki? 

tt 

— Jaj, figyelj már, én tudom, hogy állati csinosak vagyunk és 
kicsik, ha fölvesznek minket, a pedofilok ott fognak nyüzsögni 
virágcsokrokkal, és a szerénységünkről még nem is beszéltem. 
De mi van, ha nem illünk a cég arculatába? 

— Arcába, az mi az? 

— Arculat. Hát például amikor egy cégnél mindenki formaru- 
hát hord, hogy egységes legyen és a vevők messziről fölismer- 
jék az alkalmazottakat. Vagy amit fotómodelleknél szoktak, 
hogy mindenkinek másfél méter hosszú a lába, fél méter a fel- 
sőteste és öt centi a feje, de négyméteres szőke sörénye van. 

— Az összesen hatszáz és ötésötven centi. 

Kissy csuklott egyet. 

— Pontosan. Szóval mi van, ha nem felelünk meg? 

— Biztos egyenruha adnak. 

— Azt csak példaként mondtam. Ennél a cégnél biztos nincsen 
egyenruha, mert a munkát úgy végzik, hogy nem kell hozzá. 
Nemcsak egyenruha... semmilyen... 

Kissy eldöntötte, hogy fölleltárazza a konyhában a palacsin- 
tasütőket. 

— Nem aggódjad. Cég kap alkolman, hogy fölvehet állásba 
ilyen klassz, szexi kicsi állat kettőt, egész nagy szigetben senki 
szexprostitúciós lány nem dolgozódik ekkora nagy fülikékkel. 
Pasiak szeretik lányok nagy fülivel, mint Playboy-Háaslein. . . 

Kissy döbbenten nézett össze Vanessával. A Playboy-nyu- 
sziknak tényleg nagy fülük van. 


Persze senki se viselt már egérfüles hajpántot, se jerrys pólót. 
Úgy voltak öltözve, mint bárki. Elkének éppenséggel volt pánt 
a hajában, sárga, egy kis virággal. Jól ment a haja színéhez. 

— Hát akkor lássuk — mondta Francoise —, van-e itthon valaki. 

Ezzel átsétáltak az utca túlsó oldalára és megnyomták a kapu- 
csengőt. Ugyanekkor a kert végében egérkék másztak át a kerí- 
tésen és lopóztak a ház felé. 

Kissy osztaga a szomszéd ház előtt állt lesben, volt egy kiug- 
ró faldarab, az takarta őket. Niala csapata a sarkon várakozott. 
Silvióék a szomszéd utcában álltak a kocsikkal, velük egyetlen 
egér sem maradt, kaptak néhány Jerry-telefont minden eshető- 
ségre. 

— Ti mit akartok? — kérdezte egy lányhang. 

— Szia — felelte Francoise. — Pedro itthon? Őt keresünk, sze- 
retne beállni hozzá. 

— Aha, gyertek. 

Az órájukat kamerára állították, az mutatta, hogy végigmen- 
nek valami folyosón, aztán benyitnak valahová. 

— Szia, te Pedro? 

— Ki akarja tudni? — kérdezte egy férfihang. Elég mély volt, 
Kissy legalább negyvennek tippelte, de a kislányoknak még 
nem sikerült képen is megmutatni. 

— Mi. Szállás és munka keres. 

— Honnan jöttetek? 

— Svájc. Nem beszélek túl jól spanyolul. 

— Én csak néhány szó spanyol — szólalt meg Elke. A spanyol 
kiejtése nem volt rosszabb, mint a francia, de most szándéko- 
san rontott rajta, és hirtelen elfelejtette az igeragozást, bár am- 
úgy valamicskét ment. Nem túl jól, de ment. 

— Ki küldött hozzám? 

— Egy lány beszélget az utca sarok, az mondott, hogy jöjjünk 
ide. 

— Hogy nézett ki? 

— Piros ruha rajta, a haja... milyen színű is volt a haja? — kér- 
dezte Francoise az anyanyelvén. 

— Barna — mondta Elke. 

— Nem tudom, hogy mondod az a szín, ami a haja — mondta 
Francoise spanyolul. 

— Értettem így is. És ő hol van? 


— Egy sefor elvitte kocsi. 

— Mikor? 

— Félóra talán. Leül? 

— Aha, üljetek csak le. 

Kissy az utolsók között mászott át a falon. Az utcán csak Pi 
és Claude maradt, a kertben viszont nem lehetett volna leejteni 
egy darab sajtot úgy, hogy valaki meg ne rágcsálja. 

Ahogy a zsebek leültek, sikerült úgy rakni a karjukat, hogy 
láthatóvá váljon a pasas. Átlagos testalkat, dús hajzat, bajusz, 
arany nyaklánc. Egy fotelban ült, és egy lány ült a lába mellett. 
Először csak vállig látszott, de aztán fordult a kamera és egy 
pillanatra mutatta, hogy legalábbis a felsőteste csupasz. 

— Ha munka és szállás, akkor dolgoz mi Jól. 

— Aha, és milyen munkára gondoltatok? 

— Ami van. Mi elhagy csoport, unalmas vakáció. Sziget má- 
sik végén ők. Csak nincs pénz már nekünk semmi. 

— Nincs pénz, nem — erősítette meg Elke. — Nincs eszik. 

— Mikor hagytátok el a csoportotokat? 

— Hát az két hét. 

— És miért? 

— Nem örül ők. Nem szeret mi. Csak egy ember mi szeret, ve- 
le ágyban éjszaka, és... akkora botrányt csaptak, hogy zengett 
a kemping — fejezte be a zseb franciául. 

— Szóval kempingben voltatok és lefeküdtetek egy pasival. 
Ketten egyszerre? 

— Sí, sefor, egyik éjszaka. 

— Hány évesek vagytok? 

— Tizenhárom én voltam tavasszal. Hilde... wieviel Jahre alt 
du bist? 

— Dreizehn — felelte Elke. — Ősszel — tette hozzá franciául. 

— Értem. És a rendőrök nem keresnek? 

— Nem tudunk azt. Találkoz rendőr néha, de nem szól semmit 
ök. 

— Hogy hívnak? 

— Claudette. 

— Claudette mi? 

— Lavoisler. 

— És téged? 

— Hilde Habersetzer. 


— Svájcból? 

— Ja, die Schweiz. 

Kissynek nem tetszett a túl sok kérdés, a pasas kíváncsi, és a 
sebtiben kiagyalt fedősztori nem sok faggatózást bír el. Jelzett 
a fiúknak, induljanak. A ház nemcsak lakóhelye a lányoknak, 
hanem munkahelye is, Nimby a becsomagoljam vagy itt tetszik 
elfogyasztani elnevezést használta a szolgáltatásra — de csak 
azok vehetik igénybe, akik tudják a varázsigét. 

A kertben is hallották a csengetést, és csakhamar kibotorkált 
egy lány. A kertben teljesen sötét volt, semmilyen lámpa nem 
égett. 

— Jó estét. Sefiora Garciát keressük — mondta Claude a va- 
rázsigét. 

Kissy kileskelt egy bokor mögül. A lány az évszaknak meg- 
felelően volt öltözve, egy szál köntös vagy hálóing volt rajta. 
Megfordult és visszament a házba, a fiúk követték. Néhány pil- 
lanat múlva megérkezett a jelzés. Tátátá tátitá, PL, macska- 
mentes! 

Kissy és Angéligue volt az első páros. Kissy hirtelen fölrán- 
totta az ajtót, Angéligue csőre töltött fegyverrel belépett rajta, a 
nyomában ő is, mint tízcentis kommandósok, ketten kétfelé 
fordulva kezdték figyelni a terepet. Rosszul megvilágított, szé- 
les, hosszú folyosó, valaha talán középület lehetett. Összevisz- 
sza elhelyezett, ócska bútorok. Ezek mögött lapultak meg, 
amíg a többiek is megérkeztek. 

Éppen jókor, mert a szobában Pedro azt mondta: 

— Jól van, elég a vacakolásból, lássuk az árut. 

— Ez nem ért én. Gyenge spanyol. 

Pedro megismételte tűrhető franciasággal. 

— Milyen áru? 

— Figyelj, csajszi, ez itt nem szeretetotthon. Dolgozni akar- 
tok? Jó. Először is dobjatok le magatokról mindent... te ki a 
franc vagy? 

— Helló. Sefiora Garcíához jöttünk — köszönt Pi, Kissy jól hal- 
lotta a hangját a fülhallgató nélküli fülével is. 

— Aha. Szórakozni jöttetek? 

Kissy megnyalta a szája szélét. Igen, pontosan azért. 

— Igen, az öcsémmel hallottuk, hogy ide érdemes eljönni, hát 
benéztünk. 


— Jó. Fejenként két lepedő egy órára. Válasszatok, akit akar- 
tok. 

Utána mintha a zsebekhez beszélt volna, nyilván azt, hogy 
vetközzenek, de Kissy már nem hallotta, sem senki közülük. 
Végre megadatott nekik az az élmény, amit minden kamralakó 
kisegér átélhet, ha öreg nénikét fogad a házába. Éppen Kissy- 
vel szemben kinyílt egy ajtó, kilépett egy lány, ránézett Kissy- 
re, és velőtrázó sikolyban tört ki. 


Csak utólag lehetett összerakni, hogy történt. A sikításnak nem 
volt meg az a hatása, amitől tartottak, hogy összecsődül az 
egész ház, Pedro csak kikurjantott az ajtón, hogy csönd legyen. 
Föl sem egyenesedett, kényelmesen hátradőlve ült tovább. A 
házban gyakori lehetett, hogy egy lány sikoltozik. Rajta kívül 
csak egyvalaki reagált, egy ajtó kinyílt és kinézett egy újabb 
lány, akinek földbe gyökerezett a lába a rengeteg egér láttán, és 
amikor Martin megfenyegette a bicskájával, pont ellenkezően 
reagált, mint az előző, egy hang se jött ki a torkán. 

A sikítás nem a házbeliekre hatott rosszul, hanem a Jerryre, 
akik nem is gondolták, hogy itt senkit se fog érdekelni egy 
ilyen hang. Támadásba lendültek, föltépkedték az ajtókat és pá- 
rocskákat rebbentettek szét, ketten berobbantak abba a szobá- 
ba, ahol Pedro üldögélt, és pillanatok múlva hat csúzli szegező- 
dött rá. A zsebek, a két fiú, Jennifer és Niala. A férfi motyogott 
valamit meglepetésében, és valahonnan a keze ügyéből elővett 
egy pisztolyt. Csak egyszer kiáltottak rá, hogy dobja el, aztán 
elsütötték a fegyverüket. 


A mentöktől tudták meg, hogy az a férfi, aki rosszul lett, mikor 
az egyik lány mellől fölrángatták és meztelenül kikergették a 
kertbe, ismert ügyvéd, aki politikai ambíciókat is táplált. Mi- 
után volt már baj a szívével, egykettőre kórházba szállították — 
a villogó vakuk és a rohamtempóban érkező újságírók pedig 
pillanatok alatt véget vetettek politikusi pályájának. Pedrót is 
kórházba vitték, nagyon vérzett, sokkot kapott a lövedékek be- 
csapódásától. Az öt további férfi és a tizenegy lány fizikailag 
nem sérült meg, de halálra voltak rémülve. 

Azért indítottak frontális egértámadást ahelyett, hogy szóltak 
volna a rendőrségnek, mert csendben el akarták menekíteni a 


lányokat abba a rehabilitációs intézménybe. És mert volt egy 
gyanús elem Isabel leírásában: a biztonsági intézkedések teljes 
hiánya. Sehol egy testőr vagy kidobóember, riasztó, semmi. Az 
sétált ki-be, aki akart. Az volt a gyanújuk, hogy a biztonság- 
technikát a rendőrség működteti, korrupt módon a bűnözőt vé- 
delmezi az ártatlanok helyett. 

Amíg az akciót véghez vitték, Isabel egy közeli lakásban rej- 
tőzött Silvio baráti körének néhány nőtagjával, és a rendőrök- 
nek már senki se szólt a hollétéről. Hajnalban két nő kivitte a 
reptérre, gépre ültek vele, és reggel már a madridi intézmény- 
ben volt. 

De a többiek csendes kimenekítésének lőttek. Megindult a 
harc a rendőrség között, akik gyanúsítottként és tanúként is 
igényt tartottak rájuk, az alapítvány között, akik Madridba 
akarták őket vinni, és a gyámhatóság között, akik... nem csi- 
náltak semmit. Pedig kellett volna, mert a lányok egytől egyig 
kiskorúak voltak. Silvio baráti körének néhány befolyásos tagja 
is belépett a küzdelembe, a gyámhatóságot is próbálták moz- 
gásra serkenteni, a rendőrséget is puhították. 

Silvio már nem vett részt a csatában, reggel elutazott Berlin- 
be tárgyalni. 

Ők hajnali kettőre kerültek haza a rendőrségről, még mindig 
Silvio barátainak kocsiján, mert kitartottak mellettük. Isabelt 
már nem látták viszont azután, hogy elindultak Pedróra vadász- 
ni. Reggel Pi bevitte a D"Aubisson egereket balhézni a rendőr- 
ségen, Vanessa szerencsére talált egy kapitányt, aki tudott fran- 
ciául, így a kislány teljes szókincsét eredetiben élvezhette. Azt 
mondta, a bűntanyáról jött lányok se beszéltek olyan mosdatlan 
szájjal, mint Vanessa. De a mikró csak üvöltött vele tovább, azt 
mondta, ne az ő szájával foglalkozzon, hanem a saját nyakával, 
azt védje, ha tudja, mert ezek a lányok nem tettesek, hanem ál- 
dozatok, és így tovább, a végtelenségig. Csoda, hogy be nem 
rekedt. 

Niala egy másik irodában egy másik rendőrt szekírozott, és 
neki sikerült eljutnia egy közepesen magas rangú rendőrfőnö- 
kig, aki végre úgy reagált, ahogy rendőrtől elvárható ebben a 
helyzetben. Visszaüvöltött neki, és egy darabig üvöltöztek 
egymással. 


A lányok szabadon bocsátását azonban még nekik sem sike- 
rült elérniük, nem is beszélhettek velük, semmit sem engedtek 
meg. Állítólag a körzeti vagy megyei vagy tartományi vagy ki 
tudja, hová való rendőrfőnök személyesen tiltotta meg. 

A csatát végül az alapítvány nyerte meg, de nem a D"Aubis- 
son egerek révén, hanem a lányok ügyvédje által. Egy madridi 
kiválóság volt, Pi reggel kilenckor kötött vele szerződést az 
alapítvány nevében, és negyed tízkor az ügyvéd már az orszá- 
gos főkapitányságon volt, az itteni rendőrökre rá se nézett. 

Délután ötkor jött meg a parancs, hogy engedjék el a lányo- 
kat. A három egér még mindig ott volt a rendőrségen, a fogda 
előtti folyosón várták őket. Taxikat hívtak és irány a reptér, a 
tranzitban várták meg a gépüket, millió biztonsági kamera és őr 
tekintetének kereszttüzében. 

Mert délelőtt tizenegykor megtámadták az alapítványt. 


Amikor megszólalt a telefonja, Kissy éppen a nappalin haladt 
át, de így az egyik ajtó helyett a másik felé kanyarodott és ru- 
tinszerűen ellenőrizte a fegyvereit. Pillanatok alatt több száz 
kisegér csatlakozott hozzá. A telefon pedig zavartalanul beszélt 
tovább. 

— Hát kinyitnám szívesen, ha eltennéd azt a mordályt. Tudod, 
mi vendégszerető népek vagyunk. De nem puskaszeretők. 

Ez Christian. Bátor egér. 

— Ne legyen olyan nagy a szád, öcsi. Nyisd ki a kaput és 
engedj be, különben megnézheted magad. 

— Jól van, kinyitom. 

Chantal villámgyors kézjeleket adott le, az egérkék szétspric- 
celtek a különféle helyiségekbe. Néhányan itt-ott résnyire nyi- 
tottak szekrényeket, hogy meg kelljen nézni, nem rejtőzik-e ott 
valaki. 

— Te szépen itt maradsz a barátommal. Ha a bentiek valami 
disznóságot csinálnak, megnézheted magad. 

— Másodszor mondja, hogy megnézheted magad — susogta 
Kissy vállánál Francoise. 

— Mert nem nagyobb a szókincse — felelte Kissy. 

Megvárták, amíg a hívatlan vendégek besétálnak a nappaliba, 
körülnéznek, elismerően füttyentenek a berendezés láttán, és 
szétszélednek. Ez a második hiba, amit elkövettek: együtt, cso- 


portban sokkal erősebbek lennének. Az első hiba az volt, hogy 
idejöttek. 

Kissy és Francoise a dolgozószobába surrant be. Francoise az 
ablakhoz ment, ezzel a belépő bandita figyelmét azonnal magá- 
ra vonja. Ilyenkor senki se néz az ajtó mögé. 

Így is történt. 

— Muchacha - lépett be egy borízű hang tulajdonosa, Kissy 
széles vigyort hallott a hangjából. Még egy lépést megvárt, 
hogy a pasas hátába kerülhessen, és azonnal a kését használta. 
Hátulról. Lentről fölfelé. 

— Dobd el a stukkert, nem mondom kétszer. Vagy nem mon- 
dod többé, hogy muchacha. . . legfeljebb lemondó sóhajjal. . . 

A pisztoly földet sem ért, a szempillantás alatt ott termő Fran- 
coise elkapta, megfordította és a pasasra szegezte. 

— Kezeket tarkóra és hasra! 

A pasas valami káromkodásfélébe kezdett, de Kissy meg- 
nyomta a kést, amitől a szavak elfojtott sikollyá torzultak, és 
inkább mégiscsak lefeküdt. 

Kissy intett a zsebnek és átvette tőle a fegyvert. Francoise vil- 
lámgyorsan egy fiókhoz surrant, zsineget és ollót vett elő, és 
pillanatok alatt összekötözte a pasas kezét. 

— Szorít — panaszkodott a bandita. 

— Nem szorítana, ha nem jöttél volna ide! Jól van, én megyek, 
segítek a többieknek hidegre tenni a társaidat. Ő itt marad és 
vigyáz rád. Ha megpróbálsz okoskodni vele, az két hónap a 
rabkórházban. 

De nem kellett segítenie. Harminc másodperccel azután, hogy 
beléptek a házba, az összes bandita hason feküdt különböző he- 
lyiségekben. Egy percen belül a csuklójuk is össze volt kötöz- 
ve. Kivéve azt az egyet, aki Christiant tartotta sakkban, mert a 
fiúnál nem volt zsineg. Ezért a pasas mögé nézett és megkér- 
dezte: — Hát ti? —, amire a pasas hátranézett, Christian pedig rú- 
gott, háromszor, nem négyszer, a mellkasát kihagyta, fonto- 
sabbnak érezte lejjebb rúgni. Aztán elvette tőle a fegyvert és 
úgy őrizte. A pasas mégis megpróbált fölkelni. Egyetlenegy- 
szer. 

— India Zulu Oscar Kilo? — kérdezte Jennifer, ők pedig a be- 
tűjelükkel válaszoltak, hogy igen, mindenki oké. 


— Akkor beszélgessünk — mondta Jennifer, a hangját az ösz- 
szes bandita hallotta őreinek telefonjából. — Ti nyolcan vagy- 
tok, és föltételezem, hogy mindannyian tudjátok a választ a 
kérdéseimre. Tehát minket nem ér veszteség, ha akár többet is 
megrongálunk közületek. Egyetlen kérdést se fogok megismé- 
telni. Ezek a kések borotvaélesek, és a pisztolyaitokat se félünk 
használni. Hogy ki lesz a szenvedő alany, azt majd eldönti a 
véletlen. Első kérdés: ki küldött? 

Csend. A nappaliban álló egerek egymásra néztek, és Kissy 
visszasétált a dolgozószobába, ahol Francoise célra tartott fegy- 
verrel vigyázott a banditájukra. 

— Levágjuk egy-két testrészét? — tudakolta. 

— Esetleg — felelte Kissy —, de nem itt. Egy véres szőnyeget 
már ki kellett tisztíttatnunk. 

Ezzel megragadta a banditát a bokájánál és kivonszolta a nap- 
paliba. A többiek is odahúzták a zsákmányaikat. 

— Mind megvan? — nézett végig rajtuk Jennifer. — Jól van, 
nem árt, ha együtt vannak, hosszú vallatás lesz. Utánatok jön 
valaki, ha nem mentek haza az esti mesére? 

— Ide figyeljetek — mondta az egyik bandita —, akármit csinál- 
tok velünk, nem fogunk beszélni, mert akkor még rosszabbul 
járunk. 

— Csak egyvalami van, ami rosszabb, mint akármi — mondta 
Nimby -—, ha megölnek titeket. Erre számítotok? 

— Még a családjainkat is — mondta egy másik bandita. 

— De picikém — hördült föl Francoise —, akinek gyerekei van- 
nak, az nem támad fölfegyverkezve más gyerekekre! 

— Nekem három van - felelte a bandita. 

— Nekem kettő. . . -— mondta egy másik. 

— Jó — bólintott Elke. — Ha maffiók leöli tiéteknek gyerekekt, 
ha beszélitek magatokat, mi szívesen leöl ugyanazok gyere- 
kekt, ha nem beszélitek magatokat, így akkor gyerekek egysze- 
rűsítése képletből máris. 

Itt némileg szünetelt a kínvallatás, a tolmácsolás miatt. 

— Hát ezt nem nagyon hiszem — derült az egyik bandita. 

— Pedig jól hangzott — mondta Kissy. — Az itt a baj, hogy nem 
hisztek nekünk, hiába mondjuk, hogy le fogjuk vágni a fülecs- 
kéteket. Szerintetek nem fogjuk. Jól látom? 

— Hibátlan összefoglaló, csajszi — vigyorgott a bandita. 


— Csakhogy éppen ezért mégiscsak muszáj lesz bántanunk ti- 
teket, pusztán csak hogy higgyetek nekünk. 

Csend. A bandita jókedve lassan alábbhagyott. 

— Én uni ezt — mondta Elke. — Úgyse fogja hiszni nekünk 
semmit is. Mert mi jó gyerekek vagyunk, ők meg maffiók. Kell 
csinálni inkább ezt. 

Ezzel egy szempillantás alatt előkapta a Nimbuszát, a meg- 
szokott Jerry-gyorsasággal megtöltötte, és célzás nélkül, fél 
méterről fenékbe lőtte a legközelebbi gengsztert. 

A rendőrségnek már az összes adattal együtt adták át őket. A 
megbízó neve, címe, a megbízás célja, minden rajta volt a 
hangfelvételen, amit úgy készítettek, hogy a meglőtt banditá- 
nak betömték a száját, különben csak az üvöltözése hallatszott 
volna. 

A megbízás arra szólt, hogy az egész csapatot vigyék el a 
nagyfőnökhöz, egy González nevű alakhoz. A tartományi rend- 
örfőnököt már maga Georges hívta föl azzal, hogy ha félórán 
belül nem kapja azt a hírt, hogy a gyerekei biztonságban van- 
nak Mallorcán, akkor indul Madridba, a rendőrfőnök mérget 
vehet rá, hogy bejut a miniszterhez, és beszél az összes na- 
gyobb spanyol hírlappal és tévécsatornával. Gondja lesz rá, 
hogy Mallorca nagyszámú turistát veszítsen a szezon végén. 

Ahogy letette, hívta a mallorcai szállodákat, éttermeket, min- 
denféle helyet, ami idegenforgalomból él. 

Még nem volt dél, amikor Silvio birtokát már egy osztag 
rendőr vigyázta. 


— Azért nem egészen így terveztük ezt a nyarat — mondta Niala. 

— Szerencsére jobb lett, mint a terveitek — felelte Maverick. 

— Nyolc fölfegyverzett gengszter támadta meg a házat — em- 
lékeztette Niala. 

Maverick csettintett a nyelvével. 

Kissynek, aki kétegérnyivel arrébb feküdt Mavericktől, déja 
vu érzése támadt. Mintha látott volna már olyanokat, akik meg- 
őrültek mindenféle harcért, és egyszerűen nem volt veszélyér- 
zetük. Az egyik barna volt, a másik vörös. 

Arról, hogy ezeknek sincs veszélyérzetük, nemcsak akkor 
győződhetett meg, amikor Elke áldozata még levegőt se vett az 
első üvöltés után, és Maverick már intézkedni kezdett, javasol- 


ta, hogy osszák szét a banditákat igazságosan, mindegyik egy- 
forma számú golyót kapjon a popsijába — popsit mondott -—, és 
azonnal rákezdte Molly is, hogy így azért nem sok jut egeren- 
ként — de azt a szót, hogy egér, nem mondta ki -, lőni kell a lá- 
bukba és a hátukba is, és már Christian is tódította, hogy ki kell 
deríteni, honnan jöttek, és a társaikat is így megtanítani sikol- 
tozni. Akkor Jennifer leguggolt a bandavezér mellé, és elma- 
gyarázta, hogy nem kell törődni velük, gyerekek még, nincs fe- 
lelősségtudatuk, és fogalmuk sincs, hogy a csúzligolyó jobban 
fáj, mint a pisztolylövedék, pedig nem hatol át az ember bőrén, 
és ezek a felelőtlen gyerekek zavartalanul és pláne lelkifurdalás 
nélkül megkeresik az ő legérzékenyebb pontjaikat és szétlövik 
valamennyit, pusztán azért, mert élvezik, hogy hatalmuk van 
felnőtt, erős börtöntöltelékek fölött, egyszer már elkaptak egy 
csirkefogót egy órára, akkora nagydarab volt, mint Bud Spen- 
cer, és fél éve kórházban fekszik, és Jennifer csak mondta, 
mondta, mondta, úgy hazudott, mint a vízfolyás, és a banditák 
elkezdtek csicseregni. 

— A szüleitek nem lesznek elragadtatva — mondta Niala, tele- 
fonból persze. 

— Hát az lehet — mondta Molly, aki szintén néhány egérnyivel 
távolabb feküdt Kissytől. A fél csapat kijött ide a kertbe napoz- 
ni, amíg a rendőrök őrködnek. 

— Ugyan — vont vállat Maverick fektében —, egeret akartak. 
Belevaló, stramm kisegeret, aki röptében puffantja le a gengsz- 
tert és késeli meg a maffiózót. 

— Az lehet — felelte Jennifer. — De azt biztos nem akarták, 
hogy a gyereküket tíz rendőrnek kelljen őriznie mindenre el- 
szánt gazemberekkel szemben. 

— Szerintem nem is kell — mondta Maverick. — Nyolcat meg- 
fékeztünk csupán késsel meg csúzlival, még ki is vallattuk 
őket. Ezt csinálják utánunk a rendőrök. 

Kissy sóhajtott. Volt benne valami. 

— Éppen ezért lesz a következő támadás sokkal összeszedet- 
tebb — mondta Niala. — Nyaraló gyerekekre számítottak, akik 
ellen elég néhány pancser is. Másodszor nem fogják elkövetni 
ezt a hibát. 

Így is lett. Sem ezt a hibát, sem másfélét nem követtek el. 
Még aznap este horogra akadt a banda maradéka. A rendőrfő- 


nök hangsúlyozta, hogy teljesen szükségtelennek tartja már az 
alapítvány védelmét, de fokozott óvatosságból még egy ideig 
fenntartja. Ezt mondta a riportereknek. Azt nem tette hozzá, 
hogy az ügyvéd és a sajtó miatt a madridi fölöttesei a nyakát 
szorongatják. 


— A daru is meglesz — bólintott Nimby. — Otthon Franconville- 
ben van egy kis műhelyem a padláson, ott megcsinálom. És el- 
kezdek új gépeket is építeni. Most viszont kérek egy önként je- 
lentkezőt. . . 

Milliónyi egérmancs lendült a magasba. 

— . . .akinek jogsija van. 

A mancsok lehanyatlottak. Angéligue odalépett Pihez, föltar- 
totta a kezét, a férfi is a sajátját — ő papírt mutatott, Angéligue 
ollót. Pilótának Nigue-et, másodpilótának Michelt sorsolták, 
mert Kissynek nem jutott alkalma megcinkelni a sorsológépet. 

— Indulhattok is, egérkék. Mivel a navigációs könyvtárunk a 
Mapsre épül, igazán nem mutatvány berakni a programba, 
hogy kövessen egy utat, így vele tudtok menni. Van itt egy kör- 
forgalom Bravo Golf Hotel November méterre tőlünk, az Alfa 
November Echo November és az Alfa November Bravo Bravo 
utak találkozásánál. Ide elmegy a gép simán, aztán elindul 
északnak az Echo Novemberen. S"Arracó és Sant Elm felé je- 
lez. Innentől robot. Nigue elő se vegye a vezérlőt, csak képer- 
nyőn figyeljétek, mit csinál a gép. 

Cincogtak és mentek. Hamarosan jelentkeztek a körforgalom 
közeléből, Maverick pedig felröptette az Enterprise-t. A gép 
szélsebesen odasuhant, megkereste őket, leereszkedett a szélvé- 
dő elé és billegetett balra-jobbra. Angéligue visszaintegetett ne- 
ki. 

— Torony Andratxnak, kísérlet indul — mondta Nimby. 

— Itt Andratx — felelte Michel —, készen állunk. 

Nimby megérintette az indítógombot a táblagép képernyőjén, 
és az Enterprise föllibbent a magasba. Húsz méterre, mutatta a 
képernyő. Angéligue már indíthatott is, mert a helikó is elin- 
dult, szép kényelmes sebességgel az út fölött. Pár perc múlva, 
egy erdővel borított völgy fölött a vezérlés jelezte, hogy köze- 
ledik a hatósugár határa. 


— Andratx, figyelem, kiléptek a hatósugárból — mondta Nim- 
by. 

— Vettük — felelte Nigue. — Mi tisztán látjuk magunkat fent- 
ről, Enterprise most öt óránál, hatvan méterre. 

Persze ők is látták, azután is, hogy az Enterprise kiért a ható- 
sugárból, a kamerája képét vették a kocsiban levő Jerry-készü- 
lékek, és továbbították a hálózatra. Silvio ebédlőasztalán hat 
táblagépet támasztottak föl azokkal a kis összecsukható, zseb- 
ben elférő alumínium állványokkal, amiket Nimby csináltatott 
valahol. Egy a programozásra szolgált, egyen a térképet és a 
navigációs adatokat látták, egyen az Enterprise kamerájának 
képét, egyen Michel táblagépéét, ami a hátsó ülésen ülő két 
egeret mutatta, amint a táblagépet figyelik, egyre a Simca szél- 
védője mögé állított telefon adott képet, az utat vette, egy pedig 
közvetlenül Nimby előtt állt, információkat közölt a robotpilóta 
működéséről. 

Gond nélkül elérték S" Arracót, ahol a robot jobbra fordította 
a gépet az Alfa November Charlie November útra. Szűk kisvá- 
rosi utca, a forgalom minimális, délelőtt tizenegy óra volt, har- 
mincnyolc fokos hőség. Kiértek a városból, fölmásztak egy 
szerpentinen, aminek a vonalát az Enterprise gépies pontosság- 
gal követte, mindig húsz méterrel a térképen jelzett magassági 
érték fölött. Szép lassan megkerültek egy hegyet és beértek 
Andratxba, négy és fél kilométerre hazulról, a hatótávolság 
másfélszeresére távolodva el az egyetlen bekapcsolt vezérlőtől. 

— Fog ez menni — mondta Nimby elégedetten. — Mindig csak 
egyenesen, egérkék, Echo Yankee Oscar Uniform Alfa No- 
vember. 

— Milyen kislány? — hökkent meg Michel. 

— Nem kislány! Az út sorszámát mondtam... 

— Jaaaa... 

A tízes út megint fölvitte őket a hegyekbe, aztán ki a partra, 
azazhogy a part fölé. Jobbról az út mellett magas sziklafal, a 
szokásos omlásvédő hálókkal, balról hol sziklák, hol meredek 
lejtők a tengerig, amiket végig erdő borít. Hogy milyen maga- 
san vannak, azt egy kis játékhajóról tudták megítélni, ami oda- 
lent ringatózott a hullámokon, akkorka volt, mint egy gyufás- 
doboz. Igazából pedig emberek utaztak rajta. A városlakó egér- 
kölykök nagyon csavargatták a fejüket, pedig hát láttak már he- 


gyet, amióta itt vannak, meg is mászták nemegyszer. Nekik 
Beaulieu-ben nevelkedett veteránoknak a fülük se rezdült. 

Végtelennek tűnt az út az első lakott helyig. Estellencs, lég- 
vonalban tizenöt kilométer hazulról — az úton persze sokkal 
több. Az Enterprise tökéletes pontossággal követte az út min- 
den kanyarulatát, tartotta a magasságot, közvetítette, amit lát. 

De Estellencsből nem vezetett út haza, csak az, amin jöttek, 
azon pedig nem akartak oda-vissza végigmenni. Inkább to- 
vábbhajtottak, amíg elértek a sziget belseje felé haladó ezer- 
egyszázas útig, az visszavitte őket Palmába. S" Esgleietában, 
egy falusi körforgalomnál mérték a legnagyobb távolságot ha- 
zulról, huszonhat kilométert. Az egész körút nyolcvannégy ki- 
lométer volt és majdnem két óra hosszat tartott. Az aksi félútig 
bírta, Ses Rotgetes de Canetban Nigue lehozta a helikoptert. 

— Szeretem, ha valami elsőre működik — mondta Nimby sze- 
rényen. 

És az út egész folyamán a kölykök vagy a zsebek valamelyi- 
ke minden egyes alkalommal jelentette, hogy hány óránál mi- 
lyen színű macska sziesztázik. 


Négytagú különítmény ment be Palmába a soros bevásárlásra. 
Nimby beugrott egy műszaki boltba, ők pedig a hipermarketbe, 
Kissy, Elke és Pi. Kissy kapta a felvágottakat, le is vett a polc- 
ról egy doboz sonkát, megfordult és beleverte az orrocskáját 
Nimbybe. 

— Nyikk... cin-cin... hát te hogy kerülsz ide, egérke? 

— Azzal az autóval, amivel te jöttél, egérke. Együtt nyaralunk 
ezen a szigeten, emlékszel? 

— Jaj, menj már. Csak az előbb váltunk el, zárva volt a műsza- 
ki bolt? 

— Dehogyis. Már végeztem, lepuffantottam a tulajdonost és 
elhoztam a cuccost. 

Kissy sóhajtott. 

Elkét az édességeknél találta, sokat kellett venniük, a szerve- 
zet üzemanyaga a cukor, a töméntelen egérke magas fordulat- 
számon pörög, ha naponta csak egy kis szelet csokit megesz- 
nek, az egy kiló is meglehet. Elke ennek megfelelően főleg ap- 
ró csokikat rakodott, de kartonszámra. Amikor Kissy odaért, 
éppen kicsúszott a kezéből egy doboz és milliónyi csoki szóró - 


dott szét a padlón. Kissy odakanyarodott, hogy segítsen, de 
megelőzte egy fiú, aki már leguggolt és tevékenykedett, amikor 
Elke még egy hosszú, cirkalmas káromkodássorozat elején tar- 
tott. Ezt Vanessától tanulta, csak ő persze az anyanyelvén ká- 
romkodik. 

A fiú fölnézett. Elke káromkodott. Kissy le akart hajolni né- 
hány csokiért. Ekkor megszólalt a fiú. 

— Elke?... 

A zsebnek torkán akadt a szó, pedig lett volna még mondan- 
dója. Rábámult a srácra. Kissy is, de nem látott rajta semmi kü- 
lönöset. 

— Jochen?... — cincogta a kislány elég hosszú szünet után. A 
srác fölegyenesedett. — Jochen... Schröder?... 

Ezek voltak az utolsó szavak, amiket Kissy még értett. A srác 
mondott valamit, amire Elke bólintott és ő is mondott valamit, 
de rém gyorsan beszéltek, és Kissy tudása lassú beszédhez se 
volt valami sok. Sose volt rá szüksége, hogy többet tudjon, 
mint ami itt-ott ráragadt. Zürichben mindenki tudott franciául. 
Kielben mindig ott volt valamelyik Schneider, ha tolmácsolni 
kellett. Egy ideig ott téblábolt, hallgatta őket, aztán elballagott 
a dolgára. 

— Warum trágst du diese groBen Ohren? 

Többet már nem hallott, de ezt kis gondolkodás után megér- 
tette. Csekély német szókincsében is szerepeltek a legfontosabb 
szavak, mint Maus, Köse, Katze, és persze Ohren. , Miért hor- 
dod ezeket a nagy füleket?" 

Elvigyorodott és megigazította a saját füleit. 


Amikor megint arra járt, a kocsi ugyanott állt, csak már össze- 
szedték és belerakták a csokikat, a kisegérnek pedig nyoma ve- 
szett. Kissyt nem zavarta. Elke arra mászkál, amerre akar. 

Amikor megint arra járt, jó negyedórával később, a kocsit va- 
laki áttolta a folyosó másik oldalára, nyilván útjában volt, de 
minden ugyanúgy volt benne. Kissynek gyűrődni kezdett a 
homloka. Elkének is csak egy kocsija van. Semmit se vett az- 
óta, hogy találkozott azzal a német sráccal? 

Elővette a telefonját és megkereste a zsebet a listában. Most 
már a központi névsorban is a Cheesebook állapotjelzéseit 
használták. Zöld: elérhető. Kék: alszik. Piros: ne zavarj. Sárga: 


akcióban, hangjelzést ne adj. Ezek színes egérfejecskék gya- 
nánt jelentek meg az arcképek sarkában, Jennifer rajzolta őket. 
Elke arcán zöld egérke volt, aki nagy füleit szembefordítva, 
tágra nyitott szemmel nézett rá. Kissy tehát megnyomta. 

— Cin-cin? 

— Charlie Delta? — érdeklődött Kissy, hogy veszélyben van-e. 

— Fenét, egérke. . . izé, macskamentes. Maradszjad nyugias. 

— Várj már. És a bevásárlást ki csinálja meg helyetted? 

A válasz késett, de Kissy ezalatt sem tétlenkedett. Hiszen a 
Jerry mindig tudja, hol vannak az egerei. Vagy legalábbis ami- 
óta megcsinálták a GPS-térképet, azóta tudja. A térképalkalma- 
zás automatikusan mutatja mind a huszonöt egeret, a megfelelő 
színes pontokkal, kivéve magát Kissyt, amíg el nem mozdítja a 
térképet, hogy ne ő legyen a középpontjában. Elke piros pöttye 
mintha az épület déli falán lett volna, a pontosság nem volt 
elég, hogy kiderüljön, belül-e vagy kívül. Kissy mindenesetre 
surranni kezdett abba az irányba. 

— Mindjárt jövik zsebike — mondta a telefon. 

Kissy surrant tovább. A pénztáraknál volt és készült átszalad- 
ni a kifelé tartó vásárlók lába alatt, amikor meglátta a túlolda- 
lon a zsebegeret. A messzire világító vörös hajkoronát nem volt 
nehéz fölfedezni. Elke egy padon ült vagy húsz méterre tőle, és 
egészen összedugta gombszerű orrocskáját a német sráccal. Jo- 
chen Schröder, Kissy megjegyezte. 

Egy megrakott kocsit toló férfi megállt Kissy mellett, isme- 
retlen nyelven mondott valamit, és kézzel is mutatta: paran- 
csoljon! Kissy megrázta a fejét, megköszönte franciául, és VISZ- 
szafordult. 

Szóval Elke szerelmes. Ez hetekig is eltarthat nála. 

Aztán megtorpant. De hiszen ők nem lesznek már itt hetekig. 


— És most? — kérdezte Pi, amikor mindnyájan összegyűltek a 
megrakott bevásárlókocsikkal. Mindnyájan, kivéve Elkét. 
Kissy rápillantott a telefonjára. A zseb ugyanott volt, ahol ed- 
dig, már félórája. , Mindjárt jövik zsebike"... ha most odamen- 
nének hozzá, azt hinné, csak egy perc telt el. 
— Megvesszük a cuccát — határozott. — Egy csomó mindent 
vettünk, ami hűtést igényel, nem ácsoroghatunk itt, mintha cica 


leskelne a kijáratnál. És ha nem kerül addig elő, akkor haza is 
visszük az egészet. Majd legfeljebb visszajövünk érte. 

— Helyes a cincogás — mondta Nimby. — Én hozom az üdítő- 
ket, te a mustárt meg effélét. 

— Én meg elindulok a pénztárhoz, az se két perc — bólintott 
Pi. 

Cincogtak és szétrebbentek. 

A kategóriánként csoportosított bevásárlólistákat már régóta 
a felület erre szolgáló alkalmazásával állítják össze, így bárki 
átveheti másnak a feladatkörét. A program azt is tudja, hogy ha 
valamit vettek egyszer, akkor megjegyzi, és legközelebb elég 
csak kiválasztani a listából, ami üzletek típusai szerint csopor- 
tosítva van. Nimby következő terve az üzleten belüli útvonal- 
tervező, kimondottan hipermarketek számára: egyszer végig- 
surrannak mindegyik áruházon, megadják, hogy melyik sorban 
milyen áruk vannak, és a bevásárlólista alapján a program ösz- 
szeállítja, hogy ki merre menjen és mit hol talál, még élőszóban 
irányítja is. Persze szét is válogatja majd kategóriákba, nem 
kézzel kell csinálni, mint most. De ez nincs nagyon elöl a ten- 
nivalók listáján, mert a csapat gyakorlott bevásárlói szempil- 
lantás alatt körbesurrannak bármely áruház folyosóin és lekap- 
kodnak mindent a polcokról, olyan gyorsan, hogy csak a pénz- 
tárnál veszik észre, hogy beraktak egy-két árufeltöltőt is. Most 
Kissy mindenesetre végigszáguldott Elke üzletrészén, vett egy 
csomó fűszerfélét, süteményekhez való nyersanyagokat, öt do- 
boz tojást, és iszkolt a pénztárba. 

A zsebet ugyanúgy találta, ahogy legutóbb, a fagyizó előtt ült 
Jochen Schröderrel, és teljesen elmerültek a dumálásban. Kissy 
fejcsóválva ment ki a holmival a parkolóba. 

— Szamárság — mondta Vanessa. — Mindannyian el tudunk in- 
tézni egy bevásárlást. Hárman is vagytok ott rajta kívül, ponto- 
san tudja, hogy nem okoz gondot őt helyettesíteni. No igen, 
szólhatott volna. De szeleburdi. Mi talán nem vagyunk azok? 
Együtt jár azzal, ha valaki egész nap a cica elől menekül. Fi- 
gyelj, egérke, pöttyös vizet írtam a listára? 

— Nem... 

— Kellene hoznotok, valamelyik napra palacsinta vetődött föl 
a nagy fülem alatt. Két kartonnal mondjuk. 

— Mást még hozzá? 


— Nem, kösz, minden van. 

Nimby visszament vizet venni, Kissy pedig beleskelt az üz- 
letbe megint. Hátha már csókolóznak is. De nem, továbbra is 
dumáltak. 

Elke csak vacsorára jött meg taxival, egy cincogással se kifo- 
gásolta, hogy otthagyták. Azt mondta, bocs. 

— Mostanáig szövegeltetek? — kérdezte Kissy. 

A zseb bólintott. 

— Ott az áruházban? 

— Nem, hálózat mutatta, hogy ti már hazajövődöttek, úgyhogy 
városban sétáltuk magunkt, meg elmentem szüleiek házhoz. 

Kissy kinyitotta a száját, aztán megint becsukta. 

— Ne nézd így magadat rám, egérke. Túl nehéz munka meg- 
verni tégedet. Otthon voltak szüleiek, öt éve láttam őket is, örü- 
lődtek nekem, és be se mentem Jochennek szobájábele. Hiába 
vagy gyanakszó. 

— Bocs, igazad van. És most? 

— Mi és most? 

— Fogtok még találkozni? 

— Persze. Mi nemsoká haza, ők később csak, de most már 
megtaláljam őt Hamburgban. Vagy ő Kielben zsebegéret. 

— Beleszerettél — mondta Kissy. Nem kérdezte, állította. Túl 
jól ismerte a kislányt, semhogy ilyet le ne tudott volna olvasni 
róla. 

— Persze. Zsebike mindig beleszeret fiút, ha nézi közelből 
legalább öt perc. 

Igen, gondolta Kissy. Csak ahhoz se kell sokkal több, hogy 
kiszeressen belőle. 


Másnap reggeli után a zseb csak annyit mondott, cin-cin-cin, és 
már ott se volt. 

— Elmegyi magát srácnak — mondta Molly, amint a vörös ló- 
farok kilibbent a kertkapun. 

— El — bólintott Kissy —, de ha megtudja, hogy a beszédét pa- 
rodizálod, az egész kertben szórja szét a testrészeidet. 

— Kár lenne értem. 

— Szerintem IS. 

Pár pillanatig nézték a zsebet, amint föl-le sétálgat a kapu 
előtt. 


— Én is elmehetek? — kérdezte a kislány. 

— Elke srácához? 

— Fenét. Akármilyen sráchoz. 

— Elmehetsz. 

— Azt hittem, vigyáztok ránk. 

— Rosszul hitted, egérke. Akcióban, ha veszélyes ellenséggel 
akadunk össze, mindenki megvéd mindenkit. De ha nem tudod 
megvédeni magad egy szimpla kis kan ellen, akkor mi se tu- 
dunk. Elkénél is van fegyver, és akkorát üt, mint egy kenguru. 
Attól nem kell félteni, hogy akarata ellenére lefektetik. 

— Hát? 

— Sokkal inkább hogy úgy fektetik le, hogy ő is akarja. 

Odalent az utcán ekkor állt meg a zseb taxija. A kislány ma- 
gyarázott valamit a sofőrnek, valószínűleg a franciánál is job- 
ban kerékbe tört spanyol nyelven, és beült hátra. Nyilván amit 
szokott, hogy ne bámulja az ő combjait, mert nekimennek vala- 
minek. 

— Azt nem hiszem. 

— Hm?... 

— Hogy el lehetne csábítani. Akármennyire szerelmes, igazá- 
ból lenézi a fiúkat. 

Kissy rábámult a kölyökre. 

— Lenézi? 

— Le. A mieinket nem, csak a mugli srácokat. Ez valami 
olyasmi, hogy ha már egér nem lehet valaki, legalább legyen 
lány. Ha se ez, se az, akkor mit akar? Szerintem nyugodtan be- 
csukhatod a szádat. 

Kissy becsukta, de a gondolatait mintha a cica kergette volna. 
Honnan szed Molly ilyeneket? 

— Egyébként remek gondolat. Ha már valaki pechjére fiúnak 
született, legalább álljon be egérnek. Akkor kezdhet valami 
hasznosat is a világban. 

— Nem is tudnánk annyi fiút bevenni. 

— Nem is kellene. Minden városban megalakulnának a helyi 
egércsapatok, aki egymástól függetlenül működnének, legfel- 
jebb időnként kisegítenék a testvérszervezeteket egypár fölös- 
leges shindyvel. 


Kissy lassan bólintott. Molly is eljutott arra a szintre, hogy 
igazi, hamisítatlan Jerry-kisegér legyen belőle, té-em. A szük- 
séges lököttséget már elsajátította. 

— Azért engeded el a sráchoz, mert különben megver, ugye? 

Kissy mérlegelt egy pillanatig. Kétségtelenül jól hangzik, 
de... 

— Nem. Azért, mert így helyes. Jogom se lenne visszatartani, 
nem vagyok az anyja... bár valójában Annénak se lenne joga 
hozzá. 

— Mert már tizenhárom? 

— És mert már rég felnőtt. Tudnia kell vigyázni magára, és 
tud is. 

— A kisegérségtől van? 

— Főként. Aki egyedül iszkol a cica elől, nagy darab sajttal a 
hátán, az meg tudja magát védeni egy sráctól is, aki dülledt 
szemmel bámulja a formáit. 

— Mekkora sajttal? 

— Naaagy. Ha már az életünket kockáztatva belógunk a hűtő- 
szekrénybe, igyekszünk minél több sajtot elhozni. 

— A konzorcium akár működtethetne saját sajtgyárat is, nem? 

Kissy rábámult a kölyökre. De. Csakugyan. 

Sok-sok évvel később, egy saint-jeani villa emeleti tárgyaló - 
jában eszébe jutott ez a beszélgetés és sok másik, amit sajtgyá- 
rakról folytattak, és Nialával amellett szavaztak, hogy a kon- 
zorcium vásároljon részesedést egy Doubs megyei tejfeldolgo- 
zóban. Miután a többség ugyanígy szavazott, az elnök külön 
rájuk nézett, a közgyűlés két új tagjára, akik büszkén viselték a 
Jerry-fejecskés kitűzőt, és megígérte: gondjuk lesz rá, hogy a 
legszebb lyukak legyenek a sajtban. 


A templom homlokzata jó magas volt, két kis toronnyal, köz- 
tük rácsos szerkezet kilenc nagy, hosszúkás, ablakszerű nyílás- 
sal, alattuk hatalmas rózsaablak csúcsív alatt. Pi azt mondta, 
barokk. Església de Sant Bartomeu, ezt a térképről tudták. He- 
lyes kis tér volt előtte, kávézóval, ahol turisták üldögéltek az 
asztaloknál és kíváncsian bámultak föl rájuk. Vagyis nem rá- 
juk, csak az Enterprise-ra. 

Nigue nem kapott engedélyt, hogy átrepüljön a hosszúkás, 
ablakszerű nyílásokon, és egyáltalán nem volt szabad megkö- 


zelítenie semmit, se épületet, se fát, se hegyet. Ha az Enterprise 
most nekiütődik valaminek és lezuhan, soha többé nem szerzik 
vissza. 

Sóllernek hívták a kisvárost, nagyon jól nézett ki, hegyek kö- 
zé épült, szűk utcácskáival hasonlított Monacóra, a Moneghet- 
tire vagy az óvárosra, csak nem voltak benne felhőkarcolók. 
Érdemes volt egy kicsit körülnézni itt, de sokat nem lehetett, 
csak megszemlélték a magasból, tettek néhány kört és vissza- 
fordultak. Mert a város harminchét kilométerre volt Port And- 
ratxtól, a legközelebbi egérkétől és vezérlőtől. A rendes hatótá- 
volság tizenkétszeresére. Nimby a műszaki boltban vett mobil 
routert, otthon leszedte a burkolatát, rakott bele SIM-kártyát, 
fölszerelte a helikopterre, megírta a szükséges programot — és 
egyszeriben kitágult a világ. Ahogy egyre messzebb küldték az 
Enterprise-t, egyre jobban érezték, mennyire korlátozta őket 
eddig a rádió hatótávolsága. Vanessa lemérte a távolságot 
Beaulieu-től, egész pontosan a D" Aubisson-villától addig a he- 
gyi bányáig, ahol az elveszett gyerekeket megtalálták. Légvo- 
nalban húsz kilométer se volt, a Discovery negyedóra alatt oda- 
ért volna. 

Egyelőre csak az Enterprise kapott mobil routert, mert ha a 
kísérletek alatt valahol a távolban lemerül és elvész, kisebb a 
kár, mint a Discoveryvel. De majd azért az is kap, mert máskor 
is adódhat hasonló eset, mint a mentoni gyerekekkel, amikor a 
gép értéke nem számít. 

— Hogy haladtok? — nézett be Vanessa csípőre tett kézzel, ab- 
ban a tartásban, mint amikor készül valamire. 

— Már visszafelé tart a gép — számolt be Nimby -, tökéletesen 
irányítható és látunk mindent, felkészültünk, hogy bármikor fe- 
dezékbe bújjunk. 

— Minek? 

— Ha a gép cicát venne észre. 

— Világos. Figyeljetek csak, Silviónak megígértem, hogy 
megrágcsáljuk a maradék kaviárját. Ja, te nem voltál ott, egér- 
ke, szóval fogadáson nyerte, csak azóta alig volt itthon. Blinire 
gondoltam, jó lesz? 

— Az mi fán terem? 

— Orosz palacsinta, tejföllel, citrommal, kaviárral. 


Nimby csettintett a nyelvével. Vanessa bólintott és ment, 
nyomában rohant egy sereg kisegér, hogy mire mesterük elkez- 
di osztogatni parancsait, ők már kesztyűben, sapkában, kötény- 
ben várakozzanak, és vigyázzállásban lessék a kívánságát. 

Kissynek eszébe jutott az az eset, amikor egy csapat eltökélt, 
mindenre elszánt férfi masírozott végig a Nakatomi-torony ga- 
rázsszintjén, mindegyik tudta, mi a dolga, hol merre kell befor- 
dulnia, tökéletesen ismerte feladatát. Ők is effélék, csak nem 
géppisztolyt hordanak, hanem szép bársonyfüleket, amiket már 
a környékbeliek is ismerősként üdvözölnek. 


Persze ők maguk is elmentek Sóllerbe, nemcsak a helikoptert 
küldték. Meg sokfelé. A sziget legtöbb tájára elkalandoztak a 
busszal, amit Figuera úr vezetett, hiszen egy egérnek se volt rá 
jogsija. Figuera úr idegenvezetést nem vállalt, viszont a volán 
mögött nem, illetve sehol sem szeretett hosszabban csendben 
maradni, főleg miután kiderült, hogy értik a nyelvét. Gyakorla- 
tilag megtakarította nekik egy idegenvezető bérét, mert min- 
dent elmondott a környékről, ahol jártak; igaz, rendre kihagyta 
a történelmi eseményeket, egész idő alatt semmit se tudtak meg 
arról, hogy szálltak-e partra Mallorcán valaha mór kalózok (de 
azért Niala tudta: számtalanszor), náci csapatok (azok nem, de 
az olaszok elfoglalták) vagy marslakók (azok sem), uralkodott- 
e fölöttük kegyetlen önkényúr vagy bölcs, jóságos király (eze- 
ket már Niala se tudta). Egyszer Kissy megemlítette, hogy ő 
még azt se tudja, Mallorca mindig Spanyolországhoz tartozott- 
e, amire Niala emlékeztette, hogy érettségije van, illene tudni, 
hogy maga Spanyolország se tartozott mindig Spanyolország- 
hoz, római provincia volt, aztán gótok éltek itt, majd jött hét- 
száz év arab uralom, és csak ötszáz éve spanyol. És hol éltek 
azelőtt a spanyolok, kérdezte Caroline. Molly leszamarazta, hol 
éltek volna, ugyanott, csak mások voltak az urak. 

Figuera úr tehát ezekről nem beszélt, a műemlékekről nem 
tudott többet, mint bárki más. Inkább olyanokat mesélt, hogy 
mik történtek kiterjedt rokoni és ismeretségi körében az adott 
helyeken, meg ami azokról eszébe jutott, meg ami eszébe jutott 
mindarról, ami korábban eszébe jutott. Niala az első hosszabb 
útjukon odaült mellé és két órán át hallgatta, javarészt a pihe- 
nőkben is, aztán azt mondta: 


— Írnia kellene, Figuera úr. 

— No mit, sefiorita? 

— Mondjuk könyvet. Maga lehetne a spanyol Bohumil Hra- 
bal. 

— Ne higgye, hogy nem tudom, ki volt az, sefiorita Niala. Ta- 
lálkoztam én már egész sor íróval, jár itt mifelénk mindenki. 
Megfordult itt még George Sand is. 

— Mostanában? — érdeklődött Brigitte. 

— Ej, ne bolondozzon velem. És mielőtt megkérdezi, Agatha 
Christie is járt itt, de nem együtt jöttek. Ő egy évszázaddal ké- 
sőbb. Sokat jártam amoda fönt Deiaban, szívesen elviszem ma- 
gukat is, ott mindenfelé híres emberek nyaralnak, szeretik a he- 
gyi panorámát. Hát ott aztán kapnak belőle, hegyen épült az 
egész. No, ott sofőrködtem egy időben egy fiatal német szí- 
nésznek, aztán őmellette találkoztam mindenkivel, még Mi- 
chael Douglasszel is. Egyszer aztán... 

Itt Kissynek megszólalt a telefonja, anyáék hívták, mint ren- 
desen, és nem tudta meg, mi volt egyszer aztán. De semmit se 
veszít, aki kihagy egy-két órát Figuera úr meséiből, ezt már 
megfigyelte, hiszen legközelebbre is jut bőven, s bármikor ké- 
pes újabb, végeláthatatlan monológot rögtönözni. 

Bekóborolták hát a sziget nagy részét. Lentről figyelték, 
amint a Discovery sirályokkal kergetőzik a palmai kikötő fö- 
lött. Fölkaptattak Deiá meredek utcáin, ahol éppúgy a lábuk 
alatt voltak a háztetők, mint otthon Beaulieu-ben. Fölmásztak a 
Formentor-foki világítótoronyba, amely huszonkét méter ma- 
gas és egy több mint kétszáz méteres szikla tetejéről néz le a 
tengerre... illetve... oda nem mindannyian másztak föl. Ha- 
lásztak ki kiskutyát valamelyik kisváros közepén a patakból, és 
szárítgatták az egeret, aki mentés közben szintén beleesett. A 
kiskutyát visszaadták a gazdiíjának, az egeret hazavitték ma- 
gukkal. Félrerántották az utolsó pillanatban Kissyt, aki váltig 
állította, hogy ő nem bambult el, a hatalmas kaktusz akart min- 
denáron nekirohanni. Néztek utcazenészeket valamelyik város- 
ka főterén, doboltak, hegedültek, trombitáltak, aztán Niala be- 
ment a nem messze levő hangszerboltba, kölcsönkért egy szin- 
tetizátort, és Vanessa beállt közéjük. Nagy tapsot kaptak. 


S hipp-hopp eltelt a nyár. Kissy egyik reggel azon kapta ma- 
gát, hogy alighanem utoljára figyeli, amint a kislányok macskát 
hajszolnak a kertben. Legalábbis ebben a kertben. 


A kislányok mindennap hajszoltak macskát a kertben (bár min- 
dig csak azután, hogy a macska megette a macskakaját és kiitta 
a tejet, amiknek a kirakását ugyanezek a kislányok tagadták ve- 
hemensen), de soha nem sikerült megfogni. Végül aztán be is 
ütött a katasztrófa, a macska összegyűjtötte a haverjait és csa- 
patban támadnak, fegyveresen, késsel-villával, hoztak fűszere- 
ket, köretet, salátát, mindent hoztak, csak húst nem. Azok lesz- 
nek ők. Mint Bud Spencer a titkosügynökös filmben, amikor a 
négy kínai bemutatja, hogy ők a hagyma, a saláta, a mustár és a 
zsömle, és Bud lesz a fasírt. Egyetlen dolgot tehettek. 

— Figyelem, evakuáláshoz fölkészülni! — hirdette ki Mave- 
rick, végigrohanva a helyiségeken. — Ez nem gyakorlat, gye- 
rünk, igyekezzetek, mindjárt itt a macskasereg, evakuáljuk a 
házat! 

Maverick hangja még hallatszott távolodóban, amikor az el- 
lenkező irányból elszáguldott Kissy mellett Francoise, és ő is 
ezt rikoltozta. S volt még néhány szólam. 

Kissy becipzárazta a hátizsákját és letette a kiskocsira, aztán 
körülnézett a nappaliban, kihúzogatta a fiókokat, elmozdított 
tárgyakat, alaposan megvizsgálta, nem hagynak-e itt valamit. 
Ezt egy csomóan megteszik mindenhol, több szem többet lát. 
Egy órája rakodnak, és egyáltalán nem kapkodják el, messziről 
jön az a macskahad. 

Még akkor sem értek oda, amikor a fiúk kitolták a zsákokkal 
megrakott kocsikat. Mindent berakodtak a buszba, s az kigör- 
dült a kapun, amíg a D Aubisson egerek bezárták a házat és 
élesítették a riasztót. Mindenfelé fegyveres kisegerek őrködtek, 
szemmel tartották a kapu környékét és a kertet, a magasban a 
két helikopter figyelt, a házat állig fölfegyverzett egérőrjárat 
kerülte meg. Macskát nem láttak. 

A csapat kivonult a kapun, utoljára a fegyveres őrjárat. 

— Névsorolvasást kérek — mondta Niala —, semmi kedvem te- 
lefonálgatni, hogy valaki odabentről dörömböl. 


Angéligue végigmondta a neveket, de mindenki megvolt. A 
kertkaput is bezárták, rákapcsolták a riasztót, és Niala fölhívta 
a biztonsági céget, bejelentette távozásukat. 

A buszon újabb névsorolvasást tartottak, mert Niala nem vá- 
gyott megfordulni a hegyi utcákon a busszal, mert valaki ott 
ugrál és cincog a kapu előtt. 

Amikor a reptér előtt leszálltak a buszról, Nimby harmadjára 
is névsorolvasást kért, mondván, mi van, ha valaki elaludt a bu- 
szon, majd a garázsban ébred föl órák múlva és ott cincog riad- 
tan, de lecincogták. Szamárság, úgyis megvannak mindannyi- 
an. 

A gépen jött a körüzenet Cheesebookon, Nimby kitalálta a 
névsorolvasás szupergyors módját. A huszonöt egeret fölosz- 
totta öt brigádra, amiknek van egy főnöke. Ha ellenőrizni kell, 
hogy mindenki megvan-e, akkor csak a főnökök keresik meg a 
saját egereiket, és jelentik egymásnak, hogy mindenki megvan. 
Egyébként marad a Jerry hagyományos demokratikus működé- 
se, ez csak akkor kell, ha tudni akarják, hogy nem vesztettek-e 
el valahol útközben egypár egeret. 

Az indítványt elfogadták, s mikor francia földre tették a tap- 
pancsukat, ki is próbálták. Vanessa ellenőrizte, hogy Niala, 
Kissy, Pi és Nimby megvan. Angéligue megszámolta Chantalt, 
Jennifert, Martint és Elkét — Elkét nem. Francoise Mavericket, 
Mollyt, Brigitte-et és Suzanne-t. Nigue Caroline-t, Yvonne-t, 
Pierrette-et és Claude-ot. Artu pedig Michelt, Jacgues-ot, Fran- 
co1s-t és Christiant. 

A módszer csalhatatlannak és bombabiztosnak bizonyult, 
azonnal kiderült, hogy melyik egér veszett el. Elke, aki a szám- 
lálás előtt beugrott Angéligue háta mögé és közölte, hogy ő 
nincs meg. Angéligue hiába kereste balra, jobbra, középen, 
nem találta. A többi négy brigádfőnök bólintott, és hozzáláttak 
begyűjteni a csomagokat. 

— És most? — kérdezte az elveszett. — Nem megkeresni kicsi 
ötéshuszadik egéret kellene? 

— Egyszer leülök veled és átvesszük a számneveket — sóhaj- 
tott Angéligue. — Nem, egérke, illetve kellene, persze, csak- 
hogy arra Nimby nem dolgozott ki technikát. A módszer csak 
arra jó, hogy megtudjuk, hiányzik-e valaki. Hogy mit tegyünk, 


ha igen, az nincs a használati utasításban. Tehát maradsz el- 
veszve. 

Kissy elgyönyörködött a látványban, aztán odasurrant és be- 
csukta Elke száját. 


Három napjuk még jutott Beaulieu-ben, mielőtt a kölyköknek 
megkezdődik a suli. Valamelyik elejtett egy kérdést még a hét 
elején, hogy érdemes-e ennyi időre odamenni. Tizenegy vete- 
rán egér kórusa vágta rá, hogy Beaulieu-be bármilyen rövid 
vagy hosszú időre érdemes menni — de ugyanezt mondta az a 
három kicsi is, akik már jártak ott. 

Arra jutott idő, hogy megismerkedjenek a családdal, körül- 
nézzenek, elámuljanak Beaulieu-n ugyanúgy, mint Port d" And- 
ratxon, hisz mindkettő a milliomosok nyaralóhelye, ezek a gye- 
rekek még csak hasonlót se láttak ezelőtt soha — de Beaulieu 
azért mégiscsak szebb. Meg még egy-két apróságra. 

Egy órával azután, hogy megérkeztek, Kissy éppen áthaladt 
Marie néni nappaliján, amikor Vanessa belépett a fürdőszobába 
és azt mondta: 

— Nocsak, csöpög a csap. 

Nimby elsétált Kissy mellett és bement az egeréhez. Kissy to- 
vábbment. 

Pár perccel később találkozott Maverickkel, akinek nagyon 
különös volt az arca. 

— Hát téged mi lelt, egérke? 

— Ööö... Nimby... 

— Mi van vele? 

— Csöpög a csap. 

— Igen, hallottam. 

— Stopperrel megmérte, hogy hány másodpercenként csöpög. 
Aztán valahogy lemérte a mosdókagyló területét, és megszá- 
molta, hogy egy kisebb részen mennyi cseppet lát. Aztán kicsit 
számolt, és kijelentette, hogy a csap negyvenkilenc perce csö- 
pög. 

Ettől kezdve Kissynek is elég különös volt az arca. Ámbár a 
tudományos eljárás után Nimby maga hívott szerelőt. 

Tettek egy kis körutat a hegyen, csak úgy fölsétáltak minden 
terv nélkül, nem is vittek semmi mást, csak a fegyvereket és a 
telefonokat. Egy-két kölyök megjegyezte ugyan, hogy legalább 


vizet vinnének, de Vanessa csak megvonta a vállát, hülyeség, ő 
nem fog magával vizet cipelni, nem a sivatagba mennek, a vá- 
ros kellős közepén vannak. Erre Jacgues azt mondta, Andratx- 
ban és Compiégne-ben vittek magukkal vizet, pedig ott is a vá- 
ros közepén voltak. Persze, felelte Vanessa, csak ott nem is- 
mernek senkit. És félóra múlva a legteljesebb lelkinyugalom- 
mal sétált oda egy autóshoz, aki éppen kihajtott a kertkapuján, 
és kérdezte meg, hogy akadna-e néhány korty vize a szomja- 
zóknak. Még szép. Hiszen Alex Bourridon volt az. 

— Szolgáljátok ki magatokat — felelte Alex, és előhalászta a 
kulcsát —, de én már nem megyek vissza. Milyen volt Mallor- 
ca? 

— Csodás. Napsütés, zöld lombok, selymes orrú maffiózók, 
minden van, egyszer nézd meg. 

— Milyen maffiózók? 

— Selymes orrúak. 

— Az miért fontos? 

— Amikor az öklöd becsapódik — Vanessa jobbegyenest kül- 
dött a levegőbe —, kellemesebb a tapintása. 

— Értem. Jó tudni. Sziasztok! 

Alex elhajtott, ők pedig fölballagtak a házhoz. 

— És hogy kapja vissza a kulcsot? — kérdezte Molly. 

Vanessa vállat vont. — Ott megyünk el Lisette üzlete előtt, ne- 
ki majd odaadjuk. Ő Alex felesége. 

Kissy automatikus mozdulatokkal vette ki a poharakat és nyi- 
totta föl az egyik palackot — három nagy üveg kólának hágtak a 
nyakára —, és Mohira gondolt, aki sok-sok évvel ezelőtt olyan 
sok meglepetést szerzett neki azzal, hogy mindenkit ismer 
Beaulieu-ben és környékén, mindenkiről tud mindent. S ma 
már ő maga is ugyanúgy eligazodik, ismeri a járást ebben a 
házban is, tudja, hol találja Lisette-et és régóta tegeződik vele, 
s ez ugyanígy van végig az utca összes házával és lakóival, pe- 
dig ők a város másik részén laknak. Itthon vannak egész Beau- 
lieu-ben. Azóta, amióta a legeslegelső nap, talán már az ideér- 
kezés utáni percekben, a város magába szippantotta azt a szösz- 
ke árva kislányt, hogy soha többé el se eressze. 


— Tisztelt elnökasszony, kedves kisfülűek, egértársaim, tisztelt 
Jerry Alapítvány! Megállapítom, hogy nagyszabású vállalkozá- 
sunk, a Jerry Alapítvány 2012-es Nyári Egérképző Tábora és 
az azt követő csapatépítő nyaralás teljes sikerrel zárult. Tanuló- 
ink egytől egyig elsajátították az anyagot, s az ügyvezető bi- 
zottságnak meggyőződése, hogy a későbbi edzések során kivá- 
ló egérharcosok lesznek belőlük, akik sikerrel teljesíthetik fel- 
adataikat. Kisebb csetepatékban már bizonyították bátorságukat 
és ügyességüket, az egyik során fölfegyverzett banditákat tet- 
tünk ártalmatlanná és kiszabadítottunk egy tucat kiskorú prosti- 
tuáltat. A továbbiakban folytatjuk a kondíciójavító edzéseket, 
fegyverhasználati és egyéb gyakorlatokat, és figyelemmel kí- 
sérjük fejlődésüket. Köszönöm, cin-cin. Niala D7 Aubisson sk. 

Niala bólintott a kamerák felé és helyet foglalt. A társaság jót 
mosolygott, amiért a szóbeli jelentés végére aláírást is mondott, 
és megbeszélték, hogy telt a tábor és a nyaralás. A panzió au- 
lájában ültek, összevissza, veteránok, kölykök, kisfülűek, és az 
egyik falnál egy nagyképernyős tévén a többiek, Ange néni, az 
íle-de-France-ban élő egérszülők, a kölykök szülei is persze, 
akik valamelyikük kertjében gyűltek össze, hogy lássák az ege- 
reiket, és Yves bácsi vitt egy táblagépet. Csak persze az nagyon 
kicsi volt, úgyhogy egy idő után Vanessa elkezdte egyenként 
kinagyítani az arcokat, még így is kicsik maradtak, hiszen a sok 
ember csak messziről láthatta. De az alapítványnak csak egy 
kivetítője volt, és az itt volt őnáluk. Ezért meg nem lett volna 
érdemes venni egy újat. Holnapután úgyis hazamegy mindenki. 

Otthon a legelső feladat: összeismerkedni a Kismacska srá- 
cokkal. Három meglepett, gyanakvó pofi, a szokásos három- 
szögű fülek, nagy kék szemek, amik fölbámultak az ajtóban ál- 
ló két egérre, Kissyre és Francoise-ra. Nem akarták őket egy- 
szerre nagy tömeggel megijeszteni, de a csapat nagy része haza 
is ment, a délvidékiek otthon maradtak, Elkének is ment a gé- 
pe, csak néhány kölyök jött el Vaucressonba, körülnézni, kis- 
macskát nézni. 

— Sziasztok. Francoise vagyok. 

Az egyik rájuk nézett és válaszolt. 

— Miau. 

Vörös cirmos volt. Francoise őt választotta. 


Névadással innentől nem is kellett foglalkozni, a kiscica bemu- 
tatkozott, tudták a nevét. Francoise hamarosan elviszi, csak 
még nőjön egy kicsit. Megkapaszkodott Francoise blúzában és 
fölbámult rá. Többször is elismételte a nevét. Kissy föltett vol- 
na rá egy nagy karika Grand Cru ementálit, hogy Miau követni 
fogja a macskahagyományokat, és ennél többet nem fog mon- 
dani soha. Igaz, Macska még a saját nevét se mondta ki sose. 
Pedig Francoise vele is dumált, megbeszélték a gyerek nevelé- 
sét, az egértiszteletet, mindenfélét. Közben a folyosón időnként 
cserélődtek a macskanézőbe érkezett egerek. De Macska nem 
szólt semmit. 

Végül Francoise visszaadta Miaut az anyjának, nyalja le róla 
az egérszagot, és búcsút vettek tőlük. 

— Szóval ezért kell mindig résen lenni — mondta Maverick. — 
Láttam ám, hogy nézte Macska a combjaimat. Majdnem akkora 
érdeklődéssel, mint a srácok az andratxi strandon. 

— Macska meg fogja tudni, hogy a családhoz tartozol, és nem 
nyúl hozzád - felelte Kissy. — Ami viszont a srácokat illett. . . 

— Mallorcán nem jött össze — legyintett Maverick sajnálóan. — 
Itthon se próbálkoztak még. 

— Majd szerzünk neked pasit — vigasztalta Kissy —, jó nagyot, 
sok ütlegelhető felülettel. 

Négy kölyök jött el, Maverick, Brigitte, Pierrette és Caroline, 
nem csekély elégedetlenségére Kissynek, aki szerette volna, ha 
Christian is velük, konkrétan Maverickkel tart. Elkísérte őket 
az állomásig, el ne tévedjenek, és útközben Caroline bevallotta, 
hogy igazából nem félt. 

— Elég jámbor macskának tűnik. Mindhárom kölykét a ke- 
zembe vettem, és meg se moccant. Nehéz elképzelni, hogy az 
életemért menekülök előle. 

— Mert tudta, hogy nem bántod a gyerekeket — felelte Pier- 
rette. 

— Amíg elég kövérek nem lesznek -— tette hozzá Maverick, és 
megnyalta a szája szélét. Kissynek eszébe jutottak a Com- 
piégne-ben hallott macskaevő mondókák. 

— Macska hozzászokott a társaságunkhoz — jegyezte meg. — 
Voltak már srácai máskor is, és bízik bennünk. Akármilyen 
vadidegen macskának nem fognám meg a gyerekét, mert ha en- 


gem nem is mer bekapni, mi van, ha az egérszagot megérezve 
magára hagyja a kölyköt? 

— Akkor ő egy őzike — jegyezte meg Brigitte. Ebben volt va- 
lami. Ilyet tényleg inkább erdei vadak csinálnak. De például 
Vanessa biztos nem hagyná magára a kisegerét, akármilyen 
szagot érezne rajta, pedig ő is eléggé vad. 

Kissy megpróbálta elképzelni Vanessát, amint egy kisbabát 
dajkál, és ez elég jól ment is, mert látta már kisbabával a kar- 
ján, amikor Jacgueline csecsemőjére vigyáztak, de aztán azt is 
megpróbálta elképzelni hozzá, hogy a kisbaba Vanessa sajátja, 
hatalmas fülekkel, dióbél bölcsőben, és ez már egyáltalán nem 
ment. Sokkal könnyebben tudta elképzelni talpig fekete bőr- 
szerkóban, motorbiciklin, vagy éppen fekete csuklyában és föl- 
dig érő fekete klepetusban, hatalmas kaszával a kezében, amint 
odalép egy shindy mögé és a vállára teszi a kezét. Vagy eset- 
leg... 

— Hé! 

A kölykök rántották vissza, mert majdnem lelépett a járdáról. 

— Nem arról volt szó, hogy mi vagyunk a kicsik, és te vigyá- 
zol ránk?! 


Jennifer, Chantal, Kissy és Martin ment el a kölykök iskoláiba 
és mondta el a tanári karnak, hogy boldogultak védenceik 
Compiégne-ben és Mallorcán. Nimbynek és Francoise-nak ta- 
nulni kellett, de nekik négyüknek nem volt dolguk. 

Martin hamarosan megkezdi mérnöki tanulmányait a Di- 
derot-n. Borzasztóan messze van, de nem bérel szobát meg 
semmi ilyesmi, azt mondta, ha elhúzódik a tanítás meg utána a 
verekedőskisegér-bemutató, akkor legfeljebb éjjel kettőkor vo- 
natozik haza, két órára bebújik az egere mellé, aztán visszavo- 
natozik. Ami persze túlzás, de jól hangzik. Ennyire nincs mesz- 
sze mégsem. De abban Martinnek igaza van, hogy egy Jerry 
akárhol és akármikor vonatozhat. Ugyan mi történhet? Leg- 
rosszabb esetben nem jön az éjszakai metrón egy csapat magá- 
ról megfeledkezett részeg vagány, nem próbálnak belekötni, és 
unatkozhat egész úton. Azaz persze visz egy táblagépet és ol- 
vasgat. 


Általános mérnök lesz, úgy mondta: egyelőre. Aztán majd 
meglátja. 

Jennifer útja jóval rövidebb lesz Neuillytől a Szépművészeti- 
íg, viszont, amint Mario megjegyezte, onnan még sokkal hosz- 
szabb az út a folyó másik oldalára. Mármint a Louvre-ra gon- 
dolt persze. 

Chantalt egyelőre nem vették föl, még keresgél. Bölcsészkar- 
ra jelentkezett, de azt mondta, a művtöri is szóba jöhet, Mr. 
Smith is oda járt. Ez némileg nyugtalanította Kissyt, nem na- 
gyon vágyott a családban titkosügynökre. 

Niala nagyszerű helyet talált a hegyoldali La Madeleine ne- 
gyedben, egy lépésre Nizza belvárosától, a Trotabas campuson, 
ahol turizmust fog tanulni. 

Egyedül Kissy nem talált semmit. Nem is keresett. Már meg- 
beszélték, hogy kihagy egy évet, gondolkodik, esetleg ismerke- 
dik az életnek azzal a részével, amiben nincsenek bevert orrok 
és a sarkában loholó macskák. Ezt anya mondta így, akit Kissy 
felvilágosított, hogy egy Jerry életének nincsen ilyen része, be- 
vert orroknak márpedig lenni kell, és ha elviszik az üzleti va- 
csorára — készültek egyre éppen, amikor erről szó volt —, akkor 
úgy fog viselkedni, ahogy jó társaságban egy ifjú hölgynek il- 
lik, de ellenőrzi, hogy a pincér nem macska-e. De végül arra a 
vacsorára anyáék se mentek el, más kötelezettségük akadt. 

Angéligue szeptember kilencedikén a Cheesebookon kapott 
üzenetet Georges-tól: szerezzen maga helyett új titkárnőt, saját 
magának meg egy másikat, ő mától kommunikációs igazgató. 
És addig is, amíg a titkárnők meglesznek, írja föl saját magá- 
nak, hogy október tizenöt, délután kettő, Hilton La Défense, 
Akabane-Namboku Corporation, Angéligue egyedül megy, ad- 
ja el a találmányukat. Szeptembertől már az új fizetését kapja, a 
részleteket majd megbeszélik. Georges ugyanis ez idő szerint 
Genfben volt megint, egy ipari konferencián, ott akadt össze a 
japán cég képviselőjével és állapodott meg benne, hogy tár- 
gyalnak a repülésbiztonsági találmányról. Mindmáig csupán 
három egér értette, hogy működik, maga Angéligue és a felta- 
láló két lánya, bár Kissy birtokában volt a képességnek, hogy 
csillogó szemekkel, értelmesen bólogasson, mintha értene min- 
dent, de hát családon belül ezzel úgyse tudott átverni senkit. 


Két nappal azután, hogy Georges megírta üzenetét, Nimby 
közzétette Jim nevű programját. Régóta léteznek PIM nevű 
programok, személyi információmenedzserek, hát ez meg a 
Jim, a Jerry-információmenedzser. Voltaképpen egy elektroni- 
kus füzet volt, tetszőleges hosszúságú , lapokkal", amik mind- 
egyikéhez dátumot lehetett rendelni, többet is, és ha a Cheese- 
bookon valaki üzenetet küldött vagy kapott, amiben volt dá- 
tum, akkor az bekerült mindkettejük Jim-noteszébe. S az adott 
dátum előtti napon a Cirrus küldi majd a figyelmeztetést. De 
kapott a Cheesebook parancsokat arra is, hogy egy-egy üzene- 
tet bárki noteszébe betegyen. A program hamarosan azt is tud- 
ta, hogy egyenesen egymás noteszébe írhassanak, új lapra, 
vagy meg lehetett osztani lapokat, amiket más Jerry-tagok is 
láthattak, ki lehetett választani egyenként vagy csoportosan, 
hogy kik, és ők is írhattak rá, a gép számon tartotta és jelezte, 
hogy melyik szövegrészt ki írta, javította, törölte. Nemsokára 
már rajzolni is lehetett, képet csatolni vagy videót, tudott min- 
dent, amit az eredeti Jerry-felület, csak ez személyes volt, min- 
den lapot csak az láthatott, akinek jogosultsága volt rá. 

S ekkoriban hallatott magáról Sorel úr cége. Nimby még 
Mallorcán elkezdte kidolgozni a problémát, Beaulieu-ben befe- 
jezte, s elküldte nekik. Csakhamar meghívták egy beszélgetés- 
re. Nimby elment hozzájuk, és kellemes csevegés után egy ál- 
lással tért vissza. Vagyis hogy állásnak nem állás, külsősként 
fog nekik dolgozni, időnként részt vesz egy-egy probléma 
megoldásában. A mostaniért is fizettek, használni fogják. Nim- 
by mesélt a problémáról még Mallorcán, de Kissy hiába tudott 
programozni maga is, egy árva szót sem értett belőle. 


Kissy kiment a postáért, megint egész halomnyit hozott be be- 
lőle, a nappaliba vitte, és elsikította magát. 

A fotel mögé valamilyen apró állat rohant be. 

Kissy ledobott mindent az asztalra, előhúzta kését, és óvato- 
san belesett a fotel mögé. Nem látott senkit. Nagy ívben olda- 
lazni kezdett, és a másik fotel mögött egyszer csak meglátta. A 
szíve majdnem kiugrott a helyéből. Lassan megközelítette a be- 
tolakodót, aki érdeklődve bámult föl rá, félig bebújva a fotel 
alá. Kissy villámgyorsan eltette a kést és lecsapott, még mielőtt 


a ragadozó támadhatott volna, s kinyújtott karjában tartva a fe- 
nevadat lerohant az alagsorba. 

— Macska! Macska! Nem hiányzik egy gyerek?! 

Soha nem tudta meg, hiányzott-e neki. Macska két kölykét 
szoptatta éppen, és amikor Kissy letette mellé a harmadikat, 
csak egy fülbillentés volt a válasz, ami bármit jelenthetett. 

Kissy mindenesetre alaposan ellenőrizte, hogy az ajtó kilincs- 
re legyen csukva, aztán átment a gépterembe, papírt vett elő és 
néhány filctollat, rajzolt egy kulcsot, egy rácsos börtönajtót és 
egy rémületesen vicsorgó macskaszörnyet, és kiragasztotta a 
cicaovi ajtajára. Csinált róla fényképet, elküldte a Cheesebook- 
ra, és visszament a postához. 

Szétrakta a szokásos szempontok szerint, külön anyáét, apáét, 
aztán feladó alapján a sür... hát ez meg mi?! 

Ránézett egy borítékra és megint sikított. 


A képernyőkön összegyűlő egérkéket jobban érdekelte a máso- 
dik fotó, mert még nem tudták, hogy az első azt jelenti: Kissy 
innentől állandó macskaveszély közepette él. De a levélről se 
tudták, mi van benne, hát noszogatni kezdték, bontsa föl. 

— Nincs benne a shindy — mondta Vanessa -—, ő csak megírta. 
Nyisd ki, egérke. 

Kissy sóhajtott és nekidurálta magát. 


Tisztelt Jerry Alapítvány! 


Elnézést kérek, ha rossz helyre fordultam kérdésemmel, de 
csupán annyit tudok Önökről, hogy pedofilokkal foglalkoznak. 
Egy barátom kért meg, hogy írjak Önöknek. Ő pedofil, de soha 
nem bántott senkit. Csak engem avatott a bizalmába. Egyikünk 
sem tudja, létezik-e erre valamiféle gyógymód. 

Két éve barátom arról számolt be, hogy valamilyen furcsa 
szervezet figyeli minden lépését. A legváratlanabb időpontok- 
ban állítanak be hozzá, álarcos emberek, megfigyelik a számí- 
tógépét, a munkahelyét, a családját. A házassága tönkrement, 
azóta volt egy kapcsolata, az is tönkrement. Újabb kapcsolatba 
már nem mer kezdeni, mert fél, hogy azok az emberek beárul- 
ják megint, de így meg attól fél, hogy érdeklődése még jobban 
a gyerekek felé fog fordulni. 


Kérem, segítsenek, én majd továbbítom a válaszukat a bará- 
tomnak. Foglalkoznak Önök pedofilok gyógyításával? 


Robert Codet 


— Nem is figyeljük — törte meg Francoise a hosszúra nyúló 
csendet. 

— De azt akartuk, hogy ezt higgye — mondta Vanessa. 

— Sikerült — felelte Niala. 

Hallgattak. 

— Azért egy shindynek mégse segíthetünk — szólalt meg 
Jacgues. 

— Dehogynem, egérke — felelte Niala. 

— De miért? 

— Mert ez a munkánk — sóhajtott Vanessa. — A nővéremnek 
igaza van. 


Kissy a rue Arras-n állította le a motort, a Luxembourg-kert ke- 
rítésénél, és átsurrant egy taxi alatt. Befordult a rue Vavinre, 
egykettőre megtalálta az üzletet, de mielőtt benyitott volna, 
óvatosan körbeleskelt. Cica sehol, csak egymillió járókelő. Kö- 
rülnézett a kirakatban. Mobilok, táblagépek, mindenféle elekt- 
ronikus kütyük. Nino az új helyén is ugyanazzal foglalkozik. 

Benyitott. Hétköznapi külsejű kis üzlethelyiség, polcokon 
mindenféle, egy vásárló és mellette Nino, aki valamit magyará- 
zott. Kissy beljebb ment, az eladópult mellett talált egy magas 
bárszéket. Helyet foglalt és mérhetetlen érdeklődéssel tanulmá- 
nyozni kezdett egy headsetet. 

Pár perc múlva Nino elbúcsúzott a vevőjétől — illetve csak ér- 
deklődőjétől, mert nem vett semmit —, odajött Kissyhez, udva- 
riasan köszöntötte, miben lehet a segítségére? 

Kissy nem felelt, elnézte a pasast. Megváltozott, amióta nem 
látta. Jócskán fogyott, és nem volt túl jó színben. 

— Kérem? — szólt Nino kicsit meglepve, mert Kissy másod- 
percek óta hallgatott. Föleszmélt, elővette alapítványi igazolvá- 
nyát, kinyitotta, úgy fogta meg, hogy az ujja takarja a nevét, és 
megmutatta a shindynek. Nino elképedve bámult az igazol- 
ványra, aztán Kissyre. — Ön tehát azért jött, mert. . . 

— Azért — szólalt meg Kissy most először. 


— Lenne szíves várni egy percet? Megkérem a kollégámat, 
hogy vegye át a helyemet, azonnal itt vagyok. 

— Kérem. 

Még egy percbe se telt, Nino már jött is vissza, előresietett, 
ajtót nyitott. Kiléptek az utcára. 

— Üljünk le valahol — javasolta Kissy. — Az ott egy fagyizó? — 
De nem is várt válaszra, már surrant is, nyomában a shindyvel, 
aki az utolsó métereken mégiscsak megelőzte és nyitotta az aj- 
tót. Kissy biccentett és belépett. 

A harmincfokos hőség a kinti aszfalton legalább negyvenre 
nőtt, Kissy tehát rögtön a fagyikkal kötött ismeretséget. Egy 
grandissimo csésze cioccolato amorinót kért limone femminel- 
lo di Sorrentóval, vaniglia Bourbon del Madagascarral és fra- 
gola camarosával, per favore, molto grazie. Perfetto! De amíg 
ezt megrendelte, már a macaronokra villogtatta reflektorait; ké- 
sőbb még velük is randizik. 

— Miért rendelt olaszul? — érdeklődött Nino, amikor leültek; ő 
valami tortaszeletet kért. 

— Olaszul? — Kissy meghökkent, aztán visszapörgette az ese- 
ményeket. Csakugyan. Már megint folyékony olaszsággal be- 
szélt, anélkül hogy észrevette volna. — Hát... ez egy olasz fa- 
gyizó... 

— Értem. 

Kissy megkóstolta a femminellót. Mesés volt. A különféle 
ízeket virágszirmok gyanánt helyezték el az amorino körül. 

— Arra gondoltam — kezdte halkan, bár rajtuk kívül csak egy 
vendég volt bent, és tőle is, a kisasszonytól is a legtávolabb he- 
lyezkedtek el —, használjuk azt a kifejezést, hogy szívbaj. Érti, 
mi helyett... Ha valaki hallana minket. 

— Ó. Értem. Ön nagyon figyelmes. 

— Nos tehát, először is el kell mondanom, hogy az alapítvány 
nem foglalkozik gyógykezeléssel. Mi... hm... diagnosztikát 
végzünk. És őszintén szólva fogalmam sincs, hogy az ön szív- 
betegségére van-e gyógymód. 

Nino töprengve forgatta kezében a villát, a sütijéhez még 
hozzá se nyúlt. Aztán fölpillantott. 

— Mármint a barátoméra. 

— Mármint a barátjáéra — hagyta jóvá Kissy, megállapítva, 
hogy a camarosa is ragyogó -—, persze, játszhatjuk ezt is. 


— Tehát... ön tudja az igazat. 

— Elég átlátszóan írta meg, már ne is haragudjon. 

Nyílt az ajtó, belépett egy nő egy hat év körüli kislánnyal, aki 
rögtön elkezdte végignézni a kínálatot. Kissy csak odapillantott 
rá, rövid, rózsaszín nyári ruhát látott, és máris vissza Ninóra, 
aki viszont a kislányt nézte. Kissy gratulált magának a hely- 
színválasztáshoz. A fagyi csodás, és itt aztán igazán minden 
esély megvolt, hogy betéved egy-két gyerek, amíg itt vannak. 

— Meséljen. 

— Miről? 

— A marcipán szívecskéről — biccentett Kissy alig észrevehe- 
tően a pult felé. 

Nino kényszeredetten elmosolyodott az elnevezésre. 

— Ön ezt úgysem érti. 

— Majd utána megmondom, hogy értettem-e. 

— Nézze... — Nino olyan halkan beszélt, ahogy csak tudott. — 
Nem vagyok szörnyeteg. Éppen ezért kerestem meg önöket. Én 
ugyanazt látom, mint ön, egy aranyos... ööö... marcipán SZÍ- 
vecskét. Hogy jutott eszébe ez az elnevezés? 

Kissy szerény mosollyal kanalazta a Madagascart és nem 
mondta, hogy egy Jerrynek ez a legkevesebb. 

— Szóval nem vagyok az. Persze fölmerül a gondolat... ebben 
a tekintetben a legtöbb férfi elég egyforma, csak nálam... a 
marcipán szívecskék mérete más. 

Amazok közben helyet foglaltak. Kissy megint odasandított 
és megállapította, hogy a marcipán szívecske úgy ült le, hogy a 
shindy tetőtől talpig remekül megszemlélheti. És az amorino is 
isteni. Gyakrabban hozza majd ide a shindyjett. 

— Egyébként mi már tegeződünk, nem? 

Kissy fölpillantott. Nino tekintete éles volt és fürkésző. Kissy 
kanalazott még a femminellóból. 

— Te melyik álarcot viselted? 

Kissy nyugodtan lenyelte a falatot. 

— Az elefántosat — felelte. 

— Miért jöttél ide? 

— Mert levelet írtál, Nino. — Még egy kis cioccolato. 

— Miért csináltátok ezt az egészet? — A shindynek a hangja is 
kezdett élesre váltani, a gyerek anyja odapillantott. Kissy fi- 
gyelmeztetően fölemelte egy ujját. 


— Először is ne ijeszd meg a gyereket kiabálással vagy effélé- 
vel, mert nem tehet semmiről, ő csak idejött fagyizni. — Hirte- 
len szemvillanás a gyerek tányérjára. — Sütizni — javította ki 
magát. — Másodszor: semmi jogod rajtam számon kérni bármit 
is. Emlékszel VIladekre? 

Nino bólintott. 

— Már hogyne emlékeznék. El kellett utaznom hozzá, mert 
rám parancsoltatok. Azt hittem, megöl. 

— Nincs már okod tartani tőle. Tavaly októberben szexrandit 
szervezett egy ifjú párnak, akik csak a netről ismerték egymást, 
és hogy, hogy nem, a fiú ő maga lett volna. A gond az volt, 
hogy a lány sem az volt, akinek hitte, hanem a mi alapítvá- 
nyunk. Az élmény után Vladek hosszabb időre visszavonult a 
nyilvánosságtól... bezárkózott egyéniség lett... — Megint egy 
kanál camarosa. — Mi együtt ismertünk meg benneteket, ugyan- 
azt csináltátok, ugyanott, ugyanúgy. Kettőtök közül az egyik 
beültetett a kocsijába egy marcipán szívecskét és hazavitte, 
közben egész idő alatt... a szívbetegségéről beszélt vele, aztán 
elkezdett hazudozni, amikor megcsíptük. Mit vártál, kettőtök 
közül a másiknak majd kezet csókolunk? 

— A múlt heti dolgot is... ti csináltátok? 

Kissy mérlegelte a kérdést. Egy Jerry soha nem hazudik. 

— Nem. Nem tudom, mi az a múlt heti dolog, de biztosan nem 
mi voltunk. 

— Pedig erre gondoltam. Mármint azokra, akik két éve figyel- 
nek. Ezért írtam az alapítványnak... persze eszembe se jutott 
arra gondolni, hogy a két csoport ugyanaz. Most is figyel vala- 
ki? 

— Hát én. 

— Úgy értem, rajtad kívül. 

— Elég vagyok hozzá én is. 

— És általában hányan figyelnek? 

Egy Jerry soha nem hazudik, ha meg is tudja kerülni a kér- 
dést. 

— Nem kell hozzá sok ember. 

— Gondolom, egyikőtök magas, testes, szakállas férfi, akinek 
mindig sportlap van a kezében. 

Egy Jerry soha nem hazudik nyíltan. 

— Észrevetted? 


— Észre. Meg azt a kedves kis öreget, aki olyan barátságosan 
elbeszélgetett a szomszédasszonyommal, de állítólag nem ró- 
lam. 

Kissy sóhajtott. Egy Jerry soha nem hazudik anélkül, hogy 
bajba kerülne. 

— Azt nem tudom, kicsoda. 

— Szóval nem hozzátok tartozik? 

— Nem. Nem is hallottam róla. És a sportlapos pasasról sem. 
Lehet, hogy rossz ötlet neked ezt most megmondani, de egyál- 
talán nem figyeltünk. No jó, néha egy kicsit. De nagyon keve- 
set. Azért mondtuk, hogy figyelünk, mert nem akartuk, hogy 
hozzányúlj marcipán szívecskékhez. De azt nem hagyhatom, 
hogy üldözési mániád alakuljon ki... nem szeretetből, csak ak- 
kor meg azért válnál veszélyessé. — Bekapott egy kis femminel- 
lót. — Neked pszichiáterre van szükséged. A szakirodalom el- 
lentmondásos abban a tekintetben, hogy a szívbetegséged ke- 
zelhető-e, de mindenképpen érdemes megpróbálni. És nézess 
utána, hogy nincs-e már üldözési mániád. Szakemberrel, én 
nem vagyok az. De legelőször is edd meg a sütidet, mert öt per- 
ce ülünk itt és még hozzá se nyúltál, feltűnő lesz. 

Nino kis habozás után bólintott és beledöfte villáját a torta- 
szeletbe. Egy percig szótlanul ettek. 

— Sokkal kevesebbet tudok rólad, mint hiszed — mondta aztán 
Kissy egy kis camarosa után —, de azért elég sokat mégis. Te 
valószínűleg egy elég normális pasas vagy, Nino. Nyilván jól 
kijössz a kollégáiddal, mindenféle emberekkel. Csak van 
egyetlen tulajdonságod, ami miatt potenciálisan veszélyt jelen- 
tesz. Elhiszem, hogy ellen tudsz állni a kísértésnek. Mondjuk a 
marcipán szívecskét itt a fagyizó közepén nem próbálnád föl- 
falni, még akkor se, ha nem lennék itt. Csak nem tudjuk, és 
gondolom, te se tudod, hogy mekkora kísértésnek tudsz ellen- 
állni. És hogy mi kell ahhoz, hogy ennél nagyobb kísértés ér- 
jen. Mi van az új barátnőddel? Azt írtad, szakítottatok. 

— Igen... nem tartott soká. Többek között a gyerek miatt. . . 
egyszerűen nem mertem vele kettesben maradni. Csináltam egy 
műbalhét és otthagytam őket. Tényleg nem nyúltam hozzá. 

— Elhiszem. 

— Tényleg? 


— Tényleg — küldött le Kissy még egy falat amorinót. — Tud- 
juk, hol laknak, meg tudjuk őket találni, megkérdezni. Nem 
mernél hazudni nekem. Egyébként — Kissy bájos mosollyal ki- 
villantotta apró egérfogait — tudok veled olyat csinálni, amitől 
azt is bevallanád, ha tízéves korodban blicceltél a buszon. 

Egy Jerry soha nem hazudik, csak ha örömét leli benne. 


A fagyi már csak emlék volt, Kissy intett a kisasszonynak, per 
favore, nem, még nem a számlát kéri. Inna egy kólát, és egypár 
macaront szeretne. Megbeszélték, hogy milyet, és a kisasszony 
már hozta is. Nino ezalatt kedvetlenül eszegette a sütijét. Ő is 
kért egy kólát, amikor a kisasszony megkérdezte, nem iszik-e 
valamit. 

— Mesélj még — mondta Kissy. 

— Miről? 

— Végül is te kerestél meg minket. Azt hittem, sokkal több a 
mondanivalód. 

— Mit mondhatnék azoknak, akik két éve figyelnek? 

— Most mondtam, hogy nem is figyeltünk. 

— No igen, persze. 

— Nem hiszed? Azt is mi mondtuk, hogy figyelünk. 

— Ez igaz. Nem tudom... azt mondtad, ti gyógyítással nem 
foglalkoztok, azt nem kérhetem, hogy védjetek meg azoktól, 
akik üldöznek, ha egyszer ti magatok vagytok azok... akkor mi 
marad beszédtémának? 

— Nem kell kérned. Leszállunk rólad, nem fogunk figyelni. 

— Most mondtad, hogy eddig se tettétek. 

— Úgy értem, mostantól nem is mondjuk, hogy igen. 

— Miért? 

— Nem látom értelmét. Egyszerűen nem vagy veszélyes. Túl- 
ságosan be vagy rezelve. És ha bármikor a jövőben nem lennél 
már berezelve és mégis veszélyessé válnál, akkor nem azért fo- 
gunk elkapni, mert téged figyelünk, hanem mert tipikusan az a 
fazon vagy, aki garantáltan szarvashibát követ el és gyakorlati- 
lag a karjainkba fut. Mert a kommunikációs csatornákat viszont 
tényleg figyeljük, ahol beszélhetnél a többi shin... shinkyvel 
shem tudsz kapcsolatba lépni anélkül, hogy látnánk. És fölis- 
merünk, nyugodt lehetsz. Akkor meg minek szegődjünk a nyo- 


modba az utcán? Szóval innentől márpedig nem figyelünk és 
kész. 

Nino hallgatott pár pillanatig, a sütijét piszkálgatta a villájá- 
val. 

— Ez a szervezet hivatalos döntése? 

— Hogyne. 

Ezzel Kissy bekapta az utolsó macaront is, és bólintott a kis- 
asszonynak. 

— Én... — kezdte Nino, de Kissy megrázta a fejét. 

— Szó se lehet róla. Mindenki a magáét. 

Fizetett, közben áradozott egy sort a kisasszonynak olaszul, 
aki megköszönte, ő is megköszönte, és fölállt. 

— Ne feledd, amit mondtam. Eddig nem foglalkoztunk veled, 
hát ne is adj okot rá. Keress egy nőt, akinek nincsen gyereke. 
Szia! 

Kisétált az üzletből, elégedetten, de az ajtóban azért körbeles- 
kelt. De nem volt odakint cica. 


— Nálunk igazából nincsen rangsor vagy efféle — magyarázta 
Kissy —, de az biztos, hogy Maverick a legjobbak között végez- 
te a kisegérképzőt. A verekedés az egyetlen, amiben még nem 
profi, de az is meglesz, csinálja az edzéseket és fejlődni fog. 
Ragyogó pilóta, érzi a helikoptert, együtt repül vele. Ez nagyon 
fontos. A kölykök közül eddig hárman tudták a legtöbbször 
megcsinálni, hogy átvitték a gépet akkora lyukon, amin alul-fe- 
lül, balról-jobbról félcentis hézag marad. Papírt vágtunk ki — 
mutatta kézzel, látva az értetlen arcokat —, pontosan akkorára, 
hogy a Discovery átférjen a nyíláson, és kifeszítettük a szoba 
közepén, hogy ne legyen szél. Át kellett rajta repülni, ha valaki 
hibázott, a rotorok elvágták a papírt. Maverick tízből nyolcszor 
tudta megcsinálni. A kölykök közül csak Nigue-nek és Molly- 
nak sikerült ennyiszer. Nekem is csak tízből kilencszer. 

— Tízszer is sikerült valakinek? — kérdezte monsieur Moreau. 

— Az csak Elkének és Vanessának. De az nem számít, ők 
nemcsak áttaszigálják a tevét a tű fokán, de két méterről átha- 
jítják rajta, célzás nélkül. Apropó célzás, Maverick nagyon jól 
lő légpisztollyal... csúzlival még nem éri el a Jerry-szintet, de 
szépen halad. Késdobásból is egész jó, és ami legalább ennyire 


fontos, azt az ostoba szélhámos rablót igazán szépen kidíszítet- 
te a késével. 

Értékelésének tárgya ezalatt a fotelban ült közte és a szülei 
között, igazi egeres viseletben, rövid farmer, kék blúz, egérfü- 
les hajpánt, a derekán telefon és fegyverek, a kezén a Jerry-óra, 
és roppantul meg volt magával elégedve. A szülei nem örültek 
ennyire. 

— Ez nagyon fontos, asszonyom, uram. Fegyver volt nála, és 
meg is ölhette volna Christiant, illetve aztán nyilván minket is, 
ha ők nem merik használni a késüket. Márpedig mindenkiben 
élnek bizonyos gátlások, ha bele kell vágni egy emberbe, és ezt 
leküzdeni, főleg első alkalommal, némi lelki vihart okoz. És 
akkor nem engedhettük meg magunknak, hogy tétovázzunk, ez 
nem volt az a helyzet. 

— Nem vagyok benne biztos, hogy jó ötlet ilyen veszélyes já- 
tékba kezdeni — mondta Moreau úr. 

— Ez nem játék, uram. Ez az élet. Az élet veszélyes. Maverick 
tizenhárom éves, éppen elég szép és fejlett ahhoz, hogy elég 
sok disznónak megakadjon rajta a tekintete, most már gyakor- 
latilag azoknak is, akik a felnőtteket szeretik, de még beleesik a 
pedofilok érdeklődési körébe is. Meg hát rabló is van a világon. 
Minden okuk megvan rá, hogy féltsék, ez a legkevesebb — ak- 
kor pedig pontosan az a megoldás, hogy tanulja meg megvéde- 
ni magát. Mert önök nem lehetnek mellette állandóan. 

— Igen, ezt már hallottuk. De azelőtt nem keveredett harcba 
fegyveres bűnözőkkel. 

— Most sem azért történt, mert megegeresedett. Hanem mert 
pont ott volt, amikor ezek jöttek. Bárhol jöhettek volna, bármi- 
kor, ha nem ezek, akkor mások. Azelőtt nem tudta volna meg- 
védeni magát és másokat, most pedig igen. Ha minden gyerek 
elvégezne egy önvédelmi tanfolyamot, szomorú világ virradna 
a bűnözőkre. 

Egy pillanatra megállt a beszédben, megcsodálta, milyen böl- 
cset mondott és milyen szépen mondta. Aztán folytatta. 

— Az alapítvány eddig több mint száztíz bűnözőt fogott el. 
Hogy hány gyereket mentettünk meg, azt senki se tudja, hiszen 
nemcsak azokat, akiket akkor kiszabadítottunk a karmaikból, 
hanem a későbbi potenciális áldozataikat is megmentettük. 
Maverick nyolcéves volt, amikor dolgozni kezdtünk, és ezen a 


környéken éppenséggel jó pár shindyt összeszedtünk. Bárme- 
lyik megtámadhatta volna akár őt is. 

— Nem végezhet minden gyerek önvédelmi tanfolyamot — 
mondta madame Moreau. — Maguk mondták, hogy ezek az ala- 
kok egészen kicsiket is megtámadnak. 

— Igen, madame. De ha egyszer pórul járnak, utána már na- 
gyon óvatosak lesznek. Eredendő gyávaságukat egy lebukás 
sokszorosára fokozza. 

— Biztos benne, hogy mindegyik gyáva? 

— Hát amelyikkel két órája beszélgettem, az modellt ülhetne a 
gyávaság szobrának. Van veszítenivalója: a szabadsága, nor- 
mális állása, az esélyei nőknél. 

— Szóval beszélgetnek is velük? 

— Csak ezzel az eggyel — nevetett Kissy. 

— De ha olyan gyáva, hogy mehetett bele? 

— Ő nem tudta előre, hogy kivel fog találkozni. De mivel nem 
követett el törvénybe ütközőt, jelenleg nincs oka tartani tőlem. 
Mégis gyáva, mert nem bízhat senkiben, ha kiderül a titka, el- 
áshatja magát, senki nem áll vele szóba többé. 

— Végső soron ezek elég szerencsétlen emberek — mondta 
Moreau úr. — Nem mintha sajnálnám őket. 

— Éppenséggel akár sajnálhatjuk is őket. Nem kerül semmibe. 
Hogyne lennének szerencsétlenek. Olyasmire vágynak, amiért 
börtön és társadalmi számkivetettség jár. Elég szörnyű lehet ez- 
zel élni, de minket nem ez érdekel, hanem hogy a gyerekek 
biztonságban legyenek tőlük. 

— Jövőre egérképzőket nyitunk országszerte, és ezrével ava- 
tunk tízcentis kommandósokat — vetette közbe Maverick éppen 
úgy, ahogy Kissy szokta tervezgetni a jövőt. 


Maverick szülei éppen úgy fogadták a hírt, mint Mollyéi, akik- 
nél Kissy előző nap járt: meghallgatták, hogy a lányuk bátor 
kisegér, aki nem fél a cicától, de nemigen tudtak ezzel mihez 
kezdeni. Tudtukkal sose félt. Kissy nem erőltette, az ő szülei is 
csak fokozatosan egeresedtek hozzájuk, s ma már természetes- 
nek veszik, hogy Kissy mindig is kisegér volt, legfeljebb tizen- 
három évig nem tudta magáról. 

Most már viszont nagyon is tisztában volt vele, és óvatosan 
ment be otthon a nappaliba, mint mindig az utóbbi időben. Saj- 


nos a macskaovi kilincse mégsem a legjobb, ez akkor derült ki, 
amikor Kissy másodszor talált kölyköt odafent, a konyhaasztal 
mellől bámult föl Kissyre, aki villámgyorsan letartóztatta, mi- 
előtt az meglóg és végigtomésjerryzhetik a házat. A zárat majd 
kicserélik az ajtón, de már nem sürgős, ezek napokon belül ki 
fognak költözni onnan. Legalábbis ez volt a terv, amíg Kissy 
meg nem jött Maverickéktől, meg nem állapította, hogy a nap- 
pali macskamentes, és el nem indult megnézni a családot. Belé- 
pett a konyhába, a lépcső felé kanyarodott, aztán villámsebesen 
a falhoz lapult. 

Ott voltak. A lépcsőn két pár fül kandikált ki. 

Kissy gyorsan lefotózta őket, hogy ha nem jelentkezne többé, 
az alapítvány tudja, mi lett vele, aztán odasurrant, az egyiket 
elkapta, a másikat üldöznie kellett le a lépcsőn, a legalsó fokon 
csípte el. Fölment, kivitte őket a konyhaajtón és letette egy bo- 
kor tövébe. 

— Itt várjatok. Marad! Ül! 

Lement a másik kettőért, de csak egyet talált, az anyjukat, aki 
délutáni álmát aludta és egyetlen kérdésre se válaszolt. Kissy 
fölvitte a gyerekeihez. 

— Vigyázz rájuk, én megkeresem a harmadikat. Jó, hogy nem 
nagyobb a család. Mostantól idekint laktok. Keressetek alkal- 
mas macskafészket, de felőlem sátrat is verhettek. 

Megkereste, elég sokáig tartott, az kellett hozzá, hogy rájöj- 
jön, egy kismacska semmi kivetnivalót nem talál abban, ha a 
cipősszekrény mélyén alszik. 


— És? Mi közöm hozzá?! A te gyerekeid, mostanáig lett volna 
időd szólni nekik a kutyáról, nem? 

Macska nem válaszolt, csak nézte fiait, akik egy szempillan- 
tás alatt megtanultak fára mászni, Suzyt a fa tövében, aki lan- 
kadatlanul csóválta a farkát, és Kissyt, aki meg se moccant, 
hogy kimentse szorult helyzetükből a kicsiket. 

— Nem eszi meg őket. — Kissy egy pillanatig gondolkodott, 
aztán inkább úgy döntött, nem vállalja Suzyért a felelősséget. — 
Valószínűleg. De ha igen, az az ő bajuk. Nem foghatod a man- 
csukat egy életen át. Látod, máris tudják, mit kell ilyenkor ten- 
ni egy macskának. 


Macska nem szólt semmit, csak nagyon rosszallóan nézett 
Kissyre. De hát Macska mindig rosszallóan néz, ezért Kissy 
egy cseppet se zavartatta magát, búcsút intett és ment fölszá- 
molni az alagsori macskabölcsőt. De kis habozás után a vész- 
jelző táblát csak levette az ajtóról, de nem dobta ki, elrakta. 
Lesznek még Macskának gyerekei, mind csupa szörnyeteg 
macska, szükség lesz rá. 


Már messziről látszott a kapuban silbakoló, fegyveres kisegér, 
aki csak az ő kedvéért nyitott kaput és jött ki, hisz látta a térké- 
pen, hogy közeledik. Kissy bekanyarodott a kapun, beállította a 
motort a szokott helyére, és cincogtak egymásnak a kapuőr 
egérrel, Mollyval. 

— Hányan vagyunk? — kérdezte, hiszen ő most nem vett részt 
a kisegér-telekommunikációban, motort vezetett. 

— Itt van már Maverick, Pierrette-ék és Nigue. Chantal perce- 
ken belül itt lesz, a fiúk is befutnak hamarosan. 

— Jól van. Szia, Ködöcske, hogy vagy? Jól van, kicsim, jó, jó, 
jó. Jó kutya. Menj, hozz nekem cirmoscicát. 

— Honnan hozzon cicát? 

— Teljesen mindegy, addig se nyalna össze — egyenesedett föl 
Kissy, bár majdnem elrepült a lábára mért hatalmas farkcsapá- 
soktól, Köd ugyanis egyáltalán nem indult a cicáért. 

— Ki érkezett? — kukkantott ki az ablakon Francois, akit Mol- 
ly nem említett, de nyilvánvaló volt, hogy ha ő itt van, a bátyja 
is itt van. — Szia, Kissy, jó, hogy jössz, Nigue szeretne még egy 
kuktát. 

Kissy nem mozdult. 

— Remek, te már úgyis odabent vagy, pont meg fogsz felelni. 
Ez Kisegérföld, nem tartunk ezeréves szabályokat, hogy a 
konyha a lányok dolga. A nyáron is meghámoztál pár mázsa 
zöldséget, nem? 

A fiú bólintott és eltünt az ablakból. 

— Tessék keményen fogni — mondta Kissy Mollynak. — A fiúk 
hajlamosak ellustulni. 

— Mi is elég sokat heverésztünk a nyáron — volt a felelet. 

— Persze, Francois-nak majd azt mondom, hogy téged fogjon 
keményen. 

Molly meglepve bámult rá, aztán azt mondta, aha. 


Chantal után pár perccel megjött Claude, Artu és Christian, 
több egeret nem vártak, mindenkinek programja volt — csak 
Vanessát, aki persze az Északi-sarkra is elmenne egy egeres 
hétvégéért, Nimbyért meg pláne, de átadta a jegyét valami ro- 
kon rokona rokonának a rokonának, akit nem is ismert, de a be- 
teg gyerekét hozta kórházba, és csak a gyereknek jutott jegy, az 
anyjának már nem, Georges-ot hívták föl, mint aki mindent tud 
az Air France-ról és akár azt is el tudja intézni, hogy megnője- 
nek a gépek, kihangosítóval vette föl, Vanessa is hallotta, any- 
nyit mondott, hogy oké, és hívta a repteret, hogy adják oda a 
jegyét. Aztán kiderült, hogy a következő gépre is minden hely 
elkelt, úgyhogy a szolgálati járattal jön, mint régen, amikor 
Georges még ott dolgozott, valaki a társaságnál azt mondta, 
nem érdekli, hogyan, de Vanessát tuszkolják föl arra a gépre, 
elég magas rangú vezető, persze személyes ismerősük, azt 
mondta, ha már csak a fülkében jut hely, akkor is. De azon lesz 
hely bőven, csak hát később ér ide. De az ebédjüket így is ő ál- 
lította össze, telefonon irányítva Nigue-et és egerelt. 

— Tehát, kisegér hölgyeim és uraim — lépett Nimby a padlás- 
műhely nagy asztala elé —, a nyaralás során a következő problé- 
mák, illetve elvárások léptek föl az alapítványi helikopterpark- 
kal szemben. Először: robotpilóta és ezzel összefüggésben a 
hatótávolság növelése netes kapcsolattal, ezt még Mallorcán 
megoldottuk. Másodszor: a repülési idő növelése fedélzeti aksi- 
cserével, ezt még nem oldottuk meg. Harmadszor: fedélzeti lő- 
fegyver. Negyedszer: daru. Ötödször: forgatható kameraáll- 
vány. Hatodszor: biztonsági világítás. Hetedszer: állandó mik- 
rofon és hangszóró. Nyolcadszor: mindezek villámgyors cse- 
rélhetősége. Kilencedszer: a helikopterek praktikus, biztonsá- 
gos, kényelmes szállítása az összes tartozékkal együtt. 

Kissynek megrebbent a füle. Ezek jó részéről ő nem is hal- 
lott. 

— Kezdjük az elején. Fedélzeti lőfegyver, kisegér hölgyeim és 
uraim. — Nimby különféle tárgyakat vett föl az asztalról. — Egy 
csőbe rugót helyezünk, a végén acéldugattyúval, ami a cső ol- 
dalán levő hosszanti hasítékon kilóg. Ezt a részét tudja elkapni 
egy elektromágnes. A rugó megfeszítésekor egy golyó pottyan 
a csőbe a felső oldalán levő lyukon át, egy másik csőből, és az 
elektromágnes kikapcsolásával a rugó kilöki a golyót. Ez az el- 


mélet. A gyakorlati megvalósításnál számos probléma merült 
föl. Ha a golyó attól esik a kilövőcsőbe, hogy a rugó megfe- 
szül, akkor logikus, hogy a kilazított rugó viszont elzárja a go- 
lyó beesését. Vagyis a golyó rajta fekszik a rugón, egy kicsiny 
nyílásban. Ez viszont azt jelenti, hogy a rugó megfeszítésekor 
beakadhat, a kiengedésekor pedig még inkább, és fékezheti a 
golyó kilövését. Fékezheti az is, hogy az elektromágnes nem- 
csak megfeszíti, hanem oldalra is húzza a rugót, így az a cső fa- 
lához súrlódik. A lövés ereje csökken és félre is fog hordani. A 
legnagyobb probléma azonban az elektromágnes. A Morin és 
Morin cég szakemberei kiszámították annak a rugónak a para- 
métereit, amivel már egyáltalán érdemes ezt a fegyvert meg- 
konstruálni, s ebből annak az elektromágnesnek az erejét, ami 
képes ennek a rugónak az egyik végéből magához vonzani a 
másik végén levő acéldugattyút, majd a rugót egészen össze- 
húzni. Megtartani nem is kell, a lövés azonnal eldördül, hiszen 
a golyót nem tartja semmi, egyszerűen kigurulna a csőből. Nos, 
az ehhez szükséges elektromágnes több kilót nyomna, és olyan 
mágneses teret fejlesztene, ami megbolondítaná a helikopter 
elektronikáját. 

Ezzel Nimby egy könnyed mozdulattal csöveket, golyót, ru- 
gót, mágnest belehajított az asztal mellett álló kosárba. 

A Jerry Alapítvány döbbent szomorúsággal cincogott. 

— Egészen mást kellett kitalálni — szólalt meg újra a fiú, és 
megkerülte az asztalt. — Kérésemre a cég mérnökei megalkot- 
ták a világ legkönnyebb lőfegyverét. 

Kivett valamit az egyik fiókból, megpördült, s a nyitott ablak- 
ban álló vizespalack hirtelen felrobbant. 

— Vagy legalábbis az egyik legkönnyebbet. — Nimby vissza- 
sétált hozzájuk és felmutatott egy kicsiny pisztolyt. — A háza 
műanyag, de a mechanika fém. A rugót motor feszíti meg egy 
emelőkar segítségével, alig fél másodperc alatt, és azonnal ki is 
enged, kilövi a golyót. Megtartottuk azt az elvet, hogy a megfe- 
szülő rugó enged utat a golyó csőbe eséséhez, de beiktattunk 
egy mozgó lemezkét, ami a következő golyót visszatartja. A 
szerkezet súlya tizenhat deka, plusz a tölténytár, amiből négy- 
és tízdarabos változatot készítettünk, ezek öt, illetve kilenc de- 
kát nyomnak... és persze plusz még a lövedékek. A kilövés se- 
bessége nagyjából azonos a csúzliéval. Emberkézben szinte 


használhatatlan, mert nincs agya, nem lehet rendesen megfog- 
ni, a palackot is úgy tudtam szétlőni, hogy sokat gyakoroltam, 
és nem ugrált. No meg így a kezemben el se sül, nincs áramfor- 
rása. A lövés után kihúztam a kábelt. 

Az egerek kézről kézre adták a fegyvert, Nimby elővett egy 
másikat is, meg a tölténytárakat, megmutatta, hogy kell össze- 
szerelni. A tár oldalán egy kis gombot kellett benyomni, ezzel 
ki lehetett húzni a fegyverből, és a helyére nyomni a másikat, a 
rögzítőpöcök automatikusan bekattant. 

— A fegyver tervezésekor fontos szempont volt, hogy a heli- 
kopterek egyéb funkcióival ne akadályozzák egymást, se elekt- 
ronikusan, se férőhely szempontjából. Fontos volt, hogy pilla- 
natok alatt föl lehessen szerelni a gépre, és tárat is pillanatok 
alatt lehessen cserélni. Ugyanakkor stabilnak, megbízhatónak 
kellett lennie. Természetesen szóba sem jöhet, hogy véletlenül 
elsüljön és megsebesítsen valakit, a fegyvert külön be kell kap- 
csolni a vezérlőn. De erről később. Lássuk a következő napi- 
rendi pontot. A daru. A Discovery két kilót, az Enterprise 
nyolcvan dekát tud megbízhatóan felemelni. Ez nem sok, és a 
darunk egymaga tíz dekát nyom, így az Enterprise-on már csak 
hetven deka marad — erre is találtunk megoldást, de az még 
nincs kész. Íme a daru. — Felmutatott egy kis kampós eszközt. — 
Műanyagból van, hiszen az emelhető teher úgyis legfeljebb két 
kiló. Két félkör alakú, egymásba csúszó pofa. Gondunk volt, 
hogy miképpen zárjuk őket, hogy megtartsák a terhet. Ha elekt- 
romágnest használunk, az folyamatosan fogyasztja az áramot. 
Próbáltuk motorral, de az eredmény nem volt kielégítő. Így 
visszatértünk az elektromágneshez. — Csatlakoztatta egy kis do- 
bozhoz, amin lenyomott egy gombot. A két félkampó azonnal 
összezárt. — A mágnest csak arra használjuk, hogy megmozdít- 
suk a pofákat, s azok automatikusan egymásba akadnak, nem 
válnak szét, a mágnesre tovább nincs szükség, tessék, ki is hú- 
zom a vezetéket. De ha most egy kicsit jobban összenyomom a 
pofákat, akár kézzel, akár a mágnes újbóli bekapcsolásával, ak- 
kor kiold a rögzítőpöcök, és egy rugó szétlöki a pofákat. Így 
akár le is lehet dobni a terhet, mert teljesen szétnyitott állapot- 
ba kerülnek, a teher tartózsinórja nem akad fenn. 

Újabb tárgyat vett föl az asztalról. 


— Ez pedig a forgatható kameraállvány, amit készen meg tud- 
tunk venni, kettő van belőle. Kis motor van benne, amit a ve- 
zérlőről tudunk irányítani. Csak bólogatni tud, az oldalirányú 
forgásnak egy helikopteren nincs értelme, viszont innentől füg- 
gőlegesen is le tudunk nézni, akkor is, ha a gép orra éppen föl- 
felé áll. Az állvány súlya mindössze öt deka. 

Megkerülte az asztalt. 

— Ezek itt LED-es biciklilámpák, szilikonburokban, darabja 
egy deka. A gép vázára lehet őket csatolni, elég jó fényerejük 
van, figyelmeztetik is a rendes légiforgalmat, meg akár a gép 
környezetét is megvilágítják. Saját gyombelem van mindegyik- 
ben, és persze kézzel kell őket egyenként kapcsolni. Vettem 
egy kosárral, mindenféle színűek, tudnak villogni is, úgy néz ki 
tőlük a helikó, mint egy ufó. 

— Ufokopter — dünnyögte Maverick. 

— Ez a kis doboz egy mikrofont és egy hangszórót tartalmaz, 
mindkettő jóval komolyabb, mint azok a telefonok, amiket 
Mentonban használtunk, ezért a mikrofont jelenleg nem is ér- 
demes bekapcsolni, amikor járnak a rotorok, mert megsüketü- 
lünk. Tervezés alatt van a szoftver, ami majd kiszűri a rotor- 
zajt. Az audiórendszernek saját tápja van, de azért kapcsolható 
vezérlőről is. Huszonöt dekát nyom a kicsike. 

Nimby átballagott az asztal másik oldalára. Ezt az asztalt a ta- 
vasszal szerezte, fantasztikus építmény volt, háromszor három 
méter, mind a négy oldalán egymillió fiók, polc, nyitható szek- 
rényke, és kerekeken gurult, szét lehetett választani részekre, és 
így további fiókok és szekrénykék kerültek elő — hiszen valójá- 
ban nem is egyetlen bútor volt. A lapjára már mindenfelől fa- 
és fémmegmunkáló gépek voltak fölcsavarozva, és tárgyak, 
könyvek feküdtek rajta. Valóságos szerelőálom. 

— Fontos probléma volt, hogy a bemutatott berendezéseket 
pillanatok alatt föl lehessen szerelni a gépekre, hiszen ha állan- 
dóan rajtuk vannak, akkor csak a súlyt növelik... ha viszont 
csavarozgatni kell, még egy shindyt is elszalaszthatunk. Vi- 
szont a rögzítésnek stabilnak kell lennie, a gép rázkódik. A 
Morin céggel közösen egy kereskedelemben kapható, egyszerű 
patentzárat találtunk a legalkalmasabbnak. — Kinyitott egy aj- 
tót, lehajolt és kiemelte a Discoveryt, telerakva az előzőekben 
bemutatott készülékekkel. Az egércsapat köréje sereglett. 


— A gép törzse, mint tudjátok, lyukacsos, éppen azért, hogy 
bármit rá lehessen csavarozni. Mi azonban találtunk egy olyan 
záróelemet, ami beleillik a csavarlyukakba, de nem igényel 
csavarozást. Egy mozdulat az egész. — S levette a fegyvert, az- 
tán ugyanolyan könnyedén visszarakta. — Hüp-hüp-hüp, egér- 
trükk. A Discovery törzsén színjeleket helyeztem el, az Enter- 
prise-on ez még nincs kész; az egyes készülékek célszerű he- 
lyét mutatják, nehogy siettünkben úgy rakjuk föl őket, hogy 
akadályozzák egymást. Megfognád, egérke? 

Pierrette kezébe nyomta a gépet és visszament az asztalhoz, 
most a túlsó oldalára. Fölvett két jókora tárgyat és visszajött. A 
Compiégne-ben vett nagy, áttetsző dobozok voltak, egy zöld és 
egy kék, láthatóan tele tárgyakkal, a kékben látszott az Enter- 
prise. Az asztal szélére állította és kinyitotta őket. 

— Ahhoz, hogy mindez jól működjön, az is kell, hogy a gépe- 
ket és tartozékaikat egy helyen, áttekinthetően helyezzük el. 
Ezért mindkét gép saját, állandó dobozt kapott, amikben min- 
dennek megvan a helye. Az a bőrönd klassz ötlet, de túl nagy, 
nekünk az kell, hogy a gép dobozát könnyen a helyszínre szál- 
líthassuk, egy pillanat alatt kivehessünk mindent, és már indul- 
hassunk is. És legalább ennyire fontos, hogy a gépeinket külön- 
külön szállíthassuk. Amint látjátok, itt mindennek megvan a kis 
rekesze, minden szilárdan rögzítve van, nem esnek a dolgok 
egymásra. Ami fontos, mert egy vagyont ér mind a kettő. 

A dobozok aljára és oldalára csatolva, precízen kiméretezett 
helyeken volt egy-egy videószemüveg, táblagép, telefon, Jerry- 
óra, az előbbi kiselőadásban bemutatott szerkezetek, tartalék 
aksik, töltő, hozzá való csatlakozók, egy doboz lőszer, még egy 
csúzli is. Az egyik végében, amelyik háton cipeléskor alulra 
kerül, külön kis műanyag dobozban pótalkatrészek: kábelek, 
csatolóelemek, rögzítődrótok, rotorlapátok, műanyagcsövek, 
egy tartalék motor. Csavarhúzó bitekkel, fogó, olló, Jerry-kés, 
kis forrasztókészlet, multiméter. És középen, két hevederrel 
biztosítva a helikopter, most a Discoveryt is berakták a helyére. 
A dobozok alján ügyesen elhelyezett szíjak, amikkel a hátukra 
vehetik, mint egy hátizsákot, de Nimby azt is megmutatta, 
hogy kell hátizsákra erősíteni. Még számzárat fognak kapni, 
nemcsak azért, mert akkor egy tolvaj csak együtt az egészet 


tudja ellopni — benne négy GPS-szel —, hanem úgy biztosabban 
zár majd a fedél. 

— Hát így állunk — mondta Nimby szerényen. — Az egerem- 
mel úgy gondoltuk, hogy tudjanak csak az eszközeink mindent, 
majd a gyakorlat megmondja, mire lesz szükség. Ja igen, a ve- 
zérlő. — Kivette az egyiket. — Megbontottuk a burkolatot és új 
gombokat építettünk be a további berendezések számára, egy 
külön kapcsoló szolgál a tüzfegyver élesítésére, és ez a tűz- 
gombja. Ezekkel mozgatjátok a kamerát. Ez kapcsolja a darut, 
ez a hangszórót, ez pedig a mikrofont. Ezek tartalék gombok. 
A vezérlőbe is raktunk egy hangszórót és egy mikrofont, de 
van fülhallgató is a dobozban, így a helikót akár telefonnak is 
lehet használni. 

Őrület, gondolta Kissy. Jövőre ezek a kisegerek űrhajót építe- 
nek nekik. 


— Ez pedig egy bogár — mondta Nimby, és kivett valamit az 
egyik fiókból. — Még nem tud repülni, nincs bekalibrálva. Fel- 
derítő repülésekre szánjuk. 

A bogárnak három rotorja volt, és elfért egy kölyök tenyerén. 

— Ezt már teljes egészében mi építettük Piffel. Van rajta egy 
elég jó kamera, úgy hatvannal ez is fog menni, és a szabad ég 
alatt gyakorlatilag nem lehet hallani, egy légy is hangosabb ná- 
la. Elfér kis helyen, az a terv, hogy mindkét nagy helikó dobo- 
zába rakunk kettőt. Terhet persze nem tud szállítani, és a ható- 
sugara is csak egy-két kilométer lesz. 

— Szóval négy bogarat építetek? — kérdezte Artu. 

— Sok vagy kevés? 

— Nem, nincs gondom a létszámmal, csak az jutott eszembe, 
hogy a bogár angolul beetle, és akkor lehetne a nevük John, 
Paul, George és Ringo. 

Kissynek végre megadatott, hogy most ő surranhasson oda és 
csukhassa be Nimby száját. 


Kissy érdeklődve figyelte, ahogy az asszisztensnő telerakja a 
mellkasát tapadókorongokkal, és műanyag csipeszeket erősít 
mind a négy tappancsára. 

— És ebből mi derül ki? 


— Hogy milyen a szívműködése. Most ne beszéljen, ne mo- 
zogjon, feküdjön nyugodtan. 

Kissy nyugodtan feküdt. Amikor bejött ide, ellenőrizte, hogy 
nincsen cica. 

— Készen is vagyunk — mondta az asszisztensnő másodper- 
cekkel később, Kissynek még ideje se jutott elkezdeni a nyu- 
godtan fekvést. A nő leszedegette róla a csatlakozókat, Kissy 
fölkelt, begombolkozott. 

— És milyen? 

— Hát azt már az orvosnak kell megállapítania. Tessék, ezt 
adja oda neki és küldje be a következőt. 

Kissy a folyosón szemügyre vette a papírcsíkot. Mindenféle 
cikcakkos vonalak voltak rajta. Feltehetően van szíve. 

Az orvos is így gondolhatta, mert fél percig se nézegette, bó- 
lintott és aláírta a papírt. Ez volt az utolsó vizsgálat, kész volt 
minden. 

— Egészséges, mehet a tanfolyamra. Csak ne száguldozzon, 
mert akkor nem sokáig marad egészséges. 

Kissy megígérte, és megkezdte tanulmányait egy bajuszos úr 
mellett, aki valamikor a második óra folyamán talált rá alkal- 
mat, hogy Kissy mögé lépve rátegye a kezét a vállára és ott fe- 
lejtse. 

— Tudta egyébként, mivel foglalkozom, amikor nem vagyok 
itt? — érdeklődött Kissy barátságosan. — Egy alapítványnál dol- 
gozom, ami a gyerekek szexuális zaklatása ellen küzd. 

— De maga már nem gyerek — mondta az úr lágyan, és előrébb 
csúsztatta a kezét. Fél másodperc múlva arccal nekicsapódott a 
falnak. 

— Teljesen igaza van. Ki fogjuk terjeszteni működési körün- 
ket. Most kezdem. Mondja, megállapodhatnánk abban, hogy 
végigcsinálom a tanfolyamot, és ezt maga soha többé nem pró- 
bálja meg, se velem, se más nővel? Semmi kedvem kirúgatni 
magát az állásából, aztán elölről kezdeni a következő disznó- 
val, de megteszem, ha szükséges. 

— Maga megőrült — sziszegte a pasas. — Én csak barátságos 
akartam lenni, maga meg rám támad, azonnal eresszen el, vagy 
rendőrrel vitetem el. Én rúgom ki magát, nálam maga az élet- 
ben nem csinálja meg a tanfolyamot! 


Kissy sóhajtott, elengedte, és bement az iskola igazgatójához, 
ahol azzal kezdte, hogy ha ő itthagyja a tanfolyamot, akkor az 
egész alapítvány is, és ez csak a kezdet. Az oktatót följelenti 
zaklatásért. . . 

Itt az igazgató leállította, elnézést kért, az oktatót is behívatta, 
letolta és ráparancsolt, hogy kérjen bocsánatot — ez meg is tör- 
tént, és Kissy megbocsátott. Átkerült egy másik oktatóhoz, aki 
szintén férfi volt, de normális. Chantal, Jennifer és Martin is 
őnála járja végig a tanfolyamot. Niala meg egy villefranche-i 
iskolában. 

Novemberre a Jerry Alapítványnak hét jogsitulajdonos egere 
lesz. 


De ez egyelőre legyen titok, kérte Niala. 

— Nézd, se Mariónak, se nekem eszünk ágában sincs a bácsinak 
rosszat kívánni, bár meggyógyulna és örülne még az életnek. 
De kilencvenhárom évesen ilyen súlyos betegségekből már 
nem fog meggyógyulni. Akkor pedig a fia eladja a házat, ez 
olyan biztos, mint sajtban a lyuk, ő is már hetvenéves, ő sincs 
jól, ide se tudott utazni Floridából, amikor az apja kórházba ke- 
rült. Nomármost az ott nem egy városi utca, hanem lakópark. A 
lakóközösség beleszól, hogy ki költözhet oda, akárkivel nem 
közösködnek, és elhiheted, hogy válogatósak. Az elárvult háza- 
kat ők maguk veszik meg, hogy aztán kiválaszthassák az új la- 
kót... no meg keresnek is az ügyleten. Van egy hattagú bizott- 
ságuk, akik ebben döntenek, mi természetesen mind a hattal jó- 
ban vagyunk. Tehát foglaljuk össze. Trappista: a ház márpedig 
el lesz adva, amint a bácsi lehunyja a szemét. Ementáli: a bi- 
zottság dönti el, hogy kinek. Camembert: minket ismernek és 
elfogadnak, tehát akit mi ajánlunk, annak eleve jók az esélyeit. 
Brie: a ház se túl kicsi, se túl nagy, éppen megfelelő. Rokfor: 
elég messze van a vasúttól, annál közelebb mihozzánk, még 
közelebb, mint az Edith Cavell utcai. Gouda: a város szíve, 
mégis egészen elszigetelt, csendes környék. Gruyére: természe- 
tesen méregdrága, de a bizottságot aztán végképp nem fogja 
zavarni, ha részletekben kapják az árát. Sőt kimondottan így 
akarják eladni, hiszen többet kérhetnek. Mimolette: a lakópark 
is üzleti kapcsolatban áll a konzorciummal, így a vételár egy 
kisebb hányada végső soron visszajut hozzájuk, amint Johann 


belép a konzorciumba és mondjuk egy éve már tag lesz, amit 
természetesen el fogunk intézni. Hát ennyi. Cincogtam, uff. 

Kissy lent a gépteremben nézte Nialát az egyik nagy monito- 
ron, amint az ujjain számolta a sajtokat. 

— Hol van ez? 

Niala már nyúlt is egy táblagépért, kiadta a képet és elindítot- 
ta a Mapset. Egykettőre megvolt, csak a D" Aubisson-villára tett 
könyvjelzőt kellett használni, és onnan egy kicsit arrébb. 

Kissy csettintett a nyelvével. A lakóparkban nem járt még, de 
tudta, hol van. Afféle zárt létesítmény, belépés csak ottlakók- 
nak, meg akiket ők meghívnak. Voltaképpen a D" Aubisson-vil- 
la is egy effélében van, csak az nincsen intézményesítve, nin- 
csenek saját biztonsági őrei, külön költségvetése, effélék. 

— És miért legyen titok? 

— Mert ha kipattan, az a kis vörös azonnal rohan a reptérre és 
meg sem áll a házig. 

— És ez baj? Legalább látjátok megint. 

— Láttuk már — mondta Niala, mintha lehetne Elkét eleget lát- 
ni —, de csak öt percet lenne ott, azonnal kijelentené, hogy ez 
kell neki, és iszkolna megvenni. Csakhogy a ház még nem el- 
adó, él a tulajdonosa, és nagyon kellemetlen lenne, ha közülünk 
valaki ajánlatot tenne, amikor Jean-Luc bácsi kórházban fek- 
szik. 

— Sokkal tapintatosabb ennél a kisegér. 

— Viszont be van sózva, hogy Franciaországba akar költözni, 
méghozzá ide Beaulieu-be, és kapna az alkalmon. Akárhogy is, 
nem kockáztatok. A tervről csak mi tudunk Marióval és Vanes- 
sával, meg te. Maradjon is így. 

De már másnap kiderült, hogy az ötlet Mariótól függetlenül 
másnak is eszébe jutott. Vanessa akadt össze az utcán Gérard 
bácsival, aki javasolta neki, hogy ha eljön az ideje — így mond- 
ta —, tegyenek ajánlatot a házra. , Ezzel nincs mit tenni, és aho- 
va ő megy, oda nem viheti magával" — idézte Vanessa az öre- 
get —, , a szükséges iratokat megírta, dolgait elvégezte a földön. 
Az a kislány meg mindig is vidámságot hozott közénk, és ez 
így lesz akkor is, ha megtanul franciául", mondta még Gérard 
bácsi, de Vanessa kifejezte kételyeit, mondván, aki ennyi idő 
alatt, gyerekfejjel nem tanult meg, az már nem is fog. 


De ebben nem lett igaza, annak ellenére, hogy mint köztu- 
dott, Vanessának mindig igaza van. Elkének arra volt szüksége, 
hogy állandóan a francia nyelv légköre vegye körül. Franciaor- 
szágba költözésük után már csak otthon hallott német szót, a 
szüleivel, testvéreivel persze soha nem beszélt más nyelven, de 
amikor francia iskolába kezdett járni, lassan elkezdett javulni a 
nyelvtudása. De eltartott pár évig, hogy eltűnjön az a millió 
nyelvtani hiba, amiket egyébként mindenki imádott, főleg mert 
a kislány úgy adta elő őket, mintha az lenne az egyedül helyes 
francia beszéd. 


Majdnem egy hónapba telt — hisz mindenki dolgozik, százféle 
elfoglaltsága van —, de Kissy lelkiismeretesen végiglátogatta 
mind a tizenkét egérkölyköt nevelő családot, beszámolt a gye- 
rekük előmeneteléről, válaszolt számtalan kérdésre. Ez nem 
mindig volt könnyű feladat, különösen Mollyéknál, akik külön 
kérték, hogy szeretnének beszélni vele azok után, hogy a gye- 
rekük megvert két húszéves fiatalembert az utcán. 

— Én se tudok más választ adni, mint amit tőle magától már 
hallottak — közölte Kissy, a kölyökre pillantva, aki szörnyen 
büszke volt magára, s persze teljes egéri díszben ült a fotelban, 
mint látogatásai alkalmával a többiek. — Az alapítvány valóban 
csak a bántalmazott gyerekek védelmével foglalkozik, de maga 
Vanessa is vert már rasszistát. Ha egyszer Molly volt az egyet- 
len, akinek volt bátorsága megvédeni azt a fiút, mi mást tehe- 
tett volna? Szerencse, hogy arra járt. 

— És kár, hogy én nem voltam ott — mondta Francois, aki Kis- 
sy jobbján ült, a húgával szemközt, szintén teljes egéri díszben, 
az egérfüles hajpántot se mulasztotta el föltenni. Egérfül nélkü- 
li hajpántot a fiúk aligha viselnének, de az egérfüles egykettőre 
alapítványi jelkép rangjára emelkedett. 

— Talán azért mégse kellett volna úgy megverni őket, hogy 
kórházba kerüljenek — mondta Lavanant úr epésen. 

— Nem haltak bele — vont vállat Kissy kisegér-nagyvonalú- 
sággal, jól tudva, hogy bárkit megverhetnek, csak élje túl az il- 
lető. — Mindenkit kórházba visznek, akit az utcán fekve talál- 
nak testszerte zúzott sérülésekkel, mert nem tudhatják, mi baja, 
amíg meg nem vizsgálták. Ez a dolguk. A kórházban kivizsgál- 
ták őket, mert nekik meg az a dolguk. Molly nyolc-tíz egész- 


ségügyi szakembernek adott munkát néhány rúgással, ezzel is 
hozzájárulva megélhetésükhöz és Franciaország gazdasági jó- 
létéhez. — Kissy rávigyorgott a szülőkre, mint egy reklámfigu- 
ra. — Igen, tudom, önök a per miatt aggódnak. Nem lesz per. Az 
alapítványt eddig már számtalanszor be akarták perelni, de 
mindig letettek a szándékukról. Nem mintha mi tettünk volna 
visszautasíthatatlan ajánlatot, az ügyvédeik győzték meg őket, 
hogy hülyeség. Szóval fölösleges emiatt aggódniuk... egyéb- 
ként pedig az alapítvány helytáll az egereiért, és ha valaha 
mégis beperelnék valamelyikünket, a Jerry gondoskodik a vé- 
delemről. Kártérítést is az alapítvány fizet, ha netán valakinek 
sikerülne kiharcolni. 

— Ez... hogy is mondják... hivatalos döntés? 

— Hogyne, benne van az alapító okiratban. Ugyanis az alapí- 
tók, vagyis a mi szüleink sem akartak a mi tetteinkért kártérí- 
tést fizetni, sőt arról vitatkozni sem, hogy ha csoportosan va- 
gyunk jelen egy elfogásnál, akkor ki mennyiben felelős és 
mekkora részt vállaljon a kártérítésből. Az alapítvány a felelős 
és kész. Ami nem jelenti azt — Kissy rávillogtatta piros sze- 
mecskéit a kölykökre —, hogy utána magunk között meg ne 
mosnánk a fejét annak, aki megérdemli. De hát rasszistaveré- 
sért csak dicséret járhat. 

— Egyáltalán nem vagyok róla meggyőződve, hogy ez a jó 
megoldás — mondta madame Lavanant. 

— Hát nem is az. Nincs jó megoldás, madame. Viszont amikor 
Suzy kiskutya volt, apa megtanított kutyát nevelni. Ha rossz fát 
tesz a tűzre, azonnal meg kell büntetni. Rögtön. Kizárólag tet- 
tenérés esetén szabad büntetni. Ha csak utólag találjuk meg a... 
hm, bűnjeleket, akkor már nem büntethetünk, mert azt fogja 
hinni, hogy azért bűnhődik, amit éppen akkor csinált. Nos, a 
rasszistát helyben, azonnal megbüntetni csak veréssel lehet. 

— De hát ő nem kutya. 

— Csakugyan, a kutya sokkal értelmesebb, ráadásul helyesebb 
is — értett egyet Kissy. 


Arribrox egészen átlagos pedofil volt. Nem szelídebb és nem 
vadabb a szokásosnál. Minden korosztály érdekelte, lányok is, 
fiúk is. Az isten is arra teremtette, hogy bármilyen pedofillal 
barátkozni tudjon és szót értsen velük. 


— Pontosabban mi teremtettük erre — mondta Nimby, és el- 
küldte a regisztrációt. 

Arribrox bemutatkozó szöveget is írt, mert ezen a fórumon 
ezt megkövetelték. Ebből derült ki minden érdeklődő számára, 
hogy negyvenéves, egyedül él, még nem volt gyerekkel, de 
szeretne, és még sok minden. Az írásművet a mikrók állították 
össze, mint általában az efféléket, aztán a csapat jóváhagyta. 
Nagyrészt magától értetődő volt minden. Nyilván azt kellett ír- 
niuk, hogy Arribrox még nem fektetett le gyereket, különben 
kifaggatják az élményeiről, és kiszúrják, ha valami nem való- 
szerű. Mert köztük viszont többen is voltak, akik állításuk sze- 
rint már csinálták. Ramona—Garlomik is, aki itt Profen néven 
szerepelt, ő főleg fogdosós shindy volt, kislányevő, de egy ti- 
zenkét évest már ágyba is vitt. Még egyet fog, már szervezik 
neki. Ő hozta ide az alapítványt, tudtán kívül. Belépett a fó- 
rumba, jót beszélgetett bajtársaival (ezt a szót Molly találta ki), 
s ezzel elárulta a fórum hollétét az egérlyukból figyelő piros 
szemecskéknek. 

A fórum egy kanadai szerveren volt, kétségkívül az üzemelte- 
tő tudta nélkül, CPLV Incorporation, Castelli azt mondta, jó 
nevű cég, nem fognak örülni. Az Interpolon keresztül lépnek 
kapcsolatba velük, a leghatározottabban azt kérik majd, hogy 
ne zárják be a fórumot, viszont adjanak ki minden adatot. Van 
mit, mert a fórumnak hatvan tagja van, és egy szupertitkos kép- 
archívuma, amihez az új tagok hozzáférést se kapnak, így Ar- 
ribrox nem is láthatja majd. Amit nagyon sajnál, hiszen meg- 
rögzött pedofil, ráadásul a képeken látható elkövetőket le akar- 
ja nyomozni és rács mögé juttatni. 

Profen hétfőn délután négykor lépett be a fórumba és két órát 
maradt. Ők fél ötkor láttak munkához, és hét órára készen állt 
Arribrox egész személyisége, teljes élettörténete, aminek csak 
egy töredékét írták le a bemutatkozásban, de a többit is kitalál- 
ták előre, nehogy ellentmondás legyen, ha bármikor kérdeznek 
tőle valamit. Hétkor elküldték a regisztrációs kérelmet, amit a 
moderátorok majd valamikor jóváhagynak. 

A neve úgy lett, hogy Nimby rengeteg apró játékszere között 
volt egy programocska, aminek meg lehetett adni egy szót, né- 
hány betűjét véletlenszerűen kicserélgette, és egész halom 
eredményt dobált ki. Nimby a saját nevét adta meg: Asterix. A 


listában volt olyan, hogy Arrbrox, ebbe berakott egy i betűt, ez 
lett a shindy neve. 

Az IP-címüket persze titkosították, már csak azért is, hogy a 
shindyk föl ne fedezzék, ha ugyanonnan lépnek be két tag ne- 
vében is. Mert pár nap múlva újabb jelentkezőt készítenek, 
hogy ha az egyiket bármiért kitiltanák, a másik megmaradjon. 

Castellivel aznap este tucatnyi hívást váltottak, ő először elle- 
nezte az egércsalit, aztán beleegyezett. De Párizsban. Ramona, 
Garlomik, Profen, azaz Michel Darko tart egy barátnőt Párizs- 
ban, nagyon kényelmes helyen, az egyik magasházban a Lyoni 
pályaudvar mellett, a rendőrök már tudják, hogy keddenként 
érkezik az esti vonattal, ott alszik, reggel bemegy a városba üz- 
letelni, szerdán vissza. És pont most kedden fog történni, hogy 
abban a házban egy hajléktalan kislány fog üldögélni a mélyga- 
rázs kijáratánál, ahova már nem lát a térfigyelő kamera. 

— Lehet fiú is — vetette ellene Christian. 

— De Francoise lány — közölte Nimby olyan arccal, mint aki 
hírt jelent be. 

— És ő lesz az? 

— Ő. A kiképzésetek még nem fejeződött be, eszünk ágában 
sincs titeket csaliként bevetni. Ilyen helyen legalábbis biztosan 
nem. 

A barátnője nem lesz otthon. Ezt Ramona még nem tudja, sőt 
a barátnő sem, a vonat érkezése előtt félórával fognak becsön- 
getni hozzá, megkérik, hogy küldjön SMS-t a pasijának, mely- 
ben közli, hogy egy barátnője bajban van, segítenie kell neki, 
hamarosan hívni fogja — aztán kapcsolja ki a telefonját és jöjjön 
velük. Legyen olyan szíves. Önként, nincs letartóztatásban. Ha 
nem megy önként, akkor lesz. 

Így a kégli üres, és az esti hancúrozás is kétségessé vált. Ra- 
monának pedig tetszenek a sportos barnák, ezt a képekről lehet 
tudni, amiket egyszer fölrakott. A barátnője is sportos barna, 
csak hát harmincegy is elmúlt már, nem tizenegy — Francoise 
annyi lesz. 

Igaz, Ramona ízlését kritika is érte, akadt valaki, aki jobban 
örült volna, ha a sportos vöröseket szereti. De holnap estére az 
északnémet partvidékre komoly vihart jósolnak, Elkét aznapra 
letiltották a repülésről, és különben is, a jó kisegér önzetlenül, 
boldogan megosztja társával betevő shindyjét. 


Egyetlen egér kísérte el Francoise-t küldetésére: Kissy. A többi 
veteránt leköti a suli, a kölyköket Castelli nem engedte oda, de 
a legfontosabb szempont az volt, hogy a hatodik emeleti kisla- 
kásban éppen elegen lesznek így is. Mert a shindy barátnője 
ilyen helyen lakott, madame Griffard pedig a szomszéd lakás- 
ban. De lehet, hogy Buffon. Kissy abban a pillanatban elfelej- 
tette a nevét, hogy besétáltak, bemutatkoztak, aztán madame 
Griffon (de lehet, hogy Bruffard) rögtön távozott is, nem lehet 
jelen az akció alatt. Senki civilt nem engednek oda, közölte 
Castelli, madame Groffert (de lehet, hogy Grafit) pedig ráme- 
redt Francoise vidáman lengedező lófarkára, aztán Kissyre, aki 
éppannyira nézett ki rendőrnek, mint ő maga. 

— Még egyszer köszönjük, hogy átengedi az otthonát, asszo- 
nyom — mondta ki Castelli félre nem érthetően, hogy a hölgy 
végre tűnjön a fenébe. A hölgy pedig ment, akárhogy is hívták. 
Nem kérdezte, hogy a két civil hogy lehet ott. 

— Tíz perc múlva nyolc — jelentette egy rendőr. 

— Köszönöm. Francoise, légy szíves, készülj föl, hamarosan 
indulnod kell. 

A zseb szalutált és bevonult a jelmezével a fürdőszobába. 
Castelli fölhívta a mélygarázs parkolójában posztoló civil ruhá- 
sokat, náluk minden rendben volt. 

— Hagytam magam lebeszélni arról, hogy valakit felküldjek 
velük a liften — mondta Castelli Kissynek —, elfogadom, hogy 
ha látják őket együtt, akkor kétszer meggondolja, hozzányúl- 
jon-e. 

— És aztán inkább nem nyúl hozzá — jegyezte meg Kissy ag- 
godalmasan. 

— Szóval elfogadom. De ha az ürge próbálkozik, akkor a bi- 
zonyítékunk megvan, és Francoise legyen szíves végigfektetni 
a lift padlóján. 

— Szó se lehet róla — jött a zseb hangja a fürdőszobából. 

— Sajnálom, ebben nem engedek. Nem fogod megvárni, amíg 
odáig merészkedik, hogy darabokra vagdoshasd. Az első pró- 
bálkozásnál bevered a képét és kész. Ha most nem mondod, 
hogy értettem, felügyelő, akkor mindketten mehettek haza. 

— És honnan szerzel másik lányt? 

— Az már nem a ti gondotok lesz. 

Lemondó sóhaj a fürdőszobából. 


— Értettem, felügyelő. De figyelmeztetlek, hogy öt év múlva 
szavazhatok már. 

— És? 

— Olyan politikusokra fogok szavazni, akik a rendőrség fel- 
ügyeletét az állampolgárok kezébe adják. — Hirtelen résnyire 
nyílt az ajtó és egy apró mancs jelent meg benne, ami megfe- 
nyegette a felügyelőt. — Vagy az öklébe. 


A vonat éppen begördült az állomásra, amikor a tizenegy éves 
hajléktalan kislány helyet foglalt annak a liftnek az ajtajánál, 
amin Ramona fölmegy a mélygarázsból. Volt egy nagy, szét- 
hajtott hullámpapír doboza, azon feküdt és egy pornóregényt 
olvasott, ez volt hivatva megadni a beszélgetés alaphangját. Pó- 
ló és rövidnadrág volt rajta, tiszta, nehogy a pasasnak elmenjen 
a kedve az ágyába cipelni. 

— Szervusz, drágám, most szállok le a vonatról — szólalt meg 
Kissy fülében és Francoise órájában egy ismeretlen férfihang. 
A rendőr, aki Ramonát követi. A mélygarázsban négy kocsiban 
lapultak nyomozók. Egy fiatal rendőrnő álldogált Francoise kö- 
zelében, hamarosan elindul majd, szembe Ramonával, a tele- 
fonját nyomogatja, rá se néz a pasasra, és mire az odaér Fran- 
co1se-hoz, ő már hallótávolságon kívül lesz. Csak persze addig- 
ra fölrak egy fülhallgatót és pont Ramonáékat fogja hallani. És 
hat rendőr várakozik egy műszaki helyiségben, aminek a járó- 
kelők a létezéséről sem tudnak, Francoise-tól pár méterre. Itt 
pedig, madame Büfé lakásában Castelli, még hat rendőr és egy 
mindenre elszánt, fölfegyverzett kisegér. 

Tisztán hallották a shindy lépéseit, ahogy közeledik a lifthez 
és a mellette fekvő kislányhoz. Aztán a kopogás elhallgatott. 

— Helló, bácsi. Van egy euród? 

A kamera ekkor már mutatta is a pasast, Francoise valahogy 
megmozdította a kezét a könyvön és képbe hozta. Sokat gyako- 
rolták, amikor megvették az órákat. 

— Hallod? Van egy euród? Reggel óta nem ettem. 

Minden tökéletesen zajlott le, ahogy a Shindyvadászat című 
kézikönyvben le van írva. Illetve lesz, ha majd ők megírják. 
Francoise elmesélte, hogyan mérte végig a shindy nagy-nagy 
érdeklődéssel, és nézett óvatosan körül, amíg arról kérdezte, 
hogy került ide. A zseb előadta a jó előre betanult mesét, hogy 


eddig a pályaudvaron dekkolt, de új őr van és az elzavarta. 
Csak neki ott megvoltak az állandó pénzszerző helyei, és most 
nincs pénze. 

A shindy nem kérdezte, hogy akkor miért hever itt, ahelyett 
hogy bevétel után nézne. Belenézett a sapkába, amiben öt eurót 
helyeztek el apróban, és megakadt a szeme a pornóregény cím- 
lapján. 

— De látom, könyvre van pénzed. 

— Á, dehogyis! Csórtam. De kár volt, hülyeség az egész, tele 
van disznóságokkal. Kell, bácsi? 

Ramona érdeklődve átvette tőle a könyvet és belelapozott. 

— Nem disznóság ez, ha jól csinálják — mondta pontosan az 
ellenkezőjét annak, amit Woody Allen állított; márpedig Kissy 
sokkal inkább hitt egy elismert szakértőnek, mint egy shindy- 
nek, aki állítása szerint csupán egyszer volt olyannal, aki iga- 
zán vonzotta. 

— Hát én még nem csinálok ilyet — felelte a zseb. 

— Pedig ha mégis csinálnád. . . 

— Akkor mi lenne? 

— Akkor nem sajnálnék több pénzt. . . 

Tökéletesen ment minden, ahogy a shindybecserkészésről 
szóló szakirodalomban áll. A barátnője félórája írt, hogy nem 
lesz otthon. A kislány csinos és éppen a megfelelő korosztály, 
már szóba hozták a szexet, és éppen fölajánlhatta a pénzt, ami- 
re Francoise persze komoly követeléssel áll majd elő, de az 
csak aprópénz bárkinek, akinek rendes állása van. Tíz-húsz eu- 
ró. Két perc múlva a kislány ott vetkőzhet a hálószobában, és 
három perc múlva vérben ázhat a szőnyeg. 

Minden tökéletesen ment, eddig a pillanatig. 

— Maga mit művel itt?! — csattant föl ekkor egy női hang. 
Egyikük se tudott megszólalni. Francoise később azt mondta, 
egyáltalán nem tűnt föl neki a lift mozgása, pedig abból macs- 
ka is jöhetett volna, csak amikor nyílt az ajtó... de akkor már 
késő volt. Egy gyerek hevert a földön, fölötte állt egy férfi egy 
pornóregénnyel a kezében, és éppen pénzt ajánlott. Nem volt 
kétséges, hogy a hölgy hallotta. 

Ramona próbált mondani valamit, de a hölgy túlharsogta. 

— Ne közelítsen, mert magára hívom a rendőrséget! Állj föl, 
te velem jössz! Gyerünk! 


Hallották, hogy csukódik a liftajtó, és a hölgy dohogását, 
hogy milyen emberek vannak. Kissy és Castelli kétségbeeset- 
ten bámult egymásra. 


— Nem állíthattam minden emeletre egy rendőrt — dünnyögte 
Castelli, de hirtelen elhallgatott, mert megszólalt Francoise ha- 
tározott hangja. 

— Macskamentes. Uniform Alpha? 

— Oscar Kilo — felelte Kissy. 

— Hányadikra tartunk, asszonyom? 

— A kilencedikre. 

— Francoise Chandeau, Jerry Alapítvány. Ön egy alaposan 
megszervezett rendőrségi akciót tett tönkre. 

— Majd adok én neked rendőrségi akciót! 

Castelli fölállt, intett Kissynek, indultak az ajtó felé. Kissy ki- 
kapcsolta a kihangosítót, csak a fülében szólt a telefon, amíg 
kisurrantak a shindy barátnőjéével szomszédos lakásból és föl- 
szaladtak három emeletet a lépcsőn. Szerencsére Ramona még 
nem jött föl a másik liften. 

— Uniform Romeo -— susogta Kissy, amikor már egy emelettel 
följebb voltak, de a kislány valószínűleg nem hallotta, mert a 
hölgy szitkozódott, hogy micsoda emberek vannak, de amint 
hazaér, kihívja a rendőrséget. 

— India Alpha November — mondta be a lakásszámot Fran- 
coise, amikor Kissyék a nyolcadikon jártak, és ahogy kettesé- 
vel véve a lépcsőket fölértek, ott találták őket az ajtó előtt, a 
hölgy a lakáskulcsa után kotorászott és gyanakodva bámult rá- 
juk. 

— Castelli felügyelő, bűnügyi rendőrség — mutatta fel az iga- 
zolványát Castelli. — Jó napot, asszonyom. Legyen szíves ajtót 
nyitni és beengedni minket, hogy tisztázhassuk, mi történt, a 
lépcsőházban nem beszélhetünk. 

Kissy is fölmutatta a sajátját. 

— Maga igazi rendőr? 

— Annyira, madame — sóhajtott Castelli —, hogy ha nem segít 
nekünk rendbe hozni a helyzetet, akkor hívok két egyenruhás 
rendőrt, akik őrizetbe veszik önt a hatósági eljárás akadályozá- 
sáért. A ház tele van az embereimmel. Nyisson ajtót, kérem. 


A hölgy elképedve kinyitotta az ajtót, Castelli udvariasan elő- 
reengedte a nőket, és becsukta maguk mögött. 

— Castelli! — szólalt meg azonnal a jól ismert hangon. — Á, 
épp hívni akartalak. Elhúzódik az ügy, nem várt nehézség adó- 
dott, tartsd bent a nőt. Mit? Nem, szó sincs róla. Az anyjával 
se, senkivel. Istennel beszélgethet. Jó, pereljen, akkor viszont 
tedd lakat alá... micsoda?! Nem tudom. A kocsiról vett min- 
ta?... értem. Jó, kérd meg Henrit, hogy futtasson egy keresést 
arra is, és szólj át Lyonba, látták-e azóta. Kösz. Elnézést, más 
ügyekkel is kell néha foglalkoznom. Asszonyom, tudom, hogy 
jót akart, de alaposan beleköpött a levesünkbe. Most törhetjük 
a fejünket, hogy hozzuk helyre ezt a katyvaszt. Castelli! Igen? 
Jól van, akkor a garázsban lefújom a készültséget. Pierre-ék el 
is mehetnek, sok dolguk van. Én a kilencediken vagyok a két 
egérrel, a hölgy lakásán. Mindjárt kitalálunk valamit. A garázs- 
ból hívtak, a macskátok fölment a lifttel. 

Kissy helyeslően megbillegette nagy füleit. Már a rendőrség 
is az ő elnevezéseiket használja. 


A hölgy mentegetőzését Castelli rövidre zárta azzal, hogy a he- 
lyében más is ezt tette volna, legalábbis reméli, hogy senki sem 
megy el szó nélkül amellett, ha ilyet lát. Ő a hibás, több embert 
kellett volna kérnie, akik minden emeleten megállítják a lefelé 
igyekvőket, viszont ennyi embert úgyse kapott volna. A hölgy- 
től annyit kér, hogy legyen szíves a segítségükre lenni a helyzet 
megoldásában. Ha tud. 

És a hölgy a segítségükre volt. Végighallgatta, hogy mi is tör- 
tént voltaképpen, aztán azt mondta: 

— Nézzék, én gondoltam valamit, de szóljanak, ha képtelen- 
ség. Én nyugdíjas tanárnő vagyok, már nem is nagyon egészsé- 
ges, nem hiányzik nekem a gond, ami egy hajléktalan gyerek- 
kel jár. Így amikor ráébredtem, hogy mit is tettem, rövid úton 
kiraktam a lakásomból ezt a kedves kislányt, immár nyugodt 
lelkiismerettel, hiszen az a ragadozó úgyse várakozik odalent 
mozdulatlanul. Ő pedig egyszerűen becsönget hozzá, hiszen 
pénzt remél. 

— De honnan tudom, hogy hol lakik? — kérdezte Francoise. — 
A sztori szerint fogalmam sincs róla. 


— Hát... lássuk csak... természetesen sehonnan. Találomra 
becsöngetsz mindenféle lakásokba, hátha rábukkansz. És az 
egyik alkalommal pont őhozzá. 

— Kockázatos — mondta Castelli. — A lakók észreveszik, hogy 
sorra csengeti a lakásokat, és kihívják a rendőrséget. 

— De hiszen ön a rendőrség, monsieur. 

— No persze. Fölhívhatom a kerületi kapitányságot és meg- 
kérhetem őket, hogy egy ilyen bejelentést hagyjanak figyelmen 
kívül. De ha pont az nem tud róla, aki fölveszi a telefont. . . 

— Akkor ne csöngessen be sehová, csak mondja azt, hogy már 
megtette. 

Francoise csettintett a nyelvével. 

— Ez az. Kész vagyok a ház összes lakásába becsöngetni, hi- 
szen pénzt remélek a mukitól. Madame, önnek tökéletesen iga- 
za van. Lássuk csak. Mennyi időbe telhet, amíg ön belátja, 
hogy mégse szeretne velem éjszakázni, és kirak a lakásából? 

— Mondjuk negyedóra — mosolygott a hölgy. 

— Legyen csak tíz perc — mondta Castelli, a telefonjára pil- 
lantva. — Mindjárt indulunk. 

— Várj, még számold hozzá a lakások csöngetését is. Azt is itt 
szeretném csinálni, a madame konyhájában. 

— Hát odamész, becsöngetsz, előkászálódnak, ajtót nyitnak, 
rájuk bámulsz, elnézést, továbbmész, ez mondjuk lakásonként 
egy perc. Öt-hat lakás után már nyugodtan sorra kerülhet az 
övé. Várjunk még pár percet és menjünk. 

— Nem jó — szólt közbe Kissy. — A konspirációs lakásba ne 
menjünk vissza, nem kell, hogy a shindy túl nagy mozgást hall- 
jon. Hiszen otthon van. 

— Hát aztán, egy ekkora házban folyton jön-megy valaki. 

— De mi van, ha ismeri azt a hölgyet és tudja, hogy nem szo- 
kott ilyenkor mászkálni? A szomszédja. Ne kockáztassunk, 
maradjunk itt, ha a madame még megtűr minket. 

— Szívesen látom magukat. Talán tartozom is ennyivel a tör- 
téntek után... 

— Castelli! — kapta föl a telefonját a felügyelő; kész csoda, 
hogy ilyen sokáig nem hívták. — Mi? Persze hogy tart. Addig, 
amíg én le nem fújom! Húsz óra húszkor a gyerek becsönget a 
shindyhez és élesben leszünk. Készüljenek föl. Végeztem. Ti 
mit vigyorogtok? 


— Shindyt mondtál — nevetett Francoise. 

— Ja... mindegy, azt is megértik. Mi a rendőrségnél ismerjük 
az egész titkos nyelveteket. 

— Charlie Charlie Uniform Lima India Zulu? — kérdezte Fran- 
coise. — Papa Zulu? 

— Negatív — legyintett Kissy. — Tititi tá tititá titi titititi tá egy 
árva szót sem Uniform Lima India Zulu, csak fogalma sincs, 
hogy a mi titkos nyelvünknek milyen mélységei vannak. Azt 
hiszi, hogy ezzel a pár szóval, hogy egér, macska meg shindy, 
tud mindent. Jobb, ha meg is hagyjuk ebben a hitében. 

— Oscar Kilo, India Kilo — bólintott Francoise. — Alpha Golf — 
nézett az órára. — India Foxtrot Uniform Romeo Charlie Kilo 
Charlie X-ray India Whisky. 

— Örültem volna, ha nem nevezed szexrandinak — sóhajtott 
Kissy, és felállt. — Jól van, Uniform Romeo. Fordulj körbe, 
hadd nézzelek. . . cin-cin. Hibátlan. Mindened megvan. 

— Mindenem -— nyúlt a kislány a zsebébe, és indult az ajtóhoz 
—, kivéve egy-két lenyisszantott... de hát mindjárt az is meg- 
lesz. 

Kinyitotta az ajtót, óvatosan kileskelt, mint mindig, amikor 
előbújik az egérlyukból, s már ott sem volt. 

Kissy az ajtóban maradt, három emelet választotta el a shin- 
dytől, tehette. Elnézett Francoise után és egy cseppet sem iz- 
gult. A kislány félelmetes verekedő, az összes fegyvere nála 
van. Nem eshet baja. 

Izgatottan várta, hogy megszólaljon a csengő. 


— Nahát, bácsi, te vagy az?! 

— Te... hogy kerülsz te ide? 

— Hát valami pénzt emlegettél, de nem tudtam, hogy hol 
laksz, úgyhogy elkezdtem találomra csöngetni lakásokba, hal- 
lod, marha sok lakás van ebben a házban, de alig van itthon va- 
laki. A néni is elmegy hazulról, aki hazavitt, úgyhogy ki is ra- 
kott. Szóval? Megvan még az a pénz, amiről beszéltél? 

Francoise külön zsenialitása volt, hogy bevonta a történetbe: 
a néni elmegy hazulról. Hiszen csakugyan éppen leért a mély- 
garázsba, amikor találkoztak, és azzal, hogy ezt a zseb elmond- 
ta, a házból és a történetből távozott az egyetlen tanú, aki látta 
őket együtt. 


— Ne álldogálj az ajtóban, gyere be. 

Ajtócsukódás, kulcszörgés. Francoise később elmondta, hogy 
a vállát fogta meg és valósággal behúzta. 

— Van valami kajád, bácsi? A néni se adott semmit, azt mond- 
ta, nem ér rá, megy a vonata. 

— Ide hallgass — szólalt meg a shindy —, én nem vagyok jóté- 
konysági intézmény. 

— Oké, szóval tűnjek a francba. De akkor minek hívtál be? 

— Még nem fejeztem be. Ha pénzt akarsz, kaphatsz, de meg 
kell dolgoznod érte. 

— És kapok valami kaját is? 

— Kapsz. 

— Rendben. Ez itt a konyha? Muti a kaját, és meséld el, hogy 
mi a meló. 

— Nem nevezném pont melónak. Emlékszel, miről beszélget- 
tünk, amikor az a nő megjelent? 

— Aha, a könyvről, amit csórtam. Ebben mi van? 

— Nem tudom, valami húsgombóc. 

— Megmelegíted nekem? 

— Persze. Szóval a könyvről beszéltünk. Azokat kellene csi- 
nálnod, amik a könyvben vannak. 

Kissy nagy fülei ekkor kapták el a kopogást. Intett Castelli- 
nek, hogy jöjjön oda, elővette a telefonját és írni kezdte, amit 
Francoise kopog, hétköznapi nyelven. 

ajtó zárva retesz előszoba egyenesen konyha 

A felügyelő bólintott, elindultak a folyosón, aztán le a lép- 
csőn, lassan, halkan, hogy el ne nyomják a fülhallgatóból szóló 
közvetítést. 

— Muti a könyvet, bácsi. Aha, mondjuk ezt a részletet? Te, ez 
marha jó! , Berakta a pulykát a sütőbe és hozzálátott a krumpli- 
hámozáshoz." Oké, imádom a krumplit! 

Kissy pedig Francoise-t imádta, amiért percek alatt idegron- 
csot csinál a pasasból. 

— Nem ezt a részét. Mondjuk... add csak ide... nézd meg itt. 

— Hé, ez disznóság, én még csak tizenegy éves vagyok, én 
nem csinálok ilyet. 

— Pedig most muszáj lesz. 

— Miért lesz muszáj? 


— Mert innen el nem mész, amíg meg nem tanítottalak, mi az 
a disznóság. Vetkőzz csak le szépen. 

— Nem lehet, szégyenlős vagyok. 

— Előttem nem kell szemérmeskedned. És nem is lehet, mert 
letépek rólad mindent. 

— De hát nem érted?! Nem mutatkozhatok meztelenül húsz 
rendőr előtt! 

Kissy és Castelli megállt a lakás ajtajában, és a rendőrök is 
érkeztek már. 

— Mi van? 

— Az van, picikém, hogy magammal hoztam a fél kapitánysá- 
got, és rögtön le leszel tartóztatva. 

— Hű, de jó blöff — sziszegte a shindy —, ezért külön megszo- 
rongatlak egy kicsit. 

— Blöff, Ramona? 

Csend. 

— Vagy Garlomik? Profen? Melyik nevedet szereted a legjob- 
ban, Michel? Michel Darko. Ezt a nevedet is tudom. Honnan 
tudom, ha én csak egy hajléktalan kiscsaj vagyok? Papa Foxt- 
rot! 

— Kés van nála — mondta Kissy, és Castelli azonnal döröm- 
bölni kezdett az ajtón. 

— Rendőrség! — harsogta. — Kinyitni! 

A pasas káromkodása azért így is hallatszott. 

— Hallod, bogárkám? — folytatta Francoise, mialatt az egyik 
rendőr hatalmasat rúgott a zárba. — Semmit sem érsz el azzal a 
félméteres bicskával. Kilyukasztják a bőröcskédet, aminek nem 
örülnék, mert le akarom teríteni az ágyam elé. Ne hadonássz a 
késsel! Hopp, látod, nekem is van! És az enyém nagyobb! 

Több hasztalan rúgás után egy rendőr lépett elő valami fegy- 
verrel, ők félrehúzódtak, s a rendőr szétlőtte a zárat. Castelli 
berúgta az ajtót, és beözönlöttek. 

Kis előszoba, a végében konyha, az ajtóban Francoise, bel- 
jebb a pasas késsel a kezében. 

— Rendőrség — mondta Castelli. — Tegye le azt a kést, ennek 
semmi értelme! 

— Zsaruk — motyogta Ramona. — Átkozott, mocskos zsaruk, 
engem nem kaptok el élve, számítottam rátok! — Bal kézzel hir- 
telen fölkapott valahonnan egy apró tárgyat. — Tudjátok, mi ez? 


— Kis pálinkásüveg volt, benne kék folyadékkal. — Nitroglice- 
rin, zsarukáim. Ha ezt elejtem, az egész épület eltűnik a föld 
színéről, velünk együtt! Felfogtátok? 

— Felfogtuk — mondta Castelli sápadtan, és a két egérre né- 
zett, akik ott álltak mellette, Francoise-nak kés a kezében, Kis- 
synek semmi. — Mit akar, mit tegyünk? 

— Én most szépen kisétálok innen. A gyerek velem jön túsz- 
nak. Ha elsütitek a puskátokat, ő is meghal és ti is. De azért 
jobb lesz, ha lerakjátok a fegyvert a földre. Gyerünk! 

— Oké — mondta Castelli, és lehajolt, hogy letegye a fegyve- 
rét. — Oké, Darko, letesszük. Fegyvert letenni! Csak nyugalom, 
rendben? 

— Egy pillanat türelmet — szólalt meg Kissy. — Lehetne egy 
szerény alternatív javaslatom? 

— Te meg mit akarsz? — förmedt rá a shindy. 

— Ezt — mondta Kissy, a zsebébe nyúlt, kivette a csúzlíiját, 
megtöltötte, célzott és elsütötte, egy szempillantás alatt. A kis 
pálinkásüveg egy csattanással eltűnt, a pasas felüvöltve hátra- 
ugrott, elejtette a kést, a kezét a melléhez kapva összegörnyedt. 
Francoise rálépett a késre, Castelli pedig már indult is a bilincs- 
csel. A konyha nyomban tele lett rendőrrel. A két egér egymás - 
ra vigyorgott és kiment az előszobába. 


— Castelli vagyok, a gyanúsítottat őrizetbe vettem. Kell egy 
mentőkocsi. Természetesen neki. Ahol az egerek megjelen- 
nek... Rendben. Végeztem. 

Kissy csendesen vigyorgott. Francoise 1s. 

— Egypár ujja bánhatja a kalandot — mondta a felügyelő. — 
Üvegből volt az a vacak, amit szétlőttél a kezében. Hogy jutott 
eszedbe? 

— Láttál te már kék nitroglicerint? 

— Hát... azt hiszem, ez kimaradt a kiképzésemből. 

— Mi viszont láttuk a Jég és föld között című filmet, amiben 
zöldessárga volt a nitroglicerin, és utána Nimby elmondta, 
hogy ez a film látványossága miatt volt, mert az a szer színte- 
len, akár a víz. 

— És akkor mi volt a palackban? 

— Mosószer. Bodzaszörp. Festékes víz. Kit érdekel? 


— Értem. Hát ezzel mindenesetre összehozta magának a gye- 
rekmolesztálás mellé a terrorizmus vádját is. 

— Cin-cin. 

— Szerintem IS. 

A két egér visszabaktatott a kilencedikre, megnyugtatni a höl- 
gyet, hogy a veszély elmúlt. A másik hölgyet, madame Gruffa- 
csórt Castelli hívta föl és visszaengedte a lakásába. 

Egy héttel később telefonált a felügyelő. A kis üvegben vala- 
mi konyhai tisztítószer volt, aminek kilyukadt a flakonja, és a 
shindy barátnője hamarjában egy pálinkásüvegbe töltötte át, 
pár nappal az eset előtt, tehát Darko azelőtt nem is látta. Nyil- 
ván akkor jött a hirtelen ötlet, amikor észrevette az üveget a 
kék folyadékkal. Súlyos évekbe fog kerülni. 

— Hát megvagyunk — jött oda Castelli, Kissyék már a garázs- 
ban voltak megint, a szokásos látványt szemlélték, ahogy egy 
rendőr beszáll a mentőbe, és elhajtanak. — Az életünket nem 
mentetted meg, de egy elég nagy lebőgéstől megóvtál. 

— Seráfütty. 

Kezet szorítottak. A bűnüldözés két profi harcosa. 

— Holnap hazamegyek Nizzába, mondanám, hogy végre, de 
hát belőletek ott is akad bőven. 

Kissy bólintott. 

— Veletek sose könnyű. A doki szerint a pasas keze teljesen 
össze van vagdosva, bármi lehet, lebénulhat pár ujja, lehet, 
hogy némelyiket le kell vágni, majd kiderül. Csak hát ez az őri- 
zetbe vétel közben történt, úgyhogy írnom kell egy kötetnyi je- 
lentést. 

— Fogd rá az egérre — tanácsolta Kissy. 

— Nem, a nitroglicerines üvegre kell fognom, és igazából leg- 
alább olyan nehéz lesz kimagyaráznom, hogy sérthettük meg a 
robbanószerekkel való bánásmód szabályait, amikor nem tud- 
tuk biztosan, hogy az nem az, mint elszámolni a pasi sérülései- 
vel. Mindegy, megoldom. Szóljatok, ha van hír arról a fórum- 
ról. 

— Szólunk. Ha akarod, meg is könnyítjük a munkádat, és csak 
akkor szólunk, amikor a következő shindy már vértócsában. .. 
izé, megkötözve fekszik a földön. 

Castelli nevetett, megsimogatta Francoise fejét, és elment. 


— Azért ezt a nitroglicerines cuccot meg kellene gondolni — 
tűnődött Francoise, amíg a motor felé surrantak. — Már le tud- 
juk dobni helikóról, egyenest a shindy orra elé. 

— Aha, csak elég egy rossz mozdulat, és belőled lesz egérpü- 
ré, még mielőtt fölaggatnád a nitrót a gépre. Sokkal jobb orrba 
verni őket. 

Hirtelen megtorpantak és egymásra néztek. 

— Már esélyünk sincs utolérni a mentőt — mondta ki Fran- 
coise, amit Kissy is gondolt. 

— Nincs. Azt se tudjuk, merre ment. 

— A kórházban kell megkeresni. 

— Valószínűleg egyből a műtőbe viszik, oda nem engednek 
be. Túl szőrösek vagyunk. 

— Meg kell várni, amíg kijön. 

— Meg. 

— Az orra még sértetlen. 

— Érintetlen. 

Nagy egyetértésben mentek tovább a motorhoz. 


A csapat legtöbb tagja élőben nézte Ramona elfogását, akiknek 
pedig órájuk volt még az egyetemen, azok felvételről másnap. 
Francoise megírta a nitroglicerines részt a Cheesebookon, ami- 
re perceken belül válaszolt az apja. Ezért kell tudni a kémiát, 
közölte, és engedélyt kért felhasználni a történetet az óráin. 
Nyugodtan, felelte Kissy, és magában eldöntötte, hogy ha most 
csak Jean-Frannál lesz tananyag, jövőre az összes egyetemen őt 
tanítják majd. 

Ennek megfelelően némileg magasra tartotta gombszerű or- 
rocskáját, amikor negyedórával később leszállt a motorról az 
Aurenche egerek lakótelepi háza előtt, eltette a sisakját és a 
visszapillantóban ellenőrizte frizuráját és nagy fü... 

Hát ez meg mi?! 

Egy szempillantás alatt ott termett a parkolóban és döbbenten 
bámult be a kocsi ablakán. Hátul gyerekülés. Benne egy moz- 
dulatlan gyerek. 

Kissy körülnézett, keresett valakit, aki a kocsihoz tartozhat és 
választ adhat, de a parkoló néptelen volt. Az aszfalt fölött vib- 
rált a levegő. Délután két óra volt, harmincfokos forróság. Kis- 


sy keze lecsapott az órájára, egy pillanat alatt leadta a Jerry- 
vészjelet, és a külső hívót is benyomta a tizenötössel. 

— Mutat életjeleket? — ez volt az első kérdés, amikor eldarálta 
a helyet és hogy mit lát. 

— Nem tudom. Nem mozog, de hogy lélegzik-e, arról fogal- 
mam sincs. 

Beszéd közben már fegyvert is rántott, és gondolkodás nélkül 
belelőtt az ablakba. 

— Ez mi volt? — kérdezte az órája. 

— Szétlőttem az ablakot. Mikor érnek ide? 

— Néhány perc. De mivel lőtte szét? 

Kissy benyúlt az ablakon, kinyitotta az ajtót, aztán behajolt 
rajta, hátranyúlt a gyerekhez és kinyitotta azt az ajtót is. Ahogy 
kibújt a kocsiból, két egérbe ütközött. 

— Mi történt, mi történt? 

— Söprés az utamból! Mentő, hallasz? Elértem a gyereket — 
hajolt be a hátsó ajtón, két nyisszantás a szíjakon a borotvaéles 
Jerry-késsel, s míg a jobb kezével elrakta, a ballal már emelte a 
gyereket. Megfogta a jobbal is, és ahogy fölegyenesedett, való - 
sággal hűvös levegő csapta meg, pedig nagyon meleg volt. De 
az autóbeli forróság minden képzeletet felülmúlt. Két másod- 
percig lehetett odabent. — Beviszem a házba. Michel, maradj 
idelent, igazítsd útba őket! Pierrette, nyisd az ajtókat! 

Hogy elevent visz-e egyáltalán, azt csak a lépcsőn tudta meg, 
amikor a gyerek mocorogni kezdett a kezében. Nem vártak a 
liftre, száguldottak a másodikra. A lakás ajtaja nyitva volt, az 
előszobában az egerek anyja csodálkozva, aki csak annyit tu- 
dott, hogy a gyerekei fölpattantak és lerohantak. Kissy meglá- 
tott egy asztalt az előszobában, és azonnal fékezett. 

— Leraktam egy asztalra, mit tegyek? 

— Nézzen életfunkciókat, vetkőztesse le, próbálják hűteni! 

— Hideg víz — mondta madame Aurenche, és indult érte, de 
Pierrette gyorsabb volt. Kissy nem törődött velük, előkapta a 
kését és végighasította a gyerek rugdalózóját nyaktól hasig, az- 
tán a karján, majd a másikon, bal kézzel megmarkolva és húzva 
a szövetet, hogy eltartsa a bőrétől. Leszakította róla, aztán le- 
kapta a zoknijait. 

— Te jó ég, késsel vetközteti? 


Kissy most sem hallotta a szavakat. Valami vizesedény jelent 
meg mellette, lerakta a kést, belenyúlt a vízbe és fröcskölni 
kezdte a gyerek arcát, testét. 

— Vizet fröcskölök rá, éledezik — jelentette. 

— Ez jó hír — felelte az óra. — Mindjárt ott vagyunk. 

— De hisz ez madame Roissier kisfia — mondta madame Au- 
renche. — Nem értem, mi történt. 

— Bezárta a kocsiba — felelte az egere. 

— Igen, erre rájöttem, de hát ő mindig olyan gondos anya 
volt... 

A két Jerry egymásra nézett. A kisbaba ekkor tért magához, 
még nem bömbölt, de már nyöszörgött. 

— Vigyázzon rá, madame. Mentő, hallasz? 

— Mindent hallottam — jött a válasz. 

— Úgy néz ki, az anya is bajban van, indulunk. Mutasd az 
utat, egérke. 

— A hatodikra — iramodott meg a kislány, és már surrantak is 
föl a lépcsőn. Pár pillanat múlva Kissy ráesett egy csengő- 
gombra, a másik kezével dörömbölt. Pierrette csatlakozott hoz- 
zá. 

Eltelt öt másodperc, aztán tíz. Kissy elengedte a csengőgom- 
bot, és intett a társának, hogy lépjen arrébb. Két lépést hátrált, 
megpördült és rúgott, kétszer. 

Különösebben már meg se lepte, hogy a hölgyet eszméletle- 
nül találta az előszoba padlóján. 


A Jerryben szokva voltak az életmentésekhez, de az, hogy Kis- 
sy két embert mentett meg legfeljebb három perc alatt, még 
őket is meglepte. A mentők egyenesen a hatodikra rohantak a 
nőhöz, azt mondták, agyvérzés, nyilván nem tudta, mit csinál, 
ösztönösen fölment a lakásba, alighanem telefonálni akart. De 
az ajtót kinyitotta és bezárta, felelte Kissy. Hát ez az, mondta 
az ápoló. Ha magánál van, nem zárja be, hisz a gyerek még 
odalent van. 

S már vitték is. A gyerekért közben küldtek egy másik men- 
tőt, az orvos azt mondta, nem lehetett sokáig a kocsiban, ma- 
dame Aurenche meg azt: mert jött Kissy. A gyereket is elvitték. 
Közben madame Aurenche hívott lakatost, Michel már fölment 
a hatodikra fegyveres egérposztnak, mert Kissy leszakította az 


ajtót a zsanérról, már csak szakember tudja rendbe hozni. Pier- 
rette az ablakból figyelte a kocsit, amíg félóra múlva megjött 
Yves bácsi az egyik emberével, elég sokáig tartott elérni, hogy 
egyáltalán beleülhessenek, a sofőrülés tele volt szilánkokkal. 
Elviszik a műhelybe, aztán leteszik egy sarokba, ha a hölgy 
csakugyan agyvérzést kapott, jó darabig nem fogja tudni vezet- 
ni. 

Márpedig azt kapott, és Yves bácsi egy évig tárolta a kocsit a 
műhelyhez tartozó egyik melléképületben, időnként feltöltötte 
az aksiját, fölbumpálta a gumijait, elvitte műszakira, elintézte a 
biztosítását — valami zseniális trükkel, hiszen mindenhol csak a 
tulajdonossal állnak szóba, de ő elérte, hogy elfogadják a pén- 
zét és a hölgy nevére könyveljék. A Jerry ki akarta fizetni neki, 
de Yves bácsi legyintett, nem ügy, azt mondta. 

A gyereket pár napig megfigyelték a kórházban, aztán csecse- 
móotthonba került, őt nem lehetett csak úgy elvinni és időnként 
feltölteni. Az anyja fél év múlva jött annyira rendbe, hogy ma- 
gához vehette megint, Aurenche-ék és más közelben lakó ege- 
rek jártak hozzájuk segíteni, bevásárolni, efféléket. 

Kissy ugyanúgy nem ment el hozzájuk hálálkodást besöpörni, 
ahogy Masoudi doktor barátjához, akinek betörte a kapuját a 
piros Suzukival. Öt évvel később találkoztak, a hölgy már elég 
jól rendbe jött, a gyerek szaladgált, de Kissy akkor sem akarta, 
hogy a nyakába boruljanak, üdvözölte őket és surrant tovább. 


— Hát így megy ez — mondta Kissy, amikor Michel bezárta a 
megjavított ajtót és lejött, a lányok elköszöntek Yves bácsitól 
és feljöttek, s a madame is elkészült az előszobai csatatér felta- 
karításával. Leültek a nappaliban, a kölykök megigazították az 
egérfüleiket és szörnyen büszkék voltak. — Folyton akad vala- 
mi, és a bátor kisegérnek harcra készen kell állnia. Az élet egy 
kaland. 

— Kissy ugrott már autó alá is, hogy kisbabát mentsen — 
mondta Pierrette. 

— A tetejére ugrottam, nem alá, de hát ebből a szempontból 
mindegy. Pár hétig az ágyat nyomtam, viszont ha nem ugrok, 
az a kisbaba már nem élne. Jó, hogy ott voltam, a többi meg 
nem érdekes. Well, mice. Szóval amint látható, rátermett, el- 


szánt, magabiztos egerei vannak, madame. S az alapítványnak 
éppen ilyenekre van szüksége. Meg a gyerekeknek. 

— Voltaképpen hogy hívta őket? Én nem hallottam semmit. 

— Az óra nem hangos, de akinek a kezén van, az hallja. Ha 
valaki kopogni kezd az óráján, a rendszer azonnal közvetíti a 
többieknek, és négy vagy több rövid koppintás a vészjel. S az 
egérfegyelem azt mondja, hogy ilyenkor eldobunk mindent a 
kezünkből és rohanunk a társunkhoz. Tátott szájú cica is állhat 
fölötte. Ők meg ugye tudták, hogy már itt vagyok. 

— Tényleg lehetett volna odakint cica — ismerte el Pierrette —, 
és mi egyáltalán nem néztünk körül. 

— Hát a körülmények ismeretében ezt a legkevésbé se bánom 
— felelte Kissy. 

— Most már nem is nézhetünk körül egyáltalán — mondta Mi- 
chel ünnepélyesen —, választottunk magunknak fedőnevet. — 
No halljuk. 

Pierrette udvariasan bólintott ültében, bemutatkozott. 

— Gyalogkakukk. 

— Prérifarkas — kontrázott a bátyja. 

Kissy gondterhelten az anyjukra nézett. 

— Hát, madame, sok szaladgálnivalója lesz. 


Ők voltak az első kölykök, akik fedőnevet választottak maguk- 
nak, de hamarosan lett a többieknek is. Molly: Csőrike. Bri- 
gitte: Sylvester. Jól ellesznek majd egymással, esetleg majd 
kaphatnak egy kalitkát meg egy serpenyőt is. Suzanne: Bambit. 
Jacgues: Magilla Gorilla, őszerinte remek választás, mert egy- 
általán nem nagydarab. Claude: Chip. Christian: Dale. Kissy 
óvakodott szólni nekik, hogy ezek után mindkettejüknek sze- 
relmesnek kellene lenniük Francoise-ba, hiszen őt hívják Szi- 
porkának. Maverick: Malacka. Yvonne: Rebecca Cunningham. 
Nigue: Fiona (mármint madame Shrek). Artu: Scooby-Doo. 
Francois: Speedy Gonzales, végre egy egér! 

De a legjobb nevet Caroline találta. Hát persze hogy Cora- 
line! 


A vadászat váltakozó sikerrel folyt. Először a macska volt 
előnyben, aztán viszont az egerek hátrányban. Nimby szerint a 
kis létszám nem lehet probléma, mert ha mind a huszonöten itt 


lennének, ezt a macskát márpedig akkor se fogják meg és kész. 
Francoise föl akart mászni utána a fára, de Kissy lebeszélte, 
először is ő nem Vanessa, azonfelül pedig ennek a macskának 
az semmiség, csapni néhányat a nagy füleivel és átröppenni 
egy másik fára. Nagy fülem nekem is van, felelte a zseb. Kissy 
legyintett és megcsóválta a fejét. Oscar Romeo, kérdezte Fran- 
coise. Kissy bólintott. Oscar Romeo, felelte, és mindhárman el- 
indultak a konyhaajtó felé, tudva, hogy Miau minden lépésüket 
figyeli a fáról. 

Már csak ő volt az anyjával, a testvéreit elajándékozták hely- 
beli ismerősöknek, őérte is eljött volna Francoise, ha nem jött 
volna közbe a költözés, Véronigue-nak sikerült némi bankköl- 
csönnel, ezzel-azzal hozzájutni egy helyes kis házacskához 
Biévres-ben, s mivel Miau letagadhatatlanul macska, aki a ház- 
hoz ragaszkodik, inkább itt hagyták még a költözés idejére, ne 
kelljen kétszer is új helyhez szoknia. A költözésben persze az 
egerek segítettek, főleg a kölykök, Kissy, Nimby meg egypár 
éppen ráérő egérszülő. Négy napig dolgoztak vele, az új ház- 
ban még minden a feje tetején áll, de persze a rendrakásnál, be- 
rendezkedésnél is segíteni fognak a szorgos egérmancsok — 
Francoise most már eljöhetett Miauért. Csakhogy neki megvol- 
tak a saját elképzelései, amik között nem szerepelt, hogy bevo- 
nuljon a macskadobozba. 

Ám az Oscar Romeo hadműveletre nem számított. A három 
egér bevonult a konyhába, az ajtót nyitva hagyták, és Kissy 
elővett egy dobozzal Miau kedvenc macska-bébiételéből. Amíg 
fölbontotta és kitálalta, a másik kettő lezárta az összes többi ki- 
járatot. 

— Azért nem viszi a macskanépség soha semmire — magyaráz- 
ta Nimby tudományosan —, mert a rövid távú memóriájuk leg- 
feljebb egy percre rúg. Mint az a srác Barrymore filmjében, aki 
tíz másodpercenként újra bemutatkozott, mert nem emlékezett 
semmire. Miau természetesen észben tartja, hogy meg akartuk 
fogni, és ő nagyon haragszik ezért — még tíz-tizenöt másodper- 
cig. A másik gond, hogy semmi helyzetfelismerésük nincsen, 
és noha ragadozók, akik vadászni szeretnek, soha nem használ- 
tak csalétket. Így nem tudják elképzelni, hogy valaki őrájuk va- 
dászhat csalétekkel. 


Kissy letette a tálkát a helyére, és arrébb sétált. Vártak. Nim- 
by az ajtó mögött. A cicaajtót már rögzítették, hogy ne lehessen 
rajta kisurranni. 

Vártak. Türelem macskát terem. 

Miau végül lejött a fáról és elindult a ház felé. A távolság a 
fától a tálkáig tíz méter sincsen, ez neki egytized másodperctől 
több óráig bármekkora idő lehet. De ezúttal néhány másodperc 
alatt megtette, s ügyet sem vetve rájuk odament a tálkához. A 
konyhaajtót becsukták és vártak, amíg meguzsonnázik. Az any- 
ja kint aludt egy alacsony ágon, és egyáltalán nem érdekelte az 
egész. 

Miau végzett az evéssel, és macskaszokás szerint azon tűnő- 
dött, hogy akar-e valamin tűnődni egyáltalán, amikor Francoise 
nesztelen léptekkel a háta mögött termett, fölkapta és az arcá- 
hoz emelte. Egymás szemébe néztek. 

— Hazaviszlek, jó, kiscica? 

Miau nem szólt semmit. Nimby tartotta a dobozt, Francoise 
belerakta a kölyköt, s már kattant is a zár. 

— Macskát fogtunk, cin-cin — mondta Nimby elégedetten. 

Amíg a taxira vártak, Kissy odaóvakodott a dobozhoz. A rá- 
cson egy farkinca lógott ki. Meghúzta. A farkinca eltűnt és egy 
rosszalló macskapofi jelent meg a rács mögött. Kissy megke- 
rülte a dobozt. Ott is ugyanazt a rosszalló macskapofit látta. 

— Hát viszlát, cicus — mondta, amikor megjött a taxi. — Talál- 
kozunk még, eljössz majd meglátogatni anyut, ugye? 

Válasz most sem érkezett. Francoise fölkapta a dobozt, cinco- 
gott nekik és beszállt a taxiba. 


Kissy befordult az étterem elé, leszállt, levette és eltette a si- 
sakját, belenézett a visszapillantóba, megigazította a haját, 
megvárta, hogy nagy fülei kirúgják magukat rendes állásukba, 
és besétált az étterembe. A vörös pultoslány elképedt tekintete 
előtt lecsatolta a hátizsákjáról a helikósdobozt, lerakta a pultra, 
levette a hátizsákot, azt is lerakta, aztán lábujjhegyre állva át- 
hajolt a pulton, két ujjal becsukta a pultoslány száját és rávi- 
gyorgott. 

— Szia! Légyszi, adj nekem egy kólát, mindjárt szomjan ve- 
szek, és kérem a főnököt. 


— Mi az ördög ez — méregette a lány a hatalmas, áttetsző zöld 
műanyagdobozt, amiben gépek és szerszámok sokasága ködlött 
—, valami bomba? 

A vendégek is bizalmatlanul meredtek rá. 

— Bolond vagy — nevetett Kissy. — No! A kóla? A főnök? 

— Nem rakhatod a cuccodat ide a pultra! 

— De hisz látod, hogy ott van. — Szerencsére arra jött egy pin- 
cérlány. — Egy kólát pohárban, egy főnököt pohár nélkül, kö- 
szi! 

A lány csak bámult rá, ő pedig kinyitotta a hátizsákot, kivette 
a borítékot és az egérfüleit, utóbbiakat gondosan a fejére tette 
és visszanézett a pincérlányra, aztán a pultosra, akik a füleket 
bámulták. 

— Itt mindenkiben lemerült az elem? 

— Valami gond van? -— lépett ki egy férfi hátulról, s megakadt 
a tekintete Kissy szépséges bársonyfülein. — Semmi, ha a kislá- 
nyok aludni járnak ide. Maga a főnök? 

A férfi bólintott, és már nyitotta is a pult felhajtható lapját. — 
Lisette, ugrás! — sziszegte. — A hölgy rendelését, de nagyon 
gyorsan! — Tudom, miért jött — nyújtott kezet Kissynek. — 
Bousguet vagyok, üdvözlöm. Már nagyon vártuk. 

— Jöttem, amint megkaptam az utasítást. Kissy Chaton. 

— Tessék, parancsoljon — kínálta hellyel Bousguet. — Lisette! 
Foglaljon helyet, érezze otthon magát... illetve hát, ugye, ha 
nem visszautasítással jött, akkor. . . 

— Dehogy. Szerintem arra telefon is elég lenne. Tessék. 

Leültében adta át a borítékot, és biccentett a lánynak, átvette 
a kólát és egy hajtásra kiitta a felét. — Ez az. Már ki voltam tik- 
kadva. Ne haragudjon, hogy szóvá teszem, Bousguet úr, de a 
huszonegyedik században igazán lehetne itt egy fax. 

— Teljesen igaza van. Sajnos csak a szállodában volt, és ami- 
kor az tönkrement, nem tudtam megcsináltatni. Sajnálom, hogy 
alkalmatlanságot okoztam. 

— Nem tesz semmit. Lisette, hoznál még egy kólát? Kösz. 

Lisette unottan bólintott és elcammogott. 

— No de mit csinál? — nézett Kissy Bousguet úrra, aki épp 
csak kivette a papírköteget, s már nyúlt is a tolláért és kezdte 
aláírni. 


— Tudom, mi van benne, mademoiselle Chaton. Ha nem bíz- 
nék önökben, ön most nem lenne itt. Lenne kedves itt aláírni? 

— Kérem. — Kissy átvette a tollat, aláírta a mutatott helyen. 

— Nagyon köszönöm. Ön megmentette a szállodámat, kisasz- 
szony. 

— Azt se tudtam, hogy önnek szállodája is van. 

— Csak egy egészen kicsike. De most majd lesz pénzem, hogy 
egyenesbe hozzam a dolgait. Ön bizonyára tudja, hogy mikor. 

— Hát nekem most telefonálnom kell, hogy aláírtuk a szerző- 
dést, aztán szerintem hamarosan utalnak is. 

Lisette meghozta a második kólát, lerakta Kissy elé, megfor- 
dult. 

— Lisette, szívem — szólította Kissy. A lány visszafordult. — 
Nem tetszik a stílus, ahogy kiszolgálod a vendéget. Lennél 
kedves változtatni rajta? Az én kedvemért? Mondjuk legkésőbb 
holnapra? 

Lisette olyan arcot vágott, mint aki azt akarja mondani: , Hé, 
csajszi, tudod, kit oktass ki", de megszólalt a főnök. 

— Lisette, a hölgy az új tulajdonos. Most már ő parancsol. 

Kissynek megrebbent a füle. 

— Talán nem éppen én, monsieur Bousguet. 

— Most írta alá a szerződést, mademoiselle. 

Kissynek olyan érzése volt, mint amikor egy gyönyörű doboz 
bonbont kap, és amikor kinyitja, macska van benne. 

— Csak az lehet a tulajdonos, aki kifizeti a vételárat. 

— Pontosan úgy van, ahogy mondja. A konzorcium nevében 
ön vállalta a kötelezettséget, de nyilvánvalóan nem ön fog fi- 
zetni. Jelenleg azonban — Bousguet Kissy elé tolta a példányát 
— önnek aláírt szerződése van arról, hogy ez az étterem az öné. 
A vételár kifizetéséig én vezetem és húzom hasznait, a fizetés 
napjától pedig a konzorcium, illetve aki fizet. Bizonyára nem 
haragszik meg, ha zsenge korára való tekintettel megkérdezem: 
ugye csak azért írta alá olvasatlanul a szerződést, fél perccel 
azután, hogy énnálam ugyanezt szóvá tette, mert bölcsen tudja, 
hogy a konzorciumban végtelenül korrekt emberek vannak, 
akik semmiféleképpen nem fogják önt cserben hagyni ennek az 
összegnek a kifizetésével, valamint én is az vagyok, és abban 
az elképzelhetetlen esetben, ha a vételár nem érkezne meg, nem 
próbálom önön bevasalni ezt az anyagi lehetőségeit nyilván 


meghaladó összeget? mert egyébként ugye soha semmilyen ira- 
tot nem ír alá olvasatlanul, ha azt nem a Claudel konzorcium 
bocsátotta ki? 

Elég nagy macska volt, és jó hosszú körmondat, de Kissy az 
alapítvány kisegere volt és megbirkózott vele. 

— Igen — felelte kisvártatva —, azért írtam alá. 

— Köszönöm. Akkor pedig engedje meg, hogy ugyanúgy az új 
tulajdonosnak tekintsem és nevezzem, ahogy Clairvaux asszon- 
nyal vagy Girotti úrral tettem volna, ha ők jönnek el. 

Kissynek ugyan sejtelme sem volt, hogy Clairvaux asszony ki 
lehet, de Mariót ismerte, és persze megengedte. Később tudta 
meg, hogy Clairvaux asszony Georges-nak valamilyen oldalági 
rokona, Marióval ketten csinálták ezt az üzletet, de ő Belgium- 
ban él, így egyszerűen, az aláírogatás leegyszerűsítése végett, 
Kissyt kérték föl. A vételárat Clairvaux asszony és még egy ro- 
kon fizette ki, s egy alkalmazottat vettek föl a hely vezetésére, 
két nappal Kissy ottjárta után. Két napig Kissy volt a tulajdo- 
nos, de a jogait csak ezen az egy délelőttön gyakorolta: körbe- 
sétált Bousguet-vel az étteremben, a konyhában, a kamrában, 
az irodában, az öltözőkben, mindent megnézett, megismerke- 
dett az alkalmazottakkal, és adott néhány tanácsot, például Li- 
sette-nek és a pultoslánynak, hogy sürgősen kapják össze ma- 
gukat, mert Mario nem fogja hagyni, hogy bambáskodjanak, a 
nyegle kiszolgálás pedig aztán végképp nem tetszik neki. 

Nem örültek, de Kissy tudta, hogy ha az új vezetőség meg- 
hagyja őket, akkor lesz alkalmuk megismerkedni Mario elvé- 
vel: ha valaki önhibáján kívül dolgozik rosszul, például nem ta- 
nították be rendesen vagy beteg a gyereke, azzal végtelenül 
türelmes, de aki jellemhibából eredően elfogadhatatlanul visel- 
kedik, annak nem ad időt új jellemet kialakítani — és aki elveszi 
a vendég kedvét attól, hogy visszajöjjön, az gyorsabban távo- 
zik, mint a vendég. 

— Ó, igen, és ez pedig az étlapunk — adott át a főnök egy pél- 
dányt, amit Kissy érdeklődéssel tanulmányozott, bár nem ter- 
vezte, hogy enni fog, de elég étteremben járt már ahhoz, hogy 
az étlapok mindig érde. . . miii?! 

— Talált valamit? — kérdezte a főnök, látva Kissy vibráló füle- 
it és a szemecskéiben villogó piros-zöld jelzőfényeket. — Bár- 
mit elkészítünk önnek, természetesen ingyen. 


— Hogy sütik a rókagombát? — tudakolta Kissy. 

Remekül sütötték, két adagot evett meg, a szakács kitett ma- 
gáért, végül is az új munkaadójának csinálta. Kicsit más volt a 
fűszerezése, mint Plumailnél, de szintén kiváló. 

Bousguet kikísérte a motorjához, a csomagokat a pultoslány- 
nyal és Lisette-tel cipeltette ki. 

— Azt hittem, bomba — vallotta be Ninon, aki a Discoveryt 
vitte. 

— Majdnem. Ezzel a jószággal akár a fél városon át üldözni 
lehet egy bűnözőt, sőt még le is lehet puffantani... bár azt még 
nem próbáltuk. Egértársamtól viszem haza, azt akarjuk, hogy 
ne egy helyen legyenek, hanem két különböző városba jusson 
belőlük. — Fölvette a hátizsákot, aztán jobb oldalára csatolta a 
helikódobozt, könnyedén átbillentette bal oldalra, elkapta és ott 
is becsatolta. Elfordította a kulcsot és visszaintett lelkesen inte- 
gető alkalmazottainak. 

Kedves emberek. Ezentúl gyakrabban fog éttermeket vásárol- 
ni. Jövőre néhány luxusszállodát is! 


Péntek délután egykor Kissy a kamrában egérkedett a telefon- 
jával a kezében, a bevásárlólistát állította össze, ilyenkor köny- 
nyebb dolga van, mert nem őrzi cica az ennivalót. Kint alszik a 
fán. Még egyetlen kérdést sem tett föl a gyerekei hogylétéről. 

Fűszereket is kell venniük, állapította meg Kissy. Egész és 
őrölt feketebors, fehérbors... nem, fehér még van egy zacskó- 
val, köménymag, szerecsendió, gyömbér... Vanessát is meg 
kell majd kérdezni, milyen fűszerekre van szüksége. Hopp, a 
koriander, Vanessa rak néha salátába. 

Ekkor a feje búbján elfordultak és irányba álltak nagy fület. 
Hallgatózott egy másodpercig... kettőig... két egész egy ti- 
Zed... 

Kilépett a kamrából és kinézett a konyhába. A döngő zajt Su- 
zy okozta, aki a konyhaszekrény előtt állt és lelkesen csóválta a 
farkát. Kissy örült az örömének, de vajon minek örül? 

Pontosan tudta, hogy Suzy egy betörőt is éppilyen lelkes 
farkcsóválással fogadna, ha jó szaga van, mondjuk betörés előtt 
kolbászt evett. Ezért ahogy a konyhaajtó felé indult, a keze a 
derekára csúszott. 


— Egérke! — robbant elé valami nagyon Zajos dolog, és Kissy 
nyakába ugrott, amitől neki kiugrott a szíve és visszagurult a 
kamrába. — Ugye meglepődülted, máris jötte zsebike? 

— Cin-cin — nyögte Kissy, de azért valahogy átölelte. — Hogy 
kerülsz te ide? 

— Zsebike nem megvárta Yves bácsi többiek Flugzeugrepülő- 
gép késik összeszed egérek taxial haza gyorsabban Kissyhez 
kiskutya csóvafarok zajjal elég baj! — Kissy ennyit tudott kihá- 
mozni a féktelen sebességű hadarásból. 

— Lass... 

— Két tonna süti hűtőbele gépen nem ráérte vacakozni várako- 
lás, jötte gyorsan, borulta kiskutya, süti már hűtődik előszobá- 
bele sofőr cipelte, hol van ciiticamiiiica? mindegy, majd előjö- 
vik, szólsz miért semmit, egérke, örülöd kicsi nordnémet. . . 

— Lass... 

— .. zsebegéret, többiek tudtak amúgy engem jövök taxial, 
csak te nem nézed Cheesebook, mgmbmgm. .. 

Kissy végre rátenyerelt a zseb szájára. 

— Hallgass már el egy pillanatra! Ha hadarsz, teljesen elfelej- 
tesz franciául! Ha elengedem a szádat, elmondod lassabban új- 
ra? 

A zseb gondolkodott, aztán bólintott. Kissy elengedte a szá- 
ját. 

— Jerryes kiképzésen tanulódik, ha befogik szájunkat, kell 
megölni őt — jegyezte meg a kislány. 

— Ilyen tananyag nincs a kiképzésben. 

— Én fogok tanítani ezt — közölte Elke baljósan. 

— Rendben, addig is mondd el, amit eddig, csak érthetően. 

A zseb sóhajtott. 

— Pedig mondtam teljesen úgy. Tiéd fejed lassú. Szóval nizzai 
gép kési húsz percek, ezért zsebike nem megvárta Yves bácsi 
és délvidéki egérek, hiszen ők még előbb összeszedi kölykök 
egérek több városokben, de zsebike hozta két tonna sütiek ládá- 
ben, kellett neki elektrikus konnektör, gépen sztuvárdesz rakta 
külön konnektörre, taxiben szivargyújtó, jöttem sietva, mert sü- 
ti szereti hűtéset, nyittam szárzámot és sofőr hozta láda... 

— Számzárat. 

— Szárzámot! 

— Számzá. .. mindegy, nem érdekes. Milyen süti? 


— Jó süti. Csináltuk együtt odahazáben. Most kint várakoz, lá- 
da hűtődik. Akartalak lopózódik meglepődíteni, csak kiskutya 
nem tudja csömbe lenni farkát, csinálhattam csak egy dolgot 
volna, mondok neki, hogy menjen ki levadássza cicát, de nem 
tudok suttog annyira halkat, neked éles nagy füleideknek. Most 
beszéltem elég lassan, rendes francia, értettesz? 


A kisegér-nagytanács teljes megértéssel fogadta Kissy tervét. 
Csak fogalmuk se volt, hogy kezdjenek hozzá. 

— Még mit tehetnénk, amit eddig nem tettünk meg? — kérdez- 
te Nimby. — Még németül beszélő egeret is szereztünk neki. 

, Neki." Mintha Jennifernek pont Elke kedvéért lenne a német 
az egyik anyanyelve. 

— Elvittük Spanyolországba — tette hozzá Martin —, ahol vég- 
képp muszáj volt jól beszélnie franciául, mert nekik sem az 
anyanyelvük. 

— De ehelyett elkezdett spanyolul beszélni — jegyezte meg 
Angéligue. — Hogy hogyan... azt borítsa jótékony feledés. 

A delikvens csak ült és vigyorgott. 

— Nem tudom, mit tehetnénk — vette vissza a szót Kissy. — De 
gondoljátok el, ez a kisegér ide akar költözni Franciaországba. 
Beiratkozik az iskolába, bemegy, és nem értik, amit mond. 

— Mindenkik értik, amit zsebike mond -— állította Elke. — Csak 
vigyorganak közben. És? Tetsződeni szeret zsebike. 

— De azon vigyorognak, hogy kerékbe töröd a nyelvet! 

— És? Baj? Mit számít, min vigyorgi valaki, ha lesz napja ki- 
csit örömösebben. No, ezt tényleg nem tudok helyesen monda- 
ni. 

— Ha egy kicsit több öröm lesz a napjában — felelte Kissy, de 
a csapattagok egyszerre ontották a változatokat. 

— Jó, elég, elég. Szerintem ha valaki csak háromtizen éves és 
tíz centi magas, lehet neki szabad nem tökéletes beszélje fran- 
ciául. Ma reggel fölkeltem magamat olyan országben, ahol leg- 
többek emberek nem beszélik franciául, pedig hogyha sokkal 
öregek és magasak, viszont nevetséges pici füleiek fejeiken. Ha 
jövődök ide lakni egyszer, itt meg németül nem beszélik leg- 
többek, én meg perfekt és még olaszul is. Aki nem tetszi fran- 
cia beszédemet, inkább nézze saját maga tükörre, hogy néz ki 
azok mini fülelőkkel, és farkincája se is nem nincsen. Ezzel 


foglalkozza, kinöveszteni, nem nekem nevetszje beszédemet. 
Beszéltem, cin-cin! 

Egyikük sem sejtette, hogy Elke mégiscsak megteszi az első 
lépést a rendes nyelvtanulás felé — ezen az egeres vaucressoni 
hétvégén. 


— Jó, egérke! Hát még lett erő is ha benne! 
— Ennyi van — fújtatott Maverick, lehajolt, két karjával megtá- 
maszkodott a térdén. Elke tovább ugrált. 

— Kevés! Cica nagyon nagy állat, tudtál, hogy felnőtt cica öt 
kiló vagy még több is? Tied súlyodnak ötvenszer, százszor! 
Behívok Macska és megmutassak? 

— Kösz, egérke, már láttam. Nekünk shindyre kell fölkészül- 
nünk, nem? 

— Az rosszabb sokkal! Ciiticamiiiica nem hordja semmi fegy- 
véret, csak karmaiak meg fogaiak! Shindyet soha is nem tud- 
hatsz, mi fegyvérek vannak zsebjeiben! Lehet neki verős bot, 
pisztoly, nukuláris bomba! 

Maverick fölegyenesedett, megcsóválta fejét és egy legyin- 
téssel hátat fordított harcias tanárnőjének. Aztán megpördült és 
támadott, olyan tökéletes pontossággal rúgva Elke orrába, hogy 
még Vanessától is kapott egy elismerő nyelvcsettintést, noha 
Elke orra addigra tíz centivel hátrébb volt. 

— Cin-cin! Megy ez, egérke! Tanár néni orrocskája kellett ki- 
csi zsákmányodnak volna, ugye? Jó egér vagysz. Kapod legkö- 
zelebb jutalom jóképű shindynek orrocska lenyissz. 

— És ha nem lesz jóképű? 

— Akkor is. Jerry kisegérek nem választósak. 

— Válogatósak! 

— Nem, most mondok, hogy nem! 

Az alapítvány egy egérként sóhajtott. 


Mindenki haladt a tananyagban Mallorca óta, ami nem lepte 
meg a tanári kart, hiszen folyamatosan figyelemmel kísérték 
edzéseiket, otthon mindig kamera előtt tornáztak és verekedtek 
egymással, amikor meg futni mentek, a rendszer mutatta, merre 
járnak, mérte a megtett távolságot, számolta a lépéseket. Napi 
edzéskövetelmény nem volt, mert a suli éppen elég megterhelő, 
de valamennyit mindennap kellett edzeni. Iskola után futottak 


egy kört, aztán tornáztak, erőnléti edzéseket tartottak, mert a 
macska legalább öt kiló, a shindy meg annál is nagyobb. És 
kétnaponta összegyűltek kettesével vagy négyesével valamelyi- 
küknél, védőfelszerelésbe bújtak és megverekedtek. 

Nigue és Claude, illetve Maverick és Christian is. Kissy min- 
dig külön figyelte ezt a négy egeret az edzéseken, lát-e valamit, 
ami arra enged következtetni, hogy... de nem látott. Viszont 
hiába rakta le verekedés előtt a lány is, a fiú is úgy a telefonját, 
hogy figyelje őket, ez még véletlenül sem úgy adódott, hogy 
egyszerre mindkettejük arca látható legyen, hiszen ugráltak, fo- 
rogtak, és ha egyikük arcán nem látszott olyasmi, attól a mási- 
kukén még lehetett. És a telefon nem volt ott mindenütt. Edzés 
után, Vanessa szigorú előírásának megfelelően, elvonultak zu- 
hanyozni, kő-papír-olló döntötte el a sorrendet, hiszen mind- 
egyik lakásban csak egy fürdőszoba volt; aki várakozott, több- 
nyire Kissyvel dumált. Aki éppen zuhanyozott, arról meg hon- 
nan lehetett volna tudni, nem arról ábrándozik-e éppen, milyen 
jó lenne, ha egértársa is ott lenne vele? 

Most, ezen a hétvégén végre elkapja őket a nagy füleiknél 
fogva és kikérdezi. 

Maverickkel sikerült elsőként, a házban átmenetileg lecsök- 
kent az egérszag, amikor a csapat egyharmada elment bevásá- 
rolni, akkor fülön fogta és kivonszolta a kertbe. 

— Sürgősen át kell raknunk ezeket a fákat amonnan emide — 
magyarázta —, azokat eminnen amoda, emezeket meg fejjel le- 
felé fordítani. 

Maverick nevetett. 

— Bolond vagy, egérke. 

— Ezt fogjuk mondani, ha megkérdezik, mit keresünk idekint. 

— És ha nem kérdezik, akkor mit csinálunk? 

— Ide hallgass. Mi van azzal az egérrel? 

— Melyikkel? — kérdezte Maverick logikusan. 

— Christiannal. 

— Mi lenne? Növeszti a füleit, mint mi mindannyian. 

— Nem ezt kérdeztem. Mondott már végre valamit? 

— Miről... 

— Tetszel neki, te szamár. 

— Jaaaaa... 


Kis csend, a kislány hirtelen talált egy mérhetetlenül meg- 
piszkálatlan helyet a fűben, amit muszáj volt a cipője orrával 
piszkálnia. 

— Tényleg tetszem neki? — kérdezte kisvártatva. 

— Ha egérnővéred ezt mondja, mérget vehetsz rá. 

— De ő nem mondta? 

— Nekem nem. 

— És másnak? 

— Tudtommal nem. 

— De te biztos vagy benne. 

— Láttam már párokat négy nagy füllel. Két naggyal és két ki- 
csivel... két naggyal és két nemlétezővel... négy kicsivel... 
négy nemlétezővel... két kicsivel és két nemlétezővel. . . 

— Jó, jó. Kinek nem volt füle? 

— Például Chantalnak voltak mugli srácai, még mielőtt össze- 
jöttek Andreasszal. Vagy mondjuk ott van Sylvie Lacrosse, aki 
szegről-végről kisfülünek számít, mert Germaine lánya, aki 
unokahúga a fiatalabbik Charriére-nek, és Vercors úr révén... 

— Jézusom, csak a beaulieu-i családfát ne! 

Kissy elnézően mosolygott. 

— Szóval őutána is egy mugli srác koslat, bár eddig még csak 
a fagyizásig jutottak. Ráérnek, ketten együtt is csak tízévesek. 
De ti már nagyobbak vagytok, és neked már Mallorcán is rez- 
gett a füled, amikor ránéztél. Az övé is. Nem kellene ezen el- 
gondolkodni, egérke? 

S Kissy jó dramaturgiai érzékkel visszasétált a házba, magára 
hagyva a kislányt a tépelődésével. 


Egerek, egerek, egerek. Kissy végigsétált a házon, és minden- 
hol ők jöttek szembe, legtöbbjük egérfüles hajpántban, aztán 
egyszer csak egy, akinek nem volt hajpántja, de nagy füle és 
farkincája neki is. 

— Helló, cicus. Jó sokan vagyunk, mi? 

Macska nem szólt semmit. Ült és bámulta a csak ő tudja, mit 
a távolban. 

— Unatkozol? Rendezzünk egérhajszát? Szívesen eltomésjer- 
ryzünk veled. 

Macska nem szólt semmit. 


— Esetleg cserélhetünk is, a kislányok Mallorcán jól belejöt- 
tek a macskaüldözésbe. 

Macska továbbra se szólt semmit. 

— Jót beszélgettünk, cica — mondta Kissy. 

— Nem unatkozik, csak nincsen dolga — közölte Nimby. — Ez 
egy vadállat, végeredményben. Mit tudna csinálni? Olvasson? 
Nézzen tévét? A vadonban is így szokták, naphosszat lustál- 
kodnak, mert aztán rohanni kell a zsákmány után. 

Macska fölnézett a fiúra, akitől végre megtudta, hogy ő egy 
vadállat, és továbbra se szólt semmit. 

— Erről jut eszembe, amott az egérkékkel, akiknek azok a 
nagy füleik vannak, a sajtozásról beszéltünk, ők ugye jókat saj- 
toznak mostanában. Mi már elég rég nem csináltuk. Arra gon- 
doltam, rendezni kellene egyszer egy nagy összegérségi sajto- 
zást. 

— Akkor változtatnod kell a szabályokon, egérke — jött arra 
Vanessa, leguggolt Macska mellé és játszani kezdett a fületvel. 
— Nekünk nagyobb a gyakorlatunk. 

— Hát aztán, a sajtozás nem versenysport. 

— Nem, de ha egypár veterán egér már a fél várost végigsaj- 
tozza, mire a kölykök néhány saroknyit haladnak, akkor úgy 
fogják érezni, hogy kisebb lett a fülük. Pedig csak kezdők még. 

— Értem. Jó, találjunk ki valamit. Lent leszek a szerverterem- 
ben, némi tárkapacitást hoztam, beépítem, meg hátha találok 
ott valami csókolóznivalót. 

Kissynek megrebbent a füle. Csókolózni? A kétszer két lé- 
pésnyi szerverteremben, ahol nincs más, csak egy asztalon a 
szerver és a falon a légkondi? Mégis kivel? 

De Vanessa már meg 1s szólalt. 

— Mit gondolsz, én is találnék ott valakit csókolózáshoz? 

— Fogalmam sincs, hónapok óta nem jártam ott. Gyere és 
nézd meg magad. 

Kissy elnézte a két egeret, amint nagy egyetértésben elballag- 
nak Nimby táskájáért, és bólintott. Ez az. Hogy lehetne lekül- 
deni oda a másik két egérpárt is? 


De aznap már nem sikerült összeboronálnia az egérkéket. Va- 
csorára házi pizzát ettek, és megnézték Az utolsó akcióhóst, jó- 
kat nevettek, és Vanessa megállapította, hogy a srác fantaszti- 


kusan hasonlít Vanessára, mármint az ő névadójára, pedig 
nincs benne semmi lányos. Aztán nekiláttak szivacsokat cipel- 
ni, elkészülni éjszakára. Most persze fiú- és lányszobák lesznek 
megint, egy kivétellel, Vanessa emeleti szobáját ők ketten kap- 
ják Nimbyvel, mert ők csak ilyenkor lehetnek együtt. 

Csak délután mehetnek a paintballpályára, teljesen be vannak 
táblázva, Kissy már kezdett arra hajlani, hogy fegyverrel fenye- 
geti meg őket, hogy legalább valami kis időt adjanak, de nem 
tudta megoldani telefonon. Azért két órát így i5 kaptak, Vanes- 
sa pedig reggeli után negyedórával kizavarta őket a konyhába, 
kétszázötven kisegérre kell főzni, ideje munkához látni, csat- 
togjanak a kések, sercegjen az olaj, lobogjanak a fülek a sza- 
kácssapkák alatt, mozgás, mert jön a cica! Ők pedig sikoltozva 
rohantak a konyhába, mert jön a cica, és egyáltalán nem zavar- 
ta őket, hogy a cica történetesen ott aludt a konyha sarkában 
egy polcon, ami húsz centivel magasabban van annál, ameddig 
a kutya fölér, és a szemét se nyitotta ki a nagy egérzsivajra. 

Kissy azt a feladatot kapta, hogy daraboljon föl egy krumpli- 
hegyet, főzze meg olyan vízben, amibe sót és szódabikarbónát 
rakott, közben rozmaringot vágjon apróra, fokhagymát présel- 
jen össze, olajban párolja meg, szűrje le, ebben az olajban for- 
gassa meg a krumplit, sózza-borsozza, aztán tepsiben süsse ki, 
és amikor kész, a rozmaringos-fokhagymás keverékben forgas- 
sa meg és szórja meg friss petrezselyemzölddel. De Vanessa az 
egész receptet egyben mondta el a legelején, és neki meg kel- 
lett jegyeznie arra az egy percre, amíg előkapja a telefonját és 
leírja. A mikró nem ellenőrzött semmit, surrant tovább más 
projektekhez, ha Kissy elront valamit, az már csak az asztalnál 
derül ki, vagy amikor fölrobban az egész konyha. Hisz ez vég- 
eredményben egy bonyolult vegyi labor, amiben sok száz kis- 
egér garázdálkodik ellenőrizetlenül. Még szerencse, hogy nem 
járnak erre shindyk a nitroglicerines flaskáikkal. 

Vanessának könnyű, neki a kisujjában van a szakácsművé- 
szet. Fölkap egy szakácskönyvet, átlapozza, van benne száz re- 
cept, abból nyolcvanat fitymálva átugrik, tud azoknál jobbat is, 
húszat megjegyez azonnal, de rögtön fejben át is költi őket, 
hogy jobbak legyenek, és mire felhasználja őket, a feléből csi- 
nál négyféle átdolgozott változatot. Valószínűleg az idén utol- 
jára. Jövőre már ő írja a szakácskönyveket. 


— Hm — mondta a mikró, és láthatóan elgondolkodott. — Nem 
is rossz gondolat. 

Kissy ugyanis, mint általában, most se tudta magában tartani, 
ami eszébe jutott. A shindyktől megmentett gyerekekről akkor 
se árulna el semmit, ha macskafészekbe dobják, de amikor a 
csapat jövőbeli terveit bővítgeti, azt ki is böki pillanatok alatt. 

— Szerintem se — mondta Francoise. — Írj szakácskönyvet. 
Szakácskönyveket. Vanessa levesei. Vanessa sültjei. Vanessa 
palacsintát. 

— Jó — mondta a mikró, és már mutatott is Maverick felé —, 
ehhez viszont az kell, hogy legyen miről írni, márpedig ha elal- 
szol keverés közben, akkor nem lesz tészta, egérke! Pörögjön a 
kis mancsod! Te meg ott, a nagy fülekkel, ne simogasd, hanem 
hámozd! Mintha élnétek, egérkék! 

— Vanessa katonai vezényszavai — folytatta a sorozatot egy 
halk cincogás valahonnét a sokaságból. 


Az asztal közepén már minden addiginál nagyobbra nőtt a 
pénzhalom. A szakállas bedobta a lapját. 

— Én kiszálltam. 

— Én tartom — mondta a sebhelyes, és előretolt néhány zse- 
tont. — Ezer... és emelem még ezerrel. 

— Tessék az ezer — felelte a bajuszos. — Elég is lesz. Nem aka- 
rom túl gyorsan elnyerni mindenedet. 

— Nagy a szád — mordult a sebhelyes. — Lássuk, mid van. 

— Két király... meg egy harmadik. 

— Nekem is három van... de ezek ászok. 

— Ez meg egy kilences. 

— Ez éppen egy nyolcas. 

— Ez meg még egy kilences. 

— Ez meg még egy ász, öregem. Hehehehe. 

A sebhelyes besöpörte a pénzt, a bajuszos dühöngött. 

— Hát jó — mondta végül. — Akkor most ide hallgass. Hajnalo- 
dik; ideje kinyújtóztatni a tagjainkat. Én fölteszek mindent egy 
lapra, ha te is. 

— Nem megy a dolog - felelte a sebhelyes; közben a szakállas 
kevert és készült osztani. — Alig maradt valami zsozsód. 

— Nyolcezer dolcsim van. Azt fölteszem. 

— De nekem húszezer, kispofám. 


— Fölteszem a kocsimat is. 

— Mennyit ér, kétezret? 

— Ez egy antik darab, akármelyik gyűjtő ad érte egy ötöst. És 
itt az órám. Nem épp Rolex, de arany. Valódi. 

— Tegyük föl, hogy elhiszem és beszámítom neked egy ötös- 
be. 

— Fölteszem a kiscsajt is. Hé, Wanda Nevada! 

Háromszor kellett szólítani, mire előjött valahonnan hátulról. 
Alig volt magasabb, mint a kártyaasztal, álmos volt és ingerült. 

— Mi a fenét akarsz, Bill? 

— Fred vagyok, nem Bill. 

— Ki a fenét érdekel, Bill? Mi van? 

— Tizenhárom éves. Tegnap nyertem ötezer dolcsi értékben. 

— Hát akkor még talán frissebb volt. Mi a fenét kezdjek ez- 
zel? 

— Majd kitalálsz valamit — röhögött a bajuszos Fred. — Nekem 
még nem is jutott időm rá. 

— Gyere ide — mondta a sebhelyes, de a lány nem mozdult. 

— Láthatsz onnan is, Bill. Mi a fenét akarsz? 

— Nem vagyok Bill. Na jó, tedd föl és egálban vagyunk. 

— Nekem hiányzik egy ezres — mondta a szakállas osztás köz- 
ben. — De van egy gyűrűm, megér annyit. Nézzétek. 

Megnézték. 

— Egye fene, rakd be — mondta a bajuszos. — Akkor mindhár- 
man föltettünk mindent. Ossz. 

A szakállas osztott. Megnézték a lapjukat. Szemük se reb- 
bent. 

— Ki kezdi? — kérdezte a sebhelyes. 

Ebben a pillanatban kivágódott az ajtó, és egy ismeretlen je- 
lent meg a betűző hajnali napsugarakban táncoló porszemcsék 
örvényében. Szálfatermetű, erélyes alkat, tekintélyt parancsoló 
megjelenés. Keményen nézett rájuk, és döngő léptekkel megin- 
dult feléjük. 

De csak tíz centi magas volt, és nagy volt a füle. 

— Nekem is osszatok lapot — mondta. 

— Hé, menet közben nem lehet beszállni — mondta a bajuszos. 
— Ki a fene vagy te? 

— És ha olyan tétet rakok be, amit nem tudtok visszautasítani? 

— Például? 


— Mindhármótok életét. 

— Nagyon vicces — mondta a szakállas. — Tűnj el, tökmag. 

— A lányt magammal viszem. 

Wanda Nevada csodálkozva fölnézett. 

— A lány az enyém, amíg el nem nyerik tőlem — mondta Fred, 
a bajuszos, aki nem volt Bill. — Tűnj el, tökmag. 

— Mid van? — kérdezte a nagyfülű. — Lehet royalflösötök is, 
ezt nem veri meg. 

Ezzel megvillant a keze és megjelent benne egy töltött csúzli. 

— Hű, a mindenit — mondta a sebhelyes. — Ne várd meg, amíg 
fölkelek és ellátom a bajo... áááá! 

Golyót kapott a mellébe és lefordult a székről. 

— Akar még valaki? 

— Te mocskos kis... — kezdte a szakállas, de ő is kapott egyet. 

— Fő az egyenlőség — mondta a nagyfülű harcos, és lelőtte a 
bajuszost is. — Jól vagy, kislány? 

— Ki vagy te? 

— Jerry Alapítvány. Gyere, menjünk, mielőtt ezek összeszedik 
magukat. 

— Ne siessetek — nyögte a sebhelyes, és kezdett föltápászkod- 
ni. — Ez baromira fájt, ezért a véreddel mosom föl a... 

A mondat nem ért véget. A sebhelyes megállt félig fölállva, 
és nagyon reszketett. 

—A kés borotvaéles — mondta az alapítványi harcos. — Egy 
rossz mozdulat, és úgy fognak hívni, hogy Fületlen Bill. 

— Én se vagyok Bill... 

— Kit érdekel, Bill? 

Ezzel az alapítványi harcos megpördült és mellbe rúgta a Zzaj- 
talanul közeledő szakállast, aki átrepült a termen. S egy pillanat 
múlva a kés megint rajta volt a sebhelyes fülén, aki nem volt 
Bill. 

— Lányokat föltenni kártyán nagyon csúnya dolog, Bill. Azt 
hiszem, az csak a kezdet lesz, hogy lenyisszantom a füledet. 

Ezzel megint megpördült és tökön rúgta a bajuszost, aki szin- 
tén nem volt Bill. A bajuszos üvöltött, hátratántorodott, és elő- 
kapott egy Smith k Wessont. 

— Hát jó! Az enyém nagyobb! 


Az alapítványi harcos harmadszor is megpördült, és a kését a 
bajuszos vállába vágta. Aztán odasétált, kihúzta, visszament a 
sebhelyeshez, aki nem volt Bill, és a ruhájába törölte a kést. 

— Ezentúl szépen fogtok játszani, mint a jó gyerekek, ugye, 
Bill? 

— [-1-1-igen. . . 

— Jól van. Ugye te vagy itt a tulaj? 

— Én... 

— Akkor erről majd megjegyzed. 

Ezzel a Jerry kirúgta a játékautomata egyik lábát, s a gép íz- 
zé-porrá tört. Aztán kézen fogta Wanda Nevadát és kisétáltak. 


A fogadtatás lelkes volt. Jacgues Magilla Gorilla Jerry Thibaut, 
a kisegér-eposzirodalom legújabb szerzője, azazhogy a legelső, 
aki ismert filmek egész sorába írja bele az alapítványi hősöket! 
Mármint megígérte, hogy megteszi. A Jerry elszánt, belevaló 
egerei nemcsak Wanda Nevadát mentették meg (csak aztán a 
filmbe egy másik változat került), de harcoltak Pearl Harbor- 
nál, Waterloonál és a Halálcsillag ellen is — csak hát nem lát- 
szottak, mert túl kicsik. 

Chantal pedig azt ígérte meg, hogy tanácsokat ad és együtt 
átnézik a szövegeket, mert ez azért még kicsit kezdetleges — 
neki már van némi gyakorlata, évek óta dolgozik azon a krimi- 
sorozaton, már egész csomó történet van készen, gondolt is 
már rá, hogy megkeres egy kiadót. 

— A konzorciumnak nincsen könyvkiadója? — tudakolta Mol- 
ly. 

— Hát az pont nincs — felelte Niala. 

— Csak merthogy nekem van egy. 

Kissynek megrebbent a füle. Már járt Lavanant-éknál, de 
könyvkiadót nem látott. Nyilván a másik szobában tartották. 

— Van egy könyvkiadód? — érdeklődött Vanessa, és megállt a 
nappali egy pontján, a tűnődve üldögélő Macska mellett. 

— Nem az enyém, de a nagybátyám főnök egy kiadónál. Ad- 
tak már ki krimit, olvastam. 

Vanessa leguggolt és játszani kezdett Macska füleivel. Macs- 
ka nem adta jelét, hogy örülne neki vagy egyáltalán tudomást 
venne a mikró jelenlétéről, de Vanessát ez máskor se zavarta. 


— Hát csináljátok meg a könyvet és adjátok ki. Irány a világ- 
hír. 

Hanyatt fordította Macskát és dögönyözni kezdte. Ezt az 
egész világon egyedül ő tehette meg. 

— Jó — mondta Molly, előkapta a telefonját, kicsit nyomogatta 
és már cincogott is a nagybátyjával. 

Kissy helyeslőn megbillegette füleit. Jövőre bestsellerük is 
lesz! 


Már összecsomagoltak mindent, ki is cipelték a kapuhoz, de a 
buszuk pontosan érkezik, ők készültek el túl hamar. Vártak. 
Artu egyszer csak odafordult Mollyhoz és egy ujjal megvere- 
gette a vállát. 

— Cin-cin? 

— Milyen képlet adja meg a cica füleinek számát? 

— Nem tudom... 

— Kettő mínusz x, ahol x a találkozások száma Jerry-egerek- 
kel. 

Nevettek. Macska persze bent volt a házban vagy a kertben, 
nem helyteleníthette a macskás vicceket. Mert volt több is. 

— Miről ismerték meg régen a repülő cicát? 

ez 

— Sast vitt a hátán. És miről ismerik meg ma? Hátrafelé repül 
és egérmancs alakú lenyomat van a szeme körül. 

— Mi a különbség — szólalt meg Nigue — a nindzsa és a cica 
között? Az egyik egy állig fölfegyverzett, könyörtelen gyilkos, 
aki testhezálló öltözékben oson az éjszakában, a másik viszont 
beszél japánul. 

Kissy Martin vállára borult nevettében. 

S ebben a pillanatban szólalt meg a shindyriasztás. Csapkodó 
fülekkel rántották elő a telefonjaikat. 

— Nahát — szólalt meg Nimby az anyagot tanulmányozva. — 
Milyen helyes kislány. 

Kissy zsebében mocorogni kezdett a csúzli. 

— Mit csináljunk? — kérdezte Caroline. — Két perc múlva itt a 
busz. 

Kissy elnézett a kislány egérfüles hajpántja fölött, és megálla- 
pította: ha az ott a távolban az ő buszuk, márpedig nyilván az, 
akkor fél perc múlva. 


— Természetesen elmegyünk vele shindyt fogni — mondta 
Jacgues. 

— No várjunk csak — felelte Francoise. — A shindy nem szalad 
el. A pályát lefoglaltuk. Szerintem menjünk csak el szépen, 
puffantsunk le egypár egeret, aztán ráérünk elkapni azt a shin- 
dyt. 

— Csak azért mondod — közölte Maverick —, mert olyan jól 
haladunk az egértanulmányokkal, hogy mielőbb le akarsz min- 
ket puffantani, mielőtt veszélyessé válunk. 

— Jól hallottam, hogy gyávának neveztél, egérke? 

— Mi az hogy! Mi mással hergelhetnélek föl, hogy rám tá- 
madj? 

— Vigyázz a kis egérbundádra, mert ha fegyver lesz a kezem- 
ben... 

— Szóval fegyver nélkül már nem is küzdesz? 

Kissy tisztán hallani vélte a morgásukat, ahogy egymásnak 
esnek, mint a kutyakölykök, de valójában mindent elnyomott a 
busz motorja, ahogy beállt melléjük. Vanessa fölhágott a lép- 
csőn és beszédbe elegyedett a sofőrrel, ők pedig nekiláttak a ra- 
kodásnak. Közben Kissy elkapta azt a kettőt a farkincájuknál 
fogva és földobta a buszba. Roppant elégedett képet vágtak. 

— Rendben, egérkék — jött hátra a mikró —, a sofőr beszél a 
céggel, kibéreljük a buszt egész délutánra. Paintball után a ma- 
radék megfogja a shindyt. 

— A maradék? — cincogták. 

— Hát akiket lelövünk, természetesen ott helyben el is fo- 
gyasztjuk. 


Zsákmányolók és zsákmányoltak nagy egyetértésben szálltak le 
a buszról Drancy egyik utcasarkán, egy jól sikerült paintball- 
parti után. A sofőr belemélyedt a könyvébe, amivel meglepte 
Vanessát: a Nyomorultakat olvasta. Azt mondta, az ilyesmit 
tartja a legjobbnak ilyen munkában, ahol sokat kell várakozni. 
Elindultak. Pár perc séta persze, hiszen jóval távolabb álltak 
meg. A kliens neve Káposztaleves, valódi neve Paul Deboffe, 
szoftvermérnök, harminckilenc éves, elvált, szőke haja és ápolt 
szakálla van, imádja a csilibabot és a metálzenét. Mindezt má- 
sodpercek alatt derítették ki róla, az IP-címből megvolt a lakci- 
me, abból a telefonkönyv alapján a neve és a foglalkozása, ab- 


ból a Facebook-oldalának a címe, ahol mindezeket közzétette. 
A Cirrus most már ezeket a kereséseket is elvégzi, és az összes 
adatot egyben szállítja. Ha több lakás van az adott címen, akkor 
az összes lakóról. 

A szoftvermérnök négy képet töltött föl a Fokhagymára, amik 
egészen kicsiket ábrázolnak. Pornó. És negyedórát beszélgetett 
Vakablakkal arról, milyen technikai nehézségekbe ütközik a 
szex ilyen kisgyerekekkel, és hogy lehet megoldani a problé- 
mát. Aztán barátságosan elköszöntek, mert Vakablaknak dolga 
volt, de az ő IP-címe erősen le volt titkosítva még a Fokhagy- 
ma ellenére is, nem tudtak utánamenni. Káposztaleves nem tit- 
kosított, hiszen azt hitte, hogy a Tort használja. Hogy Vakablak 
miért, nem tudni. 

Útközben született az ötlet, hogyan fognak becsöngetni hoz- 
zá, és egész idő alatt ezt próbálgatták, a sofőr nem tudta mire 
vélni, hogy egy halom űrlényt visz, a fiúkat is, bár ez a shindy 
kislányevő. Mindenesetre végül a lányok közül választottak: 
Maverick volt a legélethűbb, ő áll majd a kapuban. A csapat fe- 
le előrement és visszafordult, a másik fele lemaradt, kétoldalt 
álltak, elég távol, hogy a shindy ne lássa őket, amíg ki nem jön 
a kapuhoz és körül nem néz. 

— Ki az? — szólt ki egy férfihang, Maverick mikrofonja jól 
közvetítette. Aztán közelebbről: — Tessék, kit keresel? 

— Lülülülülü — felelte Maverick, pont ugyanúgy pörgetve a 
nyelvét és mozgatva a kezét, mint Villeret a filmben. A shindy 
még közelebb jött. — Lülülülülü! 

S egyszer csak megszólalt a zsebéből a filmzene. 

A pasas nevetett. 

— Eddig értem, űrlény vagy a filmből. S mi járatban énnálam? 
Hol a csészealjad? 

— A film címét is tudod? — tegezte vissza Maverick. 

— Hogyne, Káposztaleves. 

Az egérhad elindult kétfelől. 

— Ezért jöttem. Beengedsz? 

— Űrlényt bármikor, gyere csak. 

Ahogy a kislány belépett a kapun, már ott volt mögötte Nigue 
és Jennifer, ők is mondták, hogy lülülülülü, és mentek befelé. 
Mire a pasas kimondta, hogy , Hé, mi folyik itt?", már öt-hat 
egér lülülülüzött a kertjében. A pasas pontosan az volt, akit a 


Facebookon láttak, szakállas, szőke. Egyáltalán nem félt tőlük, 
meglepett mosollyal nézte a csapatot. 

— Eljöttünk megkérdezni, mi a véleményed a káposztaleves- 
ről és a vakablakról — közölte Nigue, mialatt az egerek még 
egyre-másra sorjáztak be a kapun, lülülülü, lülülülü. 

— Ez valami kandi kamera? Milyen ablakról van szó? 

Kissy Nialára nézett. Nimby Vanessára nézett. Jennifer Artu- 
ra nézett. Francoise Martinre nézett. Mindenki mindenkire né- 
zett. 

— Nem hiszem, hogy az úr ilyen jó színész lenne — szólalt 
meg aztán Niala. 

— Hé, kösz a bizalmat. A gimiben tagja voltam a színjátszó 
csoportnak. Miért, el kellene játszani valamit? 

— Nem. Arra gondoltam, hogy nem tudja ilyen élethűen ját- 
szani az értetlent, ha beállít egy csapat idegen és azokat a sza- 
vakat mondja, amiket a legjobban szeretne eltitkolni. 

— Mely szavakat? 

— Káposztaleves, vakablak. 

— S miért kellene nekem ezeket a szavakat titkolni? Vagy ho- 
gyan? Tépjem ki őket a szótárból? 

— Lakik még valaki a házban? — vette át a szót Vanessa. 

— Hogyne, a fiam. 

— Beszélhetnénk vele? 

Deboffe bólintott és beszólt a házba. 

— Michel, téged keresnek! 

Beletelt egy percbe, amíg Michel előjött. Az alapítványnak 
leesett az álla. Kisfiú volt, talán tizenkettő. Már a láttukra ide- 
ges lett, és falfehérre vált, amikor Vanessa odalépett hozzá és 
kimondta a két shindy nickjét. 

— Szóval mi folyik itt? — kérdezte az apa már egészen más 
hangon, keményen, számonkérően, amit egyelőre nekik cím- 
zett. 

Nimby elővett egy táblagépet, kicsit nyomkodott rajta és át- 
nyújtotta. 

— Mi ez a... 

— Ez egy mai beszélgetés egy pedofil fórumról. Káposztale- 
ves kilétét lenyomoztuk. Ebből a házból lépett be, ott vannak 
az időpontok, hogy mikor. 

— Kicsodák maguk? 


— Jerry Alapítvány — csapták föl az igazolványukat. 

— Pedofil bűnözők után nyomozunk - tette hozzá Vanessa. 

Kis csend megint. 

— És azt hitték, hogy én vagyok az. 

— Már nem hisszük, a gyerek arca mindent elárult. 

Deboffe a fiára nézett, aki reszketett, mint a nyárfalevél. 

— És most mit tesznek? 

— Semmit. A gyerek még nem büntethető, igaz? 

— [gaz. 

— De a gépén, vagyis az ön házában gyerekpornó van, ami 
bűncselekmény. 

— Majd mindjárt nem lesz. 

— Viszontlátásra — mondta Vanessa. 

— Viszontlátásra. 

Sarkon fordultak és visszasétáltak a buszhoz. 


Nem volt vidám kedvük, és igazából nem is azért, mert nem 
verhették meg a srácot. 

— Az életkora szempontjából teljesen normális, hogy érdekli a 
szex — mondta Niala. — De nem óvodásokkal. 

— Óvodások... — morogta Nimby. — Vakablak már kétévesek- 
kel is kísérletezett. 

Ebben a pillanatban az egyik kapun kitoltak egy kisgyereket 
babakocsiban. Rózsaszínbe volt öltöztetve és csakugyan két- 
évesnek nézett ki. Érdeklődve nézett föl az egerekre, amíg az 
anyja bezárta a kaput, visszafordult a kocsihoz, és a kétfelé vá- 
ló egércsapat sorain át távoztak. 

Kissy sóhajtott. Alighanem valamennyien sóhajtottak. 

— Vakablakot kellene elkapni — mondta Martin. — Csapda 
kell. 

Nimby lenyomott néhány gombot a telefonján. 

— Káposztalevest a mi kezelésünkbe vontam. Vakablak ma 
már nem jön vissza, de azt ígérte, hogy majd benéz. Értesítést 
kapunk és Káposztaleves pont akkor lesz gép előtt. 

— Bébiszitteljünk egy kétévest — javasolta Claude. — Pont ak- 
kor, amikor Vaki belép. 

Kissynek megrebbent a füle. , Vaki"? 

— Nem jó — felelte Artu. — Akkor Vaki mindenféléket javasol, 
amiket Kápi nem tud élethűen elmesélni. Inkább legyen jövő 


idő, a kislányt majd csak ezután fogjuk szittelni, pár nap múl- 
va, addig ki lehet tervelni mindenfélét, találkozót is. 

— Nem sok mozgásterünk lesz — jegyezte meg Martin. — A 
gyereket két-három óra múlva vissza kell adni, látható külsérel- 
mi nyom nélkül. 

— A szülőknek el kell utazniuk egy hétre, és ránk bízzák. 

— Két hétre — cincogott bele Molly. 

— Nem életszerű — csóválta a fejét Nimby. — Kápi olyannak 
írta le magát, akinek soha semmi köze nem volt kisgyerekek- 
hez, ezt már nem tudjuk visszacsinálni, a szülőknek semmi 
okuk őhozzá vinni a gyereküket. 

— De van — szólalt meg Jennifer. — Meghaltak. 

— Cin-ciiiin?! 

— Nem értitek? Kápi bátyja meghalt a feleségével együtt, au- 
tóbalesetben, és ő az egyetlen rokon. A gyámhatóság Kápihoz 
viszi a gyereket. Mégpedig azonnal, hiszen gondoskodni kell 
róla addig is, amíg az ügyintézés lezajlik. 

— És eddig messze éltek, a gyereket azelőtt nem is ismerte — 
tódította Chantal. — Ez az, egérkék, ez kell nekünk. 

Ekkor értek a buszhoz, a sofőr már nyitotta is nekik az ajtót. 

— Kell egy ház — mondta Kissy —, ahol a szokásos bűntanyát 
berendezzük. Beszélek Masoudi doktorral, talán elkérhetjük az 
étréchyi házat. 

— És gyerek? — állt meg Elke a lépcsőn. — Mi túl nagyok már. 
Honnan kétévest most hirtelen kölcsön megerőszakolásni? 

A sofőr elejtette Victor Hugót. 


Két hetet irányoztak elő, addig Kápi nem jelentkezik, mégse le- 
gyen az, hogy egyik nap még beszélgettek a kisgyerekekről, 
másik nap meg már hipp-hopp van neki egy. Útközben összeál- 
lították az egész tervet, írásban, hogy a sofőr ne tudjon semmi- 
ről — akkor meg kellene ölniük. Kápi alig ismerte a bátyját, 
nagy volt a korkülönbség, a bátyja akkor költözött el hazulról, 
amikor ő még kisgyerek volt. Tizenhat évet szavaztak meg. A 
gyerek huszonhétnek mondta magát, eszerint a bátyja negyven- 
egy volt, a feleségével Kápi egyszer találkozott, a gyerekkel 
azelőtt soha. Más rokon nincsen, a gyerek őhozzá került, de 
csak három napja van ott (függetlenül attól, hogy mikor beszél- 
nek Vakival, három napot mondanak), azóta ő a frissiben tanu- 


landó apaszereppel küzd és csitítja Kelbimbót, aki a szülei után 
sír, úgyhogy még egyáltalán nem jutott alkalma bármit disznól- 
kodni a gyerekkel. 

— De hát mi neveljük föl Kelbit — mondta Nimby, és csettin- 
tett a nyelvével —, lesz rá bőven alkalom. 

Kissy eltűnődött egy összecsukható, zsebben hordható pala- 
csintasütőről. 

— Kápi maximálisan felelőtlen alak — szögezte le Niala. — 
Mint minden pedofil, aki hozzányúl egy gyerekhez. Csak Vaki 
buzdítására fog ráállni a dologra, bár nyitva hagyja a kérdést, 
hogy magától megtette volna-e. 

— Mennyire felelőtlen? — kérdezte Vanessa. — Beengedi a pá- 
ciensünket a házába, vagy inkább semleges területen veszi elő- 
ször szemügyre? 

— Jó kérdés — bólintott Kissy. — A semleges területre persze 
nem viszi magával a gyereket. 

— Miért viszi nem? — tudakolta Elke. 

— Mert ennyire mégse felelőtlen, a gyereket biztonságban 
hagyja otthon, ha a pasas veszélyes lenne. 

— Ha Kápiat éri bármi baj, gyerek éhen vesződik odahaza. És 
ha pasi mégse veszélyes, de gyerek közben otthon fejére húzi 
nejlonzacskó? 

— Kápi tapasztalatlan szülő, fogalma sincs, mire kell vigyázni 
— felelte Chantal. — És idáig nem is terjed a felelősségtudata, 
csak egyedül megy el a találkozóra. Ha ezt szavazzuk meg, 
persze. 

— Vannak előnyei — mondta Niala. — Nem kell házat kölcsö- 
nözni. Viszont könnyebben olajra lép. 

— Fenét lép — vont vállat húga. — Huszonöt fölfegyverzett kis- 
egér gyűrűjéből egy bogár se szökik meg. Különben is valami 
zárt helyen találkozunk, kocsma vagy ilyesmi, és az összes ki- 
járatnál egérőrszem posztol. 

— Kocsmában feltűnő lenne a sok gyerek — mondta Kissy. — 
És túl sok a civil, nem lövöldözhetünk. 

— Akkor múzeum vagy könyvtár, ott nincsenek sokan. Shin- 
dytalálkára különösen jó, hiszen ki gondolná, hogy a két pasi, 
aki van Gogh önarcképe előtt cseverészik, egy kétéves kislány 
molesztálását tervezi? 


— Egész jó ötlet — nevetett Niala —, leszámítva, hogy ahhoz el 
kellene utaznunk Amszterdamba. De ha múzeum vagy könyv- 
tár, ahol nincsenek sokan, akkor hova tesszük az egérőrszeme- 
ket? 

Fejvakarás, fülbillegetés. 

— Majd csak összeáll — mondta aztán Vanessa. — Ha például 
Djaballah úr háza éppen üres, akkor egyszerűen odamehetünk 
és kész. 

Ez könnyen kiderült, Kissy rájött, hogy nem kell Masoudi 
doktort zavarni, Djaballah száma is megvan, tehát egyből őt 
hívta. A háznak jelenleg lakói vannak, de több házat is ismer, 
ami szóba jöhet, csak mondják meg, milyen szempont alapján. 
Szempontjuk nem volt. Djaballah úr megígérte, hogy hétfőre 
két-három házzal mindenképp szolgál. 


— Kár, hogy kell várni idővel — rótta Elke nyugtalan léptekkel 
föl-alá a nappalit. — Akkor kicsi vörös nordnémet zsebegérke 
muszájja megint megpuhíti szülőjeit, elengedjék megfogni vi- 
lágrekord ronda, kétéveskéket evő szörnyeteg. 

— Miért akkor? Már ma hozzákezdhetsz. 

Elke Pire meredt, aztán bólintott. 

— Igaz. De kell akkor is másodikszor. Lenne persze nehezebb 
sokkal, ha kellene puhítjuk Frau Strassmann und férjéje. 

— Azok kik? 

A zseb csettintett a nyelvével. 

— Szülőjei kétéves kislány. Ilyen — Elke megcsókolta össze- 
csippentett ujjai hegyét, mint egy olasz mesterszakács — gyö- 
nyörű szép. Szőke hajai vannak fejikéjén, és vigyorja szebb, 
mint festék. 

— Festmény. 

— Vagy az. Ha nem lak olyan messzi, legjobb csakis ő. De az 
a másik is, aki jár a lila autó. 

— Lila kocsival jár? Kicsoda? 

— Nem tudok a nevét. Itt lak Strassensarok mögötte, néha 
találkoz, egyszer Vanessa kapta neki csokit. 

— Adtam neki csokit. Igen, emlékszem, tényleg van egy kis- 
lány a szomszéd utcában. Nyilván csak amatőr megoldás a 
szomszéd gyerekeket kölcsönkérni, mi profik vagyunk, az ala- 
pítvány székházában majd lesz egy polc, amin különböző mé- 


retű gyerekek ülnek, és ha shindyt kell csábítani, csak előve- 
szünk egyet. Ideje némi sütit alkotni, kérek egypár kuktát. 

— De várjad már. És micsinálik, amikor kell csábátini nem? 

— Csábítani. 

— Aha, én is mondtalak éppen úgy. 

Vanessa sóhajtott. 

— A nemet pedig nem kell a mondat végére tenni. Amikor 
nem kell csábítani, akkor ülnek a polcon és kockát tekergetnek. 
Molly, Francois, gyertek, ti is éppen önként jelentkeztek. 

— Jó, ülődjenek polcra gyerekek, tetsződik ötlet, csak hát ez 
még most nem van. Honnan kétévest akkor mégis? És ha bőgő- 
dik, amíg várakozzuk shindyet, mert unatkoz megerőszak he- 
lyett? 

Kissy elgondolkodott. Vajon használhatja Elkéhez és Nimby- 
hez ugyanazt a palacsintasütőt? 

— Nincs — mondta Francoise. 

— Cin-cin? 

— Mondom: nincs. Azt mondtad, hogy , nem van", de az he- 
lyesen nincs. Valahogy mégiscsak meg kellene téged tanítani 
franciául. 

— Jó. Költöződjük ide magunkat, járódok iskolába franciába 
bele, és... 

— Ez már intéződik a szüleiddel — emelte föl a kezét Francoise 
—, végül is az is egy eredmény, hogy már hajlandók egyszer 
majd idejönni. Én azon gondolkodom, hogy addig mit lehet- 
ne... hm. Cin-cin... ide figyelj, van egy dolog, amit még a 
francia beszédnél is rosszabbul csinálsz. Amikor írsz franciául. 
Az egyszerűen borzalmas. Szerintem te még nem láttál tíz szó- 
nál többet leírva franciául. 

— Kilencet — értett egyet a másik zseb. 

— Nomármost, apa nekem kiskoromban egy-két dolgot meg- 
tanított úgy, hogy maga mellé ültetett, és fölolvasta a könyvből, 
pedig én is tudtam már valamicskét olvasni, csak még nem fo- 
lyékonyan. Ezt meg lehetne próbálni. 

— Nem rossz gondolat — mondta Pt. — Az írott szövegből eset- 
leg jobban rögzülnek a nyelvtani szabályok, de Elke jelenlegi 
tudásszintjén tényleg föl is kell olvasni, mert leírva semmit se 
fog érteni. 

— Jó, ülődess melléd és olvasj. Mit? 


— Valami jó könyvet, gyere, keressünk valamit. 
Fölpattantak és elszáguldottak, nem is néztek körül, hiszen 
Macska veszélytelen. 


Csak a vacsoránál kerültek elő, és rávetették magukat a szend- 
vicsekre, mint a kiéhezett, vad egerek — semmiben sem külön- 
böztek a többitől. 

— Olvasjunk Das doppelte Lottchen — újságolta Elke. — Azt 
olvastalak én már odahazáben németül, tudok elég jól emléke- 
ződik vissza, és szövegje hasonló eléggé ennek. Ez mi ez? 

Mindenki megdermedt, azt keresték a szemükkel, mire vonat- 
kozik a kérdés, és van-e nála fegyver. 

— Hol? 

— Tizenkét óránál — mondta a kislány, a tányérját nézte, és 
mozgott a gombszetű orrocskája. 

— Szendvicsek — felelte Vanessa. 

— Nem! Benne szendvicsnek. Fehér, zöld pöttyökös, paradi- 
csom, sajt, kocka jószág alatt. 

— Ja, az feta sajt, tejföl, aprított snidling és egy kis bors. A 
kocka jószág pedig uborka. 

Elke csettintett a nyelvével és hozzálátott. 

— Meg is beszélünk dolgokat — folytatta Francoise. — Hogy 
ezt-azt hogy kell franciául mondani, és miért éppen úgy. Hátha 
valamit megjegyez belőle. 

— Hátha — bólintott Kissy. 

Nem fűzött nagy reményeket a tanuláshoz. Elke egy nyelvi 
antitalentum, már hároméves korában is járt Rocard-éknál, de 
máig nem tud összerakni egy normális francia mondatot. Az 
olasszal sem áll jobban, angolul és spanyolul kész rémület. . . 

Este, amikor összegyűltek a nappaliban, Elke odakacsázott 
Vanessához, a szemébe nézett és azt mondta: 

— Igenis hasznos Francoise módszere. Csak két óra odafigye- 
lés kellett és máris hibátlanul beszélek franciául. Kár, hogy 
nem fogadtunk. 

A mikró nagy szeretettel nézett rá és megsimogatta a fejecs- 
kéjét. 

— Tényleg hasznos, csakugyan. Ezt a három mondatot már re- 
mekül betanultad. 

A kislánynak lekonyult a füle, s visszafordult zsebtársához. 


— Látod, rájövött. Vannak rengeteg agyája sejtjeiek nagy füle 
alatt. 


Vasárnap délelőttre nagy összegérségi edzést terveztek be, csak 
Nimby kért felmentést, mert a héten új munkát kapott Sorel 
úréktól, és csak most van ideje dolgozni rajta. Ezért kiraktak 
egy asztalt a konyhaajtó mellé, Nimby rápakolt két netbookot 
és két táblagépet, s míg azokat nyomkodta, őket is figyelte, 
ahogy edzenek. Vanessa nagyrészt ott volt mellette, segített ne- 
ki, susmusoltak, csókolóztak. Ők pedig nagy ugrálást csaptak a 
kertben, de már törték a fejüket, hol verekedjenek a télen, mert 
az itthoni edzőteremben ennyien nem férnek el. 

— Ez nem jó lesz, egérke, ütjed shindy, ne simogítjad — pirí- 
tott rá Elke Claude-ra, és behúzott a bokszzsáknak, amit most 
egy faágra akasztottak. — Szabad rúgjad is! 

Claude rúgott, a bokszzsák meglódult, Elke ügyesen félreha- 
jolt. 

— Ez az, látsz, ha tönkreteszed bogzsákt, alapítvány veszi má- 
sikt. Ha shindy teszed tönkre, alapítvány találi másikt szintén. 
Vesztés tehát semmi. 

— Veszteség — javította ki Claude. 

Elke fölcsattant. 

— Ne beszélje tanít egéret, hanem rúgsz! Majd Francoise tanít, 
te ölöd shindyet! 

Kissy vigyorogva továbbsétált. 


— Jól van, egérkék — hirdette ki Vanessa —, jöhet a pihenő, min- 
denki ügyes volt, mindenkinek nőtt a füle! Igyatok vizet, ha- 
rapjatok pár falatot, öt perc múlva támadunk. 

Kissynek megrebbent a füle. Ugyan kire? 

— Kire? — kérdezte kórusban az alapítvány. 

— Shindyre — volt a tömör válasz. 

Kissy el volt bűvölve. Hát mégiscsak szerveztek nekik ide 
shindyt! 

De öt perc múlva, ahogy átmasíroztak a kerten a D"Aubisson 
nővérek vezetésével, már elbizonytalanodott. Shindyre? Itt? 

— Itt is vagyunk — mutatott Niala a kert hátsó falára, ami sza- 
kasztott úgy nézett ki, mint mindennap, amióta fölépítették. — 


A fal mögött egy elrabolt gyereket tartanak fogva. Meg kell 
mászni és kiszabadítani. 

A kölykök fölbámultak a kétméteres falra, Kissy nem, látta 
elégszer. 

— Masoudi doktor nem shindy. 

— Persze hogy nem — vágta rá Vanessa. — Gyerünk, egérkék! 

Pi bakot tartott, s Niala már mászott is. 

— De hát ez birtokháborítás — cincogta Artu, és Kissynek már 
nem is volt szüksége Vanessa rosszalló fejcsóválására, hogy rá- 
jöjjön, az ügyvédékkel rég meg van beszélve az egész. Pillana- 
tok alatt fönt termett a falon, átvetette tappancsát, és Nialával 
fönt maradtak. Pi is fölmászott, aztán leugrott a túloldalon. 

— Most Claude — szólt le Niala. — Te vagy a legnagyobb és a 
legerősebb kölykünk. Ha a túloldalon bárki megcsúszik, ti kap- 
játok el. Ha ezen az oldalon, akkor Angéligue és Martin. Mi 
Kissyvel fönt maradunk és őrködünk. 

— Kinyuffantani cicát, ha kell — magyarázta Elke. — Ilyen fa- 
lakmászás veszélyes főleg, mert látszódolsz falon tetején na- 
gyon messzi, és kicsi szexi nordnémet zsebike combikákt sze- 
reti shindy is meg cica. Mustárval. Achtung! 

A megcsúszó Mollyt fentről Kissy, lentről Angéligue tartotta 
meg, amíg újra megtalálta a kapaszkodót. 

— Kösz... már jobb... — nyögte, és fölhúzódzkodott. — De mi- 
ért. . . 

— Mit miért, egérke, mit gondoltál, hogyan jutunk be kertek- 
be, ahol shindyk lapulnak? 

— Becsöngetünk és orron ütjük. 

Kissy nevetett, de közben mindkettejük egyensúlyára ügyelt, 
ahogy lábukat átvetve ültek a falon. 

— Most mindenesetre mássz le, egérke, hadd jöhessen a kö- 
vetkező. Á, doktor úr, jó napot! 

— Üdvözlöm önöket — bólintott Masoudi doktor a fal felé tart- 
va, és a felesége is közeledett már. — Látom, boldogulnak a fel- 
adattal. 

— Muszáj, ügyvéd úr — felelte Niala. — Lehet, hogy nekik kell 
megmászni a következő falat, mert mi épp nem leszünk ott, de 
amögül kell kiszabadítani egy gyereket. 

— Mindig nagyra tartottam működésüket. Mostanában is el- 
fogtak valakit? 


Kissy sóhajtott. 

— Szerettük volna, de még nem büntethető. Viszont a követ- 
kező páciensünkre az ön barátja, Djaballah úr segítségével fo- 
gunk vadászni. 

Maverick helyet foglalt a fal tetején és kezet nyújtott Kissy- 
nek. Kissy barátságosan parolázott vele. A kislány lecsatolta az 
övtáskáját, ledobta Yvonne-nak, fölállt a falon és leugrott. Kis- 
syben meghűlt a vér. Maverick ügyesen bukfencet vetett a fű- 
ben és föltápászkodott. 

— Legközelebb fölfelé is így fogom csinálni. 


Ahogy visszaértek Masoudiéktól — gyalog, az utcán, egy nagy 
doboz sajtos sütivel —, összeült az egértanács. 

— Erről szó sem lehet — jelentette ki Niala. 

— De hisz nem lett semmi bajom -— felelte Maverick. 

— Nem ez a kérdés. Ha összetöröd magad, neked lesz rossz, 
de nekünk is, mert nem vigyáztunk rád. Semmi kedvem kór- 
házba járni megint. Mohi és Kissy nem hősködésből került oda, 
de ha most egy kórházi vizsgálóban feküdnél, az azért lenne, 
mert hősködtél. 

A kis csendet Pi törte meg. 

— Ti itt mivelünk belevaló, klassz gyerekek lettetek pár hét 
alatt, remekül megtanultatok verekedni, lőni meg mindenfélét. 
De szuperlények nem lettetek, a fizika törvényei rátok is érvé- 
nyesek. És a Jerry Alapítványban szabály, hogy fölösleges koc- 
kázatot nem vállalunk. Jut éppen elég kockázat akcióban. Ezért 
sajnálattal, de határozottan ki kell jelentenem, hogy ha még 
egyszer valaki ilyet csinál, akkor szavazást fogok kérni az illető 
alapítványi tagságának felfüggesztéséről — bár ilyen fogalom 
egyébként nincs is az alapító okiratban. 

Mavericknek egyre lejjebb konyult a füle. Niala odalépett 
hozzá és átkarolta a vállát. 

— Semmi baj, egérke. Csak nem hagyhatjuk, hogy elvadulja- 
tok és egyre nagyobb hőstettekbe lovaljátok magatokat, amíg 
aztán valaki tényleg megsérül — vagy a szüleitek kivesznek tite- 
ket az alapítványból. Gyermekmentők vagyunk, nem extrém 
sportolók. 

— De... én ugrottam ilyen magasból korábban is. 


— Akkor örülj, hogy megúsztad — felelte Pi. — A bokád, a tér- 
ded és a fejed egyaránt veszélyben volt. Ha a fal tetején egy 
élessel lövöldöző shindy célpontja vagy, akkor ugorj persze, 
amilyen gyorsan csak tudsz. De tartogasd az ilyen dolgokat 
vészhelyzetekre. 

— Akkor ugorhatok fölfelé is? 

— Vészhelyzetben akár egyből a tizedikre — nevette el magát 
Pi, és összeborzolta a kölyök haját. — És ugrás közben is lövöl- 
dözhetsz. 


Kissy magára öltötte kötényét, sapka alá gyömöszölte nagy 
fü... 

— Hát téged mi lelt? — nézett csodálkozva Mollyra, aki beron- 
tott a konyhaajtón, becsapta, a hátát nekivetette az ajtónak és 
nagyot fújt. 

— No? — kérdezte Vanessa. — Mit láttál? 

— Kiscicát! 

Kissy most jött a nappaliból, ahol a cica akkor fordult a fotel- 
ban a másik oldalára. 

— Milyen cicát? 

— Szőröset! 

— De hát minden cica szőrös! 

— Akkor — Molly nagyot nyelt és bólintott — valóban cicát lát- 
tam. 

Vanessa megpróbálta másképpen megközelíteni a kérdést. 

— Milyen színűt? 

— Cirmosat! 

— Hol? 

Molly a háta mögé bökött a hüvelykujjával, és fölfelé muta- 
tott. 

— Szóval egy fán. Mit csinált? 

Molly kidülledt szemekkel rámeredt a mikróra. 

— Értem. Macska, azt hiszem, hozzád jöttek! 

A nappaliból semmi válasz. 

— Most mit tegyünk? — kérdezte Yvonne, és kinézett az abla- 
kon. — Nyilván látta már Mollyt... van odakint még egy csomó 
egerünk, azokat is... 


— Behívom őket — bólintott Molly —, idebent elbarikádozzuk 
magunkat, az ablakokba fegyveres őrszemek ülnek. . . 

Yvonne buzgón helyeselt. 

— Az első négyet lepuffantjuk, a bundájukat kitesszük a ház 
négy oldalára, a többi nem mer már támadni! 

A két veterán egér egymásra nézett. 

— Nos — mondta Vanessa, s felhúzta kesztyűjét —, részemről 
pizzát fogok sütni. 

— Ahhoz kell még valami — vágta rá Molly, s már nyitotta is 
az ajtót. — Gyere, egérke, kapjuk el azt a cicát! 

S már ott sem voltak. 


De nem volt aznap cica a vacsorához, a cirmos odébbállt. Kissy 
nem is látta, de már nem kételkedett a létezésében. Ha egy kö- 
lyök látta, akkor ott is volt. 

Egyébként is már más kötötte le a figyelmét. 

Elke és Francoise elkésett a vacsoráról, ami nem kis teljesít- 
mény, mert sem Chatonéknál, sem Kisegéréknél nem lehet el- 
késni a vacsoráról, ha valaki később érkezik, hát később eszik, 
és ha már elfogyott, Vanessa bármikor nekiáll pótadagot készí- 
teni. Hiszen egy panzióban nevelkedik tizenegy éves kora óta, 
ahol a vendégnek nem lehet megszabni, hogy mikor étkezzen 
és mit, legfeljebb kedvezményekkel ösztönözni arra, ami a cég- 
nek is jó. A zsebek mégis el tudtak késni, akkor jöttek, amikor 
a kuktasereg éppen elrakott mindent. Vanessa annak rendje- 
módja szerint elővette műszereit és hozzálátott salátát gyártani, 
amíg Kissy pizzát melegített. 

— Bocs — cincogta Elke -—, állati érdekes Lottchen, rengetegt 
tanulódok és akartam nem kettészakítani olvasásat fejezet végi 
előtt. Csak nem sietős így olvasódani, mert magyaráz mindig 
rengeteg sok zsebike. 

Vanessa nem szólt semmit. Kissy veszélyt szimatolt. 

Elke gyorsan hozzálátott paprikát szeletelni. Francoise elmé- 
lyülten kavargatta a salátaöntetet. Egy percig mindenki szótla- 
nul dolgozott. 

Kissy tudta, hogy valami nincs rendben. Csak még azt nem 
tudta, hogy mi. A mikrosütő csengetett, a pizza kész. Kivette, 
tett rá friss reszelt sajtot, fűszereket, ahogy szokták. 


— Ez kész — mondta Vanessa, s lehúzta a kesztyűjét. — Egye- 
tek, zsebikék, és szóljatok, ha már nem akarjátok hülyének néz- 
ni egérnővéretteket. 

A kicsik ijedten néztek egymásra. Kissyre. Vanessára. Me- 
gint egymásra. 

Kissy fölkészült a verekedésre, bár még nem tudta, hogy ki- 
vel. 

— Tudtamuk — sóhajtott Elke. 

— Tudtuk — bólintott Francoise. 

— Jobb igazt mégis megmondszjuk. 

— Jobb... igen. Szóval... tényleg kiolvastunk pár fejezetet a 
könyvből. 

Vanessa bólintott, várta a folytatást. 

— De nagyrészt inkább csókolóztunk. 


Kissy tűnődve nézte a tükörben a kisegeret, amíg a haját kefél- 
te. Olyasmit érzett, mint amikor egy kirakós játékban a helyére 
kerül egy fontos darab, és láthatóvá válik a kép lényege. Ezzel 
— biztos volt benne — a két zsebegér életében egy korszaknak 


VÉGE. 


Életük új szakasza kezdődik. 


26. 


EGYEDÜL 


Trouble — it will find you no matter where you go, oh, oh. 

No matter if you re fast, no matter if you re slow, oh, oh. 

The eye of the storm or the cry in the morn, oh, oh. 

You re fine for a while but you start to lose contro-o-o-o-o-ol. 
He s there in the dark, 

hess there in my heart, 

he waits in the wings, 

he s gotta play a part, 

trouble is a friend, yeah, trouble is a friend of mine. Oh, oh... 


Kissy kis szünetet tartott a dudorászásban, mert zöldre váltott a 
lámpa, kanyarodnia kellett. Átvágott a kereszteződésen és to- 
vábbhajtott. Megint piros lámpa várta, lassított, s ahogy meg- 
állt, egy nagydarab bőrszerkós állt be mellé jobbról, akkora 
motorral, ami nagyobb volt, mint az alapítvány összes motorja 
együttvéve. Érdeklődve nézett rá a sötét napszemüvege mögül, 
de Kissy egyelőre nem tudta eldönteni, hogy őrá támadt kedve 
vagy a motorjára. Remélte, hogy mind a kettőre. 

Ekkor behúzott mellé még egy nagydarab bőrszerkós, balról. 
Legalább akkora motorral, mint az előző. S a visszapillantóban 
Kissy még kettőt fedezett föl a háta mögött. Így már sokkal 
jobb. Négyen vannak! Négy megtermett férfi. Kezdenek ki- 
egyenlítődni az esélyek! 

Zöld. Kissy gázt adott, és mind az öten egyenletes tempóban 
áthaladtak a kereszteződésen. Nem jutottak messzire, megtorló- 
dott a forgalom. Kissy az órájára nézett. Fél kettő. Még bőven 
van ideje, kettőkor kezdődik az óra, tíz perc az út, öt perc alatt 
megveri ezeket, aztán esetleg eszik egy fagyit az autósiskola 


mellett. No jó, legyen tíz perc a verésre, végül is négy motoros 
vagány nem mindennapi élvezet. 

— Hegyes víz husi — mondta a jobb oldali vagány. 

Kissy a sisakjához emelte a kezét. 

— Tessék?! 

A vagány intett a többieknek, lekapcsolták a motorokat, egy- 
szerre nagyon nagy csönd lett. 

— Azt mondtam, helyes kis moci — mondta a vagány jó han- 
gosan. 

— Ja, kösz! — Kissy lelkesen bólogatott, kétségbeesetten pró- 
bálva felidézni, hogy mit mondott Emily a nagy szakállú 
motorosnak. — A tied is szép. Jó nagy... tud berregni. . . 

Ez nem volt valami frappáns szöveg, de nem beszélgetni jöt- 
tek, hanem verekedni. 

— Aha, elég hangos. Te is helyes vagy ám. 

— Kösz. 

— Van arcod is? 

Kissy levette a sisakját. Őrajtuk nem volt. Ügyesen a haja alá 
rejtette nagy füleit, az alapítványnak már mindenfelé híre ment, 
és ha rájönnek, hogy kisegér, nem mernek belekötni. Szeren- 
csére bukósisak alatt nem hordanak egérfüles hajpántot. 

Nem jöttek rá, hogy kisegér. 

— Tényleg klassz csaj vagy. Van krapekod? 

Kissy bólintott. 

— Kár. Induljunk, föltartjuk a kocsikat. 

Indítottak. Előttük eloszlott a dugó, szabadon száguldhattak 
húsz métert. A motoros vagányok sorban beálltak a járda mel- 
lé, leszálltak, intettek neki és beballagtak az egyik épületbe. 
Csak az maradt, aki Kissyvel beszélt. 

— És nem kell másik? 

— Krapek? 

— Naná. 

— Hát nem. Kösz. 

— Tényleg kár. Na szeva! 

Ez a vagány is besétált az épületbe, s Kissy magára maradt a 
dugó közepén. Elszontyolodva húzta vissza a sisakját, és töp- 
rengett. Hol rontotta el? Ennek a háznak biztos van pincéje. 
Már félúton kellene lennie lefelé, miközben az egyik vagány 
kést szegez a hátának, a másik a hajába markol, és odalent sor- 


solnak, hogy milyen sorrendben erőszakolhassák meg. A gon- 
dos kisegér péppé is ugyanebben a sor... 
Összerezzent: rádudáltak. Gyorsan indított és továbbment. 


Úgy szokta mondani, hogy megduplázza a kerekeit, amikor le- 
teszi a motort az iskola parkolójában és az oktatóval átülnek a 
kocsiba. Pár perccel kettő után duplázta meg a kerekeit, kihaj- 
tott a parkolóból, persze gondosan beszíjazva magát, nagy ösz- 
szegű biztosítást kötve, és... hát egerek nem voltak az útban. 

— Mikor tanuljuk a zöld Mercedest? — tudakolta a parkolóból 
kijövet, amíg várták, hogy befordulhassanak, és elment előttük 
egy zöld Mercedes. 

— Azt is ugyanúgy kell vezetni — felelte Blomet úr. 

— Kár. Mennyivel érdekesebb lenne, ha mindet másképpen 
kellene. 

Blomet úr sóhajtott. Gyakran volt alkalma sóhajtani, amikor 
egeret tanított, mindegyiket másik napon. 

A Pasteur Intézetnél jártak, amikor Blomet úrnak megszólalt 
a telefonja. Kissy nem sokat értett, csak egy izgatott női hangot 
hallott. 

— Micsoda?! Te jó ég, most? Persze hogy órám van... nem 
tudom... igen, megpróbálok odajutni, amint lehet. . . 

Egy teherautó dübörgött mellettük, Kissy most már semmit 
sem hallott a beszélgetésből, aminek nem örült, neki az élete 
múlhat azon, hogy a cica praclijának puha lépteit is meghallja. 

— Mi történt? — harsogta, amikor látta, hogy Blomet úr ki- 
nyomja a telefont. 

— A... a feleségem! Jön a gyerek... még lenne egy hete pe- 
dig... 
— Hol van? — kérdezte Kissy most már rendes hangerővel, a 
teher elkanyarodott. 

— Az amerikai kórházba mennek. A húga vele van... 

Kissy bólintott. Átcsúsztatta bal mancsát a kormányon, és 
megkopogtatta az óráját a jobb mancsával. 

— Charlie Delta? — kérdezte sokszólamú cincogás. 

— Papa Lima -— felelt Kissy a , macskamentes" kódjával. — Os- 

— Oscar Kilo — jött a válasz pillanatokon belül, és már meg is 
szólalt Vanessa hangja: — Echo Delta! 


Kissy kitette az indexet jobbra. 

— Mit karattyolnak maguk? 

— Útvonaltervet kértem az amerikai kórházhoz. 

Besorolt a körforgalomba és kilépett belőle, a rue de la Pro- 
cessionon voltak. 

— Nem mehetünk oda, nekem munkaidőm van. 

— De hisz vezetnem kell, nem? Ott majd kivesz egy szabadna- 
pot. Yankee Tango? 

— Bravo November! — jött Vanessa válasza. 

— No látja, húsz percig még dolgozni fog. 

Kis csend után az oktató megkérdezte: 

— És milyen útvonalon akar menni? 

— Amerre irányítanak. 

— Nyilván a Périphérigue-re. Ha továbbmentünk volna a rue 
Castagnayn, az is oda vezet. 

— Ha magának is akkora füle lenne, mint nekem, tudná, hogy 
amit Vanessa mond, abban vakon meg kell bízni. 

— Kösz — cincogta az óra. — Tényleg. A Castagnay be van du- 
gulva. Sőt a d" Alleray is. Mutatja a térkép. A rue Dutot-n Echo 
Golf, aztán Echo Alfa a Périphérigue-ig. 

— Cin-cin — hagyta jóvá Kissy, de amikor elindult a Dutot-n, 
már kezdett neki nem tetszeni. — Egérke, túl sok itt a kocsi, 
még féltucat és itt is bedugulunk, merre surranjak? 

— Egérke — szólalt meg Nimby. — Amikor elindultál és beszél- 
tünk, dörmögtél valamit, hogy nyitva hagytál egy ablakot, me- 
lyik volt az? 

— A nappalié, miért? 

— Indítom a Discoveryt. Látom a kameráján, hogy menetké- 
szen áll az asztalon, és a szobaajtó is nyitva van. Egyszerűen 
kirepülök netes vezérléssel. 

— Te jó ég — motyogta Kissy. 

— Mit művelnek maguk? . .. 

— Megvan a nyitott ablak, mire a mondatot végigmondom, 
már Vaucresson fölött repülök, tizenegy kilométer, öt perc alatt 
ott vagyok. 

A place d" Alleray után dugó állt, Kissy hirtelen kirakta az in- 
dexet és jobbra fordult, egy másik utcára. 

— Kérek egy másodpilótát — szólalt meg Nimby. 

— Roger — felelte Vanessa. — India Echo. 


Kissy nyugodtan surrant az ismeretlen utcákon. Bízott a tár- 
saiban és az ösztöneiben, világéletében labirintusokban bujkált 
a cica elől, bárhol eligazodik. Vanessa időnként adott neki egy- 
egy utasítást, hogy merre forduljon, s csakhamar elérték a rue 
de Vaugirard-t. 

— Rue de la Convention, jobbra — jelezte Vanessa közönséges 
francia nyelven. — Szólni fogok, hogy mikor. Hotel Bravo, In- 
dia Bravo November. 

Egy perc múlva Kissy éppen indított egy zöldre váltó lámpá- 
nál, amikor Vanessa jelezte, hogy a Discovery fölöttük van. 

— Melyik vagy te, egérke? — kérdezte Nimby. — Bár végül is 
mindegy, itt semmilyen dugó nincs. 

— Mert azt magam mögött hagytam. Mondtam én, hogy gyere 
ide? Amúgy kék Suzuki vagyok, a belső sávban, egy busz mö- 
gött. 

— Megvagy. Látom, ahogy elöl két helyen kidomborodik a 
kocsitető. Azok a füleid. Mögötted egy sárga Citroén jön. 

— Pozitív, egérke. Most már láttál, mehetsz haza. 

— Miért mennék? 

— Mert ha még sokat foglalkozol azzal, hogy merről hány he- 
lyen domborodik, letöröm a propellereidet. 

Blomet úr jót nevetett a másik ülésen. 

— Lassíts, egérke! 

— Te csak ne... 

— Fékezz! 

Kissy rálépett a fékre, így is valamivel közelebb került a 
buszhoz. 

— Egy biciklista majdnem beesett a sávodba két kocsival a 
busz előtt. Itt maradok, látom, hogy vigyázni kell rád. 

Kissy cincogni se tudott. 


A Périphérigue-en azért kicsit lejjebb sunyta füleit. Itt már nem 
araszolhat békés tanulótempóban, hagyva, hogy mindenki meg- 
előzze, és nem állhat meg gondolkodni, hogy a rengeteg pedál 
és a rengeteg tappancs közül melyik melyikhez tartozik. Igaz 
viszont, hogy végül is nincs más dolga, mint menni, amerre az 
út VISZI. 

A helikopter előtte repült vagy száz méterrel, Nimby jelzett, 
ha forgalmi gond volt, Vanessa navigált neki. Később tudták 


csak meg, hogy ezzel némi meglepetést okozott, mert éppen 
Villefranche-ban voltak Angéligue-kel és Vannival egy i15sme- 
rős családnál, akik nem voltak ennyire tájékozottak egérügyek- 
ben, de Vanessa nem zavartatta magát, előkapott egy táblagé- 
pet meg egy zsebben hordható alumíniumállványt, hiszen a für- 
dőkád az egyetlen hely a világon, ahova hátizsák nélkül megy a 
kisegér, az asztalra állította a gépet, és szépen elirányította őket 
a kórházhoz. 

— Köszönöm — mondta az oktató. — Jobb, ha nem hajt be a ka- 
pun, majd bemegyek gyalog. Tud valakit keríteni, aki elviszi a 
kocsit? 

— Hová? — kérdezte Kissy bambán. 

— Hát vissza a telephelyre. 

— Ja, majd elvi... — elharapta a szót. Dehogy viszi ő azt a te- 
lephelyre. Nincs jogsija. Eddig volt, de egy percen belül a jogsi 
kiszáll és berohan a feleségéhez. — ...szi valaki. Ne aggódjon. 
Legyen klassz kisfia meg minden. 

— Köszönöm. Ez az, itt is vagyunk. Viszlát! 

Blomet úr kiszállt, Kissy pedig továbbhajtott. Mugli számára 
megoldhatatlan feladat lenne: itt egy kocsi, ami nem az övé, 
vissza kell vinni, mert másokat is oktatnak vele, de nem viheti, 
mert nincs jogsija, és ha megtudják, hogy Blomet úr nélkül vit- 
te vissza, kirúgják a tanfolyamról. Azt se mondhatja, hogy ha- 
zatolta az amerikai kórháztól. Ha kiszáll, még a lökhárítót sem 
éri föl. 

De ő nem mugli, és a Jerry Alapítvány megold mindent. 
Eszébe se jutott hívni őket. Tudják, mi a probléma, és szólnak, 
ha megoldották. Neki most más a problémája, de az egérkék ar- 
ról is tudnak, és szólni fognak, ha találnak parkolóhelyet. Egye- 
lőre úgy néz ki, a boulevard Victor Hugo egész hosszában 
nincs. 

— Megvan, egérke — szólalt meg Nimby. — Jobbra fordulj a 
Malraux-ra. Második kijárat a körforgiban. Aztán még menni 
kell egy sarkot, de van pár hely. 

— Jó, foglalj nekem egyet. 

— Hogyan? Nem állhatok oda szórakozni egy helikopterrel a 
város közepén, ha valaki beáll oda és nem vesz észre vagy nem 
törődik velem, egyszerűen félrelök, a rotorok széthasítják a ko- 
csija oldalát, kiömlik a benzin, a szomszéd kocsik is felrobban- 


hatnak, leég az egész város! Lángoló emberek rohangálhatnak 
sikoltozva, ráadásul tönkremegy a Discovery is! 

Bolond, gondolta Kissy szeretettel. 

Persze hogy beálltak mindkét helyre, és persze hogy a vissza- 
pillantóból látta meg, amint valaki kiáll a háta mögött. Most 
már mindegy, továbbment a rue Ernest Cognacgra. 

— Hoppá — mondta -, itt egy patika. 

— De hisz kettesben vagyunk itt — mondta az órája —, és hát 
én, tudod, hűséges szeretnék maradni Vanessához. 

— Egérke! Nem akarok bemenni! Gyógyszertárban az embe- 
rek nem időznek órákig, ennek a négy kocsinak a gazdája ki 
fog jönni és elhajt! 

— Értem a logikádat. Már jön is valaki. 

Egy hölgy lépett ki az üzletből, és el is hajtott — gyalog. 

Kissy várt, elakadásjelzővel az út közepén. Aztán riadtan 
sunyta le füleit, mert egy férfit látott meg a tükörben, amint a 
háta mögül közeledik. 

— Jó napot — hajolt be az utasoldalon. — Leállt? 

— Nnneeem — cincogta Kissy; ezzel az erővel jöhetett volna 
rendőr is. — Csak parkolóhelyre várok. 

— Á, értem. Hát az nem nagyon van. De szívesen elintézem 
ön helyett, ha... 

— Nem akarok bemenni -— felelte Kissy, nyolc másodperc alatt 
már másodszor. — Csak szükségem van egy helyre, mert nem 
vezethetek jogsi nélkül. 

— Ó. — A pasas láthatóan csak most vette észre az autósiskola 
nevét az ajtón. — De hát akkor idáig... 

— Az imént még megvolt az oktatóm is — nyugtatta meg Kis- 
sy, csak aztán ébredt rá, hogy ez nagyon úgy hangzott, mintha 
onnan mellőle rabolták volna el az ablakon bekúszó lila csá- 
pok, természetesen csakis piros lámpánál. 

Ebben a pillanatban valaki megjelent a parkolóban álló egyik 
kocsi mellett. Egy sportzakós férfi. Kissy rögtön célkeresztbe 
fogta. Hárman nézték figyelmesen, amint előkeresi a kulcsát, 
Kissy, a mellette álló férfi meg a Discovery. És nyilván a fél 
alapítvány. 

Végre meglett a kulcs, a kocsi elhajtott, Kissy a járókelő ka- 
lauzolásával bemanőverezett a helyére, és nagy sóhajjal elfor- 


dította a kulcsot. Kiszállt, megköszönte a segítséget és kinyitot- 
ta a hátsó ajtót. 

— Gyere, egérke, ne pazarold az elemet. 

A pasas nem értette, kihez beszél. 

— Negatív, egérke. Ha leszállok és visszavisztek a telephelyre, 
onnan cipelhetsz hazáig, doboz nélkül. Szerintem jobb, ha ha- 
zarepülök, megijesztem a kertben kószáló cicamicákat és le- 
szállok a helyemre. 

— Jól van, egérke. Kösz. 

Nimby megbillegette a gépet, Kissy intett neki, és a Discove- 
ry egy szempillantás alatt eltűnt a magasban. 

— Maga helikopterrel jár kocsit vezetni? 

Kissy ügyelt, hogy a válasza kellőképpen hetyke legyen. 

— Azelőtt fénylő karikát hordtam a fejem fölött, de nem volt 
elég trendi. 


Jó darabig kellett üldögélnie a motorháztetőn, de nem unatko- 
zott, a Cheesebookon mindig volt beszélgetőpartner. Éppen se- 
gítséget nyújtott Mollynak a matekhoz, amikor megszólalt egy 
hang: 

— Helló, kislány. 

Kissy ijedten kapta föl a fejét. Ötvenes pasi állt előtte, fehér 
zakóban. Hogy lehetett ilyen figyelmetlen? És ha cica jött vol- 
na?! 

— A maga kocsija? 

Kissy megrázta a fejét, hiszen tényleg nem az övé. 

— Vár valakire? 

Kissy bólintott. 

— Lehet, hogy éppen énrám? 

Kissy megcsóválta a fejét. 

— Hátha mégis. Tudja, nem szokásom dicsekedni, de... nem 
lenne oka panaszra. 

Kissy visszahajtotta fejét a telefon fölé, folytatta az írást, bal 
hüvelykujjal, morzéban. Hirtelen megrezdült a jobb keze, s egy 
borotvaéles acélpenge villant meg a levegőben. Eltette, írt to- 
vább. Később fölpillantott, de nem volt ott senki. 


— Szia, egérke — állt meg mellette Yves bácsi, Ali pedig már 
ugrott is ki a kocsiból. — Szóval megint slamasztikába kerültél, 
és ki kell belőle húzni. 

— Jaj, Yves bácsi, mi mást tehettem volna? Blomet úrnak be 
kellett jönni a feleségéhez és itt lenni a gyerek születésénél. Fi- 
út várnak, és most, hogy megmentettél, rólatok nevezik el. 


— Nem, de jól hangzik! Charles a baba neve. Monsieur 
Charles Blomet. Hé, Ali, mit csinálsz? Neked emide kell ülnöd, 
tekergetni ezt a nagy kerek izét. 

— Nem, azt te fogod csinálni. Órád van, nem igaz? 

— De nincs okta. . . 

— De van. Én. Megvan az oktatói engedélyem, itt van a tár- 
cámban, teljesen szabályosan oktathatok bárkit. 

— De... de... cin-cin... nem vagy a suli alkalmazottja. 

— Majd bemegyek hozzájuk, elmondom, mi történt, a cég vá- 
laszthat, hogy örül, amiért nem nekik kellett elhozniuk a kocsi- 
jukat, vagy örül, amiért a diákjuk megkapta a kifizetett óráját 
és nekik nem került plusz pénzbe. Beszállnál végre? 

Kissy mély sóhajjal nyitotta a kocsiajtót. 

— Vagy inkább letolják Blomet urat, amiért magára hagyta az 
egeret a kocsival. 

— Nem hiszem, jobban félnek azok tőled. 

Kissynek megrebbent a füle. Ali tudtával sose járt az iskolá- 
ban, nem is ismeri őket, mégis tudja, hogy őtőle félnek. Nyil- 
ván onnan, hogy mindenütt félnek tőle! 

Hirtelen megbánta, hogy annak a fehér zakósnak nem tette el 
legalább az egyik fülét. Annyi mindenre jó lehetett volna még. 


A kis kalandnak két eredménye is lett. Blomet úrnak szép kis- 
fia született, a következő órán nemcsak elújságolta, de képet is 
mutatott a telefonján; és tartottak egy tanácskozást még aznap 
este, Nimby kezdeményezésére. 

— Nem kétlem, hogy Kissy megtalálta volna az egérutat nél- 
külem is, ha ő nem, akkor Vanessa térkép segítségével. Nyil- 
ván parkolóhely is akadt volna, más is megtalálja, Kissy is 
megtalálta volna. Viszont amikor rászóltam, hogy fékezzen, 
mert egy biciklista esett a sávjába, valószínűleg le is horzsolta 
magát itt-ott, szóval akkor attól óvtam meg, hogy belerohanjon 


a buszba és összetörje magát, megmentettem az életét, és jön 
nekem egy darab sajttal. Beszéltem, cin-cin. Akarom mondani, 
most jön a lényeg. Ezt azért tudtam megcsinálni, mert nyitva 
felejtett egy ablakot, de erre nem számíthatunk mindig. Ezért 
meglátásom szerint szükséges, hogy a helikopternek mindig le- 
gyen kijárása az épületből. Nemcsak a Vilma bázison, minde- 
nütt, ahol helikoptert tartunk. A felszállás pillanatában tizenhét 
egész négy tized kilométerre voltam a Discoverytől, aminek úti 
célja tizenegy kilométerre volt tőle. A három pont által megha- 
tározott egyenlő szárú háromszög területe egyébként kilenc- 
venöt négyzetkilométer, mint az ábrán látható. Egy tucat város 
van benne. Nyilvánvaló, hogy a technológiánk akkor is műkö- 
dött volna, ha Kissy mondjuk Ivryben van, és történetesen Va- 
nessa is vezethette volna a Discoveryt, nyolcszáz kilométerről. 
Akkor használjuk is ki ezt a technológiát és létesítsünk távirá- 
nyítható  helikopter-felszállóhelyeket egész  Kisegérföldön. 
Most beszéltem, cin-cin. 

— És hogy akarod megcsinálni? — kérdezte Kissy, aki ezalatt 
vacsorát készített, édesburgonyát fűszeresen sütve. 

— Well, mice. Két megoldáson töprengek. Az Alfa változat 
szerint a gép helye ugyanúgy a szobában lenne, és egy ablakra 
tennénk olyan nyitószerkezetet, ami neten át irányítható és per- 
sze ki is tárja az ablakot, nemcsak a zárat oldja ki. És visszazár- 
ja. Előnye, hogy nagyjából kész megoldások vannak rá. A Béta 
változatban külön hangárat építünk a helikopternek, aminek az 
időjárás ellen védő teteje van, természetesen az áramot 1s beve- 
zetjük, és mindkét megoldásnál elvárnám, hogy a gépet távirá- 
nyítással lehessen töltőre tenni. 

— Hű, Béka változat, persze hogy — cincogta Elke. — Külön 
hangárdot helikóknak, több Stellplatz, Máusjavítóbrigadék kis 
kocsikon sürgiznek körbe-körbe, pumpál kerékekt, tankautó 
tölt helikókt, kapuban fegyveres egérek őrizítenek cicától, heli- 
kók fölszáll kettők minden perc, mert égbolton már Halálcsil- 
lag! 

Valahogy senki se talált ennél hatásosabb érvelést az Alfa 
változat mellett. Ezt fogadták el. 


Nimby első terve, amit még aznap bemutatott, némileg mégis 
egyszerűbb volt. Egy nagy, lapos doboz, egyetlen gépnek való 


hellyel, hiszen legtöbbször csak egy száll föl, ne kelljen a töb- 
bit is nyitogatni. Nimby már a télre készült, ezért az összes lap 
háromrétegű, két farostlemez között egy habszivacs réteg, és a 
töltőáram kicsiny, padlóba épített hősugárzót is működtet. Hi- 
szen az aksiknak nem tesz jót a hideg. A tetőt munkahenger 
mozgatja, aminek a meghajtóáramköre Bluetoothon kap jelet a 
legközelebbi Jerry-készülékről. És a gép egy áramszedőféle 
szerkezet segítségével kapja meg az áramot, de olyanformán, 
hogy ez a szerkezet a doboz padlójába van építve, és a helikop- 
teren csak a két drótvég van, amiket az áramszedő eltalál. Ezt a 
részét Nimby még nem dolgozta ki részletesen, ráér. Az egé- 
szet kirázza a kisujjából. 

Terv szerint két-két ilyen hangár lesz mindhárom főhadiszál- 
láson. A helyüket még nem döntötték el. Rögzíteni kell őket, 
hiszen helikóval együtt is csak pár kiló lesz az egész, egy erő- 
sebb szél elhajítaná és kitépné a vezetéket. Tetőre rakni nem 
célszerű, mert nehéz hozzáférni, meg az áramot odavezetni is. 
Franconville-ben a hátsó ajtónak van egy fateteje, az alatt le- 
hetne — Beaulieu-ben egészen remek sátortető van, amit már a 
villa építésekor helikopterkikötőnek terveztek, ott lesz a leg- 
egyszerűbb, egy létra kérdése csupán, az egyik gerendára tesz- 
nek egy tartót és kész. Vaucressonban valamelyik falra kellene 
tenni, úgy két méter magasan, hogy a felnőttek se verjék bele a 
fejüket. Őfelőlük ugye ha tizenöt centinél magasabban van, ak- 
kor már, mint Francoise megjegyezte, varázslósüvegben is sé- 
tálhatnak alatta. 

Nimbynek járna is már egy varázslósüveg, amolyan kisebb- 
fajta. Már teljesen újjávarázsolta a helikóparkjukat, és most 
hangárokat fog építeni nekik. Közben egy biztonságtechnikai 
projekten dolgozik egy svájci cégnek, mármint Sorel úréknak 
persze, de a svájciak rendeltek tőlük egy szoftvert, és Nimbyre 
egy elég fontos rész jutott. Azt mesélte, hogy a követelmények 
között az is szerepel, hogy ne használjon kész programokat, hi- 
szen azokra a bűnözőknek már megvan a stratégiájuk. Pont 
mint a Jerry-rendszernél, itt se szabványos semmi, éppen azért, 
hogy a kidolgozott módszerek csődöt mondjanak, és ha egy be- 
törő mégis hozzáfér a kódhoz, akkor ne találjon semmit ott, 
ahol keresi. Nimby ráadásul nemrég a Jerry-programrendszer 

megjegyzéseket, az egész kötetnyi irodalmat lekódolta betűs 
morzéba, így most például logiciel helyett olyasmik állnak, 
hogy , bob go tea i KHM i t ZET", de ez mindig változik, és 
Nimby szerint aki olyan hülye, hogy azt hiszi, őhozzájuk be le- 
het törni, az soha nem fog rájönni, hogy a magánhangzók pon- 
tok, a mássalhangzók meg vonalak, és hát persze a Jerry-mor- 
zét rajtuk kívül nem ismeri senki. Átlagos betörőnek az is órá- 
kat vehet el a drága idejéből, hogy a nagybetűk használatában 
valamilyen jelentést próbáljon fölfedezni, pedig hát hiába. 

Nimby tehát mint programozó, elektronikai és mechanikai 
szakember is kiérdemelt egy kisebbfajta varázslósüveget, de az 
igazán nagyot, ami kétszer olyan magas, mint a füle, Kissy 
igenis fönntartotta magának. Mert a sok-sok mesterkedés ered- 
ményeképpen az egyik találkozójukon Claude némi krákogás- 
sal, torokköszörüléssel bevezetve fantasztikus szónoklatot vá- 
gott ki: 

— Hát szóval izé — mondta, és Nigue odalépett hozzá, a fiú át- 
karolta a derekát, Kissy pedig érezte, hogy boldogan verdeső 
fülei lassan a levegőbe emelik. 


Mostanában elég sok szó esett szerelemről. Több kölyök is be- 
számolt róla, hogy a tábor, az egérkiképzés hatására megnőtt a 
vonzóerejük a korukbeli ellenkező neműek körében, nem is 
csoda, magabiztosak, talpraesettek, mindig tele vannak egeres 
sztorikkal, és nem félnek semmitől. Még a cicától sem. Többen 
közülük ezen az őszön kezdtek először járni valakivel. A mugli 
srácok buknak az egérfüles hajpántokra, de érdekes módon sok 
mugli lánynak is bejön, ha a fiúkon látnak ilyet. 

De az egércsapat nem erre figyelt. A két zseb kapcsolata se- 
meddig se maradt titokban, Kissy őrizte volna pedig, ameddig 
csak kell, ha éles cicát szegeznek a torkának, akkor sem árulja 
el a társai titkát, de ők maguk csókolták meg egymást a nappa- 
liban másnap reggel, Vanessának és neki csak egy éjszakányi 
titkolózás jutott. A csapat többi része meglepve nézett össze, de 
senki nem szólt semmit. Ha szeretik egymást — szeretik. 

És nagyon úgy tűnt, hogy igen. A következő hétvégén Kissy 
csak akkor tudta meg, hogy Elke suli után gépre ült és iderepült 
Francoise-hoz, amikor vacsoránál duplán látta a képernyőn az 
egérfüles hajpántokat, és Martin emlékeztette, hogy egy korty 


alkohol sincsen a házban. Tehát csakis valóság lehet, hogy 
Biévres-ben két kislány szorgoskodik a vacsoraasztal körül, és- 
pedig a másik pontosan az, amelyiknek ez idő szerint nyolcszáz 
kilométerre, két országgal távolabb kellene lennie. 

De azért másnap odament megtapintani Elke fülét, és a kicsi 
vörös nordnémet zsebegér csakugyan ott volt. Vigyorgott. 

— Szereti én ez az egéret — bökött Francoise felé a hüvelykuj- 
jával, mintha Kissy enélkül nem tudná, kiről van szó. — Volt 
nekem srác rengeteg sok, de — akkorát legyintett, hogy Kissy- 
nek hátrabillent a füle — nem érik azok semmit is. Igazi lány 
csakis, Nimby meg Martin van igaza, lányot kell választsz, 
mert ő pont mint én. Ja, und srácok füleiek semmi se is voltak, 
mugli kis sráckák, ránézik cica, semmi Reaktion. — Kissy már 
megbánta, hogy nem hozott palacsintasütőt. Ez a gyerek most 
órák hosszat hülyeségeket fog dumálni. — Helyes némelyiek 
srácok amúgy, nem mondódok, hogy nem, csak mégse igazi 
beleszeret, mint zsebike. 

Kissyt megzavarták az utolsó mondat nyelvtani bakugrásat. 
Jól tudott pedig elkéül, de... 

— Azt akarja mondani — segítette ki Francoise —, hogy a fiúk- 
ba nem lehetett igaziból beleszeretni, belém meg igen. 

— Hát ez mondok én is — nevetett Elke, és átölelte az egerét. — 
Francoise értje dolgok, amiket csak lányok értiek, hajfrizura, 
öltöződés, bajusz, sajtkás szendvicsok, ilyen dolgok. 

— Mi van a bajusszal? — kérdezte Francoise és Kissy egyszer- 
re. 

— Tudsz, kell mindig nézjed ablakt, ha látsz megjelen sarka 
hosszú szál fehér bajusz, akkor ott figyel cica, és kell rohansz. 

— Nem félünk a cicától — emlékeztette Kissy, megborzongva 
a képtől, ahogy elképzelte. 

— Nem tényleg, kell kirohansz és megverjed cicát — bólintott a 
zseb. 

Kissy sóhajtott, éppen úgy, ahogy negyedórával később a 
konyhában, amikor Véronigue az ő fülét kapta el. 

— Ide hallgass. Ezek együtt aludtak az éjjel. 

Kissy tanácstalanul megbillegette füleit. 

— Ha egyszer szeretik egymást. . . 

— De hát csak tizenhárom évesek! 


Kissy folytatta a tanácstalan fülbillegetést, úgy érezte, ehhez 
ért a legjobban. Mi mást tehetne? 

— Hát... mi tizennégy évesen kezdtük, bár akkor még nem 
történt meg minden. Ők nem sokkal kisebbek. És végül is... 
őnáluk nemkívánatos terhességtől nem kell tartani. . . 

Erre ő maga jött rá, teljesen egyedül! 

Véronigue legyintett és otthagyta, visszatért foglalatosságá- 
hoz, sütit készített a kislányoknak. 

Soha nem adta jelét, hogy ne látná szívesen Elkét a lánya 
mellett, akár náluk vannak, akár másik egérnél. Végül is csak- 
ugyan szívesen látta, bár a kapcsolatukat illetően voltak fenn- 
tartásai; később Kissynek azt mondta, ha csak két évvel időseb- 
bek lennének, már nem zavarná. De nem fogja elrontani a bol- 
dogságukat. Kissynek megint alkalma volt megünnepelni saját 
zsenialitását, mert elárulta Véronigue-nak, hogy mikor lesznek 
két évvel idősebbek, ő maga számolta ki. 

Véronigue-nak pedig a toleranciát volt alkalma gyakorolni, 
mert Elke ettől kezdve minden hétvégét Francoise-zal töltött, 
Biévres-ben vagy Vaucressonban, néha Franconville-ben, de 
volt úgy is, hogy Francoise repült el Kielbe. 


— Köszönöm, asszonyom. Ha megengedik, azzal kezdeném, 
hogy elmondom: a mi alapítványunk voltaképpen kívül áll 
azon a gyermekvédelmi jelzőrendszeren, amit Charriére doktor 
úr felvázolt — kezdte Niala. — Nemcsak azért, mert szervezeti- 
leg nem tartozunk sehová, hanem mert mi nem a gyerekek felől 
közelítjük meg az abúzus problémáját. A mi feladatunk a po- 
tenciális vagy már éppen effektív elkövető elfogása. Bizonyára 
hallottak a Ladislas Petit-esetről. Ezt a hírneves, sokszorosan 
díjnyertes pedofilt mi fogtuk el, de csak azután, hogy évtizede- 
ken át fogdosta a fürdőruhás kislányokat az uszodában. Csap- 
dát állítottunk neki és elkaptuk. A potenciális elkövető annyi- 
ban különbözik tőle, hogy igazán komoly bűntettet még nem 
volt alkalma vagy bátorsága végrehajtani, mint például az a fér- 
fi, aki magát fiúnak kiadva beszélgetett egy lánnyal a neten, 
szexről, randit is megbeszéltek, és haza is vitt egy lányt — ala- 
pítványunk egyik tagját, és hát a szex bizony bilincselősre sike- 
redett. — Derültség a hallgatóság soraiban. — Amit ezért kap, 
minimális, ez egy évvel ezelőtt volt, valószínűleg rég szabadlá- 


bon van. De aligha mer még egyszer engedni a vágyainak, 
nemcsak mert már visszaesőnek számít, hanem mert soha nem 
lehet biztos benne többé, hogy egy bárhol, bármikor az útjába 
tévedő gyerek nem csapda-e megint. — Niala kis szünet után 
hangot váltva folytatta. — Arthur C. Clarke-nak van egy regé- 
nye, amelyben a kardszárnyú delfineket egyfajta agyi ingerlés- 
sel arra tanítják, hogy ne egyék meg a palackorrú delfineket. 
Arra számítanak, hogy az így kondicionált kardszárnyúak el- 
mondják majd a gyerekeiknek és az ismerőseiknek, hogy a pa- 
lackorrú delfin fogyasztása szörnyű fejfájást okoz, és egy idő 
után a populáció magától leszokik a palackorrúevésről. Hát — 
így dolgozunk mi is. Megfigyeléseink szerint a pedofilok egyik 
központi beszédtémája a bűnüldözés, és biztosak vagyunk ben- 
ne, hogy ha pácienseink szabadulásuk után megint beszélget- 
nek társaikkal, elmondják nekik, hogy a palackorrú gyerekek 
fogyasztása mennyi-mennyi fejfájást okoz, az ügyvédi költsé- 
gekről nem is beszélve. — Derültség. — Hát ennyit elöljáróban, 
hölgyeim és uraim, köszönöm, hogy meghallgattak. 

Niala bólintott és visszaült Kissy mellé, de máris jött az első 
kérdés. 

— Igaz, hogy önök verik is a gyanúsítottakat? — érdeklődött 
egy fiatal hölgy egy nővédelmi szervezettől. 

— Csak ha szükséges — felelte Kissy. — Akadt már, aki elég jól 
fel volt készülve, hogy megvédje magát, és nyilván nem hagy- 
hatjuk, hogy bántsanak valakit, akár a gyerekeket, akár minket. 
De mi csak védekezünk. Az az alapelvünk, hogy nem kell rosz- 
szaságot elkövetni, és akkor teljes biztonságban élhetnek. 

— De miben különbözik az önök munkája a rendőrségétől? — 
kérdezte Charrtére doktor. 

— Nem sokban, doktor úr. A célunk ugyanaz: elkapni őket. De 
mások a módszereink. Egyrészt mi azokra is vadászhatunk, 
akik még semmi törvénybe ütközőt nem követtek el, őket per- 
sze nem adjuk át a rendőrségnek, hisz nincs miért, csak érté- 
sükre adjuk, hogy amire vágynak, az mennyire kockázatos. A 
vágyaikat nem tudjuk megváltoztatni, de a konkrét cselek- 
ménytől elijeszthetjük őket. Másrészt a technika, amit a bűnö- 
zők vagy potenciális bűnözők felderítésére használunk, teljesen 
eltér a rendőrségétől, a mi saját fejlesztésünk, mondhatni, talál- 


mányunk. Bár megvan az a hátránya, hogy csak a neten tevé- 
kenykedőket tudjuk figyelni vele. 

— Csakhogy a gyerekmolesztálások legnagyobb része csalá- 
don belül történik — jegyezte meg a gyermekvédelmis hölgy, 
madame Gervais. 

— Igen, madame, ezt mi is tudjuk, de csodát tenni mi sem tu- 
dunk. Volt egyébként olyan alkalom, amikor a mi netes techno- 
lógiánkkal éppen családon belüli erőszakot sikerült földeríteni, 
egy apát... már ha nevezhetjük apának az ilyet, aki meztelenül 
fotózta a lányát és a képeket közzétette. De olyat is elkaptunk 
már, aki pornóképeket csinált a lányáról. A pácienseink többsé- 
ge valóban amolyan lesben álló ragadozó, mint a gyerekrabló 
banda, akiknek szerencsére időre volt szükségük, hogy össze- 
gyűljenek a zsákmány körül és alibiről is gondoskodjanak, s 
ezalatt mi megtaláltuk a gyereket. 

— Tettek már... valami kárt benne? — kérdezte Vauban jogta- 
nácsos. 

— Nem, csak rettentő koszos volt, egy elhagyott pincébe zár- 
ták be. 

— Egy gyártelepen — szólalt meg madame Lambert a nővéde- 
lemtől. 

— Hallott róla? — bólintott Kissy. 

— Hallottam. A fiam osztálytársnője. 

Erre kis csend lett, amit Niala tört meg. 

— Lám, kicsi a világ. Hölgyeim és uraim, nekünk van egy 
mondásunk: nincsenek tökéletes megoldások, csak részmegol- 
dások vannak. A Jerry Alapítvány egy ilyen részmegoldás. Bi- 
zonyos típusú bűnügyeket fel tudunk deríteni, ha azokhoz a ne- 
tet is felhasználják, és még néhány speciális körülmény telje- 
sül. Öt év alatt körülbelül ötven pedofil indíttatású bűncselek- 
ményt derítettünk föl — egyébként másféléket is —, s körülbelül 
száz elkövetőt adtunk rendőrkézre. Lehet, hogy ez a családon 
belüli esetek számához képest jelentéktelen, de mégis valami. 

Vauban doktor fölemelte a kezét. 

— D" Aubisson kisasszony, önnek nem szükséges megvédenie 
a szervezetüket. Mindannyian tisztában vagyunk vele, hogy a 
munkának mindenki csak egy kicsiny szeletét végezheti, és 
biztos vagyok benne, hogy madame Gervais egyszerűen egy 15- 
mert tényt közölt. 


— Hogyne, monsieur Vauban — bólintott a hölgy a gyermek- 
védelemtől. — Nyilvánvalóan szükség van arra is, amit Chaton 
kisasszony elmesélt nekünk, ahogy szükség van Rosnier asz- 
szony és társainak munkájára is — bólintott a hölgy felé, aki egy 
olyan szervezettől jött, akik a molesztálás áldozatainak stressz- 
mentes, életkorukhoz alkalmazkodó kihallgatásával foglalkoz- 
tak. — S még nagyon az elején tartunk. 

Most Nialán volt a sor. 

— Nem vettem támadásnak a szavait, madame. Nem is gon- 
doltam, hogy meg kellene védeni magunkat, csak néhány sta- 
tisztikai adatot közöltem az érdekesség kedvéért, és hogy alá- 
húzzam: mi is az elején tartunk a magunk részfeladatának. 

Kissynek nagyon tetszett, ahogy mindenki a legcsiszoltabb 
udvariassággal vette élét a konfliktusnak, még mielőtt kialakult 
volna. 


— Hát ez megvolna — mondta Niala, amikor kisétáltak az épü- 
letből. — Kicsit növeltük a hírnevünket, szert tettünk egypár i1s- 
meretségre, és jól megéheztünk. Én legalábbis. — Kissy bólin- 
tott, ő 15. — Keressünk valahol egy kifosztható hűtőszekrényt, 
de előbb találjuk meg a nagy kék cicát. 

— A nagy kék cica hall benneteket — felelte a telefon Tom 
hangján. — A barátaimmal vagyok, egyetek nyugodtan nélkü- 
lem. 

— Vettük — felelték egyszerre, és útnak eredtek Rouen utcáin. 

A tanácskozásra Solange révén szereztek meghívót, aki mos- 
tanában egy gyermekvédelmi szervezetnél dolgozik, amolyan 
irodai kisegítő, gyereket alig lát, ide se jöhetett el, de beszélt a 
főnökeivel és megemlítette az alapítványt. Hát meghívták őket 
is. Nialát és Kissyt választották szóvivőnek, Niala iderepült 
ezért, és Tom hozta őket Rouenba, vannak itt barátai. Jót be- 
szélgettek tucatnyi intézmény munkatársaival, kivételesen ve- 
rekedős bemutató nélkül, de a kocsiban azért volt két Jerry-há- 
tizsák és a Discovery nagy zöld doboza, ebéd után fel is röp- 
tetik majd, hadd nézzen körül itt is. 

Találtak egy kis éttermet kerthelyiséggel, ott ültek le, jó volt 
az idő, és a fél étlapot megrendelték, mint a kiéhezett kis vadál- 
latok — hiszen azok is voltak. 


De nemcsak ők. Alig láttak hozzá a sült húshoz krumplival, 
rizzsel és salátával, Kissy észrevette, hogy figyelik őket. Le is 
morzézta Nialának, hogy kicsoda és milyen irányból. 

— A kajánkra fáj a foga? — tűnődött Niala. 

— Reméljük, hogy csak arra. 

— Van nálunk fegyver. 

Kissy bólintott. Ettek tovább. Két hős kisegér egy idegen vá- 
rosban, ismeretlen terepen, egy macska figyelő tekintete mel- 
lett. 

A macska farkaséhes egerekhez illő, többfogásos étkezést 
várt végig türelmesen. Aztán a két jóllakott egér fizetett és 
ment, Kissy még leguggolt egy pillanatra, letett egy húsdarabot 
a macska mellé, s már ott sem voltak. 


A roueni tanácskozás volt a Jerry-kitűzők első szereplése, Nim- 
by erre az alkalomra csináltatta őket valahol, száz darabot, mert 
így olcsóbb volt. Kis kerek jelvények, sárga (sajtszínű) alapon 
Jerry fejecskéje, körülötte az alapítvány neve. Később Nimby 
gyártatott fehér, kék, piros és szürke színben is, hogy olyat vi- 
selhessenek, ami megy a ruhájukhoz. 

De azért általában maradtak az egérfüles hajpántok mellett. 
Ezen nincsen felirat, nem mutatja, hogy milyen szervezetnek 
dolgoznak, de sokkal egeresebb. A kitűző viszont, amint Niala 
megjegyezte, disztingváltabb, egy tekintélyes jogvédő szerve- 
zet nevében lépnek föl, keltsenek ehhez illő benyomást. De 
nem öltöztek ki nagyon, egyszerű, de csinos blúz, farmer, eltö- 
kélt tekintet elég volt. 

— Hát legalábbis annak a sok-sok shindynek a szemében elég 
tekintélyesek vagyunk — mondta Niala —, akár rácsok mögött 
vannak még, akár szabadultak, vagy éppen megúszták börtön 
nélkül, mint a mi derék Titánk. 

Kissy fölkapta a fejét. 

— Aha, az ügyvédje kihúzta a slamasztikából, de tényleg csak 
annyi maradt, hogy megúszta szabadlábon. Monacóból el is 
bujdosott, fogalmam sincs, hová, a vagyonon osztozik a kis- 
lány meg az ügyvéd, és egy lelket nem találtam, aki még haj- 
landó lenne szóba állni vele. Nem mintha bárki tudná, hol van, 
valószínűleg külföldön. 

— Monacóhoz képest vagy. . . 


— Nem, nyilván Franciaországot is elhagyta. A gyerekről töb- 
bet tudok, találtak egy távoli rokont, az neveli, Monacóban él- 
nek, jár pszichológushoz, a körülményekhez képest jól van. 

— Cin-cin — mondta Kissy. 

— Ahogy mondod. Tudod, ki jutott eszembe valamelyik nap? 
Fiona, akiről azt a fényképet találtuk. Láttam egy kislányt, aki 
hasonlított rá. Néha eszembe jut, hogy mi lehet ezekkel a gye- 
rekekkel. Persze Fionát nem bántotta senki, inkább a többiek, 
akiket úgy kellett kiszabadítani. Vajon gyógyulnak-e, mi lehet 
velük... 

— Nekem nem nagyon jutnak eszembe — vallotta be Kissy. 

— Persze, te más típus vagy, odarohansz, kiszabadítod, meg- 
mented az életét, fél perc múlva már az egésznek nem tulajdo- 
nítasz jelentőséget, mint egy vadnyugati hős, hacsak nem ép- 
pen kórházban kötsz kt. 

Kissynek el kellett ismernie, hogy a jellemzés találó. 

— A húgod is ilyen — jegyezte meg. 

— Az aztán végképp, fél perc múlva már a shindy sem érdekli, 
akit lepuffantott, csak hogy a lövedékek milyen röppályát írtak 
le, hova csapódtak be és milyen hangot adott ki a páciens. De 
hogy kicsoda-micsoda, az nem érdekli, csak a nyomozati anya- 
ga. 

— Az tényleg nagyon érdekes, hogy milyen hangot ad ki — 
mondta Kissy mohón -, már én is gondoltam rá, hogy többet 
kellene lepuffantani közülük, tisztán tudományos érdeklődés- 
ből. 


— Én — kapta föl a telefont Kissy, mert csakugyan ő volt. 

— Jó napot, Jerry Alapítvány? 

— Igen, tessék. 

— Béatrice Perrier, Egészséges Gyermekekért Liga. Üdvöz- 
löm. Előadókat keresünk egy rendezvényhez. Van egy emailci- 
miük, ahová elküldhetem az anyagunkat? 

— Hogyne, fondationjerry(2 gmail.com. 

— Köszönöm, feljegyeztem. Visszhallásra. 

— Kérem — mondta Kissy, és továbbsétált a téren. Tűnődve 
tette zsebre a telefonját. Nyilván ő megy majd, neki van most a 
legtöbb szabadideje. Amivel ráadásul nem tud mihez kezdeni. 
Itt egy játszótér alig ötven méterre, tele gyerekekkel, de egy 


egész karika ementálit tenne rá, hogy semmiféle shindy nem 
leskel a közelben. Nem mintha ennek a játszótérnek lenne bár- 
miféle káros kisugárzása, vagy bármiért kerülnék általában. 
Csak most nem jönnek ide, hogy ővele kiszúrjanak. Az igaz, 
hogy az ellenség itt van, de úgyse mer támadni, akkor meg nem 
mindegy? 

Ballagott tovább, most már egyenesen az ellenség felé, hogy 
zavarba hozza, a lassú tempóból nem tudja majd, hogy mikor 
számítson támadásra. Nem is nézett rá, a játszadozó gyerekeket 
figyelte, egy kislány egy vízszintes rúdon csimpaszkodva má- 
szott végig éppen, amivel elgondolkodtatta Kissyt, ilyesmit ne- 
kik is érdemes lenne csinálni, mindenféléken kapaszkodva 
mászni, vagy éppen mindenfélék alatt hason kúszni, mint a ka- 
tonák, csak azokra közben lőnek is, nekik meg ez nem lenne 
fontos, szóval fölmászni dolgokra meg bemászni dolgok alá — 
itt odaért az ellenséghez, tökéletes hidegvérrel átlépett rajta és 
ment tovább, az ellenség egy pillanatra se nézett föl, nyalogatta 
tovább a hátát —, meg átugrálni dolgokat, akár olyanokat is, 
amik némelyike harap, vagy éppen föltett szándéka, hogy agy- 
ba-főbe simogattatja magát, egyszóval mindenféle testgyakor- 
lással lehetne bővíteni a repertoárt. 

Ezzel odaért egy padhoz, föllépett a karfájára, onnan a támlá- 
ra, végigsétált rajta és leu... állj. 

Egy kismama éppen előtte tolta el a babakocsit, közben tele- 
fonált, Kissyt észre se vette. Kissy megvárta, aztán leugrott. 

És a fára mászás is lehetne tananyag, gondolta, fölnézve a fá- 
ra, ami alatt állt, felnyúlt, elkapta a vastag ágat és felhúzódzko- 
dott, de nem mászott föl, azért olyan magasról mégse akar le- 
ugrani a hátizsákkal. 

Jövőre építenek gyakorlópályát, a legkülönbözőbb akadá- 
lyokkal, és lesz egy hűtőszekrény is, hatalmas, a kilincse vala- 
hol fönt a magasban, de az ügyes kisegér föltalálja magát. 

Leugrott, visszatért az ösvényre, és összeütközött egy lány- 
nyal, aki telefonálásba mélyedve jött szembe. 

— Jaj, bocs, izé, nem akartam. . . 

Eltartott pár pillanatig, amíg kibogozódtak, azaz mégsem, 
mert Kissy elkapta a karját, hátracsavarta és kirántotta alóla a 
lábát. Szakszerűen hasra fektette a lányt a kavicsokon, csak az- 
tán felelt: 


— Ó, semmiség, igazán nem gond. 

— Hé, mi a francot művelsz? ... 

— Azt neked sokkal jobban kellene tudnod, ha már egyszer a 
telefonom és a telefont körülvevő nadrágzseb tulajdonosa két 
különböző személy. 

— Mi vaaaan? 

Kissy fölemelkedett kissé, hogy hanyatt fordíthassa, aztán rá- 
térdelt a hasára. 

— Nem vagy terhes? 

— Nem... 

— Akkor jó. Terhes nőt sosem ütnék meg — és pofon vágta. — 
Mondd, a zsebtolvajképzőben nem mutatták a fényképemet 
azok között, akiket százméteres ívben el kell kerülni? 

— Miiii? 

— Nem nagy a szókincsed. Kérem a telefonomat. 

A lány nagyokat nyögve — pedig Kissy csak tíz dekát nyo- 
mott, de hát ott volt a hátizsák is — előkotorta a telefont. 

— Rendben van. Most pedig válassz. Szépszerével eljössz ve- 
lem a rendőrségre, vagy megpróbálsz meglógni, kiköpöd a tü- 
dődet, úgy iszkolsz előlem utcákon, parkokon át, időnként le- 
horzsolod és bevered valamidet, de kiderül, hogy én még háti- 
zsákkal is jobban futok nálad, a végén a hátadra ugrok, földre 
döntelek, amitől tele leszel kék-zöld foltokkal, és a nevetsége- 
sen apró fülednél fogva vonszollak el a rendőrségre? 

— Elmegyek — mondta a lány letörten. 

— Kár. No menjünk. 


A másik zsebtolvaj nem volt ilyen egyszerű eset, futásnak eredt 
az utcákon, Kissy meg persze utána. A tolvaj mindenfelé ciká- 
zott, eldugott utcácskákba rohant be, de Kissy kitartóan szágul- 
dott a nyomában. Aztán egyszer csak befordult egy sarkon, és a 
tolvaj nem volt ott. Sötét, koszos zsákutca. A tolvajnak nyoma 
se. Kissy beljebb somfordált, kereste, de nem látott senkit. 
hogy az egész csapda volt, és ott állnak mögötte mind, százá- 
val, csapatosan, fölfegyverkezve. 

Nagyot nyelt és föltartotta mindkét mancsát. Addig nem lő- 
het, amíg nem tud eleget az ellenségről. Lassan megfordult. 


Rengeteg cica volt. Legalább tízen szegeztek rá pisztolyt, 
puskát, géppisztolyt, egy nyurga cirmos vezette őket, tiszti 
rangjelzéssel, arrébb néhány pincérkabátos macska tányérokkal 
sürgölődött, és már előszedtek egy nagy serpenyőt is, aminek 
egérfüle volt. És egy csomó flakon mustárt. 

Kissy belebámult egy nagy, kövér fekete macska gúnyos tekin- 
tetébe. A nagyfőnök. 

Ezt az egyet leszedi. Biztosan szitává lövik, de ezzel a macs- 
kával végez. Csak egy lövésre lesz ideje. 

Előkapta a csúzlíját és a mozdulat közben már tüzelt is, a 
macskák is elsütötték fegyvereiket, és a dörrenésre ült föl hirte- 
len. 

— Miva?! 

A szobában csend volt, félhomály. 

Kissy körülnézett. Sehol senki. Se macska, se... Martin? Hol 
van Martin?! 

Oda se pillantva kapott az éjjeliszekrényen a telefonjához, s 
míg maga elé rántotta, már le is adta hüvelykujjal az első mor- 
zebetűket. A következőket úgy, hogy előtte volt a telefon, az 
utolsókat viszont soha sehogy, mert nyílt a fürdőszobaajtó és 
besétált Martin. 

— Szia, fölébredtél? 

Kissy meglepve pislogott és visszatette a telefont az éjjeli- 
szekrényre. 

— Én... te... cin-cin... 

— Az előbb értem haza, te aludtál már. 

Kissy zavartan bámult rá. Ő aludt? Hisz az előbb még a 
macskák... zsebtol... 

Martin az ágyra térdelt és megcsókolta. 

— Hány óra? — kérdezte Kissy. 

— Kit érdekel? 


— Tehát, kisegér hölgyeim és uraim — vett kézbe Nimby egy 
táblagépet —, az adatgyűjtés első szakaszát befejezettnek mond- 
hatjuk. A lehető legtömörebben összegezve: nagyon klassz pe- 
dofilklub. Őszintén megvallva nem is azt tartom a legjobb tu- 
lajdonságuknak, hogy... hmmmm. .. lelkes tisztelői a női szép- 
ségnek már egészen fiatal kortól kezdve, hanem a nyitottságu- 


kat. Igen, egértársaim, új korszak van születőben, a Befogadó 
Shindyklubok Kora, ez már nem az a belterjes kis társaság, 
mint a Crux volt, ez egy igazi nagy, nyílt fórum, ahova bárkit 
bevesznek, ha megtalálja a némileg rejtett csatornákat, amiken 
be lehet jutni, és kellő átéléssel tölti ki a jelentkezési lapot. 
Mármost a dolog ezután válik érdekessé. A fórum programját 
úgy írták, hogy a hozzászólások szerzőinek kilétét nem jelzi. 
Írok egy hozzászólást Arribrox néven, de csak egy sorszámot 
kap, hogy az adott tárgyban az hányadik hozzászólás, maga az 
Arribrox név nem jelenik meg, csak az adminok látják. Ebből 
és több más körülményből, kisegér hölgyeim és uraim, az kö- 
vetkezik, hogy ők nem ismerik egymás virtuális énjének min- 
den apró tulajdonságát, mint a Crux tagjai. Vagyis ha egyet- 
egyet kiemelünk közülük, a többiek nem veszik észre. 

— Hoppá — mondta Jennifer. 

— Cin-cin — bólintott Elke. 

— Kivéve persze az adminokat, akik éppen olyannak látják a 
felületet, mint bármely más fórumban. Ők látják azt is, hogy ki 
mennyi ideje nem lépett be. Ha egy-egy shindyt kiemelünk, az 
adminok miatt gondoskodnunk kell arról, hogy látszatra aktí- 
vak maradjanak... hacsak persze nem az adminokkal kezdjük. 

— Cin-cin — csillant föl Molly szeme. 

— Most jön az érdekes része. A kanadai rendőrség közremű- 
ködésével a tárhelyszolgáltató létrehozott egy valós idejű mir- 
rort, ahol rendszerszintű hozzáférést adtak egy superusernek. A 
kanadaiak ezzel át is adták a szitut minekünk, mivelhogy az IP- 
címek franciák, nyilván éppen ezért nyitották a fórumot a nagy 
víz másik oldalán. Az itteni rendőrség munkacsoportot szervez 
az ügyhöz, de nagyon örülnének egy kis segítségnek, mert ren- 
geteg munkájuk van. Egyszóval megkaptuk a superuser login- 
ját, és az egeremmel már körül is néztünk az adminok háza tá- 
ján. 

— Három admin van — vette át a szót Vanessa. — Mindhárom 
titkosítón át lép be, sütik, scriptek letiltva, teljesen el vannak 
bástyázva. A nevük Rick, Frodo és Jézusmária. Ez utóbbit va- 
lójában egyáltalán nem így hívják, anya használta ezt a szót, 
amikor meglátta, hogy ennek az adminnak mennyire disznó ne- 
ve van. Azóta így hívjuk. 

— Nyikk — mondta Kissy. 


— Van egy külön fórumrész csak az adminoknak, már átla- 
poztuk, a részletesebb tanulmányozás időbe fog telni, de már 
sejtjük, hogy nem sokat fogunk megtudni róluk. Megnéztük a 
legkorábbi üzenetváltásokat, azokból az derül ki, hogy ők ma- 
guk alapították a fórumot két évvel ezelőtt. Ennél többet gya- 
korlatilag nem is tudunk róluk. 

— Mondd a lehetőségeinket, egérke — kérte Nimby. 

— Rendben. Minden jel arra mutat, hogy a rendes tagok sem- 
mit sem tudnak egymásról — nem tudják megállapítani, hogy 
két hozzászólást ugyanaz az ember írt vagy két különböző -—, de 
az adminok feltehetően jól, talán személyesen is ismerik egy- 
mást. Ezért nagyon kockázatos lenne kiemelni közülük egyet, 
ha képesek lennénk rá. Nagyon meg kellene fontolni. Van vi- 
szont egy megoldás, amin eltűnődtünk. El tudjuk őket szigetel- 
ni a fórumtól. A jelszavaikat nem tudjuk, és a mirroron persze 
bármilyen változtatást csinálunk, az a fórum eredeti példányán 
nem látszik, de a szolgáltató partner abban, hogy adott időpont- 
ban megváltoztassa valaki loginadatait, és beléphessünk a ne- 
vében. 

— Mi az a mirror? — kérdezte Maverick. 

— Egy másolat az egész fórumról, mindenestül — felelte Nim- 
by. — Azért hívják mirrornak, mert amikor valami változás tör- 
ténik az eredeti fórumon, írnak egy hozzászólást vagy egy belé- 
pési időpont frissül, a szerver azonnal átmásolja a mi mirro- 
runkra. Azért kaptunk mirrort, mert beletették a superuserünk 
loginját, ami az összes tagnévsorban, konkrétan az összes fó- 
rumoldal alján megjelenik, , superuser: Piedone". Magát a 
programot kellene átírni, hogy ez ne legyen ott, és kiszúrhatnák 
azt is. Ezért a superusert csak a mirrorra tették be, ahova vi- 
szont a shindyk természetesen nem találnak el, egy IP-cím után 
tizenhat számjegyet kell megadni. Piedone, azok vagyunk mi, 
valaki Kanadában szintén szereti a Bud Spencer-filmeket. 

— Szóval el tudjuk őket szigetelni — folytatta Vanessa —: a 
szolgáltató vállalta, hogy megváltoztatja az adminok jelszavát 
és átadja nekünk. Ha a rendőrség írásban ezt kéri. Ez elég sú- 
lyosan sérti a szolgáltatás alapelveit és a cég belső szabályzatát, 
de nagyon be vannak pöccenve a pedofilokra, és amint egy ka- 
nadai rendőrtiszttel leleveleztük, a shindyk nincsenek abban a 
helyzetben, hogy valaha is joguk legyen reklamálni. A fórum 


léte is sérti a szabályzatot, no meg a törvényt, és a szolgáltatás 
szabályaiban az is benne van, hogy a cég segíti a hatóságok 
munkáját. Tehát bármikor megkaphatjuk az uralmat az admi- 
nok fölött, de ezzel csak a többi tagot vonhatjuk irányítás alá, 
magukat az adminokat, a három nick mögött rejtőző személye- 
ket elveszítjük. 

— Várj, egérke — állította meg Martin. — Az adminok mennyi- 
re elvetemült shindyk? 

— Hát eléggé. 

— Akkor szerintem ezt felejtsük el. Pont őket kellene elkapni 
elsősorban. 

— Csakhogy ők vannak a legjobban körülbástyázva. A sima 
tagok többségénél el tudunk helyezni valami nyomkövetőt, 
Nimby egy rendőrségi szakemberrel hamarosan hozzá is lát. 
De az adminoknál és a tagok egy kisebb részénél egyelőre sem- 
mi esély nem látszik, hogy lenyomozhatók legyenek. Márpedig 
ha bizonyos számú tagot elkapunk, az adminok föl fognak fi- 
gyelni. És a tagok között is van jó pár nehéz fiú, akiket nem 
lenne jó ötlet szabadlábon hagyni ki tudja, meddig. 

— Akkor mit tegyünk? — kérdezte Molly. 

— Hát ha tudnánk, egérke, már csinálnánk is. 


— Az alapelv a következő, kisegér hölgyeim és uraim. Adva 
van két vagy több alapítványi egér, akik egy akció során jelen 
vannak, valamint egy vagy több shindy, hallótávolságon belül. 
Tudtok követni? 

Kissy megjegyezte magának, hogy ezért a szemtelen kérdé- 
sért majd Macska elé kell vetnie a kislányt. És egyáltalán mi ez 
a teljesen Nimby-szerű előadásmód, a tetejébe azzal, hogy 
, kisegér hölgyeim és uraim"? 

— Az ellenség hall és ért minket — folytatta Maverick. — Ezért 
született a Jerry-morze és az X-kód. Csakhogy a shindy nem 
hülye. Ha olyanokat hall, hogy Charlie, Zulu meg Delta, no 
meg tititá, tudni fogja, hogy ezek kódjelek. Ezért ezeket csak 
akkor szabad kimondani a shindy előtt, ha elegendő, hogy nem 
érti, de a titkos kommunikáció tényéről tudhat. Viszont például 
képzeljük el, hogy csalétket teszünk a tányérjára, két ártatlan, 
apró gyermeket, akiket már készül elfogyasztani, s azok egy- 
szer csak jerryül kezdenek dumálni. Világos, hogy letesz szán- 


dékáról. Most pedig képzeljük el, hogy a shindy nem tud néme- 
tül, és az egyik csemete így fordul a társához: , wie müss kicke 
der Ballen". Mit gondol a shindy ez esetben? 

— Hogy pocsék semmit tudsz németül! — ugrott föl Elke, és 
Francoise meg se mozdult, hogy megállítsa, mielőtt széttépi a 
kisegeret. De nem bántotta. — Der Ball az játéki labda, te amit 
gondolsz, die Eier, és ez egyik hiba benne csak! 

Franconville-ben voltak, a terasz tömve volt egerekkel, itt 
nemrég körberaktak egy ülőgarnitúrát úgy, hogy csak az ajtók 
maradtak ki, és középre egy asztalt. 

— Azt gondolja — folytatta Maverick vigyorogva —, hogy a 
gyerekek beszélgetnek az anyanyelvükön, hiszen azt az infót 
kapta, hogy ezek német gyerekek. Ha olyan arccal adod elő, 
mintha az időjárásról beszélnél, a shindy sose fog gyanút. 

Elke csípőre tette a kezét. 

— De sose fogod megtanulsz németülöt jobban, mint kicsi vö- 
rös nordnémet zsebegérke franciáat, és tudhati shindy is akármi 
nyelvül! 

— Pontosan. Ezért kell olyan nyelven beszélni, amit a shindy 
biztosan nem ért. 

— Saját nyelvet akarsz? — kérdezte Angéligue. — Nem túlzás 
ez? 

— Semmi sem túlzás, ha egy nap valamelyikünk életét ment- 
heti meg — jegyezte meg Vanessa. 

— Ez igaz. 

— Igen, saját nyelvet akarok — vette vissza a szót Maverick. — 
Ami nem lesz nehéz feladat, hisz már rég megvan. Ali Erik Ri- 
ta. 

Kis csend lett. 

— Mondom, Ali Erik Rita. 

— THX -— fejtette meg hirtelen az összes kisegér. 

— Igen. Betűmorze. Csupán annyit kell tennünk, hogy kiejthe- 
töővé tegyük, mert mondjuk gyerekpornó az tititi tátátá, és nem 
is könnyű meg nem is hangzik nyelvszerűen, hogy a-o-e bé-té- 
vé. 

— S hogy tennéd kiejthetővé? — kérdezte Niala. 

— Azt még nem tudom, de mi mind nagyon okos kisegerek 
vagyunk... 


— Megmondom én azt — szólt közbe Nimby. — Semleges betű- 
ket kell választani. Mondjuk jelentsük ki, hogy az s betű nem 
vonalat jelent, csak egy elválasztó, és akkor a tititi lehet ki- 
mondva asosu, osesa vagy hasonló. A mássalhangzók közé 
meg tehetünk i-t. 

— Jobb lenne többféle, ne legyen egyhangú — mondta Vanes- 
sa. 

— Akkor... I, m, n, r és s, valamint e és i. Például... cin-cin.. . 
anosut az V betű, a teljes neved... anosut ala opet ki anuk osak 
uda. Ha begyakoroljuk, ez is gyorsan fog menni, és a shindy 
azt hiszi, hogy valamilyen idegen nyelvet hall. 

— Akkor legyen a nyelvnek neve is — szólalt meg Francoise. — 
Logikusan hívjuk J-nek, a Jerry után, vagyis uketa. 

— Remek — mondta Nimby. — De akkor ezt az egy szót rögzít- 
sük változatlanul, hogy ha a shindy két egeret is megkérdez, 
milyen nyelven beszélünk, ugyanazt mondják. 

— És iktassunk be néma szótagokat — tette hozzá Kissy. — Si 
vagy re, csupa elválasztójelből. Egy igazi nyelvben hosszabb 
szavak is vannak. 

— Sitosi kormanos — vigyorgott Nimby, s egy ujjal megbille- 
gette fülét. 


— Franconville-ben — felelte Kissy. — Miért? 

— Jaj, de jó. Figyelj csak, lenne egy kis munka a számotokra. 

Kissy hátracsapta füleit. — Shindy? 

— N-n-nem. De másfajta ügyekkel is foglalkoztok, nem igaz? 

— Mindennel foglalkozunk, ahol bántanak valakit. Ha hallod, 
hogy megdöntötték az észak-koreai diktatúrát, tudd, hogy mi 
voltunk. Mesélj. 

— Nem, azt hiszem, legjobb lenne, ha az érintett maga monda- 
ná el. Elmennénk hozzátok. Amúgy se vagyunk messze. Vi- 
gyünk sajtot? 

— Nem a sajtért csináljuk — nevetett Kissy, de Solange és a 
barátnője mégiscsak vitt nekik egy sajttortát. 

— Azt hiszem, a legjobb lesz, ha a saját szemetekkel látjátok — 
mondta Betty, és elővett egy netbookot. — Én már láttam, és... 
nincs kedvem hozzá még egyszer. 

Vanessának nagyon csillogott a szeme, ahogy Betty leült kö- 
zéjük és kinyitotta a gépet. Kissy tudta, hogy az övé is csillog. 


Helyes, vékonyka, fehér gépecske volt, de Kissy jól tudta, hogy 
a gyerekpornó még vékonyabb, és rengeteg elfér belőle egy 
ilyen pici gépen is. Már folyamatban van Rick, Frodo és Jézus- 
mária saját külön, csak hármuk számára látható pornókészleté- 
nek átvizsgálása, de most majd ezt is... 

— Én újságíró vagyok — nézett föl Betty. Filigrán nő volt, har- 
minc felé járhatott, de nemigen volt nagyobb Vanessánál. Ő is 
szőke volt, de rövid hajú. — Néha kapok indulatos reakciókat a 
politikai cikkeimre, de nem szokták túllépni a jóízlés határát. . . 
vagy legalábbis nem túlságosan. És mindig a cikk alatt jelen- 
nek meg hozzászólásként, vagy a szerkesztőség emailcímére 
küldik őket, esetleg a Facebook-oldalunkra. De ez a magánci- 
memre jött. Tessék. 

Nimby ekkor állt, átadta a helyét Vanessa és Claude között. 
Átvette a netbookot, rápillantott és csettintett a nyelvével. Le- 
tette a gépet az asztalra és kisétált a teraszról. 

A gép előtt egymást váltották a diónyi fejecskék. S mindenki 
csettintett a nyelvével. Messenger-üzenet volt, elég terjedel- 
mes, elejétől végéig a legalpáribb stílusban, tele fenyegetések- 
kel, hogy milyen válogatott kegyetlenségekkel ölné meg Bettyt 
és... 

— Van egy gyereked? — nézett rá Nigue. 

— Kettő. Egy ötéves fiam és egy nyolcéves lányom. Amikor 
ezt megkaptam, elvittem őket a szüleimhez. 

— Mikor volt ez? — kérdezte Kissy, óvakodott hozzányúlni a 
géphez, és a dátum már nem látszott, az egész képernyő tele 
volt a szöveggel, az eleje ki is ment már a képből. 

— Tegnap este. 

— Hm. Itt egy gyerekről beszél — mondta Vanessa. — Nőnemű 
névmással. 

— Kislányevő — vágta rá Elke boldogan. — Fiú nem érdekolja. 
Kell csali őneki, most már ideje kicsi vörös nordnémet zseb- 
egéret küldszjünk csalinek megint végre. 

Itt kis szünet állt be a beszélgetésben, látták, hogy Betty nem 
ért egy szót sem, úgyhogy lefordították neki franciára. 

— Kérdés, hogy hány éveseket szeret — mondta Chantal. 

— Ekkora úgysincs köztünk — jegyezte meg Artu. 


— Korai ezzel foglalkozni — rázta meg a fejét Kissy —, előbb 
legyen meg a pasas, és egyáltalán nem biztos, hogy szükség 
lesz csalira. Végül is elég sok terhelő adatunk van. 

— De ha nem küldünk csali, nem lesz senki beütje orrocskáját 
— érvelt Elke kristálytisztán. 

Ekkor belépett Nimby egyik új alkotásával, egy drótokból 
hajlított, rácsszerű állvánnyal, aminek harminc lapos rekesze 
volt, bennük harminc táblagép, ebéd előtt ebbe rakodták őket. 
Körbesétált a helyiségben, s az egérkék mind kivettek egyet 
maguknak. Bettynek és Solange-nak is adott, aztán kitette a tar- 
tót az ajtón és leült. A szoba dugig volt mászkáló egerekkel. 

— Well, kisegér hölgyeim és uraim. Legyetek szívesek helyet 
foglalni, mielőtt valaki rátok lép, és lássuk, mit tudunk a páci- 
ensünkről. Lépjetek be a Facebookra és mondom az azonosító- 
ját. Az üzenetet mindjárt lementem — kézbe vette Betty gépét —, 
illetve... cin-cin... hisz itt egész sor üzenet van. Grafomán a 
barátunk. Ez mind bizonyíték, úgyhogy eltesszük szépen. Nos, 
Alfa, November, November, November, Delta... 

Kissy szófogadóan beírta a számokat és körülnézett a pasas 
oldalán. Pierre Jacgues Pierrejacgues. Arckép nincs... semmi 
sincs. 

— Üres, mint feje — mondta ki Elke a szentenciát. 

— Akkor szöveget elemzünk — mondta Niala. — Csinálj egy 
ügydossztiét és... á, már látom is. Szóval azt már tudjuk, hogy 
csak a lányodat fenyegette meg, bár azért mindjárt végig is ol- 
vassuk. Aubert. . . Aubert utca, netán ott laksz? 

— Igen — sóhajtott Betty —, ettől ijedtem meg igazán, hogy 
tudja, hol lakom. 

— Aha. Viszont nagyon jól nem ismerhet, mert azt írja, , látta- 
lak a gyerekkel, zöld ruhája volt". 

— Igen, tényleg van zöld ruhája. 

— Csakhogy neked két gyereked van, és a másikat nem látta. 

— Tessék? 

— Ahogy átfutom a szöveget, a fiadról egyetlen árva szót se 
látok. 

— Kislányevő — emlékeztette Elke. 

— Fenét, egérke. , Láttalak a gyerekkel." Mit gondolsz, ha 
annyira meg akarja ijeszteni, miért ne fenyegetné meg a másik 
gyereket is? Nem is hiszem, hogy pedofil volna, a kislány elle- 


ni fenyegetésben alig van szexualitás, jobbára csak azért írta 
bele, hogy ijesztőbb legyen. A gyerekről beszél, miközben pont 
arról akarja meggyőzni Bettyt, hogy mennyi mindent tud róla, 
éppen azt hagyná ki, hogy két gyereke van? Személyleírást is 
ad az egyikről, a másikat meg teljesen kihagyja? Ennek fogal- 
ma sincsen arról, hogy neked van egy fiad is. 

A vendégek összenéztek. 

— Na, mit mondtam? — nevetett Solange. — Figyeld meg, fél- 
óra elég lesz nekik. 

— Igyekszünk megszolgálni a bizalmat — mondta Nimby sze- 
rényen. — Van egy javaslatom: beszélgessünk el vele Betty ne- 
vében, próbáljunk kiszedni belőle többet is. 

— Negatív — mondta Vanessa. — Csak mocskolódni fog. 

— Akkor... bocs, van egy pasid is? — kérdezte Kissy. 

— Nem, az nincsen — felelte az újságírónő. 

— És a gyerekek apja? 

— Elváltunk. 

— Van vele kapcsolatod? 

— Hogyne, most is ott van a szüleimnél a gyerekekkel. 

— Jóban vagytok? 

— Jóban, igen. — Betty összehúzott szemöldökkel nézett Kis- 
syre. — Ugyan már, ezt nem gondolod komolyan! 

— Ha csak egyszer bámultál volna egy föléd tornyosuló kisci- 
ca tátott szájába, a tűhegyes fogacskák közé — tájékoztatta Kis- 
sy —, tudnád, mennyi mindent kell komolyan venni, amire nem 
is gondoltál volna. 

— Marcel akkor se lehetett. 

— Jó. Ha te mondod... — bólintott Niala. 

— S mi van, ha az ő nevében szólalunk meg? — kérdezte Mol- 
ly. 

— Ellenzem — felelte Pi. — A csóka túl gyáva ahhoz, hogy egy 
férfival beszéljen. Nem hagy kétséget, hogy ő maga hímne- 
mű... bár persze láttunk már nőt, aki sikeresen adta ki magát 
férfinak írásban... és az a férfi, aki ilyeneket irkál egy nőnek a 
neten, kimondottan gyáva alak. 

— Akkor a gyerek nevében? 

— Ez már megfontolandó. 


— Nekem nem tetszik — mondta Betty. 

— De gondolj bele — mondta Niala. — Nem tudunk eleget az 
ürgéről. Gyakorlatilag semmit. Azt tudjuk, hogy egyszer látott 
téged a lányoddal, amikor a fiad nem volt veletek. Tudja, hol 
laksz, milyen kabátod van... efféle részleteket. Azt nem tudjuk, 
hogy veszélyes-e. Jó lenne biztosat tudni róla. 

— Ott lakik a közelben — szólalt meg Francoise. 

— Honnan veszed? 

— Egyszerű. Bettyre azért haragszik, mert kormányellenes né- 
zeteket vall. Ezt leírta. Tehát mint újságírót ismeri. De hogy ta- 
lált rá? A szerkesztőség nem ad ki címet. Látnia kellett az ut- 
cán. 

— Csakhogy ha ott lakna a közelben, akkor tudná, hogy Betty- 
nek két gyereke van — mondta Chantal. — Valószínűbb, hogy 
követte a szerkesztőségből. Egyszer megfigyelte és elpályázott. 
Vagyis bárhol lakhat. 

— Ígaz... 

— Jó — mondta Nimby. — A következőt képzeltem el. A kis- 
lány megtalálja ezt a gépet és kíváncsi lesz, hogy miért írta eze- 
ket a bácsi. Van rá egy szelet rokforom, hogy a bácsi egyszerre 
hangnemet fog változtatni, talán még bocsánatot is kér, nem 
úgy gondolta, egyszóval magához édesgeti a gyereket. Randit 
kér valahol a közelben. Ha pedofil, azért. Ha nem, másért. Zsa- 
rolást 15 fontolgathat, vagy csak készíteni akar a gyerekről egy 
fotót valahol, ahová ő csalta el, hogy még jobban megijessze 
Bettyt. Aztán szépen hazaengedi. Persze ha teljesen elmebeteg, 
amire azért van esély, akkor el is rabolja, nem gondol arra, 
hogy nincs rá felkészülve, nincs alkalmas rejtekhelye, semmije. 
Ezeket majd meglátjuk menet közben. Cincogjatok. 

— Józanul hangzik — bólintott Pi. — Áldásom rá. 

— Egyetértek — mondta Kissy. 

— Elkapunk disznó pasit — csillogott Elke szeme. 

— Egy pillanat — emelte föl a kezét Betty. — És ki lesz ott a lá- 
nyom helyett? 

— Senki — felelte Vanessa. — Mivel már látta, nem hinné el 
egy másik lányról, hogy ő az, ha ugyanakkora lenne és az ő ka- 
bátját viselné, akkor se. A randevúra a hölgy nem megy el. 

— Akkor... minek az egész? 


— Követjük, amint hazakullog, és tudni fogjuk, hogy néz ki, 
hol lakik. . . 
— . . milyen neki tapintási orrocskája. . . — tette hozzá Elke. 


És pontosan így is történt. Nimbynek már nagy gyakorlata volt 
gyerekként csetelésben, úgy fogalmazott, olyan helyesírást 
használt, olyan lassan írt, mint egy gyerek. Illetve ez utóbbit 
nem saját maga csinálta, volt egy kis programja, abba írta bele 
az üzenetet, aztán az küldte tovább a Messengernek minden le- 
ütés után szünettel, mert a gyerekek még keresgélik a betűket; 
ezalatt a pasinál a program azt jelzi, hogy a gyerek ír, de Nim- 
by a rendes villámgyors gépelésével írhatja a szöveget. 

Szerencséjük volt. Öt perc múlva megjött az első válasz, és 
attól kezdve mindig gyakorlatilag azonnal válaszolt. Nagyon 
érdekelte a beszélgetés. Sajnálta, hogy olyan csúnyákat írt, ő 
nem rossz ember, és szívesen bocsánatot kérne. Jeanne közölte, 
hogy az anyukája nincs otthon, késő estig nem is jön meg, de 
megmondja neki. A pasas megköszönte. Tőle is bocsánatot 
kért. Egy ideig kínlódtak, mert hát nem volt közös témájuk, de 
mindketten szerettek volna randizni. Jeanne oldotta meg a 
problémát azzal, hogy neki nehezen megy az írás, folyton ke- 
resgélni kell a betűket, ráadásul a netbook le fog merülni és 
nem tudja, hol a töltője, amire a pasas rögtön mondta, hogy be- 
szélhetnek telefonon is. Sajnos nem, mert anya magával vitte a 
telefont. Akkor találkozhatnak személyesen, örült meg a shin- 
dy. Vagy hát egyelőre tudja a cica, hogy shindy-e. Nem lehet, 
anya megtiltotta, hogy idegent engedjen a lakásba. És az utcára 
kimehet egyedül? Hát persze, felelte Jeanne írásban, élőszóban 
pedig megkérdezte: 

— Letelt már a félóra? 

— Le — felelte Vanessa. — A lassú gépelés miatt úgy megy a 
dolog, mint a szabadnapos csiga, de hát nincs mit tenni. 

Ezzel teljesen rabul ejtette Kissy képzeletét. Milyen egy sza- 
badnapos csiga? Aznap nem csiga? De a mikró szavaiból vilá- 
gos volt, hogy a szabadnapos csiga lassúbb a dolgozó csigánál. 
De mitől? Az lett volna a logikus, hogy miután olyan sokat dol- 
gozott... de vajon mit... a szabadnapján boldogan kiszalad a... 
a... valahová. Vagyis pont aznap gyorsabb. De hát ha Vanessa 
mond valamit, arra mérget lehet venni. 


Pierre félóra múlva ott lehet náluk, és visz neki valami szé- 
pet, majd meglátja. Hol találkozzanak? 

— Pizzéria, a boulevard Sembat-n — mondta Kissy, akinél már 
készenlétben volt a térkép. 

— Negatív — felelte Niala. — A vendégek sokaságában nem is- 
merjük föl. 

Kissy egy szempillantás alatt átröppent a párhuzamos utcára. 

— Aubert-Péri sarok, kint az utcán. 

— Jobb. 

Megszervezték a randit és elköszöntek. 

— És most? — szólalt meg Betty. 

— Most szépen elindulunk — mondta Pi. — Ráérősen. 

— Te szervezd meg a helyszíni csapatot — tette le Nimby a gé- 
pet —, én kérek pilótákat. Hat pilótára van szükségem, én majd 
navigálok. 

— Mennyire? — kérdezte egyszerre sok ezer kisegér. 

— Hatra — ismételte Nimby nyomatékkal. — A tucat fele. A 
kocka oldalainak száma. A ráérő törpék száma, miközben Hó- 
fehérke egyik társukkal helytelenkedik. Rémlik már ez a szám? 

— Maradj már, egérke — nevetett Kissy. — A bogarakat is föl 
akarod vinni? 

— Hát nem azért építettük őket? 


A helyszínre induló csapat hat egeret számlált. Angéligue, Va- 
nessa, Molly és Pi ment Yves bácsi kocsijával, azzal gyorsab- 
ban haladnak, mint a mikrobusszal, úgy nézett ki, hétvégi csúcs 
van az utakon; Niala meg Chantal pedig motoron, ha a kocsi 
mégis elakadna. A légi csapatban nyolc egér volt. Discovery: 
Nigue, Enterprise: Maverick, John: Kissy, Paul: Claude, 
George: Francoise, Ringo: Elke. Navigátorok: Nimby és Artu. 
A helikopterek természetesen bevetésre készen, feltöltve vá- 
rakoztak a nappali asztalán, mint mindig. Nimby és Kissy erő- 
sítette föl rájuk a bogarakat, az új bogárleszállókra, amiket 
Nimby csak ezen a héten alkotott, s lám, máris éles bevetésen 
lehet őket kipróbálni. Két kis korong, külön állványon, amikre 
olyan rögzítőelemmel kerülnek föl a bogarak, mint ami a daru 
markolóját is összetartja. A vezérlőn ugyanazzal a gombbal le- 
het kioldani, s akkor a bogár felszállhat. Mivel a bogarak ható- 
távolsága kicsi, nem repülhetnek el egyedül Franconville-ből 


Saint-Denis-be — Johnt és Pault a Discovery viszi, George-ot és 
Ringót az Enterprise, és az ő adójuk közvetíti a jeleket a boga- 
rak számára. 

A helikósdobozokat Vanessa és Molly fölkapta, berakták a 
kocsiba és már ott sem voltak. Nigue és Maverick leült két sa- 
rokba, föltették a szemüvegeket, s a helikók egy szempillantás 
alatt eltüntek volna a távolban, ha... 

— Lenne szíves valaki kinyitni az ablakot? — érdeklődött 
Maverick barátságosan. Pierrette sikkantott egyet és esze nél- 
kül rohant vissza a nappaliba. 

A helikók egy szempillantás alatt eltűntek a távolban. A Dis- 
coveryre fegyvert szereltek, az Enterprise-ra kommunikátort. 
Már kész volt a szoftver, ami kiszűrte a rotorzajt, bár sajnos ezt 
csak a gép saját zajával tudta megcsinálni, ha a két helikopter 
két-három méternél közelebb kerül egymáshoz, akkor már 
hallják egymás rotorjait. De ez majd csak a célnál lehetséges, 
most a Discovery kilencvennel száguldott háromszáz méter 
magasan, az Enterprise jócskán lemaradva, hatvannal követte. 
Tizenegy egész négy tized kilométer. Menetidő hét perc negy- 
ven, illetve nyolc perc harminc, számolta ki Kissy gyorsan fej- 
ben. 

— Oscar Kilo — mondta Nimby, amikor a Discovery több vá- 
rosnyi messzeségben könnyed lassítással megérkezett Bettyék 
háza fölé. — John, Paul, elszakadáshoz készülj. 

Kissy eddig táblagépen nézte, amit a Discovery lát. Most föl- 
tette a szemüveget, vezérlőt vett a kezébe, és átkapcsolt Johnra. 
A kép közepén hirtelen megjelent egy homályos folt, a Disco- 
very egyik szélsebesen pörgő rotorja, s a távolban a táj megvál- 
tozott, John más irányba nézett. A HUD-on egy kis zöld fény 
mutatta, hogy a gép szilárdan rögzítve van a Discoveryn. 

— John kész. 

— Paul kész — hallotta Claude hangját. 

— Felszállás! 

Kissy lenyomta a kioldógombot és rányomott az elevátorra. 
A parányi helikopter hibátlanul fölemelkedett. Ahogy fordult 
egyet, meglátta maga mellett Pault. 

— Rendben — mondta Nimby -, szálljatok le és keressetek bú- 
vóhelyet. Discovery, India November, John, Hotel Echo, Paul, 
Hotel Charlie. 


A megadott irányokba fordultak és leszálltak a T alakú ke- 
reszteződés három oldalán egy-egy háztetőre. 


— Huszonöt perc — jelentette Yvonne. 

— John felszáll — felelte Kissy, és föllibbent a háztetőről a ma- 
gasba. Tett egy kört, a járókelőket pásztázta odalent. Arrébb 
egy étterem előtt motorbicikli parkol, Niala. Chantal a másik 
irányban egy mosodánál. A kocsi csakugyan elakadt, az N15- 
ös kijáratánál van valami galiba, de perceken belül itt lehetnek 
ők is. 

Tovább körözött, szép nyugodtan. Tökéletesen láthatatlannak 
érezte magát. A korán sötétedő őszi égbolton, húsz méter ma- 
gasan repülő, apró sötétszürke bogarat lentről lehetetlen észre- 
venni, a rotorzaj akkor se jutna le a földre, ha síri csend lenne. 
Jelzőfénye nincsen. 

— Huszonhat perc. 

— Paul felszáll. 

Kissy keresett egy leszállóhelyet és letette a gépet. Kímélni 
kell az aksit, percenkénti váltásban járőröznek. A nagy gépek is 
kikapcsolva várnak két háztetőn. Átkapcsolta a szemüvegét 
Paul kamerájára. 

Huszonhét percnél föllibbent George, és néhány pillanat múl- 
va száz meg száz pici torokból hangzott föl: 

— Ő az! 

A kereszteződésben egy férfi téblábolt, előbb az egyik sar- 
kon, aztán átment a másikra. 

— Nem biztos, másfelé is figyeljünk — intette őket Niala. 

— John felszáll — mondta Kissy, átkapcsolt és indított. — Én 
járőrözök tovább, George, maradj az Alfa objektumon. 

— Vettem, John — felelte Francoise. — Megnézzük szemma- 
gasságból. Leereszkedem egy fal mellett, ha felém fordul, ak- 
kor se vesz észre. 

A perc leteltével George leszállóhelyet keresett, Ringo átvette 
Alfa megfigyelését, Paul felszállt és járőrözni kezdett. Kissy 
épp csak megnézte, hogy a pasi ötvenes, kopaszodó, és pont 
olyan ballonja van, mint Columbónak — csak a detektív idejé- 
ben ez még nem ment ki ősrégen a divatból —, s máris fölhang- 
Zott a cincogás: találtak egy Béta objektumot. 


— Ez fiatalabb — cincogta valamelyik fiú, Kissy nem tudott 
odafigyelni, egy teherautó dübörgött felé, gyorsan fölkapta a 
gépet a háztetők magasságába. A teher valószínűleg így is el- 
ment volna alatta, nem is emlékezett a magasságmérőre, de 
nem kockáztathatott. Helyet keresett, letette a gépet, kikapcsolt 
és átváltott Paulra. Ő most Bétát figyelte, egy kék dzsekis fia- 
talembert, aki a füléhez emelte a telefonját, s közben elindult a 
Péri utcán. 

— Béta nem valószínű — mondta Claude —, de rajta maradok. 

— Alfa ír telefonra — jelezte Elke. Kissy átkapcsolt Ringóra. A 
ballonos pasas a telefonján pötyögött. 

— Jelez a Facebook — mondta Jacgues —, az emberünk ír. 

— Akkor Alfa pozitív — felelte Nimby. — Próbáljátok megnéz- 
ni a képernyőjét. 

— John felszáll — jelentette Kissy, fölemelte a gépet, s mint a 
fal tövében osonó kisegér, Alfa mögé surrant és leereszkedett. 
— Nem elég tiszta a kép, túlságosan remeg a helikó. Közelebb 
araszolok. 

— Itt az üzenet — szólt Jacgues. — , Én itt vagyok a bár előtt, te 
hol vagy?" 

— Indíthatod a választ — felelte Nimby. 

— Vettem, válasz indul. 

Egy pillanat múlva Kissy meglátta a pasas telefonján a videó 
kockáját. Johnnak persze nincs mikrofonja, de ahogy Alfa 
megnyomta a lejátszást, látszott egy pillanatra Eddie Murphy, 
aztán a rossz bácsi, amint azt mondja: 

— Ha azt hiszed, hogy átvágtál valakit, téged vágtak át. Téged 
most átvágtak. 

Kissy hibátlan reflexszel fölkapta Johnt, tudta, hogy a pasas 
aggodalmasan körül fog nézni. A fal mellé simult, onnan fi- 
gyelte. Már mind a négy bogár a levegőben volt, a navigátorok 
szétküldték őket egy nagy négyszög sarkaira, s mind a négy a 
shindyt vizslatta, amint sietős léptekkel megindul az Aubert ut- 
cán visszafelé. 

— Sa monaso ak oma la taluk — jelezte Chantal már az új nyel- 
ven, hogy látja a shindyt, Kissy pedig őt látta, amint a motorját 
babrálja a sarkon, a pasas nem is néz felé, befordul a másik ol- 
dalra. Kissy rányomott az elevátorra és a gázkarra, John élesen 
fölvágott a ház fölé, kiröppent a bulvárra, az út közepén levő 


zöld sávon villamos ballagott, John mellett elhúzott valamelyik 
bogártársa, aztán meglátta jobbra fent a Discoveryt is, ő most 
aligha látja a pasast, nem akarja, hogy az észrevegye. 

— Itt John, Alfa tizenkét óránál, húsz méter, alattam — mondta 
Kissy, aztán zavarba jött. Naná, majd fölötte. 

— Ringo, egy óra, tíz méter. 

— George, három óra, húsz méter. 

— Paul, tizenkét óra, negyven méter, felzárkózom. 

— Itt a Discovery — szólalt meg az anyahajó —, a házak fölött 
repülök, készenlétben állok. 

— Itt Enterprise, jövök mögötted, Discovery. 

— Tintin vagyok, a hátatok mögött, helikók. 

— Itt Hercules, nagy gépek állj! A keresztutcába fog befordul- 
ni, fogadok, hogy ott parkol! Bogarak, tartsátok az iramot, tite- 
ket nem vesz észre! 

— Vettük — cincogta a hat pilóta, Kissy rányomott a karokra, 
fölcsapott a magasba, át a helyben lebegő Discovery fölött és 
onnan figyelte, ahogy a shindy csakugyan befordul a keresztut- 
cába. 

— Itt Vörös Vezér — szólalt meg Vanessa. — Két sarokra va- 
gyunk tőletek, állunk és várjuk, hogy merre indul a shindynk. 
Tintint látjuk is távolodni. Las Pik, alakíts ki stratégiát! 

— Vettem — felelte Las Pik, azaz ti tátá, India Yankee, Nimby. 
— John, maradj fent és figyeld az irányát, George kövesse két 
méteren, Ringo át az utca túloldalára, Paul, te kövesd magasab- 
ban. 

— Vettük! 

— Tintin a sarkon áll, ha erre jön ki, követem. 

— Hercules a túlsó sarkon áll! 

— A sárga Citroén vagy a fehér Volvo — mondta Kissy a shin- 
dy haladási irányát látva. — A közelebbi oldalon marad, tehát 
Hercules felé parkol. 

— Tintin, te maradj még — felelte Nimby. — Át is mehet még a 
túloldalra. 

De Columbo a sárga Citroén előtt megállt. 

— Hercules felé megy, indulj, Tintin! 

— Vettem, indulok! 


— Lassi! — csattant Elke. — Tintin, vársz! Látok rési nyitva 
jobb hátsó ablak, megkerül autó, beugor ablakon, te elmegy és 
elvoníti figyelemjét! 

— Negatív, nem férsz be a résen — mondta Kissy, aki éppen 
rálátott arra az ablakra. 

— De beférsz réset! Bízzad egéret! Tintin, most! 

— Jó, csináld — döntött Nimby. — De csak egyszer próbálkoz- 
hatsz. Ha sikerül, azonnal tedd le a gépet a sofőrülés mögé a 
padlóra és kapcsold ki a rotorokat. Ha nem, húzódj le a kocsi 
mellé. 

— Vettem! Gyere, Tintin! 

Kissy szorongva figyelte kismadárpozíciójából, amint a shin- 
dy kinyitja a sárga Citroén ajtaját, ugyanekkor Chantal kényel- 
mes tempóban elmotorozik mellette, hátranéz, barátságosan int 
neki, a shindy ráfeledkezik a farmeres lány látványára, s már 
mondta Is: 

— Gyerünk, Elke, most! 

A jobb hátsó ajtónál lebegő apró helikopter villámgyorsan 
fölugrott és besurrant a félig leeresztett ablakon. 


Amíg a shindy beindította a kocsit, a bogarak a navigátorok 
irányításával odasereglettek a nagy gépekhez és leszálltak rá- 
juk. Az Enterprise pár pillanat alatt fölvette George-ot és a há- 
zak fedezékében követte a shindyt. Ők is leszálltak a Discovery 
dokkjaira, de ahogy Kissy lenyomta a rögzítőgombot, a zöld 
fény nem gyulladt ki. 

— Itt John, a leszállómű nem jelez vissza. 

— Emelkedj föl és tedd le újra. 

Kissy háromszor próbálta, de John nem kapaszkodott meg, 
pedig a Discovery már le is szállt és kikapcsolta rotorjait, hogy 
könnyebb legyen. 

— Mechanikai hiba — állapította meg Nimby. — Húzd föl, egér- 
ke, a shindy már a sarkon jár, a Discoverynek indulni kell. 

Kissy fegyelmezetten fölkapta gépét, hogy a Discoverynek 
legyen helye felszállni. Az anyahajó beindította hatalmas rotor- 
jait, s irdatlan, háromkilós testével, amin apró gyermekeként 
kapaszkodott Paul, fölemelkedett és búcsú nélkül otthagyta. 
John tehetetlenül nézett utána, a sarkon látta egymás mellett 


állni Tintint és a sárga Citroént, aztán befordultak balra, s el- 
tűntek. A két helikopter a nyomukban. 

— Senkit se szeretnék kiábrándítani — szólalt meg Tintin —, de 
teljesen fölöslegesen figyeltétek, hogy merre fog indulni. Ez 
ugyanis egyirányú utca volt. 

John ott lebegett Saint-Denis egy kis utcájának egy háztetője 
fölött, és várt. 

— Itt Vörös Vezér — szólalt meg a fülében Vanessa -—, hol az 
az árva bogár? 

John átlibbent a háztetőn, lebukott a mélybe és meglátta Yves 
bácsi piros kocsiját. Egy pillanat múlva leszállt Angéligue ab- 
lakon kinyújtott tenyerére. 

— Szia, kisbogár. Tessék, egérke, rakd be a dobozba, nem fog 
ártani, ha nálunk is van egy helikopter. 

Kissy lekapcsolta rotorjait és levette a szemüveget. Ismét 
Franconville-ben volt, a terasznak nevezett, amúgy négy fallal 
körbevett helyiségben, és Suzanne már nyújtott is felé egy po- 
hár kólát. 

— Kösz, egérke. 


— Szóval most van egy helikopter a kocsijában — nézett rájuk 
Betty, amíg a csapat követte Alfát. 

— Van — lelkendezett a zseb. — Láttátottátok kicsi helikót hogy 
besurrant ablakt, mint apró egér? Mikrókák állati nagyon zseni- 
es, hogy ezek pici helikókat csináltak, és pilóta kisegér egysze- 
rű fantasztikus, abszolút bescheiden én, hogy mondjamod be- 
scheiden? 

— Szerény — nevetett Jennifer, de a zseb már nem törődött ve- 
le, mert éppen átölelték egymást Francoise-zal, és macskát is 
elsüthettek volna a fülük mellett. Kissy elgyönyörködött ben- 
nük. Helyes kisegerek, csupa szív mind a kettő, megérdemelték 
a boldogságot. 

— És hogy szerzitek vissza? — kérdezte Betty. 

— Hm?... 

— A helikoptert. 

— Kinyitjuk az ajtót és kivesszük — vont vállat Kissy. — Nem 
gond. — Fölocsúdott és ránézett a nőre. — Hát nem érted? A bo- 
gárnak GPS-e van, ő mindig tudja, hogy hol van, és amíg há- 


rom kilométeres körzetben a Jerrynek csak egyetlen gépe meg- 
található, addig mi is tudjuk. 

— Nahát... 

— Igen — mondta Nimby elégedetten —, annak az egérnek iga- 
Za van, zsenialitás és szerénység, e kettő jellemez minket. Az 
Enterprise nem tudott volna észrevétlenül besurranni az autóba, 
akármekkorára van nyitva az ablak. Pont jókor alkottuk meg a 
bogarakat. Jut eszembe, nem tetszenek a töltésmérőik, kicsit 
sok áramot használtatok ahhoz képest, hogy milyen keveset re- 
pültetek. Viszont a súlyukat már nem növelhetjük, mert akkor 
erősebb motorok kellenek, és megnő a zaj. Azt hiszem, a dok- 
kokon töltőállomásokat fogunk elhelyezni. 

Kissy lelki szemei előtt megjelent a kép, amint a Discovery 
suhan a város fölött, két bogár szárnyal szembe vele, leszállnak 
a két nagy korongra, amikre föl van festve a H betű, s miköz- 
ben a Discovery repül tovább, a korongokon biztonsági köte- 
lekkel rögzített szervizesek futkosnak, újratöltik a gépeket, le- 
mossák a szélvédőket, kicserélik a pilóták termoszát és oxigén- 
palackját, aztán a kis piros, villogó lámpás szervizkocsik szét- 
futnak, s a bogarak felzúgó rotorokkal a levegőbe emelkednek 
megint. 

De ilyen pici az egész. 

— Kissy? 

— Mivammá?! 

— Üdv köztünk. Azt magyarázom, hogy ha felszállnak ma 
még a bogarak, óvatosnak kell lenni az áramfogyasztással. 

— Nekem hiába mondod, az én bogaram Vörös Vezérnél van. 

— De te fogsz fölszállni vele, ha kell — felelte Vörös Vezér. — 
Beraktalak a dobozba, szépen rögzítettelek, egyelőre nézelődj, 
olvasgass, amíg odaérünk. 

— Ja... jó... 

— Figyelem, egérkék — szólalt meg Artu —, a célszemély letért 
a főútvonalról, Saint-Ouen főterétől délkeletre tart a rue An- 
selme-on. Discovery, Alfa Alfa November az irány. Enterprise, 
Alfa November November. Kapcsoljatok rá, csak ti tudjátok 
megnézni, hova megy be. 

— Vettük! 

A két helikó eddig több száz méterre oldalra húzódva követte 
a főutat, most elkanyarodtak és pillanatok alatt fölzárkóztak a 


sárga Citroénhez. A Discovery pontosan a kocsi fölé szállt és 
fölment ötszáz méterre, az Enterprise hátulról, jobbról, száz 
méteren suhanva figyelt. 

— Megáll — jelentette. — Kikapcsolta a motort. 

— A fenébe — mondta Pi. — Egy tehernek előttünk lehervadt a 
motorja, kerülnöm kell. 

— Itt vagyunk mögötted, Vörös Vezér, átcsúszunk mellette — 
felelte Hercules. 

— Kiszáll — mondta Maverick. — Mindjárt bemegy a házba. 
Van egy ötletem. Beszélgessünk el vele. Kérek engedélyt. 

— Ez nem a hadsereg — vágta rá Kissy —, menj és csináld! 

Az Enterprise hirtelen átszelte a távolságot és lelibbent a pa- 
sas elé, alig két méterre tőle. A Discovery követte. 


Aligha lehet ennél ijesztőbb látvány, gondolta Kissy. Éppen 
disznóságot készültél elkövetni, s alig érsz haza, az orrod előtt 
a levegőben megjelenik két baljós külsejű légi jármű, sötéten 
néznek rád a kameraszemükkel.. . 

Hát a pasas rendesen meghökkent. Hát még amikor az egyik 
megszólalt kislányhangon. 

— Szia. Kiengednéd a kistestvérünket? 

— Jézusom! Ki a fene... kik vagytok? 

— Helikopterek vagyunk — felelte az Enterprise feddőn. — Én 
Malacka vagyok, ő pedig Fiona hercegnő. Kiengednéd a kis- 
testvérünket? 

— Ho...ho...honnan? 

— A kocsiból, a sofőrülés mögül. Láttam a hátsó ablakból, 
hogy fejjel lefelé van, nyilván a rázkódástól, és így nem tud 
felszállni. 

A pasas a kocsihoz ugrott, fölrántotta az ajtót és benézett hát- 
ra. 

— Te jó ég, hogy kerül ez ide? 

— Berepült az ablakon és elbújt. Nyugodtan fogd meg és vedd 
ki, aztán fölszáll a tenyeredről. Majának hívják. 

A pasas benyúlt a bogárért, kivette, forgatta, nézegette. 

— És miért repült be? 

— Mert GPS van benne, és így könnyen megtudhattuk, hogy 
hová tartasz. Ha azt hiszed, hogy átvágtál valakit, téged vágtak 
át. Téged most átvágtak. 


— A pokolba! Szóval ti voltatok? 

— Mi voltunk. Nyújtsd ki a tenyeredet és tedd rá Maját, hadd 
szálljon föl. Ő még kicsi helikopter, szeret jókat röpködni az 
utca fölött, játszani a többi kis helikopterrel. 

— Hát ide figyeljetek — mondta a pasas, és Ringóval együtt a 
kabátzsebébe tette a kezét. 

— Paul felszáll. 

— George 1s felszáll. 

— Vörös Vezér Johnnak, kiveszlek, szállj fel és repülj oda, 
mindjárt megkerüljük a tömböt. 

— Vettem — mondta Kissy, a szemére húzta a szemüveget és 
fölkapta a gépét. A többi helikó helyzetjelzője alapján egy 
szempillantás alatt megtalálta őket, és hamar megtette a két sa- 
roknyi távolságot. Egykettőre ott lebegtek felhőben a pasas el- 
képedt feje előtt, két nagy és három kicsit. 

— Szép család vagyunk, ugye? De egy még hiányzik, no, add 
vissza szépen. 

— És ha nem? 

Johnnak a szeme se rebbent — kamerája volt, nem szeme —, 
amint a Discovery negyedkört ír le a levegőben, megáll a kocsi 
szélvédője fölött fél méterre, és elsüti a fegyverét. A lövedék a 
sofőrülés előtt csapódott be és kis fehér foltot eredményezett. 
Persze nem ütötte át az üveget, de elég nagyot szólt. Még két- 
szer lőtt, s a folt nagyobb lett. 

— Ez fenyegetés? Ha nem adom vissza, engem is lelősz? 

— Nem tudom, te mondd meg. Úgy láttam, szakértője vagy a 
fenyegetéseknek. 

— Ki vagy te? 

— Malacka. 

— És azon kívül? 

— Malacka, a Morcos Helikopter. Hogy képzeled ezt? Maja 
nem a tiéd, és több száz eurót ér. Elrepüljek a rendőrségre és 
szóljak nekik? 

A pasas lehorgasztotta a fejét és kivette Ringót a zsebéből. 
Föltartotta a karját, a rotorok egy zizzenéssel beindultak, s a kis 
gép felcsapott a magasba. 

— Most egész este duzzogni fog. Még soha nem vágták zseb- 
re, és kicsi még. 

— Oké, és még mit akarsz tőlem? 


— Mondj mesét Majának, hogy kiengeszteld. 

— Mesét egy játék helikopternek? Kislányom, én ebből már 
kinőttem. 

— Pedig muszáj lesz elmesélned, honnan vetted azt az őrülete- 
sen nagy pofát, amivel egy újságírót kettős gyilkossággal és 
számtalan különféle kínzással fenyegettél meg, miközben 
ahogy így elnézlek, csak egy kis köpcös kopaszodó nyikhaj 
sudribunkó stöpszli vakarékot látok — hirtelen feliratok jelentek 
meg Kissy előtt a HUD-on -, aki döngő léptű nagy igazságosz- 
tó Rugóláb Nyuszi seriffnek és Knight Ridernek képzeli magát, 
pedig amúgy Augustin Flambert-nek hívják, negyvenkilenc 
éves, de ötvenötnek látszik, lakik Saint-Denis-ben a rue An- 
selme-on, és raktáros valami PCRV nevű cégnél. Ezt már a 
hallgatóságnak mondom, hiszen kezdettől fogva videóra ve- 
szünk mindent. Tehát most szépen interjút adsz az újságírónak, 
akit zaklattál, aztán ő eldönti, hogy mit használ föl belőle. Az 
újságjánál vagy a bíróságon. 

Kis csend lett. 

— Tudod, mit gondolok? — emelte föl a pasas az ujját és a 
hangját is. — Ha te helikopterekkel játszadozol, akkor nem 
tudsz idejönni. És akkor fenyegetőzhetsz akárhogy. Ha az 
anyukád bármit közzétesz rólam, tönkreteszem, megértetted? 

Ekkor megveregették a vállát hátulról. 


Így se sikerült szóra bírni. Majdnem megütötte Vanessát, de le- 
tett a tervéről, mert nagyon vérzett az orra. Angéligue-től ka- 
pott egy papírzsebkendőt, aztán viszont kinyitották Vörös Ve- 
zér csomagtartóját, találtak benne egy csomó szerszámot és 
rögtön eszükbe jutott Bud Spencer és Terence Hill kikötői jele- 
nete, amikor a rossz fiúknak egyik kocsiját a másik után verik 
szét. Erről jót beszélgettek, aztán Pi azt mondta, nem szívesen 
verné szét ezt a helyes kis kocsit, de ha muszáj, akkor legyen, 
egyelőre nem rakja el a kalapácsot — s ezzel ledobta a motor- 
háztetőre. Akkorát szólt, hogy alighanem horpadást csinált és a 
festéket is leszedte kicsit. 

Kissy ezt már a Discovery kameráján át nézte, a bogarak 
visszatértek a dokkokra, Vanessa Johnt is rögzítette a helyén. 


— Ezt hogy érted? — kérdezte Pi, amikor a pasas azt mondta, 
hogy bepereli, és visszasétált hozzá. — Ki akarod fizettetni ve- 
lem a kocsi rendbe hozatalát? 

— Aha — nyögte az az orrát babusgatva. 

— Jó — mondta Pi. — De akkor már én döntöm el, hogy mekko- 
ra számlát csinálok. Láttam itt egy építkezést, odaviszem a ko- 
csidat és munkagépekkel ócskavassá zúzom. Csakhogy aztán 
nekem jobb ügyvédem lesz, mint neked, és évekig elhúzza az 
ügyet. A börtönből nehéz ám jó ügyvédet találni. Tudod, te 
gyilkossággal fenyegetőztél, azért pedig le fognak csukni, ha a 
madame feljelentést tesz. Mit gondolsz, honnan tudtuk a neve- 
det? A rendszámodat megírtuk a rendőrségre és ők megmond- 
ták. És várják a hírt, hogy le kell-e téged tartóztatni. 

Néma csend. 

— Tehát adsz interjút? Elmondod, hogy miért írtad le azt a 
rengeteg mocsokságot? Vagy a madame szépen közzéteszi és 
megkérdezi, hogy ki bérelt föl, csodálatos politikai botrányt ke- 
rít belőle, és lehet, hogy meg is bukik a kormány? Tőlem így is 
csinálhatjuk, rájuk szavaztam, de kit érdekel? 

Vanessa fölsétált a motorháztetőn és helyet foglalt a kocsi te- 
tején. 

— A munkahelyed is kap a felvételből, meg persze épületes 
szövegedet is megkapják. Tudunk olyan nyomást gyakorolni 
rájuk, hogy kirúgjanak. — Tűnődve megvakargatta az állát. — 
Figyelj már, öreg, hogy megy ez? Én tizenhat éves vagyok, te 
negyvenkilenc. Harminchárommal több. Én tudom, hogy a tet- 
teimnek következményei vannak, amikért felelősséget kell vál- 
lalnom. Oda fognak jönni hozzám és meg fogják kérdezni, 
hogy ezt meg azt miért csináltam. Amikor kilencévesen csokit 
loptam, pontosan tudtam, hogy utána föl kell szívódnom, mert 
ki fogják porolni a nadrágomat. Teveled hogy volt? Abban a 
harminchárom évben felejtetted el, hogy a tetteidnek következ- 
ményei vannak, vagy már tizenhat évesen se tudtad? 

— Na idehallgass — mondta Flambert fenyegetően. 

— Odahallgatok én, csak a kezedet engedd le, mert valahogy 
még meg találom húzni, és a fájós kis nózidat nekicsapom a 
kocsitetőnek. Hallgatlak amúgy. Iszom a szavaidat. 

Flambert lépett egyet hátra, távolabb a kocsitól. 


— Ti senkik se vagytok ahhoz, hogy engem felelősségre von- 
jatok. Írtam pár dolgot, és akkor mi van? 

— Rendőr, ügyvéd, bíró, börtön, kártérítés, flamingó. 

— Flami... mi van a flamingóval? 

Vanessa kedvesen rámosolygott. 

— Tudtam én, hogy az első öt tétel nem lesz neked meglepe- 
tés. — Fölállt. — Jól van, én részemről megpróbáltam, nincs ér- 
telme vesződni ezzel az emberrel. A felvételt és az összes ada- 
tot átadjuk Bettynek és az ügyvédjének, tanúvallomást teszünk, 
aztán pereljétek ki a fejét a két füle közül. — Közben szépen vé- 
gigsétált a kocsin és leugrott. — Ja, Augustin? 

— Tessék — sóhajtott a férfi. 

— Megjegyezted azt az orrost, amit adtam? 

— Hát meg. 

— Ide hallgass. A szervezetünk figyelni fogja Betty lakásának 
környékét, az iskolát, Betty munkahelyét, minden helyet, ahol a 
család megfordul. És a gyerek is kap rólad fényképet. Sőt fi- 
gyelni fogunk téged is. Ha bármivel próbálkozol, hogy zaklasd 
őket, én magam verlek meg, és annak az orrosnak a párja csak 
a kezdet lesz. Aztán ahogy magadhoz térsz, már bilincs lesz a 
kezeden. Tudom, hogy most álmatlan éjszakákat szereztem ne- 
ked, de te provokáltad ki. 

— Hát nem igazán. Tudod, az lehet, hogy sikerült egy nagy 
pofont adnod, de ha úgy alakul, olyat te is kaphatsz még. 

— No kitől? — nézett rá a kislány fitymálóan, és Kissy máris 
intett az egérkéknek, küldhetik a mentőket. 

— Tőlem. Legközelebb nem lesz ilyen szerencséd. 

A mikró odasétált hozzá. 

— Jó, lássuk, mekkora pofont adsz. 

— Ne provokálj, tökmag! 

— Mi lesz már? Kérvényt nyújtsak be? — Vanessa többször 
megtaszította Flambert vállát. — Te akarsz engem megütni, a 
föld leggyávább embere, aki nőket és gyerekeket is csak Face- 
bookon mer fenyegetni? Egy bokszzsákot se mernél megütni, 
ha tudnál se! Meddig szobrozzak még, hogy a lankadt férfias- 
ságod valami erőre kapjon? 

A pasas valami szitokkal meglendítette a karját és ütött. Két- 
szer. Harmadszor is. 


— De ne a levegőt csépeld, nem látod, hol vagyok? A levegőt 
ütni akkor is tudod, ha mi már elmentünk, ahhoz pont elég a 
pöttöm kis egód! 

— Ne táncikálj — horkant Flambert, és ütött. 

— Én táncikálok? Annak örülj, hogy nem téged táncoltatlak! 
Már legalább tízszer megüthettelek volna úgy, hogy reggelig 
nem állsz föl. Vigyázz, az autó! 

Késő volt. A pasas ökle nagyot csattant a karosszérián, aztán 
eléggé üvöltött és káromkodott. 


Pi vezette a pasas kocsiját, őt beültették hátulra, Vanessa mellé. 

— Figyelmeztetlek, hogy ha rátámadsz a barátomra vezetés 
közben, akkor leütlek, mielőtt balesetet okozol. A kocsidat 
majd visszahozzuk ide, gondolom, nem kocsival akarsz majd 
hazajönni begipszelt kézzel. A kulcsot bedobjuk a postaládába. 

— Nem hiszem, hogy eltört volna — sziszegte Flambert. 

— Hát ezt majd a röntgen megmondja. Mi nem várjuk meg, de 
fogsz még rólunk hallani, többet, mint szeretnél. Betty közben 
eldöntötte, hogy beperel, és már írja rólad a cikkét. Haragszom 
rád, Augustin, és egy csöppet se szeretlek. Egyáltalán nem fér a 
fejembe, hogy tud valaki egy ostoba politikai véleménykülönb- 
ség miatt így kivetközni emberi mivoltából. 

— Nem fognád be a szád? 

— Hát azt éppen nem, de ha akarod, kaphatsz egy olyan po- 
font, amitől két napig nem hallasz az égvilágon semmit, csak 
éles süvítést. Legalábbis annál a csókánál, akit egyszer fültö- 
vön csaptam, két napig tartott. Egyébként is nagyon furcsállom 
a kívánságodat. A szám az enyém, azt mondok vele, amit aka- 
rok. Hogy jut eszedbe azt óhajtani, hogy befogjam? Bettynek is 
ilyesmiket vagdostál a képébe, hogy erről ne írjon meg amarról 
ne írjon. Betty mikor dumált bele, hogy te hogyan rakodj a rak- 
tárodban? 

— Honnan veszed, hogy én raktáros vagyok? 

— A Facebook-oldaladról. A rendszám alapján a rendőrség 
megmondta a nevedet, aztán megkerestünk Facebookon. 

— Ja, értem. Nincs átírva... azt a melóhelyet már otthagytam. 

— Mindegy, ha kell, megtaláljuk az új helyedet, ha másképp 
nem, követünk, amikor munkába mész. Tudod, a helikók. Szó- 
val amíg betegeskedsz, gondolkozz el azon, hogy végered- 


ményben ki a fene vagy te, hogy beleszólhass, hogy ő miről ír. 
Azt megteheted, hogy nem olvasod a lapját. Sőt azt is megtehe- 
ted, hogy pályázol a főszerkesztői pozícióra, onnan tényleg be- 
leszólhatsz, hogy miről írjon. Viszont amit eddig műveltél, azt 
nem teheted meg. Büntetés jár érte. No, megvan már a hihető 
hazugság, hogy mit akartál a gyerekkel az utcasarkon? 

A hirtelen kérdés megzavarta a pasast, erről eddig még nem 
is beszéltek. 

— Mit?... én csak... 

— Te csak? 

Flambert durcás hallgatásba burkolózott. 


— Óriási repülődés volt! Rengeteg kicsi bogárok mint felhő kör- 
be shindy fejének! És kicsi vörös nordnémet zsebike huss be 
ablakt, füle se behajol, mint mikor surranik cicától! 

Kissy maga is elég lelkes volt. A hat gép mesteri összhangot 
mutatott be, több mint tíz kilométerre hazulról, s a bogarak is 
igazi hasznos eszközökként vettek részt a harcban, pedig egé- 
szen kicsi volt a teljesítményük és még alig tesztelték őket. Ez 
volt a tűzkeresztségük, és jelesre vizsgáztak. 

A sok boldog kisegér még aznap este megszavazta a helikop- 
terpark bővítését. Nimby azt mondta, ebben az ügyben a gépek 
létszáma döntő fontosságú volt, éspedig a bogaraké, mert azok 
tudták a shindyt a felfedeztetés veszélye nélkül megfigyelni. 
Ezért ő akar egy igazi anyahajó-helikoptert, amelyik sok — 
mondjuk féltucat — bogarat tud magával vinni, és az újratölté- 
sükről is gondoskodik, hiszen a bogarakból éppen azért kell 
sok, mert keveset tudnak repülni. 

— Van még ötletünk — mondta Vanessa már másnap délelőtt, 
indulóban a műhelybe. — Legyen egy nagy helikopter minden 
egérlakta városban, mert kellhet, és gyártsunk egy-egy bogarat 
mindenki számára. 

— Cin-cin? — kérdezték többen is. 

— Well, mice. Telefont mindenki hord magával, és a helikó- 
vezérlő programunk remekül megy rajta. Akármikor, akárhol 
szükség lehet egy gépre. A bogár elfér egy nagyobb gyufaska- 
tulyában, magaddal viszed, előkapod, a telefonról elindítod és 
mész. 


— Cin-ciitin — mondta elragadtatva Maverick —, a suliban a 
mugli gyerekek állandóan a fülemet rágcsálják helikós videó- 
kért, de akkor láthatnának is egy gépet repülés közben. 

— Akkor meg azért rágcsálják a füledet, hogy repülhessenek 
is — vágta rá Claude. 

— Márpedig nem repülhetnek — közölte Kissy. — Az alapít- 
vány gépeit csak egér vezetheti. 

— Az fix — bólintott Maverick. — Össze is törhetik a gépet, 
eszemben sincs a kezükbe adni. 

— Vagy saját magukat — tette hozzá Nimby. — Vagy egy járó- 
kelőt. Ha mondjuk negyvennel repülve fejbe csapnak valakit, 
hát az többet nem kel föl. 

Erre kis csend lett. 

— Ezt nem gondoltam volna — mondta Christian. 

— Tanultál pedig fizikát. Vedd a bogarat tíz dekának, röpítsd 
el szolid negyvenes tempóban, tömeg és a sebesség négyzeté- 
nek szorzata törve kettővel az mennyi? 

Kissyt megzavarta a hirtelen információáradat, de magában 
visszajátszotta a mondatot és bambán kibökte, hogy nyolcezer. 

— Nyolcezer micsoda? — érdeklődött Christian. 

— Egérke! — csattant föl Nimby. — Ha nyolcezerrel fejbe talál, 
akkor te már nem fogod megkérdezni, hogy nyolcezer micso- 
da! 

Frappáns válasz ahelyett, hogy nem tudom, állapította meg 
Kissy, viszont ő is tanult fizikát. 

— Egérke, szerintem itt nincsenek a mértékegységek közös 
nevezőre hozva. Az SI-rendszerben kilogrammban mérjük a tö- 
meget és méter per szekundumban a sebességet. A bogár egyti- 
zed kilogrammot nyom, negyven kilométer per óra az... negy- 
venszer öt kétszáz, osztva tizennyolccal az tizenegy méter má- 
sodpercenként, és akkor ezzel számoljunk. Tizenegy a négyze- 
ten százhuszonegy, egytizeddel szorozva tizenkét egész egy, 
annak a fele hat, és mivel energiát számoltál ki, ennek joule- 
ban kell lennie. Hat joule. 

— Az mennyi? — kérdezte Christian. 

— Fogalmam sincs. 

— Nem sok - felelte Nigue. 


— Akkor mégse öli meg a helikó, ha negyvennel fejbe találja? 
— kérdezte Maverick olyan hangon, mint aki azon nyomban ki 
is akarja próbálni. 

— Lehet, hogy nem — vont vállat Nimby -—, de ne derüljön ki. 
A gépeket sem akarjuk összetörni, nem azért vannak. Úgyhogy 
jegyezzétek meg, hogy hat joule éppen megfelel nyolcezer mi- 
csodának. 

— Szerintem nem az a fő gond, hogy mit lehet velük összetör- 
ni — szólalt meg Vanessa, és rávigyorgott egy szembejövő pá- 
rosra, gyerek és kutya, akik meglepve nézték a rengeteg háti- 
zsákos, hajpántos egeret. — Ezek jóformán bárhová el tudnak 
repülni észrevehetetlenül, és kamera van rajtuk. 

— Mikrofon is lesz — szúrta közbe Nimby. 

— No lám. Eszményi kémeszközök, és szívem szerint jobban 
örülnék, ha minél kevesebben tudnának róluk, nem hiányzik, 
hogy a környezetünk elkezdjen azon filózni, nem kémkedünk-e 
utánuk. Mi csak shindyk után fogunk, ha kell, de ezt nem sze- 
retném folyton magyarázgatni. 

— Hoppá — mondta Christian. 

— Mi hoppá? 

— De hiszen én tudom, melyik Maverick szobájának ablaka. 

Maverick fölrobbant és gombafelhőként terült szét Francon- 
ville őszi latyakos utcái fölött. Néhány érthetetlen szitkot vak- 
kantott és üldözőbe vette a srácot, aki nevetve menekült előle, 
aztán befordultak az egyik sarkon. Mire a csapat is odaért, nyo- 
muk se volt a keresztutcában. 

Kissy füle rezgett az izgalomtól. Utol fogja érni, és persze ös- 
szeverekszenek, aztán a verekedés ölelkezéssé alakul, az pedig 
csókolózássá, ledobják a hátizsákokat és a ruhájukat, és az 
a kettő... három hétig nyomják az ágyat, de persze ugyanazt az 
ágyat, egymás mellett, szorosan összebújva, mert kell a me- 
leg... 

Sejtelme sem volt, milyen közel jár az igazsághoz. 

A két kisegér a műhelynél érte csak utol őket. Hátizsákjuk, 
minden ruhadarabjuk megvolt. A menet végén surrantak be az 
épületbe, aztán valahol később váltak külön, Kissy mindeneset- 
re kereste, de nem látta Christiant a közelben, amikor pár perc 


múlva elkapta Maverick fülét és behúzta az iroda melletti kis 
szerszámraktárba. 

— Na?! 

— C-c-cin-cin? 

— Megcsókoltad?! — kérdezte Kissy azon a hangon, amin egy 
főnök kéri számon az alkalmazottján, hogy egy nagyon fontos 
ügyet elintézett-e. Végül is ez éppen elég fontos. 

— Nnnnem... 

Kissy sóhajtott. 

— Hát? 

— Hát... utolértem... kicsit verekedtünk. . . 

Kissy most jött rá, mi olyan ismerős neki. Maverick füle. Az 
övé szokott éppen ilyen piros lenni. 

— És? 

— Hát... kicsit átölelt. 

Suhogó zaj töltötte be a kis helyiséget: Kissy füle. 

— És? 

— Semmi. Jöttünk utánatok. 

— De nem csókoltad meg. 

— Nem... 

— Ő se téged. 

— Ő se... 

Kissy diónyi fejecskéjében a dolgok logikus rendben voltak 
tartva. Nem fértek volna el másképp. Márpedig ez így nem volt 
logikus. 

— Miért nem? — követelte a választ. 

— Hát mert mi... — Maverick fölpillantott rá — nem vagyunk 
szerel... 

A tökéletesen értelmetlen, irreális mondatot szerencsére soha 
nem fejezte be. Egy végtelennek tetsző másodpercig döbbenten 
bámult Kissyre, majd kirohant a kamrából, egy-két pillanat 
alatt megtalálta a fiút a nyüzsgő egerek tömegében, és gondol- 
kodás nélkül a nyakába ugrott. Kissy vibráló fülekkel nézte, 
amint hosszú, szerelmes csókban forrnak össze, és végre meg- 
veregethette a saját vállát. 


A melléképület eddig nem tartozott a műhelyhez, Yves bácsi 
most vette meg a szomszéd telket, de neki nem ez a kis épület 
kellett, hanem a mögötte álló nagy, amiben valaha gyártottak 


valamit, de rég tönkrementek, fillérekért adták el az ingatlant, 
csak szabaduljanak tőle. Ez a kisebb volt az irodaház, kétszin- 
tes, lent egy tárgyaló, két kisebb iroda, teakonyha, fönt megint 
irodák, a tárgyaló fölött egy nagy irattár, kiterjedt üzleti levele- 
zés hűlt helyével, de az üres polcokat otthagyták. Yves bácsi és 
az alkalmazottai egyáltalán nem léptek a házba, az évek óta 
érintetlen volt, éppen ezért Nimby először is keresett egy taka- 
rítócéget, akik pár napja jártak itt, tisztaság volt. 

— Hát a két nagy terem egyikéből klassz edzőterem lenne — 
mondta Vanessa. — De zuhanyozókat csak a másikban rendez- 
hetünk be, a ház többi része egyáltalán nem elég huszonöt egér 
gyors kimosására. 

— Akkor a földszinten kell lenni a zuhanyozóknak — mondta 
Angéligue. 

szít 

— Egy fal alatt mindig lenni kell egy másik falnak, ami a sú- 
lyát tartja. 

— Nem kell falat építeni — mondta Claude —, kétoldalt fölsze- 
relünk sorban zuhanyrózsákat. 

— De a két zuhanyozót szét kell választani — mondta Molly —, 
á, már látom, mi jár a fejedben. Ne is álmodj róla, egérke. 

— Hát azt pedig nem tudod megakadályozni, hogy álmodjak 
róla. 

— Talán mégse arról kéne ábrándoznod, hogy Molly mellett 
zuhanyozol — szólalt meg Nigue csípősen, és Claude már el is 
indult felé. 

— Remek ötlet. Van más jelölted? 

— Hát majd meglátjuk — nevetett a lány, és Kissynek megint 
vibrálhatott a füle. 

— Viszont ma nem tarthatunk itt edzést — mondta Pierrette. 

— Persze, nincs hol lezuhanyozni — bólintott Vanessa. 

— Edzeni sincs hol. 

— Igaz is — kapott Nimby az órájához —, örülnék, ha előkerül- 
ne az a cég, akik megvették a bútorokat. Nem szekálhatom 
őket, végül is ők fizetnek minekünk. 

— Majd megjönnek — vont vállat az egere. — Nézzünk körül az 
irodákban, és gondolkodjunk a hasznosításukról. Hétfőn pedig 
fölhívom Masson urat, szükségünk lesz építészre, nekik ez fil- 
léres ügy, de a konzorcium tagjainak remélhetőleg elvállalják. 


— És melyikünk tagja a konzorciumnak? — kérdezte Caroline. 

— Többen is az apáim közül, Elkéék, egyre többen. Minket 
nem a konzorcium alapított, de elég korán tudomást szereztek 
rólunk, és mindig segítettek, mi cserében apró szívességeket te- 
szünk, például a házukba látogató betörőknek beverjük az or- 
rocskáját. — Kissy csettintett a nyelvével. Emlékezett arra a be- 
törővadászatra három évvel ezelőtt. — Szóval úgy hiszem, el- 
vállalják, tervezéssel, kivitelezéssel együtt, nekünk pedig majd 
elő kell teremtenünk az árát. Mivelhogy az épület nem az ala- 
pítványé, tehát nem is kívánhatjuk tőle, hogy kifizesse az átala- 
kítást. 

Később aztán nem egészen így alakult. Masson úr nagyon 
kedvelte Vanessát, és úgy gondolta, egy ilyen apróságot, mint 
egy irodaépület átalakítása egérlyukká, igazán megcsinálhat 
neki önköltségi áron is. Akkor pedig arra ne legyen gondjuk, 
mondta Gérard Parmentier, aki Masson úr szomszédja és régi 
barátja volt, és szintén nagyon kedvelte Vanessát. 

A bútorzat egyetlen igazán jó állapotban levő része az irattár 
három sornyi fémpolca volt. Az bárhol a világon egy elemek- 
ből összecsavarozható fémpolc lesz. De a tárgyaló nagy asztala 
és székei kopottak, karcosak, az irodák bútorai még rozogáb- 
bak. Székek, íróasztalok, szekrények. Mindent kinyitogattak, és 
találtak némi papírhulladékot, egy ősöreg kvarcórát, aminek 
láttán Nimby csettintett a nyelvével, rakat bele elemet és beso- 
rolja a gyűjteményébe, és egy csalódott kisegeret. 

— Hát téged mi lelt? — ment oda Vanessa a kicsi vörös nord- 
német zsebegérhez, akinek látványosan lógott a füle. 

— Nem találódik fiókákban, amit zsebike vágyódik — sóhajtott 
a kislány. 

— No mit? 

— Köteges gyerekpornó! — csillant föl a szeme. — Egyik iroda- 
ember volt nagyon pedofil, tartotta itt gyűjtövényet kicsi gyere- 
kek fotóiakat, és megszűnte munkája nem tudta elvisződni! 

Sóhajtottak. Hát az tényleg klassz lett volna, ha innen nyomo- 
zást indíthatnak, de az összes fiókban csak szemét volt vagy az 
se. Némelyik be volt zárva, hoztak pár szerszámot a műhelyből 
és feltörték őket. 

— Itt lesz a gyerekpornód — mondta Artu Elkének az első ilyen 
fióknál. 


— Á, nem hiszek már én. Csak unalmos dologok, öt kiló hero- 
in, Brieftáskáben hamus pénz, ilyesmik. 

— Hamis. 

— Vagy az, esetleg, dobozben. 

Megint sóhajtottak, de most nem a vágyakozás miatt. Kissy 
már érezte, hogy a kislányt a szerelem se lesz képes megtaníta- 
ni franciául, pedig Francoise-ba igazán szerelmes. Ők kaptak 
egy picike szobát a padláson, a műhely mellett, tényleg csak 
egy ágy fért el benne, meg Nimbyék is elvonultak külön, egy 
alagsori szobácskába, mert ők csak ilyenkor lehetnek együtt. 
Mindenki más a fiú- vagy lányszobában aludt, egymás hegyén- 
hátán pakolták le a rengeteg egeret, hoppá! 

Ahogy Kissy idáig jutott a gondolatmenetben, rájött, mire 
kell ez a ház, és ki is mondta. 

— Hát elképzelhető éppen — vakargatta Nimby az orra tövét. — 
De elég nagy munka. És nemigen hiszem, hogy ha két rendes 
méretű zuhanyozót alakítunk ki, akkor marad hely két rendes 
méretű hálóteremnek. 

— Nem is kell. Csak két kisebbfajta. Vagy épp csak egy ki- 
sebbfajta, ahova egynemű egerekből vonul át három-négyszáz. 
A többiek maradnak a villában. 

— De hisz pont az a jó az egészben — húzta az orrát Vanessa —, 
hogy együtt lehetünk. 

— És ha még többen leszünk? — nézett rá Nimby. 

— Egyelőre még ne nagyon farigcsálj fél dióhéjból bölcsőt. 

— Úgy értem, ha jövőre is rendezünk tábort és néhány ezer új 
kisegeret avatunk. 

— Hát azt nem tudom. Majd akkor kitaláljuk. 

Megjöttek a fiúk a szerszámokkal és egykettőre feltörték a fi- 
ókot. Papírok voltak benne, számlák meg üzleti levelek. 

— Hat-hét évvel ezelőttről — lapozgatta Vanessa —, amúgy is 
csődbe mentek, nincs kinek elküldeni, kidobom az egészet. 
Nyitogassátok csak, de ha bármelyik fiók tele lenne aranyru- 
dakkal, nem mentek volna csődbe. 

— Hacsak elvesződítették kulcst nem — jött a cincogás Kissy 
könyöke mellől. 

— Ja, konyhát és kamrát mindenképpen be kell rendeznünk — 
folytatta a mikró, és bezúdította a papírköteget a szemeteszsák- 
ba —, edzés után még több sajtot falunk föl, mint máskor. Az 


kétségtelen, hogy ez a ház kicsi lesz nekünk, de hát nem aka- 
runk ideköltözni. Télire lehetne egy edzőtermünk, ennél sokkal 
többet ne várjunk. Jaj, egérke, holnap hívok fűtésszerelőt is, hát 
itt évek óta nem volt fűtve, az egészet át kell vizsgálni. Lássuk 
csak. Mathieu-t nem hívhatom, mert amíg azzal a vidéki mun- 
kájával el nem készül, ki se mozdul onnan. Megpróbálom majd 
Léontine férjével, sőt, őket hívhatom most is. 

S már kopogott is az óráján, morzéban utasítva, hogy kit hív- 
jon. 

Vanessa mindenkit ismer, mindent el tud intézni, bólintott 
Kissy. Megint, mint ilyenkor általában, eszébe jutott az az elve- 
szett kislány sok-sok évvel ezelőtt. 


— Mondjátok csak, nálatok van valamelyik csodahelikoptere- 
tek? — kérdezte Yves bácsi telefonon, Kissy épp a szállítókat 
nézte, amint szétszerelik a polcokat. 

— Mind itt van — felelte. 

— Át tudnátok hozni az egyiket? 

— Repülve nem jó? 

— Dehogynem. Hátul vagyunk a nagy épületben, és szeret- 
ném, ha megnézne valamit. 

Szorgos egérkezek valahol a földszinten kinyitottak egy do- 
bozt, s az aktív kamerák listáján megjelent az Enterprise. Kissy 
elnézte, amint kiröppen az ablakon és beszáguld a másik házba. 
Ott azelőtt gyártottak valamit, de a valamimegmunkáló gépeket 
már elvitték. Egy nagy üres hodály volt az egész, a falakon és a 
mennyezeten kábelek futottak, és Yves bácsi ezeket nézette 
meg a géppel. 

— Itt is szét van szakadva — állapította meg Nimby. 

— Igen, tönkrement itt minden. Erre legalább két napunk rá- 
megy. 

— Hívj szerelőt — tanácsolta Kissy. 

— Az rengetegbe kerül, majd megcsináljuk. 

— Vanessa biztos tud valakit. 

— Tud — nevetett a mikró. — Mikorra kell? 

— Ráér hétfőn reggel. De majd beszélnem kell velük, mielőtt 
jönnek, a létra magasságáról meg mindenfélékről. 

— Vettem, intézkedem. 


Az Enterprise kirepült az épületből, de nem tért haza, felröp- 
pent a város fölé, sétálni ment. Kissy is, de idelent, kilépett a 
házból, körülnézett a telken. Végül is itt rengeteg hely lenne ki- 
bővíteni ezt az irodaházat, és Yves bácsinak az utcafronti rész 
nem is kell. Viszont ez elég sokba kerül, és az alapítvány pén- 
zét nem használhatják, ha egyszer nem az övék az ingatlan. Rá- 
adásul, tűnődött tovább, a fekvése se jó, Franconville túlságo- 
san kiesik. 

Ahogy sétálgatott, rájött a megoldásra. Ha az alapítvány vesz 
magának saját ingatlant, arra már költhetnek a pénzből. Egy 
kétszintes épület, felül a közösségi helyiségek és a diszpécser- 
szoba, ahol egyenruhás, tányérsapkás kisegerek figyelik a kép- 
ernyőket, s ha riasztanak, az ügyeletes csapat már rohan is a ru- 
dakhoz, lecsúsznak a garázsba és vijjogó szirénákkal indulnak. 

Akár shindyt figyeltek meg a közelben, akár cicát. Hiszen 
nem félnek semmitől. 

S ebben a pillanatban egy fa tövéből kibukkant a cica. 


— Persze shindynek jobban örültél volna — bólintott Francoise, s 
lenézett a macskára az emeleti ablak biztonságából. 

— Hát jobban. 

— Berendezhetnénk neki itt egy sarkot — tűnődött a zseb —, 
vennénk tányérkát meg macskakaját, és ő őrizné a Frédi Kettő 
Bázist. 

— Aha — vigyorgott a másik zseb —, csak cica erre halandó 
lesz nem. Szomszédnek cicája, nem kóbor, csak figyelte or- 
rocskán egérszagt és jötte néződni. Kövér, ugyanis. Ezért nem 
üldözte téged, mert most ett és tudi, hogy lesz itt még sokan 
egérek vacsira, válózhat. 

— Válogathat. Az olvasást már teljesen abbahagytátok? 

— Nem, miért? 

— A nyelvtudásod szemernyit se javult. 

— Hát mással is el vagyunk foglalva — sóhajtott Francoise bol- 
dogan, és az egere nevetve bújt oda hozzá. 

Tavasz van, gondolta Kissy. A naptár meg az időjárás le van 
ejtve. Nigue és Claude között is egyre nagyobb az egyetértés, s 
most már Maverick és Christian füle is egymás mellett billeg. 
A csapatban dúl a szerelem. 


Lepillantott a kertben szemlélődő cicára, és nem félt tőle. Ha 
be akarná kapni őt, huszonnégy társa rántaná vissza a farkincá- 
jánál fogva. 


De hát nem volt tavasz, csak a szívükben. Nyúlós, latyakos no- 
vember volt, az egérfüles hajpántokat fülvédőre, sapkára cse- 
rélték, a jerrys pólóra kabátot húztak. Nimby és a fiúkölykök 
brigádot alakítottak, és a helikopterek összes elektromos alko- 
tórészét bevonták műanyag fóliával, mert olyan nedves volt a 
levegő. Kissy néha úgy érezte, ő se bánná, ha bevonnák mű- 
anyag fóliával. Nimby igazán tervezhetne egy készüléket, ami 
megfogja a hazatérő kisegeret a két végén, és szépen kicsavarja 
belőle a vizet. 

Volt alkalma átázni, akkor is, amikor épp nem esett az eső. 
Elment Franconville-be és felügyelte a villanyszerelőket, mert 
Yves bácsiék ki se látszottak a munkából, Nimby suliban volt, 
hát ő állt ott a szerelőcsarnokban és dirigálta őket. 

Elment annak a ligának a rendezvényére és elmondta, mivel 
foglalkozik az alapítvány, aztán megverekedett egy gyermek- 
védővel, aki föltette a kérdést, hogyan védik meg a gyerekeket 
olyan támadóktól, mint ő — jogos kérdés volt, mert több mint 
két méterre nőtt, százhúsz kilót nyomott, és az mind izom volt, 
nem zsír. Kissy először is bemutatta, hogy a pasasnak esélye 
sincs őt megütni, mert mire a hatalmas mancsát meglendíti, ad- 
digra ő a másik oldalán van és akármit csinálhat vele, aztán vi- 
gyázva hasba rúgta, amitől a pasas eléggé nyögött, Kissy pedig 
később, már a tárgyalóasztalhoz visszaülve elmagyarázta, hogy 
ha nem kellett volna ügyelnie, hogy ne okozzon igazi fájdalmat 
vagy éppen sérülést Bernard-nak — még az összecsapás előtt 
összetegeződtek —, akkor háromszor ilyen gyorsan rúghatott 
volna, és Jackie Chan legyen a talpán, aki azt ki tudja védeni. 

Elment Franconville-be és konzultált az építésszel, akit Va- 
nessa szerzett, elment Franconville-be és felügyelte a fűtéssze- 
relőt, akit nem Vanessa szerzett, mert akit ő tudott, az megbete- 
gedett, Jean-Fran kerített egy másik szerelőt. 

Aztán hazament, mármint a franconville-i házba, mert már le- 
fagyott a farkincája, benyomkodta a kódot a számzáron — a 
szárzámon, ahogy Elke átkeresztelte —, üdvözölte Ködöcskét, 
bement a kapun, bement a házba, üdvözölte Ködöcskét, lepa- 


kolt, forró vízzel lezuhanyozott, üdvözölte Ködöcskét, aztán 
csinált magának egy forró teát, közben nem mulasztva el üdvö- 
zölni Ködöcskét, aki a teafőzés alatt kivételesen csak kétszer 
kérte. 

— Téged persze nem zavar a hideg, mi? 

Ködöcske lendületes csóválással válaszolt. 

— Gondoltam. Jó vastag bundád van, meg hát az őseid valaha 
szarvasra meg medvére vadásztak a tundrán. Nimby mesélte. 
Elvileg az enyémeknek is ott kellett lenniük, talán az egyik ős- 
anyám éppen a te egyik ősapád lába elől futott be a fagyökerek 
közötti odúba, aztán kikukucskált egy darab dióval a mancsá- 
ban, hogy utoléritek-e a szarvast. Mivelhogy a sajtot akkoriban 
még nem ismerték -— tette hozzá magyarázólag, és fölkelt, hogy 
kisétáljon a kaputelefonhoz. 

— Ki az? 

— Nicolas — felelte egy férfihang. Kissy nem ismert semmi- 
lyen Nicolas-t, de hát végül is ő nem 1s itt lakik. Megnyomta a 
gombot és beengedte. Elvégre egy szál magában van egy ide- 
gen házban, fürdőköpenyben, törülközőből csavart turbánban. 
Az érkező pedig férfi. Minden lehetőséget ki kell használni. 
Legrosszabb esetben ott a bokszzsák. 

A férfi egy nagy ládát hozott a kezében és meglepve nézte 
Kissyt. 

— Jó napot... maga... bocsánat, azt hittem, hogy madame 
Blanchard az. 

— Ő még nincs itthon. 

— Értem. Szóval ezt a pár szerszámot hoztam, Nimby már tud 
róla. Itt jó lesz? 

Kissy bólintott, s Nicolas letette a ládát az egyik sarokba. 

— Maga... — nézett Kissyre, ahogy fölegyenesedett — ugye 
nem maga Nimby barátnője? 

— Nem, de mondhatni a nővére vagyok. 

— Aha, tudom már — vigyorgott a pasas. — Maga is azok közül 
való, akik a rossz fiúkat verik. 

— Ennél többet is teszünk: rendőrkézre juttatjuk őket. 

— Igen, hallottam róla. No, ha látja Nimbyt, megmondaná, 
hogy ráér a pénzzel, amíg megjövök Svédországból? 

Kissy megborzongott. 

— De hisz ott még vacakabb lehet az idő, mint itt! 


— Az bizony meglehet. Tudom a járást, ne kísérjen ki, még 
megfázik. Viszlát. 

Kissy eldünnyögött egy viszlátot, alig csalódottan. Amikor a 
pasas említést tett a Jerryről, ő már tudta, hogy itt nem lesz mo- 
lesztálás, és közben arra is rájött, hogy senki se fogja molesz- 
tálni, aki bármelyik egérhez becsönget. Azok mind tudnak a 
Jerryről, és eszük ágában sincs az életüket kockáztatni. Ez pe- 
dig azt jelenti... 

Nyílt az ajtó, Kissynek fölcsillant a szeme, a pasas csakis 
azért jöhetett vissza, hogy mégiscsak rávesse magát a kisegér- 
re. 

— Elnézést, de úgy tűnik, hogy bezáródott mögöttem a kapu, 
kiengedne? 

— Hogyne. — Kissy megnyomta a gombot a kaputelefonon, s a 
pasas távozott. 

. . azt jelenti, hogy... számoljunk egy kicsit... a Cheesebook- 
nak száztíz tagja van ez idő szerint, és vegyünk melléjük átla- 
gosan még kettőt, aki nem tag, de nekik családtagjuk, házastár- 
suk, gyerekük. Az háromszázharminc ember, vonjunk le har- 
mincat a kisgyerekek fejében, bár aligha van annyi. Háromszáz 
ember közvetlenül vagy közvetve napi kapcsolatban áll az ala- 
pítvánnyal, és bárkinek tud róluk beszélni. Vegyünk kétszáz 
embert azoknak a gyerekeknek és családtagjaiknak fejében, 
akiket megmentettünk. A shindyket ne számoljuk, mert őelőlük 
titkoljuk a létezésünket. Vegyünk ötszáz rendőrt és egyéb szak- 
embert, akikkel a Jerry már együtt dolgozott. Ez összesen ezer 
ember. Most tegyük föl, hogy egy ember átlagosan tíznek me- 
sél az alapítványról. Az összesen tizenegyezer ember, aki tud 
róla. 

Kissy csüggedten kortyolgatta a teáját, de nem mulasztott el 
egy kis gyümölcsöt és sajtot is enni hozzá. Julie néni így találta 
pár perccel később, amikor hazaért. Sok háziasszony sikít és 
székre ugrik, ha táplálkozó egeret talál a konyhájában, de hát 
Julie néni szokva volt hozzájuk, így csak megkérdezte, mi baj. 

Kissy elmondta. 

— És ez miért gond? 

— Volt itt egy pasas, szerszámokat hozott Nimbynek, alig pár 
perce ment el. 

— Csak nem... próbálkozott nálad? 


— Hát épp ez az! — fakadt ki Kissy. — Hogy próbálkozott vol- 
na, amikor mindent tud rólunk? Amit tízezer ember tud egy 
alig ötvenmilliós országban, az nem titok. A törülköző alatt 
nem is látszik a fülem, ez a pasas mégse próbálkozott semmi- 
vel, mert itt talált ebben a házban, és tudta, hogy laposra ve- 
rem. De így hogy verjek bárkit laposra? 

Julie néni letette a táskáját és csendesen annyit mondott: 

— Azt hiszem, bolond vagy, kislányom. 


Dr. Julie néni elmekórtani szakvéleményét megerősítette dr. 
Yves bácsi is, aki épp akkor ért haza, amikor Kissy már indulni 
készült, eddig segített Julie néninek a ház körül, később pedig a 
Cheesebookon jó néhány további orvos állította, hogy Kissy 
bolond. Köztük dr. Vanessa, aki viszont kijelentette, hogy ő 
maga éppen olyan bolond, mint Kissy, mert az is elszomorítja, 
hogy ilyen gyorsan nő, és ha molesztálják is, az már nem szá- 
mít pedofíliának. Noha kicsi maradt és csak épp hogy nem la- 
pos, de hát a törvényes korhatárt vitathatatlanul betöltötte, és az 
arca, modora, fellépése egyértelműen mutatja, hogy nem nyur- 
ga tízéves, hanem kicsi, fiús alkatú tizenhat éves. Georges em- 
lékeztette, hogy Nimbyvel azért alhat együtt majdnem minden 
hétvégén és a szünetekben, mert elég nagy már hozzá, amire a 
mikró fölnézett rá. 

— Apa, én azért alhatok Nimbyvel, mert én elég nagynak tar- 
tom magunkat. A törvény felőlem a két szép szemét is kisírhat- 
ja. 

— Fenét a törvény, nekem kellett volna közbeavatkoznom, ha 
hozzád nyúl, amikor még nem voltál elég érett... persze, tu- 
dom, ha ezt megtette volna, én már nem is látom viszont él- 
Ve... 
— Ugye?! — vakkantotta a mikró diadalmasan. — A zsebek szü- 
leivel is éppen ez a helyzet. 

Georges pislogott; Kissy két gépen látta őket, ők persze élő- 
ben egymást. 

— Mármint mi? 

— Mármint azért látjuk őket életben, mert nem szóltak bele a 
lányaik kapcsolatába. 

— Hát, tudod, azért tizenhárom évesen ez egy kicsit még me- 
redek. 


— Érettség kérdése, nem életkoré, az imént beszéltük meg. 
Elég érettek hozzá. Nekünk az egeremmel vannak dolgok, 
amikhez még nem vagyunk elég érettek, ezért azok még nem 
történhetnek meg. 

— S honnan tudni, hogy valaki elég érett hozzá? 

— Érzi azt az egér. 

— Nem, úgy értem, a zsebekről te honnan tudod? 

— Nekem nem kell tudni, elég, hogy ők tudják. 

Kissy vigyorgott, de mégis komolyan. Azon vigyorgott, 
ahogy a kislány ezeket előadta, dacos képpel, mint aki arra szá- 
mít, hogy ellentmondanak neki, miközben pontosan tudja, hogy 
az apja a lényegi részében egyetért vele, csak olyan kérdések- 
ben van véleménykülönbség, mint a zsebek életkora és érettsé- 
ge. 

Márpedig Francoise egyéb téren is elég érettnek tűnt pár nap- 
pal később, amikor kiosztotta a történelemtanárát, aki elítélőleg 
nyilatkozott az arabokról, a terrorizmus miatt, de őbenne egeré- 
re talált, mert a kislány kijelentette, hogy ő tiszteli a tanárok és 
a felnőttek tekintélyét, mindaddig, amíg azt nem arra használ- 
ják, hogy vállalhatatlan nézeteket töltsenek a fiatalok fejébe, 
márpedig az arab világban van mondjuk ezer terrorista vagy 
egymillió, ő nem tudja és nyilván senki se tudja, de ezért egy- 
milliárd becsületes embert leterroristázni aljasság, sőt ha a vilá- 
gon élő összes arab egy kivétellel mind terrorista lenne, az az 
egy kivétel akkor is kivétel, és mellesleg francia terroristák is 
vannak. Éppenséggel Levallois-nak is van híres szülötte, Auga- 
gneur őrmester az idegenlégió első menetzászlóaljától, aki hős 
ugyan, hiszen visszaszerezte a bank aranykincsét, de azért le- 
puffantott egy-két franciát Is. 

A tanárnak fogalma se volt, ki az. 


A pasas épp csak kiszállt a kocsijából, amikor a lány kilépett a 
szomszéd kocsi mögül. Jacgues feléje fordult. 

— Jó estét, doktor úr. 

— Maga az, Henriette? 

— Nem. 

— Ne tréfáljon. 

— Biztos benne, hogy mindketten azonosak vagyunk önma- 
gunkkal? 


— Hogy érti ezt? — a kérdés már gyanakvón hangzott, s a dok- 
tor tett egy kézmozdulatot a nadrágzsebe felé. 

— Ne kapkodjon! Csak semmi hirtelen mozdulat. Tudja, vala- 
melyik kocsi irányából egy pisztolycső szegeződik magára. 

— De hát mit akar voltaképpen? 

— Tudja azt maga. 

— Henriette, magának fogalma sincs, mit művel. Egész idő 
alatt azon voltam, hogy segítsek az apján. 

— Ez kedves magától, és bizonyára befolyásolna is, ha a jó 
öreg Gustave az apám lenne. Fizettem neki, hogy szerepeljen 
az apámként, mert tudtam, hogy így juthatok el magához. 
, Doktor úr!" A maga barátai éppen olyan gazemberek, mint 
maga. Ha azért fizettem volna Gustave-nak, hogy süsse meg 
magát parázson, azt is megtette volna. 

— Milyen kedves, hogy nem ezt a megoldást választotta. 

— Holnap ilyenkorra azt fogja kívánni, bárcsak inkább meg- 
süttettem volna élve. 

— Tudja, Henriette, vagy bármi is legyen a neve, én szívesen 
folytatnám magával ezt az eszmecserét, de várnak a betegeim. 

— Íréne. 

Jacgues tett egy félkört kettejük között, hogy a lány másik ol- 
dalát lássa. 

— Rendben, tehát kedves Iréne. .. 

— Nem én vagyok Iréne. Az anyám. Iréne Lamartine. Mary 
Jenkins. Frida Schwarzenberg. Anneluise Bartholdy. Ismerősek 
ezek a nevek, , doktor úr"? 

Csend. Hosszúra nyúló, nagy csend. 

— Hermannstrasse 145 — folytatta a lány. — Beszéltem azzal az 
úgynevezett orvossal, akinek maga ezt az egész csodálatos új 
életet köszönheti. Beszélt, mint a vízfolyás. Magnóra mondott 
mindent, és aláírt nyilatkozatot adott. Még meg is köszönte, 
hogy elmondhatott mindent. Harminc év börtöntől menekült 
meg. Ne aggassza magát az anyag miatt, nincs nálam. Olyan 
helyen van, ahol soha nem találja meg. De ha én eltűnök, eljut 
mindenhová, ahová maga nagyon nem szeretné. Mit szól eh- 
hez, Herr Schultze? 

Csend. Jacgues visszafordult a férfi felé. 

— Vagy szólítsam inkább Kalasnyikov elvtársnak? Ez közös 
bennünk, imádjuk gyűjteni a neveket. Mondjuk a Kalasnyikov 


elvtárs legalább vicces, hiszen maga soha nem használt Kalas- 
nyikovot. Nekem nem volt ilyen fantáziám, amikor kitaláltam 
azt a nevet, hogy Jürgen. 

— Szóval maga volt. 

— Én. Maga persze a jó öreg Mosbachra gyanakodott, és meg- 
ölte. Eszébe se jutott, hogy egy levélre nő is írhat férfinevet. 

— Látja, ez tényleg nem jutott eszembe. De van valami, ami 
viszont magának nem jutott eszébe, Henriette. 

— Éspedig? 

— Hogy ha Mosbachot nem a stuttgartiak ölték meg, hanem 
én, akkor a halála előtt nekem fecsegte el, hogy Duhovszkij le- 
bukott. Vagyis tudok arról, hogy a csoportot felszámolták, és 
pontosan tudom, hogy ebben a mélygarázsban kettőnkön kívül 
egy árva lélek sincsen, se pisztollyal, se anélkül. Mármost le- 
het, hogy maga tud levelet írni, Henriette, vagy akárhogy is 
hívják, hiszen a kedves mamájának se Lambert volt az igazi 
neve, viszont nem tud bánni a fegyverrel. Azt hiszi, nem jöttem 
rá, miért lőtte szét Rakosnik feje körül a könyvespolcot?! Mert 
pocsék céllövő, kisasszony! 

A végén már ordított, és felemelt pisztollyal megindult a lány 
felé, Jacgues előtt megállt, s ahogy a lány beugrott a kocsi mö- 
gé, kétszer elsütötte a fegyvert. Egy pillanat múlva Kissy előre- 
rontott, kirúgta a kezéből a pisztolyt, és egy sor erőteljes ütést 
mért az arcára, azaz csak próbálta, mert Schultze kivédte min- 
det. Ő is ütött, de az ütés célt tévesztett. Kissy szélvészként 
megpördült és rúgott, a habszivacs talpú cipővel alig érintve a 
férfit, aki hátratántorodott és fejjel nekizuhant egy kocsi oldalá- 
nak. Még el se terült a kövön, amikor Kissy, végig háttal 
Jacgues-nak, elővette a pisztolyát és két méterről az egész tárat 
belelőövöldözte. 

— Igaza volt, pocsékul lövök — szólalt meg a háta mögött, 
Jacgues mellett Marie. — Ezért inkább jó sokat! 

Kissy leengedte a fegyvert és várt, továbbra is háttal Jacgues- 
nak, amíg Schultze kiszenvedett. 

— Ennyi — szólalt meg Pierre. — Köszönöm, jó volt. 

Kissy odaugrott a halotthoz. 

— Nem rúgtam meg, Martin úr? 

— Köszönöm, jól vagyok — mondta a férfi —, de ha fölsegít, azt 
külön megköszönöm. 


Kissy szolgálatkészen nyújtotta a kezét, talpra segítette, aztán 
megfordult, Jacgues felé, aki alig látszott a steadicam mögött, 
köpcös, szakállas emberke. 

— Jó volt? 

— Nagyon baró — bólogatott —, bírom, ahogy mozogsz. Király. 
Tudsz így mozogni lassabban is? 

— Hé, észlény — Marie megkopogtatta az operatőr fejét —, biz- 
tos a bizgentyűiddel játszottál, amikor Pierre megmondta, hogy 
a kislány igaziból is péppé ver bárkit. 

— Én csak el akartam hívni táncolni! 

— Aha, tudjuk, mit hívsz te táncnak. 

Marie odajött Kissyhez. Egyforma magasak voltak, egyforma 
volt a farmerjük, a dzsekijük és a szőke parókájuk, de szemből 
nem is hasonlítottak egymásra. 

— Kislány, ha filmes karriert akarsz csinálni, egyvalamit je- 
gyezz meg. Soha ne higgy el pasinak semmit, mert mindegyik 
csak a bugyidat akarja lehúzni. 

— De hát nekem is ez a célom — nevetett Kissy. — Amikor nem 
filmezek, pasikat fogok. 

— Minek? — hökkent meg a színésznő. 

— Hogy ne ők fogdossanak kicsi gyerekeket. 

Kissy nem tudta meg, hogy akivel végzett, az melyik hatalom 
ügynöke voltaképpen, és miért ölte meg a lány, azazhogy ő ma- 
ga, meg hogy ki az a rengeteg ember, akiknek elsorolták a ne- 
vét, de még hazafelé a motoron is ezzel játszott. , Tudom ám, 
Mitchell, hogy maga igazából Kowalski!" , Akkor rosszul tud- 
ja, Jackson, mert én Hansen vagyok, igazából Mortimer!" , Ha- 
ha, csakhogy én nem vagyok Jackson, Jacksont megöltem, én 
vagyok (zöldet jelzett a lámpa, hirtelen nem jutott eszébe több 
családnév) Chaton!" , Azt maga csak hiszi, hogy Jacksont ölte 
meg, az igazából Johnson volt!" 

Bolond egy műfaj, de sebaj, keresett egy kis pénzt és elszóra- 
kozott ezzel két órát. Muszáj csinálni valamit, amíg az egérkék 
megtalálják a módját, hogy kapják el a fórumozó shindyket. És 
szívességet tett Pierre Serrault-nak, azt mondta, égre-földre 
nem talált alkalmas dublőzt, mindenki túl magas, túl kövér, túl 
elfoglalt vagy túl influenzás. Kissyvel szerencsére nemrég ta- 
lálkozott Beaulieu-ben, így tudta a magasságát, és pont itt for- 


gattak Auteuilben, hát elhívta, ő pedig kinyírta neki ezt a jóvá- 
gású kémet. 
Jövőre főgonoszt is öl! 


— Well, mice. A három admin privát gyűjteményében, amit Rö- 
vidkarajnak neveztünk el, több mint ezerkétszáz kép található. 
Alaposan átvizsgáltuk mindet, fölvettük a rendőrségi adatbázis- 
ba, minden megtehetőt megtettünk. Az eredmény nulla. A ké- 
pek negyedrészénél azonosítottuk a gyerekeket, mármint nem 
mi, hanem a rendőrség arcfelismerő szoftvere, nekik a sze- 
mélyazonosságuk is ismert. Tíz-tizenöt éves fotók. Sokat közü- 
lük már láttunk máshol, még ismerős is van, Muk, akiről a mi 
jóvoltunkból nem készül többé pornó. Marad kilencszáz kép, 
egész pontosan száztizenegy különböző gyerek. Az azonosítá- 
suk reménytelen, feltehetően nagy részüket olyan régen fotóz- 
ták le, hogy azóta teljesen megváltoztak. De nekünk nem is a 
gyerekek azonosítása kellene, az a rendőrség dolga. Mi azt sze- 
retnénk, ha lenne legalább egy gyerek, akit az egyik adminnal 
kapcsolatba hozhatunk, akiről tudjuk, hogy a szomszédja vagy 
az unokahúga, teljesen mindegy. Akitől eljuthatunk hozzá. Az 
eredmény nulla. Egyvalamit kivéve. 

Nimby megköszörülte a torkát és ivott egy korty narancsle- 
vet. 

— Jézusmáriáról tudjuk, hogy komolyan... a lehető legkomo- 
lyabban abuzálja az ötéves lányát. Persze kértek képet is, de 
nem rak föl. A másik kettőnek csak olyan gyerekek vannak, 
akiket be akarnak cserkészni, de elég jól haladnak. Gyakorlati- 
lag bármikor megjöhet az értesítés, hogy Rick vagy Frodo le- 
fektetett egy nyolc- vagy tízévest, de fiatalabbak is vannak a 
vadászterületükön. Ez minden. Egyetlen esélyt látunk. Mondd 
el te, egérke. 

Vanessa rámosolygott párjára a képernyőkön át, és odahúzott 
egy másik táblagépet maga elé. 

— Jézusmáriának van a szerveren egy titkosított adatbázisa. 
Másfél kilobyte mindössze. Körülbelül hetente, néha valamivel 
ritkábban változtat rajta. Persze fogalmunk sincs, mi van ben- 
ne, lehet, hogy ételreceptek. De hátha valami fontos. Az ege- 
remmel kitaláltuk, mit lehetne tenni. A védelmet nem lehet fel- 
törni, viszont átírhatjuk a programot. Nimby kivette a rendszer- 


ből a titkosítót és átírta úgy, hogy amikor a jelszót megkapja, 
küldje el nekünk. Persze nem a mi címünkre, és nem is egyenes 
paranccsal, bár kicsi a valószínűsége, hogy az adminok pont a 
kódnak ezt a részét fogják nézegetni. A megváltoztatott kódot 
persze a szolgáltatónak kell betenni az eredeti helyére, ez nekik 
a biztonsági előírások meg mit tudom én, mi miatt pár napba 
beletelik. Akkor már csak meg kell várni, hogy Jézusmária ki- 
nyissa ezt a dokumentumot, és megtudjuk, mi van benne. 

— Legrosszabb esetnek megfőzösz a kajareceptekt — érkezett a 
szaktanács Kielből. 

— Legrosszabb esetben cica van benne — vitatta a másik zseb. 

— Cicától nem féli kisegér úgyse. 

— Egy pillanatig még szakadjunk el a cicáktól — kérte Nimby. 
— A fórum képanyagát Hosszúkarajnak neveztük el... 

— De miért? — kérdezte Jacgues. 

— Mert ebben nem ezerkétszáz fotó van, hanem tizenhatezer, 
és csupa disznóság. 

— Szóval a Hosszúkaraj azok a képek, amiket minden tag lát- 
hat. Ezeket is föl kell dolgozni. Úgy gondoltam, hogy nem 
mindegy, hogy egy egérre ezerötszáz kép jut vagy csak hat- 
száz, tehát a kölykök közül is toborozni fogok önkénteseket. A 
toborzás kész, mindannyian önként jelentkeztetek. Van egy le- 
írás arról, hogy mit kell vizsgálni a képen és a kísérőszöveg- 
ben, ezt olvassátok el, tanuljátok meg és alkalmazzátok. A gép 
mindenkinek azonos mennyiségű képet asszignál, a csoporto- 
kat egyben tartva. Nézzétek végig és dolgozzátok föl. Beszél- 
tem, cin-cin. 

Az alapítvány két pártra szakadt. A kisfülüek egyáltalán nem 
helyeselték, hogy a gyerekek pornóképeket nézegessenek. A 
nagyfülűek viszont rámutattak, hogy tizenhatezer képet kell vé- 
gignézni. Ez is része az egérségnek, és tudomásuk van gyere- 
kekről, akiket éppen most akarnak ezek az alakok behálózni, 
akárhol lehet valamilyen információ, ami alapján rájuk talál- 
hatnak, egyszerűen nem ér rá a dolog. 

Végül a szülők oldották meg hatalmi szóval: a kicsiket letil- 
tották erről, és ők maguk vállalták a feladatot. Bevontak né- 
hány olyan kisfülűt is, akinek nem is volt egér gyereke. Végig- 


nézték a képeket és elolvastak mindent a fórumban, kevesebb 
mint egy hét alatt. 

Georges mindannyiuk véleményét fogalmazta meg, amikor 
azt mondta, ez a legvégső határa annak, amit hajlandó megten- 
ni az alapítványért. 


— Aki pedofil, ne politizáljon — jelentette ki Nimby, amikor 
Molly és Francois anyja megtalálta egy beszélgetésben, hogy 
mi Rick véleménye a polgármesteréről. Egy parkosítási problé- 
ma került terítékre, annak folytán, hogy egy kislányt parkban 
fotózott le valaki — a képet a netről szedték, teljesen legális 
volt, ruha volt rajta —, és amikor erről beszéltek, Rick kifejtette 
a véleményét a parkosításról. Persze nem nevezte meg se a te- 
lepülést, se a polgármestert. De madame Lavanant fölismerte, 
mert ők 1s ott éltek és foglalkozott az üggyel. Rick Colombes- 
ban él. 

— Lehet, hogy naponta elmegyünk mellette az utcán — mondta 
Francois. 

— Ez meg fog változni, ha elkapjuk és sikerül rábizonyítani 
valamit abból, amivel dicsekszik — felelte Nimby. — Például az 
a lány a bulin őszerinte is nemi erőszak volt. 

— De az már húszéves. 

— És? Attól még büntetendő. 

— Ja persze... 

— Keressük meg a lányokat — szólalt meg Molly. 

— Hogyan? — kérdezte anyja. 

— Azt írta, hogy osztálytársak. Kilencévesek. Tehát negyedi- 
kes elemisták. Tegyük föl, hogy a valódi nevüket használja. 
Van egy iskola, amelyikben három negyedikes barátnőt úgy 
hívnak, hogy Francine, Yvette és Virginie. Hány ilyen osztály 
lehet? 

— Azt nem tudom -— felelte Nimby —, de Colombes-ban har- 
minckilenc iskola van. 

— És? Ha mindenki kettőt fölhív, ötvenet is megkérdezhetünk. 

— Nem lesz az úgy Jó — sóhajtotta Kissy. — Nem fogják telefo- 
non megmondani. Hivatalos megbízólevéllel kell odamenni 
egy felnőttnek. Vagyis nekem. 


A bajuszos, jóképű, kicsit pocakos igazgató meglepve vette át a 
megbízólevelet, és rögtön a fejlécen megakadt a szeme. 

— Nocsak. Rendőrség? Nem látszik rendőrnek, ne haragudjon. 

— Nem is vagyok az. Egy polgári alapítványtól jöttem, benne 
is van a levélben. 

— Érrrr... tem — dünnyögte az igazgató elgondolkodva, amíg 
a levelet olvasta. — Aha. Szóval nyomoznak. S milyen ügyben? 

— Erre nincs jogom válaszolni magának. 

— Hanem? 

— Három gyereket keresünk, de csak az életkorukat és a ke- 
resztnevüket tudjuk. Ezért be kell tekintenem a nyilvántartásba. 

— Gondolom, nem árulhatja el, mivel gyanúsítják őket. 

— Dehogynem. Semmivel. Megvédeni szeretnénk őket attól, 
hogy bűncselekmény sértettjeivé váljanak. 

— Úgy. — Az igazgató tűnődve nézegette Kissy rendes igazol- 
ványát és a Jerry-igazolványt, aztán visszaadta őket a megbízó- 
levéllel együtt. — Nem haragszik, ha felhívom a rendőrséget? 

— Szó sincs róla. Egészen nyugodtan, már három igazgató 
megtette. 

— Tehát végiglátogatják az iskolákat. 

— Igen, ez a nyolcadik hely, ahová eljöttem. — Kissy fölállt. — 
Kint leszek a folyosón, amíg informálódik. 

— Köszönöm. Néhány perc az egész. 

Kissy kisétált a folyosóra, ahol töméntelen gyerek nyüzsgött, 
mint általában az iskolai folyosókon minden szünetben. Máso- 
dik napja járta az iskolákat és több gyereket látott, mint életé- 
ben összesen. Ha az utolsó iskolában akad nyomra, akkor gya- 
korlatilag találkozik a nyolcvanezer lakosú város összes isko- 
láskorú gyerekével, kivéve akik aznap hiányoztak vagy mond- 
juk pont a vécén voltak, amikor ő ott járt. Ja, meg akik az eme- 
leten vannak. 

— Elnézést, ön kicsoda? — állt meg előtte egy tanárnő. 

— Az igazgató úrhoz jöttem. 

— Akkor miért nincs bent nála? 

— Telefonál, ellenőrzi, hogy ki vagyok és igazat beszélek-e — 
mondta el Kissy legalább tizenötödször. Az előző iskolában 
hárman is kifaggatták. 

— Értem. Elnézést. 

— Kérem. 


A tanárnő továbbment, de még visszanézett rá. Óvatosak. 
Elég értékes holmi egy gyerek, itt pedig legalább egymillió 
nyüzsög belőlük. 

— Tehát mit tehetek önért? — kérdezte az igazgató, amikor 
Kissy visszament. 

— Látnom kell a gyerekek névsorát, osztályonkénti bontásban. 

— Azt hittem, megmondja azokat a neveket. 

— Sajnos nem tehetem. Bizonyára gyorsabb lenne így, hiszen 
ön ismeri a gyerekeket, de a felügyelő úr nem engedélyezte, 
hogy bármilyen adatot kiadjak. 

A felügyelő urat Mathieu-nek hívták, Castelli kereste meg a 
kedvükért. Egykettőre elintézte a megbízólevelet saját hatáskö- 
rében, és várja a jelentést az eredményről. 

— Hát kérem. Itt is van, tessék. 

Kissy gyorsan átfutotta a pár oldalas listát, az egészet, mert 
járhat valaki egy osztállyal feljebb vagy lejjebb is, meg hát 
nem is biztos, hogy Rick kormeghatározása pontos. 

De negyedikesek voltak mind a hárman. Egy osztályba jártak. 

Francine Marlier, Yvette Vally és Virginie Pontin. 

— Úgy látom, megtalálta őket — hallatszott az igazgató hangja 
szárazon. 

Kissy fölkapta a fejét, hirtelen rebbenő fülekkel. Jobban kell 
uralkodnia az arcán. És ha az igazgató cicát tartott volna az iro- 
dájában? 

— Igen — megköszörülte a torkát —, igen, megtaláltam őket. 

— És nem árulhatja el, hogy kik azok. 

— Nem, semmiképp. Ezért az összes gyerek lakcímére szüksé- 
gem van, hogy az övéket kiírhassam. 

Már a kezében volt a telefonja is. Az igazgató kicsit nyomo- 
gatott a számítógépen, aztán fölkelt és helyet mutatott Kissy- 
nek az asztal mögött. 

— Eszerint nem őket fogja megkeresni, hanem a szüleiket — 
mondta, kicsit távolabb sétálva, hogy ne lássa, Kissy mit ír. — 
Vagy azt már a rendőrök? 

— Ezt még nem tudom, igazgató úr. 

Gyorsan kijegyzetelte a szülők nevét és címét, és megköszön- 
te a segítséget. 

— Én is tudomást szerzek majd róla, hogy mit értek el? — ér- 
deklődött az igazgató. 


— Hát... ha sikerrel járunk, akkor a rendőrség letartóztat vala- 
kit, én pedig fölhívom önt és elmondom. 

— Egy pedofilt — bólintott az igazgató. 

— Igen. Reméljük, hogy idejében rábukkanunk, mielőtt kárt 
tesz bennük. 


A terv ekkor már megvolt. Amikor véget ér a suli, mindhárom 
lányt várják otthon. Az Enterprise-t elvitték Mollyékhoz három 
bogárral, Nimby rakott rá egy harmadik bogártartót. Amint 
megvannak a címek, a bogarak elrepülnek a lányokhoz, az En- 
terprise a közelükben marad, hogy biztosítsa a kapcsolatot, és a 
bogarak figyelnek. Persze nem a levegőből, keresnek majd 
megfigyelőhelyet, ha csak a kamera működik, nem fogyaszta- 
nak sokat. Ma csak azt akarják megtudni, hogy néznek ki a lá- 
nyok. Csütörtök van, és Rick hétvégenként szokott velük talál- 
kozni, nem mindig egyszerre, hol így, hol úgy. Holnap már a 
suli előtt állnak lesben és követik őket. 

A terv azonban csak addig működött, amíg meg nem tudták a 
címeket. Virginie: rue des Avants negyvenhat. Családi ház. 
Yvette és Francine: rue Gabriel Péri, két szomszédos lakótelepi 
ház, az egyik nyolcemeletes, a másik tíz. 

— Ide rengeteg gyerek fog ma hazajönni — mondta Vanessa, 
mialatt Kissy kifelé ballagott az iskolából —, ide fölösleges bo- 
garat küldeni. Lássuk csak. Egy a háromhoz az esélye, hogy 
pont Virginie lesz az, akivel Rick holnap elsőként találkozik. 
Vagy holnapután, még ezt se tudjuk. 

— És Rick szerint a hétvégén előrébb jut valamelyikkel — je- 
gyezte meg Angéligue. 

— Ezt már legalább háromszor írta — mondta Nimby. 

— És lehet, hogy mindannyiszor úgy is volt, hol ezzel, hol az- 
zal, sok fokozatban lehet egy gyerek bizalmába férkőzni. Vagy 
lehet, hogy még tízszer leírja és egyszer se sikerül neki. Nem 
vállalhatjuk a kockázatot. Új tervre van szükség, egérkék. 

Kissy leült a motor mellett egy padra és gondolkodott. 

— Hát — mondta — nekem ugye csak akkorka fejem van, mint 
egy dió. 

— Mindannyiunknak csak akkorka fejünk van, mint egy dió — 
jegyezte meg Vanessa. 


Ez komoly gond volt, és nem is tudták megoldani. Kissy 
ezért elüldögélt a padon másfél órát. Pár perccel kicsöngetés 
előtt megint bement a suliba és megkereste azt az osztályt. Szé- 
pen megvárta a tanítás végét és benyitott. 

Ahogy a rengeteg szempár rászegeződött, már tudta, hol kö- 
vette el a hibát. Nem ellenőrizte, hogy nem jár-e ide cica is. De 
hát most már mindegy. Sziasztokot mondott a gyerekeknek és 
odament a tanárnőhöz. 

— Jó napot, madame. Kissy Chaton vagyok a Jerry Alapít- 
ványtól. Beszélnem kell három tanítványával. 

— Milyen ügyben? 

Kissy eltette az igazolványát és átadta a rendőrségi megbízó- 
levelet. 

— Rend... — a tanárnő elharapta a szót. — Értem. Tehát mit kí- 
ván? 

Kissy az osztályra nézett. 

— Melyikőtök Francine Marlier, Yvette Vally és Virginie 
Pontin? 

A megnevezettek zavartan felálltak. Három kilencéves kis- 
lány, teljesen átlagosak, minden különösebb ismertetőjel nél- 
kül. 

— Hol lehetnénk magunkban, madame? 

— Hát... akár itt, hiszen vége az órának. . . 

— Köszönöm. 

Kissy fesztelenül lecsüccsent a tanári asztal szélére, úgy várta 
meg, hogy a zavart és gyanakvó osztály kelletlenül kiszivárog- 
jon. A tanárnő maradt. 

— Magunkban, madame. 

— De kérem, nekem jogom és kötelességem itt lenni. 

— Ez nem kihallgatás és én nem vagyok rendőr, madame. 
Nem vádoljuk őket semmivel. 

— Akkor mit akar tőlük? 

— Erre nincs jogom válaszolni magának. 

Fölkelt, odament a lányokhoz, kihúzott négy széket a padok 
közül és körbe állította. A tanárnő kiment, becsukta az ajtót. 
Leültek. Három riadt, gyanakvó arc. 


— Hát jó. Szóval én Kissy vagyok és a Jerry Alapítványtól jöt- 
tem, hogy a segítségeteket kérjem. Igazából jobb lenne egy 


cukrászdában vagy akárhol, ahol kellemesebb, de nem tudom, 
hol van az, akit keresek, és nem akarom, hogy meglásson vele- 
tek együtt. Ti mindhárman ismeritek, én nem tudok róla sem- 
ümit. Férfi, valószínűleg egyikőtöknek sem rokona, általában 
hétvégén találkoztok vele, de lehet, hogy nem egyszerre. Nem 
tudom, hogy a világ mit tud arról, hogy miért találkoztok, de 
őneki egészen más célja van a találkozásokkal, mint amit a szü- 
leitek hisznek. Lehet, hogy ti már tudjátok az igazi okát, ezt 
sem tudom. Azt tudom, hogy meg szokott titeket simogatni, 
hogy hol, azt nem tudom, de a popsitokat egész biztosan. Leg- 
alább egyikőtöket látta bugyiban, de lehet, hogy anélkül is. De 
ez csak a kezdet. Sokkal többet akar tőletek, és én azért jöttem, 
hogy ezt megakadályozzam. 

Erre elég nagy csend lett. A lányoknak szemlátomást nem 
volt ínyére a téma, és nem is úgy tűnt, mintha elhinnék, amit 
mond. És nagyon pirosak is voltak. 

— Szexet akar — közölte Kissy tárgyilagosan. — Nem tudom, 
mennyit kapott meg abból, amit szeretne, de biztos vagyok 
benne, hogy még távolról sem mindent. Nem tudom, mennyit 
tudtok arról, hogy a szexbe mi minden fér bele, de bármit is 
hallottatok, ennek az embernek a kívánságlistája sokkal hosz- 
szabb. Súlyos testi és lelki sérüléseket fog nektek okozni. És ha 
lehet, ne játsszuk el, hogy fogalmatok sincs, kiről beszélek, 
mert pontosan látom rajtatok, hogy nagyon is jól tudjátok. 

Csend. 

— Az alapítvány azt is tudja, hogy ez az ember már több bűn- 
cselekményt elkövetett, egy lányt megerőszakolt, többeket 
megvert, és vannak homályos utalásaink arra, hogy valószínű- 
leg megölt egy férfit. Ha kézre kerül, megtudhatjuk, mi történt 
voltaképpen. Ha nem találjuk meg, akkor ti lehettek a követke- 
zők. A pszichológusunk szerint tipikus bűnöző alkat, aki előbb- 
utóbb mindenképpen elkövet valamit, újra meg újra. Gondo- 
lom, a barátainak tartjátok magatokat. Nem azok vagytok, ha- 
nem a célpontjai. 

— Ez nem igaz! — csattant föl az egyikük, a szőke; Kissy idő- 
közben rádöbbent, hogy nem tudja, melyik melyik. 

— Mi nem igaz? 

— Igenis a barátai vagyunk. Soha nem csinált velünk semmi 
rosszat, és nem is fog! Te nem ismered őt! 


— Ebben igazad van. Nem ismerem. Ismertessetek össze vele, 
hogy én is lássam, milyen rendes ember, és akkor elmegyek. 

Megint csend. Kissy lehajolt a széke mellé tett hátizsákjához, 
kinyitotta és kivette a táblagépét. 

— De addig is ezt érdemes megnéznetek. 

A középsőnek adta. Egy költői részlet volt rajta a három ad- 
min privát levelezéséből, amit most a suli előtt üldögélve vá- 
lasztott ki a csapattal. 


— Öreg, ezt a kiscsajt hanyatt vágom, ha addig élek is. Még a 
neve is ínycsiklandó, Virginie, ezt mondjuk leírom, több száz- 
ezer van belőle, de ilyen feneke egynek sincs. Könnyebb ráven- 
ni, hogy levegye a szoknyáját, mint némelyik egyetemista kis lo- 
tyót. Yvette-tel már nehezebben megy a vetköztetés, de azért 
halad, még pár délután és lekerül róla minden. Francine a leg- 
szégyenlősebb, de csináltam róla is pár olyan fotót, amiket nem 
szeretne megmutatni anyucinak, úgyhogy a kezemben lesz, ami- 
kor akarom. 

— Na és mikor akarod? 

— Még várok pár hétvégét, idomuljanak, de hogy mindhárom 
meglesz még az idén, az fix. A szilveszteri bulit négyesben tölt- 
jük az ágyban. 


— Ez nagyjából az egyetlen részlet, amit megmutathattam, és 
ezt is egy kicsit meg kellett cenzúrázni, mert igazából disznóbb 
volt — adta meg a kegyelemdöfést Kissy, amikor a lányok el- 
hűlve fölnéztek a képernyőről. — Sokat írt rólatok, és ennél még 
sokkal, de sokkal disznóbban. Ez egy betegség, úgy hívják, 
hogy pedofília. A barátotok szexuális zsákmánynak tekint ben- 
neteket. Ez nem lenne baj, ha csak bent a fejében gondolná, de 
ő már csinált veletek olyan dolgokat, amik rossz hatással van- 
nak a fejlődésetekre, és még több ilyen dolgot tervez. Le akar 
titeket fektetni. Még az idén, olvashattátok, vagyis heteken be- 
lül. Márpedig biztosak lehettek benne, hogy ez nektek még jó 
pár évig korai lesz. Ezért ez bűncselekmény, és börtön jár érte. 
Eltehetem a gépet? 

Visszaadták, eltette. 

— Úgy kerültem ide, hogy sikerült kideríteni, melyik városban 
él, és sorra jártam az iskolákat, kilencéves lányokat kerestem, 


akiket Virginie-nek, Yvette-nek és Francine-nak hívnak. Persze 
csak reméltük, hogy a valódi neveteket használja. Ja, elfelejtet- 
tem mondani, hogy a barátaival rendszeresen cserélget képeket, 
amik gyerekeket ábrázolnak szex közben, és biztosak lehettek 
benne, hogy a ti képeiteket is megkapják, aztán továbbadják az 
ő barátaiknak, idő múltával eljutnak bárhová. 

— Rólunk nem csinált képeket — mondta a szőke, megköszö- 
rülve a torkát. 

— Még nem, szerencsére. De az is sorra került volna hamaro- 
san. Nézzétek, mi öt éve foglalkozunk ilyen... mi a baj? 

A fekete hirtelen változott meg, lehajtotta a fejét és nagyon 
piros volt, még az eddiginél is pirosabb. 

— Rólad viszont csinált képeket — állapította meg Kissy. 


Virginie volt a barna, Yvette a szőke és Francine a fekete. 
Amikor kifelé tartottak, a tanárnő megint odajött és tudni akar- 
ta, mi folyik itt. 

— Erre nincs jogom válaszolni magának. 

— Nézze, nekem vigyáznom kell ezekre a gyerekekre. 

— Nekem is, asszonyom. 

— És most hova viszi őket? 

— Erre sincs jogom válaszolni magának. 

— Jól van. Akkor maga most szépen elmegy, ők pedig itt ma- 
radnak. 

Kissy sóhajtott. — Madame. Ha én most elmegyek, akkor a 
suli kapujáig megyek és ott megvárom őket. Nem kell sokáig 
várnom, hiszen vége a tanításnak, nincs miért idebent maradni- 
uk. Feltétlenül szükségesnek tartja ezt a bohóckodást, hogy ti- 
zenhat métert különválva tegyünk meg? 

Most a tanárnő sóhajtott. 

— Nem lesz semmi bajuk, asszonyom. Éppen azért jöttem és 
azért viszem őket magammal, hogy ne legyen. 

— És mit szól, ha én is magukkal tartok? 

— Nincs akadálya... ha hallgat arról, amit lát és hall, és ha 
nem áll elém. 

— Nem állok maga elé? 

— Majd megérti. Induljunk. A barátunk ilyenkor már otthon 
van, egyenesen őhozzá megyünk. 


Az évszakhoz képest egész jó idő volt, sütött a nap. Kissy 
meggyorsította lépteit az udvaron, mert a napsütés remekül 
megvilágította az utcán a motoros srácot. Azazhogy motor nél- 
külit, motorral. 

— Szia, várj, ne indulj még! De jó, hogy utolértelek, el tudnál 
vinni a... a... a... majd mutatom az utat. 

Hirtelen döbbent rá, hogy semmilyen helynevet sem ismer a 
környéken. 

— Öööö... hát... 

— Jaj, csak nem azt akarod mondani, hogy nem indul? 

— Hát... tényleg nem indul. . . 

Kissy kedélyesen belekarolt a srácba. 

— Csak nem azért, mert a zsebemben van a kulcsa? 

Matt. A srác idegesen kacarászott. Kissy gyengéd mozdulat- 
tal benyúlt a farzsebébe és talált egy tárcát. Kinyitotta, és elen- 
gedte a srácot. 

— Tehát, kedves Philippe-em — olvasta le az igazolványáról —, 
nekem valami azt súgja, hogy nincs biztonságban a motorom 
ezen a környéken. De van egy kis dolgom ezekkel a hölgyekkel 
— biccentett a kapuban álló, meglepett társaság felé —, és nagyra 
értékelném, ha addig itt állnál és őriznéd a gépet. Akkor vissza- 
adom a tárcát. Persze akkor is, ha már nem talállak itt, de ugye 
megérted, hogy akkor nem lesz időm személyesen elvinni, ha- 
nem inkább leadom a rendőrségen? 

És továbbsétált a három döbbent kislánnyal és a tanárnővel. 


Pillanatok múlva jött szembe egy taxi, Maverick szinte gurultá- 
ban ugrott ki belőle, átvette a viteldíjat Kissytől — náluk nem 
volt pénz —, beadta a sofőrnek, közben kiszállt Christian is. A 
másik irányból egy másik taxi Mollyékat hozta. 

— A társaim — mutatta be Kissy a kicsiket, akik egy szempil- 
lantás alatt fölcsapkodták az igazolványaikat. — Molly, Mave- 
rick, Christian, Francois... madame Auzel, Virginie, Francine, 
Yvette. Mondd, egérke, ti ezzel jártok iskolába? 

A testvéreknek ott volt a hátán a Jerry-hátizsák, Mollynak a 
helikósdoboz is az Enterprise-zal meg a bogarakkal. 

— Dehogy, hazamentünk érte a taxival, az előszobában van- 
nak a hátizsákok, beléptem, letettem, fölvettem, kiléptem, eljöt- 
tem. 


— Hm. És az ajtót bezártad? 

— Minek? 

— Minek, egérke, hát betörő ellen! 

— Mi a csodának, ha anya már otthon van? 

— Jaaaa... 

Tízperces sétával ott voltak a shindy házánál. Rainier Adet. A 
kislányok privát angoltanára. 

Megmutatták a házat, de nem mentek közelebb, Kissy benyi- 
tott a sarkon álló étterembe. 

— Gyertek be mind, ön is, madame. 

Gyér volt a forgalom, könnyen elvonulhattak egy sarokasztal- 
hoz és a mellette levőhöz. 

— Tudjátok a dolgotokat, egérkék. Ez a shindy kislányevő, te- 
hát Csőrike vagy Malacka lehet Mézescsupor. A másik a biz- 
tonsági egér. Dale, Speedy, ti vigyetek föl egy-egy bogarat, az 
egyik a szemközti házról figyeljen, a másik járja körül a házat, 
kukucskáljon be az ablakokon, mint E. T., hátha lát valamit. 

— Mikor induljunk? — kérdezte Speedy Gonzales. 

— Miért, várunk még valakire? 

Speedy bólintott, cincogott és pár pillanat múlva startolt a bo- 
garával. A kislányok teljesen el voltak bűvölve, a tanárnő és a 
pincérlány szintén, utóbbi azt is elfelejtette megkérdezni, mit 
hozhat, ahogy a két parányi helikopter kizúgott az ajtón, amit 
Jerry kinyitott nekik. 

Csőrike papírt mutatott, Malacka ollót, hát ő mehetett. Amint 
a felderítők végeznek. Jerry közben töltőt, USB-elosztót, kábe- 
leket vett elő, bedugta a falba, szétrakott az asztalon néhány 
táblagépet, tartóállványokon, egyszóval berendezte harcállás- 
pontjukat. 

— Fiúk, rátok bízom a cuccunkat, mert kevesen vagyunk, kell- 
het két Csupor és én vagyok az egyetlen veterán. Ha rohanni 
kell, mi hárman rohanunk, ti maradjatok és biztosítsatok légi 
támogatást, ha kell, küldjétek föl az Enterprise-t is. Ha eljöttök 
innen, kapjatok föl mindent és dobjátok a zsákokba, aztán té- 
pés. 

— Vettük! 


— Mit hozhatok? — jutott el végre a pincérlány nagy nehezen 
eddig a kérdésig. Kissy rámeredt. Ja igen, ez egy étterem. 


— Ja igen. Szia. Egy kólát meg egy narancsot kérek a legna- 
gyobb üveggel, és mindenkinek egy poharat. Ezt rögtön ki is fi- 
zetem, hogy el tudjunk rohanni, ha kell. 

— Ringo hívja bázist — szólalt meg Christian. 

— Tiszta a vétel — felelte Kissy. 

— Látom a cicát. A számítógépe előtt ül a kertre néző szobá- 
ban. De besurranni nem tudok. 

— Sebaj. Ha kell, Malacka kinyit egy ablakot. Egyelőre szállj 
le, ne fogyaszd az üzemanyagot. Jól van, egérke, indulhatsz. 

Malacka szélsebes surranással megtett az ajtó felé öt lépést, 
aztán megállt. 

— És mi legyen a buli? 

Jerry rábámult, aztán megvakarta nagy füle tövét. 

— Ja igen. A buli, csakugyan. Well, egérke. A lányok barátnő- 
je vagy, ők beszéltek neked monsieur Adet kiváló nyelvtanári 
képességeiről, szeretnél angolul tanulni, aztán meglátjuk, lete- 
per-e. Minden cuccod megvan? 

Malacka végigtapogatta magát. 

— Fegyverek, telefon, fülhallgató, óra, minden megvan. 

— Ha kiszúrja a fülhallgatót, ne feledd, hogy az hallókészülék. 

— Süket vagyok? 

— Hát mondjuk nagyothallasz. 

— Tessék? !!!! 

— No sipirc — mondta Jerry, és szelíden kilökte a kisegeret az 
utcára. A társa vele tartott. 

— Csőrike, te szaladj át a túlsó sarokra és arról gyere visszafe- 
lé, amikor Malacka becsönget, te már távolodj a háztól. De a 
túlsó oldalon. 

— Vettem. És aztán? 

— Majd meglátjuk. Azt mindenesetre nézd meg, van-e olyan 
hely a kerítésen, ahol át tudsz mászni. 

— Pozitív. Most megyek el a ko deka előtt, a ko palu nem ma- 
gas, könnyen átjutok. 

— Rendben. Malacka, adj jelet, ha a cica olyan helyen van, 
ahonnan nem láthat a ko palu felé. Akkor Csőrike bemászik és 
elrejtőzik a ko atikban. 

— Vettem. Ake upiketi? 

— Csak nyugodtan. 

Malacka tehát megnyomta a csengőgombot. 


— Jó napot, uram. Monsieur Adet? 

— Én vagyok, mi tetszik? 

— A barátnőim azt mondták, hogy maga Jó nyelvtanár, én meg 
szeretnék megtanulni angolul. 

— Igen? És a barátnőid honnan tudják? 

— Hát őket már tanítja. Yvette, Francine és Virginie. 

— Aha. És téged hogy hívnak? 

— Ja, engem? Alice. 

— Well then, nincs más dolgod, mint megbeszélni a szüleid- 
del, hogy írassanak be hozzám. Adok egy prospektust. 

George a szemközti ház tetejéről figyelte, ahogy a shindy hát- 
ranyúl az ajtóból valami polc vagy asztal felé, átad egy papírt, 
barátságosan elköszön és becsukja az ajtót. Átlagos termetű, ta- 
lán negyvenes pasi, szürke szvetterben, farmerban. 

— Hoppá — mondta Csőrike. 

— Hoppá — bólintott Jerry. — Malacka, lassan ballagj vissza a 
kapuhoz és ott állj meg, olvasgasd a prospektust! 

— Tu kanolu — okézta le Malacka, és még egy egész perc múl- 
va is a papírt olvasta a kapufélfának támaszkodva. Egyszer 
csak kopogni kezdett az óráján. 

— Negyven eurónk? — nézett rá Kissy a képernyőről. — Van, 
de minek az neked? 

— Visszamegyek és kérek egy órát — kopogta Malacka, és el- 
indult feléjük. Már élőszóban folytatta. — Gyanús lesz neki, 
hogy ez nekem miért ilyen sürgős, és nekiáll kideríteni. 

— És miért ilyen sürgős? 

— Sanulo kasulo, sanulo kato — mondta Malacka olyan han- 
gon, mint aki bölcs közmondást idéz, pedig csak annyit mon- 
dott: randi, szex. Kissy nevetett, és amíg a kislány visszaért, 
fölváltott egy ötvenest a pincérnővel ötösökre és tízesekre. 

— Tessék, egérke. 

— Defu di sanalaro munaso ron — köszönte meg Maverick, el- 
tette és helyet foglalt az asztalnál. 

— És most? — kérdezte a tanárnő. 

— Hazamentem pénzért, ez pár percbe beletelik — világosította 
föl a kislány. 

— Ti milyen nyelven beszéltek? — tudakolta Francine. 

— Lat sulora? — kérdezte Maverick, hogy válaszoljanak-e. 


— Kitebi akendipi untid ba? Van egy saját nyelvünk, megvan 
az az előnye, hogy úgy hangzik, mint egy igazi nyelv, akár azt 
is hihetik, hogy külföldiek vagyunk. 

— De nem igazi nyelv? 

— Hát... de. Végül is megértjük egymást. 


Malacka zsenialitását dicséri a mód, ahogy másodszor becsön- 
getett a shindyhez, senki nem adott neki tanácsot, egyedül ta- 
lálta ki. 

— Hát te? Visszajöttél? 

— Hazamentem pénzért. Az első órát ki tudom fizetni. 

— Igen? Mintha azt mondtam volna, hogy beszéld meg a szü- 
leiddel. 

A szemközti ház tetejéről George látta, hogy Malacka vállat 
von. 

— Na gyere be. 

Bementek, most Ringo látta őket a kert egyik fájáról a szoba 
ablakán át. 

— Ülj le. — A shindy kivette Malacka ujjai közül a bankjegye- 
ket, megszámolta, eltette. — És mennyit tudsz angolul? 

— Semennyit — hazudta le Malacka, hogy Mallorcán azon a 
partin több vendéggel angolul értett szót. 

— Igazán? 

— Hát... hot dog meg hamburger meg pizza. . . 

— Aha. Értem — bólogatott a shindy elgondolkodva, s fel-alá 
lépkedett a szobában. — Mondjuk a pizza nem is angolul van. 

— Nem tudtam — vont vállat Malacka. Egyáltalán nem úgy vi- 
selkedett, mint a Jerry Alapítvány Rátermett Kisegere. Laza 
volt, amolyan tunyaság áradt belőle, és főleg a shindy cipőjét 
nézte. 

— No jó. Akkor most halljuk, miért jöttél. 

— Hát... angolul tanulni. . . 

— Ne nézz hülyének. 

Malacka sóhajtott. 

— Beszéltél a szüleiddel? 

— Egy hónapja nem is láttam őket — bökte ki Malacka, leta- 
gadva az ápolónőt és a főpincért, akikkel aznap is együtt regge- 
lizett. 

— Hol vannak? 


— Dolgoznak. 

— Valahol messze? 

— Aha... 

— Testvéred van? 

Malacka egy fejrázással letagadta az alapítványt is, pedig ők 
testvérek valamennyien. 

— Nagyszülő, nagynéni, valaki? 

— Nincs nekem senkim. 

— Értem. Szóval beszéltél a lányokkal, akik elmondták, hogy 
hozzám járnak tanulni, és hirtelen rádöbbentél, hogy a legna- 
gyobb problémád az, hogy nem tudsz angolul. 

— El akarok menni külföldre. 

— Igen? Hová? 

— Angliába. Vagy Amerikába. 

— Mindegy, csak A-val kezdődjön? Miért? 

Vállvonás, sóhaj. 

— És mikor? 

— Hát... ha már tudok velük beszélni. Az hány óra? 

— Hát elég sok. 

— A szüleim küldenek haza pénzt. 

— Jól van. Akkor most mi lenne, ha őszinte lennél velem? 

Malacka átmenetileg megkukult. 

— Akkor megpróbálom én kitalálni. Egy szál magad vagy a 
világban, csak van pár barátnőd. 

— Á — vont vállat Malacka —, nem barátnők azok se. Yvette- 
tel egy házban lakunk. A másik kettővel egyszer beszéltünk. 

— Oké. Mit meséltek rólam? 

— Hát... hát hogy nem olyan, mint egy tanár, hanem inkább a 
barátjuk, és úgy beszél velük, mint. .. mint... mint... nem is tu- 
dom. Szóval normálisan. 

A shindy hümmögött. Szemlátomást megállapította, hogy a 
kislány voltaképpen barátot keres, és ez egyáltalán nem volt el- 
lenére. Ringo rálátott az arcára. Jerry gondolatban megvereget- 
te Malacka vállát. Remekül csinálja. 

— Értem. Jól van. Elvállallak tanítványomnak. 

— De jó... kösz... 

Kis csend, aztán Malacka felállt és kicipzárazta a kabátját. A 
shindy is felállt, hogy lesegítse róla. 


Jerry azonban, amíg ők ezzel foglalatoskodtak, fölfigyelt sa- 
ját füleinek mozdulatlanságára, és az okát is tudta. A füle azért 
nem jött izgalomba, mert minimális az esély, hogy ebből a 
helyzetből bármivel is közelebb jutnának a megoldáshoz. Mert 
mi történhet? A shindy tervbe veszi, hogy ezt a kislányt is le- 
fektesse, majd szép lassan, hetek, hónapok alatt jutva el az 
ágyig, mint a másik hárommal, de semmiképp se fogja máris, 
az első találkozásnál lerohanni. Annál sokkal dörzsöltebb. 
Csakhogy nekik ennek a shindynek a lenyisszantott füle kell. 
Nem engedhetik szabadon, mert életveszélyes, ez a három kis- 
lány, akik itt ülnek az étteremben, csak egy része a közvetlenül 
veszélyeztetett gyerekcsoportnak. Van egy Marie és egy Jeanne 
is, akikről annyit tudni, hogy óvodába járnak, de nem együtt, 
így nincs támpont a felkutatásukhoz, és van egy tizenkét éves, 
akit Babynek hív, neki még a rendes keresztnevét se tudják. És 
hát a pasas veszélyes minden gyereklányra, aki az útjába kerül. 

De bármilyen jól festett Malacka ötlete első látásra, mégse fe- 
lel meg a célnak. Arra remekül alkalmas, hogy hosszú távon a 
shindy bizalmába férkőzzön, miközben a pasas azt hiszi, hogy 
ő férkőzött a gyerek bizalmába. De nekik rövid távon kell ered- 
mény. Most azonnal. 


Alice — családneve sose volt — körbesétált a szeszélyes alakú, 
összevissza berendezett helyiségben, ami nappali is volt meg 
valamiféle dolgozószoba, illetve tanulószoba, ha egyszer Rick 
itt oktatja a gyerekeket, de az egyik oldala konyha volt, a mási- 
kat pedig vad zűrzavarban borította el néhány kisebb-nagyobb 
asztal és szék, megrakva könyvhegyekkel, magazinokkal. 

— Szépen laksz — állapította meg Malacka. Jerry bármilyen el- 
nevezést alkalmasabbnak talált volna annál, hogy , szépen 
laksz". — És jó sok könyved van. Én is szeretek olvasni. 

Fölvett egy kötetet, belelapozott, valahol megállt. 

— Apropó — olvasta lassan, majdnem szótagolva —, gyakran 
találgattam, vajon mi lett azokból a nini... fács... kák... ból... 
nimifá... mi van? 

Te jó ég, ez a Lolitát olvassa, állapította meg Jerry, és meg- 
rezdült a füle. A shindyt hergeli, nincs neki semmilyen gondja 
az olvasással. 

— Nimfácskák — felelte a shindy tagoltan, kicsit rekedten. 


— Hát az meg mi? 

— Voltaképpen kislányt jelent. 

— Akkor miért nem azt írja? — Malacka letette a könyvet. 

— Hosszú lenne elmagyarázni, az a könyv egyébként sem ne- 
ked való. 

— Miért nem? 

— Sok szex van benne. 

— C-c-c. Azt hiszed, nem tudom, mi az? Nem vagyok óvodás. 
Tizenkét éves vagyok. 

— Azért elég sok minden van, amit még nem tudsz. 

Malacka kipillantott a kertbe, egyenesen őfeléjük, bár a fa 
ágai között rejtőző bogarat nem láthatta. Jerry a helikósdoboz- 
hoz lépett, fölcsapta a tetejét és kioldotta az Enterprise-t rögzítő 
csatot. Kiemelte a helikoptert és az asztalra tette, egy mozdu- 
lattal rögzítette rajta a fegyvert Is. 

— Csőrike, vedd át az Enterprise-t és indulj! Menj a ház fölé 
és várj! 

— Na mondjál valamit, amit még nem tudok — mondta közben 
Malacka lekicsinylőn. 

— Vettem — felelte Csőrike, és szinte ugyanabban a pillanat- 
ban beindult az Enterprise négy rotorja. Virginie fölpattant, az 
ajtóhoz ugrott és kitárta. A gép szinte nyílegyenes vonalban 
száguldott ki az utcára. Jerry már a képernyő előtt volt megint, 
de közben rutinszerűen ellenőrizte fegyvereit. 

— Oké — mondta a shindy. — Elő a farbával. 

— Milyen farbával? — kérdezte Malacka. 

— Ne nézz madárnak. Nem véletlenül hoztad te szóba a sze- 
Xet. 

— Hát ha pont ezt a könyvet hagytad itt elöl középen... miért, 
mi baj a szexszel? Klassz dolog... azt hallottam — tette hozzá, 
pont mint Whoopi Goldberg, amikor apáca volt. 

— Aha, klassz. 

Kis csend, Alice folytatta az ismerkedést a szoba berendezé- 
sével. 

— Hé, van itt több is, ami a szexről szól — állapította meg, de 
most nem olvasott föl, és az ablak felől nézve takarásban volt. 

— Sok minden szól a szexről. Az élet fontos része. 

— Aha, a fiúknak! 

— A lányoknak is. 


— Na jó, persze, mert a fiúk nem hagyják vele nyugton az em- 
bert. Tudnék mesélni. 
— Mesélj csak. Engem minden érdekel. 


— Csőrike bázisnak, tettél ramona lanato kentipi apat? 

Fegyvert a helikopterre. 

— Pozitív, Csőrike. 

— Lehet, hogy kelleni fog — mondta Csőrike közönséges fran- 
cia nyelven. 

— Ha kell, lak sakona kas epi — felelte Jerry higgadtan. Szétlö- 
vöd az ablakot. 

— Ike kipindi? — tudakolta Csőrike, hogy merre. 

— Edi lidt. 

— Cin-cin. 

Malacka ezalatt rövid elbeszélést adott elő arról, hogy meny- 
nyiféle kívánságuk van a fiúknak, s a szöveg fokozatosan lett 
egyre malacabb. Virginie, Yvette és Francine tűzvörös fülekkel 
hallgatta, a tanárnő nyugtalanul, Jerry vigyorogva. Van a kicsi- 
nek szakirányú ismerete. De már a füle is rezegni kezdett, mert 
Rick ugyanott ült, ahol eddig, a bogár továbbra is jól látta, és 
szemlátomást nagyon tetszett neki a kislány dumája. 

De az végig homályban maradt a történetben, hogy Malacka 
teljesített-e már bármit ezekből a kívánságokból. Egyébként az 
is, hogy ezeket egy fiú kérte-e tőle vagy több. Jerry diónyi fe- 
jecskéjén átsuhant a gondolat, hogy éppenséggel van egy fiú, 
akinek hamarosan lesz alapja ezt-azt kérni Malackától, és... 

— És mit szoktál felelni ezekre? 

Lám, a shindy is ugyanarra gondolt. 

— Hát az főleg a hangulatomtól függ. 

Nem válaszolt a kérdésre, állapította meg Jerry. 

— No például ha jó hangulatban vagy? 

— Miért érdekel ez téged? 

— Miért ne? A szex mindenkit érdekel. 

— A lányokat nem érdekli. Például engem meg Yvette-et biz- 
tos nem. 

— Gondolod? Én pedig ővele is beszélgettem már a szexről. 
Sőt nemcsak beszélgettünk. 

Yvette lángvörösre gyúlt, de a másik kettő is. Jerry fölmutatta 
nekik a hüvelykujját. 


— , Nemcsak"? 

— Aha, tudod, nem mindenki olyan szégyenlős, mint te. 

— Én nem vagyok szégyenlős. 

— És ha most megpróbálnálak levetkőztetni, mit csinálnál? 

— Las kalamas landi sana? — kérdezte Malacka kemény han- 
gon. 

— Tessék? — lepődött meg a shindy. 

— Pozitív — felelte Jerry, igen, figyelnek, vagyis rögzítenek 
mindent. 

— Hát, kisbogaram — felelte Malacka, és odasétált a shindyhez 
—-, ha most megpróbálnál levetköztetni, felejthetetlen élmény- 
ben lenne részed. Nem életre szóló, de néhány évig eltarthat. 
Szíveskedj a falhoz sétálni és mindkét kezeddel nekitámasz- 
kodni. Hamarosan itt lesz néhány egyenruhás úriember egy ki- 
váló programszervező cégtől, akik beosztják az idődet a követ- 
kező... 

A shindy felugrott és szitkokat üvöltve nekiesett a kislány- 
nak, a falnak penderítette, Jerry pedig fölcsattant: 

— Tűz, Csőrike! 

És kirohant az étteremből, nem nézte végig, ahogy az Enterp- 
rise gyors pördüléssel leereszkedik a tetőről, az ablak elé for- 
dul, és azonnal elsüti fegyverét, az első lövés hatalmas repedé- 
seket csinál az üvegen, de a második már ki is tör belőle egy 
darabot, és az Enterprise még egyet lő, hogy nagyobb legyen a 
lyuk és biztonságosan berepülhessen, kicsit lebeg a shindyvel 
szemközt, aki egy seprűvel hadonászik felé. Kissy egyetlen ira- 
modással a háznál termett, átugrott a kerítésen, rántott egyet az 
ajtón, de az zárva volt, hát az ablakhoz ugrott és azonnal tüzet 
nyitott. Hátralépett, nekifutott, beugrott a törött ablakon, buk- 
fencet vetett a padlón, fölpattant, feltépte az ajtót és majdnem 
átesett a shindyn. Rick a kislány lába előtt fetrengett és eléggé 
ordított. Maverick otthagyta és letérdelt a szoba egy másik ré- 
szén. 

— Mi történt? 

— Lecsapta! Seprűvel ütötte le! 

Kissy ekkor fedezte föl a földön a helikoptert. Az egyik mo- 
tort Maverick tartotta a kezében. 

— De a shindyvel mi lett? 


— Kapott egyet az Enterprise-tól, aztán amikor leütötte, na- 
gyon tökön rúgtam. De csak kétszer. 

Kissy villámsebesen elkapta a kislány farkincáját, ahogy 
visszafordult a shindy felé. 

— Nem akartam ám megrúgni újra — tagadott a kölyök. — Na 
jó, legfeljebb az orrocskáját. 

— Tartozol negyven euróval — közölte Kissy a shindyvel. — És 
te fizeted a helikopter javíttatását. 

Válaszul egy sor szitkot kaptak, aztán a pasas elkezdett föl- 
kelni. 

— Ezt nem ajánlom — mondta Kissy. 

— Péppé verlek mindkettőtöket — hörögte a shindy. — Aztán 
kaptok egy golyót és előadom, hogy betörtetek hozzám. 

— Ugyan már, Rick. 

A shindy megállt a mozdulattal. 

— Jól hallottad, kicsim. Mindent olvastunk, amit a kedvenc 
fórumodban írtál. A bájos kicsi gyerekeket rendőrök nézegetik 
hetek óta. És persze fölvettünk minden szót, ami itt elhangzott, 
nem tudsz te előadni semmiféle mesét. Most is hallanak min- 
ket. 

Kissy leguggolt a mészfehér arcú shindy mellé. 

— Figyelj, Rick. Téged most letartóztatnak, bíróságra kerülsz, 
és őrületes mennyiségű bizonyíték van ellened, úgyhogy biztos 
lehetsz benne, hogy hosszú időre rács mögé kerülsz. Gyilkos- 
ságról is meséltél, és ha tényleg elkövetted, akkor rád is bizo- 
nyítják. Lehet, hogy évtizedekig nem kerülsz szabadlábra. 
Egyetlen enyhítő körülményt tudok felajánlani. A fórumon a 
két admintársad ugyanolyan gátlástalan, aljas gazember, mint 
te. Ha tudsz valamit róluk, ami nincs leírva a fórumon, és segí- 
tesz elkapni őket, az sokat számíthat. De csak ha most azonnal 
beszélsz, nem majd hetek múlva a rendőrségen, mert ezek bár- 
mikor lecsaphatnak a kiszemelt gyerekekre. Ahogy te akartál 
arra a három kislányra, szóval... ez meg mi a fene? 

Értetlenül bámult a foltra a shindy mellén, aztán elöntötte a 
rémület és előkapta a kését. 

— Maradj nyugton, Rick, levágom rólad a ruhát, te vérzel! 

A shindy motyogott valamit, Kissy pedig megragadta a szvet- 
terét és végighasította. Alatta már vörös volt minden. 

— Küldök mentőt — szólalt meg Vanessa a fülükben. 


— De hát mitől?! — csattant fel Kissy, és egykettőre levágta ró- 
la a másik oldalon is, hogy kötszert csinálhasson belőle. 

— Valószínűleg én okoztam — mondta Molly. — Lelőttem az 
Enterprise-zal. 

— De hisz ki se lyukadt a ruhája! Te nyiss ajtót, rátok zárta — 
mondta Kissy Mavericknek —, engedd be a mentőket. Csőrike 
jöjjön be, szedjétek össze a helikopter alkatrészeit. Fiúk, cso- 
magoljatok és gyertek. 

De a fiúk már ott álltak a kapuban. 

Kissy levágott minden ruhát a pasas felsőtestéről, és megta- 
lálta a vérzés forrását, egy kis repedésszerű valamit a mellka- 
sán. Összegyűrte Rick ingét és rászorította. 

— A lövedék ütésétől megrepedt a bőröd és egy ér — állapította 
meg —, csak nem értem, hogy futhat ennyire közel a bőr alatt. 
Talán születési rendellenesség. 

— A bőr tele van erekkel — szólalt meg madame Auzel, egész 
idő alatt most először. 

— Hát ez nem hajszálér. Annál sokkal jobban vérzik. Ne ag- 
gódj, Rick, nagyon látványos a sérülésed ezzel a rengeteg vér- 
rel, de ennél sokkal több véred van, és az odabent is fog marad- 
ni. Nem úszod meg a börtönt, a helikopter javíttatását is ki kell 
fizetned, semmit sem úszol meg. Hogy érzed magad? 

— Szédülök. . . 

— Mert nem vagy szokva a vér látványához. A vérveszteség 
jelentéktelen. No, meg is jöttek. 

Igen, megjöttek. Elöl a rendőrök, utánuk a mentők. S aligha- 
nem ez volt az egyetlen eset a történelemben, amikor valakit 
egy szétlőtt ablakú szobában egy vérző, félholt alak mellett tér- 
delve találtak, és mégsem őt tartóztatták le, hanem a vérző, fél- 
holt alakot. Ennyit számít, ha valaki ismeri a felügyelőt. 


De először is bekötözték a sebét, injekciót is kapott. 

— Nézd, kisbogaram — térdelt mellette Kissy, és automatikus 
mozdulattal nyújtotta az orvosnak az ollót —, mindenki jobban 
jár, ha elköpöd, amit tudsz. Elsősorban te magad. Ha akarod, 
kiküldöm a rendőröket, hogy zavartalanul lenyisszanthassam 
az egyik füledet, és amíg a doktor úr bekötözi, tudunk beszél- 
getni hosszabban is. 


A rendőrök hivatásuk méltóságával nem nagyon összeegyez- 
tethetően gurultak a nevetéstől. 

— Mit mondjak? ... 

— Hát kezdjük az összes szükséges jelszóval, ami ahhoz kell, 
hogy a gépedből kiszedjük a képeket, amiket a kislányokról 
csináltál. Ez téged is véd, mert enélkül simán megvádolhatunk 
olyasmikkel, amiket nem tettél velük. Vagy ha vannak valahol 
lemezen, kártyán, akármin, azok is kellenek. A fórumon közzé- 
tett anyagaid már mind megvannak nekünk, úgyhogy sok ve- 
szítenivalód már nincsen. De ha beköpöd a társaidat, azt az 
ügyészség díjazni fogja. 

A shindy sóhajtva lediktált egy betűkből és számokból álló, 
hosszú jelszót. Kissy fölírta. 


— A társaimról... nem tudok semmit... — nyögte Rick, mert 
éppen hordágyra fektették. — Csak eggyel találkoztam szemé- 
lyesen. 

— Kivel? 


— Föl van írva a gépemben... az összes adata megvan... 

— Jól van, Rick. Érezd jól magad. Doktor úr, a betege nem- 
csak azért van ennyire leeresztve, mert beláthatatlan időt fog 
börtönben tölteni, hanem mert kapott két rúgást is, nagyon fáj- 
dalmas helyen. Azokat majd célszerű lesz kivizsgálni. 

— Értem. Köszönöm, hogy elmondta, akkor ezzel haladéktala- 
nul foglalkoznunk kell, mert maradandó károsodást szenved- 
het. 

S a mentők távoztak a hordággyal és az egyik rendőrrel, négy 
maradt. 

— És ki rúgta meg? — kérdezte a parancsnokuk. 

Maverick föltartotta két ujját. 

— Hány éves maga? 

— 1999 van a palackom címkéjén. 

— Akkor még nem büntethető. 

— Önvédelem volt, főtörzs! 

— Hadnagy vagyok. Az nem a mi dolgunk. Ha felnőtt lenne, 
akkor most letartóztatnánk, aztán a bíróság majd felmenti az 
önvédelem miatt. De azért legyen ezzel máskor óvatosabb, ez a 
szerencsétlen véglegesen megcsonkulhat ettől a sérüléstől. 

— C-c-c. Úgyse lesz már többé szüksége arra a testrészére. 


A hadnagy a jól megtermett emberek lassú járásával odasétált 
Maverickhez — a cipője alatt ropogott a rengeteg üvegszilánk — 
és lehajolt hozzá, mint egy kisgyerekhez. 

— Hát ide figyelj, kislány. Ha karriert akarsz befutni a bűnül- 
dözésben, akkor rendőrtiszttel nem vitatkozol, hanem azt mon- 
dod: értettem, hadnagy úr. És hidd el nekem, hogy szüksége 
van arra a testrészére is. Nem tréfadolog anélkül élni. Semmi- 
lyen testrész elvesztése nem tréfadolog. 

Maverick kihúzta magát és szalutált. 

— Értettem, hadnagy úr! Most jól mondtam, főtörzs? 

A hadnagy legyintett és Kissyhez fordult. 

— Nos, hol van az a számítógép azokkal az adatokkal? 

Kissy megriadt. — Fogalmam sincs. Azt elfelejtettem megkér- 
dezni. 

— Hát akkor nézzünk körül. 

Abban a szobában volt, amelyiknek Kissy törte be az ablakát 
és ugrott be, a sarokban egy asztalon. 

— Jó. Ellenőrizzük, hogy ezen van-e az a gyerekpornó. Ha 
igen, lefoglalom mint bizonyítékot. 

Kissy megrázta a fejét. 

— A pornó egy kanadai szerveren van. Amit ő maga csinált a 
kislányokról, az nem pornó. 

— Reméljük. 

A hadnagy odahúzott egy széket, leült, körülnézett a számító - 
gépen, egykettőre megtalálta a titkosított adatokat. Kissy oda- 
tartotta a telefonját, amibe fölírta a jelszót. 

— Aha, meg is van. Hát ezek éppenséggel fel vannak öltözve. 
Ismeri őket? 

— Igen, velük jöttünk ide. Már hazamentek, amikor elkaptuk a 
shindyt. 

— Jó. És egy elkövetőnek itt az összes adata, igaz? Nézzük 
csak, lehet, hogy ez az? 

Garamond, olvasta Kissy, aztán egy név, cím, telefonszám, 
és kilencjegyű számok. 

— Ez lesz az. Egy pillanat türelmet. 

Kissy táblagépről belépett a fórumra és a csak adminoknak 
látható részen megkereste a felhasználók névsorát. 


— Nézze csak, itt van Garamond. A kilencjegyű számok pedig 
a fórumba írt hozzászólások belső azonosítói. Rögtön megné- 
zünk egyet. 

Beírta a számot. Csakugyan kapott egy hozzászólást, Gara- 
mond írta egy évvel ezelőtt, elmesélte, hogyan fektetett le egy 
kilencévest. A hadnagy csettintett a nyelvével. 

— Rendben van. Gustave, itt vagy? 

— Igen, főnök — jött oda egy rendőr az ajtóba. 

— Légy szíves, írd föl ezt a nevet és címet és küldd el a lyoni- 
aknak. 

— Máris. Írjam, hogy te küldöd majd a bizonyítékokat? 

— Ne, jobbat tudok, csinálunk pár képernyőfotót és egyből 
mellékeljük őket. 

— Oké. 


Sötétedett már, amikor az öt egér nagy egyetértésben visszabal- 
lagott a lányok iskolájához. A rúgásról beszélgettek, amikor el- 
érték a parkolót. 

— Hű, a manóba — mondta Kissy. — Itthagytam a srácot. 

— Dehogy hagytad, rég meglógott — felelte Christian. 

— Nem, nézd, ott miákol a motor mellett. 

Meggyorsították lépteiket. Kissynek rögtön feltűnt, hogy a 
srác nem úgy néz ki, mint aki karikába fagyott. Aránylag nyu- 
gisan álldogál a moci mellett. 

— Kicsit soká jöttél — jegyezte meg. 

— Aha, volt egy kis dolgom. Bocs, de így legalább megjegy- 
zed, hogy mi a motorvezetés helyes sorrendje. Először veszel 
magadnak egy motort. Tessék. 

Átnyújtotta a tárcát, a srác elvette, kinyitotta, belenézett. 

— No de Philippe — korholta Kissy szelíden. 

— Minden benne van. Oké. Jöhettek! 

S a kocsik mögül előbújt néhány további srác, elég nagydara- 
bok, baseballütőkkel, némelyiknél kés is volt. Egyáltalán nem 
látszottak barátságosnak. 

— No de Philippe — mondta Kissy másodszor is, már nem an- 
nyira szelíden. — Csak nem gondolod, hogy verekedni fogunk? 

— Nem, csibém. Csak mi verünk téged. 

— Nagyon rossz ötlet volna, Philippe — szólalt meg Vanessa 
Kissy derekáról. — Tűéles videónk van arról, amikor megpró- 


báltad ellopni a mocit, és most is veszünk mindent. Az igazol- 
ványodat lefotóztuk. Egy órán belül elkapnak akkor is, ha mo- 
torral menekülsz... ezen amúgy is van nyomkövető. És mérget 
vehetsz rá, hogy van olyan ügyvédünk, hogy megkapod a ma- 
ximumot. A társaid is. Tizenöt év, hány évesek lesztek akkor, 
csibém? 

— Ki a franc beszél? — mustrálta Philippe a kölyköket Kissy 
mögött, de Kissy persze nem fordult meg, egy pillanatra se vet- 
te le a szemét a támadókról. Lazán állt, karját könnyedén a tes- 
te mellett lógatta, egy centire a fegyvereitől. 

— Vanessa vagyok — felelte a telefon. — Te nem látsz engem, 
az ország túlsó végén vagyok. De én látlak, csibém. A hökkent 
bamba pofikádat, még a mancsodban morzsolgatott kést is lá- 
tom. És videóra is veszem. Bemutatjuk a bíróságon. 

Ebben a pillanatban Kissy feje fölött elhúzott egy bogár, 
majd még egy és még egy. Az egyik Philippe feje körül kezdett 
körözni, kettő megcélzott egy-egy nagydarabot, s ahogy azok 
kapálóztak feléjük, máris továbbröppentek másik nagydarabok- 
hoz. Azok csapkodtak a baseballütőkkel, amíg az egyik célt té- 
vesztett ütés el nem találta a motor első kerekét, s a gumiról ak- 
kora erővel vágódott vissza, hogy kirepült az ürge kezéből és 
elszállt a messzeségbe. Perceknek tünt, amíg meghallották a 
becsapódást, méghozzá nem is az aszfalton. 

— Ez egy kocsi volt — nyugtázta Kissy. — Ha a tulaj megkeres 
minket, megmutatjuk a videót és fizethetitek a kártérítést. És 
most elég a játszadozásból. Dobjatok el mindent a kezetekből! 

S villanásnyi idő alatt a kezében termett a csúzlíja. 

— Höhö — mondta az egyik dagadt -, ilyenje a kisöcsémnek is 
van. 

— Ilyenje — nyomta meg a szót Kissy — nincsen az öcsédnek. 
Ilyenünk csak nekünk van. Ha ezzel eltalálom a lábacskádat, 
életed végéig sántítani fogsz. És egy hétig csak suttogni, mi- 
után berekedtél az üvöltéstől. 

— Blöffölsz, cicám. 

— Fogalmad sincs, hogy most mekkorát tévedtél. Emlékszel 
még, mit kértem az imént? Fegyvert eldobni, nem kérem több- 
ször! 

Eldobták, végre valahára. 


— Helyes. És most mehettek szépen haza. Senkit se lövök hát- 
ba, de szemből ezt nem garantálhatom. Mars! 

A nagydarabok egymásra néztek és nagy fejvakarással elsé- 
táltak. 

— Te is, Philippe. És kezdd el böngészni a hirdetéseket, hátha 
találsz egy olcsó motort. Nem szeretnék még egyszer találkozni 
veled. 

A baseballütőket a kölykök vitték haza, mert ők taxival men- 
tek. A késeket Kissy szórta be a hátizsákjába, egyébként az 
övékhez képest apró, értéktelen vacakok voltak. 

Eredményes nap. Egy shindy kórházban, egyet lelepleztek és 
azóta már bizonyára lakat alatt van ő is — és még egy rablóban- 
dától is megszabadították a... nem, meg azért mégse szabadí- 
tották a várost, de mindenesetre egy kicsit megcibálták a fü- 
lecskéjüket. 

Még hogy cicám... 


A helikósdobozt Kissy csatolta a hátára, és másnap délután el- 
vitte Nimbyhez, aki akkor már látta képernyőn és megállapítot- 
ta, hogy pár perc forrasztgatás az egész. Ha ki akarják fizettetni 
a shindyvel, akkor el kell vinni egy szervizbe, ahol számlát ad- 
nak, órákba telhet, nem ér ennyit az egész. Úgyhogy hanyatt 
fektette a padlásműhely asztalán és hozzálátott. 

— Hát ez mi, egérke? — mustrálta Kissy az óriási asztal másik 
felén álló, félkész szerkezetet, amit szemlátomást elektronika 
vezérelt, rengeteg fogaskereket tartalmazott, és mindenféle ka- 
rokat, nyúlványokat. 

— Olyasmi lesz, mint egy háromdimenziós plotter. 

Kissy pislogott, ez kimaradt a műveltségéből. 

— A plotter, egérke, főleg mérnökök által használt rajzológép. 
Van egy asztala, arra ráteszik a jó nagy papírt, és a plotternek 
van egy tolla. Azt mozgatja a papíron és rajzol rá. Régebben 
gyakoribb volt, ma már inkább rendes nyomtatót használnak, 
persze jó nagyot és extra nagy felbontásút. 

— Rémlik valami. De ez mitől lesz háromdimenziós? 

Nimby csipesszel rögzítette a drótvéget, aztán hozzálátott a 
forrasztáshoz. 

— Hát attól, egérke, hogy nem papírral fog dolgozni, hanem 
deszkával, és nem tollat használ, hanem fúróhegyet, amit nem- 


csak a deszka felszínéig tud leereszteni, hanem tetszőleges 
mélységig belefúr. Vagyis ha húzol vele egy vonalat és közben 
föl-le mozgatod a hegyet, akkor egy hasadék lesz a fában, ami- 
nek az alja hullámos. 

— Cin-cin. De mire jó ez? 

— Hát ha a deszka felületének kisebb-nagyobb részén végig- 
sétáltatod a hegyet, közben aszerint mozgatva föl-le, hogy mi 
áll a tervrajzon, akkor kaphatsz akár domborművet, akár na- 
gyon precízen méretre vágott alkatrészeket. Terveink szerint 
egytized milliméteres pontossággal fog dolgozni. 

Kissy nem kérdezte meg, kiket takar a többes szám. 

— Ötszázszor ötszáz milliméter lesz a terület, amit elér, és két- 
száz millimétert mozoghat föl-le. Persze nem tud húsz centi 
mélyre egyetlen lyukat befúrni, mert nem lehet olyan hosszú a 
fúróhegy, de nagyobb üreget kivájni ki tud. No, ez kész. Mind- 
járt leteszteljük az elektronikát. De amit ott látsz, az csak egy 
része a berendezésnek. A fúróhegy mellett szívócső fog halad- 
ni, ami beszívja a fűrészport. Különben minden tele lenne vele. 
A tárolását is meg kell oldani, mert könnyen meggyullad. 

— És mihez kezdesz vele? 

— Eladom, fölhasználják a mezőgazdaságban. A fa árának tö- 
redékéért persze, de lényeg, hogy a portól megszabadulok. 

— S mit fogsz vele készíteni? 

— Mindenféléket fából. 

Kissynek egyelőre be kellett érnie ezzel a válasszal. Az igazi 
választ hetek múlva kapta meg. A kész gépet a Frédi Kettő 
egyik üres irodahelyiségében állították üzembe — itt senkit sem 
zavart a zúgása —, s Nimby írásban tudatta a csapattal, hogy a 
fúrófej belemart a hársfa lemezbe. Kicsi lap volt, hússzor húsz 
centi, három centi vastag, alig látszott a hatalmas gépezetben, 
ami egy függőleges mozgatószerkezetből állt, abból egy méter 
magasan kiállt az asztallap, alatta nagy tartály a fűrészpornak, 
valójában egy öreg, de működő kempinghűtőszekrény, és hide- 
gen tartotta a port, nehogy begyulladjon. Az asztal egyik sar- 
kán egy telefon volt fölszerelve, az vezérelte az egészet. 

A gép sebessége a fúrás mindenkori mélysége szerint válto- 
zott, átlagosan egy négyzetcentit munkált meg percenként. 
Nimby azt mondta, ennek a lapnak a teljes felületét végig kell 
marni, vagyis majdnem hét órát ült mellette fülvédőben, olva- 


sott, írásban dumált az egerekkel, és őrizte a gépet. Végül ki- 
vette a művet, lelakkozta, a fűrészport kitisztította a gépből és 
eladta, a falemez pedig kartondobozban a karácsonyfa alá ke- 
rült, Vanessa nevével. A gépet együtt tervezték, de az első al- 
kotást a kislány nem láthatta, nem is tudhatta, mi az, csak azt, 
hogy majd karácsonykor megtudja. 

Kettejük arcképe volt félprofilból, egymásra nevettek és na- 
gyon szerették egymást. Tizenkét éves korukban készült az ere- 
deti fotó. 


Az nem volt gond, hogy Kissy fölhívja az iskola igazgatóját és 
elmeséljen neki mindent. Az sem, hogy miután az Enterprise 
rendben volt, Nimby áttervezze a csatlakozásokat, hogy ha leg- 
közelebb ilyesmi történik, forrasztgatás nélkül is újra összerak- 
hassák a gépet. Az sem okozott nehézséget, hogy másnap dél- 
után Kissy visszamenjen és megbeszélje a lányokkal, hogy mi- 
re számíthatnak most. A rendőrség és az alapítvány is teljes ti- 
tokban fog tartani mindent, a shindy pedig nem zaklatja őket 
többé. Délelőtt beszélt Mathieu felügyelővel, a lyoniak már el- 
kapták Garamondot, aki dühében egész sor terhelő adatot mon- 
dott el Rickről. A nemi erőszak majdnem biztosan bizonyítható 
lesz, az emberölést még nem tudják, csak azt, hogy ki az áldo- 
zat, de ezt Mathieu nem mondta meg. 

Gondot az okozott, hogy mihez kezdjenek a szajréval. 

Maverick tette föl a kérdést írásban, valamelyik óraközi szü- 
netben. 

— Ja, és mihez kezdjünk a szajréval? 

— Milyen szajréval? — kérdezte megszámlálhatatlan sokaságú 
kisegér. 

— Hát én ugye fizettem a shindynek negyven eurót Kissy pén- 
zéből, azt nem kaptuk vissza, úgyhogy kiszolgáltam magam. 

— Mit hoztál el, te boldogtalan?! 

— A tárcáját. Nem azt, amelyik a zsebében volt, feküdt ott az 
asztalon egy másik. Gondoltam, csak van benne negyven euró, 
hát elcsórtam. 

Kissy már látta magukat rács mögött. Sűrű rács mögött, amin 
még ők se férnek át; Castelli megmondta, hogy van olyan ne- 
kik. 

— És?! — követelte a választ a milliónyi kisegér. 


— Volt benne. 

— Meg még két nulla utána. 

Kissy úgy érezte, most haladéktalanul megkeresi Macskát és 
beugrik a szájába. De végül is inkább újra fölhívta Mathieu-t és 
elmondta neki. Kerestek egy időpontot a felügyelő zsúfolt 
programjában, Kissy kibumlizott Colombes-ba, beszélt a lá- 
nyokkal és átvette Mavericktől a tárcát, megszámoltak kereken 
négyezer eurót és lefényképeztek néhány cédulát, bebumlizott 
Párizsba, várt negyedórát egy folyosón, ahol az elhaladók egy- 
negyede szemlátomást rendőr volt, másik negyede szemláto- 
mást sittes, ötven százalékuk pedig bármelyik lehetett a kettő 
közül, aztán végre bemehetett Mathieu-höz. Persze akkor talál- 
koztak először. A felügyelő harmincas lehetett, jóvágású, majd- 
nem kopasz, és eléggé nem tetszett neki a történet. 

— Nézze, felügyelő. Azt a házat azóta tízszer kirabolhatták. 
Ez a pénz legalább megvan azáltal, hogy a társam elhozta. 

— Ellopta. 

— Elhozta. Mi a Jerry Alapítványnál nem lopunk. Honnét tud- 
hatta volna, hogy ennyi suska van a brifkóban? 

Negyedórát ült előzőleg a folyosón, és nagy volt a füle. Mos- 
tanra folyékonyan beszélte a börtönnyelvet. 

— Miért, ha csak a negyven eurójuk lett volna benne, akkor az 
nem lopás? 

Kissy meghökkent, erre nem gondolt. Lassan fölállt és előre- 
tartotta mancsait. 

— Maga nyert. Tartóztasson le, én voltam ott az egyetlen 
nagykorú, én vagyok a felelős a társaimért. 

Mathieu sóhajtott, legépelt egy jegyzőkönyvet, kinyomtatta, 
aláíratta Kissyvel, ő is aláírta, és a pénzzel együtt berakta egy 
széfbe. 

— De hogy a negyven euróját hogyan kapja vissza, azt nem 
tudom. Szerintem csak peres úton. 

Kissy vállat vont, neki megért negyven eurót, hogy Mave- 
ricknek is legyen az ágya elé terítve shindybunda. 

De ezt nem mondta ki. 


Már javában készülődtek a vakációra, ami nehezebb ügy volt, 
mint valaha. Amikor Mallorcáról hazatértek Beaulieu-be, le- 


hoztak a padlásról egy halom matracot, azokkal raktak tele szo- 
bákat, és elvoltak, ha zsúfoltan is. De most már a szülők közül 
is szeretnének meghívni, amennyit csak lehet. Nekik azért már 
kell a saját szoba. Meg hát az egerek közül is a párok jobb sze- 
retnének saját szobát. 

Nimby számította ki, hány szobára van szükség. A tizennégy 
kölyök szüleinek tizenkettő kell, hiszen az Aurenche és a Lava- 
nant testvéreknek közösek a szüleik. Szobaszám szempontjából 
mindegy, hogy a tizenkettőből négy egyedülálló, nyolc viszont 
házaspár. A D"Aubisson egerek és párjaik, valamint Angéligue 
és Vanni marad ott, ahol van. Jenniferék, Chantalék, Kissyék 
és a zsebek az négy szoba, a veteránoknak most már mindnek 
van párja, azzal lakik. A kölyköknek még nincs, illetve nem 
költöznek még össze, tehát a nyolc lánynak két négyszemélyes, 
a hat fiúnak két háromszemélyes szoba. A veteránok szülei tíz 
pár, mínusz D"Aubissonék, akik ugye nem költöznek a panzió- 
ba. Valamint Ange néni. Ez összesen kereken harminc szoba, 
kettővel több, mint amennyi van a panzióban. 

Ezzel kezdődött a számítás. Aztán viszont több különböző 
változat keletkezett aszerint, hogy a szülők közül ki tud eljönni, 
mert ez folyton változott, hol az egyik kapott különmunkát, hol 
a másikról derült ki, hogy mégis tud jönni. Nimby csinált a 
Cheesebook dokumentumtárában egy jegyzéket képzeletbeli 
szobákkal, és minden egérnek feladatul szabta, hogy ha bármi 
változik a szüleivel kapcsolatban, akkor jelölje. Amikor Chris- 
tian áthúzta az anyja nevét, mert neki dolgoznia kell az ünne- 
pek alatt is, akkor a listában lejjebb állók szobaszáma rögtön 
eggyel csökkent. S ez többször megesett, a jegyzék egyre zsu- 
gorodott. Egyszer úgy is, hogy a létszám nem változott, csak a 
szobaszám, mert az Aurenche egerek és Jacgues anyja kijelen- 
tette, hogy ők remekül elvannak egy szobában, évek óta isme- 
rik egymást. Egyszer megesett, hogy bővült a jegyzék, mert 
Suzanne szüleiről előbb kiderült, hogy nem tudnak jönni, aztán 
az, hogy mégis. És egyszer létszámnövekedés nélkül is nőtt a 
szobák száma, mert az egyik kisegér kihúzta kettejüket a cso- 
portosból és külön szobába tette. 


Méghozzá Franconville-ben, a karácsonyi szünet előtti utolsó 
egeres hétvégéjükön. A felület minden változtatásról értesítette 


a szervező bizottság tagjait, akik közé Kissy is tartozott, ezért 
két percen belül elkapta a kölyköt és magyarázatot követelt. 

— Mit magyarázzak meg? — nézett rá Maverick dacosan. — 
Szeretjük egymást és együtt akarunk lenni. 

— De egérke, még csak tizenhárom éves vagy! 

— Tudok róla, egérke. 

Kissyben fölrémlett az az idő, amikor ő volt tizenhárom éves. 
Akkor kerültek össze Martinnel, növesztették a füleiket, és 
Martin egyre gyakrabban próbálkozott. De ő mindig nemet 
mondott. 

Hát ez a kölyök nem mondott nemet. Már egy ideje nem. 

— Mióta? . . . 

— Egész héten nála töltöttem a délutánokat. 

— És mit... mit... mit... cin-cin... szóval... 

— Hát nem unatkoztunk — nevetett Maverick. 

Elmondta részletesebben is. Kissynek enyhén pirosodni kez- 
dett a füle, bár azt azért szerencsére megállapíthatta, hogy eb- 
ből egyelőre nem lesz egérbaba. De akkor is nagyon korainak 
tartotta. Christian végül is már tizenöt múlt, de Maverick még 
túlságosan kicsi az ilyesmihez. 

De ezt nem mondta ki. Nem kellett, a kislány leolvasta róla, 
mintha a homlokára lett volna nyomtatva. 

— Szamárság, egérke. Tudok magamra vigyázni. Évekkel ez- 
előtt kiolvastam az összes szakirodalmat. És szeretjük egymást. 
Te ébresztettél rá egyébként. 

— De azt nem mondtam, hogy. . . 

Maverick legyintett. Kissy érezte, hogy ő már milyen öreg, 
nem érti a mai gyerekeket. Hisz kis híján tizennyolc és fél. 


Akadt még néhány egér, aki eltátotta a száját, hiszen ők is lát- 
ták a szobabeosztást. Meg a szülők. Moreau-ék nem fogadták 
túlságos örömmel a dolgot, szívük szerint meg is tiltották vol- 
na, de nem hittek az ilyen tilalom értelmében. Nigue elmondta, 
hogy Maverick és Christian együtt nőtt föl, kisbaba koruk óta 
ismerik egymást, efféle dolgok már jóval előbb is bekövetkez- 
hettek volna; ő már négyévesen játszott doktorosdit egy isme- 
rős fiúval, és nagyon érdekes dolgok derültek ki. Maverick tu- 
datta vele, hogy ez nem egészen ugyanaz. De ebben is érdekes 


dolgok derülnek ki, felelte Molly. De mennyire, nevetett a má- 
sik. 

— Ez van — mondta Vanessa. — Szerintem is korai, de hát ebbe 
már nem szólhatunk bele. 

— Egy év múlva már nem lenne korai — állította Claude, és ki- 
tartóan nézte Nigue-et, aki egy évvel volt idősebb Mavericknél, 
és úgy tett, mintha nem venné észre. Helyesebben úgy tett, 
mintha úgy tenne. 

Kissy érezte füleinek finom rezgését, és tudta, hogy Nigue se 
fog sokáig ellenállni az ostromnak. Hiába, cseperednek a gye- 
rekek. 

Ez idő szerint már teljes gőzzel készültek a szünidőre. Fran- 
conville-ből indulnak a géphez, pár nap múlva Yves bácsi hoz 
egy konténert, leteszi a kertben — mármint pótkocsistul —, abba 
rakodnak bele mindent, ami jelenleg táskákban gyűlik a tera- 
szon, mindegyiknek címkéje van sorszámmal és a gazdája ne- 
vével, és mind bekerül egy nyilvántartásba. Aki berakja a kon- 
ténerbe, a nyilvántartásban kipipálja a címke sorszámát, és a 
rendszer mindegyiknél följegyzi, hogy ki pipálta ki, vagyis rak- 
ta be. 

Huszonkét egér utazik, mert Angéligue-nek egész héten üzle- 
ti ügyei lesznek Párizsban, addig megint Nimbyéknél lakik, ve- 
lük együtt repül haza. A szülőknél ötven százalékos részvételi 
arányt sikerült elérni, de nem mind utazik velük, néhányan 
csak későbbi géppel mennek, illetve Johann éppenséggel egy 
nappal korábban Rómába repül egy tárgyalásra, ahol találkozik 
Jean-Claude-dal (a városban, nem a tárgyaláson, Jean-Claude- 
nak valahol vidéken van dolga, de megbeszéltek egy találko- 
zót), s együtt jönnek, a gépük egy órával az egereké előtt érke- 
zik Nizzába. Így ők is benne lesznek a fogadóbizottságban, ami 
tartalmazza még a D"Aubisson egereket és Pit, de nem lesz ott 
Blanche, aki két órával később érkezik egy londoni konferen- 
ciáról, meg Georges és Mario sem, akik a konzorcium ülésén 
lesznek Saint-Jeanban. 

Nemcsak egerek és szülők lesznek, jön Jean, Andreas, Sophie 
Davidson, akit még nem is ismernek, és a két kutya. Macska 
nem, Macska a lányával ünnepel Véronigue-nál, aki nem jöhet, 
de elvállalta, hogy vigyáz rájuk. Kissy cserében odamotorozott 
egy zsák macskakajával. 


A konténert azért is Franconville-ben teszik le, mert Nimby 
megkapta a panzió egyik melléképületének a fele padlását, ahol 
szintén berendez egy kis műhelyt, és most viszi a felszerelését, 
valamint két félkész helikókikötőt is visz magával, ott befejezi 
és üzembe állítja őket. A villa sátorteteje alá, a már kinézett 
helyre kerülnek. A beaulieu-i műhely is része lesz a tervezett 
helikoptergyárnak, Vanni ugyanis váratlan érdeklődést tanúsí- 
tott a dolog iránt, szívesen közreműködne. A Morin-cég már 
dolgozott egy rakomány alkatrészen, sok minden volt a meg- 
rendelőlapon, egy részét már le is szállították. Vanni gyerekko- 
rában is foglalkozott modellezéssel, repülőgép, autó és hajó is 
volt közte, csak azokon persze még nem volt videókamera, 
nem volt szabad kikerülniük a látótávolságból. No meg azoknál 
az volt a fő szempont, hogy minél jobban hasonlítsanak az iga- 
zira, itt meg a célszerűség. Az volt a terv, hogy szakosított heli- 
kopterekkel látják el az alapítványt. Azt a gépet már kigondol- 
ták, amelyik sok bogarat bír el és tölteni is tudja őket — már 
csak meg kell építeni. Tervezés alatt volt egy másik, amelyik 
viszont kimondottan nagy súlyra való: nagy teljesítményű, ne- 
héz akkumulátort cipel, valahol a shindyfészek közelében le- 
száll egy háztetőn úgy, hogy lentről ne lássák, és a kis helikók 
oda járnak táplálkozni. Ez hosszabb küldetéseknél lehet hasz- 
nos. De volt egy teljesen másik megoldás is, amit még csak íz- 
lelgettek a tervezők. A töltés ugyanis hosszadalmas, és tényleg 
nagy helikopter kell ahhoz, hogy megbízhatóan ellásson áram- 
mal egy rajt. A másik megoldásnál a kis gépeket nem újratöl- 
tik, hanem távirányítással kicserélik az aksijaikat. Ezen Nimby 
már Mallorcán is törte a fejét. 

— Kisegér hölgyeim és uraim, a Discovery aksija fél kiló. 
Nyilván tudunk olyan készüléket konstruálni, ami megemel fél 
kilót, maga a Discovery is megteszi ezt. — Nimby lendületes 
léptekkel rótta föl-le az egerekkel tömött franconville-i nappa- 
lit. — A probléma nem itt van. Az aksi szilárdan rögzítve van a 
vázon, és egy jó erős dugasszal csatlakozik a gép villamos 
rendszeréhez. Vagyis a fél kilót nem egyszerűen megemelni 
kell, hanem leszerelni és fölszerelni. Az elemet rögzíthetjük 
olyan patentokkal, amikkel a fegyvert meg a többi cserélhető 
tartozékot, nem oldanak ki a rázkódástól, ez ki van próbálva. 
Ebben az esetben két kéz egy mozdulattal széthúzza a csatlako- 


zót, a lemerült elemet két egér fölkapja — Nimby magasra tar- 
tott karokkal átsétált a termen, s egy szempillantás múlva ott 
masírozott mögötte Elke is, együtt cipelte vele a képzeletbeli 
félkilós aksit —, másik két egér hoz újat, ez a része egyszerű. A 
kérdés ennek gépesítése. Nyilván egy külön feltöltőgép vinné a 
Discovery után az aksit és hozná el a lemerültet. Két probléma 
merül fel. Maga a csere művelete, azaz hogy miképpen alkos- 
sunk olyan berendezést, ami ezt elvégzi, és a hatótávolság, hi- 
szen nyilván a feltöltőgépet is aksi hajtja. 

— Viszont — szólt közbe Claude — a töltőgép nyílegyenesen 
mehet a feltöltés helyére, a Discovery pedig egy csomót csalin- 
kázott addigra, jóval közelebb van, mint az egy töltéssel megte- 
hető távolság. 

— Esetleg igen. De ha már csinálunk valamit, csináljuk a lehe- 
tő legjobban. Ha a Discoverynek a hatótávolságon túl van dol- 
ga, igenis mehessen el oda. Nem az a kérdés, hogy jut el a ha- 
tótávon túlra, hanem hogy ott van és kész. Chartres innen 
nyolcvan kilométer levegőben, egérkék. A Discovery oda tud 
menni, adott esetben lehet, hogy gyorsabban, mint mi, hiszen a 
sztrádán is lehet torlódás, no meg megeshet, hogy nincs ko- 
csink vagy sofőrünk. A Discoverynek csak megadod a célpon- 
tot és a GPS odaviszi, a neten át kapcsolatot is tudsz vele tarta- 
ni — de nem tud már visszajönni azzal a töltéssel. Ha létezik 
megoldás arra, hogy elmenjen és visszajöjjön, akkor valósítsuk 
meg — ha pedig nem létezik, akkor ez váljon egyértelművé, 
hogy elmondhassuk, mi megpróbáltuk, de a technika mai állása 
szerint nem lehetséges. 

— Oké — mondta Martin; táblagép volt a kezében, azon térkép. 
— Félúton, a Rambouillet-palota tetején várja a töltőgép. Vala- 
miképp kicseréli az aksit, aztán visszajön. Vissza tud jönni, ha 
neki is ugyanilyen aksija, tömege, motorja van stb. A Discove- 
ry pedig továbbmegy, most már Rambouillet-tól számít a ki- 
lencven kilométer, vagyis onnan még megtehet huszonkét kilo- 
métert, vissza még huszonkettőt, aztán a maradék negyvenötöt 
haza. 

— Igen — bólintott Nimby —, de én nem dolgoznék hetekig-hó- 
napokig és költenék esetleg több ezer eurót csak azért, hogy 
másfélszeresére növeljem a hatótávolságot. Akkor már egysze- 
rűbb és sokkal olcsóbb, ha a fedélzeten van egy másik aksi, 


amire át lehet kapcsolni. Azzal egyből megkétszerezed, az 
egyik aksival elmehet Chartres-ig, a másikkal meg visszajöhet. 

— S miért nem ezt tesszük? — kérdezte Francoise. 

— Ezt akkor tesszük, ha kétszeres hatótávnál nagyobbra nincs 
szükség, illetve azt nem tudjuk megvalósítani. De mi van, ha 
tudunk többet is? Elvégre ennek a gépnek a gyári prototípusa 
tizenkét percet tudott repülni. Amikor megvettük, már egy to- 
vábbfejlesztett változatot kaptunk, amit aztán mi is tovább tö- 
kéletesítettünk, és most másfél órát repül, igaz ugyan, hogy a 
létező legdrágább aksik egyikével. 

— Szerintem — töprengett Niala — igazán hosszú távot úgy le- 
het elérni, hogy a töltőgép több aksit visz magával. 

— Ez már egyszerű számtan — mondta Kissy. — Két-két pont 
között mindkét gép elhasznál egy-egy aksit. Vagyis csak akkor 
érik el a célt, ha a töltőgépen kétszer annyi aksi van, mint 
ahányszor cserélni kell. Ha tehát kilencven kilométerenként 
cserélünk és a táv négyszázötven kilométer, az öt pont, vagyis 
tíz aksi, amiből kilencet a töltőgép visz. Föltéve persze, hogy a 
kilenc aksi és a cserélő berendezés súlyával ugyanakkora távol- 
ságot tud megtenni egy töltéssel, mint a Discovery. Ami nem 
valószínű, a feladat tehát elvben nagyon körülményes, a gya- 
korlatban pedig kivitelezhetetlen. Cin-cin. 

A csapat letörten visszacincogott neki. 

— De egérke — derült föl Nimby -—, hisz most oldottad meg a 
problémát. 

Kissy pislogott, aztán bal füle mögé tette egy ujját és előre- 
hajlította, mutatva: halljuk. 

Nimby kimarkolt egy darabkát a levegőből és hátradobta a 
válla fölött. 

— Dobjuk ki a töltőgépet. Legyenek a tartalék aksik magán a 
Discoveryn, így szakaszonként csak egy aksi fogy. Két plusz 
aksit elbír. Akkor három töltéssel másfél töltésnyit távolodha- 
tok és másfelet jövök haza. Tegyük föl, hogy a súlytöbblet mi- 
att veszítek töltésenként öt kilométert, akkor a hatótávot negy- 
venötről másfélszer nyolcvanöt, azaz százhuszonhét kilométer- 
re növeltem. Szerintem nem rossz. 

Hátranyúlt, visszahúzta az előbbi levegődarabot. 


— És most hozzuk vissza a töltőgépet a bogarak számára, akik 
nem bírnak el pótaksit, de szeretnek szabadon röpködni az al- 
konyi fényben. 


Pénteken kora reggel Yves bácsi elindult a furgonnal és a pót- 
kocsin levő konténerrel, a reptéren átadta, nyilvántartásba vé- 
tette, biztosítást kötött rá — csak a benne levő elektronika meg- 
ért legalább tízezret, előző este a helikoptereket is berakták —, 
aztán elment a bérelt buszért, amit ezúttal sofőr nélkül kértek. 
Tíz órakor állt meg vele Franconville-ben, szinte egyszerre ér- 
kezett Kissyvel, aki persze taxin jött, már nem lenne, aki visz- 
szaviszi a motort — még Suzy sem, hiszen ő is vele utazik. 
Anyáék még dolgoztak. Nimbyék udvarán már felhőben rajzot- 
tak az egerek, pedig a csapat fele se volt ott. De néhány kölyök 
igen, és Kissy fölfedezte, hogy Maverick is eltanulta Macskától 
és Vanessától azt a trükköt, hogy szembejön, mész tovább, me- 
gint szembejön. 

Hideg volt pedig, fújt a szél, az ég felhős. De ők nem bánták, 
nagykabátban is éppúgy ugráltak, mint a nyáron sortban. És pá- 
ran közülük furán csapkodtak a karjukkal. 

— Ti meg mit csináltok? — lépett oda Kissy. 

— Hógolyózunk - felelte Caroline. 

— De hisz nincs is hó — felelte Kissy, de ekkor a képébe vág- 
tak egy képzeletbeli hógolyót. Azonnal gyúrt ő is egyet, s már 
dobta is. 


— Gyerünk, kiskutyák, vau-vau — mondta Nimby, és a két kutya 
lelkesen fölszaladt a buszba. Aztán a nyomában egyre több ku- 
tya, mert a kölykök fölkapták a felszólítást és boldogan csahol- 
tak, amíg berontottak a buszba és helyet foglaltak. Kissy is ve- 
lük csaholt. Naná! És ha pont elmegy egy shindy a busz mel- 
lett, megállapítja, hogy az egerek már kutyaként is megállják a 
helyüket (bizonyára szagot fogni, nyomot követni, csibészelni 
is tudnak), és éppen ettől megy el a kedve a shindyskedéstől? 

De a buszt csak rövid ideig töltötték meg a csaholó kiskutyák, 
aztán karattyoló kisegerek lettek megint, és egész úton terveket 
szövögettek a szünidőre. 

A reptéren aztán a huszonkét egér harmincfelé szaladt, mint- 
ha most jártak volna itt életükben először. Viszont kétségtelen, 


hogy a kölykök nagy része csak háromszor repült még életé- 
ben, idén nyáron Mallorcára, onnan Nizzába, aztán Párizsba, és 
akkor nem pompázott minden karácsonyi díszben. Bőven volt 
hát nézelődnivalójuk. Rengeteg idejük volt, jóval előbb jöttek, 
hogy Yves bácsinak legyen ideje leadni a buszt. Ők addig elkó- 
száltak az üzletsoron, nem is maradtak együtt, hisz fejlett kom- 
munikációs rendszerük van. 

Kissy egy piros kabátot tanulmányozott éppen, amikor kopo- 
gott az órája. Fölpillantva egy egeret látott meg az üvegen túl, a 
passzázs közepén. Ez nem is keltette volna föl a figyelmét, hi- 
szen a terminál alig több mint nyolcszáz méter hosszú és csak 
hat emelet, huszonkét Jerry azt megtölti zsúfolásig — de furcsa 
volt a testtartás, amivel Molly nézett valamit, kicsivel maga- 
sabban nála. Kissy oldalra lépett, mert az állvány takarta a lát- 
nivalót, éppen akkor, amikor Mollyhoz csatlakozott Jacgues is, 
és már ketten néztek fölfelé. 

A passzázson kis stand állott — Kissy észre se vette bejövet —, 
árultak vagy reklámoztak valamit. A standot alul-felül macska- 
fotókkal dekorálták, és három lány tevékenykedett benne, szür- 
ke csíkos formaruhában, piros övvel, a fejükön háromszögletű 
fülekkel. Még cicabajuszuk is volt. Az egyik Kissynek háttal 
tárgyalt egy vásárlóval, a másik Mollyéknak volt háttal, de a 
harmadik meglepve nézett vissza a szaporodó kisegerekre, mert 
közben Yvonne is csatlakozott hozzájuk. És az egész alapít- 
vány viselte az egérfüles hajpántokat meg a jerrys pólót! 

Kissy nem indult el, várta, mi lesz. A cicalány és az egerek 
furcsálkodva nézték egymást. Már megjött Francoise is, és Ssor- 
ban a többiek. 

Nyolc-kilenc egér baktatott már oda a hívójelre és nézte ál- 
mélkodva a cicákat, amikor a második lány is odanézett, és el- 
képedve összecsapta a kezét. Erre odafordult a harmadik cica 
is. Hát Kissy is kisétált a társaihoz, hadd lássanak a macskák 
még több egeret. 

Két percen belül közös fotójuk is volt a cicalányokkal. 


A panzió már nem vett föl szobafoglalást a tegnapi napnál ké- 
sőbbre, tegnap elmentek az utolsó vendégek is. Azóta kitakarí- 
tottak, rendbe tették a házat és várták az alapítványiakat. Mind- 
ezt Kissy olyan jól tudta, mintha már ott lett volna. De nem 


volt ott, a PACA reptér előtt toporgott egy helyben, mint akire 
a lyuk fölött les a cica, mert a bérelt busz elakadt. Luigi és 
Yves bácsi már elhajtott a konténerrel, még egy helikopterük se 
volt, amit odaküldhettek volna, hogy megnézze, mi a helyzet. 
Bár igaz, nem is volt rá szükség, Vincent elmondott mindent. 

— Én értek mindent, csillagom. De itt állok a körforgalom 
előtt, és minden irányban zsaruk, mentők, tűzoltók. Ezek elég- 
gé összecsattantak. Annak örülj, hogy nem mi voltunk. Ezzel a 
tehénnel nem ugrálhatok, de persze ideküldheted apádat, hogy 
gyorsan szereljen rá magassági kormányt. 

Vanessa horkantott; Kissy tudta, Vincent még megissza an- 
nak a levét, hogy a mikrót csillagomnak szólította. 

— A Nikaia-palota innen még jókora távolság amúgy is — 
mondta. — Hagyjuk a csodába. Martinről mit tudsz? 

— Semmit, egész nap nem beszéltünk, hívd föl. 

Vanessa cincogott, kinyomta és intézkedett. Fölhívott valami- 
lyen Martint, akit Kissy nem ismert — pedig mostanra ő is min- 
denkit ismert a partvidéken — és kerített három tizenöt szemé- 
lyes mikrobuszt, amik szó szerint másodpercek alatt ott voltak, 
a reptérhez tartoztak. Sofőr nem volt hozzájuk, mert akik ki- 
hozták őket, azoknak vissza kellett menni dolgozni, méghozzá 
sietve, úgyhogy egy személykocsi is jött velük, az vitte vissza 
őket. De annyira nem siethettek, hogy a vezetőjük, egy Paulnak 
szólított nagydarab pasas kedélyesen át ne karolja Vanessa vál- 
lát és magához ne vonja, amire a kislány nevetett és kibújt az 
ölelésből. Paul szerencsés fickónak nevezte Nimbyt, egymás - 
nak csapták a tenyerüket Vanessával, és beszállt a kocsiba. 

Sofőr persze volt köztük bőségesen. Kissynek nem kellett 
elővennie az új jogsiját, amit — bár ezt eléggé sajnálta — min- 
denféle kaland és verekedés nélkül szerzett. Szépen levizsgá- 
zott és megkapta. A többiek is, mindegyik mininek volt már 
jogsija. No persze gyakorolni azért kell még, intette őket az 
összes felnőtt, ők pedig bólogattak, persze hogy gyakorolnak, 
az összes többi képességüket is folyton gyakorolják, verekedés, 
helikopter, célbalövés, morze, mindent, hát ez se lesz kivétel. 
Csak nem most, az egész alapítvánnyal a kocsikban, a Prom 
forgatagában. 


Angéligue, apa és Pi a boulevard Joffre-on tette le őket, 
Beaulieu belső városrészének oly ismerős házai között. Ők pe- 
dig megfordultak és visszavitték a kocsikat a reptérre. 

— Itthon vagyunk — cincogta Francoise, és a csapat átsétált a 
zebrán. Kissy bólintott. Kétszáz méterre sincsenek a panziótól, 
de a város másik végén is otthon lennének. Vanessa ezen a kör- 
nyéken mindenkit ismer, mintha egy ötven lelkes falucskában 
élne. De a szembejövők felét Kissy is ismerősként üdvözölte, 
tudta a nevüket, családtagjaik nevét, életük részleteit. A többi 
járókelő meg nyilván nem is volt helybeli. Maradt azért turista 
bőven. 

— Bocsánat — szólította meg őket az egyik, egy testes, nagyka- 
bátos férfi, akiről lerítt, hogy turista —, önök itt lakók? 

Kissy közelebb érve látta, hogy nem is hozzájuk beszél, ha- 
nem egy fiatal párhoz, akik megrázták a fejüket, lehet, hogy 
nem is értettek franciául. Mentek is tovább. 

— Mi azok vagyunk - szólalt meg Kissy, s odalépett hozzájuk; 
a férfi mellett egy idősebb és egy fiatalabb nő is állt. — Segíthe- 
tünk? 

— Kérem... én nem nagyon jól tudok franciát. Keresek pan- 
Ziót itt közelben. Mondták, hogy van, tudja? 

— Igen, de bezártunk az ünnepekre. — Kissy meg se lepődött 
magán, hogy első személyben mondja. — Szobafoglalás nélkül 
jöttek ide? 

— Nem, kérem. Volt nekünk foglalásunk. Csak szálloda... 
nem ismerek azt a szót, ami szállodát történte. 

— Csődbe ment — szólalt meg Vanessa Kissy könyökénél. — 
Lucienék tegnap lehúzták a rolót. Egy perc türelmet, uram. — 
Már a telefonját nyomkodta. — Mindenki velük üvöltözik, ami- 
ért a foglalásokat se tudták visszamondani, az nem érv, hogy 
Ménard megszökött és csak ő tudja a számítógép jelszavát, leg- 
alább ötven vendég jött ide karácsonyozni, és... szia, én va- 
gyok. Lucien újabb kuncsaftjai. Honnét tudjam? Ha lenne szo- 
bánk, fölvinném őket. Yvette-nél már egy gombostűt se lehet. . . 
jó, megpróbálom, kösz. Szia, én vagyok, megint hoztam lucie- 
neseket. Igen? Jó, le van foglalva! Kösz, szia! Egérke, fognál 
egy taxit? 

— Nem — nevetett Kissy -—, ott áll a hátad mögött. 


Mert amíg Vanessa beszélt, ő kilépett a járda szélére és lein- 
tette az első arra járó taxit. Azt is ismerős sofőr vezette. 

Elköszöntek a hálás külföldiektől és a többiek nyomába ered- 
tek, föl a hegyre. Vanessa még dohogott magában egy sort Lu- 
cienék felelőtlensége miatt, mert Ménard szökése nem okozója 
volt ugyan a csődnek, hanem következménye, azért lépett meg, 
mert tudta, hogy fény derül a stiklijeire — és így is történt —, de 
ha Lucien tudja, hogy kell vezetni egy szállodát, akkor vagy 
nem megy csődbe, vagy legalább ki tudja értesíteni a vendége- 
ket, akik egy lefoglalt szoba reményében érkeznek talán Euró- 
pa túlsó végéből, és most nekik, az összes többi háznak kell 
őket fedél alá juttatni, miután a város legkülönbözőbb pontjain 
összeszedték őket, mint a kitett kismacskákat. 

A kis szállodás, mosolygott Kissy. Tizenegy éves kora óta 
gondoskodik a panzió vendégeiről, olyan természetességgel, 
mint ahogy levegőt vesz vagy shindyt ver. 

De aztán már nem akadtak össze Lucien több áldozatával, 
mert a rengeteg helybeli szállodás ekkorra már megszervezte 
az elszállásolásukat. Mario is részt vett az ügyben, így aznap 
késő estig nem is látták, és másnap elmondta, hogy ezek a há- 
zak összesen vagy tízezer eurót veszítenek a dolgon — a vendé- 
gek egy része már fizetett Luciennek, az a pénz elpárolgott, 
mások ott fognak fizetni, ahol végül szállást kaptak, de nem 
kérhetnek tőlük többet, mint Lucien leszállított árai —, de ez be- 
fektetés, ami meg fog térülni. Magának a városnak a hírnevét 
tépázná meg, ha hagynák ezeket az embereket a legelső géppel 
hazarepülni, vagy ha Lucien olcsó panziója helyett egy ötcsilla- 
gos szálloda árait kérnék tőlük, azt állítva, hogy csak ott volt 
hely. Pedig tényleg csak ott volt hely, a városban hiánycikk a 
szállodai szoba. 

— Mert mi lefoglaltuk ezt az egész panziót — riadt meg ma- 
dame Lavanant. 

— Dehogy — legyintett Isabelle néni. — Az én huszonnyolc 
szobám itt nem tétel. Luciennek hetven szobája volt, ebben az 
árfekvésben az övé volt a legnagyobb panzió, és három nappal 
karácsony előtt utcára rakott húsz vendéget, ötvenet meg már 
csak a bezárt kapuk vártak. Telt házat vihetett volna az ünne- 
pek alatt, csak hát lejárt a bankhitele. 

— De hisz azok a vendégek fizetnek — jegyezte meg Maverick. 


— Persze. Néhány nap múlva lett volna pár ezres a kasszában. 
Csak hát a tartozása több millió. 

— Ejha! 

— Évek óta csak döcögött már — magyarázta Vanessa. — Mit 
gondolsz, nénikém? 

Kissy érezte a hangsúlyból, hogy ez már nem a vendégekre és 
nem a tartozásra vonatkozik. 

— Hát a házat a lehető legsürgősebben el kell adni és ki kell 
nyitni újra, de hogy ki tudja ezt átvenni, azt én bizony nem tu- 
dom. Nagyapádék már megállapodtak, hogy a konzorcium nem 
kér belőle. Thierryék talán ki tudnák köhögni az árát, csak hát 
az öreg most ugye pont elutazott a déli tengerekre, egy hónapig 
csak úgy érik el, ha utánaeveznek. Azt mondja, ez nemcsak ki- 
kapcsolódás, az embereknek kell az önállóság, tudni kell a fő- 
nök nélkül is dönteni. Amiben teljesen igaza van. De ekkora 
dologban mégse fognak nélküle határozni. Úgyhogy nem tu- 
dom. Egypár hétig az a ház ki nem nyit, annyi szent. 

Isabelle néninek igaza lett, a ház csak január végén nyitott ki, 
de abban az egyben tévedett, hogy az öreg Thierry nélkül is ha- 
tároztak és megvették. Ők nagyobbak és tőkeerősebbek voltak, 
mint a Claudel konzorcium, ki tudták fizetni az adósságokat és 
csináltak egy gyors, átmeneti felújítást is. Az alkalmazottakat 
megtartották. Lucien, akit Kissy csak futólag ismert, nem mu- 
tatkozott többé a partvidéken, elköltözött valahová északra. 

Sok évvel később, amikor az öreg Thierry már nyugdíjban 
kialakított szálloda vezetését Vanessa vette át. Amikor kiderült, 
hogy a fiatalabb Thierry nem követte el azt a pénzügyi vissza- 
élést, és közel fél év után visszatért a szállodájába, Kissy nem 
egy alkalmazottól hallotta, hogy mégiscsak le kellene csukatni 
Thierryt. Hátha visszakapnák azt a helyesebb igazgatót a nagy 
füleivel. 


A terv az volt, hogy kicsomagolnak, berendezkednek, aztán 
körbeviszik a városban a kölyköket és a szülőket. Hamar kide- 
rült azonban, hogy a berendezkedés a tizenkét napjuk első há- 
rom-négy hetét biztosan igénybe veszi, ezért beérték azzal, 
hogy kiürítették a konténert, hogy Luigi visszavihesse a reptér- 
re. Sorba álltak, mindenki kivett egy csomagot, elcipelte a fal 


mellé, ott letette, s ahogy nőtt a csomaghalom, úgy zsugorodott 
a konténer. Nimby legalábbis ezzel biztatta őket. 

— Hű — mondta Niala, és megtörölte a homlokát. — Valaki ke- 
resse meg Luigit, indulhat. Hát ha most besétálna egy shindy, 
velem nem lenne nehéz dolga. 

— Vagy egy cica — tűnődött Francoise. 

— Vagy egy cica — hagyta helyben Niala. — Mi lenne, ha háti- 
zsák nélkül mennénk? Itthon úgysincs kire vadászni, amikor el- 
kaptuk azt a három hülyét, az összes shindy elköltözött a part- 
vidékről; Costello is azért maradt, mert másik országban élt. 

— De cicák nem költöz el — mutatott rá Elke. 

— Cannes-tól az olasz határig minden macskamama még a 
bölcsőben megmutatja a fényképünket a gyerekeinek. Ezt a há- 
rom dolgot tanítják meg nekik, a fára mászást, a dorombolást 
meg minket. No, egérkék, keressük meg a szüleinket és indul- 
hatunk. 


Beaulieu csodásan festett ünnepi díszben, ráadásul teljesen 
macskamentesen, egyet se láttak egész idő alatt; Francoise sze- 
rint idekint fázik a fülük, összejönnek haveroknál, tivornyáz- 
nak, tavaszig elő se bújnak. Amiben volt valami. 

Ilyen helyen, mint Beaulieu, nemcsak a főutakat, sétatereket 
díszítik fel, hanem az egymásba érő vendéglátóhelyek környé- 
két is, nagyon sok magánházat, de még a vasúti töltés alatt ve- 
zető aluljárók homlokzatát is. A turizmus nagy kincs. És a tu- 
risták el voltak ragadtatva, az egerek és a kisfülűek is. Bár a 
leglelkesebb turista mégiscsak Ködöcske volt, aki a fényekre 
oda se hederített, viszont minden sarokkövet végigszaglászott. 

A főútig együtt mentek, aztán csoportokra szakadoztak, ké- 
sőbb el is váltak egymástól. Úgyse jön cica, és így jut belőlük 
mindenhová. Hadd lássa Beaulieu, hogy megérkezett az egér- 
had. 

Öt meghívást gyűjtöttek be helybeli ismerősöktől egyetlen sé- 
ta alatt, és még egyszer annyian mondták, hogy majd benéznek 
a panzióba. 


Elle avait des bagues a chague doigt 
Des tas de bracelets autour des poignets 
Et puis elle chantait avec une voix 

Oui, sitót, m"enjóla 


Elle avait des yeux, des yeux d "opale 
Oui me fascinaient, gui me fascinaient 
Y avait [/ovale de son visage pále 

De femme fatale gui m fut fatal 

De femme fatale gui m fut fatal 


Kissy rásandított a képernyőre. Elvileg tudta a szöveget, 
együtt látták a filmet, de jobb a biztonság. És egyáltalán nem 
olyan könnyű szöveg, mint látszik, mert sok szótag halmozódik 
egymás mellett. Sokkal gyorsabban kell énekelni, mint az em- 
ber gondolná. 


On s7est connu, on s "est reconnu 

On s7est perdu de vue, on s est r perdu d vue 
On s/est retrouvé, on s "est réchauffé 

Puis on s/7est séparé 


El is fáradt, mire végigénekelte és meghajolt. A közönség 
tapsolt, ő lelépett a színpadról és átadta a mikrofont egy fiúnak. 
Valahol arrébb lecsüccsent a társai mellé a földre, Bourrido- 
néknak nem volt ennyi székük, hiszen az egércsapat véletlenül 
toppant be, s már akkor is a földön ült a vendégek fiatalabb, 
mozgékonyabb része. 

Kissy ivott egy kortyot és megigazította füleit, azokat éneklés 
közben is viselte, az alapítvány védjegye. 

— Egérke — súgta neki Molly. 

— Cin-cin? 

— Itt bárki énekelhet? 

— Persze, kötetlen zenés összejövetel, nincs műsortterv. 

— Mi kell hozzá? 

— Ott az a piros inges srác Joseph Bourridon. Odamész, bele- 
dobsz egy vigyort és kiad egy mikrofont. 

— És a zene? 


— A telefonodról eléred az egész gyűjteményünket, Joseph rá- 
dugja a laptopra és úgy szól, mintha itt lenne a banda a szobá- 
ban. 

— Cin-cin — felelte Molly, és már ott sem volt. De mire egy jó 
perccel később feltűntek Joseph előtt az egérfülek, már három 
pár volt belőlük. Kissy kíváncsian figyelte, ahogy megállapod- 
nak. Maverick kezdett el keresgélni a telefonján, de Joseph 
megrázta a fejét, s a telefon visszakerült a tokjába. Nyilván 
Josephnek is megvan a zene. 

De a színpadra már négy egér szaladt föl, miután a fiút meg- 
tapsolták. Molly, Maverick, Jacgues és Christian. Mind egérfü- 
les hajpántban. S amint megszólalt a zene, Kissy fülei boldo- 
gan csapkodni kezdtek. Hát persze hogy ezt választották, mi 
mást? Hisz róluk szól! 

— If there-s something strange / In your neighborhood / Who 
you gonna call? — kezdte a dalt Molly, és nemcsak társai, ha- 
nem az egész közönség boldogan vágta rá: 

— Ghostbusters! 


Amikor Kissy másodszor énekelt aznap este — a Summer Night- 
sot a Grease-ből, egy fiúval, akivel abban a pillanatban ismer- 
kedett meg, amikor fölment a színpadra —, ahogy begyűjtötték 
a tapsokat és lejöttek, Pierre Serrault jött oda hozzá és megkér- 
dezte, volna-e pár perce a számára. Kimentek a folyosóra, itt 
kisebb volt a Zaj. 

— Ide hallgass. Kellene nekem egy énekesnő. 

— Cin-cin? — hökkent meg Kissy. 

— Ez igent jelent? 

— Nnneeem. .. ez azt jelenti, , mi a csodáról van szó?" 

— Elmondom. Ugyanaz a film, amelyikben már kaszkadőr- 
ködtél. Van egy jelenetünk egy zenés mulatóban, ahol éppen 
énekel egy lány, amikor a hőseink belépnek. Volt már valaki, 
de nem tud eljönni, te meg kéznél vagy és Jól is énekelsz. Hu- 
szonkilencedikén vesszük föl, a Negresco egyik termében le- 
szünk. 

Kissy összecsapta a mancsát. 

— Szent merevlemez, azt mondod, hogy énekelni fogok egy 
filmen? 


— Hát... nem egészen. Amíg ők bejönnek, te látszol és hallat- 
szol körülbelül fél percet. Utána már csak a háttérben, amikor 
néha söpör a kamera, akkor leszel látható. 

— Vállalom — mondta Kissy cicabajusz-rángató eltökéltséggel. 
— És mit kell énekelni? 

— Hát, látod, azt nem tudom, és nincs nálam a könyv. De va- 
lami régi sanzon. Persze több időt kapsz felkészülésre, mint itt. 
Lássuk csak. Ünnep előtt én már nem megyek be, de elkérem 
Simone-tól a dal címét és átküldöm Facebookon, jó? 

— Cheesebookon. 

— Ja igen, azon. És ne izgulj, nem olyan nagy dolog, alig le- 
szel kamera előtt. 

Kissy nem izgult. Annyira semmiképp sem, mint az előző al- 
kalommal, amikor meg kellett rúgnia azt a kémet, és legfeljebb 
öt centin belül manőverezhetett, ha annál távolabb rúg, már 
nem hiteles, ha meg közelebb, akkor a színésznek annyi. Meg- 
tanulta a dalt, huszonkilencedikén egy órakor beült Blanche és 
Isabelle néni mellé, akik egy összejövetelre voltak hivatalosak 
a belvárosban, besétált a szállodába, a recepción útbaigazítást 
kapott, föllifítezett egy különterembe, aminek biztonsági őr 
posztolt az ajtajánál, megmondta a nevét, az őr kikereste, bólin- 
tott és a szemközti ajtóra mutatott. 

— Nem kell kopogni, csak lépjen be. 

Kissy második találkozása a filmművészettel úgy kezdődött, 
hogy egy percig apró, miákoló kiscicák köröztek a feje körül. 
Az ajtó fejbe csapta. 


A pincérnő jobban megijedt, mint ő maga, ott ugrált fölötte és 
lamentált, Kissy legszívesebben viszonozta volna az ütést, de 
az ajtó nyilván kedves a szálloda tulajdonosainak, és nem örül- 
nének, ha összetörné. 

— Hagyd már abba! — csattant föl végül. — Baleset volt és 
kész. Túlélem, de te jobban idegesítesz, mint az ütés a fejemen. 
Megj a dolgodra! Sicc! Sicc! 

A lány valahogy eltűnt, Kissy pedig megint tett egy lépést az 
ajtó felé, de hirtelen meggondolta magát, oldalt ugrott, mint a 
zsaruk, a falhoz lapult az ajtó mellett, elkapta a kilincset és hir- 
telen fölrántotta. 

És beleverte az orrát egy öltönyös pasas mellébe. 


— Izé... én... cin-cin. .. 

— Ahogy mondja, kedves — felelte egy mély basszus, és távo- 
zott. 

Kissy nagy levegőt vett és belépett. 

Öltöző, hát persze. A nagyteremben a forgatás van, de előbb 
ide kellett jönni, hogy a megfelelő külsőt ölthesse föl. Öt-hat 
ember kóricált összevissza, kimentek, bejöttek. Körben min- 
denhol asztalok sminkfelszereléssel, ékszerekkel. Középen egy 
alacsony fiatalember intézkedett, nyitott piros ing volt rajta, a 
kezében fésű. 

— Te jó vagy már, drágám, mehetsz. Te ki vagy? — nézett Kis- 
syre. 

— Kissy Chaton, Jerry Alapítvány — mondta Kissy automati- 
kusan, és hajszál híján az igazolványát is fölmutatta. 

— De a szereped mi, azt mondd! 

— Nem tudom. Én fogok énekelni. 

— Dizőz — vágta rá a piros inges. — Charlotte, édesem, ha egy 
percre nem kóborolnál el, megköszönném. Van egy dizőzünk, 
de ez a kislány elég kicsike, tudsz egy rövidebb ruhát adni? 

Úgyse lesz ruhátok tízcentis alakra, gondolta Kissy. 

— Ugye fehér kell? — jött egy női hang a másik szobából. 

— Igen, tiszta fehér, mérsékelten cuki. Szívem, eszedbe ne 
jusson paradicsomlevet inni, amíg ez rajtad van, szörnyű ké- 
nyes darab. 

Kissy rájött, hogy a szívem az ő. 

— Jó, majd észben tartom — nevetett, de a piros inges már nem 
figyelt rá, egy fiatalember csokornyakkendőjét igazgatta. 

— Serge, drágám, te pincér vagy, nem csöves, kérlek, igye- 
kezz olyan benyomást kelteni. Murielle kiment már? Még nem 
láttam a szerelését. 

— Itt vagyok — jött be egy nő a másik szobából. Kissynek 
megrebbent a füle. Elomló piros ruha, ondolált fekete haj, tűz- 
piros rúzs, nagy szemű gyöngysor, könyékig érő fekete kesz- 
tyű. 

— Jaj, drágám, haláli — mondta a piros inges. — Egyszerűen 
észvesztő vagy. Mehetsz is, ez úgy jó, ahogy van, te is kész 
vagy, Serge, menjetek. 

Nyílt az ajtó. 

— Olivier, hol tartotok? — kérdezte valakit. 


— Ahol lehet, drágám — felelte a piros inges, eszerint Olivier. 
— Ez művészet. Ez a kislány még sehol se tart, és az ezredes 
még itt sincs. 

— Hát akkor hol van? 

— Édesem, ha keresnél valaki mást, akitől butaságokat kér- 
dezhetsz, azt megköszönném. Gyere, kislány, csináljuk meg a 
dizőzt. Jaj, aranyom, ez a ruha nagyon ott van, csak tudod, nem 
lesz jó, Monigue, ellenőriznéd azt a ruhát, amit Sylvie-re adtam 
a múlt héten? 

Valahonnét kinőtt a földből egy farmeres lány; Kissy kezdett 
szédülni. A lány átlapozott egy köteg dokumentumot. 

— Igen, ez túlságosan hasonlít. Várj, tudom már, melyik ruha 
lesz jó, segítek. 

Eltűntek a másik szobában. Még valaki kiment, Kissy hirte- 
len magára maradt a piros ingessel. 

— Olivier Bayle — vigyorgott rá az. — Téged nem ismerlek, mi- 
óta filmezel? 

— Hát — Kissy számolni kezdett az ujjain — ezt a mostanit is 
beleszámítva... ez az első. De már voltam ebben a filmben, 
csak akkor nem találkoztunk. 

— Igen? Mi voltál? 

— Kaszkadőr, én vertem meg azt a kémet... mármint Martin 
urat, aztán lepuffantottam. 

— Jaj, az te voltál? — Olivier összecsapta a kezét. — Láttam a 
musztert, nagyon cuki volt, Pöcök mesterien öltöztetett, telje- 
sen együtt voltatok. Jó, jó, jó, Charlotte szívem, most jó, ezt a 
ruhát le se tedd, úgy jó, ahogy van! 

Kissy rámeredt a nő kezében lógó ruhára. Marilyn Monroe 
anyukájára illett volna. 

— De várjatok már... — cincogta. Hirtelen eszébe jutott az elő - 
ző nő a piros ruhában. 

— Mondd csak, szívem, ha bármi bánt, csüngünk a szavadon, 
ez csapatmunka. 

— De hát ez a film a hetvenes években játszódik, nem? 

— De igen, angyalom, és nagyon örülök divattörténeti művelt- 
ségednek. Csakhogy ennek a jelenetnek a dátuma 1934, ez egy 
visszaemlékezés, itt kezdődött az egész. Hogy micsoda, azt 
nem tudom, engem a filmekből csak a jelmez érdekel. Úgy- 


hogy megj szépen és bújj bele ebbe a bűbájos ruciba, aztán csi- 
nálunk neked egy szépséges fejet is hozzá. 
A másik szobából besereglett négy jól öltözött úr, körbefor- 
dultak, Olivier megszemlélte őket és kegyesen intett a karjával. 
— Tökéletesek vagytok, kedveseim, egyszerűen tökéletesek. 
Szaladjatok játszani. Csóközön! 


A Jerry Alapítvány Rátermett Kisegere hosszú fehér kisestélyi- 
ben, kirúzsozva, festékkel a szemén és az arcán, nyakában 
gyöngysorral, kezén hosszú kesztyűvel lejtett be a terembe egy 
úr karján. Az úr nem azért kellett, mert egy hölgy másként nem 
léphet a társaságba. 

— Hogyhogy még soha?! — jajdult föl Charlotte, amikor Kissy 
másodszor zuhant Olivier karjába. 

— Én kerítéseken ugrálok át — sziszegte Kissy, és levert né- 
hány dolgot az asztalról. — Gyerekeket mentek vaksötét pincék- 
ből... mikor lett volna rajtam tűsarkú?! 

De valahogy bejutott a terembe anélkül, hogy összetörte vol- 
na magát. 

— Te jó ég — mondta Pierre, akivel a pódiumnál találkozott. — 
És az nem jutott eszetekbe, hogy ráért volna azt a cipőt fölven- 
ni? Vedd le! Mireille, keríts egy pár papucsot! Mindenre én 
gondoljak? 

Kissy valahogy kimászott az üvegcipellőkből. 

— Elleszek mezítláb is. 

— És tönkremegy a harisnyád, szó sincs róla, tessék papucsot 
venni. Még jó idő, mire összeállunk és kezdhetsz. 

Nem volt olyan sok idő, talán negyedórát üldögélt és bámész- 
kodott, aztán fölmehetett a pódiumra és visszakapta a tűsarkútt, 
de Pierre megállította Mireille-t a mozdulatban, amivel Kissy 
lábára akarta segíteni. 

— Várjunk csak. Jacgues! A dizőz lába mennyire látszik? 

— Talán egy-két snittben — felelte az operatőr valahonnan a 
műszerei közül. 

— Hát akkor igazítsuk úgy azokat a snitteket, hogy a cipője ne 
látsszon, és ki azzal a tűsarkúval! Azt akarom, hogy biztosan 
állj a lábadon — fordult vissza Kissyhez —, és csak az éneklésre 
figyelj. 


— Akkor nem kaphatom vissza a rendes cipőmet? — érdeklő- 
dött Kissy. 

— Dehogynem. Hozzátok vissza neki. Michel, ebből a sarok- 
ból is takarítsátok ki a huszonegyedik századot, Jacgues ne az 
előző szerint söpörjön végig, hanem vigyük az egészet harminc 
centivel följebb és két méterrel tovább. Akkor Kissy cipője 
nem látszik, viszont a végén csinálsz egy kis fordulást és Ma- 
xine válla fölött nézel Claude-ra, amikor az ezredes beszél. Jó 
lesz? 

— Jó, de akkor pont visszafordulok Kissy felé, rálátok a cipő- 
jére, és megver. 

Kissynek megrebbent a füle. 

— Csak pedofilokat ver — nevetett Pierre. 

Kissy összeráncolta a homlokát. — Hát azért ez nem egészen 
így van... 

Nem akarta ő megverni az operatőrt, de fönn kellett tartania a 
jogot, hogy bármikor bárkit megverjen. Elvégre ő legelsősor- 
ban alapítványi kisegér. 

Pierre azonban már ott sem volt, átszaladt a termen, vizsgáló- 
dott, nézőpontokat keresett, és csakhamar odaültetett egy va- 
csorázó társaságot, akik a főszereplők felől nézve takarni fog- 
ják Kissy cipőjét. 

Az 1934-ben játszódó jelenetben a főszereplők és a dizőz kö- 
zött ülő társaságot a segédrendező azért ültette oda, hogy ta- 
karják a dizőz lábát, mert tornacipő volt rajta, a tűsarkúban 
ugyanis hasraesett, akkor volt a lábán először. A film érdekes- 
sége, hogy a hatszoros Oscar-díjas színésznőnek és énekesnő- 
nek, Kissy Chatonnak ez az egyetlen olyan szerepe, ahol elta- 
karták egérfüleit, hiszen ő az egyik alapítója a világhírű Jerry 
Alapítványnak, amely felszámolta a gyermekbántalmazást és 
kiharcolta az egerek egyenjogúságát. A filmsztár jelenleg új 
szerepére készül, amely... 

— Kissy? Kissy! 

— Miva?! — riadt föl a filmsztár, s ezzel a jövőbeli újságcikk 
fogalmazása félbemaradt. 


Parlez-moi d"amour 

Redites-moi des choses tendres 
Votre beau discours 

Mon ceeuwr n eest pas las de I entendre 
Pourvu gue toujours 

Vous répétiez ces mots suprémes: 

x Je vous aime 3 


— énekelte Kissy odaadóan, születése előtt hatvan évvel divatos 
ruhában, leomló, selymes szőke fürtökkel, amik alatt gumisap- 
ka szorította le az igazi haját. Háta mögött négytagú zenekar 
szolgáltatta a zenét, négy afrikai férfi, éppúgy, ahogy az igazi 
harmincas években is sokszor, mert a fekete bőrűeket előszere- 
tettel alkalmazták efféle kiszolgáló szerepben is. 

— Jó, köszönöm, egyelőre ennyi elég lesz. Nagyon jók vagy- 
tok, Kissy, te elsőre ráéreztél a kor stílusára, vagy alaposan ta- 
nulmányoztad Lucienne Boyer-t. Így kérem később is. Most 
nézzünk benneteket, gyerekek. 

Pierre a főszereplőkkel kezdett tárgyalni arról, hogyan jönnek 
be, mit csinálnak közben, Kissy pedig várt, türelmesen. Hozzá- 
szokott a türelmes várakozáshoz, amikor shindyre állt lesben, 
meg amikor a cica állt lesben őrá. 

Egyébként persze tanulmányozta Lucienne Boyer-t, de más 
korabeli énekesnőket is. A hetvenes évekből, hiszen a film ak- 
kor játszódik. Boyer nevét egyből kiadta a net, amikor utánané- 
zett a dalnak, de ő a hetvenes években még élt és énekelt, Kis- 
synek eszébe se jutott a harmincas éveknek is utánanézni. Csak 
szerencsére látott egypár filmet akkorról, meg hát a kiválasztott 
dalról tényleg akkori felvételt talált. 


Vous savez bien 

Oue dans le fond je nen crois rien 
Mais cependant je veux encore 
Écouter ce mot gue j adore 

Votre voix aux sons caressants 
Oui le murmure en frémissant 

Me berce de sa belle histoire 

Et malgré moi je veux y croire 


Kissy énekelt, a főszereplők besétáltak a terembe, leültek, 
megérkeztek a további főszereplők, megbeszélték a megbeszél- 
nivalóikat. Jacgues velük ment a kamerával, amíg leültek és a 
pincér bort hozott nekik, aztán a kamera szétnézett a teremben, 
de a mikrofonokat úgy helyezték el, hogy a néző továbbra is a 
beszélgetést hallja, a háttérben az étterem zajaival és persze 
Kissy énekével. 

Hat csapóval megvolt az egész, aztán a hangmérnök átkalau- 
zolta Kissyt egy kis fülkébe, ahol elénekelte a dalt hetedszer is, 
most már minden zajt kiszűrve, stúdióminőségben, ez kell a ke- 
veréshez. Meg fölvesznek külön egy csomó éttermi zajt, és per- 
sze az egész beszélgetést utószinkronizálják a színészek. 

Amikor mindennel megvolt, visszamehetett az öltözőbe, ahol 
visszaharmincasévektelenítették, és közben egy lánytól kapott 
egy gázsiutalványt és egy űrlapot, amit ki kellett töltenie. Rajta 
volt a film címe és lényeges adatai, a szerep neve — dizőz 1934- 
ben -, és kérték az ő adatait. Kissy engedelmesen kitöltögette, 
a nevéhez beírta a rendes anyakönyvit — de amikor a színpadi 
névhez ért, egy pillanatra megállt, aztán határozott mozdula- 
tokkal odaírta: 

KISSY CHATON. 
Még sokáig nem gondolta senki, hogy ennek jelentősége lesz. 


Kissy kilépett a Promra és jobbra fordult, pár perc a buszmeg- 
álló, jó idő van, gyalogol. Sapka sem kellett, nyugodtan visel- 
hette füleit. Örömet szerez az arra járó gyerekeknek — teljesen 
meg voltak döbbenve — és leegyszerűsíti az életét, hogy nem 
kell félretolnia az útjából a tolakodókat, mert látják, hogy kis- 
egér, és egyből visszavonulót fújnak. 

Ez akkor jutott eszébe, amikor mégiscsak az útjába akadt egy 
tolakodó, amolyan tipikus elegáns ficsúr, amilyenek az ilyen 
környékeken szoktak vadászni, de legfeljebb harmincas, pedig 
azok idősebbek szoktak lenni. Rögtön a szállónál a sarkon, 
amíg várták a zöld lámpát. Mustrálni kezdte Kissyt, mintha ki- 
rakatban állna, és a közelében maradt, amíg átmentek a rue 
Cronstadton. Kissyt nem zavarta. Nézni szabad. 

Csakhogy a boulevard Gambetta sarkán már beszélni is kez- 
dett. 

— Elnézést, hogy megszólítom, kisasszony — kezdte —, de... 


— Még a választ is egyből megkapod, öregem — fordult felé 
Kissy csípőre tett kézzel. — Nem, nem tudsz lefektetni. És ha 
még egyszer meglátlak itt csajozni, rosszul jársz. 

Ezzel visszafordult a zebra felé, lépett egyet és gyorsan féke- 
zett, mielőtt lapos egeret csináltat magából. A lámpa piros volt. 

— De hát én nem csajozok -— jött a válasz a háta mögül. — Vi- 
szont választ kaptam a kérdésemre: te tényleg az alapítványhoz 
tartozol. 

— Persze — felelte Kissy könnyedén —, ezeket a füleket nem 
lehet csak úgy a fejedre tenni, ezeket ki kell érdemelni... hon- 
nét tudsz te az alapítványról? — pördült meg hirtelen. 

A férfi rámosolygott. 

— Vincent Rambert. Ha jól sejtem, te vagy a munkaadóm. 

Kissy pislogott. Nem emlékezett, hogy bárkinek munkát adott 
volna. 

— Milyen minőségben? — kérdezte óvatosan. 

— Két utcányira innen van egy kis szálloda, amit ti vettetek 
meg, és én vagyok az igazgató. 

Kissy megcsóválta a fejét. 

— A konzorcium nem az alapítványé, pont fordítva, ők támo- 
gatnak minket. 

— Értem, de nem erre gondoltam. Te rokona vagy Girotti úr- 
nak, igaz? Ők vettek meg minket. 

Kissy elmosolyodott. — Hát hogy rokona vagyok-e, az bonyo- 
lult kérdés. Nem tudom, ők állandóan szállodákat meg étterme- 
ket vesznek, én sose próbáltam számon tartani. 

— Értem... de zöld a lámpa, talán menjünk át. 

Átmentek. 

— Merre tartasz? — kérdezte Vincent a túloldalon. 

— Haza Beaulieu-be. 

Vincent a buszmegálló felé pillantott és megcsóválta a fejét. 

— No de miért busszal, főnök? Úgyis Monacóban van dol- 
gom, elviszlek... ja, persze, nem lehet. Nem ismersz, így nem 
ülsz be mellém a kocsiba... 

Kissy nevetett. 

— Dehogynem. Miért, mi történhet? Legrosszabb esetben nem 
hurcolsz el egy eldugott búvóhelyre, nem próbálsz megerősza- 
kolni és nem verhetlek laposra. 


És pontosan így is történt már megint. Beaulieu-ig jól elbe- 
szélgettek a shindykről, aztán a város közepén Vincent megállt 
jó néhány pár egérfül előtt. 

— Nocsak, Vincent — hajolt be az egyik pár az ablakon. 

— Nocsak, Vanessa — viszonozta a férfi. 

— Hová viszed azt az egeret? 

— Nizzából hoztam. Jó sokan vagytok — pillantott ki Vincent 
az ablakon —, ha nem viseli a jelvényt, biztos nem jövök rá, 
hogy ő is hozzátok tartozik. 

— Aha, megállapodásunk van egy bőröndáruházzal, százalé- 
kot kapunk, amikor ezekkel a fülekkel mászkálunk és a shin- 
dyk villámgyorsan költözni akarnak. 

Kissy nevetett, kiszállt és behajolt a másik ablakon. 

— Kösz a fuvart. 

— Én tartozom köszönettel a társaságért. 

Bólintott, elhajtott, s Kissyt egy szempillantás múlva körül- 
vette egy falka kisegér, akik tudni akarták, milyen volt a film- 
forgatás. 

Mesélt, amit tudott, de később keresni is kezdte az alkalmat, 
hogy becsempésszen egypár egeret egy-egy forgatásra. 


— Hát van éppen egy tervem — bólintott Nimby. Jean-Fran ér- 
deklődve forgatta a két mikrót ábrázoló kisplasztikát. — Annak 
idején olvasgattam a Logo programnyelvről és láttam rajzokat. 
Ott az egyik kedvenc szórakozásuk az embereknek, hogy raj- 
zolnak valamit, aztán kicsit elfordítva megint megrajzolják, 
sokszor egymás után, míg végül körbeérnek, teljes fordulatot 
tesznek egy egyébként akár jó bonyolult rajzzal, mindenféle 
csillagok, spirálok jönnek ki. Ezek tetszenek nekem, úgyhogy 
kiötöltem egy ilyen rendszert, de térben. Készítsünk egy ilyen 
rajzot és marassuk fába. Készítsünk még egy ilyen rajzot, és 
marassuk, csak mélyebben, ugyanabba a fába. Ha ezt néhány- 
szor megismételjük, elég érdekes ábrákat kaphatunk. 

S ezzel valahonnan, mint egy bűvész, előhúzott még egy kis- 
plasztikát, és átadta Jean-Frannak, aztán körbejárt a társaság- 
ban. Kissy rezgő fülekkel gyönyörködött benne. Sokágú csilla- 
gok egymásba fonódó, bonyolult rajza, több emeleten kidom- 
borítva. Nagyon mutatós volt. 


— Még csak ez az egy van, kevés volt az idő. De majd lesz 
több is. 

— Nagyon klassz — mondta Jean-Fran. — Ezeket szerintem el is 
lehetne adni. 

Nimby vállat vont, felőle akár azt is. 

Január első két hetében négy kisplasztikát alkotott, Jean-Fran 
pedig azonnal talált vevőt mindre. 


— Nagyon egyszerű dolog, kisegér hölgyeim és uraim — jelen- 
tette be Vanessa ugyanazzal a hanghordozással, amivel az ege- 
re szokta ezt mondani. — A hűtőben fekszik egy doboz csirke- 
mellfilé, és mellette piros papírba csavarva pár falat szalámi. — 
Kissy tudta, hogy eszerint legalább egyméteres rudat kell ke- 
resnie. — Kérek egész paradicsomot és sűrített paradicsomot, 
olajat, fokhagymát, gombát, olívabogyót és kaliforniai papri- 
kát. És hozzatok kettőt a nagyobbik fűszertartóból, oreganó és 
bazsalikomlevél is legyen benne. Csirkés-gombás pizzaiolát al- 
kotunk, Geneviéve Bourridon receptje, aki Luciano bácsikájá- 
tól tanulta, márpedig ő nem volt akárki az olasz konyhában... 

Ekkor nyílt az ajtó, és belépett Niala. Kissy elkerekedő sze- 
mekkel nézte, amint besiet, egyenesen a húga elé, a panzió 
konyhájának kellős közepébe, közönséges utcai ruhában, és 
Vanessának torkán akad a szó, csak néznek egymásra. 

A kislány lehajtotta fejét és levette szakácssapkáját. 

— Jean-Luc de Froissy 1919-ben született — mondta csendesen 
—, tizenhét évesen harcolt Spanyolországban a fasiszták ellen, 
aztán a világháborúban partizán volt. A háború után textilipar- 
ral kezdett foglalkozni, jó nevű céget alapított, jól keresett. 
Nyugdíjba vonulásakor telepedett le Beaulieu-ben, és itt élt 
harminc éve. 

Kis ideig csak álltak csendben, aztán Vanessa sóhajtott. 

— Mario már intézkedett, gondolom. 

— Nincs teendője, a bizottság tud mindenről. 

Az egerek nem szóltak semmit, pedig nem értették. Kissy 
volt az egyetlen, aki igen. 


Néhány nappal később, december harmincadikán délelőtt hu- 
szonöt kisegér és jó pár szülő, köztük Mario, Schneiderék és 
D" Aubissonék, meg még néhány kisfülű masírozott le az utcán, 


át a kocsik alatt, végig a bulváron, és az élen haladók hamaro- 
san befordultak az egyik sarkon, ahol rácsos kapu állta útjukat, 
és tábla jelezte, hogy magánterület. De Mariónál volt egy 
kulcs, kinyitotta, megvárta, hogy a Jerry Alapítvány behömpö- 
lyögjön, és visszazárta a kaput. Csakolyan utcán jártak most is, 
mint bárhol a városban, kis házak kapui szolgáltak ide, minden 
makulátlanul tiszta volt, mindenhol növények, amik ezen az 
éghajlaton ilyenkor is zöldek voltak — a hely semmiben sem 
különbözött a város bármelyik csendes utcájától, kivéve, hogy 
még azoknál is csendesebb volt. Amíg a huszonöt kisegér be 
nem zúdult a kapun. De rajtuk kívül nem járt itt egy lélek se, 
Mario kalauzolta el őket a házhoz és nyitotta ki. 

Csakugyan szép kis ház volt. Egy rövid folyosó mentén volt 
az egész. Jobbról előbb a vendégszoba, en suite fürdőszobával, 
és egy külön mosdó, majd a tágas nappali, utána a terasz. A fo- 
lyosó végén az ebédlő, emögött a családi szoba, ahonnan visz- 
szafelé a konyha volt, mellette, a folyosó végén a kamra, vele 
szemközt a lépcső. A konyhából nyíló kis folyosón volt a mo- 
sókonyha és a cselédszoba külön fürdőszobával, és a végén a 
garázs. Az emeleten egy kis előtérből nyílt három hálószoba, a 
nagynak — hátul jobbra volt, a terasz fölött — külön gardróbszo- 
bája és nagy fürdőszobája, a másik kettő egy közös fürdőszo- 
bán osztozott. De mindháromhoz tartozott egy kis erkély. 

És persze minden be volt rendezve. A csapat vigyázva surrant 
a fotelek alatt, nehogy fellökjön vagy leverjen valamit, ami ér- 
tékes is lehet. 

— Az ingósággal mi lesz? — kérdezte Niala. — Gondolom, 
Henri bácsi nem akar mindent átszállíttatni Floridába. 

— Nem — felelte Mario. — Árverés lesz belőle, és csak a pénzt 
utaljuk át, meg néhány személyes tárgyat kért. Nielsen doktor 
intézi, ünnepek után. Attól is függ persze, milyen hamar talá- 
lunk vevőt, mert ugye millió dolga van. 

Erre a zseb odament a szüleihez, nagy kérlelő szemekkel né- 
zett rájuk, és nagyon gyorsan vibrált a füle. 

— Úgy tudtam, te már nem is akarsz ideköltözni — mondta ap- 
ja, kivételesen franciául. 

Elke meghökkenve bámult rá, és cincogni se tudott. 

— Hát Francoise innen is nyolcszáz kilométerre lakik. Légvo- 
nalban otthonról is annyi, a közúti távolság, gondolom, nem lé- 


nyeges, úgyis repülővel járunk, azzal innen sem ugorhatsz be 
hozzá délutánonként. 

A kislány tűnődve megvakarta az orra tövét. 

— Hát... tényleg nem. Viszont imádok nemcsak Francoise, 
hanem ezt városat is. Most lak benne állandóban négy egérek. 
Kronshagen, Kiel und egész környék csak én. — Mintha a kör- 
nyéken túl már megint nyüzsögnének, gondolta Kissy. — És ide 
eljön Francoise is könnyűebben, mint odahazába. Megvegyük, 
szerintem. 

— Lassabban az egérfogakkal. Nem a várost kínálják eladásra. 
A házról is beszélj. 

A kislánynak fölcsillant a szeme, és Kissy ebben a pillanat- 
ban tudta, hogy a ház megtalálta új gazdáját. 

— Nagyon tetsző kicsi szép ház. Sárga, mint Sonnennapsütés. 
Erkélyi korlátkák fehérk. Szobák kicsiek, nem túl, csak épp 
hogy érezzed jól magadot, de nem teremek, hogy eltéved benne 
kisegér. Elrendezés is praktisch. Saját szoba Mádchenlánynak, 
ezzel ugyan egy hiányoz, ha eljövik fiúak, de úgyse jön mind 
egyszerre, ha igen, kettő összeköltöz vagy én átenged szobámt 
egyikök, én elalussza szardíniásdobozben is. 

Megint elragadta a lelkesedés, gyalázatos franciasággal be- 
szél, állapította meg Kissy. 

— És melyik lenne a te szobád? — kérdezte Anne. 

— Hát ez! — pördült meg a zseb, és kinyújtott karral mutatott a 
bal oldali hátsó szobára. — Tiétek mellette, néződik tengeret! 

Lám, kiszúrta, hogy a másik utcabeli ház fölött ellátni a ten- 
gerig. 

— Hiányoz egy dolog csak, de azt lehet csinálni. Hundenajtó. 

— Azt tényleg lehet csinálni — dünnyögte Johann. — Fölte- 
szem, az ittenieknek nincs kifogásuk a kutyák ellen — pillantott 
Marióra, de őhelyette is a lánya válaszolt. 

— Nincs! Jöttünk be és ott ülte első kertben és csóvázta farká- 
ját! 

— Igazad van. Hát szerintem nézzük meg most már a kertet is. 

Kimentek, körbejárták a házat. A beaulieu-i viszonyokhoz 
képest átlagos méretű kert mindenütt kicsinek számított volna, 
de Elkéék kronshageni birtokával összehasonlítva már alig 
több egy virágcserépnél. 


— De elég, hogy akár huszonöt egér kényelmesen leüljön ben- 
ne dumálni — mondta Nimby. 

— Meg egypár kutya - tette hozzá Kissy. 

— És panziótól csak tízezer lépődés egérketappancskáknak — 
állapította meg a zseb elragadtatva. 

Két nappal később, újév délutánján a szülők meghozták a 
döntést. Megveszik a házat. De időbe fog telni, hogy elrendez- 
zék otthoni ügyeiket és költözhessenek. 


Szilveszter napjának reggele volt, kilenc óra, a csapat az imént 
fejezte be a reggelit, Kissy és Martin feladata volt a tálakat be- 
rakodni a panzió ipari mosogatógépébe, az ebédlőtől pár lépés- 
nyire. Amikor végeztek, Martin a helyére tolta a nagy zsúrko- 
csit, ránézett Kissyre, kinyitotta a száját és újra becsukta. 

Kissy éppen úgy meg volt dermedve. Egy másodpercig né- 
mán hegyezték a fülüket. Kettőig... két egész egy tized. . . 

Ti tititi titátitá — morzézta Martin az ujjával, hogy ICH, azaz 
Macska, de persze kisbetűvel kellett érteni. 

Kissy bólintott. Ez macskanyávogás. 

Az ebédlő ajtajára néztek és csendben előhúzták a késüket. A 
társaik közül akárhányan odabent lehetnek még, és ahol egy 
macska hallatszik, bármennyi lehet. Talán túszul is ejtették a 
társaikat. 

Martin nyitotta az ajtót, hangtalanul, a panzióban nem volt 
nyikorgó ajtó. A macskanyávogás felerősödött, és mintha vala- 
hogy másképpen... 

A macskát az egyik asztalnál fedezték föl, Niala karjában, aki 
éppen átvett egy cumisüveget és a macska szájába dugta. A 
nyávogás elhallgatott. 

— De hát ez... nem macska. . . — nézte Kissy bambán. 

— Miért lenne macska? — kérdezte egy fiatalember. 

A két egér egymásra nézett, és egy szempillantás alatt eltün- 
tették a fegyvereket. 

Féltucattal nőtt a létszám, amíg ők dolgoztak. Egy ismerős 
fiatal pár, Kissy a nevüket is tudta, csak nem jutott eszébe. Né- 
hány idősebb helybeli. És az a kicsi ott, Niala és a cumisüveg 
között. 


Kissy közelebb óvakodott. Azok hárman, Niala, az apróság 
meg a cumisüveg rá se hederítettek. Niala kis idő múlva kihúz- 
ta a cumit, aztán visszadugta, mert a kisbaba követelte. 

Kisbaba... Kissy eltűnődött. Milyen baba? A ruhája nem kék 
és nem rózsaszín. Zöld. Akkor mi? Ha űrlény lenne, a bőre len- 
ne zöld, nem a ruhája. Aztán fölfedezett egy fülbevalót a kisba- 
ba apró, egyáltalán nem egérszerű fülében. Kislány! 

Vagy rocker. 

Körülöttük halk csevej folyt, legnagyobbrészt a kisbabáról és 
általában a csecsemőkről. Isabelle néni arról mesélt, amikor 
először etetett babát, tizenhárom éves volt és fogalma se volt, 
hogy fogja meg, de hát aztán beletanult, ha sajátja nem is lett, 
de cumiztatott legalább százat. Kissy emlékezett, látta nemegy- 
szer, hogy Isabelle néni a vendégek pici gyerekeit megetette, 
volt, hogy tisztába is tette, és egy centet nem számolt föl érte. 
És rögtön eszébe jutott az a kislány, aki már nyolcéves volt 
ugyan, nem szorult cumisüvegre, de éppoly elveszett volt, mint 
egy csecsemő, amikor először belépett ebbe a panzióba. Most 
meg itt áll Niala mellett és vigyorog Marie-ra; közben a baba 
neve is elhangzott. 

— Én cumizta babát épp hónap előtt — mesélte. — Egyéves, de 
fiú. 

— Én még sose — mondta Francoise. 

— Pedig most már nem adom át — felelte Niala —, megzavar- 
nánk az evésben. 

— Nem baj, nem is kértem — nevetett a zseb. 

— Hát majd ha a sajátodat eteted — mondta a gyerek anyja —, 
meglátod, milyen jó ez. 

— Nem lesz sajátom. A párom is lány. 

Elke odakapta a tekintetét Marie-ról, és pislogott, többször is. 

— Te... te... te most kérted feleség énneked?... 

Francoise visszapislogott rá, kicsit tanácstalanul, aztán meg- 
pördült, odarohant a sarokban álló asztalkához, a vázából ki- 
kapta az egész csokor virágot, és vízcseppeket fröcskölve visz- 
szarohant Elkéhez, térdre hullott és feléje nyújtotta a csokrot. 

Kissy nem nagyon látta, amint Elke leguggol hozzá és átöle- 
lik egymást, a csokorról az egyik vízcsepp éppen a szemébe 
ment, azt kellett törölgetnie. 


Lelki szemeivel már látta az esküvőt a karácsonyfa tövében, 
amikor rájött, hogy még csak tizenhárom évesek. 


Másra is rájött, de erről meg kellett kérdeznie valakit, aki ért 
hozzá. Georges-zsal akadt össze a recepció előterében. 

— Georges, ugye te követed a politikát? 

— Nagyjából — felelte a pilóta. 

— Valami olyasmi rémlik, hogy engedélyezni fogják az azo- 
nos neműek házasságát. 

— Jól rémlik. Ayrault múlt hónapban nyújtott be egy javasla- 
tot. 

— És azzal most mi van? 

— Még nem szavaztak róla. Előbb a nemzetgyűlés szavaz, az- 
tán a szenátus. 

— És ha megszavazzák? 

— Hát a konzervatívok sápítozni fognak, valószínűleg meg- 
próbálják alkotmányellenesnek beállítani. 

— Akkor az alkotmányozó tanács elé kerül? 

— Persze. Ők pedig nem fogják alkotmányellenesnek ítélni, 
ezt megmondom előre. 

— És akkor mi lesz? 

— Törvényre emelkedik. Mire a zsebek nagykorúak lesznek, 
már senki nem fog emlékezni, hogy ez miért volt egyáltalán 
probléma. 

— Én most se tudom, hogy miért. 

— Hát a konzervatívok se, ne aggódj. Mindig a hagyományos 
értékeket védik, de pár évtizedenként változik, hogy mi a ha- 
gyományos érték. Az azonos neműek házassága rég megoldó- 
dik, mire Elkéék felnőnek. Simán összeházasodhatnak majd, ha 
még akkor is úgy gondolják. 

Kissy lassan bólintott. 

— Úgy fogják gondolni. 


A kisbaba nem szilveszterezett velük, de a vendégsereg már 
kora délutántól szállingózott. Hivatalosan négykor vette kezde- 
tét az alapítvány monstre egérbulija, de már kettőkor szólt a ze- 
ne és néhányan táncoltak is. A konyha is üzemelt, holnap reg- 
gelig kétszeri személyzetváltással működnek, bármit elkészíte- 
nek, és minden ingyen van, hiszen úgyis csak a beavatottak 


jönnek. A panzió jó évet zár, megengedhetik maguknak, 
egyébként is szokás, hogy a helybeli vendéglátósok egymást is 
megvendégeljék az ünnepek alatt, Marióék sokfelé jártak már 
az elmúlt napokban, s még ma este is elmennek egy-két barát- 
jukhoz. Az egerek nem, pedig mehetnének, Nimby határozot- 
tan kijelentette, hogy a macskanépség szilveszterkor ki se dug- 
ja az orrát a négy fal közül, fáznának, és félnek a tűzijátéktól. 
A kutyák is, bár ők nem fáznak, ezért a szilvesztert a garázsban 
töltik. Kissy nem nagyon hitte ugyan, hogy a macskák annyira 
odalennének plusz öt foktól, amikor ők is bundában járnak, de 
ez nem derül ki, be voltak zárva a melléképületbe, a tűzijáték 
miatt. A kajájukat megkapták, idén már nem találkoznak velük. 
Kisbabák náluk is vannak, de azok már szaladnak, sőt fára is 
másznak. Maverick és Christian épp a napokban tanítgatta va- 
lamelyiküket a legnehezebb részére, lemászni. Föltették a leg- 
alsó ágvillába, úgy egy méter magasan, és elmagyarázták, hogy 
kell. A kiscica végighallgatta, és elég bizonytalanul, de lemá- 
szott. Ezt párszor megcsinálták, és már egészen jól ment. Aztán 
fölmásztak ők maguk is, mert nem volt kéznél nagyobb cica, 
aki föltegye őket. 


Kissy is énekelt az egérbulin, hát persze. Éppen az volt a lé- 
nyeg, hogy a műsornak körülbelül a felét maguk adták, egerek, 
kisfülűek, egypár ismerős mugli. Vanessa szintin játszott, Pi gi- 
táron, Maverick duettet énekelt Christiannal, később Mollyval 
és Jacgues-kal négyesben, ahogy korábban is. 

És énekelt Sophie is. Ez nem csekélység azok után, hogy am- 
úgy naphosszat alig lehetett a szavát hallani, nem mintha elvo- 
nult volna a világtól vagy ilyesmi, csak keveset beszélt. De 
egyszer, tíz óra körül fölment a színpadra, vagyis hát színpad- 
juk nem is volt, csak az egyik sarokban letették a hangszereket 
meg a mikrofonokat. Ránézett Pire és a gitárra, fölvette a mik- 
rofont és azt mondta, teljesen prózában: 

— Un champ de blé prenait racine. . . 

Pi a gitár fölé hajolt, a húrokra tette a kezét, úgy nézett föl 
Sophie-ra, aki folytatta: 

— Sous la coiffe de Bécassine. . . 

Pi a harmadik sor elején ért először a húrokhoz, de Sophie 
még mindig csak beszélt. 


— Ceux gui cherchaient la toison d/or. . . 

És csak a negyedik sornál kezdett énekelni. 

— Ailleurs avaient bigrement tort. . . 

Klasszul végigénekelte az egész, fantasztikusan hosszú dalt 
fejből, és valahogy mintha még hasonlított is volna Georges 
Brassensre, akit Kissy is látott régi felvételeken. A refrént a tár- 
saság vele énekelte. 

Aztán kurtán meghajolt és visszaült a helyére, hogy megint 
ne szóljon egy szót se, ki tudja, meddig. 

Nem volt semmi baja, csak ilyen típus. Claude elmondta. Né- 
ha, nagy ritkán félórát beszél egyfolytában, aztán megint nap- 
hosszat hallgat. 

Éj félkor visszaszámoltak, aztán énekeltek, táncoltak tovább. 


A mulatság nem sokkal éjjel kettő után félbeszakadt. Kissy ép- 
pen virslit evett, amikor a zene elhallgatott, és a meglepett kö- 
zönség Nialát pillantotta meg a színpadon. 

— Csendet kérek! Egérkék, ez nem gyakorlat! 

Kissy hátracsapta füleit. 

Niala fölmutatta a telefonját. 

— Robert-éktól hívtak a gyerekek, az az alak megint megőrült, 
oda kell mennünk. 

Pi fölugrott, tett egy lépést, aztán megállt. 

— Pezsgőt ittál — szólalt meg mellette Angéligue. — És én is. 

— Mennyit, három kortyot? — kérdezte egy férfihang. — Ilyen- 
kor elnézőek a rendőrök. 

— Bolond vagy, Gaspard, nem a rendőrök miatt nem szabad 
italosan volán mögé ülni, hanem mert kemények a fák. Ki nem 
ivott pezsgőt? 

Csend, mindenki a társaira nézett. 

Kissy riadtan döbbent rá, hogy ő. 

Már nyújtogatta füleit, amikor apa fölállt. 

— Természetesen én. Azaz persze Marie se, de én elviszlek 
benneteket. Mit jelent, hogy megőrült? 

— Hogy pontosan az ellenkezőjét csinálta annak, amit te, és 
most részegen dühöng. De hol van a húgom egyáltalán? 

Még nagyobb csend. Vanessa eltűnt, riadt meg Kissy még 
jobban, pedig bezárták a cic... 


Ebben a pillanatban, mintha végszóra, nyílt az ajtó és Vanes- 
sa torpant meg benne. 

— Mi történt? 

— Hol voltál, egérke? — kérdezte valaki, aki nem is volt egér- 
ke. 

— Te még sosem surrantál ki három percre? 

— Robert — szólalt meg Niala a színpadon. 

— Robert?! — csattant föl Vanessa számonkérően. 

Kissy imádta, hogy úgy értik egymást, mintha nem ez lenne a 
francia nyelv egyik leggyakoribb férfineve. 

— Robert! 

— Akkor mire várunk, egérkék?! — csattant föl Vanessa. — Ez 
nem gyakorlat! 

S már robogtak is a garázs felé, útközben kapkodva föl a ka- 
bátokat, sapkákat. 

— Robert-nak megígértem — közölte Vanessa —, hogy ha még 
egyszer randalírozni kezd, nagyon meg fogom verni. 

— Itt az alkalom — felelte Niala. 

— Lehetőleg hagyd egy darabban — kérte apa. 

— Nem vagyok hajlandó elkötelezni magamat. 

Nevettek és beléptek a garázsba, ami tele volt kutyával. Leg- 
alábbis az ajtó mögötti két méter hemzsegett tőlük, persze, hal- 
lották, hogy jönnek. Csak Belle maradt a sarokban a matracon, 
már nehezen járt, de a farkát ő is csóválta és fölemelte a fejét. 
Vanessa odaszaladt megsimogatni, amíg kinyitják a kocsit. 

Nyolc egér. Nigue, Maverick, Nimby, a D" Aubisson nővérek, 
a zsebek és Kissy. Niala azt állította, Robert-hoz emberből is 
legalább négyen kellenek, ők meg csak... de nem folytatta, be- 
ugráltak a kocsiba. Apa indított. 

— Nizzába megyünk — mondta Niala. Megálltak az utcán, 
megvárták Mavericket, aki hátramaradt ellenőrizni, nehogy a 
kutyák kirohanjanak, amíg bezárul a garázskapu, aztán becsuk- 
ta a külső kaput és jött. 

Útközben értesültek róla, hogy Robert összetörte a berende- 
zést, üvölt, mint egy vadállat, a gyerekek bezárkóztak az eme- 
leten, de már többször dörömbölt az ajtajukon, csak eddig még 
nem próbálta betörni. Azt nem tudják, mi van az anyjukkal, őt 
kilökte a kertbe és bezárta az ajtót. 


Amikor befordultak az utcába — valahol a reptértől nem 
messze —, a fiú azt jelezte, hogy most már az ő ajtajukat rug- 
dossa, üti, és trágárságokat ordít. Ők is hallották a háttérben. 
Valami olyasmi volt, hogy ha anyátok nem, akkor majd ti. 

Az egerek egymásra néztek. Sejtették, mire gondol. 

— Jobbról van — mondta Vanessa —, még egy kanyar és meg- 
látjuk, ott is van, az a sárga fal, Jean-Jacgues bácsi, hirtelen fé- 
kezést kérek a kapu előtt, és már repülünk is. 

— Jó, csak ne ki a szélvédőn — kérte apa, mert a kislány már ki 
is csatolta magát. 

— Vettem, vigyázok. 

A kocsi fékezett, Kissy előrelódult, s ahogy visszalendült, 
már nyitotta is a biztonsági övet, Vanessával majdnem összeüt- 
köztek az ajtóban. Kissy rántotta félre az ajtót, a mikró kiug- 
rott, a kapuhoz rohant és már rúgott is. Kissynek még kellett 
egy egész másodperc, hogy kijusson a kocsiból, de a kapu sem 
adta meg magát azonnal, mire a zár összetört, mind a nyolc 
egér előtte tömörült. Végigvágtattak a kerti úton, föl egy lép- 
csőn, egy másikon, és útjukat állta egy masszív ajtó. 

Szétlőtték az üveget, kés nyelével kiverték a szilánkokat, és 
Nigue benyúlt a résen, megkereste a zárat. 

— Megvan... csak nem tudom elfordítani. . . 

— A másik irányba, egérke — mondta Niala —, most amarról 
van a kulcs feje. Mintha zárnád. 

— Ja igen... ez az! 

Az ajtó kinyílt, és már robogtak is. Kissy apró, piros szeme 
észlelte, hogy csakugyan minden romokban hever a házban, 
Vanessa futtában lehajol, fölkap egy ásványvizes palackot, s 
már fönt is voltak az emeleten, ahonnan a bömbölés jött, most 
nem tagolt szavakkal, csak zagyvaságok, amiket a részegek 
szoktak ordítozni. 

— Robert! — harsant Vanessa hangja abban a pillanatban, 
ahogy fölértek az emeletre és befordulva meglátták az ajtót 
rugdosó nagydarab alakot. — Robert! — ismételte. 

Az alak feléjük fordult és meglepve nézett rájuk az alkohol- 
gőzön át. 

— Kapd el! — rikkantotta Vanessa, és a nyakánál meglendítve 
a palackot alulról fölfelé, hibátlan ívben hajította oda vagy öt 


méterről. A pasas ösztönösen elkapta, a kislány pedig szétlőtte 
a kezében. 


Filmen úgy lett volna, hogy a palack robbanása hatalmas pára- 
felhőbe burkolja a folyosót, s mikor az eloszlik, a pasasnak 
nyoma sincs. Az életben nem volt pont ilyen. A palack robba- 
nása hatalmas párafelhőbe burkolta a folyosót, s mikor az el- 
oszlott, ott állt Robert csurom vizesen, és azt mondta: 

— Huuuuu! 

Vanessa egy szempillantás alatt mellette termett, hasba rúgta, 
aztán belökte egy másik ajtón. Nimby utánuk sietett. Maverick 
követte, hallatszott, hogy valamelyik megnyitja a vizet, és már 
be is csukták az ajtót. 

— Kicsit beáztatják — nyugtázta Niala, és bekopogott. — Niala 
vagyok. Kinyithatod, már nincs veszély. Egérkék, nézzetek 
utána, mi lett Jeanette-tel, annyit tudunk, hogy kilökte a kertbe. 

Kissy szalutált és futott vissza, végigszaladt a kerten, de nem 
látott senkit. Végigrohant rajta még egyszer. 

— De hát nem vihette el a cic... 

Ekkor döbbent rá, hogy a kert másik végében melléképület is 
van. Visszarohant... de közben lelassított és fölnézett a teli- 
holdra. Hát, nem egészen teli, de. . . 

Tudta, mi a kötelessége mint rajzfilmfigurának. Nincs bicikli- 
je, se rénszarvasszánja, de jó lesz így is. Nekifutott, felugrott, 
és kecses ívben átrepült a Hold előtt. 

Vagy legalábbis megpróbálta. Sajnos nem látta senki. 


Igen, a gyerekek anyja az üvegházban volt, valami szerszámot 
keresett, amivel kifeszítheti az ajtót, és bőgött. A gyerekekkel 
együtt hazavitték a panzióba. A részeget alaposan átáztatták, 
aztán közölték vele, hogy délben kieresztik, addigra legyen 
olyan a külseje és a modora, mint egy kifogástalan úriemberé, 
és bezárták a fürdőszobájába. 

Négy órakor megjelent a panzióban és óbégatott a családja 
után. Persze hogy nem volt neki akadály a fürdőszobaajtó. Va- 
nessa ment ki hozzá, kicsit megverte, megnézte, van-e nála 
pénztárca, hívott egy taxit, és odaadta a sofőrnek Robert összes 
pénzét azzal, hogy vigye el valahová, ahol nyugtot hagy az em- 
beriségnek. A sofőr némi éllel megkérdezte: , És mondd, Va- 


nessa, ugye balesetnek kell látszania?", amire a kislány lesza- 
marazta és visszament bulizni. 
Egészében véve nem alakult rosszul a szilveszter. 


— Hm — mondta Nimby -, értem a koncepciót. Végül is mint 
Tom és Jerry szellemi örökösei valóban különleges meselények 
vagyunk, te meg ráadásul már szerepeltél filmen, ahol, lássuk 
csak, 1934-ben énekelsz, tehát 1916-ban születtél, illetve bizo- 
nyára idősebb vagy, talán éppen százéves. Márpedig nem nézel 
ki annyinak, vagyis csak kitalált alak lehetsz! 

Kissy sóhajtott és beleharapott a nagyon is valóságos tenger 
gyümölcse pizzájába. 

— Másrészt viszont átugrani a Hold előtt az azért nem egysze- 
rű mulatság, ha nincs kéznél egy tízmillió éves botanikus. 
Eléggé megütheted magad. 

Elke bólogatott. 

— Beütődíthetje orrocskát, kemény ilyen Hold nagyon — kö- 
zölte, épp hogy lenyelve a falatot. Ő sonkás-gombásat evett. 

— És jó magasra kellene ugrani. 

— Milyen magasra? — kérdezte Kissy, hiszen a Hold máskor is 
fönt lesz az égen. 

— Hát lássuk csak. — Nimby előhúzta a telefonját és oda se 
nézve morzézni kezdett rajta, bal kézzel a sajtos-sonkás pizzát 
fogta. Kissy úgy hallgatta a kopogást, mintha élőbeszéd lenne. 
Lekérdezés volt a matematikai keresőnek, CV LUNE POS 
DAT APICPIPIPACP. — Amikor te ott ugráltál, a Hold körül- 
belül ötvennégy fokon állt. Az átmérője harmincegy perc. Te 
százhatvan centi vagy. Első kérdés: milyen távolságból kell 
nézni százhatvan centit, hogy harmincegy percnél kisebb szög 
alatt lássék? Rajzoljunk egy egyenlő szárú háromszöget, ami- 
nek az egyik csúcsán állok én és nézlek, amint ugrasz. A másik 
csúcsa te vagy, azazhogy két csúcsa, a füled és a farkincád. En- 
nek a magassága egy tangensfüggvény, a szög melletti két ol- 
dal aránya. — CV EGO PXK P TAN PXI, kopogta. — Az ered- 
mény pedig — harapott a pizzából és lenyomta az Entert, s a gép 
visszacsipogta: REK. 

— Négyszázötvennyolc micsoda? — érdeklődött Kissy, és vett 
még a salátából. Imádta, hogy a matematikai könyvtár mindent 


tud, és a számokat igazából mindkét kódolásban ismeri, az ábé- 
césben is, nemcsak a morzésben. Ezt éppen ő maga írta bele. 

— Méter. Ilyen messziről kell hogy nézzelek, hogy elég kicsi 
legyél. Mármint — tette hozzá Nimby magyarázólag — minden- 
hogyan nagyon kicsi vagy, de a Hold is kicsi, mert messze van. 

— Eddig értem. 

— Akkor lássuk a második kérdést. Milyen magasra kell ugra- 
nod, hogy olyan magasan lássalak, mint a Holdat, ötvennégy 
fokon? A háromszögünk átfogója 458 méter, a tengerszint fö- 
lötti magasságodat keressük, és ötvennégy fokos a szögünk. 
Vagyis ötvennégy szinusza az x törve 458. 

CV EOSINER EOXPREK. 

CGP — csipogta a Cirrus. 

— Háromszázhetven micsoda? — tudakolta Kissy ugyanazon a 
hangon, mint az imént. 

— Megint méter, ilyen magasra kell ugranod. 

Kissy megborzongott és fölnézett a pizzéria mennyezetére. 

— Hát, egérke, számolj inkább tíz centivel. Akkor közelebbről 
nézhetsz, és kisebbet kell ugranom. 

De nem konyult le a füle a huszonhárom méteres ugrás halla- 
tán. Újév reggele van, ilyenkor büszkén feszül a kisegér füle. 
Ha meg akarja csinálni az ugrást, a Jerry talál megoldást, és kü- 
lönben is, ők már egész sor híres emberrel találkoztak, ha E. T. 
visszatér a Földre, ki máshoz jönne? Elliott rég felnőtt, ők meg 
mindig gyerekek maradnak. 


Még volt a pizzából, amikor ráesett az asztalukra az a lány, aki 
Pierre Serrault-nak volt a rendezőasszisztense, Sylvie... Syl- 
vie... valamilyen Sylvie. 

— Jaj, Kissy, de jó, hogy látlak. Óriási bajban lettem volna, ha 
nem vagy itt, mondd, hogy holnapután még ttt leszel! 

— Holnapután még itt leszel — szajkózta Kissy szolgálatké- 
szen, mert egy Jerryre mindig lehet számítani. 

— Van egy kis változtatás a forgatókönyvben, és kellenél. 

— Ének vagy bunyó? — kérdezte Maverick. 

Sylvie rábámult. 

— Dublőzmunka, igen. Van egy jelenet, amit másképp kell 
megcsinálnunk, és kellenél hozzá. El tudsz jönni délelőtt tízre 
Beausoleilbe? Adok egy kártyát, rajta van a cím meg a telefon- 


számom, ezt mutasd föl a biztonságiaknak, különben nem en- 
gednek be. 

Tényleg nem engedték volna be, nagyon elszánt képpel álltak 
a kapuban, és csak a varázserejű kártya láttán enyhültek meg. 
Volt is mit őrizni, az egyik pazar villa volt fönt Beausoleil ma- 
gaslati részén, és az udvaron több helyen, kis területen fölhal- 
mozva autók és filmes fölszerelések. Kissy értőn bólintott. 
Azokra a helyekre nem lát a kamera. 

Az áldozata egy szakállas úriember volt, aki szadista vigyor- 
ral mesélte el neki az egész összeesküvést, voltaképpen csak 
ekkor derült ki, hogy (Kissy képtelen volt megjegyezni, hogy 
micsoda). Éspedig pocsék franciasággal, erős orosz akcentus- 
sal. Kissy aztán meg is ölte. Nem azért, mert orosz volt és nem 
is azért, mert ő adta át azokat a dokumentumokat Haussteiner- 
nek vagy Mausweilernek, vagy hívták akárhogy, és nem is 
azért, mert ő viselte a bohócruhát. (Kissynek fogalma se volt, 
hogy ez mit okozott, de az orosz olyan gyönyörűséggel dörgöl- 
te az orra alá, hogy Kissy tudta, ezzel mérhetetlen szenvedést 
akar okozni.) Egyszerűen azért ölte meg, mert ez volt a dolga. 
Először is az orosz megtartotta kiselőadását, ezalatt Kissy a fal- 
hoz volt láncolva és kétségbeesetten bámulta a borotvaéles 
pengét a koreai kezében, konkrétan pedig a rendező háta mö- 
gött ült és a koreaival macskabölcsőt játszott. A falhoz lánco- 
lást meg a borotvaéles pengét majd Marie-val veszik föl, hiszen 
neki az arcát is mutatják majd. Az orosz a kamera előtt hadoná- 
szott egy filmtekerccsel, amiért már elég sokan meghaltak, és 
elmondott mindent, amit Kissynek soha nem lett volna szabad 
megtudnia (különben az egész összeesküvés lelepleződik), de 
hát most úgyis meghal, szörnyű kínok között. Kissy csak fél 
füllel hallgatta, bár az a fél fül is elég nagy volt, és megállapí- 
totta, hogy ha látni akarja magát a kész filmben mint száznevű 
kémet hátulról meg egyszer dizőzt, az nem csekély erőfeszítés 
lesz, mert ő ezt a filmet szörnyen unni fogja. 

Hogy hogyan szabadult ki, azt nem tudta meg, az abban a ré- 
szében van, amit Marie-val vesznek föl, de miután az orosz el- 
mondta a mondókáját — csak a benne beismert gyilkosságokért 
annyit lehet kapni, ameddig az óegyiptomi birodalom fennállt 
—, átcuccoltak a falhoz, ahol Kissyt leláncolták. Ez abból állt, 
hogy a rendezőasszisztens átvetett egy-egy láncot mindkét vál- 


lán, amik nem voltak rögzítve sehová. Előbb a koreait kellett 
megölnie. 

— Oké, Kissy — mondta Pierre. — Kiszabadultál a láncokból, 
Michel megpróbál ledöfni, de elkapod a csuklóját. Vigyázz, 
hogy ne érj a pengéhez, nagyon vékony műanyag, ripityára tö- 
rik. Dulakodtok, aztán hátralököd egy rúgással, ő átesik ezen az 
asztalkán és beleesik a saját pengéjébe. Minden világos? 

Minden világos volt, kivéve hogy ezt az egész képtelenséget 
hogy fogják megcsinálni. De nekikezdtek. Michel, a koreai tar- 
totta a pengét, döfésre emelte, Kissy pedig elkapta a kezét, vi- 
gyázva, hogy ne érjen a nagyon vékony műanyag pengéhez. És 
itt holtpontra jutottak. 

— Ez így nem megy — panaszolta Kissy. — Michel kétszer ak- 
kora, mint én. Hátra tudom lökni, kicsi vagy nagy erővel, 
ahogy a kedves megrendelő kívánja, de ha kis erővel hátralö- 
köm, a héten már nem színészkedik. 

— És ha nagy erővel? — kérdezte Brigitte, a másik rendezőasz- 
szisztens meggondolatlanul. 

Kissy ránézett, aztán fölpillantott a mennyezetre. 

Hát megpróbálták másképpen, és így már ment. Michel lökte 
hátra Kissyt, a kamera mellé, Kissy pedig előreugrott és egy hi- 
bátlan, megsemmisítő erejű Jerry-rúgással hozzá sem ért a pa- 
sashoz, aki hátratántorodott, ráesett az asztalkára és összetörte 
az asztalt is, a pengét Is. 

Hoztak új asztalt, új pengét. Újra összecsaptak. 

A második asztal után Kissy megcsóválta a fejét. 

— Tudom már, hol a hiba. Ha így hátratántorodsz, akkor min- 
dig össze fogod törni a pengét, jóval előbb, mint ahogy belees- 
hetnél. Meg kell pördülnöd, majd az egyik oldaladat rúgom 
meg, és akkor a hasadba fúródik a penge. 

— No igen — Pierre nem tette szóvá, hogy a kaszkadőr helyette 
rendez -—, de így hason ér földet, a cél meg az lenne, hogy ha- 
nyatt fekve nézzen a kamerába, holtan. 

— Átfordulok, amikor már a hasamban van a kés — mondta 
Michel. — Legurulok az asztalról, és hanyatt leszek. 

— Jó, próbáljuk meg így. 

Többedszeri csapóval szépen összejött. A koreai tehát már 
meg volt ölve, jöhetett a főnöke, az orosz. 


— Jegerke — vigyorgott rá barátságosan, pisztollyal a kezében 
—, mast kinyérlak. 

— Még nem forgunk, Jean-Claude — intette Pierre —, és kame- 
ra előtt ne szólítsd egérkének. 

— Jjo. Majd vígyazók. Csínalók bjelöle jegeres szindvicsét. 
Azt nyem kéll migszoljítanyi. 

A pasas teljesen szimpla francia volt, amit oroszul tudott, azt 
a szerep kedvéért tanulta, de éppen ezért egész nap orosz ak- 
centussal beszélt, hogy ki ne essen a szerepéből. Kissy ettől 
kezdve nagyon odafigyelt rá, mert nem tervezte, hogy őbelőle 
egeres szendvics lesz. 

De hát előre meg volt írva a sorsuk — a forgatókönyvben. A 
pasasnak pusztulnia kellett, és Kissy, azazhogy Marie, azaz- 
hogy az általuk játszott soknevű kém lesz az, aki a tetem fölött 
majd gúnykacajt hallat és mond is pár mondatot, teljesen értel- 
metlenül, hiszen az oroszt már lepuffantotta a saját fegyveré- 
vel, mégis mondja. De hogy mit, azt Kissy nem tudta, az majd 
Marie hangja lesz, és ő fogja egy snitt után magához venni a 
mikrofilmet vagy micsodát. 

Összecsaptak, megölte. Megállt fölötte és azt mondta: 

— Tartsd meg az aprót, te mocskos állat! 

Akármit mondhatott, a hangja nem lesz a filmen. 

De Pierre húzta a száját, nem tetszett neki. Túl gyors volt, azt 
mondta. Szkrovodorovodnyisztyicseszkij túl fontos szereplő 
ahhoz, hogy ilyen könnyen elintézzük. (Pierre más nevet mon- 
dott, de azt Kissy egy percen belül elfelejtette. Amit maga gon- 
dolt ki, azt még hamarabb.) 

Hát összecsaptak megint, és még jó néhányszor. Sehogy se 
volt jó. Végül már pihenőt kellett tartani, Jean-Claude kimerült. 

— És ha dámajátékban győzném le? — kérdezte Kissy. 

A filmesek egy része legyintett, a többi sóhajtott. De akadtak, 
akik legyintettek és sóhajtottak is. Ha a forgatás, mármint az ő 
feladata tovább tartana, gondolta Kissy, lenne idejük megszok- 
ni az egérstílust: először mondunk valami lököttséget, és csak 
utána, ha egyáltalán, állunk elő az értelmes megoldással. 

Pedig most is így lett. Kissy oldotta meg, elvégre ő volt az 
egér a háznál. Talpra ugrasztott egyet azokból a srácokból, aki- 
ket a felszerelés cipelésére meg hasonló kétkezi munkákra tar- 
tottak, és ővele szépen megkoreografálta az egész verekedést. 


Mert nemcsak a Jerry Alapítvány kisegere volt, de a Claudel— 
Girotti—D" Aubisson család tiszteletbeli gyereke is, akiknek a 
panziójában az 1970-es évek óta több fotó lóg a falon Bud 
Spencerről és Terence Hillről, és már csak őirántuk való tiszte- 
letből is az a legkevesebb, hogy egy filmes verekedést úgy csi- 
náljon meg, mint egy műalkotást, beszélt, cin-cin. 

Nagyon jó lett. Prémiumot kapott érte, és Pierre megkérdezte, 
nem gondolt-e még arra, hogy hivatásos kaszkadőrnek menjen. 

Hát nem. Erre még csakugyan nem gondolt. 


— Kaszkadőr? — nézett rá anya meghökkenve. 

— Kaszkadőr — cincogta Kissy. — Miért, a kisegérség sokkal ve- 
szélyesebb. A shindyk a legritkább esetben hordanak pisztolyt, 
és olyankor is lepuffantjuk őket, de azért igazából szeretnének 
végezni velünk. A kaszkadőr állig fölfegyverzett ellenségekkel 
találkozik, de a halálos végű összecsapás után együtt pizzáznak 
a filmgyár büféjében. Akárcsak Tom és Jerry, igazából ők sem 
ellenségek ám, amikor nem megy a kamera. Isteni jól elvannak 
több mint hetven éve, pedig ez nem gyakori eset, kisegér és ci- 
ca között ilyen tartós barátság. 

— Jaj, kislányom, én nem a filmbeli ellenségektől féltelek, ha- 
nem a balesetektől. — Anya átsiklott a szóáradat háromnegyed 
részén. 

— Hát látványos autótörést már csináltam, és csak tizenhat 
éves kisegérke voltam. — Kissy könnyed mozdulattal fölhú- 
zódzkodott a Bourridon-villa kerítésén és kinyújtóztatta a tag- 
jait. 

— Ne is emlegesd. Én igazán büszke vagyok az életmentéseid- 
re, de ezektől az életveszélyes mutatványoktól kilel a hideg. 

Kissy lehuppant a járdára. 

— Tudom, anya. Ne haragudj. 

— Nem haragszom, és igazán nem akarom, hogy beülj valami 
hivatalba aktatologatónak. Azzal foglalkozz, amivel szeretnél. 
De a kaszkadőrség aligha nyugdíjas állás. 

— Ó, a nyugdíjas állásom már megvan. Kisegér maradok. 

— Ez kétségkívül nagyon hasznos, de nem megélhetési forrás. 

— Meg lehet oldani pedig. Lássuk csak. A Dutyi-diliben volt 
az a kis játék egy fogóval és az ürge tökeivel. Mennyit érne 
meg egy shindynek hasonló helyzetben? 


Anya sóhajtott. Gyakran volt alkalma sóhajtani, több mint öt 
éve. 

— Egyébként is az lenne helyénvaló, ha az alapítvány fizetős 
szolgáltatásként működne. A shindyk miatt kell dolgoznunk, 
hát fizessenek a shindyk. Egyszerű lefülelés kétezer euró. 
Túszmentéssel ötezer. Bolyongás éjsötét kazamatákban. . . 

Anya szelíden visszaterelte. 

— És hogyan kezdenél hozzá ehhez a kaszkadőrséghez? 

— Pierre azt mondta, össze tud hozni egy csapattal, akik ezzel 
foglalkoznak, és még örülnének is nekem, mert nincs náluk 
lány, aki verekedni tud. 

— Derítsd ki, volt-e már korábban, és mi történt vele. 

Kissy anyára meredt, aztán megvakarta nagy füle tövét. 

— Hát... arra meg Pierre nem is gondolt, hogy kisegér egyál- 
talán nincsen közöttük. Az fontos lehet például olyan filmek- 
nél, mint a Drágám, a kölykök összementek, akár dublőz lehe- 
tek, akár éppen kimenthetem a gyerekeket olyan veszélyes he- 
lyekről, ahova nem tud bemászni, aki tíz centinél magasabb. 
Egyrészt. Másrészt, ugye, én nem akármilyen kisegér vagyok, 
hanem alapítványi, és ha olyan filmet forgatunk, amiben go- 
nosz gyerekmolesztáló emberrabló shindyk vannak, akkor jól 
jön valaki, aki hidegre teszi őket, , azon sürgiben". Sok hasznos 
dolgot tud csinálni egy alapítványi kisegér egy filmforgatáson. 
Például volt az az eset, amikor Gary Sinise elrabolta Mel Gib- 
son fiát. Mi ugye hivatalból közbelépünk gyermekrablási ese- 
tekben akkor is, ha nem pedofil az elkövető, mármost ha lett 
volna a forgatáson egy kisegér, az bezzeg elkapta volna a mu- 
kit jóval az egész dolog kipattanása előtt, és nem kellett volna 
az összes bűntársának meg végül őneki is meghalnia, ami egy- 
általán nem helyénvaló, üljék csak le szépen a büntetésüket és 
gondolkozzanak mindennap azon, amit csináltak. Hopp! — Ke- 
csesen átugrott egy kiskutyát, akit egy hölgy vezetett pórázon, 
és továbbmenve még visszaintett neki. — De azért persze Tom 
és Jerry-filmekben játszanék a legszívesebben, akármikor kell- 
het kaszkadőr kisegér, hihetetlenül veszélyes dolgokat csinál- 
nak, és Jerryn kívül csak két-három további egér szokott még 
szerepelni, neki nincsen dublőre, sose volt, mindent maga csi- 
nál. Lehetnék viszont egy csábos fiatal egérlány, Jerryn egyál- 
talán nem látszik a kora, belém zúg és meg akar hódítani, no de 


persze Tom meg el akar kapni mindkettőnket, rengeteg tárgyat 
hajigálunk egymásra, persze én is kiveszem a részemet a harc- 
ból, elvégre a huszonegyedik században a nő már nem ül ke- 
csesen egy rózsa kelyhében és várja, hogy a lovag érte jöjjön 
egy darab sajttal, hanem igenis harcolok én is belevalóan, aztán 
kéz a kézben elsétálunk büszkén a pizzériába, hátrahagyva a 
totálisan összevert macskát. Nahát, írtam egy Tom és Jerry-fil- 
met! 


— Hát ez az, egérkék. 

Ez volt az. Az alapítvány csendben szemlélte. 

Az egérhad és a sok kisfülű már hazautazott, egyedül Kissy 
maradt még Beaulieu-ben, mert Pierre nagyon kérte, lehet, 
hogy gond lesz a koreai megölésével és újra kell forgatni, né- 
hány órán belül végignézik a musztereket és huszonnégy órán 
belül forgatnak, ha kell; muszáj, mert Michel, a koreai aztán el- 
utazik Amerikába, és nemcsak drága lenne a stábot utánavinni, 
de céltalan is, nagyon el lesz foglalva, nem tud már az ő filmjü- 
kön dolgozni. 

Úgyhogy Kissy átmenetileg nélkülözte Martint, viszont nem 
nélkülözte az érdeklődve vibráló füleket. 

Amire Nimby azt mondta, hogy ez az, egy jegyzéknek bizo- 
nyult. Tizennyolc lány és tizenkét fiú neve, mellettük minden- 
féle adatok vegyesen. Csakhogy rövidítve. 

nicole g, adrien w 91, 6-9-2, vbs, ndd, mh, pp 

adam g, adrien w 91, 1-23-O, vtl, mk, dvp 

marie c, eugéne m 57, 9-20-10, msv, mh, ttl 

jeanne l, francois d 60, 11-5-9, mtl, yb, bms 

És így tovább. Ez volt Jézusmária titkosított adatbázisában, 
aminek a Nimbyék által kiötölt trükkel sikerült ellopni a jelsza- 
vát. 

— Oké, egérkék — mondta Vanessa. — Mit tudunk ebből meg- 
fejteni? 

— A második adat háromszor megegyezik — vizsgálta Molly 
—, kettőnél van adrien w 91, kettőnél simon d 24, és háromnál 
jacgues b 45. Fogadok, hogy ezek a gyerekek testvérek, és ez 
az adat a lakcímük. 

— Valószínű — mondta Chantal. 


— A harmadik adat a születési dátumuk — állapította meg Kis- 
sy. — 6-9-2 az 2002. június kilencedike. 

—A végén levő betűsorok lehetnek tulajdonságok — mondta 
Niala. — Például yb esetleg kék szem, veux bleus. 

— Ezekhez a rövidítésekhez egyelőre nincs kulcsunk — mond- 
ta a húga —, hagyjuk őket későbbre. 

— A címekkel kell kezdeni — bólintott Niala. 

— Beírtam, hogy rue adrien w — jelentette Nimby. — Genf, 
Marly, Bovelles, Liége, és kettő Új-Kaledóniában. 

— De lehet boulevard is — cincogta Molly. — Ja, tudom, írjam 
be... 

Egykettőre kiderült, hogy akkor is ugyanezeket adja a Maps. 
Megnézték a rue eugene m-et. Párizs, Fontenay-sous-Bois, Liv- 
ry-Gargan, Genf, Sainte-Julienne, Havre, Épernay, Marcoussis, 
Petit-Saguenay. 

— Genf egyezik — billentette meg a fülét Kissy. 

— Azért nézzük csak tovább -— felelte Vanessa. 

Rue francois d. A kapott eredményekből ki kellett szórni azo- 
kat, ahol a d betű a de szócskából származott, de Genf most is 
közte volt, és más egyezés nem volt a korábbiakkal. Rue simon 
d. 

— Ebben nincsen Genf — lepődött meg Kissy —, de, nini, van 
egy, amire azt mondja, hogy Svájc. Megnyomom. 

Rue Simon-Durand, Svájc. Kissy megnyomta, és egy folyó- 
parti városrész fölött találta magát — Genfben. 

— Az emberünk gyerekeket gyűjtöget Genfben — jelentette ki 
Niala. 


— És most hogyan tovább? — kérdezte Maverick. 

— Az emberetek bárhol lehet Genfben, gondolom — szólalt meg 
Georges, aki a nappaliban üldögélt és a nemzetközi képeslapo- 
kat olvasta. 

— Igen, de... — Kissy megakadt. — Azt hiszem, föl kell hív- 
nom Pierre-t, ha már az ő kedvéért maradtam Beaulieu-ben, 
mégse utazhatok szó nélkül Genfbe. 

Georges fölnézett. — Minek mennél oda, ha egyszer fogal- 
munk sincs, hol van? 


— De a gyerekeket tudjuk — szólalt meg Vanessa. — Harminc 
gyerek. Utca, házszám, keresztnév, családnév kezdőbetűje. 
Ennyiből akkor is megtaláljuk őket, ha toronyházban laknak. 

— Értem. 

— A város legkülönbözőbb részein élnek — mondta Nimby -—, 
ha tehát van egy bizonyos közös ismerősük, az nem lehet a ta- 
náruk vagy a satki zöldséges, az csak a shindy lehet. 

—És ha nem ismerje ők személyesben? — érkezett a kérdés 
Kielből. — Csak látta utcára? 

— Akkor honnan tudja a harmincból huszonhatnak a pontos 
születési dátumát? 

— Ahh-ha. Értek cincogásat. Viszont sok gyerekek elég kicsi- 
ek még, nem tudnak megmondszják, kieket ismerik. 

— Nem sokat tanultatok ti a szünidőben — jegyezte meg Niala. 

— Nem, tényleg. Legfőleg csókolódzottuk egymásat. Mert 
alapítványi kisegérek őrület fantasztikus nagyon zseniális, és 
egyedül rájövöttük, hogy tanulokszni lehet telefonon is, de sze- 
relmezni nem. 

Kissy sóhajtott. 

— Eszerint addig van esélyed franciául tanulni, amíg távol 
vagytok egymástól, mert ha összeköltöztök, akkor már csak 
csókolózni fogtok? 

A két kislány egyszerre csettintett a nyelvével. 

— Remek ötlet! 

De aztán Nimby a kérdésre is válaszolt. 

— A legkisebbeknek nincsenek olyan ismerőseik, akiket a szü- 
leik ne ismernének. Tehát egyből a szülőkkel kell beszélni. 

Kissy bólintott. 

— Beszélek Pierre-rel, tud-e nélkülözni, és ha igen, indulok. 
Valaki a légügyi és szállodaipari szakegerek közül legyen szí- 
ves intézkedni. 


Genf dombra épült városközpontjának zegzugos, lépcsős, 
macskaköves utcácskáin, svájciak és turisták sokaságában kis- 
egér sétálgatott. Külsőre semmiben sem különbözött másoktól, 
kék kiskabátjának csuklyája takarta nagy füleit. Hátizsák volt a 
hátán, a hátizsákra erősítve egy helikósdoboz — a jól öltözött 
egérhölgy téli toalettje. 


Még soha nem járt Genfben, de azonnal megtetszett neki. A 
szállása egy kacskaringós kis utcában volt, egy teázó és egy 
fodrászüzlet fölött, szemközt egy étterem is volt, mindig lesz 
hát mit rágcsálnia. Arra az esetre, ha nem tudna besurranni a 
rácsos pinceablakok résén, volt nála pénz is. 

Nem szállodában lakott. Georges már sokszor járt itt, voltak 
ismeretségei, és mire Kissy gépe leszállt Cointrinen, már várta 
egy kis lakás az óvárosban, ingyen, barátságból. A szállodák- 
ban akármelyik szembejövő vendég lehet macska is. Vagy ép- 
pen egy alkalmazott, Genfben aztán igazán nincs faji megkü- 
lönböztetés. Fölvesznek macskát. 

Csak éppen hogy körülnézett a szállásán, elsősorban azért, 
mert aki kölcsönadta a lakását, még ma délután külföldre uta- 
zik — éppen ezért tudta kölcsönadni —, és ha neki bármi gondja 
van, azt még addig lehet orvosolni. Kissy ezért a reptérről elő- 
ször is eltaxizott a Rhőne partján egy bankba, öt percet tárgyalt 
egy módfelett nyájas idős úrral hármasban, Georges-ot a tele- 
fonban vitte magával — az úr voltaképpen csak arról akart meg- 
bizonyosodni, hogy aki besétál hozzá, az valóban a barátjának 
a barátja-e —, aztán hívtak neki egy másik taxit, az fölvitte a 
dombra, az úr kulcsával bement a lakásba, fél perc alatt körül- 
nézett — makulátlan rend és tisztaság fogadta, az éléskamra, a 
hűtőszekrény megtöltve, a konyha sarkában nyoma se volt ci- 
cakajás tányérkának —, fölhívta az urat és biztosította, hogy 
minden a legnagyobb rendben. 

Bezárta a lakást megint, a kulcsot gondosan eltette, és sétált 
egy kicsit a környéken. Aztán fogott egy újabb taxit és munká- 
hoz látott. Első állomás: rue Jacgues-Balmat 45. Közel is van, 
meg itt három gyerekkel is találkozhat. Céline, tizenhárom. 
Alice, tíz. Lucas, hét. A családnév G. 

A taxi hatemeletes, soklakásos társasháznál tette ki. Éppen 
kijött egy hölgy, Kissy hát nem sokat teketóriázott, megállítot- 
ta. 

— Jó napot, madame. Elnézést, ön itt lakik? 

— Igen, itt lakom, segíthetek valamiben? 

— Egy háromgyermekes családot keresek. Két lány és egy fiú. 
Tizenhárom, tíz és hét év az életkoruk. — Kissy egyre csökkenő 
magasságokat mutatott a tenyerével. — Céline, Alice, Lucas. Is- 
meri őket? 


— Hát... tudja... én nemigen ismerem a gyerekeket. Ne hara- 
gudjon. 

— Semmi probléma, madame. 

— Valami gond van, kisasszony? — szólalt meg egy férfihang 
Kissy bal füle mögött. Kissy riadtan pördült meg, a hang tulaj- 
donosa soha nem tudta meg, milyen verést úszott meg azzal, 
hogy ő visszafogta reflexeit. 

Elmondta neki is. 

— Hm. S miért keresi őket? 

Ötven körüli úr volt, prémes sapkában. 

— Nos, ezt csak nekik szeretném elmondani. Hacsak nem ön 
az apjuk. 

— Nem, nem én vagyok, de ismerem őket. A családnevüket 
nem említette. 

— Mert azt nem tudom. Lenne szíves lehetővé tenni, hogy ta- 
lálkozzam velük? 

Az úr hümmögött, egy pillanatig olyan arccal nézett Kissyre, 
mint aki éppen azt készül mondani: , Mi itt nem szeretjük a baj- 
keverőket!", de aztán fölkísérte Kissyt a másodikra és megnyo- 
mott egy gombot. Az ajtón ez állt: Guillon. 


Madame Guillon kistermetű volt és gyanakvó. Kissy is csak 
tízcentis volt, így meg tudta érteni, ha valaki minden szembejö- 
vőben a macskás vonásokat kutatja. Ő maga pont így volt ez- 
zel. 

Mindenesetre felmutatta az igazolványát, annak rendje-módja 
szerint bemutatkozott, és elmondta, hogy Céline, Alice és Lu- 
cas szüleit keresi. 

— Milyen ügyben? — tudakolta madame Guillon kistermetűen 
és gyanakvón. 

— Meglehetősen bizalmas természetű. Megengedi, hogy be- 
menjek, madame? 

Megengedte. Az úr elköszönve még tudatta a hölggyel, hogy 
itthon lesz, ha szükség lenne a segítségére. 

Kissy engedelmet kért, letette a helikósdobozt, a hátizsákot és 
kibújt a kabátjából. Leültek a nappaliban. Kissy elővette a tele- 
fonját és átnyújtotta. Három sornyi szöveg volt rajta. 

— Ezek minden bizonnyal az ön gyerekeinek adatai, asszo- 
nyom. Feltételezem, hogy a születési dátumok is helyesek. A 


sorok végén álló rövidítések jelentését nem ismerjük. Ez kivo- 
nat egy listából, madame, ami harminc gyerek adatait tartal- 
mazza. Nem tudjuk, hogy a lista készítője miért gyűjtötte össze 
ezeket az adatokat. Csak azt tudjuk, hogy pedofil, és nagyon 
szeretnénk megtalálni és kérdéseket föltenni neki. 

A hölgy eléggé kiakadt, akárcsak később a többi szülő. Mind- 
egyiknek ugyanazokra a kérdésekre kellett válaszolni. Honnan 
szerezték a listát? Mit tudnak az illetőről? Mit jelentsen ez az 
egész? 

Kissy elmondta, amit tudott, s az nem volt sok. Mindenkitől 
kért telefonszámot, és megadta az alapítvány központi számát, 
amit a Cirrus vesz föl. Eléggé meglepte őket, hogy külföldi, 
méghozzá párizsi szám. Abban állapodtak meg, hogy a hétvé- 
gén még beszélnek, Kissy szervez egy találkozót annyi szülő- 
vel, amennyivel csak tud, lehetőleg a gyerekekkel is, akik elég 
nagyok hozzá, és megpróbálnak találni valami közös pontot. 
Madame Guillon nem ígérte biztosra, hogy el tud menni, a kis- 
fia kórházban van, most is tőle jön. 

Kissy pénteken délben érkezett Genfbe és egy óra körül tár- 
gyalt ezzel a hölggyel, mintegy félórát. Aztán elsétált egy kö- 
zeli olasz étterembe, bolognai makarónit evett és palacsintát, 
majd fogott egy taxit és bemondta, hogy rue Jean-Petitot. 

Este kilencre tíz családdal sikerült beszélnie. Nem voltak 
mindenütt otthon. Ahol nem, ott bedobott egy cédulát a tele- 
fonszámával és a kéréssel, hogy feltétlenül hívják, fontos ügy- 
ben. 

Aztán hazataxizott, a lakással szemközti étteremben olasz ra- 
kott krumplit evett salátával, és ugyanazt csinálta, előbb az ét- 
teremben, majd a lakásban, amit öt éve állandóan: egértársaival 
dumált a hálózaton. 

Másnap reggel folytatta. Előző nap a belvárosban kezdte, az- 
tán átment a Rhőne-on, ma az Arve túloldalán kezdte a körutat, 
Wyss városrészben. Megint beszélt öt családdal. 

— Egérkék — szólalt meg Vanessa, amikor Kissy az avenue 
des Morgines-en leintett egy taxit —, szerintem egyelőre elég 
lesz. Az az egér remek munkát végez, huszonhat családból ti- 
zenöttel már beszélt, és még nincs egész huszonnégy órája az 
országban. Térjünk rá a második fázisra, ezeknek már találniuk 
kell valami közös pontot, illetve ha nem találnak, akkor valami 


trükkösebb kapcsolat van köztük, amit az összes család együtt 
sem tud kibogozni. 

A csapat egyetértett, és telefonhívások felhője rajzott Íle-de- 
France-ból és Beaulieu-ből Genfbe. Mindenkit meghívtak dél- 
után kettőre az egyetemi campuson levő étterembe, ahol 
Georges egy barátja el tudta intézni a helyfoglalást ilyen gyor- 
sasággal. 

Kissy addig még meglátogatott két családot és megkérte őket, 
hogy jöjjenek el. 


13:45. Kissy megérkezik az étterembe, a különteremben már 
előkészítettek egy hosszú asztalt jó sok székkel. 

13:52. Megérkezik a Piguet házaspár. 

13:57. Megérkezik a Grédoux házaspár a tizenhárom éves lá- 
nyukkal. 

14:02. Megérkezik monsieur Bataille és monsieur Labrouche, 
mindketten családjuk egyedüli képviselőjeként. 

14:03. Megérkezik madame Corneau a tizenhárom éves fiá- 
val. 

14:04. Charlotte Grédoux szembetalálkozik Jean Corneau-val 
és azonnal felismerik egymást. Egy éve találkoztak a kórház- 
ban. Amikor ez elhangzik, monsieur Bataille is felismeri Char- 
lotte-ot, az ő lánya is volt kórházban, ott látta. 

14:05. Abban a pillanatban, ahogy monsieur Bataille kiejti a 
kórház nevét, megszólal madame Piguet: az ő fiuk is volt ab- 
ban a kórházban. Ugyanekkor beözönlik még három család, 
akiknek már egyenesen nekiszegezik a kórház nevét. Igen. Az 
ő gyerekük is volt abban a kórházban. 

14:06. A Jerry Alapítvány egerei hívogatni kezdik mindazo- 
kat, akik még nem jöttek el, megkérdezik, hogy az ő gyerekeik 
is voltak-e ott. Igen. Lucas Guillon most is ott van. 

Aire Városi Kórház, gyermekosztály, avenue de la Foretaille 
145. 


Összegyűjtötték az időpontokat. A szülők általában nem emlé- 
keztek, hogy a gyerekük pontosan mikor volt a kórházban, a 
kórterem számára pedig végképp nem, de a gyerekek pontosan 
tudták mindezt. A tizenöt megkeresett családból tizenegy mű- 
ködött együtt velük, négy nem jött el és nem is vették föl a tele- 


font — így álltak össze az adatok. A gyerekek 2011 augusztusá- 
tól mostanáig, vagyis tizenhét hónapon át elszórva voltak a 
kórházban. A kórtermek számai nem fognak segíteni, az osz- 
tálynak csak hét kórterme van, 300-tól 306-ig számozva, és 
persze mindegyikbe jutott a gyerekek közül. 

Külön figyeltek a testvérekre. A listán több gyerek is van, 
akinek van testvére, de az nem szerepel. Akik viszont igen, 
azokról a következőket tudták meg. Nicole Guérin volt a kór- 
házban; a bátyja, Adam meglátogatta. Jacgues Lambert volt a 
kórházban; a nővére, Marie meglátogatta. Alice Guillon egy 
hétig volt a kórházban; Lucas most van ott; a nővérük, Céline 
mindkettőt meglátogatta. Azok a szülők azonban, akiknek van 
olyan gyerekük, aki nincs a listán, egybehangzóan állították, 
hogy az a gyerek nem járt a kórházban. Egy kivétellel. A két- 
éves Marie Cellininek volt egy bátyja, aki háromszor is bent 
volt a húgánál a kórházban, és nem szerepel a listán. 

— Oké — mondta Cellini úr. — Akkor ebből mit tudunk meg? 

— Azt, uram — szólalt meg Vanessa az asztalon álló táblagép- 
ből —, hogy amikor a fia bent volt a kórházban, az emberünk- 
nek nem volt munkaideje. Remélhetőleg, mert arról nyilvántar- 
tás van. Sajnos az is lehetséges, hogy csak kiszaladt valamiért, 
és arról nincsen. Mindenesetre kellenének a lehető legponto- 
sabb időpontok. 

— De hát mit akarnak elérni? — kérdezte madame Corneau. — 
Rengetegen dolgoznak azon az osztályon. Ennyivel soha nem 
azonosítják. 

— Bizonyára nem, madame, de nincsenek tökéletes megoldá- 
sok, csak részmegoldások vannak. Még csak egy napja tudjuk, 
hogy Genfben kell keresni, és már az is megvan, hogy hol dol- 
gozik. Ez óriási előrelépés. 

— Értem. .. végül is... 

— Igen — mondta Kissy -—, az a következő lépés, hogy őt magát 
azonosítsuk. Ha meglesz a pontos lista, hogy melyik gyerek 
mettől meddig volt a kórházban, azt összevetjük az alkalmazot- 
tak névsorával. Aki nincs ott elég régen, hogy találkozhatott 
volna mindegyikükkel, máris kiesett. Aztán jön a kérdés, hogy 
kinek volt munkaideje akkor, amikor Marie, Céline és Adam 
látogatóban volt. És ha ezek közül valaki dolgozott, amikor 
Bernardo bent járt, az is kiesik, hiszen felírta volna. 


— Szerintem nem -— szólalt meg Bernardo Cellini. 

— Miért nem? 

— Másfél év alatt csak harminc gyerekkel találkozott volna? 
Szerintem nem ír föl mindenkit, tehát attól, hogy engem nem 
írt föl, még találkozhattunk. 

— Értem. Igazad van, rendben, ezt a szempontot húzzuk ki, de 
Marie-val, Adammal és Céline-nel találkoznia kellett. 

— És hogyan fér hozzá a kórházi alkalmazottak listájához? — 
kérdezte Bataille úr. 

— Gondolom, van erre egy ember, személyzeti főnök vagy 
ilyesmi. 

— Kételkedem benne, hogy betekintést adna az adatokba. 

— Ha nekem nem, majd a rendőrségnek. 

— No de várjon csak. Nekünk itt egyáltalán nem tetszik, hogy 
a gyerekeink neve szerepel egy ilyen gyanús célú jegyzékben, 
de a törvény végeredményben nem tiltja, hogy valaki ilyen lis- 
tákat készítsen. 

— Viszont az emberünk csinál más dolgokat, amiket a törvény 
nagyon 18 tilt. 

— Úgy — bólintott Bataille úr. — S mikor tervezi, hogy elmegy 
a kórházba? 

— Amint kész az időpontok jegyzéke. A társaim is beszélnek 
azokkal, akik nem jöttek el, sorba rendezzük, és indulok is. 

— Elvihetem? 

— Köszönöm — bólintott Kissy, és félórával később ketten sé- 
táltak be a kórház kapuján. Szép nagy, modern épület. Itt ren- 
geteg alkalmazott lehet. 

— Jó napot — nézett be a portáshoz. — Merre találom a sze- 
mélyzeti osztályt? 

— Szombaton ott egy lelket se talál — volt a válasz. — Jöjjön 
vissza hétfőn. 

— Akkor bármiféle magas rangú vezetőt, aki bent van. 

— Olyan akad éppen. — Az öreg, bajuszos portás érdeklődő 
pillantása inkább Kissynek szólhatott, nem annak, amiért jött. — 
Milyen ügyben? 

— Azt majd elmondom neki magának. 

— Az nem fog menni, kislány. Honnan jött? Állást keres? 

— Nem. — Kissy fölcsapta az igazolványát. — Francoise Cha- 
ton, Jerry Alapítvány. Beszélnem kell a kórház valamelyik ve- 


zetőjével. Vagy most beszélek vele, vagy félóra múlva egy 
szép svájci rendőrrel jövök vissza. Hívja föl és mondja meg ne- 
ki. 


A kórház igazgatója fogadja őket — kis türelmet. A titkárnő kí- 
váncsian nézegette őket, főleg a helikósdobozt, amit Kissy egy 
szempillantás alatt lecsatolt a hátizsákjáról, s már le is tette, mi- 
re Bataille úrnak ideje lett volna odaugrani, csak a hátizsákot és 
a kabátot segíthette le Kissyről. 

— Köszönöm. 

— Mondja, mi ez a hatalmas doboz, amit magával hurcol? 

— Időnként ezzel kapunk el olyan emberkéket, mint a mostani 
páciensünk. 

— Miért, mi van benne? 

Kissy nem felelhetett, jelzett a telefon, hogy az igazgató fo- 
gadja őket. Hát bementek. Idős férfi ült az íróasztal mögött, jöt- 
tükre felállt. Nagyon magas volt. 

— Jó napot. Doktor Hoffman, miben segíthetek? 

— Francoise Chaton, Jerry Alapítvány — mutatta föl az igazol- 
ványát Kissy, és kezet nyújtott. — Az úr monsieur Bataille. 
Doktor úr, tudjuk, hogy az ideje drága, ha megengedi, térjünk a 
tárgyra. A kórház egyik alkalmazottját keressük, és szükségünk 
van a személyzeti nyilvántartásra. Szeretném a jóváhagyását, 
illetve tevőleges segítségét kérni a nyomozáshoz. 

— Úgy — pillantott le rá doktor Hoffman termete magasából. — 
S milyen ügyben keresik az illetőt? 

— Súlyos bűncselekmények miatt, uram. 

— Milyen jellegű büncselekmények? 

— Pedofil jellegű bűncselekmények. 

Doktor Hoffman leült az íróasztala szélére, talán nem is any- 
nyira meglepetésében, mint avégett, hogy egyáltalán lássa Kis- 
syt, ne tornyosuljon annyira fölé. 

— De önök nem rendőrök — hangzott el az oly sokszor hallott 
mondat. 

— Nem, doktor úr, de egy szavába kerül és idehozom az egész 
genfi rendőrséget. 

— Úgy — mondta az igazgató már másodszor. — Ezt bizonyára 
nem szánta fenyegetésnek. 


— Hogy én? — Kissy meglepve pislogott. — Eszembe se jutott. 
Csak egy tényt közöltem. A portás már el akart küldeni, hogy 
jöjjek vissza hétfőn, de sem én nem érek rá még két napig az 
önök szép országában lébecolni, sem az ügy nem tűr halasztást. 

— Mit kíván tehát? A személyzeti nyilvántartást? 

— Igen, doktor úr. 

— Csakhogy abba csak a személyzeti igazgatónknak van bete- 
kintése. 

— Akkor a személyzeti igazgatóra van szükségem, uram. Tu- 
dom, hogy nincs bent — be kell jönnie. Szombaton, doktor úr. 
Amint látja, én is dolgozom hétvégén. 

— Én is — sóhajtott az igazgató, és becsöngette a titkárnőjét. — 
Madame Schultze, legyen szíves megkeresni Anderson asz- 
szonyt és megkérni, hogy jöjjön be, most azonnal, bárhol van 
és bármit csinál éppen. És legyen ennek a fiatal hölgynek a se- 
gítségére. 

— Máris, doktor úr — felelte madame Schultze, Kissy pedig 
köszönetet mondott és már kint is voltak az ajtón. 

Anderson asszony azonban közölte, hogy ilyen hirtelenséggel 
nem tud bébiszittert találni. 

— Kérdezze meg, hozzáfér-e a személyzeti nyilvántartáshoz a 
neten át — mondta Kissy. 

— Persze hogy hozzáférek — felelte a telefon. — Ki beszél? 

— Akkor én megyek oda — mondta Kissy. — Hol lakik? 


Bataille úr elvitte Liotard-ba, ahol Anderson asszony lakott egy 
negyedik emeleti lakásban; mint kiderült, két ötéves ikerrel, az 
egyik lány volt, a másik fiú, és kíváncsian bámulták Kissyt 
meg a hatalmas csomagjait. Anderson asszonyt Kissy kapásból 
tegezte. Pár évvel lehetett csak idősebb nála. 

— Sajnálom, hogy így rád törtünk, de nem volt más megoldás. 
Meg kell találnunk azt az embert. 

— Milyen embert? Gyerekek, menjetek most be egy kicsit a 
szobátokba, amíg beszélgetek a nénivel meg a bácsival. 

Beterelte a gyerekeket a szobába, ami elég ideig tartott ahhoz, 
hogy Kissy magához térhessen a megdöbbenésből, hogy ő egy 
néni. 

A nappaliban volt egy számítógép, amellé ültek le. 


— Egy embert keresünk, aki a kórházban dolgozik. Tudunk 
időszakokat, amikor bent kellett lennie. Az a kérdés, hogy há- 
nyan felelnek meg a kritériumoknak. 

Hosszadalmas procedúra volt. Ki kellett listázni azokat, akik 
a kérdéses időszakban alkalmazásban voltak, aztán viszont a 
program nem tudott tovább szűrni, ezért az egész listát elküld- 
ték Beaulieu-be, ott kihúzták belőle a nőket, aztán a maradékot 
egyenként kellett végignézni, hogy mettől meddig voltak sza- 
badságon. Száznegyvenből csak húszat tudtak így kihúzni. Ma- 
radt százhúsz. 


— Ne búsuljon, kislány — mondta Bataille úr. Kissy fölpillantott 
rá, és sóhajtott. Érezte, hogy egészen a vállára lóg a füle. 

Bataille úr valami bátorítót akart mondani, de az asztalon hir- 
telen elkurjantotta magát a telefon. 

— Hé! És a gyerek?! 

Kissy bambán nézett rá. 

— Hahó, egérke! A gyereket még nem néztük meg! 

— Milyen gyereket? — kérdezte Bataille úr és Yvette Anderson 
egyszerre. 

Kissy hirtelen fölocsúdott, fülei feszes vigyázzba vágták ma- 
gukat a feje búbján, és már mondta is: 

— Ugye van valamilyen adat arról, hogy az alkalmazottaknak 
van-e gyerekük? 

— Hát... van egy adatbázis a családi adatokról. 

— Lássuk! 

— De... ahhoz nincs hozzáférésem... 

Kissy fölhívta a kórházat. Megint beszélt doktor Hoffmannal. 
Doktor Hoffman parancsba adta, hogy szerezzék meg neki azt 
az adatbázist. Madame Schultze előkerítette az illetékest, aki 
félbeszakította hétvégi pihenését, bement a kórházba, megke- 
reste a jelszót és lediktálta a telefonba. 

Míg mindezt kivárták, Kissy nem tétlenkedett. Föltette egér- 
füleit és bekopogott a gyerekekhez. Teljesen el voltak bűvölve. 

Nimby javaslatára három év ráhagyást adtak. Abból a sok- 
sok disznóságból, amit Jézusmária művel az ötéves lányával, 
világos, hogy csak lány lehet, de az életkorát talán elváltoztatta, 
amikor eldicsekedett a társainak. Tehát két és nyolc év közötti 


lányokat kerestek, illetve lányos apákat, akik közül az egyikre 
a legkevésbé sem illik az a szó, hogy apa. 
Es csak négyet találtak. 


— Lássuk csak. Mit tudunk még előkeríteni, ami szűkítheti a 
kört? 

— A beosztásuk? — szólalt meg tűnődve Bataille úr. 

— Mi van vele? 

— Hát... a listában ott a címük és a születési dátumuk. Úgy ér- 
tem, a gyerekek listájában. Ezekhez az adatokhoz ki fér hozzá? 

— Az orvosok — mondta Yvette. 

— Megkérdezhette maguktól a gyerekektől — vont vállat Kis- 
Sy. 

— Kétévesek is vannak köztük. És feltűnő, hogy a csak látoga- 
tóba érkezett gyerekeknél ez az adat hiányzik. Szerintem a 
nyilvántartásból van. 

— Nézzük meg a beosztásukat — értett egyet Niala, és már ol- 
vasta is. — Hát az első konyhai kisegítő. Az nem fér hozzá a 
nyilvántartáshoz, ugye? 

— A nyilvántartáshoz? — tárta szét a kezét Bataille úr. — In- 
kább az a kérdés, hogy magukkal a betegekkel találkozik-e. 

— Nemigen — rázta a fejét Yvette. — Az ételt az ápolók tálal- 
ják, a konyhások közül csak a diétás nővér látja a betegeket. 

— Jó. Kihúzom. A második orvos. 

— Az látja a nyilvántartást. 

— A harmadik szakasszisztens. 

— Az 1s5 látja. 

— A negyedik takarító. Az nyilván nem látja az adatokat. 

— Hát nem. 

— Akkor már csak két emberünk maradt — nyugtázta Niala 
elégedetten. — Kettőhöz akár el is lehet menni és kérdőre vonni 
őket. 

— Pillanat — szólalt meg Nimby. — Hadd nézzek utána valami- 
nek. 

Vártak pár percet, Kissy tűnődve billegette füleit. 

— Meg is van. Átküldök egy linket, nézzétek meg. 

Kissy megnézte. Bataille úr is rákukucskált a képernyőre, de 
a szöveg előrelátóan morzéban volt. Egy részlet Jézusmária be- 
számolójából, ahol azt írja, hogy nem nehezedett rá a lányra — 


arra a tizenkét évesre, akiről csak ebből a beszámolóból tudták, 
hogy lefektette, de semmilyen adatuk nem volt róla —, mert 
nem akarta agyonnyomni. 

— Aha — mondta Kissy. — Cin-cin. Yvette, ismered ezt a két 
embert személyesen is? Dr. Francois Simonet sebész és Paul 
Dupont radiológus asszisztens. 

— Hogyne, mindkettőt. 

— Milyen termetű emberek? 

— Simonet doktor száznyolcvan körüli, jól megtermett férfi. 
Dupont kicsi, akkora lehet, mint te. 

Kissy bólintott. Eltette a telefonját és felállt. 

— Yvette, köszönöm a segítséget. Én most elmegyek az embe- 
rünkhöz és lecsukatom. Ez egy életveszélyes pedofil és neked 
két kicsi gyereked van, ennek ellenére meg kell kérdeznem: 
ugye nem fogod felhívni? 

— Eszemben sincs. 

— Ennek örülök. Az ugyanis bűnpártolás lenne, és ha a páci- 
ensünk szagot fog, akkor te kerülsz bajba. Nem fenyegetlek, 
csak elmondom, ami van. Ja igen. Ismered a családját 15? 

— Melyiknek? 

— Simonet doktornak. 

— Persze. Ne bolondozz, a doktor úr nem lehet pedofil. Pláne 
életveszélyes. 

— Azt majd meglátjuk. Mit tudsz a családról? 

— A feleségét Madeleine-nek hívják, valami műszaki pályán 
van, és van egy ötéves kislányuk... nem, inkább hat. Az enyé- 
meknél valamivel idősebb. Egyszer-kétszer találkoztam vele. 

— Hogy hívják? 

— Éve. 


Bataille úr továbbra is fuvarozta Kissyt, bár már ott, Anderso- 
nék nappalijában elkezdte a fejcsóválást. 

— Nem létezik. Emlékszem Simonet doktorra, ő operálta a lá- 
nyom karját. Képtelenség, hogy... nem, valahol tévedést követ- 
tünk el. 

— Monsieur Bataille, én lennék a legboldogabb, ha legalább 
az orvosok mentesek lennének ettől a betegségtől, de hát nem 
azok. Mindenesetre Simonet doktor majd részletes felvilágosí- 
tással szolgál. 


Kissy ezúttal a kocsiban hagyta a hátizsákját és a helikósdo- 
bozt, hogy könnyen verekedhessen, ha kell. Arvennexbe men- 
tek, oda, ahol az Arve svájci területre lép. Elmúlt öt óra, az ut- 
calámpák fénykörén túl sötét volt már. A házat nem is látták a 
magas kapu és a sövény mögött, amíg várták a választ a csen- 
getésre. 

— Ki az? — Női hang volt. 

— Jó estét, Francois Simonet-t keresem. 

— A férjem szabadnapos. Ha beteg, kórházba kell mennie. 

— Családi ügyben jöttem, asszonyom. 

— Milyen családi ügyben? 

— Madame, idekint mínusz két fok van. Nem beszélhetnénk 
meg ezt a házban? 

— Kérem. 

A kapu hangjelzést adott, Bataille úr megnyomta, beléptek. 

— Csak maradjon mindig mögöttem, és ne akadályozzon a 
mozgásban, monsieur. 

— Miért, mit akar csinálni? 

— Azt majd a doktor úr dönti el. 

A hölgy csak akkor nyitott ajtót, amikor már odaértek. Kis 
előszoba, alig megvilágítva, a hölgy könnyű otthoni viseletben, 
meglehetős érdektelenséggel pillantott rájuk. Kissy már levette 
egérfüleit, a csuklyát a fejére húzta — hideg volt. 

— Jó estét — mondta Bataille úr udvariasan. — Beszélhetnénk a 
doktor úrral? 

— Erre tessék — morogta a nő. Bementek. Tágas, szépen be- 
rendezett nappali, az asztalnál a doktor úr sportosan öltözve ül- 
dögélt a fotelban, jöttükre éppen egy köteg papírt rakott le és 
fölállt. Kissynek egy pillanatra átcikázott a fején, hogy azokat a 
papírokat már soha többé nem fogja megint a kezébe venni. 
Hacsak nincsen tévedés persze. 

— Jó estét — mondta a doktor. — Engem keresnek? 

Kissy szép nyugodtan kibújt a kabátjából, amit Bataille úr se- 
gített le róla. 

— Dr. Francois Simonet, ugye? 

— Én vagyok. 

Magas volt és jóképű. Sikeres, magabiztos orvos a világ 
egyik leggazdagabb városának jól menő kórházában. Feleség, 


gyerek, szép ház. Mit kívánhat még? Talán hogy olyan cellába 
tegyék, ahol barátságos emberek vannak. 

— Aire Városi Kórház? 

— Ott dolgozom, igen. 

— A lánya neve Éve? 

— Igen, de miért? 

Kissy előhúzott a zsebéből egy cédulát — még Yvette-nél fir- 
kantotta le indulás előtt. Átnyújtotta, közben a bal kezét úgy 
tartotta, hogy az órája lássa Simonet arcát. 

A doktor átvette a cédulát, kihajtogatta, ránézett. A saját 
nickneve állt rajta, ami olyan disznó volt, hogy az alapítvány- 
ban csak Jézusmáriát mondtak helyette. 

— Ez valami tévedés — szólalt meg kicsit rekedten, a kelleténél 
hosszabb szünet után. 

— Ha tévedés lenne, kicsi Francois — felelte Kissy magabizto- 
san —, akkor most azt kérdezted volna: mi ez, mit akar ezzel? 

— Igen, azt is kérdezhetném. Minek dugdos az orrom alá trá- 
gárságokat? 

— Igazad van. Egyszerűsítsük le a dolgot. Most elmegyünk a 
rendőrségre és vallomást teszel. Akkor legalább a vizsgálatok- 
tól megkíméled a lányodat. Mert ugye tudod, hogy a nőgyó- 
gyászat és a pszichiátria kimutat mindent? 

— Ugyan már... 

— Rick már ül, Francois! Nem tűnt föl, hogy túl soká hallgat? 

— Nézze, én... 

— Igen? Mondd, hallgatlak. 

— Voltaképpen mi ez az egész? 

— Találd ki, hogy min buktál le. Találd ki, hogy a négy gyerek 
közül, akiket a lányodon kívül megerőszakoltál, melyik kettő 
vallott rád és hogyan találtuk meg őket. 

Valamikor beszéltek arról, hogy ha a gyanúsítottat elárasztják 
hamis információval, összezavarodik és nem fogja tudni, mi az, 
amit tőlük hallott és mit tud azért, mert ő a tettes. Kissy hát gát- 
lástalanul blöffölt. 

— Ezek elég súlyos vádak, kisasszony. — A doktor tűnődve 
csípőre tette a kezét. — Hogyan akarja ezt bizonyítani? 

— Én? Sehogy. — Kissy meglepett képet vágott. — Hát az nem 
az ügyészség dolga? 


— Ja, persze — mosolygott a doktor, de a mosolya inkább vi- 
csorgás volt. — El is felejtettem. Majd az ügyészség. Szóval én 
most menjek el a rendőrségre? De mit valljak be? Azt mondja, 
a lányomat megerőszakolták — de még ha így is lenne, mi bizo- 
nyítja, hogy én tettem? 

— Nekem is van lányom — lépett előre Bataille úr. — Ön ismeri 
is, doktor úr. Ön operálta. Ha valaki azt állítaná, hogy a lányo- 
mat megerőszakolták, én nem cinikus képpel bizonyítékokat 
firtatnék, hanem a lányomhoz rohannék, hogy a karomba ve- 
gyem. Vanessa, szerintem küldje ide a rendőrséget, ez az alak 
magától nem fog bevallani semmit, viszont a lányát biztonság- 
ba kell helyezni. 

A doktor elgondolkodva sétálgatott a nappaliban, egyre a fe- 
jét csóválva. Kissy fülében halk morzekopogás hallatszott. 

— Örülnék, ha nem hívná ide a rendőrséget, Vanessa — szólalt 
meg Simonet ismét, nyilván azt hitte, hogy Kissyt hívják Va- 
nessának. — Mondhatni, ragaszkodom hozzá. 

Ahogy megint feléjük fordult, a kezében egy pisztollyal, Kis- 
sy nem várta meg a mozdulat végét. Öt éve gyakorolt. A többi- 
ek csak annyit láttak, hogy megmozdul a keze, és az orvos 
üvöltve eldobja a fegyvert, aztán összegörnyed. A felesége 
odarohant hozzá, de Kissy gyorsabb volt, odaugrott, fölkapta a 
fegyvert és a zsebébe süllyesztette. 


Másfél napig vadásztak erre a shindyre, de azt sose gondolta 
volna senki, hogy úgy kell majd őket kiszabadítani a házából. 
A doktor elájult, a felesége hisztériás rohamot kapott és elro- 
hant valahová. Öt perccel később megérkeztek a rendőrök, és 
nem tudtak bemenni, mert Kissyék se a bejárati ajtót, se a ka- 
put nem tudták kinyitni. A gyereket megtalálták a szobájában, 
békésen játszott és nem értett semmit, de amikor Kissy benyi- 
tott hozzá, sokkal jobban megijedt, mint egy normális lelkivilá- 
gú ötévestől várni lehetett volna. Bataille úr a feleségre talált rá 
valami alagsori helyiségben, végezni akart magával, de Bataille 
úr kiütötte a kezéből a borotvát, fölkapta a nőt és visszacipelte 
a nappaliba. De csak hisztériázott, nem volt képes kezelni a zá- 
rat. Bataille úr telefonon elmondta a rendőröknek, mi a helyzet, 
és azt a tanácsot kapta tőlük, amit az egerek újév éjszakáján 
már alkalmaztak Nizzában. Ő is kipróbálta, betuszkolta ma- 


dame Shindyt a zuhanyozóba és rányitotta a hideg vizet. Ettől 
lecsendesedett, de továbbra se lehetett kommunikálni vele. 

Végül a rendőrök törték fel az ajtókat, miután Bataille úr 
visszament a nappaliba, szemügyre vette Simonet doktort és 
azt mondta a telefonba, jó lenne orvost hívni. Csakugyan elég- 
gé vérzett, egy nimbuszgolyót kapott a kezébe, egyet a hasába. 

A gyereket Kissy öltöztette föl és vitte ki a házból, akkor már 
abban a szilárd meggyőződésben, hogy a nő is tudott róla, hogy 
a férje mit művel a gyerekükkel, még az is lehet, hogy részt 
vett benne. 

Hat óra volt, mire a gyereket leadták a rendőrségen, persze 
árvaházba kerül. 

Kissy arra eszmélt, hogy az utcán áll a kapitányság előtt — 
Thőnexben, Arvennex ide tartozik —, és Bataille úr nyitja a ko- 
csiajtót. 

— De... én... cin-cin... 

— Mit néz? Gondolja, hogy itthagyom az utcán? Szálljon be 
és mondja meg, hová vigyem. Egyből indul a reptérre vagy ma- 
rad még? 

Kissy sóhajtott és beszállt. 

— Mennék én haza szívesen — mondta, amikor Bataille úr is 
beült —, de reggelig maradnom kell, a szállásom kulcsát csak 
délelőtt adhatom le. 

— Hát nem szállodában lakik? 

— Nem, kaptam egy lakást, a kulcsát le kell még adnom, vala- 
mi üzletben egy hölgynek, de az már bezárt. 

— No, megoldjuk. Van valami holmija ott, vagy mindenét ma- 
gával cipeli? 

Kissy mosolygott. 

— Mindenemet magammal cipelem. Ha kivisz a reptérre, csak 
leintek egy gépet és már megyek is. 

— Hát ez jól hangzik, csak a repülőgép nem taxi. 

— Nekem taxi. Otthon a csapat már szervezi a gépemet, sze- 
rintem mire odaérünk, a terminálon fog állni, és mellette áll a 
pilóta levett sapkával. Mennyi ide a reptér? 

— Félóra. 

Ott is voltak félóra múlva, monsieur Bataille bekísérte őt a 
tranzitba, tollat és jegyzettömböt vett elő, és írt egy elismer- 


vényt a kulcsról, feltüntetve, hogy kinek a lakásáé, és hogy ki- 
nek, mikor, hol fogja átadni. 

— Nagyon kedves, hogy ennyit segített. 

— Elég veszélyes alaktól szabadította meg a kanton gyerekeit, 
mademoiselle Chaton. Ez a legkevesebb. 

Kezet szorítottak, az úr ment a dolgára, Kissy pedig hétkor 
felült a párizsi gépre. Oda foglaltak neki helyet, hiszen Pierre- 
nek nincs már szüksége rá, Beaulieu-ben nem hagy semmit, 
ami ne érne rá, amíg jövő hét végén az egérkék elhozhatják, és 
így este már otthon várhatja Martint. 

Nem így lett. Martin várta őt a tranzitban. 

— Hát te, egérke? — kérdezte Kissy, de csak az első csók után. 

— Hát én, egérke. Hamarabb végeztem, gondoltam, meglep- 
lek. 

— Sikerült! — cincogta Kissy boldogan, és még nem volt vége 
a meglepetéseknek: odakint a taxis Tom volt, és mellette ült 
Francoise egérfüles hajpántban, mondván, az alapítvány első 
külföldi kiküldetése hősének igazán kijár a díszkíséret. 

Otthon pedig további egereket talált, Jennifert, Chantalt, 
Nigue-et, Mavericket és Christiant, akik már dolgoztak anyáék- 
kal a vacsorán. 

Hát megfogta ezt a shindyt is — egyedül, idegen ország idegen 
városában. Újabb országra terjesztették ki az egéruralmat: a 
svájci shindyk boldog lubickolásának is 


VÉGE. 


A klub felszámolása folytatódik! 

— Columbia hívja a Földet, vétel. 

— Columbia, itt Houston, vétel. 

— Houston, itt Columbia. Nulla egész egytized méter per se- 
cundum sebességgel távolodunk a Földtől. Az idő jó, a rend- 
szerek hibátlanul működnek. A pszeudokoleopterikus teszt si- 
keres. 

— Pszeudo... milyen teszt? 

— Pszeudokoleopterikus. Coleoptera, az bogarat jelent, tehát 
álbogaras az tudományosan pszeudokoleopterikus. 

— És a palacsintasütőt hogy mondják tudományosan?! 

— Frixorium. 


Kissy csak jóval később jött rá, hogy Nimby azért tudta fejből a 
palacsintasütő latin nevét, mert utánanézett, összebeszéltek az 
egerével. Az álbogaras teszt mindenesetre valóban jól sikerült. 
Az idő jó volt, ami nem nagy csoda a nappali kellős közepén, 
és a Columbia kiválóan elbírta az álbogarakat. Többféle kiépí- 
tést is kipróbáltak, és legvégül, Mező módban már tizenkét ál- 
bogarat vitt föl. 

Az álbogarak nem tudtak repülni, egyszerű fadarabok voltak, 
az aljukra olyan rögzítőelemet csavaroztak, mint a bogarakra. 
Viszont néhány grammnyi pontossággal ugyanannyi volt a sú- 
lyuk, mint a bogaraké, így a Columbia teherbírását remekül le- 
hetett velük tesztelni. 

A Columbiát egészen újfajta technikával építették. Nimby fe- 
nyődeszkából metszett ki szeleteket a famegmunkáló plotteré- 
vel, s kétféle hosszúságú lécekre vágta, húszcentisekre és negy- 
vencentisekre, rajtuk mindenféle lyukkal és horonnyal, amivel 


rotorokat, bogártartókat és elektronikát lehetett rájuk erősíteni, 
meg egymással is összecsavarozhatók voltak. Sokféleképpen, 
és a változatokat kínai írásjegyekről nevezte el. 

Az Egyes mód csak egy lécből állt, aminek a két végén volt 
egy-egy rotor. Nem tudott felszállni, két rotor nem elég, hogy a 
saját súlyát elbírja. 

A Száj mód négy rövid lécből összeállított helikó volt, mert a 
kínaiak a szájat egy kis négyzettel írják. A négy sarkán volt 
egy-egy rotor, a lécek közepén álbogarak, alul az elektronika és 
a kamera. Négy álbogárral épp hogy fel tudott szállni, nem volt 
megbízható. Hosszú léccel, lécenként két álbogárral már ki se 
próbálták. 

A Nap mód téglalap alakú gép volt, két hosszú léc három rö- 
viddel összekötve, a két végükön és középen. Rotorok a sarka- 
kon. Így hét bogártartót lehetett fölrakni, de hát ez négy rotor- 
nak mindenképpen sok, több rotort tett föl a bogártartók he- 
lyett. A gép akkor volt stabil, amikor hat rotorja volt, de így a 
bogaraknak két-két rotor közvetlen közelében kellett volna le- 
szállni, ami veszélyes, ha nincs teljes szélcsend. Nimby följe- 
gyezte, hogy erre még vissza lehet térni hosszabb lécekkel, és 
átépítette Mező módra. 

A mező kínai írásjegye egy nagy négyzet, amit két keresztező 
vonal négy kis négyzetre oszt. Nimby először most is a sarkok- 
ra tette a rotorokat, egyet pedig középre, de így rengeteg bogár- 
nak volt még hely, sokkal többnek, mint amennyit az öt rotor 
elbírt. Ekkor változtatott. A keresztező vonalakra tette a rotoro- 
kat, egyet középre, és mellé kettőt-kettőt mind a négy irányban. 
Bogártartók nélkül a kilencrotoros gép valósággal a levegőbe 
szökkent, és amikor Nimby elkezdett álbogarakat rátenni kör- 
ben a szélére, tizenkettőig jól bírta. 

— Fog ez menni — mondta Vanessa. — Ha nagyobb rotorlapá- 
tokat kap, kevesebbel is szépen fölszáll. Martin majd leméri, 
mekkora lécekre lesz szükség, hogy minden Jól elférjen. 

— Ééén? — kapta oda a fejét Martin. 

— Te készülsz mérnöknek, nem? 


A Columbia végül nyolc nagy, erős rotort kapott kereszt alak- 
ban, a kereszt közepén helyezték el az elektronikát és alul a ka- 
merát. Az egyméteres oldalhosszúságú négyzet mindegyik szé- 


lén nyolc bogár fért el, és még maradt két kiló szabad teherbí- 
rása. Persze nem volt ennyi bogaruk, de Vanni szabadidejében 
már építgette őket. 

— Két kiló — tűnődött Nimby. — Soknak tűnik, de egyáltalán 
nem biztos, hogy a töltőrendszert meg tudjuk építeni ebben a 
méretben. Valószínűleg csak a bogarak egy részét tudjuk majd 
feltölteni. 

— Semmibogárnál kevésbogár is többogár — jelentette ki Elke 
bölcsen. 

Mostanra kialakult a helikopterépítő csapat. Vanni Beaulieu- 
ben, a padlásműhelyben bogarakat épített, átlagosan egyet na- 
ponta, ennyire futotta a munka mellett; elég hosszadalmas, ap- 
rólékos dolog, aztán a precíz beszabályozásuk még egyszer 
annyi, próbarepülések, finom állítgatások a rotorokon. Végül 
dobozba rakta őket, dróttal rögzítette, és hétvégén az egerek el- 
hozták a heti termést. Kettőt postára adtak Elkének, legyen egy 
tartalék, ha az elsőt baj érné. 

Nimby a kölykök egy részével pedig megtervezte és felépítet- 
te a Columbiát, három hétig dolgoztak a prototípusokon, aztán 
még egy hétig a kész gépen. Közben készült már az Atlantis, a 
Challenger és az Endeavour is, normál méretű helikopterek, 
mint az Enterprise, hiszen az a cél, hogy minél több helyre jus- 
son belőlük. 

Így aztán egyik délután Kissynél is megjelent egy kis piros 
kocsi, négy overallos szaki kecmergett ki belőle, nagy ládákat 
emeltek ki a csomagtartóból, szalutáltak és azt mondták: 

— Kisegérföldi Helikopterhangár-felépítő Szolgálat. Hova kí- 
vánja a helikopterhangárat és kisegítő létesítményeit, asszo- 
nyom? 

Kissy válaszolni akart, de valami lezuhant közvetlenül előtte, 
kis híján az orra hegyét lapította össze. Mire fölnézett, már még 
kettő száguldott utána, és egyre továbbiak. 

Kissy kinyitotta a száját, de megint becsukta. Fölkapták a lá- 
dákat, bezárták a kaput és rohantak. Mire beértek a házba, öm- 
lött a hó. 

Tíz perc múlva öt rosszkedvű kisegér bámult ki a nappali ab- 
lakán. Már annak sincs értelme, hogy visszahívják Yves bácsit, 
vigye haza a fiúkat, Nimby úgy számította, hogy újabb tíz perc 
és derékig érő hó borítja a kertet. Könnyű volt kiszámítani. Ki- 


nyúlt az ajtón, bedugta az ujját a hóba és megállapította, hogy 
már kétcentis. Még egyszer ennyi idő és eléri a négy-öt centit, 
vagyis az övük magasságát. 

Szó se lehetett arról, hogy szakadó hóban odakint építsenek 
hangárokat. A szél is kezdett feltámadni. 

— Egykettőre mirelit egeret csinálna belőlünk — mondta 
Claude. 

Kissy sóhajtott. — Szentigaz. Gyertek, egérkék. 

— No hová? -— pillantott rá Artu. 

— Valami hasznotokat kell vennem. A konyhába! 


íle-de-France-ban egyáltalán nem lehetett ekkortájt hangárokat 
építeni, de repülni se, amíg Nimby föl nem tette a kérdést, hogy 
miért nem. 

— Az elektromos részeket lefóliáztuk, elképzelhetetlennek tar- 
tom, hogy bejusson a nedvesség. Valahogy nehezemre esik el- 
képzelni, hogy úgy megül a géptesten a hó, hogy már nem tud 
repülni. Ez az, számítsuk ki. Kissy, nekem csupa liszt a kezem, 
de te remekül számolsz fejben, legalább vesszük valami hasz- 
nodat... 

Kissy megpördült a kezében a fakanállal, de végül nem verte 
meg a pimasz egeret, az egész konyha csupa liszt lett volna. 
Meg hát amúgy is reménytelen eset. Inkább szépen kiszámolta 
neki, figyelembe véve a Discovery szabad felületét és a hó faj- 
súlyát, amit megnéztek a neten, hogy hatcentis vastagságú hó- 
rétegnek kell belepnie a géptörzset, hogy a súlya elérje a roto- 
rok szabad kapacitását. 

— No jó — mondta Nimby, amikor a tésztával megvolt —, me- 
gyek, kipróbálom. Szerintem ennyi hó sose fog rajta összegyűl- 
ni, mert leviszi a menetszél és a rotorszél. Meg a rendes szél. 
Körözni fog a ház előtt, egészen alacsonyan, amíg bírja. Ha va- 
lami elromlik, úgyis nekem kell megjavítani. 

— A Discovery? 

— A Discovery, minthogy az Enterprise és a Columbia szépen 
ledobozolva fekszik a Frédi bázison, ahova már úgyse jutunk 
haza többé, amíg tart a hóvihar. Utána meg nincs hol kipróbál- 
ni. 

Tényleg kipróbálta, kiküldte a gépet az ajtón és elindított egy 
programot, hogy körözzön fél méter magasan, a fal és a ház kö- 


zött, aránylag szélvédett helyen. Ha felküldte volna száz méter- 
re, alighanem elfújja a szél, de így elkörözgetett másfél órát, 
amíg az aksi bírta. Akkor Nimby kitett egy nagy lavórt az ajtó - 
ba, leszállt bele, és otthagyta csöpögni, nemcsak mert nem 
akart disznóólat a házban, de le is akarta mérni, hogy mennyi 
hó rakódott a gépre. Nem sok. Negyed liter víz olvadt le róla, 
és az átvizsgálás során Nimby mindent rendben talált. 

— Well, mice. Tudunk repülni hóesésben. Sajnos hóviharban 
továbbra se. 

— Jó tudni — felelte Kissy. 

— És most? — kérdezte Artu. — Úgy értem, a hétvégi sütit meg- 
sütöttük, a hóvihar nem enyhült, mihez kezdjünk? 

— Játsszunk shindyset — javasolta Claude. 

— Az meg mi? 

— Egyikünk lesz a shindy, a többiek kinyomozzák, és akkor 
jön a verekedés. 

— Aha, verekedni nem is rossz ötlet. — Kissy nyújtózott egyet. 
— Jó, öltözzünk be és csapjunk össze. 

— Én ma már verekedtem — mondta Christian. 

— No kivel? 

— Hát Maverickkel, ki mással? Suli után hazamentünk és 
földhöz csapdostuk egymást. Nem mondtuk, hogy vettünk két 
garnitúra védőfelszerelést otthonra 15? 

— De — emlékezett Kissy. — Tényleg mondtátok. 

— Azt hittem, egész másféle testgyakorlással vagytok elfog- 
lalva olyankor — mondta Claude. 

Christian vigyorgott. — Csak sorban. Verekedés után zuha- 
nyozni kell. Lakótelepen csak egy fürdőszoba van ám. 

Disznó, gondolta Kissy. 

— Kissyt meg ebből a szempontból hiába csapom földhöz. 

— Disznó! — csattant föl Kissy. — Egyébként se tudnál földhöz 
csapni. Gyerünk, egérkék, le az alagsorba, készülődni, a shindy 
mindig a legkövérebb egeret választja ki! 

Már surrantak is. 

— Nem baj, ha én nem állok be? — kérdezte Christian. — In- 
kább nézegetek egy kis gyerekpornót. 

Kissy hirtelen rádöbbent, hogy odafönt hagyta a palacsintasü- 
tőt. 

— Jobb, ha nem hergeled az egeret — tanácsolta Claude. 


— Én nem hergelem. De nem azért van a mirrorunk egy szép 
nagy pedofil fórumról, hogy rendszeresen tanulmányozzuk? 
Másképp hogy akartok shindyt fogni? 

— A szüleitek átvállalták ezt a részét — mondta Kissy. 

— Igen, egyszer. De a shindyk azóta is raktak már föl új képe- 
ket. 

— Majd valaki megnézi. Nálad nagyobb. 

— És azt is átvállalja valaki nálam nagyobb, amit Maverickkel 
csináltunk verekedés után? 

Kis csend lett, erre senki se gondolt. 

— Hé — szólalt meg Artu. — Én nem tudtam, hogy át is lehet 
vállalni... 

Nevettek. 

— Miért, igazán helyes, csak hozzám kicsit fiatalka. De 
azért... 

— Álmodozz inkább egy tagbaszakadt pasasról bikacsökkel — 
utasította Kissy. 

— Nem az esetem... 

— Viszont darált egeret fog csinálni belőled, ha nem készülsz 
föl. 

— És ha fölkészülök, sütsz nekem fasírtot a darált shindyből? 

— Örömmel. 

Artu csettintett a nyelvével, és mentek edzeni. 


Kissynek esze ágában se volt hagyni, hogy Christian edzés he- 
lyett gyerekpornót tanulmányozzon. Egy kölyök soha nem edz- 
het eleget, alig fél éve nőtt ki a fülük, rengeteget kell még fej- 
lődniük, mire leteríthetik a nagydarab shindyket. Ami viszont 
magát a gyerekpornót illeti, úgyse tudja megakadályozni, hogy 
a kölykök nézegessék, csak ha letiltják a hozzáférésüket az 
adatbázisnak ehhez a részéhez. S hogy az milyen rossz ötlet 
lenne, az félórával edzés után derült ki, amikor Christian fölné- 
zett a táblagépről és megkérdezte: 

— Itt vacsorázunk, egérkék? 

— Hát ha nem áll el a hóvihar, itt is alszunk — felelte Claude. 

— Odakint közlekednek az autók — mondta Kissy szívtelenül 
—, bármikor hívok nektek egy taxit és mehettek. Ma már úgyse 
rakjátok föl azt a hangárat. 

Öt óra volt, koromsötét. 


— Csak mert ha itt vacsorázunk — folytatta Christian —, akkor 
lenne egy gondolatom azzal a darált shindyből sütött fasírttal 
kapcsolatban, amit Artu úgy szeretne. 

— No mondjad. 

— Mit szoktak írni az elhunytak sírjára? 

Kissy meghökkent. 

— Hogy jön ez ide? 

— Csak felelj, egérke. 

— Hát a nevüket, évszámokat, hogy mikor éltek... 

— És ha költő hal meg? 

— Ha költő... akkor... akkor... cin-cin... akkor is. 

— Tehát feltehetően nincsen túl sok sírhely azzal a felirattal, 
hogy ITT NYUGSZIK EGY KÖLTŐ? 

Kissy hátracsapta füleit. Nyúlt a gépéért. A többiek is. 

— Hol kell nézni? 

— Kalo tinketi tis ramon, la nami tun salana. 

Beütögették a nyolc számjegyet, és egy képsorozatot kaptak. 
Bikinis kislány fényképezkedett egy temetőben, mindenféle 
csábos pózokban ült, állt, feküdt egy síron. 

— Vau — mondta Nimby. — Szép síremlék. 

— Te csak ne gyönyörködj mások sírkövében — förmedt rá 
Kissy. — No jó, egérke, de egy temetőbe akárki besétálhat fo- 
tózni. 

— Ez igaz, de az ürgéről van már egy csomó adatunk. Most le- 
het hozzá egy hely, ahol már megfordult ezzel a kislánnyal. 
Méghozzá most az ősszel, látszik a levelek színén, és a kislány 
ugyanakkora, mint azokon az augusztusi fotókon, amikről azt 
írta, hogy a nyaralás alatt készültek. Tehát ezek is idei, azaz 
most már tavalyi fotók. 

Kissy tűnődve nézte a képeket. A hivatkozási szám az egész 
albumot kiadta, és mellette ott volt a shindy összes ismert ada- 
tát tartalmazó dosszié. A neve Grizzlie. Hogy képes valaki ek- 
kora helyesírási hibával fotózni a lányát meztelenül? Azt ipszi- 
lonnal írják, nem ie-vel. 

A gyerek kisiskolás, de több éve készülnek róla fotók, az al- 
bumban tipegős korából is vannak meztelen képek. Olyan kép 
nincs, amin ő is hozzányúlna, és a gyorslistába kiírt adatok sze- 
rint nincs is tudomásuk arról, hogy megtette volna. Viszont ez 


is zaklatás, és más gyerekekről birtokol pornót. Egy tízévest ál- 
lítólag lefektetett. Mindenképpen cellára érett. De egy temető? 

—És ha ötszáz kilométerre laknak a temetőtől? — kérdezte 
Claude pontosan azt, amire Kissy is gondolt. 

— Lehet — felelte Christian. — De nekem valami azt súgja, 
hogy nem. Szerintem idegen helyen nem fotózkodnának. 

— A fürdőruci ezúttal rajta maradt a gyereken — vetette közbe 
Nimby, érezhető sajnálkozással a hangjában. Kissy zsebében 
mocorogni kezdett a kés. 

— Igen, ez valóban sajnálatos — bólintott Christian —, akarom 
mondani, még így is túl sok gond adódhat idegen helyen. Vala- 
ki meglátja őket és baj van. 

— Miért, ismerős temetőben nem láthatja meg őket senki? — 
billentette meg a fülét Kissy. 

— De, csak ott tudja, merre pucoljanak meg, ha forró a talaj. 

— Hm. Hát... minden lehet, egérkék, de én azt mondom, hogy 
csak azt írjuk föl, hogy jártak abban a bizonyos temetőben, azt 
ne, hogy környékbeliek. Ha ki tudjuk deríteni, hogy hol van az 
a sír. Név nélkül nem sok esélyt látok. 

— Hát nekem nincs még akkora fülem, mint neked — ismerte 
el Christian —, de kiderítettem. Beírtam a keresőbe. Ez Émile 
Deschamps sírja, élt 1791-től 1871-ig, költő, író, műfordító, új- 
ságíró, librettista, dramaturg. Ő írta Berlioz Rómeó és Júliájá- 
nak szövegkönyvét. , A régóta szunnyadó gyűlölet / Fölkelt, 
mint a pokol; / Capuletek, Montaguk, két ellenséges ház, / Ve- 
ronában keresztezték a vasat..." 

— Hagyd már abba! Azt mondd meg, hol van eltemetve! 

— A Nöőtre-Dame temetőben, Versailles-ban. 

— Cin-ciiin?. . . 

— Ahogy mondod. 

— Szerintem — Nimby a füle mögé tette egy ujját és megbille- 
gette elismerésül — jelöld be, hogy ez a helyszín hol van, és 
nézzük meg ennek a cicának az anyagát abból a szempontból, 
hogy van-e még valami, amit Versailles-hoz köthetünk. De azt 
azért ne jelentsük ki, hogy ott lakik. 

— Medvének — mondta Kissy. — Grizzlie. 

— Helyes, medvének — bólintott Nimby. — Én pedig elmegyek 
a temetőbe, nem most, majd világosban, kíváncsi vagyok vala- 
mire. 


Másnap oda is ment, felszállt a helikopterrel és aprólékos 
gonddal beállt úgy, hogy pontosan abból a szögből lássa a sírt, 
mint a képek némelyikén. Egymásra vetítette a fotót és a Dis- 
covery által látott képet, és ellenőrizte, hogy a háttér is teljes 
fedésben legyen. 

— Well, mice — hívta az alapítványt —, a medvénk vagy a feje 
fölé tartott géppel fotózott, vagy hozott egy létrát, mert itt ha 
feláll egy másik sírra, akkor túl messze van, vagy pedig égime- 
szelő. A képek százkilencven centi magasról készültek. Fény- 
képezőgépet használt, aminek a hátulján kijelző van, a címkék- 
ben megvan a típusa. Ha azt a szeme elé tartotta, akkor leg- 
alább százkilencvenöt centire nőtt. Beírom az adatbázisba. 

— Szép munka -— felelte Kissy, aki éppen fölfelé baktatott a 
metróból —, most sétálj körbe az utcákon, egy ekkora lakli 
messziről is látható. 

— Inkább művelődöm egy kicsit. Tudod, én egész nap lélek- 
ölő fizikai munkát végzek, ami ráadásul életveszélyes is, hiszen 
a rugó bármikor lecsapódhat, amíg óvatosan kihúzom a sajtot. 
Szükségem van egy kis magasabb kultúrára. 

— Elmész a zenekarhoz — hökkent meg Kissy, és nekiment 
volna egy lámpaoszlopnak, ha az gyorsan félre nem ugrik. Hi- 
szen a pasi zenész. Tett egy-két megjegyzést, amiből kiderül, 
hogy komoly zenével foglalkozik. 

— Sokkal jobb helyre megyek. Olyan helyre, ahol már látták a 
zenekart. 


Nimby elment a versailles-i hangversenyterembe és elbeszélge- 
tett a portással, aki nyilvánvalóan mindenkit ismer. A portás 
bólintott, elégedetten, amiért méltányolják az ő tudását. Nimby 
elmondta, hogy a kishúga is zenész szeretne lenni, szintin ját- 
szik és énekel, véletlenül volt is nála hangfelvétel, amin Vanes- 
sa játszik és Kissy énekel. És szeretné meglepni a születésnap- 
jára. A kishúga bolondul a zenészekért, és látott egyet, aki na- 
gyon tetszett neki, valamit magyarázott a technikájáról, hogy 
az annyira csodálatos, de ő, Pierre — így hívták Nimbyt ezúttal 
—, őszintén bevallva, nem emlékszik, hogy mit mondott, mert 
semmit sem ért a zenéhez, azt is elfelejtette, hogy milyen hang- 
szer volt. De Isabelle nagyon szeretne találkozni azzal a mű- 
vésszel és föltenni neki néhány kérdést, vagy legalább egy au- 


togramot kérni, de hát még a nevét se tudja. Azt viszont igen, 
hogy nagyon magas férfi, két méter körül lehet. Ha legalább azt 
tudná, hogy hívják, hogy ha látja a művészbejáróban, megszó- 
líthassa. 

— Hát ilyen magas zenész nem sok jár nálunk — mondta a por- 
tás elgondolkodva —, alighanem az a csellista lesz, ej, hogy is 
hívják... 

Nem csekély fejtörés után eszébe jutott. Pierre őszinte hálát 
rebegett, és visszaballagott a szemközti kiskocsmába, ahol tíz 
eurót fizetett a csaposlánynak, hogy őrizze a hátizsákját és a 
helikósdobozt, visszavette, megköszönte, s helyet foglalt a cso- 
magokkal meg egy palack narancslével. 

— Gondolom, azóta megvan a címe is, egérkék — mondta. 

— Meg hát — felelte Claude. — Nem sok embert hívnak Aris- 
tide Polackowskinak. 

— Milyen név ez? — kérdezte Maverick. 

— Hosszú -— tájékoztatta Francoise. 

— Le Chesnay, rue Mermoz negyvenhét — mondta Claude. — 
És tudjátok, mi az érdekes? 

— Vanessa — felelte Nimby. — Én mindig nagyon érdekesnek 
találtam. 

— Ő is, de nem erre gondoltam. Az utca végén ott van a teme- 
tő. 

Cincogtak. 

— Túl sok a véletlen ahhoz, hogy véletlen legyen. Well, mice, 
ha már úgyis itt vagyok, odasurranok, becsöngetek, megverem, 
effélék. 

— Negatív — felelte Niala. — Nincs otthon. 

— Hát te ezt honnét tudod, egérke? 

— A zenekar honlapjáról, jelenleg Japánban turnéznak. A hét- 
végéig várnod kell. 

— No jó — mondta Nimby. — Akkor irány a rue Mormez. 

— Mermoz! És nincs otthon! 

— De a bizonyíték igen. Már véget ért az iskola. 

— Cin-ciiiin? 

— Pontosan. Elvégre az egész a levegőben lóg. Egyszer járt a 
gyerekkel a versailles-i temetőben, de ettől még élhet Bor- 
deaux-ban is. Csinált néhány képet magasról, de ettől még le- 
het kis dugó, csak éppen valamiért föltartotta a gépet. Az, hogy 


találtunk Versailles-ban, pont a temető mellett egy langaléta 
zenészt, semmit sem jelent, ha nem találjuk meg a gyereket is. 

Odaküldte a Discoveryt, körülrepülte a házat. Csinos, nyugal- 
mas kis villa. Semmi mozgás, a redőnyök leeresztve. 

Kissy egy kapualjba húzódva figyelte. Egyszer csak meghal- 
lott egy férfihangot közvetlen közelből. 

— Helló, szép kislány. Mennyi egy óra? 

— Hatvan perc — felelte Kissy gondolkodás nélkül, föl se pil- 
lantva. 

— Hülye egere! — sivalkodott a fülhallgatójában az alapítvány 
száz hangon. — Föl akar szedni! Nézz föl és vágd orrba! 

Kissy fölnézett és meglátott egy vigyorgó férfiarcot. 

— Vágjam orrba? 

— Tessék? — lepődött meg a férfi. 

— Ébresztő! Egérke! Kissy! Kissy! 

— Ébren vagyok — felelte. — Azt mondjátok, hogy vágjam orr- 
ba? 

A pasas meghökkenten nézett rá, és egy szempillantás alatt 
eltűnt a szeme elől. 

Kissy visszahajtotta nagy füleit a táblagép fölé és figyelte, 
ahogy a Discovery körberepüli a zenész házát. Nyilván nincse- 
nek otthon. 

— Gyere vissza holnap — mondta. — Reggel, amikor a gyerek 
iskolába megy. 

— Amikor kijön a kapun — pontosította Vanessa. — Nem ami- 
kor még a fürdőszobában van. 

— Hm, pedig mondasz valamit ezzel a fürdőszobával. Legjobb 
lesz programot írni rá, mert holnap reggel én is iskolába me- 
gyek, és nem érek rá itt bámészkodni. Elteszem a pontos koor- 
dinátákat és hazafelé menet megcsinálom. 

Meg is csinálta. Másnap reggel a Discovery önműködően el- 
indult, átszelte a húsz kilométeres távolságot Franconville-től 
Versailles-ig, a szomszéd utcában egy lapos tetőn leszállt, John 
és George felröppent a fedélzetéről, és figyelőállást foglaltak el 
Polackowskiék házával szemközt, két ponton, ahol ráláttak a 
kapu környékére. Félóra múlva felszálltak megint, visszatértek 
a Discoveryre, s az hazarepült velük. 

A felvételt Elke nézte meg először, neki volt szünete a legha- 
marabb. Rajta volt, ahogy kijönnek a kapun, de az arcuk nem 


volt felismerhető. Egy nő és egy piros kabátos gyerek. Nyilván 
lány. 

— Már az is valami, hogy tényleg van lánya — mondta Fran- 
coise. 


Az alapítvány úgy döntött, nem keresik meg a Polackowski 
családot, amíg az apa külföldön van. Túl nagy a rizikó, hogy az 
anya értesíti a vádakról, akár teljesen jóhiszeműen, mert nem 
tud semmiről, akár lehet cinkos is — aztán a maestro egyszerűen 
elfelejt hazajönni. 

— Túlságosan hasonlít a neve Roman Polajskira — morogta 
Nimby. 

— Bolond — nevetett Kissy. — Az semmit sem jelent. 

— No reszkír, no fejfájás — volt a válasz. 

Kissy rávigyorgott Ködöcskére és egy halom dobozzal kisur- 
rant a konyhába. Már javában készültek az egeres hétvégére, 
Tom hamarosan indul a reptérre a D" Aubisson nővérekért. An- 
géligue céges ügyben lót-fut az ország távoli sarkaiban, egyál- 
talán nem tud eljönni, Pi pedig Toulonba utazott, megbetege- 
dett a nagyapja. Anyáék is elutaztak, szintén céges ügyben, az 
a beruházás, ami miatt Amerikában voltak, de most Tokióba 
kellett menniük. Csak hétfőn jönnek meg, ezért Tom elhozta 
Suzyt és Macskát Franconville-be, Kissy mellette ült, és Tom 
azon vidámkodott, hogy két macska, egy kutya és egy egér ül a 
taxiban, valahol föl kellene venniük egy kengurut is. Kissy fi- 
gyelmeztette, hogy konfliktus esetén a kenguru az egér pártját 
fogná, ez az egyik közös filmjükben is megtörtént már, a cir- 
kuszból szökött meg egy kenguru, és sorozatosan ráhozta a 
frászt Tomra, mert ugyanúgy nézett ki, mint Jerry, csak sokkal 
nagyobb volt. 

A konyha úgy nézett ki, mint egy tökéletesen előkészített mű- 
tő, ami csak az orvost várja. Az orvos hamarosan taxiba ül és 
hozza magával a beteget is, nem Nizzából, előbb elmennek va- 
lahol a belvárosba Vanessa egyik barátjához, akitől hatalmas 
hűtőládákat vesznek át, úgy jönnek. Huszonhárom kisegér veti 
rá magát ma este a szusira, akkor is, ha ezúttal Vanessa csak a 
tálalást végzi. 

Kissy elhelyezte a dobozokat és visszament a nappaliba. 
Nagyjából készen voltak mindennel. A padlón két kutyát he- 


lyeztek el festői összevisszaságban. A sarokban álló polcon al- 
vó macska is megszemlélhető. Az ablak alatti fotelban két kis- 
lány, egy barna meg egy vörös csókolózik, egérfülekkel. Az ál- 
latkert teljes. 

— Én — nyomott rá ekkor Nimby a telefonjára. Néhány pilla- 
natig hallgatta, aztán hirtelen megnyomta a kihangosítót és két- 
szer három rövidet intett Kissynek. CC, rendőrség?! 

— Várjon, kedves — mondta egy öreg néni sipító, vékony 
hangján. — Beszéljen hangosabban, tudja, az én koromban már 
nem olyan Jól fog az ember füle. 

Ekkor fölvették. Kissy kilépett az ajtón és becsukta, nehogy 
behallatsszon a hangja Nimby vonalába. 

— Kissy Chaton, Jerry Alapítvány. Ne szóljon semmit, csak 
hallgassa! 

Rányomott Nimby telefonjára és kiadta a hangját ide. 

— Baj van, Guizard néni — harsogta egy férfihang. — Marcel 
balesetet okozott. 

— Marcel? Marcel? — sápítozott az idős madame Nimby Gui- 
zard. — Melyik Marcel? 

— Az unokája, néni kérem! Én mellette ültem a kocsiban. 
Nem sérült meg senki, de elég nagy a kár, muszáj kifizetni, kü- 
lönben beperelnek minket, le is csukhatják Marcelt! Hall en- 
gem, néni? 

— Hallom, hallom — sipákolta Nimby. — Jaj, jaj, jaj, borzasztó. 
Hol vannak most? 

— Szerencsére nem vagyunk messze magától. Van kétezer eu- 
rója? 

— Hát az van. 

— Akkor elmegyek magához, hallja? Marcel nem mozdulhat 
innen, mert övé a kocsi, de én elhozom neki a pénzt! Jó, Gui- 
zard néni? 

Nimby helyeselt, Kissy pedig beleszólt a vonalba. 

— Hallott mindent, uram? Ez élő közvetítés a társam telefon- 
járól, Guizard néni nálunk nincsen, nyilván mellétárcsáztak. 
Keressék meg a nénit, nála elkaphatják a csibészt. 

— Elkapjuk, ne aggódjon. Mondja a számukat. 

— Ez, amiről most beszélek, telefonközpontunk van. 

— Köszönöm, Guizard néni! — kiabálta a csibész. — Negyedóra 
és ott vagyok magánál! 


— Hallja, negyedórájuk van az ügyre — mondta Kissy. 

— Az bőven elég is — felelte a rendőr magabiztosan. — Kö- 
szönjük, visszhall! 

De több idejük volt, mert madame Nimby az ő beszélgetésü- 
ket nem hallotta, és kisírt még negyedórát, mondván, hogy ő 
korán fekszik, és az ágyból kikecmeregnie az öreg csontjaival 
bizony nem könnyű. Majd ha maga lesz ilyen öreg, fiatalem- 
ber, bizony maga se ugrál egykönnyen. 

Aztán búcsút mondott neki, mintha nem találkoznának félóra 
múlva - tényleg nem fognak -, letette, és Kissyre vigyorgott. 

— Befújtad a csókát, lelkecském? — kérdezte még mindig 
ugyanazon az öreg nénis hangon. Kissy mellett a zsebek gurul- 
tak a nevetéstől. 

— Minden tele lesz Charlie Charlie-val, mire odaér, csak 
hagyd ezt abba, jaj, az oldalam. 

— Hát jó — mondta Nimby mély Bud Spencer-hangon. 

Persze soha nem tudták meg, hogy a rendőrség elkapta-e a 
szélhámost, de azért elkönyvelték a Jerry sikerei közé. Jól in- 
dult a hétvége, és a csapat nagy része még itt sincs! 


Éppen befutott még néhány kölyök, amikor Nimby megint föl- 
kapta a telefont. 

— Mondd, apa! Igen? Persze hogy tudom. Hát... csak Kissy. 
Egérke! — harsogta túl a zsivajt. — Itt van a jogsid? 

— Hol máshol lenne? — nézett rá Kissy, és megpróbált odajut- 
ni a társához, de a rengeteg egér kavargásában legalább har- 
minc kutyát is végig kellett simogatnia. Nimby jött oda hozzá, 
letéve a telefont. 

— Gyere, egérke, akár kabátot se vegyél, ki se kell szállnod a 
kocsiból. 

— Cin-cin?! 

— Apa itthon hagyott egy szerszámos ládát, de mégiscsak kell 
neki. Csak te vagy itt, akinek van jogsija. 

Kissy szólni se tudott. Követte Nimbyt a garázsba, de azért a 
folyosón mégiscsak megtorpant, belenézett a tükörbe, megiga- 
zította haját és föltette bársonyfüleit. Akárki beláthat az abla- 
kon, rendesen kell kinéznie. 

Nimby berakta a ládát a csomagtartóba. Közepes méretű láda 
volt, vagy tíz kilót nyomhatott. 


— Nem mondta ugyan, de szerintem ez is kelleni fog — Nimby 
berakott még egy dobozt. — Figyelmeztesd, hogy ott van. 

— Jó. 

Kissy beszállt, becsatolta magát, nagy összegű biztosítást kö- 
tött, az egereket... csak egy egér volt, és az nem volt útban, a 
garázsajtót nyitotta. Kissy elfordította a kulcsot, kigurult, kitet- 
te az indexet balra, körülnézett, kikanyarodott az utcára és 
ment. Vezette az autót, életében először igazi, vizsgázott sofőr- 
ként. A körforgalomnál sokan voltak, de hamar beengedték, 
nyilván látták a füleket és tudták, hogy segítségre van szüksé- 
ge, vezetés közben nem tudja magát megvédeni, ha autós 
macska jönne. 

Perceken belül alkalma nyílt még egy vizsgát tenni. Az ave- 
nue des Marais-n, a vasút után megtorlódott a forgalom, sokan 
voltak, Kissy együtt araszolt a többiekkel, amikor meghallotta 
hátulról a szirénát. Cincogott egyet, belelépett a gázba, és az 
éppen nyert pár méter szabad útját arra használta, hogy kihúzza 
a kocsit jobbra és felugrassa a járdára. A mögötte jövő csak ak- 
kor reagált, amikor látta, hogy Kissy mit csinál. Kissy lassan 
gurult a járdán, a mentőautó elszáguldott mellette, Kissy nagy 
sóhajjal tekerni kezdte a kormányt balra, és jó utat kívánt neki. 

Már látta a műhelyt, amikor észrevett egy kisteherautót nyi- 
tott motorháztetővel. Nem állhatott meg, jöttek mögötte, ment 
tovább, s bekanyarodott a műhely elé. Yves bácsi kisietett. 

— De jó, hogy elhoztad, köszönöm. 

— Mást is hoztam: munkát — szólt ki Kissy az ablakon. 

— Nocsak, mifélét? 

— Egy lerobbant kisteher áll a hátam mögött. 

— Hát én nem szívesen vitatkozom veled, de nem áll a hátad 
mögött senkit. 

— Ej, nem közvetlenül. Úgy kétszáz méterre innen — Kissy be- 
lenézett a tükörbe —, látod a sárga buszt? Azon valamivel túl. 
Két muki hajol a gyomrába, és nem tűntek valami vidámnak. 

— Igen? No jó, odaküldöm az egyik legényt. Ezt is köszönöm. 
Otthon minden rendben? 

— Hogyne, már szaporodik a kisegércsapat, mire hazaérek, fe- 
nekestül fölfordítják a házat és valószínűleg megeszik a cicát. 

— A te cicád... 


— Jogilag. Amúgy egyedül Vanessát szereti... illetve... őt 
legalábbis nem utálja. Jaj, Nimby üzeni, hogy berakott még egy 
dobozt, mert kellhet. 

— Vedd ki azt is, Ali! Igaza van, tényleg jó, ha itt van. Kösz 
mindent, egérke. 

Kissy szalutált és indított. 


Amikor hazaért, már nyílt is a kapu, hiszen figyelik a telefonja 
hollétét az egérkeresőn. Vagy kinéznek az ablakon. Molly ug- 
rált a kertben, nyitotta a garázsajtót, de Kissy nem jött beljebb. 

— Nem mennél a csodába a lökhárítóm elől, egérke? 

— Ja, de! — A kislány arrébb ugrott, de ahogy Kissy behajtott a 
garázsba, már ott volt mellette megint. 

— Tűnés innét, amíg mozog a kocsi! 

— Odaküldtük a Columbiát — újságolta Molly alig lépésnyi tá- 
volságból. 

— Hová , oda"? 

— Versailles-ba, a zenészhez! Most kötünk fogadásokat, hogy 
meglátjuk-e a kislányt és az lesz-e, akit a medve fotózni szo- 
kott. 

— De hisz már sötét van, ez nem tűnt föl, nagyeszű kisegerek? 

— De odabent világos van! 

Kissy kivette a kulcsot, aztán visszadugta, rájött, hogy amikor 
a kocsi a garázsban áll, Yves bácsi mindig ott tartja. 

— És a szobában akartok elrepülni a zenészhez? 

— Jaj már. Őnáluk a szobában! Bekukucskálunk az ablako- 
kon, és hátha meglátjuk. E. T. is milyen rendes emberekkel is- 
merkedett meg így. A Columbia nyolc bogarat vitt, körberepül- 
jük a házat és benézünk minden apró résen. 

A nappaliban már minden tömve volt az alapítvány sürgő- 
forgó nagyfülűivel, Kissy egy villanásnyira látott köztük egy 
kisfülüt is, Tomot, aztán a nyakába ugrott Vanessa. 

— Nahát... ti mikor jöttetek, egérke? 

— Öt perce sincs. 

— És a taxi hova lett? 

— Andreas kiviszi Yves bácsihoz, valami nem jó a motorban, 
aztán visszajön és velünk egerezik. Úgyhogy Inge is kijön, ha 
el tud szabadulni. 


Miután Nialával is üdvözölték egymást, Kissy helyet keresett 
magának a bútorokon, földön üldögélő egerek sokaságában, és 
megállapította, hogy a cica nincs már a polcon, amin korábban 
aludt. Remélhetőleg hagytak egy falatot belőle. 

A tévén fölfedezte a környék térképét, Houilles fölött piros 
kör jelezte a Columbia helyzetét, gyorsan haladt dél felé. 

Kissy hirtelen megriadt. 

— És mi van a szusival? 

— Üdvözletét küldi, kint van a konyhában, lassan hagyjuk 
szobahőmérsékletre melegedni, aztán tálaljuk. 


A Columbiával Elke szállt le egy magasabb épület tetejére, 
húsz méterre a célponttól, a másik utcában. Itt persze vaksötét 
volt, hiába égtek az utcai lámpák, ide nem világítottak, de Nim- 
by számított erre, és a Columbia alján elhelyezett egy kis fo- 
gyasztású, de erős LED-lámpát. A leszálláshoz bekapcsolták, a 
kamerát lefelé fordították, és Francoise felszállt egy bogárral, 
azzal nézte az anyahajó és a leszállópálya közötti távolságot. 
Nimby külön erre az alkalomra átdefiniálta az elevátort, sokkal 
finomabb szabályozásra állította. Ha húsz kilométerre innen, 
egy idegen ház tetején elveszítik a Columbiát, soha nem szer- 
zik vissza. 

A két kislány videószemüvegben figyelte, amit a gépe lát, ők 
többiek a nagy tévén, osztott képernyőn. Mavericken és Nigue- 
en is szemüveg volt, a kezükben éles vezérlő, bármikor be tud- 
tak ugrani bármelyik zseb helyett. De Elke úgy tette le a hatal- 
mas gépet, mint egy tollpihét. 

— Fünfzig — mondta Jennifer. Az ő feladata volt a magasság- 
mérő leolvasása, németül, hogy Elke gondolkodás nélkül értse. 
—  Fünfundvierzig...  vierzig... fünfunddreiBig...  dreiBig... 
fünfundzwanzig. .. zwanzig... fünfzehn... vierzehn... zwöltf. . . 
zehn... acht... sechs... fünf... vier... drei... zwei... einS... 
null, fertig! 

— Kész vagy, egérke — ujjongott a csapat. Elke nagy sóhajjal 
vette le a szemüveget, de Francoise is, és átölelték egymást. 

A GPS persze nem tudta centiméteres pontossággal megadni 
a gép magasságát, és nem is lett volna értelme, hiszen a házte- 
tőét úgyse tudták. Egészen másképpen csinálták: előre lemért 
perspektíva segítségével. Francoise bogarának másfél méterre 


kellett lebegnie a Columbiától, kicentizve, hogy az anyahajót 
pontosan akkorának lássa, amekkorát Nimby előzőleg megmért 
és berajzolt a HUD-ra sárga jelzések formájában. Amikor a Co- 
lumbia lábai fedésbe kerültek ezekkel a jelekkel, akkor Nimby 
bekapcsolt egy magassági skálát, ami csak addig volt pontos, 
amíg a gépek tartották ezt a távolságot. A Discovery tartókere- 
tének egy sor piros vonalkával kellett fedésbe kerülnie, ez adta 
meg a magasságát. Nimby azt mondta, ez ugyanaz, mint ami- 
kor hegyek vagy házak magasságát állapítjuk meg optikai esz- 
közökkel. 

— Jól van, egérkék. — Nimby lekapcsolta a Columbia világítá- 
sát. — Indulhat az első páros. 

— Alfa felszáll — mondta Chantal. 

— Béta felszáll — kontrázott Niala. 

A két bogár átvágott a házak fölött és hozzálátott felderíteni a 
csellista kertjét, óvatosan. Délután volt, plusz négy fok, szél- 
csend — akármiért kijöhet valaki a kertbe. De nem volt kint sen- 
ki. Két perc után Alfa megközelítette az emeleti ablakot, ami 
mögött fényt láttak, Béta pedig felfedező útra indult a ház kö- 
rül. 

Az emeleti szobában nem volt senki. Alfa helyet keresett a 
kerti fákon, ahonnan szemmel tarthatja az ablakot. Béta a ház 
másik oldalán talált egy földszinti ablakot, ahol szintén volt 
fény, mozgást is láttak mögötte, de a függöny túl vastag volt, 
nem lehetett kivenni részleteket. 

Vártak. Béta visszatért a Columbiára, nem volt értelme fo- 
gyasztani az üzemanyagot. Alfa egy vastag ágon ücsörgött, az 
emeleti ablakot figyelte. Ők pedig hozzáláttak a szusihoz. Fél- 
óra múlva Nigue felszállt Gammával, fölváltotta Alfát, hiszen 
valamicske áramot a kamera is fogyaszt. Az ablak mögött sem- 
mi mozgás. 

Éppen elfogyott a szusi, amikor a tévéről eltűnt az ablak, csak 
sötétséget láttak. 

— Mi történt? — kérdezte egyszerre sok ezer kisegér. 

— Lekapcsolták a villanyt — felelte nyomban ugyanaz a sok 
ezer kisegér. 

— Nem lehet — mondta Vanessa, és fölkapott egy szemüveget 
meg egy vezérlőt. — Megvan, a gép visszajelez, magasság zéró, 
dőlésszög százhatvan, a gép a hátán fekszik a földön! 


Kissy rémülten nyúlt egy vezérlő után, fölrakta a szemüveget 
és már kapcsolt is. Ő is ugyanezt látta. Akkor elveszítették a 
bogarat. 

Gyorsan továbbkapcsolt és jelentette: 

— Delta felszáll! Megkeresem. 

— Negatív, egérke, menj és figyeld az ablakot, vaksötét van 
ott, ahol az a bogár lezuhant. Gammát kikapcsolom, most nem 
tudjuk megkeresni, majd reggel. 

— Bekapcsolom a ketrecet — mondta Nimby. — Gamma műkö- 
dőképes, tehát nem műszaki hiba, hanem elvesztette a kapasz- 
kodót az ágon, fejjel lefelé a fűbe zuhant, és most nem tud fel- 
szállni, a rotorok automatikusan kikapcsolnak, ha akadályba üt- 
köznek. A megfigyelőállás három méter negyvenen van, három 
méter magasra ketrecet rakok. 

— MIi az a ketrec? — kérdezte Tom. 

— Nem fognak ez alá menni, ha még egy gép zuhanni kezd, 
azonnal beindít és lebegve marad, amikor ezt a magasságot el- 
éri. 

— Értem. Mit gondolsz, vissza tudjátok szerezni? 

— Reméljük a legjobbakat. Hajnalban odaküldjük a Discove- 
ryt a daruval, megpróbáljuk fölemelni. Ha olyan helyen van 
persze, ahol hozzáférünk. 

— Drága holmi, gondolom. 

— Nem két fillér, de az anyagi érték másodlagos. Figyelj, 
nagy kék cica. Polackowskiék kertjében van. Azt tudjuk, hogy 
van gyerekük. Reggel az a gyerek kint játszik a kertben és 
megtalálja a helikót. Nem tudja, mi az, beviszi az anyjának, és 
nekünk esélyünk se lesz elrepülni, ha csak két ujjal fogja, az 
már sokkal erősebb, mint a rotorok ereje. Bentről kiszabadulni 
még kevésbé, illetve akkor már lényegtelen, elég, ha az anyja 
meglátja a helikoptert a kamerával, és elmondja a férjének, aki 
súlyos pedofil, úgyhogy biztosan nem arra fog gondolni, hogy 
egy játszadozó környékbeli gyereké, hanem hogy őutána kém- 
kednek. 

— Úgyis megtudta volna, amikor kattan a kezén a bilincs, 
nem? 

— De, csak még nincs bizonyítékunk. Amit megfigyelünk, az 
szemlátomást a gyerekszoba. De mi van, ha csak égve felejtet- 
ték a villanyt, a gyerek meg valahol máshol alszik? Vagy ha 


két gyerekük van, és nem az alszik ott, akiről szexképeink van- 
nak? 

— Ha két gyerek van, mindkettőről csinált volna képeket, 
nem? 

— Kislányevő — mondta Elke. — Másik gyerek fiú hátha. 

— Ez most mindegy — vont vállat Niala. — Vissza kell szerez- 
nünk a gépet. Folytassuk a megfigyelést, amíg a bogarak bír- 
ják, aztán hazahozzuk és feltöltjük őket. Hajnalra álljon készen 
a teljes flotta, a nagy gépekkel együtt. 

— Odamehettek és fölvehetitek a kis mancsotokkal — mosoly- 
gott Tom. — Csak húsz kilométer, és nektek nem okoz gondot 
átmászni egy kerítésen. 

— Ezt végső esetre tartogatnám — mérlegelte Nimby. — Azon 
az oldalon egy nagy ablak van a földszinten, és nem tudjuk, 
mikor járnak arra, lehet, hogy valaki alszik mögötte, és fölne- 
szel. Kutyájuk is lehet, attól, hogy még nem láttuk. Egyébként 
pedig akár visszaszerezzük azt a gépet, akár nem, gyakorol- 
nunk kell a helikók mentését kizárólag távvezérelt eszközök- 
kel, eljárásokat, szükség esetén technológiákat kell kidolgoz- 
nunk. 

— Viszont mégiscsak odamegyünk — döntött Niala. — Ha kell, 
akkor igenis átmászunk, de ha nem, akkor is szükséges, hogy 
egy alkalmas drótkampót vagy egyéb szerkezetet tudjunk rá- 
tenni a gépekre ott a helyszínen. 

— Azon sürgiben — bólintott Nimby. — Egyetértek. 

Kissy odakapta tekintetét Elkére, aki nem szokta szó nélkül 
hagyni, ha parodizálják, de a zseb nem figyelt rájuk, elbújtak 
az egerével a fotel mögé, és kétségkívül nem hallották volna 
meg a macskariadót sem. 

Azóta Kissy már tudta, hogy Macskát nem ették meg, a fo- 
lyosón volt egy kis benyíló, benne egy polc, azon mindenféle 
kacat, ébresztőóra, dobozok, bögrék, Macska, üres virágváza, 
régi papírok. 

Az egyik kérdésre később választ kaptak: volt kutya. Amikor 
Epszilon átadta az őrséget, az odaérkező Zéta látta meg a föld- 
szinti ablak fényében. Jól megnézhették, mert a kutya persze 
kitűnően hallotta az öt méteren lebegő bogár rotorneszét, és 
nyilván remekül látta is a gépet, pontosan őket nézte hosszasan, 


gyanakvóan, még nem tudta eldönteni, hogy ugasson-e. Felnőtt 
német juhászkutya volt. 

— Tartsa föl a fülét, aki szerint ez a kutya örülni fog nekünk, 
ha azon kap, hogy engedély nélkül surranunk a kertben — szó- 
lalt meg Claude. 

Senkinek sem mozdult a füle. 

Egy pillanat múlva a kutya döntésre jutott, és mennydörgő 
csaholásban tört ki — némafilmen, a bogár mikrofonja nem volt 
bekapcsolva. Zéta gyorsan föllibbent a fa koronája fölé. 

— Ha kinéz valaki, megláthatja Gammát — mondta Kissy. 

— Ha csak kinéznek, akkor elvileg nem, legalább öt méterre 
lehet az ajtótól — felelte Nimby. — Hacsak persze pont rá nem 
esik a fénysugár. Sajnos eléggé csillog a védőfólia miatt. 

De nem néztek ki, talán már megszokták, vagy nem is hallot- 
ták. Zéta óvatosan leereszkedett egy vastag ágra és leállította 
rotorjait. A kutya is elhallgatott. Az emeleti szobába továbbra 
sem lépett be senki. 

Kilenckor elindították a Discoveryt három bogárral, hogy fel- 
váltsa a Columbia lassan lemerülő bogarait. Tíz százalékos töl- 
töttségnél mindet visszavitték a Columbiára. Még két használ- 
ható bogaruk volt; mire a Discovery odaért, már csak másfél. A 
Discovery leszállt a társa mellé és várakozott. 

— Nincs elég bogarunk, hogy egész éjjel őrködjenek — elége- 
detlenkedett Vanessa. — Soha nem fog az a gyerek bemenni a 
szobájába? 

De tíz perccel később, amikor Théta megkezdte őrségét, nyílt 
a szobaajtó. 

— Megvan! — harsant az ügyeletes figyelőegér, Jacgues hang- 
ja. — Bejött a szobába, egérkék! 

— Vettem — vágta rá Kissy és Martin kórusban, s már indultak 
is két bogárral, átvágtak a házak fölött és óvatosan leereszked- 
tek az ablak elé, jó távol, nehogy rájuk essen a fény. 

Ketten mozogtak odabent. 

— A kislány és az anyja — állapította meg néhány egér. 

— Nem látom az arcát — mondta Kissy. 

— Én sem — felelte Martin. — Közelebb megyek, fedezz! 

Kissy bólintott, ámbár a mozdulatot az egere nem láthatta, és 
amúgy se volt mivel fedeznie, de kétségkívül jól hangzott. Hát- 


rébb húzódott, jól látta a másik bogarat, amint megközelíti az 
ablakot. 

— Kissy, te a nőt figyeld — mondta Niala. — Lehet, hogy az ab- 
lakhoz jön. 

— Látom az arcát — jelentette Martin. — Most tisztán látom, 
megvan! 
lig az ablak felé, aztán tovább, egy pillanatra teljesen szembe- 
néz az ablakkal, ahogy forog. De már jött is az anyja. 

— Föl! — csattant a vezényszó sok száz pici torokból, Kissy rá- 
nyomott az elevátorra, s az ablak eltünt a mélyben. Látták, 
amint alattuk leereszkedik a redőny, a kert teljes sötétségbe bo- 
rult. 

— Ez kész — mondta Nimby. — Vissza se menjetek, egérkék, 
térjetek haza mind az anyahajóra. Ma már nincs több esélyünk. 
Egy csapat elemezze ki a képeket, én meg visszahozom a flot- 
tát. 

Kissy kilencvenöt százalékos töltöttséggel, vidáman csapong- 
va repült haza az éjszakai sötétségben, amiben persze kitűnően 
látott, hiszen voltak utcalámpák, házak, autók fényei. De őt 
aligha látta bárki, legfeljebb egy-egy pillanatra csillanhatott 
meg, s eltűnt, mielőtt gondolkodni kezdtek volna, hogy mit lát- 
tak. Leszállt a Discovery bogártartójára, gondosan rögzítette 
magát, aztán kicsit megmoccant a kép, ahogy a háta mögött 
Martin is leereszkedett. 

— Ringo kész — mondta Martin. 

— George kész — felelte Kissy. 

— Théta kész — hallatszott Molly hangja. 

— A Jerry visszatér — vágta rá Nimby. — Discovery felszáll! 

A világ meglódult Kissyvel, odalent meglátta az utca fényeit. 

— Visszatérő program indul! Columbia felszáll! 

Elindultak, utcák, házak fölött, nyílegyenesen hazafelé. Öt- 
száz méterre emelkedtek, innen messzire ellátott az éjszakai 
fényben fürdő város fölött. Elöl sötét folt, amit egy út fényes 
vonala metszett ketté, az a Fausses Reposes erdő és az autópá- 
lya, akkor kicsit jobbra van Vaucresson. Megismerte a malmai- 
soni erdő foltját és előtte a várost. Nagyjából a házuk hollétét is 
meg tudta állapítani. 


Így utazott a kis bogárral negyedóra hosszat, egészen addig, 
amíg valaki átvette a Discoveryt az automatikától, Kissyt hideg 
légáram csapta meg, s már be is repültek egy ablakon, fényár- 
ban úszó szobába jutott, s meghallotta a saját rotorzúgását. Le- 
kapta a szemüveget. A Discovery akkor szállt le Claude kezé- 
be, mert az asztal tele volt tányérokkal, palackokkal, mindenfé- 
lével. Az ablakot visszacsukták, és pár perc múlva megint ki- 
nyitották a Columbiának. 

Akkor már tudta — csak a lelke volt a levegőben, a füle itt ma- 
radt —, hogy a rövid videófelvételen a kiértékelők azonosították 
azt a kislányt, akit Grizzlie fotózni szokott. Megvan a shindy- 
jük. 


Niala és Nimby vállalta, hogy elhozzák a bogarat, többen nem 
kellenek, Niala vezet, Nimby lesz a műszaki egér. Hatkor éb- 
reszti őket a telefon, negyed nyolckor kel a nap, de már jóval 
előbb lesz annyi fény, hogy tájékozódjanak. Kilencre vissza 
kell érniük, mert Yves bácsinak kell az autó. Berakták a teljes 
helikopterparkot és minden szerszámot, amiről úgy gondolták, 
hogy hasznos lehet. 

Amikor Kissy fölkelt és megkereste őket, már ott voltak, a 
szomszéd utcában parkoltak, járatták a motort a fűtés miatt, 
csak addig nyitottak ajtót, amíg kiengedtek egy bogarat és a 
Discoveryt. A Discovery a magasból figyelt, Alfa pedig egé- 
szen alacsonyan besurrant a kerítésen és megközelítette azt a 
helyet, ahová a bogár koordinátái mutattak. 

— Itt kell lennie, ötméteres körben — mondta Nimby. — Csak- 
hogy itt minden tele van bokrokkal, életveszélyes itt kutatni. 

— Látok egy darabkát az égből — szólt Vanessa. — Mármint 
Gamma kameráján. Próbáljatok manőverezni a Discoveryvel, 
hátha meglátom. 

A Discovery percekig suhant ide-oda a kert fölött, de Gamma 
nem látta. 

— Mert ferdén áll, egy óriási ferde vonal mentén kilát a kert- 
ből, és ha tudnánk, hogy hová, az se segítene — állapította meg 
Nimby. — Kapcsold ki, egérke, kell még az áram. Megcsinálom 
a lézert. 

Kissy ez idő alatt a konyhában volt, kólát iszogatott és hall- 
gatta őket. Egy kisegér a közelben hirtelen fölkapta a fejét. 


— Lézerke remek ötlet, kinyuszni sok bokort útból, esetleg né- 
hány birodalomi rohanótagos, nagy puskákkal. 

— Rohamosztagos — javította ki Chantal, Kissy pedig azon tű- 
nődött, mi a csoda lehet az, hogy kinyuszni. 

Nimby este kerített egy lézermutatót, golyóstoll méretűt és 
formájút, elég erős zöld fényt bocsátott ki. Ezt most fölszerelte 
Bétára, ekkora súlyt még elbír, és egészen kicsi pontot világít 
meg. Felküldte a helikoptert és keresni kezdett vele, abban a re- 
ményben, hogy a lézerfény megcsillan Gamma testén. 

— Megvan. Nem a gép, az ötlet. Kapcsoljátok be a kamerát. A 
Discovery fönt szárnyalt az égen, de ez a bogár itt van a közel- 
ben, hátha Gamma látja meg őt. 

Így is történt, de csak elemcsere után, nem a következő gépet 
küldték fel, aksit cserélni gyorsabb volt, mint a lézert átrakni 
egy másik gépre. Pár perc múlva Vanessa jelezte, hogy látja 
Bétát. A jobb oldalát. Béta lassan elfordult jobbra, amíg Gam- 
ma egészen szemből nem látta, de a lézer nem sütött a szemé- 
be, fölötte volt. Béta óvatosan ereszkedni kezdett, hiszen a lé- 
Zert nem tudta lejjebb fordítani, de a törzsét sem, hacsak el nem 
indul előre. Végül ezt tette, nagyon lassan, és csakhamar meg- 
látta Gammát. 

A bogár egy bokor ágai között akadt fenn. 

Delta odarepült Niala irányításával, amíg Béta még maradni 
tud és mutatni az irányt, támpontokat kerestek a növényzetben, 
amikről megtalálják később is. 

— Stonehenge-módszert alkalmazunk — mondta Nimby. — 
Delta, kerülj lassan jobbra, de mindig tartsd Gammát középen. 
Stop! Nézd, most egyvonalban van Gamma, a fa törzse és a 
szomszéd ház hátsó sarka. Ez a kerítéstől a harmadik fa. Kerülj 
tovább, legyen még egy szakaszunk. Stop! Majdnem egyvonal- 
ban van Gamma, a kerítéstől az első fa és a kaputól a második 
kerítésoszlop. Gamma ettől a vonaltól kissé balra fekszik. 
Rendben, visszatérhetsz, most már megtaláljuk. Sakonos loke- 
moke atipendi, rögzítettétek? 

Kis csend a vonalban, aztán Kissy rádöbbent, hogy FHO azok 
ők. 

— Su tepe, umidi lolu. — Gyorsan lefirkantotta az útjelzéseket 
egy táblagépre. — És most, egérkék? 


— Gondolkodjunk. Egérke, fölvinnéd a Discoveryt biztonsá- 
gos távolba és megnéznéd távcsövön, mennyire lehet felülről 
hozzáférni? 

— Máris — felelte Niala. 

Kissy odahúzott még egy táblagépet és ő is figyelte, amit a 
Discovery lát. 

— Hát ez nem lesz egyszerű — mondta Nimby egy idő után. — 
Hét húsz? Nagyon késő van, akármikor előjöhetnek. Hogy tud- 
juk a Discoveryt észrevétlenül odajuttatni? 

— Epszilon felszáll — szólalt meg Francoise. — Kérek ajtónyi- 
tást. 

— Tessék, egérke. 

Húsz kilométerre innét Nimby kinyitotta a kocsiajtót, és a 
zseb kiröppent egy bogárral. Kissy bekapcsolt egy harmadik 
táblagépet. Epszilon a járda fölött, néhány centis magasságban 
suhant egy percig, megkerülte a házat, fölcsapott, át a keríté- 
sen, és egy szempillantás alatt levágódott megint, egy villám- 
gyors oldalazó mozdulattal el az ablakon netán kinéző háziak 
szeme elől, és a fal tövében surrant a bokor felé. 

— Értem az elgondolást, egérke — mondta Nimby —, csak a 
Discoveryvel nehezebb lesz. Hozd vissza. 

— Hány bogár tudná fölemelni Gammát? — kérdezte Molly. 

— Hát... rengeteg kellene hozzá, négy-öt biztos, de lehet, 
hogy hat. Nem ez a gond, nem elég megemelni, az ágakból is 
ki kell akasztani, ami sokszoros erőkifejtés. Jól van, kész a 
kampó, kiszállok és fölteszem. Kérek két egeret, akik bogárral 
figyelik, hogy Niala mit csinál, én is fölviszek egyet, minél 
több nézőpontból lássuk. Oki sonomono, indulj, de vigyázz, 
egy félméteres drót lóg rólad! 

A Discovery visszatért a kertbe és a bokorhoz lopakodott. A 
kicsik körülnyüzsögték, már elég jól látták egymást a reggeli 
fényben. Túlságosan is jól. 

— Minden pilóta tájolja be magát és csak égtáj szerint irányít- 
sátok Nialát — mondta Nimby -—, különben zűrzavar lesz. Nyu- 
gatnak gyere, és ereszkedj két métert. 

— Északabbra — szólt bele Maverick. — Harminc centit... az 
már sok, délre tízet! 


Szépen elnavigálták a Discoveryt pontosan Gamma fölé, és 
centinként irányították, hogy hová igazítsa be a drótkampót. 
Beletelt pár percbe. 

— Azt hiszem, megfogtam — mondta végül Niala. 

— Szerintem is — mondta Francoise. — Lassan emeld. Be- 
akad... észak tíz centi, vissza, engedd lejjebb... 

Niala hajszálfinom mozdulatokkal vezette a nagy helikoptert 
bonyolult, cikcakkos vonalban, ahogy a többiek mondták, hogy 
a kis gépnek mikor melyik részét szabadítsa ki az ágak közül. 

— Cserebogár! — szólt rájuk Vanessa hirtelen. — Epszilon, 
azonnal vissza, lemerülsz! 

Epszilon meglódult, fölcsapott a levegőbe és kiszáguldott a 
kertből. 

— Kihagy a vezérlésem — mondta Francoise. — Nem tudom 
tartani, le kell szállnom! 

— Az utca fölé! — csattant föl Nimby. — Kihozom a gépemet és 
elmegyek érted, vigyetek új bogarakat, segítsetek Nialának! 

Kissy fölkapott egy vezérlőt, szanaszét hevert mindenhol a 
helikós cucc, bekapcsolta az első szabad gépet, Kappát, beindí- 
totta a rotorokat és kirepült a kocsi ablakán. Elhúzott Nimby 
feje fölött, a fiú éppen a homlokára tolta a videószemüveget és 
futott Epszilonért, de nem követte, neki egyenesen vezetett az 
útja, lecsapott a kerítés fölé, át a ház falához, a sarkon kidugta 
az orrocskáját, már látta a Discoveryt a bokor fölött lebegni. 
Kicsit hátrahúzódott, hogy fölnézhessen és ellenőrizhesse az 
ablakok hollétét. Aztán egyetlen iramodással a bokornál ter- 
mett. Gamma még jócskán bele volt gabalyodva az ágakba, a 
Discovery rezzenéstelenül tartotta, Théta is magára hagyta már, 
Iótával egyszerre értek oda. 

— Oké, egérke — mondta Kissy. — Én észak felé nézek, ak- 
kor... indulj nyugatnak, és közben emelkedj pár centit. 

— Itt Lambda! — sivított Elke. — Charlie Delta! Jön kutya! 

Milliónyi kisegérben fagyott meg a vér egy pillanat alatt. 

— Begyűjtöttem a lemerült gépeket — mondta Nimby. — Valaki 
vigye föl az Enterprise-t, az jobban fogja érdekelni, mint egy 
bogár, és tovább is bírja. Tereljétek el a figyelmét! 

— Enterprise indul — mondta Claude. — Hol van a kutya? 

— Kellertür bele! Várjasz... November hét vagy Oscar hét! 

— Vettem, megyek! 


Kissy fél szemmel a térképre pillantott, a kutya tíz méterre le- 
het tőlük. Nem sok, és kutyával nem tudnak verekedni. Ilyet 
nem is szabad, kutyát tilos megütni, az elemi tisztesség tiltja, 
de nincs is értelme, darabokra tépi őket a ház védelmében. 

Egy pillanatra teljesen elfelejtette, hogy se keze, se lába nin- 
csen, csak apró rotorjai, és egy német juhásztól elég egy fél- 
gőzzel adott pofon, és elgurul a fűben. 

— Bogarak, ti maradjatok a Discoveryvel — vezényelt Nimby 
—, Enterprise, látod a kutyát? 

— Pozitív, Le Chesnay. Ő is lát engem. Most vadászni fogunk, 
helikopterre. 

— Ügyelj, hogy a lehető legtávolabb tartsd a Discoverytől és 
ne törd össze magad, és meg ne lássanak az ablakból! 

— Miért ne? Valami környékbeli gyerek szórakozik egy heli- 
kopterrel meg a kutyával. 

— És kijönnek elzavarni, rossz ötlet! 

— Értem, rendben. A ház másik oldalán maradunk, hogy ha- 
ladtok? 

— Még rengeteg meló — mondta Kissy, éppen amikor a Disco- 
very egy emelő mozdulatára egy újabb ágacska akadt ki Gam- 
ma lábából. 

— Mennyi van még? — kérdezte Niala, aki persze semmit se 
látott abból, amit csinált. 

— Húsz centit kéne még emelni. Bírod még vagy átvegye va- 
laki? 

— Jó lenne! 

— Itt Nigue, tíz másodperc és készen állok! 

A Discovery meg se rezdült, ahogy pilótát cserélt. A filmeken 
sokkal bonyolultabb, amikor az egyik bemászik a volán mögé, 
a másik meg kimászik onnan, és közben majdnem belerohan- 
nak egy csomó szembejövőbe. 

— Rendben, bekapcsoltam. Tartom, kiléphetsz! 

— Niala kilép. . . most! Kösz. 

— Keletre nagyon lassan — irányította Kissy. — Kicsit süllyedj, 
pár millimétert, jó, kiakadt, Lambda, mit látsz? 

— Gyere kicsi észak, aztán... jó, most emelszed! 

— Nyugatra — mondta Kissy, a töltésmérőre pillantva. Nyolc- 
van százalék. — Emeld még. 


— A francba! — harsant Claude hangja. — Ez átugrott a keríté- 
sen! 

Kissy majdnem összelapította a vezérlőt a kezében. 

— Indulok felétek — mondta Nimby. — Mi történt? 

— Váratlanul felgyorsult, csak úgy tudtam meglógni előle, 
hogy fölkaptam a gépet és átrepültem a kerítésen, de utánam 
jött! 

— Én is jövök — mondta Niala. — Ledumáljuk róla, hogy meg- 
egyen minket, aztán hazavisszük, csak addigra tűnjön el onnan 
minden helikopter. Hol tartotok? 

— Sokt emeltük — felelte a zseb —, de rengeteg ágak. Kelet, 
egérke, és emelsz még! Kutya haragud? 

— Dehogy - felelte Claude -—, jót játszottunk, kitűnő hangulat- 
ban van. 

— Úgy is van — nyugtázta Niala —, itt jön felém csóválva, szia, 
kiskutya, Niala vagyok, hát téged hogy hívnak? 

Kissy pici szíve a torkában dobogott. Niala nem sokkal na- 
gyobb a kutya mancsánál. 

Hirtelen eltört egy száraz ág, és lógva maradt Gamma egyik 
lábán. Ezzel már majdnem kiszabadultak. 

— Nagyon jó, óriásit haladtunk, lassan emeld függőlegesen. 

Közben a két egér és a kutya lelkesen dumált Le Chesnay 
egyik fagyos utcáján. 

— Gyere nyugat és húz! 

— Most északra! 

Kissy töltésmérője negyvenhéten állt, amikor megint elpat- 
tant egy gally, és a Discovery öt centit meglendült fölfelé. 
Gamma kiszabadult. 

— Kész, megcsináltuk, megcsináltuk! 

— Harminc másodpercetek van — mondta Nimby azon a gü- 
gyögő hangon, ahogy kutyához szoktak beszélni —, hogy mind 
elpucoljatok onnan, igen, nagyon jó, aranyos kiskutya vagy, 
csak mi dermedtre fagyunk, amíg itt édelgünk veled csupa fé- 
nyesre nyalva, jó kiskutya, igen, szeretünk téged. Befelé a ko- 
csiba, helikók, mind egy szálig, nagyszerű kiskutya, csak ilyen 
őrületes hideg ne lenne az orrod. . . 

— Nem tudja bevinni Gammát a kocsiba — szólalt meg Kissy. 
— A kocsi fölött vagyunk mind. A kert helikómentes! 


— Gyere, hazamegyünk — mondta Nimby; Kissy megfordult, 
látta őket felállni vagy húsz méterre. — Egérke, tedd be azt a gé- 
pet, jó? 

— Persze. — Ahogy Niala odajött hozzájuk, látszott, hogy csu- 
pa piros az arca. Szegény ott ült a volán mögött és vezette a gé- 
pét, de nyitva kellett hagyni a hátsó ablakot a ki-be járó helikók 
miatt, ha most nem fázott meg, akkor soha. Levette a kampót 
és intett nekik, hogy menjenek, aztán berakta Gammát is a do- 
bozba, Kissy ezt már nem látta, csak sejtette, kikapcsolt és le- 
vette a szemüvegét. 

— Becsöngetek — mondta Nimby. — Te csak simogasd, úgyis 
meg kell mosdanunk. 

Percekig kellett nyomni a csengőt, mire előkerült a madame. 

— Jó reggelt, asszonyom, fölébresztettük? Igazán sajnálom, de 
ez ugye az ön kutyája? 

— Jesszusom, Melanie! Hogy kerül ide?! 

— Két labdázó gyerek jött előttünk, madame, alighanem őmi- 
attuk ugrott át a kerítésen, onnan tudjuk, hogy... igen, igen, 
igen, jó kiskutya vagy. . . 

— Melanie! Hagyd őket békén, gyere befelé! Helyedre! He- 
lyedre! 

Kissy nem látta őket, de elképzelte, amint a kutya emelt fővel 
besétál, és eltervezi, hogyan fog beszámolni a helikoptervadá- 
szatról kutyatársainak. 

— Köszönöm, önök igazán nagyon kedvesek. Nem is tudom, 
mi történt volna, ha nem jönnek. A lányom odavan a kutyáért. 

— Teljesen igaza van, nagyon kedves kutya. Madame, bocsás- 
son meg, de használhatnánk a fürdőszo. . . 

— Jaj, ne haragudjanak, egyből nekem kellett volna felajánla- 
nom, jöjjenek csak, jöjjenek, itt rögtön jobbra az ajtó után. . . 


— Hű, egérkék — szólalt meg Niala halk hangja. — Ez kemény 
volt. Meg hideg is, brrr... otthon fejest ugrok a kádba. Itt is a 
fürdőszobában vagyok, megmosakszom, teljesen össze vVa- 
gyunk nyalva. 

— Inkább, mint cincálva — felelte húga. 

— Az biztos. 

— Hát te ki vagy? — hallottak egy gyerekhangot. 


— Szia — felelte Nimby —, én Paul vagyok. Téged hogy hív- 
nak? 

— Jeannette. Hogy kerülsz ide? 

— Szívem, ezek a kedves fiatalok visszahozták Melanie-t, 
mert átugrott a kerítésen. 

— Átugrott? Melanie soha nem ugrott még át a kerítésen. 

— Hát most megtette — érkezett Nimby hangja, és egyidejűleg 
meglátták az arcát is —, ó, milyen késő van már, ideje indul- 
nunk. 

Ahogy leengedte a karját, úgy fordította az óráját, hogy lássa 
a gyereket. Csakugyan a fényképeken szereplő kislány volt, 
most hálóingben. 

Niala kijött, Nimby bement, ő is megmosta a kezét és az ar- 
cát, és egykettőre elköszöntek. 

— Jól van, egérkék — mondta Nimby -, végrehajtottuk az év- 
század helikómentését, mindenki óriási volt, de hogy most föl- 
csavarjuk a fűtést a kocsiban, az biztos. Cin-cin, FHO! 

Kissy ekkor döbbent rá, hogy a csapat nagy része még föl 
sem öltözött, senki se reggelizett, a konyhában, a nappaliban, a 
folyosón, mindenfelé álldogálnak, ahol éppen elkapta őket a 
helikómentés és kutyakergetés láza, és a kutyák most vágnak 
olyan sértődött képet, mint normális körülmények között Macs- 
ka, arra pedig nincsenek szavak, hogy Macska milyen sértődött 
képet vág, és ott ülnek mind az üres tányérok előtt. 

— Csinálok nekik fürdővizet — szólalt meg Vanessa —, valaki 
etesse meg az állatokat, az egér is az állatvilág része, főzzetek 
teát is, mielőtt megfáznak az egereim. 

Huszonegyen negyvenkétfelé szaladtak. 


A zenekar honlapja azonban nem adott elég információt. A 
blogjuk azt írta, hogy vasárnapig Japánban turnéznak — de azt 
nem közölte, hogy onnan mikor jönnek haza. A következő fel- 
lépés szerdán egy jótékonysági rendezvényen, Brüsszelben 
lesz. 

— Egyáltalán nem szükségszerű, hogy odarepüljenek — mond- 
ta Vanessa. — Két teljes napjuk lesz. Vagy lehet, hogy annak 
egy része rámegy az utazásra, Japánból nem két perc hazajön- 
ni, de akkor is marad másfél nap. Brüsszelbe meg csak elugra- 
nak. Szerintem hazajönnek a kettő között. 


— Cin — bólintott Niala, s fölvette a teásbögréjét. — De mikor? 

Húga tűnődött egy pillanatig, aztán elvigyorodott. 

— De hiszen ismerünk valakit, aki ezt pontosan meg tudja ne- 
künk mondani, nem igaz? — Már nyomkodta is az egyik gépet. 
— Teljes csendet kérek, egérkék! 

Tárcsázott. 

— Halló? — szólt bele madame Polackowski. 

— Jó napot, asszonyom. Yvonne Planchet vagyok, monsieur 
Polackowskit keresem. 

Nagyon hivatalos volt a hangja. 

— A férjem külföldön van. Milyen ügyben? 

— A Mimosette kulturális rovatától hívom, egy tízperces tele- 
foninterjúra szeretnék vele időpontot egyeztetni. 

— Nem hiszem, hogy egyhamar időt tud szakítani. . . 

— Nem sürgős, madame. Ha annyit meg tud mondani, hogy 
nagyjából mikortól lesz az országban a férje, akkor addig bizto- 
san nem zavarjuk önt. 

— Hétfőn reggel. 

— Nagyon köszönöm, asszonyom. Kellemes hétvégét, vi- 
szonthallásra! 

Letette. 

— Van olyan lap, hogy Mimosette? — kérdezte kis csend után 
Maverick. 

— Halvány fogalmam sincs — felelte a mikró. — A hölgy leg- 
feljebb azt hiszi, hogy rosszul értette. 

— Én is hihetem azt? 

— Nyugodtan. 


— Természetesen nem tudjuk, hogy a medvénk mikor érkezik — 
nyugtázta Martin. — A hölgy akkor is hétfő reggelt mondott 
volna, ha monsieur le Shindy holnap délután már itt lesz. 

— Dehogyis — kapta föl a fejét Vanessa. — Csak akkor! Ha hét- 
fő reggel érkezik, nem lesz bolond rögtön ráuszítani egy újság- 
írót. Nyilvánvalóan már holnap itt lesz. Vagy még ma. 

— Nézzük meg a menetrendet — javasolta Molly. 

— Reménytelen, egérke, tömérdek járat van még addig. 

— Reptéri kapcsolatok? — kérdezte Artu. 

— Azok nem itt vannak, hanem a Cőte d"Azur reptéren, de 
ilyesmire azok sem jók, semmiképpen nem adnának ki ilyen 


adatot. Még azt sem, hogy anya vagy apa rajta van-e egy adott 
gépen, hát még egy idegen. 

— Pillanat, egérkék. — Nimby egy táblagép után nyúlt. — Nem 
kell nekünk a reptéren elkapni ezt a shindyt. Otthon is lehet. 
Hiszen az a cél, hogy ne osonjon be többé a gyerek szobájá- 
ba... bár nem tudjuk valójában. .. hm-hm. . . 

Szava dünnyögéssé vált, lendületesen számolt valamit a táb- 
lagépen, percekig. Az egérhad némán várakozott, nehogy meg- 
zavarják. 

— Aha... szóval öt kiló, és ha engedek a... mennyit kapha- 
tok?... persze nekünk is kell, vegyünk le egy kicsit... vegyük 
tizenhat órának, akkor... meg három az... — Hirtelen fölkapta a 
fejét és végignézett az egereken. 

— Oké. Kérek két helikopterszerelőt és gyerünk a padlásra, ez 
nem gyakorlat! 

S már surrant is Claude-dal és Artuval. 

— Nimby borzasztóan okos — törte meg Molly a csendet. — 
Meglátjátok, mindjárt épít nekünk olyan helikoptert, ami a vá- 
ros közepén megtalálja a shindyt. 

De legalábbis jól hangzott. 

Egy óra múlva visszatértek, Nimby elöl, a másik kettő cipelte 
utána a Columbiát. Valami hatalmas alkotmány volt az aljára 
építve. 

— Hát íme, egérkék: nagy shindy ellen nagy helikopter. 

— Mi a csoda ez? — tudakolta Niala. 

— Mi a csoda ez? — kérdezte Francoise. 

— Mi a csoda ez? — érdeklődött Vanessa. 

Kissy ügyelt rá, hogy ki ne mondja, amit kérdezni szeretett 
volna. 

— Mi a csoda ez? — bökte ki abban a pillanatban. 

— Ez, kisegér hölgyeim, a duracellkopter. Fel tud repülni 
szemközt a háztetőre, tizenhat óra hosszat videózni, aztán le- 
szállni. Három váltáshoz van elég aksink. Felvisszük a shindy 
házával szemközt a tetőre, és földimalac legyek, ha a muki ész- 
revétlen haza tud osonni. 

— Aha — mondta Kissy. — Értem. És meg tudja tenni oda-visz- 
sza a húsz kilométert 15? 

— Dehogyis, egérke. Oda kell vinni. Ezzel a súllyal nem tud 
megtenni negyven kilométert. Arra bármelyik nagy helikónk 


képes, de akkor legfeljebb egy órát videózhat, és nincs annyi 
aksink, hogy egymást váltva ott legyenek, aztán hazajöjjenek 
tölteni. Óránként negyven kilométert kellene megtenni. 

— No jó. És mivel viszed oda? 

— Cin-cin? 

— Hát ugye a ti kocsitokat apád elvitte, Jenniferéké szervizben 
van, a mikrobuszhoz csak a maxiknak van jogsija, de ők nin- 
csenek itt. Ez a cucc meg egy kicsit nagy ahhoz, hogy metróz- 
zunk és gyalogoljunk vele. 

Nimby megvakatrta a fejét, erre nem gondolt. De hát Vanessa 
nem azért Vanessa, hogy ne tudjon előhúzni a zsebéből egy ko- 
csit. Pontosabban a telefonját, fölhívott valakit és kölcsönkérte 
a kocsiját. 

Kissy negyedóra múlva taxiban ült, és megfogadta, hogy 
ezért a disznóságért nagyon tökön fogja rúgni azt az alakot. 
Most ülhetne otthon Franconville-ben, a jó meleg, egérszagú 
szobában, vagy éppen ugrálhatna a konyhában Vanessa ve- 
zényszavaira, mint az olajozott egér, félórán belül hozzákezde- 
nek az ebédkészítéshez. Ehelyett Cergybe utazhat Vanessa 
egyik barátjának a kocsijáért, mert bonyodalmas lenne tizenhat 
óránként taxit fogni. Nem az a baj, hogy a muki pedofil. Illetve 
nagyon nagy baj, de arról végeredményben nem ő tehet. Az a 
baj, hogy elutazott Japánba. Nem, még ez sem. A baj az, hogy 
nem tette közzé, mikor jön haza. 

Valahol Cergy felé Kissy megfogalmazta magában a pedofi- 
lok első törvényét, ami egyszer kőbe lesz vésve a Kissy Chaton 
sugárút bronztábláján. , Egy pedofil mindig mondja meg, mikor 
jön haza." 


Nem Jean-Michel nyitott ajtót, hanem egy idős hölgy, aki ma- 
gázta, de Kissynek szólította a riadt egeret, és mosolygott a 
bamba képét látva. 

— Látom, nem ismer meg, pedig hányszor vett tőlem halat a 
beaulieu-i piacon, és fog is még, de hát ez így van rendjén, a 
vevő az árut nézegesse, ne az eladó ábrázatát. Hát most itt va- 
gyok egypár hétig, hogy a fiam így lerobbant, de valamicskét 
már biceg, de az autót nem vezeti még egy darabig. Jaj, várjon 
már, a kulcs! 


Visszalépett a házba, elővette a kocsikulcsot és a papírokkal 
együtt hozta. Szemlátomást meg se fordult a fejében, hogy 
Jean-Michel betegségéről vagy balesetéről Kissy ne tudna már 
mindent. 

— Aztán mondja, ugye valami gonosz embert akarnak elkapni, 
ahhoz kell a kocsi? 

— Hát persze, madame Gonzague. 

— S mifélét, mondja? 

— Igazán sajnálom, de erre nem válaszolhatok. 

— Értem, hát ha nem lehet, akkor nem lehet. No, itt is va- 
gyunk, ez a garázs. 

Kissy reflexszerűen bólintott, bár valójában nem volt szüksé- 
ge erre a tájékoztatásra, anélkül is tudta, hogy ez a garázs. Pont 
úgy nézett ki, mint általában egy garázs, és egy ragyogó zöld 
Peugeot állt benne. 

Kissy megvakatrta a füle tövét a feje búbján. 

— Valami gond van, kedves? 

— Még sose vezettem ilyen kocsit. 

— Hát pedig ugyanúgy kell, mint a többit. Ha a jogsit megkap- 
ta, nagy gondja már nem lehet. 

Kissy bólintott. Körbejárta a kocsit, megnézte a gumikat, az- 
tán kinyitotta, belenézett. Belülről is olyan volt, mint a többi 
kocsi. 

— Hát jó. Köszönöm, madame. Visszahozom, ha nem én, ak- 
kor valaki az alapítványból. 

— De aztán elkapják azt a csirkefogót! 

— Elkapjuk — ígérte Kissy mosolyogva, és beszállt. Becsukta 
az ajtót, becsatolta magát, nagy összegű biztosítást kötött — el- 
takarítani való egér nem volt az útban, de azért ellenőrizte, 
hogy a hölgy oldalról áll. Elfordította a kulcsot. 

Kissynek a kulcs visszafordítása közben átfutott az agyán, 
hogy ha ez a kocsi nem indul, akkor a madame megállás nélkül 
szóval fogja tartani, amíg ideér egy másik taxi. Az hagyján, 
hogy minél előbb Le Chesnay-ben kellene lenniük és figyelni a 
medvét, de madame Gonzague lyukat beszél a hasába. 


— Peugeot Gonzague, indulj be, légyszi! Én csak egy kisegér 
vagyok és nem tudlak megjavítani, ha bajod van, itt kell marad- 
nod a garázsban. Kérlek! 

Ettől indult be, nyilvánvalóan. 


A keresztutcában álltak meg, egészen közel a kiszemelt ház- 
hoz. Kissy is kiszállt a fiúkkal, akik kiemelték a Columbiát a 
csomagtartóból, föltették a kocsi tetejére, és Nimby elővett egy 
táblagépet. 

— Rendben, egérkék, indulhat a buli. 

Beindította a rotorokat, aztán előrenyomta a képernyőre raj- 
zolt elevátort. Kissy csak bámult, ahogy a hatalmas gép a leve- 
gőbe emelkedett és fölszállt a házak fölé, rögtön be a hátsó ker- 
tekhez, hogy az utcáról ne lehessen észrevenni, aztán föl a ki- 
választott háztetőre. 

— Rendben, jól rálátunk az utcára — mondta Nimby. 

A Columbia ezúttal kapott egy második kamerát is, ami navi- 
gáláshoz nem lett volna praktikus, megfigyelésre szolgált. Jól 
kinyúlt oldalra, így a gép maga egészen hátul lehetett. 

Claude elővett egy bogarat és felküldte, a szokásos kerülő 
úton megközelítette a házat és besurrant az emeleti ablak mellé. 

— Alig látszik — mondta. — Ha az ember tudja, hogy mit keres- 
sen, akkor lehet észrevenni. 

— Jól van, egérkék. Indulhat a műsor. 

Franconville-ben ettől kezdve két-három egér folyamatosan 
figyelte azt a képernyőt, amin a Columbia képét látták. Déli ti- 
zenkét óra volt. Mire a csapat hazaért, már javában folytak az 
előkészületek. 

— Young-misszió jelentkezik — hívta őket Kissy félútról. 

— Young? — érdeklődött Maverick. 

— Így hívják a valódi Columbia első parancsnokát. Húsz perc 
múlva leszállunk a garázsban és éhesek vagyunk. 

— A Passard-misszió tud róla — érkezett Vanessa hangja, majd 
kis szünet után: — Így hívnak egy híres mesterszakácsot. 

— Schumacher inkább a vezetésre figyeljen — szólt közbe 
Martin. — Még nincsen nagy gyakorlatod. 

Kissy sóhajtott. Az egerének igaza van. Az A86-oson voltak, 
ahol nincsen keresztutca meg szembejövő forgalom, de figyelni 


itt is kell. Kicsit megemelte tappancsát a pedálon, és beljebb 
húzódott, a sáv közepére. 

Az ebédhez két nagy asztalt nyitottak ki, egyet a nappaliban, 
egyet a teraszon, és mindkét helyen három-három táblagépet 
állítottak föl az asztalok két végénél, vagyis összesen tizenket- 
tőt. Mindegyik a Polackowski-házat mutatta. Mozgást nem lát- 
tak. Amikor leszedték az asztalt, a tévé előtt már ott ült a figye- 
lőbrigád. Egyetlen pillanatra sem hagyott ki a figyelmük. Egy- 
általán nem biztos, hogy a maestro sok csomaggal érkezik és 
percekig tart kirakodnia a kocsiból. Lehet, hogy az ilyen utakra 
van egy kis táskája, amit csak fölkap és kész, a kocsi tovább- 
megy, ő meg benyargal a házba. A másik kezében a csellóval. 
De az is lehet, hogy a madame hozza haza a saját kocsijukkal, 
távirányítóval nyitják a kaput meg a garázsajtót, pár pillanat 
alatt besurrannak és ott bent rakodnak. 

Délután a mikrók megcsinálták a figyelőszoftvert, hogy 
üzembiztosabb legyen a munka. Ha a képen a küszöbértéket 
meghaladó változás van, riaszt. Egyelőre csak egy piros lámpá- 
val. Aztán nekiláttak beszabályozni; szerencsére mindig volt 
annyi forgalom, amennyivel tesztelni lehetett. A küszöbértéket 
úgy állították be, hogy egy madár még ne indítsa be, de egy 
gyalogos már igen. No meg persze rögzítettek mindent. 

—Így persze nem mehetjük sehol — tűnődött Elke. — Egész 
hétvégében. Ha hazaérődik hegedűkös muki, kell rohan és el- 
kapja irhabőrit. 

— Csellista — mondta Claude. 

— Az is hegedű! Csak nagy már! Téged hívták hogyan, voltál 
mikor kicsikébb? Névje nem változ senkinek, lesz mikor na- 
gyobb, kivéve indiáner törzsfőnök. 

Kissy elkönyvelte, Elkéből zenész már biztos nem lesz. 

— Neked ez nem lesz gond — nevetett Claude. 

— Mi? 

— Hogy nem mozdulhatsz ki a szobából egész hétvégén. 

Elke Francoise-ra nézett. Claude-ra nézett. Kissyre nézett. 
Megint Claude-ra nézett. Nialára nézett. Megint Claude-ra né- 
zett... 

— Hűha — mondta a srác. — Ez... ez megesz. . . 

Elke bólintott és fölkelt. 


— Meg. Darabokká. Te gúnyolasz kicsi egérek szerelemjét, 
végezek veled. Fénykardamot! 

Claude cikcakkban menekült előle a mindenfelé üldögélő 
egereken átugrálva. 

— Hogy ééén?! A legszebb dolognak tartom, hogy vállaljátok 
egymást és kitartotok egymás mellett és... 

Hirtelen megállt, megfordult, kitárta a karját, és a nyomában 
szaladó kislány egyenesen a karjába futott. Claude átölelte. 

Kissynek lelkesen billegett a füle. 

— Jól van — mondta a zseb —, most voltál elég ügyes, lemagya- 
ráztadsz. Máskor vigyázd füleidekre jobban, mert kicsi vörös 
nordnémet zsebegérke lenyisszítja pillanat alatt. Nini! Érkező- 
dő shindy nyolc óránál! 

Az alapítvány rohant a tévé elé, de a figyelők csak csóválták 
a fejüket, ők már látták, hogy a kocsi a szomszéd ház előtt áll 
meg. 


Nyugis napjuk volt, ami Vanessa szerint csak egy tetszetősebb 
szó az unalmasra. Madame Shindy tízkor elment hazulról, dél- 
után kettőkor jött meg, egyedül. A gyerek többször kijött, ját- 
szott a kutyával, akire Nimby azt mondta, jó lesz vele vigyázni, 
amikor lefülelik a csellistát: rettenetesen hideg az orra. A kert 
látható részét mindenfelé bejárták, úgyhogy az alapítvány meg- 
állapította, hogy ha nem szerezték volna vissza a helikopterü- 
ket, az holtbiztos lebukás, egy gyerek pillanatok alatt kiszúrja 
az ilyesmit. 

A mikrók egy programon dolgoztak a biztonsági cégnek, a 
kölykök egy része kiment a kertbe képzelt hógolyózni, de való- 
di sarat hordtak be, úgyhogy kitakarították az előszobát. Néhá- 
nyan jerrypolyztak egy kicsit, már benne volt a programban az 
is, hogy egyszerre több félbehagyott játék lehessen, és bárme- 
lyiket folytathassák, ha ugyanazok a játékosok mind együtt 
vannak. Mások olvastak, körülnéztek a pedofil fórumban. És 
óránként váltották a három figyelőt a tévénél. 

Így jött el az este. Némi vita volt arról, van-e értelme éjjel is 
őrködni, mert persze a gépek menetrendjét ismerve a maestro 
simán befuthat éjszaka is, de sötétedéstől — vagyis kora dél- 
utántól — a kocsik akkora fényt csinálnak az utcán, hogy a 
program semmiképp se tévesztheti el, ha az egyik ott áll meg. 


Mindenképpen tudni fogják, ha Polackowski befut. Végül a 
kölykök döntöttek. Maverick, Molly, Nigue, Jacgues, Claude 
és Christian fönt akart maradni és nézni a mozdulatlan utcát. A 
nappaliban fészket raktak a tévé előtt, készítettek oda harapni- 
valót, és elmerültek egy lelkes Jerrypoly-partiban, aminek so- 
rán legfeljebb tíz másodpercenként a tévére néztek. Ha éjjel va- 
lami fontos történik, sorsolással választanak egy jogsitulajdo- 
nos egeret azok közül, akik még nem jártak ott — Chantal, Jen- 
nifer és Martin jöhet szóba —, azt fölébresztik, ők hárman ajtó 
közelében teszik majd le a kis szardíniás dobozukat, és ha kell, 
el is viszik a különítményt a kölcsönkocsival. 

Nyolckor Niala elvitte Nimbyt aksit cserélni a Columbián, 
hogy ne éjszaka kelljen ezért fölkelni. 

Kissy már vezetett expedíciót a rue Mermozra, így alhatott 
egész éjjel, mint a mogyorós pele. De a többiek is. 

Kissy kezéből egy szelet vajas kenyér ugrott ki és ölte meg 
magát a konyhakövön, amikor reggelikészítés közben a figye- 
lők visítozni kezdtek: 

— Megjött a medve, megjött a medve! 

— Ne üvöltsetek már! — förmedt rájuk Vanessa. 

— Halljátok?! Ne üvöltsetek! — üvöltötte Francoise, és lelke- 
sen kurjongatva rohant a nappaliba, megnézni a medvét. Ők 
megmaradt konyhaegerek egymásra néztek, sóhajtottak, letet- 
ték, ami a kezükben volt, és átmentek ők is. 

Taxi állt a kertkapu előtt, a hórihorgas pasas mellette, és a fe- 
leségével éppen csomagokat rakodtak ki. 

— Shindy tizenkét óránál — jelentette Francoise. Kissy önkén- 
telenül bólintott. Arra volt a tévé. 

— Mi legyen, egérkék? — kérdezte Claude. 

— Természetesen megreggelizünk — felelte Vanessa határozot- 
tan. — Én reggeli után szoktam gyilkolni, mint Marty McFly. 

— Vigyázni kell a csellóra — mondta Niala pár perccel később, 
tálalás közben. Kissy megdermedt, önkéntelenül körülnézett. — 
Mármint a shindy verése közben. Értékes hangszer lehet, kár 
lenne összetörni. 

— Majd óvatosni fogok — ígérte Elke. — Feje shindynek török 
helyette. Vanessa tudsz játszani csellóra? Biztos van neki má- 
sik fújóka shindynyálak nélküle. 


Ezzel visszament a konyhába, otthagyva a csapatot kétségek 
között, vajon tudja-e, milyen egy cselló. Aztán rájöttek, hogy 
tegnap ő maga nevezte felnőtt hegedűnek, csak szórakozik ve- 
lük. 


— Négytagú kontingens — tűnődött Vanessa a reggelizőasztal 
fölött. — A kocsi méretei miatt nem lehet több, de hát nem is 
kell több. Nem terrorista, csellista. Helyeselném, ha kölyök is 
menne. 

— Sorsoljunk — javasolta Nimby. Bólogattak. — Mondjuk ket- 
tőt a kölykök közül, egyet az egész csapatból, egyet meg a jog- 
situlajdonosok közül. 

— Kislányevő — emlékeztetett Elke. — Legyen csapatbele kis- 
lány is, minél kicsiebb. 

— Lássuk — mondta Nimby, és odahúzott egy táblagépet tartó- 
állványon. — Sorsolás, egy egér névsorból, Chantal, Jennifer, 
Kissy, Martin, Niala, egy az összes közül, mínusz a maxik, egy 
a kölykök közül, egy pedig megint névsorból, a legkisebb lá- 
nyokat adom neki, mehet. Jelentem, Jennifer, Elke, Christian, 
Pierrette. 

— Ez tehát megvolna — felelte Vanessa —, vigyetek hűtődobozt 
a shindy fülének, mert a kocsiban meleg lesz. Egyetek nyugod- 
tan, nem vasárnap délelőtt fogja megerőszakolni. 

— Hé, hé, hé! — harsant föl Jacgues. — Ez elmegy hazulról! 

Mindenki megdermedt rágcsálás közben, a képernyőre bá- 
multak, ahol a kocsi kihajtott a garázsból, a madame intett a 
garázsajtóból, és már nyílt is a kertkapu, azt is motor mozgatta. 

— Ennyit a nyugodt evésről — mondta Jennifer. — A Columbia 
tudja követni? 

— Persze... valameddig — nyúlt Nimby egy vezérlő után. — 
Nem sokáig. Viszont muszáj lesz, különben el se induljatok, 
mire odaérnétek, messze jár. Én követem a Columbiával, de 
valaki lőjön ki egy másik helikót is. 

— Vettem, India Yankee — felelte kedvese —, itt India India, 
Discovery felszáll, megadom a koordinátákat, aztán majd vál- 
toztatunk, amikor közelebb ér. 

— Papa Sierra Alfa Foxtrot — mondta Nimby. 

Dermedt csend. 


— Csak jeleztem, hogy óvjátok a sajtos szendvicsemet — tette 
hozzá a fiú köznapi francia nyelven. 

— Aha. Jó. Nem bántjuk, Columbia. 

Kissy föltápászkodott, nyújtózott egyet, körbepillantott a nap- 
paliban. A nagy asztal tele a félbehagyott reggeli romjaival, 
körben mindenfelől egerek, a tévét figyelték, a táblagépeket fi- 
gyelték, közben még próbáltak rágcsálni is. 

— Megyek öltözni — jelentette be. 

se 

— Motoros rendőregér leszek. Jennifer a múlt héten itthagyta 
a motorját, és ő nem használhatja, hiszen a Peugeot-t vezett. 

— Jé, tényleg — mondta Jennifer. — De nem fagy le a farkin- 
cád? 

— Olyan nadrágot veszek, amin nincsen hátul farkincalyuk. 

Már surrantak is. Meleg nadrág, cipő, kabát, sál, sapka. 

— Kérünk még két egeret — szólt be Kissy a konyhába. Fran- 
coise és Claude azonnal ugrott és szalutált. 

— Ti lesztek a dekaninációs brigád — utasította őket Kissy, 
pontosan követve Nimby modorát, amikor sosemvolt latin sza- 
vakat rángat elő a farkincájuknál fogva. 

— Parancsára... az mi fán terem? 

— A ti feladatotok megakadályozni, hogy ők velünk jöjjenek — 
mutatott Kissy lefelé. 

Két perc múlva Kissy bukósisakban várta, hogy a Peugeot ki- 
gördüljön, a brigád lefoglalja a kutyákat, és indított. Behúzott a 
kocsi mögé és szaladtak Versailles felé. 


A shindy Rocguencourt felé tartott a boulevard Saint-Antoine- 
on, a Frédi bázis arra irányította a Discoveryt. Jó, hogy nem tá- 
volodik, mondta Nimby, a Columbiát most nem erre építették, 
nem tudja sokáig követni. 

— Ötven százalék az aksija, és szerintem ezzel a súllyal tíznél 
le fog jönni. Keresni fogok valami talajszinti leszállóhelyet, 
ahonnan begyűjthetitek. 

— Vettük — felelte Jennifer. Kissy közben megelőzte őket, 
több helye volt manőverezni a forgalomban, de hát még csak 
Sannois-nál jártak mind. A Discovery persze toronyiránt átvá- 
gott a házak fölött, már elérte Yvelines megyét. 


— Balra fordul a D307-esre, Noisy-le-Roi felé — jelezte a bá- 
zZis. — Tartsátok az irányt. 

— Letér — mondta Niala pillanatokkal később. 

— Nem tudok utánamenni — felelte Nimby. — Húsz százalék az 
aksim, de nincs tolóerő, le kell tennem. 

— Kell ugróernyő? — kérdezte Elke, aki valahol Kissy mögött 
robogott. 

— Nem, kösz, simán leszállok. 

— Elvesztettétek? — tudakolta Kissy, az A86-oson robogva 
Colombes-nál. 

— Negatív, egérke — mondta Niala —, befordult egy mellékut- 
cába, megismerjük a kocsiját. Onnan nem mehet messzire. Az 
eredeti tervet kövessétek Vaucressonig, amikor onnan kiértek, 
jobbra az A13-ason, jelezni fogok. 

— Föld hívi Columbia! Columbia, itt Föld, Spezialkommando 
Grünmaus! 

— Nyugi, egérke — nevetett Nimby. — Biztonságos helyet talál- 
tam a Columbiának, lehet, hogy napokig nem vennék észre. Mi 
az, hogy Grünmaus? 

— A kocsink zöld — világosította föl Jennifer. 

— Ja persze. 

Kissy már közeledett Vaucressonhoz, amikor a bázis jelezte, 
hogy a Discovery célbaért. A Columbiát a leszállóhelyen talál- 
ta, ránézett és ment megkeresni a pasas kék Opeljét. Két perc 
alatt meg is találta. 

— Egy elég csinos kis vityillónál parkol — számolt be Fran- 
coise —, Jó sok kocsi van itt, a kertben és az utcán, valami ren- 
dezvényt tartanak. 

— Nyilván föllép a maestro — mondta Maverick. — Búcsúkon- 
cert. 

— Kissy, készülj a letérésre — szólalt meg Niala. — Mindjárt 
előtted a kijárat. 

— Vettem — felelte Kissy, jobbra húzódott és indexelt. Szépen 
körbesétált a csomóponton, irány a Normandiai autópálya. De 
csakhamar letérhetett róla az alsóbbrendű útra, és nemsokára 
egy La Tuilerie Bignon nevű helyen találta magát. 

— Hát eddig rendben — közölte a bázissal. — Csakhogy itt egy 
szép rácsos kapu van, zárva, és tőlem öt méterre biztonsági 
örök. Szerintem nem fognak beengedni egy motoros egeret. 


— Jó napot — sétált oda Kissy a kapuhoz. 

— Jó napot — mondták az őrök. — Szabad a meghívóját? 

— Nincs meghívóm — nyúlt a zsebébe, és fölcsapta az igazol- 
ványát. — Jerry Alapítvány. Az egyik vendégüket keresem. 

— Meghívó nélkül sajnos nem engedhetem be — felelte az 
egyik őr. — Ez zártkörű rendezvény. 

— Ezt megértem. Akkor szeretnék a főnökével beszélni. 

— Nem hiszem, hogy erre mód lenne. 

— Hát akkor találjon módot — felelte Kissy, fölhúzódzkodva 
egy fehér Volvo csomagtartójára és helyet foglalva rajta. — Pár 
perc múlva itt lesznek a társaim, aztán vagy bemegyünk, vagy 
az, aki nem engedett be minket, a rendőrségen magyarázkod- 
hat. Nekünk mindegy, hogy az maga lesz vagy a főnöke. Ma- 
gának nem mindegy. 

S elővette a telefonját. Az őr az ajkába harapott, és némi tépe- 
lődés után ugyanezt tette, összenézve társaival. 

Kissy nagyjából egyszerre kapta meg a választ, hogy a biz- 
tonságiak főnöke hamarosan kijön, és az értesítést, hogy Jenni- 
ferék fölvették a Columbiát, az út mellett szállt le a zajcsök- 
kentő fal első métereinél, pontosan a fal mögé — erre talán nyá- 
ron a fűnyírók kivételével nem jár senki. A helikoptert berakták 
a csomagtartóba és jönnek. 

Előbb értek oda, mint a biztonsági főnök. Ők kiszálltak, Kis- 
sy viszont beült a kocsiba megmelegedni. 

Eltelt öt perc; Jennifer odasétált a kapuban posztoló őrhöz. 

— Mintha a főnöke nem nagyon törné össze magát rohantá- 
ban. 

— Igen, hölgyem — felelte az őr a biztonságiak szokásos pi- 
masz udvariasságával. 

— Hát jó. Hívjuk a rendőrséget. 

Valójában már hívták őket. Dorville hadnaggyal beszéltek, 
aki azt mondta, beszél egy kollégájával, aki talán éppen arra 
jár. Jennifer mindenesetre elővette a telefonját, hogy az őr lás- 
sa, úgy értekezett a bázissal, persze nem olyan nyelven, amit az 
őr 15 megért. 

Negyedórába telt, hogy odaérjen egy rendőr, sőt kettő, bár azt 
sose tudták meg, hogy melyikük Pierre barátja. De legalább 
igazi rendőrkocsival jöttek, egyenruhában. Kissy kiszállt az au- 


tóból, öt kisegér fogadta őket. Az őrök szemernyi jelét sem mu- 
tatták a nyugtalanságnak — végül is ők csak végrehajtják az uta- 
sításokat, fájjon a főnökség feje. 

A rendőrök tudták, miről van szó, egyből az őrökhöz mentek 
és látni kívánták a biztonsági főnököt. Az őr telefonált, és azt a 
választ kapta, hogy engedjék be őket. A kapu kinyílt — a két 
rendőr farkasszemet nézett az őrökkel. 

— Hol találjuk a biztonsági főnököt? 

Az alapítvány nem várta meg az útbaigazítás végét. Besurran- 
tak. 


Elég nagyocska épület volt, klasszikus stílusban, díszes lépcső- 
zettel, hatalmas kapuval, oszlopos homlokzattal. Az előtérből 
egyenesen egy díszterembe léptek, ahol a közönség éppen 
megtapsolta az emelvényen álló szónokot. Idős úr volt, három- 
részes sötét öltönyben, és kedves mosollyal köszönte meg a 
tapsot. 

— Köszönöm, hölgyeim és uraim. Mielőtt beszámolómat meg- 
kezdem, engedjék meg, hogy tolmácsoljam elnökünk, mon- 
sieur Lumiére üdvözlő szavait. Köszönti gyűlésünket és klu- 
bunk minden tagját, és megígéri, hogy meggyógyul. Ezeket a 
szavakat használta. Bizonyára megengedik, hogy az önök ne- 
vében is kifejezzem jókívánságaikat. . . 

Az öt kisegér ezalatt gyors léptekkel surrant végig a székso- 
rok között. Polackowskit keresték a vendégseregben, de bármi- 
lyen langaléta a pasas, nem látszott. Szerencsére őket se látják, 
gondolta Kissy, mármint persze hacsak valaki le nem néz a ci- 
pője magasságába, csak nehogy egy idősebb hölgy legyen, aki 
sikoltozni kezd, ha meglát egy. . . 

— Elnézést, önök kicsodák?! — dörrent ekkor a szónok hangja, 
ráébresztve őt, hogy ennyire azért mégse picikék. 

Jennifer előresietett és felmutatta az igazolványát. 

— Jerry Alapítvány. Elnézést a zavarásért, monsieur Polac- 
kowskit keressük. 

— Nem hallom! Kérem, ha nem tagjai a klubnak, távozzanak! 

Elke pillanatok alatt fölszaladt a lépcsőn, odasurrant a szó- 
nokhoz és meghajtotta magát. 

— Elke Schneider. — S nyújtotta a kezét. 


Az úr barátságosan parolázott vele, még mosolygott is, most, 
hogy Elkén volt a közönség szeme, egyből másként viselkedett. 

— Vause vagyok, az elnökhelyettes. Önök bizonyára valami- 
lyen műsoron kívüli meglepetéssel szolgálnak nekünk. 

Mindketten rávigyorogtak a közönségre, egymás kezét rázva, 
Elke integetett is a másik mancsával, a közönség pedig nevetett 
és tapsolt. Persze hogy tetszett nekik. Elke mindenkinek tet- 
szik. 

Aztán a zseb a mikrofonhoz lépett és bólintott a közönség fe- 
lé, balra is, jobbra is. 

— Jó napot. Igen, hoztuk tényleg meglepetéset. De kell ne- 
künk ide... színnpadba még valaki. Monsieur Polackowski! 

Kis csend. Elke kieresztette a hangját. 

— Monsieur Aristide Polackowski! 

A közönség a nevezettet kereste soraiban. Valahonnan felröp- 
pent, hogy a kisteremben látták. Kissy nem kutatta, merre van 
az. Ők Franconville-től idáig loholtak ez után az ember után, 
kényszerleszállást csináltak egy helikopterrel, fagyoskodtak a 
kapu előtt — az utolsó pár métert most már tegye meg ő. 

Fölsétáltak a színpadra ők is, integettek a közönségnek, meg- 
hajoltak, integettek, vigyorogtak. A közönség lelkesen tapsolt 
és nevetett. Szerették a műsoron kívüli meglepetésszámokat. 

Hát abban lesz is részük, ha előkerül a shindy. 

Előkerült. Csodálkozva, de széles mosollyal, ruganyosan sie- 
tett fel a színpadra, udvariasan meghajolt a közönség felé, ke- 
zet nyújtott az elnökhelyettesnek, majd sorban üdvözölték egy- 
mást az egerekkel. Boldogság, lelkesült örömmámor. A közön- 
ség imádta ezeket a rokonszenves fiatalokat és ezt a rokonszen- 
ves úriembert. És ez így is fog maradni, még fél percig. 

Zavart csend, mindenki a másikra várt, hogy ő kezdje. A 
shindy várta, hogy mi lesz, ilyen körülmények között kitünteté- 
seket vagy hasonlókat szoktak átadni. Az elnökhelyettes is vár- 
ta. Az egerek egyik lábukról a másikra álltak. 

Aztán Pierrette oldalba bökte Christiant. 

— Te mondd, hogy bankrablás, a te hangod mélyebb. 

Tomboló lelkesedés. A falak is beleremegtek a közönség ha- 
hotájába. Ez volt a rendezvény fénypontja. 

Kissy és Jennifer egymásra nézett, lekapták a hátizsákjukat, 
letették, kinyitották és elővettek belőle egy-egy táblagépet. 


— Hölgyeim és uraim — kiáltotta Jennifer a mikrofonba —, 
monsieur Aristide Polackowski! Sokoldalú művész, mestere a 
csellónak és a fényképezőgépnek! Nagy tapsot kérek a művész 
úrnak! 

S míg a közönség ünnepelt, a művész úr elé tartottak egy-egy 
gépet, a képernyőkön a saját alkotásaival. A lánya öt-hat éve- 
sen, meztelenül az ágyon fekve, mindenféle csábos pózokban. 
A legutóbbi képek a kertben, az ősszel. És válogatott gyerek- 
pornó a művész úr privát gyűjteményéből, a legkülönbözőbb 
gyerekekről. 

A művész úr fehér lett, mint a fal. De az elnökhelyettes urat 
15 igencsak meglepték. 

— Mit jelentsen ez?! 

— Kérdezze meg a művész urat — felelte Kissy. 

A művész úr azt se tudta, elájuljon vagy megpróbáljon meg- 
lépni. Végül azonban a közönség elcsendesedett, és neki mon- 
dania kellett valamit. A közönség nem láthatta, mi van a képer- 
nyőkön, de nagyon kíváncsi volt, hogy milyen megtiszteltetést 
nyújtanak át a művész úrnak. 

— Én... én... én nem értem... 

— Dehogynem érted, derék öreg grizzlimedve — mondta Jenni- 
fer, Franconville-ben pedig intézkedtek, hogy megjelenjen 
Grizzlie adatlapja a fórumból, a nickjével együtt. A közönség 
pedig meglepve állapította meg, hogy ők ismerik egymást, lám, 
milyen bensőséges a megszólítás. 

— Hölgyeim és uraim — penderült Elke a mikrofon elé -—, elné- 
zést, ha nem beszélek jól önök nyelvét. Meghatottság belőle 
monsieur Polackowskinak elakadta magát hangája torkájában. 
Itt. — Megmutatta a saját nyakán a pontos helyet, hogy hol 
akadt el a hang, a közönség pedig az oldalát fogta. — Kapta kü- 
lönleges felkéréset vendégi szerepelésre, de semmit részletot 
erről még elárulhatunk. Fogja nyilatkozni magát később sajtó- 
bele. De addig — ajkára tette az ujját — psssszt! Ez lepetés! 

A közönség vastapsban tört ki, ahogy Polackowski inkább 
holtan, mint elevenen meghajolt, aztán elbotorkált a színpadról 
a kulisszák mögé, Kissy és Jennifer kétfelől belekarolt, úgy kí- 
sérték le, szorosan fogva — pedig nem értek a bokájáig se. Va- 
lami öltözőfélére bukkantak, oda mentek be. Néhány ember 
lebzselt benne. 


— Lennének szívesek magunkra hagyni? — szólította meg őket 
Kissy. Kimentek. 

— Kik... kik maguk? — nyögte a maestro. Nem volt valami jó 
színben, ahogy leültették. 

— Jól van, maestro? — kérdezte Jennifer. 

— Hát... nem... én... azt hiszem, a szívem... 

— Küldök mentőt — közölte a fülükben Vanessa. 

— Jön a mentő — mondta Jennifer. — De a rendőrség 15. 

Ekkor nyílt az ajtó, az őrködő egerek harcra készen fogadták 
a belépőt, de csak az elnökhelyettes volt. Aggodalmasan nézte 
őket. 

— Köszönöm, hogy a közönséget megkímélték a botránytól. 
De hát mi ez az egész? 

— Ez az egész, monsieur Vause — felelte Jennifer —, talán egy 
zenész pályájának vége, talán nem, de hogy vége egy pedofil 
pályájának, arról kezeskedem. 

— Pedofil?! Maestro Polackowski?! 

— Hagyja — nyögte a csellista —, hagyja, Vause úr. Lebuktam, 
most már mindegy. Talán a szívem nem bírja tovább, és... leg- 
alább a családom megmenekül a szégyentől. 

— Hé, Aristide! — csattant föl Elke, és odaplántálta magát a 
pasas elé. — Ha te most... hogy hívnak olyat, mikor mindenki 
sírik meg hajakat tépsz, vagy mint Hándler der vier Jahreszei- 
ten? 

— Melodráma — felelte Jennifer. — Wie kommt es, das du sol- 
che Filme kennst? 

— Ach ja, Melodrama, danke, szóval ha te most csinálsz tet it- 
ten, beverek orrocskád azon sürgiben. Ha szíved beteg tényleg, 
akkor aggódszad síró leánykájadat, csináltad elég bajok neki 
már. Disznó vagysz, és semmit szeretlek. 

— Igen, tényleg beteg... nem tudják, hol van a táskám? Van 
benne gyógyszer. . . 

Elke megpördült és felrántotta az ajtót. 

— Hé, te! — mondta kint valakinek. — Tudsz, hol Polackowski 
úr táskája? Ne bámuld rámat! Kell most rögtön! Gyógyszer be- 
lőle! Akkor keresje mindenki, pörgetjed lábak gyorsan! 

A táskával együtt ért oda a két rendőr a kapuból. 


— Szóval itt vannak — mondta az egyik. — Mi ez az egész? Pa- 
rancsot kaptunk, hogy keressük meg magukat és tartóztassunk 
le valakit. 

— Még nem lehet — rázta a fejét Jennifer. — Baj van a szívével, 
meg kell várnunk a mentőket. Üljenek le. 

Bólintottak, de nem ültek le. 

— Ez nem kérés volt, hanem parancs — váltott élesre Jennifer 
hangja. — Ha itt állnak fölötte, csak tovább stresszelik. Üljenek 
le! 

— Talán bizony már magától kapjuk a parancsainkat? — moso- 
lyodott el az egyik. 

— Igen. Később tehet panaszt, de akkor én is. Maguk azért jöt- 
tek, hogy a mi munkánkat segítsék, hát akkor tegyék azt, de 
cirkusz nélkül. 

A rendőrökről lehervadt a mosoly, egymásra néztek és elbal- 
lagtak a szoba sarkába, ahol volt két szék. Leültek. 

Kissyben fölrémlett egy kép, amin cirkuszporondon egy kis- 
egér égő karikát emel a magasba, és rendőrök ugrálnak át rajta. 

Csakhamar megjöttek a mentők is. Táskákat pakoltak a szür- 
ke arcú, verítékező shindy mellé, kinyitották, készülődtek. 

— Melyikük a hozzátartozója? — kérdezte az ápoló. 

— Egyikünk se — felelte Kissy. 

— Akkor legyenek szívesek távozni. 

— Őrizetbe kell vennünk ezt az urat — állt föl az egyik rendőr. 

— Most biztosan nem fogják. 

Kimentek, vártak. A helyiségnek nincs több kijárata, az abla- 
kon meg úgyse fog kiugrani ilyen állapotban. 

— Egyébként kicsodák maguk voltaképpen? — kérdezte a 
rendőr. 

— Jerry Alapítvány. 

— Igen, ezt említették, de sajnos én nem tudom, mi az. 

Hát elmondták dióhéjban az alapítvány működését, és mutat- 
tak néhány adatot Polackowski bűnlajstromából. A rendőr a fe- 
jét csóválta; a társa az ajtóban őrködött. 

— Ugyan már. Maguk álomvilágban élnek. Estére szabadlá- 
bon lesz. Aztán kap valami jelentéktelen büntetést, azt is évek 
múlva, és közben éli világát. 

— Az lehet — mondta Jennifer. — De maguknak is vannak ügy- 
feleik, akikkel ez a helyzet. 


— Persze. 

— No, majd meglátjuk. Tudja, az lehet, hogy estére szabadlá- 
bon lesz, de hogy otthon a családjával, azt erősen kétlem. 

— No igen. Ők már tudják? 

— Addigra tudni fogják. 

Nyílt az ajtó, az ápolók tolták ki Polackowskit hordágyon. 
Fura látvány volt, hiszen egyetlen pofont se kapott. 

— Hogy van? — kérdezte az ajtóban álló rendőr az orvostól. 

— Hát ami ebből magára tartozik, őrmester úr, az, hogy hu- 
szonnégy óráig biztosan nem viheti el. Majd aztán igen, de 
hogy mikor, azt a kardiológián fogják megmondani. 

— Mit mondjunk a családjának? — lépett oda Jennifer. 

— Várjanak — szólalt meg Polackowski. Oxigénmaszk volt az 
arcán és drótok vezettek a ruhája alól a lábához rakott monitor- 
hoz. — Álljanak meg... beszélni akarok azzal a hölggyel... 

— Itt vagyok — állt meg mellette Jennifer. 

— Maga beszélni fog a családommal? 

— Inkább tőlünk tudják meg, mint a rendőröktől... vagy akár 
a hírlapokból, nem igaz? 

— De... de, mindenképpen, köszönöm, ha megteszik... ké- 
rem... mondják meg a feleségemnek, hogy sajnálom, amit tet- 
tem, és soha nem bántottam volna a gyereket... és... kérem, 
doktor úr, mondja el a hölgynek, mi bajom. 

— Ez fölhatalmazás? Ahogy kívánja. — Az orvos Jenniferhez 
fordult. — Az úrnak régóta fennálló szívbetegsége van, erről te- 
hát a családja tud. Már volt ilyen rohama, ezt is túl fogja élni. 
De most mennünk kell. 

Mentek. A rendőrök velük tartottak, az egerek pedig ballag- 
tak a nyomukban, nekik nem volt sietős. A mentőkocsi már el- 
száguldott, amikor kiértek a kapuhoz, az egyik rendőr nyilván 
vele ment, a másik a rendőrkocsinál állt és telefonon jelentést 
tett. 

— Nem mindig szeretem a munkámat — sóhajtotta Jennifer. 

— Hát — cincogta Elke — ha feküd hordágyra azért, mert vertük 
nagyon laposnak, az más. Keressük másik shindyt, beverjük or- 
rocskát, érezed magad jobban mindjárt rögtön. 

— Jó, egérke. Csak előbb el kell mennünk a rue Mermozra. 


Madame Polackowski eléggé meg volt lepve. 

— A férjemtől üzenetet? 

— Igen, asszonyom - felelte Kissy. — Bemehetünk? 

— Kérem. 

Az öt egér besétált a házba, amit mostanáig megfigyeltek. 

— Ha üzenni akart, miért nem hívott fel? 

— Pillanatnyilag nem tudja megtenni. Később majd bizonyára. 
Madame, a férje szívrohammal kórházba került, rendőri őrizet 
mellett. Amint jobban lesz, letartóztatják és vád alá helyezik. 

A hölgy legalább olyan szürke volt, mint a férje. 

— De hát miért? 

— Gyermekpornográfia, kiskorú sérelmére elkövetett nemi 
erőszak, szexuális zaklatás. Azt üzeni, hogy sajnálja, és soha 
nem bántotta volna a... 

— Ez nevetséges! 

— Mi lennénk a legboldogabbak, ha ez nevetséges lenne, ma- 
dame — bólintott Kissy. — De negyvenöt fénykép van a birto- 
kunkban, amiket a férje osztott meg a neten, csupa gyerekpor- 
nó. És százhúsz meztelen, illetve fürdőruhás kép a kislányuk- 
ról. 

— Micsoda?! 

Kissy elővette a telefonját és fölmutatta, jól tudva, hogy mire 
a mozdulatot befejezi, valamelyik gondos egérke odatesz egy 
képet Jeannette Polackowskiról. Így is történt. 

— A maestro pedofil — közölte. — Fél éve tagja egy illegális 
pedofil hálózatnak, de már korábban lefektetett egy tízévest. 
Ami bűncselekmény, madame. 

A madame csak hápogni tudott. Végül megkérdezte: 

— De önökhöz hogyan kerül a lányom meztelen fotója? 

— Mi nyomoztuk ki, hogy a férje miket követett el, madame. 

— Szóval önök juttatták kórházba? 

Az egerek egymásra néztek. Aztán Elke lenyomta a kilincset 
és kinyitotta az ajtót. 

— Elnézést, amiért megmentettük a lányát egy szexuális raga- 
dozótól, asszonyom — mondta Kissy. — Viszontlátásra. Hát ez 
megvolna — vont vállat már az utcán. — Azt hiszem, egérkék, 
megérdemlünk egy jókora sajtos pizzát. 


— No hol? — kérdezte Jennifer. 
— Csakis Vanessa keze alól. 
— Meglesz — nevetett a mikró a fülükben. 


Amíg Artu fölfúrta a csavarokat, Claude vájatot mélyített az 
ablakkeretbe, ahol csinosan elvezette a kábelt, rögzítette, szige- 
telte. Kissy kritikus minőségi ellenőrként mindent megvizsgált. 
Nimby erősítette a hangárt a tartókonzolokra, aztán csatlakoz- 
tatta a vezetéket. Jöhetett a tesztelés, aztán Nigue leszállt a Dis- 
coveryvel a hangárban, ő maga nyitotta és csukta a tetőt a ve- 
zérlőről, és a műszer rögtön jelezte, hogy a töltés megkezdő- 
dött, a fűtés 15 bekapcsolt. 

— Kész — mondta Nimby. — Vilma HO, kettes hangár. Benne 
is van a listában. 

A Jerry-rendszer klienslistája már hatalmasra nőtt. Szerverek, 
asztali gépek, notebookok, netbookok, táblagépek, telefonok, 
okosórák, helikopterek, riasztók, autós GPS-ek, s most már a 
hangárok is. Több mint százötven készülék. Egereknél, kisfülű- 
eknél, a konzorciumhoz tartozó néhány cégnél, az ország leg- 
különbözőbb részein szétszórva, néhány külföldön is. A listá- 
ban csoportosíthatták őket sokféle szempont szerint, például 
pár mozdulat volt listát kérni a közelben található készülékek- 
ről, amiken Jerry-felület fut. Vagy akár térképet. Vagy azokról 
a gépekről, amik egy kiválasztott felhasználói csoporthoz tar- 
toznak, például egy családhoz. A klienslista segítségével magas 
fokú távirányítást lehetett megvalósítani, ezzel csináltak olya- 
nokat, mint amikor Polackowskinak csak odamutatták a gépe- 
ket, és magától megjelent a gyerekpornó, néhány kattintással 
képeket küldhettek a hálózat bármelyik másik gépére. 

Nimbynek volt egy elve, amiről azt mondta, hogy az informa- 
tikában jelenleg uralkodó irányzat szöges ellentéte. A hálózat- 
nak kívülről megközelíthetetlennek kellett lennie, és bent is 
megvoltak a pontosan meghatározott jogosultságok — de ezen 
belül már semmiféle extra biztonsági intézkedést nem alkal- 
maztak. Akármikor szükség lehet arra, hogy egy bajba jutott 
egér telefonját, óráját vagy táblagépét távirányítással bekap- 
csolják, vagyis beszéltessék vagy éppen a kamerája segítségé- 
vel körülnézzenek, esetleg hallgatózzanak — ezért ez a funkció 
az összes egér számára engedélyezve volt, kikapcsolhatatlanul. 


A lányok mégis nyugodtan mehettek zuhanyozni a telefonjuk- 
tól két lépésre, noha bármelyik fiú két gombnyomással bekap- 
csolhatta a kamerájukat — amiről a telefon természetesen sem- 
milyen látható vagy hallható jelzést nem ad, hiszen az a cél, 
hogy ez shindy közelében is használható legyen —; viszont a 
hálózat virtuális vezérlőtermében megjelenik az értesítés, hogy 
ki, mikor, kinek a kameráját kapcsolta be, és az illető nem vin- 
né el szárazon. 

Nimby elmondta, hogy mugli szoftverfejlesztőknél ez jogo- 
sultságok végtelen szövevénye lenne, mindenki mindenkiről 
beállíthatná, hogy használhatja-e a kameráját, a mikrofonját 
vagy a képernyőjét, külön-külön, esetleg hely és időszak sze- 
rint szabályozva, és lennének különböző bejelentkezési proce- 
dúrák, amik azt nem garantálják ugyan, hogy a feljogosított ku- 
kucskáló ne mutathassa oda a képernyőjét egy feljogosítatlan 
kukucskálónak, de azt igen, hogy a programozó fölvehesse a 
protokollért a prémiumot. 

A Jerryben ilyen nincs. Mindenki mindenhez hozzáfér, leg- 
alábbis az egércsapaton belül. Vanessa úgy fogalmazta meg, 
hogy náluk az az alapfeltételezés, hogy senki sem él vissza a 
jogosultságaival, a mugli fejlesztőknél meg az, hogy igen. 

A hangárok felszerelése után az öt egér sürgősen bevonult a 
konyhába, ahol Kissy előrelátása folytán már mindenféle meleg 
dolgok várták őket, folyékonyak és szilárdak is. Rágcsáltak, 
iszogattak. 

— Cin-cin, egérkék — jelentkezett be Angéligue. 

Visszacincogtak. 

— Macska hallótávolságban van? 

— Nincs, a gépteremben alszik, szóljunk neki? 

— Ne! Jobb, ha ő egyelőre nem tud róla. 


Kissy félrehúzta az útból a kocsiját, hogy a takarítóautomatás 
hölgy el tudjon hajtani; a hölgy megköszönte. A csapat egy ré- 
sze már a pénztárnál volt. Kissy elnézte őket, amíg várt. Angé- 
ligue és Molly rakodott éppen, a biztonsági őr megállt mellet- 
tük, és Claude, Artu meg Martin abban a pillanatban elindult 
feléjük, az őrt figyelték, aki történetesen nem is velük foglalko- 
zott, az előző vásárló felé nézett. 


Aranyosak. Védelmezik Angéligue-et a ragadozótól, egész 
nap ezt csinálták. S persze nehezet emelni se hagyják. A beje- 
lentés óta Angéligue nem vehet részt verekedésben, bár a tila- 
lom nem nagyon érvényesül, mert azóta nem verekedtek senki- 
vel. De edzenie szabad. Egyelőre. Pár hónap múlva már nem. 

Azt még nem lehet tudni, hogy Nanoegér kislány lesz-e vagy 
kisfiú. Majd úgy nyolc hét múlva. Angéligue azt mondta, telje- 
sen mindegy, úgyis egeret nevelnek belőle. 

Az őr elfordult kissé, és ott találta Martint a könyökénél. Ó, 
bocsánat, mondta, és hátralépett. Ezzel viszont olyan távolságra 
került Angéligue-től, hogy a testőrség már nem tartott többé at- 
tól, hogy megeszi. 

Már veszélyt is vállaltak Angéligue védelmében, negyedórá- 
val ezelőtt, az Molly volt, aki rohant lefékezni egy vásárló 
megrakott kocsiját, ami elszabadulva Angéligue felé tartott, 
meglepően gyorsan ahhoz képest, hogy egy kisgyerek lökte 
meg. Molly a testével állította meg a kocsit, kockáztatva, hogy 
lapos egeret csináltat magából, és a hipermarket közepén teme- 
tik gyufásdobozban. 

Vagy legalábbis jól hangzik. 


Persze Nanoegér lett a csapat első számú beszédtémája. Hamar 
megállapodtak olyan nélkülözhetetlen nevelési elvekben, hogy 
már kicsi korában megmutatják neki Macskát és megtanítják, 
hogy nem szabad félni tőle. (Ez egyszerű, állapította meg Nim- 
by, sokkal nehezebb azt megtanítani, hogy az ott egy eleven ál- 
lat, és meghúzta Macska fülét, aki persze erre sem ébredt föl.) 
Természetesen készítenek neki fél dióhéjból bölcsőt, és magá- 
tól értetődően megtanítják mindenre, amit egy alapítványi kis- 
egérnek tudni kell. Már ötévesen leteríthet kisebb shindyket, 
mondta Vanessa, természetesen gondos felügyelet mellett. Ő 
majd megtanítja zongorázni is. 

— Mi a kérdés? 

— Te tudsz tanítani zongorázni? 

— Ha csinálni tudok valamit, akkor meg is tudom mutatni, 
hogy kell, nem? 

Kissy előtt fölrémlett az a régi kép, amikor abban az étterem- 
ben Vanessa odalépett a szintihez és lejátszotta a Bach-menüet- 


tet, amit háromszor látott azelőtt. S most, pár perccel e kérdés 
elhangzása után láthatta zenetanárnői szerepkörben is, amint 
Mollynak és a háta mögül kukucskáló többi egérnek — Mave- 
ricknek, Christiannak és Jacgues-nak — mutatja meg a Popcorn 
gyors szólamát hangjegyenként. 


— Na ide hallgass, öcskös, tudod, kit érdekel, ki a te apád, mi? — 
A tetkós fenyegetően lóbálta az öklét. — A puccos szerkód árá- 
ból én egy hónapig kajálok, hát nekem ne add itt a fejet, mert 
apukától kaptad, te senki nem vagy, értem? 

Kissy bólintott. Tényleg értette. 

— Van nálam halef is, ne akard, hogy elővegyem. Csak szépen 
gombold le a gubát. Egy ilyen tökmaghoz elég a tenyerem. 
Gyerünk, kispofám! 

Kissy mozdulatlanul állva fölemelte jobb kezét és megmutat- 
ta a tenyerét. A tetkós is. 

— Mi van, hirigelni akarsz? 

Kissy bólintott. 

— Oké, öcsi! Most megtanítalak bunyózni. 

A tetkós előrelendült, Kissy megfogta a kezét, hátracsavarta, 
elfordítva a srácot, és lenyomta a srác fejét. Az fordult egyet és 
hátralökte Kissyt, aki cserében kirúgta alóla a lábát. A srác el- 
dőlt, magával rántva Kissyt, aki ráesett. 

— Ennyi! — szólalt meg Lucas. — Álljunk le, gyerekek, bocs, 
Kissy, de láthatóvá vált az arcod. 

Föltápászkodtak, a tetkós megveregette Kissy vállát. 

— Melanie, légyszi, igazítsd meg Kissy parókáját, és több vö- 
rös fényt kérek a neonreklámból, jó, srácok? 

Kissy hat csapóval verte meg a tetkóst, aztán beült a büfébe 
és kért egy szelet pizzát. Még volt két pasi meg egy nő, akiket 
meg kellett vernie fiúparókában, de csak átdíszletezés után. 

— Klassz voltál — jött vissza a tetkós a sminkszobából, már 
tetkó nélkül, a bőrdzsekit és a fémláncokat is letette, fehér gar- 
bó volt rajta, rendesen fésült frizura. — Nem szeretnék veled 
összeakaszkodni, amikor a másik bizniszedet csinálod. 

Kissy mosolygott. Természetesen az egész hazai filmszakma 
tudni fogja, hogy a szépreményű fiatal kaszkadőrlány úgy 
kezdte pályáját, hogy pedofilokkal töltötte meg a baleseti sebé- 
szeteket. 


Éppen végzett a pizzával, amikor odajött egy fiú, akit még 
nem látott, de tudta, kicsoda. 

— Kissy? 

Bólintott. 

— Paul vagyok. Bocs a késésért. 

Kezet fogtak. Paul volt a kaszkadőrcsapat vezetője, akikhez 
Pierre beajánlotta Kissyt, és ide beszéltek meg találkozót. Ma- 
gas, szőke, jóképű srác, magabiztos fellépésű. Huszonhat éves, 
Kissy már tudta. 

— Mikor van jeleneted? 

— Miután ezt megettem — biccentett Kissy a pizza felé. 

— Igen? Hozzád igazodnak? 

— Még nem. Itt nem ismernek. De amíg meg nem ebédelek, 
felőlem jöhetnek a motoros vagányok, félrepöccintem őket és 
eszek tovább. 

— Téged Pierre kitanított, hogy mit kell nekem mondani, 
igaz? 

Kissy elnevette magát. — Igen. Azt mondta, belevaló, kemény 
lányt keresel. 

— Úgy valahogy. Nézd, elmondom, mi a pálya. Mi egy elég 
lazán szervezett kis társaság vagyunk. Legtöbbször külön-kü- 
lön dolgozunk, aszerint, hogy éppen kit keresnek, viszont ha 
úgy adódik, akkor együtt. Az a szabályunk, hogy ha valaki ve- 
szélyes feladatot kap, akkor a többieknek szól, és ők mennek 
segíteni. Az ilyeneket általában jó előre tudjuk, szabaddá tud- 
juk tenni magunkat. Van még egy szabály: amikor fölvetődik, 
hogy valamilyen felszerelést kell venni, akkor egyenlően oszt- 
juk el az árát, és közös a cucc. A gázsiját mindenki maga teszi 
el. Gyakorlatilag ennyi a lényeg. 

— Elfogadom. Beszálljak a meglevő cuccotok arányos részé- 
vel? 

A fiú nevetett. 

— Az bonyodalmas lenne. Sok mindent összeszedtünk már, 
vannak köztünk, akik folyton hazahoznak valamit bolhapiacról, 
fillérekért, annak az árát nem kérik a többiektől, úgyhogy a 
raktárunk tele van kacattal. Már senki meg nem mondja, mit ér. 
Ne törődj vele. Kaphatok egy kólát? 

— Persze — felelte a büféslány. 


— Köszi. Szóval megnézném, hogy vered meg ezeket a sráco- 
kat, aztán egy kicsit szeretnélek én is megverni. És rám van 
bízva a döntés, én vagyok a kézitusa szakértője a csapatban, ha 
én azt mondom, hogy frankó, amit tudsz, akkor be vagy véve. 
Oké? 

— Hát — Kissy kortyolt a gyömbérszörpjéből — sajnos akkor 
nem kerülök be közétek. 

— Hogyhogy? 

— Ha feltétel, hogy te verj meg engem... 


A vélemények megoszlottak afelől, hogy Kissy szemtelen volt- 
e, amikor kijelentette, hogy ő márpedig megveri Pault, aki ava- 
tott harcművész volt, értett az összes ismert stílushoz a capoei- 
rától a karatéig, és már három éve volt hivatásos kaszkadőr. A 
kölykök egy része a füle tövét vakargatta és azt mondta, ó. 
Anya kimondottan szemtelennek találta. Paul is, de neki tet- 
szett a szemtelenség. Vanessa pedig hetykén kijelentette, hogy 
hát persze! 

Mindazonáltal nem verte meg. A forgatás után elmentek egy 
edzőterembe és két órát harcoltak, aztán megállapodtak döntet- 
lenben, mert már alig álltak a lábukon. Paul azt mondta, Kissy 
— vagyis bármelyik egér — azzal győzi le az avatott verekedőket 
is, hogy villámgyors és kiszámíthatatlan, mindig valami tökéle- 
tesen mást csinál, mint amire az ember gondol, és nem hagy 
időt kitalálni, hogy mit fog csinálni vagy mit lehet tenni ellene. 
Paul úgy becsülte, mindkettejük ütéseinek és rúgásainak tized- 
része juthatott célba, a többi a levegőt érte, mert annyira gyor- 
sak mindketten. 

Mindezeket egy összejövetelen beszélték meg, a kaszkadőrök 
puteaux-i székházában, ami egy első emeleti négyszobás lakás 
volt, telezsúfolva szekrényekkel, csak az egyik szobában tettek 
le egy ülőgarnitúrát. 

Öten voltak. Bexi, egy filigrán csaj, aki bárhonnan leugrott, 
felugrott, kiugrott, beugrott, főleg például lóról és bicikliről 
esett, és bármilyen autós trükköt megcsinált, például egy centi- 
vel kerülte el az akadályokat padlógázzal. Marc, Bexi pasija, 
aki ugyanígy vezetett és ugrott, és az volt a szórakozása, hogy 
több méterről dobta a fogasra a sapkáját vagy a polcra egy 
könyvet, bármit bárhová, szinte célzás nélkül, és nagyon ritkán 


tévesztett — de ezt a képességét még nem volt alkalma kaszka- 
dőrként, gázsiért kamatoztatni. Mindketten huszonnégy évesek 
voltak. Momo, egy köpcös, huszonöt éves kínai fiú, aki semmi- 
féle ugrálást nem vállalt, ő pirós volt, azt mondta, fel tud rob- 
bantani egy házat Kissyvel a közepében úgy, hogy Kissynek 
nem esik semmi baja. Kissy lelki szemei előtt felrémlett egy tá- 
nyér valami körettel, mártással, és a közepén egy szépen átsü- 
tött kisegér — és inkább nem szólt semmit. Valamint Carlo, aki 
rögtön a kézfogásnál ránézett Kissyre nagy fekete szemével, és 
kijelentette: 

— Carlo vagyok. Velem nem dolgozhatsz. 

— Miért nem? — cincogta Kissy riadtan. 

— Mert én a magasban dolgozom, te pedig oda nem jöhetsz 
föl. 

Kissy szólni se mert. Tériszonya nem volt ugyan, de a torká- 
ba ugrott a gyomra, ha egy felhőkarcoló többedik emeletén kel- 
lett lennie, és messzire elkerülte az ablakokat. De ezt nem tudta 
róla senki, csak... az egerek, a kisfülűek, és... hát lehet éppen, 
hogy bármelyik szembejövő az utcán. Carlo is csak rápillantott 
és tudta. Ő volt a legidősebb, huszonkilenc, és felesége volt 
meg gyereke is. 

Mint kiderült, Carlo egyedül Momónak engedte meg, hogy 
fölmenjen vele, és csak házakban, ahol lift volt. Hegyoldalon 
fölmászni Momónak nem volt szabad, de még egy toronydaru- 
ra sem, nem bírta volna. Amikor egyszer daru tetején kellett 
robbantani, akkor Momo elkészítette a szükséges robbanószert, 
Carlo fölvitte, elhelyezte, és megmutatta Momónak fényképe- 
ken. Kissy rögtön arra gondolt, hogy ezt élő képes-hangos kap- 
csolatban is lehetett volna, a Jerry így csinálná. 

Senkit sem zavart, hogy Kissy alig töltötte be a tizennyolcat, 
Bexi azt mondta, ezt nem csinálja az ember hetvenéves koráig, 
és Kissy fiatalsága pont azért jó, mert nagyon gyorsan mozog, 
egyszer még akár Jackie Channel is verekedhet. Kissy majd- 
nem azt mondta, hogy szerinte Chan soha nem bántana egy 
gyereket, de ehelyett sikerült azt felelnie, hogy nem áll szándé- 
kában külföldre költözni és itthagyni társait. 

Tetszettek nekik a fején a bársonyfülek. Sokat meséltették az 
alapítványról, főleg a verekedéseikről, és céllövős bemutatót is 


kértek — az valahol máshol lesz, a raktárlakásban legfeljebb fél 
méterről lőhetett volna célba. 
Fölvették a csapatba — mostantól igazi kaszkadőr. 


Kissy lerakta az utolsó széket is, és körülnézett a kerten. A ker- 
ti bútorok a helyükön. A fák tövében növekedő apró gombák 
fölött apró kisegerek térdeltek, kezükben gombahatározóval, és 
a várható áldozatok számán tanakodtak. Kissy nem segített ne- 
kik. Jöjjenek rá egyedül, mi az. Ő tudta, hogy vargánya, de öt 
dekát se tesz ki. Aztán követte Macska tekintetét, aki érdeklőd- 
ve figyelt valamit egy fán. Rigó. Most éppen nem énekel, de 
Macskának ez amúgy 1s teljesen közömbös, ő ebédre szeretné, 
csakhogy a rigó a fa egyik felső ágán tollászkodik, legalább öt 
méter magasan, szárnyakat kellene növeszteni hozzá. 

Átment a ház garázs felőli oldalára, ahol egy másik csapat 
kisegér szorgoskodott, most jött meg a furgon, sorba álltak, ki- 
vettek egy-egy dobozt, elcipelték a garázs mellett leterített 
nagy ponyvára, s hozzáláttak kideríteni a tartalmukat. A dobo- 
zok Francoise-ék házának pincéjéből származtak, most jutott 
idő foglalkozni velük, ott négy fiú berakodta őket, Yves bácsi 
idehozta, de mivel Francoise pár napja már lement a pincébe és 
megállapította, hogy azokat a dobozokat legalább háromszáz 
éve nem érintette emberkéz és nem 1s törölték le őket, Kissy ki- 
jelentette, hogy márpedig a házba nem jöhetnek be. Mindenki 
kesztyűt húzott, amikor hozzájuk nyúlt. 

— Jó, hogy jössz, Kissy — nézett rá Nimby —, ugye tudod a 
széf kombinációját? 

— Persze, miért? 

— Molly öklömnyi gyémántokat akar találni ezekben a dobo- 
zokban. 

Kissy elnézte pár pillanatig az egyik dobozt, aminek Suzanne 
már kettévágta a fedelét, és láthatóvá vált egy halom újságpa- 
pírba csomagolt, öreg tányér. 

— Szóljatok majd, ha előkerülnek, de én inkább arra számítok, 
hogy ha mindent pénzzé teszünk a dobozokból, akkor nagyjá- 
ból a fele jön vissza az üzemanyagnak, amivel idehoztátok. 

— Az nem sok — mondta Molly kissé lekonyult fülekkel. 

— Hát nem. De természetesen örömmel kinyitom a széfet 
aranyrudak és antik ékszerek számára is. 


Mollynak többször is lekonyult a füle, amikor egy-egy do- 
bozban nem volt semmiféle milliós érték, viszont akadtak hasz- 
nos vagy érdekes apróságok, ötvenéves magazinok, amikre 
Nimby rögtön lecsapott, meg régi ruhák, amikre Niala mondta, 
hogy ismer valakit, aki gyűjti őket — de Mollynak ilyenkor is 
lekonyulva maradt a füle, és még jóval azután is úgy maradt, 
hogy végeztek a holmik átnézésével. 

— Neked mi bajod voltaképpen? — kérdezte Vanessa egy jó 
órával azután, hogy elrakodtak mindent. 

— Semmi. . . nem tudom. 

— Jól érzed magad? 

— Nem igazán. 

— Fáj valamid? 

— Nnnem... 

Egy újabb órával később viszont már nyögött is egyet. Kissy 
úgy érezte, ez tipikus őközöttük: valaki egyet nyög, és azonnal 
ott vannak mellette és a hogylétét tudakolják. A hasát fájlalta. 
Niala megtapintotta egy ponton, és Molly arcán fájdalmas gri- 
masz jelent meg. 

— Ez vakbél, kicsim — közölte Niala. — Keressétek meg Fran- 
c01s-t az egérnyüzsiben, hívja föl az anyujukat. Beviszlek a 
kórházba. 

Megfordult, ment a kocsikulcsért. 

— Mit bámultok, egérkék? Szóljatok egy maxinak, sofőr is 
kell. 

Egyszerre féltucat apró mancs kapott a telefonokhoz. 

Mollyt kórházba vitték, csakugyan vakbél, de talán nem kell 
kivenni. Madame Lavanant azt mondta, ha elkerülik a műtétet, 
az csak Niala fantasztikus figyelmének köszönhető, és el van 
bűvölve. Ők nemcsak akkor figyelnek egymásra, ha jön a cica, 
felelte Niala. 


Kissyt egy pillanatig sem lepte meg, amit a társai a kórházban 
tettek, és nem értette, hogy madame Lavanant miért csodálko- 
zik ezen. Amíg Mollyt vizsgálták, majd infúziót adtak neki, 
egy egér mindig jelen volt, kettő pedig kint őrködött a folyo- 
són. Illetve csak egy, mert Pi háromszor is elment segíteni kü- 
lönböző betegeknek nehéz fizikai feladatokban, Niala elkísért 
egy idős nénit a büfébe, Vanessa pedig berohant az egyik keze- 


lőbe egy beteg után, akinek összeomlott a keringése, ezért tora- 
kotómiát és oszteoporózist alkalmazott, megmutatva a tapasz- 
talatlan fiatal orvosnak, hogy kell, majd renális drént kötött be 
és amniocentézist végzett, amíg a tapasztalatlan fiatal orvos re- 
zekálta a szubdurális hematómát, azt ugyanis pont előző órán 
tanulta. A beteg megmenekült. 

Amikor a fejére olvasták, hogy ez a leírás totális halandzsa, 
kezdve ott, hogy az oszteoporózis egy betegség, nem pedig be- 
avatkozás, akkor a mikró hetykén közölte, hogy nem mondja 
el, mert orvosi titok. Niala látta őt bemenni a kezelőbe, aztán 
pár perc múlva elégedettség volt a gombszerű orrocskáján, 
amikor kijött — hogy a kettő között mit csinált, az csak rá tar- 
tozik meg akiknek segített. 

Kissy nem értette, hogy madame Lavanant mit nem ért. A 
kisegér mindenhol segít, bármi adódik. Nekik ez a természetes. 
És persze hogy őrzik a társukat egy kórházban, ahol ki van 
szolgáltatva. 

Jutott rá alkalmuk, mert Mollynak mégiscsak ki kellett venni 
a vakbelét, és benn tartották négy napig. Folyamatosan volt 
mellette valaki, egész idő alatt. Madame Lavanant-nak dolgoz- 
ni kellett, de egy-két egér mindig bent lebzselt a kórteremben. 
Niala kihagyott egy napot a főiskolán, Angéligue kivett egy na- 
pot a munkából, Kissy és Jennifer ügyelt egy-egy délelőttöt és 
fél-fél éjszakát, a kölykök délutánonként mentek be hozzá, 
csak a lányok, mert őket nem lehet kiküldeni a szobából. Molly 
később azt mondta, még soha nem gondoskodtak róla így, ami- 
kor beteg volt. 

Vanessa elmesélte neki azt a hetet, amit a D" Aubisson-villa 
vendégszobájában töltött agyrázkódással, még Mohinak hívták 
és csak egy ágrólszakadt utcagyerek volt, de úgy bántak vele, 
mint az édesgyermekükkel - s aztán az 15 lett. 


Kissy nem volt jelen abban a kis ügyvédi irodában egy eldugott 
luxemburgi városkában, utólag mesélték el neki, hogy az épület 
még eldugottabb volt, mint a városka, egy apró, zegzugos 
hegyoldali zsákutca mélyén, és az iroda még az épületen belül 
is eldugott volt. Abszolút exkluzív környezet, mindenhol maxi- 
málisan visszafogott, hűvös elegancia. Ugyanilyen hűvös ele- 
ganciával öltözött az ügyvéd, aki felolvasta Csubakka bácsi 


végrendeletét, és a jelenlevők szintén. Hűvös és visszafogott 
volt a társalgás hangneme is, egyrészt mert így illik egy vég- 
rendelet felolvasásakor, másrészt és főleg pedig azért, mert az 
örökösök mérhetetlenül helytelenítették ezt az egészet, annak 
ellenére, hogy ha szabályosan történt volna minden, akkor csak 
sok év múlva jutottak volna az örökségükhöz, akkor, amikor 
Csubakka bácsi meghal. 

Csakhogy most még nagyon is életben volt, ott ült a díszhe- 
lyen sötétkék öltönyben, és remekül érezte magát. 

Az ügyvéd nem bocsátkozott anekdotázásba arról, vajon 
mennyire ismert gyakorlat pályáján, hogy élő ember örökségét 
osztja szét. Tárgyilagosan felolvasott mindent és lebonyolított 
egy sor üzleti tranzakciót annak érdekében, hogy az örökösök 
birtokába jussanak javaiknak; több asszisztens dolgozott a keze 
alá, mert Csubakka bácsi vagyona nemcsak jelentős volt, ha- 
nem szerteágazó is, mindenféle üzleti érdekeltségek, ingatla- 
nok, effélék. A jelenlevők titoktartási kötelezettséget fogadtak: 
a saját örökségükről beszélhetnek, de hogy mások mit kaptak, 
arról nem. Illetve magáról az öröklésről is csak családon belül. 

A D"Aubisson nővérek nem nagyon értették, miért kaptak 
meghívót a rendezvényre, de természetesen repülőre ültek — 
mindketten többször jártak már Csubakka bácsinál, bár Vanes- 
sa Luxemburgban még csak egyszer —, helyet foglaltak a hall- 
gatóság körében és átvették az örökségüket. Nem volt szabad 
se megköszönni, se megkérdezni, hogy miért örököltek, rendes 
körülmények között nem is lett volna kitől. Csubakka bácsi 
szétosztotta mindenét, kivéve egy tekintélyes bankszámlát és a 
luxemburgi házát, ahol nyugdíjas éveit kívánja tölteni, a kert- 
ben óhajt üldögélni és olvasni. Üzlettel nem foglalkozik többet. 
Persze erről az ingatlanról is rendelkezett, de a lányok nem 
mondhatták el, hogyan. 

Niala és Vanessa egy-egy párizsi lakást örökölt, amikben 
egy-egy család lakik és ezentúl nekik fizet bérleti díjat. 


— Hát ti? — állt meg Kissy a kislányok fölött, akik egy padon ül- 
ve dugták össze gombszerű orrocskájukat két táblagépen és 
nagy tanakodásba voltak merülve. Azért beszéltek meg találko- 
zót itt a Malraux parkban, hogy elmenjenek letesztelni egy új 


éttermet, ami halételekre, tenger gyümölcseire szakosodott — de 
a két kisegér egyelőre föl se nézett. 

— Cin-cin — mondta ehelyett Suzanne. 

— Cin-cin — felelte Kissy hűségesen. — Jöttök? 

Maverick fölpillantott, aztán vissza a képernyőjére. 

— Miau — mondta. 

Kissy villámgyorsan körbetekintett, a keze már a derekán, de 
cica nem volt sehol. Akkor ez a miau mást jelent. Nem cicát. 
Shindyt! 

— Ko sip? — kérdezte, hogy hol. 

— Ano alamo ki kasa kumosa ano kitidi kitidi ano — hadarta 
Maverick. 

Kissy előkapta a telefonját és belemorzézta a számot, elétéve 
a szükséges parancsot. 

— Mi a cica ez? 

— Igen — felelte a két kislány kórusban, föl se nézve. 

Kissy leült melléjük és hozzálátott olvasni. 


Kissy tűnődve tanulmányozta az étlapon a szasimiket. 
— Ne búsulj, egérke — mondta mellette Suzanne Mavericknek. — 
Elkapjuk ezt a cicát. 

— Jó — volt a válasz. — De csak annyit tudunk, hogy nem Pá- 
rizsban él. 

A shindy közölte, hogy Párizsban él, ebből vonták le a követ- 
keztetést, hogy eszerint bárhol máshol. 

— Ennél sokkal többet is tudunk. 

— Többet — bólintott Maverick. — Mit ennél, egérke? Kissy? 
Kissy! 

Kissy fölpillantott. 

— Itt vagyok. Minden szavadat értettem, de még nem döntöt- 
tem el. 

— Jaaaa... 

— Szerintetek tényleg lehet bérelni gyereket szexre? 

Kissy sóhajtott. 

— Az emberi elvetemültségnek nincsenek határai, egérke. Kü- 
lönben ránk se lenne szükség. 

— De van — mondta Maverick elégedetten, mint akinek az ala- 
pítványi fizetéstől függ a megélhetése. 

— Hogy kezdjünk hozzá? — kérdezte Suzanne. 


— El kellene beszélgetni vele, információt kiszedni belőle... 
csak hát erre most nem sok esélyünk van, addigra megkötik az 
üzletet. Floppydisc addig már talán be se lép a fórumba. Ez a 
mediterrán kagyló érdekesen hangzik, ezt megkóstolom. Vá- 
lasztottatok? 

A kislányok helytelenítően néztek rá. 

— Ki kell szabadítanunk azt a gyereket, egérke — mondta 
Maverick. 

— Persze, egérke. Csak nincs hozzá semmilyen adatunk. És 
igazság szerint egyáltalán nem vagyok meggyőződve róla, 
hogy komoly a szitu. Nézzétek, az alapítványban hemzsegnek a 
jól felkészült szakértők, akik már olvassák a szöveget, és ha ki 
lehet értékelni az igazságtartalmát, mi biztosan képesek va- 
gyunk rá. Szerintem henceg vagy fantáziál, de kíváncsi vagyok 
Niala megérzéseire is. 

— Bizonytalan — felelte társa rögtön a telefonból. — A szöveg 
nehezen elemezhető. Kevés az információnk. Csak azt remél- 
hetjük, hogy mire megkötik az üzletet, többet is mond. 

— Nem, nem ezt kell remélnünk — szólalt meg Suzanne. — 
Meg kell előznünk. Nekünk kell kibérelnünk azt a gyereket. 


— Elvben megoldható — mondta Nimby. — Csokinyuszit ugyan- 
úgy el tudjuk érni, mint bárki mást. De a megbeszélésük privát- 
ban folyt. Honnan tudunk róla? Nem állíthatunk oda azzal, 
hogy , szia, éppen erre jártam, olvastam a szigorúan titkos be- 
szélgetéseteket és én is ki szeretném bérelni a gyereket", mert 
ettől világgá rohan. 

— Ezt tényleg nem lehet — felelte az egere. — Viszont lássuk 
csak, ezek ketten az egyik alfórumban találkoztak, ugye? 

— Pozitív — mondta Maverick. 

Már senki se gondolta, hogy henceg vagy fantáziál. Egy perc- 
cel azután, hogy Niala kimondta ezt a véleményét, olyan üze- 
netek jöttek, amiktől már biztosan lehetett tudni. Holnap este 
találkoznak, Csokinyuszi azt mondta, a helyet majd ő meg- 
mondja. 

— Well, mice. Abban az alfórumban kell szólnunk, hogy mi is 
akarunk gyereket, hogy Csokinyuszi lecsapjon az alkalomra. 
De nekünk sürgős a dolog, még ma kell. 

— Máris írom a szöveget — felelte Nimby. 


— Arra számítsatok — folytatta Vanessa —, hogy a helyet az 
utolsó pillanatban fogja közölni, valószínűleg úgy, mint a kri- 
mikben, hogy el kell menni valahová, és csak ott kapjuk meg 
az instrukciót. Ha egy csöpp esze van a pasasnak, márpedig 
van, akkor Floppydisc még az illető utcába bekanyarodva se 
fogja tudni, hogy melyik ház. 

— Elég bonyodalmas — mondta Kissy, lenyelve egy kagylót. — 
És ha kútba esik az üzlet, mert mondjuk a tévelygés miatt ked- 
vét veszti? 

— Akkor így járt. Mit érdekli az Csokinyuszit? Eladja a gyere- 
ket másnak. 

— De minket érdekel — jegyezte meg Maverick. 

— Pontosan, éppen ezért mi kevesek vagyunk ehhez az ügy- 
höz, mert a célnál lehet akár harminc nehéz fiú stukkerekkel. 
Hívom rendőr barátainkat. 

Néhány percig ide-oda kapcsolgatták, aztán kikötött egy 
Mauroy felügyelőnél, aki föltett féltucat kérdést, aztán látni kí- 
vánta az írott anyagot. Kapott egy linket, amin az esetleges ké- 
sőbbi levelezés is azonnal megjelenik. 

— A száztízes számú hozzászólást én írtam — mondta Nimby. 
— Ki akarjuk bérelni a gyereket még Floppydisc előtt. 

— Értem — felelte Mauroy. — Milyen meggondolásból ajánlot- 
tak ötezer eurót? 

— Ők háromezerben állapodtak meg, erre ígértem rá. Máris 
adok még egy linket. 

— Igen, itt is van. Értem. Rendben, tehát ha Csokinyuszi vála- 
szol önöknek, akkor tudunk beavatkozni? 

— Igen, felügyelő úr. 

— Tudjuk, hogy mikor fog válaszolni? 

— Azt sem tudjuk, hogy egyáltalán valaha válaszolni fog-e. 

— Világos. Akkor én most megszervezem a csapatot. Lenné- 
nek szívesek még félórát figyelni és értesíteni, ha van valami 
hír? 

— Természetesen, felügyelő úr. 


Kissyék nyugodtan megették a halaikat, kagylóikat és rákjai- 
kat, és elégedetten kisétáltak az utcára, kis pocakjukon feszült 
az egérbunda. A levegőben shindyvadászat szaga érzett, ami 


nagyszerű közérzetet ad a kisegérnek, még akkor is, ha ezt a 
vadászatot a rendőrség fogja lebonyolítani. Csokinyuszi vála- 
szolt. A gyerek már le van foglalva. Nimby közölte, hogy hol- 
nap délben elutazik, neki a gyerek most kell, Csokinyuszi ne- 
vezzen meg egy összeget. Mennyi időre akarja, jött a kérdés. 

— Mennyi időre akarjuk? 

— Végleg megtartjuk, de ne ezt írd — felelte Niala. 

— Legyen holnap délelőttig — javasolta Martin. — Ha ugyanis 
az ember egyszer belekezd. . . 

— Igen, igen — vágott közbe Kissy sietve. — Legyen holnap 
délelőttig. 

Nimby megírta, Csokinyuszi pedig szemrebbenés nélkül el- 
kért tízezret. Az egészet előre kell fizetni. 

— Oké, összedobjuk — mondta Martin, Kissy pedig megvakar- 
ta a zsebében a bicska nyelét. 

Negyedóra múlva jött egy utasítás: adja meg a mobilszámát 
és a kocsija rendszámát, és mondja meg, mikor ér a Saint-De- 
nis-szigetre. Félóra, felelte Nimby, mert megbeszélték, hogy 
Franciaország bármely pontjára ennyi lesz a válasz. Megadta a 
mobilját, egy rendőrségi számot, és egy rendszámot, mert azt is 
kaptak előre, egy jelöletlen rendőrségi kocsiét. Ha fÍle-de- 
France-on kívülre kellett volna menni, Mauroy egy percen be- 
lül mondott volna másik rendszámot. 

Egy rendőr elindult Saint-Denis-be a jelöletlen kocsival, szép 
ráérősen, a kollégái előtte érnek oda és figyelnek. Kissy és két 
társa ekkortájt a Malraux parkban egy kiskutyával barátkozott. 
A rendőr félórát üldögélt egy padon, amikor végre fölhívták és 
elküldték valamerre az úton, ők sose tudták meg, hogy végül 
hol lyukadt ki. De azt igen, hogy mi történt, mert Mauroy tele- 
fonált este tízkor — megmondták, hogy náluk nincs hivatali idő, 
bármikor hívhatók -—, és elmondta, hogy Csokinyuszit elfogták, 
de fegyverrel védekezett, így tűzharcba is keveredtek és az el- 
követő könnyebb sérülést szenvedett. A gyermeket, aki az el- 
követő élettársának a gyermeke, kiszabadították és állami gon- 
dozásba vették. Az élettárs holléte ismeretlen, már keresik. 

Nimby azonnal törölte a fórumba kirakott hirdetést, amint 
Csokinyuszi válaszolt rá, és mivel a bejelentkezési adatokat is 
látják, tudták, hogy Floppydisc nem olvasta. Fogalma sincs, 


hogy a gyereket már elvitték az orra elől. Jön majd, hogy meg- 
beszéljék a találkozó helyét és idejét. 
Ok már alig várják. 


Csoki előre közölte Floppyval, hogy kéri a kocsija rendszámát, 
hiszen ő a felelős azért a gyerekért, és ha Floppy nem hozza 
vissza a megbeszélt időben, akkor utánamegy és kinyírja. És ne 
merjen bérelt kocsit használni! 

— Felelős — morogta Vanessa. — Szépen felelős. Az árvaház- 
ban a fizetett alkalmazottak felelősebbek lesznek. 

Mindenesetre amikor Floppy jelentkezett, megadta a rendszá- 
mot. Éjjel két óra volt, az összes kisegér az igazak álmát aludta, 
de a Cirrusnak meghagyták, hogy értesítse Mauroy felügyelőt. 

Nem volt kedvük megverni ezt a shindyt. Vanessa azt mond- 
ta, ha kiderülne, hogy őalattuk lakik a hegyoldalon, akkor, egye 
kutya, legördít a hegyen egy öttonnás sziklát, de bármely egyéb 
esetben hozzá kellene érnie kézzel, és semmi kedve hozzá. 
Még megrúgni se, hogy aztán undorodva dobja ki a cipőjét. 

Délelőtt hívta őket Mauroy. Floppydiscet is letartóztatták. 


— Uncsi vadászat volt — mondta később Maverick, gondosan el- 
lenőrizve, hogy a cipője orra egy milliméterrel se nyúljon túl a 
vonalon. A fegyvert lazán a teste mellé engedve tartotta, ahogy 
tanulta. Hirtelen fölrántotta és öt golyót engedett a céltáblába. 
Kissy elégedetten megbillegette füleit. Négy telitalálat, az ötö- 
dik pár milliméterrel csúszott mellé. 

— Uncsi — bólintott Nigue, és szitává lőtte a céltábláját ő is. 
Két lyuk egy-egy milliméterrel elcsúszva, a többi telibe. — 
Megtanulunk lőni meg verekedni, mint a vadnyugati hősök, az- 
tán a rendőrök viszik el a rossz bácsikat. 

— Mindenhogy a rendőrök vitték volna el őket — jegyezte meg 
Pierrette. — Mi nem tudtunk volna itt mihez kezdeni velük, 
rendszeresen etetni őket, sétáltatni. . . 

— No jó, de mégiscsak jobb, ha kieresztjük belőlük a gonosz- 
ságot egy-két lyukon át, nem? 

Kissynek fölcsillant a szeme. Ismerős szöveg. A jó kisegér 
vérszomjának tipikus megnyilvánulása. 


— Volt önnek elképzelése arról, hogy mi történhet, ha az üveg- 
ben mégiscsak nitroglicerin van? 

— Igen, volt. 

— Mit gondolt? 

— Ha az van benne, az egész ház a levegőbe repült volna, 
amikor belelövök az üvegbe. 

— Ön tehát tökéletesen meg volt győződve arról, hogy véden- 
cem hazudik? 

— Tökéletesen, monsieur Réaumur. 

— Mert látta egy filmben, hogy a nitroglicerin nem kék? 

— Nemcsak ebből. 

— Még mi alapján? 

— Honnan került volna egy lakótelepi konyhába fél liter nitro- 
glicerin? Hogyhogy nem robbant föl már akkor, amikor a vád- 
lott fölkapta a konyhaasztalról, szemernyi óvatosság nélkül? Én 
nem tudom, hogy a nitroglicerint mekkora lendülettel szabad 
fölemelni, de ha csakugyan a kezembe adnának egy palackkal, 
semekkora óvatosságot sem tartanék túlzásnak. Monsieur Dar- 
ko pedig egyszerűen megragadta és fölkapta. Azt mondta, ha 
elejti, az egész épület eltűnik a föld színéről. Tehát tisztában 
volt vele, hogy a nitroglicerin a legkisebb megrázkódtatástól 
felrobban, és mégsem tartott szükségesnek semmilyen elővi- 
gyázatosságot. Akkor az nem lehet nitroglicerin. 

— Ez esetben nem értem, miért lőtt bele az üvegbe, ahelyett 
hogy egyszerűen kiveszi a kezéből. Akkor nem okozott volna 
sérülést. 

Kissy bólintott és válaszolni akart, de a bíró megkocogtatta 
az asztallapot. 

— Én tisztában vagyok vele, hogy önök eljárást kívánnak indí- 
tani Chaton kisasszony ellen, monsieur Réaumur, de e pillanat- 
ban ez nem az az eljárás. Jelenleg még az ön védence a vádlott. 

— Elnézést kérek. 

Kissy összezavarodott. 

— Akkor erre most ne válaszoljak? 

— Nem szükséges, mademoiselle — mondta a bíró jóindulatú- 
an. — Lépjünk tovább. Van még kérdése, ügyvéd úr? 

— Nincs több kérdésem, bíró úr. 

Kissy biccentett az uraknak és kisétált a tárgyalóteremből. 
Rögtön, már a folyosón visszakapcsolta telefonját a Jerry-háló- 


Zatra, s úgy érezte, mint aki az életbe tért vissza. Bement a biz- 
tonsági őrök szobájába, átvette fegyvereit, amiket a tárgyalás 
előtt bevitt nekik, aláírt egy papírt, és kisétált az utcára. Így 
sokkal jobb, igazi alapítványi egér módjára, fölfegyverkezve, a 
hálózatra csatlakozva. De még nem az igazi: most azonnal ke- 
res egy éttermet. 

Épp csak átvette az étlapot, mire elkészült a történtek lemor- 
zézásával azok számára, akik most nem érnek rá beszélgetni — 
nem volt hosszú történet, a tanúvallomása egészében véve egy 
unalmas, eseménytelen dolog volt. Leszámítva, hogy a shindy 
ügyvédje — Kissy megszámolta — háromszor tett finom utalást 
arra, hogy Kissy túlkapást követett el, amikor belelőtt az üveg- 
be. 

Igazából ma már nem tudta volna megmondani, miért tette. 
Egyszerűen odamehetett volna és kiveheti a kezéből, a nitrogli- 
cerin nélkül a pasas egyáltalán nem lett volna ellenfél, azaz- 
hogy nem volt az, hiszen a robbanószer soha nem létezett. 
Vagy elég lett volna azt mondani, hogy vágja azt a palackot 
földhöz bátran, nem fog felrobbanni, és a pasas ott áll, lerom- 
bolt önérzettel, hosszú-hosszú másodperceken át, amíg a rend- 
őrök földre nem teperik. Csak hát — ő nem ezt tette, és a pasas- 
nak most béna a gyűrűs és a kisujja. 

Nem, nem tudja megmondani, miért tette — az nem elég ma- 
gyarázat, hogy a rendőröket kötik a szabályok, és ha fennáll a 
veszély, hogy nitroglicerin van a kezében, akkor nem fogják le- 
teperni. Ha ő odasétál, kiveszi a kezéből a flaskát és földhöz 
csapja — akár a pasast is, de a palackot mindenképpen —, akkor 
a rendőröket már nem kötötték volna a szabályok. Ezt már 
megbeszélte Brigitte-tel, az ügyvéddel is, aki azt mondta, hogy 
Kissy semmit se szóljon erről a tárgyaláson, majd ha beperelik 
csakugyan, akkor mondja el. Büntető ítéletre Brigitte nem szá- 
mít, abból könnyen kihúzza, inkább kártérítést fizetnek majd — 
azt persze az alapítvány kasszájából. 

Brigitte nem mondta kifejezetten, hogy vissza kellene fogni 
az erőszakos módszereiket, de ott volt az arcán és a hangsúlyai- 
ban. De hát mondják mások szavakkal is. 

Csak hát ez sem olyan egyszerű. Meg kell védeniük magukat 
és a gyerekeket. 


Vanessa tűnődve nézte a vigyázzban álló kamraegereket, akik a 
nyakukba akasztott tálcával, előírásos öltözékben várták paran- 
csait. Molly, Francoise és Claude. 

Csendben peregtek a tizedmásodpercek. 

— Hát jó — mondta végül. — Carbonara spagettit csinálunk, 
hozzatok baconszalonnát, hagymát, fokhagymát, pecorinót, olí- 
vát és egy kis fehérbort. 

— Már tudjuk a receptet — felelte Molly tisztelettudóan, hiszen 
a konyhában a séf Isten után az első. 

— Akkor surranjatok! Narancsosok, hogy álltok? 

— Máris kész — vágta rá Chantal, akinek brigádja narancsokat 
filézett és pürésített narancslével, fokhagymával, olívával, 
zöldpaprikával, gyömbérrel, mézzel és petrezselyemmel. Az 
így kapott vegyszerrel csirkét fognak pácolni sütés előtt. 

Kissynek éppen nem volt dolga, a sütikeverőkhöz volt be- 
osztva, de a tészta már a sütőben volt. Hátradőlt és nézte a 
nyüzsgést. A panzió konyhája dugig volt egerekkel, nagy ré- 
szük az alapítvány ebédjét készítette, egy csapat pedig Marie-t, 
a szakácsnőt helyettesítette, akinek hirtelen el kellett utaznia 
súlyosan megbetegedett édesanyjához. Zavarban is volt, de Ni- 
ala közölte, hogy menjen nyugodtan, a ház tömve lesz egérrel, 
megoldják. Meg is oldották, a vendégek nagy elismeréssel nyi- 
latkoztak a csapat főztjéről, vagyis hát Vanessáéról, aki egész 
hétvégén helytállt a konyhában és dirigálta az egymást váltó 
egereket, majd vasárnap délutántól egy helyettes szakácsnőt, 
mert Marie még az anyukáját ápolta. Isabelle néninek meg- 
mondták, hogy ne aggassza magát, a panzióban még soha nem 
maradt vendég éhesen, most se fog. 

Az se, aki ebben a pillanatban adott le rendelést. Jeanne hoz- 
ta, mert a vendégek még nem szokták meg, hogy a panziónak 
saját mobiltelefonos alkalmazása van — a mikrók fejlesztették 
—, amivel bármit lehet rendelni, nemcsak az étlapról, hanem 
például friss ágyneműt, piperecikkeket, miegyebet. 

— Négy uborkás-hagymás hot dog a huszonkettesbe. 

— Vettem — vágta rá Vanessa, és indult az egyik előkészítő 
asztalhoz. — Ubis-hagymás hot dog, négy darab, a huszonket- 
tesbe, csattogjon a fületek, egérkék! 


Kissy tűnődve üldögélt a teraszon. Leszolgálta két óráját a 
konyhán, egész halom mindenféle szendvicset és egytálételt al- 
kotott, és Vanessa megtanította szöcskét keverni (két cent zöld 
créme de menthe, két cent fehér créme de cacao és két cent tej- 
szín, összerázzuk, hűtött koktélospohárba töltjük és koktélcse- 
resznyével díszítjük). 

A panzió konyháján gondolkodott. Amióta idejárt — többé-ke- 
vésbé itt élt —, a konyha nemcsak új szakácsnőt kapott Isabelle 
néni nyugdíjba vonulásával, meg néhány új kisegítőt olyankor- 
ra, amikor sok a vendég, hanem az étlap is már két egész oldal- 
lal hosszabb, egy csomó egyszerű, de ízletes és a vendégek ál- 
tal kedvelt fogás jelent meg rajta. Recepteket és embereket is 
vettek át némelyik pizzériából, amit a konzorcium megvett az 
utóbbi egy-két évben. 

Mostanában sokat vásároltak — igaz, a legtöbb céget rövide- 
sen el is adták vagy el fogják adni, némi átalakítás után, jóval 
többért. Mario nemrég vett egy éttermet Antibes-ban, ráköltött 
még egyszer annyit, aztán eladta háromszoros haszonnal. A téli 
holtszezon alatt megvolt az egész, a vendégek egy szebb és 
jobb helyre mehetnek — Kissy látott képeket a Cheesebookon —, 
Mariónak meg egy halom pénze lett. 

Itt a panzióban már készülnek a tervek a konyha átalakításá- 
ra. Az egésznek az az apró, szöszke kisegér a felelőse, aki na- 
ponta rendel több ezer euró értékben ipari konyhagépeket, fes- 
tőkkel és kőművesekkel tárgyal, egérfüles hajpánttal a fején, és 
az aláírása annyit ér, mint Marióé. 

Isabelle néni valamelyik nap azt mondta, el se tudta volna 
képzelni azon a nyáron, amikor itt betegeskedett a vendégszo- 
bában, hogy egy nap ez a kislány vezeti majd a panziót. 


Vanessa a szinti fölé hajolt, lenyomta a billentyűket, s megszó- 
lalt a mély hangú lüktetés. Kissy mozdulatlanul, láthatatlanul 
várt a helyén. Aztán felcsapott a zene, Kissy előrelendült, átro- 
hant a fal mögött, és pontosan a megfelelő hangjegynél rádob- 
bant a deszkára, amivel kétméteres magasságba röptette Mi- 
chelle-t. A lány tengelye körül pörögve átfordult, fejjel lefelé, 
majd vissza, kecsesen földet ért és továbbszaladt, egyenesen a 
fiú karjába, de Kissy nem ért rá nézni őket, szélsebesen surrant 
a fal mögött, hogy meglegyen a kellő sebessége a másik desz- 


kához, már ugrott is, és Michelle a színpad másik oldalán szök- 
kent a magasba, miközben Francois epedve nyújtotta utána a 
karját. Kissy most ráért figyelni, a tánckaron volt a sor, Mi- 
chelle következő ugrásai több mint két perc múlva lesznek. 
Most odasurranhatott Momóhoz, aki nyugodtan ült a kis fülké- 
jében a kulisszák mögött, és várta, hogy beindíthassa gépeit. 

— Figyu — mondta halkan, bár itt akár kiabálhatott volna, a ze- 
ne mindent elnyomott —, már akartam kérdezni: ahhoz, hogy 
ezt a kis játékot itt megcsináld a táncosoknak, minek az egér- 
fül? 

Kissy ösztönösen odanyúlt és megigazította füleit, ahogy a 
hajával is szokta. 

— Alapítványi kisegér vagyok. Hisz tudod. 

— Tudni tudom, de mi történne, ha nem hordanád ezt a haj- 
pántot? 

— Semmi, amíg nem találkozom egy shindyvel, aki természe- 
tesen halálra rémül az egérke láttán. 

Momo nevetett és rátette kezét a kapcsolótáblára. Kissy meg- 
várta, amíg lenyomja az első gombot, s a színpad egy pontjáról 
szikracsóva lövell a magasba, aztán visszasurrant a helyére. 
Vanessa lendületesen játszott, Vangelis betöltött mindent, s 
Kissy ugrott, az emelő a magasba lökte Michelle-t, majd a szín- 
pad másik végén még egyszer. Kész. A munkáját elvégezte, 
leskelődhet megint. 

Most, hogy a kulisszák mögül kukucskált a táncosokra, akik 
A veszélyes élet éve balettváltozatát előadták, úgy érezte magát, 
mint egy valódi kisegér. A feje fölött állandó lábdobogás jelez- 
te az emeleti táncosok jelenlétét, a földszintieket apró lyukakon 
át látta, időnként szikraesővel és lángcsóvákkal eltakarva — 
egészen olyan, mint az egérlyukból leskelődni, hogy a cica mi- 
kor hagyja őrizetlenül a tejes tálkáját. 

— A pisztácia kifogyott? — tudakolta Vanessa negyedóra múl- 
va a filmgyár büféjében, mialatt Kissy egy ananászkehellyel is- 
merkedett. Volt pisztácia, és a mikró látta is, de hogy kérdez- 
hetné másképpen, aki öt éve él a Terence Hilton panzióban? 

— Jó kis darab — mondta a mikró, míg elkészítették a fagyiját. 
— Szeretek Vangelist játszani. Egyszerű, de szép, és rengeteg 
benne a mondanivaló. 


Egyszerű, gondolta Kissy szeretettel. Neked. Hogy lehet azt a 
rengeteg hangjegyet hibátlanul lejátszani? 

A kis darab egy esztrádműsorban fog szerepelni, egyedül Mi- 
chelle és Francois neve lesz kiírva, még Vanessáé se. Kissyé 
végképp nem, hiszen ő csak segéderő, mert az ugrásokhoz nem 
volt kéznél alkalmas trambulin, hanem libikókaszerű deszkát 
használtak. Amikor kiderült, hogy ez a megoldás, Kissy, aki 
eredetileg csak azért ment oda, mert hallani akarta Vanessa já- 
tékát, fölajánlotta a segítségét a deszkával. Ő is keresett vele, 
és meghallgathatta a Vangelis-számot hatszor. 

Jövőre surranni akar labirintusban is, és Vanessa játsszon 
közben Vladimir Cosmát! 


Kissy lelkesen surrant a labirintusban, és nem zavarta, hogy 
Vanessa nem játszik Vladimir Cosmát. Ő is ott surrant. . . vala- 
hol. Időnként hallatszottak fürge, halk lépései a deszkafalak 
túloldaláról. Vagy valamelyik másik egéré. 

A labirintust a filmgyár hátsó udvarán építették, és még nem 
volt kész, néha az út megszakadt és üres betontérségen találták 
magukat. Ilyenkor megfordultak és visszarohantak. Kissynek 
még volt egy órája a forgatásig, addig azt csináltak, amit akar- 
tak. 

Végül a négy kisegér elégedetten leült a labirintus egyik kijá- 
ratánál, sajtos szendvicset falatozni. Nem a labirintusban talál- 
ták ugyan, hanem a büfében, de surranás közben végig ott volt 
a hátizsákjukban, vagyis igenis kihozták a labirintusból. 

— De ha te nem tudod megverni? — tudakolta Maverick, ko- 
rábbi beszélgetésükre utalva. Ő is nagyon szívesen megverte 
volna Césart, akivel már összefutottak és ismeretséget kötöttek. 
Elég jókora pasi volt. 

— Meg tudom verni — ígérte Kissy. — Benne van a forgató- 
könyvben. 

Maverick sóhajtott. Kissy együttérzett vele, tényleg nagyda- 
rab egy pasi, de akkor is neki kell megvernie. Elég látványo- 
san, mindketten számos sérülést szereznek majd, emiatt az öt- 
perces jelenetet egész délután forgatják majd, amiből több óra 
csak a smink. César már a sminkszobában van, ő ugyanis bör- 
tönből szökött pszichopata gyilkos, aki szörnyen koszos alag- 
utakon át jutott ki. És ő a főszereplő. Ez Kissyt kicsit zavarta. 


Még sose vert főszereplőt. De ha így folytatódik, meg kell 
szoknia, a hétre még két forgatást ígértek, és a jövő héten is 
van kilátás munkára. 

Imádta csinálni. Minden kaszkadőrmunka más és más, a 
helyszín is, most egy lakásban verekszik majd itt a stúdióban, 
legközelebb meg valószínűleg vidéki kastélyban. És egészen 
mások a körülmények. Césart például hosszú küzdelem után 
agyoncsapja egy vasalóval, de később kiderül, hogy nem halt 
meg, hátulról megtámadja őt és megfojtja. 

Kissyt nem zavarta, hogy órákon belül holtan fekszik majd a 
fürdőkádban. A zsebeket is megölték már, Senlis-ban tavaly- 
előtt, és az nem film volt, hanem shindy. Illetve hát képzeletbe- 
li shindy, de ez most mindegy. Ennek a szerepnek az ad külön- 
leges jelentőséget, hogy bár névtelen szerep, de nem dublőz 
lesz, nincs színésznő, akiket egyes képsorokon ő helyettesít, ezt 
a szerepet egyedül ő játssza. Rajta lesz a neve a színlapon. Va- 
lahol a kis szerepek sokaságában, de ott lesz. 

Ez volt a második film, amin kiírták a nevét — az első az volt, 
ahol énekelt mint dizőz. Vagyis lesz, amikor majd megjelenik. 

Jövőre főszerepet is akar! 


César bekukucskált az ablakon, a konyhában Kissy éppen há- 
rom tojást ütött a serpenyőbe, megsózta, villával megkeverte, 
aztán otthagyta egy pillanatra, hogy kenyeret vágjon. César ek- 
kor nyitott be az ablak melletti ajtón. Kissy riadtan hátrált két 
lépést. 

— Most elkaptalak — hörögte César gyűlölettől áthatva. — Most 
kinyírlak. 

Kissy maga elé tartotta a kenyérvágó kést, de César kirúgta a 
kezéből. 

— Ne vacakolj. Add meg magad. 

Kissy hozzávágta a kenyeret, ami még nem volt fölvágva, de 
César nem az az ember volt, akit egy kiló kenyérrel agyon lehet 
ütni. Még néhány tárgyat vagdosott hozzá, elhangzott egy-két 
segélykiáltás és káromkodás, aztán Kissy odaugrott a tűzhely- 
hez, hogy fölkapja a tojásos serpenyőt. A mozdulat közepén 
megállt. 

— Eddig jó — mondta Monigue -—, várjunk még egy kicsit, úgy 
szeretném, hogy már füstöljön a tojás, jó? Csinálj majd róla 


egy közelit. — Ez Lucas-nak, az operatőrnek szólt. — Kissy, ne 
feledd, hogy a serpenyő nehéz és kemény. 

— Nem felejtem el. César még a csapás előtt megszámolhatja 
a füleit, ugyanannyi lesz neki utána is. 

— De eredeti állapotban — kérte César vigyorogva. 

— Te vagy a kaszkadőr vagy én? Nyugi. Felelek füledért — 
mondta Kissy ünnepélyesen, jobb mancsát föltartva. 

— Jó lesz — mondta Monigue; a serpenyőben füstölni kezdett a 
tojás. — Gyere, Lucas, vegyél egy félperces közelít. 

Lucas behajolt a tűzhely fölé. 

— Kérek még egy percet, szeretném, ha jobban füstölne — 
mondta. 

Szép türelmesen kivárták a percet. 

— Rendben, jöhet a víz, de csak óvatosan — mondta Monigue. 

Kissy fölvett egy tűzoltósisakot, amit az egyik fiú nyújtott ne- 
ki, lecsukta az ellenzőt, hosszú szárú konyhai kesztyűt húzott 
mindkét kezére, levette a serpenyőt, és óvatosan beleengedte 
egy lavór vízbe, amit maga Nimby tartott elé, szintén sisakban. 
A lavórból gőzoszlop szállt föl. Percekig kellett hűteni a serpe- 
nyőt, aztán még tele is engedték vízzel, amit óvatosan kiöntöt- 
tek, a tojás romjait visszafogva. Végül Monigue személyesen 
ellenőrizte, hogy a serpenyő hideg már. 

— Rendben, folytathatjuk. 

Kissy kibújt a védőfelszerelésből, a fiúk kimentek. 

— Mindenki kész? A serpenyő csak pillanatokig lehet a tűzön, 
úgyhogy csipkedjétek magatokat. Lucas, neked kell egy snitt 
Kissy arcára, mielőtt fölkapja, ezt vegyük föl előbb. 

Két csapóval megvolt a szükséges rémült-gyűlöletteli-elszánt 
arckifejezés, aztán Monigue a tűzhelyre rakta a serpenyőt, pon- 
tosan ugyanúgy fordítva, mint azelőtt, hátralépett, és Lucas föl- 
vette, amint Kissy lekapja a tűzről, a magasba emeli és lesújt 
César fejére, egy ferde, balról jobbra haladó, borzalmas erejű 
csapással. César felhördült és nekiesett a szemközti polcnak, 
levert egy halom dobozt és egyéb holmit. Ülve maradt a pad- 
lón, amíg Marcelle és Véro égett foltot sminkelt a fülére és a 
fejére, aztán megrázta magát és azt mondta: 

— Brrrrr! Jól ütsz, kisanyám, de én még jobban ütök, és most 
kinyírlak. 


Néhány szidalom volt a válasz — Kissy saját hangját fogják 
használni, az arca is látható lesz —, amire César hasonlókkal fe- 
lelt, és ezután jött a verekedés. Nagyon kimerítő volt, több mint 
három órát tartott fölvenni, közben néhány sminkszünettel, 
amikor sebhelyeket kellett elhelyezni rajtuk. Végül Kissy an- 
nak rendje-módja szerint agyoncsapta Césart a vasalóval, és 
amíg ennek nyomát is rásminkelték, fölhívta a nyomozót, aki 
Césart üldözi. Ezt is most vették föl, hiszen közben látszik kö- 
rülötte a szétvert lakás, a rengeteg szanaszét dobált holmi, meg 
a háta mögött César, aki sokáig fekszik holtan, végighallgatja a 
beszélgetést, aminek során olyan információkhoz jut, amikre 
szüksége lesz, és a néző látja, hogy időnként pislog. Kissy soha 
nem követett volna el ekkora szarvashibát, de a lány, akit a fil- 
men játszik, pontosan ezt teszi, és az életébe kerül. 

De addig még hátravolt a fojtogatás. A forgatókönyvíró nem 
volt jelen, Kissy nem reklamálhatott, hogy ha lecsap egy ekko- 
ra darab embert egy vasalóval, akkor egyrészt nem áll neki te- 
lefonálni anélkül, hogy ellenőrizte volna, meghalt-e csakugyan, 
másrészt nem kezd rendet rakni a másik szobában, amíg meg- 
érkezik a nyomozó. Különben is minek a nyomozó, ha a pasas 
meghalt? Mit lehet még kinyomozni rajta? 

César egy pillanat alatt jelent meg az ajtóban a háta mögött, 
és vasmarokkal elkapta a torkát. Ez volt a legelső, amit begya- 
koroltak, César már ismerte a módját, és megmutatta Kissynek, 
hogy fogja elkapni és megfojtani, és mi lesz Kissy feladata. 
Persze igaziban azért nem volt ilyen könnyű, egyszer Kissy 
volt ügyetlen, le kellett volna kapnia egy vázát a polcról és fej- 
be csapni Césart — hatástalanul —, de ehelyett csak leverte, hoz- 
hattak újat, aztán César bakizott a szövegében, és csak ezután 
következett a víz alá nyomás a fürdőkádban. Csináltak egy fel- 
vételt víz alá helyezett kamerával, amikor Kissy visszatartotta a 
lélegzetét és harcolt az életéért, aztán felmerült, a víz alatti ka- 
merát kivették, és a rendes kamerával fölvették felülről, ahogy 
César percekig víz alatt tartja, és lassan megfullad — ez idő alatt 
neki egy cső volt a szájában, amit a hasa alatt kivezettek a kád- 
ból és a combjához illesztettek, hogy takarásban legyen, ezen 
át lélegzett. Nagyon nehéz feladat volt, hogy ne mozogjon lát- 
hatóan, de megoldotta, előző nap gyakorolta, víz nélkül. Lucas 
lábánál végig ott kuporgott Maverick, és semmi egyebet nem 


csinált, csak Kissy tappancsát figyelte: ha nem rugdalózik, ha- 
nem az egyiket fölemeli, azonnal ki kell venni a kádból. 

De ment gond nélkül. César végül rápaskolt a vállára, Kissy 
nagy levegőt vett és bólintott, Maverick ügyesen kihúzta a lég- 
zőcsövet, a kamera elindult, César pedig beemelte Kissyt a 
kádba és elengedte. Kissy egy darabig lebegett hason fekve, az- 
tán ahogy meghallotta az , ennyi" vezényszót, megmozdult, de 
már ott is volt César és kiemelte, mint egy gyereket. 

Nem vették újra. César kijelentette, hogy sokszor játszott már 
gyilkost, de ezt utálja, és nem hajlandó ismételni. 

Pedig nem is tudott a szörnyű fenyegetésekről, amiket a há- 
rom kisegér talált ki, arra az esetre, ha Kissynek baja esne. Ő 
persze jól látta, mindig morzézott valamit az ujjuk, hiszen meg- 
szólalni nem volt szabad. Azonnal megbosszulták volna a tár- 
sukat. Kissyt kaszkadőri pályáján féltő mancsok óvják. 


— Nekem csak az nem tetszik — jelentette ki apa —, hogy amen- 
nyit az eddigi két filmedről hallottam, hát egyáltalán nem tá- 
madt kedvem hozzájuk. 

— Aha, elég vacakok — értett egyet Kissy. — Az első kémfilm, 
a második meg valabol a thriller és a lélektani horror között, a 
legkevésbé sincs kedvem megnézni. De hát nem nekem csinál- 
ják. 

— Nekem se tetszett — mondta Vanessa. — César jó fej, de a 
bunyós sminkjében inkább rémalak. Gondolom, a film végére 
egyre több sérülést szed össze és egyre rondább lesz. 

— Valószínű. 

— Csakhogy te egérje Jerry Alapítványnek — cincogta közbe a 
táblagép. 

— Persze, és? 

— Alapítványi kisegér megvédje gyerekekt mindenféle gonosz 
erőről, nem? Akkor segítsz te gonosz erőet dolgozni miért? 

— Én? Hiszen harcoltam, mint a vad egér, mégis megölt! 

— Tudsz, hogyan értek. Nem filmen lány te. 7e te. Kissy Cha- 
ton, alapítványi kisegér, segíti csúf gonoszrosszbácsiról filmt 
megcsinálják? Miért? 

Kissynek lekonyult a füle. 

Ezt a filmet persze még befejezte. De ettől kezdve, Elke és 
apa rábeszélésére, többé nem vállalt szerepet korhatáros film- 


ben. Kapott még egy felkérést, ami hasonlóan kaszkadőri ké- 
pességeket igénylő, de arccal-névvel vállalandó szerep lett vol- 
na, de azt felelte: sajnálja, neki mint a Jerry Alapítvány kisege- 
rének nem áll módjában olyan filmen játszani, ami nem való 
gyerekeknek. Legfeljebb kaszkadőrködni. 

Az is lehetett volna a filmesek reakciója, hogy nem hívják 
többet semmihez. De nem így reagáltak. Hamarosan elkezdték 
hívni másféle filmekhez. 


— Szia, Alapítvány! 

Kissy fölkapta a fejét. Nem szokták így szólítani — eddig még 
csak egyvalaki tette, és a hang is pont az övé. De mit keres a 
filmgyárban? 

Márpedig a srác itt volt a filmgyárban, és itt volt a hatalmas 
tűzoltókocsi is. Sőt — Kissy fölnézett, és meglepve vette észre, 
hogy egy tűzoltóállomás előtt áll. De hisz ez nem is a filmgyár 
már, elhagyta a kerítést, kint van. 

— Szia, Tűzoltóság. 

A szőke srác a tűzoltókocsi óriási lökhárítóján üldögélt és új- 
ságot olvasott. 

— Rég láttalak. Mi járatban erre, éppen kést dobálsz megint? 

— Nem, most éppen meghaltam — nevetett Kissy. 

— Kaszkadőr vagyok. Úgy félórája vert meg két rossz arcú, 
nagydarab krapek. A kórházban belehalok a sérüléseimbe, de 
az már a színésznő lesz. 

— Aha, értem. Szeretsz veszélyesen élni. 

Kissy nem tett említést a filmgyár udvarán vakarózó kiscicá- 
ról. 

— Te is — biccentett a tűzoltókocsi magas homlokzata felé. 

— Hát igen. Akarod megnézni közelebbről? 

Kissynek megrebbent a füle. 

— Szabad? 

— Persze hogy szabad. A tűzoltóság munkájának, felszerelésé- 
nek ismertetése fontos célunk. Különben is az adófizetőktől ka- 
punk mindent, és te is az vagy. 

Kissy bólintott, és félórát töltött annak a nagy piros járműnek 
a tanulmányozásával, amit Tűzoltóság fecskendőnek nevezett, 
pedig autó volt. Nagyon emlékeztette Nimby barkácsműhelyé- 


re, sőt -műhelyeire, hiszen kettő volt már belőlük, a francon- 
ville-i padláson és a D" Aubisson-villa melléképületének padlá- 
sán. Akárcsak Nimby szekrényein, a tűzoltókocsi oldalán is 
mindenhol ajtók nyíltak, felhúzható redőnyökkel, és mögöttük 
rengeteg méretre csinált fiók, polc, doboz, minden megrakva 
felszereléssel, minden centit kihasználtak. A holmi kilencven 
százalékáról Kissynek fogalma se volt, mire szolgál. 

Közben jöttek-mentek körülöttük a tűzoltók, üdvözölték Kis- 
syt, meg is nézték alaposan, mind férfi volt. A srác éppen a 
megközelítő ruhát mutatta meg, ami ma már nem azbesztszö- 
vet, hanem vákuumrétegzett alumínium, és ezerfokos forrósá- 
got is kibír, amikor odajött az egyik társa. 

— Főnök, Vincent nem tud bejönni. 

— Mi: az, hogy nem tud? Tűzoltók vagyunk, itt nem kávét kell 
főzni. Hol van? 

— Valahol a város szélén, lerobbant a kocsija. 

— Akkor hívd vissza és mondd meg, hogy üljön taxiba vagy 
amit akar, élesek vagyunk, ha jön egy riasztás, kit vigyek? Két 
emberem amúgy is kiesett. 

— Hát elviszed a kislányt. 

Kissy hátracsapta füleit. Tüzet oltani? Hát persze! Boldogan! 

— Nagyon jó vicc volt, öreg. Oké, mondd meg neki, hogy a 
tűznek nem mondhatom, hogy neki nincs kocsija, szóval nyo- 
más! Hát veled mi van? 

— Szóval nem viszel tüzet oltani? — konyult le Kissy füle. 

— Szerinted hány előírást kellene megszegni hozzá? 

Kissy füle már leért a válláig. 

— Egyáltalán, már bocs, betöltötted már a tizennyolcat? 

— Hát azt be. 

— Akkor jelentkezhetsz a kiképzésre, meg minden. Ez veszé- 
lyes és nehéz munka, nem lehet hűbelebalázs módjára beleug- 
rani. Lehetsz önkéntes tűzoltó, van egy tanfolyam, amit el kell 
végezni, az önkéntesek is nélkülözhetetlenek a védekezésben. 

— Hát — tűnődött Kissy — pillanatnyilag nem tudnám meg- 
mondani. Van két munkám, az alapítvány meg a film, mindket- 
tő egész egeret kíván, de... 

— Bocs, főnök — jött oda megint egy tűzoltó —, most hívott 
About hadnagy, baleset történt náluk, teljesen kiestek, legalább 
egy órára van szükségük. 


— Akkor mi látjuk el az egész környéket. Hívjatok be minden- 
kit. 

— Marie már intézi. 

— Kösz. Adjátok körbe a hírt. 

A tűzoltó bólintott, megfordult, hogy induljon, és abban a pil- 
lanatban megszólalt a riasztócsengő. 


Kissy hátul ült a hatalmas tűzoltókocsiban, aminek mintha el- 
veszett volna a gyomrában, nehéz védőruhába bújva, a hátán 
ólomsúlyú oxigénpalack, a fején óriási sisak, és eltökélten mar- 
kolta a kapaszkodót. A Jerry Alapítvány Katasztrófavédelmi 
Kisegere helytáll az elemekkel folytatott harcban! 

Mintha egyetlen pillanat alatt zajlott volna le, hogy megszó- 
lalt a riasztás, a garázs mennyezetéről egy csomó tűzoltó csú- 
szott le rudakon és rohant a kijelölt helyére, az összes garázs- 
kapu nyílni kezdett, és a srác ránézett. 

— És most? — kérdezte Kissy. — Nincs elég embered. 

— Mennyi idő alatt készülsz el? 

Öt másodperc múlva Kissy védőruhában volt és már a sisakot 
illesztette a fejére. A srác a hátára csatolta a palackot és közben 
szakadatlanul beszélt. 

— Nem vagy tűzoltó, csak egy önkéntes. Ezt vésd az agyadba. 
Veszélyes helyre nem mész. Minden parancsot végrehajtasz és 
semmi mást nem csinálsz. Ismételd el! 

— Csak önkéntes vagyok, nem tűzoltó, veszélyes helyre nem 
megyek, minden parancsot végrehajtok, semmimástnemcsiná- 
lok — hadarta Kissy. 

— Hogy is hívnak téged? 

— Kissy Chaton — vágta rá gondolkodás nélkül. 

— Én Cugnot hadnagy vagyok, és most te vagy a társam. A 
társadat soha, semmilyen körülmények között nem hagyod el. 
Kocsira! Minden kész, Pico? 

— Minden kész, főnök — harsogta valahonnét egy hang, már 
üvöltöttek a szirénák, és Kissy egykettőre fönt termett a kocsin, 
lezökkent a helyre, amit valaki mutatott neki, és ezután jó dara- 
big nem hallott semmit. Illetve csak szörnyű zajt. A hadnagy 
előtte ült, a kezében rádió, nyilván megbeszélte, hogy mi tör- 
tént és hova mennek, de Kissyhez egyetlen szó sem jutott el. 
Robogtak, a szirénák visítottak, a kocsi rázkódott. Aztán vala- 


hol megálltak, és már lent is volt mindenki. Kissy rögtön meg- 
látta a füstfelhőt, nem volt nehéz, óriási volt, egy házból tört 
föl, valami ipari épület lehetett, egyszintes, terjedelmes. Ve- 
zényszavak röpködtek, mindenki rohant a helyére. 

— Kissy! — szólt rá a hadnagy, és ő már iszkolt is. Mintha nem 
is lett volna a hátán a hatalmas palack. Igaz, máskor helikoptert 
visz a hátán. — Nézd, mit csinál Marc, és utánozd! 

Kissy villámsebesen, a másik mozdulatait hűen követve ösz- 
szecsatlakoztatott egy csomó izét különféle hogyhívjákokkal és 
akármikkel, és valahol a felénél kezdett kibontakozni, hogy eb- 
ből mindjárt vizet fognak zúdítani a tűzre. Aztán új parancsot 
kapott, baltát ragadott és gondolkodás, kímélet nélkül bezúzta 
egy parkoló kocsi összes oldalablakát, amin a társai már át is 
lökték a tömlőket, és ekkor mégis parancs nélkül csinált vala- 
mit. Elkapta egy pasas karját, aki arról ordibált, hogy az az ő 
autója, és félrerángatta, át az utca túloldalára. 

— Nehogy visszajöjjön! Akadályozza a tűzoltók munkáját! 

— De szétverik a kocsimat! 

— A látása kitűnő, uram! 

Visszafutott, a tömlőkön már indult a víz, az ereje meglökte a 
horgonyul használt kocsit, Kissy egy pillanatra rábámult, 
ahogy a kocsi félrecsúszik egy métert, mint egy játékautó, az- 
tán már jött az új parancs, és ő futott megint összeszerelni vala- 
mit. 

Ilyesmiket csinált egy órán át, de lehet, hogy egy hét volt, 
Kissy nem tudta biztosan. Mindig ott volt, ahova küldték vagy 
hívták, szerelt és cipekedett, loholt és lélegzett, mert egyre na- 
gyobb volt a füst, vagy csak egyre közelebb jött, és egy idő 
után arra is parancsot kapott, hogy tegye föl a maszkját és léle- 
gezzen palackból. Nem volt valami kényelmes, de ha a többiek 
kibírják, ő is kibírja. 

— Kissy! Futás a hármasra, hívd a központot, küldjenek, akit 
csak tudnak! 

— Értettem! — rikoltotta vissza Kissy és rohant a hármas szer- 
re, fölkapaszkodott, rávetette magát a rádióra. 

— Tizenegy-harmincnyolc a központnak, vétel! 

— Veszlek, harmincnyolc! 


— Központ, küldjetek, akit csak tudtok, ez a tűz megeszi az 
egész ipartelepet és végiggodzillázik a városon! Vetted, köz- 
pont?! 

— Vettem, harmincnyolc, tartsatok ki! 

— Kitartunk! — vágta rá Kissy, lemászott a kocsiról és futott a 
hadnagyhoz. — Jönnek! Küldenek erősítést! 


Kissy fáradtan üldögélt a szer óriási lökhárítóján, nézte a jövő- 
menő embereket, és tudta, hogy majd boldog lesz és büszke, de 
egyelőre csak nagyon fáradt volt. 

— Klassz voltál, újonc — állt meg fölötte egy tűzoltó. 

— Kösz. 

— Hogy hívnak? 

— Kissy Chaton. 

— Hányadik bevetésed? 

— Az első és egyetlen — mosolyodott el Kissy fáradtan. — Én 
egyáltalán nem vagyok tűzoltó. 

— Hát? 

— Jerry Alapítvány. — Nem nyúlt az igazolványáért, rajta volt 
a vaskos tűzoltókabát. 

— Az meg mi? 

— Megmentenek mindenkit, ahol csak tudnak — szólalt meg a 
hadnagy Kissy feje fölött. Kissy fölpillantott. A hadnagy karját 
már sínbe tették. Nem ült le Kissy mellé a lökhárítóra. 

— A szerek levonulhatnak a helyszínről — mondta a társának. 
— A kislányt elvisszük, a cucca ott van a garázsunkban, és Mar- 
cel hazaviszi. Gyerünk! 

Elindultak, de a hadnagy még Kissy vállára tette a kezét, mi- 
után a másik tűzoltó lesegítette a kabátját. 

— Köszönöm. 

— Á, semmiség — billentette meg a fülét Kissy. 

— Nem, nem az. Súlyosabban is megsérülhettem volna. Mi itt 
a tűzoltóknál megtanuljuk becsülni az életmentést. 

Kissy a homlokához emelte a kezét. 

— Mi is az alapítványnál — felelte. 


Persze hogy imádó tekinteteket kapott az összes kisegértől, kö- 
rülrajongták, Vanessa külön sajtos sütit csinált a tiszteletére, 
kis lángnyelvekkel díszítve. Elnevezték Tűzoltóegérnek, és ter- 


veket kezdtek szőni, hogy mi mindent tudnának még csinálni. 
Nimby úgy fogalmazott, hogy az ötletek realitása fordított 
arányban áll kiötlőik életkorával, mert a zsebek azt tervezték, 
hogy létrehozzák a katasztrófavédelem speciális kisegér-alaku- 
latát, amit bajba jutott kisállatok hívhatnak, és kimentik őket 
akár a cica szájából is — ha idejében érkeznek persze —, Jacgues 
pedig testhezálló kezeslábast akart varratni, a mellén Jerry arc- 
képével, és ő lesz a Szuperegér, aki bárhol ott terem és segít. 
Viszont Jennifer kijelentette, hogy csatlakozik valamilyen 
meglevő segítő szervezethez. Chantal pedig bólintott, hogy ő 
IS. 

Kissy nem ért rá. Meghívták egy fesztiválra, amin amatőr 
énekesek lépnek föl, és gyakorolnia kellett. 


A meghívást egy lány hozta, aki ott vendégeskedett az étterem- 
ben, amikor Kissy énekelt, és hetekkel később összefutottak a 
filmgyár folyosóján. Kissy nem is ismerte meg. De a lány is 
énekelt, föllépett a fesztiválon, és elhívta őt is. 

— Persze hogy menj el — mondta Molly. — Már énekeltél gá- 
zsiért, de azért amatőr vagy, hiszen nem ebből élsz, hanem 
shindyk nóziját lapítod össze. — Kissy magában megállapította, 
hogy külön-külön mindkét állítás igaz. Ő tényleg nem ebből él 
és tényleg nózikat lapít össze. — Most majd föllépsz ezen a ren- 
dezvényen, megjegyzik az arcodat, és elkezdenek hívni min- 
denhová, befutott énekesnő leszel, és a srácok az arcképeddel 
tapétázzák ki a szobájukat. 

Kissy nevetett és azt mondta, szívesen énekel bárhol, de azt 
kihagyná, hogy a srácok tapétázzanak vele. 

Sok-sok évvel később, amikor egy Youtube-videón látott egy 
tizenöt éves srácot, akinek a szobáját negyven Kissy Chaton- 
poszter díszítette, már csak vállat vont és küldött neki még 
egyet, dedikálva. 


— Hogy hol? — nézett Kissy meghökkenten a kisegérre. 

— Troyes-ban — felelte Maverick. — Nato lamunos:i ton tik pe 
alopi. 

— De egérke, én holnap éppen ott lépek föl a fesztiválon. 

— Tudom, egérke. 


—No jó. — Kissy lehuppant a kislány mellé a kanapéra. — 
Halljuk, honnan lett neked ez a Troyes tíz perc alatt, amikor 
még el se kezdtünk utánanézni ennek a shindynek. Én annyit 
tudok, amit kiírt a rendszer, hogy az IP-címe titkosítva van. 

— Nem tíz perc alatt lett, fél perc is elég volt. 

— Hallgatlak. 

— Ez a kép — mutatta föl Maverick a táblagépét egy fotóval, 
amiért Kissy habozás nélkül tíz évet adott volna. — Ez Troyes- 
ban készült, a rue Weberen, valahol a százas számú ház közelé- 
ben. — Rátette két ujját a kép egy pontjára és kinagyította. A 
bűntett helyszíne egy építési területnek látszó udvarszerű hely 
volt, és a tettes meg a sértett mögött deszkakerítés magasodott. 
Egy helyen a kerítés megszakadt, Maverick ezt nagyította ki. 

LIECE, olvasta Kissy nagy, cirkalmas betükkel. 

— A felirat így szól: BIETLIECE. Fogalmam sincs, mit jelent- 
het. Mindig úgy gondoltam, hogy Beatles akar lenni, csak az il- 
letőnek lövése sincs az angol ábécéről. A B betün van egy ko- 
rona, és mellette egy kacsa, de az máskor került oda. Mármint 
ez persze a szemközti ház fala, azt festették tele, az utca túlol- 
dalát látod a lyukon át. 

— Mikor láttad te ezt? 

— Pár héttel az egértábor előtt voltam ott, anya barátnőjénél 
töltöttük a hétvégét. A százas házban lakik, és ez onnan két-há- 
rom háznyira van. 

Kissy hallgatott. Értelmetlenség föltenni a kérdést, hogy hány 
ilyen felirat van az országban. Nyilvánvalóan csak egy. Még ha 
föl is rajzolták százszor, akkor se mind egyforma. 

— Jól van, egérke — szólalt meg pár pillanat múlva. — Futtas- 
suk le a kereséseket, derítsük ki, amit csak lehet, holnapig. El- 
énekelem azt a dalt és elkapjuk a shindyt. Csomagolj, velem 
jössz! 


Do you think about me when you re all alone? 
The things we used to do, we used to be 

I could be the one to make you feel that way 

I could be the one to set you free... 


Kissy elhallgatott és szemrehányóan nézett a két egérre, akik 
már három sor óta ott álltak előtte és szemlátomást arra vártak, 
hogy befejezze. Kikapcsolta a zenét Is. 

— Mi van, egérkék? 

— A csóka zenész — közölte Francoise. 

Kissy megrázta a fejét. 

— Polackowski, az a zenész. Grizzlie. De őt már elkaptuk. 

— Ez a shindy is zenész. 

— Csellista, mi? 

— Nem, szintis — mondta Maverick. 

— Persze, és ő lesz a műsorvezető a dalfesztiválon, ahova me- 
gyek, mi? Menjetek szépen játszani, egérkék. A nővérkéteknek 
gyakorolni kell... 

Elmulasztott fölfigyelni arra a pillanatra, amikor a kislányok 
tekintete egymásra villan, és a következő ezredmásodpercben a 
padlón találta magát. 

— Ide figyelnél egy kicsit, te világsztár? 

— Ezért kipüfölöm belőletek a sajtot — sziszegte Kissy. 

— Csak rajta — felelte Maverick magabiztosan. — De közben 
figyelsz? 

— Szálljatok le a hátamról! 

— Hogyisne — mondta Francoise —, hátha eszel egeret. 

Gyakorlatias, ismerte el Kissy, de aztán rázott egyet magán, 
fölegyenesedett és végignézett a padlóra potyogott egérkéken. 

— Szóval? 

— Melanchton egyik fotója egy műhelyben készült, csupa 
rozsdás vasszerkezet, fatuskó, effélék, nagyon rusztikus. Csak- 
hogy az egyik fatuskón fekvő tárgy, aminek csak egy darabkája 
látszik, egy szinti. 

— Hát aztán, akárkinek lehet szintije. 

— De ez egy Tyros. Pont mint Vanessáé. Drága cucc. Ilyesmit 
csak profik vesznek. 

— Oké, és ki mondta, hogy az övé? 

— Te beengednél valakit a vagyont érő zenecuccaid közé, 
hogy gyerekkel szexeljen, aztán még a végén kárt tesz a holmi- 
ban, mialatt szenvedélyesen. . . 

— Hagyd abba! Szóval zenész! És? 

— Nincs több adatunk — vette át a szót Maverick —, de már há- 
rom dolgot tudunk róla: Troyes-ban él, a falfirka környékén, 


zenész és masszív pedofil, ennyiből bárkit meg lehet találni. 
Holnap megyünk és megfogjuk, úgyhogy gyakorolj, egérke! 

S már iszkoltak kifelé, de Kissy elkapta őket a farkincájuknál 
fogva és visszahúzta. 

— Álljatok csak meg szépen. Ez az egész a levegőben lóg. Ti 
is tudjátok. Semmire sincs egyetlen betűnyi bizonyíték sem. Én 
oda mint énekesnő megyek, nem blamálhatom magam azzal, 
hogy ott állok az utca közepén és nem találom a shindyt, úgy- 
hogy legyetek szívesek beszélni vele, mondjuk kérjétek el tőle 
a gyereket, olthatatlan vágyat éreztek iránta és fizetnétek egy 
kalap pénzt, nemrég tízezret kértek az egyikért, és szerezzétek 
meg a címét vagy bármit, amin elindulhatok. 

— Nem az esetem — közölte Francoise —, és én különben is a 
kicsi vörös nordnémet zsebegérhez tartozom. 

— Ezt örömmel hallom, de akkor is szerezzetek több adatot. 
Most mehettek, egérkenővéreteknek gyakorolni kell. 


Ifyou never see me when the crowd is gone 
It used to be so easy, can t you see? 

I could be the one to make you feel that way 
I could be the one to set you free! 


Kissy átszáguldott a színpadon, a gitáros előtt fékezett, egy- 
más felé hajoltak, a srác belecsapott a húrokba, Kissy pedig ki- 
eresztette a hangját a refrénhez. 


I could be the one to make you feel that way 
I could be the one to set you free... 


A közönség együtt tapsolt a szintivel és a dobbal, Kissy meg- 
pördült és fölszaladt a doboshoz, újabb két sor után a billen- 
tyűshöz, és végül, az utolsó sorhoz vissza középre, hogy karját 
magasba lökve zárja a dalt és köszönje meg a tapsot. Megha- 
jolt, a tapsvihar valósággal rázuhant a fejére... fantasztikus ér- 
zés volt. 

Igen, ezt máskor is érezni akarja. Ezt az érzést akarja egész 
életében. 

Leszaladt a színpadról, s a kulisszák mögött a nyakába esett 
Maverick. 


— Óriási voltál, egérke! Isteni volt! 

Még áradozott valamit, de elvesztek a hangzavarban. Hátra- 
surrantak az öltözők felé, a szervező srác fölmutatta nekik a 
hüvelykujját, ők viszonozták, beszaladtak az öltözőbe, és Kissy 
kibújt a fellépőruhából, piros ruha, húzott szoknyával, az nem 
az övé volt. Maverick ezalatt hívott egy taxit. 

A rue Weberre mentek, beazonosítani a falfirkát. Egyezett, 
semmi kétség, vittek olyan képet, amin külön az volt kinagyít- 
va — ez az a falfirka. 

— Célhoz értünk — vigyorgott a kislány elégedetten. 

— Igen, egérke, ha a falfirkát akarnánk letartóztatni, már nem 
is lenne semmi dolgunk. 

A hátuk mögött kellett lennie a deszkakerítésnek a lyukkal — 
de nem volt ott. Drótkerítés volt a helyén, lyuk nélkül. Bent a 
telken építőipari munkagépek álltak. 

— Kicserélték... — Maverick megvakarta a feje búbját. — Ak- 
kor ki kell deríteni, hogy mikor. 

— Nyilván. Surranjunk körbe, keressünk valami helybelít. 

Sokáig kellett surranniuk, a bejárat a tömb túloldalán volt. 
Portásfülke, abban egy piros pólós öregember egy újsággal. 

— Jó napot, uram. Kissy Chaton, Jerry Alapítvány. A főnököt 
keressük. 

— Milyen főnököt? — Az öreg le se tette az újságját, az igazol- 
ványokat se nézte meg. 

— Amilyen van. Hol találjuk? 

— Sehol. Nincs itt semmilyen főnök. 

— Muszáj egy felelőssel beszélnünk. 

— Hát nem fognak. 

Kissyt elfutotta a méreg. 

— Uram! Én köszöntem és bemutatkoztam. Megtisztelne az- 
zal, hogy rendes választ ad a kérdésemre? 

— Kérem. A céget fölszámolják. A főnök lelépett. Én itt ülök, 
amíg ki vagyok fizetve, aztán elmegyek, és felőlem összedőlhet 
az egész kóceráj. Kíváncsi még valamire? 

A két egér egymásra nézett. Nem adják fel. 

— Hát jó — mondta Kissy. — Akkor magától kérem a válaszo- 
kat. Mióta dolgozik itt? 

— Miért érdekli? Különben öt éve. 

— Mióta van drótkerítés a telek rue Weber felőli oldalán? 


Az öreg most először nézett Kissyre. 

— Hát ezt meg mi a csodának akarja tudni? 

— Én kérdeztem előbb, uram. 

— Idén tavasszal rakták oda. 

— Mi lett az alkalmazottakkal? 

— Szétszéledtek. 

— Sokan voltak? 

— Hát egypáran. 

— Hányat ismert közülük? 

— Mindenkit, már amennyire. 

— Emlékszik egy zenészre? 

— Zenészreee? 

— Nyilván nem ebben a minőségében foglalkoztatták. Lehe- 
tett rakodó, irodista, akármi. De ezenfelül zenél is. 

— Hát volt itt egy-két fiú, gitároztak meg minden. 

— Szinti? 

— Mit tudom én. 

— Jó. Az alkalmazottak nyilvántartása megvan? 

— Az meg, de magának nincsen abba betekintése. 

— A cég aligha fog sírni már, ha belenézünk az adatokba, nem 
igaz? 

— Aligha. Engem például már biztos nem rúgnak ki, hiszen 
már megtették. De mit akar az adatokkal? 

— A zenészeket. Meg akarom őket keresni. 

— Ahhoz nem kell a nyilvántartás. Arra végigmegy az utcán, a 
sarkon talál egy sárga házat. Keresse Jacgues-ot. Jó utat. 

Az öreg visszabújt az újságjába. 


— Na? — kérdezte a srác, aki ajtót nyitott a csengetésre. Farmer- 
sortban volt, félmeztelenül, mezítláb. 

— Szia, te vagy Jacgues? 

— Ki akarja tudni? 

— Te vagy Jacgues — állapította meg Kissy. — Beszélni szeret- 
nénk veled. 

— Csak ha bulcsa. 

— Nem az. Segítségre van szükségünk. 

— Nincs nekem egy árva buznyákom se. 

— Nem pénz kell, információ. 

— Keress más madarat, csibém. 


Az ajtó becsukódott — volna. De csak résnyire lehetett be- 
csukni. 

— Hé! — hörrent föl a srác. Maverick nem szólt egy szót sem, 
de nem is vette ki a tappancsát az ajtórésből. — Hé, most mi 
van? Ki a francok vagytok ti? 

Maverick továbbra se szólt semmit, de a mutatóujját a szájára 
tette. Kissyben fölrémlett, amikor Elke orosz maffiapribék volt. 
Mavericknek akkor még sehol se volt a füle, de persze ismeri 
azt a történetet is. Kezd arra hasonlítani. 

— Nyugi, öreg. Keresünk valakit, akit talán ismersz. Szeret- 
nénk föltenni pár kérdést. 

— Na ide figyelj! — Kissy arca előtt megjelent Jacgues ökle, és 
egy szempillantás múlva Maverick bicskája is. A fazont kitörte 
a frász. — Ööö... hű, a francba... 

— Lenyugszol végre, hogy beszélgethessünk? — kérdezte Kis- 
Sy. 

— Oké, oké, oké — mondta a fazon éppen úgy, mint az ala- 
csony muki a Halálos fegyverben. — Figyu, én tudom, hogy egy 
kicsit megcsúsztam, oké, tudom, de ha Morgó azt mondta, 
hogy pancsoltam a fűvel, akkor... 

— Elhallgatnál egy percre? 

— Várjatok! Figyelj, odaadom az egészet, oké? 

— Befognád végre? — csattant föl Kissy. — Egy percre, kérlek! 

— Oké, oké... oké. Befogtam. A tied vagyok. Rád vagyok 
hangolva, totál. 

— Na ide figyelj. Halvány fogalmam sincs, miket zagyválsz itt 
össze, de úgy érzem magam, mint egy akciófilmben. A Léon, a 
profiban, leginkább. De nem azért jöttünk, hogy valami drogos 
marhaság miatt kinyírjunk, nekünk fogalmunk sincs, hogy te 
milyen disznóságokban utazol. De keresünk valakit, és van egy 
fülesünk, hogy te ismerheted. Nézd meg ezt a fotót, légyszi. 

Maverick egy villanással eltüntette a kést és fölmutatta a tele- 
fonját. Némán. Eddig még egyetlen szót se szólt, csak állt az 
ajtóban sötét arccal, mint egy testőr vagy ítélet-végrehajtó. 

A telefonon a tettes arca volt félprofilból, semmi több, hogy 
maga a cselekmény ne látsszon. 

— Veszem már, oké, oké, oké — hunyorgott a srác a képre. — 
Ez egy pofa, mi? 

— Látsz szemüveg nélkül? — tudakolta Kissy. 


— Ppp-ppersze — motyogta Jacgues némileg bizonytalanul. — 
Szakállas pofa. Oké. Ki ez? 

— Ezt szeretnénk megtudni tőled. 

— Hát... figyu, én... szóval nekem lövésem sincs, ki ez a ma- 
nó. 

— A fotó ott készült a melőhelyeden... vagyis a volt melóhe- 
lyeden, és a manó zenész. Valószínűleg. 

— A meló... a meló... milyen melóhelyemen? 

— Az építőipari cégnél. 

— Ép... ép... ép... várjál már, én soha nem melóztam olyan 
cégnél. De frankón. 

Kissy összezavarodott. 

— Te vagy Jacgues? 

— Én... aha... 

— A portás azt mondta, jöjjünk ide és keressük Jacgues-ot. 

— Aaaa... ÖÖÖ... 

— Szólalj már meg! 

— Igen, igen, oké, oké! Figyu, az uncsitesómat is így hívják, 
és ő melózott ott, olyan izét vezet, tudjátok. 

Nem tudták, de ez nem zavarta őket. 

— Itthon van? 

— Aha... itthon, igen... beszélni akartok vele... 

— Persze — mondta Kissy, a srác pedig téblábolt az ajtóban, 
amíg Maverick oldalba nem bökte egy ujjával. Akkor megug- 
rott és berohant a lakásba. 

Vártak. Maverick néhányszor elhúzta a kezét a homloka előtt. 
Kissy bólintott. 

Végre megjelent a másik srác. Piros ing, fehér nadrág, rövid 
szakáll. Ez tényleg tudhat olyan izét vezetni. 

— Engem kerestek? 

— Te vagy Jacgues, Jacgues uncsitesója? 

— Aha. 

— Ismered ezt a manót? 

Maverick fölmutatta a telefont megint. A srác megnézte. 

— Láttam már. 

— Mit tudsz róla? 

— Semmit. Nézzétek, nekem semmi közöm az ő dolgaikhoz. 

— Milyen dolgaikhoz? 


Jacgues, Jacgues uncsitesója, aki olyan izét vezet, elhúzta a 
tenyere élét a nyaka előtt. Kissy egy pillanatra megzavarodott. 
A szakállas pofa gégész? 

Aztán rájött, hogy nem. 

— Nekünk csak annyi kell, hogy hol találjuk. 

— Halvány lilám sincs. 

— Akkor hol találunk bárkit, akinek van lilája? 

— Se. 

— A nevét tudod? 

— Nem. 

— Hol láttad? 

— Van egy banda, akikkel egyszer zenéltem, és ő hozott nekik 
valami cuccot. 

— Mármint hangszert? 

Jacgues megcsóválta a fejét. 

— Nézd, nekem nincs közöm semmilyen anyaghoz. Ezért is 
léptem le. 

— A bandát hol találjuk? 

— Fogalmam sincs. Egy éve leléceltek. Várj csak. Az egyik- 
nek tudom a nevét. Luc Montrouge. Talán így megtaláljátok. 
De hogy ő tudja-e ennek a fejnek a nevét, azt nem tudom. 


A troyes-i telefonkönyvben három Montrouge volt, a két egér 
hát fogott egy taxit és elindult. Az első címen apró idős hölgy 
nyitott ajtót. 

— Jó napot, asszonyom. Kissy Chaton vagyok. Van önnek egy 
Luc Montrouge nevű rokona? 

A néni megriadt. 

— Az unokám. Mi történt vele? 

— Nem tudom, asszonyom. Őt keressük. Tudja, hol találom? 

— Hát... tudom, hogyne. Dijonban él. 

— Az egy kicsit messze van ahhoz, hogy egy-két kérdésért 
odaszaladjunk. Tudja a telefonszámát, madame? 

— Hát persze. 

— Nem kívánom, hogy ismeretlenül megadja nekem. Lenne 
kedves fölhívni, hogy néhány kérdést tehessünk fel neki? 

— Kérem... jöjjenek be. 

Bementek, megálltak a nappali ajtajában, a hölgy beljebb in- 
vitálta őket. Leültek. 


Az unoka szerencsére fölvette a telefont és hajlandó volt 
megnézni a képet, amit átküldtek neki MMS-ben. Nem tudta a 
pasas nevét, de azt igen, hogy Troyes-ban hol dolgozik: sofőr 
egy Bichon nevű fuvarozónál. 

A két egér megköszönte a felvilágosítást és a néni segítségét, 
és csakhamar kiszálltak a taxiból a rue d" Austerlitz és a rue des 
Chaumiéres sarkán. 


Először negyedórát várakoztatták őket, mondván, hogy Bichon 
úr tárgyal valakivel. Aztán a valaki elment és Bichon úr telefo- 
nált még negyedórát. Közben megint jött hozzá valaki, akit a 
titkárnő beengedett, mivelhogy ő már be volt jelentve. Amikor 
ez a valaki már tíz perce bent volt, Kissy kisétált a folyosóra és 
fölhívta a céget. A mellékválasztó automatának beütötte a ti- 
zennyolcast, mert látta, hogy a titkárnő ezt nyomja meg, ami- 
kor a főnökkel akar beszélni. 

Foglalt volt. Kinyomta, félpercenként újra próbálta. Néhány 
percig eltartott, hogy felvegyék. 

— Bichon. 

— Chaton — vágta rá. — Beszélnem kell önnel, sürgős ügyben. 

— Tessék. 

— Személyesen. 

— Kérem. Az irodámban megtalál este hétig. 

— Azonnal indulok — felelte Kissy nagyon őszintén. 

— Rendben — felelte a főnök és letette, nyilván abban a hi- 
szemben, hogy a telefonáló most valahol autóba ül és odakocsi- 
kázik, aztán bejelentkezik a titkárnőnél. 

Kissy ehelyett sarkon fordult, beszáguldott az irodába és föl- 
tépte a főnöki iroda ajtaját. 

— Jó napot. 

— Hé! Ki maga? 

— Kissy Chaton, most mondtam a telefonban, hogy azonnal 
indulok. Beszélnem kell magával. Lenne szíves magunkra 
hagyni? — fordult az íróasztal előtt ülő, öltönyös férfihoz. — 
Csak egy perc. 

— Magánál aztán zajlik az élet — mondta az, és föltápászko- 
dott. — Minden elismerésem. 


Kissynek nagyon nem tetszett, hogy ezt a mondatot a vendég 
úgy tette hozzá, hogy végignézett az ő alakján. De nem szólt 
semmit. 

— Ki a fene maga és hogy képzeli, hogy betör az irodámba?! — 
dörgött a főnök. Elég nagydarab pasas volt. 

— Készséggel válaszolok, de gyorsabban végzünk, ha maga 
válaszol nekem. Ismeri ezt az embert? 

— Maga rendőr? 

— Nem. Egy polgári alapítványtól jöttünk. 

Maverick szó nélkül mutatta föl a telefonját megint. 

— Ismerem. 

— Neve, címe? 

— Miért érdekli? 

— Mert a fénykép egy bűncselekmény helyszínén készült. 

— Miféle büncselekmény? 

— Nemi erőszak. 

— Aha. És én most köteles vagyok megmondani magának a 
nevét és a címét? 

— Dehogyis. Ha kívánja, elmegyünk. 

— Kívánom. Viszlát. . . 

— Viszlát negyedóra múlva. Visszajövünk a rendőrséggel, 
akik végignézik a nyilvántartást, és elmennek az összes alkal- 
mazottjához és üzletfeléhez. Jó reklám lesz a cégnek. 

Kissy elindult kifelé. Maverick nem mozdult. 

Bichon úr sóhajtott. 

— Várjon. 

Lefirkantott valamit egy cédulára. 

— Tessék, és most tűnjenek el. 


A taxi egy külvárosi ház előtt rakta le őket. A csengetésre egy 
nagydarab férfi nyitott ajtót, neki is volt szakálla, de nem is ha- 
sonlított. 

— Bertrand Philippe-et keressük. 

— Arra hátul. A műhelyében — mutatta. 

A két egér besétált, át egy udvaron, amit mindenféle kacat 
borított, főleg szétszedett autók darabjai meg rozzant bútorok. 
A mutatott irányban egy öreg épület volt, odabaktattak, benéz- 
tek a nyitott ajtón. 

— Philippe úr? — kiáltott be Kissy udvariasan. 


— Itt vagyok hátul — felelte egy mély basszus. — Ahol a piros 
lámpát látják! 

Beléptek, megkerültek egy vén esztergapadot, és egy pillanat 
múlva megnyílt a lábuk alatt a föld. Éles sikoltással zuhantak a 
mélybe. 


— Jól vagy, egérke?! 

— Aha... jól, és te? 

— Én is... 

Fény gyulladt a Jerry-telefonokon, körülnéztek. Jókora szo- 
bában voltak, ahol nem volt semmi a világon. Egyetlen bútor 
sem, még egy lámpa sem. 

— Pince — kopogta Maverick morzéban a padlón. 

— Titkos csapóajtóval — morzézta vissza Kissy. — Éreztem, 
ahogy megmozdul alattam. 

— Bichon áruló. Fölhívta. 

— Igen. 

— Nincs térerő — nézte Kissy a telefonját. — Akit ide bezárnak, 
nem tud segítséget hívni. 

— Nyilván fémből vannak a falak. 

Fölkeltek, körbejártak. Találtak egy ajtót, de nem tudták ki- 
nyitni. 

— Tizenöt negyven — kopogta Kissy. — Troyes-ban nem isme- 
rünk senkit. Legalább tíz perc, mire idecsődülnek. 

— Ráérünk — vont vállat Maverick. — Szeretnék elbeszélgetni 
ezzel a három úrral. 

— Aha, aki beengedett, az is nyilván cinkos. 

— Ha kinyitják az ajtót, mindketten be fognak jönni — közölte 
Maverick elégedetten, a kopogós morzéról áttérve az ujjas 
morzéra. — Enyém a kisebbik, tied a nagyobb. 

Kibújt a hátizsákja szíjaiból és letette a csomagot a sarokba. 
Kissy követte példáját, nála volt az Enterprise doboza is. 

— Azonnal döfj — kopogta Kissy. — Nincs könyörület, láttad a 
képeket, ez az alak végtelenül aljas. 

— Nem gond. Fölküldjük a gépet? 

— Minek? 

— Találhat egy egérutat. 

— Akkor bogarat küldjünk föl. 


Felröptettek egy bogarat, néhány percig keresték a kiutat, de 
nem találtak semmit. A csapóajtó Jól illeszkedett. 

— Sebaj — kopogta Maverick. 

Eltették a bogarat, leültek az ajtó mellé és vártak. 

— Ha nem jönnek le — ujjmorzézta Maverick —, akkor elmarad 
a verekedés. Minket legfeljebb tíz perc alatt megtalálnak. 

— Aligha, mert az már letelt. 

— Hát akkor húsz perc alatt. 

Vártak. Nem jött senki. Közben beszélgettek, végig morzé- 
ban, még egyetlen szót se szóltak, amióta idelent voltak. A te- 
lefonokat kikapcsolták, bár a hátizsákjukban volt tartalék aksi 
1s. Sötétben ültek, egymás karján kopogták a morzét. 

Eltelt egy óra. 

— Ez így nem lesz jó — morzézta végül Kissy. — Nem jön sen- 
ki, se a shindyk, se a rendőrség, mi van itt? 

— Másszunk ki - javasolta Maverick. 

— Hogyan? 

— Nem tudom. De valami hiba van a dologban, ha ennyire 
nem jönnek. 

Eltöltöttek pár percet azzal, hogy Maverick világított, Kissy 
pedig megpróbálta szétszedni a lenti ajtó zárját. Szerszám volt 
náluk, nem is kevés, a jól felszerelt alapítványi kisegér olyan, 
mint egy mozgó szerelő, legalábbis ha helikósdobozt is visz 
magával. De az ajtóval nem boldogultak. 

Maverick végül fölfelé mutatott. 

Kissy fölnézett és vállat vont. Rátette jobb kezét a társa fejé- 
re. 

— Lehet, hogy ott könnyebb — kopogta. — Ha semmi se tartja 
az ajtót, akkor lecsapódik. Láttunk egy reteszt a bogárral. 

— Aha, de hogy mozdítsuk el? 

— Az Enterprise-nak talán sikerül. 

Fogtak egy tartalék merevítőlécet, rászerelték a gépre úgy, 
hogy függőlegesen kiálljon, magasabbra, mint a rotorok, és fel- 
küldték a helikoptert. De nem volt elég ereje, hogy elmozdítsa 
a reteszt. 

— Hogy zárták ezt be? 

— Fent nyilván van egy erre való szerkezet. Csak azt mi nem 
érjük el. 


— Megvan - koppintott Maverick Kissy fején. — Hozd le a gé- 
pet, csak az áramot pocsékoljuk, úgyse fogja tudni elmozdítani. 
Ide több erő kell. Tudom már, honnan. 

A helikósdobozban volt egy tekercs villanydrót is, vékony, 
amilyen a helikopterszereléshez kell. Maverick gyorsan hurkot 
csinált a végéből. 

— Ez elszakad — nézte Kissy. 

— Hátha nem. 

Fölerősítették a drót végét a gépre, a hurok kiállt felül. Az 
Enterprise odaröppent, és kísérletezés nélkül, egy pillanat alatt 
beakasztotta a hurkot a retesz nyelvébe. Kissy elismerően bó- 
lintott. Mavericknek ez semmiség, virtuóz pilóta. 

A gombolyag lent maradt. A helikót letették a földre, a gom- 
bolyaggal a falhoz mentek és húzni kezdték. Nem szakadt el. 

— Megmozdult? — koppintotta Kissy. 

— Fogalmam sincs. Fölmegyek, megnézem. 

Felküldött egy bogarat. Igen, a retesz nyelve megmozdult. 
Kissy végtelen óvatossággal húzta tovább. 

— Mindjárt — kopogta Maverick. — Készülj tűzharcra. A vál- 
ladra koppintok, amikor eltűnik a nyelv. 

De ez még időbe telt, mert a retesznyelv egy időre elakadt. 
Kissy percekig kínlódott vele. Végül a hatalmas vasajtó borzal- 
mas robajjal, döngve lecsapódott. Mire a zaj elhalt, a bogár már 
kirepült a magasba, a fényárba borult veremben pedig a két 
egér töltött fegyverrel figyelt. 


Két bogár száguldott körbe a műhelyben, majd a telken. Sehol 
senki. Roncsautók, lomok, kacatok. 

— Ezek itthagytak minket — mondta Kissy most már fennhan- 
gon. 

— Itt. Teremtsünk kapcsolatot a bázissal. 

Most már könnyű volt, az ajtónyílás alatt volt már térerő. 

— Nagyjából félúton vagyunk hozzátok — közölte Martin 
azonnal, ahogy becsatlakoztak, morzéban persze. — Mi a hely- 
zet? 

— Jól vagyunk — felelte Kissy élőszóban, és elmondta körül- 
ményeiket. — Megpróbálunk kimászni innét. 

— Oké. Legyetek óvatosak. A bázis átveszi az Enterprise irá- 
nyítását, csak küldjétek ki a veremből. 


Kiküldték, és a gép őrhelyet foglalt el a kapunál, minden 
mozgást látni fog. Ők pedig mérlegelték, hogyan juthatnának 
ki. Hiába tartanak bakot egymásnak, nem érik el a lelógó ajtó- 
szárnyat. Hát felküldtek egy bogarat, nézzen körül. 

— Nézd, egy létra — mondta Maverick. — Ez pont jó lesz ne- 
künk. 

A létra egy oszlopnak támasztva állt, a verem nyílásától más- 
fél méterre. 

— Jó, és hogy hozod le ide? 

— Lássuk csak. Mi van, ha megkérem ezt a helyes kis traktort, 
hogy lökje bele a verembe? 

Kissy pár pillanatig tanulmányozta a bogár által látott képet. 
Aztán Maverick lehozta a bogarat elemcserére. 

— Jó, próbáljuk meg. De hogy fordítod el a kulcsot és nyomod 
le a pedált? 

— Nincs pedál, ez elektromos traktor. Csak le kell nyomni az 
indítógombot. 

— Negatív, India Golf — szólalt meg Martin. — A kerék állásá- 
ból azt látom, hogy a traktor az oszlopnak fog menni, nem a 
létrának. 

— Ez mennyire biztos? 

— Száz százalék, egérke, mérnök akarok lenni, nem? 

Pár perc alatt kiderítették, hogy a kormányt nem tudják elfor- 
dítani. Nincs mód, hogy a helikókkal drótot tekerjenek rá, és 
valószínűleg az Enterprise-nak se lenne ereje, hogy elfordítsa. 

— Várjunk csak, hisz lehet ezt egyszerűbben is — mondta Nim- 
by. — A létrát kell meghurkolni. Csakhogy elég hosszú-e? 

A dróthurok leesett a reteszről, amikor az ajtó lecsapódott, 
így azzal nem volt gond. Fölvitték a drót végét és berepültek a 
létra két felső foka közé, a bogár tett pár kört, elengedni nem 
tudta — mindegy, legfeljebb odavész a bogár. Meghúzták a dró- 
tot. Néhány kísérlet után a létra eldőlt, átbillent a verem szélén 
és lezuhant, ők felkészülten félreugrottak előle, s a létra nagy 
csattanással földet ért. 

— Ez az! Cin-cin! 

Kétméteres falétra volt, a verem mélységénél sokkal keve- 
sebb, de kétágú. Középen lánc tartotta össze a két felét. A bo- 
gár lógva maradt a létrafokon, semmi baja sem esett. 


— Oké, ezt leszedjük — nézegette Kissy —, de akkor már nem 
tudjuk fölállítani, és akkor se elég, ha mégis tudjuk. 

— Meg kell próbálni — felelte Maverick. 

Kicsavarozták a láncot és kinyújtották a létrát. A végét fémle- 
mez tartotta össze. Így négy méter. De egy-másfél méter még 
hiányzott, hiszen nem tudták függőlegesen állítani. Nekitá- 
masztották a csapóajtónak, de az kilengett, amikor Maverick 
elkezdett fölkapaszkodni. 

— Ha meg a falnak támasztjuk, hogy érjük el a kijáratot? 

— Így sem érjük el. Függőlegesen kellene, pont a... megvan. 
Gyere csak! 

Kissy tartotta a létrát, Maverick pedig elindult rajta fölfelé. 
Nagyon nehéz volt. 

— Gyorsabban — vezényelt Vanessa. — Fuss föl rajta! 

Maverick fölrohant, mint akit macska kerget, Kissy küzdött 
az egyensúllyal, aztán az egész kibillent és Maverick lezuhant. 
Bukfencet vetett, ahogy tanulta, a létra pedig végigvágódott a 
padlón. 

— Ez nem megy. 

— Amúgy is hiányzik fél méter. 

Tanakodtak tovább, a bázis köröket íratott le egy-egy bogár- 
ral, kerestek valamit, ami még segíthet. Vanessa Beaulieu-ből 
pár percenként bemondta a várható érkezési időt. Még félóra. 

A rendőrséget nem próbálták még egyszer. Amikor a két egér 
telefonja elnémult, az alapítvány azonnal fölhívta a troyes-i ka- 
pitányságot, és ők odaküldtek két rendőrt. Azok egy darabig 
ácsorogtak a kapuban, nyomogatták a csengőt, aztán elmentek. 
A kapitányság meg annyit felelt, hogy kivizsgálják az ügyet. 
Georges rájuk dörrent telefonon, aztán ügyvédet hívott, bepere- 
li őket, de ez most nem érdekes. Kissyéket az alapítványnak 
kell kiszabadítania. 


— Valószínűleg csak este jönnek vissza — dörmögte Maverick. 
Egymás mellett ültek a falnál, fölhúzott térdükre támasztva ál- 
lukat. 

— Vagy egyáltalán nem — felelte Kissy. — Lehet, hogy semmi 
közük ehhez a helyhez. Bichon ideküldött minket, aztán a shin- 
dyt is, de ők amúgy máskor nem is voltak itt. 

— Lehet. 


Mint később kiderült, ez volt a helyzet. 

— Jobb lenne, ha este visszajönnének — mondta a kislány re- 
ménykedve. — Esetleg néhány tagbaszakadt barátjukkal. 

— Jobb lenne — bólintott Kissy. 

— Ha Bichon csapdába csalt minket, akkor tudnia kellett, 
hogy miért keressük Philippe-et. Vagyis felismerte, hogy a 
portré milyen képről lett kivágva. Látta a képet, esetleg jelen 
volt a bűntettnél. 

— Alighanem. 

— Bűnpártoló vagy társtettes. Oda kell küldeni egy egéroszta- 
got. 

— Őt bízzátok rám — szólalt meg a vonalban Yves bácsi. — Az 
én kocsim lassúbb, később érek oda, de elkapjuk a nyakát a fi- 
úkkal, az egyszer biztos. 

— Nahát, Yves bácsi, te is jössz? 

— De jövök ám! Ti mind a gyerekeim vagytok, mindegy, me- 
lyikőtöket dobják verembe, ugyanazt kapják! Jobb lesz, ha 
gyorsan megírja a végrendeletét, már nincs rá sok ideje! 

— Húsz perce — pontosított Vanessa. 


Az egércsapat érkezett elsőnek, egyszerűen benyomták a kaput 
a kocsi orrával, és már ömlöttek is a mikrobuszból az egerek, 
Kissyék látták az Enterprise és a Discovery kameráján, a na- 
gyobbik helikoptert menet közben bocsátották föl, a pilóta bent 
maradt a kocsiban a sofőrrel, négy fegyveres vigyázott rájuk. A 
többiek bezúdultak, egy másik kocsiból is, az egy zöld mikro- 
busz volt, még sose látták. 

Az alapítvány semmit sem kímélve, törve-zúzva vágott utat 
magának a lomok között, egy öreg szekrényt egyszerűen elhají- 
tottak, aztán utánadobtak egy asztalt is. És egyszer csak fejecs- 
kék jelentek meg a verem szélén körben. Most látszott igazán, 
milyen magasan van a felszín: a fejecskék nagyon aprók vol- 
tak. 

— Hű, de mély — mondta Pierrette. — Hahó! 

— Hahó - felelte Maverick. — Sajtot hoztatok? 

— Hoztunk! Gyertek föl érte! 

— Gyertek le! 

— Gyertek föl! 


— Elég már — szólalt meg Nimby. — Egérkék, hol van az az aj- 
tó odalent? 

— Erre — mutatták az irányt. 

— Nem látok lejáratot sehol. Három egér keresse meg, de 
fegyverrel a kézben, és mindig fedezzétek egymást. Ti nézze- 
tek körül, hogy mit használhatunk létraként, ha itt kell feljönni- 
ük. Mindenhová csak harckészültségben! 

Egykettőre kiderült, hogy nincs több létra a közelben, volt vi- 
szont egy irodaféle bódé, ami fából készült, és egy csomó szer- 
szám hevert ládában. A fiúk baltát ragadtak és elkezdtek desz- 
kákat hasogatni a bódé oldalából, aztán összecsavarozták őket 
géppel, többszörösen, és hosszú deszkacsíkot kaptak. Majd 
fogták a baltát és lépcsőfokokat vágtak a csík élébe. Leeresztet- 
ték a verem mélyére, letámasztották, közben Molly már dobott 
kötéltekercset is. Ők fent rögzítették a kötél végét, Kissy pedig 
lent gondosan átvezette Maverick lába között, oda-vissza, a hó- 
na alatt is, és végül megkötötte. 

— Isten veled — ölelte át a kislány. 

— Bolond, én is jövök. 

A másik tekercset Suzanne dobta, ezt Maverick erősítette 
Kissyre. 

— Kész. Minden zöld — szólt föl. 

— Vettük, Bradbury Landing — felelte Nimby. — A kisebbik 
induljon, mi pedig tartsuk, de feszesen ám! Minden kész? 

Maverick szépen fölsétált a rögtönzött létrán, és ő is fogta a 
kötelet, amíg feljött Kissy is. Az egerek körülugrálták őket, a 
nyakukba borultak. 


Amikor Maverick haladt fölfelé, Yves bácsiék akkor érkeztek 
Bichon cégéhez, azzal az autóval, ami lassúbb volt — mert egy 
irdatlan nagy teherkocsi volt. A kaput zárva találták, de Yves 
bácsi lassítás nélkül kidöntötte, aztán úgy fékezett a falnál, 
hogy a kocsi orra már nyomta a nagy portálüveget. A kocsiról 
négy nagydarab férfi szállt le. Az ajtó is zárva volt, de az üveg 
mögött embereket láttak, hát Ali egyszerűen belecsapott egy 
nagy csavarkulccsal. 

— Hol van Bichon? — rontott be Yves bácsi. A titkárnő reszke- 
tett, mint a nyárfalevél. — Hol van?! 


Megtalálta a főnöki irodát — zárva volt az is. Victor megfogta 
a kilincset és kitépte az ajtót a helyéből. Bent senki. De megta- 
lálták Bichont, a garázsban, éppen az autójába akart beszállni. 
Az autószerelők karon fogták és leültették a motorházra. 

— Picim — mondta Victor, alighanem az egyik legnagyobb da- 
rab ember az országban. — Nehogy kétszer kelljen megkérdez- 
nem. Hol van Bertrand Philippe? 

A pasas nyüszítve beköpte azt a címet, ahol a két egeret fog- 
ságba ejtették. 

— Ott már nincs, picikém! 

Bichon köpött egy másik címet. Betuszkolták a kocsijába há- 
tulra, beültek és indultak. 


Az egész troyes-i kapitányságnak leesett az álla, amikor beron- 
tott négy autószerelő, magukkal rángatva három jól megter- 
mett, de a félelemtől vinnyogó embert, és a vezetőjük bömböl- 
ve követelte, hogy a legmagasabb rangú rendőr jöjjön oda, de 
nagyon gyorsan! Amikor odajött egy alezredes, az azt kapta a 
képébe, hogy micsoda közbiztonság van ebben a városban, két 
lányt egy pedofil bűnbanda csapdába ejt egy kazamatában, 
mintha a középkorban lennének, és amikor a jogvédők értesítik 
a rendőrséget, azok meg se moccannak, aztán az állampolgá- 
roknak kell kiszabadítaniuk a gyerekeiket, és ő az üzlete után 
nem csekély összegű adót fizet, amiből ezeket a tohonya, tre- 
hány, korrupt, tehetségtelen, ostoba barmokat eltartják, akik 
becsöngetnek a bűnözőkhöz, aztán elmennek, nem akarják Za- 
varni szegény bűnözőket a sok munkában, hát most ő az adófi- 
zetés után megmaradt pénzén föl fog venni egy jó ügyvédet, és 
úgy bepereli ezt a kócerájt, hogy összedől az egész! 

A lilára gyúlt nyakú alezredesnek ötperces küzdelmébe telt, 
hogy a dühöngő embertől végre megkérdezhesse, hogy hát mi 
is történt voltaképpen. Yves bácsinál volt egy Jerry-telefon, 
aminek a túlsó végén ott voltak a D" Aubisson nővérek, és ellát- 
ták a bácsit videóanyaggal az elbeszéléshez. Sokáig beszélt. 


Az alapítvány kivételesen nem a shindykkel foglalkozott. A 
helyszínt vizsgálták át, apróra, néhány perc után már a helyi 
katasztrófavédelmet is kihívták, és ők történetesen ki is jöttek. 
A veremben talált ajtóról kiderült, hogy nem vezet sehová, egy 


villamos szerelvényeket tartalmazó szekrény van mögötte. A 
verem valami olyasmi volt, amit Yves bácsi is használ, hogy a 
kocsik aljához tudjon férni, csak ez valamiért sokkal mélyebb. 

A főépület pincéjét is átkutatták, végigkopogtatták a falakat 
és a padlót, egy helyen üreget véltek hallani, hát a katasztrófá- 
sok kibontották csákánnyal, de csak rossz minőségű volt a fala- 
zás. 

Két órát töltöttek ezzel, de nem találtak semmit, azazhogy 
senkit. Itt biztosan nincs elrabolt gyerek. 

Végül kezet fogtak a katasztrófásokkal és visszaültek a kocsi- 
jaikba. Három kocsiba, a Jerry mikrobusza mellett egy másik 
állt, amit Yves bácsi kerített hamarjában, egy kuncsaftjáé, a te- 
herautó meg egy másiké. 

— A villamos traktort mégiscsak el kellett volna indítani — tű- 
nődött Maverick, mialatt beszálltak. 

— Hát megj vissza és indítsd el — felelte Martin. 

— De helikopterrel! 


Kissy csillogó szemekkel figyelte, amint Vanessa vágókorong- 
gal nyílegyenes, egy centi széles csíkokra szeli a tésztát, aztán 
egyenként megfog és visszahajt minden második csíkot, egé- 
szen a tésztalap túlsó széléig. Aztán vett egy csíkot a másik tál- 
cáról, és keresztben ráfektette a vissza nem hajtott csíkokra, 
oda, ahol a visszahajtott csíkokkal találkoznak. Majd kiegyene- 
sítette a visszahajtott csíkokat, és rájuk fektetett keresztben egy 
újabb csíkot. Megint visszahajtotta a csíkokat, de most azokat, 
amik az előbb nem voltak visszahajtva, és csak odáig, ahol a 
második keresztcsíikkal találkoztak. Ezt folytatta a tálca egész 
hosszában, míg végül egy olyan dolog feküdt előtte, ami meg- 
ejtően olyan volt, mint egy szövet, de tésztából volt. 

Kissy remegő fülekkel utánozta, s a többiek is, Franconville- 
ben, Beaulieu-ben és Kielben. 

— Akármit kitalálhatunk, egérkék — felelte éppen Nimby, ami- 
kor a rácsozat végére értek. — Küldhetünk szondát a Marsra. 

— Már küldtek — jegyezte meg Molly. 

— Az amerikaiak igen, de Kisegérföld még nem. Vagy küld- 
hetünk egeret a Holdra. Embert már küldtek, de egeret még 
nem. 


Ez logikusan hangzott. Vanessa ekkor a rács közepére he- 
lyezte a darált húsból meg zöldféléből való hengert, és az alatta 
fekvő fóliát felemelve kezdte ráhajtogatni a tésztaszövetet. 

— Vagy mondjuk energiává alakíthatnánk az anyagot — foly- 
tatta Nimby. 

— Milyen anyagot? — kérdezte Jacgues. 

— Bármilyet. Az einsteini alapképlet szerint az energia egyen- 
lő a tömeg és a fénysebesség négyzetének szorzatával. Mennyit 
nyom ez a pizzatekercs, fél kilót? Ha az egész anyagmennyisé- 
get energiává tudnánk alakítani... össze tudod szorozni, Kissy? 

Kissy fölkapta a fejét. Nimby már megint őt használja számo- 
lógépnek. 

— Mármint mit mivel? 

— Ötszáz gramm szorozva háromszázmillió méter per szekun- 
dum a négyzeten. 

— Szent merevlemez... háromszázmillió az egy kilencjegyű 
szám, háromszor tíz a nyolcadikon, akkor kilencszer tíz a tizen- 
hatodikon, szorozva ötszázzal az... négy és félszer tíz a tizen- 
kilencediken, de micsoda? 

— Joule, kisegér hölgyeim és uraim. Ebből már át lehet számí- 
tani kilowattórára vagy bármire, de javaslom a megatonnát, 
mert ez annyi energia, mint egy atombomba. 

— Akkor rakjuk be az atombombáinkat a sütőbe — javasolta 
Vanessa. 


A doktor végül elszánta magát: a bástyával leütötte a g gyalo- 
got. A ceremóniamester levette a falitábláról a gyalogot és a 
helyére tette a bástyát. 

Kissy édeskeveset értett a sakkhoz, de a tábla általános képe 
neki azt mutatta, hogy sötét, vagyis a doktor egyre rosszabbul 
áll. A tábla világos felőli felén már egyáltalán nem maradt más 
sötét bábu, csak ez a bástya. Igaz, a hatodik és a hetedik sorban 
még öt is volt belőlük, de abból egy a király, egy futó, a többi 
mind gyalog. És több figurája a doktornak nem is volt. 

Nigue rövid gondolkodás után előretolta bástyáját a hetedik 
sorba, közvetlenül a király mellé. A huszár védte. Kissy látta 
lelki szemeivel, amint a világos bástya odasétál a sötét király 
mellé, aki udvariasan bólint neki, hiszen úriember persze, de 
nem felejtette el, hogy ez a bástya pár lépéssel korábban már 


kinyírta egy emberét, és most őt fenyegeti, de nem tehet sem- 
mit ellene, mert b5-ön ott áll a huszár, nyugodtan üldögél a lo- 
ván, épp csak megigazítja kicsit a kardját, hogy a felség lássa, ő 
figyel mindenre. 

A király hátrált a nyolcadik sorba. A bástya leütötte az a7-en 
álló gyalogot, logikus volt, minek az oda? Különben is minden 
megölt ellenségért jár a prémium. A doktor hátrébb hívta a sa- 
ját bástyáját az ötödik sorba, ezzel Nigue ott álló gyalogjait fe- 
nyegetve, illetve ha az e5 gyalog elesik, akkor már Nigue hu- 
szárját. Márpedig neki sincs már több tisztje, csak a huszár és a 
bástya. Nigue is erre gondolhatott, mert ellépett a huszárral, 
amire a doktor királya lépett egyet a bástya felé, Kissy nem ér- 
tette, hisz úgyse éri utol. Nigue leütötte az e6 gyalogot, ezzel 
fenyegetve a doktor bástyáját, aki válaszul Nigue h-gyalogjával 
végzett. Nigue bástyája átszelte a táblát, a7-ről g7-re vonult és 
leütötte a doktor utolsó előtti gyalogját és megtámadta a futó- 
ját. A doktornak már csak négy figurája maradt — az egérnek 
bezzeg hét is volt még. 

A futó elvonult a veszélyzónából, Nigue pedig előretolta a 
bástyáját: sakk. 

Kissy nem értette, miért áll fel a doktor és nyújt kezet Nigue- 
nek. A király b7-re és d7-re is elléphetett volna. Aztán a doktor 
bejelentette, hogy feladja. Nigue első versenyjátszmáját meg- 
nyerte. A közönség tapsolt. 

— Nagy voltál, egérke — rajongta körül Molly, amikor a ver- 
senyző közelébe jutottak végre —, csoda klassz volt, amikor a 
királynőddel lecsaptad a királynője fejét, és a szép díszruhája 
csurom vér lett! 

— Ne üvölts már, egérke — csitította Kissy a lelkes kisegeret, 
mert az egész közönség őket nézte, és macska is lapulhatott ép- 
pen köztük; de azért magában megállapította, nemcsak ő kép- 
zelte el harciasabban az eseményeket. 

— De aztán agyontaposta a királynődet a lóóóó — ujjongott 
Molly, szemlátomást nem zavarta, hogy az éppen a társa kárára 
történt, mindegy, csak a vérszomját kielégíthesse —, akiből ké- 
sőbb a futóval csináltál lókolbászt! 

Kissy el volt képedve, ő az egész játszmából csak arra tudott 
visszaemlékezni, hogy a doktor feladta. 

— Te ezt így megjegyezted? 


— Még föl is írtam! 

— Minek, egérke — nevetett Nigue —, a verseny összes játsz- 
mája fönt lesz a szervezők oldalán. 

— Nem baj, ezt papírra írtam kézzel, majd aláírod, ha világ- 
bajnok leszel, eladjuk jó pénzért. 

Mire kinyitották a szájukat, a kislány eltűnt, egy szempillan- 
tás alatt, mint a kengyelfutó gyalogkakukk, s egyszer csak a te- 
rem túlsó végén tűnt fel, kezet rázott a doktorral, nyilván gratu- 
lált a szép játszmához, autogramot kért, effélék. Nem lehetett 
bírni vele, jó, hogy elhozták, színt visz ebbe az egész... 

— Nagyon unod, egérke? — kérdezte Nigue részvéttel. 

Kissy tudta, hogy egy alapítványi kisegér nem szomorítja el a 
társát azzal, hogy amit ő szenvedéllyel csinál, az unalmas. 
Egyébként udvariatlanság is lenne, ha erre a kérdésre igennel 
felelne. 

— Igen — bökte ki abban a pillanatban. 

Nigue nevetett. 

— Hát menj el nyugodtan. Az első játszmámat megnézted, 
szurkoltál, ne aggódj miattam. 

— Én maradok — közölte Molly —, hátha a következő játszmá- 
ban gyaloggal ölsz királynőt. Az sokkal alacsonyabb, alulról 
döfi a kését a... 

— Igen, igen — Kissy gyorsan rátenyerelt a kislány szájára, mi- 
előtt kidobják őket a teremből —, nem lett volna szabad hagyni, 
hogy Elke tanítson meg téged sakkozni. 

— Nem ő tanított, már tudtam régebben is. 

— De valahogy mégis átvetted a látásmódját. Nem, egérke, itt 
maradok és megnézem a következő játszmádat is. Valakinek 
vigyázni kell a kisegérre, le ne öljön mindenkit nagy lelkesedé- 
sében. 

Nigue második játszmája megegyezéses döntetlen lett a negy- 
vennegyedik lépésben, és végre mehettek pizzázni. 


Sors de la nuit, de la mer et du temps 
Revis les légendes gue porte le vent 
Va vaincre le mystere, la faim, le froid 
Suis Spartakus, Bob, Arkana... 


— Jó, de jobban ereszd ki a hangod! Szóljon! 


Oh toi, enfant du ciel marche sans effroi 
Dis nous gue demain il revivra 

Sors le Shagma, le soleil de Voubli, 

Des mondes engloutis ... 


— És most mindent bele, hadd zengjen! 


Suis les mondes engloutis 

Jusgu "au creux de la Terre 
Enfant pars et vole avec nous 
Au fond des univers 

Enfant suis les mondes engloutis 
Jusgu "au creux de la Terre... 


— Most jó! 


Suis les mondes engloutis 
Jusgu "au creux de la Terre 
Enfant pars et vole avec nous 
Au fond des univers! 


— Ez az, köszönöm, nagyon klassz volt — dőlt hátra Frankie. — 
Nagyon Jó voltál, Céline, csak félted a hangodat, nem adod be- 
le az egészet, tartalékolsz. Nem kell. Lesz hangod később is, te 
csak ne aggódj emiatt. Most továbbmegyünk, aztán megpróbá- 
lod újra, jó? Oké. Ki a következő? 

Kissy besétált középre, biccentett. 

— Kissy Chaton. 

— Szia... hm, téged már láttalak valahol. 

— Fölléptem itt-ott. 

— Oké. Akkor lássuk, fogd a mikit és indulj! 

Megszólalt a zene, és vele Kissy is. 


Toi, enfant de la Terre, écoute moi 

Toi gui as le secret du Shagma, 

Dans toutes les strates et les mondes engloutis 
Suis Spartakus, Bob, Rébecca... 


— Jó, menj tovább! 


Oh vous, enfants de lumiére suivez moi 
Vous gui connaissez notre passé 

Vers Arkadia, vers les mondes engloutis 
Pour nous sawver la vie... 


— Jó, álljunk meg — nyomta ki Frankie a lejátszót. — Bocs, de 
még egy csomóan várnak, és a te hangod egyszerűen tökéletes 
ide, meg van véve. Innentől el is mehetsz, ha akarsz, csak azt 
kérem, hogy este hatra legyél megint itt, és megcsináljuk a fel- 
vételt, Jó? 

— Inkább maradnék, tetszik, ahogy dolgoztok. 

— Kösz. Várj már, voltál te két éve Amszterdamban azon a 
hogyhívják rendezvényen? 

— Életemben nem jártam Amszterdamban, de biztosan szép 
város. 

— Akkor nem tudom, hol láttalak. Hopp, és Troyes-ban nem 
te voltál? Aviciit énekeltél, nem? 

— De! Én voltam. 

— Lám csak, mégis tudok én valamit. No jó, kérem a követke- 
zZőöt. 

Egy órába telt, mire elfogytak a jelentkezők, heten maradtak 
Kissyvel együtt, bár a kiesettek közül is többen ott maradtak a 
próbateremben. 

— Oké, gyerekek. Mindenkinek köszi mindent, szuperjó volt 
mindenki, hatkor fölvesszük a dalt, addig még van egy órátok, 
csak el ne csellengjetek, jó? Itt találkozunk. Köszi, sziasztok. 
Figyu, te várnál még egy percet? — nézett a srác Kissyre. A töb- 
biek lelkes zsibongással kirajzottak. 

Frankie az állával rátámaszkodott a széke támlájára, fordítva 
ült rajta. Kissy egy hirtelen ötlettel odahúzott egy széket vele 
szembe, ő is fordítva ült rá és rátámaszkodott a támlára. 

— Ide figyelj, ha most az jön, hogy én egy óriási tehetség va- 
gyok és te fogsz engem kibontakoztatni. . . 

— Hát most az jön, hogy megköszönjem — felelte a srác —, 
mert neked köszönhetem a karrieremet. Én már tudom, hogy 
hol láttalak, csak te nem jöttél még rá. Már jóval Troyes előtt. 

Kissy megbillegette füleit. 

— Mennyi ideig voltál gyerekszínész? 

— Én?! Gyerekszínész? 


Kissy szeme nagy és kerek lett, és a füle is. 

— Szóval semeddig. Sejtettem. Duma volt, mi? 

Kissy zsebében megmoccant a bicska, bár valójában nem lesz 
rá szükség, a srácot két ujjal elintézi. Valamit számon akar kér- 
ni rajta. Azt lesheti, egy Jerryn számon kérni valamit... no jó, 
legfeljebb néhány kifosztott hűtőszekrényt. 

— Nem hiszem, hogy emlékeznél a nevemre, pedig bemutat- 
koztunk egymásnak. Édouard Adam. A Frankie művésznév, az 
később lett. Szóval én már régóta énekeltem azelőtt is, hogy ta- 
lálkoztunk, meg szintiztem, meg ilyenek. De soha nem volt 
merszem jelentkezni sehová. Aztán ahogy ti megcsináltátok azt 
a szereplőválogatást, igazi nagy sztárok, de totál közvetlenek és 
kedvesek voltatok... akkor megjött hozzá a kedvem, és az se 
vette el, hogy egyszer csak letartóztatták az egyik fazont és vé- 
ge lett az egésznek. 

Kissynek hirtelen fény gyulladt diónyi fejecskéjében. 

— A Százas! Cergy, az építkezés! 

— Hát az építkezés sorszámára már nem emlékszem -— értette 
félre Frankie a Százast. — Igen, Cergy. Pár nappal később je- 
lentkeztem egy tehetségkutatóba, és hát most... itt vagyok — 
hajtotta félre a fejét azzal a jellegzetes mozdulattal, amit Kissy 
már ismert a klipjeiből. 

— De te ki voltál ott vagy hol voltál? 

— Én voltam az a srác, aki a névsor alapján beszólította az 
embereket. Látom, nem emlékszel. Nincs is mire. Egy munka- 
ruhás, műanyag sisakos muki voltam, százával nyüzsögtek ott 
ilyenek. Erre jöttem rá aznap. Ti besétáltatok oda, magabiztos, 
elszánt gyerekek voltatok, gyerekszínészeknek mondtátok ma- 
gatokat, amit nem tudtam, hogy elhiggyek-e... volt köztetek 
egy magas, szőke, az úgy mutatkozott be, mint egy világ- 
sztár... 

— Niala — nevetett Kissy. — Emlékszem, egy ismerős kisgye- 
rek nevét mondta. 

— Szóval nem is úgy hívják? 

— Nem hát. Akcióban soha nem mondjuk a valódi nevünket. 

— Ezt nem értem, ne haragudj. 

Kissy fölcsapta az igazolványát. 

— Jerry Alapítvány. Pedofil bűnözőkre vadászunk. 

— Tehát az a pasas az építkezésen... 


Kissy bólintott. 

— Értem... hát... ez sok mindent megmagyaráz. Mindeneset- 
re... szóval én ugyanolyan voltam, mint mindenki más, ti meg 
eredetiek voltatok. Akkor elhatároztam, hogy én is ilyen akarok 
lenni. A tehetségkutatót megnyertem, elkezdtem klipeket for- 
gatni, fellépni mindenfelé, befutottam, sztár vagyok. És imá- 
dom csinálni. 

— Gratulálok — mosolygott Kissy. 

— Én is neked — egyenesedett föl Frankie —, mert most meg- 
csináljuk ezt a rajzfilmdalt, aztán bemutatlak egy-két ember- 
nek, és irány a hírnév. Ha akarod. És ne fázz, nem ágyba akar- 
lak vinni. Hűséges típus vagyok. 


— Az első, amit megtudtam a hírnévről — mustrálta Kissy a saj- 
tokat —, hogy szükségem van egy énektanárra. 

— Hát ezt én eddig is tudtam — felelte anya. — Mit csinálsz ve- 
lük? 

— Vastag szeletekre vágom és egymásra tornyozom, így ni. — 
Kissy nagy hengereket épített a reblochonból, a camembert-ből 
és a raclette-ből. — Csakhogy ezen a szinten ez őrületes pénzek- 
be kerül. 

— Nem lep meg. 

— Frankie beajánlott egy-két tanárhoz, és azt mondta, szóljak, 
ha nem tudom kiköhögni. 

— Ki tudjuk köhögni, úgy hiszem. 

— Cin-cin — hagyta jóvá Kissy, és hozott egy pizzatésztát. 
Ráborította az egyik toronyra, lesimította körben, megfordította 
művét, és rátett még egy lapot a másik irányból. 

Anya utánozta. — Vanessa receptje, gondolom. 

— Persze, mint minden, amit eszünk. A lágy tojást is úgy eszi, 
hogy vajas-fokhagymás pirítósra reszelt sajtot szór, arra kana- 
lazza a megsózott-borsozott tojást. Nem tud egyszerűen csak 
tojást enni, mint egy földlakó. 

Anya nevetett. — Van fantáziája. Mit csinálunk ezekkel a töm- 
bökkel? 

— Megsütjük. 

— Szétolvad a sajt. 

— A tészta összefogja, egyébként igen, szétolvad, olyan lesz, 
mint a fondü. Be is tehetjük, a csapat mindjárt itt lesz. 


Anya nem az órára nézett, hanem az egérlokátorra a fali táb- 
lagépen, és bólintott. 

— Igen, jönnek már. No és milyen lett a felvétel? 

— Ja, még nem hallottam, majd ezután keverik össze, de Fran- 
kie szerint jó. Több változatot csináltunk, az egyikben én szó- 
lóztam, és a refrént énekelte mindenki. 

Hirtelen letette a sajttömböt. 

— Rajtam voltak a füleim. Senkit sem zavart, hogy kisegér va- 
gyok. Én leszek az első popsztár a rágcsálók rendjéből. 


Persze nem gondolta komolyan, és ezt meg is mondta Elkének, 
amikor rákérdezett. 

— Ugyan már, egérke. Lesznek fellépéseim ezentúl is, hogyne 
lennének, de sztár... dehogyis, mitől lennék? 

— Tudod szépt énekelni. 

— Más is tud. — Kissy villámsebesen fölszeletelt egy halom 
uborkát. 

— Más is sztár — mutatott rá a zseb logikusan. — Nina Hagen 
például, jól tudja énekelni, és ő is sztár. Vagy bácsi, akinek da- 
lától vette Francoise afrikai családot megverni shindyt, ő is 
sztár. Te is még változhatod sztár. 

— Szamárság. Hány egér sztárt ismersz? 

— Egy se! Pont ez az! Te leheted első! Híres egérek vannak, 
Jerry főleg, Sziporka, Mickey, Minnie, Stuart Little, Geronimo 
Stilton. De egy se énekelő sztár! Csak Pecos bácsi, Jerry kala- 
pos macskabajsztépkelődő gitáros bácsika! De ő már nem él 
hátha... Csinálod óriási hírnévet egéreknek, ha leszel koncer- 
tekben énekelő igazi sztár, elég csak fölteszed egérkefülikéket, 
és fogják tudni, te vagy Kissy Jerry Chaton, alapítványi éneke- 
lő kisegér! 

Kissy hümmögött. Körülöttük a csapat mosolyogva bóloga- 
tott. 

Persze hogy szamárság az egész. Elke csak összeképzeleg 
mindenfélét. 

De amikor Kissy legközelebb színpadra lépett, rajta voltak a 
bársonyfülek. 


A fondüt készültek éppen föltálalni, amikor csörgött a külső te- 
lefon. 

— Sziasztok — mondta Castelli. — Van egy kis közlendőm. . . 
szóval mostanra kezdett beszélni az a shindy, akit Iroyes-ban 
elkaptatok. Elmondta, miért nem ment vissza a veremhez, mi- 
után beledobott benneteket. Nem fogtok örülni. Meg volt róla 
győződve, hogy palacsintává lapultatok a verem fenekén, és 
nem akarta látni az érzékeny kis lelkével. 

Kis csend, az egerek egymásra néztek. Aztán apa fölemelte a 
Jerry-telefonját. 

— Jean-Jacgues Chaton vagyok, üdvözlöm, felügyelő úr. 

— Jó napot, Chaton úr. 

— Átadna egy választ? Hétfőn beszélek az ügyvédemmel, és 
mindkét gyerek nevében akkora kártérítésre perelem a bűnban- 
dát, hogy belezöldülnek. Kezdjenek spórolni. 

— Megmondom, uram — felelte Castelli komolyan. — Sok per 
lesz, mert a telek tulajdonosa is indít egyet. Ők ugyanis oda 
csak úgy belógtak, külön azért, hogy azt a két egeret elintéz- 
zék, úgyhogy az ügyésznek bőven van muníciója. Bichon cége 
pedig annak az autónak a tulajdonosát akarja perelni, amelyik 
betörte a kapujukat. 

— Az gond, mert a tulaj semmit se tud az egészről — felelte 
Nimby. — Az egy kölcsönkocsi volt. 

— Majd továbbhárul a per arra, aki kölcsönvette. 

— Az is gond — felelte apa —, mert azért ment, hogy a korrupt 
és tunya troyes-i rendőrség helyett megvédje az állampolgáro- 
kat a bűnözőktől, ezért az alapítvány bepereli a troyes-i kapi- 
tányságot is. Ragaszkodni fogunk ahhoz, hogy a vétkes rend- 
őröket megbüntessék. Sajnálom, Castelli úr. 

Kissy feje körül már ügyészek, bírók és jegyzőkönyvek ke- 
ringtek. 

— Én nem sajnálom. Aki rosszul végzi a munkáját, az veszé- 
lyezteti az állampolgárok életét. Ha az én beosztottaim lenné- 
nek, magam kezdeményezném a megbüntetésüket. 

— Akkor nem veszünk össze — bólintott apa. 

— Nem, sőt szeretném, ha eljönnének az esküvőmre. 

Kissynek megrebbent a füle. 

— Nahát — mondta apa. — Örömmel. Hová, mikor? 


— Hát ezt még nem tudjuk. Ha májusban engedélyezik az azo- 
nos neműek házasságát, akkor azt követően minél hamarabb. 

— Gratulálok, monsieur Castelli, és kérünk szépen értesítést. 

— Köszönöm, monsieur Chaton, meglesz. Visszhall. 

Nem Kissy volt az egyetlen, aki megfigyelte a pillantást, ami- 
vel a két zseb egymásra nézett. De nem ő tette szóvá. 

— És akkor azután a zsebek is. . . — kérdezte Pierrette. 

— Nem - felelte apa. 

— Május után is még gyerekek maradnak. 

— De amikor felnőnek? 

— Hát akkor persze. 

Kissy Jól látta, ahogy annak a kettőnek rezeg a füle. Sóhajtott. 
Kisegéresküvő, sajttortával, nagy bársonyfülekkel, annyira ro- 
mantikus! 


A csapat elgondolkodva hallgatta Nimby terveit, közben ették a 
fondüt meg a salátát, és gyümölcsleveket ittak, amiket Vanessa 
alkotott az új préssel, Martin vette a napokban. 

— A Discovery és az Enterprise nagyszerű, de van velük egy 
kis gond. Akkor jutottam erre a következtetésre, amikor átgon- 
doltam, hogy az a két egér Troyes-ban mennyivel nehezebben 
menekült volna meg, ha nincs náluk nagy helikopter. Azt az aj- 
tóreteszt egy bogárral nem tudták volna elhúzni. Márpedig a 
nagy helikókból csak négy van, plusz a Columbia persze, és 
nem számíthatunk arra, hogy bárkinél bármikor lesz egy. Éspe- 
dig azért, mert nagyok. Kell nekik a külön helikósdoboz. A do- 
boz lehetne éppenséggel negyedekkora is, ha nem zsúfolnánk 
tele kellékekkel, de akkor is elég nagy maradna. Ennek oka a 
gépek architektúrája. 

Megnyomta a telefonját, amitől a tévén megjelent a Discove- 
ry, felülnézetből, teljes képernyőre nagyítva. Mintha nem is- 
mernék minden milliméterét a gépnek. 

— A gépek teste tele van nyúlványokkal, kiugrásokkal. Mind- 
egyik rotor külön karon foglal helyet, és maguk a rotorok terje- 
delmesek, némileg sérülékenyek. A kamera, az antenna, a le- 
szállótalpak, mind kiáll a gép testéből, más-más irányba. Egy- 
szerűen képtelenség zsebre vágni és magunkkal vinni. Ennek 
folytán hiába lenne belőlük akármennyi, nem vihetnénk őket 


mindenhová magunkkal, csak amikor helikósdobozt vehetünk a 
hátunkra. Például suliba nem túl praktikus. Ezért találtuk ki a 
dobozolt bogarakat, amik nagyon hasznosak abból a szempont- 
ból, hogy zsebre vágom és viszem, ha bármikor felülről kell 
megnézni valamit, csak előkapom és beindítom. De nem tud- 
nak erőt kifejteni, márpedig Troyes-ban azt láttuk, hogy arra is 
szükség lehet. Meglátásom szerint olyan gépekre van szüksé- 
günk, amik mindazt tudják, amit jelenleg a Discovery, de ki- 
csik, kompaktak, bárhová magunkkal vihetjük őket. Ez a két 
szempont egyszerre nem valósítható meg, tehát a feladat meg- 
oldhatatlan. Beszéltem, cin-cin. 

Az alapítvány meghökkenten meredt rá, megállt a kezükben 
az evőeszköz. 

A fiú rájuk vigyorgott. 

— Azaz dehogynem. 

Elke nagyot fújt és visszatért a salátájához. 

— Férfiek — morogta. 

Nimby megint nyomott egyet a telefonján, s újabb kép jelent 
meg. Sokszínű térbeli rajz a Discoveryről. 

— Ez az egyes számú vázlat. A rotorkarokat kék szín jelöli, a 
törzset piros. Helyezzünk a kettő találkozásához forgócsapokat, 
és csukjuk össze a karokat a törzsön. Ezzel a gép szélességét 
egyharmadára csökkentettük, feltéve persze, hogy a rotorlapá- 
tok is szépen a törzs mellé simulnak, amint az animáción is lát- 
ható. Most jön a zölddel jelölt külső burkolat, ami alul-felül 
körbefogja a gépet, és egy nett kis egészet alkot, ami nem sok- 
kal nagyobb az alaplemez negyvenszer harminchárom centijé- 
nél. Ezzel az összes sérülékeny külső elemet elbújtattuk. Te- 
kintsük, kisegér hölgyeim és uraim, a kettes számú vázlatot. Itt 
az alaplemezt kiiktattuk, a külső burkolat helyettesíti. Ezzel a 
szaggatott vonallal jelölt terület felszabadul. Csúsztassuk össze 
az alkotóelemeket. Változtassuk meg a rotorkarok irányát, az 
ábra szerint, ezzel előállt a hármas számú vázlat, ahol a géptest 
mérete drasztikusan csökkent. Ezen a ponton azonban nincs 
hely beépíteni a meghajtómechanikát, ami a rotorkarokat ki- 
nyitja és visszacsukja, no meg ahhoz kell egy motor is. Ezért 
hosszas fejtörés után elkészült a négyes számú vázlat. Amint 
látható, az architektúra megváltoztatásával megkaptuk a sárgá- 
val jelölt területet, ahol elhelyezhetjük a mozgatórendszert. In- 


nen csak egy lépés az ötös számú változat, ahol a mozgatómo- 
tort megint kiiktatjuk, egyszerűen azért, mert lassú, és a szintén 
sárgával jelölt reteszt tesszük a helyére, aminek az a funkciója, 
hogy a helyükön tartsa a karokat, becsukott állapotban. A na- 
rancssárgával jelölt elektromágnes bekapcsolásával a retesz el- 
mozdul, és a világoskékkel jelölt rugók kirúgják a karokat, a 
másodperc töredéke alatt, aminek akkor vesszük hasznát, ha 
például leejtjük a gépet. A fedélzeti gyorsulásmérő beindítja az 
elektronikát, a mágnes bekapcsol, a karok kirúgnak, egy-két ti- 
zedmásodperc múlva indulnak a rotorok, és a gép nem ér föl- 
det. Ennek hátrányos következményei lennének, ha a zsebed- 
ben levő géppel átugrasz egy kerítést: a karok nem nyílnak ki, 
mert nincs hely rá, természetesen a szövet ellenállását a rugó 
nem tudja és nem is akarja legyőzni, és ha így indulnának a ro- 
torok, megsérülnének a lapátok. Ezért a hatos számú rajzon 
már elhelyeztünk négy érintkezőt a kereszttel megjelölt ponto- 
kon, amik zárják az áramkört, amikor a kar csukva van. Hely- 
zetüknél fogva akkor nyitnak, amikor a kar eléggé kinyílt ah- 
hoz, hogy a lapátnak már legyen mozgástere, és nyomban in- 
dulhat a rotor. Ennélfogva ha a négy karból egyet vagy többet 
akadályoz valami a mozgásban, de némelyik kinyílik, akkor 
csökkent számú rotorral azért beindulhat a gép, és arra már egy 
is elég, hogy ne zuhanjon le öt emelet magasból és törjön ösz- 
sze, hanem puhán földet érjen. 

Kissynek már apró helikopterek köröztek a feje körül. 

— Kérdés persze a súly — folytatta Nimby. — A burkolat na- 
gyobb, mint a jelenlegi alaplemez. Két megoldás van. Vagy 
könnyebb anyagot használunk, ami hasonló teherbírással ren- 
delkezik, vagy úgy alakítjuk ki a burkolat formáját, hogy a le- 
hető legkevesebb anyag, tehát súly legyen benne. Mindenütt 
vékonyítunk, ahol csak lehet. Ezzel az a baj, hogy olyan mér- 
nöki tudásra van szükség hozzá, ami nekem nincs, és igen ma- 
gas precizitással kell tudni megmunkálni ezt az üvegszálas 
anyagot. Ehhez pillanatnyilag nincsenek meg az eszközeink. 
Viszont... 

Kivett a zsebéből egy apró, piros űrruhás legóemberkét, és az 
asztalra állította. 

— Akrilnitril-butadién-sztirol, kisegér hölgyeim és uraim. 
Fantasztikus teherbírású, nagyon könnyű műanyag. Fogalmam 


sincs, hogy erre a célra megfelel-e. Viszont Vanessa vér szerin- 
ti nagybátyja vett egy gépet, amivel ABS alkatrészeket lehet 
önteni, vannak rá megrendelései, tehát a gép meglesz később 
is. Az a szándékom, hogy többféle formatervet készítek, és 
mindegyikből öntetek néhányat, ezekbe belerakom a gépeket, 
és úgy tesztelem. 

— Nem — mondta Elke. — Te mérnökje vagy helikóknak, nem 
csinálhatodsz veszélyi feladatban. Kell különben is mesteri pi- 
lóta bele, zsebikék, Nigue, Maverick, ugróernyővel persze, hi- 
szen kellmuszáj nekimenődeni falnek, megtudjuk, hogyan bíri 
legóburok. 

— Valaki legyen szíves fondübe mártani nekem azt az egeret — 
kérte Nimby -—, amelyiknek ott a nagy füle van, és azt hiszi, 
hogy nem tudok egy helikoptert nekivezetni egy falnak. 

— Ja, de, tényleg, az legkönnyebb — derült föl a zseb. 

— Szóval a terv az, hogy az Atlantist és a Challengert már 
ezen az elven építjük át. Alig álltak még üzembe, kicsit késett 
az alkatrész-utánpótlás. Hát csinálunk belőlük zsebben hordha- 
tó helikókat. 

— És aztán? Mindenkinek nagy gépet adsz a zsebébe? — kér- 
dezte Angéligue. 

— Ez a szándékom. Nem tudhatjuk, mire lesz szükség. Kissy 
és Maverick csak besétált arra a telekre, és ha nincs velük az 
Enterprise, rosszabbul is járhattak volna. 

— Ülhettünk volna a sötétben, amíg meg nem jöttök — mondta 
Maverick. 

— De várj csak, egérke — billentette meg a fülét Kissy. — És a 
tartozékok? 

— A burkolaton is kialakítjuk ugyanazokat a rögzítőhelyeket — 
felelte Nimby. — Ha az egyik zsebedbe berakod a helikót, a má- 
sikba meg mondjuk a lámpát, indításnál csak a helyére pattin- 
tod és mehet az éjszakai bevetés. Bármit vihetsz magaddal, ha 
akarod, a komplett készletet is, épp csak nem vagy rákénysze- 
rítve, hogy a helikósdobozt is cipeld, ha a gép elfér a zsebed- 
ben. Hát így, egérkék. Hamarosan meglesznek a tervek és 
kezdjük a teszteket. 


Meglepő tapasztalat volt, hogy az énektanulást a dó-re-mivel 
kell kezdeni, neki, akinek már tapsoltak színpadon, de madame 


O"Neal megmagyarázta, hogy ő mindenkinek tiszteletben tartja 
addigi sikereit, de ennek ez a módja. Hát így tanult. Hétfőn, 
szerdán és csütörtökön tízre ment Auteuilbe, egyelőre egy na- 
gyon alapszintű képzést tartanak, mert madame O" Neal csak 
egy hónapra tudta vállalni, aztán külföldre utazik, neki keres- 
nek valaki mást. 

Kezdett a programja zsúfolttá válni. Hétfőn tízkor madame 
O Neal, délre várták a filmgyárban, este hatig ő volt a tanár, 
egy fiatal párt tanított verekedni, akik majd kézitusában győz- 
nek le egy óriási rajzolt sárkányt. Mármint a fiú persze azért 
jön, hogy a lányt kiszabadítsa, de a lány is bekapcsolódik a 
harcba, kiderül róla, hogy nagyszerű verekedő, és együtt inté- 
zik el a sárkányt. Kissy is rajta lesz a színlapon mint kaszka- 
dőroktató vagy ilyesmi. Pedig semmiféle harcművészet-tanári 
oklevele nincsen, de a rendező azt mondta, hogy egy rajzolt 
sárkánnyal igenis meg fognak tudni küzdeni annak alapján, 
amit tőle tanulnak. Kissy is megnyugtatta őket, hogy ő bármi- 
lyen rajzfilmfigurával meg tud küzdeni, ők az alapítványnál ki- 
mondottan. rajzfilmfigura-szerűek valamennyien, és hat óra 
hosszat verekedtek a sárkánnyal, aki még nem is volt megraj- 
zolva. 

Kedden délelőtt elment egy tanácskozásra az alapítvány kép- 
viseletében, a gyermekbántalmazás ellen küzdő szervezetek 
jöttek megint össze. Délután szabad volt. Szerdán madame 
O"Neal, aztán filmgyár, kaszkadőrfeladat. Csütörtökön ugyan- 
így, aztán jött amedveség. Madame O Neal egy másik tanítvá- 
nya óvodai programot szervezett, mindenféle állatok lépnek 
föl, táncolnak és énekelnek, és Kissyt kérte föl medvének. 
Vagyis bele kellett bújni egy medvejelmezbe, nagy mackólép- 
tekkel járni és azt énekelni, hogy moi á mon Bisonours, je lui 
fais des bisous, des gentils, des tout doux, des géants, des tout 
fous... Ezt próbálták csütörtökön este. Péntek délelőtt elment 
vásárolni, anya kocsiját kérte el, és egy halom kajával szaladt 
Franconville-be, egeres hétvégére, de az sem csak abból állt, 
hogy egérkedtek két napig. Vasárnap délelőtt volt az óvodai 
program, elment, fölmedvésedett, énekeltek, játszottak, vissza- 
medvétlenedett, hazament Franconville-be, Vanessa már sütöt- 
te a pizzát. Délután négykor megint elindult, előzőleg elkö- 


szönt a csapattól, hiszen ők szétszélednek, mire visszaér: este 
tízig a filmgyárban volt, megint kaszkadőrködött. 

Nanoegeret a héten már egyértelműen kimutatta az ultrahang, 
és nemsokára a nemét is tudni fogják. Kislány, egyébként, de 
ezt még csak egyetlen vizsgálat, a Vanessa Márpedig Tudja ha- 
tározta meg. 

— Félicité babájáról is én mondtam meg, hogy fiú — közölte. 

— Ötven százalék esélyed volt — mutatott rá Molly. 

— Nem, nem annyi. Száz százalék. Ha rólad mondom, hogy 
lány vagy, hány százalék, hogy eltalálom? 

— De rólam tudod, hogy lány vagyok! 

— Na látod, egérke. 

Pillanatokon belül meglett a babatotó. Vanessa hatására a 
többség lányt tippelt, csak Pierrette, Claude, Jacgues, Michel és 
Yves bácsi mondott fiút. Nyitottak egy oldalt a JIM-ben a név- 
javaslatoknak, amikhez Nimby gyorsan írt egy plugint, ami 
ábécébe rendezi őket és kiszűri az ismétléseket; szükség volt 
rá, mert három-négy javaslat is jött egerenként, és a kisfülűek 
meg a beaulieu-iek 15 mondtak neveket. Angéligue egy idő után 
rápillantott a listára és azt mondta, egyszerűbb lenne bemásolni 
az összes keresztnevet valami webes adatbázisból, és különben 
is Micimackónak fogják hívni. 


Melanie a tojással kezdte, fölrakta őket főni. Aztán a krumplit 
meghámozta, felkockázta, sós vízben főzni kezdte azt is. Addig 
megtisztította és földarabolta a paradicsomot, paprikát, retket, 
fejes salátát, aztán gyors mozdulatokkal összerakta, hozzá ton- 
halat és olívabogyót. Vinaigrette mártást csinált hozzá olíva- 
olajból és vörösborecetből, egyenlő arányban, és végül hagy- 
makarikákat tett rá. 

Yves másképpen dolgozott, fejes salátával, először azt mosta 
meg és vágta csíkokra, aztán gombát, paprikát, paradicsomot, 
retket szeletelt, szőlőszemeket rakott rá, és mustárból, ecetből, 
olajból készült, sózott-cukrozott mártással locsolta meg. 

A hármas asztalnál Vanessa karba tett kézzel állt és nem csi- 
nált az égvilágon semmit. A négyes, ötös és hatos asztalnál is 
lázas munka folyt. 

Néhány perc múlva a bíró odament Vanessához és megkér- 
dezte, mi a baj. 


— Semmi az égvilágon — felelte a kislány bűbájos mosollyal, 
aminek hatását csak fokozták a bársony egérfülek. 

— Akkor miért nem dolgozol? 

— Más a munkamódszerem. 

A közönség soraiban az egérkék vigyorogtak. Ők pontosan 
tudták, hogy Vanessa miért nem dolgozik. 

Teltek-múltak a percek, sorban elkészült mindenki. Az utolsó 
huszonöt perc alatt fejezte be. 

Vanessa állt és várt. 

Harminc perc. Vanessa moccanás nélkül várakozott. 

Harmincegy perc. Vanessa végre megmozdult. Ráérősen föl- 
tette a tojásokat főni. 

Harmincöt perc. Vanessa elzárta a főzőlapot, kiemelte a tojá- 
sokat, hagyta hűlni. Az asztalhoz lépett és villámsebességgel 
munkához látott. Szétszedte a fejes salátát, hagyta pihenni, és a 
mártással folytatta. Fokhagymát préselt, mustárt és ecetet ke- 
vert össze vele, porcukrot, sót, borsot rakott bele, és szélsebes 
keverés mellett belecsorgatta az olajat, vékony sugárban. A tá- 
nyérhoz csapta a tojásokat, letépte róluk a héjat, nyolcadokra 
vágta őket, gyorsabban, mint a tojásevő kígyó, legalábbis a 
Kissy mellett álló Maverick szerint, bár Kissy kételkedett ben- 
ne, hogy a kígyó is így csinálná. Vanessa fölkapott egy gomba- 
konzervet, a nyitóra ügyet sem vetett, előkapta a kését és egy 
mozdulattal körbevágta a doboztetőt. Leszüűrte a gombát, pilla- 
natok alatt feldarabolta, aztán a mártásba söpörte, utánaszórta a 
salátaleveleket, majd szépen kikanalazta és behelyezte a salá- 
tástálba. A tetején körberakta a tojásgerezdeket, aztán retket 
szeletelt, azt is a tetejére tette, egy szemet a kezébe vett, pár 
pillanatra odanyúlt a késsel, és egy apró retekvirágot helyezett 
a tál közepébe. Lilahagymát kockázott fel, beleszórta, lekapta 
egy narancs héját, gerezdekre szedte, a gerezdekről lehúzta a 
belső héjat, azokat is körberakta, és megállt műve fölött, me- 
gint karba tett kézzel. Negyvenegy perc állt az órán. 

Már a retekvirág óta zúgott a taps. A mikró elmosolyodott, 
leengedte a karját és meghajolt, de aztán figyelmet kért. 

— Köszönöm. Amint látják, még maradt majdnem húsz per- 
cem, és eredetileg jóval később akartam elkezdeni, de rájöttem, 
hogy akkor a többiek salátája már kezd megszottyadni, az 
enyém meg még éppen friss lesz, amikor letelik az óra. Nem 


kérek ebből az előnyből, állítsák meg az órát és kérem a zsűrit, 
hogy az elkészülés sorrendjében értékeljen! 

A salátája megkapta a maximális harminc pontot, és a zsűri 
elnöke az értékelésben azt mondta, ha lenne fair play-díj, azt 
Vanessa feltétlenül megkapná. 


— Nem nagy cucc — mondta a mikró, amikor a zsűri elnöke gra- 
tulált az első helyhez. — Az ember beledobál mindent a kondér- 
ba, és az eredményt ételnek hívjuk. 

Ez volt a díjátvevő beszéd. 

Az ezer euró úgy meglepte, mint amikor a ruletten nyert 
Monte-Carlóban, sok-sok évvel ezelőtt... mintha az egész vilá- 
got nyerte volna meg, és akkor így is volt. Most csak meglepve 
nézett a borítékra, azt mondta, kösz, zsebre rakta, és el is feled- 
kezett róla, este otthon találta meg a zsebében, jé, mondta, és 
odaadta Nimbynek. 

— Vedd meg azokat a cuccokat, egérke. 

— Jó — felelte az egere. — De amúgy is megvettem volna. 

— Helyes a cincogás. No, egérkék, hogy is szóltak a terveink? 
Vacsorabrigád, öltözni, kesztyűt föl, sapka alá a füleket! 

A sok kisegér egymás hegyén-hátán rohant a konyhába. Kis- 
sy nem volt beosztva, ráért megszemlélni őket, és érdeklődve 
megbillenteni a fülét, amikor Suzanne megkérdezte: 

— Csináltok jutalomsajtot is? 

— Mivégre? — dugta vissza diónyi fejecskéjét az ajtón a séf. 

— Annak az egérnek, aki bejut egy shindy Facebook-fiókjába. 

Kissy hátracsapta füleit. 

— Nem — ábrándította ki Vanessa. — Tönkremenne gazdátla- 
nul. Egy Facebook-fiókot reménytelen vállalkozás feltörni. 

Suzanne válasz helyett fölmutatta a telefonját. 


— Igen — mondta Niala pár perc tanulmányozás után. — Ha juta- 
lomsajt jár egy shindy Facebook-fiókjának feltöréséért, azt ki- 
érdemelted, egérke, még akkor is, ha ilyen primitív jelszót 
adott. A nagyobb kérdés az, hogy mihez kezdjünk az adatok- 
kal. 

— Elkapjuk a shindyt — felelte Suzanne. 


— Nyilván — mondta Kissy. — Egy darab sajtot fektetünk az 
ügybe, most már igazán el kell kapnunk. Lementettél mindent, 
egérke? 

Nimby bólintott. 

— Siettem vele, nehogy megcsípjenek a lyuk előtt. 

— Hát akkor értékeljük ki az egészet. Gondolom, a Messen- 
ger-beszélgetései lesznek a legfontosabbak, sok partnere volt? 

— Húsz körül, pedig ezt a fiókot szemlátomást csak a fórum- 
társakkal való kapcsolattartásra használja. Vagyis húsz további 
shindyről is lesz némi adatunk. 

— Szép munka, egérke — bólintott Kissy. — Rendben, lássunk 
munkához, lobogjanak azok a fülek. Mindenki dolgozzon föl 
egy szálat, Nimby ossza szét őket, gyűjtsük be az adatokat. 

A shindy fórumos és facebookos neve Léninski Plochad volt, 
és nem volt világos, hogy miért használja a Facebookot is a fó- 
rum mellett — talán nem bízott az adminokban. A fórum privát 
csetszolgáltatását is használta, és nem lehetett megállapítani, 
hogy mitől függött, mikor melyiken értekezik a társaival. 
Orosznak mondta magát, folyton oroszos szófordulatokat hasz- 
nált, és amolyan kedélyes, nagydarab orosz volt. Szibirják mu- 
zsik. 

— Szóval a nagydarab oroszunk egy nyeszlett francia — érke- 
zett Vanessa hangja a konyhából. 

— Cin-ciiiin? 

— Nem tud oroszul, tehát nyilván minden másról hazudik. 

— Jééé... 

— Úgy van. A tér az nőnemű. Leninszkaja plósaty, úgy kell 
mondani. Szeleteljetek még sajtot! És a szibirják muzsik se jó, 
mert az két főnév. Szibirszkij muzsik lenne. Úgyhogy ez egy 
francuzszkij muzsik, aki hazudik mindenről. 

— Karasó — mondta Claude. 

— Harasó — javította ki Vanessa. 

— No Jó, szóval egyetértek. Ugyanis... 

— Egyetértek, az nem harasó, hanem szaglászna. 

— Hagyd már abba! Az emberünk nemcsak francia, de itt is 
van. Összehasonlítottam az aktivitását a szibériai idővel, ott 
egész csomó időzóna van, hat és tizenegy órás eltéréssel mitő- 
lünk. Ha ott van, akkor hajnalban shindyskedik, ha viszont itt, 
akkor esténként. Hazamegy a munkából, helyet foglal a kényel- 


mes foteljében, és hozzálát csetelni. Ez reálisabb, mint az, hogy 
pirkadatkor lát neki. 

— Da, szaglászna — felelte Vanessa. — Azok a szendvicsek ott 
még sehol se tartanak, egérkék, több zöldfélét és fűszert ide, 
igyekezzetek! És honnan tudjuk, hogy nem nagydarab ez a 
francia muzsik? 

— Nyilván olyan identitást választ, ami minél jobban elüt a 
valóságtól. 

— Ja panyimáju. A sto gyélajet szicsász? 

A szobában levő egerek egymásra néztek. Vanessa most 
egész este oroszul karattyol majd, és nekik lépést kell tartaniuk 
vele. Muszáj. Ki vannak neki szolgáltatva. Nála van a vacsorá- 
juk. 

— Azt még nem tudjuk — vette át a szót Nigue —, de a kiértéke- 
lés még folyik, van egy-két elég hosszú beszélgetés, még nem 
tudunk mindent. 

— Harasó. Csak dolgozzatok, pár perc és kész a vacsi. 

Kissy némileg föllélegzett, mert ezt most értette. 

— Mármint az úzsin — tette hozzá a mikró. 

Kissy sóhajtott. 


Éppen hozzáláttak az úzsinhoz, amikor Kissy üzenetet kapott 
Messengeren. A filmgyár egyik szervezője, Madeleine tudakol- 
ta, ráérne-e Kissy hétfőn autóbalesetet szenvedni, elég sokszor, 
több órába fog telni. 

— Ráérek? 

— Ráéresz, szerintem — felelte Elke —, akkor is ráéresztél 
szemmedni autóbaleset, amikor semmi idő nem volt rá, mert 
akartunk csinálni házi festéset, és te feküdted kórházba bele, 
mvmmvbmm... 

Francoise nem vette le a tenyerét az egere szájáról, úgy nyug- 
tatta meg Kissyt. 

— Ne aggódj, egérke. Írj vissza, hogy ha bajod esik, a csapa- 
tod megbosszul. 

Kissy hűségesen megírta. 

Madeleine válaszul elküldte a rendezvény ismertetőjét, amire 
gyakorolnak. 

— Ez nem film — billentette meg a fülét Kissy. — Biztonság- 
technikai ismertetőt készítünk. 


— Bánom is én, mit, ha vigyázol a farkincádra — közölte Mar- 
tin. 

Kissy keresztet rajzolt a szívére, bal mancsát rátette, a jobbat 
pedig föltartotta. 

— Megegyeztünk, egérke. Autót még úgyse törtem. .. mármint 
honoráriumért. 

— De ingyen annál többet — borongott Niala. — Menj el okvet- 
lenül, egérke, éld ki az autótörhetnékedet ilyen alkalmakon, 
amikor vigyáznak rád. 

— Megvan — mondta Elke, valahogy kimászva Francoise te- 
nyere mögül. — Nézjétek Pixel Mixel. Motelba visz gyerekt, 
mondja, hogy övé gyerekje. 

— És? 

— Egyszerű. Kell kérdezni moteltot gyerekkel jövött férfiek 
autója rendszámjait, és kész. 

— De melyik motelt, egérke? 

— Amelyik szobája rajta fényképon. 

Hátracsapott fülekkel nézték a fényképet. Csak egy volt. A 
tartalmáért Kissy két évet gondolkodás nélkül adott volna, de 
ezenfelül látott egy kék padlószőnyeget, egy elég egyszerű, 
szimpla ágyvéget és egy fél éjjeliszekrényt. Ha valaki belép ab- 
ba a szobába, ahol a fotó készült, felismeri a helyet. 

— Várj már, egérke — mondta Nimby. — Hol van itt motel em- 
legetve? 

— Sehol itt motel se nem is. Azt írja benne fórumban bele! 

— Hopp-pá — mondta Molly. — Olajban sült shindyfül remou- 
lade mártással. 

— Teljes lehetetlenség, egérke! — csattant föl Vanessa. — A re- 
moulade mártás halételekhez való! Az a savanyú összetétel, 
ami mmmbmmvmm... 

A változatosság kedvéért most az ő száját fogta be az egere. 

— Akkor már csak végig kell járni a moteleket? — kérdezte 
Maverick. 

— Tudod te, hány motel van az országban? — pirított rá 
Claude. 

— Legalább tízezer, de huszonöten vagyunk rá. 

Kissy inkább nem mondta meg, hogy tízezer osztva huszon- 
öttel az mennyi. 

— Bátran tegyél hozzá még egy nullát, egérke. 


Kis csend támadt, ették az úzsint. 

— Nézzük végig Pixel Mixel összes földrajzi adatát — javasol- 
ta Caroline. 

— Azt ugyan nézheted — csóválta a fejét Molly. — Az adatbázi- 
sunk teljes és naprakész, és nincs benne semmi arról, hogy hol 
van a shindynk. Már megnéztem. 

— Szervezzünk randit vele — javasolta Artu. — Ha csak régióra 
tudnánk szűkíteni, az már valami lenne. 

— Hát... — tűnődött Kissy — nem lehetetlen, hogy ráharapna 
egy meghívásra, mint Senlis-ban. 

— Akkor már megkérdezhetjük tőle, hogy melyik motel volt — 
örült Pierrette. 

— Akkor már semmi szükség rá, szamár — torkolta le Suzanne, 
aztán rájött, hogy ezt a társa is nagyon jól tudja. 

— Jó, egérkék — mondta Vanessa. — Dolgozzunk ki tervet, rak- 
juk össze az egészet. És kell egy bűnbarlang. Nem tartanám jó 
ötletnek, ha korábban használt helyszínt vennénk megint elő, 
szervezzünk újat. Halpástétom nincs már? 

Kissy odanyújtotta neki a tálat. 

— Ennyi van, egérke. Nimby, keresd meg Pixel Mixelt vala- 
melyik alteregónkon egy jó shindyskedésre, és csináljatok vala- 
mi közös programot. Én kerítek helyszínt hozzá. 

— Cin-cin! 


— Ez mi a csoda, egérke? — tudakolta Kissy, előrehajtott fülek- 
kel szemlélve a tárgyat, amit egy sarokban álló asztalkán talált. 
Ferde teteje volt, az egész sötétbarna volt meg aranyszínű. 

— Ez egy laptop, egérke — felelte Nimby. 

— Eeez? De hiszen fából van! 

— Igen, akkoriban ezt az anyagot használták. Figyeld meg a 
finom vésett díszítéseket a fán, és ezeket a finom kis fémleme- 
zeket, amik mindenfelől díszítik. Bronz. 

— Nagyon klassz, de mi ez? 

— Ezen írtak a tizenkilencedik században. Nézd, itt fölnyitod, 
és itt van egy csomó rekesz. Tollat, tintát, ceruzát, radírt tartot- 
tak benne. A tetejére fekteted a papírt és úgy írsz. Azért lejtős, 
hogy kényelmes legyen. 

— Jé. Cin-cin. De mire használod? 


— Hát egyrészt kicsit rendbe akarom hozni, mert ez valódi an- 
tik, de annyira kopott meg itt-ott le is van töredezve, hogy 
megkaptam egy százasért. Aztán eladom a többszöröséért, ha 
tudom. De csinálni is akarok ilyen tárgyakat, saját terv alapján. 

— Nahát, egérke. Azokon is ennyi díszítés lesz? 

— Persze, azért van a famegmunkáló plotterem. 

— És a bronzberakás? 

— Azt még nem tudom, de kitalálom. 

Kissy elkapta Vanessának azt a jellegzetes büszke pillantását: 
, Az én egerem!" 

— Nagyon érdekes — jelent meg a tizenkilencedik századi lap- 
top fölött Molly gombszerű orrocskája. — Csodadolgokat csi- 
nálsz fából, egérke. Nem kell hozzá egy kisinas? 

— Attól függ, mekkora füle van. 

— Naaaagy. 

— Egy csomó kisinasnak tudnék munkát adni, ha naaaagy a 
fülük. 

Molly föltartotta a mancsát. Összepacsiztak. Kissy bólintott, 
és a fülét is megbillentette. Nimby asztalosműhelye jövőre vi- 
lágcég lesz, és művészi famunkákat expor. . . 

— Kissy? Kissy! 

— Figyelek, egérke — fordult meg. 

— Bocs — mondta Nigue. — Van egy alternatív ötletem a tied 
helyett. 

— Cincogd el! 

— Nézd ezt meg, egérke. 

A fotón a szokásos dolgok folytak egy kis szobában. Kissy 
követte egértársa ujjának mozdulatát és ránagyított az ablakra. 

— Ezek a shindyk mindig az ablakkal szúrják el a dolgot — ál- 
lapította meg. — De ilyen lakótelepi ház millió van mindenfelé, 
egérke. 

— Szerintem is, egérke. Tömérdek. 

— Hát akkor? 

Nigue a füle mögé tette egy ujját. 

— Szerintem ez nem lakótelepi ház, egérke. 

— Hát? 

— Valami nagy középület. Nézd ezt az alacsonyabb, hengeres 
részét. Melyik lakótelepi háznak van ilyen? 


Kissy gondolkodott egy másodpercet. Kettőt... két egész egy 
tized... 

— Jó. Keressük meg ezt a középületet, egérke. Ez Pixel Mixe- 
lé? 

— Igen, de három éve már, hogy fölrakta. 

— Nem baj. Csinálj róla egy olyan képet, amin csak ez van, és 
tedd föl a Cheesebookra, hátha valaki ráismer a helyre. 

Nigue szalutált, hátraarcot csinált és elindult. 

— Várj csak — szólalt meg Nimby, a táblagép fölé dugva 
gombszetű orrocskáját. 

Nigue félkörívben körbegyalogolt és visszatért. 

— Szerintem ez egy kórház. 

— Miből gondolod? 

— Nem tudom. Kórházszerű. 

— Jó, beleírom a közleménybe — bólintott Nigue. 

Nimby látnoknak bizonyult. Egy óra sem kellett hozzá, és 
megjött a válasz: Mario egyik barátja írta, akit ők nem is ismer- 
tek, de a konzorcium révén tagja volt a Cheesebooknak. 

Limoges, egyetemi kórház. A kép az avenue du Buisson 
egyik emeletes házából készülhetett. 


— Hölgyeim és uraim, egértársaim — emelkedett szólásra Kissy 
a teraszon összehívott haditanácsban —, van két fényképünk Pi- 
xel Mixeltől. Az egyikről tudjuk, hogy Limoges-ban készült az 
avenue du Buissonon, a másikról annyit tudunk, hogy egy mo- 
telban. Mivel folytassuk? 

— Orrával — tanácsolta Elke, és fölmutatta az öklét. 

— Az később jön - felelte Francoise. 

— Később — egyezett bele a társa meglepően könnyen. 

— Gondolom, abból kell kiindulnunk — mondta Angéligue —, 
hogy a motel Limoges közelében lehet. 

— Hátha — remélte Kissy. 

— Azt meg tudjuk csinálni megint — kérdezte Chantal —, amit 
Neuillyben a szállodával tavalyelőtt, hogy bemértük, honnan 
készült a fotó? 

— Minden bizonnyal — bólintott Nimby. — Csak persze több 
mint négyszáz kilométer. 

— Hetven perces út — nézett utána Niala. — Tartsa föl a fülét, 
aki vállalja. 


Mindenkinek fölemelkedett a füle, ezért kisorsoltak két ege- 
ret: Brigitte és Artu nyert. Másnap Jennifer kivitte őket a rep- 
térre. A két kölyök fél tizenkettőkor leszállt a limoges-i repté- 
ren és eltaxizott az avenue du Buissonra. 

A kórház egyből meglett, a körülbelüli irány is, amerről nézni 
kellett. Elkezdték keresni a pontosabbat. 

— Ezek a házak lesznek azok — állapította meg Artu, mialatt 
az Enterprise egy sor társasház fölött lebegve nézte a kórházat. 
— Ha balra húzódunk, akkor az a szemközti épület takar min- 
dent. Ha viszont jobbra, azok a házak túl alacsonyak. 

— Szép munka -— felelte Vanessa. — Jó pár ablak szóba jöhet, 
próbáljuk belőni. 

— Akkor bogarat küldünk — mondta Brigitte. — Leszállok. 

Delta néhány perc alatt megtalálta azt a helyet, ahonnan úgy 
lehetett fotózni, hogy a kórház épülete pontosan abban a szög- 
ben látszott, mint a fényképen. Csakhogy ez két ablak között 
volt, a falon. 

— Tudom már, egérkék — lobogtatta füleit Martin. — Az itt a 
baj, hogy a fényképezőgép három méterre van az ablaktól... de 
lehet, hogy négyre is. Egészen más a látószögünk. Hozzátok le 
azt a bogarat, máshogyan kell csinálni. 

— Vettük, bázis. Mi a lyuk a sajtban? 

— Megpróbálok valamit méricskélni a térképen. Eltarthat egy 
darabig. 

— Vettük, bázis — mondta Brigitte is. — Megkezdjük a felderí- 
tést. 

— Milyen felderítést? — lepődött meg a társa. 

— Pizza! 

A két mikró segítségével Martin jó félórát méregetett a szu- 
perpontos térképen, ami abból lett, hogy a repüléseknél centis 
pontossággal rögzítették az ablakkeretek helyét. A szobák bel- 
ső felépítését persze nem ismerték, az épület belsejét egyetlen 
üres térségként kellett kezelni. 

— No? — cincogta Kissy, amikor a mérőbrigád visszatért a má- 
sik szobából. 

— Nem áll össze — sóhajtotta Vanessa. — Több mint háromszáz 
méterről látjuk a kórházat, az is egy eredmény, hogy egyáltalán 
felismerhető maradt... sőt hogy egyáltalán látszik. Nincs olyan 
lakás, amit kizárhatnánk, és akkor még nem beszéltünk a ma- 


gasságról. Lehetetlennek tűnik megállapítani, hogy földszint 
vagy ötödik emelet. 

— Vettük, bázis — jött Brigitte hangja egy falaton átszűrve. 

Kissy várt egy verset, hátha mond a társa többet is, aztán rá- 
jött, hogy a pizza sürgősebb. 

— Rendben — mondta -—, akkor egyelőre tegyük el az infót, 
hogy ezekben a házakban járt a shindynk évekkel ezelőtt, ez is 
valami. És hozzuk haza a két kisegeret. 

— Negatív, bázis — jött a hang megint falaton át. 

— Charlie Delta? 

— Nyavalyát, egérke — felelte Artu. — De nem hagyjuk itt a 
pizzánkat. 

Igen, gondolta Kissy fülbillegetve. A katonák a zászlót, az or- 
vosok a beteget, az egérkék a pizzát — nem hagyják soha cser- 
ben! 


— Jó, szavazzunk — mondta Niala. — Tartsa föl a mancsát, aki 
szerint a személyzet cinkossága reális veszély. Köszönöm. 
Nyolc szavazat. Kíván valaki tartózkodni? Nem. Rendben, te- 
hát megszavaztuk, hogy egyszerűen megkérdezzük őket. 

— Különítmény bázisnak, vettük — felelte Brigitte, aki maga 
vetette föl a személyzet cinkosságának veszélyét, de most a 
többség döntését tudomásul véve besétált a du Buissonon levő 
motelba, ahol a recepciós megtudakolta, miben segíthet. — Van 
önöknél kék szőnyegpadló? 

— Nincs, nálunk linóleumpadló van a szobákban - felelte a re- 
cepciós igazi szállodás nyugalommal. 

— Korábban sem volt? 

— Nem, kérem. Kíván megtekinteni egy szobát? 

— Hát... igen. 

— Tessék parancsolni. 

Brigitte csak néhány pillanatot töltött az egyik szobában. 
Egyáltalán nem hasonlított. 

Artu ezalatt az avenue Baudinen nézett meg egy motelt, a taxi 
kint várta. A saját elhatározásuk volt, hogy ha már Limoges- 
ban vannak, megnézik a motelokat a városban. Legalábbis 
amennyit tudnak közülük; Nimby a mindentudó térképszoítve- 
rekkel csinált két olyan útitervet, ami a legrövidebb úton a le- 
hető legtöbb helyet érinti, és a taxisoknak egyáltalán nem volt 


szabad letérniük a diktált útvonalról. Hajlamosak hosszú kerülő 
útvonalakra, ha látják az utason, hogy messziről jött. Chantal 
feladata volt gondoskodni róla, hogy a számla is ki legyen fi- 
zetve, hiszen két gyerek van tőlük négyszáz kilométerre, akik 
nem vittek ennyi készpénzt, és nincs bankkártyájuk. Ezért a ta- 
xisokkal először is megbeszélték, hogy az alapítvány utal a cé- 
güknek. 

— Ezt nem tudjuk majd mindig megoldani — állapította meg. — 
Mi egy komoly bűnüldöző szervezet vagyunk, legyen üzleti 
bankkártyánk. 

— És az honnan lesz, egérke? — kérdezte Vanessa. 

— EI kell intézni. Jövő héten megcsinálom. 

— Cin-cin! 

A két kisegér összesen több mint harminc helyet nézett meg, 
utolsóként a reptér mellett, mielőtt gépre ültek — a jegyüket Ni- 
ala átfoglalta egy esti járatra. Azt a motelt, amit kerestek, nem 
találták meg. 


Hétfőn délelőtt Kissy pontosan megjelent a helyszínen, az Orly 
repülőtéren túl egy ipartelepen, de csak egy szál kétségbeesett 
srác fogadta, valami szervező, aki elsiránkozta, hogy ki min- 
denki nem jelent meg, kik mondták le és kik ígérték meg, hogy 
igazán eljönnek félórával ezelőtt, mert nekik már akkor itt kel- 
lett volna lenniük, de még mindig nincsenek sehol, és mondta, 
mondta, mondta. Kissy helyet foglalt egy fekete Volvo motor- 
házán, jó tíz percig hallgatta, aztán közölte, hogy neki itt ma 
négy órára szól a felkérése, ő ezt itt fogja tölteni akkor is, ha 
nem lesz más dolga, mint a srácot hallgatni, azután pedig kiál- 
lítja a számlát a honoráriumáról. A srác ekkor fölkapott egy te- 
lefont, és a változatosság kedvéért abba siránkozott tovább, va- 
lami főnökének. Kissy pedig diskurált egértársaival. 

— Márpedig megyében motelokt igenis végig kell járni, sze- 
rintem — közölte Elke, akinek szünnapja volt valamiért a suli- 
ban, ezért itt maradt Francoise-nál. — Kicsi zsebegérek szíve- 
sen. Vesszük ki szobát egyiknek bele, és pár nap végigjárunk. 

— És iskolába menni ki fog? 

— De ez fontos, mint lyuk sajtban! Vagy akkor ezt részet csi- 
nálódhatják rendőrkék, nekik nem kell van iskola, hacsak per- 
sze rendőri iskola nem. 


— Én visszatérnék a kórházzal szembeni házakhoz — szólt bele 
Francoise. — Lehet, hogy nem tudtuk bemérni a pontos irányt, 
de akkor is ott van valahol a shindynk. 

— Jó, és mit tegyünk vele? 

— Lássuk csak. Hát például... ööö... azt nem tudom. 

Kissy sóhajtott és elővette a külső telefonáló programot. 

— Castelli! 

— Kissy vagyok, szia. 

— Szia, mizu? 

— Van két társasház, amikről tudjuk, hogy egy évekkel ezelőt- 
ti időpontban ott járt egy shindy. Szerinted mit tegyünk? 

— Viccelsz? Semmit. Csinált is ott valamit? 

— De mennyire! 

— Arca, ismertetőjele van? 

— Fél arc, vagy még kevesebb. 

— Az már több a semminél. Visszahívlak. 

Kissy tovább értekezett a zsebekkel és néhány további egérrel 
a semmiről, vagy tíz percig, amikor csörgött a telefon, de nem 
Castelli volt, egy ismeretlen férfihang. 

— Jó napot, Lacoste nyomozó vagyok a nizzai rendőr-főkapi- 
tányságról, Castelli felügyelő kért meg, hogy hívjam ezt a szá- 
mot. 

— Kissy Chaton, Jerry Alapítvány. Jó napot. 

— Á, maguk azok. Már hallottam hírüket. 

— Akkor tudja, milyen páciensekkel foglalkozunk. Az egyik- 
ről van egy fotónk, amin látszik egy kevés az arcából, és két 
társasházra tudtuk szűkíteni, hogy hol készült a kép. 

— Világos. Én rendőrségi rajzoló vagyok, csinálok róla kere- 
sőrajzot. Hogy kaphatom meg a képet? 

— Ha ad egy emailcímet, egy percen belül küldjük. 

— Nagyszerű, küldöm a címet SMS-ben. Visszhall! 

Kissy még ott ült — a változatosság kedvéért becsüccsent a fe- 
kete Volvóba —, amikor megjött a válasz az alapítvány címére. 
A shindyjük arca félprofilból, szépen megrajzolva. 

— Cin-cin — mondta Elke —, bácsinek megvan számja, ugye? 
Én is akarok rólam ilyet szépt képt. De mit ezzel fogjamunk 
most csinálsz? Nem mehetjük oda Limózsába kérdezni embe- 
rekt, látták mukit rajzon már-e. 

— Miért nem? — kérdezte az egere. 


— Hát mert egérkék nem rendőrkék! 

— No és? Gondolod, hogy kérnek hozzá rendőrigazolványt? 

Mintha végszóra, megszólalt a telefon. 

— Szia — mondta Castelli —, ennyit tudtam tenni, kértem egy 
rajzot, de jó lenne, ha ti keresnétek meg a csókát, nehéz ennyi 
adat alapján nyomozókat elvonni máshonnan. 

— De mi nem vagyunk rendőrök. 

— Ha bárki akadékoskodna, hívjatok föl. Mennem kell, szia! 

Kissy már látta magát lelki szemeivel, amint haja alá rejtett 
fülekkel, behúzott farkincával becsönget a társasház összes la- 
kásába, de ekkor jelentkezett Pi, aki elvállalta a feladatot. Most 
van némi szabad ideje, odamegy. 

Kissy bólintott és kiszállt a Volvóból, mert a srác már ott to- 
porgott. 

— Mizu? 

— Figyelj, óriási gond van, izé. Ez az egész történet kútba 
esett, én irtóra sajnálom, de nem tudok mit csinálni. Nézd, el- 
mondom, mi a szitu. Szóval van ugye a főnök, monsieur Blanc, 
akinek... 

— Állj meg, csibém, állj, állj, állj. Cssssst!. . . jó, most jó. Nézz 
rám, légyszi. Nézz meg jó alaposan, oké? Figyu. Kérdeztem én, 
hogy hívják a főnököt és mi a sztorid? Ugye, hogy nem. Szé- 
pen tartsd a szájacskádat csukva. Most azt mondd meg: úgy né- 
zek én ki, mint akinek akármiféle sztorival be lehet dumálni, 
hogy nem kapja meg a pénzét? 

— De várjál már, éppen azt... 

Kissy kedélyesen belekarolt a srácba. 

— Kértem, hogy kímélj meg a mesedélutántól, ugye? Figyelj, 
öreg. De most borzasztóan. Ugye tudod, hogy ki vagyok én? 
No? Tudod? 

A srác sűrűn bólogatott, aztán megrázta a fejét. 

— Kispofám, én kaszkadőr vagyok, de csak mellékállásban. 
Főállásban mindenféle rossz fiúkat verek össze. Mármost van 
egy rossz hírem, és itt jössz te a képbe — a srác mellébe bökött 
—: utálom, ha hülyére vesznek. Pontosabban csak utálnám, mert 
még soha senki nem merte megcsinálni. Én azt mondom neked, 
hogy most el fogunk menni ehhez a te főnöködhöz, és valami 
nehéz dolgot hozzá fogok vágni. Most jön a rossz hír, bogaram: 
te leszel az a nehéz dolog. Mehetünk. 


— Várjál már... figyelj... épp ezt magya. . . 

— Nem, kismókus, nem kell magyarázni semmit. Verés lesz. 

— Odaadom a pénzedet! 

— Persze hogy ideadod, cukipofa. 

— De most! Utasítottak, hogy fizesselek ki! Ezt magyaráznám 
öt perce, csak nem engedsz szóhoz jutni! 

Kissy meglepődött, aztán megvakarta gombszerű orrocskáját. 

— Ja, akkor jó. 


— Figyelj, csajszi. — A srác leült közvetlenül Kissy mellé a ka- 
napéra és átkarolta a vállát. — Hadd mondjak el neked valamit. 
De nem rosszból, érted, ugye? — Kissy bólintott. — Igazság sze- 
rint én marhára bírlak téged, de frankón. Abszolút csúcs a ka- 
rosszériád meg minden, igazából semmi perc alatt beléd tudnék 
zúgni, meg hát azt már akkor elterveztem, amikor először talál- 
koztunk, hogy egyszer eltöltünk együtt egy állatira disznó hét- 
végét, szóval ezt csak azért mondom, hogy értsed, hogy én 
tényleg piszkosul komállak. Érted, ugye? — Kissy bólintott. — 
Mármost azt már tudod rólam, hogy az ilyen oltári dögös csaj- 
sziknál, mint te, csak egyvalamire bukok jobban. A gubára. 
Nem tehetek róla. — Nagyot sóhajtott. — Sokat nélkülöztem kis- 
koromban. Azt viszont talán még nem tudod, vagy nem elég 
részletesen, hogy van egy állatira idegesítő tulajdonságom. 
Mármint másoknak idegesítő. Én eszméletlenül élvezem. Ez 
pedig az, hogy szadista vagyok. Tényszerűen nem mindig 
azért. Csak ha fölhúznak. Érted, ugye? — Kissy bólintott. — No 
most jössz a képbe te, csajszi. — A srác idegesen fölnevetett és 
bal kezével végigdörzsölte az arcát. — Az a büdös nagy igazság, 
hogy annyira még senki nem hozott ki a sodromból, mint te, 
kisanyám. De tényleg. Eddig hat melómat vágtad talonba, és 
összesen kábé száz lepedőt buktam rajtad. — Színpadiasan 
könnyezni kezdett. — Én annyira szeretem a pénzt! Annyira hi- 
ányzik az a rengeteg zseton, amit kihúztál a zsebemből, hogy 
azt el se tudom mondani! Én mindig igyekeztem olyan jó lenni 
hozzád, amennyire csak lehetett. Ugye futni engedtelek a duz- 
zasztógátnál? — Kissy bólintott. — Ugye békén hagytam azt a 
ronda szakállas mókust, amikor egy kiló port beleszórt abba a 
piszok, undok, gusztustalan olvasztókohóba?! — A hisztis hang- 
ról visszaváltott rendesre. — De tudod, miért tettem, ugye? — 


Kissy bólintott. — Azt reméltem, hogy meglátod bennem az 
egykori gyermeket, aki szeretetre vágyik, és végre szeretni 
fogsz. De te nem! Azért sem! Felrobbantottad a kedvenc kami- 
onomat, és egyszerűen füstbe ment harminc láda príma narkó 
meg a kedvenc baseballsapkám! Egyetlen délután tizenhatot 
nyírtál ki a legjobb embereimből! Számoltam! Szétlőtted a ve- 
randámat, ahol esténként olvasgatni szoktam, és nem hagytad, 
hogy darált húst csináljak abból a vén hülye rendőrből, pedig 
hidd el, hogy úgy sokkal jobban nézett volna ki! — Kissy bólin- 
tott. — Ráadásul kinyírtad az egyetlen emberemet, akit nem kel- 
lett folyton nógatnom, hogy etesse meg a kiskutyámat! — A 
srác megint idegesen dörzsölte az arcát, rángatóztak az izmok a 
szeme alatt. — De rendben van, borítsunk fátylat a múltra. 
Tönkretetted egy csomó jó játékomat; oké. Nem kellek neked; 
oké. Elfogadom, elviselem, férfi vagyok, tűröm a sorscsapáso- 
kat. De egyvalami kicsi kárpótlást mégis szeretnék. Lehet? 
Légyszi. Ígérem, hogy ezután soha többé nem kérek tőled sem- 
mit. Jó? Oké? — Kissy bólintott. — Csúcsszuper. Figyelj rám, 
csajszi. Szóval az ikrekről van szó. No, nem kell miattuk ag- 
gódni, jó helyen vannak, frankón nincsen semmi bajuk, kedves, 
rendes, megbízható emberek vigyáznak rájuk, és itt jövünk mi 
ketten. Te meg én. Az ikreknek ugyanis egész pontosan addig 
nincsen semmi bajuk, amíg én jól vagyok, és ezt azok a meg- 
bízható emberek is tudják. Nézd ezt a kis telefont. — Fölvett 
egy telefont és valamit rajzolt az ujjával a képernyőre, de az sö- 
tét maradt. — Látod? Nem látod, mert nem látszik semmi, de 
most leadtam a titkos jelet, és látják, hogy jól vagyok. Ha öt 
perc múlva nem adom le a következő jelet, akkor ezek a kedves 
emberek szomorúak lesznek miattam, és akkor az ikreknek bi- 
zony már lesz valami súlyos... 

Kissynek ebben a pillanatban meglendült a keze, és a mono- 
lóg félbeszakadt. A srác fuldokolva köhögött. 

— Hé... hé, csajszi... értetted, amit az ikrekről mondtam? 

Kissy bólintott, és megint megütötte. A srác felüvöltött és 
Kissy felé csapott egy késsel, amit egy szemvillanás alatt vará- 
zsolt elő, de Kissy elkapta a karját, átfordította, és a srác egy 
pillanat múlva a padlón hasalt, Kissy pedig a hátán térdelt. 


Aztán elengedte, fölállt és segített Marie-nak ugyanabban a 
helyzetben odatérdelni a helyére. Émile közben a padlóra ha- 
salt a kamerával. 

— Hé... szerintem itt súlyos félreértés van — nyöszörögte a 
srác. — Az ikrek... 

— Maradj csendben, öcsi — sziszegte a fülébe Marie. — Az em- 
bereidet már a cápák eszik, és az ikrek biztos helyen vannak. 
Azért nem ütöttelek előbb le, mert tudnom kellett a titkos jelet. 
Mert Balthazar telója már nálunk van. És most már csak egy 
kérdésre kell tudnom a választ. 

— Hé... hé... várjál... ide figyelj, te nem nyírhatsz ki en- 
gem... 

— Miért ne? 

— Hát... hát mert te, ugye, mégiscsak zsaru vagy, és neked azt 
azért ugye mégse... 

— El vagy tájolva, öcsi. Egy zsarunak is kell néha egy kis 
mellékes. Az öreg elég sokat fizet azért, hogy ne kerülj élve a 
rács mögé, ahol elkezdenél pofázni. Szóval most jön az utolsó 
kérdés. A legutolsó, és ha elszúrod, akkor lassan csinállak ki, 
ha eltalálod, akkor gyorsan és fájdalommentesen. Felkészültél? 

— Na várjál, most azt kérdezed, hogy az utolsó kérdésre felké- 
szültem-e, vagy ez már maga a kérdés? 

— Mi van?! — hökkent meg Marie. 

A srác szobormerevvé dermedt, amíg Marie fölkelt a hátáról, 
Kissy visszasétált és elfoglalta a helyét megint. 

— Mi van?! — kérdezte ő is. 

— Úgy értem — hadarta a srác —, hogy az ikrekből az egyik tíz- 
éves és a másik is pont ugyanannyi, és akkor az húsz és akkor 
orrba váglak... — s ezzel hirtelen hátracsapott, Kissy leesett a 
hátáról és elterült a földön. A srác fölpattant, előkapta a revol- 
verét és egy csomó lövést adott le Kissyre, aki mesteri ügyes- 
séggel kúszott fedezékről fedezékre, aztán egyszer csak felállt 
helyette Marie egy szekrényke mögül. A srác rálőtt megint. A 
pisztoly üresen csettent. 

— Kispofám — mondta Marie —, ez nem egy ócska krimi, ahol 
annyit lőhetsz egy töltéssel, amennyit akarsz. Ez az élet. Vagy- 
is neked már nem. 

És lepuffantotta. A srác haldoklását Kissy már nem várta vé- 
gig, kiosont a büfébe. Borzasztóan szomjas volt. 


— Cuki voltál — jött oda később Jean. — Köszi szépen. 

—Te is jó voltál — mosolygott Kissy. — Színésznek remek 
vagy. 

— Ööö... ez most úgy hangzott, mintha lenne egy ki nem 
mondott másik fele is. 

— Hát a dialóg még nem az igazi. 

— Ne csináld már, hát azt is én írtam! 

— Hát ez az. Onnan, hogy az ikrekről kezdesz beszélni, ella- 
posodik, nincs meg az a varázsa, hogy egy ilyen... mi is erre a 
jó szó... nem tudom, szóval te ugye árvagyerek voltál, szomja- 
zol a szeretetre, de nem kapod meg, hiszen egy szörnyeteg 
vagy, és ha megkapnád, akkor se tudnál vele mihez kezdeni, de 
egyfolytában szeretetet koldulsz mindenkitől. Mármint ugye 
elég bizarr módon. Ennek a palinak stílusa van. Onnantól, hogy 
rátérsz az ikrekre, inkább csak olyan, mint az a szimplán go- 
nosz muki, aki lekötözte Eddie Murphy barátnőjét egy fém- 
megmunkáló gépre. 

— Aha, láttam azt a filmet. — Jean az orra tövét vakargatta. — 
Hát... értem... Nézd, én azt már megtanultam, hogy mindenki- 
nek a kritikájára oda kell figyelni. Ha a kaszkadőr kritizálja 
meg a szöveget, hát akkor a kaszkadőr. Az az egy gond van, 
hogy írni sokkal jobban tudok, mint átírni. Azt mindig rá szok- 
tam bízni Robert-re, a scriptdoktoromra, de ő beteg, és ha meg- 
várom, amíg felgyógyul, akkor minden határidőből kicsúszunk. 
Scriptdoktorból pedig hiány van, mindenki le van terhelve. Te 
mit kopogtatod azt a telefont? 

— Megpróbálok szerezni neked egy scriptdoktort. 

— Az frankó lenne, ha jó. 

— Még sose csinált ilyet. 

— Nem gáz, tartok neki egy fejtágítót. Ő is ilyen csinos, mint 
te? 

— Már van pasija. 

— Gondoltam. És ő se fog lépre menni egy sajtos szendvics- 
nek — nyugtázta Jean borongósan. 

— Nagy egerek vagyunk, meg tudjuk venni magunknak a saj- 
tot — felelte Kissy. 

Chantal elvállalta a munkát, feljavította a film párbeszédeit — 
Jean pedig azt mondta, esetleg dolgozhatnának együtt máskor 
IS. 


Amikor Limoges-ban valaki felismerte Pixel Mixelt, Kissy ép- 
pen komoly üzleti tárgyalást folytatott. 

— Bohócorrokra is szükség lesz — jelentette ki. 

— Hat bohócorr — írta Angelina. 

— Kettő kell orronként! Ha tánc közben leesik és elgurul, csak 
előkapsz még egyet. 

Nagyon büszke volt az előrelátására. A Jerry Alapítvány Fel- 
készült Kisegere tudja, mi minden történhet egy bohócműso- 
ron, és gondol a váratlan helyzetekre. 

— És ha a második is leesik? — kérdezte Jean-Michel. — Ne ve- 
gyünk rögtön hármat? Vagy négyet, mert a harmadik is lees- 
het? Esetleg ötöt? . . 

Kissy hirtelen tömérdek bohócorrot látott lelki szemeivel. 

— A második már ne essen le — közölte. 

— De ezt az elsőre is mondhattad volna! 

— Ja, tényleg. . . 

A többiek jót mosolyogtak, szemlátomást levonva a követ- 
keztetést, hogy dilis a kisegér, de Angelina azért beírta, hogy 
tizenkét bohócorr. 

Ekkor kezdett kopogni a telefon. A többiek értetlenül keres- 
ték a hang forrását, Kissy pedig előhúzta a telefonját és meg- 
mutatta nekik. 

— Vedd föl nyugodtan — mondta Frankie. 

— Ez nem csengőhang — felelte Kissy. — Dolgozhatunk to- 
vább. 

De két perccel később, mialatt a többiek a rekviziteket listáz- 
ták, ő kopogni kezdett a maga elé fektetett készüléken, mint a 
puskaropogás. 

— Te mégis mit csinálsz? — tudakolta Angelina. 

— Ó, semmiség — felelte Kissy —, csak megfogok egy bűnözőt, 
ne is törődjetek vele. A papagájjelmez miből legyen? 

— Valami tollféle, de nem toll — tűnődött Angelina. 

Kissy tovább kopogott, amíg ők ezt megbeszélték. 

Az egyik lakó fölismerte Pixel Mixelt, meglehetős biztonság- 
gal. Egy ideig ott lakott a családjával, valami vándorárus volt, 
játékokat árult meg mindenféle olcsó műszaki cikket, aprósá- 
gokat. Volt egy felesége, mintha Gabrielle-nek hívták volna, az 
takarított valahol, talán a kórházban, és volt egy kislányuk. Hét 


év körüli. A fényképen a gyerek arca nem látszott, azt nem le- 
hetett fölismertetni a lakóval. 

De már fél éve elköltöztek, és a nevükre nem emlékezett. Pi 
végigkérdezett mindenkit, akit otthon talált. Csak ez az egy nő 
tudott mondani bármit. 

— Megpróbálhatom a kórházat — töprengett Pi. — Egy takarító- 
nő, aki fél éve kilépett. Csak persze egyáltalán nem biztos, 
hogy tényleg a kórházban dolgozott. Esetleg más nagyobb in- 
tézményeket is fölkeresek. 

— És az iskolákat — felelte Kissy —, hiszen a gyerek már suliba 
járhatott, emlékezhetnek rá. Talán nincsen olyan sok ilyen korú 
lány, aki elköltözött. 

— Negatív, egérke — kopogta Vanessa. — Rengeteg iskola van 
abban a városban. 

— Vettem — felelte Pi —, gondoltam amúgy. De lehet, hogy 
érdemes ezt a vonalat is megpróbálni. Majd idejöttök többen is 
és végignyüzsögjük őket. Egyelőre megnézem a kórházat, am- 
úgy is itt van pár lépésre. 

Nehézségekbe ütközött, a személyzetis nem volt hajlandó vá- 
laszolni, adatvédelem, személyiségi jogok, gyakorlatilag végig 
sem hallgatta. Pi kisétált a folyosóra és fölhívta Castellit, aki 
fölhívta a limoges-i kapitányságot, azok küldtek egy rendőrjár- 
őrt, akik besétáltak Pivel a személyzetishez. Az nem lehetett 
szokva a rendőrökhöz, mert eléggé megszeppent, pedig azok 
csak megkérték, hogy legyen a monsieur segítségére. A sze- 
mélyzetis repült az adatbázisához. 

Féléves időszakot nézettek meg vele, egy évvel ezelőttől fél 
évvel ezelőttig, mert lehet, hogy madame Mixel már korábban 
elveszítette az állását, és csak valamivel később költöztek el. 

Ebben az időszakban harminchét takarítónő lépett ki, de sze- 
rencsére csak egy volt, aki ezekben a társasházakban lakott. A 
keresztnév egyezett. Madame Gabrielle Delerue. A rendőrök 
láttán a személyzetis habozás nélkül kinyomtatta a hölgy ösz- 
szes adatát. 

Volt kiskorú gyereke. Azt nem tartották nyilván, hogy a gye- 
rek milyen korú és nemű, sőt azt sem, hogy hány gyerek van. 

Pi fölhívta Castellit, aki parancsot adott a járőrnek, hogy de- 
rítsék ki, hol lakik a család, és továbbra is legyenek Jourdain úr 
segítségére. 


Kissy még Frankie-vel és csapatával dolgozott a bohócműso- 
ron, amikor Pi a rendőrkocsival elment Delerue-ék új címére. 
Abban állapodtak meg, hogy Pi egyedül megy föl és csönget 
be, nehogy a rendőrök elriasszák az emberüket. 

Egy perc alatt végzett. Egy férfi nyitott ajtót, aki közölte, 
hogy Jean Delerue-nek hívják, igen, Gabrielle az ő felesége, 
igen, takarítónő, igen, dolgozott a kórházban. És van egy öt- 
éves fiuk. Minden kérdésre gondolkodás nélkül válaszolt. 

Csakhogy egy apró termetű, keskeny arcú ember volt, Pixel 
Mixel pedig nagydarab és kerek fejű. 


Pi és a rendőrök visszamentek a kórházba, bár azt persze nem 
lehetett tudni, hogy ott dolgozott-e madame Mixel valóban. El- 
kérik a korábbi és a későbbi adatokat is, és újra megnézik az 
előző listát. Talán valami elkerülte a figyelmüket. Kissy már 
nem tudott ezzel foglalkozni, elindultak bevásárolni a bohóc- 
műsor kelléktárához. 

Ő is bohóc lesz, piros orral, fehérre sminkelve, tarka ruhában, 
és énekelni fog. Azt még nem döntötték el, hogy mit. Frankie 
sok gyerekműsort csinál, az első közös munkájuk is rajzfilm- 
sláger volt, annak az utómunkái még sehol se tartanak, de már 
dolgoznak a következőn. 

És adásba megy a tévében. Majd valamikor. Ez is meg a rajz- 
filmslágeres műsor is, és Kissy látni fogja magát a képernyőn. 
Ami csoda klassz. De ráadásul mindenki más is látni fogja a 
képernyőn, mármint aki nézi akkor azt a csatornát, így a shin- 
dyk is, és halála rémülnek majd, amikor meglátják a tévében a 
vidáman daloló egeret. Elke tökéletesen meg volt erről győződ- 
ve. 

— Igazában ez lehetne mód fogni shindyet még trükkesebben 
— ujjongott. — Hirtelen megjelenődik alapítványi egér képer- 
nyőre, shindy megláti, sikíti magát, esetleg bújódja kanapé mö- 
gé is, mert félőmetes egérke ám! Ha shindy látszódana akkor, 
lenne megfogva máris. De van megoldás — tette hozzá a lele- 
ményes egér arckifejezésével. — Megjelen egér, kezdi énekolni, 
kicsit később képen jön felirat is, hogy ha látódította családban 
bárkiet falfehérítődeni meglátva énekoló egéret, akkor shindy ő 
és hívni kell alapítvány ingyeni segély forrótelefon és akkor 


jövnek egérek rúdlecsúszva szirénável elhárítódítani shindyet, 
de nem szabad megmondjak hogyan, mert befogik számat. 
Kissy önkéntelenül bólintott. Tényleg be. 


Mire végeztek a bohóckellékek bevásárlásával — órákba telt, 
volt egy csomó apróság, amikért egy sor üzletet végig kellett 
járni —, Pi már bent ült egy rendőrségi irodában egy adminiszt- 
rátorral és adathegyeket böngészett. Sokféleképpen próbálkoz- 
tak. Hátha nem is a kórházban dolgozott. Hátha nem is Gab- 
rielle-nek hívják. Hátha nem is akkor költöztek el. Hátha ezek 
közül egyik sem stimmel. Hogy akkor mit kerestek végered- 
ményben, Kissy nem tudta, de egyelőre nem is volt ideje kérde- 
zősködni, mert egész nap Frankie mikrobuszába ugrált be, on- 
nan ki, egy-egy üzletbe be, körbesurrant kelléknek való holmi- 
kat keresni, aztán vissza. A többiek ugyanezt csinálták. A pro- 
dukció költségvetéséből kihagyták a kellékest. 

Aztán jelmezt készítettek — jelmeztervezőjük volt, a kivitele- 
zésre Frankie csak legyintett, nem áll neki varrónőt keríteni, 
szabónak tanult, profin varr —, utána jelmezes főpróbát tartot- 
tak. Kissy egész nap nem tudott egérkedni, este tizenegykor 
vitte haza a filmgyári kocsi. Belépett a kapun, beszaladt a ház- 
ba, és majdnem beleverte gombszerű orrocskáját Pibe. 

— Cin-cin. . . nahát, egérke, hogy kerülsz te ide? 

— Repülővel, egérke. Nem olvastál Cheesebookot? 

Kissy megrázta fejét. 

— Semmire nem értem rá, olyan volt a napom, mint legutóbb, 
amikor beleittam a cica tányérjába és végigkergetett a házon, 
az összes konyhai eszközt hozzávágtam, de hát hogyhogy nem 
Limoges-ban vagy? — kérdezte egy szuszra. 

— Elakadt az a nyom, viszont holnap elmennék egy-két helyre 
Párizsban. Martin átszaladt Nimbyhez, segít neki valamiben, de 
hamarosan jön. 

— Szia, cicus — mondta Kissy, de csak egy unott pillantást ka- 
pott válaszul. Suzy üdvözlésén már átesett a kapuban, és azóta 
kétszer. — Ettél már? — pillantott vissza Pire. 

— Csak pár perce jöttem én is, de hoztam pizzát. 

Kissynek megrebbent a füle. 

— Akkor mire várunk? Nyomás a konyhába! 


— Nem találtunk már több nyomot -— folytatta Pi, mialatt kezet 
mosott, kötényt kötött, sapkát és kesztyűt vett, ahogy Isabelle 
néni konyhájában elő van írva. Aztán hozzálátott uborkát gya- 
lulni. — Semmit sem tudtam meg arról, hogy Pixelnek mi lehet 
a foglalkozása, hajnalban elment dolgozni, déltájban hazament, 
aztán már ki se mozdult egész nap, úgyhogy a legtöbben alig 
látták, mert ők még javában dolgoztak, amikor a pasas hazaért. 
A nő pedig bárhol dolgozhatott a városban, a kórház minden 
bizonnyal tévedés. A gyereket se tudjuk megkeresni, legalább 
egytucat iskola van abban a városban, ahonnan ismeretlen idő- 
pontban kiiratkozott egy ismeretlen nevű gyerek... 

— Cin-cin — bólintott Kissy, gyors mozdulatokkal elkeverte az 
öntetet, aztán ráöntötte az uborkára. — Ez kész. India Mike, In- 
dia Mike, Uniform Victor? 

— Milyen pizza? — kérdezte a telefonból Martin. 

— Papa Mike — ihletett Kissy villámgyorsan kódot a tenger 
gyümölcseire. 

— Naná, hogy jövök! Egyébként most szálltam le Vaucresson- 
ban. 

— Vigyázz a Barthou és a Coteau sarkán — intette Kissy ked- 
vesét féltőn —, ellenséges erők kóborolnak. 

— Létszámuk, jellegük? 

— Egy. Cirmos. 

— Vettem, résen leszek. Van nálam fegyver. Ó, elnézést, asz- 
szonyom, köszönöm. 

Kissy elképzelte, milyen képet vágott a hölgy az utcán, ami- 
kor Martin nyugodt arccal közölte, hogy van nála fegyver, és 
hozzálátott pizzát szeletelni. 

Anyáék akkor értek haza, ezúttal egymás után gurult be a két 
kocsi, amikor Kissy kitálalta a pizzát, és egy percen belül befu- 
tott Martin is. Végre ehettek. 

— Sok a szöveg, kisanyám — szólalt meg a telefon harminc 
másodperccel azután, hogy Kissy beleharapott a pizzába. Isme- 
retlen férfihang volt. — Most majd én beszélek. Add csak ide 
szépen, amid van. Telefont, órát... szép órád van, az jó lesz 
még a szegényeknek. 

Riadtan bámultak egymásra, aztán előkapták a telefonokat. 
Suzanne az! Ha ez a fickó elveszi a kütyüit és elszelel, Suzanne 


alapítványi kapcsolat nélkül marad, késő éjjel az utcán... a rue 
Berliozon, hogy kerül ilyenkor Auteuilbe?! 

— Nem szeretném odaadni — felelte Suzanne egészen vékony 
hangon. — Úgy a szívemhez nőttek már. De mondjuk elnyerhe- 
ted tőlem szerencsejátékon. 

A férfi harsányan nevetett. De ekkor meghallották a kopo- 
gást. Titá ti. Uniform India, segítsetek! 

— Jó, picikém. . . — kezdte a férfi, a többit nem értették. 

— Az ám — hallatszott egy másik távolabbról, mély, borízű 
hang. Még mondott mást is, de ezt sem értették, csattogó fülek- 
kel rohantak ki a garázsba és villámgyorsan ugráltak be apa ko- 
csijába, Pi pedig repülőrajttal indított. Ahogy kivágódtak az ut- 
cára, Martin még be se csatolta magát, lekapta a pólóját, lejjebb 
húzta az ablakot, a pólót kilógatta, fölhúzta az ablakot, és úgy 
száguldottak, hogy egy fehér póló csattogott az ablakban. 
Használt, rögtön a rue de Cazes-on két kocsi is lehúzódott elő- 
lük. 

Pi úgy robogott, hogy Kissynek hátul minden erejével ka- 
paszkodnia kellett. Annyit vett ki a telefonban, hogy Suzanne 
egyedül van, és legalább öt felnőtt férfi van ellene. Kis egérkö- 
lyök még. Nem bír el egyszerre négynél többel. Hogy min kap- 
tak össze, az nem derült ki, de az biztos volt, hogy ki akarják 
rabolni és meg akarják erőszakolni. Jöttek hangok más egerek- 
től, hogy ők is jönnek, de Kissynek nem volt alkalma megnéz- 
ni, ki hol jár. Rohantak. 

Aztán Pi egyszer csak mind a négy lábával rálépett a fékre, és 
már kint is voltak a kocsiból. Rohantak, most már gyalog. Pár 
lépés alatt ott voltak a sarkon. Az első, akit Kissy meglátott, 
egy törpe volt, aki... nem, dehogy törpe. Egy térdelő pasas, aki 
a tarkóján összekulcsolja a kezét. Arrébb... még egy? 

— Te pedig ott! — harsant Brigitte hangja. — Szépen előhúzod a 
bicskádat, leejted a földre és iderúgod! Jut golyó neked is, úgy- 
hogy mozogj! 

S ekkor Kissy meglátta a földön fetrengő és nyüszítő pasast 
is. Ez a Nimbusz munkája, gondolta rögtön, s lelki szemei előtt 
megjelent a pasas, aki megtámadta Masoudi doktort és egyszer 
s mindenkorra eloszlatott minden kétséget azzal kapcsolatban, 
hogy a Nimbuszok életveszélyesek-e. 


— Azt mondtam, térdre, mi lesz már?! — csattant föl Suzanne. 
— Meddig várjak még?! 

— Nem lenne ilyen nagy a szád — sziszegte a srác, aki éppen 
előhúzta és a levegőben tartotta a bicskáját —, csak kapjalak el 
egyszer, amikor. . . 

Felordított és a melléhez kapta a kezét. A bicska elrepült va- 
lahová, Suzanne pedig újra töltött. 

— Utálom ismételni magamat — szólalt meg Brigitte nagyon 
hangosan, körbejártatva tekintetét a kis utcán. — Aki megadja 
magát, azt nem bántjuk. De csak ha gyorsan csinálja, mert 
unom ezt a cécót! 

A sarkon a három nagy egér egymásra nézett. 

Két kicsi egér, két csúzlival, megfékezett öt vagy hat élesre 
töltött utcai vagányt. S méghozzá nem a táborban a legjobb tel- 
jesítményt nyújtott kölykök közül, hanem kettő a gyengébbek- 
ből. 

Később kiderült, hogy Pi nyolcvan-kilencvennel tépett át a 
városon, kilenc percet rögzített a program, de Brigitte közelebb 
volt, öt perccel előbb ért oda. 

Ahogy a vagányokat bepakolták a rendőrkocsikba, Kissy arra 
gondolt, ezeknek a kislányoknak kicsit tovább tartott a tanuló- 
idejük, de már 


VÉGE. 


Mostantól ők is igazi, képzett harcosok, akiktől reszket a 
macskanépség! 


28. 


BALESET 


She climbs a tree and scrapes her knee, 
her dress has got a tear 
She waltzes on her way to Mass and whistles on the stair 
And underneath her wimple she has curlers in her hair 
I even heard her singing in the abbey... 


Kissy helytelenítő fintorral állította meg a lejátszót, nem tet- 
szett neki. Máshogy kell ezt a részt énekelni. A második jelzés- 
től indítja újra. Nimby írt neki olyan zenelejátszót, amiben jel- 
zéseket helyezhet el, minden felvételnél külön, és egyetlen 
érintéssel onnan folytatódik a lejátszás, ahonnan ő kívánja. Óri- 
ási segítség a gyakorlásban. Össze is társíthat benne felvétele- 
ket, ugyanannak a dalnak több példányát, és össze tudja őket 
hasonlítani, ugyanazokat a szakaszokat két, három, akárhány 
felvételből lejátszhatja egymás után, vagy akár egyszerre, kó- 
rusban. 

Meghallgatta ezt a versszakot először az instrumentális felvé- 
telen, aztán a filmen, ahogy az apácák éneklik. Az videó volt 
persze, mert a tanulásban az is segít, ha az énekesnő szájmoz- 
gását, testtartását is látja. 

Sóhajtott. Ez nem lesz könnyű. Nagyon jól kell csinálnia, iga- 
Zi tévéfelvétel lesz, egy igazi énekesnő mellett lesz ő az egyik 
kis apáca, egész csomó próbát tartanak majd, amikor mindenki 
betanulta a dalt. De egyelőre még a betanulással is gondjai van- 
nak, a dal váratlanul nehezebbnek bizonyult, mint gondolta. . . 

. ..és jó lenne, ha nem rontana be ötpercenként egy kisegér. 

— De most megvan tényleg! — lelkendezett a zseb. 


Kissy mély sóhajjal megnyomta a táblagépet, és a zene elné- 
mult. De a fejhallgatót nem vette le. 

— Egérke... 

— Tudok, megveresz. Nem ügy. Rátaláltuk nem orosz shindy- 
et búvóhelyére. Most biztos. Elkapunk shindyet, jössz már vég- 
re?! 

Kissy újabb mély sóhajjal fölvette a gépet, és fején a hallga- 
tóval átvonult a zseb nyomában a nappaliba, ahol még csak el- 
sőfokú egértömörülés volt, legfeljebb három-négyezren nyü- 
zsögtek, a csapat nagy része még nem ért ide. Kissy éppen 
ezért gyakorolt pont most. Gyakorolt volna. 

— Nézjed — mutatott Elke Kissy gépére, ő pedig megnézte. 
Lenin Tér fölrakott egy garnitúra fotót meztelen gyerekekről, 
ez pont nem pornó volt, mármint nem csináltak velük semmit. 

— A lényeget, egérke. Meztelen gyereket láttam már éppen 
eleget. Még sokat is. 

— Ez itt — húzta elő a zseb az egyiket. Kisgyerekek játszottak 
egy szobában, némelyiken volt valamicske ruha, másokon sem- 
mi. — Látsz? 

— Látlak. Mi van vele? 

— Papa üzleti fele Herr Müller, paradicsomi, paprika, minden- 
féle zöldségek tenyésztő. Sok gépeket vette tőlünk meg már. 
Van neki helyes kicsi házja Stuttgart. Kicsi nordnémet zseb- 
egér járt ott egyszer bele. 

— Klassz. 

— Üldögéltük szobáben, ettük sütiet, beszélgettük. Ezben szo- 
báben — mutatott a képre. 

Kissynek vibrálni kezdett a füle. 

— Ez biztos? 

— Egérke! Gondolod engem olyan ostobává, hogy nem felis- 
merek szobát, ahol ülődtem két órákat egyszer, és látszódik 
képről fél szoba összes bútrai? 

— Igazad van, egérke, de ettől hogyan van meg Lenin Tér? 
Száz kézen átmehetett ez a fotó. 

— Egyszerű. Herr Müller van két fie. Néztek elég nagy szeme- 
ket kicsi zsebegérke combikákra, de semmi mustár nem látó- 
dott fejükbelőle, haha, egész másat szerették ők zsebegérke 
combikákkal csinálni volna. Nem megenni zsebegéret. Lefe- 
küdtessék ágybele. 


— Igen, zsebegérke, fölfogtam — felelte Kissy türelmesen. 

— No? Érc már? Ők nagyobb gyerekek. Ezek öt kisgyerek 
nem Herr Müller gyerekeiek. Unokájak se. Ezek ideges gyere- 
kek. 

— Idegen. 

— Lehet úgy is mondani. Mármint Herr Müller persze tudi, 
hogy ők kiek. Csak én nem. Emlékez, mikor ők ott voltak. Tud, 
ki kapta ezből fotóből. Nem lehet sok. Képikén gyerekek csu- 
paszosan. Rendes ember nem ad iet mindenki barátoknak. 

— Persze, csak azok aztán továbbadhatták egy csomó másik 
embernek. 

— Szerintem nem — mondta Elke kivételesen hibátlan francia 
nyelven, és a kezét nyújtotta. — Egy euró. 

Kissy nevetett és kezet szorított vele. 


Elke kiballagott a kertbe és fölhívta az apját, elkérte tőle Herr 
Müller számát, aztán fölhívta azt az urat is. Kissy nem ment ki 
hozzá, úgysem értett volna semmit a beszélgetésből, és na- 
gyobb adag egér ömlött be a kapun, ment üdvözölni őket. A 
délvidékiek is ekkor jöttek, és Vanessa már reggel megmondta, 
hogy tervei vannak a konyhában, nagyszámú kuktára lesz szük- 
sége. 

De még nem kezdtek főzni, a nappaliban, a konyhában, min- 
denfelé ácsorogtak és beszélgettek, s egyszer csak nyílt a hátsó 
ajtó, belépett Elke, sorban megölelte az újonnan jötteket, ahogy 
szokták, és odasétált Kissyhez. Nyújtotta a tenyerét. 

2) 

— Jár euró énneki. Müller úr megnéz képt és bólintott, két ba- 
rátjaiknak gyerekik, vidám tavaszi összejövődés, játszottak te- 
raszon és beszaladták házba, akkor pont ezt képt csinálták. 
Nem adták csomó embernek, de Müller úr kérdez meg baráta- 
kot és visszahívi. 

— Akkor addig nem kapod meg az eurót — közölte Kissy szív- 
telenül. 

— Hát jó. Csak tudok ám én még valamit, amit te nem tudsz. 

Kissy nem akart hinni a fülének. Csakugyan Elke eddigi leg- 
hosszabb hibátlan franciaságú mondatát hallotta? 

Nem tette szóvá. Nem szabad. Amikor az a kislány elkezdett 
beszélni hosszú némaság után, Whoopi Goldberg úgy tett, 


mintha mindig is beszélni hallotta volna, nehogy megijessze, és 
elnémuljon megint. 

— No mi az? — kérdezte tehát. 

— Múlt heti csütörnap. 

Kissy értetlenül pislogott. 

— Akkor készülte fénykép. Egy héte tud terjődni világben. Le- 
nin föltett képt most, vagy mert övé gyerek és megvan kép egy 
héte, csak nem érte rá, vagy mert most adt neki gyanútalan ba- 
ráta. 

Hát igen, az a mondat valóban csak egyszeri, kivételes eset 
volt. 

Egy óra múlva jelentkezett Müller úr. Elke néhány percig 
hallgatta, néha föltett egy-egy kérdést, adatokat írt föl. Kissy, 
aki éppen krumplipürét készített, édeskeveset értett a párbe- 
szédből, de kezdett reménykedni. Talán lesz desszertnek shin- 
dy is? 

— Oké, Müuschen - libbent oda a zseb, és gondjaiba vett egy 
másik pürés edényt, tudva, hogy a séf elkapja a fülét, ha csak 
dumál és nem dolgozik. — Barát Nummer eins lak Ulm, nem 
messze Stuttgart. Tud semmit franciául. Képek nem is látta 
még, azótától. Barát Nummer zwei lak Karlsruhe, dolgoz Fran- 
ciaország. Képek nem adta senkinek, de nála volt pendrive, be- 
lemente dolgozóhelyébe amikor, és nem őrizítette, feküdte pen- 
drive asztalra napokig. Tehát megnyertelek eurót, és fogadok 
másikat, hogy képekt ellopította Mitarbeiter és ő Lenin. Kicsi 
ember, semmit tud oroszul és megvan neki cégje neve, helye, 
minden. Ebből már könnyű. 

Kissy sóhajtott. A zsebegér néha még rosszabbul beszél fran- 
ciául, mint valaha. Megint elkapta a vadászösztön, hát persze 
hadar, és kerékbe töri a szavakat. Amit mond, az persze jól 
hangzik, csak hát lehetett ott egy csomó , Mitarbeiter", vagy 
akárki arra járhatott és lenyúlhatta a képeket. Arról nem is be- 
szélve, hogy aztán végül is mindkét barát, no meg Müller úr is 
bizonyára fölrakta a képeket a rendes gépére, és onnan kicsór- 
hatta bárki. Jó, persze, csak pár napjuk volt rá. No és? Pár perc 
is elég hozzá. 

De nem szólt semmit, nem akarta letörni a kisegér lelkesedé- 
sét. 


Sóval, borssal, petrezselyemzölddel kellett ízesíteniük a 
krumplipürét. Amíg ezt készítették, elképesztő mennyiségben, 
addig Vanessa négyzet alakú kiszúróval rengeteg egyforma la- 
pot csinált a teherautónyi raclette sajtból, amit Kissyvel haza- 
hordatott a hét folyamán. Egy lapot lerakott, négyet függőlege- 
sen mellé állított, és a sarkaikat pálcikával összetűzte. Így felül 
nyitott dobozkákat kapott. Egész kuktahad gyártotta őket. A 
dobozokat megtöltötték a krumplipürével, aztán egy-egy fél 
virslit belenyomtak a püré közepébe. Lefedték őket egy újabb 
sajtlappal, és nagy fémtálcákon berakták húsz percre a nagy 
hűtőbe, amit pár napja Nimby hozott haza és állított a konyha 
sarkába, Vanessa kívánságára. Míg a kockák hültek, ők salátát 
készítettek. Aztán kivették, lisztbe, tojásba és zsemlemorzsába 
forgatták a kockákat, és kisütötték olajban. 

De ebéd közben azért gondolkodtak, vitatkoztak és terveket 
szőttek, ebéd után pedig kisorsoltak egy jogsitulajdonos egeret, 
aki repülőre ül és elutazik Mulhouse-ba, kocsit bérel és körbe- 
kérdezősködik a karlsruhei pasas kollégái felől. 


Martin először is elment a főnökhöz, Potet asszonyhoz, akivel 
már egyeztettek. A hölgy otthon fogadta, az alkalmazottak 
nyilvántartását egy bérelt szerveren tartotta, bárhonnan hozzá- 
fért. 

A Jerry feltételezése szerint Lenin személyesen vette le a ké- 
peket a pendrive-ról, tehát férfit keresnek — sajnos az alkalma- 
zottak többsége férfi volt. Huszonheten, illetve abból egy maga 
a karlsruhei, tehát huszonhat férfit kell valahogyan megvizsgál- 
ni. Az nem segített, hogy ki járhat abban az irodában, ahol a 
pendrive feküdt, mert bárki bárhová bemehet és be is megy. 
Voltaképpen az ügyfeleket is csak azért zárhatták ki, mert nem 
volt módjuk elvenni a pendrive-ot és másolgatni róla — márpe- 
dig az biztos, hogy a helyszínen másolták le, a gazdájának fel- 
tűnt volna, ha hosszabb időre eltűnik a pendrive-ja. 

Magának madame Potet-nak jutott eszébe, hogy a másolást 
csak úgy lehetett megcsinálni, hogy valaki magára maradt az 
irodában. Bedugta a pendrive-ot, megnézte, nagy örömére gye- 
rekeket látott rajta, hát lemásolta — no de mire? Nem hagyhatta 
a képanyagot az irodai gépen, akárki észreveheti, a hálózat se- 
gítségével a cég bármelyik gépéről, és jönnek a kellemetlen 


kérdések. Nyilván volt nála valamilyen adathordozó, amire át- 
vitte. No de akár nekiállt nézegetni és válogatni, akár pár kép 
megnézése után átvitte az összeset — korábbi felvételek is vol- 
tak rajta, több száz fotó —, mindenképpen időbe kellett telnie. 
Hogyan csinálta, hogy ne vegyék észre? 

Madame Potet-nak négy kiskorú unokája volt. Kijelentette, 
hogy ha a cégénél egy pedofil garázdálkodik, azt márpedig ő 
megtalálja és gondoskodik róla. Így mondta. Elég veszélyesen 
hangzott. 

Végül mégis bementek az irodába, a madame-nak persze 
mindenhová volt kulcsa. Szemügyre vették a helyszínt. 

Kissy ezalatt motorra ült és átment Versailles-ba, az új ének- 
tanárnőjéhez, mademoiselle Royer-hez, akiből az első percben 
Véronigue lett. Egy órát beszélgettek Kissy zenei karrierjéről, 
néhány részletet el is énekelt, Véronigue fölmérte a tudását, 
hangszínét, mindent megbeszéltek. Minden kedden fog jönni, 
az egész délelőttöt nála tölti, és dalolni fog, mint a fülemüle. 

Amikor eljött Véronigue-tól, Martin már úton volt madame 
Potet-val Saint-Louis-ba, a svájci határra, hogy kikérdezzék az 
egyik alkalmazottat. Kissy még mindig nem tudott velük fog- 
lalkozni, otthon az egérkék biztosították Martinnek a háttértá- 
mogatást, neki fellépése volt, don Giovannit énekelt az Operá- 
ban. Vagy legalábbis jól hangzott. Az urat, akivel Frankie-nél 
ismerkedett meg, tényleg Giovanninak hívták, de nem őt éne- 
kelte, hanem vele, és nem az Operaházban voltak, hanem egy 
étteremben a téren — végül is alig pár méterre onnan, ahol vala- 
ha Lully táncolt. Péntek esti zenés program, mindenféle köny- 
nyűzenével. 

— Cin-cin — jelentkezett be már az öltözőből. — Mizu? 

— Lecsukszták Leninet — újságolta a telefon. — Fogta piszto- 
lyot róluk, és az most nagyon fájja kezének. 

Kissy nevetett. 

— Az egerem? 

— Még rendőrségben, Lauterburg, országi határban, adatok 
fölvesz, ilyesmiek, de szólta előbb, nemsoká kész és jövi haza. 
Kell szólni, amikor elrepülődik Troyes fölött. 

— Minek? 

— Vanessa akkor kezdje csinálja klassz indiai kaja, Martin 
megfogja shindy tiszteletnek, jaj, nem is mondtalak, egy fogja 


is Ssirati egéres kaland, Martin mondta rendőrnek, sajnál, de 
nem tudta kisebbet pofontot adni, és nem verte ki fogt, csak hát 
shindy este pont asztalka sarkába, és kijötte fogóka. Volt mu- 
száj nagyon, mert shindy erőszakos és nehéz befékezni volt. 

— Megfékezni. 

— Aha, madame sérülte semmit is, meg persze senki shindyen 
kívüle, csak nem jó egész. 

— M-m-mi nem Jó?! 

— Martin öt percet vezette bérelett autót, Flughafenrepülőtér- 
ből madame házába, már vissza se is érte, mondta madame, 
majd ő autót visszaviszje. Végig övé autóval mentek, madame 
vezett. Jogsira szükség csak öt perc. Taxi ott is van! Sorsolódí- 
tottáthattuk összes egérből és kicsi vörös nordnémet zsebegér- 
ke esélyet kaphatotta szintén volna! 

Kissy sóhajtott és inkább megadta az eurót. 


— Oké, fiúk-lányok, elmondom, mi az ábra. Közületek többen 
még nem csináltak ilyet, úgyhogy kicsit bőbeszédű leszek, a 
többiektől bocs. Tehát ez itt a hátam mögött egy toronyház 
negyvenkettedik emelete, aminek kidöntötte a falait a földren- 
gés. Ti csapdába estetek ezen az emeleten, a lift és a lépcső le- 
szakadt, néhányan közületek megpróbálnak lemászni a negy- 
venegyedikre a szabad ég alatt, miközben erős szél fúj és az el- 
szakadt villanyvezetékek állandóan szikráznak, ráadásul bármi- 
kor tüzet is okozhatnak. Mégis itt akartok lemászni. Nagyon- 
nagyon rossz ötlet! — A srác úgy rikoltott rájuk, mintha ők ta- 
lálták volna ki. — De mégis lesznek közületek ketten, akiknek 
sikerül. A többiek sajnos nem élik túl. Most nézzétek ezt a sok 
zöld színt a set körül. Talán hallottatok a chroma key techniká- 
ról. Röviden annyi lenne a lényeg, hogy ami itt bárhol zöld, az 
a filmen nem fog látszani, mert ahelyett mindenhol CGI lesz. 
Ezért amikor lezuhantok, akkor ezekre a zöld szivacsokra fog- 
tok esni, de felülről a kamera úgy vesz, hogy negyvenemelet- 
nyi mélységet és utcaképet rakunk alátok. Kábé ez a lényeg. 
Van kérdés? 

— Ki marad életben? — tette föl Kissy a legfontosabb kérdést. 

— Egy fiú és egy lány, ők később is fognak még szerepelni, 
úgyhogy a szerződést majd aszerint írjuk. 

— Oké, én akarok lenni az a lány. 


— Bocs, ez nem így megy, ezt a casting director fogja eldönte- 
ni. 

— Akkor mondd meg neki, hogy én akarok életben maradni, 
mert belőlem csak egy van. — Kissy körbemutatott a csapaton. 
— Ők többen vannak, őket könnyebb pótolni. 

Valaki elnevette magát. A srác is vigyorgott. 

— Oké, lássunk munkához. Elég sokat kell föl-le mászni a se- 
ten, van-e közületek bárki, aki ezt nem szeretné, esetleg baj van 
a szívével, gerincével, kar, láb, vérnyomás, bármi efféle? Vagy 
akár tériszony? Nem vicc, gyerekek, ez frankón veszélyes. 

— Kaszkadőrök vagyunk — mondta valaki. 

— Értem én, csak úgy ne járj, mint az öreg kaszkadőr. 

— Miért, az hogy járt? 

— Két mankóval - felelte Kissy, hiszen ismerte már a viccet. 

A megbeszélés után a húsz fiú és lány elindult bejárni a setet. 
Elég bonyolult építmény volt, több terem tartozott hozzá, szé- 
pen berendezve, két szinten, egy lépcsőház és egy lift. Mindkét 
szinten volt egy lyuk a padlón, piros műanyag kúpokra erősített 
szalag vette körül őket, ezt majd persze a forgatásnál elveszik 
innen. A leomlott külső falaknál is volt jelzőszalag. Az összes 
helyen, ahol ki lehetett esni a setből, vastag zöld szivacsok vol- 
tak lefektetve, kivéve egy helyet, azazhogy szivacs ott is volt, 
de az egyik srác megmutatta, hogy ha valaki nem jól esik ki, 
akkor a szivacsra érkezik ugyan, de onnan továbbpattanhat a 
rendes padlóra és alaposan megütheti magát. A műszak rögtön 
hozott még egy szivacsot. 

Mikor előkerült a casting director, Kissy szólt neki, hogy ő 
akar életben maradni, ő tagja egy szervezetnek, ahol számíta- 
nak rá, és... még mondta volna, de a casting director vállat 
vont, neki mindegy. Kissy nagyon örült a megmenekülésének, 
és már az első próbán nagyszerűen lemászott egy emeletnyit a 
szörnyű mélység fölött, egyelőre szélcsendben, mert a szélgé- 
pek még nem voltak bekapcsolva. 

Aztán megjött a second unit rendező, és elkezdtek próbálni. 
A tizennyolcas snittel kezdték, öten ácsorogtak kint a mélység 
szélén, három lány és két fiú, meg a rendező meg még négyen. 
Kissynek itt nem volt dolga, bent téblábolt a többiekkel a set 
belsejében, egy irodában, aminek a berendezését már szintén 
megrongálta a földrengés. Amikor aztán az ügyelő szólította és 


kilépett a leomlott falú folyosóra, az egyik lány furcsa grimasz- 
szal fogadta, amit nem tudott mire vélni. 

— Oké, te leszel Jeanne — nyújtotta felé a karját a rendező. — 
Te veszed át a tűzoltócsövet és kezded leereszteni az alsó szint- 
re. Állj ide, szívem, és láss hozzá. 

Kissy hozzálátott. Nem ez volt az első eset, hogy tűzoltótöm- 
lő volt a kezében, csak előző alkalommal nem mentőkötélnek 
próbálták használni, hanem csakugyan oltottak vele. Letekert 
egy darabot a tömlőből és elkezdte leereszteni, közben a rende- 
ző a többieket irányította. Ötvenes, kopaszodó, nem túl jóképű 
pasas volt, teknőckeretes szemüveggel, joviális modorral. 

— Rendben, ez a része oké. Pierre, kérlek, gyere ide, mássz le 
rajta, a csövet megerősítettük, abszolút biztos az egész. Szí- 
vem, te ide állj — karolta át az egyik lány vállát. — Te leszel az, 
aki fentről figyeli, megcsúszik a lába a peremen és kizuhan, 
ugye? — A lány bólintott. — Oké, csináljunk egy próbát. Louis, 
te ide állj, Jó? 

Pierre lemászott, Murielle megcsúszott, kizuhant, nagyot puf- 
fant a szivacson. 

— Jó, most nézzük tovább. Bexi, szívem, gyere ki, kérlek! 

Bexi, Kissy társa a kaszkadőrcsoportból az a lány volt, akit 
két lány majd egy egész percig tart a két kezénél fogva a mély- 
ség fölött, a fiúk próbálnak segíteni, de az egyik fiú átesik raj- 
tuk és lesodorja Bexit is. De ez később jön, most Bexi az élete 
kockáztatásával megmenti Kissyt, aki alatt leszakad a rogyado- 
zó épület egyik gerendája, és ő majdnem lezuhan. 

— Oké, drágám, ide állj, kérlek. — A rendező a megjelölt hely- 
re tolta, a keze végigsiklott Kissy hátán lefelé, és rá a fenekére. 
A többiek arrébb álltak, nem velük foglalkoztak. — No most azt 
kérem... 

— Én pedig azt kérem — vágott közbe Kissy —, hogy egy má- 
sodpercen belül vedd le rólam a kezedet, különben te fogsz ki- 
zuhanni. 

— No de szívem, hát... 

— És tanuld meg a nevemet! — csattant fel. — Pierre és Louis 
nevét tudod, hát tanuld meg a lányokét is! És ne fogdoss! 

— Hát ide figyelj — emelte föl az ujját és a hangját a rendező. — 
Itt én vagyok a góré, és ezt a hangot nem tűröm, világos? 


Kissy bólintott, és teljes csendben kilökte a pasast a setből. 
Az kiáltott egyet és függve maradt a biztosítókötelén, ég és 
föld között. 

— ...ki vagy rúgva! — ezek voltak az első érthető szavai, némi 
gurgulázó fortyogás után. — Száz kaszkadőórt is kapok a helyed- 
re! 

— Az enyémre is — szólt ki neki Murielle. — Engem is fogdos- 
tál, pedig kétszer löktem el a kezedet. 

Bexi nem is szólt semmit, csak lecsatolta a biztosítóját, leug- 
rott a szivacsra, bukfencet vetett és megállt odalent karba tett 
kézzel. Kissy nem ugrott, ő rendesen lement a lépcsőn. 

Még néhányan elindultak, az egyik fiú is, aztán egyszer csak 
valamennyien, egyetlen fiú kivételével, aki leült egy kilógó fö- 
démelemre és fotózni kezdte a barna inges, nagy ingaként him- 
bálózó rendezőt. 

— Hagyd ezt abba! - rikácsolta a pasas. — Te is ki vagy rúgva! 

— Már kiléptem — vigyorgott a srác, meglóbálta a biztosító- 
övét és kidobta a setből. — Csak ezeket fölrakom a Facebookra. 

— Hé, főnök — szólt ki az ügyelő. — Kaszkadőrök nélkül mi a 
francot kezdünk? 

Válasz helyett csak némi szitkozódás érkezett, aztán amikor 
az ügyelő leért a terembe, a rendező leordított neki, hogy ő is ki 
van rúgva, mindenki ki van rúgva! Talál náluk sokkal jobbakat, 
percek alatt! 

— Hát akkor találj — mondta a fővilágosító, és az egész stáb 
otthagyta a helyét. Kisétáltak a szabadba, egy csomó hangár- 
szerű épület közé, amik között állandó jövés-menés folyt, min- 
denütt forgattak valamit. 

— Ne széledjetek szét, gyerekek — kérte az ügyelő. — Ha leál- 
lunk, kicsúszunk a határidőből. Várjatok egy percet. 

Leült egy ládára, telefonált. 

— Jó napot, mester, Boissac vagyok, a second unit ügyelője. 
Van egy problémánk. Ferri úr az egész stábot kirúgta... hát 
mert a kaszkadőrlányok kifogásolták, hogy fogdosta őket. 
Igen... Nem, mester, nem. Úgy kezdődött, hogy az egyik lány 
beolvasott neki, mert a fenekére... igen? Igen, máris. Kissy! 
Kissy, merre vagy? Veled akar beszélni. 

Kissy odasurrant, átvette a telefont. 

— Kissy Chaton vagyok. 


— Vincent Ranchot — mondta egy mély férfihang. Kissynek 
megrebbent a füle. Egy ekkora rendezővel beszél, ő maga, aki 
ementálilyukakban nőtt föl!.. . — Mondja, mi ez a cirkusz? 

— Nézze. Én tizenhárom éves korom óta olyan pasikra vadá- 
szok, akik lányokat molesztálnak. Most megint találtam egyet, 
ez legalább nagykorúakkal csinálja, de nem fogom tűrni tőle 
se. Az összes kaszkadőr kilépett, a fiúk is. Aztán a többieket is 
kirúgta. 

— Ő rúgta ki? Operatőröket, műszakot, mindenkit? 

— Aha! Tudja, himbálózás közben. 

Erre kis csend lett a telefonban, úgyhogy Kissy néhány mon- 
datban összefoglalta az eseményeket. A mester nagyot nevetett, 
aztán azt mondta: 

— No jó. Ebben a pillanatban nem tudok senkit keríteni, de 
szeretném, ha dolgoznának. Mondja meg Boissacnak, hogy et- 
től a perctől ő a second unit director, Ferrit meg eresszék le és 
küldjék haza. 

— Ki van rúgva? 

— De ki ám, ha maguk visszajönnek és megcsinálják a filme- 
met. 

— Egy pillanat. — Kissy elrikkantotta magát. — Hé, mindenki! 
Visszajövünk, ha Ferrit kirúgják? ... Azt mondják, persze, mes- 
ter. 

— Rendben van. Ki fogom bírni nélküle. Este Boissac szóljon 
ide, hogy meddig jutottak. Jó munkát! 

— Köszönjük, mester — felelte Kissy, visszaadta a telefont, be- 
ment a hangárba, leeresztette a csüggetegen himbálózó rende- 
zőöt. 

— Ez nem a te napod, öregem — mondta neki. — Mi visszajö- 
vünk forgatni, egy részünk hősi halált hal, mások megmenekül- 
nek és csinálnak más filmeket. Te viszont ki vagy rúgva. Nézd 
a jó oldalát: meg is verhettelek volna. Légyszi, párologj el mi- 
nél hamarabb. 


Kissy aznap kétszer menekült meg: előbb a kirúgástól, aztán a 
lezuhanástól, ahogy a casting directorral megbeszélték. De a 
nyelve lógott ki tőle. A többiek hosszabb-rövidebb küzdelem 
után simán csak lezuhantak és otthagyták a fogukat, de neki 
meg Michelnek sikeresen le kellett mászni, ezer veszélyen át, 


egy szakadt csőcsonkon lógva tartani egymást, amíg valamelyi- 
kük végre kapaszkodót talál — és mindezt négyszer. Amikor ne- 
gyedszer is leértek, Michel közölte, hogy ő inkább leugrik iga- 
ziból, de még egyszer nem veszi újra. 

— Nem is kell, szuperek voltatok — mondta Boissac, az új ren- 
dező. — Mindenki nagyon szuper volt. Kissy és Michel, nektek 
lesz még pár képetek más helyszíneken, kaptok majd értesítést, 
hogy mikor vesszük fel. Mindenkinek kösz szépen, mára vé- 
geztünk! 

Lezuhanyoztak, visszavették a saját ruhájukat, és megbeszél- 
ték, hogy beülnek valahová, eldumálnak, isznak valamit. A tár- 
saságból páran ekkor látták először Kissy bársonyfüleit, nagy 
sikert aratott velük, Frédo azt mondta, olyan, mint egy egér. 

— Nem olyan - javította ki Bexi. — Tényleg egér. 

Kissy sóhajtott és a régi szép időkre gondolt, amikor minden 
olyan egyszerű volt, megverték a shindyt és egereskedhettek 
nyugodtan, nem kellett negyvenemeletnyi mélység fölött csim- 
paszkodva harcolni az életükért, mert ha lezuhannak, akkor ki- 
sebb a gázsi és a hírnév. 

De félóra múlva egereskedhetett megint. Persze filmekről be- 
széltek, forgatásokról, kaszkadőrjelenetekről, nemcsak olya- 
nokról, amikben részt vettek, hanem amiket szívesen csinálná- 
nak. A fiúk a Cliffhangerről beszélgettek, Jean-Philippe szere- 
tett volna játszani egy ilyenben, amúgy is mászott hegyet, de 
verekedni is szeretett, és egyszer szívesen megküzdött volna 
Kissyvel. Kissy bólintott, részéről nincs akadálya, de közben 
elterelte a figyelmét, hogy nyílt az ajtó, és hirtelen duplájára 
szökött a kis presszó egérnépsürűsége. 

— Hát te, egérke? 

— Hát én, egérke — felelte Maverick, és végigpillantott a társa- 
ságon. — Sziasztok, Maverick vagyok. Érted jöttem, egérke. In- 
dia Whisky Uniform Alfa. 

Kissynek megrebbent a füle. Körülnézett a kis presszóban, de 
senki nem tünt shindynek. A kaszkadőrök meglepve nézték a 
hátizsákos, helikódobozos, egérfüles kislányt. 

— Echo Papa? — kérdezte halkan, mintha attól kellene tartani, 
hogy valaki megérti. 

— Uniform Victor? — kérdezte Maverick szemrehányóan, 
hogy jön-e már. 


— Ti milyen nyelven beszéltek? — érdeklődött Melanie. 

— Bocs, gyerekek, most mennem kell — közölte Kissy, és fel- 
állt. — Volt egy kólám meg egy sütim — nézett Jean-Philippe-re, 
és elővette a tárcáját —, kifizetnéd majd? 

— Ugyan, hagyd már, a vendégem voltál. 

— Kösz. Mehetünk, egérke. Sziasztok! 

S már surrantak is, de csak az utcáig. 

— Megnézjed fölfedezéset — mondta Maverick. 

— Rossz ötlet Elkét parodizálni, egérke — intette Kissy. — 
Megjegyzi és megver érte. 

— Aha, csak ez nem paródia, hanem idézet. Pontosan ezekkel 
a szavakkal jelentette be. Nézd, mit talált. 

Kissy bambán meredt a telefonra. Gyerekpornó, persze, mi a 
csoda lenne más? Annyi ilyet lát, mint a szemét. 

— Nicsak — mondta pár pillanattal később. 

— Ugye? — vigyorgott rá Maverick. — A pedofilok nagyköny- 
vében vastag betükkel emelték ki, hogy ne fotózd a gyerekedet 
meztelenül az erkélyen, és alatta pirossal, hogy főleg akkor ne, 
ha az erkélyről egyenesen látszik egy gótikus katedrális, csak ő 
ezt nem olvasta. Talán későn kézbesítették a példányát. Vagy 
nem tudom. Lehet, hogy nem is tud olvasni. 

— Jó, jó, egérke. Limoges? 

— Limoges. Lemötges, ahogy Niala szerint ott mondják. 
Saint-Étienne katedrális, épült... mit tudom én, mikor, és azóta 
mozdulatlanul ott áll és várja, hogy a shindyk lefotózzák. Hát 
nem rendes tőle? 

— Maradj már. De egérke — Kissy csak egy pillanatig tanul- 
mányozta telefonján a térképet —, ez több városnegyeddel távo- 
labb van attól a kórháztól. 

— Úgy van. De a gyerek ugyanaz, és ezt a képet is Pixel Mixel 
bocsátotta önzetlenül alapítványunk rendelkezésére. Meg még 
hármat, egyik szebb, mint a másik. Amikor ezt megbeszéltük, 
az egérjelző egeret mutatott alig száz méterre tőlem, úgyhogy 
idejöttem és elkaptam a füledet. Megyünk Limoges-ba? 

Kissy sóhajtott. 

— Jaj, egérke. Alig állok a lábamon, most menekültem meg 
egy felhőkarcoló negyvenedik... mindegy, nem érdekes. Az 
egésznek semmi értelme. Miért fotózna Pixel Mixel meztelen 


gyerekeket a város két különböző pontján? Vagyishogy ugyan- 
azt? 

— Nem tudom. Kérdezzük meg tőle! Ezt a képet alig félórája 
készítette, még akár ott is találhatjuk. 

Kissy megint sóhajtott. 

— Jól van, valamelyik rágcsáló vegye meg a jegyeket, ülj föl 
mögém a motorra, de aztán ott legyen nekem az a shindy Li- 
moges-ban! 


Este hétkor a két felderítő a rue Neuve Saint-Étienne-en sétál- 
gatott, keresték a házat, ahonnan a fénykép készülhetett, illetve 
az hamar meg is volt, mert az utcában az volt az egyetlen eme- 
letes társasház. Felküldtek egy bogarat, hogy bemérjék a lakást. 
Nimby most olyat csinált nekik, hogy Pixel fotóját elhalványít- 
va betette a kamera képe alá, és csak úgy kellett manőverezni, 
hogy fedésbe hozzák a kettőt. Nem tartott soká. 

— Ez az — mondta Maverick. — A kapu fölötti lakás a hetedi- 
ken. Tiszta, gyors, pontos munka, if there"s something shindy 
in the neighborhood, hívja az egeret! Hát ez bizony gond. 

— Mmmmicsoda? 

— Túl könnyen megtaláltuk. A templomnak az a külön tornya 
direkt mutatta, hogy ebből az irányból kell jönni, már a gépen 
meg tudtuk keresni az utcát. A lakás is pillanatok alatt megvolt. 
Csapdát szimatolok. 

— Ja, persze, az nyilván van. Minimum egy kosár kiscica. 
Hozd le a bogarat, egérke, menjünk föl, ejtsük el a shindynket, 
aztán keressük meg a problémánk megoldására egyedül alkal- 
mas intézményt. 

— A rendőrséget? 

— Az ráér. A pizzériát. 

Fölmenni liften, becsöngetni, udvariasan üdvözölni az ajtót 
nyitó urat, megmutatni neki a saját fotóit, aztán kiütni a fejét a 
két füle közül és átadni a rendőrségnek — két rátermett kisegér- 
nek pár perces ügy. 

Ha a kapu nem lett volna zárva. 

Kissy sokadszor sóhajtott aznap, és megnyomta az egyik la- 
kás kaputelefonját. Aztán egy másikét. Egy harmadikét. . . 

— Senki sincs itthon — állapította meg Maverick talpraesetten. 
— Itt macerás lenne feneketlen vermet létesíteni, külön egérre 


tervezett csapóajtóval, fönt az emeleten, ezért ravaszul mind el- 
mentek hazulról. 

Kissy kitartóan nyomkodta tovább a... végre valaki beleszólt. 

— Ki az? 

— Jerry Alapítvány — felelte Kissy önkéntelenül... hirtelen 
cserben hagyta minden fedősztori-kiötlő képessége. 

— Sajnálom, nem adakozunk — felelte a hang szívtelenül, és 
mielőtt Kissy kinyithatta volna a száját, letette. 

Maverick tompán morgott — a zsebektől tanulta. 

Kissy megpróbált még egypár gombot, aztán sóhajtott. Ma 
sóhajtós napja van. Hívta a rendőrséget. 


— Várjon, lassabban. Meztelenül fotózták önt egy erkélyen? 

— Nem engem! Egy hat év körüli kislányt. Az elkövető ismert 
pedofil, gyerekpornó-terjesztő. Szükségünk van egy járőrre, 
hogy bejussunk az épületbe. 

— Ön honnan látta ezt? 

— Az alapítványunk a neten találta a fényképet. 

— És honnan tudja, hogy ki készítette? 

— Ha ideküld egy járőrt, megmutatjuk neki a képet, és egyből 
tudni fogja. De minél előbb, ha lehet, mert lehet, hogy azt a 
kislányt most is éppen molesztálják. 

— Rendben van -— felelte a diszpécser. — Intézkedem, küldök 
egy kocsit. De az ön érdekében ajánlom, hogy igaza legyen. 

Kissy felfortyant. 

— Én pedig a kislány érdekében ajánlom, hogy azok a rend- 
őrök nagyon gyorsan érjenek ide! 

Nagyon gyorsan odaértek: egy perc sem telhetett bele, és egy 
rendőrautó állt meg mellettük. De mögötte ott jött még egy, és 
pillanatokon belül még kettő futott be. Kissy elégedetten állapí- 
totta meg, hogy a diszpécser akadékoskodása nem jellemző a 
limoges-i rendőrökre. 

— Berthier — lépett oda a legelső rendőr. — Maguk hívtak min- 
ket? 

— Mi — Kissy az orra alá dugta a telefonját. — Chaton, Jerry 
Alapítvány. 

A rendőr pár pillanatig szemlélte a képernyőt. 

— Nézd már, ez itt készült valóban. De melyik lakás? 

— Valamelyik felső emelet — mondta a társa. 


— Az a lakás — mutatta Maverick -, ott legfölül. 

— Biztos? 

— Biztos — felelte a két egér kórusban. 

Berthier a kaputelefonhoz lépett és elkezdte sorra nyomkodni 
a gombokat. Abba sem hagyta, amíg egy női hang bele nem 
szólt: 

— Ki az? 

— Rendőrség. Kérem, nyissa ki a kaput! 

— Rendőrség?! ... de hát mi történt? . . . 

— Nem önhöz jöttünk, nem tartozik önre, csak nyissa ki! 

A zár felbúgott, Berthier kinyitotta a kaput, és vagy nyolc 
rendőr özönlött be. Meg két egér is. 

— Valakinek idelent kellene maradni — mondta egyikük. 

— Majd mi Gustave-val — felelte egy másik. — Te maradj itt, 
én megnézem, van-e udvari kijárat. 

Hat rendőr és két egér ha zsúfoltan is, de elfért a liftben. 

— Honnan szedték a fotót? — kérdezte Berthier útközben. 

— Az alapítványunk netes pedofilok felkutatásával foglalko- 
zik. 

— Érdekes. Sosem hallottam ilyesmiről. Régóta működnek? 

— Öt éve. De Limoges-ban most járunk először. 

— Miért, honnan jöttek? 

— Párizsból. Félórája szálltunk le itt. 

A rendőrök nagyot néztek. 

Kiszálltak a hetediken, és már nyomták is a csengőgombot. 
Válasz nem érkezett. Berthier dörömbölni kezdett. 

— Rendőrség! Nyissák ki! 

Semmi reakció. 

— Be kell törni — mondta Maverick. 

Berthier bólintott és elővette a telefonját. 

— Berthier őrmester, jelentkezem. A gyanúsított lakása előtt 
vagyok, de nem nyitnak ajtót. Kérek engedélyt a lakás felnyitá- 
sára. 

— Engedélyezem -— felelte a telefon. 

— Köszönöm, végrehajtom. Hát lássunk neki, fiúk. 

Az egyik rendőr egy vállmozdulattal belökte az ajtót, nem 
tünt valami erősnek. A lakást elözönlötték a rendőrök. Meg az 
egerek. Kissy eldöntötte magában, hogy nem azért repültek 


idáig, hogy a rendőrök egyedül kapják el a shindyt. Még mit 
nem. Nekik egy falatot se hagynának belőle. 

A lakás üres volt, mármint ember nem volt benne — szeren- 
csére cica sem, amint Maverick egy gyors ellenőrzéssel megál- 
lapította. Bűnjel annál több. Bár a rendőrök kételkedtek benne, 
hogy a képeken is látott korú kislánynak való ruhák és játékok 
bűnjelek lennének. 

— Annyit tudunk, hogy lakik itt egy kislány. Ez nem bűn. 

Berthier megint beszólt a központba, jelentette, hogy mit ta- 
láltak, és utasítást kért. Információt előbb kapott, mint utasítást. 

— A lakás bérlője Alexandre Pelevin, harminchét éves, nős, 
büntetett előéletű — közölte egy fiatal női hang. — Szexuális 
zaklatásért hat hónapot ült. Konyhai kisegítő egy szállodában. 
Az ügyet Noir felügyelő vezeti tovább, már úton van a hely- 
színre. 

— Értettem — felelte Berthier, és letette. 

Noir felügyelő nem lehetett idősebb Pinél, energikus volt és 
alapos. A stílusa emlékeztetett Castelliére, csak nem telefonált 
állandóan. 

— És ti kik vagytok? — tegezte rögtön a két egeret, akik föl- 
csapták az igazolványukat és bemutatkoztak. 

— Már egy ideje szemmel tartjuk Pixel Mixelt — közölte Kis- 
sy. — Az igazi nevét csak az imént tudtuk meg, de a tevékeny- 
ségéről már egy csomó adatunk van. 

— Rendben — bólintott Noir, miután egy-két percig tanulmá- 
nyozta Pixel Mixel aktáját egy Jerry-gépen, és elővette a tele- 
fonját. — Madame Marceau, legyen szíves írni egy elfogatópa- 
rancsot Alexandre Pelevin ellen, az adatokat megtalálja a szo- 
kásos helyen. — Írják bele, hogy feltehetően egy hat év körüli, 
barna hajú, barna szemű kislány is van vele, legyenek óvato- 
sak. A többit tudja. Kocsi rendszáma meg minden. Köszönöm, 
vége. Őrmester, lenne szíves szólni a helyszínelőknek, hogy 
jöjjenek ki ide? 

— Azonnal, felügyelő úr — mondta Berthier feszesen, és már 
telefonált is, miközben Noir körbejárt a lakásban, nézelődött. A 
két egér vele tartott, senki sem akadályozta őket, szabadon mo- 
zogtak az idegen lakásban. 

— Né csak, egérke — szólalt meg egyszer Maverick. Kissy kö- 
vette a tekintetét. Egy piros ruhácskát tanulmányozott, fehér 


csipkedísszel, aztán elővette a telefonját és megkereste Pixel 
Mixel egyik korábbi fényképét. A ruha ott volt rajta, egy székre 
dobva. Könnyű volt megtalálni a képet, hiszen a Jerry rendsze- 
rében minden képet bőségesen elláttak kereshető címkékkel. 

— Aha — bólintott Kissy —, cin-cin. Infónk tényleg bőven van, 
már csak azt kellene tudni, hol vannak most. 

— Mondjuk itt — vágta rá Maverick, és egy köteg fényképre 
mutatott az íróasztalon. Kissy és Noir egyszerre ugrott oda. A 
képeken senki nem volt meztelen, szokványos családi képek 
voltak. Kerti sütögetés, játék a folyóparton, effélék. 

— Van egy vízparti nyaralójuk — mondta Kissy, miközben 
Noir gyors mozdulatokkal szétrakta a képeket az asztalon. — 
Remélem. Mert ha ez egy kemping, akkor nem sok esély van, 
hogy pont oda visszamennek. 

Noir közben előhúzta a telefonját. 

— Madame Marceau, lenne szíves utánanézni, hogy van-e Pe- 
levin vagy egy családtagja nevén bármilyen nyaraló, hétvégi 
telek, efféle? Köszönöm. Igen. Rendben. 

Eltette a készüléket, és tovább rakosgatta a képeket. Figyel- 
mesen nézték őket végig, apróra, egyenként. 

—És ha egyszerűen elvitték a gyereket a nagymamához? — 
szólalt meg Maverick. 

Noir rámeredt, aztán bólintott. 

— Az is lehet. — Megint hívta madame Marceau-t, és most Pe- 
levin szüleinek a címét kérte, illetve a párja szüleiét, ha végre 
tudják, hogy ki a párja. — Antwerpen?... Hát oda aligha ruccan- 
tak el így este, itthon mindent széthagyva. Igen? Ez az, végre, 
madame Mar... pillanat, fölírom. Isabelle, hétéves, Murielle 
Manderesse, harminckettő, szobalány szállodában... igen? Re- 
mek. Öt perc és ott vagyok. Köszönöm. Őrmester úr, lennének 
szívesek megvárni a helyszínelőket? 

— Természetesen, felügyelő úr — felelte Berthier. 

— Én kimegyek Panazolba az anya szüleihez. Velem jöttök? — 
pillantott Kissyre, ők pedig válasz helyett már surrantak is az 
ajtóhoz, épp csak búcsút intettek a rendőröknek. 


Panazol egy külváros volt, annak is a legszélére mentek ki, ré- 
tek között kanyargott már az út, megnőtt a távolság a házak kö- 
zött. Noir sietve, de nyugodtan vezetett. 


— Ez lesz az a ház. És itthon is vannak. 

A kapu mögött állt egy kocsi. 

Maverick már kint is volt és nyomta a csengőt. Ők is kiszáll- 
tak, vártak. Semmi válasz. 

— No igen — mondta Maverick —, itthon vannak, csak nem 
nyitnak ajtót. Azt hiszik, ezzel elkerülhetik a letartóztatást, a 
bíróságot, a börtönt. 

— Vagy csak gyalog mentek valahová — vont vállat Noir. — 
Vagy a lányuk egyáltalán nincs is itt a családjával, és korán le- 
feküdtek. 

Kissy szeme összevillant Maverickével, aki már vette is le a 
hátáról a helikósdobozt, amit Noir és a többi rendőr is megcso- 
dált, de nem szóltak rá semmit. Kinyitotta, kioldotta az Enter- 
prise rögzítését, s a telefonjával szállt föl, nem is vette ki a do- 
bozból a vezérlőt meg a szemüveget. 

— Hát ez mi? — nézett nagyot a felügyelő. 

—A válasz a kérdésedre — felelte Maverick, a magasba csa- 
pott a géppel, és beszállt a ház fölé. Az Enterprise nagy ívben 
ereszkedve vágódott az egyik ablak elé, benézett, s egy pillanat 
múlva továbblibbent a következő ablakhoz. Aztán föl az eme- 
letre, ott is megnézett két ablakot, majd felvágott a tetőre, ívelt 
vonalban száguldott a kémény felé, az utolsó pillanatban kike- 
rülte, és lecsapott az oldalfal elé. Kissy, aki ezt már a saját tele- 
fonján nézte, szabad szemmel nem látott volna oda, megállapí- 
totta, hogy továbbképzést kell tartani a kölyköknek helikóveze- 
tésből. Főleg Mavericknek, de a többieknek is. Fölöslegesen 
virtuózkodik, értelmetlenül kockáztat. Egyszer még rajtaveszt, 
és szerencsésnek mondhatja magát, ha sikerül ejtőernyővel ki- 
ugrania. 

— Vizuális kapcsolatok tizenegy óránál — szólalt meg a pilóta. 

Igen, már Kissy is látta. A ház sarka mögül éppen rájuk látott 
a helikó. A család a ház mögött ült a kerti asztalnál, ettek, be- 
szélgettek. 

— Visszahozom a gépet és rárakod a fegyvert, jó? 

Kissy elkapta a felügyelő meghökkent tekintetét. 

— Szó se lehet róla, egérke. 

Maverick hirtelen felhúzta a gépet és megindult a család felé. 
Fedezék nélkül, a nyílt levegőben. 

— Mégis mit csinálsz, egérke? 


A család nyomban észrevette az Enterprise-t, nem volt nehéz, 
egyenesen föléjük szállt és kétméteres magasságban megkerül- 
te az asztalt, végignézett rajtuk. Kissy felkészült a harcra. A 
kislányt azonnal megismerte, ő volt az, egyértelműen. Egy idős 
pár, egy nő, két férfi. Az egyik férfi fölállt és hadonászni kez- 
dett az Enterprise felé, kiabált is hozzá — persze nem hallották, 
nem volt mikrofon a gépen -—, aztán mivel nem érte el, elszaladt 
és hozott egy seprűt, azzal kezdett csapkodni. 

— Hát ebben teljesen igaza van — sóhajtott Noir —, ez magán- 
laksértés, csak ezzel nem vagyunk előrébb. 

— Várd ki a végét — felelte Kissy. — Maverick egyre közelebb 
csalja a kapuhoz, hamarosan már hallani fogja a csengőt. 

A többiek is szaladgáltak már. Volt idejük megnézni, amikor 
Maverick egyszer-egyszer fölemelte a gépet. Aztán mindig lej- 
jebb szállt, nehogy a pasas feladja az üldözést. Végre a két nőt 
a ház oldalánál látták, úgyhogy Kissy rátenyerelt a csengő- 
gombra. 

— Jön — mondta Maverick, és faképnél hagyta a dühös pasast. 
Az Enterprise leszállt Noir kocsijának motorházára. 

A kapu kinyílt, két elképedt, gyanakvó női arcot láttak, azok 
pedig egy rendőrigazolványt. 

—Jó napot, hölgyeim. Rendőrség. Noir felügyelő vagyok. 
Alexandre Pelevint keresem, itt van? 

A fiatalabbik közelebb jött. 

— A férjem. Mit akar tőle? 

— Ezt majd neki magának mondanám el, asszonyom. Be kell 
engednie, madame. 

Az idősebb csak állt a kapuban. 

— Ez az én házam. Mit akar maga ttt?.... 

Közben a két egér elcsomagolta a helikoptert. Férfihangot is 
hallottak már a kapuból. 

— Mit akarnak?! 

— Rendőrség — emelte föl Noir a hangját. — Madame, lesz szí- 
ves félreállni a kapuból és beengedni engem? 

Az asszony végre félreállt. Noir besétált, de már a nyomában 
voltak hűséges egerei is. Kissy jól emlékezett arra az alkalomra 
az Areva-toronyban, több mint négy évvel ezelőtt, amikor ne- 
kik kellett megvédeniük Leblanc hadnagyot, és volt egy tippje, 
hogy Noirnál sincs fegyver. 


Most Maverick vette a hátára a helikósdobozt, hogy Kissy tá- 
madhasson, ha kell. 

— Melyikük Alexandre Pelevin? — kérdezte Noir. 

— Én vagyok — szólalt meg az a férfi, aki nem vett részt az 
Enterprise seprűs megtámadásában. Nagydarab, kerek fejű... 
igen, hasonlított arra a rajzra. Ő az. De a felesége nevére rosz- 
szul emlékezett az a szomszéd, Murielle, nem Gabrielle. Azért 
nem találták. 

— Noir felügyelő vagyok a limoges-i kapitányságról. Kiskorú 
veszélyeztetésével és sérelmére elkövetett fajtalankodással, va- 
lamint gyermekpornográfia készítésével és közzétételével gya- 
núsítom. Most velem kell jönnie. Letartóztatom. 

Elő is vett egy bilincset és elindult a pasas felé. Kissynek 
kezdett nem tetszeni a szitu. Öt felnőtt és egyetlen rendőr, az 
egerekkel nem kalkulálnak, és valahogy pontosan úgy néztek 
ki, mint akik meg akarják védeni szegény megvádolt családtag- 
jukat, éspedig nem a bíróságon. 

A keze lassan a derekára csúszott. 

— De várjon már — szólalt meg a bácsi. — Honnan szedi ezt a 
képtelenséget? 

— Bizonyítékaink vannak, uram. A kapitányságon megnézheti 
őket. Menjünk. 

Erre az egész család egyszerre kezdett beszélni. Noir azonban 
nem törődött velük, az egerek fedezete alatt kivezette Pixel Mi- 
xelt a kocsiba. A támadás elmaradt, legalábbis a fizikai, mert a 
másik pasas sértő szavakat is mondott, egyre többet. Úgy tűnt, 
ez elég neki az indulatai levezetésére. 

— Szálljon be — nyitotta Noir a hátsó ajtót. Ekkor a másik fia- 
talabb férfi utánuk rohant, Kissyt félrelökve, de egy méterrel a 
kocsi előtt felbukott és elterült a füvön. 

— Csak nem akartál megtámadni egy rendőrt? — térdelt a hátá- 
ra Maverick, és szakszerűen hátracsavarta a kezét. A pasas szit- 
kozódásával nem törődtek, de Kissynek eszébe jutott valami. 

— Figyelj csak, Pixel Mixel — sétált oda a shindyhez, és nem 
kerülte el a figyelmét, hogy az összerezzen ettől a megszólítás- 
tól. — Te olyan képet is csináltál, amin a gyerekkel együtt sze- 
repelsz. Igaz, az arcod nem látszik, de majd az ügyész keres 1s- 
mertetőjegyeket. . . mindegy, szóval ki volt a fotós? 


Noir lenyomta a shindy fejét és betolta a kocsiba, rácsukta az 
ajtót és megkérdezte: 

— Talán ez az úr, aki itt fekszik a földön? 

A shindy nem válaszolt. 

Visszasétáltak a másik mukihoz, akinek Maverick elégedet- 
ten ült a hátán. 

— Ön kije a kislánynak? 

Kissynek ekkor tűnt föl, hogy a gyereket azóta nem látta, 
amióta behatoltak a telekre. Elindult vissza, hogy megkeresse, 
elhaladt az anya és a nagyszülők mellett, megkerülte a házat. A 
gyerek nem volt sehol. Belépett a házba. 


A kislányt az emeleten, az utcai szobában találta meg, az ablak- 
nál ült egy széken, összekuporodva, egy macit szorongatott. 
Kétségkívül látta az apja letartóztatását. 

Kissy megállt a nyitott ajtóban. 

— Bejöhetek? 

Csak egy vállvonást kapott válaszul. Bement és leült a gye- 
rekkel szemben egy másik székre. 

— Szia. Kissy vagyok. Egy alapítványtól jöttem. Az a dol- 
gunk, hogy a gyerekeket kimenekítsük az olyanok kezéből, 
mint... az apád. 

— Nem az apám — morogta Isabelle durcásan. 

— Ó. Értem. És ki az apád? 

— Az apám egy tróger! 

Rakodómunkás egy pályaudvaron, akarta kérdezni Kissy, az- 
tán rájött, hogy nem. 

— Világos. Hát az én szememben Alexandre Pelevin sem ér- 
demel valami szép jelzőket. Pár órája még egy presszóban ül- 
dögéltem a barátaimmal Párizsban, aztán jött a társam... az a 
kislány ott lent — biccentett az ablak felé —, és hozott négy fotót 
rólad. Az erkélyen meg bent a lakásban, ma délután készültek, 
gondolom, a rue Neuve... Neuve... valamilyen szentnek az ut- 
cájában, azt már elfelejtettem. Most járok először ebben a vá- 
rosban. De rögtön repülőre ültünk, hogy megkeressünk titeket, 
és megszabadítsunk téged ettől az alaktól. 

Isabelle hallgatott. Az arca alig látszott, egészen beletemette 
a plüssmaci bundájába. 


— Csak egyvalamit még tudni szeretnék. Némelyik képről 
nemigen hiszem, hogy Pelevin kezében volt a fényképezőgép. 
Túl hosszú karja kellett volna hogy legyen. Pelevin börtönbe 
kerül azért, amit veled csinált, mert ilyet gyerekekkel nem sza- 
bad csinálni. De aki fotózott, az nem kerül börtönbe, pedig ő 
ugyanolyan bűnös, mint Pelevin. És továbbra is csinálni fogja 
veled, csak most már egyedül. 

— Nem fogja — morogta Isabelle. 

— Biztos vagy benne? — Apró fejmozdulat. — Értem. Jó. Ettől 
még bűnös, és felelnie kell azért, amit. . . 

Kissy elharapta a mondatot. Hát persze. Persze hogy nem! 

— Most már értem — mondta lassan. — Egyedül nem fogja csi- 
nálni veled azt, amit Pelevin, igaz? Mert ő nem férfi. Ugye? 

Megint egy apró fejmozdulat. Aztán csak ültek csendben. 


Amikor Kissy lement az utcára, a családi tabló nagyjából 
ugyanolyan volt, mint amikor eljött. Noir a kocsinak támasz- 
kodva telefonált; Pelevin hátul ült lehorgasztott fejjel. A másik 
férfi a földön ült a kapu és a kocsi között, fölötte állt Maverick, 
karba tett kézzel, vészjóslóan. A kapu közelében a gyerek any- 
ja és a nagyszülők, a kezüket tördelték, kétségbe voltak esve. 

Kissy kisétált a kapun, menet közben megfogta a gyerek any- 
jának kezét, és húzta magával. 

— Hé... mit akar... mit művel? 

Kissy megállt, a nő felé fordult és a szemébe nézett. Az ré- 
mülten bámult vissza rá. 

— A lányod küldi — mondta Kissy, és lekevert neki egy akkora 
pofont, amitől a nő nekizuhant a kocsinak. Kissy utánament, 
szó nélkül megfogta megint, átvonszolta a kocsi másik oldalá- 
ra, felrántotta az ajtót és belökte a nőt a férje mellé. 

Még behajolt egy pillanatra. 

— Látni sem akar többé. Egyikőtöket sem. Majd az ügyész le- 
játssza a felvételt a tárgyaláson. A helyedben ezentúl a közelé- 
be sem mennék. Mármint szabadulásod után, persze. 

Bevágta az ajtót és szembetalálta magát Noir meglepett képé- 
vel. 

— Hogyhogy?... 

— Ő volt a fotós — felelte Kissy. — Pelevin veréssel fenyeget- 
te... ő meg ahelyett, hogy visszaüt vagy ha nincs más választá- 


sa, hát inkább eltűri a verést, a gyerekkel vitette el a balhét. 
Semmivel sem különb, mint a kedves párja. 

— Ez a nap meglepetése — mondta Noir. — Nézd, nekem indul- 
nom kell. Hívtam kocsit nektek, de beletelik félórába, amíg 
ideér. 

— Nem gond. De te elbírsz egyedül ezzel a kettővel, miköz- 
ben vezetned is kell? 

A felügyelő elmosolyodott és a kezét nyújtotta. 

— Ne aggódj. Kösz mindent. Remélem, látjuk még egymást. 

— Minden lehetséges. Ja, a nőnek majd mondd ki a bűvös 
szót, hogy letartóztatod, mert éntőlem nem lett volna elég hatá- 
SOS. 

Kezet szorítottak, és Noir beült a kocsiba. Kissy odaballagott 
a nagyszülőkhöz. 

— Madame, monsieur, úgy néz ki, önökre hárul a gyerek fel- 
nevelése a továbbiakban. A szülők, ha ez a szó alkalmas rájuk 
egyáltalán, hosszabb ideig csak önmagukat nevelhetik — a rá- 
csok mögött. Elnézést, uram, ön miért ül még mindig a földön? 

Maverick válaszolt a férfi helyett. 

— Mert megfenyegettem, hogy ha ugrál, akkor lecsavarom az 
orrocskáját. 

— Értem... szerintem hagyd fölkelni. 

— Kicsit kihozott a sodromból — szólalt meg a férfi —, amikor 
egyszer csak letartóztatták a sógoromat. De hogy a nővéremet 
is, az már... arra már... egyáltalán nem találok szavakat. Muri- 
elle a légynek sem tudna ártani. 

— A saját lányának mégis ártott... Manderesse úr, ha jól em- 
lékszem. Hogy pontos legyek, az ön nővére egy kerítőnő. Egy 
bordélyházi madám. Egy strici. Súlyosbítva azzal, hogy a sér- 
tett a saját hétéves lánya. 

— Ez képtelenség! 

— Bár az lenne, de azt hiszem, a fényképeket önöknek nem 
fogom megmutatni. Most pedig lesznek szívesek vendégül látni 
minket egy félórára? Nem hívhatok taxit, mert a rendőrség ko- 
csit küld értünk, és lekonyul a fülecskéjük, ha hiába bumliznak 
ki ide. 


Vidám tavaszi napra virradtak, igazi ünnepi hangulatot árasz- 
tott a kert, talán az egész város. A csapat már hajnalok hajnalán 


leosont a városba és óriási halom virággal tértek haza. Vanessa 
nevetett és végigölelgette őket. 

Tizenhét éves. Milyen nagylány már, gondolta Kissy. Muszáj 
volt sűrün gondolnia arra, hogy Vanessa nagylány, mert ő ma- 
ga nemigen viselkedett úgy. Éppen olyan kölykös volt, mint ti- 
zenhat éves korában. 

— Vagyis tegnap — felelte Molly erre a tudományos megálla- 
pításra. 

Kissy bólintott és ment öltözni. Sapka, kötény, kesztyű, elő- 
írás szerint, ha létezik hely, ahol Vanessa végképp nem tűr meg 
enélkül kuktát, az itt van, a panzió konyhájában. 

— You are the dancing gueen, young and sweet, only seven- 
teen — dúdolta, és hozzálátott a palacsintatészta keveréséhez. 
Crépe madame lesz belőle, sonkát és sajtot fog rátornyozni, kis 
szögletes batyut hajtogat belőle, aztán szúr rajta egy kör alakú 
lyukat és beleüt egy tojást. 

Az idén Vanessa is szakácskodik — neki az az igazi öröm, ha 
alkothat, no meg nem mellékesen ha kamraegereket komman- 
dírozhat. Hogy mit készít, azt nem lehet tudni, rendelt például 
egy tonna krumplit, meghámozva, kockákra vágva, megfőzve, 
meg többféle sajtot meg mindenfélét. Ebből még bármi kijöhet. 

— Valamit kellene még csinálni azon kívül, hogy jókat eszünk 
és paintballozni megyünk — mondta Francois. 

— Fogjunk shindyt — javasolta Caroline. — Tavaly is fogtatok 
egyet Vanessa szülinapjára. 

— Fogtunk — bólintott Kissy, rosszallóan nézve Caroline-ra, 
aki háttal állt neki, a rosszallást nem láthatta. De a hangjából 
mégis érezhette, mert megfordult és ránézett. No igen. Egyike a 
három egérnek, akiknek van ez-az a rovásán azzal a shindyfo- 
gással kapcsolatban. 

— Lehetne ez egy hagyomány — szólalt meg Francoise. — Va- 
nessa minden születésnapjára elejthetnénk egy shindyt. 

— Miért pont az enyémre? — nevetett az ünnepelt. — Akkor 
már mindenki születésnapjára, nem? 

A zseb csettintett a nyelvével. 

— Évente huszonöt shindy, átlag kéthetente egy darab, remek 
ötlet. 


— Annyit könnyen meg tudnánk fogni — jegyezte meg Nimby 
—-, a nyomozásaink többsége csak pár napig tart, bőven ráér- 
nénk két shindy között sajtos fagyit enni. 

Vanessa kezében megállt a keverőkanál. 

— Micsodát? 

— Sajtos fagyit. Egerek volnánk, nem? 

Vanessa lassan bólintott, folytatta a keverést, és Kissy tudta, 
hogy ma még sajtos fagyi is lesz. 

— Ettől jócskán megnőne a fülünk — mondta Nigue. 

— A sajtos fagyitól? 

— Attól is... de a shindykre gondoltam. Tényleg jó lenne töb- 
bet megfogni közülük, hiszen sokkal többen vannak, mint 
amennyit mi elkapunk. Hány shindyt juttatott az alapítvány 
rács mögé öt év alatt, százat? Hányan lehetnek csak Franciaor- 
szágban? 

— Azt senki sem tudja — felelte Niala. — De biztos, hogy mi 
még csak egy apró töredékükről hallottunk. 

— § még azoknak is csak egy töredékét fogtuk meg. 

— Igen, hiszen a legtöbbhöz semmi támpontunk sincsen. 

Nigue lassan bólogatott. — Hát nincs. Jól van, egérkék, ezt 
összekevertem, hogyan tovább? 

— Nyújtsd ki simára, egérke — felelte séfjük —, aztán szaggass 
belőle karikákat. 

— Vettem! 

— Egérzeti központ, itt rohami egérség — szólalt meg a tábla- 
gép a konyhapolcon. 

— Hallgatunk, rohamegér — felelte Kissy. 

— Madame és monsieur Svédvendégek kérdezi, lehet ebédelni 
egy óra előbb hátha, mert van program nekik. 

— Mindent lehet, de akkor nagyon hamar kell a rendelés — 
mondta Vanessa. 

— Már megvan. Jegyezesz? 

— Eszemben sincs írogatni, mondjad! 

— Két adag minestroneleves, húsos változat. Egy bolognai al- 
la makaróni és egy karbonált szpagetti. Desszert nem kérték. 

— Te összekeversz mindent, egérke — nevetett a mikró. — Az 
nem bolognai alla makaróni, hanem macaroni alla bolognese, 
és nem a spagettit karbonálják, hanem spaghetti alla carbonara. 


— Aha, lehet úgy is mondani. Várjad, kérdezi signor Hansen, 
mi borot tudjuk adni hozzá. 

— Hát mondd meg neki. Te is tudod a kínálatot, egérke. 

Halk tárgyalás a vonal végén, németül. Hansenék jobban be- 
szélnek németül, mint franciául, és el vannak ragadtatva a vö- 
rös hajú, édes kislánytól, akinek ez az anyanyelve, és bársony 
egérfüleket hord a fején. 

— Nem nyertük — jött a cincogás megint. — Szeretik jobbat vö- 
rösöt, de cabernet sauvignon nem kedvenc. Másik borok pincli- 
ben pedig nem ízlődik olasz tésztáakhoz. 

Vanessa nem nézett föl a tésztanyújtásból. 

— Mi a véleményük a sangioveséről? 

— De hisz olyan nem is van Speisekammer bele. 

— Nincs is. Nem ezt kérdeztem, egérke. 

— Tetsz nekik, innák olyanat. 

— Jó, egy egér hívja föl nekem a hatvankettő-huszonegyet. 

Valaki már intézkedett is, a tárcsahang kiment a kommuniká- 
ciós rendszerre. 

— Bourridon — felelte egy ismerős férfihang. 

— Szia, Vanessa vagyok. 

— Szia, mi van, változott valami? Hamarosan indulok hozzá- 
tok. 

— Semmi, gyere bármikor, de Alex, ugye van még pár üveg 
sangioveséd? 

— Őszintén bevallva fogalmam sincs. Megnézzem? 

— Légy szíves, ígértem egy vendégnek, most kezdünk nekik 
ebédet főzni, azzal szolgálnánk fel. 

— Mindjárt megnézem... illetve ahogy ti mondjátok, vettem 
az adást. Á, itt is van. Hat üveg. Chianti jó lesz? 

— Nekem teljesen. 

— Ez itt Bella Sera, dé-ó-csé-dzsé. Átküldöm a gyerekkel. 

— Mille grazie. Ciao! 

Vanessa elkészült a nyújtással és hozzálátott a tésztaszagga- 
táshoz. 

— Mi az a dé... csé... — kérdezte Molly. 

— DOCG. Denominazione di Origine Controllata e Garantita. 
C"e indicato obbligatoriamente in etichetta e consiste o sempli- 
cemente nel nome geografico di una zona viticola. . . 


— Hé, hé, hé! — kiabált rá sok száz kisegér, vagyis persze csak 
a kölykök. — Ez itt még Franciaország! 

Vanessa lestoppolt az olasszal. 

— Mi van?!... ja, értem. Szóval ellenőrzik a bor eredetét és 
garantálják, hogy onnan való, ahonnan kell. Jó, egérkék, az a 
csirke most már puha lehet, ellenőrizzétek és lássatok hozzá a 
következő fázishoz, gyerünk, ez nem gyakorlat! 

— Cin-cin — jött egy halk hang a kommunikációs rendszerből. 

— Tessék! — vágta rá Vanessa, egy lendületes mozdulattal ösz- 
szegyúrva a maradék tésztát, hogy újra kiszaggassa. 

— Madame Lucas kérdezi, hogy van-e még a tegnapi padli- 
zsánsalátából — közvetítette Jacgues. 

— Ez egy panzió, egérke, kizárólag friss ételt szolgálunk fel. 

— Úgy érti, azt az ételt készítjük-e ma is, mert nem látja az ét- 
lapon, és tegnap elmulasztotta. 

— Értem. Hangosíts ki. 

— Eddig is ki voltál. 

— Madame Lucas, itt Vanessa — mondta a mikró, intett Nigue- 
nek, a tésztára mutatott és már lépett is tovább a fazekakhoz. — 
Sajnos ma nem kaptunk jó minőségű padlizsánt, pontosabban 
semmilyet, hiszen a közepes minőségűt a szállítónk föl sem kí- 
nálná. Ezért ezt nem tudjuk vállalni. De biztos tudomásom van 
arról, hogy kik vették meg előlünk az utolsó néhány darabot, és 
ha szépen rájuk mosolygok, szerintem adnak belőle. Ha még 
föl nem használták, természetesen. 

—Ó — mondta a hölgy; látásból Kissy is ismerte. — Ha nem 
okoz kellemetlenséget, igazán örömmel megkóstolnám. 

— Semmi akadálya, madame, rögtön megkérdezem és értesí- 
tem önt. India Juliet Tango bontja a vonalat, hívjátok Delta No- 
vember Charlie Echót, és most azonnal kérek még több egeret 
a keverőtálakhoz, ez nem holmi vacak hadsereg, ez egy kony- 
ha, itt rendnek kell lennie! 

— Konyha, tessék — szólalt meg egy idős asszony hangja a ki- 
hangosítókból. 

— Itt is konyha! — nevetett a mikró. — Vanessa vagyok, Valérie 
néni. Az egyik vendégünk padlizsánt enne, de nem kaptunk, 
tudna párat nélkülözni? 

— Akár az összeset, kis szívem, Louise nem tudta a bevásár- 
lásnál, hogy mennyire gyenge most a házunk, az a pár vendég 


sem itthon eszik. Még el is készítem neked, alig van valami 
dolgunk Pierrette-tel. 

— Igen? — A mikró végignézett a konyhán. Marie és két kise- 
gítő, meg egy halom egér dolgozott lendületesen a csapat ebéd- 
jén meg a vendégekén, a panzió és a születésnapi vendégsereg 
ebédjén egyaránt. Még volt egér a háznál bőségesen, de ha még 
néhány bejön, valakire biztosan rálépnek a tumultusban. Va- 
nessa most az egyszer nem vette föl azt a hetyke , ugyan, már- 
pedig én azt megoldom" modorát. — Az nagy segítség lenne, 
Valérie néni. Padlizsánsalátát rendelt a vendég. 

— Mifélét, dc$úáúgám? 

— Nagyon puhára grillezi, a belét fölkockázza, paradicsom- 
mal, ecettel, sóval, oregánóval és fokhagymával elegyíti, olajon 
megfuttatja petrezselyemmel, sózza-borsozza, és meleg pita- 
szeleteken, olajbogyóval tálalja. Egy személyre. Mario majd 
kikalkulálja Vincent bácsival, gondolom. 

— Ne csináljatok belőle gondot. Szólok Philippe-nek, hogy ki 
kell futnia, hol veszitek át? 

— A kapuba rendelek egy egeret, Valérie néni, és köszönöm. 

— Örülök, hogy segíthettem. Délután átmegyek én is és felkö- 
szöntelek. Szervusz. 

— Viszonthallásra, Valérie néni. Rendben, egérkék, adjátok 
Jacgues-ot! 

— Hallom és engedelmeskedem -— jött a fiú hangja. 

— Üzenet madame Lucas-nak: meglesz a saláta. Nézz az órára 
és húsz perc múlva legyél a kapuban, Philippe hozza majd egy 
zöld kiskocsival. A salátát átveszed és azonnal tálalod, addigra 
legyen ott házi tányér, evőeszköz, minden, ahogy tanultátok! 
Te pedig ott, a sapkád alatt a nagy fülekkel, csinálj még egy- 
szer ennyi krumplit, de szaporán! 

Kissynek fülig ért a szája. Vanessa igazi hadvezérként irá- 
nyítja a konyhát. 

Jövőre nagyszállót igazgathat! 


— Jól van, egérkék, most lelövöldözlek titeket — jelentette be 
Maverick, és tárat illesztett a fegyverébe. — Lennétek szívesek 
cikcakkban menekülni? 

— Csigavér, egérke — intette Niala. — Még nem kezdtük el. 


— De hát nem az az alapítvány elve, hogy elsősorban a tisz- 
tességtelen eszközök vannak megengedve? 

Az egerek egymásra néztek. Ebben volt valami. 

— Paintballban nem -— felelte Nimby —, amíg mindenki be nem 
öltözött és le nem zárta a maszkját. Onnantól persze. 

— Hm-hm - felelte Maverick tamáskodva, tenyerén billegetve 
a puskáját. — Szerintem a shindy nem várja meg, amíg előíráso- 
san beöltözöl és lezárod a maszkodat. 

A csapat jót nevetett. 

— De nem is jön paintballpályára! 

— No jó — mondta Vanessa —, mi a képlet? 

Niala körbemutatott a kis völgyön. 

— Öt színt hoztunk, öt csapatot alkotunk. Kék, fehér, piros, 
sárga, zöld. 

— Francia, német, olasz — bólintott Elke. — De német zászlótól 
hiányza fekete. 

— Mert a paintballruha sötét — felelte az egere. 

— Van öt zászlónk is, ugyanezekben a színekben. Mindegyik 
csapat tetszése szerinti taktikával őrzi a zászlót, és próbálja el- 
ragadni a többiekét. A csapatok maguk választanak kapitányt. 
Egér kilövése egy pont. Akit eltalálnak, az tíz másodpercig fek- 
szik holtan, a gyilkosa ezalatt elveheti tőle a zászlóit, ha odaér 
idejében. A játék végén minden csapat száz pontot kap a nála 
levő zászlókért és ötven pont levonást, ha a sajátja nincs meg. 
Ennyi a történet, egérkék. 

Nimby fölmutatta a telefonját. 

— Kisorsolom a csapatokat, kérem a zászlókat. Tíz perc múlva 
pedig jeleznek az óráink, kezdődik a háború. 

— Kék — vette ki Martin. 

— Chantal, Suzanne, Francoise, Christian, Maverick. 

Chantal átvette a zászlójukat meg a kék karszalagokat és fél- 
revonultak. 

— Fehér. 

— Michel, Francois, Brigitte, Martin, Nigue. 

Martin elballagott a csapatával, a piros zászlót Kissy tartotta 
föl. 

— Yvonne, Jacgues, Vanessa, Caroline, Pt. 

Kissy átadta a pirosat Jacgues-nak, és fölemelte a sárgát. 

— Pierrette, Molly, Angéligue, Jennifer, Artu. 


Artu elvitte a zászlójukat, ők pedig elsétáltak a zölddel. 
Claude, Elke, Niala és Nimby tartozott Kissyvel egy csapatba. 

— Oké, egérkék, ki legyen a kapitány? — kérdezte Claude. 

— A főzöld — mondta Kissy. 

— Álljunk körbe — javasolta Nimby —, és mindenki mutasson 
egy egérre, akit javasol. 

Körbeálltak, Elke háromig számolt, aztán ő és Niala Nimbyre 
mutatott, Nimby és Claude Nialára, Kissy pedig Claude-ra. 

— Oké, akkor ti ketten döntsétek el — mondta Kissy. 

Nimby követ mutatott, Niala papírt, és máris intézkedni kez- 
dett. 

— Elke, te leszel a zászlóőr, mert te vagy a legkisebb célpont. 
Claude, neked semmi más dolgod nincs, mint messziről fedezni 
Elkét. Mi hárman portyára megyünk, zászlókat zsákmányolni. 
Mindig látótávolságban egymástól, fedezzük egymást. Kérdés 
van? 

— Mit tegyünk, ha zászlót szereztünk? — kérdezte Kissy. 

— Semmit, megyünk tovább egérre vadászni, csak hárman va- 
gyunk, nem tudunk titkos zászlóraktárat létesíteni. 

— Zsebike merre menje magát? — kérdezte a zsebike. 

— Akármerre, csak legyél rejtve. Claude-dal maradj mindig 
kommunikációban, persze nem rádión, kézjeleket használjatok. 
Ha egeret láttok, elsősorban ő ejtse el. Ne feledd, hogy miután 
lelőtted, tíz másodperced van eltünni előle zászlóstul, aztán ő 
lő le téged. Persze ha Claude-ot lelövik, akkor azért te is tá- 
madhatsz. 

— Jó — helyeselt a zsebike. — Akkor megvárok ellenségi egé- 
ret, lelövök Claude és vadászhatjam én is. Remek! 

Nem volt idő helyretenni az elképzelését, megszólaltak az 
órák, kezdődik! 


Nem volt egyszerű feladat rekonstruálni az eseményeket, a hu- 
szonöt egér ötvenfelé szaladt, lopakodott és rejtőzött, és senki 
se látta, mi történt akár már néhány méterrel távolabb. Minden- 
hol erdő volt meg bozót. A sisakjukon kamera volt ugyan, de 
az se látott mindent. 

Az első zászló két percen belül gazdát cserélt, Pi lőtte lapoc- 
kán a fehérek zászlóvivőjét, Martint, de tőle hamarosan elvette 
Kissy, akinek annyi ideje volt, hogy kivegye a zászlót áldozata 


kezéből és továbbsurranva megtegyen három lépést, amikor 
combon lőtték. Felháborodottan fordult meg, hiszen Pi még 
nem támadhatott föl, de ekkor odalépett Molly, barátságos mo- 
sollyal kivette a kezéből a zászlót, s már ott sem volt. Kissy pe- 
dig állhatott ott jó hosszan, mert hát Pi előbb tért magához, szé- 
pen megvárta, amíg Kissy életre kel, és lepuffantotta — aztán ez 
kétszer is megismétlődött, előbb Nimbytől, aztán Yvonne-tól 
kapott golyót. 

De nem sokkal később sikerült elvennie a sárgák lobogóját 
Artutól, aki alig egy perce szerezte vissza, és a játék végéig 
meg is tudta tartani, sőt később a kék zászló is az övé lett. 
Francoise-nál bukkant rá, aki nagy átéléssel kúszott a fák alatt, 
egy egérre vadászott, akit Kissy nem nagyon tudott kivenni a 
fák takarásában, de nem is volt fontos, hogy ki az. Francoise-t 
látta lelki szemei előtt, csábos pózban elnyújtózva, körberakva 
zöldségekkel, mártás, saláta... itt tartott a gondolatban, amikor 
Francoise nesztelenül elsurrant a fa másik oldalán, ő pedig kilé- 
pett a fa mögül és hátba lőtte. Elvette tőle a zászlót, és a játék- 
időből hátralevő pár percben már csak arra ügyelt, hogy senki 
ne vegye észre, megkereste a legsűrűbb bozótokat, azoknak is a 
legmélyére bújt, mintha cicák elől rejtőzne. Két zászlója volt. 
Kétszáz pont! Ha a maradék három zászló mind egy csapatnál 
van, akkor is másodikok lesznek. Hacsak persze nem lőnek a 
többiek annyi egeret. 

Hát annyit azért nem lőttek. Egyedül nekik sikerült két zász- 
lót zsákmányolniuk, mindkettő Kissynél volt — de a sajátjukat 
nem tudták megmenteni, így százötven pontjuk volt, plusz ki- 
lencvenöt pontot lőttek a többiekbe. A kékek megszerezték a 
fehérek zászlóját és volt száztíz találatuk, ők lettek a másodi- 
kok. A harmadik helyre kerültek a sárgák, akik a zöldek zászló- 
jáért kaptak száz pontot, abból ötvenet levontak, mert az ő 
zászlójuk viszont a zöldeknél volt, és nyolcvanhetet lőttek. Ne- 
gyedikek lettek a pirosak, akik végig megőrizték a zászlójukat, 
de nem tudták megszerezni senki másét (illetve megszerezni 
igen, csak megtartani nem), és százhuszonhat találattal alig ma- 
radtak le. A fehérek viszont, akiknek csak eggyel kevesebb ta- 
lálatuk volt, de egyetlen zászló se volt náluk, mindössze het- 
venöt pontot kaptak. 


Aztán berohantak a paintballpálya zuhanyozójába, gyorsan 
kicserélték magukat tiszta egerekre — Nimby kifejezése —, és 
már robogtak is a bérelt buszhoz. 

— Gyerünk, Michel, pörgesd azokat a kerekeket — vakkantotta 
oda Vanessa a sofőrnek —, Roubaix-éknél egy halom pizza ga- 
rázdálkodik, móresre kell tanítanunk őket! 


Az egész pizzériát megtöltötték, de hely volt bőven, hisz jó elő- 
re lefoglalták az egészet. Körben összetolták az asztalokat, kö- 
zépen üres helyet hagytak, Nimby azt mondta, ott lesznek majd 
a mutatványosok, énekesek és birkózók. 

De egyelőre rávetették magukat a rengeteg pizzára, sült 
krumplira, salátára, csirkére, halra, aztán sütire, fagyira és ren- 
geteg innivalóra. 

Amikor Kissy leült, Nimby mellett kapott helyet, aki éppen 
Mollynak magyarázott. 

— Erről eszembe jut, amikor annak az embernek lerobbant a 
kocsija, éppen a kolostor előtt. Becsöngetett, szállást kért éjsza- 
kára. A szerzetesek nagyon kedvesen fogadták, adtak neki va- 
csorát, egy szobát, még a kocsiját is megjavították reggelre. 
Hanem éjszaka egyszer fölébred arra, hogy valami hihetetlenül 
elbűvölő, csodálatosan csábító hangot hall. — Az egerek hal- 
kabbra vették a zörgést az étellel, figyeltek. — Reggel megkér- 
dezte a szerzeteseket, hogy mi volt az a hang, szebb volt, mint 
a szirének éneke, szebb, mint bármi, amit valaha hallott vagy 
képes volt elképzelni. Azt a választ kapta: , Sajnos nem árulhat- 
juk el neked, mert nem vagy szerzetes." Hiába kérlelte őket, 
hajthatatlanok voltak, hát kénytelen-kelletlen tovahajtott, de 
folyton ezen töprengett. Évek teltek el, mire arra járt megint, 
hát megállt, bekopogott a kolostorba. Kérve kérte a szerzetese- 
ket, árulják el neki, mi volt az a gyönyörűséges hang. , Sajnál- 
juk, de nem lehet. Nem vagy szerzetes, ezért nem árulhatjuk 
el." , Nézzétek, én évek óta ezen emésztem magamat. Ha más 
mód nincs, hogy megtudjam, hát szeretnék szerzetes lenni." 
5 AZ nem könnyű. El kell utaznod és csak akkor térhetsz majd 
vissza, amikor megszámláltad, hogy hány fűszál van a világ 
rétjein, hány homokszem a tengerpartokon és hány levél a világ 
összes fáján." Hát elmegy az ember fejvakarva, útnak indul, 
utazik, bejárja a világot évek hosszú során át. Megszürkült már 


a haja, amikor visszatért a kolostorba és azt mondta: , Nézzé- 
tek, én beutaztam az egész világot, de semmit sem tudtam telje- 
síteni abból, amit mondtatok. A fűszálak állandóan elszáradnak 
és újak nőnek. A homokszemeket elmossa a tenger, de újak 
morzsolódnak le a part menti sziklákról. A faágak letörnek, a 
fák elkorhadnak, kidőlnek, de újak nőnek helyettük. A világ 
szüntelen változásban, körforgásban van, és ez így volt és így 
lesz mindörökké." Azt felelték a szerzetesek: , Nagyszerűen vá- 
laszoltál, kiálltad a próbát. E perctől szerzetes vagy, közénk 
tartozol." , Ó, de jó, akkor megtudhatom, mi volt az az elmond- 
hatatlanul csábító, csodálatos hang?" , Igen. Most rögtön elve- 
zetünk a forrásához, amit csak mi szerzetesek ismerhetünk." 
Lemennek a kolostor alagsorába, ahol van egy hatalmas faka- 
pu. Átnyújtanak neki egy kulcsot. , Innentől egyedül kell men- 
ned." Hát kinyitotta és belépett. Hosszú, sötét, föld alatti folyo- 
sóra ért, amit csak egy-egy fáklya világított meg. Ment, mende- 
gélt jó sokáig, amíg elért egy hatalmas kőkapuhoz, de az bi- 
zony Zárva volt. Hát visszament a szerzetesekhez, elmondta. 
Adtak neki kulcsot a kőkapuhoz. Visszament, kinyitotta, s hal- 
kan a távolból megint hallotta azt a szédítően csábító hangot. 
Ment tovább a hosszú-hosszú folyosón, és elért egy hatalmas 
rézkapuhoz. De az is zárva volt. Visszament a szerzetesekhez, 
akik adtak neki kulcsot hozzá. Visszament a rézkapuhoz és to- 
vább a folyosón, s ott már kicsit jobban hallotta azt a hangot. 
Hosszú út után elért egy acélkapuhoz, de onnan is vissza kellett 
térnie a kulcsért, azt egy ezüstkapu követte, aztán jött egy 
aranykapu, aztán egy rubinkapu, aztán egy smaragdkapu, és 
legvégül egy gyémántkapu, de annak már akkora kulcsa volt, 
hogy azon a roppant távolságon alig bírta cipelni. De azt a cso- 
dálatos hangot egyre közelebbről és tisztábban hallotta. Amikor 
a gyémántkapu kulcsát megkapta, azt mondták a szerzetesek, 
hogy az már az utolsó kapu, és íme, csakugyan! Ahogy elfordí- 
totta a zárban az óriási kulcsot, s remegő kézzel kinyitotta a 
roppant gyémántkaput, immár térdre esve csodálhatta meg an- 
nak a gyönyörűséges, elmondhatatlanul csábító, csodálatos 
hangnak a forrását közvetlen közelből! — rikkantotta Nimby lel- 
kesen, és ivott egy kortyot a narancsából. — Csak hát persze 
nem mondhatom el neked, mi volt az, mert nem vagy szerzetes. 


Mire a lakoma végére értek, abban megegyeztek, hogy Nim- 
byt macska elé vetik ezért. Csak azt nem döntötték még el, 
hogy melyik macska elé. De ezt egyelőre elhalasztják, készülni 
kell az esti koncertre! 


Akkoriban, mikor nagy lett a fülünk, 
tudtuk: egérnek készülünk. 

Tudjuk már, milyen jó a sajt, 

hát induljunk shindyt fogni: rajt! 


Azért van a cicának akkora füle, 

azon jut az egérkecincogás bele. 

A shindy füle parányi, akár az agya, 

ha azt hiszi, hogy a Jerry ennyire gyagya. 


Ne támadjuk meg a cicát, 

amíg ő nem támad. 

De akkor aztán lesz nagy pofon, 
s a nyomában bánat. 


Kergessük vissza vackába, 
ha foga egérre vásik, 
heverészhet kispárnáján, 

s néha egyet ásít. 


Ez a helyzet a shindyvel is, 
amíg nem bánt gyereket. 
De akkor majd a fogdában 
találunk neki fekhelyet! 


Az egérinduló, egérballada vagy egéreposz — mindenki más- 
képpen definiálta — igazán sikert aratott a kisfülűeknél, bár azt 
többen megjegyezték, hogy shindyt jobban fognak, mint ahogy 
verset írnak. A zenét Vanessa komponálta, a szöveget Nimby 
írta a csapat több tagja segítségével, és együtt énekelték el. Az 
esti koncert ennek ellenére szuper volt. Sokan énekeltek, de a 
legtöbbet Kissy, folyton őt kérték, hogy még egy dalt, még 
egyet. Mindenfélét énekelt, főleg blattról, a már bevált mód- 
szerrel, Nimby előkerítette a szöveget és rátette a Kissy előtt 


állványon álló táblagépre. Régi sanzonokat, Édith Piafot, Azna- 
vourt, Jacgues Brelt, meg hát modernebbeket is persze. 

— Ide hallgass, kisegér — szólította meg egyszer Alex Bourri- 
don, amikor Kissy szünetet tartott és fölkereste a sütis tálakat —, 
miért ezeket énekeled? 

— Egérke, úgy mondják — tanította Kissy. — Fiúknak-lányok- 
nak külön-külön. Souriseau, sourisette. Miért, nem jók? 

— Dehogynem, bár Piaf totálisan nem megy a hangodhoz, de 
amit csinálsz belőle, az szerintem klassz. Nem vagyok egy 
nagy szakértő, de nekem tetszik. Viszont híres nem leszel ezek- 
kel. Miért nem énekelsz saját dalokat? 

Kissy fél percig nézett rá bambán, amíg rá nem jött, milyen 
hülyén festhet a szájában egy fél sütivel, akkor gyorsan meg- 
rágcsálta és lenyelte. 

— Saját dalokat? 

— Saját dalokat? 

Összerezzent. Teljesen úgy tűnt neki, mintha visszhangzott 
volna a hangja. De itt nincs visszhang, a D" Aubisson-villa kert- 
jében. 

Ekkor lenézett a bal könyökéhez és egy pár egérfület pillan- 
tott meg. 

— Szerintem remek ötlet — mondta Molly. — Kösz! Írunk neki 
dalokat, föllép velük és óriási sikereket arat. 

— Hé, egérke, honnan tudnátok ti dalokat írni? 

— Miért, te honnan tudsz énekelni? Megtanultad. Mi is megta- 
nuljuk. Egyébként is garantálom, hogy tódulnak majd az embe- 
rek a koncertjeidre és mindegyik után a te nevedtől lesz hangos 
a média és a Facebook. 

— No miért? 

— Mert Elkére bízzuk a szövegírást. 

Kissy majdnem a sütik közé esett nevettében. 


A szülinapi ünnepség után az élet visszakerült a normális ke- 
rékvágásba. Két nap múlva Kissy már egy nagy teremben isz- 
kolt körbe-körbe. 

— No jó, srácok, ez a rész már megy szerintem — közölte Ro- 
bert. — Vegyük át a Véronigue szólója alatti részt, jó? 

Kissy kisétált a tánckar nagy részével együtt, nekik most nem 
lesz dolguk. A többség megtörölközött, ő nem, őt félóra ritmus- 


ra ugrálás nem tudja megizzasztani, amikor egy edzésük két 
óránál hamarabb nem ér véget, és ráadásul Vanessa egyfolytá- 
ban azt kiáltozza, hogy jön a cica. No, nem mintha félnének tő- 
le, persze. De az biztos, hogy ez a kis tánckari próba neki sem- 
miség. 

Már hozzálátott szokásos elfoglaltságához: elolvasta a 
Cheesebookon az új posztokat és válaszolt rájuk, persze morzé- 
ban, amikor megállt fölötte egy fiú. 

— Klassz voltál — közölte. 

Kissy bólintott. — Kösz. 

— Figyeltelek. Jól mozogsz. De nem vagy profi táncos. 

— Hát nem - felelte Kissy. 

— Vehetnél leckéket, szerintem menne neked a dolog. Mióta 
táncolsz? 

Kissy fölnézett. A srác egész jóképű volt. Természetesen van 
otthon egy helyes kis terráriuma, és abba keres egeret. 

— Hát ha minden alkalmat beleszámolunk... lássuk csak... 
ma óta. 

A srác jót nevetett. 

— No, figyelj. Van egy remek stúdió. Szuperül kitanítanak rö- 
vid idő alatt. Nem olcsó, az igaz. — A telefonjában kotorászott. 
— Átküldhetem a számukat, ha akarod. 

Kissy mosolygott. Persze, SMS-ben, amivel mellesleg hozzá- 
jut az ő számához. Fölállt, odalépett a srác mellé, ránézett a 
képernyőjére, leírta a számot meg a stúdió nevét a saját telefon- 
jába, bólintott és visszaült. 

— Kösz. Majd fölhívom őket. 

A srác nem kedvetlenedett el. 

— Oké. És ha megtetszenek, hivatkozz rám. Jean-Pierre La- 
chaise. Mint a temető. Simán kapsz tíz százalékot. 

— Szeretik a temetőket — bólintott Kissy megértőn. 

— Nem, engem szeretnek. A vezető a nagynéném. Én is nála 
tanultam, és van pár koreográfus, akik szerint jó vagyok. 

— Gratula — bólintott Kissy. Vagyis a nagynéninél bármikor 
megtalálja az uncsiöcsi is. Persze nem mindegy? Ez a féladag 
táncosfiú sose fog ráugrani, Sajnos. 


Kissy behajtott a parkolóba, elvette a jegyet, lerakta a motort 
egy üres helyen, a visszapillantóban ellenőrizte a helyes kis- 


egeret, és besétált a személyzeti bejárón. Keskeny, egyenes fo- 
lyosóra jutott, ahonnan ajtók nyíltak, rajtuk számokkal. 30, 29, 
28... így nem fog menni. Bekopogott a harmincasba, de nem 
feleltek. A huszonkilencesből sem. Megpróbált benyitni, de 
zárva volt mindkettő. Így hát elindult a folyosón és nyomkodta 
a kilincseket. Végre a huszonötös kinyílt. Bent két nő ült egy 
asztal két oldalán, írtak, föl se néztek. 

— Jó napot. Johnson urat keresem. 

Semmi válasz. Kissy visszacsukta az ajtót. 

— Hé, maga kicsoda? — hallatszott az ajtó mögül. 

— Kissy Chaton — nyitott be újra. — Hol találom? 

— Maga itt dolgozik? — nézett rá a két nő számonkérően, de 
csak az egyik beszélt. 

— Nem. 

— Akkor mit keres itt?! 

— Johnson urat — felelte Kissy látszólag türelmesen. 

— Magának a személyzetire kell mennie. Húszas szoba! 

Kissy becsukta az ajtót és átsétált a húszashoz, ami nem volt 
bezárva, de nem is volt bent senki. 

— Szamárság, egérke — mondta saját magának. — Ő a főnök, 
övé az egyes szoba! 

De az egyesben se volt senki, és nem is úgy nézett ki, mint 
egy igazgatói iroda. A kettesben egy férfi föl sem nézett egy 
köteg papírból, úgy mondta, hogy ha munkát keres, hiába jött. 

Kissy tehát belépett a folyosó végén levő ajtón. Ez volt a rak- 
tár, szemlátomást. Nagy, hosszú polcok, tele dobozokkal. Vé- 
gigsétált rajta, és a végén a kanyarban talált egy férfit, aki vala- 
mi papírokat böngészett egy táblán. 

— Maga kicsoda? 

— Kissy Chaton — felelte Kissy őszintén. — Johnson urat kere- 
sem. 

— Az irodájában nézze meg. 

— És az melyik? 

— A hatos szoba ott a folyosón. 

Kissy nagyot sóhajtott és visszament, magában megfogadva, 
hogy ha Johnson úr nem lesz ott, az összes irodából mindenkit 
kizavar, hogy keressék meg. 

De ott volt. Egy köpcös, kopasz pasas. 

— Johnson úr? 


— Mit óhajt? 

— Kissy Chaton vagyok. Örülök, hogy végre megtaláltam. 

— Tessék, fáradjon beljebb. Mit tehetek önért? ... Várjon! Mi- 
lyen nevet mondott? 

— Chaton. 

— Akkor ön Girotti úr unokája, nemde? — Az úr felállt. 

— Hát nem egészen az unokája. Tudja, Girotti úrnak nem a 
vér szerinti unokahúgának nem a vér szerinti lánya az, aki nem 
én vagyok — magyarázta Kissy kristálytisztán, hogy egészen 
egyértelmű legyen. — De ő küldött, igen. 

— Foglaljon helyet. Mivel kínálhatom meg? Kávé, tea, valami 
üdítő? 

— Talán valami üdítőt, ha lesz olyan kedves. 

Johnson úr egy faliszekrényhez lépett és néhány palackot mu- 
tatott Kissynek, aki kiválasztotta a gyömbérszörpöt. Johnson úr 
töltött kettejüknek és visszaült. 

— Ha megengedi, egyből a tárgyra térnék, nyilván drága az 
ideje. Gondolom, ön tájékoztatva van az első ajánlatomról. 

— Igen, olvastam. 

— Nos, a Girotti úr által megjelölt összeget nem tudom most 
kifizetni, de sajnálnám, ha nem jönne össze az üzlet. Ezért kér- 
tem, hogy küldjön valakit ide és nézze meg ezt a helyet. Fel- 
ajánlom, hogy beveszem Girotti urat húsz százalékkal. 

Kissy felhúzta a szemöldökét. 

— Az eredeti összegen felül, gondolom. 

— Igen, hogyne. 

— Alig hiszem, Johnson úr, hogy ebbe ő beleegyezne. 

— De hiszen még nem is látta az üzletünket... és ön sem. 

— Viszont annyit már láttam, hogy az utcáról gond nélkül be 
lehet sétálni egyenesen a készletraktárba, és megkérdezik 
ugyan, hogy itt dolgozom-e, de aztán útbaigazítanak szépen. 
Azazhogy nem szépen, hanem unottan és közönyösen. Nem kí- 
sérnek oda, hogy lássák, nem máshová megyek-e vagy nem 
akarok-e lopni. Mert utálják ezt a helyet, és a papírmunkánál 
szemlátomást semmi sem fontosabb. És mindenhol csak papí- 
rokat láttam. Hatalmas aktahegyeket a polcokon. Számítógépet 
egyet sem, pedig több szobába is benéztem. Csak itt először. És 
harminc van belőlük. Mi ez itt, műszaki áruház vagy hivatal? 
Hogy adjam ezt el Mariónak? 


Johnson úr néhány másodpercig szótlanul bámult Kissyre. 
Aztán megvakarta az orra tövét. 

— Nem mindegyik helyiség iroda... — dünnyögte. — Mondja, 
mióta van az épületben? 

— Kábé három perce. 

— Jó megfigyelő. De, tudja, a helyzet azért nem olyan rossz, 
mint ahogy ön három perc alatt megállapította. Szerintem Gi- 
rotti úr nem lenne annyira elégedetlen, mint ön most hiszi. 

— Lehetséges. Az első benyomásom éppenséggel nem kedve- 
ző. 

— Az eladóteret is látta? 

— Nem. Majd megnézem, természetesen. Ha a tárgyalások ko- 
molyra fordulnak, az egész létesítményt meg kell néznem. Ma- 
rio mostanában nem jön Párizsba. 

— Értem. Tehát de facto ön a vásárló. Hát kérem. 

Johnson úr felállt, hátratolta a székét és invitáló mozdulattal 
rámutatott. 

— Parancsoljon. 

— Üljek a székébe? Onnan nézve szebb? 

— Majd ön megmondja, mindenesetre innen kényelmesebb a 
rálátás a számítógép képernyőjére és az üzleti könyveinkre. 

Kissy nem mozdult, csak a fejét csóválta. 

— Nem értek én az üzleti könyvekhez, monsieur Johnson. 
Azokat majd egy szakember megnézi, Mario nyilván küld vala- 
kit. 

— Értem. Mivel foglalkozik, ha megkérdezhetem? 

— Kaszkadőr vagyok, meg énekesnő. 

A kisegeret nem említette. Ki tudja, milyen állatot tart mon- 
sieur Johnson valamelyik zugban? 

— Érdekes párosítás. Hát akkor, mi lenne, ha körbevezetném? 

— Kérem. Most van egy üres órám. 

Johnson úr mosolyogva lépett az ajtóhoz és engedte előre őt. 

— S aztán kaszkadőrködni fog vagy énekelni? 

— Egyiket sem — nevetett Kissy. — Megbeszélésre megyek, 
egy zenés gyerekműsort készítünk elő. Az éneklés majd később 
jön. 


Mario megköszönte a részletes tájékoztatást, de egyelőre nem 
döntött, majd beszél a többi befektetővel, és Kissy tudja meg 


először, hogy mit határoztak. Kissy nem mondta, hogy őt az 
sem zavarja, ha soha nem szerez tudomást a döntésükről. Ha 
odaküldik valahová, odamegy, legjobb tudása szerint igyekszik 
megfelelni a feladatnak, de a végeredmény számára nem külö- 
nösebben érdekfeszítő. Őszintén kívánja, hogy Mario jól járjon 
— ezáltal a konzorcium és rajta keresztül természetesen Kissy is 
jól jár —, de pontosan tudja, hogy bármit tesz ő vagy az összes 
kisegér, Mario biztosan jól fog járni, mert jó üzletember. Ezért 
ő nem izgatta magát különösebben az üzlet végkifejlete miatt. 

Különben is volt más izgulnivalója. 

— Figyeljetek csak, egérkék — szólalt meg Francois egyik este. 
Kissy nemrég ért haza, Martinnel a konyhában sürögtek, de 
persze mindig volt a közelükben egy-két táblagép, amikről 
egérfejecskék néztek rájuk. — Mi történik, ha birtokába jutunk 
egy bolt címének, ahol a shindynk vásárolni szokott? 

— Gondolom, mi is vehetünk ugyanabból a paradicsomból, 
amiből ő — felelte Martin, aki éppen paradicsomot szeletelt. 

— Én inkább a személyazonosságának kiderítésére gondoltam. 

— Hát az aligha fog menni, egérke. Ezer meg ezer ember vá- 
sárol abban a boltban. 

— Egy ötszázhatvan lakosú falucskában talán mégse. 

Kissynek megrebbent a füle. 

— Mit derítettél ki, egérke? — kérdezte Claude. 

— Hát itt ez a képecske — Francois kirakott a képernyőjükre 
egy fényképet, amin egy kislány feküdt egy ágyon, csábos póz- 
ban, alig valamicske ruhában. — És én kiérdemeltem a jutalom- 
sajtot, szerintem, mert körülnéztem a képnek azon a részén is, 
ahol nem a... fő téma van. 

Meg egy jutalompüfölést is, gondolta Kissy. 

Francois ránagyított a padló egy részére, az ágytól viszonylag 
távol. Néhány szétdobált papírlap hevert ott. Egészében véve a 
szobában egyáltalán nem volt rend. 

— Ez egy bolti számla — konferálta —, egy bevásárlásnak kö- 
rülbelül a fele olvasható. Fejjel lefelé, de hát az nem gond. Így 
pont azt a részét látjuk, ahol az üzlet címe van. 

— Rue maréchal Joffre — olvasta Vanessa —, Lorcy. Hol van 
az? 

— Loiret megyében. 


— Rendben -— szólalt meg Kissy -—, tegyük fel, hogy a shindynk 
ott lakik és ott vásárol. Gondolod, hogy a boltban ki lehet derí- 
teni, hogy ki vette azokat az árucikkeket? Dátum van a szám- 
lán? 

— Nyilván, de nem olvasható. De ha Lorcyban vásárol, akkor 
van esély, hogy ott is lakik, nem? 

— Talán. Van róla arckép vagy ismertetőjel? 

— Nincs, ő nem látszik a képeken. De a gyerek arca látható. 
Mi van, ha ő is Lorcyban lakik? 

— Hát akár éppen elképzelhető. Ha valamelyikünk odamegy 
és mutogatja a gyerek arcképét... lehet, hogy fölismerik. 

— Leginkább éppen az óvodában — szólt közben Vanessa. — 
Ez egy óvodáskorú gyerek. 

— Gondolom, nekem kell odamennem -— állapította meg Kissy 
sajtszeletelés közben. — Milyen messze van? 

— Két óra az autópályán — felelte Francois. — Van négy óra 
szabadidőd? 

— Négy, egérke? Az csak az utazásra kell. Egy-két órát eltöl- 
tök ott is, mutogatom a képet, elmegyek oda, ahova a kép alap- 
ján kalauzolnak, megfogom a shindyt, segédkezem a mentőor- 
vosnak, tanúskodom a rendőrségnek. Lássuk csak. Péntekig 
minden délután filmezek, a délelőtt pedig erre nem elég, ha 
vissza is akarok érni. Szombaton van Frankie koncertje, este 
hatra kell ott lennem... előtte jó korán odamegyek és elkapom 
a shindynket. 

— Tudunk még valamit róla? — kérdezte Niala, aki szintén 
konyhatündérkedett, a D" Aubisson-villában. 

— Frodo — felelte Francois. 

Kissy lecsapta a kést a konyhaasztalra. 

— Micsoda?! 


— Valami gond van? — kérdezte Alt. 

Kissy a fejét vakarva nézte a kocsit. 

— Még sosem vezettem kék Fiatot. 

— Hát itt az alkalom. Yves bácsikád azt üzeni, hogy ezt ki- 
mondottan shindyvadászatra szánja, elég jól megy, de nem 
képvisel különösebb értéket, az se tragédia, ha összetöröd. 
Csak magad ne törd össze. 

Kissy csípőre tette a kezét. 


— Amikor értünk jöttetek Troyes-ba, tényleg benyomtátok a 
kaput a kocsival, de amúgy mi nem így szoktunk shindyt fogni, 
tudod? Odamegyünk, szépen kiszállunk a kocsiból, megfogjuk 
a shindyt, visszaülünk és hazajövünk. 

— Kár, mert téged félt, de ezt a kocsit nem félti. Egyedül 
mész? 

— Persze, a kisegerek iskolában, a nagyok dolgoznak. Én 
mondtam csak le az énekórámat meg a délutáni forgatást, mert 
az egyik kölykünk este nyomra akadt, és ezt a shindyt okvetle- 
nül meg kell fogni. No jó. Forgalmi, kulcs benne van? 

— Benne, de... várj egy pillanatot. Nem mehetnék veled? 

— Hát nem kell itt lenned és vinni a műhelyt? 

— Most nincs annyi munka, talán tudnak nélkülözni. Megvá- 
rod, amíg megkérdezem? 

— Persze. Addig megnézem, van-e benne kormánykerék meg 
legalább öt-hat pedál. 

— Mennyi?! 

— Tegnap énekeltem orgonakísérettel, tudod, azon hány pedál 
van? 

Ali nevetett és bement a műhelybe, Kissy pedig beült a kék 
Fiatba pedálokat számolni. Csak három volt, de volt kormány- 
kerék meg sebváltó meg minden. Kulcs is volt benne, bár arra 
nem lesz szüksége, mert az autó már nyitva van. Kinyitotta a 
kesztyűtartót, kivette a forgalmit, átnézte. Yves bácsinál ha egy 
szekrénynek görgők vannak az alján, annak is rendben kell 
hogy legyenek a papírjai, de ezért a kocsiért most nem Yves 
bácsi a felelős, hanem ő, és a rendőr nem kérdezhet olyat, ami- 
re ő ne tudná a választ. 

S már nyílt is az ajtó. 

— Mehetünk — ült be Ali, becsukta az ajtót és becsatolta ma- 
gát. — Az öreget is fölhívtam, azt mondta, inkább nélkülözzön 
engem a műhely egy napig, de ne menj egyedül vadászni. 

— Aha, szóval még rád is vigyázhatok — nevetett Kissy, és el- 
fordította a kulcsot. Becsatolta magát, nagy összegű biztosítást 
kötött... egerek nem voltak az útban, nem volt a közelben egy 
se. Kitette az indexet és lenyomta a pedált. — Legalább dumá- 
lunk az úton. 

— Szóval templomban énekeltél? — kérdezte Ali, miközben ki- 
hajtottak a műhelyből. 


— Templomban? Dehogyis. 

— Hát hol volt az orgona? 

— Hogy a csodába ne, az öcsém odavan a zenéjéért. 

— No, hát ővele dolgozom, egy gyerekműsorhoz csináltunk 
kísérőzenét, ahhoz énekeltem. Az orgona nem templomi volt, 
hanem elektromos, egy Yamaha Electone, hát az mindent tud, 
de meg is nyom egy mázsát. Több gomb van rajta, mint a mű- 
helyetekben az összes autón. 

— Szuper, és mit énekeltél? 

— Mindenféle gyerekdalokat, de nem szabad bemutatót tarta- 
nom. 

— Jogi okokból, gondolom. 

— Dehogyis. Vanessa megtiltotta, hogy énekeljek, amikor ve- 
zetek, mert az énekléshez teljes figyelem kell. 

Ali nevetett. 

— Értem. És piros lámpánál? Merthogy mindjárt odaérünk a... 
no lám, átváltott. És hazafelé? 

— Miért, mi a különbség? 

— Hogy hazafelé majd én vezetek, és kedvedre énekelhetsz. 

— Ja, értem. Kösz, de szerintem nem lenne bölcs dolog, apa 
fölszólított, hogy vezessek, amennyit csak tudok, hogy rutint 
szerezzek. Majd inkább ott a célunknál, Jó? Belibbenek az ovi- 
ba és előadom, hogy egy gyereket keresek, á la claire fontaine 
men allant promener, j"ai trouvé Veau si belle gue je my suis 
baigné... — hirtelen énekre váltott — il y a longtemps gue je 
t"aime jamais je ne toublierai. . . 

Aztán gyorsan elhallgatott, mielőtt Vanessa bedugja a fejét az 
ablakon ott, Franconville közepén, és felelősségre vonja. 

— Szerintem jó hangod van, egyszer meghallgatnálak tényleg. 

— Jaj, hülye vagyok — mondta Kissy, sebességet váltott, ki- 
húzta a tokból a telefonját és odanyújtotta, de a mozdulat köze- 
pén megállt. Ali nem egér, neki nem adhatja oda a Jerry-tele- 
fonját, mert egy másodperc alatt lezár a készülék, és riasztja a 
vészhelyzeti kisegérközpontot. Szerencsére a telefonjaik ráné- 
zés nélkül is használhatók. — Fogd meg és tartsd, légyszi — 
nyújtotta oda Alinak, aztán kopogni kezdett a képernyőn, köz- 
ben szünet nélkül a forgalmat figyelve, ahogy tanulta, és ahogy 
apáék szigorúan a lelkére kötötték. A volán mögött nem figyel- 


het semmi másra. De morzéban kopogni remekül tud úgy, hogy 
oda sem figyel. Tititi tá ti tátititi tátáti titátátá tátátá tátá ti, CE 
IK MO PY I, vagyis médialejátszás, Kissy, zene, folyamatos 
lejátszás, első dal. — Jó, leteheted bárhová. 

A telefon a Les mondes engloutis-val kezdte. 

— Ez egy régesrégi rajzfilmsorozat, csináltunk belőle egy fel- 
dolgozást — magyarázta Kissy, és befordult a boulevard du Bel 
Airre. 

Éppen otthon voltak, vagyis az A86-oson haladtak Vaucres- 
son és La Celle-Saint-Cloud között, amikor a nyolcadik dal 
után a telefon elhallgatott. 

— Hát ennyi van egyelőre. Többet is énekeltem persze, de 
ezekből van jól sikerült felvétel. 

— Tök jók, már amit én értek hozzá. 

— Kösz. 

— És akkor te most már sztár vagy? 

— Ugyan már — nevetett Kissy, és a feje búbja felé bökött. — 
Ez a két nagy fül, ez vagyok én. Alapítványi kisegér, té-em. 
Aki néha énekel, kaszkadőrködik, de elsősorban shindyre vadá- 
szik. Mint most. Az énekórát és a forgatást lemondom a vadá- 
szat miatt, ha kell, de a vadászatot soha nem mondanám le 
egyik miatt sem. Hiszen a shindynk valahol a világban most is 
azon dolgozik, hogy becserkésszen egy gyereket... vagy akár 
többet. 

Ali vigyorgott. 

— Azért, gondolom, van már valamicske hírneved. Csak mert 
volt egy kuncsaft nemrég, mikor legutóbb itt jártál, az nagyon 
megnézett téged, mondtam is neki, hogy nem érdemes, van már 
srácod, és mondtam volna, hogy amúgy is életveszélyes vagy, 
de azt felelte, nem azért, hanem szerinte te vagy az a lány, akit 
látott pár nappal azelőtt a színpadon. Mondtam, hogy Kissy, és 
bólogatott, tényleg. Emlékezett a nevedre. 

Kissy hümmögött. Persze. Végül is láthatta. 

— Hát láthatott éppen. Föllépek itt-ott. De az egérkék nemrég 
kijelentették, hogy sose leszek sztár, amíg mások dalait éneke- 
lem, a sajátjaimat kell. És kijelentették, hogy írnak nekem dalo- 
kat. 

— És? 


— Hát most dolgoznak rajtuk. Ha egy egér valamit elhatároz, 
vagy pláne egy csomó, akkor az márpedig meglesz. 

— Eszerint a shindy is meglesz. 

— Naná, hogy meglesz — vágta rá Kissy éppen olyan hang- 
súllyal, mint az Esőember. — Azért megyünk, hogy elkapjuk, és 
garantálom neked, hogy hazafelé menet már a csomagtartóban 
lesz a bundája. — Kicsit gondolkodott. — Vagy legalábbis remé- 
lem - tette hozzá. 

— Ja, egyébként hová megyünk? 

— Egy Lorcy nevű faluba. 

— Sose hallottam róla. És kit keresünk? 

— Egy szemétládát. 

— Igen, ezt sejtettem, de mit tudunk róla? 

— Gyakorlatilag semmit. 

— Hm. Hány lakosa van annak a falunak? 

— Pár száz. 

— És hogyan választod ki, hogy melyik az? 

— Hát ez az, amit még én sem tudok. 


Az óvodát könnyen megtalálták, a legelső járókelő megmutat- 
ta, merre menjenek. Szép kertes ház volt, a gyerekek kint ját- 
szottak a kertben, s az óvónő nyomban észrevette a kapu előtt 
álló Alit. Milyen jó, hogy magával hozta, gondolta Kissy. Őt 
magát nem vették volna észre, hiszen csak tíz centi magas. 

— Jó napot — jött oda az óvónő, negyven körüli, mosolygós 
asszony. — Segíthetek valamiben? 

— Igen, asszonyom — felelte Kissy, és felmutatta az igazolvá- 
nyát. — Kissy Chaton, Jerry Alapítvány. Azt remélem, hogy se- 
gíteni tud nekünk. Lenne szíves megnézni ezt az arcot és meg- 
mondani, látta-e már? 

Odanyújtotta a telefonját a kerítés fölött. Frodo négy képet 
tett föl erről a kislányról, mindről kivágták az arcát és egymás 
mellé tették őket. A hölgy nem sokáig tanulmányozta, bólin- 
tott. 

— Igen, láttam már. Miért érdekli? 

— Madame, beszélhetnénk valahol a gyerekek hallótávolságán 
kívül? 

— Hát... kérem. Szólok a társamnak, hogy ügyeljen a gyere- 
kekre. 


— Köszönöm. 

A hölgy hamar visszatért. 

— Ali Chedid — bólintott Ali, amikor a hölgy kinyitotta a kert- 
kaput és kilépett hozzájuk. 

— Suzanne Fournier. Talán menjünk át az utca másik oldalára, 
ott már nem hallanak minket. 

Csendes kis falusi utca volt, forgalom semmi, a házak előtti 
parkolók üresek, mindenki a dolga után jár. Átmentek a túlol- 
dalra, de a kertben, ami előtt megálltak, Kissy éles kisegérte- 
kintete fölfedezett egy öregasszonyt, aki valamilyen kerti mun- 
kát végzett abban a kertben, ami előtt megálltak. 

— Talán sétáljunk el egy kissé távolabb — javasolta, és meg 
sem szólalt, amíg el nem értek az utca végére, ahol már a rét 
kezdődött. — Nos, madame, arra szeretném kérni, hogy legyen a 
segítségünkre. Meg kell találnunk ezt a gyermeket. 

— Miért? 

— Az alapítványunk gyermekmolesztálási ügyekkel foglalko- 
zik. 

Madame Fourniter elsápadt. 

— Ezt nem mondja komolyan. 

— Bárcsak azért autózhattam volna ide két órát, hogy viccel- 
jek önnel, madame. 

A madame Alira nézett. 

— Ön... rokona az ifjú hölgynek? 

— Nem, asszonyom. Én csak eljöttem vele, hogy a segítségére 
legyek, a főnököm kérésére. 

— Madame -— folytatta Kissy határozottan —, ezt a gyermeket 
szexuálisan zaklatják, lehet, hogy hosszabb ideje. Meg kell ta- 
lálnunk és megmentenünk attól, aki ezt teszi vele. 

— Hogyan jutottak az arcképeihez? 

— Erre nincs jogom válaszolni önnek. 

— Ki az, akitől meg kell menteniük? 

— Ezt nem tudjuk. Mi valójában őt keressük. Vannak róla in- 
formációink, és azt reméljük, hogy a gyermeken keresztül kö- 
zelebb juthatunk hozzá. 

Csend, a hölgy gondolkodott. 

— De önök nem rendőrök. 

— Nem, madame, egy polgári alapítványtól jöttünk. 


— Ez esetben nem vagyok köteles önöknek felvilágosítással 
szolgálni. 

— Nem, madame — felelte Kissy türelmesen. — Az, hogy mi 
honnan jöttünk, nem kötelezi erre. Az a bizalom viszont, amit 
ez a gyermek önbe helyezett, amikor, gondolom, beiratkozott 
az ön óvodájába, erre kötelezi. Mert meg akarja védeni, hiszen 
ön felnőtt és pedagógus. És meg akarja védeni a többieket, aki- 
ket az az alak még molesztál vagy molesztálhat. Igaz? 

— Hogyne. De én önökről nem tudok semmit. Miért bíznék 
önökben? 

Egy alapítványi kisegérnek mindenre van és kell is, hogy le- 
gyen válasza. 

— Nem várom el, hogy bízzon bennem, madame. Megadha- 
tom önnek egy rendőrfelügyelő nevét, akinél leinformálhat. De 
ha ez nem elég, akkor ne adja meg az információt, amit kértem. 
Akkor megszerzem máshogyan. 

— Hogyan? 

— Legegyszerűbben úgy, hogy megvárom a délutánt, amikor a 
gyerekek kijönnek, és ha felismerem, akit keresek, akkor oda- 
megyek a felnőtthöz, aki érte jön. Ha nem, akkor elkezdem 
mutogatni ezeket az arcképeket a többi szülőnek, és ha ez sem 
segít, akkor mindenkinek a faluban. Csakhogy minél többen 
látják a képeket, madame, annál kockázatosabb. Köztük lehet 
az emberünk is, aki megsejtheti, hogy szorul a hurok, és két- 
ségbeesésében ostobaságot is csinálhat. Például elhallgattathat- 
ja a gyereket... Egyszóval jobb lenne minél kevesebb feltűnés- 
sel csinálni. Gondolom, érti. 

— Értem. S mit fog tenni, ha megmondom, ki ez a gyerek? 

— Beszélek a családdal. A továbbiak attól függenek, hogy tő- 
lük mit tudok meg. Az emberünk gyakran találkozik a gyerek- 
kel hosszabb időre. Lehet, hogy az apja. Mindenesetre nem sok 
ember lehet, aki egy ekkora gyerekkel gyakran van hosszabb 
időre kettesben. 

— Nem az apja — sóhajtott madame Fournier. — Nincs apja. 

— Értem, madame. Tehát válaszol a kérdésemre? 

— Rendben... válaszolok. Tudom a gyerek családnevét, és az 
óvodai nyilvántartásban megvan a lakcíme. De a keresztnevét 
nem tudom megmondani. 

— Nem baj, asszonyom, azt már az anyja megmondja. 


— Nem mondja — mosolyodott el fanyarul madame Fournier. 
— Nem lehet megállapítani, hogy melyik gyerek van a képeken. 
Mert kettő van. 

Kissynek megrebbent a füle. 

— Ikrek? Vagyishogy egy fél iker? 


Míg visszamentek az óvodához, a hölgy elmondta, hogy ő ter- 
mészetesen Jól ismeri a két kislányt, és meg tudja őket külön- 
böztetni, de a képek nem elég jó minőségűek, és nem lehet ki- 
venni a sok apró ismertetőjel egyikét sem. Megpróbálták úgy 
is, hogy egyenként kinagyították a négy fotót, úgy tanulmá- 
nyozta őket, de nem sikerült. Így aztán bement az óvodába és 
kihozta a címet egy cédulán. 

Monigue és Véronigue Gérard. Madeleine Gérard, Corbeilles, 
rue de VAbreuvoir 144. 

— Most odamegy? 

Kissy bólintott. 

— Gondolom, a gyerekeket nem találom otthon. 

— Nem, a gyerekek itt vannak. — A madame pár pillanatig 
szemlélte a kertben szaladgáló gyerekeket, aztán biccentett a 
mászóka felé. — Nézzék, ott van Monigue, a mászóka alatt ül, 
kék blúzban. Véronigue pedig... á, igen, ott hátrébb szaladt el 
éppen, sárga kezeslábast visel. De nem hiszem, hogy célszerű 
lenne beszélniük velük. 

— Én sem gondolom, asszonyom. Gyermekpszichológusra 
van szükségük, annak kell beszélnie velük. Az én dolgom az, 
hogy elkapjam azt a szemétládát, mielőtt megerőszakolja 
őket... úgyhogy indulok is. 

— Várjon, hát az anyjukat sem találja otthon, dolgozik ilyen- 
kor. Van egy élelmiszerbolt ott náluk a sarkon, ott keresse. 


Kissy megköszönte a segítséget, visszaültek a kocsiba és pár 
perc alatt Corbeilles-ben voltak, ez volt Lorcy közelében a 
nagyváros. A rue de Beaune sarkán megtalálták a sajtboltot — 
Kissy nem felejtette el, hogy kisegér nyelven minden üzletet 
sajtboltnak hívnak, ahol árulnak sajtot, függetlenül attól, hogy 
még hányféle egyéb dolgot árulnak, és persze rögtön szemügy- 
re vette a választékot. Aztán elkapott egy eladót. 
— Jó napot, asszonyom. 


— Jó napot, miben segíthetek? 

— Madame Gérard-t keresem. 

— Ott láttam a húsoknál. 

— Köszönöm. — Kissy továbbsétált, a nyomában Alival, a hús- 
pulthoz, ahol három eladót is talált. Az egyik megkérdezte, mi- 
vel szolgálhat. 

— Melyikük madame Gérard? — tudakolta Kissy. 

— Én vagyok — nézett oda egy másik, alacsony, barna, kissé 
molett. — Mit adhatok? 

Kissy közelebb surrant. 

— Asszonyom, hol tudnánk bizalmasan beszélgetni? 

A nő értetlenül nézett rá. 

— Bizalmasan?... 

— Igen, asszonyom, a mondandóm nem tartozik kívülállókra. 

A nő kicsit bambán arrébb ment, a péksüteményes állványok - 
hoz, ahol nem volt senki. Kissy kénytelenségből elfogadta, de 
odafordult Alihoz. 

— Ha valaki erre jön, küldd el. Madame, Kissy Chaton vagyok 
a Jerry Alapítványtól — mutatta fel az igazolványát. — Ő a tár- 
sam, Ali Chedid. Egy bűnöző után nyomozunk, aki gyerekeket 
molesztál. Sajnos önnek legalább az egyik lánya köztük van. 

— Yvonne?! 

A döbbent arckifejezés, a száj elé kapott kéz, a kérdés hang- 
súlya — minden éppen olyan volt, amilyennek Kissy előre el- 
képzelte. Csak a név nem egyezett. 

— Ööö... cin-cin... itt valami tévedés van... Madame, az ön 
lányait nem Monigue-nak és Véronigue-nak hívják? 

— Az ikreket? — A hölgy még jobban kétségbeesett. Teljesen 
kiütötte a hír, még levegő után kapkodott, amikor Kissy diónyi 
fejecskéjében megvilágosodott a helyzet. Kolumbusz érezhetett 
ilyen diadalt, amikor megtalálta Amerikát. 

A hölgynek három lánya van. 

— Elnézést, asszonyom — szólalt meg Ali a háta mögött —, a 
hölgyek bizalmas beszélgetést folytatnak, kérem, ne zavarja 
őket. 

— No de kérem — szólalt meg egy erőteljes, kellemetlen női 
hang -, ez talán még az én üzletem! 

Kissy megpördült, és majdnem beleverte az orrocskáját egy 
magas nő bokájába... illetve inkább a mellébe. Fölnézett rá. 


— Kissy Chaton — csapta föl az igazolványát —, Jerry Alapít- 
vány. Asszonyom, ha nem akar tíz perc múlva zsarukat látni az 
üzletében, akkor most magunkra hagy minket. 

— Kérem — mondta a magas meglepett sértettséggel. — Ké- 
rem... 

S visszavonult, Kissy pedig visszatért madame Gérard-hoz. 
Immár kettős diadal feszítette bundácskáját: elhárította a főnö- 
köt és pusztán a keresztnevük alapján megszámolta madame 
Gérard lányait, teljesen egyedül! 


Kicsit kókadtan ült a kocsiban, fárasztó volt a társalgás ma- 
dame Gérard-ral, aki nem volt éppen bajnok az intelligenciá- 
ban. De aztán megélénkült, amikor célhoz értek. Persze külön 
hercehurca volt, hogy a hölgy eljöhessen velük, Kissynek már 
a kezében volt a telefon, hogy hívja a rendőrséget, és csak 
mondta szakadatlanul, hogy bűnügyi nyomozást folytat, és ha 
madame Főnök nem engedi el a hölgyet ővele, akkor majd jön 
egy rendőrnyomozó, akivel muszáj lesz, különben letartóztat- 
ják a hatóság munkájának akadályozásáért, de ő szeretné elke- 
rülni a feltűnést a nyomozás érdekében, és mellesleg a madame 
üzletének sem tenne jót. 

Mindegy, túlestek rajta, mehettek. Átmentek a kisvároson, 
egy La Bourbonnerie nevű városrészbe, ott volt az emberük. 
Simon Gérard. A hölgy apja. A gyerekek nagyapja. Rue Saint- 
Lucas negyvenhét. 

— Asszonyom — mondta Kissy útközben —, ön csenget be, ön 
megy be elsőnek, de aztán én fogok beszélni. Ért engem, ugye? 

Persze hogy értette. Megérkeztek. Csinos kis házacska, ápolt 
kerttel. Kissy kimászott a kocsiból, csomagot nem vitt, a háti- 
zsák és a helikósdoboz hátul volt. A fegyverei nála vannak. 

De azokra sem lesz szüksége, állapította meg már akkor, ami- 
kor a másik kettő még ki sem szállt. Simon Frodo Gérard a 
kertben volt, egészen közel a kapuhoz, valami sövényfélét nye- 
segetett éppen. Nem kellett becsöngetni, a kocsi ugyan az utca 
túloldalán állt meg, a menetirány szerint, de rögtön észrevette 
őket, aztán a lányát is. És már nyitotta is a kaput. 

Alacsonyabb volt, mint Kissy. Apró, sovány ember. Fél kéz- 
Zel elintézi. 


— Nahát, Madeleine. Mi történt? Nem szoktál beállítani mun- 
kaidőben. .. jó napot, madame. .. monsieur? 

A madame az Kissy volt, aki már vagy száz ilyen alakot hű- 
vösre tett vagy asszisztált hozzá, és valahol a diónyi fejecskéjé- 
ben valami azt mondta, hogy valami nincs rendben. 

Odalépett a pasashoz. 

— Hogy szólíthatom? Monsieur Gérard? Vagy monsieur Fro- 
do? 

Értetlen arckifejezés. 

— Gérard vagyok, igen. Simon Gérard üzletkötő. 

A Frodóra nem is reagált. Valami tényleg nincs rendben. 

— Apa — szólalt meg madame Gérard feldúltan —, hogy tehet- 
ted?! 

— Mit, drc-ágám? Mi a baj? 

— Még kérdezed?! Meztelenül fotóztad a lányaimat és p... 
p... pedofiloknak osztogattad! 

A döbbent arcot, amit a pasas vágott, nehéz lett volna megját- 
szani. Valami nagyon nincs rendben. 

— Jöjjenek be — rendelkezett hirtelen. — Ezt nem a kertkapu- 
ban fogjuk megbeszélni. 

Bementek a házba. Az előszobában Kissy egy pillanat alatt 
kiszimatolta a legelső ajtót, amin belátott egy szobába. Abba a 
szobába, ahonnan neki volt már egy csomó fényképe. Az egyi- 
ket elővenni a telefon képernyőjére, megállni vele az ajtóban és 
föltartani úgy, hogy a telefon mögött az ugyanúgy berendezett 
szoba látsszon — a gyakorlott kisegérnek csak egy másodperc. 

Frodo Gérard lehetett öreg, de a látása jó volt. Meghökkenten 
bámulta a telefont. Valami nagyon-nagyon nincs rendben. 

— Ez mi az ördög? 

— Még kérdezed?! — csattant föl a madame hisztérikusan, bár 
ezt már kérdezte, és akkor sem ment vele semmire. 

— Drágám, hagyd már ezt abba. Tudhatnád, hogy én nem csi- 
nálok ilyen fotókat. Próbálj megnyugodni, kérlek. 

— Uram — szólalt meg Kissy —, ezt a képet ebben a szobában 
készítették. 

— Igen, ezt én is látom, de hát... teremtőm, csak nem...? 

— Csak nem mit? 

— Isten ments róla ilyesmit feltételezni, de hát... 

— Monsieur, lenne szíves befejezni a mondatot? 


— Ez tényleg abszurd — mondta a madame. 

— És az apádról feltételezni nem az?! — vágott vissza Gérard. 
— Nézze, madame — pillantott Kissyre. — Egyvalaki lehetett eb- 
ben a házban kettesben az unokáimmal. Philippe, az unoka- 
öcsém. 

Madame Gérard sírva fakadt. Az úr is a könnyeivel küszkö- 
dött. 

— Szörnyű ilyet mondani egy halottról... de nem találok más 
magyarázatot. 

Kissy érezte, hogy a füle megindul lefelé. Valami tényleg na- 
gyon, de nagyon nincs rendben. 

— Meghalt? 

— Igen... autóbaleset... négy hónapja... nagyon szerettük, s0- 
ha nem gondoltunk volna róla ilyen szörnyűséget. 

Kissy már nyitotta a szájacskáját, hogy kérdezzen valamit, de 
ekkor kopogni kezdett a telefonja. 

— A gyermekpszichológus ki fogja deríteni, hogy ki volt, hi- 
szen a gyerekek emlékeznek. A képeket ma rakták föl, de en- 
nek semmi jelentősége, őtőle bármikor elkerülhettek a képek. 
IN. 

Kissy eltette a telefont, egy pillantást vetett az ajtóban álldo- 
gáló Alira, aztán az anyára és a nagyapára, akik már egymást 
átölelve sírtak, és csendben kisétált a házból. 

— És most? — kérdezte Ali a kertkapuban. 

Kissy szomorúan nézett rá. 

— Én a Jerry Alapítvány kiválóan felkészült és kiképzett kis- 
egere vagyok. De egy halott shindyt még én se tudok megfog- 
ni... pláne ha már négy hónapja nem él. 

— Igen, ezt sejtettem, de mit fogunk most csinálni? 

Kissy tétován ide-oda vándorló tekintete hirtelen megállapo- 
dott. Megint a Céltudatos Kisegér volt, aki pillanatok alatt hoz- 
Za meg döntéseit. 

— Ott a helyünk — biccentett az út másik oldalán álló étterem 
felé. 


— Megvan! — csattant föl a telefon olyan hirtelen, hogy a pin- 
cérlányt, aki éppen a másik asztalnál állt Kissy háta mögött, 
majdnem rádöntötte a terített asztalra Kissy hátracsapódó füle. 
— Megvan, egérkék! India Mike Lima Uniform Romeo India 


Whisky, Charlie X-ray, Charlie Papa, Uniform Tango Uniform 
Foxtrot Uniform Echo India Whisky, India Whisky! 

— Halkabban, az istenért! — szólt rá Kissy, és körül is nézett. — 
Én nyilvános helyen vagyok! 

— No és? Uniform Lima India X-ray? 

— Nem, persze hogy nem, de az alapítványnál nem így dolgo- 
zunk. Most kopogd le értelmesen, összefüggően, hogy mi a 
shindy történt. 

— Naná hogy az! — cincogta Molly lelkesen, és morzézni kez- 
dett, mint a vízfolyás. Kissy elhűlve hallgatta. — Facebookon 
találtam, nagyon helyes srác, tizenöt éves, ennivalóan cuki, 17- 
mos, karcsú, magas, kék szemű, szőkésbarna. Tegnapelőtt este 
óta csetelünk, megszólított, mert látott a moziban és utánaér- 
deklődött a srácoknál, hogy ki vagyok, és nagyon tetszem neki 
és állati klasszakat dumáltunk. De tényleg imádnivaló srác, és 
tegnap este már egészen-egészen szexiseket is dumáltunk, késő 
éjszakáig, és aztán kibökte, hogy azért most már szeretne látni 
belőlem többet is, és akkor küldtem neki szuperjó képet fél- 
meztelenül, és akkor megjött az igazi nagyon csuda klassz sze- 
relmi vallomás, felolvashatom? 

— Nem! — vágta rá rémülten egyszerre sok száz kisegér szerte 
Francia- és Németországban. 

— Ez az egér rosszabb, mint Vanessa — sóhajtotta Kissy. 

— Hallom ám - jött a mikró hangja a Cőte d" Azurről. 

— De így morzéban nem az igazi — felelte Molly, még mindig 
morzéban. 

— Van valakinek egy macskája kéznél? — kérdezte Francoise. 

— Mindegy — mondta Niala. — Tessék, egérke, olvasd föl, csak 
ne hangosan, mert mi is nyilvános helyen vagyunk. 

Molly visszafojtottan, drámaian olvasni kezdett. 

— Kedves Martine, köszönöm a képet. A játéknak ezzel vége. 
Ha nem küldesz száz eurót holnap estig az alábbi számlaszám- 
ra, holnapután az összes osztálytársadnak elküldöm a képet. És 
mellékelve a számlaszám. Hát nem édes? Ahogy kedvesen 
megköszöni, mert tanult illemet, egy igazi úriember a srác! És 
milyen jóképü! 

— Hagyd már abba! - sivalkodott ezernyi kisegér. 

— Egérke! — ripakodott rá Kissy. — Azon a képen tényleg te 
vagy? 


— Persze, már látott, mi értelme lett volna kamu képet külde- 
ni? A rendes Facebook-fiókomat kereste meg, van azon egy 
csomó kép rólam. Történetesen van egy testrészem, amiről 
eszébe sem jutott képet kérni, pedig nincsen neki. A fülem. 

A végére már vészjósló lett a hangja. Kissy ettől még ugyan- 
úgy vágyódott egy palacsintasütő után. 

— És mit feleltél? 

— Semmit. Ilyenkor a kétségbeesett, megalázott kislány ugye- 
bár kikapcsolja a gépet és álomba sírja magát. 

— Te pedig? 

— Fölkeltem, kisurrantam a kamrába és megjutalmaztam ma- 
gam sajtos sütivel. Ne aggódjatok, óvatos voltam, a cica nem 
láthatott semmit. 

— De miért csak most mondod el? — kérdezte Niala. 

— Hát mert most lettem kész a kis magánnyomozásommal. A 
rátermett alapítványi kisegér ugyanis. . . 

— Elég ebből — nyüszítette Kissy. — Mindent tudunk a ráter- 
mett alapítványi kisegérről, a nyomozást mondjad! 

— Nem kizárt, hogy csalódást fog okozni — cincogta Molly. 

— Mindegy. Ki vele! 

— Hát szóval a srác egy tizenkilenc éves svéd fotómodell, aki- 
nek halvány sejtelme sincsen arról, hogy a fotói máshol is sze- 
repelnek a neten. Nem is így hívják. 

— Ezt eddig is tudtuk! — sikoltotta Kissy. — Azt mondtad, 
mész shindyt verni! Azt mondd már el végre! 

— Az imént elküldtem egy üzenetet. , Nincs pénzem. A szüle- 
imnek sincs, és lopnom sincs kitől. Nem tudok ennyit fizetni. 
Nem értem, miért csinálod ezt. Te rendes srácnak látszol, miért 
akarsz így pénzt keresni? Beszéljük meg, jó?" Képzeljétek, pil- 
lanatok múlva itt volt a válasz. Randit adott! Ötkor találkozunk 
Yerres-ben, de nem mondom meg, hol, mert odarohantok és 
engem kihagytok az egész szórakozásból. Nekem már megvan 
a tervem. Állati romantikus lesz az egész. Fölhív a lakására, és 
én boldogan vele megyek, bár nem tizenöt éves lesz és enniva- 
lóan cuki, hanem ötvenöt és ehetetlenül leplottyadt, de azért 
fölmegyek a lakására, ahol, mit tesz Isten, véletlenül ott lesz 
hat-nyolc-tíz-húsz kedves barátja, csupa talpig úriember, akik 
kedvesen leültetnek és megkínálnak kólával, amiben akkora 
adag drog lesz, ami kiütne egy lovat is, nemhogy egeret, és 


amikor magamhoz térek, valahol egy erdőben fogok feküdni 
teljesen meztelenül, kirabolva és nagyon megerőszakolva, és 
lehet, hogy találok a karomon egy feliratot a saját véremmel ír- 
va, amin kedvesen megfenyegetnek, hogy ha bárkinek szólni 
merek, kinyírnak. Remélem, lesz ennyi sütnivalójuk. Hát ez a 
terv, egérkék. 

Az egérkék a fejüket fogták. Ali is, aki a morzés részt ugyan 
nem értette, de elég jól képbe került azóta. 

— Kicsi vörös nordnémet zsebegérke értette jól Parodie ám — 
szólalt meg egy újabb hang a kis csendben. 

— Nem annak szántam, de ezt hogy lehet másképpen jól elme- 
sélni? 

— No jó — szólalt meg Nimby -, elég a cincogásból, ebből 
nem élünk meg, egérkék. Ötig még rengeteg időnk van, kérem 
föltartani a füleket, hogy ki lesz ott. Tettem ki térképet. 

Kissy megnyomta az igen gombját, a számláló pörögni kez- 
dett, de Molly megcsóválta a fejét. 

ZÁ negatív, nem lehet, egérkék. Csak én lehetek ott, meg 
még egy egér. Ez a szigorú utasítás. 

— Tud rólunk?! 

— Dehogyis. Rendőri utasítás, D"Aulnoy felügyelőtől kaptam. 
Már ismert minket, Castelli sokat beszélt rólunk, és most őhoz- 
zá irányított. Azt mondta, fogadjunk szót D"Aulnoy-nak, mert 
tudja, hol vannak azok a cellák, amiknek a rácsán az egér sem 
fér át. D Aulnoy pedig azt mondta, azért enged oda engem meg 
egy társamat, mert lehet, hogy bűnszövetkezetben dolgoznak. 
Ezért mehetek lépre a találkának, mert amúgy már lekapcsolták 
volna. 

— Tudják a kilétét? 

— Megadta a bankszámlaszámát. Pedig benne van a Zsarolók 
kézikönyvében, hogy soha ne használjunk a saját nevünkre nyi- 
tott bankszámlát. 

— Ez az egér rosszabb, mint Vanessa — jelentette ki Vanessa. 


Kissy nagyot sóhajtott és bekopogott, bár a ház ajtaja ugyanúgy 
nyitva volt, mint a kertkapu. A monsieur ki is szólt nyomban, 
hogy nyitva van. 

— Mi vagyunk azok — szólt be Kissy, és beléptek. Gérard-ék 
bent ültek a szobában, a szemüket törölgették, nagyokat sóhaj- 


tottak, de az első megrázkódtatáson talán már átestek. — Bejö- 
hetünk, uram? 

— Persze, jöjjenek csak. 

— Monsieur Gérard — állt meg Kissy a szobaajtóban —, elnézé- 
sét kell kérnem az iménti gyanúsításért, és hogy megzavartuk a 
nyugalmát, de ismételten kénytelen vagyok igénybe venni az 
idejüket. 

— Tessék, kerüljenek beljebb, foglaljanak helyet. Mit tehetek 
önökért? Azaz meg sem kérdeztem, mivel kínálhatom meg 
önöket? 

— Köszönöm, uram, de most ebédeltünk. — Beléptek, helyet 
foglaltak. Különös, gondolta Kissy. Itt ül és beszélget abban a 
szobában, ahol az egyik vagy mindkét ikerkislányt pucéran fo- 
tózta a bácsikájuk — s hogy még mi egyebet csinált velük, nem 
tudni. — Asszonyom, uram, tudom, hogy ez fájdalmas önöknek. 
De mégis kénytelenek vagyunk az ügy végére járni. A képeket 
ma tették föl a netre, és akárki csinálta, az nem Philippe volt. 
Valahogyan el kellett jutnia Philippe-től ahhoz, akinél most 
vannak, és ha szerencsénk van, akkor követni tudjuk az útjukat, 
és eljutunk ahhoz, aki visszaél a gyerekek fényképeivel. Ez a 
célunk. Tudnak nekem segíteni? 

— Hogyan segíthetnénk? — kérdezte monsieur Gérard. 

— Mi történt Philippe holmijával? Elsősorban a számítógépe, 
mobilja érdekel. 

— Minden nála van, ugyanúgy hagytuk a lakását, ahogy volt. 
Tudja, a hagyatéki eljárás miatt. 

— Megnézhetjük? 

— Meg. Nálam van a kulcs. 

— Akkor ha lehet, rögtön oda is mennénk -— állt fel Kissy. — A 
madame-ot esetleg vigyük vissza az üzletbe, ne legyen kelle- 
metlensége a hosszas távollétből, mi pedig önnel odamegyünk. 

És mentek. Madame Gérard-t nem csak kitették az üzletnél, 
hanem Kissy is kiszállt, bement, megkereste a főnökasszonyt 
és köszönetet mondott neki a nyomozáshoz nyújtott értékes se- 
gítségéért. 

— De hát milyen nyomozáshoz? 

— Erre nincs jogom válaszolni önnek, madame -— felelte Kissy 
rutinosan, és félóra múlva Pithiviers-ben voltak. 


A shindy háza egy olyan utcácskában volt, ahol csupa egyfor- 
ma, fehér ikerház követte egymást. Monsieur Gérard a házszá- 
mokat figyelte, mert ő bizony nem sokat járt itt azelőtt. 

A postaláda persze tele volt. Gérard úr megjegyezte, hogy 
megkérték a szomszédot, hogy pár naponként ürítse ki a ládát, 
adtak kapukulcsot, de hát nem csinálta meg. Kinyitották a há- 
zat. Az előszobában áporodott, poros szag fogadta őket. Kissy 
beleszimatolt a levegőbe apró, gombszerű orrocskájával, és re- 
mélte, hogy a shindynek nem volt macskája, akit négy hónapja 
bezártak ide, hogy most nekik kelljen fölötte gyászszertartást 
tartani. Gérard úr elkezdett körbejárni és kinyitogatni az abla- 
kokat. 

— Azt hiszem, takarítókat kell majd fogadnunk — állapította 
meg. — Akkora ttt a por... 

Kissy bólintott. Bármikor előkerülhet egy-két piramis és né- 
hány teve. Gérard úr nyomában járva megtalálta a shindy elha- 
gyott hálószobáját, ahol az asztalon fölfedezett egy laptopot. 
Kinyitotta. 

— Ez teljesen le van merülve. És itt persze nem tudjuk feltöl- 
teni, hiszen nincs áram a házban... no meg nem is akarunk itt 
ücsörögni. Ali, kivinnéd a kocsiba? Írok majd egy elismervényt 
róla Gérard úrnak. Nos, vajon hol találhatunk valamilyen adat- 
tárolót? 

— Hát azt bizony nem tudom — vont vállat a monsieur —, én 
idebent végképp csak egyszer jártam, amikor bezártam a házat. 

— Keressük — mondta Kissy, és hozzá is látott. A hátizsákból 
fejlámpát vett elő, a helikósdobozból kézi zseblámpát; Gérard 
úr ez utóbbit választotta. Kissy feltette a fejlámpát és elkezdte 
átkutatni a fiókokat. 

Egy jó óra múlva tértek vissza a kocsihoz, fülig porosan, 
mindenféle adattároló nélkül. A shindy nem volt az a számítás- 
technikus típus, mint Nimby, akinek a szobájában első ránézés- 
re húsz pendrive-ot és harminc memóriakártyát találni. Csak az 
egy szem laptop. 

Gérard urat persze hazafuvarozták, és Kissy megígérte, hogy 
hamarosan visszaviszi a laptopot. Az úr vállat vont, nem érde- 
kelte. 

— Hát akkor mehetünk — mondta Kissy. — Először is keresünk 
egy óriási porszívót. 


Három óra előtt otthon volt; Alit kitette a városban, kifejezve 
sajnálatát, amiért a verekedésből most nem lett semmi. Aztán 
hazament, lezuhanyozott, átöltözött, a laptopot letette a gépte- 
remben az asztalra, és visszaült a kocsiba. Persze még nem 
Yerres-be ment, hanem egereket gyűjteni. Rendőri tilalom van, 
hogy nem lehetnek ott? Rendben. A rendőrség egy szál egeret 
sem fog látni azon a kettőn kívül, akiket engedélyeztek. A töb- 
biek máshol lesznek, távolabb. Minden eshetőségre. 

Fél öt előtt Yerres-ben voltak. Megszavazták, hogy egy köly- 
köt küldenek Mollyval, mégpedig nőneműt, hiszen nem lehet 
tudni, hogy a zsaroló eszik-e fiút is. Azt egyértelműen eldön- 
tötték, hogy igenis pedofil, hiszen amikor Molly közölte, hogy 
nincs pénze, odahívta Yerres-be. Ha csak a pénz érdekelné, mi- 
nek hívta volna? Attól nem lesz pénz, hogy odamegy. Hacsak 
nem akarja elrabolni és váltságdíjat követelni, de hát annak sin- 
csen semmi értelme, két euró ötvenet követelhetne érte, ennyi- 
be kerül a kisállat-kereskedésben egy fehér egér. 

Molly nem akart választani, azt mondta, ő mindegyik társát 
egyformán szereti, sorsoljanak. Brigitte nyert. Ők taxin mentek 
Yerres-be, volt náluk alapítványi kártya, azzal fizettek. Egy 
múzeumnál szálltak ki, amit Caillebotte-birtoknak hívtak, de 
nem mentek be, átsétáltak az utca túloldalán levő üzletsorra és 
lelkes shoppingolás látszatát keltve várták a rendőröket meg a 
shindyt. A rendőrök jelentkeztek előbb, fél ötkor, D" Aulnoy és 
a társai jelöletlen kocsikban várakoztak a környéken szétszó- 
ródva. Négy kocsival tizenhat ember jött. 

Claude, Nigue, Maverick és Kissy a kocsiban ült a rue Pierre 
Lotin. A találkahely a rue Auguste Renoir egyik lakótelepi há- 
Za előtt volt. 

Eljött az idő. Mézescsupor és Marcipán Szívecske odasétált a 
kijelölt helyre. Az alkalomhoz illően voltak öltözve: sortban, 
könnyű pólóban. Nigue és Maverick a magasból, tisztes távol- 
ból figyelte őket, Kissy becsatolva, nagy összegű életbiztosítás - 
sal ült a volánnál, készen, hogy indítson, Claude volt a tartalék, 
aki akár oda is tud rohanni, ha kell. Egyelőre tétlenül ült Kissy 
mellett. 

Valahol ott voltak a rendőrségi figyelők is. 


— Zakós, farmeres pasi A4-nél — jelentette Maverick. — Feléjük 
tart. 

Kissy is látta a műszerfalra rögzített táblagépen. Claude is. 
Nigue nyilván nem, hiszen ő a saját gépét vezette, más irány- 
ban. Csupor és Marcipán hamarosan szabad szemmel fogja lát- 
ni. 

Látták is. A pasi elsétált mellettük ötven méterre. 

Vártak. 

Ekkor egy férfihang szólalt meg a fülhallgatóikban. 

— Itt D" Aulnoy felügyelő. Nem vagyunk egy kicsit sokan? Én 
azt az utasítást adtam, hogy csak ketten lehetnek. 

— Ne aggassza magát, felügyelő úr — felelte Kissy. — Három- 
száz méterre vagyunk a lányoktól, fák mögött, és mind a né- 
gyen bent ülünk a kocsiban. A helikopterek is rejtve vannak. 
Értjük a dolgunkat. Ha nekünk nem is, a légi megfigyelésnek 
még hasznát vehetik. 

— Értem. Bár nem értek egyet önnel. Apropó, ki beszél? 

— Kissy Chaton, Jerry Alapítvány. Ugyanaz a célunk, uram. 
Megvédeni a csuprokat és elkapni a csibészeket. És profik va- 
gyunk. 

— Figyelem, egérkék, öt perc múlva öt óra — jelezte Claude, és 
le is kopogta, mert a csuprok telefonján és óráján kikapcsolták 
a hangot, csak a morzét vette. — Ha az emberünk pontos, hamar 
meg kell jelennie. 

— Még van öt egész perce — felelte Nigue. 

— Randin nem szabad a hölgyet megvárakoztatni — vágta rá 
Maverick. — Főleg ha az a terv, hogy úgy megerősza... nini, 
pasi B3-nál, kockás ingben, ez is feléjük... nem, elkanyarodik. 
De nem nagy szögben. Ez nem a buszmegálló felé megy. Még- 
iscsak őket veszi célba. Aha, megkerüli őket, figyel, hogy tisz- 
ta-e a levegő. Ez lesz az emberünk, egérkék, macskaveszély! A 
lombok közül figyelem és a háta mögött maradok, engem nem 
láthat. 

— Hajtsd le a füledet is — tanácsolta Claude. 

— Ne aggódj a fülem miatt, egérke. Hallottad a nagy egeret, 
profik vagyunk. 

— Ha hallanák magukat, ahogy folyton egerekről beszélnek — 
dünnyögte D"Aulnoy, de aztán elharapta a mondatot, mert a 
shindy megszólalt a telefonban. 


— Helló — mondta. Mély, felnőtt férfihang volt. 

— Helló — viszonozta Molly, aztán Brigitte is. 

— Ketten jöttetek? 

— Aha... ő a barátnőm. 

— Á, értem. A barátnőd. 

Kis csend. A shindy érdeklődve tanulmányozta a két kislányt, 
az alapítvány pedig a helikók kameráján a shindyt. 

— Malacka, te maradj a cicán — mondta Kissy. — Fiona, te 
folytasd a vizsgálódást, lehetnek bűntársai itt a közelben, ma- 
gasról, nagy távolságból figyelj. 

— Vettem — felelte Fiona, és a Discovery egy szempillantás 
múlva valahol a szomszéd város fölött lebegett, onnan pásztáz- 
ta távcsővel a környéket. 

— Szóval nekem nincs pénzem — mondta Csupor durcásan. — 
Hiába küldöd szét a képet az osztálytársaimnak, attól nem tu- 
dok fizetni. 

— Éééértem — mondta a shindy lassan. — Persze. Hogyne. Hát 
ha nincs, akkor ugye nincs. 

— Akkor? Letörlöd a képet? 

— Hát azért azt talán mégsem — vigyorgott a pasas. 

— Hanem? 

— Hát talán keress valami más módot, ahogyan fizethetsz. 

Csupor vállat vont. 

— Nincs nekem semmim. 

Ő nem ajánlhatott föl semmit, aminek a szexhez köze van, 
mert abba a shindy ügyvédje már beleköthet. Minden ilyesmit 
csak a shindy kezdeményezhetett. És ha ledolgozná, mondta. 
Szó se lehet róla, felelte Niala, te csak ne ajánlj föl semmit, 
kelljen azt is a shindynek. Különben is, tette hozzá Nimby, ez- 
Zel elismernéd, hogy tartozol neki valamivel. 

— Hááát igen — bólogatott a shindy lassan. — Ez gond. De eset- 
leg... hm... lássuk csak... le is dolgozhatnád. Milyen ötlet? 

Na végre, sóhajtotta Kissy. Már legalább ötvenöt másodper- 
ce, hogy itt állnak, azazhogy amott állnak és húzzák az időt, 
csak azért, mert a shindy túl óvatos ahhoz, hogy kirukkoljon a 
farbával. Minek? Minek?! Csupor a végén úgyis kihajítja a csu- 
kott ablakon, remélhetőleg a második emeletről. 

Csupor vállat vont, neki mindegy. 

— No jó. Gyere velem. 


— Ööö... én is jöhetek? — kérdezte Marcipán. Kész volt a fe- 
dősztori, hogy Csupor ugye mégiscsak félénk kicsit egyedül, de 
a shindy nem tartott rá igényt, neki igazán nem gond, ha egy 
rezsivel két gyereket zsebelhet be. 

— Hát hogyne, gyere csak bátran! — vágta rá, Kissy megítélése 
szerint a kelleténél kissé lelkesebben; ha a kislányok tényleg 
azok lennének, akiknek mondják magukat, most kezdenének 
gyanakodni. De hát túl buták hozzá, szerepük szerint. 

Elindultak, de nem a legközelebbi ház, hanem egy parkoló fe- 
lé. 

— Kocsiba ülnek, ezt nem fogjuk hagyni — szólalt meg D" Aul- 
noy. — Kettes, hármas, négyes, készüljetek a feltartóztatásukra. 

— Várjon! — szólt közbe Kissy. — Kérem, ne avatkozzon még 
be, felügyelő úr! Követni tudjuk őket! 

—A helikopterrel? Szem elől téveszthetik, nem vállalom a 
kockázatot. 

— Nyomkövető van a telefonjukon és az órájukon. Pontosan 
tudjuk, hol vannak. 

— És ha elveszik tőlük? 

— Az lehetetlen — mondta Kissy meggyőződéssel. Bízott az 
egereiben. 

— Hát jó — mondta a felügyelő kis tűnődés után, miközben a 
kis csoport elérte a kocsit. — Kettes, hármas, négyes, új parancs. 
Egyelőre nem állítjuk meg őket, csak óvatosan követjük. 

A shindy és a két kislány elért egy parkoló autóhoz. 

— Parancsoljatok — nyitotta az ajtót. Látták az Enterprise ka- 
meráján felülről és mindkét egér órájának kameráján közelről. 
Az egérkék beültek hátra, a shindy elölre. 

— Piros Volkswagen, AO-243-AZ — jelentette Malacka. — Is- 
métlem, Alfa Oscar, kettes, négyes, hármas, Alfa Zulu. Vetté- 
tek, Charlie Charlie? 

— Hallja, felügyelő úr? — kérdezte Kissy. — A mi nyelvünkön 
Charlie Charlie azt jelenti, rendőrség. 

— Úgy? Igen, vettük. Negyvenhárom-hatvanegyes jelentke- 
zem. Jármű azonosítását kérem, a rendszám AO-243-AZ. Kö- 
szönöm. 

A kocsiajtó becsapódott, s a kis csendben tisztán hallatszott a 
gyors kopogás. 


— Hallotta ezt a kopogást, felügyelő úr? — kérdezte Kissy. 

— Igen, hallottam valamit, maga tudja, mi volt? 

— Morzekód. Az egyik egerünk lekopogta a kocsi rendszámát. 

— Küldtem visszajelzést kispöttyben — mondna Claude. 

— Miben? — kérdezte D"Aulnoy. 

— Szintén morzekód, de nem kopog - felelte Kissy. — Az órá- 
juk számlapján jelenik meg, a mutatók mellett néhány parányi 
pontocska. Aki nem tudja, mit jelent, akár egyenesen rábámul- 
hat az órára, akkor sem tűnik föl neki. Megfejteni pedig vég- 
képp nem tudja. 

— Értem. Ügyes. Hát ha valamit morzéznak még, majd legyen 
szíves közvetíteni, mert én bizony nem ismerem a morzeábé- 
cét. 

— Ha tudná, azzal sem menne semmire, felügyelő úr. Saját 
morzénk van, rajtunk kívül senki sem ismeri. 

— Indulnak — jelentette Malacka. 

— Fiona, hozd le az Enterprise-t, Chip, te vedd be és rakd el, a 
Discovery követi a kocsit, mindig magasról, messziről, oldal- 
ról. Mi ráérősen haladunk a nyomukban. 


— Jobbra fordulnak a Renoiron — jelentette Fiona, aki most a 
nyomkövetők jelentéseit figyelte. — Megint jobbra a Lotira. Ki- 
hajtanak a főútra. 

— Eddig sejtettük — mondta D"Aulnoy. — Balra vagy jobbra? 

— Pillanat — felelte Malacka —, még nem tette ki az indexet. . . 
de, már igen, balra! 

Kissy előtt egy táblagép volt a műszerfalra erősítve, a kör- 
nyék térképével. 

— Ha ők amarra mennek, akkor mi emerre — jelentette ki, és 
indított. — Monsieur D" Aulnoy, elindulunk, de délnek, a másik 
végén jövünk ki a lakótelepről. A rue Saint-Exupérynél fogunk 
kibukkanni. 

— Ahogy gondolja — jött a válasz. — Mi hamarosan a nyomába 
szegődünk. 

— Körforgalomnál van, várakozik — jelentette Malacka rövi- 
desen. 

— 1962. március 19-e térnek hívják — mondta Fiona. 

— Mi történt 1962. március 19-én? — tudakolta Malacka. 

— Honnét tudjam? Ötven egérnemzedék született azóta! 


— Akkor ért véget az algériai háború — felelte D"Aulnoy, hal- 
latszott a hangján, hogy mosolyog. — Maguknak jók az idegeik. 

— Nem mi fogunk a kis játék végén kórházban feküdni — kö- 
zölte Malacka. Elég vészjóslóan hangzott. 

— Remélem, a barátnőik sem. 

— Ők nem a barátnőink — mondta Fiona. — A kishúgaink. Mi 
egy nagy család vagyunk, uram, és még senki nem vitte el szá- 
razon, aki bármelyikünket bántani próbálta. 

— Igen, hallottam erről. 

— Most jut be a körfibe — jelezte Malacka. — Jó, kint is van, 
nyertél, egérke, erre jön. 

— Akkor várunk még — felelte Kissy, és nem hajtott ki a rue 
Barbusse-re. — Hadd menjen el előttünk. 

— Milyen messziről akarja követni? 

— Több száz méterről. Egyáltalán nem akarom szabad szem- 
mel látni. Minek? A Discovery látja, és négy GPS van a kocsi- 
ban. 

— Rendben. Remélem, tudja, mit csinál. Mi akkor magával 
tartunk, és nem próbáljuk követni a gyanúsítottat. Milyen is a 
kocsija? 

— Kék Fiat... ööö... az a helyzet, hogy nem tudom a rendszá- 
mot, felügyelő úr. Pár órája kaptam kölcsön ezt a kocsit. 

— Várj már, egérke — mondta Claude —, hol a forgalmi? 

— Hol lenne, a kesztyűtartóban. Indulás előtt megnéztem, de 
azóta megjártam vele Lorient megyét, és hát ezzel a diónyi fe- 
jecskémmel. .. 

Claude kivette, megkereste a rendszámot. 

— Most megy el előttünk a shindy — mondta közben Kissy. — 
Discovery, hol vagy? 

— Itt ülök a hátad mögött. 

— Nem te, egérke! A Papa Hotel hol van?! 

— Az még hátrébb, oldalról látom a folxit és hátulról saját ma- 
gunkat. Mindjárt elindulok úgy százharminc felé, szép ráérősen 
követem, lehajtott fülekkel. 

— Addig én bemondom a rendszámot — szólalt meg Claude. — 
BO-766-BR, Bravo Oscar hetes-hatos-hatos Bravo Romeo. 

— Köszönöm, megkeressük magukat — felelte D"Aulnoy. 

— Ha gyerekeket akarsz hazavinni egy kis jó szexre, ne vá- 
lassz piros kocsit — filozofált Maverick. — Akkor is tudnám kö- 


vetni, ha a belvárosi utcákon kanyarogna százzal, jóformán oda 
se kell nézni. Puff! Ez fájhatott! 

— Mi történt? — kapta föl a fejét sok száz egér és rendőr. 

— Egy bringás iszonyút zakózott a körfi mellett a járdán. Sze- 
rintem cékettő-háóhat. Már tanultuk. 

— Azt mondja, alkohol — nevetett Kissy. 

— Értékelem a kémiai tudását, de inkább figyelje a kocsit — 
mondta D"Aulnoy. 

— Most csorog be a körhintába, kicsit meg van torlódva a for- 
galom, úgy mennek, mint a jóllakott csiga. Ha gyerekeket 
akarsz hazavinni óriási nagy szexre, ne a csúcsforgalom idejét 
válaszd. Ha most ellépek a toronyhoz, körberepülöm és vissza- 
sétálok, még mindig itt lesznek. Hopp, mégsem, átslisszolt két 
kocsi között, keletnek tart, zéró-kilenc-zéró, irány Moszkva, de 
nem sokáig, kanyarodik az út. Tényleg, ha elviszi őket Moszk- 
vába, együttműködünk az orosz rendőrséggel? Vanessa tud be- 
szélni velük. 

— Nem, Ausztriában lekapcsoljuk, azokkal Elke tud beszélni 
— ígérte Kissy. 


A shindy továbbra is keletnek tartott. A rue de Villecresnes-en 
végül Csupor megtörte a csendet. 

— Messzire megyünk, bácsi? 

— , Bácsi", ugyan már — nevetett a shindy. — Szólíts Pelónak. 

Pelo?! Kissy elszörnyedt. Még mit nem! Pelónak Richard 
Bohringer-t hívták A nagy útban, Vanessa az ő családnevét 
kapta születésekor, tizenegy és fél évig viselte a nevét, Richard 
Bohringer minden egyes szerepe egy kis darab Vanessa D"Au- 
bisson! 

Ezt a névválasztást lepüföli ezen a shindyn. Persze nem ez az 
igazi neve. Annyi pofont kap, ahány betüt megváltoztatott a. . . 

— Kissy? Kissy! Kissy! 

— Mivammá?! — kapta föl a fejét, és majdnem rálépett a pe- 
dálra... valamelyikre. Ötletszerűen. — Autót vezetek, egérke, 
mit akarsz? 

— Hogy figyelj a világra magad körül — felelte Claude. — Azt 
mondtam, lassíts, nem kell túl közel mennünk. 

— Ja igen. — Kissy visszavett a sebességből. 

— Oké, Pelo, szóval messzire megyünk? 


— Nem, egyáltalán nem. — Hallatszott a shindy hangján, hogy 
kajánul vigyorog. — Pár perc és ott vagyunk. 

— Mesélsz a munkáról, amit találtál? 

— Azt inkább majd ott megmutatom, jó? Megmutatok én nek- 
tek mindent, abban nem lesz hiba. 

— Aha — dünnyögte Kissy, és megnyalta a szája szélét. — Hát 
csak mutogass. Ők is meg fogják mutatni, hogy mijük van. 
Éles késük és kemény acélgolyók. 

Áthaladtak Yerres-en és elérték Pérignyt. Átmentek ezen a 
városkán is, és a shindy egyszer csak kihajtott az országútra. 

— Most már egykettőre ott leszünk. 

Tényleg hamar ott voltak, a shindy rendesen nyomta a gázt. 
Szántóföldek között haladtak, alig volt valami forgalom. 

— Tudják tartani a sebességet a helikopterrel? — kérdezte a fel- 
ügyelő. 

— Mennyivel mennek? — kérdezte Kissy. 

— Kilencven-száz között — felelte Maverick. — Nem, felügyelő 
úr, a Discovery csúcssebessége kilencven, de ez nem gond, ha 
városba ér, úgyis lassítania kell majd, és utolérem. 

— Vagyis nagyon hamar — mondta Claude. — Mindjárt eléri 
Brie-Comte-Robert városát. 

De nem érte el. Kevéssel a város előtt lassított és letért egy 
mellékútra. 


— Egy gazdaság felé tart — jelentette Claude. 

— Discovery letér, átvágok a mezőn — felelte Maverick. 

— Észre ne vegye a helikoptert — szólt a felügyelő. 

— Ne aggassza magát, uram. Egy kilométerre vagyok tőle, és 
a Discovery negyven centi hosszú. Csak egy pöttynek látszom 
a távolban — hisz lehajtottam a fülemet is. Én viszont remekül 
látom őt. Nagy, piros, és nekem távcsövem is van! 

— Azonfelül vesszük a GPS-jeleket — tette hozzá Nigue. — El- 
hajt a gazdaság előtt, nem áll meg. Most már nem mehet sokfe- 
lé, az út egy ipari akármihez visz, az lesz a célja. 

— Jó — mondta Kissy —, lőjétek föl az Enterprise-t, a másik 
irányból kerüljön az ipari akármi felé, de nagy ívben. Két kü- 
lönböző irányból figyeljétek az ipari akármit, magasról, mesz- 
sziről, távcsővel! Felügyelő úr, mindjárt elérem a bekötőutat. 


Egyelőre elhajtok a gazdaságig és ott búvóhelyet keresek a ko- 
csinak. Valószínűleg gyalog megyünk tovább. 

— Nem, maguk maradjanak csak ott a gazdaságnál. A helikop- 
tereknek nagy hasznát vesszük, de nem kell, hogy meglássák 
magukat. 

— És magukat, a négy kocsival? 

— Minket sem. Odajövünk a gazdasághoz és várunk. 

— Elérte az akármit — jelezte Claude —, lassít, meg fog állni. 
Végállomás. Ez nem gyakorlat, egérkék! 

— Ez Vanessa szövege — dünnyögte Maverick, és Kissy látta a 
tükörben, ahogy megdől az ülésen, nagy ívet írt le a Discovery- 
vel. 

Kissy lefordult a gazdaság hepehupás földútjára és behajtott a 
ház mögé, az ipari akármi felől nézve. 

— Mi megérkeztünk — mondta, s egy pillanat múlva megszó- 
lalt a shindy is. 

— Hát megérkeztünk. 

— Hát meg — felelte Csupor vidám hangja. — Sziasztok, srá- 
cok! 

Ez figyelmeztetés, gondolta Kissy: többen vannak. Még leg- 
alább ketten. 

— Jobb lesz, ha elindulok — mondta Claude, és nyitotta az aj- 
tót. 

— Igen, Chip, de vigyázz, észre ne vegyenek. Amikor közel 
érsz, némítsd le magad, és surranj óvatosan! 

— Vettem, Jerry. Cin-cin! 

S a fiú már ott sem volt. 

— Mi maradunk — mondta Kissy -—, ti a helikókat vezetitek, én 
pedig a kocsit, ha kell. 

A műszerfalon levő táblagépet Claude már átkapcsolta, most 
a két Csupor karórájának képét mutatta. Kissy ezt figyelte, de 
hirtelen mozgást látott a szélvédő mögött. Gyorsan odakapta a 
tekintetét... de nem cica volt. Egy nő közeledett a ház mögül. 
Jobbról ért a kocsihoz és behajolt az ablakon. 

— Jó napot. Segíthetek? 

— Jó napot, asszonyom. Nem, köszönjük, csak álldogálunk. 

A nő tekintete a hátul ülő két kislányra tévedt, akik lendületes 
mozdulatokkal kezelték a vezérlőket, és a videószemüvegben 
őt nem 1s látták. 


— Tudja, ez magánterület. 

— Értem, asszonyom. Nem szeretnénk zavarni, de itt mara- 
dunk. 

— Itt a rendőrség — szólalt meg a telefon. — D"Aulnoy felügye- 
lő vagyok, madame, pillanatokon belül ott leszek az embereim- 
mel... 

— Csendet! — szólt rá Kissy hirtelen, mert a telefonból meg- 
szólalt Csupor megint. 

— Oké, hát akkor most már meséld el, mi az a munka, amihez 
nem elég négy megtermett legény, hanem mi is kellünk. 

— Négyen vannak — mondta D"Aulnoy. — Nem állunk meg a 
gazdaságnál, ez túszveszélyes helyzet. Fernand, szólj be a köz- 
pontba. Gyerünk! 

S már látszott a négy kocsi a bekötőúton. Pár pillanat múlva 
elhajtottak mögöttük. 

— Jó, itt leállunk, ne hallják a motorzúgást. Húzódjatok le és 
kiszállás! 

Kissy döntött. Kicsatolta magát és kiszállt. 

— Én is elindulok, ide nem fog már kelleni a kocsi. Fiona, 
Malacka, a kulcsot a kocsiban hagyom. Biztosítsatok légi tá- 
mogatást. 

— Vettük — mondták a pilóták. Kissy elindult, már ügyet sem 
vetve a meglepett háziasszonyra, gyors léptekkel átvágott a 
gazdaság udvarán. 


— Helyes kis csibéket találtál — hallatszott az egyik bandita 
hangja. — Ezekkel elleszünk egy darabig. 

— Csak két órátok van — mondta Pelo. 

— Miért, mi lesz két óra múlva? — érdeklődött Csupor. 

— Majd akkor megtudod. Most ne vesztegessük az időt. Do- 
báljátok le a rucit. 

— A rucit? — kérdezte Marcipán. — Minek? 

Többszólamú röhögés. 

— Egy kis gyorstalpalót kaptok az új munkátokból. 

Jerry már a két birtok közötti réten futott, kint az úton a rend - 
őrök szaladtak. Már Chipet is látta, az ipari akármi falánál la- 
pult, várakozott. 

— Itt Fiona — szólalt meg a fülében. — Találtam egy ablakot, 
ahol belátok. Tágas, nyílt térség, középen a kocsi és két másik. 


Mellettük állnak. Három banditát látok, és Marcipánt. Innen 
nem tudok körülnézni az egész épületben. 

— Vettem -— felelte Jerry. 

— Én is vettem — jött a felügyelő hangja. — Hat ember kerülje 
meg az épületet, minden kijáratnál álljon valaki. Fegyvert csak 
akkor használjatok, ha a gyerekeket nem veszélyezteti. 

Kissy átugrott egy árkon és odasurrant Chiphez. 

— Mégis eljöttél, egérke — susogta a fiú. 

— Igen, ide harcos egér kell, nem sofőr. 

— Én pedig nem kapcsoltam ki a fülhallgatót, itt úgyse halla- 
nak meg. Szerintem két óra múlva a muki el akarja vinni 
őket... 

Elharapta a mondatot. 

— Mi lesz már? — harsant az egyik bandita. — Vetközzetek, 
amíg szépen mondom, picikém, vagy mi szedjük le rólatok, de 
abban nem lesz köszönet. 

— Jó, jó, vetközünk már — mondta Csupor megnyugtatóan. — 
Mit vegyünk le? 

— Mindent, picikém! Mindent! 

— Jaj, ezt nem mondod komolyan. Akkor meztelenek lennénk. 
Idegen férfiak előtt? Anyu arra tanított. . . 

— Sok a szöveg, kisanyám! 

Valami zörejek, a telefon képernyőjén őrült ugrálás. Aztán 
Csupor hangja. 

— Te meg akartál ütni engem? 

— Hagyd abba a táncikálást. Kapd el, Mo! 

Aztán egy ordítás, mély férfihangon. Jerry és Chip egymásra 
nézett, egy mozdulattal tették el a telefont és kapták elő a Nim- 
buszt, és berontottak az épületbe. 

Odabent senki. Félhomály, autóroncsok, mindenféle gépi sze- 
mét. Átvágtak a helyiségen. 

Megint egy ordítás, magasabb hangon, de ez 1s férfi. 

— Kés van náluk! A rohadt életbe! 

— Van nálunk más is — mondta Marcipán, és már hallották is a 
kirepülő nimbuszlövedék jellegzetes csattanását. Valami fémet 
ért. — Hiába bujkálsz, picikém, ez utolér. Kilyukasztja a bőrö- 
det. Jöhettek már, Jerry! 

Chip föltépett egy ajtót, Jerry előreszegezett fegyverrel beug- 
rott rajta, és azonnal egy banditát látott meg. Vagyis csak a fe- 


nekét meg a hátát. Egy kocsi mögött lapult. Jerry elengedte a 
gumit. Üvöltés volt a jutalma, és a bandita megfordult. 

— Még egy mozdulat és véged — lépett oda Chip. — Kezeket 
tarkóra! Hasra! 

Jerry megkerülte a kocsit. Két banditát látott, tíz óránál és 
kettőnél, és köztük a két kisegeret, akik egymásnak vetett háttal 
álltak a nyílt tér közepén, és a két fickóra irányozták a fegyve- 
rüket. 

Mint Mr. és Mrs. Smith, gondolta Kissy szeretettel. 

A két fazon őrá nézett, és most már föltartották a kezüket. 

— Hasaljatok le, picikém — mondta Csupor. — Gyorsabban, 
mint ahogy a lövedék repülni tud. 

Kissy tett még néhány lépést, és meglátta a negyedik bandi- 
tát, aki már hasalt. Az volt Pelo. Nem, nem hasalt, az oldalán 
fekve fetrengett és hörgött, pár lépésre a kislányok lábától. Ez 
már kapott valamit. 

— Négyen vannak? — kérdezte. 

— Rendőrség! — harsant jobbról és balról, és a helyiség tele 
lett férfiakkal. — Adják meg magukat! 

— Öten — felelte Marcipán. — Ha ugyan él még az ötödik. 


— Pelo, kispofám — guggolt le Csupor a férfi mellé. — Nagyon 
vérzel? 

— Hívjanak orvost — nyögte a shindy. 

— Már jönnek a mentők - lépett oda D"Aulnoy. Középmagas, 
kopaszodó, ötvenes pasi. 

— Ugyan már — mondta Csupor. — Csak egy karcolást kapott. 
Várj, Pelo, ezt beszéljük meg. Ha így kibuksz egy kis karcolás- 
tól, mi lesz, ha tényleg mélyre vágok? — Jerry és Chip már ug- 
rott is, hogy megfékezze, a levegőben kapták el a kést tartó ke- 
zét. — Na! Hé! Hagyjátok, hogy kipróbáljam! 

Pelo felkönyökölt, aztán megmerevedett. 

— Késem nekem is van, picikém — susogta a fülébe Marcipán. 
— Biztos, hogy föl akarsz kelni, elkapni a barátnőmet, kicsavar- 
ni a kezéből a kést, a torkának szögezni, a rendőröket sakkban 
tartva kihátrálni az épületből, helikoptert követelni, azzal meg- 
lógni a reptérre, és elszáguldani a tússzal a kezedben Afrikába, 
miközben a füled itt hever a padlón? Részemről nincs akadá- 
lya. Várj! Ne mozogj! 


Megfogta a shindy fülét, és mögé illesztette a kést. 

— Ne! Te megőrültél! Felügyelő úr, kérem! Felügyelő úr. . . 

— Az előbb még sokkal nagyobb volt a szája — csattant föl 
D"Aulnoy. — Ezt utálom magukban, amikor nyeregben érzik 
magukat, akkor maguk az élet császárai, aztán amikor fordul a 
kocka, hozzám jönnek segítségért könyörögni. Rakd el azt a 
kést, maga meg emberelje meg magát! Üljön föl és halljam, mit 
tud! 

— De én... felügyelő úr kérem. . . 

— Legyél végre férfi — kérte Marcipán. — Eredetileg is ez volt 
a terved, nem? 

A shindy sziszegett neki valamit, amit Jerry nem hallott, de 
Marcipán úgy vágta nyakon, hogy felüvöltött. 

— Így nem beszélünk nőkkel és gyerekekkel! — reccsent rá. Az 
egyik legcsendesebb kölyök az egész alapítványnál. — Ha már 
ilyen beszélhetnéked van, beszélj! Mi történt volna két óra 
múlva?! 

A shindy megnémult. 

Csupor megcsóválta a fejét. 

— Á, hagyd a csodába. Nem fogja megmondani. Felügyelő úr, 
mehet a B terv? 

— Miféle... 

— Jaj, hát amiben megállapodtunk, hogy maguk beviszik a 
többieket, de ezt az egyet véletlenül itt felejtik velünk, és csak 
félútról fordulnak vissza érte, amikor már kifaragtuk Fernandel 
és Louis de Funés arcképét a tökeiből. 

Erre már a felügyelő is majdnem elnevette magát, de komoly- 
ságot erőltetett az arcára. 

— Nézze, Bouchard, tényleg nem érünk rá itt szórakozni. 
Most bevisszük, de maga is tudja, hogy nincs elég bizonyíté- 
kunk egy komoly vádhoz. Hamar szabadlábon lesz megint, és 
ezek a kis vérszomjasak itt be is fogják váltani a fenyegetésü- 
ket. Hiheti, ha akarja, hogy blöffölök. Majd meglátja. Döntsön, 
mielőtt ideérnek a mentők, aztán az lesz, amit maga akar. 

— Ha köpök, végem — siránkozott a shindy. 

— Ugyan, Pelo. — Csupor megvillogtatta a kést a levegőben. — 
Ha nem köpsz, akkor van véged. A felügyelőnek igaza van, ő 
egy rendőr, neki tartania kell magát a szabályokhoz. Mi nem 


vagyunk rendőrök. Úgyhogy amint kijössz, elkapunk. Tudsz ti- 
zenkilencig számolni? 

— Ppppersze. . . 

— Jó. Ennyi olyan belső szerved van, amiket megnézhetsz, 
ahogy a fiúk ábécérendbe rakják őket az orrod előtt. 

Vanessa jó tanítómester, gondolta Kissy. 

— Várjatok a legyilkolással — szólalt meg Nimby a fülükben. — 
Vissza kell szereznünk a félmeztelen fotót. Gondolom, otthon 
tartja. Szedjétek ki belőle, hol lakik és hol a kép, felnyitom a 
lakását és elhozom. Nem kerülhet illetéktelen kezekbe. 

— Haha! Kéne, mi? — kacagott föl Csupor. — Ne aggódj, meg- 
szerezzük. Nem hagyta otthon. Igaz, kis Pelo? Ja, te nem hal- 
lottad. A fotóról beszélünk, amit kaptál. Megnézzük, hogy ide 
varrtad-e be a bőröd alá? 


Az ötödik shindy életveszélyes sérülést szenvedett, de nem a 
kölykök fegyverétől. Sőt nem is a harcban. Amikor a csuprok 
megérkeztek, ő egy kisbusz roncsának tetején ült, és a harc 
kezdetén le akart mászni onnan, de rálépett valami fémhalom- 
ra, ami megindult a lába alatt, ő lezuhant, és a rengeteg fémhul- 
ladék nagyon összevagdosta. Mikor ez kiderült, a felügyelő 
megbilincseltette a másik négyet és az egerek őrizetére bízta, 
ők pedig menteni indultak. 

— Hívjátok a tűzoltókat, műszaki mentésre lesz szükség — 
mondta. — A mentők hol járnak? 

— Jönnek már — felelte Chip, aki közben kitárta a kaput, és ki 
is ment, hogy kalauzolja őket. 

— Hát ez pech, öregem — csüccsent le Pelo mellé Marcipán. — 
A mentők kénytelenek a sérülések foka szerint rangsorolni. 
Vagyis amíg csak egy kocsi van itt, és én nem okozok neked 
súlyosabb sérülést, mint ami a haverodnak van, addig téged 
nem lát el senki. — Élvezettel csemcsegett. — Senki, kispofám. 
És most jön a rossz hír. A cimbinek nagyon súlyos a sérülése. 
Úgyhogy nekem jócskán van játékterem. 

— Lesz majd még neked is kisebb a szád — sziszegte a shindy 
—, csak szabaduljak ki, és megtanítalak. . . 

— Igen? Mire, aranyom? 

A shindy nem felelt. 


— Hallottam — harsant D"Aulnoy hangja a mikrobusz mellől. 
— Ti is hallottátok, fiúk? 

— Igen, főnök — felelték ketten is. 

— Mi is — mondta Jerry. — Sőt fel is vettük. 

— Nagyszerű! Külön beírom az aktába az életveszélyes fenye- 
getést. Kétszázhuszonkettedik paragrafus. Elintézem magának 
a három évet ezért a mondatért, Bouchard! A szexuális támadás 
hét év, a gyermekrablás öt. Persze kétszer! Hogy hangzik? 

— Hány éves leszel 2040-ben, Pelo? — érdeklődött Jerry. 

— És hány évesnek fogsz látszani? — tudakolta Csupor. — A 
börtönben nem szeretik ám a pedofilokat. Nagyon, de nagyon 
nem szeretik. 

Ezen elábrándoztak egy kicsit, és elnézték a mentőkocsit, 
amint begördül a kapun, villódzó kék és piros fények özönével 
árasztva el az ipari akármi belsejét, és már szálltak is ki a men- 
tők, követve D"Aulnoy-t. 

— Meg ne próbáld, Pelo — mondta Jerry, nyugodtan szemlélve 
a kocsit. 

— Mmm... mit? 

— Ami a fejedben motoszkál, mert azt hiszed, hogy nem fi- 
gyelünk rád. De. Nagyon figyelünk. És gyorsabban nyiszáljuk 
át a bőröcskédet, mint ahogy. . . 

— Na ide hallgass! Szerintem ez egy ócska kis blöff. Te még 
félig gyerek vagy, a többiek egészen. Nem fogtok ti engem 
megkéselni. 

Beszéd közben nekilátott fölkelni, elég nehézkesen, hiszen 
meg volt bilincselve és meg is sérült a harcban. 

Jerry zavartalanul állt mellette, a shindy kocsijának támasz- 
kodva. A többiek oda-odanéztek, de őrizték a többi shindyt. 

— Rossz ötlet, picim — mondta Csupor. — Bántani fogunk. 

— Dehogy fogtok... 

— Most még nem is — Jerry fölemelte egy ujját. — Megvárjuk, 
amíg szépen fölállsz a két hátsó lábadra, és aztán. Akkor na- 
gyobbat esel. 

— Mert leszúrsz, mi? Hát én ezt megkockáztatom. 

Nagy nyögéssel talpra állt, s vigyorogva végignézett az ege- 
reken. 

— Na, hol az a kés, ti nagy hősök? 

Csupor közelebb lépett. 


— Választhatsz. Motorház, szélvédő vagy első ajtó? 

A shindy értetlenül a kocsijára nézett, Csupor pedig megpör- 
dült és rúgott. A shindy nekirepült a kocsi oldalának, és elterült 
a földön. 

Jerry rámosolygott a kislányra. 

— Mit gondolsz, mennyi idő, amíg megint fölkel? — kérdezte 
Csupor. 

Jerry elnézte a földön fetrengő, nyögdécselő alakot. 

— Dupla volt, rúgás a hasába és a kocsi egyenesen a képébe. 
Simán tíz perc. 

— Á, addigra bepakolják a rabomobilba. Rávesszük az egyik 
társát, hogy ő is keljen föl, jó? Marcipánnak is kell a sikerél- 
mény. 

— Csak rajta — nevetett Jerry. 


— Kimaradt a dráma — jegyezte meg Molly, amikor a négy kis- 
egér bepréselődött hátulra, Claude maradt elöl Kissy mellett, s 
kitolattak a gazdaság udvaráról. A háziasszony az egyik ablak- 
ból nézett ki rájuk, de nem jött oda, nyilván látta a sok autót, 
mentőket, tűzoltókat, és levette, hogy ők is oda tartoznak. 

— Milyen dráma? — kérezte Claude. 

— Hát igazából úgy kellett volna, hogy mi már megkötözve 
fekszünk az asztalon, és jön, csak jöööön, jöööön egy nagyda- 
rab csuklyás a hóhérbárddal, mi meg cincogunk riadtan, és ak- 
kor belovagoltok trombitaszóval és lepuffantjátok az összeset. 

Kissy tisztán hallotta, hogy Maverick csettint a nyelvével. 

— Azt hiszem, ideje lesz továbbképzést tartani — mondta. — 
Mit is akar tőlünk a shindy? Első lecke: nem használ hóhérbár- 
dot. 

— Milyen kár. 

— A trombitás belovaglást azért meg lehetne tartani — vélte 
Maverick. — Az utolsó pillanatban, persze, és azt kellene trom- 
bitálni, hogy papparam-pam-pam, papparam-pam-pam, pap- 
Dparam-pam-pam, papparam-pammmmm! 

— Ez Wagner — felelte Kissy, és felhajtott a mellékútra. — A 
walkűrök lovaglása. Egérke, én tisztán emlékszem, hogy a tá- 
borban és azóta is számtalanszor elhangzott, hogy az alapít- 
vány nem vállal fölösleges kockázatot, és a nem fölöslegeset is 
csak ésszerű mértékben. Ez úgy volt jó, ahogy csináltuk, ti fel 


voltatok fegyverezve, bemikrofonozva, bekamerázva, két heli- 
kó figyelte minden lépéseteket, és Claude-dal meg a rendőrök- 
kel ott álltunk az ajtóban. 

— De kalandfilmbe nem jó — kötötte az ebet a karóhoz Mave- 
rick. 

— Nem. Viszont sértetlenek vagytok. Ez sokkal fontosabb. 

— Annak az egérnek igaza van — szólalt meg a telefonból Ni- 
ala. — Elég egy szerencsétlen pillanat, hogy valaki súlyosan 
megsérüljön. Látjátok, az a shindy is, csak egy rossz mozdula- 
tot tett, és talán hónapokig szenved miatta. Ebből a szempont- 
ból lényegtelen, hogy bűnözés közben. Történhetett volna bár- 
mikor. 

— Ennek az egérnek is igaza van — sóhajtott Molly. — Hát ak- 
kor csak egy megoldás van. 

— A véres részt kihagyhatod — kérte Kissy. 

— Nincs benne véres rész. Te vagy a megoldás. Kaszkadór 
vagy! Te leszel helyettünk a királykisasszony, akit az utolsó 
pillanatban ment meg a lovag. 

— Szerintem kaszkadőrre inkább a lovagnak lesz szüksége. 

— Ez igaz, de színésznő is vagy. 

— Hát... amennyire én színésznő vagyok, egérke... 

— Kis lépésekkel, Ellie. Most énekes világsztár vagy. Majd 
később eljátszol egy énekes világsztárt filmen, és színésznő- 
ként is karriert csinálsz. 

— Bolond vagy, egérke. Dehogy vagyok én világsztár. 

— Ó... rossz évben szálltam ki az időgépből? 

Kissy biztos kézzel fogta a kormányt és megfogadta, hogy 
nem mennek fának azért, mert az az egér ott hátul hülyeségeket 
beszél. 


— Most pedig, kisegér hölgyeim és uraim — emelkedett szólásra 
Nimby -, legyetek szívesek szavazni a kicsi vörös nordnémet 
zsebegér javaslatáról. 

Elke vigyorogva ült a fűben, az egere mellett, és Ködöcske 
fülével játszott. 

Az egerek megszavazták a javaslatot. Tehát a nevek sorban: 
Discovery, Enterprise, Columbia, Atlantis (ezek már megvan- 
nak), Challenger, Endeavour, majd pedig Provence, Occitanie, 
Languedoc, Roussillon, Pyrénées, Aguitaine, Charente, Bre- 


tagne, Normandie, Picardie, Champagne, Lorraine, Alsace, 
Bourgogne, Auvergne, Limousin, Martinigue és Mayotte. Ez 
elég még húsz nagy helikóhoz. Az ötletet az amerikai hadiha- 
jóktól vették, amiket az ottani államokról szoktak elnevezni: 
Arizona, West Virginia, Nimitz... de itt Francoise nekiugrott, 
birkózni kezdtek a fűben, aztán persze csókolóztak. 

A kis helikók új neveket kapnak. John, Paul, George és Ringo 
marad, de a görög betűs sorozatot megtöbbszörözték számok- 
kal: Alfa I, Béta I, és így tovább (az ábécéből továbbra is ki- 
marad a mi, a ni, a fi, a khi, a pszí és az üpszilon, a félrehallá- 
sok elkerülése végett), aztán kezdik elölről a számozást, Alfa 2, 
Béta 2. Vanni már a négyes számú bogarakat gyártja. A tizen- 
nyolc bogár, amik azonos számot viselnek, flotta néven szere- 
pel majd, és mindenhol, ahol egerek élnek, lesz belőlük. 

— Ez pedig egy kis meglepetés — jelentette be Nimby, a kezé- 
ben egy óriási papírdobozzal, amit letett a fűre és nyitogatni 
kezdett. — Többünk munkája... a tervezést én csináltam, a Mo- 
rin-cég munkatársai javítgattak rajta, és ők gyártották le végül. 

S kiemelt egy műanyagdobozt, odaadta Vanessának, aztán 
sorban a többit. Tízen voltak, fura színűek, mindenféle össze- 
vissza csíkok, foltok váltakoztak rajtuk szabálytalanul. 

— A színük azért ilyen, mert maradék műanyagból öntöttük. A 
fogantyú mellett találtok egy kis zárat, pattintsátok fel. 

Felpattintották. Kíváncsi, piros szemecskék sokasága vizsgál- 
ta a doboz belsejét. Üres volt, de a belsejét nyolc rekeszre osz- 
tották. Hat kicsi, a fogantyú két oldalán három-három, és a két 
végén egy-egy nagy. 

—A kis rekeszek a bogaraknak vannak, három ilyen doboz 
egy flotta. A nagy rekeszek tartalék elemnek, pótalkatrésznek, 
de persze bogarat is lehet rakni bele. Meg telefont az irányítás- 
hoz. Nézzétek meg az alját, a rekeszek között üreg van. Abba 
beleillik egy másik doboz fogantyúja, és föl lehet tornyozni 
őket. Akár vihetsz is egy csomót egyszerre. 

— Jé — mondta Kissy. — S miért éppen háromfelé osztottatok 
egy flottát? 

— Nem az volt a szempont, hogy hányfelé, hanem hogy hat 
bogarat gondoltunk ki az egyszerre bevetendő maximális 
mennyiségnek, tartalékokkal is számolva. 

— Értem. Cin-cin. 


A D Aubisson-villa kertjében még soha nem hemzsegett ennyi 
egér. Huszonhat. Nanoegeret már határozottan beleszámolták, 
és Angéligue-et felmentették minden fizikai munkától — ami a 
gyakorlatban azt jelentette, hogy bármit kívánt, egy szempil- 
lantás alatt ott termett egy egér és kiszolgálta, azzal a Jerry- 
gondossággal, amit Isabelle néni honosított meg a panzióban 
évtizedekkel ezelőtt, aztán Vanessa átvette és még magasabb 
fokra fejlesztette. 

— Figyelem, egérkék — szólalt meg Maverick hangosan. — Öt 
perc múlva tizenegy óra. 

— Készülődjünk — nézett Vanessa Mollyra. 

— Készülődjünk — nézett Francoise Elkére. 

— Készülődjünk — nézett Nimby Martinre. 

— Készülődjünk — nézett egyszerre töméntelen kisegér tömén- 
telen másik kisegérre. 

Kissy úgy döntött, ezt neki már fölösleges mondania. 

— Készülődjünk — nézett Martinre abban a pillanatban. 

A kerten másodpercek alatt úrrá lett az alapítványra jellemző 
tökéletesen szervezett, fejvesztett káosz. Egyszerre harminc- 
negyven egérke rohant a villa felé, és ugyanakkor harminc- 
negyven tucat rohant visszafelé, onnan, ahol addig nem volt 
egy sem. De Angéligue-et egy méterre elkerülte mindenki, ne- 
hogy fellökjék vagy megüssék. Kissy is, ahogy rohant a többi- 
ek között, csattogó fülekkel, be a házba, föl az emeletre, be Ni- 
ala szobájába. A táskák már ott voltak. Egérbundát le, ünneplő - 
be bele, a gyakorlott, szakavatott kisegérnek csak néhány má- 
sodperc... lenne, ha nem lenne ilyen bonyolult. 

— Au! — hallotta a háta mögül. — Ha kevésbé kalimpálnál, 
egérke, az jót tenne az orrocskámnak! 

— Bocs... cin-cin. .. 

Néhány másodperc alatt elkészültek, csak Vanessa jegyezte 
meg epésen, hogy az a néhány az háromezer-hatszáz. Megvolt 
annak a jó oka, hogy tizenegykor kezdtek készülődni, pedig a 
busz csak negyed egykor érkezik. 

De gyönyörűek lettek. Kissy halványsárga ruhát vett, Vanes- 
sa világoskéket — mint általában —, Niala halványlilát, Elke 
törtfehéret... Mindenki álomszép volt. A frizurájukat már elő- 
zőleg megcsináltatták, egy egész fodrászüzlet ezen dolgozott, 
életveszélyes fenyegetésekkel arra az esetre, ha nem vigyáznak 


a nagy fülükre. Némi ízléses, nem hivalkodó ékszer, cipő, a 
szükséges kiegészítők — készen voltak. 

A másik lánycsapat Vanessa szobájából libbent ki, mint egy 
virágcsokor. Molly gesztenyebarnában, Angéligue világosszür- 
kében, Jennifer kékben. Ők is mind gyönyörűek voltak. 

Lent találkoztak a fiúkkal, akik szintén ragyogóan néztek ki. 
Fehér ingek, öltönyök, nyakkendők. 

Jöhetett a busz, és jött is. Elsőként Isabelle néni mászott fel a 
lépcsőn, bordó ruhában, nagyon elegánsan, aztán Mario, aztán 
özönlötték el a buszt a kisegerek. Blanche velük ment, Georges 
volt a sereghajtó. 

Az ünnepség helyszínén, Albert doktorék nizzai házában már 
szép számmal voltak vendégek, sok ismerős is persze. Nizzá- 
ból, Beaulieu-ből, többfelől a környékről. Őket persze minden- 
ki nagyon megnézte. Mert gyönyörűek voltak a csinos frizurá- 
jukkal, az ünneplő ruhájukban, és az elmaradhatatlan egérfüles 
hajpánttal. Az alapítvány védjegye. 

— Tündériek vagytok — fogadta őket Jean-Louis már a kertka- 
puban. Összeölelkeztek. Őrajta drapp öltöny volt, fehér ing, 
bordó nyakkendő. 

— Cesare? — érdeklődött Niala. 

— Telefonál — szűrte a foga között Nimby. 

— Nem, most nem telefonál — nevetett Jean-Louis. — Szabad- 
ságon van, és kikapcsolta a telefonját. Itt van valahol a közel- 
ben a többi vendéggel. Vegyüljetek el nyugodtan. Kicsit ké- 
sünk, mert Chamfort doktor még a műtőben van. 

— És az mit okoz? — lehelte Molly. 

— Nélküle nem kezdjük el. Tízéves korában megmentette 
Francoise életét. Megvárjuk. 

Hát elvegyültek. Találkoztak egy csomó emberrel, főleg or- 
vosokkal — Albert doktor kollégáival és barátaival —, bankem- 
berekkel — Jean-Louis kollégáival és barátaival —, rendőrökkel 
— Cesare kollégáival és barátaival —, gimnazista lányokkal és fi- 
úkkal — Francoise kollégáival és barátaival —, egyetemista lá- 
nyokkal és fiúkkal — Simon kollégáival és barátaival —, no meg 
persze családtagokkal, rokonokkal, mindenkivel. Legalább há- 
romszázan lehettek az egereken és a hozzájuk tartozókon kívül. 

Kissy is elvegyült, és csakhamar akadt is beszélgetőpartnere, 
egy srác, aki úgy volt öltözve, mint egy igazi úriember, sötét 


öltönyt, fehér inget, csíkos nyakkendőt viselt — és hozzá neon- 
zöld baseballsapkát. Kissy még az illendőségről 15 megfeledke- 
zett, olyan döbbenettel bámulta. 

— Jó, mi? Nyertem vele Jean-Louis-tól egy ötöst. Fogadtunk, 
hogy az esküvőre úgy kiöltözöm, mint egy herceg, és mégis 
messziről látszani fog rajtam, hogy egy dilis művész vagyok. 

Kissy tudta, hogy valaki hátulról meglökte a fejét. Ő maga 
soha nem lenne olyan szemtelen, hogy erre rábólint. 

A fiú kezet nyújtott. 

— Pierre Albert. Jean-Louis unokaöccse. 

— Kissy Chaton. 

— Tudom, hogy te ki vagy. Mondok valami vicceset: nemso- 
kára együtt töltünk egy éjszakát. 

Kissy elnézően mosolygott. 

— Ha tényleg tudnád, ki vagyok, ezt nem mondanád, vagy 
legalábbis nem tartanád viccesnek. Aki ennek a mondatodnak 
örülhet, az csak a fogorvosod. 

A srác vigyorgott. 

— Tudom ám, hogy veletek nem szabad szórakozni. De nem 
tudtam megállni... Bocs a szívatásért. Jövő szombaton leszünk 
együtt, egy idegen bolygón. 

Kissy majdnem nyakon ragadta... de eszébe jutott, hogy egy 
kétezer eurós ruha van rajta. 

— Te őrült, miért nem ezzel kezdted? És ha megöltelek vol- 
na?! 

Erre elég nagy csend lett a közelben. Nem... nem fog körül- 
nézni és megszámolni, hányan bámulnak most rájuk. 

A srác most már röhögött. 

— Jaj, te, ez nagyon jó volt. Kösz, kösz... élmény volt, de 
tényleg. 

— Te hol leszel? — akarta tudni Kissy. 

— A zenekarban. Gitár meg szaxi. A billentyűsünk is itt van 
valahol, majd bemutatom, ha meglátom. Meg a jelmezterve- 
zönk, jaj, nagyon klassz űrlények leszünk mind, meglátod. 

Hirtelen kinőtt mellettük a földből Maverick, a szájához 
emelte és leengedte a kezét, és közben lülülüzött, mint Villeret. 

— Lülülülü — felelte Kissy odaadóan. 

— Na, ez már szuperül megy — hahotázott Pierre. 


Az egész kert fel volt díszítve, csokrok, szalagok, lufik voltak 
mindenütt. Szivárványszínűek. Valóságos színorgia volt, egy- 
szerűen csodálatosan nézett ki. S ennek a színkavalkádnak a 
közepén két fehérbe öltözött alak lépett a teraszon álló mikro- 
fonhoz. 

— Hölgyeim és uraim, dr. Marcel Albert vagyok. Feleségem- 
mel szeretnénk egy percre a figyelmüket kérni. — A közönség 
elcsendesedett és az örömapára fordította figyelmét. — Három- 
szoros ünnep számunkra a mai nap. Egyszerre ünnepelhetjük 
mindkét gyermekünk boldogságát választottjának oldalán... azt 
hiszem, ennél nagyobb öröm nemigen adatik meg szülőnek. De 
ugyanakkor ünnepeljük egy eszme győzelmét is... talán nem 
túlzás itt ez a szó. Fiunk néhány hete nyerte csak el a jogot ar- 
ra, hogy kimondhassa választottjával azt a bizonyos igent. Soká 
tartott, de eljött ez a nap is. Május tizennyolcadika óta minden 
felnőtt, szabad franciának joga van házasságot kötni! 

Dörgő taps. Naná hogy Vanessa születésnapja óta, gondolta 
Kissy, miközben lelkesen tapsolt a többiekkel. 

— Azt hiszem, hölgyeim és uraim, ehhez nem is kell semmit 
hozzátennem. Néhány perc múlva kezdődik a kettős szertartás, 
s onnantól ezt a négy fiatalt fogjuk ünnepelni. De mielőtt ezt 
megkezdjük, kérem, ünnepeljék velem és családommal ennek 
az eszmének a győzelmét. 

Akik eddig ültek, most felálltak. A zenészek megszólaltatták 
hangszereiket, s az emberek szívüket a kezükre téve elénekel- 
ték a köztársaság himnuszát. 

— Te is tudod a szöveget, egérke? — kapta el Kissy Elke fülét 
a himnusz után, mikor már a széksorok között surrantak. Mert 
ő 15 együtt énekelt velük. 

— Persze, egérke. Európában mindenki tud Marseillaise. És 
kicsi vörös nordnémet zsebegérke apu szerint művelt ember 
mikor belemegy másik országot, megismer ottani fontos dolgo- 
kot, himnusz is például. Hogy ne állsz ott mint buta, valamit 
tud mindenki, csak te nem. 

Kissy eltűnődött. Ő eddig már járt. . . hogy is. .. Németország- 
ban, Amerikában, Spanyolországban, Olaszországban, Belgi- 
umban, Svájcban... és persze Monacóban. Ja, Angliában is. De 
nemigen tudná felidézni a himnuszaikat. Illetve persze hallotta 
már, az amerikait, a németet és az angolt biztosan, de nem tud- 


ja a szöveget, és hát ő énekesnő, ő akkor mondhatja egy dalról, 
hogy ismeri, ha el is tudja énekelni. 

— Egérke — súgta oda, amikor leültek —, ha hazaérünk, megta- 
nítasz a német himnuszra. 

— Einigkeit und Recht und Freiheit — felelte az. — Wofür? 

— Nem, egérke. Beszélni továbbra is franciául fogunk. Egyéb- 
ként minden különösebb cél nélkül, csak úgy. Énekesnő va- 
gyok. Jó, ha tudok ilyeneket. 

Elhallgatott. A tekintete megakadt egy férfin, aki két széksor- 
ral előrébb állt, kissé meghajolva, és két ujja között morzsolga- 
tott egy fület. Suzanne füle. A bal. 

Aha. Kellene, mi? Finom csemege. Most azt tanulmányozza, 
hogy milyen az anyag tapintása. Beszélgetnek is, csak nem hal- 
lani a zsinatolásban. Mindjárt lejjebb nyúl és morzsolgatni kez- 
di Suzanne másik bal fülét is, azt, amelyik születése óta meg- 
van neki. Összehasonlításul, ugye. Aztán elkezd keresgélni, 
hogy mi van még a tizennégy éves kisegéren, aminek hasonló- 
képpen kellemes a tapintása. 

Miután ezt megállapította, nyugodtan helyet foglalt. Suzanne 
megöli a pasast egyedül is. 


A szertartás nemigen különbözött más, kötetlen formájú polgá- 
ri esküvőktől, csak annyiban, hogy a polgármester nem egy, 
hanem két párt adott össze. De hát ilyen is volt már sokszor a 
történelemben. Az semmin sem változtatott, hogy az egyik párt 
két vőlegény alkotta. Miért is változtatott volna, gondolta Kis- 
sy, elégedetten billegetve füleit. 

Aztán hátra is csapta őket, mert Cesare a köszönő beszédben 
alig húsz másodperc után róluk beszélt. 

— És külön öröm számomra, hogy körünkben üdvözölhetjük 
annak a kis csapatnak tagjait, akik bár fékezhetetlen vadságuk- 
kal sok fejfájást okoznak a rendőrségnek — Kissy fülei itt csa- 
pódtak hátra —, mégis tény, hogy kedvesek, vidámak, és egé- 
szében véve emelik kis ünnepségünk fényét. Hölgyeim és ura- 
im, a Jerry Alapítvány. 

Az emberek tapsoltak. A D"Aubisson nővérek, akik mindig 
tudják, mi illik, felálltak és könnyed meghajlással megköszön- 
ték az elismerést, és a csapat többi tagja követte példájukat. 
Aztán Cesare sorban megemlítette a vendégsereg többi tagját 


is, megköszönte nekik, hogy eljöttek, és végül lehetett menni 
gratulálni. 


— Csapóajtó — mondta Caroline. — A járdán. A rendesek átme- 
hetnek rajta, de ha shindy lép rá, akkor kinyílik és lezuhan egy 
terembe, ahol fölfegyverzett egerek várják. 

— És honnan tudja a csapóajtó, ki a shindy? — kérdezte Bri- 
gitte. 

— Nem az ajtó tudja, egérbrigád figyeli kamerán át az arcokat, 
ki hogy reagál a közelben elhelyezett csupasz gyerekre. 

— Gyerekpornó-automata — mondta Nimby. — Szépen kidíszít- 
ve képekkel, reklámfeliratokkal. Ha bedob egy eurót, kinyílik 
egy ajtócska és bilincs csapódik a kezére. 

Kissy vigyorgott, de nem billegette meg a fülét, hevert a pok- 
rócon és nem mozdult. Kis pocakján feszült az egérbunda. 

— Figyelőkamerás daru, ketreccel — mondta Claude. — A ka- 
merát óvszerautomatára lehet szerelni. Ha egy vásárló mellett 
ott áll egy gyerek, az alakfelismerő kioldja a reteszt és a ketrec 
a shindyre zuhan. 

— Vészmacska — szólalt meg Vanessa. — Ketrecben, aminek 
az ajtaja távirányítással nyitható, és a macska kiront. 

— És mit csinál a shindyvel? — akarta tudni Francoise. 

— Vele semmit. A tunya, lusta, kövér kisegereket kergeti be 
az edzőterembe! 

— Ki fél a macskától? — kérdezte Francoise hetykén, és tu- 
nyultak tovább. 


— Nézze, kislány... maga végeredményben csak egy kezdő szí- 
nésznőcske. Lehet, hogy tehetséges, ezt nekem nem dolgom 
megítélni. De amúgy egy ismeretlen senki. Tőlem függ, hogy 
lesz-e magából valaki. És nem mondhatnám, hogy kedvet csi- 
nál ahhoz, hogy fölkaroljam magát. 

— Nézze, öregem. Maga egy nagymenő. Oké. Van egy csomó 
szállodája meg egy halom pénze. Mindenkit ismer a filmipar- 
ban. Oké. Csak van valami, amit maga nem tud. 

— No mit? 

— Eljátszani egy szerepet. Azt én tudok! De úgy, hogy maga 
csak bámul. Tudja mit? Fogadást ajánlok. Nem fekszem le ma- 


gával, szó sincs róla. De egy éven belül moziplakátokon lesz a 
nevem. Nagy betűkkel. Jó naaagy betűkkel. Mit szól hozzá? 

— Hát azt nem hiszem. Tudja, egy-két telefon és magát kigo- 
lyózzák a filmiparból. 

— Hogyne, persze. De várjon, még nem mondtam végig a fo- 
gadást. Egy év múlva találkozunk. Ha én akkor is egy ismeret- 
len senki leszek, akkor itt, ebben az irodában. Visszajövök ide 
és a maga szeretője leszek. Egy kerek évre. 

— Minek egy évig várni? 

— Hát csak mert ha egy éven belül rajta lesz a nevem két me- 
nő filmen, akkor az enyém az egyik szállodája, nagymenő. 

— Haha, ez jó. Kettőt is kérhet, kislány. Annyi esélye sincs, 
mint egy krokodilnak. Áll a fogadás! Egy év múlva jöjjön visz- 
sza, és meglátom, elfogadom-e egyáltalán még szeretőmnek. 

— Eszemben sincs most elmenni innen. El akarom kezdeni 
filmsztárkarrieremet. Úgyhogy kezdhet telefonálni. Olyan ren- 
dezőket hívjon föl, akik dollármilliókat ölnek egy filmbe, és a 
sokszorosát kaszálják. És komoly szerep legyen ám! Minimum 
a főszereplő húga vagy legjobb barátnője. 

— Magának elmentek otthonról. Most mondta, hogy nem akar 
velem lefeküdni. 

— Nem is. Nem fekszem le magával, ha telefonál. De ha nem 
telefonál, akkor reggelre itt nyüzsög az összes országos tévé 
meg napilap, és mind azt akarják majd tudni, hogy kicsoda 
Sheila Watkins. 

— Mi... micsoda?! — A kövérkés férfi az íróasztalra csapott. — 
Honnan tud maga Sheila Watkinsról?! 

— Most mondtam, hogy színésznő vagyok, nemde? 

— Maga volt Sheila Watkins?! 

— Hát bizony. Ami azt jelenti, hogy tőlem függ, hol fekszik le 
maga holnap: a soros cicuskája mellett — vagy a rendőrségi fog- 
dában. És mielőtt valami meggondolatlanságot csinálna: a bi- 
zonyítékok egy megbízható barátomnál vannak. Tíz perc múlva 
bemegy a rendőrségre, ha én nem térek vissza hozzá. 

— Ennyi! — szólalt meg Jean-Jacgues harsányan. — Köszönöm, 
gyerekek, jó volt, mindjárt álljunk is be a folytatáshoz. Kissy, 
kérlek, idejönnél? 

Kissy fölkelt a kamera mögött berendezett másik szobában és 
odaszaladt a rendezőhöz. Ugyanúgy volt öltözve, mint Mireille, 


aki a kezdő színésznőt játszotta: világoskék blúz, hosszú far- 
mernadrág, tornacipő, szőke paróka. Ennek verekedés közben 
majd le kell esnie. 

— Figyelj csak, tudjuk úgy csinálni, hogy Fernand beálljon 
egy secondcammel az íróasztal mellé? 

— Persze, de akkor az arcomat is veszi. 

— Az nem gond, ugyanis van egy meglepetésem. Rá fogjuk 
tenni a fejedre Mireille arcát. 

— Ahaaaa, mint Nicholas Cage meg Travolta, tudom, láttam. 
Hát abból nem eszel, Jean-Jacgues. 

A rendező fölnevetett. 

— Melletted tényleg kész kabaré a filmezés. Nem, kicsi egér, 
nem késsel csináljuk. Digitálisan. Számítógéppel megy az 
egész. Annyi benne a kellemetlenség, hogy egy zöld csuklya 
lesz a fejeden, hogy a digitális vágók oda tudják montírozni 
Mireille arcát. 

Kissy odasandított Bertrand-ra, aki a szállodamágnást, Mr. 
Cursont játszotta. 

— Cursont akkor is megverem, ha nem csuklya van a fejemen, 
hanem kétméteres répa. 

— Mindjárt gondoltam — nevetett a rendező, és hozzáláttak a 
jelenet beállításához. 

Kissy hamarosan meg is verhette a kövérkés, puhány szállo- 
damágnást, ami hasonló erőviszonyok között az életben egyet- 
len rúgást igényelt volna, de Martine-nak, a Mireille által ját- 
szott színésznőcskének nincsen ilyen képzettsége, azért győz, 
mert hát fiatal, fürge és erős. De Mireille nem vállalta a vereke- 
dést, kaszkadőrt kért. Joseph vállalta, neki keveset kell mozog- 
nia, és a végén nem a padlón terül el — ami az ő túlsúlyával 
nem lett volna veszélytelen —, hanem leroskad egy fotelba, ami 
összetörik alatta, de ott sem sérülhet meg, mert biztonsági szer- 
kezet van a fotel alatt. 

Néhány csapóval szépen fölvették. 

— Oké — mondta Jean-Jacgues -—, tartsunk félóra szünetet, az- 
tán fölvesszük a negyedik beállítást. Félóra, gyerekek! Nem 
egy egész! 

De több is lett annál. 


A félóra végeztével már szállingóztak vissza az emberek a 
nagy, hangárszerű épületbe, ahol nyolc különböző set volt be- 
rendezve. Kissyre most is várt feladat, Martine a bátorságát bi- 
zonyítandó fölmászik az utcáról egy kétemeletes ház tetejére, 
az erkélyeken kapaszkodva. A két emelet valójában csak egy, 
nem építettek kettőt, kétszer fog fölmászni azon az egyen, és a 
kettő között változtatnak az erkély berendezésén. És megvan 
külön a tető. Itt igazából nem a veszély miatt kell kaszkadőr, 
hanem azért, hogy a mászás szakszerűen, valósághűen le- 
gyen... 

A sikításra riadt föl. Cica előli menekülésben edzett reflexei- 
vel pördült meg és indult rohanva kifelé, menet közben bizto- 
sítva ki a tenyere élét. Fegyver nem volt nála, de shindyk itt 
úgyse... 

Mireille volt az. A set valamilyen tartalék állványzata alatt 
feküdt és jajgatott. A díszletmunkások már ott voltak az áll- 
ványzat mellett, Benoít gyors, szakavatott módján intézkedett, 
különböző pontokra irányította az embereket, másodpercek 
alatt megvoltak vele. 

— Jó, háromra emeljük és erre elfordítjuk, aztán leengedjük 
Mireille mellé, oké? Csak térdmagasságig, és rögtön fordítjuk. 
Mindenki kész? Egy, kettő, most! 

Már ott voltak a filmgyári mentők, orvosi táskákat raktak le, 
az orvos azonnal odaguggolt Mireille mellé. 

— A lábad? Máris adok valamit. Nyugi, nem lesz semmi baj, 
megoldjuk. 

Kissy csendes sóhajjal eltemette ezt a szerepet. Mireille nem 
fogja tudni folytatni a forgatást, akkor pedig másvalakire kell 
osztani a dublőzt is. 

— Ez törés — mondta az orvos néhány pillanat múlva, amikor 
Mireille már elkábítva feküdt, és hozzálátott, hogy sínbe tegye 
a lábat. — Kórházba visszük. 

Jean-Jacgues leroskadt egy ládára, levette a sapkáját és meg- 
törölte a homlokát. 

— Azt akarod mondani... hogy a forgatás harmadik napján a 
főszereplőm eltörte a lábát? 

— Igen — felelte az orvos oda sem nézve, végzett a munkájával 
és fölállt. — Rendben. Emeljétek, fiúk. 


A mentők ráemelték Mireille-t a vákuumágyra, pár pillanatig 
zúgott a kompresszor, aztán fölkapták a hordágyat és vitték a 
mentőbe. Elhajtottak. 

Az emberek lecsüccsentek, ládákra, összecsukható székekre, 
a földre. Most leáll minden. Mireille-nek majdnem az összes 
jelenetben feladata van. A felében mászkálnia is kell, bicikliz- 
nie, még lovagolnia is, kaszkadőr nélkül, hiszen remekül lova- 
gol. Ezt a filmet nem lehet ülve eljátszani. 

— Kit hívjak föl? — kérdezte Serge, a rendezőasszisztens. 

— Istent — sóhajtotta Jean-Jacgues. — Mindenki tele van, kész 
csoda volt, hogy Mireille szabad volt. 

Kissy tűnődve ült a földön. Ha nem tudják megcsinálni a fil- 
met, akkor végképp esély sincsen, hogy neki lesz itt még mun- 
kája. Kár, mert jó film lett volna. 

Még egy fél perc csend, aztán a rendező mindkét kezével a 
combjára ütött és körbepillantott az udvaron. 

— No jó. Siránkozásból nem élünk meg. Serge, te segíts a biz- 
tonságiaknak és a biztosító embereinek, engem nem érdekel, 
hogy ezt az állványt ki rakta le rosszul vagy bármi, de őket 
igen. Én bemegyek a kórházba, beszélek Mireille-jel. Kissy hol 
van? 

— Itt ülök az orrod előtt — szólalt meg ő. Jean-Jacgues lené- 
zett. 

— Ja igen. Hát kérlek szépen. Te ugye kaszkadőr vagy meg 
énekesnő meg milyen egér is? 

— Alapítványi. Bűnözőkre vadászunk. 

— Helyes. Most elkaphatsz egy csomót, ha elvállalod Martine 
szerepét. 

Kissy elnevette magát. 

— Ne hülyéskedj, Jean-Jacgues, én nem vagyok színésznő. 

A rendező csak nézett rá a szakálla fölött, Kissyben pedig las- 
san tudatosult, hogy nem hülyéskedik. 

— Hát most majd az leszel. 

Valaki nyelt egyet Kissy torkában. Lassan hátrabillentek a fü- 
lei. 

— Cin-cin?... 


Hat egér állta körül az asztalt és nézte a rajta fekvő vaskos pa- 
pírköteget. 

— Ebből mennyi a te szöveged? — kérdezte Maverick. 

— A nagy része. Én vagyok a főszereplő. 

— Eddig mennyit dumáltál kamera előtt? — kérdezte Vanessa 
az asztalon álló táblagépből. 

— Húsz-harminc mondatot, de az nem volt igazi színészet. Itt 
érzelmeket is ki kell fejezni, meg... — vállat vont — szóval ren- 
geteg mindent kell tudni, amiről nekem lövésem sincs. 

— Azt se tudtuk, hogy kell shindyre vadászni — mondta Niala. 
— Megtanultuk. Meg tudod tanulni ezt is, egérke. 

Kissy reményteljes-kétkedőn cincogott egyet. 

— Ahogy mondod. És van ott egy halom szakember, akik se- 
gítenek. 

Nem végszóra, de egy perccel később jelzett a telefon. Jean- 
Jacgues. 

— Szia, no, hát az a helyzet, hogy beszéltem Mireille-jel, és 
teljesen odavan az ötlettől, hogy te játszd el a szerepet. Azt kér- 
te, hogy ha tudod, látogasd meg, ad egy-két tanácsot, amiket 
semmi szín alatt meg ne fogadj. Nem én mondom, ő mondja. 
Azt is hozzátette, hogy nagyszerű leszel a szerepben, ott lesz a 
premieren a moziban. De a szerepért jössz neki egy tábla csoki- 
val. 

— Egy tá-tá-táb.... 

— Aha, ezt is ő mondta. Szerepet ingyen nem adunk oda, ő kér 
érte egy tábla csokit. 

Kissy mosolyogva bólintott. 

— Oké, meglesz. Hol van? 

— Holnapra otthon lesz. Rue de Prague tizenegy, hetedik eme- 
let... az ajtószámot elfelejtettem. 

— Nem baj, megtalálom. 

— Rendben, csak nem tudom, mikor, mert én kilencre várlak a 
filmgyárban. 

— De... cin-cin. . . nekem lilám sincs a színészetről. 

— Majd most lesz. Mit gondolsz, de Funés egyből tudott min- 
dent már a bölcsőben? 

— Hát... nyilván nem... 


— No, ez a lényeg. Szóval kilenckor. És ne próbáld megtanul- 
ni az egész könyvet, ez nem színház. Az eddig leforgatott jele- 
neteket vesszük újra, csak azokkal foglalkozz. Szia! 

Nagy csend lett, amikor letették a telefont. 

— Most mi a shindyt csináljak? — fakadt ki Kissy. 

— Nézz balra — felelte Michel. Kissy olyan zavart volt, hogy 
gondolkodás nélkül odanézett. — Nézd azt az egeret a tévé mel- 
lett. 

Brigitte volt az, ő sem értette, miért kell őt nézni. 

— Ne az arcát, lejjebb. Ne is a mellét, azt majd nézem én. Még 
lejjebb. 

Brigitte fehér alapítványi pólót viselt, Kisegérföld nemzeti cí- 
merével: fehér alapon barna Jerry sárga sajtot eszik. 

— A... az egeret? 

— Az egeret. A kicsi alapítványi egér hasán a világhírű film- 
sztár egeret. Ő a mi jelképünk, és a te fedőneved is éppen az ő 
neve. 

Kissy elnevette magát. 

— No és akkor mi van? 

— Semmi, de megnevettettelek. 

Kissy odalépett hozzá, átkarolta a vállát. 

— Kösz. Lökött egér vagy, de aranyos. 

— No várjunk csak — szólalt meg most Brigitte. — Hogy is volt 
ez a mellemmel? 


Reggel kilenckor Kissy letette a motort a filmgyár parkolójá- 
ban, és indult befelé, balra-jobbra köszöngetve a kollégáknak, 
akik... hé, miért köszönnek ezek ilyen lelkesen. . . 

Mert ő a főszereplő? 

Eddig is kedvesek voltak, nemigen akadt, aki köszönés nélkül 
haladt volna el mellette, de hát ő egy kaszkadőr volt a tucatnyi 
közül, talán annyiból fontosabb mégis, hogy a főszereplő dub- 
lőze. De hát... most ő lett a főszereplő. A rendező után a leg- 
fontosabb. 

— Chaton kisasszony? 

Idegen hang volt, egy barna zakós férfié, aki valahonnan ol- 
dalról tartott felé. 

— Tessék. 


— Reinhold vagyok a jogi osztályról. Hoztam egy kis papír- 
munkát. 

— Ó, te jó ég — sóhajtott Kissy. 

— Úgy bizony, te jó ég. Mire számított? Most kaszkadörként 
foglalkoztatjuk, ezért a gázsiért akarta eljátszani a főszerepet? 

Kissynek megrebbent a füle. Gázsi? Erre eddig nem is gon- 
dolt. Tegnap egész nap a már fölvett jelenetek szövegét gyako- 
rolta, Martin, Molly, mindenki végszavazott neki, rengeteget 
segítettek. Nem is jutott ideje azon töprengeni, hogy mit fizet- 
nek ezért. 

— Jöjjön be az irodámba, ők még úgyis díszleteznek. 

Negyedórai aláírogatás — és közben Jean-Jacgues-tól egy sür- 
gető telefon — után Kissy könnyebb lett legalább egy liter go- 
lyóstolltintával, és gazdagabb egy tapasztalattal. A főszereplő- 
nek nem annyit fizetnek, mint a dublőzének. Nagyon nem any- 
nyit. 

— Kissy, Kissy, végre! — fogadta Jean-Jacgues a stúdióhangár- 
ban. — Már tűkön ültünk. Ugye nem izgulsz? 

— Dehogyis — felelte Kissy, és remélte, hogy nem hangzik 
úgy, hogy , dehogynem". 

— Á, ennek igazán örülök — lelkesedett a rendező, aztán elmo- 
solyodott. — Igen, gondoltam, hogy nagyon. De ne aggódj. 
Mindenki azon fog igyekezni, hogy a te dolgodat megkönnyít- 
se. Figyelj, arra gondoltam, hogy a Josephfel való verekedős 
jeleneteddel kezdenénk. Abban nincsen szöveged, mindent tel- 
jesen ugyanúgy kell csinálni, mint korábban, csak most rende- 
sen a te arcod lesz ott és megtakarítjuk az egész digitális vaca- 
kolást. Mit szólsz? 

— Rendben, persze. 

— Oké. Josephet már sminkelik, akkor te is menj át Valhoz, 
kérlek, és ha elkészültetek, meg is csináljuk. És... köszönöm. 

— Mit? 

— Hogy elvállaltad. 

Kissy rámosolygott a rendezőre. 

— Tudod... úgy éreztem, hogy ez kötelességem. Egy mellő- 
zött, semmibe vett kisebbség tagjaként kaptam meg ezt a lehe- 
tőséget, úgy illik, hogy éljek vele, s ezzel fölhívjam a figyelmet 
társaim elnyomatására. 

S indult a sminkszobába. A rendező értetlenül bámult utána. 


— Úgy érted... mint nő? 

Kissy hátrapillantott. 

— Mint kisegér. 

S ment tovább. A sminkszoba ajtajában érte utol a férfi elké- 
pedt kérdése: 

— És akkor... talán egérfüleket is rakjak a feliratokon a ne- 
vedre? 

Kissy kinyitotta az ajtót, visszanézett, fölmutatta mindkét hü- 
velykujját, és belépett a sminkszobába. 

Eszébe sem jutott, hogy a film úgy fog megjelenni, hogy a 
KISSY CHATON név minden egyes előfordulásakor egérfülek 
lesznek az O betűn. 


— Nézze, monsieur Verrier. — Martine könnyedén rátámaszko- 
dott a bárpultra. — Én értem, hogy maga szeretne a hónom alá 
nyúlni, és ez ellen nem is lenne kifogásom. De tartok tőle, hogy 
maga a fenekem alá is szeretne nyúlni, és azt viszont jobb len- 
ne nem megpróbálni. Csak a maga érdekében mondom. 

— Ettől nem kell tartania — felelte Verrier, azaz monsieur Gi- 
rac, a hetvenes évek egyik legsármosabb színésze. — Kicsit fia- 
tal lenne hozzám. Mondtam, hogy ez nekem befektetés. 

— Oké! — Martine széttárta a kezét. — Oké, főnök, semmi 
gond. Csak szerettem volna tisztázni, hogy az a befektetés nem 
az ágyába lesz. 

Verrier tűnődve nézett maga elé. Kissy meg se mert moccan- 
ni, nehogy megzavarja Girac urat az összpontosításban. Most 
érzelmek sokaságát jeleníti meg néhány másodperc alatt... ő 
vajon fog-e tudni ilyet valaha? 

Fernand nyugodtan lépkedett mellettük a steadycammel. Az- 
tán Verrier sóhajtott egyet, és a kabátja alá nyúlt. Kivette a tár- 
cáját. 

— Mutatok magának valamit. Később akartam csak, de... 
mindegy. 

Az asztalra tette a fényképet. 

— Hé, ez maga? Milyen fiatal... várjon, és ő ki? 

— Nem ismerted, de fényképeket láttál róla. Az egyik a szo- 
bádban lóg a falon. 

— Hé, maga ezt honnan... és miért tegez mosssttt. . . 

Megakadt a nyelve, ahogy a fényképet bámulta. 


— Maga ismerte a nagyanyámat? 

Verrier nagy erőfeszítéssel bólintott. 

— Igen, ismertem. Valaha, nagyon régen. 

— Mikor? 

— Utoljára akkor láttam, amikor fogtam egy vadászpuskát és 
lelőttem a szeretőjét. 

— Hogy mit?! 

— Így történt, nincs mit tagadni. Leültem a húsz évet... aztán 
elmentem Afrikába. . . mindegy, nem lényeges. 

— De hát miért?! 

— Én voltam a férje. 

Martine hitetlenkedve fölkacagott. 

— Hé, ha most azt is el akarja velem hitetni, hogy maga a nap- 
apám... nagyagyám. .. jesszusom, elszúrtam. 

— Kezdd elölről a mondatot és menj tovább, jól csinálod! — 
szólt oldalról Jean-Jacgues. 

— Hé, ha most azt is el akarja velem hitetni, hogy maga a 
nagy... a-a-apám... na neeem! — Fölpattant a székről, megke- 
rülte az asztalt és a férfi fölé hajolt, aki tenyerébe támasztotta a 
fejét. — És hol volt mostanáig?! Tudja, hogy min ment keresztül 
az anyám és min mentem keresztül én?! 

— Tudom -— sóhajtotta Verrier. — Soha nem akart látni többé. 
Anyád sem. Tizenhat éves volt, amikor megírta a börtönbe. Ne- 
kem még volt két évem. 

Dörömböltek az ajtón. Mindketten odakapták a tekintetüket, 
bár ott nem ajtó volt, hanem az első kamera. Néhány pillanat 
várakozás... 

— ...ééés ennyi! — vezényelt Jean-Jacgues, és felugrott. — 
Nagyszerű voltál, kislány, totál csúcs volt. 

— Még hogy te nem vagy színésznő — nevetett dörmögő hang- 
ján Girac úr, és együtt ölelgették Kissyt. 

Az első komplett jelenete, amiben beszélni kellett, gondolta 
Kissy. Tényleg jól csinálta? 

— Jó volt — lépett oda Fernand is, meglapogatta Kissy hátát. — 
Benne volt az átélés, igazi érzelem. Szépen csináltad. 

Kissy a füle mögé tette két ujját. 

— Végül is ez az eredeti munkám. Beszélni kell, folyékonyan 
összehazudozva mindenfélét. 

— A bűnözőknek? — mosolygott Jean-Jacgues. 


— Nekik hát! Eleve álnéven kell szerepelni ott is. De ott ne- 
künk kell kitalálni a sztorit is. Hát ez ennyivel még könnyebb 
IS. 

Az egész stáb megtapsolta. 


Kissy fáradtan, de elégedetten baktatott át a parkolón a motor- 
jához. Az első forgatási napja igazi színésznőként. Fölvettek 
négy jelenetet, és Jean-Jacgues meg volt elégedve. Helytállt a 
kisegér. 

— Mademoiselle Chaton! — kurjantott oda egy mély férfihang. 
— Lenne szíves? 

Odafordult; a kapuőr volt az. És a kapu rácsa mögött. .. egér- 
fülek! 

Futólépésben indult a kapu felé. 

— Ezek az... ööö... állatkák magát keresik — intett az őr a ka- 
pu felé. 

Kissy lassított, előkapta a hajpántját, föltette. 

— Egerek — felelte nyomatékkal, öntudatosan. — Nem tanult 
rólunk az iskolában? 

— Dehogynem - felelte az őr szemrehányó hangon. — Gyerek- 
koromban sokat nyaraltam a nagyszüleimmel falun. Sok gond 
volt magukkal a gabonatárolókban. De azért kinyitom a kaput. 

Kissy elképedve bámult utána. Velük?! 

A társai beszaladtak, ő pedig Martin nyakába ugrott. 

— Szia, egérke. Hogy ment? 

— Istenien — sóhajtotta Kissy —, de sajnos holnap is csinálni 
kell. Hát ti? 

— Eljöttünk érted, hazaviszlek kocsival. 

— Nem hagyhatom a motort! 

— Hát azért jöttem én is, egérke — mondta Jennifer —, add a 
kulcsot és mehetünk. 

Kissy előhalászta a kulcsot. Az őr elnézett Jennifer után, aki 
gyors léptekkel elsietett a motorért, látta, hol van, aztán vissza- 
fordult hozzájuk. 

— Vigyázzanak magukra. Van itt a sarkon egy kisállat-keres- 
kedés. 

Nevettek, búcsút intettek neki és bemásztak a kocsiba. Jenni- 
fer begördült mögéjük, Martin indított, Kissy pedig egész úton 
a kalandjait mesélte. Rengeteg minden történt vele négy jelenet 


alatt. Megvert egy szállodamágnást, akinek a fiókjában ott volt 
a bizonyíték, úgyhogy meg tudja zsarolni a korrupt hekust, de 
azt nem vették még föl. Megtalálta az elveszett nagyapját, aki- 
vel már összeraktak egy csomó mozaikkockát a bűncselek- 
ményről. Szóval mozgalmas napja volt. De ennél fontosabb, 
hogy Jean-Jacgues-nak tetszik, ahogyan játszik, azt mondja, 
nem színészkedik, hanem csak beszél, pont ez kell ide, Mi- 
reille-t is azért kérte föl, mert ő is így csinálja. 

Mireille lakását könnyű volt megtalálni, ki volt írva a neve, 
meg egy férfinév, valami bonyolult Pierre. A férfinév, valami 
bonyolult Pierre nyitott ajtót. 

— Jó estét, Kissy Chaton vagyok... 

— Tudom, ki maga — felelte széles mosollyal a férfinév, vala- 
mi bonyolult Pierre, a kezét nyújtotta és a férfinevét mondta, 
valami bonyolult Pierre-t. — Jöjjenek kerüljenek beljebb, már 
vártuk. Jó estét — kezelt a másik kettővel is. Bemutatkoztak, be- 
sétáltak. 

— Kissy, drágám! — lelkendezett Mireille már előbb, mint 
ahogy Kissy észrevette a tágas nappalit megtöltő emberek kö- 
zött. Mireille nem említette, hogy összejövetel van nála. — Gye- 
re, gyere, szívem, és mesélj. Vagyis még ne. Gyerekek, ő itt 
Kissy Chaton, tegnapig a dublőzöm, de most már a celluloid 
reménysége. Továbbá énekel és bűnözőkre vadászik. Ők pedig 
a barátaim. . . 

Sorban elmondta mindenki nevét és foglalkozását. Színészek, 
operatőrök, jelmeztervezők, egy unokaöcs kivételével csupa 
filmes. Mireille az ágyon ült begipszelt, felpolcolt lábbal, körü- 
lötte a vendégek, fotelekben, székeken, voltak, akik a padlón 
üldögéltek. Otthonos rendetlenség volt a szobában. 

Kissy odajárult Mireille elé és átnyújtotta a dobozt. 

— Köszönöm a szerepet, Mireille. Borzasztóan élvezem a szí- 
nészetet. 

— Ó, semmiség, én köszönöm, hogy a helyemre álltál. Mi ez, 
drágám? 

— Hát... csoki... 

Áldotta Niala nagy eszét, amiért figyelmeztette, hogy ne ve- 
gye szó szerint azt az egy tábla csokit. Hát nem annyit hozott. 
A csomagban egész csomó mindenféle csoki volt, három kilót 
nyomott. Jut az egész vendégseregnek. 


— Jaj, kicsim, de aranyos vagy, de hát nem kellett volna ekko- 
ra kiadásba verni magad. Jó, jó, tudom, gázsival adtam át a sze- 
repet, de hát hol van még, amíg azt kifizetik. No, csüccsenj le, 
a barátaid is, és mesélj, mondj el mindent. 


Már egy csomó filmet tudhatott a háta mögött, otthonosan 
mozgott a stúdiókban és nem ijedt meg a kamerától, de szí- 
nésznőnek lenni, méghozzá egyből főszerepet játszani olyan él- 
mény volt, amihez nem is hasonlított mindaz, amit korábban élt 
meg. Az eddigi filmjei általában egy-két napos munkát igé- 
nyeltek, csak egy volt, ahol hétfőtől péntekig meg kellett jelen- 
nie. De ez majdnem egyhónapos folyamatos forgatás, és neki 
munkakezdéstől leállásig gyakorlatilag végig van dolga. Ami- 
kor nem játszik, akkor rendezői utasításokat hallgat, a smink- 
szobában ül, az öltöztetővel tárgyal, kaszkadőrjelenetet tervez. 
Hiszen azt is ő csinálja, nem vettek föl másik dublőzt, Kissy 
közölte, hogy attól, hogy játszik, még tud kaszkadőrködni, 
Jean-Jacgues pedig rábólintott, rendben van. 

— Ez is krimi — mesélte egyik este a felületen összegyűlt ege- 
reknek és kisfülűeknek. — Egy kezdő színésznőt játszom, aki 
borzasztóan szeretne valami olyan szerepet, amivel bizonyíthat. 
De folyton beleütközik abba, hogy a rendezők és producerek 
elsősorban az ágyukban akarják látni, nem a színpadon. Van 
egy-két összecsapása emiatt, aztán egyszer megveri azt az em- 
bert, akit nem kellene. Az ürge nagyhatalom a színházi világ- 
ban, és intézkedik, hogy semmiféle szerepet ne kaphasson. 
Martine ezt zokon veszi, és keres valami fogást a mukin, hogy 
hatni tudjon rá. És sikerül fényt derítenie a muki nagyszabású 
stiklíjeire, aminek eredményeképpen annyira hatni tud rá, hogy 
a muki a rács mögött olvassa, hogy Martine bemutatkozott Jú- 
lia szerepében. Sikerrel. Függöny, taps. 

Meghajolt a webkamerák előtt, és a hallgatóság valóban tap- 
solt. 


— Figyelj csak ide — jött oda Jean-Jacgues, mialatt Béatrice 
azon dolgozott, hogy kifésülje Kissy hajából a rengeteg szal- 
matörmeléket, amik a kazalban kerültek bele, mialatt a csapos 
megpróbálta Martine-t megerőszakolni, de szerencsére idejé- 
ben megérkezett a titokzatos idegen és másodszor is megmen- 


tette. — Figyelj csak ide, még nem kérdeztem, ugye jól tudom, 
ültél már lovon? 

Kissy nem lett volna önmaga, ha erre egyszerűen csak vála- 
szol. 

— Milyen színűn? 

A rendező meghökkenve nézett rá. 

— Hát... Lucas egy fehér csődör, miért? 

— Lucas-nak hívják a lovat? 

— Igen. 

— Fehér lovon még nem ültem. Sőt Lucas nevű lovon sem. De 
már kétszer is vezettem a szállodamágnás fekete Cadillacjét. 

— Tudom... és? 

— Én nem fekete Cadillacen tanultam vezetni, mégis boldo- 
gultam vele. Úgyhogy azt hiszem, a fehér lovat se nagyon kell 
másképpen lovagolni, mint a barnát. 

— Hát... hát nem — bólintott Jean-Jacgues, szemlátomást mé- 
lyen elgondolkodva. Kissy igyekezett olyan arcot vágni, mint- 
ha nem ő lenne az, aki teljesen lökött. 

A rendező lassan bólogatva elindult, de pár lépés után vissza- 
fordult. 

— Ja igen. Szóval holnap vesszük föl a lovaglós jelenetet, ezt 
akartam mondani. 

— Szuper. Hozok neki kockacukrot. 

— Az jó lesz — derült föl a rendező —, a kockacukor remek öt- 
let. 

Kissy fölmutatta a hüvelykujját. 

— Jó. Hozok neked is. 


Maverick szerint ha Kissy hollywoodi sztár lenne, a bulvárla- 
pok címlapjára kerülne, korrupció, botrány, botrány, korrupció, 
a színésznő édességgel etette a szerep korábbi birtokosát és a 
rendezőt. Jean-Jacgues jókat derült ezen, mert kint a tanyán 
hangzott el, Kissy magával vitte Mavericket is, és persze hogy 
a rendezőnek is adott a kockacukorból. Hiszen megígérte. 

Két busszal ment ki a stáb Andillyba, egy kisvárosba messze 
Saint-Denis-n túl, ott bérelték ki már jó előre a helyszínt és a 
lovat. Egy lány fogadta őket, aki egyből tegezte Kissyt, nem 
sokkal lehetett idősebb nála. 

— Esther vagyok. Te fogsz lovagolni, ugye? 


— Igen, én. Kissy vagyok. 

— Mennyit lovagoltál eddig? 

— Hát... nem sokat, és annak is van már pár éve, de annyi 
azért rémlik, hogy kettőt lép egyenesen, egyet oldalt. 

Esther kinyitotta a száját, aztán megint becsukta. 

— Vagy egyet egyenesen, kettőt oldalt — egészítette ki Kissy, 
nehogy már azt higgyék, hogy nem ért hozzá. 

Esther elnevette magát. 

— Majd fölfrissítjük a tudásodat. Ő a húgom, Sophie — intett 
egy tizenhét körüli lány felé, aki feléjük tartott egy lószerszám- 
mal. — Sophie, ő Kissy. 

— Helló — mosolygott rá Sophie —, igazán nagy megtisztelte- 
tés, hogy lovardánkban üdvözölhetünk és hozzájárulhatunk hír- 
nevedhez. Érezd jól magad! 

S már fordult és ment volna, de Kissy megkérdezte: 

— Miért? 

— Ó, hát azért nem mindennap járnak nálunk se filmsztárok! — 
felelte Sophie mézesmázosan. 

— Én nem vagyok filmsztár — mondta Kissy. — Lehet, hogy 
egy nap az leszek, nem tudom. Ez az első filmem színésznő- 
ként, ezt 15 kaszkadőrként kezdtem el. 

Sophie arca egy szemvillanás alatt megváltozott. Igazi csodá- 
lat ragyogott föl rajta. 

— Kaszkadőrként?! Te kaszkadőr voltál?! 

— Hát — Kissy zavarba jött — elméletileg még mindig az va- 
gyok, csak most ugye veszélyesebbet vállaltam. 

— A lovaglás nem veszélyes... — szólt közbe Esther, de Kissy 
megrázta a fejét. 

— Nem azt. Itt érzelmeket kell kifejezni. 

Erre már Sophie is elnevette magát. 

— Jó fej vagy. Nyertél. Helló, főnök. 

Ez Jean-Jacgues-nak szólt, aki ekkor toppant melléjük. 

— Sziasztok, látom, összeismerkedtetek Kissyvel, rendben. 
Hamarosan elkezdjük, de még ne kezdj sminkelni, csinálunk 
egy-két próbát. 

— Fenét — mondta Sophie. — Először is találkoznia kell Lucas- 
val. Te talán engednéd egy vadidegennek, hogy a hátadra ugor- 
jon? 


— Hát most, hogy mondod, nem — mosolygott a rendező. — Jó, 
akkor ismerd meg Lucas-t. Hol is volt az a ti mesterpilótátok? 

— Jövök! — robogott elő Maverick is valahonnan, hátán az el- 
maradhatatlan Jerry-hátizsák és a helikósdoboz, fején a fülek. 
Fölbámult a rendezőre és szalutált. — Jerry Alapítvány Légifor- 
galmi Szolgálat, Maverick főpilóta! 

— Igen? — mérte végig a kislányt a rendező. — Mitől vagy te a 
főpilóta? 

— Nálunk minden pilóta főpilóta. 

— Értem. És hány pilótátok van? 

— Az alapítvány összes kisegere pilóta. 

— Hát akkor mesélj, főpilóta. Mit is tud ez a ti csodagépetek? 

— Mindent — felelte Maverick, gyakorlott mozdulattal leka- 
nyarította hátáról a dobozt, majd a hátizsákot, mindkettőt lerak- 
ta a lovarda előtti tér földjére, egy szempillantás alatt nyitotta a 
dobozt, kioldotta a Discovery rögzítőit, előkapta a telefonját, rá 
se nézve indított, s a helikó fölvágott a magasba és villámgyor- 
sasággal eltűnt az erdő fölött. Öt másodperc telhetett el azóta, 
hogy Maverick azt mondta: , mindent". 

Kissy bólintott, s a nővérekkel elindult az istálló felé. 

— Ez szép — hallotta a háta mögül -—, de én arra vagyok kíván- 
csi, hogy milyen képet ad. 

— Zöldet! Erdő fölött repül! 


Lucas pontosan úgy nézett ki és úgy is viselkedett, ahogyan 
Kissy elképzelte, amikor megtudta róla, hogy egy fehér ló. Le 
sem tagadhatta volna, hogy ő egy fehér ló. 

— Hát ő Lucas — állt meg Esther az istállórekesz előtt. — Ő pe- 
dig André, az öcsém. 

— Szia, André, szia, Lucas — köszöntötte őket Kissy, aztán rá- 
jött, hogy halvány fogalma sincs, mit mondjon. — Te ló vagy, 
ugye? Illetve... nem, erre ne válaszolj. Szóval mit is akarok 
mondani... én Kissy vagyok, kisegér a Jerry Alapítványtól. 
Ugye nem félsz az egerektől? Végül is emlősök vagyunk mind- 
ketten, nem igaz? 

Ekkor észlelte, hogy Lucas nem szól egy szót sem — bizonyá- 
ra azért, mert ló. Ámbár André nem volt ló, és ő se szólt. Vi- 
szont ő vigyorgott, Lucas meg nem. 


— Hogy érted, hogy kisegér? — ezt is Esther kérdezte, nem Lu- 
cas. 

— Mi huszonöten az alapítványban egerek vagyunk — közölte 
Kissy, gyorsan előkapta bársonyfüleit és fölrakta. 

— Menő — mondta Sophie. — Most hasonlítasz Lucas-ra. 

Kissy a lóra meredt, aki továbbra sem szólt semmit. 

Következhetett az elbeszélés az alapítvány történetéről és 
munkásságáról, közben az ismerkedés Lucas-val. Tíz perce le- 
hettek az istállóban, amikor Jean-Jacgues megjelent a lovakra 
méretezett, széles ajtóban. 

— No, mi a helyzet? 

— Dumálunk — mondta Kissy, aztán gyorsan javított —, illetve 
én dumálok. Lucas még nem szólt semmit. Elég szűkszavú egy 
ló. 

— A szerepének megfelel. Mikor ülsz föl rá? 

— Mikor üljek föl rá? 

— Most — felelte Jean-Jacgues. 

— Most — vágta rá Kissy. 

S Lucas nemsokára kiballagott az istállóból Kissyvel a hátán, 
aki integetett társainak és az erdei út felé vette az irányt. 

— Hé, várj már — sietett utána a rendező —, hova mész? 

— Sétálni. Nem tudom, föltűnt-e, de ez egy eleven állat. Össze 
kell szoknunk. Jövünk hamarosan. Egérke! 

— Tiszta a vétel — felelte Maverick. 

— Papa Hotel? 

— Echo Juliet — volt a tömör válasz. 

— Jó. Légy szíves, tartsd távol tőlünk, Lucas ne lássa. Majd 
később összeszoktatjuk vele. 

— Vettem, egérke. Légy nyugodt. 

— Kösz. 

Ráfordultak az erdei útra és elindultak. Lucas nyugodtan, ma- 
gabiztosan lépegetett, jól ismerte már az utat. 

— Rég nem ültem lovon — mesélte neki Kissy —, tudod, én in- 
kább helikopterrel röpködök, motorozom, autózom... ezekből a 
helikoptert majd látni is fogod. Szóval filmezni fogunk, Lucas. 
Tényleg, játszottál már filmen? Tudom, ne várjak választ, mert 
te egy szűkszavú ló vagy. Fura dolog ez, nem igaz? Téged 
azért választottak erre a szerepre, mert autentikusan tudsz lovat 
alakítani. De engem nem azért választottak, mert autentikusan 


tudok színésznőt alakítani, dehogy tudok. Egeret, azt igen. De 
egér nem kellett. Én csak úgy kéznél voltam. Halvány fogal- 
mam sincs a színészetről, én kisegér vagyok, énekesnő meg 
kaszkadőr. Te viszont tökéletesen csinálod, szerintem a jelene- 
tünkben te leszel a leghitelesebb. A nézőknek találgatni se kell, 
hogy kit játszol. Lovat! 


— Kérdeztem Lucas-t, de nem mondta meg — nézett le Kissy 
Sophie-ra, amikor visszaértek —, játszott már filmen? 

— Igen — mosolygott a lány —, már játszott egyszer. 

— Lovat? 

— Hát... lovat. 

— Hogy én milyen zseniális vagyok — gratulált magának Kis- 
sy, és leszállt a lóról. — Oké, Jean-Jacgues, mi már összetanul- 
tunk. Mindkettőnknek nagy a füle... készen állunk. 

— Rendben. Akkor kérlek, menj öltözni, sminkelni, és föl- 
vesszük a találkozásotokat. 

— Jó, de... figyelj, Lucas hogyan sminkel? 

— Tűnés! 

Kissy szalutált és surrant a sminkszobába, próbálta rajzfilmfi- 
gurásan csinálni, hogy az egyik képkockán még befelé rohan, a 
másikon meg már bevetésre készen kifelé. Az zökkentette ki 
némileg a ritmusból, hogy Val figyelmeztette, le kell vennie a 
bársonyfüleit. 

Martine úgy rohan, mint az őrült, mert most van a színművé- 
szetin a felvételi. Kissy úgy szerette volna csinálni, mint S0- 
phie Marceau a második Házibuli végén, lélekszakadva rohan- 
ni, nem törődve semmivel, de ennek nem most van az ideje, 
most az erdei úton rohan, mert át akart vágni, hogy lerövidítse 
az utat, de leesett a biciklilánc, hát ledobta a biciklit és rohan. 
De ezt majd a lovas rész után veszik föl. Most szembejön egy 
szekér az úton, Martine megállítja és könyörög, aztán snitt, és 
már vágtázik a lóval át az erdőn. Hangot nem vesznek föl, ké- 
sőbb sem, mert zene szól a jelenet alatt. 

Hoztak egy biciklit, ez nem játszik a filmen, erre csak föl- 
szállt és eltekert egy kilométert, de csak miután Lucas-t megis- 
mertették a Discoveryvel, mert ha vágta közben megijed tőle, 
abból súlyos baleset lehet. A biciklit csak leteszi, majd egy kel- 
lékes elballag érte. A többiek pedig felkészültek, kivontatták a 


szekeret a földútra, emberi erővel, mert a lovardának nincsen 
igáslova, csak hátas, és a hátasló nem húz szekeret. Persze a lo- 
vardának szekere sincsen, azt máshol bérelték, idáig kocsi hoz- 
ta, de az nem tud a földúton visszajönni a szekér mellett, hát ki- 
vontatták a munkások. Lucas előtte baktatott, kötőféken So- 
phie-val, és Maverick határozott állítása szerint azt találgatta, 
hogy minek ez a felhajtás. 

— Jól van, gyerekek — mondta Jean-Jacgues, aki már a szeké- 
ren ült mint parasztember. — Kérek mindenkit a helyére, és 
kezdhetjük. 

— Nekem hol a helyem? — tudakolta Maverick. Kissy persze 
Jerry-telefonon át hallotta őket. 

— Ja igen. Hát... bárhol, ahol a helikó nem lát. Csak Kissyt és 
engem láthat. 

— Meg a lovat — emlékeztette Kissy. 

— Persze. Készen vagytok, Esther? 

— Igen, úgy nézem, remekül megcsináltuk. Lucas úgy be van 
fogva a szekér elé, mint a parancsolat. — Esther elnevette ma- 
gát. — Csak el ne induljon, mert akkor te itt maradsz. 

— Jól van, akkor ti is menjetek vissza a lovardához, kérlek, és 
kérek jelentést, hogy mindenki a helyén van-e. 

Kissy besétált a fák közé és letámasztotta a biciklit. A kosará- 
ban víz volt egy kis kólásüvegben, azzal lelocsolta magát, hi- 
szen már egy ideje teker, mint az őrült. 

— Tedd el a koordinátáimat, egérke. 

— Az mire kell? — kérdezte a rendező. 

— Később megtalálni a biciklit. 

— Ja persze. Rendben. Mindenki kész? 

— Discovery kilövésre kész. 

— Futó egér futásra kész! 

— Akkor induljatok mindketten. Kamera indul, tessék! 

Kissy rohanni kezdett vissza a földúton. Volt ideje fölvenni 
Martine elszánt, kétségbeesett arckifejezését, mire szembejött 
vele a Discovery, alacsonyan, nem túl gyorsan, Jean-Jacgues 
így kérte, aztán Maverick anélkül, hogy levette volna a kamerát 
Kissyről, visszahátrált, majd fölhúzta a gépet, elnézett Kissyvel 
együtt az erdő fölé, ahol ő már egy ideje rohan, és az erdő 
olyan néptelen, mint az ő élete. Kissy futott, mintha shindyt ül- 
dözne, Maverick lecsapott mellé, most vele száguldott, oldalról 


vette, de Kissy nem is látta a jókora koptert, a hangját sem hal- 
lotta a saját zihálásától és a léptei zajától, csak arra igyekezett 
gondolni, hogy Martine-nak oda kell érnie a színházba, min- 
denáron! Aztán a Discovery megint felvágott a magasba, mert 
beértek a szekérnél levő kamera látókörébe, nem volt szabad 
látszania. Kissy futott, és egyszer csak lélekszakadva állt meg a 
szekér előtt, Lucas mellett. 

— Uram — zihálta —, uram. . . kérem... segítsen... muszáj eljut- 
nom a városba, amilyen... amilyen gyorsan csak lehet! 

— De kislány — nézett le rá a bakról a parasztembernek öltö- 
zött, bajuszos Jean-Jacgues —, ez egy szekér, ez csak döcögni 
tud! 

— És a... — Kissy bizonytalanul intett Lucas felé — és a 16? 

— A ló?! 

— Kérem, uram. .. — fújtatott Kissy — tud futni a lova? 

— Hogy tud-e? — rikkantotta Jean-Jacgues, és felugrott, hogy 
leszálljon a szekérről. — Majd meglátja! 

Leugrott a földre és elkiáltotta magát. 

— Ennyi! 

Hangot nem vettek föl, de a szájmozgást látja a kamera, nem 
lehet csak úgy összevissza tátogni, vannak nézők, akik olvas- 
nak szájról. 

Pierre már hozta is a táblagépet, amin meg tudták nézni, hogy 
mit vettek föl. Jean-Jacgues lehuppant a fűbe, Kissy mellé, úgy 
nézték meg. 

A kamera szélsebesen szállt az erdei út fölött, fejmagasság- 
ban, és csakhamar szembetalálta magát Kissyvel, akinek alakja 
gyorsan növekedett, amíg pár méteres közelségbe nem értek 
egymáshoz, és ekkor a kamera megindult visszafelé. 

— Anyám — mondta Jean-Jacgues. — Ezt nézd meg! Fókuszban 
tartja az arcodat és együtt van veled! 

Kissy rohant, a kamera kísérte, aztán a táj lesüllyedt a mély- 
be, de Kissy ott maradt középen, kétségbeesetten futva az elha- 
gyatott erdőségen át. Aztán megint le, Kissyt vette oldalról, 
megint együtt repült vele, Kissy pedig futott, a képen bal felé, 
amíg a Discovery ki nem vágott a képből. 

— Ez nagyon Jó! Hé, te, egér, hol vagy?! 

Maverick nyugodtan kilépett a szekér hátulja mögül. 


— Ez egyszerűen óriási — ugrott föl a rendező, odalépett hoz- 
zá, átölelte és a hátát veregette. — Ezt egy képzett operatőr sem 
komponálta volna jobban. Szuper vagy! Serge, írd föl, rákerül a 
stáblistára mint légi kameraman. 

— Kameramouse — javította ki Maverick flegmán, de belepi- 
rult a dicséretbe. 

— Oké — szólt vissza a rendezőasszisztens a szekér másik ol- 
daláról. — Ööö... hogy is hívnak téged? 

— Maverick — volt a válasz. 

— De a teljes neved? 

— Úgy írd: Geneviéve Maverick Moreau. 


A paraszt kifogja a lovat a szekér elől és fölnyergeli. Ezt az ál- 
ló kamera veszi, de csak néhány snittet vágnak be. 

— Statikus kamerával vesszük, de csak pár töredék kerül a 
filmbe, ezzel megtartjuk a képsor nyugtalanságát. Ugrálni fog a 
kép, az egyik pillanatban még a kocsin ülök, a másikban leug- 
rottam, megyek a lóhoz, már kifogtam, már viszem a nyerget, 
ilyenformán — magyarázta Jean-Jacgues élénken gesztikulálva. 
— Jó, csináljuk meg. Kissy, azt szeretném, ha végig mozgásban 
lennél a ló körül, amíg fölnyergelem, hogy látsszon a nyugta- 
lanság... hű, a francba! 

— Mi van? — kérdezte a stáb éppen úgy, ahogy az egérkék 
szokták egyszerre több ezren fölkapni a fejüket. 

— De hisz nekem fogalmam sincs, hogy kell fölnyergelni egy 
lovat. 

— Miért nem választottál elefántot? — hallatszott a szekér mö- 
gül Sophie csúfolódó hangja, de nem jött elő, a kamerák miatt. 
— Mit tegyünk? Nyergeljem föl én? 

— Igen, kérlek, gyere ide és mutasd meg, hogy kell. Aztán én 
megcsinálom a kamera előtt, leállunk, és te megigazítod az 
egészet még egyszer, hogy Kissy biztonságosan szállhasson fel 
rá. Ez egy ilyen meló, sok pepecseléssel jár. 

De most nem sokat pepecseltek, Sophie megtanította a rende- 
zőt lovat nyergelni, aztán megint leszerszámozták Lucas-t, a 
nyerget fölrakták a szekérre, Jean-Jacgues tesséket vezényelt, 
levette a nyerget, odavitte, fölrakta, leszíjazta, közben Kissy 
Lucas körül rohangált, hogy látsszon a nyugtalanság. Leálltak, 
Jean-Jacgues visszanézte a felvételt, azalatt Esther ellenőrizte a 


nyergelést. Azaz Kissy látta, hogy voltaképpen fölnyergel újra, 
de nem szólt, a gyorstalpalónak nem az volt a célja, hogy Jean- 
Jacgues megtanuljon lovat nyergelni, hanem hogy a felvétel 
valamennyire mégiscsak a helyén legyen, a szaggatott képso- 
ron is látszana, ha mondjuk Lucas fejére teszi a nyerget. 


— Kissy, figyelj, azt gondoltam, hogy vegyünk föl jókora távot. 
— Jean-Jacgues állítgatott egy kicsit a Mapsen. — Ez az erdő itt 
Montlignonig éppen elég nagy, az út kanyarodik, van helyetek 
futkározni. Végig erdő, bárhogyan össze tudjuk vágni, az se 
számít, ha ugyanazon a szakaszon látnak többször, mindenho- 
gyan csak fákat látnak körülötted. 

— Persze — helyeselt Kissy —, kapcsolatban leszünk, ha ugyan- 
azon a szakaszon megyünk végig újra, szólok és a díszletmun- 
kásoknak lesz idejük más állásba forgatni a fákat. 

Jean-Jacgues rámeredt, aztán elmosolyodott. Kissy visszavi- 
gyorgott rá. 

— Maverick — fordult a rendező a főpilótához —, téged arra 
kérlek, hogy mindig maradj a bal oldalukon, vagy szemben, de 
a hátuk mögül is veheted őket. Csak a jobb oldalra ne kerülj, 
mert akkor a néző nem azt látja, hogy Kissy nyílegyenesen 
egyetlen irányba tart. 

Maverick szalutált és elballagott a székhez, amit a kamera lá- 
tómezején kívül letettek neki. Leült, föltette a headsetet, ami 
összekötötte a többiekkel, és beleszólt a mikrofonba: 

— Discovery toronynak, vétel. 

— Torony Discoverynek, öt per öt — felelte Kissy legfeljebb ti- 
zenöt méter távolságból. 

— Discovery kigurulásra készen. Első fokozat leválasztása öt- 
venezer láb magasságban, aztán elővesszük a kilenc rénszar- 
vast. 

— Akkor start — felelte Kissy, aki szokva volt az egérhumor- 
hoz, mialatt a filmesek rázkódtak a röhögéstől. 

A Discovery felröppent a szekér üléséről és egy villanással 
eltűnt az erdő fölött. 

Martine megkapja a lovat, felugrik rá és átszáguld az erdőn, 
hogy odaérjen a színművészetire. Csak a sikeres felvételi után 
döbben rá, hogy fogalma sincs, hol találja a ló tulajdonosát. 
Hetekig a szülei hétvégi telkén parkoltatja a lovat, persze emi- 


att naponta többször oda kell mennie, végül aztán kalandos kö- 
rülmények között találja meg a parasztot és adja vissza neki a 
lovat. De ez majd később lesz. Most a paraszt kifogja a szekér- 
ből a lovat, Martine nyeregbe pattan és száguld az erdei ösvé- 
nyen a színművészeti felé... pontosabban Andilly és Montli- 
gnon között összevissza. 

Lucas lelkesen vágtatott a földúton. Neki nagyjából mindegy, 
gondolta Kissy, hogy Martine-t viszi a színművészetire vagy a 
kisegeret a forgatásra. Az se sokat számít, hogy Martine száz- 
hatvan centi, Kissy meg csak tíz. Mi az egy lónak, egy nagyda- 
rab férfi is ülhetne itt, ő ugyanígy vágtatna. Jó így vágtázni Lu- 
cas-val... illetve persze dehogy, neki most nem a száguldásnak 
kell örülni, a kamerának Martine elszántságát kell vennie, oda 
kell érni idejében a felvételire, be kell jutni a főiskolára, pár év 
múlva a színházi plakátokon óriási betükkel fog állni a neve, 
KISSY CHATON... 

. . azazhogy persze Martine Lehaye, de ez már csak akkor ju- 
tott eszébe, amikor Lucas lassított egy tisztásnál, aztán megállt 
és közölte: 

— Brrr. 

— Ahogy mondod, Lucas. — Kissy megveregette a ló nyakát. — 
Jót szaladtunk, mi? Maverick biztos remek felvételeket csinált. 
— Körülnézett. A Discoverynek híre-hamva se volt, de hát az 
nem jelent semmit, a parányi helikopter már pár száz méterről 
is csak akkor látszik, ha tudja, hol keresse. Akár vissza is térhe- 
tett, ha már elég anyaguk van. Ők pedig. . . 

. .. ők voltaképpen hol vannak? 

Még jobban körülnézett. Földút vezetett a tisztásra, aztán to- 
vább. Körben mindenütt fák. Ez alighanem összefügg azzal, 
hogy ez itt egy erdő. 

— Lucas... figyu... hol vagyunk? 

— Hrmpf - felelte Lucas. 

Kissy bólintott, leszállt a lóról és elővette a telefonját. Meg- 
nézte a térképet. Bent voltak az erdőben. Hát ezt eddig is tudta. 
Megnézte a másik műszert: egeret mutatott, Maverick fukszia- 
lila színében, délkeletre, ezer meg ezer mérföldnyi messzeség- 
ben. 


Aztán hirtelen észbe kapott és beleszólt a telefonba. 
— Cin-cin? 
— Cin-cin — felelte Maverick hűségesen. 


Egyszer csak valahogy kialakult. Amikor lovagolni vagy vere- 
kedni kellett, az könnyű volt, a nehéz része az volt, amikor be- 
szélni kellett. Pedig sokkal régebb óta tudott beszélni, mint lo- 
vagolni meg verekedni — és mégis. 

Eleinte fogalma sem volt, hogy fogja ő majd eljátszani Mar- 
tine-t mint hús-vér, érző embert, aki nem csak autót vezet meg 
bunyózik, hanem igazi érzelmeket él meg. Később aztán, ami- 
kor egy ideje már csinálta, még mindig nem volt fogalma se ró- 
la, hogy hogyan csinálja, de Jean-Jacgues elégedett volt vele, 
sokat dicsérte, azt mondta, ő nem várja el tőle, hogy rögtön az 
első filmjében ő legyen az új Romy Schneider, ezt a műfaj sem 
kívánja meg, ez egy játékfilm, krimi és komédia. 

— Hol van ebben komédia? — kérdezte Kissy, jogosan, mert a 
filmben akadt éppen egypár jópofa bemondás, de ettől vígjá- 
téknak nevezni túlzás lett volna. 

— Azt akkor csinálod, amikor nem megy a kamera — nevetett 
Jean-Jacgues. 

Kissy vigyorgott és két ujjával megbillegette füleit. Ami igaz, 
az igaz, a forgatáson mindig jó volt a hangulat, és hát ugye 
azért van a kisegér a háznál, hogy a jó hangulatot megteremtse. 
Meg hogy elbánjon a shindykkel meg a sajtokkal — mikor mi 
adódik. 

Félóra múlva Kissy, azazhogy Martine arról beszélt Léon úr- 
ral, a szövetségesével, hogy mindkettejüknek nagyon elegük 
van a szállodamágnásból. 

— Nekem elég lenne, ha kibújna az odújából — mondta Léon 
úr —, akkor már sínre tudnám tenni a dolgot. 

— Csináljon valami trükköt, ami felbosszantja — javasolta 
Martine. 

— De mégis mivel bosszantsam fel? Talán gyújtsam föl az 
egyik szállodáját? 

Martine szeme megvillant, és a stáb már tudta, hogy a választ 
nem ő fogja adni, hanem Kissy, aki két tenyerével rátámaszko - 
dott Léon úr íróasztalára, és igazi kisegérstílusban folytatta: 


— Ugyan már. Maga istenigazából föl akarja dühíteni Cursont. 
Tehát futárral küldessen egy hatalmas virágcsokrot és egy va- 
gyont érő nyakláncot Curson tizenöt éves lányának, és hozzá 
egy kártyát: , Múlhatatlan szeretettel és hálával a laktanya ki- 
lencedik százada." 

A stáb fetrengett. Kissy a Jerryben tanult viccet mesélni, ahol 
ezt magas szintre fejlesztették, azzal a hozzáértő, szakavatott 
természetességgel mondtak viccet, ahogy sajtot ettek vagy 
macskát püföltek. 

Aztán persze fölvették rendesen is. De Kissyben apránként 
kialakult a meggyőződés, hogy ő nem a színészi kvalitásai mi- 
att kell ide — hát honnan tudná ő a színészmesterséget? —, ha- 
nem mert a filmesek imádnak röhögni. 


— Ó — mondta Kissy. Végigpillantott a stúdión, a díszletesek 
pakoltak, mindenki jött, ment, szaladgált, a legtöbben egyszer- 
re többfelé, ahogy általában a filmesek szoktak. Minden ugyan- 
úgy volt, mint tegnap meg tegnapelőtt meg. . . 

— Ez van, egérke — vont vállat Jean-Jacgues. Már ő is egérké- 
nek szólítja. — Egyébként kaptál forgatási naptárat még az ele- 
jén. 

Kissy bólintott. Kapott. Olvasta is. Tudnia kellett, mikor jöj- 
jön ide a filmgyárba és mikor külső helyszínekre. Csak hát egy 
dolog tudni valamiről előre, és egészen más, amikor bekövet- 
kezik. 

— Ne törj le — húzott oda egy széket Jean-Jacgues magának is, 
és leült Kissy mellé. — Sokszor át fogod még élni, hogy egy- 
egy forgatás véget ér. 

— Bizonyára — felelte Kissy —, csak, tudod, ez valahogy más 
volt. Szeretek kaszkadőr lenni, de Martine-t játszani... az egé- 
szen más dolog. 

— Igen, én is szeretek játszani... rendezni még jobban, az 
igaz. Viszont én őszintén remélem, hogy megmaradsz a színi 
pályán. 

Kissy vállat vont. 

— Ha kellek a rendezőknek, miért ne? 

Jean-Jacgues nem felelt, csak mosolygott rá. Kissy visszané- 
zett. Lassan mozogni kezdett a füle. 

Aztán a férfi közelebb hajolt hozzá. 


— Mit csinálsz két hét múlva? 

— Mit csinálok két hét múlva? — cincogta vissza Kissy riadtan. 

— Fölmész egy ötvenes üzletember lakására — súgta Jean- 
Jacgues. 

— Fölmegyek egy ötvenes üzletember lakására? . . . 

— És együtt hazudoztok a feleségének, akinek azt állítja, hogy 
te vagy a lánya. 

— És együtt hazudo... — Kissy hirtelen fölpattant. — Mit be- 
szélsz?! Én leszek Sophie Marceau?! 


Az egércsapat komoly, ünnepélyes arccal nézett Kissyre sze- 
mélyesen és öt táblagép képernyőiről. 

— Te leszel a jelszó — susogta Francoise áhítatosan. 

— Te rendeztél Házibuli — tette hozzá Elke teljesen anakro- 
nisztikusan. 

— Cin-cin. Nem, egérke, sajnos nem a Házibulit forgatjuk új- 
ra, és nem én rendezem. Szerencsére. De tényleg remake lesz. 

— Ki lesz Belmondo? — tudakolta Nimby. 

— Marcel Barnette. 
hogy ismerték Marcel Barnette-et. Művelt, moziba járó, mo- 
dern kisegerek voltak. 

— Igazi színésznő vagy — jelentette ki Molly. 

— Ugyan már, egérke... 

— Jól cincog a kisegér — közölte Vanessa. — Mire egy reblo- 
chont megeszünk, híresség leszel. Jó lesz csipkedni magunkat 
azokkal a dalokkal, egérkék, mert már nem egy kezdő, vala- 
micskét már ismert énekesnő saját albuma lesz, hanem egy szí- 
nésznőé. 

— Bolond vagy, egérke — nézett rá az egere —, hát akkor pusz- 
tán az ő neve elad sok millió lemezt! 

— Mindannyian bolondok vagytok — állapította meg Kissy. — 
Ez csak egy kis vígjáték, és abból is egy remake. Az eredetiben 
benne volt Belmondo, aki akkor már szupersztár volt, és So- 
phie Marceau, aki két évvel azelőtt csinálta meg a második Há- 
zibulit és akkora híresség volt, mint a pápa. 

— Der Papst soha csinálta Házibulit — mondta Elke rosszalló- 
an. — Egérek van igazuk, csak te vagy kicsi hülye egér, aki nem 
hiszje hírnévet. Leszel pedig olyan híres ebből filmből is meg 


későbbjeid filmekből, mint Katja Riemann, csak megvárjad vé- 
gét. 

— Helyes a cincogás — bólintott Vanessa —, ha nyelvtanilag 
nem is. 

— És hol fogtok forgatni? — tudakolta Niala. 

— Ugyanott! — vágta rá Kissy lelkesen. 

Ez volt a legjobb az egészben. 


A csapat persze még nem jöhetett, tart az iskola, de a Jerry Ala- 
pítvány Filmes Kisegere szépen becsomagolta azt a kevéske 
holmit, amire szüksége lesz, és felült a gépre. Vonaton ment 
Beaulieu-be, és fölbaktatott a hegyoldalon, abban a biztos tu- 
datban, hogy itt semmiféle cica nem mer kikezdeni vele. Besé- 
tált a villába, hiszen tudta a zár kódját, letette a táskáját, kezet 
mosott és kisurrant a konyhába. Itthon volt. Mindennek a he- 
lyét tudta. 

Gyümölcsöt, sajtot, aprósüteményt vett elő és falatozás köz- 
ben a forgatókönyvet olvasta. 

Arra kapta föl a fejét, hogy nyílik az ajtó. 

Akárcsak Julie néni, Blanche is szokva volt hozzá, hogy táp- 
lálkozó egeret talál a konyhájában. Kettő is volt neki idehaza — 
azaz most persze iskolában voltak. Ez egy harmadik egér volt, 
de Blanche persze őmiatta sem sikított és nem ugrott székre. 

— Hát te hogy kerülsz ide, egérke? 

Kissynek épp egy szelet alma volt a szájában, ezért kitárta 
karjait és meglengette őket, mintha szárnyak lennének. 

— Igen, ezt sejtettem. Csak nem shindyvadászatra jöttél? 

Kissy megrázta a fejét, és két kezén derékszögbe nyújtva a 
hüvelyk- és mutatóujjakat kamerakeresőt mutatott, ahogy a fil- 
mesek szokták. 

— Hol? 

Kissy kinyújtott karral mutatott a konyhaszekrény, azazhogy 
Nizza felé. 

— És mikor? 

Kissy lehajtotta a fejét a tenyerére és behunyta a szemét, az- 
tán fölnézett megint, és ezt háromszor megismételte. 

— Értem — nevetett Blanche. — És tudsz beszélni is? 

Kissy lenyelte a falatot és élénken bólogatott. 


Azért jött három nappal előbb, mert — csak. Martinnek rengeteg 
tanulnivalója volt, nagyjából csak fényképen látták egymást. 
Nialának is. Az összes egyetemista kisegérnek. Közeledett a 
vizsgaidőszak. Viszont itt volt két komplett egér, fülekkel, far- 
kincával, mindennel, ami kell, Angéligue és Vanessa. És neki 
sincs ideje cincogni, meg kell tanulnia a szerepét. Vagy leg- 
alább valami fogalmat alkotnia arról, hogy mit fog csinálni. 

Őt is Julie-nek fogják hívni, mint a lányt az eredeti filmben és 
a színdarabban, de a férfi neve nem Stéphane, hanem Jean-Paul 
Margelle. Belmondo tiszteletére, aki nemrég töltötte be a 
nyolcvanat. Nyilván Jean Poiret jogutódjának engedélyével. A 
többi név maradt a régi. A forgatókönyv is átment némi változ- 
tatásokon, kevesebb akciójelenet van. Kisebb a költségvetés. 

De addig még volt három egész napja, illetve... 

— Én — vette föl a telefont, hiszen csakugyan ő volt. A kertben 
üldögélt és a szerepét olvasta, gondos kisegér módjára odaké- 
szítve üdítőt és sajtos sütit. 

— Szia, Jean-Jacgues vagyok. Figyelj, minden rendben veled? 

— Persze. — Kissy gyorsan körülnézett, de minden irányból 
macskamentes volt a kert. 

— És hol vagy? 

— Hát... egy nyugágyban ülök a kertben... 

— Itt a szálloda kertjében? 

Kissy fülei bizonytalan állásba csavarodtak. 

— Szálloda?... 

— De Kissy, hát nem jöttél le Nizzába? Holnap reggel kezdeni 
szeretnénk, azért foglaltam neked itt szobát. 

Kissy hátracsapta füleit. 

— Hol vagy most? 

— Az előcsarnokban. 

— Minek az előcsarnokában?! 

— Hát a villa Saint Andrénak, ahol... 

Kissy fölpattant, futásnak eredt, lefékezett, visszarohant, föl- 
kapta a telefont. 

— Ne mozdulj onnan, akkor se, ha jön a cica! 

Kinyomta, benyomta. 

— Szia, be tudsz most vinni a városba? 

— Persze — felelte az egyik ismerős taxis —, hol vagy? 

— A villában. 


— Máris megyek érted. 

Huszonöt perc múlva Kissy besétált Nizzában, Cimiez-ben a 
villa Saint André előcsarnokába. Semmi sem mutatta, hogy 
esze nélkül rohant ide Beaulieu-ből, és mostanáig fogalma sem 
volt, hogy ez a hely a világon van. Farmerban, tornacipőben és 
kisegeres pólóban, de egy nagyvilági hölgy természetességével 
lépett be a kapun, nem feledkezve meg arról, hogy gondosan 
föltegye bársony egérfüleit. 

— Üdvözlöm a villa Saint Andréban, kisasszony — bólintott a 
recepciós. — Segíthetek? 

— Üdvözlöm. Monsieur Husseint keresem. 

—Ó... félek, hogy nem tudok segíteni, ugyanis nincs ilyen 
nevű vendégünk. 

— Én vagyok az, engem keres — közeledett Jean-Jacgues vala- 
honnét Kissy háta mögül. — Köszönöm a segítségét. 

— Szolgálatukra — hajolt meg a recepciós még mélyebben, és 
elvonult a dolgára. 

— Hogy kerülsz te ide? — kérdezte Jean-Jacgues. 

— Taxival — bökte ki Kissy. 

— Izé, nem, úgy értem, honnan? Itt nem is láttak téged, a fog- 
lalásod érvényes, de nem tudtak rólad semmit. 

— Ööö... izé... cin-cin... azt hiszem, elkevertem valahová a 
papírt a foglalással. 

— És máshol vettél ki szobát? Itt, Nizzában?! Egy vagyonba 
kerülhetett. 

— Hát nem egészen — felelte Kissy. — Beaulieu-ben. . . 

— No, az még drágább hely. 

— . . .de nekem nem kerül pénzbe. Én ott lakom. 


— Úgy tudtam, valahol Párizs mellett élsz — mondta Jean- 
Jacgues, ahogy kisétáltak. 

— Igen, de van itt egy szobácskám egy panzióban, amiért nem 
fizetek semmit. 

— Nocsak. Kit ismersz? 

— Az egész várost — nevetett Kissy, és elmesélte a Legelső 
Nyaralás történetét, Vanessa otthonra találásával. Jean-Jacgues 
egészen elérzékenyült. 

— Csodálatos történet. Egyszer írnék belőle forgatókönyvet. 
Meg lehet ismerkedni ezzel a ti Vanessátokkal? 


— Hát persze. Mire hazaérünk, otthon lesz. 

Hazasétáltak Beaulieu-be, közben a filmről beszélgettek. Kis- 
synek az volt az elgondolása, hogy a filmben elférne még némi 
mozgalmasság, és ezt ki is fejtette. Szép számmal voltak ötle- 
tei, amik nem egyeztek meg a Belmondo-film jeleneteivel, és 
ezeket Cimiez-től Mont Boronig el is mondta. 

— Értem én, egérke — bólogatott a rendező —, csak hát ez film- 
gyártás. Már nem rakhatunk be dolgokat utólag, van egy sza- 
bott költségvetés, ütemterv, a rendőrség előre tudja, mikor hol 
van szükségünk helyszínbiztosításra. . . 

Kissy bólogatott, nem feledkezve meg arról, hogy bársonyfü- 
lei mögé tegye egy-egy ujját és meglengesse őket, miközben 
rámosolygott egy szembejövő kisgyerekre, aki döbbenten cso- 
dálkozott rá a fülekre. Ez feladata volt mint kisegérnek, megis - 
mertetni a legkisebbeket a lyukakban élő kisemlősök barátsá- 
gos, kedves jellemével, és elfordítani szívüket a macskáktól és 
rágcsálóirtóktól. 

— Persze, főnök. De tudod, hogy készült a Harmadik típusú 
találkozások? Spielberg állandóan valami újat talált ki, és az 
egész ütemterv meg minden a feje tetejére lett állítva. 

— Hát igen. Csak ő Spielberg volt, én meg Hussein. 

— És az az egyetemes filmtörténet egyik legnagyobb alkotása 
— tette hozzá Kissy, aki a Niala mellett töltött évek alatt min- 
dent megtanult a filmtörténelemről. 

Jean-Jacgues sóhajtott. Kissynek valahonnan ismerős volt ez 
a sóhaj. Persze, Blomet úrnak volt így alkalma így sóhajtani, 
amikor... egyszer-kétszer... meg hát néha elég gyakran... ami- 
kor autót vezetni tanította. Meg hát persze anyáéknak is volt al- 
kalma sóhajtani, amikor... no, legfeljebb ötször-hatszor... na- 
ponta. Meg amikor az egérkék rászólnak, hogy Kissy, Kissy, és 
ő fölriad, akkor is szoktak sóhajtani... meg... 

No hát mindegy. Ezentúl majd filmrendezők fognak sóhajta- 
ni. Ok is. 


Leültek egy asztalkához a panzió kertjében. Egy perc múlva 
felbukkant Vanessa — morzeüzenetet kapott —, rámosolygott a 
rendezőre, és a kezét nyújtotta. 

— Vanessa D" Aubisson. 

A rendező felugorva viszonozta a kézfogást. 


— Jean-Jacgues Hussein. Örülök, hogy megismerhetem. 

— Részemről a szerencse, uram. Hozhatok valamit? 

— Ööö... mármint ön itt dolgozik? 

— Azt is, persze. Családi vállalkozás vagyunk. De ne érezze 
kötelezőnek. 

— Nagyon kedves. Talán egy narancslét, ha nem fárasztom 
vele. 

Vanessa bólintott és Kissyre nézett, aki szintén bólintott. Va- 
nessa őfelé is bólintott, és helyet foglalt a rendezővel szemben, 
aki zavartan pislogott egyikről a másikra, sejtve, hogy valami 
trükk zajlik. Egyszer csak megjelent Jeanne, egy tálcán három 
narancslevet hozott, üdvözölte a vendéget és letette a pohara- 
kat. 

— Egyszerű gondolatátvitel, semmiség — nyugtatta meg a fér- 
fit Kissy. 

— Ó, elnézést — szólalt meg Vanessa -—, illene kissé alkalmibbá 
tennem a külsőmet. . . 

A zsebébe nyúlt, elővett egy egérfüles hajpántot és gondosan 
a fejére illesztette. A rendező meglepve fölnevetett. 

— Tehát az egérfül az alkalmi külső. . . értem. 

— Az alapítványi tagság jelképe — vágta rá a mikró, és büszke 
mozdulattal megbillegette a jobb fülét, a valódit. — Gondolom, 
Kissy is viseli olyan ünnepélyes alkalmakkor, mint a filmforga- 
tás. 

Jean-Jacgues lélegzete elakadt. Szeme sarkából Kissyre pil- 
lantott, aki persze rögtön megszólalt. A kisegér ahol csak tud, 
segít. 

— Nem meri bevallani neked, hogy a kamera előtt nem hordok 
egérfület. Fél, hogy lepuffantod. 

— Nem hiszem, hogy lenne ilyen kockázat — felelte Vanessa 
—, de szerintem az a legbiztonságosabb, ha inkább nem vallja 
be. Amit nem tudok, azért biztosan nem gyilkolok. 

Jean-Jacgues elnevette magát, és ezzel össze 15 barátkoztak. 

— Szóval ő lesz Sophie Marceau — szögezte le Vanessa. 

— Hát nem egészen. Mi nem azt a filmet forgatjuk újra, vala- 
mi eredetit szeretnénk. 

— Persze, tudom, bocsáss meg, nem akartalak megbántani. 
Csak nálunk Sophie Marceau és Terence Hill az a két színész, 
akik rendkívüli tiszteletben állnak. 


— Igazán?... 

— Ez itt a Terence Hilton panzió. Mégpedig azért, mert a tu- 
lajdonost Mario Girottinak hívják. 

— Ó... de, gondolom, csak névrokonok. És Marceau? 

A két kisegér egymásra nézett. Nyilvánvalóan nem ölhetik 
meg a pasast pont most, amikor még napvilágot sem látott Kis- 
sy első főszerepe, és most készül megrendezni neki a másodi- 
kat. 

— Jelentős szerepe volt az alapítvány korai történetében — fe- 
lelte Vanessa diplomatikusan. 


— Nézze, kislány. Ezt a filmgyárat én vezetem, és ha én úgy 
döntök, hogy maga nem kap több szerepet, akkor nem kap. 

— De hát... — Kissynek torkán akadt a szó, mert az elnök egy- 
re vészjóslóbban nézett rá. 

— Egészen más szerepet szánok magának. Az én privát élve- 
zetemet fogod szolgálni, egérke! 

— Eszemben sincs lefeküdni magával! 

Az elnök fölkacagott, megnyalta bal mancsát és megigazítot- 
ta vele a szőrt a homlokán. 

— Dehogynem, egérke. A tányéromra! Te választhatsz már- 
tást. 

— Tzatzikit — csúszott ki Kissy száján, aztán már ugrott is, 
mert az elnök átvetette magát az íróasztalon és üldözőbe vette. 
Kissy iszkolt, ahogy négy kis lába bírta, és már majdnem elérte 
a lyukat, amikor elkapták a farkincáját. 

— Segíűil... 

Hirtelen felült. Az ágyában találta magát. A macs... 

Körülnézett. A macska eltűnt. Ez a panzióbeli szoba. 

Megint hülyeséget álmodott. 

Fölvette a telefonját. Hét óra van, öt üzenet jött az egérkéktől, 
átlagos mennyiség. Kimászott az ágyból, hozzálátott a reggeli 
előkészületekhez, s közben cincogott az egereivel. Aztán föl- 
hívta Jean-Jacgues-ot, megtudakolta, mikorra menjen és hová, 
taxit hívott, és fél kilenc előtt öt perccel csöngetett egy pazar 
villa kapuján a Mont Boron-i hegyoldalban. 

— Helló — mondta a nagydarab napszemüvegesnek, aki ajtót 
nyitott. — Ide rendelték az egeret? 

A nagydarab napszemüveges bambán nézett rá. 


— Mármint Kissy vagyok — próbálta ő most másképpen. 

A nagydarab napszemüveges bólintott, hümmögött valamit és 
bebocsátotta. Kissy az ő kalauzolásával átvágott egy hallon, be- 
lépett egy ajtón és majdnem beleverte az orrocskáját Marcel 
Barnette mellébe. 

— Cin-cin. .. 

— Szia — mondta Jean Valjean, Bergerac százados és Pierre, a 
kifutófiú. — Marcel Barnette vagyok. Nem baj, ha tegeződünk? 

S nyújtotta a kezét. 

— Kissy — nyögte ki Kissy, és valahogy előrenyújtotta kis 
mancsát. — Kissy Chaton... Jerry ala... izé, persze, dehogy baj. 
Nagyon örülök. 

— Hát akkor szervusz. Örülök, hogy együtt fogunk dolgozni. 
Jean-Jacgues is mindjárt jön, csak telefonál. 

Castelli, gondolta Kissy. 

De Jean-Jacgues már jött is. 

— Szia, Kissy, jó látni téged. Remekül nézel ki, hogy vagy? 

Kissy fölmutatott bársonyfüleire, amiket már megcsodált 
Marcel is. 

— Nagyszerű, gyertek, a többiek kint vannak a kertben, pakol- 
nak, hamarosan kezdhetünk. 

A többieket Kissy már ismerte, ugyanaz a stáb volt, egy óri- 
ási, gyönyörű parkban rohangásztak szanaszét, mint akik az 
egértől ijedtek meg, pedig dehogy, ebben a csapatban senki 
sem sikítozott, ha őt meglátta. Kapott egy csomó ölelést és 
vállveregetést, de aztán mindenki szaladt vissza dolgozni, hogy 
nem sokkal később már kamerapróbát tarthassanak, mialatt kö- 
rülöttük még tízen húszfelé szaladtak. 

De a csapat összeszokottan dolgozott, és csakhamar már föl 
is vehették az első jelenetet, a megérkezést Marcel házába. 
Lendületesen rohangált körbe a nappaliban, behúzta a függö- 
nyöket, benézett mindenhová - talán poloskát keresett —, aztán 
elégedetten lehuppant a fotelbe. 

— Azt hiszem, most már biztonságban vagyunk. De tudja, az 
ember sosem lehet elég óvatos. De még nem is kínáltam hellyel 
— ugrott föl, és egy másik fotelhez kísérte Kissyt, mintha ő nem 
találna oda egyedül —, kérem, helyezze kényelembe magát. 
Megkínálhatom valamivel? 


Kissy leült, de eközben is körülnézett. Ezt könnyű volt elját- 
szania, Julie most valamilyen ismeretlen ellenségtől fél, ami le- 
het a CIA vagy valami terroristák, és mindjárt megtudja, hogy 
Jean-Paul felesége az, de neki ismerős volt ez a helyzet. Úgy 
pillantott körül, aggodalmasan, mintha nem tudná, hogy a ház 
macskamentes. 

Marcel szövegelt, játszotta a nagymenő titkosügynököt, Fer- 
nand lassan körbefordult a nappaliban, Kissy pedig egyre unot- 
tabban hallgatta. Végül, amikor Fernand ismét ráfordult, köz- 
bevágott: 

— Ide hallgasson, voltaképpen mi folyik itt? Valami kémke- 
désbe kevert bele engem? Kitől tartunk, a CIA-től?! 

— Dehogyis - lépett elé Marcel. — Sokkal, de sokkal veszedel- 
mesebb ellenség üldöz. Maga nem ismeri a feleségemet! 

Kissy hanyatt dőlt a fotelben és elnevette magát. 

— Hát maga tiszta bolond. 

Senki sem sejtette a stábból, hogy ez a nevetés válik a film 
egyik legismertebb képkockájává, és valósággal fémjelzi majd 
Kissy karrierjének ezt a szakaszát. 


Kissy a stábbal együtt sétált be a repülőtér főépületébe, és ép- 
pen telefonált — az egérkék mostanra tudták Vaucressonba szer- 
vezni Shrekéket és nekiesni a néhai Frodo gépének, hogy kide- 
rítsenek róla mindent —, amikor meghallotta a nevét, ismerős 


hangon. 
— Kissy? Kissy, te vagy?! 
— En... — riadt föl — cin-cin. . . 


A stáb meglepve nézett egyikről a másikra, amint madame 
Wong átölelte Kissyt és a vállát lapogatta. 

— Ezer éve nem láttalak, kisegér. Mi járatban erre? Velük 
vagy? — biccentett a filmesek felé. 

Kissy bólintott. Madame Wong pedig Jean-Jacgues-nak bó- 
lintott és a kezét nyújtotta. 

— Üdvözlöm önöket. Az én nevem Wong, és az én feladatom, 
hogy a segítségükre legyek az itteni munkájukban. Csak köz- 
ben összefutottam ezzel a kedves ifjú hölggyel, akivel régi is- 
merősök vagyunk. 

— Hussein — viszonozta a bemutatkozást a férfi —, én rende- 
zem a filmet. Köszönöm a kedves fogadtatást, asszonyom. 


— Szia, Kissy — hangzott a hátuk mögül, Kissy odanézett és 
intett az elhaladónak. 

— Szia, Francois. 

— Úgy látom, van itt egy-két ismerősöd — mosolygott a rende- 
ző, Kissy pedig bólintott. 

Befutott Marcel is, nem kis feltűnést keltve a reptéren, egy- 
két autogramot is kellett adnia, aztán madame Wong elkalau- 
zolta őket egy kis teremhez, ahol lerakhatták a cuccot. 

— Öltözőt? — nézett rájuk gondterhelten. — Hát van itt egy kis 
iroda, ennél többel sajnos... nem szolgálhatok, de hány színé- 
szük van? 

— Kettő — mosolygott Marcel, Kissy vállára téve jobbját. 

— Mit, hát te színésznő vagy, kise... Kissy. . . 

Kissy bólintott, s már rutinos mozdulattal nyúlt föl és billen- 
tette meg egyik bársonyfülét. 

— Ő a főszereplő — mondta Marcel szívélyesen. 

— Te vagy a főszereplő, Marcel — vágta rá Kissy. — Tőled kér- 
tek autogramot. 

— Hogyne, nekem már van egy tucatnyi híres filmem. Hozzád 
is jönnek majd autogramért, meglátod. Mikor jön ki az első fil- 
med? 

— Nem tudjuk — felelte Kissy helyett Jean-Jacgues. — Yves- 
nek rengeteg munkája van, időt kért. Ő a vágó — magyarázta 
madame Wongnak -, nagyszerűen dolgozik, de nem gyorsan. 

— Várjanak már. Szóval Kissynek már van egy filmje? 

— Van bizony, madame. Méghozzá nagyszetű alakítást nyúj- 
tott benne. Azazhogy van neki több filmje is, de azokban kasz- 
kadőr volt. Ebben főszereplő, és abban is, amit most forgatunk. 
Ő lesz az első filmsztár — Jean-Jacgues barátságosan meghúzo- 
gatta Kissy egyik bársonyfülét — az egerek közül. 

— Még hogy én?! Hát Jerry, Sziporka, Mickey, Stuart Little 
meg az egér a Marson?! 


Julie és Jean-Paul első találkozása a Provence-Alpes-Cőte 
d" Azur reptéren igazán jól sikerült, eltekintve attól a jelentékte- 
len apróságtól, hogy fölvettek egy egész beállítást, elejétől vé- 
gig, és már visszanézéskor sikoltott föl Alice, a rendezőasszisz- 
tens: 

— A fülek!!! 


A stáb legalább olyan bambán nézett rá, mint Kissy, amikor a 
legkissysebb formáját hozza. Aztán Jean-Jacgues visszakapta a 
tekintetét a képernyőre, ahol a jelenet pörgött. 

A bársony egérfülek bizony ott voltak Kissy diónyi fejecské- 
jén, annak rendje s módja szerint. Nem is lett volna gond belőle 
— csakhogy az most Julie feje. 

Kissy is meglepve nézte, önkéntelenül a fejéhez nyúlt, de hát 
azok a fülek bizony ott voltak. 

— Ööö... cin-cin... 

— Hát ja — mondta Fernand. — És egyikünk se vette észre. 

— Az én hibám -— lépett oda Marianne, az öltöztetőnő. Erre 
nem szólt senki semmit. Kétségtelenül az ő hibája, valóban. 

Jean-Jacgues megköszörülte a torkát. 

— No jó. Most megnézzük a jelenetet újra, tekerd vissza, 
Pierre, és csendet kérek! 

Megnézték újra. Kissyben ekkor kezdett mocorogni valami 
érzés, hogy ez voltaképpen nem is rossz. Mondhatni, egészen 
jónak találta magát. Még a végén valamiféle színészi tehetséget 
fog fölfedezni magában? 

A jelenet lefutott és kezdődött elölről. Senki nem szólt sem- 
mit, Jean-Jacgues a főnök, majd ő leállítja. 

Másodszor is végignézték a képsort, aztán Jean-Jacgues bó- 
lintott. 

— Oké, köszönöm, leállíthatod. A jelenet jó, megtartjuk. 
Ezentúl egérfülekkel játszol, Kissy, a reptéri outfited része ma- 
rad, aztán a kocsiban majd leveszed, hiszen a villában enélkül 
forgattunk. Egy-két későbbi jelenetben is szerepelni fog, ha az 
elején viselted, miért ne vennéd föl később is. Van kérdés? 

Nem volt kérdés. 


Nimby beszámolója rövid és tárgyilagos volt. 

— Tökéletes nulla, egérkék. Igen, ez Frodo gépe, láttuk, hogy 
belépett vele a fórumba. De sehol egy falat gyerekpornó, egy 
sor levelezés más shindykkel, semmi. Annyit értünk el, hogy 
igazoltuk Philippe és Frodo azonosságát, de semmilyen tovább- 
jutást biztosító kártyát nem húztunk. Ennyi. Beszéltem, cin-cin. 

— Sebaj, egérke — vigasztalta Maverick. — Fogunk mi másik 
shindyt, elevent. Mit szólnátok például petrezselymes krumpli- 
pürével, narancsmártással Cicavirághoz? 


— Először is a shindyhez fokhagymás mártás való — közölte 
Vanessa úgy is, mint a csapat séfje —, azonfelül, ami legalább 
ennyire fontos, nem tudod megsütni azt a shindyt, akit nem 
kaptál el. 

— Hát kapjuk el. 

— Miért éppen Cicavirágot? 

— Mert elkövette azt az egyetlen hibát, amit soha semmilyen 
shindy nem követett még el és nem is fog. Ez a legnagyobb 
baklövés azóta, hogy Nixon... 

— Egy pillanat, egérke — szakította félbe Niala. — Mielőtt ki- 
tárgyaljuk Nixont, mi volt az a hiba? 

— Mit a véleményed egy olyan shindyről, aki kiírja a netre a 
nevét, címét, telefonszámát? 

Vanessa fölcsattant. 

— Egérhez a narancsmártás is jó! Ki vele! Hol írta ki?! 

— Nézzétek meg hat-kettő-nyolc, kilenc-három-egy, három- 
zéró-kilencnél. 

Az egerek hümmögve nyúltak az alapítvány anyagtárához. 
Még csak nem is kódolta a számokat, micsoda dolog, dünnyög- 
te Kissy, és rámeredt a képernyőn megjelenő pornóképre. Még 
nem látta, mai termés. Nem, tegnapi. 

— Nincs ezen egy betű se, egérke — mondta Brigitte rosszalló - 
an. 

— A tetkóra gondolsz? — kérdezte Vanessa. — Az tényleg 
egyedi, de név-cím nincsen rajta. 

— Viszont megtalálható — felelte Maverick. 

— Hogyan? 

— Szirénázó barátaink meg tudják találni. 

— Akkor nekünk nem sok jut abból a shindypecsenyéből — jó- 
solta Vanessa —, de ő van a képen? 

— Pozitív, egérke, a kommentben elmesélte, milyen élmény 
volt. 

Vanessa csettintett a nyelvével. 

— Szuper. Jó. Hívjuk föl a rendőrséget és meséljük el nekik. 
Cicavirágnak egy különleges ismertetőjele már van, hát szerez- 
zen magának mellé másikat a börtönben. 


— Ajaj — ezzel vette föl Castelli a telefont. — Kit vertetek meg? 
— Senkit — nevetett Niala, őt választották ki, hogy telefonáljon. 
— Csak hoztunk neked egy ajándék shindyt. 

Kissy kiment, fürdővizet eresztett magának — holnap is ápolt, 
üde, csinos kisegeret várnak a forgatáson. Nagy-nagy fülekkel. 
Az alapítvány ki fog fejleszteni sajtos habfürdőt, hogy növe- 
kedjen a kisegér füle. Neki most már a mozilátogatók számára 
is annak az igazi klassz kisegérnek kell lennie a nagy-nagy fü- 
lekkel. 

Gombolkozni kezdett. Az első forgatási napnak hát 


VÉGE. 


De színészi karrierjét még épp csak elkezdte. 


29. 


ÖTEN 


Ez a kisegérszerelem, 

te vagy az én egerem. 

Érted lángol minden porcikám, 
együtt bosszút állunk a cicán. 
Ez a kisegérszerelem, 

te vagy az én egerem. 

Együtt esszük a trappistát, 
orrba vágjuk a kismacskát! 


A zene véget ért. A csapat lelkesen ujjongva tapsolt. Vanessa 
meghajolt, a zsebek pedig fölpattantak és pörögni kezdtek, ösz- 
szekapaszkodva, ritmusra. Kissy együtt tapsolt és nevetett a 
többiekkel, de amikor csitult a vidámság, megkérdezte: 

— És úgy gondoljátok, hogy nekem el kellene énekelnem a 
nyilvánosság előtt ezt a sok hülyeséget? 

Persze hogy úgy gondolták, a kertet beterítette az egérzsivaj, 
a lelkes boldogság akkor se lehetett volna nagyobb, ha leterített 
shindyk hevernek a lábuknál. Így aztán amikor hosszabb idő 
múlva csitult a nyüzsi, Kissy fölhívta Frankie-t. 

— Szia, van egy perced? 

— Egér — javította ki Kissy nyomatékkal. — Figyu, valamikor 
említettem, hogy a társaim dalokat írnak nekem. Hát van egy 
rossz hírem: tényleg megtették. 

Frankie jót nevetett, akárcsak az egérkék, akiknek rezgett a 
fülük a megtiszteltetéstől. 

— És nem jók? 

— Hát... érdekelne a véleményed. 


— Oké, küldd át őket. 

— Köszi. Ja, nem én énekelek rajtuk, ne lepődj meg. 

— Rendicsek! Szeva! 

Hat daluk volt: a lírai Óda a sajttortához; a vidám Bújócska, 
amit a macska előli bujkálás, a rejtett zegzugokban szaladgálás 
tiszteletére írtak; a hasonló témát feldolgozó Hőseink, amely 
Tom és Jerry munkássága előtt tiszteleg; a Popcorn újrafeldol- 
gozásán alapuló Snack; az ünneplős Karamell, ami a karácso- 
nyi sütés-főzést az egérlyukból figyelő egérkékről szól, és a vé- 
gén kiderül, hogy bent a lyukban ők is sütnek-főznek — és a 
lendületes, energikus Kisegérszerelem, ami a csapat körében 
kibontakozott szerelmek tiszteletére született. Mindegyiknek 
Vanessa szerezte a zenéjét, a szövegeket nagyrészt Chantal és 
Jennifer írta, de a többiek is besegítettek. Terveztek néhány to- 
vábbi dalt is, mindet ennek az egérvilágnak a jegyében, és 
szent meggyőződésük volt, hogy ebből lemezt kell csinálni, 
nagykoncert, fellépések, Kissy arcképe pólókon, táskákon, óri- 
ásplakátokon. 

Kissy csak annyit felelt, dilisek vagytok, egérkék. 


Kissy morcosan heverészett a parti homokon. Hat évvel ezelőtt 
nagyjából ugyanezen a helyen heverészett, és úgy egy óra eltel- 
tével jött Martin, mondta, hogy a házibulit Sophie Marceau 
rendezte, aztán mentek shindyre vadászni, annyi meg annyi 
nagyszerű következménnyel, Mohiból Vanessa D"Aubisson 
lett, találkoztak Elkével, a második shindyfogás után végleges- 
sé vált, hogy megcsinálják az alapítványt... semmi más rossz 
nem származott belőle, csak Mohi agyrázkódása, de hát ő arra 
már szinte nem is emlékszik. 

És most itt fekszik három órája, és egy szál shindy nem sok, 
annyi sem mutatkozik. Pedig annyi itt a fürdőruhás gyerek, 
mint égen a csillag. Vannak egészen kicsik tiszta meztelenül is. 

Már beérte volna egy akkorka shindyvel is, mint Yoda, csak 
jöjjön. Nem mintha unatkozott volna — eltekintve persze attól, 
hogy a legjobb időtöltés mégiscsak a shindyvadászat —, volt el- 
foglaltsága, szerepet tanult. Alig köszönt el a stábtól a forgatás 
végén, már itt volt a következő film. Azazhogy másnap. Anne 
Valmont hívta. Anne Valmont! Személyesen! Látott részleteket 
az első filmjéből a vágóasztalon, és szeretné meghallgatni egy 


szerepre. Holnap jön Párizsba, mert most Nizzában van... De 
hát én is, felelte Kissy, és néhány egércincogásnyival később 
már egy utcasarkon állt, szerepe szerint, egyébként egy szállo- 
dai szobában. 

— Aha, persze, egy ötöst, mi? — kérdezte unottan. — Utálom a 
perverzeket, de ennyiért lehetsz olyan perverz, amilyen akarsz. 
Hol a kocsid? 

— Nincs kocsim — végszavazott Anne. — És perverz sem va- 
gyok. Másért kapod az ötöst. 

— Oké, hapsikám. Kit kell kinyírni? 

— Engem. 

Kissy döbbenten meredt rá. 

— Téged, haver?! Hát figyelj már, téged ingyen hidegre tesz- 
lek, ekkora — bal tenyerével vágódeszkát mutatott és a jobbal 
apró darabokra vagdosott rajta valamit — kockákra nyiszállak 
föl, ha hülyeségekkel etetsz! Nyírjalak ki, aztán az örökséged- 
ből kapom meg az ötöst, vagy hogy?! 

Anne feléje nyújtott egy képzeletbeli bankjegyet. Kissy elvet- 
te, nézegette, bizalmatlanul forgatta, a fény felé tartotta. 

— Ugye tudod, mit csinálok veled, ha ez a zseton nem valódi? 
Hol a többi? 

— Majd a meló után. 

Kissy a térdét csapkodta nevettében. 

— Öreg, te aztán jól adod. A meló után, aha, maffiózókám, 
mint egy tévékrimiben. És a holttested zsebében lesz a többi 
négyszáz euró, mi? 

Anne föltartotta egyik, majd másik ujját. 

— Egy: nem lesz holttest, csak kamuból fogsz megölni engem. 
Kettő: nem négyszáz eurót kapsz. Azt mondtam, egy ötöst 
adok. Öt-száz-ezer eurót. 

Kissynek tátva maradt a szája. 

— Szent kiflicsücsök! Hát miért nem ezzel kezdted? Egyből 
azzal kellett volna nyitni, hogy most jöttél a tébolydából. Hát 
vigyázz már ide, apám — lehajolt az ágy szélén ülő Anne-hoz és 
élénk gesztusokkal magyarázott neki, mint egy együgyűnek —, 
ha az a cél, hogy éljél, akkor azért nem kell egy rahedli pénzt 
kivágni az ablakon! Hát már most 15 élsz! 

Persze mindketten elvállalták a feladatot. Rocker azt, hogy 
megöli az idegen férfit, vagyis föladja magát a rendőrségen és 


vállalja, hogy megölte, lesz egy csomó közvetett bizonyíték is, 
csak hát hulla nem lesz, és azzal ő nem tud elszámolni, nem 
tudja, mi lett a hullával, amikor elindult a rendőrségre, az még 
ott feküdt a lakásban — azóta valahová elsétálhatott. És így nem 
lehet lecsukni, ha nincs holttest, nincs gyilkosság, föl fogják 
menteni, csak hát addig egy csomó időt vizsgálati fogságban 
lesz. Ezért kapja a félmilliót, a férfi pedig azért fizet, hogy ösz- 
szekuszálja maga mögött a szálakat és a maffia nyomát veszít- 
se. 

Kissy pedig azt a feladatot vállalta, hogy eljátssza Rockert, 
ezt a nagyszájú, belevaló kamasz prostituáltat, aki némileg hib- 
bantnak tűnik, de nagyon is tisztában van a helyzettel, és a ke- 
zébe veszi az irányítást, amikor a férfit mégiscsak megtalálják 
holtan — de egészen máshol és nem leszúrva, hanem lelőve, ez- 
által őt kiengedik, hiszen a bűntett idején ő a fogdában ült —, és 
jól tudja, hogy a maffia vadászik rá. A menekülésre, a maffia 
átverésére elkölt százezret a félmilliójából, de megmarad négy- 
száz, és a film végén közli a kutyájával, akit a maffiától csórt 
el, hogy ebből még elég sok kutyakajára futja. 

Kedves krimivígjáték, óriási poénokkal. Anne Valmont pedig 
egy tündéri kis asszony, aki egyből úgy beszélt vele, mintha a 
kisunokája lenne, és fütyül rá, hogy ő mekkora híres-neves ren- 
dező. 

Azt mondta, Kissynek úgy áll ez a szerep, mintha rászabták 
volna. Neki is nagy a szája és a szíve. 


Amikor a három kisegér fölbukkant, Kissyben újjáéledt a re- 
mény. Kutatva nézett rájuk. 


— No? 
— No? — visszhangozta Molly. 
— Láttatok shindyt? 


— Nem, azt nem láttunk — felelte Claude. — Vagyis hát egy- 
millióan mászkálnak a parton, aközött biztos van shindy is. 

Kissy sóhajtott és becsukta a táblagépet. 

— Hozzunk shindyt? — kínálta Molly. 

— Ha nem is láttatok, honnan hoznátok? 

— Elcsábítok egy turistát, megverem, idehozom, játszunk vele 
shindyvel töltött homokvárat. 


Kissy nevetett, aztán kinyitotta a gépet megint, mert bizze- 
gett. Frankie-től jött üzenet. 4 dalok klasszak, írjatok még és 
majd fölvesszük. 

— Hoppá - rikkantotta Francoise, és lehuppant a homokba. — 
Még mindig nem hiszel abban a zenei karrierben, egérke? Csi- 
nálsz egy saját lemezt. Minden valamirevaló boltban ott lesz, 
és az emberek viszik, mint a cukrot. Hónapokig tart az ilyesmi, 
úgyhogy igyekeznünk kell, hogy ott lehessen a karácsonyfák 
alatt. Kell hozzá kisegeres frencsájz, plüsskissy, bögrekissy, 
hűtőmágneskissy, mindenfélekissy. 

— Hagyd... 

— Sőt akarok kisegeres játékokat — folytatta a zseb zavartala- 
nul —, ahogy a legóból van rendőrség meg tűzoltók, kell min- 
denféle kisegeres főhadiszállás, autók, repülőgépek... 

— Hagyd már... 

— . . helikók meg mégmégmégtöbb helikók játék kisegerek- 
kel, akik áthúzott shindys jelvénnyel... 

— Hagyd már ab... 

Francoise lelkesen az égnek lendítette karjait és majdnem 
orrba vágott egy turistát, aki akkor haladt el a hátuk mögött, és 
most riadtan menekült messzebb. A zseb nem törődött vele, 
diadalmasan Kissyre mutatott. 

— És ez az egész a te hírnevedet gazdagítja, egérke! 


Amióta Francoise Elke párja, ugyanolyan dilis lett, mint ő. Ezt 
Kissy már nem először állapította meg. Mindenesetre emlékez- 
tette, hogy a dalok egerekről szólnak ugyan, és ő nem is titkolja 
kisegér mivoltát a nyilvánosság előtt — még egérfüleket is viselt 
az új filmjében, igaz, hogy figyelmetlenségből —, de a shindy- 
vadászat nem tartozik rájuk. Az alapítvány döntése az volt, 
hogy működésüket nyilvánosságra hozzák, de kilétüket nem. A 
shindyk nem tudhatnak arról, hogy kik vadásznak rájuk. 

— Jó, akkor a shindyvadászós játékokat kihagyjuk — volt a vá- 
lasz —, de óriásplakátot mindenképpen akarok rólad. 

Kissy sóhajtott. 


Georges bérelt egy kisbuszt a nyaralás idejére, ezzel meg a sa- 
ját mikrobuszukkal el tudták fuvarozni a rengeteg kisegeret és 


kisfülüt, föl a hegyekbe, aztán még följebb a hegyekbe, és ami- 
kor már ott voltak, akkor még annál is följebb a hegyekbe. Va- 
lójában húsz kilométert sem tettek meg, és légvonalban mind- 
össze öt kilométerre távolodtak el hazulról, de a szerpentineken 
kanyarogva olyan volt, mintha nagyon hosszú utat jártak volna 
be. S persze egy ház tetejénél szálltak ki a kocsikból, egy ak- 
korka mélyedésben az út mellett, ahol éppen elfértek. A háziak 
feljöttek a fogadásukra. Michelle és Alexandrine Bourridon, ik- 
rek, ötévesek. Joseph Bourridon, tizenkettő. És végül Sylvie és 
Michel Bourridon, a szülők. Itt volt Bourridon nagypapa is, ő 
nem mászott fel az útra, hanem a lépcső alján levő tágas kert- 
ben várta őket, a barbecue-sütőt gondozta. 

— No lám, az öreg Girotti — fogadta régi barátját —, hát föl- 
másztál a szép kék tengerpartodról ide a hegyekbe. 

— No lám, az öreg Bourridon — viszonozta Mario —, hát ha te 
csak nem mászol le hozzánk a szép kék tengerpartra. 

Megölelték egymást, s mellettük kétoldalt elragadtatott kis- 
egerek hosszú sorai özönlötték el a kertet. Volt mitől, csodála- 
tos kilátás nyílt a völgyre és a szemközti hegyláncra, rajtuk ap- 
ró kockákként a házacskák, amik mintha karácsonyfadíszek 
lennének a nagy zöld hegyoldalon. Az utak nem is látszottak, 
csak egy-egy elhaladó autó. 

Kellemes délutánt töltöttek együtt. Beszélgettek, sütöttek húst 
— mérhetetlen izgalmat szerezve ezzel Suzynek és Ködöcské- 
nek —, s még üzletet is kötöttek, Mario kolbászt vett a panzió 
számára. Azaz hát a gyakorlatban Vanessa, aki hibátlan érzék- 
kel üzletelt. 

— Csakugyan nagyon jó — nyelt le egy kolbászos kenyérkari- 
kát —, szó sincs róla, hogy ne érné meg az árát. Csak annyi a 
gond, hogy ha ennyiért adjuk, a vendégek nem fogják megtud- 
ni, milyen jó kolbász. 

— Ugyan, gyermek — mondta az öreg Joseph -, a ti panziótok 
sem hajléktalanszálló, hogy csórók járjanak oda. 

— Azok éppen nem. De talán ha nagyon szegény emberek len- 
nének, akik valahogy egyszer idetévednek, például sorsoláson 
nyernek egy utat, azok megfizetnék. A mi vendégeink elég te- 
hetősek ahhoz, hogy egyszer-egyszer eljöjjenek a Cöte d"Azur- 
re, de alaposan megnézik, mire adják ki a pénzüket. Mario na- 
gyon ügyesen szervez, hogy mindig mindenből jó minőséget 


tudjon kínálni, de meg is tudják fizetni. Esetleg a mennyiségen 
kellene emelni, hogy maguknak is megérje. 

— Nem fogy el — vitatta Joseph bácsi. 

— Nem hát. Kis panzió vagyunk. De akkor osztoznánk rajta 
Valérie-ékkel, és úgy nekik is megérné. 

— Valérie-ékkel, nocsak. Milyen ötleteid támadnak. De ők a 
hipermarketekből veszik az effélét. 

— És ha azon az áron tudná adni, amiről én beszélek, Joseph 
bácsi? Akkor versenyképes. 

— Hogy lenne, amikor az övék... hogy is... majdnem húsz 
százalékkal olcsóbb. 

— Viszont a magáé harminckét százalékkal finomabb. 

Az öreg Bourridon meghökkenve meredt a mikróra. Kissy re- 
mekül szórakozott. 

— Hát ezt meg hogy csinálod, méricskélni tudod az ízét? 

A kislány elnevette magát. 

— Nem, Joseph bácsi. De mondok magának valamit. Ha az el- 
ső szállítmány nem hozza a kívánt forgalmat, visszaléphet és 
én állom a kárát. 

— Miből, te gyermek, a zsebpénzedből?! 

— Abból hát. Ha kára lesz, azt legfeljebb egy-két százasra be- 
csülöm. De inkább arra tippelek, hogy mindenki jól jár, maguk 
is, mi is, a vendégek is. 

— Élmény veled üzletet kötni — nevetett az öreg, és a térdére 
csapott. — Hát jól van, próbáljuk meg. Mario, ha a kisunokád a 
másik munkájában is ilyen dörzsölt, nem jósolok nagy jövőt 
azoknak a gyerekrablóknak vagy kiknek. 

— Van köztülük gyereki raboló — bólintott Elke —, nem mind, 
de van. 

— Aztán hol találjátok őket? Ez mindig érdekelt. 

— A nagy részüket a neten — felelte Vanessa —, mert mi azt 
tudjuk figyelni. Néha egyet-egyet máshogy is, például azt a 
csirkefogót a Coligny-villában. . . 

— Hát arra jól emlékszünk — borzongott meg Michel -—, hisz 
nincsen is az messze. Az öcsém dolgozott 1s a felújításán. Ször- 
nyű egy történet. S ha ezek a gyerekek nem jönnek, az az alak 
nemcsak tovább gyötörte volna szerencsétlen kisfiút, hanem a 
végén... 


Vanessa bólintott. — Megszabadul a potenciális tanútól. Vol- 
tak, akik ezt konkrétan meg is ígérték, mármint egymással be- 
szélgetve, csak ugye mi lehallgattuk őket, így hát mi is tudjuk. 
Nemrég az egyik ügyfelünk Brigitte-et fenyegette meg a szaba- 
dulása utánra, szóval vannak nagy ígérgetések. Csak aztán ez a 
páciensünk rosszul Járt, mert ő is kapott egy ígéretet cserébe, a 
rendőrfelügyelőtől, akivel dolgoztunk. Külön három évet ígért 
neki ezért. 

— Bátor gyerekek vagytok — mondta Sylvie. — Hanem hogy 
szegény szüleitek hogyan tudnak nyugodtan aludni, azt nem tu- 
dom elképzelni. 

— Tudunk vigyázni magunkra — felelte Niala —, megtanultuk 
megvédeni magunkat és egymást. Minket valójában kevesebb 
veszély fenyeget, mint más gyerekeket, mert minket nem lehet 
csak úgy berángatni egy kapualjba és leteperni... vagyis a be- 
rángatás az még menne éppen, de aztán az illetőnek egykettőre 
arcába csapódna az útburkolat. 

— Cin-cin — mondta Kissy sötéten. 


A Discoveryt Maverick vitte föl, persze a szokásos módján, 
mint akit űznek, egyszerűen padlóig nyomta a gázkart és az 
elevátort, alig pillantva a képernyőre, és a gép már száguldott is 
át a völgy fölött. Maverick hirtelen csavart egyet a vezérlőkön, 
s a Discovery lecsapott a völgy egyik részén egy lejtőre, ahol 
néhány gyerek és kutya kergetőzött. Hirtelen lefékezte a gépet 
majdnem zuhanásból, és ívet írt le a lejtő fölött. A gyerekek és 
a kutyák megbűvölve nézték; Kissy megfigyelte, hogy a gyere- 
kek elárnyékolták a szemüket a nap elől, de a kutyák nem. 

— Megint vadóc módra vezetsz — mondta Angéligue. 

— Egyszer összetöröd — jósolta Niala. 

— Nem törödi — vágta rá Elke. — Tud vigyáz magára, hiszen 
egér mivelhogy. Egérek nem törnek össze fejeiket, kivéve néha 
igen mégis. 

Négy nagyképernyős táblagépet állítottak föl, azokra tették ki 
a Discovery képét, hogy mindenki lássa. Maverick nagy kört 
tett a völgy fölött, mint egy kis turistabusz. 

— Ugor autóra például — folytatta Elke zavartalanul —, aztán 
kapja fejerázódásat. De ez része egéri kötélségnek, kell meg- 
mentjüksz, aki bajban. 


— Kötelességnek — tagolta Niala, amikor a Bourridonok közül 
többen értetlenül pillantottak rá. 

— Aha, lehet úgy is mondani. Hopp-pá! Fegyver bele kéznek, 
mindenki! Balra lent ciicamiica! 

A Discovery megállt fordulásban, Maverick gyengéden elbil- 
lentette a vezérlőket, hogy a helikopter oldalazva, a ciicamiicát 
végig a kamera fókuszában tartva manőverezzen. Egy kert vé- 
gében álló fán sziesztázott a ciicamiica, és föl se nézett. 

— Torony Discoverynek — szólalt meg Kissy —, ciicamiica-el- 
szakadási művelethez készülj. 

— Jól van, na — mondta Maverick, és a helikopter nagy ívben 
fordulva kivágott a völgy fölé, oldalazva, még nem is fordulva 
arra, amerre repült. Ezt nem könnyű kihozni a Discoveryből, az 
Enterprise-nál pedig egészen virtuóz pilóta kell hozzá. A kö- 
vetkező manőver pedig. . . 

Az összes egér talpra ugrott, amikor a táj meglódult és pörög- 
ni kezdett a képernyőkön. 

— Mit művelsz. . . — harsant Vanessa hangja, de el is hallgatott 
rögtön. Nem, ez nem manőver. A Discovery csigavonalban 
süllyedt és forgott, egy kilométerre tőlük, az erdő fölött. 

— Nincs rotorom! — csattant föl Maverick. — Nem tudom 
egyensúlyban tartani. . . 

Valaki helikósdobozt nyitott, és az Enterprise már száguldott 
is a társa felé. 

— Látlak, egérke — mondta Nigue -—, el akarlak kapni! 

— Negatív, nem bírsz el! 

— Csak megtartalak, hét rotorral behozzuk a két gépet! Már 
látom, a bal hátsó áll. Jövök. Próbáld kistabilizálni! 

Az egyik monitorra kitették az Enterprise kameráját, azon 
már a Discovery volt középen, látták az álló rotort. A gép esze- 
veszett forgása fokozatosan kezdett lassulni, ahogy Maverick 
teljes erejéből ellene kormányzott. 

— Egyes bogárflotta start — vezényelt Pi, és hat bogár süvített 
ki a két nagy helikopter felé. A harmadik monitoron már a bo- 
garak képe volt, hat részre osztott képernyőn. 

Kissy is vezérlőt vett a kezébe. 

— Kettes flotta felkészül — jelentette, és nyitotta a következő 
bogárdobozt. 


— Minek — csattant föl Vanessa —, ennek az egésznek vége két 
percen belül, Top Gun! 

— Ötszáz — szólalt meg Francoise. Nigue ezalatt átvette a Dis- 
covery forgását, egy méterrel fölötte és fél méterrel alatta körö- 
zött, már látták a bogarak képein is. 

— Bevágok — mondta Nigue, és lenyomta a kart, az Enterprise 
meredeken lebukott a Discovery roppant törzse mögé, közben 
tovább forogva vele. Nigue lépett egyet oldalra, most a saját 
képernyőjén és a bogarakén egyszerre figyelte a két nagy heli- 
kót, hogy teljesebb képet kapjon. — Alattad vagyok, közelítek. 

— Négy-nyolcvan — jelentette Francoise. Kissy megcsóválta a 
fejét. Nagyon gyorsan süllyednek. 

— Bogarat a fejünk fölé — mondta Nigue, és az egyik már oda 
is lendült, felülről nézett le rájuk, aztán ugrott a másik, más 
szögből is mutatta. Az Enterprise megindult fölfelé és köze- 
lebb. — Ráközelítek, össze fogom kapcsolni. . . 

Már mindenkiről folyt a víz. Ha Nigue hozzáüti a rotorját a 
Discovery törzséhez, az Enterprise lezuhan, és valószínűleg 
magával rántja a Discoveryt is, be a lombok közé, ahol a hét 
eszeveszetten pörgő rotor a fél erdőt letarolja! 

De nem ütötte hozzá. Az Enterprise jobb első rotorja kibuk- 
kant a Discovery leállt rotorja mellett. 

— Négy-hatvan. 

— Kész, együtt vagyunk, te vezess, egérke, de lassan! 

— Vettem, irány egy-hét-kettő, sebesség kettő-öt, mehet? 

— Pozitív! 

— Három, kettő, egy, indul. 

A két helikopter és a hat bogár elindult, a szokásoshoz képest 
csigalassan, de együtt. 

— Távolság kilencszáznegyven — jelentette Jennifer. 

— Négy-negyven. 

— Állj, szétcsúszik! 

Nigue keményen rányomott az elevátorra, visszahozta, de a 
gépek vészesen süllyedtek. 

— Négyhúsz. 

— Nem veszíthetünk ennyi magasságot! — csattant fel Nigue. — 
Megtolom! 

Egyenesen nekinyomta az Enterprise-t a Discovery testének. 


— Most én vezetek, egy-hét-kettő, egy-öt! Három, kettő, egy, 
most! 

— Kilencszáz méter. 

— Cserélbogár! — rikkantotta Elke, és Kissy már kapcsolta is a 
vezérlőjét, mellette egy kisbogárnak felzúgtak a rotorjai, a ne- 
gyedik képernyő egyik kockájában száguldott a mentés hely- 
színére. 

— Ráért volna még, egérke — mondta Martin. — De végül is 
nem baj. Kettes flotta célban, váltásra készülj! 

— Egyenként — mondta Chantal. 

— Négyszáz — jelentette Francoise. 

— Nyolcszázötven — közölte Jennifer. 

— Fog ez menni — sziszegte Nigue, és repültek tovább. A ket- 
tes flotta bogarai sorban felváltották az egyeseket, azok pedig 
száguldva tértek vissza. 

— Hármas flotta felkészül — hirdette ki Vanessa. — Egyes flot- 
tának elemcsere azonnal. 

— Háromszáznyolcvan, és emelkedni kell, nem fogtok tudni 
feljönni ide! 

— Vettem — mondta Maverick. 

— Vettem — mondta Nigue is —, én vagyok alul, én emelem, 
kettessel kezdjük. Három, kettő, egy, most! 

— Figyelem, egérkék — szólalt meg Nimby nyugodt hangja —, 
kész a program, szinkronizálunk. Az Enterprise parancsait át- 
visszük a Discoveryre, mintha egy másik vezérlőről jönnének. 
Ezt Maverick vezérlője felülbírálhatja. Felkészültetek? 

— Pozitív — felelte a két pilóta. 

— Bekapcsolom, három, kettő, egy, most! 

Látszatra nem változott semmi, a gépek ugyanúgy repültek 
tovább. De Maverick elengedte a kormányokat. 

— Meddig hozzam föl? — kérdezte Nigue. 

— Négyszáz fölé — felelte Niala. 

— Négyszáz megvan — mondta Francoise. 

— Nyolcszáz méter. 

— Varázsló vagy, egérke, sokkal könnyebb a két gépet vezet- 
ni, mint egyet! 

— Még szép! 

— Gyorsítok, legyünk túl ezen a szörnyűségen. . . 


A kötelék ötvennel tette meg az utolsó nyolcszáz métert, a 
bogarak már lemaradva követték őket. Végül a két helikó már 
itt a kert fölött lebegett. Nigue lejjebb hozta őket, Pi pedig egy- 
szerűen fölnyúlt és megfogta mindkettőt. 

— Rotorok leállnak — sóhajtotta Nigue, és leroskadt a fűbe, 
maga mellé rakva a vezérlőt. Kissy még nem tehette ugyanezt, 
csak fél perccel később, miután hazahozta a bogarát. 

Aztán az egész alapítvány ujjongásban tört ki, egymás nyaká- 
ba ugráltak, rikoltozva cincogtak. Megmentették a Discoveryt! 

Csak azután jutott eszükbe, hogy a Bourridon család egész 
idő alatt ott ült mellettük a száját tátva és velük izgulva. 


A hiba okát megtalálni és kijavítani feleannyi időbe telt, mint 
elmagyarázni Bourridonéknak, hogy miért volt ez a nagy drá- 
ma. 

— Itt is van — mondta Nimby, egyetlen pillantást vetve a Dis- 
coveryre. — Elengedett a forrasztás a bal hátsó rotor tápcsatla- 
kozójánál. Nyilván akkor sérült meg, amikor levettem a védő- 
fóliát. És mostanra rázódott szét. 

— Az én manőverem miatt? — kérdezte Maverick. 

A mikró vállat vont. 

— Lehet. Lényegtelen. Egy sérült forrasztás előbb-utóbb elen- 
ged. Tehát az összes gépet át fogom nézni apróra, nagyítóval. 
Maga a javítás máris kész. 

Már a kezében volt a forrasztókészlet, kirakta az asztalra, 
munkához látott. 

— A Discovery kétszeresen is nagy érték — magyarázta a házi- 
aknak Niala. — Egyrészt már akkor ezernyolcszázba került, 
amikor megvettük, és azóta rengeteget fejlesztettünk rajta, 
mostanra bőven kétezer euró fölött van az, ami elvész, ha lezu- 
han az erdőben. Másrészt pedig, ami még fontosabb, nemegy- 
szer múlt már rajta emberélet. Volt, hogy egy gyerekrablót tud- 
tunk úgy lefülelni, hogy a Discoveryre egy kinyúló botot erősí- 
tettünk, azzal dörömböltünk az ablakokon, és amíg ezzel volt 
elfoglalva, addig rátörtük az ajtót. Márpedig ha ott a völgy mé- 
lyén, az ember nem járta sűrűben lezuhan nyolcszáz méterről. . . 
hát nem sok marad épen belőle. 

— Négyszáz — vetette közbe az ifjabbik Joseph. 


— Amikor leállt a rotor, még nyolcon repült, Maverick már 
azalatt veszített száz métert, amíg megértettük, hogy mi történt. 
Szerencsénk van, hogy volt a gépnek elég magassága, de még 
nagyobb szerencse, hogy ilyen rátermett pilótáink vannak. No 
meg hogy elhoztuk az Enterprise-t is. 

Kissy mellett ekkor fellibbent a Discovery a magasba, és szi- 
lárdan megállt az asztal fölött a levegőben. 

— Helyes — mondta Nimby -—, ezért hord magával komplett 
szerszámkészletet a kisegér. Mindenre fel vagyunk készülve, 
tudunk úgy menni bevetésre, hogy egy egész komplett helikót 
össze tudunk rakni ott a helyszínen. Azt tervezem, hogy hama- 
rosan már mikrobuszt is. 

Kissy rámeredt. Ilyen ötletei neki szoktak lenni. 


Aztán már nem vitték föl a helikókat, Nimby közölte, hogy tö- 
kéletesen megbízik a munkában, amit végzett, elvégre azért vé- 
gezte, de ahol egy hiba van, ott lehet több is, ezért egyik gép 
sem száll föl addig, amíg egészen aprólékosan át nem vizsgál- 
ta, mechanikusan, elektronikusan, mindenhogy. Hacsak nem 
adódik persze olyan vészhelyzet, amikor akár a gép elvesztését 
is meg kell kockáztatniuk. 

Mivel ilyen egyelőre nem adódott, inkább sütöttek húst, 
krumplit, Vanessa varázsolt egy remek salátát, és beszélgettek. 
Most már nemcsak egeres történeteket meséltek, mint az elmúlt 
évek folyamán annyiszor, hanem a filmforgatásról is kérdezték 
Kissyt. 

— Hát — tűnődött ő az orra tövét vakargatva — végül is egy 
nagy trükk az egész. Te a képernyőn azt látod, hogy ketten 
ülünk egy szobában, és közben öt centivel azon túl, ahova lát a 
kamera, már nyolc másik ember van, meg egy halom cucc, 
amiket te nem látsz. Te azt látod, hogy Marcel megőrül értem 
és én vagyok a századik, akivel csalja a feleségét, közben meg 
nemrég vált el és mostanában nem csajozik, de ha mégis, akkor 
se tizenkilenc évessel kezd. Játék. Mi eljátszunk egy történetet 
— a nézők meg eljátsszák, hogy elhiszik. Tudják, hogy mi szí- 
nészek vagyunk, de velünk játszanak. És ez jó. 

— Ez jó ars poetica volt — mosolygott Michel. 

— Nem annak szántam... de végül is miért ne? 

— És most filmsztár leszel? — kérdezte a kisebbik Joseph. 


— Hát... azt nem tudom. Nem hiszem. Két helyes kis filmecs- 
ke, főszerepek persze, tudom, de nem akkora nagy durranás 
egyik sem. Aztán — nem tudom, mi lesz. Lehet, hogy kapok 
még szerepeket, lehet, hogy nem, vagy csak kaszkadőrmunkát. 
Tulajdonképpen mindegy. Én így is, úgy is kisegér maradok, 
akármit csinálok. A legfontosabb feladatom továbbra is, hogy 
elkapjam a shindyket. 

— És rólad álmodjanak — tette hozzá Georges szívélyesen —, 
mielőtt sikoltva fölriadnak a cellájukban. Ismerünk már jól. 

Kissy hálásan nézett a pilótára. Igen, ismerik már jól. Itthon 
van, az övéi közt, ahol tudják, hogy a kedvenc mozdulata, ami- 
kor reggel fölkel és a shindy kiterített bundájára lép. 

— Szerintem a Jerry óriási dolog — mondta. — Igen, lehet, hogy 
néha túl erőszakosak vagyunk... de akik ellen harcolunk, azok 
még erőszakosabbak. Ha a Jerrynek van komoly hibája, az sze- 
rintem az, hogy csak a jéghegy csúcsa az, ami ellen fel tudunk 
lépni. 

— Idén nem szerveztek tagtoborzó tábort? — kérdezte Sylvie, 
hiszen ők erről is hallottak. 

— Nem, nincs értelme — felelte Kissy. — Nem azért tudunk 
csak ilyen kevés shindyt elkapni, mert nem vagyunk elegen, 
hanem mert a rendelkezésre álló eszközökkel ennyi shindyt le- 
het elkapni. A gyermekmolesztálások kilencvenkilenc százalé- 
kát otthon, négy fal között követik el, meghitt családi környe- 
zetben, és soha semmi sem lát róla napvilágot a neten — legfel- 
jebb ha a gyerek majd évtizedek múlva megírja valamilyen ál- 
dozatokat segítő szervezet oldalán. Az ilyen típusú bántalma- 
zások közül csak elvétve lehet egy-egy esetre rábukkanni. Any- 
nyi esethez viszont, amennyit jelenleg föl tudunk deríteni, még 
túl sokan is vagyunk. 

— Nem jut mindenki egéreknek saját külön fülkéje cimpája — 
világította meg Elke —, késekvel lenyiszni sikoltítva shindyet. 
Legtöbbje felelőstelenül növesztye csak kettőke fülkéket. 


Az eredeti film elején Belmondo még helikopterről lógó kötél- 
létrán is csimpaszkodik. Kissy fölajánlotta, hogy megtanítja 
Marcelt helikopterről lógó kötéllétrán csimpaszkodni, de Mar- 
cel köszönte, ellenne enélkül. Kissy elővett a zsebéből egy do- 


bozkát, abból egy helikót és felröptette, alig nyúlva a telefonjá- 
hoz. 

— Biztos nem? A nézőknek tetszene. 

Marcel és a stáb is a hasát fogta. Kissy vállat vont, levette a 
bogarat a levegőből és eltette. 

— Esetleg felrobbanó vonaton verekedni, mint Steven Seagal? 
— és nyúlt a másik zsebe felé. Marcel meghökkenve nézett rá, 
aztán csalódott képet vágott, látva, hogy beugratták. 

— Á, már elképzeltem, hogy vonatot is hordtok magatokkal. 
Mire való ez a kütyü? 

— Például kémkedésre. Megközelítünk egy házat, ahol a shin- 
dy egy elrabolt gyereket tart fogva, és ezekkel bekukucskálunk 
az ablakokon, pont mint a kollégánk, E. T. 

— Kolléga? — szólt oda Jean-Jacgues a kamera mellől. 

— Hát ő is filmen volt, meg mi is filmen. . . lennénk. . . 

— Nyugi, egérke — mondta Louis, félig bebújva a kamera bel- 
sejébe —, működni fog, már nem tart soká. 

— Én nyugodt vagyok, nyugtalannak Jean-Paulnak kell lennie, 
hisz jön az asszony. 

— Világos, nemsokára jöhet is, már sejtem, hol van a hiba. 

Persze hogy egérkének szólítja már a stáb is, de ez nem gond, 
itt nincsen cica. Illetve ha lenne, legföljebb megvert. 

— Jean-Jacgues, van egy perced? — dugta be az orrát Marie- 
Anne. — Van egy kis gond. 

— Persze — felelte a rendező. — Ez egy ilyen szakma, percen- 
ként százával jönnek a gondok. Ne kímélj. 

— Bernard hívott, nincsenek meg a jogok. 

— Ne csináld már! 

Néhány méterrel távolabb Kissy igyekezett úgy tenni, mintha 
nagy fülei nem is hajlanának tölcsérformára. 

— Nem tudtak megállapodni, nem tudjuk kiszorítani a költség- 
vetésből. 

— No jó. Ha nem, nem. Van még zene a világon, és tanultam 
valamit a közelmúltban. Kissy, kérlek! 

Kissy belefúródott a padlóba, és egy szemvillanással később 
a nappali másik végében nőtt ki belőle ismét. Szalutált és várta 
a főnöki utasítást. 

— Ide hallgass. Te azt szoktad mondogatni: , ha segítségre van 
szüksége, hívja az egeret". Gondban vagyok. Nem kaptuk meg 


az engedélyt arra a zenére, amit kiválasztottam. Helyesebben 
nem akarjuk megfizetni, de ez most mindegy. Te dicsekszel 
mindig azzal, hogy bármit el tudsz intézni. Hát ezt is el tudod 
intézni? 

Kissy már jóval azelőtt bólintott, hogy átgondolta volna a 
kérdést, és természetesen még az átgondolás után hosszabb 
idővel sem volt fogalma sem arról, hogy hogyan intézi el. De a 
Jerry Alapítvány Rátermett Kisegere volt, aki bármikor bármit 
elintéz. 

— Mennyi idő van rá? — ez volt Vanessa egyetlen kérdése a te- 
lefonban. 

— Hát a vágás idejére már kellene. Elvileg a jövő hét végén 
vágóasztalon kell lennie, de a vágónk nagyon elfoglalt, valójá- 
ban csak jóval később fog rá sort keríteni. 

— Egy hét bőven elegendő — jött a magabiztos cincogás. — 
Küldd át a korábbi zenét, amit nem tudtál megfizetni, hogy lás- 
sam a hangulatát. Cin-cin! 

Jean-Jacgues rámeredt a telefonra, aztán visszaadta Kissynek. 

— Gyakran szerez az egértársad megrendelésre zenét? 

— Hát... mindenféle felhasználásút beleszámítva?... ha jól át- 
gondolom és mindent végigszámolok... ez lesz az első. 


— Saint-Isidore? Nekem jó. Saint-Isidore-ban még sose vittek 
pasik szobára — közölte Kissy olyan természetességgel, mintha 
mindenhol egyebütt vitték volna. Anne Valmont jót nevetett és 
kérte a telefonhoz Jean-Jacgues-ot, hogy egyeztessék az idő- 
pontokat. 

— Szóval lenyúlod a mozisztáromat — vigyorgott ez, és oda- 
mutatta Kissynek a hüvelykujját. 

Kissy nyelvet öltött rá. 

— Holnap mi egész nap forgatunk — tért a tárgyra Jean- 
Jacgues —, de holnapután nekem föl kell mennem Párizsba, és 
valószínűleg csak másnap érek vissza. Akkorra szívesen köl- 
csönadom az egeret. 

Kissy fölkapta a fejét. , Kölcsönadom az egeret"?! Hát mi ő, 
bicikli? 

— Az nagyszerű lesz. Akkor holnapután reggel gyere ide a 
szállodámba, kérlek. Nyolckor jó neked? 

— Persze — felelte a kölcsönegér. 


— Úgy készülj, hogy hosszú napunk lesz, estig forgatunk, saj- 
nos rengeteg dolgom van, nem húzhatom sokáig ezt a filmet. 

— Világos. Ha gondolod, amikor itt végzek, átszaladok Nizzá- 
ba, megölöm Pierre-t már előre, hogy arra ne legyen gond. 

— Veled is ilyen, Jean-Jacgues? 

— Totálisan. Amikor nem megy a kamera, egyáltalán nem le- 
het bírni vele, de ha elhangzik a tessék, akkor úgy játszik, mint 
egy született színésznő. 

Kissy fülei büszkén fölmeredtek. 

— Az igaz persze, hogy macskás filmet nem mernék vele vál- 
lalni. 

Kissy hátracsapta füleit. 

— Tudod, ki fél a kis lusta bajuszosaidtól?! Kanapéharcosok! 
Fél kézzel elintézem őket! Én Jerrytől tanultam macskát verni! 

— Igen — szólalt meg Anne Valmont -, és a színészetet kitől 
tanultad? 

— Hát... volt ugye őmellette Sziporka, Mickey és Stuart Little, 
no meg az egér a Marson... de igazából kicsi korom óta imá- 
dom a filmeket, mindent megnézek, amit csak tudok, és hát 
azért elles az ember fogásokat. Azt hiszem. Valójában ti jobban 
tudjátok, hogy én mennyire tudok játszani, mint én magam. 

Jean-Jacgues bólintott, s kicsit ízlelgette a választ, szakértő- 
en, mint Vanessa a sajtokat, borokat, miegyebeket, amiket 
megvesz a panziónak. 

— Nem neveznélek az új Jeanne Moreau-nak — mondta -—, de 
az nekem csak jó, mert egykettőre elszerződnél valami felka- 
pott ügynökséghez, aztán mihez kezdek? Ne tudd meg, meny- 
nyire be van táblázva mindenki. No jó, eleget dumáltunk. 
Anne, a legjobbakat kívánom a munkátokhoz. Szervusz. 

— Én is nektek. Szervusztok. 

— Hát akkor lássunk munkához, gyerekek. Kissy, kérlek, 
menj sminkelni, Marcel hol van? 

— Kint a kertben, máris hívom — felelte Fernand, Kissy pedig 
iszkolt a sminkszobába. 

Jóleső izgalommal ült le a sminktükör elé — és az jutott eszé- 
be, hogy ez mindig így van. Már az előző filmje óta. Mindig 
örömmel gondol arra, hogy nemsokára dolgozni fog, vagyis hát 
dehogy dolgozni, játszani, így is hívják, szerepeket játszik. És 
eszébe jutott az a filmje is, amiben először beszélt, az a kis sze- 


rep, akit vízbe fojt a César által játszott pszichopata gyilkos, 
filmesek és egerek kettős biztonsági intézkedéseinek rendsze- 
rén keresztül; amikor azt a kaszkadőrmunkát megcsinálta, azt 
élvezte, de a filmet már csak fanyalogva nézte meg, nem érde- 
kelte túlságosan, csak az, hogy a jelenetük jó lett-e. Elke eléggé 
letolta akkor, amiért Jerry-kisegér létére ilyen thrillerben vállal 
munkát, és azóta nem is teszi. Ezeket a munkákat viszont ját- 
szani is szereti, és a filmek is tetszeni fognak neki majd készen, 
ebben már most is biztos. 

És valahogy még jobban, mint a kaszkadőrködést. Kezd egy- 
re jobban belejönni. A végén még színésznő lesz belőle? Igazi? 
A nagy füleivel? Mint Sziporka vagy Minnie vagy... hirtelen 
nem jutott eszébe több lány egér a filmművészetből. A fiúk 
többen vannak, Jerry, Speedy Gonzalez, Mickey, Dare Dare 
Motus, Stuart Little meg egy csomóan. 

Ő mindig azt gondolta, hogy ha közülük valakinek köze lesz 
a filmezéshez, az Niala lesz, akinek percenként négyféle arca 
tud lenni — végül is ez már a tíz százalékát kiteszi a negyven- 
nek, Louis de Funésnek annyi volt percenként —, de hogy ő ma- 
ga... oké, csinál filmeket, igen, nem nagy dolog, odaáll a ka- 
mera elé, jókat hahotázik Marcel poénjain, és kész, ennél sok- 
kal többet nem kell ebben a filmben csinálnia. Jó, hát meg még 
mindenféle arcokat, amikor a sok hülyeséget mesélik a csator- 
natengerészekről. De Jean-Jacgues azt mondta Anne Valmont- 
nak: , lenyúlod a mozisztáromat", és ő nem Nimby, nála nem 
száz százalék a mondanivaló hülyeségtartalma, hanem legfel- 
jebb ötven. Máskor 1s tett már olyan észrevételeket, hogy ő egy 
jövendő mozisztárt lát benne, őbenne, Alapítványi Kisegér Kis- 
syben, aki lyukban nevelkedett és szardíniásdobozban alszik. 

Verje talán meg? 


— Aha, sztár leszel — mondta Maverick, miközben szigorú és el- 
szánt tekinteteket vetett minden járókelőre, és a kezét egyfoly- 
tában a fegyvere fölött tartotta. — Nagy színésznő, mint az ala- 
pítványunk alapítója. . . 

— Az Vanessa — hökkent meg Kissy. 

— A másik. Sophie Marceau. Eleinte. Aztán, mivel kisegér 
színésznők nem sokan vannak, és azok is főleg rajzfilmeket 


vállalnak, mindenhová hívnak majd, ahová egér kell, Holly- 
woodba meg... mit tudom én, a Marsra is. . . 

— A Marsra már nem kell több egér — cincogta közbe Fran- 
cois, de Maverick nem foglalkozott vele, egy turistacsoportot 
figyelt, akik mellett éppen elhaladtak, és úgy tűnt, eszük ágá- 
ban sincsen rájuk támadni és elragadni a kajájukat. De persze 
biztosra kellett menni. 

— ...aztán pedig te alapítod meg Jerryworldöt. Olyan lesz, 
mint Disneyworld, de kisegér vendégek számára. 

— Disneyworldöt is egér alapította — jegyezte meg Christian, a 
másik szánhúzó kutya, de Maverick őrá sem figyelt. 

— Előtted a világhír, egérke. Használd ki. — Maverick hirtelen 
kirántotta a kését, mert egy férfi egyenesen a kocsi és a rá hal- 
mozott pizzásdoboztorony felé tartott, de rájuk se hederítve el- 
haladt előttük. A kislány egy szemvillanás alatt eltüntette a kést 
megint, a fiúk pedig egymásra vigyorogtak. 

Később aztán, amikor már otthon rágcsálták a pizzát, Chris- 
tian folytatta. 

— De tényleg, egérkék. Amikor majd egy interjúban beszámol 
fiatalkoráról, amikor a barátaival shindyket hajszolt, no, azok 
vagyunk mi. 

— Én nem csak fiatalkoromban akarok shindyket hajszolni — 
hagyta Kissy figyelmen kívül az interjúról szóló részt. 

— Nyolcvanévesen már hátha nem? 

— Erre se fogadj, egérke. Lehet, hogy hajlott hátú, öreg egér- 
néni koromban már nem ugrálok át téglafalakon, de a nyomo- 
zásban, adatgyűjtésben részt veszek, és a rohamcsapat hátor- 
szágának biztosításán is dolgozom majd. Ahogy ti is, nemde? 

— Hát... de. 

— Hahó, egérkék — állt meg az ajtóban Georges —, kezet mo- 
sok és jövök közétek, van még pizza? 

— Rengeteg — felelte több tucat kisegér. 

— Nagyszerű. És te, filmsztár egérke, mesélsz valamit a forga- 
tási kalandjaidról? 

Kissy kezében megállt a salátaszedő kanál. 

— Ha nem hagyjátok abba ezt a sztározást, holnap elmegyek 
éjjeliőrnek! Ez is éppen olyan munka, mint akármelyik másik, 
az ember reggel dolgozni megy, este haza. 

De azért mesélt, persze. 


Volt egy nagy parkoló, amit a sztráda különböző fel- és lehajtói 
öleltek körül, és mindenféle cég székházát is tartalmazta. Elég 
forgalmas hely volt, ugyanakkor elég elhagyatott is, mert itt 
mindenki kiszáll az autójából és bemegy az épületbe, senki sem 
sétálgat, nem őgyeleg. 

Anne nem kérte senkitől, hogy adjanak egy-két helyiséget, 
két nagy lakókocsival jöttek, azokban voltak az öltözők, a tech- 
nika, rekvizitek, minden. Amikor megérkeztek és kiszálltak, 
Anne Kissyhez fordult. 

— Te vagy itt az egyetlen, akivel most dolgozom először, vá- 
lassz ki egy helyet, hozzál szerencsét. 

Kissy körbepillantott. Szakértő tekintete egyből felmérte, 
hogy itt bizony shindy nem lesz. Kiszállt, elindult a parkoló- 
ban. Átvágott rajta, szemügyre vett két vigasztalan szürke koc- 
kaépületet. 

— Szerintem ez lehetne a háttér — mutatott a szürkébbikre, 
amely kockábbik is volt. — Olyan sivár, mint Rocker élete. 

Anne értőn bólintott. Kissy kiválasztott egy helyet az épület 
tövében, beállt oda. 

— Innen jöhet a pasas — mutatott balra —, megáll előttem, vé- 
gigmér meg minden, ahogy a pasasok szokták, és máris benne 
vagyok a csávában. 

Egykettőre megtervezték a jelenetet. Közben befutott a leen- 
dő áldozat is, jóképű férfi, letette a kocsiját a lakókocsik mellé 
és sietett hozzájuk. 

— Sziasztok, bocsássatok meg, őrület, mi van ilyenkor a sztrá- 
dán. Ugye te vagy Kissy? Georges Siegel, örülök, hogy együtt 
fogunk dolgozni. 

— Én is. Kissy Chaton, szia. 

Kezet ráztak. 

— Fussak máris az öltözőbe? — pillantott Georges Anne-ra. 

— Mindjárt, csak nézd meg a helyszínt, kérlek. 

Neki is megmutatták, hogyan tervezik, bejárták a helyszínt, 
Georges-nak minden megfelelt. Mentek öltözni. 

Kissy szűk farmersortot kapott, mélyen dekoltált piros topot, 
egy csomó tarkabarka nyakláncot nagy műanyag gyöngyökből, 
csíptetős nagy karika fülbevalót, és magas szárú, piros, tűsarkú 
csizmát. De már nem volt vele gondja, mint annak idején, ami- 
kor dizőz volt, mert azóta megtanult járni vele, fölvette anya 


tűsarkúit és gyakorolt. Színésznő, értenie kell mindenféléhez, 
akár lovagolni kell, akár autót vezetni, verekedni vagy shindyt 
fogni. 


— Helló, haver — mondta Kissy. — Figyu, nézni ingyen van, de 
kaphatsz többet is, ha van zsetonod. 

— Van éppen — bólintott Georges. — Van valami kéglid, ahol 
nyugodtan beszélhetünk? 

— Szóval én dobjam be a kéglit is? 

— Jó bizniszt csinálhatnál. 

— Oké, öreg, ilyet már hallottam. Mesélj, mi kéne? 

— Kezdjük a pénzzel, Jó? Egy ötöst szántam neked. 

— Aha, persze, egy ötöst, mi? — kérdezte Kissy unottan. — Utá- 
lom a perverzeket, de ennyiért lehetsz olyan perverz, amilyen 
akarsz. Hol a kocsid? 

— Nincs kocsim — felelte Georges. — És perverz sem vagyok. 
Másért kapod az ötöst. 

— Oké, hapsikám. Kit kell kinyírni? 

— Engem. 

Kissy döbbenten meredt rá. 

— Téged, haver?! Hát figyelj már, téged ingyen hidegre tesz- 
lek, ekkora — bal tenyerével vágódeszkát mutatott és a jobbal 
apró darabokra vagdosta rajta a pasas képzelt változatát — koc- 
kákra nyiszállak föl, ha hülyeségekkel etetsz! Nyírjalak ki, az- 
tán az örökségedből kapom meg az ötöst, vagy hogy?! 

Georges a mellényzsebéből kihúzott egy százast és odanyúj- 
totta. Kissy gyanakodva forgatta. 

— Ugye tudod, mit csinálok veled, ha ez a zseton nem valódi? 
Hol a többi? 

— Majd a meló után. 

Kissy a térdét csapkodta nevettében. 

— Öreg, te aztán jól adod. A meló után, aha, maffiózókám, 
mint egy tévékrimiben. És a holttested zsebében lesz a többi 
négyszáz euró, mi? 

Georges a fejét csóválta és számolni kezdett az ujján. 

— Egy: nem lesz holttest, csak kamuból fogsz megölni engem. 
Kettő: nem négyszáz eurót kapsz. Azt mondtam, egy ötöst 
adok. Öt-száz-ezer eurót. 

Kissynek tátva maradt a szája. 


— Szent kiflicsücsök! Hát miért nem ezzel kezdted? Egyből 
azzal kellett volna nyitni, hogy most jöttél a tébolydából. Hát 
vigyázz már ide, apám! Ha az a cél, hogy éljél, akkor azért nem 
kell egy rahedli pénzt kivágni az ablakon! Hát már most is 
élsz! 

— No látod, és szeretnék élni később is. Csak van egy pasas, 
aki ezt nem szeretné. 

— Mit csináltál vele, elszeretted a nőjét? 

— Pontosan. 

Kissy szélesen elvigyorodott. 

— Aha, értem. Szóval kamuból megöleted magad, a fazon le- 
jön rólad, és mehet a hepiség. Benne vagyok, haver! Csak az- 
tán a lé az frankó legyen, értem? 

— Ennyi — mondta Anne -—, jól van, gyerekek, elsőre nem 
rossz, de egy kicsit több elevenséget kérek bele. Úgy értem, tő- 
led, Kissy. Több hitetlenséget és több lehülyézést. Georges, tő- 
led viszont éppen azt szeretném, hogy legyél hidegebb, távol- 
ságtartóbb. 

— Némi lenézéssel esetleg? Ez a Pierre ugye egy elég jól szi- 
tuált valaki, egyetemet végzett, világlátott ember, pénze is van. 
Gondolom, nemigen tartja magához méltónak az útszéli prostit. 

— Ez jó elgondolás, csak el ne riaszd. 

— Nem riadok el — cincogta közbe Kissy buzgón, amire a fel- 
nőttek nevettek. 

— Persze hogy nem, drágám, te gázsit kapsz ezért, de ha a pa- 
sas nagyon leereszkedő, akkor nem hiteles, hogy a lány miért 
vállalja. 

— Mert a pasas leereszkedő — vágta rá Kissy, már egyáltalán 
nem kisegeresen. — Mert meg akarja neki mutatni. , Hé, apafej, 
mit vagy úgy oda a sok pénzeddel meg a műveltségeddel, én is 
vagyok ám valaki! A prosti is ember, kis haver!" 

Anne és Georges egymásra nézett. 

— Nem is rossz meglátás — bólintott a rendező. — Jól van, néz- 
zük meg így. Álljunk be, gyerekek. 


Georges összes jelenetét fölvették ma, ezzel az ő munkája vé- 
get is ért, megölelte Kissyt, minden jót kívánt a szerephez, re- 
mélte, hogy dolgozhatnak még együtt, és elment. Kissyt Anne 


maga vitte haza, este hét óra volt már, amikor végighajtottak a 
tengerparton Beaulieu felé. 

— Nem is kérdeztem, a szerepben egy csomó autózás is van, 
tudsz te vezetni? 

— Persze, megvan a jogsim is. 

— Nagyszerű, akkor ezzel nem kell trükköznünk. Merre is 
laksz? 

— Mindenhol... mármint Beaulieu bármelyik csücskéből ha- 
zatalálok, és itt a cicák se mernek hozzám nyúlni. 

— Mindjárt gondoltam, de szívesen megismerkednék a híres- 
nevezetes egereiddel is. 

— Ó. Értem. Hát akkor itt rögtön balra. 

Anne bólintott, befordította a kis Simcát a panzió utcájába, és 
fölkapaszkodott a hegyen. 

— Hangulatos kis hely — állapította meg, ahogy fölmásztak a 
kanyargós utcácskában, ahol tömérdek fa nézett rájuk a keríté- 
sek mögül. 

Aztán megismerkedett a panzióval, Isabelle nénivel és tö- 
méntelen kisegérrel. Meg is vacsorázott náluk, Kissyvel együtt, 
akivel közölte, hogy természetesen az ő vendége. 

— Hát ahogy gondolod, Anne, de én itt sosem fizettem még 
semmiért. 

— Nocsak. Nagyon szerethetnek. 

— Szeretjük is — felelte Isabelle néni széles mosollyal —, az 
egerek hozták Vanessát, és azóta minden egér ingyen lakik itt. 

— Úgy. Melyikőtök is Vanessa... te, ugye? És honnan hoztak 
téged? 

— Párizsból — mosolygott a mikró —, egy kis szobából, ahol 
utáltam lenni, és inkább voltam félig utcagyerek. 

S következett az oly sokszor elmesélt történet, amit Anne 
döbbenten hallgatott végig, és aztán azt mondta, ebből ő írni 
akar egy forgatókönyvet. 


S már Itt is volt a következő forgatási nap. A feladat nem tűnt 
nehéznek: Kissynek le kellett lőnie a megbízóját, aki ezért fél- 
milliót fizet, ugye. Egy Jerry-egérkének ez semmiség. Fogta a 
csúzlíját és lőtt... de visszalöttek! 

Rémülten vágta magát hasra, a golyó a feje fölött süvített el. 


— Hasra, mindenki! — szólt a stábra, akik döbbenten álltak ott, 
de nem ért rá velük foglalkozni. Hason kúszva elindult az el- 
lenség felé, aki pillanatok alatt eltünt a kocsik között. Kissy kö- 
vette. Valami sikátorba értek, az ellenség itt sarkon fordult és 
szembenézett vele. 

— De hiszen te egy macs... 

Hirtelen felült. A macska... a macska eltűnt. A sikátor is. 
Kissy értetlenül nézett körül, de csak a panzióbeli szobát látta. 
Mellette ott aludt Martin. 

Már megint hülyeséget álmodott. 

Sóhajtva az órára nézett. Fél öt. Fél öt?! Még rengeteg ideje 
van fölkelésig. Visszafeküdt, az oldalára fordult, a fejére húzta 
a takarót és a fülét is lehajtotta. Nemhogy a szoba, az egész fo- 
lyosó macskamentesen le van zárva, és különben is, itt csak az 
egértiszteletet maximálisan elsajátított macskák... ásított egy 
nagyot... élnek... 


— Ma nélkülem mentek, egérkék — közölte Vanessa, szélsebes 
mozdulatokkal gyártva a szendvicseket. 

— Hová? — kérdezte Kissy bután. 

— Mindenki ahová akar, én itthon leszek és dolgozom. A zene 
lényegi része kész, most rakom össze a hangszerelést. Szépre 
akarom, úgyhogy sok munka lesz vele. 

— Kell segíteni? — kérdezte rögtön egy seregnyi kisegér. 

— Ugyan miben? 

— Hát — tűnődött Molly — hangjegyeket cipelni, kottafejeket 
fényesíteni, ilyenfélék. 

— Köszönöm, egérke, mindenféleképpen szólni fogok, ha 
ilyesmire lesz szükség. Egyelőre menjetek csak nyugodtan für- 
deni, és elérlek benneteket. 

Molly szalutált és fölkapta az egyik tálcát, vitte az ebédlőbe. 
Kissy vitt egy másikat, Claude pedig nyitogatta előttük az ajtó- 
kat. Összehangolt, precíz kisegérmunka. 

— Melyik filmen dolgozol ma? — kérdezte Niala Kissyt. 

— Jean-Jacgues-ékkal leszek, de csak délután, most megyünk 
a városba bevásárolni. 

— És vesztek egy óriási csokitojást? — kapta föl a fejét Nimby 
lelkesen. 


— Nem tudom, egérke, az ilyen részletek a technikai forgató- 
könyvben vannak, de azt én nem olvastam. 

— Valószínű, hogy az ilyesmiket nem tervezik el előre — 
mondta Niala —, hanem amikor ott vannak egy üzletben, kivá- 
lasztanak valamit. 

— Hát ezt majd Jean-Jacgues fogja tudni. Hopp! — Kissy eme- 
lintett egy kicsit a tálcáján, a szembejövő Francoise ügyesen le- 
sunyta nagy füleit, és ő átemelte fölötte a tálcát. — Igazából fo- 
galmam sincs, milyen üzletekbe fogunk menni. Mindegy, kis- 
egér vagyok, az a dolgom, hogy feladatokat oldjak meg. Felő- 
lem lehet macskaszaküzlet is. No, együnk, egérkék. 


Fárasztó délután volt. Egy csomó üzletet végigjárni semmiség, 
ehhez az se kell, hogy edzett legyen a kisegér. De kamerával 
végigjárni azt jelenti, hogy megálltak a Masséna térnél, lecuc- 
coltak, bementek a Bain de Soleilbe, ahol Kissy jó összevi- 
gyorgásokat csinált Marianne-nal, mialatt Marcel összevissza 
rohangált és hazudozott. Aztán kamerával sétáltak át az OGC- 
be, ami nem volt egyszerű, mert a helyszínt úgy biztosították, 
hogy Yvette, az egyik díszletmunkásuk elszaladt a rue de 
VOpérán a következő sarokig, a kezében egy behajtási tilalmat 
jelző táblával, ami alatt egy FILMFORGATÁS tábla volt, és 
azzal álldogált, amíg ők három csapóval fölvették a jelenetet. 
Aztán leszerelkeztek és átmentek a tér másik részére, ahol me- 
gint fölszerelkeztek és beültek a Nespressóba. Persze a sze- 
mélyzettel már mindenütt meg volt beszélve, de a vendégekkel 
nem, úgyhogy nekik Jean-Jacgues bemutatkozott, elmondta, 
hogy filmet forgatnak, és megkérte őket, hogy viselkedjenek 
természetesen és észre se vegyék a kamerát. Vállalták, csak hát 
nem volt könnyű be is tartaniuk. 
És ez így ment egy csomó helyen, egész délután. 


Esteledett már, a stáb az utolsó előtti helyen forgatott, egy di- 
vatáruházba a rue Deudonon. Jean-Paul teljesen ki volt már 
merülve, hiszen egész nap a felesége és a , lánya" között ugrált 
villámhárítóként, de Marcel a legkevésbé sem, nagyszerűen ját- 
szott, folyton rögtönzéseket csinált, amit Kissy egyáltalán nem 
mert, örült, ha a szerepet tudja. Egyetlen alkalommal rögtön- 
zött, de akkor azért, mert kisegér volt. 


Ebben a változatban nem otthon beszéltek Julie csatornaten- 
gerész rokonairól, hanem itt, útközben. Jean-Paul éppen erről 
adott elő, élénken gesztikulálva, lendületes lépésekkel, mialatt 
ők egy ruhát tanulmányoztak, hogy jól állna-e Julie-nek. 

— Nagyon rigorózus emberek, jaj, Philippe bácsi is milyen ré- 
gimódi, ajjajjaj — mondta Jean-Paul. — Neki sincsen telefonja! 
Emailről meg aztán hallani sem akar! 

Persze ilyesmiket is átírtak a szövegben, a negyven éve for- 
gatott eredetiben még csak telefonról lehetett szó. 

Kissy hirtelen összecsapta a kezét és Marianne kezébe nyom- 
ta a ruhát, aki ösztönösen megfogta. Ez nem volt a forgató- 
könyvben. 

— Jaj, drágám, ilyen gyönyörűt még nem láttál — sikkantotta 
Kissy boldogan. — Ezt feltétlenül meg kell nézned! Ez a leg- 
szebb darab az egész üzletben! 

Azzal elszáguldott a kamera mellett, el a műszak mellett, be a 
forgatást bámuló alkalmazottak és vásárlók közé — akiktől csak 
annyit kértek, hogy pisszenést se, amikor megy a kamera -, és 
egyenesen nekivágódott egy lánynak, aki fölsikított rémületé- 
ben. 

— Nézzétek! — rikkantotta Kissy lelkesen, és kirántotta a lányt 
a nézők közül, egészen a kamera mellé. — Külön a mi tisztele- 
tünkre, egy igazi zsebtolvaj! 

A nézők mukkanni se mertek, azt hitték, hogy ez is még a 
filmhez tartozik. 

— Állj már le, Fernand — mérgelődött Jean-Jacgues. — Elég, 
gyerekek, ennyi! Kissy! Mi ez a cirkusz?! 

— Rögtön megtudod, csak hívd föl Yvette-et telefonon. 

— Engem? — hökkent meg Yvette, a díszletmunkás. — Jézu- 
som, a telóm... ez tényleg lenyúlta a telómat! 

A lány meggörnyedve állt középen, mert Kissy fogta hátul a 
két csuklóját, nem nézett senkire és nem szólalt meg. Néhány 
pillanat csend után Marianne odalépett hozzájuk. 

— Tényleg nálad van a telefonja? 

A lány hallgatott — a telefon szólalt meg helyette, és odasétált 
hozzájuk Francine, a kezében a sajátjával. Valami elektronikus 
zene volt, egyszerű dallam, és hallhatóan a zsebtolvajtól jött. 
Kissy elengedte a lány bal kezét. 


— Vedd elő a kütyüt, de vigyázz rá. Ha szépen odaadod, elen- 
gedlek. Ha elejted, irány a kóter. 

A kis Samsung visszakerült tulajdonosához, Kissy pedig a 
lány álla alá nyúlt, fölemelte a fejét. 

— Annak tiszteletére, hogy most először fogtam tolvajt filme- 
zés közben, nem verlek meg. De az arcodat megjegyeztem. Ha 
még egyszer meglátlak Saint-Laurent-tól Monacóig bárhol, ak- 
kor először is jól elverlek, aztán odaadlak az apámnak. Nagyon 
harap az ilyen piti kis csibészekre, ő keményben nyomja, egy- 
kettőre az öböl fenekén találod magad, betoncipővel a lábadon. 
Most pedig tépés a pályaudvarra, mielőtt meggondolom ma- 
gam. 

Elengedte. A lány úgy repült ki az üzletből, mint az egér elől 
menekülő cica. A közönség fölengedett, nevettek, tapsoltak, 
Yvette pedig odajött és megköszönte. 

— Ugyan, kisegér vagyok, ez a dolgom. 

— Ide hallgass — szólalt meg Jean-Jacgues —, mi volt ez a szö- 
veg az apádról? 

Kissy ránézett, vidáman föltartva nagy füleit. 

— Ingyen volt ezt mondani, nem? 


Ez egészen kivette belőle a fáradtságot. Mégiscsak alapítványi 
kisegér, őt a vadászat élteti. Ezt meg is mondta, amikor kijöttek 
az üzletből. 

— Madame Tulajdonos nem örült volna, ha elásom a csajszit 
itt az üzletben — világosította föl kollégáit. — Ezért eresztettem 
szabadon. 

— Igen, ezt megértem — bólintott Jean-Jacgues. — Azért remé- 
lem, hogy pedofilra nem filmforgatás közben fogsz vadászni. 

Kissy csípőre tette a kezét. 

— Hanem? Gondold végig. Azok nem szimplán pedofilok, ha- 
nem gyerekmolesztálók, igazi bűnözők. Mi nem azokra vadá- 
szunk, akik csak vágynak a gyerekekre, de nem csinálnak ve- 
lük semmit. De képzeld el, hogy Eldugotthegyikisfalván forga- 
tunk, a főhadiszállásról megjön a hír, hogy itt láttak egy shin- 
dyt gyerekbecserkészés közben, és én vagyok a közelben az 
egyetlen egér... mármint úgy értem, alapítványi. Talán hagyni 
fogom a rossz bácsit, hogy csináljon a gyerekkel, amit akar? 


— Nem, nyilván nem — sóhajtott a rendező. — Hát reméljük, 
hogy erre nem kerül sor. 

— Reméljük, de a gyerekek miatt, nem azért, mert akkor hátha 
félórás késedelmet szenved a forgatás. 

— Miért — kérdezte Marcel —, félóra alatt megfogsz egy bűnö- 
zőt? 

— Hát mikor hogy. Volt már, aki után hónapokig nyomoz- 
tunk, de olyan is, aki aznap, ahogy megkaptuk róla a hírt, már a 
fogdában vacsorázott. Legalábbis bízunk benne, hogy jutott ne- 
ki vacsora — nevetett Kissy, és beszállt a mikrobuszba. 


Egészen el fog fáradni a szája, mire öreg egér lesz, állapította 
meg magában. Még filmezés közben kell a legkevesebbet be- 
szélni, vagyis persze még annál is kevesebbet, amikor lesben 
állnak, cicára, shindyre, mikor hogy. 

De a filmeseknek két beállítás között az egeres kalandjairól 
kell mesélnie, az egerek pedig elvárják a beszámolót a filme- 
zésről minden este. Úgyhogy mire öreg egér lesz, vagyis nagy- 
jából augusztus végére többet fog beszélni, mint... mint... a 
zsebek biztos tudnának erre valami hasonlatot. A cica nem jó 
hasonlat, az nem szól egy kukkot se. 

Figyelte. A cica tűnődve üldögélt egy kerítésen, néha balra 
nézett, néha jobbra, de leginkább csak bambult maga elé, és 
egyáltalán nem vette észre a tőle tíz méterre falatozó egeret. 

— Gondolom, szakmai ártalom — szólalt meg Marcel. 

— Micsoda? 

— Hogy le sem veszed a szemed az út túloldalán arról a fehér 
macskáról. 

Kissy elnevette magát. 

— Jó megfigyelő vagy. 

— Ez meg nekem szakmai ártalom. 

— No jó. Hallgass ide. Mi van közöttünk? 

— Mármint... hé, én már foglalt vagyok. Nagyon helyes vagy 
meg minden, de... 

Kissy majdnem beleesett nevettében a pizzásdobozba. 

— Jaj, nem! A macska és miközöttünk! 

— Hát... ja, értem, hát az utca, a pizzéria kerítése meg néhány 
asztal. 

— No látod. Szerinted mennyi idő ez egy macskának? 


— Másodpercek alatt megteszi — ismerte el Marcel —, de én 
nem kockáztatnám a helyében, elég forgalmas az utca. 

— Hát aztán, legföljebb kivasalja egy kocsi. Mi az egy macs- 
kának? Marad még nyolc élete. . . 

— Esztek még? — lépett elő az épület sarkától Jean-Jacgues. — 
Lassan indulnánk. 

— Jövünk már — Kissy magasra tartotta a pizza utolsó darab- 
káját —, rögtön végzünk. 

— Jó, azért kapkodni nem kell. Még rakodunk amúgy is. 

Kissy odamutatta a hüvelykujját. 

— Tudod, kisegérként az embernek reflexszé válnak bizonyos 
dolgok. Nemcsak a cica. A zsebtolvajt nemcsak azért éppen én 
kaptam el, mert én voltam az, aki odafigyelt, hanem mert én 
ilyenkor nem döbbenek le, nem bénulok meg, hogy jesszusom, 
mi történik, hát én most mihez kezdjek. A Jerryk ilyenkor rög- 
tön cselekszenek. 

Kicsit tűnődött, aztán hozzátette. 

— És csak azután gondolkodnak — ha egyáltalán. 


Vanessa persze nem számított rá, hogy a rendező magával viszi 
a két további főszereplőt, az operatőrt és rendezőasszisztenst is, 
ez most alakult így, amikor Kissy megkapta a Cheesebook-üze- 
netet, hogy készen van a zene. De persze nem jött zavarba. Be- 
kalauzolta őket a kis tárgyalóba, megtudakolta, mivel kínálhat- 
ja meg őket, intézkedett a frissítőkről, aztán az asztalra fektette 
a telefonját. 

— Természetesen mindent meg lehet változtatni — pillantott a 
rendezőre. — Semmi sem végleges, én nem ragaszkodom sem- 
mihez. 

Jean-Jacgues bólintott. Vanessa megérintette a képernyőt, 
ami sötét volt és sötét is maradt, de megszólalt a zene. 

Vidám, lendületes, élénk, amolyan szaladgálós, mint. . . mi is? 
Egy kis romantika, ugrott be Kissynek hirtelen, Delerue Oscar- 
díjas zenéje, olyan, de díszesebb, Vanessa több hangszert hasz- 
nál. Az alaptéma elég egyszerű ahhoz, hogy a film megjelené- 
sének másnapján mindenki fütyülhesse az utcán. De többféle 
epizód váltakozik benne, egy gyors, egy lírai, egy élénk robba- 
násszetű... ezeket nyilván rá lehet illeszteni a film különböző 
hangulatú jeleneteire. 


A filmesek csendben hallgatták a zenét, Kissy sem szólalt 
meg. Negyedórán át szólt a kis telefon, aztán egy energikus ak- 
korddal vége lett. 

Ez fantasztikus volt, gondolta Kissy, de ez egyszer féket tett a 
nyelvére. Ő nem fényezheti Vanessa munkáját, amíg el nem 
hangzik Jean-Jacgues véleménye. 

De arra nem kellett sokat várni. 

— Ez nagyon jó zene — mondta a rendező. — Ezt te egyedül 
hoztad így össze? 

— Ha úgy érted, hogy van-e benne bárki mástól bármi: nin- 
csen. 

— Nem, természetesen nem gondoltam ilyesmire, bocsáss meg. 

— Semmi baj. Jogod van megkérdezni. Ez a te filmed, a te fe- 
lelősséged. 

Jean-Jacgues a térdére csapott. 

— Meg van véve. Marie-Anne-nal megcsináljátok a papírmun- 
kát, aztán kelleni fog nekem egy zenekari felvétel, amit majd a 
filmhez igazítva állítotok össze... hogy kivel, azt még nem tu- 
dom, elvileg van zenei szerkesztőm, csak gyakorlatilag ki sem 
látszik a munkából. 

— Összeállíthatom én is — felelte Vanessa. 

— Jó, meglátjuk, valahogy mindenképpen összehozzuk. — 
Jean-Jacgues fölkelt és a kezét nyújtotta a mikrónak. — Kösz 
szépen. A zene nagyszerű, és a film is jó lesz. A végén még 
egypár díjat is besöprünk. 


Kevés ideje jutott pihenni ezen a nyáron. Majdnem mindennap 
forgatott, két-három naponként Rocker volt, a többi időben Ju- 
lie. És amikor a forgatás szünetében végre leülhet egy percre, 
akkor... 

— Vigyáznál rá? — jött oda Bertrand egy babakocsival, amiből 
egy kék szempár szegeződött Kissyre kíváncsian. 


A rendezőasszisztens bólintott és otthagyta őket. 

Kissy a gyerekre meredt. 

A gyerek visszabámult Kissyre. 

— Ja... persze... nyilván te vagy Robert. 

A kicsi nem szólt semmit, mivel kislány volt és nyilván nem 
így hívták. Kissy fölkelt és leguggolt hozzá. 


— Kissy vagyok. 

Nyújtotta a kezét, de a kicsi nem kézfogásra nyújtotta a saját- 
ját, hanem Kissy feje felé. Kissy lehajolt, hogy elérje a bár- 
sonyfüleket a fején. 

— Füjed? — hallatszott a cumi mellől nehezen érthetően. — Ott 
a füjed? 

— Igen... ez a fülem. Várj csak... 

Levette a hajpántot és a kisbaba fejére igazgatta, aztán kerí- 
tett egy tükröt is. A gyerek akkorát kacagott, hogy a cumi is ki- 
esett a szájából, zsinóron lógott a mellén. 

Pár perccel később már két jóbarátként keresték meg Anne 
Valmont-t, Robert Kissy karján, a babakocsit otthagyták. A 
rendező Bertrand-nal papírmunkát végzett és közben telefonált. 

— Teljesen jó, sőt, elsősorban üresen szeretném. Ide tudnak 
érni egy óra múlva? Igen. Jó. Köszönöm. 

Kissy meghúzogatta a blúzt a rendező könyökén. Az intett, 
hogy egy pillanat. 

— Hát ha ez a választék, akkor a pirosat kérem. Mekkora? 

Robert is húzogatni kezdte a blúzt Anne könyökén, de ő nem 
is hagyta abba. 

— Nészd füjem! Van nad füjem! 

— Rendben, megfelel. Tudnának észak felől jönni? Hogyhogy 
hogyan, tegyenek egy kanyart! Jó, köszönöm, várni fogjuk. 
Visszhall. Gyerekek, nem tudnátok várni egy percet? 

Kissy nem tudott. 

— Ide figyelj — esett neki azonnal. — Te le akarod vágni ezt a 
gyönyörű haját?! 

— Mi van... már miért akarnám? 

— Hát... nem ő játssza Robert-t? 

— De. Csak nem Robert lesz a neve, megváltoztatjuk a forga- 
tókönyvet, mert Robert megbetegedett. Ő az unokám, Isabelle. 
Kislányt mentesz meg, nem kisfiút. Ez ugye nem okoz gondot? 

— Jaaaa... nnnnnnem, persze... 

Robert, azazhogy Isabelle végre a hajpántra tudta terelni a 
nagyanyja figyelmét, aki jót nevetett. 

— No, menjetek szépen játszani, nekünk van még egy kis dol- 
gunk. 

Kissy elindult valamerre. 


— Szépen vagyunk, Rob...elle. Elküldtek minket játszani. Mi 
vagyunk a gyerekek, mi? No jó, gyere, körülnézünk a forgatá- 
son. 

Amikor visszatértek, Anne már végzett az előkészületekkel 
és tűkön ült. 

— Hol voltál, Kissy? Kezdenénk! 

— Jövünk már, csak Robelle körül akart nézni mindenütt. 

— Rob... ki?! 

— Robelle! Mivelhogy eredetileg Robert volt, aztán lett Isa- 
belle. 

Anne az ég felé pillantott, aztán csak legyintett. 

— Te nem vagy normális. No jó, add ide és menj öltözni, rád 
várunk mindannyian. 

Kissy a nagyanyja karjába tette Robelle-t. 

— Hát ugye a pontosság a királyok udvariassága... nem pedig 
az enyém. 

— Elég az egérbölcsességeidből, tűnés az öltözőbe! 

Kissy szalutált és egy szempillantás alatt a sminkasztal előtt 
termett. 

Ez volt a legnehezebb feladat, mert Rockernek egyre spécibb 
a szerkója. Most fekete blúz és fekete szoknya, de nem akármi- 
lyen, mind a kettő nagyon rövid, a hasa kilátszik közülük, a 
blúz válla ki van vágva, a jobb ujja könyékig ér, a bal viszont 
már nincs is meg, mert a Bőrdzsekis leszakította, amikor meg- 
fenyegette Rockert. Csak fityeg a karja alatt egy textilfoszlány. 
A szoknya mini, oldalt tarka mintás, persze az is elszakadt már, 
és van hozzá egy mentazöld övtáska, totál szakadt az is. Magas 
szárú csizma, az elején még fekete volt, aztán Rocker az üldö- 
zők elől bujkálva a jobb lábával belelépett valami világoskék 
festékbe, azóta a jobb csizmája valamivel boka fölöttig világos- 
kék. Megvan továbbá az eredeti csomó nyaklánc, a nagy tarka 
gyöngyös meg a barna gyöngyös meg a hamis aranylánc meg 
még mindenféle, és persze jegyzék van róla, hogy milyen sor- 
rendben kell őket fölvenni. A karkötőkről és a gyűrűkről is. 
Válltáska, amit most zsákmányolt. Fekete férfikalap, azt is 
most szerezte, de hamarosan az egész cucctól meg fog szaba- 
dulni és teljesen átöltözik, hiszen keresi a maffia. 

De most még így prostiruhában kószál ezen a lepusztult kör- 
nyéken, amit a díszletesek egy teljesen hétköznapi parkolóban 


teremtettek, és ráakad Nyuszira, aki elég keményen be van lő- 
ve, annyira, hogy kiesik az ablakon, mialatt Rocker a másik 
szobában Robelle-t próbálja megetetni valamivel. Nyuszi sikít 
is, de azt majd utólag másolják a hangsávra, mert hangos és 
ijesztő, nem akarják megrémíteni a gyereket. A kamera éppen 
Rockert mutatja abban a pillanatban, nem Robelle-t, így nem 
látszik, hogy ő nem reagál. 

Nyuszi kollégája Rockernek, mármint ő is prosti, de ő drogos 
is, Rocker meg nem. Robelle az üzemi baleset, ahogy Kissy 
egy korábbi megbeszélésen elnevezte. Rocker születése óta is- 
meri, és most majd elviszi az árvaházba, nem menekülhet 
együtt egy csecsemővel. Illetve kisgyerekkel, Robelle idősebb, 
mint az eredeti Robert lett volna. A film végén megbeszéli az 
addig még megszerzendő kutyájával, hogy most már elmehet- 
nek Robelle-ért is. 

Nem sorrendben forgatnak, vannak jelenetei Robelle-lel és 
Nyuszival, amik korábban történtek, de majd ezután fogják föl- 
venni. Nyuszival időrendben ez az utolsó, hiszen ő most meg- 
hal. De ezt is külön veszik föl, először ők ketten Robelle-lel a 
kisszobában, mialatt Nyuszi a nappaliban kiesik az ablakon, az- 
tán a nappaliban veszekszik Nyuszival, miközben a baba ott 
fekszik a kiságyban... az eredeti könyv szerint. De így, hogy 
nagyobb a gyerek, talán ez is másképp lesz. 


A stáb persze teljesen lehidalt a Robelle névtől, de a kislány 
hallgatott rá, akkor már jól összebarátkoztak Kissyvel, és a má- 
sodik próbán, amikor már Geneviéve is így szólította, Anne azt 
mondta, jól van, akkor a filmen Robelle-nek fogják hívni. De 
az életben nem! Nem fogja úgy hazavinni az unokáját, hogy 
tessék, sértetlen, csak megváltozott a neve. 

Rocker sokáig veszekedett Nyuszival, aki teljesen el volt 
szállva, Geneviéve remekül játszotta, de neki most nem lett 
volna szabad ennyit szúrnia, hanem fogni Robelle-t és eltünni, 
mielőtt ideér a maffia. Aztán a megfelelő pillanatban betipeg 
Robelle. 

— Mi az a maffia? — kérdezte Anne a gyerek nevében, hogy a 
pontos időzítés meglegyen. A hangsávot nem tartják meg, utó- 
szinkronban megy az egész, ott egy nagyobb lány fogja szink- 
ronizálni. A kamera éppen őket veszi, Robelle feléjük tart, így 


hátulról látszik és nem számít, hogy nincsen szájmozgás. 
Vagyis van. 

— Kissy, szia — mondta ahelyett, amit a filmen mond, de erre 
éppen ráillett az, amit Kissynek kellett mondania. 

— Szia, Robelle, kicsim — guggolt le hozzá, fölkapta, a karjára 
ültette. — Jól van, nincsen semmi baj. Anyu egy kicsit túltolta a 
biciklit és lehet, hogy tíz perc múlva itt lesznek értünk a tagba- 
szakadt gyerekek, de baj az igazán nincs. Nyuszi, próbálj vala- 
hogy kijózanodni, addig adok valami ruhát a gyerekre. 

Átment a másik szobába a kicsivel, aki egy kukkot sem értett 
a szövegből, de nem is érdekelte. 

— Ennyi! — kiáltott Anne, és Kissy visszajött. — Jó lett, tartsuk 
meg. Jó, a következő jelenet te vagy a gyerekkel a kisszobában, 
azt már fölvettük, Nyuszi kiesik az ablakon, az is megvan, mi a 
helyzet a kocsival? 

— Megjött, lent vár — felelte Geneviéve, aki pont az ablaknál 
állt, amin majd kiesik, vagyis hát már ki is esett. 

— Jól van, akkor idefönt végeztünk, negyedóra múlva a parko- 
lóban, rendben? 

— Rendben, rendben — felelték a műszakiak, és hozzáláttak a 
pakoláshoz. 

A kocsi, amit Anne bérelt, egy óriási piros tartálykocsi volt, 
GYÚLÉKONY felirattal, de az ember, aki hozta, biztosította 
Anne-t, hogy a tartály teljesen üres, meg is mutatott egy mű- 
szert, aminek nullán állt a mutatója. Amíg a műszak fölszerel- 
kezett, az ember beült Kissy mellé a kocsiba és elmondott min- 
dent, amit ennek a kocsinak a vezetéséről tudni kell. Kissy rá- 
bólintott. 

— Legfeljebb műfajt bontunk és ledöntök egy-két házat. 
Come on and join our convoy cross the USA — dúdolta kiszállás 
közben, vagyis hát ebből nem kiszállni kellett, hanem lemászni 
a magas létrán. És hogy fog ő itt fölmászni Robelle-lel? 

— És hogy fogok én erre fölmászni Robelle-lel a karomon? — 
lépett a rendezőhöz, aki elmosolyodott. 

— Nincs rá szükség, a te Robelle-ed mászóbajnok, mutatsz ne- 
ki bármit, amin föl lehet mászni és már mászik is. Épp az a ne- 
héz, ha arra akarod rávenni, hogy ne másszon. 

— Vau — mondta Kissy. — Cin-cin. 


A jelenet egyszerű volt. Rocker kihozza a gyereket a házból, 
a másik oldalon, nem ott, ahol az anyja fekszik. A maffiózók 
már a közelben vannak. Kicsit sunnyog a sikátorokban, amik 
nem léteznek, itt a parkolóban építették föl, aztán megtalálja a 
tartálykocsit, aminek a sofőrje éppen kiszállt egy percre. Bete- 
szi Robelle-t az ülésre — illetve eszerint csak ráteszi a létrára, és 
ő fölmászik szépen —, beül a kocsiba, indít és elhúz vele. Ro- 
belle-t beadja az árvaházba, a kocsit a szomszéd városban 
hagyja egy kis utcában (megnyugtatta Anne-t, nem fogja össze- 
téveszteni, hogy melyiket hova kell vinni). 

Minden remekül ment volna, most azt veszik föl, hogy kijön- 
nek a házból, és a kamera követi őket a kocsiig, ahol szépen 
fölmásznak. 

Csak közben Robelle visszaült a babakocsiba és édesdeden 
elaludt. 


Jean-Claude legfeljebb ha tíz perce érkezett, és csak az otthon 
levő egerektől és kisfülűektől kapott még üdvözléseket, amikor 
már megtudakolta, hogy tetszik Kissynek a színészkedés. Lete- 
lepedett a panzió személyzeti kertrészén egy moktéllal, maga 
mellé ültette a vér szerinti lányát, a másik oldalán Georges fog- 
lalt helyet, Kissy pedig leült vele szemben, néhányat kopogva a 
telefonján. Már a kisfülűeknek is lehetett morzeüzenetet külde- 
ni, a Cheesebook lefordította betűkre, illetve az X-kódot sza- 
vakra. 

— Nagyon érdekes munka, úgyszólván állandóan mást és mást 
kell csinálni. Amihez értek, azt sosem... mármint shindyt nem 
kell verni... de folyton valami újat tanulok. Ma például tartály- 
kocsit vezettem egy kétéves társaságában, aztán egy simlis 
megtanított kibújni a bilincsből. Mármint nem sorrendben for- 
gatunk — tette hozzá magyarázólag. — Köszi szépen — pillantott 
föl, mert Jeanne megjött a kólájával. 

— Nocsak. Sose gondoltam, hogy a bilincsekből csak úgy ki 
lehet bújni. 

— Nem tudom, hogy ki lehet-e — nevetett Kissy —, a bilincsek 
preparálva voltak. 

— És tényleg már három filmnél tartasz? 

Kissy bólintott. 


— Még az első is csak várólistán van a vágóstúdióban, de én 
két továbbiban vagyok benne. Persze kaszkadőrként volt már 
több is, meg énekeltem is, de színésznő csak most lettem, ami- 
óta szegény Murielle-t baleset érte. És rögtön elhalmoznak sze- 
repekkel. 

— Kisegér vagy — állt meg mellette Francoise olyan arckifeje- 
zéssel, mint aki magától értetődőnek tartja, hogy ő emiatt csak 
főszerepeket kaphat. — A rendezők adott típusokat keresnek. 
Minden rendező neked fog szólni, ha egeret keres a filmjébe, 
mert nagyon kevesen vagytok. 

— Nyilván — felelte Kissy. — Kisegér zeneszerző sincsen sok, 
Jean-Jacgues-nak éppen kapóra jött, hogy köztünk van egy. 

Vanessa mosolygott. 

— Nem akkora nagy ügy. Tudod, hogy szeretek zenélni, zenét 
írni... Kissynek is megírtam azokat a dalokat, hát most meg 
filmzenét. 

— Szükség volt rá — szólalt meg Molly. — Lehet, hogy Bel- 
mondo a film igazi sztárja, de Kissyt fogják bámulni egész idő 
alatt, hát még amikor a füleit is fölteszi — márpedig egy egér 
főszereplőhöz csak egy egér zeneszerző által írt filmzene az 
igazi. 

— Egérke, Belmondo nincs a filmben — világosította föl Kissy 
türelmesen. — Ő az eredetiben volt, de annak már negyven éve. 
Marcel Barnette van a filmünkben. Emlékszel? 

Jean-Claude velük nevetett, aztán elővette a telefonját. 

— Szervusz, Franco! Igen, én már itt vagyok. Terence Hilton 
panziónak hívják, csak gyertek föl. Oké, várlak! 

Letette és egyenesen Kissyre nézett. 

— Szóval várok egy vendéget, azaz kettőt. 

— Megoldjuk — mondta Niala —, telt házunk van, de találunk 
nekik szobát. Egyet vagy kettőt? 

— Nem tudom, hogy éjszakára is maradnak-e, de köszönöm. 
Mit gondolsz, meg lehetne oldani, hogy itt leüljenek velünk, 
vagy ez egy elérhetetlen kiváltság? 

Az egérkék nevettek és odaállítottak még egy asztalt meg 
székeket. Nemsokára meg is jött a taxi, a vendégek poggyászát 
Luigi biztonságba helyezte, majd átviszik a szállásukra, Vanes- 
sa pedig odakalauzolta őket a személyzeti kertrészre, ahol 


Jean-Claude kézfogással és öleléssel üdvözölte őket, aztán 
egyenesen Kissyre mutatott. 

— Hát ő az. 

Kissy zavartan állt föl. Persze hogy ő ő. Molly is Molly, Elke 
Elke, II. Erzsébet pedig II. Erzsébet, de róluk Jean-Claude nem 
mondta, hogy ők ők. 

A férfi magas volt, sovány, kevés haja volt, magas nyakú gar- 
bót viselt, és keret nélküli kerek szemüveget. Kezet fogtak. 

— Francois Séchan. Ő a feleségem. 

— Kissy Chaton. 

— Yvette Moulin — lépett oda a nő is. Sokkal fiatalabb volt a 
férjénél, harmincas lehetett, a férfi meg inkább hatvan. Rövid 
barna haja volt és farmert hordott. 

— Hát itt vagyunk — mondta derűsen a férfi, körbehordozva 
pillantását a kertben nyüzsgő egérkéken, és helyet foglalt az 
egyik széken. — Elnézést, hogy így betörtünk ide, bejelentés 
nélkül, de nagyon ki van számítva az időnk, az utolsó pillanat- 
ban alakult úgy, hogy el tudtunk jönni. 

— Megértjük — felelte Kissy, ámbár nem értett semmit. De ezt 
Francois is leolvasta róla, mert elmosolyodott. 

— Nos, hadd világítsam meg egy kicsit. Az unokaöcsém film- 
vágó. Yves Deschamps-nak hívják. 

— Ó — mondta Kissy, hiszen ezt a nevet már ismerte. 
és belenézek a muszterekbe. Új arcokat keresek. És amikor leg- 
utóbb találtam egyet, akkor kiderült, hogy régi barátom, Jean- 
Claude lánya az. 

— Ó — cincogta Kissy megint. 

— Nem ő a lányom -— felelte Jean-Claude derűsen —, hanem ez 
a kis kék szemű itt, de persze Kissyt is elfogadnám. 

— Én ugyanis — Francois ügyet sem vetett a családjogi vonat- 
kozásokra — rendező vagyok. Talán a művésznevemet már hal- 
lotta. Franco Zappone. 

Kissy már cincogni se tudott. 


Igen, persze hogy ismerte Zappone nevét. Legalább három 
filmjét tudta kívülről, akárcsak a seregnyi kisegér, akik ott ül- 
tek-álltak körülöttük, és ők is meg voltak illetődve. Franco 


Zappone itt, a Terence Hilton panzióban — és Kissy érezte a 
farkincája hegyén, hogy nemcsak erre járt és beugrott. 

Hamarosan megtudta, hogy jól érez a farkincája. 

— Tetszett, amit csinál — jelentette ki Franco —, de én komoly 
műfajjal foglalkozom. Yves nem tudta megmondani, hogy azt 
kipróbálta-e már. 

Kissy megrázta diónyi fejecskéjét. 

— Csak kaszkadőrként. Színészként még nem. 

— És lenne kedve hozzá? 

Kissy kicsit eltátotta a száját. Halvány fogalma se volt, hogy 
lenne-e kedve hozzá. Honnan tudhatná? Látott már több száz 
komoly műfajbeli filmet, mindenféléket. De ebből csak azt tud- 
ta meg, hogy a képernyő vagy a vászon felé kell fordulni, ki- 
nyitni és nyitva tartani szemeket és füleket, a többi a filmesek 
dolga. Azt, hogy játszani hogyan kell bennük, nem tudta. 

Nem ő volt tehát, aki megfogta az ő diónyi fejecskéjét és bó- 
lintott vele. Kétszer. 


— Szeretnék csinálni egy filmet egy regényből — kezdte Franco, 
és már elő is vett egy könyvecskét. — Daniel Keyes: Az ötödik 
Sally. Ismeri? 

Kissy kurtán megrázta fejét. 

— Nagyon érdekes mű, igazi dráma. Szeretném, ha elolvasná 
— tolta elé a könyvet az asztalon. — Várhatóan ősszel készülök 
el a forgatókönyvvel, és akkor el is kezdenénk a forgatást. Ez 
még nem hivatalos felkérés, csak egy ötlet. Később majd tarta- 
nánk egy meghallgatást, amire meg szeretném hívni, és akkor 
dől el, hogy ki játssza a szerepet. 

— Persze, világos. 

— Szétosztottam egypár példányt — mosolygott Franco —, sőt 
meg is hirdettem, úgyhogy lesz konkurenciája. 

Kissy vidáman megbillegette füleit. 

— Az eddigi szerepeimet annak köszönhetem, hogy én voltam 
kéznél. Ha egyet úgy nyerek el, hogy mások is pályáznak rá, 
akkor még a végén elhiszem, hogy van tehetségem. 

— Aha, ismerem ezt. Sok neves színész is küzdött már hason- 
ló nehézségekkel. Én csak egyet tudok tanácsolni. Ne foglal- 
kozzon azzal, hogy van-e tehetsége. Azt bízza az utókorra. Ha 


öt évvel később még mindig vannak nézők, akik emlékeznek az 
alakítására, akkor jól csinálta. 

— Öt évvel később?... 

Kissy eltűnődött ezen az öt éven. Öt évvel ezelőtt egyéves 
volt az alapítvány, ők fiatal kölyökegerek voltak, akkoriban 
kapták el azt a lelkészt Bretagne-ban, akinek Nimby szétlőtte 
az egész szobáját. Előtte meg Niala még itthon fogta meg az 
autótolvajt, akin bemutatta csodálatos társalgási stílusát. 

— Kissy! Kissy! 

— Figyelek, egérke — sziszegte. 


Nehéz szerep, mondta Franco, mert nem egy nőt kell eljátszani, 
hanem ötöt, és borzasztóan különböznek. Ugyanakkor meg kell 
valamit tartani az azonosságukból is. Kissy bólintott, rendben. 
Nem értette ugyan, hogy ez mit jelent, de majd megérti. 

Persze a többiek nem azért egérkedtek vele hat éve, hogy le 
ne olvassanak mindent a füle állásáról. Pi odahúzott egy széket, 
megfordította és leült, a támlára könyökölve. 

— Ide hallgass, egérke. Te öt nő leszel, érted? 

Kissy bólintott. 

— New Yorkban élnek egy kis lakásban. 

— A film Párizsban fog játszódni — jegyezte meg Franco -, és 
a neveket is megváltoztatjuk, de mesélje csak el úgy, ahogy a 
könyvben van. 

— Rendben. Szóval van Sally Porter, a könyv szerint huszon- 
kilenc éves, elvált, buta, mindentől fél. Derry Hall, egy életvi- 
dám kis tündér, aki imádja a régi filmeket, az extrém sportokat, 
és fergeteges humora van. Nola Bryant, egy nagyon intelligens, 
könyvmoly művészlélek, akinek rendszeres öngyilkossági 
késztetései vannak. Bella, a színésznő, aki istenien énekel és 
táncol, falja az életet és a férfiakat. És Jinx... aki tele van gyű- 
lölettel. Egy gátlástalan gyilkos, bár nem öl meg senkit, de nem 
sokon múlik. Hát ezt az öt nőt kell neked eljátszani, ha te ka- 
pod a szerepet. 

— Hogy bírják ki egymást? — kétkedett Vanessa. 

— Úgy, hogy egyedül Derry tud a többiek létezéséről. Ugyan- 
abban a testben élnek. 

Kissynek megrebbent a füle, kétszer is. 


— Többszörösen hasadt személyiség szindróma — tagolta Nia- 
la. — Sally gyerekkori traumáinak hatására a személyisége öt 
részre szakadt, akik a pszichéje öt különböző aspektusát vitték 
magukkal. Nola kapott mindent, ami intellektus, Bella minden 
nőiséget, Derry a gyerekkor gondtalanságát, Jinx pedig az ösz- 
szes negatív érzelmet: fájdalmat, szenvedést, keserűséget, gyű- 
löletet. Sallynek pedig nem maradt semmi, ő egy üres héj. 

— Cin-cin — susogta Maverick. 

— Derry a nyomjelző — vette vissza a szót Pi —, ő az egyetlen, 
aki akkor is tudatánál van, amikor egy másik személyiség irá- 
nyítja a testet, tehát mindent lát és hall. A többiek nem, az ő 
számukra az idő össze nem függő szakaszokból áll, egyszer 
csak ott találják magukat egy helyzetben, valameddig élhetnek, 
aztán elsötétedik a világ, egy másik személyiség veszi át az irá- 
nyítást, aki éppúgy nem tudja, mi történt addig és hogy került ő 
arra a helyre, abba a szituációba. 

— Állítólag az emberek másfél százaléka küzd ilyen problé- 
mákkal — szólalt meg Franco. — Ez százmillió embert is jelent- 
het világszerte. Szóval komoly probléma. 

Kissy lassan bólintott. 

— Értem. Érdekes feladatnak tűnik. Még sose játszottam drá- 
mai szerepet. Vagyis persze még alig játszottam bármiféle sze- 
repet... 

— Mindent el kell kezdeni egyszer — vélte Maverick. 


Franco egy csomót mesélt neki a jellemábrázolásról. És Yvette 
is, aki operatőrként szintén közvetlen közelből figyelte a színé- 
szeket. 

— Nem mondom én, hogy amit ezekben a vígjátékokban csi- 
nál, az nem jó — mondta a rendező. — Ha így gondolnám, nem 
jöttem volna ide. Valamennyi ezekből is kiderül a tehetségéről 
— szerintem van. De sokat nem lehet megtudni róla. Ezért én 
azt tanácsolom magának, hogy függetlenül attól, hogy ezt a 
szerepet most oda tudom-e adni vagy sem, igyekezzen komoly 
darabokban játszani, ahol tényleg nagyon fontos a jellemábrá- 
zolás. 

— Javaslom, hogy fejtse ki, mi a komoly darab — pillantott a 
rendezőre Niala, mint egy igazi szakértő. Bár persze apró egér 


kora óta filmmániás volt, csakugyan nemigen akadt semmi, 
amit ne tudott volna a filmekről. 

— Jó gondolat, köszönöm. Nem az a komoly darab, amin nem 
lehet nevetni. Hanem ami komoly művészi munkát igényel. A 
kettő azért esik többé-kevésbé egybe, mert a forgatókönyvírók 
a vígjátékokat nem igazán látják el az igazi jellemábrázolás 
kellékeivel és követelményeivel, de persze akadnak kivételek, 
és akadnak színészek, akik túllépnek azon, amit a könyv meg- 
kíván. Gondolok olyanokra, mint de Funés, akit én még láthat- 
tam játszani — akkoriban statiszta voltam, benne voltam néhány 
filmjében -—, és meg is figyeltem, hogyan dolgozik, hogyan épí- 
hogy a színészi játék vezet valahonnan valahová, koncepcióra 
épül, tartalma van. 

Kissy mosolygott és bólogatott. Imádta de Funést, természe- 
tesen, a percenként negyven arcával, a megőrülős magánszá- 
maival, mint az Oscarban például, meg hát mint Jákob rabbi is 
mekkora trükköket csinált, és Francónak igaza van, ez az egész 
tényleg vezet valahová, története van, a rengeteg arc érzelme- 
ket takar, és az érzelmekből világokat épít föl. 

Jó lenne megtanulni és utánacsinálni. No persze nem azon a 
szinten. Őbelőle nem lesz egy Kissy de Funés. Nem is baj. Jó 
őneki Kissy Chaton is, aki... esetleg... egy jó színésznő. 


A két kisegér csendben óvakodott végig a folyosón. Maverick 
nesztelen léptekkel előresurrant, körbeleskelt, aztán intett Kis- 
synek, aki hátrafelé figyelve követte. Aztán Kissy ment előre 
és Maverick biztosította hátulról. 

— Macskamentes — susogta Kissy, az oldalfolyosó felé bic- 
centve. Maverick bólintott és átosont a konyhaajtóhoz. Már 
csak néhány lépés a... 

A konyhaajtó hirtelen kinyílt, amire a két kisegér szíve kiug- 
rott a helyéből és elgurult a folyosón. 

— Hát ti? — nézett rájuk Marie, a szakácsnő. 

— Mi... ööö... cin-cin... sütiért megyünk a kamrába — bökte 
ki Maverick, és emelt fővel továbbsétáltak. Aztán elnevették 
magukat és berohantak a kamrába. 

— Mit fogsz csinálni, ha kész a két filmed? — kérdezte Mave- 
rick a polcok között sétálva. Itt már nem kellett óvatosnak len- 


ni. Ide semmiféle macska nem juthat be. Shindy meg aztán 
végképp nem. 

— Pihenek — sóhajtotta Kissy vágyakozva. — És elolvasom a 
könyvet, amit Franco adott. Itt van két napja, és arra se jutott 
időm, hogy kinyissam. 

Maverick odahúzott egy zsúrkocsit, rátettek egy sütis tálcát, 
óvatosan, gondosan, ahogy Vanessa tanította. 

— Én megyek elöl és fedezlek. 

Kissy bólintott. 


A szitu egyszerű volt. Rocker beóvakodik egy elhagyatott la- 
kásba, amiről fogalma sincs, hogy a maffia titkos droglaborja. 
Egy nagydarab fazontól tudja meg, aki sok mindent mesél neki, 
teheti, stukkere van és ki fogja őt nyírni. Csakhogy a stukker 
aztán csődöt mond, és az üldözésben a fazon belezuhan a 
szomszédos fémfeldolgozóban egy kocsiba, amit éppen bezúz- 
nak és visznek olvasztani. Rocker persze elsüt egy fanyar poént 
arról, hogy a pasas remélhetőleg jobban fog kinézni még akkor 
is, ha traktorként születik újjá, de az a lényeg, hogy senki sem 
tudja, hogy ő ott járt a laborban. 

Minden rendben ment volna. A droglabort szépen berendez- 
ték, a szomszédban a fémfeldolgozó — az nem volt ott, azt egy 
másik helyszínen veszik föl, de minden rendben volt azzal is. 
Stukker is volt. Minden készen állt. 

Most már egyedül csak a nagydarab fazon hiányzott a stukker 
másik végéről. 

Mindenki egyszerre próbált telefonálni, de nem lehetett elér- 
ni. Valaki kinyomozta, hogy hol volt korábban — onnan már el- 
indult, mondta is, hogy Anne Valmont-hoz megy forgatni. A 
telefonját azonban nem vette föl. 

Kissy tűnődve sétálgatott a lakókocsik körül, már beöltözve 
Rockernek. Azon törte a fejét, kit kérjen fel nagydarab fazon- 
nak. Hiszen az eredeti nagydarab fazon elveszett, ez most már 
biztos, és két perc múlva Anne felcsattan: , Láttátok valahol azt 
az egeret?!", és akkor neki kerítenie kell egy helyettes nagyda- 
rab fazont. Mindig neki kell kerítenie mindenkit, ennek a stáb- 
nak is, Jean-Jacgues-éknak is. Végeredményben ugyebár ő az 
egér a háznál, a Jerry Alapítvány Rátermett Ügyintéző Kisege- 
re, Aki Mindenre Tud Valakit. 


S egyszer csak megállt előtte egy csóka. 

Kissy pillantása közömbösen lesiklott róla. A csóka se nagy- 
darab nem volt, se fazon. És hát itt színészre van szükség. A fa- 
zonnak egy csomó szövege is van. Ez a csóka nem színész. 
Nem néz ki annak. 

— Helló — mondta a csóka. 

Kissy biccentett. — Helló. 

— Rám vársz, ugye? 

Kissy nemet intett. 

— Pedig van nálam valami, aminek örülnél. — S a csóka föl- 
mutatott egy százast. 

Kissy bambán meredt a bankjegyre. 

— Itt állok a sarkon — tájékoztatta a csóka. 

Kissy érezte, amint a feje fölött megjelenik egy nagy fehér 
buborék, és abban egy villanykörte. Rocker! Ő Rocker prosti- 
jelmezében ácsorog egy fa tövében, a csóka ezért kínál neki 
pénzt! Szent ementáli, és nem vadászhatja le, mert elvitathatat- 
lanul betöltötte a korhatárt, a csóka totál nem shindy. Pedig ép- 
penséggel elnézné őt fekve. Csak nem egy szállodai ágyon, ha- 
nem itt az utca kövén, hátracsavart mancsokkal. De hát erre 
esélye sincs. Az alapítvány csak törvénysértőkre csap le, a csó- 
ka pedig nem sértette meg a törvényt. Az erkölcsi szintje nem 
éri el egy garnéláét, de hát törvénytelenséget tényleg nem csi- 
nált. Ő sajnos tényleg rég betöltötte már a korhatárt. 

— Na ne mondd, hogy nem elég — mondta a csóka. 

Kissy kinyitotta a száját, hogy mondjon valamit, de nem lehe- 
tett, mert nem jutott eszébe semmi. A helyzet másképpen oldó- 
dott meg. Anne hangja harsant föl egy ablakban. 

— Kissy, merre vagy?... Hé, maga! Mit akar az egeremtől?! 

Pillanatok alatt ott termettek a fiúk négyen is, de addigra a 
csóka már messze járt. Kissy sóhajtott. Nem mondhatta, hogy a 
fiúk elrontották a vadászatát, mert hiszen úgyse lehetett volna a 
dologból vadászat. Csak annyit mondhatott, hogy jó a jelmeze. 

— Igen, szerintem is — bólintott Anne —, úgyhogy légy szíves, 
tartózkodj attól, hogy az utcán mászkálsz benne. Nos, közben 
előkerült Charles, mindjárt itt lesz. Sose fogod kitalálni, mi tör- 
tént vele. 

— Shindyt fogott — tippelte Kissy mohón. 


— Hát nem éppen. Azt alighanem te tetted volna. A piros lám- 
pánál összeesett mellette egy asszonyka, kiszállt segíteni, aztán 
rohanhatott vele a szülészetre. Persze a kocsiban felejtette a te- 
lefont. De mindjárt ideér és kézbe veszi azt a pisztolyt. 

Kissy bólintott. — Mozgalmas napja van. Délben világra segít 
egy újszülöttet, két órára meg már beolvasztják. 


Persze Anne ezúttal is figyelmeztette Kissyt, mint minden alka- 
lommal, amikor maffiózóval csapott össze: Nem megverni. Ez 
csak filmforgatás. De hát egyébként se verte volna meg, és ez 
meg is mondta. 

— Charles még százhúsz kiló sincsen, és alig fél méterrel ma- 
gasabb nálam. Csak nem gondolod, hogy megverek egy ilyen 
apró, védtelen emberkét, amikor semmije sincsen egy csőre töl- 
tött revolveren kívül? 

— Picikém — mondta Charles ugyanabban a hangnemben, 
ahogy a filmen kellett beszélnie —, ha verekedni akarsz, azt is 
lehet, csak egy szavadba kerül. Darabokra téplek egy perc alatt. 

— Jó, így kérem a filmen is — bólintott Anne —, rendben, áll- 
junk be, gyerekek! Felvétel — tessék! 

— Csinos kis puska — méregette Rocker. — Csak talán túl kicsi 
egy ekkora darab emberhez, nem? Stílustalan. 

A maffiózó vigyorgott. 

— Nem énhozzám van méretezve, hanem a kis fejecskédhez. 
Egy golyó ebből elég, és úgy jársz, mint az öreg Csen. 

— Hát az meg ki? 

— Egy kínai muksó, találkoznod kellett vele. 

— Aki pizzát árul a piac mellett? Csak nem ölted meg? 

— Tudod, picikém, vannak dolgok, amiket jobb, ha nem tud 
az ember. És ha tudja, akkor jobb, ha nem jár el a szája. 

— Csennek eljárt a szája? Miről? 

— Nem mindegy? 

— Hé, haver, ha már úgyis kinyírsz, elmondhatnád, mi az, 
amit nem tudok. 

— Akkor itt ülnénk egy hétig — röhögött Charles, ámbár egyi- 
kük sem ült, álltak egymással szemben, Charles a mellének 
szegezte a pisztolyt, egy méter volt köztük. 

— Akkor csak a lényeget. Naaaa, légysziii! Meghalok a kíván- 
csiságtól, hogy mi az ördögöt tudhatott az a szegény pizzaárus, 


amiért ki kellett nyírni. Márpedig te nem akarhatod, hogy én 
meghaljak a kíváncsiságtól, nem igaz? Hiszen te akarsz engem 
megölni! 

Charles röhögve csapkodta a combját, de a pisztoly egy pilla- 
natra sem remegett a kezében. 

— Jó a szöveged, kisanyám. Meg amúgy is jó vagy. Kár lesz 
ezt a minőségi bőrt így átlyuggatni. No figyelj, cicám. Az öreg 
úgy volt pizzaárus, ahogy te rendes kislány vagy, értem? Ke- 
ményen benne volt a buliban. Ő volt a főnök fő összekötője, 
aki az egészet megszervezte. Muszáj volt kiiktatni, különben a 
főnök hiába patkol el. 

— A főnök?! Hát meghalt? 

— Még nem — mondta Charles baljósan. 

Rocker hirtelen elsikította magát és a szája elé kapta a kezét. 

A maffiózó odakapja a tekintetét, Rocker előrelép, kirúgja a 
kezéből a pisztolyt, aztán fölkapja és futásnak ered. Ez a fel- 
adat, de ehhez jó néhány csapó kell, külön-külön veszik föl az 
egyes mozdulatokat. Majd később. 

— Ennyi! Jó, első próbának megteszi, de ezt komolyabban 
szeretném, gyerekek, jó? Charles, légy szíves, vedd bele hang- 
súlyosabban, hogy legalább annyira szeretnéd lefektetni a 
lányt, mint lelőni. Te pedig játssz erre rá jobban, Kissy, rend- 
ben? 

Kissy szalutált. 

— Jó, akkor álljunk be megint. Mehetünk? Akkor felvétel — 
tessék! 


— Ma is ügyes voltál, te kisegér — mosolygott Anne fáradtan, és 
nyújtózott egyet a kocsi mellett. A táskájába nyúlt a kulcsért. 

— Hüpp-hüpp-hüpp, egértrükk — felelte Kissy. — Mi mindig 
ügyesek vagyunk, mert az életünk múlhat rajta. 

— Igen, macskák, gonosztevők, tudom — sóhajtott a rendező, 
és a feléje nyújtott tenyérre pillantott. — No? Mit adjak? 

— A kulcsot, ha egyetértesz az ötletemmel. Én kevésbé va- 
gyok fáradt, mint te, és a szállodádig még vagy tizenöt kilomé- 
ter a Cöte d" Azur forgalmában. 

— Legyen hát. 

— Ráadásul még sose vezettem Simcát. 


Kicsit később, ahogy besoroltak a La Provencale-ra, Kissy 
megjegyezte: 

— Azért, tudod, nem lepne meg, ha Rocker lenne... hogy is 
mondják... az a szerep, aki mindig az emberek eszébe jut majd, 
ha a nevemet hallják. A leghíresebb. Jean-Jacgues filmje bor- 
zasztóan cuki, tényleg, meg az elsőt is nagyon szerettem csinál- 
ni, de szerintem Rockerben van a legtöbb spiritusz. 

— Kedves lány, igen. De fogsz te még játszani híresebb szere- 
peket is. Csak lazábban kell csinálnod. 

— Lazábban? 

— Igen. Nem a kamera előtt, ott oldott vagy és magabiztos. De 
amikor nem megy a kamera, akkor túl sokat görcsölsz azon, 
hogy jó vagy-e. Hidd el, hogy igen. Ne izgulj ennyit. 

Kissy tűnődve tette ki az indexet, lehúzódott jobbra, utat en- 
gedett egy száguldva közeledő Jaguárnak. 

— Tudod, én nem is oly rég még szardíniásdobozban aludtam. 

— Tudom, persze — nevetett a rendező. — Viszont ha úgy ve- 
szed, még mindig nem csöppentél a felnőttek világába. Pont az 
a dolgod, hogy játssz. 

Kissy mosolyogva dudorászni kezdett. 

— De a legszentebb emlék, mit szívében hord, 

a ,, Vasmacska fantomja " — címszerep volt. 

— Hát igen, valami ilyesmi. De macskás szerepeket te nyilván 
nem fogsz vállalni. 

— Művészek vagyunk mindannyian — felelte Kissy —, csak ez 
számít. 

S már élénkebben folytatta a dalt. 

— Hogy ma ez megy vagy az megy, sose kérdeztem meg, 

hiszen fejben volt énnálam hetven szerep. 

Hogy félgőzzel játszottam, nem érhet vád, 

nálam nem vett a közönség zsákbamacskát! 

Hogyha rossz volt a darab, zavar abból sem lett, 

mert az én gondos játékom mentette meg. 

Elvem az volt, hogy ésszel, de! szívvel is játssz, 

ne csak hátaddal domboríts, mint egy pojác! 

Mikor haldoklott Mimi és a földre zuhant, 

ingott farkincám, mint kint a lélekharang. 

És ha pantomim kellett, nekem az sem volt gond, 

mindegy, show, dráma, bretli vagy cirkuszporond. 


De a csúcs volt, mely fémjelez egy egész kort, 

a ,, Vasmacska fantomja" címszerep volt! 

Nevettek. 

— Igen, fontos az elkötelezettség — bólintott Anne. — Azt hi- 
szem, a te életedben ez elég korán megjelent, legalábbis amit 
elmesélsz az egér pályafutásodról, abból ezt szűrtem le. 

— Ez egyszerű, mint a sajtos szendvics — felelte Kissy. — Vala- 
hol a világban egy gyereket bántalmaznak. Segítségre van 
szüksége. Rajta és a kínzóján kívül senki sem tud semmit az 
egészről — csak mi, ha sikerül fényt derítenünk az ügyre. A 
gyereknek fogalma sincs a mi létezésünkről, mégis belénk veti 
minden reményét. Nekünk tehát ki kell nyomoznunk, hogy ő 
hol van, oda kell mennünk és biztonságba kell őt helyeznünk. 
A bántalmazóját pedig lakat alá tenni, hogy a gyerek biztonság- 
ban is maradjon. Ennyi a lényeg. Minden egyéb csak körítés, 
ami ahhoz kell, hogy hatékonyabban végezhessük a munkán- 
kat. A legfontosabb, amire szükségünk van, az a tudat, hogy az 
a gyerek csak bennünk reménykedhet. Tehát minden körülmé- 
nyek között, tűzön-vízen keresztül ki fogjuk szabadítani. 

— Valami ilyesmit gondoltam el, igen. Hány éves is voltál, 
amikor először végeztetek ilyen szabadítást? 

Kissy elmosolyodott. 

— Tizenhárom. Kereken tizenhárom, a születésnapomon tör- 
tént. Elke volt az a gyerek, vele már találkoztál. 

—Á, igen, az a történet. 

Néhány pillanatig csak gurultak a La Provencale-on. Anne 
megnézte az óráját. 

— Ide hallgass, te kisegér — mondta. 

— Egérke — javította ki Kissy. 

— Legyen hát. Ide hallgass. Ugye odatalálsz ahhoz a bizonyos 
fészerhez? 

— Cin-cin? 

— Ez mit jelent? 

— Mármint oda akarsz menni? Egy egér mindenhova eltalál, 
akár van ott egy darab sajt, akár nincs. 

— Megnézném a helyet, ha nincs ellenedre. 

— Semmi akadálya, de akkor szerintem hívjuk oda a többieket 
is. — Kissy a zsebébe nyúlt, kivette a telefonját és odanyújtotta, 


de a szemét nem vette le az útról. — Fogd meg, légy szíves. — 
Megkopogtatta a képernyőt. 

— Charlie Delta? — tudakolta a telefonból Molly. 

— Negatív, egérke. India Kilo titi titátá titátá tá Uniform Ro- 
meo India Whisky tititátá tátititi India Echo Oscar Mike, India 
Zulu Uniform Victor? 

— Uniform Whisky, Uniform Zulu India Zulu. — Majd egy pil- 
lanat múlva: — Hé, egerentyük, mindenki! A filmes egér a ren- 
dező hölggyel fölmegy a fészerhez, ahol Elkét fogva tartotta a 
dán shindy, megyünk mi is? 

Kissy keményen tartotta a kormányt, de a válla rázkódott. 
Ennyit a titkosságról. 


A seregnyi kisegér busszal jött föl a hegyre, és elözönlöttek 
mindent. Ha most jönne a shindy, nemhogy arra nem lenne ér- 
kezése, hogy kisegeret vonszoljon a fészerbe, de még az is gon- 
dot okozna, hogy parkolóhelyet találjon. 

Mindent megmutattak Anne-nak, elmesélték, hol tette le a 
kocsiját Hendriksen, merre futott ki a házból, merre rohantak 
utána ők, hol akaszkodott össze Mohival és vágta földhöz. 
Amíg visszamentek a fészerhez, még egy kocsi kaptatott föl a 
szerpentinen, Georges-é, Niala vezette, és előhúzta a fészer 
kulcsát, hogy Anne megnézhesse belülről is. Külön ezért el- 
ment Francoise Lavalhoz és elkérte. Sok néznivaló ugyan nem 
volt rajta, tele volt kacatokkal. 

— Értem — bólintott Anne, és helyet foglalt egy kerti széken, 
amit valamelyik gondos kisegér hozott neki a fészerből. — Néz- 
zétek, én nem tudom még, hogy mit fogok kezdeni ezzel a láto- 
gatással, de egyszer-kétszer már voltak olyan gondolataim, 
amikor Kissy elbeszéléseit hallgattam, hogy érdekes lenne 
megfilmesíteni a kalandjaitokat. 

— Vanessát Bruce Willisnek kell játszania — mondta Maverick 
áhítatosan. Dőltek a nevetéstől. 

— Erre nem nagyon számítanék — mosolygott Anne -, de eset- 
leg meséljétek el ezt a történetet még egyszer, részletesen, ha 
nincs ellenetekre. 

Elmesélték az egész nyaralást, fényképeket is mutattak, hi- 
szen az alapítvány fotótárában megvolt az összes képük a kez- 
det kezdetéig visszamenőleg, sőt már a belépésük előtt készült 


képeket is feltöltötték a személyes fiókjukba. Anne jegyzeteket 
készített és kérdéseket is föltett. 

— Bámulatos — mondta végül az órájára nézve —, de most már 
muszáj mennem, elmúlt kilenc. Köszönöm a beszámolót, és el 
fogok gondolkodni egy forgatókönyvön a történetből. 


— Mellesleg — jegyezte meg Nigue, amikor beszálltak a buszba 
— a madame-nak csak egyetlen shindyről számoltunk be. 

— Hát az a történet érdekelte — felelte Nimby —, 2007 nyara, 
Sheilával. 

— Engem viszont most már érdekelne a következő shindy is. 

Vágyakozó sóhajok sűrűsödtek a busz teteje alatt. Hát igen, 
ideje lenne már shindyt fogni megint. 

— Be kellene vezetni a kötelező regisztrációt — mondta Molly. 

Kis kérdőjelek röpködtek felé minden irányból. 

— Hát hogy a shindyknek regisztrálni kelljen magukat az ala- 
pítványnál. Név, cím, telefonszám. És mi mehetnénk őket meg- 
fogni. 

— Nem hiszem, hogy kitörő örömmel fogadnák — mondta Va- 
nessa. De erre apja válaszolt a volán mellől. 

— Az adóhivatalnál is kötelezően regisztrálni kell, hiába nem 
szeretünk adót fizetni. 

— Cin-cin — felelte kisebbik lánya helyeslőleg. — Ez lesz a 
módja. Bejegyeztetjük magunkat hivatalos állami szervként és 
mindenkinek be kell jelentkeznie, mielőtt gyereket kezd mo- 
lesztálni. 

Most nagyobb kérdőjelek szálldostak a buszban. 

— Persze hogy előtte, egérkék! Az a cél, hogy megelőzzük a 
gyerekmolesztálást, nem? Nincs az a shindy, akármilyen elve- 
temült, aki örömmel vereti össze és csukatja le magát. Inkább 
regisztrál nálunk mint gyerekmolesztáló, mi fölvesszük a nyil- 
vántartásba, megverjük, és már nem is lesz kedve gyereket mo- 
lesztálni, tehát a börtönt megússza. Mindenki jól jár. A gyere- 
kek megmenekülnek, mi verhetünk shindyt... ez aaaaz! Apa, 
fordulj balra a következő sarkon! Egérkék, figyelem, akcióba 
lendülünk! Amikor a kocsi megáll, mindenki kirohan és azon- 
nal támad! Rendben? 


Az egérkék lelkesen helyeseltek. Mindenki tudta, hová fog- 
nak befordulni a sarkon. A busz nagy szusszanással megállt, a 
rengeteg kisegér kirajzott, be a pizzériába, és már rendeltek is. 


Sokáig nem hallatszott más a pizzériában, csak a töméntelen 
kisegér rágcsálása. Aztán egy férfihang valahonnan Kissy háta 
mögül: 

— Nahát, ti vagytok azok? Vanessa? 

— Itt vagyok — felelte a mikró valahonnan a sokaságból. A 
férfi néhány lépéssel mellette termett. Összecsapták a tenyerü- 
ket. De hiszen ez André Donnadieu, gondolta Kissy, de nem 
hagyta ott a pizzáját. 

— Mi van veletek, rágcsálók? Ezer éve nem láttalak bennete- 
ket. Melanie, drágám, hoznál nekem egy sajtbucit? Meg egy 
narancsot. Köszi. 

— Hát — felelte Vanessa —, rágcsálók vagyunk, tehát rágcsá- 
lunk. 

— § gonosztevőt fogtatok-e mostanában? 

— Már egy ideje nem — ismerte be a mikró. — Elbújtak, nem 
mernek mutatkozni. 

— Hát úgy megijesztettétek őket. 

Vanessa helyeslőleg bólintott. 

— Mit akarok mondani, Parmentier bácsival beszéltél? 

— Ma még nem láttam, sőt tegnap sem, miért? 

— Keresd meg, azt hiszem, érdekelni fog, amit mond. 

— Rendben. 

Kissy nem figyelt tovább a beszélgetésre, mert észrevette 
Pierre Serrault-t a bejáratnál. A filmes mosolyogva jött oda az 
intésére. 

— No lám, Kissy. 

— No lám, Pierre. 

— Melanie, egy sült krumplit és egy kólát légy szíves. Hát me- 
sélj, egérke, hogy ízlik a filmszakma? 

Kissy sóhajtott. 

— Mindenki ezt kérdezi. 

— Lesz még alkalmad hozzászokni, ha még Franco Zapponé- 
val is együtt dolgozol. 

Kissynek megrebbent a füle. Hát persze, Pierre tud minden- 
ről. Ő aztán végképp. 


— Tényleg megcsinálja azt a filmet a széthasadt személyiségű 
lányról? Már egy éve tervezi. 

— Azt nem tudom. De ha megcsinálja, szívesen eljátszanám. 

— Én meg szívesen megnéznélek benne. Kösz, Melanie. Szó- 
val tartós karrier lesz? 

— Hát... amíg kapok szerepeket. . . 

— Az az érzésem, fogsz még kapni jócskán. 

Kissy a tányérjára meredt. Pierre nem beszél a levegőbe, ha 
filmgyártásról van szó. Mindent tud és mindenkit ismer. Akkor 
lehet, hogy ő lesz az új Jeanne Moreau. Egérben minimum. Na- 
gyon kevés hírneves kisegér színész van az országban. 


Igazából annyira nem szomorodott el — sajnálta persze, hiszen 
szerette ezt csinálni, de kétségkívül elég megterhelő volt —, 
amikor Jean-Jacgues azt mondta: 

— Hát, gyerekek, kész a filmünk. 

Szórványos taps, fölmutogatott hüvelykujjak, a stáb közben 
jött-ment, rakodtak, rendezkedtek. A villát még ma vissza kell 
adni, a technika Jean-Jacgues cégéé, de a rekvizitek egy részét 
úgy bérelték, mindent elpakolni és visszaszállítani külön mun- 
ka volt, az egész napjuk rámegy. Neki persze már nem, ő nem 
rakodik, ő negyedóra múlva már kint ül a parton és fagyizik. 
Csak ne spórolják ki a pisztáciát. 

Maga is meglepődött, amikor elvállalta, hogy visszaviszi 
Jean-Paul kocsiját, a gyönyörű, nyitott hófehér Fordot, amiben 
hazavitte őt a reptérről, és őrajta ott voltak az egérfülek. Még 
sose vezetett gyönyörű, nyitott hófehér Fordot. Most volt rá al- 
kalma, messzire kellett vinni, valahová a hegyek közé, a Varon 
túl. Végighajtott a tengerparton, hagyva szabadon lobogni füle- 
it, el a reptér mellett, s a Promon tovább át a folyón. Saint-Lau- 
rent hosszan elnyúló hegyes-völgyes utcái, majd Saint-Jeannet, 
és föl a hegyen. Végül beállt egy ház elé, kiszállt, lesimította 
haját és nagy füleit, föltette a hajpántját és becsöngetett. 

— Ki az? 

Vékony női hang, kaputelefonból. 

— Kissy Chaton, a filmesektől jöttem. Visszahoztam a kocsi- 
jukat. 

— Kocsit?... miféle kocsit... á, vagy úgy, a Fordot! Egy kis 
türelmet, máris jövök. 


Kissy várt egy percet a kapuoszlopnak támaszkodva, mire 
előkerült a hölgy, pongyolában, törölközőből csavart turbánnal 
a fején. Jó karban levő ötvenes. 

— Jó napot. Kinyitom a nagykaput, hozza be a garázsba. Re- 
mélem, a kocsi sértetlen. 

— Hogyne, asszonyom. 

Míg a kapu mozgott, Kissy visszabaktatott a kocsihoz, hátra- 
tolatott, nagy ívben befordult a kapuhoz, és úgy vitte be a gyö- 
nyörű, nyitott hófehér Fordot a garázsba, mint a tankönyvben. 
Kimászott, kivette a táskáját és kiballagott. 

— No, jól van, fiam — mondta az asszony, és a kezébe nyomott 
egy tízest. — Nálam most ennyi van. De remélem, rendesen 
megfizetik az idejét. 

— Hogyne, asszonyom — felelte Kissy sugárzó mosollyal. — 
Amíg ebben a kocsiban ültem, percenként egy ezrest kerestem. 

Ezzel gyengéden elhelyezte a tízest a hölgy pongyolájának 
zsebébe, és elsétált. Látott egy fagyizót itt nem messze, azt 
meg akarta nézni. A döbbent asszonyságra vissza se nézett. 


Saint-Jeannet igazi hegyi városka volt, épp mint Beaulieu, csak 
nem tengerparton. Lejjebb érve Kissy fölfedezte a picike, na- 
gyon kedves belvárost, szűk utcácskákkal — itt elcsámborgott 
vagy két órát, fényképezett, fagyit evett (igazán nem spórolták 
ki a pisztáciát), emelt fővel haladt el az ablakpárkányon sziesz- 
tázó macska előtt, igazi turista kisegér volt. Surrant kis hegyi 
utcácskákon, ahol egyik oldalt nagyszerű kilátás nyílt a völgy- 
re. 

Aztán bebuszozott Saint-Laurent-ba, és onnan hazament vo- 
nattal. Otthon megmutatta az egérkéknek a képeket, nagyon 
tetszett nekik, és a kölykök meg a zsebek együtt kezdték ter- 
vezgetni a Nagy Nemzeti Macska Lokációs Adatbázist, ahová 
minden sétálgató egér feltöltheti az infót, hogy hol látott sziesz- 
tázó macskát, mekkorát, milyen színűt, és mennyire tűnt jólla- 
kottnak. 

Ők ezzel foglalkoztak, amikor besétált Jean-Jacgues egy nagy 
dobozzal. 

— Szia, kisegér, ezt neked hoztam. Emlékek az első két fil- 
medtről. 

— Ó — mondta Kissy —, cin-cin. . . 


— Ahogy mondod. Sokan gyűjtenek efféléket, apró csecsebe- 
cséket a filmjeikből, gondoltam, hátha te is szeretnél alapítani 
egy ilyen gyűjteményt. Képzeld, fölhívott madame Materazzi, 
fölháborodva, amiért szemtelen alkalmazottakat tartok. Mert 
kevesellted a tíz eurót. Akkor megmondtam neki, hogy te nem 
egy lótifuti vagy, hanem a főszereplő. Valószínűleg azóta se 
kap levegőt. 

— Én nem tudtam, hogy ő egy paparazzi — mondta meg Kissy 
az igazat őszintén és becsületesen. — Csak olyan volt a modora, 
amilyentől én se tíz eurót, se semmit nem akartam elfogadni. 

— Igen, értem, mire gondolsz. Hát néha összeakad az ember 
ilyenekkel is. No, én egyelőre búcsúzni jöttem, mert most 
Amerikába megyek, de nem hosszú időre, és megint számíta- 
nék rád, ha akad olyan szerep. 

— Hát persze. — Kissy szalutált. — Bármikor, ha van egérsze- 
rep. 

— Feltétlenül. — Jean-Jacgues barátságosan vállon veregette és 
elment. 

A dobozban tucatnyi ruhadarab, ékszer, apró tárgy volt a két 
filmből, amiket együtt csináltak. Az egérkék odagyűltek, meg- 
csodálták őket. 

— Csinálnod kell egy vitrint — jelentette ki Maverick. — Fil- 
menként szép sorban elhelyezed az emléktárgyakat, kis táblács- 
kán kiírva, hogy melyik melyik filmből van. 

— Film címe, szerep neve, évszám — bólintott Nimby. — A kis- 
egérnek igaza van. Én mindegyikhez faragok neked külön táb- 
lát. 

Kissy megadta magát. — Jól van, egérkék, legyen. De azért 
addig ellesznek ezek itt a dobozban is. Most különben is sürgő- 
sebb dolgunk van. 

— Vacsora! — vágta rá a milliónyi kisegér, és rohantak tányé- 
rokért, evőeszközért. 


Most már gyorsabban haladhattak Anne Valmont filmjével, 
ami Kissy időbeosztását illeti; a stáb nagy részének azonban 
más feladatai is voltak, Anne-nak is, így a háromnaponkénti 
forgatásról a hol két-, hol háromnaponkéntire tudtak áttérni. 
Rocker egy csomószor kicselezte a maffia által rászabadított 
üldözőket, s közben fokozatosan változott a jelleme, a nemtö- 


rődöm, nyegle, csak a pillanatnak élő kamasz prostiból egyre 
megfontoltabb, előrelátóbb lett. Hiszen ezen múlt az élete, min- 
dig egy-két lépéssel az üldözői előtt kellett gondolkodnia. A 
forgatókönyv ezt érzékenyen kidomborította, és Kissyre várt a 
feladat, hogy a gyakorlatban is megvalósítsa. Anne szerint 
nagyszerűen csinálta, és azt mondta, ezeknek a tapasztalatok- 
nak még hasznát veheti, akár már Zappone filmjében is, ha 
megkapja a szerepet. 

De ma délelőtt nem színészkedhet. Most önmagát kell adnia. 

— No jól van, egérkék — mondta Vanessa, és csípőre tette kis 
mancsait. — Az első szakaszban még csak takarékra állítva küz- 
dünk, mert Kissy el van szokva a harctól. 

— Maffiózókkal csapok össze mindennap — próbált Kissy el- 
lenkezni, de akárha annyit se mondott volna, hogy cin. 

— A második szakaszban, amikor Kissy már belejött, akkor 
beleadunk apait-anyait, és védekezzen, ha tud, mert egérpürét 
csinálunk belőle. 

— De hát csak három edzést hagytam ki... — akart szólni Kis- 
sy, de Vanessa ezt is elengedte nagy füle mellett. 

— No, rajta hát, egerentyűk, ne csak a füleket mozgassátok, 
hanem a praclikat és a tappancsokat is! 

Hát mozgatták. Kissy első ellenfele Claude volt, akit aránylag 
könnyen leterített háromszor, viszont Claude őt ötször, éppen 
olyan könnyen. Aztán cseréltek, Kissy Mavericket kapta, aki- 
vel három-háromra álltak az első szünetig. Akkor a sarokba 
gyűltek, ittak, sót vittek be, ahogy szokták. 

— Valahogy meg kellene szervezni — szólalt meg Francois —, 
hogy a shindyk akkor jöjjenek, amikor Kissy nem filmez és ő is 
jöhet velünk. 

— Nyilván, egérke — bólintott Jennifer —, de pillanatnyilag azt 
kellene inkább megszervezni, hogy egyáltalán jöjjenek. 

— Esetleg valami ügyfélszolgálatot állíthatnánk föl — javasolta 
Maverick -—, ahol jelentkezhetnének. 

— Vagy megfoghatnánk ezt — mondta Francois, és föltartotta a 
telefonját. 

Diónyi fejecskék sokasága hajolt a készülék fölé. A képer- 
nyőn egy shindy dicsekedett a sikereivel. 

— Hát ja, egérke — bólintott Niala. — És van hozzá városnév, 
utca, házszám? 


— Hát az nincs. . . — ismerte el a fiú. 

— No, ez Itt a gond, nagyfülű. 

— ...de nem mi vagyunk a Jerry Alapítvány, akik kinyomoz- 
zák a shindyket? 

— De, mi vagyunk. És van valami támpontod? 

— Hát az attól függ, hogy támpont-e, ha tudom, hogy autósze- 
relő az olasz parton. 

— A semminél több éppen — ismerte el Vanessa —, vedd föl az 
adatbázisba, hátha lesz több adat is. 

— Mint például ez? — lapozott Francois, és megint fölmutatta a 
telefont. A kép legális volt, a kisfiú rendesen fel volt öltözve, 
semmi szexszel kapcsolatos nem volt látható. 

Viszont egy hosszú emelkedőn állt, ami egy lejtő fölött haladt 
fölfelé. Az egérkék bólintottak. Jól ismerték az ilyen utcákat, 
amiknek egyik oldala lefelé vezetett a hegyről, a másik fölfelé. 
Beaulieu-ben is volt egy csomó. A saját utcájuk eleje is ilyen 
volt. 

— Saját fotó? — tudakolta Kissy. 

— Az. 

— Hát akkor ez egy használható adalék... illetve... egérkék, 
nem tudjuk kinyomozni, hol van ez az utca? 

— Hááát... — Niala tűnődve nyúlt a derekához a telefonjáért, 
aztán rájött, hogy edzésen vannak, a készülékeket lerakták az 
asztalra. — Küldd át Mariónak, csak a képet, ő sokat jár Olasz- 
országba. 

A fiú bólintott és megcsinálta. Ők ettek még pár falatot, ittak 
néhány kortyot, és indultak vissza edzeni. De csilingelt a tele- 
fon, Francois visszament, megnyomta. 

— Megint nyomoztok, ugye? — szólalt meg Mario reszelős 
hangja. — Ezt az utcát keresitek? Nem mernék megesküdni, de 
mintha Sanremo lenne. 

Francois Vanessára nézett. 

Vanessa Kissyre nézett. 

Kissy Matrtinre nézett. 

Aztán már mindenki mindenkire nézett. 

— No jó, egérkék — mondta Niala. — És most? Ez csak kilenc- 
venkilenc százalék esély. 

— Ez hogy jött ki? — érdeklődött Mario a telefonból. 

— Ha te azt mondod, hogy nem biztos, akkor szinte biztos. 


— Értem. No jól van. Sok sikert, és meséljetek majd. 

A csapat csak állt, tűnődve. 

— Well, mice — mondta Vanessa. — Mesélj erről a shindyről, 
egérke. 

— A neve Relax. Fiúkat és lányokat egyaránt fogyaszt. Olasz, 
jól tud franciául, de van egy jegyzékünk a jellemző nyelvtani 
hibáiról. Autószerelő, a tengerparton él, ezt a fotót a szomszéd 
kisfiúról csinálta, akit már hosszabb ideje igyekszik behálózni, 
a nővérével együtt. Bizonyos sikereket már elért náluk. A lány- 
ról nincs fotónk, és a fiúról is csak ez az egy, ilyen homályosí- 
tott arccal. Szeret főzőcskézni és motorozni. Ennyi van, egér- 
kék. 

A csapat még mindig csak állt és tűnődött. 

— No jól van — csapta össze mancsait Vanessa. — Ebből nem 
élünk meg. Javaslatom: most rögtön derítsük ki, hogy készül- 
hetett-e a kép Sanremóban. Ha nem, akkor itt — mutatott maga 
elé — akarom látni a szivacsokon a lapos egereket. 

Helyeslően cincogtak, fölkaptak egy-egy táblagépet, lecsücs- 
csentek velük. 

— Dolgozzunk célszerűen, egérkék — hirdette ki Nimby. — 
Semmi értelme ugyanazt a területet öt egérnek végignéznie. A 
koordináta-rendszert rávetítem a térképre, mindenki kap egy 
négyzetet, ebben keresgéljetek. 

A K betűs négyzet egy hegyvidéki külváros volt, Kissy elin- 
dult egy ponton: strada Villetta. Két lépés után éppen egy lejtő 
alján találta magát, igaz, a legkevésbé sem hasonlított arra, 
amit kerestek. Ez inkább falusias környék. Kissy elindult az ut- 
cán. 

Nimby mindenkinek csinált egy képernyőfotót a négyzete tér- 
képéről, arra lehetett berajzolni, hogy hol jártak már. Kissy 
egyelőre letett egy pöttyöt oda, ahonnan elindult, és egy kis 
nyilat húzott, amerre ment. Ennél több soha nem is került a tér- 
képrészletére, és a többiekére se sok. Mert az egész kutatás alig 
három percig tartott. 

— Cin-cin — jelentette Elke. — Kicsi nordnémet zsebike négy- 
zetjében nini: lejtőke via Morardo és via Palma. Mert okos ám 
nagy egér, osztotta városat részletkékbe, így rátaláltotta pilla- 
natban zsebike. De srácka nincsen ott. 


— Még szép — nevettek az egerek. — A Google felvételén iga- 
zán nem lehet ott! 

— De nem értitek lényegt. Akkor állcsorog ott helyszínben 
shindybácsi sem hátha! 

— Valószínű — nevetett a csapat. 

— És most? Vanessa akari látja szivacsokra lapos kisegérekt 
csakis hogyha nem lakja shindy Sanremo bele. De. Bele. És 
most? 

— Hát most egy kicsit elhalasztjuk azokat a lapos egereket — 
mondta Vanessa, és elkezdett kimászni a védőfelszerelésből. — 
Most tettrekész kisegerekre van szükségünk. 

— Azok akadnak éppen — bólintott Niala. 

— Kell szabadítja shindytőle srácka — örült a zseb. 

— Jó, hogyan? — pillantott körbe Nimby. — Első keresésre 
nyomban kapok húsz autószerelőt. 

— Az nem is olyan sok — felelte kedvese. — Milyen messze is 
van ez a város? 

— Ötven kilométer. 

— Lássuk csak. Most fél tíz. Mondjuk, hogy tízkor elindulunk, 
tizenegyre ott vagyunk. A kocsi körbesétál, minden helyszínen 
letesz egy különítményt. Vagyunk annyian, hogy lefedjük min- 
det, ha nem egy menetben, kettőben. A kérdés az, hogy mit csi- 
náljanak a különítmények. 

— Orrába — javasolta Elke. 

— Nyilván, de ahhoz mit, hogy megtudjuk, kinek az orrába? 

— Erre ki kell dolgozni valami épkézláb forgatókönyvet — kelt 
föl Niala, és visszatette a gépet az asztalra. — Először is milyen 
ürüggyel megyünk oda? Ha pizzériában lenne pincér, rendel- 
hetnénk pizzát. De nem vihetünk oda mindegyik műhelybe egy 
autót. 

— Autószerelőnek akarunk tanulni és tanácsot kérünk — mond- 
ta Francois. 

— Hülyeség, egérke — rótta meg Claude. — Ezt nekünk még 
csak elhiszik, a lányoknak már aligha, de akkor is: ha franciául 
beszélünk, miért nem ideát tanulunk? Ha meg olaszul, akkor 
nem érvényesülnek a speckó nyelvi hibái, amikről azonosítani 
lehet. 

— Mézescsuprok se lehetünk — sajnálta Francoise. — A csóka 
tízéves korig bukik a gyerekekre, és tipikusan az a shindy, aki 


hosszan cserkészi be őket, hónapokig tart, hogy szoros kontak- 
tust alakítson ki velük, mielőtt szexszel próbálkozik. 
— Akkor megvan, mit kell tennünk — szólalt meg Maverick. 


Déltájban gördült be az alapítványi busz a városba, teljes kis- 
egérlétszámmal, azokat is elhozták, akiknek nem volt elég jó a 
nyelvtudása, ők majd csak várost néznek. Mindegyik különít- 
mény máshol szállt ki, Kissy és Martin a via Martiri della Li- 
bertá és a via Rocca sarkán. Valami nagyon monacóias kör- 
nyék volt. A via Rocca meredek emelkedővel csatlakozott a 
Martirihoz, s ahogy emelkedett, kanyarodott is. Itt az emelkedő 
tövében volt valami garázsféle, és amellett támasztotta a falat 
egy csapat kamasz. Négy fiú, három lány. Miattuk szálltak ki, 
és egyenesen oda is mentek hozzájuk. 

— Sziasztok — mondta Kissy. — Kissy Chaton vagyok, ő pedig 
Martin Rochefort. A Jerry Alapítványtól jöttünk, és szüksé- 
günk van a segítségetekre. 

A srácok vigyorogtak. Azok a tipikus városi kölykök voltak, 
akik mindenhol a világon nagyjából egyformák. Ácsorogtak, 
nem csináltak semmit, és bámultak rájuk. Vigyorogva bámul- 
ták Kissy egérfüleit. 

— Na miben? — kérdezte az egyik gúnyosan. — Adakozzunk ta- 
lán? 

Nem szabályos olaszsággal beszélt, hanem ligur nyelven. 
Kissy könnyedén átváltott erre. Mintha ezer éve lett volna, 
hogy először érkezett ide a partvidékre és alig értette Isabelle 
néniék beszédét. A ligurt és az olaszt is folyékonyan, társalgási 
szinten beszélte. 

— Nem. Segítsetek megvédeni a városbeli gyerekeket. Talán a 
kistestvéreitek is köztük vannak. 

— Ugyan mitől? Jön tán a Godzilla? 

— Egy szemétládától — mondta Kissy, odasétált és átadott egy 
papírlapot. Relax egyik beszélgetésének kivonata volt, olasz 
fordításban. 

— Mi a franc ez? 

— Egy netes beszélgetés rövidített változata. Eredetileg franci- 
ául, de lefordítottuk. Nézz csak bele. 

A srác rápillantott a szövegre. Aztán meghökkenve olvasta fi- 
gyelmesebben. 


— Hé, mi az isten van?! Ez valami kandi kamera? 

— Hát nem. Ezt egy sanroemui írta egy franciának, és mi meg 
akarjuk találni. 

— És ezért idejöttetek odaátról? Mit akartok vele csinálni? 

— Átadjuk a rendőrségnek. Ez bűncselekmény, tudod. 

A srác odanyújtotta a papírt a többieknek, akik összedugták 
fölötte a fejüket. 

— Aha. Értem. Ez a srácod? — biccentett Martin felé, aki nyu- 
godtan állt egy méterrel arrébb. 

— Igen. 

— Ért valamit a nyelvünkből? 

— Értek annyit, mint te — felelte Martin mosolyogva. 

— Á, szuper. És hogyan akarjátok megtalálni azt a szemétlá- 
dát? 

— Hány arcot tudsz összetrombitálni? 

— Mit tudom én. Minek? 

— Tudunk pár dolgot az emberünkről. Minél több helybelinek 
mondjuk el, annál jobb az esély, hogy ráismer valaki. Ha nem, 
akkor is van még pár dobásunk. A társaink a város más részein 
szintén toboroznak. Ha ti most nekiálltok beizzítani a havero- 
kat, akkor mi megyünk is tovább, keresünk embereket még. 
Kettőkor találkozunk a parton a napóránál. 

— És ha nem izzítjuk be a haverokat? — kérdezte a srác gúnyo- 
san. 

Kissy vállat vont és elindult az utcán. 

— Akkor is mindenki más ott lesz, talán a fél város, ti meg 
nem. 


Bejárták az óváros jókora részét, fantasztikusan szép kis hegyi 
sikátorokon sétáltak, meg olyan utcákon, amik helyenként sötét 
alagutakban a házak alatt haladtak, és csak időnként bukkantak 
ki egy világítóudvar-szerű helyen. Nagyon romantikus kis séta 
volt, édes kettesben összebújva, de azért a feladatukról sem fe- 
ledkeztek meg, még két csoportot beszerveztek. Két órára pe- 
dig lementek a tengerparton álló nagy napórához. Már jókora 
tömeg várakozott ott, és folyamatosan érkeztek még. Több szá- 
zan, talán ezren is voltak már, nemcsak kamaszok, felnőttek, 
egy-két idősebb ember is. Jó páran telefonáltak, nyilván az is- 
merőseiket is elhívták. 


— Oké — harsant Vanessa hangja egy jó erős bluetoothos 
hangszóróból; volt egy kis pavilon a közelben, annak a tetejére 
mászott föl a fiúk segítségével. Hamisítatlan ligur nyelven be- 
szélt. — Akkor szerintem kezdjük el. Én Vanessa D" Aubisson 
vagyok, Franciaországból jöttünk és mi vagyunk a Jerry Ala- 
pítvány. És hogy mit akarunk, azt már tudjátok. Elkapni egy 
szemétládát. Egyenesen ezért jöttünk Olaszországba. Van egy 
fényképünk egy fiúról, ezt föltettük egy webcímre, légyszi, 
nézzétek meg, az arca homályos, de egy közeli barát, családtag 
valószínüleg így is fölismeri. Ez az egyik gyerek, akit jelenleg 
próbál megkörnyékezni. — A címrövidítővel írt címet fölírták 
egy nagy kartonlapra, a mikró maga előtt tartotta. — Ha sikerül- 
ne fölismerni, azzal eléggé leegyszerűsödne a dolgunk. Azt 
már tudjuk, hogy melyik utcában készült a fotó, ti is nyilván rá- 
ismertek, de ettől ő még lakhat a város másik végében is. Saj- 
nos azt is csak remélni tudjuk, hogy tényleg Sanrcemuban la- 
kik. Minden jel arra mutat, hogy igen. Ha senki sem ismeri föl, 
akkor másképpen próbálkozunk. És most elmondok mindent 
még egyszer az elejéről, mert érkezik egy nagyobb csoport me- 
gint! 

Nem is tartott olyan sokáig, amíg a több száz ember leírta 
magának a címet a telefonjába és megnézték a fényképet. De 
egyelőre nem hangzott fel a várva várt kiáltás, hogy valaki fel- 
ismerte. Végül is Sanremo ötvenezres nagyváros, ha ezren van- 
nak itt, az is csak egy kis töredéke a város lakosságának. Va- 
nessa elmondta a tudnivalókat még egyszer, és az újonnan jöt- 
tek is tanulmányozni kezdték a fotót. Voltak, akik elküldték 
máshol tartózkodó ismerőseiknek, Kissy látott egy-két ilyen 
üzenetet a képernyőkre kukucskálva. 

— És mi lesz, ha valaki fölismeri? — kiabált föl egy fiú a pavi- 
lon tetejére. 

Vanessa lenézett. 

— Miért, fölismerted? 

— Nem, csak kérdezem, hogy akkor mi lesz! 

— Akkor van egy nyomunk, amin elindulhatunk és egy kicsit 
több a remény, hogy megfoghatjuk az emberünket. Ha arra 
gondoltál, hogy jár-e egymillió euró a nyomravezetőnek, akkor 
van egy jó hírem: nem. 

— Ez Jó hír? — lepődött meg a fiú. 


— Hát mivel te nem ismerted föl, te már nem kaphatnád meg 
az egy... állj! 

Vanessa figyelmet kérőn kinyújtotta karját. Természetesen az 
ő fülhallgatójában is megszólalt ugyanaz a kopogás, ami az 
összes egérében, kivéve Nigue-et, aki valahol a tér másik ré- 
szén az üzenetet írta. 

— Megvan! - rikkantotta a mikró. — Fölismerték! 

Elégedett moraj a hallgatóságból. 

— Egérkék — szólalt meg Nigue a nagy füleikben —, egy úrral 
beszélgetek, aki elküldte a linket egy ismerősének, és az fölis- 
merte. 

— Gioberti vagyok — hallották a férfi hangját is. Franciául be- 
szélt. 

— Gioberti úr, ki az, aki felismerte a gyereket? 

— Az anyja. Francesca Lanza. Mint az operaénekes. 

— Hol találjuk? 

— A via Cisternán... de én bizony meg nem tudom mondani a 
házszámot. 

— De fel tudja hívni megint. 

— Hát persze. 

— Legyen kedves. 

Kis szünet után Nigue olaszra váltott. 

— Üdvözlöm, asszonyom. Véronigue Leuvrais vagyok a Jerry 
Alapítványtól. Kérem, bocsásson meg, ha nem beszélem elég 
jól az önök nyelvét. Gioberti úr azt mondja, hogy ön felismerte 
a fiát a mi fényképünkön. Mennyire biztos benne? Értem, telje- 
sen. Luca. Asszonyom, van Lucának egy nővére is? Kettő van, 
Carla és Marta. Hány évesek? Carla tizenhét, Marta nyolc, kö- 
szönöm. Ön most otthon van, asszonyom? Meglátogathatjuk, 
hogy föltegyünk néhány kérdést? 


A hölgy az egész partvidék legérdekesebb utcájában lakott. 
Egy keskeny utcácskából nyílt, a bejárattal szemközt valakinek 
a belső udvarára vagy lépcsőházára lehetett látni felülről. Szé- 
les lépcső vitt fel az utcába, háromszintes házak között kellett 
fölmenni, kétoldalt nagy virágládák álltak, a házak oldalából 
ősöreg kandeláberek nyúltak ki, és mindenfelé csövek meg ká- 
belek haladtak a falakon, mert azokat kifelejtették a középkori 
mesterek, akik a házakat emelték. Az ablakokon mindenhol 


zöld, rácsos ablaktáblák. Három kapu után az utca kissé fordult 
balra, aztán kétfelé vált a lépcső, és ment tovább fölfelé. Aztán 
egy nagy kőtömböt kerültek meg, amiről följebb érve kiderült, 
hogy egy körbefalazott, erkélyszerű kis térség, de nem tartozott 
egyik házhoz sem. Még tovább kellett menniük, újabb lépcső- 
kön, elkanyarodni további lépcsők felé, közben bekukucskálva 
egy keresztutcába, ami nem volt alagút, de olyan keskeny volt 
és olyan magas házak között, mintha az lett volna. 

A hölgy még néhány lépcsővel följebb lakott, az ő háza után 
már csak további lépcsők és girbegurba házak következtek. Va- 
jon hogyan jutnak be ide a mentők vagy a tűzoltók? A mentők- 
nek naponta tízszer ide kell jönniük. Bokaficamokhoz. 

Madame, azazhogy signora Lanza, egy kistermetű, szelíd asz- 
szonyka aggodalmas arccal fogadta a töméntelen egeret, akik 
úgy gondolták, nem próbálnak betömörülni a hölgy apró laká- 
sába, hanem az ajtóban beszélgetnek. Niala neki is megmutatta 
az olaszra fordított kivonatot a shindy szövegéből. 

— Ez szörnyűség — mondta a signora szelíden és kistermetűen. 
— És ez az alak lefényképezte az én fiamat? 

— Bizonyára a lányát is, signora — felelte Niala —, csak eddig 
nem osztotta meg barátaival a képet. De ez a kisebb gond. 
Amint látja, szívós munkát fektet abba, hogy olyan szinten fér- 
közzön a bizalmukba, és az önébe is, hogy az ágyába vihesse a 
gyerekeket. 

— Az én bizalmamba? . . . 

— Igen, asszonyom. Az a célja, hogy ha a gyerekek elmond- 
ják, mi történt, vagy bárhogyan felmerülne a gyanú, akkor ön 
azt felelje, hogy ugyan már, ez rágalom, hogy mernek egy 
ilyen rendes emberről effélét állítani, és még ön is védelmébe 
vegye. 

— Ó. És... ez az ember a szomszédom? 

— Igen, signora. Szeret főzőcskézni és motorozni. És autósze- 
relő. 

A hölgy falfehér lett, aztán lángvörös. 

— De hát ez... ezt nem mondja. . . ez nem. . . 

— Sajnos de, signora Lanza. 

Kis csend. Signora Lanza az ajtófélfának nyomta homlokát, 
lehunyta a szemét, az egerek pedig csendben várakoztak. Nyil- 
ván őt magát is kötik valamilyen érzelmek a shindyhez. 


Eltelt vagy fél perc, aztán a hölgy megmozdult, megint Nialá- 
ra nézett. 

— Elnézést. Már... jobban vagyok. 

Hátralépett az ajtóból, kinyúlt oldalra, fölvett egy kulcsot. Ki- 
jött az ajtón és bezárta. 

— Gondolom, van valami járművük. 

— Hogyne, signora, lent vár a via Martirin. 

A hölgy bólintott. 

— Mehetünk. 

És elindult lefelé a lépcsőkön. Az alapítvány szótlanul követ- 
te. Senki sem szállt vitába a hölgy óhajtásával, hogy ott akar 
lenni, sőt az emberük szemébe vágni, amit gondol róla. A csen- 
det csak a sok-sok egértappancs halk nesze törte meg. 

Lesétáltak a via Palmán, s a lépcsők és alagutak szövevényén 
át kijutottak a via Martirire, éppen a mellett a via Morardi mel- 
lett, amelynek a másik végén a shindy lefotózta Lucát. A busz 
már ott állt a lejtő végénél levő üzletsor előtt, Pi előresietett és 
elhozta a parkolóból. Az egerek előreengedték a hölgyet, aki Pi 
mögé ült és mondta az útvonalat, hogy hol merre kanyarodjon. 
Magát az úti célt nem nevezte meg. 

Lementek a partra és egészen ki a városból, aztán föl az utcá- 
kon megint a hegyre. Nem mentek gyorsan, itt nem lehet szá- 
guldozni egy egerekkel tömött busszal, de félóra alatt ott vol- 
tak. 

Az út gyalog megtett részén a hölgy csak egyszer szólalt 
meg, még a via Palma sarkán. 

— Mit tesznek, ha megmutatom, akit keresnek? 

— Rendőrkézre adjuk, signora — felelte Niala. — Ez bűncselek- 
mény. 

A hölgy válaszul csak bólintott. 

A busz nem tudott beállni az autószerelő-műhelybe, de hát 
nem is javításra hozták. Kiszálltak, besétáltak. 

— Francesca? — nézett föl egy meglepett, idősebb úr egy köteg 
papírból, amiket csíptetős táblán tartott a kezében. Körülötte 
szerelők sürgölődtek, kocsik felnyitott motorházaiban turkál- 
tak. 

— Szervusz, apa — lépett hozzá a hölgy. — Ezek a fiatalok 
Franciaországból jöttek, egy alapítványtól. 


— Lanza vagyok — nyújtott kezet az úr a legközelebbinek, 
Nimbynek. 

— Blanchard. 

— § mi jót hoztak? Baj van a kocsijukkal? 

A hölgy szó nélkül átadta neki a papírlapot. Lanza olvasni 
kezdte, megigazítva a szemüveget az orrán. Aztán meglepve 
nézett a lányára, majd az egerekre. 

— Mi az ördög ez? 

— Aki írta, lefotózta Lucát és közzétette... valahol. Az én 
gyerekeimről írta, apa. 

— Már hogy... — az úr hangja hitetlenkedve elhalkult — Adria- 
no? 

A hölgy kemény mozdulattal bólintott. 

— De hát ez képtelenség! 

— Igen — felelte a signora elszántan —, az ifjú hölgy megmond- 
ta előre, hogy ezt fogjuk gondolni. 

Signor Lanza megint fölemelte a papírlapot, néhány pillana- 
tig tanulmányozta, aztán odaszólt egy fiatalembernek, aki a kö- 
zelben szerelt valamit. 

— Giorgio! Hívd ide Adrianót. 

Az bólintott és elsietett, be a műhelyépületbe. Néhány pilla- 
nat múlva visszatért és bólintott. 

— Öt perc és kész, főnök. 

Signor Lanza egy egészen kicsit fölemelte a hangját. 

— Nem, fiam. Megj vissza és vedd át tőle, ő pedig most azon- 
nal legyen itt! 

Giorgio visszament, és néhány pillanat múlva egy másik au- 
tószerelő jött ki. Nagydarab figura volt ő is, rövid szakállal, 
egy kendőt tartott a kezében és törölgette. Jóképű fazon. 

— Hívattál, főnök?... Francesca? Segíthetek? 

Signor Lanza szó nélkül felé nyújtotta a papírt. Adriano oda- 
jött, belenézett. Egy pillanat múlva falfehérre vált az arca. 

— Én... meg tudom magyarázni... Vanni bácsi... 

Lanza úr szó nélkül szájon vágta a kezében tartott papírral 
együtt. Aztán a kapura mutatott. 

— Kifelé! 

— De hát... 


A második pofon már akkora volt, hogy a jól megtermett autó- 
szerelőt majdnem feldöntötte. Kissy elismerően csettintett a 
nyelvével, mielőtt kifelé indult. 

Adriano megelőzte, rohant a kapu felé, de ott már várta egy 
egérkülönítmény. Amint kiért a kapun, elkapták, a falhoz 
nyomták, hátracsavarták a kezét, Pi pedig hívta a rendőrséget. 

Kissy a shindyt fogó csapat, Claude, Nigue, Vanessa és Nim- 
by mögött állt meg második vonalként, ha kitörne. Voltak még 
vele szép számmal, a shindy nyilván ezért nem próbálkozott. 

— Igen, uram, komolyan beszélek — sétált ki Pi a kapun, kezé- 
ben a telefonnal. — Igen. A neve? Pillanat. Adriano, a rendőr- 
ségtől a teljes nevedet kérdezik. 

Nem volt válasz, a shindy csak állt leszegett fejjel, és már el- 
kezdett bőgni is. Ritka látvány volt, egy nagydarab férfi, ráadá- 
sul szakállas is. Kissy nagy fülei rezegtek a boldogságtól. 

— Nem mondja meg. Jöjjenek ide és kérdezzék meg tőle. Mi 
addig gondoskodni fogunk róla, hogy itt várakozzék. Nem, 
uram, nem lesz semmi gond. Köszönöm. 

Lanzáék ugyanakkor jöttek ki a kapun, amikor a rendőrkocsi 
megállt előttük. Signor Lanza egyből átadta nekik a papírt. 

— Giovanni Lanza vagyok, ez pedig a volt alkalmazottam, 
Adriano Mertelli. Feljelentést teszek gyermekmolesztálásért. 
Ezt ő írta az unokáimról. 

Kissy imádta, hogy tökéletesen ért mindent. Pedig amikor az 
olaszok egymással beszéltek, pörgött a nyelvük, mint a shindyt 
verő kisegér keze. 

— Értem, uram — vette el a papírt az egyik rendőr. — Asszo- 
nyom? Be tudnának jönni a kapitányságra, hogy felvegyük a 
vallomásukat? 

— Okvetlenül. Hozom a kocsimat. 

— Lanza úr — szólalt meg Pi —, örömmel elvisszük önöket. Ne- 
künk is vallomást kell tennünk. 

— Önök kik? — kérdezte a rendőr, amire egy szempillantás 
alatt tucatnyi igazolványt tartottak az orra elé. 

— Jerry Alapítvány, Franciaország. Mi találtuk meg az üzenet- 
váltást és nyomoztuk ki, hogy hol találjuk a gyanúsítottat. 

— Értem, hát akkor valóban szükség lesz az önök vallomására 
IS. 

Pi bólintott és a családtagokra nézett. 


— De vissza is. . — intett Lanza asszony a busz felé. 
— Semmiség, asszonyom. 


Az olasz rendőrök éppen annyit pepecseltek, mint a franciák, a 
spanyolok, a németek, a svájciak... idestova fél Nyugat-Európa 
rendőrségeit megjárták már. Meg a kaliforniait. De hát minden 
papírmunkának vége szakad egyszer. Ők eljöttek — a shindy ott 
maradt. Lanzáékat hazavitték, kívánságuk szerint egy harmadik 
helyre, az úr lakására, ami egészen közel is volt a kapitányság- 
hoz, és családi megbeszélést kívántak tartani. 

Aztán továbbmentek. Az illetékes különítmény már kinézte a 
város legfontosabb intézményét, amit okvetlenül föl kellett ke- 
resniük. Egy igazi olasz éttermet! 

Nagyobbacskát választottak, nemcsak mert félóra hosszat 
csak ők fognak bevonulni az ajtón, hanem ott hátha nagyobb a 
választék is. Jó döntés volt. A pincér, ahogy meglátta őket be- 
felé nyomulni, rögtön intett két kollégájának, akik előbb elka- 
lauzolták a rengeteg kisegeret egy sor asztalhoz, aztán hoztak 
egy kisteherautóra való étlapot és fölvették a rendeléseket. 
Nyilván valamelyik szólt közben az irodán, hogy tegyenek 
közzé álláshirdetést, új szakácsokra, kuktákra, mosogatókra 
van szükség. 

Volt az asztalaiknál minden, ami olasz. Kissy spagettit evett 
alla carbonara, aztán szicíliai cannolit, hadd feszüljön az az 
egérbunda. Meg egypár rozmaringos focacciát, az képviselte a 
helyi konyhát. A többiek a halaktól a pizzáig mindenfélét. Sen- 
ki se mondta volna meg róluk, hogy külföldről jöttek, éppúgy 
dumáltak és gesztikuláltak étkezés közben, mint az olaszok — 
igaz, hogy franciául —, vagy mint Niala, amikor salsiccét evett 
és leverte a tányért, hogy elkapják a takarítónőt. De most nem 
vertek le egyet se. Hiszen már sikeres shindyvadászat után vol- 
tak. 

Azazhogy... 

— Fogjunk még egyet — javasolta Kissy háta mögött egy hang. 
Molly. 

— Egérke — felelte Nimby —, tudod, hogy nem ilyen egyszerű. 
shindycsapda Senlis-ban meg... 

— Csssst! Nyilvános helyen vagyunk! 


Molly gyorsan lecsavarta a hangerőt és morzéban folytatta. 
Kissy csak helyeselni tudott neki, tényleg kellene még egy 
shindy. Megvan! Tudja már, mit fognak csinálni. Kaja után el- 
mennek egy parkba, kicsit leülnek sziesztázni, és azalatt végig- 
nézik a városban készült képeket, mindenki tucatszámra kat- 
tintgatott, de most majd nem a saját felvételeiket fogják meg- 
nézni, mert azokat ugye már látták, amikor a képek készültek, 
hanem egymásét, hogy észrevegyenek rajtuk bármi gyanúsat. 
Valamelyiken majd találnak egy shindyt, aki zavartalanul megy 
el éppen a fotós kisegér mellett, hiszen ez itt már Olaszország, 
itt nem is sejtik, hogy ők milyen veszélyesek! 

, És miről ismered föl, egérke?" — hallotta lelki füleivel Jerry 
korholó hangját. 

Lehajtotta fejét, hogy egészen a homlokára hajoljon a füle. 

, Hát arról fogalmam sincs, Mester" — felelte lelki szájával a 
lelki füleinek. 

, Hülye vagy, egérke." 


— No, egérke — mosolygott rá Anne, amikor elcsomagolta a bu- 
kósisakot és a visszapillantó tükörben ellenőrizte a helyes kis- 
egeret —, ma mozgalmas napunk lesz, megküzdhetsz a maffiá- 
val. 

— Bármikor — vigyorgott vissza —, edzésben vagyok, tegnap 
már fogtunk egy shindyt. 


— Bizony. Két gyereket próbált behálózni, most pedig a fogda 
rácsát tanulmányozza és a fejét töri, hogy hol rontotta el. 

— Komolyan beszélsz? 

Kissy bal mancsát a szívére tette, a jobbat pedig föltartotta. 

— Jerry-egér becsületszavamra. Föltéve persze, hogy az olasz 
rendőrségi fogdákon van rács az ablakon. 

A stáb döbbenten hallgatta végig a mesét, ami a szokásos Jer- 
ry-módra előadva sem személy-, sem földrajzi neveket nem 
tartalmazott, csak annyit, hogy egy olaszországi városban tör- 
tént a dolog. Ez fel is tűnt a rendezőnek. 

— Adatokat soha nem fedünk fel — közölte Kissy határozottan. 
— Nem egy esetben olyan gyerekekről van szó, akiket súlyos 


bántalmazás ért. Nem adunk ki semmit, amiből következtetni 
lehetne arra, hogy ők kik és hol élnek. 

— Világos — mondta Anne, és fölkelt a kis összehajtható ren- 
dezői székről. — No, lássunk munkához, gyerekek. 

A mai feladat tényleg mozgalmas volt, Rockernek rengeteget 
kellett szaladgálnia, és biciklin is menekült, amit éppen akkor 
talált egy bolt előtt. A bicikli az egyik lakókocsi oldalára erő- 
sítve várta felhasználását, a maffiózók pedig marcona arccal 
méregették Anne-t, Rocker helyett. 

— Igen, így jó lesz. Ilyen arcokat kérek majd a közelikben. 
Stéphane, te fogytál? 

— Valamit leadtam — bólintott az egyik maffiózó. 

— Jó, ez nem baj, csak nem annyira szűk az öltönyöd és ke- 
vésbé feltűnő a pisztoly. 

— Sajnos másik öltönyünk nincs — szólalt meg Marie, az öl- 
töztetőasszisztens —, de tudunk trükközni. 

— Nem kell, jó ez így is. 

A maffiózók szürke öltönyt, kék inget, csíkos nyakkendőt és 
fedorakalapot hordtak, amúgy maffiózósan. Az egyikük, Pierre, 
aki folyton a kalapját fogja majd futás közben, Kissyt méreget- 
ve megjegyezte: 

— Jó, hogy nem igaziból megy. Az életben nem lenne esé- 
lyünk utolérni. 

— No, ezért van a kamera. Rendben, akkor ha mindenki kész, 
szálljatok be a kocsiba és menjetek a helyetekre. 

A maffiózók bólintottak, beültek a kocsiba és elhajtottak a ki- 
jelölt helyre, ahonnan majd Rocker után erednek. A kamera is 
elfoglalta a helyét, Rocker is. 

— Készen vagytok? — kérdezte Anne tőlük is meg a telefonjá- 
ba is. — Rendben, akkor kezdhetjük. Kamera indul. . . tessék! 

Rocker kileskelt a sarkon — nem látott senkit. Befordult és el- 
indult, igyekezve a lehető legkisebb feltűnést kelteni, ami nem 
volt könnyű dolog, hiszen Rocker nem tíz centi magas, hiába 
játssza Kissy. Ez az igazi színészi tehetség, magyarázta egyszer 
Jean-Jacgues-nak, olyan benyomást tud kelteni, mintha nem 
lenne tíz centi magas, és a füle is kicsi lenne. 

Kivéve persze amikor a fején felejti a hajpántot. 

A kocsi hirtelen bukkant fel a keresztutcából, jobbról, éles 
kanyarral fordult be, olyan gyorsan, hogy túlszaladt Rockeren, 


aki megiramodott és berohant egy keresztutcába balra. Aztán 
ahelyett hogy esze nélkül menekült volna, szép nyugodtan ta- 
nulmányozni kezdte egy ajándékbolt kirakatát, amíg a maffió- 
zók kiugrálnak a kocsiból és lélekszakadva utánaerednek. 
Csakhamar meg is jelentek a sarkon, szép sorban leálltak, és 
együtt megvárták a stábot, akik utánuk cuccoltak. A maffiózók 
kimentek a képből, amíg fölveszik, hogy Kissy elrohan a ke- 
resztutcán, aztán futottak ők is utána, némi lemaradással. Majd 
megint áttelepülés, Rocker bevágtat egy étterembe, jó erősen 
meglöki a konyhaajtót, ami vadul lengeni kezd, ő viszont visz- 
szaugrik és elbújik egy asztal földig érő abrosza alatt, amíg 
azok berohannak a konyhába. Rocker ekkor villámgyorsan 
visszarobog az utcára, de nagyon kicsi az előnye, mert egy te- 
rebélyes szakács néni felháborodottan kergeti ki a három maf- 
fiózót a konyhából egy fakanállal. 

Az éttermiekkel már rég meg volt beszélve minden. Amíg a 
technikát fölállították, Anne bemutatkozott a vendégeknek, el- 
mondta, hogy filmet forgatnak, elmondta, hogy mi fog történni, 
és engedélyt kért a konyhaajtóhoz legközelebbi asztalnál ülők- 
től, hogy Kissy az ő asztaluk alá bújhasson. Kis család étkezett 
ott, szülők, nagylány és kisfiú, és egykettőre megállapodtak, 
hogy a gyerekek vigyori képéről lesz egy közeli a filmben. A 
maffiózók persze nem veszik észre, hogy ők ott pukkadoznak, 
elrohannak mellettük. Be, aztán ki. Egy snittel lesz fölvéve, 
Rocker be, maffiózók be, Rocker ki, maffiózók ki. A szakácsnő 
se színésznő, tényleg az étterem szakácsnője, de járt amatőr 
színjátszó körbe valamikor régen. Állítása szerint tudja úgy csi- 
nálni, hogy igazi felháborodás látsszon az arcán. 

— Jól van, gyerekek, kezdjünk — mondta Anne. — Kissy és a 
fiúk menjenek ki, Iréne majd megadja a jelet. Kérek még egy 
kis derítést az ajtóra. 

Az ajtó becsukódott, elsétáltak a bejárat elől, gyors jelmez- és 
sminkellenőrzés, és már szólt is Anne hangja Iréne telefonjá- 
ból: 

— Készen vagytok? 

— Pozitív, főhadiszállás — hajolt oda Kissy. 

— Akkor kamera indul. Tessék! 

Kissy elrohant ötven métert, hogy nagyobb lendülettel érkez- 
hessen, megfordult, visszarohant, be az étterembe, körülnézett, 


el a kamera előtt, neki a konyhaajtónak, jól megtaszította, aztán 
be az asztal alá, ami körül a családnak totál meg kellett hök- 
kennie, aztán pukkadozni a nevetéstől. Ő persze nem látta, 
hogy jól csinálják-e. Néhány pillanat múlva hallotta, hogy be- 
dübörögnek a maffiózók és be a konyhába. Indult ki az abrosz 
alól, de ekkor megszólalt Anne: 

— Állj, állj, leállunk. Ennyi! Madame Roissac, ne haragudjon, 
így nem jó. A maffiózóknak először be kell menniük az ajtó 
mögé, és kell annyi idő, hogy Kissy kimásszon az asztal alól és 
kimeneküljön, csak azután jöhetnek vissza. 

— Jaj, értem, persze. . . — felelte a szakácsnő. — Bocsánat. 

— Semmi gond, madame. 

— Anne — szólalt meg Kissy —, add oda az órámat és kopogj a 
telefonomon. 

— Kopogjak? 

— Igen. Rögtön beállítom, hogy jelezze a kopogást. A ma- 
dame lesz szíves ide tenni az órát a mellzsebébe, és hallani fog- 
ja a kopogást, akkor indulhatnak. 

A két Jerry-műszer Anne-nál volt megőrzésen, amíg Kissy 
jelmezben volt. Most elővette őket, Kissy először is leadott egy 
üzenetet a Jerrynek, hogy ha kopogás jön tőle, arra ne reagálja- 
nak, aztán az órát azonnali ismétlésre állította, és átadta ma- 
dame Roissacnak. 

Kiment, a maffiózók is, mindenki a helyére, Anne vezényelt, 
Rocker berohant, meglökte az ajtót, elbújt, a kamera ráment a 
gyerekek vigyorgására, és már dübörögtek is a maffiózók. Roc- 
ker kibújt az asztal alól, körülnézett, fölkapott a család asztalá- 
ról egy pogácsát és már ette is, mialatt kirohant. Megállt a kapu 
mellett és nyugodtan ette tovább a pogácsát, aztán kitódultak a 
maffiózók is, rémülten fogva a kalapjukat, befordultak Kissy 
után és megálltak ők is. 

— Azt hiszem, jó lett — nevetett Eugéne —, a szakács néni tény- 
leg irtó dühösen dobott ki minket. 

Visszamentek és megnézték a felvételt a civilekkel együtt. A 
szakács néni csakugyan nagyon dühös volt, egy nagy fakanalat 
lóbálva, bőséges verbális kísérettel kergette ki őket: , ostoba 
nagy melákok, mit képzelnek magukról, ki látott még ilyet, be- 
szemtelenkedni egy idegen konyhára civilben", ők pedig mene- 
kültek, mintha nem is lennének maffiózók. 


— Ez nagyon jó lett — mosolygott Anne elégedetten. — Nagyon 
köszönöm, madame Roissac, az ön szereplése emelni fogja a 
film értékét. Önöknek is köszönöm, asszonyom, uram, gyere- 
kek. Kissy, a pogácsa remek ötlet volt. 

— Köh — bólogatott Kissy tele szájjal —, ihhee öhhe ho, he 
heihhe i hahb. 

— Ezt nem értem, de Vincent, kérlek, intézkedj, hogy kapja- 
nak másik pogácsát, és fizetheted a gázsikat, nem kérek újrafel- 
vételt, ez jó így, ahogy van. 


De nem sikerült minden snitt egyből hibátlanul, és pár óra múl- 
va a maffiózóknak már a nyelvük lógott a rengeteg rohanástól. 
Hát ez nem fog menni, állapította meg Anne, szünetet tartanak, 
az egész stáb pihen két órát, aztán meglátják. Ekkor éppen egy 
kis mellékutcában voltak, két sarokra a Masséna tértől, Kissy 
ezért megkérdezte, nem éhesek-e. Meghívja a stábot ebédre. 

— Kicsit sokan vagyunk ahhoz, hogy mindannyiunkat te hívj 
meg — vélte Stéphane —, de ami a kérdésedet illeti, persze hogy 
éhesek vagyunk. 

Kissy bólintott és elsétált velük öt háznyit egy étteremhez. 

— Sziasztok — nyitott be. 

— Nahát, Kissy — kapta föl a fejét a pincérlány, és már jött is 
elébe —, száz éve nem láttalak. Enni jöttél... jöttetek? Hányan 
vagytok? 

— Húszan, Juliette. Tudsz nekünk helyet szorítani? 

— Persze, kinyitom a különtermet, gyertek csak. Egéralapon? 

— Igen, és légyszi, küldj Mariónak egy üzit. 

— Úgy látom, nagy tiszteletben tartanak — foglalt helyet Anne 
a különterem asztalánál. 

Kissy bólintott. Az étterem a konzorciumé volt, neki nem lesz 
más dolga, mint szólni Mariónak, hogy meghívta a filmeseket, 
és ő majd kitalálja, hogy mekkora engedményt ad. De igazából 
ha a teljes összeget elkéri, azt se kell Kissynek egyben, kápé- 
ben kifizetnie, majd elszámolják a konzorcium szokásos mód- 
ján. 

Juliette hozott étlapokat, amik láttán a filmesek fölkapták a 
fejüket: nem voltak kiírva az árak. 

— Csak rendeljetek nyugodtan. Mondd, Juliette, ez a pisztráng 
milyen? 


— Nagyon finom, drágám. Tudod, hogy Oscar imádja a halat, 
mindig úgy készíti, mint egy költeményt. Articsókaágyon, bur- 
gonyapürével. És ajánlom hozzá a Vanessa-salátát. A névadó a 
mi saját igazi konyhatündérünk — közölte a többiekkel, akik bó- 
logattak —, á, látom, ismerik. Visszajövök, ha választottak. 


Persze hogy voltak látogatóik az ebéd alatt, kettő is, és Kissy 
mindkettőt ismerte. 

— Üdvözlöm önöket — lépett be az első —, Jean-Louis Mati- 
gnon vagyok, az üzletvezető. Ha nem zavarok, csak köszönteni 
szerettem volna a társaságot. 

— Jó napot — bólintott Anne, megtörölve a száját —, Anne Val- 
mont vagyok. 

Jean-Louis mély bólintással köszöntötte. 

— Több filmjét is láttam, asszonyom. Megtiszteltetés, hogy 
vendégül láthatom önöket. Mindennel meg vannak elégedve? 
Tudok még szolgálni bármivel? 

— Egy információval, monsieur. Ez a kislány úgy rendel itt 
mindenkinek, mint egy királynő, de már jóval ezer euró fölött 
járunk. Önöknek csakugyan van valami megállapodásuk? 

— Ó, emiatt ne aggódjon, madame Valmont. Az étterem an- 
nak a konzorciumnak a tulajdona, amelyben Kissy és egértársai 
afféle nemhivatalos üzlettársaknak számítanak. Mondhatni, 
Kissy a sajátját fogyasztja. 

Kissy rávigyorgott Jean-Louis-ra, jobb keze mutatóujját bár- 
sonyfüle mögé tette, és meglengette vele. Az üzletvezető moso- 
lyogva viszonozta, a valódi fülével, hiszen neki bársony nem 
volt. 

Később, amikor már befejezték az étkezést, benézett Oscar is. 

— Ó — mondta Kissy, és felállt —, engedjétek meg, hogy bemu- 
tassam a séfünket, Oscar Sérignacot. Séf, a hölgy Anne Val- 
mont filmrendező, ők pedig a munkatársaink. 

— Nagyon örvendek, séf — mondta Anne. 

— Részemről a megtiszteltetés — bólintott Oscar. — Remélem, 
jól érezték magukat és ízlett az étel. 

— Remek volt, séf. — Kissy odalépett a kis emberhez, aki egy- 
két centivel alacsonyabb volt nála, és puszit lehelt a képére. — 
Csuda klassz figyelmesség, hogy a halat nem tetted egérfogó- 
ba. 


— Bolond vagy?! Egérfogóba?! 

— Igen — felelte Anne mélységes emberismerettel. — Bolond. 

— Hát az biztos. Mind azok. Amikor főzni tanítottam Vanes- 
sát, ő is folyton olyanokat mondott, hogy a kuktáim majdnem 
elejtették az edényeket. 

— Biztosan így volt? — tudakolta Kissy. — Nem inkább Vanes- 
sa tanított főzni téged? 


— Hát, gyerekek — sóhajtott Anne péntek reggel, amikor a stáb 
összegyűlt a buszoknál -—, eljött az utolsó munkanapunk. Ami 
azt illeti, nem is bánom... hosszú volt, és én se vagyok már az 
a mai csirke. 

Kissy is sóhajtott. 

— Én eléggé mai egér vagyok, nemrég még a kis dióhéj böl- 
csőmben feküdtem, de azért engem is kifárasztott ez a forgatás. 
Pedig igazán ismerős helyzet volt, amikor a maffiózók elől kel- 
lett szaladni. 

A stáb nevetett. 

— Mondd csak — kérdezte Véro —, úgy igazából szaladtál te 
macska elől valaha? 

Kissy rábámult, elképedve. 

— Hogy jut ilyesmi eszedbe? A Jerry Alapítvány kisegere nem 
menekül, hanem megáll és harcol! 

— Értem. Gyakran van erre szükség? 

Kissy megvakarta gombszerű orrocskáját. 

— Hát ami azt illeti, nem nagyon. De azért, mert ahol rendsze- 
resen mászkálunk, ott minden cicus megtanulta már, hogy ve- 
lünk nem szabad szívózni. 

Aztán beszálltak a kocsikba, kimentek a helyszínre, munká- 
hoz láttak, üzembe helyezték a technikát meg mindent, és Kis- 
sy egyszer csak kinőtt a földből Véro mellett. 

— Mutatok egy példát. — Véro értetlenül nézett rá, a macskás 
beszélgetés óta háromnegyed óra telt el, de Kissy hirtelen elvi- 
gyorodott és előhúzott a háta mögül egy macskát, a nyakánál 
fogva, ahogy a macskákkal bánni kell. — Látod? Macska. Most 
fogtam. Macska, ez Véro. 

Véro a szájára szorította a kezét, sürün bólogatott és igyeke- 
zett komolynak látszani. 

Kissy leguggolt és a föld fölé tartotta a macskát. 


— Most figyelj! Szabadon fogom ereszteni, de nem mer majd 
rátámadni senkire. A partvidék minden macskája hallott már 
rólunk. 

Letette az állatot és elengedte. A macska kicsit bambult maga 
elé, aztán elballagott. Kissy diadalmasan rávigyorgott Véróra, 
aztán szaladt öltözni. 


De akármennyit lököttködött, mégiscsak ez volt az utolsó for- 
gatási napjuk. Nemcsak neki, a többieknek is, Anne most más 
dolgokkal lesz elfoglalva, el is utazik, a stábtagok pedig mind 
mennek a maguk dolgára. Kissyt kivéve, akinek semmi dolga. 
Az iskolát már befejezte, főiskolára... hát, egyelőre nem egé- 
szen biztos, hogy menni akar, többek között azért sem, mert ha 
mégiscsak megkapja annak az öt lánynak a szerepét Francótól, 
akkor nem lehet lekötve egy iskolában, egyelőre viszont nin- 
csen több szerepe. Azaz de. Nanózni akar. 

Egyre közeledett a kiírt dátum, és egyre lejjebb ereszkedtek 
az északi egerek fülei, mert addigra nekik már otthon kell lenni 
és kimaradnak az egészből. Annyi könnyebbség van, hogy csü- 
törtök lesz, tehát másnap délután már jöhetnek. És jönnek is. 

Kissy is északi egér volt, de neki nem kellett iskolakezdésre 
hazamenni, kivéve persze az egere miatt, akinek igen, és az 
azért mégse jó, ha sokáig távol vannak egymástól. De hát Mar- 
tinnek csak később kezdődik az iskola, mindketten megvárhat- 
ják Nanoegeret. Nimby jár szegény a leginkább pórul, ő kima- 
rad ebből is meg az egerét is itt kell hagynia. 

Valamelyik dilis kisegér elkezdte, hogy hát ők voltaképpen 
testvérek valamennyien, tehát Angéligue-kel is, és akkor most 
nagynénik és nagybácsik lesznek. El is kezdték így szólítgatni 
egymást, szia, nagynéni, szia, nagybácsi. Kissynek Maverick 
mondta a panzió folyosóján, ő pedig elkapta a kisegeret a nagy 
füleinél fogva és odanyomta a falhoz. 

— Ide hallgass, egérke. Ne öregíts, Jó? 

— Az öregít, ha nagynéninek szólítalak? 

Kissy vállat vont. 

— Mindegy, az a lényeg, hogy megverhetlek. 

— Kártyában, egérke! 

— A szád 1s nagy, nemcsak a füled. Hat éve püfölöm a shindy- 
ket, nekem már nem mondasz újat verekedésről. 


— És hidegre tettél egypár maffiózót is. 

— Meg kémeket - tette hozzá Kissy figyelmesen. 

— De azért verekedhetünk. Fogadok veled találatonként egy 
macaronba. 

Kissynek megrebbent a füle. 

— Milyen macaronba? 

— Vanessa azt tervezi, hogy holnap süt macaront. 

Kissynek megint megrebbent a füle, többször is. 

— Ez nem gyakorlat, egérke? 

— Nem, ez nem gyakorlat. Tényleg megsüti. 

Ez még tegnap volt, és most, amíg ő az utolsó forgatási nap- 
ján lyukat beszél a kis maffiafőnök hasába, Vanessa már dolgo- 
zik a macaronon. Kissynek a lelkére kötötte, hogy az egész stá- 
bot hívja meg rá. De még nem szólt nekik, majd a végén, ne 
töltsék az egész napot azzal, hogy a szájukat nyalogatják. 


— Jól van, gyerekek — állt ki Anne a tér közepére —, ez az utolsó 
képünk és kész a film. Mindenki a helyén van? 

Sorban jöttek a visszajelzések, mindenki a helyén volt. 

— Ha még nem említettem volna — kezdte Anne ugyanúgy, 
ahogy az előző száz ismétlésnél —: nem akarok sérülést. Vilá- 
gos? Mindenki készen áll? 

Mindenki készen állt. 

— Akkor kamera indul! Óra indul: most! 

Kissy fölengedte a kuplungot és kilőtt a kocsival, amit Roc- 
ker nemrég csórt és aminek a csomagtartójában volt a szajré. A 
fülhallgatójában Joséphine számolta a másodperceket. Tíznél 
beér az egyes kamera látóterébe. Húsznál a kettesébe. Itt még 
csak száguld. Valójában csak hatvannal, de úgy fog látszani, 
mintha kétszázzal repesztene. Huszonhét másodpercnél egy 
gyalogos lány — kaszkadőr — miatt félrerántja a kormányt és át- 
vág a jobb oldalra, ahol huszonkilenc másodpercnél szembejön 
egy kék Suzuki, Bexi vezeti a kaszkadőrcsapatból, ahol Kissy 
elméletileg még mindig tag, csak hát nem kaszkadőrködik. Be- 
XI is félrerántja a kormányt, őt csak addig követi a hármas ka- 
mera, amíg némi kacskaringóval visszatalál a helyes irányba. 
Neki, Kissynek nem szabad kormányozni, amíg harmincegy 
másodpercnél hajszál híján belerohan egy fába, akkor padló- 
fék! 


A kis Honda speciális filmgyári fékekkel volt fölszerelve, 
Kissynek egymilliószor a lelkére kötötték — és kétmilliószor el- 
lenőrizték —, hogy nagyon alaposan csatolja be a tripla szuper- 
biztos filmgyári övet, mert ez a kocsi úgy áll meg, mintha Te- 
rence Hill kapná el szuperzsaru korában. Így is történt. Kissy 
nyílegyenesen kirepült a szélvédőn, fejjel átütötte a fenyőfát, 
tűlevélkoszorúval a fején berepült a mögötte levő ház ablakán, 
intett egy ebédelő családnak, a túlsó oldalon kirepült, letarolt 
négy villanyoszlopot, és lassan ereszkedve továbbszáguldott a 
rét fölött, míg végül az orrával hosszú árkot szántott a földbe és 
megállt. Egy pillanat múlva ott termett mellette a kengyelfutó 
gyalogkakukk. 

— Bip-bip! — mondta, és továbbszáguldott. 

— Huh! — mondta Kissy. 

— Jól vagy?! — hangzott föl a fülében azonnal, és a házból már 
rohantak is a mentők, nyitották a kocsi ajtaját és a biztonsági 
övet is. 

— Jól — felelte Kissy, bár még nem volt egészen biztos benne. 
— Egyben vagyok? 

— Kérdés vagy állítás? — kérdezte a doktor közvetlen közel- 
ből, behajolva a kocsiba és őt figyelve. 

— Kérdés... látsz rajtam sérülést? Mert én jól vagyok. Anne? 

— Tessék, szívem. 

— Jó lett a jelenet? 

— Jó. Tökéletes. 

— Kész a film? 

— Kész, drágám, de te tényleg jól vagy? 

— Jól. De ha a lábamnál heverne az összes fejem, akkor se 
mennék most kórházba. Vanessa macaront süt! Meg vagytok 
híva valamennyien! Mostanáig nem árulhattam el, mert akkor 
mind odarohantok macaront enni, és nem készül el a film. Illet- 
ve persze csak akkor rohannátok, ha tudnátok, hogy Vanessa 
milyen macaront süt. Faaantasztikuuus! ... 


Kissy elégedetten dőlt hátra a kerti nyugágyban. Neki most már 
nincsen dolga. A filmje kész, az utószinkront mindig aznap 
vagy másnap megcsinálták. A macaron is elfogyott még teg- 
nap. Nincs más teendője, mint süttetni magát a nappal és le- 
gyezni magát nagy füleivel. 


A gondos kisegerek csapata megszavazta, hogy mostantól az 
egyik kocsi mindig kint álljon a kapuban, menetkészen, benne 
a kulcs, és berakodva minden, amire szükség lehet. És mindig 
lesz itthon egy-két jogsitulajdonos kisegér, akik pillanatok alatt 
indulnak. Vanni már kivette a szabadságát. És persze ha az 
északi egerek Kissy kivételével el is utaznak, marad azért itt- 
hon még egér bőségesen, akik mindenben segítenek, az egyik 
vezet, a másik a csomagokat viszi. 

Viszont addig még van egy hét is. Addig még többek között 
elintézik... melyik nap is... 

Kissy füle hirtelen nagyot csattant a nyugágy szövetén. De 
hisz ma van hétfő! 

— India Kilo hívja India Zulut — vette kézbe a telefont. 

— Hallgatunk, India Kilo — felelte Niala, aki nem lehetett 
messzebb egy-két egérkilométernél, konkrétan bent a házban. 

— Mikor megyünk Nizzába? 

— Van ilyen terv — ismerte el Niala —, de pillanatnyilag a hu- 
szonöt kisegér ötvenfelé szaladt, plusz anya még telefonál. 

— Vettem — felelte Kissy, és fölkelt, hogy ő is legalább kétfelé 
szaladjon, illetve konkrétan hogy csinos, üde kisegeret vará- 
zsoljon magából, aki illik a hely színvonalához, és nem mellé- 
kesen halálra rémiszti a shindyket. Aztán beugráltak a bérelt 
buszba, és kiugráltak belőle, de már Nizza központjában. 

Vanessa gyönyörű volt, pedig ugyanolyan fehér pólót és kék 
sortot vett föl, mint bármikor. De ragyogott. Ők többiek is. 
Hallatlanul büszkék voltak rá. Volt is miért. 

A szaküzlet egészében véve olyan volt, mint egy ürkikötő va- 
lamikor a huszonötödik században. Szupermodern berendezé- 
sek, excentrikus díszletek, halk szavú, udvarias alkalmazottak, 
halk szavú, udvarias vásárlók... és egy falkányi apró rágcsáló. 

— Sziasztok, üdvözöllek benneteket — sietett eléjük egy lány, 
Claudette, a névtáblája szerint. Kissy sosem látta. — Á, te vagy 
az, Vanessa, nagyon örülök, hogy megismertelek. Claudette 
vagyok. 

Kissy csak nézett bambán. Aztán Georges-ra sandított. 

A D" Aubisson nővérek egyből apjukra sandítottak, előzetes 
bamba nézés nélkül. 

A pilótának hirtelen sürgős tanulmányoznivalója akadt egy 
polcon. 


Vanessa pedig egy perc múlva ott állt egy valószerűtlenül ha- 
talmas berendezés előtt, és hátratett kézzel hallgatta Claudette 
magyarázatát. Aztán bólintott és bekapcsolta. Kissy csodálta a 
hozzáértését. Ő biztosan nem tudta volna, hogy a milliónyi 
gomb közül melyik indítja a rakétákat és melyik áll Föld körüli 
pályára. 

Vanessa bedugta a nyakán lógó fejhallgatót a csatlakozóba, 
ráigazította nagy füleire, két kis mancsát a billentyűkre tette és 
villámgyorsasággal játszani kezdett. A háta mögött néhány kis- 
egér lelkesen táncra pördült, bár ők nem hallottak semmit. Nem 
is volt rá szükség. Úgyis a Popcornt játssza. 

De csak fél percig, aztán Nimby odalépett hozzá, elővett egy 
kábelt és megmutatta neki. Vanessa bólintott, abbahagyta a já- 
tékot. Nimby kihúzta a csatlakozót, bedugta a kábelt, a másik 
végébe egy telefont, abba Vanessa fejhallgatóját, és nyomkodni 
kezdte a telefont. Az egerek előkapták a kis bluetoothos fülese- 
ket és ráillesztették őket nagy füleikre. Így már ők is hallották, 
ahogy Vanessa folytatja a játékot. Tényleg a Popcorn volt az, 
de hamarosan átkeverte egy másik zenére, amitől az egerek a 
lendületes tánc mellett lülülüzni is kezdtek, mint Villeret. An- 
géligue persze nem táncolt, ő beérte a lülülüvel. Ezzel folytatta 
a másik hangszeren, aztán Jákob rabbi kalandjaival, amire az 
egércsapat körbeállt, összekapaszkodott, úgy táncoltak tovább. 
A harmadik hangszerhez a birodalmi indulót választotta, s a 
kisegerek hármas sorokba álltak és masírozni kezdtek. A többi 
vásárló már semmi mást nem csinált, csak őket bámulta. Sze- 
rencsére nem kellett messzire masírozniuk, Vanessa áttért a kö- 
vetkező filmre: Felszarvazták őfelségét. A huszonnégy kisegér 
negyvennyolcfelé szaladt és futkározni kezdtek, de a zene né- 
hány akkord után elhallgatott megint, Vanessa továbbment egy 
újabb hangszerhez, és most a saját szerzeményét játszotta, a 
Hegyeket, amire a csapat párokba állt és együtt kezdtek lassút 
táncolni. 

Végül Vanessa levette a fejhallgatót és ránézett Claudette-re. 

— A másodikat választom. 


Persze nem ők viszik haza. Az Electone nemcsak méretre óriási 
— ötven kilót nyom, kétezer-hatszázharmincegyszer annyit, 
mint Vanessa, aki csak tizenkilenc gramm —, hanem egy bo- 


nyolult, finom műszer, az üzlet házhoz szállítja, szakszerűen. 
Holnap. Most még csak végignézte az egércsapat, amint Va- 
nessa kifizeti az ezerötszáz eurót a saját bankszámlájáról, 
ugyanazzal a könnyed nyugalommal, amivel valaha régesrégen 
megvette azt a muszlinruhát — Kissy úgy látta maga előtt, mint- 
ha ott lett volna —; hiszen ezt a pénzt ő kereste, saját maga, Zze- 
neszerzéssel. Kissy nem tudott szabadulni a gondolattól, hogy 
Vladimir Cosma és Georges Delerue is volt valaha kezdő, és 
ők is fölvették valaha a legelső honoráriumukat. S most a kis 
szöszke egerük vette át az elsőt, azaz már két napja, és vesz be- 
lőle egy csúcskategóriás hangszert — nem az elsőt, hiszen a Ty- 
ros 1s az, de talán nem is az utolsót. Igazi nagy zenészeknek né- 
ha egy csomó hangszerük van. 

És persze szüksége lesz egy nagy hangversenyzongorára, 
amiben ellakhatnak Nimbyvel és a sok-sok pici egerükkel. 


Az üzletből kijövet elözönlötték a legközelebbi cukrászdát, te- 
letömték a kis pocakjukat sütivel és fagyival, és ahogy ilyenkor 
szokták, terveket szőttek, hogy milyen shindyket kapjanak el és 
hogyan. De nem csak erre. Szerepeket válogattak Kissynek. 

— El kell játszanod Sziporkát — jelentette ki Francoise mély 
áhítattal. — Senki sincs, aki nálad autentikusabban tudná. 

— Hű, nagyon — cincogott Elke. — Vezetsz Flugzeugrepülő- 
gépt, autót, hajót, ürhajót, tengeralatthajót, mindent vezetsz, és 
meg is szerelsz menetben, és csinálsz minden eredeti csuda ta- 
lálmányokt folyta. 

— Folyton — javította ki az egere, de Elke őrá se hallgatott job- 
ban, mint bárki másra. 

— Még sőtebb, és találmányok mondanak folyta kudarcba cső- 
döt, és nézők imádik. Csuda inteligenciális, csak kicsit peches. 
Meg szexis és naaaagy a füüüüle. Mint tiédnek! Hopp, shindy. 

Mindenki körülnézett és a fegyvere után kapkodott, hol, hol, 
hol? 

— Honnét tudjak? Akárki járókáló leheti. Gondoltátok már, 
hogy milyen régótából nem fogtuk senki shindyet? Olasz autó- 
shindy utolsó. Lássi csak. Volt kedvenc monacói shindyke, 
Kissy fogta orvosot die Schweizban, csapat fogta lánykaüze- 
melő shindyekt Mallorcában, az spanyol, volt egy Karlsruhé- 
ben, meg vehetemjük enyém shindyet hozzá, az itt volt, de ő 


dán, meg volt egy torontai meg egy belga, de csak rendőrkék 
láttak őket. Szóval igazában shindyekt fogtuk csak Franciaor- 
szág, Monaco, Olaszország, Spanyolország, Németország und 
die Schweiz. Öt. Nem sok. 

— Hat — sziszegte Kissy, még a fejét fogva. , Lánykaüzemelő 
shindyek." Szörnyű ez a gyerek. 

Mások is mondták, hogy ez hat, de Elke persze nem figyelt. 

— Westeuropa áll pedig több országtól. Melyik ország legkö- 
zeli, ahol még nem kaptuk el shindyet? 

— Andorra, San Marino vagy a Vatikán — felelte Nimby —, de 
ez utóbbi elég cikis, tömegével hemzseghetnek ott. 

— Bizonyítani — sziszegte Kissy. 

— Csak hát nem tudsz. Ők ott államhatósági törvénység. Még 
sőtebb pedig ha shindy kitörje őrizet és meneküli végig országt, 
üldöződés tartódik öt perc. Úgy unalmos. Figyelsz csak — pil- 
lantott föl Elke az arra jövő pincérnőre —, nézjed ez üvegpohárt, 
látsz, milyen rossz? 

— Miért, mi a baj vele? — kérdezte a pincérnő. 

— Üres. Volt benne pedig igazán jó fagyi, de eltűnte. Most 
benne kicsi vörös nordnémet Elkében — bökött a mellére. 

— Értem. Milyet hozzak? 

— Csoki, Erdbeere, vanília, csoki, Erdbeere, vanília. Hat! 

Most bezzeg tud hatig számolni, gondolta Kissy. 


— Egyébként — jegyezte meg Vanessa, míg mellettük a kölykök 
sorban ugráltak föl a buszba — az Electone-nal meg fogom csi- 
nálni az egérdalok teljes hangszerelését, és akkor már semmi 
sem ment meg attól, hogy el kelljen énekelned őket, egérke. 

— Frankie azt mondta, írj még, mert hat kevés. 

— És ki mondta, hogy nem írtam többet? 

Kissy rámeredt, a mikró visszavigyorgott, aztán föllépett a 
buszba. Kissy elszánt képpel követte. 

— Most azt hiszed, hogy megijesztettél, egérke? Nagyobb cica 
kell ahhoz. Igenis el fogom énekelni a dalokat, és ha emiatt 
Francoise óriásplakátot készíttet rólam, hát állok elébe. 

Leültek, elindultak, de a második sarok előtt Georges szólt a 
sofőrnek, hogy álljon meg. 


— Miért álltunk meg? — kérdezte a busz minden csücskéből 
sok ezernyi kisegér. 

— Kissy óriásplakátot rendelt, hát tessék. 

Kissy értetlenül bámult Georges-ra, aztán összerezzent, mert 
az egérkék rikoltozni kezdtek. És fölfedezte saját magát oda- 
kint, a járdán egy hirdetőoszlopon. Bambán bámult rá, nem ér- 
tette. Ő itt ül bent, nem lehet egyúttal odakint is. 

Jean-Jacgues egy órával később hívta, már otthon voltak. 

— Készen vannak a plakátok — újságolta —, ma vagy holnap el- 
kezdik kiragasztani őket. 

— Láttam — sóhajtotta Kissy —, az egyikkel már le is fényké- 
peztek Nizza belvárosában. 

— Nagyszerű. Egy hét múlva találkozunk a megnyitón. 

— Lehetetlen — felelte Kissy, hiszen a plakáton rajta volt a 
pontos dátum is. — Én aznap a szülészeten leszek. 

— Mi az ördögöt keresel ott? 

— Angéligue-et kísérem, megjön Nanoegér! Lesz neki nagy 
füüü... mindegy, ez a része nem érdekes. Szüksége van a segít- 
ségre. 

— Nekem is, és ha udvariatlanul is hangzik, tény, hogy szerző- 
désben vállaltad, hogy eljössz. De ti rengetegen vagytok, valaki 
biztosan ott tud lenni helyetted a szülészeten. 

— Tényleg rengetegen vagyunk — riposztozott Kissy —, valaki 
ott tud lenni helyettem a megnyitón is. 

Jean-Jacgues leszamarazta és elköszönt. Kissy lekonyult fü- 
lekkel meredt a telefonra. 


Egyetlen dologgal kárpótolhatja magát, ha már úgy esett, hogy 
nem lehet Beaulieu-ben Nanoegér fogadásán: legalább Martin 
mellett lesz. Esetleg bemegy Párizsba zsebtolvajt fogni. No 
meg esetleg elénekli azokat a dalokat, hadd legyen a kicsiknek 
karácsonya, aztán ha Frankie emiatt óriásplakátot akar készíte- 
ni, azt már neki kell megbeszélni az elmeorvosával. 

Frankie nem akart óriásplakátot. 

— Hallgass ide, állatka. 

— Kisegér — pontosított Kissy. 

— Mit bánom én, hogy milyen állat vagy, amíg vonzod a kö- 
zönséget. 

Kissy nevetett. 


— Honnan veszed, hogy vonzom a közönséget? 

— Sehonnan, amíg saját koncertet nem szervezünk neked, de 
az még nem most lesz. Viszont harmincegyedikén lesz egy 
nagy buli Saint-Germainben, nyárbúcsúztató, köszöntjük az új 
tanévet, ilyesmi. Lesz ott pár ember, aki számít, meg egy egér, 
ha eljössz. Elénekeled a dalaidat és megnézzük, milyen fogad- 
tatást kapsz. 

— Mind a tízet? 

— Mondjuk három-négy fog beleférni. Viselheted a bársony- 
füledet. 

— Még szép! — vágta rá Kissy. — Ilyen jeles alkalomra semmi- 
képp se mennék bársonyfülek nélkül. 

Így is történt, teljes egérdíszben jelent meg a gimnázium ud- 
varán harmincegyedike délutánján, bársonyfülekkel, Jerry-órá- 
val, az övén telefonnal és fegyvertáskával, hátizsákkal. De ez 
utóbbit letette az öltözőben, ahol menő alapítványi kisegérből 
átvedlett menő énekesnővé, rövid fehér ruha, fehér cipő, csak 
farkincája nem volt. Észre is vették. 

— Nagyon cuki vagy, drágám — mondta Antoine, akihez im- 
már harminc másodperces ismeretség fűzte, szervező volt, 
ügyelő, színpadmester, műsorvezető, mindenféle. — Valamilyen 
állat leszel? 

— Kisegér — húzta ki magát Kissy teljes tízcentis magasságá- 
ban. — Már eddig is az voltam. 

— Értem — értette félre Antoine. — Oké, akkor van gyakorla- 
tod, de ha bármiben segíthetek, keress bátran, itt leszek egész 
nap. 

Kissy hüvelykujjat mutatott, de minden segítség nélkül odata- 
lált a színpadra — pedig nem tettek ki sajtot —, végigpillantott a 
közönségen, felmérte. Háromszáz körül lehetnek, főleg gyere- 
kek a szüleikkel. Szuper. Elhinti közöttük az egérszeretet mag- 
valt, és egy részük sosem tart majd macskát. 

— Szia, pocok — fogadta Frankie a színpad mellett, sötét öl- 
tönyben, cilinderben, ferde piros szalaggal és kitüntetésekkel a 
mellén. — Jó, jó, tudom, tudom. Egér vagy. Imádod a sajtot és 
megvered a macskákat. Mindjárt te jössz, aztán én. 

— Miii... közvetlenül előtted lépek föl?! 

— Bezony! Mit szólsz? 

— Frankie, én... nem találok szavakat. Annyira drága vagy... 


Nem folytathatták, a nézőtéren felcsattant a taps, és már jött 
is Antoine, hogy bekonferálja Kissyt. 

— Hölgyeim és uraim, most pedig az állatvilágba hívom meg 
önöket. Kérem, néhány percre feledkezzenek meg arról, hogy 
nyár van. Itt a karácsony, az emberek otthon sütnek-főznek — és 
az állatok is. Hogy milyen állatok? — Antoine kinyújtotta karját 
a színpad balszárnya felé, ahol Kissy várakozott. — Hát az ege- 
rek! Következik Kissy Chaton! 

Megszólalt Vanessa zenéje, és Kissy belibbent a színpadra. 


Nagyszerű műsort csináltak. Kissy kétszer lépett föl, előbb a 
Karamellt és a Bújócskát énekelte el, aztán egy jó órával ké- 
sőbb az Óda a sajttortához és a Kisegérszerelem volt az est két 
záródala. A közönség imádta. 

Még jobban. Mert előadás után odagyűlt köré egymillió gye- 
rek, és autogramot is kértek. Még soha nem adott autogramot, 
és ezt be is ismerte. A gyerekek nevettek, és az egyik megmu- 
tatta, hogy kell. Az elsőt úgy írta, hogy Kissy, aztán a második- 
nál támadt egy ötlete, és az első S betűnek egérfüleket rajzolt. 
Az első gyereket is visszahívta és berajzolta a füleket az autog- 
ramjára. 

A telefonját persze otthagyta az öltözőben — sőt a fegyvereit 
is, bátran szembenézve azzal, hogy a nézőtéren akadhat cica —, 
s csak akkor látta a hívást, amikor visszament. Ismeretlen 
szám, de hát mit van félnivalója? Legfeljebb shindy. Bár az 
volna. 

Tíz perce jött a hívás, hát visszahívta, akárhány óra van. 

— Jó estét. Kissy Chaton vagyok, volt egy hívásom erről a 
számról. 

— Á, Kissy — örült meg egy női hang. — Jó estét. Yvette Mou- 
lin vagyok. Úgy emlékszem, sokáig fent van, ezért zavartam. 
Emlékszik rám? Franco Zappone felesége vagyok. 

— Hogyne, madame, nagyon jól emlékszem. Miben lehetek a 
segítségére? 

— Igazán kedves. Nos, a Keyes-filmről van szó, a tudathasa- 
dásos nőről. Volt módja elolvasni a könyvet? 

— Hogyne -— felelte élénken —, kétszer is, és nagyon tetszett. 

— Ennek nagyon örülök. Nos, meg tudná oldani, hogy valami- 
kor feljöjjön Párizsba? 


— Mi sem könnyebb ennél: most is Párizsban vagyok. Ponto- 
sabban Saint-Germainben, volt egy fellépésem ma este. 

— Sikere volt, gratulálhatok? 

— Igazán nagyon kedves. 

— Nos, merrefelé jár holnap? 

— Merrefelé kívánja madame, hogy járjak? 


— Mi a baj, Yvette? Történt valami? 

Az orvos arca csupa aggodalom volt, ahogy fölébe hajolt. 

— A... a nővérek, dr. Moulins — felelte Yvette aggodalmasan. 
— Hallottam a beszélgetésüket... a többszörösen hasadt szemé- 
lyiség szindrómáról beszélgettek, azt mondták, hogy én ezt 
csak kitaláltam... de doktor úr, én ebből az egészből nem értek 
semmit, én soha nem is hallottam erről a többszörösen ha- 
sadt... úristen, szétrobban a fejem, most! most történik, dr. 
Mou... 

A halántékára szorította mindkét kezét, megtántorodott. 

— Ne álljon ellen, Yvette! — hallotta az orvos hangját. — En- 
gedjen neki! 

Yvette dülöngélve, tántorogva megfordult a tengelye körül, 
aztán leengedte a kezét és zavartan nézett körbe. 

— Jól van? Jól érzi magát? 

Annabelle határozatlanul bólintott. 

— Meg tudná mondani, hogy hívják? 

— A... Annabelle Saint-Croix. Én... igazán röstellem, de azt 
hiszem, nem tudom, hogy önök kicsodák. 

— Máris bemutatkozom -— felelte az orvos, de a bemutatkozást 
kihagyta. — Cindy hívott fel, és azt mondta, hogy Yvette-nek 
segítségre van szüksége. 

— Igen, értem. — Annabelle helyet foglalt a fotelben, helytele- 
nítő pillantással eligazította a térdén a szoknyáját — noha far- 
mernadrág volt rajta —, és összeillesztette két kezén az ujjak he- 
gyét. — Sajnos attól tartok, nem tudok a segítségére lenni, mint- 
hogy nem én vagyok Yvette. Viszont őszintén bevallva Anna- 
belle sem szívesen vagyok. 

Az orvos meghökkent. 

— Tudja, úgy gondolom, hogy egy olyan entellektüelnek, mint 
jómagam — Annabelle hűvös fensőbbséggel nézett fel a férfira 
—, hozzávéve, hogy ráadásul meglehetősen sznob vagyok, egy- 


szerűen. . . — felpillantott a mennyezet felé, a megfelelő szót ke- 
resve, aztán csettintett az ujjával — túlságosan capriccioso ez a 
név, hogy — lebiggyesztette az ajkát — , Annabelle?. Ön intelli- 
gens férfinak tűnik, s bizonyára rendelkezik a megfelelő mű- 
veltséggel, hogy egy kellőképpen intellektuális nevet találjon 
nekem. 

Dr. Moulins hirtelen tapsolt egyet. Annabelle a homlokához 
kapta a kezét és fájdalom jelent meg az arcán. 

— Jaj, doktor... széthasad a fejem... én nem is tudom. . . — hir- 
telen felkacagott —, nem is tudom, honnan szedi Annabelle azt 
a sok bolondságot. Még hogy másik nevet akar... — Szája elé 
tette a kezét, úgy nevetett. — Elnézést... persze, jól vagyok, 
csak annyira... annyira magasan van! Jó ez a szó, doktor? 

— Jó lehet ez is, Cindy. 

— Jaj, hiszen még nem is mondtam, miért kerestem. Igen, 
Yvette-nek tényleg segítségre van szüksége. Annyira sótlan és 
begyöpösödött, hogy azt maga el sem tudja képzelni. Egyszerű- 
en el sem lehet viselni. — Felkuncogott. — No persze kellő hu- 
morérzékkel. . . 

Dr. Moulins megint tapsolt egyet. Cindy aggodalmas arccal 
nézett föl rá, aztán szélesen elvigyorodott. 

— Oké, haver, a taps az jöhet minden mennyiségben! — Föl- 
pattant a fotelből, kiugrott a szoba közepére és diadalmas póz- 
ba vágta magát. — És zene is jöhet, megőrülök egy kis zenéért, 
öregem, úristen, de régen nem táncoltam! — Odalépett a férfi- 
hoz és hozzádörgölőzött. — No persze sokféle testmozgást ked- 
velek, és nem muszáj, hogy a tánc legyen az első! Van valami 
terve ma estére, monsieur, vagy rábízza magát a kicsi Melanie- 
ra? Ígérem, nem fog csalódni. Jaj, és valami jó olasz kaja is 
kell! 

Kilépett oldalra, egy fotelből fölkapott egy plüssmackót és a 
férfi mellének nyomta, az pedig önkéntelenül megfogta. 

— Persze nem valami vacak pizza, hanem valami, ami megtöl- 
ti a gyomrot, egy nagy tál guantocosta, hadd feszüljön a pocak, 
úgyis lemozogjuk... — Csábos mosollyal ajándékozta meg a 
férfit, aztán gyorsan fölemelte a kezét, figyelmeztetően. — De 
tapsolni nem szabad, amíg vége nincs az előadásnak! Megígé- 
ri? 

— Megígérem. 


— Oké, szőke herceg, bízom magában. Mert tudja, ha tapsol, 
akkor az lesz... az lesz... — megtántorodott, összegörnyedt, a 
homlokára tette mindkét kezét -—, jaj, ne, még ne, nem akarom, 
már megint ez az átkozott. . . 

Elvette a kezét a halántékáról és gyűlölettel meredt a férfira. 

— Te átkozott! — süvöltötte, és nekiesett, de csak a plüssmac- 
kót ragadta meg. — Tudtam, hogy te vagy az a szemétláda, aki 
Melanie-t szédíti, te ígérgetsz neki szerepet meg mindent, csak 
az ágyadba vihessed, mi?! — Vadul püfölte a mackót. — Hol a 
szereposztó díványod, hadd szaggassam szét! 

— Szükségtelen — nevette el magát a férfi. — Már nem kell a 
dívány. A szerep a magáé. 


Most már a kisasztal körül ültek, négyen. Yvette és Franco 
egymással szemben, Kissy kettejük között, az asztal alatt pedig 
Henri, összetekeredve. 

— Persze a forgatáson a helyes szöveget kell mondania — je- 
gyezte meg Franco. — Honnan szedte ezt a sok képtelenséget? 

— Hát csak úgy keletkezett, itt a homlokom mögött. De az 
Annabelle tényleg nem jó név, már ne haragudjon. 

Franco összevonta a szemöldökét. 

— Nézze. Egyszerűen nem illik egy ennyire intellektuális 
lényhez. Van úgy, hogy valakire nem illik a neve, Jodie Foster 
is nevet változtatott, mert az Alicia nem illett ahhoz a vadóc 
lányhoz, aki ő mindig is volt. — Kissy hálatelt szívvel gondolt 
Nialára, akinek kimeríthetetlen filmes ismerettárából mindig 
tudott meríteni. — Egyébként az Yvette-et sem tartom a leg- 
jobbnak. 

Yvette fölkapta a fejét. 

— Mármint önhöz természetesen illik, madame. De a könyv- 
beli Sally egy butácska nő. Szerintem össze kellene cserélni 
őket. Sally legyen Annabelle, Nola pedig Yvette. 

Franco hümmögött. 

— Majd átgondolom. Egészében véve tetszett, amit csinált. 
Nos, forgatási tervünk már van, de nincs benne kezdő dátum, 
Yvette most egyeztet, hogy kinek mikor jó. 

— Rendben. Nekem ötödikén van egy kötelezettségem, meg 
kell jelennem a korábbi filmem megnyitóján. Aztán hétvégére 


lemegyek Beaulieu-be megint, üdvözlöm Nanoegeret, de aztán 
már tudok forgatni. 

— Elnézést... kit fog üdvözölni? 

— Nanoegeret — tagolta Kissy. — A csapatunk legújabb tagját. 
Ötödikére van kiírva. . . mármint hogy megszületik. 

— Ó. Gratulálok a szülőknek. Jó. A hétvégén értesítjük, hogy 
mikor és hol kezdünk. Van valami tartósabb szállása Párizs- 
ban? 

— Vaucressonban van a rendes lakcímem. 

— Á, értem. Nagyszerű. Akkor ezt át is adom, legyen szíves 
majd elolvasni. 

Kissy rápillantott a szerződésre és szó nélkül aláírta. 


Ólomlábakon vánszorgott az idő ötödikéig, amikor Kissy per- 
sze hűségesen elment a megnyitóra, de lelkileg nyolcszáz kilo- 
méterre volt onnan, Angéligue mellett, aki természetesen népes 
kísérettel érkezett a kórházba. Mindenről gondoskodtak, a leg- 
apróbb kényelmi eszközöktől a fegyveres védelemig, arra is 
volt gondjuk, hogy a kocsit ne Vanni vezesse, hanem a higgad- 
tabb Niala. Előttük ment Georges a másik kocsival és a csapat 
egy részével, ő vitte a leendő nagyszülőket is, akik pár napja 
már megérkeztek; Vanni szülei nem éltek már. 

Aztán vártak, mert Nano még egyáltalán nem indult el kifelé. 
Kissy pedig végigülte a filmvetítést, aztán megjelent a vászon 
előtt a többiekkel, mosolygott, integetett, interjút adott, autog- 
ramot osztott. De az interjúból később csak egyetlen kérdésre 
és válaszra tudott visszaemlékezni. 

— Most, hogy filmsztár lett önből, hogy érzi magát? 

— Egyszerűen csodálatos, hogy együtt dolgozhattam ezzel a 
sok nagyszerű művésszel, és remélem, hogy a filmünk elnyeri 
a közönség tetszését. 

Sajnos ezt a remek választ nemcsak durván megvágták, de 
később mindenki azt állította, hogy ő valójában ezt mondta: 

— Tök jó, de aztán megyek vissza bűnözőket püfölni. 


Nagyjából azért viselte aránylag türelmesen a sztárságot és ve- 
lejáróit, mert Nano még nem jött meg, sőt el sem indult. Angé- 
ligue egy kórházi ágyon feküdt, körülötte a csapat délvidéki ré- 


sze, és várt. Nano türelmes kisbaba volt, az ultrahang szerint 
egészséges, csak még nem akart előbújni. Neki ráért a dolog. 

Kissy filmjének vetítése kettőkor kezdődött a Cartier mozi- 
ban, és három óra negyvenötkor ért véget. Kissy és társai fél- 
órát fotózkodtak a vászon előtt, interjút adtak, negyed ötkor pe- 
dig kezdődhetett az autogramosztogatás, ami majdnem ötig tar- 
tott. Kissy öt óra körül szabadult a moziból, társaival együtt. 
Persze rögtön visszakapcsolta a telefonján a hangot, ahogy ki- 
lépett az utcára, és hívta is a Jerryt. 

— Zsebibaba? — kérdezett rá a fedőnevével. 

— Egérmentes — felelte Vanessa. 

Kissy sóhajtott, elment a motorjához, ráült, behajtotta nagy 
füleit a sisakba, eligazította a fején, levette megint, s nagy fülei 
rögtön kirúgták magukat rendes állásukba. 

— No mi van? — vette föl a telefont. 

— Egérjelzés! — rikkantotta Vanessa. — Itt az első fájás! 

Kissy még nagyobbat sóhajtott. 


Persze egész Kisegérföld fölbolydult, a déliek mind ott nyü- 
zsögtek a kórházban, az északiak pedig ráhajtották nagy fülei- 
ket a telefonra, és minden hírre lelkendeztek. Elég ritkán volt rá 
alkalmuk, csak este kilencre kezdtek sürűsödni a fájások, akkor 
viszont Kissy már a filmbemutatós banketten volt és rengeteg 
kérdésre válaszolt. 

Úgy nézett ki, a fogadtatás kedvező, a nézők között tartott 
gyors közvélemény-kutatás csak vázlatos eredményeket adott, 
de többet nem is vártak. Többen dicsérték Kissy játékát, a film 
humorát és pergő cselekményét, a zenét is, még az operatőr is 
kapott egy elismerést. Valaki megkérdezte, lesz-e folytatás. 

— Jelenleg nincs ilyen tervünk — felelte Jean-Jacgues —, de fil- 
meket természetesen továbbra is forgatunk, a nézők hamarosan 
egy régi, ismert film remake-jében láthatják viszont Kissyt. 

— Melyikében? — repült a következő kérdés. 

— Ez még lehetne meglepetés, milyen ötlet? 

— Ott a füleket is viselni fogom — tette hozzá Kissy buzgón, 
ami mosolyra derítette a riportereket, hiszen most is rajta vol- 
tak a fülek, és rögtön jöttek is a kérdések a fülekkel kapcsolat- 
ban. Ő már jó előre megbeszélte egértársaival, hogy mit fog er- 
ről mondani — nincsen titkolnivalójuk, az alapítvány régesrég 


kilépett a rejtőzködésből, már az egértábor is ennek folytán jö- 
hetett létre. Hát elmondott mindent, egereket, shindyket, sajto- 
kat, macskákat. 

A sajtó el volt bűvölve. 


Másnap a lapok tele voltak a filmbemutatóval és mindegyik 
cikk elmondta, hogy a főszereplő, amikor nem kamera előtt áll, 
akkor is bűnözőkre vadászik, de a csapat csak úgy összevissza 
olvasta, ahogy alkalmuk nyilt rá, amikor éppen kijöttek. Mert a 
nap legnagyobb részében ott hemzsegtek Angéligue körül, aki 
személyesen nem lehetett ott, az virtuálisan, és gyönyörködtek 
Nanóban. 

Gabrielle Battista tizenöt perccel éjfél előtt született, ezért 
még ötödikén fogja tartani a születésnapját. Háromezer-négy- 
százötven gramm és ötvenegy centi. Barna haja volt, barna sze- 
me, és... hát éppenséggel... 

— Elég kicsi füle van — mondta ki Vanessa azt, amire minden- 
ki gondolt, de senki se volt közülük Vanessa, hogy ki is mond- 
ja, kivéve persze Vanessát. 

— A tied se volt nagyobb, amikor megszülettél — felelte nővé- 
re szeretettel. 

— Hát nem — ismerte el a mikró —, de neki már nem kell tizen- 
egy évig várnia, hogy lehessen egérfüle. Lássuk csak. Egyhó- 
napos koráig semmiféleképpen nem vadászhat egyedül shindy- 
re, csak felügyelettel. 

— Ez hogy jött ki? — érdeklődött az újdonsült anyuka. 

— Ötvenegy napos korában már gyereke lesz — tudatta Kissy, 
aki már megszerezte a szükséges szakirányú ismereteket —, per- 
sze csak ha talál hozzáillő, derék, rendes egeret. 

Vanni nem szólt semmit, a lányában gyönyörködött. Végül is 
erre nem is volt mit mondani. Szokva volt már az egérkék szö- 
vegeihez. 


Aprócska, nagyfülű őrangyala intézkedett, hogy még napokig 
maradhasson Beaulieu-ben: vasárnap jött Yvette hívása, szer- 
dán kezdenek a Pigalle-on, Annabelle lakásában, place Gustave 
Toudouze. Annabelle-nek fogják hívni az egyes számot, közöl- 
te Yvette, az entellektüel lány új neve pedig Véro. A többiek 


neve nem változik, a nyomjelzőt Cindynek hívják, a férfifaló 
színésznőt Melanie-nak, a fájdalom hordozóját pedig Mise-nek. 

Szerda reggel Kissy meg is érkezett a helyszínre, egy három- 
szög alakú kis terecskére, ahol talált egy remek motorparkolót 
is, oda beállt, ellenőrizte a tükörben nagy füleit, föltette a haj- 
pántját és ment átváltozni. Először is egy első emeleti lakásba, 
ahol már javában folyt a munka, sminkszobát rendeztek be, 
összerakták a technikát. Annabelle-ék a szomszéd lakásban 
laknak, ott is dolgoztak a díszletezésen. Franco és Yvette amott 
volt, Kissyt a rendezőasszisztens vette gondjaiba, egy vörös ha- 
jú hölgy, Germaine, aki minden arra járót bemutatott neki, és 
minden arra járó tudta, hogy ő kicsoda, nagy tisztelettel fogadta 
és biztosította, hogy mindenben a segítségére lesz. Kissyben 
lassan tudatosodni kezdett, hogy ennek a filmnek mind az öt 
főszerepét ő játssza, és többet lesz a filmvásznon, mint minden- 
ki más együttvéve. Ötük közül legalább egy minden jelenetben 
benne lesz. Gyakran kettő is. 

Már aznap délelőtt érdekes különbségeket figyelt meg Jean- 
Jacgues, Anne és Franco stílusa között. Az előző két rendezője 
együttvéve nem követelt meg akkora fegyelmet, mint Franco. 
Nem tőle, a stábtól. Alig beszélt velük, tudták a dolgukat, de 
mindennek a művészek keze ügyében kellett lennie, és ott is 
volt. Ez a délelőtt háromszereplős játék volt: színésznő, rende- 
ző, operatőr. A többi tíz ember azért volt ott, hogy ez a három 
tudása legjavát nyújthassa és az olyannak is látsszon, amilyen- 
nek látszania kell. És nem tegeződtek senkivel, kivéve Henrit, 
aki lefeküdt a sminkszoba sarkában és aludt. Öreg uszkár volt, 
fekete, nagyon nagy kutya. Mindenkit ismert már és farkcsóvá- 
lással üdvözölt, de ezen túlmenően nem kívánt részt venni a fil- 
mezésben. Nem is volt beleírva a forgatókönyvbe. 

Kissynek szokatlan volt ez a vezetési stílus, hiszen egérsége 
kezdetei óta egy olyan szervezetben nevelkedett, ahol mindenki 
egyenlő volt és valójában nem voltak vezetők és alárendeltek... 
illetve annyira azért mégsem. Mert a konyhában Vanessa zsar- 
nok volt, aki parancsolt és rendelkezett, és nem tűrt ellentmon- 
dást, mert az ételnek olyannak kellett lennie, amilyennek ő a 
saját művészetével megálmodta. Hát Franco módszere is ilyen 
volt. Ha nagy ritkán szólt valakihez Kissyn és Yvette-en kívül, 
az utasítás volt, bár mindig halkan beszélt és udvariasan. 


Itt is jó volt a hangulat, egy-egy felvétel után éppúgy beszél- 
gettek, viccelődtek, mint a korábbi stábokban, annyi különb- 
séggel, hogy Franco és Yvette leginkább csak hallgatóság volt, 
mert többnyire elmerültek a következő csapó megtervezésében. 

— A következő az elképzelésem — fejtette ki Franco, amikor 
leültek Annabelle-ék nappalijában. — Néhány jelenetet fel fo- 
gunk venni, jelmezzel, sminkkel, rendesen, de nem azért, hogy 
megtartsuk. Azt szeretném, ha mind az öt szerepet játszaná egy 
ideig, egy kicsit érjenek, alakuljanak a figurák. Mind az ötnek 
meglesznek a maga sajátos vonásai, amik lehetnek mozdulatok, 
hanghordozás, arckifejezések, bármi lehet. Nem szabad túlját- 
szani, de a néző egyből fel fogja ismerni, hogy mikor melyiket 
látja. — A jegyzeteibe pillantott. — A meghallgatáson maga már 
elő is vett néhány figyelemre méltó ötletet, Kissy. Véro enyhén 
nazálisan, lassabban beszél, egyfajta előkelőnek képzelt hang- 
hordozással, ami nekem nagyon tetszik. Melanie kissé mélyeb- 
ben, rekedtesen beszél, merthogy ugye ő egy férfifaló démon, 
ez 15 nagyon jó. Még a mozgáskultúrájukat kell jobban szétvá- 
lasztani. Az nagyszerű, hogy Véro szereti az ujjai hegyét össze- 
illeszteni és így tartani kiselőadásokat, de Melanie-nak is sze- 
retnék valami jellegzetes kéztartást vagy -mozdulatot, és a járá- 
sukat is ki kell csiszolni. Mise nagyjából rendben lesz az erő- 
szakos, gyűlölettel teli magatartás irányából, ezt fejezik ki a 
gesztusai. De Cindy és Annabelle még nincsen kellőképpen ki- 
dolgozva, őrajtuk még nagyon sokat kell finomítanunk. 

Kissy megbillegette nagy füleit. 

— Szerintem Annabelle-t nem kell. Legyen meg a többi négy- 
nek a saját jellegzetessége, és Annabelle lesz az, akiből ezek 
mind hiányoznak. Hiszen a négy személyiség egy-egy trauma 
során szakadt ki Annabelle-ből, és mindegyik magával vitt va- 
lamit: Mise a fájdalmat és a gyűlöletet, Cindy a vidámságot és 
az életigenlést, Véro az intellektust, Melanie a... a színjátszást, 
a férfiakat... 

— Az extrovertáltságot — segítette ki Yvette. 

— Igen, ez az, köszönöm. Annabelle-ben nem maradt semmi, 
ő egy üres héj. Végül is ezt Keyes könyve elég világosan ki is 
mondja. 

Azok ketten bólintottak. 


— Annabelle introvertált, buta, humortalan, gyáva, fél minden 
nyilvános szerepléstől, fél a férfiaktól, és nem képes valódi ér- 
zelmeket megélni. A pozitívakat Cindy vitte magával, a negatí- 
vakat Mise. Annabelle legjobb alteregója Murphy, a könyvbeli 
kirakati baba. 

Megint bólintottak. Az eredeti könyvben van egy kirakati ba- 
ba, akivel Sally sokat beszélget, és van két férfi is, akik udva- 
rolnak a különböző alteregóinak. A forgatókönyvből Murphy 
kimaradt, és négy lánynak is van saját udvarlója, csak Mise 
nem jut többre alkalmi erőszakos kapcsolatoknál; persze nem 
öt támadják meg, hanem valamelyik másik lány keveredik sze- 
xuális töltetű helyzetekbe, és olyankor előpattan Mise, jól el- 
agyabugyálja az illetőt — hát ez menni fog, állapította meg Kis- 
sy —, aztán elköt egy kocsit és dühögve, szitkozódva száguldoz- 
ni kezd az utcákon. A könyvben is, a filmben is szerez egy 
pisztolyt és azt tervezi, hogy megöli Annabelle volt férjét, de 
valójában senkit sem bántalmaz komolyabban. Ennek ellenére 
ez a film nem lesz gyerekeknek való, de Kissy már jó ideje 
tisztázta a csapattal, hogy mik azok a gyerekeknek nem való 
filmek, amikben egy hírnevére büszke alapítványi kisegér nem 
vállal szerepet, és mik azok, amikben igen. Ebben igen. Ez a 
film voltaképpen az olyanok közé tartozik, amik valakinek a 
betegségéről és gyógyulásáról szólnak — elvégre a többszörö- 
sen hasadt személyiség szindróma egy betegség -—, és hát a töb- 
bi ilyen film sem mind való gyerekeknek. 

Egész délelőtt az öt lányt csiszolták, Germaine rengeteg jegy- 
zetet csinált, Claudette fotózott, Yvette videózott. Most már 
improvizációk nélkül, a forgatókönyv szerint dolgoztak. Aztán 
tartottak egy ebédszünetet, egy közeli étteremben ettek, ki-ki 
alapon, Yvette csak Kissyt kérdezte meg, hogy van-e nála elég 
pénz, hiszen csak ő volt új a csapatukban. Persze hogy volt, 
még úgy is maradt a számláján bőven, hogy a gázsik nagy ré- 
szét átadta Mariónak befektetni, vagyis betársult a konzorcium- 
ba. 


— Szerintem klassz lesz — mondta Kissy este, amikor a csapat 
szokás szerint összegyűlt a felületen, és már megcsodálták Na- 
noegeret megint. Mindennap legalább egyszer elgyönyörködtek 
benne. Ő nem viszonozta, aludt. — Ez egészen más műfaj, a 


munkamódszer is más, minden más. Mint az ementáli és a ca- 
membetrt. 

Az egérkék nagy figyelemmel hallgatták. Egy sem akadt kö- 
zöttük, aki ne lett volna tisztában a legkülönbözőbb sajtfélesé- 
gek összes tulajdonságával. Mindent tudtak, amit sajtokról tud- 
ni lehet. 

Elmesélt mindent az első napi forgatásról. Azért csináltak 
olyan felvételeket is, amik talán be is kerülnek majd a filmbe, a 
lányok otthoni tevékenykedéséről, több átváltással, hogy min- 
denki kapjon szót. Volt olyan jelenet, amikor Annabelle kez- 
dett, aztán előjött Mise, persze ramazurit csinált, őrjöngött Cin- 
dyvel. Akárcsak a könyvben, itt is Cindy volt a nyomjelző, aki 
tud beszélni Véróval, Melanie-val és Mise-szel is, Annabelle- 
lel nem, de lát és hall mindig, bármelyiküknél van az irányítás. 

Volt egy olyan jelenetük, ahol Mise félrelöki Annabelle-t és 
előbújik, dührohamot kap, és Cindy próbál a lelkére beszélni. 
Ez úgy lesz, hogy Cindy nem látható, mert ő nem bújik elő, 
Mise csak a hangját hallja a fejében, ezért először felvették 
Mise részét képpel-hanggal, és Cindy szövegét Franco mondta 
fel, az időzítés miatt. Aztán a jelenetet kitették a másik szobá- 
ban egy képernyőre, hang nélkül, és Kissy rászinkronizálta 
Mise hangját, még nem igaziból, ahhoz szinkronstúdiót fognak 
használni, de ki kellett próbálni, hiszen még soha nem szink- 
ronizált. Jó párszor újra kellett kezdeni, de egész jól ment. Az- 
tán visszamentek az elejére, és fölmondta Cindyt is. És végül 
leültek és végignézték az egészet. 

— Ez egész jó — mosolygott Franco a maga száraz mosolyával. 
— A szinkront majd megcsináljuk rendesen, de a jelenet egyál- 
talán nem rossz. Még nem az a színvonal, amit várok, de maga 
még nagyon is formálható. 

— Hé, öregem — búgta Kissy Melanie-ként —, maga el se tudja 
képzelni, mennyire vágyom rá, hogy elkezdjen formálni. 

Franco nevetett és hirtelen azt mondta: — Annabelle! 

Kissy már nyitotta a száját a következő mondathoz, de most, 
anélkül hogy a száját becsukta volna, zavarttá vált az arca. 

— Ööö... elnézést, hogy szóvá teszem, de nem válaszolt a kér- 
désemre. 

— Melyikre? — lepődött meg Franco. 


— Hogy megkaphatom-e a pincérnői állást. Nézze, tudja, hogy 
van ez. Szükségem van a pénzre. 

A könyvbeli Sally is pincérnőként helyezkedik el, de igazából 
nem szorul rá a pénzre, tartásdíjat kap. De ő tíz évvel idősebb 
Kissynél, akinek nem állna jól a kétgyerekes elvált nő. 

— Ja igen, Kissy, igaza van, Annabelle-lel legutóbb erről be- 
széltünk. Csak ennek már több órája. 

— De azóta maga nem beszélt Annabelle-lel, tehát ez kiesett 
idő — bólintott Kissy. 

Az egérkék teljesen el voltak bűvölve, és ezt ki is mondták. 

— Fantasztikus ez az egész, egérke — mondta Pi. — Jól emlék- 
szem, milyen voltál, amikor megismertelek. Alig hat éve... és 
most egy igazi, magabiztos felnőtt színésznő vagy. 

Kissy elővette a felület rajzeszközeit és rajzolt magának a vi- 
deóra piros vonallal két nagy nyilat, ami a hajpántja füleire mu- 
tatott. 

— No igen — derült Pi —, természetesen kisegér is. 


Valójában akármilyen csodadolgokat mesélt a forgatásról, ez 
volt a legnehezebb feladat, amit eddigi életében csinált. Egy 
shindyt elkapni, akár azt az ügyvédet, akit meg kellett késelnie, 
közben ügyvédvicceket mesélni neki, és aztán kiderült, hogy 
pincér — semmiség. Farkasszemet nézni egy szál magában egy 
macskával a töküres villában, ahonnan begyűjtötte a levágott 
kezet — a bátor kisegérnek nem probléma. Az előző forgatások 
se jelentettek gondot... Martine, a bűnözőket leleplező színész- 
palánta, Julie, a Sophie Marceau-reinkarnáció és Rocker, a 
maffiával harcoló prostituált — jó játék volt mind a három, de 
nem nehezebb, mint lilára verni azt az eszement pofát, aki be- 
ültette az autójába Francoise-t. 

Ez az igazán nehéz feladat. Francónak nem elég az a kis ját- 
szadozás, amit az első három filmben csinált, neki ide komoly, 
igazi jellemábrázolás kell... öt. Hogy ezt honnan fogja szed- 
ni... azt nemigen tudta. Viszont cserében ez lehet az a szerep... 
illetve az az öt, amelyikről megjegyzik, amelyikért még valami 
díjat is kaphat, hiszen fantasztikus alakítást fog nyújtani egy 
szenzációs filmdrámában. Erről Franco gondoskodik, mert ő 
csak a tökéletessel elégszik meg. 


— Lassacskán, egérke — mondta Niala is —, el kell gondolkod- 
nod a jövőről. 

— Shindyt fogni — vágta rá. 

— Ezen kívül is. Ez egy komoly film, és a másik hárommal 
együtt ismert színésznőt csinálhat belőled. 

Kissy pontosan ezen tűnődött mostanában elég sokat. Nem 
könnyű pálya, az biztos. Sok munka, sok lemondás... ha tény- 
leg sztár lenne belőle, az az egész jövőjét meghatározza. Egy- 
szer azért majd gyerekeket is akar, és akkor választania kell a 
karrier és a család között. Nem, az nem kérdés, hogy a családot 
fogja választani, ő egy kisegér, neki eddig is a család volt az el- 
ső, ezután is így lesz. De akkor évekre kiesik a filmezésből, és 
ki tudja, visszakerülhet-e még. 

Aztán a problémája megoldódott, azáltal, hogy egyik este be- 
lenézett Vanessa nyugodt tekintetébe a képernyőn. Igen, tudja 
már, mit kell tennie. Eljátssza ezt az öt lányt, és eljátszik min- 
den jó szerepet, amit csak kap. Ha pedig egy nap úgy döntenek 
Martinnel, hogy akarnak egy alomra való kisegeret, akkor fel- 
hagy a filmezéssel, amíg azok elég nagyok nem lesznek. És ha 
utána nem kell majd a rendezőknek, hát akkor nem kell. Akkor 
majd a családdal foglalkozik és kigondol valamit, a rendezők 
meg hozzanak maguknak laboratóriumi egeret. 


Más nagy eltérés is volt Jean-Jacgues lezser rendezési stílusá- 
tól. Franco a stábot és az összes fontosabb szereplőt összehívta 
a lányok lakásába: 

Thomas Constantin (dr. Robert Lanviers, pszichiáter) 

Jéröme Darcy (Michel, Annabelle fiúja) 

Pierre Da Silva (Louis, Cindy fiúja) 

Antoine Rainaud (Antoine, Véro fiúja) 

Paul Jalard (Philippe, Melanie fiúja) 

Annette Beaumarchais (Margot, pszichiáterasszisztens) 

André Lafleur (André, Cindy munkaadója) 

Kissy Chaton (Annabelle) 

Kissy Chaton (Cindy) 

Kissy Chaton (Véro) 

Kissy Chaton (Melanie) 

Kissy Chaton (Mise) 


— És öt ülőhelyet is kérsz? — tudakolta Jo, a díszletmunkás, 
egy Kissynél alig idősebb lány szőke hajzuhataggal. 

— Még szép! Nekem mindenből öt jár, mert belőlem öt van. 
Ettől ötször olyan okos, ötször olyan szép és ötször olyan szexi 
vagyok, mint ti. 

Nevettek. Ez idézet volt az eredeti könyvből és a forgató- 
könyvből. Aztán Jo és Gilles hozott még négy széket, letették 
őket sorban Kissy háta mögé, ő hátrasandított, végignézett a 
székeken és jóváhagyólag bólintott. 

Az értekezlet sokáig tartott, négy óra hosszat, de rengeteg 
mindent megbeszéltek. Művészi koncepciókat, hogy hogyan 
fogják játszani és rendezni a filmet, hogy lesz megszerkesztve 
— a vágó is ott volt, Henriette Séchan, Franco unokatestvére —, 
Yvette kameraállásait is megtervezték, előbb itt a lakásban, az- 
tán a pszichiáter rendelőjében, amit a szemközti lakásban ren- 
deztek be, bár Kissy egy egészen másik utcában fog majd be- 
csöngetni az orvoshoz. A díszlettervezőnek, Monigue Rosine- 
nak is volt dolga, egy csomó átalakítást találtak ki a lakás be- 
rendezésén, apróbb változtatásokat, egy vázát máshova, egy 
fiókos szekrényke útban lesz a kamerának... aztán emiatt lánc- 
reakció-szerűen a szoba egyik felét át kellett rendezni, a dísz- 
letmunkások zokszó nélkül cipelték a bútorokat innen amoda, 
aztán amonnan megint máshová, míg végül kialakult a szoba 
végleges rendje. Mindenhol egész szobában forgatnak, nem 
úgy, mint egyes sitcomokban, hogy a szobának csak a fele van 
megépítve, és a másik fele stúdió vagy egy másik helyszín. Itt 
nem, a kamera körbejárhatja Kissyt, Kissyt, Kissyt, Kissyt 
vagy Kissyt. Elő is fog fordulni, lesz egy olyan effektjük, hogy 
a személyiségváltásoknál a kamera csinál egy negyedkört Kis- 
sy körül, végig őrá összpontosítva, és amikor többszörös váltás 
történik, akkor félkört ír le, aminek az elején is profilból veszi 
és a végén is, de a másik irányból. 

De legfőképpen színészi megoldásokról beszéltek. 

— Nagyon egyszerű a célkitűzésem — tekintett végig Franco a 
társaságon. — Azok kedvéért, akik először dolgoznak velem, el- 
mondom, hogy mindig ugyanaz a cél vezet, és ezt rögtön a leg- 
elején mindig közlöm is a csapatommal. Olyan filmet akarok 
csinálni, amire emlékeznek az emberek. Nem érdekel, hogy ka- 
pok-e díjat Cannes-ban vagy Hollywoodban; mindkét helyen 


kaptam már, de ez nem változtatott semmit a munkámon. 
Olyan filmet akarok csinálni, amit lehet, hogy milliók néznek 
meg, lehet, hogy csak ezrek, ez mindegy, de azok emlékezze- 
nek rá, gyakoroljon hatást rájuk. Olyat, amit évtizedek múlva is 
elővesznek és megnéznek, és nem érdekel, ha csak egy kisszá- 
mú vájtfülű filmmániákus — de nézzék meg. 

Kissy érezte, hogy valaki nagyot nyel bent a torkában. Ez azt 
jelenti, hogy az ő játékát is meg fogják nézni évtizedek múlva. 
És az ő vállán van a felelősség, hogy ezt megvalósítsa. Azokon 
a vállakon, amik eddig nem cipeltek nagyobb súlyt egy-két kiló 
hűtőszekrényből csórt sajtnál. 


— Narráció is lesz — mesélte Kissy, közben odaadóan kavargat- 
va a mártást. — Mint a könyvben, Cindy mint nyomjelző meséli 
el ötünk gondolatait. 

— Figyelj csak, egérke — szólalt meg Maverick -—, a könyv ele- 
jén van az a jelenet, amikor Vérót meg akarják erőszakolni. Azt 
hogy veszitek föl? 

Persze a forgatókönyvre gondolt, már az egész alapítvány ol- 
vasta. A jelenet azzal végződik, hogy Véro átadja Mise-nek, 
akinek szörnyű ereje van, és félholtra veri a három férfit. 

— Igen, ez gond, egérke — ismerte el Kissy. — Erről még nem 
beszéltünk, de arra gondoltam, hogy kaszkadőrök helyett ké- 
rünk a börtönből elítélt erőszaktevőket. Azokért nem kár. 

Maverick csettintett a nyelvével. 

Kissy is csettintett a nyelvével. 

Az összes kisegér csettintett a nyelvével. 

— Igen, a gondolat jó — harsant séfjük a jól ismert hanghordo- 
zással —, de nem látom be, hogy ötletelés közben miért ne mo- 
zoghatna a mancsocskátok! 

Az egérkék gyorsan visszahajoltak a keverőtálak, vágódesz- 
kák, tepsik fölé. Megint besegítős napjuk volt, mert a panzió 
elvállalta egy esküvő megrendezését, szolid rendezvény húsz 
vendéggel, az ételsor sem bonyolult, megoldják. Átjött Rainier, 
a Sylvie étterem fiatal, agilis séfje, de ő is eleve úgy, hogy csak 
másodhegedűs lesz Vanessa mellett, akit jól ismert, dolgoztak 
is már együtt, ha nem is ekkora vacsorán. 

— Jól van, adjunktus úr — ez Rainier-t jelentette —, nagyon szé- 
pen haladunk, rátérhetünk a desszertre. Kérek egypár állatkát 


ehhez az asztalhoz, de mestercukrászok legyenek ám, nagy fü- 
lekkel, mert megnézem! 

— Igen, séf — felelték az egérkék engedelmesen, és mentek 
csinálni a desszertet, amiről egyelőre csak a vezetőség tudta, 
hogy mi lesz. 


— Ketrec — mondta Maverick hirtelen, minden előzmény nélkül, 
amikor a csapat már asztalnál ült és jobbára csak a rágcsálás 
hallatszott. — Kissy miatt kell egy jó nagy ketrec. 

Kissy pislogott, de mivel ez nem segített, megpróbálta még 
egyszer. 

— Nem harapok, egérke — mondta végül a harmadik pislogás 
helyett. 

— Nem te kerülsz bele. De ha shindyt ejtünk el, neked alig 
van esélyed játszani vele, mert gyakorlatilag állandóan ötlány- 
kodsz. EI kell tennünk neked későbbre. 

— Á, értem. Köszönöm, egérke, ne aggaszd magad. Ha elkap- 
tok egy shindyt, nyugodtan készítsétek el ugyanúgy, ahogy a 
többit. Én elleszek a játékkal, mármint a kamera előtt. 

— De te már öt — közölte Elke. — Ötből belőle egy vagy kettő 
jöhet velünk megvadászni shindyet, közben többiek Kissy fil- 
meződik. Ez egyszerű. 

— Sajnos nem lehet, egérke, a rendező azt akarja, hogy mind 
az öten ott legyek, amikor forgatunk. 

— Ó — mondta a zseb, és gondolkodás nélkül folytatta. — Ak- 
kor is megvan oldás. Elfogjuk shindyet és elviszünk neked fil- 
mezési helyszínbe, hogy ne kimaradd játékt. 

Kissy sóhajtott, részben azért is, mert a játékról eszébe jutot- 
tak a régi szép idők, amikor a shindy finom, omlós orrába csa- 
pódott az ökle... de inkább Elke miatt sóhajtott. 

— Nem lehet, egérke, senki nem jöhet oda, aki nincs benne a 
forgatókönyvben, és nagyon költséges lenne utólag beleírni. 

Most Elke sóhajthatott. 


— A legnehezebb jelenettel fogjuk kezdeni — mesélte Kissy már 
kint a kertben a mindenfelől meredező egér- és kutyafüleknek 
—, a szeánsszal a pszichiáternél. A doktor leülteti Annabelle-t 
egy székre, és félkörben elhelyez négy nagy tükröt. Ezekben 
jelennek meg a többi személyiségei, és beszélget velük. Mind 


másképpen néz ki, mert Annabelle nem a valóságot látja, ha- 
nem amilyennek ő elképzeli a személyiségeit. Az egészet öt- 
ször fogjuk fölvenni. Először mint Annabelle ülök le a székre, 
végigszövegelek mindent, akár Annabelle beszél éppen, akár 
valaki más, hiszen a tükörképek maguktól nem tudnak beszél- 
ni. Amikor ez kész, átvedlek az egyik személyiségévé. Másik 
ruha, paróka, smink. Így visszaülök a székbe és végigcsinálom 
az egészet megint, a tükrök fölött lesz egy nagy monitor, amin 
látom magam mint Annabelle-t, és most egészen másképpen 
kell viselkednem, beszélnem, de ugyanúgy kell mozognom és 
ugyanazt kell mondanom. A kamera látja azt a tükröt, amelyik - 
ben az a személyiség megjelenik, a kép többi része nem számít. 
És úgy lesz összevágva, hogy mindegyik tükörben egész idő 
alatt az a kép látszik, amit a kamera akkor látott a tükörben, 
amikor az a lány voltam. A széken viszont végig Annabelle-t 
fogják látni. Hű, egérkék, cin-cin, ezt még elmondani is fárasz- 
tó, végigcsinálni még rosszabb lesz. Franco azt mondja, Anna- 
belle könnyű, de az, hogy a tükörképekkel minden fejmozdula- 
tot pontosan leutánozzunk, nagyon kemény munka lesz, örül, 
ha egy nap egy személyiséggel el tudunk készülni. Mise nem 
jön el, úgyhogy négyszer kell végigvinni. 

— Szóval most már élesben megy — mondta Angéligue halkan, 
mert Gabrielle már elaludt az ölében. Még mindig ugyanolyan 
kicsi volt a füle. 

— Igen. Eddig gyakoroltunk, kísérleteztünk, hogy s mint lenne 
jó, de amit eddig forgattunk, abból alig tartunk meg valamit. 


A technika egyszerű volt. Nimby lerakott négy telefont két 
székre, könyveknek támasztva, így kicsit más-más irányból lát- 
ták Kissyt; ő pedig elindult a székek felé mint Annabelle, meg- 
botlott, és ahogy előrehajolt, átváltozott Cindyvé. Aztán lassít- 
va játszották vissza egy nagy képernyőn. Legalább tízszer, mert 
Kissy sehogy sem volt vele megelégedve. 

— Francónak se fog tetszeni — jelentette ki. — Ez a képsor las- 
sítottban megy a filmen, hogy látsszon az átváltás. Tökéletes- 
nek kell lennie. 

Úgyhogy gyakorolta tovább, amíg el nem jutott arra a pilla- 
natra, amikor azt mondta: most jó! Elismételte még néhány- 
SZOT. 


— Rendben — mondta. — Akkor most lássunk valami mást. 

— Pizza? — javasolta Molly. 

— Shindy? — kínálta Maverick. 

— Ugyan, egérkék. Gyakorlat! Amikor shindyt verni tanul- 
tunk, állandóan gyakoroltuk a verekedést. Meg a morzét meg 
minden egyebet. Nekem most az öt lányt kell gyakorolnom. 

— Azért annak a verekedésnek lenne még mit adni, egérke — 
jegyezte meg Vanessa némi éllel. 

— A kondim tökéletes — vágott vissza Kissy —, akármikor 
földhöz vágom a shindyt. 

— Mekkorát? — kérdezte Francois. 

— Akármekkorát! 

— Százkilósat? 

— Százkilósat is! 

— Akkor is, ha két méter magas? 

— Akkor is! 

— Akkor is, ha szeret horgászni? 

— Akk... mi van, egérke? 

Francois válaszul fölmutatta a telefonját. Egymillió kisegér 
rohant egymás hegyén-hátán a szoba közepére, hogy megcso- 
dálják a shindyt. De nem azt látták, csak egy halom szöveget. 
Leolvasták az adatbázisbeli azonosítót, és gyorsan benyomkod- 
ták a telefonjukon. 

— Mindenkinek hátra van már csapva a füle? — tudakolta Va- 
nessa, elmélyülten tanulmányozva a képernyőt. 

— Mindenkinek — felelte Martin. 

— Mindenkinek — visszhangozta Maverick. 

— Mindenkinek — bólintott Francoise. 

— Mindenkinek — mondta Nigue. 

Kissynek már nem is kellett szólnia. 

— Mindenkinek — bökte ki abban a pillanatban. 

A shindy arról adott hírt, hogy egy hatéves ikerpár — fiú és 
lány — a kiszemelt áldozata, ő csemegének nevezte őket. Egy- 
szerű módszerrel cserkészte be őket: munkát vállalt az anyjuk- 
nál, nem mondta meg, mit, de valószínűleg valami alkalmi sze- 
relési feladatot, de hosszadalmasabbat. Ebből aztán bébiszitter- 
kedés lesz, hiszen imádja a gyerekeket — naná hogy —, és on- 
nantól szabad a pálya. 


— Itt is van — mondta Nimby olyan hangon, mint aki éppen aj- 
tót készül nyitni a shindynek, és kitett a nagy tévére egy térkép- 
részletet. — Draguignanból netezik, egy helyes kicsi zsákutcá- 
ból. Avenue John Kennedy. A házszámot nem tudom kideríte- 
ni, de nincsen sok ház, és úgyse fog egynél többől kijönni egy 
kétméteres mackó horgászbottal a kezében. 

— Másfél óra alatt ott vagyunk — bólintott Pt. 

— Jó — mondta Kissy —, és ott mit csinálunk? 

— Elkapjuk a shindyt — vágta rá több ezer kisegér. 

— Igen, de nem így értettem. Konkrétabban. 

— Majd ott kitaláljuk — vont vállat Vanessa. 


Kissy végighajtott a tengerparton, a Promon természetesen, és 
a reptérnél ment föl a La Provencale-ra, ami Le Muy-ig fogja 
vinni. Vállalta az akciót, ennyire nem kell kapkodnia a gyakor- 
lással, és különben is, ő színésznőnek is kisegér marad. Aztán 
kisorsolták sofőrnek. A kontingenst is sorsolták, mert csak ti- 
zenegy helyük van a mikrobuszban; a buszkölcsönző cég nem 
tudott ilyen gyorsan kocsit adni, és nem akartak várni, inkább a 
csapat fele lemondott a személyes jelenlétről. Sorsoltak. Egy 
sofőrt és tíz harcost. 

— Ahol egy egér ott van, az egész alapítvány ott van — jelen- 
tette ki Maverick, és hozzátette: — Egy hellyel kevesebbet sor- 
solj, Nimby. Elkének okvetlenül ott kell lennie, hogy kabarét 
csináljon az egészből. 

— Elkének? — érkezett a cincogás a nappali túlsó sarkából. — 
Elke csinálja neked kabarétot bárhol, ott is, itthon is, egérke- 
fészekit. De bárki másegér is. Jön shindy fölfegyvereskedődve, 
jön kisegér, megszólódik, shindy röhög, kisegér üt, shindy sikít 
és összecsuk, de közben röhögődik tovább. Legjobbakat mond- 
ja például Vanessa meg Kissy. 

— Nem, egerentyű, annak az egérnek igaza van — mondta 
Nimby vigyorogva -, tehát egy sofőr és kilenc harcos. Neked 
menni kell. 

Sorsoltak, és Kissy lett a sofőr. Le Muy-nél letért a D1555- 
ösre, az elvitte Draguignanig és be a város közepébe, ahol egy 
téren áttért egy másik főutcára, és csakhamar leparkolt egy 
mellékutcában a főúttól jobbra. Mivelhogy a shindy a főúttól 
balra lakik. A csapat kiugrált a kocsiból és fölszerelkezett, Jer- 


ry-hátizsákok, helikopterek, és mint megbeszélték, egy görkor- 
csolyás lány és fiú, akik mindenekelőtt arra korcsolyáznak. 
Molly és Francois. 

— Jól van, egérkék — nézett Elke a kerekeken gyorsan távolo- 
dó testvérek után —, kicsi vörös nordnémet zsebegérke tudta 
ám, hogy nem fogja ez menni, és most már ti is rájösztik. Au- 
tók, fák, arról garázskák, sovány, mögötte házikák. Ebből ho- 
gyan nektek kabarétot? 

— Sövény! — hahotázott az alapítvány. — Nem sovány! 

— Lehet úgy is. No jó. Harci egércsapat készen, kivéve Kissy. 

— Én miért ne lennék készen? — pillantott rá Kissy meglepve a 
kocsi mellől. 

— Nincs rajtad fülkék. 

Kissy gyorsan visszatette a füleit. Útközben viselte persze, 
csak kiszállás után megigazította a haját. 

— Kösz. Mi a helyzet? 

Ezt már a görkorisoknak mondta, akik ekkor keltek át a fő- 
úton és egy kis utcácskán haladtak tovább, innen nyílt a zsákut- 
ca, ahol a shindy lakott. Pillanatok alatt ott voltak és tettek egy 
kört a zsákutca végén. 

— Csend és nyugalom — jelentette Molly. — Ha mindegyik 
házba becsöngetek és megkérdezem, itt lakik-e Alfahím, az jó? 

— Nem!!! — vágta rá a Jerry egy egérként. 

— Ki se ejtsd ezt a szót — rótta meg Vanessa. — Keringjetek ott 
egy kicsit, amíg agyalunk. 

— Negatív — felelte Nimby, aki a kocsi nyitott tolóajtajában ült 
egy táblagéppel. — Már nem agyalunk, tudjuk, hogy nincs ott- 
hon. Félórája elment a nőhöz. Az egyik kolléga kért tőle képet 
a gyerekekről. 

— És kapott? 

— Nem. Viszont válaszolt rá, hogy azt inkább nem, bocs. És 
nem mobilnetet használ, hanem az ottani wifiről lépett be, tehát 
megvan az az IP-cím is, iiiigen, ez az! Avenue Émile Thomas. 
Ez pedig... itt van egy macskakergetésnyire, görkorit föl és 
megyünk, ti pedig vissza se gyertek, egérkék, menjetek tovább! 

— Vettük — cincogta Francois, a kocsinál maradt egerek pedig 
egymás háta mögé rohantak, kioldották a hátizsákra csatolt 
görkorikat, fölcsatolták és futo... húsz métert, aztán szép türel- 
mesen megvárták, amíg egy pótkocsis teherautó kitolat az utcá- 


ból, a lapos egerek miatt, akiket nem szerettek volna csináltatni 
magukból. De akkor már szágul... huszonöt métert, és vára- 
kozhattak megint, a piros lámpánál. Aztán átszaladtak a főúton 
és végre csattoghatott a fülük. Végig az utcácskán, ahonnan a 
shindy utcája nyílt, első sarkon balra, második sarkon jobbra, 
és végig egy hosszú, kanyargós utcán. Fél kilométer se volt az 
egész, és megtalálták a Lavanant egereket, akik egy ház előtt 
álltak és nagy figyelemmel szemléltek valamit egy faágon, nem 
sokkal a fejük fölött. 

— Mit találtatok, egérkék? — fékezett előttük Kissy. 

— Semmit, egérke — felelte Molly. 

— De mi van a fán? — vizslatta ő az ágat. 

— Mondom, hogy semmi! De nem fogunk odaállni a kapujuk 
elé és bámulni befelé, nem igaz? 

— De, ez igaz. Melyik kapu? 

— Ha Nimbyre nézel, éppen az ő háta mögött fogod látni, a 
sötétpiros kapu. Fix, hogy az az. Ott a kocsi, pont kifelé néz a 
platója, ezek éppen tapétáznak. 

— Hát, esélyes — mondta Niala a fülükben. — Az IP-cím alap- 
ján négy ház jöhet szóba, a piros kapus, a mellette levő távolo- 
dó irányban, ahol a nagy tuja van a kapu mögött, és a felőletek 
levő oldalon a következő meg az azután következő ház. 

Kissy követte a többiek példáját, levette a korcsolyáját, eltet- 
ték őket. Maverick telefont és bogarat kapott elő a zsebéből, 
földobta a gépet a levegőbe, és már el is húzott a gyanús ház 
felé. Azaz nem, figyelte meg Kissy. 

— Nagy ívben, hátulról közelítem meg a házat — közölte a pi- 
lóta —, látnom kell egy nagydarab tapétázót és két hatéves ikret. 
Esetleg a nőt is... hopp, a nő meg is van. 

Igen, az egyik nyitott ablak mögött látták elmenni a nőt. 

— Jól van, egérke — bólintott Kissy —, repüld körbe a házat és 
óvatosan kukucskálj be az ablakokon, nehogy egy gardrób- 
szekrény fogságában kössünk ki. 

A bogár sorra járta az emeleti ablakokat. Odabent szemláto- 
mást valóban tapétáztak vagy festettek, a bútorok össze voltak 
húzva a szobák közepére, minden beborítva műanyag fóliával, 
létrák, vödrök szanaszét. Aztán láttak egy lányt. 

— Egy lány — mondta legalább három tucat kisegér egyszerre. 


— De ez nem hatéves — állapította meg a pilóta. — Legalább 
húsz. 

— Bébiszitter, rokon, akárki — vont vállat Kissy. — Az ikrek a 
perdöntők. Ha itt vannak, jó helyen járunk. 

Maverick megpördült a bogárral és elindult visszafelé, letelő- 
ben volt az öt perc, amit a bogarak a levegőben tölthettek. Köz- 
ben egy különítmény már előszedett új bogarakat, s ahogy az 
elsőt Nimby leemelte a levegőből, Maverick már átvette a kö- 
vetkező irányítását. 

— Nini — mondta megint a több tucat kisegér. Az egyik föld- 
szinti szobában megtalálták a shindyt. Magas, nagydarab, bo- 
rostás muki, fehér trikóban, éppen lemászott a létráról és arrébb 
rakott egy-két tárgyat, azt nem látták, hogy miket. Aztán föl- 
emelt egy sörösüveget és húzott belőle. 

— Eddig jó — mondta Nimby. — Ne menj tovább, egérke, ke- 
ress megfigyelőpontot. 

— Vettem — felelte Maverick, és a bogár őrült tempóban kivá- 
gódott a kertbe, lecsüccsent egy vastag faágra és kikapcsolta 
rotorjait. 

— Jó, akkor egy bogár figyeli ezt a szobát — nyugtázta Niala —, 
itthon kitettük egy képernyőre, jelzünk, ha lát valamit. Keressé- 
tek meg a gyerekeket. 

— Negatív — csattant föl Vanessa. — Várjatok az új bogárral, 
kijönnek a kertbe. 

Szabad szemmel látták meg a kis társaságot. A nő, a lány... 
és igen, a két kisgyerek. A fiú pántos, kék nadrágban, a kislány 
fehér pólóban és rózsaszín szoknyában. Láttak egy nagyfíiút is. 
Ez nyitotta ki a kaput. 

— Macskaveszély! — szisszent föl Vanessa. Fölkapkodták a 
bogarakat, pillanatok alatt zsebre rakták őket, és elindultak 
visszafelé az utcán. 

— Adjatok egy bogarat — kérte Maverick —, lerakom a házzal 
szemben. 

— Jön — szólt Molly, és Kissy is odakapcsolta a telefonját. A 
bogár felröppent a szemközti ház tetejére, onnan figyelte, 
ahogy a nő meg a nagylány beszáll egy kocsiba, amit eddig 
nem is láttak, a szomszéd ház takarásában volt, és kihajtanak a 
kapun. 


— Laza csoportot alkotunk, kirándulók vagyunk — mondta Va- 
nessa. 

A kocsi kigördült, a nagyfiú becsukta a kaput és beszállt a 
kocsiba ő is. A gyerekek integettek utánuk, s a kocsi másodper- 
cek múlva elhajtott az alapítványi egérkülönítmény mellett. 

— Okk-ké — mondta Vanessa. Megvárták, amíg a kocsi eltűnik 
a kanyarban, és visszafordultak. — Tehát annyit tudunk, hogy a 
cica meg a két gyerek bent van a házban. 

— Bogárkákká rakjuk körbele házt — javasolta Elke. — Néznek 
be összes ablakokt, és várjamunk. 

— Bázis hívja különítményt — szólalt meg Pi a fülhallgatóik- 
ban. 

— Tiszta a vétel, bázis — felelte Jennifer. 

— Az emberünk online van, küldött egy rövid választ. 

— Pozitív — felelte Maverick. — Telefon van a kezében. 

— És nevet — tette hozzá Elke. — Szájával. Írt valami nevetőst? 

— Ő nem, de a shindyk poénkodnak éppen. 

Letáboroztak két házzal távolabb, ugyanazon az oldalon, ahol 
a célpont volt, így nem láthatják őket, csak ha kijönnek az utcá- 
ra. Molly, Francois, Elke, Jennifer, Christian és Artu telefont 
ragadott, s mindenféle irányokba szétszóródó bogárfelhő szá- 
guldott a ház felé. Gyorsan kerestek maguknak megfigyelőállá- 
sokat. Közben Yvonne helikósdobozokat nyitogatott. 

— Discovery és Enterprise startra kész — jelentette. 

— Várjuk öt percekig — mondta Elke. 

— Miért pont? — tudakolta Kissy. 

— Gyerekek szereti társaságt. Bemegyik shindyhez egy-két 
perc hamar. Shindy kell nem sok idő, hogy lehúzni bugyit, fő- 
leg ha volt már nem első sörike. 


A gyerekek tényleg hamar bementek a shindyhez, aki jól eldu- 
mált velük, de egyelőre semmi szexszel kapcsolatosat nem ho- 
zott szóba. A szobának két átellenes falán is volt ablak, mind- 
kettő nyitva, hogy száradjon a festés, és egy-egy bogár lapult 
mindkettő fölött a keskeny peremen, rajtuk apró mikrofonnal. 
Így, hogy csak a mikrofon működött, elég sokáig bírta az elem. 

— Jól van, egérkék — mondta Elke —, és most? Shindy nem 
mondja szext. Már öt perceket odabent vannak egyedül, és 


mégsemis. Kicsi vörös nordnémet zsebike nem volt igaza. Egy 
dologot lehet tenni csak. 

Az egerek érdeklődéssel hallgatták, jól tudva, hogy valami 
falrengető hülyeséget fog mondani. 

— Bemegyünk és mondjuk szext shindy helyett. 

Nevettek. 

— Másfél óra utaztuk shindy miatt! — csattant föl a zseb. — 
Lesz megint másfél óra hazamenjük! Nem éri rá alapítvány 
egész délután itt ülődik és várja! Kissy, Kissy, Kissy, Kissy és 
Kissy kell gyakorolja lányoki szerept, Vanessa tervezte klassz 
vacsora sütődi csapatnak, Angéligue táplálkozódítani Nanóká- 
nak muszáj! 

— Angéligue itt sincs — dünnyögték többen is, de a zsebet ez 
nem érdekelte, ahogy semmi sem, ha rájött a harcolhatnék. 

— És még sőtebb kell shindy orra laposra! Alapítvány lemarad 
évbeli termelési statisztikában, ha nem elfogja elegendő shin- 
dyet. 

Ilyen statisztikájuk nem volt ugyan, de kétségtelenül jól 
hangzott. 

— Csendet! — szólalt meg Nimby hirtelen, és Elke azonnal el- 
hallgatott. Szeleburdi, de fegyelmezett. 

— Amúgy is ideje némi szünetnek — mondta ekkor a shindy. — 
Így hasznosan tölthetjük. 

Hallatszott, hogy vigyorog. 

— Nem gond, ha még nem értitek. De élvezni fogjuk mindhár- 
man. 

Az alapítvány egy egérként ugrott talpra, és már rohantak is. 
A fejük fölött száguldott a Discovery és az Enterprise dübörgő 
motorokkal, Yvonne és Nimby helyben maradt és padlóig 
nyomta a botkormányokat. Amikor az egerek megálltak a ka- 
punál — a start után négy másodperccel —, már hallották a shin- 
dy üvöltözését a fülhallgatójukban; addig nem lehetett, túlságo- 
san csattogott a fülük. 

— Mi a frász ez?! Mik ezek?! Mibe húztatok bele, kis rohadé- 
kok?! 

Kissy és Vanessa rúgta be a kaput, nem volt túl erős, és már 
bent is voltak. Aztán a házban, és egy pillanat múlva több ezer 
kisegér robbant a szobába, ahol a shindy ordított a helikókkal. 


— Ne mozdulj! Kezeket tarkóra! Állj a falhoz! Gyerünk, igye- 
kezz! Azt mondtam, kezeket tarkóra! 

Jennifer és Molly átterelte a halálra rémített, bőgő gyerekeket 
a másik szobába és nekilátott megvigasztalni őket, a többiek 
pedig a shindyt leckéztették. 

— Hitted komolynak, hogy szexezheted két hatévessel? — kor- 
holta Elke. — És ha mi nem jövünk, csak anyu? Mit mondod ne- 
ki? 

— Hé — felelte a shindy; mindkét kezét fölemelve állt a kilenc 
Nimbusz csöve előtt, de nem tette a kezét tarkóra, és nem is állt 
a falhoz. — Hé, hé, hé! Lassítsunk már! Honnan veszitek, hogy 
én ilyesmit akartam velük csinálni? Én azért vagyok itt, hogy 
kifessem a házat. 

Ámbár a Nimbuszoknak változatlanul nem volt csövük. 

— Biztos, hogy eszedben sem volt ilyesmi? — tudakolta Kissy. 

— Persze hogy biztos, minek néztek ti engem? 

— Richard Lartigau-nak nézünk téged — közölte Niala, de ezt a 
shindy nem hallhatta, ezért Kissy elismételte. 

— Igen, így hívnak. Na és? 

— Kétszer ültél szexuális bűncselekményért — mondta Kissy 
hűségesen Niala után. 

— A rohadt életbe, és akkor mi van?! Ha egyszer leültem, amit 
kellett, mit akartok még? A sértettek felnőttek voltak, ezek meg 
gyerekek, a bíró soha nem mondott olyat, hogy ne maradhatnék 
kettesben gyerekekkel! 

— Elhiszem — bólintott Kissy jóindulatú mosollyal, amire a 
shindy elkezdte leengedni a karját, de megállt a mozdulattal. 

— Akkor letehetem a karomat? 

— Már csak egyetlen kérdés — szólalt meg Maverick, és Kissy 
sajnálta, hogy a kislányon nincs gyűrött ballonkabát. Volt vi- 
szont egy telefonja, amit elővett, elrakva a csúzlit, és olvasni 
kezdett róla. — , Most indulok hozzájuk melózni, és meg van 
dumálva, hogy az anyjuk meg elmegy hazulról, én vigyázok a 
kicsikre. Amit Calabax írt, azt úgy nagyjából meg akarom ve- 
lük csinálni, kivéve a fotózást, bocs. Nemcsak mert rizikós, ha- 
nem hát mással lesz a kezem elfoglalva. A kiscsajnak egyéb- 
ként hupikék törpike van az egyik bugyiján, szenzációsan néz 
ki." Kívánsz ehhez valami kommentárt fűzni? 

— Ez... ez... mi közöm nekem ehhez? 


— Szerinted semmi? Jó, az ügyész majd elmagyarázza. Lesz 
jelen számítástechnikai szakértő, aki elmondja, honnan lehet 
tudni, hogy ezt a te telefonodról írták, Alfahím. 

A shindyt mintha megütötték volna a nickje hallatán. Szótla- 
nul a tarkójára tette a kezét, a falhoz hátrált és odafordult felé. 

— Charlie Charlie? — érdeklődött Maverick a bázistól. 

— Pár perc — felelte Pi. 

— Nem vagy ám jó bácsi és semmit szeretlek — közölte Elke a 
shindyvel. — Hatévesekkel? Hogy gondolsz erről? Ja, hova 
ment anyujuk? 

— Bevásárolni — morogta a shindy. 

— Megvan száma telefonbele neked? 

A shindy bólintott. Elke odalépett hozzá. 

— Melyik zsebjed? 

— A jobb nadrágszáramon. 

A zseb kivette a telefont, bekapcsolta. 

— Aha. Kódja mi? 

— A bal felső sarokból lefelé kétszer, jobbra egyszer, föl két- 
szer, jobbra egyszer, le kétszer. 

— Kösz. Jó pedofil vagysz. Hogy van névje anyunak íródítva? 

— Yvette Lacceur. 

Elke kilibbent a kertbe, hogy a shindy ne hallja, de ők persze 
hallották a fülhallgatókban. 

— Helló, madame Laköhr. Elke Schneider vagyok Jerry Ala- 
pítványból. Bocs, hogy nem beszélek jól franciát. Igen, Richard 
telefonjától beszélek, de ő most nem tudja jönni. Gyerekek jól 
vannak, semmi bántásuk nem lett, de Richard most le lesz tar- 
tózítva. Akarta molesztálni gyerekekt ugyanis. Nem sikerült 
neki ám, mert mi voltunk gyorsabbak... bitte? Ja, natürlich, das 
ist meine Muttersprache! 

Puff neki. Az ezt követő szózuhatagból Kissy egy szót sem 
értett. A cica se gondolta volna, hogy a hölgy tud németül. 


Ő előbb volt ott, mint a rendőrök, nyilván kirohant az üzletből, 
be a kocsiba és rálépett a pedálra. Először a gyerekeit találta 
meg, már ők is kint voltak a kertben, ölelte-csókolta őket, aztán 
bejött a szobába, ahol az egérkék még mindig sakkban tartották 
a shindyt. 


— Richard... Richard, mi ez az őrültség?! Mit akartál művelni 
a gyerekeimmel?! Hogy képzelted?! 

Nekiugrott és csépelni kezdte, az egerek szólni akartak, hogy 
nem jó ötlet, de a shindy nem próbálta túszul ejteni. Végül is 
minek tette volna? Fél méterrel magasabb volt nála, ha maga 
elé tartja mint eleven pajzsot, az egerek nem tudnak lőni nevet- 
tükben. Viszont megállítani sem próbálták a nőt. Minek? Leg- 
rosszabb esetben nem rúgja tökön. 

De. 


— Madame nem beszélje jól németült, de érti minden és tud au- 
tóvezetje nagyon gyorsan — hadarta Elke, és kanalazott a fagyi- 
jából. — Nagy butaság volt letámadszni gyerekekt, amikor kiír- 
va már shindycsopott bele tervike. 

— Ránk nem számított — nevetett Maverick. Neki már elfo- 
gyott a fagyija, úgyhogy kinyitotta az Enterprise dobozát, fölra- 
kott egy szemüveget és felhúzta a gépet a magasba. 

— Este nyolc jó lesz? — kérdezte Nimby, kezében a telefonjá- 
val. — Most öt múlt. 

— Igen, szerintem jó — bólintott az egere. — A shindy félórája 
látott munkához a gyerekekkel, három-négy órát szórakozik, 
addig nem ér rá beszámolót írni. 

Persze kiszedték a shindyből a jelszavát, már meg is változ- 
tatták, egy újabb fiók, amit ők ellenőriznek a shindyfórumban. 

Kissy közben elővette a telefonját és rákapcsolta a helikóra. 
Az Enterprise már messze járt a fagyizótól, de ezt csak a koor- 
dinátákból lehetett tudni, mert a kép nem mondott semmit. Há- 
zak, utcák, autók, emberek. Maverick megcsodált egy templo- 
mot, körberepülte először fönt, aztán leereszkedett és meg- 
szemlélte a homlokzatot. S egy pillanat múlva tovaröppent me- 
gint. 

— Jut eszembe — kukucskált Nimby Kissy képernyőjére. — Az, 
hogy mi bármelyik telefonon láthatjuk a helikók által fölvett 
képet, attól van, hogy a helik ugye mindent továbbítanak a 
szerverre. És persze a koordinátákkal együtt. No de mi soha 
nem törlünk le semmit — készülök is éppen egy új NAS-tárolót 
venni. Az összes korábbi felvételünk megvan. Nem nagy ügy 
csinálni egy olyan alkalmazást, ami kiteszi a felvételeket a tér- 
képre, és végignézhetjük, hogy hol jártak a helikók. A bázisa- 


ink környékén, ahol rengeteget repültek, minden útvonal másik 
színt kaphat, illetve időskálán választhatjuk ki, hogy mikori fel- 
vételekre vagyunk kíváncsiak. 

— Nézzétek — cincogta ekkor Maverick. 

Nézték. Állatorvosi klinika. Az Enterprise leereszkedett egy 
nagy zöld tábla elé. 

La Souris Verte — Clinigue Vétérinaire. 

Zöld Egér Állatorvosi Klinika. 

Barna, szőke, vörös és fekete hajú egerek meghatottan néz- 
ték, és rezgett a fülük. 

— Igen, ez el is dönti a kérdést — bólintott Nimby. — Valame- 
lyik nap megcsinálom. 


Hazafelé Jennifer vezetett, a szükséges óvatossággal, de nem 
ráérősen, mert majdnem hét óra lesz, mire hazaérnek és Vanes- 
sa beveheti magát a konyhába. Enni persze nem állnak meg. A 
mikró sütit is ígért nekik. 

Kissy elnyújtózott az ülésben és a lányokra gondolt. A forga- 
tás már elkezdődött, de több még a kérdőjel, mint a megvála- 
szolt kérdés. Neki van az egész francia filmiparban a legna- 
gyobb füle, de még fogalma sincs egy csomó mindenről, hogy 
hogyan fogja megoldani. Sajnos ez nehezebb, mint rátörni egy 
shindyre, mialatt gyerekeket próbál levetkőztetni, és falhoz ál- 
lítani csúzival. Az könnyű. De hogyan csinál önmagából ötöt? 
Öt különbözőt? Nem akar aztán olyan kritikákat olvasni, hogy 
, Sajnos az öt különböző karaktert nem igazán tudta megoldani, 
ámbár a füle tényleg szép nagy". Az átváltások is nehezek lesz- 
nek, a kétórás filmben van vagy húsz, és a jellemformálás, 
hogy mind az öt igazán olyan legyen, amilyennek lennie kell. . . 
no meg az érzelmek a drámai kulcspontokon. Azokról fogalma 
sincsen, honnan szedi majd. 

De hát valahogy majd csak összehozza. Franco és Yvette is 
bízik benne. A draguignani bevetésnek mindenesetre 


VÉGE. 


A forgatás még épp hogy elkezdődött. 


TARTALOM 


. A CSAPAT 


NYARALÁS 


. HAZATÉRÉS 


A HÁLÓZAT 

. A TÚRA 

. BALESET 

